
MOKUNA  I. 

No  ka  ke  Akua  hana  ana  i  ka  lani  a  me  ka 
honua,  ke  kanaka  a  me  na  holoholona. 

IKINOHI  hana  ke  Akua  i  ka 
lani  a  me  ka  honua. 

2  He  ano  ole  ka  honua,  ua  olohe- 
lohe;  a  maluna  no  o  ka  hohonu 
ka  pouli.  Hoopunaua  iho  la  ka 
Uhane  o  ke  Akua  maluua  o  ka 
wai. 

3  I  iho  la  ke  Akua,  I  malama- 
lama;  a  ua  malamalama  ae  la. 

4  Nana  ae  la  ke  Akua  i  ka  mala- 
malama,  ua  maikai :  a  hookaawale 
ae  la  ke  Akua  mawaena  o  ka  mala- 
malama,  a  me  ka  pouli. 

5  Kapa  mai  la  ke  Akua  i  ka'ma- 
lamalama,  he  Ao,  a  kapa  mai  hoi 
ia  i  ka  pouli,  he  Po.  A  o  ke 
ahiahi  a  me  ke  kakahiaka,  o  ka 
la  mua  ia. 

6  lf  I  iho  la  ke  Akua,  I  aouli 
mawaena  o  na  wai,  i  mea  hookaa- 
wale  i  kekahi  wai  me  kekahi  wai. 

7  Hana  iho  la  ke  Akua  i  ke  aouli ; 
a  hookaawale  ae  la  ia  i  ka  waPma- 
lalo  o  ke  aouli,  me  ka  wai  maluna 
o  ke  aouli :  a  pela  io  no. 

8  Kapa  iho  la  ke  Akua  i  ke  aouli, 
he  Lani.  A  o  ke  ahiahi  a  me  ke 
kakahiaka,  o  ka  lua  ia  o  ka  la. 

9  H  I  iho  la  ke  Akua,  E  hui  pu 
na  wai  malalo  o  kalani  i  kahi  hoo- 
kahi,  i  ikea  ai  kahi  maloo  :  a  pela 
io  uo. 

10  Kapa  iho  la  ke  Akua  i  kahi 
maloo,  he  Aina ;  a  kapa  iho  la  oia 
i  na  wai  i  hui  pu  ia  'i,  o  na  moana  : 
a  nana  ae  la  ke  Akua,  ua  maikai. 

11  I  iho  la  ke  Akua,  E  hooulu 
mai  ka  honua  i  ka  mauu,  a  me  ka 
launahele  e  hua  ana  i  ka  hua,  ame 
ka  laau  hua  e  hua  ana  hoi  ma  ko 
na  ano  iho,  iloko  ona  iho  kona 
hua  maluna  o  ka  honua :  a  pela  io 
no. 

12  A  hooulu  mai  la  ka  honua  i 
ka  mauu,  a  me  ka  launahele  e  hua 


ana  i  ka  hua  ma  kona  ano  iho,  a 
me  ka  laau  e  hua  ana  i  ka  hua, 
iloko  ona  kona  hua  ma  kona  ano 
iho  :  nana  iho  la  hoi  ke  Akua,  ua 
maikai. 

13  A  o  ke  ahiahi  a  me  ke  kakahi- 
aka,  o  ke  kolu  ia  o  ka  la. 

14  Tf  I  iho  la  ke  Akua,  I  mau 
malamalama  iloko  o  ke  aouli  o  ka 
lani,  i  mea  hookaawale  i  ke  ao  a 
me  ka  po ;  i  mau  hoailona  lakou 
no  na  kau,  a  no  na  la,  a  me  na  ma- 
kahiki : 

15  I  mau  kukui  hoi  lakou  iloko 
o  ke  aouli  o  ka  lani,  e  hoomala- 
malama  mai  ai  i  ka  honua :  a  pela 
io  no. 

16  Hana  iho  la  ke  Akua  i  na  ma- 
lamalama  nui  elua  :  o  ka  malama- 
lama  nui,  e  alii  ai  maluna  o  ke  ao, 
a  o  ka  malamalama  uuku  iho,  e 
alii  ai  maluua  o  ka  po,  a  me  na 
hoku  hoi. 

17  Kau  aku  la  ke  Akua  ia  mau 
mea  ma  ke  aouli  o  ka  lani,  e  hoo- 
malamalama  mai  ai  i  ka  honua, 

18  E  hooalii  hoi  maluna  o  ke  ao 
a  me  ka  po,  a  e  hookaawale  ae  i  ka 
malamalama  a  me  ka  pouli :  a  na- 
na  iho  la  ke  Akua,  ua  maikai. 

19  A  o  ke  ahiahi  a  me  ke  kaka- 
hiaka,  o  ka  ha  ia  o  ka  la. 

20  I  iho  la  ke  Akua,  E  hoohua 
nui  mai  na  wai  i  na  mea  ola  e  holo 
ana,  a  me  na  manu  e  lele  ae  malu- 
na  o  ka  honua,  ma  ka  lewa  akea  o 
ka  lani. 

21  Hana  iho  la  ke  Akua  i  na  ia 
nui,  a  me  na  mea  ola  a  pau  e  holo 
ana,  a  ka  wai  i  hoohua  nui  mai  ai 
ma  ko  lakou  ano  iho  a  me  na  mea 
eheu  hoi  a  pau  ma  ko  lakou  ano 
iho :  a  nana  iho  la  ke  Akua,  ua 
maikai. 

22  Hoomaikai  iho  la  ke  Akua  ia 
mau  mea,  i  iho  la,  E  hoohua  ae 
oukou  e  hoolaha  nui  hoi,  a  e  hoo- 
piha  i  na  wai  o  na  moana ;  a  e  hoo- 

laha  ae  na  manu  maluna    o    ka 
honua. 

23  O  ke  kakahiaka  a  me  ke  ahia- 
hi,  o  ka  lima  ia  o  ka  la. 

24  H  I  iho  lake  Akua,  E  hoohua 
mai  ka  honua  i  ka  mea  ola  ma  ko- 
na  ano  iho,  i  ka  holoholona  laka, 
me  ka  mea  kolo,  a  rae  ka  koloho- 
lona  hihiu  raa  kona  ano  iho  :  a 
pela  io  no. 

25  Hana  iho  la  ke  Akua  i  ka  ho- 
loholona  hihiu  raa  kona  ano  iho, 
me  na  holoholona  laka  ma  ko  la- 
kou  ano  iho,  a  me  na  mea  kolo  a 
pau  o  ka  honua  ma  ko  lakou  ano 
iho:  a  nana  iho  la  ke  Akua,  ua 
maikai. 

26  II  T  ihn  la.  1cr   AkuaT  E  hana 


^akou  i  ke  kanaka  e  ku  ia  kako^ 
ma  ka  like  ana  me  kakou  iho  :  a  e 
hooalii  ia  ia  maluna  o  na  ia  o  ke 
kai,  maluna  hoi  o  na  manu  o  ka 
lewa,  maluna  hoi  o  na  holoholona 
laka,  a  maluna  hoi  o  ka  honua  a 
pau,  a  maluua  no  hoi  o  na  mea 
kolo  a  pau  e  kolo  ana  ma  ka  ho- 
nua. 

27  Hana  iho  la  ke  Akua  i  ke  ka- 
naka  ma  kona  ano  iho,  ma  ke  ano 
o  kc  Akua  oia  I  hana'i  ia  ia ;  hana 
mai  la  ia  i  kane  a  i  wahine 


28  Hoomaikiii  mai  la  ke  Akua  ia 
laua,  i  mai  la  hoi  ke  Akua  ia  laua, 
E  hoohua  ac  olua,  e  hoolaha  hoi, 
e  hoopiha  i  ka  honua,  a  e  lanakila 
maluna,  a  e  noho  alii  maluna  o  na 
ia  o  ke  kai,  a  me  na  manu  o  ka  le- 
wa,  a  me  na  mea  a  pau  e  kolo  ana 
maluna  o  ka  honua. 

29  H  I  mai  la  ke  Akua,  Aia  hoi, 
ua  haawi  aku  au  na  olua  i  na  lau- 
nahele  a  pau  e  hua  aua  i  ka  hua 
maluna  o  ka  honua  a  pau,  a  me  na 
laau  a  pau  iloko  ona  ka  hua  o  ka 
laau  e  hua  ana  i  ka  hua  ;  he  mea  ai 
ia  na  olua. 

30  A  na  ka  poe  holoholona  a  pau 
o  ka  honua,  me  na  manu  a  pau  o 
ka  lewa,  a  me  na  mea  a  pau  e  kolo 
ana  ma  ka  honua,  na  mea  e  ola  ana, 
na  lakou  ka  nahelehele  a  pau  i 
mea  ai :  a  pela  io  no. 

31  Nana  iho  la  ke  Akua  i  na  mea 
a  pau  ana  i  hana'i,  aia  hoi,  ua  mai- 
kai  wale  no.  A  o  ke  ahiahi  a  me 
ke  kakahiaka,  o  ke  ono  ia  o  ka  la. 

a 


MOKUNA  II. 


1  No  ka  la  Sabati  mua.  4  Ke  ano  o  ka  hana 
ana  i  na  mea  a  pau.  8  Ka  mahinaai  o  Ede- 
na.  10  Ka  muliwai  malaila.  16  Ka  laau 
no  ka  ike  i  lahui.  19  Ko  Adamu  kapa  ana 
i  na  mea  ola  a  pau.  21  Ka  hana  ana  i  ka 
wahine  a  me  ka  mare  ana. 

PELA  i  paa  ai  ka  lani  a  me  ka 
honua  i  ka  hanaia,  a  me  ko 
laila  poe  raea  a  pau. 

2  A  i  ka  hiku  o  ka  la,  hooki  iho 
la  ke  Akua  i  ka  hana  ana  i  hana'i : 
a  hoomaha  iho  la  oia  i  kana  hana 
a  pau  ana  i  hana'i. 

3  Hoomaikai  mai  la  ke  Akua  i 
ka  hiku  o  ka  la,  a  hoano  iho  la; 
no  ka  mea,  hoomaha  iho  la  oia  ia 
la  i  ka  hana  a  pau  a  keAkua  i 
hana'i. 

4  T[  Eia  ka  mooolelo  no  ka  lani  a 
me  ka  honua  i  ka  wa  i  hanaia'i  ia 
mau  mea,  i  ka  la  a  Iehova  a  ke 
Akua  i  hana'i  i  ka  honua  a  me  ka 
lani, 

5  A  me  na  mea  kanu  a  pau  o  ka 
mahinaai,  i  ka  wa  aole  ia  maloko  /A&s€£ 


o  ka  honua,  a  me  na  launahele  a 
pau  o  ke  kula  mamua  o  kona  ulu 
ana:  no  ka  mea,  aole  i  hooua  mai 
o  Iehova  ke  Akua  i  ka  ua  maluna 
o  ka  honua,  aole  hoi  he  kanaka 
nana  e  mahi  ka  aina. 

6  Aka,  pii  aku  la  ka  ohu  mai  ka 
honua  aku,  a  hoomau  iho  la  i  ka 
ili  a  pau  o  ka  aina. 

7  Hana  iho.'la  o  Iehova  ke  Akua 
i  ke  kanaka,  he  lepo  o  ka  honua, 
n  ha  iho  la  ia  i  ka  hanu  ola  iloko  o 
na  puka  ihu  ona :  a  lilo  ae  la  ke 


kanaka  i  mea  ola. 

8  1  Kanu  iho  la  o  Iehova  ke 
Akua  i  ka  mahinaai  maloko  o  Ede- 
na  ma  ka  hikina;  a  malaila  oia  i 
hoonoho  iho  ai  i  ke  kanaka  ana  i 
hana'i. 

9  Hooulu  ae  la  o  Iehova  ke  Akua 
i  na  laau  a  pau  mailoko  ae  o  ka 
honua,  i  na  mea  oluolu  no  ka  ma- 
ka,  i  na  mea  ono  hoi  ke  ai ;  i  ka 
laau  o  ke  ola  hoi  iwaena  konu  o 
ka  mahinaai,  a  me  ka  laau  i  ikea'i 
ka  pono  a  me  ka  hewa. 

10  Kahe  ae  la  kekahi  muliwai 
mai  Edena  aku  e  hoomau  i  ka  raa- 
hinaai;  a  malaila  aku,  manamana 
ae  la  ia  a  lilo  i  eha  mana. 

11  O  Pisona  ka  inoa  o  ka  mua : 


MOKUNA  III. 


oia  no  ka  mea  e  koopuni  ana  i  ka 
aiua  a  pau  o  Havila,  he  wahi  gula 
ja; 

12  A  he  maikai  ke  gula  o  ia  aina : 
ilaila  no  ka  eleliuma  a  me  ka  po- 
haku  onika. 

13  O  Gihona  ka  inoa  o  ka  lua  o  ka 
muliwai :  oia  ka  mea  e  hoopuni 
ana  i  ka  aina  a  pau  o  Aitiopa. 

14  0  Hielekela  ka  inoa  o  ke  kolu 
o  ka  muliwai :  oia  ka  mea  e  kahe 
ana  ma  ka  aoao  hikina  a  Asuria. 
A  o  Euperate  ka  inoa  o  ka  ha  o  ka 
muliwai. 

15  Lawe  ae  la  o  Iehova  ke  Akua  i 
ke  kanaka,  ahoonoho  iho  la  ia  ia 
ma  ka  mahinaai  ma  Edena,  e  mahi 
a  e  malama  ia  wahi. 

16  Kauoha  mai  la  o  Iehova  ke 
Akua  i  ke  kauaka,  i  mai  la,  E  ai 
wale  oe  i  ko  keia  laau  kela  laau  o 
ka  mahinaai  nei : 

17  Aka,  o  ko  ka  laau  i  ikea  ai  ka 
pono  a  me  ka  hewa,  mai  ai  iho  oe 
ia  mea :  no  ka  mea,  i  kou  la  e  ai  ai 
ia  mea,  he  oiaio  no  e  make  oe. 

18  Tf  I  iho  la  o  Iehova  ke  Akua, 
Aole  pono  ke  kanaka  ke  noho,  oia 
wale ;  e  hana  no  wau  i  kokoolua 
nona  e  ku  ia  ia. 

19  No  ka  lepo  i  hana'i  o  Iehova 
ke  Akua  i  na  holoholona  a  pau  o 
ke  kula,  a  rae  na  manu  a  pau  o  ka 
lewa,  a  kai  mai  la  ia  lakou  io  Ada- 
mu  la,  i  ikea  na  inoa  a  Adamu  e 
kapa  aku  ai  ia  lakou  :  a  o  ka  inoa 
a  Adamu  i  kapa  aku  ai  i  na  mea 
ola  a  pau,  oia  iho  la  kona  inoa. 

20  Kapa  aku  la  o  Adamu  i  na 
inoa  no  na  holoholooa  laka  a  pau, 
a  no  na  manu  o  ka  lewa,  a  no  na 
holoholōna  hihiu  a  pau ;  aka  no 
Adamu,  aole  i  loaa  konakokoolua 
e  ku  ia  ia. 

21  Hookau  mai  la  o  Iehova  ke 
Akua  i  ka  hiamoe  nui  ia  Aelamu,  a 
hiamoe  iho  la  ia  :  unuhi  ae  la  kela 
i  kekahi  iwiaoao  ona,  a  hoopili  iho 
la  ia  i  ka  io  ma  kona  walii. 

22  A  o  ka  iwiaoao  a  Iehova  ke 
Akua  i  unuhi  mai  ai  noloko  mai  o 
ke  kanaka,  hana  iho  la  oia  ia  mea 
i  wahine,  a  alakai  ae  la  ia  ia  i  ke 
hanaka. 

23  I  aku  la  o  Adamu,  Oia  nei  no 
ka  iwi  o  kuu  mau  iwi,  a  me  ka  io 


0  kuu  io  ;  e  kapaia  oia  nei,  wahine, 
no  ka  mea,  ua  unuhiia  ae  oia  mai- 
loko  ae  o  ke  kane. 

24  No  keia  mea,  e  haalele  aku 
ke  kanaka  i  kona  makuakanē  a 
rae  koua  makuwahine,  a  e  pili  aku 
oia  i  kana  wahine  :  a  e  lilo  laua  i  io 
hookahi. 

25  Aohe  kapa  o  laua  a  elua,  o  ke 
kane  a  me  kaua  wahine,  aole  hoi  o 
laua  hilahila. 

MOKUNA  III. 

1  No  ka  hoopunipuniia  o  Eva  e  ka  nahesa. 
6  Ka  haule  ana  o  ke  kanaka.  9  Hookolokolo 
niai  ke  Akua.  14  Hoohewaia  kanaheaa.  15 
No  ka  hua  i  oleloia.  16  Ka  hoopai  ana  i 
kanaka.  21  Ko  laua  aahu  mua.  22  Ua  hoo- 
kukeia  mawaho  o  Edena. 

UA  oi  aku  ka  maalea  o  ka  na- 
hesa  i  ko  na  holoholona  o  ke 
kula  a  pau  a  Iehova  ke  Akua  i 
hana'i.  I  mai  la  ia  i  ka  wahine, 
He  oiaio  auei,  ua  papa  mai  ke 
Akua,  Aole  olua  e  ai  i  ko  na  laau  a 
pau  o  ka  mahinaai  nei  ? 

2  I  aku  la  ka  wahine  i  ka  nahesa, 
E  pono  no  maua  ke  ai  i  ka  hua  o 
na  laau  o  ka  mahinaai  nei : 

3  Aka,  o  ka  hua  o  ka  laau  iwaena 
konu  o  ke  kihapai,  ua  i  mai  ke 
Akua,  Mai  ai  olua  ia  mea,  aole  hoi 
e  hoopa  aku,  o  make  olua. 

4  Olelo  mai  la  ka  nahesa  i  ka 
wahine,  Aohe  oiaio  e  make  olua  : 

5  No  ka  mea,  ua  ike  no  ke  Akua, 
a  i  ka  la  e  ai  ai  olua  ia  mea,  e  hoo- 
kaakaaia  auanei  ko  olua  mau  ma- 
ka';  a  e  like  olua  me  ke  Akua,  i  ka 
ike  i  ka  pono  a  me  ka  hewa. 

6  A  ike  ae  la  ka  wahine,  he  ono 
ko  ia  laau  i  mea  ai,  a  'he  maikai 
hoi  i  na  maka,  a  he  laau  makema- 
keia  i  mea  hoonaauao,  lalau  aku 
la  ia  i  kona  hua,  ai  iho  la,  a  haawi 
aku  la  hoi  na  kana  kane  me  ia,  a 
ai  iho  la  no  hoi  oia. 

7  A  hookaakaaiaae  la  na  maka  o 
laua  a  elua,  aike  iho  la  laua,  aohe 
o  laua  kapa ;  kui  iho  la  laua  i  na  lan 
flku  a  paa,  i  mau  papalū  no  laua. 

8  Lohe  ae  la  laua  i  ka  leo  o  Ieho- 
va  ke  Akua,  e  holoholo  ana  ma 
ka  mahinaai  i  ka  wa  malu  o  ka  la  : 
pee  iho  la  o  Adarau  rae  kana  wa- 
hine  mawaena  o  na  laau  o  ua  raa- 
hinaai  la,  mai  ke  alo  aku  o  Iehova 
ke  Akua. 

9  Hea  mai  la  o  Iehova  ke  Akua 
ia  Adamu,  i  mai  la  ia  ia,  Auhea 


1  mai 
oe  ? 

10  I  aku  la  oia,  I  lohe  au  i  kou 
leo  iloko  o  ka  makinaai  nei,  a  ma- 
kau  no  wau,  no  ka  mea,  akoe  o'u 
kapa,  a  pee  iho  la  au. 

11  I  mai  la  kela,  Nawai  i  hai  mai 
ia  oe,  aohe  ou  kapa?  Ua  ai  anei 
oe  i  ko  ka  laau  a'u  i  papa  aku  ai  ia 
oe,  Mai  ai  oe  ? 

12  Olelo  aku  la  ke  kanaka,  Na 
ka  wahine  au  i  haawi  mai  ai  na'u, 
nana  no  i  haawi  mai  i  ko  ka  laau, 
a  ai  iho  la  au. 

13  I  mai  la  o  Iehova  ke  Akua  i  ka 
wahine,  Heaha  keia  mea  au  i  ha- 
na'i  ?  I  aku  la  ka  wahine,  Na  ka 
nahesa  wau  i  hoowalewale  mai,  a 
ai  iho  la  au. 

14  I  aku  la  o  Iehova  ke  Akua  i 
ka  nahesa,  No  kau  hana  ana  ia 
mea,  e  oi  aku  kou  ahewaia  i  ko  na 
holoholona  laka  a  pau,  a  i  ko  na 
holoholona  hihiu  a  pau  o  ke  kula  ; 
ilalo  kou  alo  e  kolo  ai  oe,  o  ka 
lepo  kau  e  ai  ai,  a  pau  na  la  o  kou 
ola  ana. 

15  E  waiho  no  au  i  ka  inaina  ma- 
waena  o  olua  a  me  ka  wahine,  a 
mawaena  hoi  o  kou  hua  a  me 
kona  hua;  nana  e  paopao  iho  kou 
poo,  a  nau  hoi  e  pakuikui  aku  ko- 
na  kuekuewawae. 

16  I  mai  la  hoi  oia  i  ka  wahine,  E 
hoonui  loa  aku  au  i  ka  eha  o  kou 
hapai  ana ;  me  ka  eha  hoi  oe  e  ha- 
nau  mai  ai  i  na  keiki ;  a  o  kou  ma- 
kemake  aku  aia  no  ia  i  kau  kane, 
a  oia  hoi  kou  kaku. 

17  I  mai  la  hoi  oia  ia  Adamu,  No 
ka  mea,  ua  hoolohe  oe  i  ka  leo  o 
kau  wahine,  a  ua  ai  hoi  i  ko  ka 
laau'a'u  i  papa  aku  ai  ia  oe,  i  ka  i 
ana,  Mai  ai  oe  ia  mea,  ua  hoohe- 
waia  ka  aina  nou;  me  ka  luhi  oe 
e  ai  ai  i  kana,  a  pau  na  la  o  kou 
ola  ana : 

18  E  hookupu  mai  no  hoi  ia  i  na 
kakalaioa  a  me  na  puakala  nau  ;  a 
nau  no  e  ai  i  na  mea  kanu  o  ka 
waena. 

19  Me  ka  hou  o  kou  maka  e  ai 
ai  oe  i  ka  ai,  a  hiki  i  kou  wa  e  hoi 
hou  aku  ai  i  ka  lepo ;  no  ka  mea, 
mailaila  oe  i  laweia  mai  ai ;  no  ka 

mea,  he  lepo  no  oe,  a  e  hoi  hou 
aku  oe  i  ka  lepo. 

20  Kapa  aku  la  o  Adamu  i  ka 
inoa  o  kana  wahine,  o  Eva;  no  ka 
mea,  ka  makuwahine  ia  o  na  ka- 
naka  a  pau. 

21  A  hana  iho  la  o  Iehova  ke 
Akua  i  na  kapa  ili  no  Adamu  a 
no  kana  wahine,  a  hoaahu  iho  la 
ia  laua. 

22  1  I  iho  la  o  Iehova  ke  Akua, 
Aia  hoi,  ua  like  ke  kanaka  me  ke- 
kahi  o  kakou,  ka  ike  i  ka  pono  a 
me  ka  hewa:  ano  hoi,  o  lalau  aka 
kona  lima,  a  lawe  hoi  i  ko  ka  laau 
ola,  ai  iho  a  ola  mau  loa  aku  : 

23  No  ia  mea,  kipaku  aku  la  o 
Iehova  ke  Akua  ia  ia  iwaho  o  ke 
kihapai  o  Edena,  e  mahi  i  ka  lepo, 
kahi  ana  i  laweia  mai  ai. 

24  Pela  oia  i  kipaku  ai  i  ke  ka- 
naka;  a  hoonoho  iho  la  ma  ka 
liikina  o  ka  mahinaai  o  Edena  i  na 
kerubima,  a  me  ka  pahi  wakawa- 
ka  e  ka  ana  io  ia  nei  i  maluhia'i  ke 
ala  ma  ka  laau  ola. 

MOKUNA  IV. 

1  No  Kaina  a  me  Abela.  8  Ka  pepehi  kana- 
ka  mua.  11  Ka  hoohewaia  o  Kaina.  17  Ke 
knlanakauhale  mua  o  Enoka.  18  Kuauhau 
no  Kaina.  19  Lameka  a  me  kana  mau  wa- 
hine.    25  Hanauia  o  Seta  a  me  £nosa. 

IKE  aku  la  o  Adamu  i  kana 
wahine  ia  Eva;  hapai  ae  ia 
oia,  a  hanau  mai  la  ia  Kaina,  i  mai 
la,  Ua  loaa  no  ia'u  he  kanaka  no 
Iehova  mai. 

2  Hauau  hou  iho  la  oia  i  kona 
kaikaina  ia  Abela.  He  kahukipa 
o  Abela,  a  he  mahiai  o  Kaina. 

3  Mahope  iho  o  na  la,  lawe  aku 
la  o  Kaina  i  kekahi  hua  o  ka  ho- 
nua  i  mohai  na  Iehova. 

4  Lawe  aku  la  hoi  o  Abela  i  keka- 


A!' 


hi  o  na  hanau  mua  o  kana  poe  hi- 


pa,  ī  na  mea  momona  hoi.     A  ma- 
liu  mai  la  o  Iehova  ia  Abela  a  me 


kana  mohai 


5  Aka,  aole  ia  i  maliu  mai  ia  Kai- 
na  a  me  kana  mohai.     Huhu  loa 


iho  la  o  Kaina,  a  kulou  iho  la  kona 
maka  ilalō. 

6  I  mai  la  o  Iehova  ia  Kaina,  He- 
aha  kau  i  huhu  ai  ?  No  ke  aha  hoi 
i  kulou  iho  ai  kou  maka  ilalo  ? 

7  A  i  hana  pono  oe,  aole  anei  oe 

e  maliuia'ku  ?  a  i  ole  oe  e  haua  i 
ka  pouo,  ke  waiho  la  ka  mohai  ha- 
la  ina  ka  puka.  A  ia  oe  uo  ko  ia 
la  makemake,  a  e  alii  iho  oe  malu- 
na  oua. 

8  Kamailio  ae  la  o  Kaina  me  ko- 
na  kaikaina,  me  Abela:  a  ia  laua 
ma  ka  waena,  ku  ae  la  o  Kaiua  me 
ke  ku  e  i  kona  kaikaina  ia  Abela, 
pepehi  iho  la  ia  ia  a  make. 

9  H  Olelo  mai  la  o  Iehova  ia  Kai- 
na,  Auhea  la  o  Abela  o  kou  kaikai- 
na  ?  I  aku  la  oia,  Aole  au  i  ike : 
owau  anei  ke  kahu  o  kuu  kai- 
kaiua  ? 

10  I  mai  la  kela,  Heaha  kau  i  ha- 
na  iho  nei?  ke  hea  mai  nei  ka  leo 
o  ke  koko  o  kou  kaikaina  ia'u  mai 
ka  lepo  mai. 

11  Ma  keia  hope  aku,  e  hoohewa- 
ia'ku  ai  oe  mai  ka  honua  ae,  i  ha- 
mama  ae  kona  waha  e  ale  i  ke 
koko  o  kou  kaikaina,  na  kou  lima 
aku. 

12  I  kou  mahi  ana  i  ka  honua, 
aole  ia  e  hua  mai  ma  keia  hope  i 
kona  momona:  a  e  lilo  hoi  oe  i 
kanaka  aea  a  me  ke  kuewa  wale 
maluna  o  ka  honua. 

13  I  aku  la  o  Kaiua  ia  Iehova, 
~e  nui  loa  kuu  hewa :  aole  paha 

5a  e  hiki  ke  kalaia. 

14  Aia  hoi,  ua  kipaku  aku  oe  ia'u 
i  keia  la  mai  ke  alo  aku  o  ka 
honua  nei;  a  ua  hookaawaleia  au 
mai  kou  alo  aku  ;  a  e  lilo  ana  au  i 
kanaka  aea  me  ke  kuewa  wale  ma- 
luna  o  ka  honua;  a  i  loaa  au  i 
kekahi,  e  pepehi  mai  ia  ia'u  a 
make. 

15  I  mai  la  o  Iehova  ia  ia,  Nolai- 
la,  o  ka  mea  nana  e  pepehi  ia 
Kaina,  e  pahiku  ka  hoopai  ana  i 
kona  hewa.  A  kau  iho  la  o  Ieho- 
va  i  hoailona  maluna  o  Kaina,  o 
loaa  ia  i  kekahi  uana  ia  e  pepehi 
aku  a  make. 

16  U  Hele  aku  la  o  Kaina  mai  ke 
alo  akn  o  Iehova,  a  noho  iho  la 
ma  ka  aina  o  Noela,  ma  ka  hikina 
o  Eelena. 

17  Ike  aku  la  o  Kaina  i  kana 
wahine  ;  hapai  ae  la  oia,  a  hanau 
maila  ia  Enoka:  kukulu  iho  la  oia 
i  kulanakauhale,  a  kapa  iho  la  i  ka 
inoa  o  ua  kulauakauhale  la,  ma- 


muli  o  ka  inoa  o  kana  keiki,  o 
Enoka. 

18  Na  Enoka  hoi  i  hanau  mai  o 
Irada:  na  Irada  hoi  o  Mehuiaela: 
na  Mehuiaela  o  Metusaela:  ua 
Metusaela  o  Lameka. 

19  1  Lawe  ae  la  o  Lameka  i  na 
wahine  elua  nana :  o  Ada  ka  inoa 
o  kekahi,  a  o  Zila  ka  inoa  o  ke- 
kahi. 

20  Na  Ada  i  hanau  mai  o  Iabala  : 

0  ka  makamua  ia  o  ka  poe  noho 
halelewa,  a  o  ka  hanai  holoholona. 

21  A  o  Iuhala  ka  inoa  o  kona 
kaikaina:  o  ka  makamua  ia  o  ka 
poe  a  pau  i  hookaui  i  ka  lira  a  me 
ka  ohe. 

22  A  o  Zila,  hanau  mai  no  hoi 
naua  o  Tubalakaina,  oia  ke  kumu 
a  na  paahana  a  pau  e  kui  ana  i  ke 
keleawe  a  me  ka  hao  :  a  o  Naama 
ke  kaikuwahine  o  Tubalakaina. 

23  I  aku  la  o  Lamekaina  wahine 
ana,  ia  Ada,  laua  o  Zila,  E  hoolohe 
mai  olua  i  ko'u  leo ;  e  na  wahine  a 
Lameka,  e  haliu  mai  i  ka'u  olelo  : 
uo  ka  mea,  ua  pepehi  iho  la  au  i 
ke  kanaka  no  ka  hoeha  ana  mai 
ia'u,  i  ke  kanaka  opiopio  no  ka 
paopao  ana  mai  ia'u. 

24  Ina  paha  e  pahiku  ka  hoopai 
ana  no  Kaina,  he  oiaio  no,  e  paka- 
nahiku  me  kumamahiku  hoi  ia  no 
Lameka. 

25  11  Ike  hou  iho  la  o  Adamu  i 
kana  wahine  ;  a  hanau  mai  la  ia  he 
keikikane,  a  kapa  aku  la  i  kona 
inoa  o  Seta:  No  ka  mea,  ua  haawi 
mai  la  ke  Akua  i  ka  hua  hou  na'u, 
wahi  ana,  i  panihakahaka  no  Abe- 
la  i  pepehiia  e  Kaina. 

26  Na  Seta  hoi  i  hanau  kekahi 
keikikane ;  a  kapa  iho  ia  i  kona 
inoa  o  Enosa:  ia  manawa  ka  hoo- 
maka  ana  o  na  kanaka  e  kahea 
aku  i  ka  inoa  o  Iehova. 

MOKUNA  V. 

1  Ka  mooolelo  kuauhau  no  Adamu  a  hiki  i 
ka  wa  o  Noa.  24  Ualawe  ola  ia'ku  o  Enoka. 

27  O  ka  mea  i  oi  loa  kona  mau  makahiki. 

EIA  ka  olelo  kuauhau  no  na  ha- 
naunao  Aelamu.  I  ka  la  a  ke 
Akua  i  hana'i  ke  kanaka,  ma  ke 
ano  o  ke  Akua  kana  i  hana  mai  ai 
ia  ia. 

2  He  kane  laua  me  ka  wahine 

kana  i  kana'i;  hoomaikai  iho  la 
oia  ia  laua,  a  kapa  iho  la  i  ko  laua 
inoa  o  Adamu,  i  ka  la  i  hanaia'i  o 
laua. 

3  1  Hookahi  haneii  makahiki  o 
ko  Adamu  ola  ana  a  me  kanakolu, 
a  hanau  mai  nana  ke  keikikane  i 
ku  ia  ia,  ma  kona  ano  iho  ;  a  kapa 
aku  la  i  kona  inoa  o  Seta : 

4  O  na  la  o  Adamu  mahope  mai 
o  ka  hanau  ana  o  Seta,  ewalu  ia 
haneri  makahiki:  a  nana  mai  na 
keikikane  a  me  na  kaikamahine  : 

5  O  na  la  a  pau  o  ko  Adamu  ola 
ana,  he  eiwa  haneri  makahiki  a 
me  kanakolu  :  a  make  iho  la  ia. 

6  Hookahi  haneri  makahiki  ame 
kumamalima  o  ko  Seta  ola  ana,  a 
hanau  ae  la  o  Enosa  nana : 

7  Ewalu  hanei'i  makahiki  o  ko 
Seta  ola  ana  a  me  kumamahiku 
mahope  mai  o  ka  hanau  ana  o 
Enosa,  a  nana  mai  na  keikikane  a 
me  na  kaikamahine. 

8  O  na  la  a  pau  o  Seta,  eiwa  ia 
haneri  makahiki  a  me  ka  umiku- 
mamalua :  a  make  iho  la  ia. 

9  H  He  kanaiwa  makahikl  o  ko 
Enosa  ola  ana,  a  hanau  ae  la  o 
Kainana. 

10  Ewalu  hanei'i  makahiki  a  me 
ka  umikumamalima  o  ko  Enosa 
ola  ana,  mahope  mai  o  ka  hanau 
ana  o  Kainana,  a  nana  mai  na  kei- 
kikane  a  me  na  kaikamahine : 

11  O  na  la  a  pau  o  Enosa,  eiwa 
haneri  makahiki  a  me  kumamali- 
ma :  a  make  iho  la  ia. 

12  ^[  He  kanahiku  na  makahiki 
o  ko  Kainana  ola  ana,  a  hanau  mai 
o  Mahalaleela  nana : 

13  Mahope  mai  o  ka  hanau  ana  o 
Mahalaleela,  ewalu  haneri  maka- 
hiki  o  ko  Kainana  ola  ana  a  me 
kanaha,  a  nana  mai  na  keikikane 
a  me  na  kaikamahine  : 

14  A  o  na  la  a  pau  o  Kainana,  ei- 
wa  haneri  makahiki  a  me  ka  umi 
keu  :  a  make  iho  la  ia. 

15  II  He  kanaono  na  makahiki  a 
me  kumamalima  o  ko  Mahalaleela 
ola  ana,  a  hanau  ae  la  o  Iareda 
nana. 

16  Mahope  mai  o  ko  Iareda  ha- 
nau  ana,  ewalu  haneri  makahiki  a 
me  ke  kanakolu  o  ko  Mahaialeela 

ola  ana,  a  nana  mai  na  keikikane 
a  me  na  kaikamahine. 

17  O  na  la  a  pau  o  Mahalaleela, 
ewalu  ia  hanen  makahiki  a  rae 
kanaiwa  kumamalima :  a  make 
iho  la  ia. 

18  1[  Hookahi  haneri  makahiki  o 
ko  Iareda  ola  ana  a  me  kanaono 
kumamalua,  a  hanau  ae  la  o  Eno- 
ka  nana. 

19  Mahope  mai  o  ka  hanau  ana  o 
Enoka,  ewalu  haueri  makahiki  o 
ko  lareda  ola  aua,  a  nana  mai  na 
keikikane  a  me  na  kaikamahine. 

20  O  na  la  a  pau  o  Iareda,  eiwa 
ia  haneri  makahiki  ame  ke  kanao- 
nokumamalua  :  a  make  iho  la  ia. 

21  T[  He  kanaonokumamalima  ua 
makahiki  o  ko  Enoka  ola  ana,  a 
hanau  ae  la  o  Metusala  nana. 

22  Hele  pu  ae  la  o  Enoka  me  ke 
Akua,  ekolu  haneri  makahiki  ma- 
hope  mai  o  ka  hanau  ana  o  Metu- 
sala,  a  nana  mai  na  keikikane  a 
me  na  kaikamahine : 

23  O  na  la  a  pau  o  Enoka,  ekolu 
haneri  na  makahikiame  kanaono- 
kumamalima : 

24  Hele  pu  ae  la  o  Enoka  me  ke 
Akua,  aole  ia  i  make ;  no  ka  mea, 
na  ke  Akua  ia  i  lawe  aku. 

25  Hookahi  haneri  makahiki  o 
ko  Metusala  ola  ana  a  me  kana- 
walukumamahiku,  a  hanau  ae  lao 
Lameka  nana. 

26  Mahope  mai  o  ka  hanau  ana  o 
Lameka,  ehiku  haneri  me  ke  kana- 
walukumamalua  na  makahiki  o 
ko  Metusala  ola  ana,  a  nana  mai 
na  keikikane  a  me  na  kaikama- 
hine. 

27  O  na  la  a  pau  o  Metusala,  eiwa 
hanerinamakahiki  a  me  kanaono- 
kumamaiwa:  a  make  iho  la  ia. 

28  1  Hookahi  haneri  na  maka- 
hiki  a  me  kekanawalukumamalua 
o  ko  Lameka  ola  ana,  a  hauau  ae 
la  ke  keikikane  nana : 

29  Kapa  aku  la  ia  i  kona  inoa,  o 
Noa,  i  ae  la,  E  hoomaha  mai  oia 
nei  iakakou  i  kakakou  hana  anaa 
me  ka  luhi  ana  a  ko  lakou  mau 
lima,  no  ka  honua  a  Iehova  i  hoi- 
no  mai  ai. 

30  Mahope  mai  o  ka  hanau  anao 
Noa,  elima  haneri   na   makahiki 


MOKUNA   VI. 


a  rae  kanaiwakumamalima  o  ko 
Lameka  ola  ana,  a  nana  mai  na 
keikikane  a  me  nakaikamahine. 

31  A  o  na  la  apau  o  Lameka,  eki- 
ku  haneri  makakiki  a  me  kanahiku- 
kumamahiku  :  a  make  iho  la  ia. 

32  Elima  haneri  makahiki  o  Noa  : 
a  nana  mai  o  Sema,  a  o  Hama,  a 
rae  Iapeta. 

MOKUNA  VI. 

1  No  ka  hewa  o  kanaka.  5  Ka  huhu  o  ke 
Akua  ia  lakou.  8  Ka  pono  o  Noa.  10  Kana 
mau  keiki.  14  Ke  ano  o  ka  halelana.  17 
Hai  mai  ke  Akua  i  ke  kaiakahiualii.  18 
Kana  berita  nie  Noa. 

AI  ka  wa  o  ka  hoomaka  ana  e 
mahuahua  ai  na  kanaka  ma- 
luna  o  ka  honua,  a  ua  hanau  mai 
na  kaikamahine  a  lakou. 

2  Ike  ae  la  na  keiki  a  ke  Akua  i 
na  kaikamahine  a  na  kanaka,  ua 
maikai  lakou ;  lalau  aku  la  lakou  i 
na  mea  a  lakou  i  makemake  ai  i 
mau  wahine  na  lakou. 

3  I  iho  la  o  Iehova,  Aole  e  noho 
loa  ana  kuu  Uhaue  me  kanaka,  no 
ka  mea,  he  kino  no  ia ;  aka,  o  ko- 
na  mau  la  ma  keia  hope  aku,  he 
hanei'i  makahiki  ia  a  me  ka  iwa- 
kalua. 

4  Noho  iho  la  na  kanaka  nunui 
ma  ka  honua  ia  manawa ;  a  maho- 
pe  aku,  a  komo  aku  la  na  keiki  a 
ke  Akua  iloko  i  na  kaikamahine  a 
na  kanaka,  a  hanau  mai  na  lakou 
ka  poe  kanaka  ikaika,  he  poe  ka- 
naka  kaulana  lakou  i  ka  wa  ka- 
hiko. 

5  H  Aike  mai  la  ke  Akua,  he  nui 
ka  hewa  o  kanaka  ma  ka  honua,  a 
ua  hewa  wale  ho  ka  noonoo  ana 
o  kona  naau,  ana  i  manao  ai  i  nala 
a  pau. 

6  A  mihi  iho  la  oIehova  i  kana 
hana  ana  i  na  kanaka  maluua  o  ka 
honua,  a  ua  ehaeha  kona  naau. 

7  I  iho  la  o  Iehova,  E  luku  aua- 
nei  au  i  na  kanaka  a'u  i  hana'i, 
mai  ke  alo  aku  o  ka  honua,  i  na 
kauaka  a  me  na  holoholona,  a  me 
na  mea  kolo,  a  me  na  manu  o  ka 
lewa :  no  ka  mea,  ke  mihi  nei  au  i 
ka'u  hana  ana  ia  lakou  : 

8  Aka,  loaa  ia  Noa  ke  alohaia 
mai  imua  o  Iehova. 

9  T[  Eia  ka  mooolelo  no  Noa :  He 
kauaka  pono  o  Noa,  a  he  hemolele 


iwaena  o  na  hanauna  ona,  a  hele 
pu  o  Noa  me  ke  Akua. 

10  Ua  hanau  mai  na  Noa  ekolu 
keikikane,  o  Sema,  o  Hama,  a  o 
Iapeta. 

11  Ua  inoino  hoi  ka  honua  imua 
o  ke  Akua ;  a  ua  piha  ka  honua  i 
ka  hoino. 

12  Nana  mai  la  ke  Akua  i  ka  ho- 
nua,  aia  hoi,  ua  inoino  ia ;  no  ka 
mea,  ua  hana  ino  na  kanaka  a  pau 
i  ko  lakou  aoao  ma  ka  honua. 

13  Olelo  mai  la  o  Iehova  ia  Noa, 
Ua  hiki  mai  i  ko'u  alo  nei  ka  hope 
o  na  mea  ola  a  pau ;  no  ka  mea, 
ua  piha  ka  honua  i  ka  hoino  ma 
o  lakou  la :  aia  hoi,  e  luku  auanei 
au  ia  lakou  ma  ka  honua. 

14  H  E  hana  oe  i  halelana  nou ;  e 
hana  hoi  oe  i  na  keena  maloko  o 
ka  halelana,  a  e  hapala  ae  i  ke  ke- 
pau  maloko  a  mawaho. 

15  Penei  kau  e  hana  aku  ai :  eko- 
lu  hanen  kubita  o  ka  loa  o  ka  ha- 
lelana,  he  kanalima  na  kubita  ka 
laula,  a  he  kanakolu  na  kubita  o 
kona  kiekie. 

16  He  malamalama  kau  e  hana'i 
ma  ka  halelana,  a  e  hoopaa  ia  mea 
maluna  ma  ke  kubita ;  a  e  kau  oe 
i  ka  pukakomo  o  ka  halelana  ma 
kona  paia:  a  he  papalalo,  me  ka 
papawaena,  a  me  ka  papaluna  kau 
e  hana'i  ma  ia  mea. 

17  A  owau  la  e,  e  lawe  mai  ana 
au  i  ke  kaiakahinalii  maluua  o  ka 
honua,  i  mea  e  lukuia'i  na  mea  io 
a  pau,  i  ka  poe  nona  ka  hanu  ola 
malalo  o  ka  lani ;  a  e  make  na  mea 
a  pau  ma  ka  honua. 

18  Aka,  e  hoopaa  aku  au  i  ka'u 
berita  ia  oe;  a  e  komo  ae  oe  iloko 
o  ka  halelana,  o  oe,  rae  kau  mau 
keikikane,  a  me  kau  wahine,  a  me 
na  wahine  a  kau  mau  keikikane. 

19  A  no  na  mea  io  a  pau  e  ola 
ana,  e  lawe  oe  i  elua  o  kela  mea 
keia  mea  iloko  o  ka  lialelana,  i 
kane  i  wahine,  i  malama  ola  pu  ia 
lakou  me  oe. 

20  O  na  manu  ma  ko  lakou  ano, 
a  o  na  holoholona,  ma  ko  lakou 
ano,  a  o  kela  mea  kolo  keia  mea 
kolo  o  ka  honua,  ma  kona  ano 
iho,  e  hele  papalua  mai  lakou  iou 
la,  i  malama  ola  ia  lakou. 

21  E  lawe  oe  nau  i  na  mea  ai  a 
pau,  a  e  hoiliili  oe  ia  iou  la ;  i  mea 
ai  nau,  a  na  lakou. 

22  Pela  o  Noa  i  hana'i;  ma  ka 
m  ea  a  pau  a  ke  Akua  i  kauoha  mai 
ai  ia  ia,  pela  oia  i  hana'i. 

MOKUNA  VII. 

1  No  ke  komo  ana  o  Noa  ma  a  me  na  holoho- 
lona  iloko  o  ka  halelana.  11  O  ke  kaiaka- 
hinalii. 

IMAI  la  o  Iehova  ia  Noa,  E  ko- 
mo  ae  oe  me  kau  ohana  a  pau 
iloko  o  ka  halelana;  no  ka  mea,  o 
oe  no  o  keia  hauaunaka'u  i  ike  ai, 
he  pono  imua  o'u. 

2  O  na  holoholona  maemae  a  pau, 
e  lawe  pahiku  aku  oe  ia  lakou  me 
oe,  i  ke  kane  a  me  kana  wahine ; 
a  o  na  holoholona  maemae  ole,  e 
papalua  he  kane  me  kana  wahine. 

3  E  pahikuia  no  hoi  na  manu  o 
ka  lewa,  ke  kane,  ka  wahine,  e 
hoola  i  kumuhoolaha  maluna  o  ka 
honua  a  pau. 

4  No  ka  mea,  ehiku  la  e  koe, 
alaila  e  hooua  iho  ai  au  maluna  o 
ka  honua  he  kanaha  la  a  me  na 
po ;  a  e  luku  ana  au  i  na  mea  ola 
a  pau  a'u  i  hana'i,  mai  ke  alo  o  ka 
honua  aku. 

5  Hana  iho  la  o  Noa  i  na  mea  a 
pau  a  Iehova  i  kauoha  mai  ai  ia  ia. 

6  Eono  haneri  na  makahiki  o  Noa 
i  ka  wa  i  hiki  mai  ai  ke  kaiakahi- 
nalii  maluna  o  ka  honua. 

7  Tf  Komo  aku  la  o  Noa  me  na 
keikikane  ana,  a  me  kana  wahine, 
a  me  na  wahine  a  kana  mau  keiki- 
kane  iloko  o  ka  halelana,  no  ke 
kaiakahinalii. 

8  O  na  holoholona  maemae  a  me 
na  holoholona  maemae  ole,  a  o  na 
manu,  a  me  na  mea  kolo  a  pau 
maluna  o  ka  honua. 

9  Komo  papalua  aku  la  lakou  ilo- 
ko  io  Noa  la,  ke  kane,  ka  wahine, 
me  ka  ke  Akua  i  kauoha  mai  ai  ia 
Noa. 

10  A  hala  ae  la  na  la  ehiku,  hiki 
mai  ke  kaiakahinalii  maluna  o  ka 
honua. 

11  1  I  ka  makahiki  eono  haneri 
o  ko  Noa  ola  ana,  i  ka  lua  o  ka  ma- 
lama,  a  ma  ka  la  umikumamahiku 
o  ua  malama  la,  ia  la  no,  huahuai 
mai  la  na  punawai  a  pau  o  ka  ho- 

honu  nui,  a  hamama  ae  la  na  puka 
wai  o  ka  lani. 

12  Hookahi  kanaha  la  a  me  na  po 
o  ka  ua  ana  maluna  o  ka  honua. 

13  Ia  la  hookahi  no,  komo  ae  la 
o  Noa,  a  o  Sema,  a  o  Hama,  a  o 
Iapeta,  na  keikikane  a  Noa,  a  me 
ka  wahine  a  Noa,  a  me  na  wahine 
ekolu  a  kana  mau  keikikane  me 
lakou,  iloko  o  ka  halelana. 

14  O  lakou  me  na  holoholona 
hihiu  a  pau  ma  ko  lakou  ano  iho, 
a  me  na  holoholona  laka  a  pau  ma 
ko  lakou  ano  iho,  a  me  kela  mea 
kolo  keia  mea  kolo,  e  kolo  ana 
maluna  o  ka  honua  ma  kona  ano 
iho,  a  me  na  manu  a  pau  ma  ko 
lakou  ano  iho,  o  na  mea  eheu  a 
pau,  o  kela  ano  keia  ano. 

15  Komo  papalua  ae  la  lakou  io 
Noa  la  iloko  o  ka  halelana,  o  na 
mea  io  a  pau  e  ha  ana  i  ka  hanu 
ola. 

16  He  kane  he  wahine  o  na  mea 
io  a  pau  ka  poe  i  komo  aku  iloko, 
me  ka  ke  Akua  i  kauoha  mai  ai  ia 
ia :  a  papani  ae  la  o  Iehova  i  ka 
puka  mahope  ona. 

17  Hookahi  kanaha  la  o  ke  kaia- 
kahinalii  maluna  o  ka  honua;  ma- 
huahua  ae  la  ka  wai,  a  hoolana  ae 
la  i  ka  halelana,  a  ua  kaikaiia  ae  la 
ia  maluna  o  ka  honua. 

18  Lanakila  ae  la  ka  wai  a  mahua- 
hua  loa  ae  la  maluna  o  ka  honua; 
a  holo  aku  la  ka  halelana  maluna 
o  ka  wai. 

19  Lanakila  loa  ae  la  ka  wai  ma- 
luna  o  ka  honua  ;  a  uhiia  ae  la  na 
kuahiwi  kiekie  a  pau  loa  malalo  o 
ka  lani. 

20  He  umikumamalimana  kubita 
o  ke  kiekie  o  ka  wai  maluna ;  a 
uhiia  ae  la  na  kuahiwi. 

21  A  make  iho  la  na  mea  ola  a 
pau  i  holo  maluna  o  ka  honua,  o 
na  manu,  o  na  holoholona  laka,  o 
na  holoholona  hihiu,  a  o  na  mea 
kolo  a  pau  e  kolo  ana  maluna  o 
ka  honua,  a  me  na  kanaka  a  pau  ; 

22  O  ka  poe  a  pau  nona  ka  hanu 
ola  iloko  o  ua  puka  ihu,  o  na  mea 
a  pau  ma  ka  aina  maloo,  make  iho 
la  lakou. 

23  A  pau  loa  iho  la  na  mea  ola 
maluna  o  ka  honua  i  ka  make,  o  na 


MOKUNA  VIII. 


kanaka,  me  na  holoholona,  a  me 
na  mea  kolo,  a  me  na  manu  o  ka 
lewa ;  a  ua  hoopauia  lakou  mai  ka 
honua  aku  :  o  Noa  wale  no  ka  i 
koe,  a  me  ka  poe  me  ia  iloko  o  ka 
halelana. 
24  A  lanakila  ae  la  ka  wai  maluna 

0  ka  houua,  hookahi  haneri  na  la 
a  me  kanalima. 

MOKUNA  VIII. 

1  Ka  emi  ana  o  nawai.  4  Ili  ka  halelana  ma 
Ararata.  7  O  ke  koraka  a  ine  ka  numu 
nunu.  15  Ka  haalele  i  ka  halelana.  20 
Kekuahu  o  Noaa  mekanamohai.  21  Oluo- 
lu  mai  ke  Akua.  22  Aole  kaiakahinalii 
hou. 

HOOMANAO  iho  la  o  Iehova 
ia  Noa,  a  me  na  mea  ola  a 
pau,  a  me  na  holoholonaa  pau  me 
ia  iloko  o  ka  halelana :  hoohuai  mai 
la  ke  Akua  i  ka  makani  maluna  o 
ka  honua,  a  emi  iho  la  ka  wai : 

2  Ua  papaniia  ae  la  na  punawai 
o  ka  hohonu,  a  me  na  puka  wai  o 
ka  lani,  a  malie  iho  ka  ua  mai 
luna  mai : 

3  Hoi  hou  mau  aku  la  ka  wai  mai- 
luna  ae  o  ka  honua  :  a  mahope  o 
na  la  he  kaneri  a  me  kanalima,  ua 
emi  ka  wai. 

4  A  i  ka  hiku  o  ka  malama,  i  ka 
la  umikumamahiku  o  ua  malama 
la,  ili  iho  la  ka  halelana  ma  na  kua- 
hiwi  o  Ararata. 

5  Emi  mau  iho  la  ka  wai,  a  hiki  i 
ka  umi  o  ka  malama  :  i  ka  umi  o 
ka  malama,  i  ka  la  mua  o  ua  mala- 
ma  la,  ua  ikea  na  wahi  kiekie  o  na 
kuahiwi. 

6  1f  A  hala  na  la  he  kanaha,  wehe 
ae  la  o  Noa  i  ka  puka  makani  o  ka 
halelana  ana  i  haua'i : 

7  Hookuu  aku  la  ia  i  kekahi  ko- 
raka,  nana  i  lele  aku  a  hoi  mai  ma 
kela  wahi  a  ma  keia  wahi,  a  maloo 
iho  ka  wai  ma  ka  honua. 

8  Hookuu  aku  la  hoi  oia  i  ka  ma- 
nu  nunu  e  ike  i  ka  emi  ana  o  ka 
wai  mai  ka  aina  aku  ;' 

9  Aka,  aole  i  loaa  i  ua  manu  nunu 
la  he  wahi  e  maha'i  o  kona  wawae, 
a  hoi  hou  mai  la  ia  io  na  la  iloko  o 
ka  halelana,  no  ka  mea,  ua  uhi  ka 
wai  maluna  o  ka  honua  a  pau  ;  alai- 
la,  o  aku  la  kona  lima,  lalau  aku 
la  oia  ia  ia,  a  huki  mai  la  ia  ia  io 
na  la  iloko  o  ka  halelana. 


10  Noho  iho  la  ia  i  na  la  hou  aku 
i  ehiku ;  a  hookuu  hou  aku  la  i  ka 
mauu  nunu  iwaho  o  ka  halelana  ; 

11  A  ahiahi  iho  la,  hoi  mai  la  ka 
manu  nunu  io  na  la,  aia  hoi,  he 
lau  oliva  hou  ma  kona  waha.  Pela 
o  Noa  i  ike  ai,  ua  emi  iho  ka  wai 
ni  ai  luua  aku  o  ka  honua. 

12  Noho  iho  la  ia  i  na  la  hou  aku 
i  ehiku  ;  a  hookuu  aku  la  i  ka  ma- 
nu  nunu ;  aole  no  ia  i  hoi  hou  mai 
io  na  la  ma  ia  hope  mai. 

13  U  I  ka  makahiki  eono  haueri  a 
me  kumamakahi,  i  ka  malama 
hookahi,  a  i  ka  la  mua  o  ua  mala- 
ma  la,  maloo  iho  la  ka  wai  mai  ka 
honua  aku  ;  a  wehe  ae  la  o  Noa  i 
ke  pani  maluna  o  ka  halelana,  a 
nana  ae  la,  aia  hoi,  ua  maloo  ka 
aina. 

14  A  i  ka  lua  o  ka  malama,  i  ka 
la  iwakaluakumamahiku  o  ua  ma- 
lama  la,  ua  maloo  iho  ka  honua. 

15  TI  Olelo  mai  la  ke  Akua  ia 
Noa,  i  mai  la, 

16  E  hele  aku  oe  iwaho  o  ka  ha- 
lelana,  o  oe,  me  kau  wahine,  me 
au  mau  keikikane,  ame  na  wahine 
a  kau  mau  keikikane  me  oe. 

17  E  lawe  pu  mai  meoe  i  namea 
ola  a  pau  ia  oe,  o  na  mea  io,  o  na 
manu,  na  holoholona,  a  me  na 
mea  kolo  a  pau  e  kolo  ana  maluna 
o  ka  honua ;  i  hanau  nui  ai  lakou 
ma  ka  honua,  i  hua  mai,  a  mahua- 
hua  maluna  o  ka  honua. 

18  Hele  aku  la  o  Noa  me  kana 
mau  keikikane,  a  me  kana  wahine, 
a  me  na  wahine  a  kana  mau  keiki- 
kane  me  ia : 

19  O  na  holoholona  hoi  a  pau,  o 
na  mea  kolo  a  pau,  me  na  manu  a 
pau,  a  me  na  mea  a  pau  e  kolo  ana 
maluna  o  ka  honua,  ma  ko  lakou 
mau  ano  iho,  hele  aku  la  lakou 
iwaho  o  ka  halelana. 

20  H  Hana  iho  lao  Noaikuahu 
no  Iehova,  lalau  aku  la  ia  i  kekahi 
o  na  holoholoua  maemae  a  pau,  a 
o  na  manu  maemae  a  pau,  a  kau- 
maha  aku  la  i  na  mohaikuni 
maluna  o  ke  kuahu. 

21  Honi  mai  la  o  Iehova  i  kc  ala 
oluolu  :  i  iho  la  o  Iehova  iloko  o 
kona  naau,  Aole  au  e  hoino  hou  i 
ka  aina  no  kanaka,  no  ka  mea,  ua 

hewa  no  ka  manao  ana  o  ko  ke 
kanaka  naau  mai  kona  wa  opiopio  ; 
aole  hoi  au  e  luku  liou  aku  i  na 
mea  ola  a  pau,  me  au  i  hana  iho 
nei. 

22  E  mau  auanei  ka  wa  e  kanu 
ai  a  e  ohi  ai ;  ke  anu  a  me  ka  wela, 
ke  kau  a  me  ka  hooilo,  ka  la  a  me 
ka  po,  a  pau  na  la  o  ka  honua. 

MOKUNA  IX. 

1  Ka  ke  Akua  hoomaikai  ana  ia  Noa.  4  Ka 
uku  no  ka  pepehi  kanaka.  8  Ka  ke  Akua 
berita  me  Noa  a  me  kana  poe  mamo.  20  Ka 
malawaina  o  Noa  a  me  konaonaana.  22 
Ka  hana  a  kana  mau  keiki.  25  Ka  Noa 
wanana  ia  lakou.  28  Kona  make  ana. 

HOOPOMAIKAI  mai  la  ke 
Akua  ia  Noa,  a  me  kana  mau 
keikikane,  i  mai  la  ia  lakou,  E 
hoohua  mai  oukou,  e  mahuahua, 
a  e  hoopiha  i  ka  honua. 

2  E  kau  mai  auanei  ka  makau  ia 
oukou  a  me  ka  weliweli  nialuna  o 
na  holoholona  a  pau  o  ka  honua, 
maluna  hoi  o  na  manu  a  pau  o  ka 
lewa,  a  maluna  hoi  o  na  mea  a  pau 
e  hele  ana  ma  ka  honua,  a  maluna 
no  hoi  o  na  ia  a  pau  o  ke  kai ;  ua 
haawiia'ku  lakou  iloko  o  na  lima 
o  oukou. 

3  O  na  mea  hele  a  pau  e  ola  ana, 
na  oukou  ia  e  ai;  me  ka'u  i  haawi 
aku  ai  i  na  launahele  opiopio  na 
oukou,  pela  ka'u  e  haawi  i  aku  nei 
i  na  mea  a  pau. 

4  Aka,  mai  ai  oukou  i  ka  io  me 
kona  ola,  oia  kona  koko. 

5  He  oiaio,  e  hoopai  auanei  au  i 
ke  koko  o  ko  oukou  ola ;  ma  ka 
lima  o  na  holoholona  a  pau  ka'u  e 
hoopai  aku  ai ;  a  ma  ka  lima  hoi 
o  na  kanaka ;  ma  ka  lima  hoi  o  ka 
hoahanau  o  kela  kanaka  keia  ka- 
naka  ka'u  e  hoopai  aku  ai  i  ke  ola 
o  kanaka. 

6  0  ka  mea  nana  e  hookahe  i  ke 
koko  o  kanaka,  e  hookaheia  no 
kona  koko  e  kanaka :  no  ka  mea, 
ma  ke  ano  o  ke  Akua  oia  i  hana'i 
i  kanaka. 

7  A  oukou,  e  hoohua  mai  oukou, 
a  e  mahuahua ;  e  hanau  nui  ma  ka 
honua,  a  e  hoolaha  malaila. 

8  U  Olelo  mai  la  ke  Akua  ia  Noa 
a  i  kana  mau  keiki  me  ia,  i  mai  la, 

9  Owau  la  e,  ke  hoopaa  nei  au  i 
ka'u  berita  me  oukou,  a  me  ka 

oukou  poe  mamo  mahope  o  ou- 
kou  ; 

10  A  me  na  mea  ola  a  pau  me 
oukou,  o  na  manu,  o  na  holoholo- 
na  laka  a  me  na  holoholona  hihiu 
o  ka  honua  me  oukou  :  mai  ka  poe 
a  pau  i  hele  mai  iwaho  o  ka  hale- 
lana,  a  i  na  holoholona  a  pau  o  ka 
honua. 

11  E  hoopaa  no  wau  i  ka'u  berita 
me  oukou  ;  aole  hoi  e  luku  hou  ia 
na  mea  ola  a  pau  i  na  wai  o  ke 
kaiakahiualii ;  aole  hoi  he  kaiaka- 
hinalii  e  hiki  hou  mai  ana  e  pau  ai 
ka  honua. 

12  I  mai  la  ke  Akua,  Eia  ka  hoai- 
lona  o  ka  berita  a'u  e  hana  nei 
mawaena  o'u  a  o  oukou,  me  na 
mea  ola  a  pau  me  oukou,  no  na 
hanauna  a  pau. 

13  Ke  kau  nei  au  i  kuu  anuenue 
ma  ke  ao,  i  hoailona  ia  no  ka  berita 
mawaena  o'u  a  o  ka  honua. 

14  A  hoouhi  aku  ai  au  i  ke  ao 
maluna  o  ka  honua,  e  ikea  auanei 
ke  anuenue  ma  ke  ao ; 

15  A  e  hoomanao  iho  no  au  i 
ka'u  berita  mawaena  o'u  a  o  oukou, 
me  na  mea  io  e  ola  ana  a  pau ;  aole 
loa  e  lilo  hou  ana  ka  wai  i  kaiaka- 
hinalii  e  luku  ai  i  na  mea  io  a  pau. 

16  A  e  kau  mai  auanei  ke  anue- 
nue  ma  ke  ao  ;  a  e  nana  aku  au  ia 
i  hoomanao  iho  ai  au  i  ka  berita 
mau  loa  mawaena  o  ke  Akua  a  o 
na  mea  ola  a  j)au  o  na  mea  io  a  pau 
maluna  o  ka  honua. 

17  Olelo  mai  la  ke  Akua  ia  Noa, 
Oia  ka  hoailona  o  ka  berita  a'u  i 
hoopaa  iho  ai  mawaena  o'u  a  o  na 
meaio  a  pau  maluna  o  ka  honua. 

18  H  O  na  keikikane  a  Noa,  na 
mea  i  puka  mai  iwaho  o  ka  halela- 
na,  oia  o  Sema,  o  Hama,  a  o  Iape- 
ta:  a  o  Hama  ka  makuakane  no 
Kanaana. 

19  O  lakou  na  keikikane  ekolu  a 
Noa,  a  na  lakou  i  hoolahaia'ku  [na 
kanaka]  ma  ka  honua  a  pau. 

20  Hoomaka  iho  la  o  Noa  e  ma- 
hiai,  a  kanu  iho  la  ia  i  ka  mala- 
waina : 

21  Inu  iho  la  ia  i  ka  waina,  a 
ona  ;  a  ua  uhi  ole  ia  oia  i  ke  kapa 
maloko  o  kona  halelewa. 

22  Ike  aku  la  o  Hama  ka  makua- 


MOKUNA  X. 


kane  o  Kanaana  i  kahi  hilahila  o 
kona  makuakane,  a  hai  mai  la  i 
kona  mau  hoahanau  elua  mawaho. 

23  Lalau  aku  la  o  Seina  laua  o 
Iapeta  i  ka  aahu,  a  kau  iho  la  ma- 
luna  o  ko  laua  mau  poohiwi,  a  hele 
hope  aku  la  laua,  a  uhi  iho  la  i 
kahi  hilahila  o  ko  laua  makuakaue : 
ua  huli  hope  ko  laua  mau  maka,  a 
ike  ole  aku  laua  i  kahi  hilahila  o 
ko  laua  makuakaue. 

24  Ala  ae  la  o  Noa  i  ka  pau  ana  o 
kona  waina,  a  ike  iho  la  ia  i  ka 
mea  a  kana  keiki  muli  iho  i  hana 
aku  ai  ia  ia. 

25  Olelo  mai  la  oia,  E  poino  no  o 
Kanaana ;  he  kauwa  ia  na  na  kau- 
wa  a  kona  poe  hoahanau. 

26  Olelo  mai  la  hoi  oia,  E  hoo- 
maikaiia  o  Iehova,  ke  Akua  o  Se- 
ma  :  a  o  Kanaana  kana  kauwa. 

27  E  hoomahuahua  auanei  ke 
Akua  ia  Iapeta,  a  e  noho  no  aua- 
nei  ia  ma  na  halelewa  o  Sema;  ao 
Kanaana  kana  kauwa. 

28  1  A  o  ko  Noa  ola  ana  mahope 

0  ke  kaiakahinalii,  akolu  ia  haneri 
makahiki  a  nie  kauaiima. 

29  O  na  la  a  pau  o  Noa,  aiwa  ia 
haneri  makahiki  a  me  kanalima  :  a 
make  iho  la  ia. 

MOKUNA  X. 

1  He  kuauhau  no  Noa.  2  Na  mamo  a  Iapeta. 
6  Ke  kuauhau  no  Ilama.  8  Nitneroda  ke 
alii  mua.    21  Ke  kuauhau  no  Sema. 

EI A  ka  mooolelo  no  na  keikika- 
ne  a  Noa,  o  Sema,  o  Hama,  a 
o  Iapeta:  ua  hanau  na  lakou  na 
keikikane  mahope  o  ke  kaiakahi- 
nalii. 

2  O  na  keikikane  a  lapela ;  o 
Gomera,  o  Magoga,  o  Maelai,  o 
Iavana,  o  Tubala,  o  Meseka,  a  o 
Tirasa. 

3  O  na  keikikane  a  Gomera;  o 
Asekenaza,  o  Ripata,  a  o  Toga- 
rema. 

4  O  na  keikikane  a  Iavana ;  o 
Elia,  o  Taresisa,  o  Kitima,  a  o 
Dodanima. 

5  Ua  puunaueia  na  aina  kahakai 
o  na  laliuikanaka  e  lakou  nei  ma 
ko  lakou  mau  aina,  o  kela  mea  ao 
keia  mea  e  like  me  kana  olelo, 
mamuli  o  ka  lakou  mau  ohaua,  ma 
nalahuikauaka  o  lakou. 


6  1|  O  na  keiki  a  Hama ;  o  Kusa, 
o  Migeraima,  o  Puta,  a  o  Ka- 
naaua. 

7  O  na  keikikane  a  Kusa ;  o  Seba, 
o  Havila,  o  Sabeta,  o  Raama,  a  o 
Sabeteka :  a  o  na  keikikane  a 
Raama  ;  o  Seba,  a  o  Dedana. 

8  Na  Kusa  o  Nimeroda  :  kooma- 
ka  iho  la  ia  e  hoolauakila  ma  ka 
honua  nei. 

9  He  kanaka  koa  ia  i  ka  hahai 
holoholona  imua  o  Iehova :  nolaila 
i  oleloia'i,  E  like  me  Nimeroda  ka 
mea  koa  loa,  ka  hahai  holoholona 
imua  o  Iehova. 

10  O  ka  hoomaka  ana  o  kona 
aupuni,  oia  o  Babela,  o  Araka,  o 
Akada,  a  o  Kalene,  ma  ka  aina  o 
Siuara. 

11  Ma  ia  aina  aku  i  hele  aku  ai  o 
Asura,  a  kukulu  iho  la  ia  Nineva, 
a  me  ke  kulanakauhale  o  Rehobo- 
ta,  a  me  Kala, 

12  A  me  Resena  mawaena  o  Ni- 
neva  a  o  Kala :  he  kulanakauhale 
nui  no  ia. 

13  Na  Mizeraima  ka  Luda,  me 
ka  Anama,  me  ka  Lehaha,  me  ka 
Naputuha. 

14  Me  ka  Paterima,  me  ka  Kase- 
luhima,  (nalakou  maika  Pilisetia,) 
a  me  ka  Kapetora. 

15  Tf  Na  Kanaana  mai  o  Sidona, 
kana  hiapo,  a  o  Heta, 

lb"  A  o  ka  Iebusa,  a  o  ka  Amora, 
a  o  ka  Giragasa, 

17  A  o  ka  Hiva,  a  o  ka  Areka,  a  o 
ka  Sinite, 

18  A  o  ka  Aravada,  a  o  Zemara, 
a  o  ka  Hamata:  a  mahope  iho  ua 
hoolahaia'ku  na  ohana  a  ka  poe 
Kanaana. 

19  A  o  ka  mokuna  aina  o  ka  Ka- 
uaaua,  mai  Sidona  ia,  i  kona  hele 
ana  mai  i  Gerara,  a  hiki  i  Gaza;  i 
kou  hele  ana  aku  i  Sodoma,  nie 
Gomora,  a  me  Adema,  a  me  Ge- 
boima,  a  hiki  i  Lasa. 

20  Oia  nakeikikane  a  Hama,  ma- 
muli  o  ka  lakou  mau  ohana,  ma- 
muli  hoi  o  ka  lakou  mau  olelo, 
ma  na  aina  o  lakou,  a  ma  na  lahui- 
kanaka  o  lakou. 

21  T[  Na  Sema  hoi,  na  ka  makua- 
kane  o  ka  poe  keiki  a  pau  a  Ebera, 
na  ke  kaikaina  a  Iapeta  ka  hoaha- 

nau  mua,  ua  hanau  no  hoi  na  kei- 
ki  nana. 

22  O  na  keiki  a  Sema ;  o  Elama, 
o  Asura,  o  Arepakada,  o  Luda,  a  o 
Arama. 

23  O  na  keikikane  a  Arama;  o 
Uza,  o  Kula,  a  o  Geteia,  a  o  Masa. 

24  Na  Arepakada  o  Sala,  na  Sala 
hoi  o  Ebera. 

25  Ua  hanau  na  Ebera  na  keiki- 


kane  elua :  o  felega  ka  iuoa  o  ke- 


kahi ;  no  ka  mea.ua  maheleia  ka 


honua  i  kona  mau  la :  a  o  loketana" 
ka  inoa  o  kona  kaikainn,. 

26  Na  loketana  o  Alemodada,  o 
Selepa,  a  Hazamaveta,  o  Iera, 

27  O  Hadorama,  o  Uzala,  o  Di- 
kela, 

28  O  Obala,  o  Abimaela,  o  Seba, 

29  O  Opira,  o  Havila,  a  o  Iobaba  : 

0  lakou  nei  a  pau  ua  keikikane  a 
Ioketana. 

30  A  o  ko  lakou  wahi  noho  ai, 
mai  Mesa  aku  no  ia,  i  kou  heleana 
a  hiki  i  Separa,  i  kekahi  mauna  o 
ka  hikina. 

31  Oia  na  keikikane  a  Sema,  ma- 
muli  o  ka  lakou  mau  ohana,  raa- 
muli  hoi  o  ka  lakou  mau  olelo, 
ma  ko  lakou  mau  aina,  a  me  ko 
lakou  mau  lahuikanaka. 

32  Oia  na  ohana  a  na  keikikane 
a  Noa,  e  like  me  ko  lakou  mau 
hanauna,  ma  ko  lakou  mau  lahui- 
kanaka;  ma  o  lakou  nei  ua  inake- 
leia  na  lahuikanaka  ma  ka  honua 
mahope  mai  o  ke  kaiakahinalii. 

MOKUNA  XI. 

1  Hookahi  olelo  ma  ka  honua.  3  Ka  halepa- 
kui  o  Babela.  7  Hookahuliia  ka  lakou 
olelo.  10  Ke  kuauhau  no  Sema.  27  No 
Tera  hoi  ka  makuakane  o  Aberama.  31  Ko 
Tera  ma  haele  ana  mai  Ura  a  Harana. 


OOKAHI  no  lehelehe,  hooka- 
hi  hoi  olelo  a  ko  ka  honua  a 


H 

pau. 

2  A  i  ko  lakou  hele  ana  mai  ka 
hikina  mai,  loaa  ia  lakou  kahi 
papu  ma  ka  aina  o  Sinara ;  a  noho 
iho  la  lakou  ilaila. 

3  Olelo  ae  la  kekahi  kanaka  i 
kona  hoa,  Ina  kakou,  e  hanakakou 
i  na  pohaku  ula,  e  kahu  a  moa 
loa,  O  ko  lakou  pohaku,  he  po- 
haku  ula,  a  he  bitumena  ko  lakou 
puna. 

12 


4  Olelo  ae  la  lakou,  Ina  kakou,  e 
hana  kakou  i  kulanakauhale  no 
kakou,  a  me  ka  halepakui  ekiekie 
ae  kona  welau  i  ka  lani ;  a  e 
hookaulana  i  ko  kakou  iuoa,  o 
hoopuehuia'ku  kakou  maluna  o 
ka  honua  a  pau. 

5  Iho  mai  la  o  Iehova  īlalo  e 
nana  i  ke  kulanakauhale  a  me  ka 
halepakui  a  na  keiki  a  kanaka  i 
hana'i. 

6  I  iho  la  o  Iehova,  Aia  hoi,  hoo- 
kahi  no  ka  poe  kanaka,  hookahi 
hoi  ko  lakou  lehelehe ;  eia  ka 
lakou  e  hoomaka  nei  e  hana:  a 
mahope  aku,  aohe  mea  keakea  ia 
lakou  ke  hana  i  na  mea  a  pau  a 
lakou  e  manao  ai. 

7  Ina  kakou,  e  iho  iho  kakou,  a 
malaila  kakou  e  hookahuli  ai  i  ka 
lakou  olelo,  i  hoomaopopo  ole  ai 
lakou  i  ka  olelo  a  kekahi. 

8  Pela  o  Iehova  i  hoopuehu  aku 
ai  ia  lakou  maluna  o  ka  honua  a 
pau :  a  oki  iho  la  ka  lakou  hana 
ana  i  ua  kulanakauhale  la. 

9  No  ia  mea,  ua  kapaia  ka  inoa  o 
ia  wahi,  o  Babela,  no  ka  mea,  ilaila 
o  Iehova  i  hookahuli  ai  i  ka  olelo  a 
ko  ka  honua  a  pau :  a  mai  ia  wahi 
aku  i  hoopuehu  aku  ai  o  Iehova  ia 
lakou  maluna  o  ka  honua  a  pau. 

10  T  Eia  ka  mooolelo  no  Sema: 
hookahi  haneri  makahiki  o  Sema, 
a  hanau  raai  o  Arepakada  nana, 
elua  makahiki  mahope  mai  o  ke 
kaiakahinalii. 

11  Mahope  mai  o  ka  hanau  ana  o 
Arepakada,  alima  haneri  no  maka- 
hiki  o  ko  Sema  ola  ana,  a  nana  mai 
na  keikikane  a  me  na  kaikama- 
hine. 

12  He  kanakolu  na  makahiki  a  me 
kumamalima  o  ko  Arepakada  ola 
ana,  a  hanau  mai  o  Sala  nana : 

13  Mahope  mai  o  ka  hanau  ana  o 
Sala,  aha  haneri  na  makahiki  a  me 
kumamakolu  o  ko  Arepakada  ola 
ana,  a  nana  mai  na  keikikane  a  me 
na  kaikamahine. 

14  He  kanakolu  na  makahiki  o 
ko  Sala  ola  ana,  a  hanau  mai  o 
Ebera  nana: 

15  Mahope  mai  o  ka  hanau  ana  o 
Ebera,  aha  haneri  na  makahiki  me 
kumamakolu  o  ko  Sala  ola  ana,  a 

nana  inai  na  keikikane  a  rae  na 
kaikamahine. 

16  He  kanakolu  na  makakiki  a 
rae  kumamaka  o  ko  Ebera  ola  ana, 
a  hanau  mai  o  Pelega  nana : 

17  Mahope  mai  o  ka  hanau  ana  o 
Pelega,  aha  hanen  na  makahiki  a 
me  kanakolu  o  ko  Ebera  ola  ana, 
a  nana  mai  na  keikikane  a  me  na 
kaikamahine. 

18  He  kanakolu  na  makahiki  o 
ko  Pelega  ola  ana,  a  hanau  mai  o 
Reu  nana : 

19  Mahope  mai  o  ko  Reu  hanau 
ana,  alua  haneri  na  makahiki  a  me 
kumamaiwa  o  ko  Pelega  ola  ana, 
a  nana  mai  na  keikikane  a  me  na 
kaikamahine. 

20  He  kanakolu  na  makahiki  a 
me  kumamalua  o  ko  Reu  ola  ana, 
a  hanau  mai  o  Seruga  nana: 

21  Elua  haneri  na  makahiki  a  me 
kumamahiku  o  ko  Reu  ola  ana  ma- 
hope  mai  o  ka  hanau  ana  o  Seru- 
ga,  a  nana  mai  na  keikikane  a  me 
na  kaikamahine. 

22  He  kanakolu  na  makahiki  o 
ko  Seruga  ola  ana,  a  hanau  mai  o 
Nahora  nana : 

23  Mahope  mai  o  ka  hanau  ana  o 
Nahora,  eluahanei'i  na  makahiki  o 
ko  Seruga  ola  ana,  a  nana  mai  na 
keikikane  a  me  na  kaikamahine. 

24  He  iwakalua  na  makahiki  a 
rae  kumamaiwa  o  ko  Nahora  ola 
ana,  a  hanau  mai  o  Tera  nana : 

25  Mahope  mai  o  ka  hanau  ana  o 
Tera,  he  haneri  na  makahiki  a  me 
ka  uinikumamaiwa  o  ko  Nahora 
ola  ana,  a  nana  mai  na  keikikane  a 
me  na  kaikamahine. 

26  He  kanahiku  na  makahiki  o 
ko  Tera  ola  ana,  a  hanau  mai  o 
Aberama,  o  Nahora,  a  o  Harana. 

27  TJ  Eia  ka  mooolelo  no  Tera; 
na  Tera  o  Aberama,  o  Nahora,  a  o 
Harana ;  na  Harana  o  Lora. 

28  Make  iho  la  o  Harana  mamua 
o  kona  makuakane  o  Tera,  ma  ko- 
na  aina  i  hanau  ai,  ma  Ura  no  ko 
Kaledea. 

29  Lawe  ae  la  o  Aberama  laua  o 
Nahora  i  mau  wahine  na  laua :  o 
Sarai  ka  inoa  o  ka  wahine  a  Abe- 
rama,  a  o  Mileka  ka  inoa  o  ka  wa- 
hine  a  Nahora ;  oia  ke  kaikamahi- 


ne  a  Harana,  a  ka  makuakane  o 
Mileka,  a  o  ka  makuakane  hoi  o 
Iseka. 

30  A  he  pa  o  Sarai;  aohe  ana 
keiki. 

31  Lawe  ae  la  o  Tera  i  kana  keiki 
ia  Aberama,  a  me  kana  moopuna 
ia  Lota,  ke  keiki  a  Harana,  a  me 
Sarai  kana  hunonawahine,  o  ka 
wahine  a  kana  keiki  a  Aberama ;  a 
haele  pu  mai  la  lakou  mai  Ura  mai 
no  ko  Kaleelea,  i  ka  heie  ana  ma 
ka  aina  o  Kanaana :  hiki  mai  la 
lakou  i  Harana,  a  noho  iho  la  ilaila. 

32  O  na  la  o  Tera,  elua  ia  hanei'i 
makahiki  a  me  kumamalima:  a 
make  iho  la  o  Tera  ma  Harana. 

MOKUNA  XII. 

1  Ka  ke  Akua  hoomaikai  ana  ia  Aberama  a 
me  ka  olelo  ia  Kristo.  ■'5  Ka  hele  o  lakou 
me  Lota  i  Sikema  ma  Kanaana.  7  Haa- 
wiia  Kanaana  nona.  10  Kona  hele  i 
Aigupita,  a  me  kona  wahahee  ana.  14 
Lawe  Parao  ia  Sarai,  a  mahope  hoihoi 
mai  ia  ia. 

IOLELO  mai  o  Iehova  ia  Abe- 
rama,  E  hele  aku  oe  mai  kou 
aina  aku,  a  mai  kou  poe  hoaha- 
nau  aku,  a  mai  ka  hale  o  kou 
makuakane  aku,  a  hiki  i  ka  aina 
a'u  e  kuhikuhi  aku  ai  ia  oe. 

2  A  e  hoolilo  au  ia  oe  i  lahuika- 
naka  nui,  e  hoomaikai  aku  hoi  au 
ia  oe,  e  hookaulana  hoi  au  i  kou 
inoa,  a  e  lilo  oe  i  mea  e  poinaikai 
ai. 

3  E  hoopomaikai  aku  hoi  au  i 
ka  poe  hoomaikai  ia  oe,  a  e  hoino 
aku  au  i  ka  mea  hoino  ia  oe,  a  ia 
oe  e  pomaikai  ai  na  ohana  a  pau  o 
ka  honua. 

4  Hele  aku  la  o  Aberama  e  like 
me  ka  Iehova  i  olelo  mai  ai  ia  ia; 
a  hele  pu  o  Lota  me  ia.  He  kana- 
hiku  kumamalima  na  makahiki  o 
Aberama,  i  kona  wa  i  kele  mai  ai 
mai  Harana  mai. 

5  Lawe  ae  la  o  Aberama  i  kana 
wahine  ia  Sarai,  a  me  Lota  ke  keiki 
a  kona  kaikuaana,  a  me  ka  waiwai 
a  pau  a  lakou  i  hoiliili  ai,  a  me  na 
ohua  a  pau  i  loaa  ia  lakou  ma 
Harana;  a  puka  mai  la  lakou  e 
hele  mai  i  ka  aina  o  Kanaana;  a 
hiki  mai  la  lakou  i  ka  aiua  o  Ka- 
naana. 

6  T[  Kaahele  ae  la    o    Aberama 

i  ka  aina,  a  hiki  aku  la  i  kahi  o 
Sikenia,  i  ka  laau  oka  o  More.  E 
noho  ana  no  na  mamo  a  Kanaana 
ma  ia  aina  ia  manawa. 

7  Ikea  ae  la  o  Iehova  e  Aberama, 
i  mai  la  ia,  E  haawi  aku  no  wau  i 
keia  aina  no  kau  poe  mamo  :  ma- 
laila  oia  i  hana'i  i  kuahu  no  Ieho- 
va,  ka  mea  i  ikea  e  ia. 

8  Hele  aku  la  ia  mai  ia  wahi  aku 
a  ka  puu  ma  ka  hikina  o  Betela,  a 
kukulu  iho  la  i  kona  halelewa,  o 
Betela  ma  ke  komohana,  a  o  Hai 
ma  ka  hikina  :  malaila  oia  i  hana'i 
i  kuahu  no  Iehova,  a  hea  aku  la  ia 
i  ka  inoa  o  Iehova. 

9  Hele  hou  aku  la  o  Aberama  e 
neenee  ana  i  ke  kukuluhema. 

10  T  He  wi  ma  ia  aina ;  a  hele 
aku  la  o  Aberama  ilalo  i  Aigupita 
e  noho  malihini  malaila,  no  ka 
mea,  ua  nui  loa  ka  wi  ma  ka  aina. 

11  A  kokoke  aku  la  ia  e  komo  i 
Aigupita,  i  aku  la  ia  i  kana  wahine 
ia  Sarai,  Eia  hoi  ke  ike  nei  au  he 
wahine  maikai  oe  ke  nanaia'ku  : 

12  Nolaila,  aike  mai  ko  Aigupita 
ia  oe,  e  olelo  auanei  lakou,  Eia 
kana  wahine ;  a  e  pepehi  mai 
lakou  ia'u,  a  e  hoola  ae  lakou  ia 
oe. 

13  Ke  nonoi  aku  nei  au  ia  oe,  e 
i  aku  oe,  he  kaikuwahine  oe  no'u, 
i  pomaikai  ai  au  ia  oe,  a  e  mala- 
maia  kuu  ola  nou. 

14  H  A  hiki  aku  la  o  Aberama  i 
Aigupita,  ike  mai  la  ko  Aigupita  i 
ka  wahine  he  maikai  loa. 

15  A  ike  mai  la  na  luna  a  Parao 
ia  ia,  hoomaikai  lakou  ia  ia  imua 
o  Parao,  a  ua  laweia  aku  la  ua 
wahine  la  ma  ka  hale  o  Parao. 

16  Lokomaikai  mai  la  oia  ia  Abe- 
rama  no  Sarai :  a  ia  ia  na  hipa,  na 
bipi,  na  hoki,  na  kauwakane,  na 
kauwawahine,  na  hokiwahine,  a 
me  na  kamdo. 

17  Hooeha  mai  la  o  Iehova  ia 
Parao  a  me  kona  poe  ohua  i  na 
mai  eha  loa,  no  Sarai  ka  wahine  a 
Aberama. 

18  Kahea  mai  la  o  Parao  ia  Abe- 
rama,  i  mai  la,  Heaha  keia  mea  au 
i  hana  mai  ai  ia'u  ?  No  ke  aha  la  i 
hai  ole  mai  oe  ia'u  o  kau  wahine 
ia? 

19  No  ke  aha  la  oe  i  olelo  mai  ai, 

0  ko'u  kaikuwahine  ia,  i  mea  e 
lawe  ai  au  ia  ia  i  wahine  na'u? 
Eia  hoi  kau  wahine,  e  lawe  oe  ia 
ia,  a  e  hele  aku. 

20  Kauoha  aku  la  o  Parao  i  kona 
poe  kanaka  nona,  a  hoihoi  mai  la 
lakou  ia  ia,  me  kana  wahine,  a  me 
kana  mau  mea  a  pau. 

MOKUNA  XIII. 

1  Ka  hoi  ana  mai  o  Aberama  laua  o  Lota 
mai  Aigupita  mai.  6  Ko  laua  hookaawale 
ana.  10  Ko  Lota  hele  i  Sodoma.  14 
Olelo  hou  ke  Akua  ia  Aberama  i  ka  aina 
a  me  kana  poe  mamo.  18  Kona  noho 
ana  ma  Heberona. 

PII  hou  mai  la  o  Aberama  mai 
Aigupita  mai,  oia  me  kana 
wahine,  a  me  kaua  mau  mea  a 
pau,  a  me  ia  no  o  Lota,  i  kau  wahi 
o  ke  kukuluhema. 

2  Ua  waiwai  nui  loa  o  Aberama 
i  na  holoholona,  i  ke  kala  a  me  ke 
gula. 

3  He  le  ae  la  ia  i  kona  hele  ana 
mai  ke  kukuluhema  mai  a  Betela, 
kahi  i  ku  ai  o  kona  halelewa  ma- 
mua,  mawaena  o  Betela  a  me  Hai ; 

4  Kahi  o  ke  kuahu  ana  i  hana'i 
mamua  :  ilaila  o  Aberama  i  kahea 
aku  ai  i  ka  inoa  o  Iehova. 

5]  Ao  Lota  hoi,  ka  mea  i  hele 
pu  me  Aberama,  he  hipa  no  kana 
me  na  bipi  a  me  na  halelewa. 

6  Aole  i  pono  ka  aina  no  laua,  i 
noho  pu  ai  laua,  no  ka  nui  o  ko 
laua  waiwai,  aole  i  hiki  ia  laua  ke 
noho  pu. 

7  Hakaka  ae  la  ka  poe  kahuhipi 
a  Aberama  me  ka  poe  kahubipi  a 
Lota :  e  noho  ana  no  ka  Kanaanaa 
me  ka  Perezi  ma  ia  aina  ia  ma- 
nawa. 

8  I  aku  la  o  Aberama  ia  Lota,  Ea, 
aole  make  hakaka  kaua,  kekahi  i 
kekahi,  aole  hoi  ka'u  poe  kahu- 
bipi  me  kau  poe  kahuhipi;  no  ka 
mea,  he  mau  hoahanau  kaua. 

9  Aole  anei  ma  kou  alo  ka  aina  a 
pau  ?  ke  noi  aku  nei  au  ia  oe,  e 
hookaawale  kaua :  ina  oe  ma  ka 
lima  bema,  alaila  e  hele  au  ma  ka 
lima  akau  ;  a  ma  ka  lima  akau  oe, 
alaila  e  hele  au  ma  ka  lima  hema. 

10  Alawa  ae  la  ko  Lota  mau  ma- 
ka,  ike  aku  la  i  na  wahi  papu  o 
Ioredane,  he  nui  ka  wai  ma  ia  wahi 


MOKUNA  XIV. 


a  pau  i  kou  hele  ana  mai  i  Zoara, 
mamua  o  ko  Iehova  luku  aua  ia 
Sodoma  a  me  Goinora,  e  like  rae 
ka  mahinaai  o  Iehova,  a  e  like  me 
ka  aina  i  Aigupita. 

11  Alaila,  wae  iho  la  o  Lota  i  ka 
papu  a  pau  o  Ioredaue  :  :i  hele  aku 
la  o  Lota  ma  ka  hikina,  a  hookaa- 
wale  ae  la  laua  i  ke  kekahi  me 
kekahi. 

12  Noho  iho  la  o  Aberama  ma  ka 
aina  i  Kanaana,  a  noho  aku  la  o 
Lota  ma  na  kulanakauhale  o  ua 
papu  la,  a  kukulu  iho  la  i  kona 
halelewa  ma  Sodoma. 

13  A  o  na  kanaka  o  Sodoma,  he 
poe  hewa  lakou,  he  lawehala  loa 
imua  o  Iehova. 

14  TI  Olelo  mai  la  o  Iehova  ia 
Aberama  mahope  mai  o  ko  Lota 
hookaawale  ana  ae  mai  ona  aku 
la,  E  alawa  ae  oe  i  kou  mau  maka, 
a  e  nana  aku  mai  kou  wahi  enoho 
nei,  i  ke  kukuluakau  a  i  ke  kuku- 
luhema,  a  i  ka  hikina  hoi  a  i  ke 
komohana: 

15  No  ka  mea,  o  ka  aina  a  pau  au 
e  ike  uei,  na'u  ia  e  haawi  aku  nou, 
a  no  kau  poe  mamo  mahope  mau 
loa  aku. 

16  E  hoomahuahua  aku  no  wau  i 
kau  poe  mamo  e  like  me  ka  lepo  o 
ka  honua :  ina  e  hiki  i  ke  kanaka 
ke  helu  i  nahunalepo  o  kahonua, 
alaila  e  heluia  kau  poe  mamo. 

17  E  ku  ae ;  e  kaahele  i  ka  aina 
ma  kona  loa  a  ma  kona  laula;  no 
ka  mea,  na'u  no  ia  e  haawi  aku 
nou. 

18  Alaila  lawe  ae  la  o  Aberama  i 
kona  halelewa,  hele  aku  la  ia  a 
noho  iho  la  ma  na  laau  oka  no 
Mamere,  aia  no  ma  Heberona,  a 
hana  iho  la  ia  ilaila  i  kuahu  no 
Iehova. 

MOKUNA   XIV. 

1  Ke  kaua  o  na'lii  ma  Sodoir.a.  11  Lawe 
pio  ia  o  Lota.  14  Hoopakele  o  Aberama 
īa  ia.  18  Ka  Melekizedeka  hoomaikai  ana 
ia  ia.  20  Haawi  Aberama  i  ka  hapaumi 
o  ka  waiwai  pio  nona.  22  A  hoihoi  i  ke 
koena  i  ke  alii  o  Sodoma. 

IKA  manawa  ia  Amerapela  ke 
alii  o  Sinara,  o  Arioka  ke  alii 
o  Elasara,  o  Kedorelaomera  ke  alii 
o  Elama,  a  o  Tidala  ke  alii  o  Go- 
ima: 


2  Kaua  mai  la  lakou  me  Bera  ke 
alii  o  Sodoma,  me  Biresa  ke  alii  o 
Gomora,  me  Sinaba  ke  alii  o  Ade- 
ma,  me  Semebara  ke  alii  o  Zeboi- 
ma,  a  me  ke  alii  o  Bela,  oia  hoi  o 
Zoara. 

3  I  hoakoakoaia  keia  poe  a  pau 
ma  ke  awawa  o  Sidima,  kahi  ia  o 
ka  moana  paakai. 

4  Hookauwa  aku  la  lakou  na  Ke- 
dorelaomera  i  na  makahiki  he  umi- 
kumamalua;  a  i  ka  umikumama- 
kolu  o  ka  makahiki,  kipi  ae  la 
lakou. 

5  A  i  ka  makahiki  umikumama- 
ha,  hele  mai  la  o  Kedorelaomera, 
a  me  ia  pu  ua  mau  alii  la,  a  hahau 
mai  la  i  ka  Repaima  ma  Aseterota 
Kanaima,  mekaZuzirna  maHama, 
a  me  ka  Emima  me  Sehave  īna 
Kiriataima. 

6  A  me  ka  Hora  ma  ko  lakou 
mauna  Seira,  a  hiki  i  Eleparana 
ma  ka  waoakua. 

7  A  hoi  mai  la  lakou,  a  hiki  mai 
la  i  Enemisepata,  oia  o  Kadesa,  a 
hahau  aku  ia  i  ko  ka  aina  a  pau  o 
ka  Amaleki,  a  me  ka  Amori  i  noho 
la  ma  Hazezona-tamara. 

8  Hele  aku  la  ke  alii  o  Sodoma 
me  ke  alii  o  Gomora,  me  ke  alii  o 
Adema,  a  me  ke  alii  o  Zeboima,  a 
me  ke  alii  o  Bela,  oia  hoi  o  Zoara; 
a  kaua  aku  la  lakou  me  kela  poe 
ma  ke  awawa  o  Sidima ; 

9  Me  Kedorelaomera  ke  alii  o 
Elama,  a  me  Tidala  ke  alii  o  Goi- 
ma,  a  rae  Amerapela  ke  alii  o  Sina- 
ra,  a  me  Arioka  ke  alii  o  Elasara ; 
o  na'lii  eha  me  na'lii  elima. 

10  He  nui  na  lua  bitumena  ma  ke 
awawa  o  Sidima ;  hee  aku  la  na 
alii  o  Sodoma  a  me  Gomora,  ahau- 
le  iho  la  ilaila  ;  a  holo  aku  la  ka 
poe  i  koe  ma  ka  mauna. 

11  Lawe  pio  aku  la  lakou  i  ka  wai- 
wai  a  pau  o  Sodoma  a  o  Gomora, 
a  me  ka  lakou  ai  a  pau,  a  hele  aku 
la. 

12  Lawe  aku  la  hoi  lakou  ia  Lota, 
i  noho  ai  ma  Sodoma,  o  ke  keiki 
a  ko  Aberama  kaikuaana,  a  meka- 
na  waiwai,  a  hoi  aku  la. 

_  13  *},  Hele  mai  la  kekahi  o  ka  poe 
i  pakele,  a  hai  mai  la  ia  Aberama 
ka  Hebera;  no  ka  mea,  i  noho  ai 
15 

oia  ma  na  laau  okano  Mamere  ka 
Amori,  ka  hoahanau  o  Esekola,  a 
o  Anera :  a  ua  hoolauna  pu  lakou 
nei  me  Aberama. 

14  Lohe  ae  la  o  Aberama,  ua  lawe 
pio  ia  kona  hoahanau,  alakai  aku 
la  ia  i  kona  poe  kanaka  i  hooma- 
kaukauia  ka  poe  i  hanau  ma  kona 
hale  iho,  akolu  haneri  a  me  kuma- 
mawalu,  a  aluala  aku  la  ia  lakou  a 
hiki  i  Dana. 

15  Mahele  iho  la  oia  i  kona  poe  e 
ku  e  ia  lakou,  oia  a  me  kana  poe 
kauwa  i  ka  po,  poipo  aku  la  ia  la- 
kou,  a  alualu  aku  la  ia  lakou  a  hiki 
i  Hoba,  aia  ma  ka  lima  hema  o 
Damaseko. 

16  Hoihoi  mai  la  ia  i  ka  waiwai 
a  pau,  a  lawe  mai  la  hoi  oia  i  koua 
hoahanau  ia  Lota,  a  me  kona  wai- 

■  wai,  me  na  wahine  hoi,  a  me  na 
kanaka. 

17  H  Hele  aku  ke  alii  o  Sodoma 
iwaho  e  halawai  me  Aberama,  ma- 
hope  o  kona  hoi  hou  ana  mai  mai 
ka  luku  ana  ia  Kedorelaomera  a 
me  na  alii  me  ia,  ma  ke  awawa  o 
Save,  oia  ke  awawa  o  ke  alii. 

18  A  o  Melekizedeka  ke  alii  o  Sa-_ 
lema,  lawe  mai  la  ia  i  ka  berena 
me  ka  waina  :  oia  ke  kahuna  o 
Akua  kiekie  loa. 

19  Hoomaikai  mai  la  oia  ia  ia,  i 
mai  la,  E  pomaikai  no  o  Aberama 
i  ke  Akua  kiekie  loa,  nona  ka  lani 
a  me  ka  honua. 

20  E  hoomaikaiia  hoi  ke  Akua 
kiekie  loa,  nana  i  hoolilo  mai  kou 
poe  enemi  iloko  o  kou  lima.  A 
haawi  aku  la  ia  uana  i  ka  hapaumi 
o  na  mea  a  pau. 

21  I  mai  la  ke  alii  o  Sodoma  ia 
Aberama,  o  ke  kanaka  ko'u,  a  e 
lawe  oe  i  ka  waiwai  nou. 

22  I  aku  la  o  Aberama  i  ke  alii  o 
Sodoma,  Ua  hapai  aku  no  au  i  ko'u 
lima  ia  Iehova,  i  ke  Akua  kiekie 
loa,  i  ka  mea  nona  ka  lani  a  me  ka 
honua, 

23  Aole  au  e  lawe  no'u  i  kekahi 
maawe,  aole  hoi  kekahi  mea  iki  o 
kau,  o  olelo  ae  oe,  Ua  waiwai  o 
Aberama  ia'u : 

24  O  ka  mea  wale  no  a  ka  poe  ka- 
naka  opiopio  i  ai  ai,  a  me  ka  puu 
waiwai  pio  a  ka  poe  kanaka  i  hele 

pu  ai  me  au,  o  Anera,  o  Eseko]a, 
a  o  Mamere ;  e  lawe  lakou  i  ko  la- 
kou  puu. 

MOKUNA  XV. 

1  Olelo  hoohoihoi  a  ke  Akua  ia  Aberama.  2 
Aohe  ana  keiki.  4  Ka  oielo  i  keiki  a  me 
ka  poe  mamo.  6  Hoaponoia  o  Aberama 
ma  ka  manaoio.  7  Olelo  hou  ke  Akua  i  ka 
haawi  i  ka  aina,  ia  Kanaana  nona.  9  Ka 
Aberama  mohai.  12  Kona  hihio.  13  E 
hele  kana  poe  mamo  i  Aigupita.  18  Ka  be- 
rita  a  ke  Akua  me  ia. 

MAHOPE  mai  oia  mau  mea, 
hiki  mai  la  ka  olelo  a  Iehova 
ia  Aberama  ma  ka  hihio,  i  mai  la, 
Mai  makau  oe,  e  Aberama,  owau 
no  kou  palekaua  a  me  kau  uku 
nui  loa. 

2  I  aku  la  o  Aberama,  E  ka  Ha-  v 
ku,  e  Iehova  e,  heaha  kau  mea  e 
haawi  mai  ai  ia'u,  no  ka  mea,  ke 
hele  keiki  ole  nei  au,  a  o  ka  puuku 

o  kuu  hale,  oia  o  Eliezera  no  Da- 
maseko. 

3  I  aku  la  o  Aberama,  Aia  hoi, 
aole  oe  i  haawi  mai  i  keiki  na'u  ;  a 
o  kekahi  i  hanau  iloko  o  ko'u  hale, 
oia  kuu  hooilina. 

4  Aia  hoi,  hiki  mai  la  ka  olelo  a 
Iehova  ia  ia,  i  ka  i  ana  mai,  Aole 
keia  o  kou  hooilina ;  aka,  o  ka  mea 
e  hele  mai  ana  mailoko  mai  ou 
iho,  o  kou  hooilina  ia. 

5  Kai  aku  la  oia  ia  ia  mawaho,  i 
mai  la,  E  nana  aku  oe  iluna  i  ka 
lani,  e  helu  i  na  hoku,  ina  e  hiki 
ia  oe  ke  helu  :  i  mai  la  kela  ia  ia, 
Pela  auanei  kau  poe  mamo. 

6  Manaoio  aku  la  oia  ia  Iehova,  a 
hooili  mai  la  oia  ia  mea  i  pono 
nona. 

_  7  I  mai  la  kela  ia  ia,  Owau  no 
Iehova  nana  oe  i  lawe  mai  nei, 
mai  Ura  o  ko  Kaledea  mai,  e  haa- 
wi  aku  nou  i  keia  aina  i  wahi  e  no- 
ho  ai. 

8  I  aku  la  ia,  E  ka  Haku,  e  Ieho-  * 
va  e,  pehea  la  au  e  ike  ai,  e  ili  mai 
ana  keia  aina  no'u  ? 

9  I  mai  la  kela  ia  ia,  E  lalau  oe 
na'u  i  bipiwahine  akolu  makahiki 
ona,  i  kaowahine  akolu  makahiki 
ona,  i  hipakane  akolu  ona  maka- 
hiki,  i  manu  kuhukuku,  a  me  ka 
nunu  opiopio. 

10  Lawe  mai  la  oia  ia  mau  mea  a 
pau  io  na  la,  a  mahele  ae  la  ia  la- 
kou  mawaena,  a  waiho  iho  la  i  kela 


MOKUNA  XVI. 


apana  i  keia  apaua  e  ku  pono  aku 
i  kona  hoa :  aka,  aole  ia  i  mahele 
i  na  manu. 

11  A  lele  mai  la  na  manu  maluna 
iho  o  na  mohai,  hoopuehu  aku  la 
o  Aberama  ia  lakou. 

12  A  i  ka  napoo  ana  o  ka  la,  ua 
pauhia  o  Aberama  i  ka  hiamoe 
nui;  aia  hoi,  kau  mai  la  ka  weli- 
weli  a  me  ka  pouli  nui  maluna  iho 
ona. 

13  Olelo  mai  la  ia  ia  Aberama,  E 
ike  pono  oe,  e  lilo  ana  kau  poe 
mamo  i  malihini  maka  aina  e  aole 
n'o  lakou,  a  e  hookauwa  aku  na  la- 
kou ;  a  e  hoinoia  mai  lakou  e  kela 
poe  i  na  hanen  makahiki  eha. 

14  A  o  ua  lahuikanaka  la  nana 
lakou  e  hooluhi  mai,  na'u  lakou  e 
hoohewa  aku :  a  mahope  iho,  e 
puka  mai  lakou  iwaho  me  ka  wai- 
wai  nui. 

15  E  huiia'ku  oe  i  ou  mau  makua 
me  ka  malu;  a  e  kanuia  oe  i  ka 
wa  elemakule  maikai. 

16  Aka,  e  hoi  hou  mai  no  lakou 
ia  nei  i  ka  ha  o  ka  hanauna :  no  ka 
mea,  aole  i  lawa  ka  hewa  o  ka 
Amori  i  nei  manawa. 

17  A  napoo  iho  la  ka  la,  a  poele- 
ele  iho  la,  aia  hoi,  nee  ae  la  ka 
umuahi  e  punohu  ana  a  me  ke 
kukui  e  a  ana  mawaena  o  ua  mau 
apana  la. 

18  Ia  la  no,  hoopaa  iho  la  oia  i 
berita  me  Aberama,  i  ka  i  ana  mai, 
Ua  haawi  aku  no  wau  i  keia  aina 
no  kau  poe  mamo,  mai  ka  muliwai 

0  Aigupita  a  biki  aku  i  ka  muliwai 
nui,  ka  muliwai  o  Euperate  : 

19  I  ka  Keua,  i  ka  Keniza,  i  ka 
Kademona, 

20  I  ka  Heta,  i  ka  Teriza,  me  ka 
Repaima, 

21 1  ka  Amora,  i  ka  Kanaana,  i  ka 
Giregasa,  a  me  ka  Iebusa. 

MOKUNA  XVI. 

1  Haawi  o  Sarai  ia  Hagara  i  wahine  na  Abe- 
rama.  4  Kona  hoowahawaha  ia  Sarai,  a 
me  ka  mahuka.  7  Hoihoi  mai  ka  anela  ia 
ia.  11  Ka  ka  anela  olelo  no  kana  keiki.  15 
Hanauia  o  Isemaela. 

OSARAI  ka  wahine  a  Abera- 
ma,  aole  ia  i  hanau  keiki  na- 
na:  a  ia  ia  kekahi  kauwawahine 
no  Aigupita,  o  Hagara  kona  inoa. 
Hawaiian.  2 


2 1  mai  la  o  Sarai  ia  Aberama,  Aia 
hoi,  ua  pa  wau  ia  Iehova;  ke  no- 
noi  aku  nei  au  ia  oe,  e  komo  ae  oe 
iloko  i  ka'u  kauwawahine,  i  loaa 
paha  ia'u  na  keiki  ma  o  na  la. 
Hoolohe  aku  la  o  Aberama  i  ka 
leo  o  Sarai. 

3  Lalau  aku  la  o  Sarai  o  ka  wahi- 
ne  a  Aberaraa  ia  Hagara  i  kana 
kauwawahine  no  Aigupita,  i  ka 
umi  o  ka  makahiki  a  Aberama  i 
noho  ai  ma  ka  aina  o  Kanaana,  a 
haawi  mai  la  ia  ia  i  wahine  na  ka- 
na  kane  na  Aberama. 

4  Tf  Komo  aku  la  ia  iloko  io  Ha- 
gara  la,  a  ko  ae  la  ia  :  a  ike  iho  la 
ia  ua  ko,  ua  hoowahawahaia  kona 
hakuwahine  imua  o  kona  maka. 

5  I  mai  la  o  Sarai  ia  Aberama, 
Iluna  iho  ou  ko'u  hoinoia :  na 
haawi  aku  au  i  ka'u  kauwawahine 
iloko  o  kou  poli ;  a  ike  iho  la  ia, 
ua  ko  oia,  hoowahawahaia  no  au 
e  ia :  e  hooponopono  mai  o  Iehova 
mawaena  o  kaua. 

6 1  aku  la  o  Aberama  ia  Sarai,  Aia 
hoi,  iloko  no  o  kou  lima  kau  kau- 
wawahine,  e  hana  aku  oe  ia  ia  e 
like  me  kou  makemake.  A  hoo- 
pilikia  aku  la  o  Sarai  ia  ia,  mahu- 
ka  aku  la  ia  mai  kona  alo  aku. 

7  1  A  loaa  oia  i  ka  anela  o  Iehova 
ma  ka  punawai  iloko  o  ka  waona- 
hele,  raa  ka  punawai  o  ke  alanui 
e  hele  ai  i  Sura. 

8  I  mai  la  ia,  E  Hagara,  e  ke  kau- 
wawahine  a  Sarai,  no  hea  mai  oe? 
e  hele  ana  hoi  oe  ihea?  I  aku  la 
kela,  Ke  mahuka  aku  nei  au  mai 
ke  alo  o  ko'u  hakuwahine,  mai  o 
Sarai  aku. 

9  Olelo  mai  la  ka  anela  o  Iehova 
ia  ia,  E  hoi  hou  oe  i  kou  hakuwa- 
hine,  a  e  noho  iho  oe  malalo  o  ko- 
na  mau  lima. 

10  I  mai  la  hoi  ka  anela  o  Iehova 
ia  ia,  E  hoonui  loa  no  wau  i  kau 
poe  mamo,  aole  lakou  e  hiki  ke 
heluia  no  ka  lehulehu. 

11  I  mai  la  hoi  ka  anela  o  Iehova 
ia  ia,  Aia  hoi,  ua  hapai  oe,  a  e  ha- 
nau  mai  no  oe  i  keikikane.  a  e  ka- 
pa  oe  i  kona  inoa  o  Isemaela ;  no 
ka  mea,  ua  lohe  no  o  Iehova  i  kou 
popilikia. 

12  E  lilo  auanei  ia  i  kanaka  hi- 

hiu,  e  kll  e  aku  no  kona  lima  i  na 
kanaka  a  pau,  a  e  ku  e  mai  no  hoi 
ka  lima  o  na  kanaka  a  pau  ia  ia :  a 
e  noho  auanei  no  ia  ma  ke  alo  o 
kona  poe  hoahanau  a  pau. 

13  Kapa  aku  la  ia  i  ka  inoa  o  le- 
hova  nana  i  olelo  mai  ia  ia,  O  oe  e 
ke  Akua  ka  mea  i  ike  mai  ia'u :  no 
ka  mea,  i  iho  la  ia,  Ua  imi  aku  no 
anei  au  i  ka  Mea  ike  mai  ia'u  ? 

14  Nolaila,  ua  kapaia  ua  punawai 
la,  o  Beeralahairoi :  aia  no  ia  ma- 
waena  o  Kadesa  a  o  Bereda. 

15  1  Hanau  mai  la  o  Hagara  i 
keikikane  na  Aberama :  kapa  aku 
la  o  Aberama  i  ka  inoa  o  kana 
keiki  a  Hagara  i  hanau  ai,  o  Ise- 
maela. 

16  He  kanawalukumamaono  na 
makahiki  o  Aberama,  i  ka  wa  a 
Hagara  i  hanau  ai  ia  Isemaela  na 
Aberama. 

MOKUNA  XVII. 

1  Olelo  hou  ke  Akua  i  ka  berita  me  Abera- 
ma.  5  Lilo  kona  inoa  i  Aberahama.  10 
Ke  okipoepoe.  15  Kapa  hou  ia  Sarai  o 
Sara.  16  He  olelo  no  Isaaka.  18  Ka  Abe- 
rahama  pule  no  Isemaela.  23  Okipoepoeia 
o  Aberahama  a  me  ko  kona  hale. 

IKE  kanaiwakumamaiwa  o  na 
makahiki  o  Aberama,  ikea  mai 
la  o  Iehova  e  Aberama,  i  mai  la  ia 
ia,  Owau  no  ke  Akua  mana ;  e  hele 
oe  imua  o  ko'u  alo,  a  e  hemolele 
oe. 

2  A  e  hoopaa  auanei  au  i  ka'u  be- 
rita  mawaena  o'u  a  ou ;  a  e  hoo- 
mahuahua  aku  au  ia  oe  a  nui  loa. 

3  Moe  iho  la  o  Aberama  ilalo  ko- 
na  alo  :  a  kamailio  mai  la  ke  Akua 
me  ia,  i  mai  la, 

4  Owau  no,  ea,  aia  hoi  me  oe  ka'u 
berita,  a  e  lilo  auanei  oe  i  kupuna 
no  na  lahuikanaka  he  nui  loa. 

5  Aole  oe  e  hea  hou  ia,  o  Abera- 
ma,  aka,  o  Aberahama  kou  inoa : 
no  ka  mea,  ua  hoolilo  aku  no  au  ia 
oe  i  kupuna  no  na  lahuikanaka  he 
nui  loa. 

6  A  e  hoolilo  no  wau  ia  oe  i  mea 
hoohua  nui  loa,  e  hoopuka  auanei 
au  i  na  lahuikanaka  mailoko  aku 
ou,  a  e  puka  mai  no  hoi  na  alii  nui 
mailoko  aku  ou. 

7  A  e  hoopaa  no  hoi  au  i  ka'u  be- 
rita  mawaena  o'u  a  ou,  a  me  kau 
poe  mamo  mahope  ou  ma  na  ha- 

nauna  o  lakou,  i  berita  mau  loa,  i 
Akua  no  au  nou,  a  no  kau  poe  ma- 
mo  mahope  ou. 

8  A  e  haawi  aku  no  au  i  ka  aina 
au  e  noho  malihini  nei,  i  ka  aina  a 
pau  o  Kanaana,  nou,  a  no  kau  poe 
mamo  mahope  ou,  i  wahi  e  noho 
mau  ai :  a  owau  hoi  ko  lakou 
Akua. 

9  H  Olelo  mai  la  ke  Akua  ia 
Aberahama,  Nolaila,  e  malama  oe 
i  ka'u  berita,  o  oe  a  me  kau  poe 
mamo  mahope  ou,  ma  na  hanauna 
o  lakou. 

10  Eia  ka'u  berita  e  malama  ai 
oukou  mawaena  o'u  a  o  oukou,  a 
me  kau  poe  mamo  mahope  ou ;  E 
okipoepoeia  na  keikikane  a  pau  o 
oukou. 

11  E  okipoepoe  oukou  i  ka  io  o 
ko  oukou  omaka ;  o  ka  hoailona 
ia  o  ka  berita  mawaena  o'u  a  o 
oukou. 

12  I  ka  poawalu  o  kona  ola  ana,  e 
okipoepoeia  na  keikikane  a  pau  o 
na  hanauna  o  oukou ;  o  ka  mea  i 
hanau  ma  kou  wahi,  a  me  ka  mea 
i  kuaiia  i  ke  kala  na  ke  kanaka 
e  mai,  ka  mea  aole  nau  i  hua 
mai. 

13  O  ka  mea  i  hanau  ma  kou  wa- 
hi,  a  me  ka  mea  i  kuaiia  i  kou  kala, 
he  pono  no  e  okipoepoeia  oia :  a  e 
pili  auanei  ka'u  berita  ma  ko  ou- 
kou  io  i  berita  mau  loa. 

14  A  o  ke  keikikane  okipoepoe 
ole  ia,  ke  okipoepoe  ole  ia  ka  io  o 
kona  omaka,  e  hookiia'ku  ia  kana- 
ka  mai  kona  hanauna  aku ;  ua  hai- 
hai  oia  i  ka'u  berita. 

15  H  Olelo  mai  la  ke  Akua  ia 
Aberahama,  A  o  Sarai  o  kau  wa- 
hine,  aole  oe  e  kahea  hou  aku  i 
kona  inoa,  o  Sarai,  e  kapaia  oia,  o 
Sara. 

16  E  hoopomaikai  aku  hoi  au  ia 
ia,  a  e  haawi  aku  hoi  au  ia  oe,  i 
keikikane  nana  mai :  oia,  a  hoopo- 
maikai  no  au  ia  ia,  nana  mai  na 
lahuikanaka;  a  nana  mai  no  hoi 
na  alii  o  kanaka. 

17  Alaila,  moe  iho  la  o  Aberaha- 
ma  ilalo  kona  maka,  akaaka  iho  la, 
a  i  iho  la  iloko  o  kona  naau,  E  ha- 
nauia  anei  ke  keiki  na  ka  mea  no- 
na  na  makahiki  he  haneri  V    E  ha- 


MOKUNA  XVIII. 


nau  mai  no  anei  o  Sara,  nona  na 
makahiki  he  kanaiwa? 

18  I  aku  la  o  Aberahama  i  ke 
Akua,  Ina  no  o  Isemaela  e  ola 
imua  ou! 

19  I  mai  la  ke  Akua,  He  oiaio,  na 
Sara  e  hanau  ke  keikikane  nau,  a  e 
kapa  aku  oe  i  kona  inoa  o  Isaaka : 
a  e  hoopaa  auanei  au  i  ka'u  berita 
me  ia,  a  me  kana  poe  mamo  ma- 
hope  ona,  i  berita  mau  loa. 

20  A  o  Isemaela,  ua  hoolohe  hoi 
au  ia  oe  nona :  Aia  hoi,  ua  hoopo- 
maikai  no  au  ia  ia,  a  e  hoohua  aua- 
nei  au  i  na  keiki  nana,  a  e  hooma- 
huahua  no  hoi  au  ia  ia;  e  hanau 
nana  na  alii  he  umikumamalua,  a 
e  hoolilo  hoi  au  ia  ia  i  lahuikana- 
ka  nui. 

21  Aka,  e  hoopaa  auanei  au  i  kuu 
berita  ia  Isaaka,  i  ka  mea  a  Sara  e 
hanau  mai  ai  nau,  i  keia  manawa  o 
kela  makahiki  aku. 

22  A  oki  iho  la  kana  kamailio  ana 
me  ia,  hoi  aku  la  ke  Akua  iluua 
mai  o  Aberahama  aku. 

23  Tf  Lalau  aku  la  o  Aberahama  i 
kana  keiki  ia  Isemaela,  a  me  na 
mea  a  pau  i  hanau  ma  kona  hale,  a 
me  na  mea  a  pau  i  kuaiia  i  kana 
kala,  i  na  kane  a  pau  o  ko  Abera- 
hama  mau  ohua;  a  okipoepoe  iho 
la  i  ka  io  o  ko  lakou  omaka  ia  la 
hookahi  no,  e  like  me  ka  ke  Akua 
i  olelo  mai  ai  ia  ia. 

24  He  kanaiwa  na  makahiki  a  me 
kumamaiwa  o  ko  Aberahama  ola 
ana,  ia  ia  i  okipoepoeia'i  ma  ka  io 

0  kona  omaka. 

25  He  umikumamakolu  na  maka- 
hiki  o  Isemaela,  ia  ia  i  okipoe- 
poeia'i  ma  ka  io  o  kona  omaka. 

26  Ia  la  hookahi  no,  i  okipoe- 
poeia'i  o  Aberahama,  a  me  kana 
keiki  o  Isemaela. 

27  Ua  okipoepoe  pu  ia  me  ia  na 
kanaka  a  pau  o  kona  mau  ohua,  i 
hanau  ma  kona  hale,  a  i  kuaiia  i 
kona  kala  na  ke  kanaka  e  mai. 

MOKUNA  XVIII. 

1  Hookipa  Aberahama  i  na  anela  ekolu.  9 
Aoia  o  Sara  no  kona  akaaka  ana.  17  Haiia 
ia  Aberahamu  ko  ke  Akua  manao  huhu  ia 
Sodoma.  23  Ka  Aberahama  pule  no  So- 
doma. 

IKEA  ae  la  o  Iehova  c  ia  ma  na 
laau  oka  o   Mamere :    a  noho 


iho  la  ia  ma  ka  puka  o  ka  halelewa, 
i  ka  manawa  i  wela  mai  ai  ka  la. 

2  Alawa  ae  la  kona  mau  maka 
iluna,  ike  ae  la,  aia  hoi,  ku  mai  la 
na  kanaka  ekolu  imua  ona :  a  i 
kona  ike  ana  aku,  holo  aku  la  ia 
mai  ka  puka  o  ka  halelewa  aku  e 
halawai  me  lakou,  a  kulou  iho  la 
ia  ma  ka  honua. 

3  I  aku  la  ia,  E  kuu  haku,  ina  i 
loaa  ia'u  ke  alohaia  imua  o  kou 
mau  maka,  ke  noi  aku  nei  au  ia 
oe,  mai  hele  wale  aku  oe  mai  kau 
kauwa  aku. 

4  Ke  noi  aku  nei  au,  i  laweia  mai 
kekahi  wai  iki  e  holoi  i  ko  oukou 
mau  wawae,  a  e  hoomaha  iho  ou- 
kou  malalo  o  ka  laau. 

5  E  lawe  mai  no  hoi  au  i  wahi  be- 
rena,  a  e  hooluolu  iho  i  ko  oukou 
naau  ;  a  mahope  iho  oukou  e  hele 
aku  ai ;  no  ka  mea,  nolaila  ko  ou- 
kou  hele  ana  mai  i  ko  oukou  kau- 
wa.  I  mai  la  lakou,  Me  kau  i  olelo 
mai  ai,  pela  oe  e  haua'i. 

6  Wikiwiki  ae  la  o  Aberahama  i 
ka  hele  iloko  o  ka  halelewa  io  Sara 
la,  i  aku  la,  E  hoomakaukau  koke 
oe  i  ekolu  sato  palaoa  wali ;  e  hoo- 
kawili  a  e  pulehu  i  papaberena. 

7  Holo  aku  la  o  Aberahama  i  ka 
ohana  bipi,  lalau  aku  la  i  ka  bipi- 
keiki  opiopio  momona,  haawi  aku 
la  i  kekahi  keiki,  a  wikiwiki  iho  la 
ia  e  kalua. 

8  Lalau  aku  ia  i  wahi  bata  a  me 
ka  waiu,  a  me  ka  hipikeiki  ana  i 
kalua  ai,  a  kau  aku  la  imua  o  la- 
kou  :  a  ku  aku  la  ia  ma  o  lakou  la 
malalo  o  ka  laau ;  a  ai  iho  la  lakou. 

9  Tf  Ninau  mai  la  lakou  ia  ia,  Au- 
hea  kau  wahine,  o  Sara?  I  aku  la 
ia,  aia  no  iloko  o  ka  halelewa. 

10  Alaila,  i  mai  la  kela,  He  oiaio, 
e  hoi  hou  mai  ana  au  i  keia  mana- 
wa  o  kela  makahiki,  aia  hoi,  e  loaa 
uanei  ia  Sara  he  keikikane.  A  lo- 
he  ae  la  o  Sara  ma  ka  puka  o  ka 
halelewa  ma  kona  kua. 

11  A  o  Aberahama  laua  o  Sara,  ua 
kahiko  no  laua,  he  nui  ko  laua 
mau  la ;  a  ua  pau  ia  Sara  ka  mea  a 
na  wahine. 

12  Nolaila,  akaaka  iho  la  o  Sara 
iloko  iho  ona,  i  iho  la,  E  olioli  no 
anei  au  mahope  o  kuu  wa  luwa- 

hine,   a   ua   elemakule    hoi    kuu 
haku  ? 

13  Ninau  mai  la  o  Iehova  ia  Abe- 
rahama,  No  ke  aha  la  i  akaaka  ai 
o  Sara,  i  ka  i  ana,  He  oiaio  anei, 
e  hanau  no  wau  i  keiki  i  kuu  wa 
luwahine  ? 

14  E  hakalia  anei  kekahi  mea  ia 
Iehova?  I  ka  wa  i  oleloia'i  e  hoi 
hou  mai  ana  au  i  ou  la,  i  keia  raa- 
nawa  o  kela  makakiki,  a  e  loaa  ia 
Sara  he  keikikane. 

15  Alaila  hoole  aku  la  o  Sara,  i 
aku  la,  Aole  au  i  akaaka;  no  ka 
iuea,  makau  iho  la  ia.  I  mai  la 
kela,  Aole,  ua  akaaka  no  oe. 

16  1[  Ku  ae  la  ua  mau  kanaka  la, 
nana  aku  la  ma  Sodoma ;  a  hele  pu 
o  Aberahama  me  lakou  e  hookuu 
aku  ia  lakou. 

17  I  ae  la  o  Iehova,  E  huna  anei 
au  ia  Aberahama  i  ka'u  mea  e  hana 
nei? 

18  No  ka  mea,  e  lilo  io  no  auanei 
o  Aberakama  i  lahuikanaka  nui  a 
ikaika  hoi,  a  e  pomaikai  hoi  na 
lahuikanaka  a  pau  o  ka  honua  ia 
ia. 

19  No  ka  mea,  ke  ike  nei  au  ia 
ia,  e  kauoha  aku  no  ia  i  kana  poe 
keiki  a  me  kona  mau  ohua  mahope 
ona,  i  malama  mai  ai  lakou  i  ka 
aoao  o  Iehova,  a  e  hana  lakou 
ma  ka  pono  a  me  ka  pololei ;  i 
hooili  aku  ai  o  Iehova  maluna  o 
Aberahama  i  ka  mea  ana  i  olelo  ai 
nona. 

20  Olelo  mai  la  o  Iehova,  Ua  nui 
loa  ka  leo  no  Sodoma  a  me  Go- 
mora,  ua  kaumaha  no  hoi  ko  la- 
kou  hewa ; 

21  E  iho  ana  au  ilaila  e  ike,  i  like 
paha  ka  lakou  hana  ana  me  ka  leo 
no  ia  wahi  i  hiki  mai  ai  io'u  nei ; 
a  i  ole  paha,  e  ike  auanei  boi  au. 

22  Huli  ae  la  ua  mau  kanaka  la  i 
na  maka  o  laua  mailaila  aku,  a  hele 
aku  la  i  Sodoma  :  aka,  ku  iho  la  o 
Aberahama  imua  o  Iehova. 

23  H  Neenee  aku  la  o  Aberaha- 
ma  a  kokoke,  i  aku  la,  E  luku  pu 
anei  oe  i  ka  poe  pono  me  ka  poe 
hewa  ? 

24  Ina  paha  he  kanalima  na  ka- 
naka  pono  maloko  o  ua  kulana- 
kauhale  la,  e  luku  anei  oe  ia  wahi, 

aole  no  e  malama  ia  wahi  no  ka 
poe  pono  he  kanalima  maloko  ? 

25  Aole  loa  oe  e  hana  pela,  ke  pe- 
pehi  pu  i  ka  poe  pono  me  ka  poe 
hewa :  i  like  pu  ai  ka  poe  pono  me 
ka  poe  hewa,  aole  loa  oe  pela :  aole 
anei  e  haua  pono  ka  lunakanawai 

0  ka  honua  a  pau  ? 

26  I  mai  la  o  Iehova,  Inaloaa  ia'u 
ma  Sodoma  na  kanaka  pono  he 
kanalima  maloko  o  ke  kulanakau- 
hale,  alaila  au  e  malama  ai  ia  wahi 
a  pau  no  lakou. 

27  Olelo  aku  la  o  Aberahama,  i 
aku  la,  Eia  hoi,  ua  hoomaka  no 
wau  e  olelo  aku  i  ka  Haku,  owau 
he  lepo  wale  no,  a  me  ka  lehu  : 

28  A  i  emi  mai  na  mea  elima  o 
ka  poe  pono  he  kanalima;  e  luku 
anei  oe  ia  kulauakauhale  a  pau  no 
ia  mau  mea  elima?  I  mai  la  kela, 
A  i  loaa  ia'u  ilaila  he  kanaha  a  me 
kumamalima,  aole  au  e  luku  aku. 

29  Olelo  hou  aku  la  oia  ia  ia,  i 
aku  la,  Ina  paha  he  kanaha  ka  poe 
i  loaa  ilaila?  I  mai  la  kela,  Aole 
au  e  hana  aku  ia  mea,  ke  kanaha 
lakou. 

30  I  aku  la  hoi  oia,  Ea,  a  i  huhu 
ole  mai  ka  Haku,  e  olelo  aku  no 
au  :  Ina  paha  he  kanakolu  ka  poe  i 
loaa  ilaila  ?  I  mai  la  kela,  Aole  au 
e  hana  ia  mea,  ke  loaa  ia'u  he  ka- 
nakolu  ilaila. 

31  I  aku  la  oia,  Aia  hoi,  ua  hoo- 
maka  iho  nei  au  e  olelo  aku  i  ka 
Haku :  Ina  paha  he  iwakalua  ka 
poe  i  loaa  ilaila?  I  mai  la  kela, 
aole  au  e  luku  aku,  ke  iwakalua 
lakou. 

32 1  aku  la  hoi  oia,  A  i  ole  e  huhu 
mai  ka  Haku,  a  hookahi  wale  no 
a'u  olelo  e  koe :  Ina  paha  he  umi 
ka  poe  i  loaa  ilaila  ?  I  mai  la  kela, 
Aole  au  e  luku  aku,  ke  umi  lakou. 

33  A  pau  ae  la  ka  Iehova  kamai- 
lio  ana  me  Aberahama,  hele  aku 
la  o  Iehova;  a  hoi  hou  mai  la  o 
Aberahama  i  kona  wahi. 

MOKUNA   XIX. 

1  Hookipaia  na  anela  elua  e  Lot;>.  4  Kahewa 
a  me  ka  makapo  ana  o  ko  Sodoma.  12 
Hookuuia  o  Lota  ma  i  ka  mauna.  23  Ko- 
na  komo  ana  ia  Zoara.  24  Ka  lukuia  o 
Sodoma.  26  Lilo  ka  Lohi  wahine  i  kia 
paakai.  30  Ko  Lota  ma  noho  ana  ma  ke 
ana.  31  Kana  moe  ana  i  kana  mau  kaika- 
mahine. 


:  i  :~i  . 


MOKUNA  XIX. 


AAHIAHI  iho  la,  hiki  aku  la  { 
na  anela  elua  ma  Sodoma :  a 
noho  iho  la  o  Lota  nia  ka  ipuka  o 
Sodoma :  ike  aku  la  o  Lota,  ku  ae 
la  ia  e  halawai  pu  lakou,  a  kulou 
iho  la  kona  mau  maka  ilalo  ma  ka 
honua ; 

2  I  aku  la,  E  kuu  mau  haku,  ke 
noi  aku  nei  au  ia  olua,  e  kipa  mai 
olua  maloko  o  ka  hale  o  ka  olua 
kauwa  nei,  e  moe  no  a  ao  ka  po,  a 
e  holoi  i  ko  olua  wawae,  a  kaka- 
hiaka  nui  e  ala'e  olua  a  e  hele  aku. 
I  mai  la  laua,  Aole,  e  moe  no  maua 
ma  ke  alanui  a  ao  ka  po. 

3  Koi  ikaika  aku  la  ia  ia  laua ;  a 
kipa  ae  la  laua  io  ua  la,  a  komo  aku 
la  iloko  o  kona  hale ;  a  hana  iho 
no  ia  i  ahaaina  na  laua,  pulehu  ibo 
la  i  ka palaoa  huole,  a  ai  ilio  la  laua. 

4  T[  Aole  laua  i  moe  iho,  a  o  na 
kanaka  o  ke  kulanakauhale,  o  na 
kanaka  o  Sodoma,  o  ka  poe  kahiko 
a  me  ka  poe  hou,  o  na  kauaka  a 
pau  mai  o  a  o,  hoopuui  mai  la 
lakou  i  ka  hale: 

5  Kahea  mai  la  lakou  ia  Lota,  i 
mai  la  ia  ia,  Auhea  na  kanaka  i 
hele  mai  i  ou  la  i  keia  po  ?  E  kai 
mai  ia  laua  iwalio  io  makou  nei,  i 
ike  makou  ia  laua. 

6  Hele  aku  la  o  Lota  iwaho  ma 
ka  puka  io  lakou  la ;  a  papani  ae  la 
i  ka  puka  mahope  ona. 

7  I  aku  la,  E  na  hoahanau,  ke  no- 
noi  aku  nei  au  ia  oukou,  mai  hana 
hewa  oukou. 

8  Eia  hoi  ia'u  na  kaikamahine 
elua  i  ike  ole  i  ke  kane ;  e  ae  mai 
oukou  ia'u  e  lawe  mai  ia  laua  iwaho 
io  oukou  nei,  a  e  hana  aku  oukou 
ia  laua  i  ka  mea  pono  ma  ko  oukou 
maka :  aka,  mai  hana  aku  oukou  i 
kekahimeai  keia  mau  kanaka;  no 
ka  mea,  nolaila  laua  i  hele  mai  nei 
ma  ka  malumalu  o  kuu  hale. 

9  I  mai  la  lakou,  E  hookaawale 
oe.  I  ae  la  hoi  lakou,  I  hele  mai 
no  oia  nei  e  noho  wale  maanei,  a  e 
lilo  ana  ka  ia  i  lunakauawai :  auo 
hoi,  e  oi  aku  ka  makou  hana  ino 
ana  ia  oe  i  ko  laua  la.  A  hookeke 
nui  mai  la  lakou  i  ua  kanaka  nei, 
ia  Lota,  a  neenee  mai  la  e  wawahi 
i  ke  pani  puka. 

10  Aka,  lalau  aku  la  ua  mau  kaua- 


ka  la  ia  Lota,  a  huki  mai  laua  ia  ia 
iloko  o  ka  hale  io  laua  la,  a  papani 
aku  la  i  ka  puka. 

11  Hoomakapo  iho  la  laua  i  ka 
poe  kanaka  iwaho  o  ka  puka  o  ka 
hale,  i  na  mea  uuku  a  me  na  mea 
nui :  a  hoopauaho  lakou  ia  lakou 
iho  i  ka  imi  i  ka  puka. 

12  H  I  mai  la  laua  ia  Lota,  Aole 
anei  ia  oe  kekahi  poe  e  ae  maanei  ? 
o  ka  hunonakane  paha,  o  na  keiki- 
kane  au,  a  me  au  mau  kaikamahine, 
a  o  na  mea  a  pau  ia  oe,  e  laweia'ku 
iwaho  o  keia  wahi : 

13  No  ka  mea,  e  luku  aku  maua  i 
keia  wahi,  no  ka  nui  loa  ae  o  ka 
leo  no  lakou,  imua  o  ke  alo  o  Ieho- 
va;  a  ua  hoouna  mai  no  o  Iehova 
ia  maua  e  luku  aku  ia  wahi. 

14  Hele  aku  la  o  Lota  iwaho,  olelo 
aku  la  i  kona  mau  hunonakane  i 
mare  me  na  kaikamahine  ana,  i 
aku  la,  E  ala'e,  e  holo  aku  iwaho 
o  keia  wahi ;  no  ka  mea,  e  luku  mai 
ana  o  Iehova  i  neia  kulanakauhale. 
Aka,  ua  like  ia  i  ka  manao  o  na 
hunonakane  me  ka  mea  hoomae- 
waewa. 

15  1f  I  ka  wanaao,  hoolalelale  ua 
mau  anela  la  ia  Lota,  i  mai  la,  E 
ala  ae,  e  lawe  i  kau  wahine,  a  me 
kau  mau  kaikamahiue  elua  maanei, 
o  pau  auanei  oe  iloko  o  ka  make  o 
ko  ke  kulanakauhale. 

16  Ia  ia  ihookauluaai,  lalau  aku 
la  ua  mau  kanaka  la  i  kona  lima, 
me  ka  lima o  kana  wahine,  a  me  ka 
lima  o  kana  mau  kaikamahine 
elua;  ahonui  mai  la  o  Iehova  ia 
ia  :  alakai  aku  la  laua  ia  ia,  a  hoo- 
kuuaku  la  iwaho  o  ke  kulanakau- 
hale. 

17  H  I  ka  wa  i  alakai  aku  ai  laua 
ia  lakou  iwaho  o  ke  kulanakauha- 
le,  alaila  i  mai  la  ia,  E  holo  i 
pakele  kou  ola;  mai  nana  i  hope 
ou,  mai  kali  oe  ma  neiawahipapu 
a  pau  ;  e  holo  i  ka  mauna,  o  make 
oe. 

18  I  aku  la  o  Lota  ialaua,  Auwe  ! 
e  kuu  Haku,  aole  pela. 

19  Eia  hoi,  ua  loaa  iho  nei  i  kau 
kauwa  ka  lokomaikai  imua  o  kou 
mau  maka,  a  ua  hoonui  ae  nei  oe  i 
kou  aloha  au  i  hoike  mai  ai  ia'n  i 
ka  hoola  aua  mai  ia'u,  aole  c  hiki 

ia'u  ke  holo  ma  ka  mauna,  o  loaa 
ia'u  ka  poiuo,  a  make  au. 

20  Eia  ae  ke  kulanakaukale,  e 
hiki  koke  ke  holo  malaila,  a  ua 
liilii  hoi  ia ;  ea,  e  ae  mai  ia'u  e 
holo  malaila,  (aole  anei  ia  he  wahi 
liilii  ?  )  a  e  malamaia  kuu  ola. 

21  I  mai  la  kela  ia  ia,  Aia,  ua 
hoolohe  aku  no  au  i  keia  mea  hoi ; 
aole  au  e  luku  aku  ia  kulauakau- 
hale,  no  ka  mea  au  i  olelo  mai 
ai. 

22  E  wikiwiki  oe  e  holo  ilaila; 
no  ka  mea,  aole  e  hiki  ia'u  ke  ha- 
na  i  kekahi  mea,  a  puka  aku  no 
oe  ilaila.  Nolaila,  ua  kapaia  ka 
inoa  o  ia  kulanakauhale,  o  Zoara. 

23  1  Ua  puka  mai  ka  la  maluna 
o  ka  honua  i  ke  komo  ana  o  Lota 
iloko  o  Zoara. 

24  Alaila,  hooua  mai  la  o  Iehova 
maluna  o  Sodoma  i  ka  luaipele  a 
me  ke  ahi  mai  o  Iebova  la,  maika 
lani  mai. 

25  Hookahuli  iho  la  oia  ia  mau 
kulanakauhale,  a  rue  kahi  papu  a 
pau,  a  me  na  kanaka  a  pau  o  ua 
mau  kulanakauhale  la,  a  me  na 
mea  ulu  ma  ka  honua. 

26  Tl  Aka,  nana  ae  la  kana  wahi- 
ne  mahope  ona,  a  lilo  iho  la  ia  i 
kukulu  paakai. 

27  1  Ala  ae  la  o  Aberahama  i 
kakahiaka  nui,  a  hoi  hou  aku  la  ia 
i  kahi  ana  i  ku  ai  imua  o  Iehova : 

28  Nana  aku  la  ia  ma  Sodoma  a 
me  Gomora,  a  ma  ka  aina  papu  a 
pau,  ike  aku  la  ia,  aia  hoi,  pii  ae 
la  ka  uahi  o  ia  aina  iluna,  e  like 
me  ka  punohu  o  ka  lua  ahi. 

29  Tf  A  i  ka  wa  a  ke  Akua  i  luku 
ai  i  na  kulanakauhale  o  ka  papu, 
hoomanao  iho  la  no  ke  Akua  ia 
Aberahama,  a  hoopakele  ae  la  ia 
Lota  maiwaena  aku  o  ka  hooka- 
huli  ana,  ia  ia  i  hookahuli  ai  i  na 
kulanakauhale  kahi  a  Lota  i  noho 
ai. 

30  T[  Pii  ae  la  o  Lota  mailoko  aku 
o  Zoara,  a  noho  iho  la  ma  ka  mau- 
na,  a  me  ia  pu  na  kaikainakine  ana 
elua ;  no  ka  mea,  makau  iho  la  ia 
ke  noho  ma  Zoara :  noho  no  ia  ma 
kekahi  ana,  oia  a  me  kana  mau 
kaikamahine  elua. 

31  I  aku  la  ka  hanau  mua  i  kona 

22 


kaikaina,  Ea,  ua  elemakule  ko 
kaua  makuakane,  aole  hoi  he  ka- 
naka  ma  ka  honua  nei  a  pau  nana 
e  komo  mai  io  kaua  nei,  e  like 
me  ka  hana  aua  a  ko  ka  honua 
nei: 

32  Ina  kaua,  e  hooinu  kaua  i  ko 
kaua  makuakane  i  ka  waina,  a  e 
moe  kaua  me  ia,  i  malama  ai 
kaua  i  hua  na  ko  kaua  makua- 
kane. 

33  Hooinu  laua  ia  po  i  ko  laua 
makuakane  i  ka  waina :  a  komo 
aku  la  ka  hanau  mua  iloko,  a  moe 
iho  la  me  kona  makuakane :  aole 
nae  i  ike  kela  i  kona  wa  i  moe  iho 
ai,  aole  hoi  kona  wa  i  ala'i. 

34  A  ia  la  ae,  i  aku  la  ka  hanau 
mua  i  ke  kaikaina,  Aia  hoi,  moe 
iho  no  au  me  kuu  makuakane  i  ka 
po  uei :  e  hooinu  kaua  ia  ia  i  ka 
waina  i  keia  po  no  hoi ;  a  e  komo 
aku  oe  iloko,  e  moe  me  ia,  i  mala- 
ma  ai  kaua  i  hua  na  ko  kaua  ma- 
kuakane. 

35  Hooinu  laua  i  ko  laua  makua- 
kane  i  ka  waina  ia  po  no  hoi:  a 
ku  ae  la  ke  kaikaina,  a  moe  iho  la 
ine  ia ;  aole  kela  i  ike  i  koua  wa  i 
moe  iho  ai,  aole  hoi  i  kona  wa  i 
ala  ai. 

36  Hapai  na  kaikamahine  elua  a 
Lota  na  ko  laua  makuakane. 

37  Hanau  mai  la  ka  mua  i  keiki- 
kane,  a  kapa  iho  la  i  kona  inoa  o 
Moaba :  oia  ke  kupuna  o  ka  Moa- 
ba  a  hiki  i  keia  manawa. 

38  A  hanau  mai  la  hoi  ka  muli 
iho  i  keikikane,  a  kapa  iho  la  i 
kona  inoa  o  Benami :  oia  ke  ku- 
puna  o  ka  Amona  a  hiki  i  keia 
manawa. 

MOKUNA  XX. 

1  Ko  Aberahama  noho  ana  ma  Gerara.  2 
Iloole  i  kana  wahine.  3  Aoia  o  Ahime- 
leka  nona,  9  a  nana  i  ao  akn  ia  Abera- 
hama.  14  Kana  hoihoi  ana  ia  Sara,  1(>  a 
me  ke  ao  a:<u  ia  ia.  17  Ola  o  Ahimeleka 
i  ka  Aberahama  pule. 

HELE  aku  la  o  Aberahama 
mailaila  aku  ma  ka  aiua  ku- 
kuluhema,  a  noho  hoi  ia  mawaena 
o  Kadesa  a  o  Sura,  a  ma  Gerara 
kona  noho  malihini  ana. 
2  Olelo  aku  la  o  Aberakama  no 
kana  wahine  no  Sara,  Oia  no  kuu 
kaikuwahine :  a  hoouna  mai  la  o 


MOKUNA  XXI. 


Abiraeleka  ke  alii  o  Gerara,  a  lawe 
aku  la  ia  Sara. 

3  A  hele  mai  la  ke  Akua  io  Abi- 
meleka  la  ma  ka  moeuhane  i  ka 
po,  i  mai  la  ia  ia,  Aia  hoi,  he  ka- 
naka  make  oe,  no  ka  wahine  au  i 
lawe  iho  nei,  no  ka  mea,  he  wa- 
hine  mea  kane  ia. 

4  Aka,  aole  i  hoopili  o  Abimeleka 
ia  ia :  i  aku  la  oia,  E  ka  Haku,  e 
pepehi  mai  no  hoi  oe  i  ka  lahuika- 
naka  hala  ole  ? 

5  Aole  anei  ia  i  olelo  mai  ia'u,  0 
ko'u  kaikuwahine  ia  ?  a  o  ka  wahi- 
ne,  oia  ka  i  i  mai,  He  kaikunane 
kela  no'u :  ma  ka  manao  pono  o 
kuu  naau  a  me  ka  hala  ole  o  kuu 
maulima  ka'u  i  hana  aku  ai  i  keia. 

6  I  mai  la  ke  Akua  ia  ia  ma  ka 
moeuhane,  Oiaio,  ke  ike  nei  au,  ua 
hana  aku  oe  i  keia  ma  ka  manao 
pono  o  kou  naau ;  a  ua  hoopaa  no 
hoi  au  ia  oe,  i  ole  oe  e  hana  hewa 
mai  ia'u :  nolaila,  aole  au  i  ae  aku 
ia  oe  e  hoopa  ia  ia. 

7  No  ia  mea  hoi,  e  hoihoi  aku  na 
ua  kanaka  la  i  kana  wahine ;  no 
ka  mea,  he  kaula  ia,  a  nana  no  e 
pule  mai  nou,  i  ola  ai  oe :  a  i  ole 
oe  e  hoihoi  mai  ia  ia,  alaila  e  ike 
pono  oe,  he  oiaio  e  make  no  oe,  o 
oe  a  me  ou  poe  a  pau. 

8  Ala  ae  la  o  Ahimeleka  i  kaka- 
hiaka  nui,  houluulu  ae  la  i  kana 
poe  kauwa  a  pau,  a  hai  aku  la  i 
keia  mau  mea  maloko  o  ko  lakou 
mau  pepeiao  :  a  makau  loa  iho  la 
na  kanaka. 

9  Alaila,  kahea  mai  la  o  Ahime- 
leka  ia  Aberahama,  i  mai  la  ia  ia, 
Heaha  kau  i  hana  mai  ai  ia  ma- 
kou  ?  Heaha  hoi  ko'u  hala  ia  oe,  i 
hooili  mai  ai  oe  iluna  iho  o'u  a  o 
ko'u  aupuni  ka  hewa  nui  ?  Ua 
hana  mai  oe  ia'u  i  na  mea  pono  ole 
ke  hanaia. 

10  Ninau  mai  la  o  Abimeleka  ia 
Aberahama,  Heaha  kau  i  ike  mai 
ai,  i  hana  iho  ai  oe  i  keia  mea  ? 

11  I  aku  la  o  Aberahama,  No  ka 
mea,  i  iho  la  au  ma  kuu  naau,  He 
oiaio,  aole  ka  makau  i  ke  Akua 
ma  keia  wahi ;  a  e  pepehi  mai  aua- 
nei  lakou  ia'u  no  kuu  wahine. 

12  He  oiaio  hoi,  o  ko'u  kaikuwa- 
hine  no  ia,  ke  kaikamahine  a  kuu 


makuakane,  aole  nae  ia  ke  kaika- 
mahine  a  kuu  makuwahine,  a  lilo 
mai  la  ia  i  wahine  na'u. 

13  A  i  ka  manawa  a  ke  Akua  i 
hooauwana  mai  ai  ia'u  mai  ka 
hale  o  ko'u  makuakanemai,  i  aku 
la  au  ia  ia  nei,  Eia  kou  lokomai- 
kai  au  e  hoike  mai  ai  ia'u :  i  na 
wahi  a  pau  e  hiki  aku  ai  kaua,  e 
olelo  aku  oe  no'u,  0  ko'u  kaiku- 
nane  ia. 

14  Lawe  ae  la  o  Ahimeleka  i  na 
hipa,  me  na  bipikane,  i  na  kau- 
wakane  a  me  na  kauwawahine,  a 
haawi  mai  la  ia  Aberahama,  a 
hoihoi  mai  la  oia  ia  Sara  kana  wa- 
bine  nana. 

15  I  mai  la  o  Ahimeleka,  Aia  hoi, 
imua  ou  ko'u  aina,  e  noho  ma  ka- 
hi  i  makemake  ai  oe. 

16  I  mai  la  hoi  oia  ia  Sara,  Aia 
hoi,  ua  baawi  iho  nei  au  i  na  apa- 
na  kala  he  tausani  na  kou  kaiku- 
nane :  aia  hoi,  he  mea  pale  maka 
ia  nou  imua  o  ka  poe  a  pau  me  oe, 
a  me  na  mea  a  pau :  pela  oia  i  aoia 
mai  ai. 

17  H  Pule  aku  la  o  Aberahama 
i  ke  Akua :  a  hoola  mai  la  ke  Akua 
ia  Abimeleka,  me  kana  wahine  a 
me  kana  poe  kauwawahine ;  a  ha- 
naukeiki  lakou. 

18  No  ka  mea,  ua  papaniia  e  Ie- 
hova  na  opu  o  na  wahine  a  pau  o 
ka  hale  o  Abimeleka,  no  Sara  ka 
wahine  a  Aberahama. 

MOKUNA  XXI. 

1  Hanauia  o  Isaaka.  4  Okipoepoeia  hoi.  6 
Olioli  Sara.  9  Hookukeia  o  Hagara  laua  o 
Isemaela.  17  Loaa  ka  anela  o  ke  Akua  ia 
Magara  ma  ka  waonahele.  21  Ko  Isemaela 
mare  ana.  22  Ka  Abimeleka  berita  me 
Aberahama.  34  Kona  noho  ana  me  ko  Pi- 
lisetia. 

IKE  mai  la  o  Iehova  ia  Sara  e 
like  me  kana  i  i  mai  ai ;  a  hana 
mai  la  o  Iehova  ia  Sara  e  like  me 
kana  i  olelo  mai  ai. 

2  No  ka  mea,  hapai  ae  la  o  Sara, 
a  hanau  mai  la  he  keikikane  na 
Aberahama  i  konawa  elemakule; 
i  ka  manawa  a  ke  Akua  i  olelo 
mai  ai  ia  ia. 

3  Kapa  aku  la  o  Aberahama  i  ka 
inoa  o  kana  keiki  i  hanau  nana,  i 
ka  mea  a  Sara  i  hanau  ai  nana,  o 
Tsaaka. 

4  I  ka  po  awalu,  okipoepoe  ac  la 
o  Aberahama  i  kana  keiki  ia  Isa- 
aka  e  like  me  ka  ke  Akua  i  kauo- 
ka  mai  ai  ia  ia. 

5  Hookahi  hauei'i  makahiki  o 
Aberahama  i  ka  wa  i  hanau  ai  o 
Isaaka  naua. 

6  H  I  mai  la  o  Sara,  Ua  hoakaa- 
ka  mai  no  ke  Akua  ia'u,  a  e  akaaka 
pu  hoi  me  au  ka  poe  lohe  a  pau. 

7  I  mai  la  hoi  oia,  Owai  ka  mea  i 
olelo  ia  Aberahama,  e  hanai  aua- 
nei  o  Sara  i  na  keiki  i  ka  waiu  ? 
no  ka  mea,  ua  hanau  iho  nei  au 
i  keikikane  nana  i  kona  wa  ele- 
makule. 

8  Nui  ae  la  ua  keiki  nei,  a  ukuhi 
ia :  a  hana  iho  la  o  Aberahama  i 
ka  ahaaina  nui,  i  ka  la  a  Isaaka  i 
haalele  ai  i  ka  waiu. 

9  H  Ike  aku  la  o  Sara  i  ke  keiki 
a  Hagara  no  Aigupita,  i  ka  mea 
ana  i  hanau  ai  na  Aberahama,  e 
hoomaewaewa  ana. 

10  No  ia  mea,  i  mai  la  oia  ia  Abe- 
rahama,  E  hookuke  aku  oe  i  ua 
kauwawahine  la  a  me  kana  keiki : 
no  ka  mea,  aole  e  hooili  pu  ia'ku 
ka  waiwai  i  ke  keiki  a  ua  kauwa- 
wahine  la  me  ka'u  keiki,  me  Isa- 
aka. 

11  He  mea  ehaeha  loa  ia  i  ka  ma- 
nao  o  Aberahama,  no  kana  keiki. 

12  Tf  I  mai  la  ke  Akua  ia  Abera- 
hama,  Mai  hoehaeha  oe  i  kou  naau 
no  ke  keiki,  a  no  kau  kauwawa- 
hine,  e  hoolohe  aku  oe  i  ka  leo  o 
Sara  i  ka  mea  a  pau  ana  i  olelo 
mai  ai  ia  oe ;  no  ka  mea,  e  ka- 
paia'ku  kau  poe  mamo  mamuli  o 
Isaaka. 

13  A  e  hoolilo  auanei  hoi  au  i  ke 
keiki  a  ke  kauwawahineilahuika- 
naka,  no  ka  mea,  o  kau  keiki  ia. 

14  Ala  ae  la  o  Aberahama  i  ke 
kakahiaka  nui,  lalau  aku  la  ia  i  ka 
berena  a  me  ka  wai  iloko  o  kahue 
a  haawi  ae  la  ia  Hagara,  a  kau  aku 
la  maluna  o  kona  poohiwi,  a  me  ke 
keiki  no  hoi,  a  kuu  aku  la  ia  ia : 
hele  aku  no  ia,  a  kuewawale  aela 
maloko  o  ka  waonahele  o  Beere- 
seba. 

15  A  pau  ae  la  ka  wai  iloko  o  ka 
huewai,  waiho  iho  la  ia  i  ke  keiki 
malalo  o  kekahi  laau  uuku. 

16  Hele  aku  la  ia,  a  noho  iho  la  i 
kahi  kupono  ia  ia,  e  mamao  aku 
ana  e  like  me  ka  pana  ana  o  ka 
pua :  no  ka  mea,  i  iho  la  ia,  Aole 
au  e  pono  ke  ike  i  ka  make  ana  o 
ke  keiki.  Noho  aku  la  ia  i  kahi 
kupono,  a  hookiekie  ae  la  ia  i 
kona  leo,  a  uwe  iho  la. 

17  Hoolohe  mai  la  ke  Akua  i  ka 
leo  o  ke  keiki ;  a  kahea  mai  la  ka 
anela  o  ke  Akua  ia  Hagara  mai  ka 
lani  mai,  i  mai  la  ia  ia,  Heaha  kau 
e  Hagara  ?  mai  makau  oe ;  no  ka 
mea,  ua  hoolohe  mai  no  ke  Akua  i 
ka  leo  o  ke  keiki  ma  kona  wahi  i 
waiho  ai. 

18  E  ku  ae  oe,  e  kaikai  ae  i  ke 
keiki,  a  e  hoopaa  aku  kou  lima  ia 
ia ;  no  ka  mea,  e  hoolilo  auaneiau 
ia  ia  i  lahuikanaka  nui. 

19  Hookaakaa  ae  la  ke  Akua  i 
kona  mau  maka,  a  ike  aku  la  ia  i 
kekahi  luawai :  hele  aku  la  ia,  uku- 
hi  iho  la  a  piha  ka  huewai  i  ka  wai, 
a  hooinu  iho  la  i  ke  keiki. 

20  Me  ua  keiki  nei  no  ke  Akua, 
a  nui  ae  la  ia,  a  noho  iho  la  ma  ka 
waonahele,  a  lilo  ae  la  ia  i  kanaka 
pana  pua. 

21  Noho  iho  la  ia  ma  ka  waona- 
hele  o  Parana :  a  lawe  ae  la  kona 
makuwahine  i  wahine  nana,  no  Ai- 
gupita  mai. 

22  1  Ia  manawa,  olelo  mai  la  o 
Abimeleka  laua  o  Pikola  kona  lu- 
na  koa  ia  Aberahama,  i  ka  i  ana 
mai,  Me  oe  no  ke  Akua  i  na  mea 
a  pau  au  e  hana  nei : 

23  Nolaila  hoi,  e  hoohiki  oe  no'u 
ano  ma  ke  Akua,  aole  oe  e  hoopu- 
nipuni  mai  ia'u,  aole  i  ka'u  keiki, 
aole  hoi  i  ka'u  moopuna :  e  like 
me  ka  lokomaikai  a'u  i  hana  aku 
ai  ia  oe,  pela  hoi  oe  e  hana  mai  ai 
ia'u,  a  i  ko  ka  aina  au  i  noho  iho 
ai. 

24  I  aku  la  o  Aberahama,  E  hoo- 
hiki  no  wau. 

25  Ao  aku  la  hoi  o  Aberahama  ia 
Ahimeleka  no  ka  luawai  a  na  kau- 
wa  a  Ahimeleka  i  kaili  aku  ai. 

26  I  mai  la  o  Abimeleka,  Aole  au 
i  ike  i  ka  mea  nana  i  hana  ia  mea  : 
aole  hoi  oe  i  hai  mai ;  aole  hoi  au 
i  lohe  a  hiki  i  keia  la. 

27  Lalau  aku  la  o  Aberahama  i 

na  hipa  a  me  na  hipikane,  a  haawi 
aku  la  ia  mau  mea  no  Ahimeleka ; 
a  hoopaa  iho  la  laua  a  elua  i  be- 
rita. 

28  A  hoonoho  aku  la  o  Aberaha- 
ma  i  na  hipa  keiki  wahine  i  ehiku 
ma  kahi  kaawale. 

29  Ninau  mai  la  o  Abimeleka  ia 
Aberahama,  I  me  aha  keia  mau 
hipa  keiki  wahine  ehiku,  au  i  hoo- 
noho  iho  ai  ma  kahi  kaawale  ? 

30  I  aku  la  kela,  No  ka  mea,  e  la- 
we  oe  i  keia  mau  hipa  keiki  wahi- 
ne  ehiku  na  kuu  lima  aku,  i  mea 
hoike  maka  no'u,  na'u  no  i  eli  iho 
i  keia  luawai. 

31  Nolaila,  kapa  iho  la  oia  ia  wa- 
hi,  o  Beereseba ;  no  ka  mea,  ilaila 
i  hoohiki  aku  ai  laua  a  elua. 

32  Pela  no  laua  i  hoopaa  iho  ai  i 
berita  ma  Beereseba :  alaila,  ku  ae 
la  o  Abimeleka  laua  o  Pikola  kona 
luna  koa,  a  hoi  hou  aku  la  laua  i 
ka  aina  o  ko  Pilisetia. 

33  II  Kanu  iho  la  o  Aberahama 
i  laau  ma  Beereseba,  a  kahea  aku 
la  ilaila  i  ka  inoa  o  Iehova  ke 
Akua  mau  loa. 

34  Noho  iho  la  o  Aberahama  ma 
ka  aina  o  ko  Pilisetia  ī  na  la  he 
nui  loa. 

MOKUNA  XXII. 

1  Olelo  ke  Akua  ia  Aberahama  e  mohai  ia 
Isaaka.  3  Ka  Aberahama  hoolohe  ana.  11 
Hea  mai  ka  anela  ia  ia.  \'.i  Loaa  ka  hipa 
kane  i  mohai.  15  H;.omaikai  hou  ia  o 
Aberahama.    20  Ka  mooolelo  no  Nahora. 

MAHOPE  mai  o  ia  mau  mea, 
hoao  mai  la  ke  Akua  ia  Abe- 
rahama,  i  mai  la  ia  ia,  E  Abera- 
hama :  i  aku  la  kela,  Eia  no  wau. 

2  I  mai  la  oia,  E  lawe  aku  oe  i 
kau  keiki  i  kau  ponoi,  ia  Isaaka,  i 
kau  mea  au  e  aloha  nei,  a  e  hele 
aku  oe  i  ka  aina  o  Moria  ;  malaila 
oe  e  kaumaha  aku  ai  ia  ia  i  mohai- 
kuni  maluna  o  kekahi  puu  a'u  e 
hoike  aku  ai  ia  oe. 

3  Tl  Ala  ae  la  o  Aberahama  i  ka- 
kahiaka  nui,  hoee  aku  la  ia  i  ka 
noho  maluna  o  kona  hoki,  kono 
pu  ae  la  i  na  kanaka  ui  elua  ona 
me  ia,  a  me  Isaaka  kana  keiki, 
kaka  iho  la  i  ka  wahie  no  ka  mo- 
haikuni,  ku  ae  la  a  hele  aku  la  i 
kahi  a  ke  Akua  i  i  mai  ai  ia  ia. 

4  I  ke  kolu  o  ka  la  alawa  ae  la  na 


maka  o  Aberahama,  a  ike  aku  la 
ia  wahi  mamao  aku. 

5  I  aku  la  o  Aberahama  i  kona 
mau  kanaka  ui,  E  noho  iho  olua 
maanei  me  ka  hoki,  a  hele  no  maua 
me  ke  keiki  i  o  e  hoomana  ai ;  a 
hoi  hou  mai  io  olua  nei. 

6  Lawe  ae  la  o  Aberahama  i  ka 
wahie  no  ka  mohaikuni,  a  kau  iho 
la  maluna  o  kana  keiki  o  Isaaka, 
lawe  aku  la  ia  i  ke  ahi,  a  me  ka 
pahi  ma  kona  lima,  a  haele  pu  aku 
la  laua. 

7  Olelo  aku  la  o  Isaaka  i  kona 
makuakane,  ia  Aberahama,  E  kuu 
makua :  i  mai  la  kela,  Eia  wau,  e 
kuu  keiki.  I  aku  la  ia,  Eia  ke  ahi, 
a  me  ka  wahie  ;  auhea  hoi  ke  kei- 
kihipa  i  mohaikuni  ? 

8  I  mai  la  o  Aberahama,  E  kuu 
keiki,  ua  ke  Akua  no  e  hoomakau- 
kau  i  keikihipa  nana  i  mohaikuni : 
a  haele  pu  aku  la  laua. 

9  A  hiki  aku  la  laua  i  kahi  a  ke 
Akua  i  i  mai  ai  ia  ia  ;  haua  iho  la  o 
Aberahama  i  kuahu  ilaila,  kau  po- 
no  aku  la  i  ka  wahie  maluna,  hikii 
iho  la  ia  i  kana  keiki  ia  Isaaka,  a 
kau  aku  la  ia  ia  ma  ke  kuahu  ma- 
luna  o  ka  wahie. 

10  O  aku  la  ko  Aberahama  lima, 
a  lalau  i  ka  pahi  e  pepehi  i  kana 
keiki. 

11  Kahea  mai  la  ka  anela  o  leho- 
va  mai  ka  lani  mai,  i  mai  la,  E 
Aberahama !  e  Aberahama !  I  aku 
la  kela,  Eia  wau. 

12  I  mai  la  ia,  Mai  kau  aku  oe  i 
kou  lima  maluna  o  ke  keiki,  aole 
hoi  e  mea  iki  aku  ia  ia:  no  ka 
mea,  ke  ike  nei  au,  ua  makau  oe  i 
ke  Akua :  no  ka  mea,  aole  oe  i  aua 
i  kau  keiki,  i  kau  keiki  ponoi  ia'u. 

13  Alawa  ae  la  na  maka  o  Abera- 
hama  iluna,  ike  aku  la,  aia  hoi,  ma 
kona  kua  he  hipakane,  ua  hihia 
kona  pepeiaohao  i  ka  nahelehele : 
hele  aku  la  o  Aberahama,  lalau  aku 
la  i  ua  hipakane  la,  a  kaumahaaku 
la  ia  ia  i  mohaikuui,  ikalano  kana 
keiki. 

14  Kapa  aku  la  o  Aberahama  i  ka 
inoa  o  ia  wahi,  0  Iehova-iire  :  me 
ia  i  oleloia  niai  ai  a  hiki  i  keia  la, 
Ma  ka  mauna  o  Iehova  c  hooma- 
kaukauia'i. 

15  H  Kahea  hou  mai  la  ka  anela 
o  Iehova  ia  Aberahama  mai  ka  lani 


mai 


16  1  mai  la,  Ke  olelo  mai  nei  o 
Iehova,  Ma  o'u  nei  au  i  hoohiki 
iho  ai,  no  kau  hana  ana  i  keia  mea, 
aole  hoi  i  aua  i  kau  keiki,  i  kau  kei- 
ki  ponoi ; 

17  E  hoopomaikai  nui  aku  no  au 
ia  oe,  a  e  hoonui  loa  aku  hoi  au  i 
kau  poe  mamo  e  like  me  na  hoku 

0  ka  lani,  a  me  na  one  ma  kaha- 
kai ;  a  e  lilo  auanei  i  kau  poe  ma- 
mo  ka  ipuka  o  kona  poe  enemi : 

18  A  ma  kou  mamo  e  hoopomai- 
kaiia'i  na  lahuikanaka  a  pau  o  ka 
honua ;  no  ka  mea,  ua  hoolohe 
mai  oe  i  ko'u  leo. 

19  Hoi  hou  aku  la  o  Aberahama  i 
kona  mau  kanaka  ui,  ku  ae  la  laua 
a  hele  pu  aku  la  i  Beereseba ;  a 
noho  iho  la  o  Aberahama  i  Beere- 
seba. 

20  T["  Mahope  mai  o  ia  mau  mea, 
haiia  mai  ia  Aberahama,  i  ka  i  ana 
mai,  Aia  hoi,  o  Mileka,  ua  hanau 
ne  hoi  oia  i  na  keiki  na  kou  kai- 
kuaana  na  Nahora ; 

21  O  Huza  kana  hiapo,  o  Buza 
kona  kaikaina,  a  o  Kemuela  ka  ma- 
kuakane  o  Arama, 

22  O  Keseda,  a  o  Hazo,  a  o  Pile- 
dasa,  a  o  Iidelapa,  a  o  Betuela. 

23  Na  Betuela  o  Rebeka :  o  keia 
mau  mea  ewalu  ka  Mileka  i  hanau 
ai  na  Nahora  ke  kaikuaana  o  Abe- 
rahama. 

24  Na  kana  haiawahine  hoi,  o 
Reuma  kona  inoa,  nana  hoi  i  ha- 
nau  mai  o  Teba,  o  Gehama,  o  Ta- 
hasa,  a  o  Maaka. 

MOKUNA   XXIII. 

1  Ka  make  anao  Sara.    3  Kuaiia  o  Makepela 
i  ilina  no  Aberahama.    19  Kanuia  o  Sara. 

HOOKAHI  haneri  na  makahiki 
me  ka  iwakaluakumamahi 
ku  o  Sara :  oia  na  makahiki  o  ke 
ola  ana  o  Sara. 

2  A  make  aku  la  o  Sara  ma  Ki- 
riatareba,  oia  o  Heberomi  ma  ka 
aina  o  Kanaana ;  a  hele  mai  la  o 
Aberahama  e  uwe  a  e  kanikau  ia 
Sara. 

3  1T  Ku  ae  la  o  Aberahama  iluna, 
mai  ke  alo  ae  o  kana  mea  i  make, 

26 


olelo  aku  la  ia  i  na  mamo  a  Heta, 
i  aku  la, 

4  He  malihini  no  wau  e  noho 
wale  ana  me  oukou :  e  haawi  mai 
i  ilina  iwaena  o  oukou,  i  lilo  ia 
no'u,  i  kanu  aku  au  i  kuu  mea  i 
make,  mai  ko'u  mau  maka  aku. 

5  Olelo  mai  na  mamo  a  Heta  ia 
Aberahama,  i  mai  la  ia  ia, 

6  E  hoolohe  mai  oe  i  ka  niakou, 
e  kuu  haku :  he  alii  nui  no  oe 
iwaena  o  makou ;  ma  ka  ilina  mai- 
kai  loa  o  makou,  e  kanu  iho  ai  oe 
i  kau  mea  make :  aole  e  aua  ke- 
kahi  o  makou  i  kona  ilina  ia  oe,  i 
ole  oe  e  kanu  i  kou  mea  make. 

7  Ku  ae  la  o  Aberahama,  a  kulou 
iho  la  imua  o  na  kanaka  o  ka  aina, 
o  na  mamo  a  Heta. 

8  Kamailio  aku  la  ia  me  lakou,  i 
aku  la,  Ina  o  ko  oukou  manao  ia, 
i  kanu  iho  ai  au  i  kuu  mea  make 
mai  o'u  mau  maka  aku ;  e  hoolohe 
mai,  a  e  noi  aku  oukou  ia  Epero- 
na  ke  keiki  a  Zohara  no'u ; 

9  I  haawi  mai  ai  oia  i  ke  ana  o 
Makepela  no'u;  nona  no  ia,  aia 
no  ma  ka  palena  o  kana  mahinaai ; 
no  na  kala  e  pono  ke  kuai,  e  haa- 
wi  mai  no  oia  ia  wahi  no'u  i  ilina 
iwaena  o  oukou. 

10  Noho  pu  iho  la  o  Eperona  me 
na  mamo  a  Heta :  olelo  mai  la  o 
Eperona  ka  Heta  ia  Aberahama, 
ma  ka  lohe  o  na  mamo  a  Heta,  a 
o  ka  poe  a  pau  i  komo  ma  ka 
ipuka  o  ke  kulanakauhale,  i  mai 
la, 

11  E  kuu  haku,  e  hoolohe  mai 
oe  ia'u :  ke  haawi  wale  aku  nei  au 
i  ka  mahinaai  a  me  ke  ana  malo- 
ko,  nou,  ke  haawi  aku  nei  au  nou 
ia  wahi:  imua  o  na  keiki  a  o'u 
poe  kanaka,  ke  haawi  aku  nei  au 
nou  ia  wahi :  e  kanu  aku  oe  i  kau 
mea  make. 

12  Kulou  iho  la  o  Aberahama 
ilalo,  imua  o  na  kanaka  o  ia  aina. 

13  I  aku  la  oia  ia  Eperona  ma  ka 
lohe  o  na  kanaka  o  ia  aina,  i  ka  i 
ana,  Ke  noi  aku  nei  au  ia  oe,  e 
hoolohe  mai  oe  ia'u,  Ina  e  ae  mai 
oe,  e  haawi  aku  no  wau  i  ke  kala 
no  ua  mahinaai  la ;  e  lawe  oe  i 
ka'u,  a  e  kanu  no  wau  i  kuu  mea 
make  ilaila. 

14  Olelo  mai  la  o  Eperona  ia 
Aberahama,  i  mai  la  ia  ia, 

15  E  kuu  haku,  e  hoolohe  mai 
ia'u,  eha  haneri  sekela  kala  ke 
kumukuai  o  ia  aina ;  heaha  hoi  ia 
iwaena  o  kaua?  e  kanu  hoi  oe  i 
kau  mea  make. 

16  Ae  mai  la  o  Aberahama  ia 
Eperona ;  a  kaupouna  iho  la  o 
Aberahama  no  Eperona  i  ke  kala 
ana  i  olelo  ai  ma  ka  lohe  o  na 
mamo  a  Heta,  eha  hanen  sekela 
kala,  he  kala  pono  i  ka  poe  kuai. 

17  |[  A  ua  hoolilo  paa  ia  ka  mahi- 
naai  a  Eperona  ma  Makepela,  ma 
ke  alo  o  Mamerc,  o  ka  mahinaai 
me  ke  ana  maloko,  a  me  na  laau 
a  pau  o  ua  mahinaai  la,  a  e  puni 
ana  ma  na  palena  a  pau, 

18  No  Aberahama  i  wahi  nona 
ma  ke  alo  o  na  mamo  a  Heta, 
imua  hoi  o  ka  poe  a  pau  i  komo  ma 
ka  ipuka  o  kona  kulanakauhale. 

19  Mahope  iho  kanu  iho  la  o 
Aberahama  i  kana  wahine  ia  Sara 
iloko  o  ke  ana  ma  ka  mahinaai  o 
Makepela  ma  ke  alo  o  Mamere : 
oia  o  Heberona  i  ka  aina  o  Ka- 
naana. 

20  Ua  hoolilo  paa  iaka  mahinaai 
a  me  ke  ana  maloko,  no  Aberaha- 
ma  i  ilina  nona,  e  na  mamo  a 
Heta. 

MOKUNA    XXIV. 

1  O  ka  hoohiki  ana  a  ka  Aberahama  kauwa- 
10  Kona  hele  i  Mesopotamia.  12  Kana 
pule.  15  Loaa  o  Rebeka  ia  ia.  29  Hooki- 
paia  ke  kauwa  e  Labana.  34  Ka  olelo  a  ke 
kauwa.  50  Ae  mai  Labana  laua  o  Betuela. 
58  Ko  Rebeka  ae  ana  e  lilo  i  wahine  na 
Isaaka.  61  Ko  lakou  hele  a  me  ka  loaa 
ia  Isaaka. 

UA  elemakule  o  Aberahama, 
ua  nui  no  hoi  kona  mau  la, 
a  ua  hoopomaikai  o  Iehova  ia 
Aberahama  i  na  mea  a  pau. 

2  I  aku  la  o  Aberahama  i  ke  kau- 
wa  kahiko  o  kona  hale,  i  ka  mea 
ia  ia  ka  malama  i  kona  mea  a  pau, 
E,  e  kau  mai  oc  i  kou  lima  malalo 
iho  o  ko'u  uha  : 

3  A  na'u  no  e  haawi  aku  ia  oe  e 
hoohiki  ma  o  Iehova  la,  ma  ke 
Akua  o  ka  lani,  a  ke  Akua  o  ka 
honua ;  i  lawe  ole  ai  oe  i  wahine 
na  ka'u  keiki  na  Isaaka,  no  na 
kaikamahine  a  ko  Kanaana  ka 
poe  a'u  e  noho  nei  iwaena. 


4  Aka,  e  hele  aku  oe  i  ko'u  aina, 
a  i  ko'u  poe  hoahanau,  a  e  lawe 
mai  i  wahine  na  ka'u  keiki  na 
Isaaka. 

5  I  mai  la  ua  kauwa  nei  ia  ia,  Ina 
paha  aole  e  makemake  ka  wahiue 
e  hahai  mai  ia'u  a  hiki  i  keia  aina  : 
e  pono  anei  ia'u  e  kai  aku  i  kau 
keiki  i  ka  aina  au  i  hele  mai  nei? 

6  Papa  aku  la  o  Aberahama  ia  ia, 
E  ao  oe,  mai  kai  aku  oe  i  ka'u 
keiki  malaila. 

7  Tf  Na  Iehova  ke  Akua  o  ka  la- 
ni,  nana  au  i  lawe,  mai  ka  hale 
mai  o  ko'u  makuakane,  a  mai  ka 
aina  mai  o  ko'u  poe  hoahanau,  a 
olelo  mai  ia'u,  a  hoohiki  mai  no 
hoi  ia'u,  i  ka  i  ana  mai,  E  haawi 
auanei  au  i  keia  aina  no  kau  poe 
mamo;  nana  no  e  hoouna  aku  i 
kona  anela  mamua  ou,  a  e  lawe 
mai  oe  i  wahine  na  ka'u  keiki  mai- 
laila  mai. 

8  A  i  makemake  ole  ka  wahine  e 
hahai  mai  ia  oe,  alaila  e  hala  ole 
oe  i  keia  hoohiki  ana  no'u :  aka, 
mai  kai  aku  oe  i  ka'u  keiki  ilaila. 

9  A  kau  iho  la  ke  kauwa  i  kona 
lima  malalo  iho  o  ka  uha  o  Abera- 
hama  kona  haku,  a  hoohiki  iho  la 
nona  ma  ia  mea. 

10  H  Lalau  aku  la  ua  kauwa  la  i 
na  kamelo  o  kona  haku  he  umi, 
no  ka  mea,  ma  kona  lima  ka  wai- 
wai  a  pau  o  kona  haku  :  ku  ae  la 
ia,  a  hele  aku  la  i  Mesopotamia, 
i  ke  kulanakauhale  o  Nahora. 

11  Hookukuli  iho  la  ia  i  kona 
mau  kamelo  mawaho  o  ke  kula- 
nakauhale,  ma  ka  luawai,  i  ke 
ahiahi,  i  ka  manawa  e  hele  mai  ai 
na  wahine  e  huki  wai. 

12  I  aku  la  ia,  E  Iehova  ke  Akua 
o  kuu  haku  o  Aberahama,  ke  pule 
aku  nei  au  ia  oe,  e  hoopomaikai 
mai  oe  ia'n  i  keia  la,  a  e  lokomai- 
kai  mai  oe  i  kuu  haku  ia  Abera- 
hama. 

13  Eia  au  ke  ku  nei  ma  ka  lua- 
wai;  a  e  hele  mai  ana  na  kaik;>- 
mahine  a  na  kanaka  o  ke  kulana- 
kauhale  e  huki  i  ka  wai : 

14  E  ae  mai  oe,  o  ke  kaikama- 
hine  a'u  e  olelo  aku  ai,  Ke  noi  aku 
nei  au  ia  oe,  e  kuu  iho  oe  i  kou 
oakeke,  i  inu  ai  au ;  a  c  i  mai  oia, 

E  inu  oe,  a  e  hoohainu  hoi  au  i  na 
kamelo :  oia  no  ka  mea  au  i  koho 
ai  na  kau  kauwa  na  Isaaka :  ilaila 
au  e  ike  ai  i  kou  lokomaikai  ana 
mai  i  kuu  haku. 

15  1f  Aole  ia  i  hooki  iho  i  kana 
olelo  ana,  Aia  hoi,  hiki  mai  la  o 
Rebeka,  ka  mea  i  hanau  na  Betue- 
la,  na  ke  keikikane  a  Mileka  a  ka 
wahine  a  Nahora,  ko  Aberahama 
kaikuaana,  me  kona  bakeke  ma- 
luna  o  kona  poohiwi. 

16  Ua  maikai  ka  maka  o  ua  kai- 
kamahine  la  ke  nanaia'ku,  he  wa- 
hine  puupaa,  aole  i  ikeia  e  kekahi 
kane :  iho  iho  la  ia  ma  ka  luawai, 
hoopiha  iho  la  i  kona  bakeke,  a 
hoi  mai  la  iluna. 

17  Holo  aku  la  ua  kauwa  la  e  ha- 
lawai  me  ia,  i  aku  la,  E,  ke  noi 
aku  nei  au  ia  oe,  e  ho  mai  no'u  i 
wahi  wai  o  kou  bakeke  e  inu. 

18  I  mai  la  kela,  E  inu  oe,  e  kuu 
haku :  a  wikiwiki  oia  i  kuu  iho  i 
kona  hakeke  ma  kona  lima,  a  hoo- 
hainu  mai  la  ia  ia. 

19  A  pau  kana  hoohainu  ana  ia 
ia,  i  mai  la  ia,  E  huki  hoi  au  i  ka 
wai  no  kou  mau  kamelo,  a  pau  ko 
lakou  inu  ana. 

20  Wikiwiki  ae  la  ia,  a  ninini  iho 
la  i  ka  wai  o  kona  bakeke  iloko  o 
ke  pa,  a  holo  hou  ae  la  i  ka  lua- 
wai  e  huki  ai,  a  huki  mai  la  ia  no 
kona  poe  kamelo  a  pau. 

21  Mahalo  iho  la  ka  naau  o  ua 
kanaka  la  ia  ia,  aole  ia  i  ekemu 
aku,  i  mea  e  ike  ai  oia,  i  ka  hoo- 
pomaikai  ana  mai  paha  o  Iehova 
i  kona  hele  ana  mai,  aole  paha. 

22  A  pau  ka  inu  ana  o  na  kamelo, 
lawe  ae  la  ua  kanaka  la  i  kekahi 
apo  gula  no  ka  ihu,  he  hapalua  o 
ka  sekela  ma  ke  kaupouna  ana, 
me  na  kupee  gula  elua  no  kona 
mau  lima,  he  umi  [na  sekela]  ma 
ke  kaupouna  ana ; 

23  Ninau  aku  la  ia,  He  kaikama- 
hine  oe  nawai  ?  ke  noi  aku  nei  au 
ia  oe,  e  hai  mai  ia'u  :  a  he  wahi 
kaawale  no  anei  iloko  o  ka  hale  o 
kou  makuakane  e  moe  ai  makou  ? 

24  I  mai  la  kela  ia  ia,  Owau  no 
ke  kaikamahine  a  Betuela  a  ke 
keiki  a  Mileka,  ana  i  hanau  ai  na 
Nahora. 

25  I  hou  mai  la  hoi  kela  ia  ia,  He 
mauu  maloo  no  a  he  ai  na  na  holo- 
holona  ia  makou  a  nui,  a  he  wahi 
no  hoi  e  moe  ai. 

26  Kulou  iho  la  ke  poo  o  ua  ka- 
naka  la,  a  koomaikai  aku  la  ia  Ie- 
hova; 

27  I  aku  la,  E  hoomaikaiia'ku  o 
Iehova  ke  Akua  o  kuu  haku  o 
Aberahama,  aole  ia  i  hoonele  mai 
i  kuu  haku  i  kona  aloha  a  me  ko- 
na  oiaio  :  ma  ke  alanui  wau,  a  ua 
alakai  aku  o  Iehova  ia'u  ma  ka 
hale  o  na  hoahanau  o  kuu  haku. 

28  Holo  aku  la  ua  kaikamahine 
la,  a  hai  aku  la  i  ko  ka  hale  o  ko- 
na  makuwahine  ia  mau  mea. 

29  H  He  kaikunane  ko  Rebeka,  o 
Labana  kona  inoa  ;  a  holo  mai  la 
o  Labana  iwaho  i  ua  kanaka  la, 
ma  ka  luawai. 

30  A  ike  aku  la  ia  i  ke  apo  no  ka 
ihu,  a  me  na  kupee  lima  ma  na 
lima  o  kona  kaikuwahine,  a  lohe 
aku  la  ia  i  ka  olelo  a  kona  kaiku- 
wahine  a  Rebeka,  i  ka  i  ana  mai, 
Pela  i  olelo  mai  ai  ke  kanaka  ia'u  ; 
hele  mai  la  ia  i  ua  kanaka  nei ; 
aia  hoi,  ku  iho  la  ia  me  na  kamelo 
ma  ka  luawai. 

31  I  mai  la  ia,  E  ka  mea  i  alohaia 
e  Iehova,  e  komo  mai  oe ;  heaha 
kau  e  ku  wale  nei  iwaho  ?  no  ka 
mea,  ua  hoomakaukau  iho  nei  au 
i  ka  hale,  a  me  ka  waki  no  na  ka- 
melo. 

32  H  Komo  aku  la  ua  kanaka  la 
iloko  o  ka  hale :  wehe  ae  la  ia  i  na 
kamelo,  a  haawi  aku  la  i  ka  mauu 
maloo  a  me  ka  mea  ai  na  na  kame- 
lo,  a  me  ka  wai  e  holoi  i  kona  mau 
wawae,  a  me  na  wawae  o  na  kana- 
ka  me  ia. 

33  A  laweia  mai  ka  ai  nana:  i 
aku  la  oia,  Aole  au  e  ai,  a  hai  e 
aku  au  mamua  i  ka'u  mea  i  hele 
mai  nei.     I  mai  la  kela,  E  hai  mai. 

34  I  aku  la  ia,  Owau  no  ke  kauwa 
a  Aberahama. 

35  Ua  hoopomaikai  nui  mai  o 
Iehova  i  kuu  haku  ;  a  ua  lilo  ia  i 
mea  nui :  ua  haawi  mai  ia  nana  i 
hipa,  a  me  na  bipi,  i  ke  kala  a  me 
ke  gula,  i  na  kauwakane  a  me  na 
kauwawahine,  i  na  kamelo  a  me 
na  hoki. 


MOKUNA  XXIV. 


36  A  hanau  mai  la  o  Sara  ka 
wahine  a  kuu  haku  i  keikikane 
nana  i  kona  wa  luwahine,  a  ua 
haawi  aku  kela  i  kona  waiwai  a 
pau  nona. 

37  A  ua  haawi  mai  kuu  haku 
ia'u  e  hoohiki,  i  ka  i  ana  mai,  Mai 
lawe  oe  i  wahine  na  kuu  keiki  no 
na  kaikamahine  a  ko  Kanaana, 
nona  keia  wahi  a'u  e  noho  nei : 

38  Aka,  e  hele  oe  i  ka  ohana  a 
kuu  makuakane,  a  i  ko'u  poe  hoa- 
hanau,  a  e  lawe  mai  oe  i  wahine 
na  kuu  keiki. 

39  I  aku  la  au  i  kuu  haku,  Ina 
paha  aole  e  makemake  ka  wahine 
e  hahai  mai  ia'u. 

40  I  mai  la  kela  ia'u,  Na  Iehova, 
na  ka  Mea  imua  ona  ko'u  hele  ana, 
nana  no  e  hoouna  aku  i  kona  anela 
me  oe,  a  e  hoopomaikai  i  kou  hele 
ana ;  a  e  lawe  mai  oe  i  wahine  na 
kuu  keiki  no  ko'u  poe  hoahanau, 
a  no  ka  ohana  a  ko'u  makuakane  : 

41  Alaila,  e  hala  ole  oe  i  kuu 
hoohiki  ana,  ke  hiki  aku  oe  i  ko'u 
poe  hoahanau,  a  haawi  ole  mai  la- 
kou  ia  oe,  alaila  e  hala  ole  oe  i  kuu 
hoohiki  ana. 

42  A  hiki  mai  la  au  i  keia  la  i  ka 
luawai,  i  aku  la,  E  Iehova  ke  Akua 
o  kuu  haku  o  Aberahama,  ina  oe  e 
hoopomaikai  mai  i  kuu  hele  ana  e 
helenei : 

43  Eia  wau,  ke  ku  nei  ma  ka 
luawai,  a  i  ka  manawa  e  hele  mai 
ai  ka  wahine  puupaa  e  huki  wai 
ai,  a  e  i  aku  au  ia  ia,  Ke  noi  aku 
nei  au  ia  oe,  e  haawi  mai  no'u  i 
wahi  wai  o  kou  hakeke  e  inu ; 

44  A  e  olelo  mai  oia  ia'u,  E  inu 
oe,  a  e  huki  hoi  au  no  kou  mau 
kamelo ;  oia  ka  wahine  a  Iehova  i 
koho  ai  na  ke  keiki  a  ko'u  haku. 

45  Aole  au  i  hooki  iho  i  ka  olelo 
ana  iloko  o  kuu  naau,  aia  hoi,  pu- 
ka  mai  la  o  Rebeka,  me  kona  ba- 
keke  maluna  o  kona  poohiwi ;  iho 
iho  la  ia  ma  ka  luawai,  a  huki  mai 
la:  i  aku  la  au  ia  ia,  Ke  noi  aku 
nei  au  ia  oe,  e  haawi  mai  no'u  e 
inu. 

46  Wikiwiki  iho  la  ia,  a  kuu  iho 
la  i  kona  bakeke  mailuna  iho  oua, 
i  mai  la,  E  inu  oe,  a  e  hooinu  hoi 
au  i  kou  mau  kamelo :  inu  iho  la 


no  au,  a  hooinu  aku  la  hoi  oia  i  na 
kamelo. 

47  Ninau  aku  la  au  ia  ia,  i  aku  la, 
He  kaikamahine  oe  nawai  ?  I  mai 
la  kela,  He  kaikamahine  na  Betuela 
ke  keiki  a  Nahora,  na  ka  mea  a 
Mileka  i  hanau  ai  nana  :  a  lou  aku 
laaui  ke  apo  ma  kona  ihu,  a  me 
na  kupee  lima  nia  kona  mau  lima. 

48  Kulou  iho  la  au  i  kuu  poo,  a 
hoomana  aku  la  ia  Iehova,  a  hoo- 
maikai  aku  la  ia  Iehova  i  ke  Akua 
o  kuu  haku  o  Aberahama,  nanaau 
i  alakai  ma  ke  ala  pono,  i  lawe  au 
i  ke  kaikamahine  a  ka  hoahanau  o 
kuu  haku  i  wahine  na  kana  keiki. 

49  Ano  la,  a  i  manao  lokomaikai 
io  mai  oukou  i  kuu  haku,  e  hai 
mai  ia'u  :  a  i  ole,  e  hai  mai  hoi ;  i 
huli  aku  ai  au  i  ka  akau  paha,  i  ka 
hema  paha. 

50  Alaila,  olelo  mai  la  o  Labana 
laua  o  Betuela,  i  mai  la,  No  Ieho- 
va  mai  ia  mea ;  aole  e  hiki  ia  maua 
ke  olelo  aku  ia  oe  he  hewa,  aole 
hoi  he  pono. 

51  Aia  hoi  o  Rebeka  imua  o  kou 
alo,  e  lawe  oe  ia  ia  a  e  hele  aku,  i 
lilo  ai  ia  i  wahine  ua  ke  keiki  a  kou 
haku,  e  like  me  ka  Iehova  i  olelo 
mai  ai. 

52  A  lohe  ae  la  ke  kauwa  a  Abe- 
rahama  i  ka  laua  olelo,  hoomana 
aku  la  ia  ia  lehova,  [e  kulou  ana]  i 
ka  honua. 

53  Lawe  mai  la  ua  kauwa  la  i  na 
mea  kala  a  me  na  mea  gula,  a  me 
na  aahu,  a  haawi  aku  la  ia  mau 
mea  no  Rebeka :  haawi  aku  la  hoi 
oia  i  na  mea  maikai  na  kona  kai- 
kunane  a  me  kona  makuwahine. 

54  Ai  iho  la  lakou  a  inu  hoi,  oia 
a  me  na  kanaka  me  ia,  a  moe  iho 
la  ia  po.  Ala  ae  la  lakou  i  kaka- 
hiaka,  i  aku  la  ia,  E  kuu  aku  ou- 
kou  ia'u  e  hele  i  ko'u  haku. 

55  I  mai  la  kona  kaikunane  laua 
o  kona  makuwahine,  E  noho  no  ke 
kaikamahine  me  makou  i  kekahi 
mau  la,  i  umi  paha  :  amahopeaku 
e  hele  noia. 

56  I  aku  la  kela  ia  laua,  Mai  kea- 
kea  mai  olua  ia'u,  no  ka  mea,  ua 
hoopomaikai  mai  o  Iehova  i  kuu 
hele  ana  mai ;  e  kuu  aku  oukou 
ia'u  e  hele  aku  ai  i  ko'u  haku. 

57  I  mai  la  laua,  E  hea  aku  maua 
i  ke  kaikamahine,  a  e  ninau  aku 
ia  ia. 

58  Hea  aku  la  laua  ia  Rebeka, 
ninau  aku  la  ia  ia,  E  ake  oe  e  hele 
pu  me  keia  kanaka  ?  I  mai  la  ke- 
la,  E  hele  wau. 

59  Kuu  aku  la  laua  ia  Rebeka  o 
ko  laua  kaikuwahine,  rae  kona 
kahu,  a  me  ke  kauwa  a  Aberaha- 
ma,  a  me  na  kanaka  ona. 

60  Hoomaikai  aku  la  laua  ia  Re- 
beka,  i  aku  la,  O  oe  no  ko  maua 
kaikuwahine,  e  lilo  oe  i  makuwa- 
hine  o  na  tausani  miliona :  e  lilo 
hoi  no  kau  poe  mamo,  ka  pukapa 
o  ka  poe  inaina  aku  ia  lakou. 

61  1ī  Ku  ae  la  o  Rebeka,  me  ko- 
na  mau  wahine,  holo  mai  la  lakou 
maluna  o  na  kamelo,  e  hahai  ana 
i  ua  kanaka  la :  a  lawe  ae  la  ua 
kauwa  la  ia  Rebeka,  a  hoi  mai  la. 

62  I  hele  mai  la  o  Isaaka  ma  ke 
alanui  o  ka  punawai  Lahairoi ;  no 
ka  mea,  i  noho  no  ia  ma  ka  aina 
kukuluhema. 

63  Hele  aku  la  o  Isaaka  ma  ke 
kula  e  noonoo  ai  i  ka  wa  ahiahi : 
alawa  ae  lakona  mau  maka  iluna, 
aia  hoi  na  kamelo  e  hoi  mai  ana. 

64  Nana  mai  la  o  Rebeka,  a  ike 
mai  la  oia  ia  Isaaka,  lele  iho  la  ia 
mai  luna  iho  o  ke  kamelo. 

65  No  ka  mea,  ua  ninau  aku  ia  i 
ua  kauwa  la,  Owai  ia  kanaka  e 
hele  mai  ana  i  ke  kula  e  halawai 
me  kakou  ?  a  ua  i  mai  ke  kauwa, 

0  kuu  haku  no  ia :  no  ia  mea, 
lawe  ae  la  ia  i  ka  pale,  a  hoouhi 
iho  la  ia  ia  iho. 

66  A  hai  mai  la  ua  kauwa  la  ia 
Isaaka  i  na  mea  a  pau  ana  i  hana'i. 

67  Alakai  aku  la  o  Isaaka  ia  ia 
maloko  o  ka  halelewa  o  kona  ma- 
kuwahine  o  Sara  ;  lawe  aku  la  oia 
ia  Rebeka,  a  lilo  iho  la  ia  i  wahine 
nana,  a  aloha  ae  la  oia  ia  ia.  A  ua 
hooluoluia  o  Isaaka  no  kona  ma- 
kuwahine. 

MOKUNA  XXV. 

1  Na  keiki  a  Aberahama  laua  o  Ketura.  7 
Ko  Aberahama  make  ana.  12  Ke  kuauhau 
na  Isemaela.  1"  Kona  make  ana.  21  Ka 
pule  a  Isaaka  laua  o  Rebeka.  24  Hanauia 
o  Esau  a  me  Iakoba.  27  Ka  laua  hana.  31 
Kuai  aku  Esau  i  kanahooilina  o  ka  hanau 
mua. 

LAWE  hou  ae  la  o  Aberahama 
i  wahine  nana,  o  Ketura  kona 
inoa. 

2  O  na  keiki  ana  i  hanau  ai  na- 
na,  o  Zimerama,  o  Iokesana,  o 
Medana,  o  Midiana,  o  Isebaka  a 
o  Sua. 

3  Na  Iokesana  o  Seba,  a  o  Deda- 
na.  Eia  ka  poe  mamo  a  Dedana, 
o  ka  Asurima,  ka  Letusima,  a  me 
ka  Leumima. 

4  O  na  keiki  a  Midiana ;  o  Epa,  o 
Epera,  o  Hanoka,  o  Abida,  a  o 
Eledaa.  O  keia  poe  a  pau  na  Ke- 
tura  mai. 

5  1  Kauoha  mai  la  o  Aberahama 
i  kona  waiwai  a  pau  ia  Isaaka. 

6  Aka,  haawi  aku  la  o  Aberaha- 
ma  i  na  makana  na  na  keikikane 
a  na  haiawahine  a  Aberahama,  a 
hookuu  aku  la  ia  lakou,  i  kona 
wa  e  ola  ana,  mai  kana  keiki  o 
Isaaka  aku,  e  hele  i  ka  aina  o  ka 
hikina. 

7  Eia  na  la  o  na  makahiki  o  ko 
Aberahama  ola  ana,  hookahi  ha- 
neri  a  me  kanahikukumamalima. 

8  Alaila  kailiia'ku  ke  ea  o  Abera- 
hama,  a  make  iho  la  ia  i  ka  wa 
elemakule  maikai ;  he  kanaka  ka- 
hiko  loa  ia,  a  ua  nui  na  la  ona,  a 
ua  huiia'ku  ia  me  kona  poe  kana- 
ka. 

9  Na  kana  mau  keiki  na  Isaaka 
laua  o  Isemaela  i  kanu  aku  ia  ia 
maloko  o  ke  ana  o  Makepela,  ma 
ka  mahinaai  a  Eperona  ke  keikia 
Zohara  no  ka  Heta,  ma  ke  alo  o 
Mamere, 

10  Ma  ka  mahinaai  a  Aberahama 
i  kuai  ai  me  na  mamo  a  Keta: 
ilaila  i  kanuia'i  o  Aberahama,  a 
me  Sara  o  kana  wahine. 

11  1  Mahope  mai  o  ka  make  ana 
o  Aberaharaa,  hoopomaikai  mai 
la  ke  Akua  ia  Isaaka;  a  noho 
iho  la  o  Isaaka  ma  ka  luawai  o 
Lahaieoi. 

12  H  Eia  ka  mooolelo  no  Isemae- 
la,  no  ke  keikikane  a  Aberahama, 
o  ka  mea  a  Hagara  no  Aigupita 
ke  kauwawahine  a  Sara  i  hanau  ai 
na  Aberahama: 

13  Eia  hoi  na  inoa  o  na  keikika- 
ne  a  Isemaela,  ma  ko  lakou  mau 
inoa,  e  like  me  ko  lakou  hanau 

ana :  o  Nebaiota  kana  hiapo ;  o 
Kedara,  o  Adebeela,  o  Mibesama, 

14  O  Misama,  o  Duma,  o  Masa. 

15  O  Hadara,  o  Tema,  o  Ietura,  o 
Napisa,  a  o  Kedema. 

16  Oia  na  keikikane  a  Isemaela, 
oia  hoi  kolakou  mau  inoa;  mako 
lakou  mau  kauhale,  a  ma  ko  lakou 
mau  kulanahale ;  he  umikumama- 
lua  mau  alii  e  like  me  ko  lakou 
inau  lahuikanaka. 

17  Eia  na  makahiki  o  ke  ola  ana 
o  Isemaela,  hookahi  haneri  na  ma- 
kahiki  me  kanakolukumamahiku : 
ua  kailiia'ku  kona  ea,  a  make  iho 
la  ia ;  a  ua  huiia  aku  ia  me  kona 
poe  kanaka. 

18  Noho  iho  la  lakou  mai  Havila 
a  hiki  i  Sura,  ma  ke  alo  o  Aigupi- 
ta,  i  kou  hele  ana  i  Asuria ;  pela 
oia  i  noho  ai  ma  ke  alo  o  kona 
poe  hoahanau  a  pau. 

19  TT  Eia  ka  mooolelo  no  Isaaka 
no  ke  keiki  a  Aberahama :  Na 
Aberahama  o  Isaaka : 

20  He  kanaha  na  makahiki  o 
Isaaka  i  kona  wa  i  lawe  ai  ia  Re- 
beka  ke  kaikamahine  a  Betuela 
no  Suria,  a  ke  kaikuwahine  o  La- 
bana  no  Suria,  i  wahine  nana. 

21  Nonoi  aku  la  o  Isaaka  ia  Ie- 
hova  no  kana  wahine,  no  ka  mea, 
ua  pa  oia :  a  hoolohe  mai  la  ke 
Akua  ia  ia,  a  hapai  ae  la  kana 
wahine  o  Rebeka. 

22  Oni  pu  ae  la  na  keiki  iloko 
ona ;  i  iho  la  ia,  A  i  pela  ia,  i  aha 
keia  mea  a'u  ?  A  hele  aku  la  ia  e 
ninau  ia  Iehova. 

23  I  mai  la  o  Iehova  ia  ia,  Elua 
no  lahuikanaka  iloko  o  kou  opu, 
elua  hoi  poe  kanaka  e  puka  mai 
ana  noloko  mai  o  kou  opu,  a  e  oi 
aku  ka  ikaika  o  kekahi  poe  i  ko 
kekahi  poe ;  a  e  hookauwa  aku  ka 
hanau  mua  i  ka  hanau  hope. 

24  1  A  hiki  mai  kona  manawa  e 
hanau  ai,  aia  hoi,  he  mau  mahoe 
iloko  o  kona  opu. 

25  A  puka  mai  la  ka  mua,  ua  hu- 
luhulu,  a  ulaula,  e  like  me  ka  aahu 
huluhulu,  a  kapa  iho  la  lakou  i 
kona  inoa,  o  Esau. 

26  Mahope  iho,  puka  mai  la  kona 
kaikaina,  a  paa  aku  la  kona  lima 
i  ke  kuekue  wawae  o  Esau ;  a  ka- 


paia  kona  inoa,  o  Iakoba.  He 
kanaono  na  makahiki  o  Isaaka  i  ko 
Rebeka  manawa  i  hanau  ai  laua. 

27  Nui  ae  la  ua  mau  keiki  la :  he 
kanaka  akamai  o  Esau  i  ka  hahai 
holoholona  hihiu,  he  kanaka  no 
ka  nahelehele :  aka,  he  kanaka 
noho  malie  o  Iakoba,  e  noho  ana 
ma  na  halelewa. 

28  Aloha  aku  la  o  Isaaka  ia  Esau, 
no  ka  mea,  ai  iho  la  ia  i  ka  io  o 
na  mea  hihiu :  a  o  Rebeka  ka  i 
aloha  ia  Iakoba. 

29  H  Hoolapalapa  iho  la  o  Iakoba 
i  ka  mea  ai :  a  hoi  mai  la  o  Esau 
mai  ka  nahelehele  mai,  a  ua  nawa- 
liwali  ia. 

30  I  mai  la  o  Esau  ia  Iakoba,  Ke 
noi  aku  nei  au  ia  oe,  e  ho  mai  na'u 
e  ai  ia  mea  ulaula ;  no  ka  mea,  ua 
nawaliwali  au  :  nolaila,  ua  kapaia 
kona  inoa  o  Edoma. 

31  I  aku  la  o  Iakoba,  E  kuai 
kaua  i  keia  la,  i  lilo  mai  ia'u  kau 
pono  o  ka  hanau  mua. 

32  I  iho  la  o  Esau,  Eia  wau,  ua 
kokoke  e  make,  a  heaha  auanei 
ko'u  pomaikai  i  keia  pono  o  ka 
kanau  mua  ? 

33  I  aku  la  o  Iakoba,  E  hoohiki 
oe  na'u  keia  la  ;  a  hoohiki  aku  la 
ia  nana :  a  kuai  lilo  mai  la  ia  i 
kana  pono  o  ka  hanau  mua,  na  Ia- 
koba. 

34  Alaila,  haawi  aku  la  o  Iakoha 
na  Esau  i  ka  berena  a  me  na  pa- 
papa  i  hoolapalapaia  ;  ai  iho  la  ia 
a  inu  hoi,  ku  ae  la  ia  a  hele  aku  la 
i  kona  wahi  i  hele  ai :  pela  o  Esau 
i  hoowahawaha'i  i  kana  pono  o  ka 
hanau  mua. 

1  Ko  Isaaka  hele  i  Gerara,  no  ka  wi.  2  Olelo 
ke  Akua  ia  ia.  7  Kana  hoole  ana  i  kana 
wahine.  12  Kona  waiwai  ana.  18  Ka  la- 
kou  eli  ana  i  mau  punawai.  26  Ka  berita 
a  Ahimeleka  me  Isaaka.  34  Na  wahine  a 
Esau. 

HE  wi  no  ma  ia  aina,  he  okoa 
ka  wi  mua  i  hiki  mai  ai  i  ka 
wa  ia  Aberahama.  A  hele  aku  la 
o  Isaaka  io  Ahimeleka  la,  i  ke  alii 
o  ko  Pilisetia  ma  Gerara. 
2  Ikea  aku  la  o  Iehova  e  ia,  i  mai 
la,  Mai  hele  oe  ilalo  i  Aigupita.  E 
noho  iho  ma  ka  aina  a'u  e  hai  aku 
ai  ia  oe : 

3  E  noho  oe  ma  keia  aina,  a  me 
oe  pu  no  wau,  a  e  hoopomaikai 
aku  no  wau  ia  oe :  no  ka  mea,  e 
haawi  aku  auanei  au  nou,  a  no 
kau  poe  mamo  i  keia  mau  aina  a 
pau ;  a  e  hooko  auanei  au  i  ka 
hoohiki  ana  a'u  i  hoohiki  ai  i  kou 
makuakane  ia  Aberahama. 

4  A  e  hoonui  aku  au  i  kau  poe 
mamo  e  like  me  na  hoku  o  ka 
lani,  a  e  haawi  aku  no  wau  i  keia 
mau  aina  a  pau  no  kau  poe  mamo ; 
a  i  kau  mamo  e  hoopomaikaiia'i 
na  lahuikanaka  a  pau  o  ka  honua : 

5  No  ka  mea,  i  hoolohe  mai  no  o 
Aberahama  i  ko'u  leo,  a  i  malama 
hoi  i  ka'u  mau  kauoha,  i  ka'u  mau 
olelo,  a  me  ko'u  mau  kanawai. 

6  H  A  noho  iho  la  o  Isaaka  ma 
Gerara. 

7  Ninau  mai  la  na  kanaka  o  ia 
wahi  ia  ia  no  kana  wahine ;  i  aku 
la  ia,  O  ko'u  kaikuwakine  no  ia: 
no  ka  mea,  makau  iho  la  ia  i  ka  i 
aku,  Oia  ka'u  wahine ;  o  pepehi 
mai  na  kanaka  o  ia  wahi  ia'u  no 
Rebeka ;  no  ka  mea,  he  maikai  ia 
ke  nanaia'ku. 

8  Ia  ia  i  noho  ai  ma  ia  wahi  a  liu- 
liu,  nana  mai  la  o  Ahimeleka  o  ke 
alii  o  ko  Pilisetia,  ma  ka  puka  ma- 
kani,  ike  mai  la  ia,  aia  hoi,  o  Isaa- 
ka  e  lealea  ana  me  kana  wahine, 
me  Rebeka. 

9  Hea  mai  la  o  Abimeleka  ia  Isaa- 
ka,  i  mai  la,  Aia  hoi,  he  oiaio  no, 
o  kau  wahine  no  ia ;  a  pehea  hoi 
oe  i  olelo  mai  ai,  O  ko'u  kaikuwa- 
hine  ia?  I  aku  la  o  Isaaka  ia  ia, 
No  ka  mea,  i  iho  la  au,  E  make 
paha  uanei  au  nona. 

10  I  mai  la  o  Abimeleka,  Heaha 
keia  au  i  hana  mai  ai  ia  makou? 
Ina  i  moe  wale  paha  kekahi  o  na 
kanaka  me  kau  wahine,  ina  ua 
hooili  mai  oe  i  ka  hala  maluna  o 
makou. 

11  Kauoha  aku  o  Ahimeleka  i  na 
kanaka  a  pau,  i  ka  i  ana,  O  ka 
mea  hoopa  aku  i  keia  kanaka,  a  i 
kana  wahine  paha,  he  oiaio  e  ma- 
ke  ia. 

12  Lulu  hua  iho  la  o  Isaaka  ma 
ia  aina,  a  loaa  pahaneri  mai  la  ia 
ia  ia  makahiki :  a  hoopomaikai 
mai  la  o  Iehova  ia  ia. 

13  Lilo  ae  la  ua  kanaka  la  i  mea 
nui,  mahuahua  ae  la  ia,  ulu  ae  la, 
a  lilo  i  kanaka  nui  loa  : 

14  No  ka  mea,  nana  na  hipa,  a 
me  na  bipi,  a  me  na  kanaka  he 
nui  loa :  a  huahuwa  mai  la  ko  Pi- 
lisetia  ia  ia. 

15  A  o  na  punawai  a  pau  i  eliia 
e  na  kauwa  a  kona  makuakane,  i 
ka  wa  ia  Aberahama,  huna  ae  la 
ko  Pilisetia  ia  mau  mea  i  ka  hoo- 
piha  i  ka  lepo. 

16  Olelo  mai  la  o  Ahimeleka  ia 
Isaaka,  E  hele  aku  oe  mai  o  ma- 
kou  aku,  no  ka  mea,  ua  nui  loa 
aku  kau,  i  ka  makou. 

17  H  Hele  aku  la  o  Isaaka,  a  ku- 
kulu  iho  la  i  kona  halelewa  ma  ke 
awawa  o  Gerara,  a  noho  iho  la 
ilaila. 

18  Eli  hou  iho  la  o  Isaaka  i  na 
luawai  a  lakou  i  eli  iho  ai  i  ka  wa 
ia  Aberahamao  kona  makuakane ; 
no  ka  mea,  ua  huna  iho  ko  Pilise- 
tia  ia  mau  mea  mahope  o  ka  make 
ana  o  Aberahama :  a  kapa  iho  la  ia 
i  ko  lakou  mau  inoa,  ma  na  inoa  a 
kona  makuakane  i  kapa  iho  ai. 

19  Eli  iho  la  na  kauwa  a  lsaaka 
ma  ke  awawa,  a  loaa  iho  la  ka  pu- 
nawai  ilaila,  he  wai  mau. 

20  Hakaka  mai  la  na  kahu  bipi 
no  Gerara  me  na  kahu  bipi  o  Isaa- 
ka,  i  ka  i  ana  mai,  No  makou  ia 
wai :  a  kapa  iho  la  ia  i  ka  inoa  o 
ua  luawai  la,  o  Eseka,  no  ko  lakou 
hakaka  ana  mai  me  ia. 

21  Eli  iho  la  hoi  lakou  i  ka  lua- 
wai  hou,  a  hakaka  mai  no  hoi  la- 
kou  no  ia  mea  :  a  kapa  iho  la  oia  i 
kona  inoa,  o  Sitena. 

22  Neenee  aku  la  ia  mai  ia  wahi 
aku,  a  eli  iho  la  i  ka  luawai  hou  ; 
aole  no  lakou  i  hakaka  mai  no  ia 
mea :  a  kapa  iho  la  oia  i  kona  inoa, 
o  Rehobota  :  i  iho  la  ia,  ano  hoi, 
ua  haawi  mai  o  Iehova  i  kahi  akea 
no  kakou ;  a  e  hoohua  auanei  ka- 
kou  ma  ka  aina. 

23  A  mahope  aku,  pii  aku  la  ia 
malaila  aku  a  Beereseba. 

24  Ikea  ae  la  o  Iehova  e  ia  ia  po 
iho,  i  mai  la,  Owau  no  ke  Akua  o 
Aberahama  o  kou  makuakane: 
mai  makau  oe,  owau  no  me  oe,  a 
e  hoopomaikai  no  au  ia  oe  a  e 

hoonui  hoi  i  kau  poe  mamo  no 
ka'u  kauwa,  no  Aberahama. 

25  Hana  iho  la  ia  i  kuahu  ma- 
laila,  a  kahea  aku  la  ia  i  ka  inoa  o 
Iehova,  a  kukulu  iho  la  i  kona  ha- 
lelewa  ilaila  :  ilaila  hoi  na  kauwa 
a  Isaaka  i  eli  iho  ai  i  ka  luawai. 

26  II  Alaila,  hele  mai  la  io  na  la 

0  Aoimeleka  mai  Gerara  mai,  oia 
me  Ahuzata  kekahi  hoalauna  ona, 
a  me  Pikola  ka  luna  koa  o  kona 
poe  kaua. 

27  I  aku  la  o  Isaaka  ia  lakou,  He- 
aha  ka  oukou  i  hele  mai  ai  io'u 
nei,  no  ka  mea,  ke  inaina  mai  nei 
oukou  ia'u,  a  ua  hookuke  mai  nei 
oukou  ia'u  mai  o  oukou  aku. 

28  Olelo  mai  la  lakou,  Ua  ike  io 
makou,  aia  no  o  Iehova  me  oe : 
olelo  ae  la  makou,  I  hoohiki  ana 
mawaena  o  kakou,  o  makou  nei,  a 
ou  la,  a  e  hoopaa  makou  i  berita 
me  oe ; 

29  I  hana  ino  ole  mai  oe  ia  ma- 
kou,  me  makou  i  hoopa  ole  akuai 
ia  oe,  o  ka  maikai  wale  no  kama- 
kou  i  hana  aku  ai  ia  oe,  a  ua  hoihoi 
aku  ia  oe  me  ka  maluhia :  o  oe  io 
no  ka  mea  i  hoopomaikaiia  e  Ie- 
hova. 

30  Hana  iho  la  ia  i  ahaaina  na 
lakou,  ai  iho  la  lakou  a  inu  hoi. 

31  Ala  ae  la  lakou  i  kakahiaka 
nui,  a  hoohiki  iho  la  laua,  i  keka- 
hi  i.kekahi :  hookuu  aku  la  o  Isaa- 
ka  ia  lakou,  a  hoi  hou  aku  la  lakou 
mai  ona  aku  la  me  ke  kuikahi. 

32  Ia  la  hookahi  no,  hele  mai  la 
na  kauwa  a  Isaaka,  a  hai  mai  la  ia 
ia  no  ka  luawai  a  lakou  i  eli  iho  ai, 
i  mai  la  ia  ia,  Ua  loaa  ia  makou  ka 
wai. 

33  Kapa  iho  la  oia  īa  wahi,  o  Se- 
ba :  nolaila,  o  Beereseba  ka  inoa  o 
ia  kulanakauhale  a  hiki  i  keia  la. 

34  1  Hookahi  kanaha  na  maka- 
hiki  o  Esau  ia  ia  i  lawe  ai  ia  Iehu- 
dita  ke  kaikamahine  a  Beeri  no  ka 
Heta,  a  me  Basemata  ke  kaikama- 
hine  a  Elona  no  ka  Heta,  i  mau  wa- 
hine  nana : 

35  He  mau  mea  ehaeha  laua  no 
ka  naau  o  Isaaka  a  me  Rebeka. 

1  Hoounaia  o  Esau  i  io  na  Isaaka.     6  Aoia 
o  Iakoba  e  Rebeka.     18  Ko   Iakoba  hoo- 

punipuni  ana  ia  Isaaka.  30  Ko  Esau  hoi 
ana  mai,  34  a  me  kona  uwe  ana.  41  Hu- 
hu  Esau  ia  Iakoba.  42  Ko  Rebeka  manao 
ia  Iakoha. 

IKO  Isaaka  manawa  i  elemaku- 
le  ai,  a  powehiwehi  ai  kona 
mau  maka,  a  hiki  ole  ia  ia  ke  ike 
aku  ;  hea  aku  la  oia  ia  Esau  i  kana 
keiki  mua,  i  aku  la  ia  ia,  E  kuu 
keiki :  i  mai  la  kela,  Eia  wau. 

2  I  aku  la  oia,  Eia  hoi,  ua  elema- 
kule  au,  aole  hoi  au  i  ike  i  kuu  la 
e  make  ai: 

3  Ano  hoi,  e  lawe  oe  i  kau  mau 
mea  pana,  i  kau  aapua  a  me  kau 
kakaka,  e  hele  aku  oe  i  ka  nahele- 
hele  e  imi  i  kahi  io  na'u  ; 

4  A  e  hana  oe  i  mea  ono  na'u  i  ka 
mea  hoi  a'u  i  ono  ai,  a  e  lawe  mai 
oe  i  o'u  nei,  i  paina  au,  a  i  hoo- 
maikai  aku  kuu  uhane  ia  oe  ma- 
mua  o  kuu  make  ana. 

5  Lohe  ae  la  o  Rebeka  i  ka  wa  a 
Isaaka  i  olelo  aku  ai  ia  Esau  i  ka- 
na  keiki.  A  hele  aku  o  Esau  i  ka 
nahelehele  e  imi  aku  a  e  lawe  mai 
i  ka  io  o  ka  holoholona  hihiu. 

6  H  Olelo  aku  la  o  Rebeka  ia  Ia- 
koba  i  kana  keiki,  i  aku  la,  Aia 
hoi,  ua  lohe  iho  nei  au  i  kou  ma- 
kuakane  e  olelo  ana  i  kou  kai- 
kuaana  ia  Esau,  i  ka  i  ana  ae, 

7  E  lawe  mai  oe  io'u  nei  i  io  holo- 
holona  hihiu,  a  e  hana  i  ka  mea 
ono  na'u,  i  paina  au,  a  i  hoomai- 
kai  hoi  au  ia  oe  imua  o  Iehova 
mamua  o  kuu  make  ana. 

8  Ano  hoi,  e  kuu  keiki,  ehoolohe 
mai  oe  i  ko'u  leo,  ma  ka  mea  a'u 
e  kauoha  aku  nei  ia  oe. 

9  E  hele  koke  aku  oe  i  ka  poe 
holoholona,  a  e  lawe  mai  i  ua  keiki 
kao  maikai  i  elua;  a  na'u  no  e  ha- 
na  i  ka  mea  ono  na  kou  makuaka- 
ne,  i  kana  mea  i  ono  ai : 

10  A  e  halihali  aku  oe  ia  mea  i 
kou  makuakane,  i  ai  iho  ia,  a  i 
hoomaikai  mai  oia  ia  oe  mamua  o 
kona  make  ana. 

11  Oieio  mai  la  o  Iakoha  ia  Rebe- 
ka  i  kona  makuwahine,  Aia  hoi, 
he  kanaka  huluhulu  o  Esau  kuu 
kaikuaana,  a  he  kanaka  pahee  no 
wau : 

12  A  e  haha  mai  paha  kuu  ma- 
kuakane  ia'u,  a  e  ikea  auanei  au  c 
iahe  mea  hoopunipuni ;  a  e  liooili 

mai  au  i  ka  hoinoia  malima  iho 
o'u,  aole  ka  hoomaikaiia. 

13  I  aku  la  kona  niakuwahine  ia 
ia,  Maluna  iho  o'u  kou  hoinoia,  e 
kuu  keiki ;  e  hoolohe  wale  mai  oe 
i  ko'u  leo,  e  kii  aku,  a  e  lawe  mai 
io'u  nei. 

14  Kii  aku  la  ia,  a  lawe  mai  la  ia 
mau  mea  i  kona  makuwahine :  a 
na  kona  makuwahine  i  hana  i  ka 
mea  ono,  a  kona  makuakane  i  ono 
ai. 

15  Lawe  ae  la  o  Rebeka  i  ka  aahu 
maikai  o  kana  keiki  mua  o  Esau, 
i  ka  mea  e  waiho  ana  iloko  o  ka 
hale  me  ia,  a  hoaahu  iho  la  ia 
Iakoba  i  kana  keiki  muli  iho  ia 
mea. 

16  A  hoopili  aku  la  o  Rebeka  i 
na  ili  o  na  keiki  kao  maluna  o 
kona  mau  lima,  a  me  ka  pahee  o 
kona  a-i. 

17  Haawi  aku  la  ia  i  ka  mea  ono, 
a  me  ka  berena  ana  i  hoomakau- 
kau  ai,  iloko  o  ka  lima  o  Iakoba  o 
kana  keiki. 

18  H  A  hele  aku  la  ia  i  kona  ma- 
kuakane,  i  aku  la,  E  kuu  makua- 
kane :  i  mai  la  kela,  Eia  no  wau ; 
owai  la  oe,  e  kuu  keiki  ? 

19  I  aku  la  o  Iakoba  i  kona  ma- 
kuakane,  Owau  no  o  Esau,  o  kau 
makahiapo ;  ua  hana  iho  nei  au  i 
kau  mea  i  kauoha  mai  ai ;  ke  noi 
aku  nei  au,  e  ala  mai  oe,  e  noho 
a  e  ai  iho  i  ka'u  io  o  ka  mea 
hihiu,  i  hoomaikai  mai  kou  uhane 
ia'u. 

20  I  mai  la  o  Isaaka  i  kana  keiki, 
Pehea  ka  emoole  o  ka  loaa  ana  o 
ia  mea  ia  oe,  e  kuu  keiki  ?  I  aku 
la  kela,  No  ka  mea,  na  Iehova  na 
kou  Akua  i  hoohalawai  ia  mea  me 
au. 

21  I  mai  la  o  Isaaka  ia  Iakoba, 
Kc  noi  aku  nei  au  ia  oe,  e  neenee 
mai  a  kokoke,  i  haha  aku  au  ia  oe, 
e  kuu  keiki,  i  ike  au  o  ka'u  keiki 
o  Esau  paha  oe,  aole  paha. 

22  Neenee  aku  la  o  Iakoba  io 
Isaaka  la  i  kona  makuakane :  a 
haha  mai  la  oia  ia  ia,  i  mai  la,  O  ka 
leo,  ka  leo  no  o  Iakoha,  aka,  o  na 
lima,  na  lima  no  o  Esau. 

23  Aole  no  i  ikea  oia,  no  ka  mea, 
ua  huluhulu  kona  mau  lima,  e  like 

me  na  lima  o  kona  kaikuaana,  o 
Esau  :  a  hoomaikai  mai  oia  ia  ia. 

24  Ninau  mai  la  oia  ia  ia,  O  oe  io 
no  anei  o  ka'u  keiki  o  Esau  ?  I 
aku  la  kela,  Owau  no. 

25  I  mai  la  oia,  E  lawe  mai  ia 
mea  a  kokoke  ia'u,  a  e  ai  iho  no 
wau  i  kaio  mea  hihiu  a  kuu  keiki, 
i  hoomaikai  aku  kuu  uhane  ia  oe. 
Lawe  aku  la  o  Iakoba  a  kokoke, 
a  ai  iho  la  kela:  lawe  aku  lahoi 
oia  i  ka  waina,  a  inu  iho  la  kela. 

20  Olelo  mai  la  kona  makuakane 
o  Isaaka  ia  ia,  E  hele  mai  oe  a 
honi  ia'u,  e  kuu  keiki. 

27  Hele  aku  la  o  Iakoba,  a  honi 
ae  la  ia  ia :  honi  iho  la  o  Ieaaka  i 
ke  ala  o  kona  aahu,  hoomaikai 
mai  la  ia  ia,  i  mai  la,  Aia,  o  ke  ala 
o  kuu  keiki,  ua  like  me  ke  ala  o 
ka  mahinaai  a  Iehova  i  hoomai- 
kai  ai : 

28  E  haawi  mai  ke  Akua  ia  oe  i 
ka  hau  no  ka  lani  mai,  me  ka  mo- 
mona  o  ka  honua,  a  me  ka  palaoa 
a  me  ka  waina  he  nui : 

29  E  hookauwa  mai  na  kanaka 
nau,  a  e  moe  iho  na  lahuikanaka 
imua  ou,  e  lilo  oe  i  haku  maluna 
o  kou  poe  hoahanau,  a  e  moe  iho 
na  keiki  o  kou  makuwahine  imua 
ou :  e  hoinoia'ku  na  mea  a  pau  e 
hoino  mai  ia  oe,  a  e  hoopomai- 
kaiia'ku  ka  mea  hoomaikai  ia  oe. 

30  1  A  oki  ae  la  ka  hoomaikai 
ana  mai  a  Isaaka  ia  Iakoba,  aneane 
hoi  ole  mai  o  Iakoha  mai  ke  alo 
mai  o  Isaaka  o  kona  makuakane, 
puka  mai  la  hoi  o  Esau  o  kona 
kaikuaana  mai  kona  imi  mea 
hihiu  ana. 

31  Hana  no  hoi  oia  i  ka  mea  ono, 
a  lawe  mai  hoi  ia  mea  i  kona 
makuakane,  i  aku  la  ia  i  kona 
makuakane,  E  ala  mai  oe,  e  kuu 
makuakane,  a  e  ai  iho  i  ka  io  mea 
hihiu  a  kana  keiki,  i  hoomaikai 
mal  kou  uhane  ia'u. 

32  Ninau  mai  la  o  Isaaka  o  kona 
makuakane  ia  ia,  Owai  oe  ?  I  aku 
la  kela,  Owau  no  o  kau  keiki,  o 
kau  makahiapo,  o  Esau. 

33  Haalulu  nui  loa  iho  la  o  Isaa- 
ka,  i  mai  la,  Owai  ?  auhea  hoi  ka 
mea  i  kii  i  ka  io  mea  hihiu,  a  i 
lawe  mai  hoi  io'u  nei,  a  ua  ai  iho 

iiei  au  a  pau,  mamua  o  kou  hiki 
ana  mai,  a  ua  hoomaikai  au  ia  ia? 
Oiaio,  oia  ke  hoomaikaiia. 

34  A  lohe  ae  la  o  Esau  i  ka  olelo 
a  kona  makaakane,  uwe  iho  la  ia 
me  ka  uwe  nui  loa,  i  aku  la  ia  i 
kona  makuakane,  E  hoomaikai 
mai  ia'u,  ia'u  hoi,  e  kuu  makua- 
kane. 

35  I  mai  la  kela,  Ua  hele  mai  nei 
kou  kaikaina  me  ka  maalea,  a  ua 
lawe  aku  i  kou  hoomaikaiia. 

36 1  aku  la  oia,  Aole  anei  i  pono 
ke  kapa  ana  ia  ia  o  Iakoha  ?  no  ka 
mea,  eia  ka  lua  o  kona  kaili  ana  i 
ko'u  pono :  kaili  aku  la  oia  i  ko 
ka  hanaumua  pono  o'u;  eia  hoi, 
ano,  ua  kaili  ae  la  oia  i  ko'u  hoo- 
maikaiia.  I  aku  la  hoi  o  Esau, 
Aole  anei  oe  i  malamano'u  kekahi 
hoomaikai  ana? 

37  Olelo  mai  la  o  Isaaka  ia  Esau, 
Aia  hoi,  ua  hoolilo  aku  au  ia  ia  i 
haku  nou,  a  ua  haawi  aku  no  wau 
i  kona  poe  hoahauau  a  pau  i  poe 
kauwa  nana ;  ua  malama  aku  hoi 
au  ia  ia  i  ka  palaoa  a  me  ka  waina : 
a  heaha  ka'u  e  hana  aku  ai  nau,  e 
kuu  keiki  ? 

38  I  aku  la  o  Esau  i  kona  makua- 
kane,  Hookahi  wale  no  anei  au 
hoomaikai  ana,  e  kuu  makuakane  ? 
e  hoomaikai  mai  oe  ia'u  hoi,  e  kuu 
makuakane.  Hookiekie  ae  la  o 
Esau  i  kona  leo,  a  uwe  iho  la. 

39  Olelo  mai  la  o  Isaaka,  kona 
makuakane,  i  mai  laiaia,  Aia  hoi, 
ma  ka  aina  momona  kou  noho 
ana,  a  ma  kahi  o  ka  hau  o  ka  lani 
mai  luna  iho. 

40  I  kau  pahikaua  e  ola  auanei 
oe,  a  e  hookauwa  aku  oe  na  kou 
kaikaina :  a  i  ka  manawa  e  loaa'i 
ia  oe  ke  alii  ana,  alaila  e  haihai 
iho  oe  i  kana  auamo  ma  kou  a-i. 

41  H  Inaina  aku  la  o  Esau  ia 
Iakoha,  no  ka  hoomaikai  ana  a 
konamakuakaneihoomaikai  aku 
ai  ia  ia:  i  iho  la  o  Esau  iloko  o 
kona  naau,  Ua  kokoke  mai  na  la 
e  kanikau  ai  i  kuu  makuakane; 
alaila  au  e  pepehi  ai  i  kuu  kaikai- 
na  ia  Iakoha. 

42  Ua  haiia'ku  keia  olelo  ana  a 
Esau  ia  Rebeka :  hoouna  aku  la  ia 
e  hea  ia  Iakooa  i  kana  keiki  muli 


iho,  i  aku  la  ia  ia,  Aia  hoi,  o  kou 
kaikuaana  o  Esau,  e  hooiuolu  ana 
oia  ia  ia  iho  nou,  e  pepehi  iho  ia 
oe. 

13  Ano  hoi,  e  kuu  keiki,  e  hoolohe 
mai  oe  i  kuu  leo ;  e  ku  ae  oe,  e 
holo  aku  io  Lahana  la,  i  kuu  kai- 
kunane  ma  Harana : 

44  E  noho  me  ia  i  kekahi  mau  la, 
a  huli  ae  ka  inaina  o  kou  kai- 
kuaana  mai  ou  aku  la ; 

45  A  huli  ae  ka  inaina  o  kou  kai- 
kuaana  mai  ou  aku  la,  a  poina  ia 
ia  kau  mea  i  hana  aku  ai  ia  ia: 
alaila  e  hoouna  aku  no  wau  e  hoi- 
hoi  mai  ia  oe :  no  ke  aha  la  e 
hooneleia  mai  au  ia  olua  a  elua  i 
ka  la  hookahi  ? 

46  Olelo  aku  la  o  Rebeka  ia  Isaa- 
ka,  Ua  pauaho  no  wau  i  kuu  ola 
ana,  no  na  kaikamahine  a  ka 
Heta :  ina  e  lawe  o  Iakoha  i  keka- 
hi  kaikamahine  a  ka  Heta  i  wahine 
nana,  e  like  me  na  kaikamahine  o 
ka  aina,  pehea  la  wau  e  pono  ai  i 
kuu  ola  ana  ? 

MOKUNA  XXVIII. 

1  Hoomaikai  o  Isaaka  ia  Iakoba,  a  hoouna 
aku  ia  ia  i  Padanarama.  6  Ko  Esau  mare 
ia  Mahalata.  10  Ko  Iakoba  moe  uhane,  18  a 
me  ka  pohaku  kukulu  ma  Betela.  20  Ko 
Iakoba  hoohiki  ana. 

HEA  aku  la  o  Isaaka  ia  Iako- 
ba,  hoomaikai  aku  la  ia  ia, 
kauoha  aku  la  ia  ia,  i  aku  la,  Mai 
lawe  oe  i  wahine  nau  no  na  kaika- 
mahine  a  ko  Kanaana. 

2  E  ku  ae,  e  hele  aku  oe  i  Pada- 
narama,  i  ka  hale  o  Betuela  o  ka 
makuakaue  o  kou  makuwahine; 
a  e  lawe  oe  i  wahine  nau  nolaila, 
no  na  kaikamahine  a  Labana  a  ke 
kaikunane  o  kou  makuwahine. 

3  E  hoomaikai  mai  ke  Akua  ma- 
na  ia  oe,  e  hoohua  mai  kela  ia  oe, 
e  hoomahuahua  hoi  ia  oe,  i  lilo  oe 
i  poe  kanaka  he  nui : 

4  E  haawi  mai  hoi  oia  nou  i  ka 
pomaikai  o  Aberahama,  nou,  a  no 
kau  poe  mamo  me  oe ;  i  hooiliia 
nou  ka  aina  au  e  noho  malihini 
nei,  ka  mea  a  ke  Akua  i  haawi 
mai  ai  no  Aberahama. 

5  Hoouna  aku  la  'o  Isaaka  ia  Ia- 
koba :  a  hele  aku  la  ia  i  Padanara- 
ma  io  Lahana  la,  i  ke  keiki  a  Be- 

tuela  no  Suria,  i  ke  kaikunane  o 
Rebeka,  o  ka  niakuwahiue  o  Ia- 
koba  laua  o  Esau. 

6  H  A  ike  iho  o  Esau,  ua  hoomai- 
kai  mai  o  Isaaka  ia  Iakoha,  a  ua 
hoouua  aku  ia  ia  e  hele  i  Padaua- 
rama,  e  lawe  i  wakine  nana  mai 
ia  wahi  mai ;  a  i  kana  hoomaikai 
ana  ia  ia,  kauoha  aku  la  ia,  i  ka  i 
ana,  Mai  lawe  oe  i  wahine  nau  no 
na  kaikamahine  a  ko  Kanaana; 

7  A  ua  hoolohe  mai  o  Iakooa  i 
kona  makuakaue,  a  me  kona  ma- 
kuwahine,  a  ua  hala  aku  la  i  Pa- 
danarama ; 

8  Aike  iho  la  o  Esau,  aole  i  oluo- 
lu  o  Isaaka  o  kona  makuakane  i 
na  kaikamahine  a  ko  Kanaana ; 

9  Alaila,  hele  aku  la  o  Esau  io 
Isemaela  la,  a  hui  mai  la  me  kana 
mau  wahine,  ia  Mahalala  i  ke  kai- 
kamahine  a  Isemaela  a  ke  keiki  a 
Aberahama,  oia  ke  kaikuwahine 
o  Nebaiota,  i  wahine  nana. 

10  Tf  Hele  aku  la  o  Iakoha  mai 
Beereseba  aku,  i  kona  hele  ana  i 
Harana. 

11  A  hiki  aku  la  ia  i  kau  wahi,  a 
noho  iho  la  ilaila  i  ka  po ;  no  ka 
mea,  ua  napoo  ka  la :  lawe  ae  la  ia 
i  kekahi  o  na  pohaku  o  ia  wahi  i 
uluna  nona,  a  moe  iho  la  ilaila. 

12  Moe  iho  la  ia  i  ka  uhane ;  aia 
hoi,  ku  mai  la  kekahi  ala  haka 
maluna  o  ka  honua,  a  hiki  aku  la 
kona  welau  i  ka  lani :  aia  hoi,  ua 
ikea  na  anela  o  ke  Akua  i  ka  pii 
ana  ae,  a  i  ka  iho  ana  mai  maluna 
o  ka  haka. 

13  Aia  hoi,  ku  mai  la  o  Iehova 
maluna  ae  o  ka  haka,  i  mai  la, 
Owau  no  Iehova  ke  Akua  o  Abe- 
rahama  o  kou  kupunakane,  a  ke 
Akua  o  Isaaka :  e  haawi  aku  no  au 
i  ka  aina  au  e  moe  iho  ai  nou,  a  no 
kau  poe  mamo ; 

14  A  e  like  auanei  ka  nui  o  kau 
poe  mamo  me  ka  lepo  o  ka  honua, 
a  e  palahalaha  ae  ana  oe  i  ke  ko- 
mohana,  i  ka  hikina,  i  ke  kukulu 
akau,  a  i  ke  kukulu  hema :  ia  oe 
no  a  i  kau  poe  mamo  e  hoopomai- 
kaiia'i  na  ohana  a  pau  o  ka  honua. 

15  Aia  hoi,  nie  oe  no  wau,  a  e 
malama  auanei  ia  oe  i  na  wahi  a 
pau  au  e  hele  ai,  a  e  hoihoi  mai 

no  wau  ia  oe  i  keia  aina;  no  ka 
mea,  aole  au  e  haalele  ia  oe,  a  pau 
i  ka  hanaia  e  au  ka  meaa'u  i  olelo 
aku  ai  ia  oe. 

16  T[  Ala  ae  la  o  Iakoha  mai  kona 
hiamoe  ana,  i  iho  la  ia,  He  oiaio, 
maanei  no  o  Iehova,  aole  nae  au  i 
ike. 

17  Eehia  iho  la  ia,  i  iho  la,  He 
wahi  eehia  keia !  o  ka  hale  wale 
no  keia  no  ke  Akua,  o  ka  ipuka 
hoi  keia  o  ka  lani. 

18  Ala  ae  la  o  Iakoba  i  kakahiaka 
nui,  lalau  aku  la  ia  i  ka  pohaku 
ana  i  uluna  ai,  hooku  ae  la  i  eho, 
a  ninini  iho  la  i  ka  aila  maluna  o 
kona  welau. 

19  Kapa  iho  la  ia  i  ka  inoa  o  ia 
wahi,  o  Betela:  o  Luza  ka  inoa 
mamua  o  ua  kulanakauhale  la. 

20  Hoohiki  aku  la  o  Iakoha  i  ka 
hoohiki  ana,  i  aku  la,  Ina  e  noho 
pu  ke  Akua  me  au,  a  e  malama 
mai  ia'u  ma  keia  ala  a'u  e  hele 
nei,  a  e  haawi  mai  i  ai  na'u  e  ai  ai, 
a  i  kapa  hoi  e  aahu  ai, 

21  A  hoi  hou  mai  au  i  ka  hale  o 
ko'u  makuakane  me  ka  maluhia  ; 
alaila  o  Iehova  no  ko'u  Akua : 


22  A  o  keia  pohaku  a'u  i  hooku 
ae  nei  i  kukulu,  e  lilo  auanei  ia  i 
kale  no  ke  Akua :  a  e  haawi  io  aku 
no  wau  n ou  i  ka  kapaumi  o  na 
mea  a  pau  au  e  haawi  mai  ai  ia'u. 


MOKUNA  XXIX. 

1  KoIakoba  hiki  anai  ka  punawai  o  Harana. 
9  Halawai  ine  Hahela.  13  Hookipaia  e  La- 
bana.  18  Kona  hooikaika  no  Rahela.  23 
Haawi  hoopunipuni  ia  o  Lea._  28  Kona 
mare  ia  Rahela  hoi.    31  Na  keiki  a  Lea. 

ALAILA,  hele  aku  la  o  Iakoba 
.  i  kona  hele  ana,  a  hiki  aku 
la  i  ka  aina  o  na  kanaka  o  ka 
hikina. 

2  Nana  aku  la  ia,  aia  hoi,  he  lua- 
wai  ma  ke  kula,  a  me  na  ohana 
hipa  ekolu  e  moe  ana  ilaila :  no  ka 
mea,  ua  hoohainuia  na  ohana  ho- 
loholona  i  ka  wai  o  ua  luawai  la : 
a  aia  maluna  o  ka  waha  o  ka  lua- 
wai  he  pohaku  nui. 

3  Ilaila  i  hoakoakoaia'i  na  ohana 
holoholona  a  pau  :  olokaa  ae  la 
lakou  i  ka  pohaku  mai  ka  waha 
ae  o  ka  luawai,  a  hoohainu  iho  la 
i  na  hipa ;  a  kau  hou  iho  la  i  ka 

pokaku  maluna  o  ka  waha  o  ka 
luawai,  ma  kona  wahi. 

4  I  aku  la  o  Iakoha  ia  lakou,  E 
kuu  mau  hoalianau,  nohea  oukou  ? 
I  mai  la  lakou,  No  Harana  ma- 
kou. 

5  I  aku  la  ia  ia  lakou,  Ua  ike 
anei  oukou  ia  Labana,  ka  inoopu- 
na  a  Nahora  ?  I  mai  la  lakou,  Ua 
ike  no  makou. 

6  I  aku  la  ia  ia  lakou,  E  ola  ana 
anei  oia?  I  mai  la  lakou,  E  ola 
ana  no,  aia  hoi,  ke  hele  mai  la  o 
Rahela,  o  kana  kaikamahine  me 
ka  pua  hipa. 

7  I  aku  la  ia,  Aia  hoi,  he  la  okoa 
keia;  aole  i  hiki  ka  manawa  e 
houluulu  ai  i  na  bipi :  e  hoohainu 
oukou  i  na  hipa,  a  hele  e  hanai. 

8  I  mai  la  lakou,  Aole  makou  e 
hiki,  a  pau  na  ohana  hipa  i  ka 
houluuluia,  a  olokaa  ae  lakou  i 
ka  pohaku,  mai  ka  waka  mai  o  ka 
luawai ;  alaila  makou  e  hoohainu 
i  na  hipa. 

9  T[  Ia  ia  i  olelo  ai  me  lakou,  hi- 
ki  mai  la  o  Kahela  me  na  hipa  a 
kona  makuakane :  no  ka  mea, 
nana  lakou  i  malama.  <. 

10  A  ike  aku  la  o  Iakoba  ia  Ra- 
hela,  ke  kaikamahine  a  Lahana,  o 
ke  kaikunane  o  kona  makuwahi- 
ne,  a  me  ka  poe  hipaa  Labana,  o 
ke  kaikunane  o  kona  makuwahi- 
ne,  neenee  aku  la  o  Iakoba,  olokaa 
ae  la  ia  i  ka  pohaku  mai  ka  waha 
ae  o  ka  luawai,  a  hoohainu  iho  la 
i  ka  poe  hipa  a  Labana,  o  ke  kai- 
kunane  o  kona  makuwahine. 

11  Honi  aku  la  o  Iakoha  ia  Ra- ' 
hela,  hookiekieaela  ia  i  konaleo, 
a  uwe  iho  la. 

12  Hai  aku  la  o  Iakoba  ia  Rahe- 
la,  he  hoahanau  ia  no  kona  ma- 
kuakane,  a  he  keiki  na  Rebeka: 
holo  aku  la  kela,  a  hai  aku  la  i 
kona  makuakane. 

13  A  lohe  ae  la  o  Lahana  i  ka 
olelo  no  Iakoba  no  ke  keikikane  a 
kona  kaikuwahine,  holo  mai  ]a  ia 
e  halawai  me  ia,  apo  mai  la  ia  ia, 
honi  ae  la,  a  kai  aku  la  ia  ia  i  ko- 
na  hale.  Hai  aku  la  oia  ia  Labana 
ia  mau  mea  a  pau. 

14  Olelo  mai  la  o  Lahana  ia  ia, 
He  oiaio,  o  oe  no  kuu  iwi,  a  me 


kuu  io.     A  noho  pu  iho  la  oia  me 
ia,  hookahi  malama. 

15  H  Olelo  mai  la  o  Labana  ia 
Iakoba,  E  hookauwa  wale  anei 
oe  na'u,  no  kou  pili  hoahanau  ana 
ia'u  ?  e  hai  mai  oe  ia'u  i  kau  uku. 

16  Elua  mau  kaikamahine  a  La- 
bana,  o  Lea  ka  inoa  o  ka  mua,  a  o 
Rahela  ka  inoa  o  ka  muli  iho. 

17  He  makawai  ko  Lea ;  aka,  ua 
maikai  oRahela  kenana  aku,  aua 
maikai  kona  helehelena. 

18  Aloha  aku  la  o  Iakoha  ia  Ra- 
hela :  i  aku  la  ia,  E  hooikaika  aku 
no  au  i  kau  hana  i  na  makahiki 
ehiku  no  Rahela,  no  kau  kaika- 
mahine  muli  iho. 

19  I  mai  la  o  Labana,  E  aho  no'u 
ke  haawi  aku  ia  ia  nau,  aole  na  ke 
kanaka  e  ae ;  e  noho  pu  oe  me  au. 

20  Hooikaika  aku  la  o  Iakoba  i 
na  makahiki  ehiku  no  Rahela ;  a 
he  mau  la  uuku  wale  no  ia-i  kona 
manao,  no  kona  aloha  ia  ia. 

21  ![  I  aku  la  o  Iakoba  ia  Laba- 
na,  E  haawi  mai  oe  i  ka'u  wahine, 
i  komo  ai  au  iloko  io  na  la,  no  ka 
mea,  ua  hala  ae  nei  ko'u  mau  la. 

22  Houluulu  ae  la  o  Labana  i  na 
kanaka  a  pau  o  ia  wahi,  a  hana 
iho  la  i  ka  ahaaina. 

23  A  ahiahi  iho  la,  lalau  aku  la  ia 
i  kana  kaikamahine  ia  Lea,  a  lawe 
mai  la  ia  ia  io  Iakoha  la,  a  komo 
aku  la  ia  io  na  la. 

24  Haawi  aku  la  o  Labana  ia  Zi- 
lepa  i  kona  kaikamahine  i  kauwa- 
wahine  na  kana  kaikamahine  na 
Lea. 

25  A  ao  ae  la,  aia  hoi,  o  Lea  ka 
ia :  i  aku  la  o  Iakoba  ia  Labana, 
Heaha  keia  mea  au  i  hana  mai  ai 
ia'u?  aole  anei  o  Rahela  ka'u  i 
hooikaika  aku  ai  nau  ?  No  ke 
aha  hoi  oe  i  hoopunipuni  mai  ai 
ia'u  ? 

26  I  mai  la  o  Laoana,  Aole  pela  e 
pono  ke  hana  ma  ko  makou  aina, 
ke  haawi  e  aku  i  ka  hanau  hope 
mamua  o  ka  hanau  mua. 

27  E  hoopau  oe  i  ko  ia  nei  hebe- 
doma,  alaila  e  haawihoi  makouia 
Rahcla  nau,  no  ka  hooikaika  ana 
au  e  hooikaika  ai  me  au,  i  na  ma- 
kahiki  hou  aku  i  ehiku. 

28  Pela  no  o  Iakoba  i  hana  aku  ai, 

a  hoopau  ae  la  i  ko  ia  la  hebedo- 
ma :  a  haawi  aku  la  hoi  oia  ia  Ra- 
hela  i  kana  kaikamahine  i  wahine 
nana. 

29  Haawi  mai  la  o  Lanana  ia  Bi- 
leha  i  kona  kaikamahine,  i  kauwa- 
wahine  na  Rahela,  na  kana  kaika- 
mahine. 

30  Komo  aku  la  hoi  oia  io  Rahela 
la,  a  oi  aku  la  kona  aloha  ia  Rahela 
la  mamua  o  kona  aloha  ia  Lea  ;  a 
hooikaika  aku  la  ia  me  Laoana  i 
na  makahiki  hou  aku  i  ehiku. 

31  T[  A  ike  iho  la  o  Iehova,  ua 
hoowahawahaia  o  Lea,  hoohua  iho 
la  ia  i  kona  opu  :  aka,  ua  pa  o 
Rahela. 

32  Hapai  iho  la  o  Lea,  a  hanau 
mai  la  he  keikikane,  a  kapa  iho  la 
ia  i  kona  inoa  o  Reubena  :  no  ka 
mea,  i  mai  la  ia,  He  oiaio,  ua  nana 
mai  o  Iehovai  kuu  popilikia ;  ano 
hoi,  e  aloha  mai  auanei  ka'u  kane 
ia'u. 

33  Hapai  hou  iho  la  ia,  a  hanau 
mai  la  he  keikikane ;  i  mal  la,  No 
ka  mea,  ua  lohe  o  Iehova  i  kuu 
hoowahawahaia,  nolaila,  ua  haawi 
mai  hoi  oia  i  keia  keikikane :  ka- 
pa  iho  la  ia  i  kona  inoa,  o  Simeo- 
na. 

34  Hapai  hou  iho  la  ia,  a  hanau 
mai  la,  he  keikikane ;  i  mai  la,  I 
keia  manawa  no,  e  hoopiliia  mai 
auanei  ka'u  kane  ia'u  ;  no  ka  mea, 
ua  hanau  no  wau  i  na  keikikane 
ekolu  nana :  no  ia  mea  i  kapaia'i 
kona  inoa,  o  Levi. 

35  Hapai  hou  iho  la  ia,  a  hanau 
mai  la  he  keikikane :  i  mai  la  ia, 
Ano  no,  e  hoolea  aku  wau  ia  Ie- 
hova ;  nolaila,  kapa  iho  la  ia  i  ko- 
na  inoa,  o  luela  ;  a  oki  iho  la  kona 
hanau  ana. 

MOKUNA  XXX. 

1  Pa  Rahela,  a  haawi  aku  ia  Bileha  na  Iako- 
b.i.  9  Haawiia  o  Zilepa  na  Iakoba.  14  Na 
hua  a  Reubena.  17  Na  keiki  hou  a  Lea. 
22  Ilanau  o  Rahela  ia  losepa.  25  Ko  Iako- 
ba  uianao  hele,  a  uku  hou  ia  e  Labana.  37 
Kana  hana  a  me  kona  waiwai. 

AIKE  ae  la  o  Rahela,  aole  ia  i 
hanau  i  na  keiki  na  Iakoba, 
huahuwa  aku  la  o  Rahela  i  kona 
kaikuaana ;  i  mai  la  ia  ia  Iakoba, 
E  haawi  mai  oe  i  keiki  na'u,  o  ma- 
ke  au. 

2  Hoaaia  ka  inaina  o  Iakoba  ia 
Rahela ;  i  aku  la  ia,  Owau  no  anei 
ka  panihakahaka  no  ke  Akua,  na- 
na  i  aua  mai  ka  hua  o  kou  opu  ? 

3  I  mai  la  ia,  Aia  hoi  kuu  kau- 
wawahine  o  Bileha,  e  kom)  aku 
oe  io  na  la ;  a  e  hauau  mai  auanei 
ia  maluna  o  kuu  mau  kuli,  i  keiki 
ai  hoi  au  ma  ona  la. 

4  Haawi  mai  la  oia  ia  Bileha  i 
kana  kauwawahine,  i  wahine  na- 
na :  a  komo  aku  la  o  Iakooa  io  na 
la. 

5  Hapai  iho  la  o  Bileha,  a  hanau 
mai  la,  he  keikikane  na  Iakoba. 

6  I  mai  la  o  Rahela,  Ua  hoapono 
mai  ke  Akua  ia'u,  ua  hoolohe  mai 
hoi  ia  i  ko'u  leo,  a  ua  haawi  mai 
ia  i  keiki  na'u  :  nolaila,  kapa  iho 
la  ia  i  kona  inoa,  o  Dana. 

7  Hapai  hou  iho  la  o  Bileha  ke 
kauwawahine  a  Rahela,  a  hanau 
mai  la,  o  ka  lua  ia  o  kana  keikika- 
ne  na  Iakoba. 

8  I  mai  la  o  Rahela,  Me  na  ha- 
koko  nui  ka'u  i  hakoko  pu  ai  me 
kuu  kaikuaana,  a  ua  lanakila  au  : 
a  kapa  iho  la  ia  i  kona  inoa,  o 
Napetali. 

9  A  ike  iho  la  o  Lea,  ua  oki  kona 
hanau  ana,  lalau  aku  la  ia  ia  Zile- 
pa,  i  kana  kauwawahiue,  a  haawi 
aku  la  ia  ia  i  wahiue  na  Iakoba. 

10  A  hanau  mai  la  o  Zilepa  ke 
kauwawahine  a  Lea  i  keikikane 
na  Iakoha. 

11  I  mai  la  o  Lea,  Pomaikai ;  a 
kapa  iho  la  ia  i  kona  inoa,  o  Gada, 

12  Hanau  mai  la  hoi  o  Zilepa  o 
ke  kauwawahine  a  Lea  i  ka  lua  o 
ke  keikikane  na  Iakoha. 

13  I  mai  la  o  Lea,  Pomaikai  no 
wau,  no  ka  mea,  e  hoomaikaimai 
auanei  na  kaikamahine  ia'u :  a 
kapa  iho  la  i  kona  inoa  o  Asera, 

14  H  Hele  aku  la  o  Reubena  i  na 
la  o  ka  ohi  palaoa  ana,  a  loaa  ia  ia 
ma  ke  kula  na  hua  dudaima,  a  la- 
we  mai  la  ia  mau  mea  i  kona  ma- 
kuwahine  ia  Lea.  Alaila,  i  mai  la 
o  Rahela  ia  Lea,  Ke  noi  aku  nei  au 
ia  oe,  e  haawi  mai  na'u  i  kekahi 
mau  dudaima  a  kau  keikikane. 

15  I  aku  la  kela  ia  ia,  He  mea 
uuku  anei  kou  lawe  ana  aku  i 
ka'u  kane?  a  manao  anei  hoi  oe  u 

lawe  aku  i  na  dudainia  a  kuu 
keiki  ?  I  mai  la  o  Rahela,  Nolaila, 
e  moe  pu  ia  me  oe  i  neia  po  no  na 
dudainia  a  kau  keiki. 

16  I  ke  ahiahi,  lioi  mai  la  o  Iako- 
ba  mai  ke  kula  mai,  a  hele  aku  la 
o  Lea  e  halawai  me  ia,  i  aku  la,  E 
komo  mai  oe  io'u  nei ;  no  ka  niea, 
he  oiaio  no,  ua  hoolimalima  au  ia 
oe  me  na  dudaima  a  ka'u  keiki. 
A  moe  pu  iho  la  oia  me  ia  ia  po. 

17  Hoolohe  niai  la  ke  Akua  ia 
Lea  a  hapai  iho  la  o  Lea,  a  hanau 
mai  la  na  Iakoha  i  ka  lima  o 
kana  keikikane. 

18  I  mai  la  o  Lea,  Ua  haawi  mai 
la  ke  Akua  i  ka'u  uku,  no  kuu  haa- 
wi  ana  aku  i  ka'u  kauwawahine 
na  kuu  kane :  a  kapa  iho  la  ia  i 
kona  inoa  o  Isakara. 

19  Hapai  hou  iho  la  o  Lea,  a  ha- 
nau  mai  na  Iakoba  i  ke  ono  o  kana 
keikikane. 

20  I  mai  la  o  Lea,  Ua  haawi  mai 
ke  Akua  ia'u  i  ka  haawina  mai- 
kai ;  ano  la,  e  noho  pu  auanei 
ka'u  kane  me  a'u,  no  ka  mea,  ua 
hanau  no  au  i  na  keikikane  eono 
nana :  a  kapa  iho  la  ia  i  kona  inoa 
o  Zebuluna. 

21  A  mahope  iho,  hanau  mai  la 
ia  i  kaikamahine,  a  kapa  iho  la  i 
kona  inoa  o  Dina. 

22  ^  Hoomanao  mai  la  ke  Akua  ia 
Kahela,  a  hoolohe  mai  la  ke  Akua 
ia  ia,  a  hoohua  mai  la  i  kona  opu. 

23  Hapai  iho  la  oia,  a  hanau  mai 
la  he  keikikane :  i  mai  la  ia,  Ua 
lawe  aku  no  ke  Akua  i  kuu  hoi- 
noia. 

24  Kapa  iho  la  ia  i  kona  inoa  o 
Iosepa ;  i  iho  la,  E  haawi  mai  ke 
Akua  i  keikikane  hou  na'u. 

25  H  I  ka  manawa  a  Rahela  i  ha- 
nau  ai  ia  Iosepa,  i  aku  la  o  Iakoba 
ia  Labana,  E  hoihoi  aku  oe  ia'u,  i 
hele  aku  ai  au  i  ko'u  wahi,  a  i 
ko'u  aina. 

26  E  haawi  mai  oe  i  ka'u  mau 
wahine,  a  me  ka'u  mau  kamalii, 
i  na  mea  a'u  i  hooikaika  aku  ai 
nau,  a  e  kuu  ae  oe  ia'u  e  hele :  no 
ka  mea,  ua  ike  oe  i  ka  hana  au  i 
hana  aku  ai  nau. 

27  I  mai  la  o  Labana  ia  ia,  Ke 
noi  aku  nei  au  ia  oe,  ina  i  loaa 


ia'u  ke  aloha  imua  ou,  e  noho ;  ua 
ike  no  wau  ma  ka  hoao  ana,  nou 
no  ka  Iehova  i  hoopomaikai  mai 
ai  ia'u. 

28  I  mai  la  hoi  oia,  E  hai  mai  oe 
i  kau  uku,  a  e  haawi  aku  no  wau. 

29  I  aku  la  kela  ia  Labana,  Ua 
ike  no  oe  i  ko'u  hooikaika  ana 
aku  nau,  a  me  ka  pono  o  kau  poe 
holoholona. 

30  No  ka  mea,  he  mea  uuku  kau 
mamua  o  ko'u  hiki  ana  mai,  a  ua 
hoomahuahuaia'e  ia  he  lehulehu 
loa:  a  ua  hoopomaikai  mai  o 
Iehova  ia  oe,  mahope  mai  o  kuu 
hele  ana  mai :  ano  hoi,  ahea  la  au 
e  hoolako  ai  i  ko  ka  hale  o'u 
kekaki  ? 

31  I  mai  la  oia,  Heaha  ka'u  e 
uku  aku  ai  ia  oe  ?  I  aku  la  o 
Iakoba,  Aole  oe  e  uku  mai  ia'u  i 
kekahi  mea :  ina  paha  penei  oe  e 
hana  mai  ai  ia'u,  alaila  au  e  hana 
hou,  a  e  malama  hoi  i  kau  poe 
holoholona: 

32  E  hele  ae  au  iwaena  o  kau  poe 
holoholona  a  pau  i  neia  la,  a  e 
hookaawale  aku  i  na  holoholona 
kikokiko  a  onionio,  a  me  na  mea 
eleele  a  pau  o  ka  poe  hipa,  a  me 
na  mea  onionio  a  kikokiko  o  ka 
poe  kao  :  a  oia  ka'u  uku. 

33  Pela  e  hoapono  aku  ai  ko'u 
pono  ia'u  i  ka  wa  mahope,  i  ka 
wa  e  lilo  niai  ai  ia  i  uku  na'u  imua 
o  kou  mau  maka :  o  na  mea  a  pau 
o  ka  poe  kao  me  au,  aole  i  kiko- 
kiko,  aole  hoi  i  eleele  no  ka  poe 
hipa,  oia  ke  oleloia  he  mea  i  ai- 
hueia. 

34  I  mai  la  o  Lahana,  Aia  hoi,  o 
ko'u  makemake  no  ia,  me  kau  i 
olelo  mai  ai. 

35  Ia  la  no,  hookaawale  ae  la  oia 
i  na  kao  kane  a  pau  i  onionio  a  i 
kikokiko,  a  me  na  kao  wahine  a 
pau  i  onionio  a  kikokiko,  me  na 
mea  kiko  keokeo  a  pau ;  a  me  na 
mea  eleele  o  na  mea  keikihipa,  a 
haawi  aku  la  iloko  o  ka  lima  o 
kana  mau  keikikane. 

36  A  hookaawale  ae  la  o  Lahana 
i  na  la  hele  i  ekolu  mawaena  ona 
a  o  Iakoha :  a  hanai  aku  la  o  Iako- 
ba  i  na  poe  holoholona  a  Labaua  i 
koe. 

37  H  Lawe  ae  la  o  Iakoba  i  na 
laau  popela  maka,  me  na  laau  ale- 
mone,  a  me  na  laau  pelane,  a  ibi 
ibo  la  i  na  kaba  onionio  keokeo 
ma  ua  mau  laau  la,  i  moakaka  na 
wabi  keokeo  o  ua  mau  laau  la. 

38  Kukulu  ibo  la  ia  i  na  la-au  ana 
i  ibi  ai,  imua  o  na  bolobolona,  ma 
na  pawai  booinu,  i  ka  wa  i  hele  ai 
lakou  e  inu,  i  hapai  ai  lakou  i  ka 
wa  i  bele  ai  lakou  e  inu. 

39  Hapai  ibo  la  na  bolobolona 
imua  o  ua  mau  laau  la,  a  hanau 
mai  la  i  na  keiki  onionio,  kikoki- 
ko,  a  me  ke  kikobukobu. 

40  Hookaawale  ae  la  o  Iakoba  i 
na  keikihipa,  a  lialiu  ae  la  i  na 
maka  o  ka  poe  bolobolona  ma  na 
mea  onionio,  a  me  na  mea  eleele 

0  ko  Labana  poe  hololiolona ;  hoo- 
kaawale  ae  la  ia  i  kona  mau  poe 
holoholona,  aole  i  hookokoke  aku 
ia  lakou  me  na  holoholona  a  La- 
bana. 

41  I  ka  wa  i  ai  ai  na  holobolona 
ikaika,  alaila,  waibo  ibo  la  o  Iako- 
ba  i  na  laau  imua  o  na  maka  o  na 
holoholona  maloko  o  na  pawaiinu, 
i  bapai  ai  lakou  imua  o  na  laau. 

42  Aka,  ina  he  mau  holoholona 
nawaliwali  lakou,  aole  ia  i  waiho  i 
na  laau  iloko  ;  pela  no,  na  Labana 
ka  poe  nawaliwali,  a  na  Iakoba  ka 
poe  ikaika. 

43  A  he  nui  loa  ka  waiwai  o  ua 
kanaka  nei :  ia  ia  na  holobolona 
he  nui  wale,  me  na  kauwawabine, 
a  me  na  kauwakane,  na  kamelo,  a 
me  na  hoki. 

MOKUNA  XXXI. 

1  Haalele  o  Iakoba  ma  ia  Labana.  19  Aihue 
o  Rahela  i  na  kii  o  Labana.  22  Hahai  o 
Labana  ia  Iakoba,  33  a  me  kona  imi  ana  i 
na  kii.    44  Ka  laua  berita  ma  Gileada. 

LOHE  aku  la  o  Iakoba  i  na 
olelo  a  na  keikikane  a  Laba- 
na,  i  ka  i  ana  ae,  Ua  lawe  aku  la  o 
Iakoba  i  na  mea  a  pau  a  ko  kakou 
makuakane,  a  ua  loaa  ia  ia  keia 
waiwai  a  pau  no  na  mea  a  ko  ka- 
kou  makuakane. 

2  Nana  aku  la  o  Iakoha  i  ka  ma- 
ka  o  Lahana,  aole  ia  i  maliu  mai 
ia  ia  e  like  mamua. 

3  Olelo  mai  la  hoi  o  Iehova  ia  Ia- 
koba,  E  hoi  hou  aku  oe  i  ka  aiua 

o  kou  poe  makua,  a  i  na  hoahanau 
ou  ;  a  owau  kekahi  pu  me  oe. 

4  Hoouna  aku  la  q  Iakoba  e  ka- 
hea  ia  Rahela  laua  o  Lea  e  hele 
mai  ma  ke  kula  i  kona  poe  holo- 
holona. 

5  I  aku  la  oia  ia  laua,  Ua  ike  no 
wau  i  ka  maka  o  ko  olua  makua- 
kane,  aole  ia  i  maliu  mai  ia'u  e 
like  mamua:  aka,  me  au  no  ke 
Akua  o  ko'u  makuakane. 

6  Ua  ike  hoi  olua  i  ko'u  malama 
ana  i  ko  olua  makuakane  me  ko'u 
ikaika  a  pau. 

7  A  ua  hoopunipuni  mai  ko  olua 
makuakane  ia'u,  a  he  umi  kaua 
hoololi  ana  i  ka'u  uku :  aka,  aole 
ke  Akua  i  ae  mai  e  hoopoino  mai 
ia  ia'u. 

8  Ina  i  olelo  mai  kela  penei,  O  na 
mea  kikokiko  kau  uku,  alaila  ha- 
nau  mai  la  na  holoholona  i  na  mea 
kikokiko :  a  i  olelo  mai  ia  penei, 
O  na  mea  ouionio  kau  uku,  alaila 
hanau  mai  la  na  holoholona  a  pau 
i  na  mea  ouionio. 

9  Pela  ke  Akua  i  lawe  ai  i  na  ho- 
loholona  a  ko  olua  makuakane,  a 
ua  haawi  mai  ia'u. 

10  A  i  ka  manawa  a  ka  poe  holo- 
holona  i  ko  ai,  nana  aku  la  ko'u 
mau  maka  ma  ka  moeuhane,  ike 
aku  la,  aia  hoi,  o  na  kao  kane  i 
lele  aku  maluna  o  na  kao  wahine 
ua  onionio,  a  ua  kikokiko,  a  me 
ke  kikohukohu. 

11  Olelo  mai  la  ka  anela  o  ke 
Akua  ia'u  ma  ka  moeuhane,  E 
Iakoba:  i  aku  la  au,  Eia  wau. 

12  I  mai  la  kela,  E  nana  aku  oe 
e  ike,  o  nakao  kane  e  lele  ana  ma- 
luna  o  na  kao  wahine,  ua  onioaiio, 
ua  kikokiko,  a  me  ke  kikohuko- 
hu :  no  ka  mea,  ua  fke  no  wau  i 
ka  meaa  pau  a  Lahana  i  hana  mai 
ai  ia  oe. 

13  Owau  no  ke  Akua  no  Betela, 
kahi  au  i  poui  ai  i  ka  pohaku  ku- 
kulu,  kahi  hoi  au  i  hoohiki  ai  i  ka 
hoohiki  ia'u  :  ano  hoi,  e  ku  ae  oe, 
e  haalele  aku  i  keia  aina,  a  e  hoi 
hou  aku  i  ka  aina  o  kou  poe  hoa- 
hanau. 

14  Olelo  mai  la  o  Rahela  laua  o 
Lea,  i  mai  la  ia  ia,  Auhea  kekahi 
kuleaua,  a  o  kekahi  waiwai  hooili 

no  maua  ma  ka  hale  o  ko  maua 
makuakane  ? 

15  Aole  anei  i  manaoia  maua  e 
ia,  he  mau  mea  e?  no  ka  mea,  ua 
lilo  maua  i  ke  kuaiia  e  ia,  a  ua 
pau  loa  hoi  ko  maua  kala  ia  ia. 

16  Nolaila,  o  ka  waiwai  a  pau  a 
ke  Akua  i  lawe  ae  mai  ko  maua 
makuakane  mai,  no  kakou  ia  a  no 
na  keiki  a  kakou :  ano  hoi,  e  hana 
aku  oe  i  ka  mea  a  ke  Akua  i  olelo 
mai  ai  ia  oe. 

17  H  Alaila,  ku  ae  la  o  Iakoha, 
hoee  aku  la  i  kana  mau  keiki  a 
me  kana  mau  wahine  maluna  o  na 
kamelo ; 

18  A  lawe  aku  la  ia  i  kana  poe 
holoholoua  a  pau,  a  me  kona  wai- 
wai  a  pau  i  loaa  ia  ia,  o  na  holoho- 
lona  ana,  i  loaa  ia  ia  ma  Paelana- 
rama,  e  hele  aku  ai  io  Isaaka  la  i 
kona  makuakane,  ma  ka  aina  o 
Kanaana. 

19  Ua  hala  aku  la  o  Labana  e  ako 
i  kana  poe  hipa :  a  aihue  iho  la  o 
Rahela  i  na  kii  o  kona  makua- 
kane. 

20  Puni  aku  la  ka  naau  o  Lahana 
ka  Suria,  ia  Iakoha,  i  ka  hai  ole 
aku  ia  ia  i  kona  mahuka  ana. 

21  Pela  oia  i  mahuka  ai  me  kana 
mau  mea  a  pau  :  ku  ae  la  ia,  hele 
mai  la  ma  keia  aoao  o  ka  muliwai, 
a  hele  pololei  mai  la  i  ka  mauna  o 
Gileada. 

22  I  ke  kolu  o  ka  la,  olelo  aku  la 
kekahi  ia  Lahana,  Ua  mahuka  aku 
o  Iakoha. 

23  Kono  aku  la  ia  i  kona  poe 
hoahanau  e  hele  pu  me  ia,  alualu 
mai  mahope  ona  i  na  la  hele  ehi- 
ku,  a  hiki  mai  la  io  Iakoha  la  ma 
ka  mauua  o  Gileada. 

21  Hele  mai  la  ke  Akua  io  Laba- 
na  la  ka  Suria  ma  ka  moeuhane  i 
ka  po,  i  mai  la  ia  ia,  E  ao  ia  oe 
iho,  mai  olelo  aku  oe  ia  Iakoba 
i  ka  mea  aloha,  aole  hoi  ka  mea 
lioino. 

25  Tf  Alaila  loaa  mai  la  o  Iakoba 
ia  Labana.  Ua  kukulu  o  Iakoba  i 
koua  halelewa  ma  ua  mauna  la: 
kukulu  hoi  o  Lahana  me  kona 
poe  hoahanau  ma  ka  mauna  o 
Gileada. 

26  Olelo  mai  la  o  Labana  ia  Ia- 


koba,  Heaha  kau  i  hana'i  i  hoopu- 
nipuni  mai  ai  oe  ia'u,  a  i  lawe 
aku  ai  hoi  i  ka'u  mau  kaikama- 
hine,  e  like  me  na  pio  o  ke  kaua? 

27  No  ke  aha  la  oe  i  holo  malu 
mai  ai,  me  ka  puni  mai  ia'u,  aole 
hoi  i  hai  mai  ia'u,  i  hoihoi  aku  ai 
au  ia  oe  me  ka  olioli  a  me  na 
mele,  me  na  pahukani  a  me  na 
lira? 

28  Aole  hoi  i  ae  mai  oe  ia'u  e 
honi  ika'u  mau  moopuna  a  me  na 
kaikamahine  a'u?  He  lapuwaki 
ka  hana  ana  au  i  hana'i. 

29  E  hiki  no  i  kuu  lima  ke  hana 
aku  ia  oe  i  ke  iuo :  aka,  o  ke  Akua 
o  kou  makuakane  i  olelo  mai  ia'u 
i  ka  po  nei,  i  ka  i  ana,  E  ao  oe, 
mai  olelo  aku  oe  ia  Iakoba  i  ka 
mea  aloha,  aole  hoi  ka  mea  hoino. 

30  Ano  hoi,  i  ka  hele  ana  ua  ha- 
la  aku  la  oe,  no  kou  iini  nui  ana  i 
ka  hale  o  kou  makuakane ;  no  ke 
aha  hoi  oe  i  aihue  ai  i  ko'u  mau 
akua  ? 

31  Olelo  aku  la  o  Iakoba  ia  Laba- 
na,  i  aku  la,  No  ka  mea,  ua  makau 
wau  :  i  iho  la  au,  E  kaili  aku  paha 
oe  i  kau  mau  kaikamahine  mai 
o'u  aku  nei. 

32  A  o  ka  mea  e  loaa  ia  oe,  ia  ia 
kou  mau  akua,  aole  ia  e  ola;  imua 
o  ko  kaua  mau  hoahanau  e  nana 
oe  i  kau  maanei  me  au,  a  e  lawe 
aku  oe  i  ou  la.  No  ka  mea,  aole  i 
ike  o  Iakoba,  na  Rahela  i  aihue  ia 
mau  mea. 

33  Komo  aku  la  o  Labana  iloko 
o  ka  halelewa  o  Iakoba,  a  iloko  o 
ka  halelewa  o  Lea,  iloko  hoi  o  na 
halelewa  o  na  kauwawahine  elua, 
aole  i  loaa.  Alaila,  hele  aku  la  ia 
iwaho  o  ka  halelewa  o  Lea,  a  komo 
aku  la  iloko  o  ka  halelewa  o  Ra- 
hela. 

34  Ua  lawe  aku  no  o  Rahela  i  ua 
mau  kii  la,  a  waiho  pu  iho  la  me 
na  noho  kamelo,  a  noho  iho  la  ma- 
luna.  Huli  iho  la  o  Labana  i  ka 
halelewa  a  pau,  aole  nae  i  loaa. 

35  I  aku  la  o  i  ahela  i  kona  ma- 
kuakane,  mai  huhu  mai  ko'u  haku 
i  kuu  hiki  ole  ke  ku  ae  iluna;  no 
ka  mea,  he  mai  wahine  ko'u.  _  Imi 
iho  la  oia,  aole  nae  i  loaa  ia  ia  na 
kii. 

36  U  Ukiuki  iho  la  o  Iakoha,  a  ao 
aku  la  ia  Lahana:  olelo  aku  la  o 
Iakoha,  i  aku  la  ia  Labana,  Heaha 
ko'u  hala?  heaha  hoi  ko'u  hewa,  i 
alualu  wela  mai  ai  oe  ia'u  ? 

37  A  ua  huli  iho  oe  i  ka'u  ukaua 
a  pau,  a  heaha  kau  i  loaa  ai  o  na 
mea  a  pau  o  kou  hale?  e  kau  mai 
ianei  imua  o  ko'u  mau  hoahanau 
a  me  kou  mau  hoahanau,  i  hoopo 
nopono  mai  ai  lakou  iwaena  o 
kaua. 

38  He  iwakalua  na  makahiki  a'u 
i  noho  ai  me  oe;  o  kau  poe  hipa 
wahine  a  me  kau  poe  kao  wahine, 
aole  lakou  i  hanau  i  ka  wa,  aole 
hoi  au  i  ai  i  na  hipa  kane  o  kou 
poe  holoholona. 

39  0  na  mea  i  haehaeia,  aole  au  i 
lawe  aku  iou  la;  na'u  no  i  uku 
aku :  nau  i  lawe  aku  ia  mea  mai 
kuu  lima  aku,  no  ka  mea  i  aihueia 
i  ke  ao,  a  i  aihueia  i  ka  po. 

40  Pela  wau ;  i  ke  ao,  ua  wela  au 
i  ka  la,  a  i  ka  po,  ua  make  i  ke 
anu :  a  holo  aku  la  ka  hiamoe  mai 
o'u  mau  maka  aku. 

41  Pela  wau  i  na  makahiki  he 
iwakalua  maloko  o  kou  hale ; 
hooikaika  au  nau  i  na  makahiki 
he  umikumamaha  no  kau  mau 
kaikamahine,  a  me  na  makahiki 
eono  no  kou  poe  holoholona:  a 
he  umi  kau  hoololi  ana  i  ka'u 
uku. 

42  Ina  aole  me  au  ke  Akua  o 
ko'u  kupunakane,  ke  Akua  o  Abe- 
rahama,  a  o  ka  makau  o  Isaaka, 
he  oiaio,  iua  ua  hoihoi  nele  mai  oe 
ia'u  i  neia  manawa.  Ua  ike  mai  no 
ke  Akua  i  ko'u  popilikia,  a  me  ka 
hana  ana  a  ko'u  mau  lima,  a  ua 
papa  mai  ia  oe  i  ka  po  nei. 

43  1f  Olelo  mai  la  o  Lahana  ia 
Iakoba,  i  mai  la,  Na'u  no  keia  mau 
kaikamahine,  a  na'u  no  keia  mau 
kamalii,  a  ua'u  no  hoi  keia  poe 
holoholona,  a  na'u  no  na  mea  a 
pau  au  e  ike  nei ;  a  heaha  ka'u 
mea  e  hiki  ai  i  keia  la  ke  hana  aku 
i  keia  mau  kaikamahinea'u,  a  me 
keia  mau  kamalii  a  lakou  i  hanau 
ai? 

44  Nolaila  ea,  e  hoopaa  kaua  i 
berita,  owau  a  o  oe,  i  mea  hoikei- 
ke  mawaena  o  kaua. 

45  Lalau  aku  la  o  Iakoha  i  ka 
pohaku,  a  hooku  ae  la  ia  mea  I 
kukulu. 

46  I  aku  la  hoi  o  Iakoha  i  kona 
poe  hoahanau,  E  houluulu  mai 
oukou  i  na  pohaku ;  lawe  mai  la 
lakou  i  na  pohaku,  a  hana  iho  la 
i  ahu ;  a  ai  iho  la  lakou  maluna  o 
ua  ahu  la. 

47  Kapa  iho  la  o  Lahana  ia  ahu, 
o  Iegasaduha :  kapa  iho  ia  o  Iako- 
ba  ia  mea,  o  Galeeda. 

48  Olelo  mai  la  o  Labana,  He  mea 
hoikeike  keia  ahu  pohaku  mawae- 
na  o  kaua  i  keia  la.  Nolaila  i  ka- 
paia'i  kona  inoa  o  Galeeda, 

49  A  o  Mizepa  hoi ;  no  ka  mea, 
i  mai  la  ia,  O  Iehova  ke  kiai  mai 
mawaena  o  kaua,  i  ko  kaua  mana- 
wa  e  noho  kaawale  ana. 

50  Ina  oe  e  hoopilikia  i  ka'u  mau 
kaikamahine,  ina  hoi  oe  e  lawe 
i  na  wahine  hou,  he  okoa  keia 
mau  kaikamahine  a'u,  aohe  ka- 
naka  me  kaua;  e  ao  oe,  o  ke 
Akua  no  ke  ike  maka  mai  ma- 
waena  o  kaua. 

51  I  mai  la  o  Lahana  ia  Iakoha, 
E  nana  i  keia  ahu,  e  nana  hoi  i 
keia  pohaku  kukulu  a'u  i  hoolei 
aku  ai  mawaena  o  kaua ; 

52  He  mea  hoikeikekeia  ahu,  he 
mea  hoikeike  hoi  keia  pohaku  ku- 
kulu,  i  hele  ole  aku  ai  au  ma  kela 
aoao  o  keia  ahu  i  ou  la,  aole  hoi 
oe  e  hele  mai  ma  keia  aoao  o  ua 
ahu  nei  a  me  keia  pohaku  kukulu 
i  o'u  nei,  e  hana  ino. 

53  O  ke  Akua  o  Aberahama,  a  o 
ke  Akua  o  Nahora,  ke  Akua  o  ko 
laua  makuakane,  e  hooponopono 
mawaena  o  kaua.  A  hoohiki  aku 
la  o  Iakoba  ma  ka  Makau  0  kona 
makuakane  o  Isaaka. 

54  Alaila,  kaumaha  aku  la  o  Ia- 
koba  i  ka  mohai  maluna  o  ia  mau- 
na,  a  kahea  aku  la  i  kona  poe 
hoahan;iu  e  ai  i  kaberena:  ai  iho 
la  lakou  i  ka  berena,  a  moe  iho  la 
ia  po  ma  ka  mauna 

55  I  kakahiaka  nui,  ala  ae  la  o 
Lahana,  honi  ae  la  i  kana  mau 
moopuna  a  me  kana  mau  kaika- 
mahine,  a  hoomaikai  iho  la  ia  la- 
kou ;  hele  aku  la  o  Lahana,  a  hoi 
aku  la  i  kona  wahi. 

1  Ko  Iakoha  hihio  ma  Mahanaima.  3  Kana 
mau  elele  ia  Esau.  6  Kona  makau.  9  Ka- 
na  pule.  13  Kana  makana  no  Esau.  24 
Ka  hakoko  ana  o  kekahi  me  Iakoha.  '^8 
Kapaia  oia  o  Iseraela.  31  Kona  kapeke 
ana  ma  ka  uha. 

HELE  aku  la  o  Iakoba  i  kona 
kele  ana,  a  halawai  mai  la  na 
anela  o  ke  Akua  me  ia. 

2  A  ike  aku  la  o  Iakoba  ia  lakou, 
i  aku  la  ia,  O  ka  puali  kaua  keia  o 
ke  Akua:  a  kapa  iho  la  ia  i  ka 
inoa  o  ia  waki,  o  Mahanaima. 

3  Hoouna  aku  la  o  Iakoba  i  na 
elele  imua  oua  io  Esau  la  i  kona 
kaikuaana,  ma  ka  aina  o  Seira,  oia 
ka  aina  o  Edoma. 

4  Kauolia  aku  la  ia  ia  lakou,  i  aku 
la,  Penei  ka  oukou  e  olelo  aku  ai 
i  kuu  haku,  ia  Esau ;  Ke  i  mai  nei 
o  kau  kauwa  o  Iakoba  penei,  Ua 
noho  pu  au  me  Labana,  ua  kali 
aku  no  wau  ilaila  a  hiki  i  neia  ma- 
nawa. 

5  Ia'u  no  na  bipi,  na  hoki,  na  ho- 
loholona,  me  na  kauwakane  a  me 
na  kauwawahine;  a  ua  hoouna 
aku  no  wau  e  bai  aku  i  kuu  haku, 
i  loaa  ia'u  ke  alohaia  imua  o  kou 
maka. 

6  T[  Hoi  hou  mai  la  na  elele  io 
Iakoba  la,  i  mai  la,  Hele  aku  la 
makou  i  kou  kaikuaana  io  Esau 
la;  a  ke  hele  mai  nei  hoi  oia  e  ha- 
lawai  me  oe,  a  me  ia  na  haneri 
kanaka  eha. 

7  Alaila,  makau  nui  iho  la  o  Ia- 
koba,  a  ua  pilikia  loa :  mahele  ae 
la  oia  i  na  kanaka  me  ia,  i  na  bolo- 
holona,  i  na  bipi  a  me  na  kamelo, 
elua  poe; 

8  I  aku  la,  Ina  e  hele  mai  o  Esau, 
a  pepehi  mai  i  kekahi  poe,  alaila  e 
pakele  ka  poe  i  koe. 

9  H  I  aku  la  o  Iakoba,  E  ke  Akua 
o  kuu  kupunakane  o  Aberahama, 
ke  Akua  o  kuu  makuakane  o 
Isaaka,  e  Iehova,  ka  mea  nana  i 
olelo  mai  ia'u,  E  hoi  hou  aku  oe  i 
kou  aina,  a  i  kou  poe  hoahanau,  a 
e  lokomaikai  aku  no  au  ia  oe : 

10  Aole  au  e  pono  no  na  loko- 
maikai  a  pau  a  me  ka  oiaio  a  pau 
au  i  hoike  mai  ai,  i  kau  kauwa 
nei;  no  ka  mea,  me  kuu  kookoo 
iho  i  hele  mai  ai  au  ma  keia  kapa 


o  Ioredane ;  a  ua  lilo  no  wau  auo 
i  elua  poe. 

11  Ke  pule  aku  nei  au  ia  oe,  e 
hoopakele  ae  oe  ia'u  mai  ka  lima 
aku  o  kuu  kaikuaana,  mai  ka  lima 
o  Esau :  no  ka  mea,  ke  makau  nei 
au  ia  ia,  o  hele  mai  nei  oia  e  pepe- 
hi  mai  ia'u  me  ka  makuwahine  a 
me  na  kamalii. 

12  Ua  olelo  mai  oe,  E  lokomai- 
kai  io  no  wau  ia  oe,  a  e  hoonui  au 
i  kau  poe  mamo  e  like  me  ke  one 
o  ke  kai,  aole  e  pau  lakou  i  ka 
heluia  no  ka  lehulehu. 

13  Tf  Moe  iho  la  ia  malaila  ia  po ; 
lalau  aku  la  ia  i  na  mea  i  loaa  i 
kona  lima,  i  makana  na  kona  kai- 
kuaana,  na  Esau, 

14  I  elua  haneri  kao  wahine,  me 
na  kao  kane  he  iwakalua;  elua 
haneri  hipa  wahine,  me  na  hipa 
kane  he  iwakalua, 

15  He  kanakolu  kamelo  waiu, 
me  ka  lakou  mau  keiki ;  he  kana- 
ha  bipi  wahine,  me  na  bipi  kane 
he  umi ;  he  iwakalua  hoki  wahine 
a  me  na  hokikeiki  he  umi. 

16  Haawi  aku  la  oia  ia  mau  mea 
i  ka  lima  o  kana  poe  kauwa,  a  kaa- 
wale  kekahi  poe  me  kahi  poe ;  i 
aku  la  ia  i  kana  poe  kauwa,  E 
hele  e  aku  oukou  mamua  o'u,  a  e 
hookaawale  i  kahi  poe  me  kahi 
poe. 

17  Kauoha  aku  la  ia  i  ka  mea  i 
hele  mamua,  i  aku  la,  A  halawai 
mai  ko'u  kaikuaana  o  Esau  me  oe, 
a  ninau  mai  ia  oe,  i  ka  i  ana  mai, 
Nowai  oe  ?  Mahea  oe  e  hele  nei  ? 
Nawai  hoi  keia  poe  mamua  ou  ? 

18  Alaila,  e  olelo  aku  oe,  Na  kau 
kauwa,  na  Iakoha  lakou  nei,  ua 
hoounaia  mai,  i  makana  na  ko'u 
haku  na  Esau  :  eia  ae  hoi  oia  ma- 
hope  a  makou. 

19  Pela  hoi  oia  i  kauoha  aku  ai 
i  ka  lua  a  me  ke  kolu,  a  me  ka  poe 
a  pau  i  hahai  makope  o  na  pua 
holoholona,  i  ka  i  ana,  Pela  hoi 
oukou  e  olelo  aku  ai  ia  Esau,  i  ka 
wa  e  loaa'i  ia  oukou  ia. 

20  E  i  aku  hoi  oukou,  Eia  ae  kau 
kauwa  o  Iakoba  mahope  a  makou. 
No  ka  mea,  i  iho  la  ia,  E  hoo- 
laulea  aku  au  ia  ia  i  ka  makana  e 
hele  la  mamua  o'u,  a  mahope  iho 

e  ike  aku  au  i  kona  maka ;  a  e  ma- 
liu  mai  paha  ia  ia'u. 

21  Pela  i  hele  aku  ai  ka  makana 
ma  kela  kapa  imua  ona  :  a  moe  pu 
iho  la  oia  ia  po  me  ka  huakai. 

22  Ala  ae  la  oia  ia  po,  lalau  aku 
la  ia  i  kana  mau  wahine  elua,  me 
kana  mau  kauwawahine  elua,  a  me 
kana  mau  keiki  kane  he  umiku- 
mamakahi,  a  hele  aku  la  ma  kahi 
papau  o  Iaooka  ma  kela  kapa. 

23  Lalau  aku  la  ia  ia  lakou,  hoou- 
na  aku  la  ia  lakou  ma  kela  kapa  o 
ke  kahawai,  a  hoouka  aku  la  hoi  i 
kana  mau  mea  a  pau. 

24  Tf  O  Iakoba  wale  no  i  koe  :  a 
hakoko  mai  la  kekahi  kanaka  me 
ia,  a  wehe  ae  la  ke  alaula  o  ke  ao. 

25  A  ike  iho  la  kela,  aole  ia  i  la- 
nakila  maluna  ona,  papai  mai  la  ia 
i  ka  hena  o  kona  uha,  a  ua  kapeke 
ae  la  ka  huamoa  o  ko  Iakooa  uha, 
i  kona  hakoko  ana  me  ia. 

26  I  mai  la  kela,  E  kuu  ae  oe 
ia'u,  no  ka  mea,  ke  wehe  mai  la 
ke  alaula.  I  aku  la  oia,  Aole  au  e 
kuu  aku  ia  oe,  a  hoomaikai  mai 
oe  ia'u. 

27  Ninau  mai  la  kela  ia  ia,  Owai 
kou  inoa?    I  aku  la  oia,  O  Iakoba. 

28  I  mai  la  kela,  Aole  e  hea  hou 
ia  kou  inoa,  o  Iakoba ;  aka,  o  Ise- 
raela :  no  ka  mea,  he  ikaika  kou 
imua  o  ke  Akua;  a  e  lauakila  hoi 
oe  maluna  o  na  kanaka. 

29  Ninau  aku  la  o  Iakoha,  i  aku 
la,  Ke  noi  aku  nei  au  ia  oe,  e  hai 
mai  oe  ia'u  i  kou  inoa.  I  mai  la 
kela,  Heaha  kau  i  ninau  mai  ai  i 
ko'u  inoa?  A  hoomaikai  mai  la 
kela  ia  ia  ilaila. 

30  Kapa  aku  la  o  Iakoba  i  ka 
inoa  o  ia  wahi  o  Peniela :  No  ka 
mea,  ua  ike  iho  nei  au  i  ke  Akua, 
he  maka  no  he  maka,  a  ua  mala- 
maia  kuu  ola. 

31  Puka  mai  la  ka  la  maluna  ona 
i  kona  hele  ana  ae  maluna  o  Pe- 
nuela,  kapeke  ae  la  oia  maluna  o 
kona  uha. 

32  No  ia  mea,  aole  e  ai  na  mamo 
a  Iseraela  i  ke  olona  i  eeke,  ka  mea 
ma  ka  uha,  a  hiki  i  keia  la :  no  ka 
mea,  papai  mai  la  kela  i  ka  hena 
o  ko  Iakoba  uha  ma  ke  oloua  i 
eeke. 

MOKUNA  XXXIII. 

1  Ka  halawai  pu  o  Iakoba  me  Esau  me  ke 
aloha.  17  Hikiolakohai  Sukota.  19  Ko- 
na  kuai  ana  i  aina  ma  Sekema,  20  a  me 
kana  hana  ana  i  kuahu  malaila. 

NANA  aku  la  na  maka  o  Iako- 
ba,  ike  aku  la,  aia  hoi,  ua 
hiki  mai  o  Esau  me  na  haneri  ka- 
naka  eha.  A  puunaue  aku  la  ia  i 
na  kamalii  ia  Lea,  a  ia  Rahela,  a  i 
na  kauwawahine  elua. 

2  Hoonoho  aku  la  ia  i  na  kauwa- 
wahine  me  na  keiki  a  laua  mamua, 
ia  Lea  hoi  me  kana  mau  keiki  ma- 
hope  iho,  a  ia  Eahela  me  Iosepa 
mahope  loa. 

3  Hele  e  aku  la  ia  mamua  o  la- 
kou ;  kulou  pahiku  iho  la  ia  ma 
ka  honua,  a  hiki  aku  la  ia  i  kona 
kaikuaana. 

4  Holo  mai  la  o  Esau  e  halawai 
me  ia,  apo  mai  la  ia  ia,  kau  iho  la 
ma  kona  a-i,  a  honi  iho  la  ia  ia :  a 
uwe  iho  la  laua. 

5  Alawa  ae  la  kona  mau  niaka, 
ike  ae  i  na  wahine  a  me  na  kama- 
lii ;  niuau  mai  la  ia,  Owai  lakou 
nei  me  oe  ?  I  aku  la  kela,  O  lakou 
uo  na  keiki  a  ke  Akua  i  haawi  lo- 
komaikai  mai  ai  i  kau  kauwa. 

6  Alaila  neenee  mai  la  na  kauwa- 
wahine,  o  laua  me  na  keiki  a  laua, 
a  kulou  iho  la  lakou. 

7  Neenee  mai  la  hoi  o  Lea  me  ka- 
na  mau  keiki,  a  kulou  iho  la  la- 
kou :  a  mahope  iho,  neenee  mai 
la  o  Iosepa  me  Rahela,  a  kulou  iho 
la  laua. 

8  Ninau  mai  la  kela,  Heaha  ia  oe 
kela  poe  nui  a  pau  i  halawai  me 
au  ?  I  aku  la  oia,  He  mea  ia  e  loaa 
mai  ai  ke  aloha  o  kuu  haku. 

9  I  mai  la  kela,  He  nui  no  ka'u,  e 
kuu  kaikaina,  ia  oe  no  kau  mea. 

10  I  aku  la  o  Iakoba,  Aole,  ke  noi 
aku  nei  au  ia  oe,  ina  i  loaa  ia'u  ke 
alohaia  imua  ou,  e  lawe  oe  i  ka'u 
makana  ma  ko'u  lima :  no  ka  mea, 
ua  ike  iho  nei  au  i  kou  maka,  e 
like  me  kuu  ike  ana  i  ka  maka  o 
ke  Akua,  a  ua  oluolu  mai  oe  ia'u. 

11  Ke  noi  aku  nei  au  ia  oe,  e  lawe 
oe  i  ka'u  hoomaikai  ana  i  haawiia 
'kunau;  no  ka  mea,  ua  lokomai- 
kai  mai  ke  Akua  ia'u,  a  no  ka  mea, 
ua  lako  hoi  au.  Koi  aku  la  oia  ia 
ia,  a  lawe  hoi  kela. 


MOKUNA  XXXIV. 


12  I  mai  la  kela,  e  neenee  aku  ka- 
kou  i  ko  kakou  hele  ana,  a  e  hele 
hoi  au  īmua  ou. 

13  I  aku  la  oia  ia  ia,  Ua  ike  no 
kuu  haku,  he  palupalu  na  kamalii, 
a  me  au  no  na  hipa  hapai  a  me  na 
bipi  hapai :  ina  e  hoolalelaleia  la- 
kou  i  ka  la  hookahi,  e  pau  ka  oha- 
na  holoholona  i  ka  make. 

14  Ke  noi  aku  nei  au  ia  oe,  e  hele 
e  aku  kuu  haku  mamua  o  kana 
kauwa  ma  kela  kapa;  a  na'u  no  e 
hele  malie  aku,  e  like  me  ka  hiki 
ana  o  na  holoholona  a  me  na  ka- 
malii  ke  hele  imua  o'u,  a  hiki  aku 
au  i  kuu  haku  ma  Seira. 

15  I  mai  la  o  Esau,  E  pono  paha 
na'u  e  waiho  me  oe  i  kekahi  poe 
kanaka  o'u.  I  aku  la  ia,  No  ke 
aha  hoi  ia  ?  ina  e  loaa  ia'u  ke  alo- 
haia  imua  o  kuu  haku. 

16  T[  A  hoi  hou  aku  la  o  Esau  ia 
la  i  kona  hele  ana  i  Seira. 

17  Hele  aku  la  o  Iakoha  i  Suko- 
ta,  a  kukulu  ia  i  hale  nona,  a  hana 
iho  la  i  hale  kamala  no  kona  poe 
holoholona :  nolaila,  i  kapaia'i  ka 
inoa  o  ia  wahi,  o  Sukota. 

18  H  Hele  pomaikai  aku  la  o  Ia- 
koba  i  kekahi  kulanakauhale  o 
Sekema,  ma  ka  aina  o  Kanaana  ia 
ia  i  hoi  mai  ai  mai  Padanarama 
mai,  a  kukulu  iho  la  ia  i  kona  hale- 
lewa  imua  o  ua  kulanakauhale  la. 

19  Kuai  aku  la  ia  i  kauwahi  o  ka 
aina,  kahi  ana  i  kukulu  ai  i  kona 
halelewa,  ma  ka  lima  o  na  keiki  a 
Hamora  a  ka  makuakane  o  Seke- 
ma,  i  na  apana  kala  he  haneri. 

20  Malaila  oia  i  hana'i  i  kuahu,  a 
kapa  iho  la  i  kona  inoa,  o  Elelohe- 
Iseraela. 

MOKUNA  XXXIV. 

1  Hoohaumiaia  o  Dina  e  Sekema,  4  a  noiia  i 
wahine  nana.  20  Okipoepoeia  ko  Sekema, 
25  a  pepehiia  hoi  e  Simeona  laun  o  Levi,  27 
a  hao  aku  la  laua  i  ke  kulanakauhale. 

HELE  aku  la  o  Dina  o  ke  kai- 
kamahine  a  Lea  i  hanau  ai 
na  Iakoba,  e  ike  i  na  kaikamahine 
o  ia  aina. 

2  A  ike  mai  la  o  Sekema  o  ke 
keiki  a  Hamora  no  ka  Hivi  ke  alii 
o  ua  aina  la  ia  ia,  lalau  aku  la  kela 
ia  ia,  moe  iho  la  me  ia,  a  hoohau- 
mia  ia  ia. 


3  Hoopili  mai  la  kona  naau  ia 
Dina  i  ke  kaikamahine  a  Iakoba ; 
aloha  mai  la  ia  i  ua  kaikamahine 
la,  a  olelo  oluolu  mai  la  i  ua  kai- 
kamahine  la. 

4  Olelo  aku  la  o  Sekema  i  kona 
makuakane  ia  Hamora,  E  kii  aku 
oe  i  ua  kaikamahine  la,  i  wahine 
na'u. 

5  Lohe  ae  la  o  IaKoha  ua  hoohau- 
mia  oia  i  kana  kaikamahine  ia  Di- 
na :  aia  no  kana  mau  keikikane 
ma  ke  kula  me  kona  poe  holoho- 
lona;  a  noho  olelo  ole  la  o  Iako- 
ba,  a  hoi  mai  la  iakou. 

6  T[  Hele  aku  la  o  Hamora,  ka 
makuakane  o  Sekema  iwaho  io 
Iakoba  la  e  kamailio  me  ia. 

7  A  lohe  ae  la  na  keiki  a  Iakoba, 
hoi  mai  la  lakou  mai  ke  kula  mai: 
ehaeha  loa  ka  naau  o  ua  poe  ka- 
naka  la,  a  huhu  loa  iho  la  lakou, 
no  ka  mea,  ua  hana  mai  ia  i  ka 
mea  kolohe  i  ka  Iseraela,  i  ka 
moe  ana  me  ke  kaikamahine  a 
Iakoba;  ka  mea  pono  ole  ke  ha- 
naia  pela. 

8  Kamailio  mai  la  o  Hamora 
me  lakou,  i  mai  la,  Ua  pili  ka 
naau  o  kuu  keikikane  i  ka  oukou 
kaikamahine :  ke  noi  aku  nei  au 
ia  oukou,  e  haawi  mai  ia  ia  i  wa- 
hine  nana. 

9  E  mare  mai  oukou  me  makou  ; 
e  haawi  mai  i  na  kaikamahine  a 
oukou  na  makou,  a  e  lawe  hoi  i  na 
kaikamahine  a  makou  na  oukou. 

10  E  noho  pu  oukou  me  makou : 
imua  hoi  o  ko  oukou  alo  ka  aina : 
e  noho  oukou,  a  e  kuai  hoi  iloko, 
a  e  hoolilo  i  ka  aina  no  oukou. 

11  Olelo  mai  la  hoi  o  Sekema  i 
ko  Dina  makuakane  a  me  kona 
mau  kaikunane,  E  lokomaikai  mai 
oukou  ia'u,  a  e  haawi  aku  hoi  au 
i  ka  oukou  mea  e  olelo  mai  ai 
ia'u. 

12  E  hoonui  loa  oukou  i  ka'u 
mea  e  uku  aku  ai,  a  me  ka  maka- 
na,  a  e  haawi  aku  no  au  e  like  me 
ka  oukou  e  olelo  mai  ai :  aka,  e 
haawi  mai  i  ke  kaikamahine  i  wa- 
hine  na'u. 

13  Olelo  hoopunipuni  aku  la  na 
keikikane  a  Iakoba  ia  Sekema,  a  ia 
Hanx>ra  i  kona  makuakane,  olelo 

KINOHI. 


lakou  pela,  no  ka  mea,  ua  hoo- 
hauinia  oia  ia  Dina  i  ko  lakou 
kaikuwahine. 
11  Olelo  aku  la  lakou  ia  laua, 
Aole  e  pono  ia  niakou  ke  hana  ia 
mea,  ke  haawi  aku  i  ko  makou 
kaikuwahine  na  ka  mea  i  okipoe- 
poe  ole  ia;  no  ka  mea,  he  mea 
hoino  ia  no  makou. 

15  Penei  wale  no  ka  makou  e  ae 
aku  ai  ia  olua,  a  i  like  auauei  ou- 
kou  me  makou,  i  okipoepoeia  na 
kane  o  oukou  a  pau ; 

16  Alaila  makou  e  haawi  aku  ai  i 
ka  makou  kuikamahine  na  oukou, 
a  e  lawe  hoi  i  na  kaikamahine  a 
oukou  na  makou ;  a  e  noho  pu 
me  oukou,  a  lilo  kakou  i  hookahi 
poe  kanaka. 

17  Aka,  ke  hoolohe  ole  oukou  i 
ka  makou,  e  okipoepoeia'i ;  alaila 
e  lawe  aku  makou  i  ka  makou 
kaikamahine,  a  e  hele. 

18  A  he  oluolu  ka  lakou  olelo  ia 
Hamora,  a  me  Sekema  ke  keiki  a 
Hamora. 

19  Aole  i  hoopanee  aku  ua  kana- 
ka  opiopio  la  i  ka  hana  ana  ia 
mea;  no  ka  mea,  he  makemake 
koua  i  ke  kaikamahine  a  Iakoba: 
a  ua  oi  aku  kona  maikai  imua  o  ko 
ka  hale  a  pau  o  kona  makuakane. 

20  H  Hele  aku  la  o  Hamora,  laua 
o  Sekema  o  kana  keiki  ma  ka 
ipuka  o  ko  laua  kulanakauhale,  a 
kamailio  pu  iho  la  me  na  kanaka 
o  ko  laua  kulanakauhale,  i  ka  i 
ana  aku, 

21  Ea,  ke  noho  malie  nei  keia 
poe  kanaka  me  kakou ;  nolaila,  e 
hoonoho  kakou  ia  lakou  ma  ka  ai- 
na,  e  piele  lakou  iloko  ;  no  ka  mea, 
o  ka  aina,  aia  hoi,  ua  akea  ia  no 
lakou ;  e  lawe  kakou  i  na  kaika- 
mahine  a  lakou  i  wahine  na  ka- 
kou,  a  e  haawi  aku  hoi  kakou  i 
na  kaikamahine  a  kakou  na  lakou. 

22  Penei  wale  no  e  ae  mai  ai  ua 
poe  kanaka  la  e  noho  me  kakou, 
hookahi  poe,  i  okipoepoeia  na  ka- 
ne  a  pau  o  kakou,  e  like  me  lakou 
i  okipoepoeia'i. 

23  Aole  anei  e  lilo  na  kakou  ko 
lakou  poe  holoholona  iki,  ka  la- 
kou  waiwai,  a  me  na  holoholona 
nui  a  pau  a  lakou?    E  ae  wale 

aku  no  kakou  ia  lakou,  a  e  noho 
pu  auanei  lakou  me  kakou. 

24  Hoolohe  aku  la  lakou  ia  Ha- 
mora  a  i  kana  keiki  ia  Sekema,  o 
ka  poe  a  pau  i  puka  iwaho  ma  ka 
ipuka  o  kona  kulanakauhale :  a  ua 
okipoepoeia  na  kana  a  pau,  ka  poe 
a  pau  i  puka  iwaho  ma  ka  ipuka  o 
kona  kulanakauhaie. 

25  H  A  i  ke  kolu  o  ka  la,  ia  lakou 
i  eha  ai,  o  na  keikikane  elua  a  Ia- 
koha,  o  Simeona  laua  o  Levi,  na 
kaikunane  o  Dina,  lalau  aku  la 
laua  i  na  pahikaua  a  laua,  hele  aku 
la  laua  i  ua  kulanakauhale  la  me 
ka  makau  ole,  a  pepehi  aku  la  i 
na  kane  a  pau. 

26  Pepehi  aku  la  laua  ia  Hamora, 
laua,  o  Sekema  o  kana  keiki  me 
ka  maka  o  ka  pahikaua,  lawe  aku 
la  hoi  ia  Dina  iwaho  o  ka  hale  o 
Sekema,  a  hele  aku  la  iwaho. 

27  Hele  mai  la  na  keiki  a  Iakoha 
i  ka  poe  i  pepehiia,  a  lawe  pio  ae 
la  i  ka  waiwai  o  ke  kulanakauhale ; 
no  ka  mea,  ua  hoohaumia  lakou  i 
ko  lakou  kaikuwahine. 

28  Lawe  pio  aku  la  hoi  lakou  i  na 
hipa  a  lakou,  a  me  na  bipi  a  lakou, 
a  me  na  hoki  a  lakou,  me  ko  loko 

0  ke  kulanakauhale,  a  me  ko  ke 
kula, 

29  Me  ko  lakou  waiwai  a  pau,  me 
ka  lakou  kamalii  a  pau,  a  me  na 
wahine  a  lakou,  ua  pau  ia  lakou  i 
ka  hoopioia ;  a  hao  ae  la  lakou  i  na 
mea  a  pau  o  ka  hale. 

30  Olelo  aku  la  o  Iakoba  ia  Si- 
meona  laua  o  Levi,  Ua  hoopilikia 
mai  olua  ia'u,  i  pilau  aku  ai  au 
iwaena  o  na  kanaka  o  ka  aina  nei, 
iwaena  o  ka  Kanaana  a  me  ka  Pe- 
rezi :  a  owau  la  e,  he  poe  uuku  ko'u, 
e  hoakoakoa  mai  auanei  lakou  e  ku 
e  ia'u,  a  e  pepehi  mai  ia'u,  a  e  make 
auanei  au  me  ko  ka  Hale  o'u. 

31  I  mai  la  lakou,  E  pono  anei  e 
hana  mai  ia  i  ko  makou  kaikuwa- 
hine,  mehe  wahine  hookamakama 
la? 

MOKUNA  XXXV. 

1  Hoouna  ke  Akua  ia  Iakoba  ma  Betela.  2 
Hookaawle  aku  oia  i  na'kua  kii  o  kona 
hale.  6  Kana  hana  ana  i  kuahu  ma  Betela. 
9  Ikea  ke  Akua  e  ia  malaila.  16  Make  o 
Kahela  i  ka  hanauia  o  Beniamina.  22  Ko 
Reubena  moe  ana  me  Bileha.  28  Ko  Isaa- 
ka  make  ana. 


MOKUNA  XXXV. 


OLELO  mai  la  ke  Akua  ia  lako- 
ba,  E  ku  ae  oe,  e  pii  aku  i 
Betela,  ilaila  e  noko  ai :  ilaila  oe  e 
hana'i  i  kuaku  no  ke  Akua  i  ikea 
e  oe  i  kou  wa  i  mahuka  ai  mai  ka 
maka  o  kou  kaikuaana  o  Esau. 

2  Alaila,  i  aku  la  o  Iakoha  i  ko 
ka  hale  ona,  a  i  ka  poe  a  pau  me 
ia,  E  haalele  oukou  i  na  akua  e 
iwaena  o  oukou,  e  huikala  ia 
oukou  iho,  a  e  aahu  iho  i  na  kapa 
hou : 

3  A  e  ku  ae  kakou,  e  pii  aku  i 
Betela;  malaila  au  e  hana'i  i  kuahu 
no  ke  Akua  nana  au  i  maliu  mai  i 
ka  la  o  ko'u  popilikia,  a  i  hele  pu 
me  au  i  kuu  ala  i  hele  ai. 

4  Haawi  mai  la  lakou  ia  lakoha  i 
na  akua  e  ma  ko  lakou  lima,  a  me 
na  apo  ma  na  pepeiao  o  lakou :  a 
huna  iho  la  o  Iakoba  ia  mau  mea 
malalo  o  ka  laau  oka  aia  ma  Se- 
kema. 

5  Hele  aku  la  lakou  :  a  kau  mai 
la  ka  weliweli  mai  ke  Akua  mai 
maluna  o  na  kulanakauhale  ma 
kela  aoao  a  keia  aoao  o  lakou,  a 
alualu  ole  mai  la  lakou  i  na  keiki 
o  Iakoba. 

6  1  A  hiki  aku  la  o  Iakoha  i 
Luza,  oia  hoi  o  Betela,  ma  ka  aina 
o  Kanaana,  oia  a  me  na  kanaka  a 
pau  me  ia. 

7  Hana  iho  la  ia  i  kuahu  malaila, 
a  kapa  iho  la  ia  wahi  o  Ele-betela: 
no  ka  mea,  ilaila  ke  Akua  i  ikea 
ai  e  ia  i  kona  wa  i  mahuka  ai  mai 
ka  maka  aku  o  kona  kaikuaana. 

8  Make  iho  la  o  Debora  o  ke 
kahu  no  Rebeka,  a  ua  kanuia  oia 
malalo  o  Betela  malalo  o  kekahi 
laau  oka :  a  ua  kapaia  ka  inoa  o  ia 
wahi,  o  Alona-bakuta. 

9  U  Ikea  hou  ke  Akua  e  Iakoba, 
i  kona  hoi  ana  mai,  noloko  mai  o 
Padanarama,  a  hoomaikai  mai  la 
ia  ia. 

10  I  mai  la  ke  Akua  ia  ia,  O  Iako- 
ba  kou  inoa:  aole  e  hea  hou  ia 
kou  inoa  o  Iakoba,  aka,  o  I»eraela 
kou  inoa :  a  kapa  iho  la  oia  i  kona 
inoa  o  Iseraela. 

11  I  mai  la  ke  Akua  ia  ia,  Owau 
no  ke  Akua  Mana :  a  e  hoohua  ae 
oe,  a  e  mahuahua;  nau  mai  no  ke- 
kahi  lahuikanaka,  a  me  na  lahui- 


kanaka ;  a  e  puka  mai  auanei  na 
alii  mailoko  mai  o  kou  puhaka ; 

12  A  o  ka  aiua  a'u  i  haawi  aku  ai 
no  Aberahama,  a  no  Isaaka,  e  haa- 
wi  aku  hoi  au  nou,  a  no  kau  poe 
mamo  mahope  ou  ka'u  e  haawi 
aku  ai  i  ka  aina. 

13  A  pii  aku  la  ke  Akua  iluna 
mai  ona  aku  la,  ma  kahi  ana  i  ka- 
mailio  pu  ai  me  ia. 

14  Hooku  ae  la  o  Iakoha  i  eho 
ma  kahi  ana  i  kamailio  mai  ai  me 
ia,  he  eho  pohaku  :  a  ninini  iho  la 
ia  i  ka  mohaiinu  maluna;  a.  niniui 
iho  la  hoi  oia  i  ka  aila  maluna. 

15  Kapa  iho  la  o  Iakooa  i  ka  aina 
o  kahi  a  ke  Akua  i  olelo  mai  ai  me 
ia,  o  Betela. 

16  H  Hele  aku  la  lakou  mai  Be- 
tela  aku,  aua  kokoke  e  hiki  i  Epe- 
rata,  haakohi  iho  la  o  Rahela,  a 
puua  iho  i  ka  hanau  keiki  ana. 

17  A  i  kona  puua  ana,  i  aku  la  ka 
pale  keiki  ia  ia,  Mai  makau  oe,  e 
loaa  auanei  ia  oe  keia  keiki  no 
hoi. 

18  A  i  ka  wa  e  kaili  ana  koua  ea, 
(no  ka  mea,  make  no  oia,)  kapa 
iho  la  ia  i  kona  inoa,  Benoni :  aka, 
kapa  aku  la  kona  makuakane  ia 
ia,  o  Beniamina. 

19  Make  iho  la  o  Rahela,  a  ka- 
nuia  oia  ma  ke  alanui  e  hele  ai  i 
Eperata,  oia  o  Betelehema. 

20  Hooku  ae  la  o  Iseraela,  i  po- 
haku  eho  maluna  o  kona  he,  oia 
ka  eho  no  ka  he  o  Rahela,  a  hiki 
i  keia  manawa. 

21  H  Hele  aku  la  o  Iseraela,  a  ku- 
kulu  iho  la  i  kona  halelewa  ma  o 
aku  o  ka  halekiai  o  Edara. 

22  A  i  ka  noho  ana  o  Iseraela  ma 
ia  aina,  hele  aku  la  o  Reubena,  a 
moe  pu  iho  la  me  Bilcha  me  ka 
haiawahine  a  kona  makuakane;  a 
lohe  ae  la  o  Iseraela.  O  na  keiki- 
kane  a  Iakoba  he  umikumamalua : 

23  O  na  keikikane  a  Lea  ;  o  Reu- 
bena  ka  makahiapo  a  Iakoba,  o 
Simeona,  o  Levi,  o  Iuda,  o  Isaka 
ra,  a  o  Zebuluna. 

24  O  na  keikikane  a  Rahela;  o 
Iosepa,  a  o  Beniamina. 

25  O  na  keikikane  a  Bileha,  a  ke 
kauwawahine  a  Rahela ;  o  Daua,  a 
o  Napetali. 

26  0  na  keikikane  a  Zilepa,  a  ke 
kauwawahine  a  Lea ;  o  Gada  a  o 
Asera.  O  lakou  na  keikikane  a 
Iakoha,  i  hanau  nana  ma  Padana- 
rama. 

27  1f  Hele  aku  la  o  Iakoba  i  kona 
makuakane  ia  Isaaka  ma  Mamere, 
ma  ke  kulanakauhale  o  Areba, 
(oia  o  Heberona,)  kahi  i  noho  ai  o 
Aberahama  a  me  Isaaka. 

28  A  o  na  la  o  Isaaka,  hookahi 
kaneri  makahiki  a  me  kanawalu. 

29  Kuu  aku  la  o  Isaaka  i  ka  uha- 
ne,  a  make  iho  la,  a  ua  huiia'ku  ia 
me  kona  poe  kanaka:  ua  elema- 
kule  ia,  a  nui  loa  kona  mau  la :  na 
kana  mau  keikikane  na  Esau  ma 
laua  o  Iakoba  oia  i  kanu. 

MOKUNA  XXXVI. 

1  Na  wahine  a  Esau.  6  Kona  hele  ma  Seira. 
9  Kana  mau  keiki,  15  a  me  kana  mau  ma- 
mo.    31  Na'lii  o  Edoma. 

EIA  ka  mooolelo  no  Esau,  oia 
o  Edoma. 

2  Lawe  ae  la  o  Esau  i  kana  mau 
wahine  no  na  kaikamahine  o  Ka- 
naana :  o  Ada,  ke  kaikamahine  a 
Elona  ka  Heta,  a  me  Aholibama 
ke  kaikamahine  a  Ana,  ke  kaika- 
mahine  a  Zibeona  ka  Hivi ; 

3  A  o  Basemata  ke  kaikamahine 
a  Isemaela,  a  o  ke  kaikuwahine  o 
Nebaiota. 

4  Na  Ada  mai  i  hauau  o  Elipaza 
na  Esau  ;  a  na  Basemata  i  hanau  o 
Reuela ; 

5  Na  Aholibama  i  hanau  o  Ieusa, 
o  Iaalama,  a  o  Kora :  o  lakou  na 
keikikane  a  Esau,  i  hanau  nana  ma 
ka  aina  o  Kanaana. 

6Lalau  aku  la  o  Esau  ikana  mau 
wahine,  me  kana  mau  keikikane, 
a  me  kana  mau  kaikamabine,  a  me 
na  kanaka  a  pau  o  kona  bale,  i  na 
holoholona  liilii,  a  me  na  holoho- 
lona  nui,  a  me  kona  waiwai  a  pau 
i  loaa  ia  ia  ma  ka  aina  o  Kanaana ; 
a  hele  aku  la  ma  ka  aina  e,  mai 
ka  maka  aku  o  kona  kaikaina  o 
Iakoba. 

7  Aole  i  hiki  ia  laua  ke  noho 
pu,  no  ka  nui  loa  o  ko  laua  wai- 
wai;  aole  i  pono  i  ka  aina,  kahi 
a  laua  i  noho  malibini  ai  ke  ma- 
lama  ia  laua,  no  na  holoholona 
a  laua. 

8  A  noho  aku  la  o  Esau  ma  mau- 
na  Seira :  a  o  Esau,  oia  no  o 
Edoma. 

9  H  Eia  na  hanauna  o  Esau,  o  ke 
kupuna  no  ka  Edoma,  ma  mauna 
Seira. 

10  Eia  na  inoa  o  na  keikikane  a 
Esau,  o  Elipaza,  ke  keiki  a  Ada,  a 
ha  wahine  na  Esau  ;  o  Reuela  ke 
keiki  a  Basemata  a  ka  wahine  na 
Esau. 

11  O  na  keikikane  a  Elipaza,  o 
Temana,  o  Omara,  o  Zepo,  o  Gata- 
ma,  a  o  Kenaza. 

12  A  o  Timena  ka  haiawahine  na 
Elipaza  na  ke  keiki  a  Esau  ;  a  nana 
mai  i  hanau  o  Amaleka  na  Elipa- 
za :  o  lakou  na  keikikane  a  Ada,  a 
ka  wahine  na  Esau. 

13  Eia  na  keikikane  a  Reuela ;  o 
Nahata,  o  Zera,  o  Sama,  a  o  Miza : 
o  lakou  na  keikikane  a  Basemata 
a  ka  wahine  a  Esau. 

14  1f  Eia  na  keikikane  a  Aholi- 
bama,  a  ke  kaikamahine  a  Ana,  ke 
kaikamahine  a  Zibeona,  ka  wahi- 
ne  a  Esau :  a  nana  i  hanau  mai  o 
Ieusa,  o  Iaalama,  a  o  Kora  na 
Esau. 

15  1f  0  lakou  nei  na  makualii  o 
na  moopuna  a  Esau  :  o  na  keiki- 
kane  a  Elipaza  a  ka  makahiapo 
na  Esau,  o  Temana  he  makualii, 
o  Omara  he  makualii,  o  Zepo  he 
makualii,  o  Kenaza  he  makualii, 

16  O  Kora  he  makualii,  o  Gata- 
ma  he  makualii,  a  o  Amaleka  he 
makualii :  o  lakou  na  makualii  na 
Elipaza  ma  ka  aina  o  Edoma:  o 
lakou  hoi  na  keikikane  a  Ada. 

17  1f  Eia  na  keikikane  a  Reuela  a 
ke  keikikane  a  Esau  ;  o  Nahata  he 
makualii,  o  Zera  he  makualii,  o 
Sama,  he  makualii,  a  o  Miza  he 
makualii:  o  lakou  na  makualii  na 
Reuela,  ma  ka  aina  o  Edoma :  o 
lakou  na  moopuna  a  Basemata,  a 
ka  wahine  a  Esau. 

18  Tf  Eia  na  keikikane  a  Aholiha- 
ma,  a  ka  wahine  na  Esau  ;  o  Ieusa 
he  makualii,  o  Iaalama  he  makua- 
lii,  a  o  Kora  he  makualii :  o  lakou 
na  makualii  na  Aholibama,  ke 
kaikamahine  a  Ana,  a  ka  wahine  a 
Esau. 

19  O  lakou  na  keikikane  a  Esau, 

oia  o  Edoraa;  o  lakou  hoi  ua  ma- 
kualii  o  lakou. 

20  1  Eia  ua  keikikane  a  Seira  ka 
Hori,  i  noho  ma  ia  aina;  o  Lo- 
tara,  o  Sobala,  o  Zibeoua,  o  Ana, 

21  O  Disona,  o  Ezera,  a  o  Disaua : 
o  lakou  na  makualii  o  ka  Hori,  o 
na  keikikane  a  Seira,  ma  ka  aiua 
o  Edoma. 

22  O  na  keiki  a  Lotana,  o  Hori  a 
o  Hemama;  a  o  Timena  ke  kai- 
kuwahine  o  Lotana, 

23  Eia  ua  keikikane  a  Sobala: 
Alevana,  o  Manahata,  o  Ebala,  o 
Sepo,  a  o  Onama. 

24  Eia  na  keikikane  a  Zibeona,  o 
Aia,  laua  o  Ana :  oia  no  ua  Aua  la 
i  loaa  ia  ia  na  boki  ma  ka  waona- 
hele,  ia  ia  i  hanai  ai  i  na  miula  o 
kona  makuakaue  o  Zibeona, 

25  Eia  na  keiki  a  Ana;  o  Disona, 
a  o  Aholiuama  ke  kaikamahine  a 
Ana. 

26  Eia  na  keiki  a  Disona;  o  He- 
medana,  o  Esebana,  o  Iterana,  a  o 
Kerana. 

27  Eia  na  keiki  a  Ezera ;  o  Bile- 
hana,  o  Zaavana,  a  o  Akana. 

28  Eia  na  keiki  a  Disana ;  o  Uza, 
a  o  Arana. 

29  Eia  na  makualii  o  ka  Hori,  o 
Lotana  he  makualii,  o  Sobala  he 
makualii,  o  Zibeona  hē  makualii, 
a  o  Ana  he  makualii, 

30  O  Disona  he  makualii,  o  Eze- 
ra  he  makualii,  a  o  Disana  he  ma- 
kualii ;  o  lakou  na  makualii  na  ka 
Hori,  no  ko  lakou  poe  makualii 
ma  ka  aina  o  Seira. 

31  T[  Eia  ka  poe  alii  i  noho  alii 
ai  ma  ka  aina  o  Edoma  mamua  o 
ka  manawa  i  uoho  ai  kekahi  alii 
maluna  o  na  mamo  a  Iseraela. 

32  0  Bela  ke  keikikane  a  Beora, 
noho  alii  ae  la  ia  ma  Edoma :  a  o 
Dinehaba  ka  inoa  o  kona  kulana- 
kauhale. 

33  A  make  iho  la  o  Bcla,  a  noho 
alii  ae  la  o  Iobaba  ke  keikikane  a 
Zera  no  Bozera  ma  kona  haka- 
haka. 

34  A  make  iho  la  o  Iobaba,  noho 
alii  ae  la  o  Husama,  no  ka  aina  o 
Temani,  ma  kona  wahi. 

35  A  make  iho  la  o  Husama,  o 
Hadada,  o  ke  keiki  a  Bedada,  nana 

i  pepehi  ia  Midiana  ma  ke  kula  o 
Moaba,  a  uoho  alii  ae  la  ia  ma  ko- 
na  wahi :  a  o  Avita  ka  inoa  o  kona 
kulanakauhale. 
30  A  make  iho  la  o  Hadada,  noho 
alii  ae  la  o  Samela  no  Masereka 
ma  kona  wahi. 

37  A  make  iho  la  o  Samela,  noho 
alii  ae  la  o  Saula  no  Rehobota  o 
ka  muliwai,  ma  kona  wahi. 

38  A  make  iho  la  o  Saula,  noho 
alii  ae  la  o  Baala-hauana  o  ke  kei- 
ki  a  Akebora  ma  kona  wahi. 

39  A  make  iho  la  o  Baala  hanana 
ke  keiki  a  Akebora,  noho  alii  ae 
la  o  Hadara  ma  kona  wahi :  o  Pau 
ka  inoa  o  kona  kulanakauhale;  a 
o  Mehetabela  ka  inoa  o  kaua  wa- 
hine,  oia  ke  kaikamahine  a  Ma- 
tereda,  ke  kaikamahine  a  Meza- 
haba. 

40  Eia  na  inoa  o  na  makualii  na 
Esau,  e  like  me  ko  lakou  mau 
ohaua,  mamuli  o  ko  lakou  mau 
wahi,  ma  ko  lakou  mau  inoa ;  o 
Timena  he  makualii,  o  Aleva  he 
makualii,  o  Ieteta  he  makualii, 

41  O  Aholihama  he  makualii,  o 
Ela  he  makualii,  o  Pinona  he  ma- 
kualii, 

42  O  Kenaza  he  makualii,  o  Te- 
mana  he  makualii,  o  Mibezara  he 
makualii, 

43  O  Magediela  he  makualii,  a  o 
Iiama  he  makualii ;  o  lakou  na 
maknalii  na  Edoma,  e  like  me  ko 
lakou  mau  noho  ana,  ma  ka  aina  i 
noho  ai  lakou :  oia  o  Esau  ke  ku- 
puna  uo  ko  Edoma. 

MOKUNA   XXXVII. 

2  Huhuia  o  Iosepa  e  kona  mau  kaikuaana. 
5  Kona  mau  moeuhane.  18  Ohumu  lakou 
i  ka  pepehi  ia  ia.  26  Kuaiia  i  ka  Isemaela. 
3G  A  ia  Potipara  lioi. 

NOHO  aku  la  o  Iakoha  ma  ka 
aina  a  kona  makuakane  i  no- 
ho  malihini  ai,  ma  ka  aina  i  Ka- 
naana. 

2  Eia  ka  mooolelo  no  Iakoha. 
He  unii  ko  Iosepa  makahiki  a  me 
kumamahiku,  e  hanai  ana  oia  i 
na  holoholona  me  kona  poe  kai- 
kuaana,  e  noho  pu  ana  o  ua  keiki 
la  mc  na  keikikane  a  Bileha,  a  me 
na  keikikane  a  Zilepa,  na  wahine 
a  kona  makuakane,  a  hai  mai  la  o 

Iosepa  i  ka  makuakaue  o  lakou  i 
ka  lono  ino  o  lakou. 

3  Ua  oi  aku  la  ke  alolia  o  Iseraela 
ia  Iosepa  mamua  o  kana  mau 
keiki  a  pau,  no  ka  mea,  he  keiki 
ia  »o  kona  wa  elemakule :  a  hana 
iho  la  ia  i  kapakomo  onionio 
nona. 

4  A  ike  ibo  la  kona  poe  kaikuaa 
na  i  ke  kela  ana  aku  o  ke  aloha  o 
ko  lakou  makuakane  ia  Iosepa 
mamua  o  kona  poe  hoahanau  a 
pau,  inaina  aku  la  lakou  ia  Iosepa, 
aole  i  hiki  ke  olelo  oluolu  aku 
ia  ia. 

5  U  Moe  iho  la  o  Iosepa  i  ka 
inoe,  a  hai  aku  la  i  kona  poe  kai- 
kuaaua,  a  nui  hou  mai  la  ko  lakou 
inaina  ana  ia  ia. 

6  I  aku  la  ia  ia  lakou,  Ea,  e  hoo- 
lohe  mai  oukou  i  keia  moe  a'u  i 
moe  ai. 

7  Eia  hoi,  i  ka  pua  ana  a  kakou 
i  na  pua,  ma  ka  mahina  ai,  ala 
mai  la  ka'u  pua,  a  kupono  ae  la 
iluna ;  a  o  ka  oukou  mau  pua  ka 
i  ku  poai  mai  la,  a  kulou  iho  la  i 
ka'u  pua. 

8  Olelo  mai  la  kona  poe  kaikuaa- 
na  ia  ia,  E  alii  ana  ka  oe  maluna 
o  makou?  0  oe  auei  ka  haku 
maluna  o  makou  ?  Huhu  nui  aku 
la  lakou  ia  ia  i  kana  moe,  a  i  kana 
olelo. 

9  Tf  A  mahope  aku,  moe  hou  iho 
la  ia  i  ka  moe,  a  hai  hou  aku  la  i 
kona  poe  kaikuaana,  i  aku  la,  Eia 
hoi,  ua  moe  hou  iho  nei  au  i  ka 
moe ;  a  ua  kulou  mai  ia'u  ka  la,  a 
me  ka  mahina,  a  me  na  hoku  he 
umikumamakahi. 

10  Hai  aku  la  ia  i  kona  makua- 
kane,  a  i  kona  poe  kaikuaana. 
Papa  mai  la  kona  makuakane,  i 
mai  la  ia  ia,  Heaha  keia  moe  au  i 
moe  ai?  E  hele  anei  au  iou  la,  a 
me  kou  makuwahine,  a  me  kou 
poe  hoahanau,  e  kulou  ilalo  i  ka 
honua  imua  ou? 

11  Huahuwa  ae  la  kona  poe  kai- 
kuaana  ia  ia,  a  malama  iho  la 
kona  makuakane  i  ua  olelo  la. 

12  TT  Hele  aku  la  kona  poe  kai- 
kuaana  i  Sekema,  e  hanai  i  ka 
poe  holoholona  a  ka  makuakane 
o  lakou. 

13  Olelo  aku  la  o  Iseraela  ia 
Iosepa,  Aia  paha  kou  poe  kai- 
kuaana  e  hanai  holoholona  ana 
ma  Sekema  ?  Auhea  oe  ?  E  hoou- 
na  ana  au  ia  oe  io  lakou  la.  I 
mai  la  kela  ia  ia,  Eia  no  wau. 

14  I  aku  la  oia  ia  ia,  Ea,  o  hele 
oe  e  ike  i  ka  pono  o  kou  poe  kai- 
kuaana,  a  me  ka  pono  o  na  holo- 
holona,  a  e  hai  mai  ia'u.  Hoouna 
aku  la  oia  ia  ia,  iwaho  o  ke  awawa 
o  Heberona,  a  hiki  aku  la  ia  i 
Sekema. 

15  T[  A  loaa  ia  i  kekaki  kanaka, 
aia  hoi,  ua  hele  hewa  ia  i  ke  kula. 
Ninau  mai  la  ua  kanaka  la  ia  ia,  i 
mai  la,  Heaha  kau  mea  e  imi  nei? 

16  Olelo  aku  la  ia,  E  imi  ana  au 
i  ko'u  poe  kaikuaana:  e  hai  mai 
oe  ia'u  i  kahi  a  lakou  e  hanai  ai  i 
na  holoholona. 

17  Olelo  mai  la  ia  kanaka,  Ua 
hala'ku  la  lakou  :  ua  lohe  au  i  ka 
olelo  ana  a  lakou,  E,  e  hele  kakou 
i  Dotana.  Hahai  aku  la  o  Iosepa 
i  kona  poe  kaikuaana,  a  loaa  aku 
la  lakou  i  Dotana. 

18  A  ike  mai  la  lakou  ia  ia  ma 
kahi  loihi  aku,  aole  ia  i  lihi  koke 
mai,  ohumu  iho  la  lakou  ia  ia,  e 
make  ia. 

19  Olelo  ae  la  lakou  i  kekahi  i 
kekahi,  Eia'e  ka  mea  nana  na  moe, 
ke  hele  mai  nei. 

20  Ina  kakou  e  pepehi  ia  ia  a 
make  loa,  e  hoolei  ia  ia  iloko  o 
kahi  lua,  a  e  olelo  aku  kakou,  Na 
ka  ilio  hihiu  ia  i  ai ;  alaila,  e  ike 
kakou  i  ka  hope  o  kaua  mau  moe. 

21  A  lohe  ae  la  o  Reubena,  hoola 
ae  la  oia  ia  ia,  mai  ko  lakou  lima 
ae;  i  ae  la,  Mai  pepehi  kakou 
ia  ia. 

22  Olelo  aku  la  o  Reubena  ia  la- 
kou,  Mai  hookahe  i  ke  koko;  e 
hoolei  ia  ia  iloko  o  keia  lua  o  ka 
aina  waonahele.  Mai  kau  i  ka 
lima  maluna  ona.  Manao  iho  la 
ia  e  hoopakele  ia  ia,  mai  ko  lakou 
lima  ae,  a  e  hoihoi  aku  ia  ia  i 
kona  makuakane. 

23  U  A  hiki  aku  la  o  Iosepa  i  ko- 
na  poe  kaikuaana,  hao  ae  la  lakou 
i  ko  Iosepa  kapa,  o  ke  kapa  onio- 
nio  maluna  ona; 

24  Lalau  ae  la  lakou  ia  ia,  hoolei 

aku  la  ia  ia  iloko  o  ka  lua.     Ua 
kaawale  ka  lua,  aole  he  wai  oloko. 

25  A  noko  iho  la  lakou  e  ai  i  ka 
ai.  Alawa'e  la  ko  lakou  maka, 
ike  aku  la,  aia  koi  kekaki  poe  ma- 
īno  a  Isemaela,  e  kele  mai  ana, 
mai  Gileada  mai,  me  ko  lakou 
mau  kamelo,  ua  kaumaka  i  ka 
mea  ala,  a  me  ka  bama,  a  me  ka 
mura,  e  lawe  kele  ana  i  Aigupita. 

26  Olelo  aku  la  o  Iuda  i  kona  poe 
koakauau,  Heaha  ka  maikai,  ke 
pepeki  kakou  i  ko  kakou  kaikai- 
na,  a  kuna  i  kona  koko  ? 

2?  Ina  kakou  e  kuai  aku  ia  ia  i 
ka  Isemaela ;  mai  kau  ko  kakou 
lima  maluna  ona;  no  ka  mea,  o 
ko  kakou  kaikaina  no  ia,  a  me  ko 
kakou  io.  A  koolohe  mai  la  kona 
poe  hoahanau  ia  ia. 

28  Hele  ae  la  ua  poe  kanaka 
kuai  la,  no  Midiana,  kuki  mai  la 
lakou,  a  kapai  ae  la  ia  Iosepa,  mai 
loko  mai  o  ka  lua,  akuai  aku  la 
ia  ia,  i  ka  Isemaela,  i  na  hapakala, 
ke  iwakalua.  A  lawe  ae  la  lakou 
ia  Iosepa  i  Aigupita. 

29  T[  A  koi  mai  la  o  Reubena  i  ~ka 
lua,  aia  hoi,  aole  o  Iosepa  iloko  o 
ka  lua ;  haehae  iho  la  ia  i  kona 
kapa. 

30  A  hoi  aku  la  ia  i  kona  poe 
hoahanau,  i  aku  la,  Aole  loa  ke 
keiki ;  a  o  wau,  ihea  la  wau  e  hele 
ai? 

31  Lawe  ae  la  lakou  i  ke  kapa  o 
Iosepa,  pepehi  iho  la  lakou  i  ke 
kao  keiki,  a  kupenu  iho  la  i  ke 
kapa  i  ke  koko. 

32  Hoouka  aku  la  lakou  i  ua 
kapa  onionio  la,  a  hiki  i  ko  lakou 
makuakane;  i  aku  la,  Ua  loaa 
mai  keia  ia  makou  :  e  nana  oe, 
o  ke  kapa  paka  o  kau  keiki,  aole 
paha. 

33  Ike  mai  la  kela,  i  mai  la,  Oia, 
o  ke  kapa  no  ia  o  ka'u  keiki ;  ua 
pau  o  Iosepa  i  ka  ilio  hihiu,  oiaio 
no,  ua  haehaeia  o  Iosepa. 

34  Haehae  iho  la  o  Iseraela  i  ko- 
na  kapa,  kaei  ae  la  i  ke  kapa  inoi- 
no  ma  kona  puhaka,  a  kanikau 
iho  la  ia  i  kana  keiki  a  nui  na  la. 

35  Ku  mai  la  kana  mau  keiki- 
kane  a  pau,  a  me  kana  mau  kai- 
kamahine  a  pau,  e  hoonana  ia  ia. 


Hoole  aku  la  kela,  aole  e  na :  i 
aku  la,  E  kanikau  no  au,  a  hiki 
au  ilalo  i  ka  lua  i  kuu  keiki  la. 
Pela  i  uwe  ai  kona  makuakane  ia 
ia. 

36  A  kuai  aku  la  ko  Midiana  ia 
ia  i  Aigupita,  ia  Potipara,  he  luna 
na  Parao,  oia  ka  luna  o  ka  poe 
koa. 

MOKUNA  XXXVIII. 

1  Na  keiki  a  Iuda.  6  Ka  make  ana  o  Era 
lauaoOuana.  ]2  Hoopuniia  o  Iuda  a  moe 
kolohe  me  Tamara.  27  Hanauia  na  mahoe 
na  Iuda. 

IA  manawa  no,  iho  aku  la  o 
Iuda  mai  kona  poe  hoahanau 
aku,  a  kipa  aku  la  i  kekahi  kana- 
ka  no  Adulama,  o  Hira  kona  inoa. 

2  Ike  aku  la  o  Iuda  i  ke  kaika- 
mahine  a  kekahi  mamo  a  Kanaana 
ilaila,  o  Sua  kona  inoa,  lawe  ae  la 
oia  ia  ia,  a  komo  aku  la  io  na  la. 

3  Hapai  iho  la  oia,  a  hanau  mai 
la  he  keikikane ;  a  kapa  iho  la  ia 
i  kona  inoa,  o  Era. 

4  Hapai  hou  iho  la  oia  a  hanau 
mai  la  he  keikikane ;  a  kapa  iho 
la  ia  i  kona  inoa,  o  Onana. 

5  Hapai  hou  iho  la  oia  a  hanau 
mai  la  he  keikikane ;  a  kapa  iko 
la  ia  i  kona  inoa,  o  Sela  :  ma  Kezi- 
ba  oia  i  kona  wa  i  hanau  ai. 

6  Lawe  ae  la  o  Iuda  i  wahine  na 
Era,  na  kana  hiapo,  o  Tamara  ko- 
na  inoa. 

7  A  ua  hewa  o  Era,  o  ka  hiapo  a 
Iuda  imua  o  Iehova  ;  a  pepehi  iho 
la  o  Iehova  ia  ia. 

8  I  aku  la  o  Iuda  ia  Onana,  E 
komo  aku  oe  i  ka  wahiue  a  kou 
kaikuaana,  e  mare  me  ia,  a  e  hoo- 
ku  ae  i  keiki  na  kou  kaikuaana. 

9  Ike  iho  la  o  Onana,  aole  nana 
ke  keiki,  alaila,  i  ka  manawa  ana  i 
komo  aku  ai  i  ka  wahine  a  kona 
kaikuaana,  kiki  iho  la  oia  i  ka 
mea  ma  ka  honua,  o  haawi  aua- 
nei  ia  i  hua  na  kona  kaikuaana. 

10  A  o  ka  mea  ana  i  hana'i,  ua 
hewa  ia  imua  o  Iehova :  a  nana 
hoi  ia  i  pepehi. 

11  Alaila,  i  aku  la  o  Iuela  ia  Ta- 
mara,  E  noho  kaue  ole  oe  raa  ka 
hale  o  kou  makuakane,  a  ka  ma- 
nawa  e  nui  ai  kuu  keikikane  o 
Sela:  no  ka  mea,  i  iho  la  ia,  O 
make  paha  hoi  oia,  e  like  me  ko- 

na  mau  kaikuaana.  Hele  aku  la 
o  Tamara  a  noho  iho  la  ma  ka 
hale  o  kona  makuakane. 

12  H  A  nui  na  la  i  hala,  make  iho 
la  ke  kaikamahine  a  Sua,  o  ka  lu- 
da  wahine ;  a  pau  ko  Iuda  kani- 
kau  ana,  pii  aku  la  ia  i  Timenata 
i  kona  poe  ako  hipa,  oia  a  me  ko- 
namakamaka  o  Hira  no  Adulama. 

13  Hai  aku  la  kekahi  ia  Tamara, 
Ea,  e  pii  ana  kou  makuahunowai- 
kane  i  Timenata  e  ako  i  kana  hipa. 

11  Wehe  ae  la  ia  i  kona  mau  ka- 
pa  makena,  a  uhi  iho  la  ia  ia  iho  i 
ka  palemaka,  aahu  iho  la  ia  ia  iho, 
a  noho  iho  la  ma  ka  pukapa  o 
Enaima  ma  kapa  alanui  e  hele  ai  i 
Timenata:  no  ka  mea,  ike  aku  la 
ia,  ua  nui  ae  la  o  Sela,  aole  hoi  i 
haawiia  oia  i  wahine  nana. 

15  A  ike  aku  la  o  Iuda  ia  ia,  ma- 
nao  iho  la  ia  he  wahine  hookama- 
kama  kela ;  no  ka  mea,  ua  paleia 
kona  maka. 

16  Kipa  ae  la  ia  io  na  la  ma  kapa 
alanui,  i  aku  la,  Ea,  ke  noi  aku  nei 
au  ia  oe,  e  ae  mai  ia'u  e  komo  aku 
iou  la  ;  ( no  ka  mea,  aole  ia  i  ike,  o 
kana  hunona  wahine  ia.)  Ninau 
mai  la  kela,  Heaha  kau  e  haawi 
mai  ai  ia'u,  i  mea  e  komo  mai  ai 
oe  i  o'u  nei  ? 

17  I  aku  la  ia,  E  hoouka  aku  au 
i  wahi  kao  keiki  no  ka  poe  holo- 
holona  mai.  I  mai  la  kela,  Aole 
anei  oe  e  haawi  mai  i  hoailona,  a 
hoouka  mai  oe  ia  mea? 

18  I  aku  la  oia,  Heaha  ka  hoailo- 
na  a'u  e  haawi  aku  ai  ia  oe?  I 
mai  la  kela,  O  kou  apolima,  me 
kou  kaula  hoolewa,  a  me  ke  koo- 
koo  maloko  o  kou  lima.  Haawi 
aku  la  oia  ia  ia,  a  komo  aku  la  io 
na  la,  a  hāpai  iho  la  kela  ma  ona  la. 

19  Ku  ae  la  ia,  hele  aku  la,  a  wai- 
ho  iho  la  i  kona  pale  maka,  a  aahu 
hou  iho  la  i  kona  mau  kapa  no  ka 
noho  wahine  kanemake  ana. 

20  Hoouka  aku  la  o  Iuela  i  ke  kao 
keiki  maka  lima  o  kona  makama- 
ka  no  Adulama,  i  loaa  mai  ai  kana 
hooiaio  mai  ka  lima  mai  o  ka  wa- 
hine :  aole  nae  i  loaa  ua  wahine  la 
ia  ia. 

21  Ninau  aku  la  ia  i  na  kanaka  o 
ia  wahi,  i   aku  la,  Auhea  la   ka 

wahine  hookamakama  i  noho  ma 
Enaima,  ma  kapa  alanui?  I  mai 
la  lakou,  Aohe  wahine  hookama- 
kama  ia  nei. 

22  Hoi  hou  aku  la  ia  io  Iuda  la,  i 
aku  la,  Aohe  i  loaa  ia  ia'u ;  a  ua  i 
mai  hoi  na  kanaka  o  ia  wahi,  aole 
wahine  hookamakama  ia  nei. 

23  I  aku  la  o  Iuda,  E  aho  no  e 
lilo  ia  mau  mea  nona,  o  hoohila- 
hilaia  kaua:  aia  hoi,  hoouka  aku 
no  au  i  keia  kao  keiki,  aole  ka  i 
loaa  ka  wahine  ia  oe. 

24  H  A  hala  na  malama  ekolu  pa- 
ha,  hai  mai  la  kekahi  ia  Iuda,  i  ka 
i  ana,  Ua  moekolohe  iho  nei  kau 
hunonawahine  o  Tamara;  aia  hoi, 
ua  hapai  oia  ma  ka  moekolohe.  I 
aku  la  o  Iuda,  E  kaiia  mai  oia,  i 
puhiia'i  ia  i  ke  ahi. 

25  A  kaiia'ku  oia,  hoouna  mai  la 
ia,  i  mai  la  i  kona  makuahunowai- 
kane,  Na  ke  kanaka  nana  keia  mau 
meaau  i  hapai  ai.  Imailahoi  oia, 
E  nana  oe,  ea,  i  ike  i  ka  mea  nana 
keia  mau  mea,  o  ke  apolima,  me 
ke  kaula  hoolewa,  a  me  ke  koo- 
koo. 

26  A  ike  iho  la  o  iuela,  I  aku  la, 
Ua  oi  aku  kona  pono  i  ko'u ;  no 
ka  mea,  aole  au  i  haawi  aku  ia  ia 
na  kuu  keiki  na  Sela.  Aole  hoi  o 
Iuda  i  ike  hou  ia  ia. 

27  H  A  i  ka  manawa  o  kona  haa- 
kohi  ana,  aia  hoi,  he  mau  mahoe 
maloko  o  kona  opu. 

28  A  i  ka  hanau  ana,  puka  mai  la 
ka  lima  o  kekahi ;  lalau  aku  la  ka 
palekeiki  i  ua  lima  la  a  nakii  iho 
la  i  ke  kaula  ulaula  ilaila,  i  mai  la, 
Eia  ka  hanau  mua. 

29  A  i  ka  huki  hou  ana  o  kona 
lima  iloko,  aia  hoi,  puka  e  mai  la 
kona  hoahanau  :  i  aku  la  ke  pale- 
keiki,  Heaha  kau  i  poha  wale  mai? 
Maluna  iho  ou  keia  nahae :  nolai- 
la,  kapa  iho  la  ia  i  kona  inoa  o  Pa- 
reza. 

30  Mahope  iho  puka  mai  la  ke 
kaikaina,  ia  ia  ke  kaula  ulaula  ma 
kona  lima :  a  ua  kapaia  kona  inoa 

MOKUNA  XXXIX. 

1  Lilo  Iosepa  i  luna  o  ko  Potipara  hale.  7 
Hoole  oia  i  ka  hoowalewale  ana.  13  Hoo- 
hewa  wale  ia.  20  A  hahaoia  hoi  i  ka  hale 
paahao. 


MOKUNA  XXXIX. 


UA  laweia  ku  la  o  Iosepa  ilalo 
i  Aigupita;  kuaiia'ku  la  oia 
no  Potipara,  he  luna  ua  Parao,  he 
luna  o  ka  poe  koa,  a  he  kanaka  no 
Aigupita,  mai  na  lima  aku  o  ka 
Isemaela,  nana  ia  i  lawe  aku  ilalo. 

2  Me  Iosepa  no  o  Iehova,  he  ka- 
naka  ia  i  hoopomaikaiia,  aia  no  ia 
ma  ka  hale  o  kona  haku,  he  Aigu- 
pita. 

3  Ike  ae  la  kona  haku,  aia  no  o 
Iehova  me  Iosepa,  a  na  Iehova  no 
i  pono  ai  ka  hana  a  pau  a  kona 
lima. 

4  A  loaa  ia  Iosepa  ka  lokomai- 
kaiia  imua  ona,  a  hookauwa  aku 
ia  nana,  a  hoolilo  aku  la  oia  ia  ia  i 
luna  no  kona  ohua,  a  no  kona 
waiwai  a  pau,  a  waiho  aku  la  ia  i 
kana  mea  a  pau  i  kona  lima. 

5  Eia  hoi  kekahi,  mai  ka  wa  mai 
o  kona  hoolilo  ana  ia  ia  i  luna  no 
kona  ohua,  a  maluna  o  kona  mea 
a  pau,  hoopomaikai  mai  ke  Akua 
i  ko  ka  hale  o  ua  kanaka  Aigu- 
pita  nei,  no  Iosepa;  a  na  Iehova 
no  ka  pomaikai  o  na  mea  a  pau 
ona,  ma  ka  hale,  a  ma  ke  kula. 

6  A  waiho  iho  la  oia  i  kona  mea 
a  pau  i  na  lima  o  Iosepa,  aole  ia  i 
ike  aku  i  kekahi  mea  nona,  o  ka 
ai  ana  i  ai  ai  wale  no.  Ua  maikai 
ke  kino  o  Iosepa,  he  maikai  no 
hoi  ka  maka. 

7  1  A  mahope  iho  o  keia  mau 
mea,  ike  mai  la  na  maka  o  ka  wa- 
hine  a  kona  haku  ia  Iosepa,  i  mai 
la  ia,  E  moe  kaua. 

8  Hoole  aku  la  ia,  i  aku  la  i  ka 
wahine  a  kona  haku,  Aia  hoi,  aole 
ike  kuu  haku  i  na  mea  ia'u  ma 
keia  hale,  ua  waiho  mai  nei  ko'u 
haku  i  kana  mea  a  pau  i  kuu 
lima : 

9  Aohe  mea  nui  e  ae  eloko  o 
keia  hale,  owau  wale  no ;  aole 
kela  i  paa  aku  i  kekahi  mea  ia'u, 
o  oe  wale  no,  no  ka  mea,  o  kana 
wahine  no  oe.  Pehea  la  wau  e 
hana'i  i  keia  hewa  nui,  a  hana  ino 
aku  i  ke  Akua? 

10  Koi  mai  la  oia  ia  Iosepa  i 
kela  la  a  i  keia  la,  aole  loa  ia  i 
hoolohe  iki  aku  ia  ia,  e  moe  me 
ia,  a  e  uoho  me  ia. 

11  Ia  manawa  iho,  komo  ae  la  o 


Iosepa  iloko  o  ka  hale,  e  hana  i 
kana  hana,  aohe  kanaka  o  ka  hale 
iloko. 

12  Apo  mai  la  kela  ia  ia  ma  ke 
kapa  ona,  i  mai  la,  E  moe  kaua. 
Haalele  iho  la  ia  i  kona  kapa  ma 
ka  lima  ona,  holo  aku  la  a  hiki 
iwaho. 

13  A  ike  aku  la  ua  wahine  la,  ua 
haalele  ia  i  kona  kapa  ma  kona 
lima,  a  ua  holo  aku  la  iwaho, 

14  Kahea  aku  la  ua  wahine  la  i 
na  kanaka  o  kona  hale,  olelo  aku 
la  ia  lakou,  i  aku  la,  E  nana  ou- 
kou,  ua  lawe  mai  nei  kela  i  ke 
kanaka  no  ka  poe  Hebera  io  ka- 
kou  nei,  e  hoomaewaewa  mai  ia 
kakou.  Hele  mai  la  oia  io'u  nei 
e  moe  me  au,  a  kahea  aku  la  au 
me  ka  leo  nui ; 

15  A  lohe  mai  la  kela  i  kuu  hoo- 
kiekie  ana  i  kuu  leo  iluna,  a  i  kuu 
hea  ana  aku,  haalele  iho  nei  oia  i 
ke  kapa  ona  ia'u,  holo  aku  la  a 
hiki  iwaho. 

16  Malama  iho  la  ua  wahine  la  i 
kona  kapa,  a  hoi  mai  la  kona 
haku  i  ka  hale. 

17  Olelo  aku  la  ua  wahine  la  ia 
ia  i  keia  mau  olelo,  i  aku  la,  O  ke 
kauwa  Hebera,  au  i  lawe  mai  ai  io 
kakou  nei,  ua  komo  mai  ia  io'u 
nei  e  hoomaewaewa  mai  ia'u. 

18  A  hookiekie  au  i  kuu  leo  ilu- 
na  a  kahea  aku  au,  alaila,  haalele 
iho  la  ia  i  ke  kapa  ona  ia'u,  a  holo 
aku  la  iwaho. 

19  A  lohe  ae  la  kona  haku  i  ka 
olelo  a  kana  wahine  i  olelo  mai  ai 
ia  ia,  i  ka  i  ana  mai,  E  like  me 
keia  mau  olelo  i  hana  mai  ai  kau 
kauwa  ia'u ;  nui  iho  la  ka  huhu 
ona. 

20  Lalau  mai  la  ka  haku  o  Iosepa 
ia  ia,  hahao  aku  la  ia  ia  iloko  o  ka 
halepaahao,  i  kahi  i  paa  ai  ka  poe 
paa  o  ke  alii,  a  paa  no  ia  malaila 
ma  ka  halepaahao. 

21  H  Me  Iosepa  no  o  Iehova,  alo 
ha  uui  mai  la  ia  ia,  a  haawi  mai  la 
ia  ia  i  ka  pono  imua  o  na  maka  o 
ka  mea  nana  i  malama  ka   hale- 
paahao. 

22  Waiho  ae  la  ka  mea  nana  i 
malama  ka  halepaahao  i  ka  poe 
paa  a  pau  oloko  o  ka  halepaahao  i 

ka  lima  o  Iosepa,  a  o  na  mea  a 
pau  i  kanaia  maiaila,  nana  no  ia  i 
hana. 

23  Aole  hoi  i  nana  aku  ka  luna  o 
ka  halepaahao  i  kekahi  mea  ma- 
lalo  iho  o  kona  lima,  no  ka  mea, 
aia  no  o  Iehova  me  ia,  a  hoopo- 
maikai  mai  la  o  Iehova  i  ka  hana 
a  pau  ana  i  hana'i. 

MOKUNA  XL. 

1  Ka  paa  ana  o  na  luna  a  Parao.  5  Ko  laua 
mau  moe,  a  me  ka  hoakakaia.  20  Hoo- 
koia  hoi. 

AMAHOPE  iho  o  keia  mau 
.  mea,  hewa  ka  mea  lawe  kia- 
ha,  a  me  ka  mea  kahuai  o  ke  alii 
o  Aigupita,  i  ko  laua  haku,  i  ke 
alii  o  Aigupita. 

2  Huhu  aku  la  Parao  i  kana  mau 
luna  elua,  i  ka  luna  lawe  kiaha,  a 
me  ka  luna  kahuai. 

3  A  hahao  aku  la  oia  ia  laua  ilo- 
ko  o  kahi  paa  o  ka  hale  o  ka  luna 
koa,  ma  ka  halepaahao  i  kahi  o 
Iosepa  i  paa  ai. 

4  Kauoha  aku  la  ka  luna  koa  ia 
Iosepa  no  laua,  nana  e  malama 
mai  laua,  a  nui  na  la  a  laua  i  paa 
ai. 

5  H  Moe  iho  la  laua  a  eiua  i  ka 
moe,  i  ka  po  hookahi  ko  laua  moe 
ana,  ma  ka  oiaio  ke  ano  o  ko  laua 
moe,  o  ka  mea  lawe  kiaha,  a  me 
ka  mea  kahuai  o  ke  alii  o  Aigu- 
pita,  o  na  mea  i  paa  ma  ka  hale- 
paahao. 

6  A  ao  ae  la,  hele  aku  la  o  Iosepa 
io  laua  la,  nana  aku  la  ia  laua,  aia 
hoi,  ua  kaumaha  iho  la  laua. 

7  Ninau  aku  la  ia  i  ua  mau  luna 
la  me  ia,  ana  i  malama'i  ma  kahi 
paa  o  ka  hale  o  kona  haku,  i  aku 
la,  No  ke  aha  la  i  inoiuo  ai  na  ma- 
ka  o  olua  i  keia  la? 

8  I  aku  la  laua  ia  ia,  Ua  moe 
maua  i  ka  moe,  aohe  mea  nana  e 
hai  mai  ke  ano  o  ia  mea.  I  aku  la 
o  Iosepa  ia  laua,  Aole  anei  na  ke 
Akua  ke  ano  oiaio  ?  e  hoike  mai 
olua  ia'u. 

9  Hai  aku  la  ka  luna  lawe  kiaha 
i  kana  moe  ia  Iosepa,  i  aku  la  ia 
ia,  O  kuu  moe,  aia  hoi,  he  kumu 
waina  imua  o'u. 

10  Ekolu  manamana  o  ke  kumu 
waina;  me  he  mea  opuu  mai  la  ia, 

a  mohala  mai  la  ka  pua;  a  hua 
mai  la  ka  hua  waina  pala. 

11  Ma  kuu  lima  ke  kiaha  o  Pa- 
rao,  a  lawe  ae  la  au  i  na  hua  wai- 
na,  kowi  iho  la  ia  lakou  iloko  o 
ke  kiaha  o  Parao,  a  haawi  aku  la 
au  i  ke  kiaha  i  ko  Parao  lima. 

12  Olelo  aku  la  o  Iosepa  ia  ia, 
Eia  ke  ano  oiaio  o  ia  mea :  o  na 
manamana  ekolu,  ekolu  ia  la. 

13  I  na  la  ekolu,  e  hookiekie  ae 
o  Parao  i  kou  poo  iluna,  a  e  hoi- 
hoi  aku  ia  oe  i  kou  wahi  mamua, 
alaila,  e  haawi  aku  oe  i  ke  kiaha  o 
Parao  iloko  o  kona  lima,  e  like  me 
kau  hana'na  mamua,  i  ka  wa  ia  oe 
ka  lawe  kiaha. 

14  A  pomaikai  oe,  ea,  e  hooma- 
nao  mai  oe  ia'u,  alaila,  ke  noi  aku 
nei  au,  e  hana  lokomaikai  mai  oe 
ia'u.  E  hai  aku  oe  ia'u  ia  Parao, 
e  laweia'ku  hoi  au  iwaho  o  keia 
hale. 

15  No  ka  mea,  ua  aihue  io  ia  mai 
au,  noloko  mai  o  ka  aina  o  ka  poe 
Hebera;  ia  nei  hoi,  aole  au  i  hana 
i  mea  i  hahaoia'i  e  lakou  iloko  o 
ka  lua. 

16  A  ike  mai  la  ka  luna  kahuai, 
ua  hoike  mai  kela  i  ke  ano  ma  ka 
maikai,  olelo  mai  la  oia  ia  Iosepa, 
He  moe  no  hoi  ka'u,  aia  hoi,  he 
mau  hinai  palaoa  keokeo  ekolu 
iluna  o  kuu  poo. 

17  A  iloko  o  ka  hinai  maluna 
iho,  o  na  mea  ai  a  pau  i  kahuia  na 
Parao.  Ai  mai  la  na  manu  ia  mau 
mea  noloko  mai  o  ka  hinai  malu- 
na  o  kuu  poo. 

18  Olelo  aku  la  losepa,  i  aku  la, 
Eia  ke  ano  o  ia  mea.  O  na  hinai 
ekolu,  ekolu  ia  la. 

19  I  na  la  ekolu,  e  hookiekie  aku 
o  Parao  i  kou  poo  mai  ou  aku,  a 
e  kaawe  aku  hoi  ia  oe  iluna  o  ka 
laau ;  a  e  ai  mai  na  manu  i  kou  io. 

20  if  A  i  ke  kolu  o  ka  la,  i  ka  la 
o  Parao  i  hanau  ai,  hana  iho  la  ia 
i  ka  ahaaina  na  na  kauwa  ana  a 
pau  :  hookiekie  ae  la  ia  i  ke  poo  o 
ka  luna  lawe  kiaha  a  me  ka  luna 
kahuai,  mawaena  o  na  kauwa  ana. 

21  Hoihoi  aku  la  ia  i  ka  luna  la- 
we  kiaha  i  kona  lawe  kiaha  aua ;  a 
haawi  aku  la  ia  i  ke  kiaha  i  ko 
Parao  lima. 


MOKUNA  XLI. 


22  Kau  aku  la  ia  i  ka  luna  kakuai 
iluna,  e  like  me  ka  Iosepa  hai  ana 
mai  ia  laua. 

23  Aole  hoi  i  hoomanao  mai  ka 
luna  lawe  kiaha  ia  Iosepa,  aka, 
hoopoina  iho  la  ia  ia. 

MOKUNA  XLI. 

1  Na  moe  a  Parao,  9  a  me  ke  kii  ana  ia  Iose- 
pa.  25  Kana  hoakaka  ana,  37  a  lilo  i  kiaa- 
iiia.  50  Hanauia  na  keiki  elua  nana.  53 
Ka  wi. 

MAHOPE  o  na  makahiki  elua, 
moe  iho  la  o  Parao,  aia  hoi, 
ku  iho  la  ia  ma  kapa  o  ka  muli- 
wai. 

2  Aia  hoi,  hoea  mai  la,  mai  loko 
mai  o  ka  muliwai,  ehiku  bipi  mai- 
kai,  kaha  ke  kino,  ai  iho  la  lakou 
ma  kahi  weuweu. 

3  Hoea  hou  mai  la,  mahope  mai 
olakou,  mai  loko  mai  o  ka  muli- 
Avai,  ehiku  bipi  inoino,  a  olala  ke 
kino,  a  ku  pu  mai  la  lakou  me 
kela  mau  bipi,  ma  kapa  o  ka  mu- 
liwai. 

4  Ai  iho  la  na  bipi  ehiku  inoino 
a  olala  ke  kino,  i  na  bipi  maikai  a 
kaha  ke  kino ;  a  hikilele  mai  o 
Parao. 

5  Hiamoe  hou  iho  la  ia,  a  loaa  ka 
moe,  aia  hoi,  hua  mai  la  na  opuu 
palaoa  ehiku  i  ke  kumU  hookahi, 
he  ohaha  a  he  maikai. 

6  Aia  hoi,  hua  hou  mai  la  mahope 
mai  o  lakou,  na  opuu  hou  ehiku, 
he  wiwi,  a  mae  i  ka  makani  mai  ka 
hikina  mai. 

7  Ai  iho  la  na  opuu  wiwi  ehiku  i 
na  opuu  ehiku  i  ohaha  a  nui.  A 
hikilele  mai  la  o  Parao,  aia  hoi,  he 
moe  nana. 

8  A  ao  ae  la  anoninoni  iho  la  ko- 
na  naau ;  hoouna  aku  la  ia  e  kii  i 
na  kilo  a  pau  o  Aigupita,  a  me  na 
kanaka  naauao  a  pau  o  ia  wahi ;  a 
hai  aku  la  o  Parao  ia  lakou  i  kana 
mau  moe ;  aohe  mea  nana  i  hoa- 
kaka  mai  i  ke  auo  o  ua  mau  moe 
nei  a  Parao. 

9  H  Alaila  olelo  aku  la  ka  luna 
lawe  kiaha  ia  Parao,  i  aku  la,  Ke 
hoomanao  nei  au  i  keia  la  i  kuu 
hewa. 

10  Mamua,  huhu  mai  o  Parao  i 
kana  mau  kauwa,  a  hahao  aku  la 
ia  maua  me  ka  luna  kahuai  iloko 


o  ka  halepaahao,  i  kahi  o  ka  luna 
koa. 

11  I  ka  po  kookahi  no,  moe  iho 
la  maua  i  ka  moe,  owau  a  me 
kela,  e  like  nie  ka  hoike  ana  mai  i 
ka  moe  ana  i  moe  ai. 

12  Ilaila  kekahi  kanaka  opiopio 
me  maua,  he  Hebera,  he  kauwa  ia 
na  ka  luna  koa ;  hai  aku  la  maua 
ia  ia,  a  hai  mai  la  kela  ia  maua  i 
ke  ano  o  ka  maua  mau  moe.  He 
oiaio  ke  ano  ana  i  hoike  mai  ai  ia 
maua. 

13  E  like  me  kana  i  hoike  mai 
ai,  oiaio  no  ia.  Hoihoiia  mai  au  i 
ko'u  wahi,  a  kaaweia  kela. 

14  H  Alaila  hoouna  aku  la  o  Pa- 
rao,  e  kii  ia  Iosepa :  hoolalelale  ae 
la  lakou  ia  ia,  mai  kahi  paa  mai ; 
kahi  ac  la  oia  i  ka  umiumi,  komo 
iho  la  ia  i  ke  kapa  hou,  a  hele  aku 
la  io  Parao  la. 

15  Olelo  mai  la  o  Parao  i  Iosepa, 
Ua  moe  au  i  ka  moe,  aohe  mea  na- 
na  e  hoakaka  mai  ke  ano,  ua  lohe 
au  nou,  aia  lohe  oe  i  ka  moe,  e  hi- 
ki  ia  oe  ke  hai  i  ke  ano. 

16  Olelo  aku  la  o  Iosepa  ia  Paiao, 
i  aku  la,  Aole  na'u  ia,  na  ke  Akua 
no  e  hai  lokomaikai  mai  ia  Parao. 

17  I  aku  la  o  Parao  ia  Iosepa,  Ma 
kuu  moe  ana,  ku  aku  la  au  ma 
kapa  o  ka  muliwai. 

18  Aia  hoi,  hoea  mai  la,  mai  loko 
mai  o  ka  muliwai,  ehiku  bipi  kaha 
a  maikai  ke  nana  aku,  a  ai  iho  la 
ma  kahi  weuweu. 

19  Aia  hoi,  hoea  hou  mai  la,  ma- 
hope  mai  o  lakou  na  bipi  ehiku  he 
wiwi,  a  inoino  loa  ke  nana  aku, 
olala  ke  kino,  aole  i  ikeia  ka  mea 
e  like  me  lakou  ma  ka  aina  a  pau 
o  Aigupita,  no  ka  ino. 

20  Ai  iho  la  na  bipi  wiwi  a  olala, 
i  na  bipi  kaha  ehiku  i  hoea  mua 
mai  ai. 

21  A  komo  iho  la  lakou  iloko  o 
ko  lakou  opu,  aole  hoi  i  ikeia  ko 
lakou  komo  ana  iloko  o  ka  opu, 
no  ka  mea,  ua  mau  no  ko  lakou 
iuo,  e  like  mamua.  A  hikilele  ae 
la  au. 

22  A  ike  aku  la  au  ma  kuu  moe, 
aia  hoi,  ehiku  opuu  palaoa  ma  ke 
kuinu  hookahi,  he  ohaha  a  he  mai- 
kai. 

55 


KINOHI. 


23  Aia  hoi,  kupu  hou  mai  la  ma- 
hope  mai  o  lakou,  ehiku  opuu  hou, 
he  mimino,  he  wiwi,  a  mae  i  ka 
makani  mai  ka  hikina  mai. 

24  Pau  ae  la  na  opuu  ohaha  mai- 
kai  ehiku  i  na  opuu  wiwi.  A  hai 
aku  la  au  i  ka  poe  akamai,  aohe 
mea  nana  i  hoakaka  mai. 

25  T[  Olelo  aku  la  o  Iosepa  ia  Pa- 
rao,  O  ka  moe  a  Parao,  hookahi 
no  ia;  ua  hoike  mai*ke  Akua  ia 
Parao  i  kana  mea  e  haua  mai  ana. 

26  0  ua  mau  bipi  maikai  la  ehi- 
ku,  ehiku  ia  makahiki;  a  o  ua 
mau  opuu  palaoa  maikai  la  ehiku, 
ehiku  ia  makahiki ;  hookahi  no  ia 
moe. 

27  A  o  ua  mau  bipi  wiwi  inoino 
la  ehiku,  i  ea  mai  ai  mahope  o  la- 
kou,  ehiku  ia  makahiki;  a  o  na 
opuu  palaoa  wiwi  a  mae  i  ka  ma- 
kani  no  ka  hikina  mai,  ehiku  ma- 
kahiki  ia  o  ke  kau  wi. 

28  Eia  no  ka'u  mea  i  hai  aku  ai 
ia  Parao  :  uahoike  mai  ke  Akua  ia 
Parao  i  kana  mea  e  hana  mai  a;.a. 

29  Aia  hoi,  e  hiki  mai  ana  na  ma- 
kahiki  ehiku,  he  mau  makahiki 
ai  nui  ma  ka  aina  a  pau  o  Aigu- 
pita. 

30  A  mahope  iho  o  lakou,  e  hiki 
mai  auanei  na  makahiki  ehiku  e 
wi  ai,  a  e  poinaia  auauei  ke  ola  a 
pau,  ma  ka  aiua  i  Aigupita,  e  oki 
loa  ka  aina  i  ka  wi. 

31  Aole  e  ikeia  ke  ola  ma  ka 
aina,  no  ka  \vi  e  hiki  ana  mahope, 
no  ka  mea,  e  kaumaha  loa  ia. 

32  Ua  papaluaia  ka  moe  a  Parao, 
no  ka  mea,  ua  paa  ia  manao  o  ke 
Akua,  a  ua  kokoke  e  hana  io  mai 
no  ke  Akua. 

33  No  keia  mea,  pono  e  imi  o 
Parao  i  kekahi  kanaka  naauao  a 
meke  akamai,  a  e  hoonoho  ia  ia 
maluna  o  ka  aina  o  Aigupita  a 
pau  loa. 

34  E  pono  ia  Parao  e  hoomakau- 
kau,  a  e  hoonoho  i  poe  luna  no  ka 
aina,  a  e  ohi  lakou  i  ka  hapalima 
o  ka  ai  ma  ka  aina  o  Aigupita,  ia 
mau  makahiki  momona  ehiku  : 

35  A  e  hoiliili  mai  lakou  i  ka  ai 
a  pau  o  na  makahiki  maikai  e  hiki 
mai  ana,  a  e  hoahu  mai  i  palaoa 
malalo  o  ka  lima  o  Paiao,  a  e  ma- 

lama  hoi  lakou  i  ka  ai  iloko  o  na 
kulanakauhale. 

36  He  ai  malama  ia  no  ka  aina,  no 
na  makahiki  wi  ehiku,  e  hiki  mai 
ana  ma  ka  aiua  o  Aigupita,  i  make 
ole  ai  ka  aina  i  ka  wi. 

37  H  Ua  maikai  ia  mea  i  ka  ma- 
ka  o  Parao,  a  i  ka  maka  o  kana 
mau  kauwa  a  pau. 

38  Olelo  ae  la  o  Parao  i  kana 
mau  kauwa,  E  loaa  anei  ia  ka- 
kou  kekahi  kanaka  e  like  me  ia 
nei,  ke  kanaka  iloko  ona  ka  Uha- 
ne  o  ke  Akua  ? 

39  A  olelo  aku  la  o  Parao  ia  Iose- 
pa,  No  ka  mea,  ua  hoike  mai  ke 
Akua  ia  mea  a  pau  ia  oe,  aohe  mea 
e  ae  e  like  me  oe,  ka  naauao  a  me 
ke  akamai. 

40  O  oe  no  maluna  o  ko'u  hale, 
a  ma  kau  olelo  e  hoolohe  ai  ko'u 
kanaka  a  pau,  aka,  o  ka  nohoalii 
wale  no  ka'u  maluua  ou. 

41  Olelo  aku  la  o  Parao  ia  Iosepa, 
E  nana  oe,  ua  hoonoho  au  ia  oe 
maluna  o  ka  aina  o  Aigupita  a 
pau. 

42  Unuhi  aku  la  Parao  i  ke  komo 
ona,  mai  kona  lima  aku,  a  hooko- 
mo  aku  la  i  ka  lima  o  Iosepa,  a 
kahiko  ae  la  oia  ia  ia  i  ka  lole  keo- 
keo  maikai,  a  hoolei  aku  la  i  ka 
lei  gula  ma  kona  a-i. 

43  Hooholoholo  iho  la  oia  ia  ia 
ma  ka  lua  o  ke  kaa  ona,  hea  mai 
la  lakou  imua  ona,  E  kukuli  iho. 
Hoonoho  aku  ia  oia  ia  ia  maluna 
o  ka  aina  a  pau  o  Aigupita. 

44  I  aku  la  o  Parao  ia  Iosepa, 
Owau  no  o  Parao.  A  i  ole  oe  e  ae 
aku,  aole  loa  e  hapai  kekahi  ka- 
naka  i  kona  lima,  a  me  kona  wa- 
wae,  ma  ka  aina  a  pau  o  Aigupita. 

45  Kapa  aku  la  o  Parao  i  ka  inoa 
o  Iosepa  o  Sapenapanea;  ahaawi 
aku  la  oia  ia  Asenata,  i  ke  kaika- 
mahine  a  Potipera  a  ke  kahuna  o 
Ona,  i  wahine  nana.  A  hele  aku  la 
o  losepa  a  puni  ka  aina  o  Aigu- 
pita. 

46  II  He  kanakoiu  ko  Iosepa  mau 
makahiki,  i  ka  wa  ana  i  ku  ai  imua 
o  Parao  o  ke  alii  o  Aigupita.  A 
hoi  aku  la  o  Iosepa  mai  ke  alo  aku 
o  Parao,  a  hele  aku  la  i  ka  aina  o 
Aigupita  a  pau. 


MOKUNA  XLIL 


47  A  i  na  makahiki  ai  ekiku,  hua 
mai  la  ka  hua  o  ka  honua  a  nui  loa. 

48  Hoiliili  mai  la  ia  i  ka  ai  a  pau 
o  na  makahiki  ehiku  ma  ka  aiua  o 
Aigupita,  a  waiho  iho  la  ia  i  ka  ai 
maloko  o  na  kulanakauhale,  o  ka 
ai  o  na  mahinaai  e  pili  ana  i  ua 
kulanakauhale  la ;  waiho  iho  la  ia 
maloko  olaila. 

49  Hoiliili  mai  la  o  Iosepa  i  ka 
palaoa  e  like  me  ke  one  o  ke  kai 
ka  nui  loa,  a  oki  iho  la  ka  helu  no 
ka  hiki  ole  ke  lielu  aku. 

50  A  hanau  iho  la  ka  Iosepa  mau 
keikikane  elua,  mamua  o  ka  hiki 
ana  o  na  makahiki  wi,  ua  Asenata, 
ke  kalkamahine  a  Potipera  a  ke 
kahuna  o  Ona  i  hanau  nana. 

51  Kapa  aku  la  o  Iosepa  i  ka  inoa 

0  ko  hiapo,  o  Mauase,  no  ka  mea, 
ua  haawi  mai  ke  Akua  ia'u  i  ka 
hoopoina  i  ko'u  luhi,  a  me  na  mea 
a  pau  o  ka  hale  o  ko'u  makuakane. 

52  A  o  ka  iuoa  o  ka  muli  mai, 
kapa  aku  la  ia,  o  Eperaima:  No 
ka  mea,  ua  hoopalahalaha  mai  ke 
Akua  ia'u,  ma  ka  aina  o  ko'u  po- 
pilikia. 

53  1  Pau  ae  la  na  makahiki  mo- 
mona  ehiku  i  hiki  mai  ai  ma  ka 
aina  o  Aigupita. 

54  Alaila,  hiki  mai  la  na  maka- 
hiki  wi  ehiku,  e  like  me  ka  Iosepa 
i  olelo  mai  ai.  He  wi  no  ma  na 
aina  a  pau,  aka,  he  ai  ma  na  aina  a 
pau  i  Aigupita. 

55  Oki  loa  iho  la  ka  aina  a  pau  i 
Aigupita,  i  ka  wi,  a  uwe  aku  la  na 
kanaka  ia  Parao  i  ka  ai.  Olelo  aku 
la  o  Parao  i  na  kanaka  a  pau  o  Ai- 
gupita,  O  hele  aku  io  Iosepa  la ;  a 
i  kana  olelo  ana  mai  ia  oukou, 
malaila  aku  oukou. 

56  A  ua  puni  i  ka  wi  na  aina  a 
pau ;  a  wehe  ae  la  o  Iosepa  i  na  na- 
lepapaa  a  pau,  a  kuai  aku  la  na  na 
kanaka  o  Aigupita;  a  ikaika  nui 
mai  laka  wi  ma  ka  aina  o  Aigupita. 

57  A  hele  mai  la  ko  na  aina  a 
pau  i  Aigupita  io  Iosepa  la  e 
kuai :  no  ka  mea,  ua  nui  loa  ka 
wi  ma  na  aina  a  pau. 

MOKUNA   XLII. 

1  Ka  hele  ana  o  ka  Iakoba  poe  keikikane  i 
Aigupitn.  6  l.oaa  ia  Iosepa.  17  l'aa  in  ia. 
21  Ko  lakou  mihi  ana,  20  a  hoi  i  Kanaana. 


AIKE  ae  la  o  Iakoha,  he  ai  ma 
Aigupita,  olelo  aku  la  o  Ia- 
koba  i  kana  poe  keikikane,  O  ke 
aha  ka  oukou  e  nana  aku  nei, 
kekahi  i  kekahi  ? 

2  Olelo  aku  la  ia,  Aia  hoi,  ua 
lohe  au,  he  ai  ma  Aigupita.  E 
iho  aku  oukon  ilaila,  e  kuai  i  ai 
ua  kakou,  i  ola  kakou,  aole  e 
make. 

3  H  Hele  aku  la  ka  poe  kaikuaa- 
na  o  Iosepa  he  umi  ilalo  i  Aigu- 
pita  e  kuai  i  ai. 

4  A  o  Beniamina,  ke  kaikaina  o 
Iosepa,  aole  o  Iakoha  i  hoouna 
aku  ia  ia  me  kona  poe  kaikuaana, 
no  ka  mea,  i  olelo  iho  la  ia,  O 
poino  kela. 

5  Hele  pu  ae  la  na  keiki  a  Ise- 
raela  iwaena  o  ka  poe  hele,  e 
kuai  i  ai,  no  ka  mea,  ua  wi  loa  ka 
aina  q  Kanaana. 

6  O  Iosepa  no  ke  kiaaina  olaila, 
a  nana  no  i  kuai  na  na  kanaka  a 
pau  o  ia  aina.  Hele  mai  la  ka 
poe  kaikuaana  o  Iosepa,  a  kulou 
iho  la  lakou  imua  ona,  me  na 
maka  i  ka  honua. 

7  A  nana  aku  la  o  Iosepa  i  kona 
poe  kaikuaana,  ike  ae  la  oia  ia 
lakou,  a  hoohuahualau  aku  oia  ia 
lakou,  olelo  koikoi  aku  la  oia  ia 
lakou,  i  aku  la  ia  lakou,  Nohea 
mai  oukou  ?  Olelo  mai  la  lakou, 
No  ka  aina  o  Kanaana  mai,  e 
kuai  i  ai. 

8  Ua  ike  no  o  losepa  i  kona  poe 
kaikuaana,  aole  nae  lakou  i  ike 
ia  ia. 

9  Hoomanao  iho  la  o  Iosepa  i  na 
moe  ana  i  moe  ai  no  lakou,  i  aku 
la  oia  ia  lakou,  He  poe  kiu  ou- 
kou ;  ua  hele  mai  oukou  e  nana  i 
ka  hemahema  o  ka  aina. 

10  Olelo  mai  la  lakou  ia  ia,  Aole 
ia,  e  kuu  haku.  I  hele  mai  kau 
poe  kauwa  e  kuai  i  ai. 

11  He  poe  keiki  makou  a  pau  na 
ke  kanaka  hookahi ;  he  poe  kana- 
ka  pono,  aole  he  poe  kiu  makou 
o  kau  poe  kauwa. 

12  Olelo  aku  la  ia  ia  lakou,  Aole, 
ua  hele  mai  nei  oukou  e  nana  i 
ka  hemahema  o  ka  aina. 

13  Olelo  mai  la  lakou,  O  kau  poe 
kauwa,  he  umi  makou  a  me  ku- 

mamalua  o  ko  makou  hanauna, 
na  keiki  a  ke  kanaka  hookahi  i 
ka  aina  o  Kanaana,  aia  hoi  ka 
muli  loa  i  keia  la  me  ka  makua- 
kane  o  makou,  a  o  kekahi  hoi, 
aole  ia. 

14  Olelo  aku  la  o  Iosepa  ia  la- 
kou,  Oia  hoi  ka'u  i  olelo  aku  nei 
ia  oukou,  he  poe  kiu  oukou. 

15  I  keia  mea  e  ikea  ai  oukou, 
ma  ke  ola  o  Parao,  aole  oukou  e 
hoi  aku,  ke  hiki  ole  mai  ko  ou- 
kou  kaikaina. 

16  E  hoouna  ae  i  kekahi  o  ou- 
kou  e  kii  i  ko  oukou  kaikaina,  a 
e  paa  oukou,  i  ikea  ka  oukou 
olelo  a  me  ka  pono  io  o  oukou, 
aka,  i  ole,  ma  ke  ola  o  Parao,  he 
poe  kiu  io  no  oukou. 

17  A  hoakoakoa  mai  la  oia  ia  la- 
kou  a  pau  iloko  o  kahi  paa,  a 
ekolu  la. 

18  A  i  ka  po  akolu,  olelo  aku  la 
o  Iosepa  ia  lakou,  E  hana  oukou 
i  keia,  i  ola  oukou;  ua  makau 
wau  i  ke  Akua. 

19  Ina  he  poe  kanaka  pono  ou- 
kou,  e  paaia  kekaki  o  oukou  i  ka 
halepaakao :  e  hoi  aku  oukou  e 
halihali  i  ai  na  ka  wi  o  ko  oukou 
mau  hale : 

20  A  e  lawe  mai  i  ko  oukou  kai- 
kaina  io'u  nei,  pela  e  oiaio  ai  ka 
oukou  olelo,  alaila,  aole  oukou  e 
make.     Hana  mai  la  lakou  pela. 

21  1f  Olelo  ae  la  lakou  kekahi  i 
kekahi,  Ua  hewa  io  kakou  i  ko 
kakou  kaikaina,  no  ka  mea,  ua 
ike  kakou  i  ka  ehaeha  o  kona 
naau,  i  ka  manawa  ana  i  noi  mai 
ai  ia  kakou,  aole  kakou  i  hoolohe 
aku ;  no  ia  mea,  ua  hiki  mai  keia 
popilikia  io  kakou  nei. 

22  A  olelo  aku  la  o  Reubena  ia 
lakou,  i  aku  la,  Aole  anei  au  i 
olelo  aku  ia  oukou,  i  ka  i  ana 
aku,  Mai  hana  hewa  aku  i  ke  kei- 
ki?  Aole  oukou  i  hoolohe  mai. 
Aia  hoi,  no  ia  mea,  ua  imiia  mai 
ko  ia  la  koko. 

23  Aole  i  ike  lakou  ua  lohe  pono 
o  Iosepa  ia  lakou,  no  ka  mea,  ua 
olelo  aku  oia  ia  lakou,  ma  ke 
kanaka  hoohalike  olelo. 

24  Haliu  aku  la  ia,  mai  o  lakou 
la,  a  uwe  iho  la;  haliu  hou  mai 

la  oia  ia  lakou,  kamailio  pu  me 
lakou,  a  lawe  mai  la  oia  ia  Si- 
meona,  mai  o  lakou  mai  la,  a  hana 
paa  iho  la  ia  ia  mamua  o  ko  lakou 
mau  maka. 

25  H  Alaila,  kauoha  aku  la  o  Io- 
sepa,  e  uhao  i  ka  ai  i  na  eke  a 
lakou  a  piha,  a  e  hoihoi  i  ka  moni 
a  lakou  iloko  o  ka  lakou  mau  eke, 
a  e  haawi  aku  i  o  na  lakou  no  ke 
alanui.  Pela  oia  i  hana  aku  ai  ia 
lakou. 

20  Hooili  ae  la  lakou  i  ka  ai  ilu- 
na  iho  o  ko  lakou  mau  hoki,  a 
hele  aku  la. 

27  A  i  ka  wehe  ana  o  kekahi  i 
kana  eke,  e  haawi  aku  i  ai  na  ko- 
na  hoki,  ma  kahi  oioina,  ike  ae  la 
ia  i  kana  moni,  no  ka  mea,  aia  hoi 
ia  ma  ka  waha  o  kana  eke. 

28  A  olelo  aku  la  ia  i  kona  poe 
hoahanau,  E,  ua  hoihoiia  mai  ka'u 
moni ;  eia  hoi  ia  iloko  o  ka'u  eke. 
Hikilele  iho  la  ko  lakou  naau, 
haalulu  iho  la  lakou,  i  aku  la  ke- 
kahi  i  kekahi,  Heaha  keia  mea  a 
ke  Akua  i  hana  mai  ai  ia  kakou? 

29  T[  A  hiki  lakou  io  Iakoha  la,  i 
ko  lakou  makuakane  i  ka  aina  o 
Kanaana,  hai  aku  la  lakou  ia  ia  i 
na  mea  a  pau  i  loaa'i  ia  lakou ;  i 
aku  la, 

30  O  ke  kanaka,  ka  haku  o  ka  ai- 
na  i  olelo  koikoi  mai  ai  ia  makou ; 
ua  kuhi  mai  kela  ia  makou,  he 
poe  kiu  no  ka  aina. 

31  A  olelo  aku  la  makou  ia  ia, 
He  poe  pono  makou;  aohe  ma- 
kou  he  kiu. 

32  He  poe  hanauna  makou,  he 
umi  a  me  kumamalua,  na  keiki  a 
ko  makou  makuakane;  aole  ke- 
kahi,  a  o  ka  muli  loa,  aia  no  ia  i 
keia  la  me  ko  makou  makuakane, 
i  ka  aina  o  Kanaana. 

33  A  o  ke  kanaka,  ka  haku  o  ka 
aina,  olelo  mai  la  ia  makou,  I  keia 
mea  e  ikeia'i  he  poe  kanaka  pouo 
oukou,  E  waiho  mai  oukou  i  ke- 
kahi  hoahanau  o  oukou  me  au,  a 
e  lawe  i  ai  na  ka  wi  o  ko  oukou 
mau  hale,  a  e  hoi  aku : 

34  A  e  lawe  mai  oukou  i  ko  ou- 
kou  kaikaina  io'u  nei ;  alaila,  ike 
au  ia  oukou,  aohe  kiu,  he  poe  ka- 
naka  maikai  no  oukou;  a  e  kuu 

aku  au  ia  oukou  i  ko  oukou  hoa- 
hanau,  a  e  kuai  oukou  iloko  o 
keia  aiua. 

35  H  A  i  ka  ninini  ana  aku  a  la- 
kou  i  ka  lakou  mau  eke,  aia  hoi, 
iloko  o  na  eke  a  lakou,  ka  lakou 
mau  laulau  moni  a  pau.  A  ike  ae 
la  lakou  a  me  ko  lakou  makua- 
kane  i  na  laulau  moni,  makau  nui 
iho  la  lakou. 

36  A  olelo  mai  la  o  Iakoha  ko  la- 
kou  makuakane  ia  lakou,  Ua  hoo- 
nele  mai  oukou  ia'u  i  ka'u  mau 
keiki.  O  Iosepa,  aole  ia,  a  o  Si- 
meona,  aole  ia,  a  e  lawe  aku  ana 
oukou  ia  Beniamina.  Ke  pale 
mai  nei  keia  mau  mea  a  pau  ia'u. 

37  Olelo  aku  la  o  Reubena  i  ko- 
na  makuakane,  i  aku  la,  E  pepehi 
mai  oe  i  ka'u  mau  keiki  elua,  ke 
hoihoi  ole  mai  au  ia  ia  nei  iou  la ; 
e  haawi  mai  oe  ia  ia  nei  i  kuu 
lima,  na'u  ia  e  hoihoi  hou  mai  iou 
la. 

38  Olelo  mai  la  ia,  Aole  e  iho 
aku  ka'u  keiki  me  oukou  ilaila, 
no  ka  mea,  ua  make  kona  kai- 
kuaana,  oia  nei  wale  no  koe :  ina 
poino  keia,  ma  ke  alanui  a  oukou 
e  hele  ai,  alaila,  lawe  iho  oukou  i 
ko'u  oho  hina  i  ka  lua  me  ke  ka- 
niuhu. 

MOKUNA  XLIII. 

1  Hele  hou  na  keiki  a  Iakoha  i  Aigupita  a 
me  Beniamina  pu.  15  Hookipaia  e  Iosepa. 
31  Kana  ahaalna  na  lakou. 

AOKI  loa  iho  la  ka  aina  i  ka 
wi. 

2  A  pau  i  ka  aiia  e  lakou  ka  ai 
a  lakou  i  lawe  mai  ai,  mai  Aigu- 
pita  mai,  olelo  mai  la  ko  lakou 
makuakane  ia  lakou,  O  hele  hou 
oukou,  e  kuai  i  wahi  ai  iki  na  ka- 
kou. 

3  A  olelo  aku  la  o  Iuda  ia  ia,  i 
aku  la,  Ua  olelo  ikaika  mai  ua  ka- 
naka  la  ia  makou,  ua  i  mai,  Aole 
oukou  e  ike  i  kuu  maka,  ke  hele 
ole  mai  ko  oukou  kaikaina  me  ou- 
kou. 

4  A  i  hoouna  oe  i  ko  makou 
kaikaina  me  makou,  alaila,  hele 
aku  makou  ilalo,  e  kuai  i  ai  nau. 

5  Aka,  i  hoouna  ole  oe  ia  ia,  aole 
makou  e  hele  aku  ilalo,  no  ka 
mea,  ua  olelo  mai  ua  kanaka  la  ia 


makou,  Aole  oukou  e  ike  i  kuu 
maka,  ke  hele  ole  mai  ko  oukou 
kaikaina  me  oukou. 

6  Olelo  mai  la  o  Iseraela,  No  ke 
aha  la  oukou  i  hana  ino  mai  ai 
ia'u,  i  ka  hai  aku  i  ua  kanaka  la  i 
ko  oukou  kaikaina  ? 

7  Olelo  aku  la  lakou,  I  ninau 
ikaika  mai  no  ua  kanaka  la  ia  ma- 
kou,  i  ko  makou  hoahanau,  i  mai 
la,  Ke  ola  la  no  anei  ko  oukou 
makuakane  ?  He  kaikaina  e  anei, 
ko  oukou  ?  A  hai  aku  la  makou 
ia  ia  ma  ke  auo  o  keia  mau  olelo. 
Ua  ike  pono  anei  makou,  e  i  mai 
ana  ia,  E  lawe  mai  ilalo  nei  i  ko 
oukou  kaikaina  ? 

8  Olelo  aku  la  o  Iuda  ia  Iseraela 
i  kona  makuakane,  E  kuu  mai  oe 
i  ke  keiki  me  au,  alaila  ku  ae 
makou  e  hele  aku ;  i  ola  kakou ; 
aole  e  make  o  makou,  a  o  oe,  a 
me  ka  kakou  poe  kamalii. 

9  Owau  no  ka  panai  nona ;  ma 
ko'u  lima,  e  imi  mai  oe  ia  ia;  i 
hoihoi  ole  mai  au  ia  ia  iou  la,  a 
e  hoonoho  ia  ia  mamua  ou,  no'u 
mau  loa  aku  no  ka  hewa. 

10  Ina  aole  makou  i  hookaulua, 
ina  ua  hoi  hou  mai  makou,  mai 
ka  lua  o  ka  hele  ana. 

11  Olelo  aku  la  ko  lakou  makua- 
kane  o  Iseraela  ia  lakou,  Ina  pela 
mai,  e  hana  i  keia  ;  e  ahu  i  ko  ka 
aina  hua  maikai  iloko  o  ka  oukou 
mau  eke,  a  e  lawe  aku  ilalo  i  ma- 
kana  na  ua  kanaka  la ;  i  wahi  ba- 
ma  iki,  a  i  wahi  meli  iki,  a  i  mea 
ala  kahi,  a  me  ka  mura,  a  i  hua 
pisetakia,  a  i  alemona. 

12  A  e  papalua  i  na  kala  ma  ko 
oukou  lima;  a  o  ke  kala  i  hoi- 
hoha  mai,  maloko  o  ka  waha  o 
ka  oukou  mau  eke,  e  halihali  hou 
aku  oukou  ia  mea,  i  ko  oukou 
mau  lima ;  malia  paha,  aole  i 
ikeia. 

13  E  lawe  aku  hoi  oukou  i  ko 
oukou  kaikaina,  a  e  ku  nui  iluna, 
e  hele  hou  aku  i  ua  kanaka  la. 

14  A  na  ke  Akua  mana  loa  e 
haawi  mai  ke  aloha  no  oukou 
mamua  o  ua  kahaka  la,  i  kuu 
mai  ia  i  kela  hoahanau  o  oukou, 
a  ia  Beniamina  hoi.  A  i  nele  au 
i  kuu  mau  keiki,  ua  nele  au. 

15  H  Lawe  ae  la  na  kanaka  i  ua 
makana  la,  a  lawe  papalua  no 
hoi  lakou  i  ke  kala  ma  ko  lakou 
lima,  a  ia  Beniamina  hoi;  ku  ae 
la  lakou,  a  hele  aku  la  ilalo  i 
Aigupita,  a  ku  aku  la  imua  o 
Iosepa. 

16  A  ike  mai  la  o  Iosepa  ia  Be- 
niamina  me  lakou,  olelo  ae  la  ia 
i  ka  luna  o  kona  hale,  E  alakai  oe 
i  keia  poe  kanaka  i  ka  hale,  e 
kalua  i  holoholona,  a  e  hooma- 
kaukau  hoi ;  no  ka  mea,  e  ai  pu 
keia  poe  kanaka  me  au  i  ke 
awakea. 

17  Hana  mai  la  ke  kanaka  e  like 
me  ka  Iosepa  olelo  ana  ae ;  a  ala- 
kai  aku  la  ia  i  ua  poe  kanaka  la, 
iloko  o  ka  hale  o  Iosepa. 

18  Makau  iho  la  ua  poe  kanaka 
la,  no  ka  mea,  ua  alakaiia'ku  la 
lakou  iloko  o  ka  hale  o  Iosepa,  a 
olelo  ae  la  lakou,  No  ka  moni  i 
hoihoiia'i  iloko  o  ka  kakou  mau 
eke  i  ka  manawa  mamua,  nolaila 
kakou  i  alakaiia  mai  ai  iloko  nei, 
i  hoolawehala  mai  oia  ia  kakou  a 
lele  mai  iluna  o  kakou,  a  e  hana 
paa  hoi  ia  kakou,  i  poe  kauwa,  a 
me  ko  kakou  mau  hoki. 

19  Hookokoke  aku  la  lakou  i  ka 
luna  o  ko  Iosepa  hale,  a  kamailio 
pu  lakou  me  ia  ma  ka  puka  o  ka 
nale ; 

20  I  aku  la  lakou,  E  kuu  haku  e, 
i  ko  makou  hele  ana  mai  mamua, 
ua  hele  mai  makou  e  kuai  i  ai. 

21  A  hiki  aku  la  makou  i  kahi 
oioina,  wehe  ae  la  makou  i  ka 
makou  mau  eke,  aia  hoi  ka  moni 
a  pau  a  makou  iloko  o  ka  waha 
o  na  eke  a  makou.  A  ua  halihali 
hou  mai  makou  ia  mea  ma  ko 
makou  mau  lima. 

22  A  ua  halihali  mai  no  hoi  ma- 
kou  ilalo  nei  i  na  moni  e  ae  ma 
ko  makou  mau  lima  e  kuai  i  ai ; 
aole  ike  makou  i  ka  mea  nana  i 
waiho  ka  moni  a  makou  iloko  o 
ka  makou  mau  eke. 

23  Olelo  mai  la  kela,  Aloha  ou- 
kou,  mai  makau;  na  ko  oukou 
Akua,  ke  Akua  o  ko  oukou  ma- 
kuakane,  nana  i  haawi  ka  waiwai 
na  oukou  iloko  o  ka  oukou  mau 
eke :  ua  hiki  mai  ka  oukou  moni 

ia'u.    Alakai  mai  la  oia  ia  Simeo- 
na  io  lakou  la. 

24  Alakai  ae  la  ua  kanaka  la  i 
ka  poe  kanaka  iloko  o  ko  Iosepa 
hale,  a  haawi  mai  la  ia  lakou  i  ka 
wai,  holoi  iho  la  lakou  i  ko  lakou 
mau  wawae,  a  haawi  mai  la  hoi 
ia  i  ai  na  na  hoki  o  lakou. 

25  Hoomakaukau  iho  la  lakou  i 
ka  makana  i  ka  hele  ana  mai  o 
Iosepa  i  ke  awakea ;  no  ka  mea, 
ua  lohe  lakou,  e  ai  ana  lakou  i  ka 
ai  ilaila. 

26  1  A  hoi  mai  la  o  Iosepa  i 
kona  hale,  halihali  mai  la  lakou 
iloko  o  ka  hale  i  ka  makana 
nana,  na  ko  lakou  lima  i  paa  ai, 
a  kulou  iho  la  lakou  imua  ona 
ilalo  i  ka  honua. 

27  Ninau  mai  la  ia  ia  lakou  i  ko 
lakou  noho  ana,  i  aku  la,  Pehea 
ko  oukou  makuakane,  o  ka  ele- 
makule  a  oukou  i  olelo  mai  ai? 
Ke  ola  la  no  ia,  ea  ? 

28  Olelo  aku  la  lakou,  E  noho 
pomaikai  ana  no  kau  kauwa,  ka 
makuakane  o  makou,  ke  ola  la  no 
ia.  A  kulou  iho  la  lakou  a  moe 
ilalo. 

29  Alawa  ae  la  kona  maka  iluna, 
ike  mai  la  i  kona  kaikaina  ia  Be- 
niamina,  ke  keiki  a  kona  makuwa- 
hine  poHoi,  a  i  mai  la  ia,  O  ko  ou- 
kou  kaikaina  anei  keia,  a  oukou  i 
olelo  mai  ai  ia'u?  A  olelo  ae  la 
hoi  ia,  E  aloha  mai  ke  Akua  ia  oe, 
e  kuu  keiki. 

30  Wikiwiki  ae  la  o  Iosepa;  no 
ka  mea,  ua  mokumokuahua  kona 
manawa  i  kona  kaikaina,  imi  ae  la 
ia  i  kahi  e  uwe  ai;  komo  ae  la  ia 
i  kona  keena  maluna,  a  uwe  iho  la 
ilaila. 

31  Holoi  ae  la  ia  i  kona  maka, 
hele  aku  la  iwaho,  a  uumi  iho  la  ia 
i  kona  aloha,  a  olelo  aku  la,  E  ho 
mai  i  ka  ai. 

32  Kau  mai  la  lakou  nana  ma  ke 
kaawale,  a  na  lakou  ma  ke  kaawa- 
le,  a  na  ko  Aigupita  i  ai  pu  me  ia 
ma  ke  kaawale ;  no  ka  mea,  aole 
e  hiki  i  ko  Aigupita,  ke  ai  pu  me 
na  Hebera,  he  mea  haumia  ia  i  ko 
Aigupita. 

33  Noho  iho  la  lakou  imua  ona,  o 
ka  hiapo  e  like  me  kona  hanau 

mua  ana,  a  o  ka  muli  loa  e  like  me 
kona  hanau  muli  ana  mai.  Kaha- 
ka  iko  la  ko  lakou  naau  kekaki  i 
kekaki. 

34  Lalau  ae  la  ia  i  ka  ai  a  kaawi 
aku  la  ialakou,  mai  kona  alo  aku, 
ua  palimaia  ka  Beniamina  i  ka  la- 
kou.     Inu  pu  lakou  a  olioli  me  ia. 

MOKUNA  XLIV. 

1  KaIosepa  kaohi  ana  i   kona  mau  hoaha- 
nau.    18  Ka  Iuda  noi  ana  ia  ia. 

AKAUOHA  aku  la  ia  i  ka  luna 
o  kona  kale,  i  aku  la,  E  uhao 
i  ka  ai  iloko  o  na  eke  a  ua  mau 
kanaka  la  a  pika,  a  e  waiko  i  ka 
moni  a  lakou  a  pau  maloko  o  ka 
waka  o  ka  lakou  mau  eke. 

2  A  e  uhao  hoi  i  kuu  kiaka,  i  ke 
kiaka  kala  maloko  o  ka  waka  o  ka 
eke  a  ka  mea  opiopio  loa,  a  me 
kana  moni  no  ka  ai.  Hana  mai  la 
kela  ma  ka  olelo  a  Iosepa  i  olelo 
aku  ai. 

3  A  ao  ae  la,  ua  koikoiia'ku  la  ua 
poe  kanaka  la,  a  me  ko  lakou  mau 
hoki. 

4  A  puka  aku  la  lakou  mawako  o 
ke  kulanakaukale,  aole  i  hiki  i  ka- 
ki  loihi,  alaila  olelo  aku  la  o  Iose- 
pa  i  kana  luna,  E  ku  oe,  e  alualu 
aku  i  ua  poe  kanaka  la,  a  loaa  la- 
kou  ia  oe,  e  i  aku  ia  lakou,  No  ke 
aha  oukou  i  koihoi  mai  ai  i  ka  ke- 
wa  no  ka  pono  ? 

5  Aole  anei  keia  o  ka  mea  a  ka'u 
kaku  i  inu  ai  iloko  ?  a  i  kilo  ai 
koi?  Ua  kewa  oukou  i  ka  kana 
ana  pela. 

6  Tf  A  kiki  aku  la  ia  io  lakou  la, 
olelo  aku  la  ia  ia  lakou  i  keia  mau 
olelo. 

7  Ninau  mai  la  lakou  ia  ia,  No  ke 
aka  la  i  olelo  mai  ai  kuu  haku  i 
keia  olelo  ?  Aole  loa  e  kiki  i  kou 
poe  kauwa  ke  kaua  e  like  me  ia. 

8  Eia  koi,  o  ka  moni  a  makou  i 
loaa'i  iloko  o  ka  waka  o  ka  makou 
mau  eke,  ua  kalihali  kou  mai  ma- 
kou  ia  nei  ia  oe  mai  loko  mai  o  ka 
aina  o  Kanaana,  Pehea  hoi  makou 
i  aihue  ai  i  ke  kala,  a  i  ke  gula, 
noloko  mai  o  ka  hale  o  kou  kaku  ? 

9  A  i  ikeia  ia  mea  i  kekahi  o  kou 
poe  kauwa,  e  make  ia,  a  e  lilo  ma- 
kou  i  poe  kauwa  na  kou  haku. 


10  Olelo  aku  la  ia,  Ae,  e  like  me 
ka  oukou  olelo,  pela  no  ia:  o  ka 
mea  ua  loaa  me  ke  kiaka,  e  lilo  ia 
i  kauwa  na'u,  ae  hala  ole  oukou. 

11  Kuu  koke  iko  la  lakou  a  pau  i 
ka  lakou  mau  eke  ilalo  i  ka  ho- 
nua,  a  wehe  ae  la  lakou  i  ka  lakou 
mau  eke. 

12  A  imi  iho  la  kela,  a  hoomaka 
iho  la  ma  ka  hiapo,  a  oki  ae  ia  ma 
ka  muli  loa,  a  loaa  mai  la  ke  kkika 
ma  ka  eke  a  Beniamina. 

13  Alaila  haehae  iho  la  lakou  i 
ko  lakou  mau  kapa,  a  kau  aku  la 
kela  kanaka  keia  kanaka  i  ka  uka- 
na  ma  kana  hoki,  a  hoi  aku  la  i  ke 
kulauakauhale. 

14  1f  A  hele  aku  la  o  Iuda  a  me 
kona  poe  hoahanau  i  ka  hale  o 
Iosepa,  aia  no  ia;  a  moe  iho  la 
lakou  imua  ona  ilalo  i  ka  honua. 

15  Ninau  aku  la  o  Iosepa  ia  lakou, 
Heaka  keia  mea  a  oukou  i  hana 
mai  nei  ?  Aole  anei  oukou  i  ike, 
e  hiki  i  ke  kanaka  me  a'u  nei  e 
kilokilo  aku  ? 

16  Olelo  aku  la  o  Iuda,  Pehea  la 
makou  e  pane  aku  ai  ia  oe,  e  kuu 
kaku?  Heaka  ka  makou  e  olelo 
aku  ai  ?  Pehea  makou  e  hoapono 
ai  ia  makou  iho?  Ua  loaa  i  ke 
Akua  ka  hewa  o  kau  poe  kauwa ; 
eia  hoi,  he  poe  kauwa  makou  na 
ko'u  haku,  o  makou,  ame  ka  mea 
i  loaa  ke  kiaha  ma  kona  lima. 

17  Olelo  mai  la  o  Iosepa,  Aole 
loa  e  hiki  ia'u  ke  hana  pela ;  aka, 
o  ke  kanaka,  i  loaa'i  ke  kiaha  i 
kona  lima,  e  lilo  ia  i  kauwa  na'u : 
a  o  oukou,  e  koi  aku  me  ka  malu- 
hia  i  ko  oukou  makuakane. 

18  1T  Alaila  neenee  aku  la  o  Iuda 
io  na  la,  i  aku  la,  Auwe,  e  kuu  ha- 
ku  e !  Ina  e  ae  mai  kuu  haku  i 
kana  kauwa  nei,  ke  kai  aku  i  ke- 
kahi  olelo  ma  kona  pepeiao,  aole 
koi  e  wela  mai  kou  huhu  i  kau 
kauwa,  no  ka  mea,  ua  like  oe  me 
Parao. 

19  Ninau  mai  la  kuu  haku  i  kau 
poe  kauwa  nei,  i  mai  la,  He  ma- 
kuakane  anei  ko  oukou,  a  he  kai- 
kaina  anei  ? 

20  A  olelo  aku  la  makou  i  kuu 
haku,  He  makuakane  no  ko  ma- 
kou,  he  kanaka  kahiko,  a  me  kahi 

keiki  o  kona  wa  elemakule,  ke 
mea  uuku ;  a  o  kona  kaikuaana, 
ua  make  ia,  oia  wale  no  ka  i  koe  a 
kona  makuwahine,  a  ua  aloha  ko- 
na  makuakane  ia  ia. 

21  A  olelo  mai  la  oe  i  kau  poe 
kauwa,  E  lawe  mai  ia  ia  ilalo  io'u 
nei,  i  ike  aku  kuu  maka  ia  ia. 

22  Alaila  olelo  aku  la  makou  ia 
oe  i  kuu  haku,  Aole  e  hiki  i  ke 
keiki  ke  haalele  i  kona  makuaka- 
ne;  no  ka  mea,  ina  e  haalele  ke 
keiki  i  kona  makuakane,  e  make 
no  ia. 

23  A  olelo  mai  la  oe  i  kau  poe 
kauwa,  A  i  hele  ole  mai  ko  oukou 
kaikaina  me  oukou,  aole  oukou  e 
ike  hou  mai  i  kuu  maka. 

24  A  hiki  aku  la  makou  i  kau 
kauwa  i  ko'u  makuakane,  hai  aku 
la  makou  ia  ia  i  ka  olelo  a  kuu 
haku. 

25  A  olelo  mai  la  ko  makou  ma- 
kuakane,  O  hele  hou  oukou  e  kuai 
i  wahi  ai  iki  na  kakou. 

26  Olelo  aku  makou,  Aole  loa 
makou  e  hiki  ke  hele  ilalo ;  aka,  i 
hele  pu  ko  makou  kaikaina  me 
makou,  alaila  e  hele  aku  makou 
ilalo,  no  ka  mea,  aole  e  hiki  ia  ma- 
kou  ke  ike  aku  i  ka  maka  o  ua  ka- 
naka  la,  ke  hele  pu  ole  ko  makou 
kaikaina  me  makou. 

27  Alaila  olelo  mai  la  kau  kauwa 
o  ko'u  makuakane  ia  makou,  Ua 
ike  oukou,  ua  lianau  mai  la  ka'u 
wahine  i  na  keiki  elua  na'u. 

28  A  hele  aku  la  kekahi  mai  o'u 
aku  nei,  a  i  aku  la  au,  He  oiaio  no 
ua  weluwelu  ia ;  aole  hoi  au  i  ike 
hou  aku  ia  ia. 

29  A  i  lawe  aku  oukou  ia  ia  nei, 
mai  o'u  aku  nei,  a  loohia  ia  i  ka 
poino,  alaila,  e  lawe  aku  oukou  i 
ko'u  oho  hina  ilalo  i  ka  lua  me  ke 
kaniuhu. 

30  No  keia  mea  hoi,  ke  hiki  aku 
au  i  kau  kauwa  i  ko'u  makuaka- 
ne,  aole  ke  keiki  me  makou,  ua 
pai  pu  ia  kona  ola  me  ke  ola  o  ke 
keiki ; 

31  A  ike  mai  ia,  aole  ke  keiki  me 
makou,  alaila,  e  make  ia ;  a  e  lawe 
iho  o  kau  poe  kauwa  i  ke  oho  hina 
o  kau  kauwa  o  ko  makou  makua- 
kane  ilalo  i  ka  lua  me  ke  kaniuhu. 

32  No  ka  mea,  ua  hoohiki  au  ia'u 
iho  no  ke  keiki  i  ko'u  makuaka- 
ne,  ua  i  aku  au,  A  i  hoihoi  ole  mai 
au  ia  ia  iou  la,  no'u  mau  loa  aku 
no  ka  hewa  imua  o  ko'u  makua- 
kane. 

33  No  keia  mea  hoi,  e  ae  mai  oe 
ia'u  i  noho  au,  kau  kauwa  i  panai 
no  ke  keiki,  i  kauwa  na  kuu  ha- 
ku ;  e  hoi  aku  hoi  ke  keiki  me  ko- 
na  poe  kaikuaana. 

34  No  ka  mea,  pehea  la  au  e  hoi 
aku  ai  i  kuu  makuakane,  aole  ke 
keiki  me  au  ?  o  ike  auanei  au  i  ka 
mea  ino  e  hiki  mai  ana  maluna  o 
kuu  makuakane. 

MOKUNA  XLV. 

1  Ka  hoike  ana  o  Iosepa  ia  ia  iho  i  kona  poe 
hoahanau.  9  Ke  kii  ana  i  kona  makuaka- 
ne.    25  Ka  hai  ana  ia  Iakoha. 

ALAILA  aole  e  hiki  ia  Iosepa 
.  ke  uumi  iho  i  ke  aloha  iloko 
ona  imua  o  lakou  a  pau,  o  ka  poe 
i  ku  pu  mai  la  me  ia:  a  hea  aku 
la  ia,  E  hele  aku  na  kanaka  a  pau 
iwaho,  mai  o'u  aku  nei.  Aole  i 
noho  mai  kekahi  kanaka  ine  ia,  i 
ka  manawa  a  Iosepa  i  hoike  ai  ia 
ia  iho  i  kona  poe  hoahanau. 

2  Hooho  ae  la  ia  i  kona  leo  me 
ka  uwe  nui  ana:  a  lohe  ae  la  na 
kanaka  o  Aigupita  a  lohe  pu  no 
ko  ka  hale  o  Parao. 

3  Olelo  aku  la  o  Iosepa  i  kona 
poe  hoahanau,  Owau  no  o  Iosepa ; 
ke  ola  la  no  anei  ko'u  makuaka- 
ne?  Aole  i  hiki  ke  ekemu  iki 
mai  kona  poe  hoahanau  ia  ia :  no 
ka  mea,  makau  nui  iho  lakou 
imua  ona. 

4  A  olelo  aku  la  o  Iosepa  i  kona 
poe  hoahanau,  E  neenee  mai  ou- 
kou  io'u  nei.  A  neenee  mai  la 
lakou.  Olelo  aku  la  ia,  Owau  no 
o  Iosepa,  ko  oukou  kaikaina  a 
oukou  i  kuai  ai  iloko  o  Aigupita. 

5  Eia  hoi,  mai  hookaumaha  ou- 
kou,  aole  hoi  e  huhu  oukou  ia 
oukou  iho  i  ka  oukou  kuai  ana 
ia'u  ia  nei.  No  ka  mea,  na  ke 
Akua  au  i  hoouna  mai  mamua  o 
oukou  e  hoola  aku. 

6  No  ka  mea,  ua  wi  ae  nei  ka 
aina  i  keia  mau  makahiki  elua; 
a  elima  hoi  makahiki  e  koe,  aole 
e  mahi,  aole  hoi  e  ohi  mai. 


MOKUNA  XLV. 


7  A  ua  hoouna  mai  ke  Akua  ia'u 
mamua  o  oukou,  e  hookoe  aku  ia 
oukou  ma  ka  honua,  a  e  hoola  ia 
oukou  i  ke  ola  nui. 

8  Aia  hoi,  aole  na  oukou  i  hoo- 
una  mai  au  ia  nei,  na  ke  Akua 
no,  a  ua  hoolilo  ae  ia  ia'u  i  ma- 
kuakane  no  Parao,  a  i  haku  no 
kono  hale  a  pau,  a  i  kiaaina  no 
Aigupita  a  pau. 

9  E  wikiwiki  oukou,  e  hoi  aku  i 
ko'u  makuakane,  a  e  i  aku  ia  ia, 
Penei  i  olelo  mai  ai  kau  keiki  o 
Iosepa,  Ua  hoolilo  mai  ke  Akua 
ia'u,  i  haku  no  ka  aina  o  Aigu- 
pita  a  pau  ;  e  hele  mai  oe  ilalo 
io'u  nei,  mai  hookaulua  aku  oe. 

10  A  e  noho  oe  ma  ka  aina  o 
Gosena,  a  e  kokoke  mai  oe  me 
au,  o  oe,  a  me  kau  poe  keiki,  a 
me  kau  poe  moopuna,  a  o  kau 
poe  hipa  a  me  kau  poe  holoho- 
lona  a  me  kou  mea  a  pau  loa. 

]  1  Ilaila  au  e  malama'i  ia  oe : 
no  ka  mea,  elima  makahiki  wi  e 
koe;  o  ilihune  oe,  a  me  ko  ka 
hale  ou,  a  me  kau  mau  mea  a 
pau. 

12  Aia  hoi,  ua  ike  ko  oukou 
mau  maka,  a  me  ka  maka  o  ko'u 
kaikaina,  o  Beniamina,  o  ko'u  wa- 
ha  no  ka  i  olelo  aku  ia  oukou. 

13  A  e  hai  aku  oukou  i  ko'u  ma- 
kuakane  i  kuu  hanohano  a  pau 
ma  Aigupita  nei,  a  i  na  mea  a 
pau  a  oukou  i  ike  ai :  a  e  wiki- 
wiki  oukou  e  lawe  mai  i  ko'u 
makuakane  ilalo  nei. 

14  Kau  iho  la  ia  ma  ka  a-i  o 
kona  kaikaina,  o  Beniamina,  a 
uwe  iho  la ;  a  uwe  iho  la  hoi  o 
Beniamina  ma  kona  a-i. 

15  Honi  aku  la  o  Iosepa  i  kona 
poe  hoahanau  a  pau,  a  uwe  iho  la 
iluna  o  lakou.  A  mahope  iho  o 
ia  mea,  kamailio  pu  kona  poe 
hoahanau  me  ia. 

16  T[  Lohea  iho  la  keia  mea  ma 
ka  hale  o  Parao,  oleloia  iho  la, 
Ua  hiki  mai  na  hoahanau  o  Iose- 
pa.  Ua  pono  hoi  ia  i  na  maka  o 
Parao,  a  i  na  maka  o  kana  poe 
kauwa. 

17  Olelo  mai  la  o  Parao  ia  Iose- 
pa,  E  i  aku  oe  i  kou  poe  hoaha- 
nau,  E  hana  peneia,  e  kau  i  ko 


oukou  mea  ma  na  hoki  a  hoi  aku 
a  hiki  i  ka  aina  o  Kanaana. 

18  E  kii  i  ko  oukou  makuakane, 
a  me  na  mea  o  ko  oukou  hale,  a 
e  hele  mai  io'u  nei,  a  na'u  no  e 
haawi  aku  na  oukou  i  ka  maikai 
o  ka  aina  o  Aigupita,  a  e  ai  hoi 
oukou  i  ka  momona  o  ka  aina. 

19  Ua  kauohaia  oe,  e  hana  hoi  i 
keia,  E  lawe  i  mau  kaa  no  oukou, 
mai  ka  aina  o  Aigupita  aku,  no 
ka  oukou  kamalii  a  no  ka  oukou 
wahine,  a  e  kii  i  ko  oukou  makua- 
kane,  a  e  hele  mai. 

20  Mai  aua  ko  oukou  mau  maka 
ma  ko  oukou  mea  a  pau ;  no  ka 
mea,  no  oukou  ka  maikai  o  ka 
aina  a  pau  ma  Aigupita. 

21  A  hana  iho  la  na  keiki  a  Ise- 
raela  pela ;  a  haawi  aku  la  o 
Iosepa  ia  lakou  i  mau  kaa  e  like 
me  ka  olelo  a  Parao,  a  haawi  no 
hoi  i  o  na  lakou  ma  ke  ala. 

22  Haawi  aku  la  hoi  ia  i  kapa 
komo  no  lakou  a  pau ;  a  ia  Benia- 
miua,  haawi  aku  la  oia  ia  ia,  i 
ekolu  haneri  moni,  a  me  na  kapa 
komo  elima. 

23  A  hoouna  aku  la  ia  no  kona 
makuakane,  he  umi  na  hoki  e  la- 
we  ana  i  na  mea  maikai  o  Aigupi- 
ta,  a  he  umi  na  hoki  wahine,  e 

■  lawe  ana  i  ka  palaoa  a  me  ka  ai  i 
o  na  kona  makuakane  ma  ke 
alanui. 

24  Pela  hoi  i  hoouna  aku  ai  oia 
i  kona  poe  hoahanau  a  hoi  aku 
la  lakou.  Olelo  aku  ia  ia  lakou, 
Mai  paio  oukou  ma  ke  alanui. 

25  1  A  hoi  aku  la  lakou,  mai 
waho  mai  o  Aigupita,  a  hiki  aku 
la  i  ka  aina  o  Kanaana,  ia  Iako- 
ba,  i  ko  lakou  makuakane. 

26  A  hai  aku  la  lakou  ia  ia,  i 
aku  la,  E,  ke  ola  la  no  o  Iosepn, 
oia  ke  kiaaina  o  ka  aina  o  Aigu- 
pita  a  pau.  A  maule  iho  la  ko 
Iakoha  naau,  no  ka  mea,  aole 
kela  i  manaoio  i  ka  lakou. 

27  Alaila,  hai  aku  la  lakou  ia  ia 
i  ka  olelo  a  pau  a  Iosepa  i  olelo 
mai  ai  ia  lakou.  A  ike  aku  la  ia 
i  na  kaa  a  Iosepa  i  hoouna  mai  ai 
e  lawe  ia  ia,  pohala  iho  la  ka  naau 
o  ko  lakou  makuakane. 

28  A  olelo  aku  la  Iseraela,  Ua 

nui  ia,  ua  ola  o  Iosepa  kuu  keiki ; 
e  hele  aku  au  e  ike  ia  ia  mamua  o 
kuu  make  ana. 

MOKUNA  XLVI. 

1  Hooluolu  mai  ke  Akua  ia  Iakoba.  5  Kona 
iho  ana  i  Aigupita.  8  Kana  mau  keiki. 
28  Ka  halawai  pu  me  Iosepa. 

HELE  mai  la  o  Iseraela  me  ka- 
na  mau  mea  a  pau  loa,  a  hiki 
mai  la  i  Beereseba,  a  mohai  aku  la 
ia  i  na  mohai  i  ke  Akua  o  kona 
makuakane  o  Isaaka. 

2  Olelo  mai  la  ke  Akua  ia  Iserae- 
la  ma  ka  hihio  i  ka  po,  i  mai  la, 
E  Iakooa,  e  Iakoha.  I  aku  la  ke- 
ia,  Eia  no  wau. 

3  I  mai  la  kela,  Owau  no  ke 
Akua,  o  ke  Akua  o  kou  makua- 
kane :  mai  makau  oe  ke  iho  ilalo 
i  Aigupita;  no  ka  mea,  e  hoolilo 
au  ia  oe  i  lahuikanaka  nui  malai- 
la. 

4  A  e  iho  pu  aku  no  au  me  oe  i 
Aigupita;  e  oiaio  no  hoi,  e  lawe 
hou  mai  au  ia  oe  malaila  mai,  a  e 
kau  no  o  Iosepa  i  kona  lima  ma 
kou  mau  maka. 

5  Ala  mai  la  o  Iakoha  mai  Beere- 
seba  mai,  a  lawe  ae  la  na  keiki  a 
Iseraela  ia  Iakoba,  ko  lakou  ma- 
kuakane,  a  me  na  kamalii,  a  me 
ka  lakou  mau  wahine  maluna  o 
na  kaa  a  Parao  i  hoouna  aku  ai  e 
lawe  ia  lakou. 

6  Lawe  ae  la  lakou  i  ka  lakou 
mau  holoholona,  a  me  ka  waiwai 
a  lakou  i  loaa  ai  ma  ka  aina  ma 
Kanaana,  a  hele  mai  i  Aigupita ; 
o  Iakoba,  lakou  pu  me  na  keiki 
ana  a  pau  : 

7  O  kana  mau  keikikane,  a  me 
ka  lakou  mau  keikikane  me  ia,  o 
kana  mau  kaikamahine,  a  me  na 
kaikamahine  a  kana  mau  keiki- 
kane,  a  me  kana  mau  hua  a  pau 
kana  i  lawe  pu  mai  ai  me  ia  i  Ai- 
gupita. 

8  TJ  Eia  na  inoa  o  na  keikikane 
a  Iseraela  i  hele  i  Aigupita;  o  Ia- 
koba  a  me  kana  mau  keikikane : 
o  Reubena,  ka  Iakoba  makahiapo. 

9  A  o  na  keikikane  a  Reubena ;  o 
Hanoka,  o  Palu,  o  Hezerona,  a  o 
Karemi. 

10  1,  O  na  keikikane  a  Simeona; 
o  Iemuela,  o  Iamina,  o  Ohaela.  o 

Iakina,  o  Zohara,  a  o  Saula,  ke 
keiki  a  kekahi  wahine  no  Kanaa- 
na. 

11  1T  O  na  keikikane  a  Levi ;  o 
Geresona,  o  Kohata,  a  o  Merari. 

12  Tf  O  na  keikikane  a  Iuda;  o 
Era,  o  Onana,  o  Sela,  o  Pareza,  a 
o  Zara:  aka,  make  ibo  la  o  Era 
laua  o  Onana  ma  ka  aina  o  Kanaa- 
na.  A  o  na  keikikane  a  Pareza ;  o 
Hezerona  a  o  Hamula. 

13  H  O  na  keikikane  a  Isakara; 
o  Tola,  o  Puva,  o  Ioba  a  o  Sime- 
rona. 

14  T[  O  na  keikikane  a  Zebuluna ; 
o  Sereda,  o  Elona  a  o  Iahelela. 

15  O  lakou  na  keikikane  a  Lea, 
ana  i  hauau  ai  na  Iakoba  ma  Pa- 
danarama,  a  me  kana  kaikamahine 
o  Dina:  o  kana  poe  keikikaue  a 
pau  a  me  na  kaikamahine,  he  ka- 
nakolukumamakolu  o  lakou. 

16  1  O  na  keikikane  a  Gada;  o 
Zipiona,  o  Hagi,  o  Suni,  o  Eze- 
bona,  o  Eri,  o  Arodi,  a  o  Areli. 

17  II  O  na  keikikane  a  Asera ; 
o  Iimena,  o  Isua,  o  Isui,  o  Beria,  a 
o  Sera  ko  lakou  kaikuwahine  :  a 
o  na  keikikane  a  Beria ;  o  Hebera, 
a  o  Malekiela. 

18  O  lakou  na  keikikane  a  Zile- 
pa,  a  Labana  i  haawi  aku  ai  i  ka- 
na  kaikamahine  ia  Lea :  a  o  lakou 
kana  i  hauau  ai  na  Iakoba,  he  poe 
umikumamaono. 

19  O  na  keikikane  a  Rahela  a  ka 
wahine  na  Iakoba ;  o  Iosepa,  a  o 
Beniamina. 

20  1  A  ua  hanau  na  Iosepa  ma 
ka  aina  o  Aigupita,  o  Manase  a  o 
Eperaima,  a  Asenata  a  ke  kaika- 
mahine  na  Potipera  ke  kahuna  no 
Ona,  i  hanua  ai  nana. 

21  11  A  o  na  keikikane  a  Benia- 
mina ;  o  Bela,  o  Bekera,  o  Asebe- 
la,  o  Gera,  o  Naamana,  o  Ehi,  o 
Rosa,  o  Mupima,  o  Hupima,  a  o 
Areda. 

22  O  lakou  na  keiki  a  Rahela  i 
hanau  na  Iakoba:  a  o  lakou  a 
pau,  he  umikumamaha. 

23  H  O  na  keikikane  a  Dana;  o 
na  Husima. 

24  1f  O  na  keiki  a  Napetali;  o 
Iahezela,  o  Guni,  o  Iezera,  a  o  Si- 
lema. 

25  O  lakou  na  keikikane  a  Bilc- 
ka,  a  Labana  i  haawi  aku  ai  na 
Rahela  na  kaua  kaikainahiue;  a 
hanau  mai  la  oia  ia  laua  na  Iako- 
ba :  a  o  lakou  a  pau,  ehiku  lakou. 

26  O  na  kanaka  a  pau  i  hele  pu 
me  Iakoba  i  Aigupita,  o  ka  poe 
mai  loko  mai  o  kona  puhaka ;  ka- 
naouo  lakou,  a  me  kumamaona, 
aole  hoi  i  heluia  na  wahine  a  ka- 
na  mau  keiki. 

27  A  o  na  keiki  a  Iosepa,  i  ha- 
nauia  nana  ma  Aigupita,  elua 
laua.  O  na  kanaka  a  pau  ma  ka 
hale  o  Iakoba  i  hele  mai  i  Aigu- 
pita,  kanahiku  lakou. 

28  II  A  hoouna  aku  la  oia  ia  Iuda, 
mamua  ona  io  Iosepa  la,  e  kuhi- 
kuhi  aku  mamua  ona  i  Gosena; 
a  hiki  mai  la  lakou  i  ka  aina  o 
Gosena. 

29  A  hoomakaukau  ae  la  o  Iose- 
pa  i  ke  kaa  ona,  pii  aku  la  ia  e 
halawai  me  Iseraela,  me  kona  ma- 
kuakaue  i  Gosena,  a  ike  aku  la 
oia  ia  ia,  kau  iho  la  ia  ma  kona 
a-i,  a  uwe  iho  la  ma  kona  a-i,  a 
liuliu  wale. 

30  Olelo  aku  la  o  Iseraela  ia  Io- 
sepa,  Ano,  e  pono  ia'u  ka  make, 
no  kuu  ike  aua  i  kou  maka,  no 
ka  mea,  e  ola  ana  oe. 

31  Olelo  aku  la  o  Iosepa  i  kona 
poe  hoahanau  a  me  ka  poe  o  kona 
makuakane,  E,  e  pii  aku  au,  e 
hoakaka  aku  ia  Parao,  a  e  hai  aku 
au  ia  ia ;  O  ko'u  poe  hoahanau,  a 
me  ka  poe  o  ko'u  makuakane  i 
noho  ai  i  ka  aina  o  Kanaana,  ua 
hele  mai  io'u  nei : 

32  He  poe  kanaka  malama  hipa 
lakou,  he  poe  kanaka  hanai  holo- 
holona,  a  ua  hele  mai  lakou  me 
ka  lakou  hipa,  a  me  ka  lakou  holo- 
holona,  a  me  ka  lakou  mea  a  pau. 

33  A  hiki  i  ka  wa  e  hea  mai  ai  o 
Parao  ia  oukou,  a  e  ninau  mai, 
Heaha  ka  oukou  oihana  ? 

34  Alaila,  e  olelo  aku,  He  poe 
kanaka  hanai  holoholona  kau  mau 
kauwa  nei,  mai  kawa  kamalii  mai, 
o  makou,  a  me  ko  makou  poe 
makua:  i  noho  ai  oukou  ma  ka 
aina,  ma  Gosena,  no  ka  mea,  he 
haumia  i  ko  Aigupita,  na  kahu- 
hipa  a  pau. 

Hawaiian.  <> 


MOKUNA  XLVII. 

1  Hoike  Iosepa  i  kekahi  o  na  hoahanau,  a 
me  kona  makuakane  ia  Paiao.  n  Haawi 
i  aina  no  lakou.  13  l/ilo  ke  kala  o  Aipu- 
pita  no  Parao,  20  a  kuaiia  hoi  ka  aina  nona. 
27  Ko  Iakoba  noho  ana  ma  Aigupita. 

HELE  ae  la  o  Iosepa,  hai  aku 
la  ia  Parao,  i  aku  la,  Ua  hiki 
mai  nei  ko'u  makuakane  a  me 
ko'u  poe  hauauna,  a  me  ka  lakou 
hipa,  a  me  ka  lakou  holoholona, 
a  me  ka  lakou  mea  a  pau,  mai  ka 
aina  mai  o  Kauaana,  aia  hoi  lakou 
ma  ka  aina,  i  Gosena. 

2  Lawe  ae  la  ia  i  elima  o  kona 
poe  hanauna,  hoonoho  iho  la  ia 
lakou  imua  o  Parao. 

3  Olelo  mai  la  o  Parao  i  na  hoa- 
hanau  o  Iosepa,  Heaha  ka  oukou 
oihana  ?  I  mai  la  lakou  ia  Parao, 
He  poe  kahuhipa  kau  poe  kauwa 
nei,  o  makou  a  me  ko  makou  poe 
makua. 

4  I  hou  mai  la  lakou  ia  Parao,  Ua 
hele  mai  nei  makou  e  noho  ma 
keia  aina,  no  ka  mea,  aole  ai  na 
ka  poe  holoholona  a  kau  poe 
kauwa,  no  ka  nui  o  ka  wi  ma  ka 
aina  o  Kanaana.  No  ia  mea,  ke 
noi  aku  nei  makou  ia  oe,  e  noho 
makou  ma  ka  aina  i  Gosena. 

5  A  olelo  mai  la  o  Parao  ia  Iose- 
pa,  i  mai  la,  Ua  hiki  mai  iou 
la  kou  makuakane  a  me  na  hoa- 
hanau  ou. 

6  O  ka  aina  o  Aigupita,  eia  no  ia 
imua  ou :  i  ka  aina  maikai  nui,  e 
hoonoho  ai  oe  i  kou  makuakane 
a  me  na  hoahanau  ou  :  e  noho  iho 
lakou  i  ka  aina  o  Gosena.  A  ina 
i  ike  oe  i  na  kanaka  akamai  o  la- 
kou,  e  hoonoho  oe  ia  lakou  i  mau 
kahu  uo  ka'u  poe  holoholona. 

7  Alakai  mai  la  o  Iosepa  ia  Iako- 
ba  i  kona  makuakane,  a  hoonoho 
mai  la  ia  ia  imua  o  Parao.  Hoo- 
maikai  aku  la  o  Iakoba  ia  Parao. 

8  Ninau  mai  la  o  Parao  ia  Iako- 
ba,  Ehia  la  na  makahiki  o  kou 
ola  ana? 

9  I  aku  la  o  Iakoha  ia  Parao,  0 
na  la  o  ko'u  mau  makahiki  i  noho 
malihini  ai,  hookahi  ia  haneii 
makahiki  a  me  kanakolu.  He  ha- 
pa  a  he  ino  hoi  na  la  o  ko'u  niau 
inakahiki  e  ola  nei ;  aole  nae  i 
loaa   ia'u  na  la  a  me  na  maka- 

hiki  o  ko'u  poe  kupuna  i  ko  la- 
kou  noho  malihini  ana. 

10  Hoomaikai  aku  la  o  Iakoha 
ia  Parao,  a  hele  aku  la  mai  ke  alo 
aku  o  Parao. 

11  1J  Hoonoho  iho  la  o  Iosepa  i 
kona  makuakane  a  me  kona  poe 
hoahanau,  a  haawi  aku  la  oia  ia 
lakou  i  wahi  e  noho  ai  ma  ka 
aina  o  Aigupita,  i  kahi  aina  mai- 
kai,  i  ka  aina  o  Ramese,  e  like  me 
ke  kauoha  ana  mai  a  Parao. 

12  Malama  aku  la  o  Iosepa  i  ko- 
na  makuakane,  a  me  kona  poe 
hoahanau,  a  me  ka  ohana  a  kona 
makuakane  a  pau  i  ka  ai,  e  like 
me  na  waha  o  ka  ohana. 

33  1f  Aole  ai  ma  ka  aina  a  pau, 
no  ka  mea,  ua  hanahana  loa  ka  wi. 
Oki  loa  iho  la  ka  aina  o  Aigupita 
a  me  ka  aina  o  Kanaana  i  ka  wi. 

14  Hooiliili  iho  la  o  Iosepa  i  ke 
kala  a  pau  loa  ma  ka  aina  o  Aigu- 
pita,  a  ma  ka  aina  o  Kanaana,  no 
ka  ai  a  lakou  i  kuai  ai ;  a  lawe  mai 
la  o  Iosepa  i  ke  kala  iloko  o  ka 
hale  o  Parao. 

15  Pau  iho  la  ke  kala  ma  wa  aina 
o  Aigupita,  a  ma  ka  aiua  o  Kanaa- 
na,  a  hele  mai  la  ko  Aigupita  a 
pau  io  Iosepa  la,  i  mai  la,  Ho  mai 
i  ai  na  makou,  no  ke  aha  la  ma 
kou  e  make  ai  imua  o  kou  alo 
ka  pau  ana  o  ke  kala  ? 

16  I  mai  la  Iosepa  ia  lakou,  Ina 
pau  ke  kala,  ho  mai  i  ka  oukou 
holoholona,  a  e  haawi  aku  au  i  ai 
na  oukou  no  ka  oukou  holoholo 
na. 

17  Lawe  mai  la  lakou  i  ka  lakou 
holoholona  ia  Iosepa,  a  haawi  aku 
la  o  Iosepa  i  ai  na  lakou,  no  na 
lio,  a  no  na  hipa,  a  no  na  bipi,  a 
no  na  hoki,  a  malama  aku  la  oia 
ia  lakou  i  ka  ai  ia  makahiki,  no  ka 
lakou  holoholona. 

18  A  pau  ae  la  ia  mukahiki,  hele 
mai  la  lakou  ia  ia,  i  ka  lua  o  na 
makahiki,  i  mai  la  ia  ia,  Aole  ma- 
kou  e  huna  mai  ko  makou  haku 
aku,  i  ka  pau  ana  o  ko  makou 
kala,  a  me  ka  makou  holoholona 
ia  oe  i  ko  makou  haku.  Aohe 
mea  i  koe  imua  ou,  o  ko  makou 
kino,  a  me  ko  makou  aina  wale 
no. 


19  No  ke  aha  la  makou  e  make  ai 
imiia  o  kou  mau  maka,  o  makou  a 
me  ko  makou  aina !  E  kuai  oe  ia 
makou  a  me  ko  makou  aina,  no 
ka  ai,  a  lilo  makou  a  me  ko  ma- 
kou  aina  i  kauwa  na  Parao.  E 
haawi  mai  hoi  i  hua,  i  ola  makou, 
aole  hoi  e  make,  i  ole  ai  e  neoneo 
ka  aina. 

20  Kuai  iho  la  o  Iosepa  i  ka  aina 
a  pau  i  Aigupita  no  Parao,  no  ka 
mea,  kuai  aku  la  na  kanaka  a  pau 
o  Aigupita  i  ko  lakou  aina,  no  ka 
mea,  ua  hanahana  loa  ka  wi  malu- 
na  o  lakou,  a  lilo  ae  la  ka  aina  no 
Parao. 

21  A  lawe  ae  la  ia  i  kanaka  o  ke- 
kahi  kihi,  a  hoonoho  ia  lakou  ma 
na  kulanakauhale  ma  kela  kihi  o 
ka  aina. 

22  O  ka  aina  o  na  kahuna,  aole 
ia  i  kuai,  no  ka  mea,  na  Parao  mai, 
ka  na  kahuna,  a  ai  iho  la  lakou  i 
ka  mea  a  Parao  i  haawi  mai  ai  na 
lakou,  no  ia  mea,  aole  lakou  i 
kuai  i  ko  lakou  aina. 

23  Olelo  iho  o  Iosepa  i  kanaka, 
Eia  hoi,  ua  kuai  au  ia  oukou  i 
keia  la  no  Parao,  a  me  ko  oukou 
aina;  eia  no  ka  hua  na  oukou  e 
kanu  i  ka  aina. 

24  Eia  hoi  kekahi,  i  ka  hua  ana 
mai,  e  haawi  oukou  i  ka  hapalima 
na  Parao,  a  koe  no  eha  mau  hapa 
na  oukou,  i  mea  kanu  o  ka  aina,  a 
i  mea  ai  na  oukou,  a  na  ko  oukou 
kanaka,  a  i  mea  ai  hoi  na  ka  ou- 
kou  kamalii. 

25  I  mai  la  lakou,  Ua  hoola  mai 
oe  ia  makou,  ina  e  loaa  ia  makou 
ka  lokomaikaiia  mai  imua  o  na 
maka  o  ko'u  haku,  a  e  lilo  auanei 
makou  i  poe  kauwa  na  Parao. 

26  Hoopaa  iho  la  o  Iosepa  ia  mea 
i  kanawai,  mai  ia  manawa  mai,  ma 
ka  aina  o  Aigupita,  na  Parao  ka 
hapalima  o  ka  ai ;  o  ka  aina  o  na 
kahuna  wale  no  ka  i  koe,  aole  ia  i 
lilo  na  Parao. 

27  1[  Noho  iho  la  o  Iseraela,  ma 
ka  aina  o  Aigupita,  i  ka  aina  o  Go- 
sena,  a  loaa  mai  la  ia  lakou  ka  wai- 
wai  ilaila,  a  hanau  mai  la  lakou,  a 
lilo  ae  la  i  poe  nui  loa. 

28  O  na  makahiki  o  ka  noho  ana 
o  Iakoha  i  ka  aina  o  Aigupita,  he 

umikumamakiku  :  a  o  na  makahi- 
ki  a  pau  o  ke  ola  ana  o  Iakoha, 
iiookahi  haneri  makahiki  a  mc  ka- 
nahakumamahiku. 

29  A  kokoke  aku  la  ka  la  e  make 
ai  o  Iseraela,  hea  aku  la  ia  i  kana 
keiki  ia  Iosepa,  i  aku  la  ia  ia,  Ina 
i  loaa  mai  ia'u  ke  alohaia  iniua  o 
kou  maka,  c  kau  mai  oe  i  kou 
lima  malalo  o  ko'u  uha,  a  e  hana 
mai  oc  ia'u  ma  ka  lokomaikai  a 
nie  ka  oiaio  ;  ea,  mai  kanu  oe  ia'u 
ma  Aigupita  nei. 

30  E  moe  au  me  o'u  mau  ma- 
kua.  E  lawe  oe  ia'u  mai  Aigu- 
pita  aku,  a  e  kanu  ia'u  ma  ko  la- 
kou  ilina.  I  mai  la  kela,  E  haua 
no  wau  e  like  me  kau  olelo. 

31  I  aku  la  keia,  E  hoohiki  mai 
oe  ia'u,  a  hoohiki  iho  la  kela,  a 
kulou  hoomana  iho  la  o  Iseracla 
ma  ke  poo  o  kona  wahi  moe. 

5  Ka  hoomaikai  ana  o  Iseraela  i  na  keiki  a 
Iosepa.  21  No  ko  lakou  hoi  ana  i  Ka- 
naana. 

AMAHOPE  iho  o  keia  mau 
mea,  hai  aku  la  kekahi  ia 
Iosepa,  Ua  mai  kou  makuakane. 
Lawe  ae  la  ia  i  kana  mau  keikika- 
ne,  ia  Manase  laua  o  Eperaima. 

2  A  hai  ae  la  kekahi  ia  Iakoha,  i 
ae  la,  Eia  ae  kau  keiki  o  Iosepa, 
ke  hele  mai  la  iou  nei.  Hooikai- 
ka  ae  la  o  Iseraela,  a  noho  iho  la 
ma  kahi  moe. 

3  Olelo  aku  la  o  Iakoha  ia  Iose- 
pa,  Ikea  mai  la  ke  Akua  mana 
ia'u  ma  Luza,  ma  ka  aina  o  Ka- 
naana,  a  hoomaikai  mai  la  ia  ia'u. 

4  I  mai  la,  E  hoomahuahua  aku 
au  ia  oe ;  a  e  hoonui  aku  ia  oe,  a 
e  hoolilo  ia  oe  i  lahuikanaka  nui 
loa,  a  e  haawi  aku  i  keia  aina,  no 
kau  poe  mamo  mahope  ou,  i  hooi- 
lina  mau  loa. 

5  H  A  o  na  keiki  au  elua,  i  ha- 
nauia  mai  nau  ma  ka  aina  i  Aigu- 
pita  nei,  i  ka  wa  mamua  aku  o 
ko'u  hele  ana  mai  ia  oe  i  Aigupita 
nei,  na'u  no  laua.  O  Eperaima  a  o 
Manase,  e  like  me  Reubena  a  me 
Simeona,  pela  no  laua  na'u. 

6  A  o  kau  mau  keiki  i  hanauia 
mai  nau,  mahope  mai  o  laua  e  ka- 
paia  lakou  ma  ka  inoa  o  ko  lakou 


mau  kaikuaana  ma  ko  lakou  no- 
ho  ana. 

7  I  ko'u  hele  ana  mai,  mai  Pada- 
na  mai,  make  ae  la  o  Kahela  ma 
ko'u  aoao,  ma  ka  aina  o  Kanaana, 
ma  ke  ala,  kokoke  e  hiki  aku  i 
Eperata,  a  kanu  iho  la  an  ia  ia 
malaila  ma  ke  ala  ma  Eperata,  oia 
hoi  o  Bctelehema. 

8  A  ike  aku  la  o  Iseraela  i  na 
keiki  a  Iosepa,  ninau  aku  la  ia, 
Owai  laua  nei? 

9  I  mai  la  o  Iosepa  i  kona  ma- 
kuakane,  O  laua  nei  na  keiki  a'u, 
a  ke  Akua  i  haawi  mai  ai  na'u  ma 
keia  wahi.  I  mai  la  kela,  E  hoo- 
noho  oe  ia  laua  imua  o'u,  a  e  hoo- 
maikai  aku  au  ia  laua. 

10  Kaumaha  no  na  maka  o  Ise- 
raela,  no  ka  elemakule,  aole  hiki 
ia  ia  ke  nana  ;  a  hoonoho  mai  ke- 
la  ia  laua  imua  ona,  a  honi  aku  la 
oia  ia  laua,  a  puliki  iho  la. 

11  I  ae  la  o  Iseraela  ia  Iosepa, 
Aole  au  i  manao  e  ike  aku  i  kou 
maka,  aia  hoi,  ua  hoike  mai  ke 
Akua  ia'u  i  kau  mau  keiki. 

12  A  lawe  mai  la  o  Iosepa  ia 
laua  mawaena  mai  o  kona  mau 
kuli,  a  kulou  iho  la  ia  me  ka  ma- 
ka  ilalo  i  ka  honua. 

13  Lawe  iho  la  o  Iosepa  ia  laua  a 
elua,  ia  Eperaima  i  kona  lima 
akau,  ma  ka  lima  hema  o  Iscraela, 
a  ia  Manase,  i  kona  lima  hema  ma 
ka  lima  akau  o  Iseraela,  a  hoono- 
ho  iho  la  ia  laua  imua  ona. 

14  Hohola  aku  la  o  Iseraela  i  ko- 
na  lima  akau,  a  kau  iho  la  ma  ke 
poo  o  Eperaima,  oia  hoi  ke  kai- 
kaina,  a  i  kona  lima  hema  hoi,  ma 
ke  poo  o  Manase :  kau  akamai  no 
ia  i  kona  lima;  no  ka  mea,  o  Ma- 
nase  ka  hanau  mua. 

15  *H  Hoomaikai  mai  la  oia  ia 
Iosepa,  i  mai  la,  Na  ke  Akua,  ka 
mea  a  ko'u  mau  makua  o  Abera- 
hama  a  me  Isaaka  i  hele  ae  imua 
ona,  na  ke  Akua  nana  wau  i  mala- 
ma  mai,  mai  ko'u  wa  uuku  a  hiki 
loa  mai  i  neia  la; 

16  Na  ka  Anela  i  hoopakele  mai 
ia'u  mai  loko  mai  o  kahewa  a  pau, 
e  hoomaikai  ia  mau  keiki,  a  e 
heaia  ko'u  inoa  maluna  o  laua,  a 
me  ka  inoa  o  ko'u  makua  o  Abe- 

rahama,  a  me  Isaaka,  a  e  laha 
loa  laua  i  poe  nui  iwaena  o  ka 
honua. 

17  A  ike  aku  la  o  Iosepa,  ua  kau 
aku  kona  makuakane  i  kona  lima 
akau  ma  ke  poo  o  Eperaima,  ua 
hewa  ia  i  kona  maka;  hapai  ae  la 
ia  i  ka  lima  o  kona  makuakane  e 
hoihoi  ae,  mai  ke  poo  ae  o  Epe- 
raima  a  i  ke  poo  o  Manase. 

18  I  aku  la  o  Iosepa  i  kona  ma- 
kuakane,  Aole  pela,  e  ko'u  ma- 
kuakane,  o  ke  kaikuaana  keia,  e 
kau  oe  i  kou  lima  akau  maluna  o 
kona  poo. 

19  Hoole  mai  la  kona  makuaka- 
ne,  i  mai  la,  Ua  ike  au,  e  kuu  kei- 
ki,  ua  ike  au,  e  lilo  no  hoi  ia  i 
lahuikanaka  a  e  nui  no  ia,  aka,  o 
kona  kaikaina,  e  kela  aku  kona 
nui  mamua  o  keia,  a  e  lilo  ana  ia  i 
lahuikanaka  nui  loa. 

20  Hoomaikai  aku  la  oia  ia  laua 
ia  la,  i  aku  la,  Iloko  ou  e  hoomai- 
kai  aku  ka  Iseraela,  me  ka  i  ana 
aku,  E  hoohalike  mai  ke  Akua 
ia  oe  me  Eperaima  a  me  Manase. 
Hoonoho  no  oia  ia  Eperaima  ma- 
mua  o  Manase. 

21  I  mai  la  o  Iseraela  ia  Iosepa, 
Eia  hoi,  ua  kokoke  au  e  make,  a  e 
noho  ana  no  ke  Akua  me  oukou, 
a  e  hoihoi  aku  no  ia  ia  oukou  i  ka 
aina  o  ko  oukou  poe  makua. 

22  Ua  haawi  hoi  au  ia  oe  i  keka- 
hi  puu  waiwai  maluna  o  kou  poe 
hanauna,  i  ka  mea  a'u  i  loaa  ai 
ma  ka  lima  o  ka  Amora,  me  kuu 
pahikaua  a  me  kuu  kakaka. 

MOKUNA  XLIX. 

1  Ka  Iakoba  hoomaikai  ana  i  kana  mau  kei- 
kikane.  29  Kana  kauoha  i  ke  kanu  ana  ia 
ia  iho.    33  Kona  make  ana. 

KAHEA  aku  la  o  Iakooa  i  ka- 
na  mau  keikikane,  i  aku  la, 
E  houluulu  mai  ia  oukou  iho  i 
hai  aku  ai  au  ia  oukou  i  na  mea 
e  hiki  mai  ana  io  oukou  la  i  na  la 
mahope. 

2  E  houluulu  mai  ia  oukou  iho, 
e  lohe,  e  na  keiki  a  Iakoha;  e 
hoolohe  mai  ia  Iseraela  i  ko  ou- 
kou  makuakane. 

3  T[  E  Reuhena  e,  o  oe  no  ka'u 
hiapo,  o  ko'u  ikaika,  a  me  ka 
hoomaka  ana   o  ka    ui   o'u ;    ke 

kela  ana  i  ka  hanohano,  ke  kela 
ana  i  ka  mana : 

4  He  hu  wale  me  he  wai  la,  aole 
oe  e  kela  aku,  no  ka  mea,  pii  aku 
la  oe  i  ka  moe  o  kou  makuakane ; 
alaila  oe  i  hoohaumia  iho  ai:  pii 
aka  la  ia  i  kuu  wahi  moe. 

5  10  Simeona  laua  o  Levi,  he 
mau  hoahanau  laua;  aia  na  mea 
hoomainoino  ma  ko  laua  hooli- 
malima. 

6  Ma  ko  laua  wahi  ohumu  aole  e 
hele  aku  kuu  uhane,  ma  ko  laua 
halawai  aole  e  hui  pu  ia'ku  ko'u 
nani :  no  ka  mea,  no  ko  laua  inai- 
na  pepehi  iho  lalaua  i  ke  kanaka, 
a  no  ko  laua  makemake  oki  iho 
la  laua  i  ke  olona  wawae  o  ka 
bipi. 

7  E  hoinoia  ka  laua  inaina,  no 
ka  mea,  he  iuo  ia,  a  me  ko  laua 
huhu,  no  ka  mea,  he  koikoi  ia: 
e  mahelehele  au  ia  laua  iloko  o 
ka  Iakoha,  a  e  hoopuehu  au  ia 
laua  iloko  o  ka  Iseraela. 

8  1f  E  Iuda  e,  o  oe  ka  mea  a  na 
hoahanau  ou  e  hoomaikai  ai :  o 
kou  lima,  aia  no  ia  ma  ka  a-i  o 
kou  poe  enemi;  e  kulou  iho  hoi 
na  keiki  a  kou  makuakane  imua 
ou. 

9  He  keiki  a  ka  liona  o  Iuda,  ua 
pii  ae  oe,  e  kuu  keiki,  mai  ke  pio 
ae  :  kukuli  iho  la  ia,  a  moe  iho  la 
me  he  liona  kane  la,  a  me  ka  lio- 
na  wahine ;  nawai  ia  e  hoala  ae  ? 

10  Aole  e  lilo  akn  ke  kookoo  alii 
mai  o  Iuda  aku,  aole  hoi  ka  mea 
wehewehe  kanawai  maiwaena  aku 
o  kona  mau  wawae,  a  hiki  mai  ai 
o  Silo  ;  a  ia  ia  ke  akoakoa  ana  ae 
o  na  kanaka. 

11  E  hikii  ana  i  kana  keikihoki  i 
ke  kummvaina,  a  me  ke  keiki  a 
ka  hokiwahine  i  ke  kumuwaina 
maikai,  holoi  iho  la  ia  i  kona 
kapa  i  ka  waina,  a  me  kona  aahu 
i  ke  koko  o  ka  huawaina, 

12  E  ulaula  kona  mau  maka  i  ka 
waina,  e  keokeo  hoi  kona  mau 
niho  i  ka  waiu. 

13  11  E  noho  auanei  o  Zebuluna 
ma  ke  kahakai ;  oia  no  ke  kaha- 
kai  no  na  moku ;  a  e  hiki  aku 
kona  palena  i  Sidona. 

14 1  He  hoki  ikaika  no  o  Isakara 

e  inoe  ana  mawaena  o  na  hale- 
malumalu : 

15  Ike  iho  la  ia  i  ka  maba  he 
maikai  ia,  a  i  ka  aina  he  oluolu 
ia,  kulou  iho  la  ia  i  kona  hokua  i 
ka  ukana,  a  lilo  iho  la  ia  i  kauwa 
e  auhauia'i. 

16  H  E  hooponopono  o  Dana  i 
kona  hanauna  kanaka,  e  like  me 
kekahi  o  na  ohaua  o  Iseraela. 

17  He  nahesa  o  Dana  ma  kapa 
alanui,  he  moolele  ma  ke  ala; 
nana  e  nahu  aku  na  kuekuewa- 
wae  o  ka  lio,  a  e  haule  hope  iho 
ka  mea  e  hooholo  ana  ia  ia. 

18  Ua  kali  au  i  kou  hoola  ana,  e 
Iehova. 

19  H  O  Gada,  e  lanakila  mai  ka 
poe  kaua  maluna  ona,  aka,  e  la- 
nakila  aku  oia  ma  ka  hope. 

20  1f  Mai  Asera  mai  kana  ai  mo- 
mona,  a  e  haawi  aku  ia  i  na  mea 
ono  na  na'lii. 

21  T  O  Napetali,  he  diawahine 
ia  i  kalaia'ku ;  ke  hua  mai  nei  ia 
i  na  huaolelo  maikai. 

22  11    He  lala  hua  o  Iosepa,  he 
a  ka  punawai ;  ke  kolo 

na  lala  ona  maluna  o  ka  pa. 

23  Ua  hooeha  nui  mai,  a  ua  pana 
mai  hoi  na  mea  pana  ia  ia,  a  ua 
inaiua  mai  lakou  ia  ia. 

24  Aka,  ua  mau  no  kona  kakaka 
i  ka  ikaika,  a  ua  hooikaikaia  kona 
mau  lima  e  na  lima  o  ka  Mea  ma- 
na  o  Iakoha ;  (nolaila  mai  ke  ka- 
huhipa,  ka  pohaku  no  Iseraela;) 

25  E  ke  Akua  o  kou  makua, 
nana  oe  e  kokua  mai ;  e  ka  Mea 
mana  loa  hoi,  nana  oe  e  hoomai- 
kai  mai  i  na  mea  maikai  o  ka  lani 
iluna,  a  o  ka  hohonu  ilalo,  i  na 
mea  maikai  o  ka  u,  a  o  ka  opu. 

26  Ua  oi  aku  ka  hoomaikai  ana  o 
kou  makuakane  maluna  o  na  hoo- 
maikai  ana  o  na  mauna  mau,  a  hi- 
ki  aku  hoi  i  na  mokuna  o  na  puu 
kahiko  loa:  maluna  no  auanei  ia 
o  ke  poo  o  Iosepa,  a  maluna  hoi  o 
ka  piko  o  ke  poo  o  ka  mea  i  hoo- 
kaawaleia  ae  mai  kona  poo  hanau- 
na  aku. 

27  1  E  haehae  o  Ben-iamina  me 
hc  iliohae  la,  i  ke  kakahiaka  e  ai 
iho  ia  i  ke  pio,  a  i  ke  ahiahi  e 
puunaue  ia  i  ka  waiwai  pio. 


28  1[  O  keia  poe  a  pau,  o  ka  poe 
ohana  ia  a  Iseraela  he  umikuma- 
malua:  a  oia  ka  mea  a  ko  lakou 
makuakane  i  olelo  mai  ai  ia  la- 
kou,  a  i  hoomaikai  mai  ai  ia  la- 
kou ;  i  kela  kanaka  keia  kanaka  e 
like  me  ka  hoomaikai  ana,  ana  i 
hoomaikai  mai  ai  ia  lakou. 

29  Kauoha  aku  la  oia  ia  lakou,  i 
aku  la,  E  huipu  ana  au  me  ko'u 
poe  makua :  e  kanu  pu  hoi  oukou 
ia'u  me  na  makua  o'u  ma  ke  ana 
maloko  o  ke  kula  o  Eperona,  no 
ka  Heta, 

30  Ma  ke  ana  iloko  o  ke  kula 
ma  Makepela,  ma  ke  alo  o  Ma- 
mere,  ma  ka  aina  o  Kanaana,  o  ke 
kula  a  Aberahama  i  kuai  ai  me 
Eperona,  no  ka  Heta,  i  wahi  ilina 
kupapau  nona. 

31  Malaila  lakou  i  kanu  ai  ia 
Aberahama,  a  me  kana  wahine 
me  Sara,  a  malaila  lakou  i  kanu 
ai  ia  Isaaka  a  me  kana  wahine  me 
Rebeka,  a  malaila  hoi  au  i  kanu 
ai  ia  Lea. 

32  Ua  kuaiia  ke  kula,  a  me  ke 
aua  iloko  me  na  mamo  aHeta. 

33  A  pau  ka  Iakoba  kauoha  ana  i 
kana  poe  keiki,  opili  ae  la  ia  i 
kona  mau  wawae  maluna  o  kahi 
moe,  kaili  aku  la  ke  aho,  a  huipu 
ia  iho  la  ia  me  kona  poe  makua. 

MOKUNA  L. 

1  Ke  kanikau  ana  no  Iseraela.  7  Ko  lakou 
hele  ana  e  kanu  ia  ia.  15  Hooluolu  o  Iose- 
pa  i  kona  poe  hoahanau.  22  Kona  ola  ana 
a  me  kona  make  ana. 

HAULE  iho  la  o  Iosepa  ma 
kamaka  o  kona  makuakane, 
a  uwe  iho  la  maluna  iho,  a  honi 
aku  la. 

2  Kauoha  ae  la  o  Iosepa  i  kana 
mau  kauwa,  i  na  kahuna  e  ialoa  i 
kona  makuakane,  a  ialoa  no  na 
kahuna  ia  Iseraela. 

3  A  pau  ae  la  na  la  hookahi  ka- 
naha  nona,  no  ka  mea,  oia  na  la 
e  pau  ai  ka  ialoa  ana  o  ka  poe  i 
ialoaia;  a  kanikau  iho  la  ko  Aigu- 
pita  nona  i  na  la  he  kanahiku. 

4  A  pau  ae  la  na  la  kanikau,  ole- 
lo  aku  la  o  Iosepa  i  na  kanaka  o 
Paiao,  i  aku  la,  Ina  i  loaa  ia'u  ka 
lokomaikaiia  mai  ia  oukou,  ke  noi 
aku  nei  au,  e  olelo  aku  oukou 

ma  ka  pepeiao  o  Parao,  me  ka  i 
aku, 

5  Na  ko'u  makuakane  i  hoohiki 
ai  au,  i  mai  la  ia,  E,  e  make  ana 
au.  E  kanu  oe  ia'u,  ma  ka  lua 
kupapau  a'u  i  kohi  ai  no'u  ma  ka 
aina  i  Kanaana,  Malaila  oe  e  ka- 
nu  ai  ia'u.  E  ae  mai  hoi  oe  ia'u 
ke  pii  aku  a  kanu  i  kuu  makua- 
kane,  a  hoi  hou  mai  no. 

6  I  mai  la  o  Parao,  O  hele  e  ka- 
nu  i  kou  makuakane,  e  like  me 
kau  i  hoohiki  ai  nana. 

7  H  Pii  aku  la  o  Iosepa  e  kanu  i 
kona  makuakane,  a  pii  pu  aku  la 
me  ia  na  kauwa  a  Parao  a  pau,  a 
me  na  luna  kahiko  o  kona  hale,  a 
me  na  luna  kahiko  a  pau  o  ka  aina 
o  Aigupita : 

8  O  ko  Iosepa  poe  a  pau  me  ko- 
na  poe  hoahanau,  a  me  ka  poe  a 
pau  o  kona  makuakane.  O  na 
kamalii,  a  me  na  hipa,  a  me  na  bi- 
pi,  oia  wale  no  ka  lakou  i  waiho 
ai  mahope,  ma  ka  aina  i  Gosena. 

9  Pii  pu  aku  la  me  ia  na  kaa  a 
me  na  hoohololio ;  he  poe  nui  loa. 

10  Pii  aku  la  lakou  i  kahi  hehi 
palaoa  o  Atada,  ma  o  aku  o  Iore- 
elane,  a  malaila  lakou  i  uwe  ai  me 
ka  uwe  nui  loa,  a  kanikau  iho  la 
lakou  i  kona  makuakane  i  na  la 
ehiku. 

11  A  ike  ae  la  ka  poe  noho  ma  ia 
aina,  o  ko  Kanaana  i  ua  kanikau 
nei,  ma  kahi  helii  palaoa  o  Atada, 
olelo  iho  la  lakou,  He  kanikau 
nui  loa  keia  a  ko  Aigupita :  no  ia 
mea,  ua  kapaia'ku  la  ka  inoa  o 
Abelamizeraima,  aia  ma  o  aku  o 
Ioredane. 

12  A  hana  aku  la  kana  mau  keiki 
ia  ia  e  like  me  kana  i  kauoha  ai  ia 
lakou. 

13  Lawe  aku  la  no  kana  mau  kei- 
ki  ia  ia,  i  ka  aina  o  Kanaana,  a  ka- 
nu  iho  la  ia  ia  ma  ke  ana  iloko  o 
ke  kula,  ma  Makepela,  na  Abera- 
hama  i  kuai  ia  kula  i  wahi  ilina 
nona,  me  Eperona  no  ka  Heta,  aia 
ma  ke  alo  o  Mamere. 

14  1  A  pau  ke  kanu  ana  i  kona 
makuakane,  hoi  aku  la  o  Iosepa  i 
Aigupita,  oia,  a  me  kona  poe  hoa- 
hanau  a  pau  i  hele  pu  me  ia  e 
kanu  i  kona  makuakaue. 

15  H  A  ike  iho  la  na  kaikuaana  o 
Iosepa,  ua  make  ko  lakou  makua- 
kane,  olelo  lakou,  E  ukiuki  mai 
auanei  o  Iosepa  ia  kakou ;  e  oiaio 
no,  e  hoopai  mai  ia  i  ka  hewa  a 
pau  a  kakou  i  hana  aku  ai  ia  ia. 

16  Kauoha  ae  la  lakou  ia  Iosepa, 
i  ae  la,  Kauoha  mai  la  kou  ma- 
kuakane,  mamua  o  kona  make 
ana,  i  mai  la, 

17  E  i  aku  oukou  ia  Iosepa,  Ke 
nonoi  aku  nei  makou  ia  oe,  e 
kala  oe  i  ka  hewa  o  kou  poe  kai- 
kuaana,  a  me  ko  lakou  hala,  no 
ka  mea,  ua  hana  hewa  lakou  ia 
oe.  Ano  hoi,  e  kala  oe  i  ka  hewa 
o  na  kauwa  a  ke  Akua  o  kou  ma- 
kuakane.  Uwe  iho  la  o  Iosepa  i 
ka  lakou  olelo  ana  mai  ia  ia. 

18  Hele  ae  la  hoi  kona  poe  kai- 
kuaana,  haule  iho  la  ma  kona 
alo,  i  ae  la,  O  kau  mau  kauwa 
makou. 

19  I  mai  la  o  Iosepa  ia  lakou, 
Mai  makau  oukou,  Owau  anei  ma 
ko  ke  Akua  wahi  ? 

20  I  manao  no  oukou  e  hana  ino 
mai  ia'u,  a  hoololi  mai  ke  Akua 
ia  mea,  i  mea  maikai,  e  hana  mai 
ai  e  like  me  ia  i  neia  la,  e  hoola  i 
na  kanaka  he  nui  loa. 

21  Mai  makau :  na'u  no  oukou  e 
malama  aku  i  ka  ai,  a  me  ka  ou- 
kou  poe  keiki.  Hooluolu  mai  la 
ia  ia  lakou,  a  olelo  lokomaikai 
mai  la  i  ko  lakou  naau. 

22  H  Noho  iho  la  o  Iosepa  ma 
Aigupita,  oia,  a  me  ka  ohana  a 
kona  makuakane :  a  o  na  maka- 
hiki  o  ko  Iosepa  ola  ana,  hookahi 
haneri  a  me  ka  umi  keu. 

23  A  ike  iho  la  o  Iosepa  i  na 
keiki  a  Eperaima  a  me  ke  ku 
akolu,  a  me  na  keiki  a  Makira,  ke 
keiki  a  Manase,  o  ka  mea  i  ha- 
nauia  ma  na  kuli  o  Iosepa. 

21  I  ae  la  o  Iosepa  i  kona  poe 
hoahanau,  E  make  ana  au.  E 
oiaio  no,  e  ike  mai  ke  Akua  ia 
oukou,  a  e  hoihoi  aku  ia  oukou, 
mai  keia  aina  aku,  a  ka  aina  ana 
i  hoohiki  ai  ia  Aberahama  a  ia 
Isaaka,  a  ia  Iakoba. 

25  Na  Iosepa  no,  na  mamo  a  Ise- 
raela  i  hoohiki  ai,  i  ae  la,  E  oiaio 
no,  e  ike  mai  ke  Akua  ia  oukou, 


MOKUNA  I. 


a  e  lawe  aku  oukou  i  ko'u  uiau 
iwi,  mai  auei  aku. 
26  A  make  iho  la  o  Iosepa  ma  ka 
makahiki  o  kona  ola  ana,  hooka- 


hi  haneri  a  me  ka  umi  keu.  A 
ialoa  iho  la  lakou  ia  ia  a  waiho 
iho  la  maloko  o  ka  pahu  ma  Ai- 
gupita. 


KA  BUKE  ALUA  A  MOSE,  I  KAPAIA 


PUKAANA, 


E 


MOKUNA  I. 

1  Na  inoa  o  na  keiki  a  Iakoba.  7  Ka  ma- 
huahua  ana  o  ka  lakou  poe  mamo.  8  Ka 
hana  ino  ia  mai  o  lakou  e  Farao  ma. 

IA  na  inoa  o  na  keiki  a  Ise- 
raela,  i  hele  aku  me  Iakoba  i 
Aigupita,  o  kela  kanaka  keia  ka- 
naka  i  hele  aku  me  ko  ka  hale  ona. 

2  0  Reubena,  o  Simeona,  o  Levi, 
o  Iuda, 

3  0  Isakara,  o  Zebuluna,  o  Beni- 
amina, 

4  O  Dana,  o  Napetali,  o  Gada  a 
o  Asera. 

5  O  na  mea  ola  a  pau  i  puka  mai 
ai,  mai  loko  ae  o  ko  Iakoba  pu- 
haka,  he  kanahiku  lakou ;  a  ma 
Aigupita  no  o  Iosepa. 

6  A  make  iho  la  o  Iosepa,  a  me 
kona  poe  hoahanau  a  pau,  a  me 
ia  hauauna  a  pau. 

7  T[  Hauau  nui  iho  la  na  mamo 
a  Iseraela,  a  laha  loa  ae  la,  a  ka- 
wowo  loa:  ua  nui  loa  ko  lakou 
ikaika,  a  ua  piha  hoi  ka  aina  ia 
lakou. 

8  A  ku  mai  la  kekahi  alii  hou 
ma  Aigupita,  aole  i  ike  ia  Iosepa. 

9  I  mai  la  ia  i  kona  poe  kanaka, 
Aia  hoi,  ua  oi  aku  ka  nui  o  na  ka- 
naka  mamo  a  Iseraela,  a  me  ko 
lakou  ikaika  i  ko  kakou. 

10  E  hana  maalea  kakou  ia  la- 
kou ;  o  nui  auanei  lakou,  a  hiki 
mai  ke  kaua,  huipu  lakou  me  ko 
kakou  poe  enemi,  a  e  kaua  mai 
hoi  ia  kakou,  a  pela  lakou  e  pii 
aku  ai  mai  ka  aina  aku. 

11  A  hoonoho  aku  lakou  i  na 
luna  hooluhi  maluna  o  lakou,  i 
mea  e  hookaumaha  loa  ai  ia  la- 
kou  i  na  haua  nui.  A  hana  iho  la 
lakou  i  na  kulanakauhale  papaa 
no  Parao,  o  Pitoma,  a  o  Ramese. 


12  E  like  me  ko  lakou  hooluhi 
ana  mai,  pela  no  hoi  ko  lakou  nei 
mahuahua,  a  me  ka  palahalaha 
aua  aku.  A  makau  loa  lakou  i 
na  mamo  a  Iseraela. 

13  Hoohana  iho  la  ko  Aigupita  i 
na  mamo  a  Iseraela  me  ka  hoo- 
koikoi. 

14  Hooawahia  iho  la  lakou  i  ko 
lakou  nei  ola  ana  i  ka  hana  luhi 
iloko  o  ka  palolo,  a  i  na  pohaku- 
lepo,  a  me  na  hana  a  pau  ma  ka 
mahinaai:  a  o  ka  hana  a  pau  a 
lakou  i  hoohana  iho  ai  ia  lakou 
nei,  he  mea  koikoi  ia. 

15  TI  Olelo  mai  la  ke  alii  o  Aigu- 
pita  i  na  palekeiki  Hebera,  o  Si- 
pera  ka  inoa  o  kekahi,  a  o  Pua 
hoi  ka  inoa  o  kekahi ; 

16  I  mai  la,  A  i  palekeiki  olua  i 
na  wahine  Hebera,  a  nana  olua 
iloko  o  na  paholoi ;  iha  he  keiki- 
kane  ia,  alaila  e  pepehi  olua  ia  ia; 
aka  ina  he  kaikamahine,  e  ola  no 
ia. 

17  Aka,  makau  iho  la  na  pale- 
keiki  i  ke  Akua ;  aole  laua  i  hana 
i  ka  mea  a  ke  alii  o  Aigupita  i 
kauoha  ai  ia  laua ;  aka,  hoola  ae 
la  laua  i  na  keikikane. 

18  Kii  mai  la  ke  alii  o  Aigupita  i 
na  palekeiki,  i  mai  la  ia  laua,  No 
ke  aha  la  olua  i  hana'i  i  keia  mea, 
a  hoola  i  na  keikikane  ? 

19  I  aku  la  na  palekeiki  ia  Parao, 
No  ka  mea,  aole  i  like  na  wahine 
Hebera  me  ko  Aigupita  poe  wa- 
hine,  he  hiki  wawe  ko  lakou,  aole 
e  hiki  aku  na  palekeiki,  a  hanau 
e  no  lakou. 

20  A  hoomaikai  mai  la  ke  Akua  i 
na  palekeiki :  a  mahuahua  aku  la 
na  kanaka,  a  ua  nui  loa  no  hoi  ko 
lakou  ikaika. 

21  A  no  ka  makau  ana  o  na  pale- 
keiki  i  ke  Akua,  a  no  kona  hoo- 
mahuahua  ana  i  ko  lakou  mau 
ohana, 

22  Kauoha  ae  la  o  Parao  i  kona 
poe  kanaka  a  pau,  i  aku  la,  O  na 
keikikane  a  pau  ke  hanau  mai,  e 
kiola  aku  ia  lakou  i  ka  muliwai, 
aka,  o  na  kaikamahine  a  pau,  ka 
oukou  ia  e  hoola  ai. 

MOKUNA  II. 

Ka  hanau  ana  o  Mose,  a  me  kona  hoolaia.  11 
Kona  mahuka  ana  ma  Midiana.  l(j  Kona 
noho  loa  ana  ma  Midiana  i  na  makahiki 
he40. 

KII  aku  la  kekahi  kanaka  o  ka 
ohana  a  Levi,  alawe  ae  la  i 
kekahi  kaikamahine  a  Levi. 

2  Hapai  ae  la  ua  wahine  la,  a  ha- 
nau  mai  la  he  keikikane;  a  ike 
iho  la  oia  ia  ia  he  maikai,  huna 
iho  la  oia  ia  ia  ekolu  malama. 

3  A  i  ka  wa  hiki  ole  ia  ia  ke 
huna  hou  aku,  lawe  ae  la  ia  i  waa 
kome  nona,  a  hapala  ia  mea  i  ka 
bitumena  a  me  ke  kepau,  a  hahao 
iho  la  i  ke  keiki  maloko  ;  a  waiho 
iho  la  maloko  o  na  kaluha  ma 
kapa  o  ka  muliwai. 

4  A  ku  iho  la  kona  kaikuwahine 
i  kahi  mamao  aku,  e  nana  i  ka 
mea  e  hanaia  mai  ai  ia  ia. 

5  H  Iho  iho  la  ke  kaikamahine  a 
Parao  e  auau  ma  ka  muliwai,  hele 
ae  la  hoi  kona  mau  wahine  ma 
kapa  o  ka  muliwai :  a  ike  aku  la 
kela  i  ka  waa  iwaena  o  na  kaluha, 
hoouna  aku  la  ia  i  kona  wahine  e 
lawe  mai. 

6  A  wehe  aku  la  ia,  alaila  ike  iho 
la  i  ke  keiki :  aia  hoi,  uwe  ae  la  ua 
keiki  ia.  Aloha  aku  la  kela  ia  ia, 
i  aku  la,  He  keiki  keia  na  ka  He- 
bera. 

7  Alaila,  olelo  aku  la  kona  kai- 
kuwahine  i  ke  kaikamahine  a  Pa- 
rao,  E  hele  hoi  ha  wau,  e  kii  aku 
nou  i  kekahi  wahine  Hebera  i 
kahu  nana  e  hanai  i  ke  keiki  nau? 

8  I  mai  la  ke  kaikamahine  a  Pa- 
rao  ia  ia,  O  hele.  A  hele  aku  la 
ke  kaikamahiue,  a  kii  aku  la  i  ka 
makuwahine  o  ua  keiki  la. 

9  I  mai  la  ke  kaikamahine  a  Pa- 
rao  ia  ia,  E  lawe  oe  i  keia  keiki  a 
e  hanai  ia  ia  na'u,  a  na'u  no  oc  e 

uku  aku.     Lawe  ae  la  ua  wahine 
la  i  ke  keiki,  a  hanai  iho  la. 

10  A  nui  ae  ua  keiki  ia  :  a  lawe 
ae  la  oia  ia  ia  i  ke  kaikamahine  a 
Parao,  a  lilo  ae  la  ia  i  keiki  nana. 
Kapa  iho  la  oia  i  kona  inoa,  o  Mo- 
se,  i  iho  la  ia,  No  ka  mea,  ua  lawe 
mai  au  ia  ia  mailoko  mai  o  ka 
wai. 

11  H  Ia  mau  la  mai,  i  ko  Mose 
wa  kanaka  makua,  hele  aku  la  ia 
i  kona  poe  hoahanau,  nana  aku 
la  ia  i  ko  lakou  luhi  ana ;  ike  aku 
la  ia  i  kekahi  kanaka  o  Aigupita 
e  pepehi  ana  i  ka  Hebera,  i  keka- 
hi  o  kona  poe  hoahanau. 

12  Aloalo  ae  la  ia,  a  ike  iho  la, 
aoie  kanaka,  alaila  pepehi  iho  la 
ia  i  ka  Aigupita  a  make,  a  huna 
ia  ia  maloko  o  ke  one. 

13  A  i  ka  lua  o  ka  la,  hele  hou 
aku  la  no  ia,  aia  hoi,  elua  kanaka 
Hebera  e  hakaka  ana  ;  i  aku  la  ia 
i  ka  mea  nona  ka  hewa,  No  ke 
aha  la  oe  e  pepehi  aku  nei  i  kou 
hoa? 

14  I  mai  la  kela,  Nawai  la  oe  i 
hoolilo  ae  nei  i  alii,  a  i  lunakana- 
wai  maluna  o  makou?  Ke  ma- 
nao  nei  anei  oe  e  pepehi  mai  ia'u, 
e  like  me  kou  pepehi  ana  i  ka 
Aigupita?  Alaila  makau  iho  la 
o  Mose,  i  iho  la,  Oiaio  no,  ua 
ikeia  keia  mea. 

15  A  lohe  ae  la  o  Parao  ia  mea, 
imi  iho  la  ia  e  pepehi  ia  Mose. 
Mahuka  aku  la  o  Mose  mai  ka 
maka  aku  o  Parao,  a  noho  ma 
ka  aina  ma  Midiana:  a  noho  iho 
la  ia  ilalo  ma  kekahi  luawai. 

16  He  mau  kaikamahine  ehiku 
na  ke  kahuua  ma  Midiana.  He- 
le  mai  la  lakou  a  hukihuki  i  ka 
wai,  a  ninini  iloko  o  na  holowaa, 
e  hooinu  ai  i  na  holoholona  a  ko 
lakou  makuakane. 

17  Hele  mai  la  kekahi  poe  kahu- 
hipa,  a  kipaku  ae  la  ia  lakou. 
Ku  ae  la  o  Mose  iluna,  a  kokua 
ia  lakou,  a  hooinu  aku  la  i  ka 
lakou  poe  holoholona. 

18  A  hoi  aku  la  lakou  ia  Reuela 
i  ko  lakou  makuakane,  ninau  mai 
la  ia,  No  ke  aha  la  oukou  i  hoi 
koke  mai  ai  i  keia  la  ? 

11)  I  aku  la  lakou,  Na  kekahi  ka- 

naka  o  Aigupita  i  hoopakele  ae  ia 
makou  mai  ka  lima  mai  o  ka  poe 
kahuhipa,  a  huki  iho  la  ia  i  ka 
wai  no  makou  a  nui,  a  hooinu 
aku  la  i  na  holoholona. 

20  I  mai  la  ia  i  kana  poe  kaika- 
mahine,  Auhea  la  hoi  ia  ?  No  ke 
aha  la  oukou  i  haalele  aku  ai  i  ua 
kanaka  la?  E  kii  aku  ia  ia  e  ai 
ia  i  ka  ai. 

21  A  walea  iho  la  o  Mose  e  noho 
me  ia  kanaka,  a  haawi  mai  la  oia 
ia  Zipora,  kana  kaikamahine  na 
Mose. 

22  A  hanau  mai  la  ia  he  keiki- 
kane,  a  kapa  aku  la  ia  i  kona  inoa 
o  Geresoma;  no  ka  mea,  i  iho  la 
ia,  Ua  malihini  au  ma  ka  aina  e. 

23  U  A  nui  na  la  i  hala,  make 
ke  alii  o  Aigupita,  a  kaniuhu  iho 
la  ka  poe  mamo  a  Iseraela,  no  ka 
luhi  loa  ana,  a  uwe  aku  la  lakou  ; 
a  hiki  aku  la  ko  lakou  uwe  ana  i 
ke  Akua  no  ko  lakou  luhi. 

24  A  lohe  ke  Akua  i  ko  lakou 
uwe  ana,  a  manao  iho  la  ia  i  kana 
berita  me  Aberahama,  a  me  Isaa- 
ka,  a  me  Iakoba. 

25  A  nana  mai  la  ke  Akua  i  ka 
poe  mamo  a  Iseraela,  a  manao 
mai  la  ke  Akua  ia  lakou. 

MOKUNA  III. 

Ka  Iehova  kamailio  ana  me  Mose.  7  Hoou- 
na  ke  Akua  ia  ia  e  hoopakele  i  ka  Iseraela. 
19  Ka  paakiki  ana  o  Parao. 

HANAI  iho  la  o  Mose  i  na  ho- 
loholona  a  Ietero  a  kona 
makuahonowaikane,  a  ke  kahuna 
ma  Midiana;  alakai  aku  la  no  ia 
i  na  holoholona  ma  ke  kua  o  ka 
waonahele,  a  hiki  aku  la  i  ke  kua- 
hiwi  o  ke  Akua,  i  Horeba. 

2  Ikea  mai  la  e  ia  ka  anela  o  Ie- 
hova  maloko  o  ka  lapalapa  o  ke 
ahi  mawaenakonu  o  ka  laalaau : 
nana  aku  la  ia,  aia  hoi,  e  aa  ana 
ka  laalaau  i  ke  ahi,  aole  nae  i  pau 
ka  laau. 

3  I  iho  la  o  Mose,  E  kipa  ae  no 
wau  e  ike  i  keia  mea  nui,  i  ka 
mea  i  pau  ole  ai  ka  laau  i  ke  ahi. 

4  A  ike  mai  la  o  Iehova  i  kona 
huli  ana  e  makaikai,  hea  mai  la 
ke  Akua  ia  ia  mailoko  mai  o  ua 
laalaau  la,  E  Mose,  e  Mose.  I 
aku  la  ia,  Eia  no  wau. 


5  I  mai  la  kela,  Mai  hookokoke 
mai  oe :  e  wehe  ae  oe  i  kou  mau 
kamaa  mai  kou  mau  kapuwai  aku, 
no  ka  mea,  o  kahi  au  e  ku  nei,  he 
aina  hoano  ia. 

6  I  mai  la  hoi  oia,  Owau  no  ke 
Akua  o  kou  makuakane,  ke  Akua 
o  Aberahama,  ke  Akua  o  Isaaka, 
ke  Akua  hoi  o  Iakoba.  Papani 
iho  la  o  Mose  i  kona  maka;  no 
ka  mea,  ua  makau  ia  ke  nana 
aku  i  ke  Akua. 

7  H  I  mai  la  o  Iehova,  I  kuu  nana 
ana  ua  ike  no  wau  i  ka  luhi  ana  o 
ko'u  poe  kauaka  ma  Aigupita,  ua 
lohe  no  hoi  au  i  ka  lakou  kaniuhu 
ana,  no  na  luna  hooluhi  o  lakou  ; 
ua  ike  hoi  au  i  ko  lakou  ehaeha 
ana. 

8  Ua  iho  mai  nei  au  ilalo  nei  e 
hookuu  ia  lakou  mai  ka  lima  mai 
o  ko  Aigupita,  a  e  lawe  mai  ia  la- 
kou  mai  ia  aina  mai,  akekahi  aina 
maikai,  a  nui  no  hoi,  he  aina  e 
kahe  ana  o  ka  waiu  a  me  ka  meli ; 
i  kahi  o  ka  poe  Kanaana,  a  me  ka 
Heta,  a  me  ka  Amora,  a  me  ka  Pe- 
reza,  a  me  ka  Hiva,  a  me  ka  Ie- 
busa. 

9  Eia  hoi,  no  ka  mea,  ua  hiki  mai 
io'u  nei  ke  kaniuhu  ana  o  na  ma- 
mo  a  Iseraela ;  a  ua  ike  no  hoi  au 
i  ka  luhi  ana  a  ko  Aigupita  i  hoo- 
luhi  iho  ai  ia  lakou. 

10  Nolaila  la,  e  hele  mai  oe,  a 
na'u  no  oe  e  hoouna  aku  io  Parao 
la,  i  lawe  mai  ai  oe  i  o'u  poe  kana- 
ka,  i  na  mamo  a  Iseraela  mailoko 
ae  o  Aigupita. 

11  1[  I  aku  la  o  Mose  i  ke  Akua, 
Owai  la  wau,  i  hele  aku  ai  au  io 
Parao  la,  a  i  lawe  mai  ai  hoi  au  i 
na  mamo  a  Iseraela  mailoko  mai 
o  Aigupita? 

12  I  mai  la  kela,  He  oiaio,  owau 
no  kekahi  me  oe,  eia  hoi  ka  hoai- 
lona  o  ko'u  hoouna  ana  aku  ia  oe ; 
i  ka  wa  au  e  lawe  mai  ai  i  ka  poe 
kanaka  mai  Aigupita  mai,  e  hoo- 
maua  auanei  oukou  i  ke  Akua  ma 
keia  kuahiwi. 

13  Ninau  aku  la  o  Mose  i  ke  Akua, 
Aia  hoi,  a  hiki  aku  au  i  na  mamo 
a  Iseraela,  a  e  olelo  au  ia  lakou, 
Na  ke  Akua  o  ko  oukou  poe  ku- 
puna  owau  ihoouna  mai  io  oukou 

nei,  a  e  ninau  lakou  ia'u,  Owai 
kona  inoa?  Pehea  la  hoi  ka'u  e 
olelo  aku  ai  ia  lakou  ? 
14.  I  mai  la  ke  Akua  ia  Mose, 
OWAU  MAU  LOA  AKU  NO. 
I  mai  la  hoi  oia,  Penei  kau  e  olelo 
aku  ai  i  na  mamo  a  Iseraela, 
OWAU  MAU,  oia  ka  i  hoouna 
mai  ia'u  io  oukou  nei. 

15  I  hou  mai  la  ke  Akua  ia  Mose, 
Penei  oe  e  olelo  aku  ai  i  na  mamo 
a  Iseraela,  Na  Iehova  ke  Akua  o 
ko  oukou  poe  kupuna,  ke  Akua 
o  Aberahama,  ke  Akua  o  Isaaka, 
ke  Akua  o  Iakoba,  owau  i  hoou- 
na  mai  io  oukou  nei.  Oia  no  ko'u 
inoa  mau  loa,  oia  hoi  ko'u  mea  e 
hoomanaoia  'i  ia  hanauna  aku  ia 
hanauna  aku. 

16  O  hele  oe,  a  e  hoakoakoa  ae  i 
ka  poe  lunakahiko  o  ka  Iseraela, 
a  e  olelo  aku  ia  lakou,  Ua  ikeia'ku 
e  au  o  Iehova  ke  Akua  o  ko  ou- 
kou  poe  kupuna,  ke  Akua  o  Abe- 
rahama,  o  Isaaka  a  o  Iakoba;  ua 
olelo  mai  oia,  Ua  ike  io  no  au  ia 
oukou,  a  me  ka  mea  i  hanaia  mai 
ia  oukou  ma  Aigupita. 

17  Ua  olelo  hoi  au,  Na'u  no  ou- 
kou  e  lawe  aku  iluna,  mailoko  ae 
o  ka  popilikia  o  Aigupita,  a  hiki  i 
ka  aina  o  ka  Kanaana  a  me  ka 
Heta  a  me  ka  Arnora  a  me  ka  Pe- 
reza  a  me  ka  Hiva,  a  me  ka  Iebu- 
sa,  i  ka  aina  e  kahe  aua  o  ka  waiu 
a  me  ka  meli. 

18  A  e  hoolohe  mai  lakou  i  kou 
leo :  a  e  hele  pu  oe  me  ka  poe  lu- 
nakahiko  o  ka  Iseraela  i  ke  alii  o 
Aigupita,  a  e  olelo  aku  oukou  ia 
īa,  Ua  halawai  mai  me  makou  o 
Iehova  ke  Akua  o  ka  poe  Hebera : 
no  ia  mea,  e  hookuu  mai  oe  ia  ma- 
kou  e  hele  ma  ka  waonahele,  i 
ekolu  la  hele,  e  kaumaha  aku  ai 
na  Iehova  ko  makou  Akua. 

19  1  Qa  ike  no  nae  au,  aole  e 
hookuu  mai  ke  alii  o  Aigupita  ia 
oukou,  aole  no  ma  ka  lima  ikaika. 

20  Aka,  e  o  aku  no  wau  i  ko'u 
lima,  a  e  paopao  wau  ia  Aigupita 
me  na  mea  mana  a  pau  a'u  e  hana 
aku  ai  mawaena  konu  o  lakou  :  a 
mahope  e  hookuu  no  oia  ia  oukou. 

21  A  e  haawi  aku  wau  i  ka  loko- 
maikai  i  keia  poe  kanaka  imua  o 

74 


na  maka  o  ko  Aigupita,  a  i  ka  wa 
a  oukou  e  hele  mai  ai,  aole  oukou 
e  hele  nele  mai. 

22  E  noi  aku  no  kela  wahine  keia 
wahine  i  kona  hoalauna,  a  i  ka 
mea  e  noho  pu  ana  maloko  o  kona 
hale,  i  na  mea  kala,  a  me  na  mea 
gula,  a  me  na  mea  aahu,  a  e  hoaa- 
hu  iho  oukou  i  ka  oukou  poe  kei- 
kikane,  a  me  ka  oukou  poe  kai- 
kamahine ;  e  hao  hoi  oukou  i  ko 
Aigupita. 

MOKUNA  IV. 

Uahaawi  mai  ke  Akua  i  na  hoailona  mana 
ia  Mose,  i  mea  hoike  imua  o  Parao.  13 
Kona  huhu  ana  ia  Mose.  20  Ka  hele  ana 
o  Mose  ma  i  Aigupita.  24  Okipoepoe  o 
Zipora  i  kana  keikikane.  27  Halawai  ia 
me  Aarona. 

OLELO  aku  la  o  Mose,  i  aku 
la,  Aia  hoi ;  aole  paha  auanei 
lakou  e  manaoio  mai  ia'u,  aole  hoi 
e  hoolohe  mai  i  ko'u  leo ;  no  ka 
mea,  e  olelo  auanei  lakou,  Aole  i 
ikeia  'ku  o  Iehova  e  oe. 

2  I  mai  la  o  Iehova  ia  ia,  Heaha 
kela  mea  ma  kou  lima?  I  aku  la 
ia,  He  kookoo. 

3  I  mai  la  kela,  E  hoolei  ia  ilalo 
i  ka  honua.  Hoolei  iho  la  ia  ilalo 
i  ka  honua,  a  lilo  ae  la  ia  i  nahesa : 
a  holo  aku  la  o  Mose  mai  kona 
maka  aku. 

4  I  mai  la  o  Iehova  ia  Mose,  E 
kikoo  aku  kou  lima,  a  e  lalau  aku 
ma  kona  huelo.  Kikoo  aku  la 
kona  lima  a  lalau  iho  la,  a  hoi  hou 
ae  la  ia  i  kookoo  ma  kona  lima. 

5  Ilaila  e  manaoio  ai  lakou,  ua 
ikea  e  oe  o  Iehova  ke  Akua  o  ko 
lakou  poe  kupuna,  ke  Akua  o 
Aberahama,  ke  Akua  o  Isaaka,  ke 
Akua  hoi  o  Iakoha. 

6  lī  Olelo  hou  mai  la  o  Iehova 
ia  ia,  E  hooholo  oe  i  kou  lima  ma 
kou  umauma  iho.  Hooholo  ae  la 
ia  i  kona  lima  ma  kona  umauma, 
a  i  kona  unuhi  ana  mai,  aia  hoi, 
ua  lepera  ia  e  like  me  ka  hau. 

7  I  mai  la  oia,  E  hooholo  hou  ae 
oe  i  kou  lima  ma  kou  umauma. 
Hooholo  hou  i  kona  lima  ma  kona 
umauma,  a  unuhi  hou  mai,  aia 
hoi,  au  hoi  hou  ae  la  no  e  like  me 
kekahi  io  ona. 

8  A  ina  aole  lakou  e  manaoio 
mai  ia  oe,  aole  hoi  e  hoolohe  mai 

i  ka  leo  o  ka  hoailona  mua,  e  ma- 
naoio  paha  lakou  i  ka  leo  o  ka 
hoailona  hope. 

9  A  ina  aole  lakou  e  manaoio 
mai  i  keia  mau  hoailona  elua,  aole 
hoi  e  hoolohe  i  kou  leo,  alaila  e 
lawe  ae  oe  i  kahi  wai  o  ka  niuli- 
wai,  a  e  ninini  ma  kahi  maloo,  a 
e  lilo  auanei  ka  wai  au  e  lawe  ai 
mailoko  mai  o  ka  muliwai,  i  koko 
ma  kahi  maloo. 

10  TT  I  aku  la  o  Mose  ia  Iehova, 
E  kuu  Haku  e,  he  kanaka  akamai 
ole  wau  i  ka  olelo,  aole  mamua 
mai  a  hiki  i  keia  wa  au  e  olelo 
mai  ai  i  kan  kauwa  nei,  he  kali 
ko'u  waha,  a  he  kali  hoi  ko'u 
elelo. 

11  I  mai  la  o  Iehova  ia  ia,  Nawai 
i  hana  ka  waha  o  ke  kanaka  ?  Na- 
wai  hoi  i  hana  i  ka  aa,  a  me  ke 
kuli,  a  me  ka  ike,  a  me  ka  ma- 
kapo?    Aole  anei  na'u,  na  Iehova? 

12  Nolaila,  o  bele,  a  owau  pu  no 
me  kou  waha,  e  ao  aku  ana  ia  oe 
i  ka  mea  au  e  olelo  aku  ai. 

13  I  aku  la  ia,  E  kuu  Haku  e,  ke 
noi  aku  nei  au  ia  oe,  e  hoouna 
aku  oe  ma  ka  lima  o  ka  mea  au  e 
hoouna  aku  ai. 

/^  14  Wela  mai  la  ka  inaiua  o  Ieho- 
va  ia  Mose,  i  mai  la  kela,  Aole 
anei  ke  kaikuaana  ou  o  Aarona 
ka  Levi  ?  Ua  ike  no  au  e  hiki  no 
ia  ia  ke  olelo ;  aia  hoi  ke  hele  mai 
nei  ia  e  halawai  me  oe:  aia  ike 
mai  kela  ia  oe,  e  olioli  auanei  oia 
ma  kona  naau. 

15  Nau   e  olelo    aku  ia  ia,  a  e 
waiho    aku  i  na   hua    ma    kona 
waha;  a  owau  pu  no  me  kou  wa- 
ha,  a  me  kona  waha,  a  e  ao  aku  ia 
olua  i  ka  olua  mea  e  hana'i. 

16  A  oia  no  kou  mea  nana  e  olelo 
aku  i  na  kanaka:  a  e  lilo  no  oia  i 
waha  nou,  a  o  oe  hoi  nona  e  like 
me  ke  Akua. 

17  E  lawe  pu  aku  oe  i  keia  koo- 
koo  maloko  o  kou  lima,  i  mea  e 
hana  aku  ai  i  na  hoailona. 

18  U  Alaila  hele  aku  la  o  Mose  a 
hoi  aku  la  io  Ietero  la  i  kona  ma- 
kuahonowaikane,  i  aku  la  ia  ia,  E 
hele  paha  au,  a  hoi  hou  i  o'u  poe 
hoahanau  aia  ma  Aigupita,  i  ike 
ai  au  i  ko  lakou  ola  ana.     I  mai 


la  o  Ietero  ia  Mose,  O  hele  oe  me 
ka  maluhia. 

19  I  mai  la  o  Iehova  ia  Mose  ma 
Midiana,  E  hele  oe,  a  e  hoi  hou  i 
Aigupita,  no  ka  mea,  ua  make  na 
kanaka  a  pau,  ka  poe  i  imi  e  lawe 
i  kou  ola. 

20  Lawe  ae  la  o  Mose  i  kana  wa- 
hine,  a  me  kana  mau  keikikane,  a 
hoonoho  aku  la  ia  lakou  maluna 
o  ka  hoki,  a  hoi  aku  la  ia  i  ka  aiua 
o  Aigupita.  A  lawe  pu  aku  la  o 
Mose  i  ke  kookoo  o  ke  Akua  ma- 
loko  o  kona  lima. 

21  I  mai  la  o  Iehova  ia  Mose,  I 
kou  hele  ana  aku  e  hoi  i  Aigu- 
pita,  e  ao  oe,  e  hana  aku  imua  o 
Parao  i  na  hana  mana  a  pau  a'u  i 
waiho  ai  maloko  o  kou  lima:  a 
na'u  no  e  hoopaakiki  i  kona  naau, 
i  hookuu  ole  ai  ia  i  na  kanaka. 

22  E  olelo  aku  oe  ia  Parao,  Ke  i 
mai  nei  o  Iehovapenei,  O  Iseraela 
no  ka'u  keikikane,  o  ka'u  hiapo 
hoi ; 

23  Ke  olelo  aku  nei  au  ia  oe,  E 
hookuu  oe  i  ka'u  keiki,  i  malama 
mai  ia  ia'u  :  a  ina  e  hoole  mai  oe  i 
kona  hookuuia,  aia  hoi,  e  pepehi 
aku  no  au  i  kau  keikikane,  i  kau 
hiapo  hoi. 

24  Tf  A  hiki  mai  hoi  ia  ma  ke  ala, 
maloko  o  ka  halekipa,  halawai 
mai  la  o  Iehova  me  ia,  a  imi  iho 
la  epepehi  ia  ia. 

25  Lalau  aku  la  o  Zipora  i  pahi, 
a  okipoepoe  iho  la  i  ka  omaka  o 
kana  keikikane,  a  hoolei  iho  la 
ma  kona  mau  wawae,  i  mai  la, 
He  kane  koko  oe  na'u. 

26  Hookuu  iho  la  oia  ia  ia.  Alai- 
la  olelo  ae  la  ia,  He  kane  koko  oe 
no  ke  okipoepoe  ana. 

27  T[  I  mai  la  o  Iehova  ia  Aarona, 
E  hele  oe  e  halawai  me  Mose  ma 
ka  waonahele.  Hele  aku  la  ia,  a 
halawai  iho  la  ma  ke  kuahiwi  o 
ke  Akua,  a  honi  ae  la  ia  ia. 

28  Hai  ae  la  o  Mose  ia  Aarona  i 
na  olelo  a  pau  a  Iehova,  nana  ia  i 
hoouna  mai,  a  me  na  ouli  a  pau 
aua  i  kauoha  mai  ai  ia  ia. 

29  1  Hele  aku  la  o  Mose  laua 
o  Aarona,  hoakoakoa  iho  la  laua 
i  na  lunakahiko  a  pau  o  na  ma- 
mo  a  Iseraela. 

30  Hai  aku  la  o  Aarona  i  na  ole- 
lo  a  pau  a  Iehova  i  olelo  mai  ai 
ia  Mose;  a  hana  iho  la  ia  i  na 
ouli  imua  o  na  maka  o  kanaka. 

31  Manaoio  iho  la  no  hoi  na  ka- 
naka:  a  lohe  pono  no  lakou,  ua 
ike  mai  o  Iehova  i  ka  poe  mamo 
a  Iseraela,  a  ua  nana  mai  hoi  oia 
i  ko  lakou  popilikia,  alaila  kulou 
iho  la  ko  lakou  poo,  a  hoomana 
aku  la. 

MOKUNA  V. 

Ka  hana  ino  ana  a  Parao.    20  Lohe  no  Mose 
laua  o  Aarona,  a  hai  aku  laua  i  ke  Akua. 

MAHOPE  iho,  hele  aku  la  o 
Mose  laua  o  Aarona,  a  hai 
aku  la  ia  Parao,  Ke  i  mai  nei  o 
Iehova  ke  Akua  o  ka  Iseraela  pe- 
nei,  E  hookuu  mai  oe  i  ko'u  poe 
kanaka,  i  ahaaina  lakou  na'u  ma 
ka  waonahele. 

2  I  mai  la  o  Parao,  Owai  la  o 
Iehova  i  hoolohe  ai  au  i  kona  leo, 
e  hookuu  aku  ai  i  ka  Iseraela? 
Aole  au  i  ike  ia  Iehova,  aole  hoi 
au  e  hookuu  aku  i  ka  Iseraela. 

3  I  aku  la  laua,  ua  halawai  mai 
me  makou  ke  Akua  o  ka  poe  He- 
bera ;  no  ia  mea,  e  hookuu  oe  ia 
makou  e  hele  i  ka  waonahele,  i 
kahi  ekolu  la  hiki,  e  kaumaha 
aku  ai  na  Iehova  o  ko  makou 
Akua,  o  kau  mai  ia  maluna  o  ma- 
kou  i  ke  ahulau  a  me  ka  pahi- 
kaua. 

4  I  mai  la  ke  alii  o  Aigupita  ia 
laua,  No  ke  aha  la  olua,  e  Mose  a 
me  Aarona,  e  hooki  nei  i  kanaka 
i  ka  lakou  hana?  E  hoi  oukou 
ma  ko  oukou  luhi. 

5  Olelo  mai  la  o  Parao,  Aia  hoi, 
ua  nui  loa  na  kanaka  o  ka  aina, 
a  ke  hooki  nei  olua  ia  lakou  i  ko 
lakou  luhi. 

6  Ia  la  no,  kauoha  mai  la  o  Pa- 
rao  i  na  lunahooluhi  o  na  kana- 
ka;  a  me  ko  lakou  mau  luna  iho, 
i  mai  la, 

7  Mai  haawi  hou  aku  i  ka  mauu 
i  kanaka  no  na  pohakulepo,  e 
like  mamua.  E  hele  lakou  e  hoi- 
liili  i  ka  lakou  mauu. 

8  A  o  ka  nui  o  na  pohakulepo  a 
lakou  i  hana'i  mamua,  pela  oukou 
e  haawi  hou  aku  ai  ia  lakou ;  mai 
hoemi  iki  ia  mea ;  no  ka  mea,  ua 

molowa  lakou:  no  ia  mea,  ke 
uwe  mai  nei  lakou,  i  ka  i.ana  mai, 
E  hele  makou  e  kaumaha  aku  na 
ko  makou  Akua. 

9  E  kau  i  ka  hana  kaumaha  ma- 
luna  o  na  kanaka,  i  hana  aku  ai 
lakou  ilaila,  i  hoolohe  ole  ai  hoi 
lakou  i  na  olelo  wahahee. 

10  U  Hele  aku  la  na  lunahooluhi 
o  na  kanaka,  a  me  ko  lakou  poe 
luna  iho,  olelo  ae  la  i  kanaka,  i 
ae  la,  Ke  i  mai  nei  o  Parao  penei, 
Aole  au  e  haawi  aku  i  mauu  ia 
oukou. 

11  E  hele  oukou,  e  kii  i  mauu  na 
oukou  iho  i  kahi  e  loaa'i  ia  ou- 
kou ;  no  ka  mea,  aole  loa  e  hoe- 
mi  iki  ia  ka  oukou  mea  hana. 

12  No  ia  mea,  auwana  wale  aku 
no  na  kanaka  ma  ka  aina  a  pau  o 
Aigupita,  e  hoiliili  i  ka  opala  i 
mauu. 

13  Wikiwiki  mai  la  na  lunahoo- 
luhi,  i  mai  la  ia  lakou,  E  hoolawa 
i  ka  oukou  hana,  i  ka  hana  o  kela 
la  o  keia  la,  e  like  me  ka  wa 
mauu. 

14  A  o  na  luna  o  na  mamo  a  Ise- 
raela,  o  ka  poe  i  hoonohoia  ma- 
luna  o  lakou  e  na  lunahooluhi  o 
Parao,  ua  hahauia  mai  lakou,  me 
ka  ninauia  mai,  No  ke  aha  la 
oukou  i  hoolawa  ole  ai  i  ka  ou- 
kou  hana  i  na  pohakulepo  inehi- 
nei,  a  i  keia  la  hoi,  e  like  ma- 
mua? 

15  H  Hele  aku  la  na  luna  o  na  ma- 
mo  a  Iseraela,  a  uwe  aku  la  ia 
Parao,  i  aku  la,  No  ke  aha  la  oe  e 
hana  mai  ai  pela  i  kau  poe  kau- 
wa  nei  ? 

16  Aole  i  haawiia  mai  ka  mauu  i 
kau  poe  kauwa,  a  ke  i  mai  nei 
lakou  ia  makou,  E  hana  oukou  i 
na  pohakulepo :  aia  hoi,  ua  ha- 
hauia  mai  nei  kau  poe  kauwa: 
aka,  no  kou  poe  kanaka  iho  ka 
hewa. 

17  I  mai  la  kela,  Ua  palela  ou- 
kou,  ua  palela  oukou ;  no  ia  mea, 
ke  olelo  mai  nei  oukou,  E  hoo- 
kuu  mai  oe  ia  makou  e  hele,  e 
kaumaha  aku  na  Iehova. 

18  E  hele  hoi  oukou  pela  e  ha- 
na,  no  ka  mea,  aole  loa  e  haa- 
wiia'ku  ka  mauu  na  oukou,  aka, 


MOKUNA  VI. 


e  hoolawa  oukou  i  ka  hana  o  na 
pohakulepo. 

19  Ike  iho  la  na  luna  o  na  mamo 
a  Iseraela,  ua  nui  ko  lakou  pili- 
kia,  i  ka  i  aua  mai,  Mai  hoemi 
iki  oukou  i  na  pohakulepo  i  ka 
oukou  hana  ana  i  kela  la  i  keia 
la. 

20  H  Halawai  lakou  me  Mose 
laaa  o  Aarona,  e  ku  ana  ma  ke 
alanui  i  ko  lakou  hele  ana  mai, 
mai  o  Parao  mai. 

21  I  ae  la  lakou  ia  laua,  E  nana 
mai  o  Iekova  ia  olua,  a  e  hoa- 
hewa  mai ;  no  ka  mea,  ua  hoolilo 
olua  i  ko  makou  ala  i  mea  pilau 
imua  o  Parao,  a  imua  o  kana  poe 
kauwa,  i  ka  haawi  ana  i  ka  pahi- 
kaua  maloko  o  ko  lakou  lima,  e 
pepehi  mai  ai  ia  makou. 

22  Hoi  hou  aku  la  o  Mpse  io  Ie- 
hova  la,  i  aku  la  ia  ia,  E  ka  Haku 
e,  no  ke  aha  la  oe  i  hana  ino  mai 
ai  i  keia  poe  kanaka?  No  ke  aha 
La  oe  i  hoouna  mai  nei  ia'u  ? 

23  No  ka  mea,  mai  ka  manawa 
a'u  i  hele  aku  ia  io  Parao  la  e 
olelo  aku  ma  kou  inoa,  ua  hana 
ino  mai  kela  i  keia  poe  kanaka, 
aole  hoi  oe  i  hookuu  iki  mai  i 
kou  poe  kanaka. 

MOKUNA  VI. 

Ka  olelo  hou  ana  mai  o  Iehova  ia  Mose.    14 
Ke  kuauhau  no  na  mamo  a  Iseraela. 

ALAILA  olelo  mai  la  o  Iehova 
ia  Mose,  Ano,  e  ike  auanei 
oe  i  ka  mea  a'u  e  hana  aku  ai  ia 
Parao :  no  ka  mea,  e  hookuu  aku 
no  oia  ia  lakou  me  ka  lima  ikai- 
ka,  a  me  ka  lima  ikaika  hoi  oia  e 
kipaku  aku  ai  ia  lakou,  mai  kona 
aina  aku. 

2  Olelo  mai  la  ke  Akua  ia  Mose, 
i  mai  la  ia  ia,  Owau  no  o  Iehova. 

3  Hoike  aku  wau  ia'u  iho  ia 
Aberahama,  ia  Isaaka,  a  ia  Iako- 
ba,  o  ke  Akua  Mana;  aka,  ma 
ko'u  inoa,  o  IEHOVA,  aole  au  i 
ikeia  mai  e  lakou. 

4  Ua  hoopaa  no  hoi  au  i  kuu  be- 
rita  me  lakou,  e  haawi  aku  ai  no 
lakou  i  ka  aina  o  Kanaaua,  i  ka 
aina  i  noho  ai  lakou,  he  mau  ma- 
lihini  ilaila. 

5  Ua  lohe  hoi  au  i  ka  uu  ana  o 
na  mamo  a  Iseraela,  o  ka  poe   i 


hooluhiia'i  e  ko  Aigupita;   a  ua 
hoomanao  wau  i  kuu  berita. 

6  No  ia  mea,  e  olelo  aku  oe  i  na 
mamo  a  Iseraela,  Owau  no  Ieho- 
va,  a  e  lawe  mai  ana  no  wau  ia 
oukou  mailalo  mai  o  na  mea  kau- 
maha  a  ko  Aigupita,  a  e  hoopa- 
kele  no  wau  ia  oukou  i  ko  lakou 
hooluhi  ana;  a  e  hoola  wau  ia 
oukou  me  ka  lima  kakauha,  a  me 
na  hoopai  ana  he  nui  loa. 

7  A  e  hoonoho  no  wau  ia  oukou 
i  poe  kanaka  no'u,  a  owau  aua- 
nei  hoi  ko  oukou  Akua:  a  e  ike 
auanei  hoi  oukou,  owau  no  Ie- 
hova,  o  ko  oukou  Akua,  nana 
oukou  e  lawe  ae,  mailalo  ae  o  na 
mea  kaumaha  a  ko  Aigupita. 

8  A  e  lawe  aku  no  au  ia  oukou  i 
ka  aina  a'u  i  pai  ai  i  ko'u  lima,  e 
haawi  aku  ia  wahi  no  Aberahanifi. 
no  Isaaka  a  no  Iakoba,  oia  ka'u  u 
haawi  aku  ai  no  oukou  i  wahi  e 
noho  ai:  owau  no  Iehova. 

9  H  Pela  no  hoi  o  Mose  i  olelo 
aku  ai  i  na  mamo  a  Iseraela  :  aole 
nae  lakou  i  hoolohe  i  ka  Mose, 
no  ka  ehaeha  o  ka  naau,  a  no  ka 
luhi  koikoi. 

10  Olelo  mai  la  o  Iehova  ia 
Mose,  i  mai  la, 

11  E  hele  oe,  e  olelo  aku  ia  Pa- 
rao  i  ke  alii  o  Aigupita,  e  hookuu 
aku  oia  i  na  mamo  a  Iseraela  mai 
kona  aiua  aku. 

12  Olelo  aku  o  Mose  imua  o  Ie- 
hova,  i  aku  la,  Aia  hoi,  aole  i 
hoolohe  mai  na  mamo  a  Iseraela 
ia'u,  pehea  la  hoi  e  hoolohe  mai 
ai  o  Parao  ia'u,  i  ka  mea  lehelehe 
hemahema  ? 

13  Olelo  mai  la  o  Iehova  ia  Mose 
a  ia  Aarona,  a  hoouna  ia  laua  i  na 
mamo  a  Iseraela,  a  ia  Parao,  no 
ka  lawe  ana  mai  i  na  mamo  a 
Iseraela  mai  ka  aina  mai  o  Aigu- 
pita. 

14  U  Eia  hoi  na  mea  mua  o  ko 
lakou  mau  ohana  kupuna :  O  na 
keiki  a  Reubena,  a  ka  hiapo  a 
Iseraela ;  o  Hanoka,  o  Palu,  o 
Hezerona,  a  o  Karemi:  o  lakou 
na  ohana  a  Reubena. 

15  A  o  na  keiki  a  Simeona ;  o 
Iemuela,  a  o  Iamina,  o  Ohada,  o 
Iakina,  o   Zohara,  a  o  Saula  ke 

keiki  a  kekahi  wahine  Kanaana : 
o  lakou  na  ohana  a  Simeona. 

16  *H  Eia  hoi  na  inoa  o  na  keiki 
a  Levi,  ma  ko  lakou  mau  hanau- 
na:  o  Geresona,  o  Kohata,  a  o 
Merari:  a  o  na  makahiki  o  ko 
Levi  ola  ana,  hookahi  haneri  me 
kanakolukumamahiku  na  maka- 
hiki. 

17  O  na  keiki  a  Geresona,  o  Li- 
beui,  a  o  Simi,  ma  ka  laua  mau 
ohana. 

18  A  o  na  keiki  a  Kohata ;  o 
Amerama,  o  Izehara,  o  Heberona, 
a  me  Uziela:  a  o  na  makahiki  o 
ko  Kohata  ola  ana,  hookahi  ha- 
neri  me  kanakolukumamakolu  na 
makahiki. 

19  A  o  na  keiki  a  Merari ;  o  Ma- 
hali  a  o  Musi:  o  lakou  nei  na 
ohana  a  Levi,  ma  na  hanauna  o 
lakou. 

20  Lawe  iho  la  o  Amerama  ia 
Iokebeda,  i  ke  kaikuwahine  o 
kona  makuakane,  i  wahine  nana ; 
a  hanau  mai  la  nana  o  Aarona 
laua  o  Mose :  a  o  na  makahiki  o 
ko  Amerama  ola  ana,  hookahi 
haneri  me  kanakolukumamahiku 
na  makahiki. 

21  1f  A  o  na  keiki  a  Izehara,  o 
Kora,  o  Nepega,  a  me  Zikeri. 

22  A  o  na  keiki  a  Uziela ;  o  Mi- 
saela,  o  Elezapana,  a  me  Ziteri. 

23  Lawe  ae  la  o  Aarona  ia  Elise- 
ba,  i  ke  kaikamahine  a  Amina- 
daba,  o  ke  kaikuwahine  o  Nahe- 
sona  i  wahine  nana,  a  hanau  mai 
la  nana,  o  Nadaba,  o  Abibu,  o 
Eleazara  a  me  Itamara. 

21  A  o  na  keiki  a  Kora ;  o  Asira, 
o  Elekana,  a  o  Abiasapa ;  o  lakou 
na  ohana  a  Kora. 

25  Lawe  ae  la  o  Eleazara  ke  kei- 
ki  a  Aarona  i  kekahi  kaikama- 
hine  a  Putiela  i  wahine  nana:  a 
ua  hanau  mai  nana  o  Pinehasa ;  o 
lakou  na  mea  mua  o  na  makua  o 
ka  Levi,  ma  ka  lakou  mau  ohana. 

26  Oia  o  ua  Aarona  la  laua  o  ua 
Mose  la,  na  mea  a  Iehova  i  olelo 
mai  ai,  E  lawe  mai  olua  i  na  ma- 
mo  a  Iseraela  mai  Aigupita  mai, 
ma  ko  lakou  poe  kaua. 

27  O  laua  no  na  mea  i  olelo  ia 
Parao  i  ke  alii  o  Aigupita,  no  ka 

lawe  ana  mai  i  na  mamo  a  Iserae- 
la,  mai  Aigupita  mai :  o  ua  Mose 
la  no  keia  laua  o  Aarona. 

28  H  A  i  ka  la  a  Iehova  i  olelo 
mai  ai  ia  Mose  ma  ka  aina  o 
Aigupita, 

29  Olelo  mai  la  o  Iehova  ia 
Mose,  i  mai  la,  Owau  no  Iehova : 
e  hai  aku  oe  ia  Parao  i  ke  alii  o 
Aigupita,  i  na  mea  a  pau  a'u  e 
oielo  aku  ai  ia  oe. 

30  Olelo  aku  o  Mose  imua  o  Ie- 
hova,  Aia  hoi,  he  lehelehe  hema- 
hema  ko'u,  pehea  la  e  hoolohe 
mai  ai  o  Parao  ia'u  ? 

MOKUNA  VII. 

Ka  hele  ana  o  Mose  ma  io  Parao  la.  10  Ka 
laua  hana  ana  i  na  hoailona  a  ke  Akua  i 
haawi  mai  ai.  13  Ka  hoopaakiki  ana  o  Pa- 
rao,    14  Ka  lilo  ana  o  ka  wai  i  koko. 

MAI  la  o  Iehova  ia  Mose.  e    ';.. 


nana  hoi,  ua  hoonoho  wau  īa 


oe  i  akua  no  ParaOj_a  o  Aarona 


kou  kaikuaana.  oia  no  auanei  kou 


kaula. 


2  O  na  mea  a  pau  a'u  e  kauoha 
aku  ai  ia  oe,  oia  kau  e  hai  aku  ai : 
a  o  Aarona  kou  kaikuaana  ke 
olelo  aku  ia  Parao,  e  hoouna  aku 
ia  i  na  mamo  a  Iseraela  mai  kona 
aina  aku. 

3  A  e  hoopaakiki  auanei  au  i  ka 
naau  o  Parao,  a  e  hana  no  au  i 
ko'u  mau  ouli  a  nui,  a  me  ko'u 
mau  mea  mana  ma  ka  aina  o  Ai- 
gupita. 

4  Aole  nae  e  hoolohe  mai  o  Pa- 
rao  ia  olua,  i  kau  aku  ai  au  i  ko'u 
lima  maluna  o  Aigupita,  a  e  lawe 
mai  iwaho  i  ko'u  poe  kaua,  i  ka 
poe  kanaka  o'u,  i  na  mamo  a  Ise- 
raela,  mai  ka  aina  o  Aigupita  mai, 
me  ka  hoopai  nui  aku. 

5  A  e  ike  auanei  ko  Aigupita, 
owau  no  Iehova,  ia'u  e  hooka- 
kauha  aku  ai  i  ko'u  lima  maluna 
o  Aigupita,  a  e  lawe  mai  i  na  ma- 
mo  a  Iseraela  maiwaena  mai  o 
lakou. 

6  Hana  iho  la  o  Mose  laua  o  Aa- 
rona,  e  like  me  ka  Iehova  i  kau- 
oha  mai  ai  ia  laua;  pela  laua  i 
hana  aku  ai. 

7  He  kanawalu  na  makahiki  o 
Mose,  a  he  kanawalu  na  makahiki 
o  Aarona  a  me  kumamakolu,  i 

ka  wa  a  laua  i  olelo  aku  ai  ia 
Parao. 

8  H  Olelo  mai  la  o  Iehova  ia 
Mose  a  me  Aarona,  i  mai  la, 

9  I  ka  wa  e  olelo  mai  ai  o  Parao 
ia  olua,  i  ka  i  ana  mai,  E  hoike 
mai  olua  i  kekahi  hana  mana; 
alaila  e  olelo  ae  oe  ia  Aarona,  E 
lalau  i  kou  kookoo,  a  e  kiola  iho 
imua  o  Parao,  a  e  lilo  ia  i  nahesa : 

10  1  Hele  aku  la  o  Mose  laua  o 
Aarona  io  Parao  la,  hana  iho  la 
laua  e  like  me  ke  kauoha  ana  a 
Iehova,  a  kiola  iho  la  o  Aarona  i 
kona  kookoo  imua  o  Parao,  a 
imua  o  kana  poe  kauwa,  a  lilo 
iho  a  ia  i  nahesa. 

11  Kii  aku  la  hoi  o  Parao  i  na 
kanaka  akamai,  a  me  na  kilo;  a 
o  na  magoi  o  Aigupita,  hana  iho 
la  hoi  lakou  pela,  i  ko  lakou  kilo- 
kilo  ana. 

12  No  ka  mea,  kiola  iho  la  kela 
kanaka  keia  kanaka  a  pau  i  kona 
kookoo  iho,  i  lilo  lakou  i  mau  na- 
hesa:  aka,  o  ke  kookoo  o  Aaro- 
na,  moni  iho  la  ia  i  ko  lakou  mau 
kookoo. 

13  A  hoopaakikiia  mai  la  ka 
naau  o  Parao,  i  hoolohe  ole  ai  oia 
ia  laua,  e  like  me  ka  mea  a  Iehova 
i  olelo  mai  ai. 

14  H  I  mai  la  o  Iehova  ia  Mose, 
Ua  hoopaakikiia  ko  Parao  naau,  i 
ole  ai  ia  e  hookuu  mai  i  ka  poe 
kanaka. 

15  A  kakahiaka  ae,  e  hele  oe  io 
Parao  la,  aia  e  hele  ana  no  ia  i  ka 
wai;  e  ku  oe  ma  ke  kapa  o  ka 
muliwai  e  halawai  me  ia:  a  e 
lawe  oe  ma  kou  lima  i  ke  kookoo 
i  lilo  ai  i  nahesa. 

16  A  e  olelo  aku  oe  ia  ia,  Ua 
hoouna  mai  nei  ke  Akua  o  ka 
poe  Hebera  ia'u  iou  nei,  ua  i  mai, 
E  hookuu  mai  oe  i  ko'u  poe  ka- 
naka,  i  hookauwa  mai  lakou  na'u 
ma  ka  waonahele :  aia  hoi,  aole 
oe  i  manao  e  hoolohe  mamua. 

17  Ke  olelo  mai  nei  o  Iehova  pe- 
nei,  Ma  keia  mea  e  ike  auauei  oe, 
owau  no  Iehova :  aia  hoi,  e  ha- 
hau  no  wau  i  keia  kookoo  ma 
kuu  lima,  maluna  o  ka  wai  ma- 
loko  o  ka  muliwai,  a  e  lilo  ia  i 
koko. 


18  A  e  make  no  ka  ia  maloko  o 
ka  muliwai,  ae  e  hoopailua  ko 
Aigupita  ke  inu  i  ka  wai  o  ka 
muliwai. 

19  H  I  mai  la  o  Iehova  ia  Mose, 
E  olelo  aku  oe  ia  Aarona,  E  lalau 
oe  i  kou  kookoo,  a  e  o  aku  kou 
lima  maluua  o  na  wai  o  Aigupita, 
ma  na  kahawai,  a  ma  na  muliwai, 
a  ma  na  loko,  a  ma  na  huinawai 
a  pau  o  lakou,  i  lilo  ai  lakou  i 
koko :  i  hiki  mai  ke  koko  ma  na 
aina  a  pau  o  Aigupita  nei,  maloko 
o  ka  laau,  a  maloko  o  ka  po- 
haku. 

20  A  hana  iho  la  o  Mose  laua  o 
Aarona  e  like  me  ka  mea  a  Iekova 
i  olelo  mai  ai.  Hapai  ae  la  ia  i  ke 
kookoo  a  hahau  iho  la  i  ka  wai 
maloko  o  ka  muliwai,  imua  i  ke 
alo  o  Paiao,  a  imua  i  ke  alo  o 
kana  poe  kauwa:  a  lilo  ae  la  ka 
wai  a  pau  o  ka  muliwai  i  koko. 

21  A  make  iho  la  ka  ia  maloko  o 
ka  muliwai ;  pilau  mai  la  ka  mu- 
liwai ;  aole  i  hiki  i  ko  Aigupita 
ke  inu  i  ka  wai  o  ua  muliwai  !a : 
a  he  koko  no  ma  ka  aina  o  Aigu- 
pita  a  pau. 

22  Hana  iho  la  no  pela  na  magoi 
o  Aigupita  i  ko  lakou  mea  e  kilo- 
kilo  ai;  a  ua  hoopaakikiia  ka 
naau  o  Parao,  aole  hoi  ia  i  hoo- 
lohe  mai  ia  laua,  e  like  no  me  ka 
mea  a  Iehova  i  olelo  mai  ai. 

23  Huli  ae  la  o  Parao,  a  hoi  aku 
la  i  kona  hale ;  aole  hoi  ia  i  kau 
aku  i  kona  manao  ma  ia  mea, 

24  Kohi  iho  la  ko  Aigupita  a  pau 
i  na  wahi  e  kokoke  ana  i  ka  muli- 
wai,  i  loaa'i  ka  wai  e  inu  :  no  ka 
mea,  aole  i  hiki  ia  lakou  ke  inu  i 
ka  wai  o  ka  muliwai. 

25  A  ua  hala  ae  la  na  la  ehiku 
mai  ka  wa  mai  o  ko  Iehova  hahau 
ana  i  ka  muliwai. 

5  Na  Rana.    20Namakika.    24  Na  nalonahu. 

ALAILA,  i  mai  la  o  Iehova  ia 
„  Mose,  0  hele  oe  io  Parao  la, 
a  e  i  aku  ia  ia,  Ke  i  mai  nei  o  Ie- 
hova  penei,  E  hookuu  mai  oe  i 
ko'u  poe  kanaka,  i  hookauwa 
mai  lakou  na'u. 

2  A  ina  paha  e  hookuu  ole  mai 

oe,  aia  hoi,  e  hoino  no  wau  i  kou 
mau  mokuna  a  pau  i  ua  rana  ; 

3  A  e  hoopuka  nui  mai  ka  muli- 
wai  i  ua  raua,  a  e  hele  mai  lakou 
iloko  o  kou  hale,  a  me  kou  keena 
moe,  a  maluna  o  kou  hikiee,  a 
iloko  o  ka  hale  o  kau  poe  kauwa, 
a  maluna  o  kou  poe  kanaka,  a 
maloko  o  kou  mau  imu,  a  maloko 
hoi  o  kou  mau  pa  wili  ai. 

4  A  e  hele  mai  auanei  na  rana 
maluna  ou,  a  maluna  o  kou  poe 
kanaka,  a  maluna  o  kau  poe  kau- 
wa  a  pau. 

5  11  mai  la  o  Iehova  ia  Mose,  E 
i  aku  oe  ia  Aarona,  E  o  aku  kou 
lima  me  kou  kookoo  maluua  o  na 
kahawai,  a  me  ua  muliwai,  a  me 
na  loko,  i  hiki  mai  na  rana  malu- 
na  o  ka  aina  o  Aigupita. 

6  O  akn  la  no  ko  Aarona  lima 
maluna  o  ka  wai  o  Aigupita,  a  hi- 
ki  mai  la  na  rana,  a  hoouhi  paapu 
ae  la  i  ka  aina  o  Aigupita. 

7  Hana  iho  la  no  pela  na  magoi 
i  ka  lakou  mea  e  kilokilo  ai,  i 
hoohiki  mai  ai  i  na  rana  ma  ka 
aina  o  Aigupita. 

8  TI  Alaila,  hea  mai  la  o  Parao  ia 
Mose  a  me  Aarona,  i  mai  la,  E 
pule  aku  olua  ia  Iehova,  i  lawe 
aku  ia  i  na  rana  mai  o'u  aku  nei, 
a  mai  ko'u  poe  kanaka  aku,  a  e 
hookuu  no  wau  i  na  kanaka,  i 
kaumaha  ai  lakou  na  Iehova. 

9  I  aku  la  o  Mose  ia  Parao,  E 
kauoha  pono  mai  oe  ia'u,  i  ka  ma- 
nawa  hea  ka'u  e  pule  aku  ai  nou, 
a  no  kau  poe  kauwa  hoi,  a  no 
kou  poe  kanaka,  i  laweia  aku  na 
rana  mai  ou  aku  la,  a  mai  kou 
kauhale  aku,  a  koe  ma  ka  muli- 
wai  wale  no  ? 

10  Olelo  mai  la  kela,  Apopo.  I 
aku  la  ia,  E  like  me  kau  olelo, 
pela  no  auanei  ia,  i  ike  pono  ai 
oe,  aohe  mea  e  ae  e  like  me  Ie- 
hova  ko  makou  Akua. 

11  A  e  haalele  mai  no  na  rana  ia 
oe,  a  me  kou  hale,  a  me  kau  poe 
kauwa,  a  me  kou  poe  kanaka, 
a  e  koe  ma  ka  muliwai  wale  no. 

12  Hele  aku  la  o  Mose  laua  o 
Aarona  mai  o  Parao  aku  la:  uwe 
aku  la  o  Mose  ia  Iehova  no  na  rana 
ana  i  lawe  mai  ai  maluna  o  Parao. 

13  Hana  iho  la  o  Iehova  e  like 
me  ka  Mose  olelo  ana,  a  make 
iho  la  na  rana  ma  na  hale,  a  ma 
na  pahale  a  ma  na  kula. 

14  Hoiliili  ae  la  lakou  i  na  raua 
ma  na  puu .  a  pilau  iho  la  ka 
aina. 

15  A  ike  iho  la  o  Parao,  he  ma- 
ha,  hoopaakiki  iho  la  ia  i  kona 
naau,  aole  i  hoolohe  mai  i  ka 
laua ;  e  like  me  ka  Iehova  i  olelo 
mai  ai. 

16  1  Olelo  mai  la  o  Iehova  ia 
Mose,  E  i  aku  oe  ia  Aarona,  e  o 
aku  oe  i  kou  kookoo,  a  e  hahau  i 
ka  lepo  o  ka  aina,  i  lilo  ia  i  maki- 
ka  ma  ka  aina  a  pau  o  Aigupita. 

17  Hana  iho  la  laua  pela ;  o  aku 
la  no  ko  Aarona  lima  me  kona 
kookoo,  hahau  iho  la  i  ka  lepo  o 
ka  aina,  a  lilo  ae  la  ia  i  makika 
ma  na  kanaka,  a  ma  na  holoho- 
lona;  lilo  no  na  hunalepo  a  pau 
o  ka  aina  i  makika  ma  ka  aina  a 
pau  o  Aigupita. 

18  Hana  iho  la  no  pela  na  ma- 
goi,  me  ko  lakou  mea  kilokilo,  i 
hiki  mai  ai  ka  inakika,  aole  nae  i 
hiki  ia  lakou.  He  makika  no 
nae  maluna  o  na  kanaka,  a  ma- 
luna  o  na  holoholona. 

19  Alaila  olelo  ae  la  na  magoi  ia 
Parao,  Eia  no  ka  lima  o  ke  Akua. 
Ua  hoopaakikiia  no  nae  ko  Parao 
naau ;  aole  ia  i  hoolohe  i  ka  laua, 
e  like  me  ka  Iehova  i  olelo  mai  ai. 

20  TT  Olelo  mai  la  o  Iehova  ia 
Mose,  A  kakahiaka  nui,  e  ala  ae 
oe,  a  e  ku  imua  i  ke  alo  o  Parao, 
aia  hoi,  e  hele  mai  no  ia  iwaho  i 
ka  wai,  a  e  i  aku  oe  ia  ia,  Ke  olelo 
mai  nei  o  Iehova  penei,  E  hoo- 
kuu  oe  i  ko'u  poe  kanaka,  i  hoo- 
kauwa  mai  lakou  na'u. 

21  Aka  hoi,  ina  aole  oe  e  hookuu 
mai  i  ko'u  poe  kanaka,  aia  hoi,  e 
hoouna  aku  no  au  i  na  nalonahu 
maluna  ou,  a  maluna  o  kau  poe 
kauwa,  a  maluna  o  kou  poe  ka- 
naka,  a  maioko  o  kou  mau  hale; 
a  e  piha  na  hale  o  ko  Aigupita  i 
na  nalonahu,  a  me  ka  aina  hoi 
kahi  a  lakou  e  noho  ai. 

22  Ia  la  hoi,  e  hookaawale  aua- 
nei  au  i  ka  aina  o  Gosena,  i  kalii 
e  noho   nei   ko'u  poe   kanaka,   i 

hiki  ole  ai  ka  nalonahu  ilaila;  i 
mea  e  ike  ai  oe,  owau  no  Iekova 
mawaena  o  ka  konua. 

23  A  e  kau  no  au  i  pale  mawaena 
o  ko'u  poe  kanaka  a  me  kou  poe 
kanaka.  Apopo  e  kiki  mai  keia 
mea. 

24  Hana  iho  la  no  o  Iehova  pela : 
a  hiki  mai  la  na  nalonaku  he  nui 
loa  maloko  o  ka  hale  o  Parao,  a 
me  na  hale  o  kana  poe  kauwa, 
a  ma  ka  aina  a  pau  o  Aigupita : 
ua  oki  loa  ka  aina  i  na  nalonahu. 

25  Tf  Hea  mai  la  o  Parao  ia  Mose 
a  me  Aarona,  i  mai  la,  E  hele  ou- 
kou,  a  e  kaumaha  aku  i  ko  ou- 
kou  Akua  maloko  o  ka  aina  nei. 

26  I  aku  la  o  Mose,  Aole  pono 
ke  hana  pela ;  no  ka  mea,  e  kau- 
maha  auanei  makou  na  Iehova 
ko  makou  Akua  i  ka  mea  koopai- 
lua  a  ko  Aigupita  nei:  a  ina  e 
kaumaha  aku  makou  i  ka  mea 
hoopailua  a  ko  Aigupita  nei  imua 
o  ko  lakou  maka,  aole  anei  lakou 
e  hailuku  mai  ia  makou  i  ka 
pohaku  ? 

27  E  hele  no  makou  i  ekolu  la 
kele  iloko  o  ka  waonahele,  a  e 
kaumaha  aku  na  Iehova  ko  ma- 
kou  Akua,  e  like  me  kana  e  kauo- 
ha  mai  ai  ia  makou. 

28  I  mai  la  o  Parao,  E  hookuu 
aku  no  wau  ia  oukou,  i  kaumaha 
aku  ai  oukou  na  Iehova  ko  oukou 
Akua,  ma  ka  waonahele :  aka, 
mai  hele  aku  oukou  i  kaki  ma- 
mao.     E  pule  aku  olua  no'u. 

29  I  aku  la  o  Mose,  Aia  hoi,  ke 
hele  aku  nei  au  mai  ou  aku  nei,  a 
e  nonoi  aku  au  ia  Iehova  e  lawe 
aku  ia  i  na  nalonahu  mai  o  Parao 
aku,  a  mai  kana  poe  kauwa  aku, 
a  mai  kona  poe  kanaka  aku ;  aia 
apopo.  Aka,  mai  hoopunipuni 
hou  mai  o  Parao,  i  ka  hookuu  ole 
i  na  kanaka  e  kaumaha  aku  na 
Iekova. 

30  Hele  aku  la  o  Mose  mai  o  Pa- 
rao  aku,  a  nonoi  aku  la  ia  Iekova. 

31  Hana  mai  la  o  Iehova  e  like 
me  ka  olelo  a  Mose,  a  lawe  aku 
la  ia  i  na  nalonahu  mai  o  Parao 
aku,  a  mai  kana  poe  kauwa  aku, 
a  mai  kona  poe  kanaka  aku  ;  aole 
hookaki  i  koe. 

32  Hoopaakiki  kou  iho  la  o  Pa- 
rao  i  kona  naau  ia  manawa  no 
koi,  aole  i  kookuu  aku  i  na  kana- 
ka. 

MOKUNA  IX. 

O  ke  ahulau.     8   Ka  mai  puupuu.     22  Na 
huahekili. 

OLELO  mai  la  o  Iehova  ia 
Mose,  E  hele  oe  io  Parao  la, 
a  e  i  aku  ia  ia,  ke  olelo  mai  nei  o 
Iekova  ke  Akua  o  na  Hebera  pe- 
nei,  E  kookuu  mai  oe  i  ko'u  poe 
kanaka,  i  hookauwa  mai  ai  lakou 
na'u. 

2  No  ka  mea,  ina  aole  oe  e  hoo- 
kuu  mai,  a  e  koopaa  loa  ia  lakou, 

3  Aia  koi,  e  kau  ana  no  o  Iehova 
i  kona  lima  maluua  o  kau  poe 
holoholona  ma  ke  kula,  maluna  o 
na  lio,  a  maluna  o  na  koki,  a  ma- 
luna  o  na  kamelo,  a  maluna  o  na 
bipi,  a  maluna  o  na  hipa :  he  ahu- 
lau  nui  loa. 

4  A  e  hookaawale  o  Iekova  ma- 
waena  o  na  holoholona  a  ka  Ise- 
raela,  a  me  na  koloholona  a  ko 
Aigupita.  Aole  no  e  make  keka- 
ki  mea  a  ka  poe  mamo  a  Iseraela. 

5  Haawi  mai  la  o  Iehova  i  wa 
maopopo,  i  mai  la,  Apopo  e  hana 
mai  ai  o  Iehova  i  keia  mea  ma  ka 
aiDa. 

6  A  ia  la  iko  no,  kana  mai  la  o 
Iehova  i  ua  mea  la,  a  make  iho  la 
na  holoholona  a  pau  o  Aigupita  ; 
aka,  o  na  kolokolona  a  na  mamo 
a  Iseraela,  aole  kekahi  i  make. 

7  Hoouna  aku  la  o  Parao,  aia 
koi,  aole  i  make  kekaki  o  ka  Ise- 
raela  poe  koloholona.  A  ua  hoo- 
paakikiia  ka  naau  o  Parao,  aole  ia 
i  hookuu  aku  i  na  kanaka. 

8  Tf  Olelo  mai  la  o  Iekova  ia 
Mose  a  me  Aarona,  E  lalau  olua  a 
piha  ko  olua  mau  poho  lima  i  ka 
lehu  o  ke  kapuahi,  a  na  Mose  e  lu 
aku  ia  mea  ma  ka  lani  imua  o  na 
maka  o  Parao. 

9  A  e  lilo  no  ia  i  lepo  makalii 
ma  ka  aina  a  pau  o  Aigupita,  a 
e  lilo  ia  i  puupuu  e  poha  ana  i  na 
maihehe,  maluna  o  na  kanaka,  a 
maluna  o  na  holoholona,  ma  ka 
aina  a  pau  o  Aigupita. 

10  Lalau  ae  la  laua  i  lehu  o  ke 
kapuahi,  a  ku  iho  la  iinua  o  Pa- 

rao ;  a  lu  ae  la  o  Mose  iluna  i  ka 
lani,  a  lilo  ae  la  ia  mea  i  puupuu 
e  pona  ana  i  na  maihehe  maluna 
o  kanaka,  a  maluna  o  na  holoho- 
lona, 

11  Aole  i  hiki  i  na  Magoi  ke  ku 
imua  o  Mose,  no  na  maihehe,  no 
ka  mea,  maluna  no  o  ka  poe  Ma- 
goi  ua  maihehe  la,  a  maluna  no  o 
ko  Aigupita  a  pau. 

12  Hoopaakiki  mai  la  o  Iehova  i 
ka  naau  o  Parao,  a  hoolohe  ole 
mai  la  oia  ia  laua,  e  like  me  ka 
Iehova  i  olelo  mai  ai  ia  Mose. 

13  1f  I  mai  la  o  Iehova  ia  Mose, 
E  ala  ae  oe  i  kakahiaka  nui,  a  e 
ku  imua  o  Parao,  a  e  olelo  aku  ia 
ia,  Ke  i  mai  nei  o  Iehova  ke  Akua 
o  ka  poe  Hebera  penei,  E  hookuu 
mai  i  ko'u  poe  kanaka  i  hookau- 
wa  mai  lakou  na'u. 

14  No  ka  mea,  ma  keia  hope 
aku,  e  hoouna  aku  no  wau  i  ko'u 
mau  mea  hoino  a  pau  maluna  o 
kou  naau,  a  maluna  o  kau  poe 
kauwa,  a  maluna  o  kou  poe  kana- 
ka,  i  ike  pono  ai  oe,  aohe  mea  e 
ae  e  like  me  au  ma  ka  honua  a 
pau. 

15  No  ka  mea,  ano  e  o  aku  ana 
ko'u  lima,  i  hahau  aku  ia  au  ia  oe, 
a  me  kou  poe  kanaka  i  ke  ahulau, 
a  e  hookiia'e  oe  mai  ka  honua  aku. 

16  Aka,  no  keia  mea,  i  hooku  ae 
au  ia  oe,  i  mea  e  hoike  aku  ai  au  i 
ko'u  mana  ma  ou  la,  a  i  kaulana 
aku  ai  ko'u  inoa  ma  ka  honua  a 
pau. 

17  Ke  hookiekie  nei  anei  oe  ia 
oe  iho  a  hiki  i  keia  wa,  e  ku  e  i 
ko'u  poe  kanaka,  i  ole  ai  e  hoo- 
kuu  aku  ia  lakou  ? 

18  Aia  hoi,  a  hiki  i  keia  hora  o 
ka  la  apopo,  alaila  e  hooua  iho  no 
au  i  ka  huahekili  he  nui  loa,  aole 
lua  e  like  me  ia  ma  Aigupita  nei, 
mai  kona  wa  i  hookumuia'i  a  hiki 
i  keia  manawa. 

19  Nolaila  la,  e  hoouna  aku  oe  e 
hoakoakoa  ae  i  kau  poe  holoholo- 
na  a  me  kau  mau  mea  a  pau  ma 
ke  kula :  o  na  kanaka  a  me  na 
holoholona  a  pau  e  koe  ma  ke  kula, 
aole  e  hoihoiia  maloko  o  ka  hale, 
e  haule  mai  no  ka  huahekili  raa- 
luna  iho  o  lakou,  a  e  make  lakou. 

20  A  o  ka  mea  iwaena  o  na  kau- 
wa  a  Parao  i  makau  i  ka  olelo  a 
Iehova,  hoakoakoa  iho  la  ia  i  ka- 
na  poe  kauwa,  a  me  kana  poe  ho- 
loholona  iloko  o  na  hale. 

21  A  o  ka  mea  huli  ole  i  kona 
naau  ma  ka  olelo  a  Iehova,  waiho 
iho  la  ia  i  kana  poe  kauwa  a  me 
kana  poe  holoholona  ma  ke  kula. 

22  1  I  mai  la  o  Iehova  ia  Mose, 
E  o  aku  i  kou  lima  ma  ka  lani,  i 
hiki  mai  ai  ka  huahekili  ma  ka 
aina  a  pau  o  Aigupita,  maluna  o 
na  kanaka,  a  maluna  o  na  holoho- 
lona,  a  maluna  o  na  mea  uliuli  a 
pau  o  ke  kula,  a  puni  ka  aina  o 
Aigupita. 

23  O  aku  la  o  Mose  i  kona  koo- 
koo  ma  ka  lani ;  a  hoouka  mai  la 
o  Iehova  i  ke  hekili  a  me  ka  hua- 
hekili,  a  naholo  mai  la  ka  uila 
maluna  o  ka  honua ;  a  hooua  mai 
la  o  Iehova  i  ka  huahekili  maluna 
o  ka  aina  o  Aigupita. 

24  He  huahekili  no,  a  ua  hui  pu 
ka  uila  me  ka  huahekili,  he  nui 
loa,  aohe  mea  e  like  ai  ma  ka  aina 
a  pau  o  Aigupita,  mai  ka  manawa 
i  lilo  ai  ia  i  aupuni. 

25  Paopao  mai  la  ka  huahekili 
ma  ka  aina  a  pau  o  Aigupita,  i  na 
mea  a  pau  ma  ke  kula,  i  na  kana- 
ka  a  me  na  holoholona:  paopao 
mai  la  ka  huahekili  i  na  mea  uliu- 
li  a  pau  o  ke  kula,  a  weluwelu  iho 
la  na  laau  a  pau  ma  ke  kula. 

26  O  ka  aina  i  Gosena  wale  no,  o 
kahi  i  noho  ai  na  mamo  a  lseraela, 
aohe  huahekili  ilaila. 

27  H  Hoouna  mai  la  o  Parao,  hea 
mai  la  ia  Mose  a  me  Aarona,  i  mai 
la  ia  laua,  Ua  hewa  no  wau  i  keia 
manawa ;  ua  hemolele  o  Iehova, 
aka,  owau  a  me  ko'u  poe  kanaka, 
ua  hewa  makou. 

28  E  nonoi  aku  olua  ia  Iehova, 
U'oki ;  i  ole  ai  e  kui  hou  ke  heki- 
li  o  ke  Akua,  a  i  pau  hoi  ka  hua- 
hekili :  a  e  hookuu  aku  no  wau  ia 
oukou,  aole  oukou  e  kali  hou 
aku. 

29  I  aku  la  o  Mose  ia  ia,  I  ko'u 
puka  ana  aku  mawaho  o  ke  kula- 
nakauhale,  e  kikoo  aku  no  wau  i 
ko'u  mau  lima  ia  Iehova;  a  e  pau 
no  ke  hekili,  aolo  hoi  e  huahekili 


MOKUNA  X. 


hou,  i  ike  ai  oe,  no  Iehova  ka  ho- 
nua. 

30  Aka  o  oe,  a  ine  kau  poe  kau- 
wa,  ua  ike  no  au,  aole  no  oukou  e 
inakau  i  keia  manawa  ia  lehova 
ke  Akua. 

31  A  make  iho  la  ke  olona,  a  nie 
ka  palaoa  huluhulu,  no  ka  mea, 
ua  pua  ae  la  ka  palaoa  huluhulu, 
a  ua  pua  ke  olena. 

32  Aka,  o  ka  palaoa,  a  me  ka  pa- 
laoa  eleele,  aole  i  make,  no  ka 
mea,  ua  opiopio. 

33  Hele  aku  la  o  Mose  mawaho  o 
ke  kulanakauhale,  mai  o  Parao 
aku,  a  kikoo  aku  la  i  kona  mau 
lima  imua  o  Iehova;  a  ua  pau  iho 
la  ke  hekili  a  me  ka  huahekili, 
aole  i  ninini  hou  ia  mai  ka  ua  ma- 
luna  o  ka  honua. 

34  A  ike  iho  la  o  Parao,  ua  pau 
ka  ua,  a  me  ke  hekili,  hewa  hou 
iho  la  no  ia,  a  hoopaakiki  iho  la  i 
kona  naau,  oia  a  me  kana  poe 
kauwa. 

35  Ua  hoopaakikiia  ka  naau  o 
Parao,  aole  hoi  ia  i  hookuu  aku  i 
na  mamo  a  Iseraela,  e  like  me  ka 
Iehova  i  olelo  mai  ai  ma  o  Mose 
la. 

MOKUNA  X. 

Ku  hiki  ana  o  na  uhini.    21  Ka  pouli  loa 
ekolu  mau  la. 

OLELO  mai  la  o  Iehova  ia 
Mose,  E  hele  aku  oe  iloko  io 
Parao  la,  no  ke  mea,  ua  hoopaa- 
kiki  au  i  kona  naau,  a  me  ka  naau 
o  kaua  poe  kauwa,  i  hoike  aku  ai 
au  i  keia  mau  hoailona  o'u  iwaena 
o  lakou ; 

2  A  i  hai  aku  ai  oe  maloko  o  na 
pepeiao  o  kau  keiki,  a  o  ke  keiki 
a  kau  keiki  i  na  mea  a'u  i  hana'i 
ma  Aigupita,  a  me  ko'u  mau  hoai- 
lona  a  u  i  hana  aku  ai  ia  lakou,  i 
ike  ai  oukou,  owau  no  Iehova. 

3  Hele  aku  la  o  Mose  laua  o  Aa- 
roua  iloko  io  Parao  la,  i  aku  la  ia 
ia,  Ke  i  mai  nei  o  Iehova,  ke  Akua 
o  na  Hebera,  penei,  Pehea  la  ka 
loihi  o  kou  hoohaahaa  ole  ana  ia 
oe  iho  imua  o'u  ?  E  hookuu  mai 
oe  i  ko'u  poe  kanaka,  i  hookauwa 
mai  lakou  na'u. 

4  Aka,  ina  e  hoole  oe,  aole  e  hoo- 
kuu  mai  i  ko'u  poe  kanaka,  aia 


hoi,  i  ka  la  apopo,  e  halihali  mai 
no  wau  i  na  uhini  ma  kou  aina. 

5  A  e  uhi  mai  auanei  lakou  ma- 
luna  o  ka  aina,  aole  e  ikea  ka  aina 
ke  nana  aku  :  a  e  ai  iho  no  lakou 
i  ke  koena  o  na  mea  i  waihoia  na 
oukou  e  ka  huahekili :  a  e  ai  iho 
hoi  lakou  i  na  laau  a  pau  e  ulu 
ana  no  oukou  ma  ke  kula. 

6  E  hoopiha  hoi  lakou  i  na  hale 
ou,  a  me  na  hale  o  kau  poe  kau- 
wa  a  pau,  a  me  na  hale  o  ko  Aigu- 
pita  a  pau :  aole  i  ike  kou  poe 
makua  i  keia  mea,  aole  hoi  na  ma- 
kua  o  kou  poe  makua,  mai  ka  wa 
i  noho  mai  ai  lakou  ma  ka  honua, 
a  hiki  i  keia  la.  Haliu  ae  la  ia,  a 
hele  aku  la  mai  o  Parao  aku. 

7  Olelo  aku  la  na  kauwa  a  Parao 
ia  ia,  Pehea  la  ka  loihi  o  ka  hoo- 
hihia  ana  o  keia  kanaka  ia  kakou  ? 
E  hookuu  aku  i  ua  poe  kanaka  la, 
i  hookauwa  aku  ai  lakou  na  Ieho- 
va  na  ko  lakou  Akua.  Aole  anei 
oe  i  ike  i  neia  manawa,  ua  oki  loa 
o  Aigupita  nei  ? 

8  Ua  lawe  hou  ia  aku  o  Mose 
laua  o  Aarona  io  Parao  la,  i  mai 
la  ia  ia  laua,  E  hele  oukou,  e  hoo- 
kauwa  na  Iehova  na  ko  oukou 
Akua.  Owai,  owai  hoi  ka  poe 
hele? 

9  I  aku  la  o  Mose,  E  hele  pu  no 
inakou  me  ko  makou  poe  opiopio 
a  me  ko  makou  poe  elemakule, 
me  na  keikikane  a  me  na  kaika- 
mahine  a  makou,  me  ka  makou 
hipa,  a  me  ka  makou  bipi  makou 
e  hele  aku  ai:  no  ka  mea,  he 
ahaaina  ka  makou  no  Iehova. 

10  I  mai  la  kela  ia  laua,  o  Iehova 
kekahi  pu  me  oukou,  ke  hookuu 
aku  au  ia  oukou,  e  hele  me  ka 
oukou  poe  keiki.  E  malama  ia 
olua,  no  ka  mea,  aia  no  ka  hewa 
ma  ko  olua  alo. 

11  Aole  pela :  o  oukou  na  kaua- 
ka  ke  kele,  e  hookauwa  aku  na 
Iehova;  no  ka  mea,  oia  ka  oukou 
mea  i  imi  mai  nei.  A  ua  kipakuia 
mai  laua,  mai  ke  alo  mai  o  Parao. 

12  H  I  mai  la  o  Iehova  ia  Mose, 
E  o  aku  kou  lima,  maluna  o  ka 
aina  o  Ai£upitano  na  uhini,  i  hele 
mai  ai  lakou  maluna  o  ka  aina  o 
Aigupita,  a  e  ai  iho  i  na  laauikiai 

a  pau  o  ka  aina,  i  na  mea  a  pau  i 
waihoia  e  ka  huahekili. 

13  O  aku  la  o  Mose  i  kona  koo- 
koo  maluna  o  ka  aina  o  Aigupita, 
a  huai  mai  la  o  Iehova  i  ka  ma- 
kani  mai  ka  hikina  mai  maluna  o 
ka  aina,  ia  la  a  po,  ia  po  a  ao  ;  a  i 
kakahiaka,  hoopuka  mai  la  ua 
makani  hikina  la  i  na^uhini. 

14  Lele  ae  la  na  uhini  maluna  o 
ka  aina  a  pau  o  Aigupita,  a  kau 
iho  la  ma  na  mokuna  a  pau  o  Ai- 
gupita :  he  ino  loa ;  aohe  uhini 
mamua  e  like  ai,  aole  hoi  e  hiki 
mai  ana  mahope  o  lakou  na  mea 
e  like  ai. 

15  No  ka  mea,  uhi  paapu  iho  la 
lakou  i  ka  aina  a  pau,  a  poeleele 
hoi  ka  aina ;  ai  iho  la  lakou  i  na 
laauikiai  a  pau  o  ka  aina,  a  me  ka 
hua  a  pau  o  na  laau,  a  ka  huahe- 
kili  i  waiho  mai  ai ;  aole  i  koe  ke- 
kahi  mea  uliuli  ma  na  laau,  a  ma 
na  laauikiai  o  ke  kula,  ma  ka  aina 
a  pau  o  Aigupita. 

16  H  Alaila,  wikiwiki  ae  la  o  Pa- 
rao  e  hea  mai  ia  Mose  laua  o  Aa- 
rona,  i  mai  la,  Ua  hana  hewa  wau 
ia  Iehova  i  ko  oukou  Akua,  a  ia 
olua  no  hoi. 

17  Ke  noi  aku  nei  au,  e  kala  mai 
no  hoi  olua  i  keia  hewa  hookahi 
ana  no,  a  e  nonoi  aku  ai  Iehova  i 
ko  oukou  Akua,  i  lawe  aku  ai  ia  i 
keia  make  wale  no,  mai  o'u  aku 
nei. 

18  Hele  aku  la  ia  mai  o  Parao 
aku,  a  nonoi  aku  la  ia  Iehova. 

19  Huai  hou  mai  la  o  Iehova  i 
makani  komohana  ikaika,  a  lawe 
aku  la  ia  i  na  uhini,  a  hoopaa  iho 
la  ia  lakou  iloko  o  ke  Kaiula.  Ao- 
he  uhini  hookahi  i  koe  ma  ka  aina 
a  pau  i  Aigupita. 

20  Aka,  hoopaakiki  iho  la  o  Ie- 
hova  i  ko  Parao  naau,  aole  ia  hoo- 
kuu  aku  i  na  mamo  a  Iseraela. 

21  T[  I  mai  la  o  Iehova  ia  Mose, 
E  o  aku  kou  lima  i  ka  lani,  i  kau 
mai  ka  poeleele  maluna  o  ka  aina 
o  Aigupita,  i  aaki  ka  pouli. 

22  O  aku  la  no  ko  Mose  lima  i 
ka  lani,  a  pouli  loa  iho  la  ka  aina 
a  pau  o  Aigupita  i  na  la  ekolu. 

23  Aole  loa  lakou  i  ike  i  kekahi 
i  kekahi,  aole  hoi  i  ala  ae  kekahi 

mai  kona  wahi  ae,  i  na  la  ekolu ; 
aka,  o  na  mamo  a  pau  a  Iseraela, 
he  malamalama  ko  lakou  iloko  o 
ko  lakou  mau  hale. 

24  T[  Hea  mai  la  o  Parao  ia  Mose, 
i  mai  la,  Ou  haele  oukou,  e  hoo- 
kauwa  aku  na  Iehova ;  aka,  o  ka 
oukou  hipa,  a  me  ka  oukou  bipi, 
e  waiho  ia  lakou :  e  hele  pu  no 
hoi  ka  oukou  poe  keiki. 

25  I  aku  la  o  Mose,  E  haawi  mai 
hoi  iloko  o  ko  makou  mau  liina,  i 
na  mohai,  a  me  na  mohai  kuui,  i 
kaumaha  aku  ai  makou  na  Iehova 
na  ko  makou  Akua. 

26  E  hele  pu  no  hoi  ka  makou 
holoholona,  aole  e  waihoia  kekahi 
maanei;  no  ka  mea,  e  lawe  ana 
makou  i  na  mea  o  lakou  e  mala- 
ma'i  ia  Iehova  i  ko  makou  Akua : 
aole  nae  makou  e  ike  i  na  mea  o 
lakou  ka  makou  e  malama  ai  ia 
Iehova,  a  hiki  aku  makou  ilaila. 

27  H  Aka,  hoopaakiki  mai  la  o 
Iehova  i  ka  naau  o  Parao,  aole  no 
ia  i  hookuu  ia  lakou. 

28  I  mai  la  o  Parao  ia  ia,  E  hele 
aku  oe  pela,  mai  o'u  aku  nei,  e 
malama  ia  oe  iho,  aole  e  ike  hou 
mai  i  ko'u  maka,  no  ka  mea,  i  ka 
la  au  e  nana  hou  mai  ai  i  ko'u 
maka,  e  make  oe. 

29  I  aku  la  o  Mose  ia  ia,  Ua 
olelo  pono  mai  oe ;  aole  au  e  ike 
hou  aku  i  kou  maka. 

MOKUNA  XI. 

Ko'Mose  hoike  mua  ana  i  ka  make  o  na  hia- 
po,  a  me  ka  pomaikai  ana  o  ka  Iseraela. 
10  Ua  paakiki  hoi  o  Parao. 

IMAI  la  o  Iehova  ia  Mose,  E 
hoouka  mai  ana  au  i  hookahi 
hoino  hou  maluna  o  Parao,  a  ma- 
luna  o  Aigupita,  a  mahope  iho,  e 
hookuu  mai  no  ia  ia  oukou :  a  i 
ka  la  ana  e  hookuu  mai  ai  ia  ou- 
kou,  alaila  e  kipaku  loa  oia  ia 
oukou. 

2  E  olelo  aku  oe  iloko  o  na  pe- 
peiao  o  kanaka,  e  nonoi  aku  kela 
kanaka  keia  kanaka  a  pau  i  kona 
hoalauua,  a  o  kela  wahine  keia 
wahine  i  kona  hoalauna,  i  na  mea 
kala  a  me  na  mea  gula. 

3  Haawi  mai  la  o  Iehova  i  ka  lo- 
komaikai  i  na  kanaka  imua  o  ka 
maka  o  ko  Aigupita.    He  kanaka 

nui  no  hoi  o  Mose  ma  ka  aina  o 
Aigupita  imua  o  ka  maka  o  na 
kauwa  a  Parao,  imua  hoi  o  na 
maka  o  kanaka. 

4  Olelo  aku  la  o  Mose,  Penei  ka 
Iehova  i  i  mai  nei,  A  hiki  i  ke  au- 
moe,  e  hele  aku  no  au  iwaena 
konu  o  Aigupita  nei. 

5  A  e  make  auanei  na  hiapo  a 
pau  o  ka  aina  o  Aigupita  nei, 
mai  ka  hiapo  mai  a  Parao,  ka 
mea  noho  ma  kona  nohoalii,  a 
hiki  i  ka  hiapo  a  ke  kauwawahine 
e  noho  aua  ma  ka  mea  wili  pa- 
laoa;  a  me  na  hiapo  a  pau  a  na 
holoholona. 

6  A  e  nui  loa  auanei  ka  uwe  ana 
ma  ka  aina  a  pau  i  Aigupita  nei ; 
aohe  mea  e  like  me  ia  mamua, 
aole  hoi  he  mea  e  like  ana  ma- 
hope. 

7  Aka,  aole  loa  e  hookala  mai 
kekahi  ilio  i  kona  alelo  e  ku  e  i 
kekahi  o  na  mamo  a  Iseraela; 
aole  i  ke  kanaka,  aole  i  na  holo- 
holona;  i  ike  ai  oukou  i  ka  Ie- 
hova  pale  ana  mawaena  o  ko  Ai- 
gupita  a  me  ka  Iseraela. 

8  A  o  keia  poe  kauwa  au,  e  hele 
mai  no  lakou  io'u  nei,  a  e  kulou 
ilalo  imua  o'u,  a  e  i  mai,  E  hele 
aku  oe,  a  me  na  kanaka  a  pau 
mamuli  ou.  A  mahope  iho  e  pu- 
ka  aku  no  wau.  Hele  ae  la  ia 
mai  o  Parao  mai  me  ka  wela  o 
kona  huhu. 

9  Olelo  mai  la  o  Iehova  ia  Mose, 
Aole  e  hoolohe  mai  o  Parao  ia 
olua,  i  mea  e  nui  ai  ko'u  mau 
ouli  ma  ka  aina  o  Aigupita. 

10  Hana  iho  la  o  Mose  laua  o 
Aarona  i  keia  mau  ouli  a  pau 
imua  i  ke  alo  o  Parao ;  a  hoo- 
paakiki  mai  la  o  Iehova  i  ka 
naau  o  Parao,  aole  ia  i  hookuu 
mai  i  na  mamo  a  lseraela  mai 
kona  aina  mai. 

MOKUNA  XII. 

Ka  hookumu  ana  i  ka  moliaola,  ka  ahaaina 
berena  hu  ole.  29  Ka  make  ana  o  na  hiapo 
o  Aigupita.  81  Hookuuia  ka  Iseraela,  a 
puka  aku  la  lakou  iwaho  o  ka  aina. 

OLELO  mai  la  o  Iehova  ia  Mose 
laua  o  Aarona,  ma  ka  aina  o 
Aigupita,  i  īnai  la, 
2  Eia  ka  malama  makamua  o  ko 


oukou  mau  malama,  eia  ka  īna- 
lama  mua  o  ko  oukou  makahiki. 

3  1  E  olelo  aku  olua  i  ka  poe 
kanaka  o  ka  Iseraela  a  pau,  e  i 
aku,  I  ka  la  umi  o  keia  malama,  e 
lawe  kela  kanaka  keia  kanaka  i 
kipakeiki  ma  ko  ka  hale  o  na  ma- 
kua,  he  hipakeiki  no  ka  hale  hoo- 
kahi. 

4  Aka,  ina  he  uuku  ko  ka  hale, 
aole  lawa  no  ka  hipakeiki,  e  lawe 
pu  ia  me  kona  hoalauna  e  kokoke 
ana  ma  kona  hale,  e  like  me  ka  nui 
o  lakou ;  e  like  me  ka  ai  ana  a 
kela  kanaka  keia  kanaka,  pela  no 
oukou  e  helu  ai  i  na  hipakeiki. 

5  1  hipakeiki  kina  ole  ka  oukou, 
he  kane  o  ka  makahiki  hookahi : 
noloko  o  ka  poe  hipa  paha,  nolo- 
ko  o  ka  poe  kao  paha  ka  oukou  e 
lawe  ai  ia  ia. 

6  Na  oukou  ia  e  malama  a  hiki  i 
ka  la  umikumamaha  o  ia  malama ; 
a  na  ke  anaina  kanaka  a  pau  o  ka 
Iseraela  e  pepehi  iho  ia  i  ke  ahiahi. 

7  A  e  lawe  lakou  i  ke  koko,  a  e 
kau  aku  ma  na  lapauila  a  elua,  a 
maluna  ma  ka  hoaka  o  ka  puka  o 
na  hale,  kahi  a  lakou  e  ai  ai  ia 
mea. 

8  A  ia  po  no,  e  ai  lakou  i  ka  io  i 
ohinuia  i  ke  ahi,  e  ai  pu  lakou  ia 
mea  me  ka  palaoa  hu  ole,  a  me  na 
mea  mulemule. 

9  Mai  ai  maka  oukou  ia  mea, 
aole  hoi  i  hoolapalapaia  i  ka  wai ; 
aka,  e  ohinuia  i  ke  ahi;  o  kona 
poo,  me  kona  mau  wawae,  a  me 
kona  naau. 

10  Mai  waiho  oukou  i  kekahi  a 
ao;  a  ina  e  koe  kekahi  mea  a 
ao,  e  hoopau  oukou  ia  mea  i  ke 
ahi. 

11  H  Penei  oukou  e  ai  ai ;  e  hoo- 
likiia  ko  oukou  puhaka,  a  me  na 
kamaa  e  paa  ana  ma  ko  oukou 
mau  wawae,  a  me  ke  kookoo  ma 
ko  oukou  lima :  e  ai  wikiwiki  ou- 
kou,  no  ka  mea,  o  ka  moliaola  ia 
na  Iehova. 

12  No  ka  mea,  e  hele  aku  ana  au 
ma  ka  aina  a  pau  o  Aigupita  i  keia 
po,  a  e  pepehi  no  wau  i  na  hiapo  a 
pau  ma  ka  aina  o  Aigupita,  o  ka 
ke  kanaka  a  me  ka  ka  holoholo- 
na:  a  e  hoopai  aku  uo  wau  i  na 

akua  a  pau  o  Aigupita :  owau  no 
Iehova. 

13  A  o  ke  koko,  oia  ka  hoailona 
no  oukou  ma  na  hale  o  ko  oukou 
wahi :  aia  ike  aku  au  i  ke  koko,  e 
waiho  wau  ia  oukou,  aole  e  kau 
mai  ka  mea  ino  maluna  o  oukou  e 
make  ai,  ia'u  e  pepehi  iho  ai  i  ko 
ka  aina  o  Aigupita. 

14  A  e  lilo  no  keia  la  i  mea  e 
hoomanao  ai  no  oukou :  a  e  mala- 
ma  oukou  ia  la  i  ahaaina  na  Ieho- 
va,  a  hiki  i  ko  oukou  mau  hanauna 
a  pau :  e  malama  oukou  ia  i  ahaai- 
na,  ma  ke  kanawai  mau  loa. 

15  Ehiku  mau  la  ka  oukou  e  ai 
ai  i  ka  berena  hu  ole ;  i  ka  la  mua 
e  hoolei  aku  oukou  i  ka  mea  hu 
mawaho  o  ko  oukou  mau  hale :  o 
ka  mea  nana  e  ai  i  ka  berena  hu, 
mai  ka  la  akahi  a  hiki  i  ka  lahiku, 
e  okiia'ku  ia  mai  ka  Iseraela  aku. 

16  A  i  ka  la  makamua,  hookahi 
halawai  hemolele  ana,  a  i  ka  hiku 
o  ka  la,  hookahi  halawai  hemo- 
lele  ana  o  oukou.  Ia  mau  la  la, 
aohe  hana  maoli,  o  ka  mea  wale 
no  a  kela  kanaka  a  keia  kanaka  e 
ai  ai,  oia  wale  no  ka  mea  a  oukou 
e  hana'i. 

17  E  malama  no  oukou  i  ka 
ahaaina  berena  hu  ole;  no  ka 
mea,  ia  la  no  ua  lawe  mai  au  i  ko 
oukou  poe  koa,  mal  ka  aina  mai 
o  Aigupita :  no  ia  mea,  e  malama 
oukou  i  keia  la  i  ka  oukou  mau 
hanauna  aku,  ma  ke  kanawai  mau 
loa. 

18  1"  I  ka  malama  makamua,  i  ka 
la  umikumamaha  o  ka  malama,  i 
ke  ahiahi,  alaila  e  ai  oukou  i  ka 
berena  hu  ole,  a  hiki  i  ke  ahiahi  o 
ka  la  iwakaluakumamakahi  o  ua 
malama  la. 

19  Ehiku  la  e  loaa  ole  ai  ka  mea 
hu  maloko  o  ko  oukou  mau  hale. 
O  ka  mea  ai  i  ka  palaoa  hu,  oia  ke 
hookiia  aku  mai  ke  anaina  kanaka 
o  ka  Iseraela  aku  :  ina  paha  he  ka- 
naka  e  oia,  a  ina  paha  o  ka  mea  i 
hanau  ma  ka  aina. 

20  Mai  ai  oukou  i  kekahi  mea 
hu :  ma  na  hale  o  oukou  a  pau,  e 
ai  oukou  i  ka  berena  hu  ole. 

21  1f  Alaila,  kii  aku  la  o  Mose  i 
na  lunakahiko  a  pau  o  ka  Iseraela, 

i  aku  la  ia  lakou,  E  wae  oukou,  a 
e  lawe  i  ka  oukou  hipakeiki,  ma 
ka  oukou  mau  ohana,  a  e  pepehi  i 
ka  moliaola. 

22  A  e  lawe  oukou  i  pupu  huso- 
pa,  a  e  kupenu  iho  iloko  o  ke  koko 
ma  ke  kiaha,  a  e  hamo  i  ka  hoaka 
a  me  na  lapauila  elua  o  ka  puka,  i 
ke  koko  oloko  o  ke  kiaha,  a  mai 
puka  aku  kekahi  o  oukou  mawaho 
o  ka  puka  o  kona  hale,  a  kaka- 
hiaka. 

23  No  ka  mea,  e  hele  ae  ana  o 
Iehova  e  pepehi  i  ko  Aigupita,  a 
ike  mai  ia  i  ke  koko  ma  ka  hoaka 
a  ma  na  lapauila,  e  waiho  no  o  Ie- 
hova  ia  puka,  aole  ia  e  ae  mai  i  ka 
mea  luku  e  komo  i  ko  oukou  mau 
hale  e  pepehi  mai. 

24  E  malama  oukou  i  keia  mea  i 
kanawai  mau  loa  no  oukou,  a  no 
ka  oukou  poe  keiki. 

25  A  hiki  aku  oukou  i  ka  aina  a 
Iehova  e  haawi  mai  ai  no  oukou, 
e  like  me  kana  i  olelo  mai  ai,  alai- 
la  e  malama  oukou  i  keia  oihana. 

26  A  i  ka  wa  e  olelo  mai  ai  ka 
oukou  poe  keiki  ia  oukou,  Heaha 
ke  ano  o  keia  oihana  ia  oukou  ? 

27  E  olelo  aku  oukou,  O  ka  mo- 
hai  moliaola  keia  na  Iehova,  nana 
no  i  waiho  i  na  hale  o  na  mamo  a 
Iseraela  ma  Aigupita,  i  ka  wa  ana 
i  pepehi  aku  ai  i  ko  Aigupita,  a 
hoopakele  mai  i  ko  na  hale  o  ma- 
kou.  Kulou  iho  la  ke  poo  o 
kanaka  a  hoomana  aku  la. 

28  Hele  aku  la  na  mamo  a  Ise- 
raela,  hana  iho  la  e  like  me  ka 
mea  a  Iehova  i  kauoha  mai  ai  ia 
Mose  laua  o  Aarona,  pela  lakou  i 
hana'i. 

29  U  A  hiki  i  ke  aumoe,  pepehi 
iho  la  o  Iehova  i  na  hiapo  a  pau, 
ma  ka  aina  o  Aigupita,  mai  ka 
hiapo  a  Parao,  a  ka  mea  noho  ma- 
luna  o  kona  nohoalii,  a  hiki  i  ka 
hiapo  a  ka  mea  pio  iloko  o  ka 
hale  luapaahao,  a  me  na  hiapo  a 
pau  a  na  holoholona. 

30  Ala  ae  la  o  Parao  i  ka  po,  oia 
a  me  kana  poe  kauwa  a  pau,  a  me 
ko  Aigupita  a  pau :  a  he  nui  loa 
ke  kiipinai  ana  ma  Aigupita,  no 
ka  inea,  aohe  hale  i  make  ole  ai 
kekahi. 


MOKUNA  XIII. 


31 1  Hea  mai  la  oia  ia  Mose  laua 
o  Aarona  i  ka  po,  i  mai  la,  E  ku 
ae  olua  e  hele  aku  maiwaeua  aku 
o  ko'u  poe  kanaka,  o  olua  a  me 
na  mamo  a  Iseraela :  e  hele,  e 
hookauwa  aku  na  Iehova,  e  like 
me  ka  olua  i  olelo  mai  ai. 

32  E  lawe  pu  aku  no  i  ka  oukou 
poe  hipa,  a  me  ka  oukou  poe 
bipi,  e  like  me  ka  olua  i  olelo  ai,  a 
e  hele :  a  e  hoomaikai  hoi  olua 
ia'u. 

33  Ikaika  iho  la  ka  mamao  o  ko 
Aigupita,  e  kipaku  koke  ia  lakou 
naai  ka  aina  aku :  no  ka  mea,  Ua 
pau  makou  i  ka  make,  wahi  a 
lakou. 

34  Lawe  mai  la  na  kanaka  i  ka 
lakou  berena  maka,  hu  ole,  a  me 
ko  lakou  mau  papawiliai,  ua  ope 
pu  ia  me  ko  lakou  lole  maluna  o 
ko  lakou  mau  hokua. 

35  Hana  iho  la  na  mamo  a  Ise- 
raela,  e  like  me  ka  olelo  ana  a 
Mose,  a  nonoi  aku  la  i  ko  Aigu- 
pita  i  na  mea  kala,  a  me  na  mea 
gula,  a  me  na  mea  aahu. 

36  A  haawi  mai  la  o  Iekova  i  ka 
lokomaikaiia  i  ua  kanaka  imua  o 
ka  maka  o  ko  Aigupita,  a  haawi 
mai  la  lakou :  pela  lakou  i  hao  ai 
i  ko  Aigupita. 

37  1  Hele  mai  la  na  mamo  a  Ise- 
raela  mai  Ramese  a  hiki  i  Sukota, 
eono  paha  haneri  tausani  kane  i 
hele  wawae,  a  he  okoa  na  ka- 
malii.        % 

38  Hele  pu  mai  la  ka  poe  e  he 
nui  loa,  i  hui  pu  ia  mai,  a  me  na 
hipa,  a  me  na  bipi,  he  nui  loa  na 
holoholona. 

39  Pulehu  iho  la  lakou  i  berena 
hu  ole  o  ka  berena  maka  a  lakou  i 
lawe  mai  ia  mai  Aigupita  mai, 
aole  ia  i  hu,  no  ka  mea,  ua  kipa- 
kuia  lakou  mailoko  mai  o  Aigu- 
pita,  aole  i  hiki  ia  lakou  ke  kali, 
aole  hoi  lakou  i  hoomakaukau  i  o 
ua  lakou  iho. 

40  1[  O  ka  noho  ana  o  na  mamo 
a  Iseraela,  i  noho  ai  lakou  nia  Ai- 
gupita,  eha  haneri  makahiki  a  me 
ke  kanakolu. 

41  A  pau  aku  la  ia  mau  inaka- 
hiki  eha  haneri  a  īne  ke  kanakolu, 
ia  la  no,  hele  mai  la  ka  poe  koa  a 


pau  o  Iehova,  mai  ka  aina  mai  o 
Aigupita. 

42  He  po  ia  e  hoomanao  nui  ia'i 
no  Iehova,  no  kona  lawe  ana  mai 
ia  lakou  mai  ka  aina  mai  o  Aigu- 
pita  :  eia  no  ka  po  o  Iehova  e 
hoomanaoia'i  e  na  mamo  a  pau  a 
Iseraela,  ma  na  hanauna  o  lakou. 

43  TJ  I  mai  la  o  Iehova  ia  Mose 
laua  o  Aarona,  Eia  no  ke  kanawai 
o  ka  moliaola ;  aole  e  ai  ke  kana- 
ka  e  ia  mea. 

44  Aka,  o  ke  kauwa  a  kela  kana- 
ka  keia  kanaka  i  kuaiia  i  ke  kala, 
aia  okipoepoe  iho  oe  ia  ia,  alaila 
ia  e  ai  iho  ai  ia  mea. 

45  O  ke  kanaka  e,  a  me  ke  kau- 
wa  i  hoolimalimaia,  aole  laua  e  ai 
ia  mea. 

46  I  ka  hale  hookahi  no  e  aiia'i 
ia  mea ;  mai  lawe  oukou  i  kekahi 
io  ma  kahi  e  aku  mawaho  o  ka 
hale ;  mai  uhai  hoi  oukou  i  keka- 
hi  iwi  o  ia  mea. 

47  E  hana  no  ke  anaina  kanaka 
o  Iseraela  a  pau  ia  mea. 

48  A  i  noho  pu  kekahi  kanaka  e 
me  oe,  a  manao  no  ia  e  malama  i 
ka  moliaola  no  Iehova,  e  okipoe- 
poeia  kona  poe  kane  a  pau ;  alaila 
e  hookokoke  mai  ia  e  malama  ia 
mea ;  a  e  lilo  ia  i  mea  like  me  ka 
mea  i  hanauia  ma  ka  aina :  no  ka 
mea,  aole  loa  e  ai  kekahi  ia  mea, 
ke  okipoepoe  ole  ia  oia. 

49  Hookahi  no  kanawai  no  ke 
kanaka  i  hanauia  ma  ko  oukou 
wahi,  a  me  ke  kanaka  e,  e  noho 
pu  ana  me  oukou. 

50  Pela  no  i  hana'i  na  mamo  a 
Iseraela  a  pau ;  e  like  me  ka  mea 
a  Iehova  i  kauoha  mai  ai  ia  Mose 
a  ia  Aarona,  pela  lakou  i  hana'i. 

51  Ia  la  no,  lawe  mai  la  no  o  Ie- 
hova  i  na  mamo  a  Iseraela  mai  ka 
aina  o  Aigupita  mai,  ma  ko  lakou 
poe  koa. 

MOKUNA  XIII. 

Ka  hoolaa  ana  i  na  hiapo  o  ka  Iseraela  no  Ie- 
hova.  17  Alakai  mai  o  Iehova  ia  lakou  a 
hiki  i  ke  Kaiula.  21  Ke  kia  ao  a  me  ke  kia 
ahi. 

OLELO    mai    la    o    Iehova    ia 
Mose,  i  mai  la, 
2  E  hoolaa  mai  i  na  hiapo  a  pau 
na'u,  o  na  mea  a  pau  o  na  mamo  a 
Iseraela  i  hanau  mua  o  ka  ke  ka- 

naka,  a  o  ka  ka  holoholona,  na'u 
no  ia. 

3  II  I  aku  la  o  Mose  i  na  kanaka, 
E  hoomanao  oukou  i  keia  la  a  ou- 
kou  i  puka  mai  ai,  mailoko  mai  o 
Aigupita,  a  mailoko  ae  o  ka  hale 
hooluhi ;  rio  ka  mea,  ua  lawe  mai 
nei  o  Iehova  ia  oukou  mailoko 
mai  o  ia  wahi,  me  ka  lima  ikaika : 
aole  e  aiia  ka  berena  hu. 

4  I  keia  la  oukou  i  hele  mai  ai,  i 
ka  malama  o  Abiba. 

5  H  A  i  ka  wa  a  Iehova  e  lawe 
aku  ai  ia  oe  iloko  i  ka  aina  o  ka 
Kanaana,  a  o  ka  Heta,  a  o  ka 
Amora,  a  o  ka  Hiva  a  me  ka  lebu- 
sa,  i  kahi  ana  i  hoohiki  ai  i  kou 
poe  kupuna,  e  haawi  mai  oia  nou, 
he  aina  e  kahe  ana  o  ka  waiu  a 
me  ka  meli ;  alaila,  i  keia  mala- 
ma,  e  hana  oe  i  keia  oihana. 

6  Ehiku  mau  la  au  e  ai  ai  i  ka 
berena  hu  ole,  a  i  ka  hiku  o  ka  la, 
he  ahaaina  no  Iehova. 

7  I  na  la  ehiku  e  aiia  ka  berena 
hu  ole ;  aole  loa  e  ikea  ka  berena 
hu  me  oe,  aole  hoi  e  ikea  ka  mea 
hu  me  oe,  i  kou  mau  wahi  a  pau. 

8  TI  A  e  hoike  aku  oe  i  kau  kei- 
kikane  i  kela  la,  i  ka  i  ana  aku,  No 
ka  mea  keia  a  Iehova  i  hana  mai 
ai  ia'u,  i  ko'u  puka  ana  mai  iwaho 
o  Aigupita. 

9  He  noailona  no  ia  nou  ma  kou 
lima,  he  mea  hoomanao  no  hoi 
mawaena  o  kou  mau  maka,  i  mau 
ke  kanawai  o  Iehova  ma  kou  wa- 
ha ;  no  ka  mea,  me  ka  lima  ikaika 
ka  Iehova  i  lawe  mai  ai  ia  oe  mai 
Aigupita  mai. 

10  No  ia  mea,  e  malama  oe  i 
keia  oihana,  i  kona  manawa,  ia 
makahiki  aku,  ia  makahiki  aku. 

11  H  Eia  hoi  kekahi,  a  hiki  i  ka 
wa  a  Iehova  e  lawe  aku  ai  ia  oe  i 
ka  aiua  o  ka  Kanaana,  e  like  me 
kana  i  hoohiki  mai  ai  ia  oe,  a  i 
kou  poe  kupuna,  a  e  haawi  mai 
ana  hoi  nou ; 

12  Alaila  e  hoolaa  ae  oe  no  Ieho- 
va  i  na  mea  a  pau  i  hanau  mua,  a 
o  ua  hiapo  a  pau  a  na  holoholona 
ou  ;  no  Iehova  no  na  kane. 

13  A  o  na  keiki  mua  a  pau  a  ka 
hoki,  e  panai  aku  oe  no  ia  i  keiki- 
iiipa ;  a  i  ole  oe  e  panai,  alaila  e 


uhai  i  kona  a-i.  A  o  na  keiki  mua 
a  pau  a  kanaka,  iwaena  o  kau  poe 
keiki,  o  lakou  kau  e  panai  aku. 

14  TT  Eia  hoi,  a  i  ka  wa  e  ninau 
mai  ai  kau  keikikane  mahope  aku 
nei,  e  i  mai  ana,  Heaha  keia?  alai- 
la  e  hai  aku  oe  ia  ia,  Me  ka  lima 
ikaika  ka  Iehova  i  lawe  mai  ai  ia 
makou  mailoko  mai  o  Aigupita,  a 
mailoko  mai  hoi  o  ka  hale  hoo- 
luhi ; 

15  A  i  ka  wa  i  aua  ai  o  Parao  i 
ke  kuu  mai  ia  makou,  alaila  pepe- 
hi  iho  la  o  Iehova  i  na  hiapo  a  pau 
ma  ka  aina  o  Aigupita,  o  ka  hiapo 
a  ke  kanaka  a  me  ka  hiapo  a  ka 
holoholona  :  nolaila  ka'u  e  mohai 
aku  nei  i  na  kane  a  pau  i  hanau 
mua:  aka,  o  na  hiapo  a  pau  a 
ka'u  mau  keiki,  oia  ka'u  e  hoola- 
panai  aku. 

16  A  e  lilo  keia  mea  i  hoailona 
ma  kou  linia,  a  he  mea  hoomanao 
hoi  mawaena  o  kou  mau  maka ; 
no  ka  mea,  me  ka  lima  ikaika  i 
lawe  mai  ai  o  Iehova  ia  kakou 
mawaho  mai  o  Aigupita. 

1?  1f  A  i  ka  wa  i  hookuu  mai  ai  o 
Parao  i  na  kanaka,  aole  i  alakai 
mai  ke  Akua  ia  lakou  ma  ke  ala 
o  ka  aina  o  ka  poe  Pilisetia,  oia 
no  nae  ke  ala  kokoke ;  no  ka 
mea,  i  iho  la  ke  Akua,  E  makau 
paha  na  kanaka,  ke  ike  lakou  i  ke 
kaua,  a  hoi  hou  lakou  i  Aigupita. 

18  Aka,  alakai  puni  ae  la  ke 
Akua  i  na  kanaka  ma  ke  ala  o  ka 
waonahele  o  ke  Kaiula  :  hele  ma- 
kaukau  mai  la  na  mamo  a  Iserae- 
la,  mai  ka  aina  o  Aigupita  mai. 

19  Lawe  pu  mai  la  o  Mose  me  ia 
i  na  iwi  o  Iosepa ;  no  ka  mea,  ua 
kauoho  ikaika  mai  oia  i  na  mamo 
a  Iseraela,  i  ka  i  ana  mai,  He  oiaio 
no,  e  hele  mai  ke  Akua  e  ike  ia 
oukou ;  a  e  lawe  aku  hoi  oukou  i 
ko'u  mau  iwi  me  oukou. 

20  *i\  Hele  aku  la  lakou  mai  Su- 
kota  aku,  a  hoomoana  ma  Etama, 
ma  ke  kihi  o  ka  waonahele. 

21  Hele  aku  la  o  Iehova  mamua 
o  lakou  maloko  o  ke  kia  ao  i  ke 
ao,  e  alakai  ia  lakou  ma  ke  ala ;  a 
maloko  o  ke  kia  ahi  i  ka  po,  e 
hoonialamalama  mai  ia  lakou;  i 
hele  lakou  i  ke  ao  a  me  ka  po. 

22  Aole  ia  i  lawe  aku  i  ke  kia 
ao  i  ke  ao,  aole  hoi  i  ke  kia  ahi  i 
ka  po,  mai  ke  alo  o  na  kanaka 
aku. 

MOKUNA  XIV. 

Ka  hahai  ana  o  Parao  ma  i  ka  Iseraela.  21 
Ka  hele  ana  o  ka  Iseraela  ma  ke  Kaiula. 
24  Ka  make  ana  o  ko  Aigupita  maloko  o  ke 
Kaiula. 

OLELO    mai   la   o   Iehova   ia 
Mose,  i  mai  la, 

2  E  i  aku  oe  i  na  mamo  a  Iserae- 
la,  e  kipa  ae  lakou,  a  e  hoomoana 
ma  ke  alo  o  Pihahirota,  mawaena 
o  Migedola  a  me  ke  kai,  ma  kahi 
e  ku  pono  ana  i  Baalazepona  :  ma 
ke  alo  o  ia  wahi  oukou  e  hoo- 
moana  ai,  ma  kahakai. 

3  E  olelo  auanei  o  Parao  no  na 
mamo  a  Iseraela,  Ua  pilikia  lakou 
iloko  o  ua  aina  la,  ua  paa  lakou  i 
ka  waonahele. 

4  A  na'u  no  e  hoopaakiki  i  ka 
naau  o  Parao,  i  hahai  mai  ai  oia 
mahope  o  lakou :  a  e  hoouaniia 
auanei  au  maluna  o  Parao,  a  ma- 
luna  o  kona  puali  a  pau ;  i  ike  ai 
hoi  ko  Aigupita,  owau  no  Iehova. 
A  pela  no  lakou  i  hana'i. 

5  1f  A  haiia  aku  la  i  ke  alii  o 
Aigupita,  Ua  holo  na  kanaka; 
huli  ka  naau  o  Parao  a  me  na 
kauwa  ana  e  ku  e  i  na  kanaka : 
olelo  iho  la  lakou,  no  ke  aha  la 
kakou  i  hana'i  i  keia,  a  hookuu 
aku  i  ka  Iseraela  i  hookauwa  ole 
ai  lakou  na  kakou  ? 

6  Hoomakaukau  ae  la  ia  i  kona 
kaakaua,  a  lawe  pu  aku  la  i  kona 
poe  kanaka  me  ia. 

7  Lawe  aku  la  ia  i  na  halekaa  i 
waeia  eono  haneri,  a  me  na  kaa- 
kaua  a  pau  o  Aigupita,  a  me  na 
luna  o  ia  mau  mea  a  pau. 

8  Hoopaakiki  iho  la  o  Iehova  i 
ka  naau  o  Parao,  o  ke  alii  o  Aigu- 
pita,  a  hahai  mai  la  ia  mahope  o 
na  mamo  a  Iseraela :  a  puka  mai 
la  na  mamo  a  Iseraela  mawaho 
me  ka  lima  hookiekie. 

9  Hahai  mai  la  ko  Aigupita  ma- 
hope  o  lakou,  o  na  lio  a  pau,  a  me 
na  kaakaua  o  Parao,  a  me  kona 
hoohololio,  a  me  kona  poe  koa,  a 
loaa  mai  lakou  nei  e  hoomoana 
ana  ma  kahakai,  ma  Pihahirota,  e 
ku  pono  ana  i  Baalazepona. 


10  11  A  hookokoke  mai  la  o  Pa- 
rao,  alawa  ae  la  na  maka  o  na 
mamo  a  Iseraela,  aia  hoi,  e  hele 
mai  ana  ko  Aigupita  mahope  o 
lakou ;  makau  loa  iho  la  lakou  : 
a  uwe  aku  la  na  mamo  a  Iseraela 
ia  Iehova. 

11  I  mai  la  hoi  lakou  ia  Mose, 
No  ka  mea,  aohe  lua  kupapau  ma 
Aigupita,  ua  lawe  mai  anei  oe  ia 
makou  e  make  ma  keia  waona- 
kele?  No  ke  aha  la  kau  i  hana 
mai  ai  ia  makou  pela,  i  ka  lawe 
ana  mai  nei  ia  makou  mai  Aigu- 
pita  mai? 

12  Aole  anei  keia  o  ka  olelo  a 
makou  i  hai  aku  ai  ia  oe  ma  Ai- 
gupita,  i  ka  i  ana  aku,  E  waiho 
pela  ia  makou,  i  hookauwa  aku 
ai  makou  na  ko  Aigupita?  No 
ka  mea,  he  mea  maikai  no  makou 
ke  hookauwa  aku  na  ko  Aigu- 
pita,  aole  hoi  e  make  ma  ka  wao- 
nahele. 

13  H  Olelo  aku  la  o  Mose  i  na 
kanaka,  mai  makau  oukou,  e  ku 
malie  oukou,  a  e  nana  aku  i  ka 
hoola  ana  o  Iehova,  i  ka  mea  ana 
e  hoike  mai  ai  ia  oukou  i  keia  la ; 
no  ka  mea,  o  ko  Aigupita  a  ou- 
kou  i  ike  ai  i  keia  la,  aole  oukou 
e  ike  hou  ia  lakou,  mahope  mau 
loa  aku. 

14  Na  Iehova  no  e  kaua  aku  no 
oukou,  a  e  noho  malie  oukou. 

15  H  I  mai  la  o  Iehova  ia  Mose, 
No  ke  aha  la  oe  e  kahea  mai  nei 
ia'u  ?  e  i  aku  oe  i  na  mamo  a  Ise- 
raela,  e  hele  aku  lakou  imua. 

16  Aka,  E  hapai  oe  i  kou  koo- 
koo,  a  e  o  aku  kou  lima  maluna  o 
ke  kai,  a  e  hookaawale  ia :  a  e  hele 
aku  no  na  mamo  o  Iseraela  ma- 
waena  o  ke  kai,  ma  kahi  īnaloo. 

17  A  na'u  iho  no  e  hoopaakiki  i 
na  naau  o  ko  Aigupita,  a  e  hahai 
mai  lakou  mahope  o  lakou  nei :  a 
e  hoonani  au  ia'u  iho  ma  o  Parao 
la  a  ma  kona  poe  koa  a  pau,  a  ma 
kona  mau  kaakaua,  a  me  na  hoo- 
hololio  ona. 

18  A  e  ike  auanei  ko  Aigupita, 
owau  no  Iehova,  ke  hoonani  wau 
ia'u  iho  ma  o  Parao  la,  a  me  kona 
mau  kaakaua,  a  me  na  hoohololio 
ona. 

19  Tf  A  o  ka  anela  o  ke  Akua  i 
liele  mamua  o  ke  kahua  koomoana 
o  ka  Iseraela,  hoi  aku  la  ia  ma- 
hope  o  lakou ;  a  hele  ae  la  hoi  ke 
kia  ao  mai  mua  ae  o  lakou,  a  ku 
iho  la  mahope  o  lakou. 

20  Hele  mai  la  ia  mawaena  o  ko 
Aigupita  poe  a  me  ka  Iseraela :  a 
lilo  ia  i  ao  pouli;  a  hoomalamala- 
ma  mai  uo  nae  i  ka  po;  nolaila, 
aole  i  hookokoke  mai  kela  poe  i 
keia  mai  ia  po  a  ao. 

21  O  aku  la  o  Mose  i  kona  lima 
maluna  o  ke  kai ;  na  Iehova  i  hoo- 
kahe  ke  kai  me  ka  makani  ikaika, 
mai  ka  hikina  mai,  i  kela  po  a  ao, 
a  lilo  iho  la  ke  kai  i  aina  maloo,  a 
ua  maheleia  ae  la  na  wai. 

22  Hele  mai  la  na  mamo  a  Ise- 
raela  mawaena  o  ke  kai  ma  kahi 
maloo :  a  lilo  ka  wai  i  pali  no  la- 
kou  ma  ko  lakou  lima  akau  a  me 
ko  lakou  lima  hema. 

23  *H  Hahai  mai  la  ko  Aigupita,  a 
hele  mai  mahope  o  lakou,  o  na  lio 
a  pau  o  Parao,  a  me  kona  mau 
kaakaua,  a  me  na  hoohololio  iwae- 
na  o  ke  kai. 

24  A  hiki  i  ka  wati  wanaao,  nana 
mai  la  o  Iehova  i  ka  poe  kaua  o 
Aigupita,  mai  ke  kia  ahi  a  me  ke 
ao  mai,  a  hoopilikia  ae  la  i  ka  poe 
kaua  o  Aigupita. 

25  Hoohemohemo  iho  la  ia  i  na 
huila  o  ko  lakou  mau  kaakaua,  i 
hele  pupu  ai  lakou ;  no  ia  mea, 
olelo  mai  la  ko  Aigupita,  E  auhee 
kakou  mai  ke  alo  aku  o  ka  Ise- 
raela ;  no  ka  mea,  ua  kaua  mai  no 
o  Iehova  me  lakou  pu  i  ko  Ai- 
gupita. 

26  U   Olelo  mai  la  o  Iehova  ia 


Mose,  E  o  aku  kou  lima  maluna  o 
ke  kai,  i  hoi  hou  mai  ai  ka  wai 
malana  o  ko  Aigupita,  maluna  o 
ko  lakou  mau  halekaa,  a  maluna 
o  ko  lakou  poe  hoohololio. 

27  Hoo  aku  la  no  o  Mose  i  kona 
lima  maluna  o  ke  kai,  a  hoi  mai 
no  ke  kai  i  kona  piha  ana  i  ka  wa 
e  pualeua  ana  o  ke  ao ;  auhee  aku 
la  ko  Aigupita  i  ka  loaa  ana  o  ka 
wai ;  a  lulu  iho  la  o  Iehova  i  ko 
Aigupita  iloko  o  ke  kai. 

28  Hoi  hou  aku  la  ke  kai,  a  popoi 
iho  la  maluna  o  na  kaakaua,  a  me 
na  hoohololio,  a  me  ka  poe  koa  a 
pau  o  Parao  i  hele  mai  iloko  o  ke 
kai  mahope  o  lakou :  aole  loa  ke- 
kahi  o  lakou  i  koe. 

29  Aka,  o  na  mamo  a  Iseraela, 
hele  mai  la  lakou  ma  kahi  maloo 
iwaenakonu  o  ke  kai :  a  o  na  wai, 
he  pali  ia  no  lakou  ma  kolakou 
lima  akau,  a  me  ko  lakou  lima 
hema. 

30  Pela  i  hoola  mai  ai  o  Iehova  i 
ka  Iseraela  ia  la,  mai  ka  lima  o  ko 
Aigupita  mai ;  a  ike  aku  la  ka  Ise- 
raela  i  ko  Aigupita  maluna  o  ka- 
hakai,  ua  make. 

31  Ike  aku  la  ka  Iseraela  i  kela 
hana  nui  a  Iehova  i  hana  aku  ai  i 
ko  Aigupita :  a  makau  iho  la  na 
kanaka  ia  Iehova ;  a  mauaoio  aku 
la  lakou  ia  Iehova,  a  me  kana  kau- 
wa  o  Mose. 

MOKUNA  XV. 

Ka  mele  a  Mose  ma.    22  Ka  wai  awaawa  ma 
Mara. 

ALAILA  mele  aku  la  o  Mose,  a 
.  me  na  mamo  o  Iseraela  i  keia 
mele  ia  Iehova :  olelo  aku  la  ia  me 
ka  i  ana  aku, 


Ia  Iehova  no  wau  e  mele  aku  ai, 

No  ka  mea,  ua  hoonani  loa  oia  ia  ia  iho ; 

Ua  kiola  oia  i  ka  lio,  a  me  kona  mea  hooholo  iloko  o  ke  kai. 

2  O  Iehova  no  ko'u  ikaika,  a  me  ka'u  mele, 
Oia  ko'u  hoola,  o  ko'u  Akua  hoi  ia, 

E  hoomakaukau  no  wau  i  wahi  nona  e  noho  ai. 
O  ke  Akua  no  ia  o  ko'u  makua, 
A  e  mililani  aku  au  ia  ia. 

3  He  kanaka  kaua  o  Iehova, 
O  Iehova  no  kona  inoa. 

4  Ua  ka  oia  i  ke  kai  i  na  kaakaua  o  Parao, 
A  me  kona  poe  koa ; 

Ua  poho  ilalo  o  ke  Kaiula  kona  poe  kaua  ma  na  kaa ; 

5  Ua  poipu  ka  kohonu  ia  lakou  ; 
Polio  lakou  ilalo  rae  he  pohaku  la. 

6  Ua  nani  kou  lima  akau,  e  Iehova,  no  ka  mana ; 
Na  kou  lima  akau,  e  Iehova,  i  paki  iho  i  ka  enemi. 

7  I  ka  nui  o  kou  nani,  ua  hoopuehu  aku  oe  i  ka  poe  i  ala  ku  e  mai 

ia  oe; 
Hoouna  aku  oe  i  kou  huhu, 
Pau  iho  la  lakou  me  he  opala  la. 

8  I  ka  hoohanu  ana  o  kou  mau  pukaihu,  ua  hoakoakoaia  mai  na 

wai, 
Ea  ae  la  na  wai  iluna,  me  he  puu  la : 
Lilo  no  ka  hohonu  i  mea  paa  maloko  o  ka  opu  o  ke  kai. 

9  I  iho  la  ka  enemi,  E  hahai  aku  no  au, 

E  loaa  no,  a  puunauwe  aku  i  ka  waiwai  pio. 

E  maona  auanei  ko'u  kuko  ia  lakou, 

E  unuhi  au  i  ko'u  pahikaua, 

A  e  loaa  hou  no  lakou  i  ko'u  lima. 

10  Pupuhi  no  oe  me  kou  makani, 
Uhi  mai  la  ke  kai  ia  lakou, 

Poho  iho  la  lakou  ilalo  i  ke  kai  me  he  kepau  la. 

11  Owai  ka  mea  iwaena  o  ka  poe  ikaika  e  like  me  oe,  e  Iehova? 
Owai  kou  mea  like,  ma  ka  nani  o  ka  hemolele? 

He  mea  weliweli  ka  hoomana  aku, 
Ua  haha  oe  i  na  mea  kupanaha. 

12  O  aku  la  no  kou  lima  akau, 
Ale  iho  la  ka  honua  ia  lakou. 

13  Ma  ka  lokomaikai  no  oe  i  alakai  mai  ai  i  na  kanaka  au  i  hoolapa- 

nai  ai ; 
Me  kou  mana  no  oe  i  alakai  ai  ia  lakou  i  kahi  hemolele  au  i  noho  ai. 

14  E  lohe  auanei  na  kanaka,  a  e  makau  hoi. 

E  loohia  auanei  ka  poe  noho  ma  Palisetina  i  ka  weliweli. 

15  Alaila,  e  weliweli  mai  na'lii  o  Edoma, 

E  loohia  no  hoi  ka  poe  ikaika  o  Moaba  i  ka  haalulu, 
E  hehee  auanei  ka  poe  a  pau  e  noho  ana  raa  Kanaana. 

16  E  kau  mai  no  ka  makau  a  me  ka  weliweli  maluna  o  lakou  ; 
No  ka  nui  o  kou  lima  e  noho  malie  lakou  me  he  pohaku  la ; 
A  hala'e  kou  poe  kanaka,  e  Iehova, 

A  hala'e  na  kanaka  au  i  hoolapanai  ai. 

17  Nau  no  lakou  e  hookomo, 

A  e  hoonoho  hoi  ia  lakou  ma  ka  puu  o  kou  hooiliua, 

I  kahi  au  i  hana'i  i  wahi  e  noho  ai  nou,  e  Iehova, 

I  ke  keenakapu  hoi  a  kou  mau  lima  i  hookumu  ai,  e  ka  Haku. 

18  E  noho  alii  mau  loa  aku  no  o  Iehova. 

19  No  ka  mea,  hele  ae  la  ka  lio  o  Parao, 

Me  kona  kaakaua,  a  me  na  hoohololio  ona, 

A  iloko  o  ke  kai, 

A  hoihoi  mai  la  o  Iehova  i  na  wai  o  ke  kai  maluna  o  lakou ; 

Aka,  o  na  mamo  a  Iseraela, 

Hele  ae  la  lakou  ma  kahi  maloo  mawaenakonu  o  ke  kai. 

20  Tf  A  o  Miriama,  ke  kaula  wahine,  ke  kaikuwahine  o  Aarona, 

lawe  ae  la  ia  i  mea  kuolokani  ma  kona  lima  a  hahai  akn  la  na 
wahineapau  mamuliona,  me  na  meakuolokani,amekahula. 

21  I  mai  la  o  Miriama  ia  lakou, 
E  mele  aku  oukou  ia  Iehova, 
No  ka  mea,  ua  lanakila  loa  oia, 

Ua  kiola  oia  i  ka  lio  a  me  kona  mea  hooholo  i  ke  kai. 

22  Pela  i  lawe  mai  ai  o  Mose  i 
ka  Iseraela,  inai  ke  Kaiula  mai,  a 
hele  mai  la  lakou  i  ka  waonahele 
i  Sura ;  hele  mai  la  lakou  maloko 
o  ka  waouahele  i  na  la  ekolu,  aole 
hoi  i  loaa  ka  wai. 

23  Tf  A  hiki  mai  la  lakou  i  Mara ; 
aole  hiki  ia  lakou  ke  inu  i  ka  wai 
o  Mara,  no  ka  mea,  ua  mulea  ia ; 
no  ia  mea,  i  kapaia'ku  ai  ia  o 
Mara. 

24  Ohumu  ae  la  na  kanaka  ia 
Mose,  i  ae  la,  Heaha  la  ko  makou 
mea  inu? 

25  Uwe  aku  la  oia  ia  Iehova ;  a 
hoike  mai  la  o  Iehova  ia  ia  i  ke- 
kahi  laau,  a  hooleiia'ku  la  ia  mea 
e  ia  iloko  o  ka  wai,  hanaia  mai  la 
ka  wai  a  ono  :  malaila  ia  i  hana'i 
i  olelo  kupaa  no  lakou,  a  i  kana- 
wai  hoi,  a  malaila  oia  i  hoao  ai  ia 
lakou. 

26  I  mai  la,  A  i  hoolohe  mau  mai 
oe  i  ka  leo  o  Iehova,  o  kou  Akua, 
a  e  hana  i  ka  mea  pono  imua  o  ko- 
na  maka,  a  e  hoolohe  i  ka  mea  ana 
e  kauoha  mai  ai,  a  malama  i  kona 
mau  kanawai,  alaila  aole  au  e  kau 
maluna  ou  i  kekahi  o  keia  mau 
mai  a'u  i  kau  ai  maluna  o  ko  Ai- 
gupita;  no  ka  mea,  owau  no  Ieho- 
va,  ka  mea  hoola  aku  ia  oe. 

27  H  A  hele  mai  la  lakou  i  Elima, 
malaila  na  punawai  he  umikuma- 
malua,  a  me  na  laau  pama  he  ka- 
nahiku:  noho  iho  la  lakou  ilaila 
ma  kahi  o  na  wai. 

MOKUNA  XVI. 

Ka  ohumu  ana  o  na  kanaka.  10  Haawiia  mai 
la  na  selu,  a  me  ka  mane.  32  Malamaia 
kekahi. 

HELE  mai  la  lakou,  mai  Elima 
mai,  a  hiki  mai  la  ka  poe 
mamo  a  pau  a  Iseraela  i  ka  wao- 
nahele  i  Sina,  he  wahi  ia  mawaena 
o  Elima  a  me  Sinai,  o  ka  la  umi- 
kumamalima  ia  o  ka  malama  alua, 
mai  ko  lakou  puka  ana  mai  iwa- 
ho,  mai  ka  aina  o  Aigupita  mai. 

2  Ohumu  ae  la  ka  poe  mamo  a 
pau  a  Iseraela  ia  Mose  ma  laua  o 
Aarona,  ma  ka  waonahele ; 

3  I  mai  la  na  mamo  a  Iseraela  ia 
laua,  Ina  i  haawiia  mai  ka  make 
no  kakou,  i  ka  lima  o  Iehova,  ma 
ka  aina  o  Aigupita,  i  ka  wa  a  ka- 

kou  i  noho  ai  ma  na  ipu  ia,  a  ai 
aku  no  hoi  kakou  i  ka  ai  a  mao- 
na  ;  no  ka  mea,  ua  lawe  mai  olua 
ia  kakou,  maloko  o  keia  waona- 
hele,  e  pepehi  i  keia  poe  a  pau  i 
ka  pololi. 

4  1f  I  mai  la  o  Iehova  ia  Mose, 
Aia  hoi,  e  hooua  aku  au  i  ka  ai, 
mai  ka  lani  aku ;  a  e  hele  aku  na 
kanaka  mawaho,  e  hoouluulu  i  ko 
ka  la  ma  ia  la,  i  hoao  aku  ai  au  ia 
lakou,  e  hele  paha  lakou  ma  ko'u 
kanawai,  aole  paha. 

5  A  hiki  i  ka  la  aono,  e  hooma- 
kaukau  lakou  ika  mea  a  lakou  e 
lawe  mai  ai  iloko;  e  papalua  ia 
i  ka  mea  a  lakou  e  hoouluulu  ai  i 
kela  la  i  keia  la. 

6  Olelo  mai  la  o  Mose  laua  o 
Aarona  i  na  mamo  a  pau  a  Ise- 
raela,  A  ahiahi,  alaila  oukou  e  ike, 
na  Iehova  no  oukou  i  lawe  mai 
nei,  mai  ka  aina  mai  o  Aigupita : 

7  A  kakahiaka,  alaila  oukou  e 
ike  ai  i  ka  nani  o  Iehova ;  no  ko- 
na  hoolohe  ana  i  ka  mea  a  oukou 
i  ohumu  aku  ai  ia  Iehova :  heaha 
hoi  maua,  i  ohumu  mai  ai  oukou 
ia  maua  ? 

8  I  mai  la  o  Mose,  E  haawi  mai 
ana  o  Iehova  i  ke  ahiahi,  i  ia  na 
oukou  e'ai  ai,  a  kakahiaka  i  ai  e 
maona  ai ;  no  ka  mea,  ua  lohe  mai 
o  Iehova  i  ka  ohumu  ana  a  oukou 
i  ohumu  aku  ai  ia  ia :  Heaha  hoi 
o  maua  ?  aole  no  maua  ka  oukou 
ohumu  ana,  aka,  no  Iehova. 

9  H  Olelo  ae  la  o  Mose  ia  Aarona, 
E  i  aku  oe  i  ka  poe  mamo  a  pau  a 
Iseraela,  E  hele  mai  lakou  imua  i 
ke  alo  o  Iehova:  no  ka  mea,  ua 
lohe  ia  i  ka  oukou  ohumu  ana. 

10  A  i  ka  Aarona  olelo  ana  i  ka 
poe  mamo  a  pau  a  Iseraela,  alawa 
ae  la  lakou  ma  ka  waonahele,  aia 
hoi,  ikea  aku  la  ka  nani  o  Iehova 
ma  ke  ao. 

11  Tf  Olelo  mai  la  o  Iehova  ia 
Mose,  i  mai  la, 

12  Ua  lohe  au  i  na  ohumu  ana  a 
na  mamo  a  Iseraela :  E  olelo  aku 
oe  ia  lakou,  e  i  aku,  A  ahiahi,  e  ai 
ana  oukou  i  ka  ia,  a  kakahiaka  ae, 
e  maona  oukou  i  ka  ai :  a  e  ike 
auanei  oukou,  owau  no  Iehova, 
ko  oukou  Akua. 

13  A  i  ke  ahiahi,  hiki  mai  la  na 
selu,  a  uhi  mai  la  ma  kahi  a  lakou 
i  hoomoaua'i :  a  kakahiaka  ae,  ahu 
iho  la  ka  hau,  a  puni  na  kahua. 

14  A  i  ka  lele  ana  o  ka  hau  i 
ahuia  mai  ai,  aia  hoi,  ma  ka  ili 
honua  o  ka  waonahele,  he  mea  lii- 
lii  me  he  unahi  la,  me  he  hau  paa 
la  ka  liilii. 

15  A  ike  aku  la  ua  mamo  a  Ise- 
raela,  olelo  ae  la  kekahi  o  na  ka- 
naka  i  kona  hoa,  Heaha  keia'?  no 
ka  mea,  aole  lakou  i  ike  ia  mea. 
Olelo  mai  la  o  Mose  ia  lakou,  Eia 
ka  ai  a  Iehova  i  haawi  mai  ai,  i 
mea  na  oukou  e  ai  ai. 

16  1f  Eia  hoi  ka  olelo  a  Ieho- 
va  i  kauoha  mai  ai,  E  hoilhli  ke 
kanaka  ia  mea,  e  like  me  ka  kona 
waha  e  ai  ai,  hookahi  kanaka  hoo- 
kahi  omera;  e  lawe  oukou  a  pau 
e  like  me  ka  nui  o  ko  oukou  poe, 
o  kela  kanaka  keia  kanaka  no  ka 
poe  o  kona  halelewa. 

17  Hana  iho  la  na  mamo  a  Iserae- 
la  pela,  a  he  nui  ka  kekahi  i  hoi- 
liili  ai,  a  he  uuku  iho  ka  kekahi. 

18  A  i  ko  lakou  ana  ana  ma  ka 
omera,  o  ka  mea  hoiliili  nui,  aohe 
ana  i  koe,  a  o  ka  mea  hoiliili 
uuku,  aole  hoi  i  emi  kana :  hoi- 
liili  kela  kanaka  keia  kanaka  e 
like  me  ka  kona  waha  i  ai  ai. 

19  I  aku  la  o  Mose  ia  lakou,  Mai 
hookoe  kekahi  kanaka  ia  mea  a 
kakahiaka. 

20  Aole  nae  lakou  i  hoolohe  mai 
i  ka  Mose ;  hookoe  no  kekahi  ia 
mea  a  kakahiaka,  a  piha  iho  la  ia 
i  na  ilo,  a  pilau  no  hoi :  a  huhu 
aku  la  o  Mose  ia  lakou. 

21  Hoiliili  lakou  ia  mea  i  kela 
kakahiaka  i  keia  kakahiaka,  o  ka- 
naka  a  pau  e  like  me  ka  lakou  ai 
ana ;  a  i  ka  wa  i  mahana  ae  ai  ka 
la,  hehee  iho  la  ia  mea. 

22  1  A  hiki  i  ka  la  eono,  hoiliili 
papalua  iho  la  lakou  i  ka  ai,  elua 
omera  a  ke  kanaka  hookahi :  a 
hele  aku  la  na  luna  a  pau  o  na 
kanaka,  a  hai  aku  la  ia  Mose. 

23  I  mai  la  ia  ia  lakou,  Oia  hoi 
ka  mea  a  Iehova  i  olelo  mai  ai,  i 
ka  la  apopo  ka  hoomaha  ana  o  ka 
sahati  laa  no  Iehova :  ka  mea  a 
oukou  e  kalna  ai,  e  kalua,  a  o  ka 


mea  a  oukou  e  hoolapalapa  ai,  e 
hoolapalapa  :  a  o  ke  koena  a  pau 
e  hoana  e  oukou,  i  malamaia  ia 
mea  na  oukou  no  ke  kakahiaka. 

24  Hoana  e  no  lakou  ia  mea,  a 
kakahiaka,  e  like  me  ka  Mose  i 
kauoha  mai  ai ;  aole  hoi  ia  i  pi- 
lau,  aohe  ilo  hoi  maloko  o  ia  mea. 

25  I  mai  la  o  Mose,  E  ai  oukou 
ia  mea  i  keia  la ;  no  ka  mea,  eia 
ke  sabati  no  Iehova,  i  keia  la  aole 
e  loaa  ia  mea  ma  ke  kula. 

26  Eono  o  oukou  la  e  hoouluulu 
ai ;  a  o  ka  hiku  o  ka  la,  o  ke  sa- 
bati  ia,  ia  la,  aole. 

27  U  A  i  ka  hiku  o  ka  la,  hele 
aku  la  no  kekahi  o  na  kanaka  e 
hoouluulu,  aole  nae  i  loaa  ia 
lakou. 

28  Olelo  mai  la  o  Iehova  ia 
Mose,  Pehea  la  ka  loihi  o  ko  ou- 
kou  hoole  ana,  aole  e  malama  i 
ka'u  mau  kauoha,  a  me  ko'u  mau 
kanawai  ? 

29  E  nana  hoi,  no  ka  mea,  ua 
haawi  aku  o  Iehova  ia  oukou  i  ke 
sabati:  no  ia  mea,  ua  haawi  aku 
la  ia  na  oukou  ma  ke  ono  o  ka  la, 
i  ai  no  na  la  elua;  e  noho  oukou, 
o  kela  kanaka  keia  kanaka  ma 
kona  wahi  iho ;  mai  hele  ke  ka- 
naka  mai  kona  wahi  aku  i  ka  la 
sabati.' 

30  A  hoomaha  iho  la  na  kanaka 
ma  ka  hiku  o  ka  la. 

31  Kapa  aku  ka  ohana  Iseraela  i 
ka  inoa  o  ia  mea  he  Mane  :  ua 
like  no  ia  me  ka  hua  koriana,  ua 
keokeo ;  a  i  ka  ai  ana  ua  like  no 
ia  me  na  wepa  me  ka  nieli. 

32  1f  I  mai  la  o  Mose,  Eia  ka 
mea  a  Iehova  i  kauoha  mai  nei, 
E  hoopiha  i  kekahi  omera  o  ia 
mea,  i  malama  loa  ia  no  kau  poe 
mamo ;  i  ike  lakou  i  ka  ai  a'u  i 
hanai  aku  ai  ia  oukou  ma  ka  wao- 
nahele,  i  ka  wa  a'u  i  lawe  mai  ai 
ia  oukou  mai  ka  aina  o  Aigupita 
mai. 

33  I  ae  la  o  Mose  ia  Aarona,  E 
lawe  oe  i  ipu,  a  e  hahao  iloko  i 
kekahi  omera  a  piha  i  ka  niane, 
a  e  hoana  e  imua  i  ke  alo  o  Ieho- 
va,  i  malama  loa  ia  ia  mea  no  kau 
poe  mamo. 

34  E  like  me  ka  mea  a  Iehova  i 

kauoha  mai  ai  ia  Mose,  pela  i 
hoana  e  ai  o  Aarona  ia  mea  imua  i 
ke  alo  o  ke  kanawai  e  malama 
loa  ia'i. 

35  Ai  iho  la  na  mamo  o  Iseraela 
i  ka  mane  hookahi  kanaka  maka- 
hiki,  a  hiki  lakou  i  ka  aina  ka- 
naka;  ai  no  lakou  i  ka  mane,  a 
hiki  lakou  i  ke  kihi  o  ka  aina  i 
Kanaana. 

36  Hookahi  omera,  he  hapaumi 
ia  no  ka  epa. 

MOKUNA  XVII. 

Ohumu  hou  na  kanaka.  5  Ka  wai  no  ka 
pohaku  mai.  8  Make  ka  Ameleka.  15  Ha- 
naia  ke  kuahu. 

HELE  mai  la  ka  poe  mamo  a 
pau  a  Iseraela,  mai  ka  wao- 
nahele  o  Sina,  i  ko  lakou  hele 
ana,  e  like  no  me  ke  kauoha  a 
Iehova,  a  hoomoana  iho  la  lakou 
ma  Repidima :  aohe  hoi  wai  e  inu 
no  na  kanaka. 

2  Nuku  mai  la  na  kanaka  ia  Mo- 
se,  i  mai  la,  E  haawi  mai  i  wai  no 
makou  e  inu  ai.  I  aku  la  o  Mose 
ia  lakou,  No  ke  aha  la  oukoui 
nuka  mai  ai  ia'u?  no  ke  aha  la 
oukou  i  aa  aku  ai  ia  Iehova  ? 

3  Malaila  na  kanaka  i  makewai 
ai ;  ohumu  ae  la  na  kanaka  ia 
Mose,  i  mai  la  lakou,  No  ke  aha  la 
oe  i  lawe  mai  ai  ia  makou,  mai 
Aigupita  mai,  e  make  makou,  a 
me  ka  makou  keiki,  a  me  ka  ma- 
kou  holoholona,  i  ka  makewai  ? 

4  Uwe  aku  la  o  Mose  ia  Iehova, 
i  aku  la,  Pehea  la  ka'u  e  hana  mai 
ai  i  keia  poe  kanaka  ?  ua  kokoke 
lakou  e  hailuku  mai  ia'u. 

5  I  mai  la  o  Iehova  ia  Mose,  E 
hele  ae  oe  mamua  o  na  kanaka ;  a 
e  lawe  pu  aku  me  oe  i  na  lunaka- 
hiko  o  ka  Iseraela ;  a  e  lawe  no 
lioi  ma  kou  liiha  i  ke  kookoo  au  i 
hahau  ai  i  na  wai,  a  e  hele : 

6  Aia  hoi,  e  ku  no  wau  ilaila 
imua  ou  maluna  o  ka  pohaku  ma 
Horeba;  a  e  hahau  oe  i  ka  poha- 
ku,  a  e  puka  mai  no  ka  wai  mai- 
loko  mai  o  ia  mea  i  inu  ai  na 
kanaka.  Hana  iho  la  no  o  Mose 
pela  imua  o  na  lunakahiko  a  pau 
o  ka  Iseraela. 

7  Kapa  aku  la  oia  i  ka  inoa  o  ia 
wahi,  o  Masa,  a  me  Meriba,  no  ka 

nuku  ana  o  na  mamo  o  Iseraela,  a 
me  ko  lakou  aa  ana  ia  Iehova,  i 
ae  la,  0  Iehova  anei  kekahi  iwae- 
na  o  kakou,  aole  paha  ? 

8  1"  Hele  mai  la  ka  Ameleka,  a 
kaua  mai  i  ka  Iseraela  ma  Repi- 
dima. 

9  Olelo  ae  la  o  Mose  ia  Iosua,  E 
wae  ae  oe  i  kanaka  no  kakou,  a  e 
hele  e  kaua  aku  i  ka  Ameleka : 
apopo  e  ku  wau  maluna  pono  o 
ka  puu,  me  ke  kookoo  o  ke  Akua 
ma  ko'u  lima. 

10  Hana  iho  la  o  Iosua  e  like  me 
ka  mea  a  Mose  i  olelo  mai  ai  ia  ia, 
a  kaua  aku  la  i  ka  Ameleka :  a  o 
Mose,  a  me  Aarona,  a  me  Hura, 
pii  aku  la  lakou  maluna  pono  o 
ka  puu. 

11  A  i  ka  wa  a  Mose  i  kikoo  aku 
ai  i  kona  lima,  ikaika  ka  Iseraela  : 
a  i  ka  wa  i  alu  mai  ai  kona  lima, 
ikaika  ka  Ameleka. 

12  Kaumaha  iho  la  ko  Mose  mau 
lima ;  a  lawe  lakou  i  ka  pohaku,  a 
hoonoho  iho  la  malalo  iho  ona,  a 
noho  iho  la  ia  maluna;  a  o  Aa- 
rona  laua  o  Hura,  paepae  ae  la 
laua  i  kona  mau  lima,  o  kekahi 
ma  kekahi  aoao,  a  o  kela,  ma  kela 
aoao  ;  apaa  iho  la  kona  mau  lima 
a  uapoo  ka  la. 

13  Hooauhee  aku  la  o  Iosua  i  ka 
Ameleka,  a  me  kona  kanaka,  me 
ka  maka  o  ka  pahikaua. 

14  I  mai  la  o  Iehova  ia  Mose,  E 
palapala  oe  i  keia  maloko  o  ka 
buke,  i  mea  e  hoomauao  ai,  a  e 
hai  ma  ka  pepeiao  o  Iosua ;  no  ka 
mea,  e  anai  loa  ana  au  i  ka  Ame- 
leka  mailalo  ae  o  ka  lani. 

15  Hana  iho  la  o  Mose  i  kuahu 
malaila,  a  kapa  aku  la  ia  i  ka  inoa 
o  ia  mea  O  IEHOVA-nisi. 

16  Ua  olelo  no  ia,  No  ka  lima 
ma  ka  nohoalii  o  Iehova,  e  mau 
loa  no  ke  kaua  ana  o  Iehova  i  ka 
Ameleka,  mai  keia  hanauna  a  ia 
hanauna  aku. 

MOKUNA  XVIII. 

No  Ietero,  a  me  kana  olelo  ia  Mose. 

IOHE  ae  la  o  Ietero,  ke  kahu- 
jnao  Midiana,  ka  makuahono- 
waikane  o  Mose,  i  na  mea  a  pau  a 
ke  Akua  i  hana  mai  ai  ia  Mose,  a 

me  kona  poe  kanaka  o  ka  Iserae- 
la  i  ko  Iehova  lawe  aua  mai  i  ka 
Iseraela  mai  loko  mai  o  Aigupita; 

2  Alaila  kai  mai  la  o  Ietero,  ka 
makuahouowaikane  o  Mose  ia  Zi- 
pora  i  ka  wahine  a  Mose,  mahope 
o  kona  hoihoi  ana  aku  ia  ia, 

3  A  me  na  keiki  kane  ana  elua; 
o  Geresoma  ka  inoa  o  k^kahi ;  no 
ka  mea,  ua  olelo  ia,  He  malihini 
au  ma  ka  aina  e  : 

4  A  o  ka  inoa  o  kekahi,  o  Elie- 
zera ;  no  ka  mea,  o  ke  Akua  o 
ko'u  makua,  i  kona  kokua  ana 
mai  ia'u,  hoola  mai  ia  ia'u,  mai  ka 
pahikaua  mai  o  Parao  ; 

5  Hele  mai  la  io  Mose  la  o  Ie- 
tero,  ka  makuahonowaikane  o 
Mose,  a  me  kana  mau  keikikane, 
a  me  kana  wahine,  ma  ka  waona- 
hele,  i  kahi  ana  i  hoomoana  ai  ma 
ka  mauna  o  ke  Akua : 

6  Olelo  mai  la  ia  ia  Mose,  Owau 
no  Ietero,  kou  makuahonowai- 
kane,  ua  hele  mai  au  i  ou  nei  a  me 
kau  wahine,  a  me  kau  mau  keiki- 
kane  elua. 

7  1f  Hele  aku  la  o  Mose  e  hala- 
wai  me  kona  makuahonowaikane, 
a  kulou  iho  la  ia,  a  honi  aku  la  ia 
ia :  a  ninau  kekahi  i  kekahi,  i  ka 
maikai  o  ko  laua  noho  ana ;  a 
komo  ae  la  laua  iloko  o  ka  hale- 
lewa. 

8  Hai  ae  la  o  Mose  i  kona  ma- 
kuahonowaikane,  i  na  mea  a  pau 
a  Iehova  i  hana  mai  ai  ia  Parao,  a 
i  ko  Aigupita,  no  ka  Iseraela,  a 
me  ka  pilikia  a  pau  i  loaa  ia  lakou 
ma  ke  alanui,  a  me  ka  hoopakele 
ana  o  Iehova  ia  lakou. 

9  Olioli  iho  la  o  Ietero  no  na 
mea  maikai  a  pau  a  Iehova  i  hana 
mai  ai  i  ka  Iseraela,  i  ka  poe  ana  i 
hoopakele  ai,  mai  ka  lima  mai  o 
ko  Aigupita. 

10  I  ae  la  o  Ietero,  E  hoomaikai- 
ia  o  Iehova,  o  ka  mea  i  hoopakele 
ia  oukou  mai  ka  lima  mai  o  ko  Ai- 
gu>pita,  a  me  ka  lima  o  Parao,  o 
ka  mea  i  hoopakele  i  kanaka, 
mailalo  mai  o  ka  lima  o  ko  Aigu- 
pita. 

11  Ano,  ua  ike  au  i  ka  oi  ana  o 
ko  Iehova  mana  mamua  o  ko  na 
akua  a  pau :  no  ka  mea,  ma  kahi 


a  lakou  i  kookiekie  ai,  aia  no  ia 
maluna  o  lakou. 

12  Lawe  iho  la  o  Ietero,  ka  ma- 
kuahonowaikane  o  Mose,  i  mohai- 
kuni,  a  me  na  alana  no  ke  Akua, 
a  hele  mai  la  o  Aarona,  a  me  na 
lunakahiko  a  pau  o  ka  Iseraela,  e 
ai  pu  ai  me  ka  makuahonowai- 
kane  o  Mose,  imua  o  ke  Akua. 

13  1  A  ia  la  hope  iho,  noho  iho 
la  o  Mose  e  hooponopono  i  na 
kanaka ;  a  ku  mai  la  na  kanaka 
imua  o  Mose,  mai  ke  kakahiaka  a 
ahiahi. 

11  A  ike  ka  makuahonowaikane 
o  Mose  i  na  mea  a  pau  ana  i  hana'i 
i  kanaka;  alaila,  olelo  ae  la  ia, 
Heaha  keia  inea  au  e  hana  nei  i 
kanaka  ?  No  ke  aha  la  e  noho  oe, 
o  oe  wale  no,  a  ku  mai  la  na  ka- 
naka  a  pau  imua  ou,  mai  ke  kaka- 
hiaka  mai  a  ahiahi  ? 

15  I  aku  la  o  Mose  i  kona  ma- 
kuahonowaikane,  No  ka  mea,  ua 
hele  mai  na  kanaka  io'u  nei  e 
ninau  i  ke  Akua  : 

16  Ina  loaa  ia  lakou  kekahi  mea, 
hele  mai  lakou  ia'u;  a  na'u  no  e 
hooponopono  aku  mawaena  o  ke 
kanaka,  a  me  kona  hoa;  a  na'u  no 
e  hoike  aku  ia  lakou  i  ka  olelo 
kupaa  a  ke  Akua,  a  me  kona  ka- 
nawai. 

17  I  mai  la  ka  makuahonowaika- 
ne  o  Mose  ia  ia,  Aole  pono  ka 
mea  au  e  hana  nei. 

18  E  oiaio  no,  e  mae  wale  oe,  o 
oe,  a  me  keia  poe  kanaka  me  oe ; 
no  ka  mea,  ua  kaumaha  keia  mea 
ia  oe ;  aole  hiki  ia  oe  ke  hana,  o 
oe  wale  no. 

19  E  hoolohe  mai  hoi  oe  i  ko'u 
leo,  a  e  ao  aku  au  ia  oe,  a  o  ke  Akua 
pu  kekahi  me  oe;  o  oe  no  ko  na 
kanaka  mea  ma  ke  Akua,  e  hai 
aku  i  na  mea  imua  o  ke  Akua  : 

20  A  e  ao  aku  oe  ia  lakou  i  na 
oihana  a  me  na  kanawai,  a  e  hoike 
aku  oe  ia  lakou  i  ke  ala  e  hele  i'.i 
lakou,  a  me  ka  hana  e  hana'i 
lakou. 

21  Eia  hoi  kekahi,  e  hoomakau- 
kau  oe  i  poe  maiau  o  na  kauaka, 
he  poe  makau  i  ke  Akua,  he  poe 
kanaka  oiaio,  a  huhu  i  ka  waiwai 
alunu;  a  e  hoonoho  ia  lakou  ma- 

luna  o  kanaka,  i  luna  lakou  no  na 
tausani,  i  luna  no  hoi  no  na  hane- 
ri,  a  i  luna  no  na  kanalima,  a  i 
luna  no  na  umi : 

22  Na  lakou  no  e  hooponopono  i 
kanaka  i  na  wa  a  pau ;  a  o  na  mea 
nui  a  pau,  na  lakou  e  lawe  mai  ia 
oe,  a  o  na  mea  liilii,  na  lakou  ia  e 
hooponopono :  pela  oe  e  mama  ai, 
a  na  lakou  e  amo  pu  me  oe. 

23  Ina  e  hana  mai  oe  i  keia  mea, 
a  kauoha  mai  ke  Akua  ia  oe  pela, 
alaila  e  hiki  ia  oe  ka  mau  loa  ana, 
a  e  hele  no  hoi  keia  poe  kanaka  a 
pau  i  ko  lakou  wahi  me  ka  malu- 
maluhia. 

24  Hoolohe  ae  la  o  Mose  i  ka  leo 
o  kona  makuahonowaikane,  a  ha- 
na  iho  la  ia  i  na  mea  a  pau  ana  i 
olelo  ai. 

25  Wae  aku  la  o  Mose  i  kanaka 
maiau  o  ka  Iseraela  a  pau,  a  hoo- 
lilo  iho  la  ia  lakou  i  mau  poo  ma- 
iuna  o  kanaka,  na  luna  no  na  tau- 
sani,  na  luna  no  na  haneri,  na 
luna  no  na  kanalima,  a  me  na 
luna  no  naumi. 

26  Na  lakou  i  hooponopono  i  ka- 
naka  i  na  wa  a  pau ;  a  o  na  mea 
nui  ka  lakou  i  lawe  mai  ai  ia 
Mose,  a  na  lakou  no  i  hoopono- 
pono  na  mea  liilii  a  pau. 

27  H  Kuu  aku  la  o  Mose  i  kona 
makuahonowaikane :  a  hoi  aku  la 
i  kona  aina  iho. 

MOKUNA  XIX. 

Ke  kamailio  ana  o  ke  Akua  me  ka  Iseraela 
ma  Sinai.  9  No  ka  hoomakaukau  e  haa- 
wiia  mai  na  kanawai  he  umi. 

AI  ke  kolu  o  ka  malama  o  ka 
puka  ana  mai  o  na  mamo  a 
Iseraela  mai  loko  mai  o  Aigupita, 
ia  la  no,  hiki  mai  la  lakou  i  ka 
waonahele  o  Sinai. 

2  A  hele  mai  la  lakou,  mai  Re- 
pielima  mai,  a  hiki  ma  ka  waona- 
nele  o  Sinai,  a  hoomoana  iho  la 
lakou  ma  ka  waonahele ;  malaila 
ka  Iseraela  i  hoomoana  ai  ma  ka- 
hi  e  pili  ana  i  ka  mauna. 

3  Pii  aku  la  o  Mose  i  ke  Akua,  a 
hea  mai  la  o"Iehova  ia  ia  mai  ka 
mauna  mai,  me  ka  i  ana  mai,  Pe- 
nei  oe  e  olelo  aku  ai  i  na  pua  a 
īakoha,  a  e  hai  aku  i  na  mamo  a 
Iseraela ; 

4  Ua  ike  no  oukou  i  na  mea  a'u 
i  hana'i  ī  ko  Aigupita,  i  ko'u  kai- 
kai  ana  ia  oukou  ma  na  eheu  o  ka 
aeto,  a  lawe  mai  ia  oukou  io'u 
nei. 

5  A  ina  hoolohe  io  mai  oukou  i 
ko'u  leo,  a  malama  hoi  i  ko'u  be- 
rita,  alaila  e  lilo  auanei  oukou  i 
waiwai  no'u,  mamua  o  na  kanaka 
a  pau ;  no  ka  mea,  no'u  no  ka  ho-  \ 
nua  nei  a  pau  : 

6  E  lilo  no  hoi  oukou  i  aupuni 
kahuna  pule  no'u,  a  he  lahuikana-  v 
ka  laa.    Oia  hoa  na  olelo  aii  e  hai 
aku  ai  i  na  mamo  a  Iseraela. 

7  Tf  Hele  ae  la  o  Mose,  a  hea  aku 
la  i  na  lunakahiko  a  kanaka,  a 
hoonoho  iho  la  imua  o  lakou  i 
keia  mau  olelo  a  pau  a  Iehova  i 
kauoha  mai  ai  ia  ia. 

8  Olelo  pu  mai  la  na  kanaka  a 
pau,  i  mai  la,  O  na  mea  a  pau  a 
Iehova  i  olelo  mai  ai,  e  hana  ma- 
kou  ia  mea.  Hai  aku  la  o  Mose  i 
na  olelo  a  kanaka  ia  Iehova. 

9  Olelo  mai  la  o  Iehova  ia  Mose, 
Aia  hoi,  e  hele  mai  ana  au  i  ou  nei 
maloko  o  ke  ao  panopano,  i  lohe 
na  kanaka  i  ka'u  kamailio  ana  me 
oe,  a  e  manaoio  mau  loa  mai  ia 
oe.  A  hai  aku  la  o  Mose  i  na 
olelo  a  kanaka  ia  Iehova. 

10  Tī  Olelo  mai  la  o  Iehova  ia 
Mose,  E  hele  oe  i  kanaka,  e  hoo- 
laa  ia  lakou  i  keia  la,  a  apopo ;  e 
holoi  hoi  lakou  i  ko  lakou  kapa. 

11  E  hoomakaukau,  no  ke  kolu 
o  ka  la,  no  ka  mea,  i  ke  kolu  o  ka 
la,  e  iho  mai  ai  o  Iehova,  imua  o 
na  maka  o  kanaka  a  pau,  ma  ka 
mauna  o  Sinai. 

12  A  e  kau  iho  oe  i  pale,  no  na 
kanaka  a  puni,  a  e  i  aku  hoi,  E 
malama  oukou  ia  oukou  iho,  i  ko 
oukou  pii  ana  i  ka  mauna,  a  me 
ka  pa  ana  i  kona  kihi :  o  ka  mea 
e  pa  i  ka  mauna,  he  oiaio  no  e 
make  ia. 

13  Mai  hoopa  aku  kekahi  lima 
ia  mea,  no  ka  mea,  he  oiaio  no,  e 
hailukuia  oia,  a  houia ;  ina  he  ho- 
loholona,  a  he  kanaka,  aole  ia  e 
ola :  a  i  kani  loihi  ka  pu,  alaila 
e  hele  mai  lakou  i  ka  mauna. 

14  TT  Iho  iho  la  o  Mose  ilalo,  mai 
ka  mauna  iho  i  kanaka ;  hoolaa 

iho  la  i  kanaka ;  a  holoi  iho  la  la- 
kou  i  ko  lakou  kapa, 

15  I  aku  la  ia  i  kanaka,  E  hoo- 
makaukau  oukou,  110  ke  kolu  o 
ka  la ;  mai  komo  ae  i  na  wahine. 

16  1  A  i  ke  kakahiaka  o  ke  kolu 
o  ka  la,  he  hekili,  a  he  uila,  a  he 
ao  polohiwa  ma  ka  mauna,  a  he 
leo  no  ka  pu  e  kani  ikaika  loa 
ana;  haalulu  iho  la  na  kanaka  a 
pau  ma  ko  lakou  wahi  i  hoomoa- 
na  ai. 

17  Kai  mai  la  o  Mose  i  kanaka 
mawaho  o  kahi  a  lakou  e  hoomoa- 
na  ai,  e  halawai  me  ke  Akua;  a 
ku  iho  la  lakou  ma  kahi  malalo 
iho  o  ka  mauna. 

18  Ma  ka  mauna  a  pau  i  Sinai, 
he  uwahi,  no  ka  mea,  ua  iho  mai 
o  Iehova  maluna  ona  maloko  o  ke 
ahi :  a  punohu  aku  la  kona  uwa- 
hi,  me  he  uwahi  umu  hao  la,  haa- 
lulu  nui  iho  la  ka  mauna  a  pau. 

19  A  i  ke  kani  loihi  loa  ana  o  ka 
pu,  a  ikaika  nui  ae  la,  olelo  aku  la 
o  Mose,  a  pane  mai  la  ka  leo  o  ke 
Akua  ia  ia. 

20  Iho  mai  la  o  Iehova  maluna  o 
ka  mauna  o  Sinai,  ma  ka  piko  o 
ka  mauna,  a  hea  mai  la  o  Iehova 
ia  Mose  e  pii  aku  i  ke  poo  o  ka 
mauna ;  a  pii  aku  la  o  Mose. 

21  I  mai  la  o  Iehova  ia  Mose,  E 
iho  oe  ilalo,  e  kauoha  aku  i  kana- 
ka,  o  hemo  mai  lakou  io  Iehova 
nei,  e  naua,  a  haule  lakou  he  nui 
loa. 

22  A  e  huikala  hoi  na  kahuna  ia 
lakou  iho,  o  ka  poe  e  hookokoke 
ana  ia  Iehova,  o  poha  aku  o  Ieho- 
va  io  lakou  la. 

23  I  aku  la  o  Mose  ia  Iehova, 
Aole  e  hiki  na  kanaka  ke  pii  mai 
i  ka  mauna  nei  i  Sinai :  no  ka 
mea,  ua  kauoha  mai  oe  ia  makou, 
ua  i  mai,  E  kau  iho  i  pale  a  puni 
ka  mauna,  a  e  hookapu  ia  mea. 

24  I  mai  la  o  Iehova  ia  ia,  0 
hele,  e  iho  oe  ilalo,  a  e  pii  hou 
mai  oe,  o  oe,  a  me  Aarona  pu ; 
aka,  o  na  kahuna  a  me  kanaka, 
mai  hemo  mai  lakou,  e  pii  mai  io 
Iehova  nei,  o  poha  aku  ia  maluna 
o  lakou. 

25  Iho  mai  la  o  Mose  ilalo  i  ka- 
naka,  a  olelo  aku  la  ia  lakou. 

Hawaiian,  7 

Na  kanawni   he 


o 


nmi  o  Iehova. 
kualiu. 


24  No    ke 


LELO  mai  la  ke  Akua  i  keia 
mau  olelo  a  pau,  i  mai  la. 

2  Owau  no  Iehova  o  kou  Akua, 
ka  mea  nana  oe  i  lawe  mai  nei, 
mai  ka  aina  o  Aigupita  mai,  mai- 
loko  mai  hoi  o  ka  hale  hooluhi. 

3  Aole  ou  akua  e  ae  imua  o  ko'u, 
alo. 


•I 


nou,  aole  ma  ka  like  ana  o  keka 
mea  i  ka  lani  iluna,  a  me  ko  lta 
honua  ilalo,  a  maloko  hoi   o  /ka 
wai  malalo  o  ka  honua : 

5  Mai  kulou  oe  ilalo  īa  iateou, 
aole  hoi  e  hoomana  ia  lakou;  no 
ka  mea,  owau  no  Iehova  6  kou 
Akua,  he  Akua  lili ;  e  hooj?fai  ana 
i  ka  na  makua  hala  i  na  Keiki,  a 
hiki  aku  i  ke  kuakahi  a  me  ke 
kualua  o  ka  poe  e  inaina/mai  ia'u : 

6  A  e  aloha  ana  hoi  i  na  tausani 
o  ka  poe  e  aloha  mai  ia/u,  a  e  ma- 
lama  hoi  i  ko'u  mau  kanawai. 

7  Mai  hoohiki  wahanee  oe  i  ka"«0 
inoa  o  Iehova  o  kou  Akua ;  no  ka 
mea,  aole  loa  e  hoapono  o  Iehova 
i  ka  mea  hoohiki  wahahee  i  kona 
inoa. 

8  E  hoomanao  i  ka  la  sabati,  ae-^p. 
hoano  ia. 

9  I  na  la  eono  k  hana'i  oe  i  kau 
hana  a  pau ; 

10  Aka,  o  ka  tfiku  o  ka  la,  he  sa- 
bati  ia  no  Iehrova  no  kou  Akua, 
aole  loa  oe  e/hana  ia  la,  aole  oe, 
aole  hoi  kau/keikikane,  aole  hoi 
kau  kaikamahine,  aole  hoi  kau 
kauwakane/aole  hoi  kau  kauwa- 
wahine,  aole  hoi  kou  holoholona, 
aole  hoi  kou  kanaka  e  ma  kou 
mau  ipul 

11  No  ka  mea,  i  na  la  eono  i  ha- 
na'i  o  iehova  i  na  lani,  a  me  ka 
honua,/a  me  ke  kai,  a  me  na  mea 
a  pau  maloko  o  ia  mau  mea,  a  i  ka 
hiku^o  ka  la  i  hoomaha'i;  nolaila 
hoi  v  hoomaikai  ai  o  Iehova  i  ka 
la  sabati,  a  hoano  ai  hoi  oia  ia  la. 

12/ H  E  hoomaikai  oe  i  kou  ma- 
kuakane,  amekou  makuwahine;  i    ^ 
loihi  ai  kou  mau  la  maluna  o  ka""^ 
na  a  Iehova  a  kou  Akua  i  haawi 
ai  ai  ia  oe. 

13  Mai  pepehi  kanaka  oe. 

14  Ma^nioe  koloke  oe. 

15  Mai  aihue  oe. 

16  Mai  holke  hoopunipuni  oe  e 


liewa  ai  kou 
17  Mai  kuko 


launa. 

oe\j  ka  hale  o  kou 

ka  wahine 

oi  i  kana 

kau- 


hoalauna,  mai  kuko^i 
a  kou  hoalauna,  aole 
kauwakane,  aole  hoi  i 
wawahine,  aole  hoi  i  kon&^hipi 
aole  hoi  i  kona  hoki,  aole 
kekahi  mea  a  kou  hoalauna. 


1S  "||  ike  aku  la  na  kanaka  a  pau 
i  ke  hekili,  a  me  ka  uila,  a  me  ke 
kani  ana  o  ka  pu,  a  me  ka  mauna 
e  uwahi  ana :  a  ike  aku  la  na  ka- 
naka,  weliweli  iho  la ;  neenee  aku 
la,  a  ku  ma  kahi  mamao  aku. 

19  I  aku  la  lakou  ia  Mose,  Nau 
no  makou  e  olelo  mai,  a  e  hoolohe 
aku  no  makou :  aka,  mai  olelo 
mai  ke  Akua  ia  makou,  o  make 
auanei  makou. 

20  I  aku  la  o  Mose  i  kanaka, 
Mai  weliweli  oukou ;  no  ka  mea, 
ua  hele  mai  ke  Akua  e  hoao  ia  ou- 
kou,  i  mau  kona  makauia  maluna 
o  oukou,  i  lawehala  ole  oukou. 

21  Ku  mai  la  na  kanaka  ma  kahi 
loihi  e  aku,  a  hookokoke  aku  la  o 
Mose,  i  ke  ao  panopano  a  ke  Akua 
i  noho  ai. 

22  H  I  mai  la  o  Iehova  ia  Mose, 
E  olelo  aku  oe  i  na  mamo  a  Ise- 
raela  penei,  Ua  ike  oukou  i  ka'u 
olelo  ana  ia  oukou,  mai  ka  lani 
mai. 

23  Mai  hana  oe  i  na  akua  e  me 
a'u  nei  i  na  akua  kala,  a  mai  hana 
i  na  akua  gula  no  oukou. 

24  1f  E  hana  oe  i  kuahu  lepo 
no'u,  a  e  mohai  mai  maluna  iho  i 
kou  mohaikuni,  a  me  kou  mohai 
hoomalu,  i  kau  mau  hipa,  a  me 
kau  mau  bipi ;  i  na  wahi  a  pau 
a'u  e  hoopaa  ai  i  ko'u  inoa,  ma- 
laila  au  e  hele  aku  ai  i  ou  la,  a  e 
hoomaikai  ai  ia  oe. 

25  A  i  hana  oe  i  kuahu  pohaku, 
ea,  mai  hana  oe  i  pohaku  i  ka- 
laiia;  no  ka  mea,  ina  e  kau  oe  i 
kou  koilipi  maluna  iho,  ua  hau- 
mia  ia  ia  oe. 

26  Mai  pii  oe  maluna  o  ko'u 
kuahu  ma  ke  ala  hanuu,  o  ikea 
aku  kou  wahi  huna  malaila. 

Na  kanawai  no  ka  poe  kauwa.  7  No  ka.  pe- 
pehi  kanaka  a  me  na  hana  kolohe.  28  No 
na  holoholona  kolohe. 

IMA  na  olelo  kupaa  au  e  kau  ai 
\j  imua  o  lakou. 

2  Ina  e  kuai  oe  nau  i  kauwa  He- 
bera,  e  hookauwa  mai  no  oia  i 
eono  makahiki ;  a  i  ka  hiku  hoi,  e 
kuu  wale  ia'ku  no  oia. 

3  Ina  i  komo  mai  oia  iloko,  o 
kona  kino  wale  uo,  alaila,  e  hele 
aku  no  oia  iwaho,  o  kona  kino 
wale  no:  aka,  ina  i  mareia  oia, 
alaila  e  hele  pu  aku  no  kana  wa- 
hine  me  ia. 

4  Ina  ua  haawi  mai  kona  haku  i 
wahine  nana,  a  ua  hanau  mai  oia 
i  mau  keikikane  nana,  a  i  mau 
kaikamahine  paha,  alaila  no  ka 
haku  ka  wahine  a  me  kana  mau 
keiki,  a  e  hele  aku  no  ke  kane, 
oia  wale  no. 

5  Aka,  ina  olelo  ikaika  mai  ke 
kauwa,  Ua  aloha  au  i  kuu  haku,  a 
me  kua  wahine,  a  me  ka'u  mau 
keiki,  aoie  au  e  hele  kuu  wale 
ia; 

6  Alaila,  e  lawe  mai  kona  haku 
ia  ia  i  na  lunakanawai;  a  lawe 
mai  no  hoi  ia  ia  i  ka  puka,  a  i  ka 
lapauwila  o  ka  puka  paha;  a  e 
hou  iho  kona  haku  i  kona  pe- 
peiao  i  ke  kui,  a  e  hookauwa  mau 
loa  mai  oia  nana. 

7  1  Ina  e  kuai  lilo  aku  ke  kana- 
ka  i  kana  kaikamahine  i  kauwa- 
wahine,  aole  ia  e  hookuuia  aku  e 
like  me  ke  kuuia'na  o  na  kau- 
wakane. 

8  Ina  i  hewa  oia  i  na  maka  o 
kona  haku,  ka  mea  i  hoopalau 
mai  ia  ia  nana,  alaila,  e  hoolapa- 
nai  oia  ia  ia.  Aole  ia  e  hiki  ke 
kuai  aku  ia  ia  i  ko  ka  aina  e,  no 
kana  hana  ino  ana  ia  ia. 

9  A  ina  ua  hoopalau  oia  ia  ia  na 
kana  keikikane,  e  haua  aku  no 
oia  ia  ia  e  like  me  ka  hana  ana  i 
na  kaikamahine. 

10  A  ina  i  lawe  oia  i  wahine  hou 
nana,  mai  hoemi  ia  i  ka  ai  a  me 
ka  aahu,  a  me  ka  launa  mare  o 
kela  wahine. 

11  A  i  ole  ia  e  hana  aku  i  keia 
mau    mea  ekolu  ia  ia,   alaila,   e 

kookuu  wale  ia  aku  oia,  me  ka 
uku  ole  ia  mai  i  ke  kala. 

12  1f  O  ka  mea  pepehi  i  kanaka, 
a  make  ia,  e  oiaio  no  e  pepehiia 
oia. 

13  Ina  koohalua  ole  ke  kanaka, 
a  na  ke  Akua  i  haawi  mai  ia  ia 
iloko  o  kona  lima,  alaila,  na'u  do 
e  kuhikuhi  aku  ia  oe  i  kahi  nona 
e  pee  aku  ai. 

14  Aka,  ina  i  hana  hookiekie  ke 
kanaka  i  kona  koalauna,  e  pepehi 
maalea  ia  ia,  e  lawe  no  oe  ia  ia 
mai  ko'u  kuahu  aku,  i  make  ia. 

15  H  0  ka  mea  hahau  i  kona  ma- 
kuakane,  a  i  kona  makuwahine, 
e  oiaio  no,  e  make  ia. 

16  H  O  ka  mea  aihue  i  ke  kana- 
ka,  a  kuai  lilo  aku  ia  ia,  a  iua  i 
loaa  oia  ma  kona  lima,  e  oiaio  no, 
e  make  ia. 

17  1  A  o  ka  mea  hailiili  i  kona 
makuakane,  a  me  kona  maku- 
wahine,  he  oiaio  no,  e  make  ia. 

18  H  A  ina  hakaka  na  kanaka,  a 
pehi  aku  kekahi  i  kona  hoa  i  ka 
pohaku,  a  kui  aku  i  ka  lima,  aole 
hoi  ia  i  make,  ua  moe  nae  ma 
kahi  moe  ; 

19  Ina  ala  hou  oia  a  hele  iwaho 
ma  kona  kookoo,  alaila,  e  pakele 
no  ka  mea  nana  ia  i  pepehi;  aka, 
e  uku  no  oia,  no  kona  hooki  ana 
i  kana  hana,  a  nana  no  hoi  e 
hoola  loa  aku  ia  ia. 

20  U  A  ina  e  hahau  ke  kanaka  i 
kana  kauwakane,  a  i  kana  kauwa- 
wahine,  i  ka  laau,  a  make  ia  ma- 
lalo  iho  o  kona  lima,  e  oiaio  no, 
e  hoopaiia  oia. 

21  Aka,  ina  e  ola  oia  i  hookahi  la 
paha,  a  i  elua  paha,  alaila,  aole 
ia  e  hooukuia :  no  ka  mea,  oia 
kana  kala. 

22  1[  Ina  hakaka  na  kanaka,  a 
hooeha  i  ka  wahine  hapai  keiki,  a 
hemo  aku  la  kana  keiki,  aole  hoi 
he  hewa  mahope;  e  oiaio  no  e 
hooukuia  oia  e  like  me  ka  mea  e 
kauia  maluna  ona  e  ke  kane  a  ka 
wahine ;  a  e  haawi  no  oia  imua  o 
na  lunakanawahi. 

23  Aka,  ina  he  hewa  mahope, 
alaila,  e  haawi  no  oe  i  ke  ola  no 
ke  ola, 

24  I  ka  maka  no  ka  maka,  i  ka 


lima  no  ka  lima,  i  ka  wawae  no 
ka  wawae. 

25  I  ke  kuni  aua  no  ke  kuni  ana, 
i  ka  palapu  no  ka  palapu,  i  ka 
paopao  ana  no  ka  paopao  ana. 

20  H  A  ina  e  hahau  ke  kanaka  i 
ka  maka  o  kana  kauwakane,  a  i 
ka  maka  o  kana  kauwawahine,  a 
oki  loa  ia,  alaila,  e  hookuu  wale 
iho  oia  ia  ia,  no  kona  maka. 

27  A  ina  kui  oia  i  ka  niho  o  kana 
kauwakane,  a  i  ka  niho  o  kana 
kauwawahine,  alaila,  e  hookuu 
wale  iho  oia  ia  ia,  no  koua  niho. 

28  1[  Ina  e  o  iho  ka  bipi  i  ke  ka- 
naka,  a  i  ka  wahine,  a  make  laua ; 
alaila,  e  oiaio  no  e  hailukuia  ua 
bipi  la,  aole  hoi  e  aiia  kona  io,  a  e 
hala  ole  ke  kahu  o  ka  bipi. 

29  Aka,  ina  i  o  oia  mamua,  a  ua 
haiia  i  kona  kahu,  aole  nae  ia  i 
hoopaa  ia  ia,  a  ua  pepehi  oia  i  ke 
kanaka,  a  i  ka  wahine  paha,  alaila, 
e  hailukuia  ua  bipi  la,  a  e  make  no 
hoi  kona  kahu. 

30  Aka,  ina  e  hooukuia  oia  i  ke 
kala,  alaila,  e  haawi  no  oia  i  ka 
uku  no  kona  ola,  e  like  me  ka  mea 
i  kauia  maluna  ona. 

31  Ina  i  o  oia  i  ke  keikikane,  a 
ina  i  o  oia  i  ke  kaikamahine  paha, 
e  hanaia  aku  no  oia  e  like  me  keia 
kanawai. 

32  Ina  e  o  iho  ka  bipi  i  ke  kau- 
wakane,  a  i  ke  kauwawahine  paha, 
alaila,  e  uku  aku  oia  i  kanakolu 
sekela  kala  na  ko  laua  haku,  a  e 
hailukuia  ua  bipi  la. 

33  H  A  ina  wehe  ke  kanaka  i  lua, 
a  ina  eli  ke  kanaka  i  lua,  aole  ho-i 
e  uhi,  a  i  haule  ka  bipi  maloko,  a 
he  hoki  paha ; 

34  Alaila,  e  uku  ka  mea  nana  ka 
lua,  a  e  haawi  hoi  i  kala  na  ke  kahu 
o  laua ;  a  e  lilo  ka  mea  make  nana. 

35  1f  A  ina  hooeha  ka  bipi  a  ke 
kahi  kanaka  i  ka  kekahi,  a  make 
ia,  alaila,  e  kuai  lilo  aku  laua  i  ka 
bipi  ola,  a  e  puunaue  i  ke  kala,  a 
e  puunaue  no  hoi  laua  i  ka  hipi  i 
make. 

36  Aka,  ina  i  ikeia  ua  o  no  ia  bipi 
mamua,  aole  nae  i  hoopaa  kona 
kahu  ia  ia,  alaila,  e  oiaio  no  e  uku 
aku  no  ia  i  bipi  no  ka  hipi,  a  e  lilo 
no  ka  hipi  make  nana. 

He  mau  kanawai  no  ka  aihue.  5  No  ka  lawe 
wale.  7  No  ke  kii  ana  i  ka  hai.  16  No  ka 
moe  kolohe.  18  No  ke  kilo.  19  No  ka  moe 
holoholona.  20  No  ka  malama  kii.  21  No 
na  malihini,  na  wahinekanemake  a  me  na 
keiki  makua  ole.  25  No  kekahi  mau  mea 
e  aku. 

INA  e  aihue  ke  kanaka  i  ka  bipi 
a  i  hipa  paha,  a  kalua,  a  kuai 
lilo  aku  paha,  alaila,  e  haawi  aku 
oia  i  elima  bipi  no  ka  bipi,  a  i  eha 
hipa  uo  ka  hipa. 

2  Tf  Ina  e  loaa  ka  aihue  e  wawahi 
ana,  a  ina  i  pepehiia  oia  a  make, 
aole  e  pili  kona  koko. 

3  Aka,  ina  i  puka  mai  ka  la  ma- 
luna  ona,  alaila,  ua  pili  no  kona 
koko.  Ua  pono  no  ia  ia  ke  uku 
pau  loa  mai,  a  ina  i  nele  oia,  alaila, 
ua  pono  ke  kuaiia  oia  no  kona 
aihue  ana. 

4  Ina  i  loaa  maopopo  ma  kona 
lima  ka  mea  i  aihueia  e  ola  ana, 
ina  he  bipi,  a  ina  he  hoki  a  ina  he 
hipa  paha,  e  haawi  aku  no  oia  i 
papalua. 

5  Tf  Ina  e  hoopau  ke  kanaka  i  ko 
ka  mala,  a  i  ko  ka  pawaina,  a  hoo- 
komo  i  kona  holoholona  iloko :  a 
ai  oia  maloko  o  ka  mala  a  hai, 
alaila  e  uku  aku  oia  i  kabi  mai- 
kai  o  kana  mala  iho,  a  me  kahi 
maikai  o  kana  pawaina. 

6  U  A  ina  holo  aku  ke  ahi,  a  loaa 
na  kakalaioa,  a  aiia  na  puu  huapa- 
laoa,  a  o  ka  hua  palaoa  e  ku  ana 
paha,  a  o  ko  ka  mala  paha,  alaila, 
e  oiaio  no  e  uku  aku  ka  mea  nana 
i  kuni  i  ke  ahi. 

7  Tf  Ina  haawi  ke  kanaka  i  wahi 
kala  na  kona  hoalauna  e  malama, 
a  i  waiwai  e  paha,  a  ua  aihueia 
mai  kona  hale  aku,  ina  e  loaa  ka 
mea  nana  i  aihue,  e  uku  papalua 
aku  oia. 

8  Ina  aole  i  loaa  ka  mea  nana  i 
aihue,  alaila,  e  laweia  mai  ka  ha- 
kuhale  i  na  lunakanawai,  ina  paha 
ua  kau  aku  oia  i  kona  lima  malu- 
na  o  ka  waiwai  o  kona  hoalauna. 

9  O  na  hewa  no  kela  mea  keia 
mea,  no  ka  bipi,  no  ka  hoki,  no  ka 
hipa,  no  ka  aahu,  no  na  mea  nalo- 
wale  a  pau  a  kekahi  e  olelo  ai, 
nana  ia,  e  laweia  ko  laua  pono 
imua  o  na  lunakanawai,  a  o  ka 

mea  a  na  lunakanawai  e  hoohewa 
ai,  e  uku  papalua  aku  oia  i  kona 
hoalauna. 

10  Ina  haawi  ke  kanaka  i  hoki  na 
kona  hoalauna  e  malama,  a  i  bipi 
paha,  a  i  hipa,  a  i  kekahi  holoho- 
lona  e  ae  paha,  a  i  make  ia,  a  eha, 
a  hooholoia  ma  kahi  e  paha,  aole 
mea  i  ike  aku ; 

11  Alaila,  mawaena  o  laua  ka 
hoohiki  ana  ia  Iehova,  aole  oia  i 
kau  i  kona  lima  maluna  o  ka  wai- 
wai  o  kona  hoalauna ;  a  e  ae  aku 
no  ka  mea  nana  ka  waiwai,  aole 
kela  e  uku. 

12  Aka,  ina  i  aihueia'ku  ia  mea, 
mai  ona  aku,  e  uku  aku  no  oia  i 
ka  mea  nana  ka  waiwai. 

13  Ina  e  haehaeia  oia,  alaila,  e 
lawe  mai  kela  i  ke  kino,  i  mea 
hoike,  aole  hoi  oia  e  uku  no  ka 
mea  i  haehaeia. 

14  Tf  A  ina  nonoi  ke  kanaka  i 
kekahi  mea  a  kona  hoalauna,  a 
eha  ia  mea,  a  make  paha,  aole  e 
noho  pu  ana  ka  mea  nana  ia,  alai- 
la,  e  oiaio  no  e  uku  oia. 

15  Aka  ina  e  noho  pu  ana  ka 
mea  nana  ka  waiwai,  alaila,  aole 
oia  e  uku  mai.  Ina  he  mea  hooli- 
malima,  ua  loaa  ia  no  ka  uku. 

16  Tf  Ina  e  pue  ke  kanaka  i  ke 
kaikamahine  i  hoopalau  ole  ia,  a 
moe  pu  me  ia,  e  oiaio  no  e  kuai 
no  oia  ia  ia  i  wahine  nana. 

17  Ina  hoole  loa  kona  makua- 
kane  aole  e  haawi  ia  ia  nana,  e 
kaupauna  aku  oia  i  kala  e  like  me 
ke  kuai  ana  i  na  wahinepuupaa. 

18  ī  Mai  hoola  i  ke  kupua. 

19  Tf  0  ka  mea  moe  pu  rae  ka 
holoholona,  e  oiaio  no  e  make  ia. 

20  1f  O  ka  mea  mohai  aku  na 
kekahi  akua  e,  aole  na  Iehova,  e 
luku  loa  ia'ku  la  ia. 

21  1f  Mai  hookaumaha  oe  i  ka 
malihiui,  aole  hoi  e  hooluhi  ia  ia, 
no  ka  raea,  he  poe  malihini  oukou 
ma  ka  aina  o  Aigupita. 

22  1f  Mai  hookaumaha  oe  i  ka 
wahinekanemake,  a  me  ke  keiki 
makua  ole. 

23  Ina  hookaumaha  iki  oe  ia  la- 
kou,  a  uwe  uuku  raai  lakou  ia'u, 
e  oiaio  no  e  hoolohe  au  i  ko  lakou 
uwe  ana : 

34  A  e  wela  auanei  ko'u  huhu,  a 
e  pepehi  aku  au  ia  oukou  i  ka  pa- 
hikaua,  a  e  lilo  no  ka  oukou  wahi- 
ne  i  wahinekanemake  a  me  ka  ou- 
kou  kamalii  i  kamalii  makua  Ole. 

25  lf  Ina  haawi  aie  aku  oe  i  ke 
kala  no  ko'u  poe  kanaka  i  hune  e 
noho  pu  ana  me  oe,  mai  lilo  oe  ia  ia 
i  mea  hoouku  kuala,  mai  kau  hoi 
oe  i  ka  uku  hoopanee  maluna  ona. 

26  Ina  lawe  iki  oe  i  ka  aahu  o 
kou  hoalauna  i  ukupanai,  e  haawi 
hou  aku  no  oe  ia  ia  ia  i  ka  wa  e 
napoo  ai  ka  la  ilalo  : 

27  No  ka  mea,  oia  kona  mea  e 
uhi  ai,  o  kona  aahu  no  koua  ili. 
Maloko  o  ke  aha  oia  e  moe  ai  ?  A 
hiki  i  ka  manawa  e  uwe  mai  ai  oia 
ia'u  e  hoolohe  no  wau,  no  ka  mea, 
ua  lokomaikai  no  au. 

28  Tf  Mai  olelo  hoino  oe  i  na  lu- 
nakanawai,  aole  hoi  e  olelo  hoino 
i  ka  mea  e  noho  alii  ana  maluna  o 
ko'u  poe  kanaka. 

29  1f  Mai  aua  oe  i  kau  ai  i  oo 
mua,  a  me  kou  waina  mua.  E 
haawi  mai  no  oe  i  kau  hiapo,  o 
kau  mau  keikikane  na'u. 

30  Pela  no  oe  e  hana'i  me  kau 
mau  bipi  a  me  kau  poe  hipa ;  ehi- 
ku  la  e  noho  ai  me  kona  makuwa- 
hine,  a  i  ka  walu  o  ka  la,  e  haawi 
mai  oe  ia  mea  ia'u. 

31  1f  A  e  lilo  auanei  oukou  i  poe 
kanaka  hoano  no'u,  aole  hoi  ou- 
kou  e  ai  i  ka  io  i  haehaeia  e  na  ho- 
loholona  ma  ke  kula,  e  kiola  aku 
oukou  ia  na  na  ilio. 

MOKUNA  XXIII. 

No  na  olelo  hewa.  4  No  ka  hana  lokomaikai 
me  ka  pololei.  10  Ka  waiho  wale  ana  i  ka 
aina.  12  Sabati.  13  Na  akua  e.  14  No  na 
ahaaina  ekolu.  18  No  ke  koko  a  me  ke 
kelekele  o  na  mohai.  20  Ka  hoomaikai 
ana  o  Iehova. 

MAI  hoala  oe  i  ka  olelo  waha- 
hee.  Mai  kau  pu  i  kou  lima 
me  ka  poe  hewa  e  lilo  i  mea  hoike 
hookaumaha. 

2  1f  Mai  hahai  mamuli  o  ka  le- 
hulehu  e  hana  hewa,  mai  pane 
aku  hoi  ma  ke  ku  e  mamuli  o  ka 
lehulehu,  e  hoohewa  wale. 

3  Tf  Mai  kokua  oe  mamuli  o  ka 
ilihune  i  kona  hewa  ana. 

4  1f  Ina  halawai  oe  me  ka  bipi  a 
kou  hoalauna  e  hele  hewa  ana, 


me  kona  hoki  paha,  e  oiaio  no  e 
hoihoi  mai  oe  ia  mea  io  na  la. 

5  Ina  ike  oe  i  ka  hoki  a  ka  mea  i 
huhu  mai  ia  oe,  e  moe  ana  malalo 
iho  o  kona  kaumaha,  a  manao  oe 
aole  kokua  ia  ia,  alaila,  e  kokua 
aku  no  oe  ia  ia. 

6  Mai  hookahuli  oe  i  ka  pono  o 
ke  kanaka  hune  i  kona  hookolo- 
kolo  aua. 

7  E  mamao  aku  oe  i  ka  mea  wa- 
hahee  ;  a  mai  pepehi  oe  i  ka  mea  i 
hewa  ole,  a  me  ka  mea  i  pono :  no 
ka  mea,  aole  au  e  hoapono  aku  i 
ka  mea  i  hewa. 

8  1f  Mai  lawe  oe  i  ka  waiwai  ki- 
pe :  no  ka  mea,  o  ka  waiwai  kipe 
ka  mea  e  makapo  ai  ka  poe  ike,  a 
e  kekee  ai  na  olelo  a  ka  poe  pono. 

9  1f  Mai  hookaumaha  oe  i  ka 
malihini,  no  ka  mea,  ua  ike  no 
oukou  i  ka  manao  o  ka  malihini, 
no  ko  oukou  noho  maiihini  ana 
ma  ka  aina  o  Aigupita. 

10  E  lulu  oe  i  kou  aina  i  eono 
mau  makahiki,  a  e  hoiliili  hoi  i 
kona  hua. 

11  Aka  i  ka  hiku  o  ka  makahiki 
e  hoomaha  oe  i  ka  aina,  e  waiho 
wale  hoi ;  i  ai  iho  ka  poe  hune  o 
kou  poe  kanaka ;  a  o  ka  mea  a 
lakou  e  hookoe  ai,  na  na  holo- 
holona  o  ke  kula  ia  e  ai.  Pela  no 
oe  e  hana'i  i  kou  pawaina,  a  me 
kou  laau  oliva. 

12  I  na  la  eono  e  hana'i  oe  i  kau 
hana,  a  e  hoomaha  hoi  i  ka  la  hi- 
ku ;  i  hoomaha  ai  kau  bipi  a  me 
kou  hoki,  i  hoohoihoiia  hoi  ke 
keikikane  a  kau  kauwa  wahine,  a 
me  ka  malihini. 

13  Ma  na  mea  a  pau  au  i  olelo  ai 
ia  oukou  e  malama  ia  oukou  iho  ; 
mai  hai  iki  i  ka  inoa  o  na'kua  e, 
aole  hoi  e  loheia  ia  ma  kou  waha. 

14  Tf  E  malama  oe  i  ekolu  ahaai- 
na  no'u  i  ka  makahiki. 

15  E  malama  oe  i  ka  ahaaina  o 
ka  berena  huole  :  Ehiku  la  oe  e  ai 
ai  i  ka  berena  huole,  me  a'u  i 
kauoha  aku  ai  ia  oe,  i  ka  manawa 
i  haawiia,  ma  ka  malama  o  Abiba; 
no  ka  mea,  ia  wa  oe  i  hele  mai 
ai  mailoko  mai  o  Ai»-upita :  Mai 
ikeia  nae  kekahi  imua  o'u  me  ka 
waiwai  ole  : 

16  A  me  ka  ahaaina  o  ka  ohi  mua 
ana,  o  na  hua  mua  hoi  o  kau  hooi- 
kaika  ana,  ka  mea  au  i  lulu  ai  ma 
ke  kula,  a  me  ka  ahaaina  o  ka 
hoiliili  āi  ana,  oia  hoi  ka  hope  o 
ka  makahiki,  i  kou  wa  e  hoiliili  ai 
mailoko  mai  o  ke  kula,  i  kau  mea 
i  hooikaika  ai. 

17  E  ikeia  no  ko  oukou  poe  kane 
a  pau  imua  o  Iehova  ke  Akua,  i 
ekolu  no  ikea  ana  i  ka  makahiki 
hookahi. 

18  Mai  kaumaha  aku  oe  i  ke  ko- 
ko  o  ka'u  mohai,  me  ka  berena 
hu,  aole  hoi  e  hookoeia  ke  kele- 
kele  o  ka'u  ahaaina  a  kakahiaka. 

19  E  lawe  mai  no  oe  iloko  o  ka 
hale  o  Iehova,  kou  Akua,  i  ka 
mua  o  na  hua  mua  o  kou  aina. 
Mai  hoolapalapa  oe  i  ke  kaokeiki 
maloko  o  ka  waiu  o  kona  maku- 
wahine. 

20  H  Aia  hoi,  e  hoouna  aku  ana 
au  i  ko'u  Anela  mamua  ou,  e  ma- 
iama  ia  oe  ma  ke  ala,  a  e  hoo- 
komo  ia  oe  i  kahi  a'u  i  hooma- 
kaukau  ai. 

21  E  ao  ia  ia  e  hoolohe  i  kona 
leo,  mai  hoohuhu  aku  ia  ia;  no 
ka  mea,  aole  ia  e  kala  mai  i  kou 
hewa:  aia  hoi,  maloko  ona  ko'u 
inoa. 

22  Aka,  ina  hoolohe  io  mai  oe  i 
kona  leo,  a  e  hana  hoi  i  na  mea 
a'u  e  olelo  aku  ai:  alaila,  e  lilo 
wau  i  enemi  no  kou  poe  enemi,  a 
e  hana  ino  aku  au  i  ka  mea  e 
hana  ino  mai  ia  oe. 

23  No  ka  mea,  e  hele  ana  ko'u 
Anela  mamua  ou,  a  e  kai  aku  ia 
oe  i  kahi  o  ka  Amora  a  me  ka 
Heta  a  me  ka  Pereza,  a  me  ko 
Kanaana,  a  me  ka  Heva  a  me  ka 
Iebusa,  a  na'u  no  lakou  e  anai 
aku. 

24  Mai  kulou  oe  i  ko  lakou  akua, 
aole  hoi  e  malama  aku  ia  lakou, 
aole  hoi  e  hana  aku  mamuli  o  ka 
lakou  hana :  aka,  e  hookahuli  loa 
oe  ia  lakou,  a  e  wawahi  loa  i  ko 
lakou  mau  kii. 

25  E  malama  hoi  oukou  ia  Ieho- 
va  i  ko  oukou  Akua ;  alaila,  nana 
no  e  hoomaikai  i  kau  ai,  a  me  kou 
wai;  a  e  lawe  aku  no  hoi  i  ka 
mai,  mailoko  aku  ou. 

26  1f  Aole  loa  e  poholo  wale  ka 
hanau  ana  o  kekahi  mea  ma  kou 
aina,  aole  hoi  e  pa;  e  hooko  no 
wau  i  kou  mau  la. 

27  Na'u  no  e  haawi  i  ka  makau 
mamua  ou,  a  na'u  no  e  luku  aku 
i  na  kanaka  a  pau,  ma  kahi  au  e 
hele  aku  ai,  a  na'u  no  e  hana  aku 
i  kou  poe  enemi,  i  huli  ai  ko  la- 
kou  kua  ia  oe. 

28  A  na'u  no  e  hoouna  aku  i  na- 
lohopeeha  mamua  ou,  na  lakou 
no  e  kipaku  aku  i  ka  Heva,  a  me 
ko  Kauaana,  a  me  ka  Heta,  ma- 
mua  ou. 

29  Aole  nae  au  e  kipaku  aku  ia 
lakou  mamua  ou  i  ka  makahiki 
hookahi;  o  nahelehele  ka  aina,  a 
nui  loa  iho  na  holoholona  hihiu  e 
alo  mai  ia  oe. 

30  E  kipaku  liili  aku  au  ia  lakou 
mai  kou  alo  aku,  a  lilo  oe  i  nui,  a 
ili  mai  ka  aina  nou. 

31  A  na'u  no  e  kau  i  kou  palena 
mai  ke  Kaiula,  a  hiki  i  ke  kai  o 
Pilisetia,  a  mai  ka  waonahele  hoi 
a  hiki  i  ka  muliwai ;  no  ka  mea,  e 
haawi  aku  ana  au  i  na  kanaka  o 
ia  aina  i  ko  oukou  lima ;  a  e  ki- 
paku  aku  oe  ia  lakou  mai  kou 
alo  aku. 

32  Mai  hoopaa  berita  me  lakou, 
aole  hoi  me  ko  lakou  mau  akua. 

33  Aole  lakou  e  noho  i  kou  aina, 
o  hoolilo  lakou  ia  oe  i  mea  hana 
hewa  mai  ia'u;  no  ka  mea,  ina  e 
malama  oe  i  ko  lakou  mau  akua, 
e  lilo  auanei  ia  i  mea  hoowale- 
wale  nou. 

No  ka  pii  ana  o  Mose  ma  i  ka  mauna  a  me  ka 
haawi  ana  mai  o  ke  Akua  i  na  papa  kana- 
wai. 

ĪMAI  la  oia  ia  Mose,  E  pii  mai 
oe  io  Iehova  nei,  o  oe,  a  me 
Aarona,  a  me  Nadaba,  a  me  Abi- 
hu,  a  me  na  lunakahiko  o  ka  Ise- 
raela  he  kanahiku ;  a  e  hoomana 
oukou  ma  kahi  mamao  aku. 

2  A  o  Mose  wale  no  ka  mea  hele 
mai  a  kokoke  io  Iehova  nei :  aka, 
o  lakou  aole  hele  mai  a  kokoke ; 
aole  hoi  e  pii  pu  na  kanaka  me  ia. 

3  H  Hoi  ae  la  o  Mose,  a  hai  aku 
la  i  kanaka  i  na  olelo  a  pau  a  Ie- 
hova,  a  me  na   kanawai   a   pau ; 

hooho  mai  la  na  kanaka  a  pau  rae 
kaleo  kahi,  i  mai  la,  O  na  olelo  a 
pau  a  Iehova  i  olelo  mai  ai,  e 
hana  no  makou. 

4  A  kahakaha  iho  la  o  Mose  i  na 
olelo  a  pau  a  Iehova,  a  ala'e  la  i 
kakakiaka  nui,  a  kukulu  iho  la  i 
kuahu  malalo  o  ka  mauna,  a  me 
na  kia  he  umikumamalua,  e  like 
me  na  ohana  he  umikumainalua 
o  ka  Iseraela. 

5  A  hoouna  ae  la  ia  i  mau  kana- 
ka  ui  o  na  mamo  a  Iseraela,  na 
lakou  i  mohai  aku  i  na  mahaiku- 
ni,  no  Iehova,  a  kaumaha  aku  no 
hoi  lakou  i  mau  bipi  kane  i  mohai 
hoomalu. 

6  A  lawe  iho  la  o  Mose  i  ka  ha- 
palua  o  ke  koko,  a  waiho  aku  la 
maloko  o  na  kiaka,  a  kapipi  iho 
la  ia  i  kekahi  hapalua  o  ke  koko 
maluna  o  ke  kuahu. 

7  A  lawe  iho  la  ia  i  ka  buke  o  ka 
berita,  a  heluhelu  ma  na  pepeiao 
o  na  kanaka.  Olelo  aku  la  lakou, 
E  liana  no  makou  i  na  mea  a  pau 
a  Iehova  i  olelo  mai  ai,  a  e  hoolo- 
he  no. 

8  A  lawe  ae  la  o  Mose  i  ke  koko, 
a  kapipi  iho  la  mahma  o  na  kana- 
ka,  olelo  raai  la,  Aia  hoi  ke  koko 
o  ka  berita  a  Iehova  i  hana  mai  ai 
me  oukou  no  keia  mau  olelo  a 
pau. 

9  T]  Alaila,  pii  aku  la  o  Mose,  a 
me  Aarona,  a  me  Nadaba,  a  me 
Aoihu,  a  me  na  lunakahiko  o  ka 
Iseraela. 

10  A  ike  aku  la  lakou  i  ke  Akua 
o  ka  Iseraela,  a  malalo  iho  o  kona 
mau  wawae  he  mea  me  he  sapeiro 
ka  aiai,  e  like  hoi  me  ke  kino  o  na 
laui  ke  kalae. 

11  Aole  ia  i  kau  mai  i  kona  lima 
maluna  o  na  luna  o  na  mamo  o  ka 
Iseraela.  A  ike  no  lakou  i  ke 
Akua,  a  ai  no,  a  inu  no  hoi. 

12  U  Olelo  mai  la  o  Iehova  ia 
Mose,  E  hele  mai  oe  io'u  nei  i  ka 
mauna,  a  e  noho  malaila;  a  e  haa- 
wi  aku  au  ia  oe  i  pohaku  papa,  me 
ke  kanawai,  a  me  na  kauoha  a'u  i 
palapala  ai,  i  ao  aku  oe  ia  mea. 

13  Ku  ae  la  o  Mose  iluna,  a  me 
kana  kauwa  o  Iosua :  a  pii  aku 
la  o  Mose  i  kn  mauna  o  ke  Akua. 


14  Olelo  iho  la  ia  i  na  lunakahi- 
ko,  E  kakali  oukou  no  maua,  a 
hoi  mai  maua  ia  oukou  :  aia  hoi, 
me  oukou  o  Aarona  laua  me  Hu- 
ra ;  a  o  ka  mea  loaa  kahi  pilikia,  e 
hele  ae  ia  io  laua  la. 

15  Pii  aku  la  o  Mose  i  ka  mauna, 
a  uhi  inai  la  ka  ohu  i  ka  mauna. 

16  Puwa  mai  la  ka  nani  a  Iehova 
maluna  o  ka  mauna  i  Sinai,  a  uhi 
mai  la  ka  ohu  maluna  iho  i  na  la 
eono ;  a  i  ka  hiku  o  ka  la  hea  mai 
la  oia  ia  Mose,  maloko  mai  o  ka 
ohu. 

17  I  na  maka  o  na  mamo  a  Ise- 
raela,  i  ka  nana  ana  i  ka  nani  o 
Iehova,  ua  like  ia  me  ke  ahi  e  ai 
ana  ma  ka  piko  o  ka  mauna. 

18  Hele  aku  la  o  Mose  iloko 
pono  o  ka  ohu,  a  pii  aku  la  i  ka 
mauna,  a  malaila  no  o  Mose  ma 
ka  mauna  hookahi  kanaha  ao, 
hookahi  kanaha  po. 

MOKUNA  XXV. 

Ke  kauoha  ana  no  ka  halelewa.  10  Ke  ano  o 
ka  pahu.  17  Ka  noho  aloha  me  na  kerubi- 
ma.    23  Ka  papaaina.    31  Ka  ipukukui. 

OLELO  mai  o  Iehova  ia  Mose,  i 
mai  la, 

2  E  i  aku  oe  i  na  mamo  a  Iserae- 
la,  e  lawe  mai  lakou  i  mohaima- 
kana  na'u.  E  lawe  no  oukou  na'u 
i  ka  mohaimakana  o  kela  kanaka 
keia  kanaka  i  haawi  oluolu  mai 
me  kona  naau. 

3  Eia  hoi  ka  mohaiinakana  a  ou- 
kou  e  lawe  ai  no  lakou  mai,  he 
gula,  he  kala,  he  keleawe, 

4  He  lole  uliuli,  a  me  ka  poni,  a 
me  ka  ulaula,  a  me  ka  lole  olona 
keokeo,  a  me  ka  hulu  kao, 

5  A  me  na  ili  hipakane  i  hooluu 
ulaula  ia,  a  me  na  ili  tehasa,  a  me 
ka  laau  sitima, 

6  I  aila  hoi  i  mea  malamalama,  a 
me  na  hua  ala,  i  mea  aila  poni,  a  i 
mea  ala  maikai, 

7  A  me  na  pohaku  saredonuka,  i 
mea  e  hoonohonoho  ai  iloko  o  ka 
epoda,  a  iloko  o  ka  paleumauma. 

8  A  e  hana  hoi  lakou  i  keenaka- 
pu  no'u,  i  noho  ai  au  iwaena  o 
lakou. 

9  E  like  me  na  mea  a  pau  a'u  e 
hoike  aku  ai  ia  oe,  o  ke  kumu 
hoohalike  o  ke  keenakapu,  a  me 

ke  kumu  hoohalike  o  kona  mau 
mea  e  pili  ana,  pela  no  oe  e  hana'i. 

10  TI  A  e  hana  no  lakou  i  pahu 
laau  sitima,  i  elua  kubita  a  me  ka 
hapalua  kona  loihi,  i  hookahi  ku- 
bita  a  me  ka  hapalua  kona  laula, 
a  hookahi  kubita  a  me  ka  hapalua 
kona  kiekie. 

11 A  e  uhi  no  hoi  oe  ia  me  ke  gu- 
la  maikai,  maloko,  a  mawaho  oe  e 
uhi  ai  ia,  a  e  hana  no  hoi  oe  malu- 
na  i  lei  gula  a  puni  ia  mea. 

12  A  e  hoohehee  oe  i  eha  apo 
gula  nona,  a  e  hookomo  ma  na 
kihi  eha  o  ka  pahu,  i  elua  apo  ma 
kekahi  aoao  ona,  a  i  elua  apo  ma 
kekahi  aoao  ona. 

13  A  e  hana  oe  i  mau  auamo  laau 
sitima,  a  e  uhi  ia  mau  mea  i  ke 
gula. 

14  A  e  hookoino  oe  i  na  auamo 
maloko  o  na  apo  ma  na  aoao  o  ka 
pahu,  i  laweia  ka  pahu  ma  ia  mau 
mea. 

15  E  paa  no  na  auamo  maloko  o 
na  apo  o  ka  pahu,  aole  laua  e  la- 
weia  raai  ka  pahu  aku. 

16  A  e  waiho  oe  iloko  o  ka  pahu 
i  na  papa  kanawai  a'u  e  haawi  aku 
ai  ia  oe. 

17  A  e  hana  oe  i  nohoaloha,  he 
gula  maikai :  i  elua  kubita  a  me  ka 
hapalua  kona  loa,  i  hookahi  kubi- 
ta  a  me  ka  hapalua  kona  laula. 

18  E  hana  no  hoi  oe  i  elua  keru- 
bima  gula,  e  hana  oe  ia  mau  mea 
i  gula  paa  wale  no,  ma  na  welau  o 
ka  nohoaloha. 

19  E  hana  oe  i  kekahi  kerubima 
ma  kekahi  welau,  a  i  kekahi  keru- 
bima  ma  kela  welau,  ma  ka  no- 
hoaloha  kau  e  hana'i  ia  mau  keru- 
bima,  ma  kona  mau  welau  elua. 

20  A  e  hohola  aku  na  kerubima 
i  na  eheu  maluna,  e  uhi  ana  i  ka 
nohoaloha  i  ko  laua  mau  eheu  :  a 
e  ku  pono  no  na  maka  o  laua  ke- 
kahi  i  kekahi.  E  kau  no  ko  laua 
mau  maka  ma  ka  nohoaloha. 

21  A  e  kau  no  oe  i  ka  nohoaloha 
maluna  ma  ka  pahu ;  a  maloko  o 
ka  pahu  oe  e  waiho  ai  i  na  papa 
kanawai  a'u  e  haawi  aku  ai  ia  oe. 

22  A  malaila  wau  e  halawai  ai 
me  oe,  a  e  kamailio  pu  no  hoi  au 
me  oe,  mailuna  iho  o  ka  nohoa- 

loha,  a  mawaena  aku  hoi  o  na  ke- 
rubima  maluna  o  ka  pahu  hoike, 
no  na  mea  a  pau  a'u  e  kauoha  aku 
ai  i  na  mamo  a  Iseraela. 

23  T[  E  hana  no  hoi  oe  i  papaaina 
laau  sitima:  i  elua  kubita  kona 
loihi,  a  i  hookahi  kubita  kona  lau- 
la,  a  i  hookahi  kubita  a  me  ka 
hapalua  kona  kiekie. 

24  A  e  uhi  oe  ia  mea  i  ke  gula 
maikai,  a  e  hana  hoi  oe  i  lei  gula  a 
puni  ia  mea. 

25  A  e  hana  oe  i  kae  a  puni  ia 
mea,  i  hookahi  lima  ka  laula,  a  e 
hana  no  hoi  oe  i  lei  gula  ma  ua 
kae  la  a  puni. 

26  A  e  hana  no  hoi  oe  i  eha  apo 
gula  no  ua  papaaina  la,  a  e  hooko- 
mo  i  ua  mau  apo  la  ma  na  kiki  eha 
maluna  o  kona  mau  wawae. 

27  E  ku  pono  no  na  apo  i  na  kae, 
i  wahi  e  hookomo  ai  i  na  auamo  e 
lawe  ai  i  ua  papaaina  la. 

28  A  e  hana  oe  i  ua  mau  auamo 
la,  he  laau  sitima,  a  e  uhi  ia  mea  i 
ke  gula,  i  laweia  ka  papaaina  ma- 
luna  o  laua. 

29  A  e  hana  oe  i  kona  mau  kiaha, 
a  me  kona  mau  puna,  a  me  kona 
mau  poi,  a  me  kona  mau  ipu  i 
mea  ninini  mohai.  E  hana  oe  ia 
mau  mea,  he  gula  maikai. 

30  E  kau  no  hoi  maluna  o  ka 
papaaina  i  berena  hoike  mau  loa 
imua  o'u. 

31  T[  A  e  hana  no  hoi  i  ipu  kukui 
manamana  he  gula  maikai,  e  ha- 
naia  ua  ipukukui  la  a  poepoe.  O 
kona  kumu,  o  kona  mau  lala,  a 
me  kona  mau  ipu,  a  me  kona  mau 
puupuu,  a  me  kona  mau  pua,  o  ia 
apana  hookahi  no. 

32  E  puka  mai  no  na  lala  eono 
ma  na  aoao  ona ;  ekolu  lala  o  ka 
ipukukui  mailoko  mai  o  kekahi 
aoao,  a  ekolu  lala  o  ka  ipukukui, 
mailoko  mai  o  kekahi  aoao. 

33  Ekolu  no  ipu  e  like  me  na 
alemona,  me  ka  puupuu  a  me  ka 
pua,  ma  ka  lala  hookahi ;  a  ekolu 
no  ipu  e  like  me  na  alemona,  me 
ka  puupuu  a  me  ka  pua,  a  pela 
ma  na  lala  eono  i  puka  mai,  mai- 
loko  mai  o  ka  ipukukui. 

34  A  ma  ke  kumuipukukui,  eha 
no  ipu  e  like  me  na  alemona,  me 

ko  lakou  mau  puu  a  me  ko  lakou 
inau  pua. 

35  He  puu  malalo  iho  o  kona 
mau  lala  elua,  a  he  puu  malalo 
iho  o  kona  mau  lala  elua,  a  he 
puu  malalo  iho  o  kona  mau  lala 
elua,  e  like  me  na  lala  eono  e  puka 
mai  ana  mailoko  mai  o  ua  ipuku- 
kui  la. 

36  E  hana  hookahi  ia  na  puu  a 
me  na  lala,  o  kona  mau  mea  a 
pau,  he  gula  paa  wale  no. 

37  A  e  hana  no  hoi  oe  i  kona 
mau  ipu  aila  ehiku,  a  e  kau  oia  ia 
mau  mea  maluna,  i  hoomalama- 
lama  aku  ai  lakou  ma  kona  alo. 

38  A  o  kona  upaahi  a  me  koua 
upakolikukui,  he  gula  maikai. 

39  E  hana  no  oia  ia  niea,  a  me 
kona  mau  mea  haua,  hookahi 
talena  gula  maikai. 

40  E  malama  hoi  oe  e  hana  e 
like  me  ke  kumu  hoohalike  i  hoi- 
keia  ia  oe  ma  ka  mauna. 

MOKUNA  XXVI. 

Na  pale  he  uini  o  ka  halelewa.  7  He  umi- 
kumamakolu  mau  pale  hulu  kao.  15  Na 
papa  o  ka  halelewa,  a  me  na  kumu,  a  me 
na  ki.  31  Ka  pale  o  ka  pahu.  36  Ka  pale 
okapuka. 

EHANA  no  oe  i  ka  halelewa 
me  na  pale  he  umi,  he  olona 
i  hiloia,  he  uliuli,  he  poni  a  me  ka 
ulaula ;  he  mau  kerubima  kekahi, 
o  ka  hana  a  ka  poe  akamai ; 

2  He  iwakaluakumamawalu  ku- 
bita  ka  loa  o  kekahi  pale,  a  o  ka 
laula  o  kekahi  pale,  eha  no  kubi- 
ta.  Hookahi  no  ana  o  na  pale  a 
pau. 

3  E  huiia  na  pale  elima,  o  keka- 
hi  me  kekahi,  a  e  huiia  na  pale 
elima,  o  kekahi  me  kekahi. 

4  A  e  hana  oe  i  mau  puka  lou 
lole  uliuli  ma  ke  kihi  o  kekahi 
pale,  ma  ke  kae  kahi  o  ka  hui  ana, 
a  e  hana  no  hoi  oe  pela  ma  ke  kihi 
loa  o  kekahi  pale,  ma  ke  kihi  e 
hui  ai  me  ka  lua. 

5  E  hana  oe  i  kaualima  puka  lou 
ma  ka  pale  hookahi,  a  e  hana  hoi 
i  kanalima  puka  lou  ma  ke  kihi  o 
ka  pale,  ma  ka  hui  ana  o  ka  lua,  i 
lou  ae  kekahi  puka  lou  i  kekahi 
puka  lou. 

6  E  haua  no  hoi  oe  i  kanalima 
lou  gula,  a  e  hui  i  im  pale  me  ua 


mau  lou  la.     A  e  lilo  i  halelewa 
hookahi. 

7  II  A  e  hana  oe  i  mau  pale  hulu 
kao  i  mea  uhi  maluna  o  ka  ha- 
lelewa.  I  umikumamakahi  pale 
kau  e  hana'i. 

8  He  kanakolu  kubita  ka  loihi  o 
kekahi  pale,  a  i  eha  kubita  ka  lau- 
la  o  kekahi  pale.  E  like  no  ke 
ana  o  ua  mau  pale  la,  he  umiku- 
mamakahi. 

9  A  e  hui  oe  i  elima  mau  pale,  i 
kaawale  lakou,  a  e  hui  i  eono  mau 
pale,  i  kaawale  lakou,  a  e  pelu  ae 
i  ke  ono  o  ka  pale  ma  ke  alo  o 
ka  halelewa. 

10  A  e  hana  oe  i  kanalima  puka 
lou  ma  ke  kihi  o  kekahi  pale  ma- 
waho,  ma  ka  hui  ana,  a  i  kanali- 
ma  puka  lou  ma  ke  kihi  o  ka  pale 
i  hui  me  ka  lua. 

11  A  e  hana  oe  i  kanalima  lou 
keleawe,  a  e  hookomo  i  ua  mau 
lou  la  iloko  o  na  puka  lou,  a  e  hui 
i  ua  uhi  la,  i  lilo  ai  i  hookahi. 

12  A  o  ka  puehu  ka  mea  i  puehu 
aku  o  na  pale  o  ua  uhi  la,  a  ka  ha- 
palua  o  ka  pale  puehu,  e  kau  no 
ia  ma  ke  kua  o  ka  halelewa. 

13  A  o  ke  kubita  ma  kekahi 
aoao,  a  o  ke  kubita  ma  kela  aoao, 
ka  mea  i  puehu  o  ka  loihi  o  na 
pale  o  ka  hale,  e  kaulai  no  ia  ma 
na  aoao  o  ka  halelewa,  ma  kela 
aoao,  a  ma  keia  aoao,  i  mea  uhi 
nona. 

14  E  hana  no  hoi  oe  i  uhi  no  ka 
hale  he  mau  ili  hipa  kane  i  hooluu 
ulaula  ia,  a  maluna  aku  i  uhi  hou, 
he  mau  ili  tehasa. 

15  H  A  e  hana  oe  i  mau  papa 
laau  sitima  no  ka  halelewa,  i  mea 
ku  iluna. 

16  He  umi  kubita  ka  loihi  o  ke- 
kahi  papa,  a  he  kubita  a  me  ka 
hapalua  ka  laula  o  kekahi  papa. 

17  Elua  komo  ma  ka  papa  hoo- 
kahi,  e  ku  pono  kekahi  i  kekahi. 
Pela  no  oe  e  hana'i  ma  na  papa  a 
pau  o  ka  halelewa. 

18  A  e  haua  no  hoi  oe  i  na  papa 
o  ka  halelewa,  i  iwakalua  papa  ma 
ka  aoao  hema,  ma  ke  kukulu  he- 
ma  hoi. 

19  A  e  hana  no  hoi  oe  i  hookahi 
kanaha  kumu  kala,  malolo  iho  o 

na  papa  he  iwakalua,  i  elua  kumu 
maloko  iho  o  ka  papa  hookahi, 
no  kona  mau  komo  elua,  a  i  elua 
kumu  malalo  iho  o  kekahi  papa 
no  kona  mau  komo  ehia. 

20  A  no'ka  lua  o  ka  aoao  o  ka 
halelewa  ma  ke  kukulu  akau,  he 
iwakalua  no  papa: 

21  A  me  ko  lakou  mau  kumu  ka- 
la,  he  kanaha,  elua  kumu  malalo 
iho  e  kekahi  papa,  a  elua  kumu 
malalo  iho  o  kekahi  papa. 

22  A  no  na  aoao  o  ka  halelewa 
ma  ke  komohana,  e  hana  no  oe  i 
eono  papa. 

23  A  e  hana  no  hoi  oe  i  elua  papa 
no  na  kihi  o  ka  halelewa,  ma  na 
aoao  elua. 

24  E  huiia  no  ia  mau  mea  mala- 
lo,  a  e  huiia  no  hoi  maluua,  ma  ke 
poo,  a  iloko  o  ke  apo  hookahi ; 
pela  no  laua  a  elua,  a  no  na  kihi 
elua  o  laua. 

25  Ewalu  no  ia  mau  papa,  a  me 
ko  lakou  mau  kumu  kala,  he 
umikumamaono  kumu,  elua  no 
kumu  malalo  o  kekahi  papa,  a 
elua  no  kumu  malalo  o  kekahi 
papa. 

26  U  A  e  hana  no  hoi  oe  i  mau 
laau  ki,  he  sitima  ka  laau,  i  elima 
ki  no  na  papa  ma  kekahi  aoao  o 
ka  halelewa, 

27  A  i  elima  ki  no  na  papa  ma 
kekahi  aoao  o  ka  halelewa,  a  i  eli- 
ma  ki  hoi  no  na  papa  o  na  aoao  o 
ka  halelewa,  no  na  aoao  elua  hoi 
ma  ke  komohana. 

28  A  o  ke  ki  waena,  mawaena 
konu  o  na  papa,  e  holo  no  ia,  mai 
kekahi  kala  a  i  kekahi  kala. 

29  E  uhi  no  hoi  oe  i  na  papa  i  ke 
gula,  a  e  hana  no  hoi  oe  i  ko  lakou 
mau  apo,  he  gula,  i  wahi  no  na 
ki,  a  e  uhi  no  hoi  oe  i  na  ki  i  ke 
gula. 

30  A  e  kukulu  oe  i  ka  halelewa 
me  ke  kumu  hoohalike  i  hoikeia 
aku  ai  ia  oe  ma  ka  mauna. 

31 1  A  e  hana  hoi  oe  i  paku,  he 
uliuli  a  me  ka  poni  a  me  ka  ulau- 
la,  a  me  ke  olona  i  hiloia,  o  ka 
hana  a  ka  poe  akamai :  e  hanaia 
hoi  ia  me  na  kemhima. 

32  A  e  kaulai  no  hoi  ia  ma  na  kia 

laau  sitima  eha,  i  uhiia  i  ke  gula ; 

he  gula  no  ko  lakou  mau  lou,  ma- 
luna  o  na  kumu  kala  eha. 

33  H  A  e  kaulai  oe  i  ka  paku  ma- 
lalo  iho  o  na  lou  i  lawe  mai  ai  oe  i 
ka  pahu  hoike  malalo  o  ka  paku  ; 
a  na  ka  paku  e  hookaawale  no  ou- 
kou  mawaena  o  kahi  hoano,  a  me 
kahi  hoano  loa. 

34  A  e  kau  no  oe  i  ka  noho  aloha 
maluna  ma  ka  pahu  hoike,  malo- 
ko  o  kahi  hoano  loa. 

35  E  hoonoho  oe  i  ka  papaaina 
mawaho  o  ka  paku,  a  e  kau  oe  i 
ka  ipukukui  manamana  ma  ke  alo 
o  ka  papaaina  ma  ka  aoao  o  ka 
halelewa  ma  ke  kukulu  hema.  A 
e  hoonoho  oe  i  ka  papaaina  ma 
ka  aoao  akau. 

36  A  e  hana  no  hoi  oe  i  pale  no 
ka  puka  komo  o  ka  halelewa,  he 
uliuli,  he  poni,  he  ulaula,  a  me  ke 
olona  i  hiloia,  i  hanaia  e  ka  mea 
humuhumu  lopi  ano  e. 

37  E  hana  hoi  oe  i  elima  kia  laau 
sitima  no  na  pale,  a  e  uhi  ia  mau 
mea  i  ke  gula,  a  he  gula  hoi  ko 
lakou  mau  lou ;  a  e  hoohehee  i  eli- 
ma  kumu  keleawe  no  lakou. 

MOKUNA  XXVII. 

He  kuahu  no  na  mohaikuni.  9  He  kahua 
no  ka  halelewa,  a  me  na  kia.  20  Ka  aila 
no  ka  ipukukui. 

EHANA  oe  i  kuahu,  he  laau 
sitima,  elima  kubita  ka  loihi, 
elima  hoi  kubita  ka  laula :  eha  no 
aoao  o  ke  kuahu,  a  ekolu  kubita 
kona  kiekie. 

2  A  e  hana  oe  i  mau  pepeiao  ma 
kona  mau  kihi  eha,  no  ia  laau 
hookahi,  a  e  uhiia  mau  mea  i  ke 
keleawe. 

3  E  hana  oe  i  kona  mau  ipu,  i 
mea  e  lawe  aku  ai  i  kona  lehu,  a 
me  kona  mau  mea  hao  lanahu,  a 
me  kona  mau  kiaha,  a  me  kona 
lou  io,  a  me  kona  mau  ipu  ahi,  o 
kona  mau  oihana  a  pau,  he  ke- 
leawe. 

4  E  hana  no  hoi  oe  i  papa  mana- 
mana,  pukapuka  keleawe,  a  ma  ia 
mea  e  hana  oe  i  eha  mau  apo  ke- 
leawe  ma  kona  mau  kihi  eha. 

5  A  e  waiho  hoi  ia  mea  malalo 
iho  o  ke  kae  o  ke  kuahu,  i  mau  ai 
ua  mea  pukapuka  la  mawaeua 
konu  o  ke  kuahu. 

6  E  hana  no  hoi  oe  i  mau  auamo 
no  ke  kuahu,  i  mau  auamo  laau 
sitima,  e  uhi  ia  mau  mea  i  ke  ke- 
leawe. 

7  A  e  hookomoia  na  auamo  ma- 
loko  o  na  apo,  aia  ma  na  aoao 
elua  o  ke  kuahu,  ua  mau  auanio 
la,  e  amo  ai  ia  mea. 

8  E  hana  oe  ia  mea  me  na  papa, 
a  kawaha  mawaena  ;  me  ia  i  hoi- 
keia'ku  ai  ia  oe  ma  ka  mauna,  pela 
lakou  e  hana'i. 

9  "[[  E  hana  no  hoi  oe  i  kahua  no 
ka  halelewa  :  no  ka  aoao  akau,  ma 
ke  kukulu  akau,  i  mau  paku  no 
ke  kahua,  he  olona  i  hiloia,  hoo- 
kahi  haneii  kubita  ka  loihi  no  ka 
aoao  hookahi : 

10  A  o  kona  mau  pou,  he  iwa- 
kalua,  me  ko  lakou  mau  kumu  he 
iwakalua,  o  ke  keleawe  :  o  na  lou 
o  na  kia,  a  me  na  auka  e  paa  ai, 
he  kala. 

11  A  no  ka  aoao  akau  hoi,  ma  ka 
loa,  he  mau  paku,  hookahi  ha- 
neri  kubita  ka  loihi,  a  me  kona 
mau  kia  he  iwakalua,  a  me  ko 
lakou  mau  kumu  he  iwakalua  :  o 
na  lou  o  na  kia,  a  me  ko  lakou 
mau  auka  e  paa  ai,  he  kala. 

12  1f  A  no  ka  laula  o  ke  kahua 
ma  ka  aoao  komohana,  he  mau 
paku  no,  he  kanalima  kubita  ka 
loihi,  he  umi  ko  lakou  mau  kia, 
a  he  umi  ko  lakou  mau  kumu. 

13  A  o  ka  laula  o  ke  kahua  ma 
ka  aoao  hikina,  ma  ka  hikina  hoi, 
he  kanalima  ia  mau  kubita. 

14  O  na  paku  ma  kekahi  aoao, 
he  umikumamalima  kubita,  eko- 
lu  o  lakou  mau  kia,  a  me  ko 
lakou  mau  kumu,  ekolu  no. 

15  A  ma  kekahi  aoao,  he  mau 
paku,  he  umikumamalima  ku- 
bita,  ekolu  o  lakou  mau  kia,  a 
me  ko  lakou  mau  kumu,  ekolu 
no. 

16  U  A  no  ka  puka  o  ke  kahua, 
he  paku,  he  iwakalua  kubita  ka 
loihi,  he  uliuli,  he  poni,  he  ulau- 
la,  a  me  ke  olona  i  hiloia,  i  ha- 
naia  e  ka  mea  humuhumu  lopi 
ano  e :  eha  ko  lakou  mau  kia,  a 
me  ko  lakou  mau  kumu  eha. 

1T  O  na  kia  a  pau,  a  puni  ke  ka- 
hua,  e  hoopaaia  lakou  i  na  auka 


kala :  a  o  ko  lakou  mau  kumu  he 
keleawe. 

18  1  O  ka  loihi  o  ke  kahua,  hoo- 
kahi  hanei'i  kubita,  a  o  ka  laula, 
he  kanalima,  mai  o  a  o ;  a  o  ke 
kiekie,  elima  no  kubita,  he  olona 
i  hiloia,  a  o  ko  lakou  mau  kumu, 
he  keleawe. 

19  0  na  oihana  a  pau  o  ka  hale- 
lewa,  ua  mea  e  lawelawe  ai  a  me 
kona  mau  makia  a  pau,  a  me  na 
makia  a  pau  o  ke  kahua,  he  ke- 
leawe. 

20  1f  E  kauoha  hoi  oe  i  na  mamo 
a  Iseraela,  e  lawe  mai  lakou  nou, 
i  aila  oliva  maikai,  i  kuiia,  no  ka 
malamalama,  i  mea  e  aa  mau  ai 
ka  ipukukui. 

21  Ma  ka  halelewa  o  ka  ahakana- 
ka,  mawaho  o  ka  paku,  imua  o 
ka  pahu  kanawai,  na  Aarona  a  me 
kana  mau  keiki  ia  e  hoopono- 
pono,  mai  ke  ahiahi  a  kakahiaka 
imua  o  Iehova.  He  kanawai  mau 
loa  ia  no  ko  lakou  hanawna,  no 
na  mamo  a  Iseraela. 

Na  kahuna,  a  me  ko  lakou  kahiko  ana. 

ELAWE  oe  iou  la  ia  Aarona, 
nEōu  kaikuaana,  a  me  kana 
mau  keikikane  pu  me  ia,  mai 
waena  mai  o  na  mamo  a  Iseraela, 
i  lawelawe  oia  na'u  ma  ka  oihana 
a  ke  kahuna,  o  Aarona,  o  Nadaba, 
o  Abihu,  o  Eleazara,  a  me  Ita- 
mara,  na  keikikane  a  Aarona. 

2  A  e  hana  hoi  oe  i  aahu  laa  no 
Aarona,  no  kou  kaikuaana,  i  mea 
nani,  a  i  mea  maikai. 

3  E  olelo  aku  no  hoi  oe  i  ka  poe 
a  pau  i  akamai  ma  ka  naau,  ka 
poe  a'u  i  hoopiha  ai  i  ka  manao 
akamai,  e  haua  lakou  i  ko  Aaro- 
na  mau  aahu,  e  hookapu  ia  ia,  i 
lawelawe  oia  na'u,  ma  ka  oihana 
a  ke  kahuna. 

4  Eia  na  aahu  a  lakou  e  hana'i : 
he  paleumauma,  he  epoda,  he  ho- 
loku,  he  palule  onionio,  he  pa- 
pale  hainika,  a  me  ke  kaei.  E  ha- 
na  no  lakou  i  aahu  kapu  no  Aa- 
rona,  kou  kaikuaana,  a  no  kana 
mau  keikikane,  i  lawelawe  oia 
na'u  raa  ka  oihana  a  ke  kahuna. 

5  A  e  lawe  lakou  i  gula,  a  i  lole 

uliuli,  a   i  poni,  a  i  ulaula,   a  i 
keokeo. 

6  TI  E  hana  lakou  i  ka  epoda,  he 
gula,  a  he  lole  uliuli,  i  poni,  a 
ulaula,  a  he  olona  i  hiloia,  i  hu- 
inuhumuia  e  ka  poe  akamai. 

7  E  huiia  kona  mau  apana  poo- 
hiwi  elua,  ma  kona  mau  kihi 
elua,  a  e  pili  no  ia. 

8  A  o  ke  kaei  o  ka  epoda  malu- 
na  iho,  hookahi  no  ano  me  ia,  ma 
ka  hana  ana,  he  gula,  he  uliuli,  he 
poni,  a  me  ke  olona  i  hiloia. 

9  A  e  lawe  hoi  oe  i  elua  pohaku 
onika,  a  e  kahakaha  maluna  o 
laua  i  na  inoa  o  na  keiki  a  Ise- 
raela. 

10  Eono  o  lakou  inoa  ma  kekahi 
pohaku,  a  o  na  inoa  eono  i  koe, 
ma  kekahi  pohaku,  e  like  me  ko 
lakou  hanau  ana. 

11  Me  ka  hana  a  ka  mea  kahaka- 
ha  pohaku,  o  ke  kahakaha  ana  o 
ka  hoailona,  pela  oe  e  kahakaha  ai 
i  na  pohaku  elua,  me  na  inoa  o  na 
keiki  a  Iseraela ;  e  hana  oe  ia  mau 
mea  e  kau  maloko  o  na  kawaha 
gula. 

12  A  e  kau  oe  ia  mau  pohaku 
elua  maluna  o  na  poohiwi  o  ka 
epoda,  i  mau  pohaku  e  hoomanao 
ai  i  na  keiki  a  Iseraela ;  a  e  lawe 
no  o  Aarona  i  ko  lakou  inoa  imua 
o  Iehova,  maluua  o  kona  mau 
poohiwi  elua,  i  mea  e  hoomanao 
ai. 

13  1  E  hana  oe  i  mau  kawaha 
gula: 

14  A  i  elua  kaula  gula  maikai  ma 
na  welau ;  e  hana  ia  mau  mea  i 
mea  e  hookaawale  ai,  he  kaula 
hilo,  a  e  hoopaa  i  ua  mau  kaula  la 
ma  na  kawaha. 

15  1T  A  e  hana  oe  i  ka  paleumau- 
ma  o  ka  hoopouopono  ana;  he 
hana  na  ka  poe  akamai,  e  like  me 
ka  hana  ana  i  ka  epoda,  pela  oe  e 
hana'i:  he  gula,  he  uliuli,  he 
poni,  he  ulaula,  he  olona  i  hiloia, 
pela  oe  e  haua'i. 

16  Eha  ona  mau  aoao  ahalike,  a 
papalua  hoi :  hookahi  kikoo  kona 
loihi,  a  hookahi  kikoo  kona  laula. 

17  A  e  hoopiha  oe  ia  mea,  a  piha 
i  na  pohaku,  eha  lalani  pohaku :  o 
ka  lalani  mua,  he  saredio,  he  to- 

pazo,   he   bareka,    oia   ka   lalaui 
mua. 

18  A  o  ka  lalani  lua,  he  omao- 
mao,  he  sapeiro,  he  daimana. 

19  A  o  ka  lalani  kolu,  he  ligura, 
he  agati,  a  he  ametuseto. 

20  A  o  ka  lalani  ha,  he  berulo, 
he  onika,  he  iasepi :  e  hoopaaia  ia 
mau  mea  iloko  o  ke  gula,  oia  ko 
lakou  mea  e  paa  ai. 

21  A  ma  ia  mau  pohaku  no,  na 
inoa  o  na  keiki  a  Iseraela,  he  urni- 
kumamalua,  e  like  me  ko  lakou 
inoa,  me  ke  kahakaha  ana  o  ka 
hoailona:  o  kela  mea,  keia  mea 
ma  kona  inoa,  e  like  me  na  ohana 
he  umikumamalua. 

22  H  A  e  hana  oe  ma  ka  paleu- 
mauma,  i  elua  kaula  ma  na  welau, 
he  gula  maikai  i  hiloia. 

23  A  e  hana  no  hoi  oe  ma  ka 
paleumauma,  i  elua  apo  gula,  a  e 
hookomo  i  na  apo  ma  na  welau 
elua  o  ka  paleumauma. 

24  A  e  hookomo  oe  i  ua  mau 
kaula  hilo  la  elua,  na  kaula  gula, 
iloko  o  na  apo  elua  ma  na  welau 
o  ka  paleumauma. 

25  A  o  kekahi  mau  welau  elua  o 
na  kaula  hilo  elua,  e  hoopaa  oe  ia 
ma  na  kawaha,  a  e  kau  hoi  malu- 
na  o  na  apana  poohiwi  elua  o  ka 
epoda,  ma  ke  alo. 

26  1  E  hana  no  hoi  oe  i  elua  apo 
gula,  a  e  hookomo  oe  ia  i  na  welau 
elua  o  ka  paleumauma,  ma  kona 
kae,  ma  ka  aoao  maloko  o  ka 
epoda. 

27  A  e  hana  oe  i  elua  apo  gula,  a 
e  hookomo  ia  ma  na  apana  poohi- 
wi  elua  o  ka  epoda  malalo,  ma  ke 
alo  hoi  e  ku  pono  ana  i  kona  mau 
huina,  maluna  o  ke  kaei  o  ka 
epoda. 

28  A  e  nakiki  lakou  i  ka  paleu- 
mauma  ma  kona  mau  apo  a  i  na 
apo  o  ka  epoda  me  ke  kaula  uliu- 
li,  i  kau  oia  maluna  o  ke  kaei  o 
ka  epoda,  i  hemo  ole  ai  ka  paleu- 
mauma,  mai  ka  epoda  aku. 

29  A  e  lawe  o  Aarona  i  na  inoa  o 
na  keiki  a  Iseraela  ma  ka  paleu- 
mauma  o  ka  hooponopono  ma 
kona  naau,  i  ka  wa  e  hele  aku  ai 
ia  i  kahi  kapu,  i  mea  e  hoomanao 
mau  ai  imua  o  Iehova. 

30  H  A  e  kau  oe  iloko  o  ka  paleu- 
mauma  o  ka  hooponopono  i  ka 
Urima,  a  me  ke  Tumima,  a  e  mau 
no  laua  ma  ka  naau  o  Aarona,  ia 
ia  e  hele  aku  ai  imua  o  Iehova.  A 
lawe  mau  no  o  Aarona  i  ka  hoo- 
ponopono  ana  o  na  mamo  a  Ise- 
raela,  ma  kona  naau,  imua  o  Ie- 
hova. 

31  1  E  hana  oe  i  ka  holoku  o  ka 
epoda,  he  uliuli  wale  no. 

32  He  puka  no  mawaenakonu 
ona  maluna,  a  o  ka  pelupelu  ana 
ma  ke  kae  o  ka  puka,  he  mea  i 
ulanaia,  e  like  me  ka  puka  o  ka 
puliki  koa  nahae  ole. 

33  H  A  ma  kona  mau  lepa,  e 
hana  oe  i  mau  pomeraite,  he  uliu- 
li,  he  poni,  he  ulaula,  a  puni  kona 
lepa,  a  he  mau  bele  gula  mawaena 
o  lakou  a  puni : 

34  He  bele  gula,  a  me  ka  pome- 
raite,  a  he  bele  gula,  a  me  ka  po- 
meraite,  ma  ka  lepa  o  ka  holoku 
a  puni. 

35  A  maluna  ia  o  Aarona  e  lawe- 
lawe  ai ;  a  e  loheia  kona  kani  ana, 
i  kona  wa  e  hele  aku  ai  i  kahi  ka- 
pu,  imua  o  Iehova,  a  i  kona  wa 
e  puka  aku  ai  iwaho,  i  ole  ia  e 
make. 

36  H  E  hana  hoi  oe  i  papa  gula 
maikai,  a  e  kahakaha  hoi  i  ke  ka- 
hakaha  ana  o  ka  hoailona,  ua  laa 
no  IEHOVA. 

37  A  e  hoopaa  oe  ia  mea  me  ke 
kaula  uliuli,  i  paa  ia  maluna  o  ka 
papale  hainika,  ma  ke  alo  o  ka 
papale  ia  e  kau  ai. 

38  A  e  kauia  ia  mea  ma  ka  lae  o 
Aarona,  i  lawe  o  Aarona  i  ka  he- 
wa  o  na  mea  laa,  na  mea  a  na  ma- 
mo  a  Iseraela  e  hoolaa  ai,  i  ko  la- 
kou  mau  makana  laa  a  pau :  a  e 
mau  no  ia  ma  kona  lae,  i  apo- 
noia'i  lakou  imua  o  Iehova. 

39  H  E  hoonionio  oe  i  ka  palule 
olona,  a  e  hana  oe  i  ka  papale  hai- 
nika,  he  olona ;  a  e  haua  oe  i  ke 
kaei,  he  humuhumu  onionio. 

40  1  E  hana  no  hoi  oe  i  mau  pa- 
lule  no  na  keikikane  a  Aarona,  a 
e  hana  hoi  i  mau  kaei  no  lakou  ;  e 
hana  no  hoi  i  mau  papale  no  la- 
kou,  i  mea  naoi,  a  i  mea  maikai. 

41  A  e  kau  no  oe  ia  mau  mea 


maluna  o  Aarona  o  kou  kaikuaa- 
na,  a  me  kana  mau  keikikane  pu 
me  ia;  a  e  poni  oe  ia  lakou,  a  e 
hoolaa  ia  lakou,  a  e  hookahuna  ia 
lakou,  i  lawelawe  lakou  na'u  ma 
ka  oihana  a  ke  kahuna. 

42  E  hana  oe  i  wawae  olona  e 
uhi  ai  i  ko  lakou  wahi  huna ;  mai 
ka  puhaka  a  i  ka  uha  ka  loihi : 

43  Maluna  o  Aarona  ia  mea,  a 
maluna  o  kana  mau  keikikane,  ia 
lakou  e  hele  mai  ai  iloko  o  ka  ha- 
lelewa  o  ka  akakanaka,  a  ia  lakou 
e  hookokoke  mai  ai  i  ke  kuahu,  e 
lawelawe  ma  kahi  kapu,  i  kau  ole 
ai  ka  hewa  maluna  o  lakou  a  make. 
He  kanawai  mau  loa  ia  nona,  a  no 
kana  poe  mamo  mahope  ona. 

O  ka  mohai,  a  mc  ka  hookahuna  ana  i  na 
kahuna.  38  O  ka  mohaikuni  hoomau.  45 
Ka  noho  ana  o  ke  Akua  me  ka  Iseraela. 

EIA  ka  mea  au  e  hana'i  ia  la- 
kou,  e  hoolaa  ia  lakou,  e 
lawelawe  na'u  ma  ka  oihana  ka- 
huna.  E  lawe  oe  i  hookahi  bipi 
opiopio,  a  i  elua  hipakane  kina 
ole, 

2  A  i  berena  hu  ole,  a  i  mau  po- 
poberena  hu  ole  i  miko  i  ka  aila,  a 
me  na  papa  hu  ole  i  hamoia  i  ka 
aila :  he  palaoa  o  ka  huita  kau  e 
hana'i  ia  mau  mea. 

3  A  e  uhao  oe  ia  mau  mea  iloko 
o  ka  hinai  hookahi,  a  e  lawe  mai 
oe  ia  mau  mea  ma  ka  hinai,  me 
ka  bipi  a  me  na  hipakane  elua. 

4  A  e  kai  mai  oe  ia  Aarona,  a  me 
kana  mau  keikikane,  a  i  ka  puka 
o  ka  halelewa  o  ke  anaina  kana- 
ka,  a  e  holoi  ia  lakou  i  ka  wai. 

5  A  lawe  oe  i  na  aahu,  a  e  hoo- 
komo  i  ka  palule  maluna  o  Aaro- 
na,  a  i  ka  holoku  o  ka  epoda,  a  me 
ka  epoda,  a  me  ka  paleumauma,  a 
e  kaei  ia  ia  i  ke  kaei  o  ka  epoda; 

6  A  e  kau  oe  i  ka  papale  hainaka 
maluna  o  kona  poo,  a  e  kau  hoi  i 
ka  lei  kapu,  maluna  o  ka  papale. 

7  Alaila  e  lawe  oe  i  ka  aila  poni, 
a  e  ninini  iho  maluna  o  kona  poo, 
a  e  poni  hoi  ia  ia. 

8  A  e  kai  mai  hoi  oe  i  kana  mau 
keikikane,  a  e  hookomo  i  na  pa- 
lule  maluna  o  lakou. 

9  A  e  kaei  ia  lakou  i  na  kaei,  ia 

Aarona,  a  me  kana  mau  keikikane 
pu,  a  e  nakiikii  hoi  i  na  papale 
maluna  o  lakou ;  a  o  ka  oihana  a 
ke  kahuna,  na  lakou  no,  he  kana- 
wai  mau  loa  ia :  a  e  hoolaa  oe  ia 
Aarona,  a  me  kana  mau  keiki- 
kane. 

10  E  kai  mai  hoi  oe  i  bipi  imua  o 
ka  halelewa  o  ke  anaina  kanaka ; 
a  e  kau  o  Aarona,  a  me  kana  mau 
keikikane  i  ko  lakou  mau  lima 
ma  ke  poo  o  ka  bipi. 

11  A  e  pepehi  oe  i  ka  bipi  imua 
o  Iehova,  ma  ka  puka  o  ka  hale- 
lewa  o  ke  anaina  kanaka. 

12  A  e  lawe  oe  i  kekahi  koko  o 
ka  bipi,  a  e  kau  ma  na  pepeiao  o 
ke  kuahu  me  kou  manamaua  li- 
ma,  a  e  ninini  iho  i  ke  koko  a 
pau  ma  ke  kumu  o  ke  kuahu. 

13  E  lawe  hoi  oe  i  ke  kaikea  a 
pau  e  wahi  ana  i  na  naau,  a  me  ke 
aa  maluna  o  ke  ake,  a  me  na  ko- 
nahua  elua,  a  me  ke  kaikea  e  pili 
ana,  a  e  puhi  ia  mau  mea  i  ke  ahi 
maluna  o  ke  kuahu. 

14  Aka,  o  ka  io  o  ka  bipi,  a  me 
kona  ili,  a  me  kona  lepo,  e  puhi 
oe  ia  i  ke  ahi,  mawaho  o  ke  kahua 
hoomoana.     He  mohai  hala  ia. 

15  1  E  lawe  hoi  oe  i  hookahi 
hipakane,  a  e  kau  no  o  Aarona,  a 
me  kana  mau  keikikane  i  ko  la- 
kou  mau  lima  ma  ke  poo  o  kr 
hipa. 

16  A  e  pepehi  oe  i  ka  hipa,  a  e 
lawe  i  kona  koko,  a  e  kapii  iho 
maluna  iho  o  ke  kuahu  a  puni. 

17  A  e  oki  liilii  oe  i  ka  hipa,  a  e 
holoi  i  ko  loko  ona,  a  me  koua 
mau  wawae,  a  e  ho'olilo  i  kona 
mau  apana,  a  me  kona  poo. 

18  A  e  puhi  oe  i  ka  hipa  a  pau 
maluna  o  ke  kuahu ;  he  mohaiku- 
ui  .a  na  Iehova,  he  mea  ala,  i  pu- 
hiia  na  īehova. 

19  T[  E  lawe  no  hoi  oe  i  kekahi 
hipakane,  a  e  kau  no  o  Aarona  a 
me  kana  mau  keikikane  i  na  lima 
o  lakou  ma  ke  poo  o  ka  hipa. 

20  Alaila,  e  pepehi  oe  i  ka  hipa, 
a  e  lawe  i  kekahi  o  kona  koko,  a  e 
kau  ma  kapiko  o  ka  pepeiao  akau 
o  Aarona,  a  ma  ka  piko  o  ka  pepe- 
iao  akau  o  kana  mau  keikikane, 
a  ina  ka  manamana  nui  o  ko  la- 

110 


kou  lima  akau,  a  ma  ka  mana- 
mana  nui  o  ko  lakou  wawae  akau, 
a  e  kapii  hoi  i  ke  koko  maluna  o 
ke  kuahu  a  puni. 

21  A  e  lawe  oe  i  kekahi  o  ke 
koko  ma  ke  kuahu,  a  me  kahi  o 
ka  aila  poni,  a  e  kapii  maluna  o 
Aarona,  a  maluna  o  kona  kahiko, 
a  maluna  o  kana  mau  keikikaue, 
a  maluna  o  ke  kahiko  o  kana  inau 
keikikane  pu  me  ia.  A  e  hoolaaia 
oia,  a  me  kona  kahiko,  a  o  kana 
mau  keikikane,  a  me  ke  kahiko  o 
kana  mau  keikikane  pu  me  ia. 

22  A  e  lawe  hoi  oe  i  ko  ka  hipa, 
i  ke  kelekele,  a  me  ka  huelo  a  me 
ke  kaikea  e  wahi  ana  i  na  naau,  a 
me  ke  aa  maluna  o  ke  ake,  a  me 
na  konahua  elua  a  me  ke  kaikea  e 
pili  ana,  a  me  ka  uha  mua  akau, 
no  ka  mea,  he  hipa  ia  e  hoolaa  ai : 

23  A  i  hookahi  popo  berena,  a  i 
hookahi  papa  berena,  he  berena 
me  ka  aila,  a  hookahi  papa  mailo- 
ko  mai  o  ka  hinai  berena  hu  ole, 
ka  mea  imua  o  Iehova. 

24  A  e  haawi  oe  ia  mau  mea  a 
pau  iloko  o  na  lima  o  Aarona,  a 
iloko  o  na  lima  a  kana  mau  keiki- 
kane,  a  e  hoali  lakou  i  mohai 
hoali  imua  o  Iehova. 

25  A  e  lawe  oe  ia  mau  mea  mai 
ko  lakou  lima,  a  e  puhi  maluna  o 
ke  kuahu,  i  mohai  kuni,  i  mea  ala 
imua  o  Iehova;  he  mohai  ahi  ia 
na  Iehova. 

26  E  lawe  hoi  oe  i  ka  umauma  o 
ka  hipa  o  ko  Aarona  hoolaaia,  a  e 
hoali  ae,  i  mohai  hoali  imua  o  Ie- 
hova,  oia  hoi  kau  apana. 

27  A  e  hoolaa  oe  i  ka  umauma  o 
ka  mokai  hoali,  a  me  ka  uha  mua 
o  ka  mohai  kaikai,  ka  mea  i  hoa- 
liia,  a  kaikaiia  hoi,  o  ka  hipakane 
o  ka  hoolaa  ana,  ka  mea  no  Aa- 
rona,  a  no  kana  mau  keikikane ; 

28  A  e  lilo  ia  na  Aarona,  a  na 
kana  mau  keikikane,  mai  na  ma- 
mo  a  Iseraela  ae,  he  kanawai  mau 
loa  ia;  no  ka  mea,  he  mohai  kai- 
kaiia:  a  e  lilo  5a  i  mohai  kaikai, 
mai  na  mamo  a  Ieeraela  ae,  i  alana 
hoi  no  na  mohai  hoomalu  o  ko 
lakou  mohai  kaikai  no  Iehova. 

29  H  A  o  na  kahiko  laa  o  Aa.- 
rona,  na  kana  mau  keikikane  ia 

mahope  ona ;  i  poniia  lakou  ma- 
loko  o  ia  mau  īnea,  a  hoolaaia 
maloko  olaila. 

30  A  o  ke  keiki  e  lilo  ana  i  kahu- 
na  ma  kona  hakahaka,  nana  no  e 
hookomo  ia  mau  mea  i  ehiku  la,  i 
kona  manawa  e  hele  mai  ai  iloko 
o  ka  helelewa  o  ke  anaina  kanaka, 
e  lawelawe  ma  kahi  hoauo. 

31  1T  A  e  lawe  oe  i  ka  hipakane 
o  ka  hoolaa  ana,  a  e  hoolapalapa  i 
kona  io  maloko  o  kahi  hoano. 

32  A  e  ai  uo  o  Aarona,  a  me  kana 
mau  keikikane  i  ka  io  o  ka  hipa- 
kane,  a  me  ka  berena  maloko  o 
ka  hinai,  ma  ka  puka  o  ka  halele- 
wa  o  ke  anaina  kanaka. 

33  A  e  ai  no  lakou  ia  mau  mea  i 
huikalaia'i,  e  hookahuna,  a  e  hoo- 
laa  ia  lakou  :  aole  e  ai  ka  malihini, 
no  ka  mea,  ua  laa  ia  mau  mea. 

34  A  ina  e  koe  iho  kekahi  io  o 
ka  hoolaa  ana,  a  kekahi  berena 
paha,  a  kakahiaka,  alaila  e  puhi  oe 
i  ke  koena  i  ke  ahi ;  aole  ia  e  aiia, 
no  ka  mea,  ua  laa  ia. 

35  A  pela  oe  e  hana'i  ia  Aarona, 
a  i  kana  mau  keikikane,  e  like  me 
na  mea  a  pau  a'u  i  kauoha  aku  ai 
ia  oe,  i  ehiku  la  e  hoolaa  ai  oe  ia 
lakou. 

36  A  e  kaumaha  oe  i  kela  la  i 
keia  la,  i  bipi,  he  mohai  hala,  i 
mea  e  kalahala  ai :  a  e  hoomae- 
mae  oe  i  ke  kuahu,  i  ka  wa  au  e 
hookalahala  ai  nona,  a  e  poni  oe 
ia  mea,  a  e  hoolaa  hoi. 

37  Ehiku  la  e  kalahala'i  oe  no 
ke  kuahu,  a  e  hoolaa  ia  mea;  a 
e  lilo  ia  i  kuahu  laa  loa.  E  laa  no 
na  mea  a  pau  i  pa  mai  i  ke  kuahu. 

38  H  Eia  hoi  ka  mea  au  e  kauma- 
ha'i  maluna  o  ke  kuahu  a  mau  i 
kela  la  i  keia  la,  elua  keikihipa  o 
ka  makahiki  heokahi. 

39  E  kaumaha  oe  i  hookahi  kei- 
kihipa  i  ke  kakahiaka,  a  o  kekahi 
keikihipa  kau  e  kaumaha  ai  i  ke 
ahiahi. 

40  Me  ke  keikihipa  hookahi,  he 
hapaumi  o  ka  epa  palaoa,  i  huiia 
me  ka  hapaha  o  ka  hina  aila  i 
kuiia;  a  me  ka  hapaha  o  ka  hina 
waina,  i  mea  mohai  inu. 

41  E  kaumaha  hoi  oe  i  kekahi 
keikihipa  i   ke  ahiahi,  a  e  hana 


aku  hoi  ia  mea,  e  like  me  ka  mo- 
hai  makana  o  ke  kakahiaka,  a  e 
like  hoi  me  kona  mohai  inu,  i 
mea  ala,  he  mohai  ahi  hoi  ia  no 
Iehova. 

42  He  mohaikuni  mau  ia  no  ko 
oukou  hanauna,  ma  ka  puka  o  ka 
halelewa  o  ke  anaina,  imua  o  Ie- 
hova ;  kahi  a'u  e  halawai  ai  me 
oe,  e  kamailio  pu  me  oe  malaila. 

43  A  malaila  wau  e  halawai  ai 
me  na  mamo  a  Iseraela,  a  e  hoo- 
laaia  mai  ai,  e  ko'u  nani. 

44  A  e  hoolaa  no  wau  i  ka  hale- 
lewa  o  ke  anaina  kanaka,  a  me  ke 
kuahu  :  e  hoolaa  no  hoi  au  ia  Aa- 
rona,  a  me  kana  mau  keikikane,  e 
lawelawe  no'u  ma  ka  oihana  ka- 
huna. 

45  Tf  A  e  noho  no  wau  iwaena 
konu  o  na  mamo  a  Iseraela,  a 
owau  auanei  ko  lakou  Akua. 

46  A  e  ike  auanei  lakou,  owau 
no  Iehova,  ko  lakou  Akua,  ka 
mea  i  lawe  mai  ia  lakou,  mai  ka 
aina  o  Aigupita  mai,  i  noho  wau 
iwaena  o  lakou.  Owau,  o  Iehova 
no  ko  lakou  Akua. 

Ke  kuahu  no  ka  mea  ala.  11  He  uku  no  ke 
ola.  17  Ka  ipu  auau.  22  Ka  aila  poni  laa. 
34  Ka  hana  ana  i  ka  mea  ala. 

EHANA  oe  i  kuahu,  i  wahi  e 
puhi  ai  i  ka  mea  ala.    E  hana 
oe  ia  mea  i  ka  laau  sitima. 

2  Hookahi  kubita  kona  loihi,  a 
he  kubita  hoi  kona  laula  ;  e  ha- 
naia  na  aoao  ahalike,  a  elua  ku- 
bita  kona  kiekie,  oia  mea  hoo- 
kahi  me  na  pepeiao  ona. 

3  A  e  uhi  oe  ia  mea  i  ke  gula 
maikai,  o  ko  luna,  a  me  na  aoao 
ona  a  puui,  a  me  kona  mau  pe- 
peiao,  a  e  hana  oe  i  lei  gula  a 
puni  ia  mea. 

4  A  e  hana  oe  i  mau  apo  gula  no- 
na  elua,  malalo  iho  o  kona  lei ; 
ma  kona  mau  kihi,  ma  na  aoao 
elua  ona  kau  e  hana'i  ia  mea ;  i 
mau  wahi  ia  no  na  auamo  e  lawe 
ai  i  ke  kuahu. 

5  A  e  hana  oe  i  na  auamo,  he 
laau  sitima,  a  e  wahi  ia  mau  mea 
i  ke  gula. 

6  A  e  waiho  oe  ia  mea  imua  o  ka 
paku  e  kau  ana  imua  o  ka  pahu 

hoike,  imua  hoi  o  ka  noho  aloha 
e  kau  ana  inaluna  o  ka  pahu  ka- 
nawai,  kahi  a'u  e  halawai  ai  me 
oe. 

7  A  e  pubi  o  Aarona  maluna  olai- 
la  i  mea  ala  maikai,  i  kela  kaka- 
hiaka,  keia  kakahiaka :  i  kona  wa 
e  koli  ai  i  na  kukui,  e  puhi  oia  i 
ka  mea  ala  maluna  olaila. 

8  A  i  ka  wa  e  hoa  ai  o  Aarona  i 
na  kukui  i  ke  ahiahi,  e  puhi  no 
oia  i  ka  mea  ala  maluna  olaila, 
he  mea  ala  hoomau  no  ko  oukou 
mau  hanauna  a  pau. 

9  Mai  kaumaha  oe  i  ka  mea  ala 
e  maluna  olaila,  aole  hoi  he  mo- 
haikuni,  aole  hoi  he  mohai  ma- 
kana,  mai  ninini  hoi  i  ka  mohai 
inu  maluna  olaila. 

10  A  maluna  o  kona  mau  pe- 
peiao,  e  kalahala  ai  o  Aarona,  i 
hookahi  kalahala  ana  o  ka  maka- 
hiki,  me  ke  koko  o  ka  mohai  hala 
o  ke  kalahala  ana.  E  kalahala  no 
oia  maluna  olaila,  i  hookahi  no 
hana  ana  o  ka  makahiki  no  ko 
oukou  hanauna  ;  ua  laa  loa  ia  no 
Iehova. 

11  T[  Olelo  mai  la  o  Iehova  ia 
Mose,  i  mai  la, 

12  I  ka  wa  e  helu  ai  oe  i  na  ma- 
mo  a  Iseraela,  i  ka  poe  e  heluia'i, 
alaila,  e  haawi  no  kela  kanaka, 
keia  kanaka  i  uku  ia  Iehova,  no 
kona  uhane,  i  ka  wa  au  e  helu  ai 
ia  lakou,  i  ole  ai  ka  mai  ahulau 
iwaena  o  lakou,  i  kou  wa  e  helu 
al  ia  lakou. 

13  Eia  ka  lakou  e  haawi  mai  ai, 
o  kela  mea  keia  mea  e  hele  ae 
mawaena  o  ka  poe  i  heluia,  he 
hapalua  o  ka  sekela,  ma  ka  sekela 
o  ke  keenakapu,  (he  iwakalua 
gera  hookahi  ia  sekela,)  a  he  ha- 
palua  o  ka  sekela,  oia  ka  haawina 
ia  Tehova. 

14  O  kela  mea  keia  mea  e  hele  ae 
iwaena  o  ka  poe  i  heluia,  mai  ka 
iwakalua  o  ka  makahiki  a  keu 
aku,  e  haawi  no  oia  i  haawina  ia 
Iehova. 

15  Aole  hookeu  aku  ka  mea  wai- 
wai,  aole  hoi  ka  mea  hune  e  hoe- 
mi  iho  i  ka  hapalua  o  ka  sekela  i 
ko  lakou  haawi  ana  ia  Iehova,  e 
kalahala  ai  no  ko  oukou  uhane. 

16  A  e  lawe  oe  i  ke  kala  kalahala 
o  na  mamo  a  Iseraela,  a  e  haawi 
ia  mea  no  ka  hana  o  ka  halelewa  o 
ke  anaina  kanaka,  i  lilo  ia  i  mea 
paipai  manao  no  na  mamo  a  Ise- 
raela  imua  o  Iehova,  i  mea  hoi  e 
kalahala'i  no  ko  oukou  poe  uhane. 

17  1[  Olelo  mai  la  o  Iehova  ia 
Mose,  i  mai  la, 

18  E  hana  no  oe  i  ipu  auau  kelea- 
we,  a  o  kona  kumu  hoi  he  kelea- 
we,  i  wahi  e  holoi  ai.  A  e  waiho 
oe  ia  mea  mawaena  o  ka  halelewa 
o  ke  anaina  kanaka,  a  me  ke  kua- 
hu,  a  e  ninini  oe  i  ka  wai  maloko. 

19  No  ka  mea,  malaila  no  e  holoi 
ai  o  Aarona,  a  me  kana  mau  keiki 
i  ko  lakou  mau  liina,  a  me  ko 
lakou  mau  wawae. 

20  A  hele  lakou  iloko  o  ka  hale- 
lewa  o  ke  anaina  kanaka,  alaila,  e 
holoi  lakou  me  ka  wai,  i  ole  ai 
lakou  e  make ;  a  i  ka  manawa  hoi 
e  hookokoke  mai  ai  lakou  i  ke 
kuahu  e  lawelawe  ai,  e  puhi  i  mo- 
hai  ahi  no  Iehova : 

21 1  holoi  lakou  i  ko  lakou  mau 
lima,  a  me  ko  lakou  mau  wawae, 
i  ole  ai  lakou  e  make.  He  kana- 
wai  mau  loa  ia  no  lakou ;  nona,  a 
no  kana  poe  mamo  ma  ko  lakou 
hanauna. 

22  H  Olelo  mai  no  hoi  o  Iehova  ia 
Mose,  i  mai  la, 

23  E  lawe  oe  nou  i  mau  hua  ala 
nui,  i  mura  maikai,  elima  haneri 
sekela,  a  i  kinemona  ikaika,  he 
hapalua,  elua  hoi  haneri  sekela,  a 
me  ke  kanalima,  a  i  oheala,  elua 
haneri  a  me  ke  kanalima  sekela. 

24  A  i  kida,  elima  haneri  sekela, 
ma  ka  sekela  o  ke  keenakapu,  a  i 
hookahi  hina  aila  oliva : 

25  A  e  hana  oe  ia  i  aila  poni  hoa- 
no,  he  mea  poni  i  huiia  ma  ke  ano 
o  ka  hana  ana  i  na  mea  ala.  E  lilo 
ia  i  aila  poni  hoano. 

26  A  me  ia  no  oe  e  poni  ai  i  ka 
halelewa  o  ke  anaina  kanaka,  a 
me  ka  pahu  o  ke  kanawai, 

27  A  ine  ka  papaaina,  a  me  kona 
mau  oihana  a  pau,  a  me  ka  ipuku- 
kui,  a  me  kona  mau  oihana  a  pau, 
a  me  ke  kuahu  no  ka  mea  ala, 

28  A  me  ke  kuahu  no  ka  mohai- 
kuni,  a  me  kona  mau  oihana  a 

pau,  a  me  ka  ipu  auau,  a  me  kona 
kumu. 

29  A  e  hoolaa  oe  ia  mau  mea,  i 
laa  loa  lakou :  o  na  mea  a  pau  e 
pili  ana  me  ia  mau  mea,  e  laa  no 
lakou. 

30  A  e  poni  no  koi  oe  ia  Aarona, 
a  me  kana  mau  keikikane,  a  e 
hoolaa  ia  lakou,  i  lawelawe  lakou 
na'u  ma  ka  oihana  kahuna. 

31  A  e  olelo  aku  oe  i  na  mamo  a 
Iseraela,  e  i  aku,  He  aila  poni  hoa- 
no  keia  no'u,  ma  ko  oukou  mau 
hanauna. 

32  Aole  ia  e  nininiia  maluna  o  ka 
io  o  ke  kanaka,  mai  hana  hoi  oe  i 
kekahi  mea  hamo  like,  ma  ke  ano 
hookahi  me  ia ;  ua  laa  ia,  a  e  laa 
auanei  ia  no  oukou. 

33  O  ka  mea  hana  i  mea  ala  e  like 
me  ia,  a  o  ka  mea  kau  ia  mea  ma- 
luna  o  ka  malihini,  e  okiia  oia  mai 
kona  poe  kanaka  aku. 

34  1[  I  mai  la  o  Iehova  ia  Mose, 
E  lawe  oe  i  mea  ala  nou,  i  natapa, 
i  onika,  a  i  metopio,  ia  mau  mea 
ala,  a  me  ka  lioano,  e  like  no  ke 
kaumaha  o  ia  mau  mea  a  pau. 

35  A  e  hana  oe  he  mea  ala,  i  laau 
poni  hoi,  e  like  me  ka  hana  ana  i 
na  mea  ala,  i  hanaia  a  miko,  mai- 
kai,  a  laa  hoi. 

36  A  e  kui  oe  i  kekahi  o  ia  mea  a 
wali  loa,  a  e  kau  aku  imua  o  ke 
kanawai,  maloko  o  ka  halelewa  o 
ke  anaina  kanaka,  kahi  a'u  e  hala- 
wai  ai  me  oe.  E  laa  loa  auanei  ia 
no  oukou. 

37  A  o  ka  mea  ala  au  e  hana'i,  mai 
hana  oukou  i  mea  e  like  ai  no  ou- 
kou ;  e  laa  no  ia  ia  oe  no  Iehova. 

38  O  ka  mea  hana  e  like  me  ia,  i 
mea  e  honi  ai,  e  okiia  no  ia,  mai 
kona  poe  kanaka  aku. 

MOKUNA  XXXI. 

Iloomakaukauia  o  Bezalela  a  me  Aholiaba 
no  ka  hana  i  ka  halelewa.  12  Ka  la  sabati. 
18  Loaa  ia  Mose  na  papa  kanawai. 

OLELO  mai  o  Iehova  ia  Mose, 
i  mai  la, 

2  E  nana  hoi,  ua  kahea  aku  au 
ma  ka  inoa,  ia  Bezalela,  i  ke  keiki 
a  Uri,  i  ke  keiki  a  Hura,  no  ka 
ohana  a  Iuda. 

3  A  ua  hoopiha  au  ia  ia  i  ka 
uhane  o  ke  Akua,  ma  ke  akamai, 

ma  ka  naauao,  ma  ka  ike,  a  ma  ka 
hana  ana  i  na  mea  a  pau, 

4  E  imi  i  na  mea  akamai,  e  hana 
hoi  ma  ke  gula,  a  ma  ke  kala,  a 
ma  ke  keleawe, 

5  A  i  ke  okioki  pohaku,  i  mea 
kapili :  a  i  ke  kalai  ana  i  ka  laau, 
e  hana  hoi  i  na  hana  a  pau. 

6  A  owau,  aia  hoi,  ua  haawi  no 
wau  ia  Aholiaha  nona,  i  ke  keiki 
a  Ahisamaka,  no  ka  ohana  a  Dana ; 
a  ua  haawi  no  wau  i  ke  akamai 
maloko  o  ka  naau  o  ka  poe  a  pau 
i  naauao,  i  hana  lakou  i  na  mea  a 
pau  a'u  i  kauoha  aku  ai  ia  oe : 

7  I  ka  halelewa  o  ke  anaina  ka- 
naka,  a  me  ka  pahu  kanawai,  a 
me  ka  noho  aloha  maluna  iho,  a 
me  ka  oihana  a  pau  o  ka  hale- 
lewa, 

8  A  me  ka  papaaina,  a  me  kona 
oihana,  a  me  ka  ipukukui,  me 
kona  oihana  a  pau,  a  me  ke  kuahu 
no  ka  mea  ala, 

9  A  me  ke  kuahu  no  ka  mohai- 
kuni  a  me  kona  oihana  a  pau,  a 
me  ka  ipu  auau,  a  me  konakumu, 

10  A  me  na  lole  hana,  a  me  na 
kahiko  laa  no  Aarona  ke  kahuna, 
a  me  na  kahiko  no  kana  mau  kei- 
kikane  e  lawelawe  ai  ma  ka  oiha- 
na  kahuna, 

11  A  me  ka  aila  poni,  a  me  ka 
mea  ala  maikai  no  kahilaa ;  e  like 
me  na  mea  a  pau  a'u  i  kauoha  aku 
ai  ia  oe,  pela  laua  e  hana'i. 

12  1  Olelo  mai  la  o  Iehova  ia 
Mose,  i  mai  la, 

13  E  olelo  aku  oe  i  na  mamo  a 
Iseraela,  e  i  aku,  E  malama  io  ou- 
kou  i  ko'u  mau  sabati,  no  ka  mea, 
he  hoailona  ia  mawaena  o'u  a  me 
oukou,  i  ko  oukou  mau  hanauna ; 
i  ike  hoi  oukou,  owau  no  Iehova, 
ka  mea  hoolaa  ia  oukou. 

14  Nolaila  oukou  e  malama'i  i  ke 
sahati ;  no  ka  mea,  ua  hoanoia  ia 
no  oukou.  O  kela  mea  keia  mea 
hoohaumia  ia  la,  e  oiaio  no  e 
pepehiia  oia:  no  ka  mea,  o  ka 
mea  hana  i  ka  hana  ia  la,  e  okiia 
kela  kanaka,  mai  kona  poe  kana- 
ka  aku. 

15  Eono  la  e  hanaia'i  ka  hana,  aka 
o  ka  hiku,  he  sabati  ia  e  hooma- 
ha'i,  he  mea  laa  no  Iehova,  o  ka 

mea  hana  i  kekahi  hana  i  ke  saba- 
ti,  e  oiaio  no  e  pepehiia  oia. 

16  A  e  malama  na  mamo  a  Ise- 
raela  i  ke  sabati  e  hooponopono  i 
ka  sabati,  i  ko  lakou  hanauna,  i 
berita  mau  loa. 

17  He  hoailona  mau  loa  ia  ma- 
waena  o'u  a  me  na  mamo  a  Ise- 
raela ;  no  ka  mea,  i  na  la  eono  i 
hana'i  o  Iehova  i  ka  lani,  a  me  ka 
honua,  a  i  ka  hiku  o  ka  la,  hooma- 
ha  oia,  a  oluolu  iho  la. 

18  1  Ai  kona  hoopau  ana  i  ke 
kamailio  me  Mose,  maluna  o  ka 
mauna  o  Sinai,  haawi  mai  la  oia  ia 
ia  i  elua  papa  kanawai  he  mau  pa- 
pa  pohaku,  ua  kahakahaia  e  ka 
lima  o  ke  Akua. 

MOKUNA  XXXII. 

Ka  hana  ana  i  ka  bipi  keiki.  7  Huhu  ke 
Akua.  11  Emi  kona  huhu  no  ka  pule  a 
Mose.    15  Iho  mai  la  o  Mose  me  na  papa. 

19  Naha.  20  Hoopau  oia  i  ka  bipi  keiki. 
25  Lukuia  ka  poe  hoomana  kii.  .30  Pule  o 
Mose  no  na  kanaka. 

AIKE  aku  la  na  kanaka  i  ko 
Mose  hookaulua  ana  i  ka  iho 
mai,  mai  ka  mauna  mai,  akoakoa 
iho  la  na  kanaka  io  Aarona  la,  ole- 
lo  ae  la  ia  ia,  E  ku  oe,  e  hana  i 
akua  no  kakou,  i  mea  hele  mamua 
o  kakou :  no  ka  mea,  o  ua  Mose 
la,  ke  kanaka  nana  kakou  i  alakai 
mai  nei,  mai  ka  aina  o  Aigupita 
mai ;  aole  kakou  ike  i  kona  wahi  i 
lilo  aku  ai. 

2  I  mai  la  o  Aarona  ia  lakou,  E 
uhai  oukou  i  na  apo  gula  pepeiao, 
i  na  mea  iloko  o  na  pepeiao  o  ka 
oukou  wahine,  a  me  ka  oukou 
keikikane,  a  me  ka  oukou  kaika- 
mahine,  a  e  lawe  mai  io'u  nei. 

3  Uhai  iho  la  na  kanaka  a  pau  i 
na  gula  pepeiao,  i  na  mea  iloko  o 
ko  lakou  pepeiao,  a  lawe  mai  io 
Aarona  la. 

4  Lawe  iho  la  ia,  mai  ko  lakou 
lima  aku,  a  koli  iho  la  ia  mea  i  ke 
kila,  a  hana  ae  la  i  bipi  keiki  i 
hooheheeia ;  a  olelo  iho  la  lakou, 
Eia  kou  akua,  e  ka  Iseraela,  nana 
oe  i  lawe  mai  nei,  mai  ka  aina  o 
Aigupita  mai. 

5  A  ike  aku  la  o  Aarona,  hana 
iho  la  ia  i  kuahu  imua  i  ke  alo  o 
ia  mea ;  hea  aku  la  o  Aarona,  i  aku 
la,  E,  apopo,  he  ahaaina  na  Iehova. 

6  A  ia  la  iho,  ala  koke  ae  la  lakou, 
a  mohai  aku  la  i  mohaikuni,  a 
lawe  mai  no  hoi  i  mohaihoomalu ; 
a  noho  iho  la  na  kanaka  e  ai,  a  e 
inu,  a  ku  ae  la  iluna  e  paani. 

7  *[[  I  mai  la  o  Iehova  ia  a  Mose, 
O  hele  oe,  e  iho  ilalo ;  ua  hana  he- 
wa  kou  poe  kanaka  au  i  lawe  mai 
ai,  mai  ka  aina  o  Aigupita  mai. 

8  Ua  huli  koke  ae  lakoa,  mai  ke 
ala  aku  a'u  i  kauoha  aku  ai  ia  la- 
kou ;  ua  hana  lakou  i  bipi  keiki  i 
hooheheeia  no  lakou,  ua  hoomana 
lakou  ia  mea,  a  ua  mohai  hoi  la- 
kou  ia  ia,  me  ka  i  ana  aku,  E  ka 
Iseraela  e,  eia  kou  akua,  nana  oe  i 
lawe  mai  nei,  mai  ka  aina  o  Aigu- 
pita  mai. 

9  I  mai  la  o  Iehova  ia  Mose,  Ua 
ike  no  au  i  keia  poe  kauaka,  aia 
hoi,  he  poe  kanaka  a-i  oolea : 

10  Ano  hoi,  e  ae  mai  oe  ia'u,  i 
wela  loa  ko'u  huhu  ia  lakou,  i 
hoopau  wau  ia  lakou  ;  a  na'u  no  e 
hana  aku  ia  oe  i  lahuikanaka  nui. 

11  Nonoi  aku  la  o  Mose  ma  ke 
alo  o  Iehova,  o  kona  Akua,  i  aku 
la,  E  Iehova,  no  ke  aha  la  i  wela 
ai  kou  huhu  i  kou  poe  kauaka  au 
i  lawe  mai  ai,  mai  ka  aina  o  Aigu- 
pita  mai,  me  ka  mana  nui,  a  me 
ka  lima  ikaika  ? 

12  No  ke  aha  la  e  olelo  mai  ia 
ko  Aigupita,  me  ka  i  ana  mai,  No 
ka  hewa  i  lawe  mai  ai  oia  ia  la- 
kou,  e  pepehi  ia  lakou  ma  na 
mauna,  a  e  luku  aku  ia  lakou, 
mai  ka  maka  aku  o  ka  honua  ?  E 
maliu  mai  oe  mai  ka  wela  mai  o 
kou  huhu,  a  e  aloha  mai  oe  no  ka 
hewa  e  hiki  mai  ana  i  kou  poe 
kanaka. 

13  E  hoomanao  oe  ia  Aberahama, 
ia  Isaaka,  ia  Iseraela,  i  kau  mau 
kauwa,  i  kou  hoohika  ana  ia  lakou 
ma  ou  iho ;  i  kau  olelo  ana  mai  ia 
lakou,  E  hoonui  ana  au  i  ka  ou- 
kou  ohana  e  like  me  na  hoku  o 
ka  laui ;  a  o  keia  aina  a  pau  a'u  i 
olelo  ai,  na'u  no  e  haawi  aku  no 
ka  oukou  poe  mamo,  a  e  noho 
mau  loa  lakou  ma  ia  aina. 

14  Maliu  mai  la  no  o  Iehova  mai 
ka  hoino  mai  ana  i  manao  ai  e 
hana  mai  i  kona  poe  kanaka. 

15  Tf  Huli  mai  la  o  Mose,  a  iho 

niai  la,  mai  ka  mauua  mai,  aia  hoi, 
maloko  o  kona  lima  na  pohaku 
papa  kanawai  elua :  ua  palapalaia 
na  papa  ma  na  aoao  elua,  ua  pala- 
palaia  no  ma  kahi  aoao,  a  ma  kahi 
aoao. 

16  O  ia  mau  papa  ka  ke  Akua  i 
hana'i,  a  o  ka  palapala,  na  ke 
Akua  ka  palapala,  ua  kahakahaia 
maloko  o  na  papa. 

17  A  lohe  o  Iosua  i  ka  walaau  o 
kauaka  i  ko  lakou  uwauwa  ana,  i 
ae  ia  ia  ia  Mose,  He  walaau  kaua 
ka  ma  kahi  e  hoomoana'i. 

18  I  mai  la  kela,  Aole  ia  he  leo 
no  ka  poe  uwauwa  lanakila,  aole 
hoi  ka  leo  o  ka  poe  uwe  i  ke  pio 
ana ;  aka  o  ka  walaau  mele  ka'u  e 
lohe  nei. 

19  1  A  kokoke  ia  i  hiki  i  kahi  o 
lakou  i  hoomoana'i,  ike  aku  la  ia 
i  ka  bipi  keiki,  a  me  ka  haa  aua  : 
ulu  puni  iho  la  ko  Mose  huhu, 
kiola  aku  la  ia  i  na  papa,  mai 
kona  lima  aku,  a  naha  iho  la  laua 
malalo  iho  o  ka  mauna. 

20  Lawe  iho  la  ia  i  ka  hipi  keiki 
a  lakou  i  hana'i,  a  puhi  aku  la  i  ke 
ahi,  a  hoowali  iho  la  a  okaoka,  a 
lulu  aku  la  ia  maluna  o  ka  wai,  a 
hoohainu  aku  la  i  na  mamo  a  Ise- 
raela  i  ka  wai. 

21  I  aku  la  o  Mose  ia  Aarona, 
Heaha  ka  mea  a  keia  poe  kanaka 
i  hana'i  ia  oe,  i  hooili  mai  ai  oe  i 
keia  hewa  nui  maluna  o  lakou. 

22  I  mai  la  o  Aarona,  Mai  ulu 
puni  mai  ka  huhu  o  kuu  haku,  ua 
ike  no  oe  i  ka  poe  kanaka,  ua  paa 
lakou  ma  ke  kolohe. 

23  No  ka  mea,  olelo  mai  lakou 
ia'u,  E  hana  oe  i  na  akua  no  ka- 
kou,  e  hele  aku  imua  o  kakou ;  no 
ka  mea,  o  ua  Mose  nei,  ke  kanaka 
nana  kakou  i  lawe  mai  nei,  mai 
ka  aina  o  Algupita  mai,  aole  ka- 
kou  i  ike  i  kona  wahi  i  lilo  aku 
ai. 

24  I  aku  la  au  ia  lakou,  O  ka 
mea  ia  ia  kekahi  gula,  e  uhai  oia 
ia  mea.  Haawi  mai  no  hoi  lakou 
ia'u :  alaila  hahao  aku  la  au  ia 
mea  iloko  o  ke  ahi,  a  puka  mai  la 
mawaho  ua  hipi  keiki  nei. 

25  H  A  ike  mai  la  o  Mose  i  na 
kanaka,  ua  haunaele ;  (no  ka  mea, 


ua  hoohaunaele  o  Aarona  ia  lakou 
i  ka  lukuia  imua  o  ko  lakou  poe 
enemi:) 

26  Alaila  ku  mai  la  o  Mose  ma 
ka  puka  o  kahi  a  lakou  i  hoomoa- 
na'i,  i  mai  la,  Owai  ka  mea  ma  ko 
Iehova  aoao?  e  hele  mai  ia  io'u 
nei.  A  akoakoa  pu  mai  la  na  ma- 
mo  a  pau  a  Levi  io  na  la. 

27  I  mai  la  ia  ia  lakou,  Ke  i  mai 
nei  o  Iehova  o  ke  Akua  o  Iseraela 
penei,  E  kau  na  kanaka  a  pau  i  na 
pahikaua  a  lakou  ma  ko  lakou 
aoao,  e  hele  ae  lakou  a  hoi  mai, 
ma  kela  ipuka  a  keia  ipuka  o  ka- 
hi  hoomoana,  a  e  pepehi  ke  kana- 
ka  i  kona  hoahanau,  a  o  ke  kanaka 
i  kona  makamaka,  a  o  ke  kanaka 
i  kona  hoalauna. 

28  Hana  iho  la  na  mamo  a  Levi 
e  like  me  ka  olelo  a  Mose :  a  haule 
iho  la  ia  lakou  ia  la  na  kanaka 
ekolu  paha  tausani. 

29  No  ka  mea,  ua  olelo  mai  o 
Mose,  E  hoolaa  oukou  ia  oukou 
iho  no  Iehova  i  keia  la,  o  ke  ka- 
naka  maluna  o  kana  keiki  a  malu- 
na  o  kona  hoahanau ;  i  hoomaikai 
mai  kela  ia  oukou  i  keia  la. 

30  H  A  ia  la  iho,  i  mai  la  o  Mose 
i  na  kanaka,  Ua  lawehala  loa  ou- 
kou;  ke  pii  aku  nei  no  hoi  au 
io  Iehova  la;  e  hana  paha  wau  i 
mea  e  kalaia  mai  ai  ko  oukou 
hewa. 

31  Hoi  aku  la  o  Mose  io  Iehova 
la,  i  aku  la,  Auwe  hoi,  ua  lawehala 
loa  keia  poe  kauaka,  a  ua  hana  i 
akua  <?ula  no  lakou. 

32  Ano  hoi,  ina  paha  e  kala  mai 
oe  i  ko  lakou  hewa — ;  aka,  i  ole,  ke 
nonoi  aku  nei  au  ia  oe  e  holoi  mai 
oe  ia'u,  mai  ka  buke  au  i  pala- 
pala  ai. 

33  I  mai  la  o  Iehova  ia  Mose,  O 
ka  mea  i  lawehala  i  ka'u,  e  holoi 
aku  au  ia  ia,  mai  ka'u  buke  aku. 

34  No  ia  mea,  o  hele  oe,  e  alakai 
ia  poe  kanaka  i  kahi  a'u  i  olelo  ai 
ia  oe :  aia  hoi,  e  hele  no  ko'u  ane- 
la  mamua  ou,  aka  hoi,  i  ko'u  la  e 
hoopai  ai,  e  hoopai  aku  au  i  ko 
lakou  hewa  maluna  o  lakou. 

35  Hahau  mai  la  Iehova  i  na  ka- 
naka  no  ka  lakou  hana  ana  i  ka 
bipi  keiki  a  Aarona  i  hana'i. 

115 


PUKAANA. 


MOKUNA  XXXIII. 


Hoole  mai  o  Iehova  aole  e  hele  pu  me  na  ka- 
naka.  4  Uwe  iho  no  lakou.  7  Laweia  ka 
halelewa  i  waho  o  kahi  hoomoana'i.  9  Ka- 
mailio  mai  o  Iehova  me  Mose  akamailio 
aku  kela. 

OLELO  mai  la  o  Iehova  ia 
Mose,  o  hele,  e  pii  aku,  o  oe 
a  me  na  kanaka  au  i  alakai  mai 
nei,  mai  ka  aina  o  Aigupita  mai,  a 
i  ka  aina  a'u  i  hoohiki  ai  ia  Abera- 
hama,  a  ia  Isaaka,  a  ia  Iakoba,  i 
ka  i  ana  iho,  Ke  haawi  nei  au  ia 
na  kau  poe  mamo. 

2  A  e  hoouna  aku  au  i  ko'u  anela 
imua  ou ;  a  na'u  no  e  kipaku  aku 
i  ka  Kanaana,  i  ka  Amora,  i  ka 
Heta,  i  ka  Pereza,  i  ka  Heva,  a  i 
ka Iebusa ; 

3  A  i  ka  aina  e  kahe  ana  o  ka 
waiu  a  me  ka  mele ;  no  ka  mea, 
aole  au  e  pii  aku  iwaena  ou,  no  ka 
mea,  he  poe  kanaka  a-i  oolea  ou- 
kou;  o  hoopau  auanei  au  ia  oe 
ma  ke  ala. 

4  1f  A  lohe  na  kanaka  i  keia  olelo 
o  ka  hewa,  uwe  iho  la  lakou,  aohe 
kanaka  i  hookomo  i  kona  kahiko 
ana. 

5  No  ka  mea,  ua  olelo  mai  o  Ie- 
hova  ia  Mose,  E  i  aku  oe  i  na  ma- 
mo  a  Iseraela,  He  poe  kanaka  a-i 
oolea  oukou  :  i  ka  minute  hooka- 
hi,  e  pii  aku  no  au  iwaena  konu 
ou,  a  e  hoopau  ia  oe.  Nolaila,  e 
wehe  oe  i  kou  kahiko  ana  mai  ou 
aku  la,  i  ike  au  i  ka  mea  e  hana 
aku  ai  ia  oe. 

6  A  wehe  na  mamo  a  Iseraela  i 
ko  lakou  kahiko  ana,  ma  ka  mau- 
na  o  Horeba. 

7  A  lawe  ae  la  o  Mose  i  ka  hale- 
lewa,  a  kukulu  iho  la  mawaho  o 
kahi  e  hoomoana'i,  ma  kahi  ma- 
mao  aku  o  ke  kahua  i  hoomoa- 
na'i ;  a  kapa  ae  la  oia  ia  mea,  o  ka 
Halelewa  o  ke  anaina  kanaka.  A 
o  kela  mea  keia  mea  i  imi  ia  Ieho- 
va,  hele  aku  la  ia  iwaho  i  ka  hale- 
lewa  o  ke  anaina  kanaka,  ka  mea 
mawaho  o  kahi  i  hoomoana'i. 

8  A  i  ka  hele  ana  aku  o  Mose  i 
ka  halelewa,  ala  ae  la  na  kanaka  a 
pau  iluna,  a  ku  no  kela  kanaka 
keia  kanaka  ma  ka  puka  o  kona 
halelewa,  a  nana  aku  la  mahope  o 
Mose,  a  hala  ia  iloko  o  ka  halelewa. 

116 


9  A  i  ko  Mose  komo  ana  iloko  o 
ka  halelewa,  iho  mai  la  ke  kia  ao, 
a  ku  ma  ka  puka  o  ka  halelewa,  a 
kamailio  mai  la  [o  Iehova]  me 
Mose. 

10  A  ike  ae  la  na  kanaka  a  pau  i 
ke  kia  ao  e  ku  ana  ma  ka  puka  o 
ka  halelewa,  a  ku  ae  la  na  kanaka 
a  pau  iluna,  a  hoomana  aku  la,  o 
kela  kanaka  keia  kanaka  ma  ka 
puka  o  kona  halelewa. 

11  A  kamailio  mai  la  o  Iehova  ia 
Mose,  he  maka  no  he  maka,  e  like 
me  ke  kamailio  ana  o  ke  kanaka 
me  kona  hoa.  A  hoi  aku  la  ia 
iloko  o  kahi  e  hoomoana'i,  a  me 
kana  kauwa,  o  Iosua,  ke  keiki  a 
Nuna,  he  kanaka  opiopio ;  aka, 
aole  ia  i  hele  iwaho  o  ka  halelewa. 

12  1f  I  aku  la  o  Mose  ia  Iehova, 
E  nana  hoi,  ke  olelo  mai  nei  oe 
ia'u,  E  kai  mai  oe  i  keia  poe  ka- 
naka;  aole  nae  oe  i  hoike  mai 
ia'u  i  ka  mea  au  e  hoouna  pu  ai 
me  au.  Aka,  ua  olelo  mai  no, 
Ua  ike  no  wau  ia  oe  ma  ka  inoa, 
a  e  loaa  ia  oe  ka  lokomaikaiia  i 
ko'u  mau  maka. 

13  Nolaila,  ke  nonoi  aku  nei  au 
ia  oe,  ina  i  loaa  ia'u  ka  lokomai- 
kaiia  i  kou  mau  maka,  e  hoike 
mai  oe  ia'u  i  kou  aoao,  i  ike  aku 
au  ia  oe,  i  loaa  ia'u  ka  lokomai- 
kaiia  i  kou  mau  maka:  a  e  hoo- 
manao  hoi,  o  kou  aupuni  no  keia 
poe  kanaka. 

14  I  mai  la  kela,  E  hele  pu  no 
ko'u  maka,  a  na'u  no  oe  e  hoo- 
maha  aku. 

15  I  aku  la  keia,  I  ole  e  hele  pu 
kou  maka,  mai  lawe  aku  oe  ia 
makou. 

16  Mahea  la  e  ikeia'i  ua  loaa  ia'u 
a  me  kou  poe  kanaka  ka  loko- 
maikaiia  i  kou  maka  ?  Aole  anei 
ma  kou  hele  pa  ana  me  makou  ? 
A  pela  makou  e  hookaawaleia'i, 
owau  a  me  ko'u  poe  kanaka,  mai 
na  kanaka  e  aku  a  pau  loa  e  noho 
ana  maluna  o  ka  honua. 

17  Olelo  mai  la  o  Iehova,  ia  Mo- 
se,  E  hana  no  hoi  au  i  keia  mea 
au  i  olelo  mai  ai ;  no  ka  mea,  ua 
loaa  ia  oe  ka  lokomaikaiia  i  ko'u 
maka,  a  ua  ike  aku  au  ia  oe  ma 
ka  inoa. 

18  A  i  aku  la  keia,  Ke  nonoi  aku 
nei  au  ia  oe,  e  koike  mai  oe  i  kou 
nani  ia'u. 

19  Olelo  mai  la  ia,  E  hoohele  au 
i  ko'u  maikai  a  pau  imua  o  kou 
maka,  a  e  hea  aku  au  i  ka  inoa  o 
Iehova  imua  o  kou  maka ;  a  e  lo- 
komaikai  aku  au  i  ka  mea  a'u  e 
manao  ai  e  lokomaikai  aku,  a  e 
aloha  aku  au  i  ka  mea  a'u  e  ma- 
nao  ai  e  aloha  aku. 

20  A  i  mai  la  ia,  Aole  hiki  ia  oe 
ke  ike  mai  i  ko'u  maka;  no  ka 
mea,  aohe  kanaka  e  ike  mai  ia'u, 
a  ola. 

2L  A  i  mai  la  o  Iehova,  Aia  kahi 
e  kokoke  aua  ia'u,  a  e  ku  no  oe 
maluna  o  ka  pohaku. 

22  A  i  ka  Ava  e  hele  ae  ko'u  nani, 
e  hookomo  no  wau  ia  oe  iloko  o 
ka  mauae  o  ka  pohaku,  a  e  uhi 
aku  au  ia  oe  i  ko'u  lima,  ia'u  e 
hele  aua'e. 

23  A  e  lawe  aku  au  i  ko'u  liina, 
a  e  ike  mai  oe  i  ko'u  kua ;  aka, 
aole  e  ikeia  ko'u  maka. 

MOKUNA  XXXIV. 

Na  papa  hou.  5  Haiia  ka  inoa  o  Iehova.  8 
Nonoi  aku  o  Mose  i  ke  Akua.  10  He  be- 
rita.  26  Ka  iho  ana  o  Mose  mai  ka  mauna 
mai. 

OLELO  mai  la  o  Iehova  ia  Mo- 
se,  E  kalai  oe  i  mau  pohaku 
papa  elua  nou,  e  Kke  me  na  mea 
mamua ;  a  na'u  no  e  palapala  ma- 
luna  o  ua  mau  papa  la  i  na  olelo  i 
kauia'i  ma  na  papa  mua  au  i  wa- 
hi  ai. 

2  E  hoomakaukau  oe  no  ke  ka- 
kahiaka,  a  i  ke  kakahiaka  e  pii 
mai  oe  i  ka  mauna  nei  i  Sinai,  a  e 
hoike  mai  oe  ia  oe  iho  ia'u  ilaila 
ma  ka  piko  o  ka  mauna. 

3  Mai  hele  pu  mai  kekahi  kana- 
ka  me  oe,  aole  hoi  e  ikea  kekahi 
kanaka  ma  ka  mauna  a  pau ;  aole 
hoi  e  ai  na  hipa  a  me  na  holoholo- 
na  ma  ke  alo  o  ia  mauna. 

4  Tf  Kalai  iho  la  ia  i  na  pohaku 
papa  elua  e  like  me  na  mea  ma- 
mua ;  a  ala  ae  la  o  Mose  i  kaka- 
hiaka  nui,  a  pii  aku  la  i  ka  mauna 
i  Sinai,  e  like  me  ke  kauoha  ana 
mai  o  Iehova  ia  ia,  a  lawe  aku  la 
maloko  o  kona  linm  i  ua  mau 
pohaku  papa  la  elua. 


5  Iho  mai  la  o  Iehova  maloko  o 
ke  ao,  a  ku  pu  me  ia  ilaila,  a  hai 
mai  la  i  ka  inoa  o  Iehova. 

6  Hele  ae  la  o  Iehova  mamua  o 
kona  alo,  hai  mai  la  ia,  O  Iehova, 
o  Iehova,  ke  Akua  lokomaikai,  a 
manawalea,  a  ahonui,  ua  nui  kona 
maikai  a  me  ka  oiaio. 

7  Ke  malama  nei  no  i  ka  loko- 
maikai  no  na  lehulehu,  a  me  ke 
kala  mai  i  ka  ino  a  me  ka  hala  a 
me  ka  hewa,  aole  hoi  e  hoapono 
wale,  e  uku  aua  no  i  ka  ka  makua 
hala  i  ke  keiki,  a  me  na  keiki  a  na 
keiki,  a  hiki  aku  i  ke  kuakahi  a 
me  ke  kualua. 

8  Wikiwiki  ae  la  o  Mose  e  kulou 
i  kona  poo  ilalo  i  ka  honua  a  hoo- 
mana  aku  la. 

9  I  aku  la  ia,  A  ina  i  loaa  ia'u  ka 
lokomaikaiia  mai  imua  ou,  e  ka 
Haku  e,  ke  nonoi  aku  nei  au  e 
hele  pu  aku  ko'u  Haku  me  ma- 
kou :  (he  poe  kanaka  a-i  oolea 
nae  keia;)  a  e  kala  mai  oe  i  ko 
makou  hala  me  ko  makou  hewa, 
a  e  lawe  oe  ia  makou  i  hooilina 
nou. 

10  T[  I  mai  la  kela,  Aia  hoi,  ke 
hana  nei  au  i  berita;  a  e  hana  no 
wau  i  na  mea  kupanaha  mamua 
o  kou  poe  kanaka  a  pau,  aole  i 
hanaia  kekahi  mea  e  like  ai  ma  ka 
honua  a  pau,  aole  ma  kekahi  aina; 
a  e  ike  auanei  na  kanaka  a  pau  o 
kou  wahi  i  ka  hana  a  Iehova :  he 
mea  weliweli  kela  mea  a'u  e  hana 
aku  ai  ia  oe. 

11  E  malama  hoi  oe  i  ka  mea  a'u 
e  kauoha  aku  ai  ia  oe  i  keia  la. 
Aia  hoi,  e  kipaku  ana  au  imua  ou, 
i  ka  Amora,  a  me  ka  Kanaana,  a 
me  ka  Heta,  a  me  ka  Periza,  a  me 
ka  Heva,  a  me  ka  Iehusa. 

12  E  malama  oe  ia  oe,  o  hana 
auanei  oe  i  berita  me  ka  poe  e 
noho  ana  i  ka  aina,  kahi  au  e  hele 
ai,  o  lilo  ia  i  upiki  iwaena  o  oukou. 

13  Aka,  e  hoopau  oukou  i  ko  la- 
kou  mau  kuahu,  a  e  wawahi  i  ko 
lakou  kii,  a  e  kua  ilalo  i  ko  lakou 
uluiaau. 

14  No  ka  mea,  mai  hoomana  oe  i 
kekahi  akua  e,  no  ka  mea,  o  Ieho- 
va,  nona  ka  inoa  o  Lili,  he  Akua 
lili  ia ; 

15  O  kana  oe  i  berita  me  na  ka- 
naka  o  ka  aina,  a  hele  moe  kolohe 
lakou  mamuli  o  ko  lakou  mau 
akua,  a  mohai  aku  na  ko  lakou 
mau  akua,  a  hea  mai  ia  oe,  a  ai  oe 
i  kana  mohai. 

16  A  lawe  paha  oe  i  ka  lakou  kai- 
kamahine  na  ka  oukou  keikikane ; 
a  hele  moe  kolohe  ka  lakou  kaika- 
mahine  mamuli  o  ko  lakou  poe 
akua,  a  hoomoe  kolohe  lakou  i  ka 
oukou  keikikane  mamuli  o  ko  la- 
kou  poe  akua. 

17  Mai  hana  oe  i  akua  hoohe- 
heeia  nou. 

18  II  E  malama  oe  i  ka  ahaaina  o 
ka  berena  huole.  Ehiku  la  kau  e 
ai  ai  i  ka  berena  huole,  me  a'u  i 
kauoha  aku  ai  ia  oe,  i  ka  wa  o  ka 
malama  o  Abiba ;  no  ka  mea,  i 
ka  malama  o  Abiba  i  puka  mai  ai 
oe  mawaho  mai  o  Ai£upita. 

19  O  na  mea  a  pau  i  hemo  mua, 
mai  ka  opu  mai,  o  ka'u  ia,  a  o  na 
hanau  mua  a  pau  o  na  holoholo- 
na,  ina  he  bipi,  a  ina  he  hipa. 

20  Aka,  o  ka  hanau  mua  o  ka 
hoki,  e  panai  aku  oe  i  keiki  hipa ; 
a  i  ole  oe  e  panai,  e  uhai  oe  i  kona 
a-i.  E  hoola  panai  hoi  oe  i  kau 
mau  hiapo  kane  a  pau.  Mai  ike 
nele  ia  kekahi  imua  o'u. 

21  1  Eono  la  kau  e  hana'i,  aka, 
e  hoomaha  oe  i  ka  hiku  o  ka  la. 
I  ka  wa  kanu,  a  i  ka  wa  hoiliili  ai, 
e  hoomaha  no  oe. 

22  *\\  E  malama  hoi  oe  i  ka  ahaai- 
na  hebedoma,  no  ka  hoiliili  mua 
ana  i  ka  palaoa,  a  i  ka  ahaaina  o 
ka  hoiliili  i  ka  puni  ana  o  ka  ma- 
kahiki. 

23  TT  I  ekolu  no  hoikeia'na  i  ka 
makahiki  hookahi  o  ka  oukou  poe 
keikikane  a  pau  imua  o  Iekova,  ke 
Akua,  ke  Akua  hoi  o  ka  Iseraela. 

24  No  ka  mea,  e  kipaku  aku  au 
i  ko  na  aina  imua  ou,  a  e  hoopala- 
halaha  ae  i  kou  mau  mokuna ;  aole 
hoi  e  kuko  mai  kekahi  kanaka  i 
kou  aina  i  ka  wa  e  pii  aku  ai  oe  e 
ikeia  imua  o  Iehova,  kou  Akua, 
ekolu  pii  ana  o  ka  makahiki. 

25  Mai  kaumaha  oe  i  ke  koko  o 
kou  mohai  me  ka  mea  hu ;  mai 
hookoe  hoi  i  ka  mohai  o  ka  ahaai- 
na  moliaola,  a  kakahiaka. 

26  E  lawe  mai  no  oe  i  ka  mua  o 
na  hua  mua  o  kou  aina  iloko  o  ka 
hale  o  Iehova,  o  kou  Akua.  Mai 
hoolapalapa  oe  i  ke  keiki  kao  ilo- 
ko  o  ka  waiu  o  kona  makuwa- 
hine. 

27  I  mai  la  o  Iehova  ia  Mose,  E 
palapala  oe  i  keia  mau  olelo :  no 
ka  mea,  ma  ke  auo  o  keia  mau 
olelo  ka'u  i  hana  aku  ai  i  berita 
me  oe,  a  me  ka  Iseraela. 

28  Malaila  no  ia  me  Iehova  hoo- 
kahi  kanaha  ao,  hookahi  kanaha 
po ;  aole  ia  i  ai  i  ka  ai,  aole  hoi  i 
inu  i  ka  wai.  A  palapala  iho  la  ia 
ma  ua  papa  i  na  olelo  o  ka  berita, 
i  na  olelo  he  umi. 

29  ^I  A  iho  mai  la  o  Mose,  mai 
ka  mauna  o  Sinai  mai,  aia  no  ilo- 
ko  o  ko  Mose  lima  na  papa  kana- 
wai  elup,  i  ka  wa  i  iho  mai  ai  ia 
mai  ka  mauna  mai,  aole  o  Mose  i 
ike  i  ka  puwa  ana  o  ka  ili  o  kona 
maka,  i  ka  wa  i  kamailio  pu  ai 
oia  me  ia. 

30  A  ike  aku  la  o  Aarona,  a  me 
na  mamo  a  pau  a  Iseraela  ia  Mose, 
aia  hoi,  ua  puwa  ka  ili  o  kona  ma- 
ka;  makau  iho  la  lakou  ke  hoo- 
kokoke  ia  ia. 

31  Hea  mai  la  o  Mose  ia  lakou ; 
hoi  aku  la  o  Aarona  a  me  na  luna 
a  pau  o  kanaka  io  na  la :  a  ka- 
mailio  ae  la  o  Mose  me  lakou. 

32  A  mahope  iho,  hookokoke  na 
mamo  a  pau  a  Iseraela :  a  kauoha 
mai  la  ia  ia  lakou  i  na  mea  a  pau 
a  Iehova  i  olelo  mai  ai  ia  ia,  ma 
ka  mauna  i  Sinai. 

33  Uhi  mai  la  o  Mose  i  ka  pale 
ma  kona  maka,  a  pau  kana  ka- 
mailio  ana  me  lakou. 

34  A  i  ka  wa  i  komo  aku  ai  o 
Mose  imua  i  ke  alo  o  Iehova  e 
olelo  me  ia,  wehe  ae  la  ia  i  ka  pale 
a  hiki  i  ka  wa  i  puka  mai  ai  ma- 
waho  mai ;  a  puka  mai  la  ia  ma- 
waho,  a  olelo  mai  i  ua  mamo  a 
Iseraela  i  na  mea  i  kauohaia  mai 
ia  ia. 

35  A  ike  aku  la  na  mamo  a  Ise- 
raela  i  ka  maka  o  Mose,  ua  puwa 
ka  ili  o  ko  Mose  maka  :  a  uhi  hou 
ae  la  o  Mose  i  ka  pale  maluna  o 
kona  maka,  a  komo  hou  aku  la  ia 
e  olelo  pu  me  ia. 

Ka  la  Sabati.  4  Na  mea  haawi  no  ka  hale- 
lewa.  20  Makemake  na  kanaka  e  haawi. 
30  Na  Bezalela  a  me  Aholiaba  ka  hana. 

HOAKOAKOA  iho  la  o  Mose  i 
ka  aha  kanaka  a  pau  o  ka 
Tseraela,  i  mai  la  ia  lakou,  Eia  na 
olelo  a  Iehova  i  kauoha  mai  ai,  i 
hana  oukou  ia  mau  mea. 

2  I  eono  la  e  hanaia'i  ka  hana, 
aka  o  ka  hiku  o  ka  la,  be  la  hoano 
ia,  he  Sabati  e  hoomaha'i  no  Ieho- 
va.  O  ka  mea  hana  i  ka  hana  ia 
la,  e  pepehiia  oia. 

3  Mai  hoa  oukou  i  ke  ahi  ma  ko 
oukou  mau  wahi  e  noho  ai  a  pau 
loa,  i  ka  la  Sabati. 

4  1  Olelo  mai  la  o  Mose  i  ka  aha 
kanaka  a  pau  o  ka  Iseraela,  i  mai 
la,  Eia  ka  mea  a  Iehova  i  kauoha 
mai  ai,  i  mai  la, 

5  E  lawe  oukou,  maiwaena  aku 
o  oukou,  i  mohai  na  Iehova ;  o  na 
mea  naau  manawalea  a  pau,  e 
lawe  mai  lakou  i  mohai  na  Ieho- 
va ;  i  gula,  a  i  kala,  a  i  keleawe, 

6  A  i  uliuli,  a  i  poni,  a  i  ulaula,  a 
i  olona  keokeo,  a  i  hulu  kao ; 

7  A  me  na  ili  hipakane  i  hooluu 
ulaula  ia,  a  me  na  ili  tehasa,  a  me 
ka  laau  sitima , 

8  A  me  ka  aila  no  ka  malamala- 
ma,  a  me  na  hua  ala  no  ka  aila 
poni,  a  no  ka  mea  ala  maikai ; 

9  A  me  na  pohaku  onika,  a  me 
na  pohaku  e  kau  ai  maloko  o  ka 
epoela,  a  maloko  o  ka  paleumau- 
ma. 

10  A  e  hele  mai  no  na  mea  naau 
akamai  a  pau,  a  e  hana  i  na  mea 
a  pau  a  Iehova  i  kauoha  mai  ai ; 

11  I  ka  halelewa,  i  kona  halelole 
a  me  kona  uhi,  a  me  kona  mau 
lou,  a  me  kona  mau  papa,  a  me 
kona  mau  auamo,  a  me  kona  mau 
kia,  a  me  kona  mau  kumu  ; 

12  I  ka  pahu,  a  me  kona  mau 
auamo,  a  me  ka  noho  aloha,  a  me 
ka  paku  e  uhi  ai ; 

13  I  ka  papaaina,  a  me  kona  mau 
anamo,  a  me  kona  oihana  a  pau,  a 
me  ka  berena  hoike ; 

14  I  ka  ipukukui  hoi  no  ka  ma- 
lamalama,  a  me  kona  oihana,  a 
me  kona  mau  ipu  aila,  ine  ka  aila 
no  ka  malamalama; 


15  I  ke  kuahu  no  ka  mea  ala,  a 
me  kona  mau  auamo,  a  me  ka 
aila  poni,  a  me  ka  mea  ala  maikai, 
a  me  ka  paku  no  ka  puka  e  komo 
aku  ai  iloko  o  ka  halelewa  ; 

16  I  ke  kuahu  no  ka  mohaikuni, 
a  me  kona  papa  manamana  puka- 
puka,  a  me  kona  mau  auamo,  a 
me  kona  mau  oihana  a  pau,  a  me 
ka  ipu  auau,  a  me  kona  kumu ; 

17  I  na  paku  o  ke  kahua,  a  me 
kona  mau  kia,  a  me  ko  lakou  mau 
kumu,  a  me  ka  paku  no  ka  puka 
o  ke  kahua ; 

18  I  na  makia  o  ka  halelewa,  a 
me  na  makia  o  ke  kahua,  a  me  ko 
lakou  mau  kaula ; 

19  I  na  lole  no  ka  hana,  e  hana'i 
i  ka  hana  ma  kahi  laa,  i  na  kahiko 
laa  no  Aarona  ke  kahuna,  a  me 
na  kahiko  o  kana  mau  keikikane, 
e  lawelawe  ai  ma  ka  oihana  ka- 
huna. 

20  1f  A  hele  aku  la  ke  anaina  ka- 
naka  a  pau  o  na  mamo  a  Iseraela, 
mai  ko  Mose  alo  aku. 

21  A  hele  mai  no  lakou,  o  kela 
mea  keia  mea  i  hooeueuia  e  kona 
naau,  o  kela  mea  keia  mea  hoi  i 
hooikaikaia  e  kona  uhane,  a  lawe 
mai  lakou  i  ko  Iehova  haawina  no 
ka  hana  o  ka  halelewa  o  ke  anaina 
kanaka,  a  no  kana  hana  a  pau,  a 
no  na  kahiko  laa. 

22  A  hele  mai  lakou,  o  na  kane, 
a  me  na  wahine,  o  ka  poe  a  pau  i 
makemake  ma  ka  naau,  a  lawe 
mai  la  i  na  kupee  lima,  a  me  na 
gula  pepeiao,  a  me  na  apo,  a  me 
na  gula  a-i,  a  me  na  mea  gula  a 
pau  loa  ;  a  o  kela  mea,  keia  mea  i 
haawi,  haawi  oia  i  gula  no  Iehova. 

23  A  o  kela  kanaka  keia  kanaka 
i  loaa  ia  ia  ka  uliuli,  ka  poni,  a  me 
ka  ulaula,  a  me  ke  olona  keokeo, 
a  me  ka  hulu  kao,  a  me  na  ili 
ulaula  o  na  hipakane,  a  me  na  ili 
tehasa,  lawe  mai  no  lakou  ia  mau 
mea. 

24  O  kela  mea  keia  mea  i  haawi  i 
ka  haawina  kala,  a  keleawe,  lawe 
mai  no  oia  i  ka  Iehova  haawina. 
A  o  kela  kanaka  keia  kanaka  i 
loaa  ia  ia  ka  laau  sitima  no  kahi 
hana  e  hana'i,  lawe  niai  la  oia  ia. 

25  A  o  na  wahine  a  pau  i  akainai 

ma  ka  naau,  milo  lakou  me  ko 
lakou  lima,  a  lawe  mai  la  i  ka  mea 
a  lakou  i  milo  ai,  i  ka  uliuli,  a  me 
ka  poni,  a  me  ka  ulaula,  a  me  ke 
olona  keokeo. 

20  A  o  na  wahine  a  pau  i  kooi- 
kaikaia  ma  ka  naau,  i  mea  e  aka- 
mai  ai,  milo  lakou  i  ka  kulu  kao. 

27  A  lawe  mai  na'lii  i  pohaku 
onika,  a  me  na  pohaku  e  kau  ai 
ma  ka  epoda,  a  ma  ka  paleumau- 
ma; 

28  A  me  na  mea  ala,  a  me  ka  aila 
no  ka  malamalama,  a  no  ka  aila 
poni  a  me  ka  mea  ala  maikai. 

29  Lawe  mai  no  na  mamo  a  Ise- 
raela  i  makana  aloha  no  Iehova,  o 
kela  kane  keia  kane  i  makemake 
ma  ka  naau  e  lawe,  no  ka  hana  a 
pau  a  Iehova  i  kauoha  mai  ai  ma 
ka  lima  o  Mose. 

30  H  Olelo  ma'i  la  o  Mose  i  na 
mamo  a  Iseraela,  E  nana  hoi,  ma 
ka  inoa  no  i  hea  mai  ai  o  Iehova 
ia  Bezalela,  i  ke  keiki  a  Uri,  i  ke 
keiki  a  Hura,  no  ka  ohana  a  luda ; 

31  A  ua  hoopiha  ia  ia  i  ka  uhane 
o  ke  Akua,  i  ke  akamai,  a  i  ka 
naauao,  a  i  ka  ike,  a  i  ke  ano  o 
na  hana  a  pau ; 

32  I  imi  oia  i  na  hana  akamai,  e 
hana  i  ke  gula,  a  i  ke  kala,  a  i  ke 
keleawe, 

33  A  i  ke  okioki  pohaku  ana,  a 
rae  ke  kapilipili,  i  ke  kalai  laau,  a 
me  ka  hana  i  na  hana  akamai  a 
pau. 

34  A  ua  haawi  hoi  oia  iloko  o  ko- 
na  naau  i  ke  ao  aku,  oia,  a  me 
Aholiaha,  ke  keiki  a  Ahisamaka, 
no  ka  ohana  a  Dana. 

35  Ua  hoopiha  oia  ia  laua  i  ke 
akamai  o  ka  naau,  e  hana  i  na  ha 
na  a  pau,  o  ka  mea  kahakaha,  a 
me  ka  mea  hana  akamai,  a  me  ka 
mea  humuhumu  i  ka  uliuli,  a  me 
ka  poni,  a  me  ka  ulaula,  a  me  ke 
olona  keokeo,  a  me  ka  mea  upena, 
a  me  ka  mea  hana  i  na  hana  a  pau, 
a  me  ka  mea  imi  i  ka  hana  aka- 
mai. 

Haawiia  na  makana  i  ka  poe  paahana.  5 
Hookiia  ka  haawi  ana.  8  Na  paku  keru- 
bima.  14  Na  paku  hulukao.  19  Ka  uhiili. 
20  Na  papa.  31  Na  auamo-  35  Ka  paku. 
37  Na  paku  o  ka  puka. 

120 


ALAILA  hana  o  Bezalela,  a  me 
_  Aholiaha,  a  me  na  kanaka  a 
pau  i  akamai  ka  naau,  na  mea  a 
Iehova  i  haawi  mai  ai  i  ke  akamai, 
a  me  ka  naauao  e  ike  ai  i  ka  hana  i 
na  hana  a  pau  no  ka  oihana  o  ke 
keenakapu,  e  like  me  na  mea  a 
pau  a  Iehova  i  kauoha  mai  ai. 

2  A  hea  aku  la  o  Mose  ia  Bezalela, 
a  me  Aholiaha,  a  me  na  kanaka  a 
pau  i  akamai  ma  ka  naau,  a  Ie- 
hova  i  haawi  mai  ai  i  naau  akamai, 
i  na  mea  a  pau  hoi  i  ikaika  ma  ko 
lakou  naau  e  hele  e  kokua  i  ka 
hana. 

3  A  loaa  ia  lakou,  na  Mose  ae,  na 
haawina  a  pau  a  na  mamo  a  Ise- 
raela  i  lawe  mai  ai  no  ka  hana  o 
ka  oihana  o  ke  keenakapu,  i  mea 
e  paa  ai  ka  hana.  A  lawe  mai  no 
lakou  ia  ia  i  makana  hou  i  kela 
kakahiaka,  i  keia  kakahiaka. 

4  A  hele  mai  la  na  kanaka  aka- 
mai  a  pau,  ka  poe  i  hana  i  na  hana 
a  pau  o  ke  keenakapu,  mai  ka  ha- 
na  mai,  a  lakou  i  hana'i. 

5  1  A  olelo  mai  la  lakou  ia  Mose, 
i  mai  la,  Ke  lawe  mai  nei  na  kana- 
ka  a  nui  okoa  aku,  mamua  o  ka  la- 
welawe  ana  i  ka  hana  a  Iehova  i 
kauaha  mai  ai  e  hana. 

6  A  kauoha  ae  la  o  Mose,  a  hoo- 
kala  aku  la  lakou  ia,  a  puni  kahi  i 
hoomoana'i,  i  ae  la,  Mai  hana  hou 
kekahi  kanaka,  aole  hoi  kekahi 
wahine  i  hana  no  ka  haawina  o  ke 
keeuakapu.  A  hookiia  iho  la  ka 
lawe  ana  mai  o  na  kanaka. 

7  No  ka  mea,  ua  lawa  na  mea  e 
paa  ai  ka  hana  a  pau  e  hanaia'i  a 
keu  aku  no. 

8  1f  A  o  ka  poe  mea  naau  aka- 
mai  a  pau  i  hana  i  ka  hana  o  ka 
halelewa,  hana  lakou  i  umi  mau 
pale,  he  olona  i  hiloia,  he  ulinli, 
he  poni,  a  me  ka  ulaula ;  hana  no 
oia  ia  mau  mea  na  kerubima,  o  ka 
hana  a  ka  poe  akamai. 

9  He  iwakaluakumamawalu  ku- 
bita  ka  loihi  o  kekahi  pale,  eha 
kubita  ka  laula  o  kekahi  pale,  ua 
like  hoi  ka  nui  o  na  pale  a  pau. 

10  A  hui  pu  oia  i  na  pale  elima, 
kekahi  i  kekahi,  a  hui  pu  oia  i  ke- 
kahi  mau  lima,  kekahi  i  kekahi. 

11  A  hana  iho  la  no  hoi  ia  i  na 


MOKUNA  XXXVI. 


puka  lou  uliuli,  ma  ke  kae  o  ke- 
kahi  pale,  ma  ka  pelupelu  aua 
maloko  o  ka  huina.  A  pela  no 
oia  i  hana'i,  ma  ke  kihi  loa  o  ke- 
kahi  pale,  ma  kahi  i  huiia'i  me  ka 
lua. 

12  Hana  no  oia  i  kanalima  puka 
lou  ma  kekahi  pale,  a  hana  no  hoi 
i  kanalima  puka  lou  ma  ke  kae  o 
ka  pale,  kahi  i  huiia'i  me  ka  lua. 
O  na  puka  lou  ka  mea  i  paa  ai  ke- 
kahi  i  kekahi. 

13  A  hana  oia  i  kanalima  lou 
gula,  a  hui  oia  i  na  pale,  kekahi 
me  kekahi  a  paa  i  na  lou.  A  lilo 
iho  la  ia  i  halelewa  hookahi. 

14  1  A  hana  no  hoi  oia  i  pale 
hulu  kao  no  ka  hale  maluna  o  ka 
halelewa:  hana  oia  ia  mau  inea, 
he  umikumamakahi  pale. 

15  He  kanakolu  kubita  ka  loihi 
o  kekahi  pale,  a  eha  no  kubita  ka 
laula  o  kekahi  pale;  ua  like  ka 
nui  o  na  pale  he  umikumama- 
kahi. 

16  A  hui  oia  i  elima  mau  pale  a 
kaawale  lakou,  a  i  eono  mau  pale 
a  kaawale  lakou. 

17  A  hana  iho  la  no  oia  i  kanali- 
ma  puka  lou  ma  ke  kae  loa  o  ke- 
kahi  pale  ma  ka  hui  ana,  a  hana 
no  hoi  oia  i  kanalima  puka  lou  ma 
ke  kae  o  ka  pale  i  hui  me  ka  lua. 

18  A  hana  no  hoi  oia  i  kanalima 
lou  keleawe  e  paa  ai  ka  hale,  i  lilo 
ia  i  hookahi. 

19  A  hana  no  hoi  oia  i  uhi  no  ka 
hale,  he  mau  ili  hipakane  i  hooluu 
ulaula  ia,  a  maluna  aku,  i  uhi  hou, 
he  mau  ili  tehasa. 

20  T[  A  hana  no  hoi  oia  i  mau 
papa  no  ka  halelewa,  he  laau  siti- 
ma,  e  ku  pono  ana  iluna. 

21  He  umi  kubita  ka  loa  o  keka- 
hi  papa,  a  hookahi  kubita  a  me  ka 
hapalua  ka  laula  o  kekahi  papa. 

22  Elua  no  komo  ko  ka  papa 
hookahi,  ua  like  no  ke  kaawale 
ana  o  kekahi,  a  me  kekahi.  Pela 
no  ia  i  hana'i  no  na  papa  a  pau 
o  ka  halelewa. 

23  A  hana  oia  i  papa  no  ka  hale- 
lewa,  he  iwakalua  papa  no  ka  ao- 
ao  hema  ma  ka  hema. 

24  A  hana  oia  i  hookahi  kanaha 
kumu  kala  malalo  iho  o  na  papa 


he  iwakalua ;  elua  kumu  malalo  o 
ka  papa  hookahi,  no  kona  mau 
komo  elua,  a  elua  hoi  kumu  ma- 
lalo  o  kekahi  papa  no  kona  mau 
komo  elua. 

25  A  no  kela  aoao  hoi  o  ka  hale- 
lewa,  ma  ke  kihi  akau,  hana  no 
oia  i  iwakalua  papa, 

26  A  me  ko  lakou  kumu  kala  he 
kanaka ;  elua  kumu  malalo  iho  o 
kekaki  papa,  elua  hoi  kumu  mala- 
lo  iho  o  kekahi  papa. 

27  A  no  na  aoao  o  ka  halelewa, 
ma  ke  komohana,  hana  oia  i  eono 
papa. 

28  A  hana  oia  i  elua  papa  no  na 
kihi  o  ka  halelewa,  ma  na  aoao 
elua. 

29  A  ua  huiia  ia  mau  mea  ma- 
lalo,  a  ua  huiia  ma  na  poo  ma  ke 
apo  hookahi.  Pela  no  oia  i  hana'i 
ia  laua  a  elua,  ma  na  kihi  elua. 

30  Ewalu  no  ia  mau  papa,  a  o 
ko  lakou  mau  kumu,  he  umiku- 
mamaono  kumu  kala,  elua  no 
kumu,  a  elua  hoi  kumu  malalo  o 
ka  papa  hookahi. 

31  U  A  hana  no  oia  i  mau  laau 
ki,  he  laau  sitima ;  i  elima  no  na 
papa  ma  kekahi  aoao  o  ka  hale- 
lewa, 

32  A  i  elima  hoi  ki  no  na  papa 
o  kekahi  aoao  o  ka  halelewa,  a  i 
elima  hoi  ki  no  na  papa  o  ka  ha- 
lelewa  no  na  aoao  ma  ke  komo- 
hana. 

33  A  hana  iho  la  oia  i  ka  laau  ki 
mawaenakonu,  e  puka  loa,  mai 
kekahi  kala  a  i  kekahi  kala. 

34  A  wahi  iho  la  oia  i  na  papa  i 
ke  gula,  a  hana  iho  la  i  ko  lakou 
mau  apo,  he  gula,  i  wahi  no  na 
laau  ki,  a  wahi  iho  la  i  na  ki  i  ke 
gula. 

35  H  A  hana  iho  la  oia  i  paku, 
he  uliuli,  a  he  ulaula,  a  he  olona  i 
hiloia,  a  hana  no  hoi  i  na  kerubi- 
ma,  he  hana  na  ka  mea  akamai. 

36  A  hana  oia  i  eha  kia  nona,  he 
laau  sitima,  a  uhi  oia  ia  mau  mea 
i  ke  gula.  He  gula  no  ko  lakou 
mau  lou,  a  hoohehee  oia  no  lakou 
i  mau  kumu  kala  eha. 

37  ^l  Hana  iho  la  no  hoi  oia  i 
pale  no  ka  puka  komo  o  ka  hale- 
lewa,  he  uliuli,  he  poni,  he  ulaula, 

121 


PUKAANA. 


a  me  ke  olona  i  hiloia,  ka  hana  a 
ka  mea  humuhumu  lope  ano  e ; 
38  A  me  na  kia  ona  elima,  a  me 
ko  lakou  mau  lou;  a  uhi  no  hoi 
oia  i  ko  lakou  mau  poo,  a  me  ko 
lakou  mau  auka  e  paa  ai  i  ke  gula. 
Aka,  he  keleawe  no  ko  lakou  mau 
kumu  elima. 

MOKUNA  XXXVII. 

Ka  pahu.  6  Ka  nohoaloha  me  na  kerubima. 
10  Ka  papaaina  me  kona  oihana.  17  Ka 
ipukukui  a  me  na  ipu  aila.  25  Ke  kuahu 
no  ka  mea  aia.  29  Ka  aila  poni  a  me  ka 
mea  ala  maikai. 

AHANA  iho  la  o  Bezalela  i  ka 
pahu,  he  laau  sitima;  elua 
kubita  a  me  ka  hapalua  kona  loi- 
hi,  a  hookahi  kubita  a  me  ka 
hapalua  kona  laula;  a  hookahi 
kubita  a  me  ka  hapalua  kona  kie- 
kie: 

2  A  uhi  iho  la  oia  ia  mea  i  ke 
gula  maikai,  maloko,  a  mawaho, 
a  hana  iho  la  oia  nona  i  lei  gula 
a  puni. 

3  A  hoohehee  oia  i  eha  apo  gula 
nona,  no  kona  mau  kihi  eha;  i 
elua  apo  ma  kekahi  aoao  ona,  a  i 
elua  apo  ma  kekahi  aoao  ona. 

4  A  hana  iho  la  oia  i  mau  auamo 
laau  sitima,  a  uhi  iho  la  ia  mau 
mea  i  ke  gula. 

5  Hookomo  ae  la  oia  i  na  auamo 
iloko  o  na  apo,  ma  na  aoao  o  ka 
pahu  e  amo  ai  i  ka  pahu. 

6  1ī  A  hana  iho  la  oia  i  ka  noho 
aloha,  he  gula  maikai;  elua  ku- 
bita  a  me  ka  hapalua  kona  loa,  a 
hookahi  kubita  a  me  ka  hapalua 
kona  laula. 

7  A  hana  iho  la  oia  i  elua  keru- 
bima,  he  gula  paa  wale  no,  hoo- 
kahi  apaua  ia  i  hana'i  ia  laua  ma 
na  welau  o  ka  noho  aloha. 

8  Hookahi  kerubima  ma  kekahi 
welau,  ma  keia  aoao,  a  o  kekahi 
kerubima  ma  kekahi  welau  ma 
kela  aoao.  Maluna  o  ka  noho 
aloha  oia  i  hana'i  i  na  kerubima, 
ma  kona  mau  welau  elua. 

9  A  hohola  ae  la  na  kerubima  i 
ko  laua  mau  eheu  iluna,  a  uhi  ae 
la  ko  laua  mau  eheu  i  ka  noho 
aloha,  a  ku  pono  iho  la  ko  laua 
mau  maka  kekahi  i  kekahi,  ma  ka 
noho  aloha  na  maka  o  na  keru- 
bima. 

10  1f  Hana  no  hoi  oia  i  ka  papaai- 
na,  he  laau  sitima;  elua  kubita 
koua  loa,  hookahi  kubita  kona 
laula,  a  hookahi  kubita  a  me  ka 
hapa  kona  kiekie. 

11  A  uhi  iho  la  oia  ia  i  ke  gula 
maikai,  a  hana  ae  la  i  lei  gula  no- 
na  a  puni. 

12  A  hana  no  hoi  oia  i  kae  a  puni 
ia  mea,  i  hookahi  lima  ka  laula,  a 
hana  ae  la  ia  i  lei  gula  no  ua  kae 
la  a  puni. 

13  A  hoohehee  oia  nona  i  eha  apo 
gula,  a  kau  oia  i  na  apo  ma  na  kihi 
eha  ma  kona  mau  wawae  eha. 

14  I  ku  pono  na  apo  i  ke  kae,  na 
wahi  e  komo  ai  na  auamo  e  lawe 
i  ka  papaaina. 

15  A  hana  iho  la  oia  i  na  auamo, 
he  laau  sitima,  a  uhi  iho  la  ia  la- 
kou  i  ke  gula,  i  mea  e  lawe  ai  i  ka 
papaaina. 

16  A  hana  no  hoi  oia  i  ka  oihana 
maluna  o  ka  papa,  i  kona  mau 
kiaha,  a  me  kona  mau  puna,  a  me 
kona  mau  ipu,  a  me  na  poi  e  nini- 
ni  ai,  he  gula  maikai. 

17  II  A  hana  iho  la  ia  i  ka  ipuku- 
kui  manamana  he  gula  maikai,  ha- 
na  oia  i  ka  ipukukui  he  gula  wale 
no  a  paa,  o  kona  kumu,  a  me  ko- 
na  lala,  o  kona  mau  puupuu,  a  me 
kona  mau  pua,  oia  apana  hookahi 
no. 

18  Eono  no  lala  e  puka  ana  ma- 
waho  o  kona  mau  aoao ;  ekolu 
manamana  o  ka  ipukukui  mai  ke- 
kahi  aoao  ona  mai,  a  ekolu  maua- 
mana  o  ka  ipukukui,  mai  kela 
aoao  ona  mai. 

19  Ekolu  no  ipu  e  like  me  na  ale- 
mona  ma  ka  mana  hookahi,  he 
puupuu,  a  me  ka  pua ;  a  ekolu  no 
ipu  e  like  me  na  alemona  ma  ke- 
kahi  mana,  he  puupuu  a  me  ka 
pua :  a  pela  wale  no  ma  na  mana- 
mana  eono,  e  puka  ana  mawaho 
o  ka  ipukukui  manamana. 

20  Eha  no  ipu  ma  ke  kumuku- 
kui,  ua  hanaia  e  like  me  na  ale- 
mona,  o  koua  mau  puupuu,  a  me 
kona  mau  pua. 

21  A  he  puupuu  malalo  o  kona 
mau  lala  elua,  a  he  puupuu  ma- 
lalo  iho  o  kona  mau  lala  elua,  a 
he  puupuu  malalo  iho  o  kona  mau 

lala  elua,  e  like  me  na  lala  eono,  e 
puka  mai  ana  mawaho  ona. 

22  Hookahi  no  apana  ko  lakou 
puupuu,  a  me  ko  lakou  manama- 
na.  Hookahi  no  apana  ia  hana  a 
pau,  he  gula  maikai. 

23  A  hana  no  hoi  oia  i  kona  mau 
ipu  aila  ehiku,  a  me  kona  mau 
upaahi,  a  me  kona  mau  upakoli- 
kukui,  he  gula  maikai. 

24  Hana  no  oia  ia  mea,  a  me  ko- 
na  oihana  a  pau,  hookahi  talena 
gula  maikai. 

25  H  A  hana  no  hoi  oia  i  ke  kua- 
hu  no  ka  mea  ala,  he  laau  siti- 
ma:  hookahi  kubita  kona  loa, 
hookahi  kubita  kona  laula,  he 
ahalike ;  a  elua  kubita  kona  kie- 
kie,  a  hookahi  no  ia  apana  me 
kona  mau  pepeiao  elua. 

26  A  uhi  oia  ia  mea  i  ke  gula 
maikai,  ma  ko  luna  ona  a  me 
kona  mau  aoao  a  puni,  a  me  kona 
mau  pepeiao.  A  hana  no  hoi  oia 
i  lei  gula  a  puni  ia  mea. 

27  A  hana  iho  la  oia  i  elua  apo 
gula  nona,  malalo  iho  o  kona  lei, 
ma  kona  mau  kihi  elua,  ma  na 
aoao  ona  elua,  i  wahi  no  na  aua- 
mo,  e  amo  ai  ia  mea. 

28  A  hana  iho  la  oia  i  na  auamo, 
he  laau  sitima,  a  uhi  iho  la  ia 
mau  mea  i  ke  gula. 

29  H  A  hana  iho  la  oia  i  ka  aila 
poni  laa,  a  me  ka  mea  ala  maikai 
i  hua  ala  loa,  e  like  me  ka  hana 
ana  a  ka  mea  kaawili  laau. 

MOKUNA  XXXVIII. 

Ke  kuahu  no  ka  mohaikuni.   8  Ka  ipu  auau. 
9.  Ke  kahua.    21  Ka  nui  o  na  mea  i  haawiia. 

AHANA  no  hoi  oia  i  ke  kua- 
hu  no  ka  mohaikuni :  elima 
kubita  kona  loihi,  a  elima  kubita 
kona  laula,  he  ahalike :  a  ekolu 
kubita  kona  kiekie. 

2  A  hana  oia  i  kona  mau  pe- 
peiao,  ma  na  kihi  eha  ona;  no  ia 
mea  hookahi  no  na  pepeiao,  a  uhi 
oia  ia  i  ke  keleawe. 

3  A  hana  oia  i  na  oihana  a  pau  o 
ke  kuahu,  i  na  ipu,  a  me  na  pa- 
pale,  a  me  na  kiaha,  a  me  na  o  io, 
a  me  na  ipu  ahi ;  hana  no  oia  i 
kona  oihana  a  pau,  he  keleawe. 

4  A  hana  no  hoi  oia  no  ke  kua- 
hu,  i  papa  manamana  pukapuka 


malalo  iho  o  ke  kae  ona,  mawae- 
nakonu. 

5  A  hoohehee  oia  i  eha  mau  apo 
no  na  welau  eha  o  ua  mea  mana- 
mana  keleawe  la,  i  wahi  no  na 
auamo. 

6  A  hana  oia  i  na  auamo,  he  laau 
sitima,  a  uhi  iho  la  ia  laua  i  ke 
keleawe. 

7  A  hookomo  oia  i  na  auamo  ilo- 
ko  o  na  apo  ma  na  aoao  o  ke  kua- 
hu  i  mea  e  lawe  ai,  a  hana  oia  i 
ke  kuahu,  he  papa  laau,  ua  ka- 
waha. 

8  1f  A  hana  oia  i  ka  ipu  auau,  he 
keleawe,  ko  loko  o  koua  kumu, 
he  keleawe,  a  me  na  aniani  kelea- 
we  o  ka  poe  e  akoakoa  nui  ana, 
ka  poe  i  akoakoa  ma  ka  puka  o 
ka  halelewa  o  ke  anaina. 

9  11  A  hana  oia  i  ke  kahua,  ma 
ka  aoao  hema,  ma  ka  hema  hoi; 
a  o  na  paie  o  ke  kahua,  he  olona 
ia  i  hiloia,  hookahi  haneri  kubita. 

10  O  ko  lakou  mau  pou,  he  iwa- 
kalua,  o  ko  lakou  mau  kumu 
keleawe,  he  iwakalua.  O  na  lou 
o  na  pou,  a  me  ko  lakou  auka  e 
paa  ai,  he  kala. 

11  A  no  ka  aoao  akau,  hookahi 
haneri  kubita,  o  ko  lakou  mau 
pou,  he  iwakalua,  a  o  ko  lakou 
mau  kumu  keleawe,  he  iwakalua. 
O  na  lou  o  na  pou,  a  me  ko  lakou 
auka  e  paa  ai,  he  kala. 

12  A  no  ka  aoao  komohana,  he 
pale  no,  he  kanali'ma  kubita  ka 
loihi,  o  ko  lakou  mau  pou,  he 
umi,  a  o  ko  lakou  mau  kumu  he 
umi.  O  na  lou  o  na  pou  a  me  ko 
lakou  auka  e  paa  ai,  he  kala. 

13  A  no  ka  aoao  hikina  ma  ka 
hikina,  he  kanalima  kubita. 

14  A  o  na  pale  ma  kekahi  aoao  o 
ka  puka,  he  umikumamalima  ku- 
bita ;  a  o  ko  lakou  mau  pou 
ekolu,  a  o  ko  lakou  mau  kumu, 
ekolu. 

15  A  no  kela  aoao  o  ka  puka  o 
ke  kahua,  he  mau  pale  ma  keia 
aoao  a  ma  kela  aoao,  he  umiku- 
mamalima  kubita,  o  ko  lakou 
mau  pou  ekolu,  a  o  ko  lakou  mau 
kumu  ekolu. 

16  O  na  pale  a  pau  a  puni  ke  ka* 
hua,  he  olona  no  i  hiloia. 

123 


PUKAANA. 


17  A  o  na  kumu  no  na  pou,  he 
keleawe  ia.  O  na  lou  o  na  pou,  a 
me  ko  lakou  mau  auka  e  paa  ai, 
he  kala  no.  A  o  ka  uhi  ana  o  ko 
lakou  mau  poo,  he  kala:  a  paa 
no  na  pou  a  pau  o  ke  kahua  i  na 
auka  kala. 

18  A  o  ka  pale  o  ka  puka  o  ke 
kahua,  he  hana  no  ia  a  ka  mea 
humuhumu  lope  ano  e,  he  uliuli, 
he  poni,  he  ulaula,  he  olona  i 
hiloia:  he  iwakalua  kubita  ka 
loihi,  a  o  ke  kiekie  ma  ka  laula, 
elima  no  kubita,  e  like  me  na 
pale  o  ke  kahua. 

19  A  o  ko  lakou  mau  pou,  eha,  a 
e  ko  lakou  mau  kumu,  eha  no, 
he  keleawe;  o  ko  lakou  lou,  he 
kala,  a  o  ka  uhi  ana  o  ko  lakou 
mau  poo,  a  o  ko  lakou  mau  auka 
e  paa  ai,  he  kala  no. 

20  A  o  na  makia  a  pau  o  ka  ha- 
lelewa,  a  me  ke  kahua  e  puni  ana, 
he  keleawe  no  ia. 

21  H  Eia  ka  huina  o  ka  halelewa, 
o  ka  halelewa  hoi  o  ke  kanawai,  e 
like  me  ia  i  heluia,  mamuli  o  ke 
kauoha  a  Mose,  no  ka  hana  a  ko 
Levi,  ma  ka  lima  o  Itamara,  ke 
keiki  a  Aarona,  ke  kahuna. 

22  A  hana  iho  la  o  Bezalela,  ke 
keiki  a  Uri,  ke  keiki  a  Hura,  no  ka 
ohana  a  Iuda,  i  na  mea  a  pau  a  Ie- 
hova  i  kauoha  mai  ai  ia  Mose. 

23  A  me  ia  pu  no  o  Aholiaba,  ke 
keiki  a  Ahisamaka,  no  ka  ohana  a 
Dana,  he  kahuna  kalai,  he  mea 
akamai  i  ka  hana,  a  he  mea  humu- 
humu  lope  ano  e,  he  uliuli,  a  he 
poni,  a  he  ulaula,  a  me  ke  olona 
keokeo. 

24  A  o  ke  gula  a  pau  i  hanaia  ma 
ka  hana  o  ia  mea  laa,  o  ke  gula 
laa  he  iwakaluakumamaiwa  tale- 
na  a  me  na  sekela  ehiku  haneri 
me  kanakolu,  ma  ka  sekela  o  ke 
keenakapu. 

25  A  o  ke  kala  o  ka  poe  i  heluia 
o  ka  aha  kanaka,  hookahi  haneri 
talena,  a  me  na  sekela  hookahi 
tausani,  ehiku  haneri,  me  kanahi- 
kukumamalima,  ma  ka  sekela  o 
ke  keenakapu. 

26  He  beka  no  kela  kanaka  keia 
kanaka,  he  hapalua  sekela  hoi,  ma 
ka  sekela  o  ke  keenakapu,  no  kela 

mea  keia  mea  i  hele  ae  i  ka  helu 
ana,  mai  ka  iwakalua  o  ka  maka- 
hiki  a  keu  aku,  no  na  kanaka 
eono  haneri  kumamakolu  tausani, 
elima  hanei'i,  a  me  kanalima. 

27  A  noloko  o  ia  haneri  talena 
kala,  i  hooheheeia'i  na  kumu  o  ke 
keenakapu,  a  me  na  kumu  o  ka 
paku ;  hookahi  hanei'i  kumu,  no- 
loko  o  ia  mau  haneri  talena,  hoo- 
kahi  talena,  hookahi  kumu. 

28  A  noloko  mai  o  ke  tausani  se- 
kela  a  me  na  haneri  keu  ehiku,  a 
me  kanahikukumamalima,  hana 
iho  la  oia  i  mau  lou  no  na  pou,  a 
uhi  iho  la  i  ko  lakou  poo,  a  hoo- 
paa  ae  la  ia  lakou  i  na  auka. 

29  A  o  ke  keleawe  o  ka  haawina, 
he  kanahiku  ia  mau  talena,  a  me 
na  sekela  keu  elua  tausani,  a  me 
na  hanei'i  eha : 

30  A  noloko  olaila  hana  ae  la  oia 
i  na  kumu  no  ka  puka  o  ka  hale- 
lewa  o  ke  anaina  kanaka,  a  me  ke 
kuahu  keleawe,  a  me  kona  papa 
manamana  pukapuka,  a  me  ka 
oihana  a  pau  o  ke  kuahu, 

31  A  me  na  kumu  o  ke  kahua  a 
puni,  a  me  na  kumu  o  ka  puka  o 
ke  kahua,  a  me  na  makia  a  pau  o 
ka  halelewa,  a  me  na  makia  a  pau 
o  ke  kahua  a  puni. 

MOKUNA  XXXIX. 

Ka  lole  hana,  a  me  ke  kahiko  laa.  2  Ka 
epoda.  8  Ka  paleumauma.  22  Ka  holoku 
o  ka  epoda.  27  Ka  palule  a  me  ka  papale  a 
me  ke  kaei.  Ka  lei  kapu.  32  Aponoia  ia 
mau  mea  a  pau  e  Mose. 

AHANA  lakou  i  lole  hana,  he 
uliuli,  he  poni,  he  ulaula,  i 
mea  hana  maloko  o  kahi  kapu,  a 
hana  no  hoi  lakou  i  na  kahiko  laa 
no  Aarona,  e  like  me  ka  Iehova  i 
kauoha  mai  ai  ia  Mose. 

2  A  hana  iho  la  oia  i  ka  epoda, 
he  gula,  he  uliuli,  he  poni,  he 
ulaula,  a  me  ke  olona  i  hiloia. 

3  A  kui  lakou  i  ke  gula  a  lahilahi, 
a  okioki  iho  la  i  kaula,  i  mea  hana 
pu  me  ka  uliuli,  a  me  ka  poni,  a 
me  ka  ulaula,  a  me  ke  olona  i  hi- 
loia,  he  hana  na  ka  mea  akamai. 

4  Hana  no  hoi  lakou  i  mau  apa- 
na  poohiwi  no  ka  epoda,  i  mea  e 
uhiia  oia  a  paa.  Ua  huiia  ma  na 
kihi  a  elua. 

5  A  o  ke  kaei  o  kona  epoda,  ka 
mea  maluna  ona,  o  ia  ano  kookahi 
no,  e  like  me  ia  i  hanaia,  he  gula, 
he  uliuli,  he  poni,  he  ulaula,  a 
me  ke  olona  i  hiloia,  me  ka  Ie- 
hova  i  kauoha  mai  ai  ia  Mose. 

6  T[  A  hana  iho  la  lakou  i  poha- 
ku  onika,  i  hoopaaia  a  puni  iloko 
o  na  kawaha  gula,  i  kahakahaia  e 
like  me  ke  kahakaha  ana  o  na 
hoailona  me  na  inoa  o  na  keiki  a 
Iseraela. 

7  A  kau  aku  la  oia  ia  mau  mea 
maluna  o  na  poohiwi  o  ka  epoda, 
i  pohaku  paipai  manao  no  na  ma- 
mo  a  Iseraela,  me  ka  Iehova  i 
kauoha  mai  ai  ia  Mose. 

8  f  A  hana  iho  la  oia  i  ka  paleu- 
mauma,  he  hana  na  ka  mea  aka- 
mai,  e  like  me  ka  hana  ana  i  ka 
epoda,  he  gula,  he  uliuli,  he  poni, 
he  ulaula,  a  me  ke  olona  i  hiloia. 

9  He  ahalike  ia ;  a  hana  lakou  i 
ka  paleumauma  a  papalua:  hoo- 
kahi  kikoo  kona  loa,  a  hookahi 
kikoo  kona  laula,  a  ua  papalua. 

10  A  kau  lakou  iloko  olaila  i  eha 
lalani  pohaku ;  he  saredio,  he  to- 
pazo,  he  paea,  oia  ka  lalani  mua. 

11  A  o  ka  lalaui  lua,  he  omao- 
mao,  he  sapeiro,  he  daimana. 

12  A  o  ka  lalani  kolu,  he  lese- 
ma,  he  ula,  he  ametuseto. 

13  A  o  ka  lalani  aha,  he  berulo, 
he  onika,  he  iasepi.  Ua  hoopaa- 
ia  ia  mau  mea  iloko  o  na  kawaha 
gula,  oia  ko  lakou  mea  i  paa  ai. 

14  A  ua  like  na  pohaku  me  na 
keiki  a  Iseraela,  he  umikumama- 
lua,  ma  ko  lakou  inoa,  e  like  me 
ke  kahakaha  ana  o  ka  hoailona,  o 
kela  mea  keia  mea  ma  kona  inoa, 
ma  na  ohana  he  umikumamalua. 

15  A  hana  no  hoi  lakou  ma  ka 
paleumauma  i  mau  kaula  ma  na 
welau,  he  gula  maikai  i  hiloia. 

16  A  haua  lakou  i  elua  kawaha 
gula,  a  elua  hoi  apo  gula,  a  hoo- 
komo  ae  la  i  na  apo  elua  iloko  o 
na  welau  o  ka  paleumauma. 

17  A  hookomo  lakou  i  na  kaula 
gula  elua  i  hiloia  a  i  loko  o  na 
apo  elua  ma  na  welau  o  ka  paleu- 
mauma. 

18  A  hoopaa  lakou  i  na  piko  o 
na  kaula  hilo  elua  a  i  na  kawaha 


elua,  a  kau  aku  la  ia  laua  maluna 
o  ua  apaua  poohiwi  o  ka  epoda,  a 
ma  kona  alo. 

19  A  hana  iho  la  lakou  i  elua 
apo  gula,  a  kau  aku  la  ma  na  we- 
lau  elua  o  ka  paleumauma,  ma 
kona  kae,  ma  ka  aoao  maloko  o 
ka  epoda. 

20  A  hana  no  hoi  lakou  i  elua 
apo  gula,  a  kau  aku  la  ia  laua  ma 
na  aoao  elua  o  ka  epoda  malalo 
iho,  ma  kona  alo,  e  ku  pono  ana  i 
ka  huina,  maluna  o  ke  kaei  o  ka 
epoda. 

21  A  nakinaki  lakou  i  ka  paleu- 
mauma  ma  na  apo  ona,  a  paa  i  na 
apo  o  ka  epoda  me  ke  kaula  uliu- 
li,  i  kau  ia  maluna  o  ke  kaei  o  ka 
epoda,  i  ole  ai  e  weheia  ka  paleu- 
mauma  mai  ka  epoda  aku,  me  ka 
Iehova  i  kauoha  inai  ai  ia  Mose. 

22  H  A  hana  iho  la  oia  i  ka  ho- 
loku  o  ka  epoela,  he  hana  na  ka 
mea  ulana,  he  uliuli  wale  no. 

23  A  he  puka  no  mawaena  konu 
o  ka  holoku,  e  like  me  ka  puka  o 
ka  puliki  koa,  ua  pelupeluia  a 
puni  ka  puka,  i  ole  ia  e  nahae. 

24  A  hana  lakou  i  mau  pomege- 
rane  ma  na  lepa  o  ka  holoku,  he 
uliuli,  he  poni,  he  ulaula,  a  me  ke 
olona  i  hiloia. 

25  A  hana  no  hoi  lakou  i  mau 
bele  he  gula  maikai,  a  kau  aku 
la  i  na  bele  mawaena  o  na  pome- 
gerane,  ma  ka  lepa  o  ka  holoku  a 
puni  na  pomegerane  mawaena. 

26  He  bele  a  me  ka  pomegerane, 
he  bele  a  me  ka  pomegerane,  a 
puni  ka  lepa  o  ka  holoku  hana, 
me  ka  Iehova  i  kauoha  mai  ai  ia 
Mose. 

27  1  A  hana  no  hoi  lakou  i  mau 
palule,  he  olona  i  hiloia,  o  ka  ha- 
na  a  ka  mea  ulana,  no  Aarona,  a 
no  kana  mau  keikikane, 

28  A  me  ka  papale  hainaka,  he 
olona  keokeo,  a  me  na  papale 
migebo,  he  olona  keokeo,  a  me 
na  wawae,  he  olona  i  hiloia, 

29  A  me  ke  kaei  he  olona  i  hilo- 
ia,  he  uliuli,  he  poui,  a  me  ka  ula- 
ula,  he  mea  i  humuhumuia:  me 
ka  lehova  i  kauoha  mai  ai  ia 
Mose. 

30  1f  A  hana  no  hoi  lakou  i  ka 

papa  o  ka  papale  laa,  he  gula  mai- 
kai,  a  palapala  iho  la  i  ka  palapala 
e  like  me  ke  kahakaha  ana  o  ka 
hoailona,  ua  laa  no  Iehova. 

31  A  nakinaki  lakou  ia  me  ke 
kaula  uliuli,  i  mea  e  paa  ai  ia  ma- 
luna,  ma  ka  papale ;  me  ka  Ieho- 
va  i  kauoha  mai  ai  ia  Mose. 

32  Tf  A  paa  iho  la  ka  hana  a  pau 
o  ka  halelewa,  ka  halelole  hoi  o 
ke  anaina  kanaka.  A  hana  iho  la 
na  mamo  a  Iseraela,  e  like  me  na 
mea  a  pau  a  Iehova  i  kauoha  mai 
ai  ia  Mose,  pela  lakou  i  hana'i. 

33  1f  A  lawe  mai  lakou  i  ka  hale- 
lewa  ia  Mose,  i  ka  halelole,  a  me 
kona  oihana  a  pau,  i  kona  mau 
lou,  i  kona  mau  papa,  i  kona  mau 
auka  e  paa  ai,  i  kona  mau  pou,  i 
kona  mau  kumu ; 

34  A  me  ka  uhi  ili  hipakane  i 
hooluu  ulaula  ia,  a  me  ka  uhi  ili 
tehasa,  a  me  ka  paku  e  uhi  ai ; 

35  I  ka  pahu  kanawai,  a  me  ko- 
na  mau  auamo,  a  me  ka  noho 
aloha ; 

36  I  ka  papaaina,  a  me  kona 
oihana,  a  me  ka  berena  hoike ; 

37  I  ka  ipukukui  manamana  mai- 
kai,  a  me  kona  mau  ipu  aila,  e  ku 
pololei  ana,  a  me  kona  oihana  a 
pau,  a  me  ka  aila  no  ka  malama- 
lama; 

38  I  ke  kuahu  gula,  a  me  ka  aila 
poni  a  me  ka  mea  ala  maikai,  a 
me  ka  pale  no  ka  puka  o  ka  hale- 
lewa; 

39  I  ke  kuahu  keleawe,  a  me 
kona  pa  keleawe  manamana  pu- 
kapuka,  a  me  kona  mau  auamo,  a 
me  kona  oihana  a  pau,  i  ka  ipu 
auau  a  me  kona  kumu ; 

40  I  na  pale  o  ke  kahua,  a  me 
kona  mau  pou,  a  me  kona  mau 
kuinu,  a  me  ka  pale  no  ka  puka 
o  ke  kahua,  a  me  kona  mau 
kaula,  a  me  kona  mau  makia,  a 
me  na  mea  hana  a  pau  no  ka  ha- 
lelewa,  no  ka  halelole  o  ke  anaina 
kanaka ; 

41 1  ka  lole  hana  e  hana'i  iloko  o 
kahi  laa,  a  me  na  kahiko  laa  no 
Aarona  ke  kahuna,  a  me  na  ka- 
hiko  o  kana  mau  keiki,  e  lawe- 
lawe  ai  ma  ka  oihana  kahuna. 

42  E  like  me  ka  Iehova  i  kauoha 

mai  ai  ia  Mose,  pela  i  hana'i  na 
mamo  a  Iseraela  i  ka  hana  a  pau. 
43  A  makaikai  ae  la  o  Mose  i  ka 
hana  a  pau,  aia  hoi,  ua  hana  lakou 
ia  e  like  me  ka  Iehova  i  kauoha 
mai  ai,  pela  no  lakou  i  hana'i.  A 
hoomaikai  ae  la  o  Mose  ia  lakou. 

MOKUNA  XL. 

No  ke  kukulu  ana  i  ka  halelewa.  9  Poniia. 
13  No  ka  poni  ana  ia  Aarona  a  me  kana 
mau  keiki.  16  Hana  o  Mose  e  like  me  ke 
kauoha  a  ke  Akua.    34  Uhi  mai  la  ke  ao  i 

ka  halelewa. 

OLELO  mai  la  hoi  o  Iehova  ia 
Mose,  i  mai  la, 

2  I  ka  la  mua  o  ka  malama  mua, 
e  kukulu  oe  i  ka  halelewa  o  ka 
halelole  o  ke  anaina  kanaka : 

3  A  e  waiho  oe  maloko  olaila  i 
ka  pahu  kanawai,  a  e  uhi  i  ka 
pahu  i  ka  paku. 

4  A  e  lawe  oe  i  ka  papaaina  ilo- 
ko,  a  e  hoonohonoho  i  na  oihana 
maluna  iho;  a  e  lawe  mai  hoi  i 
ka  ipukukui  manamana,  a  e  hoa 
hoi  i  kona  mau  ipu  aila. 

5  A  e  kau  oe  i  ke  kuahu  gula  no 
ka  mea  ala  imua  o  ka  pahu  ka- 
nawai,  a  e  kau  aku  i  ka  pale  o  ka 
puka  o  ka  halelewa. 

6  A  e  hoonoho  oe  i  ke  kuahu  no 
ka  mohaikuni  imua  -o  ka  puka  o 
ka  halelewa  o  ka  halelole  o  ke 
anaina  kanaka. 

7  A  e  kau  oe  i  ka  ipuauau  ma- 
waena  o  ka  halelole  o  ke  anaina 
kanaka,  a  me  ke  kuahu,  a  e  ninini 
hoi  i  ka  wai  maloko. 

8  A  e  kukulu  oe  i  ka  paku  kahua 
a  pau,  a  e  kau  aku  i  ka  pale  ma 
ka  puka  o  ke  kahua. 

9  E  lawe  no  hoi  oe  i  ka  aila  poni, 
a  e  poni  iho  i  ka  halelewa,  a  me 
na  mea  a  pau  maloko,  a  e  hoolaa 
ia  mea,  a  me  kona  oihana  a  pau, 
a  e  lilo  ia  i  mea  laa. 

10  Ā  e  poni  no  hoi  oe  i  ke  kua- 
hu  no  ka  mohaikuni,  a  me  kana 
oihana  a  pau,  a  e  hoolaa  i  ke  kua- 
hu,  a  e  lilo  ia  i  kuahu  laa  loa. 

11 A  e  poni  oe  i  ka  ipuauau  a  me 
kona  kumu,  a  e  hoolaa  ia  mea. 

12  A  e  lawe  mai  oe  ia  Aarona  a 
me  kana  mau  keikikane  i  ka  pu- 
ka  o  ka  halelewa  o  ke  anaina  ka- 
naka,  a  e  holoi  ia  lakou  i  ka  wai. 

13  A  e  hookomo  no  oe  maluna  o 
Aarona  i  na  kahiko  laa,  a  e  poni 
ia  ia,  a  e  hoolaa  ia  ia,  i  lawelawe 
oia  na'u  ma  ka  oihana  kahuna. 

14  A  e  lawe  mai  no  hoi  oe  i  kana 
mau  keikikane,  a  e  hookomo  ma- 
luna  o  lakou  i  na  palule : 

15  A  e  poni  oe  ia  lakou,  e  like 
me  kou  poui  ana  i  ko  lakou  ma- 
kuakane,  i  lawelawe  lakou  na'u 
ma  ka  oihana  kahuna;  no  ka 
mea,  he  oiaio,  e  lilo  ko  lakou  po- 
ni  ana,  i  mea  e  kahuua  mau  loa 
ai,  i  ko  lakou  mau  hanauna  aku. 

16  Pela  o  Mose  i  hana'i :  e  like 
me  ua  mea  a  pau  a  Iehova  i  kauo- 
ha  mai  ai  ia  ia,  pela  no  ia  i  hana'i. 

17  TI  A  i  ka  malama  mua  o  ka  ma- 
kahiki  alua,  i  ka  la  mua  o  ka  ma- 
lama,  ua  kukuluia  ka  halelewa. 

18  A  kukulu  o  Mose  i  ka  halele- 
wa,  a  hoopaa  iho  la  i  kona  mau 
kumu,  a  kukulu  hoi  i  kona  mau 
papa,  a  kookomo  ae  la  i  kona  mau 
auka  e  paa  ai,  a  kukulu  no  hoi 
i  kona  mau  pou. 

19  A  haalii  ae  la  oia  i  ka  hale- 
lole  maluna  o  ka  halelewa,  a  kau 
aku  la  i  ka  uhi  o  ka  halelole  ma- 
luna  aku ;  e  like  me  ka  Iehova  i 
kauoha  mai  ai  ia  Mose. 

20  H  A  lawe  oia,  a  waiho  aku  la  i 
ke  kanawai  iloko  o  ka  pahu,  a 
hoonoho  i  ka  noho  aloha  maluna 
ma  ka  pahu. 

21  A  lawe  ae  la  oia  i  ka  pahu  ilo- 
ko  o  ka  halelewa,  a  kau  aku  la 
maluna  i  ka  paku  e  uhi  ai,  a  uhi  ae 
la  i  ka  pahu  kanawai ;  e  like  me 
ka  Iehova  i  kauoha  mai  ai  ia  Mose. 

22  U  A  waiho  aku  la  oia  i  ka  pa- 
paaina  iloko  o  ka  halelole  o  ke 
anaina  kanaka,  ma  ka  aoao  akau  o 
ka  halelewa,  mawaho  o  ka  paku. 

23  A  hoonohonoho  oia  i  ka  bere- 
na  maluna  olaila,  imua  o  Iehova ; 
e  like  me  ka  Iehova  i  kauoha  mai 
ai  ia  Mose. 

24  H  A  kau  aku  la  oia  i  ka  ipu- 
kukui  manamana  maloko  o  ka 
halelewa  o  ke  anaina  e  ku  pono 
ana  i  ka  papaaina,  ma  ka  aoao 
hema  o  ka  halelewa. 

25  A  hoa  iho  la  oia  i  na  kukui 
imuao  Iehova ;  e  like  me  ka  Ieho- 
va  i  kauoha  īnai  ai  ia  Mose. 


26  lf  A  waiho  aku  la  oia  i  ke  kua- 
hu  gula  maloko  o  ka  halelole  o  ke 
anaina  kanaka,  imua  o  ka  paku. 

27  A  puhi  iho  la  oia  i  ka  mea  ala 
maikai  maluna  olaila;  e  like  me 
ka  Iehova  i  kauoha  mai  ai  ia  Mose. 

28  1  A  kau  aku  la  oia  i  ka  pale  o 
ka  puka  o  ka  halelewa. 

29  A  waiho  aku  la  oia  i  ke  kuahu 
o  ka  mohaikuni  ma  ka  puka  o  ka 
halelewa  o  ka  halelole  o  ke  anaina 
kanaka,  a  kaumaha  aku  la  maluna 
olaila  i  ka  mohaikuui,  a  me  ka 
mohaiai ;  e  like  me  ka  Iehova  i 
kauoha  mai  ai  ia  Mose. 

30  H  A  kau  aku  la  oia  i  ka  ipuauau 
mawaena  o  ka  halelole  o  ke  anai- 
na  kanaka,  a  me  ke  kuahu,  a  nini- 
ni  iho  la  i  ka  wai  iloko,  i  mea  e 
holoi  ai. 

31 A  holoi  no  Mose,  a  me  Aarona, 
a  me  kana  mau  keikikane  i  ko  la- 
kou  mau  lima,  a  me  ko  lakou  mau 
wawae  malaila. 

32  A  ia  lakou  i  komo  ai  iloko  o 
ka  halelole  o  ke  anaina  kanaka,  a 
ia  lakou  i  hookokoke  ai  i  ke  kua- 
hu,  holoi  no  lakou ;  me  ka  Iehova 
i  kauoha  mai  ai  ia  Mose. 

33  A  kukulu  no  hoi  oia  i  ka  paku 
kahua  a  puni  ka  halelewa  a  me  ke 
kuahu,  a  kau  aku  la  i  ka  pale  o  ka 
puka  o  ke  kahua;  pela  o  Mose  i 
hoopau  ai  i  ka  hana. 

34  H  Alaila,  uhi  mai  la  ke  ao  i 
ka  halelole  o  ke  anaina  kanaka,  a 
hoopiha  mai  la  ka  nani  o  Iehova  i 
ka  halelewa. 

35  Aole  hiki  ia  Mose  ke  komo 
iloko  o  ka  halelole  o  ke  anaina 
kanaka,  no  ka  mea,  kau  mau  no 
ke  ao  maluna  olaila,  a  hoopiha  hoi 
ka  nani  o  Iehova  i  ka  halelewa. 

36  A  i  ka  pii  ana  o  ke  ao  mai  ka 
halelewa  aku,  alaila,  hele  aku  la 
na  mamo  a  Iseraela  i  ko  lakou  hele 
ana  a  pau. 

37  A  i  ole  e  pii  aku  ke  ao,  alaila, 
aole  lakou  i  hele,  a  hiki  i  ka  la  i 
pii  aku  ai  ia. 

38  No  ka  mea,  aia  no  maluna  o 
ka  halelewa,  ua  ao  ia  o  Iehova  i 
ke  ao,  a  he  ahi  hoi  maluna  olaila 
i  ka  po,  imua  o  na  maka  o  ko  ka 
hale  a  pau  o  ka  Iseraela,  i  ko  la- 
kou  hele  ana  a  pau. 

MOKUNA  I. 

No  kanawai  no  na'  mohaikuni   o  ka   bipi. 
10  O  ka  hipa.     14  O  ka  manu. 

KAHEA  inai  la  o  Iehova  ia 
Mose,  olelo  raai  la  hoi  ia  ia 
mai  loko  mai  o  ka  halelewa  o  ke 
anaina,  i  raai  la, 

2  E  olelo  aku  oe  i  na  mamo  a 
Iseraela,  e  i  aku  hoi  ia  lakou,  Ina 
e  lawe  kekahi  kanaka  o  oukou  i 
ka  inohai  ia  Iehova,  no  na  holo- 
holona  e  lawe  ai  oukou  i  ka  oukou 
mohai,  no  ka  ohana  bipi,  a  no  ka 
ohana  hipa. 

3  Ina  o  kana  mohai  he  mohai- 
kuni  noloko  o  ka  ohana  bipi,  e 
mohai  oia  i  ke  kane  kina  ole  :  e 
mohai  aku  hoi  oia  ia  no  kona 
makemake  iho  ma  ka  puka  o  ka 
halelewa  o  ke  anaina,  ma  ke  alo 
o  Iehova. 

4  A  e  kau  ae  oia  i  kona-lima  ma- 
luna  o  ke  poo  o  ka  mohaikuni ;  a 
e  maliuia  nona  e  hooliloia  i  kala- 
hala  nona. 

5  A  e  pepehi  oia  i  ka  bipi  kane 
raa  ke  alo  o  Iehova ;  a  e  lawe  mai 
na  kahuna,  ka  Aarona  inau  keiki, 
i  ke  koko,  a  e  pipi  i  ke  koko  a 
puni  maluna  iho  o  ke  kuahu,  ka 
mea  ma  ka  puka  o  ka  halelewa  o 
ke  anaina. 

6  A  e  lole  oia  i  ka  ili  o  ka  mohai- 
kuni,  a  e  okioki  i  ka  mohai  i  mau 
apana. 

7  A  e  kau  ae  na  keiki  a  Aarona 
ke  kahuna  i  ke  ahi  maluna  o  ke 
kuahu,  a  e  kau  pono  i  ka  wahie 
maluna  o  ke  ahi. 

8  A  e  kau  na  kahuna,  ka  Aarona 
mau  keiki  i  na  apana,  i  ke  poo,  a 
me  ke  kaikea,  a  pono  maluna  o 
ka  wahie  ka  mea  maluna  o  ke  ahi, 
ka  mea  maluna  o  ke  kuahu. 

9  Aka  e  holoi  oia  i  kona  naau,  a 
me  kona  mau  wawae,  me  ka  wai ; 
a  e  kuni  ke  kahuna  i  na  mea  a 
pau  maluna  o  ke  kuahu,  i  mohai- 

kuni,  he  mohai  i  kaumahaia  ma 
ke  ahi,  he  mea  ala  ono  ia  Iehova. 

10  T  A  ina  no  loko  o  ka  ohana 
o  na  hipa,  a  o  na  kao  kona  mohai 
i  mohaikuni,  e  lawe  mai  oia  ia  he 
kane  kina  ole. 

11  A  e  pepehi  oia  ia  ia  ma  ka 
aoao  kukulu  akau  ma  ke  alo  o 
Iehova ;  a  e  pipi  na  kahuna  ka 
Aarona  mau  keiki  i  kona  koko  a 
puni  maluna  o  ke  kuahu. 

12  A  e  okioki  iho  oia  i  mau 
apana  ona  me  kona  poo  a  me 
kona  konahua :  a  e  kau  ke  kahu- 
na  ia  mau  mea  a  pono,  maluna  o 
ka  wahie,  ka  mea  maluna  o  ke 
ahi,  ka  mea  maluna  o  ke  kuahu. 

13  Aka  e  holoi  oia  i  ka  naau,  a  me 
kona  mau  wawae  me  ka  wai ;  a  e 
lawe  pu  mai  ke  kahuna  a  e  kuni 
maluna  iho  o  ke  kuahu :  he  mohai- 
kuni  ia,  he  mohai  i  kaumahaia  ma 
ke  ahi,  he  mea  ala  ono  ia  Iehova. 

14  1[  A  ina  no  na  manu  ka  mohai- 
kuni  kona  mohai  ia  Iehova,  alaila 
e  lawe  mai  oia  i  kana  mohai  no 
na  kuhukuku,  a  i  ole  ia,  no  na 
nunu  opiopio. 

15  A  e  lawe  mai  ke  kahuna  ia  i 
ke  kuahu,  a  e  wili  i  kona  poo,  a  e 
kuni  aku  ia  ma  ke  kuahu,  a  e  uwiia 
kona  koko  ma  ka  aoao  o  ke  kuahu. 

16  A  e  unuhi  ae  oia  i  kona  opu  a 
me  kona  haumia,  a  e  holoi  ae  ia 
ma  ka  aoao  o  ke  kuahu,  ma  ka 
hikina,  ma  kahi  o  ka  lehu. 

17  A  e  mahele  oia  ia  ia  me  kona 
mau  eheu,  aole  hoi  e  hookaawale 
loa ;  a  e  kuni  ke  kahuna  ia  ma  ke 
kuahu  maluna  o  ka  wahie  ka  mea 
iluna  o  ke  ahi ;  he  mohaikuni  ia, 
he  mohai  kaumahaia  ma  ke  ahi, 
he  mea  ala  ono  ia  Iehova. 


A 


MOKUNA  II. 

Na  kanawai  no  na  mohaiai. 

INA  e  lawe  mai  kekahi  i  ka 
mohaiai,  ia   Iehova,  o  kana 


MOKUNA  II. 


mohai  auanei  he  palaoa  wali ;  a  e 
ninini  iho  oia  i  ka  aila  maluna 
iho,  a  e  kau  hoi  i  ka  lioano  malu- 
na  iho. 

2  A  e  lawe  mai  oia  ia  i  ka  Aarona 
mau  keiki,  i  na  kahuna ;  a  e  lawe 
ae  noloko,  a  piha  kona  lima  i  ko- 
na  palaoa,  a  me  kona  aila  me  kona 
lioano  a  pau,  a  e  kuni  ke  kahuna  i 
kona  mea  hoomanao,  maluna  o  ke 
kuahu,  i  mohai  i  kaumahaia  ma 
ke  ahi,  he  mea  ala  ono  ia  Iehova. 

3  A  e  lilo  ke  koena  na  Aarona,  a 
me  kana  mau  keiki,  he  mea  hoa 
no  loa  no  na  mohaipuhi  o  Iehova. 

4  1  A  ina  e  lawe  mai  oe  i  ka  ala- 
na  o  ka  mohaiai  i  kahuia  ma  ka 
umu,  he  mau  popo  palaoa  hu  ole 
i  hui  pu  me  ka  aila,  a  i  ole  ia  he 
mau  papa  palaoa  i  hamoia  me  ka 
aila. 

5  1  A  ina  o  kau  alana  he  mo- 
haiai  moa  ma  ke  pa,  ka  palaoa  hu 
ole  no  ia  i  hui  me  ka  aila. 

6  E  wawahi  hoi  oe  i  mau  apana, 
a  e  ninini  i  ka  aila  maluna;  he 
mohaiai  ia. 

7  *f  A  ina  o  kau  alana  he  mo- 
haiai  moa  ma  ke  paparai,  e  ha- 
naia  ia  no  ka  palaoa  a  me  ka  aila. 

8  A  e  lawe  mai  oe  i  ka  mohaiai 
i  hanaia  no  ia  mau  mea  ia  Iehova; 
a  haawiia'e  i  ke  kahuna,  e  lawe 
oiaia  i  ke  kuahu. 

9  A  e  lawe  ke  kahuna  i  ka  mea 
hoomanao  mai  loko  mai  o  ka  mo- 
haiai,  a  e  kuni  aku  ia  mea  ma  ke 
kuahu :  he  mohai  ia  i  alanaia  ma 
ke  ahi,  he  mea  ala  ono  ia  Iehova. 

10  A  o  ke  koena  o  ka  mohaiai,  e 
lilo  ia  no  Aarona,  a  me  kana  mau 
keiki;  he  mea  hoano  loa  no  na 
mohai  i  kaumahaia  ma  ke  ahi  no 
Iehova. 

11  Aole  e  hanaia  me  ka  hu  ka 
mohaiai  a  oukou  e  lawe  ai  ia  Ie- 
hova;  no  ka  mea,  aole  oukou  e 
kuni  i  ka  hu,  aole  hoi  i  ka  meli, 
iloko  o  na  mohaipuhi  na  Iehova. 

12  *  Ao  ka  alana  o  na  hua  mua, 
e  mohai  aku  no  oukou  ia  mau 
mea  ia  Iehova;  aole  hoi  lakou  e 
kuniia  ma  ke  kuahu  i  mea  ala 
ono. 

13  A  o  na  alana  a  pau  o  kau  mau 
mohaiai,  oia  kau  e  hoomiko  ai  me 

ka  paakai;  aole  oe  e  hoonele  i 
kau  mau  mohaiai  i  ka  paakai  o 
ka  berita  o  kou  Akua:  me  kau 
mau  mohai  a  pau,  e  mohai  pu  oe 
i  ka  paakai. 

14  A  ina  e  mohai  aku  oe  na  Ie- 
hova  i  ka  mohaiai  no  kau  mau 
hua  mua,  o  na  opuu  maka  moa 
ma  ke  ahi,  na  hua  hohoaia,  oia 
kau  e  alana  ai  i  mohaiai  no  kau 
mau  hua  mua. 

15  A  e  ninini  oe  i  ka  aila  maluna 
a  me  ka  lihano ;  he  mohaiai  no  ia. 

16  A  e  kuni  ke  kahuna  i  ka  mea 
hoomanao  ona,  o  kona  hua  ho- 
hoaia,  a  o  kona  aila,  a  me  kona 
lihano  a  pau,  he  mohai  puhi  no 
Iehova. 

MOKUNA  III. 

Na  kanawai  no  na  mohaihoomalu.    17  Kapu 
ke  koko  a  me  ke  kaikea. 

AINA  e  kona  alana,  he  mo- 
haihoomalu,  a  no  na  holoho- 
lona  i  kaumaha  ai  oia  ia,  ina  he 
kane  paha,  he  wahine  paha,  e  mo- 
hai  no  hoi  oia  ia  mea  me  ke  kina 
ole  imua  o  Iehova. 

2  A  e  kau  no  oia  i  kona  lima  ma- 
luna  o  ke  poo  o  kona  mohai,  a  e 
pepehi  iho  ia  ma  ka  puka  o  ka  ha- 
lelewa  o  ke  anaina ;  a  e  pipi  na 
kahuna,  na  keiki  a  Aarona  i  ke 
koko  maluna  o  ke  kuahu  a  puni. 

3  A  e  kaumaha  aku  oia  i  ka  mo- 
haihoomalu,  he  mohai  i  kauma- 
haia  ma  ke  ahi  ia  Iehova,  ka  ma- 
kaupena  e  uhi  ana  i  ka  naau,  a  me 
ka  nikiniki  a  pau  ma  ka  naau  ; 

4  A  o  na  puupaa  elua,  a  me  ke 
konahua  maluna  iho  o  laua,  ka 
mea  ma  na  puhaka,  a  me  ka  aa  o 
ke  au  ma  ke  akepaa  a  me  na  puu- 
paa,  oia  kana  e  lawe  aku  ai. 

5  A  e  kuni  na  keiki  a  Aarona  ia 
mea  ma  ke  kuahu  maluna  o  ka 
mohaikuni  ma  ka  wahie,  ka  mea 
maluna  o  ke  ahi ;  he  mohai  puhi 
ala  ono  ia  Iehova. 

6  Tf  A  ina  hoi  no  na  ohana  kana 
mohai,  he  mohaihoomalu  ia  leho- 
va,  he  kane  paha,  he  wahine  paha, 
he  mea  kina  ole  hoi  kana  e  kau- 
maha  ai. 

7  A  ina  c  kaumaha  oia  i  keiki- 
hipahe  mohai  ana,  e  kaumaha  aku 
hoi  oia  ia  mea  ma  ke  alo  o  Iehova. 

8  A  e  kau  ae  hoi  oia  i  kona  lima 
ma  ke  poo  o  kana  mohai,  a  e  pe- 
pehi  hoi  oia  ia  ma  ke  alo  o  ka 
halelewa  o  ke  anaina ;  a  e  pipi  ae 
o  ka  Aarona  mau  keiki  i  kona 
koko  ma  ke  kuahu  a  puni. 

9  A  e  kaumaha  aku  oia  i  ka  mo- 
haihoomalu,  he  alana  puhi  ia  Ie- 
hova;  o  kona  kaikea  a  me  ka 
huelo,  e  lawe  ae  oia  ma  ka  iwi 
kuamoo :  o  ka  makaupena  e  uhi 
ana  i  ka  naau,  a  me  ka  nikiuiki  a 
pau  ma  ka  naau, 

10  A  o  na  puupaa  elua,  a  me  ke 
konahua  maluna  iho  o  laua,  ka 
mea  ma  na  puhaka,  a  me  ka  aa  o 
ke  au  ma  ke  akepaa,  a  me  na  puu- 
paa,  oia  kana  e  lawe  aku  ai. 

11  A  e  kuni  iho  ke  kahuna  ia  ma 
ke  kuahu ;  he  ai  o  ka  mohai  i 
kaumahaia  ma  ke  ahi  ia  Iehova. 

12  H  A  ina  he  kao  kaua  mohai, 
alaila  e  mohai  aku  oia  ia  ma  ke 
alo  o  Iehova. 

13  A  e  kau  ae  hoi  oia  i  kona  lima 
ma  kona  poo,  a  e  pepehi  hoi  oia  ia 
ma  ke  alo  o  ka  halelewa  o  ke  auai- 
na ;  a  e  pipi  ae  o  ka  Aarona  mau 
keiki  i  kona  koko  ma  ke  kuahu  a 
puni. 

14  No  ia  mea  e  alana  ai  oia  i 
kana  mohai,  he  alana  puhi  no  Ie- 
hova;  o  ka  makaupena  e  uhi  ana 
i  ka  naau,  a  rae  ka  nikiniki  a  pau 
ma  ka  naau, 

15  A  o  na  puupaa  elua,  a  me  ke 
konahua  maluna  iho  o  laua,  ka 
mea  ma  na  puhaka,  a  me  ka  aa  o 
ke  au  ma  ke  akepaa,  a  me  na  puu- 
paa,  oia  kana  e  lawe  aku  ai. 

16  A  e  kuni  iho  ke  kahuna  ia 
mau  mea  ma  ke  kuahu  ;  he  ai  ia 
o  ka  alana  puhi  no  Iehova  he  mea 
ala  ono.  O  ke  kaikea  a  pau,  no 
Iehova  no  ia. 

17  He  kanawai  mau  keia  no  ko 
oukou  mau  hanauna  ma  ko  oukou 
mau  hale  a  pau,  aole  loa  oukou  e 
ai  i  ke  kaikea  a  me  ke  koko. 

MOKUNA  IV. 

Na  kanawai  no  na  mohailawehala,  na  ke  ka- 
huna.  13  No  ke  anaina.  22  No  ke  alii. 
27  No  ke  kanaka. 

OLELO  mai  la  hoi  o  Iehova  ia 
Mose,  i  mai  la, 
2  E  olelo  aku  oe  i  na  mamo  a 

Iseraela,  penei,  Ina  no  ka  ike  ole 
e  hana  hewa  kekahi  uhane  i  keka- 
hi  kauoha  a  Iehova,  i  ka  mea  pono 
ole  ke  hana,  a  e  hana  hewa  aku  i 
kekahi  o  ia  mau  mea ; 

3  Ina  e  hana  hewa  ke  kahuna  i 
poniia  i  hewa  ai  na  kanaka ;  alaila 
e  lawe  mai  oia  no  ka  hewa  ana  i 
hana'i,  i  ka  hipikane  opiopio  kina 
ole  ia  Iehova  i  mohailawehala. 

4  A  e  lawe  mai  ia  i  ka  oipikane  i 
ka  puka  o  ka  halelewa  o  ke  anai- 
na  imua  o  Iehova ;  a  e  kau  i  kona 
lima  ma  ke  poo  o  ka  hipikane,  a  e 
pepehi  iho  i  ka  hipikane  raa  ke 
alo  o  Iehova. 

5  A  e  lalau  iho  ke  kahuna  i  po- 
niia  i  ke  koko  o  ka  hipikane,  a  e 
lawe  mai  ia  i  ka  puka  o  ka  hale- 
lewa. 

6  A  e  hoo  ke  kahuna  i  kona  ma- 
namana  lima  iloko  e  ke  koko,  a  e 
pipi  i  kauwahi  o  ke  koko,  i  ehiku 
ka  pipi  ana  ma  ke  alo  o  lehova, 
mamua  o  ka  paku  o  ke  keena- 
kapu. 

7  A  e  kau  ke  kahuna  i  kauwahi 
o  ke  koko  ma  na  pepeiaohao  o  ke 
kuahu  mea  ala  ono,  ma  ke  alo  o 
Iehova,  ka  mea  maloko  o  ka  hale- 
lewa  o  ke  anaina ;  a  e  ninini  iho  i 
ke  koko  a  pau  o  ka  hipikane,  ma- 
lalo  o  ke  kuahu  mohaikuni,  ka 
mea  ma  ka  puka  o  ka  halelewa  o 
keanaina. 

8  A  e  lawe  nolaila  mai  i  ke  kai- 
kea  a  pau  o  ka  oipikane,  i  mohai- 
lawehala;  o  ka  makaupena  e  uhi 
ana  i  ka  naau  a  me  ka  nikiniki  a 
pau  raa  ka  naau, 

9  O  na  puupaa  hoi  elua  a  me  ke 
konahua  maluna  iho  o  laua,  ka 
mea  ma  na  puhaka,  a  me  ka  af>  o 
ke  au  ma  ke  akepaa,  me  na  puu- 
paa,  oia  kana  e  lawe  aku  ai ; 

10  Me  ia  i  laweia'e  mai  luna  ae 
o  ka  alana  o  na  mohaihoomalu  ;  a 
e  kuni  iho  ke  kahuna  ia  mau  mea 
ma  ke  kuahu  mohaikuni. 

11  A  o  ka  ili  o  ka  hipikane,  a  me 
kona  io  a  pau,  me  kona  poo,  a  me 
kona  mau  wawae,  a  me  kona 
naau,  a  me  kona  lepo  ; 

12  O  ka  hipikane  hoi  a  pau,  oia 
kana  e  lawe  aku  ai  iwaho  o  kahi  e 
hoomoana'i,  i  kahi  maemae,  kahi 

i  nininiia'i  ka  lehu,  a  e  hoopau 
iho  ia  ia  maluna  o  ka  wnhie  me  ke 
ahi ;  ma  kahi  i  niniuiia'i  ka  lehu  e 
kuniia'i  ia. 

13  H  A  ina  e  hana  hewa  ke  ana- 
ina  a  pau  o  Iseraela,  no  ka  ike 
ole,  a  i  hunaia  ia  i  na  maka  o  ka 
ahakanaka,  a  au  hana  i  kekahi  o 
na  kauoha  a  Iehova,  i  ka  mea 
pono  ole  ke  hana,  a  ua  hewa  ; 

1-1  A  i  ka  wa  e  ikeia'i  ka  hewa  a 
lakou  i  hana  aku  ai  ia  ia,  alaila  e 
mohai  iho  ke  anaina  i  ka  uipikane 
opiopio,  no  ia  hewa,  a  e  lawe  mai 
ia  ia  i  ke  alo  o  ke  anaina. 

15  A  e  kau  na  lunakahiko  o  ke 
anaina  i  ko  lakou  mau  lima  n.a 
luna  o  ke  poo  o  ka  hipikane,  imua 
i  ke  alo  o  Iehova ;  a  e  pepehi  i  ua 
hipikane  la  imua  i  ke  alo  o  Ie- 
hova. 

16  A  e  lawe  mai  ke  kahuna  i  po- 
niia  i  ke  koko  o  ka  hipikane  i  ka 
halelewa  o  ke  anaina. 

17  A  e  hoo  iho  ke  kahuna  i  kona 
manamana  lima  i  kauwahi  o  ke 
koko,  a  e  pipi  aku  ia,  i  ehiku  ka 
pipi  ana,  ma  ke  alo  o  Iehova, 
imua  o  ka  paku. 

18  A  e  kau  aku  oia  i  kauwahi  o 
ke  koko  ma  na  pepeiaohao  o  ke 
kuahu,  ka  mea  ma  ke  alo  o  Ieho- 
va,  ka  mea  iloko  o  ka  halelewa  o 
ke  anaina,  a  e  ninini  aku  i  ke 
koko  a  pau  malalo  o  ke  kuahu 
mohaikuni,  ka  mea  ma  ka  puka  o 
ka  halelewa  o  ke  anaina. 

19  A  e  lawe  oia  i  ke  kaikea  a  pau 
mai  ona  akn,  a  e  kuni  iho  ma  ke 
kuahu. 

20  A  e  hana  hoi  oia  i  ka  bipi- 
kane,  me  ia  i  hana  aku  ai  i  ka 
hipikane  i  mohailawehala,  pela  no 
ia  e  hana'i  i  keia  ;  a  e  hana  ke  ka- 
huna  i  kalahala  no  lakou,  a  e 
kalaia  mai  ko  lakou  hewa. 

21  A  e  lawe  aku  oia  i  ka  bipi- 
kane  mawaho  o  kahi  e  hoomoa- 
na'i,  a  e  puhi  ia  ia,  me  ia  i  puhi 
aku  ai  i  ka  bipikane  mua;  he  mo- 
hailawehala  ia  no  ke  anaina. 

22  1J  Aia  hana  hewa  ke'lii,  a  no 
ka  ike  ole  i  hana  aku  ai  i  kekahi 
o  na  kauoha  a  Ieliova  kona  Akua, 
i  ka  mea  pono  ole  ke  hana,  a  ua 
hewa  ia ; 


23  A  ina  i  loaa  ia  ia  kona  hewa 
aua  i  hana'i ;  e  lawe  mai  no  oia  i 
kana  mohai  he  keikikao,  he  kane 
kina  ole. 

24  A  e  kau  ae  i  kona  lima  malu- 
na  o  ke  poo  o  ke  kao,  a  e  pepehi 
ia  ia  ma  kahi  i  pepehi  ai  lakou  i 
ka  mohaikuni  imua  o  Iehova;  he 
mohailawehala  ia. 

25  A  e  lawe  ke  kahuna  i  kauwahi 
o  ke  koko  o  ka  mohailawehala  me 
kona  manamana  lima,  a  e  kau 
aku  hoi  ia  ma  na  pepeiaohao  o  ke 
kuahu  mohaikuni,  a  e  ninini  aku 
i  kona  koko  malalo  o  ke  kuahu 
mohaikuni. 

26  A  e  kuni  iho  oia  i  kona  kai- 
kea  a  pau  maluna  o  ke  kuahu,  e 
like  me  ke  kaikea  o  ka  alana  o  na 
mohaihoomalu ;  a  e  hana  ke  ka- 
huna  i  ke  kalahala  no  kona  hewa, 
a  e  kalaia  kona  hewa. 

27  TT  A  ina  e  hana  hewa  no  ka 
ike  ole  kekahi  o  na  kanaka  i  kana 
hana  ana  i  kekahi  o  na  kauoha  a 
Iehova,  i  ka  mea  pono  ole  ke 
hana,  a  ua  hewa  ia  : 

28  A  ina  e  loaa  ia  ia  kona  hewa 
ana  i  hana'i ;  alaila  e  lawe  mai  no 
oia  i  kana  mohai,  he  keikikao,  he 
wahine  kina  ole,  no  kona  hewa 
ana  i  hana'i. 

29  A  e  kau  ae  oia  i  kona  lima 
maluna  o  ke  poo  o  ka  mohailawe- 
hala,  a  e  pepehi  i  ka  mohailawe- 
hala  ma  kahi  o  ka  mohaikuni. 

30  A  e  lawe  ke  kahuna  i  kauwahi 
o  kona  koko  me  kona  manamana 
lima,  a  e  kau  ae  ma  na  pepeiao- 
hao  o  ke  kuahu  mohaikuni,  a  e 
ninini  aku  i  koua  koko  a  pau 
malalo  o  ke  kuahu. 

31  A  e  lawe  aku  oia  i  kona  kai- 
kea  a  pau,  e  like  me  ke  kaikea  i 
laweia'ku  ai  mai  ka  alana  o  na  mo- 
haihoomalu ;  a  e  kuni  iho  ke  ka- 
huna  ia  mea  ma  ke  kuahu  i  mea 
ala  ono  ia  Iehova ;  a  e  hana  ke 
kahuna  i  ke  kalahala  nona,  a  e  ka- 
laia  kona  hewa. 

32  A  ina  i  lawe  mai  oia  i  ke  kei- 
kihipa  i  mohailawehala,  e  lawe 
mai  hoi  oia  ia  ia  he  wahine  kina 
ole. 

33  A  e  kau  oia  i  kona  lima  ma 
ke  poo  o  ka  mohailawehala,  a  e 

pepehi  ia  ia  i  mohailawehala  ma 
kahi  i  pepehi  ai  lakou  i  ka  mohai- 
kuni. 

34  A  e  lawe  ke  kahuna  i  kauwahi 
o  kekoko  o  ka  mohailawehala  me 
kona  manamana  lima,  a  e  kau  ae 
ma  na  pepeiaohao  o  ke  kuahu 
mohaikuni,  a  e  ninini  aku  i  kona 
koko  a  pau  malalo  o  ke  kuahu. 

35  A  e  lawe  aku  oia  i  kona  kai- 
kea  a  pau,  me  ke  kaikea  o  ke  kei- 
kihipa  i  laweia'ku  ai  mai  ka  alana 
aku  o  na  mohaihoomalu ;  a  e  kuui 
iho  ke  kahuna  ia  ma  ke  kuaku,  e 
like  me  na  inokai  i  kaumahaia  ma 
ke  ahi  ia  Iehova :  a  e  hana  ke  ka- 
huua  i  ke  kalahala  nona,  no  kona 
hewa  ana  i  hana'i,  a  e  kalaia  mai 
ia. 

MOKUNA  V. 

Na  kanawai  no  na  mohaihala.  14  No  ka  hala 
ma  na  mea  hoano.  17  No  na  hala  me  ka 
ike  ole. 

AINA  e  lawehala  kekahi  uha- 
ne,  a  lohe  oia  i  leo  o  ka  hoo- 
hiki  ana,  a  he  mea  hoike  ia,  a  ua 
ike  paha,  ua  lohe  paha,  aole  ia  e 
hai,  alaila,  maluna  ona  kona  he- 
wa. 

2  A  iua  e  hoopa  aku  kekahi  i  ka 
mea  haumia,  ina  he  kupapau  o  ka 
holoholona  hihiu  haumia,  a  ina  he 
kupapau  o  na  holoholona  laka 
haumia,  a  ina  he  kinomake  o  na 
mea  kolo,  a  i  nalo  ia  ia;  e  haumia 
no  hoi  ia,  a  hewa. 

3  A  ina  e  hoopa  aku  oia  i  ka  hau- 
mia  o  ke  kanaka,  i  kela  haumia  a 
i  keia  i  haumia  ai  ia,  a  i  nalo  ia  ia ; 
aia  ike  oia,  alaila  hewa  ia. 

4  A  ina  e  hoohiki  kekahi  e  olelo 
waiewale  ana  me  kona  lehelehe  e 
hana  hewa  paha,  a  e  hana  pono 
paha,  o  ka  mea  a  ke  kanaka  i  olelo 
ai  me  ka  hoohiki  i  ke  Akua,  a 
nalo  ia  ia  ia ;  a  loaa  ia  ia,  a  ua  he- 
wa  ia  i  kekahi  o  ia  mau  mea. 

5  A  penei  keia,  i  ka  wa  e  hewa  ai 
ia  i  kekahi  o  ia  mau  mea,  alaila  e 
hai  mai  ia,  ua  hana  hewa  oia  ia 
mea. 

6  A  e  lawe  mai  oia  i  kana  mohai- 
hala  ia  Iehova  no  kona  hewa  ana 
i  hana'i,  he  wahine  no  ka  ohana, 
he  keikihipa,  a  i  ole  ia,  he  keiki- 
kao,  i   mohaihala ;    a   e  hana  ke 

kahuna  i  ke  kalahala   nona    no 
kona  hewa. 

7  A  ina  aole  e  hiki  i  kona  lima 
ke  lawe  mai  i  ke  keiki  holoho- 
lona,  alaila  e  lawe  mai  oia  no 
kona  hewa  ana  i  hana'i,  i  elua 
mau  kuhukuku,  a  i  ole  ia,  elua 
manu  nunu  opiopio  ia  Iehova,  i 
kekahi  i  mohailawehala,  a  i  keka- 
hi  hoi  i  mohaikuni. 

8  A  e  lawe  mai  oia  ia  mau  mea  i 
ke  kahuna,  a  e  alana  mua  oia  i  ka 
mea  mohailawehala,  a  e  wili  oia  i 
kona  poo  mai  kona  a-i,  aole  hoi  e 
mahele  a  kaawale. 

9  A  e  pipi  ae  oia  i  kauwahi  o  ke 
koko  o  ka  mohailawehala  ma  ka 
aoao  o  ke  kuahu ;  a  e  uwiia'e  ke 
koena  o  ke  koko  malalo  o  ke 
kuahu :  he  mohailawehala  ia. 

10  A  e  alana  aku  oia  i  ka  lua  i 
mohaikuni  mamuli  o  ke  kanawai ; 
a  e  hana  ke  kahuna  i  kalahala 
nona,  no  ka  hewa  ana  i  hana'i,  a  e 
kalaia  uanei  oia. 

11  H  A  i  ole  e  hiki  i  kona  lima 
ke  lawe  mai  i  elua  manu  kuhu- 
kuku,  a  i  elua  manu  nunu  opio- 
pio  paha,  alaila,  e  lawe  mai  ka 
mea  i  hana  hewa  i  mohai  nona  i 
ka  hapaumi  o  ka  epa  palaoa  wali 
i  mohailawehala ;  aole  e  kau  oia  i 
ka  aila  maluna  iho  o  ia  mea,  aole 
hoi  ia  e  kau  i  ka  libano  ma  ia 
mea,  no  ka  raea,  he  mohailawe- 
hala  ia. 

12  A  e  lawe  mai  oia  ia  mea  i  ke 
kahuna,  a  e  lalau  iho  ke  kahuna  a 
piha  kona  lima  ia  mea  i  mea  hoo- 
manao  nona,  a  e  kuni  iho  ma  ke 
kuahu,  e  like  me  na  mohaipuhi  ia 
Iehova  ;  he  mohailawehala  ia. 

13  A  e  hana  ke  kahuna  nona  i 
kalahala  no  kona  hewa  ana  i  ha- 
na'i,  ma  kekalii  o  ua  mau  mea  la, 
a  e  kalaia  nona ;  a  e  lilo  ia  na  ke 
kahuna  he  mohaiai. 

14  Tf  Olelo  mai  la  hoi  o  Iehova 
ia  Mose,  i  mai  la, 

15  Ina  e  hana  kekahi  i  ka  hewa, 
a  lawehala  no  ka  ike  ole,  ma  na 
mea  hoano  o  Iehova,  alaila  e  lawe 
mai  oia  ia  Iehova  no  kona  hewa,  i 
ka  hipakaue  kina  ole  noloko  mai 
o  na  ohana,  nie  ka  mea  au  i  ma- 
nao  ai  ma  na  sekela  kala,  mamuli 

o  ke  sekela  o  ke  keenakapu,  i  nio- 
haihala. 

16  A  e  hooponopono  oia  no  ka 
hewa  ana  i  hana'i  ma  ka  mea  hoa- 
no,  a  c  hui  hou  i  ka  hapa  lima  ona 
ilaila,  a  e  haawi  aku  oia  ia  mea 
i  ke  kahuna;  a  e  hoolilo  ke  ka- 
huna  i  ka  hipakane  mohaihala  i 
kalahala  nona,  a  e  kalaia  no  ia. 

17  Tf  A  ina  e  lawehala  kekahi,  a 
e  hana  i  kekahi  o  ia  mau  mea  i 
papaia  ma  na  kauoha  a  Iehova, 
aole  hoi  i  ike,  e  hihia  no  ia,  a  e 
kau  no  ia  ia  kona  hewa. 

18  A  e  lawe  mai  oia  i  ka  hipaka- 
ne  kina  ole  noloko  mai  o  ka 
ohana,  me  ka  mea  au  i  manao  ai, 
i  ke  kahuna  i  mohaihala;  a  e 
hana  ke  kahuna  i  kalahala  nona, 
no  kona  ike  ole  i  hewa  ai  a  ike 
ole  hoi,  a  e  kalaia  no  ia. 

19  He  mohaihala  no  ia :  ua  lawe- 
hala  io  no  ia  i  ka  Iehova. 

MOKUNA  VI. 

Mohaihala  no  ka  hewa.  8  Mohaikuni.  14 
Mohaiai.  19  Mohai  a  na  kahunapule.  24 
Mohaiiawehala. 

OLELO  mai  la  hoi  o  Iehova  ia 
Mose,  i  mai  la, 

2  Ina  e  lawehala  kekahi  uhane  a 
e  hana  hewa  ia  Iehova,  a  e  hoo- 
punipuni  i  kona  hoalauna  i  ka 
mea  i  haawiia  ia  ia  e  malama,  a  i 
ka  hoolimalima  paha,  a  i  ka  mea 
kaili  wale  ia  paha,  a  ua  hoopuni- 
puni  oia  i  kona  hoalauna; 

3  A  ina  i  loaa  ia  ia  kekahi  mea 
haule,  a  hoopunipuni  oia  no  ia 
mea,  a  hoohiki  wahahee  hoi ;  i 
kahi  o  neia  mau  mea  a  pau  a  ke 
kanaka  i  hana'i,  a  hewa  ilaila : 

4  Penei  hoi  ia,  no  ka  mea  ua  la- 
wehala  ia,  a  ua  hewa,  e  hoihoi  aku 
no  ia  i  ka  mea  ana  e  kaili  wale  ai, 
a  i  ka  mea  i  loaa  ia  ia  ma  ka  wa- 
hahee,  a  i  ka  mea  i  haawiia  ia  ia 
e  malama,  a  i  ka  mea  haule  paha  i 
loaa  ia  ia ; 

5  A  i  kela  mea  keia  mea  ana  i 
hoohiki  wahahee  ai,  e  hoihoi  okoa 
aku  no  oia  ia  i  kona  kino,  a  e  hui 
i  ka  hapa  lima  hou  me  ia,  a  e  haa- 
wi  aku  i  ka  mea  nana  ia,  i  ka  la  o 
kona  mohaihala. 

6  A  e  lawe  mai  oia  i  kona  mohai- 
hala  ia  Iehova,  he  hipakane  kina 


ole  noloko  mai  o  ka  ohana,  me 
kau  mea  i  manao  ai,  i  mohaihala, 
i  ke  kahuna. 

7  A  e  hana  ke  kahuna  i  kalahala 
nona,  ma  ke  alo  o  Iehova,  a  e  ka- 
laia  no  ia,  no  ka  mea  ana  i  hana'i, 
i  ka  mea  i  hewa'i. 

8  1T  Olelo  mai  la  o  Iehova  ia 
Mose,  i  mai  la, 

9  E  kauoha  ia  Aarona  a  me  kana 
mau  keiki,  e  i  aku,  Eia  ke  kana- 
wai  o  ka  mohaikuni ;  he  mohai- 
kuni  no  ia  no  ka  aa  ana  o  ke  ahi 
ma  ke  kuahu  a  pau  ka  po,  a  kaka- 
hiaka,  e  aa  ana  hoi  ke  ahi  kuahu 
ilaila. 

10  E  komo  hoi  ke  kahuna  i  ko- 
na  kapa  olona,  a  komo  no  kona 
lole  wawae  olona  i  kona  io,  a  e 
hao  ia  i  ka  lehu  i  pau  i  ke  ahi  me 
ka  mohai,  maluna  o  ke  kuahu,  a  e 
waiho  iho  ma  ka  aoao  o  ke  kuahu. 

11  A  e  hemo  ia  ia  kona  mau  ka- 
pa,  a  e  komo  hou  i  kekahi  mau 
kapa  okoa,  a  e  lawe  aku  i  ka  lehu 
mawaho  o  kahi  hoomoana'i  a  kahi 
maemae. 

12  A  o  ke  ahi  maluna  o  ke  kuahu 
e  aa  mau  no  ia  malaila,  aole  e  ki- 
naiia  ia ;  a  e  puhi  ke  kahuna  i  ka 
wahie  maluna,  i  kela  kakahiaka  i 
keia  kakahiaka,  a  e  kau  pono  i  ka 
mohaikuni  maluna  ona ;  a  e  kuni 
hoi  oia  maluna  iho  i  ka  momona  o 
na  mohaihoomalu. 

13  E  aa  mau  no  ke  ahi  ma  ke 
kuahu,  aole  loa  e  pio. 

14  Tf  Eia  hoi  ke  kanawai  o  ka 
mohaiai ;  e  mohai  aku  no  na  kei- 
ki  a  A.arona  ia  ma  ke  alo  o  Iehova 
imua  o  ke  kuahu. 

15  A  e  lalau  oia  a  piha  kona  lima 
i  ka  palaoa  o  ka  mohaiai  a  i  koua 
aila,  a  i  kona  libano  a  pau  e  kau 
ana  maluna  o  ka  mohaiai,  a  e  kuni 
aku  hoi  ia  he  mea  ala  ono,  o  kona 
mea  hoomanao  ia  Iehova. 

16  A  o  ke  koena  o  ia  mea,  na 
Aarona  ia  a  me  kana  mau  keiki  e 
ai :  me  ka  berena  hu  ole  e  aiia'i  ia 
ma  kahi  hoano;  ma  ka  pa  o  ka 
halelewa  o  ke  anaina  e  ai  ai  lakou 
ia  mea. 

17  Aole  ia  e  moa  me  ka  hu :  ua 
haawi  aku  wau  ia  he  kuleana  no 
lakou  noloko  o  kuu  mau  mohai- 

puhi ;  he  mea  hoano  loa,  e  like  me 
ka  mohailawehala  a  me  ka  mohai- 
hala. 

18  E  ai  na  kane  o  ka  Aarona  mau 
keiki  a  pau  ia  mea :  he  kanawai 
mau  ia  i  ko  oukou  hanauna,  no 
na  mohaipuhi  ia  Iehova ;  o  ka  mea 
e  hoopa  ia  mau  mea,  e  hoano  ia. 

19  11  Olelo  mai  la  hoi  o  Iehova 
ia  Mose,  i  mai  la ; 

20  Eia  ka  mohai  a  Aarona  a  me 
kana  mau  keiki,  a  lakou  e  mohai 
aku  ai  ia  Iehova  i  ka  la  i  poniia'i 
oia,  o  ka  hapaumi  o  ka  epa  palaoa 
wali,  e  mohai  mau  ai,  o  ka  hapa- 
iua  ona  i  ke  kakahiaka,  a  o  ka  ha- 
palua  ona  i  ke  ahiahi. 

21  Ma  ke  pa  e  hanaia'i  ia  me  ka 
aila  ;  a  moa,  e  lawe  mai  oe  ia,  a  o 
na  apana  moa,  o  ka  mohaiai  kau 
e  mohai  ai  i  mea  ala  ono  ia  Ie- 
hova. 

22  A  o  ke  kahuna  no  na  keiki 
mai  ana  i  poniia  no  kona  wahi, 
oia  ka  mea  nana  ia  e  mohai  aku : 
he  kanawai  mau  ia  no  Iehova,  e 
pau  loa  ia  i  ke  ahi. 

23  O  na  mohaiai  a  pau  no  ke  ka- 
huna  e  pau  no  ia  i  ke  ahi ;  aole  e 
aiia. 

24  1f  Aua  olelo  mai  la  o  Iehova 
ia  Mose,  i  mai  la, 

25  E  olelo  aku  oe  ia  Aarona  a  me 
kana  mau  keiki,  penei,  Eia  ke  ka- 
nawai  o  ka  mohailawehala;  ma 
kahi  i  pepehiia'i  ka  mohaikuni, 
malaila  e  pepehiia'i  ka  mohaila- 
wehala,  ma  ke  alo  o  Iehova ;  he 
mea  hoauo  loa  ia. 

26  O  ke  kahuna  nana  ia  i  mohai 
aku,  oia  ke  ai  ia  mea ;  ma  kahi 
hoano  no  ia  e  aiia'i,  maloko  o  ka 
pa  o  ka  halelewa  o  ke  anaina. 

27  O  ka  mea  nana  e  hoopa  aku  i 
ka  io  ona,  e  hoano  no  ia :  a  ina  e 
pipiia  ke  koko  ona  ma  ke  kapa- 
komo,  e  holoi  ae  oe  i  ka  mea  i  pi- 
piia'i  ia,  ma  kahi  hoano. 

28  Aka  o  ka  ipu  lepo  i  hoolapa- 
lapaia'i  ia,  e  wawahiia  ia ;  a  ina  he 
ipu  keleawe  i  hoolapalapaia'i  ia, 
alaila  e  anaiia  ia  a  e  holoiia  me  ka 
wai. 

29  E  ai  na  kane  a  pau  iwaena  o 
na  kahuna  ia  mea;  he  mea  hoanp 
loa  no  ia, 

30  A  o  ka  mohailawehala,  i  la- 
weia  kona  koko  iloko  o  ka  hale- 
lewa  o  ke  anaina,  e  hoolaulea  ma 
kahi  hoano,  aole  ia  e  aiia,  e  hoo- 
pauia  ia  i  ke  ahi. 

MOKUNA  VII. 

Kanawai  no  na  kahuna  pule,  uo  ka  mohai- 
hala.    11  No  ka  mohaihoomalu. 

ĪpIA  hoi  ke  kanawai  o  ka  mo- 
li  haihala :  he  hoano  loa  ia. 

2  Ma  kaki  e  pepehi  ai  lakou  i  ka 
mohaikuni,  malaila  no  e  pepehi  ai 
lakou  i  ka  mohaihala,  a  e  pipi  i  ke 
koko  ona  maluna  o  ke  kuahu  a 
puni. 

3  A  e  mohai  aku  oia  i  kona  kai- 
kea  a  pau ;  o  ka  huelo,  a  me  ka 
nikiniki  maluna  o  ka  naau, 

4  A  o  na  puupaa  elua,  a  me  ke 
konahua  maluna  o  laua,  ka  mea 
ma  ka  puhaka,  a  me  ka  aa  o  ke 
au  ma  ke  akepaa,  me  na  puupaa, 
oia  kana  e  lawe  ai : 

5  A  e  kuni  aku  ke  kahuna  ia 
mau  mea,  maluna  o  ke  kuahu,  he 
mohai  kaumahaia  ma  ke  ahi  ia 
Iehova ;  he  mohaihala  ia. 

6  Aeai  na  kane  a  pau  iwaena  o 
na  kahuna  ia  mea ;  e  aiia  ma  kahi 
hoano  ;  he  mea  hoano  loa  ia. 

7  E  like  me  ka  mohailawehala, 
pela  no  ka  mohaihala,  he  kanawai 
hookahi  no  ia  mau  mea ;  e  lilo  no 
ia  i  ke  kahuna,  nana  ia  e  hoolilo  i 
kalahala. 

8  A  o  ke  kahuna  nana  i  mohai 
aku  i  ka  mohaikuni  o  kekahi  ka- 
naka,  e  lilo  nona  ka  ili  o  ka  mo- 
haikuni  ana  i  mohai  ai. 

9  A  o  ka  mohaiai  a  pau  i  moa  i 
ka  umu,  a  i  moa  i  ke  paparai,  a 
me  ke  pa,  e  lilo  no  ia  na  ke  kahu- 
na  nana  ia  i  mohai  aku. 

10  A  o  na  mohaiai  a  pau  i  huiia 
me  ka  aila,  a  maloo,  e  lilo  na  na 
keiki  a  pau  a  Aarona  e  like  ka  ke* 
kahi  me  ka  kekahi. 

11  Eia  hoi  ke  kanawai  o  ka  alana 
o  na  mohaihoomalu  ana  e  mohai 
aku  ai  ia  Iehova. 

12  A  ina  e  mohai  oia  ia  i  rwea  e 
hoomaikai  ai,  alaila,  e  mohai  aku 
oia  me  ka  alana  hoomaikai  i  na 
popopnlaoa  hu  ole  i  huiia  me  ka 
aila,  a  me  na  papapalaoa  hu  ole  i 
hamoia  me  ka  aila,  a  me  na  popo- 

palaoa  i  huiia  me  ka  aila,  no  ka 
palaoa  wali  i  paraiia. 

13  A  he  mea  e  ae  kana  e  mohaiai 
he  mohai  nana,  o  ka  berena  hu 
me  ka  alana  hoomaikai  no  kana 
mau  mohaihoomalu. 

14  A  noloko  o  ia  mea  e  mohai 
aku  ai  ia  i  hookahi  no  ka  mohai 
okoa,  i  mohai  hoali  ia  Iehova ;  a  e 
lilo  ia  na  ke  kahuna  nana  i  pipi  i 
ke  koko  o  na  mohaihoomalu. 

15  A  o  ka  io  o  ka  alana,  o  kana 
mau  mohaihoomalu  no  ka  hoo- 
inaikai,  e  aiia  ia  i  ka  la  i  mohaiia'i 
ia ;  aole  oia  e  hookoe  i  kauwahi  a 
kakahiaka. 

16  Aka,  ina  he  mea  hoohiki  pa- 
ha,  a  he  mohai  haawi  wale,  ka 
alana  o  kona  mohai,  e  aiia  ia  i  ka 
la  i  mohai  aku  ai  oia  i  kana  mo- 
hai ;  a  ia  la  ae,  aiia'i  kolaila 
koena. 

17  Aka  o  ke  koena  o  ka  io  o  ka 
alana,  i  ke  kolu  o  ka  la,  e  hoo- 
pauia  ia  i  ke  ahi. 

18  A  ina  e  aiia  kauwahi  o  ka  io  o 
ka  alana  o  kana  mau  mohaihoo- 
malu,  i  ke  kolu  o  ka  la,  aole  ia  e 
maliuia  mai,  aole  hoi  e  heluia  ia 
na  ka  mea  nana  ia  e  mohai  aku ;  e 
lilo  ia  i  mea  e  hoowahawahaia,  a  o 
ka  mea  nana  e  ai  ia  mea,  e  kau 
maluna  ona  kona  hewa. 

19  A  o  ka  io  i  pili  i  ka  mea  mae- 
mae  ole,  aole  ia  e  aiia,  e  hoopauia 
oia  i  ke  ahi.  A  o  ka  io  hoi,  e  ai 
ka  poe  maemae  a  pau  i  ka  io. 

20  Aka  o  ka  mea  nana  e  ai  i  ka 
io  o  ka  alana  o  na  mohaihoomalu, 
na  mea  o  Iehova,  e  kau  ana  kona 
haumia  maluna  ona,  e  okiia'ku  ia 
mai  kona  poe  kanaka  aku. 

21  A  o  ke  kanaka  nana  e  hoopa 
aku  i  ka  mea  haumia,  i  ka  haumia 
paha  o  ke  kanaka,  a  i  ka  holoho- 
lona  haumia,  a  i  kekahi  mea  hau- 
mia  e  hoowahawahaia,  a  e  ai  hoi  i 
ka  io  o  ka  alana  o  na  mohaihoo- 
malu,  na  mea  o  Iehova,  e  okiia'ku 
oia  mai  kona  poe  kanaka  aku. 

22  U  Olelo  mai  la  hoi  o  Iehova 
ia  Mose,  i  mai  la, 

23  E  olelo  aku  oe  i  na  mamo  a 
Iseraela,  penei,  Mai  ai  oukou  i  ke 
kaikea  o  ka  bipi  kauo,  a  o  ka 
hipa,  a  o  ke  kao. 


24  A  o  ke  kaikea  o  ka  holoholo- 
na  make  wale,  a  o  ke  kaikea  o  ka 
mea  i  haehaeia  e  na  holoholona,  e 
pono  ia  i  ka  kela  mea  keia  mea  e 
ae,  aole  loa  hoi  oukou  e  ai  ia  mea. 

25  A  o  ka  mea  nana  e  ai  i  ke  kai- 
kea  o  ka  holoholona  a  na  kanaka  i 
kaumaha  ai  i  ka  mohai  ma  ke  ahi 
ia  Iehova,  o  ka  mea  i  ai  ia  mea, 
oia  ke  okiia'ku  mai  kona  poe  ka- 
naka  aku. 

26  Aole  hoi  oukou  e  ai  i  ke  ko- 
ko,  o  ke  koko  o  ka  mauu,  a  o  ka 
holoholona,  iloko  o  kahi  o  ko 
oukou  mau  hale. 

27  O  ke  kanaka  i  ai  i  ke  koko, 
oia  ke  okiia'ku  mai  kona  poe  ka- 
naka  aku. 

28  H  Olelo  mai  la  hoi  o  Iehova 
ia  Mose,  i  mai  la, 

29  E  olelo  aku  oe  ī  na  mamo  a 
Iseraela,  penei,  O  ka  mea  mohai  i 
ka  alana  o  kana  mau  mohaihoo- 
malu  ia  Iehova,  e  lawe  mai  oia  i 
kana  mohai  ia  Iehova  noloko  o 
ka  alana  o  kana  mau  mohaihoo- 
malu. 

30  Na  kona  mau  lima  no  e  lawe 
mai  i  na  mohai  o  Iehova  i  kauma- 
haia  ma  ke  ahi,  o  ke  kaikea  me  ka 
umauma,  oia  kana  e  lawe  mai  ai,  i 
hooluliia  ka  umauma  i  mohaihoali 
ma  ke  alo  o  Iehova. 

31  A  e  kuni  ke  kahuna  i  ke  kai- 
kea  maluna  o  ke  kuahu ;  a  e  lilo 
ka  umauma  na  Aarona  a  me  kana 
mau  keiki. 

32  A  o  ka  uha  mua  akau,  oia  ka 
oukou  e  haawi  aku  ai  i  ke  kahu- 
na,  i  mohaihoali,  noloko  o  na 
alana  o  na  mohaihoomalu  a  ou- 
kou. 

33  O  kekahi  o  ka  Aarona  mau 
keiki  nana  e  mohai  aku  i  ke  koko 
o  na  mohaihoomalu  a  me  ke  kai- 
kea,  e  lilo  nana  ka  uha  mua  akau  i 
kuleana  nona. 

34  No  ka  mea,  o  ka  umauma  luli, 
a  me  ka  uha  hoali,  oia  ka'u  i  lawe 
ai  mai  na  mamo  a  Iseraela,  noluna 
mai  hoi  o  na  alana  o  ka  lakou 
mau  mohaihoomalu,  a  ua  haawi 
hoi  au  ia  mau  mea  ia  Aarona  ke 
kahuua,  a  i  kana  mau  keiki ;  he 
kanawai  mau  iwaena  o  ua  mamo 
a  Iseraela. 

35  1T  Oia  hoi  ko  ka  poni  ana  o 
Aarona,  a  me  ko  ka  poni  ana  o 
kana  mau  keiki  noloko  mai  o  na 
mohai  o  Iehova  i  kaumahaia  ma 
ke  ahi,  i  ka  la  i  haawi  ai  oia  ia 
lakou  e  lawelawe  imua  o  Iehova 
ma  ka  oihanakahuna ; 

36  O  ka  mea  a  Iehova  i  kauoha 
mai  ai  e  haawiia  na  lakou  ko  na 
mamo  a  Iseraela,  i  ka  la  i  poni  ai 
oia  ia  lakou,  he  kanawai  mau  no 
ko  lakou  mau  hanauna. 

37  Oia  ke  kanawai  o  ka  mohai- 
kuni,  o  ka  mohaiai,  a  o  ka  mohai- 
lawehala,  a  me  ka  mohaihala,  a  o 
na  moh'ai  poni,  a  me  ka  alana  o 
na  mohaihoomalu; 

38  Ka  mea  a  Iehova  i  kauoha  mai 
ai  ia  Mose  ma  ka  mauna  Sinai,  i 
ka  la  i  kauoha  mai  ai  oia  i  na  ma- 
mo  a  Iseraela  e  kaumaha  lakou  i 
ko  lakou  mau  mohai  ia  Iehova, 
ma  ka  waonahele  o  Sinai. 

MOKUNA  VIII. 

Ka  hoolaa  ana  ia  Aarona  ma.    14  Ka  mohai 
ana  i  ka  lakou  mau  mohai. 

OLELO  mai  la  hoi  o  Iehova  ia 
Mose,  i  mai  la, 

2  E  lawe  oe  ia  Aarona  a  me  kana 
mau  keikipu,  a  me  na  kapa  ko- 
mo,  a  me  ka  aila  poni,  a  me  ka 
hipikane  i  mohailawehala,  a  me  na 
hipakane  elua,  a  me  ka  hinai  be- 
rena  hu  ole. 

3  A  e  hoakoakoa  oe  i  ke  anaina 
a  pau  ma  ka  puka  o  ka  halelewa 
o  ke  anaina. 

4  Hana  iho  la  o  Mose  e  like  me 
ka  Iehova  i  kauoha  mai  ai  ia  ia ;  a 
ua  hoakoakoaia  ka  ahakanaka  i  ka 
puka  o  ka  halelewa  o  ke  anaina. 

5  I  aku  la  o  Mose  i  ke  anaina, 
Eia  ka  mea  a  Iehova  i  kauoha  mai 
ai  e  hanaia. 

6  A  lawe  mai  la  o  Mose  ia  Aaro- 
na  a  me  kana  mau  keiki,  a  holoi 
ae  la  ia  lakou  i  ka  wai. 

7  A  hookomo  aku  la  oia  i  ke  ka- 
pa  komo  ia  ia,  a  kaei  ae  la  ia  ia  i 
ke  kaei,  a  hoaahu  ia  ia  i  ka  aahu, 
a  kau  hoi  i  ka  epoda  maluna  ona, 
a  kaei  ae  la  ia  ia  i  ke  kaei  onionio 
o  ka  epoda,  a  hoopili  aku  la  ia 
mea  ia  ia. 

8  A  kau  iho  la  hoi  oia  maluna 
ona  i  ka  paleumauma ;  a  kau  hoi 

i  ka  Uiima  ameke  Tumima  ma 
ka  paleumauma. 

9  A  kau  aku  la  hoi  i  papale  ka- 
huna  ma  kona  poo ;  a  ma  ka  pa- 
pale  kahuna,  ma  ke  alo  pono  i  kau 
ai  oia  i  ka  papa  gula,  ka  lei  hoa- 
no,  e  like  me  ka  mea  a  Iehova  i 
kauoha  mai  ai  ia  Mose. 

10  Lawe  iho  la  hoi  o  Mose  i  ka 
aila  poni,  a  poni  aku  la  i  ka  hale- 
lewa,  a  me  na  mea  a  pau  oloko,  a 
hoolaa  ae  la  ia  mau  mea. 

11  A  pipi  iho  la  oia  i  kauwahi  o 
ia  mea  ma  ke  kuahu,  ehiku  ka  pipi 
ana,  a  poni  hoi  ia  i  ke  kuahu  a  me 
kana  mau  ipu  a  pau,  ka  ipu  holoi 
a  ine  kona  wawae,  a  hoolaa  ae  la 
ia  mau  mea. 

12  Ninini  iho  la  hoi  oia  i  kauwahi 
o  ka  aila  poni  ma  ke  poo  o  Aaro- 
na,  a  poni  iho  la  ia  ia  e  hoano 
ia  ia. 

13  A  lawe  mai  la  hoi  o  Mose  i  na 
keiki  a  Aarona,  a  hookomo  i  na 
kapa  komo  ia  lakou,  a  kaei  ae  la 
hoi  ia  lakou  i  na  kaei,  a  kau  aku 
la  hoi  i  na  papale  maluna  o  lakou, 
e  like  me  ke  kauoha  a  Iehova  ia 
Mose. 

14  Lawe  mai  la  hoi  oia  i  ka  bipi- 
kane  i  mohailawehala;  a  kau  aku 
la  o  Aarona  a  me  kana  mau  keiki 
i  ko  lakou  mau  lima  maluna  o  ke 
poo  o  ka  hipikane  i  mohaihala. 

15  A  pepehi  ae  la  oia,  a  lawe  hoi 
o  Mose  i  ke  koko,  a  kau  aku  hoi 
ma  na  pepeiaohao  o  ke  kuahu  a 
puni,  me  kona  manamanalima,  a 
hoomaemae  ae  la  ke  kuahu ;  a  ni- 
nini  iho  la  i  ke  koko  malalo  o  ke 
kuahu,  e  hana  i  kalahala  maluna 
ona. 

16  Lawe  iho  la  oia  i  ke  kaikea  a 
pau  maluna  o  ka  naau,  a  me  ka  aa 
o  ke  au  ma  ke  akepaa,  a  me  na 
puupaa  elua,  a  me  ko  laua  mau 
konahua,  a  kuni  iho  la  o  Mose  ma 
ke  kuahu. 

17  Aka  o  ka  hipikane,  a  me  kona 
ili,  a  me  kona  io,  a  me  kona  lepo, 
oia  kana  i  hoopau  ai  i  ke  ahi  ma- 
waho  o  kahi  e  hoomoana'i,  e  like 
me  ke  kauoha  a  Iehova  ia  Mose. 

18  1f  Lawe  mai  la  hoi  oia  i  ka 
hipakane  i  mohaikuni;  a  kau  ae 
la  o  Aarona,  a  me  kana  mau  keiki 

i  ko  lakou  mau  liina  maluna  o  ke 
poo  o  ka  hipakane. 

19  Pepehi  iho  la,  oia,  a  pipi  ae  la 
hoi  o  Mose  i  ke  koko  inaluna  o  ke 
kuahu  a  puni. 

20  Okioki  ae  la  hoi  oia  i  ka  hipa- 
kane  i  mau  apana ;  a  puhi  ae  la  hoi 
o  Mose  i  ke  poo,  a  me  na  apana,  a 
me  ke  kaikea. 

21  Holoi  ae  la  hoi  oia  i  ka  naau  a 
me  ua  wawae  i  ka  wai ;  a  puhi  ae 
la  o  Mose  i  ka  hipakane  okoa  ma 
ke  kuahu ;  he  mohaikuni  ia,  he 
mea  ala  ono,  he  mohai  i  kauma- 
haia  ma  ke  ahi  ia  Iehova,  e  like 
me  ka  Iehova  kauoha  ia  Mose. 

22  Tl  Lawe  mai  la  hoi  oia  i  ka 
lua  o  ka  kipakane,  ka  hipakane  no 
ka  hoolaa  ana;  a  kau  aku  la  o 
Aarora  a  me  kana  mau  keiki  i  ko 
lakou  mau  lima  maluna  o  ke  poo 
o  ka  hipakane. 

23  Pepehi  ae  la  hoi  oia,  a  lawe 
hoi  o  Mose  i  kauwahi  o  kona  ko- 
ko,  a  kau  aku  la  ma  ke  kihi  o  ko 
Aarona  pepeiao  akau,  a  ma  ka 
manamananui  o  kona  lima  akau, 
a  ma  ka  manamananui  o  kona 
kapuwai  akau. 

24  Lawe  mai  la  hoi  oia  i  ka  Aa- 
rona  mau  keiki,  a  kau  aku  la  o 
Mose  i  ke  koko  ma  ke  kihi  o  ko 
lakou  pepeiao  akau,  a  ma  na  ma- 
namananui  o  ko  lakou  mau  lima 
akau,  a  ma  na  manamananui  o 
ko  lakou  mau  kapuwai  akau ;  a 
pipi  ae  la  o  Mose  i  ke  koko  ma  ke 
kuahu  a  puni. 

25  Lawe  ae  la  hoi  oia  i  ke  kaikea, 
a  me  ka  huelo,  a  me  ka  nikiniki 
ma  ka  naau,  a  me  ka  aa  o  ke  au 
ma  ke  akepaa,  a  me  na  puupaa 
elua,  a  me  ko  laua  konahua,  a  me 
ka  uha  mua  akau. 

26  A  mailoko  mai  o  ka  hinai  be- 
rena  hu  ole,  imua  o  Iehova,  lawe 
ae  la  oia  i  hookahi  popopalaoa  hu 
ole  a  me  ka  popoberena  i  hamoia 
i  ka  aila,  a  me  ka  papaberena  hoo- 
kahi,  a  kau  ae  la  hoi  maluna  o  ke 
kaikea  a  me  ka  uha  mua  akau. 

27  A  kau  okoa  ae  la  oia  ia  malu- 
na  o  ko  Aarona  mau  lima,  a  ma  na 
lima  o  kana  mau  keiki,  a  hooluli 
ae  ia  mau  mea  i  mohaihoali  imua 
o  Iehova. 


28  Lawe  ae  la  hoi  o  Mose  ia  mau 
mea  mai  luna  ae  o  ko  lakou  mau 
lima,  a  kuni  ae  la  maluna  o  ke 
kuahu  maluna  o  ka  mohaikuni ; 
he  mau  mea  hoolaaia  i  mea  ala 
ono,  he  mohai  i  kaumahaia  ma  ke 
ahi  ia  Iehova. 

29  Lawe  ae  la  hoi  o  Mose  i  ka 
umauma,  a  hooluli  ae  i  mohaihoali 
ma  ke  alo  o  Iehova ;  o  ko  Mose 
kuleana  ia  o  ka  hipakane  no  ka 
hoolaa  ana,  e  like  me  ka  Iehova 
kauoha  ia  Mose. 

30  Lawe  ae  la  hoi  o  Mose  i  kau- 
wahi  o  ka  aila  poni,  a  o  ke  koko 
ka  mea  maluna  o  ke  kuahu,  a  pipi 
ae  la  maluna  o  Aarona,  a  ma  kona 
mau  kapa,  a  me  kana  mau  keiki,  a 
ma  na  kapa  o  kana  mau  keiki  pu 
me  ia ;  a  ua  hoolaa  aku  ia  Aarona, 
a  me  kona  mau  kapa,  a  me  kana 
mau  keiki  a  me  na  kapa  o  kana 
mau  keiki  me  ia. 

31 1  I  aku  la  o  Mose  ia  Aarona 
a  i  kana  mau  keiki,  E  hoolapalapa 
i  ka  io  ma  ka  puka  o  ka  halelewa 
o  ke  anaina ;  a  malaila  hoi  e  ai  ai 
ia  me  ka  berena  oloko  o  ka  hinai 
o  na  mea  hoolaaia,  me  au  hoi  i 
kauoha  ai  e  olelo  ana,  E  ai  o  Aa- 
rona  a  me  kana  mau  keiki  ia  mea. 

32  A  o  ke  koena  o  ka  io,  a  me  ka 
berena,  oia  ka  oukou  e  hoopau  ai 
i  ke  ahi. 

33  Aole  oukou  e  puka  ae  ma  ka 
puka  o  ka  halelewa  o  ke  anaina  i 
na  la  ehiku,  a  pau  na  la  o  ko  ou- 
kou  hoolaa  ana;  no  ka  mea,  e 
hoolaa  oia  ia  oukou  i  na  la  ehiku. 

34  Me  ia  i  hana'i  i  keia  la,  pela 
no  Iehova  i  kauoha  mai  ai  e  hana, 
e  hana  i  kalahala  no  oukou. 

35  Nolaila  e  noho  ai  oukou  ma 
ka  puka  o  ka  halelewa  o  ke  anaina 
i  ke  ao,  i  ka  po,  i  na  la  ehiku,  a  e 
malama  i  ke  kauoha  a  Iehova,  i 
ole  ai  oukou  e  make  ;  no  ka  mea, 
pela  no  wau  i  kauohaia  mai  ai. 

36  Pela  i  hana'i  o  Aarona  a  me 
kana  mau  keiki  i  na  mea  a  pau  a 
Iehova  i  kauoha  mai  ai  ma  ka 
lima  o  Mose. 

MOKUNA  IX. 

Komo  o  Aarona  ma  i  ka  oihanakahuna. 
23  Hoo:i>aikai  o  Mose  me  Aarona  i  ke 
anaina. 

EIA  hoi  kekalii,  i  ka  walu  o 
ka  la,  hea  ae  la  o  Mose  ia 
Aarona  a  me  kana  mau  keiki  a  me 
na  luna  kahiko  o  ka  Iseraela ; 

2  Olelo  ae  la  oia  ia  Aarona,  E  la- 
we  oe  i  ke  keikibipi  opiopio  i  mo- 
hailawehala,  a  me  ka  hipakane  i 
mohaikuni,  he  kina  ole,  a  e  mohai 
aku  ma  ke  alo  o  Iehova. 

3  A  e  olelo  aku  oe  i  na  mamo  a 
Iseraela,  penei,  E  lawe  oukou  i  ke 
keikikao  i  mohailawehala ;  a  me 
ke  keikihipi  a  me  ke  keikihipa,  na 
mea  o  ka  makahiki  hookahi,  me  ke 
kina  ole,  i  mohaikuni ; 

4  A  me  ka  hipikane  a  me  ka  hi- 
pakane  i  mau  mohaihoomalu,  e 
mohai  aku  ma  ke  alo  o  Iehova,  a 
me  ka  mohaiai  i  huiia  me  ka  aila ; 
no  ka  mea,  i  keia  la  e  ikeia'i  o 
Iehova  e  oukou. 

5  1  A  lawe  mai  la  lakou  i  ka  mea 
a  Mose  i  kauoha  ai,  ma  ke  alo  o 
ka  halelewa  o  ke  anaina;  a  hoo- 
kokoke  mai  la  ke  anaina  a  pau,  a 
kukulu  ae  la  imua  o  Iehova. 

6  1  ae  la  o  Mose,  Eia  ka  mea  a 
Iehova  i  kauoha  mai  ai  e  hana  ou- 
kou ;  a  e  ikeia  ka  nani  o  Iehova  e 
oukou. 

7  Olelo  aku  la  hoi  o  Mose  ia  Aa- 
rona,  E  hele  oe  i  ke  kuahu,  a  e 
kaumaha  aku  i  kau  mohailaweha- 
la,  a  me  kau  mohaikuni,  a  e  hana 
i  kalahala  nou  iho,  a  no  na  kana- 
ka;  a  e  alana  aku  i  ka  mohai  a 
na  kanaka,  a  e  hana  i  kalahala 
no  lakou,  e  like  me  ka  Iehova 
kauoha. 

8  U  Nolaila,  hele  ae  la  o  Aarona  i 
ke  kuahu,  a  pepehi  iho  la  i  ke  kei- 
kioipi  mohailawehala,  ka  mea  no- 
na  iho. 

9  Lawe  mai  la  hoi  ka  Aarona 
mau  keiki  i  ke  koko  io  na  la ;  a 
hoo  iho  oia  i  kona  manamanalima 
iloko  o  ke  koko,  a  kau  aku  la  ma 
na  pepeiaohao  o  ke  kuahu,  a  nini- 
ni  iho  la  i  ke  koko  malalo  o  ke 
kuahu. 

10  Aka  o  ke  kaikea  a  me  na  puu- 
paa,  a  me  ka  aa  o  ke  au  ma  ke 
akepaa,  o  ka  mohailawehala,  oia 
kana  i  kuni  ai  ma  ke  kuahu,  e  like 
me  ka  Iehova  kauoha  ia  Mose. 

11  A  ua  puhi  oia  i  ka  io  a  me  ka 

ili  me  ke  ahi  mawaho  o  kahi  e 
hoomoana'i. 

12  Pepehi  ae  la  ia  i  ka  mohaiku- 
ni,  a  haawi  ka  Aarona  mau  keiki  i 
ke  koko  ia  ia,  a  pipi  oia  ia  ma  ke 
kuahu  a  puni. 

13  Haawi  ae  la  hoi  lakou  i  ka  mo- 
haikuni  ia  ia,  me  na  apana  a  me 
ke  poo ;  a  puhi  ae  la  hoi  oia  ma  ke 
kuahu. 

14  Holoi  ae  la  oia  i  ka  naau  a  me 
na  wawae,  a  puhi  ae  la  hoi  maluna 
o  ka  mohaikuni  ma  ke  kuahu. 

15  1  Lawe  mai  la  hoi  oia  i  ka  mo- 
hai  a  na  kanaka,  a  lalau  ae  la  i  ke 
kao,  i  ka  mohailawehala  no  na  ka- 
naka,  apepehi  ae  la  ia  mea,  a  kau- 
maha  aku  la  hoi  ia  no  ka  hewa,  e 
like  me  ka  mua. 

16  Lawe  mai  la  hoi  oia  i  ka  mo- 
haikuni,  a  kaumaha  aku  la  ia  e 
like  me  ke  kanawai. 

17  Lawe  mai  la  hoi  oia  i  ka  mo- 
haiai,  e  hoopiha  i  kona  lima  ia 
mea,  a  puhi  ae  la  ma  ke  kuahu, 
okoa  ka  mohaikuni  o  ke  kaka- 
hiaka. 

18  Pepehi  ae  la  hoi  oia  i  ka  bipi- 
kane,  a  me  ka  hipakane,  i  alaua 
no  na  mohaihoomalu,  ka  mea  no 
na  kanaka ;  a  haawi  ae  la  ka  Aa- 
rona  mau  keiki  i  ke  koko  ia  ia,  a 
pipi  ae  la  oia  ia  mea  ma  ke  kuahu 
a  puni, 

19  A  i  ke  kaikea  o  ka  hipikane  a 
me  ka  hipakane,  a  me  ka  huelo,  a 
me  ka  makaupena,  a  me  na  puu- 
paa,  a  me  ka  aa  o  ke  au  ma  ke 
akepaa : 

20  Kau  aku  la  hoi  lakou  i  ke  kai- 
kea  maluna  o  na  umauma,  a  kuni 
ae  la  oia  i  ke  kaikea  ma  ke  kuahu ; 

21  A  hooluli  ae  la  hoi  o  Aarona  i 
ka  umauma  a  me  ka  uha  mua  akau 
i  mohaihoali  ma  ke  alo  o  Iehova, 
e  like  me  ka  Mose  kauoha. 

22  Hohola  ae  la  hoi  o  Aarona  i 
kona  mau  lima  i  na  kanaka,  a  hoo- 
maikai  aku  la  ia  lakou ;  a  iho  mai 
la  hoi  mai  ke  kaumaha  ana  i  ka 
mohailawehala,  a  me  ka  mohaiku- 
ni,  a  me  na  mohaihoomalu. 

23  Komo  aku  la  hoi  o  Mose  me 
Aarona  i  ka  halelewa  o  ke  anaina, 
a  puka  mai  la  hoi  laua,  a  hoomai- 
kai  aku  la  i  na  kanaka;  a  ikeia 


MOKUNA  X. 


aku  la  ka  nani  o  Iehova  e  ka  poe 
kanaka  a  pau. 

24  Puka  mai  la  hoi  ke  ahi  mai  ke 
alo  mai  o  Iehova,  a  hoopau  iho  la 
i  ka  mohaikuni  a  nie  ke  kaikea 
maluna  o  ke  kuahu  ;  a  ike  ka  poe 
kanaka  a  pau  ia,  hoolio  ae  la  la- 
kou  a  moe  iho  la  ilalo  ke  alo. 

MOKUNA  X. 

O  ka  make  ana  o  Nadaba  a  me  Abihu.  5  Ua 
papaia  o  Aarona  ma  aole  e  uwe.  8  Aole  hoi 
e  inu  i  ka  waina  i  ka  wa  e  hele  ai  iloko  o  ka 
halelewa. 

LALAU  iho  la  hoi,  ka  Aarona 
mau  keiki  o  Nadaha  a  me 
Abihu,  i  ko  laua  mau  ipuahi,  a  ha- 
hao  ae  la  i  ke  ahi  maloko,  a  kau 
hoi  i  ka  mea  ala  maluna  iho,  a  mo- 
liai  aku  la  i  ke  ahi  e  ma  ke  alo  o 
Iehova  ka  mea  ana  i  kauoha  ole  ai 
ia  laua. 

2  Puka  mai  la  hoi  ke  ahi  mai  ke 
alo  mai  o  Iehova,  a  ai  iho  la  ia 
laua,  a  make  iho  la  laua  imua  o 
Iehova. 

3  Alailaolelo  ae  la  o  Mose  ia  Aa- 
rona,  O  ka  mea  keia  a  Iehova  i 
olelo  mai  ai,  ika  i  ana,  E  hoanoia 
mai  no  wau  e  ka  poe  e  hookokoke 
mai  io'u  nei,  a  e  hoonauiia  mai 
hoi  au  ma  ke  alo  o  na  kanaka  a 
pau.     A  hakanu  iho  la  o  Aarona. 

4  Kahea  ae  la  hoi  o  Mose  ia  Mi- 
saela,  a  me  Elezapana,  na  keiki  a 
Uziela,  ka  hoahanau  o  ko  Aarona 
makua,  i  aku  la  hoi  ia  laua,  E  hoo- 
kokoke  mai,  e  lawe  aku  i  ko  olua 
mau  hoahanau  mai  ke  alo  aku  o 
ke  keenakapu,  mawaho  o  kahi  e 
hoomoana  ai. 

5  Hookokoke  ae  la  hoi  laua,  a 
halihali  ae  la  ia  laua  iloko  o  ko 
laua  mau  kapa  mawaho  o  kahi  e 
hoomoana'i,  e  like  me  ka  Mose 
olelo. 

<o  Olelo  aku  la  hoi  o  Mose  ia  Aa- 
rona,  a  me  Eleazara,  a  me  Itama- 
ra,  kana  mau  keiki,  Mai  wehe  ae  i 
ko  oukou  mau  poo,  aole  hoi  e 
uhae  i  ko  oukou  mau  kapa,  o 
make  oukou,  a  kau  mai  ka  inaina 
maluna  o  ka  poe  kanaka  a  pau  ; 
aka  e  uwe  ko  oukou  poe  hoaha- 
nau,  ka  ohana  a  pau  o  Iseraela,  i 
ka  aa  ana  a  Iehova  i  kuni  iho  ai. 

7  Aole  hoi  oukou  e  hele  mawaho 


o  ka  puka  o  ka  halelewa  o  ke 
anaina,  o  make  oukou  ;  no  ka 
mea,  maluna  o  oukou  ka  aila  poni 
o  Iehova.  A  hana  iho  la  lakou  e 
like  me  ka  olelo  a  Mose. 

8  II  A  olelo  mai  la  o  Iehova  ia 
Aarona,  i  mai  la, 

9  Mai  iuu  i  ka  waina  a  me  ka 
mea  ona,  o  oe  a  me  kau  mau  keiki 
me  oe,  i  ka  wa  e  hele  ai  oukou  ilo- 
ko  o  ka  halelewa  o  ke  anaina,  o 
make  oukou :  he  kanawai  mau  no 
ia  i  na  hanauna  o  oukou ; 

10  I  hiki  hoi  ia  oukou  ke  hoo- 
kaawale  iwaena  o  ka  hoano,  a  me 
ka  hoano  ole,  a  iwaena  o  ka  hau- 
mia  a  me  ka  maemae ; 

11  A  e  ao  aku  hoi  oukou  i  na 
mamo  a  Iseraela,  i  na  kanawai  a 
pau  a  Iehova  i  olelo  mai  ai  ia  la- 
kou,  ma  ka  lima  o  Mose. 

12  TI  Olelo  ae  la  hoi  o  Mose  ia 
Aai'ona,  a  ia  Eleazara,  a  ia  Ita- 
mara,  i  kana  mau  keiki  i  koe  mai, 
E  lawe  i  ka  mohaiai  i  koe  mai  o  na 
mohai  o  Iehova  i  kaumahaia'ku  ai 
ma  ke  ahi,  a  e  ai  ia  mea  me  ka  hu 
ole  kokoke  i  ke  kuahu ;  no  ka 
mea,  he  mea  hoano  loa  ia. 

13  E  ai  hoi  oukou  ia  mea  ma  ka- 
hi  hoano  ;  no  ka  mea,  nau  no  ia,  a 
na  kau  mau  keiki  noloko  o  na 
mohai  o  Iehova  i  kaumahaia  ma 
ke  ahi ;  no  ka  mea,  pela  wau  i 
kauohaia  mai  ai. 

14  E  ai  hoi  oukou  i  ka  umauma 
luli,  a  me  ka  uha  mua  hoali  ma 
kahi  maemae,  o  oe,  a  me  kau  mau 
keiki,  a  me  kau  mau  kaikamahine 
me  oe  ;  no  ka  mea,  o  kou  kuleana 
ia,  a  me  ko  na  keiki  au,  o  na  mea 
i  haawiia  noloko  o  na  alana  o  na 
mohaihoomalu  a  na  mamo  a  Ise- 
raela. 

15  E  lawe  mai  lakou  i  ka  uha 
hoali  a  me  ka  umauma  luli  me  na 
mohai  kaikea  kuniia,  e  hooluli  i 
mohaihoali  ma  ke  alo  o  Iehova;  a 
e  lilo  ia  nau  a  na  kau  mau  keiki 
me  oe,  ma  ke  kanawai  mau  loa,  e 
like  me  ka  Iehova  kauoha. 

16  1f  Imi  ikaika  ae  la  o  Mose  i 
ke  kao  mohailawehala,  aia  hoi,  ua 
puhiia;  a  ua  huhu  oia  ia  Eleazara 
a  ia  ltamara  na  keiki  a  Aarona  i 
koe  mai,  i  ae  la, 

17  No  ke  aha  la  i  ai  ole  ai  olua  i 
ka  mohailawehala  ma  kahi  hoano, 
uo  ka  mea,  he  mea  hoano  loa,  a  ua 
haawiia  ia  oukou,  e  hali  i  ka  hewa 
o  ke  anaina,  e  hana  hoi  i  kalahala 
no  lakou  ma  ke  alo  o  Iehova  ? 

18  Eia  hoi,  aole  i  laweia  mai  ke 
koko  maloko  o  kahi  hoano,  he  po- 
no  no  i  ai  io  oukou  ia  mea  ma 
kahi  hoano,  me  a'u  i  kauoha  aku 
ai. 

19  A  olelo  ae  la  Aarona  ia  Mose, 
Eia  hoi,  i  keia  la  ua  mohai  aku 
laua  i  ka  laua  mohailawehala  a 
me  ka  laua  mohaikuni  ma  ke  alo 
o  Iehova ;  a  ua  loaa  ia'u  na  mea  e 
like  me  nei :  a  ina  i  ai  au  i  ka  mo- 
hailawehala,  i  keia  la,  ua  pono 
anei  ia  i  na  maka  o  Iehova  ? 

20  A  lohe  o  Mose,  he  pono  ia  i 
kona  manao. 

MOKUNA  XI. 

No  na  holoholona  e  aiia,  a  e  ai  ole  ia.  8  O  na 
ia.  13  O  na  manu.  24  O  ka  haumia  ana 
ma  na  mea  haumia.  41  O  na  mea  kolo. 
43  O  ka  maemae  ana. 

OLELO  mai  la  hoi  o  Iehova  ia 
Mose  a  me  Aarona,  i  mai  la 
ia  laua, 

2  E  olelo  olua  i  na  mamo  a  Ise- 
raela,  penei,  Eia  na  holoholona  a 
oukou  e  ai  ai,  o  ko  na  holoholona 
a  pau  maluna  o  ka  honua. 

3  O  ka  mea  mahele  i  ka  maiuu, 
a  ua  kapuwai  maheleia,  a  ua  nau 
i  ka  mea  hoolualuaiia,  iwaena  o 
na  holoholona,  oia  ka  oukou  e  ai 
ai. 

4  Aka,  aole  oukou  e  ai  i  keia 
mau  mea  o  na  mea  nau  i  ka  mea 
hoolualuaiia,  a  o  na  mea  mahele 
maiuu,  o  ke  kamelo,  no  ka  mea, 
ua  nau  ia  i  ka  mea  hoolualuaiia, 
aole  nae  i  mahele  i  ka  maiuu,  he 
haumia  ia  ia  oukou. 

5  A  o  ke  kone  hoi,  no  ka  mea, 
ua  nau  no  ia  i  ka  mea  hoolua- 
luaiia,  aole  mahele  i  ka  maiuu,  he 
haumia  ia  ia  oukou. 

6  A  o  ka  hare  hoi,  no  ka  mea,  ua 
nau  no  ia  i  ka  mea  hoolualuaiia, 
aole  lioi  i  mahele  i  ka  maiuu,  he 
haumia  ia  ia  oukou. 

7  A  o  ka  puaa  hoi,  no  ka  mea,  ua 
mahele  no  ia  i  ka  maiuu,  ua  ka- 
puwai  maheleia,  aole  hoi  ia  i  uau 

i  ka  mea  hoolualuaiia,  he  haumia 
ia  ia  oukou. 

8  Aole  oukou  e  ai  i  ko  lakou  io, 
aole  e  hoopa  i  ko  lakou  kupapau, 
he  haumia  lakou  ia  oukou. 

9  T[  Eia  na  mea  e  ai  ai  oukou,  o 
na  mea  maloko  o  na  wai,  o  ka  mea 
halo,  a  me  ka  unahi,  iloko  o  na 
wai  a  me  na  kai,  a  me  na  muliwai, 
o  lakou  ka  oukou  e  ai  ai. 

10  A  o  ka  mea  halo  ole,  a  me  ka 
unahi  ole,  iloko  o  na  kai,  a  me  na 
muliwai,  o  na  mea  a  pau  e  oni  ana 
iloko  o  na  wai,  a  o  na  mea  ola 
iloko  o  na  wai,  he  mea  hoowaha- 
wahaia  ia  oukou. 

11  He  mau  mea  e  hoowahawa- 
haia  ia  oukou ;  aole  oukou  e  ai  i 
ko  lakou  io,  a  e  hoopailua  oukou 
i  ko  lakou  mau  kupapau. 

12  O  ka  mea  halo  ole,  a  unahi  ole 
maloko  o  na  wai,  oia  ke  hoowaha- 
wahaia  e  oukou. 

13  T[  Eia  hoi  na  mea  a  oukou  e 
hoowahawaha  ai  iwaena  o  na  ma- 
nu,  aole  e  aiia  lakou,  he  mea  e 
hoowahawahaia  no;  o  ka  aeto,  a 
me  ka  oseferaga,  a  me  ka  osepera; 

14  A  o  ka  vuletura,  a  me  ka  fale- 
kona  me  kona  like ; 

15  A  o  ke  koraka  me  kona  like ; 

16  A  o  ka  iana,  a  me  ke  tama,  a 
me  ke  kuku,  a  me  ka  nisu  me 
kona  like ; 

17  A  o  ka  pueo  pepeiao,  a  me  ka 
lawaia,  a  me  ka  pueo ; 

18  A  o  ka  noketura,  a  me  ka  peli- 
kana  a  me  ka  vuletura  keokeo ; 

19  A  o  ke  kikonia,  a  me  ka  are- 
dea  me  kona  like,  a  me  ka  upupa, 
a  me  ka  opeapea. 

20  O  na  manu  kolo  e  hele  ana 
ma  na  ha,  he  mea  ia  e  hoowaha- 
wahaia  e  oukou. 

21  Eia  nae  na  mea  e  pono  ke  ai 
oukou,  o  na  mea  lele  e  kolo  ana, 
na  mea  hele  ma  na  ha,  he  mau  wa- 
wae  hoi  ko  lakou  maluna  o  na  ka- 
puwai,  e  mahiki  ai  ma  ka  honua ; 

22  O  neia  poe  o  lakou  e  pono  ke 
ai  oukou;  o  ka  uhini  me  kona 
like,  a  me  ka  uhini  wawae  ha  me 
kona  like,  a  me  ka  uhini  lele  me 
kona  like,  a  me  ka  uhini  akerida 
me  kona  like. 

23  Aka  o  na  mea  lele  e  ae  a  pau 

e  kolo  ana,  me  na  wawae  ha,  he 
mea  ia  e  hoopailuaia  e  oukou. 

24  A  no  ia  mau  mea  e  haumia  ai 
oukou;  o  ka  mea  i  pa  aku  i  ko 
lakou  kupapau  e  haumia  ia  a  hiki 
i  ke  ahiahi. 

25  A  o  ka  mea  e  hali  i  kauwahi 
o  ke  kupapau  o  lakou,  e  holoi  oia 
i  kona  mau  kapa,  a  e  haumia  hoi 
ia  a  hiki  i  ke  ahiahi. 

26  O  ke  kupapau  o  ka  holoholo- 
na  i  mahele  i  ka  maiuu,  aole  ma- 
hele  lea  ia  ke  kapuwai,  aole  nau  i 
ka  mea  i  hoolualuaiia,  oia  ke  hau- 
mia  ia  oukou,  o  ka  mea  e  pa  ia 
lakou  e  haumia  no  ia. 

27  O  ka  mea  hele  ma  kona  mau 
kapuwai  manamana,  o  ko  na  holo- 
holona  a  pau  e  hele  ana  ma  na  ha, 
he  haumia  ia  ia  oukou ;  a  o  ka 
inea  i  pa  i  ko  lakou  kupapau  e 
haumia  ia  a  hiki  i  ke  akiahi. 

28  A  o  ka  mea  nana  e  hali  i  ko 
lakou  kupapau,  e  holoi  oia  i  kona 
kapa,  a  e  haumia  a  hiki  i  ke  ahi- 
ahi,  he  mau  mea  haumia  ia  ou- 
kou. 

29  H  Eia  hoi  na  mea  haumia  ia 
oukou  iwaena  o  na  mea  kolo  e 
kolo  ana  ma  ka  lepo,  o  ka  mole,  o 
ka  iole,  a  me  ka  honu  me  kona 
like, 

30  A  me  ke  anaka,  a  me  ke  koa, 
a  me  ka  moo,  a  me  ka  hometa,  a 
me  ke  kameleona. 

31  He  mau  mea  haumia  ia  ia 
oukou  iwaena  o  na  mea  a  pau  e 
kolo  ana ;  o  ka  mea  e  pa  ia  mau 
mea  mahope  o  ko  lakou  make 
ana,  e  haumia  no  ia  a  hiki  i  ke 
ahiahi. 

32  A  o  ka  mea  i  hauleia  iho  e  ke- 
kahi  mea  i  make  o  lakou,  a  hau- 
mia  no  ia ;  ina  he  ipu  laau,  a  he 
kapa  paha,  a  he  ili,  he  eke,  o  kela 
ipu  keia  ipu,  kahi  e  hanaia'i  ka 
hana,  e  hookomoia  iloko  o  ka  wai, 
a  e  haumia  ia  a  hiki  i  ke  ahiahi, 
alaila  e  hoomaemaeia  ia. 

33  A  o  ka  ipu  lepo,  i  hauleia  ilo- 
ko  e  kekahi  o  lakou,  e  hauniia  ka 
mea  oloko,  a  e  wawahi  oukou  ia. 

34  A  o  ka  ai  e  aiia,  ke  hiki  ia  wai 
maluna  iho,  e  haumia  ia ;  a  o  ka 
mea  inu  e  inuia  oloko  o  ia  ipu,  e 
haumia  ia. 


35  A  o  ka  mea  i  hauleia'i  e  kau- 
wahi  o  ko  lakou  kupapau,  e  hau- 
inia  ia,  o  ka  umu  paha,  kahi  e  kau 
ai  na  ipuhao,  e  wawahiia  no  ia 
mau  mea;  ua  haumia,  a  e  haumia 
hoi  ia  mau  mea  ia  oukou. 

36  Aka  he  kumuwai,  a  he  lua  pa- 
ha,  kahi  wai  nui,  e  maemae  ia ; 
aka  o  ka  mea  pa  i  ko  lakou  kupa- 
pau  e  haumia  oia. 

37  A  ina,  e  haule  iho  kauwahi  o 
ko  lakou  kupapau  maluna  o  ka 
hua  lulu  e  luluia'na,  e  maemae 
hoi  ia. 

38  A  ina  i  kau  ka  wai  maluna  o 
ka  hua,  a  haule  kauwahi  o  koala- 
kou  kupapau  maluna  iho  ona,  e 
haumia  ia  ia  oukou. 

39  A  ina  e  make  ka  holoholona 
he  pono  ke  aiia  e  oukou,  o  ka  mea 
i  pa  i  kona  kupapau,  e  haumia  ia 
a  hiki  i  ke  ahiahi. 

40  A  o  ka  mea  i  ai  i  kona  kupa- 
pau,  e  holoi  oia  i  kona  kapa,  a 
haumia  hoi  ia  a  hiki  i  ke  ahiahi : 
a  o  ka  mea  hali  i  kona  kupapau,  e 
holoi  oia  i  kona  kapa,  a  haumia 
hoi  a  hiki  i  ke  ahiahi. 

41  A  o  ka  mea  kolo  e  kolo  ana 
ma  ka  lepo,  he  mea  hoowahawa- 
haia,  aole  ia  e  aiia. 

42  A  o  ka  mea  kolo  ma  ka  opu, 
a  o  ka  mea  hele  ma  na  ha,  a  o  ka 
mea  he  nui  kona  mau  kapuwai, 
iwaena  o  ua  mea  kolo  a  pau  e  ko- 
lo  ana  ma  ka  lepo,  aole  oukou  e 
ai  ia  lakou ;  no  ka  mea,  he  mau 
mea  hoowahawahaia. 

43  Mai  hoolilo  ia  oukou  iho 
i  mea  hoowahawahaia,  i  kekahi 
mea  kolo  e  kolo  ana ;  aole  hoi  e 
hoohaumia  ia  oukou  me  lakou  i 
haumia  oukou  ilaila. 

44  No  ka  mea,  owau  no  Iehova 
ko  oukou  Akua ;  nolaila,  e  hoo- 
maemae  oukou  ia  oukou  iho  i 
maemae  oukou,  no  ka  mea,  he 
maemae  wau ;  aole  hoi  oukou  e 
hoohaumiaia  oukou  iho  me  keka- 
hi  mea  kolo  e  kolo  ana  ma  ka 
lepo. 

45  No  ka  mea,  owau  no  Iehova, 
e  lawe  ana  ia  oukou  mailoko  mai 
o  ka  aina  o  Aigupita,  i  Akua  no 
oukou:  nolaila  e  hoano  oukou, 
no  ka  mea,  he  hoano  no  wau. 

46  Oia  ke  kanawai  no  na  holoho- 
lona,  a  no  na  manu,  a  no  na  mea 
ola  e  oni  ana  iloko  o  ka  wai,  a  no 
na  mea  kolo  e  kolo  ana  ma  ka 
lepo : 

47  E  hookaawale  iwaena  o  ka 
mea  haumia  a  me  ka  mea  maemae, 
a  iwaena  hoi  o  na  holoholona  e 
pono  ke  aiia  a  me  na  holoholona 
pono  ole  ke  aiia. 

MOKUNA  XII. 

Ke  kanawai  no  ka  haumia  ana  a  me  ka  mae- 
mae  ana  o  ka  mea  hanau  keiki. 

OLELO  mai   la  hoi  o   Iehova 
ia  Mose,  i  mai  la, 

2  E  olelo  aku  oe  i  na  mamo  a 
Iseraela,  penei,  Ina  i  hapai  ka 
wahine  a  hanau  he  keikikane,  e 
haumia  ka  wahine  i  na  la  ehiku,  e 
like  me  na  la  o  kona  kaawale  ana 
no  kona  mai,  e  haumia  ana  no  ia. 

3  A  i  ka  walu  o  ka  la  e  okipoe- 
poeia'i  kona  iliomaka. 

4  Alaila  noho  ka  wahine  iloko  o 
kona  koko  o  kona  hoomaemaeia, 
i  na  la  he  kanakolukumamakolu  ; 
aole  e  pa  aku  oia  i  ka  mea  hoano, 
aole  hoi  e  komo  i  ke  keenakapu, 
a  pau  ae  na  la  o  kona  hoomaemae 
ana. 

5  Aka  ina  i  hanau  oia  he  kaika- 
mahine,  alaila  e  haumia  ia  i  na  he- 
bedoma  elua,  me  ia  i  kona  kaa- 
wale  ana ;  a  e  noho  no  oia  iloko  o 
ke  koko  o  kona  hoomaemaeia  i 
na  la  he  kanaonokumamaono. 

6  Aia  pau  na  la  o  kona  hoomae- 
mae  ana,  no  ke  keikikane,  a  no  ke 
kaikamahine  paha,  e  lawe  mai  no 
oia  i  ke  keikihipa  o  ka  makahiki 
hookahi,  i  mohaikuni,  a  i  ka  manu 
nunu  opiopio,  a  i  ke  kuhukuku 
paha  i  mohailawehala,  i  ka  puka  o 
ka  halelewa  o  ke  anaina,  i  ke  ka- 
huna; 

7  Nana  no  ia  e  kaumaha  aku  ma 
ke  alo  o  Iehova,  a  e  hana  i  kaiaka* 
la  nona,  a  e  hoomaemaeia  oia  mai 
ke  kahe  ana  o  kona  koko.  Oia  ke 
kanawai  no  ka  wahine  i  hanau  he 
kane,  he  wahine  paha. 

8  A  ina  e  hiki  ole  ia  ia  ke  lawe 
mai  i  ke  keikihipa,  alaila  e  lawe 
mai  oia  i  na  kuhukuku  elua,  a  i 
na  manu  nunu  opiopio  paha,  i  ke- 
kahi  i  mohaikuni,  a  i  kekahi  i  mo- 

hailawehala :  a  e  hana  ke  kahuna 
i  kalahala  nona,  a  maemae  no  ia. 

MOKUNA  XIII. 

No  ka  lepera  o  ke  kanaka.   47  Ka  lepera  o  ke 
kapa. 

OLELO  mai  la  hoi  o  Iehova  ia 
Mose  a  me  Aarona,  i  mai  la, 

2  A  loaa  i  ke  kanaka  ka  pehu  ana 
ma  ka  ili  o  kona  io,  a  o  ka  pehu- 
pala  paha,  a  o  kahi  Mlelile  paha,  a 
iloko  no  o  ka  ili  o  kona  io  e  like 
me  ka  mai  lepera ;  alaila  e  laweia 
mai  oia  io  Aarona  la  ke  kahuna,  a 
i  kekahi  paha  o  na  keiki  ana,  na 
kahuna  pule ; 

3  A  e  nana  iho  ke  kahuna  pule  i 
ka  mai  iloko  o  ka  ili  o  kona  io,  a  i 
lilo  ka  huluhulu  iloko  o  ka  mai  i 
keokeo,  a  ina  malalo  iho  o  ka  ili  o 
kona  io  ka  mai  i  ikeia,  he  ma>i  le- 
pera  ia ;  a  e  nana  ae  ke  kahuna  ia 
ia  a  e  olelo  aku,  he  haumia  ia. 

4  A  ina  he  keokeo  kahi  lilelile 
iloko  o  ka  ili  o  kona  io,  a  ina  aole 
malalo  ia  o  ka  ili  i  ka  ikeia,  aole 
hoi  i  lilo  kolaila  huluhulu  i  keo- 
keo ;  alaila  e  papani  i  ka  mea  mai, 
i  na  la  ehiku. 

5  A  i  ka  hiku  o  ka  la  e  nana  hou 
aku  ke  kahuna  ia  ia ;  aia  hoi,  ina 
aole  ai  ka  mai,  aole  hoi  i  nui  ae 
maloko  o  ka  ili;  alaila  e  papani 
hou  ke  kahuna  ia  ia  i  na  la  hou 
ehiku. 

6  A  i  ka  hiku  o  ka  la,  e  nana  hou 
aku  ke  kahuna  ia  ia;  aia  hoi,  ina 
i  eleele  iki  mai  ka  mai,  aole  hoi  i 
nui  ae  ka  mai  iloko  o  ka  ili,  alaila 
e  olelo  ke  kahuna  he  maemae  oia ; 
he  pehupala  ia,  e  holoi  oia  i  kona 
kapa,  a  e  maemae  ia. 

7  Aka  ina  i  nunui  ae  ka  pehupa- 
la  iloko  o  ka  ili,  mahope  iho  o 
kona  ikeia  ana  e  ke  kahuna,  e  ike 
hou  ia  oia  e  ke  kahuna  pule. 

8  A  ina  i  ike  ke  kahuna  pule,  aia 
hoi,  ua  nunui  ae  ka  pehupala  ilo- 
ko  o  ka  ili,  alaila  e  olelo  aku  ke 
kahuna,  ua  haumia  ia,  he  lepera 
ia  mai. 

9  H  A  ina  he  mai  lepera  iloko  o 
ke  kanaka,  e  laweia  mai  oia  i  ke 
kahuna  pule ; 

10  A  e  nana  aku  ke  kahUna  ia  ia ; 
aia  hoi,  ina  he  keokeo  ka  pehu  ana 
iloko  o  ka  ili,  a  ua  hoolilo  ae  i  ka 

lmluhulu  i  keokeo,  a  he  io  kupu 
maloko  o  ka  pehu  ana, 

11  He  mai  lepera  kahiko  ia  iloko 
o  ka  ili  o  kona  io,  a  e  olelo  ke  ka- 
huna  he  haumia  oia,  aole  e  papaui 
ae  ia  ia,  no  ka  mea  he  haumia  ia. 

12  Ina  i  poha  ka  mai  lepera  iloko 
o  ka  ili,  a  paapu  i  ka  lepera  ka  ili 
o  ka  mea  mai  lepera  mai  kona  poo 
a  hiki  i  kona  kapuwai,  ma  kela  wa- 
hi  keia  wahi  a  puni  a  ke  kahuna  i 
naua  ai : 

13  Alaila,  e  noonoo  ae  ke  kahu- 
na ;  aia  hoi,  ina  ua  paapu  kona  io 
a  pau  i  ka  mai  lepera,  e  olelo  ae  no 
ia  he  maemae  ka  mea  mai ;  ua  pau 
ae  i  ke  keokeo,  he  maemae  oia. 

14  Aka  i  na  la  i  ikeia  ka  io  kupu 
iloko  ona,  e  haumia  no  ia. 

15  A  e  nana  hoi  ke  kahuna  i  ka 
io,  a  e  olelo  akn  hoi  he  haumia  ia ; 
he  haumia  ka  io,  he  mai  lepera  ia. 

16  A  ina  i  ano  hou  ka  io,  a  lilo  ia 
i  keokeo,  e  hele  hou  mai  no  ia  i 
ke  kahuna  pule ; 

17  A  e  nana  ke  kahuna  ia  ia ;  aia 
hoi,  ina  ua  lilo  ka  mai  i  keokeo, 
alaila  e  olelo  ke  kahuna,  he  mae- 
mae  ka  mea  mai ;  he  maemae  no 
ia. 

18  II  A  o  ka  io  hoi  maloko  ona, 
a  maloko  o  kolaila  ili,  he  mai  he- 
hee,  a  ua  ohi  ia ; 

19  A  ina  ma  kahi  o  ka  mai  he- 
hee,  he  pehu  keokeo,  he  wahi  lile- 
lile  paha,  he  keokeo,  he  ula  ike 
nae,  a  i  hoikeia'e  i  ke  kahuna 
pule ; 

20  A  ike  ke  kahuna,  aia  hoi,  ma- 
lalo  o  ka  ili  ia  i  ka  ikeia,  a  ua  lilo 
kolaila  huluhulu  i  keokeo,  alaila 
e  olelo  ke  kahuna  he  haumia  ia : 
he  mai  lepera  ia  i  poha  mai,  mai- 
loko  mai  o  ka  mai  hehee. 

21  A  ina  i  nana  ke  kahuna  ia  mea, 
aia  hoi,  aole  huluhulu  keokeo  ma- 
laila,  aole  hoi  ia  maloko  o  ka  ili, 
aka  he  eleele  iki ;  alaila  e  papani 
aku  ke  kahuna  ia  ia  i  na  la  ehiku ; 

22  A  ina  e  palahalaha  nui  ae  ia 
ma  ka  ili,  alaila  e  olelo  ke  kahuna 
he  haumia  ia,  he  mai  ino  ia. 

23  Aka  ina  e  mau  kahi  lilelile  ma 
kona  wahi  no,  aole  palahalaha  ae, 
he  wew«la  ia ;  a  e  olelo  ke  kahuna 
he  maemae  ia. 


24  T[  A  ina  he  io  iloko  o  ka  ili  ka- 
hi  i  wewela  ai,  a  he  wahi  lilelile 
keokeo  ko  ka  mea  e  wewela  ana, 
he  ulaula  iki  paha,  he  keokeo 
paha; 

25  Alaila  e  nana  ke  kahuna  ia 
mea;  aia  hoi,  ina  ua  lilo  ka  hulu- 
hulu  maloko  o  kahi  lilelile,  i  keo- 
keo,  a  malalo  o  ka  ili  ia  i  ke  ikeia, 
he  mai  lepera  ia  i  pahu  mai  mai 
loko  mai  o  ka  wela :  nolaila  e  ole- 
lo  ai  ke  kahuna  he  haumia  ia ;  he 
mai  lepera  ia. 

26  A  ina  e  nana  ke  kahuna  ia 
mea,  aia  hoi,  aole  huluhulu  keo- 
keo  ma  kahi  lilelile,  aole  hoi  ia 
malalo  o  kekahi  ili,  aka  he  eleele 
iki ;  alaila  e  papani  aku  ke  kahu- 
na  ia  ia  i  na  la  ehiku. 

27  A  i  ka  hiku  o  ka  la,  e  nana  hou 
ke  kahuna  ia  ia ;  a  ina  ua  palaha- 
laha  nui  ae  ia  ma  ka  ili,  alaila  e 
olelo  ke  kahuna  he  haumia  ia;  he 
mai  lepera  ia. 

28  A  ina  e  mau  kahi  lilelile  i  ko- 
na  wahi  iho,  aole  palahalaha  ae  ma 
ka  ili,  aka  he  eleele  iki  nae  ia,  he 
pehu  ia  o  ka  wela,  a  e  olelo  ke 
kahuna  he  maemae  ia ;  he  hoailo- 
na  ia  o  ka  wela. 

29  Tf  Ina  he  mai  ko  ke  kanaka 
paha,  ko  ka  wahine  paha  ma  ke 
poo  paha,  ma  ka  umiumi  paha : 

30  Alaila  e  nana  ke  kahuna  i  ka 
mai  ino,  aia  hoi,  ina  malalo  ia  o 
ka  ili  i  ka  ikeia,  a  malaila  ke  oho 
melemele  lahilahi;  alaila  e  olelo 
ke  kahuna  he  haumia  ia,  he  mai 
lepera  ia,  he  mai  lepera  ma  ke  poo 
paha,  a  ma  ka  umiumi  paha. 

31  A  ina  e  nana  ke  kahuna  i  ka 
mai  lepera,  aia  hoi,  aole  malalo 
iho  ia  o  ka  ili  i  ka  ikeia,  aole  hoi 
oho  eleele  iloko  ona ;  alaila  e  pa- 
pani  aku  ke  kahuna  i  ka  mea  mai 
lepera  i  na  la  ehiku : 

32  A  i  ka  hiku  o  ka  la,  e  nana  hou 
ke  kahuna  i  ka  mai ;  aia  hoi,  i  pa- 
lahalaha  ole  ae  ka  mai  lepera,  aole 
hoi  oho  melemele  malaila,  aole 
hoi  ka  mai  lepera  malalo  o  ka  ili ; 

33  E  kahiia  oia,  aka  aole  e  kahi  i 
ka  mai  lcpera;  a  e  papani  aku  ke 
kahuna  i  ka  mea  mai  lepera  i  na 
la  hou  ehiku. 

34  A  i  ka  hiku  o  ka  la,  e  nana  hou 

ke  kahuna  i  ka  mai  lepera;  aia 
hoi,  ina  aole  palahalaha  ae  ka  mai 
lepera  ma  ka  ili,  aole  hoi  ia  malalo 
o  ka  ili  i  ka  ikeia;  alaila  e  olelo 
ke  kahuna  he  maemae  ia,  a  e  holoi 
oia  i  kona  kapa,  a  e  maemae  no  hoi. 

35  Aka  ina  i  palahalaha  nui  ae 
ka  mai  lepera  ma  ka  ili  mahope  o 
kona  maemae  ana, 

36  Alaila  e  nana  ke  kahuna  ia  ia ; 
aia  hoi,  ina  ua  palahalaha  ae  ka 
mai  lepera  ma  ka  ili,  aole  e  imi  ke 
kahuna  i  ke  oho  melemele,  he 
haumia  no  ia. 

37  Aka  ina  he  mau  ko  ka  mai 
lepera  i  ka  ikeia,  a  ua  kupu  ke  oho 
eleele  iloko,  ua  ola  ia  mai  lepera, 
he  maemae  no  oia:  a  e  olelo  ke 
kahuna  he  maemae  ia. 

38  H  A  ina  he  mau  wahi  lilelile, 
he  lilelile  keokeo  ko  ke  kanaka 
paha,  ko  ka  wahine  paha,  iloko  o 
ko  laua  ili ; 

39  Alaila  e  nana  ke  kahuna,  aia 
hoi,  ina  he  keokeo  eleele  iki,  he 
wahi  ahinahina  ia  e  ulu  ana  iloko 
o  ka  ili ;  he  maemae  no  ia. 

40  A  o  ke  kanaka  ua  haule  iho 
kona  lauoho  mai  kona  poo  iho,  he 
ohule  ia,  he  maemae  nae. 

41  A  o  ke  kanaka  ua  haule  ka 
lauoho  mai  kahi  e  kokoke  ana  i 
kona  maka,  he  lae  ohule  ia,  he 
maemae  nae. 

42  A  ina  ma  kahi  ohule  o  ke  poo, 
a  o  ka  lae  paha  he  mai  keokeo 
ulaula  iki ;  he  mai  lepera  ia  i  ku- 
pu  ma  kona  poo  ohule,  a  ma  ko- 
na  lae  ohule  paha. 

43  Alaila  e  nana  ke  kahuna  pule 
ia  mea ;  aia  hoi,  ina  o  ka  pehu  ana 
o  ka  mai  he  ulaula  keokeo,  ma 
kona  poo  ohule  paha,  a  ma  kona 
lae  ohule  paha,  e  like  me  ka  mai 
lepera  i  ka  nanaia  ma  ka  ili  o  ka  io ; 

44  He  kanaka  lepera  ia,  he  hau- 
mia;  e  olelo  ke  kahuna,  he  hau- 
mia  loa  ia,  ma  kona  poo  kona  mai. 

45  A  o  ka  lepera  iloko  ona  ka 
mai,  e  uhaeia  kona  kapa,  a  e  pa- 
pale  ole  kona  poo,  a  e  uhi  i  kona 
lehelehe  luna,  a  e  kahea  aku,  He 
haumia,  he  haumia. 

46  I  na  la  a  pau  e  noho  ai  ka  mai 
iloko  ona,  e  maemae  ole  no  ia ;  he 
haumia  no,   e  noho    kaawale  ia, 

mawaho  o  kahi  hoomoana  kona 
wahi  e  noho  ai. 

47  H  O  ke  kapa  hoi  koloko  ona 
ka  mai  lepera,  ina  he  kapa  hulu 
hipa,  ina  he  kapa  olona ; 

48  Ina  ma  ka  maaweloloa,  a  ina 
ma  ka  maawepokopoko,  o  ke  olo- 
na  paha,  o  ka  huluhipa ;  a  ina  ma 
ka  ili,  a  ina  ma  kekahi  mea  i  ha- 
naia  o  ka  ili ; 

49  A  ina  he  omaomao  iki,  a  he 
ulaula  iki  ka  lepera  iloko  o  ke 
kapa  paha,  a  iloko  paha  o  ka  ili, 
a  iloko  paha  o  ka  maaweloloa,  a 
ma  ka  maawepokopoko  paha,  a 
iloko  paha  o  ka  mea  i  hanaia  no 
ka  ili ;  he  mai  lepera  ia,  a  e  hoi- 
keia  ia  i  ke  kahuna  pule. 

50  A  e  nana  ke  kahuna  i  ka  lepe- 
ra,  a  e  papani  aku  i  ka  mea  le- 
pera  i  na  la  ehiku. 

51  A  i  ka  hiku  o  ka  la,  e  nana 
aku  oia  i  ka  lepera ;  a  ina  i  pala- 
halaha  ae  ka  lepera  iloko  o  ke 
kapa,  ina  maloko  o  ka  maawelo- 
loa,  a  ina  ma  ka  maawepokopoko, 
a  ina  ma  ka  ili,  a  ina  ma  ka  mea  i 
hanaia  no  ka  ili ;  he  lepera  aai  ia, 
he  haumia  no  ia. 

52  E  puhi  hoi  oia  ia  kapa,  ina  he 
maaweloloa,  ina  he  maawepoko- 
poko,  a  ina  ma  ka  huluhipa,  ina 
ma  ke  olona,  a  ina  ma  ko  ka  ili, 
kahi  e  noho  ai  ka  lepera;  no  ka 
mea  he  lepera  aai  ia,  e  hoopauia 
ia  i  ke  ahi. 

53  A  ina  e  nana  ke  kahuna,  aia 
hoi,  aole  i  palahalaha  ae  ka  le- 
pera  iloko  o  ke  kapa,  ma  ka  maa- 
weloloa,  ka  maawepokopoko,  a 
ma  ka  mea  paha  i  hanaia  no 
ka  ili ; 

54  Alaila  e  kauoha  ke  kahuna  e 
holoi  lakou  i  ka  mea  lepera,  a  e 
papani  hou  oia  i  na  la  hou  ehiku ; 

55  A  e  nana  ke  kahuna  i  ka  lepe- 
ra  mahope  o  ka  holoi  ana;  aia 
hoi,  ina  aole  ano  huu,  aole  i  pala- 
halaha  ae  ka  lepera,  he  haumia 
no  ia ;  e  puhi  oe  ia  mea  i  ke  ahi, 
ua  aai  no  ia,  ua  kuakea  ma  ke 
kua  a  ma  ke  alo  paha. 

56  A  ina  e  nana  ke  kahuna,  aia 
hoi,  ua  eleele  iki  ka  lepera  ma- 
hope  iho  o  ka  holoi  ana  ia  mea ; 
alaila  e  uhae  oia  ia  mea  mailoko 

ae  o  ke  kapa  paha,  a  o  ka  ili  paha, 
a  o  ka  maaweloloa  paha,  a  o  ka 
maawepokopoko  paha : 

57  A  i  ike  mau  ia  ia  iloko  o  ke 
kapa,  ina  ma  ka  maaweloloa,  a 
ina  ma  ka  maawepokopoko,  a  iua 
ma  ka  mea  ili,  he  mea  e  palaha- 
laha  ana ;  e  puhi  oe  i  ka  mea  le; 
j>era  i  ke  ahi. 

58  A  o  ke  kapa,  o  ka  maawelo- 
loa,  a  o  ka  maawepokopoko,  a  o 
ka  mea  ili,  au  e  holoi  ai,  ina  ua 
kaalele  aku  ka  lepera  mailaila 
aku,  alaila  e  holoi  hou  ia'e  ia 
mea,  a  e  maemae  no. 

59  Oia  ke  kanawai  o  ka  lepera 
iloko  o  ke  kapa  kuluhipa,  a  he 
olona,  ma  ka  maaweloloa  paha, 
ka  maawepokopoko  paha,  a  he 
mea  ili  paha,  a  e  olelo  ai  he  mae- 
mae,  a  e  olelo  ai  hoi  he  haumia. 

MOKUNA  XIV. 

Na  mohai  no  ka  lepero  ola.    33  Ka  lepera  o 
ka  hale. 

OLELO   mai   la   hoi   o  Iehova 
ia  Mose,  i  mai  la, 

2  Eia  ke  kanawai  o  ka  lepero  i 
kona  la  e  hoomaemaeia'i ;  e  la- 
weia  mai  ia  i  ke  kahuna  pule ; 

3  A  e  hele  aku  ke  kahuna  mai- 
loko  aku  o  kahi  hoomoaua,  a  e 
nana  ke  kahuna,  aia  hoi,  ina  ua 
ola  ka  mai  lepera  iloko  o  ka 
lepero ; 

4  Alaila  e  kauoha  ke  kahuna  e 
lawe  iho  no  ka  mea  e  hoomae- 
maeia  ana,  elua  manu  ola,  mae- 
mae,  a  me  ka  laau  kedera,  a  me 
ka  lole  ula,  a  me  ka  husopa ; 

5  A  e  kauoha  ke  kahuna  e  pe- 
pehi  ia  kekahi  o  na  manu  maloko 
o  ka  ipu  lepo,  maluna  o  ka  wai  e 
kahe  ana : 

6  A  o  ka  manu  ola,  e  lalau  oia  ia, 
a  me  ka  laau  kedera,  a  me  ka  lole 
ula,  a  me  ka  husopa,  a  e  hou  iho 
ia  mau  mea  me  ka  manu  ola, 
iloko  o  ke  koko  o  ka  manu  i  pe- 
pehiia  maluna  o  ka  wai  e  kahe 
ana : 

7  A  e  pipi  aku  oia  maluna  o  ka 
mea  e  hoomaemaeia'na  i  ka  le- 
pera,  i  ehiku  ka  pipi  ana,  a  e  olelo 
aku  he  maemae  ia,  a  e  hookuu 
aku  oia  i  ka  manu  ola  mawaho 
ma  ke  kula. 

8  A  o  ka  mea  e  hoomaemaeia'na, 
e  holoi  oia  i  koua  kapa,  a  e  koli  i 
kona  lauoho  a  pau,  a  e  auau  ia  i 
ka  wai,  i  maemae  ia ;  a  mahope 
iho,  e  hele  mai  ia  i  kahi  hoomoa- 
na,  a  e  noho  mawaho  o  kona  ha- 
lelewa  i  na  la  ehiku. 

9  A  i  ka  hiku  o  ka  la,  e  koli  oia  i 
kona  lauoho  a  pau  ma  kona  poo, 
a  me  kona  umiumi,  a  me  kona 
hulu  kuemaka,  o  kona  lauoho  a 
pau  kana  e  koli  ai ;  a  e  holoi  i 
kona  kapa,  a  e  holoi  hoi  oia  i 
kona  kino  iho  i  ka  wai,  a  e  mae- 
mae  ia. 

10  A  i  ka  walu  o  ka  la,  e  lawe 
oia  i  elua  keikihipa  kane  kina  ole, 
a  i  hookahi  keikihipa  wahine  kina 
ole  o  ka  makahiki  hookahi,  a  i 
ekolu  paha  umi  epa  o  ka  palaoa 
wali,  i  mohaiai  i  huiia  me  ka  aila, 
a  i  hookahi  loga  aila. 

11  A  o  ke  kahuna  e  hoomaemae 
ana  ia  ia,  e  hoike  oia  i  ke  kanaka 
e  hoomaemaeia'na  a  me  kela  mau 
mea,  ma  ke  alo  o  Iehova  ma  ka 
puka  o  ka  halelewa  o  ke  anaina. 

12  A  e  lawe  ke  kahuna  i  kekahi 
o  au  mau  keikihipa  kane  la,  a  e 
kaumaha  aku  i  mohaihala,  a  me 
ka  loga  aila,  a  e  hooluli  ae  ia  mau 
mea  i  mohaihoali  imua  o  ke  alo  o 
Iehova. 

13  A  e  pepehi  ai  oia  i  ke  keikihi- 
pa  ma  kaki  e  pepehi  ai  oia  i  ka 
mohailawehala,  a  me  ka  mohai- 
kuni,  ma  kahi  hoano  ;  no  ka  mea, 
no  ke  kahuna  pule  ka  mohailawe- 
hala,  pela  ka  mohaihala,  he  laa  loa 
ia. 

14  A  e  lawe  ke  kahuna  i  kauwahi 
o  ke  koko  o  ka  mohaihala,  a  e  kau 
aku  ke  kahuna  ia  ma  ke  kihi  o  ka 
pepeiao  akau  o  ka  mea  e  hoomae- 
maeia'na,  a  ma  ka  manamananiu' 
o  kona  lima  akau,  a  ma  ka  ma- 
namananui  hoi  o  kona  kapuwai 
akau. 

15  A  e  lawe  ke  kahuna  i  kauwa- 
hi  o  ka  loga  aila,  a  e  ninini  iho 
maloko  o  ka  poho  o  kona  lima 
hema: 

16  A  e  hoo  iho  ke  kahuna  i  kona 
manamanalima  akau  iloko  o  ka 
aila  ka  mea  iloko  o  kona  lima  he- 
ma,  a  e  pipi  i  ka  aila  me  kona 

manamanalima,  ehiku  ka  pipi  ana 
imua  o  Iehova. 

17  A  o  ko  ke  koena  o  ka  aila  ilo- 
ko  o  kona  lima  hema,  o  ka  ke  ka- 
huna  ia  e  kau  ai  ma  ke  kihi  o  ka 
pepeiao  akau  o  ke  kanaka  e  hoo- 
maemaeia'na,  a  ma  ka  manamana- 
nui  o  kona  lima  akau,  a  ma  ka 
manamananui  o  kona  kapuwai 
akau  maluna  iho  o  ke  koko  o  ka 
mohailawehala. 

18  A  o  ke  koena  o  ka  aila  iloko 
o  ka  lima  o  ke  kahuna,  oia  kana  e 
ninini  ai  maluna  iho  o  ke  poo  o 
ka  mea  e  hoomaemaeia'na ;  a  e 
hana  ke  kahuna  i  kalahala  nona 
imua  o  Iehova. 

19  A  e  kaumaha  aku  ke  kahuna  i 
ka  mohailawehala,  a  e  hana  hoi  i 
kalahala  no  ka  mea  e  hoomae- 
maeia  'na  mai  kona  haumia  ana ;  a 
mahope  iho  e  pepehi  ai  oia  i  ka 
mohaikuni. 

20  A  e  kaumaha  aku  ke  kahuna  i 
ka  mohaikuni,  a  me  ka  mohaiai, 
maluna  o  ke  kuahu,  a  e  hana  ke 
kahuna  i  kalahala  nona ;  a  e  mae- 
mae  oia. 

21  A  ina  he  ilihune  ia,  aole  hoi 
hiki  keia  mau  mea  ia  ia ;  alaila  e 
lawe  oia  i  hookahi  keikihipa  i  mo- 
haihala  e  hooluliia  i  kalahala  no- 
na,  a  i  hookahi  hapaumi  o  ka  epa 
palaoa  wali  i  huiia  me  ka  aila  i 
mohaiai,  a  me  ka  loga  aila : 

22  A  i  elua  kuhukuku,  a  i  ole  ia,  i 
elua  manu  nunu  opiopio,  na  mea  e 
loaa  ia  ia ;  a  e  lilo  kekahi  i  mohai- 
lawehala,  ao  kekahi  i  mohaikuni. 

23  A  e  lawe  mai  oia  ia  mau  mea 
i  ka  walu  o  ka  la,  e  hoomaemaeia'i 
oia,  i  ke  kahuna  ma  ka  puka  o  ka 
halelewa  o  ke  anaina  imua  o  Ie- 
hova. 

21  A  e  lawe  ke  kahuna  i  ke  kei- 
kihipa  mohaihala  a  me  ka  loga 
aila,  a  hooluli  ke  kahuna  ia  mau 
mea  i  mohaihoali  imua  o  Iehova. 

25  A  e  pepehi  oia  i  ke  keikihipa 
i  mohaihala,  a  e  lawe  ke  kahuna  i 
kauwahi  o  ke  koko  o  ka  mohai- 
hala,  a  e  kau  ae  ma  ke  kihi  o  ka 
pepeiao  akau  o  ka  mea  e  hoomae- 
maeia'na,  a  ma  ka  manamananui 
o  kona  lima  akau,  a  ma  ka  mana- 
manauui  o  kona  kapuwai  akau. 

26  A  e  ninini  ke  kahuna  i  kau- 
wahi  o  ka  aila  ma  ka  poho  o  kona 
lima  hema  iho : 

27  A  e  pipi  ke  kahuna  me  kona 
manamanalima  akua  i  kauwaki  o 
ka  aila  iloko  o  kona  lima  hema, 
ehiku  ka  pipi  ana  imua  o  Iehova. 

28  A  e  kau  ke  kahuna  i  kauwahi 
o  ka  aila  ka  mea  iloko  o  kona 
lima,  ma  ke  kihi  o  ka  pepeiao 
akau  o  ka  mea  e  hoomaemaeia'na, 
a  ma  ka  manamananui  o  kona  li- 
ma  akau,  a  ma  ka  manamanauui  o 
kona  kapuwai  akau,  ma  kahi  o  ke 
koko  o  ka  mohaihala. 

29  A  o  ke  koena  o  ka  aila  malo- 
ko  o  ka  lima  o  ke  kahuna,  oia 
kana  e  kau  ai  ma  ke  poo  o  ka 
mea  e  hoomaemaeia'na,  a  e  hana 
hoi  i  kalahala  nona  ma  ke  alo  o 
Iehova. 

30  A  e  kaumaha  hoi  oia  i  kekahi 
o  na  kuhukuku,  a  o  na  manu  nunu 
paha,  ka  mea  e  hiki  ke  loaa  ia 
ia ; 

31  Ka  mea  e  hiki  i  kona  lima,  i 
kekahi  i  mohailawehala,  a  i  keka- 
hi  i  mohaikuni,  me  ka  mohaiai ;  a 
e  hana  ke  kahuna  i  kalahala  no 
ka  mea  e  hoomaemaeia'na  imua  o 
Iehova. 

32  Oia  ke  kanawai  no  ka  mea 
mai  lepera,  aole  hiki  ke  loaa  i  ko- 
na  lima  na  mea  no  kona  hoomae- 
mae  ana. 

33  1f  Olelo  mai  la  hoi  o  Iehova 
ia  Mose  a  me  Aarona,  i  mai  la, 

34  Aia  komo  oukou  i  ka  aina  o 
Kanaana  a'u  e  haawi  ai  ia  oukou 
i  hooilina,  a  hookomo  au  i  ka  ino 
lepera  iluko  o  ka  hale  a  ka  aina  o 
oukou ; 

35  A  hele  mai  ka  mea  nona  ka 
hale  e  hai  i  ke  kahuna  pule,  e  i 
mai  ana,  I  kuu  manao,  ea,  me  he 
ino  lepera  la  iloko  o  ka  hale : 

36  Alaila  e  kauoha  ke  kahuna  e 
hookaawale  i  ka  hale  mamua  o  ke 
komo  ana  o  ke  kahuna  e  ike  i  ka 
ino,  i  ole.ai  e  pau  i  ka  haumia  ko- 
loko  o  ka  hale;  a  mahope  iho  e 
hele  ae  ke  kahuna  iloko  e  nana  i 
ka  hale. 

37  A  e  nana  aku  oia  i  ka  mai 
ino,  aia  hoi,  ina  ma  na  paia  ka  mai 
ino,  he  mau  alualu,  he  omaomao 

iki,  a  he  ulaula  iki  paka,  ua  poo- 
poo  iloko  o  ka  paia  i  ka  nana  aku ; 

38  Alaila  e  puka  aku  ke  kahuna 
mawaho  o  ka  hale  a  i  ka  puka  o 
ka  hale,  a  e  papaui  i  ka  hale  i  na 
la  ehiku. 

39  A  e  hoi  mai  ke  kahuna  i  ka 
hiku  o  ka  la,  a  e  nana;  aia  hoi, 
ina  ua  palahalaha  ae  ka  ino  ma 
na  paia  o  ka  hale ; 

40  Alaila  e  kauoha  ke  kahuna  e 
lawe  aku  lakou  i  na  pohaku  i  pili 
ai  ka  ino,  a  e  kiola  lakou  ia  mau 
mea  mawaho  o  ke  kulanakauhale, 
ma  kahi  haumia. 

41  E  kepa  ae  oia  ia  loko  o  ka 
hale  a  puui,  a  e  ninini  aku  lakou  i 
ka  lepo  a  lakou  i  kepa  ai,  mawa- 
ho  o  ke  kulauakauhale  ma  kahi 
haumia : 

42  A  e  lawe  lakou  i  na  pohaku 
hou  a  hahao  ma  kahi  o  kela  mau 
pohaku ;  a  e  lawe  oia  i  ka  puna 
hou  e  hamo  i  ka  hale. 

43  A  ina  e  hiki  hou  mai  ka  ino,  a 
poha  hou  mahope  iho  o  ka  lawe 
ana  aku  o  na  pohaku,  a  mahope 
hoi  o  kona  kepa  ana  i  ka  hale,  a 
mahope  hoi  o  kona  hamoia'na; 

44  Alaila  e  hele  mai  ke  kahuna  a 
e  nana,  aia  hoi,  ina  ua  palahalaha 
ae  ka  ino  maloko  o  ka  hale,  he  le- 
pera  ia  e  aai  ana  iloko  o  ka  hale, 
he  haumia  ia. 

45  A  e  hoohiolo  hoi  oia  i  ka  hale, 
i  kona  mau  pohaku  a  me  kona  mau 
laau,  ameka  puna  a  pau  o  ka  ha- 
le ;  a  e  halihali  oia  ia  mau  mea  ma- 
waho  o  ke  kulanakauhale  i  kahi 
haumia. 

46  O  ka  mea  hoi  i  hele  ae  iloko 
o  ka  hale  i  kona  wa  a  pau  i  papa- 
niia'i,  e  haumia  oia  a  hiki  i  ke 
ahiahi. 

47  A  o  ka  mea  moe  ma  ia  hale,  e 
holoi  oia  i  kona  kapa ;  a  o  ka  mea 
ai  maloko  o  ka  hale,  e  holoi  oia  i 
kona  kapa. 

48  A  iua  e  komo  ke  kahuua,  a  e 
naua  aku  ia  mea,  aia  hoi,  aole  i 
palahalaha  ka  mai  ino  maloko  o 
ka  hale  mahope  iho  o  ka  hamo- 
ia'na  o  ka  hale ;  alaila  e  olelo  ke 
kahuna  pule  he  maemae  ka  hale, 
no  ka  mea,  ua  ola  ka  mai  ino. 

49  A  lawe  oia  e  hoomaemae  i  ka 


hale,  i  na  manu  elua,  a  me  ka  laau 
kedera,  a  me  ka  ulaula,  a  me  ka 
husopa ; 

50  A  e  pepehi  oia  i  kekahi  o  na 
nianu,  maloko  o  ka  ipu  lepo  ma- 
luna  o  ka  wai  e  kahe  ana ; 

51  A  e  lawe  oia  i  ka  laau  kedera, 
a  me  ka  husopa,  a  me  ka  ulaula, 
a  me  ka  manu  e  ola  ana,  a  e  hou 
ia  mau  mea  iloko  o  ke  koko  o  ka 
manu  i  pepehiia,  a  iloko  hoi  o  ka 
wai  e  kahe  ana,  a  e  pipi  i  ka  hale, 
ehiku  ka  pipi  ana. 

52  A  e  hoomaemae  oia  i  ka  hale 
me  ke  koko  o  ka  manu  a  me  ka 
wai  e  kahe  ana,  a  me  ka  manu  e 
ola  ana,  a  me  ka  laau  kedera,  a  me 
ka  husopa  a  me  ka  ulauia. 

53  Aka,  e  hookuu  aku  oia  i  ka 
manu  e  ola  ana  mawaho  ma  ke 
kula,  a  e  hana  i  kalahala  no  ka 
hale ;  a  e  maemae  no  ia. 

54  Oia  ke  kanawai  no  ka  mai  ino 
o  kela  lepera  keia  lepera  ; 

55  A  no  ke  kapa  lepera,  a  me  ka 
hale  no  hoi ; 

56  A  no  ka  pehu  ana,  a  me  ka 
pehupala,  a  me  kahi  lilelile : 

57  E  hoakaka'i  i  ka  wa  e  haumia 
ai  ia,  a  i  ka  wa  e  maemae  ai  hoi ; 
oia  ke  kanawai  o  ka  lepera. 

MOKUNA  XV. 

Kanawai  o  ka  mai  hilo,  a  me  ka  mai  kahe. 

OLELO  mai  la  hoi  o  Iehova  ia 
Mose  a  me  Aarona,  i  mai  la, 

2  E  olelo  olua  i  na  mamo  a  Ise- 
raela,  e  i  aku  ia  lakou,  O  ke  kana- 
ka,  he  mai  kahe  mailoko  aku  o 
kona  io ;  e  haumia  no  ia,  no  kona 
hilo. 

3  O  kona  haumia  no  ia  iloko  o 
kono  hilo ;  ina  e  kahe  ana  kona  io 
i  kona  hilo,  a  ina  i  paa  paha  kona 
io,  aole  kahe  i  kona  hilo,  o  kona 
haumia  no  ia. 

4  O  kela  moe  keia  moe  a  ka  mea 
hilo  e  moe  ai  maluna  iho,  e  hau- 
mia  no  ia ;  a  o  ka  mea  ana  e  noho 
ai  maluna  iho,  e  haumia  no  ia. 

5  A  o  ka  mea  i  pa  i  kona  moe,  e 
holoi  oia  i  kona  mau  kapa,  a  e 
auau  i  ka  wai,  a  e  haumia  a  hiki  i 
ke  ahiahi. 

6  O  ka  mea  e  noho  ma  ka  mea  a 
ka  mea  hilo  i  noho  ai,  e  auau  oia  i 

ka  wai,  a  e  haumia  ia  a  hiki  i  ke 
ahiahi. 

7  A  o  ka  mea  i  pa  i  ka  io  o  ka 
mea  hilo,  e  holoi  oia  i  kona  kapa, 
a  e  auau  i  ka  wai,  a  e  haumia  a 
hiki  i  ke  ahiahi. 

8  A  ina  e  kuha  ka  mea  hilo  ma- 
luna  o  ka  mea  maemae ;  alaila  e 
holoi  oia  i  kona  mau  kapa,  a  e 
auau  i  ka  wai,  a  e  haumia  a  hiki  i 
ke  ahiahi. 

9  A  o  ka  noho  lio  a  ka  mea  hilo 
e  holo  ai,  e  haumia  ia. 

10  A  o  ka  mea  i  pa  i  kekahi  mea 
malalo  ona,  e  hauinia  ia  a  hiki  i  ke 
ahiahi ;  a  o  ka  mea  e  hali  i  kauwa- 
hi  o  ia  mau  mea,  e  holoi  oia  i  koua 
mau  kapa,  a  e  auau  hoi  i  ka  wai,  a 
e  haumia  no  a  hiki  i  ke  ahiahi. 

11  A  o  ka  mea  a  ka  mea  hilo  e 
hoopa  aku  ai,  aole  hoi  i  holoi  ko- 
na  lima  i  ka  wai,  e  holoi  oia  i  ko- 
na  mau  kapa,  a  e  auau  i  ka  wai,  a 
e  haumia  hoi  ia  a  hiki  i  ke  ahiahi. 

12  A  o  ka  ipu  lepo  a  ka  mea  hilo 
i  pa  ai,  e  wawahiia  ia ;  a  o  na  ipu 
laau,  e  holoiia  ia  i  ka  wai. 

13  A  i  ka  wa  e  maemae  ai  ka  mea 
hilo  i  kona  hilo,  alaila  e  helu  oia 
nona  i  na  la  ehiku  no  kona  hoo- 
maemaeia'na,  a  e  holoi  i  kona  mau 
kapa,  a  e  hoauau  i  kona  io  i  ka 
wai  kahe,  a  e  maemae  hoi  ia. 

14  A  i  ka  walu  o  ka  la,  e  lawe  oia 
uona  i  na  kuhukuku  elua,  a  i  ole 
ia,  i  elua  manu  nunu  opiopio,  a  e 
hele  mai  imua  o  ke  alo  o  Iehova, 
raa  ka  puka  o  ka  halelewa  o  ke 
anaina,  a  e  haawi  ia  mau  mea  i  ke 
kahuna. 

15  A  e  kauinaha  aku  ke  kahuna 
ia  mau  mea,  hookahi  i  mohailawe- 
hala,  a  i  kekahi  i  mohaikuni ;  a  e 
hana  ke  kahuna  i  kalahala  nona 
raa  ke  alo  o  Iehova,  no  kona  hilo. 

16  A  ina  e  puka  aku  ka  anoano 
o  ke  kanaka  mailoko  aku  ona, 
alaila  e  holoi  oia  i  kona  kino  okoa 
i  ka  wai,  a  e  haumia  hoi  a  hiki  i 
ke  ahiahi. 

17  A  o  ke  kapa,  a  o  ka  ili,  he  ano- 
ano  kanaka  maluna  iho,  e  holoiia 
ia  i  ka  wai,  a  e  haumia  hoi  a  hiki 
i  ke  ahiahi. 

18  A  o  ka  wahine  hoi  a  ke  kana- 
ka  i  moe  aku  ai,  me  ka  anoano,  e 

auau  no  laua  i  ka  wai,  a  e  haumia 
hoi  a  hiki  i  ke  ahiahi. 

19  T[  A  ina  he  mai  kahe  ko  ka 
wahine,  a  he  koko  ka  mea  kahe  o 
kona  io,  e  hookaawaleia'e  oia  i  na 
la  ehiku  ;  a  o  ka  mea  i  hoopa  ia  ia, 
e  haumia  oia  a  hiki  i  ke  ahiahi. 

30  A  o  ka  mea  ana  e  moe  ai  ma- 
luna  iho,  i  kona  kaawale  ana,  e 
haumia  ia ;  a  o  ka  mea  ana  e  noho 
ai  maluua  iho,  e  hauinia  no  ia. 

21  O  ka  mea  i  pa  i  kona  wahi 
moe,  e  holoi  oia  i  kona  mau  kapa, 
a  e  auau  i  ka  wai,  a  e  haumia  hoi 
ia  a  hiki  i  ke  ahiahi. 

22  O  ka  mea  hoi  i  pa  i  ka  mea 
ana  i  noho  ai  maluna  iho,  e  holoi 
no  hoi  oia  i  kona  mau  kapa,  a  e 
auau  i  ka  wai,  a  e  haumia  hoi  a 
hiki  i  ke  ahiahi. 

23  Ina  hoi  he  mea  maluna  o  ka 
moe,  a  maluna  o  kahi  ana  i  noho 
ai  maluna  iho,  aia  pa  aku  ke  ka- 
naka  ia,  e  haumia  ia  a  hiki  i  ke 
ahiahi. 

24  A  ina  e  moe  ke  kanaka  me  ia 
a  pili  kona  koko  ia  ia,  e  haumia 
no  ia  i  na  la  ehiku ;  a  o  ka  moe  a 
pau  a  ia  kanaka  i  moe  ai  maluna 
iho,  e  haumia  ia. 

25  A  ina  he  heekoko  ko  ka  wa- 
hine  i  na  la  he  nui  mawaho  o  ka 
wa  o  kona  kaawale  ana,  a  ina  e 
kahe  hou  no  ia  mahope  o  ka  pau 
aua  o  kona  wa  kaawale,  e  like  no 
hoi  na  la  a  pau  o  kona  haumia  me 
na  la  o  kona  kaawale  ana,  e  hau- 
mia  no  ia. 

26  O  kela  moe  keia  moe  ana  e 
moe  ai  i  na  la  a  pau  o  kona  hee- 
koko  ana,  e  like  no  ia  ia  ia  me  ka 
moe  o  kona  kaawale  ana ;  a  o  ka 
mea  ana  i  noho  ai  maluna  iho,  e 
haumia  ia,  e  like  me  ka  haumia  o 
kona  kaawale  ana. 

27  A  o  ka  mea  i  pa  ia  mau  mea, 
e  haumia  no  ia,  a  e  holoi  i  kona 
mau  kapa,  a  e  auau  i  ka  wai,  a  e 
haumia  hoi  a  hiki  i  ke  ahiahi. 

28  Aka  ina  i  hoomaemaeia  oia  i 
kona  heekoko  ana,  alaila  e  helu 
oia  nona  i  na  la  ehiku,  a  mahope 
iho  e  maeniae  no  ia. 

29  A  i  ka  walu  o  ka  la,  e  lawe 
oia  nana  i  elua  kuhukuku,  a  i  ole 
ia,  i  elua  manu  nunu  opiopio,  a  e 

hali  mai  i  ke  kahuna  ma  ka  puka 
o  ka  halelewa  o  ke  anaina. 

30  A  e  kaumaha  aku  ke  kahuna  i 
kekahi  i  mohailawehala,  a  o  ke- 
kahi  i  inohaikuni;  a  e  hana  ke 
kahuna  i  kalahala  nona  imua  o 
Iehova  no  kona  heekoko  haumia. 

31  Pela  e  hookaawale  ai  oukou  i 
na  mamo  a  Iseraela  mai  ko  lakou 
haumia  ana,  i  ole  ai  lakou  e  make 
iloko  o  ko  lakou  hauniia,  i  ko 
lakou  hoohaumia  ana  i  kuu  hale- 
lewa  iwaena  o  lakou. 

32  Oia  ke  kanawai  no  ka  mea 
hilo,  a  no  ka  mea  ua  puka  mai- 
loko  ae  ona  kona  anoano  i  hau- 
mia  ai  oia ; 

33  A  no  ka  wahine  mai  heekoko 
hoi,  a  me  ka  mea  hilo ;  o  ke  ka- 
naka,  a  o  ka  wahine,  a  me  ka  mea 
moe  me  ka  wahine  haumia. 

MOKUNA  XVI. 

No  ke  komo  ana  o  ke  kahuna  nni  iloko  o 
kahi  hoano,  a  me  ka  hana  ana  i  kalahala 
no  ke  anaina,  no  ka  makahiki. 

OLELO  mai  la  o  Iehova  ia 
Mose  mahope  iho  o  ka  make 
ana  o  na  keiki  elua  a  Aarona,  i  ko 
laua  kaumaha  ana  imua  o  Iehova 
a  make  iho  la : 

2  I  mai  la  hoi  o  Iehova  ia  Mose, 
E  olelo  ae  oe  ia  Aarona  i  kou  kai- 
kuaana,  i  ole  ai  ia  e  hele  mai  i  na 
wa  a  pau  iloko  o  kahi  hoano,  ma- 
loko  o  ka  paku,  ma  ke  alo  o  ka 
noho  aloha,  ka  mea  maluna  o  ka 
pahu,  o  make  ia;  no  ka  mea,  e 
ikea  au  iloko  o  ke  ao,  maluna  o 
ka  noho  aloha. 

3  Penei  e  komo  ai  o  Aarona  ilo- 
ko  o  kahi  hoano,  me  ka  hipikane 
opiopio  i  mohailawehala,  a  me  ka 
hipakane  i  mohaikuni. 

4  E  hookomo  oia  i  kahi  kapa  ko- 
mo  olona  hoano,  a  o  ka  lole  wawae 
olona  kahi  ma  kona  io,  a  e  kaeiia 
oia  me  ke  kaei  olona,  a  me  ka  pa- 
pale  olona  oia  e  kahikoia'i :  oia 
na  kapa  hoano ;  nolaila  e  holoi 
oia  i  kona  io  i  ka  wai,  a  pela  e 
hookomo  ai  ia  mau  mea. 

5  E  lawe  oia  i  na  keiki  kao  elua 
o  ke  anaina  o  na  mamo  a  Iseraela, 
i  inohailawehala,  a  i  ka  hipakane  i 
mohaikuni. 

6  A  e  kaumaha  o  Aarona  i  kana 


hipikane  he  mohailawehala,  ka 
mea  nona  iho,  a  e  hana  i  kalahala 
nona  iho,  a  i  kalahala  no  kona 
ohana. 

7  A  e  lawe  oia  i  ua  mau  kao  la 
elua,  a  e  hoike  hoi  ia  laua  ma  ke 
alo  o  Iehova,  ma  ka  puka  o  ka 
halelewa  o  ke  anaina. 

8  A  e  hailona  iho  o  Aarona  no 
na  kao  elua,  o  kekahi  no  Iehova, 
o  kekahi  no  ke  kao  hele. 

9  A  e  lawe  mai  o  Aarona  i  ke 
kao  i  lilo  no  Iehova,  a  e  kaumaha 
hoi  ia  i  mohailawehala. 

10  Aka  o  ke  kao  i  lilo  i  kao  hele, 
oia  ke  hoike  ola  ia  ma  ke  alo  o 
Iehova,  e  hana  i  kalahala  me  ia,  a 
e  hookuuia'e  e  hele  ia  i  kao  hele 
iloko  o  ka  waonahele. 

11  U  A  e  lawe  mai  o  Aarona  i  ka 
oipikane  he  mohailawehala,  ka 
mea  uona  iho,  a  e  hana  oia  i  kala- 
hala  noua  iho,  a  no  kona  ohana,  a 
e  pepehi  hoi  oia  i  ka  hipikane  o 
ka  mohailawehala,  ka  mea  nona 
iho. 

12  A  e  lawe  oia  i  hookahi  ipu 
kapuwahi  piha  i  na  lanahu  ahi  e 
aa  ana,  mai  luna  iho  o  ke  kuahu 
ma  ke  alo  o  Iehova,  a  me  ka  piha 
o  kona  mau  lima  i  ka  mea  ala  i 
hoowaliia,  a  e  hali  ae,  iloko  ae  o 
ka  paku. 

13  A  e  kau  oia  i  ka  mea  ala  ma- 
luna  iho  o  ke  ahi  ma  ke  alo  o  Ie- 
hova,  i  uhi  ae  ke  ao  o  ka  mea  ala, 
i  ka  noho  aloha  maluna  o  ka 
berita,  i  ole  ai  ia  e  make. 

14  E  lawe  hoi  oia  i  kauwahi  o  ke 
koko  o  ka  hipikane,  a  e  pipi  ae  ia 
maluna  o  ka  noho  aloha,  me  kona 
manamanalima,  ma  ka  hikina ;  a 
ma  ke  alo  o  ka  noho  aloha  oia  e 
pipi  ae  i  ke  koko,  me  kona  mana- 
manalima,  ehiku  ka  pipi  ana. 

15  1[  Alaila  e  pepehi  oia  i  ke  kao, 
i  ka  mohailawehala  no  na  kanaka, 
a  e  lawe  mai  i  kona  koko  maloko 
o  ka  paku,  a  e  hana  me  ia  koko  e 
like  me  kaua  i  hana'i  me  ke  koko 
o  ka  hipikane,  a  e  pipi  ae  ia  malu- 
na  o  ka  noho  aloha,  a  ma  ke  alo  o 
ka  noho  aloha. 

16  A  e  hana  oia  i  kalahala  no  l<a- 
hi  hoano,  no  ka  haumia  o  na  ma- 
mo  a  Iseraela,  a  no  ko  lakou  mau 

hala  ma  ko  lakou  hewa  a  pau ;  a 
pela  no  oia  e  hana'i  no  ka  halele- 
wa  o  ke  anaina,  e  waiho  ana  iwae- 
na  o  lakou,  iwaenakonu  o  ko  la- 
kou  haumia. 

17  Aole  loa  he  kanaka  maloko  o 
ka  halelewa  o  ke  anaina  i  koua 
we  e  komo  ai  e  hana  i  kalahala 
ma  kahi  hoano,  a  puka  hou  ia,  a 
ua  hana  hoi  oia  i  kalahala  nona 
iho,  a  no  kona  ohana,  a  no  ke 
anaina  a  pau  o  ka  Iseraela. 

18  A  e  hele  ae  ia  iwaho  i  ke  kua- 
hu,  ka  mea  ma  ke  alo  o  īehova,  a 
e  hana  i  kalahala  nona;  a  e  lawe 
oia  i  kauwahi  o  ke  koko  o  ka  bipi- 
kane,  a  me  kauwahi  o  ke  koko  o 
ke  kao,  a  e  kau  ma  na  pepeiaohao 
o  ke  kuahu  a  puni. 

19  A  e  pipi  oia  i  kauwaki  o  ke 
koko  maluna  ona,  me  kona  mana- 
manalima,  ehiku  ka  pipi  ana ;  a  e 
hoomaemae  ia  mea,  a  e  hoano  hoi 
ia  mai  ka  haumia  o  na  mamo  a 
Iseraela. 

20  1f  A  pau  kona  huikala  ana  i 
kahi  hoano,  a  me  ka  halelewa  o 
ke  anaina,  a  me  ke  kuahu,  alaila  e 
lawe  mai  oia  i  ke  kao  ola : 

21  A  e  kau  o  Aarona  i  kona  mau 
lima  maluna  o  ke  poo  o  ke  kao 
ola :  a  e  hai  ae  maluna  ona  i  na 
hewa  a  pau  o  na  mamo  a  Iseraela, 
a  me  ko  lakou  hala  a  pau,  ma  ko 
lakou  lawehala  ana  a  pau,  e  waiho 
ana  ia  mau  mea  ma  ke  poo  o  ke 
kao,  a  e  hookuu  aku  ia  ia  ma  ka 
lima  o  ke  kanaka  pono,  iloko  o 
ka  waonahele. 

22  A  e  hali  aku  ke  kao  i  ko  lakou 
hewa  a  pau  maluna  ona  i  ka  aina 
kanaka  ole ;  a  e  hookuu  wale  aku 
oia  i  ke  kao  iloko  o  ka  waonahele. 

23  A  e  komo  o  Aarona  maloko  o 
ka  halelewa  o  ke  anaina,  a  e  hoo- 
hemo  ae  i  kona  kapa  olona,  ana 
i  hookomo  ai  i  kona  wa  i  hele  ai 
iloko  o  kahi  hoano,  a  e  waiho  iho 
ia  mau  mea  malaila. 

24  A  e  holoi  oia  i  kona  io  i  ka 
wai,  ma  kahi  hoano,  a  e  hookomo 
oia  i  kona  mau  kapa,  a  e  hele  iwa- 
ho,  a  e  kaumaha  i  kona  mohai- 
kuni,  a  me  ka  mohaikuni  o  na 
kanaka,  a  e  hana  hoi  oia  i  kalahala 
nona  iho,  a  no  na  kanaka. 

25  A  o  ke  kaikea  o  ka  mohaila- 
wehala,  oia  kana  e  kuni  ai  maluna 
o  ke  kuahu. 

26  A  o  ka  mea  nana  i  hookuu  i 
ke  kao  i  ka  waoakua,  e  holoi  oia  i 
kona  kapa,  a  e  auau  i  ka  wai,  a 
mahope  iho  e  hele  mai  ia  iloko  o 
kahi  hoomoana. 

27  A  o  ka  hipikane,  ka  mohaila- 
wehala,  a  me  ke  kao,  ka  mohaila- 
wehala,  ua  laweia  ko  laua  koko 
iloko  e  hana  i  kalahala  ma  kahi 
hoano,  oia  ke  laweia'e  mawaho  o 
kahi  hoomoana ;  a  e  hoopau  la- 
kou  i  ke  ahi  i  ko  laua  mau  ili,  a 
me  ko  laua  io,  a  me  ko  laua  lepo. 

28  A  o  ka  mea  i  puhi  ia  mau 
mea,  e  holoi  oia  i  kona  mau  kapa, 
a  e  auau  i  ka  wai,  a  mahope  iho 
e  hele  mai  ia  iloko  o  kahi  hoo- 
moana. 

29  T[  Eia  hoi  ke  kanawai  e  mau 
ana  no  oukou ;  i  ka  hiku  o  ka  ma- 
lama,  i  ka  la  umi  o  ka  malama, 
e  hookaumaha  i  ko  oukou  mau 
uhaue,  aole  e  hana  iki  i  ka  hana,  o 
ke  kanaka  o  ko  oukou  aina  iho,  a 
o  ka  malinini  e  noho  ana  iwaena 
o  oukou : 

30  No  ka  mea,  oia  ka  la  e  hana'i 
i  kalahala  no  oukou,  e  huikala  ai 
ia  oukou  i  maemae  oukou,  mai  ko 
oukou  hewa  a  pau,  imua  o  ke  alo 
o  Iehova. 

31  E  lilo  hoi  ia  i  Sabati  e  maha'i 
no  oukou,  a  e  hookaumaha  i  ko 
oukou  mau  uhane,  ma  ke  kana- 
wai  mau  loa. 

32  A  o  ke  kahuna  ana  e  poni  ai, 
a  e  hoolaa  ai,  e  hana  ma  ka  oiha- 
nakahuna  ma  kahi  o  kona  makua- 
kane,  oia  ke  hana  i  kalahala,  a  e 
hookomo  i  na  kapa  olona,  i  na 
kapa  hoano. 

33  A  e  hana  oia  i  kalahala  no  ke 
keenakapu  hoano,  a  e  hana  hoi  oia 
i  kalahala  no  ka  halelewa  o  ke 
anaina,  a  me  ke  kuahu;  a  e  hana 
hoi  i  kalahala  no  na  kahuna,  a  me 
na  kanaka  a  pau  o  ke  anaina. 

34  E  lilo  ia  i  kanawai  mau  loa 
no  oukou,  e  hana  i  kalahala  no  na 
mamo  a  Iseraela  no  ko  lakou  he- 
wa  a  pau,  pakahi  i  ka  makahiki. 
Hana  iho  la  ia  e  like  me  ka  Ie- 
hova  kauoha  ia  Mose. 


MOKUNA  XVIII. 


MOKUNA  XVII. 

No  ka  mohai  ana  i  ke  koko  o  na  holoholona 
i  pepehiia,  na  ka  Haku,  aole  ka  mohai  no 
na  aaimonio,  10  aole  ka  ai  koko. 

OLELO  mai  la  hoi  o  Iehova  ia 
Mose,  i  mai  la, 

2  E  olelo  ae  oe  ia  Aarona  a  rae 
kana  mau  keiki,  a  me  na  mamo  a 
pau  a  Iseraela,  a  e  i  aku  ia  lakou ; 
Eia  ka  mea  a  Iehova  i  kauoha  mai 
ai,  i  ka  i  ana  mai, 

3  O  kela  kanaka,  keia  kanaka  o 
ka  ohana  o  Iseraela,  naua  i  pepe- 
hi  i  ka  hipikauo,  a  i  ke  keikihipa 
paha,  a  i  ke  kao  paha,  maloko  o 
kahi  hoomoana,  a  i  pepehi  ac  paha 
ia  mawaho  o  kahi  hoomoana, 

4  Aole  hoi  i  lawe  mai  ia  mea  ma 
ka  puka  o  ka  halelewa  o  ke  anai- 
na,  e  kaumaha  i  ka  mohai  ia  Ieho- 
va,  ma  ke  alo  o  ka  halelewa  o 
Iehova ;  e  hooiliia  ke  koko  malu- 
na  o  ia  kanaka,  ua  hookahe  oia  i 
ke  koko  ;  a  e  okiia'ku  ua  kanaka 
la  maiwaena  aku  o  kona  poe  ka- 
naka : 

5  I  mea  e  lawe  mai  ai  na  mamo  a 
Iseraela  i  ka  lakou  mau  mohai  i 
kaumaha  ai  lakou  ma  ke  kula,  e 
lawe  mai  lakou  ia  mau  mea  ia 
Iehova,  ma  ka  puka  o  ka  halele- 
wa  o  ke  anaina,  i  ke  kahuna,  a  e 
kaumaha  ia  mau  mea  i  mau  niohai- 
hoomalu  no  Iehova. 

6  A  e  pipi  ke  kahuna  i  ke  koko 
maluna  o  ke  kuahu  o  Iehova,  ma 
ka  puka  o  ka  halelewa  o  ke  anai- 
na,  a  e  puhi  i  ke  kaikea  i  mea  ala 
ono  no  Iehova. 

7  Aole  e  kaumaha  hou  lakou  i 
ka  lakou  mau  mohai  i  na  daimo- 
nio,  mamuli  o  ia  mau  mea  lakou  i 
hele  moe  kolohe  ai.  He  kanawai 
e  mau  ana  keia  no  lakou  i  ko  la- 
kou  mau  hanauna. 

8  Tf  A  e  olelo  aku  oe  ia  lakou,  O 
kela  kanaka  keia  kanaka  o  ka  oha 
na  o  Isernela,  a  o  na  malihini  e 
noho  ana  iwaena  o  oukou,  o  ka 
mea  e  kaumaha  i  mohaikuni  a  i 
alana  paha, 

9  Aole  nae  e  lawe  mai  ia  ma  ka 
puka  oka  halelewa  o  ke  anaina  e 
kaumaha  no  Iehova;  e  okha'ku 
ua  kanaka  la  maiwaena  aku  o  kona 
poe  kanaka. 


10H  Ao  kela  kanaka  keia  kana- 
ka  o  ka  ohana  o  Iseraela,  a  o  na 
malihini  e  noho  ana  iwaena  o  ou- 
kou,  o  ka  mea  e  ai  i  kahi  koko,  e 
kooku  e  au  i  kuu  maka  i  kela  ka- 
naka,  a  e  oki  aku  au  ia  ia  mai  wae- 
na  aku  o  kona  poe  kanaka. 

11  No  ka  mea,  iloko  o  ke  koko 
ke  ola  o  ka  io,  a  ua  haawi  au  ia  mea 
ia  oukou  maluna  o  ke  kuahu  i 
mea  e  hana  i  kalahala  no  ko  ou- 
kou  mau  uhane;  no  ka  mea,  o  ke 
koko  ka  i  hana  i  kalahala  no  ka 
uhane. 

12  Nolaila  i  olelo  aku  ai  au  i  na 
mamo  a  Iseraela,  Aole  kekahi  o 
oukou  e  ai  i  ke  koko,  aole  hoi 
kekahi  malihini  e  noho  ana  iwae- 
na  o  oukou  e  ai  i  ke  koko. 

13  A  o  kela  kanaka  keia  kanaka 
o  na  mamo  a  Iseraela,  a  o  na  ma- 
lihini  e  noho  ana  iwaena  o  oukou, 
e  huli  ana  a  e  paa  ana  i  ka  holoho- 
lona  a  i  ka  manu  paha  e  pono  ke 
aiia,  e  ninini  oia  i  kona  koko  a  e 
hoouhi  me  ka  lepo. 

14  No  ka  mea,  o  ke  ola  o  ka  io  a 
pau,  o  ke  koko  ke  ola  nona.  No- 
laila  i  olelo  aku  ai  au  i  na  mamo  a 
Iseraela,  Aole  oukou  e  ai  i  ke  ko- 
ko  o  kela  io  keia  io ;  no  ka  mea, 
o  ke  koko  ke  ola  o  na  io  a  pau  :  o 
ka  mea  e  ai  ia  mea,  e  okiia'ku  no 
ia. 

15  A  o  ke  kanaka  nana  e  ai  i  ka 
mea  make  wale,  a  i  ka  mea  paha 
i  pepehiia  e  na  holoholona,  o  ka 
mea  o  ko  oukou  aina  ponoi,  a  o 
ka  malihini  paha,  e  holoi  oia  i 
kona  mau  kapa,  e  auau  hoi  i  ka 
wai,  a  e  haumia  a  hiki  i  ke  ahiahi. 

16  Aka  ina  e  holoi  ole  oia  ia  mau 
mea,  aole  hoi  i  hoauau  i  kona  io ; 
alaila  maluna  ona  kona  hewa. 

MOKUNA  XVIII. 

Ka  pono  ole  o  Aigupita  me  Kanaana.    (>  Ke 
kanawai  mare.    19  Na  kuko  ino  e  haumia'i. 

OLELO  mai  la  hoi  o  Iehova  ia 
Mose,  i  mai  la, 

2  E  olelo  aku  i  na  mamo  a  Ise- 
raela,  a  e  i  aku  ia  lakou,  Owau  no 
Iehova  ko  oukou  Akua. 

3  Mamuli  o  na  hana  a  ka  aina  o 
Aigupita,  kahi  i  noho  ai  oukou, 
aole  oukou  e  hana  aku ;  a  maiimli 

o  na  hana  a  ka  aina  o  Kanaana, 
kahi  e  lawe  ae  ai  au  ia  oukou, 
aole  oukou  e  hana  aku  ;  aole  hoi 
oukou  e  hele  ma  ka  lakou  mau 
oihana. 

4  E  hana  hoi  oukou  ma  ko'u  mau 
kanawai,  a  e  malama  i  ka'u  mau 
oihana,  e  hele  malaila :  owau  no 
Iehova  ko  oukou  Akua. 

5  Nolaila,  e  malama  oukou  i  ka'u 
mau  kauoha,  a  me  ko'u  mau  ka- 
nawai :  ina  e  hana  ke  kanaka  ia,  e 
ola  no  oia  ia  mau  mea:  owau  no 
Iehova. 

6  1  Aole  kekahi  o  oukou  e  hoo- 
kokoke  aku  i  ka  io  o  kona  io 
iho ;  e  wehe  i  kahi  huna :  owau 
no  Iehova. 

7  O  kahi  huna  o  kou  makuaka- 
ne,  a  o  kahi  huna  o  kou  makuwa- 
hine,  mai  wehe  oe :  o  kou  maku- 
wahine  no  ia,  mai  wehe  oe  i  kahi 
huna  ona. 

8  O  kahi  huna  o  ka  wahine  a 
kou  makuakane,  mai  wehe  oe :  o 
kaki  huna  ia  o  kou  makuakane. 

9  O  kahi  huna  o  kou  kaikuwa- 
hine,  o  ke  kaikamahiue  a  kou 
makuakane,  o  ke  kaikamahiue  o 
kou  makuwahine  paha,  ua  hanau 
ma  kou  wahi  noho  paha,  ua  ha- 
nau  ma  kahi  e  paha,  mai  wehe 
oe  i  kahi  huna  o  laua. 

10  O  kahi  huna  o  ke  kaikama- 
hine  a  kau  keikikane,  a  me  ke 
kaikamahine  a  kau  kaikamahine, 
mai  wehe  oe  i  kahi  huna  o  laua: 
no  ka  mea,  o  ko  laua,  o  kou  wahi 
huna  no  ia. 

11  O  kahi  huna  o  ke  kaikama- 
hine  a  ka  wahine  a  kou  makua- 
kane,  na  kou  makuakane  i  hanau, 
o  kou  kaikuwahine  no  ia,  mai 
wehe  oe  i  kona  wahi  huua. 

12  Mai  wehe  oe  i  kahi  huna  o  ke 
kaikuwahine  o  kou  makuakane, 
o  ka  io  no  ia  o  kou  makuakane. 

13  Mai  wehe  oe  i  kahi  huna  o 
ka  hoahanau  wahine  o  kou  ma- 
kuwahine ;  no  ka  mea,  o  ka  io  no 
ia  o  kou  makuwahine. 

14  Mai  wehe  oe  i  kahi  huna  o  ka 
hoahanaukane  o  kou  makuakane, 
mai  hookokoke  aku  i  kana  wa- 
hine,  he  makuwakine  ia  nou. 

15  Mai  wehe   oe  i  kahi  huna  o 

kau  hunonawahine  :  o  ka  wahine 
ia  a  kau  keiki :  mai  wehe  oe  i 
kona  wahi  huna. 

16  Mai  wehe  oe  i  kahi  huna  o  ka 
wahine  a  kou  hoahanaukane ;  o 
kahi  huna  ia  o  kou  hoahanaukane. 

17  Mai  wehe  oe  i  kahi  huna  o  ka 
wahine  a  me  kana  kaikamahine, 
aole  hoi  oe  e  lawe  i  ke  kaikama- 
hine  a  kana  keiki,  aole  hoi  i  ke 
kaikamahine  a  kana  kaikamahine, 
e  wehe  i  kona  wahi  huna ;  o  kona 
io  no  lakou ;  he  mea  hewa  ia. 

18  Mai  lawe  oe  i  ka  wahine  me 
kona  hoahanauwahine  pu,  e  hoi- 
no  ia  ia,  i  ka  wehe  i  kona  wahi 
huna,  i  ka  wa  e  ola  ana  kela. 

19  Aole  hoi  oe  e  hookokoke  aku 
i  ka  wahine  e  wehe  i  kona  wahi 
huna,  i  ka  wa  e  hookaawaleia'i  ia 
no  kona  haumia. 

20  Mai  moe  oe  i  ka  wahine  a  kou 
hoalauna,  e  hoohaumia  iho  ia  oe 
iho  me  ia. 

21  Mai  haawi  i  kahi  keiki  au  e 
lilo  ia  Moleka,  aole  hoi  oe  e  hoi- 
no  i  ka  inoa  o  kou  Akua:  owau 
no  Iehova. 

22  Mai  moe  i  ke  kanaka,  me  he 
wahine  la :  he  mea  ia  e  inainaia. 

23  Aole  hoi  oe  e  moe  i  ka  holo- 
holona,  e  hoohaumia  iho  ia  oe  iho 
me  ia;  aole  hoi  e  ku  ka  wahine 
imua  o  ka  holoholona  e  moe  iho 
ia  ia ;  he  mea  haumia  hilahila  ia. 

24  Mai  hoohaumia  oukou  ia  ou- 
kou  iho  ma  kekahi  o  keia  mau 
mea,  no  ka  mea,  ma  keia  mau  mea 
a  pau  ua  haumia  na  lahuikanaka 
a'u  e  kipaku  aku  ai  mai  mua  aku 
o  oukou. 

25  Ua  haumia  ka  aina;  nolaila, 
ke  hoopai  nei  au  i  kona  hewa  ma- 
luna  iho  ona,  a  ke  luai  aku  nei  no 
ka  aina  i  kona  poe  kamaaina, 

26  No  ia  mea,  e  malama  oukou  i 
ka'u  mau  kauoha  a  me  ko'u  mau 
kanawai,  aole  hoi  e  hana  i  kekahi 
o  keia  mau  mea  e  inainaia,  aole 
kekahi  o  ko  oukou  lahuikanaka, 
aole  hoi  o  ka  malihini  e  noho  ana 
iwaena  o  oukou : 

27  (No  ka  mea,  ua  hana  na  kana- 
ka  o  ka  aina  mamua  o  oukou,  i 
keia  mau  mea  inaiuaia  a  pau,  a  ua 
haumia  ka  aina ;) 


MOKUNA  XIX. 


28  I  ole  ai  e  luai  aku  ka  aina  ia 
oukou  kekahi,  i  ka  wa  e  hoohau- 
mia  ai  oukou  ia  ia,  e  like  me  ko- 
na  luai  ana'ku  i  na  lahuikanaka, 
ka  poe  mamua  o  oukou. 

29  No  ka  mea,  o  ka  mea  e  hana  i 
kekahi  o  keia  mau  mea  inainaia, 
o  na  kanaka  e  hana,  e  okiia  lakou 
maiwaena  aku  o  ko  lakou  poe  ka- 
naka. 

30  Nolaila,  e  malama  oukou  i 
ka'u  oihana,  aole  e  hana  ma  keia 
mau  hana  inainaia,  i  hanaia  ma- 
mua  o  oukou ;  aole  hoi  oukou  e 
hoohaumia  ia  oukou  iho  malaila : 
owau  no  Iehova  ko  oukou  Akua. 

MOKUNA  XIX. 

He  mau  kanawai  hoomaopopoia. 

OLELO  mai  la  hoi  o  Iehova  ia 
Mose,  i  mai  la, 

2  E  olelo  aku  oe  i  ke  anaina  a 
pau  o  na  mamo  a  Iseraela,  a  e  i 
aku  ia  lakou,  I  hemolele  oukou ; 
no  ka  mea,  he  hemolele  no  wau  o 
Iehova  ko  oukou  Akua. 

3  H  E  weliweli  oukou  kela  ka- 
naka  keia  kanaka  i  kona  maku- 
wahine  a  i  kona  makuakane,  a  e 
malama  hoi  i  kuu  mau  Sabati : 
owau  no  Iehova  ko  oukou  Akua. 

4  Tf  Mai  huli  oukou  ma  na  kii, 
aole  hoi  e  hana  i  na  akua  i  hoohe- 
heeia  no  oukou :  owau  no  Iehova 
ko  oukou  Akua. 

5  Tf  A  ina  e  kaumaha  aku  oukou 
i  ka  alana  o  na  mohai  hoomalu,  ia 
Iehova,  e  kaumaha  oukou  ia  na 
ko  oukou  makemake  iho. 

6  E  aiia  ia  i  ka  la  i  kaumaha  ai 
oukou  ia  mea,  a  ia  la  aku  hoi ;  a 
ina  e  koe  kauwahi  i  ke  kolu  o  ka 
la,  e  hoopauia  ia  i  ke  ahi. 

7  A  ina  e  ai  iki  ia  ia  i  ke  kolu  o 
ka  la,  e  hoowahawahaia  ia,  aole  e 
maliuia. 

8  Nolaila,  o  ka  mea  e  ai  ia,  e  kau 
no  kona  hewa  maluna  ona,  no 
kana  hoino  ana  i  ka  mea  hoano 
no  Iehova:  a  e  okiia'ku  kela  ka- 
naka  maiwaena  aku  o  kona  poe 
kanaka. 

9  H  Aia  oki  oukou  i  ka  ai  o  ko 
oukou  aina,  mai  oki  loa  i  na  kihi 
o  kau  mahinaai,  aole  hoi  oe  e  hoi- 
liili  i  na  haulena  o  kau  ai. 


10  Mai  ohi  loa  i  ko  kau  malawai- 
na,  aole  hoi  oe  e  hoiliili  i  na  hua- 
waina  a  pau  loa  o  kau  malawaina ; 
e  waiho  no  oe  ia  mau  mea  na  ka 
mea  ilihune,  a  me  ka  malihini: 
owau  no  Iehova  ko  oukou  Akua. 

11  H  Mai  aihue  oukou,  aole  hoi 
e  hookamani,  aole  hoi  e  hoopuni- 
puni  kekahi  i  kekahi. 

12  U  Mai  hoohiki  oukou  ma 
ko'u  inoa  me  ka  wahahee,  aole 
hoi  oe  e  hoino  i  ka  inoa  o  kou 
Akua ;  owau  no  Iehova. 

13  H  Mai  alunu  oe  i  kou  hoalau- 
na,  aole  hoi  oe  e  kaili  wale  :  o  ka 
uku  o  ka  mea  i  hoolimalimaia, 
mai  waiho  pu  me  oe  i  ka  po  okoa 
a  kakahiaka  ae. 

14  lf  Mai  kuamuamu  aku  oe  i  ke 
kuli,  aole  hoi  oe  e  waiho  i  ka  mea 
e  hina  ai  mamua  o  ka  makapo, 
aka  e  makau  oe  i  kou  Akua ;  owau 
no  Iehova. 

15  H  Mai  hana  ino  oukou  ma  ka 
hoopai  ana ;  mai  manao  oe  i  ke  ki- 
no  o  ka  mea  ilihune,  aole  hoi  e 
mahalo  i  ke  kino  o  ka  mea  ikaika : 
aka  ma  ka  pololei  e  hooponopono 
ai  oe  i  kou  hoalauna. 

16  II  Mai  hele  oe  io  ia  nei  me  he 
holoholo  olelo  la  iwaena  o  kou 
poe  kanaka ;  aole  hoi  oe  e  ku  e  i 
ke  koko  o  kou  hoalauna:  owau 
no  Iehova. 

17  H  Mai  inaina  aku  oe  i  kou 
hoahanau  iloko  o  kou  naau  ;  e  ao 
io  aku  no  oe  i  kou  hoalauna,  aole 
hoi  e  waiho  i  ka  hewa  maluna 
ona. 

18  II  Mai  hoomaau,  mai  hoomau- 
hala  i  na  keiki  o  kou  poe  kanaka ; 
aka  e  aloha  oe  i  kou  hoalauna  e 
like  me  oe  iho :  owau  no  Iehova. 

19  H  E  malama  oukou  i  ko'u 
mau  kanawai.  Mai  kuu  aku  oe  e 
hoohanau  kau  holoholona  me  ka 
holoholona  ano  okoa ;  aole  hoi  oe 
e  lulu  i  kou  mahinaai,  me  na  hua 
ano  elua ;  aole  hoi  e  kau  i  ke  kapa 
olona  me  ka  hulu  hipa  i  huiia, 
maluna  ou. 

20  T[  O  ka  mea  moe  aku  i  ka 
wahine,  he  kauwawahine,  i  hoopa- 
lauia  na  ke  kane,  aole  i  ukupa- 
naiia,  aole  i  haawiia  ia  ia  ke  ku  i 
ka  wa;  e  uhauia'na;  aole  e  hoo- 

makeia  laua,  no  ka  mea,  aole  i 
kaawale  ia  wahine. 

21  A  e  lawe  mai  ua  kanaka  la  i 
ka  mohaihala  ia  Iehova,  i  ka  puka 
o  ka  halelewa  o  ke  anaina,  he 
hipakane,  i  mohaihala. 

22  A  e  hana  ke  kahuna  i  kalahala 
nona  me  ka  hipakane  mohaihala, 
ma  ke  alo  o  Iehova,  no  kona  hewa 
ana  i  hana'i ;  a  e  kalaia  kona  hewa 
ana  i  hana'i. 

23  T[  A  komo  oukou  i  ka  aina,  a 
kanu  i  kela  laau  i  keia  laau  i  mea 
ai,  alaila  e  kapa  ae  oukou  i  kona 
hua  he  okipoepoe  ole  ia;  ekolu 
makahiki  he  okipoepoe  ole  ia  ia 
ia  oukou ;  aole  e  aiia. 

24  Aka  i  ka  ha  o  ka  makahiki,  e 
hoano  ko  na  hua  a  pau,  i  mea  e 
h'oolea  ai  ia  Iehova. 

25  A  i  ka  lima  o  ka  makahiki,  e 
ai  oukou  i  kona  hua,  e  haawi  ai 
oia  i  kona  hua  ia  oukou :  owau  no 
Iehova  ko  oukou  Akua. 

26  lf  Mai  ai  oukou  me  ke  koko  : 
aole  hoi  e  kuka-moo,  aole  hoi  e 
nana-ao. 

27  Mai  hoopoepoe  i  na  kihi  o  ko 
oukou  mau  poo,  aole  hoi  oe  e  hoi- 
no  i  na  kihi  o  kou  umiumi. 

28  Mai  okioki  i  ko  oukou  io  no 
ka  mea  make,  aole  hoi  e  kakau 
kaha  ma  ko  oukou  kino  :  owau  no 
lehova. 

29  1f  Mai  hoonoa  i  kau  kaikama- 
hine  e  hoolilo  ia  ia  i  hookamaka- 
ma;  o  lilo  ka  aina  i  ka  moe  kolo- 
he,  a  piha  ae  la  ka  aina  i  ka  hewa. 

30  lf  E  malaina  oukou  i  ko'u  mau 
Sabati,  a  e  mahalo  i  ko'u  keenaka- 
pu  :  owau  no  Iehova. 

31 1f  Mai  manao  oukou  i  na  mea 

uinau-uhane,  aole  hoi  e  imi  aku  i 

na  kupua,  e  haumia  ai  oukou  ia 

«^lakou :  owau  no  Iehova  ko  oukou 

t  T^Akua. 

32  Tf  Ma  ke  alo  o  ke  poohina,  e 
ku  ae  ai  oe  iluna,  a  e  mahalo  aku  i 
ke  alo  o  ka  elemakule,  a  e  weli- 
weli  i  kou  Akua :  owau  no  Iehova. 

33 1  A  ina  e  noho  ka  malihini  me 
oe  ma  ko  oukou  aina,  mai  hoolu- 
hihewa  ia  ia. 

34  Aka  o  ka  malihini  e  noho  ana 

me  oukou,  e  like  auanei  ia  ia  ou- 

kou  me  he  kupa  la  i  hanau  iwaena 

o  oukou,  a  e  aloha  oe  ia  ia  e  like 
me  oe  iho ;  no  ka  mea,  he  mau 
malihini  no  oukou  ma  ka  aina  o 
Aigupita :  owau  no  Iehova  ko  ou- 
kou  Akua. 

35  1  Mai  hana  kekee  oukou  i  ka 
hooponopono  ana,  ma  ke  ana  ana, 
ma  ka  paona,  a  ma  ke  ana. 

36  E  malama  no  oukou  i  paona 
pololei,  i  poka  pono,  i  epa  pono,  i 
hina  pono ;  owau  no  Iehova  ko 
oukou  Akua  nana  oukou  i  lawe 
mai,  mailoko  mai  o  ka  aina  o 
Aigupita. 

37  Nolaila,  e  malama  oukou  i 
ka'u  mau  kauoha  a  pau,  a  me  ko'u 
mau  kanawai  a  pau,  a  e  hana  ma 
ia  mau  mea ;  owau  no  Iehova. 

MOKUNA  XX. 

Ke  kanawai  no  ka  malama  kii.  7  Kanawai 
no  ka  hoino  i  na  makua  ;  10  no  ka  moe  ko- 
lohe  ;  27  no  ka  ninau-uhane. 

OLELO    mai    la    o    Iehova    ia. 
Mose,  i  mai  la, 

2  E  olelo  hou  aku  oe  i  na  mamo 
a  Iseraela,  O  kela  kanaka  keia  ka- 
naka,  o  na  mamo  a  Iseraela,  a  o  na 
malihini  e  noho  ana  ma  ka  Iserae- 
la,  nana  e  haawi  i  kahi  keiki  ana 
ia  Moleka,  e  make  io  no  ua  kana- 
ka  la ;  na  na  kanaka  o  ka  aina  ia 
e  hailuku  aku  me  na  pohaku. 

3  A  e  hooku  e  au  i  ko'u  maka  i 
kela  kanaka,  a  e  oki  aku  hoi  au  ia 
ia  maiwaena  aku  o  kona  poe  ka- 
naka,  no  kona  haawi  ana  i  kekahi 
keiki  ana  ia  Moleka ;  e  hoohaumia 
i  kuu  keenakapu,  a  me  ka  hoino  i 
ko'u  inoa  hoano. 

4  A  ina  e  huna  iki  na  kanaka  o  ka 
aina  i  ko  lakou  mau  maka  i  ua  ka- 
naka  la,  i  kona  wa  e  haawi  ai  i 
kekahi  keiki  ana  ia  Moleka,  aole 
hoi  hoomake  ia  ia ; 

5  Alaila,  na'u  no  e  hooku  e  i  kuu 
maka  i  ua  kanaka  la  a  me  kona 
ohana,  a  e  oki  aku  au  ia  ia,  a  me 
ka  poe  a  pau  e  hele  moe  kolohe 
mamuli  ona,  e  moe  kolohe  me 
Moleka,  maiwaena  aku  o  ko  lakou 
poe  kanaka. 

6  lf  A  o  ke  kanaka  huli  mamuli  o 
na  mea  ninau-uhane,  a  mamuli  hoi 
o  na  kupua,  e  hele  moe  kolohe 
mamuli  o  lakou,  e  hooku  e  au  i 
kuu  maka  i  kela  kanaka,  a  e  oki 

aku  hoi  au  ia  ia  maiwaena  aku  o 
kona  poe  kauaka. 

7  H  Nolaila,  e  huikala  oukou  ia 
oukou  ilio,  i  hoano  hoi  oukou  :  no 
ka  mea,  owau  no  Iehova  ko  oukou 
Akua. 

8  E  malama  oukou  i  ko'u  mau 
kanawai,  a  e  hana  hoi  ma  ia  mau 
mea :  owau  no  Iehova  nana  oukou 
e  hoolaa  nei. 

9  H  No  ka  mea,  o  kela  kanaka 
keia  kanaka  i  kuamuamu  i  kona 
makuakane  a  i  kona  makuwahine 
paha,  e  make  io  no  ia :  ua  hoino 
aku  oia  i  kona  makuakane,  a  i  ko- 
na  makuwahine  paha ;  maluna  ona 
kona  koko  iho. 

10  1  O  ke  kanaka  moe  kolohe 
aku  i  ka  wahiue  a  kekahi  kauaka, 
o  ka  mea  moe  kolohe  i  ka  wahine 
a  kona  hoalauna,  e  make  io  no  ke 
kanaka  moe  kolohe  a  me  ka  wa- 
hine  moe  kolohe. 

11  0  ke  kanaka  moe  me  ka  wa- 
hine  a  kona  makuakane,  ua  wehe 
ae  oia  i  kahi  huna  o  kona  makua- 
kane  ;  e  make  io  no  laua  pu ;  ma- 
luna  o  laua  ko  laua  koko  iho. 

12  Ina  e  moe  ke  kanaka  me  knna 
hunonawahine,  e  make  io  no  laua 
pu,  ua  haua  laua  i  ka  mea  haumia 
hilahila;  maluna  o  laua-ko  laua 
koko  iho. 

13  Ina  e  moe  aku  ke  kanaka  i 
ke  kane  e  like  me  kona  moe  aku  i 
ka  wahine,  ua  hana  pu  laua  i  ka 
mea  haumia  hilahila;  e  make  io 
no  laua  pu  ;  maluna  o  laua  ko  laua 
koko. 

14  Ina  e  mare  ke  kanaka  i  ka 
wahine  a  me  kona  makuwahine, 
he  hewa  ia :  e  puhi  pu  ia  lakou  i 
ke  ahi,  oia  pu  me  laua  la;  i  ole  ai 
he  hewa  iwaena  o  oukou. 

15  A  ina  e  moe  ke  kanaka  i  ka 
holoholona,  e  make  io  no  ia ;  a  e 
pepehi  oukou  ia  holoholona. 

16  A  ina  e  hookokoke  aku  kawa- 
liine  i  ka  holoholona  e  moe  iho  ia 
ia,  e  pepehi  oe  ia  wahine,  a  me  ka 
holoholona:  e  make  io  no  laua 
pu ;  maluna  o  laua  ko  laua  koko. 

17  Aina  e  lawe  ke  kanaka  i  kona 
kaikuwahine,  i  ke  kaikamahine  a 
kona  makuakane,  a  i  ke  kaikama- 
hine  a  kona  makuwahine  paha,  a 


ike  aku  i  kona  wahi  huna,  a  ike 
mai  kela  i  kona  wahi  huna,  he 
mea  hewa  io  no  ia;  e  okiia  laua 
ma  ke  alo  o  ko  laua  poe  kanaka  : 
ua  wehe  oia  i  kahi  huna  o  kona 
kaikuwahine;  e  kau  no  kona  he- 
wa  maluna  ona. 

18  A  ina  e  moe  aku  ke  kanaka  i 
ka  wahine  i  kona  mai  ana,  a  wehe 
ae  i  kona  wahi  huna;  ua  wehe  ae 
ia  i  kona  punawai,  a  ua  wehe  ae 
ia  wahine  i  ke  kumu  o  kona  koko, 
e  oki  pu  ia'ku  hoi  laua  maiwaena 
aku  o  ko  laua  poe  kanaka. 

19  Mai  wehe  oe  i  kahi  huna  o  ka 
hoahanauwahine  o  kou  makuwa- 
hine,  a  o  ke  kaikuwahine  a  kou 
makuakane  paha;  no  ka  mea,  oia 
ka  wehe  i  kona  io  iho ;  e  kau  no 
ko  laua  hewa  maluna  o  laua. 

20  A  iua  e  moe  aku  ke  kanaka 
me  ka  wahine  a  ka  hoahanaukane 
o  kona  makuakane,  ua  wehe  ae 
oia  i  kahi  huna  o  kela  makua- 
kane  ;  c  kau  no  ko  laua  hewa  ma- 
luna  o  laua,  e  make  keiki  ole  laua. 

21  A  ina  e  lawe  ke  kanaka  i  ka 
wahine  a  kona  hoahanaukane,  he 
mea  haumia  ia ;  ua  wehe  ae  oia  i 
kahi  huna  o  kona  hoahanaukane, 
aole  aku  keiki  a  laua. 

22  1i  Nolaila,  e  malama  oukou  i 
ka'u  mau  kauoha  a  pau,  a  me 
ko'u  mau  kanawai  a  pau  ;  i  ole 
ai  ka  aina  kahi  a'u  e  lawe  aku  ai 
ia  oukou  e  noho  malaila,  e  luai 
aku  ia  oukou. 

23  Mai  hele  oukou  ma  na  oihana 
a  na  lahuikanaka,  a'u  e  kiola  aku 
ai  imua  o  oukou :  no  ka  mea,  ua 
hana  lakou  i  keia  mau  mea  a  pau, 
nolaila  i  hoowahawaha  aku  ai  au 
ia  lakou. 

24  Aka,  ua  olelo  aku  au  ia  oukou, 
e  loaa  ia  oukou  ko  lakou  aina  ; 
na'u  ia  e  haawi  aku  no  oukou 
ponoi,  he  aina  e  kahe  ai  ka  waiu 
a  me  ka  meli :  owau  no  Iehova  ko 
oukou  Akua  nana  oukou  i  hoo- 
kaawale  ae  mai  na  lahuikanaka  e 
ae. 

25  Nolaila  e  hookaawale  ae  ou- 
kou  iwaena  o  na  lioloholona  mae 
mae,  a  me  ka  haumia,  a  mawaena 
o  na  manu  haumia,  a  me  ka  niae- 
mae  :  mai  hoohaumia  i  ko  oukou 

mau  uhane  ma  kahi  holoholona,  a 
me  kahi  manu,  a  me  kahi  mea  e 
kolo  ana  ma  ka  lepo,  na  mea  a'u  i 
hookaawale  ae  mai  o  oukou  ae, 
me  he  haumia  la. 

26  E  hoano  hoi  oukou  no'u ;  no 
ka  mea,  he  hoano  no  wau,  o  Ieho- 
va,  a  ua  hookaawale  ae  au  ia  ou- 
kou  mai  na  lahuikanaka  e  i  lilo 
oukou  no'u. 

27  Tf  O  ke  kanaka,  a  o  ka  wahine 
paha,  he  ninau-uhane,  a  he  kupua 
paha,  e  make  no  ia ;  e  hailuku 
lakou  ia  laua  me  na  pohaku;  e 
kau  no  ko  laua  koko  maluna  o 
laua. 

MOKUNA  XXI. 

He  mau  kanawai  no  na  kahuna  pule. 

OLELO  mai  la  hoi  o  Iehova  ia 
Mose,  E  olelo  aku  i  na  kahu- 
na,  i  na  keiki  a  Aarona,  a  e  i  aku 
ia  lakou,  Aohe  kanaka  e  hoohau- 
miaia  no  ka  make  iwaena  o  kona 
poe  kanaka : 

2  Aka  no  kona  io  iho,  no  ka  mea 
kokoke  mai  ia  ia,  no  kona  makuwa- 
hine,  a  me  kona  makuakane  a  me 
kana  keiki,  a  me  kana  kaikamahi- 
ne,  a  me  kona  hoahanaukane, 

3  A  me  kona  kaikuwahine,  he 
puupaa,  i  kokoke  mai  ia  ia,  aole  i 
loaa  ia  ia  ke  kane,  e  hiki  no  ke 
hoohaumiaia  oia  nona. 

4  Aole  e  hoohaumia  oia  ia  ia  iho, 
he  haku  iwaena  o  kona  poe  kana- 
ka,  e  hoino  ia  ia  iho. 

5  Aole  lakou  e  hooohule  i  ko  la- 
kou  mau  poo,  aole  hoi  e  kahi  i  na 
kihi  o  ko  lakou  umiumi,  aole  hoi 
e  okioki  i  ko  lakou  io  iho. 

6  E  hoano  auanei  lakou  i  ko 
lakou  Akua,  aole  hoi  e  hoohau- 
mia  i  ka  inoa  o  ko  lakou  Akua; 
no  ka  mea,  o  na  mohai  o  Iehova  i 
kaumahaia  ma  ke  ahi,  a  me  ka 
berena  na  ko  lakou  Akua,  oia  ka 
lakou  i  kaumaha  ai,  nolaila,  e 
pono  ke  hoano  lakou. 

7  Aole  lakou  e  lawe  i  ka  wahine 
hookamakama,  a  he  haumia  pa- 
ha;  aole  hoi  lakou  e  lawe  i  ka 
wahine  i  hookaawaleia'e  mai  kana 
kaue  ae;  no  ka  mea,  he  hoano 
oia  i  kona  Akua. 

8  Nolaila  e  hoano  oe  ia  ia,  no  ka 
mea,  o  ka  berena  na  kou  Akua 

kana  i  kaumaha'i;  e  hoano  aua- 
nei  oia  ia  oe ;  no  ka  mea,  he  hoa- 
no  no  wau  o  Iehova  kou  Akua 
nana  oukou  i  hoano. 

9  1  O  ke  kaikamahine  a  ke  ka- 
huna  pule,  ina  e  hoohaumia  oia 
ia  ia  iho  i  ka  moe  kolohe,  ua  hoo- 
haumia  oia  i  kona  makuakane ;  e 
puhiia  oia  i  ke  ahi. 

10  A  o  ke  kahuna  nui  iwaena  o 
kona  poe  hoahanau,  maluna  iho  o 
kona  poo  i  nininiia  ka  aila  poni,  a 
ua  hoolaaia  e  komo  i  ke  kapa, 
aole  hoi  e  uhae  i  kona  mau  kapa ; 

11  Aole  hoi  e  komo  ae  i  ka  mea 
i  make,  aole  hoi  no  kona  makua- 
kane,  a  no  kona  makuwahine  pa- 
ha,  e  hoohaumia  ai  oia  ia  ia  iho. 

12  Aole  hoi  oia  e  puka  ae  iwaho 
o  ke  keenakapu,  aole  hoi  e  hoo- 
haumia  i  ke  keenakapu  o  kona 
Akua ;  no  ka  mea,  maluna  ona  ka 
lei  o  ka  aila  poni  o  kona  Akua: 
owau  no  Iehova. 

13  E  mare  no  hoi  oia  i  ka  wahi- 
ne  i  kona  puupaa  ana. 

14  O  ka  wahine  kane  make,  a  o 
ka  wahine  hemo,  a  o  ka  haumia, 
o  ka  hookamakama,  oia  mau  mea 
kana  e  lawe  ole  ai ;  aka  e  lawe 
oia  i  ka  wahine  puupaa  o  kona 
poe  kanaka  i  wahine. 

15  Aole  hoi  oia  e  hoohaumia  i 
kana  keiki  iwaena  o  kona  poe 
kanaka;  no  ka  mea,  ke  hoano 
nei  au  o  Iehova  ia  ia. 

16  T[  Olelo  mai  la  hoi  o  Iehova  ia 
Mose,  i  mai  la, 

17  E  olelo  aku  oe  ia  Aarona,  pe- 
nei,  O  ka  mea  o  kau  mau  keiki  i 
ko  lakou  hanauna,  he  kina  koua, 
aole  ia  e  hookokoke  e  kaumaha  i 
ka  berena  a  kona  Akua : 

18  No  ka  mea,  o  kela  kanaka 
keia  kanaka  he  kina  kona,  aole  ia 
e  hookokoke  mai :  o  ke  kanaka 
makapo,  o  ka  oopa,  o  ka  ihu  pe- 
pe,  a  he  lala  oi  aku  kona, 

19  A  o  ke  kanaka  ua  hai  kona 
wawae,  a  ua  hai  kona  lima  paha, 

20  A  he  kuapuu,  a  he  aa,  a  he 
kina  ma  kona  maka,  a  he  puupuu, 
a  he  kakio,  a  he  hua  pepeia ; 

21  O  kela  kanaka  keia  kanaka  o 
na  keiki  a  Aarona  he  kina  kona, 
aole  ia  e  hookokoke  mai  e  kau- 

maha  i  na  mohai  no  Iehova  i  kau- 
mahaia  ma  ke  ahi ;  he  kina  kona, 
aole  ia  e  hele  kokoke  mai  e  kau- 
maha  i  ka  berena  a  kona  Akua. 

22  O  ka  berena  a  kona  Akua,  o 
ka  mea  hoano  loa,  a  me  ka  mea 
hoano,  oia  kana  e  ai  ai. 

23  Aole  hoi  ia  e  komo  i  ka  paku, 
aole  hoi  e  hookokoke  i  ke  kuahu, 
no  kona  kina  ana;  o  hoohaumia 
oia  i  kuu  mau  keenakapu :  no  ka 
mea,  na'u  na  Iehova  lakou  e  hoa- 
no  nei. 

24  A  hai  ae  la  o  Mose  ia  Aarona, 
a  i  kana  mau  keiki,  a  i  na  mamo  a 
pau  a  Iseraela. 

MOKUNA  XXII. 

He  mau  kanawai  no  na  mohai,  a  no  ka  ai 
ana  i  na  mohai. 

OLELO  mai  la  hoi  o  Iehova  ia 
Mose,  i  mai  la, 

2  E  olelo  aku  ia  Aarona,  a  i  kana 
mau  keiki,  e  hookaawale  lakou  ia 
lakou  iho  mai  na  mea  hoano  o  na 
mamo  a  Iseraela,  i  ole  ai  lakou  e 
hoino  mai  i  ko'u  inoa  hoano  i  na 
mea  a  lakou  i  hoano  mai  ai  no'u ; 
owau  no  Iehova. 

3  E  olelo  aku  ia  lakou,  0  ka  mea 
o  ka  oukou  mau  keiki  a  pau 
iwaena  o  ko  oukou  mau  hanauna, 
e  hele  i  na  mea  hoano  a  na  mamo 
a  Iseraela  i  hoolaa  aku  ai  ia  Ie- 
hova,  me  kona  haumia  maluna 
ona,  e  okiia'ku  oia  mai  ko'u  alo 
aku  :  owau  no  Iehova. 

4  O  kela  kanaka,  keia  kanaka  he 
keiki  a  Aarona,  he  lepero,  a  he 
hilo  kahe  kona ;  aole  ia  e  ai  i  na 
mea  hoano  a  hiki  i  kona  maemae 
ana.  A  o  ke  kanaka  hoopa  aku  i 
ka  mea  haumia  no  ka  mea  make, 
a  o  ke  kanaka  ua  hele  aku  kona 
anoano  mai  ona  aku  ; 

5  A  o  ke  kanaka  hoopa  aku  i  ka 
mea  kolo  e  haumia  ai,  a  i  ke  kana- 
ka  paha  e  haumia  ai,  o  kela  hau- 
mia  keia  haumia  kona ; 

6  O  ke  kanaka  i  pa  aku  i  kekahi 
o  ia  mau  mea,  e  haumia  no  ia  a 
hiki  i  ke  ahiahi,  aole  ia  e  ai  i  na 
mea  hoano,  ke  holoi  ole  oia  i  kona 
io  i  ka  wai. 

7  A  napoo  ka  la,  e  maemae  no  ia, 
a  mahope  iho  e  ai  no  oia  i  na  mea 
hoano ;  no  ka  mea,  o  kana  ai  no  ia. 


8  O  ka  mea  make  wale,  a  o  ka 
mea  i  nahaeia,  aole  oia  e  ai  ia,  e 
hoohaumia'i  ia  ia  iho :  owau  no 
Iehova. 

9  E  malama  hoi  lakou  i  ka'u 
oihana,  o  hooili  lakou  i  ka  hewa 
maluna  ona,  a  make,  ke  hoohau- 
mia  lakou  ia  mea  :  na'u  na  Iehova 
lakou  e  hoano  nei. 

10  Aole  e  ai  ka  malihini  i  ka  mea 
hoano ;  o  ko  ke  kahuna  mea  e 
noho  malihini  mai,  a  o  ke  kauwa 
hoolimalima,  aole  no  e  ai  i  ka 
mea  hoano. 

11  Aka  ina  e  kuai  ke  kahuna  i  ke 
kanaka  me  kana  kala,  e  ai  no  oia 
ia,  a  me  ka  mea  i  hanau  maloko 
o  kona  hale ;  o  lakou  ke  ai  i  kana 
ai. 

12  Ina  e  mare  ke  kaikamahine  a 
ke  kahuna  i  ka  malihini,  aole  oia 
e  ai  i  ka  alaua  o  na  mea  hoano. 

13  Aka  ina  he  wahinekanemake 
ke  kaikamahine  a  ke  kahuna,  a  ua 
hemo  paha  me  ke  keiki  ole,  a  au 
hoi  mai  i  ka  hale  o  kona  makua- 
kane,  e  like  me  kona  wa  kamalii, 
e  ai  no  oia  i  ka  ai  a  kona  makua- 
kane ;  aka  aole  ka  malihini  e  ai  ia 
mea. 

14  1[  A  ina  e  ai  ke  kanaka  i  ka 
mea  hoano,  me  ka  ike  ole,  alaila  e 
hui  aku  oia  i  ka  hapa  lima  me  ia, 
a  e  haawi  aku  i  ke  kahuna  me  ka 
mea  hoano. 

15  Aole  lakou  e  hoohaumia  i  ka 
na  mamo  a  Iseraela  mau  mea  hoa- 
no  a  lakou  i  hoolaa  ai  ia  Iehova  : 

16  Aole  hoi  e  waiho  aku  maluna 
o  lakou  i  ka  hewa  o  ka  lawehala 
ana,  i  ka  lakou  ai  ana  i  na  mea 
hoano ;  no  ka  mea,  na'u  na  Iehova 
lakou  e  hoano  nei. 

17  1f  Olelo  mai  la  hoi  o  Iehova  ia 
Mose,  penei, 

18  E  olelo  aku  oe  ia  Aarona,  a  i 
kana  mau  keiki,  a  i  na  mamo  a 
pau  a  Iseraela,  a  e  i  aku  ia  lakou, 
O  kela  kanaka  keia  kanaka  o  ka 
ohana  o  Iseraela,  a  o  na  malihini 
iloko  o  ka  Iseraela,  nana  e  kau- 
maha  i  kona  mohai  no  kona  hoo- 
hiki  ana  a  pau,  a  no  kana  mnu 
alana  na  kona  makemake,  ka  mea 
a  lakou  e  kaumaha'i  ia  Iehova,  i 
mohaikuni : 

19  Na  ko  oukou  makeuiake  iho, 
i  ke  kane  kina  ole  o  na  bipi,  o  na 
hipa,  a  o  na  kao. 

20  O  ka  mea  kina,  aole  oukou  e 
kaumaha  ia  ;  no  ka  mea,  aoie  ia  e 
maliuia  no  oukou. 

21  A  o  ke  kanaka  nana  e  kauma- 
ha  i  ka  alana  o  na  mahaihoomalu 
ia  Iehova,  e  hooko  ai  i  kana  i  hoo- 
hiki  ai,  a  ina  he  mohai  na  kona 
makemake,  o  na  bipi,  a  o  na  hipa 
paha,  e  hemolele  ia  e  maliuia'i : 
aole  aku  kina  iloko  ona. 

22  O  ka  makapaa,  o  ka  oopa,  a 
he  puu  kona,  he  puupuu,  he  ka- 
kio,  aole  oukou  e  kaumaha  ia 
mau  mea  ia  Iehova,  aole  hoi  e 
hoolilo  ia  mau  mea  i  mohai  e 
kaumahaia  ma  ke  ahi  maluna  o 
ke  kuahu  ia  Iehova. 

23  O  ka  hipikane,  a  o  ka  hipakei- 
ki,  he  oi  aku  ko  ka  lala  ona,  he 
hemahema  paha,  e  hiki  no  ke  kau- 
maha  oe  ia  i  mohai  na  kou  make- 
make  no ;  aka  no  ka  hoohiki  ana 
aole  e  maliuia'ku  ia. 

24  O  ka  mea  i  pepeia,  a  i  paopaoia, 
a  uhaeia,  a  i  poaia,  aole  oukou  e 
kaumaha  ia  mea  ka  īehova,  aole 
oukou  e  hana  ma  ko  oukou  aiua. 

25  Aole  hoi  noloko  mai  a  ko  ka 
malihini  lima,  e  kaumaha  ai  ou- 
kou  i  ka  berena  a  ko  oukou  Akua, 
no  keia  mau  mea;  no  ka  mea, 
iloko  o  lakou  ko  lakou  popopo, 
he  mau  kina  iloko  o  lakou ;  aole 
e  maliuia  no  oukou. 

26  T[  Olelo  mai  la  hoi  o  Iehova 
ia  Mo&e,  i  mai  la, 

27  Aia  hanau  ka  bipikane,  a  he 
hipa  paha,  a  he  kao  paha,  alaila  e 
noho  ia  malalo  iho  o  ka  makua,  i 
na  la  ehiku ;  a  mai  ka  walu  o  ka 
la,  a  mahope  aku  e  maliuia'i  ia  i 
mohai  puhi  no  Iehova. 

28  Ina  he  hipiwahine,  a  he  hipa- 
wahine  paha,  aole  oukou  e  pepehi 
pu  ia  mea  me  kaua  keiki  i  ka  la 
hookahi. 

29  Aia  kaumaha  aku  oukou  i  ka 
mohai  aloha  ia  Iehova,  e  kaumaha 
oukou  ia  na  ko  oukou  makemake 
no. 

30  Ia  la  hookahi  no,  e  aiia  ia,  aole 
e  hookoe  oukou  i  kauwahi  ona  a 
ao  ae :  owau  no  Iehova. 

31  Nolaila  e  maiama  oukou  i  ka'u 
mau  kauoha,  a  e  hana  ma  ia  mau 
mea :  owau  no  Iehova. 

32  Aole  hoi  oukou  e  hoino  i  ko'u 
inoa  hoano ;  e  hoanoia  no  wau 
iwaena  o  na  mamo  a  Iseraela; 
owau  no  Iehova  nana  oukou  e 
hoano  nei, 

33  Nana  hoi  oukou  i  lawe  mai 
mai  ka  aina  o  Aigupita  mai  i  Akua 
au  no  oukou  :  owau  no  Iehova. 

MOKUNA  XXIII. 

No  na  ahaaina,  me  ka  Sabati.  4  Ka  moliao- 
la  :  9  na  huamua  ;  15  ka  Penetekota  ;  23  na 
puu,  33  na  halelewa. 

OLELO  mai  la  hoi  o  Iehova  ia 
Mose,  i  mai  la, 

2  E  olelo  aku  i  na  mamo  a  Ise~ 
raela,  a  e  i  aku  ia  lakou,  o  na 
ahaaina  a  oukou  e  kala  ai  he  mau 
houluulu  hoano,  no'u  no  ia  mau 
ahaaina. 

3  I  na  la  eono,  e  hanaia'i  ka  hana, 
aka  o  ka  hiku  o  ka  la,  he  Sabati 
e  hoomaha'i  ia,  he  houluulu  hoa- 
no :  aole  oukou  e  hana :  he  Sabati 
ia  no  Iehova  maloko  o  ko  oukou 
mau  hale  a  pau. 

4  1f  Eia  na  ahaaina  a  Iehova,  na 
houluulu  hoano  a  oukou  e  kala  ai 
i  ko  lakou  wa  pono. 

5  I  ka  la  uinikumamaha  o  ka  ma- 
lama  mua,  i  ke  ahiahi, .  ilaila  ka 
moliaola  a  Iehova. 

6  A  i  ka  la  umikumamalima  o  ia 
malama  no,  ka  ahaaiua  o  ka  bere- 
na  huole,  no  Iehova ;  ehiku  la  e 
ai  ai  oukou  i  ka  berena  huole. 

7  I  ka  la  mua,  he  houluulu  hoano 
ko  oukou,  aole  oukou  e  haua  i  ka 
hana  e  luhi  ai  ilaila  : 

8  Aka  e  kaumaha  oukou  i  ka  mo- 
hai  puhi  ia  Iehova  i  na  la  ehiku : 
a  i  ka  hiku  o  ka  la,  he  houluulu 
hoano,  aole  oukou  e  hana  i  ka 
hana  e  luhi  ai. 

9  *[f  Olelo  mai  la  hoi  o  Ichova  ia 
Mose,  i  mai  la, 

10  E  olelo  aku  i  na  mamo  a  Ise- 
raela,  a  e  i  aku  ia  lakou,  Aia  ko- 
mo  oukou  i  ka  aina  a'u  e  haawi 
aku  ai  ia  oukou,  a  okioki  hoi  i  ka 
ai  ona,  alaila  e  lawe  mai  oukou  i 
ka  pua  hua  mua  o  ka  oukou  ai  i 
ke  kahuna. 

11  A  e  hoali  ae  oia  i  ka  pua  imua 

i  ke  alo  o  Iehova,  e  maliuia'i  ia  no 
oukou  :  i  ka  la  e  uoa  ai  ka  Sabati, 
e  hoali  ai  ke  kanuna. 

12  A  e  kaumaha  oukou  ia  la  o 
oukou  i  hooluli  ai  i  ka  pua,  i  kei- 
kihipakane  kina  ole  o  ka  maka- 
hiki  hookahi,  i  mohaikuni  no  Ie- 
hova. 

13  A  o  kona  mohai  ai,  elua  hapa 
umi  dila  o  ka  palaoa  wali  i  hui  pu 
me  ka  aila,  he  mohai  puhi  no  Ie- 
hova,  i  mea  ala  ono  :  a  o  kona  mo- 
hai  inu,  he  waina,  he  hapa  ha  o  ka 
hina. 

14  A  o  ka  berena,  a  o  ka  hua  pa- 
laoa  moa,  a  o  ka  hua  maka,  aole 
oukou  e  ai  a  hiki  i  ka  la  i  lawe 
mai  ai  oukou  i  ka  mohai  i  ko  ou- 
kou  Akua ;  he  kanawai  mau  loa 
ia  i  ko  oukou  mau  hanauna,  iloko 
o  ko  oukou  mau  hale  a  pau  loa. 

15  1  A  e  helu  oukou  no  oukou 
iho  mai  ka  la  e  noa  ai  ka  Sabati, 
mai  ka  la  i  lawe  mai  ai  oukou  i  ka 
pua  i  mohai  hoali ;  ehiku  Sabati  e 
pau  ai. 

16  A  hiki  i  ka  la  e  noa  ai  ka  Sa- 
bati  ahiku,  e  helu  ai  oukou  i  na 
la  he  kanalima,  a  e  haawi  hou  i 
mohaiai  hou  ia  Iehova. 

17  E  lawe  mai  hoi  oukou  i  elua 
popo  berena  hooluli  elua  hapa  umi 
dila,  he  palaoa  wali  ia,  e  hoomoaia 
ia  me  ka  hu ;  he  mau  hua  mua  ia 
no  Iehova. 

18  A  e  kaumaha  oukou  me  ka  be- 
rena,  i  ehiku  keikihipa  kina  ole  o 
ka  makahiki  mua,  a  i  hookahi  bi- 
pikane  opiopio,  a  i  eluahipakane  ; 
e  lilo  ia  i  mohaikuni  no  Iehova, 
me  ko  lakou  mohai  ai,  me  ko  la- 
kou  mohai  inu,  he  alana  e  kauma- 
haia  ma  ke  ahi,  he  mea  ala  ono  no 
Iehova. 

19  Alaila  e  kaumaha  oukou  i  hoo- 
kahi  keikikao,  i  mohailawehala,  a 
i  elua  keikihipa  o  ka  makahiki 
mua,  i  alana  o  na  mohaihoomalu. 

20  A  e  hoali  ke  kahuna  ia  mau 
mea  me  ka  berena  o  na  hua  mua  i 
mohai  hoali  ma  ke  alo  o  Iehova, 
me  na  keikihipa  elua :  e  laa  ia  no 
Iehova  na  ke  kahuna. 

21  E  hai  aku  oukou  ia  la  i  hou- 
luulu  hoano  no  oukou  :  aole  ou- 
kou  e  hana  i  ka  hana  e  luhi  ai. 


He  kauawai  mau  loa  iloko  o  ko 
oukou  mau  hale  a  pau,  i  ko  ou- 
kou  mau  hanauna. 

22  H  Aia  e  okioki  oukou  i  ka  ai 
o  ko  oukou  aina,  mai  oki  loa  i  na 
kihi  o  kau  mahiuaai,  i  kou  oki 
ana,  aole  hoi  oe  e  ohi  i  na  haulena 
o  kau  ai :  e  waiho  no  oe  pela  na 
ka  poe  ilihune,  a  na  ka  malihini ; 
owau  no  Iehova  ko  oukou  Akua. 

23  T[  Olelo  mai  la  hoi  o  Iehova  ia 
Mose,  i  mai  la, 

24  E  olelo  aku  oe  i  na  mamo  a 
Iseraela,  penei,  I  ka  hiku  o  ka 
malama,  i  ka  la  mua  o  ka  malama, 
he  Sabati  ko  oukou,  he  la  laa  e 
hookani  ai  i  na  pu,  he  houluulu 
hoano : 

25  Mai  hana  i  ka  hana  e  luhi  ai, 
aka  e  kaumaha  i  ka  mohai  puhi  ia 
Iehova. 

26  H  Olelo  mai  la  hoi  o  Iehova  ia 
Mose,  i  mai  la, 

27  A  i  ka  umi  o  ka  la  o  ua  ma- 
lama  ahiku  nei,  he  la  kalahala; 
he  houluulu  hoano  ia  no  oukou,  a 
e  hookaumaha  oukou  i  ko  oukou 
mau  uhane,  a  e  kaumaha  i  ka  mo- 
hai  puhi  ia  Iehova. 

28  Aole  hana  a  oukou  e  hana'i  i 
ua  la  la ;  no  ka  mea,  he  la  kalaha- 
la  ia,  e  hana'i  i  kalahala  no  oukou 
ma  ke  alo  o  Iehova  ko  oukou 
Akua. 

29  O  kela  uhaue  keia  uhane  i 
hookaumaha  ole  ia  i  ua  la  la,  e 
okiia'ku  ia  maiwaena  aku  o  kona 
poe  kanaka. 

30  A  o  kela  kanaka  keia  kanaka 
e  haDa  i  ka  hana  i  ua  la  la,  o  ia 
kanaka  ka'u  e  hooki  aku  ai  mai- 
waena  aku  o  kona  poe  kanaka. 

81  Mai  hana  iki  oukou  i  ka  ha- 
na:  he  kauawai  mau  loa  i  ko  ou- 
kou  mau  hanauna  iloko  o  ko  ou- 
kou  mau  hale  a  pau. 

32  E  lilo  ia  i  Sabati  e  hoomaha 
ai,  a  e  hookaumaha  oukou  i  ko 
oukou  mau  uhane;  i  ka  iwa  o  ka 
la  o  ka  malama,  i  ke  ahiahi,  mai 
ke  ahiahi  a  hiki  i  ke  ahiahi,  e  ma- 
lama  ai  oukou  i  ko  oukou  Sabati. 

33  U  Olelo  mai  la  hoi  o  Iehova 
ia  Mose,  i  mai  la, 

34  E  olelo  aku  oe  i  na  mamo  a 
Iseraela,  penei,  I  ka  la  umikuma 

malima  o  ua  malama  ahiku  nei, 
he  ahaaina  kauhalelewa  i  na  la 
ehiku  no  Iehova. 

35  I  ka  la  mua,  he  houluulu  hoa- 
no,  mai  hana  oukou  i  ka  hana  e 
luhi  ai. 

36  I  na  la  ehiku  e  kaumaha  ai 
oukou  i  ka  mohai  puhi  ia  Iehova : 
i  ka  walu  o  ka  la  he  houluulu 
hoano  ia  oukou,  a  e  kaumaha  ou- 
kou  i  ka  mohai  puhi  ia  Iehova,  he 
anaina  hoano,  aole  hoi  oukou  e 
hana  i  ka  hana  e  luhi  ai. 

37  Oia  na  ahaaina  a  Iehova,  a 
oukou  e  hai  aku  ai  he  mau  hou- 
luulu  hoano,  e  kaumaha  ai  i  ka 
mohai  puhi  ia  Iehova,  i  ka  mohai- 
kuni,  i  ka  mohaiai,  i  ka  alana  a 
me  na  mohaiinu,  kela  mea  keia 
mea  i  kona  la  iho  : 

38  Okoa  na  Sabati  o  Iehova; 
okoa  hoi  ko  oukou  mea  haawi; 
okoa  hoi  ka  oukou  mau  mea  hoo- 
hiki  a  pau ;  okoa  hoi  ka  oukou 
mau  mohai  na  ka  makemake,  a 
oukou  e  haawi  wale  ia  Iehova. 

39  A  i  ka  la  umikumamalima  o 
ka  malama  ahiku,  aia  houluulu 
oukou  i  ka  hua  o  ka  aina,  e  ahaai- 
na  oukou  no  Iehova  i  na  la  ehi- 
ku ;  i  ka  la  mua,  he  Sabati,  a  i  ka 
la  awalu,  he  Sabati. 

40  E  lawe  hoi  oukou  no  oukou 
iho  i  ka  la  mua  i  na  lala  o  na  laau 
maikai,  i  na  lala  o  na  laau  pama, 
a  me  na  lala  o  na  laau  momona,  a 
me  na  wilou  o  ke  kahawai;  a  e 
hauoli  ae  oukou  ma  ke  alo  o  Ie- 
hova  ko  oukou  Akua  i  na  la 
ehiku. 

41  E  malama  oukou  ia  i  ahaaina 
no  Iehova,  i  na  la  ehiku  o  ka  ma- 
kahiki ;  he  kanawai  mau  loa  i  ko 
oukou  mau  hanauna ;  i  ka  hiku  o 
ka  malama  e  ahaaina  ai  oukou  ia. 

42  E  noho  oukou  iloko  o  na  hale- 
lalalaau  i  na  la  ehiku  ;  o  na  mea  a 
pau  i  hanau  he  poe  Iseraela,  e  no- 
ho  no  lakou  iloko  o  na  halelala- 
laau: 

43  I  ike  ko  oukou  mau  hanauua, 
ua  hoonoho  au  i  na  mamo  a  Ise- 
raela  iloko  o  na  halelalalaau,  i  ka 
wa  i  lawe  mai  ai  au  ia  lakou  mai 
ka  aina  mai  o  Aigupita :  owau  no 
Iehova  ko  oukou  Akua. 

44  A  hai  aku  la  o  Mose  i  na  ahaai- 
na  a  Iehova  i  na  mamo  a  Iseraela. 

MOKUNA  XXIV. 

No  ka  aila  ;  5  no  ka  berena  hoike  ;  10  no  ka 
hohio  wale  ;  17  no  ka  pepehi  kanaka. 

OLELO    mai    la    o    Iehova    ia 
Mose,  i  mai  la, 

2  E  kauoha  oe  i  na  mamo  a  Ise- 
raela,  e  lawe  mai  ia  oe  i  ka  aila 
oliva  maemae  i  kuiia,  i  malamala- 
ma,  e  mau  ai  ka  aa  ana  o  na  ipu- 
kukui. 

3  Mawaho  o  ka  paku  o  ka  mea 
hoike,  iloko  o  ka  halelewa  o  ke 
anaina,  e  hooponopono  mau  ai  o 
Aarona  ia  mai  ke  ahiahi  a  kakahi- 
aka  ma  ke  alo  o  Iehova ;  he  kana- 
wai  mau  ia  i  ko  oukou  mau  ha- 
nauna. 

4  E  hooponopono  mau  oia  i  na 
kukui  maluna  o  ka  ipukukui  mae- 
mae  imua  o  Iehova. 

5  H  A  e  lawe  oe  i  ka  palaoa  wali, 
a  e  hoomoa  i  na  popo  onahe  umi- 
kumamalua;  elua  hapaumi  dila 
iloko  o  ka  popo  hookahi. 

6  A  e  hoonoho  oe  ia  mau  mea 
ma  na  lalani  elua  eono  i  ka  lalani 
hookahi,  maluna  o  ka  papa  mae- 
mae,  ma  ke  alo  o  Iehova. 

7  A  e  kau  aku  oe  i  ka  mea  ala 
maemae  maluna  o  na  lalani,  i  kau 
ia  maluna  o  ka  berena  i  mea  hoo- 
manao,  he  mohai  puhi  no  Iehova. 

8  I  kela  Sabati  keia  Sabati  e  hoo- 
noho  mau  ai  oia  ia  mea  ma  ke  alo 
o  Iehova,  na  na  mamo  mai  a  Ise- 
raela,  ma  ka  berita  mau  loa. 

9  E  lilo  hoi  ia  na  Aarona  a  na 
kana  mau  keiki,  a  e  ai  lakou  ia 
ma  kahi  hoano;  no  ka  mea,  he 
hoano  loa  ia  nona,  no  na  mohai 
puhi  no  Iehova  ma  ke  kanawai 
mau  loa. 

10  U  A  o  ke  keiki  a  ka  wahine  o 
ka  Iseraela,  he  kanaka  Aigupita 
kona  makuakane,  ua  hele  ae  ia 
iwaeua  o  na  manio  a  Iseraela :  a  o 
keia  keiki  a  ka  Iseraela,  a  me  ke- 
kahi  kanaka  Iseraela,  ua  hakaka 
pu  i  kahi  hoomoana ; 

11  A  ua  hoino  wale  ke  keiki  a  ka 
wahine  Iseraela,  I  ka  Inoa,  a  ua 
kuamuamu  hoi ;  a  lawe  mai  lakou 
ia  ia  io  Mose  la:  (o  Selomita  ka 

inoa  o  kona  inakuwakine,  ke  kai- 
kamahine  a  Diberi,  no  ka  ohana  a 
Dana :) 

12  Hahao  ae  la  lakou  ia  ia  i  kahi 
e  paa  ai,  i  hoikeia  mai  ka  manao 
o  Iehova  ia  lakou. 

13  Olelo  mai  la  hoi  o  Iehova  ia 
Mose,  i  mai  la, 

14  E  lawe  ae  i  ka  mea  kuamuamu 
mawaho  ae  o  kahi  hoomoana ;  a  o 
ka  poe  a  pau  i  lohe,  e  kau  ko 
lakou  mau  lima  maluna  o  kona 
poo,  a  e  hailuku  ke  anaina  a  pau 
ia  ia. 

15  E  olelo  hoi  oe  i  na  mamo  a 
Iseraela,  penei,  O  kela  kanaka 
keia  kanaka  i  kuamuamu  i  kona 
Akua,  e  kau  no  kona  kewa  malu- 
na  ona  iho. 

16  A  o  ka  mea  hoino  wale  i  ka 
inoa  o  Iehova,  e  make  io  uo  ia;  e 
hailuku  io  aku  ke  anaina  a  pau  ia 
ia;  o  ka  malihini,  e  like  pu  me  ke 
kamaaina,  i  ka  wa  e  hoino  ai  i  ka 
Inoa,  e  make  no  ia. 

17  1f  A  o  ka  mea  pepehi  i  ke  ka- 
naka,  e  make  io  no  ia. 

18  A  o  ka  mea  pepehi  i  ka  holo- 
holona,  e  hoihoi  aku  no  oia  i  ho- 
loholona  no  ka  holoholona. 

19  Ina  haawi  ke  kanaka  i  kona 
hoalauna  i  kina  iloko  o  kona  kino, 
e  like  me  kana  hana  ana  aku,  pela 
no  e  hanaia  mai  ai  ia ; 

20  He  eha  no  ka  eha,  he  maka  no 
ka  maka,  he  niho  no  ka  niho  :  me 
kana  i  haawi  ai  i  ke  kanaka  i  kina 
iloko  ona,  pela  no  e  hanaia'e  ai  ia. 

21  O  ka  mea  pepehi  i  ka  holoho- 
lona,  e  hoihoi  no  oia  ia;  a  o  ka 
mea  pepehi  i  ke  kanaka,  e  make  ia. 

22  I  hookahi  kanawai  ko  oukou 
no  ka  malihini,  a  no  ka  mea  o  ko 
oukou  aina  iho  ;  no  ka  mea,  owau 
no  Iehova  ko  oukou  Akua. 

23  1  Olelo  ae  la  o  Mose  i  na  ma- 
mo  a  Iseraela,  e  lawe  ae  i  ka  mea 
kuamuamu  iwaho  o  kahi  hoomoa- 
na,  a  e  hailuku  aku  ia  ia  me  na 
pohaku ;  hana  iho  la  na  mamo  a 
Iseraela  e  like  me  ke  kauoha  a 
Iehova  ia  Mose. 

Ka  makahiki  Sabati.  8  Ka  makahiki  Iuhile. 
14  Ka  hooluhi  hewa.  18  Ka  hoolohe.  25 
25  Ka  hoihoi  ana  i  ka  aina.  .15  Ke  kokua 
ana  i  ka  mea  pilikia. 

Uawaiian.  11 


OLELO  mai  la  hoi  o  Iehova  ia 
Mose  ma  ka  mauna  Sinai,  i 
mai  la, 

2  E  olelo  aku  oe  i  na  mamo  a 
Iseraela,  a  e  i  aku  ia  lakou,  Aia 
komo  oukou  i  ka  aina  a'u  e  haawi 
aku  nei  ia  oukou,  alaila  e  malama 
ka  aina  i  ka  Sabati  no  Iehova. 

3  I  na  makahiki  eono  e  lulu  hua 
ai  oe  ma  kau  mahinaai,  a  i  na  ma- 
kahiki  eono  e  paipai  ai  oe  i  kou 
malawaina,  a  e  ohi  hoi  i  kona  hua. 

4  Aka  o  ka  hiku  o  ka  makahiki, 
e  lilo  ia  i  Sabati  e  hoomaha  ia  no 
ka  aina,  i  Sabati  no  Iehova ;  mai 
lulu  hua  oe  ma  kau  mahinaai, 
aole  hoi  oe  e  paipai  i  kou  mala- 
waina. 

5  0  ka  mea  ulu  wale  no  kau  ai, 
mai  okioki  oe  ia,  aole  hoi  e  ohi  i 
na  hua  waina  o  kou  kumu  waina 
paipai  ole  ia;  he  makahiki  ia  e 
hoomaha  ai  no  ka  aina. 

6  A  o  ka  Sabati  o  ka  aina  he  ai 
na  oukou,  nau,  a  na  kau  kauwa,  a 
na  kau  kaikamahine,  a  na  kau 
kauwa  hoolimalimaia,  a  na  kou 
malihini  e  noho  pu  ana  me  oe, 

7  A  na  kau  mau  holoholona,  me 
na  holoholona  ma  kou  aina,  he  ai 
kona  hua  a  pau. 

8  H  A  e  helu  oe  i  na  Sabati  maka- 
hiki  ehiku  nou,  i  ehiku  hiku  mau 
makahiki,  a  o  ka  wa  o  na  Sabati 
makahiki  ehiku,  he  kanahakuma- 
maiwa  mau  makahiki  nou. 

9  Alaila  e  hookani  ai  oe  i  ka  pu 
IuMle,  i  ka  la  umi  o  ka  malama 
ahiku,  i  ka  la  kalahala,  e  hookan'i 
ai  oukou  i  ka  pu  ma  ko  oukou  ai- 
na  a  puni. 

10  A  e  hoano  oukou  i  ke  kanali- 
ma  o  ka  makahiki,  a  e  hai  aku  i  ke 
kuu  wale  ana  a  puni  ka  aina,  i  ka 
poe  a  pau  e  noho  ana  ilaila ;  e  lilo 
ia  i  Iuhile  ia  oukou,  a  e  hoi  oukou 
kela  kanaka  keia  kanaka  i  kona 
aina  iho,  a  e  hoi  oukou  kela  kana- 
ka  keia  kanaka  i  kona  ohana  iho. 

11  He  Iubile  auanei  ia  makahiki 
kanalima  ia  oukou.  Mai  lulu  hua 
oukou,  aole  hoi  e  okioki  i  ka  mea 
ulu  wale  ia  makahiki,  aole  hoi  e 
ohi  i  ko  ke  kumuwaina  paipai  ole 
ia. 

12  No  ka  mea,  he  Iuhile  ia,  e  hoa- 

no  auanei  ia  ia  oukou;  mailoko 
mai  o  ka  mahinaai,  e  ai  ai  oukou 
i  kona  hua. 

13  I  ka  makahiki  o  ua  Iubile  nei, 
e  hoi  ai  oukou  kela  kauaka  keia 
kanaka  i  kona  aina  iho. 

14  Ina  e  kuai  lilo  aku  oe  i  keka- 
hi  mea  i  kou  hoalauna,  a  ina  kuai 
lilo  mai  oe  i  kekahi  mea  mai  ka 
lima  mai  o  kou  hoalauna,  mai  no- 
ho  oukou  a  hooluhi  hewa  kekahi 
i  kekahi. 

15  E  like  me  ka  helu  o  na  maka- 
hiki  mahope  ae  o  ka  Iuhile,  e  kuai 
lilo  mai  me  kou  hoalauna,  a  e  like 
me  ka  helu  o  na  makahiki  o  na 
hua,  a  kuai  lilo  aku  oia  ia  oe. 

16  Mamuli  o  ka  nui  o  na  makahi- 
ki  e  hoonui  ai  oe  i  ke  kumu  kuai 
o  ia  mea;  a  mamuli  o  ka  uuku  o 
na  makahiki,  e  houuku  ai  i  kona 
kumu  kuai ;  no  ka  mea,  ma  ka  he- 
lu  o  na  makahiki  hua,  e  kuai  lilo 
aku  ai  oia  ia  oe. 

17  Nolaila,  mai  hooluhihewa  ke- 
kahi  i  kekahi,  aka  e  weliweli  oe  i 
kou  Akua:  owau  no  Iehova  ko 
oukou  Akua. 

18  T[  No  ka  mea,  e  hana  oukou 
ma  ka'u  kauoha,  a  e  malama  hoi  i 
ko'u  mau  kanawai,  a  e  hana  ma  ia 
mau  mea;  a  e  noho  no  oukou  ma 
kaaina  me  ka  maluhia. 

19  A  e  hoohua  mai  ka  aina  i  kona 
mau  hua,  a  e  ai  oukou  a  maona,  a 
e  noho  maluhia  oukou  ilaila. 

20  A  ina  olelo  oukou,  He  aha  la 
ka  kakou  mea  e  ai  ai,  i  ka  hiku  o 
ka  makahiki?  aia  hoi,  aole  kakou 
e  luluhua,  aole  hoi  e  houluulu  i  ko 
kakou  mau  hua ; 

2L  Alaila  e  kauoha  ai  au  i  ka'u 
hoomaikai  ana  maluna  o  oukou  i 
ke  ono  o  ka  makahiki,  a  e  hoohua 
mai  ia  i  ka  hua  no  na  makahiki 
ekolu ; 

22  A  i  ka  walu  o  ka  makahiki  e 
lulu  hua  ai  oukou,  a  e  ai  no  i  ka 
hua  kahiko,  a  hiki  i  ka  iwa  o  ka 
makahiki;  akouio  mainahuaona, 
e  ai  no  oukou  i  ka  mea  kahiko. 

23  U  Aole  e  kuai  lilo  mau  ia  aku 
ka  aina;  no  ka  mea,  no'u  no  ka 
aina,  no  ka  mea  hoi,  he  poe  mali- 
hini  onkou,  e  noho  malihini  ana 
me  au  nei. 

24  A  ma  ka  aina  a  pau  o  oukou, 
e  haawi  aku  oukou  e  kuai  hou  ia 
ka  aina. 

25  H  Ina  i  ilihune  ae  kou  hoaha- 
nau,  a  ua  kuai  lilo  aku  i  kauwahi 
o  kona  aina,  a  hele  mai  kekahi  o 
kona  poe  hoahanau,  e  kuai  hou, 
alaila  e  kuai  lilo  mai  oia  i  ka  mea 
a  kona  hoahanau  i  kuai  lilo  aku. 

26  A  ina  aole  o  ke  kanaka  mea 
nana  e  kuai  lilo  hou  mai,  a  e  hiki 
ia  ia  iho  ke  kuai  lilo  hou  mai ; 

27  Alaila  e  helu  oia  i  na  makahi- 
ki  o  kona  lilo  ana  i  ke  kuaiia,  a 
hoihoi  aku  i  ke  koena  i  ke  kanaka 
ia  ia  ka  aina  ana  i  kuai  lilo  aku  ai ; 
i  hoi  ai  oia  i  kona  aina  iho. 

28  Aka  ina  e  hiki  ole  ia  ia  ke 
hoihoi  aku  ia  mea,  alaila  ka  mea  i 
kuai  lilo  aku  e  waiho  no  ia  iloko 
o  ka  lima  o  ka  mea  kuai  lilo  mai 
ia  mea,  a  hiki  i  ka  makahiki  Iu- 
hile ;  a  e  hemo  ia  i  ka  Iuoile,  a  hoi 
oia  i  kona  aina  iho. 

29  A  ina  e  kuai  lilo  aku  kekahi 
kanaka  i  ka  hale  noho  maloko  o 
ke  kulanakauhale  paa  i  ka  pa, 
alaila  e  hiki  ia  ia  ke  kuai  lilo  hou 
mai  maloko  o  ia  makahiki  okoa, 
mahope  iho  o  ke  kuai  lilo  ana'ku. 
Ia  makahiki  a  puni  e  pono  ia  ia 
ke  kuai  lilo  hou  mai. 

30  A  ina  i  ole  e  kuai  lilo  mai  ia 
iloko  o  ka  wa  e  puni  ai  ka  maka- 
hiki,  alaila  ka  hale  iloko  o  ke  ku- 
lanakauhale  paa  i  ka  pa,  e  hoomau 
loa  ia  i  ka  mea  nana  i  kuai  lilo 
mai,  i  kona  mau  hanauna ;  aole  ia 
e  hemo  i  ka  Iuhile. 

31  Aka  o  na  hale  ma  na  kauhale 
aole  i  puni  i  ka  pa,  e  heluia  lakou 
e  like  me  na  mahinaai  o  ka  aina  ; 
e  hiki  no  ia  lakou  ke  kuai  lilo  hou 
ia  mai,  a  e  hemo  no  i  ka  Iuhile. 

32  Aka  o  na  kulanakauhale  o  ka 
Levi  a  me  na  hale  o  lakou,  e  hiki 
no  i  na  pua  a  Levi  ke  kuai  lilo  hou 
mai  i  kela  manawa  keia  manawa. 

33  Ina  e  kuai  lilo  mai  kekahi  i 
ko  na  pua  a  Levi,  alaila  ka  hale  i 
kuai  lilo  ia  aku,  a  me  ke  kulana- 
kauhale  ona,  e  hemo  no  ia  i  ka 
Iuhile ;  no  ka  mea,  o  na  hale  o  na 
kulanakauhale  o  ka  poe  pua  a 
Levi,  o  ko  lakou  waiwai  no  ia 
iwaena  o  na  mamo  a  Iseraela. 


MOKUNA  XXV. 


34  Aka  o  ka  mahinaai  e  pili  ana 
i  ko  lakou  kulanakauhale,  aole  ia 
i  kuai  lilo  ia'ku  :  no  ka  mea,  o  ko 
lakou  waiwai  mau  no  ia. 

35  T  A  ina  ua  lilo  kou  hoahauau 
i  ilihune,  a  ua  nawaliwali  ae  la 
kona  lima,  alaila  e  kokua  oe  ia  ia ; 
ina  hoi  he  malihini,  a  he  mea  noho 
malihini,  i  ola  pu  ia  me  oe. 

30  Mai  lawe  oe  i  ka  uku  kuala 
ona,  aole  hoi  i  ka  mahuahua  ana  : 
aka  e  weliweli  oe  i  kou  Akua,  i 
hiki  i  kou  hoahanau  ke  ola  pu  me 
oe. 

3?  Aole  oe  e  kaawi  lilo  ole  ae  i 
kau  moni,  no  ka  uku  kuala,  aole 
hoi  e  haawi  i  kau  ai  ia  ia  no  ka 
hoonui  ia. 

38  Owau  no  o  Iehova  o  ko  oukou 
Akua,  ka  mea  i  lawe  mai  ia  oukou 
mai  ka  aina  mai  o  Aigupita,  e  haa- 
wi  ia  oukou  i  ka  aina  o  Kanaana,  i 
Akua  au  no  oukou. 

39  U  A  ina  i  ilihune  ae  kou  hoa- 
hanau,  e  noho  kokoke  ana  me  oe, 
a  kuai  lilo  ia'ku  ia  nou,  aole  oe  e 
hoohana  ia  ia  nou  me  he  kauwa 
paa  la : 

40  Aka  me  he  paaua  la,  a,  me  he 
mea  uoho  malihini  la,  e  noho  ai 
oia  me  oe,  a  e  hookauwa  oia  nau 
a  hiki  i  ka  makahiki  Iuhile. 

41  Alaila  e  hele  aku  oia,  mai  ou 
aku  la,  oia  pu  me  kana  mau  keiki 
me  ia,  a  e  hoi  aku  no  i  kana  oha- 
na,  a  i  ka  aina  o  kona  mau  makua. 

42  No  ka  mea,  he  mau  kauwa 
na'u  lakou,  a'u  i  lawe  mai  nei  mai 
ka  aina  mai  o  Aigupita;  aole  la- 
kou  e  kuai  lilo  ia  aku  me  he  mau 
kauwa  paa  la. 

43  Aole  oe  e  hoohaku  maluna 
ona  me  ke  oolea,  aka  e  weliweli 
oe  i  kou  Akua. 

44  0  kau  mau  kauwa  kane  paa, 
a  me  kau  mau  kauwa  wahine  paa, 
i  lilo  ia  oe,  no  na  lahuikanaka  e 
puni  ana  ia  oe  lakou ;  no  lakou  mai 
e  kuai  oukou  i  mau  kauwakane 
paa,  a  i  mau  kauwawahine  paa. 

45  A  no  na  keiki  a  na  malihini  e 
noho  malihini  ana  iwaena  o  ou- 
kou,  no  lakou  e  kuai  ai  oukou,  a 
no  ko  lakou  mau  ohana  me  ou- 
kou,  i  loaa  ia  lakou  ma  ko  oukou 
aina ;  a  e  lilo  lakou  i  waiwai  nau. 


46  A  e  lawe  hoi  oukou  ia  lakou  i 
waiwai  na  ka  oukou  mau  keiki 
mahope  o  oukou,  e  ili  iho  i  wai- 
wai  na  lakou  ;  a  e  lilo  lakou  i  kau- 
wa  niau  na  oukou ;  aka,  maluna 
o  ko  oukou  mau  hoahanau,  na 
mamo  a  Iseraela,  aole  e  hoohaku 
kekahi  maluna  o  kekahi  me  ke 
oolea. 

47  II  A  ina  e  waiwai  nui  ae  ka 
mea  noho,  a  o  ka  malihini  me  oe, 
a  e  ilihune  ae  kou  hoahanau  e 
noho  kokoke  ana  me  ia,  a  kuai 
lilo  aku  oia  ia  ia  iho  i  ka  mali- 
hini,  a  i  ka  mea  noho  ma  ou  la,  a 
i  ka  pua  paha  o  ka  ohana  a  ka 
malihiui ; 

48  Mahope  o  kona  kuai  lilo  ia'ku, 
e  hiki  ke  kuai  lilo  hou  ia  mai.  E 
hiki  i  kekahi  o  kona  mau  hoaha- 
uau  ke  kuai  lilo  hou  mai. 

49  E  pono  i  ka  hoahanau  o  kona 
makuakane,  a  me  ke  keiki  a  ka 
hoahanau  o  kona  makuakane,  ke 
kuai  lilo  hou  mai,  a  e  hiki  i  keka- 
ki  o  kona  io  iho,  no  kona  ohana 
iho,  ke  kuai  lilo  hou  mai  ia  ia;  a 
ina  e  hiki  i  kona  limaiho,  he  pono 
no  ke  kuai  hou  mai  oia  ia  ia  iho. 

50  A  e  kuka  pu  oia  me  ka  mea 
nana  ia  i  kuai  lilo  mai,  mai  ka  ma- 
kahiki  mai  i  kuai  lilo  ia'ku  ai  oia 
ia  ia,  a  hiki  i  ka  makahiki  Iuhile, 
a  o  ke  kumu  kuai  ona  e  hoolikeia 
ia  me  ka  helu  o  na  makahiki,  e  like 
me  ka  wa  o  ka  paaua,  pela  no  ia  ia. 

51  Ina  he  nui  na  makahiki  i  koe, 
e  like  me  ia  e  haawi  ai  oia  i  ke 
kumu  kuai,  e  kuai  lilo  hou  mai, 
mailoko  mai  o  ka  moni  i  kuai  lilo 
ia  mai  ai  oia. 

52  A  ina  he  uuku  na  makahiki  i 
koe  a  hiki  i  ka  makahiki  Iuhile, 
alaila  e  helu  pu  me  ia,  a  e  like  me 
na  makahiki,  e  haawi  hou  ai  oia 
ia  ia  i  ke  kumu  kuai,  e  kuai  lilo 
hou  ia  mai  ai  oia. 

53  Me  he  paaua  la  i  hoolimali- 
maia  ma  ka  makahiki  e  noho  ai 
oia  me  ia;  aole  nae  e  hoohaku 
maluna  ona  me  ke  oolea  maniua 
o  kou  mau  maka. 

54  A  ina  i  ole  e  kuai  lilo  hou  ia 
mai,  ma  ia  mau  mea,  alaila  e  hele 
aku  no  ia  i  ka  makahiki  luhile, 
oia  pu  me  kana  mau  keiki  ine  ia. 

55  No  ka  niea,  ia'u  nei,  he  poe 
kauwa  na  mamo  a  Iseraela :  oka'u 
mau  kauwa  lakou,  a'u  i  lawe  mai 
nei  mai  ka  aina  mai  o  Aigupita : 
owau  no  Iehova  ko  oukou  Akua. 

MOKUNA  XXVI. 

Ka  malamakii.  3  Ka  pomaikai  me  ka  hoo- 
lohe.  14  Ka  poino  me  ka  hookuli.  O  ka 
mihi  me  ka  launaia. 

MAI  hana  oukou  i  na  akuakii, 
a  me  na  kii  kalaiia  no  ou- 
kou ;  aole  hoi  e  kukulu  i  kii  ku, 
aole  hoi  e  hooku  i  kii  pohaku  ma 
ko  oukou  aina  e  kulou  iho  ia  ia ; 
no  ka  mea,  owau  no  Iehova  ko 
oukou  Akua. 

21E  malama  oukou  i  ko'u  mau 
Sabati,  a  e  hoano  i  ko'u  keena- 
kapu :  owau  no  Iehova. 

3  Tf  Ina  e  hele  oukou  ma  ko'u 
mau  kanawai,  a  e  malama  hoi  i 
ka'u  mau  kauoha,  a  e  hana  hoi 
ma  ia  mau  mea ; 

4  Alaila  e  haawi  aku  ai  au  i  ka 
ua  no  oukou  i  ka  wa  pono,  a  e 
haawi  mai  ka  aina  i  kona  mea 
ulu,  a  e  hoohua  mai  na  laau  i  ko 
lakou  hua. 

5  A  o  ko  oukou  wa  e  hahi  ai  ana 
e  hiki  aku  ia  i  ka  wa  e  ohi  hua 
waina  ai,  a  o  ka  wa  e  ohi  hua 
waina  ai  e  hiki  aku  ia  i  ka  wa  e 
lulu  hua  ai;  a  e  ai  oukou  i  ka 
oukou  berena  a  maona,  a  e  noho 
maluhia  oukou  ma  ko  oukou  aina. 

6  A  e  haawi  aku  no  wau  i  ka 
malu  ma  ko  oukou  aina,  a  e  moe 
iho  oukou  ilalo,  aohe  mea  nana 
oukou  e  hooweliweli ;  a  e  hoopau 
aku  au  i  na  holoholona  ino  mai- 
loko  aku  o  ko  oukou  aiua;  aole 
hoi  e  hele  ae  ka  pahikaua  ma- 
waena  ae  o  ko  oukou  aina. 

7  E  alualu  oukou  i  ko  oukou  poe 
enemi,  a  e  haule  lakou  i  ka  pahi- 
kaua  mamua  o  oukou. 

8  Elima  o  oukou  e  alualu  i  ka 
haneri,  a  he  haneri  o  oukou  e 
hooauhee  i  na  tausani  he  umi ;  a 
e  haule  ko  oukou  poe  enemi  imua 
o  oukou  i  ka  pahikaua. 

9  No  ka  mea,  e  manao  aku  no 
au  ia  oukou,  a  e  hana  aku  au  ia 
oukou  e  hua  ae,  a  e  hoonui  aku 
au  ia  oukou,  a  e  hoopaa  aku  au  i 
kau  berita  me  oukou. 

164 


10  A  e  ai  oukou  i  ka  mea  kahi- 
ko,  a  e  lawe  mai  i  ka  mea  ka- 
hiko  iwaho,  no  ka  mea  hou. 

11  A  e  hoonoho  au  i  kuu  halele- 
wa  iwaena  o  oukou,  aole  hoi  e 
hoowahawaha  ko'u  uhane  ia  ou- 
kou. 

12  A  e  hele  au  iwaena  o  oukou, 
a  owau  no  ko  oukou  Akua,  a  e 
noho  oukou  i  kanaka  no'u. 

13  Owau  no  Iehova  ko  oukou 
Akua  ka  mea  nana  oukou  i  lawe 
mai  nei,  mai  ka  aina  mai  o  Aigu- 
pita,  i  ole  ai  oukou  e  noho  kauwa 
paa  no  lakou ;  a  ua  moku  ia'u  na 
mea  e  paa  ai  ka  oukou  auamo,  a 
hookupono  ia  oukou  i  ka  hele 
ana. 

14  T[  Aka  ina  e  lohe  ole  oukou 
ia'u,  aole  hoi  e  hana  ma  keia  mau 
kauoha  a  pau ; 

15  A  ina  e  hoowahawaha  oukou 
i  ka'u  mau  kauoha,  a  e  inaina  mai 
ko  oukou  uhane  i  ko'u  mau  ka- 
nawai,  i  ole  ai  oukou  e  hana  ma 
ka'u  mau  kauoha  a  pau,  aka  e 
pale  oukou  i  ka'u  berita; 

16  Na'u  no  keia  e  hana  ai  ia  ou- 
kou,  e  hoomaopopo  au  maluna  o 
oukou  i  ka  makau,  a  me  ka  ho- 
kii,  a  me  ka  li  wela  e  pau  ai  na 
maka,  a  e  ehaeha  ai  ka  naau :  a  e 
lulu  make  hewa  oukou  i  ko  ou- 
kou  hua,  no  ka  mea,  na  ko  oukou 
mau  enemi  ia  e  ai. 

17  E  hooku  e  hoi  au  i  ko'u 
maka  ia  oukou,  a  e  lukuia  oukou 
imua  o  ko  oukou  poe  enemi :  a  o 
ka  poe  inaina  ia  oukou  e  alii  ae 
maluna  o  oukou,  a  e  auhee  ou- 
kou  i  ka  alualu  ole  ai  o  kekahi  ia 
oukou. 

18  A  ina  aole  oukou  e  hoolohe 
mai  ia'u  no  keia  mea,  alaila  e  hoo- 
pai  pahiku  hou  aku  au  ia  oukou 
no  ko  oukou  mau  hewa. 

19  A  e  wahi  aku  au  i  ka  haaheo  o 
ko  oukou  mana ;  a  e  hoolilo  au  i 
ko  oukou  lani  me  he  hao  la,  a  i  ko 
oukou  honua  me  hc  keleawe  la. 

20  A  e  lilo  ko  oukou  ikaika  i  ole ; 
no  ka  mea,  aole  e  haawi  mai  ko 
oukou  aina  i  kona  mea  ulu,  aole 
hoi  e  hoohua  na  laau  o  ka  aina  i  ko 
lakou  mau  hua. 

21  Tl  A  ina  e  hele  ku  e  oukou  ia'u. 

aole  hoi  e  hoolohe  mai  ia'u,  e 
hooili  pahiku  hou  aku  au  i  ua  niea 
ino  maluna  o  oukou,  e  like  me 
ko  oukou  mau  hewa. 

22  E  hoouua  no  hoi  au  i  na  holo- 
holona  hihiu  iwaena  o  oukou  e 
kaili  ae  i  ka  oukou  mau  keiki,  a  e 
luku  hoi  i  ko  oukou  holoholona, 
a  e  houuku  ia  oukou,  a  e  neoneo 
ae  ko  oukou  mau  alanui. 

23  A  ina  aole  oukou  e  hooponoia 
e  au  ma  keia  mau  mea,  aka,  e  hele 
ku  e  no  oukou  ia'u, 

24  Alaila  e  hele  ku  e  aku  au  ia 
oukou,  a  e  hoopai  pahiku  aku  au 
ia  oukou  no  ko  oukou  mau  hewa. 

25  A  e  lawe  au  i  ka  pahikaua  ma- 
luna  o  oukou  e  hoopai  ana  no  ka 
berita ;  a  akoakoa  oukou  iloko  o 
ko  oukou  mau  kulanakauhale,  e 
hoouna  aku  au  i  ka  mai  ahulau 
iwaena  o  oukou ;  a  e  haawiia'ku 
oukou  i  ka  lima  o  ka  enemi. 

26  Aia  haki  ia'u  ke  kookoo  o  ka 
oukou  berena,  alaila  e  kahumu  na 
wahine  he  umi  i  ka  oukou  berena 
ma  ka  umu  hookahi,  a  e  haawi 
hou  lakou  i  ka  oukou  berena  ia 
oukou,  ma  ke  kaupaona ;  a  e  ai 
hoi  oukou,  aole  hoi  e  maona. 

27  A  ina  aole  oukou  e  hoolohe 
mai  ia'u  no  keia,  aka,  e  hele  ku  e 
no  oukou  ia'u  ; 

28  Alaila  e  hele  ku  e  aku  au  ia 
oukou,  me  ka  huhu;  a  na'u,  na'u 
no  oukou  e  hahau  pahiku  aku  no 
ko  oukou  hewa. 

29  A  e  ai  oukou  i  ka  io  o  ka  oukou 
mau  keikikane,  a  o  ka  io  no  o  ka 
oukou  mau  kaikamahine  ka  oukou 
e  ai  ai. 

30  A  e  hoopau  aku  au  i  ko  oukou 
mau  wahi  kiekie,  a  e  kua  iho  au  i 
ko  oukou  mau  kii,  a  e  hoolei  aku 
wau  i  ko  oukou  mau  kupapau  ma- 
luna  iho  o  na  kupapau  o  ko  ou- 
kou  mau  kii,  a  e  hoowahawaha 
aku  ko'u  uhane  ia  oukou. 

31  A  e  hooneoneo  aku  au  i  ko 
oukou  mau  kulanakaukale,  a  e 
hookae  no  au  i  ko  oukou  mau 
keenakapu,  aole  hoi  au  e  honi 
aku  i  ke  ala  o  ko  oukou  mea  ala. 

32  A  e  hooneoneo  aku  au  i  ka 
aina,  a,  nolaila  e  ilihia'i  ko  oukou 
poe  enemi  e  noho  aua  malaila. 


33  A  e  hooleilei  aku  au  ia  oukou 
iwaena  o  nalahuikanaka,  a  e  unuhi 
ae  au  i  ka  pahikaua  mahope  o  ou- 
kou  ;  a  e  neoneo  ae  ko  oukou  ai- 
na,  a  e  noho  ole  ia  ko  oukou  mau 
kulanakaukale. 

34  Alaila  e  loaa  i  ka  aina  kona 
mauSabati,  i  kona  mau  la  e  neo- 
neo  ai,  a  e  noho  ai  hoi  oukou  ma 
ka  aini,  o  ko  oukou  mau  enemi ; 
alaila  e  maha  ai  ka  aina,  a  e  loaa  ia 
ia  kona  mau  Sabati. 

35  I  kona  mau  la  e  neoneo  ai,  e 
maha  no  ia;  no  ka  mea,  aole  ia  i 
maha  i  ko  oukou  mau  Sabati,  ia 
oukou  i  noho  ai  maluna  ona. 

36  A  maluna  o  ko  oukou  poe  e 
koe  ana,  e  hooili  ai  au  i  ka  maule 
ana  iloko  o  ko  lakou  mau  naau, 
ma  na  aina  o  ko  lakou  mau  enemi ; 
a  o  ka  leo  o  ka  lau  i  puehuia  e 
hooauhee  aku  ia  lakou,  a  e  auhee 
lakou,  me  he  auhee  ana  la  mai  ka 
pahikaua  aku  ;  a  haule  no  lakou  i 
ka  wa  e  ole  ai  he  mea  alualu. 

37  A  e  hina  lakou  kekahi  maluna 
o  kekahi  me  he  mea  la  mamua  o 
ka  pahikaua,  i  ka  wa  e  ole  ai  he 
mea  alualu  ;  aole  hoi  e  hiki  iki  ia 
oukou  ke  ku  imua  o  ko  oukou 
poe  enemi. 

38  A  e  make  oukou  mawaena  o 
na  lahuikanaka,  a  e  ai  no  ka  aina 
o  ko  oukou  poe  enemi  ia  oukou. 

39  A  o  ke  koena  o  oukou,  e  mae 
ae  lakou  iloko  o  ko  lakou  hewa, 
ma  na  aina  o  ko  oukou  poe  enemi ; 
a  iloko  hoi  o  ka  hewa  o  ko  lakou 
mau  makua  lakou  e  mae  pu  ai  me 
lakou. 

40  Ina  e  hai  mai  lakou  i  ko  lakou 
hewa,  a  me  ka  hewa  o  ko  lakou 
mau  makua,  a  me  ka  lawehala  a 
lakou  i  hana  hewa  mai  ai  ia'u,  a 
ua  hele  ku  e  hoi  lakou  ia'u ; 

41  A  hele  ku  e  hoi  au  ia  lakou,  a 
ua  lawe  ae  hoi  ia  lakou  ma  ka 
aina  o  ko  lakou  poe  enemi ;  ina 
hoi  e  hoohaahaaia  ko  lakou  mau 
naau  okipoepoe  ole  ia,  a  ilaila  e  ae 
ai  lakou  i  ka  hoopai  ana  i  ko  lakou 
hewa; 

42  Alaila  e  hoomanao  aku  au  i 
kuu  berita  me  Iakoha,  a  me  kuu 
berita  hoi  me  Isaaka,  a  ine  kuu 
berita  hoi  me  Aberahama  ka'u  e 

hoomanao  ai,  a  e  hoomanao  hoi 
au  i  ka  aina. 

43  E  haaleleia  hoi  ka  aina  e  la- 
kou,  a  e  loaa  ia  ia  kona  mau  Sa. 
bati,  i  kona  wa  e  waiho  neoneo  ai, 
aole  o  lakou ;  a  e  ae  lakou  i  ka 
hoopai  ana  i  ko  lakou  hewa;  no 
keia,  o  ko  lakou  hoowahawaha 
ana  i  kuu  mau  kanawai,  a  no  ko  Ja- 
kou  iuaina  ana  i  kuu  mau  kauoha. 

44  Oia  la,  aka  i  ko  lakou  noho 
ana  ma  ka  aina  o  ko  lakou  poe 
enemi,  aole  au  e  kiola  loa  ia  lakou, 
aole  hoi  au  e  inaina  aku  ia  lakou, 
e  luku  loa  ai  ia  lakou,  a  e  ubaki  ai 
i  kuu  berita  me  lakou ;  no  ka  mea, 
owau  no  Iehova  ko  lakou  Akua. 

45  Aka,  no  lakou,  e  hoomanao  ai 
au  i  ka  berita  o  ko  lakou  mau  ku- 
puna,  a'u  i  lawe  mai  nei  mai  ka 
aina  mai  o  Aigupita  imua  o  na  ma- 
ka  o  na  lahuikanaka,  i  Akua  au 
no  lakou :  owau  no  Iehova. 

46  Oia  na  kapu,  a  me  na  kauoha, 
a  me  na  kanawai  a  Iehova  i  haawi 
mai  ai  iwaena  ona  a  me  na  mamo 
a  Iseraela,  i  ka  mauna  Sinai,  ma 
ka  lima  o  Mose. 

MOKUNA  XXVII. 

Na  kanawai  no  ka  hoohiki  ana.    30  O  ke  ka- 
nawai  no  ka  hapaumi. 

OLELO  mai  la  hoi  o  Iehova  ia 
Mose  i  mai  la, 

2  E  olelo  aku  oe  i  na  mamo  a 
Iseraela,  a  e  i  aku  ia  lakou,  Aia 
hoohiki  kekahi  kanaka  i  ka  mea 
hoohiki,  alaila,  no  Iehova  na  kino 
mamuli  o  kou  manao  ana. 

3  A  penei  kou  manao  ana,  no  ke 
kane,  mai  ka  makahiki  iwakalua 
a  hiki  i  ka  makahiki  kauaono  ona, 
o  kou  manao  ana,  he  kanalima  se- 
kela  kala,  mamuli  o  ka  sekela  o 
ke  keenakapu. 

4  A  ina  he  wahine,  alaila  o  kou 
manao  ana,  he  kanakolu  sekela. 

5  A  ina  mai  ka  makahiki  alima 
ia  a  hiki  i  ka  makahiki  iwakalua 
ona,  alaila,  o  kou  manao  ana,  no 
ke  kane  he  iwakalua  sekela,  a  no 
ka  wahine  he  umi  sekela. 

6  A  ina  mai  ka  malama  hookahi 
ia  a  hiki  i  ka  makahiki  alima,  alai- 
la  o  kou  manao  ana,  no  ke  kane 
elima  sekela  kala,  a  no  ka  wahine 
ekolu'  sekela  kala. 

7  A  ina  mai  ka  makahiki  kanao- 
no  aku  ona,  alaila,  ina  he  kane,  o 
kou  manao,  he  umikumamalima 
sekela,  a  no  ka  wahine  he  umi  se- 
kela. 

8  Aka  in-a  i  uuku  iho  kona  wai- 
wai  i  kou  mea  i  manao  ai,  alaila  e 
hoike  oia  ia  ia  ibo  imua  o  ke  alo  o 
ke  kahuna,  a  e  manao  ke  kaliuna 
ia  ia ;  mamuli  o  ka  mea  hiki  i  ko- 
na  lima,  e  manao  ai  ke  kahuna  i 
ka  mea  i  hoohiki. 

9  Aina  he  holoholona  i  lawe  mai 
ai  na  kanaka  i  kauwahi  ona  i  mo- 
hai  ia  Iehova,  a  ko  keia  i  haawiia 
no  Iehova,  e  laa  no  ia. 

10  Aole  oia  e  hoololi  hou  ia,  aole 
hoi  e  kuai  oia  ia  he  mea  maikai  no 
ka  mea  ino,  aole  hoi  i  ka  mea  ino 
no  ka  mea  maikai;  a  ina  e  kuai 
oia  i  kekahi  holoholona  no  kekahi 
holoholona,  alaila  e  laa  pu  ia  me 
ka  holoholona  i  loaa  mai. 

11  A  ina  he  holoholona  haumia 
i  lawe  ole  ia  mai  ai  kauwahi  i 
mohai  ia  Iehova,  alaila  e  hoike 
oia  i  ka  holoholona  imua  o  ke  alo 
o  ke  kahuna ; 

12  A  e  manao  ae  ke  kahuna  ia 
ia,  he  maikai  paha,  he  ino  paha, 
a  e  like  me  ka  mea  i  manao  ai  oe, 
o  ke  kahuna,  pela  no  ia. 

13  Aka  ina  makemake  oia  e  kuai 
lilo  hou  mai  ia  mea,  e  hui  aku  oia 
i  ka  hapalima  ona  me  kau  mea  i 
manao  ai. 

14  H  A  ina  e  hoolaa  kekahi  kana- 
ka  i  kona  hale  i  hoano  ia  ia  Ie- 
hova,  alaila  e  manao  ke  kahuna 
ia  mea,  ina  he  maikai  paha,  ina 
he  ino ;  a  e  like  me  ka  manao 
ana  o  ke  kahuna,  pela  no  ia  e  ku 
iho  ai. 

15  A  ina  makemake  ka  mea  nana 
ia  i  hoolaa,  e  kuai  lilo  hou  mai  i 
kona  hale,  alaila  e  hui  oia  me  ia 
i  ka  hapalima  o  ka  moni  au  i  ma- 
nao  ai,  a  e  lilo  ia  nona. 

16  A  ina  e  hoolaa  ke  kanaka  i 
kauwahi  o  ka  mahinaai  o  kona 
aina  ia  Iehova,  alaila,  mamuli  o 
kona  hua  kau  e  manao  ai ;  he 
homera  hua  bale,  he  kanalima  se- 
kela  kala. 

17  A  ina  mai  ka  makahiki  Iubile 
i  hoolaa  ai  oia  i  kana  mahinaai, 

alaila  e  like  me  kau  mea  e  manao 
ai,  pela  no  ia  e  ku  iho  ai. 

18  Aka  ina  i  koolaa  oia  i  kana 
makinaai  mahope  o  ka  Iuuile,  alai- 
la  e  helu  ke  kahuna  i  ka  moni  ia 
ia  e  like  me  na  makahiki  i  koe  a 
hiki  i  ka  makahiki  Iuhile,  a  e 
laweia'e  ia  mailoko  ae  o  kau  mea 
i  manao  ai. 

19  A  ina  makemake  ka  mea  nana 
c  hoolaa  i  ka  mahiuaai  e  knai  lilo 
hou  mai  ia  mea,  alaila  e  hui  oia 
me  ia  i  ka  hapalima  o  ka  moni  au 
i  manao  ai,  a  e  hoomauia  ia  nona. 

20  Aka  ina  aole  ia  e  kuai  lilo  hou 
mai  ia  mahinaai,  a  ina  paha  i  kuai 
lilo  aku  oia  ia  mahinaai  i  kekahi 
kanaka,  aole  e  kuai  lilo  hou  ia 
mai  ia. 

21  Aka  i  ka  puka  ana  ae  o  ka 
mahinaai  i  ka  Iuhile,  e  laa  no  ia  no 
Iehova,  me  he  mahinaai  i  hoolaaia 
la;  e  lilo  ia  i  waiwai  no  ke  ka- 
huna. 

22  A  ina  e  hoolaa  aku  ke  kanaka 
ia  Iehova  i  ka  mahinaai  ana  i  kuai 
lilo  mai,  aole  no  na  mahinaai  o 
kona  aina ; 

23  Alaila  e  helu  aku  ke  kahuna 
nona  i  ka  waiwai  au  i  mauao  ai  a 
hiki  i  ka  makahiki  Iuoile ;  a  e 
haawi  oia,  ia  la,  i  kau  mea  i  manao 
ai,  he  mea  laa  ia  Iehova. 

24  I  ka  makahiki  Iuhile  e  hoi 
aku  ka  mahinaai  i  ka  mea  nona 
mai  ia  i  ke  kuai  lilo  ia  mai,  i  ka 
mea  nona  ka  aina  mamua. 

25  A  o  kou  manao  ana  a  pau,  ma 
ke  sekela  o  ke  keenakapu  ia,  iwa- 
kalua  gera,  oia  ke  sekela. 

26  1f  O  ka  hiapo  wale  no  a  na  ho- 
loholona,  ka  hiapo  no  Iehova,  ao- 


he  kanaka  nana  ia  e  hoolaa,  ina 
he  hipikauo  paha,  a  ina  he  hipa 
paha,  uo  Iehova  ia. 

27  A  ina  o  ka  ka  holoholona  hau- 
mia,  alaila  e  kuai  lilo  hou  mai  oia 
ia  ia,  mamuli  o  kau  mea  e  manao 
ai,  a  e  hui  nie  ia  i  ka  hapalima 
ona:  a  i  ole  ia  e  kuai  lilo  hou  ia 
mai,  alaila  e  kuai  lilo  ia  aku  ia 
mamuli  o  kau  i  manao  ai. 

28  Aka,  o  kela  mea  keia  mea  laa 
a  ke  kanaka  i  hoolaa  ai  ia  Iehova 
o  kana  mau  mea  a  pau,  he  kana- 
ka,  he  holoholona,  he  mahinaai  o 
kona  aina,  aole  ia  e  kuai  lilo  ia 
aku,  aole  hoi  e  kuai  lilo  hou  ia 
mai ;  o  kela  mea  laa  keia  mea  laa, 
he  hoano  loa  ia  no  Iehova. 

29  Aole  mea  laa  a  kanaka  i  hoo- 
laa  ai,  e  kuai  lilo  hou  ia  mai,  aka, 
e  make  io  no  ia. 

30  A  o  ka  hapaumi  a  pau  o  ko 
ka  aina,  o  ka  hua  o  ka  aina,  a  o  ka 
hua  o  ka  laau,  no  Iehova  ia,  he 
lioano  no  Iehova. 

31  A  ina  makemake  ke  kanaka  e 
kuai  lilo  hou  mai  i  ke  kauwahi  o 
kona  mau  hapaumi,  e  hui  oia  me 
ia  i  ka  hapalima  ona. 


32  A  no  ka  hapaumi  o  ka  ohana 
bipi,  a  o  ka  ohana  hipa,  a  o  na 
mea  e  hele  ae  malalo  ae  o  ke  koo- 
koo,  e  laa  no  ka  hapaumi  ia  Iehova. 

33  Aole  ia  e  huli  he  maikai  paha, 
he  ino  paha;  aole  hoi  e  kuai  oia 
ia  e  loaa  mai  kekahi :  a  ina  e  kuai 
oia  ia  mea,  alaila  e  laa  ia,  a  me  ka 
mea  i  loaa  mai ;  aole  e  kuai  lilo 
hou  ia  mai. 

34  Oia  na  kauoha  a  Iehova  i 
kauoha  mai  ai  ia  Mose  no  na  ma- 
mo  a  Iseraela,  ma  ka  mauna  Sinai. 


KA   BUKE    AIIA    A    MOSE,    I   KAPAIA 


NAHELU. 

fle  kauoha  ia  Mose  e  helu  i  na  kanaka. 
Ka  helu  ana  i  kela  ohana  keia  ohana. 
Aole  i  heluia  ka  ohana  a  Levi. 


o 


LELO  mai  la  o  Iehova  ia  Mo- 
se,  ma  ka  waonahele  o  Sinai, 


iloko  o  ka  halelewa  o  ke  anaina  i 
ka  la  mua  o  ka  lua  o  ka  malama, 
i  ka  lua  o  ka  makahiki  mahope 
iho  o  ko  lakou  hele  ana  mai,  mai 
ka  aina  o  Aigupita  mai,  i  mai  la, 
2  E  helu  olua  i  ke  anaina  kanaka 

a  pau  o  na  mamo  a  Iseraela,  ma 
ko  lakou  mau  ohana,  ma  ko  ka 
hale  o  ko  lakou  mau  kupuna,  me 
ka  helu  ana  i  ko  lakou  inoa,  ko  na 
kane  a  pau  ma  ko  lakou  poo : 

3  Mai  na  makahiki  he  iwakalua 
a  malaila  aku,  o  ka  poe  a  pau  iloko 
o  ka  Iseraela  e  pono  ke  hele  i  ke 
kaua;  na  olua  me  Aarona  lakou 
e  helu  ma  ko  lakou  mau  poe  koa. 

4  A  me  olua  pu  kekahi  kanaka  o 
kela  ohana  o  keia  ohana ;  o  kela 
mea  o  keia  mea  o  lakou  ka  luna 
no  ka  ohana  o  kona  poe  kupuna. 

5  II  Eia  hoi  na  inoa  o  ka  poe  ka- 
naka  e  ku  pu  me  olua ;  no  ka  Reu- 
hena ;  o  Elizura,  ke  keiki  a  Se- 
deura. 

6  No  ka  Simeona;  o  Selumiela, 
ke  keiki  a  Zurisadai. 

7  No  ka  Iuda;  o  Nahesona,  ke 
keiki  a  Aminadaba. 

8  No  ka  Isakara;  o  Netaneela, 
ke  keiki  a  Zuara. 

9  No  ka  Zebuluna ;  o  Eliaha  ke 
keiki  a  Heloua. 

10  No  na  keiki  a  Iosepa ;  no  ka 
Eperaima,  o  Elisama,  ke  keiki  a 
Amihuda :  no  ka  Manase,  o  Gama- 
liela,  ke  keiki  a  Pedazura. 

11  No  ka  Beniamina ;  o  Abidana, 
ke  keiki  a  Gideoni. 

12  No  ka  Dana ;  o  Ahiezera,  ke 
keiki  a  Amisadai. 

13  No  ka  Asera;  o  Pagiela,  ke 
keiki  a  Okerana. 

1-4  No  ka  Gada;  o  Eliasapa,  ke 
keiki  a  Deuela. 

15  No  ka  Napetali;  o  Ahira,  ke 
keiki  a  Enana. 

16  O  lakou  nei  ka  poe  i  kohoia 
noloko  o  ke  anaina  kanaka,  na  alii 
lakou  o  na  ohana  a  ko  lakou  mau 
kupuna,  na  luna  hoi  no  na  tausani 
o  ka  Iseraela. 

17  T[  Lawe  ae  la  o  Mose  laua  o 
Aarona  i  keia  poe  kanaka  i  hoohi- 
kiia  ma  ko  lakou  mau  iuoa : 

18  A  hoouluulu  ae  la  lakou  i  ke 
anaina  kanaka  a  pau,  i  ka  la  mua 
o  ka  lua  o  ka  malama,  a  hai  mai 
la  lakou  i  ko  lakou  kuauhau  ma 
ko  lakou  mau  ohana,  ma  ko  ka 
hale  o  ko  lakou  mau  kupuna,  ma 
ka  helu  ana  i  na  iuoa,  mai  ka  iwa- 
kalua  o  ko  lakou  mau   makahi- 

ki  a  keu  aku,  ma  ko  lakou  mau 
poo. 

19  E  like  me  ka  Iehova  i  kauoha 
mai  ai  ia  Mose,  pela  no  oia  i  helu 
ai  ia  lakou  ma  ka  waonahele  o 
Sinai. 

20  A  o  na  mamo  a  Reubena,  a  ka 
hiapo  a  Iseraela,  ma  ko  lakou  mau 
hanauna,  mamuli  o  ko  lakou  mau 
ohana,  ma  ko  ka  hale  o  ko  lakou 
mau  kupuna,  e  like  me  ka  helu 
ana  i  na  inoa  ma  ko  lakou  mau 
poo ;  o  na  kane  a  pau  ma  ka  iwa- 
kalua  o  ka  makahiki  a  keu  aku,  o 
ka  poe  a  pau  i  hiki  ke  hele  i  ke 
kaua ; 

21  0  ka  poe  o  lakou  i  heluia,  no 
ka  ohana  a  Reubena,  he  kanaha- 
kumamaono  tausani,  a  me  na  ha- 
neri  keu  elima. 

22  H  A  o  na  mamo  a  Simeona, 
ma  ko  lakou  mau  hanauna,  ma- 
muli  o  ko  lakou  mau  ohana,  ma 
ko  ka  hale  o  ko  lakou  poe  kupu- 
na,  o  ka  poe  o  lakou  i  heluia  ma 
ka  huina  o  na  inoa,  ma  ko  lakou 
mau  poo,  o  na  kane  a  pau,  mai  ka 
iwakalua  o  ka  makahiki  a  keu  aku, 
o  ka  poe  a  pau  e  hiki  ke  hele  i  ke 
kaua; 

23  O  ka  poe  o  lakou  i  heluia,  o 
ka  ohana  a  Simeona,  he  kanalima- 
kumamaiwa  tausani  a  me  na  ha- 
nen  keu  ekolu. 

24  U  O  na  mamo  a  Gada,  ma  ko 
lakou  mau  hanauna,  mamuli  o  ko 
lakou  mau  ohana,  ma  ko  ka  hale  o 
ko  lakou  poe  kupuna,  e  like  me 
ka  helu  ana  i  na  inoa,  mai  ka  iwa- 
kalua  o  ko  lakou  makahiki  a  keu 
aku,  o  ka  poe  a  pau  e  hiki  ke  hele 
i  ke  kaua ; 

25  O  ka  poe  o  lakou  i  heluia,  a 
ka  ohana  a  Gada,  he  kanahakuma- 
malima  tausani,  aono  haneri  a  me 
ke  kanalima. 

26  1  O  na  mamo  a  Iuda,  ma  ko 
lakou  mau  hanauna,  mamuli  o  ko 
lakou  mau  ohana,  ma  ko  ka  hale  o 
ko  lakou  poe  kupuna,  e  like  me 
ka  huina  o  na  inoa,  mai  ka  iwa- 
kalua  o  ka  makahiki  a  keu  aku, 
o  ka  poe  a  pau  e  hiki  ke  hele  i 
ke  kaua ; 

27  O  ka  poe  o  lakou  i  heluia,  o  ka 
ohana  a  Iuda,  he  kanahikukuma- 

maka  tausani,  a  me  na  haneri  keu 
eono. 

28  1  O  na  keiki  a  Isakara,  me  ko 
lakou  mau  hanauna,  mamuli  o  ko 
lakou  mau  ohana,  ma  ko  ka  hale  o 
ko  lakou  mau  kupuna,  c  like  me 
ka  helu  ana  i  na  inoa,  mai  ka  iwa- 
kalua  o  ka  makahiki  a  keu  aku,  o 
ka  poe  a  pau  e  hiki  ke  hele  i  ke 
kaua; 

29  O  ka  poe  o  lakou  i  heluia,  o 
ka  ohaua  a  Isakara,  be  kanalima- 
kumamaha  tausani,  a  me  na  haneri 
keu  eha. 

30  Tf  O  na  keiki  a  Zebuluna,  ma 
ko  lakou  mau  hanauna,  mamuli  o 
ko  lakou  mau  ohana,  ma  ko  ka 
hale  o  ko  lakou  poe  kupuna,  e  like 
me  ka  helu  ana  i  na  inoa,  mai  ka 
iwakalua  o  ka  makahiki  a  keu  aku, 
o  ka  poe  a  pau  e  hiki  ke  hele  i  ke 
kaua ; 

31  O  ka  poe  o  lakou  i  heluia,  o 
ka  ohana  a  Zebuluna,  he  kanali- 
makumamahiku  tausani,  a  me  na 
haneri  keu  eha. 

32  H  O  na  mamo  a  Iosepa,  oia  o 
na  mamo  a  Eperaima,  ma  ko  la- 
kou  mau  hanauna,  mamuli  o  ko 
lakou  mau  ohana,  ma  ko  ka  hale  o 
ko  lakou  poe  kupuna,  e  like  me 
ka  helu  ana  i  na  inoa,  mai  ka  iwa- 
kalua  o  ka  makahiki  a  keu  aku,  o 
ka  poe  a  pau  e  hiki  ke  hele  i  ke 
kaua ; 

33  O  ka  poe  o  lakou  i  heluia,  o  ka 
ohana  a  Eperaima,  he  kanaha  tau- 
sani  a  me  na  haneri  keu  elima. 

34  f  0  na  mamo  a  Manase,  ma 
ko  lakou  mau  hanauna,  mamuli 
o  ko  lakou  mau  ohana,  ma  ko  ka 
hale  o  ko  lakou  poe  kupuna,  e 
like  me  ka  helu  ana  i  na  inoa,  mai 
ka  iwakalua  o  ka  makahiki  a  keu 
aku,  o  ka  poe  a  pau  e  hiki  ke  hele 
i  ke  kaua ; 

35  O  ka  poe  o  lakou  i  heluia,  o  ka 
ohana  a  Manase,  he  kanakoluku- 
mamalua  tausani,  a  me  na  haneri 
keu  elua. 

36  II  O  namamo  a  Beniamina,  ma 
ko  lakou  mau  hanauna,  mamuli  o 
ko  lakou  mau  ohana,  ma  ko  ka 
hale  o  ko  lakou  poe  kupuna,  e 
like  me  ka  helu  ana  i  na  inoa,  mai 
ka  iwakalua  o  ka  makahiki  a  keu 


aku,  o  ka  poe  a  pau  e  hiki  ke  hele 
i  ke  kaua ; 

37  0  ka  poe  o  lakou  i  heluia,  o  ka 
ohana  a  Beniamiua,  he  kanakolu- 
kumamalima  tausani  a  me  naha- 
neri  eha. 

38  U  O  na  mamo  a  Dana,  ma  ko 
lakou  mau  hauauna,  mamuli  o  ko 
lakou  mau  ohana,  ma  ka  hale  o  ko 
lakou  poe  kupuna,  e  like  me  ka 
helu  ana  i  na  inoa,  mai  ka  iwaka- 
lua  o  ka  makahiki  a  keu  aku,  o  ka 
poe  a  pau  e  hiki  ke  hele  i  ke  kaua ; 

39  O  ka  poe  o  lakou  i  heluia,  o 
ka  ohana  a  Dana,  he  kanaonoku- 
mamalua  tausani,  me  na  haneri 
keu  ehiku. 

40  U  O  na  mamo  a  Asera,  ma  ko 
lakou  mau  hanauna,  mamuli  o  ko 
lakou  mau  ohana,  mako  ka  hale  o 
ko  lakou  poe  kupuna,  e  like  me 
ka  helu  ana  o  na  inoa,  mai  ka 
iwakalua  o  ka  makahiki  a  keu 
aku,  o  ka  poe  a  pau  e  hiki  ke 
hele  i  ke  kaua ; 

41  O  ka  poe  o  lakou  i  heluia,  o 
ka  ohana  a  Asera,  he  kanahaku- 
mamakahi  tausani,  a  me  na  haneri 
keu  elima. 

42  Tf  O  na  mamo  a  Napetali,  ma 
ko  lakou  mau  hanauna,  mamuli  o 
ko  lakou  mau  ohana,  ma  ko  ka 
hale  o  ko  lakou  poe  kupuna  e 
like  me  ka  helu  ana  i  na  inoa,  mai 
ka  iwakalua  o  ka  makahiki  a  keu 
aku,  o  ka  poe  a  pau  e  hiki  ke  hele 
i  ke  kaua ; 

43  O  ka  poe  o  lakou  i  heluia,  o 
ka  ohana  a  Napetali,  he  kanalima- 
kumamakolu  tausani,  a  me  na  ha- 
neri  keu  eha. 

44  O  lakou  nei  ka  poe  i  heluia, 
ka  poe  a  Mose  laua  o  Aarona  i 
helu  ai  me  na  luna  o  ka  īseraela, 
he  umikumamalua  na  kanaka :  o 
kela  mea  keia  mea  no  ko  ka  hale 
o  kona  mau  kupuna. 

45  Pela  i  heluia'i  lakou  a  pau  o 
na  mamo  a  Iseraela,  ma  ko  ka 
hale  o  ko  lakou  poe  kupuna,  mai 
ka  iwakalua  o  ka  makahiki  a  keu 
aku,  ka  poe  a  pau  iloko  o  ka  Ise- 
raela  e  hiki  ke  hele  i  ke  kaua  ; 

46  O  ka  poe  a  pau  i  heluia,  eono 
haneri  a  me  kumamakolu  tausani, 
elima  haneri  a  me  ke  kanalima, 

47  1f  Aka,  o  na  Levi,  mamuli  o 
ka  ohana  o  ko  lakou  poe  kupuna, 
aole  i  helu  pu  ia  me  lakou. 

48  No  ka  mea,  ua  olelo  mai  o  Ie- 
hova  ia  Mose,  penei, 

49  Mai  helu  oe  i  ka  ohana  a  Le- 
vi,  aole  hoi  e  hookui  i  ka  huina  o 
lakou  me  na  mamo  a  Iseraela. 

50  Aka,  e  hoonoho  oe  i  na  Levi 
maluna  o  ka  halelewa  o  ke  kana- 
wai,  a  maluna  hoi  o  na  ipu  a  pau 
oloko,  a  o  na  mea  a  pau  o  ia  wa- 
hi :  e  halihali  lakou  i  ka  halelewa, 
a  me  kana  mau  ipu  a  pau ;  a  e 
lawelawe  lakou  nana,  a  e  hoo- 
moana  lakou  a  puni  ka  halelewa. 

51  A  i  ka  manawa  e  hele  aku  ai 
ka  halelewa,  alaila  na  na  Levi  e 
wawahi  iho  ia ;  a  i  ka  manawa  e 
kukuluia'i  ka  halelewa,  na  na  Le- 
vi  ia  e  kukulu :  a  o  ke  kanaka  e 
ke  hele  mai  a  kokoke,  e  make 
ia. 

52  A  e  kukulu  hoi  na  mamo  a 
Iseraela  i  ko  lakou  mau  halelewa; 
o  kela  kanaka  keia  kanaka  ma 
kona  wahi  iho  e  hoomoana  ai,  o 
kela  kanaka  keia  kanaka  ma  ko- 
na  hae  iho,  iwaena  o  ko  lakou 
poe  kaua. 

53  Aka,  o  na  Levi,  e  hoomoana 
lakou  ma  ka  halelewa  o  ke  kana- 
wai  a  puni,  i  kau  ole  mai  ai  ka 
inaina  maluna  iho  o  ke  anaina 
kanaka  o  na  momo  a  Iseraela;  a 
na  ua  Levi  e  malama  i  ka  oihana 
o  ka  halelewa  o  ke  kanawai. 

54  A  hana  iho  la  na  mamo  a  Ise- 
raela  e  like  me  na  mea  a  pau  a 
Iehova  i  kauoha  mai  ai  ia  Mose, 
pela  lakou  i  hana'i. 

MOKUNA  II. 

Ka  hoike  ana  i  na  wahi  hoomoana  o  na  oha- 
na  a  Iseraela. 

OLELO    mai    la    o    Iehova    ia 
Mose  a  ia  Aarona,  i  mai  la, 

2  E  noho  kela  kanaka  keia  kana- 
ka  o  na  mamo  a  Iseraela  ma  kona 
hae  iho,  me  ka  hae  o  ka  hale  o  ko 
lakou  kupuna ;  e  noho  kupono 
ana  lakou  i  ka  halelewa  o  ke 
anaina. 

3  Ma  ka  aoao  hikina,  ma  ka  pu- 
ka  ana  o  ka  la  e  noho  ai  ka  poe 
no  ka  hae  o  ka  Iuda  hoomoana 
ana,  ma  ko  lakou  poe  kaua :  a  o 

Nahesona  ke  keiki  a  Aminadaba, 
oia  ka  luna  no  na  mamo  a  Iuda. 

4  A  o  kona  poe  kaua,  a  o  na  mea 
o  lakou  i  heluia,  he  kanahiku- 
kumamaha  tausani,  me  na  haneri 
keu  eono. 

5  A  o  ka  poe  e  noho  kokoke  ia 
ia,  oia  ka  ohana  a  Isakara;  a  o 
Nelaneela  ke  keiki  a  Zuara,  oia 
ka  luna  o  na  mamo  a  Isakara. 

6  A  o  kona  poe  kaua,  a  o  ka  poe 
o  lakou  i  heluia,  he  kanalimaku- 
mamaha  tausani,  me  na  haneri 
keu  eha. 

7  O  ka  ohana  hoi  a  Zebuluna ; 
a  o  ka  luna  o  na  mamo  a  Zc- 
buluna,  oia  o  Eliaba  ke  keiki  a 
Helona. 

8  A  o  kona  poe  kaua,  a  o  ka  j>oe 
o  lakou  i  heluia,  he  kanalimaku- 
mamahiku  tausani,  a  me  na  ha- 
neri  keu  eha. 

9  O  na  mea  a  pau  i  heluia,  ma 
kahi  hoomoana  o  ka  Iuda,  hoo- 
kahi  ia  haneri  a  me  kanawaluku- 
mamaono  tausani,  a  me  na  ha- 
neri  keu  eha,  ma  ko  lakou  poe 
kaua ;  o  keia  poe  ke  hele  mamua. 

10  TI  Ma  ka  aoao  hema  ka  hae  o 
kahi  hoomoana  o  ka  Reubena, 
ma  ko  lakou  poe  kaua;  a  o  ka 
luna  o  na  mamo  a  Reubena,  oia  o 
Elizura  ke  keiki  a  Sedeura. 

11  A  o  kona  poe  kaua,  a  o  na 
mea  o  lakou  i  heluia,  he  kanaha- 
kumamaono  tausani,  a  me  na  ha- 
neri  elioia. 

12  A  o  ka  poe  e  noho  kokoke  ia 
ia,  o  ka  ohana  o  Simeona :  a  o  ka 
luna  o  na  mamo  a  Simeona,  oia  o 
Selumiela  ke  keiki  a  Zurisadai. 

13  A  o  kona  poe  kaua,  a  o  na 
mea  o  lakou  i  heluia,  he  kanali- 
makumamaiwa  tausani,  me  na  ha- 
neri  keu  ekolu. 

14  Alaila  o  ka  ohana  a  Gada ;  a  o 
Eliasapa  ke  keiki  a  Reuela,  oia  ka 
luna  o  na  mamo  a  Gada. 

15  A  o  kona  poe  kaua,  a  o  na 
mea  o  lakou  i  heluia,  he  kanaha- 
kuinamalima  tausani  me  na  ha- 
neri  eono,  a  me  ke  kanalima. 

16  O  ka  poe  a  pau  i  heluia  ma 
kahi  hoomoana  o  ka  Reubena, 
hookahi  ia  haneri  me  kanalima- 
kumamakahi  tausani,  eha  haneii 

a  me  kanalima  keu,  ma  ko  lakou 
poe  kaua:  a  o  lakou  ke  hele  ma 
ka  lua  o  ka  huakai. 

17  1T  Alaila  e  neenee  aku  ka  ha- 
lelewa  o  ke  anaina,  me  ka  poe 
koomoana  o  na  Levi,  iwaenakonu 
o  ka  poe  hoomoana:  e  like  me  ko 
lakou  hoomoana  ana,  pela  no  la- 
kou  e  neenee  aku  ai,  o  kela  kana- 
ka  keia  kanaka  ma  kona  wahi  ma 
ko  lakou  hae. 

18  H  Ma  ka  aoao  komohana  ka 
hae  o  ka  poe  hoomoana  o  ka  Epe- 
raima,  ma  ko  lakou  poe  kaua:  a 
o  ka  luna  o  na  mamo  a  Eperaima, 
oia  o  Elisama  ke  keiki  a  Amihuda. 

19  A  o  kona  poe  kaua,  a  me  na 
mea  o  lakou  i  heluia,  he  kanaha 
tausani  a  me  na  haneri  keu  elima. 

20  A  e  pili  ia  ia  ka  ohana  a  Ma- 
nase :  a  o  ka  luna  o  na  mamo  a 
Manase,  oia  o  Gamaliela  ke  keiki 
a  Pedazura. 

21  A  o  kona  poe  kaua,  a  me  na 
mea  o  lakou  i  heluia,  he  kanako- 
lukumamalua  tausani  a  me  na  ha- 
neri  keu  elua. 

22  Alaila  o  ka  ohana  a  Beniami- 
na :  a  o  ka  luna  o  na  mamo  a 
Beniamina,  oia  o  Abidana  ke  keiki 
a  Gideoni. 

23  A  o  kona  poe  kaua,  a  me  ka 
poe  o  lakou  i  heluia,  he  kanakolu- 
kumamalima  tausani  a  me  na  ha- 
neri  keu  eha. 

24  O  ka  poe  a  pau  i  heluia  no 
kahi  hoomoana  o  ka  Eperaima, 
hookahi  ia  haneri  me  kumamawa- 
lu  tausani  me  ka  haneri  hookahi, 
ma  ko  lakou  mau  poe  kaua :  a  e 
hele  aku  hoi  lakou  ma  ke  kolu  o 
ka  huakai. 

25  T[  Ma  ka  aoao  akau  ka  hae  o 
ka  poe  hoomoana  o  ka  Dana  ma 
ko  lakou  poe  kaua :  a  o  ka  luna  o 
na  mamo  a  Dana,  oia  o  Ahiezera 
ke  keiki  a  Amisadai. 

26  A  o  kona  poe  kaua,  a  o  na 
mea  o  lakou  i  heluia,  he  kanaono- 
kumamalua  tausani  me  na  haneri 
keu  ehiku. 

27  A  o  ka  poe  hoomoana  me  ia, 
oia  ka  ohana  a  Asera :  a  o  ka  luna 
o  na  mamo  a  Asera,  oia  o  Pagiela 
ke  keiki  a  Okerana. 

28  O   kona  poe  kaua,  a  me  na 


mea  o  lakou  i  heluia,  ne  kanaha- 
kumamakahi  tausani  a  me  na  ha- 
neri  keu  elima. 

29  U  Alaila  ka  ohana  a  Napetali : 
a  o  ka  luna  o  na  mamo  a  Napetali, 
oia  o  Ahira  ke  keiki  a  Enana. 

30  O  kona  poe  kaua,  a  me  na  mea 
o  lakou  i  heluia,  he  kanalimaku- 
mamakolu  tausani  a  me  na  haneri 
keu  eha. 

31  O  ka  poe  a  pau  i  heluia  ma 
kahi  hoomoana  o  Dana,  hookahi 
haneri  me  kanalimakumamahiku 
tausani  a  me  na  haneri  keu  eono : 
a  o  lakou  nei  ke  hele  mahope  me 
ko  lakou  mau  hae. 

32  Tf  O  keia  ka  poe  i  heluia  o  na 
mamo  a  Iseraela,  ma  ko  ka  hale  o 
ko  lakou  poe  kupuna:  o  na  mea  a 
pau  i  heluia  o  na  wahi  hoomoana, 
ma  ko  lakou  mau  poe  kaua,  he 
aono  haneri  me  ke  kumamakolu 
tausani,  me  na  haneri  keu  elima  a 
me  ke  kanalima. 

33  Aka,  aole  i  heluia  na  Levi  me 
na  mamo  a  Iseraela  ;  e  like  me  ka 
Iehova  i  kauoha  mai  ai  ia  Mose. 

34  A  hana  iho  la  na  mamo  a  Ise- 
raela  e  like  me  na  mea  a  pau  a 
Iehova  i  kauoha  mai  ai  ia  Mose : 
pela  lakou  i  hoomoana  ai  ma  ko 
lakou  mau  hae,  a  pela  hoi  lakou  i 
hele  aku  ai,  o  kela  mea  keia  mea 
mamuli  o  ko  lakou  mau  ohana,  e 
like  me  ko  ka  hale  o  ko  lakou  poe 
kupuna. 

MOKUNA  III. 

No  na  keiki  a  Aarona.  5  Ua  hookaawaleia 
na  Levi  i  poe  kokua  i  na  kahuna.  14  Ua 
heluia  na  Levi.  40  Ka  hoola  panai  ana  i 
na  hiapokane. 

EIA  hoi  na  hanauna  o  Aarona 
laua  o  Mose,  i  ka  la  a  Iehova 
i  olelo  mai  ai  ia  Mose  ma  ka 
mauna  o  Sinai. 

2  Eia  hoi  na  inoa  o  na  keiki  a 
Aarona ;  o  Nadaba  ka  hiapo,  o 
Ahihu,  o  Eleazara,  a  o  Itamara. 

3  Oia  na  inoa  o  na  keiki  a  Aaro- 
na,  na  kahuna  i  poniia,  ana  i  hoo- 
laa  ai  e  lawelawe  ma  ka  oihana 
kahuna. 

4  A  make  iho  la  o  Nadaba  laua  o 
Abihu  imua  o  Iehova,  ia  laua  i 
kaumaha  aku  ai  i  ke  ahi  e  imua  o 
Iehova  ma  ka  waonahele  <>  Siuai, 
aole  hoi  a  laua  keiki :  a  lawelawe 

aku  la  o  Eleazara  laua  o  Itamara 
ma  ka  oihana  kahuua  imua  o  na 
maka  o  Aaroua  o  ko  laua  makua- 
kane. 

5  Tf  Olelo  mai  la  o  Iehova  ia 
Mose,  i  mai  la, 

6  E  kooneenee  mai  i  ka  ohana  a 
Levi  a  kokoke,  a  e  hoonoho  ia  la- 
kou  imua  o  Aarona  ke  kahuna,  i 
lawelawe  lakou  nana. 

7  Na  lakou  e  malama  i  kana 
oihana,  a  me  ka  ke  anainakanaka 
a  pau  ma  ke  alo  o  ka  halelewa  o 
ke  anaina,  e  lawelawe  i  na  mea  o 
ka  halelewa. 

8  Na  lakou  e  malama  i  na  mea 
hana  a  pau  o  ka  halelewa  o  ke 
auaina,  a  me  ka  hana  a  na  mamo 
a  Iseraeia,  e  hana'i  i  ka  oihana  o 
ka  halelewa. 

9  E  haawi  ae  oe  i  na  Levi  no  Aa- 
rona  a  no  kaua  mau  keiki :  ua  haa- 
wiia  lakou  a  lilo  loa  nona,  nolo- 
ko  o  ka  Iseraela. 

10  E  kauoha  aku  oe  ia  Aarona  a 
me  kana  mau  keiki,  a  e  lawelawe 
lakou  ma  ka  ke  kahuna  oihana ; 
a  o  ke  kanaka  e  ke  hele  mai  a  ko- 
koke,  e  make  ia. 

11  Olelo  mai  la  o  Iehova  ia 
Mose,  i  mai  la, 

12  Owau  nei  hoi,  ua  hookaawale 
ae  nei  au  i  ha  Levi  maiwaena  mai 
o  na  mamo  a  Iseraela,  i  panai  no 
na  hiapo  a  pau  i  hanau  mua  o  na 
mamo  a  Iseraela;  no  ia  mea,  no'u 
no  na  Levi. 

13  No  ka  mea,  no'u  no  na  maka- 
hiapo  a  pau :  i  ka  la  a'u  i  luku  ai 
i  na  makahiapo  a  pau  ma  ka  aina 
o  Aigupita,  hoolaa  iho  la  hoi  au 
no'u  i  na  makahiapo  ma  ka  Ise- 
raela,  i  ka  na  kanaka  a  me  ka  na 
holoholona ;  no'u  no  lakou ;  owau 
no  Iehova. 

14  T[  Olelo  mai  la  o  Iehova  ia  Mose 
ma  ka  waonahele  o  Sinai,  i  mai  la, 

15  E  helu  oe  i  na  mamo  o  Levi 
mamuli  o  ko  ka  hale  a  ko  lakou 
poe  kupuna,  ma  ko  lakou  mau 
ohana:  o  na  kane  a  pau  mai  ka 
malama  hookahi  a  keu  aku  kau  e 
helu  aku  ai. 

16  A  helu  iho  la  o  Mose  ia  lakou 
mamuli  o  ka  olelo  a  Iehova,  e  like 
me  ia  i  kauohaia  mai  ai. 

17  Eia  hoi  na  keiki  a  Levi  ma  ko 
lakou  mau  inoa;  o  Geresona,  o 
Kohata,  a  o  Merari. 

1 8  A  eia  na  inoa  o  na  keiki  a  Ge- 
resona,  ma  ka  laua  mau  ohana ;  o 
Lioeni  a  o  Simei. 

19  Eia  hoi  na  keiki  a  Kohata  ma 
ka  lakou  mau  ohana ;  o  Amerama, 
o  lzehara,  o  Heberona  a  o  Uziela. 

20  A  o  na  keiki  a  Merari,  ma  ka 
laua  mau  ohana;  o  Maheli  a  o 
Musi :  oia  na  ohana  o  na  Levi,  ma 
ko  ka  hale  o  ko  lakou  poe  ku- 
puna. 

21  Na  Geresona  ka  ohana  o  na 
Lioeni  a  me  na  Simei :  oia  na  oha- 
na  o  na  keiki  a  Geresona. 

22  O  ko  lakou  poe  i  heluia  ma  ka 
helu  ana  i  na  kane  a  pau,  mai  ka 
malama  hookahi  a  keu  aku,  o  ka 
poe  o  lakou  i  heluia,  he  ehiku 
tausani  a  me  na  haneri  keu  elima. 

23  A  e  hoomoana  na  ohana  o  ka 
Geresona  mahope  o  ka  halelewa 
ma  ka  aoao  komohana. 

24  A  o  ka  luna  ohana  o  ke  kupu- 
na  o  ka  Geresona,  oia  o  Eliasapa 
ke  keiki  a  Laela. 

25  O  ka  mea  a  na  mamo  a  Gere- 
sona  e  malama  ai  ma  ka  halelewa 
o  ke  anaina,  oia  o  ka  halelewa 
maloko,  ka  halelole  a  me  ka  mea 
uhi  maluna,  a  me  ka  paku  no  ka 
puka  o  ka  halelewa  o  ke  anaina, 

26  A  me  na  paku  o  ka  pa,  a  me 
ka  pale  no  ka  puka  o  ka  pa,  ka 
mea  e  pili  ana  ma  ka  halelewa  a 
ma  ke  kuahu  a  puni,  a  me  kona 
mau  kaula  no  na  oihana  a  pau 
ona. 

27  1f  Na  Kohata  ka  ohana  o  ka 
Amerama,  me  ka  ohana  o  ka  Ize- 
hara,  a  me  ka  ohana  o  ka  Hebero- 
na,  a  me  ka  ohana  o  ka  Uziela; 
oia  na  ohana  o  ka  Kohata. 

28  I  ka  helu  ana  i  na  kane  a  pau 
mai  ka  malama  hookahi  a  keu 
aku,  he  ewalu  tausani  a  me  na 
haueri  keu  eono,  e  malama  ana  i 
na  mea  o  kahi  hoano. 

29  E  hoomoana  na  ohana  a  na 
keiki  a  Kohata  ma  ka  aoao  hema 
o  ka  halelewa. 

30  A  o  ka  luna  o  ka  ohana  kupu- 
na  o  na  ohana  o  ka  Kohata,  oia  o 
Elizapana  ke  keiki  a  Uziela. 


MOKUNA  IV. 


31  0  ka  lakou  mea  e  malama  ai, 
oia  ka  pahu,  ka  papaaina,  ka 
ipukukui,  na  kuaku,  a  me  na  ipu 
o  ke  keenakapu,  na  mea  a  lakou 
e  lawelawe  ai,  a  me  ka  pale  a  me 
kana  oihana  a  pau. 

32  A  o  Eleazara  ke  keiki  a  Aaro- 
na  ke  kahuna,  oia  ka  luna  maluna 
o  ka  luna  o  na  Levi,  a  e  nana  aku 
ia  maluna  o  ka  poe  malama  i  ka 
oihana  o  ke  keenakapu. 

38  T[  Na  Merari  ka  ohana  o  ka 
Maheli  a  me  ka  ohana  o  ka  Musi : 
oia  tia  ©hana  na  Merari. 

34  O  ua  mea  olakou  i  heluia,  ma 
ka  helu  ana  i  na  kane  a  pau,  mai 
ka  malama  hookahi  a  keu  aku, 
eono  ia  tausani  a  me  na  haneri 
keu  elua. 

35  A  o  ka  luna  o  ko  ka  hale  o  ka 
makua  nana  na  ohana  o  Merari, 
oia  o  Zuriela  ke  keiki  a  Ahihaila : 
e  hoomoana  lakou  ma  ka  aoao 
akau  o  ka  halelewa. 

36  A  o  ka  oihana  malama  a  na 
keiki  a  Merari,  oia  na  papa  o  ka 
halelewa,  me  kona  mau  kaola,  a 
me  kona  mau  pou,  a  me  kona  mau 
kumu,  a  me  kona  mau  ipu,  a  me 
ka  oihana  a  pau  ilaila, 

37  A  me  na  pou  o  ka  pa  a  puni,  a 
me  ko  lakou  mau  kumu,  a  me  ko 
lakou  mau  makia,  a  me  ko  lakou 
mau  kaula. 

38  II  Aka,  o  ka  poe  hoomoana 
ma  ke  alo  o  ka  halelewa,  ma  ka 
aoao  hikina,  imua  o  ka  halelewa 
anaina  ma  ka  hikina,  oia  o  Mose 
a  me  Aarona  a  me  kana  mau  kei- 
ki,  i  mea  e  malama  ai  i  ke  keena- 
kapu,  no  ka  oihana  a  na  mamo  a 
Iseraela :  a  o  ke  kanaka  e  ke  hele 
mai  a  kokoke,  e  make  no  ia. 

39  O  na  Levi  a  pau  i  heluia,  a 
Mose  laua  o  Aarona  i  helu  ai  ma- 
muli  o  ke  kauoha  ana  mai  a  Ieho- 
va,  ma  na  ohana  o  lakou ;  o  na 
kane  a  pau  mai  ka  malama  hooka- 
hi  a  keu  aku,  he  iwakaluakuma- 
malua  tausani. 

40  1[  Olelo  mai  la  o  Iehova  ia 
Moee,  E  helu  oe  i  na  makahiapo 
kane  a  pau  o  na  mamo  a  Iseraela, 
o  ka  malama  hookahi  a  keu  aku, 
a  e  helu  hoi  i  na  inoa  o  lakou. 

41  E  lawe  oe  i  na  Levi  no'u, 


(owau  no  Iehova,)  i  panai  no  na 
hiapo  a  pau  iwaena  o  na  mamo  a 
Iseraela ;  a  i  na  holoholona  o  ka 
Levi  i  panai  no  na  holoholona  hia- 
po  o  na  mamo  a  Iseraela. 

42  A  helu  aku  la  o  Mose  i  na  ma- 
kahiapo  a  pau  iwaena  o  na  mamo 
a  Iseraela,  e  like  me  ka  Iehova  i 
kauoha  mai  ai  ia  ia. 

43  O  na  makahiapo  kane  a  pau, 
ma  ka  helu  ana  i  na  inoa,  o  ka  poe 
o  lakou  i  heluia  mai  ka  malama 
hookahi  a  keu  aku,  he  iwakalua- 
kumamalua  tausani,  me  na  haneii 
elua  a  me  ke  kanahikukumama- 
kolu. 

44  T[  Olelo  mai  la  o  Iehova  ia 
Mose,  i  mai  la, 

45  E  lawe  oe  i  na  Levi  i  panai  no 
na  makahiapo  a  pau  iwaena  o  na 
mamo  a  Iseraela,  a  me  na  holoho- 
lona  o  na  Levi  i  panai  no  ko  1-akou 
poe  holoholona,  a  no'u  no  na  Le- 
vi :  owau  no  Iehova. 

46  A  no  ka  poe  e  panaiia  he  elua 
haneri  me  kanahikukumamakolu 
o  na  hiapo  o  na  mamo  a  Iseraela, 
ka  i  oi  mamua  o  na  Levi, 

47  E  auhau  aku  oe  i  na  sekela 
elima  no  ke  poo  hookahi ;  ma  ka 
sekela  o  ke  keenakapu  kau  e  au- 
hau  aku  ai :  (he  iwakalua  gera, 
hookahi  ia  sekela :) 

48  A  e  haawi  aku  oe  i  ke  kala  a 
ka  poe  keu  o  lakou  i  panaiia'i,  ia 
Aarona  a  me  kana  mau  keikikane. 

49  Lawe  ae  la  o  Mose  i  ke  kala 
panai  a  ka  poe  i  koe  o  na  mea  i 
panaiia  e  na  Levi. 

50  Lawe  ae  la  oia  i  ke  kala  a  na 
hiapo  o  na  mamo  a  Iseraela ;  hoo- 
kahi  tausani,  ekolu  hanen  me  ka- 
naonokumamalima  na  sekela,  ma 
ka  sekela  o  ke  keenakapu. 

51  A  haawi  aku  la  o  Mose  i  ke 
kala  a  ka  poe  i  panaiia,  ia  Aarona 
a  me  kana  mau  keikikane,  e  like 
me  ka  olelo  a  Iehova,  me  ka  mea 
a  Iehova  i  kauoha  mai  ai  ia  Mose. 

MOKUNA  IV. 

No  ka  helu  ana  i  na  ohana  a  Kohata,  a  Gcre- 
sona  a  me  ka  Merari.  46  Ka  huina  a  lakou 
a  pau. 

OLELO    mai    la    o   Iehova    ia 
Mose  a  me  Aarona,  i  mai  la, 
2  E  helu  olna  i  na  mamo  a  Ko- 

hata  nowaena  mai  o  na  mamo  a 
Levi,  mamuli  o  ko  lakou  mau 
ohana,  ma  ko  ka  hale  o  ko  lakou 
poe  kupuna ; 

3  Mai  ke  kanakolu  o  ka  makahiki 
a  keu  aku,  a  hiki  i  ke  kanalima  o 
ka  makahiki,  i  na  mea  a  pau  e  ko- 
mo  ana  iloko  o  ka  poe  nana  e  hana 
i  ka  oihana  ma  ka  halelewa  o  ke 
anaina. 

4  Eia  no  ka  oihaua  a  na  mamo  a 
Kohota  iloko  o  ka  halelewa  o  ke 
anaina,  no  na  mea  hoano  loa. 

5  1  I  ka  wa  e  hele  aku  ai  ka  poe 
hoomoana,  e  haele  mai  o  Aarona 
me  kana  mau  keikikane,  a  e  hoo- 
kuu  ilalo  lakou  i  ka  pale  uhi,  a  e 
hoouhi  iho  i  ka  pahu  kanawai  ia 
mea; 

6  A  e  kau  iho  maluna  olaila  i  ka 
uhi  ili  tahasa,  a  e  hohola  maluna  i 
lole  paapu  i  ka  uliuli,  a  e  hooko- 
mo  i  kona  mau  auamo. 

7  A  e  hohola  lakou  i  ka  lole 
uliuli  maluna  o  ka  papa  no  ka  be- 
rena  hoike,  a  e  kau  maluna  olaila 
i  na  ipu  me  na  puna  a  me  na  bola, 
a  me  na  kiaha  no  ka  mohaiinu ;  a 
maluna  iho  ka  berena  hoomauia. 

8  A  e  hohola  iho  lakou  maluna  o 
ia  mau  mea  i  ka  lole  ulaula,  a  e 
hoouhi  ae  ia  mea  i  uhi  ili  tahasa, 
a  e  hookomo  i  kona  mau  auamo. 

9  A  e  lawe  lakou  i  lole  uliuli,  a  e 
hoouhi  i  ke  kumu  kukui  malama- 
lama,  a  me  na  ipukukui  ona,  a  me 
na  upakoli  ona,  a  me  na  ipuupa- 
koli,  a  me  kona  mau  ipu  aila  a 
pau,  na  mea  a  lakou  e  lawelawe  ai 
no  ia  mea. 

10  E  hahao  hoi  lakou  ia  me  na 
ipu  ona  a  pau  maloko  o  ka  wahi 
ili  tahasa,  a  e  kau  aku  maluua  o 
ka  auamo. 

11  A  maluna  o  ke  kuahu  #ula  e 
hohola  ai  lakou  i  lole  uliuli,  a  e 
hoouhi  lakou  ia  i  uhi  ili  tahasa,  a 
e  hookomo  i  kona  mau  auamo. 

12  E  lawe  hoi  lakou  i  na  ipu  a 
pau  o  ka  oihana  a  lakou  e  lawe- 
lawe  ai  iloko  o  kc  keenakapu,  a  e 
waiho  iloko  o  ka  lole  uliuli,  a  e 
uhi  iho  ia  mau  mea  i  uhi  ili  ta- 
hasa,  a  e  kau  aku  maluna  o  ka 
laau. 

13  E  lawe   hoi   lakou  i  ka  lehu 

mai  ke  kuahu  aku,  a  e  hohola  la- 
kou  i  ka  lole  makue  maluna  iho. 

14  A  e  kau  aku  lakou  maluna 
ona  i  kona  mau  ipu  a  pau  a  lakou 
e  lawelawe  ai  a  puni,  i  na  ipuahi,  i 
na  o  no  ka  io,  i  na  mea  kope,  a  me 
na  bola,  a  me  na  ipu  a  pau  no  ke 
kuahu ;  a  e  hohola  lakou  maluna 
i  uhi  ili  tahasa,  a  e  hookomo  i 
kana  mau  auamo. 

15  A  pau  ae  la  ka  uhi  ana  o  Aa- 
rona  a  me  kana  mau  keikikane  i 
ke  keenakapu,  i  na  ipu  a  pau  o 
ke  keenakapu,  no  ka  neenee  ana 
aku  o  ka  poe  hoomoana :  a  ma- 
hope  iho,  e  hele  mai  na  mamo  a 
Kohata  e  halihali :  aka,  aole  la- 
kou  e  hoopa  aku  i  kekahi  mea  i 
laa,  o  make  lakou.  O  keia  mau 
mea  ka  ukana  a  ka  poe  mamo  a 
Kohata  ma  ka  halelewa  o  ke  anai- 
na. 

16  H  Ua  pili  hoi  i  ka  oihana  a 
Eleazara  ke  keiki  a  Aarona  ke  ka- 
huna,  ka  aila  no  ka  malamalama, 
me  ka  mea  ala  oluolu,  ka  mohai 
ai  i  kela  la  i  keia  la,  a  me  ka  aila 
poni ;  ke  kiai  ana  i  ka  halelewa  a 
pau,  a  me  na  mea  a  pau  oloko, 
iloko  hoi  o  ke  keenakapu,  a  iloko 
o  na  ipu  ona  a  pau. 

17  H  Olelo  mai  la  o  Iehova  ia 
Mose  a  me  Aarona,  i  mai  la, 

18  Mai  hooki  aku  olua  i  ka  oha- 
na  o  na  hale  o  ka  Kohata  mai- 
waena  aku  o  na  Levi. 

19  O  keia  ka  olua  e  hana  aku  ai 
no  lakou,  i  ola'i  lakou,  aole  hoi  e 
make,  i  ko  lakou  hele  ana  mai  a 
kokoke  i  na  mea  hoano  loa :  na 
Aarona  me  kana  mau  keikikane  e 
komo  ae,  a  e  haawi  aku  i  kela 
kanaka  i  keia  kanaka  a  pau  i  kana 
hana,  a  me  kana  ukana. 

20  Aole  nae  lakou  ekomo  iloko 
e  nana  i  ka  uhi  ana  i  na  mea  hoa- 
no,  o  make  lakou. 

21  ^l  Olelo  mai  la  o  Iehova  ia 
Mose,  i  mai  la, 

22  E  helu  hoi  oe  i  na  mamo  a 
Geresona,  ma  na  bale  a  pau  o  ko 
lakou  poe  makuakane,  ma  na  oha- 
na  a  lakou  ; 

23  Mai  na  makahiki  he  kanakolu 
a  keu  aku,  a  hiki  i  ke  kanalima  o 
na  makahiki  kau  e  helu  aku  ai  ia 

lakou;  i  ka  poe  a  pau  e  komo  ae 
0  lawelawe,  a  e  hana  i  ka  hana 
iloko  o  ka  halelewa  anaina. 

24  Eia  ka  hana  a  na  ohana  a  ka 
Geresona  e  hana'i  a  e  halihali  ai : 

25  E  hali  lakou  i  na  paku  o  ka 
halelewa,  a  me  ka  halelewa  o  ke 
anaina,  a  me  kona  uhi,  a  me  ka 
uhi  ili  tahasa  maluna  iho  ona,  a 
me  ka  pale  no  ka  puka  o  ka  hale- 
lewa  o  ke  anaina, 

26  A  me  na  paku  o  ka  pa,  a  me 
ka  paku  no  ka  puka  o  ka  pa,  ma 
ka  halelewa  a  ma  ke  kuahu  a 
puni,  a  me  ko  lakou  mau  kaula,  a 
me  na  ipu  a  lakou  i  lawehana'i,  a 
me  na  mea  a  pau  i  hanaia  no  ia 
mau  mea;  pela  no  lakou  e  hana'i. 

27  Ma  ke  kauoha  a  Aarona  a  me 
kana  mau  keiki  ka  hana  a  pau  a 
na  mamo  a  Geresona,  no  ka  lakou 
mau  ukana  a  pau,  a  me  ka  lakou 
hana  a  pau :  a  e  haawi  aku  oukou 
i  ka  lakou  ukana  a  pau  na  lakou  e 
malama. 

28  Oia  ka  hana  a  na  ohana  mamo 
a  Geresona  ma  ka  halelewa  o  ke 
anaina :  a  o  ka  lakou  hana,  malalo 
ia  o  ka  lima  o  Itamara  ke  keiki  a 
Aarona  ke  kahuna. 

29  T[  A  no  na  mamo  a  Merari,  e 
helu  oe  ia  lakou  mamuli  o  ka 
lakou  mau  ohana,  ma  ka  hale  o 
ko  lakou  poe  makuakane : 

30  Mai  ke  kanakolu  o  na  maka- 
hiki  a  keu  aku,  a  hiki  i  ke  kana- 
lima  o  ka  makahiki  kau  e  helu  ai 
ia  lakou,  o  kela  mea  keia  mea  e 
komo  aku  e  lawelawe,  a  e  hana  i 
ka  hana  o  ka  halelewa  anaina. 

31  Eia  hoi  ka  malama  ana  o  ka 
lakou  ukana,  e  like  me  ka  lakou 
hana  a  pau  ma  ka  halelewa  o  ke 
anaina :  o  na  papa  o  ka  halelewa, 
a  me  kona  mau  kaola,  a  me  kona 
mau  kia,  a  me  kona  mau  kumu, 

32  A  me  na  pou  no  ka  pa  a  puni, 
a  me  ko  lakou  mau  kumu,  a  me 
na  makia  o  ia  mau  mea,  a  me  ko 
lakou  mau  kaula,  me  na  ipu  o 
lakou  a  pau,  a  me  ka  lakou  mau 
hana  a  pau  :  ma  ka  inoa  ka  oukou 
e  helu  ai  i  na  mea  i  malamaia'i  no 
ka  lakou  ukana. 

33  Oia  ka  hana  a  na  ohana  mamo 
a  Merari,  no  ka  lakou  hana  a  'pau 


ma  ka  halelewa  o  ke  anaina,  ma- 
lalo  o  ka  lima  o  Itamara  ke  keiki 
a  Aarona  ke  kaliuna. 

34  H  Helu  aku  la  o  Mose  ma  Aa- 
rona,  a  me  na  luna  o  ke  anaina 
kanaka,  i  na  mamo  a  Kohata  ma- 
muli  o  ka  lakou  mau  ohana,  a  ma 
ko  ka  hale  o  ko  lakou  poe  ku- 
puna  ; 

35  Mai  ke  kauakolu  o  na  ma- 
kahiki  a  keu  aku,  a  hiki  i  ke  ka- 
nalima,  i  na  mea  a  pau  i  komo 
iloko  o  ka  oihaua,  no  ka  hana  ma 
ka  halelewa  o  ke  anaina. 

36  A  o  na  mea  o  lakou  i  heluia 
ma  ko  lakou  mau  ohana,  he  elua 
tausani  me  na  hanen  ehiku  a  me 
ke  kanalima. 

37  Oia  ka  poe  i  heluia  no  na  oha- 
na  a  Kohala,  o  na  mea  a  pau  e 
pono  ke  hana  i  ka  hana  ma  ka 
halelewa  o  ke  anaina  kanaka,  o 
na  mea  a  Mose  laua  o  Aarona  i 
helu  ai,  e  like  me  ke  kauoha  a 
Iehova,  ma  ka  lima  o  Mose. 

38  A  o  ka  poe  mamo  a  Geresona 
i  heluia,  ma  ka  lakou  mau  ohana 
a  pau,  a  ma  ko  ka  hale  o  ko  ]&• 
kou  poe  kupuna, 

39  Mai  ke  kanakolu  o  na  maka- 
hiki  a  keu  aku,  a  hiki  i  ke  kana- 
lima  o  na  makahiki ;  o  na  mea  a 
pau  e  komo  maloko  o  ka  oihana, 
no  ka  hana  ma  ka  halelewa  o  ke 
anaina ; 

40  O  na  mea  o  lakou  i  heluia,  ma 
ko  lakou  mau  ohana  a  pau,  ma  ko 
ka  hale  o  ko  lakou  poe  kupuna, 
he  elua  tausani  eono  haneri  a  me 
ke  kanakolu. 

41  Oia  na  mea  i  heluia  o  na  oha- 
ua  mamo  a  Geresona,  o  na  mea  a 
pau  e  pono  ke  hana  i  ka  hana  ma 
ka  halelewa  o  ke  anaina,  na  mea 
a  Mose  laua  o  Aarona  i  helu  ai, 
mamuli  o  ke  kauoha  aua  a  Iehova. 

42  T[  A  o  ka  poe  i  heluia  o  na 
ohana  mamo  a  Merari,  ma  ko 
lakou  mau  ohana,  ma  ko  ka  hale 
o  ko  lakou  poe  kupuna, 

43  Mai  ke  kanakolu  o  na  maka- 
hiki  a  keu  aku,  a  hiki  i  ke  kana- 
lima  o  na  makahiki,  o  na  mea  a 
pau  e  komo  maloko  o  ka  oihana, 
no  ka  hana  ma  ka  halelewa  o  ke 
anaina ; 

44  0  na  mea  o  lakou  i  heluia  raa- 
muli  o  ko  lakou  mau  ohana,  he 
ekolu  tausani  me  na  haneri  elua. 

45  Oia  na  mea  i  heluia  o  na  oha- 
na  mamo  a  Merari,  ka  poe  a  Mose 
laua  o  Aarona  i  helu  ai,  mamuli  o 
ka  olelo  a  Iehova  ma  ka  lima  o 
Mose. 

46  O  ka  poe  a  pau  o  na  Levi  i 
heluia,  ka  poe  a  Mose  me  Aarona 
a  me  na  luna  o  ka  Iseraela  i  helu 
ai,  ma  ko  lakou  mau  ohana,  a  ma 
ko  ka  hale  o  ko  lakou  poe  kupuna ; 

47  Mai  ke  kanakolu  o  na  maka- 
hiki  a  keu  aku,  a  hiki  i  ke  kana- 
lima  o  na  makahiki,  o  na  mea  a 
pau  i  hele  mai  e  hana  i  ka  oihana 
lawelawe,  a  me  ka  oihana  o  ka 
hali  ukana  ma  ka  halelewa  o  ke 
anaina : 

48  O  na  mea  o  lakou  i  heluia,  he 
awalu  tausani  elima  haneri  a  rae 
ke  kanawalu. 

49  E  like  me  ka  Iehova  i  kauoha 
ai,  ua  heluia  lakou  ma  ka  lima  o 
Mose,  o  kela  kanaka  keia  kanaka 
ma  kana  hana,  a  ma  kana  ukana: 
pela  i  heluia'i  lakou  e  ia,  e  like 
me  ka  Iehova  i  kauoha  mai  ai  ia 
Mose. 

MOKUNA  V. 

No  ke  kipaku  ana  i  na  lepero  iwaho  o  kahi 
hoomoana.  5  Ke  kanawai  no  ka  lawehala 
ana.    11  Ke  kanawai  no  ka  lili. 

OLELO    mai    la    o    Iehova   ia 
Mose,  i  mai  la, 

2  E  kauoha  aku  oe  i  na  mamo  a 
Iseraela,  e  hookuke  aku  i  na  le- 
pero  a  pau  iwaho  o  kahi  hoo- 
moana,  a  me  na  mea  mai  puha  a 
pau,  a  me  na  mea  a  pau  i  haumia 
i  ke  kupa|  au. 

3  O  na  kane  a  me  na  wahine  ka 
oukou  e  hookuke  aku  ai  iwaho  o 
kahi  hoomoana,  i  hoohaumia  ole 
ai  lakou  i  ko  lakou  mau  wahi 
hoomoana,  kahi  a'u  e  noho  nei 
iwaena  konu. 

4  Pela  no  i  hana'i  ka  poe  mamo 
a  Iseraela,  a  hookuke  aku  la  ia 
lakou  iwaho  o  kahi  hoomoana: 
me  ka  Iehova  i  olelo  mai  ai  ia 
Mose,  pela  no  na  mamo  a  Iseraela 
i  hana'i. 

5  H  Olelo  mai  la  o  Iehova  ia 
Mose,  i  mai  la, 

6  E  olelo  aku  oe  i  na  mamo  a 
Iseraela,  Ina  he  kane  paha  he  wa- 
hine  paha,  e  hana  i  kekahi  hewa, 
i  ka  mea  a  kanaka  e  hana'i,  e 
lawehala  ai  ia  Iehova,  a  i  hewa  ua 
kanaka  la ; 

7  Alaila,  e  hai  mai  lakou  i  ka  he- 
wa  a  lakou  i  hana'i :  a  e  uku  aku 
no  ia  i  kana  mea  i  lawehala  ai,  ma 
ke  kumu  o  ia  mea,  a  e  hui  pu  me 
ia  i  ka  hapalima  hou  aku  o  ia  mea, 
a  e  haawi  aku  ia  na  ka  mea  ia  ia 
kona  lawehala  ana. 

8  Ina  paha  aohe  hoahanau  no  ua 
kanaka  la,  i  ukuia'ku  ai  nona  ka 
uku  o  ka  hewa,  alaila  e  ukuia'ku 
ka  hewa  ia  Iehova,  i  ke  kahuua 
hoi ;  he  okoa  ka  hipakane  kala- 
hala,  nana  e  kalaia'i  ka  hala  nona. 

9  A  o  na  mohai  a  pau  no  na  mea 
laa  a  pau  a  ka  poe  mamo  a  Ise- 
raela,  na  mea  a  lakou  e  lawe  mai 
ai  i  ke  kahuna,  e  lilo  ia  nana. 

10  Nana  no  hoi  na  mea  laa  a  pau 
a  kela  kanaka  keia  kanaka :  na 
mea  a  kekahi  kanaka  e  haawi  mai 
ai  i  ke  kahuna,  e  lilo  ia  nana. 

11  1f  Olelo  mai  la  o  Iehova  ia 
Mose,  i  mai  la, 

12  E  olelo  aku  oe  i  na  mamo  a 
Iseraela,  e  i  aku  ia  lakou,  A  i  lalau 
ka  wahine  a  kekahi  kanaka,  a  e 
hana  aku  i  ka  mea  e  hewa  ai  ia 
ia, 

13  A  moe  kolohe  kekahi  kanaka 
me  ia,  a  ua  hnnaia  ua  mea  la  mai 
na  maka  aku  o  kana  kane,  a  ua 
uhiia  ia,  a  ua  haumia  oia;  aohe 
mea  hoike  e  ku  e  ia  ia,  aole  hoi  i 
loaa  paka  oia ; 

14  A  i  kau  mai  ka  manao  lili  ma- 
luna  o  ke  "kane,  a  lili  aku  paha  ia  i 
kaua  wahine,  a  ua  haumia  kela : 
ina  hoi  e  kau  ka  manao  lili  ia  ia,  a 
lili  aku  no  ia  i  kana  wahine,  a  ua 
haumia  ole  paha  kela ; 

15  Alaila,  e  alakai  aku  ke  kane  i 
kana  wahine  i  ke  kahuna,  a  e  lawe 
aku  ia  i  kana  mohai  nona,  i  ka 
hapaumi  o  ka  epa  palaoa  bale ; 
aole  ia  e  ninini  i  ka  aila  maluua, 
aole  hoi  e  kau  iho  i  ka  lihano  ma- 
luna;  no  ka  mea,  he  mohai  ia  no 
ka  lili,  he  mohai  hoomanao,  e  pai- 
pai  ana  e  hoomanao  i  ka  hewa. 

16  A  e  alakai  mai  ke  kahuna  i  ka 

wahine  a  kokoke,  a  e  lioonoho  ia 
ia  imua  o  Ichova. 

17  E  lawe  hoi  ke  kakuna  i  wahi 
wai  laa  iloko  o  ka  ipu  lepo ;  a  e 
lawe  ke  kahuna  i  kekahi  lepo  o  ka 
papalalo  o  ka  halelewa,  a  c  hahao 
iho  iloko  o  ua  wai  la. 

18  A  e  hoonoho  ke  kahuna  i  ka 
wahine  imua  o  Iehova,  a  e  wehe  i 
ka  pale  o  ke  poo  o  ua  wahine  la,  a 
e  waiho  i  ka  mohai  hoomanao  ilo- 
ko  o  kona  lima,  oia  ka  mohai  no 
ka  lili;  a  e  paa  ke  kakuua  i  ka 
wai  awaawa  e  hoopoino  ai  ma  ko- 
na  lima  iho. 

19  A  e  kauoha  aku  ke  kahuna  ia 
ia  ma  ka  hoohiki  ana,  a  e  olelo 
aku  ia  i  ka  wahine,  Ina  i  moe  pu 
ole  kekahi  kanaka  me  oe,  ina  hoi 
i  lalau  ole  ae  oe  i  ka  haumia  me 
ka  mea  aole  o  kau  kane  iho,  alaila 
ua  kaawale  oe  i  keia  wai  awaawa 
e  hoopoino  ai. 

20  Aka,  ina  he  oiaio  kou  lalau 
ana'e  i  ka  haumia  me  ka  mea  aole 
o  kau  kane  iho,  a  ina  i  haumia  io 
oe,  a  ua  moe  kekahi  kanaka  aole 
o  kau  kane  me  oe ; 

21  Alaila,  e  kauoha  aku  ke  kahu- 
na  i  ka  wahine  ma  ka  olelo  hoo- 
hiki  no  ka  hoino  ana ;  a  e  i  aku 
ke  kahuna  i  ua  wahine  la,  E  hooli- 
lo  auanei  o  Iehova  ia  oe  i  mea  poi- 
no,  a  i  mea  hoohiki  ino  ia  iwaena 
o  kou  poe  kanaka,  i  ka  manawa  a 
Iehova  e  hoowiwi  iho  ai  i  kou 
uha,  a  e  hoopehu  ai  i  kou  opu : 

22  A  o  keia  wai  hoopoino,  e  ko- 
mo  no  ia  iloko  o  kou  opu,  i  mea  e 
pehu  ai  ka  opu,  a  e  wiwi  ai  ka 
uha.  Alaila  e  olelo  mai  ka  wa- 
hine,  Amene,  amene. 

23  A  e  palapala  ke  kahuna  i  keia 
mau  hoino  ana  iloko  o  ka  buke,  a  e 
holoi  iho  ia  mea  i  ka  wai  awaawa. 

24  A  e  hooinu  oia  i  ka  Avahiue  i 
ka  wai  awaawa,  i  ka  mea  e  hoo- 
poino  ai :  a  o  ka  wai  e  hoopoino 
ai,  e  komo  ia  iloko  ona,  he  mea 
awaawa. 

25  Alaila  e  lawe  ke  kahuna  i  ka 
mohai  no  ka  lili,  mailoko  mai  o  ka 
lima  o  ka  wahine,  a  e  hoali  ae  ia  i 
ua  mohai  la  imua  o  Iehova,  a  e 
kaumaha  aku  maluna  o  ke  kuahu. 

26  E  lawe  hoi  ke  kahuna  i  kau- 

wahi  o  ka  mohai  a  pihakonalima, 
i  ka  mea  paipai  manao,  a  e  kuni  ia 
i  ke  ahi  maluna  o  ke  kuahu;  a 
mahope  iho,  e  hooinu  oia  i  ka  wa- 
hine  ī  ka  wai. 

27  A  pau  kona  hooinu  ana  ia  ia  i 
ka  wai,  alaila,  ina  ua  haumia  ka 
wahiue,  a  i  hana  oia  i  ka  mea  e 
hewa  ai  i  kana  kane,  e  komo  no 
ua  wai  la  ka  mea  e  hoopoino  ai 
iloko  ona,  he  mea  awaawa ;  a  e 
pehu  mai  kona  opu,  a  e  wiwi  iho 
kona  uha ;  a  e  lilo  ua  wahine  la 
i  mea  e  hoinoia'i  iwaena  o  kona 
hanauna  kanaka. 

28  Ina  hoi  ua  haumia  ole  ka  wa- 
hine,  he  maemae  no ;  alaila  ua  ola 
ia,  a  e  hapai  ia  i  na  keiki. 

29  Oia  ke  kanawai  no  na  lili  ana, 
i  ka  manawa  i  huli  ai  ka  wahine  i 
ka  mea  aole  o  kana  kane,  a  ua 
haumia  oia ; 

30  A  i  ka  manawa  paha  e  kau  ai 
ka  manao  lili  maluna  ona,  a  e  lili 
aku  ia  i  kana  wahine,  a  e  hoonoho 
aku  ia  ia  imua  o  Iehova,  a  e  hoo- 
pili  aku  ke  kahuna  i  keia  kanawai 
a  pau  ia  ia : 

31  Alaila  e  kaawale  ua  kanaka  la 
i  ka  hewa,  a  e  lawe  hoi  ka  wahine 
i  kona  hewa  iho. 

MOKUNA  VI. 

No  ko  ka  Nazarite  hoohiki  ana.  9  Ke  kana- 
wainona.  14Kanamohai.  22  Ka  hoomai- 
kai  ana  a  na  kahuna  i  kanaka. 

OLELO    mai    la    o    Iehova    ia 
Mose,  i  mai  la, 

2  E  olelo  aku  oe  i  na  mamo  a  Ise- 
raela,  e  i  aku  ia  lakou,  O  ke  kana- 
ka,  o  ka  wahine  paha  ke  hoolaa  ia 
ia  iho  no  ka  hoohiki  i  ka  hoohiki 
ana  a  ka  Nazarite,  a  e  hookaawale 
ia  ia  iho  no  Iehova ; 

3  E  hookaawale  ia  ia  iho  i  ka 
waina,  a  me  ka  mea  ona,  aole  ia  e 
inu  i  ka  vinega  o  ka  waina,  aole 
hoi  i  ka  vinega  o  ka  mea  ona,  aole 
hoi  ia  e  inu  i  ka  wai  i  kohu  i  na 
huawaina,  aole  hoi  ia  e  ai  i  na  hua- 
waina  maka,  aole  hoi  i  na  huawai- 
na  maloo. 

4  I  na  la  a  pau  o  kona  kaawale 
ana  no  Iehova,  aole  ia  e  ai  i  keka- 
hi  mea  no  ke  kumuwaina,  aole  i 
na  anoano,  aole  hoi  i  ka  ili. 

5  I  na  la  a  pau  o  kona  hoohiki 

ana  e  noko  kaawale,  aole  e  pili 
mai  ka  pahi  amu  ma  kona  poo  ;  a 
pau  na  la  i  hookaawaleia'i  oia  no 
Iekova,  e  noho  laa  ia,  a  e  ulu  loa 
na  lauoho  o  kona  poo. 

6  1  na  la  a  pau  o  kona  noho  kaa- 
wale  ana  no  Iehova,  aole  ia  e  hele 
a  pili  aku  i  ke  kupapau. 

7  Aole  ia  e  hoohaumia  ia  ia  iho 
no  kona  makuakane,  aole  hoi  no 
kona  makuwahine,  aole  hoi  no  ko- 
na  hoahanaukane,  aole  hoi  no  ko- 
na  hoahanauwahine,  ke  make  la- 
kou ;  no  ka  mea,  aia  uo  maluna 
ona  ke  kapu  no  kona  Akua. 

8  I  na  la  a  pau  o  kona  kaawale 
ana,  ua  laa  ia  no  Iehova. 

9  A  ina  e  make  koke  kekahi  ka- 
naka  e  pili  ana  me  ia,  a  haumia  ke 
poo  o  kona  laa  ana  :  alaila  e  amu 
ia  i  kona  poo  i  ka  la  o  konahuika- 
la  ana,  i  ka  hiku  o  ka  la  e  amu  ai 
ia. 

10  A  i  ka  walu  o  ka  la,  e  lawe 
mai  oia  i  elua  manu  kuhukuku,  a 
i  elua  manu  nunu  opiopio  paha  i 
ke  kahuna,  ma  ka  puka  o  ka  hale- 
lewa  o  ke  anaina. 

11  A  e  kaumahaaku  ke  kahuna  i 
kekahi  i  mohaihala,  a  i  kekahi  i 
mohaikuni,  a  e  hookalahala  aku 
ia  nona,  no  ka  mea  ana  i  hewa  ai 
i  ke  kupapau,  a  e  hoolaa  aku  ia  i 
kona  poo  ia  la. 

12  A  e  hoolaa  aku  ia  no  Iehova  i 
na  la  o  kona  kaawale  ana,  a  e 
lawe  mai  ia  i  keikihipa  o  ka  ma- 
kahiki  mua  i  mohaihala :  aka  e 
haule  wale  iho  na  la  mamua,  no 
ka  mea,  ua  haumia  kona  kaawale 
ana. 

13  H  Eia  hoi  ke  kanawai  no  ka 
Nazarite :  aia  pau  na  la  o  kona 
kaawale  ana,  e  hele  mai  ia  ma  ka 
puka  o  ka  halelewa  o  ke  anaina  : 

14  A  e  kaumaha  aku  ia  i  kana 
mohai  na  Iehova,  i  hookahi  keiki- 
liipa  o  ka  makahiki  mua,  i  mohai- 
kuni ;  a  i  hookahi  keikihipa  wahi- 
ne  kina  ole  o  ka  makahiki  mua,  i 
mohaihala ;  a  i  hookahi  hipakane 
kina  ole  i  mohaihoomalu  ; 

15  A  me  ka  hinai  berena  hu  ole, 
me  na  pai  palaoa  i  kawili  pu  ia  me 
ka  aila,  a  me  na  wepa  palaoa  hu 
ole  i  kahinuia  i  ka  aila,  a  me  ka 

lakou  mohaiai,  a  me  ka  lakou  mo- 
haiinu. 

16  A  e  lawe  mai  ke  kahuna  ia 
mau  mea  imua  o  Iehova,  a  e  kau- 
maha  aku  i  kana  mohaihala  a  me 
kana  mohaikuni. 

17  E  kaumaha  aku  hoi  ia  i  ka  hi- 
pakane  i  mohai  hoomalu  no  īeho- 
va,  me  ka  hinai  berena  hu  ole :  e 
kaumaha  hoi  ke  kahuna  i  kana 
mohaiai  a  me  kana  mohaiinu. 

18  A  e  amu  ka  Nazarite  i  kona 
poo  i  hoolaaia  ma  ka  puka  o  ka 
halelewa  o  ke  anaina ;  a  e  lawe  ia 
i  ka  lauoho  o  konapoo  i  hoolaaia, 
a  e  waiho  iloko  o  ke  ahi  malalo  o 
na  mohaihoomalu. 

19  A  e  lawe  ke  kahuua  i  ka  uha 
mua  o  ka  hipakane  i  hoolapala- 
paia,  me  kekahi  pai  palaoa  hu  ole 
mailoko  mai  o  ka  hinai,  a  me  ke- 
kahi  wepa  hu  ole,  a  e  kau  aku  ia 
mau  mea  ma  na  lima  o  ka  Naza- 
rite,  mahope  iho  o  kona  amu  ana 
i  ka  mea  laa. 

20  A  e  hoali  ke  kahuna  ia  mau 
mea  i  mohaihoali  imua  o  Iehova : 
oia  ka  mea  laa  na  ke  kahuna,  me 
ka  umauma  hoali  a  me  ka  uha 
mua  i  kaikaiia.  A  mahope  e  pono 
uo  ka  Nazarite  ke  inu  i  ka  waina. 

21  Oia  kekanawai  no  ka  Nazarite 
hoohiki,  a  no  kana  mohai  na  Ie- 
hova  no  kona  hookaawale  ana ; 
he  okoa  ka  mea  a  kona  lima  i 
loaa'i :  e  like  me  ka  hoohiki  ana 
ana  i  hoohiki  ai,  pela  no  oia  e 
hana'i  ma  ke  kanawai  o  kona  kaa- 
wale  ana. 

22  U  Olelo  mai  la  o  Iehova  ia 
Mose,  i  mai  la, 

23  E  olelo  aku  oe  ia  Aarona  a 
me  kana  mau  keiki,  e  i  aku,  Pe- 
nei  oukou  e  hoomaikai  aku  ai  i 
na  mamo  a  Iseraela,  i  ka  i  ana 
aku  ia  lakou, 

24  Na  Iehova  oe  e  hoomaikai 
mai,  a  e  malama  mai ; 

25  Na  Iehova  e  kau  mai  i  ka  ma- 
lamalama  o  kona  maka  maluna 
iho  ou,  a  e  lokomaikai  mai  ia  oe. 

26  Na  Iehova  e  maliu  mai  ia  oe, 
a  e  haawi  mai  i  malu  nou. 

27  A  e  kau  aku  lakou  i  ko'u  inoa 
maluna  iho  o  na  mamo  a  Iseraela, 
a  e  hoopomaikai  aku  au  ia  lakou. 

Na  alana  a  na  luna  o  ka  Iseraela  i  ka  hoolaa 
ana  o  ka  luakini.  10—88  Ka  haawi  pakahi 
ana  o  na  luna  he  12  i  ka  lakou  mau  alana 
i  kela  la  i  keia  la  he  12.  89  Ka  olelo  ana 
a  Iehova  maluna  o  ka  noho  aloha. 

EIA  hoi,  i  ka  la  a  Mose  i  hoo- 
pau  ai  i  ke  kukulu  aua  i  ka 
halelewa,  a  pau  ia  i  ka  poniia  a 
me  ka  hoolaaia,  oia  a  me  na  mea 
paahana  a  pau  ona,  o  ke  kuahu  a 
me  koua  mau  ipu  a  pau,  a  poni 
iho  oia  ia  mau  mea,  a  hoolaa  hoi ; 

2  Alaila  kaumaha  aku  la  ua  luna 
o  ka  Iseraela,  na  luna  o  ka  hale  o 
ko  lakou  poe  kupuna,  o  lakou  na 
luna  ohana,  na  mea  i  ku  maluna 
o  ka  poe  i  heluia; 

3  Lawe  mai  la  lakou  i  ka  lakou 
mau  mohai  imua  o  Iehova,  i  eono 
mau  kaa  i  uhiia,  a  me  na  hipikauo 
he  umikumamalua :  hookahi  kaa 
a  na  luna  elua,  a  me  ka  bipi  i  pa- 
kahiia  mai  e  kela  mea  keia  mea: 
a  lawe  mai  la  lakou  ia  mau  mea 
imua  o  ka  halelewa. 

4  Olelo  mai  la  o  lehova  ia  Mose, 
i  mai  la, 

5  E  lawe  oe  [ia  mau  mea]  na  la- 
kou  mai,  i  lilo  ia  e  hana  i  ka  hana 
o  ka  halelewa  o  ke  anaina ;  a  e 
haawi  aku  oe  ia  mau  mea  no  na 
Levi,  i  kela  kanaka  keia  kānaka  e 
like  me  kana  e  haua'i. 

6  A  lawe  ae  la  o  Mose  i  na  kaa  a 
me  na  bipi,  a  haawi  aku  la  no  na 
Levi. 

7  Haawi  aku  la  ia  i  na  kaa  elua  a 
me  na  bipi  eha  no  na  mamo  a  Ge- 
resona,  e  like  rae  ka  lakou  mea  e 
hana'i. 

8  Eha  na  kaa  me  na  bipi  ewalu 
kana  i  haawi  aku  ai  no  na  mamo 
a  Merari,  e  like  me  ka  lakou  mea 
e  hana'i,  malalo  o  ka  lima  o  Ita- 
mara  ke  keiki  a  Aarona  ke  ka- 
huna. 

9  Aole  ia  i  haawi  aku  no  na  ma- 
mo  a  Kohata,  uo  ka  mea,  o  ka 
oihana  o  ke  keenakapu  i  pili  ia 
lakou,  he  mea  ia  e  amo  ai  inaluna 
o  ko  lakou  mau  poohiwi. 

10  1  Kaumaha  aku  la  na  luna  i 
ka  mohai  hoolaa  i  ke  kuahu,  i  ka 
la  i  poniia'i  ia,  a  mohai  aku  la  na 
luna  i  ka  lakou  mohai  imua  o  ke 
kuahu. 


11  Olelo  mai  la  oIehova  ia  Mose, 
E  kaumaha  lakou  i  ka  lakou  mo- 
kai,  o  kela  luna  keia  luna  i  kona  la 
iho,  no  ka  hoolaa  aua  i  ke  kuahu. 

12  H  Ao  ka  mea  naua  i  kaumaha 
aku  i  kana  mohai  i  ka  la  mua,  oia 
o  Nahesona  ke  keiki  a  Amina- 
daba,  no  ka  ohana  a  Iuda: 

13  A  o  kana  mohai,  hookahi  ia 
pa  kala,  he  haneri  ia  me  kanakolu 
na  sekela  ma  ke  kau  paona  ana ; 
hookahi  bola  kala,  he  kanahiku 
na  sekela,  ma  ka  sekela  o  ke  kee- 
nakapu,  a  ua  piha  ia  mau  mea  a 
elua  i  ka  palaoa  i  kawili  pu  ia  me 
ka  aila,  i  mohaiai : 

14  Hookahi  puna,  he  umi  sekela 
gula,  ua  piha  i  kamea  ala: 

15  Hookahi  hipikeikikane,  hoo- 
kahi  hipakane,  hookahi  keikihipa 
o  ka  makahiki  mua,  i  mohaikuni: 

16  Hookahi  keikikao  i  mohaiha- 
la: 

17  A  no  ka  mohaihoomalu,  elua 
bipi,  elima  hipakane,  elima  kaoka- 
ne,  eliina  hoi  keikihipa  o  ka  maka- 
hiki  mua.  Oia  ka  mehai  a  Nahe- 
sona  ke  keiki  a  Aminadaba. 

18  H  I  ka  lua  o  ka  la,  mohai  aku 
la  o  Netaneela  ke  keiki  a  Zuara, 
ka  luna  o  ka  Isakara. 

19  Kaumaha  aku  la  ia  i  kana  mo- 
hai,  hookahi  ia  pa  kala,  he  haneri 
a  me  kanakolu  na  sekela  ma  ke 
kau  paona  ana,  hookahi  bola  kala, 
he  kanahiku  sekela  ma  ka  sekela 
o  ke  keenakapu  ;  ua  piha  ia  mau 
mea  a  elua  i  ka  palaoa  i  kawili  pu 
ia  me  ka  aila,  i  mohaiai : 

20  Hookahi  puna  gula,  he  umi 
na  sekela,  ua  piha  i  ka  mea  ala : 

21  Hookahi  keikihipikane,  hoo- 
kahi  hipakane,  hookahi  keikihi- 
pa  o  ka  makahiki  mua,  i  mohai- 
kuni : 

22  Hookahi  keikikao  i  mohaiha- 
la: 

23  A  no  ka  mohaihoomalu,  i  elua 
mau  bipi,  elima  hipakaue,  elima 
kaokane,  elima  keikihipa  o  ka  ma- 
kahiki  mua.  Oia  ka  mohai  a  Ne- 
taneela  ke  keiki  a  Zuara. 

24  II  I  ke  kolu  o  ka  la,  kaumaha 
aku  la  o  Eliaba  ke  keiki  a  llelona, 
ka  luna  o  na  mamo  a  Zebuluna. 

25  O  kana  mohai,  hookahi  ia  pa 

kala,  he  haneri  a  me  kanakolu  se- 
kela  raa  ke  kau  paona  ana,  hoo- 
kahi  bola  kala,  he  kanahiku  seke- 
la,  ma  ka  sekela  o  ke  keenakapu ; 
ua  piha  ia  mau  mea  a  elua  i  ka 
palaoa  i  kawiM  pu  ia  me  ka  aila,  i 
mohaiai : 

26  Hookahi  puna  gula,  he  umi 
sekela,  ua  piha  i  ka  mea  ala. 

27  Hookahi  keikihipikane,  hoo- 
kahi  hipakane,  hookahi  keikihipa 
o  ka  makahiki  mua,  i  mohaikuni : 

28  Hookahi  keikikao  i  mohai- 
hala: 

29  A  no  ka  mohaihoomalu,  elua 
hipikane,  elima  hipakane,  elima 
kaokane,  elima  keikihipa  o  ka 
makahiki  mua.  Oia  ka  mohai  a 
Eliaba  ke  keiki  a  Helona. 

30  1F  I  ka  ha  o  ka  la,  kaumaha 
aku  la  o  Elizura  ke  keiki  a  Sedeu- 
ra,  ka  luna  o  na  mamo  a  Reubena. 

31  O  kana  mohai,  hookahi  pa  ka- 
la,  he  haneri  me  ke  kanakolu  na 
sekela  o  ke  kau  paona  ana,  hoo- 
kahi  bola,  he  kanahiku  na  sekela, 
ma  ka  sekela  o  ke  keenakapu ;  ua 
piha  ia  mau  mea  a  elua  i  ka  palnoa 
i  kawili  pu  ia  me  ka  aila,  i  mo- 
haiai. 

32  Hookahi  puna  gula,  he  umi 
na  sekela,  ua  piha  i  ka  mea  ala. 

33  Hookahi  keikibipikane,  hoo- 
kahi  hipakane,  hookahi  keikihipa 
o  ka  makabiki  mua,  i  mohaikuni; 

34  Hookahi  keikikao  i  mohaihala: 

35  A  no  ka  mohaihoomalu,  elua 
hipikane,  elima  hipakane,  elima 
kaokane,  elima  keikihipa  o  ka  ma- 
kahiki  mua.  Oia  ka  mohai  a  Eli- 
zura  ke  keiki  a  Sedeura. 

36  H  I  ka  lima  o  ka  la,  kaumaha 
aku  la  o  Selumiela  ke  keiki  a  Zu- 
risadai,  ka  luna  o  na  mamo  a 
Simeona. 

37  O  kana  mohai,  hookahi  ia  pa 
kala,  he  haneri  me  kanakolu  se- 
kela  o  ke  kau  paona  ana,  hookahi 
bola  kala,  he  kanahiku  na  sekela, 
ma  ka  sekela  o  ke  keenakapu ;  ua 
piha  ia  mau  mea  a  elua  i  ka  pa- 
laoa  i  kawili  pu  ia  me  ka  aila,  i 
mohaiai. 

38  Hookahi  puna  gula,  he  umi 
na  sekela,  ua  piha  i  ka  mea  ala. 

39  Hookahi  keikihipikane,  hoo- 

kahi  hipakane,  hookahi  keikihipa 
o  ka  makahiki  mua,  i  mohaikuni : 

40  Hookahi  kaokeiki  i  mohaiha- 
la: 

41  A  no  ka  mohaihoomalu,  elua 
hipikane,  elima  hipakane,  elima 
kaokane,  elima  keikihipa  o  ka 
makahiki  mua.  Oia  ka  mohai  a 
Selumiela  ke  keiki  a  Zerusadai. 

42  H  I  ke  ono  o  ka  la,  kaumaha 
aku  la  o  Eliasapa  ke  keiki  a  Deue- 
la,  ka  luna  o  na  mamo  a  Gada. 

43  O  kana  mohai,  hookahi  ia  ipu 
kala,  he  haneri  me  ke  kanakolu 
na  sekela  ma  ke  kau  paona  ana, 
hookahi  bola  kala,  he  kanahiku 
na  sekela,  ma  ka  sekela  o  ke  kee- 
nakapu;  ua  piha  ia  mau  mea  a 
elua  i  ka  palaoa  i  kawiliia  me  ka 
aila,  i  mohaiai : 

44  Hookahi  puna  gula,  he  umi 
na  sekela,  ua  piha  i  na  mea  ala  : 

45  Hookahi  keikihipikane,  hoo- 
kahi  hipakane,  hookahi  keikihipa 
o  ka  makahiki  mua,  i  mohaikuni. 

46  Hookahi  keikikao  i  mohai- 
hala : 

47  A  no  ka  mohaihoomalu,  elua 
bipikane,  elima  hipakane,  elima 
kaokane,  elima  keikihipa  o  ka 
makahiki  mua.  Oia  ka  mohai  a 
Eliasapa  ke  keiki  a  Deuela. 

48  T[  I  ka  hiku  o  ka  la,  kaumaha 
aku  la  o  Elisama,  ke  keiki  a  Ami- 
huda,  ka  luna  o  na  mamo  a  Epe- 
raima. 

49  O  kana  mohai,  hookahi  pa  ka- 
la,  hookahi  ia  haneri  a  me  ke  ka- 
nakolu  na  sekela  ma  ke  kau  pao- 
na  ana,  hookahi  bola  kala,  he  ka- 
nahiku  na  sekela  ma  ka  sekela 
o  ke  keenakapu ;  ua  piha  ia  mau 
mea  a  elua  i  ka  palaoa  i  kawili  pu 
ia  me  ka  aila,  i  mohaiai : 

50  Hookahi  puna  gula,  he  umi 
na  sekela,  ua  piha  i  ka  mea  ala : 

51  Hookahi  hipikeikikane,  hoo- 
kahi  hipakane,  hookahi  keikihipa 
o  ka  makahiki  mua,  i  mohaikuni : 

52  Hookahi  keikikao  i  mohai- 
hala : 

53  A  no  ka  mohaihoomalu,  elua 
hipikane,  elima  hipakane,  elima 
kaokane,  elima  keikihipa  o  ka  ma- 
kahiki  mua.  Oia  ka  mohai  a  Eli- 
sama  ke  keiki  a  Amihuda. 

54  H  I  ka  walu  o  ka  la,  kaumaka 
aku  la  o  Gamaliela  ke  keiki  a  Pe- 
dazura,  ka  luua  o  na  inaino  a  Ma- 
nase. 

55  O  kaua  mokai,  hookahi  pa 
kala,  hookahi  haneri  a  me  kana- 
kolu  na  sekela  o  ke  kau  paona 
ana,  hookahi  bola  kala,  he  kana- 
hiku  na  sekela,  ma  ka  sekela  o  ke 
keenakapu,  ua  piha  ia  mau  mea  a 
elua  i  ka  palaoa  i  kawili  pu  ia  me 
ka  aila,  i  mohaiai : 

56  Hookahi  puna  gula,  he  umi  na 
sekela,  ua  piha  i  ka  mea  ala  : 

57'  Hookahi  hipikeikikaue,  hoo- 
kahi  hipakane,  hookahi  keikihipa 
o  ka  makahiki  mua,  i  mohaikuni : 

58  Hookahi  keikikao  i  mohai- 
hala: 

59  A  no  ka  mohaihoomalu,  elua 
hipikane,  elima  hipakane,  elima 
kaokane,  elima  keikihipa  o  ka 
makahiki  mua.  Oia  ka  mohai  a 
Gamaliela  ke  keiki  a  Pedazura. 

60  1f  I  ka  iwa  o  ka  la,  kaumaha 
aku  la  o  Abidana  ke  keiki  a  Gi- 
deoni,  ka  luna  o  na  mamo  a 
Beniamina. 

61  0  kana  mohai,  hookahi  pa  ka- 
la,  hookahi  haneri  a  me  ke  kana- 
kolu  na  sekela  o  ke  kau  paona 
ana,  hookahi  bola,  he  kanahiku 
na  sekela  ma  ka  sekela  o  ke  kee- 
nakapu;  ua  piha  ia  mau  mea  a 
elua  i  ka  palaoa  i  kawili  pu  ia  me 
ka  aila,  i  mohaiai : 

62  Hookahi  puna  gula,  he  umi 
na  sekela,  ua  piha  i  ka  mea  ala  : 

63  Hookaki  keikihipikane,  hoo- 
kahi  hipakane,  hookahi  hipakeiki 
o  ka  makahiki  mua,  i  mohaikuni : 

64  Hookahi  keikikao  i  mohai- 
hala: 

65  A  no  ka  mohaihoomalu,  elua 
hipikane,  elima  hipakane,  elima 
kaokane,  elima  keikihipa  o  ka 
makahiki  mua.  Oia  ka  mohai  a 
Abidana  ke  keiki  a  Gideoni. 

66  H  I  ka  umi  o  ka  la,  kaumaha 
aku  la  o  Ahiezera  ke  keiki  a  Ami- 
sadai,  ka  luna  o  na  mamo  a  Dana. 

67  O  kana  mohai,  hookahi  ia  pa 
kala,  hookahi  haneri  a  me  ke  ka- 
nakolu  na  sekela  o  ke  kau  paona 
ana,  hookahi  bola  kala,  he  kana- 
hiku  na  sekela,  ma  ka  sekela  o  ke 


keenakapu  ;  ua  piha  ia  mau  mea  a 
elua  i  ka  palaoa  i  kawili  pu  ia  me 
ka  aila,  i  mohaiai : 

68  Hookahi  puna  gula,  he  umi 
sekela,  ua  piha  i  ka  mea  ala  : 

69  Hookahi  hipikeikikane,  hoo- 
kahi  hipakane,  hookahi  keikihipa 
o  ka  makahiki  mua,  i  mohaikuni : 

70  Hookahi  keikikao  i  mohai- 
hala : 

71  A  no  ka  mohaihoomalu,  elua 
hipikane,  elima  hipakane,  elima 
kaokane,  elima  keikihipa  o  ka 
makahiki  mua.  Oia  ka  mohai  a 
Ahiezera  ke  keiki  a  Amisadai. 

72  1[  I  ka  umikumamakaki  o  ka 
la,  i  kaumaka  aku  ai  o  Pagiela,  ke 
keiki  a  Okerana,  ka  luna  o  na  ma- 
mo  a  Asera. 

73  O  kana  mohai,  hookahi  ia  pa 
kala,  hookahi  haneri  a  me  ke  ka- 
nakolu  na  sekela  o  ke  kau  paona 
ana,  hookahi  bola  kala,  he  kana- 
hiku  sekela,  ma  ka  sekela  o  ke 
keenakapu ;  ua  piha  ia  mau  mea  a 
elua  i  ka  palaoa  i  kawili  pu  ia  me 
ka  aila,  i  mohaiai : 

74  Hookahi  puna  gula,  he  umi 
na  sekela,  ua  piha  i  ka  mea  ala  : 

75  Hookahi  keikibipikane,  hoo- 
kahi  hipakane,  hookahi  keikihipa 
o  ka  makahiki  mua,  i  mohaikuni : 

76  Hookahi  keikikao  i  mohai- 
hala  : 

77  A  no  ka  mohaihoomalu,  elua 
hipikane,  elima  hipakane,  elima 
kaokane,  elima  keikihipa  o  ka 
makahiki  mua.  Oia  ka  mohai  a 
Pagiela  ke  keiki  a  Okerana. 

78  Tf  I  ka  umikumamalua  o  ka 
la,  kaumaha  aku  la  o  Ahira  ke 
keiki  a  Enana,  ka  luna  o  na  ma- 
mo  a  Napetali. 

79  O  kana  mohai,  hookahi  ia  pa 
kala,  hookahi  haneri  a  me  kana- 
kolu  na  sekela  o  ke  kau  paona 
ana,  hookahi  bola  kala,  he  kana- 
hiku  na  sekela,  ma  ka  sekela  o  ke 
keenakapu ;  ua  piha  ia  mau  mea 
a  elua  i  ka  palaoa  i  kawili  pu  ia 
me  ka  aila,  i  mohaiai : 

80  Hookahi  puna  gula,  he  umi 
sekela,  ua  piha  i  ka  mea  ala : 

81  Hookahi  keikihipikane,  hoo- 
kahi  hipakane,  hookahi  keikihipa 
o  ka  makahiki  niua,  i  mohaikuni : 

82  Hookahi  keikikao  i  mohai- 
hala: 

83  A  no  ka  mohaihoomalu,  elua 
hipikane,  elima  hipakaue,  elima 
kaokane,  elima  keikihipa  o  ka 
makahiki  mua.  Oia  ka  mohai  a 
Ahira  ke  keiki  a  Enana. 

84  Oia  ka  hoolaa  ana  o  ke  kuahu, 
i  ka  la  i  poniia'i  oia  e  na  luna  o 
ka  Iseraela ;  he  umikumamalua 
na  pa  kala,  he  umikumamalua  na 
bola  kala,  he  umikumamalua  pu- 
na  gula ; 

85  Hookahi  haneri  a  me  ke  kana- 
kolu  na  sekela  ke  kau  paona  ana 
o  kela  ipu  kala  o  keia  ipu  kala,  he 
kanahiku  na  sekela  o  kela  bola 
keia  bola :  o  na  ipu  kala  a  pau,  he 
elua  tausani  eha  haneri  na  sekela, 
ma  ka  sekela  o  ke  keenakapu. 

86  O  na  puna  gula  he  umikuma- 
malua  i  piha  i  ka  mea  ala,  he  pau- 
ini  na  sekela,  ma  ka  sekela  o  ke 
keenakapu :  o  ke  gula  a  pau  o  na 
puua,  he  haneri  a  me  ka  iwaka- 
lua  na  sekela. 

87  O  na  hipikane  a  pau  no  ka 
mohaikuni,  he  umikumamalua  na 
hipikane,  o  na  hipakane  he  umi- 
kumamalua,  o  na  keikihipa  o  ka 
makahiki  mua,  he  umikumama- 
lua,  me  ka  lakou  mohaiai :  a  o  na 
keikikao  no  ka  mohaihala,  he 
umikumamalua. 

88  A  o  na  hipikane  a  pau  no  ka 
mohaihoomalu,  he  iwakaluakuma- 
maha  na  hipikane,  he  kanaono  na 
hipakane,  he  kanaono  na  kaoka- 
ne,  he  kanaono  na  keikihipa  o  ka 
makahiki  mua.  Oia  ka  hoolaa  ana 
o  ke  kuahu  mahope  o  kona  po- 
niia'na. 

89  A  i  ko  Mose  komo  ana  iloko 
o  ka  halelewa  o  ke  anaina  e  olelo 
aku  ia  ia,  alaila  lohe  ae  la  ia  i  ka 
leo  e  olelo  mai  ana  ia  ia  mailuna 
mai  o  ka  noho  aloha,  o  ka  mea 
maluna  o  ka  pahu  kanawai,  ma- 
waena  o  na  keruba  elua :  a  i  mai 
la  oia  ia  ia. 

MOKUNA  VIII. 

No  ke  kuni  ana  i  na  ipukukui.  5  Ka  hoolaa 
ana  i  na  Levi.  23  Na  makahiki  a  lakou  e 
lawelawe  ai  na  Iehova. 


o 


LELO    mai    la    o 
Mose,  i  mai  la, 

2  E  olelo  aku  oe  ia  Aarona,  a  e  i 
aku  ia  ia,  penei,  I  ka  manawa  e 
kuni  al  oe  i  na  kukui,  e  hoomala- 
malama  na  ipu  ehiku  imua  o  ka 
ipukukui. 

3  Pela  no  o  Aarona  i  hana'i ;  kuni 
iho  la  ia  i  kona  mau  kukui  imua 
o  ka  ipukukui,  e  like  me  ka  Ie- 
hova  i  kauoha  mai  ai  ia  Mose. 

4  A  o  keia  haua  o  ka  ipukukui, 
he  gula  i  wiliia,  mai  kona  kumu 
a  hiki  i  kona  mau  pua,  he  hana  i 
wiliia :  mamuli  o  ke  kumuhoo- 
like  a  Iehova  i  hoike  ai  ia  Mose, 
pela  no  ia  i  hana'i  i  ka  ipukukui. 

5  lf  Olelo  mai  la  o  Iehova  ia 
Mose,  i  mai  la, 

6  E  lawe  oe  i  na  Levi  maiwaena 
mai  o  na  mamo  a  Iseraela,  a  e 
huikala  ia  lakou. 

7  Penei  kau  hana  ana  ia  lakou,  e 
huikala  ai  ia  lakou :  E  kapipi  i 
ka  wai  huikala  maluna  o  lakou,  a 
e  amu  lakou  i  ko  lakou  kino  a 
pau,  a  e  holoi  lakou  i  ko  lakou 
mau  aahu,  a  e  huikala  ia  lakou 
iho. 

8  Alaila,  e  lawe  lakou  i  ka  bipi- 
keikikane,  me  kana  mohaiai,  he 
palaoa  i  kawili  pu  ia  me  ka  aila; 
a  me  kekahi  hipikeikikane  hou 
e  ae  i  mohaihala. 

9  A  e  kai  mai  oe  i  na  Levi  imua 
o  ka  halelewa  o  ke  anaina ;  a  e 
hoakoakoa  mai  hoi  oe  i  ke  anaina 
kanaka  a  pau  o  na  mamo  a  Ise- 
raela. 

10  A  e  kai  mai  oe  i  na  Levi  imua 
o  Iehova ;  a  e  kau  aku  na  mamo  a 
Iseraela  i  ko  lakou  mau  lima  ma- 
luna  o  na  Levi: 

11  A  e  hoali  aku  o  Aarona  i  na 
Levi  io  a  ia  nei,  imua  o  Iehova,  i 
mohaihoali  o  na  mamo  a  Iseraela, 
i  lilo  ai  lakou  i  poe  e  lawe  i  ka  ha- 
na  a  Iehova. 

12  A  e  kau  aku  na  Levi  i  ko  la- 
kou  mau  lima  maluna  o  na  poo  o 
na  hipikane :  a  e  kaumaha  oe  i  ke- 
kahi  i  mohaihala,  a  i  kekahi  i  mo- 
haikuni  na  Iehova,  i  mea  hookala- 
hala  no  na  Levi. 

13  A  e  hoonoho  oe  i  na  Levi  imua 
o  Aarona,  a  imua  o  kana  mau  kei- 
ki,  a  e  mohai  aku  ia  lakou  i  mohai 
na  Iehova. 

14  Pela  oe  e  hookaawale  ai  i  na 
Levi  maiwaena  mai  o  na  mamo  a 
Iseraela ;  a  e  lilo  na  Levi  no'u. 

15  A  mahope  iho,  e  komo  na  Levi 
e  hana  ma  ka  halelewa  anaina  ;  a 
e  huikala  oe  ia  lakou,  a  e  mohai 
oe  ia  lakou  i  mohai. 

16  No  ka  mea,  ua  lilo  loa  lakou 
no'u  maiwaena  mai  o  na  mamo  a 
Iseraela,  i  panai  no  ka  poe  hanau 
niua,  no  na  hanau  mua  a  pau  o  na 
mamo  a  Iseraela,  ua  lawe  au  ia  la- 
kou  no'u. 

17  No  ka  mea,  no'u  no  na  hiapo 
a  pau  o  ua  mamo  a  Iseraela,  o  ka 
ke  kanaka,  a  me  ka  ka  holoholo- 
na ;  i  ka  la  a'u  i  luku  ai  na  hanau 
mua  a  pau  ma  Aigupita,  hoolaa 
iho  la  au  ia  lakou  nei  no'u. 

18  A  ua  lawe  au  i  na  Levi  i  pa- 
nai  no  na  hanau  mua  a  pau  o  na 
mamo  a  Iseraela. 

19  A  ua  haawi  aku  au  i  ua  Levi  i 
haawina  no  Aarona  a  no  kaua  mau 
keiki,  maiwaena  o  na  mamo  alse- 
raela,  e  hana  i  ka  hana  a  ka  poe 
mamo  a  Iseraela  ma  ka  halelewa 
anaina,  a  e  hookalahala  no  na  ma- 
mo  a  Iseraela,  i  ole  e  lukuia  na 
mamo  a  Iseraela,  i  ka  wa  e  hele 
mai  ai  na  mamo  a  Ī6eraela  a  ko- 
koke  i  ke  keenakapu. 

20  A  o  Mose  me  Aarona  a  me  ke 
anaina  a  pau  o  na  mamo  a  Iserae- 
la,  hana  aku  la  lakou  i  na  Levi  e 
like  me  na  mea  a  pau  a  Iehova  i 
kauoha  mai  ai  ia  Mose  no  na  Levi ; 
pela  no  i  hana  aku  ai  na  mamo  a 
Iseraela  ia  lakou. 

21  A  ua  huikalaia  na  Levi,  a  ho- 
loi  iho  la  lakou  i  ko  lakou  aahu ;  a 
hoali  aku  o  Aarona  ia  lakou  i  mo- 
haihoali  imua  o  Iehova,  a  hookala- 
hala  aku  la  o  Aarona  uo  lakou,  i 
mea  e  huikala  ai  ia  lakou. 

22  A  mahope  iho,  komo  aku  la 
na  Levi  iloko  e  hana  i  ka  lakou 
hana  ma  ka  halelewa  o  ke  anaina, 
imua  o  Aarona  a  imua  o  kana  mau 
keiki :  e  like  me  ka  Iehova  i  kauo- 
ha  mai  ai  ia  Mose  no  na  Levi,  pela 
no  lakou  i  hana  aku  ai  ia  lakou. 

23  1  Olelo  mai  la  o  Iehova  ia 
Mose,  i  mai  la, 

24  Eia  ka  niea  no  na  Levi;  mai 
ka  iwakalua  a  me  kumamalima  o 


na  makahiki  a  keu  aku,  e  hele  la- 
kou  iloko  e  hana  i  ka  hana  o  ka 
halelewa  o  ke  anaina : 

25  A  mai  ka  makahiki  he  kanali- 
ma  aku,  e  hoi  lakou  mai  ka  haua 
aku,  aole  lakou  e  hana  hou  aku. 

26  Aka,  e  malama  lakou  me  ko 
lakou  poe  hoahauau  ma  kahalele- 
wa  anaina,  e  kiai  ana  i  ka  oihana, 
aole  nae  lakou  e  hana.  Pela  no 
oe  e  hana  aku  ai  i  na  Levi  no  ka 
lakou  oihana. 

MOKUNA  IX. 

Nb  ka  malama  ana  i  ka  moliaola.  6  Na  mea 
maemae  ole.  9  Ka  malama  e  aiia'i  ka  ino- 
liaola.  15  Ke  kia  ao  ka  mea  alakai  ia  la- 
kou  i  ko  lakou  hele  ana. 

OLELO  maila  o  Iehova  ia  Mose 
ma  ka  waonahele  o  Sinai,  i  ka 
malama  mua  o  ka  lua  o  ka  maka- 
hiki,  mahope  o  ko  lakou  puka  ana 
mailoko  mai  o  ka  aina  o  Aigupita, 
i  mai  la, 

2  E  malama  ua  mamo  a  Iseraela 
i  ka  moliaola  i  koua  manawa  i 
kauohaia'i. 

3  I  ka  la  umikumamaha  o  keia 
malama,  i  ke  ahiahi,  e  malama  ou- 
kou  ia  i  kona  manawa  i  kauo- 
haia'i:  e  like  me  na  kanawai  a 
pau  nona,  a  e  like  hoi  me  na  oi- 
hana  a  pau  nana,  ka  oukou  e  ma- 
lama  ai  ia. 

4  Olelo  aku  la  hoi  o  Mose  i  na 
mamo  a  Iseraela,  e  malama  lakou 
i  ka  moliaola. 

5  A  malama  no  lakou  i  ka  mo- 
liaola  i  ka  la  umikumamaha  o  ka 
malama  mua,  i  ke  ahiahi,  ma  ka 
waonahele  o  Siuai :  e  like  rae  na 
mea  a  pau  a  Iehova  i  kauoha  mai 
ai  ia  Mose,  pela  na  mamo  a  Ise- 
raela  i  haua'i. 

6  1f  A  o  kekahi  mau  kanaka,  ua 
hauinia  lakou  i  ke  kupapau  o  ke 
kanaka,  a  pono  ole  ia  lakou  ke 
malama  i  ka  moliaola  ia  la:  a  hele 
mai  lakou  imua  o  Mose,  a  imua  o 
Aarona  ia  la. 

7  I  mai  la  ua  mau  kanaka  la  ia  ia, 
Ua  haumia  makou  i  ke  kupapau  o 
ke  kanaka:  no  ke  aha  la  i  kea- 
keaia'i  makou,  i  ole  c  kaumaha 
aku  ai  makou  i  mohai  na  Iehova  i 
kona  manawa  i  kauohaia'i  me  na 
mamo  a  Iseraela  V 

8  I  aku  la  o  Mose  ia  lakou,  E  ku 
malie  oukou,  a  lohe  au  i  ka  mea  a 
Iehova  e  kauoha  mai  ai  no  oukou. 

9  T[  Olelo  mai  la  o  Iekova  ia 
Mose,  i  mai  la, 

10  E  olelo  aku  oe  i  na  mamo  a 
Iseraela,  i  ka  i  ana,  Ina  he  hau- 
mia  ko  kekahi  kanaka  o  oukou  a 
o  ka  oukou  poe  mamo  paha,  i  ke 
kupapau,  a  ua  mamao  aku  paha 
ia  i  ka  hele  ana,  e  malama  no  hoi 
ia  i  ka  moliaola  no  Iehova. 

11  I  ka  la  umikumamaha,  o  ka 
lua  o  ka  malama,  i  ke  ahiahi,  e 
malama  lakou  ia  mea,  e  ai  hoi  la- 
kou  ia  me  ka  berena  hu  ole,  a  me 
na  lau  mulea. 

12  Aole  lakou  e  waiho  i  kauwahi 
o  ia  inea,  a  ao,  aole  hoi  e  uhai  i 
kekahi  iwi  ona :  ma  na  kanawai  a 
pau  no  ka  moliaola  ka  lakou  e  ma- 
laina  ai  ia. 

13  Aka,  o  ke  kanaka  haumia  ole, 
aole  hoi  i  hala  i  ka  hele  ana,  a  ua 
malama  ole  i  ka  moliaola,  e  hoo- 
kiia'ku  oia  mai  kona  poe  kanaka 
aku ;  no  ka  mea,  aole  ia  i  lawe 
mai  i  ka  mohai  na  Iehova  i  kona 
manawa  i  kauohaia'i ;  e  lawe  ia 
kanaka  i  kona  hewa  iho. 

14  Ina  hoi  e  noho  ana  kekahi  ma- 
lihini  me  oukou,  a  ua  makemake 
ia  e  malama  i  ka  moliaola  no  Ie- 
hova;  e  like  me  ke  kanawaino  ka 
moliaola,  a  e  like  hoi  me  kona  oi- 
hana,  pela  no  ia  e  hana'i :  i  hoo- 
kahi  no  kanawai  ia  oukou  no  ka 
malihini,  a  no  ka  mea  i  hanau  ma 
ka  aina. 

15  Tf  I  ka  la  i  kukuluia'i  ka  hale- 
lewa,  uhi  iho  la  ke  ao  maluua  o  ka 
halelewa,  ma  ke  keena  o  ke  kana- 
wai;  a  ahiahi,  ua  ikea  ka  mea  me 
he  ahi  la  maluna  o  ka  halelewa  a 
hiki  i  kakahiaka. 

16  A  pela  mau  no  :  uhi  mai  la  ke 
ao  ia  ia,  a  i  ka  po,  ua  ikea  ka  mea 
me  he  ahi  la. 

17  A  i  ka  manawa  i  pii  ai  ke  ao 
mailuna  ae  o  ka  halelewa,  ma  ia 
hope  iho,  haele  aku  la  na  mamo  a 
Iseraela :  a  ma  kahi  i  ku  malie  ai 
ke  ao,  malaila  na  mamo  a  Iseraela 
i  hoomoana  ai. 

18  Ma  ke  kauoha  a  Iehova  i  hele 
ai  na  mamo  a  Iseraela,  a  ma  ke 

kauoha  a  Iehova  i  hoomoana  ai 
lakou :  i  na  la  a  pau  i  ku  malie  ai 
ke  ao  maluna  o  ka  halelewa,  noho 
iho  la  lakou  ma  na  halelole  o 
lakou. 

19  Aia  ku  liuliu  iho  la  ke  ao  ma- 
luna  o  ka  halelewa  a  nui  na  la, 
alaila  malama  na  mamo  a  Iseraela 
i  ka  oihana  a  Iehova,  aole  no  i 
hele  aku. 

20  A  i  ka  wa  i  ku  malie  ai  ke  ao 
maluna  o  ka  halelewa  a  uuku  na 
la ;  e  like  me  ke  kauoha  ana  a  Ie- 
hova  i  noho  ai  lakou  ma  ko  lakou 
mau  halelole,  a  e  like  me  ke  kauo- 
ha  ana  mai  a  Iehova  i  haele  ai  la- 
kou. 

21  A  i  ka  wa  i  noho  ai  ke  ao  mai 
ke  ahiahi  a  hiki  i  kakahiaka,  a  pii 
ae  la  ke  ao  i  kakahiaka,  alaila, 
haele  lakou :  ina  ma  ke  ao  paha, 
ma  ka  po  paha  i  pii  ae  ke  ao,  haele 
no  lakou. 

22  Ina  hoi  i  noho  ke  ao  maluna  o 
ka  halelewa  i  na  la  elua,  i  ka  ma- 
lama  paha,  a  i  ka  makahiki  paha, 
e  kau  ana  malaila,  noho  iho  la  na 
mamo  a  Iseraela  iloko  o  ko  lakou 
mau  halelole,  aole  lakou  i  hele : 
aia  i  ka  wa  i  pii  ae  ia,  hele  lakou. 

23  Ma  ke  kauoha  a  Iehova  i  noho 
ai  lakou,  iloko  o  ko  lakou  mau 
halelole,  a  ma  ke  kauoha  ana  a 
Iehova  i  haele  ai  lakou:  malama 
no  lakou  i  ka  oihana  a  Iehova  ma 
ke  kauoha  a  Iehova,  i  ka  lima  o 
Mose. 

MOKUNA  X. 

Na  pn  kala,  a  me  ka  puhi  ana  o  ia  mau  mea- 
11  Ka  hele  ana  mai  Sinai  aku  a  Parana.  29 
Ka  Mose  olelo  ia  Ilobaba.  33  Ka  Mose 
pule  i  ka  neenee  ana  a  me  ke  ku  malie 
ana  o  ka  pahu  berita. 

OLELO    mai    la    o  Iehova    ia 
Mose,  i  mai  la, 

2  E  hana  oe  i  elua  pu  kala  nou ; 
no  ka  apana  kala  okoa  kau  e  ha- 
na'i  ia  mau  mea,  i  mea  nau  e  hou- 
luulu  ae  ai  i  ke  anaina  kanaka, 
a  no  ka  hele  ana  o  ka  poe  hoo- 
moana. 

3  Aia  puhi  aku  lakou  ma  ia  mau 
mea,  alaila  e  hoakoakoa  ae  ke 
anaina  kanaka  a  pau  ma  ka  puka 
o  ka  halelewa  anaina. 

4  Ina  paha  e  puhi  lakou  ma  ka 
pu  hookahi,  alaila  o  na  lii,  ka  poe 

luna  o  na  tausaui  ke    houluulu 
mai  i  ou  la. 

5  Aia  puhi  oukou  i  ka  puwai- 
kaua,  alaila  o  ka  poe  hoomoana 
ma  ka  aoao  hikina  ke  hele  imua. 

6  A  puhi  hou  oukou  i  ka  puwai- 
kaua,  alaila  o  ka  poe  hoomoana 
ma  ke  kukuluhema  ke  hele  aku : 
e  puhi  lakou  i  ka  puwaikaua  no 
ko  lakou  hele  ana. 

7  A  i  ka  wa  e  houluuluia'na  ke 
auaina  kanaka,  e  puhi  no  oukou, 
aole  nae  e  hookani  oukou  i  ka 
puwaikaua. 

8  O  na  keiki  a  Aarona,  o  na  ka- 
huua,  e  puhi  lakou  i  na  pu :  a  he 
kanawai  mau  loa  ia  no  oukou  a 
no  na  hanauna  mahope  o  oukou. 

9  Ina  paha  e  hele  oukou  i  ke 
kaua  ma  ko  oukou  aina,  e  ku  e  i 
ka  poe  enemi  hooluhi  mai  ia  ou- 
kou ;  alaila  oukou  e  puhi  ai  i  ka 
puwaikaua  ma  na  pu:  a  e  hoo- 
manaoia  auanei  oukou  imua  o  Ie- 
hova  o  ko  oukou  Akua,  a  e  hoo- 
laia  oukou  i  ko  oukou  poe  enemi. 

10  Pela  hoi  i  ka  la  e  olioli  ai  ou- 
kou,  a  me  na  la  houluulu  o  ou- 
kou  a  me  na  la  mua  o  ko  oukou 
mau  malama,  e  puhi  hoi  oukou  i 
na  pu  maluna  o  na  mohaikuni  a 
oukou,  a  maluna  o  na  mohaihoo- 
malu  o  oukou,  i  lilo  ia  mau  mea 
ia  oukou  i  mea  e  hoomanaoia'i 
imua  o  ko  oukou  Akua :  owau  no 
Iehova  ko  oukou  Akua. 

11  Tf  A  i  ka  la  iwakalua  o  ka  lua 
o  ka  malama,  i  ka  lua  o  ka  ma- 
kahiki,  lei  ae  la  ke  ao  inaluna  aku 
o  ka  halelewa  o  ke  kanawai. 

12  A  hele  aku  la  ka  poe  mamo  a 
Iseraela  mailoko  aku  o  ka  wao- 
nahele  o  Sinai ;  a  ku  malie  iho  la 
ke  ao  ma  ka  waonahele  o  Parana. 

13  O  ka  mua  keia  o  ko  lakou  he- 
le  ana,  e  like  me  ka  Iehova  kauo- 
ha  ana  mai  ma  ka  lima  o  Mose. 

14  1[  Hele  mua  aku  la  ka  hae  o 
ka  poe  hoomoana  o  na  mamo  a 
Iuela,  ma  ko  lakou  poe  kaua :  a  o 
Nahesona  ke  keiki  a  Aminadaba, 
oia  no  maluna  o  koha  poe  kaua. 

15  A  o  Nataneela  ke  keiki  a  Zua- 
ra,  oia  no  maluna  o  ka  poe  kana  o 
ka  ohana  mamo  a  Isekara. 

16  A  o  Eliaoa  ke  keiki  a  Helona, 


oia  no  maluna  o  ka  poe  kaua  o 
ka  ohana  mamo  a  Zebuluna. 

17  Ua  wawahiia'e  ka  halelewa :  a 
hele  aku  la  na  mamo  a  Geresona, 
a  me  na  mamo  a  Merari,  e  hali  ana 
i  ka  halelewa. 

18  H  A  hele  aku  la  ka  hae  o  ko 
Reubena  poe  hoomoana,  ma  ko 
lakou  poe  kaua:  a  o  Elizura  ke 
keiki  a  Sedeura,  oia  no  maluna  o 
kona  poe  kaua. 

19  A  o  Selumiela  ke  keiki  a  Zuri- 
sadai,  oia  no  maluna  o  ka  poe  kaua 
o  ka  ohana  mamo  a  Simeona. 

20  A  o  Eliasapa  ke  keiki  a  Deue- 
la,  oia  maluna  o  ka  poe  kaua  o  ka 
ohana  mamo  a  Gada. 

21  A  hele  aku  la  ka  Kohata,  e 
hali  ana  i  na  mea  hoano ;  a  na 
kela  poe  i  kukulu  ae  i  ka  hale- 
lewa  no  ka  wa  i  hiki  aku  ai  lakou 
nei. 

22  *H  Hele  aku  la  hoi  ka  hae  o  ka 
poe  hoomoana  o  na  mamo  a  Epe- 
raima,  ma  ko  lakou  mau  poe 
kaua :  a  o  Elisama  ke  keiki  a 
Amihuda,  oia  no  maluna  o  kona 
poe  kaua. 

23  A  o  Gamaliela  ke  keiki  a  Pe- 
dazura,  oia  no  maluna  o  ka  poe 
kaua  o  ka  ohana  mamo  a  Manase. 

24  A  o  Abidana  ke  keiki  a  Gideo- 
ni,  oia  no  maluna  o  ka  poe  kaua 
o  ka  ohana  mamo  a  Beniamina. 

25  1  Hele  aku  la  hoi  ka  hae  o 
ka  poe  hoomoana  o  na  mamo  a 
Dana,  oia  no  ka  hope  o  na  poe 
hoomoana  a  pau  ma  ko  lakou  poe 
kaua:  a  o  Ahiczera  ke  keiki  a 
Amisadai,  oia  ka  luna  o  kona  poe 
kaua. 

26  A  o  Pagiela  ke  keiki  a  Okera- 
na,  oia  no  maluna  o  ka  poe  kaua 
o  ka  ohana  mamo  a  Asera. 

27  Maluna  hoi  o  ka  poe  kaua  o 
ka  ohana  mamo  a  Napetali,  o 
Ahira  ke  keiki  a  Enana. 

28  Pela  na  hele  ana  o  na  mamo 
a  Iseraela,  ma  ko  lakou  mau  poe 
kaua,  i  ka  wa  i  hele  aku  ai  lakou. 

29  H  Olelo  aku  la  o  Mose  ia  Ho- 
baba,  i  ke  keikikane  a  Reuela  ka 
Midiaua,  ka  makuakonowaikaue 
o  Mose,  Ke  hele  aku  nei  makou  i 
kahi  a  Iehova  i  i  mai  ai,  E  haawi 
ana  au  ia  no  oukou  :  e  hele  pu  oe 

me  makou,  a  e  hana  aku  makou 
ia  oe  i  ka  maikai ;  no  ka  mea,  ua 
olelo  mai  o  Iehova  i  ka  maikai  no 
ka  Iseraela. 

30  I  mai  la  kela  ia  ia,  Aole  au  e 
hele,  e  hoi  hou  ana  au  i  ko'u  aina 
iho,  a  i  ko'u  poe  hoahanau. 

31  I  aku  la  ia,  Ke  noi  aku  nei  au 
ia  oe,  mai  haalele  oe  ia  makou ; 
no  ka  mea,  ua  ike  oe  e  hoomoana 
iho  ana  makou  ma  ka  waonahele, 
a  e  lilo  mai  oe  i  maka  no  makou. 

32  Eia  hoi  kekahi,  a  i  hele  pu  oe 
me  makou,  he  oiaio  no,  o  ka  mai- 
kai  a  Iehova  e  hana  mai  ai  ia  ma- 
kou,  oiaka  makou  e  hana  aku  ai 
ia  oe. 

33  1f  Haele  aku  la  lakou  i  ekolu 
la  hele,  mai  ka  mauna  o  Iehova 
aku :  a  hele  aku  la  ka  pahu  berita 

0  Iehova  imua  o  lakou  i  ua  mau  la 
la  i  hele  ai  ekolu,  e  imi  ana  i  kahi 
e  oioi  ai  lakou. 

34  Uhi  iho  la  ke  ao  o  Iehova  ma- 
luna  o  lakou  i  ke  ao  i  ko  lakou 
hele  ana  aku  mawaho  o  kahi  hoo- 
moana. 

35  Aia  i  ka  hele  ana  aku  o  ka  pa- 
hu  imua,  alaila,  i  aku  la  o  Mose, 
E  ku  ae  oe  iluna,  e  Iehova,  a  e 
hoopuehuia'e  kou  poe  enemi;  a 
e  hooauheeia'ku  imua  ou  ka  poe 
inaaina  ia  oe. 

36  A  ku  malie  iho  ia,  alaila,  i  aku 
la  ia,  E  hoi  hou  mai  oe,  e  Iehova,  i 
na  lehulehu  o  ka  Iseraela. 

MOKUNA  XI. 

1  ka  ohumu  ana  o  kanaka,  ai  mai  la  ke  ahi  o 
Iehova  ia  lakou.  4  Hoopailua  lakou  i  ka 
mane,  a  kuko  i  ka  ia.  10  Haawi  mai  no 
ke  Akua  ia  Mose  i  na  kokua,  a  me  ka  io  e 
ai  ai  i  ka  malama  okoa.  31  O  na  selu  he  le- 
hulehu  ka  io. 

IKA  ohumu  ana  a  na  kanaka, 
ua  hewa  ia  i  na  pepeiao  o  Ieho- 
va ;  lohe  ae  la  o  Iehova,  a  hoaia 
kona  iuaina ;  a  aku  la  ke  ahi  o  Ie- 
hova  iwaena  o  lakou,  a  ai  aku  la 
ma  ka  palena  o  kahi  hoomoana. 

2  Kahea  aku  la  na  kanaka  ia  Mo- 
se,  a  pule  aku  la  o  Mose  ia  Ieho- 
va,  alaila  pio  iho  la  ke  ahi. 

3  Kapa  aku  la  ia  i  ka  inoa  o  ia 
wahi,  o  Tabera;  no  ka  mea,  ua  ai 
mai  ke  ahi  o  Iehova  iwaena  o  la- 
kou. 

4  1  A  o  ka  poo  e  i  hui  pu  ia  mai 

me  lakou,  kuko  nui  aku  lakou :  a 
uwe  hou  iho  la  na  mamo  a  Iserae- 
la,  i  ae  la,  Nawai  la  e  haawi  mai  i 
ka  io  na  kakou  e  ai  ai  ? 

5  Ke  hoomanao  nei  makou  i  ka 
ia  a  makou  i  ai  wale  iho  ai  ma 
Aigupita;  i  na  kaukama  me  na 
ipuaimaka,  i  na  leka  me  na  akaa- 
kai,  a  me  na  galika. 

6  Ano  hoi,  ua  maloo  loa  ko  ka- 
kou  naau  ;  aohe  mea  e  ae,  o  ka 
mane  wale  no  imua  o  ko  kakou 
maka. 

7  Ua  like  ka  mane  me  ka  hua  ko- 
riana,  a  o  kona  helehelena  ua  like 
ia  me  ka  deliuma. 

8  A  hele  ae  la  na  kanaka,  a  hoi- 
liili  iho  la,  a  wawahi  iho  la  malo- 
ko  o  na  mea  wili;  a  i  ole  ia,  kui 
iho  la  lakou  iloko  o  na  ipukui, 
kahu  iho  la  a  moa  ma  na  pa,  a 
hana  iho  la  ia  i  popo.  A  o  ka 
hoao  ana  o  ia  mea,  ua  like  me  ka 
hoao  ana  i  ka  aila  hou. 

9  Aia  haule  iho  ka  hau  maluna  o 
kahi  hoomoana  i  ka  po,  haule  pu 
no  hoi  ka  maue  me  ia. 

10 ^  Alaila  lohe  ae  la  o  Mose  i  na 
kanaka  e  uwe  ana  me  ka  lakou 
mau  ohana,  o  kela  kanaka  keia  ka- 
naka  ma  ka  puka  o  kona  halelewa : 
hoa  nui  ia  ka  inaina  o  Iehova ;  a 
ukiuki  iho  la  hoi  o  Mose. 

11  I  aku  la  o  Mose  ia  Iehova,  No 
ke  aha  la  oe  i  hoopilikia  mai  ai  i 
kau  kauwa?  no  ke  aha  hoi  i  loaa 
ole  mai  ai  ia'u  ka  lokomaikaiia 
mai  imua  o  kou  maka,  i  kau  mai 
ai  oe  maluna  o'u  i  ke  kaumaha  o 
keia  poe  kanaka  a  pau  ? 

12  Na'u  no  anei  i  hoohapai  i  keia 
poe  kanaka  a  pau  ?  Ua  hoohanau 
no  anei  au  ia  lakou,  i  olelo  mai  ai 
oe  ia'u,  E  hiipoi  oe  ia  lakou  ma 
kou  umauma,  e  like  me  ka  hali 
ana  a  ka  makua  hanai  i  ke  keiki 
omo  waiu,  a  hiki  aku  i  ka  aina  au 
i  hoohiki  ai  i  na  kupuna  o  lakou  ? 

13  Nohea  la  e  loaa  mai  ai  ia'u  ka 
io  e  haawi  aku  ai  na  keia  poe  ka- 
naka  a  pau  ?  No  ka  mea,  ke  uwe 
mai  nei  lakou  ia'u,  me  ka  olelo 
mai,  E  haawi  mai  oe  na  makou  i 
io,  e  ai  iho  ai  makou. 

14  Aole  e  hiki  ia'u,  owau  wale 
no  ke  halihali  i  keia  poe  kanaka  a 

pau ;  no  ka  mea,  ke  mea  kaumaha 
loa  ia  no'u. 

15  A  i  hana  mai  oe  pela  ia'u,  ea, 
ke  nonoi  aku  nei  au  ia  oe,  e  pe- 
pehi  mai  oe  ia'u  a  make,  ina  paha 
i  loaa  ia'u  ka  lokomaikaiia  mai 
imua  o  kou  mau  maka,  a  ike  ole 
au  i  kuu  popilikia  ana. 

16  Tf  Olelo  mai  la  o  Iehova  ia 
Mose,  E  houluulu  mai  oe  io'u  nei 
i  na  kanaka  he  kanahiku  o  ka  poe 
kahiko  o  ka  Iseraela,  i  na  mea  au  e 
ike  ai  he  poe  kahiko  o  na  kanaka, 
a  he  poe  luna  hoi  no  lakou ;  a  e 
kai  mai  oe  ia  lakou  ma  ka  halele- 
vva  o  ke  auaina  i  ku  ai  lakou  me 
oe  ilaila. 

17  A  e  iho  no  au  ilalo,  kamailio 
pu  me  oe  ilaila;  a  e  lawe  au  i  ko 
ka  Uhane  maluna  ou,  a  e  kau  aku 
maluna  o  lakou ;  a  e  amo  pu  la- 
kou  me  oe  i  ke  kaumaha  o  na  ka- 
naka,  i  halihali  ole  ai  oe,  o  oe 
wale  no,  ia  mea. 

18  E  olelo  aku  hoi  oe  i  na  kana- 
ka,  E  huikala  oukou  ia  oukou  iho 
no  ka  la  apopo,  a  e  ai  auauei  ou- 
kou  i  ka  io ;  no  ka  mea,  ua  uwe 
aku  oukou  maloko  o  na  pepeiao 
o  Iehova,  ua  i  aku,  Nawai  la  e 
haawi  mai  i  ka  io  na  kakou  e  ai 
ia?  Ua  pono  kakou  ma  Aigu- 
pita:  no  ia  mea,  e  haawi  mai  no  o 
Iehova  i  io  na  oukou,  a  e  ai  iho 
hoi  oukou. 

19  E  ai  no  oukou,  aole  i  ka  la 
hookahi,  aole  i  na  la  elua,  aole  hoi 
i  na  la  elima,  aole  no  hoi  i  na  la  he 
umi,  aole  no  hoi  i  na  la  he  iwa- 
kalua : 

20  Aka,  he  malama  okoa,  a  puka 
mai  ia  iwaho  ma  ko  oukou  mau 
puka  ihu,  a  hoopailua  oukou  ia : 
no  ka  mea,  ua  hoowahawaha  ou- 
kou  ia  Iehova  e  noho  ana  iwaena 
o  oukou,  a  ua  uwe  oukou  imua 
ona,  me  ka  i  ana  ae,  No  ke  aha  la 
kakou  i  hele  mai  ai  mai  Aigupita 
mai? 

21  I  aku  la  o  Mose,  0  ka  poe  ka- 
naka  a'u  e  noho  nei  iwaena,  he 
eono  haneri  tausani  lakou,  ka  poe 
hele  wawae,  a  kē  olelo  mai  nei  oe, 
E  haawi  no  au  i  io  na  lakou  e  ai 
ai  a  pau  ka  malama  okoa. 

22  E  kaluaia  anei  na  pua  hipa  a 


me  na  pua  bipi  na  lakou,  i  mea  e 
maona  ai  lakou  ?  E  hoiliiliia  pa- 
ha  anei  na  ia  a  pau  o  ke  kai  na 
lakou,  i  mea  e  maona  ai  lakou  ? 

23  Olelo  mai  la  o  Iehova  ia  Mose, 
Ua  hoopokoleia  anei  ko  Iehova 
lima  ?  E  ike  auanei  oe  i  ka  hoo- 
koia  ana  paha  o  ka'u  olelo  ia  oe, 
a  i  ka  ole  ana  paha. 

24  1f  Hele  aku  la  o  Mose,  a  hai 
aku  la  i  na  kanaka  i  na  olelo  a  Ie- 
hova,  a  houluulu  ae  la  ia  i  na  ka- 
naka,  he  kanahiku  o  ka  poe  luna- 
kahiko  no  na  kanaka,  a  hooku  ae 
la  ia  lakou  a  puni  ka  halelewa. 

25  Iho  mai  la  o  Iehova  ma  ke  ao, 
a  olelo  mai  la  ia  ia,  a  lawe  ae  la  ia 
i  ko  ka  Uhane  maluna  o  Mose,  a 
haawi  aku  la  i  ka  poe  lunakahiko 
he  kanahiku  :  a  i  ka  manawa  i  kau 
iho  ai  ka  Uhane  maluna  o  lakou, 
alaila  wanana  mai  la  lakou,  aole  i 
hooki. 

26  Elua  kanaka  i  koe  aku  ma  ka- 
hi  hoomoana,  o  Eledada,  ka  inoa 
o  kekahi,  a  o  Medada  ka  inoa  o 
kekahi.  Kau  mai  la  ka  Uhane 
maluna  o  laua:  no  ka  poe  laua  i 
kakauia,  aole  nae  laua  i  hele  a&u 
i  ka  halelewa,  a  wanana  mai  la 
laua  ma  kahi  hoomoana. 

27  A  holo  mai  la  kekahi  kanaka 
opiopio,  a  hai  mai  la  ia  Mose,  i 
mai  la,  Ke  wanana  mai  la  o  Ele- 
dada  laua  o  Medada  ma  kahi  hoo- 
moana. 

28  Pane  mai  la  o  Iosua  ke  keiki 
a  Nuna,  ke  kauwa  a  Mose,  he  ka- 
naka  opiopio  ona,  i  mai  la,  E  kuu 
haku,  e  Mose,  e  papa  aku  oe  ia 
laua. 

29  I  aku  la  o  Mose  ia  ia,  Ke  hu- 
wa  nei  anei  oe  no'u  ?  ke  ake  nei 
au  e  lilo  ko  Iehova  poe  kanaka  a 
pau  i  poe  kaula,  a  e  kau  mai  o 
Iehova  i  kona  Uhane  maluna  o 
lakou ! 

30  Hoi  mai  la  o  Mose  i  kahi  hoo- 
moana,  oia  a  me  ka  poe  lunaka- 
hiko  o  ka  Iseraela. 

31  U  A  huai  mai  la  ka  makani 
mai  o  Iehova  mai,  a  hoopuka  mai 
la  i  na  selu  mai  ka  moana  mai,  a 
hoohaule  iho  la  ia  lakou  ma  kahi 
hoomoana,  e  like  me  kekahi  la 
hele    ma    keia   aoao,  a  mc   kela 

aoao,  a  puni  i  kahi  hoomoana, 
elua  paha  kubita  maluna  o  ka  ho- 
nua. 

32  Ku  ae  la  na  kanaka  iluna  ia  la 
a  po,  ia  po  a  ao,  a  ia  la  aku  a  po ; 
ohi  iho  la  lakou  i  na  selu :  a  o  ka 
mea  hoiliili  hapa,  he  umi  na  ho- 
mera  kana  i  hoiliili  ai,  a  kaulai 
aku  la  lakou  ia  mea  no  lakou  iho 
a  puni  kahi  hoomoana. 

33  Aia  iwaena  o  ko  lakou  mau 
niho  ka  io,  aole  ia  i  nauia,  aa  mai 
la  ka  inaina  o  Iehova  i  na  kanaka, 
a  pepehi  iho  la  o  Iehova  i  na  ka- 
naka,  he  ahulau  nui  loa. 

34  A  kapa  iho  la  oia  i  ka  inoa  o 
ia  wahi,  o  Kiberotahataava ;  no 
ka  mea,  malaila  i  kanu  ai  lakou  i 
na  kanaka  kuko. 

35  Hele  aku  la  na  kanaka  mai 
Kiberotahataava  aku  a  hiki  i  Ha- 
zerota,  a  noho  iho  la  lakou  i  Haze- 
rota. 

MOKUNA  XII. 

Ka  ohumu  ana  o  Aarona  laua  o  Miriama.  3 
Ke  akahai  o  Mose.  4  Ua  hoopai  ke  Akua 
i  ka  hewa  o  Miriama  i  ka  mai  lepera.  13 
Pule  aku  o  Mose,  a  ola  ae  la  o  Miriama. 

OHUMU  ae  la  o  Miriama  laua 
o  Aarona  i  ke  ku  e  ia  Mose, 
no  ka  wahine  Aitiopa  ana  i  lawe 
ai :  no  ka  mea,  ua  lawe  ia  i  wa- 
hine  no  Aitiopa  nana. 

2  I  ae  la  laua,  Ma  o  Mose  la  wale 
no  anei  ka  Iehova  olelo  ana  mai? 
Aole  anei  ia  i  olelo  ma  o  kaua  nei 
kekahi  ?    A  lohe  mai  la  o  Iehova. 

3  (A  o  ua  kanaka  la  o  Mose,  ua  oi 
aku  kona  akahai  mamua  o  ko  na 
kanaka  a  pau  maluna  o  ka  honua.) 

4  Olelo  koke  mai  la  o  Iehova  ia 
Mose  me  Aarona  a  me  Miriama,  E 
hele  mai  oukou  a  ekolu  i  ka  hale- 
lewa  anaina.  A  hele  aku  la  lakou 
a  ekolu. 

5  Iho  iho  la  o  Iehova  nialoko  o 
ke  kia  ao,  ku  mai  la  ia  ma  ka  pu- 
ka  o  ka  halelewa,  kahea  mai  la 
ia  Aarona  laua  o  Miriama ;  a  hele 
aku  la  laua. 

6  Olelo  mai  la  ia,  E  hoolohe  mai 
olua  i  ka'u  olelo :  A  i  noho  kekahi 
kaula  iwaena  o  oukou,  owau  o 
Iehova  e  hoike  aku  ia'u  iho  ia  ia 
ma  ka  hihio,  a  e  olelo  aku  no  wau 
ia  ia  ma  ka  moeuhane. 

7  Aole  nae  pela  ka'u  kauwa  o 

Mose,  ka  mea  malama  pono  ma 
ko'u  hale  a  pau. 

8  E  olelo  aku  ana  au  me  ia  he 
waha  no  he  waha,  ma  ka  mea  aka- 
ka,  aole  ma  ka  olelonane :  a  e  ike 
mai  no  ia  i  ke  aka  o  Iehova :  no 
ke  aha  la  hoi  i  makau  ole  ai  olua 
i  ka  ohumu  aku  i  kuu  kauwa  ia 
Mose? 

9  Hoaia  mai  la  ka  inaina  o  Iehova 
ia  laua,  a  hoi  aku  la  ia. 

10  A  hoi  hou  aku  la  ke  ao  malu- 
na  aku  o  ka  halelewa ;  aia  hoi,  ua 
lepera  o  Miriama  me  he  hau  la: 
nana  aku  la  o  Aarona  ia  Miriama, 
aia  hoi,  ua  lepera  ia. 

11  I  aku  la  o  Aarona  ia  Mose, 
Auwe  !  e  kuu  haku,  ke  nonoi  aku 
nei  au  ia  oe,  mai  kau  mai  oe  i  keia 
hewa  maluna  o  maua,  i  kahi  a 
maua  i  hana  lapuwale  ai,  a  ua  ha- 
na  hewa  malaila. 

12  Mai  waiho  wale  ia  ia  me  he 
mea  make  la,  me  he  mea  la  i  pala 
kona  io  i  ka  wa  o  kona  puka  ana 
mai  iwaho  o  ka  opu  o  kona  ma- 
kuwahine. 

13  Kahea  aku  la  o  Mose  ia  Ieho- 
va,  i  aku  la,  E  ke  Akua  e,  ke  noi 
aku  nei  au  ia  oe,  e  hoola  mai  oe 
ia  ia. 

14  H  I  mai  la  o  Iehova  ia  Mose, 
Ina  paha  i  kuha  wale  aku  kona 
makuakane  i  kona  maka,  aole  anei 
i  hoohilahilaia  oia  i  na  la  ehiku  ? 
E  kipakuia  oia  iwaho  o  kahi  hoo- 
moana  i  na  la  ehiku,  a  mahope 
iho  e  hookipaia  mai  ia  iloko. 

15  A  ua  kipakuia  o  Miriama  iwa- 
ho  o  kahi  hoomoana  i  na  la  ehi- 
ku ;  aole  ka  poe  kanaka  i  hele,  a 
hoi  hou  mai  o  Minama  maloko. 

16  A  mahope  iho,  neenee  aku  la 
ka  poe  kanaka  mai  Hazerota  aku, 
a  kukulu  hou  iho  la  ma  kawaona- 
hele  o  Parana. 

MOKUNA  XIII. 

Ua  hoounaia  na  kanaka  he  12  e  makaikai  i 
ka  aina  o  Kanaana.  17  Ka  Mose  plelo  ia 
lakou.  21  Hoi  mai  lakou,  a  olelo  hoino  mai 
i  ka  aina. 

OLELO   mai    la    o   Iehova   ia 
Mose,  i  mai  la, 
2  E  hoouna  aku  oe  i  na  kanaka  e 
makaikai  ai  i  ka  aina  o  Kanaana, 
kahi  a'u  e  haawi  aku  nei  i  na  ma- 

mo  a  Iseraela :  i  hookahi  kanaka 
o  kela  ohaua  a  o  keia  ohana  a  Da 
kupuna  o  lakou  ka  oukou  e  hoou- 
na  aku  ai,  he  mau  luna  kela  mea 
keia  mea  iwaena  o  lakou. 

3  A  ma  ke  kauoha  a  Iehova  i 
hoouna  aku  ai  o  Mose  ia  lakou, 
mai  ka  waonahele  o  Parana  aku  :  a 
o  ia  mau  kanaka  a  pau,  he  mau 
luna  lakou  no  na  mamo  a  Iseraela. 

4  Eia  na  inoa  o  lakou :  no  ka 
ohana  o  Keuhena,  o  Samua  ke 
keiki  a  Zakura, 

5  No  ka  ohana  a  Simeona,  o  Sa- 
pata  ke  keiki  a  Hori. 

6  No  ka  ohana  a  Iuda,  o  Kaleha 
ke  keiki  a  Iepune. 

7  No  ka  ohana  a  Isakara,  o  Igala 
ke  keiki  a  Iosepa. 

8  No  ka  ohana  a  Eperaima,  o  Ho- 
sea  ke  keiki  a  Nuna. 

9  No  ka  ohana  a  Beniamina,  o 
Paleti  ke  keiki  a  Rapu. 

10  No  ka  ohana  a  Zebuluna,  o 
Gadiela  ke  keiki  a  Sodi. 

11  No  ka  ohana  a  Iosepa,  ka  oha- 
na  a  Mauase,  o  Gadi  ke  keiki  a 
Susi. 

12  No  ka  ohana  a  Dana,  o  Amie- 
la  ke  keiki  a  Gemali. 

13  No  ka  ohana  a  Asera,  o  Setie- 
la  ke  keiki  a  Mikaela. 

11  No  ka  ohana  a  Napeiali,  o 
Nabi  ke  keiki  a  Vopesi. 

15  No  ka  ohana  a  Gada,  o  Geuela 
ke  keiki  a  Maki. 

16  Oia  na  inoa  o  na  kanaka  a 
Mose  i  hoouna  aku  ai  e  makaikai 
i  ka  aina.  A  kapa  aku  la  o  Mose 
ia  Hosea  ke  keiki  a  Nuna,  o  Iosua. 

17  Tf  Hoouna  aku  la  o  Mose  ia 
lakou  e  makaikai  i  ka  aina  o  Ka- 
naana,  i  aku  la  hoi  ia  lakou,  E 
haele  oukou  ma  keia  aoao  kuku- 
luhema,  a  e  pii  iluna  i  ka  mauna. 

18  E  nana  i  ke  ano  o  ka  aina,  a 
me  na  kanaka  e  noho  ana  ilaila, 
he  ikaika  paha  lakou,  he  nawali- 
wali  paha;  he  hapa  paha  lakou, 
he  nui  loa  paha ; 

19  Me  ka  aina  hoi  a  lakou  e  noho 
la,  he  maikai  paha,  he  ino  paha ; 
a  me  na  kulanakauhale  a  lakou  e 
noho  la,  ma  na  halelewa  paha,  ma 
na  pakaua  paha ; 

20  A  me  ke  ano  o  ka  aina,  he 


momona  paha,  he  wi  paha;  he 
laau  paha  ilaila,  aole  paha  :  i  nui 
hoi  ka  ikaika  o  oukou,  a  e  lawe 
mai  i  kekahi  hua  o  ka  aina.  O  ka 
manawa  ia  o  ka  huawaina  pala 
mua. 

21 1f  Pii  aku  la  lakou  a  makaikai 
ae  la  i  ka  aina,  mai  ka  waonahele 
o  Zina  a  hiki  aku  i  Rehoba,  ma  ke 
ala  e  hele  aku  ai  i  Hamata. 

22  A  pii  aku  la  lakou  ma  ke  ku- 
kulu  hema,  a  hiki  aku  i  Hcbe- 
rona,  i  kahi  o  Ahimana,  o  Sesai  a 
me  Talemai,  na  keiki  a  Auaka. 
(Ua  hookumuia  o  Heberona  ehi- 
ku  makahiki  mamua  o  Zoana  i 
Aigupita.) 

23  A  hele  aku  lakou  i  ke  kaha- 
wai  i  Esekola,  a  oki  iho  la  i  ke- 
kahi  lala  me  ka  huiwaina  hooka- 
hi,  a  amo  mai  la  maluna  o  ka  ma- 
maka  mawaena  o  na  kanaka  elua. 
O  na  pomeraite  kekahi  a  me  na 
flku. 

24  Ua  kapaia  ia  wahi  ke  kahawai 
o  Esekola,  no  ka  huiwaina  a  na 
mamo  a  Iseraela  i  oki  ai  malaila. 

25  A  hala  na  la  he  kanaha  o  ka 
makaikai  ana  i  ka  aina,  hoi  mai 
la  lakou. 

26  H  Hele  mai  la  lakou  a  hiki  io 
Mose  la  a  me  Aarona,  a  me  ke 
anaina  kanaka  a  pau  o  na  mamo 
a  Iseraela,  i  ka  waonahele  o  Pa- 
rana,  i  Kadesa  ;  a  hoakaka  mai  la 
lakou  ia  laua,  a  i  ke  anaina  ka- 
naka  a  pau,  a  hoike  mai  la  i  ka 
hua  o  ka  aina. 

27  Olelo  mai  la  lakou  ia  ia,  i  mai 
la,  Ua  hele  aku  makou  i  ka  aina 
au  i  hoouna  aku  ai  ia  makou,  a 
he  oiaio  no  e  kahe  ana  ka  waiu  a 
me  ka  meli  ilaila;  eia  hoi  ka  hua 
o  ia  wahi. 

28  Aka,  ua  ikaika  ua  kanaka  e 
noho  ana  ma  ia  aina ;  a  ua  paa  i 
na  papohaku  na  kulanakauhale, 
a  nui  loa :  eia  hoi  kekahi,  ua  ike 
makou  i  na  keiki  a  Anaka  ma- 
laila. 

29  E  noho  ana  ka  Ameleka  nia 
ka  aina  kukuluhema;  o  ka  Heta, 
me  ka  Iebusa,  a  me  ka  Amora,  ua 
noho  lakou  ma  na  mauna ;  a  ua 
noho  ko  Kanaana  ma  ka  moaua  a 
ma  kapa  o  Ioredaue. 

30  Hoomalielie  iho  o  Kaleha  i 
kanaka  imua  o  Mose,  i  mai  la,  E 
hele  koke  aku  kakou,  a  e  komo  i 
ka  aina ;  no  ka  mea,  e  hiki  pono 
no  ia  kakou  ke  lanakila  maluna 
ona. 

31  Aka,  i  mai  la  na  kanaka  i  he- 
le  pu  me  ia,  Aole  e  hiki  ia  kakou 
ke  hele  ku  e  i  ua  poe  kanaka  la ; 
no  ka  mea,  ua  oi  aku  ko  lakou 
ikaika  i  ko  kakou. 

32  A  lawe  mai  la  lakou  i  ka 
olelo  hoino  i  ka  aina  a  lakou  i 
makaikai  aku  ai  i  na  mamo  a  Ise- 
raela,  i  mai  la,  O  ka  aina  kahi  a 
makou  i  kaahele  ai  e  makaikai 
aku,  he  aina  ia  e  hoopau  ana  i  na 
kanaka  e  noho  ana  malaila :  a  o 
na  kanaka  a  pau  a  makou  i  ike 
ai  malaila,  he  poe  kanaka  nunui. 

33  Malaila  makou  i  ike  ai  i  na 
kanaka  nunui,  i  na  keiki  a  Ana- 
ka,  na  ka  poe  kanaka  nunui  mai : 
ua  like  makou  me  na  uhini  i  ko 
makou  maka,  a  pela  hoi  makou 
imua  o  ko  lakou  maka. 

MOKUNA  XIV. 

Ohumu  na  kanaka  e  hoi  hou  i  Aigupita.  7 
Olelo  hoomaikai  o  Kaleha  laua  o  losua  i 
ka  aina.  11  Ukiuki  mai  la  ke  Akua  i  ka 
Iseraela,  a  hai  mai  ia  Mose,  e  make  lakou  i 
ke  ahulau.  13  Ka  Mose  pule  i  ke  Akua  no 
ka  Iseraela.  36  Ka  make  o  na  kiu  he  umi. 
40  Ke  kaua  me  ka  Ameleka. 

HOOKIEKIE  ae  la  ke  anaina 
kanaka  a  pau  i  ko  lakou  leo, 
a  hooho  ae  la;  a  uwe  iho  la  na 
kanaka  ia  po. 

2  Ohumu  ae  la  na  mamo  a  pau  a 
Iseraela  ia  Mose  a  me  Aarona:  i 
aku  la  ke  anaina  kanaka  a  pau  ia 
laua,  E  aho  ko  makou  make  ma 
ka  aina  o  Aigupita!  E  aho  ko 
makou  make  ma  keia  waonahele ! 

3  No  ke  aha  la  hoi  i  lawe  mai  nei 
o  Iehova  ia  kakou  i  keia  aina,  e 
make  i  ka  pahikaua,  a  e  lilo  ai  ka 
kakou  mau  wahine  a  me  na  keiki 
i  pio  ?  E  aho  paha  e  hoi  kakou  i 
Aigupita. 

4  I  ae  la  lakou  i  kekahi  i  kekahi, 
E  hoonoho  kakou  i  luna  no  kakou, 
a  e  hoi  aku  i  Aigupita. 

5  Alaila  moe  iho  la  o  Mose  laua 
o  Aarona  ilalo  ke  alo  imua  o  ke 
anaina  kanaka  a  pau  i  akoakoa  o 
nu  mamo  a  Iseraela. 

6  1[  A  o  Iosua  ke  keiki  a  Nuna, 
a  o  Kaleba  ke  keiki  a  Iepune,  o 
laua  kekahi  o  na  mea  i  makaikai  i 
ka  aiua,  haehae  ae  la  laua  i  ko  laua 
kapa. 

7  Olelo  aku  la  laua  i  ka  poe  ma- 
mo  a  pau  a  Iseraela,  i  aku  la,  O  ka 
aina  a  makou  i  kaahele  ai  e  ma- 
kaikai,  he  aina  maikai  loa  ia. 

8  Ina  i  oluolu  mai  o  Iehova  ia 
kakou,  alaila  e  kai  aku  oia  ia  ka- 
kou  i  ua  aina  la,  a  e  haawi  mai 
hoi  ia  no  kakou ;  he  aina  e  kahe 
ana  ka  waiu  a  me  ka  meli. 

9  Aka,  mai  kipi  aku  oukou  ia 
Iehova,  mai  makau  hoi  i  na  kana- 
ka  o  ka  aina ;  no  ka  mea,  he  mea 
ai  lakou  na  kakou :  ua  hala  aku 
la  ko  lakou  malu  mai  o  lakou  aku 
la,  me  kakou  no  hoi  o  Iehova; 
mai  makau  ia  lakou. 

10  Aka,  kena  ae  la  ke  anaina  ka- 
uaka  a  pau  e  hailuku  ia  laua  i  na 
pohaku.  Alaila  ikeaae  la  ka  nani 
o  Iehova  ma  ka  halelewa  o  ke 
anaina,  imua  o  na  mamo  a  pau  a 
Iseraela. 

11  H  I  mai  la  o  Iehova  ia  Mose, 
Pehea  la  ka  loihi  o  ka  hoonaukiu- 
ki  ana  mai  o  keia  poe  kanaka 
ia'u?  Ahea  la  hoi  lakou  e  ma- 
naoio  mai  ai  ia'u  no  na  mea  mana 
a  pau  a'u  i  hoike  ai  iwaena  o  la- 
kou? 

12  E  luku  aku  au  ia  lakou  i  ke 
ahulau,  a  e  pai  ia  lakou  i  ka  aina 
hooili ;  a  e  hoolilo  au  ia  oe  i  la- 
huikanaka  e  oi  aku  ana  ka  nui  a 
me  ka  ikaika  i  ko  lakou. 

13  1  Olelo  aku  la  o  Mose  ia  Ie- 
hova,  Alaila  e  lohe  ai  ko  Aigupita, 
(no  ka  mea,  ma  kou  mana  kau  i 
lawe  mai  ai  i  keia  poe  kanaka  ma- 
waena  mai  o  lakou,) 

14  A  e  hai  aku  lakou  ia  i  na  ka- 
naka  o  keia  aina.  Ua  lohe  lakou, 
e  Iehova,  o  oe  no  me  keia  poe  ka- 
naka,  a  ua  ikeia  hoi  oe,  e  Iehova, 
he  maka  no  he  maka ;  a  ua  ku  hoi 
kou  ao  maluna  o  lakou  ;  a  ua  hele 
hoi  oe  imua  o  lakou  i  ke  ao  ma 
ke  kia  ao,  a  ma  ke  kia  ahi  i  ka 
po. 

15  H  A  i  pepehi  mai  oe  ī  keia  poe 
kanaka  e  like  me  ke  kanaka  hoo 
kahi,  alaila  e  olelo  mai  na  lahui- 

kanaka  i  loke  i  kou  kaulana  ana, 
i  ka  i  ana, 

l(i  No  ka  kiki  ole  ia  Iekova  kc 
hookomo  aku  i  keia  poe  kanaka  i 
ka  aina  ana  i  hoohiki  ai  no  lakou, 
nolaila  ua  pepehi  oia  ia  lakou  ma 
ka  waonahele. 

17  Ano  la,  ke  nonoi  aku  nei  au 
ia  oe,  i  nui  ka  mana  o  kuu  Haku, 
e  like  me  ka  olelo  au  i  olelo  mai 
ai,  penei, 

18  Ua  ahonui  o  Iehova,  a  ua  nui 
kona  lokomaikai,  e  kala  ana  i  ka 
hewa  a  me  ka  lawehala  ana,  aole 
loa  hoi  e  hoapono  wale  mai  ana ; 
e  hoopai  ana  nae  i  ko  ka  makua 
lawehala  maluna  o  na  keiki  a  hiki 
aku  i  ke  kuakahi  a  me  ke  kualua. 

19  Ke  noi  aku  nei  au  ia  oe,  e 
kala  mai  oe  i  ka  hala  o  keia  poe 
kanaka,  e  like  me  ka  nui  o  kou 
lokomaikai ;  e  like  hoi  me  kau  i 
kala  mai  ai  i  keia  poe  kanaka  mai 
Aigupita  mai,  a  kiki  i  keia  ma- 
nawa. 

20  I  mai  la  o  Iehova,  Ua  kala 
aku  no  wau,  e  like  me  kau  i  olelo 
mai  ai. 

21  Aka,  me  a'u  e  ola  nei,  e  hoo- 
]>ihaia  auanei  ka  honua  i  ka  nani 
o  Iehova. 

22  No  ka  mea,  o  kela  poe  kanaka 
a  pau,  ka  poe  i  ike  mai  i  kuu  nani, 
a  me  na  mea  mana  a'u  i  hana'i  ma 
Aigupita,  a  ma  ka  waonahele,  a  he 
umi  ko  lakou  aa  aua  mai  ia'u,  aole 
hoi  i  hoolohe  mai  i  kuu  leo  ; 

23  Aole  loa  lakou  e  ike  i  ka  aina 
a'u  i  hoohiki  ai  no  ko  lakou  poe 
kupuna,  aole  hoi  kekahi  o  ka  poe 
i  hoonaukiuki  mai  ia'u  e  ike  aku 
ia  wahi : 

24  Aka,  o  ka'u  kauwa,  o  Kaleha, 
no  ka  mea,  he  manao  okoa  malo- 
ko  ona,  a  ua  hahai  pono  mai  oia 
ia'u,  oia  ka'u  e  hookomo  ai  i  ka 
aina  ana  i  hele  aku  ai ;  a  e  loaa  i 
kana  poe  keiki  ia  aina. 

25  (Ua  noho  no  ka  Ameleka  a  me 
ka  Kanaana  ma  ke  awawa. )  Apo- 
po,  e  huli  oukou,  a  e  komo  aku 
iloko  o  ka  waonahele,  ma  ke  ala  e 
hiki  ai  i  ke  Kaiula. 

2(3  H  Olelo  mai  la  o  Iehova  ia 
Mose  a  me  Aarona,  i  mai  la, 
27  Pehea  la  ka  loihi  o  ko  keia 


anaina  kanaka  ino  e  ohumu  mai 
ai  ia'u  ?  Ua  lohe  no  wau  i  na  ohu- 
mu  aua  a  na  mamo  a  Iseraela  i 
ohumu  mai  ai  ia'u. 

28  E  hai  aku  oe  ia  lakou,  Ke  i 
mai  nei  o  Iehova,  He  oiaio,  me 
ka  oukou  i  olelo  mai  ai  maloko  o 
ko'u  mau  pepeiao,  pela  hoi  ka'u  e 
hana  aku  ai  ia  oukou. 

29  E  haule  no  auanei  ko  oukou 
kupapau  ma  keia  waonahele ;  a  o 
ka  poe  a  pau  o  oukou  i  heluia,  ma 
ka  huinahelu  okoa  o  oukou,  mai 
ka  iwakalua  o  ka  makahiki  a  keu 
aku,  o  ka  poe  i  ohumu  mai  ia'u, 

30  Aole  loa  oukou  e  komo  aku 
iloko  o  ka  aiua  a'u  i  hoohiki  ai  e 
hoonoho  ia  oukou  ilaila ;  o  laua 
wale  no,  o  Kaleba  ke  keiki  a  Iepu- 
ne,  a  o  Iosua  ke  keiki  a  Nuna. 

31  Aka,  o  ka  oukou  poe  keiki, 
na  mea  a  oukou  i  olelo  ai  e  lilo 
ana  lakou  i  pio,  o  lakou  ka'u  e 
hookomo  aku  ai  iloko,  a  e  ike 
auanei  lakou  i  ka  aina  a  oukou  i 
hoowahawaha  ai. 

32  Aka,  o  oukou,  e  haule  auanei 
ko  oukou  mau  kupapau  ma  ka 
waonahele. 

33  A  e  aea  ana  ka  oukou  poe  kei- 
ki  ma  ka  waonahele  i  na  maka- 
hiki  he  kanaha,  a  e  halihali  lakou 
i  ko  oukou  moekolohe  ana,  a  hiki 
i  ka  nalo  ana  o  ko  oukou  mau  ku- 
papau  maloko  o  kawaonahele. 

34  E  like  me  ka  helu  ana  o  na  la 
a  oukou  i  makaikai  ai  i  ka  aina, 
hookahi  kanaha  la;  o  kekahi  la 
no  ka  makahiki  hookahi,  pela  ou- 
kou  e  lawe  ai  i  ko  oukou  hewa, 
hookahi  kanaha  makahiki,  a  e  ike 
auanei  oukou  i  ko'u  haalele  ana 
ia  oukou. 

35  Owau  o  Iehova  ka  mea  i  ole- 
lo,  a  he  oiaio  no,  e  hana  aku  uo 
wau  ia  i  keia  anaina  kanaka  ino  a 
pau,  i  ka  poe  i  akoakoa  e  ku  e 
ia'u.  Ma  keia  waonahele  lakou  e 
hoopauia'i,  a  ilaila  hoi  e  make  ai 
lakou. 

36  A  o  na  kanaka  a  Mose  i  hoo- 
una  aku  ai  e  makaikai  i  ka  aina,  a 
i  ka  hoi  ana  mai,  hoolilo  ae  la  la- 
kou  i  ke  anaina  kanaka  a  pau  i 
ka  ohuinu  ia  ia,  i  ka  lakou  olelo 
alapahi  ana  i  ka  aina ; 

o7  O  ua  mau  kanaka  la,  ka  poe  i 
olelo  hoino  i  ka  aiua,  make  iho  la 
lakou  i  ke  ahulau  imua  o  Iehova. 

38  Aka,  o  Iosua  ke  keiki  a  Nuna, 
a  o  Kaleba  ke  keiki  a  Iepune,  o 
laua  kekahi  mau  mea  i  hele  e  ma- 
kaikai  i  ka  aiua,  ola  uo  laua. 

39  Hai  aku  la  o  Mose  ia  mau  ole- 
lo  i  na  mamo  a  Iseraela ;  a  uwe 
nui  iho  la  na  kanaka. 

40  1f  Ala  ae  la  lakou  i  kakahiaka 
nui,  a  pii  ae  la  maluna  pono  o  ka 
puu,  me  ka  i  ana,  Eia  no  kakou,  e 
hele  aku  hoi  kakou  i  kahi  a  Ieho- 
va  i  olelo  mai  ai ;  no  ka  mea,  ua 
hana  hewa  makou. 

41  Olelo  aku  la  o  Mose,  No  ke 
aha  la  oukou  e  hoohala  nei  i  ke 
kauoha  a  Iehova?  aka  aole  ia  e 
hiki. 

42  Mai  noho  a  pii  aku  oukou, 
aole  o  Iehova  me  oukou ;  o  pepe- 
hiia  auanei  oukou  imua  o  ko  ou- 
kou  poe  enemi. 

43  No  ka  mea,  aia  no  ka  Amele- 
ka  a  me  ka  Kanaana  imua  o  ou- 
kou,  a  e  haule  auauei  oukou  i  ka 
pahikaua;  no  ka  mea,  ua  huli  ae 
oukou  mai  o  Iehova  aku ;  no  ia 
mea,  aole  o  Iehova  me  oukou. 

44  Aka,  ua  aa  lakou  e  pii  malu- 
na  pono  o  ka  puu  :  aole  nae  i  hele 
aku  ka  pahuberita  o  Iehova  a  me 
Mose,  iwaho  o  kahi  hoomoana. 

45  Alaila,  iho  mai  la  ka  Ameleka 
a  me  ka  Kanaana  e  noho  ana  ma 
ia  puu,  pepehi  iho  la  ia  lakou,  a 
hoopuehuaku  la  a  hiki  i  Horema. 

MOKUNA  XV. 

Ke  kanawai  no  na  mohaiai  a  rae  na  mohaii- 
nu.  17  Ka  mohaihoali  o  ka  palaoa  maka. 
22  Ka  mohaihala  no  na  mea  hewa  naaupo 
wale.  30  Ka  hailuku  ana  i  ke  kanaka  hehi 
i  ka  Sabati. 

OLELO    mai    la    o    Iehova    ia 
Mose,  i  mai  la, 

2  E  olelo  aku  oe  i  na  mamo  a 
Iseraela,  a  e  i  aku  ia  lakou,  Aia 
kpnio  aku  oukou  i  ka  aina  o  ko 
oukou  noho  ana,  kahi  a'u  e  haawi 
aku  ai  no  oukou ; 

3  A  e  kaumaha  aku  oukou  ma 
ke  ahi  i  mohai  na  Iehova,  i  mo- 
haikuni  paha,  i  mohaihooko  i  ka 
hoohiki  paha,  a  i  mohaialoha  pa- 
ha,  a  ma  ka  oukou  mau  ahaaina 
laa  paha,  i  mea  e  hana'i  i  ke  ala 

oluolu  no  Iehova,  no  na  bipi  pa- 
ha,  no  na  hipa  paha ; 

4  Alaila  o  ka  mea  nana  e  kauma- 
ha  aku  kana  mohai  na  Iehova,  e 
lawe  mai  ia  i  mohaiai,  he  hapaumi 
o  ka  epa  palaoa,  i  kawili  pu  ia  me 
ka  hapaha  o  ka  hina  aila. 

5  A  o  ka  hapaha  o  ka  hina  waina 
i  mohaiinu  kau  e  hoomakaukau 
ai,  me  ka  mohaikuni,  a  he  mohai 
maoli  paha,  no  ke  keikihipa  hoo- 
kahi. 

6  Ina  no  kekahi  hipakane,  e  hoo- 
makaukau  oe  i  mohaiai,  i  elua  ha- 
paumi  o  ka  epa  palaoa  i  kawiliia 
me  ka  hapakolu  o  ka  hina  aila. 

7  A  e  kaumaha  aku  oe  i  ka  hapa- 
kolu  o  ka  hina  waina,  i  mohaiinu, 
i  mea  ala  oluolu  no  Iehova. 

8  I  ka  manawa  au  e  hoomakau- 
kau  ai  ika  hipikane  i  mohaikuni, 
a  i  mohaihooko  i  ka  hoohiki  pa- 
ha,  a  i  mohaihoomalu  paha  na  Ie- 
hova; 

9  Alaila  e  lawe  pu  mai  oia  me  ka 
hipikane  i  mohaiai  he  akolu  ha- 
paumi  o  ka  epa  palaoa,  i  kawiliia 
me  ka  hapalua  o  ka  hina  aila. 

10  A  e  lawe  mai  hoi  oe  i  ka  ha- 
palua  o  ka  hina  wainaimohaiinu, 
he  mohai  i  hanaia  ma  ke  ahi,  i 
mea  ala  oluolu  no  Iehova. 

11  Pela  e  hanaia'ku  ai  no  ka  bipi- 
kane  hookahi,  a  no  ka  hipakane 
hookahi,  a  no  ke  keikihipa,  a  no 
ke  keikikao. 

12  E  like  me  ka  nui  o  na  mea  a 
oukou  e  hoomakaukau  ai,  pela  no 
oukou  e  hana  aku  ai  i  kela  mea 
keia  mea  a  pau,  e  like  me  ka  nui 
o  lakou. 

13  O  na  mea  a  pau  i  hanau  ma  ka 
aina,  ma  keia  kumu  ka  lakou  e 
hana'i  ia  mau  mea,  ma  ke  kauma- 
ha  ana  aku  i  ka  mohai  i  hanaia 
ma  ke  ahi,  he  mea  ala  oluolu  no 
Iehova. 

14  Ina  e  noho  ana  ke  kanaka  e 
me  oukou,  a  o  kela  mea  keia  mea 
iwaena  o  oukou,  i  na  hanauna  o 
oukou,  a  manao  ia  e  kaumaha  i  ka 
mohai  i  hanaia  ma  ke  ahi,  he  mea 
ala  oluolu  no  Iehova;  e  like  me 
ka  oukou  hana  ana,  pela  hoi  oia  e 
hana'i. 

15  Hookahi  no  kanawai  no  oukou 

o  ke  anaina  kanaka,  a  no  ke  ka- 
naka  e  hoi  e  noho  pu  ana,  he 
kanawai  e  mau  loa  ana  no  na  ha- 
nauna  o  oukou:  e  like  me  oukou 
nei,  pela  uo  hoi  ka  malihini  iinua 
o  Iehova. 

16  Hookahi  no  kanawai,  a  hoo- 
kalii  no  kumu  hana  ua  oukou,  a 
no  ke  kanaka  e,  e  noho  ana  me 
oukou. 

17  H  Olelo  mai  o  Iehova  ia  Mose, 
i  mai  la, 

18  E  olelo  aku  oe  i  na  mamo  a 
Tseraela,  a  e  i  aku  ia  lakou,  Aia 
Liki  aku  oukou  i  ka  aina  kahi  a'u 
e  hookomo  ai  ia  oukou  : 

19  A  ai  iho  oukou  i  ka  berena  o 
ia  aina,  alaila  e  mohai  aku  oukou  i 
mohaihoali  na  Iehova. 

20  A  e  lawe  mai  oukou  i  ka  popo 
mua  o  ka  oukou  palaoa  kawili  i 
mohaihoali,  e  like  me  ka  mohai- 
hoali  o  kahi  hehipalaoa,  pela  ou- 
kou  e  mohai  ai  ia. 

21  No  ka  mua  o  ka  oukou  palaoa 
kawili  ka  oukou  e  haawi  aku  ia 
Iehova  i  mohaihoali  ma  ko  oukou 
mau  hanauna. 

22  U  Ina  i  lalau  oukou,  aole  hoi 
i  malama  i  keia  mau  kauoha  a  pau 
a  Iehova  i  olelo  mai  ai  ma  o  Mose 
la, 

23  I  na  mea  a  pau  a  Iehova  i  kau- 
oha  mai  ai  ma  ka  lima  o  Mose, 
mai  ka  la  a  Iehova  i  kauoha  mai 
ai,  a  ma  keia  hope  aku  iwaena  o 
na  hanauna  o  oukou ; 

24Alaila,  ina  paha  e  hana  hewa 
naaupo  ia,  a  ua  ike  ole  ia  e  ke 
anaina  kanaka,  e  kaumaha  aku  no 
ke  anaina  kanaka  a  pau  i  hookahi 
hipikane  hou  i  mohaikuni,  i  mea 
ala  oluolu  no  Iehova,  me  kana 
mohaiai,  a  me  kana  mohaiinu, 
mamuli  o  ke  kanawai ;  a  i  hooka- 
hi  keikikao  i  mohaihala ; 

25  A  na  ke  kahuna  e  hookala- 
hala  no  ke  anaina  kanaka  a  pau  o 
na  mamo  a  Iseraela,  a  e  kalaia  ia 
no  lakou  ;  no  ka  mea,  he  naaupo 
ia:  a  e  lawe  mai  lakou  i  ka  lakou 
mohai,  i  mohai  i  hanaia  ma  ke  abi 
na  Iehova,  a  me  ka  lakou  mohai- 
hala  imua  o  Iehova,  no  ko  lakou 
naaupo  ana  : 

2(5  A  e  kalaia  ia  no  ke  anainn  a 

pau  o  na  mamo  a  Iseraela,  a  no  ke 
kanaka  e  e  noho  ana  iwaena  o  la- 
kou  :  no  ka  niea,  iloko  o  ka  naau- 
po  ka  poe  kanaka  a  pau. 

27  1]  A  i  hana  hewa  naaupo  ke- 
kahi  kanaka,  alaila,  e  lawe  mai  ia 
i  kaowahine  o  ka  makahiki  mua,  i 
mohaihala. 

28  A  e  hookalahala  ke  kahuna  no 
ke  kanaka  i  hana  hewa  naaupo,  ke 
hana  hewanaaupo  ia  imua  o  Ieho- 
va,  i  mea  kalaia'i  ka  hala  nona;  a 
e  kalaia  no  ia  nona. 

29  I  hookahi  no  kanawai  o  ou- 
kou  no  ka  mea  hana  hewa  naau- 
po,  no  ka  mea  i  hanau  iwaena  o 
na  mamo  a  Iseraela,  a  no  ke  ka- 
naka  e  e  noho  ana  me  oukou. 

30  H  Aka,  o  ke  kanaka  hana  he- 
wa  me  ka  hookiekie,  o  ke  keiki- 
papa,  a  me  ke  kanaka  e,  oia  ka 
mea  hoino  ia  Iehova  ;  a  e  hookiia- 
'ku  ua  kanaka  la  maiwaena  aku  o 
kona  hanauna. 

31  No  ka  mea,  ua  hoowahawraha 
aku  ia  i  ka  olelo  a  Iebova,  ua  hai- 
hai  iho  oia  i  kona  kanawai,  e  hoo- 
ki  loa  ia  aku  oia ;  maluna  iho  ona 
kona  hewa. 

32  Tf  Maloko  o  ka  waonahele  na 
mamo  a  Iseraela,  a  loaa  ia  lakou 
he  kanaka  nana  i  hoiliili  i  ka  wa- 
hie  i  ka  la  Sabati. 

33  A  o  ka  poe  i  ike  ia  ia  e  hoi- 
liili  ana  i  ka  wahie,  kai  mai  la  la- 
kou  ia  ia  io  Mose  laua  o  Aarona 
la,  a  i  ke  anaina  kanaka  a  pau. 

31  Hoonoho  iho  la  lakou  ia  ia 
ma  kahi  paa;  no  ka  mea,  aole  i 
hoikeia  mai  ka  mea  i  hanaia'ku  ai 
ia  ia. 

35  Olelo  mai  la  o  Iehova  ia  Mose, 
He  oiaio  no,  e  make  ia  kanaka : 
na  ke  anaina  kanaka  a  pau  ia  e 
hailuku  aku  mawaho  o  kahi  hoo- 
moana. 

36  Kai  aku  la  na  kanaka  a  pau 
ia  ia  mawaho  o  kahi  hoomoana, 
hailuku  aku  la  ia  ia  a  make,  mc  ka 
Iehova  i  kauoha  mai  ai  ia  Mose. 

37  U  Olelo  mai  la  o  Iehova  ia 
Mose,  i  mai  la, 

38  E  olelo  aku  oe  i  na  mamo  a 
Iseraela,  e  i  aku  ia  lakou,  e  hana 
lakou  i  na  pihapiha  ma  na  kihi  o 
ko  lakou  mau  aahu,  ma  na  hauau 

na  o  lakou,  a  e  hoopili  iho  lakou  i 
ke  kaula  ribina  uliuli  ma  na  piha- 
piha  o  na  kihi. 

39  A  e  lilo  iho  ia  no  oukou  i  pi- 
hapiha,  e  nana  iho  ai,  a  e  hoouia- 
nao  i  na  kauoha  a  pau  a  Iehova,  a 
e  malama  hoi  ia  lakou ;  i  ole  ai 
oukou  e  imi  aku  mamuli  o  ko 
oukou  mau  naau,  a  me  ko  ou- 
kou  mau  maka;  mamuli  o  ia  mau 
mea  ka  oukou  i  hele  moekolohe 
ai: 

40  I  hoomanao  ai  oukou,  a  e  hana 
hoi  i  ka'u  mau  kauoha  a  pau,  a  e 
lilo  oukou  i  poe  laa  no  ko  oukou 
Akua. 

41  Owau  no  Iehova  o  ko  oukou 
Akua,  nana  oukou  i  lawe  ae  mai- 
loko  mai  o  ka  aina  o  Aigupita,  i 
Akua  wau  no  oukou :  owau  no 
Iehova  o  ko  oukou  Akua. 

MOKUNA  XVI. 

No  ke  kipi  ana  o  Kora,  Datana  a  me  Abira- 
ma.  5  Ko  lakou  hakaka  ana  me  Mose.  22 
Hamama  ka  honua,  a  ale  iho  ia  lakou,  a  ua 
pau  hoi  ka  poe  kuni  mea  ala  i  ka  make 
īmua  o  Iehova.  3G  Ke  kauoha  a  Iehova  ia 
Eleazara,  no  na  ipukuniala.  41  Ka  ohu- 
mu  hou  ana  o  ke  anaina  kanaka  a  me  ka 
make  nui  i  ke  ahulau. 

AKUKA  iho  la  o  Kora,  ke 
keiki  a  Izekara,  ke  keiki  a 
Kohata,  ke  keiki  a  Levi,  a  o  Da- 
tana  a  me  Ahirama  na  keiki  a 
Eliaha,  a  me  Ona  ke  keiki  a  Pele- 
ta,  na  keiki  a  Reubena : 

2  A  ku  iluna  lakou  me  kekahi 
poe  mamo  a  Iseraela  imua  o  Mo- 
se,  he  elua  haneri  a  me  kanalhna 
na  luna  o  na  kanaka,  he  poe  poo- 
kela  ma  ke  anaina  kanaka,  na  ka- 
naka  kaulana : 

3  Houluulu  ae  la  lakou  e  kn  e  ia 
Mose  a  ia  Aarona,  i  mai  la  ia  laua, 
He  nui  loa  ka  olua,  no  ka  mea,  ua 
laa  ke  anaina  kanaka  a  pau  loa,  a 
o  Iehova  kekahi  iwaena  o  lakou  : 
no  ke  aha  la  hoi  olua  e  hookiekie 
ae  nei  ia  olua  iho  maluna  o  ke 
anaina  kauaka  o  Iehova? 

4  A  lohe  ae  la  o  Mose,  moe  iho 
la  ia  ilalo  ke  alo. 

5  Olelo  aku  la  ia  ia  Kora,  a  me 
kona  poe  a  pau,  i  aku  la,  A  kaka- 
hiaka  ae,  e  hoike  mai  o  Iehova  i 
ka  mea  nona,  a  me  ka  mea  laa;  a 
e  hookokoke  aku  ai  ia  ia  io  na  la ; 

o  ka  mea  ana  e  koho  ai,  oia  kana 
e  hookokoke  aku  ai  io  na  la. 

6  O  keia  ka  oukou  e  hana'i ;  E 
lawe  oukou  i  na  ipukuniala,  o 
Kora  a  me  kona  mau  hoa  a  pau  ; 

7  E  hahao  i  ke  ahi  maloko,  e  ha- 
hao  hoi  i  ka  mea  ala  maloko  imua 
o  Iehova  i  ka  la  apopo:  a  o  ka 
mea  a  Iehova  e  wae  mai  ai,  oia  ka 
mea  laa :  he  nui  loa  ka  oukou,  e 
na  mamo  a  Levi. 

8  I  aku  la  o  Mose  ia  Kora  ma,  Ke 
noi  aku  nei  au  ia  oukou,  e  hoolo- 
he  mai  oukou,  e  na  mamo  a  Levi. 

9  He  mea  uuku  anei  ia  oukou,  i 
hookaawale  ae  ke  Akua  o  ka  Ise- 
raela  ia  oukou  mai  ke  anaina  ka- 
naka  o  ka  Iseraela  mai,  e  hooko- 
koke  aku  ia  oukou  io  na  la,  e  hana 
i  ka  hana  ma  ka  halelewa  o  Ieho- 
va,  a  e  ku  imua  o  ke  anaiua  kana- 
ka,  e  lawelawe  na  lakou  ? 

10  A  ua  hookokoke  mai  no  oia  ia 
oe  a  me  kou  poe  hoahanau  na 
mamo  a  Levi  me  oe :  a  ke  imi  nei 
anei  hoi  oukou  i  ka  oihana  ka- 
huna? 

11  No  ia  mea,  ua  akoakoa  ae  nei 
oe  me  ou  poe  a  pau  e  ku  e  ia 
Iehova;  heaha  hol  o  Aarona  i 
ohumu  aku  ai  oukou  ia  ia? 

12  H  Hoouna  aku  la  o  Mose,  e 
kii  ia  Datana  laua  o  Abiraraa  na 
keiki  a  Eliaha;  i  mai  la  hoi  laua, 
Aole  maua  e  hele  akn. 

13  He  mea  liilii  auei  kou  lawe 
ana  mai  ia  makou  mailoko  mai  o 
ka  aina  e  kahe  ana  o  ka  waiu  a 
me  ka  meli,  e  pepehi  ia  makou 
ma  ka  waonahele,  ke  hiki  ole  ia 
oe  e  hoolilo  ia  oe  iho  i  alii  raa- 
luna  o  makou  ? 

14  Aole  no  hoi  oe  i  lawe  aku  ia 
inakou  i  ka  aina  e  kahe  ana  o  ka 
waiu  a  me  ka  meli,  me  ka  haawi 
mai  no  makou  i  na  kula  a  me 
na  malawaina.  E  poalo  anei  oe 
i  na  maka  o  keia  poe  kanaka  ? 
Aole  no  maua  e  hele  aku. 

15  Huhu  loa  iho  la  o  Mose,  a  i 
aku  la  ia  Iehova,  Mai  maliu  mai 
oe  i  ka  lakou  mohai :  aole  au  i 
lawe  no'u  i  kekahi  hoki  o  lakou, 
aole  hoi  au  i  hana  eha  aku  i  ke- 
kahi  o  lakou. 

16  I  aku  la  o  Mose  ia  Kora,  Apo- 

po,  e  hele  oe  me  ou  poe  a  pau 
imua  o  Iehova,  o  oe,  o  lakou  a 
me  Aarona. 

17  E  lawe  hoi  keia  kanaka  kela 
kanaka  i  kona  ipukuniala,  e  ha- 
hao  i  ka  mea  ala  maloko,  a  e  lawe 
mai  na  kanaka  o  oukou  a  pau  i  ko 
lakou  ip-ukuuiala  imua  o  Iehova, 
i  elua  h:\ueri  a  me  kanalima  na 
ipukuniala  ;  o  oe  hoi,  a  o  Aarona, 
o  kela  mea  keia  mea  me  kona 
ipukuniala. 

18  A  lawe  ae  la  kela  kanaka  keia 
kanaka  i  kona  ipukuniala,  hahao 
iho  la  i  ke  ahi  maloko,  a  kau  i  ka 
mea  ala  maluna,  a  ku  ae  la  ma  ka 
puka  o  ka  halelewa  o  ke  anaiua 
me  Mose  a  rae  Aarona. 

19  Houluulu  ae  la  o  Kora  i  ke 
anaina  kanaka  a  pau  ma  ka  puka 
o  ka  halelewa  e  ku  e  ia  laua :  a 
ikea  ae  ia  ka  nani  o  Iehova  e  ke 
anaina  kanaka  a  pau. 

20  Olelo  mai  la  o  Iehova  ia  Mose 
a  me  Aarona,  i  mai  la, 

21  E  hookaawale  ae  olua  ia  olua 
iho  mai  keia  anaina  kanaka  aku,  i 
hoopau  koko  ai  au  ia  lakou. 

22  Moe  iho  la  laua,  ilalo  ke  alo,  i 
aku  la,  E  ke  Akua,  ke  Akua  o  na 
uhane  o  na  kanaka  a  pau,  a  i  he- 
wa  ke  kanaka  hookahi,  e  inaina 
mai  no  anei  oe  i  ke  anaina  ka- 
naka  a  pau  ? 

23  Tf  Olelo  mai  la  o  Iehova  ia 
Mose,  i  mai  la, 

24  E  olelo  aku  oe  i  ke  anaina  ka- 
naka,  e  i  aku,  E  hookaawale  ae 
ia  oukou  iho  mai  kela  aoao  a  mai 
keia  aoao  aku  o  ka  halelewa  o 
Kora,  o  Dataha  a  o  Abirama. 

25  Ku  ae  la  o  Mose,  a  hele  aku 
la  io  Datana  a  me  Abirama  la,  a 
hahai  aku  la  na  lunakahiko  o  ka 
Iseraela  ia  ia. 

26  Olelo  aku  la  ia  i  ke  anaina  ka- 
naka,  i  aku  la,  E  hookaawale  aku 
ia  oukou  iho  mai  na  halelewa  aku 
o  keia  mau  kanaka  hewa,  mai 
hoopa  aku  i  kekahi  mea  o  lakou 
nei,  o  make  auanei  oukou  iloko  o 
ko  lakou  hewa  a  pan. 

27  Alaila,  haalele  aku  la  lakou  i 
ka  halelewa  o  Kora  a  me  Datana 
a  me  Abirama  naai  keia  aoao  a 
mai  kela  aoao  aku :   a  puka  mai 


la  o  Datana  laua  o  Abirama  iwa- 
ho,  a  ku  mai  la  ma  ka  puka  o  ko 
laua  mau  halelewa,  me  ka  laua 
mau  wahine,  me  na  keikikane  a 
laua,  a  me  ka  laua  mau  keiki 
uuku. 

28  I  aku  la  o  Mose,  Ma  keia  mea 
e  ike  ai  oukou,  owau  no  ka  Ie- 
hova  i  hoouua  mai  nei  e  hana  i 
keia  mau  hana  a  pau  ;  no  ka  mea, 
aole  ia  na  kuu  manao  iho. 

29  Ina  paha  e  make  keia  poe  ka- 
naka  e  like  me  ka  make  ana  o  na 
kanaka  a  pau,  a  i  ikeia'ku  lakou  e 
like  me  ka  ikeia'na  o  na  kanaka  a 
pau,  alaila  aole  na  Iehova  wau  i 
hoouna  mai. 

30  Aka  ina  e  hana  mai  o  Iehova  i 
ka  mea  hou,  a  hamama  ae  ka  ho- 
nua  i  kona  waha,  a  moni  iho  ia 
lakou  nei,  me  na  mea  a  pau  ia 
lakou,  a  iho  ola  lakou  ilalo  i  ka 
lua;  alaila  e  ike  pono  oukou,  ua 
hoonaukiuki  aku  keia  mau  kana- 
ka  ia  Iehova. 

31  11  A  i  ka  manawa  i  hooki  ai 
oia  i  ka  olelo  ana  i  keia  mau  mea  a 
pau,  naha'e  la  ka  honua  malalo  iho 
o  lakou : 

32  A  hamama  ae  la  ka  honua  i 
kona  waha,  ale  iho  la  ia  lakou,  me 
ko  lakou  mau  hale,  a  me  na  kana- 
ka  a  pau  i  pili  aku  ia  Kora,  a  me 
ko  lakou  waiwai  a  pau. 

33  O  lakou  a  me  ko  lakou  mea  a 
pau,  iho  ola  iho  la  iloko  o  ka  lua, 
a  paa  hou  mai  la  ka  honua  malu- 
na  o  lakou;  a  make  iho  la  lakou 
maiwaena  aku  o  ke  anaina  kanaka. 

34  A  holo  aku  la  ka  Iseraela  a 
pau  ma  kela  aoao  a  ma  keia  aoao 
o  lakou,  i  ko  lakou  hooho  ana;  i 
ae  la  lakou,  O  ale  auauei  ka  honua 
ia  kakou. 

35  Puka  mai  la  ke  ahi  mai  o  Ie- 
hova  mai,  a  ai  mai  la  i  na  kanaka 
elua  hanei'i  me  kanalima,  o  ka  poe 
i  mokai  aku  i  ka  mea  ala. 

36  Tf  Olelo  mai  la  o  Iehova  ia 
Mose,  i  mai  la, 

37  E  olelo  aku  ia  Eleazara  ke  kei- 
ki  a  Aai'ona,  ke  kahuna,  e  lawe  ia 
i  na  ipukuniala  mailoko  ae  0  ke 
ahi,  a  e  iioolei  aku  i  ke  ahi  ma  o; 
no  ka  mea,  ua  laa  ia  mau  mea. 

38  O  na  īpukuniala  o  keia  poe  i 

kana  hewa  aku  i  ko  lakou  mau 
uhane,  e  hana  lakou  ia  mau  mea 
i  mau  pa  palahalaha,  i  uhi  no  ke 
kuahu :  no  ka  mea,  ua  kaumaha 
iho  la  lakou  ia  mau  mea  imua  o 
Iehova,  nolaila  ua  laa;  a  e  lilo  la- 
kou  i  hoailona  no  na  mamo  a  Ise- 
raela. 

39  A  lawe  ae  la  o  Eleazara  ke  ka- 
huna  i  na  ipukuniala  keleawe,  i  na 
mea  a  ka  poe  pau  i  ke  ahi  i  mohai 
aku  ai ;  a  ua  hanaia  ua  mau  mea 
la  i  mau  pa  palahalaha  no  ke  kua- 
hu: 

40  I  mea  hoomanao  no  na  mamo 
a  Iseraela,  i  ole  ai  ke  kanaka  e,  ka 
mea  aole  na  ka  hua  a  Aarona,  e 
hele  mai  a  kokoke  e  kuni  i  ka  mea 
ala  imua  o  Iehova,  i  like  ole  ai  ia 
me  Kora,  a  me  kona  poe ;  me  ka 
Iehova  i  olelo  mai  ai  ia  ia  ma  ka 
lima  o  Mose. 

41  Tf  la  la  ae,  ohumu  ae  la  ke 
anaina  kanaka  a  pau  o  na  mamo  a 
Iseraela,  ia  Mose  a  ia  Aarona,  i 
mai  la,  Ua  make  ia  olua  ko  Iehova 
poe  kanaka. 

42  Aia  akoakoa  ae  ke  anaina  ka- 
naka  e  ku  e  ia  Mose  a  ia  Aarona, 
nana  ae  la  lakou  i  ka  halelewa  o 
ke  anaina,  aia  hoi,  uhi  mai  la  ke 
ao,  a  ikea  mai  la  hoi  ka  nani  o  Ie- 
hova. 

43  Hele  aku  la  o  Mose  laua  o 
Aarona  imua  o  ka  halelewa  o  ke 
anaina. 

44  H  Olelo  mai  la  o  Iehova  ia 
Mose,  i  mai  la, 

45  E  hookaawale  ae  ia  olua  iho 
maiwaena  ae  o  keia  anaina  kana- 
ka,  i  hoopau  koke  ai  au  ia  lakou. 
A  moe  iho  la  laua  ilalo  ke  alo. 

46  1F  I  aku  la  o  Mose  ia  Aarona, 
E  lawe  oe  i  wahi  ipukuniala,  a  e 
hahao  i  ke  ahi  maloko  mailuna 
mai  o  ke  kuahu,  e  kau  hoi  i  ka 
mea  ala  maluna,  a  e  hele  koke  aku 
i  ke  anaina  kanaka,  a  e  hookala- 
hala  no  lakou ;  no  ka  mea,  ua  hele 
aku  la  ka  inaina  mai  a  Iehova  aku ; 
ua  hoomakaia  ke  ahulau. 

47  Lawe  aku  la  o  Aarona,  e  like 
me  ka  Mose  i  kauoha'i,  a  holo  aku 
la  iwaena  o  ke  anaina  kanaka; 
aia  hoi,  ua  hoomakaia  ke  ahulau 
iwaena  o  ka  poe  kanaka :  kau  iho 

la  ia  i  ka  mea  ala,  a  hookalahala 
aku  la  no  ka  poe  kanaka. 

48  Ku  iho  la  ia  iwaena  o  ka  poe 
make  a  me  ka  poe  ola ;  a  hookiia 
iho  la  ke  ahulau. 

49  A  o  ka  poe  i  make  i  ke  ahu- 
lau,  he  umikumamaha  tausani  a 
me  na  haneri  ehiku;  he  okoa  ka 
poe  i  make  no  ka  mea  o  Kora. 

50  A  hoi  hou  ae  la  o  Aarona  io 
Mose  la,  ma  ka  puka  o  ka  halele- 
wa  o  ke  anaina  :  a  ua  hookiia  ke 
ahulau. 

MOKUNA  XVII. 

Na  kookoo  he  umikumamalua  i  waihoia  ma 
ka  halelewa.  8  Hua  ae  la  ke  kookoo  o  Aa- 
rona  i  na  hua  alemona. 

OLELO  mai  la  o  Iehova  ia  Mo- 
se,  i  mai  la, 

2  E  olelo  aku  oe  i  na  mamo  a 
Iseraela,  a  e  lawe  oe  i  ke  kookoo 
o  kela  kanaka  a  i  ke  kookoo  o 
keia  kanaka,  no  ka  ohana  o  ko  la- 
kou  poe  kupuna,  o  na  luna  o  la- 
kou  a  pau,  no  ka  ohana  o  ko  lakou 
poe  kupuna,  i  na  kookoo  he  umi- 
kumamalua;  a  e  kakau  oe  i  ka 
inoa  o  kela  kanaka  keia  kanaka 
maluna  o  kona  kookoo  iho. 

3  E  kakau  hoi  oe  i  ka  inoa  o  Aa- 
rona  maluna  o  ke  kookoo  no  ka 
Levi :  hookahi  kookoo,  no  ka  lu- 
na  ohana  o  ko  lakou  mau  kupuna 
ia. 

4  A  e  waiho  oe  ia  mau  mea  ma 
ka  halelewa  o  ke  auaina,  imua  o 
ke  kanawai,  kahi  a'u  e  halawai  ai 
me  olua. 

5  A  o  ke  kookoo  o  ke  kanaka  a'u 
e  wae  iho  ai,  e  pua  no  ia ;  a  e  hoo- 
pau  no  wau  mai  o'u  aku  nei  i  na 
ohumu  ana  a  ka  poe  mamo  a  Ise- 
raela  e  ohumu  aku  nei  ia  olua. 

6  T[  Olelo  aku  la  o  Mose  i  na  ma- 
mo  a  Iseraela,  a  haawi  mai  la  kela 
luna  keia  luna  i  kekahi  kookoo  ia 
ia,  hookahi  luna  hookahi  kookoo 
no  na  ohana  o  ko  lakou  poe  ku- 
puna,  he  umikumamalua  mau 
kookoo :  a  iwaena  o  ko  lakou 
mau  kookoo,  ke  kookoo  o  Aa- 
rona. 

7  A  waiho  aku  la  o  Mose  i  na 
kookoo  imua  o  Iehova,  maloko  o 
ka  halelewa  o  ke  kanawai. 

8  A  ia  la  ae,  komo  aku  la  o  Mose 

iloko  o  ka  halelewa  o  ke  kanawai ; 
aia  hoi,  ua  opuu  mai  ke  kookoo  o 
Aarona  no  ka  ohana  a  Levi,  a  ua 
inohala  ae  na  opuu,  ua  pua  i  na 
pua,  a  ua  hua  niai  i  na  hua  ale- 
mona. 

9  Lawe  mai  la  o  Mose  i  na  koo- 
koo  a  pau  iwaho,  mai  ke  alo  o  Ie- 
hova  mai,  a  imua  o  na  mamo  a 
pau  a  Iseraela  :  nana  ae  la  lakou, 
a  lawe  aku  la  kela  kanaka  keia 
kanaka  i  kona  kookoo  iho. 

10  H  I  mai  la  o  Iehova  ia  Mose, 
E  lawe  hou  mai  i  ke  kookoo  o 
Aarona  imua  o  ke  kanawai,  e  ma- 
lamaia'i  i  hoailona  no  ka  poe  kipi ; 
a  e  lawe  lilo  loa  aku  oe  i  ko  lakou 
ohumu  ana  mai  o'u  aku  nei,  i  ma- 
ke  ole  ai  lakou. 

11  A  hana  aku  la  o  Mose ;  e  like 
me  ka  lehova  i  kauoha  mai  ai  ia 
ia,  pela  ia  i  hana'i. 

12  Olelo  mai  la  na  mamo  a  Ise- 
raela  ia  Mose,  i  mai  la,  Aia  hoi,  ua 
make  makou,  ua  pau  makou,  ua 
pau  makon  a  pau. 

13  O  ka  mea  hele  a  kokoke  aku  i 
ka  halelewa  o  Iehova,  e  make  ia : 
e  pau  loa  no  anei  makou  i  ka 
make? 

MOKUNA  XVIII. 

Ka  oihana  a  na  kahuna  a  me  na  Levi.  8  Na 
mohai  e  lilo  ana  no  na  kahuna.  21  O  ka 
hapaumi  o  na  waiwai  e  lilo  no  na  Levi,  a  o 
ka  hapaumi  o  ia  hapaumi  e  lilo  no  na  ka- 
huna. 

OLELO  mai  la  o  Iehova  ia  Aa- 
rona,  Maluna  iho  ou  a  me  au 
mau  keiki,  a  me  ka  ohana  a  kou 
kupuna  e  ili  ai  ka  hewa  o  ke  kee- 
nakapu  ;  a  maluna  iho  ou  a  me  au 
mau  keiki  e  ili  ai  ka  hewa  o  ka  oi- 
hanakahuna. 

2  A  o  kou  poe  hoahanau  hoi  o  ka 
ohana  a  Levi,  ka  ohana  a  oa  kupu- 
nakane,  o  lakou  kau  e  lawe  pu  ai 
me  oe,  i  hui  pu  ia'i  me  oe,  a  e  la- 
welawe  lakou  nau  :  aka  o  oe  a  me 
kau  mau  keiki  me  oe,  imua  o  ka 
halelewa  o  ke  kanawai  oukou. 

3  A  e  malama  lakou  i  kau  oihana 
a  me  ka  oihana  o  ka  halelewa  a 
pau  :  aole  nae  lakou  e  hele  mai  a 
kokoke  i  na  ipu  o  ke  keenakapu, 
a  i  ke  kuahu,  i  ole  ai  lakou  e  ma- 
ke,  aole  hoi  oukou. 

4  A  e  hui  pu  ia  lakou  me  oe,  a  e 


malama  lakou  i  ka  oihana  o  ka 
halelewa  o  ke  anaina,  no  ka  hana 
a  pau  o  ka  halelewa:  aole  no  e 
hele  mai  ke  kanaka  e,  a  kokoke 
io  oukou  la. 

5  A  e  malama  oukou  i  ka  oihana 
o  ke  keenakapu  a  me  ka  oihana  o 
ke  kuahu ;  i  kau  hou  ole  ai  ka 
inaina  maluna  o  na  mamo  a  Ise- 
raela. 

6  A  owau  nei  la,  ua  lawe  no  wau 
i  ko  oukou  poe  hoahanau  o  na  Le- 
vi,  maiwaena  mai  o  na  mamo  a 
Iseraela :  ua  haawiia  lakou  no  ou- 
kou,  i  haawina  no  Iehova,  e  lawe- 
lawe  i  ka  hana  ma  ka  halelewa  o 
ke  anaina. 

7  Nolaila  la,  e  malama  oe  a  me 
au  mau  keiki  me  oe  i  ka  oukou 
oihanakahuna  no  na  mea  a  pau  o 
ke  kuahu,  a  maloko  o  ka  paku :  a 
e  malama  oukou ;  ua  haawi  aku 
au  na  oukou  i  ka  oihanakahuna  i 
oihana  i  haawi  lokomaikai  ia ;  a  o 
ke  kanaka  e  ae  e  hele  wale  mai  a 
kokoke,  e  make  ia. 

8  T[  Olelo  mai  la  o  Iehova  ia  Aa- 
rona,  Aia  hoi,  ua  haawi  aku  ua  ia 
oe  i  ka  malama  i  ka'u  mau  mohai- 
hoali,  o  na  mea  laa  a  pau  a  na  ma- 
mo  a  Iseraela ;  ua  haawi  aku  au  ia 
mau  mea  nau,  i  kuleana  nau  a  na 
kau  mau  keiki,  ma  ke  kanawai 
mau  loa. 

9  O  keia  no  kau  no  na  mea  laa 
loa,  mai  ke  ahi  mai :  o  na  mohai- 
makana  a  pau  a  lakou,  o  na  mo- 
haiai  a  pau  a  lakou,  o  na  mohaiha- 
la  a  pau  a  lakou,  a  o  na  mohaila- 
wehala  a  lakou,  na  mea  a  lakou  e 
haawi  mai  ai  ia'u,  e  laa  loa  ia  nau 
a  na  kau  poe  keiki. 

10  Ma  kahi  hoano  loa  oe  e  ai  ai 
ia  mea :  o  na  kane  a  pau  e  ai  iho 
ia :  he  mea  laa  ia  nau. 

11  Oia  no  nau ;  o  ka  mohaikai- 
kai  a  lakou  e  haawi  mai  ai,  a  me 
na  mohaihoali  a  pau  a  na  mamo  a 
Iseraela  ;  ua  haawi  aku  au  ia  mau 
mea  nau,  a  na  kau  poe  keikikane 
a  me  kau  poe  kaikamahine  me  oe 
ma  ke  kanawai  niau  loa  ;  o  ka  poe 
maemae  a  pau  iloko  o  kou  hale,  o 
lakou  ke  ai  ia  mea. 

12  O  kahi  momona  a  pau  o  ka 
aila.  me  kahi  momona  a  pau  o  ka 

waina,  a  o  ka  palaoa,  o  na  hua 
mua  o  ia  mau  mea,  ua  mea  a  la- 
kou  e  mohai  iho  ai  na  Iehova, 
oia  mau  mea  ka'u  i  haawi  aku 
ai  nau. 

13  0  na  mea  a  pau  i  oo  mua  ma 
ka  aina,  a  lakou  e  lawe  mai  ai  na 
Iehova,  o  kau  ia ;  o  ka  poe  a  pau 
i  maemae  ma  kou  hale,  e  ai  la- 
kou  ia. 

14  O  na  mea  a  pau  iloko  o  ka 
Iseraela  i  hoolaaia,  uau  no  ia. 

15  O  kela  hiapo  keia  kiapo  a  na 
mea  io  a  pau,  a  ke  kanaka  a  me 
ka  holoholona,  na  mea  a  lakou  e 
lawe  mai  ai  na  Iehova,  nau  no 
lakou :  aka,  e  panai  aku  oe  i  ka 
hiapo  a  kanaka,  a  o  ka  hanau  mua 
a  na  holoholona  maemae  ole  kau 
e  panai  ai. 

16  A  o  na  mea  e  pono  ke  panai 
ia,  mai  ka  malama  hookahi  o  ka 
hanau  ana  kau  e  panai  ai,  ma  kou 
manao  ana,  e  like  me  ua  sekela 
elima,  ma  ka  sekela  o  ke  keeua- 
kapu,  oia  hoi  nagera  he  iwakalua. 

17  Aka,  o  ka  hiapo  a  ka  bipi,  a  o 
ka  hiapo  a  ka  hipa,  a  o  ka  hiapo 
a  ke  kao  paha,  mai  panai  oe,  ua 
laa  ia  mau  mea;  e  pipi  oe  i  ko 
lakou  koko  maluna  o  ke  kuahu,  a 
e  puhi  i  ko  lakou  momona  i  mo- 
hai  ma  ke  ahi,  i  mea  ala  ono  no 
Iehova. 

18  A  o  ka  io  o  ia  mau  mea,  nau 
no  ia,  e  like  me  ka  umauma  hoali 
a  me  ka  uha  mua  akau,  nau  no  ia. 

19  O  ua  mohaikaikai  a  pau  no  na 
mea  laa,  na  mea  a  na  mamo  a  Ise- 
raela  e  kaumaha  ai  na  Iehova,  oia 
ka'u  i  haawi  aku  ai  nau,  a  na  kau 
poe  keikikane  a  me  na  kaikama- 
hine  me  oe,  ma  ke  kanawai  mau 
loa:  he  berita  paakai  mau  loa  ia 
imua  o  Iehova  nou,  a  no  kau  hua 
me  oe. 

20  1f  Olelo  mai  la  o  Iehova  ia 
Aarona,  Aohe  ou  aina  hooilina  ma 
ko  lakou  aina,  aohe  hoi  kuleana 
ou  iwaena  o  lakou  :  owau  no  kou 
kuleana  a  me  kou  hooilina  iwaena 
o  na  mamo  a  Iseraela. 

21  Aia  hoi,  ua  haawi  aku  no  wau 
no  na  mamo  a  Levi  i  ka  hapaumi 
iloko  o  ka  Iseraela,  i  hooilina  no 
ka  liaaa  a  lakou  e  hana'i,  oia  ka 

hana  ma  ka  halelewa  o  ke  anaina 
kanaka. 

22  Aole  hoi  e  hele  mai  na  mamo 
a  lseraela  a  kokoke  i  ka  halelewa 
o  ke  anaina  ma  keia  hope  aku,  o 
lawehala  lakou  e  make  ai. 

23  Aka,  e  haua  na  Levi  i  ka  oiha- 
na  ma  ka  halelewa  o  ke  anaina,  a 
e  lawe  lakou  i  ko  lakou  hewa  iho. 
He  kanawai  mau  loa  ma  na  ha- 
nauna  o  oukou,  aohe  o  lakou  aina 
hooili  iwaena  o  na  mamo  a  Ise- 
raela. 

24  Aka,  o  ka  hapaumi  o  ka  na 
mamo  a  Iseraela,  o  ka  mea  a  la- 
kou  e  kaumaha  ai  i  mohaikaikai 
na  Iehova,  oia  ka'u  i  haawi  aku  ai 
na  na  Levi  i  mea  hooili:  nolaila 
ka'u  i  olelo  aku  ai  ia  lakou,  Aohe 
o  lakou  aina  hooili  iwaena  o  na 
mamo  a  Iseraela. 

25  H  Olelo  mai  la  o  Iehova  ia 
Mose,  i  mai  la, 

26  Penei  e  olelo  aku  ai  i  na  Levi, 
e  i  aku  ia  lakou,  Aia  lawe  oukou 
i  ka  hapaumi  mai  na  mamo  a  Ise- 
raela  aku,  i  ka  mea  a'u  i  haawi 
aku  ai  na  oukou  mai  o  lakou  mai, 
i  hooiliua  no  oukou,  alaila,  e  kau- 
maha  aku  ai  oukou  i  ka  mohai- 
kaikai  noloko  mai  o  ia  mea,  na 
Iehova,  i  hookahi  hapaumi  o  ua 
hapaumi  la. 

27  A  e  hooliloia  ka  oukou  mo- 
haikaikai  no  oukou  e  like  me  ka 
palaoa  no  ke  kahua  hehi  palaoa, 
a  me  ka  piha  ana  o  ka  waihona 
waina. 

28  Pela  no  hoi  oukou  e  kaumaha 
ai  i  mohaikaikai  na  Iehova,  nolo- 
ko  mai  o  na  hapaumi  a  pau  o  ou- 
kou,  i  loaa  ia  oukou  na  na  mamo 
a  Iseraela  mai ;  a  noloko  o  keia 
mea  ka  oukou  e  haawi  ai  i  ka  mo- 
haikaikai  a  Iehova  na  Aarona  ke 
kahuna. 

29  Noloko  mai  o  ka  oukou  mau 
haawina  a  pau  e  kaumaha  aku  ai 
oukou  i  na  mohaikaikai  a  pau  a 
Iehova,  noloko  mai  o  kahi  n)o- 
mona  a  pau  o  ia  mea,  o  kahi  laa 
ona,  noloko  o  ia  wahi. 

30  Nolaila,  e  olelo  aku  ai  oe  ia 
lakou,  Aia  hookaawale  ae  oukou  i 
kahi  momona  ona  mai  ia  mea  aku, 
alaila,  e  hooliloia  no  na  Levi  e  like 

me  ka  niea  i  loaa  o  ke  kahua  hehi 
palaoa,  a  me  ka  mea  i  loaa  o  ka 
waihona  waina. 

31  A  e  ai  oukou  ia  mea  ma  kela 
wahi  keia  wahi,  o  oukou  a  me  ko 
na  hale  o  oukou,  no  ka  mea,  o  ka 
oukou  uku  keia  no  ka  oukou 
hana  ana  ma  ka  halelewa  o  ke 
anaiua. 

32  Aole  hoi  oukou  e  lawe  i  ka 
hewa  no  ia  mea,  ia  oukou  i  hoo- 
kaawale  ai  i  kahi  niomona  o  ia 
mea :  aole  no  hoi  oukou  e  hoo- 
haumia  i  na  mea  laa  o  na  mamo 
a  Iseraela,  o  make  oukou. 

MOKUNA  XIX. 

Ka  wai  huikala  i  hui  pu  ia  me  ka  lehu  o  ka 
bipi  wahine.  11  Na  meu  e  kapipiia  i  ua 
wai  la. 

OLELO    mai    la    o    Iehova    ia 
Mose  a  ia  Aarona,  i  mai  la, 

2  Eia  ke  kau  ana  i  ke  kanawai  a 
Iehova  i  kauoha  mai  ai,  penei,  E 
olelo  aku  i  na  mamo  a  Iseraela,  e 
lawe  mai  lakou  iou  la  i  hipiwa- 
hine  hou  ulaula  maikai  kina  ole, 
aole  hoi  i  kau  ka  auamo  maluna 
ona. 

3  A  e  haawi  aku  olua  ia  mea  ia 
Eleazara  ke  kahuua,  a  e  kai  aku 
kela  ia  ia  mawaho  o  kahi  hoo- 
moana,  a  e  pepehiia  oia  imua  o 
kona  maka. 

4  A  e  lawe  o  Eleazara  ke  kahuna 
i  wahi  koko  ona  ma  kona  mana- 
manalima,  a  e  kapipi  i  kona  koko 
ma  kahi  e  ku  pouo  ana  i  ka  hale- 
lewa  o  ke  anaina,  i  ehiku  kapipi 
ana. 

5  A  e  puhiia  i  ke  ahi  ua  hipiwa- 
hine  hou  la  imua  o  kona  mau  ma- 
ka,  o  kona  ili,  o  kona  io,  me  kona 
koko  a  me  kona  lepo  kana  e  puhi 
ai. 

6  A  e  lawe  ke  kahuna  i  ka  laau 
kedera,  a  me  ka  husopa,  a  me  ka 
mea  ulaula,  a  e  hoolei  aku  iloko  o 
ke  ahi  lapalapa  o  ka  hipiwahine. 

7  Alaila  e  holoi  ke  kahuna  i  kona 
mau  kapa,  a  e  auau  i  kona  kino  i 
ka  wai,  a  mahope  iho  e  hele  mai 
iailoko  o  kahi  hoomoana,  a  e  hau- 
mia  ke  kahuna  a  hiki  i  ke  ahiahi. 

8  A  o  ka  mea  īmna  e  puhi  aku 
ia,  e  holoi  oia  i  kona  mau  kapa  i 
ka  wai,  a  e  auau  ia  i  kona  kino  i 


ka  wai,  a  e  haumia  oia  a  hiki  i  ke 
ahiahi. 

9  A  e  hoiliili  kekalii  kauaka  mae- 
mae  i  ka  lehu  o  ua  hipiwahine 
la,  a  e  waiho  aku  ia  mea  ma  kahi 
maemae  mawaho  o  kahi  hoomoa- 
na :  a  e  malamaia  ia  mea  no  ke 
anaina  kanaka  o  na  mamo  a  Ise- 
raela,  i  wai  huikala  :  he  mea  hui- 
kala  ia  no  ka  hewa. 

10  A  o  ka  mea  nana  e  hoiliili  i  ka 
lehu  o  ka  hipiwahine,  e  holoi  ia  i 
kona  mau  kapa,  a  e  haumia  oia  a 
hiki  i  ke  ahiahi :  a  e  lilo  ia  no  na 
mamo  a  Iseraela,  a  no  ke  kanaka 
e  i  noho  pu  ana  me  lakou,  i  kana- 
wai  mau  loa. 

11  ^l  O  ka  mea  hoopa  aku  i  ke 
kupapau  o  kekahi  kauaka,  e  hau- 
mia  oia  i  na  la  ehiku. 

12  E  huikala  no  oia  ia  ia  iho  me 
ia  i  ke  kolu  o  ka  la  aku ;  a  i  ka 
hiku  o  ka  la  e  maemae  ia  :  aka,  i 
ole  oia  e  huikala  ia  ia  iho  i  ke  kolu 
o  ka  la,  alaila,  aole  ia  e  maemae  i 
ka  hiku  o  ka  la. 

13  O  kela  mea  keia  mea  e  hoopa 
aku  i  ke  kupapau  o  ke  kanaka  i 
make,  a  i  huikala  ole  oia  ia  ia  iho, 
ua  hoohaumia  oia  i  ka  halelewa 
o  Iehova ;  a  e  okiia  ua  kanaka  la 
mai  ka  Iseraela  aku :  no  ka  mea, 
aole  i  kapipiia  ka  wai  huikala  ma- 
luna  ona ;  e  haumia  no  oia,  e  kau 
ana  no  kona  haumia  maluna  ona. 

li  Eia  ke  kanawai  i  ka  wa  e  ma- 
ke  ai  ke  kanaka  maloko  o  kekahi 
halelole  :  o  na  mea  a  pau  i  komo 
iloko  o  ua  halelole  la,  a  o  na  mea 
a  pau  oloko  o  ua  halelole  la,  e 
haumia  no  lakou  i  na  la  ehiku. 

15  A  o  na  ipu  hamama  a  pau,  o 
na  mea  pani  ole  i  haweleia  a  paa 
maluna,  ua  haumia  ia. 

16  A  o  ka  mea  hoopa  aku  i  ka 
mea  i  pepehiia  i  ka  pahikaua  ma 
ke  kula,  a  i  ke  kupapau  paha,  a  i 
ka  iwikanaka  paha,  a  i  ka  heku- 
papau  paha,  e  haumia  no  oia  i  na 
la  ehiku. 

17  A  no  ka  haumia,  e  lawe  lakou 
i  kekahi  lehu  o  ka  hipiwahiue  i 
puhiia  i  ke  ahi  no  ka  huikala  ana 
i  ka  hewa,  a  e  hui  pu  ia  ka  wai 
puna  me  ia  maloko  o  kekahi  ipu. 

18  A  e  lawe  ke  kauaka  maemae  i 

ka  husopa,  a  e  hou  iho  iloko  o  ka 
wai,  a  e  kapipi  ia  maluna  o  ka  ha- 
lelole,  a  maluna  o  na  ipu  a  pau,  a 
maluna  o  na  kanaka  malaila,  a 
maluna  o  ka  mea  nana  i  hoopa  ka 
iwikanaka,  a  i  ka  mea  i  pepehiia 
paha,  a  i  ke  kupapau  paha,  a  i  ka 
hekupapau  paha. 

19  E  kapipi  ka  mea  maemae  i  ka 
mea  haumia  i  ke  kolu  o  ka  la,  a  i 
ka  hiku  o  ka  la  :  a  i  ka  hiku  o  ka 
la,  e  hoomaemae  oia  ia  ia  iho,  a 
e  holoi  oia  i  kona  mau  kapa,  a  e 
auau  ia  i  ka  wai,  a  i  ke  ahiahi  e 
huikala  ia. 

20  Aka,  o  ke  kanaka  haumia,  a  i 
huikala  ole  oia  ia  ia  iho,  e  hoo- 
kiia'ku  ua  kanaka  la  mai  ke  anai- 
na  aku,  no  ka  mea,  ua  hoohaumia 
oia  i  ke  keenakapu  o  Iehova ;  aole 
i  kapipiia  ka  wai  huikala  maluna 
ona;  ua  haumia  oia. 

21  A  e  lilo  ia  i  kanawai  mau  loa 
no  lakou ;  o  ka  mea  nana  e  kapipi 
i  ka  wai  huikala,  e  holoi  ia  i  kona 
mau  kapa ;  o  ka  mea  hoi  nana  e 
hoopa  aku  i  ka  wai  huikala,  e  hau- 
mia  oia  a  hiki  i  ke  ahiahi. 

22  0  kela  mea  keia  mea  a  ka  mea 
haumia  e  hoopa  aku  ai,  e  haumia 
hoi  ia  mea :  a  o  ke  kanaka  nana  e 
hoopa  aku,  e  haumia  oia  a  hiki  i 
ke  ahiahi. 

MOKUNA  XX. 

Hiki  aku  lakou  i  Zina,  kahi  i  make  ai  o  Mi- 
īiama.  7  Hahau  o  Mose  i  ka  pohaku,  aole 
ia  i  olelo  aku,  e  like  me  kana  i  kauohaia 
mai  ai:  nolaila  ua  hewa  i  ai  ke  Akua.  22 
Make  o  Aarona  ma  ke  kuahiwi  o  Hora. 

A  LAILA  hele  mai  la  ka  poe  ma- 
J\_  mo  a  Iseraela,  o  ke  anaina 
kanaka  a  pau  i  ka  waonahele  o 
Zina,  i  ka  malama  mua :  a  noho 
iho  la  na  kanaka  ma  Kadesa  ;  ma- 
laila  i  make  ai  o  Minama,  a  ua 
kanuia  iho  la  ia  ma  ia  wahi. 

2  Aohe  wai  ilaila  no  ke  anaina 
kanaka :  a  hoakoakoa  ae  la lakou 
ia  lakou  iho,  a  ku  e  ia  Mose  laua 
me  Aarona. 

3  Hakaka  ae  la  na  kanaka  me 
Mose,  olelo  ae  la  lakou  penei,  E 
aho  ko  makou  make,  i  ka  manawa 
i  make  ai  na  hoahanau  o  makou 
imua  o  Iehova ! 

4  No  ke  aha  hoi  olua  i  alakai  mai 
nei  i  ke  auaina  kanaka  o  Iehova 

iloko  o  keia  waonahele  i  make  ai 
makou  me  na  holoholona  a  ma- 
kou  ? 

5  No  ke  aha  la  olua  i  hoohele 
mai  nei  ia  makou  mai  Aigupita 
mai,  e  hookomo  ai  ia  makou  ilo- 
ko  o  keia  wahi  ino  ?  Aole  keia  he 
wahi  no  na  anoano,  aohe  iiku,  aole 
kumu  waina,  aole  pomeraite,  aole 
hoi  wai  e  inu  ai. 

6  Hele  aku  la  o  Mose  laua  o  Aa- 
rona  mai  ke  alo  o  ke  anaina  kana- 
ka  aku  a  ka  puka  o  ka  halelewa  o 
ke  anaina,  a  moe  iho  ia  laua  ilalo 
ke  alo;  a  ikea  mai  la  ka  nani  o 
Iehova  ia  laua. 

7  Tj  Olelo  mai  la  o  Iehova  ia 
Mose,  i  mai  la, 

8  E  lawe  oe  i  ke  kookoo,  a  e  hoa- 
koakoa  oe  i  ke  anaina  kanaka,  o 
oe  a  me  Aarona  kou  kaikuaaua,  a 
e  olelo  aku  olua  i  ka  pohaku  imua 
o  na  maka  o  lakou ;  a  e  haawi  mai 
ia  i  kona  wai,  a  e  lawe  mai  oe  i  ka 
wai  no  lakou  mailoko  mai  o  ka 
pohaku  :  a  pela  no  oe  e  hooinu  ai 
i  ke  anaina  kanaka,  a  me  ka  lakou 
poe  holoholona. 

9  Lawe  aku  la  o  Mose  i  ke  koo- 
koo  mai  ke  alo  o  Iehova  aku,  e 
like  me  kana  i  kauoha  mai  ai  ia  ia. 

10  Houluulu  ae  la  o  Mose  laua  o 
Aarona  i  ke  anaina  kanaka  imua  o 
ka  pohaku,  i  aku  la  oia  ia  lakou, 
E  hoolohe  mai  oukou,  e  ka  poe 
kipi ;  pono  anei  no  maua  e  hoo- 
kahe  iho  i  ka  wai  mailoko  mai  o 
keia  pohaku  ? 

11  Kaikai  ae  la  o  Mose  i  kona 
lima  iluna,  hahau  iho  la  i  ka  poha- 
ku,  me  kona  kookoo,  elua  hahau 
ana ;  a  kahe  nui  mai  la  ka  wai : 
inu  iho  la  ke  anaina  kanaka  a  me 
ko  lakou  poe  holoholona. 

12  1  Olelo  mai  la  o  Iehova  ia 
Mose  a  me  Aarona,  No  ko  olua 
manaoio  ole  mai  ia'u,  e  hoano 
mai  ia'u  imua  o  na  mamo  a  Ise- 
raela,  nolaila,  aole  olua  e  kai  aku 
i  keia  anaina  kanaka  i  ka  aina  a'u 
i  haawi  aku  ai  no  lakou. 

13  O  keia  ka  Avai  no  Meriba;  no 
ka  mea,  ua  aaka  mai  na  mamo  a 
Iseraela  me  Iehova,  a  ua  hoanoia, 
oia  ia  lakou. 

14  1  Hoouna  aku  la  o  Mose  i  na 

elele  mai  Kadesa  aku  i  ke  alii  o 
Edoma,  Penei  ka  ka  hoahanau  ou, 
ka  Iseraela  e  olelo  aku  nei,  Ua  ike 
uo  oe  i  ka  luhi  a  pau  i  loaa  ia  ma- 
kou; 

15  I  ka  iho  ana  o  ko  makou  poe 
kupuna  ilalo  i  Aigupita,  a  he  liu- 
liu  ko  makou  noho  ana  i  Aigu- 
pita ;  a  hoopilikia  mai  ko  Aigu- 
pita  ia  makou  a  me  ko  makou 
poe  kupuna. 

16  A  i  ka  wa  i  hea  aku  ai  makou 
ia  Iehova,  hoolohe  mai  la  oia  i  ko 
makou  leo,  a  hoouna  mai  la  i  ane- 
la,  a  ua  hoopuka  mai  ia  makou 
iwaho  o  Aigupita :  eia  hoi  makou 
ma  Kadesa  nei,  he  kulanakauhale 
ma  ke  kihi  loa  o  kou  palena. 

17  Ke  uoi  aku  nei  au  ia  oe,  e  ae 
mai  oe  ia  makou  e  hele  aku  ma- 
waena  o  kou  aina :  aole  makou  e 
hele  mawaena  o  na  mahinaai,  aole 
hoi  mawaena  o  na  pawaina,  aole 
hoi  makou  e  inu  i  ka  wai  o  na 
punawai ;  e  hele  no  makou  ma  ke 
alaloa  o  ke  alii,  aole  makou  e  ki- 
pa  ma  ka  akau,  aole  hoi  ma  ka 
hema,  a  hala  aku  makou  i  na  pa- 
lena  ou. 

18  1  mai  la  o  Eeloma  ia  ia,  Mai 
hele  ae  oe  ma  o'u  nei,  o  hele  aku 
au  e  ku  e  ia  oe  me  ka  pahikaua. 

19  I  aku  la  ka  poe  mamo  a  Ise- 
raela  ia  ia,  E  hele  no  makou  ma 
ke  alaloa,  a  ina  e  inu  au  a  me  ko'u 
poe  holoholona  i  kou  wai,  alaila  e 
uku  aku  no  au  ia  mea :  e  hele  wale 
no  makou  ma  ko  makou  mau  wa- 
wae,  aole  e  hana  i  kekahi  mea  e 
ae. 

20  I  mai  la  kela,  Aole  loa  oe  e 
hele  mawaena  mai.  A  puka  mai 
la  ko  Edoma  e  ku  e  mai  ia  ia,  me 
na  kanaka  he  nui  loa,  a  me  ka  li- 
ma  ikaika. 

21  Pela  no  o  Edoma  i  hoole  mai 
ai  i  ka  haawi  ana  i  alanui  no  ka 
Iseraela  mawaena  o  kona  palena: 
no  ia  mea,  haliu  ae  la  ka  Iseraela 
mai  ona  aku  la. 

22  T[  Hele  aku  la  na  mamo  a  Ise- 
raela,  o  ke  anaina  kanaka  a  pau, 
mai  Kadesa  aku  a  hiki  i  ke  kuahi- 
wi  o  Hora. 

23  Olelo  mai  la  o  Iehova  ia  Mose 
a  me  Aai'ona  ma    ke   kuahiwi   o 


Hora,  ma  Ka  palena  aina  o  Edo- 
ma,  i  mai  la, 

24  E  hui  pu  ia'  ku  o  Aarona  me 
kona  poe  kanaka :  aole  ia  e  komo 
i  ka  aina  a'u  i  haawi  aku  ai  no  na 
mamo  a  Iseraela,  no  ka  mea,  ua 
ku  e  mai  olua  i  ka'u  olelo  ma  ka 
wai  Meriba. 

25  E  lawe  oe  ia  Aarona  a  me 
kana  keiki  o  Eleazara,  e  kai  aku 
ia  laua  maluna  ma  ke  kuahiwi  o 
Hora. 

26  E  wehe  ae  i  ka  aahu  o  Aarona, 
a  e  hookomo  i  kana  keiki  ia  Elea- 
zara :  a  e  hui  pu  ia'ku  o  Aaroua,  a 
e  make  no  ia  malaila. 

27  Hana  iho  lao  Mose  e  like  me 
ka  Iehova  i  kauoha  mai  ai :  a  pii 
aku  la  laua  ma  ke  kuahiwi  o  Hora 
imua  o  ke  anaina  kanaka  a  pau. 

28  Wehe  ae  la  o  Mose  i  na  aahu 
o  Aarona,  a  hoaahu  ae  la  maluna  o 
kana  keiki  o  Eleazara :  a  make  iho 
la  o  Aarona  malaila  ma  kahi  oi  o 
ke  kuahiwi ;  a  iho  iho  la  o  Mose 
laua  o  Eleazara  mai  ke  kuahiwi 
mai. 

29  A  ike  aku  la  ke  anaina  kanaka 
a  pau,  ua  make  o  Aarona,  kanikau 
iho  la  ka  Iseraela  a  pau  ia  Aarona 
i  na  la  he  kanakolu. 

Kaua  mai  ke  alii  o  Arada  :  ua  pau  ua  alii  la  a 
me  kona  aupuni  i  ka  lukuia'ku.  4  Ohumu 
ka  Iseraela,  a  ua  hoounaia  mai  na  naheea 
wela.  8  Ka  nahesa  keleawe  a  Mose.  21 
Ke  kaua  me  Sihona  a  me  Oga,  a  lanakila 
ka  Iseraela. 

ALOHE  ae  la  ke  alii  o  Arada 
ka  Kanaana,  e  noho  ana  ma 
ke  kukuluhema,  e  hele  mai  ana  ka 
Iseraela  ma  ke  ala  e  hiki  ai  i  na 
wahi  ona,  alaila,  kaua  mai  la  ia  i 
ka  Iseraela,  a  lawe  pio  aku  la  i 
kekahi  poe  o  lakou. 

2  Hoohiki  aku  la  ka  Iseraela  ia 
Iehova,  i  aku  la,  Ina  paha  e  haawi 
mai  oe  i  keia  poe  kanaka  iloko  o 
ko'u  lima,  alaila  e  luku  loa  aku  no 
au  i  na  kulanakauhale  o  lakou. 

3  Hoolohe  mai  la  o  Iehova  i  ka 
leo  o  ka  Iseraela,  a  hoolilo  mai  la 
i  ka  poe  Kanaana  :  a  luku  loa  aku 
la  lakou  ia  lakou  la,  a  me  na  ku- 
lanakauhale  o  lakou  ;  a  kapa  aku 
la  ia  i  ka  inoa  o  ia  wahi  o  Hore- 
ma. 

4  1  Hele  aku  la  lakou  mai  ke 
kuahiwi  o  Hora  aku,  ma  ke  ala- 
nui  o  ke  Kaiula,  e  puni  i  ka  aina 
o  Edoma:  a  ua  pau  ke  aho  o  na 
kanaka  no  ke  alanui. 

5  Olelo  ino  aku  la  na  kanaka  i 
ke  Akua,  a  ia  Mose,  No  ke  aha  la 
olua  i  kai  mai  nei  ia  makou  mai- 
loko  mai  o  Aigupita  e  make  ma 
ka  waonahele?  no  ka  mea,  aohe 
berena,  aole  hoi  he  wai ;  a  ke 
hoopailua  īiei  ko  makou  naau  i 
keia  ai  mama. 

6  Hoouna  mai  la  o  Iehova  i  na 
nahesa  wela  iwaeua  o  na  kanaka, 
a  nahu  mai  la  lakou  i  na  kanaka  ; 
a  he  nui  na  kanaka  o  ka  Iseraela 
i  make. 

7  Tl  No  ia  mea,  hele  mai  la  na 
kanaka  io  Mose  la,  i  mai  la,  Ua 
hana  hewa  makou;  no  ka  mea, 
ua  olelo  ino  aku  makou  ia  Iehova 
a  ia  oe  :  e  pule  aku  oe  ia  Iehova, 
e  lawe  aku  ia  i  na  nahesa  mai  o 
makou  aku  nei.  A  pule  aku  la  o 
Mose  no  na  kanaka. 

8  Olelo  mai  la  o  Iehova  ia  Mose, 
E  hana  oe  nau  i  nahesa  vvela,  a  e 
kau  aku  ia  maluna  o  ka  laau,  a  o 
kela  mea  keia  mea  i  nahuia,  i  ka 
wa  e  nana  aku  ai  oia  ia*mea,  e 
ola  no  ia. 

9  A  hana  iho  la  o  Mose  i  nahesa 
keleawe,  a  kau  aku  la  ia  maluna  o 
ka  laau ;  a  o  ke  kanaka  i  nahuia  i 


ka  nahesa  wela,  i  ka  wa  i  nana 
aku  ai  oia  i  ka  nahesa  keleawe, 
ua  ola  ia. 

10  1  A  hele  aku  la  na  mamo  a 
Iseraela,  a  hoomoana  iho  la  ma 
Obota. 

11  A  hele  lakou  mai  Obota  aku, 
a  hoomoana  iho  la  ma  Iieabarima, 
i  ka  waonahele  ma  ke  alo  o  Moa- 
ba,  ma  ka  hikina  o  ka  la. 

12  H  Mailaila  aku  lakou  i  hele  ai, 
a  hoomoana  iho  la  ma  ke  kaha- 
wai  o  Zareda. 

13  Mailaila  aku  lakou  i  hele  ai,  a 
hoomoana  iho  la  ma  hela  aoao  o 
Arenona,  ma  ka  waonahele  e  hele 
mai  ana  mailoko  mai  o  na  palena 
o  ka  Amora;  no  ka  mea,  o  Are- 
nona  oia  ka  palena  o  Moaba,  ma- 
waena  o  Moaba  a  me  ka  Amora. 

14  Nolaila,  ua  olelo  ia  maloko  o 
ka  buke  o  na  kaua  a  Iehova,  ma 
Vaheba  ma  Supa,  a  ma  na  kaha- 
wai  o  Arenona, 

15  A  ma  ke  kahe  ana  o  na  kaha- 
wai,  ka  mea  hele  ma  ka  noho  ana 
o  Ara,  a  moe  iho  ma  ka  palena  o 
Moaha. 

16  Mailaila  aku  lakou  a  Beera; 
oia  ka  punawai  kahi  a  Iehova  i 
olelo  mai  ai  ia  Mose,  E  hoakoa- 
koa  i  na  kanaka,  a  e  haawi  aku  no 
wau  i  wai  no  lakou. 

17  H  Alaila  mele  aku  la  ka  Ise- 
raela  i  keia  mele, 


E  huahuai  mai,  e  ka  punawai ; 
E  mele  aku  oukou  ia  ia : 
18  O  na  luna  ka  i  kohi  iho  i  ka  punawai, 
O  na'lii  o  na  kanaka  i  eli  iho  ia, 
Mamuli  o  ka  Lunakanawai,  me  na  kookoo  o  lakou. 


A  mai  ka  waonahele  aku  lakou  a 
Matana ; 

19  A  mai  Matana  aku  a  Naha- 
liela;  a  mai  Nahaliela  aku  a  Ba- 
mota : 

20  A  mai  Bamota  aku  lakou  a  i 
ke  awawa  ma  ke  kula  o  Moaba, 
malalo  o  ka  puu  o  Pisega,  ma  ka 
aoao  e  huli  ana  i  ka  waonahele. 

21 11  Hoouna  aku  la  ka  Iseraela 
i  na  elele  io  Sihona  la  ke  alii  o  ka 
Amora,  i  aku  la, 

22  E  ae  mai  oe  e  hele  aku  wau 

mawaeua  o  kou  aiua:  aole  makou 

e  kipa  ma  na  mahinaai,  aole  hoi 
ma  na  pawaina:  aole  makou  e 
inu  i  ka  wai  o  ka  punawai ;  e  hele 
aku  no  makou  ma  ke  alanui  o  ke 
alii,  a  hala  aku  la  makou  mai  kou 
mau  palena  aku. 

23  Aole  no  i  ae  mai  o  Sihona  e 
hele  aku  ka  Iseraela  mawaena  o 
kona  mau  palena :  aka,  hoakoa- 
koa  ae  la  o  Sihona  i  kona  poe 
kanaka  a  pau,  a  hele  aku  la  iloko 
o  ka  waonahele  e  ku  e  i  ka  Ise- 
raela :  a  hele  mai  la  ia  i  Iahaza,  a 
kaua  mai  la  i  ka  Iseraela. 

24  Luku  aku  la  ka  Iseraela  ia  ia 
i  ka  pahikaua,  a  komo  aku  la  i 
kona  aina  mai  Arenoua  a  Iaboka, 
a  hiki  i  na  mamo  a  Amona:  no 
ka  mea,  ua  paa  ka  palena  o  na 
mamo  a  Amoua. 

25  Lawe  pio  ae  la  ka  Iseraela  i 
keia  mau  kulanakaukale  a  pau  : 
a  noho  iho  la  ka  Iseraela  iiia  na 
kulanakauhale  a  pau  o  ka  Amora, 


i  Hesebona,  a  i  na  kauhale  a  pau 
o  ia  wahi. 

26  No  ka  mea,  o  Hesebona  ke 
kulanakauhale  o  Sihona  ke  alii  o 
ka  Amora,  naua  i  kaua  aku  ma- 
mua  i  ke  alii  o  Moaba,  a  lawe  ae 
la  i  kona  aina  a  pau  mai  kona 
lima  aku,  a  hiki  i  Arenona. 

27  No  ia  mea,  i  mai  la  na  haku- 
mele, 


E  hele  oukou  iloko  o  Hesebona,  e  hana  hou  ia 
Ke  kulanakauhale  o  Sihona  e  hookumuia : 

28  No  ka  uiea,  mai  Hesebona  i  hele  aku  ai  ke  ahi, 

He  lapalapa  ahi  ma  ke  kulanakauhale  o  Sihona  aku : 

Ua  hoopau  oia  ia  Ara  o  Moaha, 

A  me  na  haku  o  na  wahi  kiekie  o  Arenona. 

29  Auwe  oe,  e  Moaka  !   ua  make  no  oe ! 
E  na  kanaka  o  Kemosa ! 

Ua  haawi  aku  ia  i  kana  mau  keikikane  i  pakele, 
A  me  kana  mau  kaikamahine,  i  poe  pio 
No  ke  alii  o  ka  Amora,  no  Sihona. 

30  Ua  pana  pua  aku  makou  ia  lakou ; 
Ua  lukuia  o  Hesebona  a  hiki  i  Dibona, 
Ua  hooneoueo  makou  a  hiki  aku  i  Nopa, 
A  hiki  hoi  i  Medeba. 


31  H  A  noho  iho  la  ka  Iseraela 
ma  ka  aina  o  ka  Amoia. 

32  A  hoouna  aku  la  o  Mose  e 
makaikai  ia  Iaazera,  a  komo  la- 
kou  i  na  kulanakauhale  o  ia  wahi, 
a  hookuke  aku  la  i  ka  Amora  nia- 
laila. 

33  1  Haliu  ae  la  lakou,  a  pii  aku 
la  makealanui  o  Basana :  a  hele 
mai  la  o  Oga  ke  alii  o  Basana  e  ku 
e  mai  ia  lakou,  oia  a  me  kona  poe 
kanaka  a  pau,  i  ke  kaua  ma  Ede- 
rei. 

34  Olelo  mai  la  o  Iehova  ia  Mose, 
Mai  makau  oe  ia  ia ;  no  ka  mea, 
ua  haawi  aku  no  wau  ia  ia  iloko  o 
kou  lima,  me  kona  kanaka  a  pau, 
a  me  kona  aina :  a  e  hana  aku  oe 
ia  ia  me  kau  i  hana  aku  ai  ia  Siho- 
na  ke  alii  o  ka  Amora  i  noho  ma 
Hesebona. 

35  A  luku  aku  la  lakou  ia  ia,  me 
kana  mau  keikikane,  a  me  kona 
poe  kanaka  a  pau,  aole  i  koe  ke- 
kahi  e  ola  ana  nona :  a  komo  aku 
la  lakou  i  kona  aina. 

Hoouna  uku  la  o  B;ilaka  e  kii  ia  Balaama.    8 
Ua  papuia  mai  o  Balaatnu  e  Iehova.    15  A 


kii  hou  ia  oia,  hele  no.  24  Ku  e  mai  ka 
anela  o  ke  Akua  ia  ia.  28  Olelo  mai  kona 
hoki  ia  Balaama.  36  Halawai  la  o  Balaka 
me  Balaama. 

HELE  aku  la  na  mamo  a  Ise- 
raela,  a  hoomoana  iho  la  ma 
ua  papu  o  Moaha,  ma  keia  aoao  o 
Ioredane  e  ku  pono  ana  i  Ieriko. 

2  1f  A  ike  aku  la  o  Balaka  ke 
keiki  a  Zipora  i  ka  mea  a  pau  a  ka 
Iseraela  i  hana  aku  ai  i  ka  Amora. 

3  Makau  loa  iho  la  o  Moaba  i  ua 
poe  kanaka  la,  no  ka  mea,  he  le- 
hulehu  lakou  :  a  ua  pilikia  o  Moa- 
ba  no  na  mamo  a  Iseraela. 

4  Olelo  aku  la  o  Moaba  i  na  lu- 
nakahiko  o  Midiana,  E  pau  aua- 
nei  na  mea  a  pau  o  kakou  i  ka 
paluia  e  keia  poe  kanaka,  e  like 
me  ka  palu  ana  o  ka  bipi  i  ka 
weuweu  o  ke  kula.  A  o  Balaka 
ke  keiki  a  Zipora  ke  alii  o  ka 
Moaba  ia  mauawa. 

5  No  ia  mea,  hoouna  aku  la  ia  i 
mau  elele  io  Balaama  la  ke  keiki  a 
Beora  i  Petora  ma  ka  muliwai  o 
ka  aina  o  na  keiki  o  kona  poe  ka- 
naka,  e  kii  ia  ia,  i  aku  la,  Eia  hoi, 
he  poe  kanaka  i  hele  mai  nei  mai 
Aigupila  mai :  aia  hoi,  ke  uhi  paa- 

pu  nei  lakou  i  ka  aina,  a  e  noho 
ku  pono  ana  lakou  io'u  nei. 

6  Nolaila  la,  ke  noi  aku  nei  au  ia 
oe,  e  hele  mai  oe  e  olelo  hoino 
aku  no'u  i  keia  poe  kanaka;  no 
ka  mea,  ua  oi  aku  ko  lakou  ikai- 
ka  i  ko'u :  malia  e  loaa  paha  ia'u 
ka  ikaika  e  hahau  aku  ai  makou 
ia  lakou,  a  e  kipaku  au  ia  lakou 
mawaho  o  ka  aina :  no  ka  mea,  ua 
ike  no  wau,  o  kau  e  hoomaikai 
aku  ai,  oia  ke  hoopomaikaiia ;  a  o 
kau  e  olelo  hoino  aku  ai,  oia  ke 
hoopoinoia. 

7  Hele  aku  la  na  lunakahiko  o 
Moaba  me  na  lunakahiko  o  Mi- 
eiiana,  me  ka  uku  no  ka  anaana 
ana :  a  hiki  aku  la  lakou  io  Balaa- 
ma  la,  a  hai  aku  la  ia  ia  i  ka  olelo 
a  Balaka. 

8  I  mai  la  oia  ia  lakou,  e  moe 
oukou  maanei  i  keia  po,  a  e  hai 
aku  au  ia  oukou  e  like  me  ka  Ie- 
hova  e  olelo  mai  ai  ia'u ;  a  noho 
iho  la  na  luna  o  Moaba  me  Balaa- 
ma. 

9  Hele  mai  la  ke  Akua  io  Balaa- 
ma  la,  ninau  mai  la,  Owai  keia 
poe  kanaka  me  oe  ? 

10  I  aku  la  o  Balaama  i  ke  Akua, 
O  Balaka  ke  keiki  a  Zipora,  ke 
alii  o  Moaba,  ua  hoouna  mai  io'u 
nei,  [i  ka  i  ana,] 

11  Aia  hoi  he  poe  kanaka  i  hele 
mai  uei  mai  Aigupita  mai,  uhi  paa- 
pu  lakou  i  ka  aina :  e  hele  mai 
hoi  oe  e  olelo  hoino  aku  ia  lakou 
no'u ;  malia  paha  e  lanakila  au  i 
ke  kaua  ana  aku  ia  lakou,  a  e  ki- 
paku  aku  ia  lakou. 

12  Olelo  mai  la  ke  Akua  ia  Ba- 
laama,  Mai  hele  aku  oe  me  lakou : 
mai  olelo  hoino  aku  i  ua  poe  ka- 
naka  la;  no  ka  mea,  ua  hoomai- 
kaiia  lakou. 

13  Ala  ae  la  o  Balaama  i  kakahia- 
ka,  i  aku  la  i  na  luna  o  Balaka,  E 
hoi  oukou  i  ko  oukou  aina;  no 
ka  mea,  aole  i  ae  mai  o  Iehova 
ia'u  e  hele  me  oukou. 

14  Ku  ae  la  na  luna  o  Moaba,  a 
hoi  aku  la  io  Balaka  la,  i  aku  la, 
Ua  hoole  mai  o  Balaama  aole  e 
hele  mai  me  makou. 

15  ^l  Hoouna  hou  aku  la  o  Bala- 
ka  i  na  luna,  he  nui  aku,  a  he  oi 

hoi  ko  lakou  koikoi  i   ko  kela 
poe. 

16  Hele  aku  la  lakou  io  Balaama 
la,  i  aku  ia  ia,  Penei  ka  Balaka  ka 
ke  keiki  a  Zipora  e  olelo  mai  nei, 
Ke  noi  aku  nei  au  ia  oe,  i  keakea 
ole  kekahi  mea  ia  oe  i  ka  hele  ana 
mai  io'u  nei : 

17  No  ka  mea,  e  hoohanohano 
loa  aku  au  ia  oe,  a  e  hana  aku  au 
i  na  mea  a  pau  au  e  olelo  mai  ai 
ia'u :  ke  noi  aku  nei  au  ia  oe,  e 
hele  mai  hoi,  e  olelo  hoino  aku 
no'u  i  keia  poe  kanaka. 

18  Olelo  mai  la  o  Balaama,  i  mai 
la  i  na  kauwa  a  Balaka,  Ina  e  haa- 
wi  mai  o  Balaka  ia'u  i  ke  kala  a 
me  ke  gula  a  piha  kona  hale,  aole 
e  hiki  iā'u  ke  hoohala  i  ka  olelo  a 
Iehova  a  ko'u  Akua,  i  ka  hoemi 
iho,  i  ka  oi  aku  paha. 

19  No  ia  mea,  ke  noi  aku  nei  au 
ia  oukou,  e  noho  hoi  oukou  ia  nei 
i  keia  po,  i  ike  au  i  ka  mea  a  Ie- 
hova  e  olelo  hou  mai  ai  ia'u. 

20  Hele  mai  la  ke  Akua  io  Ba- 
laama  la  ia  po  iho,  i  mai  la  ia  ia, 
Ina  paha  e  hele  mai  ua  mau  ka- 
naka  la  e  hea  mai  ia  oe,  e  ala  ae 
oe  e  hele  pu  me  lakou  ;  aka,  o  ka 
olelo  a'u  e  hai  aku  ai  ia  oe,  oia 
kau  e  hana'i. 

21  Ala  ae  la  o  Balaama  i  kaka- 
hiaka,  hoee  aku  la  i  ka  noho  ma- 
luua  o  kona  hoki,  a  hele  pu  aku 
la  me  na  luna  o  Moaba. 

22  H  Ua  hoaia  ka  inaina  o  ke 
Akua,  no  kona  hele  ana;  a  ku 
mai  la  ka  anela  o  Iehova  ma  ke 
alanui,  i  mea  ku  e  mai  ia  ia.  E 
holo  ana  ia  maluna  o  koua  hoki, 
elua  ana  mau  kauwa  me  ia. 

23  Ike  aku  la  ka  hoki  i  ka  anela 
o  Iehova  e  ku  ana  ma  ke  ala,  a  me 
kana  pahikaua  i  unuhiia  ma  kona 
lima;  huli  ae  la  ka  hoki  mawaho 
o  ke  ala,  a  hele  aku  la  ma  ke  ku- 
la  ;  a  hahau  iho  la  o  Balaama  i  ka 
hoki,  e  hoohuli  hou  ia  ia  ma  ke 
ala. 

24  Aka,  ku  ae  la  ka  anela  o  Ie- 
hova  ma  ke  ala  o  na  pawaina,  he 
papohaku  ma  kela  aoao,  a  he  pa- 
pohaku  ma  keia  aoao. 

25  A  ike  aku  la  ka  hoki  i  ka 
anela  o  Iehova,  pipika  ae  la  ia  ma 

ka  papohaku,  a  pepe  iho  la  ka  wa- 
A\ae  o  Balaama  i  ka  papohaku ;  a 
hahau  hou  iho  la  kela  ia  ia. 

26  A  hele  hou  aku  la  ka  anela  o 
Iehova,  a  ku  iho  la  ma  kahi  haiki, 
aole  wahi  e  huli  ae  ma  ka  akau, 
aole  hoi  ma  ka  hema. 

27  A  ike  aku  la  ka  hoki  i  ka  ane- 
la  o  Iehova,  hina  iho  la  ia  malalo 
o  Balaama;  huhu  iho  la  o  Balaa- 
ma,  a  hahau  iho  la  ia  i  ka  hoki  me 
ke  kookoo. 

28  Wehe  ae  la  o  Iehova  i  ka  wa- 
ha  o  ka  hoki,  a  i  mai  la  ia  ia  Ba- 
laama,  Heaha  ka'u  i  hana  aku  ai 
ia  oe,  i  pakolu  ai  kau  hahau  ana 
mai  ia'u  ? 

29  I  aku  la  o  Balaama  i  ka  hoki, 
No  ka  mea,  ua  hana  ino  mai  oe 
ia'u ;  ina  he  pahikaua  ma  ko'u 
lima,  ina  ua  make  oe  ia'u. 

30  Ninau  mai  la  ka  hoki  ia  Balaa- 
ma,  Aole  anei  wau  o  kou  hoki,  ka 
mea  au  i  holoholo  ai,  mai  ka  ma- 
nawa  i  lilo  ai  au  nou,  a  hiki  i 
neia  la?  Pela  no  anei  ka'u  i  hana 
aku  ai  ia  oe  mamua?  I  aku  la 
kela,  Aole. 

31  Alaila  hookaakaa  ae  la  o  Ie- 
hova  i  na  maka  o  Balaama,  a  ike 
aku  la  ia  i  ka  anela  o  Iehova  e  ku 
ana  ma  ke  alanui  me  ka  pahikaua 
i  unuhiia  ma  kona  lima :  kulou 
iho  la  ia,  a  moe  iho  la  ilalo  ke  alo. 

32  I  mai  la  ka  anela  o  Iehova  ia 
ia,  No  ke  aha  la  oe  i  hahau  ai  i 
kou  hoki,  ekolu  hahau  ana?  Aia 
hoi,  i  hele  mai  nei  au  e  ku  e  ia  oe ; 
no  ka  mea,  ua  kekee  kou  aoao 
imua  o'u. 

33  A  ike  mai  la  ka  hoki  ia'u,  a 
huli  ae  la  mai  o'u  aku  la,  ekolu 
huli  ana:  he  oiaio,  ina  aole  ia  i 
huli  ae,  mai  o'u  aku  nei,  ina  ua 
make  oe  ia'u,  a  ola  kela. 

34  I  aku  la  o  Balaama  i  ka  anela 
o  Iehova,  Ua  hewa  wau  ;  aole  au  i 
ike  ua  ku  e  mai  oe  ia'u  ma  ke  ala- 
nui :  ano  hoi,  a  i  hewa  ia  mea  ia 
oe,  e  hoi  hou  aku  no  wau. 

35  I  mai  la  ka  anela  o  Iehova  ia 
Balaama,  E  hele  pu  oe  me  ia  mau 
kanaka ;  aka,  o  ka  olelo  a'u  e  hai 
aku  ai  ia  oe,  oia  wale  no  kau  e 
olelo  aku  ai.  A  hele  aku  la  o  Ba- 
laama  me  na  luna  o  Balaka. 


36  II  A  lohe  ae  la  o  Balaka,  ua 
hiki  mai  o  Balaama,  hele  aku 
kela  e  halawai  me  ia  ma  kekahi 
kulanakauhale  o  Moaha  ma  ka 
palena  o  Arenona,  oia  no  ka  pa- 
lena  mamao  loa. 

37  I  mai  la  o  Balaka  ia  Balaama, 
Aole  anei  au  i  hoouna  ikaika  aku 
iou  la,  e  kii  ia  oe?  Heaha  hoi 
kau  i  hele  ole  inai  ai  io'u  nei? 
Aole  anei  e  hiki  ia'u  ke  hoohano- 
hano  ia  oe? 

38  I  aku  la  o  Balaama  ia  Balaka, 
Eia  hoi,  ua  hiki  mai  nei  au  iou 
la:  ia'u  no  anei  kekahi  pono  iki 
ke  hai  aku  ia  oe  i  kekahi  mea  ? 
O  ka  olelo  a  ke  Akua  e  waiho 
mai  ai  iloko  o  ko'u  waha,  oia  ka'u 
e  olelo  aku  ai. 

39  Hele  pu  ae  la  o  Balaama  me 
Balaka,  a  hiki  ae  la  laua  i  Kiria- 
tahuzota. 

40  Mohai  aku  la  o  Balaka  i  na 
hipi  a  me  na  hipa,  a  hoouna  aku 
la  io  Ealaama  la,  a  i  na  luna  me 
ia. 

41  A  kakahiaka  ae  la,  kono  aku 
la  o  Balaka  ia  Balaama,  a  kai  aku 
la  ia  ia  i  kahi  kiekie  o  Baala,  i  ike 
aku  ai  oia  ma  ia  wahi  i  ka  poe 
kanaka  a  pau. 

Hana  no  o  Balaka  i  na  kuahu  ehiku,  a  mo- 
hai  iho  la  maluna.  4  Halawai  mai  ke  Akua 
me  Balaama,  a  hoomaikai  mai  la  oia  i  ka 
Iseraela.  13  Ka  mohai  hou  ana  a  Balaka, 
a  me  ka  hoomaikai  hou  ana  o  Balaama. 
27  Ke  kolu  o  ka  mohai  ana  a  Balaka. 

IAKU  la  o  Balaama  ia  Balaka, 
E  hana  oe  no'u  maanei  i  mau 
kuahu  ehiku ;  e  hoomakaukau  hoi 
oe  no'u  i  na  hipikane  ehiku  a  me 
na  hipakane  ehiku. 

2  Hana  iho  la  o  Balaka  e  like  me 
ka  Baiaama  i  olelo  aku  ai ;  a  mo- 
hai  aku  la  o  Balaka  laua  o  Ba- 
laama  ma  kela  kuahu  ma  keia 
kuahu  i  ka  hipikane  hookahi  a 
me  ka  hipakane  hookahi. 

3  I  aku  la  o  Balaama  ia  Balaka, 
E  ku  iho  oe  ma  kau  mohaikuni,  a 
e  hele  aku  wau ;  malia  paha  e 
hele  mai  no  o  Iehova  e  halawai 
me  au :  a  o  ka  mea  ana  e  hoike 
mai  ai  ia'u,  oia  ka'u  e  hai  aku  ai 
ia  oe.  A  hele  aku  la  ia  i  kahi  kie- 
kie. 

4  A  halawai  mai  la  ke  Akua  me 
Balaama;  i  aku  la  hoi  oia  ia  ia, 
Ua  hoomakaukau  no  wau  i  na 
kuahu  ehiku,  ua  mohai  aku  hoi 
au  i  ka  oipikane  a  me  ka  hipakane 
inalunao  kelakuahu  o  keiakuahu. 

5  Waiho  mai  la  o  Iehova  i  wahi 
olelo  ma  ka  waha  o   Balaama,  i 


NAHELU. 
mai  la 


,  O  hoi  oe  io  Balaka  la,  a 
penei  kau  e  olelo  aku  ai. 

6  A  hoi  hou  ae  la  ia  io  na  la :  aia 
hoi,  e  ku  ana  oia  ma  kana  mo- 
haikuni,  oia  a  me  na  luna  a  pau 
o  Moaba. 

7  Hapai  ae  la  ia  i  kana  olelonane, 
i  aku  la, 


Na  Balaka  ke  alii  o  Moaha  au  i  lawe  mai  nei 
Mai  Arama  mai,  mai  na  mauna  o  ka  hikina; 
E  hele  mai,  e  hoino  no'u  i  ka  Iakoha, 
E  hele  mai,  e  hoohewa  aku  i  ka  Iseraela. 

8  Pehea  la  au  e  hoino  ai  i  ka  ke  Akua  i  hoiuo  ole  ai  ? 
Pehea  la  hoi  au  e  hoohewa  ai  i  ka  Iehova  i  hoohewa  ole  ai? 

9  Noka  mea,  maluna  t)  na  pali  ka'u  e  ike  aku  nei  ia  ia; 
Maluna  hoi  o  na  puu  a'u  e  nana  aku  nei  ia  ia ; 

Aia  hoi,  e  noho  kaawale  ia  poe  kanaka, 
Aole  hoi  e  huiia'ku  me  na  lahuikanaka. 
10  Owai  la  e  hiki  ke  helu  i  na  hunalepo  o  Iakoha, 
A  me  ka  lehulehu  o  ka  hapaha  o  ka  Iseraela  ? 
E  ake  au  e  make  i  ka  make  ana  o  ka  mea  pono, 
I  like  hoi  kuu  hope  me  kona! 


11  I  mai  la  o  Balaka  ia  Balaama, 
Heaha  keia  au  i  hana  mai  ai  ia'u  ? 
Kii  aku  la  no  wau  ia  oe  e  olelo 
hoino  i  kuu  poe  enemi;  aia  hoi, 
ua  hoomaikai  wale  aku  oe  ia  la- 
kou. 

12  Olelo  aku  la  kela,  i  aku  la, 
Aole  anei  au  e  hoomanao  e  olelo 
aku  i  ka  mea  a  Iehova  i  waiho 
mai  ai  iloko  o  kuu  waha  ? 

13  I  mai  la  o  Balaka  ia  ia,  Kc 
noi  aku  nei  au  ia  oe,  e  hele  pu 
kaua  ma  kahi  e,  malaila  e  ike  aku 
ai  oe  ia  lakou :  e  ike  oe  i  kela 
aoao  wale  no,  aole  no  e  ike  ia 
lakou  a  pau  ;  a  malaila  oe  e  hoino 
ai  ia  lakou  no'u. 

14  1  Kai  aku  la  kela  ia  ia  i  kahi 
papu  o  Zopima,  maluna  pono  o 


Pisega :  hana  iho  la  ia  i  na  kuahu 
ehiku,  a  mohai  aku  la  i  ka  oipi- 
kane  a  me  ka  hipakane  ma  kela 
kuahu  a  ma  keia  kuahu. 

15  I  aku  la  ia  ia  Balaka,  E  ku  oe 
maanei  ma  kau  mohaikuni,  a  ha- 
lawai  aku  wau  me  Iehova  ma  o. 

lo  Halawai  mai  la  o  Iehova  me 
Balaama,  waiho  mai  la  i  olelo  ma 
kona  waha,  i  mai  la,  E  hoi  hou 
aku  oe  io  Balaka  la,  e  i  aku  oe 
penei. 

17  A  hiki  aku  la  ia  io  na  la,  aia 
hoi,  ku  iho  la  ia  ma  kana  mohai- 
kuni,  a  me  ia  pu  na  luna  o  Moa- 
ba ;  ninau  mai  la  o  Balaka  ia  ia, 
Heaha  ka  Iehova  i  olelo  mai  ai  ? 

18  Hai  aku  la  ia  i  kana  olelona- 
ne,  i  aku  Ia, 


E  ku  ae  oe  iluna,  e  Balaka,  e  hoolohe  mai ; 
E  maliu  mai  oe  ia'u,  e  ke  keiki  a  Zipora. 

19  Aole  ke  Akua  he  kanaka,  i  hoopunipuni  mai  ai  ia ; 
Aole  hoi  ia  he  keiki  a  ke  kanaka  i  mihi  ia  : 

Ua  i  mai  no  ia,  aole  anei  ia  e  hana  mai  no  hoi  ? 
Ua  olelo  mai  no  oia,  aole  anei  ia  e  hooko  ? 

20  Aia  hoi,  ua  loaa  ia'u  ka  olelo  hoomaikai  aku ; 

Ua  hoomaikai  no  oia,  aole  e  hiki  ia'u  ke  hoololi  ae. 

21  Aole  ia  i  ike  i  ka  hewa  iloko  o  ka  Iakoba, 

Aole  hoi  oia  i  ike  i  ke  kekee  iloko  o  ka  Iseraela; 
Me  ia  no  o  Iehova  o  kona  Akua, 
Iwaena  hoi  o  lakou  ka  hooho  alii. 
206 


MOKUNA  XXIV. 

22  Na  ke  Akua  lakou  i  lawe  mai,  mai  Aigupita  mai : 
Ia  ia  no  ka  ikaika  me  he  reema  la. 

23  He  oiaio,  aole  no  he  kilokilo  aku  i  ka  Iakoha, 
Aole  hoi  he  anaaua  aku  i  ka  Iseraela  : 

Ma  ia  hope  e  oleloia  mai  no  ka  Iakoba,  a  no  ka  Iseraela, 
Kupaianaha  ka  hana  ana  a  ke  Akua ! 

24  Aia  hoi,  e  ala'e  keia  poe  kanaka  me  he  lionawahine  la. 
E  ku  ae  hoi  ia  e  like  nie  ka  lionakane ; 

Aole  ia  e  moe  hou,  a  ai  iho  ia  i  ke  pio, 
A  e  inu  hoi  i  ke  koko  o  ka  mea  i  pepehiia. 


25  T[  I  mai  la  o  Balaka  ia  ia,  Mai 
hoino  iki  aku  ia  lakou,  aole  hoi  e 
hoomaikai  iki  aku. 

26  Olelo  aku  la  o  Balaama  ia  Ba- 
laka,  i  aku  la,  Aole  anei  au  i  i  aku 
ia  oe,  O  ka  mea  a  pau  a  Iehova  i 
olelo  mai  ai  ia'u,  oia  ka'u  e  ha- 
na'i? 

2?  H  I  mai  la  o  Balaka  ia  Baiaa- 
ma,  Ke  noi  aku  nei  au  ia  oe,  e  hele 
mai,  a  e  kai  aku  au  ia  oe  i  kahi  e  ; 
malia  paha  e  oluolu  ke  Akua  i  hoi- 
no  aku  ai  oe  ia  lakou  malaila. 

28  Kai  aku  la  o  Balaka  ia  Balaa- 
ma  maluna  pono  o  Peora,  e  nana 
aku  ana  i  Iesimona. 

29  I  aku  la  o  Balaama  ia  Balaka, 
E  hana  oe  no'u  i  ehiku  mau  kua- 
hu  maanei,  a  e  hoomakaukau  no'u 
maanei  i  ehiku  mau  hipikane  a  me 
na  hipakane  i  ehiku. 

30  Hana  iho  la  o  Balaka  e  like 


me  ka  Balaama  i  olelo  ai,  a  mohai 
aku  la  i  ka  hipikane  a  me  ka  hipa- 
kane  maluna  o  kela  kuahu  o  keia 
kuahu. 

MOKUNA  XXIV. 

Ka  hoomaikai  hou  ana  o  Balaama  i  ka  Ise- 
raela.  10  Huhu  loa  iho  la  o  Balaka  a  hoo- 
kuu  aku  no  ia  Balaama.  15  Ka  wanana  a 
Balaama  no  ka  Iseraela. 

AIKE  iho  la  o  Balaama,  ua  lea- 
lea  o  Iehova  i  ka  hoomaikai 
aku  i  ka  Iseraela,  aole  ia  i  hele 
hou  aku  e  like  mamua  e  imi  i  na 
kilokilo  ana;  aka,  haliu  ae  la  ia  i 
kona  maka  maka  waonahele. 

2  Alawa  ae  la  na  maka  o  Balaa- 
ma  iluna,  ike  ae  la  i  ka  Iseraela  e 
hoomoana  ana  ma  ko  lakou  mau 
ohana ;  a  kau  mai  la  ka  Uhane  o 
ke  Akua  maluna  ona. 

3  Hapai  ae  la  ia  j  kana  olelonane, 
i  aku  la, 


O  ka  wanana  a  Balaama  a  ke  keiki  a  Beora, 

O  ka  wanana  a  ke  kanaka  i  hookaakaaia  kona  mau  maka: 

4  Ka  wanana  a  ka  mea  i  lohe  i  na  olelo  a  ke  Akua, 
A  ka  mea  i  ike  i  ka  Mea  mana  ma  ka  hihio ; 

E  moe  ana  ilalo,  a  e  kaakaa  ana  kona  mau  maka : 

5  Nani  ka  maikai  o  na  halelole  ou,  e  Iakoha ! 
O  kou  mau  halelewa  hoi,  e  Iseraela! 

6  E  like  me  na  awawa  ko  lakou  palahalaha  ana, 
E  like  hoi  me  na  mahinaai  ma  kapa  muliwai, 
Me  na  laau  aloe  hoi  a  Iehova  i  kanu  ai, 

A  me  na  laau  kedera  ma  kapa  o  na  wai. 

7  E  kahe  ana  ka  wai  mailoko  ae  o  kona  mau  hakeke, 
A  ma  na  wai  he  nui  kona  hua  kanu  ; 

E  kiekie  ae  hoi  kona  alii  maluna  o  Agaga, 
A  e  hookiekieia'e  kona  aupuni. 

8  Na  ke  Akua  ia  i  kai  mai  nei,  mai  Aigupita  mai; 
Ia  ia  hoi  ka  ikaika  me  he  reema  la ; 

E  ai  iho  oia  i  na  lahuikanaka  i  kona  poe  enemi, 
A  e  uhai  ia  i  ko  lakou  mau  iwi, 
E  houia  hoi  lakou  i  kana  mau  pua. 

9  Ua  kukuli  iho  ia,  ua  moe  iho  rae  he  lionakane  la, 
A  me  ka  lionawahine  ;  nawai  la  ia  e  hoala'e  ? 

i:or 

E  pomaikai  ka  mea  hoomaikai  ia  oe, 
A  e  poino  ka  mea  hoino  aku  ia  oe. 


10  U  Ua  hoaia  ka  inaina  o  Balaka 
ia  Balaama,  a  pai  pu  na  lima  ona :  i 
mai  la  o  Balaka  ia  Balaama,  Ua  kii 
aku  no  wau  ia  oe  no  ka  hoino  aku  i 
kuu  poe  euemi;  aia  hoi,  eia  ke  ko- 
lu  o  kou  hoomaikai  wale  ana  aku. 

11  Nolaila,  e  holo  aku  oe  i  kou 
wahi :  i  manao  iho  la  au  e  hooha- 
nohano  loa  aku  ia  oe;  aka  hoi,  o 
Iehova  ka  i  keakea  mai  ia  oe  i 
loaa  ole  ai  ka  hanohano. 

12  Olelo  mai  la  o  Balaama  ia  Ba- 
laka,  Aole  anei  au  i  olelo  aku  i  ka 
poe  elele  au  i  hoouna  ai  io'u  la,  i 
ka  i  ana  aku, 


13  Ina  e  haawi  mai  o  Balaka  i 
ke  kala  a  me  ke  gula  a  piha  kona 
hale,  ina  aole  e  hiki  ia'u  ke  hoo- 
hala  i  ka  olelo  a  Iehova,  e  hana  i 
ka  maikai,  aole  hoi  i  ka  hewa  ma 
kuu  manao  iho  :  o  ka  Iehova  e 
olelo  mai  ai,  oia  ka'u  e  hai  aku 
ai? 

14  Ano  hoi,  ke  hoi  aku  nei  au  i 
ko'u  poe  kanaka :  ea,  e  hai  e  aku 
no  au  ia  oe  i  ka  mea  a  keia  poe 
kanaka  e  hana  mai  ai  i  kou  poe 
kanaka  i  na  la  mahope. 

15  1  Hapai  ae  la  ia  i  kana  ole- 
lonane,  i  aku  la, 


O  ka  wanana  a  Balaama  ke  keiki  a  Beora, 

Ka  wanana  a  ke  kanaka  i  hookaakaaia'e  kona  maka ; 

16  Ka  wanana  a  ka  mea  i  lohe  i  ka  olelo  a  ke  Akua, 
A  ka  mea  ike  i  ka  mea  ikea  o  ka  Mea  kiekie, 
A  ka  mea  nana  i  ka  mea  ikea  o  ka  Mea  mana  loa, 
E  moe  iho  aūa,  a  e  kaakaa  ana  kona  mau  maka : 

1?  E  ike  auanei  au  ia  ia,  aole  hoi  ano, 

E  nana  auanei  au  ia  ia,  aole  hoi  e  kokoke : 

E  puka  mai  auanei  he  Hoku  mai  o  Iakoha  mai, 

E  ku  mai  ana  no  hoi  he  Kookoo  mai  o  Iseraela  mai ; 

A  e  luku  aku  no  ia  i  na  kihi  o  Moaha, 

A  e  pepehi  iho  ia  i  na  keiki  hoohaunaele  a  pau. 

18  E  lilo  o  Edoma  i  wahi  e  noho  ai, 

A  e  lilo  o  Seira  i  wahi  e  noho  ai  no  kona  poe  enemi: 
A  e  hana  ikaika  no  o  ka  Iseraela. 

19  Na  Iakooa  e  puka  mai  auanei  ka  mea  e  alii  ana, 
A  e  luku  iho  oia  i  ke  koena  o  ke  kulanakauhale. 

20  T[  Nana  aku  la  hoi  oia  i  ka  Ameleka,  hai  mai  la  ia  i  kana  olelo- 
nane,  i  mai  la, 

0  Ameleka,  ke  pookela  o  na  lahuikanaka, 
Aka  o  kona  hope,  e  make  mau  loa  no  oia. 

21  Nana  aku  la  hoi  ia  i  ka  Keni,  hapai  ae  la  ia  i  kana  olelonane,  i 
mai  la, 

Ua  paa  kou  wahi  i  noho  ai, 

Ua  kau  aku  oe  i  kou  punana  maluna  o  ka  pohaku : 
22  Aka,  e  laweia'ku  ka  Keni,  ahea  la 
E  lawe  pio  aku  o  Asuria  ia  oe  ? 

23  Hai  aku  la  ia  i  kana  olelonane,  i  aku  la, 

Auwe  !  owai  la  uanei  ke  ola  i  ka  wa  e  hana  mai  ai  ke  Akua 
i  keia  ? 
24  Mai  kauwahi  mai  o  Kitima  mai,  na  moku, 
A  e  hoopilikia  lakou  i  ko  Asuria, 

A  e  hoopilikia  hoi  i  ka  Hebera, 
A  e  luku  loa  ia'ku  oia. 


25  Ku  ae  la  o  Balaama,  hele  aku 
la  ia,  a  hoi  aku  la  i  kona  wahi ;  a 
hele  aku  la  hoi  o  Balaka  i  kona 
aoao. 

MOKUNA  XXV. 

Lilo  kekahi  poe  Iseraela  i  ka  moe  kolohe  a 
me  ka  hoomana  kii  me  na  wahine  o  Mi- 
(liana.  6  Ka  make  o  Zimeri  laua  o  Kozebi. 
10  Ka  olelo  hoomaikai  a  ke  Akua  ia  Pine- 
hasa.  16  Ke  kauoha  e  kaua  aku  i  ko  Mi- 
iliana. 

NOHO  iho  la  ka  Iseraela  rna 
Sitirna:  a  hoomaka  iho  la  na 
kanaka  e  moe  kolohe  me  na  kai- 
kamahine  a  ka  Moaha. 

2  Koi  mai  la  lakou  i  na  kanaka  e 
hele  aku  i  na  ahaaina  hoomana  a 
na  akua  o  lakou :  ai  iho  la  na 
kanaka,  a  kulou  iho  la  i  na  akua 
o  lakou. 

3  Hui  pu  aku  la  ka  Iseraela  me 
Baalapeora  :  a  ua  hoaia  mai  la  ka 
inaina  o  Iehova  i  ka  Iseraela. 

4  Olelo  mai  la  o  Iehova  ia  Mose, 
E  lawe  i  na  luna  a  pau  o  kanaka, 
e  kau  aku  ia  lakou  imua  o  Ie- 
hova  ma  ka  la,  i  hoohuliia'ku  ai 
ka  inaina  nui  o  Iehova  mai  ka 
Iseraela  aku. 

5  Olelo  aku  la  o  Mose  i  na  luna- 
kanawai  o  ka  Iseraela,  E  pepehi 
oukou  a  pau  i  na  kanaka  o  oukou 
i  hui  pu  ia'ku  me  Baalapeora. 

6  H  Aia  hoi,  hele  mai  kekahi  ma- 
mo  a  Iseraela,  a  lawe  mai  la  i  ke- 
kahi  wahine  no  Midiana  i  na  hoa- 
hanau  ona,  imua  o  na  maka  o 
Mose,  a  imua  o  na  maka  o  ke 
anaina  kanaka  a  pau  o  na  mamo 
a  Iseraela,  e  uwe  aua  lakou  ma  ka 
puka  o  ka  halelewa  o  ke  anaina. 

7  A  ike  aku  la  o  Piuehasa  ke 
keiki  a  Eleazara  ke  keiki  a  Aa- 
rona  ke  kahuna,  ku  ae  la  ia  ma- 
waena  o  ke  anaina  kanaka,  a  lawe 
ae  la  ia  i  ka  ihe  ma  kona  lima ; 

8  Hahai  aku  la  ia  mamuli  o  ua 
kanaka  la  o  ka  Iseraela  maloko  o 
ka  halelewa,  a  hou  iho  la  ia  laua  a 
elua,  i  ke  kanaka  o  ka  Iseraela  a 
me  ka  wahine  ma  kona  opu.  Pe- 
la  no  i  paleia'i  ke  ahulau  mai  na 
īnamo  a  Iseraela  aku. 

9  A  o  ka  poe  i  make  i  ke  ahulau, 

Hawaiian. 


he  iwakaluakumamaha  tausani  la- 
kou. 

10  Tf  Olelo  mai  la  o  Iehova  ia 
Mose,  i  mai  la, 

11  O  Pinehasa  ke  keiki  a  Elea- 
zara,  ke  keiki  a  Aarona  ke  ka- 
huna,  ua  hoohuli  ae  ia  i  kuu  iua- 
ina  mai  na  mamo  a  Iseraela  aku, 
no  kona  lili  ana  no'u  iwaena  o 
lakou ;  i  hoopau  ole  ai  au  i  na 
mamo  a  Iseraela  i  kuu  lili  ana. 

12  Nolaila,  e  i  aku  oe,  Aia  hoi, 
ke  haawi  aku  nei  au  i  kuu  berita 
nona  e  malu  ai. 

13  Nona  no  ia,  a  no  kana  poe 
mamo  mahope  ona,  o  ka  berita  o 
ka  oihana  kahuna  mau  loa ;  no 
ka  mea,  ua  lili  oia  no  kona  Akua, 
a  ua  hookalahala  oia  no  na  ma- 
mo  a  Iseraela. 

14  O  ka  inoa  o  ke  kanaka  Ise- 
raela  i  pepehiia,  i  pepehi  pu  ia  me 
ka  wahine  o  Mieliana,  oia  o  Zimeri 
ke  keiki  a  Salu,  he  luna  o  ka  oha- 
na  kupuna  no  ka  Simeoua. 

15  A  o  ka  inoa  o  ka  wahine  no 
Midiana  i  pepehiia,  oia  o  Kosebi, 
ke  kaikamahine  a  Zura,  he  luna 
ia  o  kekahi  poe  kanaka,  no  ka 
ohana  alii  ma  Midiana. 

16  H  Olelo  mai  la  o  Iehova  ia 
Mose,  i  mai  la, 

17  E  kaua  aku  oe  i  ko  Midiana, 
a  e  pepehi  ia  lakou : 

18  No  ka  mea,  ke  hoopilikia  mai 
nei  lakou  ia  oukou,  me  ka  hoowa- 
lewale  ana  a  lakou  i  hoowalewale 
mai  ai  ia  oukou  ma  ka  mea  o  Peo- 
ra,  amakamea  o  Kosebi  ke  kai- 
kamahine  a  kekahi  alii  o  Midiana, 
ko  lakou  kaikuwahine,  o  ka  mea  i 
pepehiia  i  ka  la  o  ke  ahulau  no 
Peora. 

MOKUNA  XXVI. 

Ka  helu  hou  ana  i  na  kanaka  ;  o  ka  huina  o 
kela  ohana  o  keia  ohana,  a  me  ka  huinao 
na  ohana  a  pau.  52  Ka  helu  ana  i  na  Levi. 
63  Koe  no  o  Kaleha  laua  o  Iosua  wale  no  o 
kela  hanauna  i  heluia  mamua. 

MAHOPE  mai  o  ke  ahulau,  ole- 
lo  mai  la  o  Iehova  ia  Mose  a 
me  Eleazara  ke  keiki  a  Aaiona  ke 
kahuna,  i  mai  la, 
2  E  helu  olua  i  keanaina  kanaka 

a  pau  o  na  mamo  a  Iseraela,  i  na 
mea  o  na  makahiki  he  iwakalua 
a  keu  aku,  ma  ka  ohana  o  ko  la- 
kou  kupuna,  i  na  mea  a  pau  o  ka 
Iseraela  e  hiki  ke  hele  i  ke  kaua. 

3  Olelo  aku  la  o  Mose  laua  o 
Eleazara  ke  kahuna  ia  lakou  ma 
na  papu  o  Moaba,  ma  Ioredane  e 
ku  pono  ana  i  Ieriko,  i  aku  la, 

4  [E  helu  oukou  i  na  kanaka,]  o 
na  makahiki  he  iwakalua  a  keu 
aku,  e  like  me  ka  Iehova  i  kauoha 
mai  ai  ia  Mose  a  i  na  mamo  a  Ise- 
raela  i  hele  mai  mailoko  mai  o  ka 
aina  o  Aigupita. 

5  10  Reubena  ka  makahiapo  a 
Iseraela :  o  na  keiki  a  Reubena,  o 
līanoka,  nana  ka  ohana  o  ka  Ha- 
noka  :  na  Palu  ka  ohana  o  ka 
Palu : 

6  Na  Heserona  ka  ohana  o  ka 
Heserona :  na  Karemi  ka  ohana  o 
ka  Karemi. 

7  Oia  na  ohana  o  ka  Reubena :  a 
o  ka  poe  o  lakou  i  heluia,  he  ka- 
nahakumamakolu  na  tausani,  ehi- 
ku  haneri  a  me  kanakolu. 

8  O  na  keiki  a  Palu,  o  Eliaha. 

9  A  o  na  keiki  a  Eliaha,  o  Ne- 
muela,  o  Datana  a  me  Abirama: 
oia  ua  Datana  a  me  Abirama  la, 
na  mea  i  kaulana  iloko  o  ke  anai- 
na  kanaka,  i  na  mea  i  ku  e  ia  Mo- 
se  a  me  Aarona  iwaena  o  ko  Kora 
poe,  i  ka  wa  a  lakou  i  ku  e  aku  ai 
ia  Iehova : 

10  A  hamama  ae  la  ka  honua  i 
kona  waha,  a  ale  iho  la  ia  lakou  a 
me  Kora,  i  ka  manawa  i  make  ai 
ua  poe  la,  a  i  ka  wa  i  ai  mai  ai  ke 
ahi  i  elua  haneri  kanaka  a  me  ka- 
nalima  :  a  lilo  lakou  i  hoailona. 

11  Aole  nae  i  make  na  keiki  a 
Kora. 

12  1  O  na  keiki  a  Siraeona  ma 
ko  lakou  mau  ohana:  no  Neinue- 
la  ka  ohana  o  ka  Nemuela :  na  Ia- 
mina  ka  ohana  o  ka  Iamina:  na 
Iakina  ka  ohana  o  ka  Iakina : 

13  Na  Zera  ka  ohana  o  ka  Zera : 
na  Saula  ka  ohana  o  ka  Saula. 

14  Oia  na  ohana  o  ka  Simeona, 
he  iwakaluakamamalua  tausani, 
me  na  haneri  keu  elua. 

15  1  O  na  keiki  a  Gada  raa  ko 
lakou  mau  ohana :  na  Zepora  ka 

ohana  o  ka  Zepora :  na  Hagi  kā 
ohana  o  ka  Hagi :  na  Suni  ka  oha- 
na  o  ka  Suni : 

16  Na  Ozeni  ka  ohana  o  ka  Oze- 
ni :  na  Eri  ka  ohana  o  ka  Eri : 

17  Na  Aroda  ka  ohana  o  ka  Aro- 
da :  na  Areli  ka  ohana  o  ka  Areli. 

18  Oia  na  ohaua  o  na  mamo  a 
Gada,  ma  ka  poe  o  lakou  i  heluia, 
he  kanaha  tausani  a  me  na  haneri 
elima. 

19  1  O  na  keiki  a  Iuda,  o  Era  a 
me  Onana:  a  make  iho  la  o  Era 
laua  o  Onana  ma  ka  aina  o  Ka- 
naana. 

20  A  o  na  keiki  a  Iuda  ma  ko 
lakou  mau  ohana;  na  Sela  ka 
ohana  o  ka  Sela:  na  Pareza  ka 
ohana  o  ka  Pareza :  na  Zera  ka 
ohana  o  ka  Zera: 

21  A  o  na  keiki  a  Pareza:  na  He- 
zerona  ka  ohana  a  ka  Hezerona : 
na  Hamula  ka  ohana  o  ka  Hamu- 
la. 

22  Oia  na  ohana  o  ka  Iuda  raa  ka 
poe  o  lakou  i  heluia,  he  kanahiku- 
kunmmaono  tausani,  a  me  na  ha- 
neri  keu  elima. 

23  1  O  na  keiki  a  Isakara  ma  ko 
lakou  mau  ohana :  na  Tola  ka  oha- 
na  o  ka  Tola  :  na  Pua  ka  ohana  o 
ka  Puni : 

24  Na  Iasuba  ka  ohana  o  ka  Iasu- 
ba :  na  Simerona  ka  ohana  o  ka 
Simerona. 

25  Oia  na  ohana  o  ka  Isakara, 
ma  ka  poe  o  lakou  i  heluia;  he 
kanaonokumamaha  tausani  a  me 
na  haneri  ekolu. 

26  1  O  na  keiki  a  Zebuluna  ma 
ko  lakou  mau  ohana:  na  Sereda 
ka  ohana  o  ka  Sereda:  na  Elona 
kaohanaoka  Elona:  na  Iahelee- 
la  ka  ohana  o  ka  Iaheleela. 

27  Oia  na  ohana  o  ka  Zebuluna, 
ma  ka  poe  o  lakou  i  heluia,  he 
kanaono  tausani  a  me  na  haueri 
elima. 

28  1  O  na  keiki  a  Iosepa  ma  ko 
lakou  ohana,  o  Manase  a  me  Epe- 
raima. 

29  No  na  keiki  a  Manase :  na 
Makira  ka  ohana  o  ka  Makira : 
na  Makira  o  Gileada :  na  Gileada 
ka  ohana  o  ka  Gileada. 

30  Eia  na  keiki  a  Gileada :    na 

Iezera  ka  ohana  o  ka  Iezera :   na 
Heleka  ka  okana  o  ka  Heleka : 

31  A  na  Aseriela  ka  ohana  o  ka 
Aseriela :  a  na  Sekema  ka  ohana 
o  ka  Sekema : 

32  A  na  Semida  ka  ohana  o  ka 
Semida :  a  na  Hepera  ka  ohana  o 
ka  Hepera. 

33  H  Aohe  keikikane  a  Zelopeha- 
da  ke  keiki  a  Hepera,  he  mau  kai- 
kamahine  nae :  eia  na  inoa  o  na 
kaikamahine  a  Zelopehada,  o  Ma- 
la,  o  Noa,  o  Hogela,  o  Mileka  a 
me  Tireza. 

34  Oia  na  ohana  o  ka  Manase,  a 
o  ka  poe  o  lakou  i  heluia,  he  ka- 
nalimakumamalua  tausani  a  me 
na  haneri  ehiku. 

35  1Ī  Eia  na  keiki  a  Eperaima 
ma  ko  lakou  mau  ohana:  na  Su- 
tela  ka  ohana  o  ka  Sutela :  na 
Bekera  ka  ohana  o  ka  Bekera :  na 
Tahana  ka  ohana  o  ka  Tahana  : 

36  Eia  hoi  na  keiki  a  Sutela :  na 
Erana  ka  ohana  a  ka  Erana, 

37  Oia  na  ohana  a  na  keiki  a 
Eperaima  ma  ka  poe  o  lakou  i  he- 
luia,  he  kanakolukumamalua  tau- 
sani,  a  me  na  haneri  elima,  Oia 
na  keiki  a  Iosepa  ma  ko  lakou 
mau  ohana. 

38  1  O  na  keiki  a  Beniamina  ma 
ko  lakou  mau  ohana  :  na  Bela  ka 
ohana  o  ka  Bela:  na  Asebela  ka 
ohana  o  ka  Asebela :  na  Ahirama 
ka  ohana  o  ka  Ahirama. 

39  Na  Supama  ka  ohana  o  ka 
Supama,  na  Hupama  ka  ohana  o 
ka  Hupama. 

40  Eia  na  keiki  a  Bela,  o  Areda 
laua  o  Naamana :  fna  Areda]  ka 
ohana  o  ka  Areda :  na  Naamana 
ka  ohaua  o  ka  Naamana : 

41  Oia  na  keiki  a  Beniamina  ma 
ko  lakou  mau  ohana:  a  o  ka  poe 
o  lakou  i  heluia,  he  kanahakuma- 
malima  tausaui  me  na  haneri  keu 
eono. 

42  T[  Eia  na  keiki  a  Dana  ma  ko 
lakou  mau  ohana:  na  Suhama  ka 
ohana  o  ka  Suharaa  :  oia  na  ohana 
a  Dana  ma  ko  lakou  mau  ohana. 

43  O  na  ohana  a  pau  o  ka  Suha- 
ma,  ma  ka  poe  o  lakou  i  heluia, 
he  kanaonokumamaha  tausani  me 
na  hanen  keu  eha. 


44  1  O  na  keiki  a  Asera,  ma  ko 
lakou  mau  ohana:  na  Iimena  ka 
ohana  o  Iimena  :  na  Iesui  ka  oha- 
na  o  ka  Iesui :  na  Beria  ka  ohana 
o  ka  Beria. 

45  O  na  keiki  a  Beria :  na  Hebe- 
ra  ka  ohana  o  ka  Hebera  :  na  Ma- 
lekiela  ka  ohana  o  ka  Malekiela. 

46  A  o  Sara  ka  inoa  o  ke  kaika- 
mahine  a  Asera. 

47  Oia  na  ohana  o  na  keiki  a  Ase- 
ra,  ma  ka  poe  o  lakou  i  heluia,  he 
kanalimakumamakolu  tausani  me 
na  haneri  keu  eha. 

48  H  O  na  keiki  a  Napetali  ma 
ko  lakou  mau  ohana :  na  Iahezela 
ka  ohana  o  ka  Iahezela  :  na  Guni 
ka  ohana  o  ka  Guni : 

49  Na  Iezera  ka  ohana  o  ka  Ieze- 
ra:  na  Silema  ka  ohana  o  ka  Si- 
lema. 

50  Oia  na  ohana  a  Napetali  ma 
ko  lakou  mau  ohana :  a  o  ka  poe 
o  lakou  i  heluia,  he  kanahakuma- 
malima  tausani,  a  me  na  haneri 
eha. 

51  Eia  ka  poe  i  heluia  o  na  ma- 
mo  a  Iseraela;  eono  hanen  me 
kumamakahi  tausani,  ehiku  hane- 
ri  me  kanakolu. 

52  U  Olelo  mai  la  o  Iehova  ia 
Mose,  i  mai  la, 

53  No  lakou  e  puunaueia  ka  aina 
i  hooilina,  e  like  me  ka  helu  ana 
i  na  inoa. 

54  No  ka  poe  nui,  e  hoonui  ae 
oe  i  kona  aina,  a  no  ka  poe  uuku 
iho,  e  houuku  iho  oe  i  kona  aina : 
no  kela  mea  keia  mea  e  haawiia 
kona  aina  e  like  me  ka  nui  o  kona 
poe  i  heluia. 

55  Aka,  e  puunaueia  ka  aina  ma 
ka  hailona  ana;  ma  na  inoa  o  na 
ohana  kupuna  lakou  e  komo  ai  i 
ka  aina. 

56  Ma  ka  hailona  ana  e  puu- 
naueia'i  kona  aina  iwaena  o  ka 
poe  nui  a  me  ka  poe  uuku. 

57  1[  Eia  ka  poe  i  heluia  o  ka 
Levi  ma  ko  lakou  mau  ohana :  na 
Geresoua  ka  ohana  o  ka  Gereso- 
na :  na  Kohata  ka  ohana  o  ka  Ko- 
hata:  na  Merari  ka  ohana  o  ka 
Merari. 

58  Eia  na  ohana  o  ka  Levi :  ka 
ohana  o  ka  Liheni,  ka  ohana  o  ka 

211 


NAHELU. 


Heberona,  ka  okana  o  ka  Maheli, 
ka  ohana  o  ka  Musi,  ka  ohana  o  ka 
Korata :  na  Kohata  o  Amerama. 

59  A  o  ka  inoa  o  ka  wahine  a 
Amerama,  oia  o  Iokebeda,  ke  kai- 
kamahine  a  Levi,  ka  mea  i  hanau 
na  Levi  ma  Aigupita:  nana  no  i 
hanau  na  Amerama  o  Aarona  laua 
o  Mose,  a  me  Miriama  ko  laua  kai- 
kuwahine. 

60  A  hanau  na  Aarona  o  Nada- 
ba,  o  Abihu,  o  Eleazara  a  me  Ita- 
mara. 

61  A  make  iho  la  o  Nadaba  laua 
o  Abihu,  ia  laua  i  mohai  aku  ai  i 
ke  ahi  e  imua  o  Iehova. 

62  O  ka  poe  o  lakou  i  heluia,  he 
iwakaluakumamakolu  tausani,  he 
poe  kane  wale  no  o  ka  malama 
hookahi  a  keu  aku  :  aole  no  lakou 
i  heluia  iwaena  o  na  mamo  a  Ise- 
raela,  no  ka  mea,  aole  i  haawiia  he 
aina  no  lakou  iwaena  o  na  mamo 
a  Iseraela. 

63  1  Oia  ka  poe  i  heluia  e  Mose 
laua  o  Eleazara  ke  kahuna ;  na 
laua  no  i  helu  i  na  mamo  a  Ise- 
raela  ma  na  papu  o  Moaba,  ma 
Ioredane  o  Ieriko. 

64  Aka,  iwaena  o  keia  poe,  aole 
kekahi  kanaka  o  ka  poe  a  Mose 
laua  o  Aarona  ke  kahuna  i  helu  ai, 
i  ko  lakou  helu  ana  i  na  mamo  a 
Iseraela  ma  ka  waonahele  o  Sinai. 

65  No  ka  mea,  i  olelo  mai  o  Ie- 
hova  no  lakou,  He  oiaio  e  make 
no  lakou  ma  ka  waonahele.  Aole 
kekahi  o  lakou  i  koe,  o  Kaleba 
wale  no,  o  ke  keiki  a  Iepune,  laua 
o  Iosua  ke  keiki  a  Nuna. 

MOKUNA  XXVII. 

Nonoi  na  kaikamahine  a  Zolopehada  i  ka 
aina  e  ili  mai  ana  no  ko  lakou  makuakane 
i  make.  6  Ke  kanawai  no  ka  aina  hooih. 
12  Kauohaia  o  Mose  e  make  ;  a  ua  hoono- 
hoia  o  Iosua  i  luna  o  ka  Iseraela  mahope. 

ALAILA  hele  mai  na  kaikama- 
hine  a  Zelopehada,  ke  keiki 
a  Hepera,  ke  keiki  a  Gileada,  ke 
keikia  Makira,  ke  keiki  a  Manase, 
no  na  ohana  a  Manase  ke  keiki  a 
Iosepa :  eia  hoi  na  inoa  o  kana 
mau  kaikamahine ;  o  Mahela,  o 
Noa,  o  Hogela,  o  Mileka  a  me  Ti- 
reza. 

2  Ku   no  lakou  imua  o  Mose, 

imua  hoi  o  Eleazara  ke  kahuna,  a 
imua  o  na  luna,  a  imua  hoi  o  ke 
anaina  kanaka  a  pau,  ma  ka  puka 
o  ka  halelewa  anaina,  i  mai  la, 

3  Ua  make  ko  makou  makua- 
kane  ma  ka  waonahele,  aole  no 
ia  me  ka  poe  i  hoakoakoa  pu  e 
ku  e  ia  Iehova  me  Kora  ma ;  aka, 
make  no  ia  iloko  o  kona  hewa  iho 
no,  aole  hoi  ana  keikikane. 

4  No  ke  aha  la  e  laweia'ku  ai  ka 
inoa  o  ko  makou  makuakane  mai- 
waena  aku  o  kona  ohana,  no  kona 
nele  i  ke  keikikane  ?  E  haawi 
mai  no  makou  i  wahi  e  noho  ai 
iwaena  o  na  hoahanau  o  ko  ma- 
kou  makuakane. 

5  A  lawe  aku  la  o  Mose  i  ko  la- 
kou  mea  imua  o  Iehova. 

6  H  Olelo  mai  la  o  Iehova  ia  Mo- 
se,  i  mai  la, 

7  Ke  olelo  pono  mai  nei  no  na 
kaikamahine  a  Zelopehada :  e  haa- 
wi  io  aku  no  oe  i  aina  hooili  iwae- 
na  o  na  hoahanau  o  ko  lakou  ma- 
kuakane :  a  e  hoolilo  oe  i  ka  aina 
hooili  o  ko  lakou  makuakane  no 
lakou. 

8  A  e  oleko  aku  oe  i  na  mamo 
a  Iseraela,  e  i  aku,  Ina  make  ke- 
kahi  kanaka,  aole  ana  keikikane, 
alaila  e  hoolilo  oe  i  kona  aina  i 
hooili  no  kana  kaikamahine. 

9  Ina  aole  hoi  he  kaikamahine 
nana,  e  haawi  aku  oukou  i  kona 
aina  hooili  no  kona  mau  hoaha- 
nau. 

10  A  i  ole  ona  hoahanau,  alaila 
e  haawi  aku  oukou  i  kona  aina 
hooili  no  na  hoahanau  o  kona  ma- 
kuakane. 

11  A  i  ole  na  hoahanau  o  kona 
makuakane,  alaila  e  haawi  aku  ou- 
kou  i  kona  aina  hooili  no  kona 
hoahanau  e  kokoke  mai  ana  ma 
kona  ohana,  a  e  lilo  ia  nona :  a  e 
lilo  ia  i  kanawai  hoopono  no  na 
mamo  a  Iseraela,  e  like  me  ka  ke 
Akua  i  kauoha  mai  ai  ia  Mose. 

12  H  Olelo  mai  la  o  Iehova  ia 
Mose,  E  pii  aku  oe  i  keia  kuahiwi 
o  Abarima,  e  nana  i  ka  aina  a'u  i 
haawi  aku  ai  no  na  mamo  a  Ise- 
raela. 

13  A  pau  kou  nana  ana,  o  oe  hoi 
kekahi  e  hui  pu  ia'ku  me  kou  poe 

kanaka,  e  like  me  kou  kaikuaana 
o  Aarona  i  hui  pu  ia'ku  ai. 

14  No  ka  mea,  ua  ku  e  mai  olua 
i  ka'u  olelo  ma  ka  waonakele  o 
Zina,  kaki  i  hakaka  ai  ke  anaina 
kanaka;  aoleoluaihoanomaiia'u 
ma  ka  wai  imua  o  ko  lakou  mau 
maka:  oia  ka  wai  o  Meriba  ma 
Kadesa  ma  ka  waonahele  o  Zina. 

15  II  Olelo  aku  la  o  Mose  ia  Ie- 
kova,  i  aku  la, 

16  Na  Iehova,  na  ke  Akua  o  na 
uhane  o  kanaka  a  pau  e  hoono- 
ho  i  kekahi  kanaka  maluna  o  ke 
anaina  kanaka, 

17  Nana  e  hele  aku  imua  o  la- 
kou,  nana  hoi  e  hele  hou  mai 
imua  o  lakou;  nana  lakou  e  kai 
aku,  nana  hoi  lakou  e  kai  mai ;  i 
like  ole  ai  ke  anaina  kanaka  o 
Iehova  me  na  hipa  kahu  ole. 

18  II I  mai  la  o  Iehova  ia  Mose,  E 
lawe  oe  ia  Iosua  ke  keiki  a  Nuna, 
he  kanaka  iloko  ona  ka  Uhane,  a 
e  kau  oe  i  kou  lima  maluna  ona ; 

19  A  e  hoonoho  ia  ia  imua  o 
Eleazara  ke  kahuna,  imua  hoi  o 
ke  anaina  kanaka  a  pau ;  a  e 
kauoha  oe  ia  ia  imua  o  lakou. 

20  E  kau  aku  oe  i  kekahi  o  kou 
hanohano  maluna  iho  ona,  i  hoo- 
lohe  mai  ai  ke  anaina  kanaka  a 
pau  o  na  mamo  a  Iseraela. 

21  A  e  ku  mai  ia  imua  o  Elea- 
zara  ke  kahuna,  nana  e  ninau  mai 
nona  ma  ka  olelo  a  ka  Urima 
imua  o  Iehova :  ma  kana  olelo 
e  hele  aku  ai  lakou,  a  ma  kana 
olelo  hoi  lakou  e  hoi  mai  ai,  oia 
a  me  na  mamo  a  pau  a  Iseraela 
me  ia,  o  ke  anaina  kanaka  a  pau. 

22  Hana  iho  la  o  Mose,  e  like  me 
ka  Iehova  i  kauoha  mai  ai  ia  ia : 
lawe  aku  la  oia  ia  Iosua,  hoonoho 
iho  la  ia  ia  imua  o  Eleazara  ke 
kahuna,  imua  hoi  o  ke  anaina 
kanaka  a  pau. 

23  Kau  aku  la  ia  i  kona  mau 
lima  maluna  iho  ona,  a  kauoha 
aku  la  ia  ia,  e  like  me  ka  Iehova  i 
kauoha  mai  ai  ma  ka  lima  o  Mose. 

MOKUNA  XXVIII. 

Na  kanawai  no  na  mohaikuni  i  kela  la  i  keia 
la.  11  No  ka  mahina  hou.  1(5  No  ka  mo- 
liaola,  a  me  ka  ahaaina  berena  hu  ole.  2G 
No  ka  ahaaina  penetekota. 


OLELO    mai    la   o   Iehova   ia 
Mose,  i  mai  la, 

2  E  kauoha  aku  oe  i  na  maino  a 
Iseraela,  e  i  aku  ia  lakou,  O  kuu 
mohai,  o  kuu  berena  mea  mohai  i 
kuniia  i  ke  ahi,  i  mea  oluolu  ia'u, 
o  ka  oukou  ia  e  malama  ai  e  kau- 
maha  mai  ia'u  i  kona  manawa 
pono. 

3  A  e  i  aku  oe  ia  lakou,  Eia  ka 
mohai  a  oukou  e  kaumaha  ai  ia 
Iehova,  elua  keikihipa  kina  ole  o 
ka  makahiki  mua,  i  kela  la  i  keia 
la,  i  mohaikuni  mau. 

4  E  kaumaha  oe  i  kekahi  keiki- 
hipa  i  kakahiaka,  a  o  kekahi  kei- 
kihipa  kau  e  kaumaha  ai  i  ke 
ahiahi. 

5  A  he  hapaumi  o  ka  epa  palaoa 
i  mohaiai,  i  kawili  pu  ia  me  ka 
hapaha  o  ka  hina  aila  i  kuiia. 

6  He  mohaikuni  mau  ia,  i  kauo- 
haia'ku  ma  ka  mauna  o  Sinai,  i 
mohai  ala  oluolu  i  kuniia  i  ke  ahi 
no  Iehova. 

7  A  o  ka  mohai  inu  o  ia  mea,  he 
hapaha  o  ka  hina  no  kekahi  kei- 
kihipa;  ma  kahi  hoano  kau  e  ni- 
nini  iho  ai  i  ka  waina  no  Iehova  i 
mohaiinu. 

8  A  e  kaumaha  iho  oe  i  kela  kei- 
kihipa  i  ke  ahiahi:  e  like  me  ka 
mohaiai  o  kakahiaka,  a  me  ka 
mohaiinu  olaila,  kau  e  kaumaha 
iho  ai,  he  mohai  i  kuniia  i  ke  ahi, 
i  mea  ala  oluolu  no  Iehova. 

9  T]  A  i  ka  la  Sabati,  elua  keiki- 
hipa  kina  ole  o  ka  makahiki  mua, 
a  me  elua  hapaumi  o  ke  ana  pa- 
laoa  i  mohaiai,  i  kawili  pu  ia  me 
ka  aila,  a  me  kona  mohaiinu. 

10  Oia  ka  mohaikuni  no  kela  Sa- 
bati  keia  Sabati,  he  okoa  ka  mo- 
haikuni  mau  me  kona  mohaiinu. 

11  H  A  i  na  la  mua  o  ko  oukou 
mau  malama,  e  kaumaha  iho  ou- 
kou  i  mohaikuni  ia  Iehova ;  i  elua 
bipikane  hou,  i  hookahi  hipakane, 
i  ehiku  hipakeiki  kina  ole  o  ka 
makahiki  mua ; 

12  I  ekolu  hapaumi  o  ke  ana  pa- 
laoa  i  mohaiai,  i  kawili  pu  ia  me 
ka  aila,  no  ka  hipikane  hookahi ; 
a  elua  hapaumi  o  ka  epa  palaoa,  i 
mohaiai,  i  kawili  pu  ia  me  ka 
aila,  no  ka  hipakane  hookahi. 

13  A  hookahi  hapaumi  o  ka  epa 
palaoa  i  kawili  pu  ia  me  ka  aila  i 
mohaiai,  no  ke  keikihipa  hookahi, 
i  mokaikuni  mea  ala  oluolu,  he 
mohai  i  hanaia  ma  ke  ahi  na  Ie- 
hova. 

14  A  o  ka  lakou  mohaiinu,  hoo- 
kahi  hapalua  o  ka  hina  waina  ma 
ka  hipikane  hookahi,  a  e  hapako- 
lu  o  ka  hina  ma  ka  hipakane,  a  he 
hapaha  o  ka  hina  ma  ke  keikihi- 
pa :  oia  ka  mohaikuni  o  kela  ma- 
lama  keia  malama  ma  na  malama 
a  pau  o  ka  makahiki. 

15  A  hookahi  keikikao  i  mohaila- 
wehala  ia  Iehova  e  kaumahaia'ku 
ai,  he  okoa  ka  mohaikuui  mau  a 
me  kana  mohaiinu. 

16 1  ka  la  umikumamaha  o  ka  ma- 
lama  mua  ka  moliaola  no  Iehova. 

17  Ā  i  ka  la  umikumamalima  o 
ia  malama,  ka  ahaaina;  he  ehiku 
na  la  e  aiia'i  ka  berena  hu  ole. 

18  I  ka  la  makamua,  he  houluu- 
lu  hoano;  mai  hana  oukou  i  ke- 
kahi  hana  luhi. 

19  Aka,  e  kaumaha  aku  oukou  i 
mohai  i  hanaia  ma  ke  ahi,  i  mo- 
haikuni  no  Iehova ;  i  elua  bipi- 
kane  opio,  i  hookahi  hipakane,  i 
ehiku  hoi  keikihipa  o  ka  makahi- 
ki  mua ;  he  mau  mea  kina  ole  ia 
oukou. 

20  A  o  ka  lakou  mohaiai,  he  pa- 
laoa  i  kawili  pu  ia  me  ka  aila : 
ekolu  hapaumi  ka  oukou  e  mohai 
ai  no  ka  bipikane,  a  elua  hapaumi 
no  ka  hipakane. 

21  Hookahi  hapaumi  kau  e  mo- 
hai  aku  ai  no  ke  keikihipa  hooka- 
hi,  ma  na  keikihipa  a  ehiku. 

22  A  hookahi  kaokane  i  mohaila- 
wehala,  e  hookalahala  no  oukou. 

23  O  keia  mau  mea  ka  oukou  e 
mohai  aku  ai,  he  okoa  ka  mohai- 
kuni  i  kakahiaka ;  oia  no  ka  mo- 
haikuni  mau. 

24  Pela  oukou  e  kaumaha  aku  ai 
i  kela  la  i  keia  la,  i  na  la  ehiku, 
i  ka  io  o  ka  mohai  i  mea  ala  oluo- 
lu  ia  Iehova :  e  kaumahaia  oia,  he 
okoa  ka  mohaikuni  mau,  a  me 
kona  mohaiinu. 

25  A  i  ka  hiku  o  ka  la,  he  hou- 
luulu  hoano  no  oukou  ;  mai  hana 
oukou  i  kekahi  hana  maoli. 

26  T[  A  i  ka  la  o  na  huamua,  ia 
oukou  e  lawe  mai  ai  i  ka  mohaiai 
hou  na  Iehova,  i  ka  pau  ana  o 
ko  oukou  mau  hebedoma,  he  hou- 
luulu  hoano  no  oukou ;  mai  hana 
oukou  i  kekahi  hana  luhi. 

27  Aka,  e  kaumaha  oukou  i  ka 
mohaikuni  i  mea  ala  oluolu  ia  Ie- 
hova ;  i  elua  bipikane  hou,  i  hoo- 
kahi  hipakane,  i  ehiku  keikihipa 
o  ka  makahiki  mua; 

28  A  me  ka  lakou  mohaiai,  o  ka 
palaoa  i  kawili  pu  ia  me  ka  aila, 
i  ekolu  hapaumi  me  ka  hipikane 
hookahi,  i  elua  hapaumi  hoi  me 
ka  hipakane  hookahi ; 

29  I  hookahi  hoi  hapaumi  ma  ke 
keikihipa  hookahi,  a  pela  ma  na 
hipakeiki  a  ehiku; 

30  I  hookahi  hoi  kaokane,  e  hoo- 
kalahala  no  oukou. 

31  O  ka  oukou  ia  e  kaumaha 
aku  ai,  he  okoa  ka  mohaikuni 
mau,  a  e  kana  mohaiai  a  me  ka 
lakou  mohaiinu  :  he  mau  mea  ki- 
na  ole  keia  no  oukou. 

MOKUNA  XXIX. 

Na  mohai  o  ka  ahaaina  hookani  pu,  7  a  i  ka 
la  hookalahala.  13  Na  mohai  o  ka  ahaaina 
kauhalelewa. 

IKA  hiku  o  ka  malama,  i  ka  la 
mua  o  ua  malama  la,  he  hala- 
wai  hoano  no  oukou ;  mai  hana 
oukou  i  kekahi  hana  luhi:  he  la 
ia  e  hookani  ai  i  na  pu  no  ou- 
kou. 

2  A  e  kaumaha  oukou  i  mohai- 
kuni,  i  mea  ala  oluolu  no  Iehova; 
i  hookahi  hipikane  hou,  i  hookahi 
hipakaue,  i  ehiku  keikihipa  kina 
ole  o  ka  makahiki  mua  ; 

3  A  me  ka  lakou  mohaiai,  he  pa- 
laoa  i  kawili  pu  ia  me  ka  aila,  i 
ekolu  hapaumi  no  ka  bipikane,  a 
i  elua  hapaumi  no  ka  hipakane. 

4  Hookahi  hoi  hapaumi  no  ke 
keikihipa  hookahi,  ma  na  keikihi- 
pa  a  ehiku ; 

5  Hookahi  hoi  keikikao  i  mo- 
hailawehala  e  hookalahala  no  ou- 
kou : 

6  He  okoa  ka  mohaikuni  o  ka 
malama,  me  kana  mohaiai,  a  me 
ka  mohaikuni  mau,  a  me  kana 
mohaiai,  a  me  ka  lakou  mau  mo- 
haiinu,  e  like  me  na  kanawai  no 


MOKUNA  XXIX. 


ia  mau  mea,  i  mea  ala  oluolu,  i 
mohai  i  hanaia  i  ke  ahi  no  Iehova. 

7  1  A  i  ka  umi  o  keia  malama 
hiku,  he  halawai  hoano  no  ou- 
kou ;  a  e  hoehaeha  oukou  i  ko 
oukou  mau  naau :  mai  hana  ou- 
kou  i  kekahi  hana. 

8  Aka,  e  kaumaha  oukou  i  mo- 
haikuni  na  Iehova,  i  mea  ala  oluo- 
lu  ;  i  hookahi  hipikane  opio,  i 
hookahi  hipakane,  i  ehiku  mau 
keikihipa  o  ka  makahiki  mua ;  ia 
oukou  ia  mau  mea  he  kina  ole. 

9  A  o  ka  lakou  mohaiai,  ke  pa- 
laoa  ia  i  kawili  pu  ia  me  ka  aila, 
ekolu  hapaumi  o  ka  epa  i  ka  bi- 
pikane  hookahi,  a  elua  hoi  hapau- 
mi  i  ka  hipakaue  hookahi ; 

10  I  hookahi  hapaumi  hoi  i  ke 
keikihipa  hookahi,  ma  na  hipa- 
keiki  a  ehiku  : 

11  I  hookahi  keikikao  i  mohaila- 
wehala ;  he  okoa  ka  mohailawe- 
hala  o  ka  hookalahala  ana,  a  me 
ka  mohaikuni  mau,  a  me  kana 
mohaiai,  a  me  na  mohaiinu  o  ia 
mau  mea. 

12  1  A  i  ka  la  umikumamalima 
o  ka  hiku  o  ka  malama,  he  hou- 
luulu  hoano  no  oukou  ;  mai  hana 
oukou  i  kekahi  hana  maoli,  e  ma- 
lama  oukou  i  ahaaina  na  lehova  i 
na  la  ehiku. 

13  A  e  kaumaha  oukou  i  mohai- 
kuni,  i  mohai  i  hanaia  i  ke  ahi, 
he  mea  ala  oluolu  no  Iehova ; 
he  umikumamakolu  na  oipikane 
opio,  elua  hipakane,  he  umikuma- 
maha  na  keikihipa  kina  ole  o  ka 
makahiki  mua ; 

14  A  me  ka  mohaiai  o  ia  mau 
mea,  he  palaoa  i  kawili  pu  ia  me 
ka  aila,  ekolu  hapaumi  i  ka  bipi- 
kane  hookahi  ma  na  bipikane  he 
umikumamakolu,  i  elua  hoi  ha- 
paumi  i  ka  hipakane  hookahi,  ma 
na  hipakane  a  elua ; 

15  A  i  hookahi  hapaumi  i  ke  kei- 
kihipa  hookahi,  ma  na  keikihipa 
he  umikumamaha ; 

16  I  hookahi  hoi  keikikao  i  mo- 
haikalahala ;  he  okoa  ka  mohai- 
kuni  mau,  me  ka  mohaiai  a  me 
ka  mohaiinu  o  ia  mea. 

17  1f  A  i  ka  lua  o  ka  la,  i  mau 
hipikaue  opio  he  umikumamalua, 


i  elua  hipakane,  he  umikumama- 
ha  hipakeiki  kina  ole  o  ka  maka- 
hiki  mua : 

18  A  me  ka  mohaiai  o  ia  mau 
mea,  a  me  na  mohaiinu  o  ia  mau 
mea,  no  na  bipikane,  a  no  na  hi- 
pakaue,  a  no  na  keikihipa,  e  like 
me  ka  helu  ana  ia  lakou,  ma  ke 
kauawai ; 

19  I  hookahi  keikikao  i  mohai- 
lawehala;  he  okoa  ka  mohaikuni 
mau  a  me  ka  mohaiai  o  ia  mea,  a 
me  na  mohaiinu  o  ia  mau  mea. 

20  U  A  i  ke  kolu  o  ka  la,  he  umi- 
kumamakahi  na  hipikane,  elua  hi- 
pakane,  he  umikumamaha  na  kei- 
kihipa  kina  ole  o  ka  makahiki 
mua: 

21  Me  ka  mohaiai  o  ia  mau  mea, 
a  me  na  mohaiinu  o  ia  mau  mea, 
no  na  hipikane,  no  na  hipakane, 
a  no  na  keikihipa,  e  like  me  ka 
helu  ana  ia  lakou,  ma  ke  kana- 
wai : 

22  I  hookahi  hoi  keikikao  i  mo- 
hailawehala;  he  okoa  ka  mohai- 
kuni  mau,  me  ka  mohaiai  o  ia 
mea,  a  me  ka  mohaiinu  o  ia  mea. 

23  1f  A  i  ka  ha  o  ka  la,  he  umi 
hipikane,  elua  hipakane,  he  umi- 
kumamaha  na  keikihipa  kina  ole 
o  ka  makahiki  mua : 

24  Me  ka  mohaiai  o  ia  mea,  a  me 
ka  mohaiinu  o  ia  mau  mea,  no  na 
bipikane,  a  no  na  keikihipa,  e  like 
me  ka  helu  ana  ia  lakou,  ma  ke 
kanawai : 

25  I  hookahi  hoi  keikikao  i  mo- 
hailawehala ;  he  okoa  ka  mohai- 
kuni  mau,  me  ka  mohaiai  o  ia 
mea,  a  me  ka  mohaiinu  o  ia  mea. 

26  H  I  ka  lima  o  ka  la,  eiwa  mau 
hipikane,  elua  hipakane,  he  umi- 
kumamaha  na  keikihipa  kina  ole 
o  ka  makahiki  mua : 

27  Me  ka  mohaiai  o  ia  mau  mea, 
a  me  ka  mohaiinu  o  ia  mau  mea, 
no  na  hipikane,  no  na  hipakane,  a 
no  na  keikihipa,  e  like  me  ka  heiu 
ana  ia  lakou,  ma  ke  kanawai : 

28  I  hookalii  hoi  kao  i  mohaila- 
wehala ;  he  okoa  ka  mohaikuni 
mau,  me  ka  mohaiai  o  ia  mea,  a 
me  ka  mohaiinu  o  ia  mea. 

29  1f  A  i  ke  ono  o  ka  la,  lie  ewalu 
mau  hipikane,  elua  hipakane,  he 

umikumamaha  na  keikihipa  kiua 
ole  o  ka  makahiki  mua : 

30  Me  ka  mohaiai  o  ia  mau  mea, 
a  me  na  mohaiiuu  o  ia  mau  mea, 
no  na  nipikane,  no  na  hipakane,  a 
no  na  keikihipa,  e  like  me  ka  helu 
ana  ia  lakou,  ma  ke  kanawai ; 

31  I  hookahi  hoi  kao  i  mohaila- 
wehala ;  he  okoa  ka  mohaikuni 
mau,  me  ka  mohaiai  o  ia  mea,  a 
me  ka  mohaiinu  o  ia  mea. 

32  TT  A  i  ka  hiku  o  ka  la,  i  ehiku 
na  hipikane,  elua  mau  hipakane, 
he  umikumamaha  na  keikihipa 
kina  ole  o  ka  makahiki  mua : 

33  Me  na  mohaiai  o  ia  mau  inea, 
a  me  na  mohaiinu  o  ia  mau  mea, 
no  na  oipikane,  no  na  hipakane, 
a  no  na  keikihipa,  e  like  me  ka 
helu  ana  ia  lakou,  ma  ke  kana- 
wai: 

34  I  hookahi  hoi  kao  i  mohaila- 
wehala;  he  okoa  ka  mohaikuni 
mau,  me  ka  mohaiai  o  ia  mea,  a 
me  ka  mohaiinu  o  ia  mea. 

35  T  I  ka  walu  o  ka  la,  he  hala- 
wai  nui  ko  oukou ;  mai  hana  ou- 
kou  i  ka  hana  luhi : 

36  Aka,  e  kaumaha  oukou  i  mo- 
haikuni,  i  mohai  i  hanaia  i  ke  ahi, 
i  mea  ala  oluolu  no  Iehova ;  i  hoo- 
kahi  hipikane,  hookahi  hipakane, 
ehiku  keikihipa  kina  ole  o  ka  ma- 
kahiki  mua : 

37  Ma  ka  mohaiai  o  ia  mau  mea, 
a  me  na  mohaiinu  o  ia  mau  mea, 
no  ka  hipikane,  no  ka  hipakane,  a 
no  na  keikihipa,  e  like  me  ka  helu 
ana,  ma  ke  kanawai ; 

38  I  hookahi  hoi  kao  i  mohaila- 
wehala;  he  okoa  ka  mohaikuni 
mau,  a  me  ka  mohaiai  o  ia  mea,  a 
me  ka  mohaiinu  o  ia  mea. 

39  O  keia  mau  mea  ka  oukou  e 
hana'i  no  Iehova  ma  ka  oukou 
mau  ahaaina  i  kauia,  he  okoa  ka 
oukou  mau  hoohiki  ana,  a  me  ka 
oukou  mau  mohaialoha,  no  ka  ou- 
kou  mau  mohaikuni,  a  no  ka  ou- 
kou  mau  mohaiai,  a  no  ka  oukou 
mau  mohaiinu,  a  no  ka  oukou 
mau  mohaihoomalu. 

40  A  hai  aku  la  o  Mose  i  na  ma- 
mo  a  Iseraela,  e  like  me  na  mea  a 
pau  a  Iehova  i  kauoha  mai  ai  ia 
Mose. 

216 


MOKUNA  XXX. 

No  na  hoohiki  ana.  Aole  e  haihaiia  ka  olelo 
hoohiki.  3  Ka  ke  kaikamahine  hoohiki.  6 
Ka  ka  wahine  mea  kane.  9  Ka  ka  wahine 
kanemake,  a  me  ka  ka  wahine  kane  hemo. 

OLELO  aku  la  o  Mose  i  na 
luna  ohana  no  na  mamo  a 
Iseraela,  i  aku  la,  Eia  ka  mea  a 
Iehova  i  kauoha  mai  ai. 

2  Ina  e  hoohiki  ke  kanaka  i  ka 
hoohiki  ana  ia  Iehova,  a  e  hoohiki 
paha  ia  i  ka  hoohiki  ana  e  hoopaa 
ia  ia  iho  i  ka  mea  paa ;  aole  no  e 
uhai  ia  i  kana  olelo,  e  hana  no 
ia  e  like  me  ka  mea  paa  e  puka 
ae  ana  mailoko  aku  o  kona  waha. 

3  Ina  e  hoohiki  ka  wahine  i  ka 
hoohiki  ana  ia  Iehova,  a  e  hoopaa 
ia  ia  iho  i  ka  mea  paa,  iloko  no  ia 
o  ka  hale  o  kona  makuakane,  i 
kona  wa  opiopio ; 

4  A  lohe  kona  makuakane  i  ko- 
na  hoohiki  ana,  a  me  kana  mea 
paa,  i  ka  mea  ana  i  hoopaa  ai  ia  ia 
iho,  a  noho  malie  kona  makuaka- 
ne  ia  ia ;  alaila,  e  ku  paa  kona  mau 
hoohiki  ana  a  pau,  a  o  na  mea 
paa  a  pau  ana  i  hoopaa  ai  ia  ia 
iho,  e  ku  paa  no. 

5  Aka,  ina  hoole  aku  kona  ma- 
kuakane  ia  ia,  i  ka  la  ana  i  lohe 
ai ;  aole  no  e  ku  paa  kekahi  hoo- 
hiki  ana,  a  me  kekahi  mea  paa 
ana  i  hoopaa  ai  ia  ia  iho :  a  e  kala  ae 
no  o  Iehova  ia  ia,  no  ka  mea,  ua 
hoole  mai  kona  makuakane  ia  ia. 

6  Ina  hoi  he  kane  kana  i  ka  wa 
ana  i  hoohiki  ai,  a  i  olelo  ai  paha 
i  kekahi  mea  mailoko  mai  o  kona 
mau  lehelehe,  ma  ka  mea  ana  i 
hoopaa  ai  ia  ia  iho ; 

7  A  lohe  ae  la  kana  kane,  a  noho 
malie  ia  ia  i  ka  la  ana  i  lohe  ai, 
alaila  e  ku  paa  kana  mau  hoohiki, 
a  me  kana  mau  mea  paa  ana  i 
hoopaa  ai  ia  ia  iho ; 

8  Aka,  ina  hoole  aku  kana  kane 
ia  ia  i  ka  la  ana  i  lohe  ai,  alaila  e 
hoolilo  auanei  oia  i  kana  hoohiki 
ana,  ana  i  hoohiki  ai,  a  me  ka 
mea  ana  i  olelo  wale  ai  ma  kona 
lehelehe,  i  ka  mea  ana  i  hoopaa  ai 
ia  ia  iho,  i  mea  ole :  a  e  kala  mai 
no  o  Iehova  ia  ia. 

9  Aka,  o  na  hoohiki  a  pau  a  ka 
wahine  kanemake,  a  me  ka  ka 
wahine  kane  hemo  paha,  ma  na 

mea  a  laua  i  hoopaa  ai  ia  laua  iho, 
e  ku  paa  no  ia  mau  mea  ia  ia. 

10  Ina  paha  maloko  o  ka  hale  o 
kana  kane  oia  i  hoohiki  ai,  a  i 
hoopaa  ia  ia  iho  i  ka  mea  paa  ma 
ka  hoohiki  ana ; 

11 A  lohe  ae  la  kana  kane,  a  noho 
malie  no  ia  ia,  aole  hoi  ia  i  hoole 
aku  ia  ia,  alaila  no  e  ku  paa  kana 
mau  hoohiki  a  pau,  a  o  na  mea 
paa  a  pau  ana  i  hoopaa  ai  ia  ia  iho 
e  ku  paa  no. 

12  Aka,  ina  i  hoolilo  kana  kane 
ia  mau  mea  i  mea  ole  loa,  i  ka  la 
ana  i  lohe  ai ;  aole  no  e  ku  paa  ka 
mea  i  puka  mai  mailoko  mai  o  ko- 
na  mau  lehelehe  no  kana  hoohiki 
ana,  a  no  kona  hoopaa  ana  ia  ia 
iho :  na  kana  kane  i  hoole  ia  mau 
mea;  a  e  kala  mai  no  o  Iehova 
ia  ia. 

13  O  na  hoohiki  a  pau,  a  me  na 
olelo  hoopaa  a  pau  e  hoehaeha  ai 
i  kona  naau  iho,  e  pono  no  i  kana 
kane  ke  hookupaa  aku  ia,  a  e  po- 
no  hoi  i  kana  kane  ke  hoole 
aku  ia. 

14  Aka,  ina  e  noho  malie  loa 
kana  kane  ia  ia  i  kela  la  i  keia  la, 
alaila,  ua  hookupaa  aku  no  ia  i 
kana  mau  hoohiki  ana  a  pau,  a 
me  kona  mau  mea  paa  a  pau  ma- 
luna  ona;  ua  hooiaio  no  oia  ia 
mau  mea,  no  ka  mea,  ua  noho 
malie  iho  la  oia  ia  ia  i  ka  la  ana 
i  lohe  ai. 

15  Aka,  ina  e  hoole  iki  kana 
kane  ia  mau  inea,  mahope  o  kona 
lohe  ana,  alaila  nana  no  e  lawe  i 
ka  hala  o  kana  wahine. 

16  Oia  na  kanawai  a  Iehova  i 
kauoha  mai  ai  ia  Mose,  iwaena  o 
ke  kane  a  me  kana  wahine,  iwae- 
na  hoi  o  ka  makuakane  a  me  kana 
kaikamahine,  i  kona  wa  opiopio, 
ma  ka  hale  o  kona  makuakane. 

Na  ke  kaua  me  ka  Midiana.  7  Pepehi  ka 
Iseraela  i  na  kane  a  pau  nie  na'lii,  a  lawe 
pio  i  na  wahine  a  mo  na  kamalii,  a  me  ko 
lakou  waiwai.  13  Ka  huhu  o  Mose  me  na 
luna  kaua,  no  ka  hoola  ana  i  na  wahine  a 
me  na  keikikane.  19  Ka  huikala  ana  o  ka 
poe  kaua,  25  a  me  ka  mahele  ana  i  ka  wai- 
wai  pio. 


o 


LELO  mai    la    o 
Mose,  i  mai  la, 


Iehova    ia 


2  E  hoopai  i  ka  hana  ino  ia  mai 
o  na  mamo  a  Iseraela  maluna  o  ka 
Midiana;  a  mahope  e  huiia  aku 
oe  me  ou  poe  kanaka. 

3  Olelo  aku  la  o  Mose  i  na  kana- 
ka,  i  aku  la,  E  hoomakaukau  i  ke- 
kahi  poe  o  oukou  no  ke  kaua,  a  e 
kuu  aku  ia  lakou  e  hele  ku  e  i  ka 
Midiana,  a  e  hoopai  aku  i  ko  Ie- 
hova  maluna  o  ka  Midiana. 

4  I  hookahi  tausani  no  kela  oha- 
na,  keia  ohana  ma  na  ohana  a  pau 
a  Iseraela,  ka  oukou  e  hoouna 
aku  ai  i  ke  kaua. 

5  A  ua  haawiia  mai  noloko  mai  o 
na  tausani  o  ka  Iseraela,  he  tausa- 
ni  hookahi  no  kela  ohana  no  keia 
ohana,  he  umikumamalua  na  tau- 
saui  i  makaukau  no  ke  kaua. 

6  Hoouna  aku  la  o  Mose  ia  lakou 
i  ke  kaua,  i  hookahi  tausani  o  ka 
ohana  hookahi,  ia  lakou  a  me 
Pinehasa  ke  keiki  a  Eleazara  ke 
kahuna,  me  na  mea  hoano,  a  me 
na  pu  e  puhi  aku  ai  ma  kona  lima, 
i  ke  kaua. 

7  A  kaua  aku  la  lakou  i  ka  Midia- 
na,  e  like  me  ka  Iehova  i  kauoha 
mai  ai  ia  Mose;  a  pepehi  iho  la 
lakou  i  na  kane  a  pau.  . 

8  Pepehi  iho  la  hoi  lakou  i  na  alii 
o  Midiana,  he  okoa  kela  poe  o  la- 
kou  i  pepehiia,  o  Evi,  o  Rekema, 
o  Zura,  o  Hura,  a  me  Reba,  na 
alii  elima  o  Midiana :  pepehi  iho 
la  hoi  lakou  ia  Balaama  ke  keiki 
a  Beora  me  ka  pahikaua. 

9  Lawe  pio  aku  la  na  mamo  a 
Iseraela  i  na  wahine  a  me  ka  la- 
kou  poe  keiki  liilii,  a  hao  ae  la  la- 
kou  i  na  bipi  o  lakou  a  pau,  me 
na  holoholona  a  pau  o  lakou,  a 
me  ko  lakou  waiwai  a  pau. 

10  Puhi  aku  la  lakou  i  na  kulana- 
kauhale  a  pau  kahi  a  lakou  i  no- 
ho  ai,  a  me  na  pa  holoholona  a 
pau  o  lakou,  i  ke  ahi. 

11  Lalau  ae  la  lakou  i  ka  waiwai 
pio  a  pau,  a  me  ka  mea  a  pau  i 
haoia,  o  na  kanaka  a  me  na  holo- 
holona. 

12  Lawe  mai  la  lakou  i  na  pio  a 
me  ka  waiwai  pio,  a  me  na  holo- 
holona,  io  Mose  la  laua  o  Eleaza- 
ra  ke  kahuna,  a  i  ke  anaina  kana- 
ka  o  na  mamo  a  Iseraela,  i  knhi 

hoomoana  ma  na  papu  o  Moaba 
ma  Ioredane  o  Ieriko. 

13  ī"  Hele  aku  la  o  Mose  me 
Eleazara  ke  kahuna,  a  me  na  luna 
a  pau  o  ke  anaina  kanaka  e  hala- 
wai  me  lakou  mawaho  o  kahi  hoo- 
moana. 

14  Huhu  aku  la  o  Mose  i  na  luna 
kaua,  i  na  luna  tausani  a  me  na 
luna  haneii,  i  hele  mai,  mai  ke 
kaua  mai. 

15  I  aku  la  o  Mose  ia  lakou,  Ua 
hoola  mai  no  anei  oukou  i  na  wa- 
hine  a  pau? 

16  Aia  hoi,  o  keia  ka  poe  i  hoo- 
walewale  i  na  mamo  a  Iseraela, 
mamuli  o  ka  manao  o  Balaarna,  e 
lawehala  ia  Iehova  ma  ka  mea  a 
Peora,  a  hiki  mai  no  ke  ahulau 
iwaena  o  ke  anaina  kanaka  o  Ie- 
hova. 

17  No  ia  hoi,  e  pepehi  oukou  i 
na  kane  a  pau  iwaena  o  na  kama- 
lii,  a  e  pepehi  i  na  wahine  a  pau  i 
ike  i  ke  kane  ma  ka  moe  me  ia. 

18  Aka,  o  ka  poe  kaikamahine  a 
pau  i  ike  ole  i  ke  kane  ma  ka  moe 
me  ia,  oia  ka  oukou  e  hoola  ai. 

19  A  e  noho  oukou  mawaho  o 
kahi  hoomoana  i  na  la  ehiku :  o 
ka  mea  i  pepehi  i  kekahi  kanaka, 
a  o  ka  mea  i  hoopa  aku  i  ke  kupa- 
pau,  e  huikala  oukou  ia  oukou 
iho  a  me  ko  oukou  poe  pio,  i  ke 
kolu  o  ka  la,  a  i  ka  hiku  o  ka  la. 

20  E  huikala  hoi  oukou  i  na  aahu 
a  pau,  a  me  na  mea  ili  a  pau,  a  me 
na  mea  hulu  kao  a  pau,  a  me  na 
mea  laau  a  pau. 

21  1  Olelo  aku  la  hoi  o  Eleazara 
ke  kahuna  i  na  koa  i  hele  aku  i 
ke  kaua,  Eia  ka  oihana  o  ke  kana- 
wai  a  Iehova  i  kauoha  mai  ai  ia 
Mose; 

22  O  ke  gula  wale  no,  o  ke  kala, 
o  ke  keleawe,  o  ka  hao,  o  ka  piuta, 
a  me  ke  kepau, 

23  O  kela  mea  keia  mea  e  pono 
ma  ke  ahi,  oia  ka  oukou  e  hoohele 
mawaena  o  ke  ahi,  a  e  huikalaia 
oia ;  a  e  hoomaemaeia  no  nae  ia  i 
ka  wai  huikala :  a  o  na  mea  a  pau 
e  pono  ole  ma  ke  ahi,  oia  ka  ou- 
kou  e  hoohele  mawaena  o  ka  wai. 

24  A  i  ka  hiku  o  ka  la,  e  holoi 
oukou  i  ko  oukou  mau  aahu,  a  e 

maemae  oukou;  a  mahope  iho  e 
hele  mai  auanei  oukou  maloko  o 
kahi  hoomoana. 

25  U  Olelo  mai  la  o  Iehova  ia 
Mose,  i  mai  la, 

26  E  helu  i  ka  waiwai  pio  o  ka 
poe  i  lawe  pio,  o  kanaka  a  me  na 
holoholona,  o  oe  a  me  Eleazara 
ke  kahuna,  a  me  na  lunakahiko  o 
ke  anaina  kanaka. 

27  A  e  puunaue  i  ka  waiwai  pio  i 
na  puu  elua ;  no  ka  poe  i  lawe  i 
ke  kaua  maluna  o  lakou  iho,  ka 
poe  i  hele  aku  i  ke  kaua  kekahi,  a 
no  ke  anaina  kanaka  a  pau  ke- 
kahi. 

28  A  e  auhau  oe  no  Iehova  i  na 
kanaka  kaua,  i  ka  poe  i  hele  aku  i 
ke  kaua:  i  hookahi  kino  noloko 
mai  o  na  haneri  elima,  o  na  kana- 
ka,  o  na  bipi,  o  na  hoki,  a  o  na 
hipa. 

29  E  lawe  ia  noloko  mai  o  ka  la- 
kou  hapalua,  a  e  haawi  aku  na 
Eleazara  ke  kahuna,  i  mohai  kai- 
kai  no  Iehova. 

20  A  noloko  mai  o  ka  hapalua 
no  na  mamo  a  Iseraela,  kau  e  la- 
we  aku  ai  i  hookahi  hapa  kanali- 
ma  o  na  kanaka,  o  na  bipi,  o  na 
hoki,  o  na  hipa,  a  o  na  holoholona 
a  pau,  a  e  haawi  aku  ia  mau  mea 
na  na  Levi,  na  ka  poe  e  malama 
ana  i  ka  ukana  o  ka  halelewa  no 
Iehova. 

31  A  hana  aku  la  o  Mose  laua  o 
Eleazara  ke  kahuna,  e  like  me  ka 
Iehova  i  kauoha  mai  ai  ia  Mose. 

32  A  o  ka  waiwai  pio,  o  ke  koena 
o  ka  waiwai  pio  a  na  kanaka  kaua 
i  lawe  pio  ai,  he  aono  haneri  me 
kanahikukumamalima  na  tausani 
hipa. 

33  A  he  kanahikukumamalua  na 
tausani  bipi. 

34  A  he  kanaonokumamakahi  na 
tausaDi  hoki. 

35  A  he  kanakolukumamalua  na 
tausani  wahine  a  pau  i  ike  ole  i 
ke  kane  ma  ka  moe  ana  me  ia. 

36  A  o  ka  hapalua,  ka  puu  a  ka 
poe  i  hele  aku  i  ke  kaua,  ma  ka 
helu  ana,  he  akolu  haneri  me  ka- 
nakolukumamahiku  natausani  hi- 
pa,  a  me  na  haneri  keu  elima. 

37  A  o  na  hipa  auhau  na  Iehova, 

he  aono  haneri  mc  kanahikuku- 
mamalima. 

38  A  he  kanakolukumamaono  na 
tausani  bipi ;  a  o  ka  auhau  na  Ie- 
hova  noloko  mai  o  ia  poe,  he  ka- 
nahikukumamalua. 

39  A  o  na  hoki,  he  kanakolu  na 
tausani,  a  me  na  haneri  keu  eli- 
ma ;  a  o  ka  auhau  na  Iehova  no- 
loko  mai  o  ia  poe,  he  kanaonoku- 
mamakahi. 

40  A  o  na  wahine,  he  umikuma- 
maono  na  tausani ;  a  he  kanako- 
lukumamalua  o  lakou  ke  auhau 
no  Iehova. 

41  A  haawi  aku  la  o  Mose  i  ka 
auhau,  i  ka  mea  mohaikaikai  a  Ie- 
hova,  na  Eleazara  ke  kahuna,  e 
like  ine  ka  Iehova  i  kauoha  mai 
ai  ia  Mose. 

42  A  o  ka  hapalua  a  na  mamo  a 
Iseraela,  ka  mea  a  Mose  i  puunaue 
ai  mai  na  kanaka  kaua  mal, 

43  (O  kake  ai.aina  kanaka  hapa 
lua,  he  akolu  haneri  me  ke  kana- 
kolukumamahiku  na  tausani  hipa, 
a  me  na  haneri  keu  elima, 

44  A  he  kanakolukumamaono  na 
tausani  hipi, 

45  A  he  kanakolu  tausani  na  ho- 
ki  me  na  haneri  keu  elima, 

46  A  he  umikumamaono  tausani 
na  wahine.) 

47  A  lawe  aku  la  o  Mose  i  hoo- 
kahi  hapa  kanalima,  noloko  mai  o 
ka  hapalua  a  na  mamo  a  Iseraela, 
i  na  kanaka  a  me  na  holoholona, 
a  haawi  aku  ia  lakou  na  ka  poe 
Levi,  ka  poe  i  malama  i  ka  ukana 
o  ka  halelewa  o  Iehova ;  e  like 
me  ka  Iehova  i  kauoha  mai  ia 
Mose. 

48  Tf  Hele  mai  la  na  luna  o  na 
tausani  o  ke  kaua,  a  kokoke  io 
Mose  la,  o  na  luna  tausani  a  me  na 
luna  haneri : 

49  I  aku  la  lakou  ia  Mose,  Ua 
helu  iho  nei  kau  poe  kauwa  i  na 
kanaka  kaua  malalo  iho  o  makou, 
aole  hoi  i  nalowale  kekahi  kanaka 
o  makou : 

50  Nolaila  makou  i  lawe  mai 
nei  i  alana  no  Iehova,  i  ka  mea  a 
kela  kanaka  a  keia  kanaka  i  loaa'i, 
o  na  mea  gula,  na  kupee,  na  apo, 
na  komolima,  na  apo  pepeiao,  na 


leia-i,  i  mea  hookalahala  ia  makou 
iho  imua  o  Iehova. 

51  A  lawe  aku  la  o  Moee  a  me 
Eleazara  i  ke  gula,  i  na  mea  i  ha- 
naia  a  pau,  mai  o  lakou  aku. 

52  O  ke  gula  a  pau  o  ka  mohai, 
ka  mea  a  na  luna  tausani  a  me  na 
luna  haneri  i  kaumaha  aku  ai  no 
Iehova,  he  umikumamaono  tausa- 
ni  ehiku  haneri  a  me  kanalima  na 
sekela. 

53  (No  ka  mea,  ua  lawe  na  kana- 
ka  kaua  i  ka  waiwai  pio,  o  kela 
kanaka  keia  kanaka  nona  iho.) 

54  Lawe  aku  la  o  Mose  laua  o 
Eleazara  ke  kahuna  i  ke  gula  o 
na  luna  tausani  a  me  na  luna 
haneri,  a  halihali  aku  la  ia  mea 
iloko  o  ka  halelewa  o  ke  anaimi, 
i  mea  hoomanao  no  na  mamo  a 
Iseraela  imua  o  Iehova, 

Ka  noi  ana  o  na  ohana  a  Reubena  laua  o 
Gada  i  kuleana  ma  ka  hikina  o  Ioredane. 
6  Ka  papa  ana  o  Mose  ia  lakou.  16  Hoaka- 
ka  lakou  ia  ia  i  ke  kumu  o  ko  lakou  ma- 
nao,  a  ua  ae  mai  no  o  Mose.  34  Kukulu 
hou  lakou  i  na  kulanakauhale. 

HE  nui  loa  na  holoholona  a  na 
mamo  a  Reubena,  a  me  na 
mamo  a  Gada:  a  i  ka  manawa  i 
ike  ai  lakou  i  ka  aina  o  Iazera  a 
me  ka  aina  o  Gileada,  aia  hoi,  he 
wahi  pono  ia  no  na  holoholona ; 

2  Hele  mai  la  na  mamo  a  Gada  a 
me  na  mamo  a  Reubena,  a  olelo 
mai  la  ia  Mose,  a  ia  Eleazara  ke 
kahuna,  a  i  na  luna  o  ke  anaina- 
kanaka,  i  mai  la, 

3  O  Atarota,  o  Dibona,  o  Iazera, 
o  Nimera,  o  Hesebona,  o  Eleale,  o 
Sebama,  o  Nebo,  a  o  Beona, 

4  O  ka  aina  a  Iehova  i  luku  ai 
imua  o  ke  anainakanaka  o  ka  Ise- 
raela,  he  aina  ia  no  na  holoholo- 
na;  a  he  holoholona  ia  makou  o 
kau  poe  kauwa. 

5  I  mai  la  lakou,  No  keia  mea,  a 
i  loaa  ia  makou  ke  aloha  imua  o 
kou  maka,  e  ae  mai  oe  e  haawiia 
mai  keia  aina  i  wahi  e  noho  ai  no 
kau  mau  kauwa,  aole  no  e  kai  aku 
ia  makou  ma  kela  aoao  o  Iore- 
dane. 

6  H  Ninau  aku  la  o  Mose  i  na 
mamo  a  Gada,  a  i  na  mamo  a  Reu- 
bena,  E  hele  no  anei  ko  oukou 

poe  hoahanau  i  ke  kaua,  a  e  noho 
no  oukou  manei? 

7  No  ke  aha  la  hoi  e  hoonawali- 
wali  ai  oukou  i  na  naau  o  na  ma- 
mo  a  Iseraela,  i  hele  ole  ai  lakou 
i  ka  aina  a  Iehova  i  haawi  mai  ai 
no  lakou? 

8  Pela  no  i  hana'i  ko  oukou  poe 
makua,  ia'u  i  hoouna  aku  ai  ia  la- 
kou  mai  Kadesabanea  aku  e  ma- 
kaikai  i  ka  aina. 

9  No  ka  mea,  i  ka  manawa  i  pii 
aku  ai  lakou  ma  ke  awawa  o  Ese- 
kola,  a  ike  aku  la  i  ka  aina,  hoo- 
nawaliwali  lakou  i  ka  naau  o  na 
mamo  a  Iseraela,  i  hele  ole  aku  ai 
lakou  i  ka  aina  a  Iehova  i  haawi 
mai  ai  no  lakou. 

10  A  ua  hoaia  ka  inaina  o  Iehova 
ia  la,  a  hoohiki  iho  la  ia,  i  ka  i  ana 
mai, 

11  He  oiaio,  aole  kekahi  o  na  ka- 
naka  i  hele  mai  nei  mai  Aigupita 
mai,  na  mea  o  na  makahiki  he 
iwakalua  a  keu  aku,  e  ike  aku  i 
ka  aina  a'u  i  hoohiki  ai  no  Abera- 
hama,  no  Isaaka  a  no  Iakoba  ;  no 
ka  mea,  aole  lakou  i  hahai  pono 
mamuli  o'u : 

12  O  Kaleba  wale  no  o  ke  keiki 
a  Iepune  ka  Kenezi,  laua  o  Iosua 
ke  keiki  a  Nuna :  no  ka  mea,  ua 
hahai  pono  no  laua  ia  Iehova. 

13  A  hoaia  ka  inaina  o  Iehova  i 
ka  Iseraela,  a  hoauwana  ae  la  oia 
ia  lakou  ma  ka  waonahele  i  na 
makahiki  he  kanaha,  a  pau  loa  ae 
la  ka  hanauna  a  pau  i  hana  hewa 
imua  o  Iehova. 

14  Aia  hoi,  ua  ku  ae  nei  oukou  i 
pani  no  ka  hakahaka  o  ko  oukou 
poe  makua,  he  hanauna  kanaka 
hewa,  e  hoomahuahua  aku  i  ka 
inaina  nui  o  Iehova  i  ka  Iseraela. 

15  No  ka  mea,  a  i  huli  aku  ou- 
kou  maimuli  ona  aku,  e  haalele 
hou  mai  auanei  oia  ia  lakou  iloko 
o  ka  waonahele,  a  e  make  keia 
poe  kanaka  a  pau  ia  oukou. 

16  1f  Hele  mai  lakou  a  kokoke  io 
na  la,  i  mai  la,  E  hana  no  makou 
i  napahipa  no  ko  makou  holoho- 
lona,  a  me  na  kulanakauhale  no 
na  keiki  a  makou  : 

17  Aka,  e  hele  makaukau  no  ma- 
kou  i  ke  kaua  imua  o  na  mamo  a 

Iseraela,  a  alakai  makou  ia  lakou 
i  ko  lakou  wahi :  a  e  noho  na  kei- 
ki  a  makou  i  na  kulanakauhale  i 
paa  i  ka  pa,  no  na  kanaka  o  ka 
aina. 

18  Aole  no  makou  e  hoi  hou  i  na 
hale  o  makou,  a  loaa  i  kela  kana- 
ka  i  keia  kanaka  o  na  mamo  a  Ise- 
raela  kona  ainahooili. 

19  No  ka  mea,  aole  makou  e  ai 
aina  me  lakou  ma  kela  aoao  o  Io- 
redane;  a  ma  o  aku;  no  ka  mea, 
ua  loaa  ia  makou  ko  makou  aina- 
hooili  ma  keia  aoao  o  Ioredane 
ma  ka  hikina. 

20  TT  I  aku  la  o  Mose  ia  lakou, 
Ina  paha  oukou  e  hana  ia  mea,  a 
e  hele  me  ka  makaukau  i  ke  kaua 
imua  o  Iehova, 

21  A  e  hele  oukou  a  pau  me  ka 
makaukau  ma  kela  aoao  o  Iore- 
daue  imua  o  Iehova,  a  pau  kona 
poe  enemi  i  ka  hookukeia'ku  e  ia 
mai  kona  alo  aku, 

22  A  pio  ka  aina  imua  o  Iehova ; 
a  mahope  iho  e  hoi  hou  auanei 
oukou,  me  ka  hala  ole  imua  o  Ie- 
hova,  imua  hoi  o  ka  Iseraela :  a  e 
lilo  keia  aina  no  oukou  imua  o  Ie- 
hova. 

23  Aka,  i  hana  ole  oukou  pela, 
aia  hoi,  ua  hana  hewa  aku  oukou 
ia  Iehova;  a  e  ike  pono  oukou  e 
pili  auanei  ko  oukou  hewa  ia  ou- 
kou  iho. 

24  E  hana  oukou  i  na  kulanakau- 
hale  no  na  keiki  a  oukou,  a  me  na 
pa  no  na  hipa  a  oukou ;  a  e  hana 
oukou  i  ka  mea  a  ko  oukou  waha 
i  olelo  mai  ai. 

25  Olelo  mai  la  na  mamo  a  Gada, 
a  me  na  mamo  a  Reubena,  i  mai 
la,  E  hana  no  na  kauwa  au  e  like 
me  kuu  haku  i  olelo  mai  nei. 

26  O  ka  makou  poe  kamalii,  o  na 
wahine  a  makou,  o  ko  makou  ho- 
loholona  uuku,  a  me  ko  makou 
holoholona  nui  a  pau,  e  waihoia 
ilaila  maloko  o  na  kulanakauhale 
o  Gileada : 

27  Aka,  o  kau  poe  kauwa,  o  kela 
mea  keia  mea  e  hele  makaukau 
imua  o  Iehova  i  ke  kaua,  e  like 
me  ka  olelo  ana  mai  a  kuu  haku. 

28  A  kauoha  aku  la  o  Mose  no 
lakou  ia  Eleazara  ke  kahuna,  a  me 

Iosua  ke  keiki  a  Nuna,  a  me  na 
lunakahiko  o  na  ohana  mamo  a 
Iseraela : 

29  I  aku  la  o  Mose  ia  lakou,  Ina 
e  hele  pu  aku  me  oukou  na  mamo 
a  Gada,  a  me  na  mamo  a  ReubeDa 
ma  kela  aoao  o  Ioredane,  o  kela 
kanaka  o  keia  kanaka  me  ka  ma- 
kaukau  i  ke  kaua  imua  o  Iehova, 
a  e  hoopioia  ka  aina  imua  o  ou- 
kou  ;  alaila  e  haawi  oukou  i  ka 
aina  o  Gileada  i  kuleana  no  la- 
kou : 

30  A  i  ole  lakou  e  hele  makau- 
kau  aku  me  oukou  ma  kela  aoao, 
alaila  e  loaa  ia  lakou  ko  lakou  ku- 
leana  iwaena  o  oukou  ma  ka  aina 
o  Kanaana. 

31  Olelo  mai  la  na  mamo  a  Gada 
a  me  na  mamo  a  Reubena,  i  mai 
la,  E  like  me  ka  Iehova  i  olelo  mai 
ai  i  kau  poe  kauwa,  pela  no  ma- 
kou  e  hana  aku  ai. 

32  E  hele  makaukau  aku  no  ma- 
kou  imua  o  Iehova  iloko  o  ka 
aina  o  Kanaana,  i  lilo  ai  no  ma- 
kou  ka  aina  o  ko  makou  kuleana 
ma  keia  aoao  o  Ioredane. 

33  A  haawi  aku  la  o  Mose  no  la- 
kou,  no  na  mamo  a  Gada  a  me  na 
mamo  a  Reubena,  a  me  ka  ohana 
hapa  a  Manase  a  ke  keiki  a  Iose- 
pa,  i  ke  aupuni  o  Sihona  ke  alii  o 
ka  Amora,  a  me  ke  aupuni  o  Oga 
ke  alii  o  Basana,  i  ka  aina  me  na 
kulanakauhale  ona,  ma  na  palena, 
na  kulanakauhale  o  ia  aina  a  puni. 

34  1f  A  kukulu  aku  la  na  mamo 
a  Gada  ia  Dibona,  me  Atarota,  me 
Aroera, 

35  Me  Aterota,  me  Sopana,  me 
Iazera,  a  me  Iogebeha, 

36  Me  Betenimera  a  me  Beteha- 
rana,  na  kulanakauhale  i  puni  i  ka 
pa,  a  me  na  pahipa. 

37  A  kukulu  aku  la  na  mamo  a 
Reubena  ia  Hesebona,  me  Eleale, 
a  me  Kiriataima, 

38  A  me  Nebo,  me  Baalameona, 
(ua  hoololiia  ko  lakou  mau  inoa,) 
a  me  Sibema  :  a  niamuli  o  na 
inoa,  kapa  aku  lakou  i  na  inoa  o 
na  kulanakauhale  a  lakou  i  kuku- 
lu  ai. 

39  A  hele  aku  la  na  keiki  a  Ma- 
kira  ke  keiki  a  Manase  i  Gileada,  a 


lawe  pio  iho  la  ia  wahi,  a  hooku- 
ke  aku  la  i  ka  Amora  e  noho  ana 
iloko  olaila. 

40  A  haawi  aku  la  o  Mose  i  Gi- 
leada  ia  Makiia  ke  keiki  a  Manase, 
a  noho  iho  la  ia  ilaila. 

41  Hele  aku  la  hoi  o  Iaira  ke  kei- 
ki  a  Manase,  a  lawe  pio  aku  la  i 
na  kauhale  o  ia  wahi,  a  kapa  aku 
la  i  ko  lakou  inoa,  o  Havota-iaira. 

42  A  hele  aku  la  o  Noba  a  lawe 
pio  aku  la  ia  Kenata,  a  me  na  kau- 
hale  ona,  a  kapa  aku  ia  wahi,  o 
Noba,  mamuli  o  kona  inoa  iho. 

MOKUNA  XXXIII. 

O  na  hele  ana  he  kanahakumamalua  o  na 
mamo  a  Iseraela. 

EIA  na  hele  ana  o  na  mamo  a 
Iseraela,  o  ka  poe  i  puka  ae 
mai  ka  aina  o  Aigupita  mai,  me 
ko  lakou  poe  kaua,  malalo  o  ka 
llma  o  Mose  laua  o  Aarona. 

2  Kakau  iho  la  o  Mose  i  ko  la- 
kou  mau  puka  ana  aku  e  like  me 
na  hele  ana  o  lakou  ma  ke  kauoha 
a  Iehova :  eia  hoi  na  hele  ana  o 
lakou,  e  like  me  ko  lakou  mau 
puka  ana. 

3  A  puka  aku  la  lakou  mai  Ra- 
mese  aku  i  ka  malama  mua,  i  ka 
la  umikumamalima  o  ka  malama 
mua  :  i  ka  la  mahope  iho  o  ka  mo- 
liaola,  puka  aku  la  na  mamo  a  Ise- 
raela  me  ka  lima  kakauha  imua  o 
na  maka  o  ko  Aigupita  a  pau. 

4  A  kanu  iho  la  ko  Aigupita  i 
na  hiapo  a  pau  a  Iehova  i  luku  ai 
iwaena  o  lakou :  hoopai  aku  no 
hoi  o  Iehova  i  na  hewa  maluna  o 
ko  lakou  mau  akua. 

5  Hele  aku  la  na  mamo  a  Iserae- 
la  mai  Ramese  aku,  hoomoana  iho 
la  ma  Sukota. 

6  Puka  aku  la  lakou  mai  Sukota 
aku,  a  hoomoana  ma  Etama,  ma 
ke  kae  o  ka  waonahele. 

7  A  hele  lakou  mai  Etama  aku,  a 
huli  ae  la  ma  Pihahirota,  kahi  e 
ku  pono  ana  imua  o  Baalazepona ; 
a  hoomoana  iho  la  imua  o  Mige- 
dola. 

8  A  hele  lakou  mai  ke  alo  aku  o 
Pihahirota,  a  hele  lakou  iwaena  o 
ke  kai  iloko  o  ka  waonahele,  a 
hele,  i  ekolu  la  o  ka  hele  ana  iloko 

o  ka  waonahele  o  Etaraa,  a  hoo- 
moana  iho  la  ma  Mara. 

9  A  hele  aku  la  lakou  mai  Mara 
aku  a  hiki  i  Elima:  a  ma  Elima 
he  umikumamaiua  na  punawai,  a 
me  na  laau  pama  he  kanahiku ;  a 
hoomoana  iho  la  lakou  ilaila. 

10  Hele  lakou  mai  Elima  aku,  a 
hoomoana  iho  la  ma  ke  Kaiula. 

11  A  hele  lakou  mai  ke  Kaiula 
ae,  a  hoomoana  ma  ka  waonahele 
o  Sina. 

12  A  mai  ka  waonahele  aku  o  Si- 
na  lakou  i  hele  ai,  a  hoomoana 
iho  la  ma  Dopeka. 

13  Hele  hoi  lakou  mai  Dopeka 
aku,  a  hoomoana  iho  la  ma  Alusa. 

14  Hele  lakou  mai  Alusa  aku,  a 
hoomoana  ma  Repidima,  he  wahi 
wai  ole  ia  e  inu  ai  na  kanaka. 

15  Mai  Repidima  aku  lakou  i  he- 
le  ai,  a  hoomoana  iho  la  ma  ka 
waonahele  o  Sinai. 

16  Hele  aku  hoi  lakou  mai  ka 
waonahele  o  Sinai  aku,  a  hoomoa- 
na  iho  la  ma  Kiberota-hataava. 

17  Hele  lakou  mai  Kiberota-ha- 
taava  aku,  a  hoomoana  iho  la  ma 
Hazerota. 

18  Mai  Hazerota  aku  lakou  i  hele 
ai,  a  hoomoana  iho  la  ma  Ritema. 

19  Hele  lakou  mai  Ritema  aku, 
a  hoomoana  iho  la  ma  Rimone- 
pareza. 

20  Hele  lakou  mai  Rimonepareza 
aku,  a  hoomoana  ma  Libena. 

21  A  mai  Libena  aku  lakou  i  he- 
le  ai,  a  hoomoana  iho  la  ma  Risa. 

22  A  mai  Risa  aku  lakou  i  hele 
ai,  a  hoomoana  iho  la  ma  Kehe- 
lata. 

23  Hele  lakou  mai  Kehelata  aku, 
a  hoomoaua  ma  ka  mauna  Sapera. 

24  Mai  ka  mauna  Sapera  aku  la- 
kou  i  hele  ai,  a  hoomoana  iho  la 
ma  Harada. 

25  Hele  hoi  lakou  mai  Harada 
aku,  a  hoomoana  iho  la  ma  Make- 
helota. 

26  Mai  Makehelota  aku  lakou  i 
hele  ai,  a  hoomoana  iho  la  ma  Ta- 
hata. 

27  Hele  hoi  lakou  mai  Tahata 
aku,  a  hoomoana  iho  la  ma  Tara. 

28  Mai  Tara  aku  lakou  i  hele  ai, 
a  hoomoana  iho  la  ma  Miteka. 

29  Mai  Miteka  aku  lakou,  a  hoo- 
moana  ma  Hasemona. 

30  Mai  Hasemona  aku  lakou,  a 
hoomoana  ma  Moserota. 

31  Mai  Moserota  aku  lakou,  a 
hoomoana  ma  Beneiakena. 

32  Mai  Beneiakena  aku  lakou,  a 
hoomoana  iho  la  ma  Horagide- 
gada. 

33  Mai  Horagidegada  aku  lakou, 
a  hoomoana  iho  la  ma  Iotabata. 

34  Mai  Iotabata  aku  lakou,  a 
hoomoana  iho  la  ma  Eberona. 

35  Mai  Eberona  aku  lakou  i  hc- 
le,  a  hoomoana  iho  la  ma  Eziona- 
gebera. 

36  Hele  aku  la  hoi  lakou  mai 
Eziona-gebera  aku,  a  hoomoana 
iho  la  ma  ka  waonahele  o  Zina, 
oia  o  Kadesa. 

37  Hele  hoi  lakou  mai  Kadesa 
aku,  a  hoomoana  iho  la  ma  ka 
mauna  Hora,  ma  ka  palena  o  ka 
aina  o  Edoma. 

38  A  pii  aku  la  o  Aarona  ke  ka- 
huna  i  ka  mauna  o  Hora,  ma  ke 
kauoha  a  Iehova,  a  make  iho  la  ia 
ilaila,  i  ke  kanaha  o  ka  makahiki, 
mahope  raai  o  ka  puka  ana  o  na 
mamo  a  Iseraela  mai  ka  aina  o  Ai- 
gupita  mai,  i  ka  la  mua  o  ka  ma- 
lama  elima. 

39  Hookahi  hanei'i  me  ka  iwaka- 
luakumamakolu  na  makahiki  o 
Aarona,  i  kona  wa  i  make  ai  ma 
mauna  Hora. 

40  A  o  ke  alii  o  Arada  ka  Kanaa- 
na,  ka  mea  i  noho  ma  ke  kukulu- 
hema  o  ka  aina  o  Kanaana,  lohe 
ae  la  ia  i  ka  hele  ana  mai  o  na  ma- 
mo  a  Iseraela. 

41  A  hele  lakou  mai  ka  mauna 
Hora  aku,  a  hoomoana  iho  la  ma 
Zalemona. 

42  Hele  aku  hoi  lakou  mai  Zale- 
mona  aku,  a  hoomoana  iho  la  ma 
Punona. 

43  Mai  Punona  aku  lakou  i  hele 
ai,  a  hoomoana  iho  la  ma  Obota. 

44  Hele  aku  la  hoi  lakou  mai 
Obota  aku,  a  hoomoana  iho  la  ma 
Iieabarima. 

45  Hele  aku  hoi  lakou  mai  Iiea- 
baritna  aku,  a  hoomoana  iho  la 
ma  Dibonagada. 

46  A  hele  aku  lakou  mai  Dibona- 

gada  aku,  a  hoomoana  ma  Alemo- 
nadibelataima. 

47  A  hele  hoi  lakou  mai  Alemo- 
nadibelataima  aku,  a  hoomoana 
ma  na  mauna  o  Abarima  imua  o 
Nebo. 

48  Hele  hoi  lakou  mai  na  mauna 
o  Abarima  aku,  a  hoomoana  iho 
la  ma  na  papu  o  Moaba,  ma  Iore- 
dane  o  Ieriko. 

49  A  hoomoana  ibo  la  lakou  ma 
Ioredane,  mai  Beteiesimota  a  hiki 
i  Abela-sitima,  ma  na  papu  o  Moa- 
ba. 

50  H  Olelo  mai  la  o  Iehova  ia 
Mose  ma  na  papu  o  Moaba,  ma 
Ioredane  o  Ieriko,  i  mai  la, 

51  E  olelo  aku  oe  i  na  mamo  a 
Iseraela,  e  i  aku  ia  lakou,  A  hiki 
aku  oukou  ma  kela  aoao  o  Iore- 
dane,  ma  ka  aina  o  Kanaana ; 

52  Alaila,  e  hookuke  aku  oukou 
i  na  kanaka  a  pau  o  ka  aina  mai 
ko  oukou  alo  aku,  e  hoolei  aku 
hoi  i  na  kii  kakauia  a  pau  o  lakou, 
a  e  hoolei  hoi  i  na  kii  i  hoohee- 
heeia  a  pau  o  lakou,  a  e  wawahi 
loa  i  na  heiau  a  pau  o  lakou. 

53  E  hoobemo  aku  oukou  i  ko  ka 
aina,  a  e  noho  iho  oukou  ilaila: 
no  ka  mea,  ua  haawi  aku  au  i  ka 
aina  no  oukou  e  komo  ai  ilaila. 

54  A  e  puunaue  oukou  i  ka  aina 
i  noho  ana  iwaena  o  na  ohana  o 
oukou  ma  ka  hailona ;  no  ka  poe 
nui  e  hoonui  oukou  i  kona  aina,  a 
no  ka  poe  uuku  e  houuku  iho  i 
kona  aina:  o  ko  kela  kanaka,  o 
ko  keia  kanaka  ma  kahi  i  hailona- 
ia'i  kona :  ma  na  ohana  o  ko  ou- 
kou  poe  kupuna,  oukou  e  noho 
ai. 

55  A  i  ole  oukou  e  hookuke  aku 
i  na  kanaka  o  ka  aina  mai  ko  ou- 
kou  alo  aku ;  alaila,  o  ka  poe  a 
oukou  e  waibo  ai,  e  lilo  lakou  i 
mea  oioi  ma  ko  oukou  mau  ma- 
ka,  a  i  kui  ma  na  aoao  o  oukou,  a 
e  hoopopilikia  mai  lakou  ia  oukou 
ma  ka  aina  a  oukou  e  noho  ai. 

56  Eia  hoi  kekahi,  e  hana  aku  no 
au  ia  oukou,  e  like  me  ka'u  i  ma- 
nao  ai  e  hana  aku  ia  lakou. 

MOKUNA  XXXIV. 

Na,  mokuna  aina  o  Kanaana.    1(5  Na  inoa  o 
na  kanaka  nana  e  hoopuunaue  i  ka  aina. 


OLELO    mai    la    o    Iehova    ia 
Mose,  i  mai  la, 

2  E  kauoha  aku  oe  i  na  mamo  a 
Iseraela,  a  e  i  aku  ia  lakou,  Aia 
hiki  aku  oukou  iloko  o  ka  aina  o 
Kanaaua ;  (oia  ka  aina  e  lilo  ana 
no  oukou  i  noho  ana,  o  ka  aina  o 
Kanaana,  a  me  kona  mau  moku- 
na:) 

3  Alaila,  o  ko  oukou  aoao  hema, 
aia  no  ia  mai  ka  waonahele  o  Zina, 
e  pili  ana  i  ka  palena  o  Edoma:  a 
o  ko  oukou  mokuna  hema  ma  ke 
kihi  loa  o  ka  moauakai,  a  moe  aku 
i  ka  hikina: 

4  A  e  huli  ae  ko  oukou  palena 
mai  ka  aoao  hema  ae  i  ka  puu  o 
Akerabima,  a  hele  aku  i  Ziua  :  a  o 
ka  hele  ana  aku  oia  mai  ka  aoao 
hema  aku  a  Kadesa-banea,  a  e  he- 
le  hou  aku  ia  i  Hazaradara,  a  hiki 
aku  i  Azemona : 

5  A  hele  poai  aku  no  ka  palena 
mai  Azemona  aku  a  ke  kahawai  o 
Aigupita,  a  e  puka  aku  no  ia  i  ke 
kai. 

6  A  o  ka  palena  komohana,  o  ke 
kai  nui  ko  oukou  palena :  oia  ko 
oukou  palena  komohana. 

7  Eia  hoi  ko  oukou  palena  akau : 
mai  ke  kai  nui  aku,  e  hoailona  ou- 
kou  i  ka  mauna  Hora  no  oukou. 

8  Mai  ka  mauna  Hora  aku,  e 
hoailona  oukou  a  hiki  i  ke  komo 
ana  o  Hamata:  a  e  hele  aku  no 
ka  palena  a  hiki  i  Zedada. 

9  1  A  e  hele  hou  aku  no  ka  pale- 
na  i  Ziperona,  a  e  puka  aku  no  ia 
i  Hazarenana :  oia  ko  oukou  pa- 
lena  akau. 

10  A  e  hoailona  oukou  i  ko  ou- 
kou  palena  hikina,  mai  Hazarena- 
na  a  Sepama. 

11 A  e  hele  aku  ka  palena  mai  Se- 
pama  a  Ribela,  ma  ka  aoao  hikiua 
o  Aina :  a  e  iho  aku  ka  palena,  a 
hiki  aku  ma  ka  aoao  o  ka  loko  o 
Kinerota  ma  ka  hikina. 

12  A  e  iho  aku  ka  palena  i  Iore- 
dane,  a  o  kona  puka  ana  aku  ma 
ka  moana  paakai :  oia  ko  oukou 
aina  me  na  mokuna  a  puni. 

13  Kauoha  aku  la  o  Mose  i  na 
mamo  a  Iseraela,  i  aku  la,  Eia  no 
ka  aina  e  ili  mai  ana  na  oukou  ma 
ka  hailona  ana,  ka  aina  a  Iehova 

i  kauoha  mai  ai  e  haawi  aku  no 
na  ohana  eiwa,  a  no  ka  ohana 
hapa. 

14  No  ka  mea,  ua  loaa  i  ka  ohana 
mamo  a  Reubena  ma  ka  hale  o  ko 
lakou  poe  makua,  a  i  ka  ohana 
mamo  a  Gada,  ma  ka  hale  o  ko 
lakou  poe  makua,  a  i  ka  ohana  ha- 
pa  a  Manase,  ko  lakou  aina  hooili. 

15  Ua  loaa  i  na  ohana  elua  a  me 
ka  ohana  hapa  ko  lakou  aina  hooi- 
li  ma  keia  aoao  e  Ioredane,  ma 
Ieriko  a  ka  hikina  aku,  ma  ka 
puka  ana  o  ka  la. 

16  Olelo  mai  la  o  Iehova  ia  Mose, 
i  mai  la, 

17  Eia  na  inoa  o  na  kanaka  nana 
e  puunaue  i  ka  aina  no  oukou :  o 
Eleazara  ke  kahuna,  a  me  Iosua 
ke  keiki  a  Nuna. 

18  A  e  lawe  hoi  oukou  i  kekahi 
luna  o  kela  ohana  o  keia  ohana  e 
puunaue  i  ka  aina,  ma  na  puu  e 
ili  ana. 

19  Eia  hoi  na  inoa  o  na  kanaka : 
no  ka  ohana  a  Iuda,  o  Kaleha  ke 
keiki  a  Iepune. 

20  A  no  ka  ohana  mamo  a  Simeo- 
na,  o  Semuela  ke  keiki  a  Amihuda. 

21  No  ka  ohana  a  Beniamina,  o 
Elidada  ke  keiki  a  Kiselona. 

22  A  o  ka  luna  ohana  o  na  ma- 
mo  a  Dana,  o  Buki  ke  keiki  a 
Iogeli. 

23  O  ka  luna  o  na  mamo  a  Iose- 
pa,  no  ka  ohana  mamo  a  Manase, 
o  Haniela  ke  keiki  a  Epoda. 

24  A  o  ka  luna  ohana  o  na  mamo 
a  Eperaima,  o  Kemuela  ke  keiki 
a  Sipetana. 

25  A  o  ka  luna  ohana  o  na  mamo 
a  Zebuluna,  o  Elizapana  ke  keiki 
a  Parenaka. 

26  A  o  ka  luna  ohana  o  na  mamo 
a  Isakara,  o  Paletiela  ke  keiki  a 
Azana. 

27  A  o  ka  luna  ohana  o  na  mamo 
a  Asera,  o  Ahihuda  ke  keiki  a 
Selomi. 

28  A  o  ka  luna  ohana  o  na  mamo 
a  Napetali,  o  Pedahela  ke  keiki  a 
Amihuda. 

29  0  lakou  ka  poe  a  Iehova  i 
kauoha  mai  ai  e  puunaue  i  ka  aina 
e  ili  mai  ana  maluna  o  na  mamo  a 
Iseraela  ma  ka  aina  o  Kanaana. 

Na  kulanakauhale  he  48  i  haawiia  no  na  Levi. 
9  Eono  mau  kulanakauhale  puuhonua.  16 
Na  kanawai  no  ka  pepehi  kanaka. 

OLELO  mai  la  o  Iehova  ia  Mo- 
se  ma  na  papu  o  Moaha,  ma 
Ioredane  o  Ieriko,  i  mai  la, 

2  E  kauoha  aku  oe  i  na  mamo  a 
Iseraela,  e  haawi  aku  lakou  i  ke- 
kahi  aina  o  lakou  e  ili  ana,  no  na 
Levi,  i  na  kulanakauhale  e  noho 
ai;  a  e  haawi  hoi  no  na  Levi  i 
na  kula  o  na  kulanakauhale  a 
puni. 

3  A  no  lakou  na  kulanakauhale  e 
noho  ai  iloko ;  a  o  na  kula  a  puni, 
no  ka  lakou  holoholona  ia,  no  ko 
lakou  waiwai,  a  no  ko  lakou  mau 
mea  ola  a  pau. 

4  A  o  na  kula  o  na  kulanakauha- 
le  a  oukou  e  haawi  aku  ai  no  na 
Levi,  mai  ka  papohaku  o  ke  kula- 
nakauhale  mawaho  aku,  i  hookahi 
tausani  na  kubita. 

5  A  e  ana  oukou  mai  waho  aku  o 
ke  kulanakauhale  ma  ka  aoao  hi- 
kina,  i  elua  tausani  kubita,  a  ma 
ka  aoao  hema  i  elua  tausani  ku- 
bita,  a  ma  ka  aoao  koinohaua  i 
elua  tausani  kubita,  a  ma  ka  aoao 
akau  i  elua  tausani  kubita ;  a  ma- 
waena  konu  ke  kulanakauhale : 
oia  no  ia  lakou  na  kala  o  na  kula- 
nakauhale. 

6  A  no  na  kulanakauhale  a  oukou 
e  haawi  aku  ai  no  na  Levi,  he  aono 
mau  kulanakauhale  e  lilo  i  mau 
puuhonua,  kahi  a  oukou  e  haawi 
ai  no  ka  pepehi  kanaka,  e  holo  ai 
ia  ilaila ;  a  e  haawi  hou  aku  oukou 
i  na  kulanakauhale  keu  he  kana- 
ha  kumamalua. 

7  O  na  kulanakauhale  a  pau  a 
oukou  e  haawi  aku  ai  no  na  Levi, 
he  kanahakumamawalu :  o  lakou 
a  me  na  kula  o  lakou. 

8  A  o  na  kulanakauhale  a  oukou 
e  haawi  aku  ai,  noloko  mai  ia  o  ka 
aina  o  na  mamo  a  Iseraela ;  nolo- 
ko  mai  o  ka  mea  nui,  e  hoonui 
aku  oukou,  a  noloko  mai  o  ka 
mea  uuku,  e  houuku  iho  no  ou- 
kou :  o  kela  mea  keia  mea  ke 
haawi  i  kekahi  mau  kulanakau- 
hale  ona  no  na  Levi,  e  like  me  ka 
aina  e  ili  mai  ana  nona. 

9  H  Olelo  mai  la  o  Iehova  ia 
Mose,  i  mai  la, 

10  E  olelo  aku  oe  i  na  mamo  a 
Iseraela,  e  i  aku  ia  lakou,  Aia  hiki 
aku  oukou  ma  kela  aoao  o  Iore- 
dane  iloko  o  ka  aina  o  Kanaana ; 

11  Alaila,  e  hoolilo  oukou  i  na 
kulanakauhale,  i  kulanakauhale 
puuhonua  no  oukou,  i  holo  aku 
ai  ka  mea  pepehi  kanaka  ilaila,  ka 
raea  pepehi  naaupo  i  ke  kanaka. 

12  A  e  lilo  lakou  i  mau  kulana- 
kauhale  puuhonua  no  oukou,  mai 
ka  mea  hoopai  aku ;  i  make  ole  ai 
ka  mea  pepehi  kanaka,  a  ku  ia 
imua  o  ke  anainakanaka  no  ka 
hookolokolo  ana. 

13  No  keia  mau  kulanakauhale  a 
oukou  e  haawi  aku  ai,  e  lilo  na 
mea  eono  i  mau  puuhonua  no 
oukou. 

14  E  haawi  aku  oukou  i  ekolu 
mau  kulanakauhale  ma  keia  aoao 
o  Ioredane,  a  me  na  kulanakau- 
hale  ekolu  ka  oukou  e  haawi  aku 
ai  ma  ka  aina  o  Kanaana,  i  mau 
kulanakauhale  puuhonua. 

15  O  keia  mau  kulanakauhale  eo- 
no,  he  mau  puuhonua  ia  no  na 
mamo  a  Iseraela,  a  no  ke  kanaka 
e,  a  no  ka  malihini  iwaena  o  la- 
kou  ;  i  holo  aku  ai  ilaila  ka  mea 
pepehi  naaupo  i  kekahi  kanaka. 

16  Ina  e  pepehi  aku  oia  ia  ia  me 
ka  mea  hao,  a  make  ia,  he  pepehi 
kanaka  oia ;  he  oiaio  no,  e  make 
ka  pepehi  kanaka. 

17  Ina  hoi  e  pepehi  aku  oia  ia  ia 
me  ka  pohaku  nouia,  ka  mea  e 
make  ai  ia,  a  ua  make  no  kela,  he 
pepehi  kanaka  oia;  he  oiaio  no, 
e  make  ka  pepehi  kanaka. 

18  Ina  hoi  e  pepehi  kela  ia  ia  me 
ka  laau  ma  ka  lima,  i  mea  e  make 
ai  oia,  a  ua  make  no  ia,  he  pepehi 
kanaka  no  kela  :  he  oiaio  no,  e 
make  ka  pepehi  kanaka. 

19  Na  ka  mea  hoopai  koko,  nana 
no  e  pepehi  aku  i  ka  mea  pepehi 
kanaka:  i  kona  wa  e  halawai  aku 
ai  me  ia,  nana  no  ia  e  pepehi. 

20  Ina  paha  e  hookulai  iho  keka- 
hi  ia  ia  me  ka  inaina,  a  e  hoolei 
aku  paha  i  kekahi  mea  maluna 
ona  me  ka  hoohalua  noua,  a  make 
no  ia; 

21  A  ina  e  pepehi  aku  kona  lima 
ia  ia  me  ka  inaina,  a  make  ia ;  o 
ka  mea  pepehi  aku,  he  oiaio  no,  e 
make  no  ia  :  no  ka  mea,  he  pepehi 
kanaka  oia  :  na  ka  mea  hoopai  ko- 
ko,  nana  no  e  pepehi  i  ua  pepehi 
kanaka  la,  i  kona  halawai  ana  me 
ia. 

22  Aka,  ina  e  pepehi  wale  aku  ia 
me  ka  inaina  ole,  a  ua  hoolei  aku 
paha  i  kekahi  mea  maluna  ona,  me 
ka  hoohalua  ole; 

23  A  i  ka  pohaku  paha  e  make  ai 
ke  kanaka,  me  ka  ike  ole  aku, 
hoolei  aku  maluna  ona,  a  make 
ia ;  aole  no  ia  o  kona  enemi,  aole 
hoi  ia  i  manao  e  hana  ino  aku  ia 
ia : 

24  Alaila,  e  hookolokolo  ke  anai- 
nakanaka  mawaena  o  ka  mea  pe- 
pehi  a  me  ka  mea  hoopai  koko,  e 
like  me  keia  mau  kanawai : 

25  A  na  ke  anainakanaka  no  e 
hoopakele  i  ka  pepehi  kanaka 
mailoko  ae  o  ka  lima  o  ka  mea 
hoopai  koko,  a  na  ke  anainakana- 
ka  ia  e  hoihoi  aku  i  ka  puuhonua 
i  kahi  e  holo  aku  ai  oia :  a  malaila 
ia  e  noho  ai  a  make  ke  kahuna  nui, 
ka  mea  i  poniia  i  ka  aila  laa. 

26  Aka,  ina  e  pukaaku  ka  pepehi 
kanaka  i  kekahi  manawa  mawaho 
o  na  palena  o  ke  kulanakauhale  o 
kona  puuhonua,  kahi  ana  i  holo 
ai; 

27  A  loaa  oia  i  ka  hoopai  koko 
mawaho  o  ka  palena  o  ke  kulana- 
kauhale  o  kona  puuhonua,  a  pe- 
pehi  ka  hoopai  koko  i  ua  pepehi 
kanaka  la,  aole  e  pili  kona  koko 
ia  ia ; 

28  No  ka  mea,  o  kona  pono  no  e 
noho  iloko  o  ke  kulanakauhale  o 
kona  puuhonua,  a  hiki  i  ka  make 
ana  o  ke  kahuna  nui :  aka,  ma- 
hope  iho  o  ka  make  ana  o  ke  ka- 
huna  nui,  e  hoi  hou  no  ka  pepe- 
hi  kanaka  i  ka  aina  o  kona  noho 
aua. 

29  A  e  lilo  keia  mau  mea  no  ou- 
kou  i  kanawai  hoopono  no  ko  ou- 
kou  mau  hauauna  ma  na  wahi  ;i 
pau  a  oukou  e  noho  ai. 

30  O  ka  mea  pepehi  i  kekahi  ka- 
naka,  e  make  no  ia  ma  ka  waha  o 
na  mea  hoike  :  aole  no  <■  make  ke 

kanaka  ma  ka  mea  hoike  hookahi 
wale  no. 

31  Eia  hoi  kekahi,  aole  oukou  e 
lawe  i  uku  panai  no  ke  ola  o  ka 
mea  pepehi  kanaka,  o  ka  mea  i 
hewa  e  make  ai :  aka,  e  oiaio  no, 
e  make  ua  kanaka  la. 

32  Aole  hoi  oukou  e  lawe  i  uku 
panai,  no  ka  mea  i  holo  aku  i  ke 
kulanakauhale  o  kona  puuhonua, 
i  hoi  hou  aku  ai  ia  e  noho  i  ka 
aina,  a  hiki  i  ka  make  ana  o  ke 
kahuna. 

33  Pela  oukou  e  hoohaumia  ole 
ai  i  ka  aina  a  oukou  e  noho  ai :  no 
ka  mea,  o  ke  koko,  oia  ke  hoo- 
haumia  i  ka  aina ;  aole  e  hiki  ke 
huikalaia  ka  aina  i  ke  koko  i  hoo- 
kaheia  maloko,  aia  wale  no  ma  ke 
koko  o  ka  mea  nana  ia  i  hookahe. 

34  Nolaila,  mai  hoohaumia  ou- 
kou  i  ka  aina  a  oukou  e  noho  ai, 
kahi  hoi  a'u  e  noho  ai :  no  ka 
mea,  owau  o  Iehova  e  noho  nei 
iwaena  o  ka  poe  mamo  a  Iseraela. 

MOKUNA  XXXVI. 

He  mea  pilikia  no  ka  ili  ana  o  na  aina  i  na 
kaikamahine.  6  E  mare  no  lakou  iloko  o 
ko  lakou  ohana  iho. 

IHELE  mai  a  kokoke  na  luna 
makua  o  na  ohana  keiki  a  Gi- 
leaela,  ke  keiki  a  Makira,  ke  keiki 
a  Manase,  no  na  ohana  o  na  keiki 
a  Iosepa ;  a  olelo  mai  lakou  imua 
o  Mose,  imua  hoi  o  na  luna,  na  lu- 
nakahiko  o  na  mamo  a  Iseraela : 

2  I  mai  la  lakou,  Ua  kauoha  mai 
la  o  Iehova  i  kuu  haku,  e  haawi 
aku  i  ka  aina  ma  ka  hailona  i  ku- 
leana  no  na  mamo  a  Iseraela:  a 
ua  kauohaia  mai  kuu  haku  e  Ie- 
hova,  e  haawi  aku  ika  aina  hooili 
o  Zelopehada  o  ko  makou  hoaha- 
nau  no  kana  mau  kaikamahine. 

3  Ina  hoi  e  mare  lakou  me  na 
keiki  o  na  ohana  e  ae  o  na  mamo 
a  Iseraela,  alaila,  e  laweia'ku  ko 
lakou  aina  hooili  mai  ka  aina 
hooili  aku  o  ko  makou  mau  ma- 
kua,  a  e  hui  pu  ia'ku  ia  me  ka 
aina  o  ka  ohana  o  ko  lakou  noho 
ana  aku :  a  pela  e  laweia  aku  ai  ia 
mai  ka  aina  o  ko  makou  noho  ana. 

4  A  hiki  mai  ka  Iuoile  o  na  ma- 
mo  a  Iseraela,  alaila  e  hui  pu  ia'- 
ku  ko  lakou  aina  hooili   me  ka 

aina  o  ka  ohana  o  ko  lakou  noho 
ana  aku;  pela  no  e  laweia'ku  ai 
ko  lakou  aina  hooili  mai  ka  aina 
aku  o  ka  ohana  o  ko  makou  mau 
makua. 

5  A  kauoha  aku  la  o  Mose  i  na 
mamo  a  Iseraela  mamuli  o  ka  ole- 
lo  a  Iehova,  i  ka  i  ana,  Ua  pono  ka 
olelo  a  ka  ohana  mamo  a  Iosepa. 

6  Eia  ka  mea  a  Iehova  i  kauoha 
mai  ai  no  na  kaikamahine  a  Zelo- 
pehada,  e  i  mai  ana,  E  mare  lakou 
me  na  mea  i  pono  i  ko  lakou  ma- 
nao :  aka,  me  ko  ka  ohana  o  ko 
lakou  mau  makua  wale  no  lakou 
e  mare  ai. 

7  Pela  e  lilo  ole  ai  ka  aina  hooili 
o  na  mamo  a  Iseraela  mai  kekahi 
ohana  i  kekahi  ohana ;  no  ka  mea, 
o  kela  kanaka  keia  kanaka  o  na 
mamo  a  Iseraela,  e  hoopili  aku  i 
ka  aina  hooili  o  ka  ohana  o  kona 
mau  makua. 

8  A  o  kela  kaikamahine  keia  kai- 
kamahine  mea  aina  hooili  maloko 
o  kekahi  ohana  o  na  mamo  a  Ise- 
raela,  e  lilo  no  ia  i  wahine  na  ke- 
kahi  o  ka  hanauna  o  ka  ohana  o 
kona  makuakane,  i  loaa'i  i  na  ma- 
mo  a  pau  a  Iseraela  ka  aiua  hooili 
o  kona  makuakane. 

9  Aole  hoi  e  kaa  aku  ka  aiua 
hooili  o  kekahi  ohana  i  kekalii 
ohana  e  ae ;  aka,  o  kela  kanaka 
keia  kanaka  o  na  ohana  a  pau  o 
na  mamo  a  Iseraela,  e  hoopili  aku 
ia  i  kona  aina  hooili. 

10  E  like  me  ka  Iehova  i  kauoha 
mai  ai  ia  Mose,  pela  no  i  haua  iho 
ai  na  kaikamahine  a  Zelopehada. 

11  No  ka  mea,  mare  aku  no  o 
Mahela,  o  Tireza,  o  Hogela,  o  Mi- 
leka,  a  me  Noa,  na  kaikamahine  a 
Zelopehada,  me  na  keikikane  a  ka 
hoahanau  o  ko  lakou  makuakane. 

12  Mare  no  lakou  iloko  o  na 
ohana  o  na  keiki  a  Manase  ke 
keiki  a  Iosepa :  a  koe  iho  la  ko 
lakou  aina  hooili  ma  ka  ohana  o 
ka  hanauna  o  ko  lakou  makua- 
kane. 

13  Oia  na  kauoha  a  me  na  olelo 
hoopono,  a  Iehova  i  kauoha  mai 
ai  ma  ka  lima  o  Mose  i  na  mamo 
a  Iseraela,  ma  na  papu  o  Moaba 
ma  Ioredane  o  Ieriko. 


KA    BUKE    ALIMA    A   MOSE,    I   KAPAIA 

Hoike  aku  la  o  Mose  i  na  mea  a  ke  Akua  i 
olelo  mai  ai  i  ka  Iseraela,  34  a  me  ka  huhu 
o  Iehova  i  ka  poe  hoomaloka. 

EIA  na  olelo  a  Mose  i  olelo  aku 
ai  i  ka  Iseraela  a  pau  ma  keia 
aoao  o  Ioredane,  ma  ka  waonahe- 
le,  ma  ka  papu  e  ku  pono  ana  i 
Zupa,  mawaena  o  Parana  a  me 
lopela,  a  me  Labana,  a  me  Haze- 
rota,  a  me  Dizahaba. 

2  (He  umikumamakahi  la  hele 
mai  Horeba,  ma  ke  ala  o  Mauna 
Seira,  a  hiki  i  Kadesabanea.) 

3  A  i  ka  makahiki  kanaha,  i  ka 
malama  umikumamakahi,  i  ka  la 
mua  o  ka  malama,  olelo  aku  la  o 
Mose  i  na  mamo  a  Iseraela,  e  like 
me  na  mea  a  pau  a  Iehova  i  kauo- 
ha  mai  ai  ia  ia  no  lakou ; 

4  Mahope  iho  o  kana  pepehi  ana 
ia  Sihona  ke  alii  o  ka  Amora,  ka 
mea  i  noho  ma  Hesebona,  a  ia 
Oga  ke  alii  o  Basana,  ka  mea  i 
noho  ma  Asetarota  i  Ederei : 

5  Ma  keia  aoao  o  Ioredane,  ma 
ka  aina  o  Moaba,  i  hoomaka'i  o 
Mose  e  hai  aku  i  keia  kanawai,  i 
aku  la, 

6  Olelo  mai  la  o  Iehova  ko  kakou 
Akua  ia  kakou  ma  Horeba,  i  mai 
la,  Ua  loihi  ko  oukou  noho  ana 
ma  keia  mauna : 

7  E  huli  ae  oukou,  a  i  ka  hele 
ana,  e  hele  oukou  i  ka  mauna  o  ka 
Amora,  a  i  kona  poe  e  noho  ana  a 
pau,  ma  na  papu,  ma  na  puu,  a 
ma  ke  awawa,  a  ma  ke  kukuluhe- 
ma,  a  ma  kahakai,  i  ka  aina  o  ko 
Kanaana,  a  i  Lehanona,  a  i  ka  mu- 
liwai  nui,  ka  muliwai  o  Euperate. 

8  Aia  hoi,  ua  haawi  aku  au  i  ka 
aina  no  oukou,  e  komo  oukou,  a  e 
lawe  i  ka  aina  a  Iehova  i  hoohiki 
ai  i  ko  oukou  mau  kupuna,  ia 
Aberahama,  ia  Isaaka,  a  ia  Iako- 
ba,  e  haawi  ia  lakou,  a  me  ka  la- 
kou  poe  mamo  mahope  o  lakou. 


9  1f  Olelo  aku  la  au  ia  oukou  i 
kela  manawa,  i  aku  la,  Aole  e 
hiki  ia'u,  owau  wale,  ke  halihali 
ia  oukou : 

10  Ua  hoonui  mai  o  Iehova  ko 
oukou  Akua  ia  oukou,  aia  hoi,  ua 
like  oukou  i  keia  ia  me  na  hoku  o 
ka  lani,  he  nui  loa. 

11  (A  na  Iehova  ke  Akua  o  ko 
oukou  poe  kupuna,  e  hoonui  pa- 
tausani  aku  ia  oukou,  a  e  hoomai- 
kai  mai  ia  oukou  e  like  me  kana  i 
olelo  mai  ai  ia  oukou!) 

12  Pehea  la  e  hiki  ai  ia'u,  owau 
wale  no  ke  halihali  i  ko  oukou 
kaumaha,  a  me  ko  oukou  luhi,  a 
me  ko  oukou  hoopaapaa  ana  ? 

13  E  wae  oukou  no  oukou  i  na 
kanaka  akamai,  naauao,  a  ikeia  e 
na  hanauna  kanaka  o  oukou,  a  e 
hoolilo  au  ia  lakou  i  poe  luna  no 
oukou. 

14  Olelo  mai  la  oukou  ia'u,  i  mai 
la,  He  mea  pono  ke  hana  i  ka  mea 
au  i  olelo  mai  nei. 

15  A  lawe  aku  la  au  i  na  luna  p 
ko  oukou  mau  ohana,  i  na  kanaka 
naauao,  a  ikeia,  a  hoolilo  iho  la 
ia  lakou  i  poo  maluna  o  oukou,  i 
luna  no  na  tausani,  i  luua  no  na 
hanei'i,  i  luna  no  na  kanalima,  a  i 
luna  no  na  umi,  i  alii  no  ko  oukou 
mau  ohana. 

16  A  kauoha  aku  la  au  i  na  luna- 
kanawai  o  oukou  i  kela  manawa,  i 
ka  i  ana'e,  E  hoolohe  oukou  i  na 
mea  iwaena  o  na  hoahanau  o  ou- 
kou,  a  e  hoopono  ma  ka  pololei 
iwaena  o  ke  kanaka  a  me  kona 
hoahanau,  iwaena  o  ka  malihini 
me  ia. 

17  Mai  nana  oukou  i  na  maka  i 
ka  hooponopono  ana;  e  lohe  ou- 
kou  i  ka  ka  mea  uuku  e  like  me  ka 
ka  mea  nui ;  mai  makau  oukou  i 
ka  maka  o  ke  kanaka ;  no  ka  mea, 
na  ke  Akua  ka  hooponopono  ana ; 
a  o  ka  mea  pohihihi  ia  oukou,  e 

lawe  mai  ia  mea  ia'u,  a  na'u  ia  e 
lohe  aku. 

18  A  kauoha  aku  la  au  ia  oukou 
i  kela  manawa  i  na  mea  a  pau  a 
oukou  e  hana  aku  ai. 

19  H  A  ia  kakou  i  haalele  ai  ia 
Horeba,  hele  kakou  maloko  o  ke- 
la  waonahele  nui  weliweli  a  pau, 
a  oukou  i  ike  ai  ma  ke  ala  o  ka 
mauna  o  ka  Amora,  e  like  me  ka 
Iehova  i  kauoha  mai  ai  ia  kakou ; 
a  hiki  kakou  ma  Kadesabanea. 

20  A  i  aku  la  au  ia  oukou,  Ua  hi- 
ki  mai  oukou  ma  ka  mauna  o  ka 
Amora,  ka  mea  a  Iehova  ko  ka- 
kou  Akua  i  haawi  mai  ai  no  kakou. 

21  Aia  hoi,  ke  waiho  mai  nei  o 
Iehova  kou  Akua  i  ka  aina  imua 
ou :  e  pii  ae,  e  komo,  e  like  me  ka 
Iehova  ke  Akua  o  kou  mau  kupu- 
na  i  olelo  mai  ai  ia  oe ;  mai  ma- 
kau,  mai  hoopauaho. 

22  t  A  hele  mai  la  oukou  a  pau 
io'u  nei,  i  mai  la,  E  hoouna  aku 
kakou  i  na  kanaka  imua  o  kakou, 
a'  e  makaikai  lakou  i  ka  aina  no 
kakou,  a  e  hai  mai  ia  kakou  i  ke 
ala  a  kakou  e  pii  aku  ai,  a  me  na 
kulanakauhale  a  kakou  e  hele  aku 
ai. 

23  Oluolu  iho  la  au  ia  olelo :  a 
lawe  ae  la  au  i  na  kanaka  o  ou- 
kou,  he  umikumamalua,  pakahi 
ke  kanaka  no  kela  ohana,  keia 
ohana. 

24  Huli  ae  la  lakou,  a  pii  aku  la 
ma  ka  mauna,  a  hiki  ma  ke  kaha- 
wai  o  Esekola,  a  makaikai  aku  la  i 
ka  aina. 

25  Lawe  lakou  i  ka  hua  o  ka  aina 
ma  ko  lakou  mau  lima,  a  iho  mai 
io  kakou  nei,  a  hai  mai  ia  kakou, 
i  mai  la,  He  maikai  ka  aina  a  Ie- 
hova  ko  kakou  Akua  e  haawi  mai 
nei  ia  kakou. 

26  Aole  nae  oukou  i  pii  aku,  aka, 
kipi  aku  oukou  i  ke  kauoha  a  Ie- 
hova  ko  oukou  Akua. 

27  A  ohumu  ae  la  oukou  iloko  o 
ko  oukou  mau  halelewa,  i  iho  la, 
No  ka  inaina  o  Iehova  ia  kakou,  i 
lawe  mai  ai  oia  ia  kakou  mailoko 
mai  o  ka  aina  o  Aigupita,  e  haawi 
ia  kakou  iloko  o  ka  lima  o  ka 
Amora,  e  luku  mai  ia  kakou. 

28  Mahea  la  uanei  kakou   e  pii 

aku  ai?  Ua  hooweliweli  mai  ko 
kakou  mau  hoahanau  i  ko  kakou 
naau,  ua  i  mai,  Ua  nui  e  aku  na 
kanaka,  ua  loihi  hoi  lakou  ia  ka- 
kou;  a  o  na  kulanakauhale  nui, 
ua  paa  i  ka  pa  pohaku  a  hala  i  ka 
lani ;  a  ua  ike  hoi  makou  i  na  kei- 
ki  a  Anaka  malaila. 

29  I  aku  la  au  ia  oukou,  Mai  ho- 
pohopo  oukou,  mai  makau  hoi  ia 
lakou. 

30  O  Iehova  ko  oukou  Akua,  ka 
mea  hele  imua  o  oukou,  nana  no 
e  kaua  aku  no  oukou,  e  like  me 
na  mea  a  pau  ana  i  hana'i  no  ou- 
kou  ma  Aigupita  imua  o  ko  ou- 
kou  maka : 

31  A  ma  ka  waonahele,  kahi  au 
i  ike  ai  ia  Iehova  kou  Akua,  e  like 
me  ka  ke  kanaka  hali  ana  i  kana 
keiki,  pela  ia  i  hali  ai  ia  oe  ma  ke 
ala  a  pau  a  oukou  i  hele  ai,  a  hiki 
mai  oukou  ma  keia  wahi. 

32  Aka,  ma  keia  mea,  aole  no 
oukou  i  hooiaio  aku  i  ka  Iehova 
ko  oukou  Akua ; 

33  Oia  ka  i  hele  ae  ma  ke  ala 
iinua  o  oukou,  ma  ke  ahi  i  ka  po, 
a  ma  ke  ao  i  ke  ao,  e  imi  ana  i 
wahi  no  oukou  e  kukulu  ai  i  ko 
oukou  mau  halelewa,  e  kuhikuhi 
ana  ia  oukou  i  ke  ala  e  hele  ai. 

34  A  lohe  mai  la  o  Iehova  i  ka 
leo  o  ka  oukou  olelo,  a  huhu  mai 
ia  ia  oukou,  a  hoohiki  iho  la,  i  ka 
i  ana  mai, 

35  He  oiaio,  aole  loa  kekahi  o 
keia  poe  kanaka  o  keia  hanauna 
ino  e  ike  aku  i  ka  aina  maikai  a'u 
i  hoohiki  ai  e  haawi  aku  no  ko 
oukou  poe  kupuna; 

36  O  Kaleba  wale  no  ke  keiki  a 
Iepune ;  oia  ke  ike  aku  ia,  a  e 
haawi  aku  au  i  ka  aina  ana  i  hehi 
iho  ai  nona,  a  no  kana  mau  keiki ; 
no  ka  mea,  ua  hahai  kupaa  aku  la 
ia  ia  Iehova. 

37  Huhu  mai  no  hoi  o  Iehova  f)\ 
ia'u  no  oukou,  i  mai  la,  Aole  hoi  ' 
oe  e  hele  ilaila. 

38  O  Iosua,  ke  keiki  a  Nuna,  e 
ku  ana  imua  ou,  oia  ke  hele  ilaila: 
e  hooikaika  oe  ia  ia,  no  ka  mea, 
nana  no  ia  e  hooili  aku  no  ka  Ise- 
raela. 

39  O  ka  oukou  poe  keiki  uuku  a 

oukou  i  i  mai  ai  e  lilo  auanei  i  poe 
pio,  a  rr>e  na  keiki  a  oukou,  ka  poe 
ike  ole  i  ka  pono  a  i  ka  hewa  ia  la, 
o  lakou  ke  hele  ilaila,  a  na'u  ia  e 
haawi  aku  no  lakou,  a  e  komo  no 
lakou  ia  wahi. 

40  Aka,  o  oukou,  e  haliu  ae  ou- 
kou,  a  e  hele  ma  ka  waonahele 
ma  ke  ala  o  ke  Kaiula. 

41  Alaila,  olelo  mai  la  oukou,  i 
mai  la  ia'u,  Ua  hana  hewa  makou 
ia  Iehova,  e  pii  no  makou,  a  e 
kaua  aku,  e  like  me  na  mea  a  pau 
a  Iehova  ko  kakou  Akua  i  kauo- 
ha  mai  ai  ia  kakou.  A  i  ka  wa  a 
oukou,  a  kela  kanaka,  keia  kaua- 
ka  i  hawele  ai  i  kana  mea  kaua, 
ua  makaukau  oukou  e  pii  maluna 
o  ka  puu. 

42  I  mai  la  o  Iekova  ia'u,  E  i  aku 
oe  ia  lakou,  Mai  pii  oukou,  aole 
hoi  e  kaua  aku :  no  ka  mea,  aole 
owau  me  oukou ;  o  lukuia  mai 
oukou  e  ko  oukou  poe  enemi. 

43  A  olelo  aku  la  au  ia  oukou, 
aole  oukou  i  hoolohe  mai;  hoo- 
hala  oukou  i  ke  kauoha  a  Iehova, 
aa  aku  la  oukou,  a  pii  ae  la  ma- 
luna  o  ka  puu. 

41  A  o  ka  Amora  e  noho  ana  ma 
ua  puu  la,  hele  mai  lakou  e  ku  e 
ia  oukou,  a  hahai  mai  lakou  ia 
oukou,  e  like  me  ka  ka  nalomeli 
hana  ana,  a  pepehi  mai  ia  oukou 
ma  Seira  a  hiki  mai  i  Horema. 

45  A  hoi  hou  mai  oukou,  a  uwe 
iho  la  imua  o  Iehova :  aka,  aole  o 
Iehova  i  hoolohe  mai  i  ko  oukou 
leo,  aole  hoi  ia  i  haliu  mai  i  ka  pe- 
peiao  ia  oukou. 

46  A  noho  iho  la  oukou  ma  Ka- 
desa  i  na  la  he  nui,  e  like  me  na 
la  a  oukou  i  noho  ai. 

Ka  olelo  a  Iehova  ia  Mose  no  na  mamo  a 
Esau,  a  no  ka  Moaba,24  a  no  ke  kaua  ana 
o  Sihona  me  ka  Iseraela. 

ALAILA  huli  ae  la  kakou,  a  he- 
.  le  aku  la  i  ka  waonahele  ma 
ke  ala  o  ke  Kaiula,  e  like  me  ka 
Iehova  i  kauoha  mai  ai  ia'u ;  a 
hoopuni  ae  la  kakou  i  ka  mauna  o 
Seira  i  na  la  he  nui. 

2  Olelo  mai  la  o  Iehova  ia'u,  i 
mai  la, 

3  Ua   loihi  ko  oukou  hoopuni 


ana  i  keia  mauna:  e  huli  ae  ou- 
kou  ma  ke  kukuluakau. 

4  A  e  kauoha  aku  oe  i  na  kanaka, 
penei,  E  hele  ana  oukou  ma  ka 
mokuua  o  ko  oukou  poe  hoaha- 
nau,  o  na  mamo  a  Esau  e  noho 
ana  ma  Seira ;  a  e  makau  mai 
auanei  lakou  ia  oukou :  nolaila  e 
malama  nui  oukou  ia  oukou  iho : 

5  Mai  hakaka  oukou  me  lakou; 
no  ka  mea,  aole  au  e  kaawi  aku  i 
kekahi  o  ko  lakou  aina  no  oukou, 
aole  i  kekahi  kapuwai ;  no  ka 
mea,  ua  haawi  aku  au  i  ka  mauna 
o  Seira  i  wahi  e  noho  ai  no  Esau. 

6  E  kuai  oukou  i  ka  lakou  ai 
i  ke  kala,  i  ai  ai  oukou ;  a  e  kuai 
hoi  oukou  i  ko  lakou  wai  i  ke 
kala,  iinu  ai  oukou. 

7  No  ka  mea,  ua  hoopomaikai 
mai  o  Iehova  kou  Akua  ia  oe  ma 
na  hana  a  pau  a  kou  lima ;  ua  ike 
no  ia  i  kou  hele  ana  ma  keia 
waonahele  nui ;  me  oe  no  o  Ie- 
hova  kou  Akua  i  neia  mau  ma- 
kahiki  he  kanaha;  aole  oe  i  nele 
i  kekahi  mea. 

8  A  ia  kakou  i  maalo  ae  mai  ko 
kakou  poe  hoahanau  aku,  na  ma- 
mo  a  Esau,  e  noho  ana  ma  Seira, 
ma  ke  ala  o  ka  papu  mai  Elata 
aku,  a  mai  Ezionagabera,  huli  ae 
kakou  a  hele  i  ke  ala  ma  ka  wao- 
nahele  o  Moaba. 

9  Olelo  mai  la  o  Iehova  ia'u,  Mai 
hana  ino  aku  i  ko  Moaba,  aole  e 
ku  e  ia  lakou  i  ke  kaua  ana ;  aole 
au  e  haawi  i  ko  lakou  aina  i  wahi 
e  noho  ai  no  oukou  ;  no  ka  mea, 
ua  haawi  aku  au  ia  Ara  i  wahi  e 
noho  ai  no  na  mamo  a  Lota, 

10  I  ka  manawa  mamua  i  noho 
ai  ka  poe  Emima  malaila,  he  poe 
nunui  a  lehulehu,  he  poe  loihi  e 
like  me  ka  poe  Anakima  ; 

11  Ua  manaoia  lakou,  he  poe  ka- 
naka  nunui  e  like  me  ka  poe  Aua- 
kima ;  aka,  ua  kapaia  lakou  e  ko 
Moaba,  he  poe  Emima. 

12  I  ka  manawa  mamua  i  noho 
ai  ka  poe  Horima  ma  Seira  :  aka, 
na  na  mamo  a  Esau  i  hookuke 
aku  lakou,  a  luku  i  ua  poe  la  imua 
o  lakou,  a  noho  iho  la  ina  ko  la- 
kou  la  wahi ;  e  like  me  ka  I»erae- 
la  i  hana  aku  ai  i  ka  aiua  o  ko 

lakou  wahi  i  noho  ai  a  Iehova  i 
haawi  mai  ai  no  lakou. 

13  Ano  hoi,  e  ku  iluna,  a  e  hele 
aku  ma  kela  aoao  o  ke  kahawai  o 
Zareda :  a  hele  aku  kakou  ma  ke- 
la  aoao  o  ke  kahawai  o  Zareda. 

14  A  o  na  makahiki  o  ko  kakou 
hele  ana  mai  Kadesabanea  mai,  a 
hiki  kakou  ma  ke  kahawai  o  Za- 
reda,  he  kanakolu  ia  a  me  kuma- 
mawalu ;  a  pau  ka  hanauna  a  pau 
o  na  kanaka  koa  i  ka  nalowale 
iwaena  o  ka  poe  kaua,  e  like  me 
ka  Iehova  i  hoohiki  ai  ia  lakou. 

15  No  ka  mea,  ku  e  mai  la  ka  li- 
ma  o  Iehova  ia  lakou  e  luku  ia  la- 
kou  mailoko  aku  o  ka  poe  kaua, 
a  pau  lakou  i  ka  make. 

16  1T  A  i  ka  manawa  i  pau  ai  na 
kanaka  koa  i  ka  lukuia,  a  i  ka 
make  iwaena  o  na  kanaka, 

17  Olelo  mai  la  o  Iehova  ia'u,  i 
mai  ia, 

18  E  hele  ana  oe  i  ka  mokuna  o 
Moaba  i  Ara  i  keia  la : 

19  A  hiki  aku  oe  a  kokoke  i  na 
mamo  a  Amona,  mai  hana  ino  aku 
ia  lakou,  aole  hoi  e  hakaka  aku 
me  lakou :  aole  au  e  haawi  i  w;ihi 
e  noho  ai  nou  ma  ka  aina  o  na 
mamo  a  Amona;  no  ka  mea,  ua 
haawi  aku  au  ia  i  wahi  e  noho  ai 
no  na  mamo  a  Lota. 

20  (Ua  manaoia  hoi  ia  he  aina 
kanaka  nunui :  o  na  kanaka  nu- 
nui  i  nolio  ai  malaila  i  ka  mana- 
wa  kahiko,  a  ua  kapaia  lakou  e  ka 
Ainona,  he  Zamezumima ; 

21  He  poe  kanaka  nunui,  a  lehu- 
lehu,  a  loihi,  e  like  me  na  Anaki- 
ma;  aka,  na  Iehova  lakou  i  luku 
aku  imua  o  lakou,  a  hookuke  aku 
lakou  ia  poe,  a  noho  iho  la  ma  ko 
lakou  wahi : 

22  E  like  me  kana  i  hana  aku  ai 
no  na  mamo  a  Esau  e  noho  ana 
ma  Seira,  ia  ia  i  luku  ai  i  ka  poe 
Horima  imua  o  lakou  ;  hookuke 
aku  la  lakou  ia  poe,  a  nolio  iho  la 
ma  ko  lakou  wahi,  a  hiki  i  keia 
la: 

23  A  o  ko  Ava  e  noho  ana  ma 
Hazerima  a  hiki  i  Aza,  ua  ko  Ka- 
petora,  mai  Kapetora  inai,  i  luku 
aku  lakou,  a  noho  iho  la  ma  ko 
hikou  la  wahi.) 

24  H  E  ku  oukou  iluna,  e  hele 
aku,  a  hiki  ma  kela  kapa  o  ke  ka- 
hawai  o  Arenona :  aia  hoi,  ua  haa- 
wi  aku  au  ia  Sihona  no  ka  Amora, 
ke  alii  o  Hesebona,  a  me  kona 
aina  iloko  o  kou  lima ;  e  hoomaka 
oe  e  komo,  a  e  ku  e  aku  ia  ia  i  ke 
kaua. 

25  I  keia  la  e  hoomaka  ai  au  e 
kau  i  ka  inakau  ia  oe,  a  me  ka 
weliweli  ia  oe,  maluna  o  na  lahui- 
kanaka  malalo  ae  o  ka  lani  a  pau, 
ka  poe  i  lohe  i  kou  kaulana  ana,  a 
e  haalulu  lakou,  a  e  pilihua  aua- 
nei  nou. 

26  1[  A  hoouna  aku  la  au  i  na  ele- 
le  mai  ka  waonahele  o  Kedemota 
aku  io  Sihona  la,  ke  alii  o  Hesebo- 
na,  me  ka  olelo  aloha,  i  aku  la, 

27  E  ae  mai  oe  ia'u  e  hele  au  ma 
kou  aina :  e  hele  au  ma  ke  ala  loa, 
aole  au  e  kapae  ma  ka  akau,  aole 
hoi  ma  ka  hema. 

28  E  kuai  mai  oe  i  ai  na'u  no  ke 
kala,  i  ai  iho  ai  au ;  a  e  haawi  mai 
i  wai  no'u  no  ke  kala,  i  inu  ai  hoi 
au ;  e  hele  wawae  wale  no  au ; 

29  (E  like  me  na  mamo  a  Esau, 
e  noho  ana  ma  Seira,  a  me  ko 
Moaba  e  noho  ana  ma  Ara  i  hana 
mai  ai  ia'u ;)  a  hiki  aku  au  ma  ke- 
la  kapa  o  Ioredane,  ma  ka  aina  a 
Iehova  ko  makou  Akua  i  haawi 
mai  ai  ia  makou. 

30  Aka,  aole  i  ae  mai  o  Sihona, 
ke  alii  o  Hesebona,  e  hele  kakou 
ma  o  na  la ;  no  ka  mea,  hoopaa- 
kiki  mai  la  o  Iehova  kou  Akua  i 
kona  naau,  a  hooku  e  oia  i  kona 
manao,  i  hoolilo  ai  oia  ia  ia  iloko 
o  kou  lima,  e  like  me  ia  i  keia  la. 

31  A  olelo  mai  o  Iehova  ia'u,  aia 
lioi,  ua  hoomaka  iho  nei  au  e  hoo- 
lilo  ia  Sihona,  a  me  kona  aina  ia 
oe :  e  komo  oe,  i  lilo  ai  kona  aina 
ia  oe. 

32  Alaila  hele  ku  e  mai  la  o  Siho- 
ua  ia  kakou,  oia  a  me  kona  poe 
kanaka  a  pau,  i  ke  kaua  ma  Ia- 
haza. 

33  A  hoolilo  mai  o  Iehova  ko 
kakou  Akua  ia  ia  imua  o  kakou, 
a  luku  aku  la  kakou  ia  ia,  a  me 
kana  mau  keiki,  a  me  kona  poe 
kanaka a  pau. 

34  A  hoopio  aku  la  kakou  i  kona 

mau  kulanakauhale  a  pau,  a  luku 
aku  i  na  kanaka  o  na  kulanakau- 
hale  apau,  a  me  na  wahine  a  me 
na  kamalii,  aole  kakou  i  hookoe  i 
kekahi. 

35  O  na  holoholona  wale  no  ka 
kakou  i  lawe  pio  ai  na  kakou,  a 
me  ka  waiwai  o  na  kulanakauhale, 
oia  ka  kakou  i  lawe. 

36  Mai  Aroera  ma  kapa  o  ke  ka- 
hawai  o  Arenona,  a  me  ke  kulana- 
kauhale  ma  ke  kahawai  a  hiki  i 
Gileada,  aole  kekahi  kulanakau- 
hale  i  lanakila  maluna  o  kakou ; 
ua  Iehova  ko  kakou  Akua  i  hooli- 
lo  mai  na  mea  a  pau  ia  kakou. 

37  Aole  nae  oe  i  hele  ma  ka  aina 
o  na  mamo  a  Amona,  aole  hoi  ma 
na  wahi  o  ke  kahawai  o  Iaboka, 
aole  hoi  ma  na  kulanakauhale  o 
na  mauna,  aole  hoi  ma  kekahi 
wahi  a  Iehova  ko  kakou  Akua  i 
papa  mai  ai  ia  kakou. 

No  ka  lanakila  o  ka  Iseraela  maluna  o  Oga 
ke  alii  o  Basana.  14  No  ka  haawi  ana  o  ka 
aina  o  Oga  a  me  ka  aina  o  Sihona  i  ka  Ga- 
da,  a  me  ka  Reubena  a  me  ka  Manase.  18 
Ke  kauoha  a  Mose  ia  lakou  a  ia  Iosua,  a  me 
kana  pule. 

4  LAILA  haliu  ae  la  kakou,  a  pii 
J\.  aku  la  ma  ke  alanui  o  Ba- 
sana  ;  a  hele  mai  la  o  Oga  ke  alii 
o  Basana  e  ku  e  ia  kakou,  oia  a 
me  kona  poe  kanaka  a  pau  i  ke 
kaua  ma  Ederei. 

2  Olelo  mai  o  Iehova  ia'u,  Mai 
makau  ia  ia:  no  ka  mea,  e  hoolilo 
ana  au  ia  ia,  a  me  kona  poe  ka- 
naka  a  pau,  a  me  kona  aina,  iloko 
o  kou  lima;  a  e  hana  aku  oe  ia  ia 
e  like  me  kau  i  hana  aku  ai  ia  Si- 
hona  i  ke  alii  o  ka  Amora,  ka 
mea  i  noho  ma  Hesebona. 

3  A  hoolilo  mai  hoi  o  Iehova  ko 
kakou  Akua  ia  Oga  ke  alii  o  Ba- 
sana,  a  me  kona  poe  kanaka  a  pau 
iloko  o  ko  kakou  lima:  a  luku 
aku  la  kakou  ia  ia,  aole  i  hoo- 
koeia  kekahi  mea  nona. 

4  A  lawe  iho  la  kakou  i  kona 
mau  kulanakauhale  a  pau  i  kela 
manawa ;  aole  i  koe  ke  kulana- 
kauhale  i  lawe  ole  ia  e  kakou,  lie 
kanaono  kulanakauhale,  na  wahi 
a  pau  o  Aregoba,  ke  aupuui  o 
Oga  ma  Basana. 


5  A  ua  paa  neia  mau  kulana- 
kauhale  a  pau  i  na  pa  pohaku 
kiekie,  a  me  na  ipuka  a  me  na 
kaola;  a  he  nui  loa  na  kulana- 
kaukale  e  ae,  aole  i  paa  i  ka  pa 
pohaku. 

6  A  luku  loa  aku  la  kakou  ia  la- 
kou,  e  like  me  kakou  i  luku  aku 
ai  ia  Sihoua  ke  alii  o  Hesebona, 
luku  aku  la  i  na  kanaka,  i  na  wa- 
hiue  me  na  kamalii  o  na  kulana- 
kauhale  a  pau. 

7  Aka,  o  na  holoholona  a  pau  a 
me  ka  waiwai  pio  o  na  kulana- 
kauhale,  lawe  mai  la  kakou  ia 
mea  no  kakou. 

8  A  lawe  aku  la  kakou  i  kela 
manawa,  mailoko  mai  o  na  lima  o 
ua  mau  alii  la  elua  o  ka  Amora,  i 
ka  aina  ma  keia  aoao  o  Ioredane, 
mai  ke  kahawai  o  Arenona  a  hiki 
i  ka  mauna  o  Heremona; 

9  (Kapa  aku  la  ko  Sidona  i  He- 
remona,  o  Siriona ;  a  kapa  aku  la 
ka  Amora  ia,  o  Senira ;) 

10  O  na  kulauakauhale  a  pau  o 
ka  papu,  a  me  Gileada  a  pau,  a 
me  Basana  a  pau,  a  hiki  i  Saleka 
a  me  Ederei,  na  kulanakauhale  o 
ke  aupuni  o  Oga  i  Basana. 

11  No  ka  mea,  o  Oga  ke  alii  o 
Basana  wale  no  i  koe  o  na  kanaka 
nunui;  aia  hoi,  o  koua  wahi  moe, 
he  wahi  moe  hao  :  aole  anei  ia  ma 
Rabata  no  na  mamo  a  Amona? 
Eiwa  no  kubita  o  kona  loihi,  a 
eha  kubita  o  kona  laula,  ma  ka 
ke  kanaka  kubita. 

12  A  o  keia  aina  i  lilo  mai  ai  ia 
kakou  i  kela  manawa,  mai  Aroera 
ma  ke  kahawai  o  Arenona,  a  me 
ka  hapalua  o  ka  mauna  o  Gileada, 
a  me  ko  laila  mau  kulanakauhale, 
o  ka'u  ia  i  haawi  aku  ai  no  ka 
Reubena  a  me  ka  Gada. 

13  A  o  ke  koena  o  Gileada  a  me 
Basana  a  pau,  ke  aupuni  o  Oga,  o 
ka'u  ia  i  haawi  aku  ai  no  ka  oha- 
na  hapa  a  Manase :  o  ka  aina  a 
pau  o  Aregoba  a  me  Basana  a 
pau,  oia  ka  i  kapaia,  he  aina  o  na 
kanaka  nunui. 

14  Lawe  aku  la  o  Iaira  ke  keiki 
a  Manaee  i  ka  aina  a  pau  o  Are- 
goba  a  liiki  i  ka  mokuna  o  Gesuri, 
a  me  Maakati ;  a  kapa  aku  la  i.i 

lakou  ma  kona  inoa  iho,  o  Basa- 
nakavotaiaira,  a  hiki  i  keia  la. 

15  A  haawi  aku  la  au  ia  Gileada 
uo  Makira. 

16  A  haawi  aku  au  no  ka  Reu- 
bena  a  me  ka  Gada,  mai  Gileada 
a  hiki  i  ke  kahawai  o  Arenona, 
iwaena  o  ke  awawa,  ka  mokuna  a 
hiki  i  ke  kahawai  o  Iahoka,  oia 
hoi  ka  mokuna  o  na  mamo  a 
Amona. 

17  O  ka  papu  hoi  a  me  Ioredane, 
a  o  ka  mokuna,  mai  Kinereta  a 
hiki  i  ke  kai  o  ka  papu,  oia  ka 
moanakai  ma  ke  kumu  o  Pisega 
ma  ka  hikina, 

18  H  Kauoha  aku  la  au  ia  oukou 
i  kela  manawa,  i  aku  la,  Ua  haawi 
mai  o  Iehova  ko  oukou  Akua  i 
keia  aina  ia  oukou  e  lilo  no  ou- 
kou :  o  oukou  ka  poe  koa  ke  hele 
me  ke  kahiko  i  ke  kaua  imua  o 
ko  oukou  poe  hoahauau,  o  na 
mamo  a  Iseraela. 

19  Aka,  o  ka  oukou  wahine  a  me 
ka  oukou  kamalii,  a  me  na  holo- 
holona  a  oukou,  (ua  ike  au,  he 
nui  na  holoholoua  a  oukou,)  e 
noho  lakou  ma  na  kulanakauhale 
a'u  i  haawi  aku  ai  no  oukou : 

20  A  i  ka  manawa  a  Iehova  e 
hoomaha  mai  ai  i  ko  oukou  poe 
hoahanau,  e  like  me  ia  ia  oukou,  a 
lilo  no  lakou  ka  aina  a  Iehova  ko 
oukou  Akua  i  haawi  mai  ai  ia 
lakou  ma  kela  aoao  o  Ioredane ; 
alaila  e  hoi  hou  mai  oukou,  o 
kela  kanaka  keia  kanaka  i  kona 
aina  a'u  i  haawi  aku  ai  no  oukou. 

21  U  Kauoha  aku  la  hoi  au  ia  Io- 
sua  i  kela  manawa,  i  aku  la,  Ua 
ike  kou  maka  i  na  mea  a  pau  a 
Iehova  ko  oukou  Akua  i  hana  mai 
ai  i  keia  mau  alii  elua  :  pela  o  Ie- 
hova  e  hana  aku  ai  i  na  aupuni  a 
pau  au  e  hele  ai. 

22  Mai  makau  oukou  ia  lakou ; 
no  ka  mea,  o  Iehova  ko  oukou 
Akua,  oia  ke  kaua  mai  no  oukou. 

23  A  noi  aku  la  au  ia  Iehova  i 
kewmanawa,  i  aku  la, 

24  E  Iehova  ke  Akua,  ua  hooma- 
ka  ae  nei  oe  e  hoike  i  kau  kauwa 
i  kou  mana,  a  me  kou  lima  ikai- 
ka:  no  ka  mea,  owai  ke  Akua 
iloko  o  ka  lani,  a  rae  ka  houua,  e 

hiki  ia  ia  ke  hana  e  like  me  kau 
mau  hana,  a  me  kou  ikaika  ? 

25  Ke  noi  aku  nei  au,  e  ae  mai  oe 
ia'u  e  hele  aku  au  e  ike  i  ka  aina 
maikai  ma  kela  aoao  o  Ioredane,  i 
kela  kuahiwi  maikai  o  Lehanona. 

26  Aka,  ua  huhu  mai  o  Iehova 
ia'u  no  oukou,  aole  i  hoolohe  mai 
ia'u  :  a  i  mai  la  o  Iehova  ia'u,  Ua 
oki ;  mai  olelo  hou  mai  oe  ia'u  i 
keia  mea. 

27  E  pii  aku  oe  maluna  pono  o 
Pisega,  a  e  nana  aku  kou  maka 
ma  ke  komohana,  a  ma  ke  kuku- 
luakau,  a  ma  ke  kukuluhema,  a 
ma  ka  hikina,  a  e  ike  me  kou  mau 
maka;  no  ka  mea,  aole  oe  e  hele 
ma  kela  kapa  o  Ioredane  nei. 

28  Aka,  e  kauoha  oe  ia  Iosua,  e 
hoeueu  aku,  a  e  hooikaika  aku  ia 
ia;  no  ka  mea,  oia  ke  hele  aku 
imua  o  keia  poe  kanaka,  a  nana 
no  lakou  e  hoonoho  ma  ka  aina 
au  i  ike  ai. 

29  A  noho  iho  la  kakou  ma 
ke  awawa  e  ku  pono  ana  i  Bete- 
peora. 

MOKUNA  IV. 

Ka  olelo  hoikaika  a  Mose  i  ka  Iseraela,  o  lilo 
auanei  lakou  mamuli  o  na  akua  e.  41  Hoo- 
kaawale  ae  la  o  Mose  i  na  kulaaakauhale 
ekolu,  i  mau  puuhonua. 

ANO  hoi,  e  hoolohe,  e  ka  Ise- 
.  raela,  i  na  kanawai  a  me  na 
olelo  kupaa  a'u  e  ao  aku  nei  ia 
oukou,  e  malama,  i  oia  oukou,  i 
komo  hoi  oukou,  a  noho  ma  ka 
aina  a  Iehova  ke  Akua  o  ko  ou- 
kou  poe  kupuna  e  haawi  mai  ai 
no  oukou. 

2  Mai  hoopili  mai  oukou  i  keka- 
hi  olelo  me  ka  mea  a'u  e  kauoha 
aku  nei  ia  oukou,  aole  hoi  ou- 
kou  e  hooemi  iho  ia,  i  malama  ai 
oukou  i  na  kauoha  a  Iehova  ko 
oukou  Akua  a'u  e  kauoha  aku  nei 
ia  oukou. 

3  Ua  ike  ko  oukou  maka  i  ka 
mea  a  Iehova  i  hana  mai  ai  no 
Baala-peora;  no  ka  mea,  o  na  ka- 
naka  a  pau  i  hahai  mamuli  o  Baa- 
la-peora,  na  Iehova  kou  Akua  la- 
kou  i  luku  aku  mai  o  oukou  aku. 

4  Aka,  o  oukou,  ka  poe  i  pili  aku 
ia  Iehova  ko  oukou  Akua,  ke  ola 
nei  no  oukou  a  pau  i  keia  la. 

5  Aia  hoi,  ua  ao  aku  au  ia  oukou 

i  na  kanawai  a  rae  na  olelo  kupaa, 
e  like  me  ka  Iehova  ko'u  Akua  i 
kauoha  mai  ai  ia'u,  e  malama  ou- 
kou  pela  ma  ka  aina  a  oukou  e 
hele  aku  ai  e  noho. 

6  E  malama  hoi  oukou,  a  e  ha- 
na  aku ;  no  ka  mea,  o  ko  oukou 
naauao  keia,  a  me  ko  oukou  ike 
iinua  o  na  lahuikanaka,  ka  poe  e 
lohe  i  keia  mau  kanawai  a  pau,  a 
e  i  ae  lakou,  He  oiaio,  o  keia 
lahuikanaka  nui,  he  poe  kanaka 
naauao  a  me  ka  ike. 

7  No  ka  mea,  owai  la  ka  lahuika- 
naka  nui,  ia  lakou  ke  Akua  e  hoo- 
kokoke  ana  ia  lakou,  e  like  me  Ie- 
hova  ko  kakou  Akua,  ma  na  mea 
a  pau  a  kakou  i  kahea  aku  ai  ia 
ia? 

8  A  owai  hoi    ka    lahuikanaka 
A  nui,  ia  ia  na  kanawai,  a  me  na 

olelo  kupaa  ma  ka  pono  e  like 
me  keia  kanawai  a  pau  a'u  e  wai- 
ho  nei  imua  o  oukou  i  keia  la. 

9  E  makaala  ia  oe  iho,  a  e  mala- 
ma  nui  hoi  i  kou  naau,  o  hoopoi- 
na  auanei  oe  i  na  mea  a  kou  maka 
i  ike  ai,  a  o  nalowale  auanei  ia 
mea  i  kou  uaau  i  na  la  a  pau  o 
kou  ola  ana ;  aka,  e  ao  aku  ia 
mau  mea  i  kau  mau  keiki,  a  me 
kau  mau  moopuna ; 

10  I  ka  la  au  i  ku  ai  imua  o  Ie- 
hova  kou  Akua  ma  Horeha,  i  ka 
Iehova  olelo  ana  mai  ia'u,  E  hou- 
luulu  oe  i  na  kanaka  imua  o'u,  a 
e  ao  aku  au  ia  lakou  e  hoolohe  i 
ka'u  mau  olelo,  i  aoia'i  lakou  e' 
makau  ia'u  i  na  la  a  pau  o  ko  la- 
kou  noho  ana  ma  ka  honua,  a  i  ao 
aku  ai  lakou  i  ka  lakou  poe  keiki. 

11  Hele  kokoke  mai  oukou,  a  ku 
ae  la  malalo  o  ka  mauna;  a  ua 
wela  ka  mauna  i  ke  ahi,  a  iwaena 
o  ka  lani  me  ka  poeleele,  me  ke 
ao,  a  me  ka  pouli  nui. 

12  A  olelo  mai  o  Iehova  ia  oukou 
maiwaena  mai  o  ke  ahi :  a  lohe 
oukou  i  ka  leo  o  na  olelo,  aole  nae 
oukou  i  ike  aku  i  ke  ano,  o  ka  leo 
wale  no. 

13  Hai  mai  la  no  oia  ia  oukou  i 
ka  herita  aua  i  kauoha  mai  ai  ia 
oukou  e  malama,  oia  na  kanawai 
he  umi;  a  kakau  iho  la  no  oia  ia 
mau  mea  ma  na  papapohaku  elua. 


14  1[  A  kauoha  mai  o  Iehova  ia'u 
i  kela  manawa  e  ao  aku  ia  oukou 
i  na  kanawai  a  me  ua  olelo  kupaa, 
e  malama  oukou  ia  mau  mea  ma 
ka  aina  a  oukou  e  hele  ai  a  noho. 

15  E  malama  nui  oukou  ia  oukou 
iho ;  no  ka  mea,  aole  oukou  i  ike 
i  kekahi  ano  kii  i  ka  la  a  Iehova  i 
olelo  mai  ai  ia  oukou  ma  Horeba 
mailoko  mai  o  ke  ahi ; 

16  O  hana  hewa  auanei,  a  hana 
aku  oukou  i  kii  kalaiia  no  oukou, 
ma  ka  like  ana  me  kekahi  mea,  o 
ke  kane,  a  o  ka  wahine  paha, 

17  Ma  ka  like  ana  me  kekahi  ho- 
loholona  ma  ka  honua,  ma  ka  like 
ana  rae  kekahi  manu  e  lele  ana  i 
ke  ao ; 

18  Ma  ka  like  ana  me  kekahi  mea 
e  kolo  ana  ma  ka  honua,  ma  ka 
like  ana  me  kekahi  ia  maloko  o  ka 
wai  malalo  ae  o  ka  honua : 

19  A  o  leha  ae  auanei  kou  maka 
ma  ka  lani,  a  ike  aku  oe  i  ka  la,  a 
me  ka  mahina,  a  me  na  hoku,  i  na 
mea  a  pau  o  kalani,  a  e  koiia  oe  e 
hoomana  aku  ia  mau  mea,  a  e  ma- 
lama  ia  lakou,  i  na  mea  a  Iehova 
kou  Akua  i  hana'i  no  na  lahuika- 
naka  a  pau  malalo  ae  o  ka  lani. 

20  Aka,  ua  lawe  mai  o  Iehova  ia 
oukou,  a  ua  alakai  hoi  ia  oukou 
mailoko  mai  o  ke  kapuahihao, 
mai  Aigupita  mai,  e  lilo  oukou  i 
poe  kanaka  hooilina  nona,  e  like 
rae  oukou  i  keia  la. 

21  A  huhu  mai  o  Iehova  ia'u  no 
oukou,  a  hoohiki  iho,  aole  au  e 
hele  ma  kela  kapa  o  Ioredane, 
aole  hoi  au  e  komo  iloko  o  kela 
aina  maikai  a  Iehova  kou  Akua  i 
hooili  mai  ai  no  oukou : 

22  No  ka  mea,  e  make  no  wau 
ma  keia  aina,  aole  au  e  hele  ma 
kela  kapa  o  Ioredane :  aka,  e  hele 
no  oukou  ma  kela  aoao,  a  e  lilo 
kela  aina  maikai  no  oukou. 

23  E  malama  pono  ia  oukou  iho, 
o  poina  ia  oukou  ka  berita  a  Ieho- 
va  i  hana  mai  ai  nie  oukou,  a  hana 
oukou  i  kii  kalaiia  no  oukou,  ma 
ka  like  ana  me  kekahi  mea  a  Ieho- 
va  kou  Akua  i  papa  mai  ai  ia  oe. 

24  No  ka  mea,  o  Iehova  kou 
Akua,  he  ahi  ia  e  hoopau  ana,  he 
Akua  lili. 

25  1  A  loaa  ia  oukou  na  keiki  a 
me  na  mamo,  a  loihi  ko  oukou  no- 
ho  ana  ma  ka  aina,  a  e  hana  hewa 
oukou,  a  e  hana  oukou  i  kii  ka- 
laiia,  ma  ke  ano  o  kekahi  mea,  a 
hana  ino  hoi  imua  o  na  maka  o 
Iehova,  e  hoonaukiuki  ia  ia ; 

26  Ke  hai  aku  nei  au  i  keia  la,  he 
ike  maka  ka  lani  a  me  ka  honua  ia 
oukou,  e  make  koke  ana  oukou, 
mai  ka  aina  aku  a  oukou  e  hele 
aku  ma  kela  kapa  o  Ioredane  e 
noho  ai ;  aole  e  noho  loihi  oukou 
malaila,  aka,  e  luku  loa  ia  aku 
oukou. 

27  A  na  Iehova  oukou  e  hoopue- 
hu  aku  iwaena  o  na  lahuikanaka, 
a  e  waihoia  oukou,  he  poe  uuku 
iwaena  o  ko  na  aina  e,  kahi  a  Ie- 
hova  e  kai  aku  ai  ia  oukou. 

28  A  malaila  oukou  e  malama  ai 
i  na  akua  i  hanaia  e  na  lima  o  ka- 
naka,  he  laau,  he  pohaku,  ka  mea 
ike  ole,  aole  hoi  e  lohe,  aole  hoi  e 
ai,  aole  hoi  e  honi. 

29  Aka,  ina  ma  ia  wahi  oe  e  imi 
ai  ia  Iehova  kou  ikua,  e  loaa  ia 
oe,  ke  imi  oe  ia  ia  me  kou  naau  a 
pau,  a  me  kou  uhane  a  pau. 

30  A  loaa  ia  oe  ka  popilikia,  a 
hiki  mai  keia  mau  mea  a  pau  ma- 
luna  ou  i  na  la  mahope,  a  i  huli 
mai  oe  "iā  Iehova  kou  Akua,  a 
hoolohe  i  kona  leo, 

31  (No  ka  mea,  o  Iehova  kou 
Akua,  he  Akua  aloha,)  aole  ia  e 
haalele  mai  ia  oe,  aole  e  luku  mai 
ia  oe,  aole  hoi  ia  e  hoopoina  i  ka 
berita  o  kou  mau  kupuna  ana  i 
hoohiki  ai  ia  lakou. 

32  Ano  e  ninau  aku  oe  i  na  la  i 
hala  mahope,  i  ka  wa  mamua  ou, 
a  mai  ka  manawa  mai  a  ke  Akua  i 
hana'i  ke  kanaka  ma  ka  honua,  a 
mai  kela  aoao  o  ka  lani  a  hiki  i 
keia  aoao  o  ka  lani,  auhea  ae  nei 
ka  mea  like  me  keia  mea  nui,  au- 
hea  ka  mea  i  loheia  e  like  ai  me 
ia? 

33  Owai  la  ka  poe  kanaka  i  lohe 
i  ka  leo  o  ke  Akua  e  olelo  ana, 
mailoko  mai  o  ke  ahi,  e  like  me 
kou  lohe  ana,  a  ola  ? 

34  Ua  hoao  anei  ke  Akua  e  hele 
a  e  lawe  i  lahuikanaka  nona  mai- 
waena  mai  o  kekahi  lahuikanaka, 

ma  na  hoao  ana,  a  ma  na  hoailo- 
na,  a  ma  na  mea  kupanaha,  a  ma 
ke  kaua,  a  ma  ka  lima  ikaika,  a 
ma  ka  lima  kakauha,  a  ma  na  mea 
weliweli  nui,  e  like  me  na  mea  a 
pau  a  Iehova  ko  oukou  Akua  i 
hana  mai  ai  no  oukou  ma 
pita  imua  o  kou  maka  ? 

35  Ua  hoikeia  ia  mea  ia  oe,  i  ike 
ai  oe,  o  Iehova,  oia  ke  Akua,  aohe 
mea  e  ae,  oia  wale  no. 

36  Oia  no  ka  mea  i  lohe  ai  oe  i 
kona  leo  mai  ka  lani  mai,  i  ao  ai 
oia  ia  oe ;  a  ma  ka  honua,  i  hoike 
mai  ia  ia  oe  i  kona  ahi  nui;  a  ua 
lohe  oe  i  kana  mau  huaolelo  mai- 
loko  mai  o  ke  ahi. 

37  A  no  kona  aloha  i  na  kupuna 
ou,  oia  ka  mea  i  wae  mai  ai  ia  i  ka 
lakou  poe  mamo  mahope  o  lakou, 
a  lawe  mai  oia  ia  oe  imua  ona 
me  kona  mana  nui  mai  Aigupita 
mai; 

38  E  hookuke  aku  i  na  lahuika- 
naka  mai  kou  alo  aku,  i  ka  poe 
ua  oi  aku  ko  lakou  nui,  a  me  ko 
lakou  ikaika  i  kou,  e  hookomo  ia 
oe,  a  e  hoolilo  i  ko  lakou  aina 
nou,  e  like  me  ia  i  keia  la. 

39  E  ike  hoi  oe  i  keia  la,  a  e  noo- 
noo  maloko  o  kou  naau,  o  Iehova, 
oia  ke  Akua  ma  ka  lani  iluna,  a 
ma  ka  honua  ilalo,vaole  e  ae. 

40  E  malama  hoi  be  i  kona  mau 
kanawai  a  me  kana  mau  kauoha 
a'u  e  kauoha  aku  nei  ia  oe  i  keia 
la,  i  pomaikai  ai  oe,  a  me  kau 
mau  keiki  mahope  ou,  a  i  hoo- 
loihi  ai  oe  i  na  la  ma  ka  aina  a 
Iehova  kou  Akua  i  haawi  mai  ai 
nou  i  na  la  a  pau  loa.  ^ 

41  ī  Alaila  hookaawale  ae  la  o 
Mose  i  na  kulanakauhale  ekolu 
ma  keia  aoao  o  Ioredane  ma  ka 
hiki  ana  o  ka  la ; 

42  I  holo  ai  ka  pepehi  kanaka 
malaila,  ka  mea  i  pepehi  i  kona 
hoalauna  me  ka  ike  ole,  aole  i 
inaina  aku  ia  ia  mamua ;  a  i  kona 
holo  ana  i  kekahi  o  keia  mau  ku- 
lanakauhale,  e  ola  ia : 

43  O  Bezera  ma  ka  waonahele  i 
ka  aina  papu  o  ka  Reubena;  a  o 
Ramota  ma  Gileada  o  ka  Gada;  a 
o  Oolana  ma  Basana  o  ka  Manase. 

44  1  A  o  keia  ke  kanawai  a  Mose 

i  wniho  ai  imua  o  na  mamo  a  Ise- 
reela : 

45  Oia  na  kauoha  a  me  na  kana- 
wai,  a  me  na  olelo  kupaa  a  Mose  i 
olelo  mai  ai  i  na  mamo  a  Iseraela, 
mahope  o  ka  lakou  hele  ana  mai 
Aigupita  mai ; 

46  Ma  keia  aoao  o  īoredane,  ma 
ke  awawa  e  ku  pono  ana  i  Bete- 
peora,  i  ka  aina  o  Sihona,  ke  alii 
o  ka  Amora  ka  mea  i  noho  ma 
Hesebona,  ka  mea  a  Mose  a  me 
na  mamo  a  Iseraela  i  pepehi  ai, 
mahope  o  ka  puka  ana,  mai  Aigu- 
pita  mai : 

47  A  lilo  kona  aina  ia  lakou,  a  me 
ka  aina  o  Oga,  ke  alii  o  Basana, 
na'lii  elua  o  ka  Amora,  ma  keia 
aoao  o  Ioredane  ma  ka  hiki  ana  o 
ka  la : 

48  Mai  Aroera,  ma  ke  kae  o  ke 
kahawai  o  Arenona,  a  i  ka  mauna 
o  Siona,  oia  hoi  o  Heremona, 

49  A  o  ka  papn  a  pau  ma  keia 
aoao  o  Ioredane  ma  ka  hikina,  a 
hiki  i  ke  kai  o  ka  papu,  o  kahi 
haahaa  ma  ke  kumu  o  Pisega. 

MOKUNA  V. 

Na  kanawai  he  umi.  32  Kauoha  o  Mose  i 
ka  Iseraela  e  malama  i  na  mea  a  pau  a  ke 
Akua  i  olelo  mai  ai. 

KAHEA  aku  la  o  Mose  i  ka 
Iseraela  a  pau,  i  aku  la  ia 
lakou,  E  hoolohe,  e  ka  Iseraela,  i 
na  kanawai,  a  me  na  olelo  kupaa 
a'u  e  olelo  aku  nei  iloko  o  ko  ou- 
kou  pepeiao  i  keia  la,  i  ao  ai  ou- 
kou  ia  mea,  a  e  malama  pono 
oukou  e  hana. 

2  O  Iehova  ko  kakou  Akua  i 
hana  mai  i  berita  me  kakou  ma 
Horeba. 

3  Aole  i  hana  mai  o  Iehova  i  keia 
berita  me  ko  kakou  mau  makua, 
aka,  me  kakou  no;  me  kakou,  ka 
poe  a  pau  e  ola  ana  maanei  i 
keia  la. 

4  Kamailio  o  Iehova  me  oukou 
ma  ka  mauna,  he  maka  no  he  ma- 
ka,  mailoko  mai  o  ke  ahi, 

5  (Ku  ae  la  au  mawaena  o  Iehova 
a  o  oukou  i  kela  manawa,  e  hoike 
aku  ia  oukou  i  ka  olelo  a  Iehova ; 
no  ka  mea,  ua  makau  oukou  i  ke 
ahi,  aole  i  pii  oukou  i  ka  mauna ; ) 
i  mai  la, 


6  1f  Owau  no  Iehova,  o  kou 
Akua,  ka  mea  nana  oe  i  lawe  mai 
nei  mai  ka  aina  o  Aigupita  mai, 
mailoko  mai  hoi  o  ka  hale  hoo- 
luhi. 

7  Aole  ou  akua  e  ae  imua  o  ko'u 
alo. 

8  Mai  hana  oe  i  kiikalaiia  nou,  i 
kekahi  like  ana  me  ko  ka  lani  ilu- 
na,  a  me  ko  ka  honua  ilalo,  a  me 
koloko  o  ka  wai  malalo  o  ka  ho- 
uua; 

9  Mai  kulou  oe  ilalo  ia  lakou, 
aole  hoi  e  malaina  ia  lakou ;  no 
ka  mea,  owau  no  Iehova  o  kou 
Akua,  he  Akua  lili,  e  hoopai  ana 
i  ka  hala  o  na  makua  i  na  keiki  a 
i  ke  kuakahi,  a  i  ke  kualua  o  ka 
poe  inaina  mai  ia'u, 

10  E  aloha  ana  hoi  i  na  tausani 
o  ka  poe  aloha  mai  ia'u,  a  mala- 
ma  mai  hoi  i  ka'u  mau  kauoha. 

11  Mai  hoohiki  ino  oe  i  ka  inoa 
o  Iehova  o  kou  Akua ;  no  ka  mea, 
aole  e  apono  o  Iehova  i  ka  mea  e 
hoohiki  ino  i  kona  inoa. 

12  E  hoomanao  i  ka  la  Sabati  e 
hoano  ia,  e  like  me  ka  Iehova  kou 
Akua  i  kauoha  mai  ai  ia  oe. 

13  I  na  la  eono  e  hana'i  oe  i  kau 
hana  a  pau ; 

14  Aka,  o  ka  hiku  o  ka  la,  he  Sa- 
bati  ia  no  Iehova  no  kou  Akua, 
aole  loa  oe  e  hana,  aole  oe,  aole 
hoi  kau  kaikamahine,  aole  hoi  kau 
kauwakane,  aole  hoi  kau  kauwa- 
wahine,  aole  kou  hipikane,  aole 
hoi  kou  hokikane,  aole  hoi  keka 
hi  holoholona  ou,  aole  hoi  kou 
kanaka  e  maloko  o  kou  mau  ipu- 
ka ;  i  hoomaha'i  kau  kauwakane, 
a  me  kau  kauwawahine  e  like  me 
oe. 

15  E  hoomanao  hoi  oe,  he  kau- 
wa  no  oe  ma  ka  aina  o  Aigupita, 
a  na  Iehova  na  kou  Akua  oe  i  la- 
we  mai  nei  mailaila  mai,  me  ka 
lima  ikaika,  a  me  ka  lima  kakau- 
ha ;  no  ia  mea,  i  kauoha  mai  ai  o 
Iehova  kou  Akua  ia  oe  e  malama 
i  ka  la  Sabati. 

16  H  E  hoomaikai  oe  i  kou  ma- 
kuakane  a  me  kou  makuwahine, 
e  like  me  ka  Ichova  kou  Aku:i 
i  kauolia  mai  ai  ia  oe ;  i  loihi  ai 
kou  mau  la,  a  i  pomaikai  ai  hoi 

oe  ma  ka  aina  a  Iehova  kou  Akua 
i  haawi  mai  ai  ia  oe. 

17  Mai  pepehi  kanaka  oe. 

18  Mai  moe  kolohe  oe. 

19  Mai  aihue  oe. 

20  Mai  hoike  wahahee  oe  e  he- 
wa'i  kou  hoalauna. 

21  Mai  kuko  wale  i  ka  wahiue  a 
kou  hoalauna,  aole  hoi  oe  e  kuko 
i  ka  hale  o  kou  hoalauna,  i  kana 
mahinaai,  aole  i  kana  kauwakane, 
aole  hoi  i  kana  hipikane,  aole  hoi 
i  kona  hokikane,  aole  hoi  i  keka- 
hi  mea  a  kou  hoalauna. 

22  H  Oia  na  olelo  a  Iehova  i  ole- 
lo  mai  ai  i  ko  oukou  ahakanaka  a 
pau,  ma  ka  mauna,  mailoko  mai 
o  ke  ahi,  a  me  ke  ao,  a  me  ka  pou- 
li  paapu,  me  ka  leo  nui,  a  hooki 
ae  la:  a  kakau  iho  la  ia  ia  mau 
mea  ma  na  papapohaku  elua,  a 
haawi  mai  ia'u. 

23  A  ia  oukou  i  lohe  ai  i  ka  leo 
mailoko  mai  o  ka  pouli,  (no  ka 
mea,  ua  wela  ka  mauna  i  ke  ahi,) 
hookokoke  mai  oukou  ia'u,  o  na 
luna  a  pau  o  ko  oukou  mau  oha- 
na,  a  me  ka  poe  lunakahiko  ; 

24  I  mai  la  oukou,  Aia  hoi,  ua 
hoike  mai  o  Iehova  ia  makou  i 
kona  nani  a  me  kona  mana,  a  ua 
lohe  makou  i  kona  leo  mailoko 
mai  o  ke  ahi ;  a  ua  ike  hoi  makou 
i  keia  la  i  ka  ke  Akua  olelo  pu 
ana  me  kanaka,  a  ola  ia. 

25  Ano  hoi,  no  ke  aha  la  makou 
e  make  ai  ?  no  ka  mea,  e  pau  aua- 
nei  makou  i  keia  ahi  nui.  Ina  pa- 
ha  makou  e  lohe  hou  i  ka  leo  o 
Iehova  ko  makou  Akua,  alaila  e 
inake  makou. 

26  Owai  la  o  na  io  a  pau  i  lohe  i 
ka  leo  o  ke  Akua  ola  e  olelo  mai 
ana  mailoko  mai  o  ke  ahi,  e  like 
me  makou,  a  ola  ia? 

27  E  hookokoke  aku  oe,  a  hoo- 
lohe  i  na  mea  a  pau  a  Iehova  ko 
makou  Akua  e  olelo  mai  ai;  a  e 
hai  mai  oe  ia  makou  i  na  mea  a 
pau  a  Iehova  ko  makou  Akua  e 
olelo  mai  ai  ia  oe;  a  e  hoolohe 
makou,  a  e  hana  aku  hoi. 

28  A  lohe  no  Iehova  i  ka  leo  o 
ka  oukou  olelo  a  oukou  i  olelo 
mai  ai  ia'u;  a  i  mai  la  o  Iehova 
ia'u,  Ua  lohe  au  i  ka  leo  o  ka  ole- 

lo  a  keia  poe  kanaka  i  olelo  mal 
ai  ia  oe ;  a  ua  pono  na  mea  a  pau 
a  lakou  i  olelo  mai  ai. 

29  Ina  paha  i  loaa  ia  lakou  keia 
naau,  e  makau  mai  ia'u,  a  e  mala- 
ma  mau  hoi  i  ka'u  mau  kanoha  a 
pau,  i  pomaikai  mau  ai  lakou,  a 
me  ka  lakou  poe  keiki ! 

30  E  hele  oe,  e  olelo  aku  ia  la- 
kou,  E  hoi  hou  aku  oukou  i  ko 
oukou  mau  halelewa. 

31  Aka,  o  oe,  e  ku  oe  maanei  me 
a'u,  a  e  olelo  aku  au  ia  oe  i  na 
kauoha  a  pau,  a  me  na  kanawai, 
a  me  na  olelo  kupaa,  na  mea  au  e 
ao  aku  ai  ia  lakou,  e  malama  la- 
kou  ma  ka  aina  a'u  i  haawi  aku  ai 
no  lakou. 

32  E  malama  pono  hoi  oukou,  e 
hana  e  like  me  ka  Iehova  ko  ou- 
kou  Akua  i  kauoha  mai  ai  ia  ou- 
kou ;  aole  oukou  e  huli  ae  ma  ka 
akau,  aole  hoi  ma  ka  hema. 

33  E  hele  oukou  ma  na  aoao  a 
pau  a  Iehova  ko  oukou  Akua  i 
kauoha  mai  ai  ia  oukou  i  ola'i  ou- 
kou,  a  i  pomaikai  ai  oukou,  i  loihi 
ai  hoi  ko  oukou  mau  la  ma  ka 
aina  e  ili  mai  ana  no  oukou. 

MOKUNA  VI. 

Kauoha  aku  la  o  Mose  i  ka  Iseraela  e  malama 
i  na  kanawai  a  me  ka  olelo  a  Iehova,  7  a  e 
ao  aku  lakou  i  ka  lakou  poe  keiki. 

EIA  na  kauoha,  na  kanawai,  a 
me  na  olelo  kupaa,  a  Iehova 
ko  oukou  Akua  i  kauoha  mai  ai  e 
ao  aku  ia  oukou,  i  malama  aku  ai 
oukou  ma  ka  aina  e  hele  aku  nei 
oukou  e  noho : 

2  I  mea  e  makau  aku  ai  oe  ia 
Iehova  i  kou  Akua,  e  malama  i 
kona  mau  kanawai  a  pau,  a  me 
kana  mau  kauoha  a'u  e  kauoha 
aku  nei  ia  oe ;  o  oe,  a  me  kau  kei- 
ki,  a  me  kau  moopuna,  i  na  la  a 
pau  o  kou  ola'na,  i  hooloihiia'i 
kou  mau  la. 

3  H  E  hoolohe  hoi  oe,  e  ka  Ise- 
raela,  a  hoomanao  e  malama  hoi, 
i  pomaikai  ai  oe,  i  mahuahua  loa 
ai  hoi  oukou,  ma  ka  aina  e  kahe 
ana  o  ka  waiu  a  me  ka  meli,  e 
like  me  ka  Iehova  ke  Akua  o 
kou  poe  kupuna  i  olelo  mai  ai  ia 
oe. 

4  E  hoolohe  mai,  e  ka  Iseraela ; 


MOKUNA  VII. 


0  Iehova  ko  kakou  Akua,  koo- 
kaki  no  Iekova. 

5  E  aloha  aku  oe  ia  Iekova  i  kou 
Akua  me  kou  naau  a  pau,  me  kou 
uhane  a  pau,  a  me  kou  ikaika  a 
pau. 

0  O  keia  mau  olelo  a'u  e  kauoka 
aku  nei  ia  oe  i  keia  la,  e  waiho  no 
ia  maloko  o  kou  naau  ; 

7  A  e  ao  pono  aku  oe  ia  mau 
mea  i  au  mau  keiki,  a  e  kamailio 

i  aku  ia  mau  mea  i  kou  noho  ana 
ma  kou  hale,  a  i  kou  kele  aua  ma 
ke  ala,  i  kou  moe  ana  ilalo,  a  me 
kou  ala  ana  iluna. 

8  A  e  nakii  oe  ia  mau  mea  i  koai- 
lona  ma  kou  lima,  a  e  lilo  ia  i 
mea  e  hoomanao  ai  mawaena  o 
kou  mau  maka. 

9  A  e  kakau  oe  ia  mau  mea  ma 
na  lapauila  o  kou  puka  hale,  a  me 
na  puka  pa  ou. 

10  A  i  ka  manawa  a  Iehova  kou 
Akua  i  kai  aku  ai  ia  oe  i  ka  aina 
ana  i  hoohiki  mai  ai  i  kou  mau 
kupuna,  ia  Aberahama,  ia  Isaaka, 
a  me  Iakooa,  e  haawi  mai  ia  oe  i 
na  kulanakauhale  nui  a  maikai, 
aole  nau  i  kukulu, 

11  A  me  na  hale  piha  i  ka  wai- 
wai,  aole  nau  i  hoolako,  a  me  na 
luawai  i  eliia,  aole  nau  i  eli,  i  na 
pawaina  a  me  na  laau  oliva,  aole 
nau  i  kanu ;  aia  ai  iho  oe  a  mao- 
na ; 

12  Alaila  e  malama  ia  oe  iho,  o 
hoopoina  oe  ia  Iehova,  nana  oe  i 
lawe  mai  ka  aina  o  Aigupita  mai, 
mailoko  mai  hoi  o  ka  hale  hoo- 
luhi. 

13  E  makau  oe  ia  Iehova  i  kou 
Akua,  e  malama  ia  ia,  a  e  hoohiki 
oe  ma  kona  inoa. 

14  Mai  hele  aku  oukou  mamuli 
o  na  akua  e,  o  na  akua  o  na  kana- 
ka  e  noho  ana  a  puni  oukou  ; 

15  O  hoaaia  mai  auanei  ka  inaina 
o  Iehova  kou  Akua  ia  oe,  a  lukuia 
mai  oe  mai  ke  alo  aku  o  ka  ho- 
nua:  (no  ka  mea,  o  Iehova  kou 
Akua,  he  Akua  lili  ia  iwaena  o 
oukou.) 

16  1  Mai  aa  aku  oukou  ia  Ieho- 
va  i  ko  oukou  Akua,  e  like  me  ko 
oukou  aa  ana  ma  Masa. 

17  E  malama  pono  oukou  i  na 


kauoha  a  Iehova  ko  oukou  Akua, 
me  kana  mau  oihana,  a  me  kona 
mau  kanawai,  ana  i  kauoha  mai  ai 
ia  oe. 

18  E  hana  oe  i  ka  pono  a  me  ka 
maikai  imua  i  ke  alo  o  Iehova ;  i 
pomaikai  ai  oe,  i  komo  ai  hoi  oe  a 
noho  ma  ka  aina  maikai  a  Iehova  i 
hoohiki  mai  ai  i  ou  mau  kupuna ; 

19  I  hookuke  aku  ai  i  kon  poe 
enemi  a  pau  mai  kou  alo  aku,  e 
like  me  ka  Iekova  i  olelo  mai  ai. 

20  Aia  ninau  mai  kau  keiki  ia  oe 
ma  ia  hope  aku,  i  ka  i  ana  mai, 
Heaka  na  oihana,  na  kanawai,  a 
me  na  olelo  kupaa  a  Iehova  ko 
kakou  Akua  i  kauoka  mai  ai  ia 
oukou  ? 

21  Alaila  oe  e  olelo  aku  ai  i  kau 
keiki,  He  poe  kauwa  hooluhi  ma- 
kou  a  Parao  i  Aigupita,  na  Iehova 
makou  i  kai  ae  mai  Aigupita  mai 
me  ka  lima  ikaika. 

22  Ua  hoike  mai  o  Iehova  i  na 
hoailona,  a  me  na  mea  kupanaha, 
he  nui  a  he  iuo  maluna  o  Aigupita, 
maluna  o  Parao,  a  maluna  hoi  o 
kona  mau  ohua  a  pau,  imua  o  ko 
makou  maka ; 

23  A  kai  mai  la  oia  ia  makou  mai 
ia  wahi  mai,  i  hookomo  mai  ai  ia 
ia  makou  iloko,  e  haawi  ia  makou 
i  ka  aina  ana  i  hoohiki  ai  i  ko  ma- 
kou  poe  kupuna. 

24  Kauoka  mai  la  o  Iehova  ia 
makou  e  malama  i  keia  mau  ka- 
nawai  a  pau,  e  makau  ia  Iehova 
ko  makou  Akua,  i  pomaikai  mau 
ai  makou,  i  malama  mai  ai  hoi  oia 
ia  makou  e  ola  ana,  e  like  me  ia  i 
keia  la. 

25  A  e  lilo  ia  i  pono  no  kakou, 
ke  hoomanao  kakou  e  malama  i 
neia  mau  kauoka  imua  o  Iehova 
ko  kakou  Akua,  e  like  me  ia  i 
kauoha  mai  ai  ia  kakou. 

MOKUNA  VII. 

Ke  kauoha  e  luku  loa  aku  i  na  lahuikanaka 
o  Kanaana. 

AIA  kai  aku  o  Iehova  kou  Akua 
l  ia  oe  i  ka  aina  au  e  hele  aku 
nei  e  noho  ilaila,  a  hookuke  aku  ia 
i  na  lahuikanaka,  he  nui  mam.ua 
ou,  i  ka  Heta,  i  ka  Giregasa,  me  ka 
Amora,  me  ka  Kanaana,  me  ka 

Periza,  me  ka  Heva,  a  me  ka  Ie- 
busa,  i  ehiku  lakuikanaka,  ua  oi 
aku  ko  lakou  nui  a  me  ko  lakou 
ikaika  i  kou ; 

2  A  hoolilo  mai  o  Iehova  kou 
Akua  ia  lakou  imua  ou ;  alaila  e 
pepehi  aku  oe  ia  lakou,  a  pau  la- 
kou  i  ka  make ;  mai  hookuikahi 
oe  me  lakou ;  a  mai  aloha  aku  ia 
lakou : 

3  Mai  hoopalau  hoi  me  lakou ; 
mai  haawi  i  kau  kaikamahine  na 
kana  keikikane ;  mai  lawe  oe  i  ka- 
na  kaikamahiue  na  kau  keikikane. 

4  No  ka  mea,  e  hoohuli  ae  lakou 
i  kau  keiki,  i  ole  ia  e  hahai  mai 
ia'u,  i  malama  aku  lakou  i  na  akua 
e :  pela  e  hoaaia  mai  ai  ka  inaina 
o  Iehova  ia  oukou,  a  e  luku  koke 
mai  ia  oe. 

5  Penei  oukou  e  hana  aku  ai  ia 
lakou ;  e  hoohiolo  oukou  i  ko  la^ 
kou  mau  kuahu,  e  wawahi  iho  i 
ko  lakou  poe  kii,  e  kua  ilalo  i  ko 
lakou  mau  kii  o  Asetarota,  a  e  pu- 
hi  aku  i  ko  lakou  mau  kiikalaiia  i 
ke  ahi. 

6  No  ka  mea,'he  poe  kanaka  laa 
oukou  no  Iehova  kou  Akua :  na 
Iehova  na  kou  Akua  i  wae  mai  ia 
oukou,  i  poe  kanaka  ponoi  noua, 
mamua  o  na  kanaka  a  pau  maluna 
o  ka  honua. 

7  Aole  o  Iehova  i  aloha  mai  ia 
oukou,  a  i  wae  mai  ia  oukou,  no 
ka  oi  o  ko  oukou  nui  i  ko  na  ka- 
naka  e  ae  a  pau;  no  ka  mea,  he 
poe  uuku  oukou  i  na  kanaka  a 
pau : 

8  Aka,  no  ke  aloha  o  Iehova  ia 
oukou,  a  no  kona  malama  i  ka 
hoohiki  ana  i  hoohiki  ai  i  ko  ou- 
kou  poe  kupuna ;  nolaila  i  kai  mai 
nei  o  Iehova  ia  oukou  me  ka  lima 
ikaika,  a  e  hoopakele  ia  oukou 
mai  ka  hale  hooluhi  mai,  mailoko 
mai  o  ka  lima  o  Parao,  ke  alii  o 
Aigupita. 

9  E  ike  hoi  oe,  o  Iehova  kou 
Akua,  oia  no  ke  Akua,  he  Akua 
oiaio,  e  malama  ana  i  ka  berita,  a 
i  ke  aloha  no  ka  poe  i  aloha  aku 
ia  ia,  a  malama  hoi  i  kana  mau 
kauoha,  a  hiki  i  ke  tausani  o  na 
hanauna : 

10  A  e  hoopai  koke  ana  hoi  i  ka 

poe  inaina  ia  ia,  e  luku  ia  lakou, 
aole  ia  e  lohi  i  ka  mea  inaina  ia  ia, 
e  hoopai  koke  ana  no  ia  ia. 

11  Nolaila,  e  malama  oe  i  na 
kauoha  a  me  na  kanawai,  a  me  na 
olelo  kupaa  a'u  e  kauoha  aku  nei 
ia  oe  i  keia  la,  a  e  hana  hoi  ia  mea, 

12  H  No  ia  hoi,  ina  e  hoolohe  ou- 
kou  i  keia  mau  olelo  kupaa,  a  e 
malama,  a  e  hana  hoi  ia  mau  mea, 
alaila  e  malama  mai  o  Iehova  kou 
Akua  i  ka  berita  a  me  ke  aloha 
nou,  ana  i  hoohiki  ai  i  kou  poe 
kupuna. 

13  A  e  aloha  mai  ia  ia  oe,  a  e  hoo- 
pomaikai  mai  ia  oe,  a  e  hooma- 
huahua  mai  ia  oe :  e  hoopomaikni 
mai  hoi  ia  i  ka  hua  o  kou  opu,  a 
me  ka  hua  o  kou  aina,  i  kau  pa- 
laoa  a  me  kou  waina,  a  me  kou 
aila,  a  me  ka  hanau  ana  o  kau  poe 
bipi,  a  me  kau  poe  hipa,  ma  ka 
aiua  ana  i  hoohiki  ai  i  kou  mau 
kupuua  e  haawi  mai  ia  oe. 

14  E  oi  aku  kou  hoopomaikaiia 
mamua  o  ko  na  kanaka  a  pau: 
aole  he  kane  keiki  ole,  aole  he  wa 
hine  pa  iwaena  o  oukou,  aole  hoi 
iwaena  o  na  holoholoua  a  oukou. 

15  A  e  lawe  aku  o  Iehova  i  na 
mai  a  pau  mai  ou  aku  nei,  aole 
hoi  ia  e  kau  i  kekahi  mai  ahulau 
o  Aigupita  maluna  iho  ou,  au  i 
ike  ai ;  aka,  e  kau  aku  kela  ia 
mea  maluna  iho  o  ka  poe  a  pau 
e  inaina  mai  ia  oe. 

16  A  e  hoopau  aku  oe  i  na  kana- 
ka  a  pau  a  Iehova  kou  Akua  e 
hoolilo  mai  nou  ;  mai  minamina 
aku  kou  maka  ia  lakou,  mai  ma- 
lama  hoi  oe  i  ko  lakou  mau  akua  ; 
no  ka  mea,  e  lilo  ia  i  mea  hihia 
nou. 

17  Ina  paha  e  i  iho  oe  maloko  o 
kou  naau,  Ua  oi  aku  ka  nui  o  keia 
mau  lahuikanaka  i  ko'u ;  pehea 
la  e  hiki  ia'u  ke  kipaku  aku  ia 
lakou  ? 

18  Mai  makau  oe  ia  lakou ;  e 
hoomanao  pono  oe  i  ka  mea  a  Ie- 
hova  kou  Akua  i  hana'i  ia  Parao, 
a  me  ko  Aigupita  a  pau  : 

19  I  na  hoao  nui  a  kou  maka  i 
ike  ai,  a  me  na  hoailona,  a  me  na 
mea  kupanaha,  a  me  ka  lima  ikai- 
ka,  a  īue  ka  lima  kakauha  a  Ie- 

hova  kou  Akua  i  lawe  mai  nei  ia 
oe;  pela  no  o  Iehova  kou  Aluia 
e  hana  aku  ai  i  na  kanaka  a  pau 
au  e  makau  nei. 

20  A  e  hoouna  aku  hoi  o  Iehova 
kou  Akua  i  ka  nalohopeeha  iwae- 
na  o  lakou,  a  pau  lakou  i  ka  lu- 
kuia,  ka  poe  i  waihoia,  a  me  ka 
poe  i  pee  mai  ou  aku  la. 

21  Mai  makau  oe  ia  lakou ;  no 
ka  mea,  iwaena  ou  o  Iehova  kou 
Akua,  he  Akua  nui,  hooweliweli. 

22  A  e  kipaku  liilii  aku  o  Iehova 
kou  Akua  i  kela  mau  luhuikanaka 
mamua  ou  :  mai  luku  koke  aku 
ia  lakou  a  pau,  o  nui  mai  auanei 
na  holoholona  e  alo  mai  ia  oe. 

23  A  o  Iehova  kou  Akua  e  hoo- 
lilo  mai  ia  lakou  imua  ou,  a  e 
luku  aku  ia  lakou  me  ka  luku 
nui,  a  pau  lakou  i  ka  make. 

24  A  e  hoolilo  mai  ia  i  ko  lakou 
mau  alii  iloko  o  kou  lima,  a  e  ho- 
kai  oe  i  ko  lakou  inoa  malalo  iho 
o  ka  lani ;  aole  e  hiki  i  kekahi  ka- 
naka  ke  ku  imua  ou,  a  pau  lakou 
i  ka  lukuia  e  oe. 

25  O  na  kii  o  ko  lakou  mau  akua 
e  puhi  oukou  i  ke  ahi ;  mai  kuko 
aku  oe  i  ke  kala  a  i  ke  gula  ma- 
luna  o  ia  mea,  aole  hoi  e  lawe  ia 
mea  nau,  o  hihia  auanei  oe  ilaila; 
no  ka  mea,  he  mea  hoowahawa- 
haia  e  Iehova  kou  Akua. 

26  Aole  hoi  e  lawe  oe  maloko  o 
kou  hale  i  ka  mea  hoowahawa- 
liaia,  o  lilo  auanei  oe  i  mea  laa  e 
like  me  ia;  e  hoowahawaha  loa 
aku  oe  ia  mea,  a  e  hoopailua  loa 
aku  oe  ia  mea;  no  ka  mea,  he 
mea  laa  ia. 

MOKUNA  VIII. 

Ka  olelo  hooikaika  a  Mose  i  ka  Iseraela. 

ONA  kauoha  a  pau  a'u  e  kauo- 
ha  aku  nei  ia  oe  i  keia  la,  o 
ka  oukou  ia  e  hoomanao  ai  e 
hana,  i  ola  oukou,  i  mahuahua 
ae,  i  komo  aku  oukou,  a  noho  ma 
ka  aina  a  Iehova  i  hoohiki  ai  i 
ko  oukou  mau  kupuna. 
2  E  hoomanao  hoi  oe  i  ke  ala  a 
pau  a  Iehova  kou  Akua  i  kai  mai 
ai  ia  oe  ma  ka  waonahele  i  keia 
inau  makaliiki  lie  kanaha,  e  hoo- 
haahaa  iho  ia  oe,  e  hoao  hoi  ia  oe, 


e  ike  hoi  ia  i  ka  mea  maloko  o 
kou  naau,  i  malama  paha  oe,  i 
malama  ole  paha  i  kana  mau 
kauoha. 

3  Ua  hoohaahaa  ia  ia  oe,  ua  haa- 
wi  mai  oia  ia  oe  i  ka  pololi,  a  ua 
hanai  mai  ia  oe  i  ka  mane  au  i 
ike  ole  ai,  aole  hoi  i  ike  kou  mau 
kupuna ;  i  hoike  mai  ia  ia  oe, 
aole  e  ola  ke  kanaka  ma  ka  bere- 
na  wale  no ;  aka,  ke  ola  nei  ke 
kanaka  i  na  huaolelo  a  pau  mai- 
loko  mai  o  ka  waha  o  Iehova. 

4  Aole  i  weluwelu  kou  aahu  ma- 
luna  ou,  aole  hoi  i  pehu  kou  wa- 
wae  i  neia  mau  makahiki  he  ka- 
naha. 

5  E  hoomanao  hoi  oe  iloko  o  kou 
naau,  e  like  me  ke  kanaka  e  hooe- 
haeha  ana  i  kana  keiki,  pela  hoi  o 
Iehova  e  hooehaeha  mai  ai  ia  oe. 

6  No  ia  hoi,  e  malama  oe  i  na 
kauoha  a  Iehova  a  kou  Akua,  e 
hele  oe  me  kona  mau  aoao,  a  e 
makau  ia  ia. 

7  No  ka  mea,  ke  alakai  aku  nei 
o  Iehova  kou  Akua  ia  oe  i  ka  aina 
maikai,  he  aina  wai  e  kahe  ana  ma 
kahawai,  o  na  punawai,  o  na  wai- 
puna  e  piipii  mai  ana,  mailoko 
mai  o  na  awawa  a  me  na  puu  : 

8  He  aina  mea  palaoa,  a  me  ka 
bale,  a  me  na  kumu  waina,  a  me 
na  laau  nku,  a  me  na  pomegerane, 
he  aina  laau  oliva  mea  aila,  a  me 
ka  meli : 

9  He  aina  kahi  au  e  ai  ai  i  ka 
berena  me  ka  wi  ole,  aole  Oe  e 
uele  i  kekahi  mea  malaila ;  he 
aina  mea  pohaku  hao,  a  ma  na 
puu  ona  e  eli  iho  ai  oe  i  ke  ke- 
leawe. 

10  Aia  ai  iho  oe  a  maona,  alaila  e 
hoomaikai  aku  oe  ia  Iehova  kou 
Akua,  no  ka  aina  maikai  aua  i 
haawi  mai  ai  ia  oe. 

11  E  ao,  o  hoopoina  oe  ia  Ieho- 
va  kou  Akua,  ma  ka  malama  ole 
i  kana  mau  kauoha,  i  kana  mau 
olelo  kupaa,  a  me  kona  mau  ka- 
nawai,  a'u  e  kauoha  aku  nei  ia  oe 
i  keia  la. 

12  Malia  paha,  a  ai  iho  oe  a  mao- 
na,  a  kukulu  oe  i  na  hale  maikai 
a  noho  iho  iloko  ; 

13  A  hoomahuahuaia'e  kou  poe 

bipi  a  me  kau  poe  hipa,  a  mahua- 
hua  hoi  kau  kala  a  me  kau  gula, 
a  ua  nui  hoi  kau  mau  mea  a  pau ; 

14  Alaila  e  hookiekieia'e  kou 
naau  iluna,  a  hoopoina  oe  ia  Ie- 
hova  kou  Akua,  nana  oe  i  lawe 
mai  nei  mai  ka  aina  o  Aigupita 
mai,  mailoko  mai  hoi  o  ka  hale 
hooluhi; 

15  Nana  oe  i  alakai  mai  mawae- 
na  o  kela  waonahele  nui  weliwe- 
li ;  kahi  o  na  nahesa  wela,  a  me 
na  moohueloawa,  he  maloo,  he 
wahi  wai  ole,  nana  i  hookahe  mai 
ka  wai  nou  mailoko  mai  o  ka  po- 
haku  paa ; 

16  Nana  no  hoi  oe  i  hanai  me  ka 
mane  ma  ka  waonahele,  ka  mea  a 
ko  oukou  mau  kupuna  i  ike  ole 
ai,  i  hoohaahaa  mai  ai  ia  ia  oe,  a  i 
hoao  mai  ai  hoi  ia  ia  oe,  i  mea  e 
pomaikai  ai  oe  i  kou  wa  mahope ; 

17  O  i  iho  oe  ma  kou  naau,  Na 
ko'u  mana,  a  me  ka  ikaika  o  kuu 
lima,  i  loaa'i  ia'u  keia  waiwai. 

18  E  hoomanao  oe  ia  Iehova  i 
kou  Akua :  no  ka  mea,  oia  ke 
haawi  mai  ia  oe  i  ka  pono  e  loaa'i 
ka  waiwai,  i  hookupaa  oia  i  kana 
berita  ana  i  hoohiki  ai  i  ou  mau 
kupuna,  e  like  me  ia  i  keia  la. 

19  A  ina  oe  e  hoopoina  iki  ia  Ie- 
hova  i  kou  Akua,  a  e  hele  mamuli 
o  na  akua  e,  e  malama,  a  e  hoo- 
mana  aku  ia  lakou,  ke  hoike  aku 
nei  au  ia  oukou  i  keia  la,  he  oiaio, 
e  make  oukou. 

20  E  like  me  na  lahuikanaka  a 
Iehova  e  luku  aku  ana  imua  o  ko 
oukou  maka,  pela  oukou  e  make 
ai ;  no  ka  mea,  aole  oukou  i  hoo- 
lohe  i  ka  leo  o  Iehova  ko  oukou 
Akua. 

MOKUNA  IX. 

Hoakaka  aku  la  o  Mose  i  na  mea  e  lanakila 
ai  o  ka  Iseraela  maluna  o  na  kanaka  o  Ka- 
naana.  7  No  ko  lakou  kipi  ana  ia  Iehova, 
a  me  ka  pule  a  Mose  no  lakou. 

EHOOLOHE,  e  ka  Iseraela ;  e 
hele  ana  oe  i  keia  la  ma  kela 
kapa  o  Ioredane,  e  komo  a  hooli- 
lo  nou  i  na  lahuikanaka,  he  oi 
aku  ka  nui  a  me  ka  ikaika  o  la- 
kou  i  kou,  a  i  na  kulanakauhale 
nui,  ua  paa  i  ka  pa  pohaku,  a  hala 
i  ka  lani. 

2  He  poe  kanaka  nunui  a  loihi, 

na  keiki  a  ka  poe  Anakima,  a 
oukou  i  ike  ai,  a  ua  lohe  hoi  oe, 
Owai  la  auanei  e  hiki  ke  ku  imua 
o  na  keiki  a  Anaka? 

3  E  ike  pono  oe  i  keia  la,  o  Ieho- 
va  kou  Akua,  ka  mea  e  hele  ana 
imua  ou,  he  ahi  ia  e  hoopau  ana, 
nana  lakou  e  luku  aku,  a  nana  la- 
kou  e  hoohaahaa  iho  imua  o  kou 
maka :  a  e  hookuke  aku  oe  ia  la- 
kou,  a  e  luku  koke  aku  ia  lakou, 
e  like  me  ka  Iehova  i  olelo  mai  ai 
ia  oe. 

4  Mai  i  iho  oe  iloko  o  kou  naau 
mahope  o  ka  Iehova  kou  Akua 
kipaku  ana  aku  ia  lakou  mai  kou 
alo  aku,  i  ka  i  ana  ae,  No  ko'u  po- 
no  i  lawe  mai  nei  o  Iehova  ia'u  e 
hoonoho  ma  keia  aina ;  aka,  no 
ka  hewa  o  keia  mau  lahuikanaka  i 
kipaku  aku  ai  o  Iehova  ia  lakou 
mai  kou  alo  aku. 

5  Aole  no  kou  pono,  a  me  ka  po- 
lolei  o  kou  naau,  kou  hele  ana  e 
noho  ma  ko  lakou  aina;  aka,  no 
ka  hewa  o  kela  mau  luhuikana- 
ka,  e  kipaku  aku  ai  o  Iehova  kou 
Akua  ia  lakou  mai  kou  alo  aku,  a 
e  hooko  hoi  ia  i  ka  olelo  a  Iehova 
i  hoohiki  ai  i  kou  mau  kupuna, 
ia  Aberahama,  ia  Isaaka,  a  me  Ia- 
koba. 

6  E  ike  hoi  oe,  aole  o  Iehova  kou 
Akua  e  haawi  mai  i  keia  aina  mai- 
kai  i  lilo  ia  nou,  no  kou  pono ;  no 
ka  mea,  he  poe  kanaka  a-i  oolea 
oukou. 

7  1f  E  hoomanao  oe,  mai  hoopoi- 
na  i  kou  hoonaukiuki  ana  ia  Ieho- 
va  kou  Akua  ma  ka  waonahele: 
ma  ka  la  i  puka  mai  ai  oukou  mai 
ka  aina  o  Aigupita  mai,  a  hiki 
oukou  ma  keia  wahi,  ua  kipi  ou- 
kou  ia  Iehova. 

8  Ma  Horeba  hoi  i  hoonaukiuki 
aku  ai  oukou  ia  Iehova,  a  huhu 
mai  la  o  Iehova  ia  oukou  e  luku 
aku  ia  oukou. 

9  Ia'u  i  pii  ae  i  ka  mauna  e  loaa 
na  papapohaku,  na  papa  o  ke  ka- 
nawai  a  Iehova  i  hana'i  no  oukou, 
hookahi  kanaha  ao,  a  hookahi  ka- 
naha  po,  a'u  i  noho  ai  ma  ka  mau- 
na;  aole  au  i  ai  i  ka  ai,  aole  hoi  i 
inu  i  ka  wai : 

10  A  haawi  mai  o  Iehova  ia'u  i  na 

papapohaku  elua,  i  kakauia  e  ka 
linia  o  ke  Akua;  a  maluna  o  ia 
mau  mea  na  huaolelo  a  pau  a  le- 
hova  i  olelo  mai  ai  ia  oukou  ma 
ka  mauna,  mailoko  mai  o  ke  ahi  i 
ka  la  o  ka  houluulu  ana. 

11  A  pau  na  la  he  kanaha,  a  me 
na  po  he  kanaha,  haawi  mai  la  o 
Iehova  ia'u  i  na  papapohaku  elua, 
oia  na  papa  o  ke  kanawai. 

12  A  olelo  mai  o  Iehova  ia'u,  E 
ku  ae  oe,  e  iho  koke  oe  mai  keia 
wahi  aku ;  no  ka  mea,  ua  hana 
hewa  kou  poe  kanaka  au  i  lawe 
mai  nei  mai  ka  aina  o  Aigupita 
mai :  ua  kapae  koke  ae  lakou  mai 
ke  ala  aku  a'u  i  kauoha  aku  ai  ia 
lakou ;  ua  hana  lakou  i  kii  i  hoo- 
heeheeia  no  lakou. 

13  Olelo  mai  hoi  o  Iehova  ia'u,  i 
mai  la,  Ua  ike  au  i  keia  poe  kana- 
ka,  aia  hoi,  he  poe  kanaka  a-i  oo- 
lea  keia. 

14  E  waiho  mai  oe  ia'u,  i  luku 
aku  ai  au  ia  lakou,  a  i  hokai  aku 
ai  i  ko  lakou  inoa  malalo  ae  o  ka 
lani :  a  e  hoolilo  aku  au  ia  oe  i 
lahuikanaka  ikaika  loa,  a  nui  loa 
hoi  i  ko  lakou. 

15  A  huli  ae  au,  a  iho  ilalo  mai 
ka  mauna  mai,  ua  wela  ka  mauna 
i  ke  ahi ;  a  ma  kuu  mau  lima  elua 
na  papa  elua  o  ke  kanawai. 

16  A  nana  iho  la  au,  aia  hoi,  ua 
hana  hewa  oukou  ia  Iehova  i  ko 
oukou  Akua,  ua  hana  oukou  i  hi- 
pikeika  i  hooheeheeia  no  oukou ; 
ua  kapae  koke  oukou  mai  ke  ala 
aku  a  Iehova  i  kauoha  mai  ai  ia 
oukou. 

17  A  lawe  ae  la  au  i  na  papa  elua 
a  hoolei  aku  la  mai  ko'u  mau  lima 
aku,  a  nahaha  iho  la  imua  o  ko 
oukou  maka. 

18  A  haule  iho  la  au  imua  o  Ie- 
hova,  e  like  mamua,  hookahi  ka- 
naha  ao,  hookahi  kanaha  po ;  aole 
au  i  ai  i  ka  berena,  aole  hoi  i  inu  i 
ka  wai,  no  ko  oukou  hewa  a  pau 
a  oukou  i  hana  hewa  ai  imua  o  Ie- 
hova,  e  hoonaukiuki  aku  ai  ia  ia. 

19  No  ka  mea,  makau  iko  la  au 
i  ka  huhu  a  me  ka  inaina  nui  a  Ie- 
hova  i  huhu  mai  ai  ia  oukou  e  lu- 
ku  ia  oukou  :  aka,  hoolohe  mai 
no  o  Iehova  ia'u  i  kela  manawa. 

20  A  huhu  nui  mai  no  hoi  o  Ieho- 
va  ia  Aarona  e  pepehi  ia  ia :  a  pule 
aku  au  no  Aarona  hoi  i  kela  ma- 
nawa, 

21  Lawe  aku  la  au  i  ko  oukou 
hala,  i  ka  hipikeiki  a  oukou  i  ha- 
na'i,  a  puhi  aku  la  i  ke  ahi,  a  kui 
iho  la,  a  pepe  liilii  a  aeae  e  like 
me  ka  lepo ;  a  hoolei  aku  i  kona 
lepo  iloko  o  ke  kahawai,  e  kahe 
ana  mai  ka  mauua  mai. 

22  A  ma  Tabera,  a  ma  Masa,  a 
ma  Kiberohataava,  hoonaukiuki 
aku  la  oukou  ia  Iehova. 

23  A  ia  Iehova  hoi  i  hoouna  aku 
ai  ia  oukou  mai  Kadesabaneaaku, 
i  ka  i  ana  aku,  E  pii  oukou  a  no- 
ho  ma  ka  aina  a'u  i  haawi  ai  no 
oukou  ;  alaila  kipi  mai  la  oukou  i 
ke  kauoha  a  Iehova  ko  oukou 
Akua,  aole  oukou  i  hooia  aku  ia 
ia,  aole  hoi  oukou  i  hoolohe  i  ko- 
na  leo. 

24  He  poe  kipi  oukou  ia  Iehova 
mai  ka  manawa  mai  o  kuu  ike  ana 
ia  oukou. 

25  A  haule  iho  la  au  imua  a  Ie- 
hova,  hookahi  kanaha  ao,  hooka- 
hi  kanaha  po,  e  like  me  kuu  haule 
ana  mamua;  no  ka  mea,  ua  i  mai 
o  Iehova  e  luku  aku  ia  oukou. 

26  No  ia  mea,  pule  aku  la  au  ia 
Iehova,  i  aku  la,  E  Iehova,  e  ka 
Haku  e,  mai  luku  mai  oe  i  kou  poe 
kanaka,  a  me  kou  hooilina  au  i 
hoola'i  ma  kou  mana,  i  ka  mea 
hoi  au  i  lawe  mai  nei  mai  Aigupi- 
ta  mai  me  ka  lima  ikaika. 

27  E  hoomanao  oe  i  kau  mau 
kauwa,  ia  Aberahama,  ia  Isaaka, 
amelakoha:  mai  manao  oe  i  ka 
paakiki  o  keia  poe  kanaka,  aole 
hoi  i  ko  lakou  hewa  a  me  ko  la- 
kou  hala ; 

28  O  olelo  mai  auanei  ko  ka  ai- 
na  nolaila  i  lawe  mai  ai  oe  ia  ma- 
kou,  No  ka  hiki  ole  ia  Iehova  ke 
lawe  aku  ia  lakou  ma  ka  aina  ana 
i  olelo  mai  ai  ia  lakou,  a  no  koua 
inaina  ia  lakou,  i  lawe  mai  oia  ia 
lakou  e  luku  ia  lakou  ma  waona- 
hele. 

29  O  kou  poe  kanaka  no  nae  la- 
kou,  amekou  hooilina  au  i  lawe 
mai  nei  me  kou  mana  ikaika,  a 
me  kou  lima  kakauha. 

MOKUNA  X. 


Na  papapohaku  hou.  <>  No  ka  make  o  Aaro- 
ua.  8  No  ka  hookaawale  ana  o  ka  L,evi. 
12  Ke  kauoha  a  Mose  i  kanaka. 

IKELA  manawa,  olelo  mai  o 
Iehova  ia'u,  E  kalai  oe  nou  i 
elua  papapohaku  e  like  me  na 
mea  mamua,  a  e  pii  mui  io'u  nei 
ma  ka  mauna,  a  e  hana  oe  nou  i 
pahu  laau. 

2  A  e  kahakaha  iho  au  maluna  o 
na  papa  i  na  huaolelo  i  kakauia'i 
ma  na  papa  mamua  i  naha  ia  oe,  a 
e  waiho  oe  ia  mau  mea  iloko  o  ka 
pahu. 

3  A  hana  aku  la  au  i  pahu  laau 
sitiina,  a  kalai  iho  la  au  i  na  pa- 
papohaku  elua,  e  like  me  na  mea 
mamua,  a  pii  aku  la  i  ka  mauna 
me  na  papa  elua  ma  kuu  lima. 

4  A  kahakaha  iho  la  ia  maluna  o 
na  papa,  e  like  me  ke  kahakaha 
ana  mamua,  i  na  kauoha  he  umi, 
a  Iehova  i  olelo  mai  ai  ia  oukou 
ma  ka  mauna  mailoko  mai  o  ke 
ahi,  i  ka  la  o  ka  houluulu  ana :  a 
haawi  mai  o  Iehova  ia  mau  mea 
ia'u. 

5  A  huli  ae  la  au,  a  iho  iho  la 
ilalo  mai  ka  mauna  mai,  a  waiho 
iho  la  au  i  na  papa  maloko  o  ka 
pahu  a'u  i  hana'i,  aia  no  ilaila  oia 
mau  mea,  e  like  me  ka  Iehova  i 
kauoha  mai  ai  ia'u. 

6  T  A  hele  aku  la  na  mamo  a  Ise- 
raela  mai  Beerota  o  Bene-iaakana 
a  Mosera :  malaila  i  make  ai  o 
Aarona,  a  malaila  i  kanuia'i  oia ; 
a  lilo  iho  la  o  Eleazara  kana  keiki 
i  kahuna,  i  mea  pani  i  kona  haka- 
haka. 

7  Hele  aku  la  lakou  mailaila  aku 
a  Gudegoda:  a  mai  Gudegoda  a 
Iotebata,  he  aina  o  na  kahawai. 

8  T[  I  kela  manawa  hookaawale 
ae  la  o  Iehova  i  ka  ohana  a  Levi, 
e  halihali  i  ka  pahuberita  o  Ieho- 
va,  e  ku  imua  o  Iehova  e  lawe- 
lawe  nana,  a  e  hoomaikai  aku  ma 
kona  inoa,  a  hiki  i  keia  la. 

9  No  ia  mea,  aole  he  kuleana  o 
ka  Levi,  aohe  aina  hooili  pu  me 
koua  poe  hoahanau ;  o  Iehova, 
oia  kona  mea  hooili  e  like  me  ka 
Iehova  kou  Akua  i  olelo  mai  ai  ia 
ia. 

10  A  noho  iho  la  au  ma  ka  mau- 
na  e  like  me  ka  manawa  mamua, 
hookahi  kanaha  ao,  a  hookahi  ka- 
naha  po  ;  a  hoolohe  mai  o  Iehova 
ia'u  i  kela  manawa,  aole  i  luku 
mai  o  Iehova  ia  oe. 

11  Olelo  mai  la  o  Iehova  ia'u, 
E  ku  ae  oe,  a  hele  aku  imua  o  na 
kanaka,  i  komo  ai  lakou,  a  lilo  ia 
lakou  ka  aina  a'u  i  hoohiki  ai  i 
ko  lakou  mau  kupuna  e  haawi  ia 
lakou. 

12  U  Ano  hoi,  e  ka  Iseraela,  hea- 
ha  la  ka  mea  a  Iehova  kou  Akua  i 
kauoha  mai  ai  ia  oe,  aole  anei  o 
ka  makau  ia  Iehova  kou  Akua,  o 
ka  hele  ma  kona  mau  aoao,  a  o 
ke  aloha  ia  ia,  a  o  ka  hookauwa 
na  lehova  na  kou  Akua  me  kou 
naau  a  pau,  a  me  kou  uhane  a  pau, 

13  O  ka  malama  i  na  kauoha  a 
Iehova,  a  me  kona  mau  kanawai 
a'u  e  kauoha  aku  nei  ia  oe  i  keia 
la  no  kou  pono? 

14  Aia  hoi,  no  Iehova  kou  Akua 
ka  lani,  a  me  ka  lani  o  na  lani,  a 
me  ka  honua,  a  me  ka  mea  a  pau 
iloko. 

15  No  ka  makemake  wale  o  Ie- 
hova  i  kou  mau  kupuna  e  aloha 
aku  ia  lakou,  i  wae  mai  ai  ia  i  ka 
lakou  poe  mamo  mahope  o  lakou, 
oia  hoi  ia  oukou,  mamua  o  na  ka- 
naka  a  pau,  e  like  me  ia  i  keia  la. 

16  No  ia  hoi,  e  okipoepoe  oukou 
i  ka  omaka  o  ko  oukou  naau,  mai 
hoopaakiki  hou  aku  i  ko  oukou 
a-i. 

17  No  ka  mea,  o  Iehova  ko  ou- 
kou  Akua,  he  Akua  ia  o  na  akua, 
a  he  Haku  o  na  haku,  he  Akua 
nui,  inana,  weliweli,  aole  ia  i  ma- 
nao  i  na  maka,  aole  hoi  i  lawe  i 
ke  kipe : 

18  E  hoopono  aku  ana  ia  no  ka 
poe  makua  ole,  a  me  na  wahine- 
kanemake,  a  ua  aloha  hoi  ia  i  ka 
malihini,  a  ua  haawi  ia  ia  i  ka  ai  a 
me  ka  aahu. 

19  E  aloha  hoi  oukou  i  ka  mali- 
hini :  no  ka  mea,  he  poe  malihini 
oukou  ma  ka  aina  o  Aigupita. 

20  E  makau  aku  oe  ia  Iehova  i 
kou  Akua,  e  hookauwa  oe  nana^ 
a  e  hoopili  aku  ia  ia,  a  e  hoohiki 
ma  kona  inoa. 


MOKUNA  XI. 


21  Oia  no  kou  hoolea,  a  oia  kou 
Akua,  ka  inea  i  hana  mai  nou  i 
keia  mau  mea  nui,  weliweli  a  kou 
mau  maka  i  ike  ai. 

22  Hele  iho  kou  poe  kupuna  ma 
Aigupita,  he  kanahiku  lakou  ;  ano 
hoi,  ua  hoolilo  mai  o  Iehova  kou 
Akua  ia  oe,  a  like  me  na  hoku  o 
ka  lani  ka  lehulehu. 

MOKUNA  XI. 

O  ke  aloha  aku,  a  me  ka  malama  ia  Iehova  no 
kona  lokomaikai  mai,  10  a  no  ka  aina  mai- 
kai  ana  i  hoomakaukau  ai  no  lakou.  26 
No  ka  pomaikai  a  me  ka  poino. 

1VrO  ia  mea,  e  aloha  aku  oe  ia  Ie- 
_LM  hova  kou  Akua,  a  e  malama 
i  kana  mea  i  kauohaia,  a  me  kona 
mau  kanawai,  a  me  kana  mau  oie- 
lo  kupaa,  a  me  kana  mau  kauoha  i 
nala  a  pau. 

2  E  ike  pono  oukou  i  keia  la; 
no  ka  mea,  aole  au  e  olelo  aku  i  na 
keiki  a  oukou,  ka  poe  naauao  ole, 
a  ike  ole  hoi  i  ka  paipai  ana  a  Ie- 
hova  ko  oukou  Akua,  i  kona  nui, 
i  kona  lima  ikaika,  a  me  kona  lima 
kakauha ; 

3  A  me  kana  mau  hana  mana,  a 
me  na  mea  ana  i  hana'i  iwaena  o 
Aigupita  ia  Parao  ke  alii  o  Aigupi- 
ta,  a  me  kona  aina  a  pau  ; 

4  I  ka  mea  hoi  ana  i  hana  ai  i  ka 
poe  kaua  o  Aigupita,  i  ko  lakou 
mau  lio,  a  me  ko  lakou  mau  hale- 
kaa;  i  konahoopopoianai  ka  wai 
o  ke  Kaiula  maluna  o  lakou  i  ko 
lakou  hahai  ana  mai  ia  oukou,  a 
luku  mai  o  Iehova  ia  lakou  a  hiki 
i  keia  la : 

5  I  ka  mea  hoi  ana  i  hana  mai  ai 
no  oukou  ma  ka  waonahele  a  hiki 
mai  ma  keia  wahi ; 

6  A  i  ka  mea  ana  i  hana  mai  ai 
ia  Datana,  a  me  Abirama  i  na  kei- 
ki  a  Eliaha,  ke  keiki  a  Reubena,  i 
hamama  ai  ka  honua  i  kona  waha, 
a  ale  iho  la  ia  lakou,  a  me  ko  la- 
kou  ohua,  a  me  ko  lakou  mau 
halelewa,  a  me  ko  lakou  waiwai  a 
pau  me  lakou  iwaena  o  kalseraela 
a  pau  : 

7  Aka,  ua  ike  ko  oukou  maka  i 
na  hana  nui  a  pau  a  Iehova  i 
hana'i. 

8  E  malama  no  oukou  i  na 
kauoha  a  pau   a'u  e  kauoha  aku 


nei  ia  oukou  i  keia  la,  i  ikaika  ai 
oukou,  a  i  hele  oukou  a  koino  i  ka 
aina,  kahi  a  oukou  e  hele  ai  e 
uoho ; 

9  A  i  loihi  ai  ko  oukou  mau  la 
ma  ka  aina  a  Iehova  i  hoohiki  ai  i 
ko  oukou  inau  kupuna  e  haawi  no 
lakou,  a  īne  ka  lakou  poe  mamo, 
he  aina  e  kahe  ana  o  ka  waiu  a  me 
ka  meli. 

10  TT  No  ka  mea,  aole  like  ka 
aina  a  oukou  e  hele  aku  nei  e  noho 
ai,  me  ka  aina  o  Aigupita,  kahi  a 
oukou  i  hele  mai  nei,  kahi  a  ou- 
kou  i  lulu  ai  i  ka  oukou  hua,  a 
hookahe  i  ka  Avai  me  ko  oukou 
wawae,  e  like  me  ke  kihapai  mea 
kanu : 

11  Aka,  o  ka  aina  a  oukou  e  hele 
aku  nei  e  noho,  he  aina  puu,  a  me 
na  awawa,  e  inu  ana  i  ka  wai  ua  o 
ka  lani ; 

12  He  aina  a  Iehova  kou  Akua  i 
malama  ai ;  e  mau  ana  na  maka  o 
Iehova  kou  Akua  maluna  ona,  mai 
ka  mua  o  ka  makahiki,  a  i  ka  ho- 
pe  o  ka  makahiki. 

13  1  Ina  paha  oukou  e  hoolohe 
pono  i  ka'u  mau  kauoha  a'u  e  kau- 
oha  aku  nei  ia  oukou  i  keia  la,  e 
aloha  aku  ia  Iehova  ko  oukou 
Akua,  a  e  malama  ia  ia  me  ko  ou- 
kou  naau  a  pau,  a  me  ko  oukou 
uhaue  a pau ; 

14  Alaila  e  haawi  iho  au  i  ka  ua 
o  ko  oukou  aina  i  kona  manawa 
pono,  i  ka  ua  mua,  a  i  ka  ua  hope, 
i  ohi  ai  oe  i  kau  palaoa  a  me  kau 
waina  a  me  kau  aila. 

15  A  e  haawi  au  i  ka  weuweu  ma 
ke  kula  na  na  holoholona  au,  i  ai 
iho  oe  a  maona. 

16  E  malama  oukou  ia  oukou 
iho,  o  hoowalewaleia  ko  oukou 
naau,  a  huli  ae  oukou,  a  malama 
aku  i  na  akua  e,  a  e  hoomana  aku 
ia  lakou. 

17  A  e  hoaaia  ka  inaina  o  Iehova 
ia  oukou,  a  e  hoopaa  aku  ia  i  ka 
lani,  i  ua  ole  ai,  a  i  hua  ole  ai  ka 
aina  i  kona  hua;  a  e  lukuia  aku 
oukou  mai  ka  aina  maikai  aku  a 
Iehova  i  haawi  mai  ai  no  oukou. 

18  ^l  No  ia  mea,  e  waiho  oukou  i 
keia  mau  olelo  a'u  nialoko  o  ko 
oukou  naau,  a  me  ko  oukou  uha- 

ne,  a  e  nakii  oukou  ia  mau  mea  i 
hoailona  ma  ko  oukou  mau  lima, 
a  i  mea  e  hoomanao  ai  iwaena  o 
ko  oukou  mau  maka. 

19  A  e  ao  aku  oukou  ia  mau  mea 
i  ka  oukou  kamalii,  e  olelo  ana 
ma  ia  mau  mea  i  kou  noho  ana  ma 
kou  hale,  a  i  kou  hele  ana  ma  ke 
ala,  a  i  kou  moe  ana  ilalo,  a  me 
kou  ala  ana  iluna. 

20  A  e  kakau  oe  ia  mau  mea  ma 
na  lapauila  o  kou  puka  hale,  a  ma 
na  puka  pa  ou. 

21  I  hoonuiia'i  ko  oukou  mau  la, 
a  me  na  la  o  ka  oukou  poe  keiki, 
ma  ka  aina  o  Iekova  i  hoohiki  ai  i 
ko  oukou  mau  kupuna  e  haawino 
lakou,  e  like  me  na  la  o  ka  lani 
maluna  o  ka  honua. 

22  1f  No  ka  mea,  ina  paha  e 
malama  pono  oukou  i  keia  mau 
kauoha  a  pau  a'u  e  kauoha  aku 
nei  ia  oukou  e  hana  ia  mea,  e  alo- 
ha  aku  ia  Iehova  i  ko  oukou 
Akua,  a  e  hele  ma  kona  aoao  a 
pau,  a  e  hoopili  aku  ia  ia; 

23  Alaila  e  hookuke  aku  o  Ieho- 
va  i  keia  mau  lahuikanaka  a  pau 
mai  ko  oukou  alo  aku,  a  e  lilo  no 
oukou  na  lahuikanaka  nui  aku,  a 
ikaika  aku  i  ko  oukou. 

24  No  oukou  na  wahi  a  pau  a  ko 
oukou  kapuwai  e  hehi  iho  ai : 
mai  ka  waonahele  a  hiki  i  Leba- 
nona,  a  mai  ka  muliwai,  ka  mu- 
liwai  o  Euperate,  a  hiki  i  ke  kai 
ma  ke  komohaoa,  oia  ko  oukou 
palena  aina. 

25  Aole  e  hiki  i  kekahi  kanaka 
ke  kupaa  imua  o  oukou,  na  Ieho- 
va  ko  oukou  Akua  e  kau  mai  ka 
makau  a  me  ka  weliweli  ia  oukou 
maluna  o  ka  aina  a  pau  a  oukou 
e  hehi  iho  ai,  e  like  me  kana  i 
olelo  mai  ai  ia  oukou. 

26  T[  Eia  hoi  ke  waiho  nei  au 
imua  o  ko  oukou  alo  i  keia  la  i 
ka  pomaikai,  a  me  ka  poino : 

27  I  ka  pomaikai,  ke  hoolohe 
oukou  i  na  kauoha  a  Iehova  ko 
oukou  Akua,  a'u  e  kauoha  aku 
nei  ia  oukou  i  keia  la ; 

28  I  ka  poino,  ke  hoolohe  ole 
oukou  i  na  kauoha  a  Iehova  ko 
oukou  Akua ;  a  huli  ae  oukou 
mai  ka  aoao  aku,  a'u  e  kauoha 

aku  nei  ia  oukou  i  keia  la,  a  hele 
mamuli  o  na  akua  e,  a  oukou  i 
ike  ole  ai. 

29  Aia  hookomo  aku  o  Iehova 
kou  Akua  ia  oe  i  ka  aina  au  e 
hele  aku  nei  a  noho  ilaila,  e  kau 
aku  oe  i  ka  pomaikai  ma  ka  puu 
o  Gerizima,  a  i  ka  poino  ma  ka 
puu  o  Ehala. 

30  Aoie  anei  oia  mau  mea  ma 
kela  kapa  o  Ioredane  ma  ka  aoao 
e  napoo  ana  o  ka  la,  i  ka  aina  o 
ka  Kanaana,  e  noho  ana  ma  ka 
papu  e  ku  pono  ana  i  Gilegala,  e 
pili  ana  i  na  papu  o  More  ?  " 

31  No  ka  mea,  e  hele  ana  oukou 
ma  kela  kapa  o  Ioredane  e  komo 
iloko  o  ka  aina  a  Iehova  ko  ou- 
kou  Akua  e  haawi  mai  ai  no  ou- 
kou,  a  e  komo  no  oukou,  a  e  noho 
oukou  malaila. 

32  A  e  malama  pono  oukou  i  na 
kanawai  a  pau  a  me  na  olelo  ku- 
paa  a'u  e  waiho  nei  imua  o  oukou 
i  keia  la. 

MOKUNA  XII. 

No  ka  luku  loa  ana  i  na  kii  o  ka  Kanaana,  a 
me  na  wahi  a  pau  a  lakou  i  hoomana'i.  5 
Ma  kahi  a  Iehova  i  wae  ai  malaila  e  kau- 
maha  aku  i  na  mohai,  a  malaila  e  ai  ai.  18 
No  ka  malama  ana  i  ka  Levi. 

EIA  na  kanawai  a  me  na  olelo 
kupaa  a  oukou  e  malama  po- 
no  ai  ma  ka  aina  a  Iehova  ke 
Akua  o  ko  oukou  mau  kupuna  e 
haawi  mai  ia  oukou  e  noho,  i  na 
la  a  pau  o  ko  oukou  ola  ana  ma- 
luna  o  ka  honua. 

2  E  luku  loa  aku  oukou  i  na 
wahi  a  pau,  kahi  a  na  lahuikana- 
ka  i  hooliloia  no  oukou,  i  mala- 
ma'i  i  ko  lakou  mau  akua,  maluua 
o  na  mauna  kiekie,  a  me  na  puu, 
a  malalo  o  na  laau  uliuli. 

3  E  hookahuli  oukou  i  ko  lakou 
mau  kuahu,  a  e  wawahi  i  ko  la- 
kou  kii,  a  e  puhi  i  ko  lakou  mau 
kii  o  Asetarota  i  ke  ahi,  a  e  kua 
ilalo  i  na  kii  kalaiia  o  ko  lakou 
mau  akua,  a  e  hokai  i  ko  lakou 
inoa  mai  keia  wahi  aku. 

4  Mai  hana  oukou  pela  ia  Iehova 
ko  oukou  Akua. 

5  Aka,  ma  kahi  a  Iehova  ko  ou- 
kou  Akua  e  wae  ai  noloko  mai  o 
ko  oukou  mau  ohana,  a  waiho  i 
kona  iuoa  malaila,  ma  kona  hale, 

malaila  oukou  e  imi  ai,  a  malaila 
e  hele  ai. 

6  A  malaila  oukou  e  lawe  aku  ai 
i  ka  oukou  mau  mohaikuni,  a  me 
ka  oukou  alana,  a  me  na  hapaumi 
o  ko  oukou  waiwai,  a  me  ua  mo- 
haihoali  a  ko  oukou  lima,  a  me 
ko  oukou  hoohiki  ana,  a  me  ka 
oukou  mohaialoha,  a  me  na  ha- 
nau  mua  o  ka  oukou  bipi  a  me 
ka  oukou  hipa. 

7  A  malaila  oukou  e  ai  ai  imua  o 
Iehova  ko  oukou  Akua ;  a  e  olioli 
oukou  ma  na  mea  a  pau  a  ko  ou- 
kou  lima  i  lawe  ai,  o  oukou,  a  me 
ko  oukou  poe  ohua,  no  ka  mea, 
ua  hoopomaikai  o  Iehova  kou 
Akua  ia  oe. 

8  Mai  hana  oukou  e  like  me  na 
mea  a  pau  o  kakou  i  keia  la,  o 
kela  kanaka  keia  kanaka  ma  ka 
mea  pono  i  kona  maka  iho. 

9  No  ka  mea,  aole  oukou  i  hiki 
aku  i  keia  manawa  ma  kahi  e  ma- 
ha'i,  a  ma  ka  noho  ana  a  Iehova 
ko  oukou  Akua  e  haawi  mai  ia 
oukou. 

10  Aia  hele  oukou  ma  kela  kapa 
o  Ioredane,  a  noho  oukou  ma  ka 
aina  a  Iehova  ko  oukou  Akua  e 
hoolilo  mai  ai  no  oukou,  a  haawi 
mai  ia  i  ka  maha  no  oukou  i  ko 
oukou  poe  enemi  a  puni,  a  noho 
oukou  me  ka  maluhia  ; 

11  Alaila  ma  kahi  a  Iehova  ko 
oukou  Akua  e  wae  ai  i  wahi  e 
hoopaa  ai  i  kona  inoa,  malaila 
oukou  e  lawe  aku  ai  i  na  mea  a 
pau  a'u  e  kauoha  aku  nei  ia  ou- 
kou :  i  ka  oukou  mohaikuni,  a  me 
ka  oukou  alana,  a  me  ka  hapaumi 
o  ko  oukou  waiwai,  a  me  ka  mo- 
haihoali  o  ko  oukou  lima,  a  me  ka 
mea  maikai  o  ko  oukou  hoohiki 
ana  a  oukou  i  hoohiki  ai  ia  Ie- 
hova. 

12  A  e  olioli  oukou  imua  o  Ieho- 
va  ko  oukou  Akua,  o  oukou,  a  me 
ka  oukou  mau  keikikane,  a  me  ka 
oukou  mau  kaikamahine,  a  me  na 
kauwakane  a  oukou,  a  me  ka  ou- 
kou  mau  kauwawahine,  a  me  ka 
Levi  e  noho  pu  ana  me  oukou  ;  no 
ka  mea,  aohe  ona  kuleana,  aohe 
oua  aina  hooili  me  oukou. 

13  E  malama  ia  oe  iho,  o  kauma- 


ha  aku  auanei  oe  i  kau  mau  mo- 
haikuni  ma  na  wahi  a  pau  au  e  ike 
ai; 

li  Aka,  ma  kahi  a  Iehova  e  wae 
ai  iloko  o  kekahi  o  kou  mau  oha- 
na,  malaila  oe  e  kaumaha  aku  ai  i 
kau  mau  mohaikuni,  a  malaila  oe 
e  hana  aku  ai  i  na  mea  a  pau  a'u  e 
kauoha  aku  nei  ia  oe. 

15  Aka,  o  ka  mea  a  pau  a  kou 
naau  e  makemake  ai,  he  pono  e 
kalua  oe  a  e  ai  hoi  i  ka  io  ma  kou 
mau  ipuka  a  pau,  e  like  me  ka  po- 
maikai  a  Iehova  kou  Akua  i  haawi 
mai  ai  ia  oe :  o  ke  kauaka  haumia, 
a  me  ke  kanaka  maemae  e  ai  no 
oia  ia  mea,  e  like  me  ka  ke  gazela, 
a  me  ka  ka  dea. 

16  Aole  nae  oukou  e  ai  i  ke  koko, 
e  uinini  oukou  ia  mea  ma  ka  lepo 
e  like  me  ka  wai. 

17  lf  Mai  ai  oe  ma  kou  mau  ipuka 
i  ka  hapaumi  o  kau  palaoa,  a  me 
kau  waina,  a  me  kau  aila,  a  me  ka 
hanau  mua  a  kau  poe  bipi  a  me 
kau  poe  hipa,  aole  hoi  i  kekahi  o 
na  mea  a  pau  au  i  hoohiki  ai,  a  me 
kau  mohaialoha,  a  me  ka  mohai- 
hoali  a  kou  lima. 

18  Aka,  e  ai  oe  ia  mau  mea  imua 
o  Iehova  kou  Akua,  ma  kahi  a  Ie- 
hova  kou  Akua  i  wae  ai,  o  oe,  a 
me  kau  keikikane,  a  me  kau  kai- 
kamahine,  a  me  kau  kauwakane, 
a  me  kau  kauwawahine,  a  me  ka 
mamo  a  Levi  ma  kou  mau  ipuka : 
a  e  olioli  oe  imua  o  Iehova  kou 
Akua  i  na  mea  a  pau  a  kou  lima  e 
lawe  ai. 

19  E  malama  ia  oe  iho,  o  hoowa- 
hawaha  auanei  oe  i  ka  Levi  i  na  la 
a  pau  o  kou  ola  ana  ma  ka  honua. 

20  1"  Aia  hooakea  mai  o  Iehova 
kou  Akua  i  kou  mokuna,  e  like 
me  kana  i  olelo  mai  ai  ia  oe  ;  a  e  i 
iho  oe,  E  ai  au  i  ka  io,  no  ka  mea, 
ke  ake  nei  kou  naau  e  ai  i  ka  io ;  e 
ai  no  oe  i  ka  io,  i  ka  mea  a  pau  a 
kou  naau  i  makemake  ai. 

21  Ina  paha  loihi  ia  oe  ka  wahi  a 
Iehova  kou  Akua  i  wae  ai  e  hoo- 
paa  i  kona  inoa  malaila ;  alaila  e 
kalua  oe  i  ka  inea  o  kau  poe  bipi 
a  mc  kau  poe  liipa  a  Iehova  i  haa- 
wi  mai  ai  ia  oe,  e  like  me  ka'u  i 
kauoha  ai  ia  oe,  a  e  ai  oe  ma  kou 

mau  ipuka  i  ka  mea  a  pau  a  kou 
naau  i  makemake  ai. 

22  E  like  me  ke  gazela  a  me  ka 
elea  i  aiia,  pela  oe  e  ai  ai  ia  mea  :  o 
ke  kanaka  haumia,  a  me  ke  kana- 
ka  maemae,  e  ai  no  ia  man  mea. 

23  Aole  loa  oe  e  ai  i  ke  koko :  no 
ka  mea,  o  ke  koko,  oia  ke  ola, 
mai  ai  oe  i  ke  ola  me  ka  io. 

24  Mai  ai  oe  ia  mea :  e  ninini  iho 
oe  ia  mea  ma  ka  lepo,  me  he  wai 
la. 

25  Mai  ai  oe  ia  mea;  i  pomaikai 
oe,  a  me  kau  mau  keiki  mahope 
ou,  i  kau  hana  ana  i  ka  pono  imua 
o  Iehova. 

26  0  kau  mau  mea  i  hoolaaia  wale 
no,  a  me  na  mea  au  i  hoohiki  ai, 
oia  kau  e  lawe,  a  hele  ma  kahi  a 
Iehova  i  wae  ai. 

27  A  e  kaumaha  aku  oe  i  kau 
mau  mohaikuni,  i  ka  io  a  me  ke 
koko  maluna  o  ke  kuahu  o  Iehova 
kou  Akua :  a  o  ke  koko  o  kau 
mau  mohai  e  nininiia  maluna  o  ke 
kuahu  o  Iehova  kou  Akua,  a  e  ai 
iho  oe  i  ka  io. 

28  E  malama,  e  hoolohe  hoi  i 
neia  mau  olelo  a  pau  a'u  e  kauo- 
ha  nei  ia  oe,  i  pomaikai  ai  oe  a  me 
kau  mau  keiki  mahope  ou  i  ka 
manawa  a  pau,  i  kau  hana  ana  i 
ka  maikai  a  me  ka  pono  imua  o 
Iehova  kou  Akua. 

29  H  Aia  hooki  aku  o  Iehova  kou 
Akua  i  na  lahuikanaka  mai  kou 
alo  aku,  kahi  au  e  hele  e  hooli- 
loia'i  lakou  nou,  a  lilo  lakou  nou, 
a  noho  iho  oe  ma  ko  lakou  aina : 

30  E  malama  oe  ia  oe  iho,  i  hihia 
ole  ai  oe  mamuli  o  lakou,  mahope 
o  ko  lakou  lukuia,  mai  kou  alo 
aku ;  a  i  ninau  ole  ai  oe  no  ko 
lakou  mau  akua,  i  ka  i  ana  ae, 
Pehea  la  keia  mau  lahuikanaka  i 
malama'i  i  ko  lakou  mau  akua  ?  a 
pela  hoi  wau  e  hana'i. 

31  Mai  haua  aku  oe  ia  Iehova 
kou  Akua  pela :  ua  hana  lakou 
no  ko  lakou  akua  i  na  mea  ino  a 
pau  a  Iehova  i  inaina  ai;  no  ka 
mea,  ua  puhi  lakou  i  ka  lakou  kei- 
kikane,  a  me  ka  lakou  kaikama- 
hine  i  ke  ahi  no  ko  lakou  mau 
akua. 

32  O  ka  mea  a  pau  a'u  e  kauoha 

aku  nei  ia  oukou,  o  ka  oukou  ia  e 
malama  pono  ai;  mai  hooi  aku, 
aole  hoi  e  hoemi  iho  ia  mea. 

MOKUNA  XIII. 

No  ka  hailuku  ana  i  ka  poe  hoowalewale  e 
hele  e  hoomana  i  na  akua  e.  12  E  luku 
loa  ia  aku  na  kulanakauhale  malama  i  na 
akua  e. 

AI  KU  mai  iwaena  o  oukou  ke 
kaula,  a  he  mea  moe  uhane 
paha,  a  hoike  mai  ia  oukou  i  hoai- 
lona,  i  mea  kupanaha  paha ; 

2  A  ko  io  ka  hoailona,  a  ka  mea 
kupanaha  paha,  ana  i  olelo  e  mai 
ai  ia  oe,  i  ka  i  ana  mai,  E  hele  ka- 
kou  mamuli  o  na  akua  e,  i  na  mea 
au  i  ike  ole  ai,  a  e  malama  kakou 
ia  lakou  : 

3  Mai  hoolohe  oe  i  ka  olelo  a  ua 
kaula  la,  a  me  ua  mea  moe  uhane 
la ;  no  ka  mea,  ke  hoao  mai  nei  o 
Iehova  ko  oukou  Akua  ia  oukou, 
i  ike  ai  ia  i  ko  oukou  aloha  ana  ia 
Iehova  ko  oukou  Akua,  me  ko 
oukou  naau  a  pau,  a  me  ko  ou- 
kou  uhane  a  pau. 

4  E  hele  oukou  mamuli  o  Ieho- 
va  ko  oukou  Akua,  e  makau  ia  ia, 
a  e  malama  i  kana  mau  kauoha,  e 
hoolohe  i  kona  leo,  e  hookauwa 
aku  oukou  nana,  a  e  hoopili  aku 
ia  ia. 

5  A  o  ua  kaula  la,  a  o  ua  mea 
moe  uhane  la  paha,  e  pepehiia 
oia ;  no  ka  mea,  ua  olelo  hookipi 
oia  ia  Iehova  ko  oukou  Akua,  na- 
na  oukou  i  lawe  mai,  mai  ka  aiua 
o  Aig-upita  mai,  a  hoopakele  mai 
ia  oukou  mailoko  mai  o  ka  hale 
hooluhi,  i  mea  e  hooauwana  ai  ia 
oe  mai  ke  ala  aku  a  Iehova  kou 
Akua  i  kauoha  mai  ai  ia  oe  e  hele. 
Pela  oe  e  hoolei  aku  ai  i  ka  mea 
hewa  mai  ou  aku  la. 

61  Ao  kou  hoahanau  kane,  ke 
keiki  a  kou  makuwahine,  a  o  kau 
keiki  iho  paha,  a  o  kau  kaikama- 
hiue  paha,  a  o  ka  wahine  o  kou 
poli,  a  o  kau  mea  aloha  paha  e 
like  me  kou  uhane  iho,  ke  hoowa- 
lewale  malu  mai  ia  oe,  i  ka  i  ana 
mai,  E  hele  kaua  e  malama  i  na 
akua  e,  i  na  mea  au  i  ike  ole  ai, 
aole  hoi  kou  mau  kupuna; 

7  I  na  akua  o  na  kanaka  e  noho 
ana  a  puni  o  oukou,  o  na  mea  ko- 

koke  mai  ia  oe,  a  nie  na  raea  ma- 
mao  aku,  mai  kekahi  aoao  o  ka 
konua,  a  hiki  i  kekahi  aoao  o  ka 
honua ; 

8  Mai  ae  aku  oe  ia  ia,  aole  hoi  e 
hoolohe  ia  ia,  aole  e  aloha  kou 
maka  ia  ia,  aole  oe  e  aua  ia  ia, 
aole  no  hoi  oe  e  huna  ia  ia; 

9  Aka,  e  oiaio,  nau  no  ia  e  pepe- 
hi,  e  kau  mua  ia  kou  lima  maluna 
ona  e  make  ia,  a  mahope  iho  ka 
lima  o  kanaka  a  pau. 

10  A  e  hailuku  aku  oe  ia  ia  i  ka 
pohaku  e  make  ia ;  no  ka  raea,  ua 
imi  mai  ia  e  hoohuli  ia  oe  mai  o 
Iehova  kou  Akua  aku,  nana  oe  i 
lawe  mai  nei  mai  ka  aina  o  Ai- 
gupita  mai,  a  mailoko  mai  hoi  o 
ka  hale  hooluhi. 

11  A  e  hoolohe  mai  ka  Iseraela  a 
pau,  a  e  makau  hoi,  aole  hoi  e  ha- 
na  hewa  hou  i  kekahi  hewa  e  like 
me  ia  iwaena  o  oukou. 

12  H  Ina  paha  e  lohe  oe  ma  ke- 
kaki  kulanakauhale  ou,  kahi  a  Ie- 
hova  kou  Akua  i  haawi  mai  ia  oe 
e  noho  ai,  i  ka  i  ana  mai, 

13  Ua  hele  na  kanaka,  he  poe 
hewa  mai  ou  aku  la,  a  ua  koi  aku 
lakou  i  na  kanaka  o  ko  lakou 
kulanakauhale,  e  i  aku  ana,  Ina 
kakou  e  hele,  a  e  malama  aku  i  na 
akua  e  a  oukou  i  ike  ole  ai : 

14  Alaila  e  ninau  aku  oe,  a  e  imi 
aku,  a  e  ninau  pono  ;  aia  hoi,  ina 
he  oiaio  no,  a  ua  maopopo,  ua  ha- 
naia  no  keiamea  ino  iwaena  o  ou- 
kou ; 

15  E  oiaio  no,  e  pepehi  aku  oe  i 
na  kanaka  o  ia  kulanakauhale  me 
ka  maka  o  ka  pahikaua,  e  luku 
loa  aku  ia  wahi,  a  me  ko  laila  mea 
a  pau,  a  me  ko  laila  holoholona, 
me  ka  maka  o  ka  pahikaua. 

16  A  e  hoiliili  oe  i  ko  laila  wai- 
wai  pio  a  pau  iwaena  konu  o  kona 
alanui,  a  e  puhi  aku  i  ke  kulaua- 
kaukale  i  ke  ahi,  a  me  kona  wai- 
wai  pio  a  pau  loa,  no  Iehova  kou 
Akua ;  a  e  lilo  ia  i  puu  mau  loa, 
aole  e  kukulu  hou  ia. 

17  Aole  e  pipili  mai  kekahi  o  ia 
mea  laa  i  kou  lima:  i  huli  aku  ai  o 
Iehova  mai  kona  inaina  nui  aku, 
a  e  haawi  mai  ia  i  ke  aloha  ia  oe, 
a  me  ka  lokomaikai  ia  oe;   a  e 


hoonui  mai  oia  ia  oe,  e  like  me 
kana  i  hoohiki  ai  i  kou  mau  ku- 
puna. 
18  Aia  e  hoolohe  oe  i  ka  leo  o  Ie- 
hova  kou  Akua  i  ka  malama  ana 
i  kana  mau  kauoha  a  pau  a'u  e 
kauoha  aku  nei  ia  oe  i  keia  la,  a  e 
hana  i  ka  mea  i  pono  i  na  maka  o 
Iehova  kou  Akua. 

MOKUNA  XIV. 

No  ke  kanikau  ana  no  na  mea  i  make.  "  Nb 
na  mea  i  pono  ai  ke  ai.  22  No  ka  hapaumi, 
ka  mea  a  lakou  e  ai  ai  imua  o  Iehova.  2Ī 
No  na  mea  e  hookaawaleia  na  ka  Levi,  na 
ka  malihini,  na  ka  mea  makua  ole  a  na  ka 
wahinekanemake. 

HE  poe  keiki  oukou  na  Iehova 
ko  oukou  Akua :  mai  okioki 
oukou  ia  oukou  iho,  aole  hoi  ou- 
kou  e  ako  i  ke  oho  mawaena  o  na 
maka  o  oukou  no  ka  raea  i  make. 

2  No  ka  mea,  he  poe  oukou  i 
hoolaaia  no  Iehova  no  ko  oukou 
Akua,  a  na  Iehova  oukou  i  wae 
raai  i  kanaka  ponoi  nona,  mamua 
o  na  lahuikanaka  a  pau  maluna  o 
ka  honua. 

3  1f  Mai  ai  oe  i  kekahi  mea  i 
hoowahawahaia. 

4  Eia  na  holoholona  a  oukou  e 
ai  ai :  o  ka  bipi,  o  ka  hipa  a  me 
ke  kao, 

5  O  ke  dea  hihiu,  o  ke  dea,  o  ke 
dea  ulaula,  o  ke  kao  hihiu,  o  ke 
disona,  o  ka  bipi  hihiu,  a  rae  ke 
kao  o  ka  waonahele. 

6  A  o  na  holoholona  maiuu  ma- 
hele,  elua  manamana  o  ka  mahele 
ana,  a  hoolualuai  a  nau  hou  i.  ka 
ai  mawaena  o  na  holoholona;  oia 
ka  oukou  e  ai  ai. 

7  Aka,  aole  oukou  e  ai  i  keia 
mau  mea  o  na  holoholona  hoo- 
lualuai  a  uau  hou  i  ka  ai,  a  o  ka 
mea  maiuu  mahele :  o  ke  kamelo, 
o  ka  hare,  a  me  ke  kone ;  no  ka 
mea,  ua  hoolualuai  lakou,  a  nau 
hou  i  ka  ai  aole  nae  i  mahele  i 
ka  maiuu ;  ua  haumia  lakou  ia 
oukou. 

8  A  o  ka  puaa,  no  ka  mea,  ua 
mahele  ia  i  ka  maiuu,  aole  nae  ia 
i  hoolualuai  a  nau  hou  i  ka  ai,  ua 
haumia  oia  ia  oukou  :  mai  ai  ou- 
kou  i  ko  lakou  io,  mai  hoopa  aku 
oukou  i  ko  lakou  kino  i  make. 

9  Tf  0  keia  ka  oukou  e  ai  ai,  o 

na  mea  a  pau  iloko  o  na  wai :  o 
na  mea  halo  a  me  na  mea  unahi  a 
pau,  o  ka  oukou  ia  e  ai. 

10  A  o  na  mea  halo  ole  a  pau,  a 
me  na  mea  unahi  ole,  aole  oukou  e 
ai  ia  mea;  ua  haumia  ia  ia  oukou. 

11  1  O  na  mauu  maemae  a  pau, 
o  ka  oukou  ia  e  ai  ai. 

12  Eia  na  mea  aole  oukou  e  ai : 
o  ka  aeto,  o  ka  osiferaga,  o  ka 
osepera ; 

13  0  ke  korenisa,  o  ka  aeselona, 
o  ka  vuletura  eleele,  a  me  ka  mea 
like; 

14  O  na  koraka  a  pau  a  me  kona 
mea  like ; 

15  0  ka  ulula,  o  ke  tama,  o  ka 
laru,  o  ka  nisu  a  me  kona  mea 
like; 

16  O  ka  bubo,  o  ka  pueo,  o  ka 
noketura ; 

17  O  ka  pelikana,  o  ka  vuletura 
keokeo,  o  ke  katarakete  ; 

18  O  ke  kikonia,  o  ka  aredea  e 
like  me  kona  ano  iho,  o  ka  upu- 
pa,  a  me  ka  opeapea. 

19  O  na  mea  kolo  a  pau  e  lele 
ana,  ua  haumia  ia  ia  oukou ;  mai 
ai  oukou  ia  mau  mea. 

20  O  na  manu  maemae  a  pau,  o 
ka  oukou  ia  e  ai  ai. 

21  H  Mai  ai  oukou  i  kekahi  mea 
make  wale :  e  haawi  aku  na  ke 
kanaka  e  iloko  o  kou  mau  ipuka, 
i  ai  iho  ai  oia  ia  mea;  a  e  kuai 
aku  paha  ia  mea  i  ka  malihini : 
no  ka  mea,  he  poe  kanaka  oukou 
i  hoolaaia  no  Iehova  kou  Akua. 
Mai  hoolapalapa  oe  i  ke  keikikao 
iloko  o  ka  waiu  o  kona  makuwa- 
hine. 

22  E  hookupu  oe  i  ka  hapaumi 
o  kau  hua  a  pau  a  ka  mahinaai  i 
hua  mai  ai  i  kela  makahiki  i  keia 
makahiki. 

23  A  e  ai  oe  imua  o  Iehova  kou 
Akua,  ma  kahi  ana  i  wae  ai  e  hoo- 
paa  i  kona  inoa  malaila,  i  ka  ha- 
paumi  o  kau  palaoa,  a  me  kou 
waina,  a  me  kou  aila,  a  me  na  ha- 
nau  mua  o  kau  poe  bipi,  a  me  kau 
poe  hipa,  i  ao  iho  ai  oe  e  makau 
ia  Iehova  kou  Akua  i  na  la  a  pau. 

24  Ina  paha  loihi  ke  ala  ia  oe, 
aole  e  hiki  ia  oe  ke  lawe  aku  ia 
mea  malaila;  a  i  niamao  aku  paha 

ia  oe  ka  wahi  a  Iehova  kou  Akua 
i  wae  ai  e  hoopaa  i  kona  inoa  raa- 
laila ;  no  ka  mea,  ua  hoopomaikai 
o  Iehova  kou  Akua  ia  oe ; 

25  Alaila  e  hoolilo  aku  oe  ia  i 
mea  kala,  a  e  hoopaa  iho  i  ke  kala 
ma  kou  lima,  a  hele  aku  ma  kahi 
a  Iehova  kou  Akua  i  wae  ai : 

26  A  e  hoolilo  aku  oe  i  ua  kalala 
no  na  mea  a  pau  a  kou  naau  i  ma- 
kemake  ai,  no  ka  bipi  paha,  a  no 
ka  hipa,  a  no  ka  waina  paha,  a  no 
ka  mea  inu  awaawa  paha,  a  no  ka 
mea  a  pau  a  kou  naau  e  imi  ai ;  a 
e  ai  iho  oe  malaila  imua  o  Iehova 
kou  Akua,  a  e  olioli  oe  a  me  kou 
ohua. 

27  A  o  ka  Levi  ma  kou  ipuka, 
mai  hoopoina  oe  ia  ia :  no  ka  mea, 
aohe  ona  kuleana,  aohe  ona  aina 
hooili  me  oe. 

28  TI  I  ka  hope  o  na  makahiki 
ekolu,  e  lawe  mai  oe  i  ka  hapau- 
mi  a  pau  o  kau  mea  i  loaa  i  ua 
makahiki  la,  a  e  waiho  ia  mea  ilo- 
ko  o  kou  mau  ipuka. 

29  A  o  ka  Levi,  (no  ka  mea,  aohe 
ona  kuleana,  aohe  ona  aina  hooili 
me  oe,)  a  o  ka  malihini,  a  o  ka  mea 
makua  ole,  a  me  ka  wahinekane- 
make  iloko  o  kou  mau  ipuka,  o 
lakou  ke  hele  mai,  a  e  ai  a  maona ; 
i  hoopomaikai  ai  o  Iehova  kou 
Akua  ia  oe  ma  na  hana  a  pau  a 
kou  lima  e  lawe  ai. 

MOKUNA  XV. 

No  ke  kala  ana'ku  i  ka  aie  a  me  ke  kuu  wale 
aku  i  na  kauwa  i  ka  hiku  o  ka  makahiki. 
19  No  ka  hoolaa  ana  i  na  hanau  mua  o  ka 
bipi  a  me  ka  hipa  no  ke  Akua. 

IKA  pau  ana  o  na  makahiki  pa- 
hiku  e  kala  aku  oe  i  na  mea. 

2  Penei  ke  ano  o  ke  kala  ana'ku : 
o  ka  mea  nona  ka  aie,  nana  e  haa- 
wi  aie  i  kona  hoalauna,  oia  ke  kala 
aku ;  mai  kii  hou  aku  oia  ia  mea 
i  kona  hoalauna,  aole  hoi  i  kona 
hoahanau ;  no  ka  mea,  ua  oleloia 
mai,  o  ko  ke  Akua  kala  ana  ia. 

3  He  pono  e  kii  hou  aku  oe  i  ke 
kanaka  e,  aka,  o  kau  mea  me  kou 
hoahanau,  na  kou  lima  ia  e  kala 
aku; 

4  I  mea  e  ilihune  ole  ai  kekahi 
mea  o  oukou ;  no  ka  mea,  na  Ie- 
hova  oc  e  hoopomaikai  nui  mai 


MOKUNA  XVI. 


ma  ka  aina  a  Iehova  kou  Akua  e 
haawi  niai  ai  ia  oe  i  wahi  e  noho 
ai  nou  : 

5  I  kou  manawa  wale  no  e  hoo- 
lohe  pono  ai  i  ka  leo  o  Iehova  kou 
Akua,  i  ka  malaina  pouo  i  neia 
mau  kauoha  a  pau  a'u  e  kauoha 
aku  nei  ia  oe  i  keia  la. 

6  No  ka  mea,  ke  hoopomaikai 
nei  o  Iehova  kou  Akua  ia  oe,  e 
like  me  kana  olelo  ana  mai  ia  oe : 
e  haawi  lilo  ole  aku  oe  i  na  lahui- 
kanaka  he  nui,  aole  oe  e  noi  wale 
aku ;  e  noho  alii  oe  maluna  o  na 
lahuikanaka  he  nui,  aoie  hoi  la- 
kou  e  noho  alii  maluna  ou. 

7  U  Ina  iwaena  o  oukou  kekahi 
hoahanau  ilihune  ou  maloko  o  ke- 
kahi  o  kou  mau  ipuka  ma  ka  aina 
a  Iehova  kou  Akua  e  haawi  mai 
ai  ia  oe,  mai  hoopaakiki  oe  i  kou 
naau,  aole  hoi  e  aua  kou  lima  no 
kou  hoahanau  ilihune : 

8  Aka,  e  Avehe  loa  oe  i  kou  lima 
ia  ia,  a  e  haawi  io  aku  ia  ia  i  ka 
mea  e  pono  ai  kona  nele,  ana  i 
hemahema  ai. 

9  E  ao,  o  kupu  mai  ka  manao 
iloko  o  kou  naau  ino,  e  i  iho  ana, 
Ua  kokoke  mai  nei  ka  hiku  o  ka 
makahiki,  ka  makahiki  e  hookala 
aku  ai ;  a  nana  ino  aku  kou  maka 
i  kou  hoahanau  ilihune,  a  haawi 
ole  aku  oe  nana;  a  e  kahea  aku 
oia  ia  Iehova  nou,  a  e  lilo  ia  i  he- 
wa  nou. 

10  E  oiaio  no,  e  haawi  aku  oe 
naua,  aole  e  minamina  kou  naau 
i  kou  haawi  ana'ku  nana:  no  ka 
mea,  oia  ka  mea  e  hoopomaikai 
mai  ai  o  Iehova  kou  Akua  ia  oe 
ma  kau  hana  ana  a  pau,  e  ma  na 
mea  a  pau  a  kou  lima  e  lawe  ai. 

11  No  ka  mea,  aole  e  pau  ka  poe 
ilihune  ma  ka  honua;  nolaila,  ke 
kauoha  aku  nei  au  ia  oe,  i  ka  i 
ana'ku,  E  wehe  loa  oe  i  kou  lima 
i  kou  hoahanau,  i  kou  poe  ilihune, 
a  me  kou  poe  nele  ma  kou  aina. 

12  H  Ina  paha  e  kuaiia  mai  nou 
kou  hoahanau,  he  kanaka  Hebera, 
he  wahine  Hebera  paha,  a  e  hoo- 
kauwa  mai  oia  nau  i  na  makahiki 
eono ;  a  o  ka  hiku  o  ka  makahiki  e 
hookuu  aku  oe  ia  ia  mai  ou  aku  la. 

13  A  i  hookuu  aku  oe  ia  ia  mai 


ou  aku  la,  mai  hookuu  wale  aku 
oe  ia  ia. 

II  E  hoolako  oe  ia  ia  i  kekahi  o 
kau  poe  hipa,  a  me  kau  palaoa,  a 
me  kau  waina:  i  ka  mea  a  Iehova 
kou  Akua,  i  hoopomaikai  ai  ia  oe, 
e  haawi  aku  ia  ia. 

15  A  e  hoomanao  hoi  oe,  he  kau- 
wa  no  oe  ma  ka  aina  o  Aigupita, 
a  na  Iehova  na  kou  Akua  oe  i 
hoopakele:  nolaila  e  kauoha  aku 
nei  au  ia  oe  ia  mea  i  keia  la. 

16  Ina  paha  e  olelo  oia  ia  oe,  Aole 
au  makemake  e  hele  mai  ou  aku 
la,  no  kona  aloha  ia  oe  a  me  kou 
ohua,  a  no  koua  pomaikai  ia  oe; 

17  Alaila  e  lalau  oe  i  ke  kui,  a 
hou  aku  i  kona  pepeiao  a  ma  ka 
ipuka,  a  e  lilo  ia  i  kauwa  mau 
nau :  a  pela  oe  e  hana  aku  ai  i  kau 
kauwawahine. 

18  Mai  minamina  oe  i  kou  hoo- 
kuu  aku  ia  ia  mai  ou  aku  la ;  no 
ka  mea,  ua  oi  aku  kona  pono  ia 
oe,  i  ko  na  kauwa  hoolimalima 
elua,  i  kona  malama  ana  ia  oe  i  na 
makahiki  eono  :  a  e  hoopomaikai 
o  Iehova  kou  Akua  ia  oe  i  na  mea 
a  pau  au  e  hana'i. 

19  Tf  O  na  hanau  mua  a  pau  o 
kau  poe  bipi,  a  me  kau  poe  hipa  e 
hoolaa  oe  no  Iehova  kou  Akua ; 
mai  hoohana  oe  i  ka  hanau  mua  o 
kau  bipi,  aole  hoi  e  ako  i  ka  hulu 
o  kau  hipa  hanau  mua. 

20  Imua  o  Iehova  kou  Akua  e  ai 
ai  oe  ia  mea  ma  kahi  a  Iehova  e 
wae  ai,  o  oe  a  me  kou  ohua, 

21  Ina  paha  he  wahi  kiua  o  ia 
mea,  he  oopa  paha,  he  makapo 
paha,  a  he  wahi  mea  kina  iki,  mai 
kaumaha  aku  oe  ia  mea  ia  Iehova 
kou  Akua. 

22  E  ai  oe  ia  mea  iloko  o  kou 
mau  ipuka  :  o  ke  kanaka  haumia, 
a  me  ke  kanaka  maemae  e  ai  no,  e 
like  me  ke  gazela,  a  me  ke  dea 
hihiu. 

23  Aole  nae  oe  e  ai  i  ke  koko  o 
ia  mea  ;  e  ninini  oe  ia  mea  ma  ka 
honua  e  like  me  ka  wai. 

MOKUNA  XVI. 

O  ke  kanawai  no  na  ahaaina  ekolu.     IX  No 
na  lnnakanawai  a  me  na  ilamuku  a  me  ka 

lakou  oihanu.    21  No  na  ululuiui,  u  na 

kii. 

KANAWAILUA. 


EHOOMANAO  oe  i  ka  mala- 
ma  o  Abiba,  a  e  malama  oe  i 
ka  moliaola  na  Iehova  kou  Akua : 
no  ka  mea,  o  Abiba  ka  malama  a 
Iebova  kou  Akua  i  lawe  mai  ai  ia 
oe  mailoko  raai  o  Aigupita  i  ka 
po. 

2  E  kalua  oe  i  ka  moliaola  ua  Ie- 
hova  kou  Akua,  no  ka  poe  hipa  a 
me  ka  bipi  ma  kahi  a  Iehova  e 
wae  ai  e  hoopaa  i  kona  inoa  ma- 
laila. 

3  Mai  ai  pu  oe  me  ia  i  ka  berena 
hu :  i  na  la  ehiku  e  ai  oe  i  ka  be- 
rena  hu  ole  me  ia,  i  ka  berena  o 
ka  poino ;  no  ka  mea,  ua  hele  mai 
oe  mai  ka  aina  o  Aigupita  mai  me 
ka  lalelale,  i  hoomanao  oe  i  ka  la 
au  i  hele  mai  ai  mailoko  mai  o  ka 
aina  o  Aigupita  i  na  la  a  pau  o 
kou  ola  ana. 

4  I  na  la  ehiku  aole  e  ikeia  ka 
berena  hu  me  oe  ma  kou  mau 
wahi  a  pau  ;  aole  e  waiho  oe  a  ao 
ka  po  i  kekahi  io  o  ka  mea  au  i 
kalua  ai  i  ka  la  mua  i  ke  ahiahi. 

5  Mai  pepehi  oe  i  ka  moliaola 
ma  kou  mau  ipuka  a  pau  a  Iehova 
kou  Akua  i  haawi  mai  ai  ia  oe  :  - 

6  Aka,  ma  kahi  a  Iehova  kou 
Akua  i  wae  ai  e  hoopaa  i  kona 
inoa,  malaila  oe  e  pepehi  ai  i  ka 
moliaola  i  ke  ahiahi,  i  ka  napoo 
ana  o  ka  la,  i  ka  manawa  au  i 
puka  ae  mai  Aigupita  mai. 

7  A  e  hoolapalapa  oe  ia  mea,  a  e 
ai  iho  ma  kahi  a  Iehova  kou  Akua 
e  wae  ai :  a  kakahiaka  e  huli  ae 
oe  a  hoi  i  kou  mau  halelewa. 

8  I  na  la  eono  oe  e  ai  ai  i  ka  be- 
rena  hu  ole ;  a  i  ka  hiku  o  ka  la, 
he  halawai  no  Iehova  kou  Akua; 
mai  hana  oe  i  ka  hana. 

9  1  E  helu  oe  i  na  hebedoma 
ehiku  nou ;  mai  ka  manawa  e 
hooniaka'i  e  oki  i  ka  palaoa,  e 
hoomaka'i  oe  e  helu  i  na  hebedo- 
ma  ehiku. 

10  A  e  malama  oe  i  ka  ahaaina  o 
na  hebedoma  na  lehova  kou  Akua 
me  ka  makanaaloha  ma  kou  lima 
au  e  haawi  wale  aku,  e  like  me  ka 
Iehova  kou  Akua  i  hoopomaikai 
ai  ia  oe. 

11  A  e  olioli  oe  imua  o  Iehova 
kou  Akua,  o  oe,  a  me  kau  keiki- 

kane,  a  me  kau  kaikamahine,  a 
me  kau  kauwakane  a  me  kau  kau- 
wawahine,  a  me  ka  Levi  iloko  o 
kou  mau  ipuka,  a  me  ka  malihini, 
a  me  ka  mea  makua  ole,  a  me  ka 
wahinekanemake  me  oe,  ma  kahi 
a  Iehova  kou  Akua  i  wae  ai  e 
hoopaa  i  koua  iuoa  malaila. 

12  A  e  hoomanao  hoi  oe,  he  kau- 
wa  luhi  no  oe  ma  Aigupita;  a  e 
malama,  e  hana  hoi  i  keia  mau  ka- 
nawai. 

13  H  E  malama  oe  i  ka  ahaaina 
kauhalelewa  i  na  la  ehiku,  maho- 
pe  o  kau  ohi  ana  i  kau  palaoa  a 
me  kau  waina. 

14  A  e  olioli  oe  i  kau  ahaaina, 
o  oe,  a  me  kau  keikikane,  me 
kau  kaikamahine,  a  me  kau  kau- 
wakaue,  a  me  kau  kauwawahine, 
a  me  ka  Levi,  a  me  ka  malihini,  a 
o  ka  mea  makua  ole,  a  me  ka  wa- 
hinekanemake  iloko  o  kou  mau 
ipuka. 

15  I  na  la  ehiku  oe  e  ahaaina  ai 
na  Iehova  kou  Akua,  ma  kahi  a 
Iehova  i  wae  ai ;  no  ka  mea,  e 
hoomaikai  o  Iehova  kou  Akua  ia 
oe,  ma  kau  loaa  aua  a  pau,  a  ma 
na  hana  a  pau  a  kou  lima;  a  e 
olioli  nui  no  oe. 

16  II  Ekolu  manawa  i  ka  maka- 
hiki  hookahi  e  hoikeia  na  kane  ;t 
pau  ou  imua  o  Iehova  kou  Akua, 
ma  kahi  ana  i  wae  ai :  i  ka  ahaai- 
na  berena  hu  ole,  i  ka  ahaaina  o 
na  hebedoma,  a  me  ka  ahaaina 
kauhalelewa:  aole  e  hoike  wale 
ia'i  lakou  imua  o  Iehova; 

17  O  kela  kanaka  keia  kanaka 
me  ka  makana  a  kona  lima,  e 
like  me  ka  pomaikai  a  Iehova  kou 
Akua  i  haawi  mai  ai  ia  oe. 

18  H  A  e  hoonoho  oe  i  na  luna- 
kanawai  a  me  na  ilamuku  ma  kou 
mau  ipuka  a  pau  a  Iehova  kou 
Akua  i  haawi  mai  ai  nou  ma  kou 
mau  ohana,  a  e  hooponopono  la- 
kou  i  na  kanaka  me  ka  hoopono 
pololei. 

19  Mai  pale  ae  oe  i  ka  pono,  ao- 
le  hoi  e  nana  aku  i  na  maka,  aole 
hoi  oe  e  lawe  i  ke  kipe;  no  ka 
mea,  ke  hoomakapo  ke  kipe  i  na 
maka  o  ka  poe  naauao,  a  ke  hoo- 
loli  ae  i  na  mea  o  ka  poe  pono. 


MOKUNA  XVII. 


20  O  ka  pono  io  kau  e  hakai  ai,  i 
ola'i  oe,  a  i  hooliloia'i  nou  ka  aina 
a  Iehova  kou  Akua  i  haawi  mai  ai 
ia  oe. 

21  T|  Mai  kanu  oe  i  ululaau  o  ke- 
la  laau  o  keia  laau  nou  e  koko- 
ke  ana  i  ke  kuahu  o  Iehova  kou 
Akua  au  e  hana'i  nou. 

22  Mai  kukulu  hoi  oe  i  kii  nou, 
ka  mea  ia  a  Iehova  kou  Akua  e 
inaina  ai. 

MOKUNA  XVII. 

No  na  mohai.  5  E  pepehiia  ka  mea  malama 
i  na  kii.  14  No  ka  hoonoho  i  alii  maluna  o 
lakou,  a  me  na  mea  e  pono  ai  ia  ia  ke  hana. 

MAI  kaumaha  aku  oe  ia  Iehova 
kou  Akua  i  ka  hipikane  a  i 
ka  hipa  paha,  ina  he  wahi  mea 
kina  iki  kona,  a  he  wahi  mea  ino 
paha  :  no  ka  mea,  he  mea  hoowa- 
hawahaia  e  Iehova  kou  Akua. 

2  1f  Iua  paha  i  loaa  iwaena  o  ou- 
kou  ma  kou  mau  ipuka  a  Ieho- 
va  kou  Akua  i  haawi  mai  ai  ia 
oe,  he  kanaka,  he  wahine  paha,  i 
hana  hewa  imua  o  Iehova  kou 
Akua  i  ka  pale  aku  i  kana  berita, 

3  A  ua  hele  aku  ia,  a  ua  malama 
aku  i  na  akua  e,  a  ua  hoomana 
aku  ia  lakou,  i  ka  la  paha,  i  ka 
mahina  paha,  a  i  kekahi  paha  o 
ko  ka  lani  mau  mea,  a'u  i  kauoha 
ole  aku  ai : 

4  A  ua  haiia  ia  oe,  a  ua  lohe,  a  ua 
ninau  pono  oe,  aia  hoi,  he  oiaio 
no  ia,  ua  hanaia  keia  mea  ino  ilo- 
ko  o  ka  Iseraela : 

5  Alaila  e  lawe  mai  oe  i  kela  ka- 
naka,  a  i  kela  wahine  paha,  i  ka 
mea  nana  i  hana  keia  mea  hewa, 
ma  kou  mau  ipuka,  i  ke  kanaka,  i 
ka  wahine  paha,  a  e  hailuku  ia  la- 
kou  i  ka  pohaku  a  make  lakou. 

6  Ma  ka  waha  o  na  mea  hoike 
elua,  ekolu  paha  mea  hoike,  e  pe- 
pehiia'ku  ai  ka  mea  pono  no  ka 
make  ;  aole  e  pepehiia  oia  a  make 
ma  ka  waha  o  ka  mea  hoike  hoo- 
kahi. 

7  O  na  lima  o  na  mea  hoike  ke 
kau  mua  maluna  oua  pepehi  ia  ia, 
a  o  na  lima  o  na  kauaka  a  pau  ma- 
hopeaku;  a  pela  oe  e  hookaawa- 
le  aku  ai  i  ka  liewa  mai  ou  aku  la. 

8  Tf  Ina  paha  he  mea  hihia  pohi- 
hihi  ia  oe  ke  hooponopono  iwae- 


na  o  kahi  koko  a  me  kahi  koko, 
iwaena  o  kahi  pono  a  me  kekahi 
pono,  iwaena  o  kahi  hahau  ana 
a  me  kekahi  hahau  ana,  he  mea 
hookolokolo  ma  kou  mau  ipuka ; 
alaila  e  ku  oe  a  pii  aku  ma  kahi  a 
Iehova  i  wae  ai, 

9  A  hele  aku  i  na  kahuna,  i  ka 
Levi,  a  i  ka  lunakanawai  e  noho 
ana  o  ia  mau  la,  a  e  ninau  aku  ;  a 
e  hai  mai  lakou  ia  oe  i  ka  olelo  o 
ka  hooponopona  ana. 

10  A  e  hana  aku  oe  e  like  me  ka 
olelo  a  lakou  e  hai  mai  ai  ia  oe  ma 
kela  wahi  a  Iehova  i  wae  ai ;  a  e 
malaina  e  hana  aku  e  like  me  ka 
lakou  i  hai  mai  ai  ia  oe ; 

11  E  like  me  ka  olelo  o  ke  kana- 
wai  a  lakou  e  hoike  mai  ai  ia  oe,  a 
e  like  me  ka  hooponopono  ana  a 
lakou  e  olelo  mai  ai  ia  oe,  pela  oe 
e  hana'i :  mai  huli  ae  oe  mai  ka 
olelo  aku  a  lakou  e  hoike  mai  ai  ia 
oe,  ma  ka  akau,  aole  hoi  ma  ka 
hema. 

12  A  o  ke  kanaka  e  hana  aku  me 
ke  kiekie,  aole  e  hoolohe  i  ke  ka- 
huna  e  ku  ana  e  lawelawe  na  Ie- 
hova  kou  Akua  malaila,  aole  hoi  i 
ka  lunakanawai,  e  make  ua  kana- 
ka  la ;  a  e  lawe  aku  oe  i  ka  hewa 
mai  ka  Iseraela  aku. 

13  A  e  hoolohe  na  kanaka  a  pau, 
e  makau,  aole  e  hana  hookiekie 
hou  aku. 

14  Tf  A  hiki  aku  oe  ma  ka  aina 
a  Iehova  kou  Akua  e  haawi  mai 
ai  ia  oe,  a  lilo  ia  nou,  a  noho  oe 
ilaila,  a  e  olelo  iho  oe,  E  hoonoho 
au  i  alii  maluna  o'n,  e  like  me  na 
lahuikanaka  a  puni  o'u : 

15  He  oiaio,  e  hoonoho  oe  malu- 
na  ou  i  ke  alii  a  Iehova  kou  Akua 
e  wae  ai ;  o  kekahi  mai  waena  mai 
o  kou  poe  hoahanau  kau  e  hoo- 
noho  ai  i  alii  maluna  ou  :  mai 
hoonoho  oe  i  ke  kanaka  e  maluna 
ou,  i  ka  mea  aole  o  kou  hoaha- 
nau. 

16  Aka,  mai  hoomahuahua  oia  i 
na  lio  nona,  aole  hoi  ia  e  hoihoi 
i  na  kanaka  i  Aigupita,  i  mea  e 
hoomahuahua  ai  ia  i  na  lio  :  no 
ka  mea,  ua  olelo  mai  o  Iehova  ia 
oukou,  Mai  hoi  hou  aku  oukou 
ilaila. 

17  Mai  hoomahuahua  hoi  oia  i 
na  wahine  nana,  o  huli  ae  kona 
uaau ;  aole  hoi  ia  e  hoomahuahua 
loa  ae  i  ke  kala  a  me  ke  gula  nona. 

18  A  i  kona  manawa  e  noho  ai 
maluna  o  ka  nohoalii  o  koua  au- 
puui,  e  kakau  iho  ia  nana  i  kope 
o  keia  kanawai,  e  like  me  ka  buke 
imua  o  ka  poe  kahuna,  na  mamo 
a  Levi. 

19  Me  ia  no  ia  e  waiho  ai,  a  e 
heluhelu  no  oia  ia  mea  i  na  la  a 
pau  o  kona  ola  ana ;  i  aoia'i  oia  i 
ka  makau  ia  Iehova  kona  Akua,  e 
malama  i  na  huaolelo  a  pau  o  keia 
kanawai,  a  me  keia  mau  kauoha, 
e  hana  aku  ia  mau  mea : 

20  I  hookiekie  ole  ai  ia  i  kona 
naau  maluna  o  kona  poe  hoaha- 
nau,  i  huli  ole  aku  ia  mai  ke 
kauoha  ae,  ma  ka  akau,  aole  hoi 
ma  ka  hema ;  i  mea  e  nui  ai  na 
la  o  kona  aupuni,  oia  a  me  kana 
mau  keiki  iwaena  o  ka  Iseraela. 

MOKUNA  XVIII. 

No  na  mea  e  haawiia'ku  na  na  kahuna,  na 
ka  Levi.  9  Papa  aku  i  ka  hoomana  i  na 
akua  e.  15  O  ke  Kaula  e  like  me  Mose.  20 
E  make  na  kaula  wahahee. 

ONA  kahuna,  na  Levi,  o  na 
ohana  a  pau  a  Levi,  aohe  o 
lakou  kuleana,  aohe  aina  hooili 
me  ka  Iseraela :  e  ai  no  lakou  i 
na  mohai  no  Iehova  i  puhi  i  ke 
ahi,  a  me  ka  mea  e  ili  mai  ana 
nona. 

2  No  ia  mea,  aole  o  lakou  aina 
hooili  iwaena  o  ko  lakou  poe  hoa- 
hauau ;  o  Iehova  oia  ko  lakou 
hooilina  e  like  me  kana  i  olelo 
mai  ai  ia  lakou. 

3  "[[  Eia  ka  ke  kahuna  wahi  na 
ua  kanaka  mai,  na  ka  poe  e  kau- 
maha  aku  i  ka  mohai,  i  ka  bipi- 
kane  paha,  i  ka  hipa  paha :  a  e 
haawi  aku  lakou  i  ka  uha  mua  a 
me  na  papalina  elua,  a  me  ka  opu 
na  ke  kahuna. 

4  O  ka  hua  mua  o  kau  palaoa,  o 
kou  waina,  a  me  kou  aila,  a  o  ka 
hulu  ako  mua  o  kau  poe  hipa,  o 
kau  ia  e  haawi  aku  ai  nana. 

5  No  ka  mea,  ua  wae  mai  o  Ie- 
hova  ia  ia  mailoko  mai  o  kou 
mau  ohana  a  pau,  e  ku  e  lawela- 
we   ma  ka  inoa  o  Iehova,   oia  a 

me  kana  mau  keiki  i  na  la  a  pau 
loa. 

6  1  Ina  paha  e  hele  mai  kekahi 
o  ka  Levi  mailoko  mai  o  kekahi  o 
kou  mau  ipuka  o  ka  Iseraela  a 
pau  aua  i  noho  malihini  ai ;  a  e 
hele  mai  ia  me  ka  makemake  a 
pau  o  kona  naau  ma  kahi  a  Ieho- 
va  e  wae  ai ; 

7  Alaila  e  lawelawe  no  ia  ma  ka 
inoa  o  Iehova  kona  Akua,  e  like 
me  kona  poe  hoahanau  a  pau,  o 
ka  Levi  e  ku  ana  malaila  imua  o 
Iehova. 

8  E  hoohalikeia  ka  lakou  mea  e 
ai  ai,  a  o  kona  waiwai  hoi  i  kuaiia 
na  na  makua  mai. 

9  II  A  hiki  aku  oe  ma  ka  aina  a 
Iehova  kou  Akua  e  haawi  mai  ai 
ia  oe,  mai  ao  iho  oe  e  hana  e  like 
me  na  mea  haumia  o  ua  mau  la- 
huikanaka  la. 

10  Aole  e  ikeia  iwaena  o  oukou 
ka  mea  nana  e  kuu  aku  i  kana 
keikikane  a  i  kana  kaikamahine 
paha  e  hele  mawaena  o  ke  ahi; 
aole  hoi  he  kahuna  anaana,  aole 
he  mea  nana  i  ke  ao,  aole  hoi  he 
mea  nana  moo,  aole  ka  mea  kilo ; 

11  Aole  hoi  he  mea  hoowalewale 
i  na  nahesa,  aole  hoi  he  mea  ni- 
nau  i  na  uhane  ino,  aole  hoi  he 
kupua,  aole  he  mea  ninau  i  ka 
poe  make. 

12  No  ka  mea,  o  ka  poe  a  pau  e 
hana  ana  ia  mea,  ua  haumia  lakou 
imua  o  Iehova :  no  keia  mau  mea 
hoohaumia,  na  Iehova  kou  Akua 
e  kipaku  aku  aua  ia  lakou  mai 
kou  alo  aku. 

13  E  hemolele  oe  imua  o  Iehova 
kou  Akua. 

14  No  ka  mea,  o  keia  mau  lahui- 
kanaka  e  lilo  ana  nou,  ua  hoolohe 
lakou  i  na  mea  nana  i  ke  ao,  a  me 
na  kahuna  anaana :  aka  o  oe,  aole 
o  Iehova  kou  Akua  i  ae  mai  ia  oe 
e  hana  pela. 

15  H  E  hooku  mai  auanei  o  Ieho- 
va  kou  Akua  mai  waena  mai  ou  i 
Kaula  uou,  i  kekahi  hoahanau  ou 
e  like  me  a'u,  e  hoolohe  oukou  ia 
ia; 

16  E  like  me  ka  mea  a  pau  au  i 
noi  aku  ai  ia  Iehova  kou  Akua  ma 
Horeba,  i  ka  la  i  houluulu  ai,  i  ka 

i  ana'ku,  Aole  au  e  lohe  hou  i  ka 
leo  o  Iehova  ko'u  Akua,  aole  hoi 
au  e  ike  hou  i  keia  ahi  uui,  o  make 
au. 

17  I  mai  la  o  Iehova  ia'u,  He  po- 
no  ka  lakou  i  olelo  mai  ai. 

18  E  hooku  auauei  au  i  Kaula  no 
lakou  no  waena  mai  o  ko  lakou 
poe  hoahanau,  e  like  me  oe,  a  e 
waiho  ana  au  i  ka'u  mau  olelo 
maloko  o  kona  waha ;  a  nana  e 
olelo  aku  ia  lakou  ka  mea  a  pau 
a'u  e  kauoha  aku  ai  ia  ia. 

19  A  o  ke  kanaka  hoolohe  ole  i 
ka'u  mau  olelo,  ana  e  olelo  aku  ai 
ma  ko'u  inoa,  na'u  no  ia  e  hoopai 
aku. 

20  A  o  ke  kaula  e  aa  ana  e  olelo 
aku  i  kekahi  olelo  ma  ko'u  inoa  i 
ka  mea  a'u  i  kauoha  ole  aku  ai  ia 
ia  e  olelo,  a  e  olelo  aku  paha  ia 
ma  ka  inoa  o  na  akua  e,  e  make 
ua  kaula  la. 

21  Ina  e  i  iho  oe  iloko  o  kou 
naau,  Pehea  la  makou  e  ike  ai  i 
ka  olelo  a  Iehova  i  olelo  ole  mai 
ai? 

22  A  i  olelo  aku  kekahi  kaula  ma 
ka  inoa  o  Iehova,  a  hiki  ole  mai  ia 
mea,  aole  hoi  ia  e  ko,  oia  ka  mea 
a  Iehova  i  olelo  ole  mai  ai ;  ua 
olelo  aku  ua  kaula  la  me  ka  hoo- 
kiekie ;  mai  makau  aku  oe  ia  ia. 

MOKUNA  XIX. 

O  ke  kanawai  no  na  kulanakauhale  puuho- 
nua.  14  Aole  e  hoopaneeia'ku  na  palena 
aina.  15  Elua  mea  hoike  i  pono  ai.  1(J  No 
ka  mea  hoike  wahahee. 

AIA  hoopau  o  Iehova  kou  Akna 
.  i  na  lahuikanaka,  no  lakou 
ka  aina  a  Iehova  kou  Akua  e  haa- 
wi  mai  ai  nou,  a  lilo  ko  lakou  wa- 
hi  nou,  a  e  noho  iho  oe  ma  ko 
lakou  kulanakauhale,  a  maloko 
hoi  o  ko  lakou  mau  hale; 

2  Alaila  e  hookaawale  oe  i  na 
kulanakauhale  ekolu  uou  iwaena 
o  kou  aina  a  Iehova  kou  Akua  e 
haawi  lilo  mai  ai  nou. 

3  E  hoomakaukau  i  alanui  nou, 
a  o  kou  aina  a  Iehova  kou  Akua  i 
hoolilo  mai  ai  nou,  o  kau  ia  e  ma- 
hele  i  na  mokuna  ekolu,  i  holo  ai 
na  pepehi  kanaka  a  pau  ilaila. 

4  Tf  Eia  ke  ano  o  ka  pepehi  kana- 
ka  e  holo  ai  ilaila  i  ola  ia :  o  ka 


mea  pepehi  i  kona  hoalauna  me 
ka  ike  ole,  aole  ia  i  inaina  aku  ia 
ia  mamua; 

5  A  o  ka  mea  e  hele  aku  i  ka  ulu- 
laau  me  kona  hoalauna  e  kua  laau, 
a  hahau  iho  kona  lima  me  ke  koi- 
lipi  e  oki  i  ka  laau,  a  hemo  aku  la 
ke  koilipi  mai  ke  au  aku,  a  pa  i 
kona  hoalauna  a  make  ia,  e  holo 
aku  ia  i  kekahi  o  ia  mau  kulana- 
kauhale,  a  ola; 

6  O  hahai  auanei  ka  hoopai  koko 
mahope  o  ka  pepehi  kanaka  i  ko- 
na  wa  e  ukiuki  ai  kona  naau,  no 
ka  mea,  ua  loihi  ke  ala,  a  pepehi 
ia  ia ;  aole  nae  ona  hewa  e  make 
ai,  no  ka  mea,  aole  ia  i  inaina  aku 
ia  ia  mamua. 

7  No  ia  mea,  ke  kauoha  aku  nei 
au  ia  oe,  i  ka  i  ana'ku,  E  hookaa- 
wale  nou  i  na  kulanakauhale  eko- 
lu. 

8  Ina  e  hoopalahalaha  o  Iehova 
kou  Akua  i  kou  mokuna  e  like 
me  kana  i  hoohiki  ai  i  kou  mau 
kupuna,  a  haawi  ia  oe  i  ka  aina  a 
pau  ana  i  olelo  ai  e  haawi  i  kou 
mau  kupuna : 

9  Ina  paha  oe  e  malama  i  keia 
mau  kauoha  a  pau  e  hana  aku  ia 
mea  a'u  e  kauoha  aku  nei  ia  oe  i 
keia  la,  e  aloha  aku  ia  Iehova  kou 
Akua,  a  e  hele  ma  kona  aoao  i  na 
la  a  pau,  alaila  e  hookaawale  oe 
nou  i  na  kulanakauhale  hou  ekolu 
me  kela  mau  mea  ekolu : 

10  I  ole  e  hookaheia  ke  koko  ha- 
la  ole  iloko  o  kou  aina  a  Iehova 
kou  Akua  i  hoolilo  mai  ai  nou,  a 
maluna  ou  ke  koko. 

11  T[  Aka,  ina  e  inaiua  aku  kekahi 
kanaka  i  kona  hoalauna,  a  halua 
ia  ia,  a  popoi  ia  ia,  a  hahau  ia  ia  a 
make  ia,  a  holo  aku  ia  iloko  o  ke- 
kahi  o  keia  mau  kulanakauhale  : 

12  Alaila  e  hoouna  aku  na  luna- 
kahiko  o  kona  kulanakauhale,  a  e 
lawe  ia  ia  mai  laila  mai,  a  haawi 
aku  ia  ia  iloko  o  ka  lima  o  ka  mea 
hoopai  koko,  i  make  ai  oia. 

13  Mai  miuamina  kou  maka  ia 
ia ;  aka,  e  huikala  aku  oe  i  ke  ko- 
ko  hala  ole  mai  ka  Iseraela  aku,  i 
pomaikai  ai  oe. 

14  1  Mai  hoonee  aku  oe  i  ka 
palena  aina  o  kou  hoalauna  a  ka 

poe  kahiko  i  hoonoho  ai  ma  kou 
aina,  au  i  loaa  ai  ma  ka  aina  a  Ie- 
hova  kou  Akua  e  hoolilo  mai  ai 
nou. 

15  Tf  Mai  ku  mai  ka  mea  hoike 
hookahi  i  ke  kanaka,  no  kekahi 
hala,  a  no  kekahi  hewa  i  na  hewa 
a  pau  ana  i  hana  hewa  ai :  ma  ka 
waha  o  na  mea  hoike  elua,  a  o  na 
mea  hoike  ekolu  paha,  e  hooku- 
paaia'i  ia  mea. 

16  T[  Ina  paha  e  ku  mai  ka  mea 
hoike  hewa  i  kekahi  kanaka,  a 
hoike  wahahee  ia  ia  ; 

17  Alaila,  o  laua,  na  mea  hoopaa- 
paa,  e  ku  imua  o  Iehova,  imua  o 
na  kahuna  a  me  na  lunakanawai  e 
noho  ana  ia  manawa ; 

18  A  e  imi  pono  na  lunakana- 
wai :  aia  hoi,  he  wahahee  ka  mea 
nana  i  hoike,  a  ua  hoike  wakahee 
i  kona  hoahanau : 

19  Alaila  e  hana  aku  oukou  ia  ia 
e  like  me  kana  i  manao  ai  e  haua 
aku  i  kona  hoahanau:  a  e  lawe 
aku  oe  i  ka  hewa  mai  ou  aku  la. 

20  A  e  hoolohe  ka  poe  i  koe,  a 
makau  hoi,  aole  e  hana  hou  lakou 
e  like  me  keia  hewa  iwaena  o  ou- 
kou. 

21  Mai  minamina  kou  maka;  he 
oia  no  ke  ola ;  he  maka  no  ka  ma- 
ka ;  he  niho  no  ka  niho ;  he  lima 
no  ka  lima ;  he  wawae  no  ka  wa- 
wae. 

MOKUNA  XX. 

Ka  olelo  a  ke  kahuna  i  ka  poe  koa  mamua  o 
ka  hele  ana  i  ke  kaua.  5  E  hookaawale  na 
lunakoa  i  poe  pono  ole  ke  hele  i  ke  kaua. 
10  Ka  mea  e  hanaia'ku  i  na  kulanakauhale 
i  ae  mai,  a  me  na  mea  i  ae  ole  mai  i  ka  mea 
e  malu  ai. 

AIA  hele  oe  e  kaua  aku  i  kou 
_  poe  enemi,  a  ike  aku  i  na  lio 
a  me  na  halekaa,  a  i  na  kanaka  he 
nui  aku  i  kou,  mai  makau  ia  la- 
kou  :  no  ka  mea,  me  oe  no  o  Ie- 
hova  o  kou  Akua,  nana  oe  i  lawe 
mai  nei  mai  ka  aina  o  Aigupita 
mai. 

2  A  kokoke  oukou  e  hoouka, 
alaila  e  hookokoke  mai  ke  kahu- 
na,  a  e  olelo  aku  i  na  kanaka, 

3  E  i  aku  ia  lakou,  E  hoolohe,  e 
ka  Iseraela,  Ke  hookokoke  ou- 
kou  i  keia  la  e  kaua  aku  i  ko 
oukou   poe    enemi :    mai  hoona- 

254 


waliwaliia  ko  oukou  naau,  mai 
makau,  mai  pihoihoi,  mai  weli- 
weli  ia  lakou : 

4  No  ka  mea,  o  Iehova  ko  oukou 
Akua,  oia  ke  hele  me  oukou  e 
kaua  aku  no  oukou  i  ko  oukou 
poe  enemi,  a  e  hoopakele  ia  ou- 
kou. 

5f  A  e  olelo  aku  na  luna  i  na 
kanaka,  i  ka  i  ana'ku,  Owai  ke 
kanaka  i  kukulu  i  hale  hou,  aole 
nae  i  hoolilo  aku  ?  e  hele  ia  a  hoi 
aku  i  kona  hale,  o  make  auanei  ia 
i  ke  kaua,  a  o  ke  kanaka  e  ke  hoo- 
lilo  aku  ia. 

6  Owai  la  ke  kanaka  i  kanu  i 
ka  malawaina,  aole  nae  i  ohi  i  ka 
hua  ?  e  hele  ia,  a  hoi  aku  i  kona 
hale,  o  make  auanei  ia  i  ke  kaua, 
a  e  ohi  ke  kanaka  e  i  ka  hua. 

7  Owai  ke  kanaka  i  hoopalau  i  ka 
wahine,  aole  nae  i  lawe  ia  ia?  e 
hele  no  ia,  a  hoi  aku  i  kona  hale,  o 
make  auanei  ia  i  ke  kaua,  a  e  lawe 
ke  kanaka  e  ia  ia. 

8  A  e  olelo  hou  na  luna  i  na  ka- 
naka,  a  e  i  aku,  Owai  la  ke  ka- 
naka  makau  a  nawaliwali  raa  ka 
naau  ?  e  hele  no  ia,  a  e  hoi  aku  i 
kona  hale,  o  hee  auanei  ka  naau  o 
kona  poe  hoahanau  e  like  me  ko- 
na  naau. 

9  A  pau  ka  olelo  a  na  luna  i  na 
kanaka,  alaila  e  hoonoho  lakou  i 
na  luna  o  ke  kaua  i  alakai  no  na 
kanaka. 

10  H  Aia  hookokoke  aku  oe  i  ke 
kulanakauhale  e  kaua  aku  ia  ia,  e 
hai  aku  oe  i  ka  mea  e  malu  ai  ia. 

11  A  ina  i  ae  mai  ia  i  ka  mea  e 
malu  ai,  a  wehe  mai  ia  nou,  alaila 
e  lilo  na  kanaka  a  pau  i  loaa  ma- 
laila  i  mea  hookupu  nau,  a  e  hoo- 
kauwa  mai  lakou  nau. 

12  A  i  ole  ia  e  ae  mai  i  ka  mea  e 
malu  ai  mc  oe,  aka,  e  hana  mai  ia 
i  ke  kaua  me  oe,  alaila  oe  e  hoo- 
puni  aku  ai  ia  ia. 

13  Aia  hoolilo  mai  o  Iehova  kou 
Akua  ia  ia  iloko  o  kou  lima,  alaila 
e  luku  oe  i  na  kane  a  pau  o  ia  wa- 
hi  me  ka  maka  o  ka  pahikaua. 

14  Aka,  o  na  wahine  a  me  na  ka- 
malii,  a  me  na  holoholona,  a  me 
na  mea  a  pau  iloko  o  ke  kulana- 
kauhale,  a  me  kona  waiwai  pio  a 

pau,  e  lawe  pio  oe  ia  mau  mea 
nau ;  a  e  ai  iho  oe  i  ka  waiwai  pio 
o  kou  poe  enemi  a  Iekova  kou 
Akua  i  haawi  mai  ai  ia  oe. 

15  Pela  oe  e  kaua  aku  ai  i  na  ku- 
lanakauhale  a  pau  i  mamao  loa 
aku  ia  oe,  aole  no  na  kulanakau- 
hale  o  keia  mau  lahuikanaka. 

16  Aka,  o  na  kulanakauhale  o 
keia  poe  kanaka  a  Iehova  kou 
Akua  i  haawi  mai  ai  nou,  mai 
hoola  oe  i  kekahi  raea  e  hauu 
ana. 

17  E  luku  loa  aku  ia  lakou :  i  ka 
Heta,  i  ka  Amora,  i  ka  Kanaaua,  i 
ka  Periza,  i  ka  Heva,  a  me  ka  Ie- 
busa,  e  like  me  ka  Iehova  kou 
Akua  i  kaouha  mai  ai  ia  oe : 

18  O  ao  mai  auanei  lakou  ia  ou- 
kou  e  haua  aku  e  like  me  ka  la- 
kou  mea  haumia  i  hana  aku  ai  la- 
kou  i  ko  lakou  mau  akua;  a  e 
hana  hewa  oukou  ia  Iehova  i  ko 
oukou  Akua. 

19  H  Ina  e  loihi  kou  hoopilikia 
aua  i  kekahi  kulanakauhale  i  ke 
kaua  ana  aku  e  hoopio  ia  ia,  mai 
luku  wale  oe  i  kona  laau  i  ka  ha- 
hau  ana  ia  mea  i  ke  koilipi ;  no 
ka  mea,  e  ai  paha  oe  i  kona,  mai 
kua  ilalo  oe  ia  mea,  i  mea  e  pono 
ai  ke  kaua  ana;  no  ka  mea,  no  ke 
kanaka  ka  laau  o  ke  kula. 

20  O  ka  laau  au  i  ike  ai  aole  he 
laau  ai,  oia  wale  no  kau  e  luku 
aku,  a  e  kua  ilalo,  a  kukulu  iho 
meiaipakaua  no  ke  kulanakau- 
hale  i  kaua  mai  ai  ia  oe,  a  hio- 
lo  ia. 

MOKUNA  XXI. 

Ke  kanawai  no  ka  mea  i  pepehiia  a  make  ma 
ke  kula,  a  ike  ole  ia  ka  mea  nana  i  pepe- 
hiia.  10  No  ka  mare  ana  o  ke  kanaka  o  ka 
Iseraela  me  ka  wahine  pio.  15  No  ke  kei- 
kikane  hiapo.  18  E  hailukuia  ke  keikikane 
hookuli.    22  No  ke  kanaka  kaaweia. 

INA  ma  ka  aina  a  Iehova  kou 
Akua  i  haawi  mai  ai  ia  oe,  a 
lilo  ia  nou,  i  loaa  ka  mea  i  pepe- 
hiia  e  waiho  ana  ma  ke  kula,  aole 
i  ikeia  ka  mea  nana  i  pepehi : 

2  Alaila  e  hele  mai  kou  poe  luna- 
kahiko  a  me  kou  poe  lunakana- 
wai,  a  e  ana  aku  lakou  a  hiki  i  na 
kulanakauhale  e  puni  ana  i  ka 
mea  i  pepehiia. 

3  A  o  ke  kulanakauhale  kokoke  i 


ka  mea  i  pepehiia,  o  na  lunakahi- 
ko  o  ia  kulanakauhale  e  lawe  la- 
kou  i  ka  hipiwahine  hou  i  hooha- 
na  ole  ia,  aole  hoi  i  kauo  iloko  o 
ka  auamo ; 

4  A  o  na  lunakahiko  o  ia  kulana- 
kauhale  e  alakai  aku  i  ka  oipiwa- 
hine  hou  ma  ke  kahawai  e  kahe 
mau  ana,  ma  kahi  mahi  ole  ia, 
aole  hoi  i  luluia,  a  malaila  lakou 
e  oki  ai  i  ke  poo  o  ua  uipiwakine 
la  ma  ke  kahawai : 

5  A  o  na  kahuna,  na  mamo  a 
Levi  e  hookokoke  mai ;  no  ka 
mea,  ua  wae  mai  o  Iehova  kou 
Akua  ia  lakou  e  lawelawe  nana,  a 
e  hoomaikai  aku  ma  ka  inoa  o  Ie- 
hova,  aia  no  ia  lakou  ka  olelo  no 
na  hakaka  a  me  na  hahau  ana  a 
pau. 

6  A  o  na  lunakahiko  a  pau  o  ke 
kulanakauhale  e  kokoke  ana  i  ka 
mea  i  pepekiia  e  holoi  i  ko  lakou 
lima  maluna  o  ka  hipiwahine  i 
okiia  o  kona  poo  ma  ke  kahawai : 

7  A  e  olelo  mai  lakou,  e  i  mai, 
Aole  ko  makou  lima  i  hookake  i 
keia  koko,  aole  hoi  i  ike  ko  ma- 
kou  maka. 

8  E  Iekova,  e  kala  mai  i  kou  poe 
kanaka,  i  ka  Iseraela  au  i  hoola  ai, 
a  mai  hoopai  i  ke  koko  hala  ole 
maluna  o  kou  poe  kanaka  o  ka 
Iseraela :  a  e  kalaia  ke  koko  no 
lakou. 

9  A  pela  e  huikala  aku  ai  oe  i  ke 
koko  kalaole  mai  ou  aku  la,  uo 
ka  mea,  ua  hana  oe  i  ka  pono 
imua  o  Iehova. 

10  H  Aia  hele  aku  oe  e  kaua  aku 
i  kou  poe  enemi,  a  e  hoolilo  mai  o 
Iehova  kou  Akua  ia  lakou  iloko  o 
kou  lima,  a  e  lawe  pio  aku  oe  ia 
lakou, 

11  A  ike  aku  oe  i  wahine  maikai 
iwaena  o  ka  poe  pio,  a  makemake 
oe  e  lawe  ia  ia  i  wahine  nau  ; 

12  Alaila  e  lawe  oe  ia  ia  ma  kou 
hale ;  a  e  ako  iho  oia  i  kona  poo, 
a  e  oki  hoi  i  kona  maiuu  ; 

13  A  e  waiho  aku  ia  i  ka  aahu  pio 
mai  ona  aku  la,  a  e  noho  ia  ma 
kou  hale,  a  e  uwe  iho  ia  i  kona 
makuakane,  a  me  kona  makuwa- 
hine  i  hookahi  malama;  a  mahope 
aku  e  komo  aku  oe  iloko  io  na  la 

e  lilo  i  kane  nana,  a  e  lilo  ia  i  wa- 
hine  nau. 

14  A  ina  aole  oe  e  īnakemake  ia 
ia,  e  kuu  aku  oe  ia  ia  e  kele  i  kona 
wahi  e  makemake  ai ;  mai  kuai 
aku  oe  ia  ia  no  ke  kala,  aole  hoi 
oe  e  hoolilo  ia  ia  i  waiwai  nau,  no 
ka  mea,  ua  hoohaahaa  oe  ia  ia. 

15  1f  Ina  elua  wahiue  a  kekahi 
kanaka,  ua  alohaia  kekahi,  au  alo- 
ha  ole  ia  kekahi,  a  o  ka  mea  alo- 
haia,  a  me  ka  mea  aloha  ole  ia  i 
hanau  keiki  nana :  a  ina  na  ka  wa- 
hine  aloha  ole  ia  ka  makahiapo  ; 

16  Alaila,  i  ka  manawa  e  hooili 
ai  oia  i  kona  waiwai  i  kana  mau 
keikikane,  aole  ia  e  haawi  i  ka  ka 
hanau  mua  na  ke  keiki  a  ka  mea 
alohaia  mamua  o  ke  keiki  a  ka 
mea  aloha  ole  ia,  oia  ka  hiapo 
maoli: 

17  Aka,  e  hoolilo  ia  i  ke  keiki- 
kane  a  ka  mea  aloha  ole  ia  i  hia- 
po,  a  e  haawi  papalua  ia  ia  o  kona 
loaa  a  pau ;  no  ka  mea,  oia  ka  mua 
o  kona  ikaika,  a  nona  ka  pono  o 
ka  hanau  mua. 

18  1f  A  o  ke  kanaka  ia  ia  ke  keiki 
hewa,  paakiki,  aole  he  hoolohe  i 
ka  leo  o  kona  makuakane,  a  me 
ka  leo  o  kona  makuwahine,  a  ia 
laua  i  ao  aku  ai  ia  ia,  aole  ia  i  ma- 
liu  mai  ia  laua; 

19  Alaila  e  lalau  aku  kona  ma- 
kuakane  a  me  kona  makuwahine 
ia  ia,  a  e  lawe  aku  ia  ia  i  na  luna- 
kahiko  o  kona  kulanakauhale,  a  i 
ka  ipuka  o  kona  wahi : 

20  A  e  olelo  aku  i  na  lunakahiko 
o  kona  kulanakauhale,  Ua  hewa, 
a  ua  paakiki  keia  keiki  a  maua, 
aole  ia  i  hoolohe  i  ko  maua  leo, 
ua  pakela  ai,  a  ua  ona. 

21  A  o  na  kanaka  a  pau  o  kona 
kulanakauhale  e  hailuku  ia  ia  i  ka 
pohaku  e  make  ia;  a  e  lawe  aku 
oe  i  ka  hewa  mai  ou  aku  la ;  a  e 
hoolohe  ka  Iseraela  a  pau  a  e  ma- 
kau  hoi. 

22  1f  Ina  e  hana  hewa  kekahi  ka- 
naka  i  pono  ai  ke  make,  a  e  pepe- 
hiia  oia,  a  e  kau  aku  oe  ia  ia  ma- 
luna  o  ka  laau ; 

23  Aole  e  waiho  i  kona  kino  a  ao 
ka  po  maluna  o  ka  laau,  aka,  e 
kanu  no  ia  ia  ia  la,  (no  ka  mea,  ua 

hoinoia  e  ke  Akua  ka  mea  i  kau- 
lia,)  i  haumia  ole  ai  kou  aina  a  Ie- 
hova  kou  Akua  i  haawi  lilo  mai 
ai  i  wahi  e  noho  ai  nou. 

MOKUNA  XXII. 

No  na  holoholona  auwana  a  rae  nawaiwai 
haule.  5  No  ka  lole  komo  o  na  kiine  a  me 
na  wahine.    22  No  na  īnea  īnoe  kolohe. 

AIKE  aku  oe  i  ka  bipi  a  kou 
hoahanau,  a  i  kana  hipa  paha 
e  auwana  ana,  mai  haalele  oe  ia 
lakou ;  nau  no  lakou  e  hoihoi  mai 
i  kou  hoahanau. 

2  Ina  aole  kokoke  mai  kou  hoa- 
hanau  ia  oe,  a  ua  ike  ole  paha  oe 
ia  ia,  alaila  oe  e  lawe  mai  ia  mea  i 
kou  hale  iho,  a  e  noho  pu  ia  me 
oe,  a  hiki  i  ka  manawa  e  imi  mai 
ai  kou  hoahanau  ia  ia,  alaila  e  hoi- 
hoi  aku  oe  ia  mea  ia  ia. 

3  Pela  kau  e  hana  aku  ai  i  kona 
hoki,  a  pelahoi  kau  e  hana  aku  ai 
i  kona  kapa ;  a  me  na  mea  a  pau 
a  kou  hoahanau  i  haule,  a  i  nalo- 
wale  ia  ia,  a  i  loaa  ia  oe,  pela  hoi 
oe  e  hana  aku  ai ;  aole  oe  e  haa- 
lele  aku. 

4  1f  Ina  e  ike  oe  i  ka  hoki,  a  i  ka 
bipi  paha  a  kou  hoahanau  i  haule 
iho  ma  ke  ala,  mai  haalele  aku  oe 
ia  lakou,  nau  no  ia  e  kokua  aku  e 
hoala  hou  ae. 

5  1f  Aole  e  komo  ka  wahine  i  ke 
kapa  o  ke  kane,  aole  hoi  e  komo 
ke  kane  i  ke  kapa  o  ka  wahine : 
no  ka  mea,  o  na  mea  a  pau  e  hana 
ana  pela,  ua  haumia  lakou  ia  Ie- 
hova  kou  Akua. 

6  1  A  i  ikea  ka  punana  manu 
imua  ou  ma  ke  ala,  ma  kekahi 
laau,  a  ma  ka  honua  paha,  a  he 
ohana  paha,  a  he  hua  paha,  a  e 
hoomoe  ana  ka  makua  maluna  o 
na  ohana,  a  o  na  hua  paha,  mai 
lawe  pu  oe  i  ka  makua  me  na 
keiki. 

7  E  kuu  aku  no  oe  i  ka  makua,  a 
e  lawe  i  na  keiki  nau :  i  pomaikai 
oe,  i  loihi  ai  hoi  kou  mau  la. 

8  1f  A  i  kukulu  oe  i  hale  hou,  e 
hana  ae  i  pa  a  puni  maluna  iho, 
i  hooili  ole  mai  ai  oe  i  ke  koko 
maluna  o  kou  hale,  ke  haule  iho 
kekahi  mai  laila  mai. 

9  1f  Mai  kanu  oe  ma  kou  mala- 
waina  i  na  hua  ku  e  na  ano,  o  laa 

auanei  ka  hua  o  kau  mea  i  kanu, 
a  nie  ka  hua  o  kou  malawaina. 

10  1f  Mai  kaulua  oe  i  ka  bipi  a 
me  ka  hoki  ma  ka  oopalau. 

11  TT  Mai  aahu  oe  i  ke  kapa  ku  e 
na  ano,  o  ka  huluhipa  i  hui  pu  ia 
me  ke  olona. 

12  T[  E  hana  oe  i  pihapiha  ma  na 
aoao  eha  o  kou  aahu  au  e  aahu  ai. 

13  1f  A  i  lawe  kekahi  kanaka  i 
wahine  nana,  a  moe  me  ia,  a  i 
iuaina  ia  ia, 

14  A  olelo  ino  ia  ia,  a  hookaula- 
na  i  kona  inoa  ma  ka  hewa,  i  ka  i 
ana'ku,  Ua  lawe  au  i  keia  wahine, 
a  i  kuu  hele  ana  io  na  la,  aole  i 
loaa  ia'u  ia  he  puupaa. 

15  Alaila  e  lawe  ka  makuakane  o 
ke  kaikamahine,  a  me  kona  ma- 
kuwahine,  a  hali  aku  i  na  hoailona 
puupaa  o  ke  kaikamahine  i  na  lu- 
nakahiko  o  ke  kulanakauhale  ma 
ka  ipuka : 

16  A  e  olelo  aku  ka  makuakane  o 
ke  kaikamahine  i  na  lunakahiko, 
Haawi  aku  la  au  i  kuu  kaikama- 
hine  i  wahine  na  keia  kanaka,  a 
ua  inaina  mai  oia  ia  ia ; 

17  Aia  hoi,  ua  olelo  ino  mai  oia 
ia  ia,  i  ka  i  ana  mai,  Aole  i  loaa 
ia'u  kau  kaikamahine,  he  puu- 
paa ;  aka,  eia  na  hoailona  puupaa 
o  kuu  kaikamahine :  a  e  holola  ae 
la  laua  i  ke  kapa  imua  o  na  luna- 
kahiko  o  ke  kulanakauhale. 

18  A  e  lawe  na  lunakahiko  o  ia 
kulanakauhale  i  kela  kanaka  a  e 
hahau  ia  ia ; 

19  A  e  hoouku  ia  ia  i  hookahi  ha- 
neri  sekela  kala,  a  e  haawi  aku  ia 
no  ka  makuakane  o  ke  kaikama- 
hine;  no  ka  mea,  ua  hookaulana 
aku  ia  i  ka  inoa  o  ka  wahine  puu- 
paa  o  ka  Iseraela  ma  ka  hewa  :  a 
e  lilo  ia  i  wahine  nana ;  aole  ia  e 
hookuke  aku  ia  ia  i  kona  mau  la 
a  pau. 

20  Aka,  ina  he  oiaio  keia  mea, 
aole  i  loaa  na  hoailona  puupaa  no 
ke  kaikamahine ; 

21  Alaila  e  lawe  mai  lakou  i  ke 
kaikamahine  iwaho  o  ka  puka 
hale  o  kona  makuakane,  a  e  hai- 
luku  aku  na  kanaka  o  ia  kulana- 
kauhale  ia  ia  i  ka  pohaku  e  make 
ia;  no  ka  mea,  ua  hana  ino  ia  ilo- 

ko  o  ka  Iseraela,  ua  moe  kolohe 
iloko  o  ka  hale  o  kona  makuaka 
ne ;  a  e  lawe  aku  oe  i  ka  hewa  ma\ 
ou  aku  la. 

22  1  A  i  loaa  ke  kanaka  e  moe 
ana  me  ka  wahine  i  mareia  na  ke 
kane,  alaila  e  make  lana  a  elua,  o 
ke  kane  i  moe  pu  me  ka  wahine, 
laua  o  ka  wahine.  Pela  oe  e  he- 
mo  aku  ai  i  ka  ino  mai  ka  Iseraela 
aku. 

23  1[  0  ke  kaikamahine  puupaa  i 
hoopalauia  na  ke  kane,  a  loaa  oia 
i  ke  kanaka  maloko  o  ke  kulana- 
kauhale,  a  moe  pu  me  ia  ; 

24  Alaila  e  kai  aku  oukou  ia  laua 
a  elua  ma  ka  ipuka  o  ke  kula- 
nakauhale,  a  e  hailuku  oukou  ia 
laua  i  ka  pohaku,  a  make  laua  ;  o 
ke  kaikamahine  no  kona  hooho 
ole  ana:  a  o  ke  kanaka  no  kona 
hoohaahaa  ana  i  ka  wahine  a  ko- 
na  hoalauna :  pela  oukou  e  hemo 
aku  ai  i  ka  ino  mai  waena  aku  o 
oukou. 

25  H  Aka,  a  i  loaa  i  ke  kanaka 
ma  ke  kula  kekahi  kaikamahine  i 
hoopalauia,  a  hoopaa  iho  oia  ia  ia, 
a  moe  pu  me  ia ;  alaila,  o  ke  ka- 
naka  wale  no  i  moe  me  ia  ke 
make: 

26  Aka,  mai  mea  iki  aku  oe  i  ke 
kaikamahine;  aohe  ona  hewa  e 
make  ai :  no  ka  mea,  e  like  me  ke 
kanaka  i  ku  e  i  kona  hoalauna,  a 
pepehi  iho  ia  ia,  pela  hoi  keia 
mea. 

27  No  ka  mea,  ua  loaa  oia  ia  ia 
ma  ke  kula,  a  ua  hooho  aku  la  ua 
kaikamahine  la  i  hoopalauia,  aole 
nae  he  mea  nana  ia  e  hoopakele. 

28  1  A  i  loaa  i  ke  kanaka  ke  kai- 
kamahine  puupaa  i  hoopalau  ole 
ia,  a  lalau  aku  ia  ia  ia,  a  moe  me 
ia,  a  ua  loaa  pono  laua ; 

29  Alaila  e  uku  aku  ke  kanaka  i 
moe  me  ia  i  kanalima  sekeia  na 
ka  makuakane  o  ua  kaikamahine 
la,  a  e  lilo  ia  i  wahine  nana;  no 
kona  hoohaahaa  ana  ia  ia,  aole  ia 
e  hookuke  aku  ia  ia  a  pau  na  la 
ona. 

30  1}  Mai  lawe  ke  kanaka  i  ka 
wahine  a  kona  makuakane,  aole 
hoi  e  wehe  i  ke  kapa  o  kona  ma- 
kuakane. 

MOKUNA  XXIII. 

No  na  kanaka  pono  ole  ke  komo  iloko  o  ke 
anainakanaka  o  Iehova.  10  No  ka  hoo- 
maemae  ana  i  kahi  hoomoana.  22  No  ka 
hoohiki  ana.  25  No  ka  pawaina  o  ka  hoa- 
launa. 

A  OLE  e  komo  iloko  o  ke  anai- 
jLJl  nakanaka  o  Iehova  ke  kana- 
ka  i  paopaoia  a  i  okiia  kona  mea 
huna. 

2  Aole  e  komo  iloko  o  ke  anai- 
nakanaka  o  Iehova  ka  mea  poo 
ole,  a  hiki  i  ka  umi  o  kona  ha- 
nauna  aole  e  komo  iloko  o  ke 
anainakanaka  o  Iehova. 

3  Aole  e  komo  iloko  o  ke  anai- 
nakanaka  o  Iehova  ka  Amora,  a 
me  ka  Moaba,  a  hiki  i  ka  umi  o 
ko  lakou  hanauna,  aole  loa  e  ko- 
mo  iloko  o  ke  anainakanaka  o 
Iehova : 

4  No  ka  mea,  aole  lakou  i  hele 
mai  io  oukou  la  me  ka  berena  a 
me  ka  wai  ma  ke  ala  i  ko  oukou 
hele  ana,  mai  Aigupita  mai ;  a  no 
ka  lakou  uku  ana'ku  ia  Balaama, 
ke  keiki  a  Beora  o  Petora  ma  Me- 
sopotamia  e  ku  e  ia  oukou,  a  e 
hoino  aku  ia  oukou. 

5  Aole  nae  o  Iehova  kou  Akua  i 
hoolohe  ia  Balaama;  aka,  ua  hoo- 
huli  ae  o  Iehova  kou  Akua  i  ka 
hoino  i  hoomaikai  nou ;  no  ka 
mea,  ua  aloha  o  Iehova  kou  Akua 
ia  oe. 

6  Mai  imi  oe  i  ko  lakou  ma- 
lu,  aole  hoi  i  ko  lakou  pono  i  kou 
mau  la  a  pau. 

7  1f  Mai  hoowahawaha  oe  i  ka 
Edoma,  no  ka  mea,  oia  kou  hoa- 
hanau :  mai  hoowahawaha  i  ko 
Aigupita,  no  ka  mea,  ua  malihini 
oe  ma  kona  aina. 

8  O  na  keiki  i  hanau  na  lakou  i 
ka  hanauna  ekolu,  e  komo  lakou 
iloko  o  ke  anainakanaka  o  Iehova. 

9  Tf  A  hele  aku  ka  poe  kaua  e  ku 
e  i  kou  poe  enemi,  e  malama  ia  oe 
iho  i  na  mea  ino  a  pau. 

10  lf  Ina  paha  mawaena  ou  ke- 
kahi  kanaka  maemae  ole  no  ka 
haumia  i  hiki  mai  ia  ia  i  ka  po,  e 
hele  ia  iwaho  o  kahi  e  hoomoa- 
na'i,  aole  ia  e  hele  mai  iloko  o 
kahi  e  hoomoana'i : 

11  Aia  i  ka  manawa  e  hiki  mai 
ana  ke  ahiahi,  e  holoi  ia  ia  iho  i 

ka  wai ;  a  i  ka  napo  ana  o  ka  la, 
e  hele  mai  ia  iloko  o  kahi  e  hoo- 
moana'i. 

12  11  A  e  hookaawale  oe  i  kau- 
wahi  nou  mawaho  o  kahi  hoo- 
moana,  i  hele  aku  ai  oe  malaila : 

13  A  i  wahi  oo  nou  kekahi  mea 
kaua,  a  i  kou  hoomaha  ana  mawa- 
ho,  e  kohi  iho  oe  me  ia,  a  e  huli 
hou  no  e  kanu  oe  i  ka  mea  e  puka 
aku  ana  mailoko  ou. 

14  No  ka  mea,  e  hele  ana  o  Ie- 
hova  kou  Akua  iwaena  o  kou  wa- 
hi  e  hoomoana'i  e  hoopakele  ia 
oe,  a  e  hoolilo  i  kou  poe  enemi 
imua  ou:  nolaila,  i  maemae  kou 
wahi  e  hoomoana'i,  o  ike  mai 
auanei  ia  i  ka  mea  ino  iloko  ou, 
a  huli  ae  ia  mai  ou  aku  la. 

15  1f  O  ke  kauwa  i  mahuka  mai 
kona  haku  a  i  ou  la,  mai  hoihoi 
aku  oe  ia  ia  i  kona  haku  : 

16  E  noho  no  ia  me  oe,  mawaena 
ou,  ma  kahi  ana  e  wae  ai,  ma  ke- 
kahi  o  kou  mau  ipuka  ana  e  ma- 
kemake  ai :  mai  hookaumaha  oe 
ia  ia. 

17  1f  Aole  e  noho  kekahi  o  na 
kaikamahine  o  ka  Iseraela  i  ka 
moe  kolohe,  Aole  e  noho  hoi  ke- 
kahi  o  na  keikikane  o  ka  Iseraela 
i  ka  moe  kolohe. 

18  Mai  lawe  oe  iloko  o  ka  hale  o 
Iehova  kou  Akua  i  ka  uku  no  ka 
wahine  moe  kolohe,  aole  hoi  i  ke 
kumukuai  no  ka  ilio,  no  kekahi 
hoohiki  ana ;  no  ka  mea,  ua  hoo- 
wahawahaia  ia  mau  mea  elua  e  Ie- 
hova  kou  Akua. 

19  1f  Mai  haawi  aie  aku  na  kou 
hoahanau,  no  ka  uku  kuala  hou 
ia  mai,  i  uku  kuala  no  ke  kala,  a  i 
uku  kuala  no  ka  ai,  a  i  uku  kuala 
no  kekahi  mea  i  haawi  aie  ia'ku 
no  ka  uku  hou  ia  mai. 

20  E  pono  e  haawi  aie  aku  i  ke 
kanaka  e  i  uku  hoopanee  mai ; 
aka,  mai  haawi  aie  i  kou  hoaha- 
nau,  i  uku  nui  mai ;  i  hoopomai- 
kai  mai  ai  o  Iehova  o  kou  Akua  ia 
oe  i  na  mea  a  pau  a  kou  lima  e 
lawe  ai  ma  ka  aina  au  e  hele  aku 
nei  e  hooliloia  nou. 

21  1f  Aia  hoohiki  oe  i  ka  hoohiki 
ana  ia  Iehova  kou  Akua,  mai  hoo- 
kaulua  oe  i  ka  hooko  aku  ia ;  no 

ka  mea,  e  hoopai  io  mai  o  Iehova 
kou  Akua  ia  mea  maluna  ou,  a  e 
lilo  ia  i  hewa  nou. 

22  Aka,  iua  aole  oe  e  hoohiki, 
aole  e  lilo  ia  i  hewa  nou. 

23  O  ka  mea  a  kou  lehelehe  i 
olelo  aku  ai  e  malama  oe,  a  e  hana 
hoi  e  like  me  kau  i  hoohiki  ai  ia 
Iehova  kou  Akua,  i  ka  mohaialo- 
ha  a  kou  waha  i  olelo  aku  ai. 

24  1  Ina  paha  e  hele  oe  ma  ka 
malawaina  o  kou  hoalauna,  e  ai 
iho  oe  i  na  hua  waina,  a  maona  oe 
e  like  me  kou  makemake ;  aka, 
mai  waiho  i  kekahi  iloko  o  kau 
ipu. 

25  A  i  komo  oe  iloko  o  ka  mala 
palaoa  a  kou  hoalauna  e  ku  ana, 
e  lalau  oe  i  ka  hua  ai  me  kou 
lima ;  aka,  mai  hookomo  i  ka  pa- 
hikakiwi  iloko  o  ka  mala  palaoa 
a  kou  hoalauna  e  ku  ana. 

MOKUNA  XXIV. 

No  ka  hoohemo  ana  i  ka  wahine.  5  No  ke 
kanaka  i  mare  i  ka  wahine  hou.  7  No  ka 
aihue  kanaka.  8  No  na  lepero.  15  No  na 
kauwa.  1(5  E  make  ke  kanaka  i  kona  he- 
wa  iho.  17  No  ka  malihini,  a  me  ka  mea 
makua  ole,  a  me  ka  wahinekanemake.  No 
na  ilihune. 

A IA  lawe  ke  kanaka  i  kekahi 
A  wahine  a  mare  ia  ia,  a  loaa 
ole  i  ka  wahine  ke  alohaia  mai 
imua  o  kona  maka,  no  ka  loaa  i 
ke  kane  kekahi  kiua  o  ka  wa- 
hine;  alaila  e  kakau  kela  i  pala- 
pala  e  hemo  ai  ka  wahine,  a  e  haa- 
wi  aku  ia  mea  ma  kona  lima,  a  e 
hookuke  aku  ia  ia  iwaho  o  kona 
hale. 

2  A  hala  kela  iwaho  o  kona  hale, 
e  hele  no  ia  e  lilo  i  wahine  na  ke- 
kahi  kane  hou. 

3  Ina  e  inaina  ke  kane  hou  ia  ia, 
a  kakau  nana  i  palapala  no  ka  he- 
mo  ana,  a  e  haawi  aku  ia  mea  ma 
kooa  lima,  a  e  hookuke  aku  ia  ia 
mawaho  o  kona  hale ;  a  i  make 
paha  ke  kane  hou,  nana  ia  i  lawe  i 
wahine  nana : 

4  O  kana  kane  mamua,  nana  ia  i 
hookuke  aku,  aole  e  pono  ia  ke 
lawe  hou  ia  ia  i  wahiue  nana,  ma- 
hope  mai  o  kona  haumia  ana;  no 
ka  mea,  he  mea  hoopailuaia  imua 
o  Iehova:  mai  hana  aku  oe  i  ka 
uiea  e  hewa'i  ka  aina  a  Iehova 


kou  Akua  e  haawi  mai  ai  i  wahi 
e  noho  ai  nou. 

5  11  Aia  lawe  ke  kanaka  i  wahine 
hou  nana,  mai  hele  aku  ia  me  ka 
poe  kaua,  aole  hoi  e  kauia  maluna 
ona  kekahi  hana:  e  noho  kaawale 
ia  ma  kona  wahi  i  hookahi  ma- 
kahiki,  a  e  hooluolu  aku  i  kana 
wahine  ana  i  lawe  ai. 

6  U  Mai  laweia  ka  mea  wili  pa- 
laoa  i  uku  panai,  aole  ka  pohaku 
kaa  luna ;  no  ka  mea,  oia  ke  lawe 
i  ko  ke  kanaka  mea  e  ola'i  i  uku 
panai. 

7  U  Ina  e  ikeia  ke  kanaka  e  ai- 
hue  ana  i  kekahi  hoahanau  ona 
o  na  mamo  a  Iseraela,  a  hoolilo 
ia  ia  i  kauwa  hooluhi,  a  kuai  li- 
lo  aku  paha  ia  ia;  alaila  e  make 
ua  kanaka  aihue  la;  a  e  hoolei 
aku  oe  i  ka  ino  mai  waena  aku  o 
oukou. 

8  U  E  makaala  i  ka  mai  lepera, 
e  malama  pono,  a  e  hana  aku  hoi 
i  na  mea  a  pau  a  na  kahuna,  a  ka 
Levi  e  ao  mai  ai  ia  oukou ;  e  like 
me  ka'u  i  kauoha  aku  ai  ia  lakou, 
pela  oukou  e  malama  ai,  a  e  ha- 
na'i  hoi. 

9  E  hoomanao  i  ka  mea  a  Iehova 
kou  Akua  i  hana  mai  ai  ia  Miria- 
ma  ma  ke  ala,  i  ko  oukou  hele 
ana  mai  Aigupita  mai. 

10  H  A  i  haawi  lilo  ole  oe  i  keka- 
hi  mea  i  kou  hoalauna,  mai  hele 
aku  iloko  o  kona  hale  e  kii  i  kona 
uku  panai. 

11  Mawaho  oe  e  ku  ai,  a  o  ke  ka- 
naka  ia  ia  ka  mea  au  i  haawi  lilo 
ole,  nana  no  e  lawe  mai  mawaho  i 
ka  uku  panai  ia  oe. 

12  Ina  he  kanaka  ilihune  ia,  mai 
hiamoe  oe  me  kona  uku  panai : 

13  E  hoihoi  no  i  ka  uku  panai  ia 
ia  i  ka  napoo  ana  o  ka  la;  a  e  hia- 
moe  ia  me  kona  kapa,  a  e  hoomai- 
kai  mai  oia  ia  oe,  a  e  lilo  ia  i  pono 
nou  imua  o  Iehova  kou  Akua. 

14  H  Mai  alunu  oe  i  ke  kanaka 
hoolimalima  ilihune,  nele,  aole  i 
kekahi  o  kou  poe  hoahanau,  aole 
hoi  i  kekahi  o  kou  poe  kanaka  e 
ma  kou  aina,  maloko  o  kou  mau 
ipuka. 

15  I  kona  manawa  no,  nau  e  haa- 
wi  kona  uku,  aole  ke  kali  ana  a 

napoo  ka  la;  no  ka  mea,  ua  ili- 
hune  ia,  a  ua  manao  nui  kona 
naau  ma  ia  mea;  malia  o  knhea 
aku  oia  ia  Iehova  nou,  a  e  lilo  ia  i 
hewa  nou. 

16  Mai  make  na  makua  no  na 
keiki,  aole  hoi  e  make  na  keiki  no 
na  makua :  e  make  no  kela  ka- 
naka  keia  kanaka  no  kona  hewa 
iho. 

17  H  Mai  hookeekee  oe  i  ka  po- 
no  o  ka  malihini,  aole  hoi  i  ke 
keiki  makua  ole,  aole  hoi  oe  e 
lawe  i  ke  kapa  aahu  o  ka  wahine- 
kanemake  i  uku  panai. 

18  Aka,  e  hoomanao  iho  oe  he 
kauwa  hooluhi  oe  ma  Aigupita,  a 
na  Iehova  kou  Akua  oe  i  hoopa- 
kele  ae  ia  wahi :  nolaila,  ke  kauo- 
ha  aku  nei  au  ia  oe  e  hana  ia  mea. 

19  H  Aia  oki  iho  oe  i  kau  palaoa 
ma  kau  mahinaai,  a  hoopoina  oe  i 
kekahi  pua  ma  ka  mahinaai,  mai 
hele  hou  oe  e  kii  ia  mea;  na  ka 
malihini  no  ia,  a  na  ka  mea  ma- 
kua  ole,  a  na  ka  wahinekanema- 
ke ;  i  hoopomaikai  mai  ai  o  Ieho- 
va  kou  Akua  ia  oe  i  na  hana  a  pau 
a  kou  mau  lima. 

20  Aia  hahau  aku  oe  i  kou  laau 
oliva,  mai  huli  hou  oe  i  na  lala: 
na  ka  malihini  no  ia,  na  ka  mea 
makua  ole,  a  na  ka  wahinekane- 
make. 

21  Aia  hoiliili  oe  i  na  hua  wai- 
na  o  kou  pawaina,  mai  ohi  oe  i  ke 
koena  mahope  ou :  na  ka  malihini 
no  ia,  na  ka  mea  makua  ole,  a  na 
ka  wahinekanemake. 

22  E  hoomanao  oe,  he  kauwa 
hooluhi  oe  ma  ka  aina  o  Aigupi- 
ta  :  nolaila  ke  kauoha  aku  nei  au 
ia  oe  e  hana  ia  mea. 

MOKUNA  XXV. 

No  ka  hahau  ana  i  na  mea  i  hewa.  4  No  ka 
bipi  hehi  palaoa.  5  No  ka  mare  ana  ke  ka- 
naka  i  ka  wahine  a  kona  hoahanau  make. 
11  No  ka  wahine  hilahila  ole.  17  E  hokai 
loa  aku  i  ka  Amaleka. 

INA  he  mea  e  hakaka  ai  iwaena 
o  na  kanaka,  a  hele  mai  lakou 
ma  kahi  hookolokolo,  i  hoopono- 
pono  ai  na  lunakanawai  ia  lakou ; 
alaila  e  hoapono  aku  lakou  i  ka 
mea  i  pono,  a  e  hoahewa  akn  i  ka 
mea  i  hewa. 

2  Ina  he  pono  e  lilo  ka  mea  i 
hewa  i  ka  hahauia,  e  hoomoe  ka 
lunakanawai  ia  ia  malalo,  a  e  ha- 
hauia  oia  imua  o  kona  maka,  e 
like  me  ke  ano  o  kona  hewa,  ma 
ka  helu  ana. 

3  Hookahi  kanaha  ia  e  hahau  ai 
ia  ia,  aole  keu  aku :  ina  e  hahau 
hou  ia  ia,  a  nui  ka  hahau  ana,  e 
lilo  auanei  kou  hoahanau  i  mea 
hoowahawahaia  i  kou  maka. 

4  H  Mai  hoopaa  aku  oe  i  ka  waha 
o  ka  bipi  e  hehi  ana  i  ka  palaoa. 

5  T[  Ina  e  noho  pu  na  hoahanau 
kane,  a  make  kekahi  o  lakou,  ao- 
he  ana  keiki,  mai  mare  ka  wahine 
a  ka  mea  i  make  i  ka  malihini 
mawaho :  na  ka  hoahanau  o  kana 
kane  e  hele  iloko  io  na  la,  a  e 
lawe  ia  ia  i  wahine  nana,  a  e  ma- 
lama  aku  i  ka  oihana  a  ka  hoaha- 
nau  o  kana  kane. 

6  A  o  ka  hanau  mua  ana  e  hanau 
ai,  e  lawe  no  ia  i  ka  iuoa  o  kona 
hoahanau  i  make,  i  nalowale  ole 
ai  kona  inoa  mai  ka  Iseraela  aku. 

7  Ina  makemake  ole  ke  kanaka 
e  lawe  i  ka  wahine  a  kona  hoaha- 
nau,  alaila  e  pii  ka  wahine  a  kona 
hoahanau  ma  ka  ipuka  i  na  luna- 
kahiko,  a  e  i  aku,  Ua  hoole  ka 
hoahanau  o  kuu  kane  e  hooku  i 
ka  inoa  no  kona  hoahanau  iloko 
o  ka  Iseraela,  aole  ia  i  haliu  mai 
e  malama  i  ka  oihana  a  ka  hoa- 
hanau  o  kuu  kane. 

8  Alaila  e  kahea  aku  na  lunaka- 
hiko  o  kona  kulanakauhale  ia  ia, 
a  e  olelo  aku  ia  ia ;  a  i  kupaa  ia,  a 
e  i  mai,  Aole  o'u  makemake  e 
lawe  ia  ia; 

9  Alaila  e  hele  mai  ka  wahine  a 
kona  hoahanau  ia  ia  imua  o  na 
lunakahiko,  a  e  kala  ae  i  kona 
kamaa  mai  kona  wawae,  a  e  kuha 
aku  i  kona  maka,  me  ka  olelo 
aku,  Pela  e  hanaia'ku  ai  i  ke  ka- 
naka,  i  ka  mea  kukulu  ole  i  ka 
hale  o  kona  hoahanau. 

10  A  e  kapaia  kona  inoa  iloko  o 
ka  Iseraela,  O  ka  hale  o  ka  mea  i 
kalaia  kona  kamaa. 

11  1f  A  i  hakaka  pu  na  kanaka, 
kekahi  kanaka  a  me  kona  hoaha- 
nau,  a  hookokoke  mai  ka  wahine 
a  kekahi  e  hoopakele  i  kana  kane 

i  ka  lima  o  ka  mea  i  pepehi  mai 
ia  ia,  a  hoopaa  aku  ia  ia  ma  kona 
wahi  hilahila : 

12  E  oki  ae  i  kona  lima,  mai  mi- 
namina  kou  maka. 

13  ^  Mai  waiho  iloko  o  kou  aa 
i  na  mea  kaupouna  auo  lua,  i  ka 
mea  nui  a  me  ka  mea  uuku. 

14  Aole  hoi  ma  kou  hale  na  ana 
elua,  o  ka  mea  nui,  a  me  ka  mea 
uuku. 

15  E  malama  oe  i  ka  pouna  po- 
no,  a  me  ka  pololei,  a  me  ke  ana 
pono  a  me  ka  pololei;  i  loihi  ai 
kou  mau  la  ma  ka  aina  a  Iekova 
kou  Akua  i  haawi  mai  ai  ia  oe. 

16  No  ka  mea,  ua  hoowahawa- 
haia  e  Iehova  na  mea  a  pau  e 
hana  ana  i  keia  mau  mea,  a  me 
ka  poe  a  pau  e  hana  ana  i  ka 
mea  pono  ole. 

17  1  E  hoomanao  i  ka  mea  a  ka 
Amaleka  i  hana  mai  ai  ia  oe  ma 
ke  ala  i  ko  oukou  hele  ana,  mai 
Aigupita  mai. 

18  I  ko  lakou  halawai  ana  me  oe 
ma  ke  ala,  a  pepehi  mai  ma  kou 
hope  i  na  mea  nawaliwali  a  pau 
mahope  ou,  ia  oe  i  nawaliwali  ai, 
a  i  maloeloeai;  aole  lakou  i  ma- 
kau  i  ke  Akua. 

19  No  ia  mea,  aia  hoomaha  mai 
o  Iehova  kou  Akua  ia  oe  mai  kou 
poe  enemi  a  puni,  ma  ka  aina  a 
Iehova  kou  Akua  i  hoolilo  mai  ai 
nou,  e  hokai  loa  aku  oe  i  ka  Ama- 
leka  malalo  ae  o  ka  lani;  mai 
hoopoina  oe. 

MOKUNA  XXVI. 

No  ka  hua  mua  o  ka  aina.  12  No  ka  hapau- 
rai  i  ke  kolu  o  ka  makahiki.  16  Ka  berita 
a  Iehova  me  ka  lseraela. 

AIA  hiki  aku  oe  ma  ka  aina  a 
.  Iehova  kou  Akua  e  kaawi 
mai  ai  nou,  a  lilo  ia  nou,  a  noho 
iho  oe  malaila ; 

2  E  kii  oe  i  kekahi  o  na  hua  mua 
a  pau  o  ka  honua,  a  o  kau  ia  e  la- 
we  no  ka  aina  a  Iehova  kou  Akua 
i  haawi  mai  ai  nou,  a  e  waiho  ilo- 
ko  o  ka  hinai,  a  e  hele  aku  oe  ma 
kahi  a  Iehova  kou  Akua  i  wae  ai 
e  hoopaa  i  kona  iuoa  malaila. 

3  A  e  hele  oe  i  ke  kahuna  e  noho 
ana  ia  mau  la,  a  e  i  aku  ia  ia,  Ke 
hooia  aku  uei  au  ia  Iehova  kou 


Akua  i  keia  la,  no  ka  mea,  ua  hiki 
mai  nei  au  ma  ka  aina  a  Iehova  i 
hoohiki  ai  i  ko  kakou  mau  kupu- 
na  e  haawi  mai  no  kakou. 

4  A  e  lawe  ke  kahuna  i  ka  hinai 
mai  kou  lima  ae,  a  e  waiho  ia 
imua  o  ke  kuahu  o  Iehova  kou 
Akua. 

5  A  e  hai  aku  oe  me  ka  olelo  aku 
imua  o  Iehova  kou  Akua,  He  ka- 
naka  kuewa  ko'u  makuakane  no 
Suria,  a  iho  no  ia  i  Aigupita,  a  no- 
ho  malihini  malaila,  he  poe  uuku, 
a  lilo  ia  malaila  i  lahuikanaka  nui, 
ikaika,  a  lehulehu. 

6  A  hana  ino  mai  ko  Aigupita  ia 
kakou,  a  hooluhi  mai  ia  kakou,  a 
haawi  mai  ia  kakou  i  ua  hana  kau- 
maha  loa. 

7  A  kahea  aku  kakou  ia  Iehova 
ke  Akua  o  ko  kakou  mau  kupu- 
na,  hoolohe  mai  no  o  Iehova  i  ko 
kakou  leo,  a  nana  mai  ia  i  ko  ka- 
kou  luhi,  a  me  ka  kakou  hana,  a 
me  ko  kakou  kaumaha. 

8  A  lawe  mai  o  Iehova  ia  ka- 
kou  mai  Aigupita  mai  me  ka  li- 
ma  ikaika,  a  me  ka  lima  kakauha, 
a  me  ka  mea  weliweli  nui,  a  me 
ua  hoailona,  a  me  na  mea  kupa- 
naha. 

9  A  ua  lawe  mai  hoi  oia  ia  kakou 
me  keia  wahi,  a  ua  haawi  ia  ka- 
kou  i  keia  aua,  he  aina  e  kahe 
ana  o  ka  waiu  a  me  ka  meli. 

10  Eia  hoi,  ua  lawe  mai  nei  au,  e 
Iehova,  i  ka  hua  mua  o  ka  aiua  au 
i  haawi  mai  ai  ia'u.  A  e  waiho  oe 
ia  mea  imua  o  Iehova  kou  Akua, 
a  e  hoomaua  aku  imua  o  Iehova 
kou  Akua. 

11  A  e  olioli  oe  i  na  mea  maikai 
a  pau  a  Iehova  kou  Akua  i  haawi 
mai  ai  ia  oe,  a  me  ko  ka  hale  ou, 
o  oe,  a  me  ka  Levi,  a  me  ka  mali- 
hini  iwaena  ou. 

12  TI  Aia  hoopau  oe  i  ka  hooku- 
pu  ana  i  ka  hapaumi  a  pau  o  kau 
mea  i  loaa  i  ke  kolu  o  ka  makahi- 
ki,  oia  ka  makahiki  hookupu  i  ka 
hapaumi ;  a  haawi  aku  i  ka  Levi  a 
i  ka  malihiui,  a  i  ka  mea  makua 
ole,  a  mc  ka  wahinekanemake,  i 
ai  ilio  ai  lakou  ma  kou  inau  ipuka 
a  maoua  ; 

13  Alaila  e  olelo  aku  oe  imua  o 

Iehova  kou  Akua,  Ua  lawe  mai 
nei  au  i  ka  mea  i  hoolaaia  mai 
ko'u  hale  mai,  a  ua  haawi  aku  hoi 
i  ka  Levi,  a  i  ka  malihini,  a  i  ka 
mea  makua  ole,  a  i  ka  wahineka- 
nemake,  e  like  me  kau  mau  kauo- 
ha  a  pau  au  i  kauoha  mai  ai  ia'u ; 
aole  au  i  hoohala  i  kau  mau  kauo- 
ha,  aole  hoi  au  i  hoopoiua  ; 

14  Aole  au  i  ai  i  kekahi  o  ia  mea 
i  kuu  makena  ana,  aole  au  i  iawe  i 
kekahi  o  ia  mea  no  ka  mea  hau- 
mia,  aole  hoi  au  i  haawi  i  kekahi 
o  ia  mea  no  ka  mea  i  make ;  ua 
hoolohe  no  au  i  ka  leo  o  Iehova 
ko'u  Akua,  a  ua  haua  au  e  like 
me  na  mea  a  pau  au  i  kauoha 
mai  ai  ia'u. 

15  E  nana  mai  oe  mai  kou  wahi 
hoano,  mai  ka  lani  mai,  a  e  hoo- 
maikai  mai  i  kou  poe  kanaka,  i  ka 
Iseraela,  a  me  ka  aina  au  i  haawi 
mai  ai  no  makou,  e  like  me  au  i 
hoohiki  ai  i  ko  makou  mau  kupu- 
na,  he  aina  e  kahe  ana  o  ka  waiu 
a  me  ka  meli. 

16  H  I  keia  la,  ua  kauoha  mai  o 
Iehova  kou  Akua  ia  oe  e  hana  ma 
keia  mau  kanawai,  a  me  na  olelo 
kupaa;  e  malama  hoi  oe  a  e  hana 
raa  ia  mau  mea  me  kou  naau  a 
pau,  a  me  kou  uhane  a  pau. 

17  I  keia  la  ua  hooia  aku  oe  ia 
Iehova,  i  Akua  nou,  a  e  hele  ma 
kona  mau  aoao,  a  e  malama  i  ko- 
na  mau  kanawai,  a  i  kana  mau 
kauoha,  a  me  kana  mau  olelo  ku- 
paa,  a  e  hoolohe  i  kona  leo. 

18  A  ua  hooia  mai  o  Iehova  ia  oe 
i  keia  la,  he  poe  kanaka  ponoi  no- 
na,  e  like  me  kana  i  olelo  mai  ai 
ia  oe,  i  malama  ai  oe  i  kana  mau 
kauoha  a  pau : 

19  A  e  hookiekie  mai  oia  ia  oe 
maluna  o  na  lahuikanaka  a  pau 
ana  i  hana'i,  ma  ka  hoolea  ana,  a 
ma  ka  iuoa,  a  ma  ka  hoomaikai ; 
a  e  lilo  oe  i  poe  kanaka  hemolele 
no  Iehova,  e  like  me  kana  i  olelo 
mai  ai. 

MOKUNA  XXVII. 

No  ke  kakau  ana  i  ke  kanawai  ma  na  poha- 
ku  i  hapalaia  i  ka  puna.  11  Eono  ohana  e 
ku  ma  kn  mauno  <>  Gerizima  e  hoomaikai. 
13  Eono  ohanae  ku  ma  ka  mauna  o  Ehala 
e  lioino.  14  Na  ka  poe  L,evi  e  hai  aku  ka 
poino. 

KAUOHA  aku  la  o  Mose,  a  me 
na  lunakahiko  o  ka  Iserae- 
la,  i  na  kanaka,  i  ka  i  ana'ku,  E 
malama  i  na  kauoha  a  pau  a'u  e 
kauoha  aku  nei  ia  oukou  i  keia  la. 

2  A  i  ka  la  a  oukou  e  hele  aku 
ai  ma  kela  kapa  o  Ioredane,  i  ka 
aina  a  Iehova  kou  Akua  i  haawi 
mai  ai  ia  oe,  e  kukulu  oe  i  na  po- 
haku  nui,  a  e  hapala  ia  mau  mea  i 
ka  puna. 

3  A  e  kahakaha  iho  maluna  o  ia 
mau  mea  i  na  huaolelo  a  pau  o 
keia  kanawai,  aia  hiki  aku  oe  ma 
kela  aoao,  i  komo  aku  ai  oe  ma 
ka  aina  a  Iehova  kou  Akua  i  haa- 
wi  mai  ai  ia  oe,  he  aina  e  kahe 
ana  o  ka  waiu  a  me  ka  meli ;  e 
like  rae  ka  Iehova  ke  Akua  o  kou 
mau  kupuna  i  olelo  mai  ai  ia  oe. 

4  Aia  hiki  aku  oukou  ma  kela 
aoao  o  Ioredane,  e  kukulu  oukou 
i  keia  mau  pohaku,  a'u  e  kauoha 
aku  nei  ia  oukou  i  keia  la,  ma  ka 
mauna  o  Ebala,  a  e  hapala  ia  mau 
mea  i  ka  puna. 

5  A  malaila  oe  e  hana'i  i  kuahu 
no  Iehova  kou  Akua,  i  kuahu  po- 
haku :  mai  kau  oe  i  ka  mea  hao 
maluna  o  ia  mau  mea. 

6  E  hana  oe  i  kc  kuahu  no  Ieho- 
va  kou  Akua  me  ka  pohaku  i  ka- 
lai  ole  ia ;  a  maluna  ona  e  kauma- 
ha  aku  ai  oe  i  na  mohaikuni  no 
Iehova  kou  Akua. 

7  A  e  kaumaha  oe  i  na  mohaia- 
loha,  a  e  ai  iho  oe  malaila,  a  e 
olioli  oe  imua  o  Iehova  kou  Akua. 

8  A  e  kahakaha  iho  oe  maluna  o 
na  pohaku  i  na  huaolelo  a  pau  o 
keia  kanawai  a  akaka  loa. 

9  ^  Olelo  aku  la  o  Mose  a  me  na 
kahuna  o  na  Levi,  i  ka  Iseraela  a 
pau,  i  aku  la,  E  malama,  e  hoolo- 
he,  e  ka  Iseraela;  ua  lilo  oe  i  keia 
la  i  poe  kanaka  no  Iehova  kou 
Akua. 

10  No  ia  mea,  e  hoolohe  oe  i  ka 
leo  o  Iehova  kou  Akua,  a  e  hana 
i  kana  mau  kauoha,  a  me  kona 
mau  kanawai,  a'u  e  kauoha  aku 
nei  ia  oe  i  keia  la. 

11  M  A  kauoha  akula  hoi  o  Mose 
i  na  kanaka  ia  la,  i  ka  i  ana'ku, 

12  Eia  na  mea  e  ku  ma  ka  mau- 
na  o  Gerizima  e  hoomaikai  aku  i 

na  kanaka,  i  ko  oukou  kiki  ana- 
'ku  i  kela  kapa  o  Ioredane :  o  ka 
Siraeona,  o  ka  Levi,  o  ka  Iuda,  o 
ka  Isakara,  o  ka  Iosepa,  a  me  ka 
Beniamina : 

13  A  eia  na  mea  e  ku  ana  ma  ka 
mauna  o  Ebala  no  ka  hoino  ana : 
o  ka  Reubena,  o  ka  Gada,  o  ka 
Asera,  o  ka  Zebuluna,  o  ka  Dana, 
a  me  ka  Napetali. 

14  1  A  e  olelo  aku  ka  Levi,  a  e 
i  aku  i  ua  kanaka  a  pau  o  ka  Ise- 
raela  me  ka  leo  nui, 

15  E  poino  ke  kanaka,  ke  hana 
ia  i  kii  kalaiia  a  me  ke  kii  i 
kooheeheeia,  he  mea  hoopailuaia 
imua  o  Iehova,  ka  hana  a  na  li- 
ma  o  ke  kahuna  hana,  a  ke  waiho 
iho  ia  ma  kahi  malu :  a  e  pane 
mai  na  kanaka  a  pau,  e  olelo  mai, 
Pela  io  no. 

16  E  poino  ke  kanaka  ke  hoowa- 
hawaha  i  kona  makuakane  a  me 
kona  makuwahine :  a  o  na  kanaka 
a  pau  e  olelo  mai,  Pela  io  no. 

17  E  poino  ke  kanaka  ke  hoonee 
aku  ia  i  ka  palena  aina  o  kona 
hoalauna :  a  o  na  kanaka  a  pau 
e  olelo  mai,  Pela  io  no. 

18  E  poino  ke  kanaka  ke  hoo- 
huli  ae  i  ka  makapo  iwaho  o  ke 
alanui:  a  o  na  kanaka  a  pau  e 
olelo  mai,  Pela  io  no. 

19  E  poino  ke  kanaka  ke  hoo- 
keekee  i  ka  pono  o  ka  malikini, 
a  me  ke  keiki  makua  ole,  a  me  ka 
wahinekanemake  :  a  o  na  kanaka 
a  pau  e  olelo  mai,  Pela  io  no. 

20  E  poino  ke  kanaka  ke  moe 
me  ka  wahine  a  kona  makua- 
kane;  no  ka  mea,  ua  wehe  ae  ia 
i  ke  kapa  moe  o  kona  makua- 
kane :  a  o  na  kanaka  a  pau  e  olelo 
mai,  Pela  io  no. 

21  E  poino  ke  kanaka  ke  moe 
me  kekahi  holoholona :  a  o  na 
kanaka  a  pau  e  olelo  mai,  Pela  io 
no. 

22  E  poino  ke  kanaka  ke  moe  ia 
me  kona  kaikuwahine,  ke  kaika- 
mahine  a  kona  makuakane,  a  ke 
kaikamahine  a  kona  makuwahine : 
a  o  na  kanaka  a  pau  e  olelo  i  ai, 
Pela  io  no. 

23  E  poino  ke  kanaka,  ke  moe  ia 
me  kona  makuahonoaiwahine:  a 


o  na  kanaka  a  pau  e  olelo  mai, 
Pela  io  no. 

24  E  poino  ke  kanaka  ke  pepehi 
malu  i  kona  hoalauna :  a  o  na  ka- 
naka  a  pau  e  olelo  mai,  Pela  io 
no. 

25  E  poino  ke  kanaka  ke  lawe  i 
ka  uku  no  ka  pepehi  i  ke  kanaka 
hala  ole :  a  o  na  kanaka  a  pau  e 
olelo  mai,  Pela  io  no. 

26  E  poino  ke  kanaka  ke  hoopaa 
ole  i  na  huaolelo  a  pau  o  keia  ka- 
nawai,  e  malama  aku  ia  mau  mea : 
a  o  na  kanaka  a  pau  e  olelo  mai, 
Pela  io  no. 

MOKUNA  XXVIII. 

O  ka  pomaikai  o  ka  Iseraela,  ke  hoolohe  i  na 
kauoha  a  Iehova.  15  O  ka  poino,  ke  hoo- 
lohe  ole. 

AI  hoolohe  pono  oe  i  ka  leo  o 
Iehova  kou  Akua,  e  malama, 
a  e  hana  i  kana  mau  kauoha  a  pau 
a'u  e  kauoha  aku  nei  ia  oe  i  keia 
la,  alaila,  na  Iehova  na  kou  Akua 
oe  e  hookiekie  ae  maluna  o  na  la- 
huikanaka  a  pau  o  ka  honua : 

2  E  ili  mai  keia  mau  pomaikai 
ana  maluna  iho  ou,  a  e  loaa  aku 
oe  ia  lakou,  ke  hoolohe  aku  oe  i 
ka  leo  o  Iehova  kou  Akua : 

3  E  pomaikai  oe  ma  ke  kulana- 
kauhale,  e  pomaikai  hoi  oe  ma  ke 
kula. 

4  E  pomaikai  ka  hua  o  kou  kino, 
a  me  ka  hua  o  kou  aina,  a  me  ka 
hua  o  kou  koloholona,  na  keiki  a 
kau  mau  bipi,  a  me  kau  poe  hipa. 

5  E  pomaikai  kou  hinai,  a  me 
kou  papa  kawili  ai. 

6  E  pomaikai  oe  i  kou  komo  ana 
iloko,  e  pomaikai  hoi  oe  i  kou 
hele  ana  iwaho. 

7  O  Iehova  ka  mea  e  pepehiia'i 
kou  poe  enemi  imua  ou,  ke  ku  e 
mai  ia  oe  :  ma  ka  aoao  hookahi  la- 
kou  e  hele  ku  e  mai  ia  oe,  a  ma 
na  aoao  ehiku  e  puehuia'ku  ai 
imua  ou. 

8  Na  Iehova  oe  e  hoopomaikai 
ma  kou  mau  hale  papaa,  a  me  na 
mea  a  pau  a  kou  lima  e  lawe  ai ;  a 
e  hoopomaikai  mai  oia  ia  oe  ma 
ka  aina  a  Iehova  kou  Akua  e  haa- 
wi  mai  ai  ia  oe. 

9  Na  Ieliova  e  hookupaa  ia  oe  i 
poe  kanaka  laa  nona,  e  like  me 

kana  i  hoohiki  mai  ai  ia  oe,  ke 
malama  oe  i  na  kauoha  a  Iehova 
kou  Akua,  ke  hele  hoi  ma  kona 
aoao. 

10  A  e  ike  na  kanaka  a  pau  o  ka 
honua,  ua  kapaia  oe  ma  ka  inoa  o 
Iehova ;  a  e  makau  mai  lakou  ia 
oe. 

1L  E  hoolako  mai  o  Iehova  ia  oe 
i  ka  waiwai,  i  ka  hua  o  kou  kino,  i 
ka  hua  o  kou  holoholona,  a  me  ka 
hua  o  kou  aina,  ma  ka  aina  a  Ie- 
hova  i  hoohiki  mai  ai  i  ou  mau 
kupuua  e  haawi  mai  ia  oe. 

12  A  e  wehe  mai  o  Iehova  nou  i 
kona  waiwai  maikai,  i  ka  lani  e 
haawi  mai  i  ka  ua  ma  kou  aina  i 
kona  manawa,  a  e  hoopomaikai  i 
na  hana  a  pau  a  kou  lima :  e  haa- 
wi  lilo  ole  aku  oe  i  na  lahuika: 
naka  he  nui,  aole  oe  e  noi  wale 
aku. 

13  A  e  hoolilo  o  Iehova  ia  oe  i 
poo,  aole  ka  huelo :  maluna  wale 
bo  oe  e  noho  ai,  aole  hoi  oe  mala- 
lo  ;  ke  hoolohe  aku  oe  i  na  kauo- 
ha  a  Iehova  kou  Akua  a'u  e  kauo- 
ha  aku  nei  ia  oe  i  keia  la,  e  mala- 
ma,  e  hana  hoi. 

14  Mai  kapae  ae  oe,  mai  kekahi 
huaolelo  aku  a'u  e  kauoha  aku  nei 
ia  oc  i  keia  la,  ma  ka  akau,  aole 
hoi  ma  ka  hema,  e  hele  mamuli  o 
na  akua  e,  e  malama  ia  lakou. 

15  11  Aka,  i  hoolohe  ole  oe  i  ka 
leo  o  Iehova  kou  Akua,  e  malama, 
a  e  hana  hoi  i  kana  mau  kauoha 
a  pau,  a  me  kona  mau  kanawai 
a'u  e  kauoha  aku  nei  ia  oe  i  keia 
la;  alaila  e  ili  mai  ai  maluna  iho 
ou  keia  mau  poiuo  a  pau,  a  loaa 
aku  oe  ia  lakou  : 

16  E  poino  oe  ma  ke  kulanakau- 
liale,  e  poino  hoi  oe  ma  ke  kula. 

1?  E  poino  kou  hiuai  a  me  kou 
papa  kawili  ai. 

18  E  poino  ka  hua  o  kou  kino,  a 
me  ka  hua  o  kou  aina,  na  keiki  a 
kau  mau  bipi  a  me  kau  poe  hipa. 

19  E  poino  oe  i  kou  komo  ana 
iloko,  e  poino  hoi  oe  i  kou  hele 
ana  iwaho. 

20  Na  Iehova  e  hooili  mai  malu- 
na  iho  ou  ka  poino,  ka  weliweli,  a 
me  ka  hoino  ma  na  mea  a  pau  a 
kou  lima  e  lawe  ai  e  hana,  a  e  lu- 

kuia  mai  oe  a  make  koke  oe ;  no 
ka  hewa  o  kau  hana  i  haalele  mai 
ai  oe  ia'u. 

21  Na  Iehova  e  hoopili  mai  ke 
ahulau  ia  oe,  a  pau  loa  oe  i  ka 
make  ia  ia  ma  ka  aina  au  e  hele 
aku  nei  a  noho. 

22  A  e  pepehi  mai  o  Iehova  ia 
oe  i  ka  hokii,  a  me  ke  kuni,  a  me 
ka  li  uui,  a  me  ka  wela  ikaika,  a 
me  ka  la  nui,  a  me  ka  huaai  ma- 
lili,  a  me  ka  punahelu,  a  e  hahai 
ia  mau  mea  ia  oe  a  make  oe. 

23  A  e  lilo  auanei  kou  lani  malu- 
na  ou  i  keleawe,  a  me  ka  aina  ma- 
lalo  ou  i  hao. 

24  A  e  hoolilo  o  Iehova  i  ka  ua  o 
kou  aina  i  one  a  i  lepo :  mai  ka  la- 
ni  e  iho  mai  ia  mea  maluua  ou,  a 
lukuia  oe. 

25  A  e  hoolilo  o  Iehova  ia  oe  i  ka 
pepehiia  imua  o  kou  poe  enemi : 
ma  ke  ala  hookahi  oe  e  hele  ku  e 
aku  ia  lakou,  a  ma  na  ala  ehiku 
oe  e  hee  aku  ai  imua  o  lakou,  a  e 
puehu  liilii  ia  oe  ma  na  aupuni  a 
pau  o  ka  honua. 

26  A  e  lilo  kou  heana  i  mea  ai  na 
na  manu  o  ka  lewa,  a  me  na  holo- 
holona  o  ka  honua,  aohe  mea  e 
hoomakau  aku. 

27  A  e  hahau  mai  o  Iehova  ia  oe, 
i  ka  mai  hehe  o  Aigupita,  a  me  ka 
hikoko,  a  me  ka  pehupala,  a  me 
ke  kakio,  ka  mea  hiki  ole  ke  hoo- 
laia. 

28  A  e  hahau  mai  o  Iehova  ia  oe 
i  ka  hehena,  a  me  ka  makapo,  a 
me  ka  pihoihoi  o  ka  naau. 

29  A  e  haha  aku  oe  i  ka  wa  awa- 
kea  e  like  me  ka  makapo  i  haha 
ai  i  ka  pouli,  aole  e  pomaikai  oe 
ma  kou  aoao ;  a  e  hookaumaha 
wale  ia  oe,  a  e  kaili  wale  ia  oe  i  na 
la  a  pau,  aohe  mea  nana  oe  e  hoo- 
pakele. 

30  A  e  hoopalau  oe  i  ka  wahine, 
a  o  ke  kanaka  e  e  moe  ia  ia,  a  e 
kukulu  oe  i  ka  hale,  aole  nae  oe  e 
noho  iloko :  a  e  kanu  oe  i  mala 
waina,  aole  oe  e  ohi  i  kona  hua. 

31  A  e  kaluaia  kau  bipikane 
imua  o  kou  maka,  aole  oe  e  ai  ia 
mea :  a  e  lawe  wale  ia  aku  kou 
hoki  mai  kou  alo  aku,  aole  e  hoi- 
hoiia  mai  ia  oe :  a  e  haawiia'ku 

kau  poe  hipa  i  kou  poe  enemi, 
aole  ou  mea  nana  e  hoopakele. 

32  A  e  haawiia'ku  kau  mau  kei- 
kikane  a  me  kau  mau  kaikama- 
hine  i  na  kanaka  e,  a  e  haehae 
wale  na  maka  ou  i  ka  nana  aku,  a 
e  hoopauia  no  lakou,  a  pau  ka  la, 
aohe  ikaika  iloko  o  kou  lima. 

33  O  ka  hua  o  kou  aina,  a  me  ka 
mea  a  pau  au  i  luhi  ai,  e  pau  ia  i 
ka  aiia  e  ka  lahuikanaka  au  i  ike 
ole  ai ;  a  e  lilo  oe  i  mea  hooluhi 
wale  ia,  a  me  ka  hookaumahaia  i 
na  la  a  pau; 

34  A  e  lilo  oe  i  hehena  no  na 
mea  i  ikeia  a  kou  maka  e  ike  ai. 

35  A  e  pepehi  mai  o  Iehova  ia  oe 
i  ka  mai  hehe  eha  ma  na  kuli,  a 
ma  na  wawae,  ka  mea  hiki  ole  ke 
hoolaia,  mai  ka  poho  o  kou  wa- 
wae  a  hiki  i  ka  piko  o  kou  poo. 

36  A  e  lawe  aku  o  Iehova  ia  oe 
a  me  kou  alii  au  e  hoonoho  ai  ma- 
luna  ou  i  ka  lahuikanaka  au  i  ike 
ole  ai,  aole  hoi  o  kou  mau  ma- 
kua ;  a  malaila  oe  e  malama  ai  i 
na  akua  e,  i  ka  laau  a  me  ka  po- 
haku. 

37  A  e  lilo  oe  i  mea  kahahaia,  a 
i  mea  hooheneheneia,  a  i  mea  kua- 
muamuia  mawaena  o  na  lahuika- 
naka  a  pau  a  Iehova  e  alakai  aku 
ai  ia  oe. 

38  A  e  lawe  aku  oe  i  na  hua  he 
nui  ma  ka  mahinaai,  a  he  mea 
uuku  kau  e  ohi  mai :  no  ka  mea, 
e  pau  ia  i  ka  uhini. 

39  A  e  kanu  oe  i  na  mala  waina, 
a  malama  hoi ;  aole  nae  oe  e  inu  i 
ka  waina,  aole  hoi  e  ohi  i  ka  hua : 
no  ka  mea,  e  pau  ia  i  ka  aiia  e  ka 
enuhe. 

40  A  ia  oe  no  na  laau  oliva  ma 
kou  mau  mokuna  a  pau,  aka,  aole 
oe  e  kahinu  ia  oe  iho  i  ka  aila :  no 
ka  mea,  e  haule  ka  hua  oliva  ou. 

41  Nau  mai  no  na  keikikane  a 
me  na  kaikamahine,  aole  nae  nou 
lakou;  no  ka  mea,  e  alakai  pio 
ia'ku  lakou. 

42  E  pau  auanei  kou  mau  laau 
a  pau  a  me  ka  hua  o  kou  aina  i 
ka  uhini. 

43  A  o  ka  malihini  e  noho  pu  ana 
me  oe,  e  hookiekie  loa  ia  maluna 
ou,  a  c  hoohaahaa  loa  ia  oe  malalo. 


44  A  e  haawi  lilo  ole  kela  ia  oe, 
aole  oe  e  haawi  lilo  ole  ia  ia;  a 
lilo  ia  i  poo,  a  o  oe  ka  huelo. 

45  A  e  hiki  mai  auanei  neia  mau 
mea  poiuo  a  pau  maluna  ou,  a  e 
hahai  mai  ia  oe,  a  loaa  oe,  a  make 
oe,  no  kou  hoolohe  ole  i  ka  leo 
o  Iehova  kou  Akua,  e  malama  i 
kana  mau  kauoha  a  me  kona  mau 
kanawai  ana  i  kauoha  mai  al  ia 
oe. 

46  A  maluna  ou  ia  mau  mea,  i 
hoailona  a  i  mea  kupanaha,  a  ma- 
luna  hoi  o  kau  poe  mamo  i  ka 
manawa  pau  ole. 

47  I  kou  malama  ole  ia  Iehova 
kou  Akua  me  ka  olioli,  a  me  ka 
hauoli  o  ka  naau,  no  ka  nui  o  na 
mea  a  pau ; 

48  No  ia  mea,  e  hookauwa  aua- 
uei  oe  na  kou  poe  enemi  a  Iehova 
e  hoouna  mai  ai  e  ku  e  ia  oe,  me 
ka  pololi,  a  me  ka  makewai,  a  me 
ka  olohelohe,  a  me  ka  nele  i  na 
mea  a  pau :  a  e  kau  mai  ia  i  ka 
auamo  hao  maluna  o  kou  a-i,  a  e 
hoopau  mai  ia  ia  oe. 

49  E  lawe  mai  auanei  o  Iehova  i 
lahuikanaka  e  ku  e  ia  oe,  mai  kahi 
loihi  e  mai,  mai  ka  palena  o  ka 
honua,  e  like  me  ka  aeto  e  lele 
ana ;  he  lahuikanaka,  aole  oe  e 
lohe  i  ka  lakou  olelo  ; 

50  He  lahuikanaka  makakoa,aole 
e  malama  mai  i  ka  elemakule,  aole 
hoi  e  aloha  mai  i  ka  mea  opiopio  : 

51  A  e  ai  iho  no  ia  i  ka  hua  o  kou 
holoholona,  a  me  ka  hua  o  kou 
aina,  a  hoopauia  mai  oe :  aole  ia 
e  waiho  nau  i  ka  palaoa,  aole  i  ka 
waina,  aole  hoi  i  ka  aila,  aole  i  na 
keiki  o  kau  poe  bipi,  a  me  kau 
poe  hipa,  a  e  hoopau  mai  oia  ia 
oe. 

52  A  e  hoopilikia  mai  oia  ia  oe 
ma  kou  mau  ipuka  a  pau,  a  hiolo 
ilalo  kou  mau  pa  pohaku  kiekie  a 
pau,  kahi  au  i  hilinai  ai,  ma  kou 
aina  a  pau :  a  e  hoopilikia  mai  oia 
ia  oe  ma  kou  mau  ipuka  a  pau, 
ma  kou  aina  a  pau  a  Iehova  kou 
Akua  i  haawi  mai  ai  ia  oe. 

53  A  e  ai  auanei  oe  i  ka  hua  o  kou 
opu  iho,  i  ka  io  o  kau  mau  keiki- 
kane,  a  me  kau  mau  kaikamahine 
a  lehova  kou  Akua  i  haawi  mai  ai 

265 


KANAWAILUA. 


ia  oe,  i  ke  kaua  ana  a  me  ka  popi- 
likia  a  kou  poe  enemi  e  hoopopi- 
likia  mai  ai  ia  oe : 

54  O  ke  kanaka  palupalu,  a  mai- 
kai  ke  kino,  e  makaino  aku  ia  i 
kona  koahanau,  a  me  ka  wahine  o 
kona  poli,  a  me  kana  mau  keiki  i 
koe  ana  i  waiho  ai : 

55  Aole  ia  e  haawi  aku  i  kekahi 
o  lakou  i  ka  io  o  kaua  mau  keiki 
ana  e  ai  ai ;  no  ka  mea,  aole  mea  i 
koe  i  ke  kaua,  a  i  ka  pilikia  a  kou 
poe  enemi  e  hoopilikia  mai  ai  ia 
oe  ma  kou  mau  ipuka  a  pau. 

5li  A  o  ka  wahine  palupalu,  a 
maikai  ke  kino,  ka  mea  pono  ole 
ia  ia  ke  hehi  kona  wawae  malu- 
na  o  ka  honua  no  ka  maikai,  a  no 
ka  palupalu,  e  nana  ino  aku  kona 
maka  i  ke  kane  o  kona  poli,  a  me 
kana  keikikane,  a  me  kana  kaika- 
mahine, 

57  A  me  kona  iewi  i  puka  mai 
iwaena  o  kona  mau  wawae,  a  me 
na  keiki  ana  i  hanau  ai :  a  no  ka 
nele  i  na  mea  a  pau,  e  ai  malu  no 
oia  ia  lakou,  no  ke  kaua,  a  no  ka 
pilikia  a  kou  poe  enemi  e  hoopili- 
kia  ai  ia  oe  ma  kou  mau  ipuka. 

58  Ina  paha  i  ole  oe  e  malama 
pono  i  na  oleio  a  pau  o  keia  ka- 
nawai  i  kakauia  maloko  o  keia 
buke,  e  makau  ana  i  keia  inoa 
nui  weliweli,  ia  IEHOVA  KOU 
AKU  A ; 

59  Alaila  e  hana  kupanaha  mai 
o  Iehova  i  kou  mea  ino,  a  me  na 
mea  ino  o  kou  hua,  i  na  mea  ino 
nui  e  mau  ana,  a  me  na  mai  ino  e 
mau  ana. 

60  A  e  lawe  mai  hoi  o  Iehova 
maluna  ou  i  na  mai  a  pau  o  Aigu- 
pita  au  i  makau  ai,  a  e  pili  mai  ia 
mau  mea  ia  oe. 

61  A  o  na  mai  a  pau,  a  me  na 
ahulau  a  pau  i  kakau  ole  ia  malo- 
ko  o  ka  buke  o  keia  kanawai,  e 
kau  mai  o  Iehova  ia  mau  mea  ma- 
luna  ou,  a  make  oe. 

62  A  e  waihoia  oukou  he  poe 
uuku;  mamua  ua  like  oukou  me 
na  hoku  o  ka  lani  ka  nui ;  no  ka 
mea,  aole  oukou  i  hoolohe  i  ka 
leo  o  Iehova  kou  Akua. 

63  A  e  like  me  ka  Iehova  i  olioli 
ai  maluna  o  oukou  e  hoopomai- 

kai  ia  oukou,  a  e  hoonui  ia  ou- 
kou ;  pela  auanei  e  olioli  ai  o  Ie- 
hova  maluna  o  oukou  e  luku  ia 
oukou,  a  e  hoolilo  ia  oukou  i  mea 
ole :  a  e  laweia'ku  oukou  mai  ka 
aina  aku  au  e  hele  aku  nei  e  no- 
ho. 

64  A  e  hoopuehu  aku  o  Iehova  ia 
oe  mawaena  o  na  kanaka  a  pau 
mai  kela  aoao  o  ka  honua,  a  hiki  i 
keia  aoao  o  ka  honua;  a  malaila 
oe  e  malama  ai  i  na  akua  e,  i  ka 
laau  a  me  ka  pohaku,  au  i  ike  ole 
ai,  aole  hoi  kou  mau  makua. 

65  A  iwaena  o  ia  mau  lahuikana- 
ka  aole  e  loaa  ia  oe  ka  oluolu,  aole 
hoi  ka  maha  no  ke  kapuwai  o  kou 
wawae ;  a  e  haawi  mai  o  Iehova 
ia  oe  malaila  i  naau  haalulu,  a  me 
ka  mai  e  pau  ai  na  maka,  a  me  ka 
pilihua  o  ka  naau. 

66  A  e  kanaluaia  kou  ola  imua 
ou,  a  e  makau  oe  i  ka  po  a  me  ke 
ao,  aohe  mea  e  lana'i  kou  manao 
e  ola. 

67  I  kakahiaka  e  olelo  iho  oe, 
Ina  paha  i  hiki  mai  ke  ahiahi !  a  i 
ke  ahiahi  e  olelo  iho  oe,  Ina  paha 
i  hiki  mai  ke  kakahiaka!  no  ka 
mea  makau  a  kou  naau  e  makau 
ai,  a  no  ka  mea  ikea  a  kou  maka 
e  ike  ai. 

68  A  e  hoihoi  aku  o  Iehova  ia  oe 
ma  Aigupita  iloko  o  na  moku,  ma 
ke  ala  a'u  i  olelo  ai  ia  oe,  Aole  oe 
e  ike  hou  aku  ia  wahi :  a  malaila 
e  kuaiia'ku  ai  oukou  no  ko  oukou 
poe  enemi,  i  poe  kauwakane,  a  i 
poe  kauwawahine,  aohe  mea  nana 
e  kuai  mai. 

MOKUNA  XXIX. 

No  na  mea  a  Iehova  i  hana'i  no  ka  Iseraela. 
9  Kauoha  aku  la  e  malama  i  ka  berita  a  Ie- 
hova  me  lakou.  18  No  ka  poe  haalele  i  ke 
Akua  a  malama  i  na  akua  e. 

OIA  na  olelo  o  ka  berita  a  Ieho- 
va  i  kauoha  mai  ai  ia  Mose  e 
hana  me  na  mamo  a  Iseraela  ma 
ka  aina  o  Moaba,  he  okoa  ka  beri- 
ta  ana  i  hana  mai  ai  me  lakou  ma 
Horeba. 

2  Tj  Kahea  aku  la  o  Mose,  i  ka 
Iseraela  a  pau,  i  aku  la  ia  lakou, 
Ua  ike  oukou  i  na  mea  a  pau  a 
Iehova  i  hana'i  imuao  ko  oukou 
maka  ma  ka  aina  o  Aigupita  ia 


MOKUNA  XXIX. 


Parao,  a  i  kana  mau  kauwa  a  pau, 
a  me  kona  aina  a  pau  ; 

3  O  na  hoao  nui  a  kou  maka  i 
ike  ai,  a  me  na  hoailona,  a  me  kela 
mau  hana  mana  nui ; 

4  Aka,  aole  o  Iehova  i  haawi  mai 
ia  oukou  i  naau  noonoo,  i  maka 
ike,  a  i  pepeiao  lohe  a  hiki  i  keia  la. 

5  A  ua  alakai  au  ia  oukou  i  na 
makahiki  he  kanaha  ma  ka  wao- 
nahele ;  aole  i  weluwelu  ko  oukou 
aahu  maluna  o  oukou,  aole  hoi  i 
weluwelu  na  kamaa  o  oukou  ma 
ko  oukou  wawae : 

6  Aole  oukou  i  ai  i  ka  berena, 
aole  hoi  oukou  i  inu  i  ka  waina,  a 
me  ka  mea  ona;  i  ike  ai  oukou, 
Owau  no  Iehova  kou  Akua. 

7  A  hiki  mai  oukou  ma  keia  wa- 
hi,  o  Sihona  ke  alii  o  Hesebona,  a 
me  Oga  ke  alii  o  Basana,  hele  ku 
e  mai  la  laua  ia  kakou  i  ke  kaua, 
a  pepehi  aku  la  kakou  ia  laua. 

8  A  lawe  kakou  i  ko  laua  aina,  a 
haawi  aku  la  ia  i  wahi  e  noho  ai 
no  ka  Reubena,  a  me  ka  Gada  a 
me  ka  ohana  hapa  a  Manase. 

9  E  malama  hoi  oukou  i  na  olelo 
o  keia  berita,  a  e  hana  aku  ia  mau 
m ea,  i  pomaikai  ai  oukou  i  na  mea 
a  pau  a  oukou  e  hana'i. 

10  Tf  Ke  ku  nei  oukou  a  pau  i 
keia  la  imua  o  Iehova  ko  oukou 
Akua ;  o  ko  oukou  poe  luna,  o  ko 
oukou  mau  ohana,  a  me  ko  oukou 
lunakahiko,  a  me  ko  oukou  mau 
luna  o  na  kanaka  a  pau  o  ka  Ise- 
raela, 

11  O  ka  oukou  kamalii,  o  ka  ou- 
kou  poe  wahine,  a  me  kou  mali- 
hini  ma  kou  wahi  i  hoomoana'i, 
mai  ka  mea  kualaau  a  hiki  i  ka 
mea  hukiwai  ou ; 

12  I  mea  e  hoopaa  ai  oe  i  ka  be- 
rita  me  Iehova  kou  Akua  a  me 
kona  hoohiki  a  Iehova  kou  Akua 
e  hoohiki  ai  me  oe  i  keia  la : 

13  I  hookupaa  ai  oia  ia  oe  i  keia 
la  i  kanaka  nona,  a  i  Akua  ia  nou, 
e  like  me  ia  i  olelo  mai  ai  ia  oe,  a 
e  like  hoi  me  kana  i  hoohiki  ai  i 
kou  mau  kupuna,  ia  Aberahama, 
a  nie  Isaaka  a  me  Iakoha. 

14  Aole  me  oukou  waie  no  ka'u 
e  hana  nei  i  keia  berita  a  me  keia 
kooniki  i  keia  la ; 


15  Aka,  me  ka  poe  e  ku  pu  ana 
maanei  me  kakou  i  keia  la  imua  o 
Iehova  ko  kakou  Akua,  a  me  ka 
poe  hoi  aole  maanei  me  kakou  i 
keia  la: 

16  (No  ka  niea,  ua  ike  oukou  i 
ko  kakou  noho  ana  ma  ka  aiua  o 
Aigupita,  a  i  ko  kakou  hele  ana 
mawaena  o  na  lahuikanaka  a  ou- 
kou  i  maalo  ae ; 

17  Ua  ike  hoi  oukou  i  ko  lakou 
mea  i  koowahawahaia,  a  me  ko 
lakou  kii  hoopailua,  i  ka  laau,  i 
ka  pohaku,  i  ke  kala,  a  me  ke 
gula  iwaena  o  lakou :) 

18  O  noho  auanei  iwaena  o  ou- 
kou,  he  kauaka,  he  wahine  paha, 
a  he  ohana  paha,  a  he  hanauna 
paha,  a  huli  ae  kona  naau  i  keia 
la  mai  o  Iehova  ko  kakou  Akua 
aku,  a  hele  e  malama  i  na  akua 
o  keia  mau  lahuikanaka,  o  kupu 
mai  auanei  iwaena  o  oukou  ka 
laau  e  hua  ana  i  ka  mea  make  a 
me  ka  mea  awaawa  : 

19  A  i  kona  lohe  ana  i  na  olelo  o 
keia  hoino,  hoomaikai  oia  ia  ia 
iho  ma  kona  naau,  i  ka  i  aua  ae, 
E  malu  auanei  au,  ke  hele  au  ma 
ka  manao  ana  o  kuu  naau,  e  hui 
aku  i  ka  ona  ana  me  ka  makewai 
ana: 

20  Aole  loa  o  Iehova  e  minamina 
mai  ia  ia,  aka,  alaila  e  hoaaia  ka 
inaina  o  Iehova  a  me  kona  huhu  i 
kela  kanaka,  a  e  kauia  mai  malu- 
na  ona  na  hoino  a  pau  i  kakauia 
maloko  o  keia  huke,  a  hokae  aku 
o  Iehova  i  kona  inoa  malalo  ae  o 
ka  lani. 

21  A  e  hookaawale  o  Iehova  ia 
ia  no  ka  hewa  mailoko  ae  o  na 
hanauna  a  pau  o  ka  Iseraela,  e 
like  me  na  hoino  a  pau  o  ka  be- 
rita  i  kakauia  maloko  o  ka  buke 
o  keia  kanawai : 

22  No  ia  mea,  e  olelo  auanei  ka 
hanauna  mahope  o  ka  oukou  poe 
keiki  e  ku  mai  ana  inahope  o  ou- 
kou,  a  o  ka  malihini  hoi  e  hele 
mai  ana  mai  kahi  loihi  mai,  a  ike 
lakou  i  na  mea  ino  o  ia  aina,  a  me 
na  niai  a  Iehova  i  kaū  mai  ai  ma- 
luna  ona; 

23  E  lilo  ka  aina  a  pau  i  luaipele 
a  me  ka  paakai  aa,  aole  i  iuluia, 

aole  i  hua  mai,  aole  i  kupu  mai 
kekahi  mea  uliuli,  e  like  me  ka 
luku  ana  ia  Sodoma  a  me  Gomo- 
ra,  a  me  Adema  a  me  Zeboima,  a 
Iehova  i  luku  ai  no  kona  inaina,  a 
me  kona  huhu : 

24  A  e  olelo  mai  na  lahuikanaka 
a  pau,  No  ke  aha  la  i  hana  mai  ai 
o  Iehova  i  keia  aina  pela?  no  ke 
aha  la  hoi  ka  wela  o  keia  inaina 
nui  ? 

25  Alaila,  e  i  mai,  No  ko  lakou 
haalele  ana  i  ka  berita  a  Iehova 
ke  Akua  o  ko  lakou  mau  kupuna, 
ana  i  hana'i  me  lakou,  ia  ia  i  lawe 
mai  ai  ia  lakou  mai  ka  aina  o  Ai- 
gupita  mai : 

26  A  hele  aku  la  lakou,  a  mala- 
ma  aku  i  na  akua  e,  a  hoomana 
aku  ia  lakou,  i  na  akua  a  lakou  i 
ike  ole  ai,  i  na  mea  ana  i  hoonoho 
ole  ai  no  lakou : 

27  A  ua  hoaaia  ka  inaina  o  Ieho- 
va  i  keia  aina,  e  lawe  mai  maluna 
ona  i  na  hoino  a  pau  i  kakauia 
maloko  o  keia  buke : 

28  A  hookuke  aku  la  o  Iehova  ia 
lakou  mai  ko  lakou  aina  aku  me 
ka  huhu,  a  me  ka  ukiuki,  a  me 
ka  inaina  nui,  a  hoolei  aku  la  ia 
lakou  ma  ka  aina  e,  me  ia  i  keia  la. 

29  No  Iehova  ko  kakou  Akua  na 
mea  i  hunaia :  aka,  o  na  mea  i 
hoakakaia  mai,  no  kakou  ia,  a  no 
ka  kakou  poe  keiki  i  ka  manawa 
pau  ole,  i  malama  ai  kakou  i  na 
olelo  a  pau  o  keia  kanawai. 

MOKUNA  XXX. 

No  ke  aloha  o  Iehova  i  ka  poe  huli  mai  ma 
ka  pono  me  ko  lakou  naau  a  pau.  15  No 
ka  make  a  me  ke  ola. 

AIA  i  ka  manawa  e  hiki  mai  ai 
.  maluna  ou  keia  mau  mea  a 
pau,  ka  pomaikai  a  me  ka  poino 
a'u  i  hoakaka  aku  ai  imua  ou,  a  e 
hoomanao  oe  iwaena  o  na  lahui- 
kanaka,  kahi  a  Iehova  kou  Akua  i 
hookuke  aku  ai  ia  oe  : 

2  A  hoi  hou  mai  oe  ia  Iehova 
kou  Akua,  a  hoolohe  i  kona  leo  e 
like  me  na  mea  a  pau  a'u  e  kauo- 
ha  aku  nei  ia  oe  i  keia  la,  o  oe  a 
me  kau  mau  keiki,  me  kou  naau  a 
pau  a  me  kou  uhane  a  pau  ; 

3  Alaila  e  hoohuli  aku  o  Iehova 
kou  Akua  i  kou  pio  ana,  a  e  alo- 

ha  mai  ia  oe,  a  e  hoi  hou  mai  ia  i 
ou  la,  a  e  hoakoakoa  mai  ia  oe 
mai  na  lahuikanaka  a  pau  mai, 
kahi  a  Iehova  kou  Akua  i  hoo- 
puehu  aku  ai  ia  oe. 

4  Ina  i  kipakuia  kekahi  o  kou 
poe  ma  ka  palena  o  ka  lani,  e 
houluulu  o  Iehova  kou  Akua  ia 
oe  mai  laila  mai,  a  e  lawe  mai  ia 
oe  mai  laila  mai. 

5  A  e  lawe  mai  o  Iehova  kou 
Akua  ia  oe  maloko  o  ka  aina  a 
kou  poe  kupuna  i  noho  ai,  a  e  li- 
lo  ia  nou ;  a  e  hana  maikai  mai 
oia  ia  oe,  a  e  hoonui  aku  oia  ia  oe 
mamua  o  kou  poe  kupuna. 

6  A  na  Iehova  kou  Akua  e  oki- 
poepoe  mai  kou  naau  a  me  ka 
naau  o  kou  hua,  e  aloha  aku  ia 
Iehova  kou  Akua  me  kou  naau  a 
pau  a  me  kou  uhane  a  pau,  i  ola 
oe. 

7  A  e  hooili  aku  o  Iehova  kou 
Akua  i  keia  mau  hoino  a  pau  ma- 
luna  o  kou  poe  enemi,  a  maluna  o 
ka  poe  e  inaina  mai  ia  oe,  ka  poe 
i  hoomaau  mai  ia  oe. 

8  A  e  hoi  hou  mai  oe,  a  e  hoolohe 
i  ka  leo  o  Iehova,  a  e  hana  i  kana 
mau  kauoha  a  pau  a'u  e  kauoha 
aku  nei  ia  oe  i  keia  la. 

9  Alaila  e  hoomahuahua  mai  o 
Iehova  kou  Akua  ia  oe  ma  na  ha- 
na  a  pau  a  kou  lima,  a  me  ka  hua 
o  kou  kino,  a  me  ka  hua  o  kau 
poe  holoholona,  a  me  ka  hua  o 
kou  aina,  i  mea  e  maikai  ai :  no 
ka  mea,  e  olioli  hou  mai  o  Iehova 
maluna  ou  no  ka  maikai,  e  like 
me  kona  olioli  maluna  o  kou  poe 
kupuna : 

10  Ke  hoolohe  oe  i  ka  leo  o  Ie- 
hova  kou  Akua,  e  malama  i  kana 
mau  kauoha,  a  me  kona  mau  ka- 
nawai,  i  kakauia  ma  keia  buke  o 
ke  kanawai,  a  ke  huli  hou  ae  oe 
ia  Iehova  kou  Akua,  me  kou  naau 
a  pau,  a  me  kou  uhane  a  pau. 

11 1f  No  ka  mea,  o  keia  kauoha 
a'u  e  kauoha  aku  nei  ia  oe  i  keia 
la,  aole  ia  i  hunaia  ia  oe,  aole  hoi 
e  loihi  aku  ia  : 

12  Aole  ia  ma  ka  lani,  i  olelo  ae 
oe,  Owai  ke  pii  i  ka  lani  no  ka- 
kou  e  lawe  mai  ia  mea  no  kakou, 
i  hoolohe  kakou  ia,  a  i  hana  hoi  ? 

13  Aole  koi  ia  ma  kela  aoao  o  ka 
inoana,  i  olelo  ae  oe,  Owai  ke  ho- 
lo  aku  ma  kela  aoao  o  ka  moana 
no  kakou,  a  e  lawe  mai  ia  mea  no 
leakou,  i  lohe  kakou  ia,  a  i  hana 
hoi? 

14  Aka,  ua  kokoke  loa  ka  olelo 
ia  oe,  ma  kou  waha,  a  ma  kou 
naau,  i  hana  aku  ai  oe  ia  mea. 

15  1f  E  nana,  ua  waiho  ae  nei  au 
imua  ou  i  keia  la  i  ke  ola  a  me  ka 
maikai,  i  ka  make  a  me  ka  hewa; 

16  I  ka'u  kauoha  ana'ku  ia  oe  i 
keia  la  e  aloha  aku  ia  Iehova  kou 
Akua,  e  hele  ma  kona  aoao,  a  e 
malama  i  kana  mau  kauoha,  a  i 
kona  mau  kanawai,  a  me  kana 
mau  olelo  kupaa,  i  ola  oe,  a  i  ma- 
huahua  oe ;  a  e  hoomaikai  mai  o 
Iehova  kou  Akua  ia  oe  ma  ka  aina 
au  e  hele  aku  nei  e  noho  malaila. 

17  A  ina  e  huli  ae  kou  naau,  i 
ole  oe  e  hoolohe,  a  e  koiia  aku 
oe,  a  hoomana  aku  oe  i  na  akua  e, 
a  e  malama  ia  lakou ; 

18  Ke  hai  aku  nei  au  ia  oukou  i 
keia  la,  e  make  io  no  oukou,  aole 
e  hooloihi  oukou  i  na  la  ma  ka 
aina,  kahi  au  e  hele  aku  ma  kela 
kapa  o  Ioredane,  e  komo  a  e  noho 
malaila. 

19  Ke  kahea  aku  nei  au  i  ka  lani 
a  me  ka  honua  e  hoike  mai  no  ou- 
kou  i  keia  la,  ua  waiho  ae  nei  au 
imua  ou  i  ke  ola,  a  me  ka  make,  i 
ka  pomaikai  a  me  ka  poino  ;  no  ia 
mea,  e  koho  mai  oe  i  ke  ola,  i  ola 
oe  a  me  kou  hua. 

20  I  aloha  aku  hoi  oe  ia  Iehova 
kou  Akua,  a  i  hoolohe  oe  i  kona 
leo,  a  hoopili  aku  oe  ia  ia;  no  ka 
inea,  oia  kou  ola  a  me  ka  loihi  o 
kou  mau  la;  i  noho  ai  oe  ma  ka 
aina  a  Iehova  i  hoohiki  ai  i  ou 
inau  kupuna,  ia  Aberahama,  ia 
!saaka  a  me  Iakoba  e  haawi  no 
lukou. 

Ka  olelo  hooikaika  a  Mose  i  ka  Iseraela  a  ia 
Iosua.  9  Haawi  aku  la  o  Mose  i  ke  kana- 
wai  i  na  kahuna.  li)  llaawi  mai  ke  Akua  i 
mele  ia  Mose.  23  Ke  kauoha  a  Mose  ia 
Ioaua. 

HELE  aku  la  o  Mose  a  hai  aku 
la  i  keia  mau  olelo  i  ka  Ise- 
raela  a  pau. 
2  I  aku  la  oia  ia  lakou,  Ilookahi 


o'u  haneri  makahiki  a  me  ka  iwa- 
kalua  i  keia  la;  aole  e  hiki  hou 
ia'u  ke  hele  aku  iwaho,  a  me  ka 
hoi  mai  iloko :  ua  olelo  mai  no 
hoi  o  Iehova  ia'u,  Aole  oe  e  hele 
ma  kela  aoao  o  keia  Ioredane. 

3  O  Iehova  kou  Akua,  nana  no  e 
hele  mamua  ou,  a  e  luku  aku  ia  i 
kela  mau  lahuikanaka  mai  kou 
alo  aku,  a  e  lilo  lakou  nou :  a  o 
Iosua,  oia  ke  hele  mamua  ou  e 
like  me  ka  Iehova  i  olelo  mai  ai. 

4  E  hana  aku  o  Iehova  ia  lakou 
e  like  me  kana  i  hana  aku  ai  ia 
Sihona  a  me  Oga,  na'lii  o  ka  Amo- 
ra,  a  me  ka  aina  o  laua  ana  i  luku 
aku  ai. 

5  A  e  hoolilo  mai  o  Iehova  ia  la- 
kou  imua  o  ko  oukou  maka,  a  e 
hana  aku  oukou  ia  lakou  e  like 
me  na  kauoha  a  pau  a'u  i  kauoha 
aku  ai  ia  oukou. 

6  E  ikaika  oukou,  a  e  koa  hoi ; 
mai  hopohopo  oukou,  mai  makau 
ia  lakou ;  no  ka  mea,  o  Iehova 
kou  Akua,  oia  ke  hele  pu  me  oe ; 
aole  ia  e  kuu  aku  ia  oe,  aole  hoi 
e  haalele  ia  oe. 

7  t  Hea  aku  la  o  Mose  ia  Iosua, 
i  aku  la  ia  ia  imua  o  ka  Iseraela  a 
pau,  E  ikaika  oe,  e  koa  hoi;  no 
ka  mea,  o  oe  ke  hele  pu  me  keia 
poe  kanaka  ma  ka  aiua  a  Iehova  i 
hoohiki  ai  i  ko  lakou  mau  kupuna 
e  haawi  mai  no  lakou  nei ;  a  nau 
no  lakou  e  hoonoho  malaila. 

8  A  o  Iehova,  oia  ke  hele  imua 
ou  :  oia  pu  kekahi  me  oe,  aole  oia 
e  kuu  aku,  aole  hoi  e  haalele  ia 
oe :  mai  makau  oe,  mai  hopohopo. 

9  1[  A  kakau  iho  la  o  Mose  i  keia 
kanawai,  a  haawi  aku  la  i  na  ka- 
huna  i  na  mamo  a  Levi,  nana  i 
hali  ka  pahu  berita  o  Iehova,  a  i 
na  lunakahiko  a  pau  o  ka  Ise- 
raela. 

10  Kauoha  aku  la  o  Mose  ia  la- 
kou,  i  aku  la,  I  ka  pau  ana  o  na 
makahiki  pahiku,  ma  ka  ahaaina 
o  ka  makahiki  o  ke  kala  ana  aku, 
ma  ka  ahaaina  kauhalelewa, 

11  Aia  hele  mai  ka  Iseraela  a 
pau  e  hoikeia  imua  o  Iehova  kou 
Akua,  ma  kahi  ana  e  wae  ai,  e  he- 
luhelu  oe  i  keia  kanawai  imua  o 
ka  Iseraela  a  pau,  i  lohe  lakou. 

12  E  houluulu  i  na  kanaka,  na 
kane,  na  wahine,  a  me  na  kamalii, 
a  me  kou  malihini  ma  kou  mau 
ipuka,  i  lohe  lakou,  a  i  ao  lakou, 
a  i  makau  hoi  lakou  ia  Iehova  ko 
oukou  Akua,  a  i  malama  a  i  hana 
hoi  i  na  olelo  a  pau  o  keia  kana- 
wai: 

13  A  i  lohe  hoi  ka  lakou  poe  kei- 
ki  ike  ole,  a  i  ao  hoi  e  makau  ia 
Iehova  ko  oukou  Akua  i  na  la  a 
pau  o  ko  oukou  ola  ana  ma  ka 
aina,  kahi  a  oukou  e  hele  aku  nei 
ma  kela  kapa  o  Ioredane  e  noho. 

14  H  Olelo  mai  la  o  Iehova  ia 
Mose,  Aia  hoi,  ua  kokoke  mai 
kou  manawa  e  make  ai :  e  kahea 
aku  oe  ia  Iosua,  a  e  ku  mai  olua 
ma  ka  halelewa  o  ke  anaina,  i 
kauoha  aku  ai  au  ia  ia.  Hele  aku 
la  o  Mose  laua  o  Iosua,  a  ku  aku 
la  laua  ma  ka  halelewa  o  ke  anai- 
na. 

15  Ikea  mai  la  o  Iehova  raa  ka 
halelewa  maloko  o  ke  ao ;  ku  iho 
la  ke  kia  ao  maluna  o  ka  puka  o 
ka  halelewa. 

16  1f  Olelo  mai  la  o  Iehova  ia 
Mose,  Aia  hoi,  e  hiamoe  iho  oe 
me  ou  poe  kupuna;  a  e  ku  ae 
auanei  keia  poe  kanaka  iluna,  a  e 
moe  kolohe  lakou  mamuli  o  na 
akua  o  na  kanaka  e  ma  ka  aiua  a 
lakou  e  hele  aku  nei  a  noho  iwae 
na  o  lakou,  a  e  haalele  mai  lakou 
ia'u,  a  e  uhai  i  ka'u  berita  a'u  i 
kauoha  aku  ai  ia  lakou. 

17  Alaila  e  hoaaia'ku  ko'u  inaina 
ia  lakou  ia  la,  a  e  haalele  aku  au 
ia  lakou,  e  huna  au  i  ko'u  maka 
mai  o  lakou  aku,  a  e  pau  lakou  i 
ka  lukuia,  a  e  loohia  lakou  e  na 
ino  a  me  na  pilikia  he  nui  loa ;  no- 
laila,  e  olelo  mai  ai  lakou  ia  la, 
Aole  anei  i  hiki  mai  keia  mau  mea 
ino  iluna  o  kakou,  no  ka  noho  ole 
inai  o  ko  kakou  Akua  iwaena  o 
k  ikou  ? 

18  He  oiaio  no,  e  huna  au  i  ko'u 
maka  ia  la,  no  na  ino  a  pau  a  la- 
kou  e  hana  mai  ai,  i  ko  lakou  hu- 
liia'na  i  na  akua  e. 

19  No  ia  hoi,  e  kakau  oukou  i 
keia  mele  no  oukou,  a  e  ao  aku  ia 
i  na  mamo  a  Iseraela:  e  haawi 
aku  ia  mea  i  ko  lakou  waha,  i  lilo 

ai  keia  mele  i  mea  hoike  no'u  e 
ku  e  i  na  mamo  a  Iseraela. 

20  A  i  ka  manawa  e  lawe  aku  ai 
au  ia  lakou  ma  ka  aina,  a'u  i  hoo- 
hiki  ai  i  ko  lakou  mau  kupuna,  e 
kahe  ana  o  ka  waiu  a  me  ka  mell ; 
a  ai  iho  lakou  a  maona,  a  momo- 
na;  alaila  e  huli  ae  lakou  i  na 
akua  e,  a  e  malama  ia  lakou,  a  e 
hoowahawaha  mai  ia'u,  a  e  uhai  i 
kuu  berita. 

21  Aia  loaa  ia  lakou  na  mea  ino 
he  nui  loa,  a  me  na  mea  pilikia, 
alaila  lilo  keia  mele  i  mea  hoike 
imua  o  lakou;  aole  e  hoopoinaia 
ma  ka  waha  o  ka  lakou  mamo : 
uo  ka  mea,  ua  ike  no  au  ano  i  ko 
lakou  manao  a  lakou  e  hana  aku 
ai  mamua  o  kuu  lawe  ima'ku  ia 
lakou  ma  ka  aina  a'u  i  hoohiki 
ai. 

22  H  Kakau  iho  o  Mose  i  keia 
mele  ia  la,  a  ao  aku  la  ia  i  na  ma- 
mo  a  Iseraela. 

23  A  kauoha  aku  la  oia  ia  Iosua  i 
ke  keiki  a  Nuna,  i  aku  la,  E  ikai- 
ka  oe,  e  koa  hoi ;  no  ka  mea,  nau 
no  e  hookomo  na  mamo  a  Iseraela 
iloko  o  ka  aina  a'u  i  hoohiki  ai  ia 
lakou;  a  owau  pu  kekahi  me  oe. 

24  ■[[  A  pau  ae  la  ka  Mose  kakau 
ana  i  na  olelo  o  keia  kanawai  ilo- 
ko  o  ka  buke,  a  hooki  ae  la ; 

25  Kauoha  aku  la  o  Mose  i  ka 
poe  Levi,  nana  i  hali  ka  pahube- 
rita  o  Iehova,  i  aku  la, 

26  E  lawe  i  ka  buke  o  keia  kana- 
wai,  a  e  waiho  oukou  ia  maloko  o 
ka  pahu  berita  o  Iehova  ko  oukou 
Akua,  i  mea  hoike  ia  oe  malaila. 

27  No  ka  mea,  ua  ike  au  i  kou 
kipi  ana,  a  rae  kou  a-i  oolea :  aia 
hoi,  i  ko'u  ola  pu  ana  me  oukou  i 
keia  la,  ua  kipi  oukou  ia  Iehova ; 
a  e  oiaio  hoi  mahope  o  kuu  make 
ana. 

28  T[  E  hoakoakoa  mai  oukou 
io'u  nei  i  na  lunakahiko  o  ko  ou- 
kou  mau  hanauna,  a  rae  na  luna  o 
oukou,  i  olelo  aku  ai  au  iloko  o 
ko  lakou  pepeiao  i  keia  mau  ole- 
lo ;  a  kahea  aku  au  i  ka  lani  a  me 
ka  honua  e  hoike  mai  ia  lakou. 

29  No  ka  mea,  ua  ike  no  au,  aia 
mahope  o  kuu  make  ana,  e  hoo- 
haumia  loa  oukou  ia  oukou  iho,  a 

e  huli  ae  oukou  mai  ka  aoao  aku 
a'u  i  kauoha  aku  ai  ia  oukou  ;  a  e 
hiki  mai  ka  hewa  ia  oukou  i  na  la 
mahope ;  no  ka  mea,  e  hana  hewa 
auanei  oukou  imua  o  Iehova,  e 
hoonaukiuki  aku  ia  ia  ma  ka  ha- 
na  a  ko  oukou  liuia. 
30  A  olelo  aku  o  Mose  maloko  o 


na  pepeiao  o  ke  anainakanaka  a 
pau  o  ka  Iseraela  i  na  huaolelo  o 
keia  mele  a  pau  loa. 

O  ke  mele  a  Mose  i  hoike  aku  ai  i  ka  Iserae- 
la.  46  Kauoha  aku  la  o  Mose  ia  lakou  e 
noonoo  pono,  a  e  malama  i  neia  mea.  49 
Pii  ae  la  o  Mose  i  ka  mauna  e  nana  i  ka 
aina. 


EHALIU  i  ka  pepeiao,  e  na  lani,  na'u  e  olelo  aku ; 
E  hoolohe  mai,  e  ka  honua,  i  na  olelo  a  kuu  waha. 

2  E  haule  iho  kuu  ao  ana  e  like  me  ka  ua, 
E  helelei  iho  ka'u  olelo  e  like  me  ka  hau  ; 

Me  ka  ua  liilii  hoi  maluna  o  ka  launahele  hou, 
A  me  ka  ua  nui  maluna  o  ka  weuweu ; 

3  No  ka  mea,  e  hai  aku  au  i  ka  inoa  o  Iehova, 
E  hoomaua  aku  oukou  i  ko  kakou  Akua. 

4  Oia  ka  Pohaku,  ua  hemolele  kana  hana  ana ; 
He  pono  hoi  kona  mau  aoao  a  pau  : 

He  Akua  olelo  oiaio,  aole  ona  hewa, 
He  pono,  he  pololei  hoi  ia. 

5  Ua  hana  ino  lakou,  aole  noho  i  keiki  nana, 
Oia  ko  lakou  kina : 

He  hanauna  ino  lakou,  a  me  ka  lauwili.  "  ' 

6  Pela  anei  oukou  e  hoihoi  aku  ai  ia  Iehova, 
E  ka  poe  kanaka  hawawa,  a  me  ka  naaupo  ? 
Aole  anei  ia  o  kou  Makua,  nana  oe  i  kuai  ? 
Aole  anei  ia  i  hana  mai  ia  oe,  a  i  hookupaa  ia  oe  ? 

7  II  E  hoomanao  i  na  manawa  kahiko, 

E  noonoo  i  na  makahiki  o  na  hanauna  a  pau  : 

E  ninau  aku  i  kou  makuakane,  nana  e  hoike  mai  ia  oe  ; 

I  na  lunakahiko  ou,  na  lakou  e  hai  mai  ia  oe. 

8  I  ka  manawa  a  ka  Mea  kiekie  i  puunaue  ai  ka  aina  no  na  lahui- 

kanaka, 
I  ka  manawa  ana  i  hookaawale  ai  na  keiki  a  Adamu, 
Hoike  mai  ia  i  na  palena  no  na  kanaka, 
E  like  me  ka  nui  o  na  mamo  a  Iseraela. 

9  O  ke  kuleana  o  Iehova,  kona  poe  kanaka  ia ; 

0  Iakoha  hoi  kona  hooilina. 

10  Loaa  oia  ia  ia  ma  ka  aina  nahelehele, 

A  ma  ka  waonahele  neoneo  e  uwo  ana ; 

Alakai  aku  la  ia  ia  mai  o  a  o,  ao  mai  oia  ia  ia, 

Malama  mai  oia  ia  ia  e  like  me  ke  kii  onohi  o  kona  maka. 

11  Me  he  aeto  la  e  hoala  ana  i  ko  ka  punana, 
A  hoolahalahai  maluna  o  na  keiki  ana, 
Hohola  i  kona  mau  eheu,  a  lawe  ae  la  ia  lakou, 
A  kaikai  aku  maluna  o  kona  mau  eheu  ; 

12  Na  Iehova  wale  no  oia  i  alakai  aku, 
Aole  hoi  he  akua  e  me  ia. 

13  Hooholoholo  ae  la  oia  ia  ia  maluna  o  na  wahi  kiekie  o  ka  hon  ua, 

1  ai  iho  ia  i  ka  hua  o  na  mahinaai, 

Hanai  mai  oia  ia  ia  i  ka  meli  mailoko  mai  o  ka  pohaku, 
I  ka  aila  hoi  mailoko  mai  o  ka  pohaku  paa : 

14  Me  ka  bata  o  ka  bipi,  a  me  ka  waiu  hipa, 
A  me  na  keikihipa  momona, 

A  me  na  hipakane  no  Basana,  a  me  na  kaokane, 

A  me  ka  palaoa  maikai  loa ; 

Inu  iho  la  oe  i  ke  kokohuawaina,  i  ka  waina  maikai. 

15  1  Aka,  a  momona  o  Iesuruna,  keehi  mai  la  ia : 

Ua  momona  oe,  ua  puipui,  ua  puni  oe  i  ka  momona: 
Alaila  haalele  ia  i  ke  Akua,  nana  ia  i  hana, 
Hoowahawaha  hoi  i  ka  Pohaku  o  kona  ola. 

16  Hoolili  aku  lakou  ia  ia  ma  na  akua  e, 
Hoonaukiuki  lakou  ia  ia  i  na  mea  haumia. 

17  Mohai  aku  lakou  na  na  daimonio,  na  mea  akua  ole; 
Na  akua  ike  ole  ia  e  lakou, 

Na  mea  hou,  he  hou  ka  puka  ana  mai, 
Na  mea  makau  ole  ia  e  na  makua  o  oukou. 

18  Manao  ole  iho  la  oe  i  ka  Pohaku,  nana  oe  i  hoohanau, 
A  hoopoina  i  ke  Akua  nana  oe  i  hana. 

19  A  ike  mai  la  o  Iehova,  inaina  mai  ia, 

No  ka  hoonaukiuki  mai  o  na  keikikane,  a  me  na  kaikamahine 
ana. 

20  I  iho  la  ia,  E  huna  au  i  ko'u  maka  mai  o  lakou  aku, 
E  ike  auanei  au  i  ke  ano  o  ko  lakou  hope : 

No  ka  mea,  he  hanauna  ino  lakou, 

He  poe  keiki  aole  he  oiaio  iloko  o  lakou. 

21  Hoolili  mai  lakou  ia'u  ma  ka  mea,  aole  he  Akua, 
Hoonaukiuki  mai  lakou  ia'u  ma  ko  lakou  mau  mea  lapuwale ; 
A  na'u  hoi  lakou  e  hoolili  aku  ma  ka  mea  kanaka  ole, 

E  hoonaukiuki  aku  hoi  au  ia  lakou  ma  ka  lahuikanaka  naaupo. 

22  No  ka  mea,  ua  hoaaia  ke  ahi  e  kuu  inaina, 
A  e  enaena  ia  a  hiki  ilalo  lilo  i  ka  po, 

A  e  hoopau  ia  i  ka  honua  a  me  kona  hua  iho, 
A  e  puhi  ia  i  ke  ahi  i  na  kumu  mauna. 

23  E  hoiliili  au  i  na  ino  maluna  iho  o  lakou : 
E  pana  aku  au  i  ka'u  mau  pua  ia  lakou. 

24  E  pau  auanei  lakou  i  ka  pololi, 

E  aiia  hoi  lakou  i  ke  ahi  wela,  a  me  ka  make  awaawa : 

0  ka  niho  o  na  mea  hihiu  ka'u  e  hoouna  aku  ai  maluna  o  lakou, 
A  me  na  mea  make  o  na  uahesa  o  ka  honua. 

25  O  ka  pahikaua  mawaho,  a  me  ka  makau  maloko, 
E  luku  i  ke  keikikane,  a  me  ke  kaikamahine, 

1  ke  keiki  waiu,  a  me  ke  kanaka  poohina. 

26  I  iho  la  au,  E  hooauhee  aku  au  ia  lakou  i  na  pilikia, 
E  hokai  hoi  au  i  ko  lakou  lono  iwaena  o  kanaka; 

27  Ina  aole  au  i  makau  i  ka  inaina  o  ka  poe  enemi, 
O  hana  ku  e  mai  ko  lakou  poe  enemi, 

O  olelo  mai  lakou,  Na  ko  makou  lima  kiekie, 
Aole  na  Iehova  i  hana  keia  mau  mea  a  pau. 

28  No  ka  mea,  he  lahuikanaka  nele  i  ka  naauao, 
Aole  hoi  he  ike  maloko  o  lakou. 

29  Ina,  i  naauao  lakou  a  i  ike  lakou  i  keia, 
A  i  manao  lakou  i  ko  lakou  hope ! 

30  Pehea  la  e  alualu  ai  kekahi  i  ke  tausani  hookahi, 

A  o  na  mea  elua  e  hoopuehu  ai  i  na  tausani  he  umi, 
Ke  ole  i  kuai  aku  ko  lakou  Pohaku  ia  lakou, 
Ke  ole  hoi  i  hoolilo  aku  o  Iehova  ia  lakou? 

31  O  ko  lakou  pohaku,  aole  like  ia  me  ko  kakou  Pohaku, 
Ma  ka  hooiaio  ana  mai  o  ko  kakou  poe  enemi. 

32  No  ka  mea,  o  ko  lakou  kumuwaina,  he  kumuwaina  no  Sodoma, 
A  no  na  mala  hoi  o  Gomora : 

0  ka  lakou  huawaina,  he  huawaina  make, 
*A  o  na  huhuiwaiua  a  lakou,  he  awaawa  ia: 

33  O  ka  lakou  waina,  he  mea  make  o  na  moolele, 
A  ine  ka  mea  make  ino  o  na  moonihoawa. 

34  Aole  anei  i  hunaia  keia  mea  me  au, 

A  i  hoopaaia  iwaena  pu  me  o'u  waiwai  ? 

35  Ia'u  no  ka  hoopai  aku,  a  me  ka  hoouku: 
E  hoopahee  auanei  ko  lakou  wawae : 

No  ka  mea,  ua  kokoke  mai  ka  la  e  poino  ai  lakou, 
Ua  lalelale  mai  na  mea  e  hiki  mai  ana  maluna  o  lakou. 

36  No  ka  mea,  e  hoopai  auanei  o  Iehova  i  kona  poe  kanaka, 
A  e  minamiua  no  ia  i  kana  poe  kauwa, 

Ke  ike  ia,  ua  nawaliwali  ka  lima, 
Aohe  mea  i  paa,  aohe  mea  i  paa  ole. 

37  A  e  olelo  mai  ia,  Auhea  ae  nei  ko  lakou  mau  akua, 
Ka  pohaku  a  lakou  i  hilinai  ai, 

38  Ka  inea  i  ai  i  ka  momona  o  ka  lakou  mohai, 
Ka  mea  i  inu  i  ka  waina  o  ka  lakou  mohaiinu  ? 
E  ku  mai  lakou  e  kokua  mai  ia  oukou, 

A  e  hoomalu  mai  ia  oukou. 

39  E  nana  oukou  auo,  Owau,  Owau  no  ia, 
Aohe  akua  e  ae,  Owau  wale  no : 
Owau  ke  pepehi,  Owau  ke  hoola ; 
Owau  ke  hooeha,  Owau  ke  hoola  ; 

Aohe  mea  naua  e  hoopakele  ae  mai  kuu  lima  aku. 

40  No  ka  mea,  ke  kaikai  nei  au  i  kuu  lima  ma  ka  lani, 
Me  ka  i  iho,  He  ola  mau  loa  ko'u. 

41  Ina  e  hookala  au  i  kuu  pahikaua  huali, 
A  e  lawe  kuu  lima  i  ka  hooponopono  ; 
Ē  hoopai  aku  au  i  kuu  poe  enemi, 

E  hoouku  aku  au  i  ka  poe  e  inaina  mai  ia'u. 

42  E  hooinu  au  i  na  pua  a'u  i  ke  koko  a  ona, 
E  ai  iho  kuu  pahikaua  i  ka  io  ; 

Me  ke  koko  o  ka  mea  i  pepehiia,  a  me  ko  ka  mea  i  pio, 

1  ke  poo  hoi  o  na'lii  o  ka  poe  enemi. 

43  E  olioli  oukou,  e  na  aina,  me  kona  poe  kanaka ; 

No  ka  mea,  e  uku  auanei  no  ia  i  ke  koko  o  kona  poe  kauwa, 

A  hoopai  no  ia  i  kona  poe  enemi, 

A  e  hoola  no  ia  i  ka  aina  o  kona  poe  kanaka. 


44  H  Hele  mai  o  Mose  a  hai  aku 
i  na  pepeiao  o  kanaka  i  na  huao- 
lelo  a  pau  o  keia  mele,  oia  a  me 
Iosua,  ke  keiki  a  Nuna. 

45  A  hoopau  ae  la  o  Mose  i  ka 
olelo  ana  aku  i  keia  mau  olelo  a 
pau  i  ka  Iseraela  a  pau. 

46  I  aku  la  ia  ia  lakou,  E  noonoo 
pono  ko  oukou  naau  i  na  olelo  a 
pau  a'u  e  hoike  aku  nei  ia  oukou 
i  keia  la ;  oia  ka  oukou  e  kauoha 
aku  ai  i  na  keiki  a  oukou  e  mala- 
ma,  e  hana  hoi  i  na  olelo  a  pau  o 
keia  kanawai. 

47  Aole  keia  he  mea  lapuwale  no 
oukou,  no  ka  mea,  o  ko  oukou 

ola  keia ;  a  ma  keia  mea  e  hooloi- 
hi  ai  oukou  i  na  la  ma  ka  aina,  ka- 
hi  a  oukou  e  hele  aku  nei  i  kela 
kapa  o  Ioredane  e  noho. 

48  Olelo  mai  la  o  Iehova  ia  Mose 
ia  la  no,  i  mai  la, 

49  E  pii  aku  oe  i  keia  kuahiwi,  i 
Abarima,  ma  ka  puu  o  Nebo,  ma 
ka  aina  o  Moaba,  e  ku  pono  ana  i 
Ieriko,  a  e  nana  i  ka  aina  o  Kanaa- 
na,  a'u  e  haawi  aku  nei  i  wahi  e 
noho  ai  no  na  mamo  a  Iseraela ; 

50  A  e  make  oe  ma  kc  kuahiwi, 
kahi  au  e  pii  aku  ai  a  e  hui  pu  ia 
oe  me  kou  poe  kanaka,  e  like  me 
ka  mnke  ana  o  Aarona  kou  kai- 


KANAWAILUA. 


kuaana,  a  hui  pu  ia  oia  me  kona 
poe  kauaka. 

51  No  ka  mea,  ua  hana  hewa 
olua  ia'u  iwaena  o  na  mamo  a  Ise- 
raela  ma  ka  wai  o  Meriba,  ma  Ka- 
desa,  i  ka  waonahele  o  Zina  ;  i  ko 


olua  hoano  ole  mai  ia'u  mawaena 
o  na  mamo  a  Iseraela. 
52  E  ike  no  nae  oe  i  ka  aina, 
aka,  aole  oe  e  hele  aku  ilaila,  i 
ka  aina  a'u  e  haawi  aku  nei  i  na 
mamo  a  Iseraela. 


E 


MOKUNA  XXXIII. 

Ka  hoomaikai  a  Mose  i  hoomaikai  aku  ai  i  na  ohana  o  ka  Iseraela. 

IA  ka  hoomaikai  a  Mose,  ke  I  kai  aku  ai  i  na  mamo  a  Iseraela 
kanaka  o  ke  Akua,  i  hoomai- 1  mamua  o  kona  make  ana. 


2  I  aku  la,  Mai  Sinai  mai,  i  hele  mai  ai  o  Iehova, 

A  mai  Seira  mai  ia  i  puka  mai  ai  maluna  o  lakou. 
Mai  ka  mauna  o  Parana  ia  i  hoomalamalama  mai, 
Mawaena  mai  o  na  umi  tausani  haipule  oia  i  hele  mai  ai; 
Mai  kona  lima  akau  aku  ke  kanawai  ahi  no  lakou. 

3  I  aloha  hoi  ia  i  na  kanaka : 

Ma  kou  lima  kona  poe  haipule  a  pau  : 
Ma  kou  wawae  lakou  i  noho  ai ; 
E  loaa  ia  lakou  kau  mau  olelo. 

4  I  kauoha  mai  o  Mose  ia  kakou  i  ke  kanawai, 

Oia  ka  mea  i  ili  mai  ai  ne  ka  ahakanaka  o  Iakoha. 

5  He  alii  oia  iloko  o  Iesuruna, 

I  ka  wa  i  hoakoakoa  pu  ai  na  luna  o  kanaka, 
A  i  houluulu  ai  na  ohana  o  ka  Iseraela. 

6  Tl  E  ola  no  o  Reubena,  aole  ia  e  make ; 
Aole  hoi  e  uuku  kona  poe  kauaka. 

7  1f  Eia  ka  Iuda ;  i  aku  la  ia, 

E  hoolohe,  e  Iehova,  i  ka  leo  o  Iuda, 
A  e  alakai  ia  ia  i  kona  poe  kanaka ; 
E  pono  no  ia  ma  kona  lima  iho, 
A  e  kokua  mai  oe  ia  ia  i  kona  poe  enemi. 

8  11  aku  la  ia  no  Levi,  O  kou  Tumima  a  me  kou  Urima  no  kou 

mea  haipule, 
Ka  mea  au  i  hoao  ai  ma  Masa, 
Ka  mea  au  i  hakaka  ai  ma  ka  wai  o  Meriba ; 

9  Ka  mea  i  olelo  ai  i  kona  makuakane,  a  me  kona  makuwahine, 
Aole  au  i  ike  ia  ia ; 

Aole  ia  i  ike  i  kona  mau  hoahanau ; 
Aole  hoi  ia  i  ike  i  kana  mau  keiki ; 
No  ka  mea,  ua  malama  lakou  i  kau  olelo ; 
Ua  malama  hoi  lakou  i  kau  berita. 

10  E  ao  aku  lakou  i  kau  olelo  kupaa  i  ka  Iakoha, 
A  i  kou  kanawai  i  ka  Iseraela : 

E  kau  lakou  i  ka  mea  ala  imua  ou, 

A  me  ka  mohai  pono  maluna  o  kou  kuahu. 

11  E  hoomaikai  oe,  e  Iehova,  i  kona  waiwai, 
E  oluolu  oe  i  ka  hana  a  kona  lima ; 

E  hahau  oe  i  na  puhaka  o  ka  poe  ku  e  mai  ia  ia, 

A  me  ka  poe  e  inaina  ia  ia,  i  ku  hou  ole  mai  ai  lakou. 

12  U"  I  aku  la  ia  no  Beniamina,  Ka  hiwahiwa  na  Iehova,  e  noho 

maluhia  me  ia ; 
E  hoouhi  mai  oia  ia  ia  i  na  la  a  pau, 
E  noho  no  hoi  ia  iwaena  o  kona  poohiwi. 
i3  f  I  aku  la  ia  no  Iosepa,  E  hoomaikaiia  kona  aina  e  Iehova, 

No  na  mea  maikai  o  ka  laoi,  no  ka  hau, 

A  no  na  mea  e  waiho  ana  malalo  i  ka  honua, 

14  No  na  mea  maikai  a  ka  la  i  hookupu  ai, 
No  na  mea  maikai  a  na  mahina  i  houlu  ai. 

15  No  na  mea  maikai  o  na  mauna  kahiko, 
No  na  mea  maikai  o  na  puu  pau  ole, 

16  Xo  na  mea  maikai  o  ka  honua,  a  me  kona  mea  i  piha  ai, 
No  ka  lokomaikai  o  ka  mea  i  noho  ai  ma  ka  laau ; 

E  hiki  mai  ia  maluna  o  ke  poo  o  Iosepa, 

A  maluna  hoi  o  ka  piko  poo  o  ka  mea  i  hookaawaleia  e  kona 
poe  hoahanau. 

17  Me  ka  hanau  mua  o  kona  poe  bipi,  pela  kona  nani, 
O  na  kiwi  o  ka  bipi  hihiu,  oia  kona  mau  kiwi ; 

Me  ia  mea  e  o  aku  ia  i  na  kanaka  ma  kahi  hookahi,  a  i  na  mc 

kuna  o  ka  honua : 
Oia  na  umi  tausani  o  Eperaima,  a  oia  na  tausani  o  Manase. 

18  1  Olelo  aku  la  ia  no  Zebuluna,  E  olioli  oe,  e  Zebuluna,  i  kou 

hele  ana  iwaho : 
O  oe  hoi,  e  Isakara,  ma  kou  mau  halelewa. 

19  E  kahea  aku  lakou  i  na  kanaka  o  ka  mauna ; 
Malaila  e  kaumaha  aku  ai  i  mohai  o  ka  pono : 

No  ka  mea,  e  omo  lakou  i  ka  waiwai  nui  o  na  moana, 
A  me  na  waiwai  i  hunaia  ma  ke  one. 

20  H  Olelo  aku  ia  no  Gada,  Pomaikai  ka  mea  o  hoomahuahua  ana 

ia  Gada ; 
Like  me  ka  lionakona  noho  ana, 
A  e  weluwelu  ia  ia  ka  liina  a  me  ke  poo. 

21  Wae  iho  la  ia  i  ke  kuleana  maikai  nona, 

No  ka  mea,  malaila  no  ke  kuleana  o  ke  alakai  i  waiho  ai ; 
A  hele  aku  la  ia  me  na  luna  o  kanaka, 
Hana  aku  la  ia  i  ka  pono  o  Iehova, 
A  i  kana  olelo  kupaa  me  ka  Iseraela. 

22  H  Olelo  aku  la  ia  no  Dana,  o  Dana,  he  keiki  liona  ia, 
E  lele  mai  ia  mai  Basana  mai. 

23  H  Olelo  aku  la  ia  no  Napetali,  E  hoonuiia  oe  i  ka  lokomaikai, 
E  hoopihaia  oe  i  ka  pomaikai  o  Iehova, 

E  hooliloia  nou  ke  komohana,  a  me  ke  kukuluhema. 

24  1f  Olelo  aku  la  ia  no  Asera,  E  hooponiaikaiia  o  Asera  i  na  keiki 
A  e  oluolu  ia  i  kona  poe  hoahanau, 

A  e  kupenu  iho  ia  i  kona  wawae  i  ka  aila. 

25  O  ka  hao,  a  me  ke  keleawe,  kou  mau  kamaa; 
E  like  me  kou  mau  la,  pela  kou  malu. 

26  1|  Aohe  mea  like  me  ke  Akua  o  Ie«uruna, 

E  holo  ana  no  ia  maluna  o  ka  lani  e  kokua  ia  oe, 
A  maluna  o  ke  ao  me  kona  nani  nui. 

27  O  ke  Akua  mau  loa  kou  puuhonua, 
A  malalo  iho  na  lima  mau  loa : 

E  hookuke  aku  ia  i  na  enemi  imua  ou  ; 
A  e  i  mai,  E  luku  aku  ia  lakou. 

28  A  e  noho  maluhia  wale  no  o  ka  Iseraela: 

O  ka  luawai  o  Iakoha  ma  ka  aina  palaoa  a  me  ka  waina ; 
A  e  hoohelelei  iho  kona  lani  i  ka  hau ; 

29  Pomaikai  oe,  e  ka  Iseraela : 

Owai  la  kou  mea  like,  e  na  kanaka,  i  hoolaia  e  Iehova, 
Oia  ka  paku  nana  oe  e  kokua  mai, 
Oia  ka  pahikaua  o  kou  nani. 

E  malimali  mai  kou  poe  enemi  imua  ou, 

A  e  hele  auanei  oe  maluna  o  ko  lakou  wahi  kiekie. 


MOKUNA  XXXIV. 

I'ii  aku  la  o  Mose  i  ka  mauna  e  nana  i  ka 
aina  ;  a  make  malaila,  a  kanu  iho  la.  8  Ka 
uwe  ana  o  ka  Iseraela  ia  ia  i  na  la  he  kana- 
kolu. 

PII  aku  la  o  Mose  mai  na  papu 
aku  o  Moaba  ma  ka  puu  o 
Nebo,  maluna  pono  o  Pisega,  e  ku 
pono  aua  i  Ieriko ;  a  hoike  mai  la 
o  Iehova  ia  ia  i  ka  aina  a  pau  o 
Gileada  a  hiki  i  Dana, 

2  Me  ka  aina  a  pau  o  ka  Nape- 
tali,  a  me  ka  aina  o  ka  Eperaima, 
a  me  ko  ka  Manase,  a  me  ka  aina 
a  pau  o  ka  Iuda,  a  hiki  aku  i  ke 
kai  ma  ke  komohana, 

3  A  me  ke  kukuluhema,  a  me  ka 
papu  o  ke  awawa  o  Ieriko,  ke  ku- 
lanakauhale  laau  pama,  e  hiki  i 
Zoara. 

4  Olelo  mai  la  o  Iehova  ia  ia,  Eia 
ka  aina  a'u  i  hoohiki  aku  ai  ia 
Aberahama,  ia  Isaaka,  a  me  Iako- 
ba,  i  ka  i  aua  aku,  Na'u  no  ia  e 
haawi  aku  i  kau  poe  mamo :  ua 
hoike  aku  au  ia  i  kou  mau  maka, 
aka,  aole  oe  e  hele  aku  ilaila. 

5  i  A  make  iho  la  o  Mose  ke 
kauwa  a  Iehova  ilaila,  i  ka  aina  o 
Moaba,  e  like  me  ka  olelo  ana  mai 
a  Iehova. 

6  Nana  no  ia  i  kanu  ma  kekahi 
awawa  ma  ka  aina  o  Moaba,  e  ku 
pono  ana  i  Betepeora:  aka,  aohe 


kanaka  i  ike  i  kona  wahi  i  kanuia'i 
a  hiki  i  keia  manawa. 

7  H  Hookahi  haneri  a  me  ka  iwa- 
kalua  o  ko  Mose  mau  makahiki  i 
kona  manawa  i  make  ai ;  aole  i 
powehiwehi  kona  maka,  aole  hoi 
i  emi  kona  ikaika. 

8  1[  Auwe  iho  la  na  mamo  a  Ise- 
raela  ia  Mose  ma  na  papu  o  Moaba 
i  na  la  he  kanakolu ;  a  pau  iho  la 
na  la  o  ka  uwe  ana  a  me  ke  kani- 
kau  ana  ia  Mose. 

9  H  A  o  Iosua  ke  keiki  a  Nuna, 
ua  piha  ia  i  ka  Uhane  e  naauao  ai ; 
no  ka  mea,  ua  kau  aku  o  Mose  i 
kona  mau  lima  maluna  iho  ona :  a 
hoolohe  aku  la  na  mamo  a  Ise- 
raela  ia  ia,  a  hana  aku  la  e  like 
me  ka  Iehova  i  kauoha  mai  ai  ia 
Mose. 

10  1|  Aole  i  ku  mai  ke  kaula  ma 
ia  hope  mai  iloko  o  ka  Iseraela  e 
like  me  Mose,  ka  mea  a  Iehova  i 
ike  mai  ai,  he  maka  no  he  maka ; 

11  I  na  hoailona,  a  me  na  mea 
kupanaha  a  Iehova  i  hoouna  mai 
ai  ia  ia  e  hana  ma  ka  aina  o  Aigu- 
pita,  ia  Parao,  i  kana  mau  kauwa 
a  pau,  a  i  kona  aina  a  pau, 

12  I  ka  lima  ikaika  loa,  a  me  ka 
mea  makau  nui  loa  a  Mose  i  hoi- 
ke  aku  ai  imua  o  na  maka  o  ka 
Iseraela  a  pau. 


KA    BUKE 

A 

No  Iosua,  a  me  ka  a"ina  e  hooili  mai  ana,  a 
me  ka  olelo  hooikaika. 

\  TAHOPE  iho  o  ka  make  ana  o 
1VJL  Mose,  ke  kauwa  a  Iehova, 
alaila,  olelo  mai  la  o  Iehova  ia  lo- 
sua  i  ke  keiki  a  Nuna,  ke  kokoo- 
lua  o  Mose,  imai  la, 
2  Ua  make  ka'u  kauwa  o  Mose, 
ano  e  ku  ae  oe,  a  e  hele  i  kela 
kapa  o  Ioredane  nei ;  o  oe  a  me 

keia  poe  kanaka  a  pau,  a  i  ka  aina 
a'u  e  haawi  aku  nei  ia  lakou,  i  ka 
poe  mamo  a  Iseraela. 

3  O  na  wahi  a  pau  loa  a  ke  kapu- 
wai  a  ko  oukou  wawae  e  hehi  aku 
ai,  oia  ka'u  i  haawi  aku  ai  no  ou- 
kou,  e  like  me  ka'u  i  olelo  aku  ai 
ia  Mose. 

4  Mai  ka  waonahele  mai,  a  mai 
Lehanona  nei  a  hiki  i  ka  muliwai 
nui,  oia  hoi  ka  muliwai  o  Eupe- 

rate,  o  ka  aina  a  pau  o  ka  Heta, 
a  hiki  i  ka  moana  nui  ma  ke  ko- 
mohana,  oia  ko  oukou  mokuna. 

5  Aole  loa  e  hiki  i  kekahi  kanaka 
ke  ku  imua  ou,  i  na  la  a  pau  o 
kou  ole  ana.  Me  a'u  i  noho  pu 
ai  me  Mose,  pela  no  wau  me  oe. 
Aole  au  e  waiho  aku,  aole  hoi  e 
haalele  ia  oe. 

6  E  ikaika  oe  a  e  koa  hoi,  no  ka 
mea,  nau  no  e  hooili  i  keia  poe 
kanaka  i  ka  aina  a'u  i  hoohiki  ai  i 
ko  lakou  poe  makua  e  haawi  aku 
no  lakou. 

7  E  ikaika  io,  a  e  koa  loa  hoi, 
me  ka  hoolohe,  a  me  ka  haua  aku, 
e  like  me  ke  kauawai  a  pau  a  kuu 
kauwa  a  Mose  i  kauoha  akn  ai  ia 
oe;  Mai  huli  iki  ae  ma  ka  lima 
akau,  aole  hoi  ma  ka  lima  hema,  i 
pomaikai  ai  oe  i  ke  ala  a  pau  au  e 
hele  ai. 

8  O  ka  palapala  o  keia  kanawai, 
aole  ia  e  haalele  i  kou  waha :  e 
noonoo  oe  ia  mea,  i  ke  ao  a  me 
ka  po,  i  hiki  ia  oe  ke  malama  aku 
a  e  hana  hoi  e  like  me  na  mea  a 
pau  i  kakauia  malaila.  Alaila  e 
hoomalu  ai  oe  i  kou  hele  ana  a 
pau,  a  e  pomaikai  io  oe. 

9  Aole  anei  au  i  kauoha  aku  ia 
oe?  E  ikaika  a  e  koa  hoi.  Mai 
makau  oe,  aole  hoi  e  weliweli,  no 
ka  mea,  me  oe  pu  no  o  Iehova  o 
kou  Akua,  ma  ke  ala  a  pau  au  e 
hele  ai. 

10  1[  Alaila,  kauoha  ae  la  o  Io- 
sua  i  na  luua  o  kanaka,  i  ae  la, 

11  E  hele  ae  oukou  mawaena  o 
ka  poe  kanak-a,  a  e  kauoha  aku  ia 
lakou,  penei,  E  hoomakaukau  ou- 
kou  i  o  na  oukou ;  no  ka  mea, 
ekolu  la  i  koe,  alaila,  e  hele.aku 
oukou  i  kela  kapa  o  Ioredane  nei, 
e  komo  i  ka  aina  a  Iehova  ko  ou- 
kou  Akua  i  haawi  mai  ai  i  hooili- 
na  no  oukou. 

12  T[  Olelo  mai  la  o  Iosua  i  ka 
Reubena,  a  i  ka  Gada,  a  i  ka  oha- 
na  hapa  a  Manase,  i  mai  la, 

13  E  hoomanao  oukou  i  ka  olelo 
a  Mose,  ke  kauwa  a  Iehova  i  kauo- 
ha  mai  ai  ia  oukou,  i  ka  i  ana  mai, 
Ua  hoomaha  mai  o  Iehova  ko  ou- 
kou  Akua  ia  oukou,  a  ua  haawi 
mai  hoi  i  keia  aina  no  oukou. 


14  O  ka  oukou  poe  wahine,  a  me 
ka  oukou  poe  kamalii,  a  me  ka 
oukou  poe  holoholona,  e  noho  no 
lakou  ma  ka  aina  a  Mose  i  haawi 
mai  ai  no  lakou  ma  keia  aoao  o 
Ioredane;  a  e  hele  makaukau  hoi 
oukou,  ka  poe  ikaika  a  pau  i  ke 
kaua,  mamua  o  ko  oukou  poe 
hoahanau,  a  e  kokua  aku  ia  la- 
kou  ; 

15  A  hiki  i  ka  wa  e  hoomaha  mai 
ai  o  Iehova  i  ko  oukou  poe  hoa- 
hanau,  e  like  me  oukou  nei ;  a 
loaa  hoi  ia  lakou  ka  aina  e  Ieho- 
va  ko  oukou  Akua  e  haawi  mai  ai 
no  lakou ;  alaila,  e  hoi  mai  no  ou- 
kou  i  ka  aina  e  ili  mai  ana  no 
oukou,  a  e  komo  i  ka  aina  a  Mose, 
ke  kauwa  a  Iehova  i  haawi  mai  ai 
no  oukou,  ma  keia  aoao  o  Ioreda- 
ne,  ma  ka  hikina  a  ka  la. 

16  H  Olelo  aku  la  lakou  ia  Io- 
sua,  i  aku  la,  O  na  mea  a  pau  au  e 
kauoha  mai  nei  ia  makou,  oia  ka 
makou  e  hana'i :  a  o  na  wahi  a 
pau  au  e  hoouna  aku  ai  ia  makou, 
malaila  makou  e  hele  ai. 

17  Me  makou  i  hoolohe  aku  ai 
ia  Mose,  ma  na  mea  a  pau,  pela 
makou  e  hoolohe  aku  ai  ia  oe :  o 
Iehova  pu  kekahi  me  oe,  me  ia  i 
noho  pu  ai  me  Mose. 

18  O  na  mea  a  pau,  e  hoole  i  kou 
waha,  a  hoolohe  ole  i  kau  olelo 
ma  na  mea  a  pau  au  e  kauoha  mai 
ai,  e  make  ia.  E  ikaika  hoi  oe,  a 
e  koa  no. 

MOKUNA  II. 

No  na  kiu  i  hele  aku  e  makai  ia  Ieriko. 

HOOUNA  aku  la  o  Iosua,  ke 
keiki  a  Nuna  i  na  kanaka 
el'ua,  mai  Sitima  aku  e  kiu  malu, 
i  ae  la,  Ou  haele  e  makai  i  ka  aina 
ia  Ieriko.  Hele  aku  laua  a  komo 
iloko  o  ka  hale  o  kekahi  wahine 
hookamakama,  o  Rahaba  kona  in- 
oa,  a  moe  iho  la  laua  malaila. 

2  Ua  haiia'ku  la  i  ke  alii  o  Ieriko, 
i  ka  i  ana  aku,  Aia  hoi,  ua  hele 
mai  nei  i  ka  po,  kekahi  mau  kana- 
ka,  no  na  mamo  a  Iseraela  e  ma- 
kai  i  ka  aina. 

3  Hoouna  aku  la  ke  alii  o  Ieriko, 
i  aku  la  ia  Rahaba,  E  lawe  mai  oe 
iwaho  i  ua  mau  kanaka  la  i  hele 
mai  iou  la,  a  i  komo  iloko  o  kou 

hale ;  no  ka  mea,  ua  hele  mai  laua 
e  makai  i  ka  aina  a  pau. 

4  Lawe  ae  la  ka  wahine  i  ua  mau 
kanaka  la  elua,  huna  iho  la  ia  laua 
a  olelo  aku  la  penei,  Hele  mai  la 
kekahi  mau  kanaka  io'u  nei,  aole 
hoi  au  i  ike  i  kahi  a  luua  i  hele 
mai  ai : 

5  A  i  ke  pani  ana  o  ka  puka  i  ka 
poeleele,  hele  aku  la  ua  mau  ka- 
naka  la  iwaho.  Aole  au  i  ike  i  ko 
laua  wahi  i  hele  ai.  E  hahai  koke 
aku  ia  laua,  a  e  loaa  no. 

6  Aka,  ua  lawe  ae  la  ia  ia  laua 
maluna  o  ka  hale,  a  huna  iho  la  ia 
laua  malalo  iho  o  kahi  olona  ana 
i  hoonohonoho  ai,  ma  ia  wahi  ma- 
luna. 

7  Hahai  aku  la  na  kanaka  ia  laua 
ma  ke  ala  e  hiki  aku  ai  i  Ioredane, 
a  hiki  i  ke  ahua.  A  puka  aku  la 
ka  poe  hahai  iwaho,  alaila,  pa- 
niia  iho  la  ka  puka. 

8  TT  iMamua  o  ko  laua  moe  ana, 
pii  aku  la  ua  wahine  nei  io  laua  la 
maluna  o  ka  hale  ; 

9  I  aku  la  ia  i  ua  mau  kanaka  la, 
Ua  ike  no  wau,  ua  haawi  mai  o 
Iehova  i  ka  aina  no  oukou,  a  ua 
kau  mai  ka  weliweli  ia  oukou  ma- 
luna  o  makou,  a  ua  maule  ka  poe 
a  pau  e  noho  nei  ma  keia  aina  ia 
oukou. 

10  Nq  ka  mea,  ua  lohe  makou  i 
ko  Iehova  hoomaloo  ana  i  ka  wai 
o  ke  Kaiula  imua  o  oukou,  i  ka 
wa  i  puka  mai  ai  oukou  mailoko 
mai  o  Aigupita ;  a  me  ka  mea  a 
oukou  i  hana  aku  ai  i  na'lii  elua  o 
ka  Amora  ma  kela  aoao  o  Ioreda- 
ne,  ia  Sihona,  laua  o  Oga,  i  na  mea 
a  oukou  i  anai  loa  ai. 

11  A  lohe  makou,  maule  iho  la 
ko  makou  mau  naau,  aole  i  koe 
ke  aho  iloko  o  kekahi  kanaka 
imua  o  oukou ;  no  ka  mea,  o  Ie- 
hova,  ko  oukou  Akua,  oai  ke 
Akua  maluna,  ma  ka  lani,  a  mala- 
lo  hoi  ma  ka  honua. 

12  Ano  hoi,  ke  noi  aku  nei  au  ia 
olua,  c  hoohiki  olua  ia  Iehova 
no'u,  no  ka'u  hana  lokomaikai 
ana'ku  ia  olua,  c  hana  lokomaikai 
mai  no  hoi  olua  ia'u,  a  me  ka  poe 
o  ko'u  makuakane,  a  e  haawi  mai 
hoi  olua  i  hoailona  oiaio ; 

13  A  e  hoola  oukou  i  k'ou  ma- 
kuakane  a  me  ko'u  makuwahine, 
a  me  ko'u  poe  kaikunane,  a  me  na 
kaikaina  o'u  a  me  ko  lakou  mea  a 
pau,  a  e  hoopakele  mai  ia  makou 
i  ka  make. 

14  1  mai  la  ua  mau  kanaka  la  ia 
ia,  E  lilo  no  ko  maua  ola  no  kou, 
ke  hai  ole  oe  i  keia  hana  a  maua. 
A  i  ka  wa  e  haawi  mai  ai  o  Iehova 
i  ka  aina  no  makou,  alaila,  e  hana 
lokomaikai  aku  maua  ia  oe,  me  ka 
oiaio. 

15  Alaila,  ma  ke  kaula  oia  i  kuu 
iho  ai  ia  laua  ilalo,  ma  ka  puka 
makani ;  no  ka  mea,  aia  koua  ha- 
le  maluna  o  ka  pa,  a  noho  no  oia 
ma  ka  pa. 

16  I  aku  la  ia  ia  laua,  E  hele  olua 
i  ka  mauna,  o  loaa  olua  i  ka  poe 
hahai ;  a  e  pee  malaila,  i  ekolu 
mau  la,  a  hoi  mai  ka  poe  hahai ; 
alaila,  e  hele  olua  i  ko  olua  wahi 
e  hele  ai. 

17  I  mai  la  ua  mau  kanaka  la  ia 
ia,  Aole  loa  maua  e  lawehala  i  ka 
hoohiki  ana  a  maua  i  hoohiki  ai 
nou. 

18  A  hiki  makou  i  keia  aina,  alai- 
la,  e  hikii  oe  ma  ka  puka  i  keia 
kaula  ulaula  au  i  hookuu  iho  ai  ia 
maua  ilalo ;  a  e  hoakoakoa  mai 
oe,  ma  kou  hale,  i  kou  makuaka- 
ne  a  me  kou  makuwahine,  a  me 
kou  poe  kaikunane  a  me  ka  poe  a 
pau  o  kou  makuakane. 

19  A  o  ka  mea  puka  mawaho  o 
ka  puka  o  kou  hale  ma  ke  alanui, 
aia  uo  kona  koko  maluna  o  kona 
poo  iho,  a  e  hala  ole  maua;  a  o 
na  mea  ma  ou  nei,  maloko  o  ka 
hale,  eia  no  kona  koko  maluna  o 
ko  maua  poo,  ke  kau  ka  lima  ma- 
luna  ona. 

20  A  ina  e  hai  oc  i  keia  hana  a 
maua,  alaila,  aoie  maua  e  laweha- 
la  i  ka  hoohiki  ana  a  maua  i  hoo- 
hiki  ai  nou. 

21  I  aku  la  keia,  E  like  me  ka 
olua  olelo,  pela  no.  Kuu  iho  la 
oia  ia  laua,  a  hele  aku  la  laua ;  a 
hikli  iho  la  ia  i  ke  kaula  ula  ma 
ka  puka. 

22  Hele  aku  la  laua  a  hiki  i  ka 
mauna,  a  noho  iho  la  ilaila  i  ua  la 
ekolu,  a  hoi  mai  ka  poe  hahai. 


MOKUNA  III. 


Ua  imi  aku  la  ka  poe  hahai  ia 
laua,  ma  ke  ala  a  pau,  aole  hoi  i 
loaa. 

23  Tf  A  hoi  mai  la  ua  mau  ka- 
uaka  la  elua,  e  iho  ana  mai  ka 
mauna  mai,  hele  ae  la  laua,  a  hiki 
aku  la  io  Iosua  la,  i  ke  keiki  a 
Nuna,  a  hai  aku  la  ia  ia  i  na  mea 
a  pau  i  loaa  ia  laua : 

24  Olelo  aku  la  laua  ia  Iosua,  Ua 
haawi  io  mai  no  o  Iehova  i  ka  ai- 
na  a  pau  i  ko  kakou  lima  ;  no  ka 
mea,  ua  maule  hoi  ka  poe  a  pau  e 
noho  ana  ma  ia  aina,  no  kakou. 

MOKUNA  III. 

Ka  hele  ana  ae  o  na  mamo  a  Iseraela  maloko 
o  Ioredane,  a  komo  i  ka  aina  o  Kanaana. 

KU  ae  la  o  Iosua  i  kakahiaka,  a 
hele  aku  la,  mai  Sitima  aku, 
a  hiki  aku  la  i  Ioredane,  oia,  a  me 
na  mamo  a  pau  a  Iseraela,  a  ma- 
laila  lakou  i  hoomoana'i  mamua 
o  ko  lakou  hele  ana  ae  i  kela 
kapa. 

2  Eia  hoi  kekahi,  i  ka  pau  ana  o 
na  la  ekolu,  hele  ae  la  na  luna  ma- 
waena  o  ka  poe  kanaka ; 

3  Kauoha  mai  la  ia  lakou,  i  mai 
la,  A  ike  oukou  i  ka  pahuberita  a 
Iehova  a  ko  oukou  Akua,  a  me  ka 
poe  kahuna  na  Levi  e  amo  ana  ia 
mea ;  alaila  oukou  e  haalele  ai  i 
ko  oukou  wahi,  a  e  hahai  mamuli 
o  ia  mea. 

4  I  wahi  kaawale  hoi  mawaena  o 
ia  mea  a  me  oukou,  i  elua  tausani 
kubita  paha  ka  loihi.  Mai  hooko- 
koke  aku,  i  ike  oukou  i  ke  ala  a 
oukou  e  hele  ai ;  no  ka  mea,  aka- 
hi  no  oukou  a  hele  i  keia  ala. 

5  Olelo  mai  la  o  Iosua  i  na  ka- 
naka,  E  huikala  oukou  ia  oukou 
iho ;  no  ka  mea,  apopo  e  hana  mai 
no  o  Iehova  i  na  mea  kupanaha 
iwaena  o  oukou. 

0  Olelo  mai  la,  o  Iosua  i  na  ka- 
huna,  i  mai  la,  E  hapai  i  ka  pa- 
huberita,  a  e  hele  ae  imua  o  na 
kanaka.  Hapai  ae  la  lakou  i  ka 
pahuberita,  hele  aku  la  imua  o  na 
kanaka. 

7  Tf  Olelo  mai  la  o  Iehova  ia  Io- 
sua,  I  keia  la  no,  e  hoomaka  au  i 
ka  hookiekie  ia  oe  imua  o  ka  Ise- 
racla  a  pau,  i  ike  lakou  i  ko'u  no- 


ho  pu  ana  me  oe,  e  like  me  a'u  i 
noho  pu  ai  me  Mose. 

8  E  kauoha  aku  oe  i  na  kahuna, 
i  ka  poe  halihali  i  ka  pahuberita, 
e  i  aku,  A  hiki  oukou  ma  ka  lihi- 
wai  o  Ioredane,  e  ku  malie  oukou 
maloko  o  Ioredane. 

9  H  Olelo  mai  la  o  Iosua  i  na  ma- 
mo  a  Iseraela,  E  neenee  mai  ou- 
kou,  a  e  hoolohe  i  na  olelo  a  Ieho- 
va  a  ko  oukou  Akua. 

10  I  mai  la  o  Iosua,  Eia  ka  mea 
e  ike  ai  oukou  i  ka  noho  pu  ana  o 
ke  Akua  ola  me  oukou,  a  e  oiaio 
no,  e  kipaku  aku  ia  mamua  o  ou- 
kou  i  ka  Kanaana,  a  me  ka  Heta, 
a  me  ka  Heva,  a  me  ka  Pereza,  a 
me  ka  Giregasa,  a  me  ka  Amo- 
ra,  a  me  ka  Iebusa. 

11  Aia  hoi,  ke  hele  ae  nei  ka  pa- 
huberita  a  ka  Haku  o  ka  honua  a 
pau,  mamua  o  oukou  iloko  o  Io- 
redane. 

12  E  lawe  hoi  oukou,  no  oukou, 
i  umi  kanaka  a  me  kumamalua, 
mailoko  mai  o  na  ohana  a  Iserae- 
la,  pakahi  ke  kanaka  i  ka  ohana 
hookahi. 

13  A  hiki  i  ka  wa  e  hoomaha  ai 
maloko  o  ka  wai  o  Ioredane  na 
kapuwai  o  ka  poe  kahuna  nana  e 
lawe  ka  pahu  o  Iehova,  ka  Haku 
o  ka  honua  a  pau ;  alaila,  e  hoo- 
kaawaleia  na  wai  o  Ioredane,  o  na 
wai  e  kahe  ana  mailuna  mai,  a  e 
ku  no  iluna  me  he  puu  la. 

14  U  Pela  io  no,  i  ka  wa  i  hele 
aku  ai  na  kanaka,  mai  ko  lakou 
wahi  aku  i  hoomoana'i,  e  hele  i 
kela  kapa  o  Ioredane,  a  hapai  ka 
poe  kahuna  i  ka  pahuberita  imua 
o  na  kanaka. 

15  A  hiki  ka  poe  i  halihali  i  ka 
pahu  i  Ioredane,  a  komo  na  wa- 
wae  o  na  kahuna,  ka  poe  i  halihali 
i  ka  pahu  ma  ka  lihiwai,  (no  ka 
mea,  i  ka  manawa  e  oo  ai  ka  ai, 
ua  halana  o  Ioredane  inaluna  o 
kona  kapa  a  pau,) 

16  Alaila,  ku  malie  no  na  wai  i 
kahe  maluna  mai,  a  pii  aku  la,  a 
lilo  i  puu  loihi  loa  a  hiki  wale  aku 
i  ke  kulanakauhale  i  Adama,  e 
pili  ana  i  Zaretana:  a  o  ka  wai  i 
kahe  ma  ke  kai  o  ka  papu,  oiahoi 
ka  moanakai,  moku   iho  l.i   ia  a 

maloo ;  a  hele  aku  la  na  kanaka  i 
kela  kapa,  ma  ke  alo  o  Ienko. 
17  Ku  malie  iho  la  na  kahuna, 
ka  poe  lawe  i  ka  pahuberita  o  Ie- 
hova,  ma  kahi  maloo,  mawaena  o 
Ioredane,  a  hele  ka  Iseraela  a  pau 
ma  ka  aina  maloo,  a  pau  loa  ia 
lahuikanaka  i  ka  hala  i  kela  kapa 
o  Ioredane. 

MOKUNA  IV. 

Na  pohaku  hoailona  he  umikumamalua,  10  a 
me  ka  hele  ana  o  na  mamo  a  Iseraela. 

APAU  ka  lahuikanaka  i  ka 
hele  i  kela  kapa  o  Ioredane, 
alaila  olelo  mai  la  o  Iehova  ia  Io- 
sua,  i  mai  la, 

2  E  lawe  oukou  no  oukou  iho, 
i  umi  kanaka  a  me  kumamalua, 
mailoko  mai  o  ka  poe  kanaka,  e 
pakahi  ke  kanaka  i  ka  ohana  hoo- 
kahi. 

3  A  e  kauoha  aku  ia  lakou,  pe- 
nei,  E  lawe  aku  oukou,  mailoko 
aku  o  Ioredane  nei  no  kahi  i  ku 
ai  na  wawae  o  na  kahuna,  i  na 
pohaku  he  umi  a  me  kumamalua, 
a  e  lawe  pu  ia  mau  mea  me  ou- 
kou,  a  e  waiho  ma  kahi  a  oukou 
e  hoomoana'i  i  keia  po. 

4  Hea  aku  la  o  Iosua  i  ka  poe 
kanaka  he  umikumamalua,  ana  i 
hoomakaukau  ai  no  na  mamo  a 
Iseraela,  pakahi  ke  kanaka  i  ka 
ohana  hookahi; 

5  Olelo  mai  la  o  Iosua  ia  lakou, 
E  hele  ae  oukou  mamua  o  ka  pa- 
hu  o  Iehova,  o  ko  oukou  Akua, 
maloko  o  Ioredane,  a  e  lawe  pa- 
kahi  ke  kanaka  ma  kona  poohiwi 
i  ka  pohaku  no  oukou  ;  e  hooha- 
like  i  ka  helu'na  me  na  ohana  o 
na  mamo  a  Iseraela. 

6  I  lilo  keia  i  hoailona  no  oukou, 
i  ka  wa  e  ninau  mai  ai  ka  oukou 
poe  keiki  mahope  aku  nei,  i  ka  i 
ana  mai,  He  mea  aha  keia  mau 
pohaku  ia  oukou  ? 

7  Alaila,  e  hai  aku  oukou  ia  la- 
kou,  Ua  hookaawaleia  na  wai  o 
Ioredane  imua  o  ka  pahuberita  o 
Iehova.  I  ka  wa  i  hele  ai  ia  ma- 
loko  o  Ioredane,  ua  hookaaw«aleia 
na  wai  o  Ioredane ;  a  e  lilo  no  keia 
mau  pohaku  i  hoailona  mau  loa  e 
hoomanao  ai  na  mamo  a  Iseraela. 

8  Hana  iho  la  na  mamo  a  Iserae- 

la  pela,  e  like  me  ka  Iosua  i  kauo- 
ha  mai  ai,  a  lawe  lakou  i  umiku- 
mamalua  pohaku,  mailoko  mai  o 
Ioredane,  me  ka  olelo  a  Iehova  ia 
Iosua,  e  like  hoi  me  ka  helu  aua  o 
na  ohana  o  na  mamo  a  Iseraela,  a 
lawe  pu  ae  la  me  lakou  a  hiki  i 
kahi  a  lakou  i  moe  ai,  a  waiho  iho 
la  malaila. 

9  Kukulu  iho  la  o  Iosua  i  umi- 
kumamalua  pohaku  maloko  o  Io- 
redane,  ma  kahi  i  ku  ai  na  kapu- 
wai  o  na  kahuna,  o  ka  poe  lawe  i 
ka  pahuberita.  Malaila  no  i  wai- 
hoia'i  ia  mau  mea  a  hiki  loa  mai  i 
keia  la. 

10  1  A  o  na  kahuna,  ka  poe  i 
lawe  i  ka  pahu,  ku  malie  lakou 
maloko  o  Ioredane,  a  pau  i  ka  ha- 
naia  na  mea  a  Iehova  i  kauoha 
mai  ai  ia  Iosua  e  olelo  mai  i  ka- 
naka,  e  like  hoi  me  na  mea  a  pau 
a  Mose  i  kauoha  mai  ai  ia  Iosua. 
Wikiwiki  iho  la  na  kanaka,  a  hele 
aku  la  i  kela  kapa. 

11  A  pau  na  kanaka  i  ka  hele  ae, 
alaila,  hele  ae  la  no  ka  pahu  o  Ie- 
hova,  a  me  na  kahuna  imua  o  na 
kanaka. 

12  A  o  na  mamo  a  Reubena,  a 
me  na  mamo  a  Gada  a  me  ka  oha- 
na  hapa  a  Manase,  hele  makaukau 
lakou  mamua  o  na  mamo  a  Ise- 
raela,  e  like  me  ka  olelo  a  Mose  ia 
lakou . 

13  Hookahi  kanaha  tausani  o  ia 
puali  makaukau  i  ke  kaua,  i  hele 
ae  imua  o  Iehova  i  ke  kaua  i  na 
wahi  papu  o  Ieriko. 

14  1[  Ia  la,  hookiekie  mai  la  o  Ie- 
hova  ia  Iosua,  i  na  maka  o  ka  Ise- 
raela  a  pau,  a  makau  no  lakou  ia 
ia  i  na  la  a  pau  o  kona  ola  ana, 
me  lakou  i  makau  ai  ia  Mose. 

15  Olelo  mai  la  o  Iehova  ia  Io- 
sua,  i  mai  la, 

16  E  kauoha  ae  oe  i  na  kahuna,  i 
ka  poe  i  lawe  i  ka  pahu  kanawai, 
e  pii  lakou  mailoko  mai  o  Iore- 
dane. 

17  Kauoha  mai  la  no  o  Iosua  i 
na  kahuna,  i  mai  la,  E  pii  mai  ou- 
kou  mailoko  mai  o  Ioredane. 

18  A  i  ka  wa  i  pii  aku  ai  na  ka- 
huna,  ka  poe  i  lawe  i  ka  pahuhe- 
rita  o  Iehova,  mailoko  mai  o  Iore- 

dane,  a  pae  na  kapuwai  o  na  ka- 
huna  ina  kahi  maloo,  alaila,  hoi 
hou  na  wai  o  Ioredane  i  ko  lakou 
wahi,  a  kahe  hou  no  maluna  o  ko- 
na  kapa  a  pau,  e  like  mamua. 

19  U  Pii  aku  la  na  kanaka  a  pau, 
mailoko  mai  o  Ioredane,  i  ka  la 
umi  o  ka  malama  mua,  a  hoomoa- 
na  iho  la  lakou  ma  Gilegala  ma 
ka  palena  o  Ieriko,  aia  ma  ka 
hikina. 

20  A  o  kela  mau  pohaku,  he 
umikumamalua  a  lakou  i  lawe 
mai  ai,  mai  Ioredane  mai,  kukulu 
iho  la  o  Iosua  ma  Gilegala. 

21  Olelo  mai  la  ia  i  na  mamo  a 
Iseraela,  i  mai  la,  I  ka  wa  e  ninau 
mai  ai  ka  oukou  poe  keiki  i  ko  la- 
kou  makuakane  mahope  aku  nei, 
i  ka  i  ana  mai,  He  mea  aha  keia 
mau  pohaku  ? 

22  Alaila,  e  hoike  aku  oukou  i 
ka  oukou  poe  keiki,  me  ka  i  ana 
aku,  Ma  kahi  maloo  i  hele  mai  ai 
ka  Iseraela,  a  hiki  i  keia  aoao  o 
Ioredane  nei. 

23  No  ka  mea,  ua  hoomaloo  mai 
o  Iehova,  ko  oukou  Akua  i  na  wai 
o  Ioredane,  mamua  o  oukou,  a 
pau  oukou  i  ka  hele  ae,  e  like  me 
ka  Iehova  ko  oukou  Akua  i  ha- 
na'i  i  ke  Kaiula,  i  ka  mea  ana  i 
hoomaloo  ai  mamua  o  kakou,  a 
hala  ae  kakou ; 

24  I  ike  na  kanaka  a  pau  o  ka 
honua  nei  i  ka  lima  o  Iehova,  ua 
ikaika  ia ;  i  makau  hoi  oukou  ia 
Iehova,  i  ko  oukou  Akua,  i  na  la 
a  pau  loa. 

Ke  okipoepoe  hou  ana.  10  Ka  mohaiola  a 
me  ka  pau  ana  o  ka  mane.  13  O  ke  kana- 
ka  kaua. 

ALOHE  na'lii  a  pau  o  ka 
Amora,  ka  poe  i  noho  ma  ia 
aoao  o  Ioredane  ma  ke  komoha- 
na,  a  me  na'lii  a  pau  o  ko  Kanaa- 
na,  ka  poe  i  noho  makai,  i  hooma- 
loo  o  Iehova  i  na  wai  o  loredane, 
mamua  o  na  mamo  a  Iseraela,  a 
pau  kakou  i  ka  hele  ae,  maule  iho 
la  ko  lakou  naau,  aole  hoi  i  koe  ke 
aho  iloko  o  lakou  imua  o  na  ma- 
mo  ?j  Iseraela. 

2  ^  la  manawa,  olelo  mai  la  o 
fehova  ia  Iosua,  E  hana  oc  i  mau 


pahi  oi  nau,  a  e  okipoepoe  hou 
i  na  mamo  a  Iseraela,  o  ka  lua 
ia. 

3  Hana  iho  la  o  Iosua  i  mau  pahi 
oi,  a  okipoepoe  mai  la  i  na  mamo 
a  Iseraela,  ma  ka  puu  omaka. 

4  No  keia  mea  hoi  i  okipoepoe  ai 
o  Iosua  ia  lakou ;  o  na  kanaka  a 
pau  i  hele  mai,  mai  Aigupita  mai, 
o  ka  poe  kane  i  makaukau  i  ke 
kaua,  pau  lakou  i  ka  make  ma  ka 
waonahele,  ma  ke  ala  a  lakou  i 
hele  ai  mawaho  mai  o  Aigupita. 

5  Ua  okipoepoeia  no  na  kana- 
ka  a  pau  i  hele  mai  mawaho ;  aka, 
o  ka  poe  i  hanau  ma  ka  waonahe- 
le,  i  ka  puka  ana  mai  mawaho  o 
Aigupita,  aole  lakou  i  okipoe- 
poeia. 

6  Hookahi  kanaha  makahiki  i 
auwana  ai  na  mamo  a  Iseraela  ma 
ka  waonahele,  a  pau  i  ka  make  ka 
lahuikaua,  ka  poe  i  hele  mai  mai 
Aigupita  mai,  i  hoolohe  ole  i  ka 
leo  o  Iehova.  Hoohiki  no  o  Ieho- 
va  ia  lakou,  aole  e  hoike  mai  ia 
lakou  i  ka  aina  ana  i  hoohiki  ai  i 
ko  lakou  mau  makua,  e  haawi 
mai  no  lakou,  he  aina  e  kahe  ana 

0  ka  waiu  a  me  ka  meli. 

7  A  o  ka  lakou  poe  keiki,  ana  i 
hoopuka  mai  ai,  oia  ka  Iosua  i 
okipoepoe  iho  ai ;  no  ka  mea,  ua 
okipoepoe  ole  ia  lakou,  aole  lakou 
i  okii  oepoeia  ma  ke  ala. 

8  A  i  ka  wa  i  hoopau  ai  lakou  i 
ke  okipoepoe  ana  i  kanaka  a  pau, 
alaila,  noho  iho  la  lakou  ma  ko  la- 
kou  wahi  i  hoomoana'i,  a  ola 
lakou. 

9  Olelo  mai  la  o  Iehova  ia  Iosua, 

1  keia  la  ua  olokaa  wale  aku  au, 
mai  o  oukou  aku,  i  ka  hoino  ana 
o  Aigupita.  Nolaila  ua  kapaia  ka 
inoa  o  ia  wahi,  o  Gilegala,  a  hiki 
mai  i  keia  la. 

10  1[  Hoomoana  no  na  mamo  a 
Iseraela  ma  Gilegala,  a  malama 
iho  la  lakou  i  ka  moliaola,  i  ka  la 
umikumamaha  o  ka  malama,  i  ke 
ahiahi,  ma  na  wahi  papu  o  Ie- 
riko. 

11  I  ka  la  mahope  iho  o  ka  moli- 
aola,  ai  no  lakou  i  ka  ai  o  ka  aina, 
a  ia  lano  pulehu  lakou  i  ka  bcre- 
ua  hu  ole. 

281 


IOSUA. 


12  1  Ia  la  iho,  mahope  o  ka  la- 
kou  ai  ana  i  ka  ai  o  ka  aina,  oki 
iho  la  ka  mane,  aole  mane  hou  na 
na  mamo  a  Iseraela.  A  ai  no  la- 
kou  i  ka  ai  o  ka  aina  ma  Kanaana 
ia  makahiki. 

13  H  Eia  hoi  kekahi,  i  ko  Iosua 
noho  ana  imua  o  Ieriko,  alawa  ae 
la  kona  maka  iluna,  nana  aku  la, 
aia  hoi !  ku  mai  la  kekahi  kanaka 
imua  ona,  me  ka  pahikaua  i  unu- 
hiia  ma  kona  lima.  Hele  aku  la  o 
Iosua  io  na  la,  i  aku  la,  Ma  o  ma- 
kou  nei  anei  oe,  ma  ko  makou 
enemi  paha? 

14  I  mai  la  kela,  Aole,  ua  hele 
mai  nei  au  i  alii  koa  no  ko  Iehova 
puali.  Moe  iho  la  ko  Iosua  alo 
ma  ka  honua,  hoomana  aku  la,  i 
aku  la  ia  ia,  Heaha  ka  kuu  Haku 
e  olelo  mai  nei  i  kau  kauwa? 

15  Olelo  mai  la  ke  alii  koa  o  ko 
Iehova  puali  ia  Iosua,  E  wehe  ae 
oe  i  kou  mau  kamaa,  mai  kou  ka- 
puwai  aku,  no  ka  mea,  he  wahi 
hoano  kau  e  ku  nei.  A  hana  no  o 
Iosua  pela. 

MOKUNA  VI. 

No  ke  kaua  ia  Ieriko,  22  a  me  ke  kuu  ola  ana 
ia  Rahaba. 

UA  pani  paa  loa  ia  o  Ieriko, 
no  na  mamo  a  Iseraela,  ao- 
he  mea  i  puka  aku  iwaho,  aole 
hoi  he  mea  i  komo  mai  iloko. 

2  Olelo  mai  la  o  Iehova  ia  Iosua, 
E  nana,  ua  haawi  aku  au  ia  Ieriko 
i  kou  lima,  a  me  kona  alii,  a  me 
na  mea  koa  nui. 

3  E  poai  oukou  i  ua  kulanakau- 
hale  la,  o  na  kanaka  kaua  a  pau, 
hookahi  no  ka  poai  ana  ia  kulana- 
kauhale ;  pela  e  hana'i  oe  i  na  la 
eono. 

4  Na  na  kahuna  ehiku  e  lawe  i 
na  pu  kiwi  hipa  ehiku,  mamua  o 
ka  pahu  ;  a  i  ka  hiku  o  k-a  la,  ehi- 
ku  ko  oukou  poai  ana  i  ua  kula- 
uakauhale  nei,  a  e  puhi  no  na  ka- 
huna  i  ka  pu. 

5  A  hiki  i  ka  wa  e  puhi  loihi  ai 
lakou  i  ke  kiwi  hipa,  a  lohe  ou- 
kou  i  ke  kani  ana  o  ua  mau  pu 
nei,  alaila,  e  hooho  na  kanaka  a 
pau  i  ka  hooho  nui.  Alaila  e  hio- 
lo  loa  ilalo  ka  pa  o  ua  kulanakau- 


hale  la,  a  e  pii  no  kela  kanaka 
keia  kanaka  ma  kona  alo  iho. 

6  lf  Hea  aku  la  o  Iosua,  ke  keiki 
a  Nuna  i  na  kahuna,  i  aku  la  ia  la- 
kou,  E  hapai  i  ka  pahuberita;  a 
na  na  kahuna  ehiku  e  lawe  i  na 
pu  kiwi  hipa  ehiku,  mamua  o  ka 
pahu  o  Iehova. 

7  I  mai  la  ia  i  kanaka,  O  haele,  a 
e  poai  i  ke  kulanakauhale,  a  o  ka 
mea  i  makaukau  i  ke  kaua,  e  hele 
ia  mamua  o  ka  pahu  o  Iehova. 

8  K  A  pau  ka  Iosua  olelo  ana  i 
kanaka,  alaila,  hele  ae  la  imua  o 
Iehova,  na  kahuna  ehiku,  e  lawe 
ana  i  na  pu  kiwi  hipa  ehiku,  a 
puhi  iho  la  lakou  i  ka  pu  ;  a  hele 
ae  la  ka  pahu  o  Iehova  mahope  o 
lakou. 

9  1f  A  o  ka  poe  i  makaukau  i  ke 
kaua,  hele  lakou  mamua  o  na  ka- 
huna,  ka  poe  i  puhi  i  ka  pu,  a  hele 
ka  hunapaa  mahope  o  ka  pahu,  a 
hele  lakou  me  ke  puhi  i  ka  pu. 

10  Ua  kauoha  no  o  Iosua  i  kana- 
ka,  me  ka  i  aku,  mai  hooho  ou- 
kou,  aole  hoi  e  uwalaau  iki  aku. 
Mai  puka  aku  kekahi  olelo,  mai- 
loko  aku  o  ko  oukou  waha,  a  hiki 
i  ka  la  a'u  e  olelo  aku  ai  ia  ou- 
kou,  e  hooho,  alaila,  e  hooho  ou- 
kou. 

11  Poai  aku  la  ka  pahu  o  Iehova 
ia  kulanakauhale,  hookahi  no  ko 
lakou  poai  ana ;  a  hoi  mai  lakou  i 
kahi  i  hoomoana'i,  a  malaila  la- 
kou  i  moe  ai. 

12  T  Ala  mai  la  o  Iosua  i  ke  ka- 
kahiaka  nui,  a  hapai  ae  la  na  ka- 
huna  i  ka  pahu  o  Iehova. 

13  A  o  na  kahuna  ehiku  e  lawe 
ana  i  na  pu  kiwi  hipa  ehiku,  ma- 
mua  o  ka  pahu  o  Iehova,  hele  ae 
la  lakou  me  ke  puhi  i  ka  pu ;  a  o 
ka  poe  i  makaukau  i  ke  kaua,  he- 
le  ae  la  lakou  mamua  o  na  kahu- 
na,  a  o  ka  hunapaa,  hele  ae  la  ia 
mahope  o  ka  pahu  o  Iehova,  a  he- 
le  lakou  me  ke  puhi  i  ka  pu. 

14  Hookahi  no  ko  lakou  poai 
ana  i  ua  kulanakauhale  la,  i  ka 
lua  o  ka  la ;  a  hoi  mai  la  lakou  i 
kahi  i  hoomoana'i ;  a  pela  lakou  i 
hana'i  i  na  la  eono. 

15  A  i  ka  hiku  o  ka  la,  ala  lakou  i 
ka  wanaao,  a  ehiku  ko  lakou  poai 

ana  i  ke  kulanakaukale,  e  like  rae 
ka  mea  mamua  ;  ehiku  hoi  ko  la- 
kou  poai  ana  ia  la. 

16  A  i  ka  hiku  o  ka  poai  ana,  i 
ka  wa  i  puhi  na  kahuna  i  ka  pu, 
alaila,  olelo  ae  la  o  Iosua  i  kana- 
ka,  E  hooho  oukou ;  no  ka  mea, 
ua  haawi  mai  o  Iehova  i  ke  kula- 
nakauhale  no  oukou. 

17  11  A  e  laa  kela  kulanakauhale 
ia  Iehova,  oia,  a  me  na  mea  a  pau 
iloko.  O  Rahaba,  o  ka  wahine 
hookamakama,  oia  wale  no  ke 
ola,  oia  a  me  na  mea  a  pau  iloko 
o  ka  hale  me  ia,  no  ka  mea,  nana 
no  i  huna  i  na  elele  a  kakou  i 
hoouua  aku  ai. 

18  E  malama  hoi  oukou  ia  oukou 
iho  i  na  mea  i  laa,  o  laa  oukou  i 
ko  oukou  lawe  ana  i  na  mea  laa,  a 
hoolilo  oukou  i  ka  Iseraela  i  mea 
laa,  a  hoopilikia  hoi  ia  lakou. 

19  A  o  ke  kala  a  pau,  a  me  ke 
gula,  a  me  na  ipu  keleawe  a  pau, 
a  me  ka  hao,  e  kapu  no  ia  mau 
mea  no  Iehova.  E  komo  no  ia 
iloko  o  ka  waihona  kala  o  Iehova. 

20  A  i  ko  lakou  puhi  ana  i  ka  pu, 
hooho  aku  la  na  kanaka ;  a  lohe 
na  kanaka  i  ke  kani  ana  o  ka  pu, 
a  me  ka  hooho  nui  ana  a  kanaka  i 
hooho  ai,  alaila  hiolo  ka  pa  ilalo, 
a  pii  aku  la  lakou  i  ke  kulana- 
kauhale,  o  kela  kanaka  keia  ka- 
naka  ma  kona  alo  iho,  a  pio  ke 
kulanakauhale  ia  lakou. 

21  Me  ka  maka  o  ka  pahi  kaua 
lakou  i  luku  loa  ai  i  na  mea  a  pau 
iloko  o  ke  kulanakauhale,  o  na 
kane  a  me  na  wahine,  o  na  mea 
opiopio,  a  me  na  mea  kahiko,  o 
ka  bipi,  a  me  ka  hipa  a  me  ka 
hoki. 

22  Olelo  aku  la  o  Iosua  i  ua  mau 
kanaka  la  nana  i  makai  i  ka  aina, 
E  komo  olua  iloko  o  ka  hale  o  ka 
wahine  hookipa,  a  e  lawe  mai  iwa- 
ho  i  ka  wahine  a  me  kana  mea  a 
pau,  e  like  me  ka  olua  i  hoohiki 
ai  nona. 

23  Komo  aku  la  ua  mau  kanaka 
ui  la  o  na  kiu,  a  lawe  mai  la  iwa- 
ho  ia  Rahaba,  a  me  kona  makua- 
kane,  a  me  kona  makuwahine,  a 
me  na  kaikunane  ona,  a  me  kona 
mau  mea  a  pau ;  a  lawe  mai  la  no 


hoi  lakou  i  kona  poe  hoahanau  a 
pau,  a  waiho  iho  la  ia  lakou  ma- 
waho  o  kahi  i  hoomoana'i  ka  Ise- 
raela. 

24  Puhi  iho  la  lakou  i  ke  kulana- 
kauhale  i  ke  ahi,  a  me  na  mea  a 
pau  iloko  ;  aka,  o  ke  kala,  a  me  ke 
gula,  a  me  na  ipu  keleawe  mele- 
mele,  a  me  na  ipu  hao,  waiho  iho 
la  lakou  iloko  o  ka  waihona  kala 
o  ka  hale  o  Iehova. 

25  Hoola  aku  la  o  Iosua  ia  Raha- 
ba,  ka  wahine  hookipa,  a  me  ka 
poe  o  kona  makuakane,  a  me  ko- 
na  mea  a  pau,  aia  no  hoi  ia  e  noho 
la  i  neia  la,  me  ka  Iseraela ;  no  ka 
mea,  nana  no  i  huna  i  na  elele  a 
Iosua  i  hoouua  aku  ai  e  makai  ia 
Ieriko. 

26  H  Ia  manawa  kauoha  no  o 
Iosua  ia  lakou,  me  ka  hoohiki  a 
me  ka  i  ana  aku,  E  poino  auanei 
imua  o  Iehova,  ke  kanaka  nana  e 
ku  ae  a  kukulu  hou  i  keia  kulana- 
kauhale  ia  Ieriko.  Me  kana  hia- 
po  ia  e  hookumu  ai,  a  me  kana 
muli  loa  e  hoopaa  ai  ia  i  na  puka 
ona. 

27  Aia  no  o  Iehova  me  Iosua,  a 
kaulana  loa  kona  iuoa  ma  na  aina 
a  pau. 

Ka  hewa  o  Akana,  a  me  ke  kaua  ma  Ai. 

LAWE  hala  iho  la  na  mamo  a 
Iseraela  ma  ka  mea  laa;  no 
ka  mea,  o  Akana,  ke  keiki  a  Ka- 
remi,  ke  keiki  a  Zabedi,  ke  keiki 
a  Zera,  no  ka  ohana  o  Iuela,  lalau 
aku  la  ia  i  ka  mea  laa,  alaila,  wela 
iho  la  ka  inaina  o  Iehova  i  na  ma- 
mo  a  Iseraela. 

2  Hoouna  aku  la  o  Iosua  i  mau 
kanaka,  mai  Ieriko  aku  a  Ai,  ma 
ke  alo  o  Betavena,  ma  ka  hikina 
o  Betela,  olelo  aku  la  ia  lakou,  i 
aku  la,  O  pii  oukou,  a  e  makai  i 
ka  aina.  Pii  aku  la  ua  mau  kana- 
ka  la,  makai  iho  la  ia  Ai. 

3  Hoi  mai  la  lakou  ia  Iosua,  olelo 
mai  ia  ia,  Mai  pii  aku  na  kanaka  a 
pau.  Elua  tausani  kanaka  e  pii, 
ekolu  paha,  a  e  luku  ia  Ai,  mai 
hookaumaha  i  na  kanaka  a  pau 
malaila,  uo  ka  mea,  ua  uuku 
lakou. 

4  Pii  aku  la  ilaila,  ekolu  tausaui 

kanaka  o  lakou ;  a  hee  iho  la  la- 
kou  imua  o  na  kanaka  o  Ai. 

5  Pepehi  mai  la  na  kanaka  o  Ai  i 
kanakolukumamaono  o  lakou;  a 
hahai  ia  lakou  mai  ka  puka  mai  a 
hiki  i  Sebarima,  a  i  ka  iho  ana,  pe- 
pehi  mai  la  lakou.  Maule  iho  la 
ka  naau  o  kanaka,  a  lilo  iho  la  i 
mea  e  like  me  ka  wai. 

6  ī  Haehae  iho  la  o  Iosua  i  kona 
aahu,  moe  iho  la  kona  alo  ilalo  i 
ka  lepo  imua  o  ka  pahu  o  Iehova, 
i  ke  ahiahi,  oia,  a  me  na  lunaka- 
hiko  o  ka  Iseraela,  kau  ae  la  i  ka 
lepo  maluna  o  ko  lakou  poo  iho. 

7  Olelo  aku  la  o  Iosua,  Auwe,  e 
Iehova,  e  ka  Haku  e !  No  ke  aha 
la  oe  i  lawe  iki  mai  ai  i  keia  poe 
kanaka,  ma  keia  aoao  o  Ioredane, 
e  haawi  ia  makou  i  ka  lima  o  ka 
Amora,  e  make  ai  makou  ?  E  aho 
i  oluolu  makou,  e  noho  ma  kela 
aoao  o Ioredane ! 

8  E  ko'u  Haku,  heaha  la  ka'u  e 
olelo  aku  ai,  i  ka  wa  e  huli  ai  ka 
Iseraela  i  ko  lakou  kua  i  na  enemi 
o  lakou ! 

9  E  lohe  auanei  ko  Kanaana,  a 
me  ka  poe  a  pau  e  noho  la  ma  ka 
aina,  a  e  hoopuni  mai  lakou  ia 
makou,  a  e  hooki  loa  lakou  i  ko 
makou  inoa,  mai  ka  honua  aku. 
Pehea  la  oe  e  hana'i  i  kou  inoa 
nui? 

10  H  Olelo  mai  la  o  Iehova  ia  Io- 
sua,  E  ku  mai  oe  iluna.  Heaha  la 
kau  e  moe  nei  ilalo  ke  alo  ? 

11  Ualawehala  ka  Iseraela,  ua  ae 
hoi  lakou  maluna  o  ka'u  berita, 
a'u  i  kauoha  aku  ai  ia  lakou,  a  ua 
lawe  hoi  lakou  i  ka  mea  laa,  a  ua 
aihue  a  ua  hoopunipuni  hoi,  a  ua 
waiho  pu  no  hoi  ia  mea  me  ko 
lakou  mea  iho. 

12  Nolaila,  aole  hiki  i  na  mamo 
a  Iseraela,  ke  ku  imua  o  ko  lakou 
poe  enemi,  ua  huli  lakou  i  ko  la- 
kou  kua  i  na  enemi  o  lakou,  no  ka 
mea,  ua  laa  lakou ;  aole  loa  hoi  au 
e  noho  pu  hou  me  oukou,  ke  hoo- 
pau  ole  oukou  ia  mea  laa  mai  o 
oukou  aku. 

13  E  ku  iluna,  a  e  hoomaemae  i 
kanaka,  a  e  olelo  aku,  E  hoomae- 
mae  oukou  ia  oukou  iho,  no  ka  la 
apopo  ;  no  ka  mea,  ke  i  mai  nei  o 

Iehova,  ke  Akua  o  ka  Iseraela 
penei,  He  mea  laa  iwaena  pouo  o 
oukou,  e  ka  Iseraela ;  aole  oukou 
e  hiki  ke  ku  imua  o  ko  oukou 
enemi  a  kipaku  oukou  i  kela  mea 
laa,  mai  o  oukou  aku. 

14  I  ke  kakahiaka,  e  nee  mai  ou- 
kou  ma  ko  oukou  ohana ;  a  o  ka 
ohana  a  Iehova  e  lawe  ai,  e  neenee 
mai  lakou  ma  ko  lakou  hale ;  a  o 
ka  hale  a  Iehova  e  lawe  ai,  e  nee 
mai  lakou  ma  ko  lakou  ohua ;  a  o 
ko  ka  ohua  a  Iehova  e  lawe  ai,  e 
nee  pakahi  mai  na  kanaka. 

15  Eia  hoi  ka  hope,  0  ka  mea  e 
loaa  me  ka  mea  laa,  e  puhiia  oia  i 
ke  ahi,  oia,  a  me  kona  mea  a  pau ; 
no  ka  mea,  ua  ae  oia  maluna  o  ka 
berita  o  Iehova,  a  ua  hana  i  ka  mea 
lapuwale  mawaena  o  ka  Iseraela. 

16  H  Ala  mai  la  o  Iosua  i  ke  ka- 
kahiaka,  a  alakai  mai  la  i  ka  Ise- 
raela  ma  ko  lakou  ohana,  a  ua  la- 
weia  ka  ohana  a  Iuda : 

17  Alakai  mai  la  ia  i  ka  ohana  a 
Iuda,  a  laweia  iho  la  ka  hale  a  Za- 
ra.  A  alakai  mai  la  ia  i  ka  hale  a 
Zara,  pakahi  ke  kanaka,  a  ua  la- 
weia  o  Zabedi: 

18  Alakai  pakahi  mai  la  ia  i  ko 
kana  ohana,  a  ua  laweia  o  Akaua, 
ke  keiki  a  Karemi,  ke  keiki  a  Za- 
bedi,  ke  keiki  a  Zera,  no  ka  ohana 
a  Iuda. 

19  Olelo  mai  la  o  Iosua  ia  Akana, 
E  kuu  keiki,  e  hoomaikai  aku  oe 
ia  Iehova,  i  ke  Akua  o  ka  Iseraela, 
a  e  hai  maopopo  aku  ia  ia,  a  e  hoi- 
ke  mai  ia'u  i  ka  mea  au  i  hana'i. 
Mai  huna  ia'u. 

20  Pane  aku  la  o  Akana  ia  Iosua, 
i  aku  la,  Oiaio  no,  ua  hana  hewa 
wau  ia  Iehova  i  ke  Akua  o  ka  Ise- 
raela,  a  penei  no  hoi  ka'u  i  hana 
aku  ai : 

21  I  ko'u  ike  ana  aku  maloko  o 
ka  waiwai  pio,  he  aahu  maikai  no 
Babulona,  a  elua  haneri  paha  se- 
kela  kala,  a  me  kekahi  auka  gula, 
he  kanalima  sekela,  kuko  iho  la 
au,  a  lawe  no  ;  a  ua  hunaia  ma  ka 
lepo  maloko  o  ko'u  halelewa,  a  aia 
ke  kala  malalo  iho  o  ia  mea. 

22  U  Hoouna  aku  la  o  Iosua  i 
mau  elele,  a  holo  kiki  lakou  i  ka 
halelewa ;  aia  hoi,  ua  hunaia,  ma- 

loko  o  ka  halelewa,  a  o  ke  kala 
hoi  malalo  iho. 

23  A  lawe  lakou  i  na  mau  mea  la 
mawaho  o  ka  halelewa,  a  lawe  mai 
la  io  Iosua  la,  a  i  na  mamo  a  pau 
a  Iseraela,  a  halii  iho  la  lakou  ia 
mau  mea  imua  o  Iehova. 

24  Lalau  aku  la  o  Iosua,  a  me  ka 
Iseraela  a  pau  ia  Akana,  i  ke  keiki 
a  Zera,  a  me  ke  kala,  a  me  ka  aa- 
hu,  a  me  ka  auka  gula,  a  me  kana 
mau  keikikane,  a  me  kana  mau 
kaikamahine,  a  mekona  mau  bipi, 
a  me  kona  mau  hoki,  a  me  kona 
mau  hipa,  a  me  kona  halelewa,  a 
me  kona  mau  mea  a  pau,  a  lawe 
ia  lakou  i  ke  awawa  o  Akora. 

25  Olelo  aku  la  o  Iosua,  No  ke 
aha  la  oe  i  hana  ino  mai  ai  ia  ma- 
kou  ?  E  hana  ino  mai  ana  o  Ie- 
h®va  ia  oe  i  keia  la.  A  o  ka  Ise- 
raela  a  pau,  hailuku  aku  la  lakou 
ia  ia  i  ka  pohaku,  a  pau  ko  lakou 
hailuku  ana  i  ka  pohaku,  pupu- 
hiia  iho  la  lakou  i  ke  ahi. 

26  Hoopuu  iho  la  lakou  i  ahu 
pohaku  maluna  ona,  a  hiki  mai 
i  neia  la.  Alaila  huli  mai  la  o  Ie- 
hova,  mai  ka  wela  mai  o  kona  hu- 
hu.  No  ia  mea,  ua  kapaia'ku  ka 
inoa  o  ia  wahi,  o  ke  awawa  o  Ako- 
ra  a  hiki  i  keia  la. 

Ka  luku  ana  ia  Ai,  30  a  me  ka  hana  ana  i 
kuahu. 

OLELO  mai  la  o  Iehova  ia  Io- 
sua,  Mai  makau  oe,  aole  hoi 
e  weliweli.  E  lawe  pu  oe  i  na  ka- 
naka  kaua  a  pau  me  oe,  a  e  ku  ilu- 
na,  a  e  pii  aku  ia  Ai.  E  nana  hoi, 
ua  haawi  aku  au  iloko  o  kou  li- 
ma,  i  ke  alii  o  Ai  a  me  kona  kana- 
ka  a  me  kona  kulanakauhale,  a 
me  kona  aina. 

2  A  e  hana  oe  ia  Ai,  a  me  kona 
alii,  me  oe  i  hana'i  ia  Ieriko  a  me 
kona  alii.  Aka,  o  ko  laila  waiwai 
pio,  a  me  ko  laila  bipi,  e  lawe  ia 
mau  mea  i  waiwai  pio  no  oukou. 
E  hoomoe  oe  i  kou  poe  hoohalua 
ma  ke  kua  o  ua  kulanakauhale  la. 

3  T  Ku  ae  la  o  Iosua  a  me  na 
kanaka  kaua  a  pau  e  pii  aku  i  Ai. 
Wae  mai  la  o  Iosua  i  kanakolu 
tausani  kanaka,  he  poe  koa  loa, 
a  hoouna  ia  lakou  i  ka  po. 


4  Kauoha  aku  la  oia  ia  lakou,  i 
aku  la,  Aia  hoi,  e  hoohalua  oukou 
i  kela  kulanakauhale,  ma  ke  kua 
o  ke  kulanakauhale,  mai  hele  i 
kahi  loihi  e  aku  o  ua  kulanakau- 
hale  la,  e  noho  makaukau  hoi  ou- 
kou  a  pau. 

5  A  owau  a  me  na  kanaka  a  pau 
pu  me  au,  e  hookokoke  aku  ma- 
kou  i  ke  kulanakauhale ;  a  hiki  i 
ka  wa  e  puka  mai  ai  lakou  iwaho, 
e  hoouka  e  like  me  kawa  mamua, 
a  e  hee  makou  imua  o  lakou, 

6  (E  puka  mai  no  Iakou  iwaho, 
mahope  o  makou,)  a  e  kai  mai  no 
makou  ia  lakou,  ma  kahi  loihi  loa 
mai  o  ia  kulanakauhale ;  no  ka 
mea,  e  olelo  auanei  lakou,  Ua  hee 
lakou  imua  o  kakou  e  like  ma- 
mua;  a  e  hee  no  makou  imua  o 
lakou. 

7  Alaila,  e  ku  mai  oukou,  mai 
kahi  a  oukou  i  hoohalua  ai,  a  e 
lawe  i  ua  kulanakauhale  la.  Ua 
haawi  mai  no  o  Iehova  ia  wahi 
iloko  o  ko  oukou  lima. 

8  A  loaa  ia  oukou  ua  kulanakau- 
hale  la,  alaila,  e  puhi  i  na  hale  i 
ke  ahi.  E  like  me  ka  olelo  a  Ie- 
hova,  pela  oukou  e  hana'i.  E  uana 
hoi,  ua  kauoha  aku  au  ia  oukou. 

9  1  Alaila,  hoouna  aku  la  o  Io- 
sua  ia  lakou,  a  hele  aku  la  lakou 
e  hoohalua;  a  noho  lakou  mawae- 
na  o  Betela  a  me  Ai,  ma  ke  komo- 
hana  o  Ai.  Ia  po,  moe  pu  iho  la 
o  Iosua  me  na  kanaka. 

10  Ala  mai  la  o  Iosua  i  ke  kaka- 
hiaka,  a  helu  iho  la  i  na  kanaka,  a 
pii  aku  la  oia  a  me  na  lunakahi- 
ko  o  ka  Iseraela,  imua  o  na  kana- 
ka  i  Ai. 

11  Pii  pu  aku  la  me  ia  kona  poe 
a  pau  i  makaukau  i  ke  kaua,  a 
neenee  aku  la,  a  hiki  ma  ke  alo  o 
ia  kulanakauhale,  a  hoomoana  iho 
la  ma  ka  aoao  akua  o  Ai.  He 
awawa  hoi  mawaena  o  lakou  a  me 
Ai. 

12  Lawe  ae  la  oia  i  elima  paha 
tausani  kanaka,  a  hoonoho  iho  la 
ia  lakou  e  hoohalua  mawaena  o 
Betela  a  me  Ai,  ma  ke  komohana 
o  ke  kulanakauhale. 

13  Hoonoho  iho  la  lakou  i  kana- 
ka,  o  ka  poe  a  pau,  ma  ka  aoao 

akau  o  ke  kulanakauhale,  a  me 
ka  poe  hope,  ma  ke  komohana  o 
ke  kulanakauhale,  alaila,  i  kela  po 
no,  iho  aku  la  o  Iosua  ilalo  o  ke 
awawa. 

14  U"  A  ike  mai  la  ke  alii  o  Ai, 
wikiwiki  ae  la  lakou,  a  ala  koke 
iho  la,  a  puka  mai  la  na  kanaka  o 
ke  kulanakauhale  iwaho  e  kaua 
me  ka  Iseraela,  oia  a  me  kona  ka- 
naka  a  pau,  ma  kahi  i  olelo  mua 
ia,  ma  ke  kula ;  aole  hoi  i  ike  he 
poe  hoohalua  kekahi,  ma  ke  kua 
o  ke  kulanakauhale. 

15  Hana  iho  la  o  Iosua  a  me  ka 
Iseraela  rae  he  poe  hee  la  imua  o 
lakou,  a  holo  aku  la  ma  ke  ala  e 
hiki  aku  ai  i  ka  waonahele. 

16  Hoakoakoa  mai  la  na  kanaka 
a  pau  o  Ai  e  hahai  ia  lakou,  a  ha- 
hai  no  lakou  ia  Iosua,  a  kaiia'ku 
la  lakou,  mao  aku  o  ke  kulana- 
kauhale. 

17  Aole  i  koe  kekahi  kanaka  ma 
Ai,  a  me  Betela,  i  hahai  ole  aku  i 
ka  Iseraela.  Waiho  hamama  wale 
lakou  i  ke  kulanakauhale,  a  hahai 
aku  la  i  ka  Iseraela. 

18  I  mai  la  o  Iehova  ia  Iosua,  E 
o  aku  oe  i  ka  ihe  ma  kou  lima  ia 
Ai,  ana'u  no  e  haawi  aku  ia  wahi 
iloko  o  kou  liina.  O  aku  la  no  o 
Iosua  i  kana  ihe,  ma  kona  lima  i 
ke  kulanakauhale. 

19  Ku  koke  mai  la  ka  poe  hoo- 
halua,  mai  ko  lakou  wahi  mai,  a  i 
ka  o  ana  aku  o  kona  lima,  holo 
kiki  aku  la  a  komo  iloko  o  ke  ku- 
lanakauhale,  hoopio  iho  la,  a  wi- 
kiwiki  a  puhi  aku  la  i  ke  kauhale 
i  ke  ahi. 

20  Alawa  ae  la  na  kanaka  o  Ai,  a 
nana  aku  la  mahope  o  lakou,  aia 
hoi !  punohu  aku  la  i  ka  lani  ka 
uwahi  o  ia  kulanakauhale  ;  aole  o 
lakou  wahi  e  pee  aku  ai,  io,  a  io 
ae.  A  o  ka  poe  e  pee  ana  ma  ka 
waonahele,  huli  mai  la  lakou  e 
alo  i  ka  poe  hahai. 

21  A  ike  aku  la  o  Iosua,  a  me  ka 
Iseraela  a  pau,  ua  pio  ke  kulana- 
kauhale  i  ka  poe  hoohalua,  a  ua 
punohu  aku  la  ka  uwahi  o  ke  ku- 
lanakauhale,  alaila  huli  hou  lakou 
a  luku  aku  la  i  kanaka  no  Ai. 

22  A  puka  mai  la  hoi  kela  poe, 

mailoko  mai  o  ke  kulanakauhale, 
e  alo  ia  lakou,  nolaila  ua  puni 
lakou  i  ka  Iseraela  ma  kela  aoao 
kekahi  poe  a  ma  keia  aoao  kekahi 
poe.  A  luku  aku  la  o  Iosua  ma 
ia  lakou,  aole  i  waiho  aku  i  keka- 
hi  o  lakou  e  holo  a  pakele  aku. 

23  A  loaa  ola  ia  lakou  ke  alii  o 
Ai,  a  kai  mai  la  lakou  ia  ia  io  Io- 
sua  la. 

24  A  pau  ae  la  na  kauaka  o  Ai  i 
ka  lukuia  e  ka  Iseraela  ma  ke  ku- 
la,  a  ma  ka  waonahele,  ma  kahi 
a  lakou  i  hahai  aku  ai.  A  haule 
iho  la  lakou  a  pau  i  ka  maka  o 
ka  pahikaua  a  make.  Alaila,  hoi 
aku  la  ka  Iseraela  a  pau  i  Ai,  a 
luku  aku  la,  me  ka  maka  o  ka 
pahikaua. 

25  A  o  ka  poe  a  pau  i  haule  ia  la, 
o  na  kane  a  me  na  wahine,  he 
umikumamalua  tausani  o  lakou,  o 
na  kanaka  hoi  a  pau  o  Ai. 

26  Aole  i  hoihoi  mai  o  Iosua  i 
kona  lima,  ana  i  o  aku  ai  me  ka 
ihe,  a  pau  na  kanaka  o  Ai  i  ka  lu- 
kuia  e  ia. 

27  Aka  o  na  holoholona,  a  me  ka 
waiwai  pio  o  ia  kulanakauhale,  oia 
ka  Iseraela  mea  i  lawe,  i  waiwai 
pio  no  lakou,  e  like  me  ka  olelo  a 
Iehova,  ana  i  kauoha  mai  ai  ia  Io- 
sua. 

28  Puhi  iho  la  o  Iosua  ia  Ai,  a 
hoolilo  iho  la  ia  wahi  i  puu  mau 
loa,  i  wahi  olohelohe  wale,  a  hiki 
mai  i  keia  la. 

29  Kaawe  no  hoi  ia  i  ke  alii  o  Ai 
ma  ka  laau  a  hiki  i  ke  ahiahi ;  a 
napoo  ka  la,  kauoha  ae  la  o  Iosua 
e  kuu  i  kona  kupapau  mailuna 
mai  o  ka  laau,  a  e  kiola  ma  ka 
ipuka  e  komo  aku  ai  i  ke  kulana- 
kauhale;  a  hoahu  iho  la  lakou  i 
ahu  pohaku  nui,  a  hiki  mai  i  neia 
la. 

30  *\[  Alaila,  hana  iho  la  o  Iosua  i 
kuahu  no  Iehova,  no  ke  Akua  o 
ka  Iseraela,  ma  ka  mauna  ma 
Ebala, 

31  E  like  me  ka  Mose,  ke  kauwa 
a  Iehova  i  kauoha  mai  ai  i  ua  ma- 
mo  a  Iseraela,  e  like  hoi  me  ka 
mea  i  palapalaia  iloko  o  ka  buke 
o  ke  kanawai  o  Mose,  he  kuahu 
pohaku  i  kalai  ole  ia ;  aole  hoi  i 

kauia  ka  hao  maluna  iho.  Kau- 
maha  aku  la  lakou  maluua  iho  i 
na  mohaikuni  ia  Iehova,  a  kalua 
iho  la  i  na  mohaihoomalu. 

32  1[  Palapala  hou  iho  la  ia  ma- 
laila,  ma  na  pohaku,  i  ke  kanawai 
a  Mose,  ana  i  palapala  ai  imua  i 
ke  alo  o  na  uiamo  a  Iseraela. 

33  Ku  mai  la  ka  Iseraela  a  pau,  a 
me  na  lunakahiko,  a  uie  na'lii,  a 
me  na,  lunakanawai  o  lakou,  ma 
keia  aoao  a  ma  kela  aoao  o  ka  pa- 
hu,  imua  o  ke  alo  o  na  kuhuna  o 
na  mamo  a  Levi,  ka  poe  i  lawe 
i  ka  pahuberita  o  Iehova,  o  ka 
malihini  a  me  ke  keikipapa  :  o  ka 
hapalua  o  lakou  ma  ke  alo  o  ka 
mauna  o  Gerizima,  a  o  ka  hapalua 
ma  ke  alo  o  ka  mauna  o  Ebala  ;  e 
like  me  ke  kauoha  mua  ana  mai 
a  Mose,  ke  kauwa  a  Iehova,  e  hoo- 
maikai  lakou  i  kanaka  o  ka  Ise- 
raela. 

34  A  mahope  iho,  heluhelu  iho 
la  ia  i  ka  olelo  a  pau  o  ke  kana- 
wai,  o  ka  hoomaikai  ana  a  me  ka 
hoino  ana,  e  like  me  na  mea  a  pau 
i  palapalaia  ma  ka  buke  o  ke  ka- 
nawai. 

35  Aole  i  koe  kekahi  o  na  olelo  a 
pau,  a  Mose  i  kauoha  mai  ai ;  ua 
pau  i  ka  heluheluia  e  Iosua,  imua 
o  ke  anaina  a  pau  o  ka  Iseraela,  a 
me  na  wahine  pu,  a  me  na  kama- 
lii,  a  me  na  malihini,  i  hele  pu  me 
lakou. 

MOKUNA  IX. 

Ka  maalea  o  ko  Gibeona. 

ALOHE  na'lii  a  pau  loa  ma 
keia  aoao  o  Ioredane,  ma  na 
mauna,  a  ma  na  awawa,  a  makai 
ma  kahi  e  pili  ana  i  ka  moana  nui 
ma  ke  alo  o  Leoanona,  o  ka  Heta, 
a  me  ka  Amora,  a  me  ko  Kanaa- 
na,  a  me  ka  Pereza,  a  me  ka  Heva, 
a  me  ka  Iebusa, 

2  Alaila,  hoakoakoa  mai  la  lakou 
e  kaua  lokahi  mai  ia  Iosua,  a  me 
ka  Iseraela. 

3  H  A  lohe  ka  poe  i  noho  ma 
Gibeona  i  ka  mea  a  Iosua  i  hana'i 
ia  Ienko  a  me  Ai, 

4  Alaila  hana  maalea  iho  la  la- 
kou,  a  hele  aku  la,  hoomakaukau 
iho  la  i  o  na  lakou ;  a  lawe  no  hoi 
lakou  i  na  puolo  kahiko  ma  ko 


lakou  mau  hoki,  a  me  na  hueili 
waina  kahiko,  a  ua  haehae,  a  ua 
pahonoia ; 

5  A  me  na  kamaa  kahiko,  a  ha- 
wele  iho  la  ma  ko  lakou  kapuwai, 
a  aahu  iho  la  i  ka  lole  kahiko ;  a  o 
ka  berena,  ka  lakou  ai,  ua  maloo 
a  okaoka. 

6  A  hele  mai  la  lakou  io  Iosua  la, 
ma  kahi  a  lakou  i  hoomoana'i  ma 
Gilegala,  i  mai  la  ia  ia,  a  me  na 
kanaka  o  ka  Iseraela,  Ua  hele  mai 
nei  makou,  mai  ka  aina  loihi  mai ; 
no  ia  mea,  e  hana  kakou  i  olelo 
kuikahi. 

7  I  aku  la  na  kanaka  o  ka  Iserae- 
la  i  ka  poe  Heva,  Ke  noho  nei 
paha  oukou  iwaena  o  makou  :  pe- 
hea  la  makou  e  hana'i  me  oukou  i 
olelo  kuikahi? 

8  I  mai  la  lakou  ia  Iosua,  He  poe 
kauwa  makou  nau.  I  aku  la  o 
Iosua  ia  lakou,  Owai  oukou  ?  a 
mai  hea  mai  oukou  i  hele  mai 
nei? 

9  I  mai  la  lakou  ia  ia,  O  kau  poe 
kauwa  nei,  ua  hele  mai  makou, 
mai  ka  aina  loihi  loa  mai,  no  ka 
inoa  o  Iehova  o  kou  Akua :  no  ka 
mea,  ua  lohe  makou  i  kona  kau- 
lana  ana,  a  me  na  mea  a  pau  ana  i 
hana'i  ma  Aigupita, 

10  A  me  na  mea  a  pau  ana  i  hana 
aku  ai  i  na'lii  elua  o  ka  Amora, 
mao  aku  o  Ioredane,  ia  Sihona,  ke 
alii  o  Hesebona,  a  me  Oga,  ke  alii 
o  Basana,  aia  ma  Asetarota. 

11  Nolaila  i  olelo  mai  ai  ko  ma- 
kou  poe  lunakahiko,  a  me  ka  poe 
a  pau  i  noho  i  ko  makou  aina,  i 
mai  la  ia  makou,  E  lawe  oukou 
ma  ko  oukou  lima  i  o  na  oukou 
ma  ke  ala,  a  e  hele  e  halawai  me 
lakou,  a  e  i  aku  ia  lakou,  O  ka  ou- 
kou  kauwa  makou,  e  hana  kakou 
i  olelo  kuikahi. 

12  O  keia  berena  a  makou,  o  ka 
makou  o  noloko  mai  o  ko  makou 
hale,  ua  hoomakaukau  hou  ia  no 
makou,  i  ko  makou  la  i  hele  mai 
ai  e  halawai  me  oukou,  aia  hoi,  ua 
maloo,  a  ua  helelei. 

13  0  keia  mau  hueili  waina  hoi, 
a  makou  i  ukuhi  hou  ai,  aia,  ua 
nahaehae.  A  o  keia  mau  aahu  o 
makou,  a  me  ko  makou  kamaa, 

ua  weluwelu,  no  ka  loihi  loa  o  ke 
ala. 

14  Lawe  no  na  kanaka  i  ka  lakou 
ai,  aole  hoi  i  ninau  aku  ma  ka  wa- 
ha  o  Iehova. 

15  Hoomalu  aku  la  o  Iosua  ia  la- 
kou,  a  hana  iho  la  i  olelo  kuikahi 
me  lakou,  e  ola'i  lakou  ;  a  hoohiki 
aku  la  na  luna  o  ka  Iseraela  ia  la- 
kou. 

16  1f  A  mahope  iho,  i  ka  pau  ana 
o  na  la  ekolu,  mai  ka  wa  mai  o  ka 
lakou  hana  ana  i  ka  olelo  kuikahi, 
alaila  lohe  o  Iosua  ma,  he  kamaai- 
na  lakou,  a  ua  noho  pu  me  lakou. 

17  Hele  ae  la  na  mamo  a  Iserae- 
la,  a  po  akolu  hiki  i  ko  lakou 
mau  kulanakauhale.  Eia  ko  la- 
kou  mau  kulanakauhale,  o  Gibeo- 
na,  o  Hepira,  o  Beerota  a  me  Ki- 
riatiarima. 

18  Aole  i  pepehi  aku  na  mamo  a 
Iseraela,  no  ka  mea,  ua  hoohiki 
ia  lakou  na  luna  o  ka  Iseraela,  ma 
Iehova,  ke  Akua  o  Iseraela.  Ohu- 
mu  iho  la  na  kanaka  a  pau  i  na 
luna. 

19  Aka,  olelo  mai  la  na  luna  a 
pau  i  kanaka  a  pau,  Ua  hoohiki 
no  makou  ia  lakou,  ma  Iehova,  ke 
Akua  o  Iseraela.  Nolaila  aole  po- 
no  e  hoopa  aku  kakou  ia  lakou. 

20  Eia  ka  kakou  e  hana  aku  ai  ia 
lakou.  E  hoola  no  kakou  ia  la- 
kou,  o  huhuia  mai  kakou,  no  ka 
hoohiki  ana  a  makou  i  hoohiki  ai 
ia  lakou. 

21  I  mai  la  na  luna  i  ka  īseraela, 
E  ola  no  lakou,  aka,  e  lilo  no  la- 
kou  i  poe  kalai  laau,  a  i  poe  huki 
wai,  no  ke  anainakanaka  a  pau,  e 
like  me  ka  na  luna  i  olelo  aku  ai 
ia  lakou. 

22  H  Kii  aku  la  o  Iosua  ia  lakou, 
ninau  aku  la,  me  ka  i  ana  aku  ia 
lakou,  No  ke  aha  la  oukou  i  nolu 
mai  ai  a  puni  makou,  me  ka  olelo 
mai,  Ua  loihi  aku  makou,  mai  o 
oukou  aku;  a  eia  hoi  oukou,  ke 
noho  nei  iwaena  o  makou  ? 

23  No  ia  mea  e  poino  auanei  ou- 
kou,  aole  loa  e  kuuia  kekahi  o 
oukou;  e  lilo  no  oukou  i  poe 
kauwa,  a  i  poe  kalai  laau,  a  i 
poe  huki  wai,  no  ka  hale  o  ko'u 
Akua. 

24  Olelo  mai  lakou  ia  īosua,  i 
mai  la,  No  ka  hai  maopopo  ia 
mai  i  kau  poe  kauwa  nei,  ka  mea 
a  Iehova  kou  Akua  i  kauoha  mai 
ai  i  kana  kauwa  ia  Mose,  e  haa- 
wi  mai  i  ka  aina  a  pau  no  ou- 
kou,  a  e  luku  hoi  i  na  kanaka  a 
pau  o  ka  aina,  imua  o  oukou ;  no- 
laila,  i  makau  loa  ai  makou  i  ko 
makou  ola,  no  oukou,  a  ua  hana 
hoi  i  keia  mea. 

25  Eia  hoi  makou  iloko  o  kou 
lima;  a  o  ka  mea  pono  a  pololei 
hoi  i  kou  manao,  o  kau  ia  e  hana 
mai  ai  ia  makou. 

26  A  pela  no  ia  i  hana  aku  ai  ia 
lakou,  a  hoopakele  ia  lakou,  mai 
ka  lima  ae  o  na  mamo  a  Iseraela, 
i  pepehi  ole  aku  lakou. 

27  Ia  la,  hoolilo  iho  la  o  Iosua  ia 
lakou  i  poe  kalai  laau,  a  i  poe  hu- 
ki  wai  no  na  kanaka,  a  no  ke  kua- 
hu  o  Iehova,  ma  kahi  ana  i  make- 
make  ai,  pela  no,  a  hiki  loa  mai  i 
neia  la. 

MOKUNA  X. 

No  ke  kaua  ia  Gibeona.    12  Ke  kau  malie 
ana  o  ka  la. 

EIA  hoi  kekahi ;  a  lohe  o  Ado- 
nizedeka,  ke  alii  o  Ierusale- 
ma,  i  ke  pio  ana  o  Ai  ia  Iosua,  a 
me  kona  luku  ana  ia  wahi ;  e  like 
me  kana  hana  ana  ia  Ieriko  a  me 
kona  alii,  pela  kaua  hana  ana  ia 
Ai,  me  ko  laila  alii ;  a  ua  hookui- 
kahi  aku  na  kanaka  o  Gibeoua  me 
ka  Iseraela,  a  ua  noho  pu  me  la- 
kou  ; 

2  Makau  loa  oia,  me  kona  poe, 
no  ka  mea,  he  kulanakauhale  nui 
o  Gibeona,  me  he  kulanakauhale 
alii  la,  no  ka  mea,  oia  ka  nui  o  la- 
ua  o  Ai,  a  o  ko  laila  poe  kanaka  a 
pau,  he  poe  koa  loa. 

3  Nolaila  kii  aku  la  o  Adonizede- 
ka,  ke  alii  o  Ierusaleraa,  ia  īloha- 
ma,  i  ke  alii  o  Heberona,  a  ia  Pi- 
rama,  i  ke  alii  o  Iaremuta,  a  ia 
Iapia,  i  ke  alii  o  Lakisa,  a  ia  De- 
bira,  ke  alii  o  Egelona,  i  aku  la  ia 
lakou, 

4  E  hele  mai  oukou  io'u  nei,  e 
kokua  mai  ia'u,  i  pepehi  kakou  i 
ko  Gibeona ;  no  ka  mea,  ua  hoo- 
kuikahi  lakou  me  Iosua  a  me  na 
mamo  a  Iseraela. 

5  Alaila,  akoakoa  mai  la  na'lii 
elima  o  ka  Amora,  o  ke  alii  o  Ie- 
i  usalema,  o  ke  alii  o  Heberona,  o 
ke  alii  o  Iaremuta,  o  ke  alii  o  La- 
kisa,  a  me  ke  alii  o  Egelona,  a  pii 
:iku  la  lakou  a  me  ko  lakou  huna 
kaua  a  pau,  a  hoomoana  iko  la  ma 
ke  alo  o  Gibeona,  a  kaua  aku  la. 

6  Tf  Hoouna  koke  mai  la  na  ka- 
naka  o  Gibeona  ia  Iosua,  ma  ka- 
hi  ana  i  koomoana'i  ma  Gilegala, 
i  mai  la,  Mai  hookaulua  oe  i  kou 
lima  i  kau  poe  kauwa  nei;  e  pii 
koke  mai  io  makou  nei,  e  hoopa- 
kele,  a  e  kokua  mai  ia  makou ;  no 
ka  mea,  ua  akoakoa  mai  nei  na'lii  a 
pau  o  ka  Amora,  ka  poe  e  noho  ana 
ma  na  mauna,  e  ku  e  ia  makou. 

7  Alaila,  pii  aku  la  o  Iosua,  mai 
Gilegala  aku,  oia,  a  me  na  kanaka 
kaua  a  pau  pu  me  ia,  a  me  ka  poe 
koa  ikaika  a  pau. 

8  1f  I  mai  la  o  Iehova  ia  Iosua, 
Mai  makau  ia  lakou;  no  ka  mea, 
ua  haawi  au  ia  lakou  a  pau  iloko 
o  kou  lima,  aole  loa  e  ku  kekahi 
kanaka  o  lakou  imua  ou. 

9  Hiki  koke  aku  la  o  Iosua  ia  la- 
kou,  i  kona  hele  ana,  mai  Gilegala 
aku  i  ka  po  a  ao. 

10  Hooauhee  aku  la  o  Iehova  ia 
lakou  imua  o  ka  Iseraela,  a  luku 
aku  la  oia  ia  lakou  i  ka  make  nui 
loa,  ma  Gibeona,  a  hahai  aku  la 
no  hoi  oia  ia  lakou,  ma  ke  ala  e 
hiki  aku  ai  i  Betehorona,  a  pepe- 
hi  iho  la  ia  lakou  a  hiki  i  Azeka,  a 
i  Makeda. 

11  A  i  ko  lakou  hee  ana  imua  o 
ka  Iseraela,  i  ko  lakou  iho  ana  i 
Betehorona,  hoolei  mai  la  o  Ieho- 
va  i  na  pohaku  nui  maluna  o  la- 
kou,  mai  kalani  mai,  a  hiki  i  Aze- 
ka,  a  make  lakou.  Ua  nui  ka  poe 
i  make  i  ka  huahekili,  he  hapa  ka 
poe  i  make  i  na  mamo  a  Iseraela, 
i  ka  pahika,ua. 

12  1  Alaila,  olelo  aku  la  o  Iosua 
ia  Iehova,  i  ka  la  i  haawi  mai  ai  o 
Iehova  i  ka  Amora  na  na  mamo  a 
Iseraela,  i  aku  la  ia  imua  o  ke  alo 
o  ka  Iseraela,  E  ka  la,  e  kau  ma- 
lie  oe  maluna  o  Gibeona,  a  o  oe 
hoi,  e  ka  mahina,  maluna  o  ke 
awawa  o  Aialona. 

13  Kau  malie  iho  la  ka  la,  a  ku 
Hawaiian.  19 


malie  no  hoi  ka  mahina,  a  hoopai 
aku  la  na  kanaka  i  ko  lakou  poe 
enemi.  Aole  anei  keia  ka  mea  i 
palapalaia  ma  ka  buke  a  Iasera? 
Kau  malie  no  ka  la  mawaena  o  ka 
lani,  aole  i  hoomau  i  kona  hele  a 
pau  ka  la  hookahi. 

14  Aole  la  e  like  me  ia  mamua, 
aole  hoi  mahope,  i  lohe  ai  o  Ieho- 
va  i  ka  leo  o  ke  kanaka;  no  ka 
mea,  kaua  maoli  no  o  Iehova  ma- 
muli  o  ka  Iseraela. 

15  U  Hoi  mai  la  o  Iosua  a  me  ka 
Iseraela  a  pau  pu  me  ia,  a  i  kahi  i 
hoomoana'i  ma  Gilegala, 

16  Holo  aku  la  ua  mau  alii  nei 
elima,  a  pee  iho  la  iloko  o  ke  ana 
ma  Makeda. 

17  Ua  haiia  mai  ia  losua,  i  ka  i 
ana  inai,  Ua  loaa  na'lii  elima,  ua 
pee  lakou  iloko  o  kekahi  ana  aia 
ma  Makeda. 

18  I  aku  la  o  Iosua,  E  olokaa  i 
mau  pohaku  nui  ma  ka  waha  o  ke 
ana,  a  e  hoonoho  i  mau  kanaka  e 
kiai  ia  lakou  : 

19  Mai  kakali  oukou,  e  hahai  ou- 
kou  i  ko  oukou  poe  enemi,  a  e 
pepehi  i  ko  lakou  hopena.  Mai 
kuu  aku  ia  lakou  e  komo  iloko  o 
ko  lakou  mau  kulanakauhale ;  no 
ka  mea,  na  Iehova  ko  oukou  Akua 
i  haawi  mai  ia  lakou  i  ko  oukou 
lima. 

20  Luku  aku  la  o  Iosua  a  me  na 
mamo  a  Iseraela  ia  lakou  i  ka 
make  nui  loa,  a  oki  loa  iho  la  la- 
kou,  alaila,  holo  aku  la  ke  koena 
o  lakou  a  komo  iloko  o  na  kula- 
nakauhale  i  paa  i  ka  pa. 

21  Hoi  maluhia  mai  la  na  kana- 
ka  a  pau  i  kahi  a  lakou  i  hoomoa- 
na'i,  io  Iosua  la,  ma  Makeda,  Ao- 
le  loa  i  hookala  kekahi  i  kona  ale- 
lo  i  na  mamo  a  Iseraela. 

22  I  aku  la  o  Iosua,  E  wehe  i  ka 
waha  o  ke  ana,  a  e  lawe  mai  iwa- 
ho  io'u  nei,  i  ua  mau  alii  la  elima, 
mai  ke  ana  mai. 

23  Hana  iho  la  no  lakou  pela,  a 
lawe  mai  la  i  ua  mau  alii  la  elima 
io  na  la,  mai  ke  ana  mai ;  o  ke  alii 
o  Ierusalema,  a  me  ke  alii  o  Hebe- 
rona,  a  me  ke  alii  o  Iaremuta,  a 
me  ke  alii  o  Lakisa,  a  me  ke  alii  o 
Egelona. 

24  A  i  ka  wa  i  lawe  mai  ai  lakou 
i  ua  mau  alii  nei  io  Iosna  la,  alai- 
la,  hea  aku  la  o  Iosua  i  kanaka  a 
pau  o  ka  Iseraela,  i  aku  la  i  na  ali- 
ni  o  ka  poe  koa,  i  hele  pu  me  ia, 
E  neenee  mai  oukou,  a  e  hehi  ko 
oukou  kapuwai  maluna  o  na  a-i  o 
keia  poe  alii.  Neenee  mai  la  la- 
kou  a  hehi  aku  la  ko  lakou  kapu- 
wai,  maluna  o  ko  lakou  mau  a-i. 

25  I  aku  la  o  Iosua  ia  lakou,  Mai 
inakau  oukou,  aole  hoi  e  weliweli; 
e  ikaika  oukou,  a  e  koa  hoi,  no  ka 
mea,  pela  no  e  hana  mai  ai  o  Ie- 
hova  i  na  enemi  a  pau  a  oukou  e 
kaua  aku  ai. 

26  A  mahope  iho,  luku  aku  la  o 
Iosua  ia  lakou  a  pepehi  iho  la,  a 
kaawe  ae  la  ma  na  laau  ^elima ;  a  e 
kaulia  ana  no  lakou  ma  na  laau,  a 
hiki  i  ke  ahiahi. 

27  A  hiki  i  ka  manawa  i  napoo 
ai  ka  la,  kauoha  ae  la  o  Iosua,  e 
kuu  ia  lakou  mailuna  iho  o  na 
laau,  a  e  kiola  ia  lakou  iloko  o  ke 
ana,  ma  kahi  a  lakou  i  pee  aku 
ai;  a  waiho  aku  la  i  na  pohaku 
nui  ma  ka  waha  o  ke  ana,  a  hiki 
loa  mai  i  neia  la. 

28  T[  Ia  la  nO  i  hoopio  ai  o  Iosua 
ia  Makeda,  a  luku  aku  la  me  ka 
niaka  o  ka  pahikaua,  a  pepehi  aku 
la  i  ko  laila  alii  a  make  loa,  o  la- 
kou,  a  me  ko  laila  kanaka  a  pau, 
aole  ia  i  waiho  i  kekahi  koena. 
Hana  aku  la  ia  i  ko  laila  alii,  e  like 
me  ia  i  hana  aku  ai  i  ke  alii  o  Ie- 
riko. 

29  Hele  aku  la  o  Iosua,  a  me  ka 
Iseraela  a  pau  pu  me  ia,  mai  Ma- 
keda  aku  a  hiki  i  Lioena,  a  kaua 
aku  la  ia  Lihena. 

30  Haawi  mai  no  hoi  o  Iehova  ia 
wahi  a  me  ko  laila  alii  a  me  ko 
laila  poe  kanaka  a  pau,  i  ka  lima 
o  ka  Iseraela,  a  luku  aku  la  oia  ia 
wahi  ma  ka  maka  o  ka  pahikaua; 
aole  ia  i  waiho  i  koena  ma  ia  wahi. 
Haua  aku  no  hoi  ia  i  ko  laila  alii  e 
like  me  ia  i  hana  aku  ai  i  ke  alii  o 
Ieriko. 

31  II  Hele  aku  la  o  Iosua,  a  me 
ka  Iseraela  a  pau  pu  me  ia  mai 
Lioena  aku  a  Lakisa,  hoomoana 
iho  la  ma  ke  alo  o  ia  wahi,  a  kaua 
aku  la. 

32  Haawi  mai  la  o  Iehova  ia  La- 
kisa  i  ka  lima  o  ka  Iseraela,  a  i  ka 
lua  o  ka  la,  hoopio  iho  la  oia  ia 
wahi  a  luku  aku  la  ia  wahi  ma  ka 
maka  o  ka  pahikaua,  a  me  na  ka- 
naka  a  pau  ma  ia  wahi,  e  like  me 
na  mea  a  pau  ana  i  hana  aku  ai  ia 
Lihena. 

33  H  Alaila,  hele  ae  la  o  Hora- 
ma,  ke  alii  o  Gezera,  e  kokua  ma- 
muli  o  Lakisa.  Luku  aku  la  o  Io- 
sua  ia  ia,  a  me  kona  kanaka,  a  pau 
loa  lakou  i  ka  make,  aole  i  koe. 

34  T[  Hele  aku  la  o  Iosua  a  me  ka 
Iseraela  a  pau  pu  me  ia,  mai  La- 
kisa  aku  a  Egelona,  a  hoomoana 
iho  la  ma  ke  alo  o  ia  wahi,  a  kaua 
aku  la  ia  ia. 

35  Hoopio  iho  la  lakou  ia  wahi 
ia  la  no,  a  luku  aku  la  ia  wahi  ma 
ka  maka  o  ka  pahikaua,  a  me  ko 
laila  kanaka  a  pau,  luku  loa  aku  la 
ia,  e  like  me  na  mea  a  pau  ana  i 
hana  aku  ai  ia  Lakisa. 

36  Hele  aku  la  o  Iosua,  a  me  ka 
Iseraela  a  pau  pu  me  ia,  mai  Ege- 
lona  aku  a  Heberona,  a  kaua  aku 
la  ia  wahi. 

37  Hoopio  iho  la  lakou  ia  wahi, 
a  luku  aku  la  ma  ka  maka  o  ka 
pahikaua,  a  me  ko  laila  alii,  a  me 
ko  laila  kulanakauhale  a  pau,  a 
me  ko  laila  kanaka  a  pau ;  aole  ia 
i  waiho  i  koena,  e  like  me  na  mea 
a  pau  ana  i  hana  aku  ai  ia  Egelo- 
na.  Hooki  loa  iho  la  oia  ia  wahi 
a  me  ko  laila  kanaka  a  pau. 

38  11  Hoi  mai  la  o  Iosua  a  me  ka 
Iseraela  a  pau  pu  me  ia,  a  i  Debi- 
ra,  a  kaua  ae  la  ia  wahi ; 

39  A  hoopio  iho  la,  a  me  ko  laila 
alii,  a  me  ko  laila  kulanakauhale  a 
pau,  a  luku  aku  la  ia  lakou  ma  ka 
maka  o  ka  pahikaua,  a  hooki  loa 
iho  la  ia  i  kanaka  a  pau  o  ia  wahi, 
aole  i  waiho  i  koena;  e  like  me  ia 
i  hana  aku  ai  ia  Heberona,  pela  no 
ia  i  hana'i  ia  Debira,  a  me  kona 
alii,  e  like  hoi  me  ia  i  hana'i  ia  Li- 
bena,  a  me  kona  alii. 

40  i\  Luku  aku  la  o  Iosua  i  ka 
aina  mauna  a  pau,  a  ma  ka  lima 
hema,  a  ma  kahi  papu,  a  ma  kahi 
haahaa,  a  me  ko  laila  poe  alii  a 
pau.  Aole  ia  i  waiho  i  kekahi 
koena.     Hooki  loa  iho  la  ia  i  na 

mea  hanu  a  pau,  e  like  me  ke 
kauoha  ana  mai  o  Ieho\a  ke  Akua 
o  ka  Iseraela. 

41  Luku  aku  la  o  Iosua  ia  lakou, 
mai  Kadesabanea  a  hiki  i  Gaza,  a 
me  ka  aina  a  pau  o  Gosena  a  hiki 
loa  i  Gibeona. 

42  Hoopio  iho  la  o  Iosua  i  keia 
poe  alii  a  pau,  a  me  ko  lakou  aina, 
i  kela  wa  hookahi  no,  no  ka  mea, 
na  Iehova  no,  ke  Akua  o  ka  Ise- 
raela,  i  kaua  mai  mamuli  o  ka 
Iseraela. 

43  Hoi  mai  la  o  Iosua,  a  me  ka 
Iseraela  a  pau  pu  me  ia,  a  hiki  i 
kahi  a  lakou  i  hoomoana'i  ma 
Gilegala. 

MOKUNA  XI. 

Ka  make  ana  o  na'lii  he  nui.    16  Ka  pio  ana 
o  ka  aina  a  pau. 

ALOHE  mai  la  o  lauina,  ke  alii 
o  Hazora,  alaila,  hoouna  ae 
la  oia  ia  Iobaba,  i  ke  alii  o  Mado- 
na,  a  i  ke  alii  o  Simerona,  a  i  ke 
alii  o  Akesapa, 

2  A  i  na'lii  ma  ka  aoao  akau  o  na 
mauna,  a  ma  na  papu  ma  ka  aoao 
hema  o  Kinerota,  a  ma  ke  awawa, 
a  me  kahi  kiekie  o  Dora,  ma  ke 
komohona, 

3  A  i  ko  Kanaana  ma  ka  hikina, 
a  me  ke  komohana,  a  i  ka  Amora, 
a  i  ka  Heta,  a  i  ka  Pereza,  a  i  ka 
Iebusa,  ma  ka  mauna ;  a  i  ka  He- 
va  malalo  ma  Heremona,  ma  ka 
aina  o  Mizepa. 

4  Hele  mai  la  lakou,  a  me  ko  la- 
kou  poe  koa  pu  a  pau,  he  poe  ka- 
naka  nui  loa,  e  like  me  ke  one  ma 
kahakai  ka  nui,  he  poe  lio  kekahi 
me  na  halekaa  he  nui  loa. 

5  A  pau  keia  poe  alii  i  ke  akoa- 
koa  mai,  hele  mai  la  lakou  a  hoo- 
moana  pu  iho  la  ma  na  wai  o  Me- 
roma,  e  kaua  i  ka  Iseraela. 

6  11  mai  la  o  Iehova  ia  Iosun, 
Mai  makau  oe  ia  lakou,  no  ka 
mea,  ke  hiki  i  keia  hora  i  ka  la 
apopo,  na'u  no  e  haawi  aku  ia  la- 
kou  a  pau  e  make  imua  i  ke  alo  o 
ka  Iseraela;  a  e  oki  oukou  i  ke 
olona  o  ko  lakou  mau  lio,  a  e  puhi 
aku  i  ko  lakou  halekaa  i  ke  ahi. 

7  Hele  aku  la  o  Iosua  a  me  na 
kanaka  kaua  a  pau  pu  me  ia,  a 
hoohikilele  aku  la  kona  hoouka 


ana  ia  lakou,  ma  na  wai  o  Me- 
roma. 

8  Haawi  mai  la  o  Iehova  ia  la- 
kou  i  ka  lima  o  ka  Iseraela,  a  pe- 
pehi  aku  la  ka  Iseraela  ia  lakou,  a 
hahai  aku  la  ia  lakou,  a  hiki  i  Zi- 
donanui,  a  i  Mizerepotemaima,  a 
i  ke  awawa  o  Mizepe,  ma  ka  hi- 
kina.  Luku  aku  la  ia  lakou,  aole 
i  waiho  i  kekahi  koena  o  lakou. 

9  Hana  aku  no  hoi  o  Iosua  ia  la- 
kou  e  like  me  ka  Iehova  kauoha 
ana  ia  ia ;  a  oki  iho  la  i  ke  olona  o 
na  lio,  a  puhi  aku  la  i  na  halekaa 
i  ke  ahi. 

10  1  Ia  manawa,  hoi  mai  la  o 
Iosua  a  hoopio  iho  la  i  Hazora,  a 
pepehi  ae  la  i  ko  laila  alii  i  ka  pa- 
hikaua,  no  ka  mea,  i  ka  manawa 
mamua,  o  Hazora  no  ke  poo  o  ia 
mau  aupuni  a  pau. 

11  Luku  ae  la  no  ia  i  ko  laila  ka- 
naka  a  pau  i  ka  maka  o  ka  pahi- 
kaua,  hooki  loa  iho  la  ia  lakou, 
aole  i  koe  kekahi  e  hanu  ana. 
Puhi  aku  la  oia  ia  Hazora  i  ke 
ahi. 

12  Hoopio  iho  la  o  Iosua  i  na  ku- 
lanakauhale  a  pau  o  ia  poe  alii,  a 
me  ko  laila  alii  no  hoi,  a  luku  aku 
la  ia  lakou  i  ka  maka  o  ka  pahi- 
kaua;  hooki  loa  iho  la  ia  ia  lakou, 
e  like  me  ke  kauoha  ana  mai  o 
Mose,  ke  kauwa  a  ke  Akua. 

13  Aka,  o  na  kulanakauhale  a 
pau  i  noho  malie  i  ko  lakou  puu 
iho,  aole  i  puhi  aku  ka  Iseraela  i 
kekahi  o  lakou,  o  Hazora  wale  no 
ka  Iosua  i  puhi  aku  ai. 

14  Lawe  ae  la  na  mamo  a  Iseracla 
i  ka  waiwaipio  a  pau  o  ia  poe  ku- 
lanakauhale,  a  me  na  bipi,  i  wai- 
wai  no  lakou.  Aka,  o  kanaka  a 
pau,  ka  lakou  i  luku  aku  ai  ma  ka 
maka  o  ka  pahikaua,  a  oki  loa  iho 
la,  aole  lakou  i  waiho  i  kekahi  e 
hanu  ana. 

15  1  E  like  me  ka  Iehova  i  kauo- 
ha  mai  ai  i  kana  kauwa  ia  Mosc, 
pela  no  Mose  i  kauoha  mai  ai  ia 
Iosua.  pela  no  hoi  o  Ioaua  i  hana 
aku  ai,  aole  loa  ia  i  haalele  i  ke- 
kahi  o  na  mea  a  pau  a  Iehova  i 
kauoha  mai  ai  ia  Mose. 

16  Hoopio  iho  la  o  Iosua  ia  mau 
aina  a  pau  ma  na  mauua,  a  nae  na 

wahi  a  pau  loa  ma  ka  aoao  hema, 
a  me  ka  aina  a  pau  o  Gosena,  a  me 
ke  awawa,  a  me  ka  papu,  a  me  ke 
kuahiwi  o  ka  Iseraela,  a  me  ko 
laila  awawa ; 

17  Mai  ka  mauna  mai  o  Halaka, 
ma  ke  ala  e  hiki  aku  ai  i  Seira,  a 
hiki  i  Baalegada,  ma  ke  awawa  o 
Lebanona,  malalo  iho  o  ka  mauna 
o  Heremona.  Hoopio  no  ia  i  ko 
laila  poe  alii  a  pau,  a  pepehi  aku 
la  ia  lakou  a  make  loa. 

18  Kaua  loihi  loa  o  Iosua  me  ia 
poe  alii. 

19  Aole  loa  kekahi  kulanakau- 
hale  i  hoolealea  mai  i  na  mamo  a 
Iseraela,  o  ka  Heva  wale  no,  o  ka 
poe  i  noho  ma  Gibeona.  Pio  no 
na  aina  e  a  pau  loa,  i  ke  kaua 
ana. 

20  Na  Iehova  no  i  hoopaakiki  i 
ko  lakou  naau  e  hele  i  ke  kaua  me 
ka  Iseraela,  i  anai  loa  aku  ai  oia  ia 
lakou,  i  ole  hoi  e  loaa  ia  lakou  ka 
lokomaikaiia'ku,  i  pau  no  hoi  la- 
kou  i  ka  lukuia,  e  like  me  ka  Ie- 
hova  i  kauoha  mai  ai  ia  Mose. 

21  Tf  Ia  manawa,  hele  ae  la  o  Io- 
sua,  a  luku  aku  la  i  ka  poe  Anaki- 
ma,  ma  na  mauna,  ma  Heberona, 
ma  Debira,  a  ma  Anaba,  a  ma  na 
niauna  o  Iuda  a  pau,  a  ma  na  mau- 
na  a  pau  o  Iseraela.  Luku  loa  aku 
la  o  Iosua  ia  lakou,  me  ko  lakou 
mau  kulanakauhale. 

22  Aole  i  koe  kekahi  o  na  Anaki- 
ma,  ma  ka  aina  o  na  mamo  a  Ise- 
raela ;  a  ma  Gaza  hoi,  a  ma  Gata  a 
ma  Asedoda,  ua  koe  no. 

23  Hoopio  iho  la  o  Iosua  i  ka 
aina  a  pau,  e  like  me  na  mea  a  pau 
a  Iehova  i  olelo  mai  ai  ia  Mose. 
A  o  ka  mea  i  ili  mai  na  ka  Iserae- 
la,  haawi  mai  la  o  Iosua,  ma  ko  la- 
kou  papa,  maloko  o  ko  lakou  oha- 
na.  A  hoomaha  iho  la  ka  aina  i 
ke  kaua. 

MOKUNA  XII. 

No  na'lii  elua  a  Mose  i  pepehi  ai  a  lawe  i  ko 
laua  aina.  7  No  na'lii  he  kanakolukuma- 
makahi  a  Iosua  i  pepehi  aku  ai. 

Ti^IA  na'lii  a  ka  poe  mamo  a  Ise- 
Ali  raela  i  luku  aku  ai,  a  lawe  aku 
i  ko  lakou  aina,  ma  kela  kapa  o 
Ioredane  ma  ka  hikina  a  ka  la, 
mai  ke  kahawai  o  Arenona,  a  hiki 

i  ka  mauna  o  Heremona,  a  me  ka 
papu  a  pau  ma  ka  hikina. 

2  O  Sihona  ke  alii  o  ka  Amora 
ka  mea  i  noho  ma  Hesebona,  a  alii 
iho  la  oia  mai  Aroera,  oia  ma  kapa 
o  ke  kahawai  o  Arenona,  a  ma- 
waena  ae  o  ke  kahawai  a  me  ka 
hapa  o  Giliada  a  hiki  i  ke  kahawai 
o  Iaboka,  oia  ka  palena  o  ka  poe 
mamo  a  Amona. 

3  A  o  ka  papu  a  hiki  i  ke  kai  o 
Kinerota  ma  ka  hikina,  a  hiki  i  ke 
kai  o  ka  papu,  oia  ke  kai  paakai 
ma  ka  hikina  ma  ka  aoao  o  Be- 
teiesimota,  ma  ka  aoao  hema  ma- 
lalo  ae  o  Asedotapisega. 

4  T[  A  o  ka  mokuna  o  Oga  ke 
alii  o  Basana,  ka  mea  i  koe  o  ka 
poe  Repaima,  ua  noho  oia  ma 
Asetarota  i  Ederei, 

5  A  alii  iho  la  oia  ma  ka  mauna 
o  Heremona,  a  ma  Saleka,  a  ma 
Basana  a  puni,  a  hiki  i  ka  moku- 
na  o  Gesuri  a  me  Maakati,  a  me 
ka  hapa  o  Gileada,  ka  mokuna  o 
Sihona  ke  alii  o  Hesebona. 

6  Ua  pepehiia  lakou  e  Mose,  e 
ke  kauwa  a  Iehova,  a  me  ka  Ise- 
raela,  a  haawi  o  Mose  ke  kauwa  a 
Iehova  ia  mea  i  ainahooili  na  ka 
Reubena,  a  me  ka  Gada,  a  me  ka 
ohana  hapa  a  Manase. 

7  Tf  Eia  na'lii  o  ka  aina  a  Iosua 
a  me  ka  Iseraela  i  pepehi  aku  ai 
ma  kela  kapa  o  Ioredane,  ma  ke 
komohana,  mai  Baalagada  ma  ke 
awawa  o  Lebanona  a  hiki  i  ka 
mauna  o  Halaka,  kahi  e  pii  ai  i 
Seira,  a  haawi  o  Iosua  ia  mea  i  na 
ohana  o  ka  Iseraela  i  kahi  e  noho 
ai  e  like  me  ko  lakou  mahele  ana ; 

8  Ma  na  kuahiwi,  a  ma  na  papu, 
a  ma  na  awawa,  a  ma  kahi  haa- 
haa,  a  ma  ka  waonahele,  a  ma  ke 
kukulu  hema;  o  ka  Heta,  o  ka 
Amora  a  o  ka  Kanaana,  o  ka  Pe- 
reza,  o  ka  Hevi  hoi  a  me  ka  Ie- 
busa. 

9  1  O  ke  alii  o  Ieriko  hookahi ; 
o  ke  alii  o  Ai  aia  ma  ka  aoao  o 
Betela,  hookahi ; 

10  O  ke  alii  o  Ierusalema,  hoo- 
kahi ;  o  ke  alii  o  Heberona,  hoo- 
kahi ; 

11  O  ke  alii  o  Iaremuta,  hooka- 
hi ;  o  ke  alii  o  Lakisa,  hookahi ; 

12  O  ke  alii  o  Egelona,  hookahi ; 
o  ke  alii  o  Gezera,  hookahi ; 

13  O  ke  alii  o  Debira,  hookahi ;  o 
ke  alii  o  Gedera,  hookaki ; 

14  O  ke  alii  o  Horema,  hookahi ; 
o  ke  alii  o  Arada,  hookahi ; 

15  O  ke  alii  o  Libena,  hookahi ; 
o  ke  alii  o  Adulama,  hookahi ; 

16  O  ke  alii  o  Makeela,  hookahi ; 
o  ke  alii  o  Betela,  hookahi ; 

17  O  ke  alii  o  Tapua,  hookahi ;  o 
ke  alii  o  Hepera,  hookahi ; 

18  O  ke  alii  o  Apeka,  hookahi ;  o 
ke  alii  o  Lasarona,  hookahi ; 

19  O  ke  alii  o  Madona,  hookahi ; 
o  ke  alii  o  Hazora,  hookahi ; 

20  O  ke  alii  o  Simeronamerona, 
hookahi ;  o  ke  alii  o  Akesapa, 
hookahi ; 

21  0  ke  alii  o  Taanaka,  hookahi ; 
O  ke  alii  o  Megido,  hookahi ; 

22  O  ke  alii  o  Kadesa,  hookahi ; 
o  ke  alii  o  lokeneama,  no  Kare- 
mela,  hookahi ; 

23  O  ke  alii  o  Dora,  no  Napeta- 
dora,  hookahi ;  o  ke  alii  o  Goima 
no  Gilegala,  hookahi ; 

24  O  ke  alii  o  Tiresa,  hookahi ;  o 
na'lii  a  pau  loa,  he  kanakoluku- 
mamakahi. 

MOKUNA  XIII. 

No  na  mokuna  o  na  aina  i  hoolilo  ole  ia  mai. 
15  Ka  aina  no  ka Reubena.  22  Ua  pepehiia 
o  Balaama. 

AELEMAKULE  o  Iosua,  a  nui 
.  no  hoi  kona  mau  makahiki. 
Olelo  aku  la  o  Iehova  ia  ia,  Ua 
elemakule  oe,  a  nui  kou  mau  ma- 
kahiki,  a  nui  no  hoi  ka  aina  i  koe 
iho  aole  i  komo. 

2  Eia  ka  aina  i  koe,  o  na  wahi  a 
pau  o  ka  poe  Pilisetia,  a  o  Gesura 
a  pau, 

3  Mai  Sihora  mai  aia  imua  o  Ai- 
gupita  a  hiki  i  ka  palena  o  Ekero- 
na  ma  ka  akau  ae,  ua  heluia  no  ka 
poe  Kanaana ;  elima  halai  o  ka  poe 
Pilisetia ;  ka  poe  Gaza,  a  me  ka  poe 
Asedoda,  a  me  ka  poe  Esekalona,  a 
me  ka  poe  Gata,  a  me  ka  poe  Eke- 
rona;  a  oka  poe  Avita  kekahi. 

4  Mai  ke  kukuluhema  mai  o  ka 
aina  a  pau  a  ka  poe  Kanaana,  a 
me  ka  Meara,  kahi  e  pili  ana  i  ko 
Sidona  poe  a  hiki  i  Apeka  i  ka 
palena  o  ka  Amora. 


5  O  ka  aina  o  ka  poe  Gibeli,  a  o 
Lehanona  a  pau  loa  ma  ka  hikina 
a  ka  la,  mai  Baalagada  aku  malalo 
ae  o  ka  mauna  o  Hereinona  a  hiki 
i  kahi  e  komo  ai  iloko  o  Hamata. 

6  A  o  ka  poe  noho  ma  ka  mauna, 
mai  Lebanona  mai  a  hiki  i  Mise- 
repotemaima,  a  me  ko  Sidona  a 
pau,  o  lakou,  ka'u  e  kipaku  aku 
auanei  mai  ka  Iseraela  aku  :  aka, 
e  puunaue  oe  ia  mea  ma  ka  hailo- 
na  no  ka  poe  mamo  a  Iseraela  i 
wahi  e  noho  ai,  me  au  i  kauoha 
aku  ai  ia  oe. 

7  Ano  e  puunaue  oe  i  keia  aina  i 
noho  ana  no  na  ohana  eiwa,  a  me 
ka  ohana  hapa  a  Manase. 

8  Malaila  i  loaa'i  ka  Reubena  a 
me  ka  Gada,  ko  lakou  wahi  e  no- 
ho  ai,  kahi  a  Mose  i  haawi  aku  ai 
ia  lakou  ma  kela  kapa  o  Ioredane 
ma  ka  hikina,  e  like  me  ka  Mose, 
ke  kauwa  a  Iehova  i  haawi  aku  ai 
ia  lakou ; 

9  Mai  Aroera  mai  ma  ke  kapa  o 
ka  muliwai  e  Arenona,  a  me  ke 
kulanakauhale  aia  ma  ka  muli- 
wai,  a  me  ke  awawa  a  pau  o  Me- 
deba  a  hiki  i  Dibona ; 

10  O  na  kulanakauhale  a  pau  o 
Sihona,  ke  alii  o  ka  poe  Amora, 
ka  mea  i  alii  ai  ma  Hesebona  a 
hiki  i  ka  palena  o  na  keiki  a 
Amona ; 

11  A  me  Gileada,  a  me  ka  palena 
o  ka  poe  Gesura,  a  me  ka  poe 
Maakati,  a  o  ka  mauna  a  pau  o 
Heremona,  a  me  Basana  a  pau  a 
hiki  i  Saleka ; 

12  A  me  ke  aupuni  a  pau  o  Oga, 
ma  Basana,  ka  mea  i  alii  ai  ma 
Asetarota  a  me  Ederei,  oia  ka 
mea  i  koe  iho  no  ka  poe  Repai- 
ma ;  o  ka  poe  a  Mose  i  pepehi  ai, 
a  i  kipaku  aku  no  hoi. 

13  Aka,  aole  i  kipakuia  ka  poe 
Gesuri,  a  me  ka  poe  Maakati  e 
ka  Iseraela;  aka,  noho  pu  no  ka 
poe  Gesuri,  a  me  ka  poe  Maakati 
me  ka  Iseraela  a  hiki  i  keia  la. 

14  Aole  i  haawiia  mai  ka  aina- 
hooili  no  ka  Levi;  o  na  mohai  o 
Iehova,  ke  Akua  o  ka  Tseraela, 
oia  ko  lakou  ainahooili,  e  like  me 
ia  i  olelo  mai  ai. 

15  U  Haawi  o  Mose  no  ka  ohana 

a  Reubena  e  like  me  ko  lakou 
ruau  hale. 

16  Aia  ko  lakou  palena  mai  o 
Aroera  mai,  ma  ke  kapa  o  ka  mu- 
liwai  o  Arenona,  a  me  ke  kulana- 
kauhale  ma  ua  muliwai  la,  a  me 
ka  papu  a  pau  ma  Medeba. 

17  O  Hesebona,  a  me  na  kulana- 
kauhale  ona  a  pau  ma  ka  papu  ;  o 
Dibona,  a  me  Bamota  Baala,  a  me 
Betabaalameona, 

18  A  me  Iahasa  a  me  Kedemota, 
a  me  Mepaata, 

19  A  me  Kireataima,  a  me  Sibe- 
ma,  a  me  Zeretasahara  ma  ka 
mauna  no  ka  papu, 

20  A  me  Betepeora  a  me  Asedo- 
ta-pesega,  a  me  Beteiesimota, 

21  A  me  na  kulanakauhale  a  pau 
o  ka  papu  a  me  ke  aupuni  a  pau 
o  Sihona  ke  alii  o  ka  Amora,  ka 
mea  i  alii  ai  ma  Hesebona,  ka  mea 
a  Mose  i  pepehi  ai  me  na  kau- 
kaualii  hoi  o  Midiana.  Oia  o  Eli 
a  me  Rekema  a  me  Gura  a  me 
Hura  a  me  Reba,  oia  na  makualii 
o  Sihona  e  noho  ana  ma  ka  aina. 

22  TI  O  Balaama  ke  kilo  ke  keiki 
a  Beora,  oia  kekahi  i  pepehiia  e 
ka  Iseraela  me  ka  pahikaua,  iwae- 
na  o  ka  poe  i  pepehiia  e  lakou. 

23  A  o  ka  palena  o  ka  Reubena  o 
Ioredane  no  ia,  a  me  kona  palena. 
Oia  ka  aina  hooilina  o  ka  Reube- 
na  ma  ko  lakou  mau  hale,  o  na 
kulanakauhale  a  me  na  kauhale 
olaila. 

24  Puunaue  ae  la  o  Mose  no  ka 
ohana  o  Gada,  no  na  mamo  a  Ga- 
da  mamuli  o  ko  lakou  poe  ohua. 

25  Aia  no  ia  lakou  ka  palena  o 
Iazera,  a  me  na  kulanakauhale  a 
pau  o  Gileada,  a  me  ka  hapalua  o 
ka  aina  o  ka  poe  mamo  a  Amona 
a  hiki  i  Aroera  aia  imua  o  Raba. 

26  A  mai  Hesebona  a  hiki  ia  Ra- 
motamizepa,  a  me  Betonima;  a 
mai  Mahanaima  a  hiki  i  ka  mo- 
kuna  o  Debira. 

27  Ma  ke  awawa  o  Betearama  a 
me  Betenimera  a  me  Sukota,  a  me 
Zapora,  ke  koena  o  ke  aupuni  o 
Sihona,  ke  alii  o  Hesebona,  o  Io- 
redane  a  me  kona  palena  a  hiki  i 
kahakai  o  Kinerota  me  kela  kapa 
o  Ioredane  ma  ka  hikiua. 

28  Oia  ka  hooilina  a  ka  poe 
mamo  a  Gada  ma  ko  lakou  poe 
ohua,  o  na  kulanakauhale,  a  me 
na  kauhale  olaila. 

29  1  A  puunaue  ae  la  o  Mose  na 
ka  ohana  hapa  a  Manase :  eia  ka 
hooiliua  na  kapoe  keiki  a  Manase 
ma  ko  lakou  mau  ohua. 

30  Aia  ko  lakou  palena  mai  Ma- 
hanaima  ae  o  Basana  a  pau,  o  ke 
aupuni  a  pau  o  Oga,  ke  alii  o  Ba- 
sana,  a  me  na  kauhale  a  pau  o 
Iaira,  aia  no  ma  Basana  kanaono 
kauhale : 

31  A  o  ka  hapa  o  Gileada  a  me 
Asetarota,  a  me  Ederei,  na  kula- 
nakauhale  o  ke  aupuni  o  Oga  ma 
Basana,  oia  na  ka  poe  mamo  a 
Makira  ke  keiki  a  Manase,  na  ka 
ohana  hapa  no  a  Makira  ma  ko 
lakou  mau  ohua. 

32  Oia  ka  Mose  i  puunaue  ai  i  ai- 
nahooili  ma  ka  papu  o  Moaba  ma 
kela  kapa  o  Ioredane,  ma  ka  hiki- 
na  o  Ieriko. 

33  Aka,  aole  i  haawi  o  Mose  i 
ainahooili  na  ka  Levi.  O  Iehova 
ke  Akua  o  ka  Iseraela,  oia  ko  la- 
kou  ainahooili,  e  like  me  ka  mea 
ana  i  olelo  mai  ai  ia  lakou. 

MOKUNA  XIV. 

Ua  loaa  ka  ainahooili  na  ohana  eiwa  a  me  ka 
hapa  ma  ka  hailona.  6  Ua  loaa  o  Hebero- 
na  ia  Kaleba. 

EIA  na  ainahooili  no  ka  Iseraela 
ma  ka  aina  o  Kanaana  i  puu- 
naueia  e  Eleazara  ke  kahuna,  a  me 
Iosua  ke  keiki  a  Nuna,  a  me  ka 
poe  koikoi  o  na  makua  o  na  oha- 
na  a  ka  poe  mamo  a  Iseraela. 

2  Ma  ka  hailona  ko  lakou  puu- 
naue  ana,  e  like  me  ka  Iehova  i 
kauoha  mai  ai  ma  ka  lima  o  Mose, 
no  na  ohana  eiwa  a  me  ka  ohana 
hapa. 

3  No  ka  mea,  ua  haawi  e  o  Mose 
i  ka  ainahooili  i  na  ohana  elua  a 
me  ka  ohana  hapa  ma  kela  kapa  o 
Ioredane;  aka,  aole  i  haawi  oia  i 
hooilina  no  ka  Levi  iwaena  o 
lakou. 

4  No  ka  mea,  o  na  mamo  o  Io- 
sepa,  elua  no  ohana  lakou,  o  Ma- 
nase  a  me  Epeniima.  Aole  i  haa- 
wiia  ka  aiuahooili  no  kaLevi;  o 
na  kulanakauhale  wale  no  kahi  e 

noko  ai,  a  me  ia  pu  ke  kula  e  pili 
ana,  no  ko  lakou  poe  holoholona 
a  me  ka  lakou  mau  ukaua. 

5  E  like  me  ka  mea  a  Iehova  i 
kauoha  mai  ai  ia  Mose,  pela  i  ha- 
na'i  ka  poe  mamo  a  Iseraela,  a 
mahele  iho  la  lakou  i  ka  aina. 

6  Tf  Alaila  hele  mai  la  ka  poe 
mamo  a  Iuda  ia  Iosua  la  ma  Gile- 
gala;  a  olelo  ae  la  o  Kaleha  ke 
keiki  a  Iepune  no  Keneze  penei, 
Ua  ike  no  oe  i  ka  mea  a  Iehova  i 
olelo  mai  ai  ia  Mose  ke  kauwa  a 
ke  Akua  no'u  a  nou  hoi  ma  Ka- 
desabanea. 

7  He  kanaka  makahiki  ko'u  i  ka 
wa  i  hoounaia  mai  ai  au  e  Mose  e 
ke  kauwa  a  Iehova,  mai  Kadesa- 
banea  mai,  e  makaikai  i  ka  aina ; 
a  boike  aku  au  e  like  me  ia  iloko 
o  ko'u  naau. 

8  Aka,  o  ko'u  poe  hoahele,  ka 
poe  i  pii  pu  me  au,  hoonawaliwali 
lakou  i  ka  naau  o  kanaka ;  owau 
ka  i  hahai  oiaio  mamuli  o  Iehova 
o  ko'u  Akua. 

9  Ua  hoohiki  o  Mose  ia  la,  i  ka  i 
ana  ae,  He  oiaio,  o  ka  aina  a  kou 
wawae  i  hehi  ai,  nou  no  ia,  a  no 
kau  poe  mamo  no  hoi  kekahi  i 
hooilina  mau  loa,  no  ka  mea,  ua 
hahai  oiaio  oe  mamuli  o  Iehova  o 
ko'u  Akua. 

10  Ano,  aia  hoi,  e  like  me  kana 
olelo,  ua  malama  mai  o  Iehova  i 
ko'u  ola  ana,  i  keia  mau  makahiki 
hookahi  kanaha  a  me  kumama- 
lima  mai  ka  wa  a  Iehova  i  olelo 
mai  ai  i  keia  mea  ia  Mose,  a  i  au- 
wana  ai  ka  Iseraela  ma  ka  waona- 
hele ;  aia  hoi,  i  keia  la,  elua  o'u 
kanaha  makahiki  a  me  kumama- 
lima. 

11  A  ua  ikaika  au  i  keia  la,  e  like 
me  au  i  ka  la  a  Mose  i  hoouna  mai 
ai  ia'u :  me  ko'u  ikaika  ia  ma- 
nawa,  pela  ko'u  ikaika  i  keia  wa, 
no  ke  kaua,  a  no  ka  puka  ana  iwa- 
ho,  a  me  ke  komo  ana  iloko. 

12  Ano,  e  haawi  mai  ia'u  i  keia 
mauna,  ka  mea  a  Iebova  i  olelo 
mai  ai  i  kela  la;  no  ka  mea,  ua 
lohe  oe  ia  la  i  ka  noho  ana  ilaila  o 
ka  poe  Anakima,  a  ua  nui  ko  la- 
kou  mau  kulauakauliale,  a  ua  paa 
i  ka  pa;   ina  e  kokua  mai  o  Ie- 


bova  ia'u,  e  kipaku  auanei  au  ia 
lakou  iwaho  e  like  me  ka  olelo  a 
Iehova. 

13  Alaila,  hoomaikai  mai  o  Iosua 
ia  ia,  a  haawi  mai  ia  Kaleba  ke 
keiki  a  Iepune  ia  lleberona  i  aina- 
hooili  nona. 

14  No  ia  īnea,  ualilo  o  Heberona 
i  ainahooili  no  Kaleha  ke  keiki  a 
Iepune  no  Keueze  a  hiki  i  keia 
la,  no  ka  mea,  ua  hahai  oiaio  oia 
mamuli  o  Iehova  ke  Akua  o  ka 
Iseraela. 

15  O  ka  inoa  o  Heberona  ma- 
mua,  o  Kiriatareba  no  ia ;  he  ka- 
naka  nunui  [o  Areba]  no  ka  poe 
Anakima.  A  hoomaha  iho  la  ka 
aina  i  ke  kaua. 

No  ka  Iuda  hooilina.  13  No  ka  hooilina  i 
lilo  ia  Kaleha.  lti  No  Oteniela  a  me  kana 
wahine.    21  Na  kulanakauhale  o  Iuda. 

EIA  ke  kuleana  o  ka  obana  a 
Iuda  e  like  me  ko  lakou  poe 
ohua,  a  hiki  i  ka  mokuna  o  Edo- 
ma :  o  ka  waoakua  o  Zina  ma  ka 
hema,  oia  ka  welau  o  ko  lakou 
aoao  hema. 

2  A  o  ko  lakou  mokuna  hema, 
aia  mai  kahakai  o  ka  moanakai, 
mai  ke  kaikuono  hoi  e  oi  ana  i  ka 
hema. 

8  A  moe  ae  la  ma  ka  aoao  hema 
i  Maaleakerabima,  a  hele  ae  la  i 
Zina,  a  pii  ae  iluna  ma  ka  hema  i 
Kadesabanea,  a  hiki  ae  la  i  Heze- 
rona,  a  pii  hou  iluna  i  Adara  a 
puni  i  Karekaa : 

4  A  malaila  ae  a  i  Azemona,  a 
hele  aku  i  ka  muliwai  o  Aigupita ; 
a  o  na  welau  o  ia  aina  aia  ma  ke 
kai.     Oia  ko  lakou  aoao  hema. 

5  A  o  ka  aoao  hikina,  o  ka  moa- 
nakai  no  ia  a  hiki  i  ka  nuku  o  Io- 
redane;  a  o  ka  mokuna  ma  ka 
aoao  akau,  aia  mai  ke  kaikuono  o 
ke  kai  ma  ka  nuku  o  Ioredane. 

6  A  ua  pii  iluna  ka  mokuna  i  Be- 
tehogala,  a  hele  ia  ma  ka  akau  ae 
o  Betearaba,  a  pii  ae  la  ia  aoao  i 
ka  pohaku  o  Bohana  ke  keiki  a 
Reubena. 

7  Pii  ae  la  ka  mokuna  ia  Debira, 
mai  ke  awawa  o  Akora  mai,  ma 
ka  akau  imua  o  Gilegala,  ma  kahi 
e  pii  ai  i  Adumima,  ma  ka  aoao 

hema  o  ka  niuliwai ;  a  moe  ae  la 
ka  mokuna  i  ka  wai  o  Enesemesa, 
a  o  kona  welau  aia  ma  Enerogela. 

8  Pii  ae  la  hoi  ka  mokuna  ma  ke 
awawa  o  ke  keiki  a  Hinoma,  ma 
ka  aoao  hema  o  ka  poe  Iebusi, 
oia  o  Ierusalema;  a  ua  pii  ka 
mokuna  i  ka  piko  o  ka  mauna, 
aia  imua  o  ke  awawa  o  Hinoma 
ma  ke  komohana,  ma  ka  welau  o 
ke  awawa  o  ka  poe  Repaima  ma 
ka  akau. 

9  Ua  hoailonaia  ka  mokuna  mai 
ka  piko  o  ka  mauna  a  hiki  i  ka 
punawai  Nepetoa,  a  malaila  aku  a 
hiki  i  na  kulanakauhale  o  ka  mau- 
na  o  Eperona  ;  a  ua  hoailonaia  ka 
mokuna  ma  Baala,  oia  o  Kina- 
rima. 

10  Ua  huli  ka  mokuna  mai  Baala 
ma  ke  komohana  a  i  ka  mauna  o 
Seria,  a  moe  ae  la  ia  ma  ka  aoao 
o  ka  mauna  Iearima,  oia  o  Kesa- 
lona,  ma  ka  aoao  akau,  a  iho  ilalo 
i  Betesemesa,  a  moe  ae  i  Timena. 

11  Ua  moe  ae  la  ka  mokuna  ma 
ka  aoao  o  Ekerona  ma  ka  akau ; 
a  ua  hoailonaia  ka  mokuna  ma 
Sike'rona,  a  moe  ae  la  i  ka  mauna 
o  Baala,  a  malaila  ae  i  Iabenela ;  a 
o  kona  welau  aia  ma  ke  kai. 

12  A  o  kona  aoao  komohana  aia 
ma  ke  kai  nui,  a  me  kona  kaha- 
kai.  Oia  ka  mokuna  o  ka  poe 
mamo  a  Iuda  a  puni  e  like  me 
ko  lakou  poe  ohua. 

13  T  A  ia  Kaleba  ke  keiki  a  Ie- 
pune  haawi  oia  i  hooilina  iwaena 
o  ka  poe  mamo  a  Iuela,  e  like  me 
ke  kauoha  a  Iehova  ia  Iosua,  ia 
Kiriatareba,  oia  ka  makua  o  Ana- 
ka,  o  Heberona  no  ia. 

14  Ua  kipaku  aku  o  Kaleba  i  na 
keikikane  ekolu  a  Anaka,  ia  Sesai 
a  me  Ahimana,  a  me  Talemai,  ka 
poe  i  hanau  na  Anaka. 

15  Pii  aku  la  ia  mailaila  aku  a  i 
Debira,  a  o  ka  inoa  o  Debira  ma- 
mua  o  Kiriatesepera. 

16  T[  Olelo  aku  la  o  Kaleba,  O  ka 
mea  nana  e  pepehi  ia  Kiriatese- 
pera,  a  hoopio  iho  ia  wahi,  na'u 
no  e  haawi  ia  Akesa  i  ka'u  kaika- 
mahine  i  wahine  nana. 

17  Na  Oteniela,  ke  keiki  a  Ke- 
naze,  ke  kaikaina  o  Kaleba  i  hoo- 

pio  aku  ia  wahi;  a  haawi  aku  la 
oia  ia  Akesa  i  kana  kaikamahine 
i  wahine  nana. 

18  A  i  kona  hele  ana  io  na  la, 
koi  ae  la  oia  ia  ia  e  noi  aku  i 
kona  makuakane  i  aina.  A  iho 
iho  la  ia  mai  luna  mai  o  kona  ho- 
ki.  Ninau  ae  la  o  Kaleba  ia  ia, 
Heaha  kau  ? 

19  I  mai  la  kela,  E  haawi  mai 
ia'u  i  mea  e  pomaikai  ai.  No  ka 
mea,  ua  haawi  mai  oe  ia'u  i  ka 
aina  ma  ke  kukulu  hema ;  e  haa- 
wi  mai  no  hoi  oe  i  na  kumuwai. 
A  haawi  mai  la  o  Kaleba  i  na  ku- 
muwai  luna,  a  me  na  kumuwai 
lalo. 

20  Eia  ka  hooiliua  o  ka  ohana  a 
Iuda  mamuli  o  ko  lakou  poe  ohua. 

21  O  na  kulanakauhale  ma  ka 
welau  o  ka  ohana  a  Iuda  e  pili 
ana  i  ka  mokuna  o  Edoma  ma  ka 
hema,  o  Kabezeela,  a  me  Edera, 
a  me  Iagura, 

22  O  Kina,  a  me  Dimona  a  me 
Adada, 

23  0  Kedesa  a  me  Hazora  a  me 
Ilanana, 

24  O  Zipa,  a  me  Telema  a  me 
Bealota, 

25  O  Hazora  a  me  Hadata,  a  me 
Keriota  a  me  Hezerona  oia  o  Ha- 
zora, 

26  O  Amama  a  me  Sema  a  me 
Molada, 

27  O  Hazoragada  a  me  Hesemo- 
na,  a  me  Betepaleta, 

28  A  me  Hazarasuala  a  me  Bee- 
raseba  a  me  Biziotia, 

29  O  Baala  a  me  Iima,  a  me  Aze- 
ma, 

30  Eletolada  a  me  Kisila,  a  me 
Horema, 

31  O  Zikelaga,  a  me  Mademana, 
a  me  Sanesana, 

32  O  Lebaota  a  me  Silihima,  a 
me  Aina  a  me  Rimona ;  o  na  ku- 
lanakauhale  a  pau  he  iwakalua 
lakou  a  me  kumamaiwa,  a  me  ko 
lakou  mau  kauhale. 

33  A  ma  ke  awawa,  o  Asetaola  a 
me  Zorea,  a  me  Asena, 

34  O  Zanoa  a  me  Eneganima,  a 
me  Tapua  a  me  Enama, 

35  O  Iaremuta  a  me  Adulama,  a 
me  Soko  a  me  Azeka, 

36  O  Sarairna  a  me  Aditaima  a 
ine  Gidera,  a  me  Gederotaima ; 
na  kulanakauhale  he  umikuma- 
maha,  a  me  ko  lakou  mau  kau- 
liale. 

37  0  Zenana,  a  me  Hadasa,  a  me 
Migedalagada, 

38  O  Dileana,  a  me  Mizepa,  a  me 
Ioketeela, 

39  O  Lakisa,  a  me  Bozekata,  a  me 
Egelona, 

40  O  Kabona  a  me  Lahemama,  a 
me  Ketilisa, 

41  O  Gederota,  a  me  Betedagona, 
a  me  Naama,  a  me  Makeda ;  he 
umikumamaono  kulanakauhale,  a 
me  ko  lakou  mau  kauhale. 

42  O  Lihena,  a  me  Etera,  a  me 
Asana, 

43  Iipeta,  a  rae  Asena,  a  me  Ne- 
ziba, 

44  O  Keila,  a  me  Akiziba,  a  me 
Maresa,  eiwa  kulanakauhale,  a  me 
ko  lakou  mau  kauhale. 

45  Ekerona  a  me  kona  mau  kula- 
nakauhale  a  me  na  kauhale. 

46  Mai  Ekerona  aku  a  hiki  i  ke 
kai,  o  na  mea  a  pau  e  pili  ana  ia 
Asedoda,  a  me  kona  mau  kauhale. 

47  O  Asedoda  a  me  kona  mau 
kulanakauhale,  a  me  kona  mau 
kauhale;  o  Gaza  a  me  kona  mau 
kulanakauhale,  a  me  kona  mau 
kauhale,  a  hiki  i  ka  muliwai  o  Ai- 
gupita,  a  me  ke  kai  nui,  a  me  kona 
mokuna. 

48  H  A  ma  ka  mauna,  o  Samira, 
a  me  Iatira,  a  me  Soko, 

49  O  Dana,  a  me  Kiriatasana,  oia 
o  Debira, 

50  O  Anaba,  a  me  Asetemo,  a  me 
Anima, 

51  O  Gosena,  a  me  Holona,  a  me 
Gilo ;  he  umikumamakahi  kulana- 
kauhale,  a  me  ko  lakou  mau  kau- 
hale. 

52  O  Araba,  a  me  Duma,  a  me 
Eseana, 

53  O  Ianuma,  a  me  Betetapua,  a 
me  Apeka, 

54  O  Humeta,  a  me  Kiriatareba, 
oia  o  Heberona,  a  me  Ziora :  eivva 
kulanakauhale,  a  me  ko  lakou 
1.1  au  kaukale. 

55  O  Maona,  a  me  Kareraela,  a 
me  Zipa,  a  me  Iuta, 


56  O  Iezereela,  a  me  Iokedeama, 
a  me  Zanoa, 

57  O  Kaina,  o  Gibea,  a  me  Time- 
na;  he  umi  kulanakauhale,  a  me 
ko  lakou  mau  kauhale. 

58  C  Halehula,  o  Betezura,  a  me 
Gedora, 

59  O  Maarata,  me  Betanota,  a 
me  Eletekona;  eono  kulanakau- 
hale,  a  me  ko  lakou  mau  kau- 
hale. 

60  O  Kiriatabaala,  o  Kiriataieri- 
raa  no  ia,  a  me  Raba:  elua  kula- 
nakauhale,  a  me  ko  lakou  mau 
kauhale. 

61  Ma  ka  waonahele,  o  Beteara- 
ba,  a  me  Midina  a  me  Sekaka, 

62  O  Nibesana,  a  me  ke  kulana- 
kauhale  o  Paakai,  a  me  Enegedi : 
eono  kulanakauhale,  a  me  ko  la- 
kou  mau  kauhale. 

63  H  A  o  ka  poe  Iebusi,  ka  poe  i 
noho  ma  Ierusalema,  aole  i  hiki  i 
ka  Iuda  ke  kipaku  aku  ia  lakou ; 
aka,  ua  noho  pu  no  ka  poe  Iebusi 
rae  ka  Iuda  ma  Ierusalema  a  hiki 
i  keia  la. 

MOKUNA  XVI. 

No  ka  aina  o  ka  Iosepa.    10  Aole  i  pau  i  ke 
kipakuia  ka  poe  Kanaana. 

UA  loaa  mai  i  ka  poe  mamo  a 
Iosepa  ma  ka  hailona  ka  aina 
mai  Ioredane  mai  ma  Ieriko,  a 
hiki  i  ka  wai  o  Ieiiko  ma  ka  hiki- 
na,  a  o  ka  waonahele  kahi  e  pii  ai 
mai  Ieriko  ae  a  hiki  i  ka  mauna 
o  Betela, 

2  A  hala  ia  mai  Betela  aku  a  hiki 
i  Luza,  a  moe  ae  la  a  hiki  i  ka  mo- 
kuna  o  Areki  a  i  Atarota, 

3  A  iho  ilalo  i  kahakai  a  hiki  i  ka 
aoao  o  Iapeleti,  a  hiki  i  ka  mo- 
kuna  o  Betehorona  lalo  a  hiki  i 
Gezera :  a  o  koua  welau  aia  no  ma 
ke  kai. 

4  Pela  i  loaa'i  ia  Manase  a  mc 
Eperaima  na  keiki  a  Iosepa  ko 
laua  ainahooili. 

5  Tf  Eia  ka  aoao  o  ka  Eperaima 
mamuli  o  ko  lakou  poe  ohua;  o 
ka  mokuna  o  ko  lakou  ainahooili 
ma  ka  hikina,  aia  no  i  Aterotadara 
a  hiki  i  Betehorona  luna. 

6  A  ua  moe  aku  ka  mokuna  i 
ke  kai  ma  Mikeraeta  ma  ka  aoao 
akau ;  a  huli  ae  la  ka  mokuna  ma 

ka  hikina  a  hiki  i  Taanatasilo,  a 
moe  ae  la  ma  ka  hikina  a  i  Ianoha. 

7  A  iho  iho  la  ia  mai  Ianoha  ae 
a  hiki  i  Atarota,  a  me  Naarata,  a 
hiki  mai  i  Ieriko,  a  mailaila  aku 
i  Ioredane. 

8  Ua  moe  aku  ka  mokuna  mai 
Tapua  aku  ma  ke  komohana  i  ka 
muliwai  o  Kana ;  a  o  kona  welau 
aia  no  ma  ke  kai.  Oia  ka  aina- 
hooili  o  ka  ohana  a  Eperaima  ma 
ko  lakou  poe  ohua. 

9  O  na  kulanakauhale  i  hookaa- 
waleia  no  ka  poe  mamo  a  Eperai- 
ma  aia  no  mawaena  o  ka  aina  o  ka 
Manase ;  o  na  kulanakauhale  a  pau 
a  me  na  kauhale. 

10  Aole  lakou  i  kipaku  aku  i  ka 
poe  Kanaana,  ka  poe  i  noho  ma 
Gezera ;  aka,  ua  noho  pu  no  ka 
poe  Kanaana  me  ka  Eperaima  a 
hiki  i  keia  la,  a  ua  hooluhi  lakou 
he  poe  hookupu. 

MOKUNA  XVII. 

Ka  aina  o  ka  Manase.    12  Aole  pau  i  ke  ki- 
pakuia  ko  Kanaana. 

AIA  he  aina  no  hoi  no  ka  oha- 
na  a  Manase ;  no  ka  mea, 
oia  ka  hiapo  a  Iosepa:  no  Makira 
hoi  ka  makahiapo  a  Manase,  ka 
makua  o  Gileada,  no  ka  mea,  he 
kanaka  kaua  no  ia,  a  lilo  ia  ia  o 
Gileada  a  me  Basana. 

2  Pela  no  hoi  no  ke  koena  o  na 
mamo  a  Manase  ma  ko  lakou  poe 
ohua;  no  na  keiki  a  Abiezera,  a 
no  na  keiki  a  Heleka,  a  no  na  kei- 
ki  a  Aseriela,  a  no  na  keiki  a  Se- 
kema,  a  no  na  keiki  a  Hepera, 
a  no  na  keiki  a  Semida:  oia  na 
keikikane  a  Mauase,  a  ke  keiki  a 
Iosepa  ma  ko  lakou  poe  ohua. 

3  1  Aka,  o  Zelopehada  ke  keiki 
a  Hepera,  ke  keiki  a  Gileada,  ke 
keiki  a  Makira,  ke  keiki  a  Ma- 
nase,  aole  ana  keikikane,  he  mau 
kaikamahine  wale  no :  a  eia  na 
inoa  o  kana  mau  kaikamahine,  o 
Mahela,  a  me  Noa,  a  me  Hogela, 
a  me  Mileka,  a  me  Tireza. 

4  Ua  hookokoke  lakou  imua  o 
Eleazara  ke  kahuna,  a  imua  o  Io- 
sua  ke  keiki  a  Nuna,  a  imua  o  na 
luna,  i  ka  i  ana  ae,  Ua  kauoha  mai 
o  Iehova  ia  Mose  e  haawi  mai  ia 

makou  i  ainahooili  iwaena  o  ko 
makou  poe  hoahanau.  No  ia  mea, 
haawi  aku  no  ia  i  ainahooili  no 
lakou  iwaena  o  ka  poe  hoahauau 
o  ko  lakou  makua  e  like  me  ke 
kauoha  a  Iehova. 

5  Ua  lilo  ia  Manase  na  aina  h" 
umi ;  he  okoa  ka  aiua  o  Gileada,  a 
me  Basana  ma  kela  kapa  o  Iore- 
dane. 

6  No  ka  mea,  ua  loaa  i  na  kai- 
kamahine  a  Manase  ka  ainahooili 
iwaena  o  kana  mau  keikikane ;  a 
ua  lilo  ka  aina  o  Gileada  i  ka  poe 
i  koe  o  ko  Manase  poe  mamo. 

7  ī  A  o  ka  aoao  o  Manase  mni 
Asera  ia,  a  i  Mikemeta,  aia  imua  o 
Sekema;  a  ua  moe  ae  la  ka  mo- 
kuna  ma  ka  aoao  akau,  a  hiki  i  ko 
Enetapua  poe. 

8  Aia  ia  Manase  ka  aina  o  Ta- 
pua:  aka,  o  Tapua  ma  ka  moku- 
na  o  Manase  aia  i  ka  poe  mamo  a 
Eperaima. 

9  Iho  ilalo  ka  aoao  i  ka  muliwai 
o  Kana  ma  ka  aoao  hema  o  ua 
muliwai  la.  O  keia  mau  kulana- 
kauhale  o  Eperaima,  aia  no  ma- 
waena  o  na  kulanakauhale  o  Ma- 
nase  ;  o  ka  mokuna  o  Manase  aia 
no  ia  ma  ka  aoao  akau  o  Ha  muli- 
wai  la,  a  o  kona  welau,  aia  ma  ke 
kai. 

10  No  Eperaima  ko  ka  hema,  a 
no  Manase  ko  ka  akau,  a  o  ke  kai 
kona  aoao ;  a  ua  hui  pu  ia  laua 
maloko  o  ko  Asera  ma  ka  akau,  a 
iloko  o  Isakara  ma  ka  hikina. 

11  Ua  loaa  ia  Manase  ma  Isaka- 
ra  a  me  Asera  o  Bcteseana  a  me 
kona  mau  kauhale,  o  Iheleama  a 
me  kona  mau  kauhale,  a  me  ko 
Dora  me  kona  mau  kauhale,  a  me 
ko  Enedora,  a  me  kona  mau  kau- 
hale,  a  me  ko  Taauaka  me  kona 
mau  kauhale,  a  me  ko  Megido 
me  kona  mau  kauhale ;  ekolu  no 
aina. 

12  Aole  nae  e  hiki  i  ka  poe  ma- 
mo  a  Manase  ke  kipaku  aku  i 
ko  keia  mau  kulanakauhale ;  ua 
noho  no  ka  poe  Kauaana  ma  ia 
aiua. 

13  Aka,  i  ka  lilo  aua  o  ka  poe 
mamo  a  Iseraela  i  poe  ikaika,  ua 
hoolilo  lakou  i  ko  Kanaaua  i  poe 

hookupu  na  lakou  ;  aole  nae  i  ki- 
paku  loa  aku  ia  lakou. 

14  Olelo  aku  la  na  mamo  a  Iose- 
pa  ia  Iosua,  i  aku,  No  ke  aka  la  i 
haawi  mai  oe  ia'u  i  hookahi  wale 
no  puu,  a  i  hookahi  ainahooili? 
He  lahui  nui  no  au,  no  ka  mea, 
ua  hoopomaikai  mai  o  Iehova  ia'u 
a  hiki  ia  nei. 

15  I  mai  la  o  Iosua  ia  lakou,  Ina 
he  lahui  nui  oe,  e  pii  oe  nou  iho  i 
ka  ululaau,  a  e  kua  iho  nou  malai- 
la  ma  ka  aiua  o  ko  Pereza,  a  me 
ka  poe  Repaima,  ke  noho  pilikia 
oe  ma  ka  mauna  o  Eperaima. 

16  I  aku  la  ka  poe  mamo  a  Io- 
sepa,  Aole  i  lawa  ka  mauna  no 
makou,  a  aia  no  na  kaa  hao  i  ko 
Kanaana,  i  ka  poe  e  noho  ana  i  ka 
aina  awawa,  i  ko  Beteseana  a  me 
na  kulanakauhale  ona,  a  ia  lakou 
no  hoi  e  noho  la  ma  ke  awawa  o 
Iczereela. 

17  I  inai  la  o  Iosua  i  ko  ka  kale 
o  Iosepa,  ia  Eperaima,  a  me  Ma- 
nase,  i  mai  la,  He  lahui  nui  oe,  a 
ikaika  loa  hoi,  aole  ia  oe  ka  puu 
hookahi  wale  no. 

18  Aka,  ia  oe  no  hoi  ka  mauna ; 
no  ka  mea,  he  ululaau  no  ia,  a  nau 
no  e  kua  ilalo ;  a  ia  oe  kona  mau 
mokuna;  no  ka  mea,  e  kipaku 
aku  oe  i  ko  Kauaana  poe,  i  ka 
poe  nona  na  kaa  hao,  a  nona  hoi 
ka  ikaika. 

MOKUNA  XVIII. 

Ua  kukuluia  ka  halelewa  ma  Silo.  4  Ua 
hoailonaia  ka  aina  i  koe,  a  maheleia  ma  ka 
hailona.  21  Na  kulanakauhale  o  ka  Be- 
niamina. 

UA  hoakoakoaia  ke  anaina  ka- 
naka  o  ka  poe  mamo  a  Ise- 
raela  ma  Silo,  a  malaila  lakou  i 
kukulu  ai  i  ka  halelewa  o  ke  anai- 
nakanaka  ;  a  ua  pio  ko  ka  aina, 
imua  o  lakou. 

2  Ehiku  ohana  i  koe  iho  o  na 
mamo  a  Iseraela,  aole  i  loaa  ia 
lakou  ko  lakou  ainahooili. 

3  Olelo  aku  la  o  Iosua  i  na  mamo 
a  Iseraela,  Pehea  la  ka  loihi  o  ko 
oukou  molowa  ana  i  ka  hele  e  ko- 
mo  i  ka  aina  a  Iehova  ke  Akua  o 
ko  oukou  poe  kupuna  i  haawi  mai 
ai  ia  oukou  ? 

4  E  haawi  mai  nowaena  o  oukou 


i  mau  kanaka  pakolu  o  keia  ohana 
kela  ohaua,  na'u  lakou  e  hoouna 
aku ;  a  e  ku  lakou  iluna,  a  e  kaa- 
hele  i  ka  aina,  a  e  hoailona  iho  e 
like  me  ko  lakou  ainahooili ;  alaila 
e  hoi  mai  lakou  io'u  nei. 

5  A  e  mahele  lakou  ia  mea  i  ehiku 
mokuna;  a  e  noho  o  Iuda  ma  ko 
lakou  wahi  ma  ka  hema;  a  o  ka 
hale  o  Iosepa  e  noho  lakou  ma  ko 
lakou  wahi  ma  ka  akau. 

6  A  e  kakau  oukou  i  ka  aina  i 
ehiku  mokuna,  a  e  lawe  mai  ia 
mea  ia'u,  i  haawi  aku  au  ia  oukou 
maanei  ma  ka  hailona  imua  o  Ie- 
hova  ko  kakou  Akua. 

7  No  ka  mea,  aohe  aina  no  ka  Le- 
vi  iwaena  o  oukou ;  o  ka  oihana- 
kahuna  na  Iehova,  oia  kona  aina- 
hooili :  a  o  ka  Gada,  a  me  ka  Reu- 
bena  a  me  ka  ohana  hapa  a  Mana- 
se,  ua  loaa  ia  lakou  ko  lakou  aina- 
hooili,  ma  kela  kapa  o  Ioredane 
ma  ka  hikina,  ka  mea  a  Mose  ke 
kauwa  a  Iehova  i  haawi  aku  ai  no 
lakou. 

8  II  Alaila,  ku  ilu^a  na  kanaka  a 
hele  aku  la :  a  kauoha  aku  la  o 
Iosua  i  ka  poe  hele  e  kakau  i  ka 
aina,  i  aku  la,  E  hele  poai  i  ka 
aina,  a  e  kakau  iho,  a  e  hoi  mai 
ia'u,  i  haawi  aku  au  ia  oukou  ma 
ka  hailona  imua  o  Iehova  ma  Silo 
nei. 

9  A  hele  ua  mau  kanaka  la  a  poai 
i  ka  aina,  a  kakau  lakou  ia  mea 
ma  na  kulanakauhale,  i  ehiku  aina 
iloko  o  ka  buke  ;  a  hoi  mai  lakou 
io  Iosua  la  ma  kahi  i  hoomoana'i 
ma  Silo. 

10  H  A  hailona  iho  la  o  Iosua  no 
lakou  imua  o  Iehova  ma  Silo ;  a 
malaila  mahele  ae  la  o  Iosua  i  ka 
aina  no  ka  poe  mamo  a  Iseraela 
mamuli  o  ko  lakou  mau  papa. 

11  T[  Ua  hailonaia  ka  ohana  a  ka 
poe  Beniamina  mamuli  o  ko  lakou 
mau  hale ;  a  ua  moe  ae  la  ka  mo- 
kuna  o  ko  lakou  aina  mawaena  o 
ka  poe  mamo  a  Iuda,  a  mawaena 
o  ka  poe  mamo  a  Iosepa. 

12  A  o  ko  lakou  mokuna  ma  ka 
aoao  akau,  mai  o  Ioredane  ae  no 
ia;  a  ua  pii  ka  mokuna  i  ka  aoao 
o  Ieriko  ma  ka  akau,  a  ua  pii  ae  la 
ma  ka  mauna  ma  ke  komohana;  a 

o  kona  welau,  aia  ma  ka  waonahe- 
le  o  Bctavena. 

13  A  inoe  ae  la  ka  mokuna  mai- 
laila  aku  a  hiki  i  Luza  i  ka  aoao  o 
Luza,  ma  ka  hema  o  Betela  no  ia ; 
a  ua  iho  ka  mokuna  i  Aterotadara 
ma  ka  puu  e  pili  ana  i  ka  aoao  he- 
ma  o  Betehorona  lalo. 

14  Ua  kakauia  ka  mokuna  mai- 
laila  aku  a  huli  ia  i  ke  kihi  o  ke 
kai  ma  ka  hema,  mai  ka  puu  mai 
aia  imua  o  Betehorona  ma  ka  he- 
ma ;  a  o  kona  welau  aia  ma  Kiria- 
tabaala,  oia  o  Kiriatiarima,  he  ku- 
lauakauhale  o  ka  Iuda.  Oia  ka 
aoao  komohana. 

15  O  kona  aoao  hema  aia  no  ia 
mai  ke  kihi  o  Kiriatiarima,  a  hala 
ae  la  kona  mokuna  i  ke  komoha- 
na,  a  moe  ae  la  ia  a  hiki  i  ka  pu- 
nawai  o  Napetoa. 

16  A  iho  ka  mokuna  i  ke  kihi  o 
ka  mauna,  aia  imua  o  ke  awawa  o 
ke  keiki  a  Hinoma,  aia  ma  ke  awa- 
wa  o  kapoe  Kepaima  ma  ka  akau, 
a  iho  la  ia  i  ke  awawa  a  Hinoma  a 
hiki  i  ka  aoao  o  Iebusi  ma  ka  he- 
ma,  a  iho  ia  i  Enerogela, 

17  Ua  kakauia  mai  ka  akau  a  hiki 
aku  i  Enesemeka,  a  moe  ae  la  ia  i 
Gelilota  kahi  kokoke  i  ka  pii  ana  o 
Adumima,  a  iho  ia  i  ka  pohaku  o 
Bohana  ke  keiki  a  Reubena, 

18  A  hala  ae  la  i  ka  aoao  imua  o 
Araba  ma  ka  akau,  a  iho  iho  la  i 
Araba. 

19  A  moe  ae  la  ka  mokuna  i  ka 
aoao  o  Betehogela  ma  ka  akau,  a 
o  ka  welau  o  kona  mokuna  aia  ma 
ke  kaikuono  akau  o  ka  moanakai 
ma  ka  nuku  o  Ioredane.  Oia  ka 
mokuna  hema. 

20  O  Ioredane  oia  kona  mokuna 
ma  ka  hikina :  oia  ka  ainahooili  o 
ka  poe  mamo  o  Beniamina,  ma  na 
mokuna  a  puni  mamuli  o  ko  la- 
kou  poe  ohua. 

21  O  na  kulanakauhale  o  ka  oha- 
na  a  ka  poe  Beniamina  mamuli  o 
ko  lakou  mau  hale,  o  Ieriko  a  me 
Betehogela,  a  me  ke  awawa  o  Ke- 
ziza, 

22  0  Betearaba,  a  me  Zemarai- 
ma,  a  me  Betela, 

23  O  Avima  a  me  Para  a  me 
Opera, 

24  O  Heparahamonai,  a  me  Ope- 
ni,  a  me  Gaba:  he  umikumama- 
lua  kulanakauhale,  a  me  ko  lakou 
mau  kauhale : 

25  O  Gibeona  a  me  Rama  a  me 
Beerota, 

26  O  Mizepa,  a  me  Kepira,  a  me 
Moza, 

27  O  Rekema,  a  me  Irepeela,  a 
me  Tarala, 

28  O  Zela,  a  me  Elepa,  a  me  Ie- 
busi,  oia  o  Ierusalema,  a  me  Gibea- 
ta,  a  me  Kiriata;  he  umikuma- 
maha  kulanakauhale  a  m@  ko 
lakou  mau  kauhale.  Oia  ka  ai- 
nahooili  o  na  keiki  a  Eeniamina 
mamuli  o  ko  lakou  poe  ohua. 

MOKUNA  XIX. 

Ka  aina  no  Simeona  a  me  Zebuluna.  17  No 
Isakara  hoi,  a  me  Asera.  32  No  Napetali,  a 
me  Dana. 

UA  puka  mai  ka  lua  o  na  hai- 
lona  ana  no  Simeona,  no  ka 
ohana  a  ka  poe  mamo  a  Simeona 
mamuli  o  ko  lakou  mau  ohua ;  a  aia 
ko  lakou  ainahooili  mawaena  o  ka 
ainahooili  o  ka  poe  mamo  a  Iuda. 

2  Aia  iloko  o  ko  lakou  hooilina 
o  Beeraseba,  a  me  Seba,  a  me  Mo- 
lada, 

3  O  Hazarasuala,  a  me  Bala,  a 
me  Azema, 

4  O  Eletolada,  a  me  Betula,  a  me 
Horema, 

5  O  Zikelaga,  a  me  Betemareka- 
bota,  a  me  Hazarasusa, 

6  A  me  Betelebaota,  a  me  Saru- 
hena;  he  umikumamakolu  mau 
kulanakauhale  a  me  ko  lakou  mau 
kauhale : 

7  O  Aina,  o  Remona,  a  me  Etera, 
a  me  Asana,  eha  kulanakauhale  a 
me  ko  lakou  mau  kauhale  : 

8  O  na  kauhale  a  pau  a  puni  i 
keia  mau  kulanakauhale  a  hiki  i 
Baalatebeera,  o  Ramata  ma  ka  he- 
ma.  Oia  ka  hooilina  o  ka  ohana 
o  ka  poe  mamo  a  Simeona  ma- 
muli  o  ko  lakou  mau  ohua. 

9  Ma  ka  hooilina  o  ka  poe  mamo 
a  Iuda  ka  hooilina  o  ka  Simeoua 
poe  mamo;  no  ka  mea,  o  ke  ku- 
leana  o  ka  Iuda  ua  nui  loa  aku  ia 
no  lakou ;  nolaila  ua  loaa  ka  noho 
ana  i  ka  Simeona  poe  mamo  ma- 
waena  o  ko  lakou. 

10  H  Ua  puka  mai  ke  kolu  o  ka 
hailona  ana  no  ka  Zebuluna  poe 
niamo  mamuli  o  ko  lakou  mau 
ohua;  a  o  ka  mokana  o  ko  lakou 
ainahooili  aia  no  ia  i  Sarida. 

11  Ua  moe  ae  ko  lakou  mokuna 
ma  kai,  a  me  Marala,  ua  pili  ia  i 
Dabaseta,  a  ua  hiki  la  i  ka  muli- 
wai  aia  imua  o  Iokeneama. 

12  A  ua  huli  ia  mai  Sarida  ma  ka 
hikina  kahi  i  puka  mai  ai  ka  la,  a 
hiki  i  ka  mokuna  o  Kiselotabora, 
alaila  moe  ae  la  ia  i  Daberata,  a 
pii  iluna  i  Iapia. 

13  Alaila  moe  ae  la  ia  ma  ka  hi- 
kina  i  Gitahepera  a  me  Itakazina, 
a  moe  ae  la  ma  Remonametoara  a 
hiki  i  Nea. 

14  Ua  poai  ae  la  ka  mokuna  ma 
ka  akau  a  hiki  i  Hanatona;  a  o 
kona  welau  aia  ma  ke  awawa  o 
Iipetaela. 

15  O  Katata,  a  me  Nahalala,  a 
me  Simerona,  a  me  Idala,  a  me 
Betelehema:  he  umikumamalua 
kulanakauhale,  a  me  ko  lakou 
mau  kauhale. 

16  Oia  ka  ainahooili  o  na  keiki  a 
Zebuluna  ma  ko  lakou  mau  ohua; 
oia  hoi  na  kulanakauhale  a  me  na 
kauhale. 

17  Tf  Ua  puka  mai  ka  ha  o  ka 
hailona  ana  no  Isakara,  no  na  ma- 
mo  a  Isakara,  mamuli  o  ko  lakou 
poe  ohua. 

18  O  ko  lakou  mokuna  aia  ma 
Iezereela,  a  me  Kesulota,  a  me  Su- 
nema, 

19  0  Haparaima,  a  me  Sihona,  a 
me  Anaharata, 

20  0  Rabita,  a  me  Kisiona,  a  me 
Abeza, 

21  0  Remeta,  a  me  Eneganirua, 
a  me  Enehada,  a  me  Betepazeza. 

22  A  ua  pili  ka  mokuna  i  Tabora, 
a  me  Sahazima,  a  me  Betesemesa; 
a  o  ka  welau  o  ko  lakou  mokuna 
aia  ma  Ioredane ;  he  umikuma- 
maona  kulanakauhale  a  me  ko  la- 
kou  mau  kauhale. 

23  Oia  ka  ainahooili  o  ka  ohana 
a  Isakara  mamuli  o  ko  lakou  poe 
ohua;  o  na  kulanakauhale  a  me 
na  kauhale. 

24  1  Ua  puka  mai  ka  lima  o  ka 
hallona  ana  no  ka  ohana  a  ka  poe 


mamo  a  Asera,  mamuli  o  ko  la- 
kou  poe  ohua. 

25  O  ko  lakou  mokuna,  o  Hele- 
kata,  a  me  Hali,  a  me  Betena,  a 
me  Akesapa, 

26  O  Alameleka,  a  me  Amada,  a 
me  Miseala;  a  ua  moe  ae  la  ia  i 
Karamela  ma  ke  komohana,  a  me 
Sihoralibenata ; 

27  Alaila,  huli  ia  i  ka  hikina  i 
Betedagona,  a  pili  ia  i  Zebuluna 
a  me  ke  awawa  o  Iipetaela  ma  ka 
akau  o  Betemeka,  a  me  Neiela,  a 
hiki  aku  i  Kabula  ma  ka  aoao 
hema ; 

28  A  o  Heberona,  a  me  Rehoba, 
a  me  Hamona,  a  me  Kana,  a  hiki 
i  Zidona  nui. 

29  A  huli  ka  mokuna  i  Rama,  a  i 
ke  kulanakauhale  ikaika  o  Turo ; 
alaila  huli  ka  mokuna  i  Hosa ;  a  o 
kona  welau  aia  ma  ke  kai,  mai  ko- 
na  aoao  a  hiki  i  Akeziba. 

30  O  Uma  hoi  a  me  Apeka,  a  me 
Rehoba;  he  iwakaluakumamalua 
kulanakauhale,  a  me  ko  lakou 
mau  kauhale. 

31  Oia  ka  ainahooili  o  ka  ohana 
a  Asera  mamuli  o  ko  lakou  poe 
ohua,  oia  na  kulanakauhale  a  me 
na  kauhale. 

32  H  Ua  puka  mai  ke  ono  o  ka 
hailona  ana  no  ka  poe  mamo  a 
Napetali,  no  ka  poe  mamo  a  Na- 
petali,  mamuli  o  ko  lakou  poe 
ohua. 

33  Aia  ko  lakou  mokuna  mai  Ha- 
lepa  mai,  mai  Alona  hoi  a  i  Zaa- 
nanima  a  me  Adami,  Nekeba,  a 
me  Iahenela  a  hiki  i  Lakuma ;  a  o 
kona  welau  aia  ma  Ioredane. 

34  Alaila,  huli  ka  mokuna  ma  ke 
komohana  i  Azenotabora,  a  malai- 
la  aku  hele  ia  i  Hukoka,  a  moe  ae 
la  ia  i  Zebuluna  ma  ka  aoao  hema, 
a  moe  ae  la  ia  i  Asera  ma  ke  komo- 
hana,  a  ia  Iuda  hoi  ma  Ioredane 
ma  ka  hikina  o  ka  la. 

35  Eia  na  kulanakauhale  i  paa  i 
ka  pa,  o  Zidima,  a  me  Zera,  a  me 
Hamata,  o  Rakata,  a  me  Kinareta, 

36  O  Aelama,  a  me  Rama,  a  me 
Hazora, 

37  O  Kedesa,  a  me  Ederei,  a  me 
Enehazora, 

38  0  Irona,  a  me  Migedaleela,  a 

me  Horema,  a  me  Betanata,  a  me 
Betesemesa ;  he  umikumamaiwa 
kulanakaukale  a  me  ko  lakou 
mau  kauhale. 

39  Oia  ka  ainahooili  o  ka  ohana  a 
Napetali  ma  ko  lakou  poe  oliua ; 
oia  na  kulanakauhale  a  me  na 
kauhale. 

40  1j  Ua  puka  mai  ka  hiku  o  ka 
hailona  ana  no  ka  ohana  a  ka  poe 
mamo  a  Dana,  mamuli  o  ko  lakou 
poe  ohua. 

41  O  ka  mokuna  o  ko  lakou  ai- 
nahooili,  o  Zora  a  me  Asetaola,  a 
me  Iresemesa, 

42  O  Saalabina,  a  me  Aialona,  a 
me  Ietela, 

43  O  Elona  a  me  Timenata,  a  me 
Ekerona, 

44  0  Eleteka,  a  me  Gibetona,  a 
me  Baalata, 

45  O  Iehuda,  a  me  Beneberaka, 
a  me  Gaterimona, 

46  O  Meiarekona,  a  me  Rakona, 
a  me  ka  mokuna  imua  o  Iapo. 

47  Ua  pilikia  ka  mokuna  o  na 
keiki  a  Dana;  no  ia  mea,  pii  aku 
la  na  keiki  a  Dana  e  kaua  aku  i 
ko  Lesema,  a  pio  oia  ia  lakou,  a 
pepehi  lakou  ia  wahi  me  ka  maka 
o  ka  pahi  kaua,  a  lilo  mai  ia  ia  la- 
kou,  a  noho  lakou  ilaila,  a  kapa 
aku  lakou  ia  Lesema,  o  Dana,  ma- 
muli  o  ka  inoa  o  Dana  o  ko  lakou 
makuakane. 

48  Oia  ka  ainahooili  o  ka  ohana 
a  ka  poe  mamo  a  Dana,  mamuli  o 
ko  lakou  poe  ohua ;  oia  mau  ku- 
lanakauhale  a  me  na  kauhale. 

49  H  A  hoopau  lakou  i  ka  make- 
le  ana  i  ka  aina  no  na  ainahooili, 
ma  na  mokuna,  ua  haawi  aku  la 
ka  poe  mamo  a  Iseraela  i  aina- 
hooili  no  Iosua  ke  keiki  a  Nuna, 
iwaena  o  lakou. 

50  E  like  me  ke  kauoha  a  Ieho- 
va,  haawi  lakou  nona  i  ke  kulana- 
kauhale  ana  i  noi  mai  ai,  ia  Time- 
nasera  ma  ka  mauna  o  Eperaima; 
a  kukulu  oia  i  ke  kulanakauhale, 
a  noho  malaila. 

51  Oia  na  ainahooili  a  Eleazara 
ke  kahuna,  a  me  Iosua  ke  keiki  a 
Nuna,  a  me  ka  poe  koikoi  o  na 
makua  o  ka  poe  ohana  a  Iseraela, 
i  mahele  ai  i  ainahooili  ma  ka  hai- 

lona  ana,  ma  Silo,  imua  o  Iehova, 
ma  ka  puka  o  ka  halelewa  o  ke 
anainakanaka.  Pela  i  pau  ai  ka 
mahele  ana  i  ka  aina. 

MOKUNA  XX. 

No  na  puuhonua. 

OLELO  mai  la  o  Iehova  ia  Io- 
sua,  i  mai  la, 

2  E  olelo  aku  oe  i  na  mamo  a 
Iseraela,  e  i  aku,  E  hookaawale 
oukou  i  kekahi  mau  kulanakau- 
hale,  i  puuhonua  no  oukou,  me 
a'u  i  olelo  aku  ai  ia  oukou,  ma  ka 
lima  o  Mose ; 

3  I  pee  aku  ilaila  ka  pepehi  ka- 
naka,  ka  mea  nana  i  pepehi  aku 
me  ka  manao  ole,  aole  oia  i  ike  :  a 
no  oukou  keia  mau  wahi,  i  puu- 
honua,  i  pakele  ai  i  ka  mea  hoo- 
pai  koko. 

4  Aia  pee  aku  oia  i  kekahi  o  keia 
mau  kulanakauhale,  a  e  ku  iluna 
oia  ma  ka  ipuka  o  ua  kulanakau- 
hale  la,  a  e  olelo  aku  i  na  pepeiao 
o  ka  poe  luuakahiko  o  ua  kulaua- 
kauhale  la  i  kona  mea,  e  hoonoho 
lakou  ia  ia  ma  ke  kulanakauhale 
me  lakou,  a  e  haawi  lakou  ia  ia  i 
wahi  e  noho  pu  ai  oia  me  lakou. 

5  A  ina  hahai  ka  mea  hoopai  ko- 
ko  ia  ia,  aole  lakou  e  haawi  i  ka 
mea  pepehi  kanaka  i  kona  lima; 
no  ka  mea,  ua  pepehi  oia  i  kona 
hoanoho  me  ka  ike  ole  ;  aole  inai- 
na  oia  ia  ia  mamua. 

6  A  e  noho  oia  ma  ua  kulanakau- 
hale  la,  a  hiki  i  ka  wa  o  kona  ku 
ana  imua  o  ke  anaina  no  ka  hoo- 
kolokolo  ana,  a  hiki  i  ka  wa  o  ka 
make  ana  o  ke  kahuna  nui  o  ia 
mau  la;  alaila,  e  hoi  ua  kanaka 
pepehi  la,  e  hele  oia  i  kona  kula- 
nakauhale,  i  kona  hale  iho,  a  i  ke 
kulanakauhale  ana  i  haalele  ai. 

7  ^[  A  hookapu  iho  la  lakou  ia 
Kedesa,  ma  Galilaia  ma  ka  mauna 
o  Napetali,  a  me  Sekema  nia  ka 
mauna  o  Eperaima,  a  me  Kiriata- 
reba,  oia  o  Heberona  ma  ka  mau- 
na  o  Iuda. 

8  A  i  kela  kapa  o  Ioredanc  ma 
Iei'iko,  ma  ka  hikina,  hookapu  iho 
la  lakou  ia  Bezera,  ma  ka  waona- 
hele  ma  ka  papu,  i  ka  aina  o  ka 
ohana  a  Reubena,  a  me  Ramota, 


MOKUNA  XXI. 


ma  Gileada,  i  ka  aina  o  ka  ohana 
a  Gada,  a  me  Golana,  ma  Basana, 
i  ka  aina  o  ka  ohaua  a  Manase. 
9  E  lilo  no  keia  mau  kulauakau- 
hale  i  puuhouua  no  na  mamo  a 
Iseraela  a  pau,  a  me  ka  malihini  e 
noho  pu  ana  mawaena  o  lakou,  i 
pee  ahu  ai  ilaila  kela  mea  keia 
mea  i  pepehi  kanaka  me  ka  ma- 
nao  ole,  i  make  ole  oia  i  ka  lima  o 
ka  mea  hoopai  koko,  a  hiki  i  ka 
wa  o  kona  ku  ana  imua  o  ke  anai- 
nakanaka. 

MOKUNA  XXI. 

Na  kulanakauhale  i  kaawiia  no  ka  T>evi.    43 
Ua  hoomaha  mai  la  o  Iehova  i  ka  Iseraela. 

ALAILA  hookokoke  ae  la  ka 
J\_  poe  koikoi  o  na  makua  o  ka 
Levi  ia  Eleazara  ke  kahuna,  a  ia 
Iosua  ke  keiki  a  Nuna,  a  i  ka  poe 
koikoi  o  na  makua  o  na  ohana  a 
ka  Iseraela ; 

2  A  olelo  aku  la  ia  lakou  ma  Si- 
lo  ma  ka  aina  o  Kanaana,  i  aku  la, 
Ua  kauoha  mai  o  Iehova  ma  ka 
lima  o  Mose  e  haawi  mai  ia  ma- 
kou  i  na  kulanakauhale  kahi  e  no- 
ho  ai,  a  me  na  wahi  e  pili  ana  no 
ko  makou  poe  holoholona. 

3  Alaila,  haawi  ae  la  ka  poe  ma- 
mo  a  Iseraela  na  ka  Levi  i  kekahi 
o  ko  lakou  ainahooili  e  like  nie  ke 
kauoha  a  Iehova,  i  keia  mau  kula- 
uakauhale  me  na  wahi  e  pili  ana. 

4  Ua  puka  mai  ka  hailona  no  na 
ohua  a  ka  poe  Kohata :  a  lilo  i  ka 
poe  mamo  a  Aarona,  ke  kahuna, 
no  ka  Levi,  he  umikumamakolu 
kulanakaukale  mawaena  o  ka  oha- 
na  a  Iuda,  a  me  ka  ohaua  a  Si- 
meona,  a  me  ka  ohana  a  Benia- 
mina  ma  ka  hailona. 

5  Aia  i  ke  koena  o  ka  poe  Koha- 
ta  ma  ka  hailona  ana,  he  umi  ku- 
ianakauhale,  mawaeua  o  ka  ohana 
a  Eperaima,  a  me  ka  ohana  a  Da- 
na,  a  me  ka  ohana  hapa  a  Manase. 

6  Aia  i  ka  poe  mamo  a  Geresona, 
ma  ka  hailona  ana,  mawaena  o  na 
hale  o  ka  ohana  a  Isakara,  a  me 
ka  ohana  a  Asera,  a  me  ka  ohana 
a  Napetali,  a  me  ka  ohana  hapa  a 
Manase  ma  Basana,  he  umikuma- 
makolu  kulanakauhale. 

7  Aia  i  ka  poe  mamo  a  Merari 
ma  ko  lakou  poe  ohua,  ma  ka  hai- 


lona  ana  mawaena  o  ka  ohana  a 
Reubena,  a  no  ka  ohana  a  Gada,  a 
no  ka  ohaua  a  Zebuluna;  he  umi- 
kumamalua  na  kulanakauhale. 

8  Ua  haawi  ae  la  ka  poe  mamo  a 
Iseraela  i  ka  Levi  poe  ma  ka 
hailona  ana  i  keia  mau  kulana- 
kauhale  a  me  na  wahi  e  pili  ana, 
e  like  me  ka  Iehova  i  kauoha  mai 
ai  ma  ka  lima  o  Mose. 

9  U  Ua  haawi  ae  la  lakou  noloko 
ae  o  ka  ohana  a  Iuda,  a  noloko 
mai  o  ka  ohana  a  Simeona,  i  keia 
mau  kulanakauhale  i  palapalaia 
ma  ka  inoa, 

10  Na  mea  i  lilo  i  ka  poe  mamo 
a  Aarona,  no  ko  ka  hale  o  Ko- 
hata  no  ka  Levi ;  no  ka  mea,  no 
lakou  ka  hailona  mua  ana. 

11  Ua  haawi  ae  la  ia  lakou,  i  ke 
kulanakauhale  o  Areba,  ka  ma- 
kua  o  Anaka,  o  Heberona  ia  ma 
ka  mauna  o  Iuda,  a  me  na  wahi  e 
pili  ana  ilaila  a  puni. 

12  Aka,  o  na  kula  e  pili  ana  i  ke 
kulanakauhale  a  me  kona  mau 
kauhale,  ua  haawiia  ia  Kaleba  ke 
keiki  a  Iepune  i  aiuahooili  nona. 

13  H  Haawi  no  hoi  lakou  i  ka 
poe  mamo  a  Aarona  ke  kahuna  ia 
Heberona,  a  me  kona  Avahi  e  pili 
ana  i  puuhonua  no  ka  poe  pe- 
pehi,  a  me  Lioena  kekahi  a  me 
kona  wahi  e  pili  ana, 

14  O  Iatira  a  me  kona  wahi  e 
pili  ana,  o  Esetemoa  a  me  kona 
wahi  e  pili  ana, 

15  O  Holona  a  me  kona  wahi  e 
pili  ana,  o  Debira,  a  me  kona 
wahi  e  pili  ana, 

16  O  Aina  a  me  kona  wahi  e  pili 
ana,  o  Iuta  a  me  kona  wahi  e  pili 
ana,  o  Betesemesa  a  me  kona  wahi 
e  pili  ana.  Eiwa  kulanakauhale 
noloko  mai  o  keia  mau  ohana  elua. 

17  A  noloko  mai  o  ka  ohana  a 
Beniamina,  o  Gibeona  a  me  kona 
wahi  e  pili  ana,  o  Geba  a  me  kona 
wahi  e  pili  ana, 

18  O  Anetota  a  me  kona  wahi  e 
pili  ana,  o  Alemona  a  me  kona 
wahi  e  pili  ana.  Eha  mau  kula- 
nakauhale. 

19  O  na  kulanakauhale  a  pau  o 
na  keiki  a  Aarona  ke  kahuna,  he 
umikumamakolu  kulanakauhale, 

a  me  ko  lakou  man  wahi  e  pili 
ana. 

20  1f  A  i  ko  ka  hale  o  na  keiki 
a  Kohata,  ka  poe  Levi  i  koe  iho 
no  na  keiki  a  Kohata,  no  lakou 
na  kulanakauhale  noloko  mai  o 
ka  ohana  a  Eperaima. 

21  No  ka  mea,  ua  haawiia  no  la- 
kou  o  Sekema  a  me  kona  wahi  e 
pili  ana,  me  ka  mauna  o  Eperai- 
ma,  i  puuhonua  no  ka  mea  pepehi 
kanaka ;  o  Gezera  hoi  a  me  kona 
wahi  e  pili  ana, 

22  0  Kibezaima  a  me  kona  wahi 
e  pili  ana,  a  me  Betehorona  a  me 
kona  wahi  e  pili  ana;  eha  kula- 
nakauhale. 

23  A  no  ka  ohana  a  Dana,  o 
Eleteka  a  me  kona  wahi  e  pili 
ana,  a  me  Gibetona  a  me  kona 
wahi  e  pili  ana, 

24  O  Aialona  a  me  kona  wahi  e 
pili  ana,  o  Gaterimona  a  me  kona 
wahi  e  pili  ana ;  eha  kulanakau- 
hale. 

25  A  no  ka  ohana  hapa  a  Manase, 
o  Tanaka  a  me  kona  wahi  e  pili 
ana,  o  Gaterimona  kekahi  a  me 
kona  wahi  e  pili  ana;  elua  kula- 
nakauhale. 

26  O  na  kulanakauhale  a  pau,  he 
umi  no,  a  me  ko  lakou  mau  wahi 
e  pili  ana  no  na  ohua  a  na  keiki  i 
koe  a  Kohata. 

27  1f  A  no  na  keiki  a  Geresona 
no  ka  Levi  poe  noloko  mai  o  ka 
ohana  hapa  a  Manase,  o  Golana, 
ma  Basana,  a  me  kona  wahi  e  pili 
ana,  i  kulanakauhale  puuhonua 
no  ka  pepehi  kanaka,  a  me  Bee- 
setera  a  me  na  wahi  e  pili  ana ; 
elua  kulanakauhale. 

28  A  noloko  mai  o  ka  ohana  a 
Isakara,  o  Kisona  a  me  kona 
wahi  e  pili  ana,  o  Dabare,  a  me 
kona  wahi  e  pili  ana, 

29  O  Iaremuta  a  me  kona  wahi  e 
pili  ana,  o  Eneganima  a  me  kona 
wahi  e  pili  ana;  eha  kulanakau- 
hale. 

30  A  noloko  mai  o  ka  ohana  a 
Asera,  o  Miseala  a  me  kona  wahi 
e  pili  ana,  o  Abedona,  a  me  kona 
wahi  e  pili  ana, 

31  O  Helekata  a  me  kona  wahi  e 
pili   ana,   o  Rehoba    a  me    kona 

wahi  e  pili  ana;  eha  kulanakau- 
hale. 

32  A  noloko  mai  o  ka  ohana  a 
Napetali,  o  Kedesa  ma  Galilaia,  a 
me  kona  wahi  e  pili  ana,  i  kulana- 
kauhale  puuhonua  no  ka  mea  pe- 
pehi  kanaka,  o  Hamotadora  a  me 
kona  wahi  e  pili  ana,  o  Karetana 
a  me  kona  wahi  e  pili  ana ;  ekolu 
kulanakauhale. 

33  O  na  kulanakauhale  a  pau  o 
ka  poe  Geresona  ma  ko  lakou 
hale,  he  umikumamakolu  kulana- 
kauhale  a  me  ko  lakou  mau  wahi 
e  pili  ana. 

34  Tf  No  na  hale  o  ka  poe  mamo 
a  Merari,  o  ka  poe  Levi  i  koe  no- 
loko  mai  o  ka  ohana  a  Zebuluna, 
o  īokeneama  me  kona  wahi  e  pili 
ana,  o  Kareta,  a  me  kona  wahi  e 
pili  ana, 

35  O  Dimena  a  me  kona  wahi  e 
pili  ana,  o  Nahalala  hoi  a  me  kona 
wahi  e  pili  ana;  eha  kulanakau- 
hale. 

36  A  noloko  mai  o  ka  ohana  a 
Reubena,  o  Bezera  a  me  kona  wa- 
hi  e  pili  ana,  o  Iahaza  a  me  kona 
wahi  e  pili  ana, 

37  O  Kedemota  a  me  kona  wahi 
e  pili  ana,  o  Mepaata  a  me  kona 
wahi  e  pili  ana;  eha  kulanakau- 
hale. 

38  A  noloko  mai  o  ka  ohana  a 
Gada,  o  Ramota  ma  Gileada  a  me 
kona  wahi  e  pili  ana,  i  kulanakau- 
hale  puuhonua  no  ka  mea  pepehi 
kanaka  ;  o  Mahanaima  hoi  a  me 
kona  wahi  e  pili  ana, 

39  O  Hesebona  a  me  kona  wahi 
e  pili  ana,  o  Iazera  a  me  kona  wahi 
e  pili  ana :  eha  kulanakauhale. 

40  Oia  na  kulanakauhale  a  pau 
no  ka  poe  keiki  a  Merari  ma  ko 
lakou  mau  hale,  o  ka  poe  i  koe  no 
na  hale  o  ka  Levi,  na  lakou,  ma  ka 
hailona,  he  umi  kulanakauhale  a 
me  kumamalua. 

41  O  na  kulanakauhale  a  pau  o 
ka  poe  Levi  noloko  mai  o  ka  aina- 
hooili  o  ka  poe  mamo  a  Iseraela, 
he  kanaha  knlanakauhale,  a  me 
kumamawalu,  a  me  ko  lakou  mau 
wahi  e  pili  ana. 

42  O  keia  mau  kulanakauhale  aia 
no  lakou  me  ko  lakou  mau  wahi  e 

pili  ana  a  puni.     Pela  keia  mau 
kuīauakauhale  a  pau. 

43  1f  A  ua  haawi  mai  o  Iehova  i 
ka  Iseraela  i  ka  aina  a  pau  ana  i 
hoohiki  ai  e  haawi  i  ko  lakou  poe 
makua,  a  ua  lilo  ia  no  lakou,  a  ua 
noho  lakou  malaila. 

44  Ua  hoomaha  mai  la  o  Iehova 
ia  lakou  a  puni,  e  like  me  na  mea 
a  pau  ana  i  hoohiki  ai  i  ko  lakou 
poe  makua:  aole  kekahi  kanaka 
o  ko  lakou  poe  enemi  e  hiki  ai  ke 
ku  imua  o  lakou ;  no  ka  mea,  ua 
haawi  mai  la  o  Iehova  i  ko  lakou 
poe  enemi  a  pau  iloko  o  ko  lakou 
mau  lima. 

45  Aole  haule  kekahi  mea  o  na 
mea  maikai  a  Iehova  i  olelo  mai 
ai  i  ka  hale  o  ka  Iseraela.  Ua 
pau  i  ka  hookoia  mai. 

Ka  hoi  ana  o  na  ohana  a  Reubena  ma,  10  a 
me  kalakou  kuahu. 

ALAILA,  kahea  aku  la  o  Iosua  i 
.  ka  Reubena,  a  me  ka  Gada  a 
me  ka  ohana  hapa  a  Manase, 

2  Olelo  aku  la  oia  ia  lakou,  Ua 
malama  oukou  i  na  mea  a  pau  i 
kauoha  mai  ai  o  Mose,  ke  kauwa 
o  Iehova  ia  oukou,  a  ua  hoolohe 
mai  oukou  i  ko'u  leo  e  like  me  na 
mea  a  pau  a'u  i  kauoha  aku  ai  ia 
oukou : 

3  Aole  oukou  i  haalele  i  ko  ou- 
kou  poe  hoahanau  i  na  la  a  pau  a 
hiki  i  neia  la,  aka,  ua  malama  ou- 
kou  i  ka  olelo  i  kauoha  mai  ai  o 
Iehova,  ko  oukou  Akua. 

4  Ano  la,  ua  hoomaha  mai  o  Ie- 
hova  ko  oukou  Akua  i  ko  oukou 
poe  hoahanau,  e  like  me  kana  ole- 
lo  ana  mai  ia  lakou  ;  ano  la,  e  hoi 
aku  oukou,  a  e  hele  hou  i  ko  ou- 
kou  mau  halelewa,  i  ka  aina  i  loaa 
ia  oukou,  ua  haawi  mai  o  Mose, 
ke  kauwa  a  Iehova  ia  oukou  i 
kela  kapa  o  Ioredane. 

5  Aka,  e  ao  pono  oukou,  e  mala- 
ma  i  ke  kauoha  a  me  ke  kanawai 
i  kauoha  mai  ai  o  Mose,  ke  kauwa 
a  Iehova  ia  oukou,  e  aloha  aku  ia 
Iehova  ko  oukou  Akua,  e  hele  aku 
ma  kona  aoao  a  pau,  e  malama 
aku  hoi  i  kona  kanawai,  e  hoopili 
aku  ia  ia,  a  e  hookauwa  aku  hoi 

nana,  me  ko  oukou  naau  a  pau,  a 
me  ko  oukou  uhane  a  pau. 

6  Alaila,  hoomaikai  aku  la  o  Io- 
sua  ia  lakou,  a  hookuu  aku.  A 
hele  aku  la  lakou  i  ko  lakou  mau 
halelewa. 

7  T[  Ua  haawi  mai  o  Mose  no  ke- 
kahi  ohana  hapa  o  Manase  i  noho 
ana  ma  Basana;  o  kekahi  ohana 
hapa  hoi,  haawi  mai  o  Iosua  no 
lakou,  me  ko  lakou  poe  hoahanau, 
ma  keia  kapa  o  Ioredane  ma  ke 
komohaua.  Alaila,  hoouna  aku  la 
oia  ia  lakou  i  ko  lākou  halelewa, 
a  hoomaikai  oia  ia  lakou. 

8  Olelo  aku  la  oia  ia  lakou,  i  aku 
la,  E  hoi  oukou  i  ko  oukou  mau 
halelewa,  me  ka  waiwai  nui,  a  me 
na  holoholona  he  nui  loa,  a  me  ke 
kala,  a  me  ke  gula,  a  me  ke  kelea- 
we,  a  me  ka  hao,  a  me  ke  kapa  he 
nui  loa.  E  puunauwe  oukou  i  ka 
waiwai  pio  o  ko  oukou  poe  enemi, 
me  ko  oukou  hoahanau. 

9  H  A  hoi  aku  la  ka  Reubena  poe 
mamo,  a  me  ka  Gada  a  me  ka  oha- 
ha  hapa  a  Manase,  a  hele  lakou, 
mai  ka  Iseraela  aku,  a  mai  Silo 
ma  ka  aina  o  Kanaana  aku,  e  hele 
i  ka  aina  o  Gileada,  i  ka  aina  a  la- 
kou  i  loaa  mai,  ua  loaa  hoi  ia 
lakou  e  like  me  ka  olelo  a  Iehova 
ma  ka  lima  o  Mose. 

10  Tf  A  hiki  lakou  i  kahi  e  pili 
ana  i  Ioredane,  aia  ma  ka  aina  o 
Kanaana,  hana  ae  la  ka  Reubena 
poe  mamo,  a  me  ka  Gada  a  me 
ka  ohana  hapa  a  Manase  i  kuahu 
malaila,  ma  Ioredane,  ua  nui  kela 
kuahu  i  ka  nana  aku. 

11  H  A  lohe  ae  la  na  mamo  a  Ise- 
raela,  i  ka  i  ana  mai,  Aia  hoi,  ua 
hana  ae  la  ka  Reubena  a  me  ka 
Gada  a  me  ka  ohana  hapa  a  Mana- 
se  i  ke  kuahu  imua  o  ka  aina  o 
Kanaana,  ma  ke  kapa  o  Ioredane, 
ma  kahi  e  hele  ae  na  mamo  a 
Iseraela. 

12  A  lohe  na  mamo  a  Iseraela, 
hoakoakoa  iho  la  ke  anaina  a  pau 
o  na  mamo  a  Iseraela  ma  Silo,  e 
hele  aku  ia  lakou  e  kaua  aku. 

13  Hoouna  aku  la  na  mamo  a 
Iseraela  ia  Pinehasa  i  ke  keiki  a 
Eleazara,  ke  kahuna,  e  hele  i  ka 
Reubena  poe  mamo  a  me  ka  (i;i- 

da,  ameka  ohana  hapa  a  Manase 
i  ka  aina  o  Gileada, 

14  A  nie  na'lii  pu  me  ia  he  umi, 
pakahi  ke  alii  i  ka  hale  o  na  ku- 
puua  ma  na  ohana  a  pau  a  Ise- 
raela :  he  poe  alii  wale  no  lakou 
o  na  kupuna,  ma  na  tausani  o  ka 
Iseraela. 

15  1f  A  hele  aku  la  lakou  i  ka 
Reubena  poe  mamo,  a  me  ka  Ga- 
da,  a  me  ka  ohana  hapa  a  Manase, 
i  ka  aina  i  Gileada,  a  kamailio  pu 
me  lakou,  i  aku  la, 

16  Pela  ka  olelo  ana  mai  a  ke 
auaina  a  pau  o  Iehova,  Heaha 
keia  hewa  a  oukou  i  hana  aku  ai  i 
ke  Akua  o  Iseraela,  e  huli  i  keia 
la,  mai  o  Iehova  aku,  i  ko  oukou 
kukulu  ana  i  kuahu  no  oukou 
iho,  i  kipi  aku  oukou  i  keia  la  ia 
Iehova? 

17  He  uuku  anei  ka  hewa  o  Peo- 
ra  ia  kakou,  aole  kakou  i  holoi 
aku  i  keia  mea,  mai  o  kakou  aku, 
a  hiki  mai  i  keia  la,  he  mea  ia 
i  ahulau  ai  ke  anaina  o  īehova, 

181  huli  ai  oukou  i  keia  la,  mai 
o  Iehova  aku  ?  a  i  kipi  aku  oukou 
ia  Iehova  i  keia  la,  a  apopo  e  hu- 
hu  mai  oia  i  ke  anaina  a  pau  o 
Iseraela. 

19  Aka,  ina  he  aina  haumia,  ka 
oukou  i  loaa  ai,  e  hele  aku  oukou 
i  kela  kapa,  i  ka  aina  a  Iehova  i 
loaa  ai,  i  kahi  e  noho  ana  kana 
pahuberita;  a  e  hoonoho  oukou 
ia  oukou  iho,  mawaena  konu  o 
makou.  Mai  kipi  hoi  oukou  ia 
Iehova,  mai  kipi  no  hoi  ia  ma- 
kou,  i  ko  oukou  kukulu  ana  i  ke 
kuahu  no  oukou  iho,  okoa  ke  kua- 
hu  o  Iehova  ko  kakou  Akua. 

20  Aole  anei  i  lawehala  o  Akana, 
ke  keiki  a  Zera,  i  ka  mea  laa,  aole 
anei  i  hiki  mai  ka  huhu  maluna  o 
na  mamo  a  pau  a  Iseraela?  Aole 
oia  wale  no  ka  i  make  i  kona 
hewa. 

21  H  Alaila,  ekemu  mai  la  ka 
Reubena  poe  mamo,  a  me  ka  Ga- 
da,  a  me  ka  ohana  hapa  a  Manase, 
i  mai  la  lakou  i  ka  poe  luna  o  na 
tausani  o  ka  Iseraela, 

22  O  Iehova,  o  ke  Akua  o  na'- 
kua,  o  Iehova,  o  ke  Akua  o  na'- 
kua,  oia  ka  i  ike,  a  e  ike  no  hoi 

auanei  ka  Iseraela ;  ina  ma  ke 
kipi  ana  a  me  ka  hana  hewa  ana 
ia  Iehova,  mai  hoola  oukou  ia  ma- 
kou  i  keia  la, 

23  Ina  paha  makou  i  kukulu  i 
kc  kuahu  no  makou,  e  huli,  mai  o 
Iehova  aku,  a  e  kaumaha  maluna 
iho  i  ka  mohaikuni,  a  me  ka  mo- 
haiai,  a  e  kaumaha  maluna  olaila 
i  ka  mohai  aloha,  na  Iehova  no  e 
hoopai  ia  mea. 

24  Ina  aole  i  hana  makou  pela  no 
ka  makau  ana  i  keia  mea,  me  ka  i 
ana  iho,  Mamuli  paha,  e  olelo  mai 
ka  oukou  poe  keiki  i  ka  makou 
poe  keiki,  me  ka  i  ana  mai,  Heaha 
ka  oukou  ia  Iehova,  ke  Akua  o 
Iseraela? 

25  Ua  haawi  mai  o  Iehova  ia 
Ioredane  nei,  i  mokuna  mawae- 
na  o  kakou,  e  ka  Reubena,  a  me 
ka  Gada,  aole  o  oukou  kuleana 
ma  o  Iehova  la ;  pela  no  e  hooki 
ai  ka  oukou  poe  keiki  i  ka  makou 
poe  keiki  i  ko  lakou  makau  ana 
ia  Iehova. 

26  Olelo  iho  la  makou,  Ina  ka- 
kou,  e  kukulu  i  kuahu  no  kakou, 
aole  no  ka  mohaikuni,  aole  no  ka 
alana : 

27  He  mea  hoike  ia  mawaena  o 
makou  a  o  oukou,  a  mawaena  o 
ko  kakou  hanauna  mahope  aku 
nei  o  kakou ;  i  hana  makou  i  ka 
oihana  a  Iehova  imua  ona  me  ko 
makou  mohaikuni  a  me  ko  ma- 
kou  alana,  a  me  ko  makou  mohai 
aloha,  i  olelo  ole  ka  oukou  poe 
keiki  i  ka  makou  poe  keiki  ma- 
hope  aku  nei,  Aohe  o  oukou  ku- 
leana  ma  o  Iehova  la. 

28  Nolaila  i  olelo  ai  makou,  A 
hiki  i  ka  wa  e  i  mai  ai  lakou  pela 
ia  makou,  a  i  ko  makou  hanauna 
mahope  aku  nei  o  makou,  e  olelo 
makou,  Ea,  e  nana  oukou  i  ka 
mea  like  me  ke  kuahu  o  Iehova,  i 
ka  mea  i  hanaia'i  e  ko  makou  poe 
makua,  aole  no  ka  mohaikuni,  a 
me  ka  alana,  aka,  i  mea  hoailona 
mawaena  o  makou  a  rae  oukou. 

29  Aole  loa  makou  e  kipi  ia  Ieho- 
va,  a  huli,  mai  o  Iehova  aku  i  keia 
la,  a  kukulu  i  ke  kuahu  no  ka 
mohaikuni  a  me  ka  mohai  ai  a  me 
na  alana.    Ke  kuahu  o  Iehova  ko 

kakou  Akua,  ka  mea  imua  o  kona 
halelewa,  oia  wale  no  ke  kuahu. 

30  H  A  lohe  ae  la  o  Piuehasa,  ke 
kahuna,  a  me  na'lii  o  na  mamo  a 
Iseraela,  a  me  na  luna  o  na  tausa- 
ni  o  ka  Iseraela,  i  na  olelo  i  olelo 
mai  ai  ka  Reubena  poe  mamo,  a 
me  ka  Gada,  a  me  ka  Manase,  he 
mea  maikai  no  ia  i  ko  lakou  mau 
maka. 

31  Olelo  aku  la  o  Pinehasa,  o  ke 
kahuna,  ke  keiki  a  Eleazara,  i  ka 
Reubena  poe  mamo,  a  i  ka  Gada  a 
i  ka  Manase,  Ua  ike  pono  kakou 
i  keia  la,  o  Iehova  no  mawaena  o 
kakou,  aole  oukou  i  hana  hewa  i 
keia  mea.  A  ua  hoopakele  oukou 
i  na  mamo  a  Iseraela  mai  ka  lima 
mai  o  Iehova. 

32  Tf  Alaila,  hoi  aku  la  o  Pineha- 
sa,  ke  kahuna,  ke  keiki  a  Eleaza- 
ra,  a  me  na'lii,  mai  ka  Reubena 
poe  mamo,  a  me  ka  Gada,  mai  ka 
aina  o  Gileada  aku,  i  ka  aina  o 
Kanaana,  i  na  mamo  a  Iseraela,  a 
hai  aku  la  ia  lakou  i  keia  mea. 

33  A  he  mea  maikai  no  ia  i  na 
maka  o  na  mamo  a  Iseraela ;  a 
hoomaikai  aku  la  na  mamo  a  Ise- 
raela  i  ke  Akua ;  aole  lakou  i  ma- 
nao  e  pii  aku  ia  lakou  e  kaua,  e 
luku  aku  i  ka  aina  o  ka  Reubena 
poe  mamo  a  me  ka  Gada  i  noho 
ai. 

34  Kapa  aku  la  o  ka  Reubena 
poe  mamo  a  me  ka  Gada  i  ke  kua- 
hu,  He  mea  hoike  keia  mawae- 
na  o  kakou,  o  Iehova  no,  oia  ke 
Akua. 

O  ke  kauoha  hooikaika  a  Iosua. 

MAHOPE  loa  mai  o  ka  hooma- 
ha  ana  o  Iehova  i  ka  Iserae- 
la,  mai  ko  lakou  mau  enemi  a 
pau,  i  puui  ia  lakou,  ua  elemaku- 
te  loa  o  Iosua,  ua  nui  no  hoi  kona 
mau  la. 

2  Houluulu  ae  la  o  Iosua  i  ka 
Iseraela  a  pau,  i  ko  lakou  mau  lu- 
nakahiko  a  me  ko  lakou  mau  alii, 
a  me  ko  lakou  mau  lunakanawai, 
a  me  ka  poe  luna  o  lakou,  a  olelo 
aku  la  oia  ia  lakou,  Ua  elemakule 
au,  a  ua  nui  no  hoi  ko'u  mau  la. 

3  A  o  oukou  hoi,  ua  ike  oukou  i 
ua  mea  a  pau  i  hana  mai  ai  o  Ie- 


hova,  ko  oukou  Akua  i  keia  mau 
lahuikanaka  a  pau  imua  o  oukou ; 
no  ka  mea,  o  Iehova,  ko  oukou 
Akua  ua  kaua  aku  oia  no  oukou. 

4  Aia  hoi,  ua  hailona  au  no  ou- 
kou  i  ko  na  lahuikanaka  i  koe,  a 
me  na  lahuikanaka  a  pau  a'u  i 
anai  aku  ai  mai  Ioredane  a  hiki  i 
ka  moana  nui,  ma  ke  komohana  o 
ka  la,  i  mea  hooili  no  ko  oukou 
ohana. 

5  Na  Iehova,  na  ko  oukou  Akua, 
e  kipaku  ia  lakou,  mai  ko  oukou 
alo  aku,  a  e  hoonalowale  ia  lakou 
imua  o  oukou ;  a  e  hooili  mai  i 
ko  lakou  aina  no  oukou,  e  like 
me  ka  olelo  a  Iehova,  ko  oukou 
Akua  i  olelo  mai  ai  ia  oukou. 

6  E  hooikaika  oukou  e  malama 
a  e  hana  i  na  mea  a  pau  i  kakauia 
iloko  o  ka  buke  o  ke  kanawai 
o  Mose.  Mai  huli  oukou  mai  ia 
mea  aku  ma  ka  lima  akau,  aole 
hoi  ma  ka  lima  hema. 

7  Mai  hele  pu  oukou  me  keia 
mau  lahuikanaka,  i  ka  poe  i  koe, 
mawaena  o  oukou ;  mai  hoohiki 
hoi  i  ka  inoa  o  ko  lakou  mau 
akua,  aole  hoi  e  hoohiki  ma  o  la- 
kou  la :  mai  malama  ia  lakou, 
aole  hoi  e  kulou  oukou  ia  lakou  : 

8  Aka,  e  hoopili  aku  oukou  ia 
Iehova,  i  ko  oukou  Akua,  e  like 
me  ka  oukou  hana  ana  a  hiki  i 
keia  la. 

9  No  ka  mea,  ua  kipaku  o  Ieho- 
va  mai  ko  oukou  alo  aku,  i  na  la- 
huikanaka  nui,  a  ikaika :  a  o  ou- 
kou  hoi,  aole  kanaka  i  ku  imua  o 
ko  oukou  alo  a  hiki  wale  mai  i 
keia  la. 

10  Hookahi  kanaka  o  oukou  e 
alualu  aku  i  ke  tausani  hookahi ; 
uo  ka  mea,  o  Iehova,  ko  oukou 
Akua,  oia  no  ka  mea  nana  e  kaua 
aku  no  oukou,  e  like  me  kana 
olelo  mua  ana  mai  ia  oukou. 

11  E  malama  pono  oukou  ia  ou- 
kou  iho,  e  aloha  aku  ai  ia  Iehova 
i  ko  oukou  Akua. 

12  No  ka  mea,  ina  e  hoi  hope  iki 
oukou,  a  e  hoopili  i  na  lahuikana- 
ka  i  koe  e  noho  ana  mawaena  o 
oukou,  a  e  mare  pu  me  lakou,  a 
hele  iloko  io  lakou  la,  a  hoi  lakou 
iloko  io  oukou  nei ; 

13  E  ike  pono  oukou,  aole  e  kipa- 
ku  hou  aku  o  Iehova,  ko  oukou 
Akua  i  keia  mau  lahuikanaka, 
mai  ko  oukou  alo  aku ;  aka,  e  li- 
lo  lakou  i  mau  pahele  no  oukou, 
a  he  mea  upiki,  a  he  mea  hahau 
ma  ko  oukou  mau  aoao,  a  i  mea 
ooi  ma  ko  oukou  mau  maka,  a 
make  wale  oukou,  mai  keia  aina 
maikai  aku  a  Iehova  ko  oukou 
Akua  i  haawi  mai  ai  no  oukou. 

14  Aia  hoi,  i  keia  la,  e  hele  ana 
au  ma  ka  aoao  o  ko  ka  honua  a 
pau  ;  a  ua  ike  hoi  oukou  ma  ko 
oukou  naau  a  pau,  a  me  ko  oukou 
uhane  a  pau,  aole  i  haule  ka  mea 
hookahi  o  na  olelo  maikai  a  pau  a 
Iehova  ko  oukou  Akua  i  olelo  mai 
ai  ia  oukou,  aka,  ua  ko  io  ia  ou- 
kou  na  mea  a  pau,  aole  i  haule  ka 
mea  hookahi. 

15  A  e  like  me  ka  hiki  ana  mai  ia 
oukou  na  mea  maikai  a  pau  a  Ie- 
hova  ko  oukou  Akua  i  olelo  mai 
ai  ia  oukou ;  pela  no  e  hoouka 
mai  ai  o  lehova  i  na  mea  ino  a 
pau  maluna  o  oukou,  a  hiki  i  ko- 
na  hoopau  ana  mai  ia  oukou,  mai 
keia  aina  maikai  aku,  a  Iehova  ko 
oukou  Akua  i  haawi  mai  ai  no  ou- 
kou. 

16  Aia  haihai  oukou  i  ka  berita  a 
Iehova  ko  oukou  Akua,  i  ka  mea 
ana  i  kauoha  mai  ai  ia  oukou,  a  e 
hele  oukou,  a  e  malama  aku  i  na 
'kua  e,  a  e  kulou  hoi  ia  lakou ; 
alaila  e  a  mai  no  ka  huhu  o  Ieho- 
va  ia  oukou,  a  e  make  koke  aua- 
nei,  mai  ka  aina  maikai  aku,  ana 
i  haawi  mai  ai  no  oukou. 

MOKUNA  XXIV. 

No  ka  lokomaikai  o  Iehova  i  na  mamo  a  Ise- 
raela. 

ALAILA,  hoiliili  mai  la  o  Iosua 
.  i  na  ohana  a  pau  a  Iseraela 
ma  Sekema,  a  kahea  aku  la  oia  i 
na  lunakahiko  a  Iseraela,  a  me  ko 
lakou  alii,  a  me  ko  lakou  lunaka- 
nawai,  a  me  ka  poe  luna  o  lakou ; 
a  noho  iho  la  lakou  imua  o  ke  alo 
o  ke  Akua. 

2  Olelo  mai  la  o  Iosua  i  na  kana- 

ka  a  pau,  Ke  i  mai  nei  o  Iehova, 

ke  Akua  o  Iseraela  penei,  Ua  noho 

no  ko  oukou,  kupuna  ma  kela  ka- 

pa  o  ka  muliwai,  i  ka  wa  kahiko, 
o  Tera  ka  makuakane  o  Aberaha- 
ma,  o  ka  makuakane  hoi  o  Naho- 
ra ;  a  malama  no  lakou  i  na'kua  e. 

3  A  lawe  au  i  ko  oukou  kupuna 
ia  Aberahama,  mai  kela  kapa  ae  o 
ka  muliwai,  a  alakai  au  ia  ia  i  na 
aina  a  pau  o  Kanaana  nei,  a  hoo- 
nui  i  kona  hua,  a  haawi  no  au  ia 
Isaaka  nana. 

4  A  haawi  au  na  Isaaka  ia  Iako- 
ba  a  me  Esau :  a  haawi  au  na 
Esau  i  ka  mauna  o  Seira,  i  wahi 
e  noho  ai  nona;  aka,  o  Iakoba  a 
me  kana  mau  keiki,  hele  lakou 
ilalo  i  Aigupita. 

5  Hoouna  aku  au  ia  Mose,  a  me 
Aaroua,  a  hoomainoino  au  ia  Ai- 
gupita,  ma  ka  mea  a'u  i  hana'i 
mawaena  o  lakou;  a  mahope  iho, 
lawe  mai  au  ia  oukou  mawaho. 

6  A  lawe  mai  no  au  i  ko  oukou 
poe  makua,  mai  Aigupita  mai ;  a 
hele  mai  lakou  e  hiki  i  ke  kai,  a 
hahai  mai  ka  poe  Aigupita  maho- 
pe  o  ko  oukou  poe  makua,  me  na 
halekaa,  a  me  ko  lakou  poe  holo- 
lio,  a  hiki  i  ke  Kaiula. 

7  A  kahea  lakou  ia  Iehova,  alaila, 
kau  oia  i  ka  poeleele  mawaena  o 
oukou  a  me  ko  Aigupita,  hoopo- 
poi  mai  oia  i  ke  kai,  a  uhi  mai 
maluna  o  lakou.  Pela  no  i  ike  ai 
ko  oukou  mau  maka  i  na  mea  a 
pau  a'u  i  hana'i  i  ko  Aigupita :  a 
ua  noho  oukou  ma  ka  waonahele, 
i  na  la  he  nui  loa. 

8  A  ua  alakai  mai  nei  au  ia  oukou 
i  ka  aina  o  ka  Amora,  ka  poe  i 
noho  ma  kela  kapa  o  Ioredane,  a 
kaua  mai  lakou  ia  oukou ;  aka, 
haawi  no  wau  ia  lakou  iloko  o  ko 
oukou  mau  lima,  a  noho  oukou 
ma  ko  lakou  aina ;  a  luku  aku  la 
au  ia  lakou  imua  o  oukou. 

9  Alaila  ku  iluna  o  Balaka,  ke 
keiki  a  Zipora,  o  ke  alii  o  Moaba, 
a  kaua  mai  oia  i  ka  Iseraela,  a 
hoouna  aku  la  oia,  a  kahea  aku  la 
ia  Balaama,  i  ke  keiki  a  Beora  e 
olelo  hoino  ia  oukou. 

10  Aka,  aole  au  i  makemake  e 
hoolohe  ia  Balaama ;  no  ia  mea, 
hoomaikai  mai  oia  ia  oukou,  a 
hoopakele  au  ia  oukou,  mai  kona 
lima  aku. 

11  A  hele  mai  oukou,  maluna, 
mai  o  Ioredane,  a  hiki  i  Ieriko  ;  a 
kaua  mai  ka  poe  noho  ma  Ienko 
ia  oukou,  a  me  ka  Amora,  a  me 
ka  Pereza,  a  me  ko  Kanaana :  a  me 
ka  Heta,  a  me  ka  Giregasa,  a  me  ka 
Heva,  a  me  ka  lebusa ;  a  haawi  au 
ia  lakou  i  ko  oukou  mau  lima. 

12  A  hoouna  au  imua  o  oukou  i 
na  nalohopeeha,  a  kipaku  aku  la 
au  ia  lakou,  mai  ko  oukou  alo 
aku,  i  na'lii  elua  o  ka  Amora; 
aole  na  ka  oukou  pahikaua,  aole 
no  hoi  na  ka  oukou  kakaka. 

13  A  haawi  au  ia  oukou  i  ka  aina 
nona  oukou  i  hooluhi  ole  ai,  a  me 
na  kulanakauhale  i  kukulu  ole 
ia'i  e  oukou,  a  ke  noho  nei  oukou 
malaila ;  a  ke  ai  uei  oukou  i  kona 
malawaina,  a  me  na  mala  oliva  a 
oukou  i  kanu  ole  ai. 

14  U  Ano  la,  e  makau  oukou  ia 
Iehova,  a  e  malama  ia  ia,  me  ka 
manao  maikai,  a  me  ka  oiaio ; 
a  e  haalele  oukou  i  na  akua  a 
ko  oukou  mau  makua  i  malama'i, 
ma  kela  kapa  aku  o  ka  muliwai, 
a  ma  Aigupita;  a  e  malama  ou- 
kou  ia  Iehova. 

15  A  ina  he  mea  ino  i  ko  oukou 
manao  ke  malama  ia  Iehova,  e  ko- 
ho  oukou  i  keia  la  i  ka  oukou 
mea  e  malama  aku  ai;  i  na'kua 
paha  a  ko  oukou  poe  kupuna  i 
malama'i  ma  kela  kapa  aku  o  ka 
muliwai,  i  na'kua  paha  o  ka  Amo- 
ra,  no  lakou  no  ka  aina  e  noho  nei 
oukou :  aka,  owau,  a  me  ko  ka 
hale  o'u,  e  malama  makou  ia  Ie- 

v  hova. 

16  Alaila,  olelo  aku  la  na  kanaka, 
i  mai  la,  Aole  loa  makou  e  haa- 
lele  ia  Iehova,  a  e  malama  i  na 
akua  e ; 

17  No  ka  mea,  o  Iehova,  ko 
kakou  Akua,  oia  no  ka  mea  nana 
i  lawe  mai  ia  kakou,  a  me  ko  ka- 
kou  poe  makua  mai  ka  aina  o 
Aigupita  mai,  mailoko  mai  hoi  o 
ka  hale  hooluhi ;  ka  mea  nana  i 
hana  i  na  mea  nui  imua  o  ko  ka- 
kou  mau  maka',  a  malama  mai  oia 
ia  kakou  ma  ke  alanui  a  pau  a 
kakou  i  hele  mai  ai,  a  mawaena  o 
na  kanaka  a  pau  ma  kahi  a  kakou 
i  hele  ai. 


18  A  na  Iehova  no  i  kipaku  aku, 
mai  ko  kakou  alo  aku  i  na  ka- 
naka  a  pau,  i  ka  Amora,  i  noho  i 
ka  aina ;  ano  la  e  malama  kakou 
ia  Iehova,  no  ka  mea,  oia  no  ko 
kakou  Akua. 

19  A  olelo  mai  la  o  Iosua  i  na  ka- 
naka,  Aole  hiki  ia  oukou  ke  ma- 
lama  ia  Iehova,  no  ka  mea,  he 
Akua  ihiihi  oia,  he  Akua  lili  no 
hoi;  aole  e  kala  mai  oia  i  ko 
oukou  hala,  a  me  ko  oukou  he- 
wa. 

20  No  ka  mea,  ina  e  haalele 
oukou  ia  Iehova,  a  e  malama  i 
na'kua  e,  alaila  e  huli  oia  a  e  hoi- 
no  mai  oia  ia  oukou,  a  e  hoopau 
oia  ia  oukou  mahope  iho  o  kona 
lokomaikai  ana  mai  ia  oukou. 

21  Alaila,  olelo  aku  la  na  kanaka 
ia  Iosua,  Aole  loa  pela,  no  ka 
mea,  e  malama  aku  no  makou  ia 
Iehova. 

22  Olelo  mai  la  o  Iosua  i  na  ka- 
naka,  He  poe  hoike  oukou  no 
oukou  iho,  ua  koho  oukou  ia  Ie- 
hova  no  oukou,  e  malama  aku  ia 
ia.  Olelo  aku  la  lakou,  He  poe 
hoike  no  makou. 

23  Ano  la,  e  kipaku  oukou  i  na 
akua  e,  mai  ko  oukou  alo  aku,  a 
e  hoopili  oukou  me  ko  oukou 
naau  ia  Iehova  i  ke  Akua  o  ka 
Iseraela. 

24  Olelo  aku  la  na  kanaka  ia  Io- 
sua,  O  Iehova,  o  ko  kakou  Akua, 
o  ka  makou  ia  e  malama  aku  ai,  a 
o  kona  leo  ka  makou  e  hoolohe 
aku  ai. 

25  A  hana  iho  la  o  Iosua  i  berita 
me  na  kanaka  i  kela  la,  a  waiho 
oia  no  lakou  i  ke  kanawai  a  me 
ke  kapu  ma  Sekema. 

26  H  A  kakau  iho  la  o  Iosua  i 
keia  mau  olelo  maloko  o  ka  buke 
o  ke  kanawai  o  ke  Akua,  a  lawe 
no  hoi  oia  i  pohaku  uui,  a  kukulu 
iho  la  i  ua  pohaku  la  malaila,  ma 
ka  laau  e  kokoke  ana  i  ka  hale- 
lewa  o  Iehova. 

27  Olelo  aku  la  o  Iosua  i  na  ka- 
naka  a  pau,  Eia  hoi  keia  pohaku, 
oia  ko  kakou  mea  hoike;  no  ka 
mea,  ua  lohe  ia  mea  i  na  olelo  a 
pau  a  Iehova,  aua  i  kauoha  mai 
ai  ia  kakou  ;  a  lie  mea  hoike  no 

ia  no  oukou,  o  hoole  oukou  i  ke 
Akua. 

28  A  hookuu  aku  la  o  Iosua  i  ka 
poe  kanaka,  i  kela  kanaka  i  keia 
kanaka  i  kona  aina. 

29  T  Mahope  iho  o  keia  i7iau 
mea,  make  iho  la  o  Iosua,  k€ 
keiki  a  Nuna,  ke  kauwa  a  Iehova, 
a  o  kona  mau  la  a  pau,  hookahi  ia 
haneri  makahiki  a  me  kauini  keu. 

30  A  kanu  iho  la  lakou  ia  ia  ma 
ke  kihi  o  kona  aina,  ma  Timena- 
sera,  ma  ka  puu  o  Eperaima,  ma 
ke  kukulu  akau  o  ka  puu  o  Gaasa. 

31  A  malama  no  ka  Iseraela  ia 
lehova  i  na  la  a  pau  o  Iosua,  a  i 
na  la  a  pau  o  na  lunakahiko,  i  ola 


mahope  iho  o  Iosua,  ka  poe  i  ike 
i  na  mea  a  pau  a  Iehova  i  hana 
mai  ai  i  ka  Iseraela. 

32  1f  A  o  na  iwi  o  Iosepa  a  na 
mamo  a  Iseraela  i  lawe  mai  ai, 
mai  Aigupita  mai,  kanu  iho  la  la- 
lakou  ia  mea  ma  Sekema,  i  kahi 
i2ja  ke  kula  a  Iakoha  i  kuai  ai  me 
na  ±jeiki  a  Hamora,  ka  makua  o 
Sekem:v,  i  na  moni  hookahi  hane- 
ri ;  a  ili  mai  no  ia  no  na  keiki  a 
Iosepa. 

33  A  make  o  Eleazara  ke  keiki  a 
Aarona ;  a  kanu  iho  la  lakou  ia  ia 
ma  ka  puu  o  Pinehasa  o  kana  kei- 
ki,  i  haawiia  mai  nona  ma  ka  mau- 
na  o  Eperaima. 

MOKUNA  I. 

Ke  kaua  ana  o  ka  Iseraela  i  ko  Kanaana,  a 

?io  ko  Kanaana,  a  me  ka  Pereza,  a  me  ko 
erusalema,  a  me  ko  Heberona,  aole  nae  i 
pau  na  kanaka  i  ka  make. 

MAHOPE  iho  o  ka  make  ana  o 
losua,  ninau  aku  la  ka  poe 
mamo  e  Iseraela  ia  Iehova,  i  aku 
la,  Owai  ko  makou  mea  e  pii  mua 
aku  i  ke  alo  o  ko  Kanaana,  e  kaua 
aku  ia  lakou  ? 

2  I  mai  la  o  Iehova,  E  pii  ae  ka 
Iuda;  aia  hoi,  ua  haawi  au  i  ka 
aina  i  koua  lima. 

3  I  ae  la  ka  Iuda  i  ka  Simeona,  i 
kona  kaikuaana,  E  hele  pu  oe  me 
au,  ma  ko'u  hele  ana,  i  kaua  aku 
kakou  i  ko  Kanaana,  a  e  hele  pu 
no  hoi  au  me  oe,  ma  kou  hele 
ana.  A  hele  pu  aku  la  ka  Simeo- 
na  me  ia. 

4  Pii  aku  la  ka  Iuda,  a  haawi 
mai  la  o  Iehova  i  ko  Kanaana,  a 
me  ka  Pereza,  i   ko  lakou  lima 
A  luku  aku  la  lakou  i  kela  poe  ma 
Bezeka,  he  umi  tausani  kanaka. 

5  A  ma  Bezeka,  loaa  ia  lakou  o 
Adonibezeka;  a  kaua  aku  la  la- 
kou  ia  ia,  a  luku  aku  la  lakou  i  ko 
Kanaana,  a  me  ka  Pereza. 

6  IIolo  aku  la  o  Adonibezeka,  a 

hahai  aku  la  lakou  ia  ia,  a  loaa  oia, 
alaila  ooki  ae  la  lakou  i  na  mana- 
mana  nui  o  kona  mau  lima,  a  me 
na  manamana  nui  o  kona  rn.au 
wawae. 

7  1  ae  la  o  Adonibezeka,  He  ka- 
nahiku  alii,  ua  okii  na  manamaua 
nui  o  ko  lakou  lima,  a  me  ko  la- 
kou  wawae,  hoiliili  lakou  malalo 
iho  o  ko'u  papaaina.  E  like  me 
ka'u  i  hana  aku  ai,  pela  i  hoopai 
mai  ai  ke  Akua  ia'u.  Lawe  ae  la 
lakou  ia  ia  i  Ierusalema,  a  malaila 
ia  i  make  ai. 

8  Ua  kaua  aku  ka  poe  mamo  a 
Iuda,  a  ua  hoopio,  a  ua  luku  aku 
ia  Ierusalema,  i  ka  maka  o  ka  pa- 
hikaua,  a  ua  puhi  aku  ia  kulana- 
kauhale  i  ke  ahi. 

9  H  A  mahope  iho  hele  ae  la  na 
mamo  a  Iuda  e  kaua  aku  i  ko  Ka- 
naana,  i  ka  poe  i  noho  ma  ka 
mauna,  a  ma  ka  aoao  hema,  a  ma 
ka  papu. 

10  Hele  ku  e  aku  la  ka  Iuda  i  ko 
Kanaana,  i  ka  poe  i  noho  ma  He- 
berona ;  o  Kiriatareba  ka  inoa  ka- 
hiko  o  Heberona;  a  pepehi  aku  la 
lakon  ia  Sesai,  a  me  Ahimana,  a 
me  Lalemai. 

11  A  malaila  aku  lakou  i  hele  ai 
e  ku  e  ia  Debira ;  o  Kiriatesepera 
ka  inoa  kahiko  o  Debira. 

12  I  iho  la  o  Kaleba,  O  ka  mea 
nana  e  pepehi  ia  Kiriatesepera,  a 
e  hoopio  iho,  e  haawi  aku  au  ia 
Akesa,  i  ka'u  kaikamahine,  i  wa- 
hine  nana. 

13  Na  Oteniela,  ke  keiki  a  Kena- 
za,  ke  kaikaina  o  Kalcba  i  hoopio 
aku  ia  wahi;  a  haawi  iho  la  oia  ia 
Akesa,  i  kana  kaikamahine,  i  wa- 
hine  nana. 

14  Eia  hoi  kekahi,  a  hiki  mai  ka 
wahine  io  na  la,  koi  ae  la  oia  ia  ia 
e  noi  aku  i  kona  makuakane  i 
aina.  A  iho  iho  la  ia  mai  luna 
mai  o  ka  hoki.  Ninau  ae  la  o 
Kaleba  i  ke  kaikamahiue,  Heaha 
kau  ? 

15  I  mai  la  kela,  E  haawi  niai  oe 
ia'u  i  mea  e  pomaikai  ai.  No  ka 
niea,  ua  haawi  mai  oe  ia'u  i  aina 
ma  ke  kukuluhema  ;  e  haawi  mai 
no  hoi  oe  i  na  kumuwai.  A  haa- 
wi  mai  la  o  Kaleba  i  na  kumuwai 
luna  a  me  na  kumuwai  lalo. 

16  T  Pii  aku  la  na  mamo  a  ka 
mea  no  Keni,  a  ka  makuahonowai 
kane  o  Mose,  mai  ke  kulanakau- 
hale  o  na  laau  pama  aku,  me  na 
mamo  a  Iuda,  a  i  ka  waonahele  o 
ka  Iuda,  aia  no  ia  ma  ka  aoao  he- 
ma  o  Arada;  a  hele  ae  la  lakou  a 
noho  pu  iho  la  me  kanaka. 

17  Hele  pu  aku  la  ka  Iuda,  me 
ka  Simeona,  kona  kaikuaana,  a 
luku  aku  la  lakou  i  ko  Kanaana, 
ka  poe  i  noho  ma  Zepata,  a  hooki 
loa  iho  la  ia  wahi.  Ua  kapaia  ka 
inoa  o  ia  kulanakauhale,  o  Hore- 
ma. 

18  Hoopio  iho  la  ka  Iuda  ia  Ga- 
za  a  me  ko  laila  mau  mokuna,  a  ia 
Asekelona  kekahi  me  ko  laila  mau 
mokuna,  a  ia  Ekei'ona  hoi  me  ko 
laila  mau  mokuna. 

19  O  Iehova  pu  no  kekahi  mc  ka 
Iuda,  a  loaa  ia  lakou  ka  mauna ; 
aole  hiki  ia  lakou  ke  kipaku  aku  i 
ka  poe  i  noho  ma  na  aina  haahaa, 
no  ka  mea,  he  hao  ko  lakou  kaa- 
kaua. 

20  A  haawi  ae  la  lakou  ia  Hebc- 
rona  no  Kaleba,  e  like  me  ka 
Mose  i  olelo  mai  ai.    A  kipaku 


aku  la  ia,  malaila  aku,  i  na  keiki 
ekolu  a  Anaka. 

21  Aole  i  kipaku  na  mamo  a  Be- 
niamina  i  ka  Iebusi,  i  noho  ma  Ie- 
rusalema  ;  aka,  noho  pu  no  ka  Ie- 
busi  me  na  mamo  a  Beniamina 
ma  Ierusalema,  a  hiki  loa  mai  i 
keia  la. 

22  H  O  ka  ohana  a  Iosepa  keka- 
hi  i  pii,  e  kaua  aku  ia  Betela ;  a  o 
Iehova  pu  no  me  lakou. 

23  Kiu  aku  ka  ohana  a  Iosepa  ia 
Betela.  O  Luza  ka  inoa  kahiko  o 
ia  kulanakauhale. 

24  Ike  aku  la  na  kiu  i  kekahi  ka- 
naka,  mai  ke  kulanakauhale  ia  i 
hele  mai  ai.  I  aku  la  lakou  ia  ia, 
E  kuhikuhi  mai  oe  ia  makou,  i 
kahi  e  komo  aku  ai  iloko  o  ke 
kulanakauhale,  a  e  hana  lokomai- 
kai  aku  makou  ia  oe. 

25  Kuhikuhi  mai  la  oia  ia  lakou 
i  kahi  e  komo  aku  ai  iloko  o  ke 
kulanakauhale,  a  luku  aku  la  la- 
kou  ia  kulanakauhale  i  ka  maka  o 
ka  pahi  kaua  ;  a  kuu  aku  la  lakou 
i  ua  kanaka  la,  a  me  kona  poe  a 
pau. 

26  A  hele  aku  la  ua  kanaka  nei  i 
ka  aina  o  ka  Heta,  kukulu  iho  la 
i  kulanakauhale,  a  kapa  aku  la  i 
ka  inoa,  o  Luza,  oia  hoi  kona  inoa 
a  hiki  mai  i  neia  la. 

27  Tf  Aole  i  kipaku  ka  Manase  i 
ko  Beteseana,  a  me  ko  laila  mau 
wahi ;  aole  hoi  i  ko  Taanaka,  a 
me  ko  laila  mau  wahi,  aole  i  ka 
poe  i  noho  ma  Dora,  a  me  ko  laila 
mau  wahi ;  aole  i  ka  poe  i  noho 
ma  Ibeleama,  a  me  ko  laila  mau 
wahi,  aole  i  ka  poe  i  noho  ma 
Megido,  a  me  ko  laila  mau  wahi ; 
aka,  hoopaa  no  ko  Kanaana  i  ko 
lakou  noho  ana  ma  ia  aina. 

28  A  hiki  i  ka  manawa  i  ikaika  ai 
ka  Iseraela,  auhau  aku  la  lakou  i 
ko  Kanaana,  aole  i  kipaku  loa  ia 
lakou. 

29  T[  Aole  hoi  i  kipaku  ka  Epe- 
raima  i  ko  Kanaaua  i  noho  ma  Ge- 
zera.  Noho  pu  no  ko  Kanaana 
mc  lakou  ma  Gezera. 

30H  Aole  hoi  i  kipaku   aku   ka 

Zebuluna  i  ka  poe  i  noho  ma  Ki- 

terona,  aole  i  ka  poe  i  noho  ma 

Nahalola.    Noho  pu  no  ko  Kauaa- 

na  me  lakou,  a  lilo  lakou  i  poe  i 
hookupu  mai. 

31  H  Aole  hoi  i  kipaku  aku  o 
Asera  i  ka  poe  i  noho  ma  Ako, 
aole  i  ka  poe  i  noho  ma  Zidona, 
aole  i  ko  Ahelaha,  aole  i  ko  Ake- 
ziba,  aole  i  ko  Helaha,  aole  i  ko 
Apika,  aole  i  ko  Rehoba. 

32  Noho  pu  no  ka  Asera  me  ko 
Kanaana,  na  kanaka  o  ka  aina,  no 
ka  mea,  aole  lakou  i  kipaku  aku 
ia  poe. 

33  1[  Aole  hoi  i  kipaku  aku  ka 
Napetali  i  ka  poe  i  noho  ma  Bete- 
semesa,  aole  hoi  i  ka  poe  i  noho 
ma  Beteanata,  noho  pu  no  lakou 
me  ko  Kanaana,  na  kanaka  o  ka 
aina ;  aka,  lilo  na  kanaka  o  Bete- 
semesa,  a  me  Beteanata,  i  poe 
kookupu  mai  na  lakou. 

34  Hooke  aku  la  ka  Amora  i  na 
mamo  a  Dana,  a  hiki  iluna  o  ka 
puu.  Aole  lakou  i  ae  aku  ke  iho 
mai  ia  poe  i  na  aina  papu. 

35  Hoopaa  no  ka  Amora  i  ko 
lakou  noho  ana  ma  ka  mauna  o 
Heresa,  a  ma  Aialona,  a  ma  Saale- 
bima:  aka,  ua  kaumaha  aku  no 
ka  lima  o  ko  Iosepa  poe,  a  lilo  ke- 
la  i  poe  hookupu  mai. 

36  O  na  inokuua  o  ka  Amora, 
mai  ka  puu  o  Akerabima  aku  ia, 
a  mai  Sela  aku  no. 

MOKUNA  II. 

Ke  ao  ana  mai  o  ka  anela  i  ka  hewa  o  na  ka- 
naka,  a  me  ka  uku. 

HELE  mai  la  ka  anela  o  Ieho- 
va,  mai  Gilegala  mai,  a  i  Bo- 
kima,  i  mai  la,  Ua  lawe  mai  au 
ia  oukou  mai  Aigupita  mai,  a  ua 
kookomo  mai  au  ia  oukou  i  ka 
aina  a'u  i  hoohiki  ai  i  ko  oukou 
mau  kupuna.  I  iho  la  au,  Aole 
au  e  uhai  i  ka'u  berita,  a  hiki  loa 
i  ka  hopena. 

2  Mai  hana  oukou  i  berita  mc  ka 
poe  e  noho  ana  ma  keia  aina,  e 
hoohiolo  no  oukou  i  ko  lakou 
mau  kuahu.  Aole  oukou  i  hoo- 
lohe  i  ko'u  leo.  No  ke  aha  la  ou- 
kou  i  hana'i  i  keia  ? 

3  Nolaila  au  i  olelo  ai,  Aole  au  e 
kipaku  ia  lakou,  mai  ko  oukou 
;ilo  aku,  a  e  lilo  lakou  i  poe  ene- 
mi  no  oukou;  a  e  lilo  ko  lakou 

mau  akua  i  mea  e  hihia  ai  ou- 
kou. 

4  A  i  ka  wa  i  olelo  ai  ka  anela  o 
Iehova  i  keia  mau  olelo  i  na  ma- 
mo  a  pau  a  Iseraela,  hookiekie  ae 
la  na  kanaka  i  ko  lakou  leo,  uwe 
iho  la. 

5  Kapa  aku  la  lakou  i  ka  inoa  o 
ia  wahi,  Bokima.  A  malaila  la- 
kou  i  mohai  aku  ai  no  Iehova. 

6  1"  I  ka  wa  i  kuu  aku  ai  o  Iosua 
i  kanaka,  alaila  hele  aku  la  kela 
kanaka  keia  kanaka  o  na  mamo  a 
Iseraela  i  kona  hooilina  iho,  a  ko- 
mo  i  ka  aina. 

7  Malama  no  na  kanaka  ia  Ieho- 
va  i  na  la  a  pau  o  Iosua,  a  i  na  la 
a  pau  o  na  lunakahiko  i  ola  ma- 
hope  iho  o  Iosua,  ka  poe  i  ike  i  na 
hana  nui  a  pau  a  Iehova  i  hana 
mai  ai  no  ka  Iseraela. 

8  A  make  iho  la  o  Iosua,  ke  keiki 
a  Nuna,  ke  kauwa  a  Iehova,  hoo- 
kahi  no  haneri  kona  mau  makahi- 
ki  me  ka  umi  keu. 

9  A  kanu  iho  la  lakou  ia  ia  ma 
ke  kihi  o  kona  aina,  me  Timena- 
heresa,  ma  ka  puu  o  Eperaima, 
ma  ke  kukulu  akau  o  ka  puu  o 
Gaasa. 

10  Hui  pu  ia'e  la  ia  hanauna  a 
pau  me  ko  lakou  poe  makua:  a 
ala  mai  la  kekahi  hanauna  hou, 
mahope  mai  o  lakou,  aole  lakou  i 
ike  ia  Iehova,  aole  hoi  i  na  hana 
ana  i  hana  mai  ai  no  ka  Iseraela. 

11 1  Hana  hewa  aku  la  na  mamo 
a  Iseraela  imua  o  Iehova,  a  ma- 
lama  lakou  ia  Baala. 

12  Haalele  lakou  ia  Iehova,  i  ke 
Akua  o  ko  lakou  poe  makua,  i  ka 
mea  i  lawe  mai  ai  ia  lakou  mai  ka 
aina  o  Aigupita  mai,  a  hahai  la- 
kou  mamuli  o  na'kua  e,  i  na'kua 
o  ka  poe  kanaka  e  noho  poai  ana 
ia  lakou,  a  kulou  imua  o  lakou,  a 
hoonaukiuki  aku  la  ia  Iehova. 

13  Haalele  lakou  ia  Iehova,  a  ma- 
lama  iho  la  ia  Baala  a  me  Aseta- 
rota. 

14  1f  Wela  iho  la  ka  huhu  o  Ieho- 
va  i  ka  Iseraela,  a  haawi  ae  la  ia 
lakou  i  ka  lima  o  ka  poe  hao,  a 
hao  ae  la  ia  poe  i  ka  lakou,  a  hoo- 
lilo  aku  oia  ia  lakou  i  ka  lima  o 
ko  lakou  poe  enemi,  e  noho  poai 

ana  ia  lakou,  aole  hiki  ia  lakou 
ke  ku  hou  imua  o  ko  lakou  poe 
euemi. 

15  Ma  na  walii  a  pau  a  lakou  i 
kele  aku  ai,  ku  e  no  ka  lima  o  Ie- 
kova  ia  lakou  i  mea  e  hewa'i,  e 
like  me  ka  Iehova  i  hoohiki  mai 
ai  ia  lakou ;  a  pilikia  loa  iho  la  la- 
kou. 

16  1f  Hoala  mai  no  nae  o  Iehova 
i  na  lunakanawai,  a  hoola  ae  la  la- 
kou  i  ka  Iseraela  mailoko  ae  o  ka 
lima  o  ka  poe  i  hao  i  ka  lakou. 

17  Aole  hoi  lakou  i  hoolohe  i  na 
lunakanawai;  aka,  moe  kolohe 
lakou  mamuli  o  ua'kua  e,  a  kulou 
hoomana  aku  la  ia  lakou.  Haalele 
koke  lakou  i  ke  ala  a  ko  lakou  poe 
makua  i  hele  ai,  me  ka  hoolohe 
pono  i  ke  kauoha  a  Iehova ;  aole 
hana  keia  poe  pela. 

18  A  i  ka  wa  i  hoala  mai  ai  o  Ie- 
hova  i  na  lunakanawai  no  lakou, 
alaila,  noho  pu  o  Iehova  me  ka  lu- 
nakanawai,  a  hoola  no  ia  ia  lakou, 
mai  ka  lima  ae  o  ko  lakou  poe 
enemi,  i  na  la  a  pau  o  ia  lunaka- 
nawai ;  no  ka  mea,  minamina  o  Ie- 
hova,  no  ko  lakou  kaniuhu  ana  i 
ka  hoopilikiaia,  a  me  ka  hookau- 
mahaia  mai. 

19  A  i  ka  wa  i  make  ai  ka  luna- 
kauawai,  hoi  hou  no  lakou,  a  oi 
aku  no  ko  lakou  hewa  mamua  o 
ko  lakou  poe  makua,  ma  ka  hahai 
aua  mamuli  o  na'kua  e,  e  malama 
ia  lakou,  a  e  kulou  hoomana  ia 
lakou.  Aole  lakou  i  hooki  iki  i 
ka  lakou  hana,  aole  i  ko  lakou 
aoao  paakiki. 

20  1f  Wela  iho  la  ka  huhu  o  Ie- 
hova  i  ka  Iseraela,  i  ae  la  ia,  No 
ka  hehi  ana  o  keia  poe  kanaka 
maluna  o  ka'u  berita,  a'u  i  kauoha 
aku  ai  i  ko  lakou  poe  makua, 
aole  hoi  i  hoolohe  i  ko'u  leo ; 

21  Nolaila,  aole  au  e  kipaku  hou, 
mai  ko  lakou  alo  aku,  i  kekahi  o 
ko  na  aina  a  Iosua  i  waiho  ai  i 
kona  make  ana. 

22  I  hoao  aku  ai  au  i  ka  Iseraela 
ma  o  lakou  la,  i  malama  paha  la- 
kou  i  ka  aoao  o  Iehova,  e  hele 
malaila,  e  like  nie  ka  malama  ana 
o  ko  lakou  poe  makua,  aole  paha. 

23  Waiho  uo  o  Iehova  i  ko  ia 


mau  aina,  aole  ia  i  kipaku  koke 
aku  ia  lakou;  aole  hoi  i  haawi 
mai  ia  lakou  i  ka  lima  o  Iosua. 

MOKUNA  III. 

Ka  hihia  o  ka  Iseraela  me  ko  nu  aina  e,  9  o 
Oteniela  a  me  Ehuda. 

EIA  na  lahuikanaka  a  Iehova  i 
waiho  ai  e  hoao  i  ka  Iseraela, 
i  ka  poe  a  pau  i  ike  ole  i  ke  kaua 
ana  a  pau  ma  Kanaana  ; 

2  I  mea  wale  no  e  ike  ai  na  ha- 
nauna  o  na  mamo  a  Iseraela,  e  ao 
aku  ia  lakou  i  ke  kaua,  i  ka  poe 
hoi  i  ike  ole  ia  mea  mamua ; 

3  Elima  alii  o  ko  Pilisetia,  a  me 
ko  Kanaana  a  pau,  a  me  ko  Zi- 
dona,  a  me  ko  Hevi  i  noho  ma  ka 
mauna  o  Leoanona,  mai  ka  mau- 
na  mai  o  Baala-Heremona  a  hiki  i 
Hamata. 

4  He  mea  lakou  e  hoao  ai  i  ka 
Iseraela,  i  ikeia  ko  lakou  hooiohe 
a  me  ka  ole  i  na  kauoha  a  Iehova 
ana  i  kauoha  mai  ai  i  ko  lakou 
poe  makua,  ma  ka  lima  o  Mose. 

5  *[f  Noho  pu  iho  la  no  na  mamo 
a  Iseraela  me  ko  Kanaana,  a  me 
ka  Heta,  a  me  ka  Amora,  a  me  ka 
Percza,  a  me  ka  Hevi,  a  me  ka 
Iebusi. 

6  A  lawe  no  lakou  i  ka  lakou 
kaikamahine,  i  wahine  na  lakou, 
a  haawi  no  i  ka  lakou  kaikama- 
hine  iho  i  na  keikikane  a  kela  poe 
kanaka;  a  malama  no  i  ko  lakeu 
poe  akua. 

7  Hana  hewa  iho  la  na  mamo  a 
Iseraela  imua  o  Iehova,  a  hoo- 
poina  ae  la  ia  Iehova,  i  ko  lakou 
Akua,  a  malama  aku  la  ia  Baala  a 
me  Asetarota. 

8  1  Wela  iho  la  ka  huhu  o  Ieho- 
va  i  ka  Iseraela,  a  hoolilo  ae  la 
oia  ia  lakou  i  ka  lima  o  Kusane- 
risataima,  ke  alii  o  Mesopotamia, 
a  hookauwa  aku  na  mamo  a  Ise- 
raela  na  Kusanerisataima,  i  ewalu 
makahiki. 

9  A  kahea  aku  la  na  mamo  a  Ise- 
raela  ia  Iehova,  alaila,  hoala  mai  o 
Iehova  i  mea  nana  e  hoola'e  i  na 
maino  a  Iseraela,  a  hoola  ae  la  oia 
ia  lakou,  o  Oteniela,  ke  keiki  a 
Kenaza,  ke  kaikaina  o  Kaleha. 

10  Kau  mai  ka  Uhaue  o  Iehova 

maluna  ona,  a  kooponopono  ia  i 
ka  Iseraela,  a  hele  aku  la  i  ke 
kaua;  a  haawi  mai  la  o  Iehova 
raa  kona  lima,  ia  Kusanerisatai- 
ma,  ke  alii  o  Mesopotamia.  A 
lanakila  ae  la  kona  lima  maluna  o 
Kusanerisataima. 

11  Kuapapanui  iho  la  ka  aina  i 
hookahi  kanaha  makahiki;  a  ma- 
ke  iho  la  o  Oteniela,  ke  keiki  a 
Kenaza. 

12  H  Hana  hewa  hou  aku  la  na 
mamo  a  Iseraela  imua  o  Iehova. 
A  hooikaika  mai  la  o  Iehova  ia 
Egelona  i  ke  alii  o  Moaba,  e  ku  e 
i  ka  Iseraela,  no  ka  mea,  ua  hana 
hewa  lakou  imua  o  Iehova. 

13  Hoakoakoa  mai  la  oia  io  na  la 
i  na  mamo  o  Amona,  a  me  Amale- 
ka,  hele  ae  la,  a  luku  aku  la  i  ka 
Iseraela,  a  loaa  ia  ia  ke  kulana- 
kauhale  o  na  laau  pama. 

14  Hookauwa  aku  ka  poe  mamo 
a  Iseraela  na  Egelona,  ke  Alii  o 
Moaba,  i  umikumamawalu  maka- 
hiki. 

15  A  i  ka  wa  i  kahea  aku  ai  na 
mamo  a  Iseraela  ia  Iehova,  alaila, 
hoala  mai  o  Iehova  i  mea  e  hoo- 
pakele  ae  ia  lakou,  o  Ehuda,  ke 
keiki  a  Gera,  he  mamo  na  Benia- 
mina,  he  kanaka  lima  hema :  a 
ma  kona  lima  i  hoouna  aku  ai  na 
mamo  a  Iseraela  i  makana  no 
Egelona  ke  alii  o  Moaba. 

16  Hana  iho  la  o  Ehuua  i  pahi- 
kaua  oi  lua  nana,  hookahi  kubita 
ka  loihi,  a  omau  ae  la  ma  kona 
uha  akau,  maloko  o  kona  kapa. 

17  A  lawe  aku  la  ia  i  ka  makana 
ia  Egelona,  i  ke  alii  o  Moaba.  He 
kanaka  konahua  loa  o  Egelona. 

18  A  pau  ka  haawi  ana  i  ka  ma- 
kana,  hoihoi  aku  la  ia  i  ka  poe 
kanaka  i  lawe  i  ka  makana, 

J9  Hoi  hou  aku  la  ia,  mai  na  kii 
o  Gilegala  aku,  i  aku  la,  He  olelo 
malu  ka'u  nau,  e  ke  alii.  I  ae  la 
kela,  E  noho  malie.  A  o  ka  poe 
a  pau  e  ku  pu  ana  me  ia,  hele  aku 
la  lakou  iwaho. 

20  Ilele  mai  la  o  Ehuda  io  na  la ; 
e  noho  ana  ia  ma  ke  keena  hoo- 
luolu  maluna;  nona  wale  no  ia 
wahL  I  ae  la  o  EhuUa  ia  ia,  He 
mea  ka'u  ia  oe,  ua  ke  Akua  mai. 

Ku  mai  la  oia,  mai  kona  noho 
mai. 

21  Hooholo  iho  la  o  Ehuda  i 
koua  lima  hema,  lalau  iho  la  i 
ka  pahi  ma  kona  uha  akau,  a  hou 
aku  la  iloko  o  koua  opu. 

22  Komo  pu  aku  la  ke  au  ma- 
hope  a  ka  maka,  a  paa  mai  la  ke 
konahua  maluna  o  ka  maka,  aole 
i  hiki  ia  ia  ke  unuhi  i  ka  pahi  mai- 
loko  mai  o  kona  opu ;  a  hu  mai 
la  ka  lepo. 

23  Alaila,  hele  aku  la  o  Ehuda 
iwaho  o  ka  lanai,  a  pani  ae  la  i  na 
puka  o  ke  keena,  a  hoopaa  iho  la. 

24  A  hala  aku  la  ia  iwaho,  hele 
mai  la  na  kauwa  a  Egelona,  nana 
ae  la,  aia  hoi,  ua  paa  na  puka  o 
ke  keena.  I  iho  la  lakou,  Ke  uhi 
wale  nei  oia  i  kona  wawae  malo- 
ko  o  ke  keena  hooluolu. 

25  Kakali  iho  la  lakou,  a  hilahila 
wale,  aia  hoi,  aole  ia  i  wehe  mai  i 
na  puka  o  ke  keena ;  a  lawe  lakou 
i  ke  ki,  a  wehe  ae  la,  aia  hoi,  ua 
hina  ko  lakou  haku  ilalo  i  ka  ho- 
nua,  ua  make. 

26  Pakele  o  Ehuda,  i  ko  lakou 
kakali  ana,  a  hele  aku  la,  ma  o 
aku  o  na  kii,  a  hiki  i  Seirata. 

27  A  hiki  aku  la  ia,  pnki  iho  la  ia 
i  ka  pu  ma  na  mauna  o  Eperaima, 
a  iho  pu  aku  la  na  mamo  a  Ise- 
raela  me  ia,  mai  ka  mauna  mai,  a 
oia  ma  ko  lakou  alo. 

28  I  aku  la  ia  ia  lakou,  E  hahai 
oukou  mamuli  o'u,  no  ka  mea,  ua 
haawi  mai  o  Iehova  i  ko  oukou 
poe  enemi,  i  ka  Moaba  iloko  o  ko 
oukou  lima.  A  hahai  aku  la  la- 
kou  mamuli  ona,  a  lilo  ia  lakou 
na  ahua  o  Ioredane,  e  ku  pono 
ana  i  Moaba,  aole  i  ae  aku  i  ke- 
kahi  kanaka  ke  hele  i  kela  aoao. 

29  Luku  aku  la  lakou  i  ko  Moaba 
ia  manawa,  i  umi  paha  tausani  ka- 
naka,  he  poe  puipui  wale  no,  ua 
koa  no  lakou  a  pau ;  aole  hookahi 
kanaka  i  pakele. 

30  Hoohaahaaia  ko  Moaba  ia  la 
malalo  iho  o  ka  lima  o  ka  Ise- 
raela.  Kuapapanui  iho  la  ka  ai- 
na,  i  kanawalu  makahiki. 

31  H  Mahope  iho  ona,  ku  mai  o 
Samegara,  ke  keiki  a  Anata,  nana 
i  luku  aku  i  eouo  haneii  kanaka  o 


MOKUNA  IV. 


ko  Pilisetia  i  ke  o  bipi ;  a  hoopa- 
kele  ae  la  hoi  oia  i  ka  Iseraela. 

MOKUNA  IV. 

Paa  ka  Iseraela  ia  Iabina  a  me  Sisera.  a  na 
Debora  laua  o  £araka  i  hoopakele  ia  lakou. 

HANA  hewa  hou  aku  la  na 
niamo  a  Iseraela  imua  o  Ie- 
kova,  mahope  iho  o  ka  make  ana 
o  Ehuda. 

2  Hoolilo  aku  la  o  Iehova  ia  la- 
kou  i  ka  lima  o  Iahina,  ke  alii  o 
Kanaana  i  noho  alii  ma  Hazora ;  o 
Sisera  ka  alihikaua  no  kona  poe 
koa,  a  noho  no  ia  ma  Haroseta- 
goima. 

3  Kahea  aku  la  na  mamo  a  Ise- 
raela  ia  Iehova,  no  ka  mea,  eiwa 
haneri  ona  kaakaua  hao.  Hoo- 
kaumaha  loa  oia  i  na  mamo  a  Ise- 
raela,  he  iwakalua  makahiki. 

4  H  O  Debora,  he  kaula  wahine, 
ka  wahine  a  Lapidota,  oia  ka  i 
hooponopono  i  ka  Iseraela,  ia  ma- 
nawa. 

5  Noho  iho  la  ia  malalo  iho  o  ka 
laau  pama  o  Debora,  mawaena  o 
Harama  a  me  Betela,  ma  ka  mau- 
na  o  Eperaima ;  a  hele  mai  la  na 
mamo  a  Iseraela  io  na  la  i  hoopo- 
noponoia  mai. 

6  Hoouna  oia,  a  kii  aku  la  ia  Ba- 
raka,  ke  keiki  a  Abinoama,  ma 
Kedesa-Napetali,  i  ae  la  ia  ia,  Aole 
anei  i  kauoha  mai  o  Iehova,  ke 
Akua  o  ka  Iseraela,  O  hele,  e  hoo- 
kokoke  aku  ma  ka  mauna  o  Ta- 
bora;  e  lawe  pu  me  oe,  i  umi  tau- 
sani  kanaka,  na  mamo  a  Napetali, 
a  o  na  mamo  a  Zebuluna. 

7  A  na'u  no  e  kai  mai  imua  ou, 
nia  ke  kahawai  o  Kisona,  ia  Sise- 
ra,  ka  luna  o  ko  Iabina  poe  koa, 
me  kona  poe  kaakaua,  a  me  kona 
lehulehu ;  a  e  haawi  aku  no  au  ia 
ia  i  kou  lima. 

8  I  ae  la  o  Baraka  ia  ia,  Ina  e 
liele  pu  oe  me  au,  alaila,  hele  au ; 
a  i  ole  oe  e  hele  pu  me  au,  alaila, 
aole  au  e  hele. 

9  I  aku  la  oia,  I  ka  hele  ana,  e 
hele  pu  no  au  me  oe.  Aka,  o  keia 
hele  ana  au  e  hele  ai,  aole  oe  e 
hoonaniia  ilaila,  no  ka  mea,  e  haa- 
wi  ana  o  Iehova  ia  Sisera  i  ka  lima 
o  kekahi  wahine.     Ku  ae  la  o  De- 


bora,  a  hele  pu  aku  la  me  Baraka 
i  Kedesa. 

10  1f  Hoakoakoa  mai  la  o  Baraka 
i  ka  Zebuluna,  a  me  ka  Napetali  i 
Kedesa;  a  pii  pu  aku  la  ia  rce  na 
kanaka,  he  umi  tausani,  ma  kona 
wawae,  a  pii  pu  aku  la  o  Debora 
me  ia. 

11  O  Hebera  no  ko  Kena,  no  na 
mamo  a  Hobaba,  ka  makuahono- 
waikane  o  Mose,  ua  hookaawale 
oia  ia  ia  iho,  mai  ko  Kena  aku,  a 
ua  hoomoana  ae  oia  ma  na  papu  o 
Zaanaima,  e  kokoke  ana  ia  Ke- 
desa. 

12  Hoike  ae  la  lakou  ia  Sisera, 
ua  pii  aku  o  Baraka,  ke  keiki  a 
Ahinoama  i  ka  mauna  o  Tabora. 

13  Kii  aku  la  o  Sisera  i  kona 
mau  kaakaua  a  pau  loa,  eiwa  ha- 
neri  kaa  hao,  a  me  kona  poe  ka- 
naka  a  pau  loa,  mai  Haroseta°;oi- 
ma  a  hiki  i  ke  kahawai  o  Kisona. 

14  I  ae  la  o  Debora  ia  Baraka,  E 
ku  mai;  no  ka  mea,  eia  ka  la  e 
haawi  mai  ai  o  Iehova  ia  Sisera  i 
kou  lima.  Aole  anei  i  hele  aku  o 
Iehova  mamua  ou  ?  Iho  aku  la  o 
Baraka,  mai  ka  mauna  o  Tabora 
aku,  a  me  na  kanaka  he  umi  tau- 
sani  pu  me  ia. 

15  Hooauhee  aku  la  o  Iehova  ia 
Sisera,  a  me  na  kaa  a  pau,  a  me 
ka  puali  a  pau  imua  o  Baraka,  me 
ka  maka  o  ka  pahikaua.  Iho  iho 
la  o  Sisera,  mai  ke  kaakaua  iho,  a 
holo  aku  la  ma  kona  wawae. 

16  Hahai  aku  la  o  Baraka  ma- 
hope  o  na  kaakaua,  a  mahope  o 
ka  puali,  a  hiki  i  Harosetagoima. 
A  haule  iho  la  ka  puali  a  pau  o 
Sisera,  ma  ka  maka  o  ka  pahi- 
kaua,  aole  hookahi  kanaka  i  koe. 

17  Holo  aku  la  o  Sisera  ma  kona 
wawae,  a  i  ka  halelewa  o  Iaela  ka 
wahine  a  Hebera  no  ko  Kena ;  no 
ka  mea,  ua  noho  kuikahi  o  Ia- 
bina,  ke  alii  o  Hazora  me  ka  poe 
o  Hebcra  no  ko  Kena. 

18  11  Hele  aku  o  Iaela  iwaho  e 
halawai  me  Sisera,  i  aku  la  ia  ia, 
E  kipa  mai  oe,  e  kuu  haku,  e 
kipa  mai  oe  iloko,  ma  o'u  nei ; 
mai  makau.  Kipa  ae  la  oia  ma 
ona  la,  iloko  o  ka  halelewa,  a  uhi 
mai  la  oia  ia  ia  i  ke  kapa  moe. 

19  I  mai  la  kela,  Ke  noi  aku  nei 
au  ia  oe,  e  haawi  inai  oe  ia'u  i 
wahi  wai  uuku  e  inu,  no  ka  mea, 
ua  makewai  au.  Wehe  ae  la  oia  i 
ka  hue  waiu,  hooinu  aku  la,  a  uhi 
iho  la  ia  ia. 

20  Olelo  hou  mai  kela  ia  ia,  E 
ku  oe  ma  ka  puka  o  ka  halelewa, 
a  hiki  i  ka  manawa  e  hele  mai  ai 
ke  kauaka  e  ninau  mai  ia  oe,  i  ka 
i  ana  mai,  He  kanaka  anei  maa- 
nei  ?  e  i  aku  oe,  Aole. 

21  Lalau  iho  la  o  Iaela,  ka  wahi- 
ne  a  Hebera,  i  ke  kui  o  ka  hale- 
lewa,  a  kau  ka  hamare  nia  keka- 
hi  lima  ona,  a  hele  malu  aku  la  io 
na  la,  a  makia  iho  la  i  kona  maha 
i  ke  kui,  a  paa  i  ka  lepo ;  no  ka 
mea,  ua  hiamoe  paa  loa  ia,  i  kona 
una  ana.     A  make  no  ia. 

22  Aia  hoi,  i  ko  Baraka  hahai 


ana  ia  Sisera,  puka  mai  o  Iaela 
iwaho,  e  halawai  me  ia,  i  ae  la  ia 
ia,  E  hele  mai  a  e  hoike  aku  au  ia 
oe  i  ke  kanaka  au  e  imi  nei.  Ko- 
mo  aku  la  ia  io  na  la,  aia  hoi,  e 
waiho  ana  ia,  ua  make,  a  o  ke  kui 
hoi,  aia  no  iloko  o  kona  maha. 

23  Ia  la  no,  hoopio  aku  la  ke 
Akua  ia  Iabina,  ke  alii  o  Kanaana 
imua  o  na  mamo  a  Iseraela. 

24  Lanakila  aku  la  ka  lima  o  na 
mamo  a  Iseraela,  a  kaumaha  iho 
la  maluna  o  Iabina  ke  alii  o  Ka- 
naana,  a  hiki  i  ka  wa  i  oki  hoo- 
pau  ai  lakou  ia  Iabina,  i  ke  alii  o 
Kanaana. 

MOKUNA  V. 

Ke  mele  a  Debora,  laua  a  Baraka. 

IA  la,  mele  aku  la  o  Debora  laua 
o  Baraka,  ke  keiki  a  Abinoa- 
ma,  i  ka  i  ana, 


2  No  ke  alakai  koa  ana  o  na'lii  iloko  o  ka  Iseraela, 
No  ka  hooikaika  nui  ana  o  na  kanaka, 

E  hoomaikai  ia  Iehova. 

3  E  hoolohe  mai,  e  na'lii, 

E  haliu  mai  i  pepeiao,  e  na  mea  nani ; 

Owau,  ia  Iehova  no  wau  e  mele  aku  ai : 

E  oli  aku  au  ia  Iehova  i  ke  Akua  o  ka  Iseraela. 

4  E  Iehova,  i  kou  puka  ana  iwaho  o  Seira, 

I  kou  hele  ana  aku,  mai  ka  papu  aku  o  Edoma, 
Naue  ae  la  ka  honua,  kulu  ka  lani, 
Nakulukulu  no  hoi  na  ao  i  ka  wai. 

5  Hehee  iho  la  na  mauna  imua  o  Iehova, 

0  Sinai  nei  imua  o  Iehova,  ke  Akua  o  ka  Iseraela. 

6  I  na  la  o  Samegara,  ke  keiki  a  Anata, 

1  na  la  o  Iaela,  oki  loa  iho  la  na  huakai  hele, 

O  ka  poe  i  hele  i  ke  alanui,  hele  lakou  ma  na  ala  malu. 

7  Oki  iho  la  na  luna, 

Oki  lakou  iloko  o  ka  Iseraela, 

A  ku  iluna  au,  o  Debora  nei, 

Ku  mai  la  au,  he  makuwahine  iloko  o  kalseraela. 

8  Olioli  lakou  i  na'kua  hou, 

Alaila,  he  kaua  ma  na  puka  o  ka  pa ; 

Ua  ikea  anei  ka  palekaua,  a  me  ka  pololu, 

Iwaena  o  na  kanaha  tausani  o  ka  Iseraela? 

9  Aia  no  ko'u  naau  me  na  luna  o  ka  Iseraela, 

Me  ka  poe  i  hooikaika  wale  iwaena  o  na  kanaka. 
E  hoomaikai  ia  Iehova. 

10  E,  ka  poe  holo  ma  na  hoki  keokeo, 
Ka  poe  noho  e  hooponopono  ana, 
Na  mea  hele  ma  na  alanui, 

E  noonoo  oukou. 

11  Me  ka  uwalaau  ole  o  ka  poe  e  puunaue  ana  i  ka  waiwai  pio  ma 

na  holowaawai, 
Ilaila,  e  hookani  lakou  i  na  lanakila  ana  o  Iehova ; 

Na  lanakila  ana  o  kona  poe  luna  maloko  o  ka  Iseraela : 
Alaila,  e  iho  no  na  kanaka  o  Iehova,  i  na  puka  o  ka  pa. 

12  E  ala,  e  ala,  e  Debora, 

E  ala,  e  ala,  e  oli  i  ka  oli : 

E  ku  mai,  e  Baraka,  e  alakai  pio  aku  i  kou  poe  pio,  e  ke  keiki 
a  Aoinoama. 

13  O  ka  mea  i  pakele,  ua  hoolanakila  mai  kela  ia  ia  maluna  o  na 

mea  kiekie  o  kanaka : 
Ua  hoolanakila  mai  o  Iehova  ia  ia,  maluna  o  ka  poe  koa. 

14  Mawaena  mai  o  Eperaiina,  ke  kumu  i  ku  e  i  ko  Ameleka ; 
Mahope  ou,  e  Beniamina,  maloko  o  kou  poe  kanaka  ; 
Mai  Makira  mai  i  iho  mai  ai  na  luna, 

A  mai  Zebuluna  mai  ka  poe  i  paa  ai  ka  ihe  o  ka  alihikaua. 

15  Me  Debora  no  na'lii  o  Isakara, 

O  Isakara  no,  a  pela  no  o  Baraka. 

Ma  kona  wawae  ia  i  hoounaia'ku  ai  i  ke  awawa. 

Ma  na  kahawai  o  Reubena,  nui  loa  ka  noonoo  ana  o  ka  naau. 

16  No  ke  aha  la  oe  i  noho  ai  ma  na  pa  holoholona, 
E  hoolohe  aku  i  ka  uwe  ana  o  na  hipa? 

Ma  na  kahawai  o  Reubena,  nui  loa  ka  huli  ana  o  ka  naau. 

17  Noho  aku  la  ko  Gileada  mao  aku  o  Ioredane. 
No  ke  aha  la  i  noho  ai  ka  Dana  ma  na  moku  ? 
Noho  no  ka  Asera  ma  kahakai, 

Ma  kona  awa  lulu  kona  noho  ana. 

18  He  poe  kanaka  ka  Zebuluna,  I  hoowahawaha  i  ko  lakou  ola  i 

ka  make, 
O  ka  Napetali  kekahi,  mana  puu  o  ke  kula. 

19  Hele  mai  ua'lii,  a  kaua, 
Alaila,  kaua  na'lii  o  Kanaana 

Ma  Taanaka,  ma  na  wai  o  Megido  ; 

Aole  lakou  i  lawe  i  ke  kala  i  mea  waiwai. 

20  Kaua  mai  ko  ka  lani, 

Kaua  mai  na  hoku  ma  ko  lakou  kuamoo,  ia  Sisera. 

21  Na  ka  muliwai  o  Kisona  lakou  i  lawe  aku, 
O  ka  muliwai  kahiko,  ka  muliwai  o  Kisona. 
E  kuu  uhane,  ua  hele  oe  me  ka  ikaika  nui. 

22  Alaila,  hehi  iho  na  manea  o  na  lio, 

No  ka  wikiwiki,  ka  wikiwiki  o  ko  lakou  alii. 

23  E  hoino  aku  ia  Meroza, 
Wahi  a  ka  anela  o  Iehova, 

Me  ka  hoino  nui  e  hoino  ai  i  ka  poe  i  noho  ilaila  ; 

No  ka  mea,  aole  lakou  i  hele  e  kokua  mamuli  o  Iehova, 

E  kokua  ia  Iehova  imua  o  ka  poe  ikaika. 

24  Mamua  o  na  wahine,  e  pomaikai  ana  o  Iaela, 
Ka  wahine  a  Hebera  no  ko  kena; 

E  pomaikai  ana  ia  mamua  o  na  wahine  iloko  o  na  halelewa. 

25  Nonoi  mai  o  [Sisera]  i  ka  wai, 
Haawi  aku  oia  i  ka  waiu ; 

O  ka  waiu  paa  kana  i  lawe  mai  ai  ma  ka  ipu  nani. 

26  Kau  aku  la  oia  i  kona  lima  ina  ke  kui, 

O  kona  limaakau  hoi  ma  ka  hamaie  o  ka  mea  paahana. 
Hahau  ae  la  ia  Sisera,  hahau  io  no  i  kona  poo, 
Kui  aku  la  oia,  a  hou  aku  no  i  kona  maha. 

27  Mawaena  o  kona  mau  wawae  ia  i  kulou  ai, 
Hina  no  ia  a  moe  iho  la  ilalo  ; 

Mawaena  o  kona  mau  wawae  ia  i  kulou  ai,  a  hina  iho  la ; 

Ma  kahi  ana  i  kulou  ai,  malaila  ia  i  kina  make  ai. 

28  Ma  ka  puka  makani  i  hakapono  aku  ai  ka  makuwahine   o 

Sisera, 
Ma  ka  puka  olu  oia  i  hea  aku  ai, 
No  ke  aha  la  i  hookaulua  kona  kaakaua  ke  hele  mai  ? 
Ua  lohi  na  pokaka  o  kona  mau  kaakaua  i  ke  aha? 

29  I  mai  la  na'lii  wahine  akamai, 
Nana  no  i  hai  mai  ia  ia  iho ; 

30  Aole  anei  i  loaa  ia  lakou  ? 

Aole  anei  lakou  i  puunaue  i  ka  waiwai  pio  ? 

Pakahi,  papalua  paha  na  ke  kane  ke  kaikamahine  ? 

No  Sisera  ka  waiwai  pio  onionio, 

Ka  waiwai  pio  onionio  i  humuia, 

Ka  mea  i  humu  onionio  ia  no  na  a-i  o  ka  poe  lanakila? 

31  Pela  e  make  ai  kou  poe  enemi  a  pau,  e  Iehova, 

Aka,  o  ka  poe  aloha  ia  oe,  e  like  ae  lakou  me  ka  la  e  puka  ana 
ma  kona  ikaika. 


Hoomaha  iho  la  ka  aina,  i  hooka- 
hi  kanaha  makahiki. 

MOKUNA  VI. 

No  ka  hewa  o  ka  Iseraela,  pio  lakou  i  ko 
Midiana.  8  Hoounaia  mai  ke  kaula.  11 
Kauoha  mai  ka  anela  ia  Gideona  a  nana 
lakou  i  hoopakele. 

HANA  hewa  iho  la  na  mamo 
a  Iseraela  imua  o  Iehova,  a 
haawi  ae  la  o  Iehova  ia  lakou  i  ka 
lima  o  ko  Midiana,  i  ehiku  maka- 
hiki. 

2  Ikaika  loa  iho  la  ka  lima  o  ko 
Midiana  maluna  o  ka  Iseraela;  a 
aana  ae  la  ka  poe  mamo  a  Iseraela 
i  na  lua  no  lakou,  mai  na  maka 
aku  o  ko  Midiana,  aia  ma  na  mau- 
ua,  a  i  na  ana  hoi,  a  me  na  puu- 
kaua. 

3  A  i  ka  manawa  i  lulu  ai  ka  Ise- 
raela,  alaila,  pii  mai  la  ko  Midia- 
na,  a  me  ka  Amaleka,  a  me  ka  poe 
noho  ma  ka  hikina,  hele  ku  e  mai 
la  lakou. 

4  A  hoomoana  ku  e  mai  la,  a  hoo- 
pau  iho  la  i  na  mea  kupu  o  ka  ho- 
nua,  a  hiki  aku  i  Gaza,  aole  i  wai- 
ho  i  kekahi  mea  ola  na  ka  Iseraela, 
aole  i  pa  hipa,  aole  i  ka  bipi,  aole 
i  ka  hoki. 

5  Pii  mai  la  lakou  me  ko  lakou 
holoholona,  a  me  ko  lakou  mau 
halelewa,  hele  mai  lakou,  e  like 
me  na  uhini  ka  nui  loa;  o  lakou  a 
me  ko  lakou  poe  kamelo,  he  poe 
mea  helu  ole  ia ;  a  komo  lakou  i 
ka  aina,  e  luku  iho. 

0  Hune  loa  iho  la  ka  Iseraela,  no 

ko  Midiana,  a  hea  aku  la  na  mamo 
a  Iseraela  ia  Iehova. 

7  f  A  i  ka  wa  i  hea  aku  ai  na 
mamo  a  Iseraela  ia  Iehova  no  ko 
Midiana, 

8  Alaila,  hoouna  mai  o  Iehova  i 
kekahi  kanaka,  he  kaula,  i  mai  la 
ia  ia  lakou,  Penei  ka  olelo  ana 
mai  a  Iehova,  ke  Akua  o  ka  Ise- 
raela,  Na'u  no  oukou  i  lawe  mai 
nei,  mai  Aigupita  mai,  a  hoopuka 
mai  ia  oukou,  mai  loko  mai  o  ka 
halehooluhi ; 

9  Hoopakele  ae  au  ia  oukou,  mai 
ka  lima  ae  o  ko  Aigupita,  a  mai 
ka  lima  aku  o  ka  poe  a  pau  i  hoo- 
luhihewa  mai  ia  oukou,  a  kipaku 
aku  la  au  ia  lakou,  mai  ko  oukou 
alo  aku,  a  haawi  aku  la  au  i  ko 
lakou  aina  no  oukou. 

10  I  aku  la  au  ia  oukou,  Owau 
no  o  Iehova,  o  ko  oukou  Akua. 
Mai  makau  oukou  i  na'kua  o  ka 
Amora,  na  mea  nona  ka  aina,  a 
oukou  e  noho  ai.  Aka,  aole  ou- 
kou  i  hoolohe  i  ko'u  leo. 

11  1f  Hele  mai  la  ka  anela  o  Ie- 
hova,  noho  iho  la  malalo  iho  o  ke- 
kahi  laau  oka,  ma  Opera  no  Ioa- 
sa,  he  kanaka  no  ko  Abiezera.  E 
hahi  ana  kana  keiki  o  Gideona  i 
ka  huapalaoa,  ma  kahi  kaomi  wai- 
na,  i  nalo  i  ko  Midiana. 

12  Ikea  aku  la  ka  anela  o  ka  Ha- 
ku  e  ia,  i  mai  la  ia  ia,  Eia  pu  no 
me  oe  o  Iehova,  e  ke  kanaka  koa 
loa. 

13  I  aku  la  o  Gideona  ia  ia,  e 

kuu  Haku  e,  ina  o  Iehova  kekahi 
pu  me  makou,  no  ke  aha  la  ma- 
kou  i  loohia  i  keia  mau  mea  a 
pau  ?  Auhea  kana  mau  hana  ma- 
na  nui,  a  ko  makou  poe  makua  i 
hai  mai  ai  ia  makou,  i  ka  i  ana 
mai,  Aole  anei  i  lawe  mai  o  Ieho- 
va  ia  kakou,  mai  Aigupita  mai  ? 
Aka,  ua  haalele  mai  o  Iehova  ia 
kakou,  a  ua  haawi  ia  kakou  iloko 
o  na  lima  o  ko  Miehana. 

14  Nana  mai  la  o  Iehova  ia  ia,  i 
mai  la,  Ma  keia  maua  ou,  e  hele 
ai  oe,  a  e  hoola  no  oe  i  ka  Iserae- 
la  mai  ka  lima  ae  o  ko  Midiana. 
Aole  anei  au  i  hoouna  aku  ia  oe  ? 

15  I  aku  la  keia  ia  ia,  E  kuu  Ha- 
ku,  Pehea  la  wau  e  hoola'i  i  ka 
Iseraela  ?  He  nawaliwali  ko'u  ha- 
nauna  i  ka  Manase  a  pau ;  a  ua  lii- 
lii  au  iloko  o  ka  hale  o  ko'u  ma- 
kua. 

16  I  mai  la  o  Iehova  ia  ia,  Owau 
pu  kekahi  me  oe,  a  e  luku  aku  oe 
i  ko  Midiana,  e  like  me  ke  kanaka 
hookahi. 

17  I  aku  la  keia  ia  ia,  Ina  i  loaa 
ia'u  ka  lokomaikaiia  mai  imua  ou, 
e  haawi  mai  oe  i  hoailona  uo  kou 
kamailio  ana  mai  ia'u. 

18  Ke  noi  aku  uei  au  ia  oe,  Mai 
hele  aku  oe,  a  hiki  mai  au  i  ou  la, 
a  lawe  mai  i  ko'u  mohai  makana, 
a  waiho  imua  ou.  I  mai  la  kela, 
E  kakali  no  wau,  a  hoi  hou  mai 
oe. 

19  U  Hele  aku  la  o  Gideona  ilo 
ko,  a  hoomakaukau  iho  la  i  keiki 
kao,  a  i  palaoa  hu  ole,  i  hookahi 
epa ;  a  waiho  iho  la  i  ka  io  iloko 
o  ka  hinai,  a  o  ke  kai,  waiho  iho 
la  ia  maloko  o  ka  ipu,  a  lawe  ae 
la  ia,  io  na  la  malalo  o  ka  laau 
oka,  a  haawi  aku  la. 

20  I  mai  la  ka  anela  o  ke  Akua 
ia  ia,  E  lawe  oe  i  ka  io,  a  i  ka  pa- 
laoa  hu  ole,  a  e  waiho  maluna  o 
keia  pohaku,  a  e  niuini  iho  i  ke 
kai.    A  hana  iho  la  ia  pela. 

21  Tf  Alaila,  o  aku  la  ka  anela  o 
Iehova  i  ka  welau  o  ke  kookoo, 
ma  kona  lima,  a  hoopa  iho  la  i  ka 
io,  a  me  ka  palaoa  hu  ole;  a  pii 
ae  la  ke  ahi,  mai  loko  ae  o  ka  po- 
liaku,  a  hoopau  ae  la  i  ka  io,  a  me 
ka  palaoa  hu  ole.    Alaila,  hele  aku 


la  ka  anela  o  ka  Haku,  mai  kona 
alo  aku. 

22  A  ike  maopopo  ae  la  o  Gideo- 
na,  he  anela  ia  no  Iehova,  i  iho  la 
o  Gideona,  Auwe,  e  ka  Haku,  e 
Iehova  e !  no  ka  mea,  ua  ike  au  i 
kekahi  anela  o  Iehova,  he  maka 
no  he  maka. 

23  I  mai  la  o  Iehova  ia  ia,  Alo- 
ha  oe.  Mai  makou  oe,  aole  oe  e 
make. 

24  Alaila  hana  iho  la  o  Gideona 
i  kuahu  malaila,  no  Iehova,  a  ka- 
pa  aku  la  oia  ia  mea,  o  Iehova- 
aloha.  Aia  no  ia  i  keia  la,  ma 
Opera,  no  ka  Abiezera. 

25  T[  Ia  po  no,  olelo  mai  o  Ieho- 
va  ia  ia,  E  kii  oe  i  bipi  opiopio,  i 
ka  bipi  a  kou  makuakane,  a  me 
kekahi  b.ipi  ehiku  makahiki,  a  e 
hoohiolo  i  ka  lele  o  Baala,  a  kou 
makuakane,  a  e  kua  ilalo  i  ke  ki'i 
o  Asetarota  e  ku  kokoke  ana  me 
ia; 

26  A  e  hana  oe  i  kuahu  no  Ieho- 
va,  no  kou  Akua,  me  ka  hoono- 
honoho  pono,  maluna  o  keia  wa- 
hi  paa ;  a  e  lawe  oe  i  ka  lua  o  na 
bipi,  a  e  kaumaha  aku  i  mohai 
kuni,  me  ka  wahie  o  ua  kii  o  Ase- 
tarota  la,  au  e  kua'i. 

27  Alaila  lawe  ae  la  o  Gideona,  i 
umi  kanaka  o  kona  poe  kauwa,  a 
hana  iho  la  e  like  me  ka  Iehova  i 
kauoha  mai  ai  ia  ia.  Eia  kekahi, 
no  kona  makau  ana  i  ko  ka  hale  o 
kona  makua,  a  i  na  kanaka  o  ke 
kulanakauhale,  aole  ia  i  hana  i  ke 
ao,  aka,  hana  no  ia  i  ka  po. 

28  1  A  i  ke  ala  ana  o  na  kanaka 
o  ke  kulanakauhale  i  kakahiaka 
nui,  aia  hoi,  ua  hoohioloia  ka  lele 
o  Baala,  a  ua  kuaia  ke  kii  o  Ase- 
tarota  e  kokoke  ana,  a  ua  kau- 
mahaia  ka  lua  o  ka  bipi  maluna  o 
ke  kuahu  i  hanaia. 

29  I  ae  la  kekahi  i  kekahi,  Na- 
wai  la  i  hana  i  keia  mea?  Imi 
lakou  a  ninaU  hoi ;  alaila,  haiia 
mai  la,  Na  Gideona,  ke  keiki  a 
Ioasa,  i  hana  i  keia  mea. 

30  Alaila  olelo  aku  la  na  kanaka 
o  ke  kulanakauhale  ia  Ioasa,  E 
lawe  mai  oe  i  kau  keikikane  iwa- 
ho,  i  make  ia;  no  ka  mea,  ua 
hoohiolo  oia  i  ke  kuahu  o  Baala, 

a  ua  kua  oia  ilalo  i  ke  kii  o  Ase- 
tarota  e  kokoke  ana  me  ia. 

31  Olelo  aku  la  o  Ioasa  i  na 
kanaka  a  pau  i  ku  e  mai  ia  ia,  E 
hakaka  anei  oukou  mamuli  o  Baa- 
la?  E  hoola  anei  oukou  ia  ia? 
O  ka  mea  e  hakaka  mamuli  ona,  e 
make  ia,  i  keia  kakahiaka.  Ina 
he  akua  ia,  e  hakaka  oia  mamuli 
ona  iho,  no  ka  hoohiolo  ana  o 
kekahi  i  kona  lele. 

32  Nolaila  kapa  aku  la  oia  ia  ia  i 
kela  la,  o  Ierubaala,  i  ae  la,  Na 
Baala  e  hakaka  me  ia,  no  ka  mea, 
ua  hoohiolo  oia  i  kona  kuahu. 

33  T[  Alaila  akoakoa  mai  la  ko 
Midiana  a  pau,  a  me  ka  Ameleka, 
a  me  ka  poe  noho  ma  ka  hikina, 
hele  ae  la,  a  hoomoana  iho  la  ma 
ka  papu  o  Iezereela. 

34  Uhi  mai  la  ka  Uhane  o  Iehova 
maluna  o  Gideona,  a  puhi  iho  la 
ia  i  ka  pu,  a  akoakoa  mai  la  ka 
Abiezera  mamuli  ona. 

35  A  hoouna  aku  la  ia  i  na  luna  i 
ka  Manase  a  pau,  a  akoakoa  mai 
la  lakou  mamuli  ona ;  a  hoouna 
aku  la  oia  i  na  luna  i  ka  Asera,  a  i 
ka  Zebuluna,  a  i  ka  Napetali,  a 
pii  mai  la  lakou  e  halawai  me  ia 
poe. 

36  1T  I  aku  la  o  Gideona  ia  Ieho- 
va,  Ina  e  hoola  mai  oe  i  ka  Ise- 
raela  ma  ko'u  lima,  e  like  me  kau 
i  olelo  mai  ai, 

37  E  halii  au  i  huluhulu  ma  kahi 
e  hehi  ai  i  ka  palaoa ;  a  ina  he 
hau  ma  ka  huluhulu  wale  no,  a  e 
maloo  ka  honua  e  a  pau,  alaila,  e 
ike  pono  au,  e  hoola  no  oe  i  ka 
Iseraela  ma  ko'u  lima,  e  like  me 
kau  i  olelo  mai  ai. 

38  Eia  hoi,  i  kona  ala  ana  i  kaka- 
hiaka  ae,  kaomi  iho  la  oia  i  ka 
huluhulu,  a  uwi  ae  la  i  ke  hau  o 
ka  huluhulu,  a  piha  ka  bola  i  ka 
wai. 

39  I  aku  la  o  Gideona  i  ke  Akua, 
Mai  wela  mai  kou  huhu  ia'u,  a  e 
olelo  aku  au  i  keia  wale  no ;  e  ae 
mai  oe  ia'u  i  hookahi  o'u  hoao 
hou  ana  me  ka  huluhulu.  Ke  no- 
noi  aku  nei  au  ia  oe,  i  maloo  ma 
ka  huluhulu  wale  no,  a  i  hau  hoi 
ma  ka  honua  a  pau. 

40  Ia    po,   hana    mai    ke  Akua 

pela :  ua  maloo  ma  ka  huluhulu 
wale  no,  he  hau  no  ma  ka  honua 
a  pau. 

MOKUNA  VII. 

Ka  poe  koa  o  Gideona.    13  O  ka  moe.    25 
Pio  o  Zeeba  a  me  Oreba. 

ALAILA,  o  Ierubaala,  oia  hoi  o 
.  Gideoua,  a  me  na  kanaka  a 
pau  me  ia,  ala  ae  la  lakou  i  kaka- 
hiaka  nui,  a  hoomakaukau  iho  la 
ma  ka  luawai  o  Haroda.  Aia  hoi 
ka  puali  ō  ko  Midiana  ma  ka  aoao 
kukulu  akau  o  lakou,  ma  ka  papu 
e  kokoke  ana  i  ka  puu  o  More. 

2  I  mai  la  o  Iehova  ia  Gideona, 
Ua  nui  loa  ka  poe  kanaka  me  oe, 
nolaila,  aole  pono  ia'u  ke  haawi  i 
ko  Mkliana  i  ko  lakou  lima,  o  hoo- 
kiekie  auanei  ka  Iseraela  imua  o'u 
me  ka  olelo  iho,  Na  kuu  lima  iho 
wau  i  hoola  mai  nei. 

3  No  ia  mea  la  ea,  e  hea  aku  oe 
ma  ua  pepeiao  o  kanaka,  e  i  aku, 
O  ka  mea  hopohopo,  a  makau  hoi, 
e  hoi  ia,  a  e  haalele  i  ka  mauna  o 
Gileada.  A  hoi  aku  la,  he  iwa- 
kaluakumamalua  tausani  kauaka, 
a  koe  iho  he  umi  tausani. 

4  I  mai  la  o  Iehova  ia  Gideona, 
Ua  nui  loa  na  kanaka  i  koe.  E 
kai  mai  oe  ia  lakou  ilalo  i  ka  wai, 
a  na'u  no  e  hoao  ia  lakou  nou 
malaila;  a  o  ka  mea  a'u  e  olelo 
aku  ai  ia  oe,  Eia  ka  mea  hele  me 
oe,  oia  ke  hele ;  a  o  ka  mea  a'u  e 
olelo  aku  ai  ia  oe,  aole  hele  keia 
me  oe,  aole  ia  e  hele. 

5  Kai  mai  la  ia  i  kanaka  ilalo  i 
ka  wai;  i  iho  la  o  Iehova  ia  Gi- 
deona,  O  kela  mea  keia  mea,  e 
palu  ana  i  ka  wai,  me  kona  alelo, 
e  like  me  ko  ka  ilio  palu  ana,  oia 
kau  e  hoonoho  ai  ma  o  lakou  la ; 
a  pela  hoi  kela  mea  keia  mea  e 
kukuli  iho  ma  kona  mau  kuli  e 
inu. 

6  A  o  ka  helu  ana  i  ka  poe  i  palu, 
e  kapi  ana  ka  lima,  a  i  ko  lakou 
waha,  ekolu  haneri  kanaka.  Aka, 
o  na  kanaka  e  a  pau  loa,  kukuli 
iho  la  lakou  a  pau  īna  ko  lakou 
mau  kuli,  e  inu  wai. 

7  I  mai  la  o  Iehova  ia  Gideona, 
Ma  keia  poe  kanaka,  ekolu  haue- 
ri,  ka  poe  i  palu  e  hoola  aku  ai  au 
ia  oukou,  a  e  haawi  iho  no  i  ko 


MOKUNA  VII. 


Midiana  i  kou  lima ;  e  kuu  aku 
hoi  i  na  kanaka  e  a  pau,  e  hoi  i  ko 
lakou  wahi. 

8  Lawe  na  kanaka  i  wahi  o,  ma 
ko  lakou  lima,  a  me  ko  lakou 
mau  pu ;  a  hoouna  aku  la  ia  i  ka 
Iseraela  a  pau,  i  kela  kanaka  keia 
kanaka  i  kona  halelewa  iho,  a  hoo- 
koe  iho  i  kela  poe  kanaka,  ekolu 
haneri.  A  aia  hoi  ka  puali  o  ko 
Mieliana  malalo  iho  ona,  ma  ka 
papu. 

9  H  Ia  po  iho,  olelo  mai  o  Iehova 
ia  ia,  E  ala  ae,  a  e  iho  ilalo  i  ka 
puali;  no  ka  mea,  au  hoolilo  au 
ia  lakou  i  kou  lima. 

10  Aka,  ina  makau  oe  ke  iho  ila- 
lo,  e  hele  pu  olua  me  kou  kanaka 
me  Pura,  a  hiki  i  ka  puali. 

11  E  hoelohe  oe  i  ka  mea  a  la- 
kou  e  olelo  ai,  a  mahope  iho,  e 
ikaika  auanei  kou  lima  ke  iho  ila- 
lo  i  ka  puali.  Alaila,  iho  aku  la 
ia  ilalo  me  Pura  kona  kanaka,  a 
hiki  i  ka  welau  o  ka  poe  kaua  ma 
ka  puali. 

12  E  moe  aua  ko  Midiana  a  me 
ka  Ameleka,  a  me  na  kanaka  a 
pau  o  ka  hikina,  ma  kahi  papu, 
ua  like  me  na  uhini  ka  nui  loa ;  a 
o  ka  lakou  poe  kamelo,  aole  i  pau 
i  ka  heluia,  ua  like  me  na  one  o 
kahakai  ka  nui. 

13  A  hiki  aku  la  o  Gideona,  aia 
hoi,  e  hai  ana  kekahi  kanaka  i  ka 
moe  i  kona  hoa,  i  ae  la,  Ua  moe 
au  i  ka  moe,  aia  hoi,  he  popo  pa- 
laoa  huluhulu  i  olokaa  mai  nei 
iloko  o  ka  puali  o  ko  Midiana,  a 
hiki  i  kekahi  halelewa,  pa  aku  la, 
a  hina  ia,  a  hoohiolo,  mai  luna 
mai,  a  palaha  ae  la  ka  halelewa. 

14  I  ae  la  kona  hoa  ia  ia,  Aole 
keia  he  mea  e,  o  ka  pahikaua  wale 
no  a  Gideona,  ke  keiki  a  Ioasa,  he 
kauaka  no  ka  Iseraela.  Ua  hoo- 
lilo  o  Iehova  i  ko  Midiana,  a  me 
ka  puali  a  pau  i  kona  lima. 

15  Tf  A  i  ka  manawa  i  lohe  ai  o 
Gideona  i  ka  hai  ana  o  kamoe,  a 
me  ka  hoakakaia,  hooniana  aku 
la  ia,  a  hoi  hou  aku  la  i  ka  puali 
o  ka  Iseraela,  i  iko  la,  E  ku  ae 
iluna,  no  ka  mea,  ua  hoolilo  o  Ie- 
hova  i  ka  puali  o  ko  Midiana  i  ko 
oukou  lima. 

16  Mahele  ae  la  oia  i  kela  poe 
kanaka  ekolu  haneri,  i  ekolu  poe, 
a  haawi  ae  la  i  na  pu  i  ka  īima  o 
lakou  a  pau,  a  me  ka  ipu  kaawak:, 
he  lamaku  ko  loko. 

17  I  aku  la  ia  lakou,  E  nana  mai 
oukou  ia'u,  a  e  hana  like,  aia  hiki 
aku  la  au  i  ka  paleua  o  kahi  e  hoo- 
moana'i,  e  like  me  ka'u  hana  ana, 
pela  oukou  e  hana'i. 

18  A  i  puhi  aku  au  i  ka  pu,  ea, 
owau,  a  me  ka  poe  me  au,  alaila, 
e  puhi  oukou  i  na  pu  ma  na  aoao 
a  pau  o  kahi  hoomoana'i  a  pau, 
me  ka  i  aku,  No  Iehova  a  me  Gi- 
deona. 

19  T[  Alaila,  hele  mai  la  o  Gideo- 
na,  a  me  ka  haneri  kanaka  pu  me 
ia,  a  hiki  i  ka  palena  o  kahi  hoo- 
moana'i,  i  ka  mua  o  ka  waii  wae- 
na,  akahi  no  lakou  i  hoouoho  ia 
wati.  Puhi  iho  la  lakou  i  ka  pu, 
a  wawahi  ae  la  na  ipu  ma  ko  la- 
kou  mau  lima. 

20  0  kela  mau  poe  ekolu,  puhi 
no  lakou  i  na  pu,  a  wawahi  ae  la  i 
na  ipu,  a  paa  iho  la  na  lama  ma 
ko  lakou  mau  lima  hema,  a  o  na 
pu  ma  ko  lakou  mau  lima  akau,  e 
puhi.  Hea  aku  la  lakou,  Ka  pahi- 
kaua  a  Iehova  a  me  Gideona. 

21  Ku  no  kela  kanaka  keia  kana- 
ka  ma  kona  wahi  iho,  a  puni  kahi 
i  hoomoana'i.  Holo  aku  la  ka 
puali  a  pau,  a  uwa  aku  la,  a  hee. 

22  Puhi  iho  la  na  haneri  ekolu  i 
ka  pu,  a  hookau  mai  la  o  Iehova  i 
ka  pahikaua  a  kela  kanaka  keia 
kanaka  maluna  o  lakou  iho,  ma 
ka  puali  a  pau ;  a  holo  aku  la  ka 
puali,  a  hiki  i  Betesita,  ma  Zere- 
rata,  ma  ka  mokuna  o  Ahelame- 
hola,  a  me  Tabata. 

23  A  akoakoa  mai  la  na  kanaka 
o  Iseraela,  no  ka  Napetali  mai,  a 
no  ka  Asera  mai,  a  no  ka  Manase 
mai,  a  hahai  aku  la  i  ko  Midiana. 

24  H  Hoouna  aku  la  o  Gideona  i 
mau  elele  ma  ka  mauna  a  pau  o 
Eperaima,  i  aku  la,  E  iho  mai  ou- 
kou  e  halawai  me  ko  Mkliana,  a  e 
lawe  lilo  i  ko  lakou  wai,  a  liiki  i 
Betebara,  a  me  Ioredane.  Alaila 
akoakoa  mai  na  kanaka  o  Eperai- 
nui,  a  lilo  ia  lakou  na  wai,  a  hiki  i 
Betebara,  a  me  Ioredaue  ; 

321 


LUNAKANAWAI. 


25  A  pio  ia  lakou  na'lii  elua  o  ko 
Midiaua,  o  Oreba,  a  me  Zeeba ;  a 
pepehi  lakou  ia  Oreba  ma  Pohaku 
Oreba,  a  pepehi  lakou  ia  Zeeba 
ma  Pawaina-Zeba.  A  hahai  la- 
kou  i  ko  Midiana,  a  lawe  mai  la 
i  na  poo  o  Oreba  a  me  Zeeba  ia 
Gideona  ma  kela  aoao  o  Iore- 
dane. 

MOKUNA  VIII. 

Huhu  ka  Eperaima.  10  Pio  o  Zeba,  laua  o 
Zalemuna.  28  Pio  ko  Midiana  a  pau.  32 
Make  o  Gideona,  a  hewa  hou  ka  Iseraela. 

OLELO  aku  la  na  kanaka  o 
Eperaima  ia  ia,  Heaha  keia 
mea  au  i  hana  mai  ai  ia  makou,  i 
kou  hea  ole  ana  mai  ia  makou,  i 
kou  wa  i  hele  aku  ai  e  kaua  me 
ko  Midiana  ?  Ikaika  loa  ko  la- 
kou  hoopaapaa  ana  ia  ia. 

2  Olelo  ae  la  oia  ia  lakou,  Heaha 
ka'u  i  hana'i  me  ka  oukou  ?  Aole 
anei  i  oi  ke  koena  ai  no  Eperai- 
ma  mamua  o  ka  hoiliili  ana  o  ka 
Abiezera  ? 

3  Ua  haawi  mai  ke  Akua  i  ko  ou- 
kou  lima  i  na'lii  o  Midiana,  o  Ore- 
ba,  a  me  Zeeba.  Heaha  ka  mea  i 
hiki  ia'u  ke  haua  e  like  me  ka 
oukou?  Alaila,  i  kana  olelo  aua 
pela,  maha  ae  la  ko  lakou  huhu  ia 
ia. 

4  Tf  Hele  mai  la  o  Gideona  i  Iore- 
dane,  a  maalo  ae  la  i  kela  aoao, 
oia  a  me  ia  mau  haneri  kanaka 
ekolu  pu  me  ia,  ua  makaponiuniu, 
e  hahai  ana  nae. 

5  I  ae  la  ia  i  kanaka  o  Sukota,  Ke 
nonoi  aku  nei  au  ia  oukou,  e  haa- 
wi  mai  i  mau  popo  berena  na  ka 
poe  e  hahai  ana  ia'u;  no  ka  mea, 
ua  makaponiuniu  lakou,  a  e  hahai 
ana  au  ia  Zeba,  a  me  Zalemuna,  i 
na'lii  o  ko  Midiana. 

611  mai  la  na'lii  o  Sukota,  Ua 
loaa  anei  na  liina  o  Zeba,  laua  o 
Zalemuna  i  kou  lima,  i  haawi  aku 
ai  makou  i  berena  na  kou  poe 
kaua? 

7  I  ae  la  o  Gideona,  No  ia  mea, 
i  ka  wa  e  haawi  mai  ai  o  Ieho- 
va  ia  Zeba,  laua  o  Zalemuna,  i 
ko'u  lima,  alaila  e  kahi  au  i  ko 
oukou  io  i  ke  kakalaioa  a  me  na 
mea  ooi  o  ka  nahelehele. 

8  T|  Pii  aku  la  ia,  mai  laila  aku,  a 

322 


i  Penuela,  a  olelo  aku  la  ia  lakou 
pela.  I  mai  la  na  kanaka  o  Pe- 
nuela  ia  ia,  e  like  me  ka  na  kana- 
ka  o  Sukota  i  i  mai  ai. 

9  Olelo  ae  la  ia  i  na  kanaka  o  Pe- 
nuela,  i  aku  la,  A  hoi  mai  au  me 
ka  malu,  alaila,  e  wawahi  au  i 
keia  halekiai. 

10  H  E  noho  ana  o  Zeba,  laua  o 
Zalemuna  ma  Karekora,  a  o  ko 
laua  mau  puali  pu  me  laua,  he 
umikumamalima  tausani  paha,  o 
ka  poe  a  pau  i  koe  o  na  puali  o 
ka  poe  i  noho  ma  ka  hikina.  Ua 
haule  hookahi  haneri  me  ka  iwa- 
kalua  tausani  kanaka,  unuhi  pahi. 

11  H  Pii  aku  la  o  Gideona  ma  ke 
ala  o  ka  poe  noho  ma  na  halele- 
wa,  ma  ka  hikina  o  Noba,  a  me 
Iogebeha,  a  luku  aku  la  i  ka  pua- 
li ;  no  ka  mea,  e  noho  makau  ole 
ana  ka  puali. 

12  Hee  aku  la  o  Zeba,  laua  o  Za- 
lemuna,  a  hahai  aku  la  ia  ia  laua, 
a  pio  iho  la  ia  ia  na'lii  elua  o  Mi- 
diana,  o  Zeba  a  me  Zalemuna,  a 
auhee  aku  la  ka  puali  a  pau. 

13  H  Hoi  mai  la  o  Gideona,  ke 
keiki  a  Ioasa,  mai  ke  kaua  ana 
mai,  mamua  o  ka  hiki  ana  a  ka 
la. 

14  Paa  iho  la  ia  ia  kekahi  kana- 
ka  ui  o  Sukota,  a  ninau  aku  la  ia 
ia,  a  hoike  mai  la  oia  ia  ia  i  ua'lii 
o  Sukota  a  me  kolaila  poe  lunaka- 
hiko,  he  kanahikukumamahiku 
kanaka. 

15  Hele  mai  la  ia  i  kanaka  o  Su- 
kota,  i  ae  la,  Eia  hoi  o  Zeba,  laua 
o  Zalemuua,  na  mea  a  oukou  i 
hoowahawaha  mai  ai  ia'u,  i  ka  i 
ana  mai,  Ua  loaa  anei  ua  lima  o 
Zeba  laua  o  Zalemuna  i  kou  lima, 
i  haawi  aku  ai  makou  i  ka  berena 
na  kou  poe  kanaka  makaponiu- 
niu? 

16  Lalau  iho  la  ia  i  na  lunakahi- 
ko  o  ia  kulanakauhale,  a  me  ke 
kakalaioa,  a  me  na  mea  oioi  o  ka 
nahelehele,  a  me  ia  mau  meano  ia 
i  ao  aku  ai  i  na  kanaka  o  Sukota. 

17  Wawahi  iho  la  no  hoi  ia  i  ka 
halekiai  o  Penuela,  a  luhu  aku  la  i 
kanaka  o  ia  kulanakauhale. 

18  T[  Alaila,  ninau  aku  la  oia  ia 
Zeba  laua  o  Zalemuna,  Heaha  ke 

ano  o  na  kanaka  a  olua  i  pepehi 
ai  ma  Tabora?  I  mai  la  laua,  E 
like  me  oe  nei,  pela  lakou.  Ua 
like  lakou  a  pau  mc  na  keiki  alii. 
*19  I  aku  la  keia,  he  poe  hoaha- 
nau  lakou  no'u,  he  poe  keiki  na 
ko'u  makuwahine.  Me  Iehova  e 
oia  nei,  ina  i  hoola  olua  ia  lakou, 
ina  aole  au  e  pepehi  aku  ia  olua. 

20  I  mai  la  ia  ia  Ietera,  i  kana 
hiapo,  E  ku  iluna,  a  pepehi  ia 
laua.  Aole  unuhi  ua  keiki  la  i 
kana  pahikaua ;  ua  makau,  no 
ka  mea,  he  keiki  ia, 

21  Alaila,  olelo  mai  o  Zeba  laua 
o  Zalemuna,  E  ku  mai  oe,  a  e  pe- 
pehi  mai  ia  maua,  no  ka  mea,  e 
like  me  ke  kanaka,  pela  kona 
ikaika.  Ku  ae  la  o  Gideona,  a 
pepehi  iho  la  ia  Zeba,  laua  o  Za- 
lemuna,  a  lawe  oia  i  na  lei  o  na 
a-i  o  ka  laua  mau  kamelo. 

22  Tf  Alaila,  olelo  aku  la  na  ka- 
naka  o  ka  Iseraela  ia  Gideona,  I 
alii  oe  maluna  o  makou,  o  oe  a 
rae  kau  keiki,  a  me  ke  keiki  a 
kau  keiki;  no  ka  mea,  ua  hoola 
mai  oe  ia  makou,  mailoko  ae  o 
ka  lima  o  ko  Midiana. 

23  I  mai  la  o  Gideona  ia  lakou, 
aole  au  e  lilo  i  alii  maluna  o  ou- 
kou,  aole  e  lilo  ka'u  keiki  i  alii 
maluna  o  oukou.  E  lilo  no  o  Ie- 
hova  i  alii  maluna  o  oukou. 

24  H  I  mai  la  o  Gideona  ia  lakou, 
He  manao  nonoi  aku  ko'u  e  nonoi 
aku  ai  ia  oukou,  e  haawi  mai  keia 
kanaka  keia  kanaka  o  oukou  ia'u, 
i  na  apo  pepeiao  o  kona  mea  pio. 
(He  apo  pepeiao  gula  ko  lakou,  no 
ka  mea,  no  ka  Ieemaela  lakou.) 

25  I  mai  la  lakou,  E  haawi  io  no 
makou.  Hohola  iho  la  lakou  i 
lole,  a  hoolei  iho  la  kela  kanaka 
keia  kanaka  i  na  apo  pepeiao  o 
kona  pio  maluna  iho. 

26  O  ka  kaumaha  o  ia  mau  apo 
pepeiao,  ana  i  noi  aku  ai,  hookahi 
ia  tausani  ehiku  hanen  sekela  gu- 
la;  a  keu  aku  ua  lei,  a  me  na 
momi  pepeiao,  a  me  ka  lole  poni 
mahana  o  na'lii  o  ko  Midiana,  a 
me  na  lei  ma  na  a-i  o  ka  laua  mau 
kamelo. 

27  Hana  iho  la  o  Gideona  ia  mea, 
i  epoda,  a  waiho  iho  la  ma  kona 


kulanakauhale,  ma  Opera.  Hahai 
aku  la  ilaila  ka  Iseraela  a  pau,  e 
kuko  ana  mamuli  o  ia  mea;  a  lilo 
iho  la  ia  i  mea  e  hihia'i  no  Gideo- 
na,  a  me  ko  kona  hale. 

28  1f  Pela  i  pio  ai  ko  Midiana 
imua  o  na  mamo  a  Iseraela,  aole 
lakou  i  hoala  hou  i  ko  lakou  poo. 
Kuapapanui  iho  la  ka  aina  lioo- 
kahi  kanaha  makahiki,  i  ke  kau 
ia  Gideona. 

29  TT  Hele  aku  la  o  Ierubaala  ke 
keiki  a  Ioasa,  a  noho  iho  la  ma 
kona  hale  iho. 

30  He  kanahiku  ka  Gideona  mau 
keikikane,  mailoko  aku  o  kona 
puhaka,  no  ka  mea,  ua  nui  loa 
kana  poe  wahine. 

31  A  o  kana  haiawahine  ma  Se- 
kema,  oia  kekahi  i  hanau  mai  i 
keikikane  nana,  a  kapa  aku  la  oia 
i  kona  inoa  o  Abimeleka. 

32  II  Make  iho  la  o  Gideona  ke 
keiki  a  Ioasa,  ua  elemakule  mai- 
kai,  a  kanuia  oia  ma  ka  ilina  o 
kona  makuakane,  ma  Opera,  no 
ka  Abiezara. 

33  A  mahope  iho  o  ka  make  ana 
o  Gideona,  huli  hou  aku  la  na  ma- 
mo  a  Iseraela,  a  moe  kolohe  iho 
la  me  Baalima,  a  hoolilo  iho  la  ia 
Baalaberita,  i  akua  no  lakou. 

34  Aole  hoomanao  na  mamo  a 
Iseraela  ia  Iehova,  i  ko  lakou 
Akua,  i  ka  mea  i  hoola'e  ia  lakou 
mai  ka  lima  aku  o  ko  lakou  poe 
enemi,  ma  na  aoao  a  puni. 

35  Aole  lakou  i  lokomaikai  aku 
i  ko  ka  hale  o  Ierubaala,  oia  hoi  o 
Gideona,  e  like  me  na  mea  maikai 
a  pau  ana  i  hana  mai  ai  i  ka  Ise- 
raela. 

MOKUNA  IX. 

Lilo  ke  aupuni  ia  Ahimeleka.  7  Ka  olelo 
nane  a  Iotama.  22  Kipi  o  Gaala.  50  Ka 
hoopai  ana  o  ke  Akua. 

HELE  aku  la  o  AMmeleka,  ke 
keiki  a  Ierubaala,  i  Sekema, 
i  na  hoahanau  o  kona  makuwa- 
hiue,  a  ohumu  pu  iho  la  me  la- 
kou  a  me  ka  ohana  a  pau  o  ka 
makuakaue  o  kona  makuwahine, 
i  ae  la, 

2  Ke  noi  aku  nei  au  ia  oukou,  c 

olelo  aku  oukou  ma  na  pepeiao  o 

na   kanaka  o  Sekema,   Heaha  ka 

maikai  ia  oukou,  i  lilo  na  kanaka, 
he  kanahiku,  i  alii  maluna  o  ou- 
kou,  oia  hoi  na  keiki  a  pau  o  Ie- 
nihaala,  i  lilo  paha  ke  kanaka 
hookahi  i  alii  maluna  o  oukou? 
E  hoomanao  hoi,  no  ko  oukou 
iwi  au,  a  no  ko  oukou  io. 

3  Olulo  aku  la  na  hoahanau  o 
kona  makuwahine  nona,  ma  na 
pepeiao  o  na  kanaka  a  pau  o  Se- 
kema,  i  keia  mau  olelo  a  pau. 
Hahai  aku  la  ko  lakou  naau  ma- 
muli  o  Aoimeleka;  no  ka  mea,  i 
ae  la  lakou,  Oia  ko  kakou  kai- 
kaina. 

4  Haawi  mai  la  lakou  ia  ia  i  ka- 
nahiku  moni,  noloko  mai  o  ka 
hale  o  Baalaberita,  a  me  ia  o  Abi- 
meleka  i  hoolimalima  aku  a  i  ka- 
naka  hewa,  lapuwale,  a  hahai  aku 
ia  lakou  mamuli  ona. 

5  Hele  aku  la  oia  i  ka  hale  o  kona 
makuakane,  ma  Opera,  a  pepehi 
aku  la  i  kona  poe  hoahanau,  i  na 
keiki  a  Ierubaala,  he  kanahiku 
kanaka,  ma  ka  pohaku  hookahi. 
Koe  no  nae  o  Iotama  ke  keiki- 
kane  muli  loa  a  Ierubaala,  no  ka 
mea,  ua  pee  oia. 

6  Akoakoa  mai  la  na  kanaka  a 
pau  o  Sekema,  a  me  ko  ka  hale  a 
pau  o  Milo,  a  hele  ae  la,  a  hoalii 
iho  la  ia  Ahimeleka  ma  ka  laau 
oka,  ma  ka  pakaua  o  Sekema. 

7  1|  A  hai  ae  la  lakou  ia  Iotama, 
alaila,  hele  aku  la  ia,  a  ku  iho  la 
maluna  o  ka  piko  o  ka  mauna  o 
Gerizima,  a  hookiekie  ae  la  i  kona 
leo,  hea  aku  la,  i  aku  la  ia  lakou, 
E  hoolohe  mai  oukou  ia'u,  e  na 
kanaka  o .  Sekema,  a  e  hoolohe 
mai  hoi  ke  Akua  ia  oukou. 

8  Hele  aku  la  ua  laau  e  poni  i  alii 
no  lakou.  I  aku  la  lakou  i  ka  laau 
oliva,  I  alii  oe  maluna  o  makou. 

9  I  mai  la  ka  laau  oliva  ia  lakou, 
E  haalele  anei  au  i  ko'u  momona, 
ka  mea  a  lakou  e  hoomaikai  ai  i 
ke  Akua,  a  me  kanaka,  ma  o'u 
nei,  a  hele  e  hoalii  maluna  o  na 
laau? 

10  Alaila,  olelo  aku  la  na  laau  i 
ka  laau  fiku,  E  hele  mai  oe  e  noho 
alii  maluna  o  makou. 

11  I  mai  la  ka  laau  nku  ia  lakou, 
E  haalele  auei  au  i  ko'u  ono,  a  me 

ko'u  hua  maikai,  a  hele  e  noho 
alii  maluna  o  na  laau? 

12  Alaila,  olelo  aku  la  na  laau  i 
ke  kumu  waina,  E  hele  mai  oe,  a 
noho  i  alii  maluna  o  makou. 

13  I  mai  la  ke  kumu  waina  ia  la- 
kou,  E  haalele  anei  au  i  ko'u  wai- 
na,  ka  mea  e  lealea  ai  ke  Akua  a 
me  kanaka,  a  hele  e  noho  alii  ma- 
luua  o  na  laau  ? 

14  Alaila,  olelo  aku  la  na  laau  a 
pau  i  ka  laauooi,  E  hele  mai  oe  a 
noho  alii  maluna  o  makou. 

15  I  mai  la  ka  laauooi  i  na  laau, 
Ina  e  poni  oiaio  mai  oukou  ia'u,  i 
alii  maluna  o  oukou,  alaila,  e  hele 
mai  oukou  e  kanaho  malalo  iho  o 
ko'u  malu ;  a  i  ole  hoi,  alaila,  e 
puka  aku  no  ke  ahi,  mai  ka  laau- 
ooi  aku,  a  hoopau  i  na  laau  kedera 
o  Lehanona. 

16  Ina  i  hana  oukou  me  ka  oiaio, 
a  me  ka  pono,  i  ko  oukou  hoalii 
ana  ia  Ahimeleka,  a  ina  i  hana 
maikai  oukou  ia  Ierubaala,  a  me 
kona  poe,  a  ina  i  hana  oukou  ia 
ia  e  like  me  ka  pono  o  kona  mau 
lima: 

17  (No  ka  mea,  kaua  no  ko'u  ma- 
kuakane  no  oukou,  a  kiola  aku  la 
i  kona  ola  iho,  a  hoopakele  ia  ou- 
kou,  mai  ka  lima  ae  o  ko  Midiana ; 

18  A  ua  ku  mai  oukou  i  keia  la, 
e  ku  e  i  ko  ka  hale  o  ko'u  makua- 
kane,  a  ua  luku  mai  i  kana  poe 
keikikane,  he  kanahiku,  maluna  o 
ka  pohaku  hookahi,  a  ua  hoolilo 
ia  Abimeleka,  i  ke  keiki  a  kana 
haia  wahine,  i  alii  maluna  o  kana- 
ka  o  Sekema,  no  ka  mea,  o  ko  ou- 
kou  hoahanau  ia ;) 

19  Nolaila,  ina  i  hana  oukou  i 
keia  la  me  ka  oiaio,  a  me  ka  pono 
ia  Ierubaala,  a  me  ko  kona  hale, 
alaila,  e  olioli  oukou  ia  Ahimele- 
ka,  a  e  olioli  no  hoi  oia  ia  ou- 
kou : 

20  A  i  ole,  alaila,  e  puka  mai  ke 
ahi  mai  Abimeleka  mai,  a  e  hoo- 
pau  i  na  kanaka  o  Sekema,  a  me 
ko  ka  hale  o  Milo  ;  a  e  puka  mai 
ke  ahi  mai  na  kanaka  mai  o  Seke- 
ma,  a  mai  ka  hale  mai  o  Milo,  a  e 
hoopau  ia  Ahimeleka. 

21  Holo  aku  la  o  Iotama,  a  pee 
aku  la,  a  hele  aku  i  Beera,  a  noho 

iho  la  malaila,   no  ka  makau  ia 
Ahinieleka  i  kona  hoahanau. 

22  1  A  noho  alii  o  Ahimeleka 
nialuna  o  ka  Iseraela,  i  ekolu  ma- 
kahiki, 

23  Alaila,  haawi  mai  la  ke  Akua 
i  manao  hewa  mawaena  o  Abime 
leka,  a  me  na  kanaka  o  Sekema ; 
a  hana  hoopunipuni  aku  la  na  ka- 
naka  o  Sekema  ia  Ahimeleka: 

24  I  kau  mai  ka  lokoinoia  o  na 
keiki  a  Ierubaala,  he  kanahiku,  a 
me  ko  lakou  koko,  i  kau  mai  ia 
nialuna  o  Ahimeleka,  o  ko  lakou 
kaikaina,  ka  mea  i  luku  mai  ia  la- 
kou,  a  maluna  hoi  o  na  kanaka  o 
Sekema,  ka  poe  i  hooikaika  i  kona 
iima  e  luku  i  kona  poe  hoahanau. 

25  Hoonoho  iho  la  na  luna  o  Se- 
kema  i  poe  hoohaluaia  ia,  maluna 
iho  o  na  mauna ;  a  hoohalua  aku 
la  lakou  i  ka  poe  a  pau  i  hele  ae 
ma  ia  ala  io  lakou  la,  a  ua  haiia  ia 
Ahimeleka. 

26  Hele  mai  la  o  Gaala  ke  keiki 
a  Ebeda,  oia,  a  me  kona  poe  koa- 
hanau,  hele  ae  la  lakou,  a  Seke- 
ma ;  a  hilinai  na  kanaka  o  Seke- 
ma  ia  ia. 

27  Hele  aku  la  lakou  i  na  mahi- 
naai,  hoiliili  ae  la  i  ko  ka  mala- 
waina  o  lakou,  hahi  iho  la,  a  hula 
ae  la,  a  komo  aku  la  iloko  o  ka 
hale  o  ko  lakou  akua,  ai  iho  la,  a 
inu,  a  hoino  aku  la  ia  Abimeleka. 

28  I  mai  la  Gaala,  ke  keiki  a 
Ebeda,  Owai  o  Ahimeleka,  a  owai 
hoi  o  Sekema,  i  malama  aku  ka- 
kou  ia  ia  ?  Aole  anei  ia  ke  keiki 
a  Ierubaala,  a  o  Zebula  kona  lu- 
na  ?  E  malama  oukou  i  kauaka 
o  Hamoi'a,  i  ka  makuakaue  o  Se- 
kema.  No  ke  aha  kakou  e  ma- 
lama  ia  ia  nei? 

29  Ina  e  noho  ana  keia  poe  kana- 
ka  malalo  iho  o  ko'u  lhna!  alaila, 
kipaku  aku  au  ia  Ahimeleka.  I 
aku  la  oia  ia  Ahimeleka,  E  hoo- 
mahuahua  oe  i  kou  poe  koa,  a  e 
puka  mai  iwaho. 

30  1  A  lohe  o  Zebula,  ka  luna  o 
ia  kulanakaukale,  i  na  olelo  a 
Gaala,  ke  keiki  a  Ebeda,  wela  ilio 
la  kona  huhu. 

31  Hoouna  aku  la  ia  i  mau  elele 
ia    Ahimeleka,    ine    ka    wahahee 


aku,  i  aku  la,  Aia  hoi,  o  Gaala,  ke 
keiki  a  Ebeda,  a  me  kona  poe 
hoahanau,  ua  hele  mai  i  Sekema ; 
aia  hoi  e  hoopilikia  ana  lakou  i 
ke  kulanakauhale,  e  ku  e  ia  oe. 

32  Nolaila,  e  ala  oe  i  ka  po,  o  oe, 
a  me  na  kauaka  pu  me  oe,  a  e 
hoohalua  īna  ke  kula. 

33  A  i  kakahiaka,  i  ka  puka  ana 
a  ka  la,  alaila,  e  ala  koke  oe  a  e 
kaua  aku  i  ua  kulanakauhale  la, 
aia  puka  mai  ia  iwaho,  a  me  ka 
poe  kanaka  me  ia,  e  ku  e  ia  oe, 
alaila,  e  haua  aku  oe  ia  lakou  i  ka 
mea  i  loaa  i  kou  lima. 

34  H  Ala  mai  la  o  Abimeleka  i 
ka  po,  a  me  na  kanaka  a  pau  pu 
me  ia,  a  hoohalua  lakou  ia  Se- 
kema,  eha  poe  lakou. 

35  Hele  aku  la  o  Gaala,  ke  keiki 
a  Ebeda  iwaho,  a  ku  ma  kahi  e 
komo  ai  i  ka  puka  o  ke  kulana- 
kauhale.  Ala  mai  la  o  Abime- 
leka,  mai  koua  hoohalua  ana,  a 
me  na  kanaka  pu  me  ia. 

36  A  ike  aku  la  o  Gaala  i  na  ka- 
naka,  i  ae  la  ia  ia  Zebula,  Aia 
hoi,  ke  iho  mai  la  na  kanaka,  mai 
ka  piko  o  ka  mauna  mai.  I  ae  la 
o  Zebula  ia  ia,  O  ke  aka  o  na 
mauna  kau  e  ike  nei,  me  he  poe 
kanaka  la. 

37  Olelo  hou  aku  o  Gaala,  i  aku 
la,  Aia,  ke  iho  mai  nei  na  kanaka 
mawaena  pono  o  ka  aina,  a  aia 
kekahi  poe,  ke  hele  mai  la,  ma  ka 
laau  oka  o  Meonenima. 

38  Alaila,  olelo  mai  o  Zebula  ia 
ia,  Auhea  hoi  kou  waha,  ka  mea 
au  i  olelo  ai,  Owai  o  Ahimeleka,  i 
hookauwa  aku  kakou  nana?  Ao- 
le  anei  keia  ka  poe  kanaka  au  i 
hoowahawaha  ai  ?  O  ko'u  ma- 
nao,  e  hele  aku  oe  iwaho,  a  kaua 
aku  ia  lakou. 

39  Hele  aku  la  o  Gaala  imua  o 
oa  kanaka  o  Sekema,  a  kaua  aku 
la  ia  Ahimeleka. 

-10  Hahai  mai  la  o  Ahimeleka  ia 
ia,  a  hee  ae  la  keia  imua  ona,  a 
nui  ka  poe  i  oia,  a  hina  ilalo,  a 
hiki  i  ke  komo  ana  i  ka  puka. 

41  Noho  iho  la  o  Ahimeleka  ina 

Anuna.     Kipaku  aku  la  o  Zebula 

ia  Gaala,  a  nie  kona   poe  hoaha- 

uau,  i  noho  ole  lakou  ma  Sekema. 

325 


LUNAKANAWAI. 


42  A  ia  la  iho,  hele  aku  la  na  ka- 
naka,  a  i  kahi  papu,  a  ua  haiia  ia 
Ahimeleka. 

43  Alaila  mahele  ae  la  ia  i  ka- 
naka,  ekolu  poe,  hoohalua  iho  la 
ma  kahi  papu.  Nana  aku  la  oia, 
aia  hoi,  ua  puka  mai  na  kanaka, 
mailoko  mai  o  ke  kulanakauhale. 
Ala  ae  la  keia  e  ku  e  ia  lakou,  a 
luku  aku  la  ia  lakou. 

44  A  o  Ahimeleka  a  me  ka  poe 
pu  me  ia,  hoouka  iho  la  lakou,  a 
ku  ma  kahi  e  komo  aku  i  ka  pu- 
ka  o  ke  kulanakauhale.  A  lele 
aku  la  kela  mau  poe  elua,  maluna 
o  na  mea  a  pau  ma  ke  kula,  a 
luku  iho  la  ia  lakou. 

45  Kaua  aku  la  o  Aoimeleka  i  ke 
kulanakauhale,  a  po  ia  la,  a  hoo- 
pio  iho  la  ia  kulanakauhale,  a 
luku  ae  la  i  na  kanaka  a  pau  ma- 
loko,  a  wawaki  aku  la  i  ke  kula- 
nakauhale,  a  lulu  iho  la  i  ka 
paakai  malaila. 

46  H  A  lohe  na  kanaka  a  pau  o 
ka  halekiai  o  Sekema,  alaila  ko- 
mo  lakou  iloko  o  kahi  kaua  o  ka 
hale  akua  o  Berita. 

47  Haiia'ku  la  ia  Ahimeleka,  ua 
akoakoa  na  kauaka  a  pau  o  ka 
halekiai  o  Sekema. 

48  Pii  aku  la  o  Aoimeleka  i  ka 
mauna  o  Zalemona,  oia,  a  me  na 
kanaka  a  pau  pu  me  ia ;  a  lawe  o 
Ahimeleka  i  ke  koi  lipi  ma  kona 
lima,  a  kua  iho  la  i  lala  laau,  a 
hapai  ae  la,  a  kau  iluna  o  kona 
a-i,  a  olelo  aku  la  i  kanaka,  O  ka 
mea  a  oukou  i  ike  mai  ai  ia'u,  e 
hana  ana,  e  wikiwiki  oukou  e  ha- 
na,  e  like  me  au  nei. 

49  Oki  iho  la  na  kanaka  a  pau,  o 
kela  kanaka  o  keia  kanaka,  i  kana 
lala,  a  hahai  lakou  ia  Aoimeleka,  a 
waiho  iho  la  ia  mau  mea  ma  ka 
hale  kaua,  a  puhi  iho  la  i  ka  hale 
kaua  i  ke  ahi  maluna  o  lakou. 
Pela  i  make  ai  na  kanaka  a  pau  o 
ka  halekiai  o  Sekema,  hookahi 
tausani  kane  a  me  na  wahine. 

50  T[  Alaila,  hele  aku  la  o  Ahime- 
leka,  a  Tebeza,  a  kaua  aku  la  ia 
Tebeza,  a  hoopio  iho  la  ia  wahi. 

51  Aia  maloko  o  ia  kulauakau- 
hale  he  halekaua  ikaika,  a  malaila 
no  i  pee  aku  ai  na  kane  a  pau  a 

me  na  wahine,  a  me  na  mea  a  pau 
o  ke  kulanakauhale,  a  pani  iho  la 
mahope  o  lakou,  a  pii  aku  la  i  ka- 
hi  maluna  o  ka  halekaua. 

52  Hele  mai  la  o  Ahimeleka  i  ka 
halekaua,  a  kaua  mai  la  ia,  a  hele 
kokoke  mai  i  ka  puka  o  ka  hale- 
kaua,  e  puhi  ia  mea  i  ke  ahi. 

53  A  hoolei  iho  la  kehahi  wahine 
i  ka  pohaku  kaa  palaoa  maluna 
iho  o  ke  poo  o  Abimeleka,  a  wa- 
wahi  i  kona  iwipoo. 

54  Alaila,  hea  koke  ae  la  ia  i  ke 
kanaka  ui  i  lawe  i  kona  kahiko 
kaua,  i  aku  la  ia  ia,  E  unuhi  oe  i 
kou  pahi  a  e  pepehi  mai  ia'u,  i 
olelo  ole  mai  ai  na  kanaka  no'u, 
Na  ka  wahine  ia  i  pepehi.  Hou 
aku  la  kona  kanaka  ia  ia,  a  make 
ia. 

55  A  ike  na  kanaka  o  ka  Iseraela 
ua  make  o  Abimeleka,  alaila  hoi 
aku  kela  kanaka,  keia  kanaka  i 
kona  wahi. 

56  H  Pela  i  hoopai  ai  ke  Akua  i 
ka  hewa  o  Abimeleka,  ana  i  hana 
aku  ai  i  kona  inakuakane,  i  kona 
pepehi  ana  i  kona  poe  hoahanau 
he  kanahiku. 

57  A  hoopai  no  hoi  ke  Akua  i  ka 
hewa  a  pau  o  nakanaka  o  Sekema 
maluna  o  ko  lakou  poo  iho.  A 
maluna  o  lakou  i  hiki  mai  ai  hoi 
ka  hoino  a  Iotama,  ke  keiki  a  Ie- 
rubaala. 

MOKUNA  X. 

Na  lunakanawai  o  ka  Iseraela.  15  O  ko  la- 
kou  hookaumahaia,  a  me  ka  mihi,  a  me  ke 
aloha  o  ke  Akua. 

AMAHOPE  iho  o  Ahiineleka, 
ku  mai  o  Tola,  ke  keiki  a 
Pua,  ke  keiki  a  Dodo,  he  kanaka 
no  ka  Isakara,  nana  i  hoola  i  ka 
Iseraela.  A  noho  no  ia  ma  Sa- 
mira,  ma  ka  mauna  o  Epei'aima. 

2  Nana  i  hooponopono  i  ka  Ise- 
raela,  he  iwakaluakumamakolu 
makahiki,  a  make  ia,  kanuia  iho 
la  ia  ma  Samira. 

3  H  Mahope  iho  ona,  ku  mai  o 
Iaira,  he  kanaka  no  Gileada,  nana 
i  hooponopono  i  ka  Iseraela,  he 
iwakaluakumamalua  makahiki. 

4  He  kanakolu  ana  mau  keikika- 
ne,  a  holo  lakou  maluna  o  na  hoki 
keiki,  he  kanakolu;  he  kanakolu 

ko  lakou  poe  kulanakauhale,  i 
kapaia  Havote-iaira,  a  hiki  mai  i 
neia  la ;  aia  no  ma  ka  aina  o  Gilea- 
da. 

5  Make  iho  la  o  Iaira,  a  kanuia 
iho  la  ma  Kamona. 

6  lf  Hana  hewa  hou  aku  la  na 
mamo  a  Iseraela,  imua  o  Iehova, 
a  malama  aku  la  i  na  Baala,  a  me 
na  Asetarota,  ame  na'kua  o  Suria, 
a  me  na'kua  o  Sidona,  a  me  na'kua 
o  Moaha,  a  me  na'kua  o  na  mamo 
a  Amora,  a  me  na'kua  o  ko  Pili- 
setia,  a  haalele  ia  Iehova,  aole  i 
malama  ia  ia. 

7  Wela  iho  la  ka  huhu  o  Iehova 
i  ka  Iseraela,  a  hoolilo  aku  la  ia 
lakou  i  ka  lima  o  ko  Pilisetia,  a  i 
ka  lima  o  na  mamo  a  Amona. 

8  Ia  kau,  hoino  mai  la  lakou,  a 
hookaumaha  loa  i  na  mamo  a  Ise- 
raela,  he  umikumamawalu  maka- 
hiki,  i  na  mamo  a  pau  a  Iseraela, 
ma  ia  aoao  o  Ioredane,  ma  ka 
aina  o  ka  Amora,  oia  hoi  ma  Gi- 
leada. 

9  Hele  ae  no  hoi  na  mamo  a 
Amona  i  kela  aoao  o  Ioredane,  a 
kaua  ae  la  i  ka  Iuda,  a  i  ka  Beuia- 
mina,  a  i  ko  ka  hale  a  Eperaima; 
no  ia  uiea,  kaumaha  loa  ka  Ise- 
raela. 

10  U  Hea  aku  la  na  mamo  a  Ise- 
raela  ia  Iehova,  i  aku  la,  Ua  haua 
hewa  makou  ia  oe,  no  ka  mea,  ua 
haalele  makou  i  ko  makou  Akua, 
a  ua  malama  i  na  Baala. 

11 1  mai  la  o  Iehova  i  na  mamo  a 
Iseraela,  Aole  anei  na'u  oukou  i 
hoopakele,  mai  ko  Aigupita  mai  ? 
a  mai  ka  Amora  mai,  a  mai  na 
mamo  a  Amona  mai,  a  mai  ko 
Pilisetia  mai  ? 

12  Hookaumaha  mai  no  hoi  o  ko 
Zidona  ia  oukou,  a  me  ka  Ameie- 
ka,  a  me  ka  Maona,  a  hea  mai  ou- 
kou  ia'u,  a  hoola  mai  au  ia  oukou, 
mai  ko  lakou  lima  mai. 

13  Aka,  ua  haalele  oukou  ia'u,  a 
ua  malama  i  na'kua  e ;  nolaila  ao- 
le  au  e  hoola  hou  ia  oukou. 

14  E  hele  oukou,  e  hea  aku  i 
na'kua  a  oukou  i  koho  ai ;  na  la- 
kou  e  hoola  mai  ia  oukou,  i  ka 
manawa  o  ko  oukou  kaumaha. 

15  11  aku  la  na  mamo  o  Iserae- 


la  ia  Iehova,  Ua  hana  hewa  ma- 
kou,  o  ka  mea  i  pono  i  kou  mau 
maka,  pela  oe  e  hana  mai  ai  ia 
makou.  Ke  noi  aku  nei  makou 
ia  oe,  e  hoola  mai  ia  makou  i 
keia  la  wale  no. 

16  Kiola  aku  la  lakou  i  na'kua 
e,  mai  o  lakou  aku,  a  malama  iho 
la  ia  Iehova ;  a  menemene  iho  la 
kona  uhane,  no  ke  kaumaha  nui 
o  ka  Iseraela. 

17  Akoakoa  mai  la  na  mamo  a 
Amona,  a  hoomoana  ibo  la  ma 
Gileada ;  a  akoakoa  mai  la  na 
mamo  a  Iseraela,  a  hoomoana  iho 
la  ma  Mizepa. 

18  I  ae  la  na  kanaka,  ka  poe  luna 
o  Gileada  hoi,  kekahi  i  kekahi, 
Owai  ke  kanaka  e  hoomaka  i  ke 
kaua  aku  i  na  mamo  a  Aniona? 
E  lilo  ia  i  luna  maluna  o  na  ka- 
naka  a  pau  o  Gileada. 

MOKUNA  XI. 

Kii  aku  ko  Gileada  ia  Iepeta  i  alii  no  lakou. 
12  Ka  olelo  ana  a  me  ke  kaua  ana  o  Ie- 
peta  me  ka  Amona. 

HE  kanaka  koa  loa  o  Iepeta, 
no  Gileada,  a  he  keiki  ia 
na  kekahi  wahine  hookamaka- 
ma:  na  Gileada  o  Iepeta. 

2  Hanau  mai  la  ka  Gileada  wa- 
hine  i  mau  keikikane  nana;  a  oo 
ae  la  na  keikikane  a  kana  wa- 
hine,  kipaku  aku  la  lakou  ia  Ie- 
peta,  i  aku  la  ia  ia,  Aole  ou  ku- 
leana  ma  ka  hale  o  ko  makou 
makuakane ;  no  ka  mea,  he  keiki 
oe  na  kekahi  wahine  e. 

3  Holo  aku  la  o  Iepeta,  mai  ke 
alo  aku  o  kona  poe  hoahanau,  a 
noho  ma  ka  aina  o  Toba.  Akoa- 
koa  mai  la  na  kanaka  lapuwale 
io  Iepeta  la,  a  hele  pu  me  ia. 

4  1  A  mahope  iho  o  ia  mau  la, 
kaua  aku  la  na  mamo  a  Amona 
i  ka  Iseraela. 

5  A  i  ka  manawa  i  kaua  aku  ai 
na  mamo  a  Amona  i  ka  Iseraela, 
alaila,  hele  aku  la  na  lunakahiko 
o  Gileada  e  lawe  mai  ia  Iepeta, 
mai  ka  aina  mai  o  Toba. 

(5  1  aku  la  lakou  ia  Iepcta,  E 
hele  inai  oe  i  luna  kaua  no  ma- 
kou,  i  kaua  aku  makou  i  na  ma- 
mo  a  Amona. 

7  I  mai  la  o  Iepeta  i  ua  luna  ka- 

hiko  o  Gileada,  Aole  anei  oukou 
i  hoowahawaha  raai  ia'u,  a  kipa- 
ku  mai  ia'u,  mai  ka  hale  mai  o 
ko'u  makuakane?  No  ke  aha  la 
oukou  e  kele  mai  ai  io'u  nei,  i 
keia  wa  a  oukou  i  pilikia'i  ? 

8  I  aku  la  na  lunakahiko  o  Gi- 
leada  ia  Iepeta,  Ke  hoi  hou  mai 
nei  makou  ia  oe,  e  hele  pu  oe  me 
makou,  e  kaua  aku  i  na  mamo  a 
Amona,  a  i  lilo  oe  i  poo  maluna 
o  ka  poe  a  pau  e  noho  ana  ma 
Gileada. 

9  I  mai  la  o  Iepeta  i  na  luna- 
kahiko  o  Gileada,  Ina  hoihoi  ou- 
kou  ia'u  e  kaua  aku  i  na  inamo 
a  Amona,  a  haawi  mai  o  Iehova 
ia  lakou  imua  o'u,  e  lilo  anei  au 
i  poo  no  oukou  ? 

10  I  aku  la  na  lunakahiko  o  Gi- 
leada  ia  Iepeta,  Na  Iehova  no  e 
hoolohe  mai  mawaena  o  kakou, 
ke  hana  ole  makou  e  like  me 
kau  olelo. 

11  Alaila  hele  pu  o  Iepeta  me  na 
lunakahiko  o  Gileada,  a  hoonoho 
iho  la  na  kanaka  ia  Iepeta,  i  poo, 
a  i  luna  hoi  maluna  o  lakou.  Ole- 
lo  aku  la  o  Iepeta  i  kana  olelo  a 
pau  imua  o  Iehova  ma  Mizepa. 

12  Tf  Hoouna  aku  la  o  Icpeta  i 
elele,  i  ke  alii  o  na  mamo  a  Amo- 
na,  i  aku  la,  Heaha  kau  ia'u,  i 
hele  mai  ai  oe  e  kaua  i  ko'u  aina  ? 

13  I  mai  la  ke  alii  o  na  mamo 
a  Amona  i  na  elele  o  Iepeta,  No 
ka  mea,  lawe  lilo  ka  Iseraela  i 
ko'u  aina,  mai  Arenona  a  hiki  i 
Iahoka,  a  me  Ioredane,  i  ka  wa 
a  lakou  i  hele  mai  ai,  mailoko 
mai  o  Aigupita ;  nolaila,  e  hoi- 
hoi  mai  oe  ia,  me  ka  malu. 

14  Hoouna  hou  aku  la  o  Iepeta 
i  elele  i  ke  alii  o  na  mamo  a 
Amona : 

15  I  aku  la  ia  ia,  Ke  olelo  mai 
nei  o  Iepeta,  aole  i  lawe  ka  Ise- 
raela  i  ka  aina  o  Moaba,  aole  hoi 
i  ka  aina  o  na  mamo  a  Amona ; 

16  I  ka  manawa  i  hele  mai  ai  ka 
Iseraela,  mai  Aigupita  mai,  hele 
no  lakou,  ma  ka  waonahele  a  hiki 
i  ke  Kaiula,  a  komo  no  i  Kadesa. 

17  Alaila,  hoouna  ka  Iseraela  i 
elele  i  ke  alii  o  Edoma,  i  aku  la, 
E  hele  paha  wau  mawaena  o  kou 

aina.  Aole  hoolohe  mai  ke  alii  o 
Edoma.  Pela  no  lakou  i  hoouna 
aku  ai  i  ke  alii  o  Moaha.  Aole  ia 
i  ae,  a  noho  no  ka  Iseraela  ma  Ka- 
desa. 

18  Hele  ae  la  lakou  ma  ka  wao- 
nahele,  a  puni  ka  aina  o  Edoma, 
a  me  ka  aina  o  Moaba,  ma  ka 
aoao  hikina  o  Moaba  ka  hele  ana ; 
a  hoomoana  iho  la  ma  kela  aoao 
o  Arenona,  aole  hoi  i  komo  ma- 
loko  o  na  mokuna  o  Moaba;  no 
ka  mea,  o  Arenona  ka  mokuna  o 
Moaba. 

19  Hoouna  aku  la  ka  Iseraela  i 
elele  ia  Sihoua,  i  ke  alii  o  ka 
Amora,  ke  alii  o  Hesebona,  i  aku 
la  o  Iseraela  ia  ia,  E  hele  paha 
makou  mawaena  o  kou  aina,  a 
hiki  i  ko'u  wahi. 

20  Aole  oluolu  o  Sihona  ke  he- 
le  ka  Iseraela  ma  kona  mokuna. 
Hoakoakoa  mai  la  o  Sihona  i  ko- 
na  poe  kanaka  a  pau,  a  koomoana 
iho  la  ma  Iahaza,  a  kaua  mai  la  i 
ka  Iseraela. 

21  Haawi  mai  la  o  Iehova,  ke 
Akua  o  ka  Iseraela  ia  Sihona,  a 
me  kona  poe  kanaka  a  pau  i  ka 
lima  o  ka  Iseraela,  a  luku  aku  la 
lakou  nei  i  kela  poe.  A  komo 
iho  ka  Iseraela  i  ka  aina  a  pau  o 
ka  Amora,  ka  poe  i  noho  ma  ia 
aina. 

22  A  komo  no  lakou  i  na  moku- 
na  a  pau  o  ka  Amora,  mai  Are- 
nona,  a  hiki  i  Iahoka,  mai  ka  wao- 
nahele,  ahiki  i  Ioredane. 

23  Ua  hoonele  mai  o  Iehova,  ke 
Akua  o  ka  Iseraela  i  ka  Amora, 
mai  ke  alo  aku  o  ka  Iseraela,  a 
e  komo  anei  oe  ia  wahi  ? 

24  Aole  anei  oe  e  komo  i  kahi  a 
Kemosa,  a  kou  akua,  e  hookomo 
ai  ia  oe  ?  A  o  na  mea  a  pau  a  Ie- 
hova  a  ko  makou  Akua  e  hoonele 
ai  imua  o  makou,  oia  ka  makou  e 
komo  ai. 

25  Ua  oi  aku  anei  kou  maikai 
mamua  o  ko  Balaka,  ke  keiki  a 
Zipora  ke  alii  o  Moaba  ?  Ua  paio 
anei  ia  me  ka  Iseraela,  ua  kaua 
anei  ia  lakou, 

26  I  ka  noho  ana  o  ka  Iseraela 
raa  Hesebona,  a  me  kona  mau 
kulanakauhale,   a    ma   Aroera,   a 

me  kona  mau  kulanakaukale,  a 
ma  na  kulanakaukale  a  pau  e  ko- 
koke  ana  i  na  mokuna  o  Arenona, 
ekolu  kaneri  makahiki  ?  No  ke 
aha  la  oukou  i  kii  ole  mai  e  lawe 
ia  manawa  ? 

27  Aole  au  i  hana  hewa  ia  oe, 
aka,  ke  hana  hewa  mai  nei  oe  ia'u 
i  kou  kaua  ana  mai  ia'u.  O  Ieho- 
va  ka  lunakanawai,  nana  no  e  hoo- 
ponopono  mai  i  keia  la  iwaena  o 
na  mamo  a  Iseraela  a  me  na  ma- 
mo  a  Amona. 

28  Aole  hoolohe  ke  alii  o  na  ma- 
mo  a  Amona  i  na  olelo  a  Iepeta, 
ana  i  hoouna  aku  ai  ia  ia. 

29  Tf  Alaila  kau  mai  la  ka  Uhane 
o  ke  Akua  maluna  o  Iepeta,  a 
kaahele  ae  la  ia  i  Gileada,  a  me 
ko  Manase,  a  kaahele  aku  ia  Mi- 
zepa  o  Gileada,  a  mai  Mizepa  o 
Gileada  ia  i  hele  aku  ai  a  i  na 
mamo  a  Amona. 

30  Hoohiki  iho  la  o  lepeta,  me 
ka  olelo  haawi  no  Iehova,  i  aku 
la,  Ina  e  haawi  io  mai  oe  i  na  ma- 
mo  a  Amona  i  ko'u  lima, 

31  Alaila,  o  ka  mea  e  puka  e 
mai  ana,  mailoko  mai  o  na  puka 
o  ko'u  hale,  e  halawai  me  au,  i 
ko'u  hoi  ana  me  ka  malu,  mai  na 
mamo  a  Amona  aku,  oia  ko  Ieho- 
va,  a  i  ole  ia  na'u  ia  e  kaumaha 
aku  i  mohai  kuni. 

32  1  Hele  aku  la  o  Iepeta  i  na 
mamo  a  Aniona,  e  kaua  aku  ia 
lakou ;  a  haawi  mai  o  Iehova  ia 
lakou  i  kona  lima. 

33  Luku  aku  la  ia  ia  lakou,  mai 
Aroera  aku  a  hiki  i  Minita,  he 
iwakalua  kulanakauhale,  a  hiki 
no  hoi  i  ka  papu  o  na  malawai- 
na,  he  luku  nui  loa.  Pio  iho  la 
na  mamo  a  Amona  imua  o  ke 
alo  o  na  mamo  a  Iseraela. 

34  T[  Hoi  mai  la  o  Iepeta  i  Mi- 
zepa,  i  kona  hale;  aia  hoi  kana 
kaikamahine  i  hele  mai  iwaho,  e 
halawai  me  ia,  me  na  pahu  kani, 
n  ine  ka  hula.  O  kana  hanau  ka- 
lii  no  ia ;  aole  ana  keikikane,  aole 
hoi  kaikamahine  e  ae. 

35  A  ike  aku  la  o  Iepeta  la  ia, 
liaehae  iho  la  i  kona  aahu,  i  akn 
la,  Auwe  kuu  kaikamahine  e!  l'a 
li'iokaumaha  loa  mai   oe  ia'u ;   o 


oe  kekahi  i  hoopilikia  mai  ia'u. 
Ua  oaka  ae  la  au  i  kuu  waha  ia 
Iehova,  aole  hiki  ia'u  ke  hoi  hope. 

36  I  aku  la  oia  ia  ia,  E  kuu  ma- 
kuakane,  ua  oaka  oe  i  kou  waha 
ia  Iehova  ea,  e  hana  mai  oe  ia'u,  e 
like  me  kela  mea  i  puka  aku,  mai 
kou  waha  aku;  no  ka  mea,  ua 
hoopai  o  Iehova  i  kou  poe  enemi 
nou,  i  na  mamo  hoi  a  Amona. 

37  I  aku  la  oia  i  kona  makua- 
kane,  E  hanaia  keia  mea  no'u ;  e 
waiho  wale  ia'u,  i  elua  malama,  i 
hele  au  a  kaahele  i  na  mauna,  a 
uwe  i  ko'u  puupaa  ana,  owau  a 
me  ko'u  poe  hoahanau. 

38  I  mai  la  kela,  O  hele.  Hoou- 
na  ae  la  oia  ia  ia  i  elua  malama. 
Hele  aku  la  ia  me  kona  mau  hoa- 
launa,  a  uwe  iho  la  ma  na  mauna 
no  kona  puupaa  ana. 

39  A  i  ka  pau  ana  o  na  malama 
elua,  hoi  mai  la  kela  i  kona  ma- 
kuakane,  a  hana  aku  la  oia  ia  ia  i 
kona  hoohiki  aua  i  hoohiki  ai ;  ao- 
le  hoi  ia  i  ike  i  ke  kane :  a  lilo  ia  i 
oihana  mawaena  o  ka  Iseraela, 

40  O  ka  hele  ana  o  na  kaikama- 
hiue  o  ka  Iseraela,  i  kela  makahi- 
ki,  i  keia  makahiki,  e  hoomaikai  i 
ke  kaikamahine  a  Iepeta,  no  Gi- 
leada,  eha  la  i  ka  makahiki. 

MOKUNA  XII. 

Ke  ku  e  ana  o  ka  Eperaima,  a  pio  lakou.    7 
Ka  make  ana  o  Iepeta. 

AKOAKOA  mai  la  na  kanaka  o 
u  ka  Eperaima,  a  hele  ae  la  i 
ka  aoao  akau,  i  aku  la  ia  Iepeta, 
No  ke  aha  la  oe  i  hele  aku  e  kaua 
aku  i  na  mamo  a  Amona,  aole  kii 
mai  ia  makou  e  hele  pu  me  oe? 
E  puhi  ana  makou  i  kou  hale  i  ke 
ahi  maluna  ou. 

2  I  mai  la  o  Iepeta  ia  lakou,  He 
kanaka  hakaka  nui  loa  au  me  na 
mamo  a  Amona,  a  o  ko'u  poe  ka- 
naka  kekahi ;  a  i  ko'u  hea  ana 
aku  ia  oukou,  aole  oukou  i  hoo- 
pakele  mai  ia'u,  mai  ko  lakou  li- 
ma  mai. 

3  A  ike  aku  la  au,  aole  oukou  i 
lioopakele  mai  ia'u,  alaila  waiho 
ilio  la  au  i  ko'u  ola  ma  kuu  lima, 
a  hele  ku  e  aku  la  i  na  mamo  a 
Amona.     liaawi  mai  no  o  lehova 

ia  lakou  iloko  o  kuu  lima.  No  ke 
aha  la  hoi  oukou  i  hele  mai  ai 
ia'u  i  keia  la  e  kaua  mai  ia'u  ? 

4  Alaila  hoakoakoa  mai  la  o  Ie- 
peta  i  na  kanaka  o  Gileada,  a  kaua 
pu  iho  la  me  ka  Eperaima.  Luku 
aku  la  na  kanaka  o  Gileada  i  ka 
Eperaima,  no  ka  mea,  olelo  lakou, 
O  oukou,  o  ko  Gileada,  he  poe  aea 
oukou  no  Eperaima,  e  noho  ana 
mawaena  o  ka  Eperaima,  a  me  ka 
Manase. 

5  Lilo  iho  la  na  ahua  o  Ioredane 
i  ka  Gileada,  mamua  o  ka  Eperai- 
ma.  A  ina  i  hele  mai  kekahi  o  ka 
Eperaima,  i  pakele,  a  olelo  mai,  E 
hele  paha  wau  i  kela  aoao ;  alaila 
ninau  ae  la  na  kanaka  o  Gileada 
ia  ia,  No  ka  Eperaima  oe  ?  A  ina 
olelo  mai  oia,  Aole ; 

6  Alaila,  olelo  mai  lakou  ia  ia,  E 
i  iho  oe,  Sehiboleta.  I  mai  la  ke- 
la,  Siboleta;  no  ka  mea,  aole  hiki 
ia  ia  ke  olelo  pololei  pela.  Alaila 
hoopaa  lakou  ia  ia,  a  pepehi  no 
ma  na  ahua  o  Ioredane.  Ia  mana- 
wa  haule  na  kanaka  o  Eperaima, 
he  kauahakumamalua  tausani. 

7  Hooponopono  o  Iepeta  i  ka 
Iseraela,  i  eono  makahiki.  Alai- 
la,  make  o  Iepeta  no  Gileada,  a 
kanuia  oia  ma  kekahi  o  na  kula- 
nakauhale  o  Gileada. 

8  Tl  A  niahope  iho  ona,  na  Ibe- 
zana  o  Betelehema  i  hooponopo- 
no  i  ka  Iseraela. 

9  He  kanakolu  ana  keikikane,  a 
he  kanakolu  kaikamahine.  Hoou- 
na  aku  la  ia  ia  lakou  i  kahi  e,  a 
lawe  mai  i  kanakolu  kalkamahine, 
mai  kahi  e,  na  kana  poe  keikika- 
ne.  Nana  i  hooponopono  i  ka  Ise- 
raela,  i  ehiku  makahiki. 

10  Alaila  make  o  Ibezana,  a  ka- 
nuia  ma  Betelehema. 

11  A  mahope  iho  ona,  hoopono- 
pono  o  Elona,  no  ka  Zebuluna  i 
ka  Iseraela.  Hooponopono  ia  i 
ka  Iseraela,  he  umi  makahiki. 

12  A  make  iho  la  o  Elona,  no  ka 
Zebuluna,  a  kanuia  iho  la  ia  ma 
Aialona,  ma  ka  aina  o  Zebuluna. 

13  A  mahope  iho  ona,  na  Abe- 
dona,  ke  keiki  a  Hilela,  no  ka 
Piratona,  i  hooponopono  i  ka  Ise- 
raela. 

14  He  kanaha  kana  poe  keikika- 
ne,  a  he  kanakolu  moopuna  kaue, 
a  holo  lakou  maluna  o  na  hoki 
keiki,  he  kanahiku.  Nana  i  hoo- 
pouopono  i  ka  •Iseraela,  i  ewalu 
makahiki. 

15  Make  iho  la  o  Abedona,  ke 
keiki  a  Hilela  no  Piratona,  a  ka- 
nuia  iho  la  ia  ma  Piratona,  ka  ai- 
na  o  Eperaima  ma  ka  mauna  o  ka 
Ameleka. 

MOKUNA  XIII. 

No  Manoa  a  me  kana  wahine.    24  Ka  hanau 
ana  o  Samesona. 

HANA  hewa  hou  iho  la  na  ma- 
mo  a  Iseraela  imua  o  Ieho- 
va;  a  haawi  mai  la  o  Iehova  ia 
lakou  i  ka  lima  o  ko  Pilisetia,  i 
hookahi  kanaha  makahiki. 

2  1f  Aia  no  kekahi  kanaka,  no 
Zora,  no  ka  Dana  ohana,  o  Manoa 
kona  inoa,  ua  pa  kana  wahine, 
aole  i  hanau. 

3  Ikea  mai  ka  anela  o  Iehova  e 
ka  wahine,  i  mai  la  ia  ia,  Aia  hoi, 
ua  pa  oe,  aole  i  hanau ;  e  hapai 
auanei  oe,  a  hanau  mai  i  keiki- 
kane. 

4  No  ia  mea  la  ea,  mai  inu  oe  i 
ka  waina,  aole  hoi  i  ka  wai  awaa- 
wa,  mai  ai  hoi  i  kekahi  mea  hau- 
mia. 

5  Aia  hoi,  e  hapai  ana  oe,  a  e  ha- 
nau  mai  i  keikikane,  aole  e  kau  ka 
pahiumiumi  ma  kona  poo ;  no  ka 
mea,  e  lilo  ia  keiki  i  Nazarite  ia 
Iehova,  mai  ka  opu  aku ;  nana  e 
hoomaka  i  ka  hoola  i  ka  Iseraela, 
mai  ka  lima  aku  o  ko  Pilisetia. 

6  H  Alaila,  hele  ae  la  ka  wahine, 
a  hai  ae  la  i  kana  kane,  i  ae  la,  Ua 
hele  mai  nei  ke  kanaka  o  ke  Akua 
ia'u,  ua  like  kona  helehelena  me 
ka  helehelena  o  ka  anela  o  ke 
Akua,  weliweli  loa.  Aole  au  i  ni- 
nau  aku  ia  ia  i  kona  wahi,  aole  hoi 
ia  i  hai  mai  ia'u  i  kona  inoa. 

7  I  mai  la  ia  ia'u,  Aia  hoi,  e  hapai 
auanei  oe,  a  e  hanau  mai  i  keiki- 
kane.  Nolaila  ea,  mai  inu  oe  i  ka 
waina,  aole  hoi  i  ka  wai  awaawa, 
aole  hoi  e  ai  i  kekahi  mea  haumia ; 
no  ka  mea,  e  lilo  ua  keiki  la  i  Na- 
zarite  i  ke  Akua  mai  ka  opu  mai, 
a  hiki  i  ka  la  o  koua  make  ana. 

8  U  Alaila,  nonoi  aku  la  o  Manoa 


MOKUNA  XIV. 


ia  Iehova,  i  aku  la,  E  kuu  Haku  e, 
e  kuu  mai  i  ko  ke  Akua  kanaka 
au  i  hoouna  mai  ai,  e  hele  hou  mai 
ia  maua,  e  ao  mai  ia  maua  i  na  mea 
a  maua  e  bana  aku  ai  i  ke  keiki  e 
lianau  mai  ana. 

9  Hoolohe  mai  la  ke  Akua  i  ka 
leo  o  Manoa,  a  hele  hou  mai  ka 
anela  o  ke  Akua  i  ua  wahine  la,  i 
kona  noho  ana,  ma  ke  kula,  aka, 
o  Manoa,  o  kana  kane  aole  ia  pu 
ine  ia. 

10  Wikiwiki  ibo  la  ka  wahine,  a 
holo,  a  hoike  ae  la  i  kana  kane,  i 
oku  la  ia  ia,  Aia  hoi,  ua  ike  hou  ia 
i;iai  la  ia'u  ke  kanaka  i  hele  mai 
ai  ia'u  i  kela  la. 

11  Ku  ae  la  o  Manoa  a  hahai  aku 
la  i  kana  wabine,  a  hiki  i  ua  kana- 
ka  la,  i  aku  la  ia  ia,  O  oe  anei  ke 
kanaka  i  olelo  mai  ai  i  ua  wahine 
nei?    I  mai  la  kela,  Owau  no. 

12  I  aku  la  o  Manoa,  E  hookoia 
kau  olelo.  Pehea  la  maua  e  hoo- 
ponopono  ai  i  ke  keiki?  Heaha 
hoi  ka  hana  nana? 

13  I  mai  la  ka  anela  o  Iehova  ia 
Manoa,  E  malama  pono  ka  wahine 
i  na  mea  a  pau  a'u  i  olelo  aku  ai 
ia  ia. 

11  Mai  ai  oia  i  kekahi  mea  o  ke 
kumuwaina,  mai  inu  i  ka  waina, 
aole  hoi  i  ka  mea  awaawa,  mai  ai 
oia  i  ka  mea  haumia.  O  na  mea  a 
pau  a'u  i  kauoha  aku  ai  ia  ia,  e 
malama  pono  ia. 

15  1f  I  aku  la  o  Manoa  i  ka  anela 
o  Iehova,  E  kaohi  paha  maua  ia 
oe,  a  hoomakaukauia  he  kaokei- 
ki,  imua  ou. 

16  I  mai  la  ka  anela  o  Iehova  ia 
Manoa,  Ina  kaohi  mai  oe  ia'u,  aole 
loa  au  e  ai  i  kau  berena ;  a  ina  e 
mohai  oe  i  ka  mohai  kuni,  e  mo- 
hai  oe  ia  no  Iehova:  no  ka  mea, 
aole  i  ike  o  Manoa  he  anela  ia  no 
Iehova. 

17  I  aku  la  o  Manoa  i  ka  anela  o 
Iehova,  Owai  kou  inoa?  I  hoo- 
niaikai  aku  ai  maua  ia  oe  i  ka  wa 
c  ko  ai  kau  mau  olelo. 

18  I  mai  la  ka  anela  o  Iehova  ia 
ia,  No  kc  aha  la  oe  i  ninau  mai  ai 
i  ko'u  inoa,  no  ka  niea,  he  kupa- 
t  aha  ia. 

li)  Kii  ae  la  o  Manoa  i  kaokeiki, 


a  me  ka  mohai  makana,  a  kauma- 
ha  aku  la  no  Iehova  maluna  o  ka 
pohaku  :  a  hana  kupanaha  iho  la 
ia;  a  nana  aku  la  o  Manoa  a  me 
kana  wahine. 

20  I  ka  pii  ana  aku  o  ka  lapalapa 
iluna  i  ka  laui,  mai  ka  lele  aku, 
pii  pu  aku  la  ka  auela  o  Iehova 
maloko  o  ka  lapalapa  o  ke  ahi  o 
ka  lele.  Nana  aku  la  o  Manoa  a 
me  kana  wahine,  a  hina  iho  la 
ilalo  ke  alo  i  ka  honua. 

21  Aole  ike  hou  ia  ka  anela  o  Ie- 
hova  ia  Manoa  a  me  kana  wahine. 
Alaila  ike  pono  iho  la  o  Manoa, 
he  anela  ia  no  Iehova. 

22  I  ae  la  Manoa  i  kana  wahine, 
E  make  auanei  kaua,  no  ka  mea, 
ua  ike  kaua  i  ke  Akua. 

23  I  mai  la  kana  wahine  ia  ia, 
Ina  i  manao  mai  o  Iehova  e  pe- 
pehi  mai  ia  kaua,  ina  ua  lawe  ole 
oia  i  ka  mohaikuni,  a  rae  ka  mo- 
hai  makana  mai  ko  kaua  lima 
aku,  aole  hoi  e  hoike  mai  ia  kaua 
i  keia  mau  mea  a  pau,  aole  hoi 
e  hai  mai  ia  kaua  peneia. 

24  T[  Hanau  mai  la  ua  wahine  la, 
he  keikikane,  a  kapa  aku  la  i 
kona  inoa  o  Samesona.  Nui  ae 
la  ua  keiki  nei,  o  hoomaikai  mai 
o  Iehova  ia  ia. 

25  Hoomaka  iho  la  ka  Uhane  o 
Iehova  e  hooikaika  ia  ia,  ma  Ma- 
hanedana,  mawaena  o  Zora  a  me 
Asetaola. 

MOKUNA  XIV. 

No  Samesona  a  me  ka  wahine  o  Timenata. 
8  Ka  palapala  a  Samesona,  a  me  kana 
nane,  a  me  kona  pepehi  ana  i  na  kanaka 
he  kanakolu. 

IHO  aku  la  o  Samesona  i  Time- 
nata,  a  ike  aku  la  i  kekahi 
wahine  ma  Timenata,  no  na  kai- 
kamahine  a  ko  Pilisetia. 

2  Pii  mai  la  ia,  a  hai  mai  la  i 
kona  makuakane,  a  me  kona  ma- 
kuwahine,  i  mai  la,  Ua  ike  au  i 
kekahi  wahine  ma  Timenata,  no 
na  kaikamahine  a  ko  Pilisetia ; 
nolaila  ea,  e  kii  aku  ia  ia,  i  wa- 
hine  na'u. 

3  I  aku  la  kona  makuakane,  a 
oae  kona  makuwahine  ia  ia,  Aole 
anei  he  wahine  iwaena  o  na  kal- 
kamahiue  o  kou  poe  hoahauan,  a 

ine  kou  poe  kanaka  a  pau,  i  hele 
aku  ai  oe,  e  lawe  i  wahine  no  ka 
poe  okipoepoe  ole  ia  o  ko  Pili- 
setia?  I  mai  la  o  Samesona  i 
kona  makuakane,  E  kii  aku  ia 
ia  na'u,  no  ka  mea,  ua  pono  ia 
i  ko'u  mau  maka. 

4  Aole  i  ike  kona  makuakane  a 
me  kona  makuwahine,  na  Iehova 
mai  ia  mea,  no  kona  imi  hala 
ana  no  i  ko  Pilisetia.  Ia  mana- 
wa  e  noho  lanakila  ana  ko  Pili- 
setia  maluna  o  ka  Iseraela. 

5  1f  Alaila,  iho  aku  la  o  Same- 
sona,  a  me  kona  makuakane  a 
me  kona  makuwahine  i  Time- 
nata,  a  hiki  i  na  pawaina  o  Ti- 
menata ;  uwo  mai  la  kekahi  liona 
opiopio,  i  kona  halawai  ana  me  ia. 

6  Kau  mai  la  ka  Uhane  o  Ieho- 
va  maluna  ona,  a  haehae  iho  la 
oia  ia  ia,  e  like  me  ka  haehae 
ana  o  ke  kaokeiki,  aohe  mea  ma 
kona  lima;  aole  hoi  ia  i  hai  aku 
i  kona  makuakane,  a  me  kona 
makuwahine,  i  ka  mea  ana  i  ha- 
na'i. 

7  Iho  aku  la  ia,  a  kamailio  pu 
iho  la  me  ua  wahine  la;  a  ua 
pono  ia  i  na  maka  o  Samesona. 

8  lf  A  mahope  iho  hoi  mai  la  ia 
e  lawe  ia  ia,  kipa  ae  la  ia  e  nana 
i  ke  kino  o  ka  liona ;  aia  hoi,  he 
poe  nalomeli,  a  me  ka  meli  pu 
maloko  o  ke  kino  o  ua  liona  la. 

9  Lalau  aku  la  kona  mau  lima 
ia  inea,  a  i  ka  hele  ana,  hele  no 
ia  e  ai  ana,  a  hiki  i  koua  makua- 
kane,  a  me  kona  makuwahine,  a 
haawi  aku  la  ia  laua,  a  ai  iho  la 
laua;  aole  nae  ia  i  hai  aku  ia 
laua,  i  kona  lawe  ana  i  ka  meli, 
mailoko  aku  o  ke  kino  o  ka  liona. 

10  1  Iho  aku  la  kona  makua- 
kane  i  ua  wahine  la,  a  malaila  i 
hana'i  o  Samesona  i  ahaaina  pa- 
lala;  no  ka  mea,  pela  i  hana'i  na 
kanaka  ui. 

11  A  ike  lakou  ia  ia,  lawe  lakou 
i  kanakolu  hoa,  e  noho  pu  ai 
me  ia. 

12  Tf  I  aku  la  o  Samesona  ia  la- 
kou,  E  nanenane  aku  au  ia  ou- 
kou,  a  ina  e  koho  mai  oukou  ia 
ia'u,  i  keia  mau  la  ehiku  o  ka 
ahaaina  ana,  a  loaa  pono,  alaila, 

e  haawi  aku  au  ia  oukon  i  kana- 
kolu  palule,  a  me  na  paa  kapa 
he  kanakolu. 

13  Aka,  ina  aole  hiki  ia  oukou 
ke  hai  mai  ia'u,  alaila,  na  oukou 
e  haawi  mai  ia'u,  i  kanakolu  pa- 
lule,  a  me  na  paa  kapa  he  kana- 
kolu.  I  mai  la  lakou  ia  ia,  E 
nane  mai  oe,  i  lohe  makou. 

14  I  aku  la  oia  ia  lakou,  Mailo- 
ko  mai  o  ka  mea  e  ai  ana  i  puka 
mai  ai  ka  ai,  a  mailoko  mai  hoi 
o  ka  mea  ikaika,  i  loaa  mai  ai 
ka  ono.  A  i  na  la  ekolu,  aole 
hiki  ia  lakou,  ke  koho  mai  ia  ia 
i  ua  nane  la. 

15  A  i  ka  hiku  o  ka  la,  i  ae  la 
lakou  i  ka  wahine  a  Samesona, 
E  hoowalewale  oe  i  kau  kane,  i 
hai  mai  ai  oia  ia  kakou  i  ka  nane, 
o  puhi  auanei  makou  ia  oe,  a  me 
ka  hale  o  kou  makuakane  i  ke 
ahi.  Ua  kii  mai  anei  oukou  ia 
makou  e  hoohune  ia  makou,  aole 
anei? 

16  Uwe  iho  la  ka  wahine  a  Same- 
sona  imua  ona,  i  aku  la  ia  ia,  Ke 
hoowahawaha  wale  mai  nei  oe 
ia'u,  aole  aloha  mai  ia'u.  Ua  na- 
nenane  mai  oe  i  na  keiki  a  ko'u 
poe  kanaka,  aole  hoi  i  hai  mai 
ia'u.  I  mai  la  kela  ia  ia,  Aia  hoi, 
aole  au  i  hai  aku  i  ko'u  makua- 
kane,  a  me  ko'u  makuwahine,  a 
e  hai  anei  au  ia  oe? 

17  A  ia  mau  la  ehiku  o  ka  lakou 
ahaaina  ana,  uwe  iho  la  oia  imua 
ona ;  a  i  ka  hiku  o  ka  la,  hai  mai 
la  kela  ia  ia,  no  ka  mea,  koi  ikai- 
ka  loa  mai  la  ia  ia ;  a  hai  ae  la  ka 
wahine  i  ua  nane  la  i  na  keiki  a 
kona  poe  kanaka. 

18  A  i  ka  hiku  o  ka  la,  aole  i  ko- 
mo  ka  la,  i  mai  la  na  kanaka  o 
ke  kulanakauhale  ia  ia,  Heaha  ka 
mea  i  oi  aku  ka  ono  mamua  o  ka 
meli  ?  a  heaha  hoi  ka  mea  i  oi  aku 
ka  ikaika  mamua  o  ka  liona?  I 
aku  la  keia  ia  lakou,  Ina  aole  ou- 
kou  i  oopalau  me  ka'u  bipi  wa- 
hine  opiopio,  ina  ua  loaa  ole  ia 
oukou  ka'u  nane. 

19  T[  Kau  mai  la  ka  Uhane  o  Ie- 
hova  maluna  ona,  a  iho  aku  la  ia 
i  Asekelona,  a  pepehi  iho  la  i  ka- 
nakolu  kanaka  o  lakou,  a  lawe  i 

ko  lakou  lole,  a  haawi  ae  la  i  paa 
kapa  no  ka  poe  i  hai  mai  i  ka  nane. 
Wela  iho  la  kona  huhu,  a  pii  aku 
la  ia  i  ka  hale  o  kona  makuakane. 
20  Lilo  ae  la  ka  wahine  a  Same- 
sona  i  kona  hoa,  ana  i  hoolauna 
aku  ai. 

MOKUNA  XV. 

Ka  huhu  o  Samesona,  a  me  kona  puhi  ana  i 
ka  palaoa  o  ko  Pilisetia.  9  No  kona  paa,  a 
me  kona  luku  ana  ia  lakou. 

AMAHOPE  iho,  i  na  la  o  ka 
hoiliili  ana  i  ka  hua  palaoa, 
hele  aku  la  o  Samesona,  me  ke 
kaokeiki,  e  ike  i  kana  wahine;  i 
iho  la,  E  komo  aku  no  wau  iloko 
o  ke  keena  i  ka'u  wahine.  Aole 
nae  i  haawi  mai  kona  makuakane 
ia  ia  ke  komo  iloko. 

2  1  mai  la  kona  makuakane,  Ma- 
nao  maopopo  ae  la  au,  ua  hoowa- 
hawaha  loa  oe  ia  ia  nei,  nolaila 
haawi  aku  au  ia  ia  i  kou  hoa. 
Aole  anei  i  oi  aku  ka  maikai  o 
kona  kaikaina  mamua  o  kona? 
Nau  ia,  ea,  a  kaawale  keia. 

3  H  I  iho  la  o  Samesona  no  la 
kou,  Aole  au  e  hewa  e  like  me  ko 
Pilisetia,  ke  hana  au  i  mea  e  poi- 
no  ai  lakou. 

4  Hele  aku  la  o  Samesona,  hopu 
iho  la  i  na  alopeke,  ekolu  haneri, 
a  lawe  i  na  lamaku,  a  hui  ae  la  i 
kahi  huelo  i  kahi  huelo,  a  waiho 
iho  la  i  ka  lamaku  iwaena  o  na 
huelo  elua. 

5  A  puhi  iho  ia  i  na  lama  i  ke 
ahi,  alaila  kuu  aku  la,  e  hele  la- 
kou  iloko  o  ka  hua  palaoa  o  ko 
Pilisetia  e  ku  ana,  a  puhi  i  ke  ahi 
i  na  puu  hua  palaoa  a  me  ka  hua 
palaoa  e  ku  ana,  a  me  na  pawaina, 
a  me  na  oliva. 

6  Tl  Alaila,  ninau  ae  la  ko  Pilise- 
tia,  Nawai  i  hana  i  keia  ?  I  mai  la 
lakou,  Na  Samesona,  na  ka  huno- 
na  a  kekahi  o  ko  Timenata,  no  ka 
mea,  ua  lawe  oia  i  ka  ia  la  wa- 
hine,  a  ua  haawi  ia  ia  na  kona 
hoa.  Pii  mai  la  ko  Pilisetia,  a 
puhi  iho  la  i  ua  wahine  la,  a  me 
kona  makuakane  i  ke  ahi. 

7  Tf  I  ae  la  o  Samesona  ia  lakou, 
Ua  hana  no  oukou  i  keia,  aka,  e 
hoopai  aku  au  ia  oukou,  a  maho- 
oe  iho^  oki  au. 


8  Luku  ae  la  ia  ia  lakou,  ke  ki- 
kala  a  me  ka  uha,  he  luku  nui  loa. 
Alaila  iho  aku  la  ia  a  noho  ma  ke- 
kahi  ana  o  ka  pohaku,  ma  Etama. 

9  H  Alaila  hele  ae  la  ko  Pilisetia, 
a  hoomoana  iho  la  ma  ko  Iuda,  a 
hoopalahalaha  aku  la  ma  Lehi. 

10  Ninau  aku  la  na  kanaka  o  ka 
Iuda,  No  ke  aha  la  oukou  i  pii 
mai  nei  e  ku  e  ia  makou  ?  I  mai 
la  lakou,  Ua  pii  mai  nei  makou  e 
nakinaki  ia  Samesona  e  hana  aku 
ia  ia,  e  like  me  kaua  i  hana  mai  ai 
ia  makou. 

11  Alaila,  iho  aku  la  ekolu  tausa- 
ni  kanaka  o  ka  Iuda  i  ke  ana  ilo- 
ko  o  ka  pohaku  ma  Etama,  i  aku 
la  ia  Samesona,  Aole  anei  oe  i  ike, 
o  ko  Pilisetia  no  ko  kakou  poe 
haku  ?  Heaha  keia  mea  au  i  hana 
mai  nei  ia  kakou?  I  mai  la  kela 
ia  lakou,  E  like  me  ka  lakou  i  ha- 
na  mai  ai  ia'u,  pela  no  wau  i  hana 
aku  ai  ia  lakou. 

12  I  aku  la  lakou  ia  ia,  Ua  iho 
mai  nei  makou  e  nakinaki  ia  oe,  a 
e  haawi  aku  ia  oe  i  ka  lima  o  ko 
Pilisetia.  I  mai  la  o  Samesoua  ia 
lakou,  E  hoohiki  mai  oukou  ia'u, 
aole  oukou  e  pepehi  mai  ia'u. 

13  Olelo  aku  la  lakou  ia  ia,  i  aku 
la,  Aole,  aka,  e  nakinaki  makou  ia 
oe  a  paa,  a  haawi  aku  ia  oe  i  ko 
lakou  lima,  aole  loa  makou  e  pe- 
pehi  aku  ia  oe.  Nakinaki  iho  la 
lakou  ia  ia  i  na  kaula  hou  elua,  a 
lawe  mai  ia  ia,  mai  ka  pohaku 
mai. 

14  Tf  Hele  ae  la  ia  a  Lehi,  hooho 
ku  e  mai  la  ko  Pilisetia  ia  ia;  a 
kau  mai  la  ka  Uhane  o  Iehova 
maluna  ona,  lilo  iho  la  na  kaula 
maluna  o  kona  mau  lima  e  like 
me  ke  olona  i  pau  i  ke  ahi,  a  po- 
po  iho  la  kona  mea  paa  ma  kona 
lima. 

15  A  loaa  ia  ia  ka  iwia  o  ka  hoki, 
he  iwia  maka,  hohola  aku  la  i 
kona  lima,  lalau  iho  la  ia  mea,  a 
me  ia  no  ia  i  luku  aku  ai  i  hooka- 
hi  tausani  kanaka. 

16  I  iho  la  o  Samesona,  Me  ka 
iwia  o  ka  hoki,  o  ka  puu  o  na 
puu,  me  ka  iwia  o  ka  hoki  ka'u 
i  luku  aku  ai  i  hookahi  tausani 
kauaka. 

17  A  pau  kana  olelo  ana,  hoolei 
aku  la  ia  i  ka  iwia  īnailoko  aku  o 
kona  lima,  a  kapa  aku  ia  wahi  o 
Ramatalehi. 

18  H  Makewai  loa  iho  la  ia,  a  hea 
aku  la  ia  Iehova,  i  aku  la,  Ua  haa 
wi  mai  oe  i  keia  ola  nui  ma  ka 
lima  o  kau  kauwa  nei ;  a  e  make 
anei  au  i  ka  makewai,  a  haule  ilo- 
ko  o  ka  lima  o  ka  poe  i  okipoe- 
poe  ole  ia  ? 

19  Wahi  ae  la  ke  Akua  i  puka 
maloko  o  ka  iwia,  a  puka  mai  la 
ka  Avai,  mailoko  mai  o  ia  mea;  a 
inu  ia,  alaila,  hoi  mai  ka  hanu,  a 
ola  ae  la  ia :  nolaila,  kapa  aku  la 
oia  i  ka  inoa  o  ia  wahi  o  Eneha- 
kore,  aia  nia>  Lehi,  a  hiki  mai  i 
keia  la, 

20  Nana  no  i  hooponopouo  i  ka 
Iseraela  i  na  la  o  ko  Pilisetia,  i  na 
makahiki  he  iwakalua. 

MOKUNA  XVI. 

No  Samesona,  a  me  Delila.  4  Lilo  o  Same- 
eona  i  ka  hoowalewaleia.  19  Paa  i  ko  Pili- 
setia,  a  poaloia  na  maka  ona.  29  Kona 
make  ana. 

IHO  aku  la  o  Samesona  i  Gaza, 
a  ike  iho  la  ilaila  i  kekahi  wa- 
hine  hookamakama,  a  komo  aku 
la  io  na  la. 

2  Haiia'ku  la  i  ko  Gaza,  Ua  hiki 
mai  nei  o  Samesona.  Hoopuni 
iho  la  lakou  ia  wahi,  a  hoohalua 
ia  ia,  ia  po  a  ao,  ma  ka  puka  o  ke 
kulanakauhale,  a  moe  malie  no  ia 
po  a  pau,  i  iho  la,  A  kakakiaka,  i 
ke  ao  ana  ae,  make  no  oia  ia  ka- 
kou. 

3  Moe  iho  la  o  Samesona,  a  iwae- 
na  konu  o  ka  po ;  alaila,  ala  mai 
la  ia  iwaena  konu  o  ka  po,  a  lawe 
iho  la  i  na  pani  o  ke  kulanakau- 
hale,  a  me  na  lapauwila  elua,  unu 
hi  ae  la  ia  laua  me  ka  hoaka  o  ka 
puka,  kau  iho  la  maluna  o  kona 
mau  poohiwi,  a  lawe  aku  la  iluna 
pono  o  kahi  puu,  ma  ke  alo  o  He- 
berona. 

4  1  A  mahope  iho,  aloha  ae  la  ia 
i  kekahi  wahine  ma  ke  kahawai  o 
Soreka,  o  Delila  kona  inoa. 

5  Pii  ae  la  na'lii  o  Pilisetia  io  na 
la,  i  ae  la  ia  ia,  E  hoowalewale  oe 
ia  ia,  a  e  nana  hoi  i  kahi  o  kona 
ikaika  nui,  a  me  ka  mea  e  lanaki- 

la'i  makou  maluna  ona,  i  nakina- 
ki  makou  ia  ia,  a  pilikia  ia ;  alaila, 
e  uku  aku  makou  ia  oe,  i  hookahi 
tausani  apana  kala,  a  me  ka  haneil 
keu. 

6  T[  I  aku  la  o  Delila  ia  Sameso- 
na,  Ke  nonoi  aku  nei  au  ia  oe,  e 
hai  mai  oe  ia'u  i  kou  mea  e  ikaika 
nui  ai,  a  me  ka  mea  a  paa  ai  oe,  i 
pilikia  ai  oe. 

7  I  mai  la  o  Samesona  ia  ia,  Iua 
nakinaki  mai  lakou  ia'u  i  na  kau- 
la  maka  ehiku,  i  hoomaloo  ole  ia, 
alaila,  e  nawaliwali  au,  a  Hke  aua- 
nei  me  kekahi  kanaka. 

8  Alaila,  lawe  mai  na'lii  o  ko  Pili- 
setia  ia  ia  i  ehiku  kaula  maka,  i 
hoomaloo  ole  ia,  a  me  ia  no  ia  i 
nakinaki  ai  ia  ia. 

9  E  moe  malu  ana  no  na  kanaka 
maloko  o  ia  keena  me  ia.  I  mai 
la  kela,  Maluna  ou  auanei  ko  Pili- 
setia,  e  Samesona.  Moku  ae  la  ia 
ia  na  kaula,  e  like  me  ka  moku 
ana  o  ke  kaula  oka,  i  kona  wa  e 
honi  ai  i  ke  ahi,  aole  hoi  i  loaa 
kahi  o  kona  ikaika. 

10  I  mai  la  o  Delila  ia  Samesona, 
Aia  hoi,  ua  hoowahawaha  mai  oe 
ia'u,  a  ua  hoopunipuni  mai  ia'u. 
Nolaila,  ke  nonoi  aku  nei  au  ia 
oe,  e  hai  mai  oe  ia'u  i  kou  mea  e 
paa  ai. 

11  I  aku  la  keia  ia  ia,  Ina  nakina- 
ki  paa  loa  mai  lakou  ia'u  i  na  kau- 
la  hou,  aole  i  hoohanaia,  alaila  e 
nawaliwali  au,  a  e  like  auanei  me 
kekahi  kanaka. 

12  Kii  ae  la  o  Delila  i  na  kaula 
hou,  a  nakinaki  iho  la  ia  ia  me  ia, 
i  ae  la,  Maluna  ou  auanei  o  ko  Pi- 
lisetia,  e  Samesona.  E  moe  malu 
ana  no  na  kanaka  maloko  o  ia 
keena.  Moku  ae  la  ia  ia  na  kau- 
la,  mai  kona  lima  aku,  me  he  lopi 
la. 

13  I  mai  o  Delila  ia  Samesona, 
Ua  hoowahawaha  mai  oe  ia'u,  a 
hiki  mai  i  keia  manawa,  a  ua  hoo- 
punipuni  ia'u.  E  hai  mai  oe  ia'u 
i  kou  mea  e  paa  ai.  I  aku  la  keia 
ia  ia,  Ina  e  ulana  pu  oe  i  na  wili 
ehiku  o  ko'u  poo,  me  ka  lole. 

14  Alaila,  makia  iho  la  ia  i  ke 
kui,  i  ae  la,  Maluna  ou  auanei  ko 
Pilisetia,  e  Samesona.     Ala  ae  la 

ia  mai  kona  hiamoe  ana,  a  hele 
aku  la  me  ke  kui  o  ka  mea  nana  i 
ulana,  a  me  ka  lole  pu. 

15  1  I  mai  la  oia  ia  ia,  Pehea  la 
oe  e  olelo  ai,  Ua  aloha  au  ia  oe  ? 
Aole  hoi  kou  naau  me  au.  Eko- 
lu  ou  hoowahawaha  ana  mai  ia'u, 
aole  hoi  i  hai  mai  ia'u  i  kahi  o 
kou  ikaika  nui. 

16  I  kona  koi  ana  ia  ia  i  na  la  a 
pau,  i  kana  olelo  ana,  a  hookau- 
maha  loa  ia  ia,  a  pilikia  kona  ma- 
nao,  aneane  make ; 

17  Alaila,  hai  aku  la  oia  ia  ia  i 
kona  naau  a  pau,  i  aku  la  ia  ia, 
Aole  i  kau  mai  ka  pahikahi  malu- 
na  o  ko'u  poo ;  no  ka  mea,  ua  laa 
au  i  ke  Akua,  mai  ka  opu  mai  o 
ko'u  makuwahine.  Ina  e  kahiia 
au,  alaila,  lilo  aku  hoi  ko'u  ikaika 
mai  o'u  aku  nei,  a  nawaliwali  aua- 
nei  au  e  like  me  kekahi  kanaka. 

18  A  ike  iho  la  o  Delila,  ua  hai 
mai  kela  ia  ia  i  kona  naau  a  pau, 
alaila  kii  aku  la  ia,  a  hoakoakoa 
mai  la  i  na'lii  o  ko  Pilisetia,  i  ae 
la,  E  pii  hou  mai  oukou,  no  ka 
mea,  ua  hai  mai  oia  ia'u  i  kona 
naau  a  pau.  Alaila,  pii  ae  la  na'lii 
o  ko  Pilisetia  io  na  la,  a  lawe  ae  la 
i  ke  kala,  ma  ko  lakou  lima. 

19  Hoomoe  iho  la  oia  ia  ia  ma 
kona  uha ;  a  hea  aku  la  i  ke  kana- 
ka  a  haawi  ia  ia  e  kahi  i  na  wili 
ehiku  o  kona  poo  a  hemo ;  a  hoo- 
maka  ia  i  ka  hoopilikia  ana  ia  ia, 
a  lilo  aku  la  kona  ikaika,  mai  ona 
aku  la. 

20  I  mai  la  ia,  Maluna  ou  auanei 
ko  Pilisetia,  e  Samesona.  Ala  ae 
la  ia,  mai  kona  hiamoe  ana,  i  mai 
la,  E  hele  au  iwaho  e  like  me  na 
wa  mamua,  e  hooluliluli.  Aole  ia 
i  ike,  ua  haalele  o  Iehova  ia  ia. 

21  T[  Hoopaa  iho  la  ko  Pilisetia 
ia  ia,  poalo  aku  la  i  kona  mau 
maka,  a  lawe  ae  la  ia  ia  i  Gaza,  a 
hoopaa  iho  la  ia  ia  i  na  kupeo  ke- 
leawe;  a  wili  ae  la  ia  iloko  o  ka 
halepaahao. 

22  Hoomaka  iho  la  ka  lauoho  o 
kona  poo  i  ka  ulu  hou,  e  like  me 
ia  i  ka  wa  i  kahiia'i. 

23  Alaila  hoakoakoa  mai  la  na'lii 
o  ko  Pilisetia  e  kaumaha  aku  i 
mohai  nui  no  Dagona,  ko  lakou 


akua,  a  e  olioli;  no  ka  mea,  ole- 
lo  mai  la  lakou,  Ua  haawi  mai 
ko  kakou  akua  ia  Samesona  o  ko 
kakou  enemi,  iloko  o  ko  kakou 
lima. 

24  A  ike  aku  la  na  kanaka  ia  ia, 
hoomana  aku  la  lakou  i  ko  lakou 
akua ;  no  ka  mea,  olelo  mai  la 
lakou,  Ua  haawi  mai  ko  kakou 
akua  iloko  o  ko  kakou  lima,  i  ko 
kakou  euemi,  i  ka  mea  i  anai  ai  i 
ko  kakou  aina,  a  luku  nui  mai  ia 
kakou. 

25  A  i  ka  wa  lealea  ai  ko  lakou 
naau,  i  ae  la  lakou,  E  kii  aku  ia 
Samesona,  i  hula  mai  ia  no  ka- 
kou.  Kii  aku  la  lakou  ia  Same- 
sona  ma  ka  halepaahao,  a  hula 
mai  la  ia  imua  o  lakou.  A  hoo- 
ku  iho  la  lakou  ia  ia  iwaena  o  na 
kia. 

26  I  ae  la  o  Samesona  i  ke  keiki 
e  paa  ana  i  kona  lima,  E  hoomaha 
mai  oe  ia'u  i  haha  aku  au  i  na  kia 
e  paa  ai  ka  hale,  i  hilinai  hoi  au 
ma  ia  mau  mea. 

27  Ua  piha  ka  hale  i  na  kanaka,  a 
me  na  wahine.  Malaila  no  na'lii 
a  pau  o  ko  Pilisetia.  Ekolu  tau- 
sani  kanaka  a  me  na  wahine  ma- 
luna  o  ka  hale  i  nana  mai  i  ko 
Samesona  hulu  ana. 

28  Hea  aku  la  o  Samesona  ia  Ie- 
hova,  i  aku  la,  E  ka  Haku,  e  Ieho- 
va  e,  e  hoomanao  mai  oe  ia'u  ;  ke 
nonoi  aku  nei  au  ia  oe,  e  hooikai- 
ka  mai  oe  ia'u,  e  ke  Akua  e,  i  keia 
manawa  hookahi  no,  i  uku  koke 
ia  mai  au  e  ko  Pilisetia,  no  ko'u 
mau  maka  elua. 

29  Lalau  iho  la  o  Samesona  ma 
na  kia  waenakonu  elua,  a  oia  hoi 
ua  mea  e  paa  ai  ka  hale.  Hilinai 
iho  la  oia  ma  ia  mau  mea,  o  ka 
lima  akau  ma  kekahi,  a  o  ka  lima 
hema  ma  kekahi. 

30  I  iho  la  o  Samesona,  E  make 
pu  au  me  ko  Pilisetia.  Kulou  iho 
la  me  ka  ikaika  nui,  a  hina  iho  la 
ka  hale  maluna  o  na'lii,  a  maluna 
o  na  kanaka  a  pau  maloko.  Ua 
nui  ka  poe  make,  ana  i  luku  ai  i 
kona  make  ana,  he  hapa  ka  poe 
ana  i  luku  ai  i  kona  wa  i  ola'i. 

31  Iho  aku  la  kona  poe  hoaha- 
nau,  a  me  ko  ka  hale  o  kona  ma- 

kuakane,  lalau  iho  la  ia  ia,  a  lawe 
ae  la,  a  kanu  iho  la  mawaena  o 
Zora,  a  me  Esetaola,  ma  ka  ilina 
o  Manoa,  o  kona  makuakane.  He 
iwakalua  makahiki  ana  i  hoopo- 
nopono  ai  i  ka  Iseraela. 

MOKUNA  XVII. 

No  ka  hewa  o  Mika. 

AIA  ma  ka  mauna  o  Eperaima 
.  he  kanaka,  o  Mika  kona  inoa. 

2  I  aku  la  ia  i  kona  makuwa- 
hine,  O  kela  mau  apana  kala,  hoo- 
kahi  tausani,  me  ka  haneri  keu,  i 
laweia,  mai  ou  mai  nei,  ka  mea  au 
i  kuamuamu  ai,  a  i  olelo  mai  ai 
hoi  ma  ko'u  pepeiao,  eia  no  ia'u 
ua  kala  la.  Na'u  no  i  lawe.  I  mai 
la  kona  makuwahine,  E  pomaikai 
ana  oe  ia  Iehova,  e  kuu  keiki. 

3  A  hoihoi  aku  ia  i  ke  tausani 
apana  kala  me  ka  haneri  keu  i 
kona  makuwahine,  alaila,  olelo 
mai  la  kona  makuwahine,  Ua 
hoolaa  loa  aku  au  ia  kala  ia  Ie- 
hova,  mai  ko'u  lima  aku,  i  mea 
na  ka'u  keiki,  e  hana  aku  ai  i  kii, 
a  i  kii  hooheheeia;  nolaila  ea,  e 
hoihoi  aku  au  ia  ia  oe. 

4  Aka,  hoihoi  hou  ae  la  ia  i  ke 
kala  i  kona  makuwahine.  Lawe 
ae  la  kona  makuwahine  i  elua 
haneri  apana  kala,  a  haawi  aku 
la  i  ka  mea  hoohehee  kala,  nana 
no  i  hana  i  kii,  a  i  kii  hoi  i  hoo- 
heheeia.  Aia  no  laua  maloko  o 
ka  hale  o  Mika. 

5  He  hale  akua  ko  ua  kanaka  la 
o  ko  Mika,  a  hana  iho  la  ia  i  epo- 
da,  a  i  terapima,  a  hoolaa  ae  la  ia 
i  kekahi  o  kana  mau  keikikane,  a 
lilo  ia  i  kahuna  nona. 

6  Ia  manawa,  aole  alii  ma  ka  Ise 
raela.     Hana  no  kela  kanaka  keia 
kanaka  i  ka  mea  i  pono  ma  kona 
mau  maka. 

7  TI  He  kanaka  opiopio,  mailoko 
mai  o  Betelehemaiuda,  no  ka  oha- 
na  a  Iuela,  he  mamo  na  Levi,  a 
noho  no  ia  malaila. 

8  Hele  aku  la  ua  kanaka  la,  mai 
ke  kulanakauhale  o  Betelehemaiu- 
da  aku,  e  noho  ma  kahi  e  loaa  ai, 
a  i  kona  hele  ana,  hiki  ae  la  ia  i 
ka  mauna  o  Eperaima,  i  ka  hale  o 
Mika. 

9  I  mai  la  o  Mika  ia  ia,  Mai  hea 
mai  oe  i  hele  mai  ai?  I  aku  la  ia, 
He  Levi  au,  no  Betelehemaiuda 
mai,  a  ke  hele  nei  au  e  noho  ma 
kahi  e  loaa'i. 

10  I  mai  la  o  Mika  ia  ia,  E  noho 
pu  oe  me  au,  i  lilo  oe  i  makua 
no'u,  a  i  kahuna,  hoi,  a  e  haawi 
aku  au  ia  oe  i  umi  apana  kala  ma 
ka  makahiki,  a  i  pa  lole  komo 
elua,  a  i  ka  ai  no  hoi ;  nolaila, 
komo  aku  la  ua  Levi  nei  iloko. 

11  Lealea  ia  Levi  e  noho  pu  me 
ua  kanaka  la,  a  ua  like  ia  kanaka 
opiopio  ia  ia,  me  kekahi  o  kana 
mau  keikikane. 

12  Hoolaa  iho  la  o  Mika  i  ka  Le- 
vi,  a  lilo  ua  kanaka  opiopio  nei  i 
kahuna  nona,  a  noho  iho  la  ma  ka 
hale  o  Mika. 

13  Alaila,  i  ae  la  o  Mika,  Ua  ike 
au,  e  hoopomaikai  ana  o  Iehova 
ia'u,  no  ka  mea,  he  Levi  no  ko'u 
kahuna. 

MOKUNA  XVIII. 

No  ka  hoouna  ana  o  ko  Dana  i  mau  kanaka  e 
imi  i  wahi  e  noho  ai. 

IA  manawa,  aole  alii  maluna  o 
ka  Iseraela,  a  i  kela  mau  la  e 
imi  ana  o  ka  Dana  i  aina  kahi  e 
noho  ai  no  lakou,  no  ka  mea,  a 
hiki  mai  ia  wa,  aole  i  ili  mai  ko 
Dana  aina  iwaena  o  na  ohana  o 
ka  Iseraela. 

2  Hoouna  ae  la  na  mamo  a  Dana 
i  elima  kanaka  o  ka  lakou  ohana, 
no  ko  lakou  aina,  he  poe  kanaka 
koa,  no  Zora,  a  no  Esetaola,  e  kiu 
i  ka  aina,  a  makaikai ;  a  i  mai  la 
lakou,  E  hele,  e  makaikai  i  ka  ai- 
na.  A  hiki  lakou  i  ka  mauna  o 
Eperaima,  i  ka  hale  o  Mika,  kipa 
ae  la  lakou  ilaila. 

3  A  ma  ka  hale  o  Mika  lakou, 
maopopo  ia  lakou  ka  leo  o  ke  ka- 
naka  hou  o  ka  Levi ;  kipa  ae  la 
lakou  ilaila,  i  ae  la  ia  ia,  Nawai  oe 
i  kai  mai  nei  ?  Heaha  hoi  kau  e 
hana  nei  ma  keia  wahi?  Heaha 
kau  o  nei  ? 

4  I  mai  la  ia,  Penei,  a  penei  ka 
hana  ana  o  Mika  ia'u,  a  ua  hooli- 
malima  mai  ia'u,  a  owau  no  kona 
kahuna. 

5  I  aku  la  lakou  ia  ia,  E  ninau 
aku  paha  oe  i  ke  Akua,  i  ike  ma- 

kou,  e  pomaikai  paha  ko  makou 
kele,  e  hele  uei. 

6  I  mai  la  ke  kahuna  ia  lakou,  O 
hele  me  ka  pomaikai,  ke  pololei  ia 
Iehova  ka  hele  a  oukou  e  hele  nei. 

7  ^  Alaila,  hele  aku  la  ua  mau 
kauaka  la  elima,  a  hiki  aku  la  i 
Laisa,  ike  iho  la  i  ko  laila  kanaka 
e  noho  makau  ole  ana,  ma  ke  ano 
o  ko  Zidona,  ua  malie,  aole  i  ma- 
kau,  aole  mea  e  noho  alii  ana  ma 
ka  honua  nei  i  hana  ino  mai ;  a  au 
loihi  lakou,  mai  Zidona  aku,  aohe 
o  lakou  mea  pu  me  kekahi  kana- 
ka  e. 

8  A  hoi  mai  la  lakou  i  ko  lakou 
poe  hoahanau  ma  Zora,  a  me  Ese- 
taola.  I  aku  la  ko  lakou  poe  hoa- 
hanau  ia  lakou,  Heaha  ka  oukou? 

9  I  mai  la  lakou,  E  ala  mai,  i  pii 
ku  e  kakou  ia  lakou  no ;  ka  mea, 
ua  ike  makou  i  ka  aina,  aia  hoi, 
ua  maikai  loa  ia ;  a  e  noho  malie 
anaoukou?  Mai  hoomolowa  ou- 
kou  i  ka  pii  aku,  a  komo,  a  hoo- 
pio  i  ka  aina. 

10  I  ko  oukou  hele  ana,  e  hiki 
no  oukou  i  ka  poe  kanaka,  e  ma- 
kau  ole  ana,  a  i  ka  aina  nui ;  no 
ka  mea,  ua  haawi  mai  ke  Akua  ia 
aina  i  ko  oukou  lima.  Aole  hoi  i 
nele  ia  aina  i  kekahi  mea  o  ka  ho- 
nua. 

11  H  Hele  aku  la,  mai  ia  wahi 
aku,  no  ka  ohana  a  Dana,  mai 
Zora,  a  me  Esetaola  aku,  eono 
haneri  kanaka  i  kahikoia  i  na  mea 
kaua. 

12  Pii  aku  la  lakou  a  hoomoana 
iho  la  ma  Kiriatiarima  ma  ka  Iu- 
da ;  nolaila,  kapa  aku  la  lakou  ia 
wahi,  o  Mahanedana,  a  hiki  mai  i 
neia  la ;  aia  no  ma  ke  kua  o  Kiria- 
tiarima. 

13  A  malaila  aku  lakou  i  hele  ai 
a  i  ka  mauna  o  Eperaima,  a  hiki 
aku  la  i  ka  hale  o  Mika. 

14^1  Alaila,  uinau  ae  la  na  kanaka 
elima,  i  hele  aku  e  makaikai  i  ka 
aina  o  Laisa,  i  aku  la  i  ko  lakou 
poe  hoahanau,  Ua  ike  anei  oukou, 
aia  maloko  o  keia  mau  hale,  he 
epoda,  a  he  terapima,  a  me  ke  kii, 
a  me  ke  kii  hooheheeia?  Nolaila 
ea,  e  noonoo  oukou  i  ka  oukou 
mea  e  hana'i. 

15  Kipa  ae  la  lakou  ilaila,  a  hiki 
ae  la  i  ke  kanaka  hou  o  ka  Levi,  i 
ka  hale  hoi  o  Miki,  a  aloha  ae  la 
ia  ia. 

16  Ku  iho  la  ma  ka  ipuka,  kela 
poe  kanaka  eono  haneri  i  kahikoia 
i  na  mea  kaua,  o  ka  poe  mamo  hoi 
a  Dana. 

17  Pii  ae  la  a  komo  ilaila  na  ka- 
naka  elima  i  pii  aku  e  makaikai  i 
ka  aiua,  a  lawe  lakou  i  ke  kii,  a 
me  ka  epoda,  a  me  ke  terapima,  a 
me  ke  kii  i  hooheheeia ;  a  ku  mai 
la  ke  kahuna  ma  ka  ipuka  me  na 
kanaka  eono  haneii  i  kahikoia  i 
na  meakaua. 

18  Ilele  aku  la  keia  poe  iloko  o 
ka  hale  o  Mika,  a  lawe  mai  la  i 
ke  kii,  a  me  ka  epoda,  a  me  ke 
terapima,  a  me  ke  kii  i  hoohehee- 
ia.  Alaila,  i  aku  la  ke  kahuna  ia 
lakou,  Heaha  ka  oukou  e  haua 
nei  ? 

19  I  mai  la  lakou  ia  ia,  Hamau,  e 
kau  oe  i  kou  lima  ma  kou  waha,  a 
e  hele  pu  me  makou,  i  lilo  oe  i 
makua  no  makou,  a  i  kahuna  hoi. 
He  mea  maikai  anei  ia  oe  i  kahu- 
na  oe  no  ka  hale  o  ke  kanaka  hoo- 
kahi,  no  ka  ohana  paha,  a  no  ka 
hanauna  iloko  o  ka  Iseraela  ? 

20  Olioli  iho  la  ka  naau  o  ke  ka- 
huna,  a  lawe  ae  la  oia  i  ka  epoda, 
a  me  ke  terapima,  a  me  ke  kii,  a 
hele  aku  la  iwaena  o  na  kanaka. 

21  Huli  ae  la  lakou  a  hele  aku  la, 
a  hoonoho  iho  la  i  ka  poe  opio,  a 
me  na  holoholona,  a  me  ka  ukaua 
imua  o  lakou. 

22  H  A  hiki  lakou  i  kahi  mamao 
mai  ka  hale  o  Mika  aku,  alaila, 
hoakoakoaia  mai  la  na  kanaka  o 
kauhale  e  kokoke  ana  ma  ka  hale 
o  Mika,  a  hahai  aku  la  i  na  mamo 
a  Dana. 

23  Hea  aku  la  lakou  i  na  mamo 
a  Dana ;  a  huli  mai  ko  lakou  ma- 
ka,  i  mai  la  ia  Mika,  Heaha  kau  i 
akoakoa  mai  uei  ? 

24  I  aku  la  keia,  Ua  lawe  aku 
oukou  i  ko'u  mau  akua,  a'u  i  ha- 
na'i,  a  me  ke  kahuna,  a  ua  hele 
oukou.  Heaha  hoi  ka  mea  i  koe 
ia'u  ?  Heaha  hoi  keia  mea  a  ou- 
kou  i  ninau  mai  nei  ia'u  ?  Heaha 
kau  ? 

25  I  mai  la  na  mamo  a  Dana  ia 
ia,  Mai  lohe  hou  ia  kou  leo  iwae- 
na  o  makou,  o  lele  aku  maluna  o 
oukou  na  kanaka  i  walania,  a  lilo 
kou  ola,  a  me  ke  ola  o  ko  ka  hale 
ou. 

26  Hele  aku  la  na  mamo  a  Dana 
i  ko  lakou  wahi  i  hele  ai.  A  ike 
iho  la  o  Mika,  ua  oi  ko  lakou  ikai- 
ka  i  kona,  huli  mai  la  ia,  a  hoi  ae 
la  i  kona  hale. 

27  Lawe  lakou  i  na  mea  a  Mika  i 
hana'i,  a  me  kona  kahuna,  a  hele 
aku  la  i  Laisa,  i  ka  poe  kanaka 
e  noho  malie  ana,  me  ka  makau 
ole  ;  a  luku  aku  la  keia  poe  ia  la- 
kou  i  ka  maka  o  ka  pahikaua,  a 
puhi  aku  la  i  ko  lakou  kulana- 
kauhale  i  ke  ahi. 

28  Aohe  mea  nana  i  hoopakele, 
no  ka  mea,  ua  loihi  ia  mai  Zidona 
aku,  aole  hoi  lakou  he  mea  pu 
me  kekahi  kanaka  e.  Aia  no  ia 
ma  ke  kahawai  e  kokoke  ana  i 
Beterehoba.  Hana  iho  la  lakou  i 
kulanakauhale,  a  noho  no  ilaila. 

29  Kapa  iho  la  lakou  i  ka  inoa  o 
ia  kulanakauhale,  o  Dana,  mamu- 
li  o  Dana,  o  ko  iakou  kupuna  ka- 
ne,  ka  mea  i  hanau  na  Iseraela ; 
aka,  o  Laisa  ka  inoa  kahiko  o  ua 
kulanakauhale  la. 

30  H  Kukulu  iho  la  na  mamo  a 
Dana  i  ke  kii;  a  o  Ionetana,  ke 
keiki  a  Geresoma,  ke  keiki  a  Ma- 
nase,  oia,  a  me  kana  mau  keiki  na 
kahuna  no  ka  ohana  a  Dana,  a  hi- 
ki  i  ka  la  i  pio  ai  ka  aina. 

31  Kukulu  lakou  i  ke  kii  o  Mika, 
aua  i  hana'i,  i  ka  manawa  a  pau  i 
ku  ai  ka  hale  o  ke  Akua  ma  Silo. 

MOKUNA  XIX. 

Ka  hele  ana  o  ka  Levi  a  me  ka  hana  kupana- 
ha  ako  Gibea. 

IA  manawa,  aohe  alii  ma  ka 
Iseraela,  a  e  noho  ana  kekahi 
Levi  ma  kekahi  aoao  o  ka  mauna 
o  Eperaima,  lawe  ia  i  haiawahine 
nana,  noloko  mai  o  Betelehemaiu- 
da. 

2  Moe  kolohe  ku  e  mai  la  kana 
haiawahine  ia  ia,  a  hele  aku,  mai 
ona  aku  la,  a  i  ka  hale  o  kona  ma- 
kuakane,  ma  Betelehemainda,  a 
malaila  no  ia  i  na  malama  eha. 

3  Ku  ae  la  kana  kane  a  hahai 
aku  la  ia  ia,  e  olelo  lokomaikai 
aku  ia  ia,  a  e  hoihoi  mai  ia  ia. 
Me  ia  pu  no  kana  kauwa,  a  me  na 
hoki  elua.  Hookomo  aku  la  oia 
ia  ia  i  ka  hale  o  kona  makuakane. 
A  ike  mai  la  ka  makuakane  o  ua 
wahine  la  ia  ia,  olioli  iho  la  oia,  i 
ka  halawai  ana  me  ia. 

4  Kaohi  ae  la  kona  makuahono- 
waikane  ia  ia,  o  ka  makuakane 
hoi  o  ua  wahine  la;  a  noho  pu 
iho  la  oia  me  ia,  i  na  la  ekolu ;  a 
ai  no  lakou,  a  inu,  a  moe  iho  la 
malaila. 

5  TI  A  hiki  i  ka  ha  o  ka  la,  i  ko 
lakou  ala  ana  i  kakahiaka  nui,  ku 
mai  la  ia  e  hele.  I  mai  la  ka  ma- 
kuakane  o  ka  wahine  i  kana  hu- 
nonakane,  E  hooluolu  i  kou  naau 
me  kahi  berena  iki,  a  mahope  iho, 
e  hele  aku  olua. 

6  Noho  no  laua,  ai  iho  la,  a  inu 
pu  hoi  laua ;  no  ka  mea,  ua  olelo 
mai  ka  makuakane  o  ua  wahine  la 
i  kela  kanaka,  E  lealea  mai  oe  i 
ka  noho  i  keia  po,  a  e  hooluolu  i 
kou  naau. 

7  A  i  ke  ala  ana  o  ke  kanaka  e 
hele,  koi  mai  la  kona  makuahono- 
waikane  ia  ia;  nolaila,  noho  iho 
la  ia  ia  po. 

8  I  ka  lima  o  ka  la,  ala  ae  la  ia  i 
kakahiaka  nui,  e  hele.  I  mai  la 
ka  makuakane  o  ka  wahine,  E 
hooluolu  paha  oe  i  kou  naau.  Ka- 
kali  iho  la  laua  a  auwi  ae  ka  la,  a 
ai  iho  la  laua. 

9  A  i  ke  ku  ana  o  ke  kanaka  e 
hele,  oia  a  me  kana  wahine,  a  me 
kana  kauwa,  alaila,  olelo  mai  ko- 
na  makuahonowaikane  ia  ia,  o  ka 
makuakane  hoi  o  ua  wahine  la, 
Aia  hoi,  ua  auwi  ae  ka  la,  ke  noi 
aku  nei  au  ia  oe,  e  noho  hou  i 
keia  po,  kokoke  po  ka  la,  ea,  e 
moe  maanei  i  lealea  kou  naau ;  a 
apopo  e  hele  oe  i  kakahiaka  nui,  a 
hoi  aku  i  kou  halelewa. 

10  Aole  i  ae  mai  ua  kanaka  la  e 
moe  ia  po,  aka,  ku  ae  la  ia  e  hele 
aku  la,  a  hiki  ma  ke  ala  o  Iebusa, 
oia  hoi  o  Ierusalema;  aia  no  me 
ia  pu  na  hoki  elua,  i  paa  i  na  no- 
ho  lio,  a  o  kana  wahine  kekahi 
me  ia. 

11  A  kokoke  lakou  i  Iebusa,  ua 
auwi  loa  ka  la,  i  ae  la  ke  kauwa  i 
kona  haku,  E  kipa  ae  kakou  i 
keia  kulanakauhale  o  ko  Iebusa, 
a  moe  ilaila. 

12  I  mai  la  kona  haku  ia  ia, 
Aole  kakou  e  kipa  ae  ilaila,  i  ke 
kulanakauhale  o  kanaka  e,  aole 
no  na  mamo  a  Iseraela ;  e  hele 
aku  kakou,  a  Gibea. 

13  I  mai  la  ia  i  kana  kauwa,  Ea, 
e  hele  aku  kakou  e  moe  i  ka  po 
ma  Gibea,  a  i  Rama  paha. 

14  Hele  aku  la  lakou  i  ko  lakou 
wahi  i  hele  ai ;  a  ua  po  ka  la  ia  la- 
kou  ma  Gibea  no  Beniamina. 

15  Kipa  ae  la  lakou  e  komo  ilai- 
la,  e  moe  ai  ma  Gibea ;  a  hiki  aku 
la  ia,  noho  iho  la  ma  ke  alanui 
o  ke  kulanakauhale ;  no  ka  mea, 
aohe  kanaka  nana  lakou  i  hooki- 
pa  i  kona  hale  e  moe  ai. 

16  1  Aia  hoi  i  ke  ahiahi,  hele  mai 
kekahi  kanaka  elemakule,  mai  ka- 
na  hana,  mai  ke  kula  mai,  he  ka- 
naka  no  ka  mauna  o  Eperaima,  a 
noho  iho  la  ma  Gibea.  Aka,  no 
Beniamina  na  kanaka  o  ia  wahi. 

17  Alawa  ae  la  kona  mau  maka 
iluna,  ike  iho  la  i  ke  kanaka,  he 
malihini  ma  ke  alanui  o  ke  kula- 
nakauhale.  I  ae  la  ua  kanaka  ele- 
makule  nei,  E  hele  ana  oe  ihea? 
a  mai  hea  mai  oe  i  hele  mai  ai  ? 

18  I  mai  la  kela  ia  ia,  E  hele  ana 
makou  mai  Betelehemaiuda,  a  i  na 
mokuna  o  ka  mauna  o  Eperaima, 
noiaila  hoi  au,  a  hele  aku  au  i  Be- 
telehemaiuda ;  a  ke  hoi  aku  nei 
au  i  ka  hale  o  Iehova,  aole  hoi  ka- 
naka  nana  wau  i  hookipa  ae  i  ka 
hale. 

19  He  mauu  no,  a  me  ka  ai  na  na 
hoki  a  makou,  a  he  bereua  no  a 
me  ka  waina  na'u,  a  na  kau  kau- 
wawahine,  a  na  ke  kanaka  hou  o 
kau  mau  kauwa  nei ;  aohe  mea  e 
hemahema  ai. 

20  I  ae  la  ke  kanaka  elemakule, 
Aloha  oe,  aka,  maluna  o'u  kou 
nele  a  pau ;  mai  moe  hoi  ma  ke 
alanui. 

21  Hookomo  iho  la  oia  ia  ia  i 
kona  hale,  hanai  iho  la  i  na  hoki ; 
a  holoi  no  hoi  lakou  i  ko  lakou 
wawae,  ai  Lho  la,  a  inu  hoi. 


22  U  A  i  ko  lakou  hoolealea  ana 
i  ko  lakou  naau,  aia  hoi  na  kana- 
ka  o  ke  kulanakauhale,  he  poe 
kanaka  hewa,  hoopuni  mai  la  la- 
kou  i  ka  hale,  a  kikeke  i  ka  puka, 
olelo  mai  i  ka  mea  hale,  i  ua  ka- 
naka  elemakule  nei,  i  mai  la,  E 
lawe  mai  iwaho  nei  i  ke  kanaka  i 
hele  mai  i  kou  hale,  i  ike  makou 
ia  ia. 

23  A  o  ke  kanaka,  ka  haku  o  ka 
hale,  hele  aku  la  ia  iwaho  io  lakou 
la,  i  aku  la  ia  lakou,  Ua  oki,  e  na 
hoahanau,  mai  hana  hewa  oukou 
pela.  Ua  hele  mai  keia  kanaka  i 
ko'u  hale,  mai  hana  hoi  oukou  i 
keia  mea  lapuwale. 

21  Eia  hoi  ka'u  kaikamahine,  he 
puupaa,  a  me  kana  wahine  no  hoi, 
o  laua  ka'u  e  lawe  mai  iwaho  nei, 
e  hoohaahaa  oukou  ia  laua,  a  e  ha- 
na  hoi  ia  laua  i  ka  mea  i  pono  i 
ko  oukou  mau  maka ;  aka,  mai 
hana  ia  mea  lapuwale  i  keia  ka- 
naka. 

25  Aole  hoolohe  ia  poe  kanaka 
ia  ia.  Nolaila,  lalau  iho  la  ke  ka- 
naka  i  kana  haiawahine,  a  lawe  ia 
ia  iwaho  io  lakou  la,  a  ike  mai  la 
lakou  ia  ia,  a  hana  ino  lakou  ia  ia 
ia  po  a  pau,  a  kakahiaka ;  a  i  ke 
ao  ana  ae,  kuu  mai  la  ia  ia. 

26  I  ka  puka  ana  o  ka  malama- 
lama,  hele  mai  ua  wahine  la,  a 
hina  iho  la  ma  ka  puka  o  ka  hale 
o  ua  kanaka  la,  ma  kahi  a  kona 
haku,  a  malamalama  ae  la. 

27  Ala  mai  la  kona  haku  i  kaka- 
hiaka,  a  wehe  ae  la  i  ka  puka  o  ka 
hale,  a  puka  aku  e  hele  ma  kona 
ala;  aia  hoi,  ua  hina  ka  wahine 
ana  ma  ka  puka  o  ka  hale,  aia  hoi 
kona  mau  lima  iluna  o  ka  paepae. 

28  I  aku  la  keia  ia  ia,  E  ala  mai, 
e  hele  kaua.  Aohe  mea  pane  mai. 
Alaila,  hapai  ae  la  ua  kanaka  la  ia 
ia,  a  kau  iho  la  iluna  o  ka  hoki. 
Ku  ae  la  ke  kanaka  a  hoi  aku  la  i 
kona  wahi. 

29  1f  A  hiki  aku  la  ia  i  kona  hale, 
lawe  ae  la  ia  i  ka  pahi,  a  lalau  aku 
la  i  kana  haiawahine,  a  okioki  iho 
la  ia  ia,  a  me  kona  mau  iwi,  i  umi- 
kumamalua  apana,  a  hoouna  aku 
la  ia  mea,  i  na  mokuna  a  pau  o  ka 
lseraela. 

30  Eia  hoi,  o  ka  poe  a  pau  i  ike 
ia  mea,  i  ae  la  lakou,  Aoke  mea  i 
kanaia  e  like  me  neia,  aole  hoi  i 
ikeia,  mai  ka  la  i  hele  mai  ai  na 
mamo  a  Iseraela,  mai  ka  aina  o 
Aigupita  mai,  a  hiki  mai  i  neia  la. 
E  noonoo  oukou  ia  mea,  a  e  ku- 
kakuka  iho,  a  e  olelo  mai. 

MOKUNA   XX. 

Ka  ahaolelo  ana  a  me  ke  kaua.    36  Lukuia 
ko  Beniamina. 

ALAILA,  hele  aku  la  na  mamo 
„  a  pau  o  ka  Iseraela,  a  akoa- 
koa  ae  la  ia  poe,  me  he  kanaka 
hookahi  la,  mai  Dana,  a  hiki  i  Bee- 
reseba,  a  me  ko  ka  aina  o  Gileada, 
a  io  Iehova  la  i  Mizepa. 

2  Ku  mai  la  na  luna  o  na  kana- 
ka  a  pau,  no  na  ohana  a  pau  o  ka 
Iseraela  maloko  o  ka  ahakanaka  o 
ke  Akua,  eha  haneri  tausani  ka- 
naka  i  hele  wawae,  me  ka  unuhi 
i  ka  pahikaua. 

3  (Lohe  iho  la  na  mamo  a  Beuia- 
mina,  ua  pii  aku  na  mamo  a  Ise- 
raela  i  Mizepa.)  Alaila,  olelo  mai 
na  mamo  a  Iseraela,  E  hai  mai  ou- 
kou  :  pehea  la  keia  hewa  ? 

4  Olelo  aku  la  ka  Levi,  ke  kane 
a  ka  wahine  i  pepehiia,  i  aku  la,  I 
ko'u  hele  ana  i  Gibea  no  Beniami- 
na,  owau  a  me  ka'u  haiawahine,  a 
moe  ilaila; 

5  Kuee  mai  la  na  kanaka  o  Gi- 
bea  ia'u,  a  hoopuni  iho  la  lakou 
i  ka  hale  maluna  o'u,  i  ka  po, 
manao  iho  la  e  pepehi  mai  ia'u ; 
a  hoohaahaa  iho  la  lakou  i  ka'u 
haiawahine,  a  ua  make  loa  ia. 

6  Lalau  aku  la  au  i  ka'u  haiawa- 
hine,  oki  liilii  iho  la,  a  hoouna 
aku  la  i  na  aina  a  pau  i  ili  mai  ai 
i  ka  Iseraela ;  no  ka  mea,  ua  hana 
lakou  ma  ka  moe  kolohe  a  me  ka 
lapuwale  iloko  o  ka  Iseraela. 

7  Aia  hoi,  he  poe  mamo  oukou 
a  pau  na  Iseraela.  E  haawi  mai 
i  ko  oukou  manao  a  me  ka  onkou 
pono. 

8  1f  Ku  mai  la  na  kanaka  a  pau 
me  he  kanaka  hookahi  la,  i  mai 
la,  Aole  kekahi  o  kakou  e  hele  i 
kona  halelewa,  aole  hoi  kekahi  o 
kakou  e  hoi  i  kona  hale. 

9  Eia  ka  mea  a  kakou  e  hana 

aku  ai  ia  Gibea,  ma  ka  hailona  e 
ku  e  ia  ia. 

10  E  lawe  kakou  i  umi  kanaka  o 
ka  haneri,  no  na  ohana  a  pau  o 
ka  Iseraela,  a  he  haneri  no  ka  tau- 
sani,  a  he  tausani  no  ka  umi  tau- 
sani,  na  lakou  no  e  lawe  mai  i  ka 
ai  na  na  kanaka,  i  hana  lakou  i  ko 
Gibea  no  Beniamina,  ke  hiki  la- 
kou  ilaila,  e  like  me  ka  mea  lapu- 
wale  a  pau  a  lakou  i  hana'i  malo- 
ko  o  ka  Iseraela. 

11  Alaila,  hoakoakoa  mai  la  na 
kanaka  a  pau  o  ka  Iseraela,  e  ku 
e  i  ua  kulanakauhale  la,  ua  huipu 
e  like  me  ke  kanaka  hookahi. 

12  H  Hoouna  aku  la  na  ohana  o 
Iseraela  i  kanaka  ma  ka  ohana  a 
pau  o  Beniamina,  i  aku  la,  Heaha 
keia  hewa  i  hanaia  iwaena  o  ou- 
kou? 

13  Nolaila  ea,  e  haawi  mai  ou- 
kou  ia  poe  kanaka  i  na  kanaka 
hewa  hoi  ma  Gibea,  i  pepehi  aku 
makou  ia  lakou,  a  hoopau  aku  i 
ka  hewa,  mai  Iseraela  aku.  Aole 
i  hoolohe  mai  ka  Beniamina  i  ka 
leo  o  ko  lakou  poe  hoahanau,  na 
mamo  a  Iseraela. 

14  Hoakoakoa  mai  la  na  mamo 
a  Beniaraina,  mailoko  mai  o  na 
kulanakauhale  ma  Gibea,  e  hele 
aku  e  kaua  me  na  mamo  a  Ise- 
raela. 

15  Ua  heluia  na  mamo  a  Benia- 
mina  ia  la,  mailoko  mai  o  na  ku- 
lanakauhale,  he  iwakaluakuma- 
maono  tausani  kanaka  i  unuhi  i 
ka  pahikaua,  a  koe  aku  ka  poe  i 
noho  ma  Gibea,  a  heluia  lakou, 
ehiku  haneri  kanaka  i  waeia. 

16  Iloko  o  ia  poe  kanaka  a  pau, 
ehiku  haneri  kauaka  i  waeia,  he 
poe  lima  hema;  e  hiki  no  ia  la- 
kou  a  pau  ke  maa  aku  i  ka  poha- 
ku  i  ka  lauoho,  aole  hoi  e  hala. 

17  A  o  na  kanaka  o  ka  Iseraela 
i  heluia,  eha  haneri  tausani  lakou 
i  unuhi  i  ka  pahikaua,  a  koe  aku 
ka  Beniamina.  He  poe  kanaka 
kaua  keia  a  pau. 

18  H  Ku  mai  la  na  mamo  a  Ise- 
raela,  a  pii  aku  la  i  ka  hale  o  ke 
Akua,  ninau  aku  la  i  ke  Akua,  i 
aku  la,  Owai  ko  makou  mea  e  pii 
mua  aku  ai,  e  kaua  aku  i  na  ma- 

mo  a  Beniamina?    I  mai  la  o  Ie- 
hova,  O  Iuda  mua. 

19  Ku  mai  la  na  mamo  o  ka  Ise- 
raela  i  kakahiaka,  a  hoonohono- 
ho  ku  e  aku  la  ia  Gibea. 

20  Hele  aku  la  na  kanaka  o  Ise- 
raela  e  kaua  aku  i  ka  Beniamina; 
a  hoomakaukau  iho  na  kanaka  o 
Iseraela  e  kaua  aku  ia  lakou  ma 
Gibea. 

21  Puka  mai  la  na  mamo  a  Be- 
niamina,  mailoko  mai  o  Gibea,  a 
luku  iho  la  ilalo  i  ka  lepo  ia  la,  he 
iwakaluakuinamalua  tausani  ka- 
naka  o  ka  Iseraela. 

22  Hooikaika  iho  la  na  kanaka 
o  ka  Iseraela,  a  hoomakaukau  e 
hoouka  hou  i  ke  kaua  ma  kahi  a 
lakou  i  hoouka  ai  i  ka  la  mua. 

23  (Pii  aku  la  na  mamo  a  Iserae- 
la,  a  uwe  aku  la  imua  o  Iehova,  a 
ahiahi,  ninau  aku  la  ia  Iehova,  i 
aku  la,  E  pii  hou  anei  au  e  kaua 
aku  i  na  keiki  a  Beniamina,  a  kuu 
kaikaina?  I  mai  la  o  Iehova,  E 
pii  ku  e  ia  ia.) 

24  A  i  ka  lua  o  ka  la  hookokoke 
mai  na  mamo  a  Iseraela  e  ku  e  i 
na  mamo  a  Beniamina. 

25  Puka  mai  la  ka  Beniamina 
mailoko  mai  o  Gibea,  i  ka  lua  o 
ka  la,  a  luku  honua  mai  la  i  na 
mamo  a  Iseraela,  he  umikumama- 
walu  tausani  kanaka,  he  poe  unu- 
hi  pahikaua  keia  a  pau. 

26  Tf  Alaila,  pii  aku  la  na  mamo 
a  Iseraela,  a  me  na  kanaka  a  pau, 
a  hiki  aku  la  i  ka  hale  o  ke  Akua, 
a  uwe  aku  la,  a  noho  iho  la  imua 
o  Iehova,  a  hookeai  iho  la  ia  la  a 
po,  a  mohai  aku  la  i  na  mohaiku- 
ni,  a  me  na  mohaimakana,  imua  o 
Iehova. 

27  Ninau  aku  la  na  mamo  a  Ise- 
raela  ia  Iehova,  (no  ka  mea,  ma- 
laila  no  ka  pahuberita  o  ke  Akua 
ia  mau  la, 

28  O  Pinehasa,  ke  keiki  a  Elea- 
zara  ke  keiki  a  Aarona,  ka  i  ku 
imua  ona  ia  mau  la,)  c  aku  la,  E 
hele  hou  anei  au  e  kaua  aku  i  na 
inamo  a  Beniamina,  a  kuu  kaikai- 
na,  e  oki  anei?  I  mai  la  o  Ieho- 
va,  O  pii,  no  ka  mea,  apopo,  e 
haawi  au  ia  lakou  iloko  o  kou 
lima. 


29  Hoonoho  iho  la  ka  Iseraela  i 
poe  hoohalua  a  puni  o  Gibea. 

30  Pii  aku  la  na  mamo  a  Iseraela 
e  ku  e  i  na  mamo  a  Beniamina,  i 
ke  kolu  o  ka  la,  a  hoomakaukau 
e  kaua  i  ko  Gibea  e  like  me  na  wa 
mamua. 

31  Puka  aku  la  na  mamo  a  Be- 
niamina  e  ku  e  i  kanaka,  a  kaiia'- 
ku  la  lakou,  mai  ke  kulanakau- 
hale  aku ;  a  hoomaka  e  luku  aku 
i  kanaka,  me  ka  hou  aku  e  like 
me  ka  wa  mamua,  ma  na  ala  e  pii 
aku  ai  i  Betela,  a  i  na  kula  o  Gi- 
bea  kekahi,  he  kanakolu  paha  ka- 
naka  o  Iseraela. 

32  I  iho  la  na  mamo  a  Beniami- 
na,  Ua  lukuia  lakou  imua  o  ka- 
kou  e  like  me  ka  wa  mamua.  Ole- 
lo  no  hoi  na  mamo  a  Iseraela,  E 
hee  kakou,  a  e  kai  aku  ia  lakou, 
mai  ke  kulanakauhale  aku,  a  i  na 
alanui. 

33  Ku  mai  la  na  kanaka  a  pau  o 
ka  Iseraela,  mai  ko  lakou  wahi 
mai,  a  hoomakaukau  iho  la  e 
kaua  ma  Baalatamara.  A  o  ka 
poe  hoohalua  o  ka  Iseraela,  lulu- 
mi  mai  la  lakou  mailoko  mai  o 
ko  lakou  wahi,  mai  na  kula  mai 
o  Gibea. 

34  Hele  ku  e  mai  la  ia  Gibea,  he 
umi  tausani  kanaka  i  waeia  mai- 
loko  mai  o  ka  Iseraela  a  pau,  a 
ikaika  loa  iho  la  ke  kaua;  aole 
nae  lakou  i  ike,  ua  kokoke  mai 
ka  heAva  ia  lakou. 

35  Luku  mai  la  o  Iehova  i  ka 
Beniamina  imua  o  ka  Iseraela. 
Luku  ae  la  na  mamo  a  Iseraela 
i  kaBeniamina  ia  la,  he  iwakalua- 
kumamalima  tausani  kanaka,  hoo- 
kahi  hancri  keu ;  unuhi  keia  poe 
a  pau  i  ka  pahikaua. 

36  Ike  iho  la  na  mamo  a  Benia- 
mina,  ua  lukuia  lakou ;  no  ka 
mea,  haawi  ae  la  no  hoi  na  ka- 
naka  o  Iseraela  i  wahi  no  ka  Be- 
niamina,  no  ko  lakou  manao  ana 
i  ka  poe  hoohalua  a  lakou  i  hoo- 
noho  ai  ma  Gibea. 

37  A  o  ka  poe  hoohalua,  wiki- 
wiki  iho  lakou,  a  lele  aku  ia  Gi- 
bea,  a  hoopalahalaha  ac  la  ia  la- 
kou  iho,  a  luku  aku  la  i  ua  kula- 
nakauhale  la. 

38  Ua  hoomaopopoia  ka  mana- 
wa  i  na  kanaka  o  ka  Iseraela,  a 
me  ka  poe  hoohalua,  i  hana  lakou 
i  ka  uwahi,  i  mea  punohu  aku  ilu- 
na,  mailoko  aku  o  ke  kulanakau- 
hale. 

39  A  hee  na  kanaka  o  Iseraela  i 
ke  kaua,  hoomaka  iho  la  ko  Be- 
niamina  e  luku  aku,  me  ka  hou 
iho  i  kanaka  o  Iseraela,  i  kanako- 
lu  paha  kanaka;  no  ka  mea,  olelo 
lakou,  He  oiaio  no,  ua  lukuia  la- 
kou  imua  o  kakou,  e  like  me  ke 
kaua  mua  ana. 

40  A  pii  aku  la  ka  lapalapa  o  ke 
ahi,  mai  ke  kulanakauhalē  aku,  a 
lilo  i  kiaao ;  alaila,  nana  aku  la  ko 
Beniamina  mahope  o  lakou,  aia 
hoi,  punoku  aku  la  ka  wela  ana  o 
ke  kulanakauhale  a  pau  i  ka  lani. 

41  A  huli  hou  na  kanaka  o  Ise- 
raela,  alaila,  hee  pioloke  iho  la  na 
kanaka  o  Beniamina ;  no  ka  mea, 
ua  ike  lakou  ua  hiki  mai  ka  hewa 
maluna  o  lakou. 

42  Nolaila,  huli  lakou,  mai  ke  alo 
aku  o  na  kanaka  o  ka  Iseraela,  a  i 
ke  ala  e  hiki  aku  ai  i  ka  waonahe- 
le;  aka,  hahai  no  ke  kaua  ia  la- 
kou,  a  luku  no  lakou  i  ka  poe 
mailoko  mai  o  na  kauhale  iwae- 
nakonu  o  lakou. 

43  Hoopuni  iho  la  lakou  i  ko  Be- 
niamina,  a  hahai  aku  la  ia  lakou, 
a  hahi  iho  la  maluna  o  lakou  ma 
Menuka,  ma  ke  alo  o  Gibea,  ma 
ka  hikina  o  ka  la. 

44  He  umikumamawalu  tausani 
kanaka  o  Beniamina  i  haule,  he 
poe  kanaka  koa  keia  a  pau. 

45  Huli  lakou,  a  pee  aku  i  ka 
waonahele,  i  ka  pohaku  o  Rimo- 
na;  a  hoiliili  lakou  i  ke  koena  ma 
na  alanui,  elima  tausani  kanaka, 
a  hahai  aku  ia  lakou  a  hiki  i  Gi- 
doma,  a  luku  aku  la  i  elua  tausani 
kanaka. 

46  A  o  na  kanaka  a  pau  o  Benia- 
mina  i  haule,  he  iwakaluakuma- 
malima  tausani  kanaka  i  ununi  i 
ka  pahikaua.  He  poe  kanaka  koa 
keia  a  pau. 

47  Eono  haneri  kanaka  i  huli  a 
pee  i  ka  waouahele,  malalo  o  ka 
pohaku  o  Rimona,  a  noho  ma  ka 
pokaku  o  Rimona,  i  eka  malama. 

48  Huli  hou  na  kanaka  o  Iserae- 
la  e  alo  i  na  mamo  a  Beniamina,  a 
luku  aku  la  ia  lakou  i  ka  maka  o 
ka  pahikaua,  mai  na  kanaka  aku 
a  na  holoholona,  a  me  na  mea  a 
pau,  i  loaa  ia  lakou.  A  puhi  iho 
la  lakou  i  na  kulanakauhale  a  pau 
i  ke  ahi,  ma  na  wahi  a  lakou  i  hi- 
ki  aku  ai. 

Ke  kumakena  ana  o  ka  Iseraela  i  ko  Benia- 
mina.  16  Ke  kukakuka  ana  o  na  Lunaka- 
hiko. 

UA  hoohiki  mua  na  kanaka  o 
ka  Iseraela  ma  Mizepa,  i  ae 
la,  Aole  e  haawi  kekahi  o  lakou  i 
kana  kaikamahine  i  wahine  na  ka 
Beniamina. 

2  Hele  mai  la  na  kanaka  i  ka 
hale  o  ke  Akua,  noho  iho  la  ma- 
laila  a  ahiahi  imua  i  ke  alo  o  ke 
Akua,  hookiekie  ae  la  i  ko  lakou 
leo,  a  uwe  nui  iho  la. 

3  I  iho  la,  E  Iehova,  e  ke  Akua  o 
Iseraela  e,  no  ke  aha  la  i  hiki  mai 
ai  keia  iloko  o  ka  Iseraela,  i  nalo- 
wale  kekahi  ohana  maloko  o  ka 
Iseraela  i  keia  la  ? 

4  Ia  la  iho,  ala  mai  na  kanaka  i 
kakahiaka  nui,  a  hana  iho  la  i 
lele,  a  kaumaha  aku  la  i  na  mo- 
hai  kuni,  a  me  na  mohai  hoo- 
malu. 

5  Ninau  ae  la  na  mamo  a  Iserae- 
la,  Owai  ka  mea  iwaena  o  na  oha- 
na  a  pau  o  ka  Iseraela,  i  hele  pu 
ole  mai  me  ka  ahakauaka  ia  Ieho- 
va?  No  ka  mea,  hoohiki  nui  loa 
lakou  no  ke  kanaka  i  pii  ole  mai 
ia  Iehova  i  Mizepa,  i  ae  la,  E  oiaio 
no  e  pepehiia  oia. 

6  Minamina  iho  la  na  mamo  a 
Iseraela  i  ka  Beniamina,  i  ko  la- 
kou  kaikaina,  i  ae  la,  I  keia  la, 
ua  moku  aku  la  kekahi  ohana 
mai  ka  Iseraela  aku. 

7  Pehea  la  kakou  e  hana'i,  i  loaa 
na  wahine  i  ka  poe  i  koe  o  lakou  ? 
No  ka  mea,  ua  hoohiki  kakou  ia 
Iehova,  e  haawi  ole  kakou  i  ka  ka- 
kou  mau  kaikamahine,  i  wahine 
na  lakou. 

8  1f  Ninau  aku  la  lakou,  Owai 
kekahi  ohana  o  ka  Iseraela,  i  pii 
ole  mai  i  Mizepa  ia  Iehova  ?  Aia 
hoi,  aohe  mea  i  hele  mai  o  na  ka- 

naka  o  Iabesa  Gileada  i  ka  ahaka- 
naka  i  kahi  hoomoaua'i. 

9  A  heluia  na  kanaka,  aia  hoi, 
aole  malaila  kekahi  o  ka  poe  i 
noho  ma  Iabesa  Gileada. 

10  Hoouna  aku  la  ka  ahakanaka 
i  umikumamalua  tausani  kanaka, 
o  ka  poe  koa  loa,  a  kauoha  aku  la 
ia  lakou,  i  aku  la,  E  hele,  e  luku  i 
kanaka  o  Iabesa  Gileada,  me  ka 
maka  o  ka  pahikaua,  i  na  wahine 
a  me  na  keiki. 

11  Eia  ka  mea  a  oukou  e  hana'i. 
E  luku  loa  oukou  i  na  kane  a  pau 
a  me  na  wahine  a  pau  i  ike  i  ka 
moe  ana  i  ke  kane. 

12  A  loaa  ia  lakou  maloko  o  ka 
poe  i  noho  ma  Iabesa  Gileada, 
eha  haneri  kaikamahine  puupaa  i 
ike  ole  i  ka  moe  kane  ana.  A 
lawe  mai  lakou  ia  poe  i  kahi  hoo- 
moana  ai  ma  Silo,  ma  ka  aina  o 
Kanaana. 

13  Hoouna  aku  la  ka  ahakanaka 
a  pau,  olelo  aku  la  i  na  mamo  a 
Beniamina,  ma  ka  pohaku  o  Ri- 
mona,  a  hai  aku  la  i  ka  malu  ia 
lakou. 

14  Hoi  mai  la  ka  Beniamina  ia 
manawa,  a  haawi  mai  la  kela  poe 
ia  lakou  nei  i  wahine  na  lakou  i 
ka  poe  a  lakou  i  hoola'i  ma  Iabesa 
Gileada;  aole  hoi  i  lawa  ia  lakou. 

15  Minamina  iho  la  na  kanaka  i 
ka  Beniamina,  no  ka  mea,  ua  hoo- 
kahuliia  e  Iehova  kekahi  ohana  o 
ka  Iseraela. 

16  1f  Alaila,  olelo  iho  la  na  luna- 
kahiko  i  ka  ahakanaka,  Heaha  ka 
makou  e  hana'i,  i  loaa'i  na  Avahine 
i  ka  poe  o  lakou  i  koe?  No  ka 
mea,  ua  lukuia  na  wahiue  o  ka 
Beniamina. 

17  I  iho  la  lakou,  1  ainahooili  no 
ka  poe  i  pakele  o  Beniamina,  i 
anai  ole  ia  kekahi  ohana,  mailoko 
aku  o  ka  Iseraela. 

18  Aka,  aole  hiki  ia  kakou  ke 
haawi  i  ka  kakou  mau  kaikama- 
hine  iho,  i  wahine  na  lakou ;  no 
ka  mea,  ua  hoohiki  ua  mamo  a 


Iseraela  me  ka  olelo  iho,  E  ahe- 
waia  ka  mea  nana  e  haawi  aku  i 
wrahine  na  ka  Beniamina. 

19  Olelo  iho  la  lakou,  Aia  hoi, 
he  ahaaina  ko  Iehova  i  kela  ma- 
kahiki,  i  keia  makahiki,  ma  Silo, 
ma  ka  aoao  akau  o  Betelehema, 
a  ma  ka  aoao  hikina  o  ke  kuamoo 
e  hiki  aku  ai,  mai  Betela  i  Seke- 
ma,  a  ma  ka  aoao  hema  hoi  o  Le- 
bona. 

20  Alaila,  kauoha  aku  la  lakou  i 
na  mamo  a  Beniamina,  i  aku  la,  O 
helG  a  moe  malu  ma  na  pawaina ; 

21  E  nana  oukou,  aia  hele  mai 
na  kaikamahine  o  Silo  e  hula  ma 
na  hula,  alaila  e  hele  mai  oukou, 
mailoko  mai  o  na  pawaina,  a  e 
hopu  kela  kanaka  keia  kanaka  i 
wahine  nana,  no  ka  kaikamahine 
o  Silo,  a  e  hoi  i  ka  aina  o  Benia- 
mina. 

22  A  hiki  i  ka  manawa,  e  hele 
mai  ai  io  kakou  nei,  ko  lakou  mau 
makuakane,  a  o  ko  lakou  mau  kai- 
kunane  paha,  e  hoopii  mai,  alaila, 
e  olelo  makou  ia  lakou,  E  loko- 
maikai  mai  oukou  ia  makou,  ma 
o  lakou  la;  no  ka  mea,  aole  ma- 
kou  i  malama  i  wahine  na  kela 
kanaka  keia  kanaka,  ma  ke  kaua 
ana,  aole  hoi  oukou  i  haawi  na 
lakou  i  keia  wa,  i  mea  e  hewa  ai 
oukou. 

23  A  hana  iho  la  na  mamo  a  Be- 
niamina  pela,  a  lawe  i  na  wahine  a 
lakou  i  hopu  ai  ma  ke  kula,  e  like 
me  ko  lakou  helu  ana.  A  hele  la- 
kou,  a  hoi  aku  i  ko  lakou  aina,  a 
hoomakaukau  hou  i  na  kulana- 
kauhale,  a  noho  iho  la  malaila. 

24  Ia  manawa,  hele  aku  la  na  ma- 
mo  a  Iseraela,  mailaila  aku,  o  ke- 
la  kanaka  keia  kanaka  i  kona  aina 
iho,  a  i  kona  hoahanau,  a  malaila 
aku  lakou  i  hele  ai,  o  kela  kanaka, 
keia  kanaka,  i  kona  ainahooili  iho. 

25  Ia  manawa,  aohe  alii  ma  ka 
Iseraela ;  hana  iho  la  kela  kanaka 
keia  kanaka  i  ka  mea  i  pouo  ma 
kona  mau  maka. 

MOKUNA  I. 

No  ka  wi,  a  me  ka  noho  ana  o  Elimeleka  i 
Moaba.    6  Hoi  ae  la  o  Naomi  laua  o  Ruta. 

AIA  i  ka  wa  i  noho  ai  na  luna- 
.  kanawai  i  alii,  wi  iho  la  ka 
aina,  a  hele  aku  la  kekaki  kanaka 
no  Betelehemaiuda,  e  noho  ma  ka 
aina  i  Moaba,  oia  a  me  kana  wa- 
hine,  a  me  kana  mau  keikikane 
elua. 

2  O  Elimeleka  ka  inoa  o  ua  ka- 
naka  la,  a  o  Naomi  ka  inoa  o  ka- 
na  wahine,  o  Mahelona  ma  laua  o 
Kiliona,  na  inoa  o  kana  mau  kei- 
kikane ;  no  Eperata  lakou,  no  Be- 
telekemaiuda.  A  hele  aku  lakou 
i  ka  aina  i  Moaba,  a  noho  iho  la 
malaila. 

3  Make  iho  la  o  Elimeleka,  ke 
kane  a  Naomi ;  a  koe  ka  wahine, 
a  me  kana  mau  keikikane  elua. 

4  A  lawe  laua  i  wahine  na  laua, 
no  na  kaikamahine  o  Moaba.  O 
Orepa  ka  inoa  o  kekahi,  a  o  Knta 
ka  iuoa  o  ka  lua.  Noho  no  lakou 
ilaila,  he  umi  paha  makahiki. 

5  A  make  iho  la  o  Mahelona  ma 
laua  o  Kiliona ;  a  haaleleia  ua  wa- 
hine  la  e  kana  mau  keiki  elua,  a 
me  kana  kane. 

6  U  Alaila  ku  mai  la  oia  a  me  ka- 
na  mau  hunonawahine,  a  hoi  mai 
la,  mai  ka  aina  o  Moaba  mai ;  no 
ka  mea,  ua  lohe  oia  ma  ka  aina  o 
Moaba,  i  ko  Iehova  ike  ana  mai  i 
kona  poe  kanaka,  me  ka  haawi 
ana  mai  ia  lakou  i  ka  bereua. 

7  Hele  aku  la  oia  iwaho  o  kahi 
ana  i  noho  ai,  me  kana  mau  hu- 
nonawahine  elua;  a  hele  mai  la 
lakou  ma  ke  ala,  e  hoi  ai  i  ka  aina 
i  Iuda. 

8  Olelo  aku  la  Naomi  i  kana  mau 
hunonawahine  elua,  O  haele,  a 
hoi  kela  mea  keia  mea  o  olua  i  ka 
hale  o  kona  makuwahine ;  a  na 
Iehova  no  e  lokomaikai  mai  ia 
olua,  e  like  me   ka  olua  i   hana 

mai  ai  i  na  mea  i  make,  a  ia'u 
no  hoi. 

9  Na  Iehova  no  e  haawi  mai  ia 
"olua  i  ka  hoomaha,  o  kela  mea 
keia  mea  o  olua  ma  ka  hale  o  ka- 
na  kane  iho.  Alaila,  honi  aku  la 
oia  ia  laua,  a  hookiekie  lakou  i  ko 
lakou  leo,  a  uwe  ae  la. 

10  I  mai  la  laua  ia  ia,  He  oiaio 
no,  hele  pu  maua  me  oe,  i  kou  hoi 
ana  i  kou  poe  kanaka. 

11  Olelo  hou  mai  la  o  Naomi,  E 
na  kaikamahine  a'u,  o  hoi.  No 
ke  aha  la  olua  e  hele  pu  ai  me  au  ? 
He  mau  keiki  hou  anei  iloko  o 
ko'u  opu,  i  mau  kane  na  olua  ? 

12  E  hoi  olua,  e  na  kaikamahine 
a'u,  o  hele,  no  ka  mea,  ua  luwahi- 
ne  au,  aole  e  loaa  ke  kane  hou. 
A  ina  paha  e  olelo  au,  ua  lana 
ko'u  manao,  a,  ina  he  kane  ka'u  i 
keia  po,  a  hanau  na  keikikane ; 

13  E  kakali  anei  olua  ia  laua,  a 
nui  laua?  No  laua  anei  olua  e 
noho  kane  ole  ai?  Uoki,  e  na 
kaikamahine  a'u;  no  ka  mea,  ua 
nui  loa  ko'u  ehaeha  no  olua,  i  ke 
kau  ana  o  ko  Iehova  lima  maluna 
o'u. 

14  Hookiekie  hou  aku  la  lakou  i 
ko  lakou  leo,  a  uwe  aku  la.  Honi 
mai  la  o  Orepa  i  kona  makuaho- 
nowaiwahine;  aka,  pili  mai  la  o 
Ruta  ia  ia. 

15  I  aku  la  keia,  Aia  hoi,  ua  hoi 
aku  kou  hoahanau,  i  kona  poe 
kanaka,  a  i  kona  poe  akua.  E 
hoi  aku  oe  mamuli  o  kou  puna- 
lua. 

16  Olelo  mai  la  o  Ruta  ia  ia,  Mai 
nonoi  mai  oe  ia'u,  e  haalele  ia  oe, 
a  e  hoi  aku,  mai  ka  hahai  ana  ia 
oe ;  no  ka  mea,  ma  kou  wahi  e 
hele  ai,  malaila  au  e  hele  ai,  ma 
kou  wahi  e  moe  ai,  malaila  au  e 
moe  ai :  o  kou  poe  kanaka,  no'u 
ia  poe  kanaka,  o  kou  Akua,  no'u 
ia  Akua : 

17  Ma  kou  wahi  e  make  ai,  ma- 
laila  au  e  make  ai,  malaila  hoi  au 
e  kanuia'i :  o  ka  make  oia  wale 
uo  ko  kaua  mea  e  kaawale  ai ;  iua 
aole,  me  ia  hoi  e  hana  mai  ai  o  Ie- 
hova  ia'u. 

18  A  ike  mai  ia,  ua  ikaika  loa  ko 
Ruta  manao  e  hele  pu  me  ia,  alai- 
la,  oki  iho  la  kana  olelo  ana  ia  ia. 

19  1  Hele  pu  no  laua,  a  hiki  aku 
la  i  Betelehema.  A  komo  aku  la 
laua  iloko  o  Betelehema,  pioloke 
iho  la  ke  kulanakauhale  a  pau  no 
laua  ;  i  ae  la  lakou,  O  Naomi  anei 
keia  ? 

20  I  aku  lu  oia  ia  lakou,  Mai  ka- 
pa  mai  oukou  ia'u  o  Naomi,  e  ka- 
pa  mai  oukou  ia'u  o  Mara ;  no  ka 
mea,  ua  hookaumaha  loa  mai  ka 
Mea  mana  ia'u. 

21  Ua  hele  lako  aku  au  iwaho, 
hoihoi  nele  mai  o  Iehova  ia'u. 
No  ke  aha  la  oukou  e  kapa  mai 
ai  ia'u  o  Naomi?  No  ka  mea,  ua 
hoohaahaa  mai  o  Iehova  ia'u,  a  ua 
hookaumaha  mai  o  ka  Mea  mana 
ia'u, 

22  Pela  i  hoi  mai  ai  o  Naomi,  a 
me  kana  hunonawahine  pu  me  ia, 
o  Ruta,  no  Moaba,  a  hele  mai  no 
ka  aina  o  Moaba  mai ;  a  hiki  mai 
laua  i  Betelehema  i  ka  manawa  o 
ka  hoiliili  mua  ana  i  ka  hua  bale. 

MOKUNA  II. 

Ka  hoiliili  ana  o  Ruta  ma  ka  mahinaai  o 
Boaza. 

HE  hoahanau  ko  Naomi,  no 
kana  kane,  he  kanaka  wai- 
wai  nui,  no  ka  hanauna  o  Elime- 
leka,  o  Boaza  kona  inoa. 

2  I  ae  la  o  Ruta  ka  Moaba  ia 
Naomi,  E  hele  au  i  ka  mahinaai 
ea,  a  hoiliili  mawaena  o  na  opuu 
palaoa,  mamuli  o  ka  mea  e  aloha 
mai  ia'u.  I  mai  la  ia,  O  hele,  e 
kuu  kaikamahine. 

3  Hele  aku  la  ia  a  hiki,  a  hoiliili 
iho  la  ma  ka  mahinaai,  mamuli  o 
ka  poe  okioki.  A  loaa  kana  puu 
ma  kahi  kihapai  no  Boaza,  no  ka 
hanauna  ia  o  Elimeleka. 

4  lf  Aia  hoi,  hele  mai  la  o  Boaza, 
mai  Betelehema  mai,  i  mai  la  i  ka 
poe  okioki,  O  Iehova  pu  kekahi 
me  oukou.     I  aku  la  lakou  ia  ia, 


Na  Iehova  no  e  hoopomaikai  mai 
ia  oe. 

5  Alaila,  i  mai  la  o  Boaza  i  kana 
kauwa  i  hoonohoia  maluna  o  ka 
poe  okioki,  Nawai  keia  kaikama- 
hine? 

6  Olelo  aku  la  ke  kauwa  i  hoo- 
nohoia  maluna  o  ka  poe  okioki, 
i  aku  la,  Ke  kaikamahine  ia  no 
Moaba,  o  ka  mea  i  hoi  pu  mai  me 
Naomi,  mai  ka  aina  o  Moaba  mai. 

7  Nonoi  mai  ia,  Ea,  e  hoiliili  pa- 
ha  au,  a  hoahu  mahope  o  ka  poe 
okioki,  iwaena  o  na  pua.  Alaila, 
hele  mai  la  oia,  a  ua  hoomau,  mai 
ke  kakahiaka  a  i  keia  wa,  hooma- 
ha  iki  no  nae  ma  ka  hale. 

8  Alaila,  i  ae  la  o  Boaza  ia  Ruta, 
E  kuu  kaikamahine,  aole  anei  oe 
i  lohe?  Mai  hele  oe  e  hoiliili  i 
ka  mahinaai  e  ae,  mai  haalele  oe  i 
keia  wahi.  E  hoopili  oe  me  ko'u 
poe  kaikamahine  maanei. 

9  E  kau  kou  mau  maka  ma  ke 
kihapai  a  lakou  e  okioki  ai,  a  e 
hahai  oe  mamuli  o  lakou.  Aole 
anei  a'u  i  kauoha  aku  i  na  kanaka 
ui,  i  hoopa  ole  mai  lakou  ia  oe? 
A  makewai  oe  ea,  e  hele  oe  a  inu 
i  ka  mea  a  na  kanaka  ui  i  ukuhi 
ai. 

10  Alaila,  haule  e  iho  la  kona 
maka  ilalo,  a  kulou  oia  ilalo  i  ka 
honua,  i  mai  la  ia  ia,  No  ke  aha  la 
i  loaa  mai  ai  ia'u  ka  lokomaikaiia 
mai  imua  o  kou  mau  maka,  i  ike 
mai  ai  oe  ia'u,  no  ka  mea,  he  ma- 
lihini  au  ? 

11  Olelo  aku  la  o  Boaza,  i  aku 
la,  Ua  hoakaka  pono  ia  mai  ia'u 
na  mea  a  pau  au  i  hana  aku  ai  i 
kou  makuahonowaiwahine,  ma- 
hope  mai  o  ka  make  ana  o  kau 
kane;  a  ua  haalele  oe  i  kou  ma- 
kuakaue,  a  me  kou  makuwahine, 
a  me  kahi  au  i  hanau  ai,  a  ua  hele 
mai  hoi  i  ka  poe  kanaka  au  i  ike 
ole  ai  mamua. 

12  Na  Iehova  no  e  uku  mai  i  kau 
haua,  a  e  haawiia  mai  no  hoi  ia  oe 
ka  uku  nui  loa  e  Iehova,  ke  Akua 
o  ka  Iseraela.  Ua  hele  mai  hoi 
oe  e  hilinai  ma  ka  malu  o  kona 
īnau  eheu. 

13  I  mai  la  ia,  E  loaa  paha  ia'u 
ka  lokomaikaiia  mai  i  na  maka  o 

ko'u  haku;  no  ka  mea,  ua  hoo- 
niaha  mai  oe  ia'u,  a  ua  olelo  mai 
hoi  i  ka  naau  o  kau  kauwawa- 
hine  nei,  aole  nae  au  i  like  me 
kau  poe  kauwawahine. 

14  I  aku  la  o  Boaza  ia  ia,  I  ka 
manawa  e  ai  ai,  e  hele  mai  oe  e  ai 
i  ka  berena,  e  hou  iho  i  kou  ha- 
kina  maloko  o  ka  vinega.  Noho 
iho  la  ia  ma  ka  aoao  o  ka  poe 
okioki ;  haawi  ae  la  oia  ia  ia  i  ai 
i  pulehuia,  a  ai  iho  la  ia  a  maona, 
a  koe  no. 

15  A  ku  mai  la  ia  e  hoiliili,  alaila 
kauoha  mai  o  Boaza  i  kona  poe 
kanaka  ui,  i  mai  la,  E  hoiliili  oia 
mawaena  o  na  pua,  mai  hoohila- 
hila  ia  ia. 

16  E  unuhi  hoi  i  kekahi,  maloko 
mai  o  na  pua,  a  e  waiho  aku  nana, 
i  hoiliili  ai  oia :  mai  papa  aku  ia 
ia. 

17  Hoiliili  iho  la  oia  ma  ka  ma- 
hinaai,  a  ahiahi,  a  kaka  aku  la  i 
ka  mea  ana  i  hoiliili  ai,  hookahi 
paha  epa  huahale. 

18  1  A  lawe  iho  la  ia,  a  hele  aku 
la  i  ke  kulanakauhale,  a  ike  mai 
la  kona  makuahonowaiwahine  i 
ka  mea  ana  i  hoiliili  ai ;  a  lawe 
mai  la  ia  a  haawi  mai  ia  ia  i  ke 
koena  ana  i  malama'i  mahope  o 
kona  maona  ana. 

19  Ninau  mai  la  kona  makuaho- 
nowaiwahine  ia  ia,  Mahea  la  oe  i 
hoiliili  ai  i  keia  la,  a  mahea  oe  i 
hana'i?  e  hoopomaikaiia  ka  mea 
i  ike  mai  ia  oe.  Hoike  aku  la  oia 
i  kona  makuahonowaiwahine  i  ka 
mea  ana  i  hana  pu  ai,  i  aku  la,  O 
Boaza  ka  inoa  o  ka  mea  a'u  i  hana 
pu  ai  i  keia  la. 

20  I  mai  la  o  Naomi  i  kana  huno- 
nawahine,  E  pomaikai  ana  ia  Ieho- 
va  ka  mea  nana  i  hooki  ole  i  kana 
hana  lokomaikai  ana  i  ka  mea  i 
ola,  a  me  ka  mea  i  make.  I  mai 
la  o  Naomi  ia  ia,  He  hoahanau  ia 
e  pili  koke  ana  ia  kaua,  oia  hoi  ko 
kaua  mea  i  pili  koko. 

21 1  aku  la  o  Ruta  ka  Moaoa,  Ua 
olelo  mai  no  hoi  oia  ia'u,  E  hoo- 
pili  oe  me  ko'u  poe  kanaka,  a 
hoopau  wale  lakou  i  ko'u  hoiliili 
ana. 

22  I  mai  o  Naomi  ia  Ruta,  i  kana 

hunonawahine,  E  kuu  kaikama- 
hine,  he  mea  maikai  ke  hele  pu 
oe  me  kona  mau  kaikamahine,  i 
loaa  ole  oe  ia  lakou  ma  ka  mahi- 
naai  e  ae. 

23  Nolaila,  pili  paa  loa  oia  me  na 
kaikamahine  o  Boaza,  a  pau  wale 
ka  hoiliili  ana  i  ka  huahale  a  me 
ka  hoiliili  ana  i  ka  huapalaoa;  a 
noho  pu  no  me  kona  makuahono- 
waiwahine. 

MOKUNA  III. 

Ka  moe  ana  o  Ruta  ma  na  wawae  o  Boaza. 

ALAILA,  olelo  mai  o  Naomi  ko- 
.  na  makuahonowaiwahine,  E 
kuu  kaikamahine,  aole  anei  au  e 
imi  i  wahi  e  hoomaha  ai  nou,  i 
mea  e  pomaikai  ai  oe? 

2  Aole  anei  no  ko  kakou  hoaha- 
nau  o  Boaza,  nona  na  kaikama- 
hine  au  i  noho  pu  ia?  Aia  hoi 
ke  kanana  nei  ia  i  ka  huahale  i 
keia  po  ma  ke  kahua  hahi. 

3  Nolaila  ea,  e  holoi  oe  ia  oe  iho, 
a  e  hamo  hoi,  a  e  hookomo  i  kou 
lole,  a  e  iho  oe  ilalo  i  ke  kahua ;  a 
mai  hoike  aku  oe  ia  oe  iho  i  ua 
kanaka  la,  a  pau  kana  ai  ana,  a 
me  kana  inu  ana. 

4  Eia  hoi  kekahi;  i  ka  manawa 
ana  e  moe  ai,  e  nana  pono  oe  i 
kona  wahi  e  moe  ana,  a  e  komo 
aku  oe,  a  e  wehe  i  kona  mau  ka- 
puwai,  a  moe  iho,  a  nana  no  e 
hai  mai  ia  oe  i  ka  mea  au  e  hana'i. 

5  I  aku  la  keia  ia  ia,  O  na  mea 
a  pau  au  e  kauoha  mai  nei,  e  hana 
no  au. 

6  H  Iho  aku  la  oia  ilalo  i  ke  ka- 
hua,  a  hana  iho  la  e  like  me  na 
mea  a  pau  a  kona  makuahono- 
waiwahine  i  kauoha  mai  ai  ia  ia. 

7  A  ai  o  Boaza,  a  inu,  a  olioli 
kona  naau,  alaila,  hele  aku  la  ia  e 
moe  ma  ka  welau  a  ka  puu  ai ;  a 
hele  malie  mai  la  ia,  a  wehe  iho 
la  i  kona  mau  kapuwai,  a  moe  iho 
la. 

8  H  A  hiki  i  ke  aumoe,  makau 
iho  la  ua  kanaka  la,  no  ka  mea,  i 
kona  oni  ana,  aia  hoi  he  wahine, 
e  moe  ana  ma  kona  mau  kapuwai. 

9  I  mai  la  ia,  Owai  oe  ?  I  mai  la 
kela,  o  Ruta  wau,  o  kau  kauwa- 
wahine,  nolaila  ea,  e  halii  mai  i 

kou  kapa  maluna  o  kau  kauwa- 
wahine,  no  ka  mea,  o  oe  no  ke- 
kahi  mea  i  pili  koko. 

10  I  mai  la  ia,  E  pomaikai  ana 
oe  ia  Iehova,  e  kuu  kaikamahine 
e ;  no  ka  mea,  ua  oi  aku  kou  loko- 
maikai  hope,  i  ko  ka  mua,  i  kou 
hahai  ole  ana  mahope  o  na  kana- 
ka  ui,  aole  i  ka  mea  hune,  aole 
hoi  i  ka  mea  waiwai. 

11  Nolaila  ea,  mai  makau  oe,  e 
kuu  kaikamahine.  O  na  mea  a 
pau  au  e  olelo  mai  la,  na'u  ia  e 
hana  aku  ia  oe ;  no  ka  mea,  ua 
ike  ko'u  poe  kanaka  a  pau,  he 
kaikamahine  pono  oe. 

12  He  oiaio  no,  owau  ka  hoaha- 
nau  pili  ia  oe.  Eia  ae  kekahi 
mea  i  pili  mua  aku,  he  hope  au. 

13  I  keia  po  e  kakali  ai  a  kaka- 
hiaka,  alaila,  ina  nana  oe  e  mare, 
ua  pono,  e  mare  no  ia ;  aka,  ina 
aole  ia  e  makemake  e  mare  mai  ia 
oe,  ma  ke  ola  ana  o  Iehova,  na'u 
oe  e  mare.  E  moe  oe  a  kakahia- 
ka. 

14  Tf  Moe  iho  la  oia  ma  kona  mau 
kapuwai  a  kakahiaka.  A  ala  mai 
la  ia  mamua  o  ka  wa  e  hiki  ai  ke- 
kahi  ke  hoomaopopo  i  kona  hoa. 
I  ae  la  ia,  Mai  hai  aku  i  ka  hele 
ana  mai  o  ka  wahine  i  ke  kahua 
hahi. 

15  I  hou  aku  la  ia,  Homai  ka 
pale  maluna  ou,  a  e  paa  mai  ia 
mea.  A  i  kona  paa  ana  mai,  ana 
iho  la  ia  i  eono  ana  huahale,  a 
kau  aku  la  maluna  ona;  a  hoi 
aku  la  ia  i  ke  kulanakauhale. 

16  A  hiki  aku  la  ia  i  kona  ma- 
kuahonowaiwahine,  ninau  mai  la 
kela,  Owai  oe,  e  kuu  kaikama- 
hine?  A  hai  aku  la  keia  i  na 
mea  a  pau  a  ua  kanaka  la  i  hana 
mai  ai  nana. 

17  I  aku  la,  O  keia  mau  ana  hua- 
bale  eono  kana  i  haawi  mai  ai 
ia'u ;  no  ka  mea,  olelo  mai  la  ia, 
Mai  hoi  nele  aku  oe  i  kou  makua- 
honowaiwahine. 

18  Olelo  mai  la  ia,  E  noho  malie 
oe,  e  kuu  kaikamahine,  a  ike  po- 
no  oe  i  ka  hope  o  keia;  no  ka 
mea,  aole  loa  a  noho  hoomaha 
kela  kanaka,  a  hoopau  pono  oia 
ia  mea,  i  keia  la. 

Ka  ninau  ana  o  Boaza  i  kekahi  hoahanau, 
alailu,  mare  laua  me  Ruta. 

ALAILA  pii  aku  la  o  Boaza  i 
ka  puka  pa,  a  noho  iho  la 
ilaila ;  aia  hoi,  hele  ae  la  ka  hoa- 
hanau  a  Boaza  i  olelo  ai.  I  aku 
la  keia  ia  ia,  E,  o  mea,  e  huli  mai 
oe,  a  e  noho  iho  maanei.  Huli 
mai  la  ia  a  noho  iho  la. 

2  Lawe  ae  la  ia  i  na  lunakahiko 
o  ke  kulanakauhale  he  umi,  i  aku 
la,  E  noho  mai  oukou  maanei ;  a 
noho  mai  la  lakou. 

3  I  aku  la  ia  i  ka  hoahanau,  O 
Naomi,  ka  mea  i  hoi  mai,  mai  ka 
aina  i  Moaha  mai,  ke  kuai  nei  oia 
i  ka  aina  o  ke  kaikuana  o  kaua,  o 
Elimeleka. 

4  I  iho  la  au,  E  hai  aku  no  au  ma 
kou  pepeiao,  me  ka  i  ana  aku,  E 
kii  aku  oe  imua  o  ke  alo  o  na 
kanaka,  a  me  na  lunakahiko  o 
ko'u  poe  kanaka.  Ina  i  kuai  oe, 
e  kuai  no,  a  i  ole  oe  e  kuai,  e  hai 
mai  oe  ia'u,  i  ike  au  ;  no  ka  mea, 
aole  mea  e  ae  nana  e  kuai,  o  oe 
wale  no,  a  owau  ka  mea  mahope 
ou.    I  mai  la  kela,  E  kuai  no  au. 

5  I  aku  la  o  Boaza,  I  ka  la  au  e 
kuai  ai  i  ka  aina  ma  ka  lima  o 
Naomi,  ma  o  Ruta  la  no  kekahi 
e  kuai  aku  ai,  ma  ka  wahine  no 
Moaha,  ka  wahine  a  ka  mea  i  ma- 
ke,  i  mea  e  mau  ai  ka  inoa  o  ka 
mea  i  make  ma  kona  hooilina. 

6  1  Olelo  mai  la  ka  hoahanau, 
Aole  hiki  ia'u  ke  kuai  no'u  iho,  o 
hoolilo  auanei  au  i  ko'u  hooilina. 
Nau  no  e  kuai  i  ko'u  kuleana 
nou,  no  ka  mea,  aole  hiki  ia'u 
ke  kuai. 

7  Eia  ko  ka  aoao  kahiko  o  ka 
Iseraela  ma  ke  kuai  ana,  a  me  ka 
hoonohonoho  hou  ana,  i  paa  na 
mea  a  pau.  Wehe  ke  kanaka  i 
kona  kamaa,  a  haawi  ae  la  i  kona 
hoalauna,  i  mea  e  hoike  ai  iwaena 
o  ka  Iseraela. 

8  Olelo  mai  la  ka  hoahanau  ia 
Boaza,  E  kuai  oe  nou  iho ;  a  wehe 
ae  la  ia  i  kona  kamaa. 

9  U  Olelo  ae  la  o  Boaza  i  na  lu- 
nakahiko,  a  i  na  kanaka  a  pau,  He 
poe  ike  oukou  i  keia  la,  ua  kuai 
au  ma  ka  lima  o  Naomi  i  na  mea 

a  pau  o  Elimeleka  a  me  na  mea  a 
pau  o  Kiliona,  a  me  Mahelona. 

10  A  o  Ruta  no  hoi,  no  Moaba  ka 
wahine  a  Mahelona,  ka'u  i  kuai 
nei,  i  wahine  na'u,  i  mea  e  paa  ai 
ka  inoa  o  ka  mea  i  make  ma  ko- 
na  hoilina,  i  mea  hoi  e  hooki  ole 
ia'i  ka  inoa  o  ka  mea  i  make,  mai 
kona  hoahanau  aku,  a  mai  kona 
wahi  aku.  He  poe  ike  oukou  i 
keia  la. 

11 1  mai  la  na  kanaka  a  pau,  ma 
ka  puka  pa,  a  me  na  lunakahi- 
ko,  He  poe  ike  makou.  Na  Ie- 
hova  no  e  hoolilo  mai  i  ka  wa- 
hine  i  hele  mai  iloko  o  kou  hale 
e  like  me  Rahela  a  me  Lea,  na 
laua  elua  i  kukulu  i  ka  hale  o 
ka  Iseraela,  a  e  waiwai  hoi  oe  ma 
Eperata,  a  e  kaulana  no  kou  inoa 
ma  Betelehema. 

12  E  like  hoi  kou  hale  me  ka 
hale  o  Pareza,  ka  mea  a  Tamara 
i  hanau  ai  na  Iuda,  ma  ke  kau- 
hua  a  Iehova  e  haawi  mai  ai  ia 
oe  na  keia  kaikamahine. 

13  1  Lawe  ae  la  o  Boaza  ia 
Ruta,  a  lilo  mai  ia  i  wahine  na- 
na.  A  i  kona  komo  ana  io  na 
la,  na  Iehova  i  haawi  mai  i  ka 
hapai  ana,  a  hanau  mai  la  ia,  he 
keikikane. 


14  I  aku  la  na  wahine  ia  Nao- 
mi,  Ua  pomaikai  oe  ia  Iehova, 
ka  mea  i  hoonele  ole  ia  oe  i  ka 
hoahanau  nou,  i  keia  la,  i  kaulana 
kona  inoa  iloko  o  ka  Iseraela. 

15  Nana  no  e  hoola  hou  aku 
ia  oe,  i  kona  malama  ana  ia  oe,  i 
kou  wa  e  poohina  ai;  no  ka  mea, 
o  kau  hunonawahine,  i  hanau  mai 
ia  ia,  nana  oe  i  aloha  aku,  a  ua 
oi  aku  kona  maikai  nou,  mamua 
o  na  keikikane  ehiku. 

16  Lawe  ae  la  o  Naomi  i  ua 
keiki  la,  a  waiho  iho  la  ma  kona 
poli,  a  lilo  ibo  la  ia  i  kahu  nona. 

17  Kapa  aku  la  kona  poe  hoa- 
launa  wahiue  i  kona  inoa,  i  ae 
la,  Ua  hanauia  ke  keikikane  na 
Naomi ;  a  kapa  aku  lakou  i  ko- 
na  inoa,  o  Obeda;  oia  ka  ma- 
kuakane  o  Iese,  o  ka  makuakane 
o  Davida. 

18  1[  Eia  na  hanauna  o  Pareza; 
na  Pareza  o  Hezerona, 

19  Na  Hezerona  o  Rama,  na  Ra- 
ma  o  Aminadaba, 

20  Na  Aminadaba  o  Nahasona, 
a  na  Nahasona  o  Salemona, 

21  Na  Salemona  o  Boaza,  a  na 
Boaza  o  Obeda, 

22  Na  Obeda  o  Iese,  na  Iese  o 
Davida. 

No  Elekana  a  me  kana  mau  wahine.  Pule 
aku  la  o  Hana  i  ke  Akua,  i  keikikane  na- 
na.  No  ka  hana  ana  a  Samuela,  a  no  ka 
hoolilo  ia  ia  no  ke  Akua. 

OKEKAHI  kanaka  no  Rama- 
taima-Zopima,  no  ka  mauna 
o  Eperaima,  o  Elekana  kona  inoa, 
ke  keiki  a  Ierohama,  ke  keiki  a 
Elihu,  ke  keiki  a  Tohu,  ke  keiki 
a  Zupa,  no  Eperata : 

2  Elua  ana  wahine ;  o  Hana  ka 
inoa  o  kekahi,  a  o  Penina  ka  inoa 
o  kekahi:  a  he  mau  keiki  na  Pe- 
nina,  aka,  o  Hana  aohe  ana  keiki. 

3  I  kela  makahiki   keia  maka- 

hiki,  hele  aku  ua  kanaka  la  mai 
kona  kulanakauhale  aku  e  hoo- 
mana,  a  e  kaumaha  aku  ia  Ieho- 
va  o  na  lehulehu  ma  Silo ;  malai- 
la  na  keiki  elua  a  Eli,  o  Hopeni 
laua  o  Pinehasa,  na  kahuna  a  Ie- 
hova. 

4  U  A  hiki  mai  ka  la  a  Elekana 
i  kaumaha  aku  ai,  haawi  aku  la 
ia  i  na  haawina  na  Penina,  na  ka- 
na  wahine,  a  na  kana  mau  keiki- 
kane  a  pau,  a  na  kana  mau  kai- 
kamahine. 

5  A  haawi  papalua  aku  la  ia  na 
Haua;  no  ka  mea,  ua  aloha  aku 

oia  ia  Hana :  aka,  ua  pa  ia  ia  Ie- 
hova. 

6  Hoonaukiuki  aku  la  kona  ene- 
mi  ia  ia,  i  mea  e  koonaulu  aku 
ai  ia  ia;  no  ka  mea,  ua  hoopaa 
o  Iehova  i  kona  opu. 

7  Pela  kana  i  hana'i  mai  kela 
makahiki  a  keia  makahiki,  ia  ia 
i  pii  aku  ai  i  ka  hale  o  Iehova,  pela 
no  ia  i  hoonaukiuki  aku  ai  ia  ia,  a 
uwe  iho  la  o  Hana,  aole  ia  i  ai. 

8  Alaila  ninau  aku  la  o  Eleka- 
na  kana  kane  ia  ia,  E  Hana,  hea- 
ha  kau  i  uwe  ai?  No  ke  aha  la 
aole  oe  i  ai?  Heaha  ka  mea  i 
kaumaha'i  kou  naau  ?  Aole  anei 
e  oi  aku  ko'u  pono  ia  oe  imua  o 
na  keikikane  he  umi? 

9  H  Ku  ae  la  o  Hana  mahope  o 
ka  lakou  ai  ana  a  me  ka  lakou 
inu  ana  ma  Silo :  a  e  noho  ana  o 
Eli  ke  kahuna  maluna  o  ka  noho 
ma  ka  lapauila  o  ka  hale  o  Ie- 
hova. 

10  Ua  kaumaha  kona  naau,  pule 
aku  la  oia  ia  Iehova,  a  uwe  nui 
iho  la. 

11  Hoohiki  iho  la  ia  i  ka  hoohi- 
ki  ana,  i  aku  la,  E  Iehova  o  na  le- 
hulehu,  a  i  ike  pono  mai  oe  i  ka 
ehaeha  o  kau  kauwawahine,  a  i 
hoomanao  mai  ia'u,  aole  i  hoopoi- 
na  i  kau  kauwawahine,  a  i  haawi 
mai  hoi  i  keikikane  no  kau  kau- 
wawahine ;  alaila  e  hoolilo  au  ia 
ia  no  Iehova  i  na  la  a  pau  o  kona 
ola  ana ;  aole  e  hoopiliia  mai  ka 
pahi  amu  ma  kona  poo. 

12  A  i  kana  pule  nui  ana  imua  o 
Iehova,  nana  aku  la  o  Eli  i  kona 
waha. 

13  Maloko  o  kona  naau  ka  Hana 
olelo  ana;  akoako  wale  no  kona 
lehelehe,  aole  i  loheia  kona  leo : 
nolaila  manao  iho  la  o  Eli,  ua  ona 
ia. 

14  Ninau  aku  la  o  Eli  ia  ia,  Pe- 
hea  la  ka  loihi  o  kou  ona  ana  ?  E 
hoolei  oe  i  kou  waina  mai  ou  aku 
la. 

15  Olelo  aku  la  o  Hana,  i  aku  la, 
Aole,  e  kuu  haku ;  he  wahine  eha- 
eha  wau  ma  ka  naau;  aole  au  i 
inu  i  ka  waina,  aole  i  ka  mea  ona, 
aka,  ua  ninini  aku  au  i  kuu  uhane 
imua  o  Iehova. 


16  Mai  manao  mai  oe  i  kau  kau- 
wawahine,  he  kaikamahine  na  ka 
hewa;  no  ka  mea,  no  ka  nui  o 
kuu  ehaeha  ana,  a  me  ke  kauma- 
ha,  ua  olelo  iho  nei  au  a  keia  wa. 

17  Olelo  aku  la  o  Eli,  i  aku  la,  O 
hele  oe  me  ke  aloha:  a  na  ke 
Akua  o  ka  Iseraela  e  hooko  mai 
kau  mea  au  i  uoi  aku  ai  ia  ia. 

18  I  mai  la  ia,  I  loaa  i  kau  kau- 
wawahiue  ke  aloha  imua  o  kou 
maka.  A  hele  aku  la  ua  wahine 
la  ma  kona  wahi  i  hele  ai,  a  ai 
iho  la,  aole  minamina  hou  kona 
maka. 

19  1  Ala  ae  la  lakou  i  kakahiaka 
nui,  a  hoomana  aku  la  imua  o  Ie- 
hova,  a  hoi  aku  la  a  hiki  i  ko  la- 
kou  hale  ma  Rama :  a  ike  iho  la  o 
Elekana  ia  Hana  i  kana  wahine ; 
a  hoomanao  mai  la  o  Iehova  ia  ia. 

20  A  hiki  mai  ka  manawa  maho- 
pe  o  ka  Hana  hapai  ana,  hanau 
mai  la  ia,  he  keikikane,  a  kapa 
aku  la  ia  i  kona  inoa  o  Samuela ; 
no  ka  mea,  ua  noi  aku  au  ia  ia  ia 
Iehova. 

21  A  o  ua  kanaka  la,  o  Elekana, 
a  me  ko  kona  hale  a  pau,  hele  aku 
la  e  kaumaha  aku  ia  Iehova  i  ka 
mohai  makahiki,  a  me  kona  hoo- 
hiki  ana. 

22  Aka,  aole  hiki  aku  o  Hana,  no 
ka  mea,  olelo  aku  la  ia  i  kana 
kane,  Aia  e  ukuhiia'ku  ai  ke  kei- 
ki,  alaila  lawe  aku  au  ia  ia,  e  ikea 
ia  ma  ke  alo  o  Iehova,  a  e  noho 
mau  loa  ia  ilaila. 

23  I  mai  la  o  Elekana  kana  kane 
ia  ia,  E  hana  oe  i  ka  pono  i  kou 
manao :  e  noho,  a  hiki  mai  ka  ma- 
nawa  e  ukuhi  aku  ai  oe  ia  ia;  e 
hooko  mai  o  Iehova  i  kana  olelo. 
Noho  iho  la  ka  wahine  e  hanai  i 
ke  keiki,  a  hiki  i  ka  wa  e  ukuhi 
aku  ai  ia  ia. 

24  U  A  i  ka  wa  i  ukuhi  aku  ai  ia 
i  ke  keiki,  lawe  aku  la  oia  ia  ia 
me  na  oipikane  ekolu,  hookahi 
epa  palaoa,  hookahi  hue  waina 
hoi,  a  lawe  aku  la  ia  ia  i  ka  hale  o 
Iehova  ma  Silo  :  a  opiopio  no  hoi 
ke  keiki. 

25  Pepehi  iho  lakou  i  ka  bipi- 
kane,  a  lawe  aku  la  i  ke  keiki  ia 
Eli. 

26  Olelo  aku  la  ia,  E  kuu  haku, 
ma  kou  ola  ana,  e  kuu  haku, 
owau  no  ka  wahine  i  ku  pu  me  oe 
maanei  e  pule  ana  ia  Iehova. 

27  O  keia  keiki  ka'u  i  pule  aku 
ai ;  a  ua  haawi  mai  o  Iehova  ia'u  i 
ka'u  noi  a'u  i  noi  aku  ai  ia  ia. 

28  No  ia  mea,  ke  haawi  aku  nei 
au  ia  ia  no  Iehova.  I  na  la  a  pau 
o  kona  ola  ana  e  haawiia  oia  no 


Iehova.    A  hoomana  aku  la  lakou 
ia  Iehova  malaila. 

MOKUNA  II. 

O  ka  hoolea  ana  a  Hana.  12  No  ka  hewa  o 
na  keiki  a  Eli.  18  No  ka  hana  a  Samuela. 
20  Ka  hoomaikai  ana  o  Eli  ia  Elekana  laua 
me  Hana  kana  wahine.  22  No  ke  ao  ana  a 
Eli  i  kana  mau  keiki.  27  Ka  wanana  a  ke 
kaula  ia  Eli. 

PULE  aku  la  o  Hana,   i  aku 
la, 


O  ko'u  naau  ke  hauoli  nei  iloko  o  Iehova ; 
O  ko'u  pepeiaohao  ua  hookiekieia  iloko  o  Iehova ; 
O  ko'u  waha  ua  hoakeaia  maluna  o  ko'u  poe  enemi: 
No  ka  mea,  ke  hauoli  nei  au  iloko  o  kou  ola. 

2  Aohe  mea  hemolele  e  like  me  Iehova ; 

No  ka  mea,  aohe  mea  e  ae,  o  oe  wale  no  la. 
Aohe  pohaku  e  like  me  ko  kakou  Akua. 

3  Mai  olelo  hou  me  ka  hookiekie  loa; 

Mai  puka  hou  ka  hookano  mai  ko  oukou  waha  mai: 
No  ka  mea,  he  Akua  ike  o  Iehova, 
Nana  no  i  kaupaona  na  hana. 

4  O  ua  kakaka  o  ka  poe  mana  ua  haki, 

O  ka  poe  i  haalulu  ua  kakooia.  me  ka  ikaika. 

5  O  na  mea  maona  ua  hoolimalima  ia  lakou  iho  no  ka  ai; 
O  na  mea  pololi  ua  noho  hoomaha  lakou. 

Pela  hoi,  o  ka  mea  i  pa  ua  hanau  i  ehiku  ; 
O  ka  mea  keiki  he  nui  ua  hoonawaliwaliia. 

6  Na  Iehova  ka  pepehi  a  me  ka  hoola : 

Naua  i  hoohaahaa  ilalo  i  ka  halelua,  a  nana  no  i  hoala  hou  mai. 

7  Na  Iehova  i  hooilihune,  a  oia  no  ka  mea  i  waiwai  ai : 
Nana  i  hoohaahaa,  a  me  ka  hookiekie. 

8  Ke  hookiekie  oia  i  ka  poe  ilihune  mai  ka  lepo  mai ; 
Ke  kaikai  ae  la  ia  i  ka  poe  nele  mai  kahi  ino  mai, 
E  hoonoho  ia  lakou  me  na'lii, 

E  hooili  no  lakou  i  ka  nohoalii  nani : 

No  Iehova  na  kia  o  ka  honua, 

Nana  i  hoonoho  ke  ao  nei  maluna  o  lakou. 

9  Nana  no  e  malama  na  wawae  o  kona  poe  haipule, 
Aka,  e  make  ka  poe  hewa  iloko  o  ka  pouli ; 

No  ka  mea,  aole  ke  kanaka  e  lanakila  i  ka  ikaika. 
10  O  na  enemi  o  Iehova  e  ulupaia  lakou  ; 

Mai  ka  lani  mai  ia  e  hoohekili  mai  ai  maluna  o  lakou : 

Na  Iehova  e  hookolokolo  na  welau  o  ka  honua ; 

A  e  haawi  mai  ia  i  ka  ikaika  no  kona  alii, 

A  e  hookiekie  hoi  i  ka  pepeiaohao  o  kona  mea  i  poniia. 


11  A  hele  aku  la  o  Elekana  i 
kona  hale  ma  Rama;  a  hookauwa 
aku  ke  keiki  na  Iehova  imua  o 
Eli  ke  kahuna. 

12  H  A  o  na  keiki  a  Eli,  he  mau 
keiki  hewa ;  aole  i  ike  laua  ia  Ie- 
hova. 

13  Ua  maa  no  ia  mea  o  na  ka- 
huna  me  ua  kanaka,  a  i  kaumaha 

aku  kekahi  kanaka  i  ka  mohai, 
hele  mai  ke  kauwa  a  ke  kahuna 
me  ke  o  manamana  kolu  ma  kona 
lima  i  ka  manawa  i  hoolapalapa  ai 
i  ka  io ; 

14  A  hou  iho  la  iloko  o  ka  ipu,  o 
ka  ipu  lepo  paha,  o  ka  ipu  kelea- 
we  paha,  o  ka  ipu  hao  paha,  a  o 
ka  mea  a  pau  i  loaa  i  ke  o,  na  kc 

kahuna  ia  i  lawe  nana  iho.  Pela 
no  lakou  i  hana'i  ina  Silo  i  ka  Ise- 
raela  a  pau  i  hele  ai  ilaila. 

15  Mamua  hoi  o  ke  puhi  aua  i  ka 
momona,  hele  mai  la  ke  kauwa  a 
ke  kahuua,  a  i  mai  la  i  ke  kanaka 
e  kaumaha  ana,  E  haawi  mai  i  ka 
io  no  ka  ohinu  ana  na  ke  kahuna ; 
aole  oua  makemake  ia  oe  i  ka  io  i 
hoolapalapaia,  aka,  he  io  maka  no. 

16  lna  i  i  aku  kekahi  kanaka  ia 
ia,  He  pono  no  lakou  e  puhi  koke 
i  ka  momona,  alaila  e  lawe  oe  i  ka 
mea  a  kou  naau  e  makemake  ai : 
a  i  mai  la  kela  ia  ia,  Ano  oe  e  haa- 
wi  mai,  a  i  ole,  na'u  no  e  kaili 
wale. 

17  No  ia  mea,  ua  nui  loa  ka  hewa 
o  ua  mau  kanaka  opiopio  la  imua 
o  Iehova ;  no  ka  mea,  ua  hoowa- 
hawaha  na  kanaka  i  ka  mohai  a 
Iehova. 

18  T[  Aka  o  āamuela,  he  keiki, 
lawelawe  no  ia  imua  o  Iehova,  i 
kaeiia  i  ka  epoda  olona. 

19  Hana  iho  la  kona  makuwa- 
hine  i  wahi  lole  komo  uuku  nona, 
a  lawe  mai  ia  mea  ia  ia  i  kela  ma- 
kahiki  keia  makahiki,  ia  ia  i  hele 
mai  ai  me  kana  kane  e  kaumaha 
aku  i  ka  mohai  makahiki. 

20  Tf  Hoomaikai  aku  la  o  Eli  ia 
Elekana  a  me  kana  wahine,  i  aku 
la,  Na  Iehova  i  haawi  mai  ia  oe  i 
keiki  na  keia  wahine  no  ka  mea 
noi  ana  i  noi  ai  ia  Iehova.  A  hoi 
aku  la  laua  i  ko  laua  wahi. 

21  A  ike  mai  la  o  Iehova  ia  Hana, 
hapai  ae  la  ia,  a  hanau  mai  la  na 
keikikane  ekolu  a  me  na  kaika- 
mahine  elua.  Ua  nui  ae  o  Samu- 
ela  ke  keiki  imua  o  Iehova. 

22  Tf  A  ua  elemakule  loa  o  Eli,  a 
ua  lohe  no  ia  i  na  mea  a  pau  a  ka- 
na  mau  keiki  i  hana'i  i  ka  Iseraela 
a  pau ;  i  ko  laua  moe  ana  me  na 
wahine  i  houluuluia  ma  ka  puka  o 
ka  halelewa  anaina. 

23  Ninau  aku  la  oia  ia  laua,  No 
ke  aha  la  olua  i  hana'i  i  keia  mau 
mea  ?  Ua  lohe  au  i  keia  poe  kana- 
ka  a  pau  i  ka  olua  hana  ino  ana. 

24  He  oiaio,  e  ka'u  mau  keiki,  ao- 
le  he  mea  pono  ka'u  i  lohe  ai ;  ua 
hoolilo  olua  i  na  kanaka  o  Iehova 
e  hana  hewa  ai. 


25  Ina  i  hana  hewa  kekahi,  ia 
hai,  alaila  e  hooponopono  na  lu- 
nakanawai  ia  ia ;  aka,  i  hana  hewa 
ke  kanaka  ia  lehova,  owai  ka  mea 
e  pule  aku  nona?  Aole  no  hoi 
laua  i  hoolohe  i  ka  leo  o  ko  laua 
makuakane ;  no  ka  mea,  manao  no 
o  Iehova  e  pepehi  mai  ia  laua. 

26  A  nui  ae  la  o  Sarauela  ke  kei- 
ki ;  a  ua  alohaia  oia  e  Iehova  a  me 
kanaka. 

27  H  Hele  mai  la  kekahi  kanaka 
o  ke  Akua  ia  Eli,  i  mai  la  ia  ia,  Ke 
i  mai  nei  o  Iehova  peneia,  Ua  hoi- 
ke  akaka  ia  anei  au  i  ko  ka  hale  o 
kou  makuakane,  ialakou  i  noho  ai 
i  Aigupita  ma  ka  hale  o  Parao  ? 

28  A  ua  wae  auei  au  ia  ia  noloko 
mai  o  na  hanauna  kanaka  a  pau  o 
ka  Iseraela  i  kahuna  na'u,  e  kauma- 
ha  aku  maluna  o  ko'u  kuahu,  e 
kuni  i  ka  mea  ala,  e  hookomo  i  ka 
epoda  imua  o'u  ?  a  ua  haawi  anei 
i  ko  ka  hale  o  kou  makuakane  i 
na  mohaikuni  a  pau  a  na  mamo  a 
Iseraela  ? 

29  No  ke  aha  la  oukou  e  keehi 
aku  ai  i  kuu  mohai,  a  me  kuu  ala- 
na  a'u  i  kauoha  aku  ai  ma  [kuu] 
hale ;  a  hoohanohano  oe  i  kau 
mau  keiki  maluna  o'u  e  hoomo- 
mona  aua  oukou  ia  oukou  iho  i  na 
mea  maikai  o  na  mohai  a  pau  a  ka 
Iseraela,  a  kuu  poe  kanaka  ? 

30  No  ia  mea,  ke  olelo  mai  nei  o 
Iehova  ke  Akua  o  ka  Iseraela,  I 
iho  laau,  o  ko  ka  hale  ou,  a  me  ko 
ka  hale  o  kou  makuakane,  e  hele 
mau  loa  lakou  imua  o'u  ;  aka  ano, 
ke  i  mai  nei  o  Iehova,  Hoole  aku 
la  au  ia ;  no  ka  mea,  o  na  mea  e 
hoomaikai  mai  ia'u,  na'u  lakou  e 
hoomaikai  aku  ;  a  o  na  mea  e  hoo- 
wahawaha  mai  ia'u,  e  hoowahawa- 
haia  lakou. 

31  Aia  hoi,  e  hiki  mai  ana  ka  la 
e  oki  ai  au  i  kou  lima,  a  me  ka  li- 
ma  o  ko  ka  hale  o  kou  makua- 
kane,  i  ole  ai  he  elemakule  iloko 
o  kou  hale. 

32  E  ike  auanei  oe  i  ka  popilikia 
o  ka  halelewa  mawaena  o  ka  mai- 
kai  ana  e  hana  aku  ai  i  ka  Iseraela : 
aka,  aole  he  elemakule  iloko  o  kou 
hale  i  na  la  a  pau. 

33  A  o  ke  kanaka  ou  a'u  e  oki  ole 

ai  mai  kuu  kuahu  aku,  e  lilo  ia  i 
mea  e  hoopau  ai  i  kou  maka,  a  e 
hookaumaha  ai  i  kou  naau  :  a  o 
na  hua  a  pau  o  kou  hale  e  make 
lakou  i  ka  wa  ui. 

34  Eia  ka  hoailona  ia  oe,  o  ka 
mea  e  hiki  mai  ana  maluna  o  kau 
mau  keiki  elua,  o  Hopeni  a  o  Pine- 
hasa ;  i  ka  la  hookahi  e  make  no 
laua  a  elua. 

35  A  e  hooku  auanei  au  i  kahu- 
na  pono  na'u,  nana  e  hana  ka  mea 
ku  i  ko'u  manao,  a  me  ko'u  naau  : 
a  na'u  no  e  kukulu  i  hale  mau  no- 
na,  a  e  hele  mau  loa  no  ia  imua  o 
ko'u  mea  i  poniia. 

36  A  o  kela  mea  keia  mea  i  wai- 
hoia  iloko  o  kou  hale  e  hele  mai 
no  a  e  kulou  iho  imua  ona  no  ke- 
kahi  kala  uuku,  a  me  kekahi  paī 
berena,  a  e  i  mai,  Ke  noi  aku  nei 
au  ia  oe,  e  haawi  mai  ia'u  i  wahi 
oihana  kahuna,  i  ai  iho  ai  au  i  kahi 
berena. 

MOKUNA  III. 

No  ke  kahea  ana  o  Iehova  ia  Samuela.  11 
Hoike  mai  la  o  Iehova  ia  ia  i  na  mea  ana  e 
hana  mai  ai  no  Eli,  a  no  ko  kona  hale  a 
pau. 

OSAMUELA,  ke  keiki,  lawe- 
lawe  aku  la  ia  na  Iehova 
imua  o  Eli.  Kakaikahi  ka  olelo  a 
Iehova  ia  manawa :  aole  he  hoi- 
keia'na  i  laha. 

2  A  ia  mau  la,  ia  Eli  i  moe  ilalo 
ma  kona  wahi,  ua  powehiwehi  ko- 
na  maka,  aole  ia  i  ike  ; 

3  Mamua  o  ke  pio  ana  o  ke  ku- 
kui  o  ke  Akua  ma  ka  halelewa  o 
Iehova,  kahi  i  waiho  ai  ka  pahu  o 
ke  Akua,  a  ua  moe  iho  o  Samuela ; 

4  Hea  mai  la  o  Iehova  ia  Samue- 
la,  i  aku  la  ia,  Eia  no  wau. 

5  A  holo  aku  la  ia  io  Eli  la,  i  aku 
la,  Eia  no  wau,  no  ka  mea,  ua  ka- 
hea  mai  oe  ia'u.  I  mai  la  ia,  Aole 
au  i  kahea  aku  ;  e  moe  hou  oe.  A 
hele  aku  la  ia,  a  moe  iho  la. 

6  Kahea  hou  mai  la  o  Iehova,  E 
Samuela.  A  ala  mai  o  Samuela, 
a  hele  io  Eli  la,  i  aku  la,  Eia  no 
wau ;  no  ka  mea,  ua  kahea  mai  oe 
ia'u.  1  mai  la  ia,  Aole  au  i  kahea 
aku,  e  kuu  keiki ;  e  moe  hou  oe. 

7  A  o  Samuela,  aole  ia  i  ike  ia  Ie- 
hova  ia  wa,  aole  hoi  i  hoikeia  ka 
olelo  a  Iehova  ia  ia. 

352 


8  Kahea  hou  mai  la  o  Iehova 
ia  Samuela,  o  ke  kolu  keia.  Ala 
mai  la  ia,  a  hele  aku  la  io  Eli  la,  i 
aku  la,  Eia  no  wau ;  no  ka  mea, 
ua  kahea  mai  oe  ia'u.  A  ike  iho 
la  o  Eli,  ua  kahea  mai  o  Iehova  i 
ke  keiki. 

9  No  ia  mea,  olelo  aku  la  o  Eli 
ia  Samuela,  O  hoi  oe  e  moe ;  a  i 
kahea  hou  mai  oia  ia  oe,  e  i  aku 
oe,  E  Iehova,  e  olelo  mai,  no  ka 
mea,  ua  lohe  kau  kauwa.  A  hoi 
aku  la  o  Samuela,  a  moe  iho  la 
ma  kona  wahi. 

10  Hele  mai  la  o  Iehova,  a  hoike 
ia  ia  iho,  a  kahea  mai  la  e  like  me 
na  manawa  mamua,  E  Samuela,  e 
Samuela.  I  aku  la  o  Samuela,  E 
olelo  mai,  no  ka  mea,  ua  lohe  kau 
kauwa. 

11  H  Olelo  mai  la  o  Iehova  ia  Sa- 
muela,  Aia  hoi,  e  hana  auanei  au 
i  kekahi  mea  iloko  o  ka  Iseraela, 
i  mea  e  kani  ai  na  pepeiao  elua  o 
na  mea  a  pau  i  lohe. 

12  Ia  la  no  hooko  aku  au  maluna 
o  Eli  i  na  mea  a  pau  a'u  i  olelo  ai 
no  kona  hale,  o  ka  hoomaka  ana, 
a  me  ka  hoopau  ana. 

13  Ua  hai  aku  au  ia  ia,  e  hoohe- 
wa  mau  loa  ana  au  i  kona  hale,  no 
ka  hewa  ana  i  ike  ai :  no  ka  mea, 
na  kana  mau  keiki  i  lawe  mai  ai 
ka  hewa  maluna  o  laua  iho,  aole 
ia  i  kaohi  aku  ia  laua. 

14  No  ia  mea,  ua  hoohiki  aku  au 
no  ko  ka  hale  o  Eli,  aole  e  kalaia 
ka  hewa  o  ko  ka  hale  o  Eli  i  ka 
mohai  a  i  ka  alana  i  ka  manawa  a 
pau. 

15  T[  Moe  iho  iho  la  o  Samuela  a 
kakahiaka,  a  wehe  ae  la  ia  i  na  pu- 
ka  o  ka  hale  o  Iehova;  a  makau 
iho  la  o  Samuela  e  hai  aku  ia  Eli 
i  ka  mea  i  ikeia. 

16  Kahea  aku  la  o  Eli  ia  Samue- 
la,  i  aku  la,  E  Samuela,  e  kuu  kei- 
ki.     I  mai  la  ia,  Eia  no  wau. 

17  Ninau  aku  la  ia,  Heaha  ka 
mea  a  Iehova  i  olelo  mai  ai  ia  oe? 
Ke  noi  aku  nei  au  ia  oe,  mai  huna 
ia'u;  pela  ke  Akua  e  hana  mai  ai 
ia  oe,  a  e  haawi  hou  mai  hoi,  ke 
huna  oe  ia'u  i  kekahi  o  ka  olelo  a 
pau  ana  i  olelo  mai  ai  ia  oe. 

18  Hai  aku  la  o  Samuela  ia  ia  i 

na  olelo  a  pau,  aole  i  huna  ia  ia. 
I  mai  la  ia,  Oia  no  o  Iehova;  e 
hana  mai  ia  i  kana  mea  i  make- 
make  ai. 

19  U  A  nui  ae  la  o  Samuela,  a  me 
ia  pu  no  o  Iehova,  aole  loa  ana 
olelo  i  hooko  ole  ia  mai  e  ia. 

20  A  ike  ka  Iseraela  a  pau,  mai 
Dana  a  hiki  i  Beereseba,  ua  hoo- 
kupaaia  o  Samuela  i  kaula  no  Ie- 
hova. 

21  A  hoike  hou  ia  mai  la  o  Ieho- 
va  ma  Silo  :  no  ka  mea,  hoike  mai 
la  o  Iehova  ia  ia  iho  ia  Samuela 
ma  Silo  ma  ka  olelo  a  Iehova. 

MOKUNA  IV. 

No  ke  kaua  ana  o  ka  Iseraela  me  ko  Pilisetia. 
12  Lilo  ka  pahu  o  ke  Akua,  a  make  na  kei- 
ki  a  Eli,  a  me  Eli,  a  me  ka  wahine  a  Pine- 
hasa. 

AHIKI  ae  la  ka  olelo  a  Samue- 
la  i  ka  Iseraela  a  pau.  Hele 
ku  e  aku  la  ka  Iseraela  i  ko  Pili- 
setia  i  ke  kaua,  a  hoomoana  iho  la 
ma  Ebenezera ;  a  o  ko  Pilisetia 
hoomoana  iho  la  ma  Apeka. 

2  Hoomakaukau  iho  ko  Pilisetia 
ia  lakou  iho  e  ku  e  i  ka  Iseraela ; 
a  hoouka  iho  la,  a  ua  lukuia  o 
ka  Iseraela  imua  o  ko  Pilisetia ;  a 
eha  tausani  kanaka  paha  i  lukuia 
i  ke  kaua  ana  ma  ke  kula. 

3  Tf  A  hiki  mai  la  na  kanaka  i  ka- 
hi  i  hoomoana'i,  i  ae  la  na  lunaka- 
hiko  o  ka  Iseraela,  No  ke  aha  la  o 
Iehova  i  luku  mai  ai  ia  kakou  i 
keia  la  imua  o  ko  Pilisetia?  E 
lawe  mai  io  kakou  nei  i  ka  pahu- 
berita  o  Iehova  mai  Silo  mai,  a  hi- 
ki  mai  ia  iwaena  o  kakou,  oia  ka 
mea  e  hoola  ia  kakou  mai  ka  lima 
mai  o  ko  kakou  poe  enemi. 

4  Hoouna  aku  la  na  kanaka  ma 
Silo  e  lawe  mai  mailaila  mai  i 
ka  pahuberita  o  Iehova  sabaota,  e 
waiho  ana  mawaena  o  na  kerubi- 
ma :  ilaila  na  keiki  elua  a  Eli,  o 
Hopeni  a  me  Pinehasa  nie  ka  pa- 
huberita  o  ke  Akua. 

5  A  hiki  mai  la  ka  pahuberita  o 
Iehova  iloko  o  kahi  i  hoomoana'i, 
hooho  ae  la  ka  Iseraela  a  pau  me 
ka  hooho  nui,  a  haalulu  ka  honua. 

6  A  lohe  ae  la  ko  Pilisetia  i  ka 
leo  o  ka  hooho  ana,  i  ae  la  lakou, 
No  ke  aha  la  ka  leo  o  keia  hooho 

nui  ana  ma  kahi  i  hoomoana'i  ka 
poe  Hebera  ?  A  ike  lakou,  ua  hi- 
ki  mai  ka  pahu  o  Iehova  ma  kahi 
i  hoomoana'i. 

7  Makau  iho  la  ko  Pilisetia,  no 
ka  mea,  i  iho  la  lakou,  Ua  hiki 
mai  ke  Akua  iloko  o  kahi  i  hoo- 
moana'i.  I  ae  la  lakou,  Auwe  ka- 
kou !  no  ka  mea,  aohe  mea  ma- 
mua  e  like  ai  me  keia. 

8  Auwe  kakou !  owai  la  ka  mea 
nana  kakou  e  hoola  mai  ka  lima 
mai  o  keia  mau  Akua  mana  ?  o  na 
Akua  keia  i  luku  ai  i  ka  poe  o  Ai- 
gupita  i  na  ino  a  pau  ma  ka  wao- 
nahele. 

9  E  ikaika  oukou,  e  hookauaka 
hoi,  e  ko  Pilisetia,  i  lilo  ole  ai  ou- 
kou  i  kauwa  na  ka  poe  Hebera,  e 
like  me  lakou  na  oukou :  e  hoo- 
kanaka  e  kaua  aku. 

10  Tf  A  kaua  aku  la  ko  Pilisetia, 
a  lukuia,  o  ka  Iseraela,  a  holo  ke- 
la  kanaka-  keia  kanaka  i  kona  ha- 
lelewa;  a  he  nui  loa  na  mea  i  ma- 
ke,  no  ka  mea,  haule  iho  la  o  ka 
Iseraela,  he  kanakoiu  tausani  koa 
hele  wawae. 

11  A  ua  haoia  ka  pahu  o  ke 
Akua ;  a  make  na  keiki  elua  a 
Eli,  o  Hopeni  a  o  Pinehasa. 

12  Tf  Holo  aku  la  kekahi  kana- 
ka  no  Beniamina  mai  ke  kaua 
aku,  a  hiki  ma  Silo  ia  la  hookahi, 
me  kona  kapa  i  haehaeia,  a  me  ka 
lepo  maluna  o  kona  poo. 

13  A  hiki  aku  la  ia,  aia  hoi,  e  no- 
ho  ana  o  Eli  maluna  o  ka  noho 
ma  kapa  alanui,  e  kiai  ana :  no  ka 
mea,  pihoihoi  kona  naau  no  ka 
pahu  o  ke  Akua.  A  hiki  aku  la 
ke  kanaka  ma  ke  kulanakauhale, 
a  hai  aku,  auwe  nui  iho  la  ko  ke 
kulanakauhale  a  pau. 

11  A  lohe  ae  la  o  Eli  i  ka  leo  o 
ka  uwe  ana,  i  iho  la  ia,  No  ke  aha 
la  ka  leo  o  keia  haunaele  ?  A  hele 
koke  mai  ke  kanaka,  a  hai  ia 
Eli. 

15  He  kanaiwakumamawalu  ko 
Eli  mau  makahiki,  ua  ku  paa  ko- 
na  mau  maka,  aole  ia  i  ike. 

l(i  I   mai  la  ke  kanaka  la  Eli, 

Owau  no  ka  mea  i  hele  mai,  mai 

ke  kaua  mai,  i  keia  la  wau  i  holo 

mai  nei  mai  ke  kaua  mai.     Ninau 

aku  la  ia,  Heaha  ka  olelo,  e  kuu 
keiki  ? 

17  Olelo  mai  la  ka  elele,  i  mai 
la,  Ua  hee  ka  Iseraela  imua  o  ko 
Pilisetia :  a  ua  nui  loa  ka  poe  ka- 
naka  i  pepehiia ;  a  o  kau  mau  kei- 
ki  elua,  o  Hopeni  a  o  Pinehasa, 
ua  make  laua,  a  ua  haoia  ka  pahu 
o  ke  Akua. 

18  A  i  kona  hai  ana  mai  i  ka  pa- 
hu  o  ke  Akua,  haule  iho  la  o  Eli 
mahope  o  kona  noho  ma  ka  aoao 
o  ka  ipuka,  a  hai  kona  a-i,  a  make 
iho  la  ia;  no  ka  mea,  he  kanaka 
elemakule  ia,  ua  kaumaha  hoi.  A 
ua  hooponopono  aku  ia  i  ka  Ise- 
raela  i  na  makahiki  he  kanaha. 

19  H  A  o  kona  hunonawahine, 
ka  wahine  a  Pinehasa,  ua  hapai, 
kokoke  no  i  puni:  a  lohe  ae  la 
oia  ia  mea,  i  ka  lilo  ana  o  ka  pa- 
hu  o  ke  Akua,  i  ka  make  ana  o 
kona  makuahonoaikane  a  me  ka- 
na  kane  hoi,  kulou  iho  la  ia,  no 
ka  hanau  aua;  no  ka  mea,  ua  hiki 
mai  kona  nahunahu  ia  ia. 

20  A  kokoke  ia  e  make,  i  aku  la 
na  wahine  e  ku  ana  ia  ia,  Mai  ma- 
kau  oe,  no  ka  mea,  ua  hoohanau 
oe  i  keikikane.  Aole  ia  i  ekemu 
mai,  aole  hoi  ia  i  maliu  mai. 

21  A  kapa  aku  la  ia  i  ka  inoa  o 
ke  keiki  o  Ikaboda,  i  aku  Li,  Ua 
hala  aku  la  ka  nani  mai  ka  Iserae- 
la  aku ;  no  ka  pahu  o  ke  Akua  i 
laweia'ku,  a  no  kona  makuaho- 
noaikane,  a  no  kana  kane. 

22  I  aku  la  ia,  Ua  hala  aku  la  ka 
nani  mai  ka  Iseraela  aku :  no  ka 
mea,  ua  haoia  ka  pahu  o  ke  Akua. 

MOKUNA  V. 

No  ka  hina  ana  o  Dagona  imua  o  ka  pahu  o 
ke  Akua.    6  No  ka  mai  o  ko  Pilisetia. 

LAWE  aku  la  ko  Pilisetia  i  ka 
pahu  o  ke  Akua,  a  halihali 
aku  la  mai  Ebenezera  aku  a  hiki  i 
Asedoda. 

2  A  lawe  ae  la  ko  Pilisetia  i  ka 
pahu  o  ke  Akua,  a  hali  aku  la  ilo- 
ko  o  ka  hale  o  Da°;ona,  a  waiho 
ma  ka  aoao  o  Dagona. 

3  H  Ia  la  iho,  ala  ae  la  ko  Asedo- 
da  i  kakahiaka  nui,  aia  hoi,  ua  hi- 
na  iho  la  o  Dagona  ilalo  ke  alo  ma 
ka  honua  imua  o  ka  pahu  o  Ieho- 

va.  Lawe  aku  la  lakou  ia  Dago- 
na,  a  hooku  hou  ia  ia  ma  kona 
wahi. 

4  A  ia  la  ae,  ala  hou  ae  la  lakou 
i  kakahiaka  nui,  aia  hoi,  ua  hina 
iho  la  o  Dagona  ilalo  ke  alo  ma 
ka  honua  imua  o  ka  pahu  o  Ieho- 
va;  a  o  ke  poo  o  Dagona,  a  me 
kona  mau  lima  elua,  ua  hemo  ma 
ka  paepae,  a  o  ka  ia  wale  no  i  koe 
ia  ia. 

5  No  ia  mea,  o  na  kahuna  a  Da- 
gona,  a  me  na  mea  a  pau  e  hele 
maloko  o  ka  hale  o  Dagona,  aole 
lakou  e  hehi  maluua  o  ka  paepae 
o  Dagona  ma  Asedoda,  a  hiki  i 
keia  wa. 

6  A  ua  kaumaha  ka  lima  o  Ieho- 
va  maluna  o  ko  Asedoda,  a  luku 
mai  oia  ia  lakou,  a  hahau  mai  ia 
lakou  i  ka  mai  hikoko,  i  ko  Ase- 
doda  a  me  ko  laila  wahi  a  puni. 

7  A  ike  aku  la  na  kanaka  o  Ase- 
doda  i  ka  mea  i  hanaia  pela,  i  ae 
la  lakou,  Aole  e  noho  me  kakou 
ka  pahu  o  ke  Akua  o  ka  Iseraela : 
no  ka  mea,  ua  kaumaha  kona  li- 
ma  maluna  o  kakou,  a  maluna  o 
Dagona  ko  kakou  akua. 

8  Hoouna  aku  la  lakou  e  hou- 
luulu  i  na  haku  a  pau  o  ko  Pilise- 
tia  io  lakou  la,  ninau  aku  la  ia  la- 
kou,  Heaha  ka  makou  e  hana  aku 
ai  i  ka  pahu  o  ke  Akua  o  ka  Ise- 
raela?  I  mai  la  lakou,  E  laweia'- 
ku  ka  pahu  o  ke  Akua  o  ka  Ise- 
raela  ma  Gata.  A  lawe  aku  la 
lakou  i  ka  pahu  o  ke  Akua  o  ka 
Iseraela  ilaila. 

9  A  mahope  o  ka  lakou  lawe  ana 
'ku  ia  mea  malaila,  ku  e  mai  la  ka 
lima  o  Iehova  i  ua  kulanakauhale 
la  me  ka  luku  nui  loa ;  a  hahau 
mai  ia  i  na  kanaka  o  ke  kulana- 
kauhale,  i  ka  mea  uuku,  a  me  ka 
mea  nui,  a  poha  iho  la  ko  lakou 
puupuu  koko. 

10  T[  No  ia  mea,  lawe  aku  la  la- 
kou  i  ka  pahu  o  ke  Akua  i  Ekero- 
na.  A  hiki  aku  la  ka  pahu  o  ke 
Akua  ma  Ekerona,  auwe  iho  la 
ko  Ekerona,  i  ka  i  ana  ae,  Ua  lawe 
mai  lakou  i  ka  pahu  o  ke  Akua  o 
ka  Iseraela  io  kakou  nei  e  pepehi 
ia  kakou  a  me  ko  kakou  poe  ka- 
naka. 


MOKUNA  VI. 


11  No  ia  hoi,  hoouna  aku  la  la- 
kou  e  houluulu  i  na  haku  a  pau  o 
ko  Pilisetia,  i  aku  la,  E  lawe  aku 
i  ka  pahu  o  ke  Akua  o  ka  Iserae- 
la,  a  e  hoihoi  aku  nia  kona  wahi, 
i  ole  ai  ia  e  pepehi  mai  ia  inakou 
a  rae  ko  īnakou  poe  kanaka:  no 
ka  mea,  he  make  nui  ma  ke  kula- 
nakauhale  a  pau ;  ua  kaumaha  loa 
ka  lima  o  ke  Akua  malaila. 

12  A  o  na  kanaka  aole  i  make, 
loohia  lakou  e  ka  mai  hikoko ;  a 
pii  ae  la  ka  uwe  o  ua  kulanakau- 
hale  la  i  ka  lani. 

MOKUNA  VI. 

No  ka  hoihoi  ana  i  ka  pahu  o  ke  Akua.  19 
Luku  aku  la  ke  Akua  i  na  kanaka  a  Bete- 
semesa,  no  ko  lakou  nana  ana  iloko  o  ka 
pahu  o  ke  Akua. 

INA  malama  ehiku  i  noho  ai  ka 
pahu  o  Iehova  ma  ka  aina  o  ko 
Pilisetia. 

2  Kahea  aku  la  ko  Pilisetia  i  na 
kahuna,  a  me  ka  poe  kilokilo,  i 
aku  la,  Heaha  ka  makou  e  hana 
aku  ai  i  ka  pahu  o  Iehova?  E 
hoike  mai  ia  makou,  me  ke  aha  la 
makou  e  lawe  aku  ai  ia  mea  ma 
kona  wahi  ? 

3  I  mai  la  lakou,  Ina  e  lawe  aku 
oukou  i  ka  pahu  o  ke  Akua  o  ka 
Iseraela,  mai  lawe  nele  aku ;  aka, 
e  hoihoi  aku  meka  mohaihala  no- 
na:  alaila  e  hoolaia  oukou,  a  e 
hoikeia  hoi  ia  oukou  ka  mea  i  la- 
we  ole  ia  aku  ai  kona  lima  mai  o 
oukou  aku. 

4  Ninau  aku  la  lakou,  Heaha  ka 
mohaihala  a  makou  e  hoihoi  aku 
ai  nona?  I  mai  la  lakou,  Elima 
puupuu  koko  gula,  elima  iole  gu- 
la,  ma  ka  helu  ana  o  na  haku  o  ko 
Pilisetia :  no  ka  mea,  hookahi  no 
mai  maluna  o  lakou  a  pau,  a  ma- 
luna  hoi  o  ko  oukou  mau  haku. 

5  No  ia  mea,  e  hana  oukou  i  na 
kii  no  ko  oukou  puupuu  koko,  a 
me  na  kii  no  ko  oukou  iole,  nana 
i  hana  ino  ka  aina;  a  e  hoonani 
aku  oukou  i  ke  Akua  o  ka  Iserae- 
la:  malia  paha  e  hoomama  mai  ia 
i  kona  lima  mai  luna  ae  o  oukou, 
a  me  ko  oukou  mau  akua,  a  me 
ko  oukou  aina. 

6  No  ke  aha  la  oukou,  e  hoopaa- 
kiki  nei  i  ko  oukou  naau,  e  like 


me  ko  Aigupita,  a  me  Parao  i  hoo- 
paakiki  ai  i  ko  lakou  naau  ?  Ia 
ia  i  hana  mana  ai  iwaeua  o  lakou, 
aole  anei  ia  i  kuu  aku  ia  lakou,  a 
hele  lakou  ? 

7  No  ia  mea,  e  hana  oukou  i  kaa 
hou,  a  lawe  i  na  hipiwahine  waiu 
elua,  aole  i  kau  ka  auamo  maluna 
o  laua,  a  e  nakii  i  na  bipi  ma  ke 
kaa,  a  e  lawe  i  ka  laua  mau  keiki 
mai  o  laua  aku  la : 

8  A  e  lawe  aku  oukou  i  ka  pahu 
o  Iehova,  a  kau  maluna  o  ke  kaa, 
a  e  hahao  i  na  mea  gula  a  oukou 
e  hoihoi  aku  i  mohaihala  nona  ma- 
loko  o  kahi  pahu  ma  ka  aoao  ;  a  e 
hoouna  aku  oukou  ia  mea,  i  hele 
aku  ia. 

9  A  e  nana  oukou,  ina  paha  e  pii 
aku  ia  ma  ke  ala  o  kona  mokuna, 
i  Betesemesa,  alaila,  ua  hana  mai 
ia  i  keia  ino  nui  no  kakou ;  aka,  i 
ole,  alaila  e  ike  kakou,  aole  kona 
lima  i  hahau  mai  ia  kakou ;  ua  hi- 
ki  wale  mai  ia  mea  ia  kakou. 

10  Tf  A  hana  aku  la  na  kanakape- 
la ;  a  lawe  aku  la  i  na  hipiwahine 
waiu  elua,  a  nakii  ia  laua  ma  ke 
kaa,  a  hoopaa  lakou  i  ka  laua  mau 
keiki  maloko  o  ka  hale. 

11  Kau  aku  la  lakou  i  ka  pahu  o 
Iehova  maluna  o  ke  kaa,  a  i  keka- 
hi  pahu  me  na  iole  gula,  a  me  na 
kii  o  ko  lakou  puupuu  koko. 

12  A  hele  pololei  aku  la  na  bipi 
ma  ke  ala  e  hiki  ai  i  Betesemesa, 
ma  ke  ala  loa  ka  hele  ana,  a  hele 
laua  me  ka  uwb  ana,  aole  laua  i 
huli  ae  ma  ka  akau,  aole  hoi  ma 
ka  hema ;  a  hele  na  haku  o  ko 
Pilisetia  mahope  o  laua,  a  hiki  i 
ka  mokuna  o  Betesemesa. 

13  A  e  oki  ana  ko  Betesemesa  i 
ka  lakou  palaoa  ma  ke  awawa : 
alawa  ae  la  ko  lakou  maka  iluna, 
a  ike  aku  la  i  ka  panu,  a  olioli  la- 
kou  i  ka  ike  ana  aku. 

14  A  hele  aku  la  ke  kaa  maloko  o 
ka  mahinaai  o  Iosua  no  Beteseme- 
sa,  a  ku  malaila  ;  a  malaila  ka  po- 
haku  nui ;  a  wawahi  lakou  i  ka 
laau  o  ke  kaa,  a  kaumaha  aku  la 
lakou  i  na  bipi  i  mohaikuni  ia  Ie- 
hova. 

15  Lawe  mai  la  na  Levi  i  ka  pahu 
o  Iehova,  a  me  kekahi  pahu  i  wai- 

ho  pu  ai  me  ia  me  na  mea  gula  ma- 
loko,  a  kau  aku  la  ia  mea  maluna 
o  ka  pohaku  nui ;  a  kaumaha  aku 
na  kanaka  o  Betesemesa  i  na  mo- 
haikuni,  a  ia  la,  kaumaha  aku  la 
no  hoi  lakou  i  na  mohai  ia  Iehova. 

16  A  ike  aku  la  na  haku  elima  o 
ko  Pilisetia  ia  mea,  hoi  aku  la  la- 
kou  ma  Ekerona  ia  la. 

17  Eia  na  puupuu  koko  gula  a 
ko  Pilisetia  i  hoihoi  aku  ai  i  mo- 
haihala  ia  Iehova :  no  Asedoda 
kekahi,  no  Gaza  kekahi,  no  Ase- 
kelona  kekahi,  no  Gata  kekahi,  no 
Ekerona  kekahi ; 

18  A  me  na  iole  gula  e  like  me  ka 
helu  ana  o  na  kulanakauhale  no  na 
haku  elima  o  ko  Pilisetia,  na  kula- 
nakauhale  pa  pohaku,  a  me  na 
kauhale  papu  a  hiki  i  ua  pohaku 
nui  o  Abela,  kahi  a  lakou  i  kau  ai 
i  ka  pahu  o  Iehova ;  a  ilaila  ua  po- 
haku  la  ma  ka  mahinaai  o  Iosua 
no  Betesemesa,  a  hiki  i  keia  la. 

19  1f  A  luku  mai  ia  i  na  kanaka 
o  Betesemesa,  no  ka  mea,  ua  nana 
lakou  iloko  o  ka  pahu  o  Iehova, 
luku  mai  ia  i  na  kanaka,  he  kana- 
lima  no  tausani,  a  he  kanahiku 
kanaka  ia.  Auwe  na  kanaka,  no 
ka  Iehova  pepehi  ana  mai :  na  ka- 
naka  me  ka  luku  nui. 

20  I  ae  la  na  kanaka  o  Beteseme- 
sa,  Owai  la  ka  mea  hiki  ke  ku 
imua  o  Iehova  keia  Akua  Hemole- 
le  ?  A  ia  wai  la  oia  e  hele  aku  mai 
o  kakou  aku  ? 

21  H  Hoouna  aku  la  lakou  i  na 
elele  i  na  kanaka  o  Kiriatiarima,  i 
aku  la,  Ua  hoihoi  mai  ko  Pilisetia 
i  ka  pahu  o  Iehova ;  e  iho  mai  ou- 
kou  e  lawe  aku  ia  io  oukou  la. 

MOKUNA  VII. 

No  ka  lawe  ana  i  ka  pahu  o  ke  Akua  i  Kiria- 
tiarima.  3  Ka  olelo  a  Samuela  i  ka  Iserae- 
la  e  mihi.  Kaua  mai  ko  Pilisetia  i  ka 
Iseraela.  5  Ka  pule  a  Samuela.  11  No  ka 
luku  ana  i  ko  Pilisetia.  15  Hooponopono 
aku  la  i  ka  Iseraela. 

AHELE  mai  la  na  kanaka  o 
Kiriatiarima,  a  lawe  aku  la  i 
ka  pahu  o  Iehova,  a  waiho  iho  la 
ia  maloko  o  ka  hale  o  Abinadaba 
ma  ka  puu,  a  hoolaa  aku  la  i  kana 
keiki  ia  Eleazara  e  malama  i  ka 
pahu  o  Iehova. 
2  A  i  ka  manawa  i  noho  ai  ka  pa- 

hu  ma  Kiriatiarima,  no  ka  mea,  ua 
loihi  ka  manawa,  he  iwakalua  ma- 
kahiki :  auwe  ae  la  ko  ka  hale  a 
pau  o  ka  Iseraela,  mamuli  o  Ie- 
hova. 

3  T[  Olelo  aku  la  o  Samuela  i  ko 
ka  hale  a  pau  o  ka  Iseraela,  i  aku 
la,  Ina  e  hoi  hou  oukou  ia  Iehova 
me  ko  oukou  naau  a  pau,  e  hoolei 
aku  oukou  i  na  akua  e,  a  me  Ase- 
tarota,  mai  o  oukou  aku,  a  e  hoo- 
makaukau  i  ko  oukou  naau  no 
Iehova,  a  e  malama  oukou  ia  ia 
wale  no  ;  a  e  hoopakele  mai  oia  ia 
oukou  mai  ka  lima  mai  o  ko  Pili- 
setia. 

4  Alaila  hoolei  aku  la  na  mamo  a 
Iseraela  ia  Baalima,  a  me  Asetaro- 
ta,  a  malama  ia  Iehova  wale  no. 

5  Olelo  aku  la  o  Samuela,  E  hou- 
luulu  i  ka  Iseraela  a  pau  ma  Mize- 
pa,  a  e  pule  aku  au  ia  Iehova  no 
oukou. 

6  A  houluuluia'e  la  lakou  ma  Mi- 
zepa,  a  hukihuki  lakou  i  ka  wai, 
a  ninini  aku  la  imua  o  Iehova,  a 
hookeai  lakou  ia  la,  i  aku  la,  Ua 
hana  hewa  makou  ia  Iehova.  Hoo- 
ponopono  aku  la  o  Samuela  i  na 
mamo  a  Iseraela  ma  Mizepa. 

7  A  lohe  ae  la  ko  Pilisetia  i  ka 
akoakoa  ana  o  na  mamo  a  Iserae- 
la  ma  Mizepa,  pii  aku  la  na  haku 
o  ko  Pilisetia  e  ku  e  i  ka  Iseraela. 
A  lohe  ae  la  na  mamo  a  Iseraela, 
makau  iho  la  lakou  i  ko  Pilisetia. 

8  I  aku  la  na  mamo  a  Iseraela  ia 
Samuela,  Mai  hooki  oe  i  ka  hea 
ana'ku  ia  Iehova,  i  ko  kakou 
Akua  no  makou,  i  hoopakele  mai 
ai  oia  ia  makou  i  ka  lima  o  ko 
Pilisetia. 

9  1[  Lawe  aku  la  o  Samuela  i  ke 
keikihipa  omo  waiu,  a  kaumaha 
aku  la  ia  mea  a  pau  i  mohaikuni 
ia  Iehova;  a  kahea  aku  la  o  Sa- 
muela  ia  Iehova  no  ka  Iseraela,  a 
hoolohe  mai  o  Iehova  ia  ia. 

10  A  ia  Samuela  i  kaumaha  aku 
ai  i  ka  mohaikuni,  hookokoke 
mai  ko  Pilisetia  e  kaua  mai  i  ka 
Iseraela :  hoohekili  mai  la  o  Ieho- 
va  me  ka  hekili  nui  maluna  o  ko 
Pilisetia  ia  la,  a  hoopuehu  ia  la- 
kou ;  a  pepehiia  iho  la  lakou  imua 
o  ka  Iseraela. 


MOKUNA   VIII. 


11  Hele  aku  la  na  kanaka  o  ka 
Iseraela  mawaho  o  Mizepa,  a  ha- 
hai  aku  la  i  ko  Pilisetia,  a  luku 
aku  la  ia  lakou  a  hiki  ma  Bete- 
kara. 

12  Lawe  aku  la  o  Samuela  i  po- 
haku,  a  kukulu  iho  la  mawaena  o 
Mizepa  a  o  Sena,  a  kapa  aku  la  i 
kona  inoa,  o  Ebenezera,  i  iho  la, 
Ua  kokua  mai  o  Iehova  ia  kakou 
a  hiki  ia  nei. 

13  1"  A  pio  iho  la  ko  Pilisetia, 
aole  i  hele  hou  mai  lakou  maloko 
o  ka  mokuna  o  ka  Iseraela  ;  a  ku 
e  mai  la  ka  lima  o  Iehova  i  ko  Pi- 
lisetia  i  na  la  a  pau  o  Samuela. 

14  A  o  na  kulanakauhale  i  lilo  i 
ko  Pilisetia,  ua  hoihoiia  mai  ia  no 
ka  Iseraela,  mai  Ekerona  a  hiki  i 
Gata ;  a  me  ko  laila  aina  a  puni 
na  ka  Iseraela  i  lawe  ae  mailoko 
mai  o  ka  lima  o  ko  Pilisetia.  A 
ua  kuikahi  ka  Iseraela  me  ka 
Amora. 

15  A  hooponopono  aku  la  o  Sa- 
muela  i  ka  Iseraela  i  na  la  a  pau  o 
kona  ola  ana. 

16  Kaahele  ae  la  ia  i  kela  maka- 
hiki  i  keia  makahiki,  ma  Betela,  a 
ma  Gilegala  a  ma  Mizepa  e  hoopo- 
nopono  i  ka  Iseraela  ma  ia  mau 
wahi  a  pau. 

17  A  hoi  hou  mai  ia  ma  Kama : 
no  ka  mea,  malaila  kona  hale :  a 
hooponopono  aku  la  ia  i  ka  Ise- 
raela  malaila ;  a  malaila  hoi  ia  i 
hana'i  i  kuahu  no  Iehova. 

MOKUNA  VIII. 

Hoolilo  o  Samuela  i  kana  mau  keiki  i  luna- 
kanawai.  3  Pono  ole  ka  laua  hana  ana.  5 
Nonoi  mai  ka  Iseraela  ia  Samuela  i  alii  no 
lakou.  10  Hoike  mai  la  o  Samuela  i  ke  ano 
o  ke  alii  e  alii  ai  maluna  o  lakou. 

AELEMAKULE  o  Samuela, 
hoolilo  aku  la  ia  i  kana  mau 
keiki  i  mau  lunakanawai  no  ka 
Iseraela. 

2  A  o  Ioela  ka  inoa  o  kana  keiki 
mua,  a  o  Abia  ka  inoa  o  ka  lua  o 
kana  keiki :  he  mau  lunakanawai 
laua  ma  Beereseba. 

3  Aka,  aole  i  hele  kana  mau  keiki 
ma  kona  aoao  ;  huli  ae  la  laua 
mamuli  o  ka  waiwai  alunu,  alawe 
laua  i  ke  kipe,  a  hookahuli  i  ka 
pono, 


4  Alaila  hoakoakoaia'e  la  na  lu- 
nakahiko  a  pau  o  ka  Iseraela,  a 
hele  mai  io  Samuela  la  ma  Rama, 

5  I  mai  la  ia  ia,  Aia  hoi,  ua  ele- 
makule  oe,  aole  i  hele  kau  mau 
keiki  ma  kou  aoao :  ano  e  hoono- 
ho  oe  i  alii  no  inakou,  nana  ma- 
kou  e  hooponopono  e  like  me  na 
lahuikanaka  a  pau. 

6  1  Ua  hewa  ia  mea  i  ka  manao 
o  Samuela,  i  ka  lakou  i  olelo  mai 
ai,  E  haawi  oe  i  alii  no  makou, 
nana  makou  e  hooponopono.  A 
pule  aku  la  o  Samuela  ia  Iehova. 

7  I  mai  la  o  Iehova  ia  Samuela, 
E  hoolohe  oe  i  ka  leo  o  na  kanaka 
i  na  mea  a  pau  a  lakou  e  olelo 
mai  ai  ia  oe :  no  ka  mea,  aole  la- 
kou  i  hoowahawaha  ia  oe,  aka,  ua 
hoowahawaha  mai  lakou  ia'u,  i 
alii  ole  ai  au  maluna  o  lakou. 

8  E  like  me  ua  hana  a  pau  a  la- 
kou  i  hana'i,  mai  ka  manawa  a'u  i 
lawe  mai  ai  ia  lakou  mai  Aigupita 
mai,  a  hiki  i  keia  manawa,  ia  la- 
kou  i  haalele  ai  ia'u,  a  malama  aku 
i  na  akua  e ;  pela  lakou  e  hana  nei 
ia  oe. 

9  Ano  hoi,  e  hoolohe  oe  i  ko  la- 
kou  leo  ;  aka,  e  ao  ikaika  aku  oe 
ia  lakou,  a  e  hoike  aku  hoi  i  ke 
ano  o  ke  alii  e  alii  ai  maluna  o 
lakou. 

10  1f  Hai  aku  la  o  Samuela  i  ka 
olelo  a  pau  a  Iehova  i  na  kanaka  i 
noi  ai  ia  ia  i  alii. 

11  Olelo  aku  la  ia,  Eia  ke  ano  o 
ke  alii  e  alii  ai  maluna  o  oukou  ;  E 
lawe  no  ia  i  na  keikikane  a  oukou, 
a  e  hoonoho  ia  lakou  nona  ma  na 
halekaa  ona,  a  ma  kona  poe  hoo- 
hololio,  a  e  holo  no  kekahi  ma- 
mua  o  na  halekaa  ona. 

12  A  e  koonoho  no  ia  nona  i  na 
lunatausani  a  me  na  lunakanalima, 
a  no  ka  mahi  i  kana  mahi  ana,  a 
no  ke  oki  ana  i  kana  ai,  a  no  ka 
hana  ana  i  kana  mea  kaua,  a  me 
na  mea  o  kona  mau  halekaa. 

13  A  e  lawe  no  ia  i  na  kaikama- 
hine  a  oukou  i  mea  hana  i  na  mea 
ono,  a  i  mea  kuke,  a  i  mea  kahu 
ai. 

14  A  e  lawo  uo  ia  i  na  mahinaai  o 
oukou,  a  me  ka  oukou  pawaina,  a 
me  ka  oukou  paoliva,  i  na  mea 

maikai,  a  e  haawi  aku  na  kana 
poe  kauwa. 

15  A  e  lawe  no  ia  i  ka  kapaumi  o 
na  kua  a  oukou,  a  o  na  pawaina,  a 
e  haawi  aku  na  kona  mau  luna, 
me  kana  mau  kauwa, 

16  A  e  lawe  no  koi  ia  i  na  kauwa- 
kane  a  oukou,  a  me  na  kauwawa- 
liiue  a  oukou,  a  me  ko  oukou  poe 
kanaka  ui  maikai,  a  me  na  hoki  a 
oukou,  a  e  hoonoho  ia  lakou  no 
kana  hana. 

17  E  lawe  hoi  ia  i  ka  hapaumi  o 
ka  oukou  poe  hipa  :  a  e  lilo  oukou 
i  poe  kauwa  nana. 

18  A  e  uwe  nui  oukou  ia  la,  no 
ko  oukou  alii  a  oukou  i  koho  ai 
no  oukou  ;  aole  o  Iehova  e  hoolo- 
he  mai  ia  oukou  ia  la. 

19  Tf  Aka,  aole  loa  i  hoolohe  mai 
na  kanaka  i  ka  leo  o  Samuela :  i 
mai  la  lakou,  Aole,  ua  makemake 
no  makou  i  alii  maluna  o  makou, 

20  I  like  ai  makou  me  na  lahui- 
kanaka  e  a  pau ;  a  i  hooponopono 
ko  makou  alii  ia  makou,  a  e  hele 
ia  mamua  o  makou,  a  e  kaua  aku 
i  ko  makou  kaua. 

21  Hoolohe  ae  la  o  Samuela  i  ka 
olelo  a  pau  a  na  kanaka,  a  hai 
aku  la  ia  mea  i  na  pepeiao  o  Ie- 
hova. 

22  Olelo  mai  la  o  Iehova  ia  Sa- 
muela,  E  hoolohe  oe  i  ko  lakou, 
leo,  aehoonoho  oe  i  alii  no  lakou. 
Olelo  aku  la  o  Samuela  i  na  kana- 
ka  o  ka  Iseraela,  E  hoi  oukou,  o 
kela  kanaka  keia  kanaka  i  kona 
kulanakauhale. 

MOKUNA  IX. 

No  Saula.  3  No  kona  imi  ana  i  na  hoki  o 
kona  makuakane.  18  No  kona  halawai 
ana  me  Samuela,  a  me  kona  ahaaina  pu 
aname  ia.  25  Ka  olelo  a  Samuela  iolelo 
malu  ai  ia  Saula. 

HOOKAHI  kanaka  no  ka  Be- 
niamina,  o  Kisa  kona  inoa, 
ke  keiki  a  Ahiela,  kc  keiki  a  Zero- 
ra,  ke  keiki  a  Bekorata,  ke  keiki  a 
Apia,  no  Beniamina,  he  kanaka 
waiwai  uui. 

2  He  keiki  kana,  o  Saula  kona 
inoa,  he  opiopio  a  maikai :  aohe 
kanaka  maikai  iwaena  o  na  mamo 
a  Iseraela  e  like  ana  me  ia:  inai 
kona  poohiwiaku  ahalaloa  iluna, 

ka  oi  ana  o  kona  kiekie  mamua  o 
ko  na  kanaka  a  pau. 

3  Ua  nalowale  na  hokia  Kisa,  ka 
makuakane  o  Saula  ;  i  aku  la  o  Ki- 
sa  i  kaoa  keiki,  ia  Saula,  E  lawe 
oe  i  kekahi  kauwa  me  oe,  a  hele  e 
imi  i  nahoki. 

4  Kaahele  no  ia  ma  ka  mauna  o 
Eperaima,  a  kaahele  hoi  ma  ka 
aina  o  Salisa,  aole  i  loaa  ia  laua; 
alaila  kaahele  laua  ma  ka  aina  o 
Salima,  aole  malaila ;  hele  aku  la 
ia  ma  ka  aina  o  ka  Beniamina,  aole 
i  loaa  ia  laua. 

5  A  hiki  aku  la  laua  ma  ka  aina 
o  Zupa,  i  aku  la  ia  i  kana  kauwa 
me  ia,  Ea,  e  hoi  kaua,  o  pau  aua- 
nei  ka  manao  ana  o  kuu  makua- 
kane  i  na  hoki,  a  hookaumahaia 
no  kaua. 

6  I  mai  la  kela  ia  ia,  Aia  hoi,  ma 
keia  kulanakauhale  e  noho  ana  ke- 
kahi  kanaka  o  ke  Akua,  he  kana- 
ka  kaulana  :  a  o  ka  mea  a  pau  ana 
e  olelo  ai,  e  ko  io  no  ia :  e  hele 
kaua  malaila,  malama  e  hiki  ia  ia 
ke  kuhikuhi  mai  ia  kaua  i  ke  ala 
e  pono  ai  kaua  ke  hele. 

7  I  aku  la  o  Saula  i  kana  kauwa, 
Ina  paha  e  hele  kaua,  heaha  ka 
kaua  e  lawe  aku  ai  i  ua  kanaka  la  ? 
No  ka  mea,  ua  pau  ka  berena  ma- 
loko  o  ko  kaua  ipu,  aole  he  mana- 
walea  e  lawe  aku  i  ua  kanaka  la  o 
ke  Akua  :  heaha  ka  mea  ia  kaua  ? 

8  Olelo  hou  mai  la  ke  kauwa  ia 
Saula,  i  mai  la,  Eia  ma  kuu  lima 
ka  hapaha  o  ke  sekela  kala ;  o  keia 
ka'u  e  haawi  aku  ai  i  ua  kanaka  la 
o  ke  Akua,  i  kuhikuhi  mai  ai  ia  i 
ke  ala  o  kaua. 

9  (I  ka  manawa  mamua  iloko  o 
ka  Iseraela,  a  i  hele  ke  kanaka  e 
ninau  i  ke  Akua,  peneia  ia  i  olelo 
ai,  Ina  kakou  e  hele  i  ka  mea  ike ; 
no  kamea,  o  ke  kaula  i  keia  ma- 
nawa,  ua  kapaia  oia  mamua,  he 
mea  ike.) 

10  I  aku  la  o  Saula  i  kana  kau- 
wa,  Ua  pono  kau  olelo  ;  ina  kaua 
e  hele  aku  :  a  hele  aku  la  laua  i  ke 
kulanakauhale,  i  kahi  o  ke  kanaka 
o  ke  Akua. 

11  1T  A  i  ka  laua  pii  ana  i  ke  ku- 
lanakauhale,  loaa  ia  laua  na  kai- 
kamahiue  e  hele  ana  e  huki  wai, 

i  aku  la  ia  lakou,  Maanei  anei  ke 
kanaka  ike  ? 

12  Olelo  mai  la  lakou  ia  laua,  i 
mai  la,  Maanei  no :  aia  hoi  ia  nia- 
mua  ou,  e  wikiwiki,  no  ka  mea,  i 
kele  mai  ia  i  ke  kulanakauhale  i 
keia  la ;  no  ka  mea,  he  ahaaina  na 
na  kanaka  i  keia  la  ma  kahi  kie- 
kie. 

13  A  hiki  aku  olua  maloko  o  ke 
kulanakauhale,  e  loaa  koke  oia  ia 
olua,  mamua  o  kona  pii  ana  ae  ma 
kahi  kiekie  e  ai  ai ;  aole  e  ai  na 
kanaka  a  hiki  aku  ia ;  no  ka  mea, 
nana  no  e  hoomaikai  aku  i  ka 
ahaaina,  a  mahope  iho,  ai  no  ka 
poe  i  oleloia.  No  ia  mea,  e  pii 
olua ;  no  ka  mea,  eia  ka  la  e  loaa'i 
ia  olua  ia. 

14  A  pii  aku  la  laua  i  ke  kulana- 
kauhale:  a  hiki  laua  iloko  o  ke 
kulanakauhale,  aia  hoi,  halawai 
laua  me  Samuela  e  pii  ana  ma 
kahi  kiekie. 

15  H  Ua  olelo  e  mai  o  Iehova  i 
ka  pepeiao  o  Samuela  i  ka  la  ma- 
mua  o  ko  Saula  hiki  ana  mai,  i 
mai  la, 

18  Apopo  ma  keia  manawa,  e 
hoouna  aku  au  i  ou  la  i  kekahi 
kanaka  no  ka  aina  o  ka  Beniami- 
na,  a  e  poni  aku  oe  ia  ia  i  alii  ma- 
luna  o  kuu  poe  kanaka  o  ka  Ise- 
raela,  i  hoopakele  naai  ai  ia  i  ko'u 
poe  kanaka  mai  ka  lima  mai  o  ko 
Pilisetia :  ua  nana  aku  au  i  ko'u 
poe  kanaka,  no  ka  mea,  ua  hiki 
mai  ko  lakou  uwe  ana  io'u  nei. 

17  A  ike  aku  la  o  Samuela  ia 
Saula,  olelo  mai  la  o  Iehova  ia  ia, 
Eia  ke  kanaka  a'u  i  olelo  ai  ia  oe ; 
oia  ka  mea  e  alii  ai  maluna  o  kuu 
poe  kanaka. 

18  Hookokoke  aku  la  o  Saula  ia 
Samuela  ma  ka  ipuka  pa,  i  aku  la, 
Ke  noi  aku  nei  au  ia  oe,  e  hai  mai 
oe  ia'u  i  ka  hale  o  ka  mea  ike. 

19  Olelo  mai  la  o  Samuela  ia  Sau- 
la,  i  mai  la,  Owau  no  ka  mea  ike ; 
e  pii  ae  oe  mamua  o'u  i  kahi  kie- 
kie :  no  ka  mea,  e  ai  pu  olua  me 
au  i  keia  la;  apopo  e  kuu  aku  au 
ia  oie,  a  e  hai  aku  au  i  na  mea  a 
pau  maloko  o  kou  naau. 

20  A  no  kau  mau  hoki  i  nalo- 
wale  i  na  la  ekolu  ae  nei,  mai  ma- 


nao  oe  ia  lakou,  no  ka  mea,  ua 
loaa  lakou.  Maluna  owai  anei  ka 
makemake  a  pau  o  ka  Iseraela? 
Aole  anei  maluna  ou,  a  me  ko  ka 
hale  a  pau  o  kou  makuakane  ? 

21  Olelo  aku  la  o  Saula,  i  aku  la, 
Aole  anei  wau  no  ka  Beniamina, 
no  ka  mea  uuku  o  na  hanauna  a 
pau  o  ka  Iseraela  ?  a  o  kuu  ohana 
ka  mea  uuku  o  na  ohana  a  pau  o 
ka  Beniamina?  no  ke  aha  la  oe  i 
olelo  mai  ai  ia'u  pela? 

22  Lawe  aku  la  o  Samuela  ia 
Saula  a  me  kana  kauwa,  alakai  ia 
laua  maloko  o  ke  keena  ai,  a  hoo- 
noho  ia  laua  ma  kahi  maikai  iwae- 
na  o  ka  poe  i  oleloia,  he  kanakolu 
paha  lakou. 

23  Olelo  aku  la  o  Samuela  i  ke 
kahu  ai,  E  lawe  mai  i  kahi  a'u  i 
haawi  aku  ai  ia  oe,  i  ka  mea  a'u 
i  olelo  ai  ia  oe,  E  waiho  ia  me 
oe. 

24  Lawe  ae  la  ke  kahu  ai  i  ka 
uha  mua,  a  me  ka  mea  maluna,  a 
waiho  imua  o  Saula.  I  aku  la  o 
[Samuela,]  Aia  hoi  o  ke  koena,  e 
waiho  ia  imua  ou,  a  e  ai  oe ;  no  ka 
mea,  ua  hookaawale  ia  mea  nau 
no  ka  manawa  a'u  i  olelo  ai,  ua 
kahea  aku  au  i  na  kanaka.  A  ai 
pu  iho  la  o  Saula  me  Samuela  ia 
la. 

25  ^I  A  iho  mai  lakou  mai  kahi 
kiekie  mai  a  i  ke  kulanakauhale, 
kamailio  pu  oia  me  Saula  maluna 
o  ka  hale. 

26  Ala  ae  la  lakou  i  kakakiaka 
nui ;  a  i  ka  wanaao,  kahea  aku  la 
o  Samuela  ia  Saula  maluna  o  ka 
hale,  i  aku  la,  E  ala,  a  hoouna 
aku  au  ia  oe.  Ala  mai  o  Saula,  a 
hele  aku  la  laua  iwaho,  oia  a  me 
Samuela. 

27  A  i  ko  laua  iho  ana  ma  ka  mo- 
kuna  o  ke  kulanakauhale,  i  aku  la 
o  Samuela  ia  Saula,  E  i  aku  oe  i 
ke  kauwa,  e  hele  e  aku  ia  mamua 
o  kaua,  (a  hele  aku  la  ia,)  aka,  e 
ku  malie  oe  i  keia  wa,  i  hoike  aku 
ai  au  ia  oe  i  ka  olelo  a  ke  Akua. 

MOKUNA  X. 

Poni  aku  la  o  Samuela  ia  Saula  :  a  olelo  aku 
la  ia  ia.  17  Houluulu  ae  la  o  Samuela  i  na 
kanaka  niu  Mizepa, a  koho  aku  ia  Sauhii 
alii. 

LAWE  aku  la  o  Samuela  i  ka 
hue  aila,  a  ninini  iho  la  malu- 
na  o  kona  poo,  a  honi  aku  la  ia  ia, 
i  aku  la,  Aole  anei  keia  no  ka  poni 
ana  mai  o  Iehova  ia  oe  i  alii  malu- 
na  o  kona  hooilina  ? 

2  A  hala  oe  mai  o'u  aku  nei  i 
keia  la,  alaila  e  loaa  no  ia  oe  na 
kanaka  elua  ma  ka  halelua  o  Ra- 
hela,  ma  ka  mokuna  o  ka  Benia- 
mina,  ma  Zeleza;  a  e  i  mai  laua  ia 
oe,  Ua  loaa  na  hoki  au  i  hele  ai  e 
imi :  aia  hoi,  ua  pau  ka  manao 
ana  o  kou  makuakane  i  na  hoki, 
a  ua  kaumaha  oia  ia  olua,  i  ka  i 
ana  ae,  Heaha  ka'u  e  haua'i  no 
kuu  keiki  ? 

3  A  malaila  aku  oe  e  hele  ai,  a 
hiki  ma  ka  laau  oka  o  Tabora,  a  e 
halawai  mai  me  oe  ilaila  na  kana- 
ka  ekolu  e  pii  ana  i  ke  Akua  ma 
Betela:  o  kekahi  e  hali  ana  i  na 
kao  keiki  ekolu,  a  o  kekahi  e  hali 
ana  i  na  pai  palaoa  ekolu,  a  o  ke- 
kahi  e  hali  ana  i  ka  hue  waina. 

4  A  e  aloha  mai  lakou  ia  oe,  a  e 
haawi  mai  ia  oe  i  elua  pai  berena ; 
nau  no  ia  e  lawe  mai  ko  lakou  li- 
ma  mai. 

5  Mahope  iho  e  hiki  aku  oe  i  ka 
puu  o  ke  Akua,  malaila  ka  noho 
ana  o  ka  poe  koa  o  ko  Pilisetia :  a 
hiki  aku  oe  ilaila  i  ke  kulanakau- 
hale,  e  halawai  oe  me  ka  poe  kau- 
la  e  iho  ana  ma  kahi  kiekie  mai, 
me  ka  mea  kani,  a  me  ke  kuolo- 
kani,  a  me  ka  mea  hokio,  a  me  ka 
mea  ukeke  imua  o  lakou ;  a  e  wa- 
nana  lakou. 

6  A  e  hiki  mai  ka  Uhane  o  Ieho- 
va  maluna  ou,  a  e  wanana  pu  oe 
me  lakou,  a  e  lilo  oe  i  kanaka 
okoa. 

7  Aia  hiki  mai  keia  mau  hoailo- 
na  ia  oe,  e  hana  oe  i  ka  mea  i  loaa 
i  kou  lima;  no  ka  mea,  me  oe  no 
ke  Akua. 

8  A  e  iho  e  oe  mamua  o'u  i  Gile- 
gala ;  aia  hoi  e  iho  ana  au  i  ou  la, 
e  kaumaha  aku  i  na  mohaikuni, 
a  e  kaumaha  aku  hoi  i  na  mohai 
hoomalu ;  i  na  la  ehiku  oe  e  kali 
ai,  a  hiki  aku  au  i  ou  la,  a  e  hoike 
aku  ia  oe  i  ka  mea  au  e  hana  aku 
ai. 

9  lf  A  i  ka  wa  i  huli  ae  ia  e  hele 

aku  mai  o  Samuela  aku,  haawi 
mai  ke  Akua  i  naau  okoa  nona : 
a  hiki  io  mai  ua  mau  hoailona  la 
a  pau  ia  la. 

10  A  hiki  aku  laua  malaila  ma 
ka  puu,  aia  hoi,  he  poe  kaula  i 
halawai  mai  me  ia;  a  hiki  mai  ka 
Uhane  o  ke  Akua  maluna  ona,  a 
wanana  pu  aku  la  ia  me  lakou. 

11  A  o  na  mea  a  pau  i  ike  ia  ia  i 
ka  manawa  mainua,  ike  lakou,  aia 
hoi,  e  wanana  ana  oia  me  ka  poe 
kaula,  i  ae  la  kekahi  kanaka  i 
kona  hoalauna,  Heaha  keia  i  hiki 
mai  ai  i  ke  keiki  a  Kisa  ?  O  Saula 
anei  kekahi  me  ka  poe  kaula? 

12  Olelo  mai  kekahi  nolaila  mai, 
i  mai  la,  Owai  ko  lakou  makua- 
kane  ?  No  ia  mea  ua  maa  ia  ole- 
lo,  0  Saula  anei  kekahi  me  ka  poe 
kaula  ? 

13  A  pau  kana  wanana  ana,  hele 
mai  ia  i  kahi  kiekie. 

14  T[  Ninau  mai  la  kekahi  raa- 
kuakane  o  Saula  ia  ia,  a  i  kana 
kauwa,  Ihea  la  olua  i  hele  ai  ?  I 
aku  la  kela,  I  kahi  e  imi  ai  i  na 
hoki :  a  ike  maua,  aole,  hele  maua 
io  Samuela  la. 

15  I  mai  la  kahi  makuakane  o 
Saula,  Ke  noi  aku  nei  au  ia  oe,  e 
hai  mai  ia'u,  heaha  ka  mea  a  Sa- 
muela  i  olelo  mai  ai  ia  olua  ? 

16  I  aku  la  o  Saula  i  kekahi  ma- 
kuakane  ona,  Ua  hai  maopopo 
mai  ia  ia  maua  i  ka  loaa  ana  o  na 
hoki.  Aka,  o  ka  mea  no  ke  au- 
puni  a  Samuela  i  olelo  ai,  aole  ia 
i  hai  aku  ia  ia. 

17  T[  Houluulu  ae  la  o  Samuela  i 
na  kanaka  io  Iehova  la  ma  Mi- 
zepa. 

18  I  aku  la  i  na  mamo  a  Iseraela, 
Peneia  ka  olelo  a  Iehova  ke  Akua 
o  ka  Iseraela,  Ua  lawe  mai  nei  au 
i  ka  Iseraela  mai  Aigupita  mai,  a 
ua  hoopakele  ia  oukou  i  ka  lima  o 
ko  Aigupita,  a  i  ka  lima  o  ko  na 
aupuni  a  pau,  a  me  ka  poe  i  hoo- 
luhi  ia  oukou : 

19  A  ua  hoowahawaha  oukou  i 
ko  oukou  Akua  i  keia  la,  oia  ka  i 
hoola  ia  oukou  i  na  mea  ino  a  pau 
a  me  na  popilikia  o  oukou ;  ua  i 
aku  oukou  ia  ia,  E  hoouoho  i  alii 
maluna  o  makou.    No  ia  mea,  e 

hoike  oukou  ia  oukou  iho  imua  o 
Iehova  ma  ko  oukou  mau  hanau- 
na,  a  ma  ko  oukou  mau  tausani. 

20  A  hookokoke  mai  o  Samuela 
i  na  hanauna  kanaka  a  pau  o  ka 
Iseraela,  ua  laweia  ka  hanauna  o 
ka  Beniamina. 

21  A  hookokoke  mai  ia  i  ka  ha- 
nauna  o  ka  Beniamina  ma  ko  la- 
kou  mau  ohana,  ua  laweia  ka  oha- 
na  o  Materi,  a  ua  laweia  o  Saula 
ke  keiki  a  Kisa ;  a  imi  lakou  ia  ia, 
aole  i  loaa. 

22  No  ia  mea,  ninau  hou  lakou 
ia  Iehova,  E  hiki  mai  auanei  ua 
kanaka  la  maanei  ?  I  mai  la  o  Ie- 
hova,  Aia  ua  pee  oia  maloko  o  na 
ukana. 

23  Holo  lakou  a  lawe  mai  ia  ia 
mai  laila  mai :  a  i  ke  ku  ana  oia 
iwaena  o  na  kanaka,  ua  oi  kona 
kiekie  mamua  o  ko  na  kanaka,  a 
pau,  mai  kona  poohiwi  aku,  a  ha- 
la  loa  iluna. 

24  Olelo  aku  la  o  Samuela  i  na 
kanaka  a  pau,  E  nana  oukou  ia  ia 
nei,  i  ka  mea  a  Iehova  i  wae  ai, 
aohe  konalike  iwaena  o  na  kana- 
ka  a  pau.  Hooho  aku  la  na  kana- 
ka  a  pau,  i  aku  la,  E  ola  ke  alii. 

25  Alaila  hai  aku  la  o  Samuela  i 
ke  ano  o  ke  aupuni,  a  kakau  iloko 
o  ka  buke,  a  waiho  ia  imua  o  Ie- 
hova.  A  hoihoi  aku  la  o  Samuela 
i  na  kanaka  a  pau,  i  kela  mea  i 
keia  mea  i  kona  hale  iho. 

26  U  A  hoi  aku  la  o  Saula  i  kona 
wahi  ma  Gibea;  a  hele  pu  me  ia 
kekahi  poe  kanaka,  na  ke  Akua  i 
hoopa  mai  ko  kakou  naau. 

27  Aka,  olelo  mai  la  ka  poe  he- 
wa,  Pehea  la  e  hoola  mai  ai  keia 
kanaka  ia  kakou  ?  a  hoowahawaha 
lakou  ia  ia,  aole  i  lawe  mai  lakou 
i  na  haawina  ia  ia ;  aka,  noho  ma- 
lie  no  ia. 

Kaua  mai  o  Nahasa  i  ko  labesa-gileada.  4 
Hoopakele  o  Saula  ia  lakou.  12  Hooalii 
aku  la  na  kanaka  ia  Saula  ma  Gilegala. 

AHELE  mai  o  Nahasa  no  ka 
Amona,  a  hoomoana  ku  e  ia 
Iabesa-gileada  :  a  olelo  mai  la  na 
kanaka  a  pau  o  Iabesa  ia  Nahasa, 
E  hana  oe  i  kuikahi  me  makou, 
alaila  e  hookauwa  aku  niakou  nau. 


2  I  mai  la  o  Nahasa  no  ka  Amo- 
na  ia  lakou,  Penei  ka'u  e  hana'i 
me  oukou,  e  poalo  aku  au  i  na 
maka  akau  a  pau  o  oukou,  a  kau 
aku  ia  i  mea  hoino  maluna  o  ka 
Iseraela  a  pau. 

3  Olelo  aku  la  na  lunakahiko  o 
Iabesa  ia  ia,  E  ahonui  mai  oe  ia 
makou  i  na  la  ehiku  i  hoouna  aku 
ai  makou  i  na  elele  ma  na  wahi  a 
pau  o  ka  Iseraela ;  ina  paha  aohe 
mea  nana  makou  e  hoopakele, 
alaila  e  hele  makou  i  ou  la. 

4  H  A  hele  mai  na  elele  ma  Gi- 
bea  no  Saula,  a  hai  mai  i  na  olelo 
maloko  o  ka  pepeiao  o  na  kanaka : 
a  hookiekie  ae  la  na  kanaka  a  pau 
i  ko  lakou  leo  iluna,  a  uwe  aku  la. 

5  Aia  hoi,  hele  mai  la  o  Saula 
mahope  o  na  bipi  mai  ke  kula  mai, 
ninau  mai  la  o  Saula,  No  ke  aha 
la  i  uwe  ai  na  kanaka  ?  A  hal  mai 
lakou  ia  ia  i  na  mea  no  na  kanaka 
o  Iabesa. 

6  A  hiki  mai  ka  Uhane  o  ke 
Akua  maluna  o  Saula,  a  wela  nui 
kona  inaina. 

7  Lawe  ae  la  o  Saula  i  mau  bipi- 
kane  kaulua,  a  okioki  liilii  ia  laua, 
a  hoouna  aku  la  ma  na  lima  o  ka 
poe  elele  i  na  mokuna  a  pau  o  ka 
Iseraela,  i  ka  i  ana'ku,  Pela  e  ha- 
naia'i  na  bipi  a  ka  mea  hele  ole 
mamuli  o  Saula  a  mamuli  o  Sa- 
muela.  A  kau  mai  la  ka  makau 
o  Iehova  i  na  kanaka,  a  hele  mai 
lakou  me  ka  manao  lokahi. 

8  A  helu  aku  la  oia  ia  lakou  ma 
Bezeka,  akolu  haneri  tausani  o  na 
mamo  a  Iseraela,  a  he  kanakolu 
tausani  kanaka  o  ka  Iuda. 

9  I  aku  la  lakou  i  na  elele  i  hele 
mai.  Peneia  oukou  e  olelo  aku  ai 
i  na  kanaka  o  Iabesa-gileada,  Apo- 
po  a  wela  mai  ka  la,  e  hoopakeleia 
oukou.  A  hoi  aku  la  na  elele,  a 
hoike  aku  la  i  na  kanaka  o  Iabesa  ; 
olioli  iho  la  lakou. 

10  No  ia  mea,  i  akula  na  kanaka 
o  Iabesa,  Apopo  e  hele  aku  ma- 
kou  iwaho  io  oukou  la,  a  e  hana 
mai  oukou  ia  makou  i  ua  mea  a 
pau  a  oukou  o  makemake  ai. 

11  A  i  ka  la  apopo,  hoonoho  iho 
la  o  8aula  i  na  kanaka  i  ekolu 
poe ;  a  hele  lakou  iwaeua  konu  o 

ka  poe  kaua  i  ka  moku  ana  o  ka 
pawa  o  ke  ao,  a  pepehi  iho  la  i  ka 
Amora  a  hiki  i  ka  wela  o  ka  la  :  a 
o  ke  koena,  hele  liilii  aku  la  lakou, 
aole  elua  kanaka  ma  kahi  hoo- 
kahi. 

12  Tf  Ninau  mai  la  na  kauaka  ia 
Samuela,  Owai  ka  i  olelo,  E  alii 
anei  o  Saula  maluna  o  kakou  ?  E 
lawe  mai  i  ua  poe  kanaka  la,  a  e 
pepehi  makou  ia  lakou. 

13  Olelo  mai  la  o  Saula,  Aole  e 
pepehiia  kekahi  kanaka  i  keia  la : 
no  ka  mea,  ua  haua  mai  o  Iehova 
i  ke  ola  iloko  o  ka  Iseraela  i  keia 
la. 

14  Olelo  aku  la  o  Samuela  i  na 
kanaka,  Ina  kakou  e  hele  ma  Gile- 
gala,  a  e  hookupaa  ilaila  i  ke  au- 
puni. 

15  A  hele  na  kanaka  a  pau  ma 
Gilegala ;  a  hooalii  aku  la  lakou  ia 
Saula  ilaila  imua  o  Iehova  ma  Gi- 
legala :  a  ilaila  lakou  i  kaumaha 
aku  ai  i  na  mohai  hoomalu  imua  o 
Iehova ;  a  hauoli  nui  iho  la  o  Sau- 
la,  a  me  na  kanaka  a  pau  o  ka 
Iseraela  ilaila. 

MOKUNA  XII. 

Ka  olelo  a  Samuela  i  ka  Iseraela  a  pau.  6 
Hoike  aku  ia  i  ko  lakou  hewa.  16  Kahea 
aku  la  ia  ia  Iehova  e  haawi  mai  i  ka  hekili 
a  me  ka  ua.  20  Kauoha  aku  la  ia  lakou  e 
malama  ia  Iehova. 

OLELO  aku  la  o  Samuela  i  ka 
Iseraela  a  pau,  Aia  hoi,  ua 
hoolohe  au  i  ko  oukou  leo  ma  na 
mea  apau  a  oukou  i  olelo  mai  ai 
ia'u,  a  ua  hoonoho  aku  au  i  alii 
maluna  o  oukou. 

2  Ano  hoi,  ke  hele  nei  ke  alii 
imua  o  oukou ;  a  ua  elemakule 
wau,  ua  poohina;  a  eia  hoi  ka'u 
mau  keiki  me  oukou ;  a  ua  hele 
au  imua  o  oukou  mai  kuu  wa  ka- 
malii  a  hiki  i  keia  la. 

3  Eia  hoi  wau :  e  hoike  mai  ou- 
kou  ia'u  imua  o  Iehova,  a  imua 
hoi  o  kona  mea  i  poniia ;  o  ka 
bipi  awai  ka'u  i  laweai?  a  o  ka 
hoki  awai  ka'u  i  kaili  ai?  ka  wai 
la  ka'u  i  alunu  ai?  owai  la  ka'u  i 
hookaumaha  ai  ?  ma  ka  lima  owai 
ka'u  i  lawe  ai  i  ke  kipe  i  huna'i 
ko'u  maka  ia  ia?  a  e  hoihoi  aku 
au  ia  mea  ia  oukou. 

4  I  mai  la  lakou,  Aole  oe  i  alunu 
i  ka  makou,  aole  hoi  i  hookauma- 
ha  mai  ia  makou,  aole  oe  i  lawe  i 
kekahi  mea  ma  ka  lima  o  kekahi 
kanaka. 

5  I  aku  la  oia  ia  lakou,  O  Iehova 
ke  hoike  ia  oukou,  a  o  kona  mea  i 
poniia  ke  hoike  i  keia  la,  aole  i 
loaa  ia  oukou  kekahi  mea  ma  kuu 
lima.  I  mai  la  lakou,  Oia  ke  hoi- 
ke. 

6  1f  Olelo  aku  la  o  Samuela  i  na 
kanaka,  O  Iehova  no  ka  mea  nana 
i  hoonoho  mai  o  Mose  a  me  Aaro- 
na,  a  nana  hoi  i  lawe  mai  ko  ou- 
kou  poe  kupuna  mai  ka  aina  o 
Aigupita  mai. 

7  No  ia  hoi,  e  ku  malie  oukou,  a 
e  ao  aku  au  ia  oukou  imua  a  Ie- 
hova  i  na  mea  pouo  a  pau  a  Ieho- 
va  i  hana  mai  ai  ia  oukou  a  me  ko 
oukou  poe  kupuna. 

8  I  ka  manawa  a  Iakoha  i  hele  ai 
ma  Aigupita,  ai  i  uwe  ai  ko  ou- 
kou  poe  kupuna  ia  Iehova,  alia 
hoouna  mai  la  o  Iehova  ia  Mose 
a  me  Aarona,  a  na  laua  i  alakai 
ko  oukou  mau  kupuna  mai  Aigu- 
pita  mai,  a  hoonoho  ia  lakou  ma 
keia  wahi. 

9  A  ia  lakou  i  hoopoina  ai  ia  Ie- 
hova  ko  lakou  Akua,  kuai  aku  la 
ia  ia  lakou  i  ka  lima  o  Sisera,  i  ka 
luna  o  ka  poe  kaua  no  Hazora,  a  i 
ka  lima  o  ko  Pilisetia,  a  i  ka  lima 
o  ke  alii  o  Moaha,  a  kaua  mai  la- 
kou  ia  lakou. 

10  Auwe  aku  lakou  ia  Iehova,  i 
aku  la,  Ua  hana  hewa  makou,  no 
ka  mea,  ua  haalele  makou  ia  Ie- 
hova,  a  ua  malama  makou  ia  Baa- 
lima  a  me  Asetarota:  aka,  ano  e 
hoopakele  mai  oe  ia  makou  i  ka 
lima  o  ko  makou  poe  enemi,  a  e 
malama  makou  ia  oe. 

11  A  hoouna  mai  o  lehova  ia  Ie- 
rubaala,  a  me  Bedana,  a  me  Iepe- 
ta,  a  me  Samuela,  a  hoopakele 
mai  ia  oukou  i  ka  lima  o  ko  ou- 
kou  poe  enemi  ma  na  aoao  a  pau, 
a  noho  maluhia  iho  la  oukou. 

12  A  ike  oukou  ia  Nahasa,  ke 
alii  o  na  mamo  a  Amona  e  hele 
mai  ana  e  ku  e  ia  oukou,  i  mai  la 
oukou  ia'u,  Aole;   aka  e  hoono 
hoia  ke  alii  maluna  o  makou ;  > 

ka  manawa  o  ko  Iehova  ko  oukou 
Akua  alii  ana  maluna  o  oukou. 

13  No  ia  mea,  e  nana  oukou  i  ke 
alii,  i  ka  mea  a  oukou  i  wae  ai,  a 
me  ka  mea  a  oukou  i  makemake 
ai ;  aia  hoi,  ua  hoonoho  mai  o  Ie- 
hova  i  alii  maluna  o  oukou. 

14  Ina  paha  e  makau  oukou  ia 
Iehova,  a  e  malama  ia  ia,  a  e  hoo- 
lohe  i  kona  leo,  aole  hoi  e  hoole  i 
ke  kauoha  a  Iehova;  alaila  ou- 
kou,  a  me  ke  alii  e  alii  ana  malu- 
na  o  oukou  e  hahai  mamuli  o  Ie- 
hova  ko  oukou  Akua. 

15  Aka,  i  hoolohe  ole  oukou  i  ka 
leo  o  Iehova,  i  hoole  hoi  i  ke  kauo- 
ha  a  Iehova :  alaila  e  ku  e  mai  ka 
lima  o  Iehova  ia  oukou,  e  like  me 
ke  ku  e  i  ko  oukou  poe  kupuna. 

16  ^ī  No  ia  hoi,  e  ku  malie  ou- 
kou,  a  ike  i  keia  mea  nui  a  Ieho- 
va  e  hana  mai  ai  imua  o  ko  oukou 
maka. 

17  Aole  anei  keia  ka  manawa  e 
oki  ai  i  ka  palaoa  ?  E  kahea  aku 
au  ia  Iehova,  a  e  haawi  mai  oia  i 
ka  hekili  a  me  ka  ua,  i  manao  ai 
oukou,  a  i  ike  ai  hoi,  ua  nui  ko 
oukou  heAva  i  hana'i  oukou  imua 
o  Iehova,  i  ko  oukou  noi  ana  i  alii 
no  oukou. 

18  Kahea  aku  la  o  Samuela  ia  Ie- 
hova,  a  haawi  mai  o  Iehova  i  ka 
hekili  a  me  ka  ua  ia  la:  a  makau 
nui  iho  la  na  kanaka  a  pau  ia  Ie- 
hova  a  ia  Samuela. 

19  Olelo  mai  la  na  kanaka  a  pau 
ia  Samuela,  E  pule  oe  ia  Iehova  i 
kou  Akua  no  kau  poe  kauwa,  i 
make  ole  ai  makou  :  no  ka  mea, 
me  na  hewa  a  pau  a  makou,  ua 
pakui  makou  i  keia  hewa  hou,  o 
ke  noi  ana  i  alii  no  makou. 

20  1f  Olelo  aku  la  o  Samuela  i  na 
kanaka,  Mai  makau  :  ua  hana  ou- 
kou  i  keia  hewa  a  pau :  aka,  mai 
huli  ae  oukou  mai  ka  hahai  ana  ia 
Iehova,  e  malama  oukou  ia  Iebova 
me  ko  oukou  naau  a  pau. 

21  Mai  huli  ae  oukou  mamuli  o 
na  mea  lapuwale,  na  mea  hiki  ole 
ke  kokua  mai,  no  ka  mea,  ua  la- 
puwale  lakou. 

22  No  ka  mea,  aole  e  haalele  mai 
o  Iehova  i  kona  poe  kanaka  no 
kona  inoa  nui ;  no  ka  mea,  ua 


oluolu  o  Iehova  e  hoolilo  ia  ou- 
kou  i  poe  kanaka  nona. 

23  Owau  hoi,  aole  loa  wau  e  ha- 
na  hewa  ia  Iehova  ma  ka  hooki 
ana  i  ka  pule  no  oukou  :  aka,  e  ao 
aku  au  ia  oukou  i  ka  aoao  maikai 
a  me  ka  pono. 

24  E  makau  nae  oukou  ia  Iehova, 
a  e  hookauwa  aku  nana  me  ka 
oiaio  meko  oukou  naau  a  pau,  no 
ka  mea,  e  hoomanao  oukou  i  na 
mea  nui  ana  e  hana  mai  ai  no  ou- 
kou. 

25  Aka,  i  hanahewa  mau  oukou, 
e  hoopauia  auanei  oukou,  a  me  ko 
oukou  alii. 

Wae  aku  la  o  Saula  i  ekolu  tausani  kanaka 
nona.  3  Luku  aku  la  o  Ionatana  i  ko  Pili- 
setia.  5  Hoakoakoaia  ae  la  na  kanaka  ma 
Gilegala.  6  Hoomakaukau  nui  aku  la  ko 
Pilisetia  i  ke  kaua.  9  Kaumaha  hewa  aku 
la  o  Saula  i  ka  mohai.  11  Ka  olelo  a  Sa- 
muela  ia  ia. 

HOOKAHI  makahiki  o  ko  Sau- 
la  alii  ana :  a  pau  na  maka- 
hiki  elua  o  kona  alii  ana, 

2  Wae  aku  la  o  Saula  nona  i  eko- 
lu  tausani  kanaka  o  ka  Iseraela ; 
elua  tausani  me  Saula  ma  Mike- 
masa,  a  ma  ka  mauna  o  Betela,  a 
hookahi  tausani  me  Ionatana  ma 
Gibea  o  Beniamina;  a  hoihoi  aku 
la  ia  i  na  kanaka  i  koe  i  ko  lakou 
halelewa  iho. 

3  A  luku  aku  la  o  Ionatana  i  ka 
poe  koao  ko  Pilisetia  ma  Geba;  a 
lohe  ko  Pilisetia.  A  puhi  aku  la  o 
Saula  i  ka  pu  ma  ka  aina  a  pau,  i 
ka  i  ana'e,  E  hoolohe  ka  poe  He- 
bera. 

4  A  lohe  ae  la  ka  Iseraela  a  pau  i 
ka  mea  i  oleloia  mai,  ua  pepehi  o 
Saula  i  ka  poe  koa  o  ko  Pilisetia,  a 
ua  hoowahawahaia  o  ka  Iseraela  e 
ko  Pilisetia.  A  ua  houluuluia  na 
kanaka  mahope  o  Saula  ma  Gile- 
gala. 

5  1  Hoakoakoa  ae  la  ko  Pilisetia 
e  kaua  aku  i  ka  Iseraela,  he  kana- 
kolu  tausani  halekaa,  eono  tausa- 
ni  hoohololio,  a  me  na  kanaka  e 
like  me  ke  one  ma  kahakai  he  nui 
loa;  a  hele  mai  lakou,  a  hoomoa- 
na  ma  Mikemasa,  ma  ka  hikina  o 
Betavena. 

6  A  ike  aku  la  na  kanaka  o  ka 

Iseraela  i  ko  lakou  popilikia,  (no 
ka  mea,  ua  pilikia  na  kanaka,)  pee 
aku  la  na  kanaka  iloko  o  na  ana,  a 
maloko  o  na  laau  k\iku,  a  ma  na 
pohaku,  a  me  na  wahi  kiekie,  a 
maloko  o  na  lua. 

7  A  o  kekahi  poe  Hebera  hele  aku 
la  ma  kela  aoao  o  Ioredane  ma  ka 
aina  o  Gada,  a  o  Gileada  :  a  ma  Gi- 
legala  o  Saula,  a  haalulu  na  kana- 
ka  mamuli  ona. 

8  H  Noho  iho  la  ia  i  na  la  ehiku 
e  like  me  ka  manawa  a  Samuela  i 
olelo  ai :  aole  i  hiki  mai  o  Samuela 
ma  Gilegala ;  a  ua  hele  liilii  na  ka- 
naka  mai  ona  aku  la. 

9  Olelo  aku  la  o  Saula,  E  lawe 
mai  ia'u  i  mohaikuni,  ame  na  mo- 
hai  hoomalu.  Kaumaha  aku  la  ia 
i  ka  mohaikuni. 

10  A  i  ka  manawa  i  pau  ai  kana 
kaumaha  aua  aku  i  ka  mohaikuni, 
aia  hoi,  hiki  mai  lao  Samuela  ;  he- 
le  aku  la  o  Saula  e  halawai  me  ia, 
e  hoomaikai  aku  ia  ia. 

11  Tf  Ninau  aku  la  o  Samuela, 
Heaha  kau  i  hana'i  ?  I  mai  la  o 
Saula,  No  ka'u  ike  ana  i  na  kana- 
ka  e  hele  liilii  ana  mai  o'u  aku  nei, 
a  no  kou  hiki  ole  mai  i  na  la  i  ole- 
loia'i,  a  no  ka  hoakoakoa  ana  o  ko 
Pilisetia  ma  Mikemasa  ; 

12  Nolaila,  i  iho  la  au,  e  iho  mai 
auanei  ko  Pilisetia  maluna  o'u  ma 
Gilegala,  aole  au  i  noi  aku  ia  Ie- 
hova :  no  ia  mea,  hooikaika  iho  la 
au  ia'u  iho,  a  kaumaha  aku  la  i  ka 
mohaikuni. 

13  Olelo  aku  la  o  Samuela  ia  Sau- 
la,  Ua  hana  naaupo  oe,  aole  oe  i 
malama  i  ke  kauoha  a  Iehova  kou 
Akua,  ana  i  kauoha  mai  ai  ia  oe ;  i 
hookupaa  mau  loa  ai  o  Iehova  i 
kou  aupuni  maluna  o  ka  Iseraela. 

14  Ano  hoi,  aole  e  mau  ana  kou 
aupuni ;  ua  imi  mai  o  Iehova  i  ka- 
naka  nona  e  like  me  kona  naau 
iho,  a  ua  hoonoho  mai  o  Iehova  ia 
ia  i  luna  no  kona  poe  kanaka,  no 
kou  malama  ole  i  ka  mea  a  Iehova 
i  kauoha  mai  ai  ia  oe. 

15  Ku  ae  la  o  Sarauela,  a  pii  aku 
la  mai  Gilegala  aku  a  i  Gibea  o  Be- 
niamina.  A  helu  aku  la  o  Saula  i 
na  kanaka  me  ia,  aono  paha  haue- 
ri  kanaka. 

16  A  o  Saula  a  me  Ionatana  kana 
keiki,  a  o  na  kanaka  me  laua,  no- 
ho  iho  la  ma  Gibea  o  Beniamraa: 
aka,  hoomoaua  iho  la  ko  Pilisetia 
ma  Mikemasa. 

17  1f  Hele  mai  la  ka  poe  luku, 
mai  ka  poe  koa  o  ko  Pilisetia  mai, 
ekolu  poe :  huli  ae  la  kekahi  poe 
ma  ke  ala  o  Opera  ma  ka  aina  o 
Suala. 

18  Huli  ae  la  kekahi  poe  ma  ke 
ala  o  Betahorona ;  a  huli  ae  keka- 
hi  poe  ma  ke  ala  o  ka  mokuna  e 
ku  pono  ana  i  ke  awawa  o  Zeboi- 
ma,  raa  ka  waonahele. 

19  H  Aole  no  i  loaa  ka  amara  ma 
ka  aiua  a  pau  o  ka  Iseraela ;  uo  ka 
mea,  i  ae  la  ko  Pilisetia,  O  haua 
auanei  ka  poe  Hebera  i  ka  pahi- 
kaua,  a  i  ka  ihe  paha  na  lakou. 

20  Aka,  hele  uo  ka  Iseraela  a  pau 
i  ko  Pilisetia  e  hana'i  i  kana  oopa- 
lau,  a  me  kana  ho,  a  me  kana  koi- 
lipi,  a  me  kana  oo. 

21  He  apuapu  nae  ia  lakou  no  ka 
oopalau,  a  no  na  ho,  a  no  na  o  ma- 
namana,  a  no  na  koilipi,  a  no  ka 
hookala  i  na  kui. 

22  A  i  ka  la  i  kaua  ai,  aole  he  pa- 
hikaua,  aole  hoi  he  ihe  ma  ka  lima 
o  na  kanaka  me  Saula,  a  me  Iona- 
tana :  aka,  ua  loaa  ia  Saula  a  me 
Ionatana  kana  keiki. 

23  A  hele  aku  la  ka  poe  koa  o 
ko  Pilisetia  i  ke  ala  ololi  o  Mike- 
masa. 

MOKUNA  XIV. 

No  ka  hana  a  Ionatana,  a  me  ka  mea  nana 
i  hali  kana  mea  kaua.  17  No  ka  hana  a 
Saula. 

AI  kekahi  la,  olelo  aku  la  o  Io- 
natana  ke  keiki  a  Saula  i  ke 
kanaka  ui,  nana  i  hali  kana  mea 
kaua,  Ea,  e  hele  kaua  i  ka  pakaua 
o  ko  Pilisetia  ma  kela  aoao.  Aka, 
aole  ia  i  hai  aku  i  kona  makua- 
kane. 

2  Noho  iho  la  o  Saula  ma  ka  aoao 
mamao  loa  o  Gibea,  malalo  o  ka 
laau  pomegerane  ma  Migerona  :  a 
o  na  kanaka  me  ia,  aono  paha  ha- 
neri  lakou ; 

3  A  o  Ahia,  ke  keiki  a  Ahituba, 
a  ke  kaikuaana  o  Ikaboda,  ke  kei- 
ki  a  Pinehasa,  ke  keiki  a  Eli,  ke 
kahuna  a  Iehova  ma  Silo,  ua  hoo- 

komoia  ka  epoda.    Aole  i  ike  na 
kanaka,  ua  hala  o  Ionatana. 

4  U  A  ma  ke  ala  a  Ionatana  i  imi 
ai  e  hele  i  ka  poe  koa  o  ko  Pilise- 
tia,  he  pohaku  oi  ma  keia  aoao,  a 
he  pohaku  oi  ma  kela  aoao :  o  Bo- 
zeza  ka  inoa  o  kekahi,  a  o  Sene  ka 
inoa  o  kekahi. 

5  A  o  ka  mea  oi  o  kekahi,  ua  kie- 
kie  ia  ma  ke  kukuluakau  e  ku  po- 
no  ana  i  Mikemasa,  a  o  kekahi  ma 
ke  kukuluhema  e  ku  pono  ana  i 
Gibea. 

6  Olelo  aku  la  o  Ionatana  i  ke 
kanaka  ui,  nana  i  hali  kana  mea 
kaua,  Ea,  e  hele  kaua  i  kahi  paa  o 
ua  poe  la  i  okipoepoe  ole  ia :  e 
hana  mai  paha  o  Iehova  no  kaua ; 
no  ka  mea,  aohe  mea  keakea  ia 
Iehova,  ke  hoola  ma  ka  poe  nui, 
a  ma  ka  poe  uuku. 

7  I  mai  la  ka  mea  nana  i  hali 
kana  mea  kaua  ia  ia,  E  hana  oe  i 
ka  mea  a  pau  maloko  o  kou  naau : 
o  hele;  aia  hoi,  owau  pu  kekahi 
me  oe  e  like  me  kou  manao. 

8  Olelo  aku  la  o  Ionatana,  Aia 
hoi,  e  hele  kaua  i  ua  poe  kanaka 
la,  a  e  hoike  ia  kaua  iho  ia  lakou. 

9  Ina  e  olelo  mai  lakou  ia  kaua 
peneia,  E  noho  malie  olua  a  hiki 
aku  makou  io  olua  la;  alaila  ku 
malie  kaua  ma  ko  kaua  wahi,  aole 
e  'pii  aku  io  lakou  la. 

10  Aka,  i  olelo  mai  lakou  ia  kaua 
peneia,  E  pii  mai  olua  io  makou 
nei ;  alaila  e  pii  aku  kaua :  no  ka 
mea,  ua  hoolilo  mai  o  Iehova  ia  la- 
kou  i  ko  kaua  lima ;  a  oia  ka  hoai- 
lona  no  kaua. 

11  Hoike  aku  la  laua  ia  laua  iho 
i  ka  poe  koa  o  ko  Pilisetia :  i  ae  la 
ko  Pilisetia,  E  nana  i  ka  poe  He- 
bera  e  hele  mai  ana  mailoko  mai 
o  na  lua  a  lakou  i  pee  ai. 

12  Olelo  mai  la  na  kanaka  o  ka 
poe  koa  ia  Ionalana,  a  me  ka  mea 
nana  i  hali  kana  mea  kaua,  i  mai 
la,  E  pii  mai  olua  io  makou  nei,  a 
e  hoike  aku  makou  ia  olua  i  keka- 
hi  mea.  I  aku  la  Ionatana  i  ka 
mea  nana  i  hali  kana  mea  kaua,  E 
pii  mai  oe  mahope  o'u;  no  ka 
mea,  ua  hoolilo  mai  o  Iehova  ia 
lakou  iloko  o  ka  lima  o  ka  Ise- 
raela. 


13  Pii  ae  la  o  Ionatana  ma  kona 
lima,  a  ma  kona  wawae,  a  o  ka 
mea  nana  i  hali  kana  mea  kaua 
mahope  ona :  a  haule  lakou  imua 
o  Ionatana  ;  a  o  ka  mea  nana  i  hali 
kana  mea  kaua  pepehi  aku  la  ia 
mahope  ona. 

14  A  o  ka  pepehi  mua  ana  a  Iona- 
tana  a  me  ka  mea  nana  i  hali  kana 
mea  kaua,  he  iwakalua  pahakana- 
ka  ia,  ma  kahi  kokoke,  e  like  pa- 
ha  me  ka  hapalua  o  ka  eka  aina 
hookahi. 

15  He  haalulu  iwaena  o  ka  poe 
koa  ma  ke  kula,  a  iwaena  o  na  ka- 
naka  a  pau ;  a  o  ka  poe  kaua,  a  o 
ka  poe  luku,  haalulu  iho  la  lakou, 
nauwe  ka  aina  ;  a  he  haalulu  nui. 

16  Nana  aku  la  ka  poe  kiai  o 
Saula  ma  Gibea  o  Eeniamina  ;  aia 
hoi,  ua  hee  aku  la  ka  poe  nui,  a 
holo  lakou,  a  hele  liilii  aku. 

17  Olelo  aku  la  o  Saula  i  na  ka- 
naka  me  ia,  E  helu  ano,  i  ike  ka- 
kou  i  kameaiheleaemaio  kakou 
aku.  Helu  aku  la  lakou,  aia  hoi, 
aole  o  Ionatana,  a  me  ka  mea  nana 
i  hali  kana  mea  kaua. 

18  I  aku  la  o  Saula  ia  Ahia,  E  la- 
we  mai  maanei  i  ka  pahu  o  ke 
Akua :  no  ka  mea,  i  kela  manawa, 
aia  no  ka  pahu  o  ke  Akua  me  na 
mamo  a  Iseraela. 

19  T[  A  ia  Saula  i  kamailio  ai  me 
ke  kahuna,  ua  nui  loa  ka  hauuaele 
iwaena  o  ka  poe  koa  o  ko  Pilise- 
tia ;  i  aku  la  o  Saula  i  ke  kahuna, 
E  hoi  hou  mai  i  kou  lima. 

20  Houluuluia'e  la  o  Saula  me  na 
kanaka  a  pau  me  ia,  a  hele  aku  i 
ke  kaua :  aia  hoi,  ua  ku  e  ka  pa- 
hikaua  a  kela  kanaka  keia  kanaka 
i  kona  hoa,  a  ua  nui  loa  ka  pio- 
loke. 

21  A  o  ka  poe  Hebera  i  noho  ai 
me  ko  Pilisetia  mamua,  a  i  hele  pu 
ai  me  lakou  i  kahi  hoomoana'i, 
mai  kela  wahi  keia  wahi,  o  lakou 
kekahi  i  hui  pu  ai  me  ka  Iseraela 
me  Saula  a  me  Ionatana. 

22  A  o  na  kanaka  a  pau  o  ka  Ise- 
raela  i  pee  ai  ma  ka  mauna  o  Epe- 
īaima,  ia  lakou  i  lohe  ai,  ua  holo 
ko  Pilisetia,  o  lakou  nohoi  kekalu 
i  hahai  mahope  o  lakou  i  ke  kaua. 

23  A  hoopakele  mai  o  Iehova  i 

ka  Iseraela  ia  la :  a  hele  aku  la  ke 
kaua  ma  Betavena. 

24  TT  A  ua  pilikianakanaka  o  ka 
Iseraela  ia  la  :  no  ka  mea,  ua  hoo- 
hiki  aku  o  Saula  i  na  kanaka,  i  aku 
la,  Poino  ke  kanaka,  ke  ai  ia  i  ka 
ai  a  hiki  i  ke  akiahi,  i  hoopai  aku 
ai  au  i  ko'u  poe  enemi.  Noiaila, 
aole  i  ai  na  kanaka  i  ka  ai. 

25  A  hele  na  kanaka  a  pau  ma 
ka  ululaau  :  a  he  meli  maluua  o  ka 
aina. 

26  A  hiki  na  kanaka  ma  ka  ulu- 
laau,  aia  hoi,  e  kahe  ana  o  ka  meli, 
aole  ka  lima  o  kekahi  kanaka  i 
hoopa  aku  i  kona  waha :  no  ka 
mea,  makau  na  kanaka  i  ka  hoo- 
hiki  ana. 

27  Aka,  aole  i  lohe  o  Ionalana  i 
ke  kauoha  a  kona  makuakane  i  na 
kanaka  i  ka  hoohiki  ana;  nolaila, 
o  aku  la  ia  i  ke  kookoo  ma  kona 
lima,  a  hou  iho  la  iloko  o  ka  wai- 
hona  meli,  a  hoopa  kona  lima  i 
kona  waha,  a  hoomalamalamaia 
kona  mau  maka. 

28  Alaila,  olelo  mai  la  kekahi  o 
na  kanaka,  i  mai  la,  Ua  kauoha 
ikaika  mai  kou  makuakane  i  na 
kanaka  me  ka  hoohiki,  i  mai  la, 
Poino  ke  kanaka,  ke  ai  i  ka  ai  i 
keia  la.  A  ua  nawaliwali  na  ka- 
naka. 

29  Olelo  aku  la  o  Ionatana,  i  aku 
la,  Ua  hoopilikia  ko'u  makuakane 
i  ka  aina :  ke  noi  aku  nei  au  ia  ou- 
kou,  e  nana,  ua  hoomalamalamaia 
ko'u  mau  maka,  no  kuu  hoao  ana 
i  kauwahi  uuku  o  keia  meli. 

30  Aole  anei  he  nui  aku,  ina  paha 
ua  ai  nui  na  kanaka  i  keia  la  i  ka 
mea  o  ko  lakou  poe  euemi  i  loaa 
ai  ia  lakou  ?  Aole  anei  he  nui  aku 
ka  luku  iwaenao  ko  Pilisetia  ? 

31  A  luku  aku  la  lakou  i  ko  Pili- 
setia  ia  la,  mai  Mikemasa  a  hiki  i 
Aialona:  a  ua  nawaliwali  loa  na 
kanaka. 

32  Lalau  aku  la  na  kanaka  i  ka 
waiwai  pio,  a  lawe  i  na  hipa,  a  me 
na  bipi,  a  me  na  hipikeiki,  a  pepe- 
hi  iho  la  ma  ka  aina ;  a  ai  iho  la 
na  kanaka  me  ke  koko. 

33  1f  Hai  aku  la  lakou  ia  Saula,  i 
aku  la,  Aia  hoi,  ke  hana  hewa  nei 
na  kanaka  ia  Tehova,  i  ka  lakou  ai 

ana  me  ke  koko.  I  mai  la  kela,  Ua 
hana  pono  ole  oukou :  e  olokaa 
mai  i  pohaku  nui  io'u  nei  i  keia 
la. 

34  Oleo  aku  la  o  Saula,  E  hele 
oukou  iwaena  o  na  kanaka,  e  i 
aku  ia  lakou,  E  lawe  mai  io'u  nei 
kela  kanaka  keia  kanaka  i  kana 
bipi  a  me  kana  hipa,  a  e  pepehi 
maanei,  a  ai  iho  ;  a  mai  hana  hewa 
ia  Iehovai  ka  ai  ana  me  ke  koko. 
A  lawe  mai  la  na  kanaki  a  pau,  o 
kela  kanaka  keia  kanaka  i  kana 
bipi,  me  ia  ia  po,  a  pepehi  iho  la 
malaila. 

35  Hanaakula  o  Saula  i  kuahu 
no  Iehova,  oia  ke  kuahu  aua  i  hoo- 
maka  ai  e  hana  no  Iehova. 

36  H  I  aku  la  o  Saula,  E  hahai 
aku  kakou  i  ko  Pilisetia  i  ka  po,  a 
e  luku  aku  ia  lakou  a  hiki  i  ka  ma- 
lamalama  o  ke  ao,  a  mai  waiho  ka- 
kou  i  kekahi  kanaka  o  lakou.  I 
mai  la  lakou,  E  hana  oe  i  ka  mea 
pono  i  kou  maka.  I  mai  la  ke  ka- 
huna,  E  hookoke  mai  nei  kakou  i 
ke  Akua. 

37  Ninau  aku  la  o  Saula  i  ke 
Akua,  E  hahai  aku  anei  au  i  ko 
Pilisetia  ?  e  hoolilo  mai  anei  oe  ia 
lakou  i  ka  lima  o  ka  īseraela? 
Aka,  aole  ia  i  olelo  mai  ia  ia  ia 
la. 

38  Olelo  aku  la  o  Saula,  E  hoo- 
kokoke  mai  oukou  ia  nei,  e  na  ala- 
kai  o  nakanaka;  iike  ponokakou 
i  ka  mea  o  keia  hewa  i  keia  la. 

39  No  ka  mea,  ma  ke  ola  o  Ieho- 
va  nana  i  hoola  i  ka  Iseraela,  ina 
paha  iloko  o  Ionatana  ka'u  keiki 
keia  mea,  e  make  io  no  ia.  Aole 
kekahi  kanaka  iwaena  o  ka  Ise- 
raela  i  olelo  mai  ia  ia. 

40  Olelo  aku  la  ia  i  ka  Iseraela  a 
pau,  O  oukou  ma  kekahi  aoao,  a 
owau  a  me  Ionalana  kuu  keiki, 
ma  kekahi  aoao.  I  mai  la  na  ka- 
naka  ia  Saula,  E  hana  oe  i  ka  mea 
pono  i  kou  maka. 

41  Olelo  aku  la  o  Saula  ia  Iehova 
ke  Akua  o  ka  Iseraela,  E  hoike 
mai  i  ka  oiaio.  A  ua  laweia  o 
Saula  a  me  Ionatana  :  a  pakele  na 
kanaka. 

42  I  aku  la  o  Saula,  E  hailona 
iwaena   o    maua   a   me  Ionatana 

kuu  keiki.    A  ua  laweia  o  Iona- 
tana. 

43  Alaila  i  aku  la  o  Saula  ia  Io- 
natana,  E  hai  mai  oe  ia'u  i  kau 
mea  i  hana'i.  Hai  aku  la  o  Iona- 
tana,  i  aku  la,  Ua  hoao  iho  au  i 
kahi  meli  uuku  wale  no  me  ke 
kookoo  ma  kuu  lima,  aia  hoi,  e 
make  ana  au. 

44  I  aku  la  o  Saula,  Pela  ke  Akua 
e  hana  mai  ai,  pela  io  hoi,  no  ka 
mea,  e  make  io  no  oe,  e  Iouatana. 

45  Olelo  mai  lanakanaka  ia  Sau- 
la,  E  make  anei  o  Ionatana,  nana  i 
hana  keia  ola  nui  iwaena  o  ka  Ise- 
raela  ?  Aole  loa,  ma  ke  ola  o  Ie- 
hova,  aole  e  haule  iho  ma  ka  ho- 
nua  kekahi  lauoho  o  kona  poo ; 
no  ka  mea,  ua  hana  pu  aku  ia  me 
ke  Akua  i  keia  la.  A  hoopakele 
aku  la  na  kanaka  ia  Ionatana,  aole 
ia  i  make. 

46  Haalele  aku  la  o  Saula  i  ka  ha- 
hai  ana  i  ko  Pilisetia:  a  hoi  aku 
la  ko  Pilisetia  i  ko  lakou  wahi. 

47  1[  A  lawe  ae  la  o  Saula  i  ke 
aupuni  o  ka  Iseraela,  kaua  aku  la 
i  kona  poe  enemi  a  pau,  ma  na 
aoao  a  pau  i  ko  Moaha,  a  me  na 
mamo  a  Amona,  a  me  ka  Edoma, 
a  me  na'lii  o  Zoba,  a  me  ko  Pili- 
setia,  a  ma  na  wahi  a  pau  aua  i 
huli  ae,  ua  lanakila  ia. 

48  Hana  ikaika  aku  la  ia,  a  luku 
aku  la  i  ka  Ameleka,  a  hoopakele 
i  ka  Iseraela  i  ka  lima  o  ka  poe  i 
luku  mai  ia  lakou. 

49  Eia  na  keiki  a  Saula,  o  Iona- 
tana,  o  Isui  a  me  Melekisua :  a  o 
ka  inoa  o  kana  mau  kaikamahine 
elua,  o  Meraba  ka  inoa  o  ke  kai- 
kuaana,  a  o  Mikala  ka  inoa  o  ke 
kaikaina. 

50  A  o  Ahinoama  ka  inoa  o  ka 
wahine  a  Saula,  ke  kaikamahine  a 
Ahimaaza ;  a  o  ka  inoa  o  kona  nli- 
hikaua,  o  Abenera,  ke  keiki  a  Ne- 
ra,  kahi  makua  o  Saula. 

51  A  o  Kisa  ka  makuakane  o 
Saula:  a  o  Nera  ka  makuakane  o 
Abenera,  ke  keiki  a  Abiela. 

53  A  ua  nui  ke  kaua  ana  i  ko 
Pilisetia  i  na  la  a  pau  o  Saula :  a 
ike  aku  la  o  Saula  i  ke  kanaka 
ikaika,  a  i  ke  kauaka  koaka,  lawe 
aku  la  kela  ia  ia  nona. 

No  ka  helo  ana  o  Saula  e  luku  i  kn  Amale- 
ka.  8  No  ka  Saula  malama  ole  ana  i  ke 
kauoha  a  Ieliova.  10  Ka  olelo  a  keAkua 
a  Samuela  i  hai  aku  ai  ia  Saula.  32  Pe- 
pehi  aku  la  o  Samuela  ia  Agaga. 

OLELO  aku  la  o  Samuela  ia 
Saula,  Na  Iehova  wau  i  hoou- 
na  mai  e  poni  ia  oe  i  alii  maluna 
o  kona  poe  kanaka,  o  ka  Iseraela  : 
ano  hoi,  e  hoolohe  oe  i  ka  leo  o 
na  olelo  a  Iehova. 

2  Ke  olelo  mai  nei  o  Iehova  o  ke 
kaua,  peneia,  Ke  hoomanao  nei 
au  i  ka  mea  a  ka  Amaleka  i  hana 
mai  ai  i  ka  Iseraela,  i  kona  ku  e 
mai  ia  ia  ma  ke  ala,  i  ka  manawa  i 
hele  mai  ai  ia  mai  Aigupita  mai. 

3  Ano  hoi  e  hele  oe,  a  e  luku  aku 
i  ka  Ameleka,  a  e  luku  aku  i  ko 
lakou  mea  a  pau  loa,  mai  minami- 
na  ia  lakou  ;  aka,  e  luku  aku  i  ke 
kane  a  me  ka  wahine,  i  ke  keiki  a 
me  ka  mea  omo  waiu,  i  ka  bipi  a 
me  ka  hipa,  i  ke  kamelo  a  me  ka 
hoki. 

4  Houluulu  ae  la  o  Saula  i  na  ka- 
naka,  a  helu  aku  la  ia  lakou  ma 
Telaima,  elua  haneri  tausani  ka- 
naka  koa  hele  wawae,  a  he  umi 
tausani  kanaka  o  ka  Iuda. 

5  A  hele  aku  la  o  Saula  i  ke  kula- 
nakauhale  o  ka  Amaleka,  a  kaua 
aku  la  ma  ke  awawa. 

0  H  Olelo  aku  la  o  Saula  i  ka  poe 
Keni,  E  hele  aku,  e  haalele,  e  iho 
ilalo  mai  waena  mai  o  ka  Amale- 
ka,  o  luku  aku  auanei  au  ia  oukou 
me  lakou :  no  ka  mea,  ua  loko- 
maikai  oukou  i  ua  mamo  a  Iserae- 
la,  ia  lakou  i  hele  mai,  mai  Aigu- 
pita  mai.  Hele  aku  la  ka  poe 
Keni  mailoko  aku  o  ka  Amaleka. 

7  Luku  aku  la  o  Saula  i  ka  Ama- 
leka  ma  Havila,  a  hiki  aku  i  Sura 
e  ku  pono  ana  i  Aigupita. 

8  A  lawe  ola  aku  la  oia  ia  Agaga 
ke  alii  o  ka  Amaleka,  a  luku  aku 
la  i  na  kanaka  a  pau  i  ka  maka  o 
kapahikaua. 

9  Aka,  o  Saula  a  me  na  kanaka  i 
hoola  aku  la  ia  Agaga,  a  i  na  mea 
maikai  o  ka  poe  hipa,  a  o  ka  poe 
bipi,  a  i  na  mea  maikai  iki  iho,  a  i 
na  keiki  hipa,  a  i  na  mea  maikai 
a  pau,  aole  i  luku  aku  ia  lakou  : 
aka,  o  na  mea  i  hoowahawahaia,  a 

me  na  mea  ino,  ua  pau  loa  ia  mea 
i  ka  lukuia  e  lakou. 

10  H  Alaila  hiki  mai  ka  olelo  a 
Iehova  ia  Samuela,  i  mai  la, 

11  Ke  mihi  nei  au  i  kuu  hoono- 
ho  ana  ia  Saula  i  alii :  no  ka  mea, 
ua  huli  ae  ia  mai  ka  hahai  ana 
ia'u,  aole  ia  i  hooko  i  ka'u  mau 
kauoha.  Huhu  iho  la  o  Samuela ; 
a  kahea  aku  la  ia  ia  Iehova  ia  po  a 
pau. 

12  I  ka  wanaao,  ala  ae  la  o  Sa- 
muela  e  halawai  me  Saula  i  kaka- 
hiaka,  ua  haiia  mai  ia  Samuela,  i 
mai  la,  Ua  hiki  mai  o  Saula  ma 
Karemela,  a  ua  kukulu  i  mea  hoo- 
manao  nona,  a  ua  huli  ae,  a  ua  he- 
le  aku,  a  ua  iho  ilalo  i  Gilegala. 

13  A  hele  aku  la  o  Samuela  io 
Saula  la;  i  mai  la  o  Saula  ia  ia, 
Pomaikai  oe  ia  Iehova;  ua  hooko 
no  wau  i  ka  olelo  a  Iehova. 

14  I  aku  la  o  Samuela,  No  ke 
aha  keia  alala  ana  o  na  hipa  ma 
kuu  pepeiao,  a  me  ka  uwo  ana  o 
na  bipi  a'u  e  lohe  nei  ? 

15  I  mai  la  o  Saula,  Ua  lawe  mai 
lakou  ia  mau  mea  mai  ka  Amale- 
ka  mai :  no  ka  mea,  ua  hoola  na 
kanaka  i  na  mea  maikai  o  ka  poe 
hipa,  a  me  na  bipi,  i  mea  e  kau- 
maha  aku  ai  ia  Iehova,  i  kou 
Akua;  a  o  na  mea  e  ae,  ua  pau 
ia  makou  i  ka  lukuia. 

16  Olelo  aku  la  o  Samuela  ia 
Saula,  Alia,  a  e  hai  aku  au  ia  oe 
i  ka  mea  a  Iehova  i  olelo  mai  ai 
ia'u  i  neia  po.  I  mai  la  kela  ia  ia, 
E  hai  mai. 

17  I  aku  la  o  Samuela,  I  ka  wa  i 
uuku  ai  oe  i  kou  maka,  aole  anei 
i  lilo  oe  i  luna  no  na  ohaua  o  ka 
Iseraela,  a  i  poni  mai  hoi  o  Iehova 
ia  oe  i  alii  maluna  o  ka  Iseraela  ? 

18  Hoouna  aku  la  o  Iehova  ia  oe 
ma  ke  ala,  i  aku  la,  E  hele,  a  e  lu- 
ku  loa  aku  i  ka  poe  hewa  o  ka 
Amaleka,  a  e  kaua  aku  ia  lakou, 
a  pau  lakou  i  ka  lukuia. 

19  No  ke  aha  la  oe  i  hoolohe  ole 
ai  i  ka  leo  o  Iehova,  a  ua  lawe  he- 
wa  oe  i  ka  waiwai  pio,  a  ua  hana 
hewa  oe  imua  o  Iehova. 

20  I  mai  la  o  Saula  ia  Samuela, 
Ua  hoolohe  no  wau  i  ka  leo  o  Ie- 
hova,  a  ua  hele  au  ma  ke  ala  a  Ie- 

hova  i  hoouna  aku  ai  ia'u,  a  ua 
lawe  mai  au  ia  Agaga,  i  ke  alii  o 
ka  Amaleka,  a  ua  luku  loa  aku  au 
i  ka  Amaleka. 

21  Aka,  ua  lawe  na  kanaka  i  ka 
waiwai  pio,  i  ka  hipa,  a  me  ka  bi- 
pi,  i  na  mea  maikai  o  na  mea  laa,  i 
mea  e  kaumaha  aku  ai  ia  Iehova  i 
kou  Akua  ma  Gilegala. 

22  I  aku  la  o  Samuela,  Ua  like 
anei  ka  oluolu  o  Iehova  i  na  mo- 
haikuni,  a  i  na  alana,  me  ka  hoo- 
lohe  ana  i  ka  leo  o  Iehova  ?  _Aia.  q* 
hoi.  na  oi  akn  ka  pono  o  kaiioo^  '^ 


ohe  ana,  mami'i"  ka  mnhni^p.  n_ 
ka  maliu  ana.  mamua  q  ka  mn- 


mona  o  na  hipakane. 
^'6  JNo  Ka  mea,  o  ke  kipi,  ua  like 
ia  me  ka  hewa  o  ka  anaana,  a  o  ka 
hoopaakiki,  me  ka  lapuwale  o  ka 
hoomanakii :  no  kou  haalele  ana  i 
ka  olelo  a  Iehova,  ua  haalele  mai 
ia  ia  oe,  aole  oe  ke  alii. 

24  U  I  mai  la  o  Saula  ia  Samue- 
la,  Ua  hewa  au;  no  ka  mea,  ua 
malama  ole  au  i  ke  kauoha  a  Ie- 
hova,  a  me  kau  mau  olelo,  no  kuu 
makau  ana  i  na  kanaka,  a  ua  hoo- 
lohe  au  i  ko  lakou  leo. 

25  Ano  hoi,  ke  noi  aku  nei  au  ia 
oe,  e  kala  mai  oe  i  kuu  hewa,  a  e 
huli  ae  me  au,  a  e  hoomana  aku 
ia  Iehova. 

26  I  aku  la  o  Samuela  ia  Saula, 
Aole  au  e  huli  ae  me  oe;  no  ka 
mea,  ua  haalele  oe  i  ke  kauoha  a 
Iehova,  a  ua  haalele  mai  o  Iehova 
ia  oe,  aole  oe  ke  alii  maluna  o  ka 
Iseraela. 

27  A  i  ka  huli  ana  ae  o  Samuela  e 
hele  aku,  lalau  mai  la  kela  i  ka  le- 
pa  o  kona  aahu,  a  nahae  iho  la  ia. 

28  I  aku  la  o  Samuela  ia  ia,  Ua 
hoonahae  mai  o  Iehova  i  ke  au- 
puni  mai  ou  aku  la  i  keia  la,  a  ua 
haawi  aku  ia  mea  i  kekahi  hoalau- 
na  ou,  ua  oi  aku  kona  pono  i  kou. 

29  Aole  no  hoi  e  hoopunipuni  ka 
Oiaio  o  ka  Iseraela,  aole  hoi  ia  e 
mihi;  no  ka  mea,  aole  no  ia  he 
kanaka,  i  mihi  ai  oia. 

30  I  mai  la  ia,  Ua  hewa  au ;  ke 
noi  aku  nei  au  ia  oe,  ano  e  hoo- 
maikai  mai  oe  ia'u  imua  o  na  lu- 
nakahiko  o  kuu  poe  kanaka,  a 
imua  hoi  o  ka  Iseraela,  a  e  huli 

hou  ae  me  au,  i  hoomana  aku  ai 
au  ia  Iehova  i  kou  Akua. 

31  A  huli  hou  ae  la  o  Samucla 
mahope  o  Saula,  a  hoomana  aku 
la  o  Saula  ia  Iehova. 

32  H  Alaila,  i  aku  la  o  Samuela, 
E  kaina  mai  o  Agaga,  ke  alii  o  ka 
Amaleka  i  o'u  nei:  a  hele  olioli 
mai  o  Agaga,  i  mai  la,  He  oiaio, 
ua  hala  aku  la  ka  awaawa  o  ka 
make. 

33  I  aku  la  o  Samuela,  E  like  me 
kau  pahikaua  i  hoonele  ai  i  na 
wahine  i  keiki  ole,  pela  hoi  e  hoo- 
neleia'i  kou  makuwahine  i  ke  kei- 
ki  ole  iwaena  o  na  wahine.  Oki 
liilii  iho  la  o  Samuela  ia  Agaga 
imua  o  Iehova  ma  Gilegala. 

34  H  A  hele  aku  la  o  Samuela  ma 
Rama ;  a  pii  ae  la  o  Saula  i  kona 
hale  ma  Gibea  o  Saula. 

35  Aole  hele  hou  o  Samuela  e  ike 
ia  Saula,  a  hiki  i  kona  la  e  make 
ai ;  aka,  uwe  iho  la  o  Samuela  ia 
Saula:  a  mihi  iho  la  o  Iehova  i 
kona  hooalii  ana  ia  Saula  maluna 
o  ka  Iseraela. 

MOKUNA  XVI. 

Olelo  mai  ke  Aku'a  ia  Samuela  e  hele  i  Bete- 
lehema  e  poni  ia  Davida  i  alii  no  ka  Iserae- 
la.  14  Hiki  mai  ka  uhane  ino  maluna  o 
Saula.  19  Kii  aku  ia  Davida  e  hookani  i 
ka  mea  kani,  i  ola  ia. 

OLELO  mai  la  o  Iehova  ia  Sa- 
muela,  Pehea  la  ka  loihi  o 
kou  uwe  ana  ia  Saula,  no  ka  mea, 
ua  haalele  au  ia  ia,  aole  oia  ke  alii 
maluna  o  ka  Iseraela?  E  hoopi- 
ha  oe  i  kou  pepeiaohao  i  ka  aila,  a 
e  hele,  e  hoouna  aku  au  ia  oe  io 
Iese  la  no  Betelehema :  no  ka 
mea,  ua  wae  iho  au  i  alii  no'u 
iwaena  o  kana  mau  keiki. 

2  I  aku  la  o  Samuela,  Pehea  la 
wau  e  hele  ai  ?  ina  lohe  o  Saula,  e 
pepehi  mai  ia  ia'u.  Olelo  mai  la 
o  Iehova,  E  lawe  pu  me  oe  i  bipi- 
wahine,  a  e  i  aku,  Ua  hele  mai  nei 
au  e  kaumaha  aku  ia  Iehova. 

3  A  e  kahea  aku  oe  ia  Iese  e  hele 
i  ka  mohai,  a  e  hoike  aku  au  ia  oe 
i  kau  mea  e  hana  aku  ai :  a  e  poni 
iho  oe  no'u  i  ka  mea  a'u  e  olelo 
aku  ai  ia  oe. 

4  A  hana  aku  la  o  Samuela  i  ka 
Iehova  i  olelo  mai  ai,  a  hele  aku 
la  i    Betelehema :    a  haalulu   na 

lunakahiko  o  ke  kulanakauhale  i 
kona  hiki  ana  mai,  i  mai  la,  I  hele 
mai  nei  oe  me  ke  aloha  ? 

5  I  aku  la  ia,  Me  ke  aloha  no :  i 
hele  mai  nei  au  e  kaumaha  aku  ia 
Iehova;  e  hoomaemae  oukou  ia 
oukou  iho,  a  e  hele  pu  mai  me  au 
i  ka  mohai.  Hoomaemae  aku  la 
oia  ia  Iese  a  me  kana  mau  keiki, 
a  kahea  aku  la  oia  ia  lakou  i  ka 
mohai. 

6  1  A  i  ko  lakou  hiki  ana  mai, 
nana  aku  oia  ia  Eliaba,  i  iho  la, 
He  oiaio  imua  o'u  ka  poni  a  Ieho- 
va. 

7  A  olelo  mai  la  o  Iehova  ia  Sa- 
muela,  Mai  nana  oe  i  kona  ano 
mawaho,  aole  hoi  i  ka  loihi  o  ko- 
na  kino ;  ua  hoole  aku  au  ia  ia: 
no  ka  mea,  aole  ma  ka  mea  a  ke 
kanaka  i  ike ;  ke  nana  nei  ke  ka- 
naka  i  na  helehelena,  aka,  ke  na- 
na  nei  o  Iehova  i  ka  naau. 

8  A  kahea  aku  la  o  Iese  ia  Abina- 
daba,  a  hoike  ia  ia  imua  o  Samue- 
la.  I  mai  la  ia,  Aole  i  wae  mai  o 
Iehova  i  keia. 

9  Hoike  aku  la  o  lese  ia  Sama. 
I  mai  la  ia,  Aole  o  Iehova  i  wae 
mai  i  keia. 

10  Hoike  aku  la  o  Iese  i  kaua 
mau  keikikane  ehiku  imua  o  Sa- 
muela.  I  mai  la  o  Samuela  ia 
Iese,  Aole  o  Iehova  i  wae  mai  ia 
lakou  nei. 

11  Ninau  aku  la  o  Samuela  ia 
Iese,  O  ka  pau  anei  keia  o  na  kei- 
ki  ?  I  mai  la  ia,  O  ka  pokii  wale 
no  i  koe,  aia  hoi,  ke  malama  nei 
ia  i  na  hipa.  I  aku  la  o  Samuela 
ia  Iese,  E  kii,  a  lawe  mai  ia  ia:  no 
ka  mea,  aole  kakou  e  noho  iho  a 
hiki  mai  ia. 

12  Kii  aku  la  ia,  a  lawe  mai  ia  ia. 
He  ehu,  he  nani  kona  mau  maka, 
he  maikai  ke  nana  aku.  Olelo 
mai  o  Iehova,  E  ku  ae  oe,  a  e  po- 
ni  ia  ia,  no  ka  mea,  oia  no  ia. 

13  Alaila  lalau  aku  la  o  Samuela 
i  ka  pepeiaohao  aila,  a  poni  ia  ia 
iwaena  o  kona  mau  hoahanau  :  a 
hiki  mai  la  ka  Uhane  o  Iehova 
maluna  o  Davida  ia  la,  a  ma  ia 
hope  aku.  Ku  ae  la  o  Samuela, 
a  hele  aku  ma  Rama. 

14  1  A  haalele  ka  Uhane  o  Ieho- 

va  ia  Saula,  a  hikilele  mai  ka  uha- 
ne  ino  uialuiia  ona  na  Iehova  mai. 

15  I  mai  la  na  kauwa  a  Saula  ia 
ia,  Aia  hoi,  ano  ua  hiki  wawe  mai 
ka  uhane  ino  i  ou  la  na  ke  Akua 
mai. 

16  Ano,  e  ko  makou  haku,  e  ole- 
lo  mai  i  kau  mau  kauwa  imuaou, 
e  imi  lakou  i  kanaka  akamai  i  ka 
hookani  i  ka  lira  :  a  i  hiki  mai  ka 
uhaue  ino  maluna  ou  na  ke  Akua 
mai;  alaila  oia  e  hookani  ai  me 
kona  lima,  a  ola  oe. 

17  I  aku  la  o  Saula  i  kana  mau 
kauwa,  Ano  e  imi  oukou  no'u  i 
kanaka  akamai  i  ka  hookani,  a  e 
lawe  mai  io'u  nei. 

18  Alaila  olelo  mai  kekahi  o  na 
kauwa,  i  mai  la,  Aia  hoi,  ua  ike 
au  i  kekahi  keiki  a  Iese  no  Betele- 
hema,  ua  akamai  i  ka  hookani,  a 
ua  koa  loa,  a  he  kanaka  kaua,  a  me 
ke  akamai  i  ka  olelo,  a  he  helehe- 
lena  maikai,  a  me  ia  no  o  Iehova. 

19  T[  Hoouna  aku  la  o  Saula  i  na 
elele  io  Iese  la,  i  aku  la,  E  hoouna 
mai  io'u  nei  ia  Davida,  i  kau  kei- 
ki,  aia  no  ia  me  ka  poe  hipa. 

20  Lawe  ae  la  o  Iese  i  ka  hoki, 
me  ka  berena,  a  me  ka  hue  waina, 
a  me  kahi  keikikao,  a  hoouna  aku 
la  ma  ka  lima  o  Davida,  kana  kei- 
ki,  io  Saula  la. 

21  Hele  aku  la  o  Davida  io  Saula 
la,  a  ku  imua  ona :  a  ua  nui  kona 
aloha  mai  ia  ia :  a  lilo  ia  i  mea  ha- 
lihali  i  kana  mea  kaua. 

22  Hoouna  aku  la  o  Saula  io  Iese 
la,  i  aku  la,  Ke  noi  aku  nei  au  ia 
oe,  e  ae  mai  oe,  e  ku  o  Davida 
imua  o'u  :  no  ka  mea,  ua  loaa  ia 
ia  ke  aloha  imua  o  ko'u  maka. 

23  A  i  ka  manawa  i  hiki  mai  ai 
ka  uhane  ino  maluna  o  Saula  na 
ke  Akua  mai,  lalau  aku  la  o  Davi- 
da  i  ka  lira,  a  hookaui  aku  la  me 
kona  lima ;  a  ua  oluolu  o  Saula,  a 
ua  ola  hoi,  a  haalele  ka  uhane  ino 
ia  ia. 

MOKUNA  XVII. 

Hoakoakoaia'e  ko  Pilisetia,  a  me  ka  Iseraela 
no  ke  kaua.  4  No  Golia,  ke  koa  nunui. 
49  No  ko  Davida  pepehi  ana  ia  ia,  a  oki  iho 
la  i  kona  poo.    51  Hee  aku  la  ko  Pilisetia. 

HOAKOAKOA  ae  la  ko  Pilise- 
tia  i  ko  lakou  poe  kaua  e 
kaua  mai,  a  ua  houluuluia  lakou 

ma  Soko,  no  īuda,  a  hoomoana 
iho  la  mawaeua  o  Soko  a  me  Aze- 
ka,  ma  Epesa-damima. 

2  A  akoaleoa  o  Saula  a  me  na  ka- 
naka  o  ka  Iseraela,  a  hoomoana 
iho  la  ma  ke  awawa  o  Ela,  a  hoo- 
ponopono  i  ke  kaua  e  ku  e  i  ko 
Pilisetia. 

3  Ku  ae  la  ko  Pilisetia  maluna  o 
ka  puu  ma  kekahi  aoao,  a  ku  ae 
la  hoi  ka  īseraela  maluna  o  ka 
puu  ma  kekahi  aoao :  a  o  ke  awa- 
wa  iwaena  o  lakou. 

4  H  A  puka  mai  la  kekahi  kana- 
ka  koa  no  ka  poe  o  ko  Pilisetia,  o 
Golia  kona  inoa  no  Gata,  o  koua 
kiekie  hookahi  ia  anana  a  me  na 
kapuwai  eha. 

5  A  he  mahiole  keleawe  ma  ko- 
na  poo,  a  he  pale  umauma  uuahe 
kona,  a  o  ke  kaumaha  o  ia  pale 
umauma,  elima  tausani  sekela  ke- 
leawe. 

6  A  he  mau  pale  keleawe  ma  ko- 
na  wawae,  a  he  pale  keleawe  ma- 
waena  o  kona  mau  poohiwi. 

7  A  o  ke  au  o  kana  ihe,  ua  like 
ia  me  ka  laau  o  ka  mea  hana  lole, 
a  o  ka  pahi  o  kana  ihe,  he  aono 
haneri  sekela  hao,  ma  ke  kaupao- 
na:  a  hele  kekahi  kanaka  imua 
ona  e  hali  ana  i  ka  pale  kaua. 

8  Ku  ae  la  ia  a  kahea  mai  la  i  ka 
poe  kaua  o  ka  Iseraela,  i  mai  la  ia 
lakou,  No  ke  aha  la  oukou  i  hele 
mai  ai  e  hooponopono  i  ke  kaua? 
Aole  anei  wau  he  Pilisetia,  a  o 
oukou  he  poe  kauwa  na  Saula  ?  e 
wae  oukou  i  kekahi  kanaka  no 
oukou,  a  e  iho  mai  ia  io'u  nei. 

9  Ina  e  hiki  ia  ia  ke  kaua  pu  me 
au,  a  make  au  ia  ia,  alaila  e  lilo 
makou  i  kauwa  na  oukou  ;  aka,  i 
lanakila  au  maluna  ona,  a  make  ia 
ia'u,  alaila  e  lilo  oukou  i  kauwa 
na  makou,  a  e  hookauwa  mai  ou- 
kou  na  makou.    » 

10  I  mai  la  ua  kanaka  la  no  ko 
Pilisetia,  Ke  aa  aku  nei  au  i  ka 
poe  kaua  o  ka  Iseraela  i  keia  la ; 
e  ho  mai  oukou  i  kekahi  kanaka 
i  hoa  kaua  no'u. 

11  A  lohe  ae  la  o  Saula  a  me  ka 
Iseraela  a  pau  i  ka  olelo  a  ke  ka- 
naka  no  ko  Pilisetia,  weliweli  la- 
kou,  a  makau  loa  iho  la. 

12  H  Ao  Davida,  oia  ke  keiki  a 
ua  kauaka  la  uo  Eperata  no  Bete- 
lehema  o  Iuda,  o  Iese  koua  inoa  ; 
a  ewalu  ana  keiki  :  a  i  ka  wa  ia 
Saula,  ua  elemakule  ia  iwaena  o 
kanaka. 

13  Ao  na  keiki  mua  ekolu  a  Iese 
liele  lakou  mamuli  o  Saula  i  ke 
kaua :  a  o  ka  inoa  o  na  keiki  eko- 
lu  i  hele  i  ke  kaua,  o  Eliaba  ka  ha- 
nau  mua,  a  mahope  mai  ona,  o 
Abiuadaba,  a  o  Sama  ke  kolu. 

14  A  o  Davida  ka  pokii :  a  hahai 
aku  la  na  keiki  mua  ekolu  ma- 
hope  o  Saula. 

15  Aka,  o  Davida,  hele  aku  la  ia 
a  hoi  hou  ae  mai  o  Saula  mai  e 
malama  i  na  hipa  o  kona  makua- 
kane  ma  Betelehema. 

16  A  hookokoke  mai  no  ua  ka- 
naka  Pilisetia  la  i  kakahiaka  a  me 
ke  ahiahi,  a  hoike  mai  ia  ia  iho  i 
na  la  he  kanak^i.  d  <> 

17  I  aku  la  o  Iese  ia  Davida  i  ka- 
na  keiki,  Ano  e  lawe  aku  oe  na 
kou  mau  hoahanau  i  hookahi  epa 
o  keia  ai  i  pulehuia,  a  i  keia  mau 
pai  palaoa  he  umi,  a  e  holo  i  kou 
mau  hoahanau  ma  kahi  i  hoo- 
moana'i  i  ke  kaua. 

18  A  e  lawe  oe  i  keia  mau  pai 
waiupaa  he  umi  na  ka  luuatausa- 
ni,  a  e  ike  oe  i  ka  pono  o  kou  mau 
hoahanau,  a  e  lawe  mai  i  ko  lakou 
mea  hooiaio. 

19  A  o  Saula,  o  lakou,  a  me  na 
kanaka  a  pau  o  ka  Iseraela,  aia  no 
ma  ke  awawa  o  Ela,  e  kaua  ana  i 
ko  Pilisetia. 

20  Tf  Ala  ae  la  o  Davida  i  kaka- 
Maka  nui,  a  waiho  i  na  hipa  me 
ke  kahu,  a  lawe  ae  la  a  hele  aku  e 
like  me  ka  Iese  i  kauoha  mai  ai 
ia  ia;  a  hiki  aku  ia  ma  kahi  o  na 
kaa,  a  e  hele  ana  ka  poe  koa  i  ke 
kaua,  a  uwo  lakou  i  ke  kaua. 

21  A  ua  hoouka  aku  ka  Iseraela 
a  me  ko  Pilisetia  i  ke  kaua,  o  ke- 
kahi  kaua  ma  ke  alo  o  kekahi 
kaua. 

22  A  waiho  aku  la  o  Davida  i  na 
mea  mai  ona  aku  la  ma  ka  lima  o 
ka  mea  malama  ia  mea,  a  holo 
aku  la  i  ke  kaua,  a  hele  e  ninau  i 
ka  pono  o  kona  mau  hoahanau. 

23  Ia  ia  i  kamailio  ai  me  lakou. 


aia  hoi,  pii  mai  la  ua  kanaka  koa 
la,  no  ko  Pilisetia,  o  Golia  koua 
inoa  no  Gata,  mai  ka  poe  kaua  o 
ko  Pilisetia  mai,  a  olelo  mai  e  like 
me  kela  olelo :  a  lohe  o  Davida. 

24  A  o  na  kanaka  a  pau  o  ka  Ise- 
raela,  a  ike  aku  la  lakou  ia  ia,  ho- 
lo  lakou  mai  kona  maka  aku,  a 
makau  nui  iho  la. 

25  I  mai  la  na  kanaka  o  ka  Ise- 
raela,  Ua  ike  anei  oukou  ia  kana- 
ka  i  pii  mai  ai  ?  no  ka  mea,  ua  pii 
mai  ia  e  aa  i  ka  Iseraela :  a  o  ke 
kanaka  e  pepehi  ia  ia,  e  hoolako 
mai  ke  alii  ia  ia  i  ka  waiwai  nui,  a 
e  haawi  mai  hoi  i  kana  kaikama- 
hiue  nana,  a  e  hookaawale  ae  ia  i 
ka  hale  o  kona  makuakane  iwae- 
na  o  ka  Iseraela,  aole  e  hookupu. 

26  Olelo  aku  la  o  Davida  i  ua  ka- 
naka  e  ku  pu  ana  me  ia,  i  aku  la, 
Heaha  ka  mea  e  hanaia  mai  ai  i  ke 
kanaka,  nana  e  pepehi  keia  kana- 
ka  Pilisetia,  a  e  lawe  aku  i  ka  hoi- 
no  mai  ka  Iseraela  aku?  owai  la 
keia  Pilisetia  i  okipoepoe  ole  ia,  i 
aa  mai  ai  ia  i  ka  poe  kaua  o  ke 
Akua  ola  ? 

27  Olelo  mai  la  na  kanaka  ia  ia 
peneia,  i  mai  la,  Pela  no  e  hanaia 
mai  ai  i  ke  kanaka,  nana  ia  e  pe- 
pehi. 

28  1  A  lohe  ae  la  o  Eliaha  kona 
kaikuaana  i  kana  olelo  ana'ku  i 
na  kanaka ;  a  ua  hoaia  ka  inaina  o 
Eliaba  ia  Davida,  i  aku  ia,  No  ke 
aha  la  oe  i  hele  mai  ia  nei?  me 
wai  la  oe  i  waiho  ai  i  hela  poe 
hipa  uuku  ma  ka  waonahele?  Ua 
ike  au  i  kou  haaheo,  a  me  ka 
hewa  o  kou  naau  ;  no  ka  mea,  ua 
hele  mai  oe  e  ike  i  ke  kaua. 

29  I  aku  la  o  Davida,  Heaha  ka'u 
i  hana'i  ano  ?  Aole  anei  he  kumu? 

30  Tf  Huli  ae  la  ia  mai  ona  aku 
la  i  kekahi  e  ae,  a  olelo  aku  la  e 
like  me  kela  olelo ;  a  i  mai  la  na 
kanaka  e  like  me  mamua. 

31  A  loheia  na  olelo  a  Davida  i 
olelo  ai,  hai  aku  la  lakou  imua  o 
Saula ;  a  kii  aku  la  oia  ia  ia. 

32  U  I  aku  la  o  Davida  ia  Saula, 
Mai  hookaumahaia  ka  naau  o  ke- 
kahi  kanaka  nona;  e  hele  no  kau 
kauwa  e  kaua  pu  me  ua  kanaka 
Pilisetia  la. 

33  I  mai  la  o  Saula  ia  Davida, 
Aole  e  kiki  ia  oe  ke  hele  ku  e  i 
keia  kanaka  Pilisetia,  e  kaua  pu 
me  ia :  no  ka  mea,  ke  opiopio  oe, 
aka  oia,  he  kanaka  koa  ia  mai  ko- 
na  wa  opiopio  mai. 

34  I  aku  la  o  Davida  ia  Saula,  Ua 
malama  kau  kauwa  i  na  hipa  o  ko- 
na  makuakane,  a  hele  mai  la  ka 
liona,  a  me  ka  bea,  a  lawe  aku  i 
kekahi  keikihipa  no  ka  poe  hipa. 

35  Hahai  aku  la  au  ia  ia,  a  pepe- 
hi  ia  ia,  a  hoopakele  ia  mea  mai 
kona  waha  mai ;  a  i  kona  ku  e 
mai  ia'u,  lalau  aku  la  au  i  kona 
umiumi,  a  pepehi  iho  la  ia  ia,  a 
make  ia  ia'u. 

36  A  o  ka  liona  a  me  ka  bea,  ua 
make  laua  a  elua  i  kau  kauwa :  a 
o  keia  Pilisetia  okipoepoe  ole  ia,  e 
like  auanei  ia  me  kekahi  o  laua, 
no  kona  aa  ana  i  ka  poe  kaua  o  ke 
Akua  ola. 

37  I  aku  la  hoi  o  Davida,  0  Ie- 
hova,  ka  mea  nana  au  i  hoopakele 
mai  ka  wawae  aku  o  ka  liona,  a 
mai  ka  wawae  aku  o  ka  bea,  nana 
no  au  e  hoopakele  mai  ka  lima 
aku  o  keia  kanaka  Pilisetia,  I 
mai  la  o  Saula  ia  Davida,  0  hele, 
o  Iehova  pu  kekahi  me  oe. 

38  Tf  Hoaahu  aku  la  o  Saula  ia 
Davida  i  kona  aahu  kaua,  a  kau 
aku  la  i  ka  mahiole  keleawe  ma 
kona  poo,  a  hookomo  ia  ia  i  ka 
puliki  koa. 

39  Kaei  iho  la  o  Davida  i  kana 
pahikaua  maluna  o  na  mea  kaua, 
a  manao  iho  la  e  hele ;  aka,  no  ka 
hoao  ole  ia,  i  aku  la  o  Davida  ia 
Saula,  Aole  au  e  hiki  ke  hele  me 
keia  mau  mea;  no  ka  mea,  aole 
au  i  hoao.  Kala  ae  la  o  Davida 
ia  mau  mea  mai  ona  aku  la. 

40  Lawe  aku  la  ia  i  kona  kookoo 
ma  kona  lima,  ohi  iho  la  ia  i  na 
ala  elima  no  ke  kahawai,  a  hahao 
iloko  o  ke  kieke  kahuhipa  nona,  a 
iloko  o  ka  aa ;  a  ma  kona  lima 
kana  maa :  a  hookokoke  aku  la  ia 
i  ke  kanaka  Pilisetia. 

41  A  hele  mai  ke  kanaka  Pilise- 
tia,  a  hookokoke  mai  ia  Davida,  a 
imua  ona  ke  kanaka  nana  i  hali 
ka  palekaua. 

42  Nana  ae  la  ke  kauaka  Pilise- 

tia,  a  ike  mai  la  ia  Davida,  hoo- 
wahawaha  mai  la  ia  ia;  no  ka 
mea,  he  opiopio  oia,  a  he  ehu,  a 
maikai  ke  nana  aku. 

43  I  mai  la  ke  kanaka  Pilisetia  ia 
Davida,  He  ilio  anei  wau,  i  hele 
mai  oe  io'u  nei  me  ke  kookoo  ?  A 
hoino  mai  la  ke  kanaka  Pilisetia 
ia  Davida  ma  kona  mau  akua. 

44  I  mai  la  ka  Pilisetia  ia  Davi- 
da,  E  hele  mai  io'u  nei,  a  e  haawi 
aku  au  i  kou  io  i  na  manu  o  ka 
lewa,  a  me  na  holoholona  o  ke 
kula, 

45  I  aku  la  o  Davida  i  ka  Pilise- 
tia,  Ke  hele  mai  la  oe  io'u  nei  me 
ka  pahikaua,  a  me  ka  ihe,  a  me  ka 
palekaua :  aka  owau,  ke  hele  aku 
nei  au  iou  la  ma  ka  inoa  o  Iehova 
o  na  kaua,  ke  Akua  o  ko  Iseraela 
poe  kaua  au  i  aa  mai  ai. 

46  I  keia  la,  e  haawi  mai  o  Ieho- 
va  ia  oe  iloko  o  kuu  lima,  a  e  pe- 
pehi  aku  au  ia  oe,  a  e  lawe  aku  au 
i  kou  poo  mai  ou  aku  la ;  a  e  haa- 
wi  aku  au  i  keia  la  i  na  kupapau  o 
ko  Pilisetia  poe  kaua  na  na  manu 
o  ka  lewa,  a  na  na  holoholona  o 
ka  honua ;  i  ike  ai  ko  ka  honua  a 
pau,  he  Akua  no  iloko  o  ka  Ise- 
raela. 

47  A  e  ike  keia  ahakanaka  a  pau, 
aole  e  hoola  mai  o  Iehova  me  ka 
pahikaua,  a  me  ka  ihe :  no  ka 
mea,  no  Iehova  ke  kaua,  a  e  haa- 
wi  mai  oia  ia  oe  iloko  o  ko  makou 
lima. 

48  A  i  ka  wa  i  ku  ae  ke  kanaka 
Pilisetia,  a  hele,  a  hookokoke  e 
halawai  me  Davida,  lalelale  iho  la 
o  Davida,  a  holo  aku  la  i  ka  poe 
kaua  e  halawai  me  ua  kanaka  Pili- 
setia  la. 

49  A  hou  iho  la  o  Davida  i  kona 
lima  iloko  o  ka  aa,  a  lawe  mai  i 
kekahi  ala,  a  maa  aku  la,  a  pa  akn 
la  i  ka  lae  o  ka  Pilisetia,  a  komo 
iho  la  ka  ala  iloko  o  kona  lae, 
haule  iho  la  ia  ma  ka  honua  ilalo 
ke  alo. 

50  A  lanakila  o  Davida  maluna  o 
ka  Pilisetia  me  ka  maa  a  me  ka 
ala,  a  pepehi  aku  la  i  ka  Pilisetia, 
a  make  ia ;  aole  nae  he  pahikaua 
ma  ka  lima  o  Davida. 

51  A  holo  aku  la  o  Davida,  a  ku 


MOKUNA  XVIII. 


maluna  o  ke  kanaka  Pilisetia,  a  la- 
lau  iho  i  kana  pahikaua,  a  unuki 
ae  mai  loko  mai  o  kona  wahi,  a 
pepehi  iho  la,  a  oki  aku  la  i  kona 
poo  me  ia.  A  ike  ae  la  ko  Pilise- 
tia  poe,  ua  make  ko  lakou  kanaka 
koa,  auhee  lakou. 

52  Ku  ae  la  na  kanaka  o  ka  Ise- 
raela  a  me  ka  Iuda,  hooho  aku 
la,  a  alualu  i  ko  Pilisetia,  a  hiki 
ma  ke  awawa,  a  ma  na  ipuka  o 
Ekerona :  a  haule  iho  la  na  mea 
eha  o  na  Pilisetia  ma  ke  ala  o 
Saaraima,  a  hiki  i  Gata  a  me  Eke- 
rona. 

53  A  hoi  aku  la  na  mamo  a  Ise- 
raela  mai  ke  alualu  ana  i  ko  Pili- 
setia,  a  hao  ae  la  na  halelewa  o 
lakou. 

54  Lawe  o  Davida  i  ke  poo  o  ke 
kanaka  Pilisetia,  a  hali  aku  la  ia 
mea  ma  Ierusalema,  a  waiho  aku 
la  ia  i  kana  mea  kaua  ma  kona 
halelewa. 

55  U  A  ike  aku  la  o  Saula  i  ko 
Davida  hele  ana  e  halawai  me  ke 
kanaka  Pilisetia,  ninau  aku  la  oia 
ia  Abenera,  i  ka  luna  o  ke  kaua, 
E  Abenera  e,  he  keiki  nawai  keia 
kanaka  opiopio  ?  I  mai  la  o  Abe- 
nera,  Ma  ke  ola  o  kou  uhane,  e 
ke  alii,  aole  au  i  ike. 

56  I  aku  la  ke  alii,  E  ninau  aku 
oe  i  ka  mea  nana  keia  kanaka 
opiopio. 

57  A  i  ko  Davida  hoi  ana,  mai 
ka  pepehi  ana  i  ke  kanaka  no  ko 
Pilisetia,  lawe  aku  la  o  Abenera 
ia  ia,  a  alakai  aku  la  ia  ia  imua 
o  Saula,  me  ke  poo  o  ke  kauaka 
Pilisetia  ma  kona  lima. 

58  Ninau  aku  la  o  Saula,  E  ke 
kanaka  opiopio,  he  keiki  oe  na- 
wai?  I  mai  la  o  Davida,  He 
keiki  au  na  kau  kauwa,  na  Iese 
no  Betelehema. 

Aloha  aku  la  o  Ionatana  ia  Davida.  3  No  ka 
laua  hana  ana.  5  No  ka  hana  naauao  a  Da- 
vida.  10  Huhu  o  Saula  ia  Davida  ;  a  ma- 
nao  iho  la  ia  e  pepehi  ia  Davida.  17  Haawi 
mai  o  8aula  i  kana  kaikamahine  i  wahine 
na  Davida,  i  mea  e  hihia  ai  oia. 

APAU  ae  la  kana  kamailio  pu 
ana  me  Saula,  ua  hui  pu  ia 
ka  naau  o  Ionatana  me  ka  naau 
o  Davida,  aloha  aku  la  o  Iona- 


tana  ia  ia  e  like  me  kona  uhane 
iho. 

2  Lawe  aku  la  o  Saula  ia  ia  ia 
la,  aole  ia  i  ae  aku  ia  ia  e  hoi 
hou  i  ka  hale  o  kona  makuakane. 

3  A  hoopaa  iho  la  o  Ionatana  a 
me  Davida  i  kuikahi,  no  ka  mea, 
aloha  aku  la  oia  ia  ia  e  like  me 
kona  uhane  iho. 

4  Wehe  ae  la  o  Ionatana  i  kona 
kapa  aahu  maluna  ona,  a  haawi 
aku  la  ia  Davida,  a  me  kona  lole 
komo,  a  me  kana  pahikaua,  a  i 
kana  kakaka,  a  me  kona  kaei. 

5  1  A  hele  aku  la  o  Davida  i 
na  wahi  a  pau  a  Saula  i  hoouna 
aku  ai  ia  ia,  ua  hana  naauao  ia: 
a  hoonoho  aku  la  o  Saula  ia  ia 
maluna  o  na  kanaka  kaua ;  a  ua 
maikai  oia  i  na  maka  o  na  ka- 
naka  a  pau,  a  i  na  maka  hoi  o 
ka  poe  kauwa  a  Saula. 

6  A  i  ko  lakou  hele  ana  mai,  i 
ka  wa  a  Davida  i  hoi  mai  ai  i 
ka  pepehi  ana  i  ke  kanaka  Pili- 
setia,  hele  mai  la  na  wahine  mai 
na  kulanakauhale  a  pau  o  ka  Ise- 
raela  mai,  e  mele  ana,  a  e  haa 
ana,  e  halawai  me  Saula  ke  alii, 
me  na  kuolokani,  a  me  ka  olioli, 
a  me  na  mea  kani. 

7  Olelo  ae  la  na  wahine  e  haa 
ana,  i  aku  la,  O  na  tausani  ka 
Saula  i  pepehi  ai,  a  he  umi  tausa- 
ni  ka  Davida. 

8  Huhu  nui  iho  la  o  Saula,  a  ua 
hewa  ia  olelo  i  kona  manao ;  i 
iho  la,  Ua  haawi  lakou  na  Davi- 
da  he  umi  tausani,  a  ua  haawi 
lakou  na'u  he  mau  tausani:  o 
ka  lilo  o  ke  aupuni  nona  ka  mea 
i  koe. 

9  Awihi  ae  la  ko  Saula  maka  ia 
Davida  mai  ia  manawa  mai. 

10  Tf  Ia  la  iho,  hiki  mai  ka  uhane 
ino  maluna  o  Saula  na  ke  Akua 
mai,  a  wanana  aku  la  ia  iloko  o 
ka  hale;  a  hookani  iho  la  o  Da- 
vida  me  kona  lima,  e  like  me  na 
manawa  mamua :  a  he  ihe  ma  ka 
Iima  o  Saula. 

1 1  Hou  aku  la  o  Saula  i  ka  ihe, 
i  iho  la,  E  pepehl  aku  au  ia  Da- 
vida  a  i  ka  paia.  Elua  ko  Davida 
alo  ana  mai  ona  aku  la. 

12  1  Makau  ae  la  o  Saula  ia  Da- 

vida,  no  ka  mea,  me  ia  no  o  Ie- 
hova,  a  ua  haalele  aku  la  ia  Saula. 

13  No  ia  mea,  hoonoho  aku  la 
o  Saula  ia  ia  mai  ona  aku  la,  a 
hoolilo  ia  ia  i  lunatausani  nona; 
a  hele  aku  la  ia  a  hoi  mai  imua 
o  na  kanaka. 

14  Ua  naauao  o  Davida  ma  ko- 
na  aoao  a  pau ;  a  me  ia  no  o 
Iehova. 

15  A  ike  aku  la  o  Saula  i  kona 
naauao  loa,  makau  no  oia  ia  ia. 

16  Aka,  o  ka  Iseraela  a  pau  a 
me  ka  Iuda,  aloha  lakou  ia  Da- 
vida,  no  ka  mea,  hele  aku  no  ia 
a  hoi  mai  imua  o  lakou. 

17  1  Olelo  aku  la  o  Saula  ia  Da- 
vida,  Aia  hoi,  o  ka'u  kaikamahine 
mua,  o  Meraba,  oia  ka'u  e  haawi 
aku  i  wahine  nau,  ke  ikaika  oe 
no'u,  a  ke  kaua  aku  i  na  kaua  o 
Iehova :  i  iho  la  o  Saula,  Aole  ma- 
luna  ona  ko'u  lima  iho,  aka,  ma 
luna  ona  ka  lima  o  ko  Pilisetia. 

18  I  aku  la  o  Davida  ia  Saula, 
Owai  la  owau  ?  a  heaha  hoi  ko'u 
ola,  a  me  ko  ka  hale  o  ko'u  ma- 
kuakane  iwaena  o  ka  Iseraela,  i 
lilo  ai  au  i  hunouakane  na  ke  alii. 

19  A  i  ka  manawa  e  pono  ai  ke 
haawiia'ku  ai  o  Meraba,  ke  kai- 
kamahine  a  Saula,  na  Davida,  ua 
haawiia  oia  na  Aderiela,  no  Me- 
hola,  i  wahine  naua. 

20  A  o  Mikalā,  ke  kaikamahine 
a  Saula,  aloha  no  oia  ia  Davida : 
a  hai  aku  la  lakou  ia  Saula,  a  ua 
poiio  ia  mea  i  kona  maka. 

21  I  aku  la  o  Saula,  E  haawi  aku 
au  ia  ia  nana,  i  lilo  ai  ia  i  mea  hi- 
hia  nono,  a  i  ku  e  mai  ai  ka  lima 
o  ko  Pilisetia  ia  ia.  I  aku  la  o 
Saula  ia  Davida,  E  lilo  mai  oe  i 
keia  la  i  hunonakane  na'u  ma  ke- 
kahi  o  laua. 

22  Tf  Kauoha  aku  la  o  Saula  i 
kana  poe  kauwa,  E  kamailio  ma- 
lu  oukou  me  Davida,  e  i  aku,  Aia 
hoi,  ua  oluolu  ke  alii  ia  oe,  a  ua 
aloha  hoi  kana  poe  kauwa  a  pau 
ia  oe;  auo  hoi,  e  hooliloia  oe  i 
hunonakane  na  ke  alii. 

23  Hai  aku  la  na  kauwa  a  Saula 
i  keia  mau  olelo  ma  ka  pepeiao  o 
Davida.  I  mai  la  o  Davida,  He 
mea  uuku  anei  i  ko  oukou  maka, 

ke  lilo  i  hunonakane  na  ke  alii, 
he  kanaka  ilihune  wau,  a  he  mea 
i  manao  ole  ia  ? 

24  Hai  aku  la  na  kauwa  a  Saula 
ia  ia,  i  aku  la,  Me  keia  mau  olelo 
i  olelo  mai  ai  o  Davida. 

25  I  aku  la  o  Saula,  Peneia  ou- 
kou  e  olelo  aku  ai  ia  Davida,  Aole 
makemake  ke  alii  i  ka  uku,  aka,  i 
hookahi  haneri  omaka  o  na  Pili- 
setia,  i  mea  e  hoopai  aku  ai  i  na 
enemi  o  ke  alii.  Manao  iho  la  o 
Saula  e  haule  ana  o  Davida  ma  ka 
lima  o  na  Pilisetia. 

26  A  hai  aku  la  na  kauwa  ana  i 
keia  mau  olelo  ia  Davida,  ua  pono 
ia  mea  i  na  maka  o  Davida  i  ka 
lilo  i  hunonakaue  na  ke  alii ;  aole 
hoi  i  pau  na  la. 

27  Ku  ae  la  o  Davida,  a  hele  aku 
la,  oia  me  koua  poe  kanaka,  a  pe- 
pehi  aku  la  i  elua  haneri  kanaka 
o  na  Pilisetia;  a  lawe  mai  o  Da- 
vida  i  ko  lakou  omaka,  a  haawi 
lakou  ia  mau  mea  a  pau  i  ke  alii, 
i  mea  e  lilo  ai  oia  i  hunonakane 
ua  ke  alii :  a  haawi  aku  la  o  Saula 
ia  Mikala,  i  kana  kaikamahine,  i 
wahine  uaua. 

28  U  Nana  aku  la  o  Saula,  a  ike 
hoi,  aia  no  o  Iebova  me  Davida,  a 
o  Mikala  ke  kaikamahine  a  Saula, 
ua  aloha  aku  oia  ia  ia. 

29  A  nui  loa  ae  la  ka  makau  o 
Saula  ia  Davida,  a  lilo  o  Saula  i 
ko  Davida  enemi  i  ua  la  a  pau. 

30  A  hele  aku  la  na'lii  o  na  Pili- 
setia :  a  mai  ka  manawa  o  ko  la- 
kou  hele  ana'ku,  ua  oi  aku  ka 
naauao  o  Davida  i  ko  ua  kauwa 
a  pau  a  Saula ;  no  ia  mea,  ua  ma- 
nao  nui  ia  kona  inoa. 

MOKUNA  XIX. 

Kauoha  aku  la  o  Saula  e  pepehi  ia  Davida. 
4  Hoomalielie  aku  la  Ionatana  i  kona  ma- 
kuakane.  8  Luku  aku  la  o  Davida  i  na 
Pilisetia.  10  Inii  aku  la  o  Saula  e  pepehi 
ia  Davida,  a  pakele  aku  la  ia. 

OLELO  aku  la  o  Saula  ia  Iona- 
tana  i  kana  keiki,  a  i  kana 
poe  kauwa  a  pau,  e  pepehi  ia  Da- 
vida: 

2  Aka  o  Ionalana,  ke  keiki  a  Sau- 
la  ua  nui  kona  aloha  ia  Davida. 
Hai  aku  la  o  Ionatana  ia  Davida, 
i  aku  la,  Ke  imi  nei  o  Saula,  ko'u 

makuakane,  e  pepehi  ia  oe.  Ano 
hoi,  ke  noi  aku  nei  au  ia  oe,  e 
malama  ia  oe  iho  a  kakahiaka,  a 
e  noho  ma  kahi  malu,  a  e  huna 
ia  oe  iho. 

3  A  e  hele  aku  au  mawaho  a  e 
ku  me  ko'u  makuakane  ma  ke 
kula,  ma  kou  wahi,  a  e  olelo  aku 
au  i  ko'u  makuakane  nou,  a  e  hai 
aku  au  ia  oe  i  ka'u  mea  i  ike  ai. 

4  H  A  olelo  pono  aku  la  o  Iona- 
taua  ia  Saula  kona  makuakane  no 
Davida,  i  aku  la  ia  ia,  Mai  noho 
a  hana  hewa  ke  alii  i  kana  kauwa 
iaDavida;  no  ka  mea,  aole  oia  i 
hana  hewa  mai  ia  oe,  aka,  ua  po- 
no  loa  kana  hana  ana  ia  oe. 

5  Ua  waiko  oia  i  kona  ola  iloko 
o  kono  linia,  a  pepehi  aku  la  i  ke 
kauaka  Pilisetia,  a  ua  hana  mai  o 
Iehova  i  ke  ola  nui  no  ka  Iseraela 
a  pau  :  ua  ike  no  oe,  a  ua  olioli 
no  hoi;  no  ke  aha  la  oe  e  hana 
hewa  i  ke  koko  hala  ole,  e  pepehi 
hala  ole  ia  Davida. 

6  Hoolohe  o  Saula  i  ka  leo  o  Io- 
natana;  a  hoohiki  iho  la  ma  ke 
ola  o  Iehova,  aole  ia  e  make. 

7  Kahea  aku  la  o  Ionataua  ia  Da- 
vida,  a  hai  aku  la  o  Ionatana  ia  ia 
i  keia  mau  mea  a  pau :  a  lawe  mai 
oia  ia  Davida  io  Saulala,  a  noho  ia 
iinua  oua  e  like  me  na  la  mamua. 

8  1  A  he  kaua  hou :  a  hele  aku 
la  o  Davida,  a  kaua  aku  i  ko  Pili- 
setia,  a  pepehi  aku  la  ia  lakou  me 
ka  luku  nui :  a  holo  lakou  mai 
kona  al'o  aku. 

9  A  maluna  o  Saula  ka  uhane  ino 
na  Iehova  mai,  i  kona  noho  ana 
iloko  o  kona  hale,  me  ka  ihe  ma 
kona  lima :  a  hookanika'ni  iho  la 
o  Davida  me  kona  lima. 

10  Imi  aku  la  o  Saula  e  hou  aku 
ia  Davida  a  i  ka  paia  me  ka  ihe ;  a 
hele  aku  la  ia  mai  ke  alo  aku  o 
Saula,  a  hou  aku  la  ia  i  ka  ihe  ma 
ka  paia ;  a  holo  aku  la  o  Davida, 
a  pakele  iho  la  ia  po. 

11  A  hoouua  aku  la  o  Saula  i  na 
elele  ma  ka  hale  o  Davida  e  kiai  ia 
ia,  a  e  pepehi  ia  ia  i  kakahiaka;  a 
hai  aku  la  o  Mikala  ka  wahine  a 
Davidaia  ia,  i  akn  la,  Ina  aole  oe 
e  hoopakele  i  kou  ola  i  keia  po, 
apopo  e  pepehiia  oe. 


12  T[  Kuu  iho  la  o  Mikala  ia  Da- 
vida  ma  ka  pukamakani :  a  hele 
aku  la  ia  a  holo,  a  pakele  aku 
la. 

13  Lawe  ae  la  o  Mikala  i  kii,  a 
waiho  ma  kahi  moe,  a  waiho  hoi  i 
ka  uluna  hulu  kao  ma  koua  poo, 
a  uhi  iho  la  i  ke  kapa  moe. 

14  A  hoouna  aku  o  Saula  i  na 
elele  e  lalau  ia  Davida,  i  mai  la 
ka  wahine,  He  mai  kona. 

15  Hoouua  hou  aku  o  Saula  i  na 
elele  e  ike  ia  Davida,  i  aku  la,  E 
lawe  mai  ia  ia  io'u  nei  maluna  o 
kahi  moe,  i  pepehi  ai  au  ia  ia. 

16  A  hiki  aku  la  na  elele,  aia  hoi, 
he  kii  maluna  o  kahi  moe,  me  ka 
uluna  hulu  kao  ma  kona  poo. 

17  I  aku  la  o  Saula  ia  Mikala,  No 
ke  aha  la  oe  i  hoopunipuni  mai  ai 
ia'u  pela,  a  kuu  aku  i  kuu  enemi, 
i  pakele  ai  ia  ?  I  mai  la  o  Mikala 
ia  Saula,  Olelo  mai  no  ia  ia'u,  E 
kuu  ae  oe  ia'u,  no  ke  aha  la  e  pe- 
pehi  aku  ai  au  ia  oe  ? 

18  H  A  holo  aku  la  o  Davida,  a 
pakele  aku  la,  a  hele  io  Samuela 
la  ma  Rama,  a  hai  aku  la  ia  ia  i  na 
mea  a  pau  a  Saula  i  hana  mai  ai  ia 
ia ;  a  hele  aku  la  laua  me  Samuela 
a  noho  ma  Naiota. 

19  A  ua  haiia  ia  Saula,  i  ka  i  ana 
ae,  Aia  hoi  o  Davida  ma  Naiota  i 
Rama. 

20  Hoouna  aku  la  o  Saula  i  na 
elele  e  lalau  ia  Davida:  a  ike  la- 
kou  i  ka  poe  kaula  e  wanana  ana, 
a  me  Samuela  e  ku  ana  i  hoouo- 
hoia  maluna  o  lakou,  hiki  mai  ka 
Uhane  o  ke  Akua  maluna  o  na 
elele  a  Saula,  a  wanana  iho  la  la- 
kou. 

21  A  haiia  ia  mea  ia  Saula,  hoou- 
na  aku  la  ia  i  na  elele  hou,  a  wa- 
nana  hoi  lakou.  A  hoouna  hou 
aku  la  o  Saula  i  na  elele,  o  ke  ko- 
lu  keia,  a  wanana  no  hoi  lakou. 

22  Alaila  hele  aku  la  hoi  ia  ma 
Rama,  a  hiki  ma  ka  punawai  nui 
ma  Seku  :  ninau  aku  la  ia,  i  aku 
la,  Mahea  o  Samuela  a  me  Davi- 
da?  a  haiia  mai,  Aia  ma  Naiota  i 
Rama. 

2:?  A  hele  aku  la  ia  ma  Naiota  i 

Rama :  a  hiki  mai  ka  Uhane  o  ke 

Akua  maluua  ona,  a  hele  aku  l.i 

ia  e  wanana  ana,  a  liiki  ma  Naiota 
i  Rama. 

24  A  wehe  ae  la  ia  i  kona  aahu, 
a  wanana  ae  la  hoi  ia  imua  o  Sa- 
muela,  a  haule  iho  la  ia  me  ka 
aahu  ole  ia  la  a  pau,  a  ia  po  a  pau. 
No  ia  mea,  olelo  ae  la  lakou,  0 
Saula  auei  kekahi  me  ka  poe  kau- 
la? 

Kamailio  pu  o  Davida  me  Ionatana.  11  Hoo- 
hiki  pu  iho  la  laua.  27  Aole  hele  mai  o  Da- 
vida  i  ka  papa  aina  a  ke  alii.  28  Hoakaka 
aku  la  o  Ionatana,  no  Davida.  30  Huhu  o 
Saula  ia  Ionatana,  a  hou  aku  la  i  ka  ihe  ia 
ia  ;  a  hele  aku  la  ia  e  halawai  me  Davida. 

HOLO  aku  la  o  Davida  mai 
Naiota  i  Rama  aku,  a  hele 
mai,  a  i  mai  la  imua  o  Ionatana, 
Heaha  la  ka'u  i  hana'i  ?  heaha 
ko'u  hewa,  heaha  ko'u  hala  imua 
o  kou  makuakane,  i  imi  mai  ai  ia 
i  kuu  ola  ? 

2  I  mai  la  oia  ia  ia,  Aole  loa;  aole 
oe  e  make :  aia  hoi,  aole  e  hana 
ko'u  makuakane  i  ka  mea  nui, 
aole  hoi  i  ka  mea  liilii,  ke  hai  ole 
mai  oia  ia'u;  no  ke  aha  la  ko'u 
makuakane  i  huna'i  i  keia  mea 
ia'u  ?    Aole  pela. 

3  Hoohiki  aku  la  o  Davida^  i  aku 
la,  Ua  ike  pono  kou  makuakane  i 
ka  loaa  ana  ia'u  o  ke  aloha  imua  o 
kou  maka ;  a  ua  olelo  iho,  Aole  e 
hoike  keia  mea  ia  Ionatana,  o  kau- 
maha  ia :  aka,  he  oiaio,  ma  ke  ola 
o  Iehova,  a  me  ke  ola  o  kou  uha- 
ne,  hookahi  kapuwai  wale  no  i 
koe  iwaena  o'u  a  me  ka  make. 

4  Olelo  aku  la  o  Ionataua  ia  Da- 
vida,  O  ka  mea  a  kou  naau  e  i  mai 
ai,  o  ka'u  ia  e  hana  aku  ai  ia  oe. 

5  I  mai  la  o  Davida  ia  Ionatana, 
Aia  hoi,  apopo  ka  malama  hou,  a 
he  pono  ia'u  e  noho  pu  me  ke  alii 
i  ka  ahaaina  :  aka,  e  kuu  mai  oe 
ia'u,  a  huna  au  ia'u  iho  ma  ke  ku- 
la,  a  hiki  i  ke  ahiahi  o  ka  po 
akolu. 

6  Ina  paha  i  ike  kou  makuakane 
i  ko'u  nalo  ana,  alaila  e  i  aku  oe, 
Ua  noi  ikaika  mai  o  Davida  ia'u  e 
holo  ia  ma  Betelehema  i  kona  ku- 
lanakauhale ;  no  ka  mea,  ilaila  ka 
mohai  makahiki  no  ka  ohana  a 
pau. 

7  Ina  paha  i  ohjlo  mai  ia  peneia, 

Ua  pono ;  ina  ua  maluhia  kau 
kauwa :  aka,  ina  paha  i  huhu  nui 
mai  ia,  he  oiaio,  ua  ino  kona  ma- 
nao  ana  mai. 

8  No  ia  mea,  e  hana  mai  i  kau 
kauwa  me  ke  aloha ;  no  ka  mea, 
ua  hookomo  mai  oe  i  kau  kauwa 
iloko  o  ke  kuikahi  me  oe  ma  o  Ie- 
hova  la :  ina  paha  he  hewa  iloko 
o'u,  nau  no  wau  e  pepehi ;  no  ke 
aha  la  oe  e  lawe  aku  ai  ia'u  i  kou 
makuakane  ? 

9  I  aku  la  o  Ionatana,  Aole  loa 
ia  mea  ia  oe  :  no  ka  mea,  ina  paha 
i  ike  pono  wau,  ua  ino  ka  manao 
ana  o  ko'u  makuakane  e  hele  mai 
maluna  ou,  aole  anei  au  i  hai  aku 
ia  oe  ? 

10  I  mai  o  Davida  ia  Ionatana, 
Nawai  la  wau  e  hai  mai  ?  Pehea 
la,  ke  olelo  pakike  mai  kou  ma- 
kuakane  ia  oe  ? 

11  11  I  aku  la  o  Ionatana  ia  Da- 
vida,  Ea,  e  hele  kaua  iwaho  ma 
ke  kula.  A  hele  aku  la  laua  ma 
ke  kula. 

12  I  aku  la  o  Ionatana  ia  Davida, 
E  Iehova  ke  Akua  o  ka  Iseraela, 
aia  e  ninau  pono  aku  au  i  ko'u 
makuakane  i  kekahi  manawa  i  ka 
la  apopo,  a  ia  la  aku  paha,  aia  hoi, 
he  mea  pono  no  Davida,  a  e  hoou- 
na  ole  aku  au  iou  la,  a  e  hai  ia  oe  ; 

13  E  hana  mai  o  Iehova  ia  Iona- 
tana  pela,  a  nui  aku  hoi :  ina  paha 
i  makemake  ko'u  makuakane  e 
hana  ino  ia  oe ;  alaila  e  hai  aku  au 
ia  oe,  a  e  hookuu  aku  ia  oe  e  hele 
oe  me  ke  aloha ;  a  o  Iehova  pu 
kekahi  me  oe,  e  like  me  ia  mamua 
me  ko'u  makuakane. 

14  Aole  i  ko'u  manawa  e  ola  ana 
wale  no  oe  e  hoike  mai  ia'u  i  ka 
lokomaikai  o  Iehova,  i  make  ole 
ai  au; 

15  Aka,  mai  hooki  oe  i  kouloko- 
maikai  i  ko'u  hale  i  na  manawa  a 
pau ;  aole  hoi  i  ka  manawa  e  hoo- 
kiia'i  na  enemi  a  pau  o  Davida, 
mai  ke  alo  aku  o  ka  honua. 

16  A  kuikahi  iho  la  o  Ionatana 
me  ko  ka  hale  o  Davida,  [i  ka  i 
ana,]  Na  Iehova  e  imi  mai  ia  ma 
ka  lima  o  ko  Davida  poe  enemi. 

17  A  hoohiki  hou  aku  la  o  Iona- 
tana  me  Davida,  no  kona  aloha  ia 

ia ;  no  ka  mea,  ua  aloha  no  oia  ia 
ia,  e  like  me  ia  i  aloha  ai  i  kona 
ola  iho. 

18  I  aku  la  o  Ionataua  ia  ia,  Apo- 
po  ka  mahina  hou  ;  a  e  ikeia  kou 
nalo  ana,  no  ka  mea,  e  ikeia  kou 
noho  kaawale. 

19  A  i  ka  po  akolu,  e  iho  wawe  oe 
a  hiki  ma  kahi  au  i  pee  ai  i  ka  la 
o  ka  hana  ana,  a  e  noho  oe  ma  ka 
pohaku  o  Ezela  : 

20  A  e  pana  aku  au  i  na  pua  eko- 
lu  ma  ka  aoao,  e  like  me  ka  pana 
ana'ku  i  ka  hoailona. 

21  Aia  hoi,  e  hoouna  aku  au  i  ke- 
kahi  keiki  e  hele  e  imi  i  na  pua. 
A  ina  paha  e  olelo  akaka  aku  au  i 
ke  keiki,  Aia  na  pua  ma  keia  aoao 
ou,  e  lawe  ia  mau  mea ;  alaila  e 
hele  mai  oe :  no  ka  mea,  he  po- 
maikai  nou,  aoho  mea  ino,  ma  ke 
ola  o  Iehova. 

22  Aka,  ina  e  olelo  aku  au  i  ke 
keiki  peneia,  Aia  na  pua  ma  o  aku 
ou ;  alaila  e  hele  e  aku  oe  :  no  ka 
mea,  na  Iehova  oe  i  hoouna  aku 
ai. 

23  A  ma  ka  mea  a  kaua  i  kamai- 
lio  ai,  aia  hoi,  o  Iehova  no  iwaena 
o  kaua  i  ka  manawa  a  pau. 

21 1f  A  pee  iho  la  o  Davida  ma  ke 
kula  :  a  hiki  mai  ka  mahina  hou, 
noho  iho  la  ke  alii  e  ahaaina  ai. 

25  Noho  iho  ke  alii  maluna  o  ko- 
na  noho,  me  ia  i  ka  manawa  ma- 
mua,  maluna  o  ka  noho  ma  ka 
paia  :  a  ku  ae  la  o  Ionatana,  a  no- 
ho  iho  la  o  Abenera  ma  ka  aoao  o 
Saula,  a  ua  kaawale  ko  Davida 
wahi. 

26  Aka,  aole  o  Saula  i  olelo  iki 
ia  la :  no  ka  mea,  mauao  iho  la 
ia,  ua  hiki  mai  kekahi  mea  ia  ia, 
ua  haumia  oia;  oiaio,  ua  haumia 
oia. 

27  A  ia  la  ae,  oia  ka  po  alua  o  ka 
malama,  ua  kaawale  ko  Davida 
Avahi ;  ninau  aku  la  o  Saula  ia  Io- 
natana  i  kana  keiki,  No  ke  aha  la 
i  hele  ole  mai  ai  ke  keiki  a  Iese  i 
ka  ahaaina  inehinei  a  i  keia  la  ? 

28  I  mai  la  o  Ionalana  ia  Saula, 
Ua  noi  ikaika  mai  o  Davida  ia'u,  e 
hele  ia  ma  Betelehema. 

29  A  i  mai  la  ia,  Ke  noi  aku  nei 
au  ia  oe,  e  kuu  mai  oe  ia'u  e  hele, 


no  ka  mea,  he  mohai  ohana  no 
makou  ma  ke  kulanakauhale,  a 
ua  kauoha  mai  kuu  kaikuaana 
ia'u ;  ano  hoi,  ina  ua  loaa  ia'u  ke 
aloha  i  kou  maka,  e  ae  mai  oe  ia'u 
e  hele  koke  aku  au  e  ike  i  ko'u 
mau  hoahanau  :  oia  ka  mea  i  hele 
ole  mai  ai  ia  i  ka  papaaina  o  ke 
alii. 

30  Alaila  hoaia  ka  inaina  o  Saula 
ia  Ionatana,  i  aku  la  ia  ia,  E  ke 
keiki  paakiki,  kekee,  aole  anei  au 
i  ike,  ua  koho  aku  oe  i  ke  keiki  a 
Iese,  i  mea  hilahila  nou,  a  me  ka 
hilahila  o  kahi  huna  o  kou  maku- 
wahine? 

31  No  ka  mea,  i  na  la  a  pau  o  ke 
ola  aua  o  ke  keiki  a  Iese  maluna  o 
ka  honua,  aole  e  hookupaaia  oe  a 
me  kou  aupuni :  ano  hoi,  e  hoou- 
na  aku  oe,  a  e  lawe  mai  ia  ia  io'u 
nei,  no  ka  mea,  e  pono  no  ia  ke 
make. 

32  Olelo  mai  la  o  Ionatana  ia 
Saula  i  kona  makuakane,  i  mai  la 
ia  ia,  No  ke  aha  la  e  pepehiia'i 
oia?  heaha  kana  i  hana'i? 

33  Hou  aku  la  o  Saula  i  ka  ihe  ia 
ia  e  pepehi  ia  ia :  no  ia  mea,  ike 
iho  la  o  Ionatana  i  ka  manao  ana 
o  kona  makuakane  e  pepehi  ia 
Davida. 

34  Ku  ae  la  o  Ionatana  mai  ka 
papaaina  mai  me  ka  huhu  wela, 
aole  ia  i  ai  i  ka  ai  i  ka  lua  o  ka  la 
o  ka  malama,  no  kona  kaumaha 
ia  Davida,  no  ka  mea,  ua  olelo 
hoino  kona  makuakane  ia  ia. 

35  1  A  i  kakahiaka  ae,  hele  aku 
la  o  Ionatana  ma  ke  kula  i  ka  ma- 
nawa  i  oleloia  ai  me  Davida,  a  me 
ia  pu  kekahi  keiki. 

36  I  aku  la  ia  i  kona  keiki,  E  ho- 
lo,  e  imi  i  na  pua  a'u  e  pana  aku 
ai.  A  i  kona  holo  ana,  pana  aku 
la  ia  i  ka  pua  ma  o  aku  ona. 

37  A  hiki  aku  la  ke  keiki  ma  ka- 
hi  o  ka  pua  a  lonatana  i  pana  aku 
ai,  kahea  aku  la  o  Ionatana  i  ke 
keiki,  i  aku  la,  Aole  anei  ma  o 
aku  ou  ka  pua  ? 

38  Kahea  aku  la  o  Ionatana  ma- 
hope  o  ke  keiki,  E  lalelale,  e  wi- 
ki,  mai  kali  oe.  Iloiliili  ae  la  ke 
keiki  o  Ionatana  i  na  pua,  a  hoi 
mai  i  kona  haku. 

39  Aole  ike  iki  ua  keiki  la :  o  Io- 
natana  laua  o  Davida  wale  no  ka  i 
ike  ia  mea. 

40  Haawi  aku  la  o  Ionatana  i  ka- 
na  mea  kaua  ma  kona  keiki,  i  aku 
la  ia  ia,  O  hele,  a  lawe  aku  ma  ke 
kulanakauhale. 

41  Tf  A  hala  aku  la  ke  keiki,  ku 
ae  la  o  Davida  ma  ke  kukuluhe- 
ma,  a  haule  iho  la  ilalo  ke  alo  ma 
ka  honua,  akulou  iho  la  ekolu  ku- 
lou  ana :  honi  iho  la  laua  kekahi  i 
kekahi,  a  uwe  pu  laua,  a  nui  aku 
la  ka  Davida. 

42  I  aku  la  o  Ionatana  ia  Davida, 
O  hele  me  ka  malu,  no  ka  mea,  ua 
hoohiki  kaua  a  elua  ma  ka  inoa  o 
Iehova,  i  ka  i  ana  ae,  O  Iehova  no 
iwaena  o'u  a  o  oe,  a  iwaena  hoi  o 
ko'u  hua  a  o  kou  hua  i  ka  mana- 
wa  a  pau.  Ku  ae  la  ia,  a  hele  aku 
la ;  a  hoi  aku  la  o  Ionatana  ma  ke 
kulanakauhale. 

MOKUNA  XXI. 

Hele  aku  la  o  Davida  ma  Noba  ;  a  loaa  ia  ia 
ka  berena  laa,  a  me  ka  pahikaua  a  Golia  ; 
10  a  hele  aku  la  i  Gata. 

AHELE  aku  la  o  Davida  ma 
Nooa  io  Ahimeleka  la  ke  ka- 
huna  :  a  makau  iho  la  o  Ahimele- 
ka  i  ka  halawai  ana  me  Davida,  i 
aku  la  ia  ia,  No  ke  aha  la  o  oe 
wale  no,  aohe  kanaka  me  oe. 

2  I  mai  la  o  Davida  ia  Ahimele- 
ka  i  ke  kahuna,  Ua  kauoha  mai 
ke  alii  ia'u  i  kekahi  mea,  a  ua  i 
mai  ia'u,  Mai  hoike  iki  i  kekahi 
kanaka  i  ka  mea  a'u  i  hoouna  aku 
ai  ia  oe,  a  me  ka  mea  a'u  i  kauo- 
ha  aku  ai  ia  oe :  a  ua  hoonoho  aku 
au  i  na  kauwa  no  kela  wahi  a  me 
keia  wahi. 

3  Ano  hoi,  heaha  ka  mea  malalo 
o  kou  lima  ?  e  haawi  mai  oe  ma 
kuu  lima  i  na  pai  berena  elima,  a 
i  na  mea  paha  i  loaa. 

4  Olelo  aku  la  ke  kahuna  ia  Da- 
vida,  i  aku  la,  Aohe  berena  laa  ole 
malalo  o  kuu  lima,  aka,  he  berena 
laa  no  nae ;  ina  paha  ua  hookao- 
koa  na  kanaka  ui  mai  na  wahine 
aku. 

5  Olelo  aku  la  o  Davida  i  ke  ka- 
huna,  i  aku  la  ia  ia,  He  oiaio,  ua 
hookaawaleia  na  wahiue  mai  o 
makou  aku  i  ueia  mau  la  ekolu 

paha,  i  ko'u  hele  ana  mai,  a  ua 
maemae  na  ipu  o  na  kanaka  ui 
nei,  a  ua  like  keia  me  ka  berena 
laa  ole,  oiaio  hoi  ka  mea  i  hoo- 
laaia  i  keia  la  ilalo  o  na  ipu. 

6  A  haawi  aku  la  ke  kahuna  i  ka 
berena  laa  ia  ia ;  no  ka  mea,  aohe 
berena  e  ae  malaila,  o  ka  berena 
hoike  wale  no,  i  laweia  mai  ke  alo 
o  Iehova  mai,  no  ka  waiho  ana  i 
ka  berena  mahana  i  ka  la  i  laweia 
aku  ai  oia. 

7  Aia  no  ilaila  kekahi  kanaka  o 
na  kauwa  a  Saula  ia  la,  e  kali  ana 
imua  o  Iehova,  o  Doega  kona  inoa, 
no  Edoma,  he  luna  o  na  kahuhipa 
o  Saula. 

8  H  Ninau  aku  la  o  Davida  ia 
Ahimeleka,  Aole  anei  he  ihe  maa- 
nei  malalo  o  kou  lima,  a  he  pahi- 
kaua  paha  ?  no  ka  mea,  aole  au  i 
lawe  mai  nei  i  kuu  pahikaua,  aole 
hoi  i  ka'u  mea  kaua,  no  ka  wiki- 
wiki  o  ka  ke  alii  mea. 

9  I  mai  la  ke  kahuna,  O  ka  pahi- 
kaua  a  Golia  ke  kanaka  Pilisetia 
au  i  pepehi  ai  ma  ke  awawa  o  Ela, 
aia  hoi  ia  i  wahiia  i  ka  lole  aahu 
mahope  o  ka  epoda;  a  i  lawe  oe 
ia  mea,  e  lawe,  no  ka  mea,  aohe 
pahi  e  ae,  oia  wale  no.  I  aku  la  o 
Davida,  Aohe  mea  e  like  ana  me 
ia,  e  haawi  mai  ia  ia'u. 

10  T[  Ku  ae  la  o  Davida,  a  holo  ia 
la  mai  ke  alo  aku  o  Saula,  a  hele 
mai  io  Akisa  la  ke  alii  o  Gata. 

11  I  mai  la  na  kauwa  a  Akisa  ia 
ia,  Aole  anei  keia  o  Davida,  ke  alii 
o  ka  aina ;  aole  anei  lakou  i  mele 
ai  kekahi  i  kekahi  nona  me  ka  haa 
ana,  i  ka  i  ana'e,  He  mau  tausani 
ka  Saula  i  pepehi  ai,  he  umi  tau- 
sani  hoi  ka  Davida  ? 

12  A  waiho  iho  la  o  Davida  i  keia 
mau  olelo  maloko  o  kona  naau,  a 
makau  nui  iho  la  ia  Akisa  ke  alii 
o  Gata. 

13  A  hoololi  ae  la  ia  i  kona  ano 
imua  o  lakou,  a  hoohalike  ia  ia 
iho  me  he  hehena  la  iloko  o  ko 
lakou  lima,  a  kahakaha  aku  la  ia 
ma  na  pani  o  na  ipuka,  a  helelei 
iho  la  kona  kuha  ma  kona  umi- 
umi. 

14  A  olelo  aku  la  o  Akisa  i  kana 
poe  kauwa,  Aia  hoi,  e  nana  ou- 

kou,  ua  hehena  neia  kanaka :  no 
ke  aha  la  oukou  i  lawe  inai  ia  ia 
io'u  nei? 

15  He  pono  anei  au  i  na  mea  he- 
hena,  i  lawe  mai  ai  oukou  ia  ia  uei 
e  hoohalike  me  he  hehena  la  imua 
ou  ?  e  komo  anei  ia  maloko  o  kuu 
hale? 

MOKUNA  XXII. 

Hele  o  Davida  i  ke  ana  o  Adulama.  2  Aha 
paha  haneri  kanaka  i  hele  mamuli  ona  ;  a 
mai  laila  aku  hele  no  ia  ma  Miztpa  ;  a  hoi 
aku  i  ka  aina  o  Iuda.  9  Hoohewa  aku  o 
Doega  ia  Ahimeleka  imua  o  ke  alii.  18 
Pau  na  kahuna  i  ka  lukuia,  a  me  ko  lakou 
kulanakauhale. 

HELE  o  Davida  mai  laila  aku, 
a  holo  aku  la  ma  ke  ana  o 
Adulama :  a  lohe  ae  la  kona  mau 
hoahanau  a  me  na  mea  a  pau  o  ka 
hale  o  kona  makuakane,  hele  la- 
kou  io  na  la  ilaila. 

2  O  na  kanaka  a  pau  i  popilikia, 
a  me  na  kanaka  aie  a  pau,  a  me 
na  kanaka  a  pau  i  eha  ma  ka 
naau,  hoakoakoa  ae  la  lakou  io 
na  la :  a  lilo  ia  i  luna  no  lakou : 
eha  haneii  kanaka  paka  me  ia. 

3  H  A  hele  o  Davida  mai  laila 
aku  a  Mizepa  ma  Moaba :  i  aku  la 
ia  i  ke  alii  o  Moaha,  Ke  noi  aku 
nei  au,  e  ae  mai  oe  i  ko'u  makua- 
kane  a  me  ko'u  makuwahine  e 
hele  mai  e  noho  me  oe,  a  ike  au  i 
ka  mea  a  ke  Akua  e  hana  mai  ai 
no'u. 

4  A  lawe  mai  oia  ia  laua  i  ke  alii 
o  Moaha,  a  noho  laua  me  ia  i  na 
la  a  pau  a  Davida  i  noho  ai  malu- 
na  o  ka  puukaua. 

5  1f  Olelo  aku  la  ke  kaula  a  Ga- 
da  ia  Davida,  Mai  noho  oe  ma  ka 
puukaua ;  e  hele  aku,  a  hiki  oe 
ma  ka  aina  o  ka  Iuda.  A  hele 
aku  la  o  Davida  a  hiki  ma  ka  ulu- 
laau  o  Hareta. 

6  H  A  lohe  ae  la  o  Saula,  ua  ikeia 
o  Davida,  a  me  na  kanaka  me  ia, 
(e  noho  ana  o  Saula  ma  Gibea  ma- 
lalo  o  ka  laau  ma  kahi  kiekie,  a  ma 
kona  lima  kana  ihe,  a  ua  hoono- 
hoia  kana  mau  kauwa  a  puni 
ona ;) 

7  Olelo  aku  la  o  Saula  i  kana  poe 
kauwa  c  ku  ana  a  puni  ona,  E 
hoolohe  ano,  e  na  Beniamiua;  e 
haawi  anei  ke  keiki  a  Iese  i  na 


mahinaai,  a  me  na  pawaina  na  ou- 
kou  a  pau,  a  e  hoolilo  ia  oukou  a 
pau  i  luna  tausani,  a  i  luna  haneri ; 

8  I  kipi  ai  oukou  a  pau  ia'u,  aohe 
mea  e  hoike  mai  ia'u,  ua  hana  ka'u 
keiki  me  ke  keiki  a  Iese  i  kuika- 
hi,  aole  kekahi  o  oukou  e  manao 
mai  ia'u,  aole  hoi  e  hoike  mai  ia'u, 
ua  hoala  ka'u  keiki  i  ka'u  kauwa 
e  ku  e  ia'u,  e  hoohalua,  e  like  me 
ia  i  keia  la  ? 

9  U  Alaila  olelo  mai  o  Doega  no 
Edoma,  oia  ka  luna  o  na  kauwa  a 
Saula,  i  mai  la,  Ua  ike  au  i  ke  kei- 
ki  a  Iese  e  hele  ana  ma  Noba  io 
Ahimeleka  la  ke  keiki  a  Ahituba. 

10  A  ua  ninau  aku  oia  ia  Iehova 
nona,  a  haawi  aku  i  ka  ai  nana,  a 
haawi  aku  hoi  ia  ia  i  ka  pahikaua 
a  Golia  ke  kanaka  no  ko  Pilisetia. 

11  Alaila  hoouna  aku  ke  alii  e 
hea  ia  Ahimeleka,  ke  kahuna,  ke 
keiki  a  Ahituba,  a  me  ko  ka  hale 
a  pau  o  kona  makuakane,  na  ka- 
huna  ma  Noba ;  a  hele  mai  lakou 
a  pau  i  ke  alii. 

12  I  aku  la  o  Saula,  Ano  e  hoolo- 
he  mai  oe,  e  ke  keiki  a  Ahituba. 
I  mai  la  kela,  Eia  wau,  e  kuu  ha- 
ku. 

13  I  aku  la  o  Saula  ia  ia,  No  ke 
aha  la  i  kipi  ai  olua  ia'u,  o  oe  a  me 
ke  keiki  a  Iese,  i  kou  haawi  ana 
ia  ia  i  ka  berena,  a  me  ka  pahi- 
kaua,  a  ua  ninau  oe  i  ke  Akua  no- 
na,  i  ku  e  mai  ia  ia'u  e  halua,  e 
like  me  ia  i  keia  la. 

14  Olelo  mai  la  o  Ahimeleka  i  ke 
alii,  i  mai  la,  Owai  la  ka  mea  o 
kau  poe  kauwa  i  malama  pono  e 
like  me  Davida,  ka  hunonakane 
a  ke  alii,  a  ua  hele  ia  i  kau  i  ana 
aku,  a  ua  manao  nui  ia  ma  kou 
hale? 

15  O  kuu  hoomaka  no  anei  ia  e 
ninau  aku  i  ke  Akua  nona  ?  Aole 
ia'u  ia  mea:  mai  hooili  ke  alii  ia 
mea  maluna  o  kana  kauwa,  malu- 
na  hoi  o  ko  ka  hale  a  pau  o  ko'u 
makuakane ;  no  ka  mea,  aole  i 
ike  kau  kauwa  i  ka  mea  uuku, 
aole  hoi  i  ka  mea  nui  o  keia  mea. 

16  I  aku  la  ke  alii,  E  make  io 
auanei  oe,  e  Ahimeleka,  o  oe  a  me 
ko  ka  hale  a  pau  o  kou  makua- 
kane. 

17  H  Olelo  aku  la  ke  alii  i  ka  poe 
kiai  e  ku  ana  a  puni  ona,  E  huli 
ae  oukou  a  e  pepehi  i  na  kahuna 
no  Iehova ;  no  ka  mea,  ua  hui  pu 
ko  lakou  lima  me  Davida,  a  ua  ike 
lakou  i  kona  mahuka  ana,  aole 
hoi  i  hoike  mai  ia'u.  Aka,  aole 
makemake  na  kauwa  a  ke  alii  e 
kau  aku  i  ko  lakou  lima  e  lele 
maluna  o  na  kahuna  no  Iehova. 

18  I  aku  la  ke  alii  ia  Doega,  E 
huli  ae  oe,  a  lele  maluna  o  na  ka- 
huna.  A  huli  ae  la  o  Doega,  ka 
Edoma,  a  lele  maluna  o  na  kahu- 
na,  a  pepehi  iho  la  ia  la  i  na  kana- 
ka  he  kanawalukumamalima  i 
pulikiia  i  ka  epoela  olona. 

19  A  luku  aku  la  oia  ia  Noba  ke 
kulanakauhale  o  na  kahuna  me 
ka  maka  o  ka  pahikaua ;  o  na  ka- 
naka,  o  na  wahine,  o  na  kamalii,  o 
na  mea  omo  waiu,  o  na  bipi,  o  na 
hoki,  a  me  na  hipa,  me  ka  maka  o 
ka  pahikaua. 

20  Tf  A  o  kekahi  o  na  keiki  a 
Ahimeleka,  ke  keiki  a  Ahituba,  o 
Abiatara  kona  inoa,  pakele  aku  la 
ia,  a  holo  aku  mahope  o  Davida. 

21  A  hoike  aku  la  o  Abiatara  ia 
Davida  i  ka  Saula  pepehi  ana  i  na 
kahuna  o  Iehova. 

22  I  mai  la  o  Davida  i  Abiatara, 
Ia  la,  i  ka  noho  ana  o  Doega  ka 
Edoma  malaila,  ike  no  wau,  e  hai 
aku  ia  ia  Saula :  owau  no  ka  mea 
i  make  ai  o  na  mea  a  pau  o  ka 
hale  o  kou  makuakane. 

23  E  noho  pu  oe  me  au,  mai  ma- 
kau :  no  ka  mea,  o  ka  mea  nana  e 
imi  mai  i  kuu  ola,  oia  ke  imi  mai 
i  kou  ola :  aka,  me  a'u  e  maluhia 
oe. 

MOKUNA  XXIII. 

Kana  mai  ko  Pilisetia  i  ko  Keila.  5  Hoopa- 
kele  o  Davida  ia  lakou,  a  pepehi  aku  la  i 
ko  Pilisetia.  14  Holo  aku  la  o  Davida 
ma  Zipa.  16  Halawai  ia  me  Ionatana  ma- 
laila.  25  Hahai  aku  la  o  Saula  ia  Davida  i 
Maona. 

ALAILA  hai  aku  la  lakou  ia 
„  Davida,  i  aku  la,  Aia  hoi,  ke 
kaua  mai  nei  ko  Pilisetia  i  Keila, 
a  hao  wale  lakou  ma  kahi  hehi 
palaoa. 

2  No  ia  mea,  ninau  aku  la  o  Da- 

vida  ia  Iehova,  i  aku  la,  E  hele 

anei  au  e  pepehi  i  keia  poe  o  ko 

Pilisetia?  I  mai  la  o  Iehova  ia 
Davida,  O  hele  a  pepehi  aku  i  ko 
Pilisetia,  a  e  hoopakele  i  ko  Keila. 

3  Olelo  mai  na  kanaka  o  Davida 
ia  ia,  Aia  hoi,  ke  makau  nei  ka- 
kou  maanei  maloko  o  ka  Iuda : 
aole  anei  he  nui  aku,  ke  hele  ka- 
kou  ma  Keila  e  ku  e  i  ka  poe  kaua 
no  ko  Pilisetia  ? 

4  A  ninau  hou  aku  la  o  Davida 
ia  Iehova.  Olelo  mai  la  o  Iehova 
ia  ia,  i  mai  la,  E  ku  ae  e  hele  ma 
Keila ;  no  ka  mea,  e  hoolilo  au  i 
ko  Pilisetia  iloko  o  kou  lima. 

5  A  hele  aku  la  o  Davida  me 
kona  poe  kanaka  ma  Keila,  a 
kaua  aku  i  ko  Pilisetia,  alawe  aku 
i  ko  lakou  holoholona,  a  pepehi 
aku  ia  lakou  me  ka  luku  nui.  A 
hoopakele  o  Davida  i  na  kanaka  o 
Keila. 

6  A  i  ka  holo  ana  o  Abiatara  ke 
keiki  a  Ahimeleka  io  Davida  la  i 
Keila,  ua  hele  no  ia  me  ka  epoda 
ma  kona  lima. 

7  1  Ua  haiia  ia  Saula  ko  Davida 
hele  ana  ma  Keila.  I  mai  la  o 
Saula,  Ua  hoolilo  mai  ke  Akua 
ia  ia  iloko  o  kuu  lima;  no  ka 
mea,  ua  paa  ia  maloko,  i  kona  ko- 
mo  ana  i  ke  kulanakauhale  i  paa  i 
na  ipuka  a  me  na  kaola. 

8  Houluulu  ae  la  o  Saula  i  na 
kanaka  a  pau  i  ke  kaua,  e  hele 
ma  Keila,  e  hoopaa  aku  ia  Davida 
a  me  kona  poe  kanaka. 

9  Tf  A  ike  iho  la  o  Davida,  ua  ma- 
nao  ino  malu  mai  o  Saula  ia  ia ;  i 
aku  la  oia  ia  Abiatara  ke  kahuna, 
E  lawe  mai  i  ka  epoda. 

10  Alaila  i  aku  la  o  Davida,  E  Ie- 
hova  ke  Akua  o  ka  Iseraela,  ua 
lohe  akaka  iho  nei  kau  kauwa  i  ka 
manao  ana  o  Saula  e  hele  mai  nei 
i  Keila  e  luku  i  ke  kulanakauhale 
no'u  nei. 

11  E  haawi  anei  na  kanaka  o 
Keila  ia'u  iloko  o  kona  lima  ?  E 
iho  mai  anei  o  Saula  e  like  me  kau 
kauwa  i  lohe  ai  ?  E  Iehova  ke 
Akua  o  ka  Iseraela,  ke  noi  aku 
nei  au  ia  oe,  e  hai  mai  oe  i  kau 
kauwa.  I  mai  la  o  Iehova,  E  iho 
mai  no. 

12  I  aku  la  o  Davida,  E  haawi 
anei  na  kanaka  o  Keila  ia'u  a  me 

kuu  poe  kanaka  iloko  o  ka  lima  o 
Saula ?  I  mai  la  o  Iekova,  E  kaa- 
wi  no  lakou. 

13  H  Alaila  ku  ae  la  o  Davida  a 
me  kona  poe  kanaka,  aono  haneri 
paka,  a  puka  aku  la  iwaho  o  Kei- 
la,  a  hele  aku  la  i  ka  lakou  wahi  e 
hele  ai.  Ua  haiia  mai  ia  Saula  ka 
holo  ana  o  Davida  mai  Keila  aku, 
a  haalele  ia  i  ka  kele  mai. 

14  A  noho  iho  la  o  Davida  i  ka 
waonahele,  ma  na  wahi  paa,  a  no- 
ho  i  ka  mauna  ma  ka  waonahele  o 
Zipa :  a  imi  aku  la  o  Saula  ia  ia  i 
kela  la  i  keia  la,  aole  ke  Akua  i 
haawi  mai  ia  ia  iloko  o  koua  lima. 

15  A  ike  iho  la  o  Davida,  ua  hele 
mai  o  Saula  e  imi  i  kona  ola :  aia 
no  o  Davida  ma  ka  waonahele  a 
Zipa  maloko  o  ka  ululaau. 

16  Tf  Ku  ae  la  o  Ionatana  ke  kei 
ki  a  Saula,  a  hele  io  Davida  la 
maloko  o  ka  ululaau,  a  hooikaika 
aku  la  i  kona  lima  ma  ke  Akua. 

17  I  aku  la  oia  ia  ia,  Mai  makau 
oe,  no  ka  mea,  aole  e  loaa  oe  i  ka 
lima  o  Saula  ko'u  makuakane:  a 
e  lilo  oe  i  alii  maluna  o  ka  Iserae- 
la,  a  owau  hoi  ka  lua  malalo  iho 
ou:  a  ua  ikeia  hoi  ia  e  Saula,  e 
ko'u  makuakane. 

18  A  hoopaa  iho  la  laua  i  kuika- 
hi  imua  o  Iehova.  Noho  iho  la  o 
Davida  maloko  o  ka  ululaau,  a  hoi 
aku  la  o  Ionatana  ma  kona  hale. 

19  1  Alaila  pii  mai  la  ko  Zipa  io 
Saula  la  ma  Gibea,  i  mai  la,  Aole 
anei  o  Davida  i  pee  iho  io  makou 
la  ma  na  wahi  paa  iloko  o  ka  ulu- 
laau  ma  ka  puu  o  Hakila,  ma  ka 
aoao  hema  o  Iesimona? 

20  No  ia  mea  hoi,  E  ke  alii,  e 
iho  mai  oe,  e  like  me  ka  makema- 
ke  a  pau  o  kou  naau  e  iho  mai,  a 
na  makou  ia  e  haawi  aku  iloko  o 
ka  lima  o  ke  alii. 

21  I  aku  la  o  Saula,  E  pomaikai 
oukou  ia  Iehova ;  no  ka  mea,  ua 
lokomaikai  mai  oukou  ia'u. 

22  Ke  noi  aku  nei  au  ia  oukou,  e 
hele,  e  hoomakaukau  hoi,  a  e  na- 
na  a  ike  i  kona  wahi  a  kona  wa- 
wae  i  hele  ai,  a  o  ka  mea  i  ike  ia 
ia  malaila:  no  ka  mea,  ua  kaiia 
mai  ia'u,  ua  hana  maalea  loa  oia. 

23  E  nana  hoi  oukou,  a  ike  i  na 


wahi  pee  a  pau  ana  e  pee  ai,  a  hoi 
hou  mai  io'u  nei  me  ka  oiaio,  a  e 
hele  pu  au  me  oukou  ;  a  ina  e  no- 
ho  ana  oia  ma  ka  aina,  e  imi  au  ia 
ia  mawaena  o  na  tausani  a  pau  o 
ka  Iuda. 

24  Ku  ae  la  lakou,  a  kele  ma  Zi- 
pa  mamua  o  Saula :  a  o  Davida  a 
me  kona  poe  kanaka  aia  iloko  o 
ka  waonahele  o  Maona  i  ka  papu 
ma  ka  aoao  hema  o  Iesimona. 

25  Hele  aku  la  o  Saula  a  me  ko- 
na  poe  kanaka  e  imi  ia  ia ;  a  hai 
aku  lakou  ia  Davida,  a  iko  mai  ia  i 
ka  pohaku,  a  noko  ma  ka  waona- 
kele  o  Maona.  A  lohe  o  Saula, 
hahai  aku  la  ia  makope  o  Davida 
ma  ka  waonahele  o  Maona. 

26  A  hele  aku  la  o  Saula  ma  keia 
aoao  o  ka  mauna,  aia  o  Davida 
a  me  kona  poe  kanaka  ma  kela 
aoao  o  ka  mauna :  kele  koke  aku 
lao  Davida  no  ka  makau  ia  Saula; 
no  ka  mea,  ua  hoopuni  o  Saula  a 
me  kona  poe  kanaka  ia  Davida  a 
me  kona  poe  kanaka  e  kopu  ia 
lakou. ' 

27  11  A  kele  mai  ke  elele  ia  Sau- 
la,  i  mai  la,  E  wikiwiki  oe,  e  koi 
mai;  no  ka  mea,  ua  kiki  mai  ko 
Pilisetia  ma  ka  aina. 

28  No  ia  mea,  hoi  aku  la  o  Saula 
mai  ka  hahai  ana  ia  Davida,  a  hele 
ku  e  aku  la  i  ko  Pilisetia  :  a  kapa 
aku  la  lakou  i  ka  inoa  o  ia  wahi, 
o  Selahamalekota. 

29  1[  Pii  ae  la  o  Davida  mailaila 
aku,  a  noko  iloko  o  na  waki  paa 
ma  Enegedi. 

Noho  iho  la  o  Davida  i  Enegedi.  Hahai  aku 
la  o  Saula  ia  Davida  me  na  tausani  kana- 
ka  ekolu.  4  Oki  iho  la  o  Davida  i  ka  lepa 
o  ko  Saula  aahu.  9  Olelo  aku  la  o  Davida 
ia  Saula.  16  Hai  mai  o  Saula  i  kona  hewa. 
22  Ko  Davida  hoohiki  ana. 

AI  ka  hoi  ana  mai  o  Saula  i  ka 
hahai  ana  i  ko  Pilisetia,  ua 
haiia  mai  ia  ia,  i  mai  la,  Aia  hoi  o 
Davida  ma  ka  waonahele  o  Ene- 
gedi. 
2  Alaila  lawe  ae  la  o  Saula  i 
ekolu  tausani  kanaka  i  waeia  no- 
loko  mai  o  ka  Iseraela  a  pau,  a 
hele  aku  la  e  imi  ia  Davida  a  me 
kona  poe  kanaka  maluna  o  na  po- 
haku  o  na  kao  hihiu. 

3  A  hiki  aku  ia  i  na  pa  hipa  ma 
ke  ala,  a  malaila  he  aua ;  a  komo 
aku  la  o  Saula  e  uhi  i  kona  wa- 
wae :  a  o  Davida  a  me  kona  poe 
kanaka  aia  ma  na  aoao  o  ke  aua. 

4  I  aku  la  na  kanaka  o  Davida  ia 
ia,  Aia  hoi,  ua  hiki  mai  ka  la  a  Ie- 
hova  i  i  mai  ai,  Aia  hoi,  e  hoolilo 
ana  au  i  kou  enemi  iloko  o  kou 
lima,  i  hana  aku  ai  oe  ia  ia  e  like 
me  kou  makemake.  Alaila  ku  ae 
la  o  Davida,  a  oki  malu  iho  i  ka 
lepa  o  ka  lole  aahu  o  Saula. 

5  A  mahope  iho,  kui  iho  la  ka 
naau  o  Davida  ia  ia  iho,  i  kona 
oki  ana  i  ka  lepa  o  ka  lole  aahu  o 
Saula. 

6  I  aku  la  ia  i  kona  poe  kanaka, 
Ua  hoole  mai  o  Iehova  ke  hana 
aku  au  i  keia  mea  i  kuu  haku,  i  ka 
mea  a  Iehova  i  poni  ai,  a  e  kau 
aku  i  kuu  lima  maluna  ona,  no 
ka  mea,  oia  ka  mea  i  poniia  e 
Iehova. 

7  Hooikaika  aku  la  o  Davida  i 
kona  poe  kanaka  ma  keia  olelo, 
aole  ia  i  ae  aku  ia  lakou  e  ku  e  ia 
Saula.  Ku  ae  la  o  Saula  mawaho 
o  ke  ana,  a  hele  aku  la  ma  ke 
ala. 

8  Mahope  iho,  ku  ac  la  o  Davida 
a  hele  iwaho  o  ke  aua,  a  kahea 
aku  la  mahope  o  Saula,  i  aku  la, 
E  kuu  haku,  e  ke  alii.  A  nana  ae 
la  o  Saula  mahope  ona,  kulou  iho 
la  o  Davida  me  koua  maka  ma  ka 
honua,  a  haule  iho  ilalo. 

9  1f  I  aku  la  o  Davida  ia  Saula, 
No  ke  aha  la  oe  i  hoolohe  ai  i  ka 
olelo  a  kanaka,  i  ka  i  ana  mai,  Aia 
hoi,  ke  imi  nei  o  Davida  e  hana 
eha  ia  oe  ? 

10  Aia  hoi,  i  keia  la  ua  ike  kou 
maka  i  ka  hoolilo  ana  o  Iehova  ia 
oe  iloko  o  kuu  lima  ma  ke  ana :  a 
i  mai  la  kekahi  e  pepehi  ia  oe ; 
aka,  ua  aloha  au  ia  oe  ;  i  aku  la, 
Aole  au  e  kau  aku  i  kuu  lima  ma- 
luna  o  kuu  haku ;  no  ka  mea,  oia 
ka  Iehova  i  poni  ai. 

11  E  nana  oe,  e  kuu  makuakaue, 
e  nana  hoi  i  ka  lepa  o  kou  aahu  ma 
kuu  lima :  no  ka  mea,  i  kuu  oki 
ana  i  ka  lepa  o  kou  aahu,  aole  hoi 
i  pepehi  ia  oe,  e  nana  hoi,  e  ike 
oe,  aole  he  hewa,  aole  hoi  he  la- 

382 


wehala  iloko  o  kuu  lima,  aole  no 
au  i  hana  hewa  aku  ia  oe :  aka,  ke 
imi  mai  nei  oe  i  kuu  ola  e  lawe 
aku  ia. 

12  Na  Iehova  e  hooponopono 
iwaena  o  kaua,  a  na  Iehova  e 
hoopai  ia  oe  no'u ;  aka,  aole  e 
kauia'ku  kuu  lima  maluna  ou. 

13  E  like  me  ka  olelo  a  ka  poe 
kahiko,  No  ka  poe  hewa  mai  ka 
hewa;  aka,  aole  e  kauia'ku  kuu 
lima  maluna  ou. 

14  Mamuli  owai  i  puka  mai  nei 
ke  alii  o  ka  Iseraela?  e  alualu 
ana  oe  ia  wai?  inamuli  o  ka  ilio 
make  anei?  mamuli  o  ka  ukulele 
anei  ? 

15  O  Iehova  ka  lunakanawai,  a 
nana  e  hooponopono  iwaena  o 
kaua,  a  nana  hoi  e  hooponopono 
mai  i  kuu  mea,  a  e  hoopakele  mai 
ia'u  mai  kou  lima  ae. 

16  1[  A  pau  ae  la  ka  Davida  olelo 
ana'ku  i  keia  mau  olelo  ia  Saula; 
i  mai  la  o  Saula,  O  kou  leo  anei 
keia,  e  Davida  kuu  keiki?  a  hoo- 
kiekie  ae  la  o  Saula  i  kona  leo 
iluna,  a  uwe  iho  la. 

17  I  aku  la  oia  ia  Davida,  Ua  oi 
aku  kou  pono  mamua  o  ko'u :  no 
ka  mea,  ua  hana  pono  mai  oe  ia'u, 
a  ua  hana  ino  aku  au  ia  oe. 

18  A  ua  hoike  mai  oe  i  keia  la  i 
kau  hana  pono  mai  ia'u :  no  ka 
mea,  i  ko  Iehova  hoolilo  ana  ia'u 
iloko  o  kou  lima,  aole  oe  i  pepehi 
mai  ia'u. 

19  Ina  i  loaa  i  ke  kanaka  kona 
enemi,  e  kuu  ola  aku  auei  kela  ia 
ia  ?  no  ia  mea,  e  uku  mai  o  Iehova 
ia  oe  i  ka  pono  no  ka  mea  au  i  ha- 
na  mai  ai  ia'u  i  keia  la. 

20  Ano  hoi,  ua  ike  maopopo  no 
au,  e  lilo  auanei  oe  i  alii,  a  e  hoo- 
kupaaia  ke  aupuni  o  ka  Iseraela 
iloko  o  kou  lima. 

21  Auo  hoi,  e  hoohiki  mai  oe  ia'u 
ma  Iehova,  i  ole  oe  e  hooki  iho  i 
ka'u  hua  mahope  o'u,  i  ole  hoi  oc 
e  hooki  i  kuu  inoa  mai  ka  hale 
aku  o  ko'u  makuakane. 

22  A  hoohiki  aku  la  o  Davida  ia 
Saula,  a  hoi  aku  la  o  Saula  i  kona 
wahi;  aka,  pii  aku  la  o  Davida 
me  kona  poe  kanaka  ma  kahi 
paa. 

Make  o  Samuela.  Hele  o  Davida  i  ka  wao- 
nahele  o  Paiana.  10  Hoinoia  niai  e  Naba- 
la.  13  Huhu  o  Davida  ;  e  liele  e  pepehi  ia 
ia,  a  i  ka  hele  ana,  halawai  o  Abigaila  me 
ia,  a  hoolaulea  ia  ia.  39  IMake  o  Nabala,  a 
mare  o  Davida  me  Abigaila. 

AMAKE  iho  la  o  Samuela;  a 
hoakoakoaia'e  la  ka  Iseraela 
a  pau,  a  uwe  iho  la  ia  ia,  a  kanu 
aku  la  ia  ia  iloko  o  kona  hale  ma 
Raraa,  Ku  ae  la  o  Davida,  a  iho 
ilalo  ma  ka  waonakele  o  Paraua. 

2  A  o  kekahi  kanaka  ma  Maona, 
a  ma  Karemela  kona  waiwai;  a 
he  kanaka  waiwai  loa  ia,  akolu 
ana  tausani  hipa,  hookahi  tausani 
kao;  a  ako  iho  la  ia  i  kana  poe 
hipa  ma  Karemela. 

3  O  Nabala  ka  inoa  o  ua  kanaka 
la,  a  o  Abigaila  ka  inoa  o  kana  wa- 
hine:  a  he  wahine  akamai  i  ka 
noonoo,  a  he  maikai  kona  helehe- 
lena :  aka,  o  ke  kanaka,  he  huhu 
ia,  a  he  hewa  kana  hana  ana :  no 
ko  Kaleba  ohana  ia. 

4  H  A  lohe  ae  la  o  Davida  ma  ka 
waonahele  e  ako  ana  o  Nabala  i 
kana  poe  hipa. 

5  Hoouna  aku  la  o  Davida  i  na 
kanaka  ui  he  umi,  a,  i  aku  la  o 
Davida  i  na  kanaka  ui,  E  pii  ae 
oukou  ma  Karemela,  a  hele  io  Na- 
bala  la,  a  e  aloha  aku  ia  ia  ma  kuu 
inoa. 

6  Penei  oukou  e  olelo  aku  ai  ia 
ia  e  ola  aua,  Aloha  oe,  aloha  ko  ka 
hale,  a  aloha  hoi  kou  mea  a  pau 
loa. 

7  A  ua  lohe  iho  nei  au,  aia  no  ia 
oe  na  mea  ako  huluhipa :  o  kou 
poe  kahuhipa  me  makou,  aole  ma- 
kou  i  hana  ino  aku  ia  lakou,  aole 
i  lilo  kekahi  o  ko  lakou  mea  i  ka 
manawa  a  pau  a  lakou  i  noho  ai 
ma  Karemela. 

8  E  ninau  aku  oe  i  kou  poe  ka- 
naka  ui,  a  e  hai  mai  lakou  ia  oe. 
No  ia  mea,  e  loaa  auanei  i  na  ka- 
naka  ui  ke  aloha  imua  o  kou  ma- 
ka :  no  ka  mea,  ua  hiki  mai  ma- 
kou  i  ka  la  maikai :  ke  noi  aku 
nei  au  ia  oe,  o  ka  mea  i  loaa  i  kou 
lima  e  haawi  na  kau  poe  kauwa,  a 
na  kau  keiki,  na  Davida. 

9  A  hiki  aku  la  ka  poe  kanaka  ui 
o  Davida,  hai  aku  la  lakou  ia  Na- 


bala  ia  mau  olelo  a  pau  ma  ka 
inoa  o  Davida,  a  hooki  iho  la. 

10  1  Olelo  mai  la  o  Nabala  i  na 
kauwa  a  Davida,  i  mai  la,  Owai  la 
o  Davida,  owai  hoi  ke  keiki  a  Ie- 
se?  I  neia  manawa,  ua  nui  na 
kauwa,  o  kela  kanaka  keia  kana- 
ka  i  mahuka  mai  ke  alo  aku  o 
kona  haku. 

11  E  lawe  anei  au  i  kuu  berena, 
a  me  ko'u  wai,  a  me  ka'u  holoho- 
lona  a'u  i  kalua'i  na  ka  poe  ako 
huluhipa,  a  e  haawi  aku  na  na  ka- 
naka  a'u  i  ike  ole  ai  i  ko  lakou 
wahi  e  hele  mai  nei  ? 

12  A  huli  ae  la  na  kanaka  ui  o 
Davida  ma  kou  lakou  ala,  a  hoi 
aku  la  a  hiki,  a  hai  aku  la  lakou 
ia  ia  ia  mau  olelo  a  pau. 

13  I  aku  la  o  Davida  i  kona  poe 
kanaka,  E  hawele  oukou  o  kela 
kanaka  keia  kanaka  i  kana  pahi- 
kaua.  A  hawele  iho  la  kela  kana- 
ka  keia  kanaka  i  kana  pahikaua ; 
a  hawele  iho  hoi  o  Davida  i  kana 
pahikaua ;  aha  haneri  kanaka  pa- 
ha  i  hahai  mahope  o  Davida ;  alua 
haneri  i  noho  ma  na  ukana. 

14  1[  A  hai  aku  kekahi  o  ka  poe 
kanaka  ui  ia  Abigaila,  ka  wahine 
a  Nabala,  i  aku  la,  Aia  hoi,  ua 
hoouna  mai  o  Davida  i  na  elele 
mai  ka  waonahele  mai  e  aloha 
mai  i  ko  makou  hahu,  a  lele  ino 
aku  oia  ia  lakou. 

15  Aka,  ua  hana  pono  mai  ia  poe 
kanaka  ia  makou,  aole  i  hana  eha 
mai  ia  makou,  aole  i  lilo  kekahi 
mea  o  makou  i  na  la  a  pau  a  ma- 
kou  i  noho  pu  ai  me  lakou  ma  ke 
kula. 

16  He  pa  pohaku  lakou  no  ma- 
kou  ma  ka  po  a  me  ke  ao,  i  na  la 
a  pau  amakou  i  noho  pu  ai  me  la- 
kou,  e  malama  ana  i  ka  poe  hipa. 

17  Ano  hoi  e  noonoo  oe  a  ike  i 
kau  mea  e  hana  aku  ai ;  no  ka 
mea,  ua  manao  hewa  ia  mai  no  ko 
makou  haku,  a  no  kona  ohua  a 
pau ;  no  ka  mea,  he  keiki  ia  na  Be- 
liala,  aole  e  pono  ke  olelo  aku 
ia  ia. 

18  1  Alaila  lalelale  ae  la  o  Abi- 
gaila,  a  lawe  aku  la  i  elua  haneri 
pai  berena,  a  i  elua  hue  waina,  a 
me  na  hipa  elima  i  hoomakau- 

kauia,  a  me  na  ipn  hua  palaoa 
elima  i  pulehuia,  a  i  hookahi  ha- 
ueri  paihuawaina  maloo,  a  i  elua 
haneri  pai  huanku  maloo,  a  kau 
ae  la  maluna  o  na  hoki. 

19  I  aku  la  ia  i  kana  poe  kauwa, 
E  hele  e  oukou  mamua  o'u,  aia 
hoi,  e  hahai  ana  au  mahope  o  ou- 
kou.  Aole  ia  i  hai  aku  ia  Naoala 
kana  kane. 

20  A  i  kona  holo  ana  maluna  o 
ka  hoki  a  hiki  ma  kahi  malu  o  ka 
mauna,  aia  hoi  o  Davida  a  me  ko- 
na  poe  kauaka  e  iho  mai  aua  e 
halawai  me  ia,  a  halawai  aku  la  ia 
me  lakou. 

21  Ua  olelo  iho  la  o  Davida,  He 
oiaio,  ua  malama  make  hewa  au  i 
na  mea  a  pau  a  keia  kanaka  ma 
ka  waonahele,  aole  i  lilo  kekahi  o 
kana  mau  mea  a  pau  ;  a  ua  hoihoi 
mai  ia  i  ka  hewa  ia'u  no  ka  pono. 

22  Pela  hoi,  a  e  oi  aku  hoi  ka  ke 
Akua  e  hana  aku  ai  i  ka  poe  ene- 
mi  o  Davida,  ke  waiho  au  a  hiki  i 
ka  malamalama  o  ke  ao  i  kekahi 
o  kona  poe  kana. 

23  A  ike  aku  la  o  Abigaila  ia  Da- 
vida,  lele  koke  iho  la  ia  mai  luna 
mai  o  ka  hoki,  a  haule  ilalo  ke  alo 
imua  o  Davida,  akulou  iho  la  ma 
ka  honua. 

24  A  haule  iho  la  ma  kona  wa- 
wae,  i  aku  la,  Maluna  o'u,  e  kuu 
haku,  maluna  o'u  ka  hewa:  a  ke 
noi  aku  nei  au,  e  ae  mai  oe  i  kau 
kauwawahine,  e  olelo  aku  maloko 
o  kou  pepeiao,  a  e  hoolohe  mai  i 
ka  olelo  a  kau  kauwawahine. 

25  Ke  noi  aku  nei  au  ia  oe,  mai 
manao  nui  kuu  haku  i  keia  kana- 
ka  hewa,  ia  Nahala :  no  ka  mea,  e 
like  me  ke  ano  o  kona  inoa,  pela 
hoi  ia,  o  Nahala  kona  inoa,  a  me 
ia  no  ka  lapuwale  :  aka,  aole  i  ike 
kau  kauwawahine  i  ka  poe  kana- 
ka  ui  au  i  hoouna  mai  ai. 

26  Ano  hoi,  e  kuu  haku,  ma  ke 
ola  o  Iehova,  a  ma  ke  ola  o  kou 
uhane,  no  ke  keakea  ana  o  Iehova 
i  kou  hele  mai  e  hookahe  i  ke  ko- 
ko,  a  me  ka  hoopai  ana  nou  me 
kou  lima  iho,  ano  hoi,  e  lilo  ana 
kou  poe  enemi,  a  me  ka  poe  imi 
hewa  i  kuu  haku,  e  like  me  Na- 
bala. 

27  Ano  hoi.  o  keia  manawalea  a 
kau  kauwawahine  i  lawe  mai  nei 
na  kuu  haku,  e  haawiia'ku  ia  na 
ka  poe  kanaka  ui  e  hele  ana  ma 
ka  wawae  o  kuu  haku. 

28  Ke  noi  aku  nei  au  īa  oe,  e 
kala  ae  oe  i  ka  hala  o  kau  kauwa- 
wahine  :  no  ka  mea,  e  hana  io  mai 
no  o  Iehova  i  hale  mau  no  kuu 
haku  ;  no  ke  kaua  ana  a  kuu  haku 
i  na  kaua  o  Iehova,  aole  i  loaa  ka 
hewa  iloko  ou  i  kou  mau  la. 

29  Aka,  ua  ku  mai  kekahi  kana- 
ka  e  hahai  ia  oe,  a  e  imi  i  kou 
ola :  aka,  e  nakii  pu  ia  auanei  ke 
ola  o  kuu  haku  iloko  o  ka  pua  o 
ka  poe  ola  me  Iehova  kou  Akua ; 
a  o  ke  ola  o  kou  poe  enemi,  nana 
no  lakou  e  maa  aku  mai  loko  ae  o 
ka  maa. 

30  A  i  ka  manawa  e  hana  mai  ai 
o  Iehova  no  kuu  haku,  e  like  me 
ka  pono  a  pau  ana  i  olelo  mai  ai 
nou,  a  e  hoolilo  ia  oe  i  alii  no  ka 
Iseraela ; 

31  Alaila  aole  e  lilo  keia  i  mea 
kaumaha  nou,  a  me  ka  hihia  no 
ka  naau  o  kuu  haku,  o  kou  hoo- 
kahe  ole  ana  i  ke  koko  hala  ole,  a 
o  ka  hoopai  ole  ana  o  kuu  haku 
nona :  a  i  hana  pono  mai  o  Iehova 
i  kuu  haku,  alaila  e  hoomanao  oe 
i  kau  kauwawahine. 

32  H  Olelo  mai  la  o  Davida  ia 
Abigaila,  E  hoomaikaiia  ke  Akna 
o  ka  Iseraela,  i  kona  hoouna  ana 
mai  ia  oe  i  keia  la  e  halawai  me 
au : 

33  E  hoomaikaiia  kou  naauao,  a 
e  hoomaikaiia  oe  i  kou  keakea  ana 
mai  ia'u  i  ka  hele  ana  mai  e  hoo- 
kahe  i  ke  koko,  a  me  ka  hoopai 
ana  no'u  me  kuu  lima  iho. 

34  He  oiaio,  ma  ke  ola  o  Iehova 
ke  Akua  o  ka  Iseraela,  nana  i  kea- 
kea  mai  ia'u  e  hana  hewa  aku  ia 
oe,  ina  paha  aole  oe  i  hele  koke 
mai  e  halawai  me  au,  iua  aole  koe 
ia  Nabala  a  hiki  i  ka  malamalama 
o  ke  ao  kekahi  o  kona  poe  kane. 

35  A  lawe  aku  la  o  Davida  mai 
kona  lima  aku  i  ka  mea  ana  i  la- 
we  mai  ai  nana,  a  i  aku  la  ia  ia  ia, 
E  pii  pomaikai  oe  ma  kou  hale ; 
aia  hoi,  ua  hoolohe  aku  au  i  kou 
leo,  a  ua  maliu  aku  au  ia  oe. 

36  1F  A  hoi  aku  la  o  Abigaila  ia 
Nabala ;  aia  hoi,  he  ahaaina  kaua 
ma  kona  hale  e  like  me  ka  ahaai- 
na  alii ;  a  ua  olioli  ka  naau  o  Na- 
bala  iloko  ona,  no  ka  mea,  ua  ona 
loa :  no  ia  mea,  aole  ia  i  hai  iki 
aku  ia  ia,  a  hiki  i  ka  malamalama 
o  ke  ao. 

37  A  ao  ae  la,  i  ka  wa  i  hala  aku 
ka  waina  mawaho  o  Nabala,  a  hai 
aku  la  kana  wahine  ia  ia  i  keia 
mau  mea,  make  iho  la  kona  naau 
iloko  ona,  a  like  ia  meka  pohaku. 

38  A  he  anahulu  paha  la  ma  ia 
hope  mai,  pepehi  mai  o  Iehova  ia 
Nabala,  a  make  iho  la  ia. 

39  1  A  lohe  ae  la  o  Davida,  ua 
make  o  Nabala,  i  iho  la  ia,  E  hoo- 
maikaiia  o  Iehova,  nana  i  hoopai 
aku  maluna  o  Nabala  i  kuu  hoi- 
noia  mai,  a  nana  i  keakea  mai  i 
kana  kauwa  i  ole  e  hana  ino  ;  a  ua 
hoihoi  aku  o  Iehova  i  ka  hewa  o 
Nabala  maluna  o  kona  poo.  A 
hoouna  aku  la  o  Davida,  a  kamai- 
lio  me  Abigaila  e  lawe  ia  ia  i  wa- 
hine  nana. 

40  A  hiki  aku  la  na  kauwa  a  Da- 
vida  io  Abigaila  la  ma  Karemela, 
olelo  aku  la  lakou  ia  ia,  i  aku  la, 
Ua  hoouna  mai  o  Davida  ia  makou 
iou  la  e  lawe  ia  oe  i  wahine  nana. 

41  Ku  ae  la  ia,  a  kulou  iho  la  me 
kona  maka  ma  kahonua,  i  aku  la, 
Aia  hoi,  e  hooliloia  kau  kauwawa- 
hine  i  kauwa  e  holoi  ai  i  na  wa- 
wae  o  na  kauwa  a  kuu  haku. 

42  A  ku  koke  ae  la  o  Abigaila,  a 
hooholo  maluna  o  ka  hoki  me  ko- 
na  mau  wahiue  elima  i  hele  ma- 
hope  ona;  a  hahai  aku  la  ia  ma- 
hope  o  na  elele  a  Davida,  a  lilo  ia 
i  wahine  nana. 

43  Lawe  hoi  o  Davida  ia  Ahinoa- 
ma  no  Iezereela,  a  lilo  laua  elua  i 
mau  wahine  nana. 

44  1f  Ua  haawi  aku  o  Saula  ia 
Mikala  kana  kaikamahine,  ka  wa- 
hine  a  Davida,  i  wahine  na  Paleti 
ke  keiki  a  Laisa  no  Galima. 

MOKUNA  XXVI. 

Ua  haiia  ia  Saula  kahi  i  noho  ai  o  Davida. 
2  Hele  aku  \a  o  Saula  e  imi  ia  ia.  5  Hele 
mai  o  Davida  i  kahi  o  Saula  i  ka  po  a  lawe 
aku  la  i  kaihe  a  Suula  a  me  kana  kiaha 
wai.  13  Ka  olelo  a  Davida  ia  Abenera  a 
me  Saula.    21  Hui  aku  la  o  Saula. 

HELE  mai  ko  Zipa  ia  Saula  ma 
Gibea,  i  mai  la,  Aole  anei  o 
Davida  i  huna  ia  ia  iho  ma  ka  puu 
o  Hakila  imua  o  Iesimona  ? 

2  A  ku  ae  la  o  Saula,  a  hele  aku 
la  ma  ka  waonahele  o  Zipa,  a  me 
ia  no  akolu  tausani  kanaka  o  ka 
Iseraela  i  waeia  e  imi  ia  Davida 
ma  ka  waonahele  o  Zipa. 

3  A  hoomoana  iho  la  o  Saula  ma 
i  ka  puu  o  Hakila  imua  o  Iesimo- 
na  ma  ke  ala.  A  noho  iho  la  o 
Davida  ma  ka  waonahele,  a  ike 
iho  la  ia,  ua  hele  mai  o  Saula  ma- 
hope  ona  ma  ka  waonahele. 

4  A  hoouna  aku  la  o  Davida  i  na 
kiu,  a  ike  iho  la,  he  oiaio,  ua  hele 
mai  o  Saula. 

5  1[  Ku  ae  la  o  Davida,  a  hele 
aku  la  i  kahi  a  Saula  i  hoomoana 
ai :  a  ike  aku  la  o  Davida  i  kahi  a 
Saula  i  moe  ai,  a  me  Abenera,  ke 
keiki  a  Nera,  ka  luna  o  kona  kaua  : 
a  e  moe  ana  o  Saula  mawaena  o 
na  halekaa,  a  ua  hoonohoia  na  ka- 
naka  a  puni  ona. 

6  Olelo  aku  la  o  Davida,  i  aku  la 
ia  Ahimeleka  ka  Heta,  a  ia  Abisai 
ke  keiki  a  Zeruia,  ka  hoahanau  o 
Ioaba,  ninau  ae  la,  Owai  la  ka 
mea  e  hele  pu  me  au  io  Saula  la 
ma  kahi  i  hoomoana'i  ?  I  mai  la  o 
Abisai,  Owau  ke  hele  pu  me  oe. 

7  A  hele  aku  la  o  Davida,  a  me 
Abisai  i  na  kanaka  i  ka  po,  aia 
hoi,  e  hiamoe  ana  o  Saula  mawae- 
na  o  na  halekaa,  a  ua  houia  kana 
ihe  i  ka  honua  ma  kona  poo :  a  e 
moe  ana  o  Abenera  a  me  na  kana- 
ka  a  puni  ona. 

8  I  aku  la  o  Abisai  ia  Davida,  ua 
hoolilo  mai  ke  Akua  i  kou  enemi 
iloko  o  kou  lima  i  keia  la:  ano 
hoi,  ke  noi  aku  nei  au  ia  oe,  e  ae 
mai  oe  ia'u,  e  hou  iho  au  ia  ia  me 
ka  ihe  ma  kahonua,  hookahi  hou 
ana,  aole  au  e  hou  hou  aku  ia  ia. 

9  I  mai  la  o  Davida  ia  Abisai, 
Mai  pepehi  ia  ia :  no  ka  mea, 
owai  la  ka  mea  e  kau  aku  i  koua 
lima  maluna  o  ka  mea  a  Iehova  i 
poni  ai,  a  hewa  ole  ? 

10  I  mai  la  hoi  o  Davida,  Ma  ke 
ola  o  Iehova,  e  pepehi  mai  no  o 
Iehova  ia  ia ;  e  hiki  mai  auanei 
kona  la  e  make  ai ;  a  e  hela  paha 

ia  i  ke  kaua,  a  e  make  oia  ma- 
laila. 

11  Na  Iehova  i  hoole  mai  ia'u, 
aole  au  e  kau  aku  i  ko'u  lima  ma- 
luna  o  ka  mea  a  Iehova  i  poni  ai : 
aka,  ke  noi  aku  nei  au  ia  oe,  e  la- 
we  aku  oe  i  ka  ihe  ma  kona  poo, 
a  me  ke  kiaha  wai,  a  e  hele  aku 
kaua. 

12  A  lawe  ae  la  o  Davida  i  ka  ihe 
a  me  ke  kiaha  wai  ma  ke  poo  o 
Saula,  a  hele  aku  laua ;  aohe  ka- 
naka  i  nana  mai,  aole  i  ike,  aole  i 
ala  mai :  ua  pauhia  lakou  i  ka  hia- 
moe ;  no  ka  mea,  ua  hiki  mai  ka 
hiamoe  nui  mai  Iehova  mai  malu- 
na  o  lakou. 

13  lf  Alaila  hele  aku  la  o  Davida 
ma  kela  aoao,  a  ku  maluna  o  ka 
puu  mao  lilo,  a  ua  loihi  ka  wahi 
iwaena  o  lakou. 

14  Kahea  aku  la  o  Davida  i  na 
kanaka,  a  ia  Abenera,  i  ke  keiki  a 
Nera,  i  aku  la,  Aole  anei  oe  eo 
mai,  e  Abenera?    Alaila  oe  mai  la 

0  Abenera,  i  mai  la,  Owai  oe  e  ka- 
hea  mai  nei  i  ke  alii? 

15  I  aku  la  o  Davida  ia  Abenera, 
Aole  anei  oe  he  kanaka  koa? 
owai  la  kou  mea  like  iloko  o  ka 
Iseraela  ?  No  ke  aha  la  oe  i  mala- 
ma  ole  ai  i  kou  haku  i  ke  alii  ?  no 
ka  mea,  ua  hele  aku  kekahi  o  na 
kanaka  e  pepehi  i  ke  alii  i  kou 
haku  ? 

16  Aole  e  pono  keia  mea  au  i  ha- 
na'i.  Ma  ke  ola  o  Iehova,  e  po- 
no  oukou  ke  make,  i  ko  oukou 
malama  ole  i  ko  oukou  haku,  i  ka 
mea  a  Iehova  i  pono  ai.  Ano  hoi 
e  nana  oe  i  kahi  i  waiho  ai  ka  ihe 
a  ke  alii  a  me  ke  kiaha  wai  ma 
kona  poo. 

17  A  ike  iho  la  o  Saula,  o  ka  leo 
ia  o  Davida,  i  aku  la,  O  kou  leo 
anei  keia,  e  kuu  keiki,  e  Davida  ? 

1  mai  la  o  Davida,  O  ko'u  leo  no 
ia,  e  kuu  haku,  e  ke  alii. 

18  I  aku  la  ia,  No  ke  aha  la  i 
hahai  mai  nei  kuu  haku  i  kana 
kauwa :  heaha  la  ka'u  i  hana'i  ?  a 
heaha  hoi  ka  hewa  iloko  o  kuu 
lima  ? 

19  Ano  hoi  ke  noi  aku  nei  au  ia 
oe,  e  hoolohe  mai  kuu  haku  ke 
alii  ika  olelo  a  kana  kauwa.     Ina 

paha  i  hoala  mai  o  Iehova  ia  oe  e 
ku  e  mai  ia'u,  e  oluolu  ia  i  ka  mo- 
hai :  aka,  ina  o  na  keiki  a  kanaka, 
epoinolakou  imua  o  Iehova;  no 
ka  mea,  ua  hookuke  mai  lakou 
ia'u  i  keia  la  mai  ka  noho  ana  ma 
ka  ainahooili  no  Iehova,  i  ka  i  ana 
mai,  E  hele  e  malama  i  na  akua  c. 

20  Ano  hoi,  mai  hookaheia  kuu 
koko  ma  ka  honua  imua  i  ke  alo 
o  Iehova :  no  ka  mea,  ua  hele  mai 
nei  ke  alii  o  ka  Iseraela  e  imi  i 
ukulele,  e  like  me  kekahi  e  imi  ai 
i  ka  manu  ma  na  mauna. 

21 1  Alaila  i  aku  la  o  Saula,  Ua 
hewa  au :  o  hoi  oe,  e  kuu  keiki,  c 
Davida :  aole  au  e  hana  ino  hou 
aku  ia  oe ;  no  ka  mea,  ua  malama 
oe  i  kuu  ola  i  keia  la :  aia  hoi,  ua 
hana  naaupo  wau,  a  ua  nui  loa 
kuu  lalau  ana. 

22  Olelo  mai  la  o  Davida,  i  mai 
la,  Eia  ka  ihe  a  ke  alii !  a  e  kii  mai 
kekahi  o  ka  poe  ui  e  lawe  aku. 

23  Na  Iehova  e  uku  mai  i  kela 
kanaka  i  keia  kanaka  i  kona  pono, 
a  me  kona  oiaio :  no  ka  mea,  ua 
hoolilo  mai  o  Iehova  ia  oe  iloko  o 
kuu  lima  i  keia  la ;  aka,  aole  au  i 
kau  aku  i  kuu  lima  maluna  o  ka 
mea  a  Iehova  i  poni  ai. 

24  Aia  hoi,  no  ka  malama  pono 
ia  o  kou  ola  i  kuu  maka  i  keia  la, 
pela  hoi  e  inalama  pono  ia'i  ko'u 
ola  i  ka  maka  o  Iehova,  a  e  hoopa- 
kele  mai  ia  ia'u  i  na  popilikia  a 
pau. 

25  Alaila  i  aku  la  o  Saula  ia  Davi- 
da,  Pomaikai  oe,  e  kuu  keiki,  e 
Davida :  e  hana  nui  auanei  oe,  a  e 
lanakila  hoi  oe.  A  hele  aku  la  o 
Davida  i  kona  wahi  e  hele  ai,  a  hoi 
aku  la  o  Saula  i  kona  wahi. 

MOKUNA  XXVII. 

Hele  aku  la  Davida  i  Gata  a  noho  me  Akisa. 
6  Haawi  mai  o  Akisa  ia  Zikelaga  i  wahi  e 
noho  ai  o  Davida  me  kona  poe  kanaka.  8 
No  ke  kaua  ana  a  Davida. 

AI  iho  la  o  Davida  iloko  o  ko- 
na  naau,  e  make  auanei  au  i 
ka  lima  o  Saula  i  kekahi  la :  e  aho 
e  holo  koke  au  ma  ka  aina  o  ko 
PUisetia;  alaila  aole  manao  o  Sau- 
la  e  imi  hou  mai  ia'u  ma  na  wahi 
a  pau  o  ka  Iseraela ;  pela  e  pakele 
ai  au  i  kona  lima. 

2  Ku  ae  la  o  Davida,  a  hele  aku 
la  me  na  kanaka  eono  kaneri  me 
ia  io  Akisa  la,  ke  keiki  a  Maoka, 
ke  alii  o  Gata. 

3  A  noko  iho  la  o  Davida  me  Aki- 
sa  ma  Gata,  oia  a  me  kona  poe  ka- 
naka,  o  kela  kanaka  keia  kanaka 
me  kona  ohua,  o  Davida  me  kana 
mau  wakine,  o  Ahinoama  no  Ieze- 
reela,  a  o  Abigaila  no  Karemela, 
ka  wahine  a  Nahala. 

4  A  haiia  mai  la  ia  Saula,  ua  holo 
o  Davida  ma  Gata :  aole  ia  i  imi 
hou  aku  ia  ia. 

5  Tf  Olelo  aku  la  o  Davida  ia 
Akisa,  Iua  paha  i  alohaia  mai  au 
i  kou  maka,  e  haawi  mai  oe  ia'u 
i  wahi  ma  kekahi  kulanakauhale 
ma  ke  kula  i  noho  ai  au  malaila : 
no  ke  aha  la  e  noho  ai  au  me  oe 
ma  ke  kulanakauhale  alii? 

6  A  haawi  aku  la  o  Akisa  ia  Zi- 
kelaga  nona  ia  la :  no  ia  mea,  lilo 
aku  la  o  Zikelaga  no  na'lii  o  ka 
Iuda  a  hiki  i  keia  la. 

7  A  o  na  la  o  ko  Davida  noho  ana 
ma  ka  aina  o  ko  Pilisetia,  hookahi 
ia  makahiki  a  me  na  malama  keu 
eha. 

8  H  Hele  aku  la  o  Davida  me 
kona  poe  kanaka,  a  kaua  aku  la  i 
ko  Gesura,  a  me  ko  Gerezi,  a  me 
ka  Amaleka:  no  ka  mea,  he  poe 
kamaaina  kahiko  lakou  o  ka  aina, 
kahi  e  hele  aku  ai  i  Sura,  a  hiki 
loa  i  ka  aina  o  Aigupita. 

9  A  luku  aku  la  o  Davida  i  ka 
aina,  aole  i  koe  kekahi  kanaka, 
aole  hoi  kekahi  wahine  e  ola  ana, 
a  lawe  ae  la  ia  i  na  hipa,  a  me  na 
bipi,  a  me  na  hoki,  a  me  na  ka- 
melo,  me  ka  lole,  a  hoi  aku  la  a 
hiki  io  Akisa  la. 

10  I  mai  la  o  Akisa,  Mahea  kahi 
a  oukou  i  hao  ai  i  keia  la  ?  I  aku 
la  o  Davida,  ma  ka  aoao  kema  o 
ka  Iuda,  a  ma  ka  aoao  hema  o  ka 
Ierahemeeli,  a  ma  ka  aoao  hema  o 
ko  Keni. 

11  Aole  i  hoopakele  o  Davida  i 
kekahi  kanaka,  aole  hoi  i  kekahi 
wahine  e  ola  ana  e  hele  maGata 
e  olelo,  o  hai  aku  lakou  no  ma- 
kou,  i  ka  i  ana'e,  Pela  o  Davida 
i  hana'i,  a  pela  hoi  kana  e  hana 
aku  ai  i  na  manawa  a  pau  o  ko- 


na  noko  ana  ma  ka  aina  o  na  Pi- 
lisetia. 

12  Manao  aku  la  o  Akisa  i  ka 
Davida,  ua  oiaio,  i  iho  la,  Ua  hoo- 
lilo  oia  ia  ia  iho  i  mea  hoowaha- 
waha  loa  ia  e  kona  poe  knnaka,  e 
ka  Iseraela,  a  e  lilo  ia  i  kauwa 
na'u  i  ka  manawa  mau  loa. 

MOKUNA  XXVIII. 

Hoomakaukau  o  Akisa  e  kaua  i  ka  Iseraela. 
4  Hoomakaukau  hoi  o  Saula  :  a  no  ka  haa- 
lele  ana  o  Iehova  ia  Saula,  hele  aku  ia  i  ka 
wahine  ninau  uhane  ino,  15  ala  mai  o  Sa- 
muela,  a  olelo  aku  ia  Saula. 

AIA  mau  la,  hoakoakoa  ae  la 
na  Pilisetia  i  ko  lakou  poe 
koa,  no  ke  kaua  e  kaua  aku  ai  i  ka 
Iseraela.  I  aku  la  o  Akisa  ia  Da- 
vida,  E  ike  pono  oe,  o  oe  kekahi  e 
hele  pu  me  au  i  ke  kaua,  o  oe  a 
me  kou  poe  kanaka. 

2  I  mai  la  o  Davida  ia  Akisa,  E 
ike  pono  auanei  oe  i  ka  mea  a  kau 
kauwa  e  hana  aku  ai.  I  aku  la  o 
Akisa  ia  Davida,  No  ia  mea,  e  hoo- 
lilo  au  ia  oe  i  mea  malama  i  kuu 
poo  i  na  la  a  pau. 

3  H  A  ua  make  o  Samuela,  a  ua 
kanikau  o  ka  Iseraela  a  pau  ia  ia, 
a  ua  kanu  lakou  ia  ia  ma  Rama, 
ma  kona  kulanakauhale  iho.  A 
ua  hookuke  aku  o  Saula  i  na  ni- 
nau  uhane,  a  me  na  kupua  mai  ka 
aina  aku. 

4  Hoakoakoaia  ae  la  ko  Pilisetia, 
a  hele  mai,  a  hoomoana  ma  Sune- 
ma ;  a  hoakoakoa  ae  la  o  Saula  i 
ka  Iseraela  a  pau,  a  hoomoana  iho 
la  ma  Gileboa. 

5  A  ike  aku  la  o  Saula  i  ka  poe 
kaua  o  na  Pilisetia,  makau  iko  1-a 
ia,  a  haalulu  nui  kona  naau. 

6  A  ia  Saula  i  ninau  ai  ia  Iehova, 
aole  o  Iehova  i  olelo  mai  ia  ia, 
aole  ma  na  moe  uhane,  aole  ma 
ka  Uiima,  aole  ma  ua  kaula. 

7  ^I  Alaila  olelo  aku  la  o  Saula  i 
kana  poe  kauwa,  E  imi  oukou 
no'u  i  wahine  ninau  uhane,  i  hele 
aku  ai  au  e  ninau  ia  ia.  I  mai  la 
kana  mau  kauwa  ia  ia,  Aia  no  ka 
wahine  ninau  i  na  uhane  ma  Ene- 
dora. 

8  Hoano  e  o  Saula  ia  ia  iho,  a 
hookomo  i  ka  lole  e,  a  hele  aku 
me  na  kanaka  elua  me  ia,  a  hiki 

lakou  i  ka  wahine  i  ka  po  :  i  aku 
la  ia,  Ke  noi  aku  nei  au  ia  oe,  e 
hoakaka  mai  oe  ia'u  ma  ka  ninau 
uhane,  a  e  hoala  mai  no'u  i  ka 
mea  a'u  e  hoohiki  aku  ai  ia  oe. 

9  I  mai  la  ka  wahine  ia  ia,  Aia 
hoi,  ua  ike  no  oe  i  ka  mea  a  Saula 
i  hana'i  i  kona  luku  ana  i  na  mea 
uinau  uhane,  a  me  na  kupua  mai 
ka  aina  aku ;  no  ke  aha  la  oe  i  pu- 
nihei  mai  ai  i  kuu  ola,  i  lilo  ai  au  i 
ka  make  ? 

10  A  hoohiki  aku  la  o  Saula  ia  ia 
ma  Iehova,  i  aku  la,  Ma  ke  ola  o 
Iehova,  aole  e  hiki  mai  ia  oe  ke 
ahewaia  no  keia  mea. 

11  Alaila  i  aku  la  ka  wahine, 
Owai  la  ka'u  e  hoala  mai  ai  nou? 
I  mai  la  ia,  O  Samuela  kau  e  hoa- 
la  mai  ai  no'u. 

12  A  ike  aku  la  ka  wahine  ia  Sa- 
muela,  hooho  aku  la  ia  me  ka  leo 
nui:  olelo  aku  la  ka  wahine  ia 
Saula,  i  aku  la,  No  ke  aha  la  oe  i 
hoopunipuni  mai  ai  ia'u  ?  no  ka 
mea,  o  Saula  ka  oe. 

13  I  aku  la  ke  alii  ia  ia,  Mai  ma- 
kau  oe :  heaha  la  kau  i  ike  ai  ?  I 
mai  la  ka  wahine  ia  Saula,  He 
mea  me  he  akua  la  ka'u  i  ike  ai  e 
pii  mai  ana  mai  ka  honua  mai. 

14  Ninau  aku  la  oia  ia  ia,  Pehea 
kona  ano  ?  I  mai  la  ia,  He  kana- 
ka  elemakule  e  pii  mai  ana ;  a  ua 
uhiia  i  ka  aahu.  A  ike  iho  la  o 
Saula,  o  Samuela  no  ia,  kulou  iho 
la  kona  maka  i  ka  honua,  a  moe 
iho  la. 

15  1f  Olelo  mai  la  o  Samuela  ia 
Saula,  No  ke  aha  la  oe  i  hoonaue 
mai  ai  ia'u,  i  ka  hoala  mai  ia'u? 
I  aku  la  o  Saula,  Ua  pilikia  loa 
wau :  no  ka  mea,  ke  kaua  mai  nei 
na  Pilisetia  ia'u,  a  ua  haalele  mai 
ke  Akua  ia'u,  aole  e  olelo  hou  mai 
ia'u,  aole  ma  ka  lima  o  na  kau- 
la,  aole  ma  na  moe  uhane :  no  ia 
mea,  i  kahea  aku  ai  au  ia  oe,  i 
hoike  mai  ai  oe  ia'u  i  ka  mea  a'u 
e  hana  aku  ai. 

16  Olelo  aku  la  o  Samuela,  No 
ke  aha  la  oe  i  ninau  mai  ai  ia'u, 
no  ka  mea,  ua  haalele  o  Iehova  ia 
oe,  a  ua  lilo  ia  i  enemi  nou  ? 

17  A  ua  hana  o  Iehova  nona  iho, 
e  like  me  ka  mea  i  oleloia  e  au,  a 

ua  kaili  aku  o  Iehova  i  ke  aupuni 
mai  ou  aku  la,  a  haawi  aku  ia  mea 
i  kou  hoalauna  ia  Davida ; 

18  No  kou  hoolohe  ole  i  ka  leo 
o  Iehova,  aole  hoi  oe  i  hoopai  aku 
i  kona  inaina  nui  maluna  o  ka 
Ameleka,  no  ia  mea,  ua  hana  mai 
o  Iehova  i  keia  mea  ia  oe  i  keia  la. 

19  A  e  hoolilo  hoi  o  Iehova  i 
ka  Iseraela  me  oe  iloko  a  ka  lima 
o  na  Pilisetia:  a  o  oe  pu  me  kau 
mau  keiki  me  au  i  ka  la  apopo  :  a 
e  hoolilo  hoi  o  Iehova  i  ka  poe 
koa  o  ka  Iseraela  iloko  o  ka  lima 
o  ko  Pilisetia. 

20  Alaila  hina  koke  iho  la  o  Sau- 
la,  a  moe  i  ka  loa  ma  ka  honua,  a 
makau  loa  iho  la,  no  ua  olelo  a 
Samuela :  aohe  ikaika  iloko  ona ; 
no  ka  mea,  aole  ia  i  ai  i  ka  berena 
ia  la  a  po,  ia  po  a  ao. 

21  H  A  hele  mai  la  ka  wahine  ia 
Saula,  a  ike  aku  la,  ua  pilikia  loa 
ia,  i  aku  la  oia  ia  ia,  Aia  hoi,  ua 
hoolohe  kau  kauwawahine  i  kou 
leo,  a  ua  waiho  au  i  kuu  ola  iloko 
o  kuu  lima,  a  ua  hoolohe  aku  au 
i  kau  mau  olelo  au  i  olelo  mai 
ai  ia'u : 

22  Ano  hoi,  ke  noi  aku  nei  au  ia 
oe,  e  hoolohe  mai  oe  i  ka  leo  o 
kau  kauwawahine,  a  e  waiho  aku 
au  i  wahi  berena  imua  ou ;  a  e  ai 
iho  oe,  i  ikaika  ai  oe  i  kou  hele 
ana  ma  kou  alanui. 

23  Hoole  mai  la  ia,  i  mai  la,  Aole 
au  e  ai.  Koi  aku  la  kana  mau 
kauwa  me  ka  wahine  ia  ia :  a 
hoolohe  mai  ia  i  ko  lakou  leo. 
Ala  mai  la  ia  mai  ka  honua  mai,  a 
noho  iho  la  maluua  o  kahi  moe. 

24  Aia  no  i  ka  wahine  kekahi 
bipikeiki  momona  ma  kona  hale ; 
pepehi  koke  iho  la  ia  ia,  a  lawe  ae 
la  ia  i  ka  palaoa,  a  kawili  iho  la, 
a  pulehu  aku  la  i  ka  berena  hu 
ole: 

25  A  lawe  mai  ia  mea  imua  o 
Saula,  a  imua  o  kana  mau  kauwa, 
a  ai  iho  la  lakou.  Ku  ae  la  lakou 
a  hele  aku  la  ia  po. 

MOKUNA  XXIX. 

Hele  pu  aku  la  o  D.ivida  me  Akisa.  4  Huhu 
na  haku  o  ko  Pilisetia  i  ko  Davida  hele  pu 
ana;  6  a  hoihoi  aku  la  o  Akisa  ia  ia  me  ke 
aloha. 


MOKUNA  XXX. 


HOAKOAKOA  ae  la  na  Pilise- 
tia  i  ko  lakou  poe  kaua  a 
pau  ma  Apeka :  a  koomoana  ae  la 
ka  Iseraela  ma  ka  waipuna  aia  ma 
Iezereela. 

2  A  kele  ae  la  na  kaku  o  na  Pili- 
setia  ma  na  haneri,  a  ma  na  tausa- 
ni :  aka,  o  Davida  a  me  kona  poe 
kanaka  kele  lakou  mahope  me 
Akisa. 

3  Olelo  mai  la  na'lii  o  na  Pilise- 
tia,  I  mea  aha  la  keia  poe  Hebe- 
ra  ?  I  aku  la  o  Akisa  i  na'lii  o  na 
Pilisetia,  Aole  anei  o  Davida  keia, 
ke  kauwa  a  Saula,  ke  alii  o  ka  Ise- 
raela,  ka  mea  i  noho  me  au  i  neia 
mau  la  a  i  neia  mau  makakiki, 
aole  i  loaa  ia'u  ka  mea  i  hewa  ai 
oia  mai  ka  wa  i  noko  ai  ia  me  au 
a  hiki  i  keia  la  ? 

4  Huhu  iho  la  na'lii  o  na  Pilisetia 
ia  ia,  a  i  aku  la  na'lii  o  na  Pilise- 
tia  ia  ia,  E  hoihoi  aku  oe  i  keia 
kanaka  ma  kona  wahi  au  i  hoono- 
ho  ai  ia  ia,  a,  mai  hele  pu  ia  me 
kakou  i  ke  kaua,  o  lilo  ia  i  enemi 
no  kakou  i  ke  kaua  ana:  no  ka 
mea,  me  ke  aha  la  e  hooluolu  ai  ia 
i  kona  haku  ?  Aole  anei  me  na 
poo  o  keia  poe  kanaka? 

5  Aole  anei  o  Davida  keia  a  la- 
kou  i  mele  ai  i  kekahi  i  kekahi 
me  ka  kaa  ana,  i  ka  i  ana  ae,  He 
mau  tausani  ka  Saula  i  pepeki,  he 
umi  tausani  ka  Davida  ? 

6  Tf  Alaila  hea  aku  la  o  Akisa  ia 
Davida,  i  aku  la  ia  ia,  He  oiaio, 
ma  ke  ola  o  Iehova,  he  pono  kou, 
a  o  kou  hele  ana'ku,  a  o  kou  hoi 
ana  mai  me  au  ma  ke  kaua,  ua 
maikai  no  ia  imua  o  ko'u  maka : 
no  ka  mea,  aole  i  loaa  ia'u  ka  ke- 
wa  iloko  ou  mai  ka  manawa  au  i 
hele  mai  ai  io'u  nei,  a  hiki  i  keia 
la :  aka,  aole  ou  pono  imua  o  na 
haku. 

7  No  ia  mea,  e  hoi  oe,  a  e  hele 
me  ke  aloha,  i  ole  ai  oe  e  hewa 
imua  o  na  haku  o  na  Pilisetia. 

8  1[  I  aku  la  o  Davida  ia  Akisa, 
Heaha  ka'u  i  hana'i  ?  a  heaha  la  i 
loaa'i  ia  oe  iloko  o  kau  kauwa  i 
ko'u  manawa  i  noho  pu  ai  me  oe 
a  hiki  i  keia  la,  i  ole  ai  au  e  hele  e 
kaua  aku  i  na  enemi  o  kuu  haku 
o  ke  alii  ? 


9  Olelo  mai  la  o  Akisa,  i  mai  la 
ia  Davida,  Ua  ike  au,  he  pono  kou 
imua  o'u  me  he  anela  la  o  ke 
Akua;  aka,  ua  i  mai  na  haku  o 
na  Pilisetia,  Aole  ia  e  hele  pu  me 
kakou  i  ke  kaua. 

10  Ano  hoi,  e  ala  ae  oe  i  kaka- 
hiaka  nui  me  na  kauwa  a  kou  ha- 
ku  i  hele  pu  mai  me  oe:  a  i  ko 
oukou  ala  ana  i  kakahiaka  nui,  a 
malamalama,  alaila  hele  aku. 

11  A  ala  ae  la  o  Davida  a  me  ko- 
na  poe  kanaka  i  kakahiaka  nui  e 
hele,  a  hoi  aku  i  ka  aina  o  na  Pili- 
setia.  A  pii  ae  la  na  Pilisetia  ma 
Iezereela. 

MOKUNA  XXX. 

Luku  mai  la  ka  Amaleka  ia  Zikelaga,  a  lawe 
pio  aku  la  i  na  mea  a  pau,  a  puhi  aku  la  i 
ke  ahi.  10  Hahai  aku  la  o  Davida  ia  la- 
kou,  a  luku  aku  la  ia  lakou,  26  a  hoi  mai 
me  ka  waiwai  pioa  nui. 

AI  ka  hiki  ana'ku  o  Davida  me 
kona  poe  kanaka  ma  Zikela- 
ga  i  ka  po  akolu,  ua  hele  mai  na 
Amaleka  ma  ka  aoao  hema  a  ma 
Zikelaga,  a  ua  luku  aku  ia  Zike- 
laga,  a  puhi  aku  la  ia  i  ke  ahi ; 

2  A  ua  lawe  pio  aku  i  na  wahine 
o  ia  wahi ;  aole  lakou  i  pepehi  i 
kekahi  o  ka  mea  nui,  aole  hoi  i 
ka  mea  uuku :  aka,  alakai  aku  la 
ia  lakou,  a  hele  aku  la  ma  ko 
lakou  ala. 

3  T[  A  hiki  aku  la  o  Davida  me 
kona  poe  kanaka  ma  ke  kulana- 
kauhale,  aia  hoi,  ua  puhiia  i  ke 
ahi ;  a  ua  lawe  pio  ia  aku  ka  la- 
kou  mau  wahine,  a  me  ka  lakou 
mau  keikikane,  a  me  ka  lakou 
mau  kaikamahine. 

4  Alaila  hookiekie  ae  la  o  Davi- 
da  me  na  kanaka  me  ia  i  ko  lakou 
leo  iluna,  a  auwe  iho  la,  a  pau  ko 
lakou  aho  i  ka  auwe  ana. 

5  A  ua  lawe  pio  ia  aku  la  na  wa- 
hine  elua  a  Davida,  o  Ahinoama 
no  Iezereela,  a  me  Abigaila  ka  wa- 
hine  a  Nabala  no  Karemela. 

6  Pilikia  loa  iho  la  o  Davida :  a 
ua  olelo  na  kanaka  e  pehi  ia  ia  i 
ka  pokaku,  no  ka  mea,  ua  kau- 
maha  ka  naau  o  na  kanaka  a  pau, 
o  kela  kanaka  keia  kanaka  no  ka- 
na  mau  keikikane,  a  me  kana  mau 
kaikamahine :  aka,  hooikaika  iho 

la  o  Davida  ia  ia  iho  ma  Iehova 
kona  Akua. 

7  Olelo  aku  la  o  Davida  ia  Abia- 
tara  ke  kahuna,  ke  keiki  a  Ahime- 
leka,  Ke  noi  aku  nei  au  ia  oe  e 
lawe  mai  i  ka  epoda  ia'u.  A  lawe 
mai  la  o  Abiatara  i  ka  epoda  ia 
Davida. 

8  Ninau  aku  la  o  Davida  ia  Ie- 
hova,  i  aku  la,  E  hahai  anei  au 
mahope  o  keia  poe  ?  E  loaa  anei 
lakou  ia'u  ?  A  i  mai  la  oia  ia  ia, 
E  hahai  aku  oe,  no  ka  mea,  e  loaa 
no  ia  oe,  a  e  lawe  hou  mai  i  na 
mea  a  pau. 

9  A  hele  aku  la  o  Davida,  oia  me 
na  kanaka  pu  me  ia  eono  haneri,  a 
hiki  lakou  ma  ke  kahawai  o  Beso- 
ra,  kahi  i  kali  ai  ka  poe  i  waihoia 
mahope. 

10  Aka,  hahai  aku  la  o  Davida, 
oia  me  na  haneri  kanaka  eha  :  no 
ka  mea,  hoonohoia  aku  la  mahope 
elua  haneri  kanaka,  aole  e  hiki 
aku  lakou  ma  kela  kapa  o  ke  ka- 
hawai  o  Besora,  no  ko  lakou  na- 
waliwali. 

11  TT  A  loaa  ia  lakou  he  kanaka 
no  Aigupita  ma  ke  kula,  a  lawe 
mai  lakou  ia  ia  io  Davida  la,  a  haa- 
wi  aku  la  ia  ia  i  ka  berena,  a  ai 
iho  la  ia,  a  hooinu  lakou  ia  ia  i  ka 
wai. 

12  A  haawi  aku  lakou  ia  ia  i  ke- 
kahi  apana  o  ke  pai  flku,  a  i  elua 
lmiwaina  maloo :  a  pau  kana  ai 
ana,  hiki  hou  mai  la  ka  ikaika  ia 
ia ;  no  ka  mea,  aole  ia  i  ai  i  ka 
berena,  aole  hoi  i  inu  i  ka  wai  i  na 
la  a  me  na  po  ekolu. 

13  Ninau  aku  la  o  Davida  ia  ia, 
Nowai  la  oe?  a  nohea  hoi  oe?  I 
mai  la  ia,  He  kanaka  ui  au  no 
Aigupita,  he  kauwa  na  kekahi 
Amaleka ;  a  ua  haalele  kuu  haku 
ia'u,  no  ka  mea,  i  ka  poakolu  ae 
nei  i  loohia  ai  au  e  ka  mai. 

14  Hele  kaua  aku  la  makou  ma 
ka  aoao  hema  o  ko  Kereti,  a  ma 
kekahi  aoao  no  ka  Iuda,  a  ma  ka 
aoao  hema  o  Kaleha,  a  puhi  aku 
la  makou  ia  Zikelaga  i  ke  ahi. 

15  Ninau  aku  la  o  Davida  ia  ia, 
E  hiki  anei  ia  oe  ke  alakai  aku 
ia'u  i  ua  poe  la  ?  I  mai  la  ia,  E 
hoohiki  mai  oe  ia'u  ma  ke  Akua, 

i  ole  oe  e  pepehi  mai  ia'u,  i  ole 
hoi  e  haawi  ia'u  iloko  o  na  lima  o 
kuu  haku,  a  e  alakai  aku  au  ia  oe 
i  ua  poe  la. 

16  1  A  alakai  aku  la  ia  ia  lakou, 
aia  hoi,  ua  hoomoana  lakou  ma  ka 
aina  a  pau,  e  ahaaina  ana,  a  e  inu 
ana,  a  e  hāa  ana,  no  ka  nui  o  ka 
waiwai  pio  a  lakou  i  lawe  ae  no- 
loko  mai  o  ka  aina  o  ko  Pilisetia, 
a  me  ka  aina  o  ka  Iuda. 

17  A  luku  aku  la  o  Davida  ia  la- 
kou  mai  ka  wanaao  a  hiki  i  ke 
ahiahi  a  ia  la  aku ;  aole  i  pakele 
kekahi  kanaka  o  lakou,  ena  ha- 
neri  kanaka  ui  hooholo  kamelo 
wale  no  i  pakele. 

18  A  loaa  hou  ia  Davida  na  mea 
a  pau  a  ka  Ameleka  i  lawe  aku  ai, 
a  hoopakele  o  Davida  i  kana  mau 
wahine. 

19  Aole  i  nalowale  kekahi  mea 
ia  lakou,  aole  ka  inea  uuku,  aole 
ka  mea  nui,  aole  na  keikikane, 
aole  na  kaikamahine,  aole  na  wai- 
wai  pio,  aole  kekahi  mea  a  lakou 
i  lawe  aku  ai  no  lakou,  loaa  iho  la 
ia  Davida  na  mea  a  pau. 

20  A  lawe  aku  la  o  Davida  i  ka 
poe  hipa  a  pau,  a  me  na  bipi  a  la- 
kou  i  a  ai  imua  o  kela  poe  holo- 
holona,  a  i  ae  la  lakou,  O  ka  Da- 
vida  waiwai  pio  keia. 

21  Tf  A  hoi  mai  o  Davida  i  na 
haneri  kanaka  elua,  i  ka  poe  i  hiki 
ole  ke  hahai  mamuli  o  Davida  uo 
ko  lakou  nawaliwali,  i  na  mea  a 
lakou  i  hoonoho  ai  ma  ke  kahawai 
o  Besora :  a  hele  mai  lakou  e  ha- 
lawai  me  Davida,  a  e  halawai  hoi 
me  na  kauaka  me  ia :  a  hiki  mai  o 
Davida  a  kokoke  i  na  kanaka,  alo- 
ha  mai  la  oia  ia  lakou. 

22  Alaila  olelo  mai  na  kanaka 
hewa  a  pau,  a  me  ka  poe  Beliala, 
o  na  kanaka  i  hele  pu  me  Davida, 
i  mai  la,  No  ko  lakou  hele  pu  ole 
me  kakou,  aole  kakou  e  haawi 
aku  ia  lakou  i  kekahi  o  ka  waiwai 
pio  a  kakou  i  loaa  hou  mai,  aka,  e 
lawe  kela  kanaka  keia  kanaka  i 
kana  wahine,  a  rae  kana  mau  kei- 
ki,  a  alakai  aku,  a  hele. 

23  Olelo  aku  la  o  Davida,  E  na 
hoahauau  o'u,  mai  hana  oukou 
pela  i  na  mea  a  Iehova  i  haawi 

mai  ai  iā  kakou,  nana  kakou  i 
malauia  mai,  a  koolilo  mai  koi  i 
ka  poe  i  kele  ku  e  mai  ia  kakou 
iloko  o  ko  kakou  lima. 

24  Owai  ka  mea  e  kooloke  mai  ia 
oukou  i  keia  mea?  no  ka  mea,  e 
like  me  ka  ka  inea  i  hele  i  ke  kaua, 
pela  no  ka  ka  mea  i  noko  me  na 
ukana,  e  like  pu  ka  lakou. 

25  A  mai  ia  la  mai,  hana  iho  la 
oia  ia  mea  i  kanawai,  a  i  olelo  ku- 
paa  no  ka  Iseraela  a  hiki  i  keia 
la. 

26  T[  A  kiki  aku  la  o  Davida  ma 
Zikelaga,  koouna  aku  la  ia  i  ke- 
kahi  o  ka  waiwai  pio  na  na  luna- 
kahiko  o  ka  Iuda,  na  kona  poe 
makamaka,  i  aku  la,  Eia  mai  ka 
makana  na  oukou,  no  ka  waiwai 
pio  a  ka  poe  enemi  o  Iehova  ; 

27  Na  ka  poe  ma  Betela,  a  na  ka 
poe  ma  Ramota  kukulu  kema,  a 
na  ka  poe  ma  Iatira, 

28  A  na  ka  poe  ma  Aroera,  a  na 
ka  poe  ma  Sipemota,  a  na  ka  poe 
ma  Esetemoa. 

29  A  na  ka  poe  ma  Rakala,  a  na 
ka  poe  ma  na  kulanakauhale  o  ka 
Ierahemeeli,  a  na  ka  poe  ma  na 
kulanakaukale  o  na  Keni, 

30  A  na  ka  poe  ma  Horema,  a 
na  ka  poe  ma  Koresana,  a  na  ka 
poe  ma  Ataka, 

31  A  na  ka  poe  ma  Heberona,  a 
ma  na  wahi  a  pau  a  Davida  a  me 
kona  poe  kanaka  i  kolokolo  ai. 

No  ke  kaua  ana  o  na  Pilisetia  i  ka  Iseraela,  a 
auhee  ka  Iseraela,  a  īnake  na  keiki  a  Sau- 
la,  a  pepehi  o  Saula  ia  ia  iho. 

AKAUA  mai  la  na  Pilisetia  i 
ka  Iseraela  :  auhee  aku  la  na 
kanaka  o  ka  Iseraela  imua  o  ko 
Pilisetia,  a  haule  iho  la  ka  poe  i 
pepehiia  ma  ka  mauna  o  Gileboa. 

2  A  hahai  ikaika  mai  la  ko  Pili- 
setia  ia  Saula,  a  me  kana  mau 
keiki ;  a  pepeki  iho  la  na  Pilisetia 
ia  Ionatana,  a  ia  Abinadaba  a  me 
Melekisua,  na  keiki  a  Saula. 

3  A  ikaika  mai  la  ke  kaua  ana  ia 
Saula,  a  loaa  oia  i  na  kanaka  pana 
pua  ;  a  haalulu  loa  iho  la  ia  no  ka 
poe  pana  pua. 

4  I  aku  ia  o  Saula  i  ka  mea  nana 
i  hali  kana  mea  kaua,  E  unuki  oe 


i  kau  pakikaua,  a  e  hou  mai  ia'u 
me  ia,  o  hiki  mai  auanei  keia  poe 
i  okipoepoe  ole  ia,  a  hou  mai  ia'u, 
a  hoomaewaewa  mai  ia'u.  Aka, 
aole  makemake  ka  mea  nana  i 
hali  kana  mea  kaua ;  no  ka  mea, 
ua  makau  loa  ia :  no  ia  mea,  lalau 
o  Saula  i  ka  pahikaua,  a  hoohaule 
iho  la  iluna. 

5  A  ike  aku  ka  mea  nana  i  hali 
kana  mea  kaua,  ua  make  o  Saula, 
haule  iho  la  ia  maluna  o  kana  pa- 
hikaua,  a  make  pu  me  ia. 

6  A  ia  la  hookahi,  make  iho  la  o 
Saula,  a  me  kana  mau  keiki  ekolu, 
a  me  ka  mea  nana  i  hali  kana  mea 
kaua,  a  me  kona  poe  kanaka  a 
pau. 

7  TT  A  ike  ae  la  na  kanaka  o  ka 
Iseraela  ma  kela  aoao  o  ke  awa- 
wa,  a  me  ka  poe  ma  kela  aoao  o 
Ioredane,  ua  hee  aku  la  na  kanaka 
o  ka  Iseraela,  a  ua  make  hoi  o 
Saula  me  kana  mau  keiki,  haalele 
lakou  i  ko  lakou  mau  kulanakau- 
hale,  a  holo  aku  la;  a  kele  mai 
na  Pilisetia  a  noho  iho  la  malaila. 

8  A  ia  la  iho,  hele  ae  la  na  Pilise- 
tia  e  hao  i  ka  poe  i  pepehiia,  loaa 
ia  lakou  o  Saula,  a  me  kana  mau 
keiki  ekolu  i  kaule  ma  ka  mauna 
o  Gileboa. 

9  A  oki  iho  la  lakou  i  kona  poo, 
a  hao  ae  la  i  kana  mea  kaua,  a 
hoouna  aku  la  lakou  i  ka  aina  o 
na  Pilisetia  a  puni  e  hai  aku  ma 
ka  hale  o  ko  lakou  kii,  a  i  na  ka- 
naka. 

10  A  waiho  iho  la  lakou  i  kana 
mea  kaua  ma  ka  hale  o  Asetarota, 
a  hoopaa  aku  la  lakou  i  kona  kino 
ma  ka  pa  pohaku  o  Betesana. 

11  Tf  A  lohe  ae  la  na  kanaka  'o 
Iabesa-gileada  i  ka  mea  a  na  Pili- 
setia  i  hana  aku  ai  ia  Saula, 

12  Ku  ae  la  na  kanaka  koa  a 
pau,  a  hele  aku  ia  po  a  ao,  a  lawe 
lakou  i  ke  kino  o  Saula,  a  me  na 
kino  o  kana  mau  keiki  mai  ka  pa 
pohaku  aku  o  Betesana,  a  hele 
mai  ma  Iabesa,  a  puhi  aku  la  ia 
lakou  i  ke  ahi  malaila. 

13  A  lawe  lakou  i  ko  lakou  mau 
iwi,  a  kanu  iho  la  malalo  o  ka  laau 
ma  Iabesa,  a  hookeai  lakou  i  na  la 
ehiku. 

Ua  lawe  mai  ka  Amaleka  i  ka  papale  alii  o 
Saula  io  Davida  la,  6  a  ua  hai  mai  i  kona 
make  me  ka  hee  ana  o  ka  Iseraela  i  ke 
kaua.    19  Ke  kanikau  a  Davida. 

MAHOPE  iho  o  ka  make  ana  o 
Saula,  a  ua  hoi  hou  mai  o 
Davida  mai  ka  luku  ana  i  ka  Ama- 
leka,  a  noho  iho  o  Davida  elua  la 
i  Zikelaga; 

2  A  i  ke  kolu  o  ka  la,  aia  hoi,  he 
kanaka  i  hele  mai,  mai  ke  kahua 
kaua,  mai  Saula  mai,  me  kona  ka- 
pa  i  haehaeia,  a  me  ka  lepo  malu- 
na  o  kona  poo ;  a  hiki  aku  la  ia  io 
Davida  la,  moe  iho  la  ia  ma  ka  ho- 
nua,  a  hoomaikai  aku  la. 

3  I  aku  la  o  Davida  ia  ia,  Mai  hea 
mai  oe  i  hele  mai  nei  ?  I  mai  la 
kela  ia  ia,  Ua  pakele  īnai  nei  au 
mai  ke  kahua  kaua  mai  o  ka  Ise- 
raela. 

4  I  aku  la  o  Davida  ia  ia,  Pehea 
kela  mea?  Ke  noi  aku  nei  au  ia 
oe,  e  hai  mai  ia'u.  I  mai  la  kela, 
Ua  hee  aku  la  na  kanaka  mai  ke 
kaua  aku,  a  ua  haule  na  kauaka  he 
nui  loa  a  make :  ua  make  hoi  o 
Saula  a  me  kana  keikikane  o  Io- 
natana. 

5  I  aku  la  o  Davida  i  ke  kanaka 
opiopio  nana  i  hai  mai  ia  ia,  Pehea 
kau  ike  ana,  ua  make  o  Saula  a 
me  Ionatana  kana  keiki? 

6  I  mai  la  ua  kanaka  opiopio  la 
nana  i  hai  mai  ia  ia,  A  i  ko'u  hiki 
wale  ana  aku  maluna  o  ka  puu  o 
Gileboa,  aia  hoi,  e  kalele  ana  o 
Saula  maluna  iho  o  kona  ihe ;  a 
hahai  ikaika  mai  la  na  halekaa  a 
me  na  hoohololio  mahope  ona. 

7  Alawa  ae  la  ia  i  hope,  ike  mai 
la  ia'u,  a  kahea  mai  la  ia'u  :  i  aku 
la  au,  Eia  no  wau. 

8  Ninau   mai    kela    ia'u,    Owai 
oe? 
leka  wau. 

9  I  hou  mai  la  ia  ia'u,  Ke  noi  aku 
nei  au  ia  oe,  e  ku  oe  maluna  iho 

o'u,  a  e  pepehi  mai  ia'u;  no  ka 
mea,  ke  kau  mai  nei  ka  poniuniu 
maluna  iho  o'u,  a  ke  koe  nei  ke 
ola  okoa  iloko  o'u. 

10  A  ku  iho  la  au  maluna  ona,  a 
pepehi  iho  la  ia  ia ;  no  ka  mea,  ua 
ike  pono  au,  aole  ia  e  ola  mahope 
iho  o  kona  haule  ana :  lawe  ae  la 
no  au  i  ka  papale  alii  maluna  o 
kona  poo,  a  me  ke  kupee  ma  kona 
lima,  a  ua  halihali  mai  nei  au  ia 
mau  mea  i  kuu  haku. 

11  Alaila,  lalau  iho  la  o  Davida  i 
kona  kapa,  a  haehae  iho  la,  a  pela 
no  hoi  na  kanaka  a  pau  me  ia. 

12  Kanikau  aku  la  lakou  me  ka 
uwe  aku,  a  hookeai  iho  la  lakou  a 
hiki  i  ke  ahiahi,  no  Saula  a  no  Io- 
natana  kana  keiki,  a  no  ka  poe~ 
kanaka  o  Iehova,  a  no  ka  ohana  a 
Iseraela ;  no  ka  mea,  ua  haule  la- 
kou  i  ka  pahikaua. 

13  11  Ninau  aku  la  o  Davida  i  ke 
kanaka  opiopio  nana  i  hai  mai  ia 
ia,  Nohea  oe?  I  mai  la  kela,  He 
keiki  au  na  kekahi  malihini,  he 
Amaleka. 

14  I  aku  la  o  Davida  ia  ia,  Heaha 
kou  mea  i  makau  ole  ai  i  ka  o  aku 
i  kou  lima  e  pepehi  i  ka  Iehova 
mea  i  poniia? 

15  Kahea  aku  la  o  Davida  i  ke- 
kahi  kanaka  opiopio,  i  aku  la,  E 
neenee  aku  oe,  a  e  lele  aku  malu- 
na  ona.  Pepehi  aku  la  kela  ia  ia, 
a  make  iho  la  ia 

16  I  aku  la  o  Davida  ia  ia,  Malu- 
na  o  kou  poo  iho  ke  koko  ou  :  no 
ka  mea,  ua  ahewa  mai  la  kou  wa- 
ha  iho  ia  oe,  i  ka  i  ana,  Ua  pepehi 
no  au  i  ka  Iehova  mea  i  poniia. 

17  H  Kanikau  aku  la  o  Davida  i 
keia  kanikau  ana  ia  Saula  a  ia  Io- 
natana  kaua  keiki. 

18  (Kauoha  aku  la  hoi  ia  e  ao  i 
na  mamo  a  Iuda  i  ke  kakaka  :  aia 
hoi  ua  kakauia  maloko  o  ka  buke 
a  Iasera.) 

19  O  ka  nani  o  ka  Iseraela,  ua  pepehiia  oia  maluna  o  na  wahi  kie- 

kie  ou ; 
Kai  ka  haule  ana  o  ka  poe  ikaika ! 

20  Mai  hai  aku  ia  mea  ma  Gata, 

Mai  kala  aku  hoi  ia  ma  na  alanui  o  Asekelona ; 

O  hauoli  na  kaikamahine  a  ka  poe  Pilisetia, 

O  haanui  hoi  na  kaikamahine  a  ka  poe  okipoepoe  ole  ia. 

21  E  na  puu  o  Gileboa,  aole  make  hau, 
Aole  hoi  he  ua  maluna  iho  o  oukou ; 
Aole  hoi  na  mahinaai  o  na  hua  mua  : 

Ilaila  kahi  i  hooleiia'ku  ai  ka  palekaua  o  ka  mea  ikaika, 
Ka  palekaua  o  Saula  i  poni  ole  ia  i  ka  aila. 

22  Mai  ke  koko  ae  o  ka  poe  i  make, 

A  mai  ka  momona  ae  o  ka  poe  ikaika, 
Aole  i  hoi  ihope  ke  kakaka  o  Ionatana, 
Aole  hoi  i  hoi  nele  mai  ka  pahikaua  a  Saula. 

23  Ua  aloha  no,  a  ua  oluolu  hoi  o  Saula  a  o  Ionatana  i  ko  laua  ola 

ana, 
A  i  ko  laua  make  ana,  aole  laua  i  hookaawaleia. 
Ua  oi  aku  ko  laua  mama  i  ko  na  aeto, 
A  me  ko  laua  ikaika  i  ko  na  liona. 

24  E  na  kaikamahine  o  ka  Iseraela,  e  kanikau  aku  oukou  ia  Saula, 
Nana  oukou  i  hoaahu  aku  i  ke  kapa  ula,  a  me  na  mea  nani : 
Nana  i  hoouani  i  ko  oukou  kapa  i  ke  gula. 

25  Kai  ka  haule  ana  o  ka  poe  ikaika  iwaena  o  ke  kaua  ana ! 
E  Ionatana,  ua  pepehiia  oe  maluna  o  na  wahi  kiekie  ou. 

26  Ua  ehaeha  loa  au  nou,  e  kuu  hoahanau,  e  Ionatana  : 
He  oluolu  loa  oe  ia'u,  he  kupanaha  kou  aloha  ia'u, 
E  oi  mai  ana  i  ke  aloha  o  na  wahine. 

27  Kai  ka  haule  ana  o  ka  poe  ikaika, 
A  me  ka  pau  ana  o  na  mea  kaua ! 

Ua  hoaliiia  o  Davida  ma  Heberona. .  12  No 
ke  kaua  ana  o  Davida  ma  me  Iseboseta  ke 
alii  o  ka  Iseraela.    23  Ka  make  o  Asahela. 

MAHOPE  iho  o  keia  mea,  ni- 
nau  aku  la  o  Davida  io  Ie- 
hova,  i  aku  la,  E  pii  aku  anei  au  i 
kekahi  kulanakauhale  o  ka  Iuda  ? 
I  mai  la  o  Iehova  ia  ia,  E  pii  oe. 
I  aku  la  o  Davida,  Ai  la  ihea  kahi 
e  pii  aku  ai  au  ?  I  mai  la  kela,  I 
Heberona. 

2  Hele  aku  la  o  Davida  ilaila,  a 
me  kana  mau  wahine  elua,  o  Ahi- 
noama  no  Iezereela,  a  me  Abi- 
gaila,  ka  wahine  a  Nabala  no  Ka- 
remela. 

3  Lawe  pu  aku  la  o  Davida  i  na 
kanaka  ona,  ka  poe  i  noho  pu  me 
ia,  o  kela  kanaka  keia  kanaka  me 
kona  ohua :  a  noho  iho  la  lakou 
ma  na  kulanakauhale  o  Heberona. 

4  Hele  mai  la  na  kanaka  o  ka  Iu- 
da,  a  malaila  lakou  i  poni  ai  ia  ia 


i  alii  maluna  o  ka  ohana  a  Iuda. 
Hai  aku  la  hoi  lakou  ia  Davida,  i 
aku  la,  0  na  kanaka  o  Iabesa- 
gileada,  ka  poe  nana  i  kanu  ia 
Saula. 

5  1  Hoouna  aku  la  o  Davida  i 
na  elele  i  kanaka  o  Iabesa-gilea- 
da,  i  aku  la  ia  lakou,  E  alohaia 
mai  oukou  e  Iehova,  no  ka  mea, 
ua  hana  aku  oukou  i  keia  loko- 
maikai  i  ko  oukou  haku  ia  Saula, 
a  ua  kanu  iho  ia  ia. 

6  Ano  hoi,  e  hana  mai  o  Iehova 
i  ka  lokomaikai  a  me  ka  oiaio  ia 
oukou ;  owau  no  hoi  e  uku  aku 
ia  oukou  i  keia  lokomaikai,  no 
ka  oukou  hana  ana  i  keia  mea. 

7  Nolaila  hoi,  e  hooikaikaia  ko 
oukou  mau  lima ;  i  nui  ke  aho  o 
oukou :  no  ka  mea,  ua  make  ko 
oukou  haku  o  Saula,  a  ua  poni 
nuii  ka  ohana  a  Iuda  ia'u  i  alii 
maluna  o  lakou. 

8  U  Aka,  o  Abenera  ke  keiki  a 

Nera,  ke  alii  koa  no  ko  Saula  poe 
kaua,  lalau  aku  la  oia  ia  Isebo- 
seta  ke  keikikane  a  Saula,  a  lawe 
aku  la  ia  ia  i  Mahanaima. 

9  A  hoalii  aku  la  ia  ia  maluna  o 
ka  Gileada,  a  maluna  o  ka  Asera, 
maluna  hoi  o  ko  Iezereela,  a  ma- 
luua  o  ka  Eperaima,  a  maluna  o 
ka  Beniamina,  a  maluna  hoi  o  ka 
Iseraela  a  pau. 

10  He  kanaha  na  makahiki  o 
Iseboseta  ke  keiki  a  Saula,  i  ko- 
na  wa  i  noho  ai  i  alii,  a  elua  mau 
makahiki  oia  i  nohoalii  ai.  Aka, 
hahai  aku  la  ka  ohana  a  Iuda  ma- 
muli  o  Davida. 

11  A  o  ka  manawa  i  nohoalii  ai 
o  Davida  ma  Heberona  maluna  o 
ka  ohana  a  Iuda,  ehiku  ia  mau 
makahiki  a  me  na  malama  keu 
eono. 

12  H  Haele  mai  la  o  Abenera  ke 
keiki  a  Nera  me  na  kanaka  o  Ise- 
boseta  ke  keiki  a  Saula,  mai  Ma- 
hanaima  mai  a  Gibeona. 

13  Hele  aku  la  hoi  o  Ioaha  ke 
keiki  a  Zeruia,  me  na  kanaka  o 
Davida,  a  halawai  pu  ae  la  lakou 
ma  ka  punawai  o  Gibeona ;  a  no- 
ho  iho  la  lakou,  o  kekahi  poe  ma 
keia  aoao  o  ka  punawai,  a  o  kela 
poe  ma  kela  aoao  o  ka  punawai. 

14  Olelo  mai  la  o  Abenera  ia  Ioa- 
ba,  E  ku  ae  na  kanaka  opiopio,  a 
e  paani  imua  o  kakou.  I  aku  la 
o  Ioaba,  E  ku  ae  lakou. 

15  Alaila,  ku  ae  la  a  hele  aku  la 
na  mea  he  umikumamalua  o  ka 
Beniamina  no  Iseboseta  ke  keiki 
a  Saula,  a  me  na  kanaka  o  Da"ida 
he  umikumamalua. 

16  Lalau  aku  la  kela  mea  keia 
mea  i  kona  hoapaio  ma  ke  poo,  a 
hou  aku  la  i  kona  pahikaua  malo- 
ko  o  ka  aoao  o  kona  hoapaio,  a 
haule  pu  iho  la  lakou  a  pau  :  no- 
laila,  ua  kapaia  kela  wahi,  Hele- 
ka-hazurima ;  aia  no  i  Gibeona. 

17  A  he  kaua  nui  no  ia  la:  a  ua 
lukuia  o  Abenera  me  na  kanaka  o 
ka  Iseraela  imua  o  na  kanaka  o 
Davida. 

18  1  Ilaila  na  keikikane  ekolu  a 
Zeruia,  o  Ioaha,  o  Abisai,  a  o  Asa- 
hela :  a  he  mama  na  wawae  o  Asa- 
hela  me  he  dia  la  o  ka  nahelehele. 

19  Alualu  aku  la  o  Asahela  ia 
Abenera :  a  i  ka  hele  ana,  aole  ia 
i  kapae  ma  ka  akau,  aole  hoi  ma 
ka  hema,  mahope  o  Abenera. 

20  Nana  ae  la  o  Abenera  mahope 
ona,  i  ae  la,  O  Asahela  anei  oe  ? 
I  mai  la  kela,  Owau  no. 

21  I  aku  la  o  Abenera  ia  ia,  E 
haliu  ae  oe  ma  kou  lima  akau  pa- 
ha,  ma  kou  hema  paha,  e  lalau  aku 
i  kekahi  kanaka  opiopio,  a  e  lawe 
nou  i  kona  kahiko  ana.  Aole  nae 
i  manao  o  Asahela  e  haliu  ae  mai 
ke  alualu  una  ia  ia. 

22  Olelo  hou  aku  la  o  Abenera 
ia  Asahela,  E  haliu  ae  oe  mai  o'u 
aku  nei ;  no  ke  aha  la  au  e  pepehi 
iho  ai  ia  oe  a  ka  honua?  Pehea 
la  hoi  e  nana  pono  aku  ai  kuu 
maka  ia  Ioaba  kou  kaikuaana? 

23  Aka,  hoole  aku  la  ia,  aole  e  ha- 
liu  ae :  nolaila,  hou  aku  la  o  Abe- 
nera  i  ke  kumu  o  ka  ihe  malalo 
iho  o  ka  lima  o  kona  iwi  aoao,  a 
puka  aku  la  ka  ihe  ma  kona  kua : 
hina  iho  la  ia  ilaila,  a  make  iho  la 
ma  ia  wahi :  a  o  na  mea  a  pau  i 
hiki  aku  ma  kahi  i  hina  iho  ai  o 
Asahela  a  make,  ku  malie  iho  la 
lakou. 

24  Alualu  aku  la  hoi  o  loaha  a 
me  Abisai  ia  Abenera:  a  napoo 
iho  la  ka  la  i  ko  lakou  hiki  ana 
aku  i  ka  puu  o  Ama  imua  o  Gia, 
ma  ka  aoao  o  ka  waonahele  o  Gi- 
beona. 

25  1T  Hoakoakoa  pu  ae  la  na  ma- 
mo  a  Beniamina  mamuli  o  Abene- 
ra,  a  lilo  ae  la  i  hookahi  poe,  a  ku 
iho  la  maluna  pono  o  ka  puu. 

26  Alaila,  kahea  mai  la  o  Abene- 
ra  ia  Ioaba,  i  mai  la,  E  ai  mau  no 
auei  ka  pahikaua?  Aole  anei  oe 
e  ike,  he  mea  awaawa  no  ia  ma 
ka  hopena  ?  Pehea  la  ka  loihi,  a 
kena  aku  oe  i  na  kanaka  e  uhoi 
aku  mai  ke  alualu  ana  ae  i  ko  la- 
kou  poe  hoahanau  ? 

27  I  aku  la  o  Ioaba,  Ma  ko  ke 
Akua  ola  ana,  ina  aole  oe  i  olelo 
mai,  ina  ua  hoi  aku  kela  kanaka 
keia  kanaka  i  kakahiaka  nei  mai 
ke  alualu  ana  aku  i  kona  hoaha- 
nau. 

28  Alaila  puhi  aku  la  o  Ioaba  i  ka 
pu,  a  ku  malie  iho  la  na  kanaka  a 

paii,  aole  i  alualu  hou  aku  ia  la- 
kou,  aole  hoi  i  kaua  hou  aku  la- 
kou. 

29  Haele  aku  la  o  Abenera  me 
na  kanaka  ona  ma  kahi  papu,  a 
hele  aku  la  ma  kela  aoao  o  Iore- 
dane,  a  haele  ae  la  ma  Biterona  a 
pau,  a  hiki  aku  i  Mahanaiina. 

30  Hoi  hou  aku  la  o  Ioaba  mai 
ke  alualu  ana  ia  Abenera :  a  hoa- 
koakoa  ae  la  i  na  kanaka  a  pau, 
ua  nalo  iho  na  kanaka  o  Davida 
he  uinikumamaiwa  a  me  Asahela. 

31  Aka,  ua  pepehi  aku  na  kana- 
ka  o  Davida  i  ka  Beniamina  a  me 
na  kanaka  o  Abenera,  a  make  iho 
la  na  kanaka  ekolu  haneri  a  me 
kanaono. 

32  TI  Lawe  ae  la  lakou  ia  Asahe- 
la,  a  kanu  iho  la  ia  ia  iloko  o  ka 
hale  kupapau  o  kona  makuakane 
i  Betelehema.  Haele  aku  la  o 
Ioaba  m°,  na  kanaka  ona  ia  po  a 
pau,  a  hiki  aku  la  i  Heberona  i  ka 
wanaao. 

Ko  Davida  ikaika  i  ke  kaua  ana.  Ua  huhu  o 
Abenera  ia  Iseboseta,  a  ua  huli  ae  io  Davi- 
da  la.  22  Ka  pepehi  ana  o  Ioaba  ia  Abene- 
ra,  a  kanikau  aku  la  o  Davida  ia  ia. 

HE  kaua  loa  no  iwaena  o  ka 
ohana  a  Saula  a  me  ka  oha- 
na  a  Davida;  aka,  mahuahua  ae 
la  ko  Davida  ikaika,  a  emi  iho  la 
ka  ohana  a  Saula  a  nawaliwali. 

2  Tf  Ua  hanau  na  keikikane  na 
Davida  ma  Heberona :  o  Ameno- 
na  kana  hanau  mua  na  Ahinoama 
no  Iezereela ; 

3  A  o  kana  lua,  o  Kileaha  na 
Abigaila  ka  wahine  a  Nahala  no 
Karemela:  a  o  ke  kolu,  o  Abesa- 
loma  ke  keikikane  a  Maaka  a  ke 
kaikamahine  a  Talcmai  ke  alii  o 
Gesura; 

4  A  o  ka  ha,  e  Adoniia  ke  keiki- 
kane  a  Hagita ;  a  o  ka  lima,  o  Se- 
patia  ke  keikikane  a  Abitala  : 

5  A  o  ke  ono,  a  Itereama  na  Ege- 
la  ka  wahine  a  Davida.  Ua  hanau 
keia  poe  na  Davida  ma  Heberona. 

6  Tf  A  i  ka  wa  kaua  iwaena  o  ka 
ohana  a  Saula  a  me  ka  ohana  a 
Davida,  hooikaika  loa  iho  la  o 
Abenera  no  ka  ohana  a  Saula. 

7  Aia  kekahi  haiawahine  a  Saula, 


o  Rizepa  kona  inoa,  kekahi  kaika- 
mahine  a  Aia.  I  aku  la  o  Isebo- 
seta  ia  Abenera,  No  ke  aha  la  oe  i 
komo  aku  ai  iloko  i  ka  haiawahi- 
ne  a  kuu  makuakane  ? 

8  Alaila,  huhu  loa  o  Abenera  i  na 
huaolelo  a  Iseboseta,  i  aku  la,  He 
poo  ilio  no  anei  au  nana  i  loko- 
maikai  aku  i  ka  ohana  a  Saula  a 
kou  makuakane,  i  koua  poe  hoa- 
hanau,  a  me  kona  poe  makanmka, 
ma  ke  ku  ee  ana  i  ka  Iuda  i  keia 
manawa,  ao!e  hoi  au  i  haawi  aku 
ia  oe  maloko  o  ka  lima  o  Davida, 
i  hoahewa  mai  ai  oe  ia'u  i  neia  la 
no  ua  wahine  nei? 

9  Pela  ke  Akua  e  hana  mai  ai  ia 
Abenera  a  nui  aku,  ke  hana  ole 
aku  au  ia  Davida  e  like  me  ka  Ie- 
hova  i  hoohiki  aku  ai  ia  ia ; 

10  E  lawe  i  ke  aupuni  mai  ka 
ohana  a  Saula  aku,  a  e  kukulu  i 
ka  nohoalii  o  Davida  maluna  o  ka 
Iseraela  a  o  ka  Iuda,  mai  Dana  a 
hiki  i  Beeresaba. 

11  Aole  no  i  hiki  ia  ia  ke  pane 
olelo  hou  aku  ia  Abenera;  no  ka 
mea,  ua  makau  kela  ia  ia. 

12  1  A  hoouna  mai  la  o  Abenera 
i  na  elele  io  Davida  la,  i  mai  la, 
Nowai  anei  ka  aina?  wahi  ana,  E 
hookuikahi  kaua,  eia  hoi  me  oe 
no  kuu  lima,  e  hoohuli  aku  ai  i  ka 
Iseraela  a  pau  i  ou  la. 

13  H  I  aku  la  kela,  Pono ;  e  hoo- 
kuikahi  no  kaua :  hookahi  hoi  a'u 
mea  e  kauoha  aku  nei  ia  oe,  wahi 
ana,  Aole  oe  e  ike  mai  i  kuu  ma- 
ka,  ke  lawe  ole  mai  oe  mamua  ia 
Mikala  ke  kaikamahine  a  Saula,  i 
kou  hele  ana  mai  e  ike  i  kuu 
maka. 

14  Hoouna  aku  la  o  Davida  i  na 
elele  io  Iseboseta  la  ke  keiki  a 
Saula,  i  aku  la,  E  haawi  mai  oe  i 
ka'u  wahine  ia  Mikala,  a'u  i  kuai 
ai  na'u  i  na  omaka  o  na  Pilisetia 
he  haneri. 

15  Hoouna  aku  la  o  Iseboseta,  a 
lawe  ae  la  ia  ia  mai  ke  kane  aku  o 
Paleliela  ke  keiki  a  Laisa. 

K)  Hele  pu  mai  la  kana  kane  me 
ia  e  uwe  ana  mahope  iho  ona,  a 
hiki  i  Bahurima.  Alaila,  i  aku  o 
Abenera  ia  ia,  O  hoi.  A  hoi  aku 
la  ia. 

17  1ī  Kamailio  aku  la  o  Abenera 
me  na  lunakahiko  o  ka  Iseraela,  i 
aku  la,  Ua  imi  aku  oukou  ia  Da- 
vida  i  na  manawa  mamua  i  alii 
maluna  o  oukou. 

18  Eia  no  ka  manawa:  no  ka 
mea,  ua  olelo  mai  o  Iehova  no  Da- 
vida,  i  ka  i  ana  mai,  Ma  ka  lima  o 
ka'u  kauwa  o  Davida  e  hoola  au 
i  ko'u  poe  kanaka  i  ka  Iseraela, 
mailoko  mai  o  ka  lima  o  ka  poe 
Pilisetia,  a  mailoko  mai  hoi  o  ka 
lima  o  ko  lakou  poe  enemi  a  pau. 

19  Olelo  aku  la  hoi  o  Abenera 
maloko  o  na  pepeiao  o  ka  Benia- 
mina :  hele  aku  la  hoi  o  Abenera 
e  hai  aku  maloko  o  na  pepeiao  o 
Davida  ma  Heberona  i  na  mea  a 
pau  a  ka  Iseraela  i  makemake  ai, 
a  me  na  mea  a  pau  i  makemake  ai 
ka  Beniamina. 

20  A  hiki  aku  la  o  Abenera  i  He- 
berona  io  Davida  la,  oia  me  na  ka- 
naka  he  iwakalua.  Hana  iho  la  o 
Davida  i  ahaaina  na  Abenera  a  na 
ka  poe  kanaka  me  ia. 

21 1  aku  la  o  Abenera  ia  Davida, 
E  ku  ae  au  a  hele  aku  e  houluulu 
i  ka  Iseraela  a  pau  i  kuu  haku  i 
ke  alii,  i  hana  lakou  i  berita  me 
oe,  i  nohoalii  hoi  oe  maluna  o  na 
mea  a  pau  a  kou  naau  e  make- 
make  nei.  Hoihoi  aku  la  o  Davi- 
da  ia  Abenera,  a  hele  akula  ia  me 
ka  maluhia. 

22  1f  Aia  hoi,  hele  mai  la  na  ka- 
naka  o  Davida  me  Ioaba  mai  ke 
kaua  mai,  a  lawe  pu  mai  la  me  la- 
kou  i  ka  waiwai  pio  he  nui :  aole 
hoi  o  Abenera  me  Davida  i  Hebe- 
rona;  no  ka  mea,  ua  hoihoi  kela 
ia  ia,  a  ua  hele  aku  ia  me  ka  ma- 
luhia. 

23  A  hiki  mai  la  o  Ioaba  a  me  ka 
poe  kaua  a  pau  pu  me  ia,  hai  mai 
la  lakou  ia  Ioaba,  i  ka  i  ana  mai,  I 
hele  mai  nei  o  Abenera  ke  keiki  a 
Nera  i  ke  alii,  a  ua  hoihoi  aku  ke- 
la  ia  ia,  a  ua  hala  aku  ia  me  ka 
maluhia. 

24  Alaila,  hele  aku  la  o  Ioaba  i 
ke  alii,  i  aku  la,  Heaha  kau  i  ha- 
na'i?  Aia  hoi,  ua  hele  mai  nei  o 
Abenera;  heaha  hoi  kau  i  hoihoi 
aku  ai  ia  ia,  a  ua  hala  loa  kela  ? 

25  Ua  ike  oe  ia  Abenera  ke  keiki 

a  Nera,  i  hele  mai  nei  ia  e  hoopu- 
nipuni  ia  oe,  a  e  ike  i  kou  hele 
ana  aku  a  me  kou  hoi  ana  mai,  a 
e  ike  hoi  i  na  mea  a  pau  au  e  hana 
nei. 

26  A  hoi  mai  o  Ioaba  iwaho,  mai 
o  Davida  mai,  kena  aku  la  ia  i  na 
kanaka  e  kii  ia  Abenera,  na  lakou 
ia  i  hoihoi  mai,  mai  ka  punawai 
mai  o  Sira :  aole  hoi  i  ike  o  Da- 
vida. 

27  A  hoi  hou  mai  la  o  Abenera  i 
Heberona,  kono  aku  la  o  Ioaba  ia 
ia  iwaena  o  ka  ipuka  e  olelo  malie 
aku  ia  ia,  ilaila  kela  i  hou  aku  ai 
ia  ia  malalo  iho  o  ka  lima  o  ka 
iwiaoao,  a  make  iho  la  ia,  no  ke 
koko  o  Asahela  o  kona  kaikaina. 

28  T[  Mahope  iho,  a  lohe  ae  la  o 
Davida,  i  aku  la  ia,  Imua  o  Iehova 
ua  hala  ole  mau  loa  au  a  me  kuu 
aupuni  i  ke  koko  o  Abenera  ke 
keiki  a  Nera. 

29  E  kau  aku  no  ia  maluna  o  ke 
poo  o  Ioaba,  maluna  hoi  o  ka  oha- 
na  a  pau  o  kona  makuakane ;  aole 
hoi  e  nele  kekahi  o  ka  ohana  a 
Ioaba  i  ka  mai  puha,  a  i  ka  lepera 
paha,  a  i  ke  kanikookoo  paha,  a  i 
ka  haule  paha  maluna  o  ka  pahi- 
kaua,  a  i  ka  ai  ole  paha. 

30  Pela  o  Ioaba  me  Abisai  kona 
kaikaina  i  pepehi  ai  ia  Abenera; 
no  ka  mea,  ua  pepehi  iho  oia  i  ko 
laua  kaikaina  ia  Asahela  i  ke  kaua 
ana  ma  Gibeona. 

31  U  Olelo  aku  la  o  Davida  ia 
Ioaba  a  me  ka  poe  a  pau  me  ia,  E 
haehae  iho  i  ko  oukou  kapa,  a  e 
kaei  oukou  i  ke  kapa  inoiuo,  a  e 
kanikau  imua  o  Abenera.  A  o  ke 
alii  o  Davida  i  hele  mahope  o  ka 
manele. 

32  Kanu  iho  la  lakou  ia  Abenera 
ma  Heberona :  hookiekie  ae  la  ke 
alii  i  kona  leo  iluna  ma  ka  hale 
kupapau  o  Abenera,  a  uwe  iho  la 
na  kanaka  a  pau. 

33  Kanikau  iho  la  ke  alii  maluna 
o  Abenera,  i  aku  la,  Ua  make  no 
anei  o  Abeuera  e  like  me  ka  make 
o  ka  naaupo  ? 

34  Aole  i  nakiikiiia  kou  mau 
lima,  aole  hoi  i  paa  na  wawae  i 
ka  hao ;  me  ka  haule  ana  o  ke- 
kahi  imua  o  na  kanaka  hewa,  pe- 


MOKUNA  IV. 


la  no  oe  i  haule  iho  ai.  Uwe  hou 
iho  la  na  kanaka  a  pau  maluna 
ona. 

35  A  hele  mai  na  kanaka  a  pau  e 
koi  aku  ia  Davida  e  ai  i  ka  ai 
oiai  ka  la :  hoohiki  aku  la  Davi- 
da,  i  aku  la,  Pela  ke  Akua  e  hana 
mai  ai  ia'u  a  nui  aku,  ke  hoao  iho 
au  i  ka  berena  a  i  kekahi  mea  e 
ae,  a  napoo  ka  la. 

36  Nana  aku  la  na  kanaka  a  pau, 
a  ua  oluolu  lakou  ia  mea :  no  ka 
mea,  ma  na  mea  a  pau  a  ke  alii  i 
hana'i,  ua  oluolu  na  kanaka  a  pau 
ilaila. 

37  No  ka  mea,  ua  ike  na  kanaka 
a  pau,  a  me  ka  Iseraela  a  pau  ia 
la,  aole  no  ke  alii  ka  pepehi  ia 
Abenera  ke  keiki  a  Nera. 

38  Olelo  aku  la  ke  alii  i  kana  poe 
kauwa,  Aole  anei  oukou  i  ike,  he 
kanaka  nui  i  haule  i  neia  la  iwae- 
na  o  ka  Iseraela. 

39  Ano  hoi,  ua  nawaliwali  au  i 
poniia  i  alii ;  a  o  keia  mau  kana- 
ka  na  keiki  a  Zeruia,  ua  oi  aku 
ko  laua  koikoi  i  ko'u :  e  hoouku 
mai  no  nae  o  Iehova  i  ka  mea  ha- 
na  ino  e  like  me  kona  hewa. 

Ua  pepehiia  o  Iseboseta  e  Rekaba  a  me  Baa- 
na.  8  Lawe  ae  la  laua  i  kona  poo  io  Da- 
vida  la.  12  Hoohewa  aku  la  Davida  ia 
laua,  a  make  laua. 

ALOHE  ae  la  ke  keiki  a  Sau- 
la,  ua  make  o  Abenera  ma 
Heberona,  palupalu  iho  la  kona 
mau  lima,  a  pihoihoi  ka  Iseraela 
a  pau. 

2  Aia  na  kanaka  elua  no  ke  kei- 
ki  a  Saula,  he  mau  lunakoa ;  o 
Baana  ka  inoa  o  kekahi,  a  o  Re- 
kaba  ka  inoa  o  kekahi;  na  keiki 
laua  a  Rimona  no  Beerota  no  na 
mamo  a  Beniamina ;  (no  ka  mea, 
ua  helu  pu  ia  o  Beerota  me  ka 
Beniamina ; 

3  Holo  aku  la  na  kanaka  o  Bee- 
rota  i  Gitaima,  a  uanoho  malihioi 
lakou  ilaila,  a  kiki  i  neia  mana- 
wa.) 

4  A  o  Ionatana  ke  keiki  a  Saula, 
nana  no  kekahi  keikikane,  ua 
oopa  ma  kona  mau  wawae.  Eli- 
ma  ona  mau  makahiki  i  ka  wa  i 
hiki  aku  ai  ka  olelo  no  Saula  a  no 


Ionatana  mai  Iezereela  aku,  a  kai- 
kai  aku  la  kona  kahu  ia  ia,  a  holo 
aku  la :  a  i  kona  wikiwiki  ana  e 
holo  aku,  haule  iho  la  kela  a  oopa 
iho  la.     O  Mepiboseta  kona  inoa. 

5  Hele  aku  la  o  Rekaba  a  me 
Baana  na  keiki  a  Rimona  no  Bee- 
rota,  a  hoi  mai  la  laua  i  ka  hale  o 
Iseboseta  i  ka  manawa  i  wela  ai 
ka  la,  a  e  moe  ana  ia  ma  ka  moe  i 
ke  awakea. 

6  Hele  aku  la  laua  ilaila  iwaena 
konu  o  ka  hale,  e  like  me  ke  kii  i 
ka  hua  palaoa ;  a  hou  aku  la  laua 
ia  ia  malalo  iho  o  ka  lima  o  ka 
iwiaoao :  a  pakele  aku  la  o  Reka- 
ba  a  me  Baana  kona  hoahanau. 

7  No  ka  mea,  i  ko  laua  hele  ana 
aku  iloko  o  ka  hale,  e  moe  ana  ia 
maluna  o  kona  moe  iloko  o  kona 
keena  moe,  hou  aku  la  laua  ia  ia, 
a  make  ia ;  a  oki  iho  la  laua  i  ko- 
na  poo,  a  holoholo  aku  la  ma  ka 
papu  a  ao  ka  po. 

8  Lawe  mai  la  laua  i  ke  poo  o 
Iseboseta  io  Davida  la  i  Hebero- 
na,  i  mai  la  i  ke  alii,  Eia  ke  poo  o 
Iseboseta  ke  keiki  a  Saula,  o  kou 
enemi,  nana  i  imi  mai  i  kou  ola. 
I  keia  la,  ua  hoopai  mai  o  Iehova 
maluna  o  Saula  a  me  kana  hua,  no 
kuu  haku  no  ke  alii. 

9  II  Olelo  aku  la  Davida  ia  Re- 
kaba  a  me  Baana  kona  hoahanau, 
na  keiki  a  Rimona  no  Beerota,  i 
aku  la  ia  laua,  Ma  ko  Iehova  ola 
ana,  nana  i  hoopakele  i  kuu  ola  i 
ka  popilikia  a  pau, 

10  A  hai  mai  la  kekahi  ia'u,  i  ka 
i  ana  mai,  Aia  ua  make  o  Saula,  e 
manao  ana  ia  he  olelo  maikai  ka- 
na  ia'u,  lalau  aku  la  au  ia  ia,  a  pe- 
pehi  iho  la  ia  ia  ma  Zikelaga :  oia 
iho  la  ka  uku  a'u  i  haawi  aku  ai 
ia  ia  no  kana  olelo  ana  : 

11  Oia  aku  no,  a  i  pepehi  iho  na 
kanaka  hewa  i  ke  kanaka  pono 
maloko  o  kona  hale  maluna  o  ko- 
na  moe  iho ;  aole  anei  au  e  hoo- 
pai  koke  aku  i  kona  koko  ma  ko 
olua  mau  lima,  a  e  kaili  aku  īa 
olua  mai  ka  honua  aku  ? 

12  Kena  aku  la  Davida  i  na  ka- 
naka  opiopio  ona,  a  pepehi  aku 
la  lakou  ia  laua,  a  oki  iho  la  i  ko 
laua  mau  lima  a  me  na  wawae,  a 

kau  aku  la  ia  laua  nialuna  ma  ka 
punawai  o  Heberona.  A  lawe  ae 
la  lakou  i  ke  poo  o  Iseboseta,  a 
kanu  iho  la  iloko  o  ka  hale  kupa- 
pau  o  Abenera  ma  Heberona. 

MOKUNA  V. 

No  ka  poniia  o  Davida  i  alii  maluna  o  ka  Ise- 
raela  a  pau.  6  Ua  kaua  aku  ia  i  ko  leru- 
salema  a  lilo  mai  ia  wahi  nona  ;  a  noho  iho 
la  o  Davida  ilaila.  13  O  na  wahine  a  me 
na  keiki  a  Davida.  17  Ke  kaua  ana  me  ko 
Pilisetia. 

ALAILA  hele  mai  la  na  oha- 
.  na  a  pau  o  ka  Iseraela  io  Da- 
vida  la  i  Heberona,  a  olelo  mai  la 
lakou,  Eia  hoi,  hookahi  no  ko  ka- 
kou  iwi  a  me  ka  io. 

2  I  ka  wa  mamua  no  hoi,  ia  Sau- 
la  i  alii  ai  maluna  o  kakou,  o  oe 
no  ka  mea  nana  i  alakai  aku  a  i 
alakai  mai  i  ka  Iserae)a;  i  mai  la 
hoi  o  Iehova  ia  oe,  E  hanai  oe  i 
ko'u  poe  kanaka  i  ka  Iseraela,  a  e 
lilo  oe  i  luna  no  ka  Iseraela. 

3  Pela  na  lunakahiko  a  pau  o  ka 
Iseraela  i  hele  mai  ai  i  ke  alii  ma 
Heberona ;  a  hoopaa  iho  la  ke  alii 
o  Davida  i  berita  me  lakou  ma 
Heberona  imua  o  Iehova :  a  poni 
iho  la  lakou  ia  Davida  i  alii  no  ka 
Iseraela. 

4  Tf  He  kanakolu  na  makahiki  o 
Davida,  i  kona  wa  i  lilo  ai  i  alii,  a 
nohoalii  iho  la  ia  i  na  makahiki 
he  kanaha. 

5  Ehiku  mau  makahiki  a  me  na 
malama  keu  eono  i  nohoalii  iho 
ai  oia  ma  Heberona  maluna  o  ka 
Iuda;  a  ma  Ierusalema  i  nohoalii 
iho  ai  oia  maluna  o  ka  Iseraela  a 
pau  a  me  ka  Iuela  i  na  makahiki 
he  kanakolu  a  me  kumamakolu. 

6  U  Hele  aku  la  ke  alii  a  me  na 
kanaka  ona  i  Ierusalema  i  ka  poe 
Iebusi,  na  kamaaina  o  ia  wahi. 
Olelo  mai  la  lakou  ia  Davida,  i  ka 
i  ana  mai,  Ina  aole  oe  e  lawe  aku 
i  ka  poe  makapo  a  me  ka  poe  oo- 
pa,  aole  no  oe  e  komo  mai  ia  nei : 
e  manao  ana  lakou  aole  e  komo  o 
Davida  ilaila. 

7  Aka,  hoopio  ae  la  o  Davida  i 
ka  pakaua  o  Ziona,  oia  hoi  ke  ku- 
lanakauhale  o  Davida. 

8  I  aku  la  Davida  ia  la,  O  na 
mea  pepehi  i  ka  Iebusi,  e  hele 
lakou  i  ke  kahawai  e  luleu  i  ka 

398 


poe  oopa  a  me  ka  poe  makapo, 
i  ka  poe  i  inainaia  e  ko  Davida 
naau ;  no  ka  mea,  ua  olelo  na  mea 
makapo  a  me  na  mea  oopa,  Aole 
ia  e  hiki  maloko  o  ka  hale. 

9  Noho  iho  la  o  Davida  iloko  o 
ka  pakaua,  a  kapa  iho  la  ia  wahi, 

0  ke  kulanakauhale  o  Davida :  a 
kukulu  iho  la  o  Davida  i  na  hale 
ma  Milo  mawaho  a  maloko. 

10  Mahuahua  ae  la  o  Davida  a 
nui  loa,  me  ia  pu  no  hoi  o  Iehova 
ke  Akua  o  na  kaua. 

11 1  A  o  Hirama  ke  alii  o  Turo, 
hoouna  mai  la  ia  i  na  elele  io  Da- 
vida  la,  me  na  laau  kedera,  a  me 
na  kamana,  a  me  na  kalaipobaku ; 
a  hana  iho  la  lakou  i  hale  no  Da- 
vida. 

12  Ike  pono  iho  la  o  Davida,  ua 
hookupaa  iho  no  o  Iehova  ia  ia  i 
alii  maluna  o  ka  Iseraela,  a  ua 
hookiekie  ae  ia  i  kona  aupuni  no 
koua  poe  kanaka  no  ka  Iseraela. 

13  T|  Lawe  hou  ae  la  o  Davida 
i  na  haiawahine  a  me  na  wahine 
hoi  nana  no  Ierusalema,  mahope 
iho  o  kona  hele  ana  mai  mai  He- 
berona  mai :  a  hanau  mai  la  na 
keikikane  hou  a  me  na  kaikama- 
hine  hou  na  Davida. 

14  Eia  na  inoa  o  ka  poe  i  hanau 
nana  ma  Ierusalema,  o  Samua,  o 
Sobaba,  o  Natana,  a  o  Solomona, 

15  O  Ihehana  hoi  me  Eliaua,  o 
Nepega  a  me  Iapia, 

16  O  Elisama,  o  Eliada,  a  me  Eli- 
paleta. 

17  U  A  lohe  ae  la  ka  poe  Pilise- 
tia,  ua  poni  iho  lakou  ia  Davida  i 
alii  maluna  o  ka  Iseraela ;  pii  nui 
mai  la  na  Pilisetia  a  pau  e  imi  ia 
Davida ;  a  lohe  ae  la  Davida,  a 
iho  iho  la  ia  ma  ka  pakaua. 

18  Hele  mai  la  hoi  ka  poe  Pilise- 
tia,  a  hoomoaua  aku  la  ma  ke 
awawa  o  Repaima. 

19  Ninau  aku  la  o  Davida  ia 
Iehova,  i  aku  la,  E  pii  aku  anei 
au  i  ka  poe  Pilisetia?  E  hoolilo 
mai  hoi  oe  ia  lakou  i  kuu  lima  ? 

1  mai  la  o  Iehova  ia  Davida,  E  pii 
aku  oe,  no  ka  mea,  e  oiaio  no  e 
hoolilo  au  i  ka  poe  Pilisetia  i  kou 
lima. 

20  Ilele  aku  la  o  Davida  i  Baala- 

perazinaa,  a  luku  aku  la  o  Davida 
īa  lakou  malaila,  i  iko  la  ia,  Ua 
poha  aku  o  Iehova  inaluna  o  ko'u 
poe  enemi,  e  like  me  ka  poha  aua 
o  ka  wai.  Nolaila,  kapa  aku  la  ia 
i  ka  iuoa  o  ia  wahi,  o  Baala-pera- 
zima. 

21  Haalele  lakou  i  na  kii  o  lakou 
ilaila,  a  lawe  aku  la  o  Davida  a  me 
na  kanaka  ona  ia  mau  mea. 

22  Tf  Pii  hou  mai  la  ka  poe  Pilise- 
tia,  a  hoomoana  iho  la  ma  ke  awa- 
wa  o  Repaima. 

23  A  niuau  aku  la  o  Davida  ia 
Iehova,  i  mai  la  kela,  Aole  oe  e  pii 
pono  aku;  aka,  e  hoopuni  ae  oe 
mahope  mai  o  lakou,  i  kahi  e  ku- 
pouo  aua  i  na  laau  silika. 

24  A  lohe  oe  i  ka  halulu  o  ka  hele 
ana  ma  na  welau  o  na  laau  silika, 
alaila  oe  e  lalelale :  no  ka  mea, 
alaila  e  hele  aku  ana  o  Iehova 
imua  ou  e  pepehi  aku  i  na  Pilise- 
tia. 

25  Hana  aku  la  o  Davida  e  like 
me  ka  Iehova  i  kauoha  mai  ai  ia 
ia  ;  a  luku  aku  la  ia  i  na  Pilisetia 
mai  Geba  aku  a  hiki  aku  oe  i  Ga- 
zera. 

MOKUNA  VI. 

No  ka  lawe  ana  mai  o  ka  pahuberita  mai  Gi- 
bea  mai  a  Ierusalema.  14  Haa  iho  la  o  Da- 
vida  imua  o  ua  mea  la.  20  Olelo  ukiuki 
aku  la  o  Mikala  ia  Davida. 

HOULUULU  hou  ae  la  o  Da- 
vida  i  na  kanaka  i  waeia  a 
pau  o  ka  Iseraela,  he  kanakolu 
tausani. 

2  Ku  ae  la  o  Davida,  a  hele  pu 
aku  la  me  na  kanaka  a  pau  me  ia 
mai  Baale  o  ka  Iuda,  e  halihali  mai 
laila  mai  i  ka  pahu  o  ke  Akua,  i 
ka  mea  i  heaia  aku  ai  ka  inoa,  ka 
inoa  o  Iehova  sabaota,  o  ka  Mea  e 
noho  ana  mawaena  o  na  kerubima. 

3  Kau  aku  la  lakou  i  ka  pahu  o 
ke  Akua  maluna  o  ke  kaa  hou,  a 
lawe  mai  la  ia  mailoko  ae  o  ka  ha- 
le  o  Abinadaba  ma  Gibea.  Kai  aku 
la  o  Uza  a  me  Ahio  na  keikikane 
a  Abinadaba  i  ke  kaa  hou. 

4  Lawe  mai  la  lakou  ia  mea  mai- 
loko  mai  o  ka  hale  o  Abinadaba 
ma  Gibea,  e  hele  pu  ana  me  ka  pa- 
hu  o  ke  Akua,  a  hele  aku  la  o  Anio 
imua  o  ka  pahu. 

5  Hookani  aku  la  o  Davida  a  me 


ka  ohana  a  Iseraela  a  pau  imua  o 
Iehova,  me  na  mea  kani  o  na  laau 
o  kela  ano  o  keia  ano ;  me  na  lira, 
na  pesaleteria,  na  timeberela,  na 
korineta,  a  me  na  kimehala. 

6  T!  A  hiki  aku  la  lakou  i  kahi 
hehipalaoa  no  Nakona,  o  aku  la  o 
Uza  i  kona  lima  i  ka  pahu  o  ke 
Akua,  a  paa  aku  la  ia ;  no  ka  mea 
ua  okupe  na  bipikauo. 

7  Huhu  mai  la  o  Iehova  ia  Uza,  a 
hahau  mai  la  ke  Akua  ia  ia  malai- 
la,  no  kona  hala ;  a  make  iho  la  ia 
malaila  ma  ka  pahu  o  ke  Akua. 

8  Ukiuki  iho  la  o  Davida  i  ko 
Iehova  hahau  ana  aku  ia  Uza ;  a 
kapa  aku  la  o  Davida  i  ka  inoa  o 
ia  wahi,  o  Perezuza. 

9  Makau  iho  la  o  Davida  ia  Ieho- 
va  ia  la,  i  iho  la,  Pehea  la  e  hiki 
aku  ai  ka  pahu  o  ke  Akua  io'u  la  ? 

10  Nolaila,  aole  i  lawe  o  Davida 
i  ka  pahu  o  Iehova  io  na  la  i  ke 
kulanakauhale  o  Davida:  aka,  la- 
we  ae  la  o  Davida  ia  mea  iloko  o 
ka  hale  o  Obededoma  no  Gata. 

11  A  waiho  wale  ia  ka  pahu  o  Ie- 
hova  ma  ka  hale  o  Obededoma  no 
Gata  i  na  malama  ekolu,  a  hoopo- 
maikai  mai  la  o  Iehova  ia  Obede- 
doma  a  me  ko  ka  hale  ona  a  pau. 

12  Tf  Hai  aku  la  lakou  ia  Davida 
i  ke  alii,  i  mai  la,  E,  ua  hoopo- 
maikai  o  Iehova  i  ko  ka  hale  o 
Obededoma,  a  me  na  mea  a  pau  ia 
ia,  no  ka  pahu  o  ke  Akua.  A.  hele 
aku  la  o  Davida,  a  lawe  mai  la  i  ka 
pahu  o  ke  Akua,  mai  ka  hale  o 
Obededoma  mai,  a  iloko  o  ke  ku- 
lanakauhale  o  Davida  me  ka  olioli. 

13  Aia,  hele  aku  la  ka  poe  hali- 
hali  i  ka  pahu  o  Iehova  i  na  ana 
eouo,  mohai  aku  la  oia  i  na  bipi  a 
me  na  mea  i  kupaluia. 

14  Haa  ikaika  aku  la  hoi  o  Davi- 
da  imua  o  Iehova;  a  ua  kaeiia  o 
Davida  i  ka  epoda  olona. 

15  A  halihali  mai  la  o  Davida  a 
me  ka  ohana  a  Iseraela  a  pau  i  ka 
pahu  o  Iehova  rne  ka  hooho  ana, 
a  me  ka  hookaui  aua  i  ka  pu. 

16  A  i  ka  hiki  ana  mai  o  ka  pahu 
o  ke  Akua  iloko  o  ke  kulanakau- 
hale  o  Davida,  nana  aku  la  o  Mi- 
kala  ke  kaikamahine  a  Saula  ma 
ka  puka  makani,  a  ike  aku  la  i  kc 

alii  ia  Davida  e  lele  ana,  a  e  haa 
ana  imua  o  Iehova ;  hoowahawaha 
aku  la  kona  naau  ia  ia. 

17  T  Lawe  mai  la  lakou  i  ka  pahu 
o  Iehova  iloko,  a  kau  iho  la  ia  ma 
kona  wahi,  mawaena  konu  o  ka 
halelewa  a  Davida  i  kukulu  ai  no- 
na :  a  mohai  aku  la  o  Davida  i  na 
mohaikuni,  a  me  na  niohai  aloha 
imua  o  Iehova. 

18  A  pau  ae  la  ka  Davida  mohai 
ana  i  na  mohaikuni  a  me  na  mo- 
hai  hoomalu,  hoomaikai  aku  la  ia 
i  na  kanaka  ma  ka  inoa  o  Iehova 
sabaota. 

19  A  haawi  aku  la  ia  na  ka  poe 
kanaka  a  pau,  na  ke  anaina  kana- 
ka  a  pau  o  ka  Iseraela,  na  na  wa- 
hine  a  me  na  kane,  na  kela  mea 
keia  mea,  i  ka  popo  berena  a  me 
kauwahi  ia,  a  me  kekahi  pai  hua- 
waina.  A  hoi  hou  aku  la  na  ka- 
naka  a  pau  i  ko  lakou  mau  wahi. 

20  H  Hoi  hou  aku  la  o  Davida  e 
hooaloha  i  ko  ka  hale  ona.  Hele 
mai  la  o  Mikala  ke  kaikamahine  a 
Saula  e  halawai  me  Davida,  i  mai 
la,  Kai  ka  nani  o  ke  alii  o  ka  Ise- 
raela  i  keia  la,  nana  i  wehe  ae  i 
kona  kapa  i  keia  la  imua  o  na  ma- 
ka  o  na  kauwawahine  a  kona  poe 
kanaka,  e  like  me  ka  wehe  hilahi- 
la  ole  ana  o  kekahi  kanaka  lapu- 
wale. 

21  I  aku  la  o  Davida  ia  Mikala, 
Imua  ia  o  Iehova,  nana  au  i  koho 
mai  imua  o  kou  makuakane,  imua 
hoi  o  kana  ohana  a  pau  e  hoono- 
ho  ia'u  i  alii  maluna  o  ko  Iehova 
poe  kanaka,  maluua  o  ka  Iserae- 
la :  nolaila  hoi  e  hula  au  imua  o 
Iehova. 

22  A  ma  keia  hope,  e  lilo  ana  au 
i  mea  i  hoowahawahaia,  a  i  mea 
ino  hoi  imua  o  ko'u  maka  iho :  a 
o  ka  poe  kauwawahine  au  i  olelo 
mai  ai,  e  hoomaikaiia  mai  hoi  au 
e  lakou. 

23  Nolaila,  aohe  keiki  a  Mikala 
ke  kaikamahine  a  Saula  a  hiki  i 
kona  la  i  make  ai. 

MOKUNA  VII. 

No  ko  Davida  manao  e  hana  i  luakini  no  Ie- 
hova,  5  a  papa  mai  ke  Akua.  6  Ka  olelo 
ana  mai  a  ke  Akua  ia  Davida,  18  a  me  ka 
Davida  pule  hoomaikai  aku. 

AI  ka  wa  i  noho  ai  ke  alii  ilo- 
ko  o  kona  hale,  a  hoomaha 
mai  la  o  Iehova  ia  ia  mai  o  a  o, 
mai  kona  poe  enemi  a  pau ; 

2  I  aku  la  ke  alii  ia  Natana  ke 
kaula,  Eia  hoi  au  ke  noho  nei  ilo- 
ko  o  ka  hale  kedera ;  aka,  e  noho 
ana  ka  pahu  o  Iehova  maloko  o 
na  paku. 

3  I  aku  la  o  Natana  i  ke  alii,  E 
hele  oe  e  hana  i  ka  mea  a  pau  ilo- 
ko  o  kou  naau ;  no  ka  mea,  me 
oe  pu  no  o  Iehova. 

4  1f  A  ia  po  iho  no,  hiki  mai  la  ka 
olelo  a  Iehova  io  Natana  la,  i  mai  la, 

5  E  hele  oe  e  hai  aku  i  kuu  kau- 
wa  ia  Davida,  Eia  ka  Iehova  e 
olelo  aku  nei,  E  hana  anei  oe  i 
hale  no'u  e  noho  ai? 

6  No  ka  mea,  aole  no  au  i  noho 
iloko  o  ka  hale  maoli  mai  ka  ma- 
nawa  mai  a'u  i  alakai  mai  nei  i 
na  mamo  a  Iseraela  mai  Aigupita 
mai,  a  hiki  i  keia  la ;  aka,  ua  hele 
no  wau  maloko  o  ka  halelole,  a 
me  ka  halelewa. 

7  I  ko'u  hele  ana  a  pau  me  na 
mamo  a  pau  a  Iseraela,  i  olelo 
aku  anei  au  i  kekahi  ohana  a  Ise- 
raela,  i  ka  mea  a'u  i  kauoha  aku 
ai  e  hanai  i  ko'u  poe  kanaka  i  ka 
Iseraela,  i  ka  i  ana  aku,  Heaha  ka 
mea  e  hana  ole  ai  oukou  i  hale 
kedera  no'u  ? 

8  Nolaila  hoi,  e  olelo  aku  oe  i 
kuu  kauwa  ia  Davida,  Eia  ka  Ie- 
hova  sabaota  e  olelo  mai  nei,  I 
lawe  mai  no  wau  ia  oe  mai  ka  pa- 
hipa  mai,  mamuli  mai  hoi  o  ka 
poe  hipa,  i  alii  oe  maluna  o  kuu 
poe  kanaka  o  ka  Iseraela. 

9  Owau  hoi  kekahi  pu  me  oe  i 
kou  mau  wahi  i  hele  aku  ai,  a  ua 
hooki  iho  no  wau  i  ou  poe  enemi 
a  pau  mai  kou  maka  aku,  a  ua 
hookaulana  aku  au  i  kou  inoa,  e 
like  me  ka  inoa  o  ka  poe  nui  ma 
ka  honua. 

10  Na'u  hoi  e  hoike  aku  i  wahi 
no  ko'u  poe  kanaka  no  ka  Iserae- 
la,  a  e  kanu  iho  no  au  ia  lakou  i 
noho  ai  lakou  ma  ko  lakou  wahi 
iho,  aole  e  nee  hou  aku  lakou ; 
aole  hoi  e  hoino  hou  mai  ka  poe 
keiki  na  ka  ino  ia  lakou,  e  like  me 
ka  mauawa  mamua, 


MOKUNA  VIII. 


11  A  mai  ka  manawa  mai  a'u  i 
hoonoho  ai  i  na  lunakanawai  ma- 
luna  o  ko'u  poe  kanaka  o  ka  Ise- 
raela,  a  hiki  i  ka  hoomaha  ana  ia 
oe  mai  kou  poe  enemi  ae  a  pau. 
Eia  hoi  ka  Iehova  e  i  mai  nei  ia  oe, 
Na  Iehova  no  e  hana  i  hale  nou. 

12  1f  Aia  pau  kou  mau  la,  a  moe 
iho  oe  me  ou  poe  kupuna,  e  hoo- 
ku  ae  au  i  kau  keiki  mahope  ou,  i 
ka  mea  e  puka  ana  mailoko  ae  o 
kou  opu, a  e  hookupaa  hoi  au  i 
kona  aupuui. 

13  Nana  no  e  hana  i  hale  no  ko'u 
inoa,  a  e  hookupaa  hoi  au  i  ka  no- 
hoalii  o  kona  aupuni  a  mau  loa 
aku. 

14  Owau  no  auanei  kona  makua- 
kane,  a  e  lilo  hoi  ia  i  keiki  na'u  : 
a  i  hana  ino  kela,  na'u  no  e  paipai 
aku  ia  ia  me  ka  laau  ma  ko  ke  ka- 
naka,  a  me  ka  hahau  ana  ma  ko 
na  keiki  a  na  kanaka. 

15  Aka,  aolo  au  e  lawe  i  ko'u 
aloha  mai  ona  aku  la,  me  a'u  i 
lawe  aku  ai  ia  mea  mai  o  Saula 
aku,  ka  mea  a'u  i  hoolei  aku  ai 
mai  ko'u  alo  aku. 

16  A  e  hookupaa  mau  loa  ia  aku 
kau  ohana  a  me  kou  aupuni  imua 
ou  :  e  hookupaaia  hoi  kou  nohoa- 
lii  a  mau  loa  aku. 

17  Ma  keia  mau  olelo  a  pau,  a 
ma  keia  hihio  a  pau  ka  Natana  i 
olelo  aku  ai  ia  Davida. 

18  T[  Alaila  komo  aku  la  o  Davi- 
da  ke  alii  iloko,  a  noho  iho  la 
imua  o  Iehova,  a  olelo  aku  la, 
Owai  la  hoi  wau,  e  ka  Haku  e  Ie- 
hova?  Heaha  hoi  ko'u  ohana  i 
malama  mai  ai  oe  ia'u  a  hiki  i 
neia  wa  ? 

19  He  mea  uuku  hoi  keia  imua  o 
kou  maka,  e  Iehova  ka  Haku ; 
aka,  ua  olelo  mai  hoi  oe  no  ka 
ohana  a  kau  kauwa  a  liuliu  aku 
mahope.  Ua  like  anei  keia  me 
ko  ke  kanaka,  e  Iehova  ka  Haku  ? 

20  Heaha  ka  mea  hou  aku  e  hiki 
ia  Davida  ke  olelo  aku  ia  oe  ?  no 
ka  mea,  ua  ike  pono  mai  oe  i  kau 
kauwa  nei,  e  Iehova  ka  Haku. 

21  No  ka  pono  o  kau  olelo,  a  e 
like  me  ko  loko  o  kou  naau  kau  i 
liana  mai  ai  i  keia  mau  mea  nui  a 
pau,  i  mea  e  ike  ai  kau  kauwa. 

22  Nolaila,  e  Iehova  e  ke  Akua, 
he  nui  oe ;  no  ka  mea,  aohe  mea 
like  me  oe,  aohe  hoi  Akua  e  ae,  o 
oe  wale  no ;  e  like  me  ka  mea  a 
pau  a  makou  i  lohe  ai  ma  ko  ma- 
kou  pepeiao. 

23  Owai  la  ka  lahuikanaka  ma 
ka  honua  nei  e  like  me  kou  poe 
kanaka  me  ka  Iseraela,  ka  poe  a 
ke  Akua  i  kii  aku  ai  e  hoola  i  poe 
kanaka  nona,  i  mea  e  kaulana  ai 
kona  inoa,  a  e  hana  aku  no  lakou 
i  na  mea  nui  a  weliweli  no  kou 
aina,  imua  o  kou  poe  kanaka,  o 
ka  poe  au  i  hoola  ae  nou  mai  na 
lahuikanaka  o  Aigupita,  a  me  ko 
lakou  mau  akua  mai. 

24  No  ka  mea,  ua  hoolilo  oe  nou 
i  kou  kanaka  i  ka  Iseraela,  i  poe 
kanaka  nou  mahope  inau  loa  aku  ; 
a  o  oe,  e  Iehova,  ua  lilo  mai  oe  i 
Akua  no  lakou. 

25  Ano  hoi,  e  Iehova  ke  Akua,  e 
hookupaa  mau  loa  oe  i  ka  olelo 
au  i  olelo  mai  ai  no  kau  kauwa  a 
me  kana  ohana,  a  e  hana  mai  e 
like  me  kau  olelo. 

26  A  e  hoonani  mau  loa  ia  kou 
inoa,  i  ka  i  ana,  O  Iehova  sabaota, 
oia  ke  Akua  maluna  o  ka  Iserae- 
la :  a  e  hookupaaia  hoi  ka  ohana  a 
kau  kauwa  a  Davida  imua  ou. 

27  No  ka  mea,  ua  hoike  mai  oe, 
e  Iehova  sabaota,  ke  Akua  no  ka 
Iseraela,  iloko  o  ka  pepeiao  o  kau, 
kauwa,  i  ka  i  ana  mai,  E  hana  au 
i  hale  nou  :  nolaila,  ua  manao  iho 
kau  kauwa  iloko  o  kona  naau  e 
pule  aku  i  keia  pule  ia  oe. 

28  Ano  hoi,  e  Iehova  ka  Haku,  o 
oe  no  ua  Akua  la,  a  he  oiaio  hoi 
kau  mau  olelo ;  a  ua  olelo  mau 
mai  oe  i  keia  lokomaikai  i  kau 
kauwa  nei : 

29  Nolaila  hoi,  e  lealea  mai  oe,  a 
e  hoopomaikai  mai  i  ka  ohana  a 
kau  kauwa,  i  mau  loa  ia  imua  ou  : 
no  ka  mea,  ua  olelo  no  oe,  e  Ieho- 
va  ka  Haku ;  a  ma  kau  hoopomai- 
kai  ana  e  pomaikai  ai  ka  ohana  a 
kau  kauwa  mahope  mau  loa  aku. 

MOKUNA   VIII. 

No  ka  lanakila  ana  o  Davida  maluna  o  na 
Pilitietia,  me  ko  Moaba,  ame  ko  Suria.  15 
Ka  noho  pomaikai  ana  o  Davida,  a  me  na 
inoa  o  na  luna  a  me  na  kuhina. 

MAHOPE  aku,  pepeki  aku  la  o 
Davida  i  na  Pilisetia,  a  hoo- 
lilo  iho  la  ia  lakou  malalo  ona  :  a 
lawe  ae  la  hoi  o  Davida  i  ke  kula- 
nakauhale  alii  mailoko  ae  o  ka 
lima  o  na  Pilisetia. 

2  Pepehi  aku  la  hoi  ia  i  ko  Moa- 
ba,  ana  iho  la  ia  lakou  i  ke  kaula- 
ana,  e  hoohina  ana  ia  lakou  ma  ka 
honua :  ana  iho  la  oia  ia  lakou  i 
elua  kaula-ana  e  make  ai,  a  me 
kekahi  kaula-ana  okoa  e  ola  ai. 
Pela  i  lilo  ai  ko  Moaha  i  aina  kau- 
wa  na  Davida,  a  lawe  mai  la  hoi 
lakou  i  ka  waiwai  hookupu. 

3  *[[  Pepehi  aku  la  hoi  o  Davida 
ia  Hadadezera  ke  keiki  a  Rehoba, 
ke  alii  o  Zoba,  ia  ia  i  hele  aku  ai  e 
hoopaa  i  kona  palena  aina  ma  ka 
muliwai  o  Euperate. 

4  Lawe  pio  aku  la  hoi  o  Davida 
mai  ona  aku  la  i  na  hoohololio 
hookahi  tausani  me  na  haneri  ehi- 
ku,  a  me  na  tausani  kanaka  hele 
wawae  he  iwakalua ;  a  oki  iho  la 
o  Davida  i  ke  olona  wawae  o  na 
lio  no  na  halekaa ;  aka,  ua  hookoe 
ia  i  hookahi  haneri  o  na  lio  hale- 
kaa. 

5  A  i  ka  hele  ana  mai  o  ko  Suria 
no  Damaseko  e  kokua  mamuli  o 
Hadadezera  ke  alii  o  Zoba,  pepehi 
iho  la  o  Davida  i  na  kanaka  he 
iwakalua  kumamalua  tausani  o  ko 
Suria. 

6  A  hana  iho  la  o  Davida  i  na  pa- 
kaua  ma  Suria  o  Damaseko ;  a  lilo 
ae  la  ko  Suria  i  poe  kauwa  na  Da- 
vida,  a  lawe  mai  la  i  ka  waiwai 
hookupu.  A  malama  mai  la  o  Ie- 
hova  ia  Davida  i  na  wahi  a  pau 
ana  i  hele  ai. 

7  Hao  ae  la  o  Davida  i  na  pale- 
kaua  gula  maluna  o  na  kauwa  a 
Hadadezera,  a  lawe  mai  la  ia  mau 
mea  i  Ierusalema. 

8  Lawe  mai  la  hoi  o  Davida  ke 
alii  i  ke  keleawe  he  nui  loa,  mai 
Beta  mai,  a  mai  Berotai  mai,  na 
kulanakauhale  o  Hadadezera. 

9  T[  A  lohe  ae  la  o  Toi  ke  alii  o 
Hamata,  ua  pepehi  aku  o  Davida 
i  ka  poe  kaua  a  pau  no  Hadade- 
zera, 

10  Alaila,  hoouna  mai  la  o  Toi  ia 
Iorama  kana  keiki  io  Davida  la  ke 

402 


alii  e  ike  ia  ia,  a  e  hoalohaloha  ia 
ia,  no  ka  mea,  ua  kaua  aku  oia  ia 
Hadadezera,  a  ua  luku  aku  ia  ia : 
no  ka  mea,  he  kanaka  kaua  o  Toi 
me  Hadadezera ;  a  ma  kona  lima 
na  kiaha  kala  a  me  na  kiaha  gula 
a  me  na  kiaha  keleawe. 

11  Hoolaa  aku  la  no  o  Davida  ia 
mau  mea  no  Iehova,  me  ke  kala  a 
me  ke  gula  ana  i  hoolaa  aku  ai  o 
na  lahuikanaka  a  pau  ana  i  hoo- 
kauwa  aku  ai : 

12  0  ko  Suria,  o  ko  Moaha,  a  o 
ka  poe  mamo  a  Amona,  o  ko  Pili- 
setia,  a  o  ko  Ameleka,  a  o  ka  wai- 
wai  pio  no  Hadadezera  ke  keiki  a 
Rehoba,  ke  alii  no  Zoba. 

13  Kaulana  ae  la  ka  inoa  o  Davi- 
da  i  kona  wa  i  hoi  mai  ai,  mai  ka 
pepehi  ana  i  ko  Suria  ma  ke  awa- 
wa  paakai,  he  umikumamawalu 
tausani  kanaka. 

14  1  Hana  iho  la  hoi  ia  i  na  pa- 
kaua  ma  Edoma;  ma  Edoma  a 
pau  i  hana  iho  ai  oia  i  na  pakaua ; 
a  lilo  mai  la  ko  Edoma  a  pau  i 
kauwa  na  Davida.  A  malama  mai 
la  o  Iehova  ia  Davida  i  na  wahi  a 
pau  ana  i  hele  aku  ai. 

15  Nohoalii  iho  la  o  Davida  ma- 
luna  o  ka  Iseraela  a  pau  ;  a  hooko 
aku  la  o  Davida  i  ke  kanawai,  me 
ka  hoopono  aku  i  na  kanaka  ona 
a  pau. 

16  A  o  Ioaba  ka  keiki  a  Zeruia, 
oia  ka  luna  kaua ;  a  o  Iehosapata 
ke  keiki  a  Ahiluda  ke  kakaolelo ; 

17  A  o  Zadoka  ke  keiki  a  Ahi- 
tuba,  a  me  Ahimeleka  ke  keiki  a 
Abiatara  na  kahuna;  a  o  Seraia 
ke  kakauolelo ; 

18  A  o  Benaia  ke  keiki  a  Iehoi- 
da,  maluna  ia  o  ka  poe  Kereti,  a 
me  ka  poe  Peleti ;  a  o  na  keiki  a 
Davida,  he  mau  keiki  alii  lakou. 

MOKUNA  IX. 

No  Mepiboseta  ke  keikikane  a  Ionatana. 
Hoouna  aku  la  Davida  e  kii  ia  ia,  a  haawi 
aku  la  ia  i  ka  aina  o  kona  kupunakane,  a 
kaohi  iho  la  e  noho  me  ia. 

IAKU  la  Davida,  Aoie  anei  e 
koe  kekahi  o  ka  ohana  a  Sau- 
la,  i  hoike  aku  ai  au  ia  ia  i  aloha 
no  Ionatana? 

2  Aia  kekahi  kauwa  no  ka  ohana 
o  Saula,  o  Ziba  kona  inoa :  a  kii 


MOKUNA  X. 


aku  la  lakou  ia  ia  e  hele  io  Davida 
la,  i  aku  la  ke  alii  ia  ia,  O  oe  no  o 
Ziba?  I  mai  la  kela,  Owau  no  o 
kau  kauwa. 

3  I  aku  la  ke  alii,  Aole  anei  e  koe 
kekahi  o  ka  ohana  a  Saula,  i  hoi- 
ke  aku  ai  au  i  ke  aloha  o  ke  Akua 
ia  ia  ?  I  inai  la  o  Ziba  i  ke  alii,  Ke 
koe  nei  no  kekahi  keikikane  a  Io- 
natana,  ua  oopa  na  wawae  ona. 

4  I  aku  la  ke  alii  ia  ia,  Auhea  la 
ia?  I  mai  la  o  Ziba  i  ke  alii,  aia 
maloko  o  ka  hale  o  Makira  ke  kei- 
ki  a  Amiela  i  Lodebara. 

5  TT  Alaila,  hoouna  aku  la  o  Davi- 
da  ke  alii,  a  lawe  mai  la  ia  ia  mai 
loko  mai  o  ka  hale  o  Makira  ke 
keiki  a  Amiela  mai  Lodebara  mai. 

6  A  hiki  mai  la  Mepiboseta,  ke 
keiki  a  Ionatana,  ke  keiki  a  Saula, 
io  Davida  la,  kulou  iho  la  ia  ilalo 
kona  alo,  a  hoomaikai  aku  la.  I 
aku  la  o  Davida,  E  Mepiboseta.  I 
mai  la  kela,  Eia  kau  kauwa. 

711  aku  la  o  Davida  ia  ia,  Mai 
niakau  oe  ;  no  ka  mea,  e  oiaio  no, 
e  lokomaikai  aku  au  ia  oe  no  Io- 
natana  kou  makuakane,  a  e  hoi- 
hoi  aku  au  nou  i  ka  aina  a  pau  o 
kou  kupunakane  o  Saula ;  a  e  ai 
mau  oe  i  ka  berena  ma  kuu  pa- 
paaina. 

8  Kulou  iho  la  ia,  i  mai  la,  Hea- 
ha  kau  kauwa,  i  ike  mai  ai  oe  ia'u 
he  ilio  make  ? 

9  1  Alaila  kahea  aku  la  ke  alii 
ia  Ziba  ke  kauwa  a  Saula,  i  aku  la 
ia  ia,  Ua  haawi  aku  au  na  ke  kei- 
ki  a  kou  haku  i  na  mea  a  pau  o 
Saula  a  o  kana  ohana  a  pau. 

10  E  malama  oe  i  ka  aina  nona, 
o  oe  me  au  mau  keiki  a  me  au 
mau  kauwa ;  a  e  lawe  mai  hoi  oe 
i  ai  na  ke  keiki  a  kou  haku  e  ai 
ai :  aka,  o  Mepiboseta  ke  keiki  a 
kou  haku,  e  ai  mau  ia  ma  ko'u 
papaaina.  Aia  ia  Ziba  na  keiki- 
kane  he  umi  kumamalima,  a  me 
na  kauwa  he  iwakalua. 

11  Alaila  olelo  aku  la  o  Ziba  i  ke 
alii,  E  like  me  ka  mea  a  pau  a  ko'u 
haku  a  ke  alii  i  kauoha  mai  ai  i 
kana  kauwa,  pela  no  e  hana  aku 
ai  kau  kauwa.  A  o  Mepiboseta, 
ē  ai  ia  ma  ko'u  papaaina  e  like 
me  Uekahi  keikikane  a  ke  alii. 


12  He  keikikane  opiopio  ka  Me- 
piboseta,  o  Mika  kona  inoa:  a  o 
na  mea  a  pau  i  noho  ma  ka  hale  o 
Ziba,  he  mau  kauwa  lakou  na 
Mepiboseta. 

13  A  noho  iho  la  o  Mepiboseta 
ma  Ierusalema,  a  ai  mau  iho  la  ia 
ma  ka  papaaina  o  ke  alii :  a  ua 
oopa  kela  ma  kona  mau  wawae  a 
elua. 

MOKUNA  X. 

Ua  hoinoia  mai  na  elele  a  Davida  e  Hanuna 
ke  alii  o  ka  Amona.  7  Ua  kaua  aku  o  Da- 
vida  me  ke  alii  o  ka  Amona.  13  Ua  lana- 
kila  o  Davida  maluna  o  ko  Suria,  ka  poe 
nanai  kokua  aku  ia  Hanuna. 

MAHOPE  mai  o  ia  mau  mea, 
make  iho  la  ke  alii  o  ka  poe 
mamo  a  Amona,  a  nohoalii  iho  la 
o  Hanuna  kana  keiki  ma  kona 
wahi. 

2  Olelo  iho  la  o  Davida,  E  loko- 
maikai  aku  au  ia  Hanuna  ke  kei- 
ki  a  Nahasa,  e  like  me  kona  ma- 
kuakane  i  lokomaikai  mai  ai  ia'u. 
Hoouna  aku  la  o  Davida  e  hoo- 
luolu  aku  ia  ia  no  kona  makua- 
kane  ma  ka  lima  o  na  kanaka  ona. 
A  hiki  aku  la  na  kanaka  o  Davida 
ma  ka  aina  o  na  mamo  a  Amoua. 

3  A  o  na  alii  o  na  mamo  a  Amo- 
na,  i  aku  la  lakou  ia  Hanuua  i  ko 
lakou  haku,  Ke  manao  nei  anei 
oe  e  hoomaikai  nei  o  Davida  i 
kou  makuakane  i  kona  hoouna 
ana  mai  iou  la  i  na  mea  hooluo- 
lu  mai?  Aole  anei  o  Davida  i 
hoouna  mai  i  kona  mau  kanaka  e 
makaikai  i  ke  kulanakauhale,  a  e 
hoomakakiu  mai,  a  e  hookahuli 
ia  wahi  ? 

4  Nolaila,  lalau  aku  la  o  Hanuna 
i  na  kanaka  o  Davida,  a  kahi  ae 
la  i  kekahi  aoao  o  ko  lakou  umiu- 
mi,  a  okioki  iho  la  i  ko  lakou  ka- 
pa  mawaena  ma  ko  lakou  kikala, 
a  hookuu  mai  la  ia  lakou. 

5  A  hai  aku  la  lakou  ia  mea  ia 
Davida,  alaila  hoouna  aku  la  ia  e 
halawai  me  lakou,  no  ka  mea,  ua 
hilahila  loa  ua  mau  kanaka  la :  i 
aku  la  ke  alii,  E  noho  oukou  i 
Ieriko,  a  ulu  ae  ko  oukou  umiu- 
mi,  alaila  e  hoi  mai. 

6  H  A  ike  iho  la  na  mamo  a 
Amona,  ua  pilau  lakou  imua  o 
Davida,   kii    aku  la  na   īnamo  a 

Amona,  a  hoolimalima  aku  la  i 
ko  Suria  no  Beterehoba,  a  me  ko 
Suria  no  Zoba,  he  iwakalua  tau- 
sani  na  koa  kaniwawae,  me  ka 
tausani  hookahi  o  na  kanaka  no 
Maaka  ke  alii,  a  me  na  kanaka  no 
Isetoba  he  umikumamalua  tau- 
sani. 

7  A  lohe  ae  la  o  Davida,  hoouna 
aku  la  oia  ia  Ioaba,  a  me  ka  puali 
a  pau  o  ka  poe  ikaika. 

8  Hele  mai  la  ka  poe  mamo  a 
Amona  iwaho,  a  hoonohonoho 
iho  la  i  ke  kaua  ma  kahi  e  komo 
ai  iloko  o  ka  puka ;  a  ku  kaawale 
mai  la  ka  poe  Suria  no  Zoba,  a  no 
Rehoba,  no  Isetoba,  a  no  Maaka, 
ma  ke  kula. 

9  A  ike  aku  la  o  Ioaha  i  ke  alo  o 
na  kaua,  mamua  kekahi,  a  maho- 
pe  kekahi,  alaila  wae  ibo  la  ia  i 
ka  poe  ui  a  pau  o  ka  Iseraela,  a 
hoonohonoho  aku  la  ia  lakou  e 
ku  e  i  ka  poe  Suria. 

10  A  haawi  aku  la  ia  i  ka  poe  i 
koe  ma  ka  lima  o  Abisai  kona 
kaikaina,  i  hoonohonoho  aku  ai 
oia  ia  lakou  e  ku  e  i  ka  poe  ma- 
mo  a  Amona. 

11  Olelo  aku  la  ia,  Ina  paha  e  oi 
aku  ka  ikaika  o  ko  Suria  i  ko'u, 
alaila  e  kokua  mai  oe  ia'u,  aka, 
ina  paha  e  oi  aku  ka  ikaika  o  ka 
poe  mamo  a  Amona  i  kou,  alaila 
au  e  hele  aku  ai  e  kokua  ia  oe. 

12  I  nui  ka  ikaika,  a  e  koa  hoi 
kakou  no  ko  kakou  lahuikanaka, 
a  me  na  kulanakauhale  o  ko  ka- 
kou  Akua :  e  hana  mai  hoi  o  Ie- 
hova  e  like  me  ka  mea  e  pono 
imua  o  kona  mau  maka. 

13  Neenee  aku  la  o  Ioaha  me  na 
kanaka  me  ia  e  kaua  aku  i  ko  Su- 
ria,  a  hee  aku  la  lakou  imua  ona. 

14  A  ike  ae  la  ka  poe  mamo  a 
Amona,  ua  hee  aku  la  ko  Suria, 
alaila  hee  aku  la  hoi  lakou  imua  o 
Abisai,  a  komo  aku  la  iloko  o  ke 
kulanakauhale.  A  hoi  hou  mai  la 
o  Ioaba  mai  ka  poe  mamo  a  Amo- 
na  mai,  a  hele  mai  la  i  Ierusalema. 

15  H  A  ike  ae  la  ko  Suria  ua  pe- 
pehiia  lakou  imua  o  ka  Iseraela, 
hoakoakoa  ae  lakou  i  kahi  hoo- 
kahi. 

16  Kii  aku  la  o  Hadarezera.  a  kai 

mai  la  i  ko  Suria  ma  kela  aoao  o 
ka  muliwai ;  a  hele  mai  la  lakou  i 
Helama :  imua  hoi  o  lakou  o  So- 
baka  ka  lunakaua  o  Hadarezera. 

17  A  haiia  mai  ia  ia  Davida,  hoa- 
koakoa  ae  ia  i  ka  Iseraela  a  pau,  a 
hele  aku  la  ma  kela  aoao  o  Iore- 
dane,  a  hiki  aku  la  i  Helama :  a 
hoonohonoho  aku  la  ko  Suria  ia 
lakou  iho  e  ku  e  ia  Davida,  a  kaua 
aku  la  lakou  ia  ia. 

18  Hee  aku  la  ko  Suria  imua  o 
ka  Iseraela,  pepehi  iho  la  o  Davi- 
da  i  ko  na  halekaa  ehiku  haneri  o 
ko  Suria,  me  na  tausani  koa  hoo- 
hololio  he  kanaha;  a  pepehi  aku 
la  hoi  oia  ia  Sobaka  ka  lunakaua  o 
lakou,  a  make  iho  la  ia  ilaila. 

19  A  ike  ae  la  ka  poe  alii  a  pau  o 
na  kauwa  a  Hadarezera,  ua  pepe- 
hiia  lakou  imua  o  ka  Iseraela,  hoo- 
kuikahi  mai  la  lakou  me  ka  Ise- 
raela,  a  hookauwa  mai  la  na  lakou. 
Pela  i  makau  ai  ko  Suria  i  ke  ko- 
kua  hou  aku  i  ka  poe  mamo  a 
Amona. 

MOKUNA  XI. 

No  ka  moe  kolohe  ana  o  Davida  meka  wa- 
hine  a  Uria.  14  Ka  make  ano  o  Uria  i  ke 
kaua,  17  a  me  ka  mare  ana  o  Davida  me 
kana  wahine,  a  hanauia  nana  he  keiki. 

AI  ka  makahiki  hou,  i  ka  ma- 
nawa  e  hele  aku  ai  na  alii  [i 
ke  kaua,]  hoouna  aku  la  o  Davi- 
da  ia  Ioaba,  a  me  na  kauwa  ana 
me  ia,  a  me  ka  Iseraela  a  pau ;  a 
luku  aku  la  lakou  i  ka  poe  mamo 
a  Amona;  a  pue  aku  la  ia  Raba: 
aka,  noho  iho  la  o  Davida  ma  Ie- 
rusalema  ia  manawa. 

2  Tf  A  i  ka  manawa  ahiahi  ala'e 
la  o  Davida  mai  kona  wahi  moe,  a 
holoholo  ae  la  maluna  o  ka  hale  o 
ke  alii :  nana  aku  la  ia  mai  luna 
ae  o  ka  hale  i  kekahi  wahine  e  auau 
ana  :  a  he  maikai  loa  ua  wahine  la 
ke  nanaia'ku. 

3  Hoouna  aku  la  o  Davida  e  ni- 
nau  aku  no  ka  wahine.  I  mai  la 
kekahi,  Aole  anei  keia  o  Bateseba 
ke  keikamahine  a  Eliama,  ka  wa- 
hine  hoi  a  Uria  ka  Heta? 

4  Hoouna  aku  la  o  Davida  i  na 
mea  kii  aku,  a  lalau  aku  la  ia  ia : 
a  hele  mai  la  ia  iloko  io  na  la,  a 
moe  iho  la  kela  me  ia ;  no  ka  mea, 

ua  huikalaia  oia  i  kona  haumia 
ana:  a  hoi  hou  aku  la  ia  i  kona 
hale. 

5  A  hapai  ae  la  ua  wahine  la, 
hoouna  aku  la  a  hai  ia  Davida,  i 
ka  i  ana,  Ua  hapai  au. 

6  H  Hoouna  aku  la  o  Davida  io 
Ioaba  la,  i  aku  la,  E  hoouna  mai 
oe  ia  Uria  ka  Heta  i  o'u  nei.  A 
hoouna  mai  la  o  Ioaba  ia  Una  io 
Davida  la. 

7  A  hiki  mai  la  o  Uria  io  na  la, 
ninau  aku  la  o  Davida  ia  ia  i  ka 
pomaikai  o  Ioaba,  me  ka  pomai- 
kai  o  na  kanaka,  a  me  ka  pomai- 
kai  ana  o  ke  kaua. 

8  I  aku  la  o  Davida  ia  Uria,  e  iho 
iho  oe  i  kou  hale,  a  e  holoi  i  kou 
wawae.  A  hele  aku  la  o  Uria  iwa- 
ho  o  ka  hale  o  ke  alii,  a  ukali  aku 
la  kekahi  ai  mahope  ona  na  ke 
alii  aku. 

9  Aka,  hiamoe  iho  la  o  Uria  ma 
ka  puka  o  ka  hale  o  ke  alii  me  na 
kauwa  a  pau  a  kona  haku,  aole  ia 
i  hele  aku  i  kona  hale. 

10  Hai  aku  la  lakou  ia  Davida,  i 
aku  la,  Aole  i  hele  aku  o  Uria  i 
kona  hale.  Ninau  aku  la  o  Davi- 
da  ia  Uria,  Aole  anei  oe  i  hele 
mai  mai  kou  hele  ana?  Heaha 
hoi  kau  i  hele  ole  aku  ai  i  kou 
hale? 

11  I  aku  la  o  Uria  ia  Davida,  Ke 
noho  nei  ka  pahuberita,  a  o  ka 
Iseraela  a  o  ka  Iuda  iloko  o  na 
halelewa;  ke  hoomoana  la  hoi 
kuu  haku  o  Ioaba  me  na  kauwa  a 
kuu  haku  mawaho  ma  ke  kula; 
e  komo  anei  hoi  au  iloko  o  ko'u 
hale  e  ai,  a  e  inu,  a  e  moe  me  ka'u 
wahine  ?  Ma  kou  ola  ana,  me  ke 
ola  ana  hoi  o  kou  uhane,  aole  au 
e  hana  ia  mea. 

12  I  aku  la  o  Davida  ia  Uria,  E 
noho  iho  hoi  oe  i  keia  la,  a  apopo 
e  kuu  aku  ai  au  ia  oe  e  hoi.  A  no- 
ho  iho  la  o  Uria  ma  Ierusalema  ia 
la,  a  hiki  i  kekahi  la  ae. 

13  Kahea  aku  la  o  Davida  ia  ia, 
a  ai  iho  la  ia  a  inu  hoi  imua  ona; 
hoinu  iho  la  o  Davida  ia  ia  a  ona  : 
a  ahiahi  ae  la,  hele  aku  la  ia  iwa- 
ho  e  moe  ma  kona  wahi  moe  me 
na  kauwa  o  kona  haku,  aole  nae 
ia  i  hele  i  kona  hale. 


14  H  A  kakahiaka  ae,  kakau  iho 
la  o  Davida  i  ka  palapala  ia  īoaba, 
a  hoouka  aku  la  ia  ma  ka  lima  o 
Uria. 

15  Kakau  iho  la  ia  iloko  o  ka  pa- 
lapala,  i  ka  i  ana'ku,  E  hoonoho 
aku  oe  ia  Uria  ma  ke  alo  o  ke 
kaua  ikaika,  a  e  hoi  i  hope  oukou 
mai  ona  aku  la,  i  pepehiia'i  oia  a 
make. 

16  A  i  ko  Ioaba  nana  ana  aku  i 
ke  kulanakauhale,  hoonoho  aku 
la  oia  ia  Uria  ma  kahi  ana  i  ike  ai 
ilaila  na  kanaka  ikaika. 

17  Hele  mai  la  na  kanaka  o  ua 
kulanakauhale  la  iwaho,  a  kaua 
mai  la  ia  Ioaba  ma  :  a  hina  iho  la 
kekahi  poe  kanaka  o  na  kauwa  a 
Davida,  a  make  iho  la  hoi  o  Uria 
ka  Heta. 

18  H  Hoouna  aku  la  o  Ioaba,  a 
hai  aku  la  ia  Davida  i  na  mea  a 
pau  o  ke  kaua ; 

19  Kauoha  aku  la  ia  i  ka  elele,  i 
aku  la,  A  pau  kau  hai  ana  aku  i 
na  mea  o  ke  kaua  i  ke  alii ; 

20  Ina  paha  e  huhu  mai  ke  alii,  a 
e  i  mai  hoi  ia  oe,  No  ke  aha  la  ou- 
kou  i  hele  aku  ai  pela  a  kokoke  i 
ke  kulanakauhale  i  ke  kaua  ana  o 
oukou  ?  Aole  anei  oukou  i  ike,  e 
pana  mai  lakou  mai  luna  mai  o 
ka  pa  ? 

21  Nawai  i  pepehi  ia  Abimeleka 
ke  keiki  a  Ierubeseta?  Aole  anei 
he  wahine  i  hoolei  iho  i  ka  apana 
pohaku  wili  palaoa  maluna  ona,  i 
make  ai  oia  ma  Tebeza?  No  ke 
aha  la  oukou  i  hele  aku  ai  a  koko- 
ke  i  ka  pa  ?  Alaila  e  i  aku  oe,  Ua 
make  no  hoi  kau  kauwa  o  Uria  o 
ka  Heta. 

22  H  Hele  aku  la  ka  elele,  hiki 
aku  la  a  hai  aku  la  ia  Davida  i  na 
mea  a  pau  a  Ioaba  i  hoouna  aku 
ai  ia  ia. 

23  I  aku  la  ka  elele  ia  Davida, 
He  oiaio  ua  lanakila  mai  kela  poe 
kanaka  maluna  o  makou,  a  hele 
mai  !a  lakou  iwaho  io  makou  la 
ma  ke  kula,  a  hahai  aku  la  makou 
ia  lakou  a  hiki  i  ke  komo  ana  ma 
ka  puka. 

24  A  pana  mai  la  ka  poe  pana 
mai  luna  mai  o  ka  pa  maluna  iho 
o  kau  poe  kauwa,  a  ua  make  ke- 

kahi  poe  kauwa  a  ke  alii,  a  ua 
make  hoi  kau  kauwa  o  Uiia. 

25  Alaila  i  aku  la  o  Davida  i  ka 
elele,  Penei  kau  e  olelo  aku  ai  ia 
Ioaoa,  Mai  hoino  oe  ia  mea  ma 
kou  manao ;  no  ka  mea,  i  ka  ai 
ana  mai  a  ka  pahikaua  e  like  me 
keia,  pela  no  i  na  mea  a  pau :  e 
hooikaika  ae  oe  i  kou  kaua  ana  i 
ke  kulanakauhale,  a  e  hookahuli 
ia  wahi ;  a  nau  no  e  hooikaika 
aku  ia  ia. 

26  1  A  lohe  ae  la  ka  wahine  a 
Uria,  ua  make  o  Uria  kana  kaue, 
kanikau  iho  la  ia  i  kana  kane. 

27  A  pau  ae  la  ke  kanikau  ana, 
kii  aku  la  o  Davida,  a  lawe  mai  la 
ia  ia  i  kona  hale,  a  lilo  ae  la  ia  i 
wahine  nana :  a  hanau  mai  la  ia  i 
keikikane  nana:  aka,  he  ino  ka 
mea  a  Davida  i  hana'i  imua  o  Ie- 
hova. 

MOKUNA  XII. 

Ka  olelo  nane  a  Natana  ia  Davida  :  13  hai 
mai  la  o  Davida  i  kona  hewa  imuaoNa- 
tana,  a  hoike  mai  la  hoi  o  Natana  i  ka  ke 
Akuaia  ia  :  18  make  ihono  ke  keiki  a  Ba- 
teseba  i  hanau  ai.  24  Ka  hanau  ana  o  So- 
lomona. 

HOOUNA  mai  la  o  Iehova  ia 
Natana  io  Davida  la  :  hele 
mai  la  ia  io  na  la,  i  mai  la  ia  ia, 
Elua  mau  kanaka  ma  kekahi  ku- 
lanakauhale ;  ua  waiwai  kekahi, 
a  ua  ilihuue  kekahi. 

2  He  nui  loa  hoi  na  ohana  hipa 
a  me  na  ohana  bipi  a  ke  kanaka 
waiwai : 

3  Aka,  na  ke  kanaka  ilihune, 
hookahi  wale  no  keikihipa  wa- 
hine  uuku  ana  i  kuai  ai  a  han-ai 
iho  ai :  noho  pu  iho  la  ia  me  ia  a 
me  na  keiki  ana;  ai  iho  la  ia  i  ka- 
na  ai,  a  inu  hoi  ma  kona  kiaha,  a 
moe  iho  la  ia  ma  kona  poli,  a  me 
he  kaikamahine  la  ia  nana. 

4  Ā  hele  mai  la  he  kanaka  hele  i 
ua  kanaka  waiwai  la,  a  aua  iho  la 
ia  ke  lawe  i  ko  kana  ohana  hipa  a 
me  kana  ohana  bipi  e  kalua  na  ua 
kanaka  la  i  hele  mai  io  na  la ; 
aka,  kii  aku  la  ia  i  ke  keikihipa  a 
ke  kanaka  ilihune,  a  kalua  iho  la 
na  ke  kanaka  i  hele  mai  io  na  la. 

5  Huhu  loa  aku  la  o  Davida  i  ua 
/eanaka  la ;  i  aku  la  oia  ia  Natana, 
Ma  ke  ola  ana  o  Iehova,  he  oiaio 

no  e  make  ke  kanaka  nana  i  hana 
ia  mea. 

6  A  e  hoihoi  pa-ha  aku  ia  i  ke 
keikihipa,  no  ka  hana  ana  ia  mea, 
a  no  ka  mea,  aohe  ona  aloha. 

7  Tf  I  aku  la  o  Natana  ia  Davida, 
O  oe  no  ia  kanaka :  Penei  ka  Ie- 
hova  ke  Akua  no  ka  Iseraela  i 
olelo  mai  ai,  Ua  poni  aku  no  au 
ia  oe  i  alii  maluna  o  ka  Iseraela,  a 
ua  hoopakele  hoi  au  ia  oe  i  ka 
lima  o  Saula : 

8  A  haawi  aku  la  au  i  ka  hale  o 
kou  haku  nou,  a  me  na  wahine  a 
kou  haku  iloko  o  kou  poli,  a  haa- 
wi  aku  la  hoi  au  i  ka  ohana  o  ka 
Iseraela  a  me  ka  Iuda  nou ;  a  ina 
he  uuku  keia  mau  mea,  alaila  e 
haawi  aku  hoi  au  nau,  i  kela  mau 
mea,  a  i  keia  mau  mea. 

9  Heaha  hoi  kau  i  hoowahawaha 
ai  i  ke  kanawai  o  Iehova,  e  hana  i 
ka  hewa  imua  o  kona  maka  ?  Ua 
pepehi  ae  oe  ia  Uria  ka  Heta  me 
ka  pahikaua,  a  ua  lawe  oe  i  kaua 
wahine  i  wahine  nau ;  a  ua  pepe- 
hi  i  ke  kane  me  ka  pahikaua  a  ka 
poe  mamo  a  Amona. 

10  No  ia  mea  hoi,  aole  loa  e  kaa- 
wale  aku  ka  pahikaua  mai  kou 
ohana  aku ;  no  ka  mea,  ua  hoo- 
wahawaha  mai  oe  ia'u,  a  ua  lawe 
oe  i  ka  wahine  a  Uria  ka  Heta  i 
wahine  nau. 

11  Penei  ka  Iehova  i  olelo  mai 
ai,  Eia  hoi,  e  hoala  auanei  au  i  ka 
ino  ku  e  ia  oe  maloko  o  kou  hale, 
a  e  lawe  au  i  kau  mau  wahine 
imua  o  kou  maka,  a  e  haawi  aku 
ia  lakou  na  kou  hoalauna,  a  e 
moe  ia  me  kau  mau  wahine  imua 
o  keia  la. 

12  No  ka  mea,  ua  hana  malu  oe 
i  kau ;  aka,  e  hana  au  i  keia  mea 
imua  o  ka  Iseraela  a  pau,  a  imua 
hoi  o  ka  la. 

13  I  aku  la  o  Davida  ia  Natana, 
Ua  hana  hewa  wau  ia  Iehova.  I 
mai  la  o  Naiana  ia  Davida,  Ua 
kala  aku  hoi  o  Iehova  i  kou  he- 
wa  ;  aole  oe  e  make. 

14  Aka,  no  ka  mea,  ma  keia  ha- 
na  ana  au,  ua  loaa  i  ka  poe  enemi 
o  Iehova  ke  kumu  e  olelo  hoino 
ai,  he  oiaio  no  e  make  ke  keiki  i 
hanau  mai  nau. 

15  H  Hoi  aku  la  o  Natana  i  kona 
hale.  Hahau  mai  la  o  Iehova  i  ke 
keiki  a  ka  wahine  a  Uria  i  hanau 
mai  ai  na  Davida,  a  mai  nui  iho 
la  ia. 

16  Nolaila,  nonoi  aku  la  o  Davi- 
da  i  ke  Akua  no  ke  keiki :  hoo- 
keai  iho  la  o  Davida,  komo  aku 
la,  a  moe  iho  la  ma  ka  honua  a 
ao  ka  po. 

17  Ku  ae  la  na  lunakahiko  o  ko- 
na  hale,  hele  aku  la  io  na  la  e 
hoala  ia  ia  mai  ka  honua  ae :  aole 
ia  i  ae  aku,  aole  hoi  i  ai  i  ka  ai  me 
lakou. 

18  A  i  ka  hiku  o  ka  la,  make  iho 
la  ke  keiki.  Makau  iho  la  na 
kauwa  a  Davida  e  hai  aku  ia  ia, 
ua  make  ke  keiki;  i  ae  la  lakou, 
Aia  i  ke  ola  ana  o  ke  keiki,  olelo 
aku  la  kakou  ia  ia,  aole  ia  i  hoo- 
lohe  mai  i  ko  kakou  leo  :  he  oiaio 
no,  e  hana  eha  oia  ia  ia  iho,  ke 
hai  uku  kakou  ia  ia,  ua  make  ke 
keiki. 

19  A  ike  ae  la  o  Davida  i  ka  ha- 
mumumu  a  na  kauwa  ana,  ike  iho 
la  o  Davida,  ua  make  ke  keiki : 
nolaila  i  aku  la  o  Davida  i  kana 
mau  kauwa,  Ua  make  anei  ke 
keiki  ?    I  mai  la  lakou,  Ua  make. 

20  Alaila,  ku  ae  la  o  Davida  mai 
ka  honua  aku,  auau  iho  la,  a  ha- 
mo  iho  la  i  ka  aila,  aahu  iho  la  ia 
ia  i  ka  lole  hou,  hele  aku  īa  i  ka 
hale  o  Iehova,  a  hoomana  aku  la. 
Alaila  hoi  mai  la  ia  i  kona  hale  : 
a  kena  aku  la  ia,  a  kau  mai  la  la- 
kou  i  ka  ai  imua  ona,  a  ai  iho 
la  ia. 

21  Alaila,  i  aku  la  kana  mau  kau- 
wa  ia  ia.  Heaha  keia  au  i  hana 
iho  nei  ?  hookeai  iho  la  oe  me  ka 
uwe  i  ke  keiki  i  kona  wa  e  ola  ana ; 
a  make  iho  ke  keiki,  ua  ala  ae  oe 
a  ai  iho  i  ka  ai. 

22  I  mai  la  kela,  A  e  ola  ana  ke 
keiki,  hookeai  iho  la  au  me  ka 
uwe :  i  iho  la  au,  Malama  paha  e 
aloha  mai  ke  Akua  ia'u  i  ola  ke 
keiki. 

23  Ano  hoi,  ua  make  ia :  no  ke 
aha  hoi  au  e  hookeai  ai  ?  E  hiki 
anei  ia'u  ke  hoihoi  mai  ia  ia  ? 
Owau  ke  hele  aku  io  na  la,  aka, 
aole  ia  e  hoi  hou  inai  io'u  nei. 


24  1T  Hooluolu  aku  la  o  Davida 
ia  Bateseba  i  kana  wahine ;  komo 
aku  la  ia  iloko  io  na  la,  a  moe  me 
ia :  a  hauau  mai  la  ia  i  keikikane, 
a  kapa  aku  la  kela  i  kona  inoa,  o 
Solomona ;  a  aloha  mai  la  o  Ie- 
hova  ia  ia. 

25  Hoouna  mai  la  ia  i  ke  kaula 
ia  Natana,  a  kapa  mai  la  ia  i  kona 
inoa  o  Iedidia,  no  Iehova. 

26  U  Kaua  aku  la  o  Ioaba  ia  Ra- 
ba  o  na  mamo  a  Amona,  a  hoo- 
pio  mai  la  i  ke  kulanakauhale  alii. 

27  Hoouna  mai  la  o  Ioaba  i  na 
elele  io  Davida  la,  i  mai  la,  E,  ua 
kaua  aku  no  wau  ia  Raba,  a  ua 
hoopio  iho  i  ke  kulanakauhale 
wai. 

28  Ano  hoi,  e  hoakoakoa  pu  mai 
oe  i  na  kanaka  e  koe,  e  kaua  aku 
i  ke  kulanakauhale,  a  e  hoopio  ia 
wahi ;  o  pio  auanei  ke  kulanakau- 
hale  ia'u,  a  e  kaheaia  ko'u  inoa 
maluna  ona. 

29  Hoakoakoa  pu  ae  la  o  Davida 
i  na  kanaka  a  pau,  a  hele  aku  la  i 
Raba,  kaua  aku  la  ia,  a  hoopio  iho 
la  ia  wahi. 

30  Lawe  ae  la  hoi  ia  i  ka  papale 
o  ko  lakou  alii,  mailuna  o  kona 
poo,  ma  ke  kaupaona  ana,  he  ta- 
lena  gula  ia,  me  na  pohaku  maka- 
mae,  a  ua  kauia  maluna  o  ke  poo 
o  Davida.  A  lawe  mai  la  ia  i  ka 
waiwai  pio  o  ke  kulanakauhale 
he  nui  loa. 

31  Lawe  ae  la  hoi  oia  i  na  kana- 
ka  maloko,  a  kau  iho  la  ia  lakou 
malalo  o  na  pahiolo,  a  malalo  o 
na  mea  hao  oioi,  a  malalo  hoi  o 
na  koilipi  hao,  a  hoohele  aku  la 
hoi  ia  lakou  mawaena  o  ka  umu 
pohakuula :  pela  ia  i  hana  aku  ai 
i  na  kulanakauhale  a  pau  i  na  ma- 
mo  a  Amona.  A  hoi  aku  la  o 
Davida  a  me  na  kanaka  a  pau  i 
Ierusalema. 

MOKUNA  XIII. 

No  ka  pue  ana  o  Amenona  ia  Tamara,  a  me 
ka  moe  ana  me  ia.  15  Inaina  akn  oia  ia 
Tamara  a  hookuke  aku.  28  Pepehiia  o 
Amenona  e  Abesaloma  a  make.  34  A  ma- 
huka  aku  la  o  Abesaloma  i  Gesura. 

AMAIIOPE  iho  o  ia  mea,  he 
kaikuwahine  maikai  ko  Abe- 
saloma  ke  keikikane  a  Davida,  o 

Tamara  kona  inoa:  aloha  mai  la 
o  Amenona  ke  keikikane  a  Da- 
vida  ia  ia. 

2  Pela  ka  pono  ole  ana  o  Ame- 
nona,  a  mai  iho  la  ia  no  kooa  kai- 
kuwahine  no  Tamara;  no  ka  mea, 
he  puupaa  ia :  aole  i  hiki  pono  ia 
Amenona  ke  hana  aku  i  kekahi 
mea  ia  ia. 

3  He  hoalauna  ko  Amenona,  o 
Ionadaba  kona  inoa,  ke  keiki  a 
Simea  a  ko  Davida  kaikuaana :  a 
he  kanaka  maalea  loa  o  Ionadaba. 

4  I  aku  la  kela  ia  ia,  O  oe  ke  kei- 
ki  a  ke  alii,  heaha  la  kau  mea  e 
wiwi  ai  i  kela  la  i  keia  la?  Aole 
oe  e  hai  mai  ia'u,  ea  ?  I  mai  la  o 
Amenona  ia  ia,  Ua  aloha  au  ia  Ta- 
mara  i  ke  kaikuwahine  o  kuu  kai- 
kaina  o  Abesaloma. 

5  I  aku  la  o  Iouadaba  ia  ia,  E 
moe  iho  oe  ma  kou  wahi  moe,  a  e 
hoomaimai  iho  oe :  a  hele  mai 
kou  makuakane  e  ike  ia  oe,  e  i 
aku  oe  ia  ia,  Ea,  ke  noi  aku  nei  au 
ia  oe,  e  ae  mai  oe  e  hele  mai  o  Ta- 
mara  kuu  kaikuwahine  e  haawi 
mai  ia  i  ai  na'u,  e  hoomakaukau 
ia  i  ka  ai  imua  o  ko'u  mau  maka, 
i  ike  au,  a  ai  iho  hoi  ma  kona 
lima. 

6  H  Moe  iho  la  o  Amenona,  a 
hoomaimai  ia  ia  iho :  a  hele  mai 
ke  alii  e  ike  ia  ia,  i  aku  la  o  Ame- 
nona  i  ke  alii,  E,  ke  noi  aku  nei 
au  ia  oe,  e  ae  mai  oe  e  hele  mai  o 
Tamara  kuu  kaikuwahine,  a  hana 
iho  na'u  i  elua  wahi  popo  palaoa 
imua  o  kuu  mau  maka,  i  ai  iho 
au  ma  kona  lima. 

7  Alaila,  hoouna  aku  la  o  Davida 
io  Tamara  la  ma  koua  wahi,  i  aku 
la,  E  hele  oe  ano  i  ka  hale  o  kou 
kaikunane  o  Amenona,  a  e  hana 
oe  i  wahi  ai  nana. 

8  Hele  aku  la  o  Tamara  i  ka  hale 
o  kona  kaikunane  o  Amenona,  a 
e  moe  ana  no  ia.  Lawe  ae  la  kela 
i  ka  palaoa,  kawili  ae  la,  a  hana 
iho  la  i  na  popo  imua  o  kona  ma- 
ka,  a  pulehu  iho  la  i  ua  mau  po- 
po  la. 

9  Lawe  ae  la  ia  i  ke  pa,  a  ninini 
aku  ia  ia  mau  mea  imua  ona,  aole 
nae  ia  i  ai.  I  aku  la  o  Amenona, 
E  hele  iwaho  nakanaka  a  pau  mai 

o'u  aku  nei ;  a  hele  aku  la  na  ka- 
naka  a  pau  iwaho  mai  ona  aku 
la. 

10  I  aku  la  o  Amenona  ia  Tama- 
ra,  E  lawe  mai  oe  i  ka  ai  maloko 
o  ke  keena  nei  i  ai  iho  au  ma  kou 
lima.  Lawe  ae  la  o  Tainara  i  na 
popo  palaoa  ana  i  hana'i,  a  halihali 
mai  la  iloko  o  ke  keena  io  Ame- 
nona  la  i  kona  kaikunane. 

11  Aia  lawe  mai  la  ia  io  na  la  e 
ai  ai,  lalau  aku  la  kela  ia  ia,  i  aku 
la  ia  ia,  E,  e  moe  kaua,  e  kuu  kai- 
kuwahine. 

12  I  mai  la  kela  ia  ia,  Aole,  e  knu 
kaikunane,  mai  pue  wale  mai  oe 
ia'u;  no  ka  mea,  aole  e  pono  ke 
hana  pela  iwaena  o  ka  Iseraela: 
mai  hana  oe  i  keia  mea  ino. 

13  A  owau  la,  mahea  la  uanei  au 
e  huna  ai  i  kuu  hilahila  ?  A  o  oe 
hoi,  e  like  auanei  oe  me  kekahi  o 
ka  poe  haukae  iloko  o  ka  Iseraela. 
No  ia  mea  ea,  e  olelo  aku  oe  i  ke 
alii ;  aole  ia  e  paa  ia'u  mai  ou  aku 
la. 

14  Aole  nae  ia  i  hoolohe  mai  i 
kona  leo;  aka,  no  ka  oi  o  kona 
ikaika  i  ko  ia  la,  pue  wale  aku  la 
kela  ia  ia,  a  moe  iho  la  me  ia. 

15  T[  Alaila,  inaina  aku  la  o  Ame- 
nona  ia  ia  me  ka  inaina  nui  loa :  a 
ua  oi  aku  ka  inaina  ana  i  inaina 
aku  ai  ia  ia,  i  ke  aloha  ana  i  aloha 
mua  aku  ai  ia  ia.  I  aku  la  o  Ame- 
nona  ia  ia,  E  ala'e,  e  hoi. 

16  I  mai  la  kela  ia  ia,  Aohe  po- 
no ;  o  keia  hala  o  kou  kipaku  ana 
ia'u  ua  oi  aku  ia  i  kela  mea  au  i 
hana  iho  nei  ia'u :  aole  nae  ia  i 
hoolohe  aku  ia  ia. 

17  Kahea  aku  la  ia  i  kana  kau- 
wa,  i  ka  mea  i  lawelawe  nana,  i 
aku  la,  E  kipaku  aku  oe  ia  ia  nei 
iwaho  mai  o'u  aku  nei,  a  e  hoo- 
paa  i  ka  puka  mahope  ona. 

18  He  kapa  onionio  malunaona: 
pela  no  i  kahikoia'i  na  kaikama- 
nine  puupaa  a  ke  alii.  Alaila  la- 
we  ae  la  kana  kauwa  ia  ia  iwaho, 
a  hoopaa  iho  la  i  ka  puka  mahope 
ona. 

19  1[  Lu  iho  la  o  Tamara  i  ka 
lehuahi  maluna  o  kona  poo,  hae- 
hae  ae  la  i  kona  kapa  onionio  ma- 
luna  ona,  kau  ac  hi  hoi  ia  i  kona 

lima  maluna  o  kona  poo,  a  hele 
aku  la  e  uwe  ana. 

20  I  aku  la  o  Abesaloma  o  kona 
kaikunane  ia  ia,  Ua  moe  no  anei 
o  Amenona  kou  kaikunane  me 
oe?  E  noho  malie  hoi  oe,  e  kuu 
kaikuwahine,  o  kou  kaikunane 
kela,  mai  manao  nui  oe  ma  ia 
mea.  A  noho  mehameha  iho  la 
o  Tamara  ma  ka  hale  o  Abesalo- 
ma  koua  kaikunane. 

21  1f  A  i  ka  lohe  ana  o  Davida 
ke  alii  ia  mau  mea  a  pau,  huhu 
loa  iho  la  ia. 

22  Aole  i  olelo  aku  o  Abesaloma 
ia  Amenona  kona  kaikuaana  i  ka 
pono,  aole  hoi  i  ka  hewa :  no  ka 
mea,  ua  inaina  aku  o  Abesaloma 
ia  Amenona,  i  kona  pue  wale  ana 
ia  Tamara  i  kona  kaikuwahine. 

23  Tf  A  hala  ae  la  na  makahiki 
okoa  elua,  he  aha  ako  hipa  ko 
Abesaloma  ma  Baalahazora  e  ko- 
koke  ana  me  ko  Eperaima :  a  ko- 
no  aku  la  o  Abesaloma  i  na  keiki- 
kane  a  pau  a  ke  alii  e  hele  ilaila. 

24  Hele  mai  la  o  Abesaloma  i  ke 
alii,  i  mai  la,  Aia  he  aha  ako  hipa 
o  kau  kauwa ;  ke  noi  aku  nei  au 
ia  oe,  e  hele  pu  ke  alii  a  me  kana 
poe  kauwa  me  kau  kauwa. 

25  I  aku  la  ke  alii  ia  Abesaloma, 
Aole  makou  a  pau  e  hele,  e  kuu 
keiki,  o  hookaumaha  makou  ia 
oe.  Koi  mai  la  kela  ia  ia ;  aole 
nae  ia  i  manao  e  hele,  aka,  hoo- 
maikai  aku  la  oia  ia  ia. 

26  I  mai  la  o  Abesaloma,  A  i  ole, 
ke  noi  aku  nei  au  ia  oe,  e  ae  mai  i 
kuu  kaikuaana  ia  Amenona  e  hele 
pu  me  makou.  I  aku  la  ke  alii  ia 
ia,  Heaha  la  kana  e  hele  pu  aku  ai 
me  oe? 

27  Koi  aku  la  o  Abesaloma  ia  ia, 
a  ae  mai  la  ia  e  hele  pu  o  Ameno- 
na,  a  o  na  keikikane  a  pau  a  ke 
alii  me  ia. 

28  1f  Kauoha  aku  la  o  Abesalo- 
ma  i  kana  poe  kauwa,  i  aku  la,  E 
nana  oukou,  a  olioli  ka  naau  o 
Amenona  i  ka  waina ;  a  olelo  aku 
hoi  au  ia  oukou,  E  pepehi  ia 
Amenona,  alaila  e  pepehi  ia  ia, 
mai  makau ;  aole  anei  au  i  kauo- 
ha  aku  ?  I  nui  ke  aho,  a  e  koa 
hoi. 


29  A  hana  aku  la  nā  kauwa  a 
Abesaloma  ia  Amenona,  e  like  me 
ka  Abesaloma  i  kauoha  ai :  alaila 
ku  ae  la  na  keikikane  a  pau  a  ke 
alii,  ae  aku  la  kela  kanaka  keia 
kanaka  maluna  o  kona  hoki,  a 
holo  aku  la. 

30  TJ  Aia  ma  ke  alanui  lakou, 
haiia  mai  ia  Davida,  i  ka  i  ana, 
Ua  pepehi  iho  la  o  Abesaloma  i 
na  keikikane  a  pau  a  ke  alii,  aole 
koe  kekahi  o  lakou. 

31  Alaila,  ku  ae  la  ke  alii,  haehae 
ae  la  i  na  kapa  ona,  a  moe  iho  la 
ma  ka  honua,  a  ku  mai  la  na  kau- 
wa  ana  a  pau  me  ka  haehaeia  o 
ko  lakou  kapa. 

32  Olelo  mai  la  o  Ionadaba  ke 
keiki  a  Simea  a  ko  Davida  kai- 
kuaana,  i  mai  la,  Mai  manao  oe, 
e  kuu  haku,  ua  pepehi  lakou  i  ka 
poe  kanaka  opiopio  a  pau,  i  na 
keikikane  a  ke  alii :  o  Amenona 
wale  no  ka  i  make,  no  ka  mea,  ua 
ohumuia  keia  mea  ma  ka  waha  o 
Abesaloma,  mai  ka  la  mai  i  pue 
wale  aku  ai  kela  i  kona  kaikuwa- 
hine  ia  Tamara. 

33  Nolaila  hoi,  mai  hookaumaka 
kuu  haku  ke  alii  i  kona  naau  ia 
mea,  me  ka  manao  ua  make  na 
keiki  a  pau  a  ke  alii :  o  Amenona 
wale  no  ka  i  make. 

34  Mahuka  aku  la  o  Abesaloma. 
A  o  ke  kanaka  opiopio  e  kiai  ana, 
alawa  ae  la  na  maka  ona  iluna, 
ike  aku  la,  aia  la,  he  nui  na  ka- 
naka  e  hele  mai  ana  ma  ke  ala 
ma  ka  aoao  o  ka  puu  mahope 
ona. 

35  I  aku  la  o  Ionadaba  i  ke  alii, 
Aia  la,  ke  hele  mai  nei  na  keiki- 
kane  a  ke  alii,  e  like  me  ka  olelo 
aua  a  kau  kauwa. 

36  A  pau  ae  la  ka  olelo  ana,  hiki 
mai  la  na  keikikane  a  ke  alii,  hoo- 
kiekie  ae  la  lakou  i  ko  lakou  leo, 
a  uwe  aku  la:  uwe  nui  loa  iho  la 
ke  alii  a  me  kana  poe  kauwa  a 
pau. 

37  1[  Mahuka  aku  la  o  Abesalo- 
ma,  a  hele  aku  la  io  Talemai  la  i 
ke  keiki  a  Amihuda  ke  alii  no  Ge- 
sura.  Kanikau  iho  la  o  [Davida] 
i  kana  keiki  i  kela  la  i  keia  la. 

38  Mahuka  aku  la  o  Abesaloma, 

a  hele  aku  la  i  Gesura,  noho  iho 
la  ilaila  ekolu  makahiki. 
39  Iini  loa  iho  la  o  Davida  ke 
alii  e  hele  aku  io  Abesaloina  la ; 
no  ka  mea,  ua  hooluoluia  oia  no 
Amenona,  i  kona  make  ana. 

MOKUNA  XIV. 

Ka  olelo  ana  a  kekahi  wahine  naauao  o  _Te- 
koa  ia  Davida,  no  ka  hoihoi  ana  mai  ia 
Abesaloma.  21  Kii  aku  la  o  Ioaba,  a  hoi- 
hoi  mai  la  ia  ia  i  Ierusalema.  28  Noho  liu- 
liu  la  ia,  a  mahope  ae  mai  la  o  Davida  e  ike 
ia  ia. 

IKE  ae  la  o  Ioaha  ke  keiki  a  Ze- 
ruia,  ua  hele  aku  ka  naau  o  ke 
alii  io  Abesaloma  la. 

2  Hoouna  aku  la  o  Ioaba  i  Te- 
koa,  a  lawe  mai  la  i  kekahi  wa- 
hine  akamai  mailaila  mai,  i  aku  la 
ia  ia,  Ke  noi  aku  nei  au  ia  oe,  e 
hoolike  oe  ia  oe  iho  me  ka  mea 
kanikau,  a  e  aahu  oe  i  ke  kapa 
makena,  aole  hoi  e  kahinu  i  ka 
aila :  e  like  oe  me  ka  wahine  i  ka- 
nikau  loa  no  ka  mea  i  make. 

3  A  e  hele  aku  i  ke  alii,  a  penei 
e  olelo  aku  ai.  Alaila,  hai  aku  la 
o  Ioaba  i  na  kuaolelo  no  kona  wa- 
ha. 

4  1f  A  i  ka  wa  i  olelo  aku  ai  ka 
wahine  o  Tekoa  i  ke  alii,  moe  iho 
la  ia  ilalo  kona  alo,  hoomaikai 
aku  la  i  ke  alii,  i  aku  la,  E  hoola 
mai,  e  ke  alii. 

5  I  mai  la  ke  alii  ia  ia,  Heaha 
kau?  I  aku  la  kela,  He  wahine- 
kanemake  au,  ua  make  kuu  kane. 

6  He  mau  keikikane  elua  a  kau 
kauwawahiue,  hakaka  ae  la  laua 
ma  ke  kula,  aohe  mea  hoi  nana  e 
uwao,  a  kahau  aku  la  kekahi  i  ko- 
na  hoa,  a  make  iho  la  ia. 

7  Aia  hoi,  ua  ku  e  mai  ka  ohana 
a  pau  i  kau  kauwawahine ;  i  mai 
lakou,  E  haawi  mai  oe  i  ka  mea 
nana  i  hahau  i  kona  hoahanau,  i 
pepehi  aku  makou  ia  ia,  no  ke  ola 
o  kona  hoahanau  ana  i  pepehi  aku 
ai ;  a  e  hoopau  no  hoi  makou  i  ka 
hooilina :  pela  no  lakou  e  kinai  ai 
i  kuu  lanahu  ahi  i  koe,  aole  no 
hoi  lakou  e  waiho  no  ka'u  kane  i 
inoa,  aole  hoi  koena  maluna  o  ka 
honua. 

8  I  mai  la  ke  alii  i  ua  wahine  la, 
O  hoi  oe  i  kou  hale,  a  e  kauoha 
aku  hoi  au  nou. 

9  Olelo  aku  la  ka  wahine  o  Te- 
koa  i  ke  alii,  E  kuu  haku,  e  ke 
alii,  maluna  iho  o'u  ka  hala,  a  ma- 
luna  hoi  o  ka  ohaua  a  ko'u  ma- 
kua:  a  e  hala  oie  ke  alii  a  me 
kona  nohoalii. 

10  1  mai  la  ke  alii,  O  ka  mea  ole- 
lo  mai  ia  oe,  e  kai  mai  ia  ia  io'u 
nei,  aole  hoi  ia  e  hoopa  hou  aku 
ia  oe. 

11  Alaila,  i  aku  la  kela,  Ke  noi 
aku  nei  au  ia  oe,  e  hoomanao  ke 
alii  ia  Iehova  i  kou  Akua,  i  ole  e 
luku  hou  aku  ka  mea  hoopai  ko- 
ko,  o  make  ka'u  keiki.  I  mai  la 
ke  alii,  Ma  ko  Iehova  ola  ana,  aole 
e  haule  ka  lauoho  hookahi  o  kau 
keiki  ma  ka  honua. 

12  Alaila  i  aku  la  ua  wahine  la, 
Ke  noi  aku  nei  au  ia  oe,  e  ae  mai 
oe  i  kau  kauwawahine,  e  hai  aku 
ia  i  hookahi  huaolelo  i  kuu  haku 
i  ke  alii.  I  mai  la  kela,  E  hai 
mai. 

13  I  aku  la  ka  wahine,  No  ke  aha 
la  hoi  oe  i  manao  ia  mea  ku  e  i  ko 
ke  Akua  poe  kanaka?  no  ka  mea, 
ua  olelo  mai  ke  alii  ia  mea,  me  he 
mea  hewa  la,  i  ka  hoihoi  ole  mai 
o  ke  alii  ia  nei  i  ka  mea  ana  i  hoo- 
kuke  aku  ai. 

14  No  ka  mea,  he  oiaio  no  e  ma- 
ke  kakou,  a  ua  like  me  ka  wai  i 
haniniia  ma  ka  honua,  aole  e  hiki 
ke  ukuhi  hou  ia :  aole  no  ke 
Akua  i  lawe  aku  i  kona  ola,  aka, 
ua  noonoo  kela  i  ka  mea  e  lilo  loa 
ole  ai  ka  mea  ana  i  hookuke  aku 
ai. 

15  Nolaila  hoi,  i  kuu  hiki  ana 
mai  e  olelo  aku  i  kuu  haku  i  ke 
alii  ma  ia  mea,  no  ka  hoomakau 
ana  mai  a  na  kanaka  ia'u :  i  iho  la 
kau  kauwawahine,  E  olelo  aku  no 
wau  i  ke  alii ;  malia  paha  e  hana 
mai  ke  alii  e  like  me  ka  noi  ana 
aku  a  kana  kauwawahine. 

16  No  ka  mea,  e  lohe  mai  no  ke 
alii,  i  hoopakele  oia  i  kana  kau- 
wawahine  i  ka  lima  o  ke  kanaka 
nana  e  hoolei  aku  ia  niaua  pu  me 
kuu  keiki  iwaho  o  ka  noho  aua  o 
ke  Akua. 

17  Alaila,  i  iho  la  kau  kauwawa- 
hine,  e  lilo  no  ka  olelo  a  kuu 
haku  a  ke  alii  i  mea  hoomaha :  no 

ka  mea,  ua  like  kuu  haku  ke  alii 
me  ka  anela  o  ke  Akun,  i  ka  naua 
i  ka  pono  a  me  ka  hewa  :  nolaila, 
me  oe  pu  auanei  o  Iehova  o  kou 
Akua. 

18  Alaila,  olelo  mai  la  ke  alii,  i 
mai  la  i  ua  wahine  la,  Mai  huua 
oe  ia'u,  ea,  i  ka  mea  a'u  e  ninau 
aku  nei  ia  oe.  I  aku  la  ka  wa- 
hine,  E  olelo  mai  kuu  haku  ke 
alii  ano. 

19  I  mai  la  ke  alii,  Aole  anei  ka 
lima  o  Ioaha  pu  me  oe  i  neia  mea? 
Olelo  aku  la  ua  wahine  la,  i  aku 
la,  Oiaio  no,  e  kuu  haku,  e  ke  alii, 
aole  e  hiki  i  kekahi  ke  kapae  aku 
ma  ka  akua,  aole  hoi  ma  ka  hema 
o  kekahi  mea  a  kuu  haku  a  ke  alii 
i  olelo  mai  nei :  o  kau  kauwa  o 
Ioaba,  oia  ka  i  kauoha  mai  ia'u,  a 
hahao  mai  la  ia  mau  huaolelo  a 
pau  maloko  o  ka  waha  o  kau  kau- 
wawahine. 

20  Pela  i  hana  iho  ai  o  Ioaba  i 
mea  e  loaa'i  keia  ano  o  ka  olelo : 
a  ua  naauao  ko'u  haku,  e  like  me 
ka  naauao  o  ka  anela  o  ke  Akua, 
ma  ka  ike  i  na  mea  a  pau  o  ka  ho- 
nua  nei. 

21  H  I  aku  la  ke  alii  ia  Ioaba,  aia 
hoi,  ua  hana  iho  nei  au  i  keia  mea, 
e  kii  aku  oe,  a  e  hoihoi  mai  i  ke 
kauaka  opiopio  ia  Abesaloma. 

22  Moe  iho  la  o  Ioaba  ma  ka  ho- 
nua  ilalo  kona  alo,  kulou  iho  la,  a 
hoomaikai  aku  la  i  ke  alii.  I  aku 
la  o  Ioaba,  Ke  ike  ei  au  i  keia  la, 
ua  loaa  ia'u  ke  aloha  imua  o  kou 
maka,  e  kmi  haku,  e  ke  alii,  no 
ka  mea,  ua  hooko  mai  ke  alii  i  ka 
mea  a  kana  kauwa  i  noi  aku  ai. 

23  Ku  ae  la  o  Ioaba,  a  hele  aku 
la  i  Gesura,  a  lawe  mai  la  ia  Abe- 
saloma  i  Ierusalcma. 

24  I  aku  la  ke  alii,  E  kipa  ac  ia  i 
kona  hale  iho,  aole  ia  c  ike  mai  i 
kuu  maka.  A  hoi  ae  la  o  Abesa- 
loma  i  kona  hale,  aole  i  ike  aku  i 
na  maka  o  ke  alii. 

25  1  A  iloko  o  ka  Iseraela  a  pau, 
aole  he  kanaka  e  ae  i  mahalo  nui 
ia  e  like  me  Abesaloma  no  kona 
maikai :  mai  ka  poli  wawae  ona  a 
hiki  iluna  i  ka  piko  o  kona  poo, 
aohe  ona  kina  iki. 

26  Aia  ako  ia  i  kona  poo,  (no  ka 


mea,  i  ka  pau  ana  o  kela  maka- 
hiki,  keia  makahiki,  ako  ae  la  ia  i 
ke  oho ;  no  ke  kaumaha  o  ke  oho 
maluna  ona,  nolaila  ia  i  ako  ia 
mea;)  kaupaona  iho  la  ia  i  ke  oho 
o  kona  poo,  elua  haneri  sekela,  e 
like  me  ka  ke  alii  hookau  ana. 

27  Ua  hanau  na  Abesaloma  ekolu 
keikikane,  ahookahi  kaikamahine, 
o  Tamara  kona  inoa ;  he  wahine 
maikai  hoi  ma  kona  helehelena. 

28  H  Pela  i  noho  ai  o  Abesalo- 
ma  ma  Ierusalema,  elua  makahiki 
okoa,  aole  hoi  ia  i  ike  aku  i  na 
maka  o  ke  alii. 

29  Nolaila,  kena  aku  la  o  Abesa- 
loma  e  kii  ia  Ioaba,  e  hoouna  aku 
ia  ia  e  hele  i  ke  alii ;  aole  nae  ia  i 
hele  mai  io  na  la ;  a  hoouna  hou 
aku  la  ia,  o  ka  lua  ia  o  ke  kii  ana, 
aole  hoi  ia  i  hele  mai. 

30  Alaila  i  aku  la  ia  i  kana  poe 
kauwa,  Aia  ka  mahinaai  a  Ioaba  e 
kokoke  ana  i  kuu  wahi,  a  he  bale 
kana  ilaila  ;  ou  haele  oukou  e  pu- 
hi  i  ke  ahi.  A  puhi  aku  la  na  kau- 
wa  a  Abesaloma  i  ua  mahinaai  la 
i  ke  ahi. 

31  Alaila  ku  ae  la  o  Ioaba,  a  hele 
mai  io  Abesaloma  la  i  kona  hale,  i 
mai  la  ia  ia,  E,  heaha  ka  mea  i  pu- 
hi  aku  ai  kau  poe  kauwa  i  kuu 
mahinaai  i  ke  ahi. 

32  Olelo  aku  la  o  Abesaloma  ia 
Ioaba,  Aia  hoi,  ua  hoouna  aku  la 
au  iou  la,  me  ka  i  ana  aku,  E  hele 
mai  ia  nei,  i  hoouna  aku  ai  au  ia 
oe  i  ke  alii,  e  i  aku  ia  ia,  Heaha 
ka  mea  i  hoi  mai  nei  au  mai  Ge- 
sura  mai  ?  E  aho  no  wau  e  uoho 
malaila  a  hiki  i  neia  wa:  ano  hoi, 
e  ae  mai  oe  e  ike  aku  au  i  na  ma- 
ka  o  ke  alii ;  a  ina  he  hewa  iloko 
o'u,  e  pepehi  mai  kela  ia'u. 

33  Alaila  hele  aku  la  o  Ioaba  i  ke 
alii,  a  hai  aku  la  ia  ia :  a  hea  mai 
la  oia  ia  Abesaloma,  a  hele  aku  la 
ia  i  ke  alii,  a  kulou  iho  la  ia  ma 
ka  honua  ilalo  kona  alo  imua  o  ke 
alii ;  a  honi  mai  la  ke  alii  ia  Abe- 
saloma. 

MOKUNA   XV. 

Ke  kipi  ana  o  Abcsalonui,  mc  na  kanaka  o  ka 
Iseraela.    13  Ka  hele  anaaku  o  Davida,  me 

na  koa  ona  mai  Icrusalenia  uku  a  ka  wao- 
nahele. 

MAHOPE  iho  o  ia  mea  la,  hoo- 
makaukau  ae  la  o  Abesalo- 
ma  i  na  hale  kaa  a  me  na  lio  nona, 
a  me  na  kanaka  he  kanalima  e 
holo  imua  ona. 

2  Ala  ae  la  o  Abesaloma  i  kaka- 
hiaka,  a  ku  mai  la  ma  kapa  ala- 
hui  ma  ka  ipuka:  a  hele  aku  ke- 
kahi  kanaka  i  ke  alii  ia  ia  ka  mea 
hakaka  e  hooponoponoia'i  ma  ke 
kanawai,  alaila  hea  aku  la  o  Abe- 
saloma  ia  ia,  i  aku  la,  No  ke  kula- 
nakauhale  hea  oe  ?  I  mai  la  kela, 
No  kekahi  ohana  a  Iseraela  kau 
kauwa. 

3  I  aku  la  o  Abesaloma,  Aia,  he 
maikai,  a  he  pono  kau  mau  mea ; 
aka,  aohe  kanaka  o  ke  alii  nana  e 
hooponopono  i  kau. 

4  I  aku  la  hoi  o  Abesaloma,  Ina 
paha  e  hoonohoia  au  he  lunaka- 
nawai  o  ka  aina,  alaila  o  kela  ka- 
naka  o  keia  kanaka  ia  ia  ka  mea  e 
hookolokoloia'i,  e  hele  mai  ia 
io'u  nei,  a  e  hooponopono  aku 
au  nona. 

5  A  i  ka  wa  i  hele  mai  ai  kekahi 
kanaka  e  uwe  aloha  ia  ia,  o  aku 
la  ia  i  kona  lima,  lalau  aku  la  ia 
ia,  a  honi  ae  la. 

6  Pela  no  i  hana  aku  ai  o  Abesa- 
loma  i  ka  Iseraela  a  pau  i  hele 
mai  i  ke  alii  no  ka  hooponopo- 
noia.  A  aihue  ae  la  o  Abesaloma 
i  na  naau  o  ka  Iseraela. 

7  T[  Mahope  iho  o  na  makahiki 
hookahi  kanaha,  i  aku  la  o  Abesa- 
loma  i  ke  alii,  Ke  noi  aku  nei  au 
ia  oe,  e  ae  mai  oe  e  hele  au  i  He- 
berona  e  hooko  aku  i  kuu  hoohi- 
ki  ana  a'u  i  hoohiki  ai  ia  Iehova. 

8  No  ka  mea,  hoohiki  aku  la  au 
i  kuu  wa  i  noho  ai  ma  Gesura  i 
Suria,  i  aku  la,  Ina  paha  e  hoihoi 
io  aku  o  Iehova  ia'u  ma  Ierusale- 
ma,  alaila  au  e  malama  aku  ai  ia 
Iehova. 

9  I  mai  la  ke  alii  ia  ia,  O  hele  oe 
me  ke  aloha.  Ku  ae  la  ia,  a  hele 
aku  la  i  Heberona. 

10  1  Hoouna  aku  la  o  Abesalo- 
ma  i  na  kiu  iwaena  o  na  ohana  a 
pau  o  ka  Iseraela,  i  aku  la,  A  lohe 
oukou  i  ke  kani  ana  o  ka  pu,  alai- 
la,  e  olelo  oukou,  E  alii  ana  o 
Abesaloma  ma  Heberona. 

11  Hele  pu  aku  la  me  Abesalo- 
ma  mai  Ierusalema  aku  elua  ha- 
neri  kanaka  i  waeia ;  a  hele  naau- 
po  wale  no  lakou,  aole  i  ike  i  ke- 
kahi  mea. 

12  Hoouna  aku  la  o  Abesaloma 
e  kii  ia  Ahitopela  no  Gilo,  he  ka- 
kaolelo  no  Davida,  e  hele  mai 
mai  kona  kulanakauhale,  mai  Gi- 
lo  mai,  i  ka  wa  ana  i  mohai  aku 
ai.  Ua  ikaika  no  ka  poe  kipi ;  no 
ka  mea,  ua  mahuahua  mau  mai  a 
nui  ae  na  kanaka  me  Abesaloma. 

13  "[[  Hele  mai  la  kekahi  kanaka 
io  Davida  la,  i  mai  la,  Aia  mamuli 
o  Abesaloma  na  naau  o  na  kana- 
ka  o  ka  Iseraela. 

14  I  mai  la  o  Davida  i  na  kanaka 
ona  a  pau  ma  Ierusalema,  E  ku 
ae,  a  e  holo  aku  kakou;  no  ka 
mea,  pela  wale  no  e  pakele  ai  ka- 
kou  mai  o  Abesaloma  aku  :  e  wi- 
kiwiki  ka  hele  aku,  o  hiki  koke 
mai  oia  io  kakou  nei,  a  hooili  mai 
oia  i  ka  ino  maluna  o  kakou,  a 
pepehi  mai  i  ke  kulanakauhale 
nei  me  ka  maka  o  ka  pahikaua. 

15  I  aku  la  na  kanaka  o  ke  alii, 
Eia  hoi  makou,  e  hana  na  kauwa 
au  i  ka  mea  au  e  olelo  mai. 

16  Hele  aku  la  ke  alii  iwaho,  a  o 
kona  ohana  a  pau  mahope  ona: 
waiho  iho  la  ke  alii  i  na  wahine 
he  umi,  he  mau  haiawahine  e  ma- 
lama  i  ka  hale. 

17  Hele  aku  la  ke  alii  iwaho,  a  o 
na  kanaka  a  pau  mahope  ona,  a 
kakali  aku  la  ma  kahi  mamao 
aku. 

18  Hele  pu  aku  la  kana  poe  kau- 
wa  a  pau  me  ia ;  hele  aku  la  hoi 
imua  o  ke  alii  ka  poe  Kereti  a 
pau,  a  o  ka  poe  Peleti  a  pau,  me 
ka  poe  Giti  a  pau,  eono  haneri 
kanaka  ka  poe  hele  mai  mamuli 
ona  mai  Gata  mai. 

19  1  Alaila  i  aku  la  ke  alii  ia  Itai 
ke  Giti,  No  ke  aha  la  oe  e  hele 
pu  ai  me  makou  ?  E  hoi  hou  i 
kou  wahi,  a  e  noho  me  ke  alii,  no 
ka  mea,  he  malihini  oe,  a  no  ka 
aina  e  mai. 

20  Inehinei  wale  no  kou  hele  ana 
mai,  a  e  pono  no  anei  e  hooauwa- 
na  aku  au  ia  oe  iluna  a  ilalo  me 
makou?    Ke  hele  nei  au  i  kuu 

wahi  e  hele  ai ;  nolaila,  e  hoi  oe, 
a  e  kono  pu  rue  oe  i  ou  mau  hoa- 
hanau :  a  me  oe  no  ke  alohaia 
mai  a  me  ka  oiaio. 

21  Olelo  mai  la  o  Itai  i  ke  alii,  i 
mai  la,  Ma  ke  ola  ana  o  Iehova,  a 
me  ke  ola  ana  o  ko'u  haku  o  ke 
alii,  he  oiaio  no,  ma  na  wahi  a  pau 
a  kuu  haku  a  ke  alii  e  noho  ai  me 
ka  make  paha,  a  me  ke  ola  paha, 
malaila  pu  no  hoi  kau  kauwa  nei. 

22  I  aku  la  ke  alii  ia  Itai,  E  hele 
pu,  a  e  hele  aku  hoi  oe  ma  kela 
aoao.  Hele  aku  la  o  Itai  ke  Giti 
ma  kela  aoao  me  na  kanaka  ona  a 
pau,  a  me  na  kamalii  a  pau  me 
ia. 

23  Uwe  aku  la  ko  ka  aina  a  pau 
me  ka  leo  nui,  a  hele  nui  aku  la 
na  kanaka  ma  kela  aoao :  o  ke 
alii  no  hoi  kekahi  i  hele  aku  ma 
kela  aoao  o  ke  kahawai  o  Kede- 
rona ;  a  hele  aku  la  na  kanaka  a 
pau  i  ke  ala  o  ka  waouahele. 

24  T[  Aia  hoi  o  Zadoka  a  me  ka 
poe  Levi  a  pau  me  ia,  e  halihali 
ana  i  ka  pahu  berita  o  ke  Akua  : 
kau  iho  la  lakou  i  ka  pahu  o  ke 
Akua  ilalo ;  a  pii  aku  la  o  Abia- 
tara,  a  pau  mai  na  kanaka  i  ka 
hele  mailoko  mai  o  ke  kulana- 
kauhale. 

25  I  aku  la  ke  alii  ia  Zadoka,  E 
hoihoi  oe  i  kapahu  o  ke  Akua  ilo- 
ko  o  ke  kulanakauhale  :  ina  paha 
e  loaa  ia'u  ke  aloha  ma  na  maka  o 
Iehova,  alaila  e  hoihoi  mai  kela 
ia'u,  a  e  hoike  mai  ia  mea  ia'u  a 
me  kona  wahi  noho. 

26  Aka,  ina  paha  e  olelo  mai  ke- 
la,  Aole  o'u  oluolu  ia  oe  ;  eia  hoi 
wau,  e  hana  mai  kela  ia'u  e  like 
me  ka  mea  i  pono  ia  ia. 

27  I  aku  la  hoi  ke  alii  ia  Zadoka 
ke  kahuna,  aole  anei  oe  he  kaula? 
E  hoi  hou  oe  i  ke  kulanakauhale 
me  ke  aloha,  me  kau  mau  keiki- 
kane  elua  me  Ahimaaza  kau  kei- 
ki,  a  me  Ionatana  ke  keiki  a  Abia- 
tara. 

28  Aia,  e  kali  no  wau  ma  ka  pa- 
pu  o  ka  waonahele,  a  loaa  ia'u  ka 
olelo  mai  o  olua  mai  la  e  hoike 
mai  ai  ia'u. 

29  Noiaila,  hoihoi  aku  la  o  Zado- 
ka  laua  o  Abiatara  i  ka  pahu  o  ke 


Akua  i  Ierusalema :  a  noho  iho  la 
laua  ilaila. 

30  Tf  Pii  aku  la  o  Davida  ma  ke 
alapii  o  01iveta,  e  uwe  ana  ma  ko- 
na  hele  ana,  me  ka  uhiia  o  kona 
poo ;  a  hele  kamaa  ole  ia :  a  uhi  iho 
la  kela  kanaka  keia  kanaka  me  ia 
i  kona  poo  ;  a  pii  aku  la  lakou,  a 
uwe  iho  la  ma  ko  lakou  hele  ana. 

31  U  I  mai  la  ke.kahi  ia  Davida, 
Aia  o  Ahitopela  me  ka  poe  kipi 
me  Abesaloma.  I  aku  la  o  Davi- 
da,  E  Iehova,  ke  pule  aku  nei  au 
ia  oe,  e  hoolilo  oe  i  ka  oleloao  a 
Ahitopela  i  mea  lapuwale. 

32  T[  A  hiki  aku  la  o  Davida  ilu- 
na,  kahi  ana  i  hoomaua  aku  ai  i 
ke  Akua,  aia  hoi,  hele  mai  la  o 
Husai  no  Areki  e  halawai  me  ia, 
ua  haehae  kona  kapa,  a  he  lepo 
maluna  o  kona  poo. 

33  I  aku  la  o  Davida  ia  ia,  Ina 
paha  e  hele  pu  oe  me  au,  alaila  e 
kaumaha  wau  ia  oe : 

34  Aka,  i  hoi  hou  aku  paha  oe  i 
ke  kulanakauhale,  a  e  i  aku  ia 
Abesaloma,  E  hookauwa  aku  au 
nau,  e  ke  alii,  e  like  me  ka'u  i 
hookauwa  aku  ai  na  kou  makua- 
kane  mamua,  pela  hoi  au  e  hoo- 
kauwa  aku  ai  nau ;  alaila,  e  hiki 
paha  ia  oe  ke  hoolilo  i  ka  oleloao 
a  Ahitopela  i  mea  ole  no'u. 

35  A  o  Zadoka  laua  o  Abiatara 
na  kahuna,  aole  anei  laua  pu  ke- 
kahi  me  oe  ?  Nolaila,  o  kau  mea 
e  lohe  mailoko  mai  o  ka  hale  o  ke 
alii,  oia  kau  e  hai  aku  ai  ia  Zado- 
ka  a  me  Abiatara  na  kahuna. 

36  Aia  no  me  laua  ka  laua  mau 
keikikane  o  Ahimaaza  ka  Zadoka 
a  o  Ionatana  ka  Abiatara,  a  ma  o 
laua  la  e  hoouka  mai  ai  oukou  i 
na  mea  a  pau  a  oukou  e  lohe  ai. 

37  Alaila  hoi  aku  la  o  Husai  ka 
hoalauna  o  Davida  maloko  o  ke 
kulanakauhale  ;  a  hele  mai  la  hoi 
o  Abesaloma  i  Ierusalema. 

MOKUNA   XVI. 

Ka  hoopunipuni  o  Ziba.  5  Ka  hoino  ana  o 
Simei  ia  Davida.  21  Na  oleloao  a  Ahito- 
pela  ia  Abesaloma  me  na  haiawahine  a  Da- 
vida. 

AHALA  iki  aku  la  o  Davida 
mai  kahi  kiekie  o  ka  puu  aku, 
aia  hoi,  halawai  mai  la  me  ia  o  Zi- 

ba  ke  kauwa  a  Mepiboseta,  me  na 
hoki  elua  i  hoeeia  e  na  noho,  a 
maluna  iho  o  laua  elua  haneri  pai 
berena,  me  na  huiwaina  maloo  he 
haneri,  me  na  ope  huahku  maloo 
he  haneri,  a  me  kekahi  huewaina. 

2  Ninau  aku  la  ke  alii  ia  Ziba,  I 
me  aha  keia  mau  mea  ia  oe  ?  I 
mai  la  o  Ziba,  O  na  hoki,  no  na 
ohua  o  ke  alii  ia  e  holo  ia ;  a  o  ka 
berena  a  me  ka  hua  maloo,  na  na 
kanaka  opiopio  ia  e  ai  ai ;  a  o  ka 
waina,  no  ka  poe  nawaliwali  ia  e 
inu  ai  ma  ka  waonahele. 

3  Ninau  aku  la  ke  alii,  Auhea  la 
ke  keiki  a  kou  haku  ?  I  aku  la  o 
Ziba  i  ke  alii,  Aia  no  e  noho  la 
ma  Ierusalema  :  no  ka  mea,  i  aku 
la  ia,  I  keia  la  e  hoihoi  mai  ana  ka 
ohana  a  Iseraela  i  ke  aupuni  o 
ko'u  kupunakane  no'u. 

4  Alaila,  i  mai  la  ke  alii  ia  Ziba, 
Aia  hoi,  nou  no  na  mea  a  pau  i 
pili  no  Mepiboseta.  I  aku  la  o 
Ziba,  Ke  noi  haahaa  aku  nei  au 
ia  oe,  i  loaa  ia'u  ke  aloha  imua 
o  kou  maka,  e  kuu  haku,  e  ke 
alii  e. 

5  1  A  hiki  aku  la  o  Davida  ke 
alii  i  Bahurima,  Aia  hoi,  puka  mai 
la  iwaho  kekahi  kanaka  no  ka 
ohana  a  Saula,  o  Simei  kona  inoa, 
o  ke  keiki  a  Gera ;  hele  mai  la  ia 
iwaho,  a  kuamuamu  mai  la  i  ko- 
na  hele  ana  mai. 

6  Nou  aku  la  ia  i  na  pohaku  ia 
Davida,  a  i  na  kauwa  a  ke  alii  a 
Davida :  ma  kona  akau  a  ma  ko- 
na  hema  ka  poe  kanaka  a  pau,  a 
me  ka  poe  koa  a  pau. 

7  Penei  ka  Simei  i  olelo  ai  i  kana 
kuainuamu  ana,  E  puka  oe  iwa- 
ho,  e  puka  oe  iwaho,  e  ke  kanaka 
kuko,  ke  kanaka  Beliala. 

8  Ua  hoopai  mai  o  Iehova  malu- 
na  iho  ou  i  ke  koko  a  pau  o  ka 
ohana  a  Saula,  nona  kou  wahi  i 
nohoalii  ai :  a  ua  haawi  aku  o  Ie- 
hova  i  ke  aupuni  iloko  o  ka  lima 
o  Abesaloma  o  kau  keiki :  aia  hoi 
oe  īnaloko  o  kou  kolohe,  no  ka 
mea,  he  kanaka  koko  oe. 

9  1  Alaila,  i  aku  la  o  Abisai  ke 
keiki  a  Zeruia  i  ke  alii,  No  ke  aha 
la  e  kuamuamu  mai  ai  keia  ilio 
make  i  kuu  haku  i  ke  alii?    E 

hele  aku  paha  wau  i  o,  a  e  oki  ae 
i  kona  poo. 

10  I  mai  la  ke  alii,  Heaha  ka'u 
ia  olua,  e  na  keiki  a  Zeruia?  E 
kuamuamu  mai  no  oia  pela;  no 
ka  mea,  ua  olelo  mai  no  o  Iehova 
ia  ia,  e  kuamuamu  ia  Davida, 
Owai  hoi  ke  olelo  aku,  No  ke 
aha  la  oe  i  hana'i  pela  ? 

11  I  aku  la  o  Davida  ia  Abisai  a 
me  kana  poe  kauwa  a  pau,  Aia 
hoi  ka'u  keiki,  ka  mea  i  puka  ae 
mailoko  aku  o'u,  ua  imi  niai  kela 
i  kuu  ola :  e  oiaio  no  hoi  keia  ma- 
mo  a  Beniamina.  E  waiho  pela, 
e  aho  oia  ke  kuamuamu  mai;  no 
ka  mea,  ua  olelo  mai  o  Iehova  ia 
ia. 

12  Malia  paha  e  nana  mai  o  Ie- 
hova  i  kuu  ehaeha,  a  e  hoomaikai 
paha  o  Iehova  ia'u  no  kana  kua- 
muamu  ana  mai  i  keia  la. 

13  A  i  ka  hele  ana  o  Davida  a 
me  na  kanaka  ona  ma  ke  ala,  hele 
aku  la  hoi  o  Simei  ma  ka  aoao  o 
ka  puu  e  ku  pono  ana  ia  ia ;  a  i 
kona  hele  ana,  kuamuamu  mai  la 
ia,  nou  mai  la  i  na  pohaku  ia  ia,  a 
hoolei  mai  la  hoi  i  ka  lepo. 

14  Maluhiluhi  iho  la  ke  alii  a  me 
ka  poe  kanaka  a  pau  me  ia,  a  hoo- 
maha  iho  la  ilaila. 

15  1f  Hele  mai  la  o  Abesaloma  a 
me  na  kanaka  a  pau  o  ka  Iseraela 
i  Ierusalema,  a  o  Ahitopela  keka- 
hi  me  ia. 

16  A  hiki  aku  la  hoi  o  Husai  no 
Areki,  ka  hoalauna  o  Davida  io 
Abesaloma  la,  i  aku  la  o  Husai  ia 
Abesaloma,  E  ola  ke  alii,  e  ola  ke 
alii. 

17  I  mai  la  o  Abesaloma  ia  Hu- 
sai,  Oia  anei  kou  aloha  i  kou  hoa- 
launa?  Heaha  hoi  kau  i  hele  ole 
aku  ai  me  kou  hoalauna  ? 

18  I  aku  la  o  Husai  ia  Abesalo- 
ma,  Aole,  o  ka  mea  a  lehova,  a  o 
keia  poe  kanaka,  a  o  na  kanaka  o 
ka  Iseraela  a  pau  e  koho  ai,  noua 
no  wau,  a  e  noho  \m  au  me  ia. 

19  Nawai  la  hoi  au  e  hookauwa 
aku  ai,  ke  ole  ma  ke  alo  o  kana 
keiki?  Me  au  i  hookauwa  aku  ai 
ma  ke  alo  o  kou  makuakane,  pela 
hoi  au  e  hookauwa  aku  ai  ma  kou 
alo. 

20  TT  Alaila,  i  mai  la  o  Abesalo- 
ma  ia  Ahitopela,  E  kukakuka  ou- 
kou  i  ka  mea  a  kakou  e  hana  aku 
ai. 

21  I  aku  la  o  AhUopela  ia  Abe- 
saloma,  E  komo  aku  oe  iloko  i  na 
haiawahine  a  kou  makuakane,  ana 
i  waiho  ai  e  kiai  i  ka  hale  ;  a  e  lo- 
he  ka  Iseraela  a  pau  e  hoowaha- 
wahaia  oe  e  kou  makuakane,  alaila 
e  ikaika  ai  na  lima  o  ka  poe  a  pau 
me  oe. 

22  Nolaila,  kukulu  lakou  i  hale- 
lole  no  Abesaloma  maluna  o  ka 
hale ;  a  komo  aku  la  o  Abesaloma 
maloko  i  na  haiawahine  a  kona 
makuakane,  imua  o  ka  Iseraela  a 
pau. 

23  A  o  ka  oleloao  a  Ahitopela  i 
olelo  aku  ai  ia  mau  la,  ua  like  ia 
me  ka  ke  Akua  olelo  a  ke  kanaka 
i  ninau  aku  ai :  pela  no  ka  oleloao 
a  pau  a  Ahitopela  ia  Davida  a  me 
Abesaloma, 

Ua  hooholoia  ka  oleloao  a  Husai  i  ku  e  i  ka 
Ahitopela.  15  Hoouka  aku  la  o  Husai  i  ka 
olelo  ia  Davida,  a  hele  aku  la  Davida  mao 
o  Ioredane.  23  Kaawe  iho  la  o  Ahitopela 
ia  ia  iho.  25  O  Amasa  ka  lunakoa  no  Abe- 
saloma. 

OLELO  aku  la  o  Ahitopela  ia 
Abesaloma,  He  pono  na'u  e 
wae  aku  ano  i  na  kanaka  he  umi- 
kumamalua  tausani,  a  e  ku  ae  au 
a  e  hahai  aku  mahope  o  Davida  i 
neia  po. 

2  A  e  loaa  aku  ia'u  ia  oi  nawali- 
wali  ia  a  me  ke  kana'ka  ole,  a  e 
hooweliweli  aku  au  ia  ia ;  a  e  holo 
aku  na  kanaka  a  pau  me  ia ;  a  o 
ke  alii  wale  no  ka'u  e  pepehi  aku 
ai. 

3  A  e  hoihoi  mai  nei  au  i  na  ka- 
naka  a  pau  iou  nei ;  o  ke  kanaka 
au  e  imi  nei,  ua  like  ia  me  ka  hoi 
hou  ana  mai  o  lakou  a  pau :  pela 
e  malu  ai  na  kanaka  a  pau. 

4  He  pono  keia  olelo  i  ka  ma- 
nao  o  Abesaloma  a  me  na  lunaka- 
hiko  a  pau  o  ka  Iseraela. 

5  Alaila,  i  mai  la  o  Abesaloraa, 
E  kahea  aku  hoi  ia  Husai  no  Are- 
ki ;  e  lohe  hoi  kakou  i  kana  olelo. 

6  A  hiki  mai  o  Husai  io  Abesalo- 
ma  la,  olelo  mai  la  o  Abesaloma  ia 
ia,  i  mai  la,  Pela  ka  Ahitopela  i 


olelo  mai  ai :  e  hana  anei  kakou  e 
like  me  kana  olelo?  A  i  ole,  e 
olelo  mai  hoi  oe. 

7  I  aku  la  o  Husai  ia  Abesaloma, 
O  ka  oleloao  a  Ahitopela  ana  i 
olelo  mai  ai,  aohe  pono  ia  i  neia 
manawa. 

8  No  ka  mea,  wahi  a  Husai,  ua 
ike  oe  i  kou  makuakane  a  me  na 
kanaka  ona,  he  poe  kanaka  ikai- 
ka  lakou,  a  ua  ukiuki  ko  lakou 
naau  me  he  bea  la  i  kailiia  aku 
kana  ohana  keiki  ma  ke  kula  ;  he 
kanaka  kaua  no  hoi  kou  makua- 
kane,  aole  ia  e  moe  me  na  kana- 
ka. 

9  Aia  no  ia  ua  pee  ma  kekahi 
lua,  i  kekahi  wahi  paha:  a  i  ka 
haule  mua  ana  o  kekahi  mau  mea 
o  lakou,  e  olelo  auanei  ka  poe  lo- 
he,  He  lukuia  iwaena  o  ka  poe 
hahai  ia  Abesaloma ; 

10  A  o  ke  koa,  ka  mea  naau  e 
like  me  ka  naau  o  ka  liona,  e  he- 
hee  loa  ia:  no  ka  mea,  ua  ike 
ka  Iseraela  a  pau,  he  kanaka  koa 
kou  makuakane,  a  be  poe  kanaka 
ikaika  hoi  ka  poe  me  ia. 

11  Nolaila,  eia  kuu  manao  ke  hai 
aku  nei,  I  hoakoakoaia  mai  ka 
Iseraela  a  pau  iou  nei,  mai  Dana 
a  hiki  i  Beeraseba,  e  like  me  ke 
one  o  ke  kai  ka  nui  loa;  a  e  hele 
oe  iho  no  i  ke  kaua. 

12  Pela  kakou  e  hiki  aku  ai  io 
na  la  i  kahi  e  loaa  aku  ai  ia  ia,  a  e 
kau  aku  kakou  maluna  ona,  e  like 
me  ka  hau  e  kau  mai  maluna  o  ka 
honua :  a  oia,  a  o  ka  poe  a  pau  me 
ia,  aole  loa  e  koe  kekahi  o  lakou. 

13  A  ina  paha  ua  komo  aku 
ia  iloko  o  kekahi  kulanakauhale, 
alaila  e  lawe  aku  ka  Iseraela  a 
pau  i  na  kaula  i  ua  kulanakauhale 
la,  a  e  kauo  aku  kakou  ia  wahi 
maloko  o  ka  muliwai,  a  koe  ole 
nia  ia  wahi  kekahi  pohaku  liilii. 

14  I  aku  la  o  Abesaloma  a  me  na 
kanaka  a  pau  o  ka  Iseraela,  ua  oi 
aku  ka  pono  o  ka  oleloao  a  Husai 
no  Areki,  mamua  o  ka  oleloao  a 
Ahitopela.  No  ka  mea,  ua  manao 
mai  o  Iehova  e  hoolilo  i  ka  olelo- 
ao  akamai  a  Ahitopela  i  mea  ole, 
i  mea  e  hooili  mai  ai  o  Iehovai  ka 
ino  maluna  o  Abesaloma. 

15  1f  Alaila,  olelo  aku  la  o  Husai 
ia  Zadoka  laua  o  Abiatara  na  ka- 
huna,  Pela  a  penei  i  oleloao  aku 
ai  o  Ahitopela  ia  Abesaloma  a  me 
na  lunakahiko  o  ka  Iseraela ;  pela 
a  penei  hoi  au  i  oleloao  aku  ai. 

16  Nolaila,  e  hoouna  koke  aku 
olua  e  hai  ia  Davida,  i  ka  i  ana 
aku,  Mai  moe  oe  i  neia  po  ma  na 
papu  o  ka  waonahele,  e  hele  koke 
oe  ma  kela  aoao,  o  pau  loa  ke  alii 
a  me  na  kanaka  rae  ia  i  ke  aleia. 

17  A  ua  noho  o  Ionatana  laua  o 
Ahimaaza  ma  Enerogela,  no  ka 
mea,  aole  pono  e  ikeia  laua  ke  ko- 
mo  iloko  o  ke  kulanakauhale,  a 
hele  aku  la  kekahi  kauwawahine, 
a  hai  aku  la  ia  laua:  hele  aku  la 
hoi  laua,  a  hai  aku  la  i  ke  alii  ia 
Davida. 

18  Aka,  ua  ike  no  kekahi  keiki  ia 
laua,  a  hai  aku  la  ia  Abesaloma; 
aka,  hele  koke  aku  la  laua  a  hiki 
aku  la  i  ka  hale  o  kekahi  kanaka  i 
Bahurima,  a  he  luawai  maloko  o 
ka  pahale  ona,  ilaila  laua  i  iho  ai. 

19  Lalau  aku  la  ka  wahine  i  ka 
mea  uhi,  hohola  iho  la  maluna  o 
ka  waha  o  ka  luawai,  a  halii  iho  la 
i  ka  palaoa  maluna  iho  :  a  ua  ike 
ole  ia  ua  mea  la. 

20  A  hiki  mai  na  kauwa  a  Abesa- 
loma  i  ua  wahine  la  ma  ka  hale, 
ninau  mai  la  lakou,  Auhea  o  Ahi- 
maaza  laua  o  Ionatana?  I  aku  la 
ka  wahine  ia  lakou,  ua  hala  aku  la 
laua  ma  kela  aoao  o  ke  kahawai. 
Imi  aku  la  lakou,  aole  hoi  i  loaa, 
alaila  hoi  hou  mai  la  lakou  i  Ieru- 
salema. 

21  A  hala  aku  la  lakou,  pii  mai  la 
laua  mailoko  mai  o  ka  luawai,  he- 
le  aku  la,  a  hai  aku  la  i  ke  alii  ia 
Davida.  I  aku  la  ia  Davida,  E  ku 
ae,  e  holo  koke  ma  kela  aoao  o  ka 
wai ;  no  ka  mea,  penei  ka  Ahito- 
pela  i  olelo  ku  e  ai  ia  oukou. 

22  Alaila  ku  ae  la  o  Davida  a  me 
na  kanaka  a  pau  rae  ia,  a  hele  aku 
la  ma  kela  aoao  o  Ioredane :  a  i 
ka  wanaao,  aole  i  koe  kekahi  o 
lakou  i  ka  hele  ole  ma  kela  aoao 
o  Ioredane. 

23  H  A  ike  aku  la  o  Ahitopela, 
aole  i  hanaia  e  like  me  kana  ole- 
loao,  hoee  aku  la  ia  i  ka  noho  ma- 

416 


luna  o  kona  hoki,  ku  ae  la  ia,  hoi 
hou  aku  la  ia  i  kona  wahi,  i  kona 
hale  iho,  i  kona  kulanakauhale,  a 
kauoha  aku  la  no  ko  ka  hale  ona, 
a  kaawe  iho  la  ia  ia  iho,  a  make  ; 
a  ua  kanuia  oia  ma  ka  halekupa- 
pau  o  kona  makuakane. 

24  Alaila  hele  aku  la  o  Davida  i 
Mahanaima :  a  hele  aku  la  hoi  o 
Abesaloma  ma  kela  aoao  o  Iore- 
dane,  oia  a  me  na  kanaka  a  pau  o 
ka  Iseraela  me  ia. 

25  H  Hoonoho  aku  la  o  Abesalo- 
ma  ia  Amasa  ma  ko  Ioaba  wahi 
maluna  o  ka  poe  kaua:  a  o  ua 
Amasa  la,  he  keiki  ia  na  kekahi 
kanaka  no  ka  Iseraela,  o  Itera  ka 
inoa,  ka  mea  i  komo  aku  iloko  io 
Abigala  la  ke  kaikamahine  a  Na- 
hasa,  a  o  ke  kaikaina  o  Zeruia  o 
ka  makuwahine  o  Ioaba. 

26  Hoomoana  iho  la  ka  Iseraela 
me  Abesaloma  ma  ka  aina  o  Gi- 
leada. 

27  H  A  hiki  aku  la  o  Davida  i 
Mahanaima,  ilaila  o  Sobi  ke  kei- 
ki  a  Nahasa  no  Raba  o  na  mamo 
a  Amona,  a  o  Makira  ke  keiki  a 
Amiela  no  Lodebara,  a  o  Barezi- 
lai  no  Rogelima  ma  Gileada, 

28  Lawe  mai  la  lakou  i  na  moe  a 
me  na  kiaha  a  me  na  ipu  lepo  a 
me  na  hua  palaoa  a  me  ka  bale  a 
me  ka  palaoa,  a  me  ka  palaoa  pa- 
paa,  a  me  ka  papapa  maka,  a  me 
ka  pi,  a  me  ka  papapa  papaa ; 

29  A  me  ka  meli,  a  me  ka  bata, 
a  me  na  hipa,  a  me  ka  waiuhipi- 
paa,  na  Davida  a  na  ka  poe  kana- 
ka  me  ia  e  ai  ai :  no  ka  mea,  olelo 
ae  la  lakou,  Ua  pololi  na  kanaka, 
ua  luhi  a  me  ka  makewai  ma  ka 
waonahele. 

Helu  ae  la  Davida  i  kona  poe  koa,  a  hoouna 
aku  la  i  ke  kaua.  5  Ke  kauoha  e  ahonui 
ia  Abesaloma.  7  Kaua  ae  la  lakou  a  hee  o 
Abesaloma  ma.  15  Ka  make  anao  Abesa- 
loma,  a  me  ke  kanikau  o  ke  alii. 

HELU  aku  la  o  Davida  i  na  ka- 
naka  me  ia,  a  hoonoho  aku 
la  i  na  lunatausani,  a  me  na  luna- 
haneri  maluna  o  lakou. 
2  Hoouna  aku  la  o  Davida  i  ka 
hapakolu  o  na  kanaka  malalo  o 
ka  lima  o  Ioaba,  a  o  kekahi  hapa- 
kolu  malalo  o  ka  lima  o  Abisai 

ke  keiki  a  Zeruia,  o  ko  Ioaba  kai- 
kaina,  a  o  kekahi  hapakolu  ma- 
lalo  o  ka  lima  o  Itai  ke  Giti.  I 
aku  la  hoi  ke  alii  i  na  kanaka, 
Owau  io  no  kekahi  e  hele  aku  ana 
me  ou  kou. 

3  Aka,  i  mai  la  na  kanaka,  Aole 
oe  e  hele  aku  ;  no  ka  mea,  a  i  hee 
aku  makou,  aole  lakou  e  manao 
mai  ia  makou  ;  a  i  make  hoi  ke- 
kahi  hapalua  o  makou,  aole  no 
hoi  lakou  e  manao  mai  ia  makou. 
Aka  hoi,  ua  like  oe  me  ka  umi 
tausani  o  makou ;  nolaila,  e  aho 
nau  e  kokua  mai  ia  makou  mailo- 
ko  mai  o  ke  kulanakauhale. 

4  I  aku  la  ke  alii  ia  lakou,  O  ka 
oukou  pono  ka'u  e  hana'i.  Ku  ae 
la  ke  alii  ma  ka  aoao  o  ka  ipuka 
o  ka  pa,  a  haele  mai  la  na  kanaka 
a  pau  iwaho  ma  na  haneri  a  ma 
na  tausani. 

5  Kauoha  aku  la  ke  alii  ia  Ioaba 
me  Abisai  a  me  Itai,  i  aku  la,  E 
ahonui  aku  oukou  no'u  i  ke  ka- 
naka  opiopio  ia  Abesaloma.  A 
lohe  ae  la  na  kanaka  a  pau,  i  ka 
wa  i  kauoha  aku  ai  ke  alii  i  na 
lunakoa  a  pau  no  Abesalorna. 

6  Tf  Alaila  hele  aku  la  na  kanaka 
iwaho  ma  ke  kula  e  ku  e  i  ka  Ise- 
raela :  aia  ma  ka  ululaau  o  Epe- 
raima  ke  kaua  ana. 

7  Ilaila  ua  pepehiia  na  kanaka  o 
ka  Iseraela  imua  o  ka  poe  kauwa 
a  Davida :  a  he  luku  nui  no  ia  la 
ma  ia  wahi,  o  na  kanaka  he  iwa- 
kalua  tausani. 

8  No  ka  mea,  kaua  liilii  lakou 
malaila  maluna  o  ka  aina  a  pau  : 
a  ua  oi  ka  nui  o  ka  poe  i  make  i 
ka  laau  ia  la,  i  ka  poe  i  make  i  ka 
pahikaua. 

9  1  A  halawai  ae  la  o  Abesalo- 
ma  me  na  kauwa  a  Davida.  A 
holo  ae  la  o  Abesaloma  maluna  o 
ka  hoki,  a  hele  aku  la  ka  hoki 
malalo  o  na  lala  pilikia  o  kekahi 
laau  oka  nui,  a  hihia  ae  la  kona 
poo  i  ka  laan,  a  kaulia  oia  ma- 
waena  o  ka  lani  a  o  ka  honua,  a 
hele  aku  la  ka  hoki  mai  lalo  aku 
ona. 

10  Ike  aku  la  kekahi  kanaka  ia 
mea,  a  hai  aku  la  ia  Ioaba,  i  aku  la, 
Aia  ua  ike  aku  au  ia  Abesaloma 

Hawaiian.  27 


e  kau  ana  maloko  o  kekahi  laau 
oka. 

11  I  mai  la  o  Ioaba  i  ke  kanaka 
nana  i  hai  aku  ia  ia,  Aia  hoi,  ua 
ike  aku  oe ;  heaha  hoi  kau  i  pepe- 
hi  ole  ai  ia  ia  a  haule  ia  i  ka  ho- 
nua?  alaila  haawi  aku  no  wau  ia 
oe  i  na  apana  kala  he  umi  a  me 
kekahi  kaei. 

12  I  aku  la  ua  kanaka  la  ia  Ioa- 
ba,  Ina  paha  e  kau  ana  ma  kuu 
lima  na  apana  kala  he  tausani, 
aole  au  e  o  aku  i  kuu  lima  e  pe- 
pehi  i  ke  keiki  a  ke  alii:  no  ka 
mea,  i  ko  makou  lohe  ana,  ua 
kauoha  mai  ke  alii  ia  oe,  me  Abi- 
sai  a  me  Itai,  i  mai  la,  E  malama 
oukou  a  pau  i  ke  kanaka  opiopio 
ia  Abesaloma. 

13  Ina  ole  pela,  ina  ua  hana  au 
ma  ka  wahahee  e  hihia  ai  ko'u 
ola :  uo  ka  mea,  aohe  mea  i  hu- 
naia  mai  ke  alii  aku,  a  o  oe  no  hoi 
kekahi  e  ku  e  ia'u. 

14  Alaila,  i  aku  la  o  Ioaba,  Aole 
au  e  pono  ke  kali  wale  penei  imua 
ou.  Lalau  aku  la  ia  i  na  ihe  eko- 
lu  ma  kona  lima,  a  hou  aku  la  ia 
mau  mea  maloko  o  kapuu  o  Abe- 
saloma,  oi  ola  kela  mawaena  o  ka 
laau  oka. 

15  Hoopuni  mai  la  ka  poe  umi 
nana  i  lawe  i  ka  Ioaba  mea  kaua, 
pepehi  aku  la  ia  Abesaloma,  a  ma- 
ke  iho  la  ia. 

16  Puhi  aku  la  o  Ioaba  i  ka  pu,  a 
hoi  mai  la  na  kanaka  mai  ke  alua- 
lu  ana'ku  i  ka  Iseraela :  no  ka 
mea,  ua  paa  na  kanaka  ia  Ioaba. 

17  Lawe  aku  la  lakou  ia  Abesa- 
loma ;  a  hoolei  aku  la  ia  ia  malo- 
ko  o  ka  lua  nui  ma  ka  ululaau,  a 
kau  aku  la  lakou  i  ahu  pohaku 
nui  maluna  iho  ona :  a  holo  aku 
la  ka  Iseraela  a  pau,  o  kela  mea 
keia  mea  i  kona  halelewa. 

18  Tf  A  o  Abesaloma  i  kona  wa  e 
ola  ana,  lawe  aku  la  ia  a  hooku  ae 
la  i  kekahi  kia  pohaku  make  awa- 
wa  o  ke  alii :  no  ka  mea,  i  aku  la 
ia,  Aole  a'u  keikikane  nana  e  hoo- 
mau  i  kuu  inoa;  a  kapa  aku  la  ia 
i  ua  kia  pohaku  la  ma  kona  inoa 
iho :  a  ua  kapaia'ku  ia  ko  Abesa- 
loma  wahi,  a  hiki  i  neia  manawa. 

19  1f  Alaila  i  aku  la  o  Ahimaaza 

ke  keiki  a  Zadoka,  E  ae  mai  oe  e 
holo  aku  au  ano,  e  lawe  aku  i  ka 
olelo  i  ke  alii,  ua  hoopakele  aku 
o  Iehova  ia  ia  niai  na  lima  aku  o 
kona  poe  enemi. 

20  I  mai  la  o  Ioaba  ia  ia,  Aole  no 
oe  e  lawe  aku  i  ka  olelo  i  keia  la ; 
e  lawe  olelo  oe  i  kekahi  la  ae :  i 
keia  la,  aole  oe  e  lawe  olelo  aku, 
no  ka  mea,  ua  make  ke  keikikane 
a  ke  alii. 

2L  Alaila  i  aku  la  o  Ioaoa  ia  Kusi, 

0  hele  oe  e  hai  i  ke  alii  i  ka  mea 
au  i  ike  iho  nei.  Kulou  iho  la  o 
Kusi  ia  Ioaba,  a  holo  aku  la. 

22  I  hou  aku  la  o  Ahimaaza  ke 
keiki  a  Zadoka  ia  Ioaba,  Owau 
hoi  kekahi,  ke  noi  aku  nei  au  ia 
oe,  e  holo  aku  au  mahope  o  Kusi. 

1  mai  la  o  Ioaba,  No  ke  aha  hoi  oe 
e  holo  aku  ai,  e  kuu  keiki,  aohe 
olelo  e  pono  nau  ? 

23  E  ae  mai  hoi  oe  e  holo  wau. 
I  mai  la  kela  ia  ia,  E  holo.  Alaila 
holo  aku  la  o  Ahimaaza  ma  ka 
aoao  o  ka  papu,  a  oi  aku  la  ia 
imua  o  Kusi. 

24  Noho  iho  la  o  Davida  mawae- 
na  o  na  puka  elua  o  ka  pa,  a  pii 
aku  la  ke  kiai  maluna  o  ka  puka 
ma  ka  pa  pohaku  ;  alawa  ae  la  ko- 
na  mau  maka,  nana  aku  la,  aia  he 
kanaka  e  holo  mai  ana,  oia  wale 
no. 

25  Hea  mai  la  ke  kiai,  a  hai  mai 
la  i  ke  alii.  I  aku  la  ke  alii,  Ina 
hookahi  wale  no  oia,  he  olelo  no 
ma  kona  waha.  Neenee  mai  la  no 
ia,  a  kokoke  mai. 

26  Ike  aku  la  hoi  ke  kiai  i  keka- 
hi  kanaka  e  ae  e  holo  mai  ana : 
hea  mai  la  ke  kiai  i  ka  malama 
puka,  Aia  hoi,  he  kanaka  e  holo 
hookahi  mai  ana.  I  aku  la  ke  alii, 
Ke  lawe  mai  nei  hoi  oia  i  ka  olelo. 

27  I  mai  la  ke  kiai,  Ua  like  ka 
mea  holo  mua  i  kuu  manao  me 
ka  holo  ana  o  Ahimaaza  ke  keiki 
a  Zadoka.  I  aku  la  ke  alii,  He 
kanaka  maikai  ia,  a  ke  hele  mai 
nei  ia  me  ka  olelo  maikai. 

28  Kahea  mai  la  o  Ahimaaza,  i 
mai  la  i  ke  alii,  Aloha  oe.  A  hau- 
le  iho  la  ia  ilalo  ke  alo  ma  ka  ho- 
nua  imua  o  ke  alii,  i  mai  la,  E 
hoomaikaiia  o  Iehova  o  kou  Akua, 

nana  i  hoolilo  mai  i  ka  poe  kana- 
ka  i  hookiekie  ae  i  ko  lakou  lima 
e  ku  e  i  kuu  haku  i  ke  alii. 

29  I  aku  la  ke  alii,  Ua  malama 
ola  ia  ke  kauaka  opio,  o  Abesalo- 
ma  ?  I  mai  la  o  Ahimaaza,  A 
hoouna  mai  la  o  Ioaba  i  ke  kauwa 
a  ke  alii,  a  ia'u  hoi  i  kau  kauwa, 
ua  ike  aku  au  i  ka  wawa  nui,  aole 
hoi  au  i  ike  i  ke  ano. 

30  I  aku  la  ke  alii,  E  kipa  ae  oe 
a  e  ku  maanei.  Kipa  ae  la  ia,  a  ku 
malie  iho  la. 

31  Aia  hoi,  hele  mai  la  o  Kusi :  i 
mai  la  o  Kusi,  He  olelo  ka'u  e  kuu 
haku,  e  ke  alii ;  ua  hoapono  mai  o 
Iehova  ia  oe  i  keia  la  i  ka  poe  a 
pau  i  hoea  mai  e  ku  e  ia  oe. 

32  I  aku  la  ke  alii  ia  Kusi,  Ua  ma- 
lama  ola  ia  anei  ke  kauaka  opio  o 
Abesaloma?  I  mai  la  o  Kusi,  O 
ka  poe  enemi  o  kuu  haku  o  ke 
alii,  a  o  ka  poe  a  pau  i  ku  e  mai  e 
hoino  mai  ia  oe,  e  hoolikeia  lakou 
me  ua  kanaka  opio  la. 

33  T[  Haaloulou  nui  iho  la  ke  alii, 
a  pii  aku  la  i  ke  keena  maluna  o 
ka  puka,  a  uwe  iho  la :  a  i  kona 
hele  ana,  penei  kana  i  olelo  ai,  Au- 
we !  kuu  keiki  e  Abesaloma  e  !  e 
kuu  keiki,  kuu  keiki  e  Abesaloma 
e  !  ina  no  wau  I  make  nou,  e  Abe- 
saloma  kuu  keiki,  kuu  keiki  e! 

MOKUNA  XIX. 

Ka  olelo  hookiekie  a  Ioaba  ia  Davida.  9  Kii 
mai  la  ka  Iuda  a  nie  ka  Iseraela  e  hoihoi 
aku  ia  Davida.  16  Ka  mihi  o  Simei,  a  me 
ka  halawai  ana  mai  o  Mepiboseta  me  ke 
alii.  41  Hakaka  ae  la  o  ka  Iseraela  me  ka 
Iuda  no  ka  hoihoi  ana  mai  ia  Davida. 

UA  haiia'ku  ia  Ioaba,  Aia  ke 
uwe  nei  ke  alii,  a  ke  kanikau 
nei  oia  no  Abesaloma. 

2  Ia  la,  lilo  ae  la  ke  ola  i  mea  e 
kanikau  ai  o  na  kanaka  a  pau  :  no 
ka  mea,  ua  lohe  na  kanaka  ia  la,  i 
ka  haiia  mai  o  ka  uwe  ana  o  ke  alii 
no  kana  keiki. 

3  A  hoi  malu  aku  la  na  kanaka 
iloko  o  ke  kulanakauhale  ia  la,  e 
like  me  na  kanaka  hilahila  e  holo 
malu  aku,  ke  hee  lakou  i  ke  kaua. 

4  Aka,  o  ke  alii,  pulou  iho  la  ia  i 
kona  maka,  a  uwe  aku  la  ke  alii 
me  ka  leo  nui,  E  kuu  keiki  e  Abe- 
saloma  e  !  e  Abesalomakuu  keiki, 
kuu  keiki  e! 

5  Hele  aku  la  o  Ioaba  iloko  o  ka 
hale  i  ke  alii,  i  aku  la,  Ua  hoohila- 
hila  oe  i  keia  la  i  ua  maka  o  kau 
poe  kauwa  a  pau,  o  ka  poe  nana  i 
malama  i  kou  ola,  a  me  ke  ola  o 
kau  mau  keikikaoe,  a  mekau  mau 
kaikamahine,  a  me  ke  ola  o  kau 
mau  wahine,  a  me  kc  ola  o  kau 
mau  haiawahioe ; 

6  Ma  kou  aloha  ana  aku  i  kou 
poe  enemi,  a  me  ka  hoowahawaha 
ana  i  kou  poe  hoalauna :  no  ka 
mea,  ua  hoike  mai  oe  i  keia  la,  he 
mea  ole  ia  oe  na  alii  a  me  na  kau- 
wa:  a  ke  ike  nei  au  i  keia  la,  ina 
paha  i  ola  o  Abesaloma,  a  make 
makou  a  pau  i  keiala,  iua  ua  olu- 
olu  io  no  oe. 

7  Ano  hoi,  e  ala'e  oe,  e  hele  iwa- 
ho,  a  e  olelo  hooluolu  aku  i  kau 
poe  kauwa.  Ke  hoohiki  aku  nei 
au  ma  o  Iehova  la,  a  i  hele  ole  aku 
oe,  aole  e  noho  kekahi  me  oe  i 
neia  po ;  a  e  ino  loa  aku  ia  mea,  i 
na  mea  ino  a  pau  i  hiki  mai  iou 
la  mai  kou  wa  opiopio  a  hiki  ia 
nei. 

8  Alaila  ala'e  la  ke  alii,  a  noho 
iho  la  ma  ka  ipuka  o  ka  pa.  Hai 
aku  la  lakou  i  na  kanaka  a  pau, 
Aia  hoi,  ke  noho  mai  la  ke  alii  ma 
ka  ipuka.  A  hele  mai  la  na  kana- 
ka  a  pau  imua  o  ke  alii ;  no  ka 
mea,  ua  mahuka  aku  la  ka  Iserae- 
la  o  kela  kanaka  keia  kanaka  a 
pau  i  kona  halelewa  iho. 

9  T[  Hoopaapaa  ae  la  na  kanaka  a 
pau  ma  na  ohana  a  pau  o  ka  Ise- 
raela,  i  ae  la,  Ua  hoola  mai  ke  alii 
ia  kakou  mai  ka  lima  ae  o  ko  ka- 
kou  poe  enemi,  a  ua  hoopakele 
hoi  oia  ia  kakou  mai  ka  lima  ae  o 
ko  Pilisetia:  ano  hoi,  ua  holo  aku 
no  ia  mawaho  o  ka  aina  no  Abesa- 
loma. 

10  A  o  Abesaloma  ka  mea  a  ka- 
kou  i  poni  ai  i  alii  maluna  o  ka- 
kou,  ua  make  ia  iloko  o  ke  kaua  : 
heaha  hoi  ka  mea  e  olelo  ole  aku 
ai  oukou  i  kekahi  huaolelo  no  ka 
hoihoi  ana  mai  i  ke  alii  ? 

11  T[  Hoouna  aku  la  o  Davida  ke 
alii  io  Zadoka  la  a  me  Abiatara  na 
kahuna,  i  aku  la,  E  olelo  aku  oluā 
inalunakahiko  o  ka  Iuda,  e  i  aku, 
No  ke  aha  la  e  lohi  loa  nei  oukou 


i  ka  hoihoi  ana  mai  i  ke  alii  i  kona 
hale?  no  ka  mea,  ua  hiki  mai  ka 
olelo  a  ka  Iseraela  a  pau  i  ke  alii, 
a  i  kona  ohaua. 

12  Oukou  no  na  hoahanau  o'u, 
oukou  no  ko'u  mau  iwi  a  me  ko'u 
io ;  no  ke  aha  hoi  e  lohi  loa  nei 
oukou  i  ka  hoihoi  aku  i  ke  alii  V 

13  E  i  aku  hoi  olua  ia  Amasa, 
Aole  anei  oe  no  kuu  iwi  a  me  kuu 
io  ?  Pela  ke  Akua  e  hana  mai  ai 
ia'u,  a  nui  aku,  i  ole  oe  ka  luna- 
kaua  mau  imua  o'u  ma  ko  Ioaba 
wahi. 

14  Hoohuli  mai  la  kela  i  ka  naau 
o  na  kanaka  a  pau  o  ka  Iuda,  e 
like  me  ko  ke  kanaka  hookahi ; 
nolaila,  olelo  aku  la  lakou  i  ke 
alii,  E  hoi  hou  mai  oe  a  me  au 
mau  kauwa  a  pau. 

15  Alaila  hoi  mai  la  ke  alii,  a  hi- 
ki  mai  i  Ioredane.  A  hele  mai  la 
ka  Iuda  i  Gileg;ala  e  halawai  me 
ke  alii,  a  e  alakai  i  ke  alii  ma  keia 
aoao  o  Ioredane. 

16  1  A  o  Simei  ke  keiki  a  Gera, 
he  mamo  na  Beniamina  no  Bahu- 
rima,  wikiwiki  ae  la  ia  a  iho  pu 
aku  la  me  na  kanaka  o  ka  Iuda  e 
halawai  me  ke  alii  me  Davida. 

17  Me  ia  pu  na  kanaka  o  ka  Be- 
niamina  he  tausani,  a  o  Ziba  ke 
kauwa  na  ka  ohana  a  Saula,  a 
me  ia  hoi  na  keikikane  ana  he 
umikumamalima,  a  me  na  kauwa 
ana  he  iwakalua:  hele  mai  la 
lakou  ma  keia  aoao  o  Ioredane 
imua  o  ke  alii. 

18  A  holo  ae  la  ka  waapa  e  alo 
mai  i  ko  ka  hale  o  ke  alii,  a  e  la- 
welawe  hoi  i  ka  mea  a  ke  alii  i 
manao  ai  he  pono.  Moe  iho  la  o 
Sitnei  ke  keiki  a  Gera  imua  o  ke 
alii  i  kona  pae  ana  i  keia  aoao  o 
Ioredane. 

19  I  mai  la  ia  i  ke  alii,  mai  ma- 
nao  hewa  mai  kuu  haku  ia'u,  aole 
hoi  e  hoomauhala  i  ka  mea  a  kau 
kauwa  i  hana  kolohe  aku  ai  i  ka  la 
a  kuu  haku  a  ke  alii  i  puka  inai  ai 
iwaho  o  Ierusalema,  i  waiho  ai  ke 
alii  ia  mea  maloko  o  kona  naau. 

20  No  ka  mea,  ke  ike  nei  kau 
kauwa ;  ua  hana  hewa  no  wau : 
nolaila,  eia  au  i  hele  mai  nei,  ka 
mea  mua  o  ka  ohana  a  Iosepa,  i 

iho  mai  e  halawai  me  kuu  haku 
me  ke  alii. 

21  Olelo  mai  la  o  Abisai  ke  keiki 
a  Zeruia,  i  mai  la,  Aole  anei  e  ma- 
ke  o  Simei  ia  mea ;  no  ka  mea,  ua 
hoino  mai  ia  i  ka  Iehova  mea  i 
poniia? 

22  I  aku  la  o  Davida,  Heaha  ka'u 
ia  olua,  e  na  keiki  a  Zeruia,  i  ku 
e  mai  ai  olua  ia'u  i  keia  la?  E 
make  anei  kekahi  kanaka  i  keia  la 
iloko  o  ka  Iseraela  ?  Aole  anei 
au  i  ike,  owau  no  ke  alii  i  keia  la 
maluna  o  ka  Iseraela  ? 

23  I  aku  la  ke  alii  ia  Simei,  Aole 
oe  e  make :  a  hoohiki  aku  la  ke 
alii  ia  ia. 

24  H  Iho  aku  la  hoi  o  Mepibose- 
ta  ka  moopuna  a  Saula  e  halawai 
me  ke  alii ;  aole  ia  i  hooponopono 
i  kona  mau  wawae,  aole  i  hoomai- 
kai  i  kona  umiumi,  aole  no  hoi  i 
holoi  i  kona  kapa,  mai  ka  la  i  hele 
aku  ai  ke  alii,  a  hiki  i  ka  la  i  hoi 
hou  mai  ai  ia  me  ka  malu. 

25  A  hiki  mai  la  ia  i  Ierusalema  e 
halawai  me  ke  alii,  i  aku  la  ke  alii 
ia  ia,  E  Mepiboseta,  heaha  kau  i 
hele  pu  ole  ai  me  au  ? 

26  I  mai  la  kela,  E  kuu  haku,  e  ke 
alii,  ua  hoopunipuni  mai  kuu  kau- 
wa  ia'u :  no  ka  mea,  i  aku  la  kau 
kauwa,  e  hoee  aku  no  au  i  ka  no- 
ho  maluna  o  ka  hoki  no'u,  i  holo 
ai  au  maluna,  a  hele  aku  i  ke  alii ; 
no  ka  mea,  he  oopa  kau  kauwa. 

27  A  ua  alapahi  kela  i  kau  kauwa 
imua  o  kuu  haku  o  ke  alii ;  a  ua 
like  kuu  haku  ke  alii  me  ka  anela 
o  ke  Akua ;  nolaila,  e  hana  aku  oe 
i  ka  mea  pono  ma  kou  maka. 

28  No  ka  mea,  ua  like  me  na  ka- 
naka  make  ka  poe  ohana  a  pau  o 
kuu  kupunakane  imua  o  kuu  ha- 
ku  o  ke  alii ;  aka,  ua  hoonoho  oe 
i  kau  kauwa  iwaena  o  ka  poe  na- 
na  i  ai  ma  kou  papaaina  iho :  hea- 
ha  hoi  kuu  pono  e  kahea  hou  aku 
ai  i  ke  alii  ? 

29  I  aku  la  ke  alii  ia  ia,  No  ke 
aha  oe  e  olelo  hou  mai  nei  no  kau 
mau  mea  ?  Ua  olelo  aku  no  wau, 
E  hoolike  a  like  olua  me  Ziba  i 
ka  aina. 

30  I  mai  la  o  Mepiboseta  i  ke 
alii,  Ae,  e  lawe  kela  nona  i  na 

mea  a  pau :  no  ka  mea,  ua  hoi 
hou  mai  nei  kuu  haku  ke  alii  i 
kona  hale  me  ka  malu. 

31  TT  Iho  mai  la  hoi  o  Barezilai 
no  Gileada  mai  Rogelima  mai,  a 
hele  pu  mai  me  ke  alii  ma  keia 
kapa  o  Ioredane,  e  alakai  ia  ia  ma 
neia  aoao  o  Ioredane. 

32  He  kanaka  elemakule  o  Bare- 
zilai ;  he  kanawalu  kona  mau  ma- 
kahiki :  a  hanai  aku  la  ia  i  ke  alii 
i  kona  wa  i  noho  ai  ma  Mahanai- 
ma ;  no  ka  mea,  he  kanaka  koikoi 
nui  loa  ia. 

33  I  aku  la  ke  alii  ia  Barezilai,  E 
hele  pu  oe  me  au,  a  e  hanai  aku 
no  au  ia  oe  ma  Ierusalema. 

34  I  mai  la  o  Barezilai  i  ke  alii, 
Ehia  mau  la  o  kuu  ola  e  koe,  i  pii 
aku  ai  au  me  ke  alii  i  Ierusale- 
ma? 

35  He  kanawalu  na  makahiki  o'u 
i  keia  la;  e  hiki  anei  ia'u  ke  ike 
mawaena  o  ka  pono  a  me  ka  he- 
wa?  Ua  ono  anei  i  kau  kauwa 
ka'u  mea  e  ai  ai,  a  me  ka'u  mea  e 
inu  ai  ?  e  lohe  hou  anei  au  i  ka  leo 
o  na  kane  mea  mele  a  me  na  wa- 
hine  mea  mele  ?  no  ke  aha  hoi  e 
hookaumaha  aku  ai  kau  kauwa  i 
kuu  haku  i  ke  alii  ? 

36  E  hele  ana  kau  kauwa  ma  o  iki 
aku  o  Ioredane  me  ke  alii :  no  ke 
aha  hoi  e  hoouku  mai  ai  ke  alii  ia'u 
ia  uku  nui  ? 

37  Ke  noi  aku  nei  au  ia  oe,  e  ae 
mai  oe  i  kau  kauwa  e  hoi  hou  aku 
ia,  i  make  au  maloko  o  kuu  kula- 
nakauhale,  ma  ka  halekupapau  o 
kuu  makuakane  a  me  kuu  maku- 
wahine.  Aka,  eia  hoi  kau  kauwa 
o  Kimehama;  e  aho  e  hele  pu  ia 
me  kuu  haku  me  ke  alii;  e  hana 
aku  oe  ia  ia  e  like  me  ka  mea  po- 
no  ia  oe. 

38  I  aku  la  ke  alii,  E  hele  pu  o 
Kimehama  me  au,  a  e  hana  aku  au 
ia  ia  ma  ka  mea  pono  ia  oe :  a  o 
ka  mea  au  e  makemake  mai  ai 
ia'u,  oia  ka'u  e  hana  aku  ai  nou. 

39  Hele  mai  la  na  kanaka  a  pau 
ma  neia  aoao  o  Ioredane.  A  pae 
mai  ke  alii,  alaila  honi  ae  la  ke  alii 
ia  Barezilai,  a  hoomaikai  aku  la  ia 
ia,  a  hoi  hou  aku  la  ia  i  kona 
wahi. 

40  Alaila  hele  aku  la  ke  alii  i  Gi- 
legala,  a  hele  pu  aku  la  o  Kimeka- 
ma  me  ia :  a  alakai  aku  la  na  ka- 
naka  a  pau  o  ka  Iuda  i  ke  alii,  a 
pela  hoi  kekahi  hapa  o  na  kanaka 
o  ka  Iseraela. 

41  H  Aia  hoi,  hele  mai  la  na  ka- 
naka  a  pau  o  ka  Iseraela  i  ke  alii, 
i  aku  la  i  ke  alii,  No  ke  aha  la  i  ai- 
hue  aku  ai  ko  makou  mau  hoaha- 
nau  na  kanaka  o  ka  Iuda  ia  oe,  a 
ua  kai  mai  i  ke  alii  a  me  ko  ka 
hale  ona,  a  me  na  kanaka  o  Davi- 
da  a  pau  me  ia  ma  keia  kapa  o 
ioredane  ? 

42  Olelo  aku  la  na  kanaka  a  pau 
o  ka  Iuda  i  na  kanaka  o  ka  Iserae- 
la,  no  ka  mta,  ua  hookahi  kona 
hanauna  me  ko  makou  ;  heaha  ka 
oukou  e  huhu  mai  nei  ia  mea?  Ua 
ai  iki  anei  makou  i  ka  ke  alii  ?  a 
ua  haawi  mai  anei  ia  i  ka  manawa- 
lea  ia  makou  ? 

43  Olelo  aku  la  na  kanaka  o  ka 
Iseraela  i  na  kanaka  o  ka  Iuda,  i 
ae  la,  He  umi  mau  hakina  o  ke 
alii  ka  makou,  a  he  nui  aku  ka 
makou  ia  Davida  i  ka  oukou  :  no 
ke  aha  hoi  oukou  i  koowahawaha 
ai  ia  makou,  i  lilo  ole  ka  makou 
olelo  no  ka  hoihoi  ana  mai  i  ke 
alii  i  ka  mea  mua  ?  A  o  ka  olelo 
ana  a  na  kanaka  o  ka  Iuda,  he 
ikaika  aku  ia  i  ka  olelo  ana  a  na 
kanaka  o  ka  Iseraela. 

MOKUNA  XX. 

Alakai  aku  la  o  Seba  i  ka  Iseraela  e  kipi  hou 
ia  Davida.  5  Hele  aku  la  o  Amasa  ma  e  ha- 
hai  i  ka  poe  kipi,  a  ua  pepehiia  oia  e  Ioaba. 
13  Alakai  aku  la  o  Ioaba  i  na  koa  a  hiki  i 
Abela.  16  No  ka  uwao  ana  o  kekahi  wa- 
hine  naanao,  ua  okiia  ke  poo  o  Seba,  a  hoi 
nui  aku  la  Ioaba  ma  i  Ierusalema. 

ILAILA  kekaui  kanaka  hewa,  o 
Seba  kona  inoa,  ke  keiki  a  Bi- 
keri,  he  mamo  a  Beniamina  :  puhi 
aku  la  ia  i  ka  pu,  i  aku  la,  Aole 
a  kakou  kuleana  iloko  o  Davida, 
aole  hoi  he  hooilina  iloko  o  ke  kei- 
ki  a  Iese :  e  hoi  no  kela  kanaka  keia 
kanaka  a  pau  i  kona  halelewa,  e 
ka  Iseraela. 

2  Alaila  pii  aku  la  na  kanaka  a 
pau  o  Iseraela  mai  o  Davida  aku 
la,  a  hahai  aku  la  lakou  ia  Seba  ke 
keiki  a  Bikeri :  aka,  hoopili  aku  la 
na  kauaka  o  ka  Iuda  i  ko  lakou 


alii,  mai  Ioredaue  a  hiki  i  Ierusa- 
lema. 

3  Tf  Hele  mai  la  o  Davida  i  kona 
hale  i  Ierusalema  :  a  lawe  ae  la  ke 
alii  i  ua  mau  haiawahine  la  he  umi 
ana  i  waiho  ai  e  kiai  i  ka  hale,  a 
hahao  ae  la  ia  lakou  iloko  o  ka  ha- 
lepaahao,  a  hanai  aku  la  ia  lakou  ; 
aka,  aole  ia  i  komo  aku  iloko  io 
lakou  la.  Pela  lakou  i  paa  ai  e  no- 
ho  kane  ole  ana,  a  hiki  i  ko  lakou 
la  make. 

4  Tf  Alaila  i  aku  la  ke  alii  ia  Ama- 
sa,  E  houluulu  oe  no'u  i  na  kana- 
ka  o  ka  Iuda  i  na  la  ekolu,  a  e  hoi 
hou  mai  maanei. 

5  Alaila  hele  aku  la  o  Amasa  e 
houluulu  i  ka  Iuda :  aka,  ua  lohi 
kela  a  hala  ka  manawa  i  haawiia 
nona. 

6  I  aku  la  o  Davida  ia  Abisai, 
Ano,  e  oi  aku  ke  ino  a  Seba  ke 
keiki  a  Bikeri  e  hana  mai  ai  ia  ka- 
kou  mamua  o  ka  Abesaloma :  e 
lawe  oe  i  na  kauwa  a  kou  haku,  a 
e  alualu  aku  ia  ia,  o  loaa  ia  ia  na 
kulanakauhale  i  paa  i  ka  pa,  a  hoo- 
pakele  ia  ia  iho  mai  o  kakou  aku. 

7  A  hele  aku  la  mamuli  ona  na 
kanaka  o  Ioaba,  me  ka  poe  Ke- 
reti  a  me  ka  poe  Peleti,  a  me  ka 
poe  kanaka  ikaika  a  pau  :  puka 
aku  la  lakou  iwaho  a  Ierusalema 
e  alualu  ia  Seba  ke  keiki  a  Bi- 
keri. 

8  Aia  hiki  aku  lakou  ma  ka  po- 
haku  nui  i  Gibeona,  hele  aku  la  o 
Amasa  imua  o  lakou.  A  o  ka 
aahu  a  Ioaba  i  aahu  iho  ai,  ua 
kakuaia  ia  maluna  ona,  a  malu- 
na  iho  ke  kaei ;  ua  paaia  ma  kona 
puhaka  ka  pahikaua  maloko  o 
kona  wahi :  a  i  kona  hele  ana  aku, 
haule  iho  la  ia  mea. 

9  I  aku  la  o  Ioaba  ia  Amasa,  E 
ola  ana  oe,  e  kuu  hoahanau  ?  La- 
lau  aku  la  Ioaba  ia  Amasa  ma  ka 
umiumi  me  ka  lima  akau  e  honi 
ia  ia. 

10  Aole  i  manao  o  Amasa  i  ka 
pahikaua  ma  ka  lima  o  Ioaba  :  hou 
aku  la  kela  ia  ia  me  ia  mea  ma  ka 
lima  o  ka  iwiaoao,  a  poha  mai  la 
kona  naau  ma  ka  honua,  aole  ia  i 
hou  hou  aku  ia  ia ;  a  make  aku  la 
ia.     A  alualu  aku  la  o  loaha  a  me 

421 


8AMUELA  II. 


Abisai  kona  hoahanau  ia  Seba  ke 
keiki  a  Bikeri. 

11  Ku  iiiai  la  kekahi  kanaka  o 
Ioaba  ma  ona  la,  i  mai  la,  0  ka 
mea  makemake  ia  Ioaba,  a  o  ka 
mea  no  Davida,  mamuli  ia  o  Ioa- 
ba. 

12  Oni  ae  la  o  Amasa  maloko  o 
ke  koko,  iwaena  o  ke  kuamoo.  A 
ike  ae  la  ua  kanaka  la,  ua  ku  ma- 
lie  iho  la  na  kauaka  a  pau,  lawe 
aku  la  oia  ia  Amasa  mawaho  o  ke 
kuamoo  i  ke  kula,  a  hohola  iho  la 
i  ke  kapa  maluna  oua,  i  koua  ike 
ana  ua  ku  malie  kela  kanaka  keia 
kanaka  i  hele  mai  ma  ona  la. 

13  A  laweia'ku  ia  mawaho  o  ke 
kuamoo,  alaila  hele  aku  la  na  ka- 
naka  a  pau  mahope  o  Ioaba,  e 
alualu  ia  Seba  ke  keiki  a  Bikeri. 

14  T[  Hele  aku  la  ia  ma  na  ohana 
a  pau  o  ka  Iseraela,  a  hiki  i  Abela 
a  i  Betemaka,  a  i  ka  poe  Beerota 
a  pau  :  a  ua  houluuluia'e  la  hoi 
lakou  a  hahai  aku  la  mahope  ona. 

15  Hiki  aku  la  lakou,  a  hoopuni 
ae  la  ia  ia  iloko  o  Abela-betema- 
ka,  hooahu  aku  la  lakou  i  ka  puu 
e  ku  pono  i  ke  kulanakauhale,  e 
ku  ana  ia  ma  ka  pa  mawaho :  kui 
aku  la  ko  Ioaba  poe  kanaka  a  pau 
i  ka  pa  pohaku  e  hoohiolo  ia  mea 
malalo. 

1(5  U  Alaila,  hea  mai  la  kekahi 
wahine  naauao  mailoko  mai  o  ke 
kulanakauhale,  E  hoolohe  mai,  e 
hoolohe  mai ;  ke  noi  aku  nei  au 
ia  oukou,  e  i  aku  ia  Ioaba,  E  hele 
mai  a  kokoke,  i  olelo  aku  ai  au 
me  oe. 

17  A  hiki  aku  la  ia  a  kokoke  io 
na  la,  i  mai  la  ka  wahine,  O  Ioaba 
anei  oe  ?  I  aku  la  ia,  Owau  no. 
Alaila  i  mai  la  kela,  E  hoolohe 
mai  oei  ka  olelo  a  kau  kauwawa- 
hine.  I  aku  la  ia,  Ke  lohe  nei 
au. 

18  Olelo  mai  la  kela,  i  mai  la,  I 
olelo  io  mai  la  lakou  mamua,  i  ka 
i  ana,  He  oiaio  no  e  ninau  mai  aua 
lakou  ma  Abela,  a  pela  e  hooki  ai. 

19  Owau  no  ke  noho  malie  a  rae 
ka  malama  iloko  o  ka  Iseraela: 
ke  manao  nei  oe  e  luku  mai  i  ke- 
kahi  kulanakauhale  a  me  ka  ma- 
kuwahine  iloko  o  ka  Iseraela.   No 

ke  aha  la  oe  e  hoopau  ai  i  ka  aina 
a  Iehova  i  hooili  mai  ai? 

20  Olelo  aku  la  o  Ioaha,  I  aku  la, 
Aole  loa,  aole  loa  ia'u  ia  ke  hoo- 
pau  iho,  aole  loa  ke  luku  aku. 

21  Aole  pela  ka  mea;  aka,  he 
wahi  kanaka  no  ka  mauna  o  Epe- 
raima,  o  Seba  ke  keiki  a  Bikeri 
ka  inoa,  ua  hookiekie  ae  ia  i  kona 
lima  e  ku  e  i  ke  alii  ia  l)avida :  e 
haawi  mai  ia  ia  wale  no,  a  e  hoi 
hou  aku  no  wau  mai  ke  kulana- 
kauhale  aku.  I  mai  la  ka  wahine 
ia  Ioaba,  Eia  hoi,  e  kiolaia'ku  ko- 
na  poo  i  ou  la  mawaho  o  ka  pa. 

22  Alaila  hele  aku  la  ua  wahine 
la  i  na  kanaka  a  pau  ma  kona  aka- 
mai.  A  oki  ilio  la  lakou  i  ke  poo 
o  Seba  ke  keiki  a  Bikeri,  a  kiola 
aku  la  iwaho  io  Ioaba  la.  Hoo- 
kani  aku  la  ia  i  ka  pu,  a  hoi  aku 
la  lakou,  o  kela  kanaka  keia  ka- 
naka  i  kona  halelewa  iho.  A  hoi 
aku  la  o  Ioaba  i  Ierusalema  a  i  ke 
alii. 

23  1f  Ao  Ioaha,  maluna  no  ia  o 
ka  poe  kaua  a  pau  no  ka  Iseraela : 
a  o  Benaia  ke  keiki  a  Iehoida,  ma- 
luna  no  ia  o  ka  poe  Kereti  a  me 
ka  poe  Peleti. 

24  A  o  Adorama,  maluna  no  ia  o 
ke  auhau  :  a  o  Iehosapata  ke  kei- 
ki  a  Ahiluda  ke  kakaumooolelo : 

25  A  o  Seva  ke  kakauolelo :  a  o 
Zadoka  me  Abiatara  ua  kahuna  : 

26  A  o  Ira  hoi  no  Iaira,  kekahi 
alii  ia  no  Davida. 

MOKUNA  XXI. 

Ekolu  na  makahiki  wi  no  ko  Saula  pepehi 
ana  i  ka  poe  Gibeona.  8  Ua  pepehiia  na 
kanaka  ehiku  o  ka  ohana  a  Saula  e  ko  Gi- 
beona  i  mea  e  laulea  ia  lakou.  15  No  ka 
poe  kanaka  ikaika  o  Davida. 

ILAILA  no  i  na  la  o  Davida  na 
makahiki  wi  ekolu,  i  kela  ma- 
kahiki  i  keia  makahiki :  a  ninau 
aku  la  Davida  ia  Iehova.  I  mai 
la  o  Iehova,  No  Saula  ia,  a  no 
kona  ohana  koko ;  no  ka  mea,  ua 
pepehi  oia  i  ko  Gibeona. 
2  Kii  aku  la  ke  alii  i  ko  Gibeona. 
i  aku  la  ia  lakou ;  (a  o  ko  Gibeon'a 
aole  lakou  no  na  mamo  a  Iseraela, 
no  ke  koena  lakou  o  ka  poe  Amo- 
ri ;  a  ua  hooliiki  aku  na  mamo  a 
Iseraela  ia  lakou  :  a  manao  iho  la 


MOKUNA  XXI. 


o  Saula  e  pepehi  ia  lakou  no  kona 
manao  ikaika  i  na  mamo  a  Iserae- 
la  laua  o  Iuda.) 

3  1  aku  la  o  Davida  i  ko  Gibeona, 
Heaha  ka'u  e  hana  aku  ai  no  ou- 
kou  ?  pehea  hoi  au  e  hookalahala 
aku  ai,  i  hoomaikai  mai  oukou 
i  ka  aina  a  Iehova  i  kaawi  mai 
ai? 

4  I  mai  la  ko  Gibeona  ia  ia,  Aole 
makou  e  makemake  i  ke  kala,  aole 
hoi  i  ke  gula  no  Saula  a  no  kana 
ohaua  ;  aole  hoi  oe  e  pepehi  i  ke- 
kahi  kanaka  iloko  o  ka  Iseraela 
no  makou.  I  aku  la  kela,  O  ka 
mea  a  oukou  e  olelo  mai  ai,  oia 
ka'u  e  hana  aku  ai  no  oukou. 

5  I  mai  la  lakou  i  ke  alii,  O  ke 
kanaka  nana  makou  i  hoopau  aku, 
a  i  noonoo  e  luku  mai  ia  makou, 
i  noho  ole  ai  makou  ma  kekahi 
palena  aina  o  ka  Iseraela, 

6  E  haawiia  mai  na  kanaka  ehiku 
o  kana  mau  keiki  ia  makou,  a  e 
kau  aku  makou  ia  lakou  iluna  no 
Iehova  ma  Gibea  no  Saula  o  ka 
mea  a  Iehova  i  wae  ai.  I  aku  la 
ke  alii,  E  haawi  no  wau. 

7  Aka,  kala  aku  la  ke  alii  ia  Me- 
piboseta  ke  keiki  a  Ionatana  ke 
keiki  a  Saula,  no  ka  hoohiki  ana 
ia  Iehova  iwaena  o  laua,  iwaena  o 
Davida  laua  o  Ionatana  ke  keiki  a 
Saula. 

8  A  lawe  aku  la  ke  alii  i  na  keiki- 
kane  elua  a  Rizepa  ke  kaikamahi- 
ne  a  Aia,  i  na  mea  ana  i  hanau  ai 
na  Saula,  o  Aremoni  a  o  Mepibo- 
seta;  a  me  na  keikikane  elima  a 
Mikala  ke  kaikamahine  a  Saula, 
na  mea  ana  i  hanai  ai  na  Aderiela 
ke  keiki  a  Barezilai  no  MekoMa. 

9  A  haawi  aku  la  oia  ia  lakou  i 
ua  lima  o  ko  Gibeona,  a  kaawe 
aku  la  lakou  ia  poe  maluna  o  ka 
puu  imua  o  Iehova ;  a  hina  pu  iho 
la  lakou  a  ehiku,  a  make  iho  la  i 
na  la  o  ka  ohi  ai  ana,  i  na  la  mua 
o  ka  ohi  bale  ana. 

10  H  Lawe  ae  la  o  Rizepa  ke  kai- 
kamahine  a  Aia  i  ke  kapa  inoiuo, 
a  halii  iho  la  nona  maluna  o  ka 
|)ohaku  nui,  mai  ka  wa  mua  o  ka 
ohi  hale  ana  a  hiki  i  ka  wa  i  haule 
niai  ai  ka  ua  mai  ka  lani  ma  ina- 
luua  iho  o  lakou,  a  kiai  iho  la  ia  i 


kau  ©le  ai  na  manu  o  ka  lewa  ma- 
luna  o  lakou  i  ke  ao,  aole  hoi  na 
holoholona  o  ke  kula  i  ka  po. 

11  A  ua  haiia  aku  ia  Davida  ka 
mea  a  Rizepa  ke  kaikamahine  a 
Aia,  ka  haiawahine  a  Saula  i  ha- 
na'i. 

12  U  Hele  aku  la  o  Davida,  a 
lawe  mai  la  ia  i  na  iwi  o  Saula  a 
me  na  iwi  o  Ionatana  kana  keiki 
mai  na  kanaka  o  Iabesagileada 
mai,  ka  poe  nana  i  lawe  inalu  ia 
laua  mai  ke  alanui  o  Betesana 
mai,  kahi  a  ka  poe  Pilisetia  i  kau 
ai  ia  laua,  i  ka  wa  i  pepehi  ai  ka 
poe  Pilisetia  ia  Saula  i  Gileboa. 

13  Lawe  mai  la  ia  i  na  iwi  o  Sau- 
la  a  me  na  iwi  o  Ionatana  kana 
keiki  mai  laila  mai;  a  hoiliili  ae 
la  lakou  i  na  iwi  o  ka  poe  i  kaa- 
weia. 

14  Kanu  aku  la  lakou  i  na  iwi  o 
Saula  a  o  Ionatana  kana  keiki  ma 
Zela  ma  ka  aina  o  ka  Beniamina, 
maloko  o  kahalekupapau  no  Kisa 
no  kona  makuakane  :  a  hana  aku 
la  lakou  i  na  mea  a  pau  a  ke  alii  i 
kena  aku  ai.  A  mahope  iho  ua 
hoomaliuia'ku  ke  Akua  no  ka 
aina. 

15  U  A  kaua  hou  mai  la  ko  Pili- 
setia  me  ka  Iseraela;  iho  aku  la 
o  Davida  me  kana  poe  kauwa,  a 
kaua  aku  la  i  ko  Pilisetia  :  a  pau- 
pauaho  iho  la  o  Davida. 

16  A  o  Isebi-benoba  no  ka  keiki 
a  ke  kanaka  nunui,  o  kona  ihe, 
ekolu  haneri  sekela  keleawe  ia 
ma  ke  kaupaona  ana,  ua  kaei  oia 
i  ka  pahikaua  hou,  a  manao  iho 
la  oia  e  pepehi  ia  Davida. 

17  Kokua  mai  la  o  Abisai  ke  kei- 
ki  a  Zeruia  ia  ia,  hahau  aku  la  ia  i 
ke  kanaka  no  Pilisetia,  a  pepehi 
iho  la  ia  ia.  Alaila  papa  mai  la  na 
kanaka  ia  Davida,  i  mai  la,  Mai 
hele  hou  aku  oe  me  makou  i  ke 
kaua,  i  kinai  ole  iho  ai  oe  i  ke  ku- 
kui  no  ka  Iseraela. 

18  A  mahope  iho  o  keia  mana- 
wa,  he  kaua  hou  me  ko  Piliselia 
ma  Goba  ;  a  pepehi  iho  la  o  Sibe- 
kai  no  Husata  ia  Sapa  no  na  keiki 
a  ke  kauaka  nunui. 

19  He  kaua  hou  no  hoi  nia  Goba 
me  ko  Pilisetia,  ilaila  i  pepehi  iho 

ai  o  Elehanana  ke  keiki  a  Iaare- 
oregima  no  Betelehema  i  ke  kai- 
kaina  o  Golia  no  Gata,  o  ke  au  o 
kona  ihe,  ua  like  ia  me  ka  laau  o 
ka  mea  ulana  lole. 

20  A  he  kaua  hou  ma  Gata,  ilaila 
he  kanaka  nunui  me  na  manama- 
nalima  eono  ma  kela  lima  ma  keia 
lima,  a  me  na  manamanawawae 
eono  no  ma  kela  wawae  ma  keia 
wawae,  he  iwakaluakumamaha  i 
ka  helu  ana :  ua  hanau  hoi  ia  na 
ke  kanaka  nunui. 

21  I  kona  hoino  ana  mai  i  ka  Ise- 
raela,  pepehi  iho  la  o  Ionatana  ke 


keiki  a  Simea  a  ke  kaikuaana  a 
Davida  ia  ia. 

22  Ua  hanau  keia  poe  eha  na  ke 
kanaka  nunui  ma  Gata,  a  ua  haule 
lakou  ma  ka  lima  o  Davida,  a  me 
ka  lima  hoi  o  kana  poe  kauwa. 

MOKUNA  XXII. 

Ka  Davida  mele  hoomaikai  ia  Iehova. 

OLELO  aku  la  o  Davida  ia  Ie- 
hova  i  nahuaolelo  o  keia  me- 
le,  i  ka  la  a  Iehova  i  hoopakele  ae 
ia  ia  mai  ka  lima  aku  o  kona  poe 
enemi  a  pau,  a  mai  ka  lima  aku 
hoi  o  Saula. 


2  I  aku  la  ia, 

O  lehova  no  kuu  pohaku,  kuu  pakaua,  a  me  kuu  hoola ; 

3  O  ke  Akua  o  ko'u  pohaku,  e  paulele  aku  au  maluna  ona ; 
Oia  ko'u  palekaua,  a  me  ka  pepeiaohao  o  ko'u  ola ; 

Oia  ko'u  halekiai  kiekie,  o  kuu  puuhonua,  a  me  kuu  hoola ; 
Ke  hoola  mai  nei  oe  ia'u,  i  ke  koloheia. 

4  E  hea  aku  no  wau  ia  Iehova,  ka  mea  pono  ke  hoonaniia'ku  : 
Pela  no  wau  e  hoopakeleia  mai  ai  i  ko'u  poe  enemi. 

5  Hoopuni  mai  la  na  ale  o  ka  make  ia'u, 
Hooweliweli  mai  la  ka  waikahe  o  ka  poe  aia  ia'u  ; 

6  Ua  puni  au  i  ko  ka  po  mea  e  paa  ai, 

A  hoohei  mai  la  ia'u  na  upena  o  ka  make. 

7  I  ko'u  popilikia,  kahea  aku  la  au  ia  Iehova. 
Uwe  aku  la  hoi  au  i  ko'u  Akua ; 

A  lohe  mai  la  kela  i  ko'u  leo  mai  kona  luakini  mai, 

A  komo  aku  la  hoi  ko'u  kahea  ana  iloko  o  kona  mau  pepeiao. 

8  Alaila  nauwe  iho  la  ka  honua  me  ka  haalulu ; 
Nee  aku  la  na  kumu  o  na  laui, 

A  nauwewe  ae  la  hoi  no  kona  inaina. 

9  Pukoa  ae  la  ka  uahi  mailoko  ae  o  kona  mau  pukaihu, 
Mai  loko  aku  o  kona  waha  i  ai  aku  ai  ke  ahi : 

Ua  kukuniia  na  lanahu  e  ia. 

10  Hoohaahaa  iho  la  oia  i  na  lani,  a  iho  mai  la, 
Malalo  ae  o  kona  mau  wawae  ka  pouli. 

11  Holo  ae  la  kela  maluna  o  kekahi  keruba,  a  lele  ae  la  no  hoi  ia  ; 
Ua  ikea  no  hoi  oia  maluna  o  na  eheu  o  ka  makani. 

12  O  ka  pouli  i  puni  mai  ia  ia,  oia  kana  i  hoolilo  ai  i  wahi  noho  nona, 

0  na  wai  akoakoa  i  na  ao  eleele  o  ka  lani. 

13  Noloko  o  ka  olinolino  imua  ona,  ua  kuniia  na  lanahu  ahi. 

14  Hoohekili  mai  la  o  Iehova  mai  ka  lani  mai, 

A  hoopoha  mai  la  hoi  ka  Mea  kiekie  loa  i  kona  leo. 

15  Pana  mai  la  ia  i  na  pua,  a  hoopuehu  ia  lakou, 

1  na  uila  hoi  a  hooauhee  aku  la  ia  lakou. 

16  Alaila  ua  ikea  na  kaha  o  ke  kai, 

Ua  hoikeia  mai  no  hoi  na  kumu  o  ka  honua, 

I  ka  papa  ana  mai  o  Iehova, 

I  ka  nou  ana  mai  o  ka  hanu  o  kona  mau  puka  ihu. 

17  Kii  mai  la  oia  mai  luna  mai,  lalau  mai  la  ia'u  ; 
Unuhi  ae  la  hoi  ia'u  mailoko  mai  o  na  wai  nui : 

18  Hoopakele  ae  hoi  oia  ia'u  i  ko'u  enemi  ikaika, 

A  me  ka  poe  i  inaina  niai  ia'u : 

No  ka  mea,  ua  oi  aku  ko  lakou  ikaika  i  ko'u. 

19  Haule  mai  la  lakou  maluna  o'u  i  ko'u  la  popilikia, 
Aka,  ua  kokua  mai  o  Iehova  ia'u. 

20  Lawe  ae  la  hoi  oia  ia'u  i  kahi  akea ; 

Hoopakele  ae  la  ia  ia'u,  no  kona  makemake  mai  ia'u. 

21  Uku  mai  la  o  Iehova  ia'u  e  like  me  ko'u  pono  : 

Ua  hoihoi  mai  oia  ia'u  e  like  me  ka  maemae  o  ko'u  mau  lima. 

22  No  ka  mea,  ua  malama  aku  au  i  na  aoao  o  Iehova, 
Aole  hoi  au  i  hele  hewa  aku  mai  ko'u  Akua  aku. 

23  Mamua  hoi  o'u  kana  mau  olelo  hoopono  a  pau  ; 
Aole  hoi  au  i  haalele  aku  i  kana  mau  kauoha. 

24  Ua  kupono  hoi  au  imua  ona, 

A  ua  malama  au  ia'u  iho  i  kuu  hewa. 

25  Nolaila  i  uku  mai  ai  o  Iehova  ia'u  e  like  me  ko'u  pono ; 
E  like  me  ko'u  maemae  ana  imua  o  kona  mau  maka. 

26  I  ka  mea  lokomaikai  e  hoike  mai  no  oe  ia  oe  iho  he  lokomai- 

kai ; 
I  ke  kanaka  hoopono  e  hoike  mai  no  oe  ia  oe  iho  he  pono. 

27  I  ka  mea  maemae  e  hoike  mai  no  oe  ia  oe  iho  he  maemae  ; 

A  i  ka  mea  hookekee  e  hoike  mai  no  oe  ia  oe  iho  he  oluolu  ole. 

28  E  hoola  auanei  oe  i  ka  poe  i  hooluhiia ; 

Aka,  ke  nana  mai  nei  kou  mau  maka  i  ka  poe  hookiekie,  e  hoo- 
haahaa  iho  ai. 

29  No  ka  mea,  o  oe  no  ko'u  kukui,  e  Iehova : 

A  e  hoomalamalama  mai  no  o  Iehova  i  ko'u  pouli. 

30  Ma  ou  la  wau  i  wahi  ae  i  ka  poe  kaua ; 

Ma  ko'u  Akua  wau  i  lehai  aku  ai  maluna  o  ka  pa  pohaku. 

31  A  o  ke  Akua,  ua  hemolele  kona  aoao  ; 
Ua  maemae  ka  olelo  a  Iehova ; 

He  palekaua  ia  no  ka  poe  a  pau  e  paulele  maluna  ona. 

32  Owai  la  ke  Akua  ke  ole  o  Iehova  ? 

Owai  hoi  ka  pohaku  ke  ole  ko  kakou  Akua  ? 

33  O  ke  Akua  no  ko'u  ikaika  a  me  ko'u  mana ; 
Ke  hoopololei  nei  oia  i  ko'u  alanui. 

34  Ke  hoomama  nei  oia  i  ko'u  mau  wawae  e  like  me  na  wawae 

dia; 
Me  ka  hoonoho  ia'u  ma  ko'u  mau  wahi  kiekie. 

35  Ke  ao  mai  nei  oia  i  kuu  mau  lima  e  kaua  ; 
I  uhaiia'i  e  ko'u  lima  ke  kakaka  keleawe. 

36  Ua  haawi  mai  hoi  oe  i  kou  paku  e  ola'i ; 
A  o  kou  ahonui  ka  i  hoonui  mai  ia'u. 

37  Ua  hooakea  oe  i  ko'u  mau  kapuwai  malalo  iho  o'u  : 
Aole  hoi  i  pahee  ko'u  mau  wawae. 

38  Ua  alualu  aku  au  i  ko'u  poe  enemi, 
A  ua  luku  aku  au  ia  lakou  ; 

Aole  au  i  hoi  mai  a  pau  e  lakou  ia'u  i  ka  make. 

39  Hoopau  aku  la  au  ia  lakou,  me  ka  pepehi  iho ; 
Aole  i  hiki  ia  lakou  ke  ku  ae  : 

Aia,  ua  hina  lakou  malalo  iho  o  ko'u  mau  wawae. 

40  Ua  kakoo  mai  oe  ia'u  i  ka  ikaika  e  kaua  ai ; 

Ua  hookulou  iho  oe  malalo  o'u  i  ka  poe  i  ku  e  mai  ia'u. 

41  Ua  haawi  mai  oe  ia'u  i  na  a-i  o  ko'u  poe  enemi, 
I  luku  aku  ai  au  i  ka  poe  inaina  mai  ia'u. 

42  Leha  ae  lakou,  aohe  hoi  mea  e  ola'i; 

Ia  Iehova  hoi,  aole  nae  ia  i  hoolohe  mai. 

43  Alaila  pakuikui  aku  au  ia  lakou  a  okaoka  me  he  lepo  la  o  ka 

honua. 
A  hehi  iho  la  au  ia  lakou  a  like  me  ka  nenelu  o  ke  alanui ; 
A  hoopepe  iho  la  au  ia  lakou. 

44  Ua  hoopakele  mai  hoi  oe  ia'u  i  ka  paio  ana  o  ko'u  poe  kanaka, 
Ua  malama  mai  oe  ia'u  i  poo  no  na  kanaka  e  : 

E  hookauwa  mai  na'u  ka  lahuikanaka  a'u  i  ike  ole  ai. 

45  E  hoolohe  mai.  no  auanei  ia'u  na  kanaka  e, 

I  ka  lohe  o  ka  pepeiao,  e  malama  koke  mai  no  lakou  ia'u. 

46  E  mae  aku  no  na  kanaka  e, 

E  makau  hoi  lakou  ma  ko  lakou  wahi  paa. 

47  Ke  ola  nei  o  Iehova,  e  hoomaikaiia  ko'u  pohaku; 
E  hapaiia'ku  hoi  ke  Akua  o  kuu  pohaku  e  ola'i. 

48  O  ke  Akua  ke  hoopai  aku  no'u, 

Me  ka  hoolilo  i  na  kanaka  malalo  iho  o'u. 

49  Oia  ke  hoopakele  ia'u  i  ko'u  poe  enemi : 

Oia  hoi  ka  i  hookiekie  ae  ia'u  maluna  o  ka  poe  i  ku  e  mai  ia'u ; 
Ua  hoola  mai  oe  ia'u  i  ke  kanaka  hoino. 

50  Nolaila  au  e  hoalohaloha  aku  ai  ia  oe,  e  Iehova,  mawaena  o  na 

kanaka  e. 
E  mele  hoomaikai  aku  au  i  kou  inoa. 

51  Oia  ka  halekiai  no  kana  alii : 

Ua  aloha  mai  ia  i  kana  mea  poni, 

Ia  Davida  me  kana  poe  mamo,  a  mau  loa  aku. 


MOKUNA  XXIII. 

Na  olelo  hope  a  Davida.    8  Na  inoa  a  me  na 
hana  a  na lunakoa  ona. 

EIA  na  olelo  hope  a  Davida.  I 
aku  la  o  Davida  ke  keiki  a 
Iese,  ke  kanaka  i  hookiekieia'e 
ihma,  ka  mea  poni  a  ke  Akua  o 
Iakoha,  a  me  ka  mea  haku  niele 
maikai  no  ka  Iseraela, 

2  Ua  olelo  aku  ka  Uhane  o  Ieho- 
va  ma  o'u  nei,  a  ma  ko'u  alelo 
kana  olelo. 

3  I  mai  la  ke  Akua  no  ka  Iserae- 
la,  olelo  mai  la  ka  Pohaku  no  ka 
Iseraela  ia'u,  O  ka  mea  e  alii  ana 
maluna  o  kanaka,  e  hoopono  oia, 
e  alii  aua  me  ka  makau  i  ke 
Akua. 

4  A  e  like  ia  me  ka  malamalama 
o  ke  kakahiaka  i  ka  puka  ana  o  ka 
la,  me  ke  kakahiaka  i  uhi  ole  ia  e 
ke  ao;  a  e  like  hoi  me  ka  mauu 
opiopio  mailoko  mai  o  ka  honua, 
e  kupu  ana  ma  ka  malamalama 
aiai  mahope  iho  o  ka  ua. 

5  Ina  aole  pela  ka'u  ohana  imua 
o  ke  Akua;  ua  hookau  mai  hoi  oia 
i  berita  mau  loa  me  au,  i  hoono- 
honoho  pono  ia  ma  na  mea  a  pau, 
a  i  malamaia :  no  ka  mea,  oia  kuu 
:nea  e  ola'i  a  pau,  a  me  kuu  ma- 

kemake  a  pau,  ke  ole  paha  ia  e 
hooulu  ae  ia. 

6  T[  Aka,  e  pau  no  ka  poe  Be- 
liala  i  ke  kiolaia'ku  e  like  me  ka 
nahele  ooi ;  no  ka  mea,  aole  e  hiki 
ke  hoopaia'ku  e  na  lima. 

7  A  o  ke  kanaka  nana  lakou  e 
hoopa  aku,  e  pono  ia  ia  ke  uhiia  i 
na  mea  hao,  a  me  ke  au  o  ka  ihe, 
a  e  pau  lakou  i  ka  puhiia  maloko 
o  ke  ahi  ma  ia  wahi  no. 

8  H  Eia  na  inoa  o  na  kanaka  ikai- 
ka  no  Davida;  o  ke  Takemoni  ka 
i  noho  ma  ka  noho,  ka  luna  o  na 
mea  akolu,  oia  ka  mea  i  hoaka  i 
ka  ihe  i  ku  e  i  na  haneri  kanaka 
ewalu,  a  pepehi  aku  la  ika  mana- 
wa  hookahi. 

9  Mahope  iho  ona  o  Eleazara  ke 
keiki  a  Dodo  ke  keiki  a  Ahohi, 
kekahi  o  na  kanaka  ikaika  ekolu 
me  Davida,  ia  lakou  i  ku  e  i  ka  poe 
Pilisetia  i  kahi  i  hoakoakoaia'e  la- 
kou  e  kaua,  a  ua  naholo  aku  na 
kanaka  o  ka  Iseraela. 

10  Ku  ae  la  ia,  a  pepehi  akn  la  i 
ko  Pilisetia,  a  luhi  iho  la  kona 
lima,  a  pipili  iho  la  kona  lima  i 
ka  pahikaua:  na  Iehova  i  haawi 
mai  i  ka  lanakila  nni  ia  la,  a 
hoi  hou  mai  la  na  kanaka   ma- 

hope  ona  a  lawe  waiwai  pio  wale 
no. 

11  Mahope  iho  ona  o  Sama  ke 
keiki  a  Agee  no  ka  aina  mauna. 
Ua  akoakoa  ae  ko  Pilisetia  i  poe 
kaua  hookahi  ma  kahi  e  paapu 
ana  na  papapa:  a  naholo  aku  la 
na  kanaka  mai  ko  Pilisetia  aku. 

12  Aka,  ku  ae  la  oia  mawaena  ko- 
nu  o  ia  wahi,  a  malama  aku  ia,  a 
pepehi  iho  la  i  ko  Pilisetia :  a  haa- 
wi  mai  la  o  Ichova  i  ka  lanakila 
nui. 

13  Iho  aku  la  na  mea  ekolu  o  ka 
poe  luna  he  kanakolu,  a  hiki  aku 
la  io  Davida  la  i  ke  ana  o  Adula- 
ma  i  ka  wa  e  ohi  ai  i  ka  ai,  a  hoo- 
moana  iho  la  ko  Pilisetia  ma  ke 
awawa  i  Repaima. 

14  Ilaila  o  Davida  iloko  o  ka  wa- 
hi  paa,  a  ma  Betelehema  ka  pa- 
kaua  o  ko  Pilisetia  ia  manawa. 

15  A  makewai  iho  la  o  Davida,  i 
iho  la,  Nani  ino  kuu  makemake  e 
haawi  mai  kekahi  i  wai  e  inu  no 
ka  luawai  ma  Betelehema  ma  ka 
ipuka ! 

16  Wahi  ae  la  ua  mau  kanaka 
ikaika  la  ekolu  i  koPilisetia,  ahu- 
ki  ae  la  i  ka  wai  mai  loko  ae  o  ka 
lua  ma  Betelehema  ma  ka  ipuka, 
lalau  iho  la  a  lawe  ae  la  ia  io  Da- 
vida  la :  aka,  aole  ia  i  manao  e 
inu,  a  ninini  aku  no  ia  mea  no  Ie- 
hova. 

17  I  aku  la  ia,  E  Iehova,  aole  loa 
au  e  hana  ia  mea;  aole  anei  keia 
ke  koko  o  na  kanaka,  o  ka  poe  i 
hele  a  kokoke  i  ka  make  ?  Nolai- 
la  aole  ia  i  make  inu  ia.  Pela  i 
hana'i  ia  mau  kanaka  ikaika  eko- 
lu. 

18  A  o  Ahisai  ke  kaikaina  o  Ioa- 
ha,  ke  keiki  a  Zeruia,  oia  ka  luna 
o  kekahi  poe  ekolu.  Hoaka  ae  la 
ia  i  kana  ihe  e  ku  e  i  na  kanaka 
ekolu  hanen,  a  pepehi  iho  la  ia  la- 
kou  :  a  loaa  ia  ia  ka  inoa  iwaena 
o  ua  mau  kanaka  ikaika  la  ekolu. 

19  Aole  anei  oia  ka  mea  koikoi 
loa  o  ka  poe  ekolu  ?  nolaila  oia 
ko  lakou  luna:  aole  hoi  i  hiki 
aku  kona  e  like  me  ko  ka  poe 
mua  ekolu. 

20  O  Benaia  hoi  ke  keiki  a  Ieho- 
iaela,  ke  keiki   a  kekahi  kanaka 


ikaika,  no  Kabezeela,  he  nui  kana 
hana  kupanaha :  pepehi  iho  la  ia 
i  na  kanaka  liona  elua  o  ka  Moa- 
ba :  iho  iho  la  hoi  ia  iloko  o  ka 
lua,  a  pepehi  iho  la  i  ka  liona  i  ka 
manawa  hau. 

21  Pepehi  iho  la  hoi  oia  i  ke- 
kahi  kanaka  no  Aigupita,  he 
mea  helehelena  maikai:  he  ihe 
no  ma  ka  lima  o  ke  kanaka  no 
Aigupita,  a  hele  aku  la  kela  io  na 
la  me  ke  kookoo,  a  kaili  ae  la  i 
ka  ihe  mai  loko  ae  o  ka  lima  o  ke 
kanaka  Aigupita,  a  pepehi  iho  la 
ia  ia  me  kana  ihe. 

22  O  na  mea  keia  a  Benaia  a  ke 
keiki  a  Iehoiada  i  hana'i,  a  loaa  ia 
ia  ka  inoa  iwaena  o  ka  poe  kana- 
ka  ikaika  ekolu. 

23  Ua  oi  aku  kona  koikoi  i  ko 
ka  poe  kanakolu,  aole  hoi  i  hiki 
aku  kona  i  ko  ka  poe  mua  ekolu. 
A  hoonoho  aku  la  o  Davida  ia  ia  i 
kuhina  nona. 

21  O  Asahela  ke  kaikaina  o  Ioa- 
ba  kekahi  o  ka  poe  kanakolu ;  a 
o  Elehanana  ke  keiki  a  Dodo  no 
Betelehema, 

25  O  Sama  no  Haroda,  a  o  Elika 
n o  Haroda, 

26  O  Heleza  no  Paleti,  o  Ira  ke 
keiki  a  Ikesa  no  Tekoa, 

27  O  Abiezera  no  Anetota,  o  Me- 
hunai  no  Husata, 

28  O  Zalemona  no  Ahota,  o  Ma- 
harai  no  Netopati, 

29  O  Heleha  ke  keiki  a  Baana  no 
Netopati,  o  Itai  ke  keiki  a  Ribai 
no  Gibea,  no  na  mamo  a  Beniami- 
na, 

30  O  Benaia  no  Piratona,  o  Hi- 
elai  no  na  awawa  o  Gaasa, 

31  O  Abialebona  no  Areba,  o 
Azemaveta  no  Barehuma, 

32  O  Eliaha  no  Saalebo,  o  Iona- 
tana  no  na  keikikane  a  Iasehena, 

33  O  Sama  no  Harara,  Ahiama 
ke  keiki  a  Sarara  no  Harara, 

34  O  Elipaleta  ke  keiki  a  Ahasa- 
bai,  ke  keiki  a  ka  Maaka,  o  Elia- 
ma  ke  keiki  a  Ahitopela  no  Gilo, 

35  O  Hezerai  no  Karemcla,  o 
Paarai  no  Areba, 

36  O  īgala  ke  keiki  a  Natana  no 
Zoba,  o  Bani  no  Gada, 

37  O  Zelcka  no  ka  Amona,  o  Na- 

hari  no  Beerota,  nana  i  halihali  i 
na  mea  kaua  no  Ioaba  ke  keiki  a 
Zeruia. 

38  O  Ira  no  Itera,  o  Gareba  no 
Itera, 

39  O  Uria  ka  Heta,  he  kanakolu 
kumamahiku  lakou  a  pau. 

MOKUNA  XXIV. 

No  ka  helu  ana  i  na  kanaka  a  pau  o  ka  Ise- 
raela  ;  10  ka  manao  mihi  o  Davida,  ka  olelo 
a  Gada  mai  ke  Akua  mai ;  15  ke  ahulau,  a 
me  ka  mohai  a  Davida. 

UA  hoaa  hou  ia  ka  inaina  o  Ie- 
hova  i  ka  Iseraela,  a  ua  hoo- 
walewaleia  mai  o  Davida  maluna 
o  lakou,  e  kena  aku  ai,  E  haele 
e  helu  aku  i  ka  Iseraela  a  me  ka 
Iuda. 

2  I  aku  la  ke  alii  ia  Ioaha  ka  lu- 
nakaua,  e  noho  ana  me  ia,  E  poai- 
hele  oukou  i  na  ohana  a  pau  o  ka 
Iseraela,  mai  Dana  a  hiki  aku  i 
Beereseba,  a  e  helu  oukou  i  na 
kanaka,  i  ike  hoi  au  i  ka  nui  o 
na  kanaka. 

3  I  aku  la  o  Ioaba  i  ke  alii,  E 
hoonui  mai  o  Iehova  i  na  kanaka 
i  ko  lakou  nui,  a  pahaneri  hou 
aku;  a  e  ike  aku  hoi  na  maka  o 
kuu  haku  o  ke  alii  ia  mea :  i  aha 
hoi  e  makemake  nei  ko'u  haku  ke 
alii  ia  mea  ? 

4  Aka,  ua  ikaika  aku  ka  olelo  a 
ke  alii  maluna  o  ka  Ioaba,  a  i  ka 
poe  lunakaua  ona.  Haele  aku  la 
o  Ioaba  a  me  na  lunakaua  mai  ke 
alo  aku  o  ke  alii  e  helu  iho  i  na 
kanaka  o  Iseraela. 

5  H  Hele  aku  la  lakou  ma  kela 
aoao  o  loredane,  a  kukulu  i  na  ha- 
lelewa  ma  Aroera  ma  ka  aoao  akau 
o  ke  kulanakauhale  mawaena  ko- 
nu  o  ke  awawa  o  Gada,  ma  ka  aoao 
ma  Iazera : 

6  Alaila  hele  aku  la  lakou  i  Gilea- 
da,  a  ma  ka  aina  i  Tahetima-hode- 
si ;  a  hele  aku  la  hoi  lakou  i  Da- 
niaana,  a  poai  ae  la  a  hiki  aku  i 
Zidona. 

7  Hiki  aku  la  lakou  i  ka  pakaua 
paa  i  Turo,  a  i  na  kulanakauhale 
o  ka  Hivi,  a  me  ka  Kanaana :  a 
hele  aku  la  lakou  ma  ke  kukulu- 
hema  o  ka  Iuda  ma  Beereseba. 

8  A  hala  na  malama  eiwa  me  na 
la  he  iwakalua,  ua  pau  ae  la  ka 

aina  i  ke  kaaheleia  a  hoi  mai  la  la- 
kou  i  Ierusalema. 

9  A  haawi  aku  la  o  Ioaba  i  ka 
huina  o  ka  helu  ana  i  na  kanaka,  i 
ke  alii :  a  iloko  o  ka  Iseraela  he 
ewalu  haneri  tausani  kanaka  koa, 
na  mea  unuhi  i  ka  pahikaua  :  a  he 
elima  haneri  tausani  kanaka  no  ka 
Iuda. 

10  1f  Kui  iho  la  ka  naau  o  Davida 
ia  ia  iho,  mahope  iho  o  kana  helu 
ana  i  na  kanaka.  I  aku  la  Davida 
ia  Iehova,  Ua  hewa  nui  au  i  ka 
mea  a'u  i  hana  iho  nei :  e  Iehova, 
e  lawe  aku  oe  i  ka  hala  o  kau  kau- 
wa  ;  no  ka  mea,  ua  hana  lapuwale 
no  wau. 

11  A  ala'e  la  o  Davida  i  kakahia- 
ka,  hiki  mai  la  ka  olelo  a  Iehova  i 
ke  kaula  io  Gada  la,  i  ko  Davida 
kaula,  i  ka  i  ana  mai, 

12  E  hele  oe,  e  i  aku  ia  Davida, 
Penei  ka  Iehova  olelo,  Ke  hoike 
aku  nei  au  i  ekolu  mau  mea  nou  ; 
e  koho  oe  i  kekahi  o  ia  mau  mea, 
i  hana  aku  ai  au  ia  oe  ilaila. 

13  Hele  mai  la  o  Gada  io  Davida 
la,  a  hai  mai  la  ia  ia,  i  mai  la,  E 
hiki  mai  anei  na  makahiki  wi  ehi- 
ku  i  kou  aina  ?  a  e  auhee  paha  oe 
i  ekolu  malama  imua  o  kou  poe 
enemi  i  ko  lakou  alualu  ana  mai 
ia  oe  ?  a  e  hiki  mai  paha  na  la  ahu- 
lau  ekolu  ma  kou  aina  ?  E  kuka 
iho  oe,  a  e  noonoo  iho  i  ka  olelo 
a'u  e  hoihoi  aku  ai  i  ka  mea  nana 
au  i  hoouna  mai  neL 

14  I  aku  la  o  Davida  ia  Gada,  He 
pilikia  nui  ko'u :  e  aho  e  haule  iho 
kakou  ano  iloko  o  na  lima  o  Ieho- 
va ;  no  ka  mea,  he  nui  kona  alo- 
ha :  aole  au  e  make  haule  iloko  o 
ka  lima  o  kanaka. 

15  TT  A  hoouna  mai  la  o  Iehova 
i  ke  ahulau  iluna  o  ka  Iseraela, 
mai  ke  kakahiaka  a  hiki  i  ka  ma- 
nawa  i  oleloia'i,  a  make  iho  la 
na  kanaka  mai  Dana  a  hiki  i 
Beereseba,  he  kanahiku  tausani 
kanaka. 

16  I  ka  wa  i  o  aku  ai  ka  anela  i 
kona  lima  maluna  o  Ierusalema, 
mihi  iho  la  o  Iehova  no  ka  poino, 
i  mai  la  ia  i  ka  anela  nana  i  luku 
mai  i  na  kanaka,  Ua  oki;  e  alia 
kou  lima  ano.    E  ku  ana  ka  anela 

ma  kah/.  liehi  palaoa  no  Arauna  ka 
Iebusi. 

17  Olelo  aku  la  o  Davida  ia  Ieho- 
va  i  kona  ike  ana  aku  i  ka  anela 
nana  i  luku  mai  i  na  kanaka,  i  aku 
la,  Eia  hoi,  ua  hewa  wau,  ua  hana 
ino  no  hoi :  aka,  o  keia  poe  hipa, 
heaha  la  ka  lakou  i  hana  aku  ai  ? 
ke  noi  aku  nei  au  ia  oe,  e  kauia  mai 
kou  lima  maluna  o'u,  a  maluna 
hoi  o  ka  ohana  a  ko'u  makuakane. 

18  1  Hele  aku  la  o  Gada  io  Davi- 
da  la  ia  la,  i  mai  la  ia  ia,  E  pii  aku 
oe,  e  kukulu  i  kuahu  no  Iehova 
ma  kahi  hehi  palaoa  no  Arauna  ka 
Iebusi. 

19  Pii  aku  la  o  Davida  ma  ka  ole- 
lo  ana  a  Gada,  e  like  me  ka  Ieho- 
va  i  kauoha  mai  ai. 

20  Nana  aku  la  o  Arauna,  a  ike 
aku  la  i  ke  alii  a  me  kana  poe  kau- 
wa  e  hele  mai  ana  io  na  la.  Hele 
aku  la  o  Arauna  iwaho,  a  kulou 
iho  la  imua  o  ke  alii  ilalo  kona  alo 
i  ka  honua. 

21  I  aku  la  o  Arauna  i  ke  alii, 
No  ke  aha  la  i  hele  mai  nei  kuu 
haku  ke  alii  i  kana  kauwa?  I 
mai  la  o  Davida,  E  kuai  me  oe  i 


kahi  hehi  palaoa,  i  wahi  e  hana  ai 
i  kuahu  no  Iehova,  i  hookiia'i  ke 
ahulau  mai  na  kanaka  aku. 

22  I  aku  la  o  Arauna  ia  Davida, 
E  lawe  kuu  haku  ke  alii,  a  e  mo- 
hai  aku  e  like  me  kona  manao  he 
pono  :  eia  hoi  na  hipikane  i  mo- 
hai  kuni,  a  me  na  laau  kaa  palaoa, 
a  me  na  mea  laau  a  na  bipi  i  wa- 
hie. 

23  Haawi  aku  la  o  Arauna  me  he 
alii  la  5a  mau  mea  a  pau  i  ke  alii. 
I  aku  la  hoi  o  Arauna  i  ke  alii,  E 
maliu  mai  hoi  o  Iehova  ia  oe. 

24  I  mai  la  ke  alii  ia  Arauna, 
Aole  pela,  oiaio  no  e  kuai  aku  au 
me  oe,  ma  ke  kumukuai :  aole  au 
e  kaumaha  aku  i  na  mohaikuni  ia 
Iehova  i  ko'u  Akua  i  ka  mea  i 
loaa  ia'u  ma  ke  kumukuai  ole.  A 
kuai  aku  la  o  Davida  i  kahi  hehi 
palaoa  a  me  na  hipikane,  i  kana- 
lima  sekela  kala. 

25  Hana  iho  la  o  Davida  i  kuahu 
malaila  no  Iehova,  a  kaumaha  aku 
la  ia  i  na  mohaikuni,  a  me  na  mo- 
hai  hoomalu.  A  maliu  mai  la  o 
Iehova  i  ka  aina,  a  hookiia  iho  la 
ke  ahulau  mai  ka  Iseraela  aku. 


KA  BUKE  MUA 

NO 

Kokua  Abisaga  ia  Davida,  5  Hookiekie  Ado- 
niia.  28  Hoomaopopo  Davida  i  ko  Solo- 
mona  alii  ana.    50  Hoohaahaa  Adoniia. 

UA  elemakule  ae  la  o  Davida 
ke  alii,  a  ua  nui  kona  mau 
makahiki,  a  uhi  ae  la  lakou  ia  ia 
me  na  kapa,  aole  nae  ia  i  maha- 
na'e. 

2  Nolaila,  i  olelo  aku  la  kana 
mau  kauwa  ia  ia,  E  imiia'ku  ke- 
kahi  wahine  hou  puupaa  no  kuu 
haku  ke  alii ;  a  e  ku  oia  ma  ke  alo 
o  ke'lii,  a  e  lilo  ia  i  kaliu  nona,  a  e 
moe  ia  i  kou  poli,  i  mahana'e  kuu 
haku  ke  alii. 

3  Alaila  imi  hele  ae  la  lakou  i 
wahine  hou  maikai  ma  na  aina  a 


pau  o  ka  Iseraela,  a  loaa  ia  lakou 
o  Abisaga  no  Sunama,  a  alakai  ae 
la  lakou  ia  ia  i  ke  alii. 

4  He  maikai  loa  hoi  ua  wahine 
la,  a  lilo  ae  la  ia  i  kahu  malama 
no  ke  alii,  a  lawelawe  ae  la  oia  na- 
na,  aole  nae  i  ike  ke  alii  ia  ia. 

5  1  Alaila  o  Adoniia  ke  keiki  a 
Hagita  i  hookiekie  ae  ia  ia  iho,  i 
iho  la,  E  lilo  au  i  alii :  hoomakau- 
kau  ae  la  hoi  ia  i  mau  kaa  me  na 
kanaka  hololio  nona  iho,  a  me  na 
kanaka  he  kanalima  e  holo  imua 
ona. 

6  Aole  hoi  i  hoonaukiuki  ae  ko- 
na  makuakane  ia  ia  i  kekahi  ma- 
nawa,  i  ka  ninau  ana'e,  No  ke  aha 
la  oe  i  hana'i  pela  ?  a  he  maikai 

loa  kona  kino,  a  ua  hanau  ae  la 
kona  makuwahine  ia  ia  mamuli 
iho  o  Abesaloma. 

7  Kamailio  ae  la  oia  me  Ioaba 
ke  keiki  a  Zeruia,  a  me  Abiatara 
ke  kahuna,  a  kokua  ae  la  laua  ma- 
muli  o  Adoniia. 

8  Aka,  o  Zadoka,  a  me  Benaia 
ke  keiki  a  Iehoiada,  a  me  Natana 
ke  kaula,  a  me  Simei,  a  me  Rei,  a 
me  ka  poe  kanaka  koa  o  Davida, 
aole  lakou  me  Adoniia. 

9  Pepehi  iho  la  o  Adoniia  i  na 
hipa  a  me  na  bipi  kauo,  a  me  ua 
bipi  kupaluia,  ma  ka  pohaku  o 
Zoheleta,  e  pili  ana  i  ka  punawai 
Rogela,  a  kii  aku  la  oia  i  kona 
mau  hoahanau  a  pau,  i  na  keiki  a 
ke  alii,  a  me  na  kanaka  a  pau  o 
Iuda  na  kauwa  a  ke  alii. 

10  Aka,  o  Natana  ke  kaula,  a  me 
Beuaia,  a  me  na  kanaka  koa,  a  me 
Solomona  kona  kaikaina,  kana  i 
kii  ole  aku  ai. 

11  U  Nolailaolelo  ae  la  o  Natana 
ia  Bateseba  i  ka  makuwahiue  o 
Solomona,  i  ae  la,  aole  anei  oe  i 
lohe  e  alii  ana  o  Adoniia,  ke  keiki 
a  Hagita,  aole  hoi  i  ike  ko  kakou 
haku  o  Davida. 

12  Ano  hoi  ea,  e  ao  aku  au  ia  oe, 
i  hiki  ia  oe  ke  malama  i  kou  ola 
nei,  a  me  ke  ola  o  kau  keiki  o  So- 
lomona. 

13  E  hele  oe  a  e  komo  aku  i  ke 
alii  Davida,  a  e  olelo  aku  ia  ia, 
Aole  anei  oe  i  hoohiki  no  kau 
kauwawahine,  e  kuu  haku  ke  alii, 
i  ka  i  ana  mai,  Oiaio  e  alii  ana  o 
Solomona  o  kau  keiki  mahope 
iho  o'u,  a  e  noho  oia  maluna  o 
ko'u  nohoalii  ?  No  ke  aha  la  hoi 
e  alii  nei  o  Adoniia  ? 

14  Aia  hoi,  i  kou  kamailio  ana 
malaila  me  ke  alii,  owau  no  keka- 
hi  e  komo  ae  mamuli  ou  e  hooiaio 
i  kau  mau  olelo. 

15  T[  Alaila  komo  ae  la  o  Batese- 
ba  i  ke  alii  i  kona  keena,  he  ele- 
makule  loa  ke  alii;  a  malama  ae 
la  o  Abisaga  no  Sunama  i  ke  alii. 

16  Kulou  iho  la  o  Bateseba,  me 
ka  hoomaikai  aku  i  ke  alii.  I  mai 
la  hoi  ke  alii,  He  aha  kau  ? 

17  I  aku  la  hoi  oia  ia  ia,  E  kuu 
haku,  ua  hoohiki  oe  ma  o  Iehova 

la  kou  Akua  no  kau  kauwawahi- 
ne,  Oiaio  e  alii  no  Solomona  kau 
keiki  mahope  iho  o'u,  a  e  noho 
oia  maluna  o  ko'u  nohoalii. 

18  Aia  hoi,  ano,  e  alii  ana  o  Ado- 
niia,  eia  hoi,  e  kuu  Haku  ke  alii, 
aole  oe  i  ike. 

19  Ua  pepehi  ae  la  oia  i  na  bipi 
kauo,  a  me  na  bipi  kupaluia,  a  me 
na  hipa  he  nui,  a  ua  kii  ae  hoi  oia 
i  na  keiki  a  pau  a  ke  alii  a  mc 
Abiatara  ke  kahuna,  a  me  Ioaba 
ka  luna  o  ka  poe  koa,  aka,  o  So- 
lomona  kau  kauwa,  kana  i  kii  ole 
aku  ai. 

20  A  o  oe,  e  kuu  haku  ke  alii,  ke 
kau  nei  na  maka  o  ka  Iseraela  a 
pau  maluua  ou,  e  hai  aku  oe  ia  la- 
kou  i  ka  mea  e  noho  maluna  o  ka 
nohoalii  o  kuu  haku  ke  alii,  ma- 
hope  iho  ona. 

21  A  i  ole  ia,  eia  paha,  aia  hia- 
moe  kuu  haku  ke  alii  me  kona 
mau  makua,  alaila  e  kapaia  aua- 
nei  maua  me  ka'u  keiki  Solomo- 
na  he  mau  mea  hewa. 

22  H  Aia  hoi,  i  kona  kamailio 
ana  me  ke  alii,  komo  ae  la  o  Na- 
tana  ke  kaula. 

23  Hai  aku  la  lakou  i  ke  alii,  i 
aku  la,  Eia'e,  o  Natana  ke  kaula. 
A  komo  ia  imua  i  ke  alo  o  ke  alii, 
kulou  iho  la  ia  imua  o  ke  alii  ilalo 
kona  alo  i  ka  honua. 

24  I  aku  la  hoi  o  Natana,  E  kuu 
haku  ke  alii,  ua  olelo  anei  oe,  E 
alii  ana  o  Adoniiamahope  iho  o'u, 
a  e  noho  oia  maluna  o  ko'u  no- 
hoalii? 

25  No  ka  mea,  ua  iho  aku  oia  i 
keia  la  a  ua  pepehi  i  na  bipi  kauo 
a  me  na  bipi  kupaluia,  a  me  na 
hipa,  he  nui  loa,  a  ua  hea  aku  oia 
i  na  keiki  a  pau  a  ke  alii,  a  me  na 
luna  o  ka  poe  koa,  a  me  Abiatara, 
ke  kahuna,  aia  hoi,  ke  ai  nei  la- 
kou  ke  inu  nei  hoi  imua  ona,  me 
ka  olelo  aku,  E  ola  ke  alii,  o  Ado- 
niia. 

26  Aka,  owau  nei,  owau  o  kau 
kauwa  nei,  a  me  Zadoka  ke  kahu- 
na,  a  me  Benaia  ke  keiki  a  Iehoia- 
da,  a  me  Solomona  kau  kauwa 
kana  i  kahea  ole  mai  ai. 

27  Ua  hanaia  anei  keia  mea  e  kuu 
haku  ke  alii,  aole  hoi  oe  i  hoike 

mai  i  kau  kauwa  uei,  i  ka  īnea  e 
noho  maluna  o  ka  nokoalii  o  kuu 
haku  ke  alii  mahope  iho  oua? 

28  ī"  Alaila  olelo  inai  la  ke  alii 
Davida,  i  mai  la,  E  kahea  aku  ia 
Bateseba  io'u  nei.  A  hele  mai  ia 
imua  i  ke  alo  o  ke  alii,  a  ku  iho  la 
ia  imua  o  ke  alii. 

29  Hoohiki  iho  la  ke  alii,  i  mai 
la,  Ma  ke  ola  o  Iehova,  ka  mea 
nana  kuu  uhane  i  hoopakele  ae 
mailoko  ae  o  ka  popilikia  a  pau, 

30  E  like  me  ko'u  hoohiki  ana 
nou,  ma  o  Iehova  la  ke  Akua  o 
Iseracla,  peneia,  Oiaio,  e  alii  ana 
no  o  Solomona  kau  keiki,  maho- 
pe  iho  o'u,  a  e  noho  oia  maluna  o 
ko'u  nohoalii,  ma  ko'u  hakahaka ; 
pela  io  no  wau  e  hana  aku  ai  i 
keia  la. 

31  Alaila  kulou  iho  la  o  Bateseba 
ilalo  ke  alo  i  ka  honua,  a  hoomai- 
kai  aku  la  i  ke  alii,  me  ka  olelo 
aku,  E  ola  mau  loa  kuu  haku  ke 
alii  Davida. 

32  H  I  mai  la  hoi  ke  alii  Davida, 
E  kahea  aku  ia  Zadoka  io'u  uei  ke 
kahuna,  a  me  Natana  ke  kaula,  a 
me  Benaia  ke  keiki  a  Iehoiada. 
A  hele  mai  la  lakou  imua  i  ke  alo 
o  ke  alii. 

33  I  mai  la  hoi  ke  alii  ia  lakou, 
E  lawe  pu  me  oukou  i  na  kauwa  a 
ko  oukou  haku,  a  e  hooholo  ia 
Solomona  ka'u  keiki  maluna  iho 
o  kuu  hoki,  a  e  lawe  ia  ia  i  Gi- 
hona. 

34  Ana  Zadoka  ke  kakuna,  a  me 
Natana  ke  kaula  ia  e  poni  i  alii 
maluua  o  ka  Iseraela :  c  hookani 
oukou  i  ka  pu,  a  e  olelo  aku,  E 
ola  ke  alii  Solomona. 

35  Alaila  e  hele  mai  oukou  ma- 
muli  ona,  i  hele  mai  oia  e  noho 
maluna  o  ko'u  uohoalii ;  uo  ka 
mea,  e  lilo  oia  i  alii  ma  ko'u  ha 
kahaka,  a  ua  hoomaopopo  ae  nei 
au  ia  ia  i  alii  maluna  o  lseraela  a 
maluna  hoi  o  Iuda. 

36  Alaila  olelo  aku  la  o  Benaia 
ke  keiki  a  Ichoiada  i  ke  alii,  i  aku 
la,  Amene ;  a  e  olelo  hoi  pela  Ie- 
hova  ke  Akua  o  kuu  haku  ke  alii. 

37  Me  Iehova  i  noho  pu  ai  me 
kuu  haku  ke  alii,  pela  e  noho  pu 
ai  oia  me  Solomona,  a  e  hoonui  ae 


i  kona  nohoalii  i  ka  nohoalii  o 
kuu  haku  ke  alii  Davida. 

38  Alaila  hele  aku  la  Zadoka  ke 
kahuua,  a  me  Natana  ke  kaula,  a 
me  Benaia  ke  keiki  a  Iehoiaela,  a 
me  na  Kereta  a  me  na  Pelita  a 
hooholo  lakou  ia  Solomona  malu- 
na  o  ka  hoki  o  ke  alii  o  Davida,  a 
lawe  ae  la  lakou  ia  ia  i  Gihona. 

39  Lawe  ae  la  o  Zadoka  ke  kahu- 
ua  i  ka  pepeiaohao  aila  mailoko 
ae  o  ka  halelewa,  a  poni  ae  la  ia 
Solomona.  A  hookani  ae  la  la- 
kou  i  ka  pu  ;  i  ae  la  hoi  na  kana- 
ka  a  pau,  E  ola  ke  alii  Solomona. 

40  A  hoi  mai  la  na  kanaka  a  pau 
mamuli  ona,  hookiokio  ae  la  na 
kanaka  me  na  ohe,  a  hauoli  ae  la 
lakou  me  ka  olioli  nui,  a  haalulu 
ae  la  ka  honua  i  ko  lakou  leo. 

41  1f  Lohe  ae  la  hoi  o  Adoniia  a 
me  na  hoaai  a  pau  me  ia,  i  ka  pau 
ana  o  ka  lakou  ahaaina.  A  lohe  o 
Ioaba  i  ke  kani  ana  o  ka  pu,  i  ae 
la  ia,  No  ke  aha  la  keia  walaau 
ana  o  ke  kulauakauhale  haunae- 
le? 

42  A  i  kana  olelo  ana,  aia  hoi, 
hiki  ae  la  o  Ionatana  ke  keiki  a 
Abiatara,  ke  kahuna :  i  mai  la  o 
Adoniia  ia  ia,  E  komo  mai  oe,  no 
ka  mea,  he  kanaka  ikaika  no  oe, 
a  ke  lawe  mai  nei  oe  i  ka  olelo 
maikai. 

43  Alaila  olelo  ae  la  o  Ionatana,  i 
ae  la  ia  Adoniia,  Oiaio,  ua  hoolilo 
ae  nei  ko  kakou  haku  ke  alii  o 
Davida  ia  Solomona  i  alii. 

44  A  ua  hoouna  ke  alii  me  ia  ia 
Zadoka  ke  kahuna,  a  me  Nataua 
ke  kaula,  a  me  Benaia  ke  keiki  a 
Iehoiada,  a  me  na  Kereta,  a  me  na 
Pelita,  a  ua  hooholo  lakou  ia  ia 
maluna  o  ka  hoki  a  ke  alii. 

45  A  ua  poni  ae  la  o  Zadoka  ke 
kahuna,  a  me  Nalana  ke  kaula  ia 
ia  i  alii  ma  Gihona,  a  ua  hoi  mai 
lakou  mailaila  mai  e  hauoli  ana,  i 
halulu  ai  ke  kulanakauhale.  Oia 
ka  walaau  a  oukou  i  lohe  ai. 

46  Ke  noho  nei  no  hoi  o  Solomo- 
na  maluna  o  ka  nohoalii  o  ke  au- 
puni. 

47  A  ua  hele  mai  hoi  na  kauwa  a 
ke  alii  e  hoomaikai  i  ko  kakou 
haku  ke  alii  Davida,  e  i  ana,   E 

hoonui  ke  Akua  i  ka  maikai  o  ka 
inoa  o  Solomona  i  kou  inoa,  a  e 
hoopakela  i  kona  nohoalii  mamua 
o  kou  nohoalii.  A  kulou  iho  ke 
alii  maluna  iho  o  kona  wahi  moe. 

48  Peneia  hoi  i  olelo  mai  ai  ke 
alii,  E  hoomaikaiia  o  Iehova  ke 
Akua  o  Iseraela  ka  mea  nana  i 
haawi  mai  i  keia  la  e  noho  kekahi 
maluna  o  ko'u  nohoalii,  a  e  ike 
ana  hoi  kuu  mau  maka. 

49  Makau  iho  la  na  hoaai  a  pau 
na  mea  me  Adoniia,  ku  ae  la  la- 
kou  a  hele  kela  kanaka  keia  ka- 
naka  i  kona  wahi  e  hele  ai. 

50  1f  Makau  iho  la  hoi  o  Adoniia 
imua  o  Solomona,  ku  ae  la  ia,  a 
hele  aku,  a  lalau  ae  la  i  na  pe- 
peiaohao  o  ke  kuahu. 

51  Ua  haiia  mai  ia  Solomona  pe- 
neia,  Aia  hoi,  ke  makau  mai  nei  o 
Adoniia  i  ke  alii  ia  Solomona,  no 
ka  mea,  ea,  ua  lalau  oia  i  na  pe- 
peiaohao  o  ke  kuahu,  e  olelo  ana, 
E  hoohiki  ke  alii  Solomona  no'u  i 
keia  la,  aole  ia  e  pepehi  mai  i  ka- 
na  kauwa  me  ka  pahikaua. 

52  Olelo  mai  la  hoi  o  Solomona, 
Ina  e  hoike  oia  ia  ia  iho  he  kana- 
ka  hoopono,  aole  e  haule  i  ka  ho- 
nua  kekahi  oho  ona,  aka,  ina  i 
loaa  ka  hewa  i'loko  ona,  e  make 
no  ia. 

53  Alaila  hoouna  ae  la  ke  alii  So- 
lomona,  a  lawe  mai  lakou  ia  ia 
mailuna  mai  o  ke  kuahu.  Hele 
mai  la  ia  a  kulou  iho  la  i  ke  alii  ia 
Solomona,  a  olelo  mai  la  Solomo- 
na  ia  ia,  E  hele  oe  i  kou  hale. 

MOKUNA  II. 

Ke  kauoha  a  Davida  ia  Solomona.  10  Kona 
make.  12  Ko  Solomona  alii  ana.  13  Ke 
ku  e  a  me  ka  make  o  Adoniia.  28  Ka  make 
o  Ioaba,  36  a  me  Simei. 

HOOKOKOKE  mai  la  hoi  na 
la  o  Davida  e  make  ai;  a 
kauoha  mai  la  oia  ia  Solomona  i 
kana  keiki,  i  mai  la, 

2  Ke  hele  uei  au  i  ka  aoao  o  ko 
ka  honua  a  pau :  e  hooikaika  oe, 
a  e  hookanaka  hoi ; 

3  A  e  malama  oe  i  ke  kauoha  a 
Iehova  kou  Akua,  e  hele  ma  kona 
mau  aoao,  me  ka  malama  i  kona 
mau  kapu,  a  me  kana  mau  kauo- 
ha,  a  me  kona  mau  kanawai,  a  me 

kana  mau  olelo  me  ia  i  kakauia'i 
ma  ke  kanawai  ia  Mose,  i  pomai- 
kai  oe  ma  na  mea  a  pau  au  e  hana 
aku  ai,  a  i  na  wahi  a  pau  e  huli  ae 
ai  oe : 

4  I  hooko  iho  ai  o  Iehova  i  kana 
olelo  ana  i  olelo  mai  ai  no'u,  i  ka  i 
ana  mai,  Ina  e  malama  kau  mau 
keiki  i  ko  lakou  aoao,  e  hele  imua 
o'u  me  ka  oiaio,  me  ko  lakou  naau 
a  pau,  a  me  ko  lakou  uhane  a  pau, 
aole  oe  e  nele  i  ke  kanaka  ole  (wa- 
hi  ana)  e  noho  maluna  o  ka  no- 
hoalii  o  ka  Iseraela. 

5  A  ua  ike  no  hoi  oe  i  ka  mea  a 
Ioaha  ke  keiki  a  Zeruia  i  hana 
mai  ai  ia'u,  a  me  ka  mea  ana  i  ha- 
na'ku  ai  i  na  luna  elua  o  ka  poe 
koa  o  ka  Iseraela,  ia  Ahenera  ke 
keiki  a  Nera,  a  ia  Amasa  ke  keiki 
a  Ietera ;  ua  pepehi  oia  ia  laua,  a 
ua  hookahe  oia  i  ke  koko  o  ke 
kaua  i  ka  wa  maluhia,  ua  kau  hoi 
oia  i  ke  koko  o  ke  kaua  ma  kona 
kaei  i  kaeiia'i  kona  puhaka,  a  ma 
kona  mau  kamaa  i  hookomoia'i 
kona  mau  wawae. 

6  Nolaila  e  hana  oe  mamuli  o 
kou  akamai,  i  ole  ai  e  iho  maluhia 
kona  poohina  i  ka  luakupapau. 

7  Aka,  e  lokomaikai  aku  oe  i  na 
keiki  a  Barezilai  no  Gileada,  o  la- 
kou  kekahi  o  ka  poe  e  ai  ana  ma 
kou  papaaina ;  no  ka  mea,  pela  la- 
kou  i  hele  mai  ai  ia'u  i  ko'u  hee 
ana  imua  o  Abesaloma  kou  hoa- 
hanau. 

8  Aia  hoi  me  oe  o  Simei  ke  keiki 
a  Gera  ka  Beniamina  no  Bahuri- 
ma,  ua  hoino  wale  mai  oia  ia'u  me 
ka  olelo  hoino  loa  i  ka  la  i  hele 
aku  ai  au  i  Mahanaima;  aka,  ua 
hele  ae  ia  e  halawai  me  au  ma  Io- 
redane,  a  hoohiki  aku  la  au  nona, 
ma  o  Iehova  la,  i  aku  la,  Aole  au 
e  pepehi  aku  ia  oe  me  ka  pahi- 
kaua. 

9  Ano  hoi,  mai  hoapono  oe  ia  ia, 
no  ka  mea,  he  kanaka  naauao  no 
oe,  a  ua  ike  oe  i  kau  mea  e  pono 
ai  ke  hana  aku  ia  ia ;  aka,  e  hooi- 
ho  oe  i  kona  poohina  ilalo  i  ka 
luakupapau  me  ke  koko. 

10  Alaila  hiamoe  iho  la  o  Davida 
me  kona  mau  makua,  a  ua  kanuia 
ma  ke  kulanakauhale  o  Davida. 

11  A  o  na  la  i  alii  ai  o  Davida 
maluna  o  ka  Iseraela  he  kanaha 
mau  makahiki  ia  ;  ma  Heberona  i 
alii  ai  oia  i  na  makahiki  ehiku,  a 
ma  Iernsalema  i  alii  ai  oia  i  na 
makahiki  he  kanakolukumama- 
kolu. 

12  II  Alaila  noho  iho  la  o  Solo- 
mona  maluna  o  ka  nohoalii  o  ko- 
na  makuakane,  a  ua  hooku  paa 
loa  ia  kona  aupuni. 

13  H  Alaila  hele  mai  la  o  Adoniia 
ke  keiki  a  Hagita  io  Bateseba  la 
ka  makuwahine  o  Solomona.  Ni- 
nau  aku  la  oia,  Ua  hele  mai  nei 
anei  oe  me  ke  aloha  ?  I  mai  la  ia, 
Me  ke  aloha. 

14  A  olelo  mai  la  hoi  ia,  He  wahi 
manao  ka'u  e  olelo  aku  ai  ia  oe. 
A  i  aku  la  kela,  E  olelo  mai. 

15  Olelo  mai  la  ia,  Ua  ike  no  oe, 
ia'u  no  ke  aupuni,  a  ua  kau  na  ma- 
ka  o  ka  Iseraela  a  pau  ia'u  i  alii  ae 
au ;  aka,  ua  hoohuliia  ke  aupuni, 
a  ua  lilo  ae  nei  i  ko'u  hoahanau  : 
no  ka  mea,  nona  no  ia,  mai  Ieho- 
va  mai. 

16  Ano  la  hoi,  hookahi  mea  a'u  e 
noi  ai  ia  oe,  mai  hoole  mai  oe  ia'u. 
I  aku  la  oia  ia  ia,  E  olelo  mai  no. 

17  I  mai  la  hoi  oia,  Ke  noi  aku 
nei  au  ia  oe  e  olelo  oe  ia  Solomo- 
na  ke  alii,  (no  ka  mea  aole  oia  e 
hoole  ia  oe,)  e  haawi  mai  oia  ia 
Abisaga  no  Sunama  ia'u  i  wahine. 

18  I  aku  la  o  Bateseba,  He  pono, 
e  olelo  aku  no  wau  i  ke  alii,  nou. 

19  Tf  Hele  aku  la  o  Bateseba  i  ke 
alii  ia  Solomona,  e  i  aku  ia  ia  no 
Aeloniia.  Ku  ae  la  hoi  ke  alii  ilu- 
na  e  halawai  me  ia,  a  kulou  iho  la 
ia  ia,  a  noho  iho  la  ma  kona  no- 
hoalii,  a  ua  hoonoho  iho  i  ka  no- 
ho  no  ka  makuwahine  o  ke  alii;  a 
noho  iho  oia  ma  kona  lima  akau. 

20  Alaila  i  ae  la  ia,  Hookahi  mea 
iki  ka'u  e  noi  aku  ai  ia  oe ;  mai 
hoole  mai  oe  ia'u.  A  olelo  ae  la 
ke  alii  ia  ia,  E  olelo  mai  no  oe,  e 
kuu  makuwahine,  no  ka  mea,  aole 
au  e  hoole  aku  ia  oe. 

21  I  ae  la  kela,  E  haawiia'ku  o 
Abisaga  no  Sunama  ia  Adoniia 
kou  hoahanau  i  wahine. 

22  Olelo  ae  la  ke  alii  Solomona,  i 
ae  la  i  kona  makuwahine,  No  ke 

aha  la  oe  i  noi  mai  nei  ia  Abisaga 
no  Sunama  na  Adoniia?  E  noi 
mai  oe  i  ke  aupuni  kekahi  nona, 
no  ka  mea,  o  ko'u  kaikuaana  no 
ia,  nona  hoi,  a  no  Abiatara  ke  ka- 
huna,  a  no  Ioaba  ke  keiki  a  Ze- 
ruia. 

23  Alaila  hoohiki  Solomona  ke 
alii  ma  o  Iehova  la,  i  aku  la,  Me  ia 
e  hana  mai  ai  ke  Akua  ia'u,  a  e 
hui  hou,  ke  olelo  ku  e  ole  o  Ado- 
niia  i  keia  olelo  i  kona  ola  iho. 

24  Ano  hoi,  me  ke  ola  ana  o  Ie- 
hova,  ka  mea  nana  i  hooku  paa 
mai  ia'u,  a  i  hoonoho  ia'u  ma  ka 
nohoalii  o  Davida  ko'u  makuaka- 
ne,  ka  mea  nana  i  hana  i  hale  no'u, 
e  like  me  kana  olelo  hoopomaikai, 
e  make  no  o  Adoniia  i  keia  la. 

25  Kena  ae  la  o  Solomona  ke  alii 
ma  ka  lima  o  Benaia  ke  keiki  a  Ie- 
hoiada ;  lele  aku  la  oia  ia  ia  a  ma- 
ke  ia. 

26  H  A  olelo  mai  la  ke  alii  ia 
Abiatara  ke  kahuna,  E  hele  aku 
oe  i  Anatota,  i  kau  mau  mahinaai 
ponoi ;  no  ka  mea,  he  pono  ke 
make  oe :  aka,  aole  au  e  pepehi 
aku  ia  oe  i  keia  mau  la,  no  ka 
mea,  ua  hali  oe  i  ka  pahuberita  o 
ka  Haku  Iehova  imua  o  Davida 
ko'u  makuakane,  a  ua  hookauma- 
haia  oe  i  na  mea  a  pau  i  hookau- 
mahaia'i  ko'u  makuakane. 

27  Pela  i  kipaku  aku  ai  o  Solo- 
mona  ia  Abiatara  mai  kona  kahu- 
na  ana  no  Iehova,  i  hooko  i  ka 
olelo  a  Iehova  ana  i  olelo  ai  no  ka 
ohana  a  Eli  ma  Silo. 

28  TT  Alaila  hiki  ae  la  ka  olelo  ia 
Ioaba ;  no  ka  mea,  ua  huli  ae  o 
Ioaba  mamuli  o  Adoniia  aole  nae 
ia  i  huli  mamuli  o  Abesaloma :  a 
holo  aku  la  o  Ioaba  i  ka  halelewa 
o  Iehova,  a  lalau  ae  la  i  na  pe- 
peiaohao  o  ke  kuahu. 

29  A  ua  haiia'ku  i  ke  alii  ia  Solo- 
mona,  Ua  holo  aku  o  Ioaba  i  ka 
halelewa  o  Iehova,  aia  hoi  ia  ma 
ke  kuahu.  Alaila  kena  ae  la  o 
Solomona  ia  Benaia  ke  keiki  a  Ie- 
hoiada,  i  ae  la,  E  hele  oe  e  lele 
aku  ia  ia. 

30  A  hele  aku  la  o  Benaia  i  ka 
halelewa  o  Iehova,  i  aku  la  ia  ia, 
Ke  i  mai  nei  ke  alii,  E  hele  mai 

oe.  I  mai  kela,  Aole,  aka,  maa- 
nei  au  e  make  ai.  A  lioi  hoike  o 
Benaia  i  ke  alii,  i  aku  la,  Pela  i 
olelo  mai  ai  o  Ioaba,  a  pela  i  hoi- 
ke  mai  ai  oia  ia'u. 

31  A  i  mai  la  ke  aiii  ia  ia,  E  hana 
aku  oe  e  like  me  kana  i  olelo  mai 
ai,  e  lele  aku  ia  ia  a  e  kanu  ia  ia,  i 
lawe  aku  oe  i  ke  koko  hala  ole  a 
Ioaba  i  hookahe  ai,  mai  o'u  aku 
nei,  a  mai  ka  ohana  aku  a  ko'u 
makuakane. 

32  A  e  hoihoi  aku  o  Iehova  i  ko- 
na  koko  maluna  o  ke  poo  ona, 
o  ka  mea  i  lele  aku  i  na  kanaka 
elua  ua  oi  aku  ko  laua  pono  me 
ko  laua  maikai  mamua  o  kona,  a 
pepehi  aku  la  ia  laua  me  ka  pahi- 
kaua,  me  ka  ike  ole  o  Davidako'u 
makuakane,  ia  Abenera  ke  keiki 
a  Nera,  ka  luna  o  ka  poe  koa  o  ka 
Iseraela,  a  me  Amasa  ke  keiki  a 
Ietera  ka  luna  o  ka  poe  koa  o  ka 
Iuda. 

33  Nolaila  e  hoi  ae  ko  laua  koko 
maluna  o  ke  poo  o  Ioaba,  a  malu- 
na  o  kana  mau  keiki  a  mau  aku  ; 
aka,  maluna  o  Davida  a  me  kana 
mau  keiki,  a  me  kana  ohana,  a 
me  kona  nohoalii,  e  kau  mau 
loa'i  ka  pomaikai  mai  ka  Haku 
mai. 

34  Hele  aku  la  hoi  o  Beuaia  ke 
keiki  a  Iehoiada,  lele  aku  la  ia  ia, 
a  pepehi  aku  ia  ia;  a  ua  kanuia 
oia  iloko  o  kona  hale  i  ka  waoua- 
hele. 

35  ^[  A  hoonoho  ae  la  ke  alii  ia 
Benaia  ke  keiki  a  Iehoiada,  iloko 
o  kona  wahi  maluna  o  ka  poe  koa, 
a  hookomo  ae  la  ke  alii  ia  Zadoka 
i  ka  hakahaka  o  Abiatara. 

36  lf  Hoouna  ae  la  ke  alii  e  kii  ia 
Simei,  a  i  ae  la  ia  ia,  E  kukulu  oe  i 
hale  nou  ma  Ierusalema,  a  malai- 
la  e  noho  ai,  mai  hele  aku  oe  mai 
ia  wahi  aku. 

37  No  ka  mea,  eia,  i  kou  la  e  pu- 
ka  aku  ai  maluna  o  ke  kahawai 
Kederona,  e  ike  oe  he  oiaio  no  e 
make  io  no  oe,  a  maluna  o  kou 
poo  iho  kou  koko. 

38  Olelo  aku  la  hoi  o  Simei  i  ke 
alii,  he  pono  ka  olelo  ;  a  e  like  me 
ka  olelo  a  kuu  haku  ke  alii,  pela 
no  e  hana  aku  ai  kau  kauwa.     A 

noho  iho  la  o  Simei  ma  Ierusale- 
ma  i  na  la  he  nui. 

39  Eia  kekahi,  i  ka  pau  ana  o  na 
makahiki  ekolu,  holo  malu  aku  la 
elua  o  na  kauwa  a  Simei  ia  Akisa 
ke  keiki  a  Maaka  ke  alii  o  Gata : 
a  olelo  mai  la  lakou  ia  Simei,  i 
mai  la,  Aia  kau  mau  kauwa  ma 
Gata. 

40  Ku  ae  la  hoi  o  Simei,  a  kau 
aku  la  i  kanoholio  maluna  o  kona 
hoki  a  holo  aku  la  i  Gata,  ia  Akisa 
e  imi  ana  i  kana  mau  kauwa ;  a 
holo  no  Simei  a  hoihoi  mai  i  kana 
mau  kauwa  mai  Gata  mai. 

41  Haiia'ku  la  ia  Solomona,  ua 
hele  aku  o  Simei  mai  Ierusalema 
aku  i  Gata,  a  ua  hoi  mai. 

42  Hoouna  ae  ke  alii  e  kii  ia  Si- 
mei,  a  i  ae  la  ia  ia,  Aole  anei  na'u 
i  hoohiki  ai  oe  ma  o  Iehova  la,  a  i 
olelo  aku  au  ia  oe  penei,  I  kou  la 
e  puka  aku  ai  a  hele  mawaho  i 
kahi  e,  e  ike  oe  he  oiaio,  e  make 
io  no  oe?  a  olelo  mai  la  oe  ia'u, 
He  pono  ka  olelo  a'u  e  lohe  nei. 

43  No  ke  aha  la  hoi  i  malama  ole 
ai  oe  i  kau  mea  i  hoohiki  ai  no  Ie- 
hova,  a  me  ke  kauoha  a'u  i  kauo- 
ha  aku  ai  ia  oe  ? 

44  Olelo  hou  ae  la  ke  alii  ia  Si- 
mei,  Ua  ike  no  oe  i  ka  hewa  a  pau 
i  maopopo  i  kou  naau,  au  i  haua 
mai  ai  ia  Davida  ko'u  makuakane : 
nolaila  e  hoihoi  aku  o  Iehova  i 
kou  hewa  maluna  iho  o  kou  poo  ; 

45  A  e  pomaikai  Solomona  ke 
alii,  a  e  hooku  paa  mau  loa  ia  ka 
nohoalii  o  Davida  ma  ke  alo  o  Ie- 
hova. 

46  Alaila  kena  ae  la  ke  alii  ia  Be- 
naia  ke  keiki  a  Iehoiada,  a  puka 
ae  ia,  a  lele  aku  ia  ia  a  make  ia. 
A  ua  hoopaaia  ke  aupuni  iloko  o 
ka  lima  o  Solomona. 

MOKUNA  III. 

Ka  mare  ana  o  Solomona.  4  Kana  mohai 
ma  Gibeona.  9  Noi  aku  la  oia  a  loaa  ia  ia 
ka  naauao.  16  Ka  hooponopono  ana  i  na 
wahine  elua. 

HOOHUI  ae  la  o  Solomona  me 
Parao  ke  alii  o  Aigupita,  a 
lawe  ae  la  oia  i  ke  kaikamahine  a 
Parao,  a  lawe  mai  ia  ia  i  ke  kula- 
nakauhale  o  Davida,  a  paa  ia  ia 
kona  hale  iho,  a  me  ka  hale  o  Ie- 

hova,  a  me  ka  pa  o  Ierusalema  a 
puui. 

2  Mohai  aku  la  nae  na  kanaka 
ma  na  waki  kiekie,  no  ka  mea, 
aole  i  kukuluia  ka  hale  no  ka  inoa 
o  Iehova  a  hiki  ia  mau  la. 

3  Ua  alohaaku  no  hoi  o  Solomo- 
na  ia  Iehova,  e  hele  ana  ma  na 
kauoha  a  Davida  kona  makua- 
kane,  mohai  aku  la  nae  oia  a  ku- 
ui  aku  la  hoi  i  ka  mea  ala  ma  na 
wahi  kiekie. 

4  Hele  aku  la  ke  alii  i  Gibeona  e 
kaumaha  aku  malaila,  no  ka  mea, 
he  wahi  kiekie  nui  no  hoi  ia ;  hoo- 
kahi  tausani  mohaikuni  ka  Solo- 
mona  i  mohai  ai  ma  kela  kuahu. 

5  ī  A  ma  Gibeona  i  ikeie'ku  ai 
o  Iehova  e  Solomona,  ma  ka  moe 
uhane  i  ka  po,  a  olelo  mai  la  ke 
Akua,  E  noi  mai  oe  i  ka'u  mea  e 
haawi  aku  ai  ia  oe. 

o'  I  aku  la  o  Solomona,  Nui  mai 
la  kou  lokomaikai  i  kau  kauwa  ia 
Davida  ko'u  makuakane,  e  like 
me  kona  hele  ana  imua  ou  ma  ka 
oiaio,  a  me  ka  pololei,  a  me  ke 
kupono  o  ka  naau  ia  oe  ;  a  ua  ma- 
lania  hoi  oe  i  keia  lokomaikai  nui 
nona,  i  kou  haawi  ana  mai  i  keiki 
nana  e  noho  maluna  o  kona  no- 
hoalii,  me  neia  i  keia  la. 

7  Ano  hoi  e  Iehova  ko'u  Akua, 
ua  hoolilo  mai  oe  i  kau  kauwa  nei 
i  alii  ma  kahi  o  Davida  ko'u  ma- 
kuakane :  he  keiki  uuku  wale  no 
au :  aole  ike  au  i  ka  kele  aku, 
aole  hoi  i  ka  hoi  mai. 

8  A  iwaena  konu  kau  kauwa  nei 
o  kou  poe  kanaka,  au  i  koho  mai 
ai,  he  lahuikanaka  nui  aole  hiki 
ke  helu,  aole  e  pau  i  ka  heluia  no 
ka  lehulehu  loa, 

9  Nolaila,  e  haawi  mai  oe  i 
naauao  i  kau  kauwa  nei  e  hoo- 
malu  i  kou  poe  kanaka,  i  hiki 
ia'u  ke  hookaawale  mawaena  o 
ka  pono  a  me  ka  hewa ;  no  ka 
mea,  owai  la  ka  mea  e  hiki  ia  ia 
ke  hooponopono  i  kou  lahuika- 
naka  he  nui  loa  me  neia. 

10  Pono  iho  la  ka  olelo  imua  o 
ka  Haku,  o  ko  Solomona  noi  ana 
i  keia  mea. 

11  Olelo  mai  la  ke  Akua  ia  ia, 
No  kou  noi  ana  mai  i  keia  mea, 


aole  i  noi  mai  i  na  la  he  nui  nou, 
aole  hoi  i  noi  mai  i  waiwai  nui 
uou,  aole  hoi  i  noi  mai  e  make 
kou  poe  enemi ;  aka,  ua  noi  mai 
oe  i  naauao  nou  i  ike  i  ka  hoopo- 
nopono; 

12  Eia  hoi,  ua  hana  no  au  e  like 
me  kau  olelo ;  eia  no  hoi,  ua  haa- 
wi  aku  au  i  ka  naau  akamai  a  me 
ka  ike  nou,  i  ole  mea  i  like  ai  me 
oe  mamua  ou,  aole  hoi  mahope 
aku  ou  e  ku  mai  ai  kekahi  e  like 
me  oe. 

13  A  ua  haawi  hou  aku  au  ia  oe 
i  ka  mea  au  i  noi  ole  mai  ai,  i  ka 
waiwai  nui,  a  me  ka  hanohano,  i 
ole  mea  like  me  oe  iwaena  o  na  lii 
i  kou  mau  la  a  pau. 

14  A  ina  e  hele  oe  ma  ko'u  mau 
aoao,  a  e  malama  mai  i  ko'u  mau 
kanawai,  a  me  ka'u  mau  kauoha, 
e  like  me  ka  hele  ana  o  Davida 
kou  makuakane,  alaila  e  hooloihi 
aku  au  i  kou  mau  la.  , 

15  Ala  ae  la  o  Solomona,  aia  hoi, 
he  moe  uhane.  A  hele  mai  la  ia  i 
Ierusalema,  a  ku  iho  la  imua  o  ka 
pahuberita  o  ka  Haku,  a  kaumaha 
aku  la  i  na  mohaikuni,  a  kaumaha 
aku  la  i  na  mohaihoomalu,  a  hana 
hoi  ia  i  ka  ahaaina  na  kana  mau 
kauwa  a  pau. 

16  1  Alaila  hele  mai  la  na  wahi- 
ue  moe  kolohe  elua  i  ke  alii,  a  ku 
mai  la  laua  imua  ona, 

17  A  olelo  aku  la  kekahi  wahine, 
E  kuu  haku,  e  noho  ana  maua  me 
keia  wahine  ma  ka  hale  hookahi, 
a  hanau  keiki  au  me  ia  iloko  o  ka 
hale. 

18  Eia  kekahi,  i  ke  kolu  o  ka  la 
mahope  mai  o  ko'u  hanau  ana,  ha- 
nau  mai  la  keia  wahine  kekahi ; 
aohe  mea  e  me  maua  iloko  o  ka 
hale,  o  maua  wale  no  ka  iloko  o 
ka  hale. 

19  Make  iho  la  ke  keiki  a  keia 
wahine  i  ka  po,  no  ka  mea,  ua 
moe  ae  oia  nei  maluna  ona. 

20  A  ala  ae  la  ia  i  ka  waena  o  ka 
po,  a  lawe  aku  la  i  ka'u  keiki  mai 
kuu  aoao  aku,  i  ka  wa  i  hiamoe  ai 
kau  kauwawahine,  a  hoomoe  iho 
ia  ia  ma  kona  poli,  a  hoomoe  mai 
la  hoi  i  kana  keiki  make  ma  ko'u 
poli. 

435 


NA  LII  I. 


21  A  i  kuu  ala  ana  i  kakakiaka  e 
hanai  i  kuu  keiki  i  ka  waiu,  aia 
hoi,  ua  make ;  aka,  i  ko'u  nana 
ana  ia  ia  i  ke  ao,  aia  hoi,  aole  ia  o 
ka'u  keiki  a'u  i  hanau  ai. 

22  A  olelo  ae  la  kekahi  wahine, 
Aole,  aka,  na'u  no  ke  keiki  ola,  a 
nau  ke  keiki  niake;  a  olelo  ae 
keia,  Aole,  aka,  nau  ke  keiki  ma- 
ke,  a  na'u  no  hoi  ke  keiki  ola. 
Pela  no  i  olelo  ai  ua  mau  wahine 
la  imua  o  ke  alii. 

23  I  mai  la  ke  alii,  ke  i  mai  nei 
kekahi,  Na'u  keia  keiki  ka  mea 
ola,  a  nau  ke  keiki  make ;  a  ke  i 
mai  nei  kela,  Aole,  aka,  nau  ke 
keiki  make,  a  na'u  no  ke  keiki 
ola. 

24  Olelo  mai  la  hoi  ke  alii,  E  la- 
we  mai  i  ka  pahikaua  ia'u.  A  la- 
we  aku  la  lakou  i  ka  pahikaua  ma 
ke  alo  o  ke  alii. 

25  Kauoha  mai  la  ke  alii,  E  ma- 
hele  i  ke  keiki  ola  i  elaa,  a  e  haa- 
wi  i  kekahi  hapalua  i  kekahi,  a  i 
kekahi  hapalua  i  kekahi. 

26  Alaila  olelo  aku  ka  wahine 
nana  ke  keiki  ola  i  ke  alii,  no  ka 
mea,  ua  hu  ke  aloha  o  kona  naau 
i  kana  keiki,  i  aku  la  hoi  ia,  E  kuu 
haku,  e  haawi  i  ke  keiki  ola  ia  ia 
nei,  aole  loa  e  pepehi  ia  ia.  Aka, 
olelo  mai  kela,  Aole  ia  ia'u,  aole 
hoi  ia  oe,  e  mahele  ae  ia  ia. 

27  Kauoha  mai  la  ke  alii,  i  mai 
la,  E  haawi  aku  i  ke  keiki  ola  ia 
ia  la,  aole  loa  e  hoomake  ia  ia; 
oia  kona  makuwahine. 

28  A  lohe  ae  la  ka  Iseraela  a  pau 
i  ka  hooponopono  ana  a  ke  alii  i 
hana'i,  a  weliweli  lakou  imua  o  ke 
alii ;  no  ka  mea,  ua  ike  lakou,  o 
ke  akamai  o  ke  Akua  ka  iloko 
ona  e  hooponopono  ai. 

MOKUNA  IV. 

Ko  Solomona  mau  luna.    20  Ka  pomaikai  a 
me  ka  nani  o  kona  aupuni. 

PELA  i  alii  ai  o  Solomona  ma- 
luna  o  ka  Iseraela  a  pau. 

2  Eia  hoi  kona  mau  luna,  o  Aza- 
ria  ke  keiki  a  Zadoka  ke  kahuna. 

3  O  Elihorepa  a  me  Ahia  na  kei- 
ki  a  Sisa  he  mau  kakauolelo ;  o 
Iehosapata  ke  keiki  a  Alihuda,  ke 
kakauhana. 

4  A  o  Benaia  ke  keiki  a  Iehoia- 
da,  maluna  o  ka  poe  koa ;  a  Zado- 
ka  a  me  Abiatara  he  mau  kahuna 
pule  laua. 

5  A  o  Azaria  ke  keiki  a  Natana 
maluna  o  na  luna ;  a  o  Zabuda  ke 
keiki  a  Natana,  kekahi  luna  pu- 
nahele  a  ke  alii. 

6  A  o  Ahisara  maluna  o  ka  hale  ; 
o  Adonirama  ke  keiki  a  Abeda 
maluna  o  ka  waiwai  hookupu. 

7  ^f  A  ia  Solomoua  na  luna  he 
umikumamalua  maluna  o  ka  Ise- 
raela  a  pau,  na  mea  hoomakaukau 
i  ka  ai  na  ke  alii  a  na  ko  kona  ha- 
le,  kela  kanaka  keia  kanaka  i  ko- 
na  malama  o  ka  makahiki  i  hoo- 
makaukau  ai. 

8  Eia  ko  lakou  mau  inoa,  o  Be- 
nehura  ma  ka  mauna  o  Eperaima ; 

9  0  Benedekera,  ma  Makaza,  a 
me  Salabima,  a  me  Betesemeta,  a 
me  Elonabetehanana. 

10  O  Beneheseda  ma  Anibota,  ia 
ia  o  Soko,  a  me  ka  aina  a  pau  o 
Hepera. 

11  O  Benabinadaba  ma  ka  aina  a 
pau  o  Dora,  ia  ia  o  Tapata  ke  kai- 
kamahine  a  Solomona  i  wahine. 

12  A  o  Baana  ke  keiki  a  Ahiluda, 
ia  ia  Taanaka,  a  me  Megido,  a  me 
Beteseana  a  pau,  e  pili  ana  i  Zare- 
tana,  malalo  o  Iezereela,  mai  Be- 
teseana  aku  a  hiki  i  Abelamahola 
a  ma  o  aku  o  Iokeneama. 

13  A  o  Benegebera  ma  Ramota 
Gileada,  ia  ia  na  kauhale  o  Iaira 
ke  keiki  a  Manase  na  wahi  ma  Gi- 
leada ;  ia  ia  hoi  kaaina  o  Aregoba 
kahi  ma  Basana,  he  kanaono  na 
kulanakauhale  nui  me  na  pa,  a 
me  na  kaola  keleawe : 

14  A  o  Ahinadaba  ke  keiki  a  Ido, 
ia  ia  Mahanaima: 

15  Ahimiaza  ma  Napelali ;  ua  la- 
we  hoi  oia  ia  Basemata,  ke  kaika- 
mahine  a  Solomona  i  wahine ; 

16  A  o  Baana  ke  keiki  a  Husai 
ma  Asera  a  me  Alota ; 

17  0  Iehosapata  ke  keiki  a  Pa- 
rua  ma  Isakara ; 

18  O  Simei  ke  keiki  a  Ela  ma  Be- 
niamina ; 

19  O  Gebera  ke  keiki  a  Uri  ma 
ka  aina  o  Gileada,  ka  alna  o  Siho- 
na  ke  alii  o  ka  Amora,  a  me  Oga 


MOKUNA  V. 


ke  alii  o  Basana ;  oia  wale  no  ka 
luna  ma  kela  aina. 

20  1  He  lehulehu  ka  Iuda,  a  me 
ka  Iseraela,  e  like  me  ka  one  ma 
kahakai  i  ka  nui,  e  ai  ana,  a  e  inu 
ana,  a  e  hoolealea  ana. 

21  A  ua  alii  ae  la  o  Solomona 
maluna  o  na  aupuni  a  pau  niai  ka 
muliwai  a  hiki  i  ka  aina  o  ko  Pili- 
setia,  a  i  ka  mokuna  o  Aigupita ; 
a  lawe  mai  la  i  na  makana,  a  ma- 
lama  lakou  ia  Solomona  i  na  la  a 
pau  o  kona  ola  ana. 

22  Tf  A  o  ka  ai  na  Solomona  i  ka 
la  hookahi,  he  kanakolu  kora  pa- 
laoa  maikai,  a  me  na  kora  huita 
wali  he  kanaono : 

23  O  na  oipikauo  kupaluia  he 
umi,  a  me  na  oipikauo  mai  ke  ku- 
la  mai  he  iwakalua,  a  me  na  hipa 
hookahi  haneri,  a  okoa  hoi  na  dia, 
a  me  na  anetelopa,  a  me  na  bufa- 
lo,  a  me  na  manu  momona. 

24  No  ka  mea,  ia  ia  ke  aupuni 
ma  keia  aoao  a  pau  o  ka  muliwai, 
mai  Tipesa  a  hiki  i  Aza,  maluna 
oia  o  na  lii  a  pau  ma  keia  aoao  o 
ka  muliwai:  a  he  malu  kona  ma 
na  aoao  a  puni  ia. 

25  Noho  maluhia  ae  la  o  ka  Iuda 
a  me  ka  Iseraela,  kela  kanaka  keia 
kanaka,  malalo  o  kona  kumuwai- 
na  iho  a  malalo  o  kona  laauhku 
iho,  mai  Dana  a  Bereseba,  i  na  la 
a  pau  o  Solomona. 

26  U  Ia  Solomona  na  wahi  e  ku 
ai  na  lio,  he  kanaha  tausani,  no 
kona  mau  kaa,  a  me  na  kanaka 
hololio  he  umikumamalua  haneri. 

27  A  ua  hoomakaukau  kela  mau 
luna  i  ai  na  Solomona  ke  alii,  a  na 
ka  poe  a  pau  i  hele  mai  i  ka  pa- 
paaina  o  Solomona  ke  alii,  kela 
kanaka  keia  kanaka  i  kona  mala- 
ma,  aole  nele  iki  lakou. 

28  Ka  hua  bale  hoi  a  me  ka  mauu 
na  na  lio,  me  na  lio  holo,  ka  la- 
kou  i  lawe  mai  ai  i  kahi  o  lakou, 
kela  kanaka  keia  kanaka  e  like  me 
kana  kauoha. 

29  H  A  haawi  mai  la  ke  Akua  i 
ke  akamai  ia  Solomoua,  a  me  ka 
naauao  he  nui  loa,  a  me  ka  nui 
ana  o  ka  naau,  e  like  me  ka  one 
ma  kahakai. 

30  A  o  ko  Solomona  akamai,  ua 


oi  aku  ia  mamua  o  ke  akamai  o 
na  kamaaina  a  pau  o  ka  hikina,  a 
me  ke  akamai  a  pau  o  Aigupita. 

31  No  ka  mea,  ua  oi  aku  kona 
akamai  mamua  o  ko  na  kanaka  a 
pau,  mamua  o  ko  Etana  o  ka  Eze- 
ra,  a  me  ko  Hemana,  a  me  ko  Ka- 
lekola,  a  me  ko  Dareda  na  keiki  a 
Mahola :  a  ua  kaulana  oia  ma  na 
lahuikanaka  a  puni. 

32  A  ua  olelo  mai  la  oia  i  na  ole- 
lo  akamai  ekolu  tausani,  a  o  kana 
mau  mele,  hookahi  tausani  ia  a 
me  kumamalima. 

33  A  ua  olelo  mai  oia  i  na  laau, 
mai  ka  laau  Kedera  ma  Lehanona 
a  hiki  i  ka  husopa,  e  kupu  ana 
mailoko  ae  o  ka  pa :  a  olelo  mai 
la  hoi  oia  no  na  holoholona,  a  me 
na  manu,  a  me  na  mea  kolo,  a  me 
na  ia. 

34  Hele  mai  la  hoi  ko  na  lahui- 
kanaka  a  pau  e  hoolohe  i  ke  aka- 
mai  o  Solomona,  mai  na  lii  a  pau 
o  ka  honua,  i  lohe  i  kona  akamai. 

MOKUNA  V. 

Ka  launa  ana  o  Hirama  me  Solomona.  6  Ka 
hoolimalima  ana  i  ke  kalai  laau  luakini. 
13  Ka  auhau  no  ka  hana  luakini. 

HOOUNA  mai  la  o  Hiiama  ke 
alii  o  Turo  i  kana  mau  kau- 
wa  io  Solomona  la,  no  ka  mea,  ua 
lohe  oia  i  ko  lakou  poni  ana  ia  ia 
i  alii  ma  ka  hakahaka  o  kona  ma- 
kuakane ;  no  ka  mea,  he  hoaaloha 
mau  o  Hirama  no  Davida. 

2  Hoouna  aku  la  hoi  o  Solomo- 
na  io  Hirama  la,  i  aku  la, 

3  Ua  ike  no  oe  i  ko'u  makuaka- 
ne  ia  Davida  aole  i  hiki  ia  ia  ke 
kukulu  i  ka  hale  no  ka  inoa  o 
Iehova  kona  Akua,  no  na  kaua  e 
puni  ana  ia  ia  ma  na  aoao  a  pau, 
a  hiki  i  ka  manawa  i  waiho  iho  ai 
ke  Akua  ia  lakou  malalo  ae  o  ko- 
na  mau  kapuwai. 

4  Aka,  ano  la,  ua  haawi  mai  nei 
Iehova  ko'u  Akua  i  ka  maha  a  pu- 
ni,  i  ole  he  mea  ku  e,  aole  hoi  mea 
e  popilikia  ai. 

5  Eia  no  hoi,  ke  manao  nei  au  e 
kukulu  i  ka  hale  no  ka  inoa  o  Ie- 
hova  ko'u  Akua,  mamuli  o  ka  Ie- 
hova  i  olelo  mai  ai  ia  Davida  ko'u 
makuakane,  i  ka  i  ana  mai,  O  kau 
keiki  au  e  hoonoho  ai  maluua  o 

kou  nohoalii  ma  kou  wahi,  oia  ke 
hana  mai  i  hale  no  ko'u  inoa. 

6  Ano  hoi  e  kauoha  ae  oe  e  ka- 
lai  lakou  i  mau  laau  kedera  no'u, 
mai  Lehanoua  mai ;  a  o  ka'u  poe 
kauwa  kekahi  pu  me  kau  poe 
kauwa;  a  e  uku  aku  wau  ia  oe  no 
kau  poe  kauwa  e  like  me  kau  ole- 
lo  a  pau ;  no  ka  mea,  ua  ike  oe, 
aohe  mea  iwaena  o  makou  e  aka- 
mai  i  ke  kalai  laau  e  like  me  ko 
Sidona. 

7  U  Eia  kekahi,  i  ka  lohe  ana  o 
Hirama  i  na  olelo  a  Solomona, 
olioli  nui  ae  la  ia,  i  iho  la  hoi  ia, 
E  hoomaikaiia  o  Iehova  i  keia  la, 
ka  mea  i  haawi  mai  ia  Davida  i 
keiki  naauao  maluna  o  keia  lahui- 
kanaka  nui. 

8  Hoouna  mai  la  o  Hirama  io  So- 
lomona  la,  i  mai  la,  Ua  noonoo  ae 
nei  au  i  na  mea  au  i  kauleo  mai  ai 
ia'u ;  a  e  hana  no  wau  i  kau  mea 
e  makemake  ai  a  pau  i  na  laau  ke- 
dera  a  me  na  laau  kaa. 

9  E  lawe  ae  ka'u  poe  kauwa  mai 
Lebanona  ae  a  kahakai ;  a  na'u 
no  e  alo  aku  ia  mau  mea  ma  ke 
kai,  ma  na  huina  laau  lana,  i  kahi 
au  i  hoomaopopo  mai  ai,  a  e  hoo- 
pae  aku  au  ia  lakou  malaila,  a  e 
lawe  ae  oe ;  a  e  hooko  ae  i  ko'u 
makemake  i  ka  haawi  ana  mai  i 
ka  ai  na  ko  ka  hale  o'u. 

10  Pela  i  haawi  mai  ai  o  Hirama 
i  na  laau  kedera  a  me  na  laau  kaa 
e  like  me  kona  makemake  a  pau. 

11  A  haawi  aku  la  o  Solomona 
ia  Hiraina  i  na  kora  hua  palaoa  he 
iwakalua  tausani  i  ai  na  ko  kona 
hale,  a  me  na  kora  aila  maemae  he 
iwakalua.  Pela  i  haawi  ai  o  Solo- 
mona  ia  Hirama  i  kela  makahiki 
keia  makahiki. 

12  Haawi  mai  la  hoi  o  Iehova  i 
ka  naauao  ia  Solomona  e  like  me 
kana  olelo  hoopomaikai  ia  ia:  a 
he  kuikahi  like  ko  Hirama  me  So- 
lomona,  a  hana  pu  iho  la  laua  i 
berita. 

13  T[  A  auhau  ae  la  o  Solomoua 
ke  alii  i  ka  Iseraela  a  pau,  a  o  ka 
auhau  he  kanakolu  tausani  kana- 
ka. 

14  Hoouna  aku  la  oia  ia  lakou  i 
Lehanona  he  umi  tausani  i  ka  ma- 

lama,  ma  na  papa ;  hookahi  ma- 
lama  i  noho  ai  lakou  ma  Lebano- 
na,  a  elua  malama  i  noho  ai  lakou 
ma  ko  lakou  mau  hale  iho ;  a  o 
Adouirama  maluna  o  keia  auhau. 
15 Ia  Solomona  he  kanahiku  tau- 
sani  kanaka  halihali  i  na  mea  hali, 
a  he  kanawalu  tausaui  mea  kalai 
ma  na  kuahiwi. 

16  Okoa  na  luna  nui  o  ko  Solo- 
mona  mau  luna,  na  mea  maluna  o 
ka  hana,  ekolu  tausani  me  na  ha- 
neri  ekolu  o  na  lunai  hooponopo- 
no  i  na  kanaka  e  hana  ana  i  ka 
hana. 

17  Kauoha  mai  la  ke  alii,  a  lawe 
mai  la  lakou  i  na  pohaku  nui,  na 
pohaku  he  nui  ke  kumukuai,  na 
pohaku  kalaiia  e  hoonoho  iho  i  ke 
kumu  o  ka  hale. 

18  Na  ko  Solomona  poe  hanaha- 
le,  a  me  ko  Hirama  poe  hanahale 
i  kalai,  a  me  ko  Gibela.  Pela  la- 
kou  i  hoomakaukau  ai  i  na  laau  a 
me  na  pohaku  e  hana'ku  ai  i  ka 
hale. 

MOKUNA  VI. 

Ke  kukulu  ana  i  ka  luakini.  11  Ka  olelo 
hoopomaikai  a  ke  Akua  ia  Solomona.  19 
Kahi  i  olelo  ai.  23  Na  Keruba.  37  Ka  paa 
uiiu  o  ka  lnakini. 

EIA  kekahi,  i  ka  makahiki  eha 
haneri  me  kanawalu  mahope 
mai  o  ka  puka  ana  mai  o  na  ma- 
mo  a  Iseraela  mai  ka  aina  mai  o 
Aigupita,  i  ka  ha  o  ka  makahiki  o 
ko  Solomona  alii  ana  maluna  o  ka 
Iseraela,  i  ka  malama  o  Zifa,  oia 
ka  malama  alua,  i  hoomaka  ae  ai 
oia  e  kukulu  i  ka  hale  no  Iehova. 

2  A  o  ka  hale  a  Solomona  ke  alii 
i  hana  aku  ai  no  Iehova,  kanaono 
kubita  kona  loa,  a  o  kona  laula  he 
iwakalua  kubita,  a  o  kona  kiekie 
he  kanakolu  kubita. 

3  A  o  ka  lanai  mamua  o  ka  lua- 
kini  o  ka  hale,  he  iwakalua  kubi- 
ta  ka  loa  e  like  me  ka  laula  o  ka 
hale,  he  umi  kubita  hoi  kona  lau- 
la  mamua  o  ka  hale. 

4  Hana  iho  la  oia  i  na  puka  ma- 
kani  he  ololi  kahi  malamalama. 

5  II  Ma  ka  paia  o  ka  hale  a  puni 
i  hana'i  oia  i  na  keena  a  puni  na 
paia  o  ka  hale,  o  ka  luakini  a  rae 
kahi  e  olelo  ai ;  a  hana  ae  oia  i  na 
papa  a  puni. 


MOKUNA  VI. 


6  O  ke  keena  lalo  elima  kubita 
ka  laula,  a  o  ka  waena,  eono  ku- 
bita  ka  laula,  a  o  ke  kolu,  ehiku 
kubita  ka  laula :  no  ka  mea,  ma- 
waho  o  ka  hale  i  hana'i  oia  i  na 
anuu  a  puni,  i  ole  e  hoopaaia  na 
kaola  iloko  o  na  paia  o  ka  hale. 

7  A  o  ka  hale  i  ke  kukuluia'na, 
ua  kukuluia'e  ia  i  ka  pohaku  i  hoo- 
ponoponoia  mamua  o  ka  laweia 
ilaila,  aole  ka  hamare,  aole  hoi  ke 
koi,  aole  mea  hao  i  loheia  maloko 
o  ka  hale  i  kona  kukuluia. 

8  O  ka  pukakonio  o  ke  keena 
waena,  aia  ma  ka  aoao  akau  ia  o 
ka  hale :  a  ma  na  anuu  wili  i  pii 
ai  lakou  a  loko  o  ke  keena  waena, 
a  mailoko  ae  o  ka  waena  iloko  o 
ke  kolu. 

9  Pela  ia  i  hana'i  i  ka  hale  a  paa, 
a  kau  maluna  i  na  kaola  a  me  na 
papa  kedera. 

10  Alaila  hana  iho  la  i  na  keena 
e  pili  ana  i  ka  hale  a  pau,  eliina 
kubita  ke  kiekie,  a  kau  iho  la  lakou 
ma  ka  hale  me  na  laau  kedera. 

11  T[  A  hiki  mai  la  ka  olelo  a  Ie- 
hova  ia  Solomona  peneia. 

12  O  keia  hale  au  e  hana  nei,  ina 
e  hele  oe  ma  ko'u  mau  kapu,  a  e 
hana  ma  ko'u  mau  kanawai,  a  e 
malama  hoi  i  ka'u  mau  kauoha  a 
pau  e  hele  ma  ia  mau  mea,  alaila 
e  hooko  iho  au  i  ka'u  olelo  me  oe 
a'u  i  olelo  aku  ai  ia  Davida  i  kou 
makuakane. 

13  A  e  noho  no  au  iwaena  o  na 
mamo  a  Iseraela,  aole  hoi  e  haa- 
lele  aku  i  ko'u  poe  kanaka  i  ka 
Iseraela. 

14  Pela  i  hana'i  o  Solomona  i  ka 
hale  a  paa  ia  ia. 

15  A  hana  iho  la  oia  i  koloko  o 
na  paia  me  na  papa  kedera,  mai 
ka  papaheln  o  ka  hale  a  luna  o  na 
paia  ;  a  kau  ai  oia  i  ka  laau  malo- 
ko,  a  hoouhi  i  ko  lalo  o  ka  hale 
me  na  papa  kaa. 

16  A  hana  iho  la  oia,  ma  na  aoao 
o  ka  hile,  lte  iwakalua  kubita,  mai 
ke  keehana  a  hiki  i  na  paia  i  na 
papa  kedera  ;  hana  iho  la  oia  no  ia 
maloko,  i  wahi  e  olelo  ai,  i  wahi 
hoano  loa. 

17  II e  kauaha  kubita  ka  loa  o  ka 
hale  oia  ka  luakini  i  mua  ona. 


18  A  o  ke  kedera  o  ka  hale  malo- 
ko,  ua  kalakalaiia  he  mau  kauka- 
ma  a  me  na  pua  mohala:  he  ke- 
dera  wale  no,  aole  pohaku  i  ikeia. 

19  A  o  kahi  e  olelo  ai,  oia  kana  i 
hoomakaukau  ai  ma  ka  hale  ma- 
loko,  e  waiho  malaila  i  ka  pahu- 
berita  o  Iehova. 

20  A  o  kahi  e  olelo  ai  ma  ka  mua 
he  iwakalua  kubita  ka  loa,  a  he 
iwakalua  kubita  ka  laula,  a  he 
iwakalua  kubita  ke  kiekie  ona :  a 
hoouhi  ae  la  oia  ia  me  ke  gula 
maemae,  a  hoouhi  ae  la  i  ke  kua- 
hu  kedera. 

21  Hoouhi  ae  la  o  Solomona  i  ka 
hale  maloko  me  ke  gula  maemae  ; 
hana  iho  la  oia  i  ka  paku  me  na 
kaula  gula  ma  ke  alo  o  kahi  e 
olelo  ai,  a  hoouhi  ae  la  me  ke 
gula. 

22  A  o  ka  hale  a  pau  kana  i  hoou- 
hi  ai  me  ke  gula  a  hiki  i  ka  hoopaa 
ana  i  ka  hale  a  puni,  a  me  ke  kua- 
hu  okoa  e  pili  ana  i  kahi  e  olelo  ai 
kana  i  hoouhi  ai  me  ke  gula. 

23  %  A  maloko  o  kahi  e  olelo  ai, 
i  haua'i  oia  i  na  keruba  elua  he 
laau  oliva,  he  umi  kubita  ke  kie- 
kie. 

24  Elima  kubita  kekahi  eheu  o 
ke  keruba,  a  elima  kubita  kekahi 
eheu  o  ke  keruba ;  mai  ka  welau 
o  kekahi  eheu  a  ka  welau  o  keka- 
hi  eheu  he  umi  kubita. 

25  He  umi  kubita  kekahi  keruba. 
Hookahi  ana  o  na  keruba  elua,  ua 
like  ko  laua  nui. 

26  Ke  kiekie  o  kekahi  keruba  he 
umi  kubita,  a  pela  ko  kekahi  ke- 
ruba. 

27  Hooku  ae  la  hoi  oia  i  na  keru- 
ba  maloko  o  ka  hale  iloko  loa ;  a 
hoholaia'e  la  na  eheu  o  na  keruba, 
i  pa  ka  eheu  o  kekahi  i  ka  paia,  a 
pa  ka  eheu  o  kekahi  keruba  i  ke- 
kahi  paia,  a  iwaena  konu  o  ka  hale 
i  pa  ai  kekahi  eheu  i  kekahi  eheu. 

28  A  hoouhi  ae  la  hoi  oia  i  na  ke- 
ruba  me  ke  gula. 

29  A  kalakalai  ae  la  hoi  oia  i  na 
paia  a  pau  o  ka  hale  a  puni  i  na 
kii  kalaiia  o  na  kemha,  a  me  na 
laau  pama,  a  me  na  pua  mohala, 
maloko  a  mawaho. 

30  A  o  ka  papakeehana  <>  ka  hale 

439 


NA  LII  I. 


kana  i  hoouhi  ai  rae  ke  gula  ma- 
loko  a  mawaho  hoi. 

31  T  A  no  ka  puka  o  kahi  e  olelo 
ai,  i  hana'i  oia  i  na  pani  laau  oliva, 
a  o  ka  lapauila  a  me  na  laauku,  o 
ka  hapalima  no  ia. 

32  He  laau  oliva  na  pani  elua,  a 
kalai  iho  la  oia  ma  ia  mau  mea  i 
ke  kalakalai  ana  o  na  keruba,  a 
me  na  laau  pama,  a  me  na  pua 
mohala,  a  hoouhi  ae  la  ia  mau 
mea  me  ke  gula,  a  kapili  ae  la  hoi 
i  ke  gula  ma  na  keruba  a  me  na 
laau  pama. 

33  Pela  hoi  i  hana'i  oia  no  ka  pu- 
ka  o  ka  luakini  i  na  laauku  oliva 
he  hapaha. 

34  A  o  na  pani  elua  he  laau  kaa ; 
a  o  na  aoao  elua  o  kekahi  pani  e 
pelu  ana  ia,  a  o  na  aoao  elua  o  ke- 
kahi  pani,  e  pelu  ana  no  ia. 

35  Kalai  ae  la  hoi  oia  malaila  i 
na  keruba,  a  me  na  laau  pama,  a 
me  na  pua  mohala ;  a  hoouhi  hoi 
me  ke  gula  i  hooku  pono  ia  i  ka 
mea  i  kalaiia. 

36  1f  Hana  iho  la  hoi  oia  i  ka  pa- 
hale  loko,  me  na  lalani  ekolu  o  ua 
pohaku  i  kalaiia,  a  me  ka  lalani 
laau  kedera. 

37  Tī  I  ka  makahiki  ha  i  hoono- 
hoia'i  ke  kumu  o  ka  hale  o  Ieho- 
va,  i  ka  malama  Zifa. 

38  A  i  ka  makahiki  umikumama- 
kahi,  i  ka  malama  Bula,  oia  ka 
walu  o  ka  malama,  ua  paa  ka  hale 
a  me  kona  mau  mea  a  pau,  ma- 
niuli  o  na  kauoha  a  pau  nona. 
Ehiku  makahiki  no  hoi  kana  ha- 
na  ana  ia. 

MOKUNA  VII. 

Na  hale  o  Solomona.  8  Ka  hale  no  kana 
wahine.  13  Hirama  ka  paahana  akamai. 
15  Na  kia  keleawe.  23  Ke  kai  keleawe.  27 
Na  waihona  ipu,  40  na  mea  e  a  Hirama  i 
hana'i  no  ka  luakini. 

AKA  he  umikumamakolu  ma- 
kahiki  o  ka  Solomona  hana 
ana  i  kona  hale  iho,  a  hoopaa  ae 
la  i  kona  hale  a  pau. 
2  1T  Kukulu  ae  la  hoi  oia  i  ka 
hale  ma  ka  ululaau  o  Lebanona, 
hookahi  haneri  kubita  kona  loa, 
a  he  kanalima  kubita  kona  laula, 
a  he  kanakolu  kubita  ke  kiekie, 
maluna  o  na  lalani  eha  o  na  kia 

kedera,  me  na  kaola  kedera  malu- 
na  o  ua  mau  kia  la. 

3  A  ua  kau  ke  kedera  maluna 
ma  na  kaola  e  kau  ana  ma  na  kia 
he  kanaha  kumamalima,  he  umi- 
kumamalima  ma  ka  lalani. 

4  He  mau  lalani  pukamakani 
ekolu,  ku  pono  hoi  kekahi  puka 
malamalama  i  kekahi  puka  ma- 
lamalama,  ma  na  lalani  ekolu. 

5  A  o  na  puka  a  pau,  me  na  kia, 
ua  ku  pono  me  na  puka  malama- 
lama,  a  ua  ku  pono  ka  puka  ma- 
lamalama  i  ka  puka  malamalama, 
ma  na  lalani  ekolu. 

6  1J  A  ua  haua  oia  i  ka  halekia 
he  kanalima  kubita  kona  loa,  a  he 
kanakolu  kubita  ka  laula ;  a  o  ka 
lanai,  mamua  ia  o  lakou ;  a  o  na 
kia  me  ka  laau  e  komo  ai  hoi  ma- 
mua  o  lakou. 

7  1  Hana  iho  la  oia  i  ka  halekia 
no  ka  nohoalii,  kahi  e  hoopono- 
pono  ai  oia,  o  ka  halekia  hookolo- 
kolo  ;  a  ua  uhiia  i  ke  kedera,  mai 
kekahi  papa  a  i  kekahi  papa. 

8  Tf  A  o  kona  hale  e  noho  ai,  he 
pahale  okoa  maloko  o  ka  halekia, 
ua  like  ke  ano  o  ka  hana  ana. 
Hana  iho  la  hoi  o  Solomona  i  ka 
hale  no  ke  kaikamahine  a  Parao 
ana  i  lawe  ai,  e  like  me  keia  hale- 
kia. 

9  A  o  keia  mau  mea  a  pau,  no  na 
pohaku  kumukuai  nui,  mamuli  o 
ke  ana  o  na  pohaku  i  kalaiia,  i 
oloia  me  na  pahi  olo,  maloko,  a 
mawaho,  mai  lalo  o  ke  kumu,  a 
hiki  i  ke  kopina,  a  mawaho  ma 
ke  ku  pono  ana  i  ka  pahale  nui. 

10  A  o  ke  kuiuu,  he  mau  pohaku 
kumukuai  nui,  he  mau  pohaku 
nui,  he  mau  pohaku  umi  kubita, 
a  he  mau  pohaku  awalu  kubita. 

11  A  maluna  ae,  he  mau  pohaku 
kumukuai  nui,  mamuli  o  ke  ana  o 
na  pohaku  kalaiia,  a  me  na  kedera. 

12  A  o  ka  pahale  nui  a  puni,  he 
mau  lalani  ekolu  o  na  pohaku  ka- 
laiia,  a  me  ka  lalani  laau  kedera, 
no  ka  pahale  o  ka  hale  o  Ieho- 
va  maloko,  a  no  ka  halekia  o  ka 
hale. 

13  H  Kii  aku  la  o  Solomona  ke 
alii  a  lawe  mai  ia  Hirama  māi  Tu- 
ro  mai. 

14  He  keiki  ia  a  ka  wahine  kane- 
make  no  ka  ohana  a  Napetali,  a 
no  Turo  kona  makuakane,  he  mea 
hana  keleawe ;  a  piha  ia  i  ke  aka- 
mai  a  me  ka  naauao,  a  me  ka  maa- 
lea  e  hana  i  na  hana  me  ke  kelea- 
we  a  pau :  hele  mai  la  hoi  ia  io 
Solomona  la,  a  hana  oia  ma  kana 
hana. 

15  Hana  iho  la  oia  i  na  kia  ke- 
leawe  elua,  he  umikumamawalu 
kubita  ke  kiekie,  ua  apoia  kela 
keia  o  laua  e  ka  kaula  he  umiku- 
mamalua  kubita. 

16  Hana  iho  la  hoi  oia  i  na  luna- 
kia  elua  e  kau  maluna  o  ke  poo  o 
na  kia,  he  keleawe  heheeia ;  eli- 
ma  kubita  ke  kiekie  o  kekahi  kia, 
elimahoi  kubitake  kiekie  o  keka- 
hi  kia. 

17  A  me  na  latike  ulaua,  a  me  na 
lei  kaula  kui  no  na  lunakia  ka  mea 
maluna  o  na  poo  o  na  kia,  ehiku 
no  kekahi  lunakia,  a  ehiku  no  ke- 
kahi  lunakia. 

18  Hana  iho  la  i  na  kia,  a  i  elua 
hoi  lalani  a  puni  ma  kekahi  latike 
e  uhi  i  na  lunakia,  na  mea  inaluna 
o  ke  poo  me  na  pomegerane,  a  pe- 
la  hoi  ia  i  hana'i  no  kela  lunakia. 

19  A  o  na  lunakia,  no  mea  inalu- 
na  o  ke  poo  o  na  kia,  me  na  lilia  ia 
maloko  o  ka  lanai,  eha  kubita. 

20  A  no  na  lunakia  maluna  o  na 
kia  elua  he  mau  pomegerane  ma- 
luna  e  ku  pono  ana  i  ka  mahua- 
hua  ana,  ma  ka  latike:  a  o  na 
pomegerane  elua  haneri  ma  na 
lalani  a  puni  maluna  o  kekahi  kia. 

21  Kukulu  ae  la  hoi  oia  i  na  kia 
maloko  o  ka  lanai  o  ka  luakini: 
kukulu  ae  la  oia  i  ke  kia  akau,  a 
kapa  aku  la  i  kona  inoa  Iakina  :  a 
kukulu  ae  la  oia  i  ke  kia  hema,  a 
kapa  aku  la  i  kona  inoa  Boaza. 

22  A  maluna  o  ke  poo  o  na  kia  he 
mau  lilia :  pela  i  paa  ai  ka  hana  o 
na  kia. 

23  1  Hana  iho  la  oia  i  kahi  kai 
hooheheeia  he  umi  kubita  mai  ke- 
kahi  kae  a  kekahi  kae  ona,  he  poe- 
poe  ia  a  puni,  a  elima  kubita  kona 
kiekie,  a  ua  apo  hoi  ka  lope  kana- 
kolu  kubita. 

24  A  malalo  iho  o  ke  kae  a  puni, 
he  mau  kaukama  e  apo  aua  ia,  he 


umi  ma  ke  kubita  hookahi,  e  apo 
ana  i  ke  kai :  ua  hanaia  na  kauka- 
ma  i  na  lalani  elua,  i  ka  wa  i  ha- 
naia'i  ia. 

25  Kau  iho  la  ia  maluna  o  na  bipi 
kauo  he  umikumamalua,  ekolu  e 
nana  ana  i  ke  kukulu  akau,  ekolu 
e  nana  ana  i  ke  komohana,  ekolu 
e  nana  ana  i  ke  kukulu  hema,  a 
ekolu  e  nana  ana  i  ka  hikina :  a 
maluna  iho  o  lakou  ke  kai,  a  ma- 
loko  no  ko  lakou  mau  hope  a  pau. 

26  Hookahi  laula  o  ka  lima  ka 
manoanoa  o  ia  mea,  a  o  kona  kae 
ua  hanaia  e  like  me  ke  kae  o  ke 
kiaha  me  na  pua  lilia ;  elua  tausa- 
ni  bato  ke  komo  iloko. 

27 1  Hana  iho  la  oia  i  na  waihona 
ipu  keleawe  he  umi,  eha  kubita 
ka  loa  o  kekahi  waihona  ipu,  eha 
kubita  kona  laula,  ekolu  kubita 
kona  kiekie. 

28  A  o  ka  hana  ana  o  na  waihona 
ipu,  peneia ;  he  mau  kae  ko  la- 
kou,  a  mawaena  o  na  anuu  na 
kae, 

29  A  maluna  iho  o  na  kae  iwae- 
na  o  na  anuu,  he  mau  liona,  bipi 
kauo,  a  me  na  keruba :  a  maluna 
o  na  anuu,  kahi  waihona  maluna; 
a  malalo  iho  o  na  liona  a  me  na 
bipi  kauo,  he  mau  mea  e  lewa 
ana. 

30  A  he  mau  huila  keleawe  eha 
ko  kela  waihona  ipu  keia  waihona 
ipu,  me  na  papa  keleawe ;  a  mala- 
lo  ae  o  na  kihi  eha,  na  poohiwi ; 
malalo  ae  o  ka  ipu  holoi  he  mau 
paepae  i  hooheheeia  ma  ka  aoao  o 
kela  mea  lewa  keia  mea  lewa. 

31  A  o  kona  waha  malalo  o  ka 
papale,  a  maluna  ae  he  kubita, 
aka,  he  poepoe  kona  waha  e  like 
me  ka  hana  ana  i  ka  waihona  ipu, 
he  kubita  me  ka  hapalua;  a  ma- 
luna  iho  o  kona  waha,  he  mea  ka- 
laiia  me  ko  lakou  kae  ahalike  aole 
poepoe. 

32  Eha  hoi  huila  malalo  ae  o  na 
kae,  a  maloko  o  na  waihona  ipu 
na  paepae  komo  i  na  huila,  a  o  ke 
kiekie  o  ka  huila  he  kubita  me  ka 
hapalua  kubita. 

33  A  o  ka  hana  ana  o  na  huila,  ua 
like  no  ia  rae  ka  hana  ana  o  ka 
huila  halekaa,   o   ko    lakou  mau 

paepae  konio  huila,  ko  lakou  mau 
puu  huila,  o  ko  lakou  mau  kae 
huila,  o  ko  lakou  mau  huila,  ua 
pau  i  ka  hooheheeia. 

34  Eha  hoi  poohiwi  paepae  ma 
na  kihi  eha  o  ka  waihona  ipu 
hookahi;  a  o  na  poohiwi  o  ko  ka 
waihona  ipu  no  ia. 

35  A  ma  ke  poo  o  ka  waihona 
ipu,  he  mea  poepoe  he  hapalua 
kubita  ke  kiekie:  a  ma  ke  poo 
o  ka  waihona  ipu,  o  kona  mau 
anuu,  a  me  kona  mau  kae  o  ko 
ka  waihona  ipu  no  ia. 

36  A  maluna  o  na  papa  o  na 
anuu,  a  maluna  o  na  kae,  i  kalai 
ai  oia  i  na  keruba,  a  me  na  liona, 
a  me  na  laau  pama,  e  like  me  ke 
kaawale  ana  o  keia  me  kela,  a  me 
na  mea  lewa  a  puni. 

37  Pela  hoi  ia  i  hana'i  i  na  wai- 
hona  ipu  he  umi,  hookahi  ka  ni- 
niui  ana,  a  me  ke  ano,  a  me  ka 
nui,  o  lakou  a  pau. 

38  Tf  Alaila  hana  iho  la  oia  i  na 
ipu  holoi  keleawe  he  umi,  komo 
na  bato  hookahi  kanaha  iloko  o 
ka  ipu  holoi  hookahi.  Eha  kubita 
kela  ipuholoi  keia  ipuholoi :  a  pa- 
kahi  na  waihona  ipu  he  umi  i  ka 
ipuholoi  hookahi. 

39  Hoonoho  ae  la  hoi  oia  i  na 
waihona  ipu  elima  ma  ka  aoao 
akau  o  ka  hale,  a  elima  hoi  ma  ka 
aoao  hema  o  ka  hale ;  a  hoonoho 
ae  la  i  ke  kai  ma  ka  aoao  akau  o 
ka  hale  ma  ka  hikina  e  ku  pono 
ana  i  ke  kukulu  hema. 

40  H  Na  Hirama  i  haua  i  na 
ipuholoi  a  me  na  ooahi,  a  me  na 
paipu  :  pela  hoi  i  hoopau  ai  o  Hi- 
rama  i  na  haua  a  pau  ana  i  haua'i 
no  Solomona  ke  alii,  no  ka  hale  o 
Iehova; 

41  I  na  kia  elua,  a  me  na  bola  o 
na  lunakia  na  mea  maluua  o  ke 
poo  o  na  kia  elua,  a  me  na  lalike 
elua  e  uhi  i  na  bola  elua  o  na  lu- 
nakia,  na  mea  maluna  o  ke  poo  o 
na  kia  ; 

42  A  me  na  poinegeraue  eha  ha- 
neri,  no  na  latike  elua,  elua  lalani 
pomegerane  no  ka  latike  hooka- 
hi,  e  uhi  i  na  bola  o  nn  lunakia,  na 
mea  maluna  o  na  kia  ; 

43  A  me  na  waihouaipu  he  umi, 

a  me  na  ipuholoi  he  umi  maluna 
o  na  waihonaipu ; 

44  A  me  ke  kai  hookahi,  a  me  na 
bipi  kauo  he  umikumamalua  ma- 
lalo  iho  o  ke  kai ; 

45  A  me  na  ipu  hoolapalapa,  a 
me  na  ooahi,  a  me  na  paipu  :  a  o 
keia  mau  mea  a  pau  a  Hirama  i 
hana  aku  ai  no  Solomona  ke  alii, 
no  ka  hale  o  Iehova,  o  ke  keleawe 
huali  ia. 

46  Ma  ka  papu  o  Ioredane  i  ha- 
na'i  ke  alii  ia  mau  mea  makalepo 
manoanoa  mawaena  o  Sukota  a 
me  Zaretana. 

47  Waiho  iho  la  o  Solomona  i  na 
ipu  a  pau  no  ko  lakou  lehulehu 
loa  ana ;  aole  i  loaa  na  paona  o  ke 
keleawe. 

48  Hana  iho  la  hoi  o  Solomona  i 
na  mea  hana  o  ka  hale  o  Iehova ; 
i  ke  kuahu  he  gula,  a  me  ka  papa 
aina  maluna  iho  i  kau  ai  ka  bere- 
na  hoike,  he  gula. 

49  A  me  na  ipukukui  elima  ma 
ka  aoao  akau,  elima  hoi  ma  ka 
aoao  hema,  he  gula  maemae,  ma- 
mua  o  kahi  e  olelo  ai,  a  me  na 
pua,  a  me  na  ipuaila,  a  me  na  upa 
ahi,  he  gula; 

50  A  me  na  bola,  a  me  na  upaku- 
kui,  a  me  na  paipu,  a  me  na  puna, 
a  me  na  kapuahi,  he  gula  mae- 
mae  ;  a  me  na  ami  no  na  pani  o  ka 
hale  maloko,  kahi  hoano  loa,  a  no 
na  pani  o  ka  hale  o  ka  luakini,  he 
gula  no. 

51  Pela  i  paa  ai  na  hana  a  pau  a 
Solomona  i  hana'i  no  ka  hale  o  Ie- 
hova :  a  lawe  ae  iloko  o  Soloinona 
i  ua  mea  hoolaa  a  Davida  kona 
makuakane ;  o  ke  kala,  o  ke  gula, 
a  me  na  mea  hana,  oia  kaua  i  wai- 
ho  pu  ai  me  ka  waiwai  o  ka  hale  o 
Iehova. 

MOKUNA  VIII. 

Ka  hoolaa  ana  i  ka  luakini.  1  Ka  akoakoa 
anao  ka  Iseraela.  3  Ka  hookomo  ana  i  ka 
pahu  berita.  22  Ka  Solomona  pule  hoolilo. 
62  Na  mohai  hoolaa.    65  Ka  ahaaina. 

ALAILA  hoakoakoa  mai  la  o 
.  Solomona  i  na  lunakahiko  o 
ka  Iseraela,  a  me  na  poo  a  pau  o 
na  ohaua,  na  haku  iwaena  o  na 
makua  o  na  maino  a  Iseraela,  io 
Solomona   la    ma    Ierusalema,   e 

lawe  inai  lakou  i  ka  pahuberita  o 
Iehova  mailoko  mai  o  ke  kulana- 
kaukale  o  Davida,  oia  o  Ziona. 

2  Akoakoa  mai  la  na  kanaka  o 
Iseraela  a  pau  io  Solomona  la  ke 
alii,  i  ka  ahaaina,  i  ka  malama 
Etanima,  o  ka  hiku  o  ka  mala- 
ma. 

3  A  hele  mai  na  lunakahiko  a 
pau  o  ka  Iseraela,  a  kaikai  ae  la  na 
kahuua  i  ka  pahuberita. 

4  A  lawe  mai  hoi  lakou  i  ka  pa- 
huberita  o  Iehova,  a  me  ka  halele- 
wa  o  ke  anaina,  a  me  na  mea  laa 
a  pau  iloko  o  ka  halelewa,  o  ia 
mau  mea  ka  na  kahuna  a  me  ka 
Levi  i  lawe  mai  ai. 

5  A  o  Solomona  ke  alii,  a  o  ke 
anaina  a  pau  o  ka  Iseraela,  i  akoa- 
koa  mai  io  na  la,  me  ia  pu  lakou 
imua  o  ka  pahuberita,  e  kaumaha 
ana  i  na  hipa  a  me  na  bipi  kauo, 
aole  i  haiia,  aole  e  hiki  ke  heluia 
no  ka  lehulehu. 

6  A  na  na  kahuna  i  hookomo  i 
ka  pahuberita  o  Iehova  i  kona  wa- 
hi  i  kahi  e  olelo  ai  o  ka  hale,  i  ka- 
hi  hoano  loa,  malalo  ae  hoi  o  na 
eheu  o  na  keruba. 

7  No  ka  mea,  ua  hohola  na  keru- 
ba  i  na  eheu  elua  maluna  o  kahi  o 
ka  pahuberita,  a  uhi  iho  la  na  ke- 
ruba  i  ka  pahuberita,  a  me  kona 
mau  lnau  auamo,  maluna  ae. 

8  Unuhi  ae  la  lakou  i  na  laau 
auamo,  i  ikeia  na  poo  o  na  laau 
auamo  mai  ka  mea  hoano  mai  ma 
ka  mua  o  kahi  e  olelo  ai;  aole 
laua  i  ikeia  mawaho  mai,  a  malai- 
la  no  laua  a  hiki  i  keia  la. 

9  Aohe  mea  maloko  o  ka  pahu- 
berita,  o  na  papa  pohaku  elua 
wale  no  a  Mose  i  hahao  ai  ilaila 
ma  Horeba,  kahi  i  hana'i  o  Iehova 
i  ka  berita  me  na  mamo  a  Iserae- 
la  i  ko  lakou  puka  ana  mai,  mai 
ka  aina  mai  o  Aigupita. 

10  Eia  kekahi,  i  ka  puka  ana  mai 
o  na  kahuna  mailoko  mai  o  kahi 
hoano,  piha  ae  la  i  ke  ao  ka  hale 
o Iehova ; 

11  Aole  i  hiki  i  na  kahuna  ke  ku 
e  lawelawe,  no  ke  ao ;  no  ka  mea, 
ua  piha  ko  Iehova  hale  i  ka  nani 
o  iehova. 

12  H  Alaila  olelo  ae  la  Solomona, 


Ua  olelo  mai  o  Iehova  e  noho  oia 
maloko  o  ka  pouli  loa. 

13  Ua  hana  io  ae  nei  no  wau  i 
hale  e  noho  ai  nou,  kahi  kuonoo- 
no  nou  e  noho  mau  loa'i. 

14  Haliu  mai  la  ke  alii  i  kona  ma- 
ka;  a  hoomaikai  mai  i  ke  anaina 
a  pau  o  ka  Iseraela,  e  ku  ana  no 
hoi  ke  anaina  a  pau  o  ka  Iseraela; 

15  I  aku  la  hoi  oia,  E  hoomaikai- 
ia'ku  o  Iehova  ke  Akua  o  ka  Ise- 
raela,  ka  mea  nana  i  olelo  mai  me 
kona  waha  ia  Davida  i  o'u  makua- 
kane,  a  ua  hooko  mai  nei  me  kona 
lima,  i  ka  i  ana  mai, 

16  Mai  ka  la  mai  i  lawe  mai  ai 
au  i  ko'u  poe  kanaka  ka  Iseraela 
mai  loko  mai  o  Aigupita,  aole  au  i 
koho  ae  i  kulanakauhale  no  loko 
mai  o  na  ohana  a  pau  o  ka  Iserae- 
la  e  kukulu  i  ka  hale  e  noho  ai 
ko'u  inoa  maloko;  aka,  ua  koho 
no  au  ia  Davida  i  luna  no  ko'u 
lahuikanaka  Iseraela. 

17  A  iloko  iho  no  o  ka  naau  o 
Davida  ko'u  makuakane  ka  ma- 
nao  e  kukulu  i  hale  no  ka  inoa  o 
Iehova  ke  Akua  o  Iseraela. 

18  A  olelo  mai  la  hoi  o  Iehova  ia 
Davida  ko'u  makuakane,  No  ka 
mea,  maloko  aku  no  o  kou  naau  e 
kukulu  i  hale  no  ko'u  inoa,  he  po- 
no  oe  i  kou  manao  ana  pela  iloko 
ou. 

19  Aka,  aole  oe  e  kukulu  mai  i 
ka  hale :  o  kau  keiki  nae,  ka  mea 
e  puka  mai,  mailoko  mai  o  kou 
mau  puhaka,  oia  ke  kukulu  mai 
i  ka  hale  no  ko'u  inoa. 

20  A  ua  hooko  mai  nei  no  Ieho- 
va  i  ka  olelo  ana  i  olelo  mai  ai,  a 
ua  ku  ae  uei  au  ma  kahi  o  Davida 
ko'u  makuakane,  a  ke  noho  nei 
au  ma  ka  noho  alii  o  ka  Iseraela  e 
like  me  ka  Iehova  olelo  hoopo- 
maikai,  a  ua  kukulu  ae  nei  au  i  ka 
hale  no  ka  inoa  o  Iehova  ke  Akua 
o  ka  Iseraela. 

21  A  hana  aku  no  wau  i  wahi  no 
ka  pahuberita,  maloko  olaila  ka 
berita  o  Iehova  ana  i  hana'i  me  ko 
makou  mau  kupuna,  i  kona  lawe 
ana  mai  ia  lakou  mailoko  mai  o 
ka  aina  o  Aigupita. 

22  1  Ku  ae  la  hoi  o  Solomona 
mamua  o  ke  kuahu  o  Iehova  ma 

ke  alo  o  ke  anaina  a  pau  o  ka  Ise- 
raela,  a  hohola  ae  i  kona  mau  li- 
ma  i  ka  lani. 

23  I  aku  la  oia,  E  Iehova  ke 
Akua  o  ka  Iseraela,  aohe  akua  ma 
ka  lani  iluna,  aole  hoi  ma  ka  ho- 
nua  ilalo  nei,  e  like  me  oe  ka  mea 
nana  e  malama  mai  i  ka  berita  a 
me  ke  aloha  me  kau  mau  kauwa 
ka  poe  e  hele  ana  ma  kou  alo  me 
ko  lakou  naau  a  pau ; 

24  Ka  mea  nana  i  kaohi  me  Davi- 
da  ko'u  makuakane  i  ka  mea  au  i 
olelo  hoopomaikai  mai  ai  ia  ia; 
ua  olelo  hoi  oe  me  kou  waha,  a 
ua  hooko  ae  nei  oe  me  kou  lima, 
me  nei  i  neia  la. 

25  Ano  hoi,  e  Iehova  ke  Akua  o 
ka  Iseraela,  e  kaohi  oe  me  kau 
kauwa  o  Davida  ko'u  makuakane, 
i  ka  mea  au  i  olelo  hoopomaikai 
ai  ia  ia,  i  ka  i  ana  mai,  Aole  oe  e 
nele  i  ke  kanaka  imua  o  ko'u  alo, 
e  noho  maluna  o  ka  nohoalii  o  ka 
Iseraela,  ke  malama  kau  mau  kei- 
ki  i  ko  lakou  hele  ana,  e  hele  imua 
o'u,  me  oe  i  hele  ai  imua  o'u ; 

26  Ano  hoi,  e  ke  Akua  o  ka  Ise- 
raela,  e  hooiaioia  mai  kau  olelo, 
au  e  olelo  mai  ai  i  kau  kauwa  ia 
Davida  ko'u  makuakane. 

27  Aka  hoi,  e  noho  io  mai  anei 
ke  Akua  ma  ka  honua  anei  ?  Aia 
hoi !  aole  e  hiki  i  na  lani  a  me  na 
lani  o  na  lani  ke  apo  ia  oe ;  aole 
loa  hoi  keia  hale  a'u  i  kukulu  ae 
nei. 

28  Aka  hoi,  e  maliu  mai  oe  i  ka 
pule  a  kau  kauwa,  a  i  kona  nonoi 
ana,  e  Iehova  ko'u  Akua,  e  hoolo- 
he  mai  i  ka  ulono  ana  a  me  ka 
pule  a  kau  kauwa  nei  e  haipule  ai 
imua  o  kou  alo  i  keia  la ; 

29  E  nana  mau  mai  kou  mau 
maka  i  keia  hale  i  ka  po  a  me  ke 
ao,  i  kahi  au  i  olelo  mai  ai,  Malai- 
la  auanei  ko'u  inoa,  i  hoolohe  mai 
hoi  oe  i  ka  pule  a  kau  kauwa  e 
haipule  ai  i  keia  wahi. 

30  A  e  hoolohe  mai  oe  i  ka  no- 
noi  ana  o  kau  kauwa  nei,  a  o  kou 
poe  kanaka  hoi  o  Iseraela,  i  ka 
wa  e  pule  ai  lakou  i  keia  wahi ;  a 
e  hoolohe  mai  oe  ma  kou  wahi  e 
noho  ai  ma  ka  lani,  a  lohe  oe,  e 
kala  mai. 

31  1  Ina  e  hana  hewa  kekahi 
kanaka  i  kona  hoalauna,  a  kau  ka 
hoohiki  ana  maluna  ona  i  hoohiki 
oia,  a  hiki  mai  ia  hoohiki  ana  ma 
ke  alo  o  kou  kuahu  maloko  o 
keia  hale ; 

32  Alaila,  e  hoolohe  mai  oe  ma 
ka  lani,  a  e  hana,  a  e  hooponopo- 
no  mai  i  kau  mau  kauwa,  e  hoa- 
hewa  ana  i  ka  mea  hewa,  e  hooili 
ana  i  kona  aoao  maluna  o  kona 
poo,  a  e  hoapono  ana  i  ka  mea  po- 
no,  e  haawi  ia  ia  e  like  me  kona 
pono. 

33  Tf  Aia  pepehiia  iho  kou  poe 
kanaka  Iseraela  imua  o  ka  enemi, 
no  ka  lakou  hana  hewa  ana'ku  ia 
oe,  a  huli  hou  lakou  ia  oe,  a  hoo- 
iaio  i  kou  inoa,  a  e  pule  hoi  me  ke 
nonoi  aku  ia  oe  i  keia  hale  ; 

34  Alaila,  e  hooiohe  oe  ma  ka  la- 
ni,  a  e  kala  mai  i  ka  hewa  o  kou 
poe  kanaka  Iseraela,  a  e  lawe  hou 
mai  oe  ia  lakou  i  ka  aina  au  i  haa- 
wi  mai  ai  i  ko  lakou  mau  makua. 

35  T[  Aia  hoopaaia  ka  lani,  aole 
hoi  e  ua,  no  ka  lakou  hana  hewa 
ana  ia  .  3 ;  ina  e  pule  lakou  i  keia 
wahi,  a  e  hooiaio  i  ko  inoa,  a  e 
haalele  hoi  i  kou  lakou  mau  hewa 
i  kou  hookaumaha  ana  ia  lakou, 

36  Alaila  e  hoolohe  mai  oe  ma 
ka  lani,  a  e  kala  mai  i  ka  hewa  o 
kau  poe  kauwa,  a  me  kou  poe  ka- 
naka  Iseraela,  i  ao  mai  oe  ia  lakou 
i  ka  aoao  maikai  e  hele  ai  lakou, 
a  e  haawi  mai  hoi  i  ka  ua  maluna 
iho  o  ka  aina  au  i  haawi  mai  ai  i 
waiwai  no  kou  poe  kanaka. 

37  Tf  Ina  he  wi  ma  ka  aina,  ina 
he  mai  ahulau,  ina  he  malili,  he 
mae  wale,  he  uhini,  a  ina  he  enu- 
he ;  a  ina  e  hoopilikiaia  e  ka  ene- 
mi  ma  ka  aina  o  ko  lakou  mau 
kulanakauhale,  ina  he  ino,  a  he 
mai; 

38  A  ina  e  pule  me  ke  nonoi  aku 
kekahi  kanaka,  o  kou  poe  kanaka 
a  pau  paha  o  ka  Iseraela,  ka  mea 
i  ike  i  ke  ino  o  kona  naau  iho,  a  e 
hapai  i  kona  mau  lima  i  keia  hale ; 

39  Alaila  e  hoolohe  mai  oe  ma 
ka  lani  kou  wahi  e  noho  ai,  a  e 
kala  mai,  a  e  hana,  a  e  haawi  i  ke- 
la  kanaka  keia  kanaka  e  like  me 
kona  mau  aoao,  ua   ikeia   kona 

naau  e  oe  ;  (no  ka  mea,  o  oe,  o  oe 
wale  no  ka  i  ike  i  na  naau  o  na 
keiki  a  pau  o  kanaka  ;) 
40  I  makau  lakou  ia  oe  i  na  la  a 
pau  e  ola'i  lakou  ma  ka  ili  o  ka 
aina  au  i  haawi  mai  ai  i  ko  lakou 
mau  makua. 

.  41  A,  no  ka  malihini  hoi,  aole  o 
kou  poe  kanaka  Iseraela,  aka,  ua 
hele  mai,  mai  ka  aina  loihi  aku, 
no  kou  inoa ; 

42  (No  ka  mea,  e  lohe  no  lakou  i 
kou  inoa  nui,  a  me  kou  lima  ikai- 
ka,  a  me  kou  lima  kakauha;)  aia 
hele  mai  ia  a  e  pule  i  keia  hale ; 

43  Alaila  e  hoolohe  mai  oe  ma 
ka  lani  kou  wahi  e  noho  ai,  a  e 
hana  e  like  me  ka  mea  a  pau  a  ka 
malihini  i  nonoi  ai  ia  oe  ;  i  ike  na 
kanaka  a  pau  o  ka  honua  i  kou 
inoa,  e  weliweli  ia  oe  e  like  me 
kou  poe  kanaka  Iseraela ;  a  i  ike 
hoi  ua  kapaia  ma  kou  inoa  keia 
hale  a'u  i  kukulu  ae  nei. 

44  Tf  A  ina  e  hele  aku  kou  poe 
kanaka  e  kaua  i  ko  lakou  enemi, 
ma  kou  wahi  e  hoouna  aku  ai  ia 
lakou,  a  e  pule  aku  lakou  ia  Ieho- 
va  i  ke  kulanakauhale  au  i  koho 
ai,  a  i  ka  hale  a'u  i  kukulu  ae  nei 
no  kou  inoa; 

45  Alaila  e  hoolohe  oe  i  ka  lakou 
pule  me  ko  lakou  nonoi  ana,  a  e 
kokua  mamuli  o  ko  lakou  pouo. 

46  Ina  e  hana  hewa  lakou  ia  oe, 
(no  ka  mea,  aole  kanaka  hana  he- 
wa  ole,)  a  huhu  mai  oe  ia  lakou,  a 
haawi  aku  oe  ia  lakou  imua  o  ka 
enemi,  a  lawe  pio  aku  lakou  ia  la- 
kou  i  ka  aina  o  ko  lakou  enemi, 
he  loihi  aku  paha,  he  kokoke  mai 
paha; 

47  Ina  e  manao  lakou  i  ko  lakou 
naau,  ma  ka  aina  i  lawe  pio  ia'ku 
ai  lakou,  a  mihi  lakou,  a  e  nonoi 
aku  ia  oe  ma  ka  aina  o  ka  poe  c 
lawe  pio  aku  ia  lakou,  e  i  ana,  Ua 
hewa  makou,  a  uahana  ino,  ua  la 
wehala  makou : 

48  A  e  hoi  mai  lakou  ia  oe  me  ko 
lakou  naau  a  pau,  a  me  ko  lakou 
uhane  a  pau,  ma  ka  aina  o  ko  la- 
kou  poe  enemi  nana  lakou  i  ala- 
kai  pio  aku,  a  e  pule  aku  ia  oe  i 
ko  lakou  aina  au  i  haawi  mai  ai  i 
ko  lakou  mau  makua,  i  ke  kula- 


nakauhale  au  i  koho  mai  ai,  a  i 
ka  hale  a'u  i  kukulu  ae  nei  no  kou 
inoa ; 

49  Alaila  e  hoolohe  mai  oe  maka 
lanl  kou  wahi  e  noho  ai,  i  ka  la- 
kou  pule  a  me  ko  lakou  nonoi 
ana,  a  e  kokua  mamuli  o  ko  la- 
kou  pono. 

50  A  e  kala  mai  i  kou  poe  kana- 
ka  i  hana  hewa  aku  ia  oe,  a  me  ko 
lakou  lawehala  ana  a  pau  i  hana 
hewa  aku  ai  lakou  ia  oe,  a  e  haa- 
wi  mai  ia  lakou  i  ke  aloha,  imua  o 
ka  poe  i  lawe  pio  aku  ia  lakou,  i 
aloha  mai  lakou  ia  lakou  nei ; 

51  No  ka  inea,  o  kou  poe  kana- 
ka,  a  o  kou  waiwai  hoi  lakou  au  i 
lawe  ai  mai  Aigupita  mai,  mai 
waena  konu  o  ka  umu  no  ka  hao  : 

52  I  kaakaa  kou  mau  maka  i  ka 
pule  a  kau  kauwa,  a  i  ka  nonoi 
ana  o  kou  poe  kanaka,  i  lohe  mai 
i  ka  mea  a  pau  a  lakou  e  noi  ai 
ia  oe. 

53  No  ka  mea,  ua  hookaawale 
mai  oe  ia  lakou  mai  na  lahuikana- 
ka  a  pau  o  ka  honua,  i  hooilina 
nou,  me  kau  i  olelo  mai  ai  ma  ka 
lima  o  Mose  o  kau  kauwa,  i  ka  wa 
i  lawe  mai  ai  oe  i  ko  makou  mau 
kupuna,  mai  Aigupita  mai,  e  Ie- 
hova  ka  Haku. 

54  Eia  hoi  keia,  i  ka  pau  ana'e  o 
ka  Solomona  haipule  ana  i  keia 
pule,  me  keia  nonoi  ana  a  pau  ia 
Iehova,  ku  ae  la  ia  iluna  mai  mua 
mai  o  ke  kuahu  o  Iehova,  mai  ke 
kukuli  ana  ma  kona  mau  kuli  me 
kona  mau  lima  i  hohola  ae  i  ka 
lani. 

55  Ku  mai  la  ia,  a  hoomaikai  mai 
la  i  ke  anaina  a  pau  o  ka  Iseraela 
me  ka  leo  nui, 

56  E  hoomaikaiia'ku  o  Iehova 
ka  mea  nana  i  haawi  mai  i  ka 
maha  i  kona  poe  kanaka  Iseraela, 
e  like  me  kana  olelo  hoopomai- 
kai  a  pau  ;  aole  haule  kekahi  hua 
o  kana  olelo  hoopomaikai  hemo- 
lele  a  pau  ana  i  olelo  ai  ma  ka 
lima  o  Mose  kana  kauwa. 

57  E  noho  Iehova  ko  kakou 
Akua  me  kakou  e  like  me  ia  i 
noho  ai  me  ko  kakou  mau  makua ; 
aole  e  haalele  mai  ia  kakou,  aole 
hoi  e  kiola  ia  kakou. 

58  E  hoohaliu  ae  oia  i  ko  kakou 
naau  ia  ia  e  hele  ma  kona  mau 
aoao  a  pau,  a  malama  i  kana  mau 
kauoha,  a  me  kona  mau  kanawai, 
a  me  koua  mau  kapu,  ana  i  kauo- 
ha  mai  ai  i  ko  kakou  poe  kupuna. 

59  A  o  keia  mau  olelo  a'u  i  pule 
ai  au  ma  ke  alo  o  Iehova,  e  koko- 
ke  ae  ia  io  Iehova  la  ko  kakou 
Akua  i  ke  ao  a  me  ka  po,  e  kokua 
mau  oia  mamuli  o  ka  pono  o  ka- 
na  kauwa,  a  me  ka  pono  o  kona 
poe  kanaka  Iseraela,  ma  ka  mea  o 
ka  la  i  kona  la  iho ; 

60  I  ike  na  kanaka  a  pau  o  ka 
houua,  o  Iehova  ke  Akua,  aohe  e 
ae. 

61  Nolaila,  e  hemolele  mai  ko 
oukou  mau  naau  ia  Iehova  ko  ka- 
kou  Akua,  e  hele  ma  kona  mau 
kanawai,  a  e  malama  hoi  i  kana 
mau  kauoha,  me  ia  i  keiala. 

62  T[  Kaumaha  aku  la  ke  alii, 
me  ia  pu  ka  Iseraela  a  pau,  i  na 
mohai  ma  ke  alo  o  Iehova. 

63  Kaumaha  aku  la  hoi  o  Solo- 
mona  i  ka  alana  mohaihoomalu, 
ana  i  kaumaha  ai  no  Iehova,  he 
iwakalua  kumamalua  tausani  bipi 
kauo,  a  he  haneri  me  ka  iwakalua 
tausani  hipa :  pela  i  hoolaa  aku  ai 
o  Solomona,  a  me  na  mamo  a  pau 
a  Iseraela,  i  ka  hale  o  Iehova. 

64  Ia  la  no,  i  hoolaa  ai  ke  alii  i 
ka  waena  o  ka  pahale  ma  ke  alo  o 
ka  hale  o  Iehova ;  no  ka  mea,  ma- 
laila  i  kaumaha  ai  oia  i  na  mohai- 
kuni,  a  me  na  mohaiai,  a  me  ke 
kaikea  o  na  mohaihoomalu ;  no 
ka  mea,  o  ke  kuahu  keleawe  ka 
mea  ma  ke  alo  o  Iehova,  he  uu- 
ku  ia  i  ole  ai  e  hiki  ia  ia  na  mo- 
haikunL  a  me  na  mohaiai,  a  me 
ke  kaikea  o  na  mohaihoomalu. 

65  Ia  manawa,  ahaaina  ae  la  o 
Solomona,  a  me  ia  pu  ka  Iseraela 
a  pau,  he  auaina  nui,  mai  ke  komo 
ana  o  Hamota  a  hiki  i  ka  muliwai 
o  Aigupita,  ma  ke  alo  o  Iehova, 
ko  kakou  Akua,  ehiku  la,  a  ehiku 
la,  he  umikumamaha  mau  la. 

66  A  i  ka  walu  o  ka  la  hookuu 
ae  la  oia  i  na  kanaka ;  a  hoomai- 
kai  aku  la  lakou  i  ke  alii,  a  hele 
aku  i  ko  lakou  mau  hale  lole,  e 
hauoli  ana  me  ka  olioli  o  ka  naau 

no  ka  pono  a  pau  a  Iehova  i  hana 
mai  ai  no  Davida  i  kana  kauwa,  a 
me  ka  Iseraela  i  kona  poe  kanaka. 

MOKUNA  IX. 

Ka  berita  me  Solomona.  11  Haawiia  na  ku- 
lanakauhale  ia  Hirama.  15  No  ka  auhau 
ana  i  na  kanaka  e  hana.    26  No  na  moku. 

EIA  hoi  kekahi,  i  ka  pau  aua'e 
o  ko  Solomona  kukulu  ana  i 
ka  hale  o  Iehova,  a  me  ka  hale  o 
ke  alii,  a  me  ka  makemake  a  pau 
o  Solomona  ana  i  manao  ai  e  ha- 
na; 

2  Ike  hou  ia'ku  la  o  Iehova  e  So- 
lomona,  o  ka  lua  keia,  e  like  me 
kona  ikeia  e  ia  ma  Gibeona. 

3  A  olelo  mai  la  o  Iehova  ia  ia, 
Ua  lohe  ae  nei  au  i  kau  pule  a  me 
kou  nonoi  ana  au  i  haipule  mai  ai 
imua  o'u ;  a  ua  hoano  ae  nei  au  i 
keia  hale  au  i  kukulu  mai  nei  e 
waiho  mau  loa  i  ko'u  inoa  malai- 
la;  a  malaila  mau  no  hoi  ko'u 
mau  maka  a  rae  ko'u  naau. 

4  A  ina  e  hele  oe  ma  ko'u  alo, 
me  Davida  kou  makuakaue  i  hele 
ai,  me  ka  oiaio  o  ka  naau  a  me  ka 
pololei,  e  hana  i  ka'u  mea  a  pau  i 
kauoha  aku  ai  ia  oe,  a  e  malama 
hoi  oe  i  ko'u  mau  kapu  a  me  ko'u 
mau  kanawai ; 

5  Alaila  e  hookupaa  au  i  ka  no- 
hoalii  o  kou  aupuni  maluna  mau 
loa  o  ka  Iseraela,  e  like  me  ka'u 
olelo-hoopomaikai  ia  Davida  kou 
makuakane,  i  ka  i  ana'e,  Aole  oe 
e  nele  i  ke  kanaka  maluna  o  ka 
nohoalii  o  ka  Iseraela. 

6  Aka,  ina  e  kapae  ae  oukou  mai 
ka  hahai  ana  ia'u,  o  oukou,  a  o  ka 
oukou  mau  keiki  paha,  aole  hoi  e 
malama  mai  i  ka'u  mau  kauoha,  a 
me  ko'u  mau  kanawai  a'u  i  hoo- 
noho  ai  imua  o  ko  oukou  alo,  a  e 
hele  aku  oukou  a  e  malama  i  na 
akua  e,  a  e  hoomana  aku  ia  lakou : 

7  Alaila  e  oki  aku  au  i  ka  Iserae- 
la  mai  ka  aina  aku  a'u  i  haawi  aku 
ai  ia  lakou ;  a  o  keia  hale  a'u  i 
hoolaa  ai  no  ko'u  inoa,  oia  ka'u  e 
kipaku  aku  ai  mai  ko'u  alo  aku  ; 
a  e  lilo  ae  ka  Iseraela  i  mea  e  he- 
neheneia,  a  e  hoinoia  iwaena  o  na 
lahuikanaka  a  pau. 

8  A  i  keia  hale  ka  mea  kiekie,  o 
ka  mea  e  maalo  ae  ma  ia,  e  kaha- 

ha  oia,  a  e  henehene  ae  ;  a  e  olelo 
ae  hoi  lakou,  No  ke  aha  la  e  hana 
mai  ai  o  Iehova  pela  i  keia  aina,  a 
keia  hale  ? 

-9  A  e  hai  mai  lakou,  No  ko  la- 
kou  haalele  ana  ia  Iehova  i  ko  la- 
kou  Akua,  ka  mea  nana  i  lawe 
mai  i  ko  lakou  poe  kupuna,  mai 
ka  aina  mai  o  Aigupita,  a  ua  lalau 
lakou  ma  na  akua  e,  a  ua  hoomana 
hoi  ia  lakou,  me  ka  malama  aku  ia 
lakou  :  nolaila  i  lawe  mai  ai  Ieho- 
va  i  keia  poino  a  pau  maluna  o 
lakou. 

10  1i  Eia  hoi  kekahi,  i  ka  pau 
ana'e  o  na  makahiki  he  iwakalua, 
a  hoopau  ae  o  Solomona  i  ke  ku- 
kulu  ana  i  na  hale  elua,  i  ka  hale 
o  Iehova,  a  me  ka  hale  o  ke  alii, 

11  (Ua  haawi  mai  o  Hirama  ke 
alii  o  Turo,  ia  Solomona  i  na  laau 
kedera  a  me  na  laau  kaa,  a  me  ke 
gula,  e  like  me  kona  makemake  a 
pau)  alaila,  haawi  aku  o  Solomona 
ke  alii  ia  Hirama  i  na  kulanakau- 
hale  he  iwakalua  ma  ka  aina  o  Ga- 
lilaia. 

12  A  hele  mai  o  Hirama  mai  Tu- 
ro  mai  e  ike  i  na  kulanakauhale  a 
Solomona  i  haawi  ai  ia  ia ;  aole 
hoi  oia  i  oluolu  ia  mau  mea. 

13  I  mai  la  ia,  Heaha  keia  mau 
kulanakauhale  au  i  haawi  mai  ai 
ia'u,  e  kuu  hoahanau?  A  kapa 
iho  la  oia  ia  lakou  he  aina  Kabu- 
la,  a  hiki  i  keia  la. 

14  Ua  hoouna  ae  la  o  Hirama  i 
na  talena  gula  hookahi  haneri  me 
ka  iwakalua,  i  ke  alii. 

15  1f  Eia  hoi  ka  meai  auhau  ai 
o  Solomona  ke  alii,  o  ka  hana  i  ka 
hale  o  Iehova  a  me  kona  hale  iho, 
a  me  Milo,  a  me  ka  pa  o  Ierusale- 
ma,  a  me  Hazora,  a  me  Megido,  a 
me  Gezera. 

16  Ua  pii  o  Parao  ke  alii  o  Aigu- 
pita,  a  ua  hoopio  ia  Gezera,  a  ua 
puhi  aku  ia  i  ke  ahi,  a  ua  pepehi  i 
ko  Kauaana,  i  na  mea  e  noho  ana 
raa  ia  kulanakauhale,  a  haawi  mai 
la  oia  ia  i  kana  kaikamahine,  ka 
wahine  a  Solomona. 

17  A  kukulu  ae  la  o  Solomona  ia 
Gezera  a  me  Betehorona  lalo, 

18  A  me  Baalata  a  me  Tademora 
i  ka  waonahele,  ma  ka  aina, 


19  A  me  na  kulanakauhale  papaa 
a  pau  o  Solomona,  a  me  na  kula- 
nakauhale  no  kona  mau  kaa,  a  me 
na  kulanakauhale  no  kona  mau 
hoohololio,  a  me  ka  mea  a  Solo- 
mona  i  makemake  ai  e  kukulu  ma 
Ierusalema,  a  ma  Lehanona,  a  me 
ka  aina  a  pau  o  kona  aupuni. 

20  O  na  kanaka  i  koe  o  ka  Amo- 
ra,  a  me  ka  Heta,  a  me  Periza,  a 
me  ka  Hiva  a  me  ka  Iebusa,  ka 
poe  aole  no  na  mamo  a  Iseraela ; 

21  O  ka  lakou  mau  keiki  i  koe 
mahope  o  lakou  ma  ka  aina,  aole 
hoi  i  hiki  i  na  mamo  a  Iseraela  ke 
luku  pau  aku,  maluna  o  lakou  i 
auhau  ai  o  Solomona  i  hookauwa 
mai  a  hiki  i  keia  la. 

22  Aka,  o  na  mamo  a  Iseraela, 
aole  o  Solomona  i  hoolilo  i  kekahi 
i  kauwa  paa  ;  aka,  he  poe  kanaka 
kaua  lakou,  a  o  kana  mau  kauwa, 
a  me  kona  mau  alii,  a  me  kona 
mau  luna,  a  me  na  luua  o  kona 
mau  kaa,  a  me  kona  poe  hooho- 
lolio. 

23  Eia  na  haku  o  ka  poe  luna  ha- 
na  maluna  o  ka  Solomona  hana, 
elima  haueri  me  kanalima,  e  haku 
ana  maluna  o  kapoe  kanaka  e  ha- 
na  ana  i  ka  hana. 

24  T[  Hele  mai  la  nae  ke  kaika- 
mahine  a  Paiao  mai  ke  kulana- 
kauhale  mai  o  Davida,  i  ka  hale  a 
Solomona  i  kukulu  ai  nona  ;  alai- 
la  kukulu  ae  la  oia  ia  Milo. 

25  1  Ekolu  ae  la  ko  Solomona 
kaumaha  ana  ma  ka  makahiki  i  na 
mohaikuni,  a  me  na  mokaihooma- 
lu,  maluna  o  ke  kuahu  ana  i  ha- 
na'i  no  Iehova,  a  kuni  hoi  i'ka 
mea  ala  maluna  o  ke  kuahu  ma 
kealo  o  Iehova.  Pela  hoi  i  hoo- 
paa  ai  oia  i  ka  hale. 

26  TJ  Hana  iho  la  o  Solomona 
ke  alii  i  na  moku  ma  Eziona-gebe- 
ra,  ka  mea  e  pili  ana  ia  Elota,  ma 
kahakai  o  ke  Kaiula,  ma  ka  aina  o 
Eeloma. 

27  Hoouna  ae  la  hoi  o  Hirama  i 
kona  poe  kauwa,  na  mea  holomo- 
ku  i  ike  i  ke  kai,  me  na  kauwa  a 
Solomona. 

28  Holo  ae  la  lakou  i  Opera,  a 
lawe  mai  lakou  mai  laila  mai,  i  ke 
gula  eha  haneri  me  ka  iwakalua 

talena,  a  lawe  hoi  ia  i  ke  alii  ia 
Soloinona. 

MOKUNA  X. 

Ka  hookipaia  o  ke  alii  wahine  o  Seba.  4  Ko 
Solomona  hookupu,  me  na  pale.  21  Kona 
kuai  ana,  me  na  makana.  26  Na  kaa  me 
ke  kala  ona. 

ALOHE  ae  la  ke  alii  wahine  o 
Seba  i  ke  kaulana  o  Solomo- 
na,  no  ka  inoa  o  Iehova,  hele  mai 
la  oia  e  hoao  ia  ia  i  na  mea  pohi- 
hihi. 

2  Hele  mai  la  hoi  oia  i  Ierusale- 
ma  me  ka  huakai  nui  loa,  a  me 
na  kainelo  e  halihali  ana  i  na  mea 
ala,  a  me  ke  gula  he  nui  loa,  a  me 
na  pohaku  makamae ;  a  hiki  mai 
ia  io  Solomona  la,  kamailio  mai  la 
oia  me  ia  i  na  mea  a  pau  iloko  o 
kona  naau. 

3  Hoakaka  aku  la  o  Solomona  i 
na  mea  a  pau  ana  i  ninau  mai  ai, 
aohe  mea  hunaia  i  ke  alii,  ana  i 
hai  ole  aku  ai  ia  ia. 

4  A  ike  ae  la  ke  alii  wahine  o  Se- 
ba,  i  ke  akamai  a  pau  a  Solomona, 
a  me  ka  hale  ana  i  kukulu  ai, 

5  A  me  ka  ai  o  kona  papaaina,  a 
me  ka  noho  ana  o  kana  mau  kau- 
wa,  a  me  ke  ku  ana  mai  o  kona 
poe  lawelawe,  me  ko  lakou  kahi- 
ko  ana,  a  me  kona  poe  lawe  kiaha, 
a  me  kona  alapii  i  pii  ai  oia  i  ka 
hale  o  Iehova ;  aole  ae  la  he  hanu 
iloko  ona. 

6  A  olelo  ae  la  oia  i  ke  alii,  He 
olelo  oiaio  ka'u  i  lohe  ai  ma  ko'u 
aina  no  kau  mau  hana  a  me  kou 
akamai : 

7  Aka,  aole  au  i  manaoio  ia  mau 
olelo,  a  hiki  mai  nei  au,  a  ike  ko'u 
mau  maka,  aia  hoi,  aole  no  ka  ha- 
palua  i  haiia  mai  ia'u ;  ua  kela  aku 
kou  akamai  a  me  kou  pomaikai 
mamua  o  ke  kaulana  a'u  i  lohe 
ai. 

8  Pomaikai  kou  poe  kanaka,  po- 
maikai  kau  poe  kauwa,  ka  poe  e 
ku  mau  ana  ma  kou  alo,  e  hoolo- 
he  ana  i  kou  akamai. 

9  E  hoomaikaiia'ku  o  Iehova 
kou  Akua,  ka  mea  i  olioli  mai  ia 
oe  e  hoonoho  iho  ia  oe  ma  ka  no- 
hoalii  o  ka  Iseraela ;  no  ko  Ieho- 
va  aloha  mau  ana  i  ka  Iseraela, 
nolaila  i  hoolilo  ai  oia  ia  oe  i  alii 

e  hooponopono,  a  e  hana  ma  ka 
maikai. 

10  Haawi  ae  la  hoi  ia  wahine  i 
ke  alii  i  hookahi  haneri  me  ka 
iwakalua  ialena  gula,  a  me  na  mea 
ala  he  nui  loa,  a  me  na  pohaku 
makamae;  aole  hiki  hou  mai  ka 
nui  loa  o  na  mea  ala  me  neia  a  ke 
alii  wahine  o  Seba  i  haawi  mai  ai 
ia  Solomona  ke  alii. 

11  A  o  na  moku  hoi  o  Hirama  i 
lawe  mai  i  ke  gula  mai  Opera  mai, 
ua  lawe  pu  mai  i  na  laau  alemuga 
he  nui  loa,  mai  Opera  mai,  a  me 
na  pohaku  makamae. 

12  Hana  iho  la  ke  alii  i  na  laau 
alemuga  i  mau  kia  no  ka  hale  o 
Iehova,  a  no  ka  hale  o  ke  alii,  a 
me  na  lira,  a  me  na  pesaleteria  no 
ka  poe  mele ;  aole  hiki  mai  na 
laau  alemuga  e  like  me  neia,  aole 
hoi  i  ikeia  a  hiki  i  keia  la. 

13  A  haawi  aku  la  o  Solomoua 
ke  alii  i  ke  alii  wahine  o  Seba  i 
kona  makemake  a  pau,  i  kela  mea 
keia  mea  ana  i  noi  mai  ai ;  o  kana 
ia  i  haawi  aku  ai  ia  ia  e  like  me 
ka  lima  o  Solomona  ke  alii ;  alai- 
la  huli  ia  a  hoi  aku  i  kona  aina 
iho,  oia  me  kana  mau  kauwa. 

14  H  A  o  ke  kaumaha  o  ke  gula 
i  hiki  mai  ia  Solomona  i  ka  īnaka- 
hiki  hookahi,  aono  haneri,  me  ka- 
naono  kumamaono^alena  gula. 

15  Okoa  ka  mea  i  loaa  ia  ia  mai 
ka  poe  kalepa,  a  me  ka  poe  kuai 
mea  ala,  a  me  ua  alii  a  pau  o  Ara- 
bia,  a  me  na  kiaaina  o  ka  aina. 

16  1f  A  hana  iho  la  o  Solomona 
ke  alii  i  elua  haneri  paleumauma 
gula  maemae  ole,  eono  haneri  se- 
kela  gula  i  lilo  i  paleumauma 
hookahi. 

17  Hana  iho  la  oia  i  ekolu  haneri 
palekaua  gula  kuiia ;  ekolu  paona 
gula  i  lilo  i  palekaua  hookahi,  a 
waiho  ae  la  ke  alii  ia  lakou  malo- 
ko  o  ka  hale  ma  ka  ululaau  o  Le- 
banona. 

18  1f  Hana  iho  lahoi  ke  alii  i  no- 
hoalii  niho  elepani  nui,  a  hoouhi 
ae  la  i  ke  gula  maikai  loa. 

19  He  mau  anuunuu  eono  ko  ka 
nohoalii,  a  poepoe  ae  la  ke  poo  o 
ka  nohoalii  ma  ke  kua,  a  he  mau 
lima  ma  kela  aoao,  ma  keia  aoao 

ma  kahi  e  noho  ai,  elua  hoi  liona 
e  ku  ana  ma  na  lima. 

20  He  umikumamalua  liona  i  ku 
malaila  ma  kela  aoao  a  ma  keia 
aoao  maluna  o  na  anuunuu  eono  ; 
aohe  mea  like  me  ia  i  hanaia  ma 
kekahi  aupuni. 

21  1[  A  o  ko  ke  alii,  ko  Solomo- 
na  mau  kiaha  inu  he  gula  no,  a 
me  na  ipu  o  ka  hale  ma  ka  ulu- 
laau  o  Lebanona,  he  gula  maemae 
ia ;  aole  mea  kala ;  ua  manaoia  ia 
he  mea  ole  i  na  la  o  Solomona. 

22  No  ka  mea,  he  mau  moku  no 
Taresisa  ko  ke  alii  ma  ke  kai,  me 
na  moku  o  Hirama ;  i  na  makahi- 
ki  ekolu,  hookahi  ka  holo  ana 
mai  o  na  moku  no  Taresisa,  e  la- 
we  ana  mai  i  ke  gula,  a  me  ke  ka- 
la,  a  me  ka  niho  elepani,  a  me  na 
keko,  a  me  na  pikoka. 

23  A  kela  aku  la  o  Solomona  ke 
alii  i  na  lii  a  pau  o  ka  honua  i  ka 
waiwai  a  me  ke  akamai. 

24  H  A  imi  aku  la  ka  honua  a 
pau  i  ke  alo  o  Solomona  e  hoolo- 
he  i  kona  akamai  a  ke  Akua  i  ha- 
hao  ai  iloko  o  kona  naau. 

25  Halihali  mai  la  lakou  kela  ka- 
naka  keia  kanaka  i  kona  makana, 
na  ipu  kala,  na  ipu  gula,  na  kapa- 
komo,  na  mea  kaua,  na  mea  ala, 
na  l'io,  na  hoki,  pela  i  kela  maka- 
hiki  keia  makahiki. 

26  1J  Hoakoakoaae  la  o  Solomo- 
na  i  na  kaa  kaua,  a  me  na  hooho- 
lolio  :  hookahi  tausani  kaa  me  na 
haneri  eha  kona,  a  he  umikuma- 
malua  tausani  hoohololio,  o  na 
mea  ana  i  hoonoho  ai  ma  na  kula- 
nakauhale  no  na  kaa,  a  me  ke  alii 
hoi  ma  Ierusalema. 

27  Hoolilo  ae  la  ke  alii  i  ke  kala 
maloko  o  Ierusalema  me  he  mau 
pohaku  la,  a  hoolilo  hoi  oia  i  na 
laau  kedera  me  he  mau  laau  Suka- 
morea  ma  ke  awawa  i  ka  nui  loa. 

28  1f  A  ua  kaiia  mai  na  lio  no 
Solomona  mai  Aigupita  mai,  a  na 
na  huakai  kalepa  a  ke  alii  i  lawe 
ma  ke  kumukuai. 

29  A  ua  puka  mai  la  a  holo  mai 
ke  kaa  kaua  no  na  sekela  kala  eo- 
no  haneri,  a  o  ka  lio  no  ka  haneri 
me  kanalima ;  a  pela  no  hoi  no  na 
lii  a  pau  o  ka  Heta,  a  no  na  lii  o 

Suria,  ma  ko  lakou  mau  lima  i 
lawe  mai  ai  ia  lakou. 

MOKUNA  XI. 

O  ka  lalau  o  Solomona  ma  na  kii.  9  Kahu- 
hu  o  ka  Haku  ia  ia.  14  Ke  ku  e  anao  Ha- 
dada  ;  23  a  me  Rezona,  20  a  me  Ieroboama. 

UA  aloha  aku  la  o  Solomona 
ke  alii  i  na  wahine  e  he  nui 
no,  me  ke  kaikamahine  pu  a  Pa- 
rao,  na  wahine  o  ka  Moaba,  a  o 
ka  Amora,  a  o  ka  Edoma,  a  o  ko 
Sidona,  a  me  ka  Heta ; 

2  O  ko  na  lahuikanaka  a  Iehova 
i  olelo  mai  ai  i  na  mamo  a  Iserae- 
la,  Aole  oukou  e  komo  aku  io  la- 
kou  la,  aole  hoi  lakou  e  komo  mai 
io  oukou  nei,  no  ka  mea,  e  hoo- 
huli  io  lakou  la  i  ko  oukou  naau 
mamuli  o  ko  lakou  mau  akua; 
hoopili  ae  la  o  Solomona  ia  lakou 
me  ke  aloha. 

3  A  loaa  ia  ia  ehiku  haneri  wahi- 
ne,  na  wahine  alii,  a  ekolu  haneri 
haiawahine ;  a  hoohuli  e  aku  ka- 
na  mau  wahine  i  kona  naau. 

4  O  keia  hoi,  a  elemakule  ae  la 
o  Solomona,  ua  hoohuli  ae  kana 
mau  wahine  i  kona  naau  mamuli 
o  na  akua  e ;  aole  i  hemolele  ko- 
na  naau  ia  Iehova  kona  Akua,  e 
like  me  ka  naau  o  Davida  kona 
makuakane. 

5  No  ka  mea  ua  hahai  ae  la  o 
Solomona  mamuli  o  Aseterota  ke 
akua  wahine  o  ko  Sidona,  a  ma- 
muli  o  Milekoma  ka  mea  i  hoo- 
wahawahaia  o  ka  Amona. 

6  A  hana  ino  ae  la  o  Solomona 
ma  ke  alo  o  Iehova,  aole  hele 
okoa  mamuli  o  Iehova,  e  like  me 
Davida  kona  makuakane. 

7  Alaila  hana  ae  la  o  Solomona  i 
wahi  kiekie  no  Kemosa  ka  mea 
inainaia  o  ka  Moaba,  ma  ka  puu 
mamua  o  Ierusalema,  a  no  Mole- 
ka  ka  mea  inainaia  o  na  mamo  a 
Amona. 

8  Pela  ia  i  hana'i  no  na  wahine  e 
ana  a  pau  i  kukuni  i  ka  mea  ala  a 
i  kaumaha  aku  no  ko  lakou  mau 
akua. 

9  1  Huhu  mai  la  o  Iehova  ia  So- 
lomona,  no  ka  huli  ana'e  o  kona 
naau  mai  o  Iehova  ae  ke  Akua  o 
Iseraela,  ka  mea  i  ikeia  e  ia  i  na 
nianawa  elua; 

10  A  i  kauoha  mai  la  hoi  ia  ia  no 
keia  mea,  i  ole  ia  e  hahai  mamuli 
o  na  akua  e :  aka,  aole  oia  i  mala- 
ma  i  ka  mea  a  Iehova  i  kauoha 
mai  ai  ia  ia. 

11  Nolaila  i  olelo  mai  ai  o  Ieho- 
va  ia  Solomona,  No  kau  hana  ana 
ia  mea,  aole  hoi  i  malama  mai  i 
kuu  berita,  a  me  ko'u  mau  kana- 
wai  a'u  i  kauoha  aku  ai  ia  oe,  e 
kaili  ae  auanei  au  i  ke  aupuni  mai 
ou  ae  nei,  a  e  haawi  aku  no  ia  i 
kau  kauwa. 

12  Aka,  i  kou  mau  la,  aole  au  e 
hana  i  keia  no  Davida  kou  makua- 
kane;  aka,  mailoko  ae  o  ka  lima 
o  kau  keiki  e  kaili  ae  ai  au  ia. 

13  Aole  hoi  au  e  kaili  honua  i  ke 
aupuni  a  pau,  e  haawi  aku  no  au  i 
hookahi  ohana  i  kau  keiki  no  Da- 
vida  ka'u  kauwa,  a  no  Ierusale- 
ma  a'u  i  koho  ai. 

14  Tf  Hooku  mai  la  o  Iehova  i  ka 
enemi  ia  Solomona,  o  Hadada  no 
Edoma;  no  na  keiki  ia  a  ke  alii 
ma  Edoma. 

15  No  ka  mea,  o  keia  kekahi,  i 
ka  wa  i  noho  ai  o  Davida  ma  Edo- 
ma,  hele  ae  la  o  Ioaba  ka  luna  o 
ka  poe  koa  e  kanu  i  ka  poe  i  pe- 
pehiia,  mahope  o  kona  pepehi  ana 
ae  i  na  kane  a  pau  ma  Edoma ; 

16  (No  ka  mea,  ua  noho  o  Ioaba 
malaila  me  ka  Iseraela  a  pau  i  na 
malama  eono,  a  oki  aku  oia  i  na 
kane  a  pau  ma  Edoma ;) 

17  Holo  aku  la  o  Hadada,  oia  me 
kekahi  poe  kanaka  o  Eeloma  pu  o 
na  kauwa  o  kona  makuakaue  me 
ia,  e  hele  pu  i  Aigupita ;  he  keiki 
uuku  o  Hadada. 

18  Puka  ae  la  lakou  mailoko  ae  o 
Midiana,  a  hele  i  Parana ;  a  lawe 
pu  lakou  i  kanaka  mailoko  ae  o 
Parana,  a  hele  i  Aigupita  ia  Parao 
ke  alii  o  Aigupita,  nana  no  i  haa- 
wi  i  bale  nona,  a  booponopono  i 
ai  nana,  a  haawi  hoi  i  kahi  aina  ia 
ia. 

19  A  loaa  ia  Hadada  ka  lokomai- 
kai  nui  ia  ma  ke  alo  o  Parao,  a  haa- 
wi  oia  ia  ia  i  ka  hoahanau  o  kana 
wahine  iho,  ka  hoahanau  o  Tape- 
ne  ke  alii  wabine. 

20  A  hauau  mai  la  ka  hoahanau  o 
Tapene  i  keikikane  nana,  o  Genu- 

bata,  a  na  Tapene  ia  i  ukuhi  malo- 
ko  o  ka  hale  o  Parao ;  a  iloko  no  o 
Genubata  o  ka  hale  o  Parao  iwae- 
na  o  na  keiki  a  Parao. 

21  A  lohe  o  Hadada  ma  Aigupita, 
ua  hiamoe  o  Davida  me  kona  mau 
makua,  a  ua  make  hoi  o  Ioaba  ka 
luna  o  ka  poe  koa,  i  aku  la  o  Ha- 
dada  ia  Parao,  E  hookuu  ae  ia'u 
e  hele  ae  i  ko'u  aina. 

22  Alaila  olelo  mai  la  o  Parao 
ia  ia,  Heaha  kou  mea  hemahema 
ia'u,  ea,  i  imi  ai  oe  e  hoi  aku  i  kou 
aina?  1  aku  la  oia,  Aohe,  aka,  e 
hookuu  wale  mai  oe  ia'u. 

23  Tf  A  hooku  mai  la  ke  Akua  i 
kekahi  enemi,  o  Rezona  ke  keiki 
a  Eliada,  ka  mea  i  mahuka  mai 
kona  haku  aku  o  Hadadezera  ke 
alii  o  Zoba; 

24  Ua  hoakoakoa  ae  la  oia  i  ka- 
naka  io  na  iho  no,  alilo  oia  i  luna- 
koa  maluna  o  ka  papa,  i  ka  wa  i 
pepehi  ai  o  Davida  ia  lakou;  a 
hele  ae  la  lakou  i  Damaseko,  a 
noho  malaila,  a  ua  alii  ae  la  hoi 
ma  Damaseko. 

25  A  ua  ku  e  mai  la  oia  i  ka  Ise- 
raela  i  na  la  a  pau  o  Solomona, 
okoa  ke  kolohe  ana  o  Hadada  : 
hoowahawaha  mai  la  o  Rezoua  i 
ka  Iseraela,  a  ua  alii  ae  la  maluna 
o  Suria. 

26  Tf  A  o  Ieroboama  ke  keiki  a 
Nebata,  o  ka  Eperaima  no  Zere- 
da,  o  Zerua  ka  inoa  o  kona  maku- 
wahine  he  wahinekanemake,  o  ke 
kauwa  a  Solomona,  oia  kekahi  i 
hapai  i  ka  lima  ku  e  i  ke  alii. 

27  Eia  ka  kumu  i  hapai  ai  oia  i 
ka  lima  i  ku  e  i  ke  alii ;  kukulu  ae 
la  o  Solomona  ia  Milo,  a  hoopaa 
iho  la  i  na  wahi  naha  o  ke  kulana- 
kauhale  o  Davida  kona  makua- 
kane. 

28  A  o  ke  kanaka  Ieroboama,  he 
kanaka  koa  ikaika  loa  no  ia ;  a  ike 
ae  la  o  Solomona  i  ua  kanaka  ui 
la  e  hoomau  ana  i  ka  hana,  hoo- 
lilo  ae  la  oia  ia  ia  i  luna  maluna  o 
ka  ukaua  a  pau  o  ka  ohana  o  Io- 
sepa. 

29  Eia  kekahi  mea  ia  manawa,  i 
ka  puka  ana'e  o  Ieroboama  mai 
Ierusalema  ae,  loaa  oia  i  ke  kaula 
ia  Ahiia  no  Silo,  ma  ke  alanui,  a 

ua  hoaahu  oia  ia  ia  iho  me  ke 
aahu  hou  ;  a  o  laua  wale  no  ma 
ke  kula. 

30  Lalau  iho  la  o  Ahiia  i  ka  aahu 
hou  ka  mea  inaluua  iho  ona,  a 
uhae  ae  la  ia  mea  i  mau  apana  he 
umikumamalua. 

31  A  olelo  mai  la  oia  ia  Ieroboa- 
ma,  E  lawe  oe  i  na  apana  he  umi ; 
no  ka  mea,  ke  i  mai  nei  o  Iehova 
ke  Akua  o  Iseraela,  peneia,  Eia 
hoi,  e  kaili  ae  auanei  au  i  ke  aupu- 
ni  mailoko  ae  o  ka  lima  o  Solo- 
mona,  a  e  haawi  au  i  na  ohana  he 
umi  ia  oe : 

32  Aka,  ia  ia  no  ka  ohana  hookn- 
hi  no  Davida  ka'u  kauwa,  a  no 
Ierusalema  ke  kuianakauhale  a'u 
i  koho  ai  mailoko  mai  o  na  ohana 
a  pau  o  ka  Iseraela  : 

33  No  ka  mea,  ua  haalele  mai 
lakou  ia'u,  a  ua  hoomana  ae  ia 
Aseterota  ke  akua  wahine  o  ko 
Sidona,  ia  Kemosa  ke  akua  o  ka 
Moaba,  a  ia  Milekoma  ke  akua  o 
na  mamo  a  Amona,  aole  hoi  i  he- 
le  ma  ko'u  mau  aoao,  e  hana  i  ka 
mea  pono  i  ko'u  mau  maka,  i  ka 
malama  i  ko'u  mau  kanawai  a  me 
ko'u  mau  kapu,  e  like  me  Davida 
kona  makuakane. 

34  Aole  nae  au  e  kaili  honua  ae  i 
ke  aupuni  a  pau  mailoko  ae  o  kona 
lima ;  aka,  e  hoomau  auanei  au  i 
kona  alii  ana  i  na  la  a  pau  o  kona 
ola  ana,  no  Davida  ka'u  kauwa, 
a'u  i  koho  ai  no  kona  malama  ana 
i  ka'u  mau  kauoha  a  me  ko'u  mau 
kanawai. 

35  Aka,  e  kaili  ae  auanei  au  i  ke 
aupuni  mailoko  ae  o  ka  lima  o 
kana  keiki,  a  e  haawi  au  ia  ia  oe, 
i  na  ohana  he  umi. 

36  A  i  kana  keiki,  hookahi  ohana 
ka'u  e  haawi  aku  ai,  i  mau  ai  ke 
kukui  no  Davida  ka'u  kauwa, 
imua  o  ko'u  alo  ma  Ierusalema, 
ke  kulanakauhale  a'u  i  koho  ai 
no'u  e  waiho  ai  i  ko'u  inoa  ma- 
laila. 

37  A  e  lawe  au  ia  oe,  a  e  alii  ae 
no  oe  mamuli  o  ka  mea  a  pau  a 
kou  uhane  e  makemake  ai,  a  e  lilo 
no  oe  i  alii  no  ka  Iscracla. 

38  Peneia  auanei  hoi,  ina  e  hoo- 
lohe  mai  oe  i  ka  mea  a  pau  a'u  e 


kauoha  aku  ai  ia  oe,  a  e  hele  hoi 
ma  ko'u  mau  aoao,  a  hana  hoi  i  ka 
mea  pono  i  ko'u  mau  maka,  i  ka 
malama  i  ko'u  mau  kanawai,  a  me 
ka'u  mau  kauoha  me  Davida  ka'u 
kauwa  i  hana'i ;  alaila  owau  pu 
auanei  me  oe,  a  e  kukulu  au  i  ha- 
le  ku  paa  nou  me  ka'u  i  kukulu  ai 
no  Davida,  a  e  haawi  au  i  ka  Ise- 
raela  ia  oe. 

39  No  keia  mea,  e  hookaumaha 
ai  au  i  na  mamo  a  Davida,  aole  hoi 
i  na  la  a  pau  loa. 

40  A  imi  iho  la  o  Solomona  e  pe- 
pehi  ia  Ieroboama;  a  ku  ae  la  o 
Ieroboama  iluna,  a  holo  aku  la  i 
Aigupita  io  Sisaka  la,  ke  alii  o  Ai- 
gupita,  a  noho  ia  ma  Aigupita  a 
make  o  Solomona. 

41  U  A  o  na  hana  e  ae  a  Solomo- 
na,  a  me  na  mea  a  pau  ana  i  ha- 
na'i,  a  me  kona  akamai,  aole  anei 
ia  i  kakauia  ma  ka  buke  o  na  ha- 
na  a  Solomona? 

42  A  o  na  la  i  alii  ai  o  Solomona 
ma  Ierusalema  maluna  o  ka  Ise- 
raela  a  pau  he  kanaha  mau  maka- 
hiki. 

43  A  hiamoe  iho  la  o  Solomona 
me  kona  mau  makua,  a  ua  kanuia 
ma  ke  kulanakauhale  o  Davida 
kona  makuakane,  a  alii  ae  la  o 
Rehoboama  kana  keiki  ma  kona 
hakahaka. 

MOKUNA  XII. 

Ka  nonoi  ana  o  Ieroboama  ma  e  hoomamaia. 
13  Hooolea  Rehoboama.  Ka  haalele  ana  o 
na  ohana  he  umi.  20  Lilo  Ieroboama  i  alii. 
28  Hana  oia  i  na  kii. 

HELE  aku  la  o  Rehoboama  i 
Sekema,  no  ka  niea,  ua  hele 
ka  Iseraela  a  pau  i  Sekema  e 
hooalii  ia  ia. 

2  Eia  hoi  kekahi,  a  lohe  mai  la  o 
Ieroboama  ke  keiki  a  Nebata  e 
noho  ana  ia  ma  Aigupita,  (no  ka 
mea,  ua  holo  aku  la  ia  mai  ke  alo 
aku  o  Solomona  ke  alii,  a  iioho  no 
Ieroboama  ma  Aigupita ;) 

3  Hoouna  aku  la  lakou  a  kii  ia 
ia ;  a  hele  mai  Ieroboama  a  me  ke 
anaina  a  pau  o  ka  Iseraela,  a  olelo 
aku  la  lakou  ia  Rehoboama,  i  aku 
la, 

4  Ua  hookaumaka  mai  la  kou 
makuakane  i  ka   inakou   auamo; 

ano  hoi  e  hoomama  oe  i  ka  hana 
ehaeha  a  kou  makuakane,  a  me 
ka  auamo  kaumaha  ana  i  kau  mai 
ai  maluna  o  makou,  alaila  e  mala- 
ma  aku  makou  ia  oe. 

5  I  mai  la  oia  ia  lakou,  O  hoi  ou- 
kou  i  na  la  ekolu,  alaila  e  hele 
hou  mai  io'u  nei.  Hoi  aku  la  no 
hoi  na  kanaka. 

6  1f  A  kukakuka  mai  la  o  Reho- 
boama  me  na  kanaka  kahiko,  ka 
poe  i  ku  ma  ke  alo  o  Solomona 
kona  makuakane,  i  kona  wa  e  ola 
ana,  ninau  mai  la,  Pehea  la  oukou 
e  olelo  mai  ai  e  hai  aku  au  i  keia 
poe  kanaka  ? 

7  Olelo  aku  la  lakou  ia  ia,  i  aku 
la,  Ina  e  hookahu  oe  no  keia  poe 
kanaka  i  keia  la,  a  e  malama  ia 
lakou,  a  e  hai  aku  ia  lakou,  me 
ka  olelo  i  na  huaolelo  pono  ia  la- 
kou,  alaila  lilo  lakou  i  poe  kauwa 
mau  nau. 

8  Haalele  ae  la  oia  i  ka  olelo  a  ka 
poe  kanaka  kahiko,  a  lakou  i  haa- 
wi  ai  ia  ia,  a  kukakuka  mai  la  me 
na  kanaka  ui  i  nunui  pu  ae  me  ia, 
na  mea  i  ku  imua  o  kona  alo  : 

9  Olelo  mai  la  hoi  oia  ia  lakou, 
Heaha  ka  olelo  a  oukou  e  olelo 
mai  ai,  e  hai  aku  ai  kakou  i  keia 
poe  kanaka,  ka  poe  i  olelo  mai 
ia'u,  i  ka  i  ana  mai,  E  hoomama 
oe  i  ka  auamo  a  kou  makuakane  i 
kau  mai  ai  maluna  o  makou  ? 

10  Olelo  aku  la  hoi  ia  ia  na  kana- 
ka  ui  i  nunui  pu  ae  me  ia,  i  aku 
la,  Penei  oe  e  olelo  aku  ai  i  keia 
poe  kanaka  i  olelo  ae  nei  ia  oe,  i 
ka  i  ana'e,  Ua  hookaumaha  mai  la 
kou  makuakane  i  ka  makou  aua- 
mo ;  aka,  e  hoomama  mai  oe  ia 
mea  ia  makou ;  e  olelo  aku  oe  ia 
lakou  peneia,  E  kela  aku  ka  ma- 
noanoa  o  kuu  limaiki  i  ko  ka  pu- 
haka  o  ko'u  makuakane. 

11  Eia  hoi  ua  hooili  ka  ko'u  ma- 
kuakane  i  ka  auamo  kaumaha  ma- 
luna  o  oukou,  e  hoouka  hou  aku 
au  ma  ka  oukou  auamo;  ua  ha- 
hau  ko'u  makuakane  ia  oukou  me 
na  kuipa,  aka,  e  hahau  aku  au  ia 
oukou  me  na  moohueloawa. 

12  1  Pela  i  hoi  mai  ai  o  Ierobo- 
ama  a  me  ka  poe  kanaka  a  pau  io 
Rehoboaraa  la  i  ke  kolu  o  ka  la,  e 

like  me  ka  ke  alii  i  hoomaopopo 
ai,  i  ka  i  ana  mai,  E  hoi  mai  ou- 
kou  io'u  nei  i  ke  kolu  o  ka  la. 

13  Hai  mai  la  ke  alii  i  kanaka 
me  ka  oolea,  a  ua  haalele  aku  i  ka 
olelo  a  ka  poe  kanaka  kahiko,  a 
lakou  i  haawi  aku  ai  ia  ia ; 

14  A  olelo  mai  la  hoi  ia  lakou 
mamuli  o  ka  oleio  a  na  kanaka  ui, 
i  mai  la,  Ua  hookaumaha  ko'u 
makuakane  i  ka  oukou  auamo, 
aka,  e  hoouka  hou  aku  au  ma  ka 
oukou  auamo ;  ua  hahau  ko'u  ma- 
kuakane  ia  oukou  me  na  huipa, 
aka,  e  hahau  aku  wau  ia  oukou 
me  na  moohueloawa. 

15  Aole  hoi  i  hoolohe  ke  alii  i 
kanaka,  no  ka  mea,  no  ka  Haku 
mai  no  ia,  i  hooko  mai  oia  i  kana 
olelo  a  Iehova  i  olelo  mai  ai  ma 
ka  lima  o  Ahiia  no  Silo,  ia  Iero- 
hoama  ke  keiki  a  Nebata. 

16  1  A  ike  ae  la  ka  Iseraela  a 
pau,  i  ka  hoolohe  ole  mai  o  ke  alii 
ia  lakou,  olelo  aku  la  ka  poe  ka- 
uaka  i  ke  alii,  e  i  ana,  Heaha  ko 
makou  kuleana  iloko  o  Davida  ? 
aole  hooilina  iloko  o  ke  keiki  a 
Iese.  I  ko  oukou  mau  halelewa, 
e  ka  Iseraela :  ano  hoi,  e  nana  i 
kau  ohana  iho,  e  Davida.  Pela  i 
hoi  ai  ka  Iseraela  i  ko  lakou  mau 
halelewa. 

17  A  o  na  mamo  a  Iseraela  e  no- 
ho  ana  ma  na  kulanakauhale  o 
Davida,  ua  alii  ae  la  o  Rehoboama 
maluna  o  lakou. 

18  Alaila  hoouna  ae  la  o  Reho- 
boama  ia  Adorama,  ka  lunaauhau, 
a  hailuku  ka  Iseraela  a  pau  ia  ia 
me  na  pohaku  a  make  ia.  Nolai- 
la  hele  wikiwiki  ae  la  o  Rehoboa- 
ma  ke  alii  e  ee  ae  i  kona  kaa,  e 
holo  i  Ierusalema. 

19  Pela  i  kipi  ai  ka  Iseraela  i  ka 
ohana  a  Davida  a  hiki  i  keia  la. 

20  Eia  kekahi,  i  ka  lohe  ana  o  ka 
Iseraela  a  pau,  ua  hoi  mai  o  Iero- 
boama,  kii  aku  la  lakou  ia  ia  e 
hele  mai  i  ke  anaina,  a  hooalii  la- 
kou  ia  ia  maluna  o  ka  Iseraela  a 
pau.  Aohe  mea  i  hahai  i  ka  oha- 
na  a  Davida,  o  ka  Iuda  wale  no. 

21  H  A  hoi  mai  o  Rehoboama  i 
Ierusalema,  hoakoakoa  mai  la  oia 
i  ka  ohana  a  pau  a  Iuda,  a  me  ka 

ohana  a  Beniamina,  hookahi  ha- 
neri  me  kanawalu  tausani  kanaka 
i  waeia,  na  kanaka  kaua,  e  kaua 
aku  i  ka  ohana  a  Iseraela  e  hoihoi 
niai  i  ke  aupuni  ia  Rehoboania  ke 
keiki  a  Solomona. 

22  Aka,  hiki  mai  ka  olelo  a  ke 
Akua,  ia  Seinaia,  ke  kanaka  o  ke 
Akua,  i  mai  la, 

23  E  olelo  aku  ia  Rehoboama  ke 
keiki  a  Solomona,  ke  alii  o  Iuda, 
a  i  ka  ohana  a  pau  a  Iuda,  a  me 
Beniamina,  a  me  ke  koena  o  na 
kanaka,  e  i  aku, 

24  Ke  i  mai  nei  Iehova  penei, 
Mai  pii  aku  oukou,  aole  hoi  e 
kaua  aku  i  ko  oukou  poe  hoaha- 
nau  na  mamo  a  Iseraela,  e  hoi  ke- 
la  kanaka  keiakanaka  i  kona  hale 
iho,  no  ka  mea,  no'u  aku  nei  keia 
inea.  Hoolohe  aku  la  lakou  i  ka 
olelo  a  ka  Haku,  a  huli  lakou  e 
hoi  e  like  me  ka  olelo  a  Iehova. 

25  1[  Alaila  kukulu  ae  la  o  Iero- 
boama  ia  Sekema  ma  ka  mauna 
Eperaima,  a  noho  ae  la  malaila ; 
a  hele  aku  malaila  aku,  a  kukulu 
ae  la  ia  Penuela. 

26  I  iho  la  o  Ieroboama  iloko  o 
kona  naau,  Ano,  e  hoi  aku  ai  ke 
aupuni  i  ka  ohana  a  Davida. 

27  Ina  e  pii  ae  keia  poe  kanaka 
e  kaumaha  ma  ka  hale  o  Iehova, 
ma  Ierusalema,  alaila  e  hoi  ka 
naau  o  keia  poe  kanaka  i  ko  la- 
kou  haku  ia  Rehoboama  ke  alii  o 
Iuda,  a  e  pepehi  mai  lakou  ia'u, 
a  e  hoi  hou  aku  ia  Rehoboama  i 
ke  alii  o  Iuda. 

28  Nolaila  kuka  iho  la  ke  alii,  a 
haua  i  na  keikibipi  gula  elua,  a  i 
mai  la  oia  ia  lakou,  He  uui  ko  ou- 
kou  hele  ana  i  Ierusalema :  Eia 
hoi  kou  mau  akua,  e  Iseraela,  i 
lawe  mai  ia  oe  mai  ka  aiua  mai 
o  Akrupita. 

29  Kukulu  ae  la  hoi  oia  i  kekahi 
ma  Betela,  a  waiho  aku  hoi  i  ke- 
kahi  ma  Dana. 

30  Lilo  ae  la  keia  mea  i  hewa,  no 
ka  mea,  ua  hele  ae  la  na  kanaka 
imua  o  kekahi  i  Dana. 

31  Hana  iho  la  oia  i  hale  no  na 
wahi  kiekie,  a  hoolilo  ae  la  i  ke- 
kahi  mau  makaainana  i  poe  kahu- 
na,  aole  o  ko  na  mamo  a  Levi. 


32  Hana  iho  la  hoi  o  Ieroboama 
i  ka  ahaaina  i  ka  walu  o  ka  mala- 
ma  i  ka  umikumamalima  o  ka  la, 
e  like  me  ka  ahaaina  maloko  o 
Iuda,  a  kaumaha  aku  la  maluna  o 
ke  kuahu.  Pela  oia  i  hana'i  ma 
Betela,  e  kaumaha  ana  no  na  kei- 
kibipi  ana  i  hana'i ;  a  hoonoho 
aku  la  oia  ma  Betela  i  na  kahuna 
o  na  wahi  kiekie  ana  i  hana'i. 

33  Pela  oia  i  kaumaha  ai  ma  ke 
kuahu  ana  i  hana'i  ma  Betela  i  ka 
umikumamalima  o  ka  la  o  ka  wa- 
lu  o  ka  mahina,  ana  i  noonoo  ai 
ma  kona  naau ;  a  ua  hoomaopopo 
i  ka  ahaaina  na  ka  poe  mamo  a 
Iseraela,  a  ua  kaumaha  aku  la 
maluna  o  ke  kuahu,  a  kuni  hoi  i 
ka  mea  ala. 

Ka  wanana  no  Iosia.  4  Ka  maloo  ana  o  ko 
Ieroboama  lima.  11  Ka  hookuli  o  kekahi 
kaula,  28  a  make  i  ka  liona. 

A 1A  hoi,  hele  ae  la  ke  kanaka  o 
J\_  ke  Akua  mailoko  ae  o  Iuda 
ma  ka  olelo  a  Iehova,  i  Betela,  e 
ku  ana  o  Ieroboama  ma  ke  kuahu 
e  kuni  i  ka  mea  ala. 

2  Kahea  aku  la  oia  i  ke  kuahu 
ma  ka  olelo  a  Iehova,  i  aku  la,  E 
ke  kuahu,  ke  kuahu,  ke  i  mai  nei 
Iehova  penei,  Aia  hoi,  e  hanau 
ana  ke  keiki  na  ka  ohana  a  Davi- 
da,  o  Iosia  kona  inoa;  a  maluna 
iho  ou  e  kaumaha  ai  oia  i  na  ka- 
huna  pule  o  na  wahi  kiekie  i  ku- 
kuni  i  ka  mea  ala  maluna  ou,  a  e 
puhiia  na  iwi  kanaka  maluna  iho 
ou. 

3  A  haawi  ae  la  i  ka  hoailona  ia 
la,  i  ae  la,  Eia  ka  hoailona  a  Ieho- 
va  i  olelo  mai  ai ;  Aia  hoi,  e  naha 
ana  ke  kuahu,  e  helelei  iho  ka  le- 
hu,  ka  mea  maluna  ona. 

4  Eia  kekahi,  i  ka  lohe  ana  o  ke 
alii  i  ka  olelo  a  ke  kanaka  o  ke 
Akua,  ka  mea  i  kahea  i  ke  kuahu, 
ma  Betela,  kikoo  aku  la  o  Iero- 
hoama  i  kona  lima  mai  ke  kuahu 
aku,  e  i  ana,  E  lalau  ia  ia.  A  ma- 
loo  ae  la  kona  lima  ana  i  kikoo  ai 
ia  ia,  aole  hiki  ia  ia  ke  hoihoi  ia  ia 
iho. 

5  A  ua  naha  ae  la  ke  kuahu,  a  ua 
helelei  iho  ka  lehu  mai  ke  kuahu 
iho,  e  like  me  ka  hoailona  a  ke 

kanaka  o  ke  Akua  i  haawi  ai,  ma 
ka  olelo  a  Iehova. 

6  Olelo  mai  la  hoi  ke  alii,  i  mai 
la  i  ke  kanaka  o  ke  Akua,  E  no- 
noi  aku  oe  i  ka  maka  o  Iehova 
kou  Akua,  a  e  pule  aku  no'u,  i 
hoola  hou  ia  mai  ko'u  lima  no'u. 
A  nonoi  aku  la  ke  kanaka  o  ke 
Akua  ia  Iehova,  a  ua  hoola  hou  ia 
ko  ke  alii  lima  nona,  a  lilo  hoi  ia 
e  like  me  mamua. 

7  Olelo  mai  la  hoi  ke  alii  i  ke 
kanaka  o  ke  Akua,  E  hele  mai  oe 
me  au  i  ka  hale,  a  e  hooluolu  ia 
oe  iho,  a  e  haawi  aku  au  i  ka  ma- 
kana  nou. 

8  1  aku  la  ua  kanaka  la  o  ke 
Akua  i  ke  alii,  Ina  e  haawi  mai 
oe  i  ka  hapalua  o  kou  hale  ia'u, 
aole  au  e  komo  me  oe,  aole  hoi  au 
e  ai  i  ka  berena,  aole  hoi  au  e  inu 
i  ka  wai  ma  keia  wahi. 

9  No  ka  mea,  pela  no  i  kauohaia 
mai  ai  au  ma  ka  olelo  a  Iehova,  i 
ka  i  ana  mai,  Mai  ai  i  ka  berena 
aole  hoi  e  inu  i  ka  wai,  aole  hoi  e 
hoi  mai  ma  ke  ala  ou  i  hele  aku  ai. 

10  Pela  hoi  i  hele  ai  oia  ma  ke 
ala  e,  aole  i  hoi  mai  ma  ke  ala  i 
hele  aku  ai  oia  i  Betela. 

11  1  E  noho  ana  kekahi  kaula 
kahiko  ma  Betela,  a  hele  mai  la 
kana  mau  keiki,  a  hai  mai  la  ia  ia 
i  na  hana  a  pau  a  ke  kanaka  o  ke 
Akua  i  hana'i  ia  la  ma  Betela ;  o 
na  olelo  ana  i  olelo  ai  i  ke  alii,  oia 
ka  lakou  i  hai  ai  i  ko  lakou  ma- 
kuakane. 

12  A  olelo  aku  la  ko  lakou  ma- 
kuakane  ia  lakou,  Ma  kc  ala  hea  i 
hele  ai  ia  ?  Ua  ike  hoi  kana  mau 
keiki  i  ke  ala  i  hele  ai  ke  kanaka 
o  ke  Akua,  i  ka  mea  i  hele  mai, 
mai  Iuda  mai. 

13  I  aku  la  hoi  oia  i  kana  mau 
keiki,  E  kau  aku  i  ka  noholio  ma- 
luna  o  ka  hoki  no'u.  Kau  aku  la 
hoi  lakou  i  ka  noho  maluna  o  ka 
hoki  nona,  a  holo  oia  maluna  iho. 

14  Hahai  aku  la  oia  mamuli  o  ke 
kanakao  ke  Akua,  a  loaa  oia  ia  ia 
e  noho  ana  malalo  ae  o  ka  laau 
oka ;  a  i  aku  la  oia  ia  ia,  O  oe  anei 
ke  kanaka  o  ke  Akua  i  hele  mai 
mai  Iuela  mai  ?  I  mai  la  oia,  Owau 
no. 

15  I  aku  la  oia  ia  ia,  E  hele  mai 
me  au  i  ka  hale  e  ai  i  ka  berena. 

16  I  mai  la  hoi  oia,  Aole  e  hiki 
ia'u  ke  hoi  aku  me  oe,  aole  hoi  au 
e  ai  i  ka  berena,  aole  hoi  e  inu  i 
ka  wai  i  keia  wahi. 

17  N  ka  mea,  ua  oleloia  mai  ia'u 
ma  ka  olelo  a  Iehova,  Mai  ai  i  ka 
berena,  aole  hoi  e  inu  i  ka  wai 
malaila,  aole  hoi  e  hoi  mai  ma  ke 
ala  ou  e  hele  aku  ai. 

18  Olelo  aku  la  oia,  He  kaula  no 
boi  au  e  like  me  oe,  a  ua  olelo  mai 
nei  ka  anela  ia'u  ma  ka  olelo  a  Ie- 
hova,  i  mai  la,  E  hoihoi  mai  oe  ia 
ia  me  oe  iloko  o  kou  hale  e  ai  oia 
i  ka  berena,  a  inu  hoi  i  ka  wai. 
Hoopunipuni  mai  no  ia  ia  ia. 

19  Pela  ia  i  hoi  ai  me  ia,  a  ai  iho 
la  i  ka  berena  maloko  o  kona  ha- 
le,  a  ua  inu  hoi  i  ka  wai. 

20  H  Eia  kekahi,  i  ko  laua  noho 
ana,  i  ka  papaaina,  hiki  mai  la  ka 
olelo  a  Iehova  i  ke  kaula  nana  ia  i 
hoihoi  mai. 

21  A  kahea  aku  la  oia  i  ke  kana- 
ka  o  ke  Akua  i  hele  aku  mai  iuela 
aku,  i  aku  la,  Ke  i  mai  nei  o  Ie- 
hova  penei,  No  ka  mea,  ua  hooku- 
li  oe  i  ka  waha  o  Iehova,  aole  oe  i 
malama  i  ke  kauoha  a  Iehova  kou 
Akua  i  kauohamai  ai  ia  oe, 

22  Aka,  ua  hoi  mai  nei  oe,  a  ua 
ai  oe  i  ka  berena,  a  ua  inu  hoi  i  ka 
wai  ma  keia  wahi  i  olelo  ai  oia  ia 
oe,  Mai  ai  oe  i  ka  berena,  mai  inu 
oe  i  ka  wai ;  aole  e  hiki  kou  ku- 
papau  i  ka  halekupapau  o  kou 
mau  makua. 

23  Tf  Eia  hoi  kekahi,  mahope  iho 
o  kana  ai  ana  i  ka  berena,  a  ma- 
hope  iho  o  kona  inu  ana,  kau  aku 
la  oia  i  ka  noholio  maluna  o  ka 
hoki  nona,  no  ke  kaula  ana  i  hoi- 
hoi  mai  ai. 

24  A  hele  ae  ia,  halawai  ka  liona 
me  ia,  a  pepehi  mai  la  ia  ia :  a  ua 
hooleiia  kona  kupapau  ma  ke  ala- 
nui ;  a  ku  mai  la  ka  hoki  kokoke 
ia  ia,  a  o  ka  liona  kekahi  i  ku  mai 
kokoke  i  ke  kupapau. 

25  Aia  hoi,  maalo  ae  la  na  kana- 
ka  a  ike  ae  la  hoi  i  ke  kupapau,  i 
hooleiia  i  ke  alanui,  a  e  ku  ana 
hoi  ka  lioua  kokoke  i  ke  kupa- 
pau ;  a  hele  lakou  a  hai  ma  ke 

kulanakauhale  i  noho  ai  ke  kaula 
elemakule. 

26  A  i  ka  lohe  ana  o  ke  kaula  na- 
na  ia  i  hoihoi  ae  niai  ke  ala  ae, 
olelo  ae  la  oia,  O  ke  kanaka  o  ke 
Akua  ia,  ka  mea  i  malama  ole  i 
ka  olelo  a  Iehova  ;  a  ua  haawi  ae 
nei  o  Iehova  ia  ia  i  ka  liona  ka 
mea  nana  ia  i  uhae  a  i  pepehi  hoi, 
e  like  me  ka  olelo  a  Iehova  ana  i 
olelo  mai  ai  ia  ia. 

27  Kauoha  ae  la  hoi  oia  i  kana 
mau  keiki,  i  ae  la,  E  kau  i  ka  no- 
holio  maluna  o  ka  hoki  no'u ;  kau 
aku  la  hoi  lakou  i  ka  noholio. 

28  Holo  aku  la  ia  a  loaa  ia  ia  ko- 
na  kupapau  i  hooleiia  ma  ke  ala- 
nui,  e  ku  ana  no  ka  hoki  a  me  ka 
liona  kokoke  i  ke  kupapau :  aole 
i  ai  ka  liona  i  ke  kupapau,  aole 
hoi  i  uhae  aku  i  ka  hoki. 

29  Hapai  ae  la  ke  kaula  i  ke  ku- 
papau  o  ke  kanaka  o  ke  Akua,  a 
kau  aku  la  ia  ia  maluna  o  ka  hoki, 
a  hoihoi  mai  ia  ia :  a  hoi  mai  hoi 
ke  kaula  elemakule  i  ke  kulana- 
kauhale,  e  uwe  ae,  a  e  kanu  hoi  ia 
ia. 

30  Hoomoe  iho  la  oia  i  kona  ku- 
papau  iloko  o  kona  luakupapau 
iho,  a  uwe  ae  lakou  ia  ia,  e  olelo 
ana,  Auwe  kuu  hoahanau  ! 

31  Eia  hoi  kekahi,  mahope  iho  o 
kona  kanu  ana  ia  ia,  olelo  ae  la  oia 
i  kana  mau  keiki,  i  ae  la,  Aia  ma- 
ke  au,  e  kanu  iho  oukou  ia'u  ma- 
loko  o  ka  halekupapau,  kahi  i  ka- 
nuia'i  ke  kanaka  o  ke  Akua,  e 
waiho  pu  iho  i  ko'u  mau  iwi  me 
kona  mau  iwi : 

32  No  ka  mea,  o  ka  olelo  ana  i 
hea  ku  e  aku  ai  i  ke  kuahu  ma  Be- 
tela  ma  ka  olelo  a  Iehova,  a  i  na 
hale  a  pau  o  na  wahi  kiekie  malo- 
ko  o  na  kulanakauhale  o  Samaria, 
e  ko  io  auanei  no  ia. 

33  Tf  Mahope  ae  o  keia  mea,  ao- 
le  i  huli  ae  o  Ieroboama  mai  kona 
aoao  hewa  ae,  aka,  hoolilo  ae  la 
oia  i  na  makaainana,  i  mau  kahu- 
na  pule  no  ua  wahi  kiekie;  o  ka 
moa  makemake,  oia  kana  i  hoolaa 
ai,  a  lilo  ia  i  kahuna  no  na  wahi 
kiekie. 

34  A  lilo  keia  mea  i  hewa  no  ka 
ohana  a  Ieroboama,  a  oki  aku  ai, 


a  e  luku  aku  ai  hoi  ia  mai  ka  ili  o 
ka  honua  aku. 

Ka  make  o  Abiia.  19  Ka  make  o  Ieroboama. 
22  Ka  hewa  o  ka  Iuda.  No  3leaka.  81  Ka 
make  o  Rehoboama. 

IA  manawa,  mai  iho  la  o  Abiia 
ke  keiki  a  Ieroboama. 

2  I  ae  la  o  Ieroboama  i  kana  wa- 
hine,  Ke  noi  aku  nei  au  e  ku  ae  oe 
iluna,  a  e  hookamani  wale  ia  oe 
iho  i  ole  ai  oe  e  ikeia  o  ka  wahine 
a  Ieroboama ;  a  e  hele  aku  i  Silo : 
aia  hoi  malaila  o  Ahiia  ke  kaula, 
ka  mea  i  hai  mai  ia'u  e  alii  ana  au 
maluna  o  keia  lahuikanaka. 

3  E  lawe  pu  i  kou  lima  i  na  pa- 
paa  palaoa,  a  me  na  popo  berena 
he  umi,  a  me  ka  omole  meli,  a  e 
hele  aku  io  na  la;  a  e  hai  mai  oia 
ia  oe  i  ka  mea  e  loaa  mai  i  ke  kei- 
ki. 

4  Pela  hoi  i  hana  aku  ai  ka  wa- 
hine  a  Ieroboama,  ku  ae  la  hoi  ia 
iluna,  a  hele  aku  i  Silo,  a  hiki  i  ka 
hale  o  Ahiia ;  aole  nae  i  ike  o 
Ahiia,  no  ka  mea,  ua  paa  kona 
mau  maka  i  koua  elemakule  ana. 

5  t  I  mai  la  hoi  o  Iehova  ia 
Ahiia,  Aia  hoi  ke  hele  mai  nei  ka 
wahine  a  Ieroboama  e  ninau  ia  oe 
i  kekahi  mea  no  kana  keiki;  no 
ka  mea,  he  mai  no  kona ;  penei,  a 
penei  hoi  e  olelo  aku  ai  oe  ia  ia, 
no  ka  mea,  eia  keia,  i  kona  komo 
ana'e  e  hana  hoopunipuni  oia. 

6  Eia  keia,  a  i  ka  lohe  ana  o  Ahiia 
i  ke  kamumu  ana  o  kona  mau  wa- 
wae,  i  kona  komo  ana  ma  ka  ipu- 
ka,  i  mai  la  oia,  E  komo  mai  oe,  e 
ka  wahine  a  Ieroboama,  no  ke  aha 
la  oe  e  hana  hoopunipuni  ai?  no 
ka  mea,  ua  hoounaia  mai  nei  au  ia 
oe  me  ka  mea  kauinaha. 

7  E  hele  oe,  e  olelo  aku  ia  Iero- 
boama,  Ke  olelo  mai  nei  o  Iehova 
ke  Akua  o  Iseraela,  No  ka  mea,  ua 
hookiekie  aku  au  ia  oe  mai  waena 
aku  o  na  kanaka,  a  hoolilo  hoi  au 
ia  oe  i  alii  maluna  o  ko'u  lahuika- 
naka  Iseraela, 

8  A  kaili  ae  hoi  i  ke  aupuni  mai 
ka  ohana  ae  a  Davida,  a  haawi  hoi 
ia  oe ;  aole  hoi  oe  i  hoohalike  ae 
nei  me  Davida  ka'u  kauwa,  ka 
mea  i  malama  mai  i  ka'u  mau 

kauoha,  ka  mea  i  hahai  mai  ia'u 
mc  kona  naau  a  pau,  e  hana  i  ka 
mea  wale  no  i  pono  i  ko'u  mau 
maka; 

9  Aka,  pakela  kau  hana  hewa  ana 
mamua  o  ka  na  mea  a  pau  mamua 
ou ;  a  ua  hele  oe  a  hana  i  na  akua 
e  nou,  a  me  na  kii  hooheheeia,  e 
hoonaukiuki  mai  ia'u,  a  ua  kiola 
mai  oe  ia'u  i  hope  o  kou  kua. 

10  A  e  hoopopilikia  au  i  ka  oha- 
na  a  Ieroboama,  a  e  oki  ae  au  i  na 
kane  mai  o  Ieroboania  ae,  a  i  ka 
mea  paa  a  me  ka  mea  paa  ole  ilo- 
ko  o  ka  Iseraela,  a  e  lawe  ae  au  i 
ke  koena  o  ka  ohana  a  Ieroboama, 
e  like  me  ka  lawe  ana  ae  o  ke  ka- 
naka  i  ke  kipulu  a  pau  loa  ae  la  ia. 

11  O  ka  mea  a  Ieroboama  e  ma- 
ke  iloko  o  ke  kulanakauhale,  oia 
ka  na  ilio  e  ai  ai,  a  o  ka  mea  e 
make  ma  ke  kula,  oia  ka  na  manu 
o  ka  lewa  e  ai  ai. 

12  E  ku  ae  hoi  oe,  a  e  hele  i  kou 
hale,  a  komo  kou  mau  wawae  i  ke 
kulanakauhale,  e  make  no  ke  kei- 
ki. 

13  A  e  uwe  auanei  ka  Iseraela  a 
pau  nona,  a  e  kanu  hoi  ia  ia  :  no 
ka  mea,  oia  wale  no  ka  Ieroboa- 
ma  mea  ehiki  i  ka  luakupapau,  no 
ka  mea,  iloko  ona  ua  loaa'i  ka 
mea  pono  ia  Iehova  ke  Akua  no 
ka  Iseraela,  iloko  o  ka  hale  o  Iero- 
boama. 

U  A  e  hooku  ae  hoi  o  Iehova 
nona  iho  i  alii  maluna  o  ka  Iserae- 
la,  nana  e  hooki  i  ka  ohana  a  Iero- 
boama  ia  la  :  heaha  la  hoi  ?  ina  no 
ano. 

15  No  ka  mea,  e  hahau  mai  no 
Iehova  i  ka  Iseraela,  me  he  akaa- 
kai  la  i  hooluliluiia  iloko  o  ka 
wai,  a  e  hehu  ae  oia  i  ka  Iseraela 
mai  loko  ae  o  keia  aina  maikai  ana 
i  haawi  mai  ai  i  ko  lakou  mau  ma- 
kua,  a  e  hoopuehu  ae  ma  o  aku  o 
ka  muliwai,  no  ka  mea,  ua  hana 
lakou  i  na  kii  e  hoonaukiuki  ana 
ia  Iehova. 

16  A  e  hookuu  wale  ae  oia  i  ka 
Iseraela,  no  na  hewao  Ieroboama, 
ka  mea  i  lawehala,  a  i  hoolilo  i  ka 
Iseraela  e  lawehala. 

17  Tf  A  ku  ae  la  ka  wahine  a  Ie- 
roboama,  a  hoi,  a  hele  i  Tireza  ;  a 

hiki  oia  i  ka  paepae  puka  o  ka  ha- 
le,  make  iho  la  ke  keiki. 

18  Kanu  iho  la  hoi  lakou  ia  ia :  a 
uwe  ae  la  ka  Iseraela  a  pau  ia  ia,  e 
like  me  ka  Iehova  olelo  ana  i  ole- 
lo  mai  ai  ma  ka  lima  o  kana  kau- 
wa,  o  Ahiia  ke  kaula. 

19  A  o  na  hana  e  ae  a  Ieroboama, 
o  koua  kaua  ana,  a  o  kona  alii 
ana,  ua  kakauia  ma  ka  buke  o  ka 
oihana  a  na  lii  o  ka  Iseraela. 

20  A  o  na  la  i  alii  ai  o  Ieroboama, 
he  iwakalua  kumamalua  mau  ma- 
kahiki :  hiamoe  iho  la  oia  me  ko- 
na  mau  makua,  a  alii  ae  la  o  Na- 
daba  kana  keiki  i  kona  hakahaka. 

21  T[  Ua  alii  ae  la  o  Rehoboama 
ke  keiki  a  Solomona  maloko  o  Iu- 
da.  He  kanaha  kumamakahi  ko 
Rehoboama  mau  makahiki  i  ka 
wa  i  hoomaka  ai  i  kona  alii  ana ;  a 
he  umikumamahiku  mau  makahi- 
ki  i  alii  ai  oia  iloko  o  lerusalema, 
ke  kulanakauhale  a  Iehova  i  koho 
ai  iloko  o  na  ohana  a  pau  o  ka  Ise- 
raela  e  waiho  iho  i  kona  inoa  ma- 
laila.  A  o  Naama  ka  inoa  o  kona 
makuwahine,  o  ka  Amona. 

22  Hana  hewa  ae  la  ka  Iuda,  ma 
ke  alo  o  Iehova,  a  hoonaukiuki  ae 
la  lakou  ia  ia,  me  ko  lakou  hewa  a 
lakou  i  hoopakela  ai  imua  o  ka 
mea  a  pau  a  ko  lakou  mau  makua 
i  hana  hewa  ai. 

23  No  ka  mea,  ua  hana  lakou  no 
lakou  iho  i  na  wahi  kiekie  a  me 
na  kiiakua,  a  me  na  wahi  hooma- 
na  maluna  o  na  puu  kiekie  a  pau, 
a  inalalo  iho  o  na  laau  malumalu 
a  pau. 

24  A  he  poe  moeaikane  kekahi 
ma  ka  aina ;  a  hana  no  lakou  ma- 
muli  o  na  mea  hoowahawahaia  a 
pau  o  na  lahuikanaka  a  Iehova  i 
kiola  aku  ai  imua  o  na  mamo  a 
Iseraela. 

25  1  Eia  hoi  kekahi  i  ka  lima  o 
ka  makahiki  o  Rehoboama  ke  alii, 
hele  ku  e  mai  la  ia  Ierusalema  o 
Sisaka  ke  alii  o  Aigupita. 

26  Kaili  ae  la  oia  i  na  waiwai  o 
ka  hale  o  Iehova,  a  me  ka  waiwai 
o  ko  ke  alii  hale,  ua  pau  ia  i  ka  la- 
weia  e  ia ;  a  ua  lawe  pu  aku  hoi 
oia  i  na  palekaua  gula  a  Solomona 
i  hana'i. 

27  A  ma  ko  lakou  hakahaka,  ha- 
na  ae  la  o  Rehoboama  i  na  pale- 
kaua  keleawe,  a  haawi  ia  mau  mea 
i  na  lima  o  ka  luna  o  ka  poe  koa  e 
kiai  ana  i  ka  puka  o  ko  ke  alii 
hale. 

28  Eia  keia,  i  ke  komo  ana'e  o 
ke  alii  i  ka  hale  o  Iehova,  halihali 
aku  na  koa  kiai  ia  mau  mea,  a  hoi- 
hoi  mai  hoi  ia  iloko  o  ke  keena  o 
na  koa  kiai. 

29  H  A  o  na  oihana  e  ae  a  Reho- 
hoama,  a  me  ka  mea  a  pau  ana  i 
hana'i,  aole  anei  ia  i  kakauia  ma 
ka  buke  o  na  oihana  a  na  alii  o 
Iuda  ? 

30  He  kaua  no  hoi  iwaena  o  Re- 
hohoama  a  me  Ieroboama  i  na  la  a 
pau  o  laua. 

31  Hiamoe  iho  la  o  Rehoboama 
me  kona  mau  makua,  a  ua  kanuia 
me  kona  mau  makua  maloko  o  ke 
kulanakauhale  o  Davida.  A  o 
Naama  ka  inoa  o  kona  makuwa- 
hine,  o  ka  Amona.  A  ua  alii  ae  la 
o  Abiama  kana  keiki  ma  kona  ha- 
kahaka. 

MOKUNA   XV. 

No  Abiama.  9  No  Asa.  16  Ke  kaua  me  Baa- 
sa  ma.  23  No  Iehosapata.  25  No  Nadaba. 
27  Ka  pau  ana  o  ka  Ieroboama  ohana- 

IKA  umikumamawalu  o  ka  ma- 
kahiki  o  Ieroboama  ke  keiki  a 
Nebata,  ua  alii  ae  la  o  Abiama  ma- 
luna  o  Iuda. 

2  Ekolu  makahiki  i  alii  ai  oia  ma 
Ierusalema :  a  o  Maaka  ka  inoa  o 
kona  makuwahine,  ke  kaikama- 
hine  a  Abisaloma. 

3  Hele  ae  la  hoi  oia  ma  na  hewa 
a  pau  o  kona  makuakane  ana  i  ha- 
na'i  mamua  ona  ;  aole  hoi  i  hemo- 
lele  kona  naau  ia  Iehova  kona 
Akua,  e  like  me  ka  naau  o  Davi- 
da  kona  kupunakane. 

4  Aka,  no  Davida,  haawi  mai  o 
Iehova  kona  Akua  i  kukui  ia  ia 
ma  Ierusalema,  e  hooku  i  kana 
keiki  mahope  ona,  a  e  hookupaa 
ia  Ierusalema. 

5  No  ka  mea,  ua  hana  iho  la  o 
Davida  i  ka  mea  pono  i  na  maka 
o  Iehova,  aole  ia  i  kapae  i  kekahi 
mea  ana  i  kauoha  mai  ai  ia  ia  i  na 
la  a  pau  o  kona  ola  ana,  koe  wale 
uo  ka  mea  ia  Uria  ka  lleti. 


6  He  kaua  hoi  iwaena  o  Reho- 
boama  a  me  Ieroboama  i  na  la  a 
pau  o  kona  ola  ana. 

7  A  o  na  oihana  e  ae  a  Abiama,  a 
me  ka  mea  a  pau  ana  i  hana'i,  aole 
anei  ia  i  kakauia  ma  ka  buke  o  na 
oihana  a  na  lii  o  luda.  He  kaua 
hoi  iwaena  o  Abiama  a  me  Iero- 
boama. 

8  Hiamoe  iho  la  hoi  o  Ahiama 
me  kona  mau  makua;  a  kanu  ae 
la  lakou  ia  ia  iloko  o  ke  kulana- 
kauhale  o  Davida.  A  ua  alii  ae  la 
o  Asa  kana  keiki  ma  kona  haka- 
haka. 

9  1  A  i  ka  iwakalua  o  ka  maka- 
hiki  o  Ieroboama  ke  alii  o  ka  Ise- 
raela,  ua  alii  ae  la  o  Asa  maluna  o 
Iuda. 

10  Hookahi  kanaha  kumamaka- 
hi  makahiki  i  alii  ai  oia  ma  Ieru- 
salema ;  a  o  Maaka  ka  inoa  o  kona 
makuwahine,  ke  kaikamahine  a 
Abisaloma. 

11  Hana  iho  la  o  Asa  i  ka  mea 
pono  i  na  maka  o  Iehova,  e  like 
me  Davida  kona  kupuna. 

12  Lawe  ae  la  hoi  oia  i  na  moeai- 
kane,  mai  loko  ae  o  ka  aina,  a 
hemo  ia  ia  na  kiiakua  a  pau  a  ko- 
na  makuakane  i  hana'i. 

13  A  ua  hookaawale  ae  la  oia  ia 
Maaka  kona  makuwahine  i  ole  ai 
ia  e  alii  wahine,  no  ka  mea,  ua 
hana  oia  i  kiiakua  ma  kahi  e  hoo- 
mana'i.  Hoopau  ae  la  hoi  o  Asa 
i  kona  kiiakua ;  puhi  ae  la  hoi  oia 
ia  ma  ke  kahawai  Kederona. 

14  Aka,  aole  i  hoopauia  na  wahi 
kiekie ;  he  hemolele  nae  ka  naau 
o  Asa  ia  Iehova  i  kona  mau  la  a 
pau. 

15  Lawe  mai  la  hoi  oia  i  na  mea 
a  kona  kupuna  i  hoolaa  ai,  a  me 
na  mea  ana  i  hoolaa  ai  iloko  o  ka 
hale  o  Iehova,  i  ke  kala,  i  ke  gula, 
a  me  na  mea  hana. 

16  T[  He  kaua  no  hoi  iwaena  o 
Asa  a  me  Baasa  ke  alii  o  ka  Ise- 
raela  i  na  la  a  pau. 

17  Hele  ae  la  o  Baasa  ke  alii  o  ka 
Iscraela,  a  kukulu  ae  la  ia  Rama, 
i  ole  e  ae  oia  i  kekahi  e  j>uka  aku 
a  e  komo  mai  paha  io  Asa  la  ke 
alii  o  Iuda. 

18  Lalau  iho  la  hoi  o  Asa  i  ke 

kala  a  me  ke  gula  a  pau  e  koe 
ana  o  ka  waiwai  o  ka  hale  o  Ie- 
hova  a  me  ka  waiwai  o  ka  hale  o 
ke  alii,  a  haawi  ae  oia  ia  mau  mea 
i  ka  lima  o  kana  mau  kauwa:  a 
hoouna  ae  la  o  Asa  ke  alii  ia  la- 
kou  io  Benehadada  la  ke  keiki  a 
Tiberimona,  ke  keiki  a  Heziona 
ke  alii  o  Suria,  e  noho  ana  ma  Da- 
maseko,  i  ka  i  ana, 

19  He  berita  iwaena  o  kaua,  a 
iwaena  o  ko'u  makuakane  a  me 
kou  makuakane :  eia  hoi  ua  hoou- 
na  aku  nei  au  iou  la  i  ka  makana, 
he  kala,  a  he  gula ;  e  hele  mai  oe 
e  uhaki  i  kau  olelo  kuikahi  me 
Baasa  ke  alii  o  ka  Iseraela,  i  hele 
aku  oia  mai  o'u  aku  nei. 

20  Hoolohe  mai  la  Benehadada 
ia  Asa  ke  alii,  a  hoouua  mai  la  oia 
i  na  luna  o  kona  poe  koa  e  ku  e  i 
na  kulanakauhale  o  ka  Iseraela,  a 
pepehi  iho  la  ia  Iioua,  a  me  Dana, 
a  me  Abelabetamaaka,  a  me  Kine- 
rota  a  pau,  a  me  ka  aiua  a  pau  o 
Napetali. 

21  Eia  hoi  kekahi,  i  ka  lohe  ana 
ae  o  Baasa,  haalele  iho  la  oia  i  ke 
kukulu  ana  ia  Rama,  a  noho  no  ia 
ma  Tireza. 

22  Alaila  kauoha  mai  la  o  Asa  ke 
alii,  ma  Iuda  a  puni,  aohe  mea 
kaawale ;  a  lawe  ae  la  lakou  i  na 
pohaku  o  Rama,  a  me  na  laau 
ona;  a,  me  ia  mau  mea  i  kukulu 
ai  o  Asa  ke  alii  ia  Gcba  ma  Benia- 
mina,  a  me  Mizepa. 

23  A  o  na  oihana  e  ae  a  pau  a 
Asa,  a  me  kona  ikaika  a  pau,  a  me 
ka  hana  a  pau  ana  i  hana'i,  a  me 
na  kulanakauhale  ana  i  kukulu  ai, 
aole  anei  i  kakauia  ma  ka  huke  oi- 
hana  a  na  alii  o  Iuda  ?  Aka  hoi, 
i  ka  wa  i  elemakule  ai  oia,  he  mai 
kona,  ma  kona  mau  kapuwai. 

24  Hiamoe  iho  la  hoi  o  Asa  me 
kona  mau  makua,  a  ua  kauuia  ma 
ke  kulauakauhale  o  Davida  kona 
kupuna ;  a  ua  alii  ae  la  o  Iehosa- 
pata  ma  koua  hakahaka. 

25  T[  Hoomaka  ae  la  o  Nadaba 
ke  keiki  a  Ieroboama  i  kona  alii 
ana  maluna  o  ka  Iseraela,  i  ka  lua 
o  ka  makahiki  o  Asa  ke  alii  o  Iu- 
da,  a  elua  makahiki  i  alii  ai  oia 
maluna  o  ka  Iseraela. 

26  Hana  hewa  ae  la  oia  ma  na 
maka  o  Iehova,  a  hele  ae  la  oia 
ma  ka  aoao  o  kona  makuakane,  a 
ma  na  hewa  ona  i  hoolilo  ai  oia  i 
ka  Iseraela  e  lawehala. 

27  H  Kipi  āe  la  hoi  ia  ia  o  Baasa 
ke  keiki  a  Ahiia  no  ka  ohana  a 
Isekara ;  a  pepehi  ae  la  o  Baasa  ia 
ia  ma  Gibetona,  no  ko  Pilisetia; 
no  ka  mea,  hele  kaua  ae  la  o  Baa- 
sa  a  me  ka  Iseraela  a  pau  ia  Gibe- 
tona ; 

28  I  ke  kolu  o  ka  makahiki  o 
Asa  ke  alii  o  Iuda  i  pepehi  ai  o 
Baasa  ia  ia,  a  ua  alii  ae  la  oia  ma 
kona  hakahaka. 

29  Eia  kekahi,  i  kona  alii  ana, 
pepehi  iho  la  oia  i  ka  ohana  a  pau 
a  leraboama ;  aole  oia  i  hookoe  no 
Ieroboama  i  kekahi  mea  e  hanu 
ana,  a  pau  ia  i  ka  lukuia  e  ia ;  e 
like  me  ka  olelo  a  Iehova  ana  i 
olelo  mai  ai  ma  ka  lima  o  kana 
kauwa,  o  Ahiia  no  Silo  : 

30  No  na  hewa  o  Ieroboama  ana 
i  hana  hewa  ai,  a  i  hoolilo  hoi  oia 
i  ka  Iseraela  e  hana  hewa  ai,  i  ka- 
na  hoonaukiuki  ana,  i  hoonaukiu- 
ki  ai  oia  ia  Iehova  ke  Akua  o  Ise- 
raela. 

31  1  A  o  na  oihaua  e  ae  a  Nada- 
ba,  a  me  ka  mea  a  pau  aua  i  hana'i, 
aole  anei  ia  i  kakauia  ma  ka  buke 
oihana  a  na  alii  o  ka  Iseraela  ? 

32  He  kaua  iwaena  o  Asa  a  me 
Baasa  ke  alii  o  ka  Iseraela  i  na  la 
a  pau  o  laua. 

33  I  ke  kolu  o  ka  makahiki  o 
Asa  ke  alii  o  Iuda  i  hoomaka  ai  o 
Baasa  ke  keiki  a  Ahiia,  i  kona  alii 
ana  maluna  o  ka  Iseraela  a  pau 
ma  Tireza  i  na  makahiki  he  iwa- 
kalua  kumamaha. 

34  Hana  hewa  ae  la  hoi  oia  ma 
na  maka  o  Iehova,  a  hele  ae  la  hoi 
ia  ma  ka  aoao  o  Ieroboama,  a  ma 
kona  hewa  i  hoolilo  ai  oia  i  ka 
Iseraela  e  lawehala. 

MOKUNA   XVI. 

Ka  poino  o  Baasa.  5  No  Ela.  9  No  Zimeri. 
15  No  Omeri.  21  No  Tibeni.  23  No  Aha- 
ba  me  ka  hewa  o  laua  me  Iezebela. 

ALAILA.  hiki  mai  la  ka  olelo  a 
.  Iehova  ia  Iehu  ke  keiki  a 
Hauani,  e  ku  e  aua  ia  Baasa,  i  ka 
i  ana  mai, 


MOKUNA  XVI. 


2  No  ka  mea,  ua  hookiekie  ae  au 
ia  oe  mai  ka  lepo  ae,  a  hoolilo  au 
ia  oe  i  alii  maluna  o  ko'u  poe  ka- 
uaka  Iseraela;  a  ua  hele  hoi  oe 
ma  ka  aoao  o  Ieroboama,  a  ua 
hoolilo  ae  oe  i  ko'u  poe  kanaka 
Iseraela  e  lawehala,  e  hoonaukiu- 
ki  mai  lakou  ia'u  me  ko  lakou 
mau  hewa ; 

3  Eia  hoi,  e  kaili  ae  auanei  au  i 
ka  hope  o  Baasa  a  me  ka  hope  o 
kana  ohana,  a  e  hoolilo  ae  au  i 
kou  ohana  e  like  me  ka  ohaua  a 
Ieroboama  ke  keiki  a  Nebata. 

4  O  ka  Baasa  mea  e  make  malo- 
ko  o  ke  kulanakauhale,  oia  ka  na 
ilio  e  ai  ai ;  a  o  kana  mea  e  make 
ma  kula,  oia  ka  na  manu  o  ka  le- 
wa  e  ai  ai. 

5  A  o  na  oihana  e  ae  a  Baasa,  a 
mekana  mea  i  hana'i,  a  me  kona 
ikaika,  aole  anei  ia  i  kakauia  ma 
ka  buke  oihana  a  na  lii  o  ka  Ise- 
raela  ? 

6  A  hiamoe  iho  la  o  Baasa  me 
kona  mau  makua,  a  ua  kanuia  ma 
Tireza :  a  ua  alii  ae  la  o  Ela  kana 
keiki  ma  kona  hakahaka. 

7  Eia  hoi,  ma  ka  lima  o  Iehu  ke 
kaula,  ke  keiki  a  Hanani  i  hiki 
mai  ai  ka  Iehova  olelo  ku  e  ia 
Baasa,  a  i  kana  ohana  hoi,  no  ka 
hewa  a  pau  ana  i  hana'i  imua  o  na 
maka  o  Iehova,  e  hoonaukiuki  ia 
ia  me  ka  hana  a  kona  mau  lima,  i 
kona  hoohalike  ana  me  ka  ohana 
a  Ieroboama,  a  no  kona  pepehi 
ana  ia  ia. 

8  Tl  I  ka  iwakalua  kumamaono 
o  ka  makahiki  o  Asa  ke  alii  o  Iu- 
da,  i  hoomaka  ai  o  Ela  ke  keiki  a 
Baasa  i  kona  alii  ana  maluna  o  ka 
Iseraela,  ma  Tireza  i  na  makahiki 
elua. 

9  A  kipi  ae  la  ia  ia  kana  kauwa  o 
Zimeri  ka  luna  o  ka  hapalua  o  ko- 
na  mau  kaa,  ia  ia  ma  Tireza,  e  inu 
ana  a  ona  maloko  o  ka  hale  o  Are- 
za  ka  puuku  o  kona  hale  ma  Ti- 
reza. 

10  A  komo  ae  la  o  Zimeri  a  pepe- 
hi  ae  la  hoi  ia  ia,  a  hoomake  loa 
ia  ia,  i  ka  iwakalua  kumamahiku 
o  ka  makahiki  o  Asa  ke  alii  o  Iu- 
<la,  a  ua  alii  ae  la  oia  ma  kona  ha- 
kahaka. 


11  T  Eia  hoi  kekahi,  ia  ia  i  hoo- 
maka  ai  i  kona  alii  ana,  a  noho  ia 
ma  ka  nohoalii,  pepehi  koke  ae  la 
oia  i  ka  ohana  a  pau  a  Baasa  :  ao- 
le  oia  i  hokoe  nona  i  kekahi  kane, 
o  kona  io,  a  o  kona  mau  hanauna. 

12  Pela  i  luku  ai  o  Zimeri  i  ka 
ohana  a  pau  a  Baasa,  e  like  me  ka 
olelo  a  Iehova  ana  i  olelo  ku  e  ai 
ia  Baasa  ma  ka  lima  o  Iehu  ke 
kaula  ; 

13  No  na  hewa  a  pau  o  Baasa,  a 
uo  na  hewa  o  Ela  kana  keiki,  i 
lawehala  ai  laua,  a  i  hoolilo  ai  hoi 
laua  i  ka  Iseraela  e  lawehala,  i  ka 
hoonaukiuki  ana  ia  Iehova  ke 
Akua  o  ka  Iseraela  ma  ko  laua 
mau  mea  lapuwale. 

14  A  o  na  oihana  e  ae  a  Ela,  a  o 
ka  mea  a  pau  ana  i  hana'i,  aole 
anei  ia  i  kakauia  ma  ka  buke  oi- 
haua  a  na  lii  o  ka  Iseraela  ? 

15  Tl  I  ka  iwakalua  kumamahiku 
o  ka  makahiki  o  Asa  ke  alii  o 
Iuda,  i  alii  ai  o  Zimeri  i  na  la  ehi- 
ku  ma  Tireza;  a  e  hoomoana  ku 
e  ana  na  kanaka  ia  Gibetona  o  k<? 
Pilisetia. 

16  A  lohe  ae  na  kanaka  hoomoa 
na  i  ka  olelo,  ua  kipi  o  Zimeri  a 
ua  pepehi  hoi  i  ke  alii :  nolaila 
hooalii  ae  la  ka  Iseraela  a  pau  ia 
Omeri  ka  alihikaua  i  alii  maluna  o 
ka  Iseraela  ia  la  i  kahi  hoomoana. 

17  Pii  ae  la  o  Omeri  a  me  ka  Ise- 
raela  pu  a  pau  me  ia,  mai  Gibeto- 
na  ae,  a  hoopuni  ae  la  ia  Tireza. 

18  Eia  hoi  kekahi,  i  ka  ike  ana  o 
Zimeri  ua  hoopioia  ke  kulanakau- 
hale,  komo  ae  la  oia  i  ke  keena 
alii  o  ko  ke  alii  hale,  a  puhi  iho  la 
i  ka  hale  o  ke  alii  maluna  o  kona 
poo  iho,  a  make  iho  la, 

19  No  kona  mau  hewa  ana  i  ha- 
na'i,  i  kana  hana  ino  ana  imua  o 
na  maka  o  Iehova,  a  i  kona  hele 
ana  ma  ka  aoao  o  Ieroboama,  a 
me  kona  hewa  ana  i  hana'i,  i  lawe- 
hala  ai  ka  Iseraela. 

20  A  o  na  oihana  e  ae  a  Zimeri, 
a  me  kona  kipi  ana,  ana  i  hana'i, 
aole  auei  ia  i  kakauia  ma  ka  buke 
oihana  a  na  lii  o  ka  Iseraela? 

21 1  Alaila  maheleia'e  la  na  ka- 
naka  o  ka  Iseraela  i    na    apan: 
elua:   hahai  kekahi  hapalua  ma- 

muli  o  Tibeui  ke  keiki  a  Ginata,  e 
hoalii  ia  ia ;  a  hahai  ae  la  kekahi 
hapalua  maniuli  o  Omeri. 

22  Lanakila  ae  la  ka  poe  kanaka 
i  hahai  mamuli  o  Omeri  maluna  o 
ka  poe  kauaka  i  hahai  mamuli  o 
Tibeni  ke  keiki  a  Ginata,  a  make 
o  Tibeni,  a  alii  ae  la  o  Omeri. 

23  T[  I  ke  kanakolu  kumamakahi 
o  ka  makahiki  o  Asa  ke  alii  o  Iu- 
da  hoomaka  ae  la  o  Omeri  i  kona 
alii  ana  maluna  o  ka  Iseraela,  i  na 
makahiki  he  umikumamalua:  ao- 
no  makahiki  i  alii  ai  oia  ma  Tireza. 

24  Kuai  lilo  mai  la  oia  me  Seme- 
ra,  i  ka  puu  Samaria,  i  na  talena 
kala  elua,  a  kukulu  ae  la  maluna 
o  ka  puu,  a  kapa  ae  i  ka  inoa  o  ke 
kulanakauhale  ana  i  kaua'i,  o  Sa- 
maria,  mamuli  o  ka  inoa  o  Semera 
ka  haku  aina  o  ka  puu. 

25  H"  Aka,  ua  hana  hewa  ae  la  o 
Omeri  imua  o  na  maka  o  Iehova, 
a  hoopakela  aku  i  kona  hewa  ma- 
mua  o  ka  poe  a  pau  mamua  ona. 

26  No  ka  mea,  ua  hele  ae  la  oia 
ma  na  aoao  a  pau  o  Ieroboama  ke 
keiki  a  Nebata,  a  me  kona  hewa  i 
hoolilo  ai  oia  i  ka  Iseraela  e  lawe- 
hala,  e  hoonaukiuki  ia  Iehova  ke 
Akua  o  ka  Iseraela  ma  ko  lakou 
mau  mea  lapuwale. 

27  A  o  na  oihana  e  ae  a  Omeri  i 
hana'i  a  me  ka  ikaika  ana  i  hoike 
ai,  aole  anei  ia  i  kakauia  ma  ka 
buke  oihana  o  na  lii  o  ka  Iseraela? 

28  A  hiamoe  iho  la  o  Omeri  me 
kona  mau  makua  ma  Samaria,  a 
ua  alii  ae  la  o  Ahaba  kana  keiki 
ma  kona  hakahaka. 

29  H  Hoomaka  ae  la  o  Ababa  ke 
keiki  a  Omeri  i  kona  alii  ana  ma- 
luna  o  ka  Iseraela  i  ke  kanakolu 
kumamawalu  o  ka  makahiki  o  Asa 
ke  alii  o  Iuda ;  a  ua  alii  ae  la  o 
Ahaba  ke  keiki  a  Omeri  maluna  o 
ka  Iseraela  ma  Samaria  i  na  maka- 
hiki  he  iwakalua  kumamalua. 

30  Hoopakela  ae  la  o  Ahaba  ke 
keiki  a  Omeri  i  ka  haua  hewa 
imua  o  na  maka  o  Iehova  mamua 
o  ka  poe  a  pau  mamua  ona. 

31  Eia  hoi  kekahi,  me  he  mea  la, 
he  mea  uuku  nona  ke  hele  ma  na 
hewa  o  Ieroboama  ke  keiki  a  Ne- 
bata,  lawe  iho  la  oia  ia  Iesebela  ke 

kaikamahine  a  Etebaala  ke  alii  o 
ko  Sidona,  i  wahine,  a  hele  hoi  ia 
e  malama  ia  Baala,  a  hoomana  ae 
la  ia  ia. 

32  Kukulu  ae  la  oia  i  kuahu  no 
Baala  maloko  o  ka  hale  o  Baala, 
ana  i  hana'i  ma  Samaria. 

33  Hana  iho  la  o  Ahaba  i  wahi  e 
hoomana'i,  a  ua  oi  aku  ko  Ahaba 
hoonaukiuki  ana  ia  Iehova  ke 
Akua  o  ka  Iseraela  mamua  o  na 
alii  a  pau  o  ka  Iseraela  mamua 
ona. 

34  H  I  kona  mau  la  hoi,  kukulu 
ae  la  o  Hiela  no  Betela  ia  Ieriko  ; 
a  ia  Abirama  i  kana  hiapo  i  hoono- 
ho  ai  oia  i  ke  kumu,  a  ia  Seguba 
kana  keiki  hope  loa  i  kukulu  ai 
oia  i  na  pani;  elike  me  ka  Iehova 
olelo  ana  i  olelo  mai  ai  ma  ka  lima 
o  Iosua  ke  keiki  a  Nuna. 

MOKUNA  XVII. 

No  Elia,  me  na  manu,  8  a  no  ka  wahine  ka- 
nemake  ma  Sidona. 

LELO  aku  la  hoi  o  Elia  ka 
Tiseba  no  ko  Gileada,  ia  Aha- 
ba,  Ma  ke  ola  ana  o  Iehova  ke 
Akua  o  ka  Iseraela,  imua  ona  e  ku 
nei  au,  aole  auanei  he  ua,  aolehoi 
he  hau  i  keia  mau  makahiki,  ma 
ka'u  olelo  wale  no. 

2  Hiki  mai  la  ka  olelo  a  Iehova 
ia  ia,  i  ka  i  ana  mai, 

3  E  hele  oe  mai  keia  wahi  aku,  a 
huli  hikina  ae,  a  e  pee  aku  ma  ke 
kahawai  Kerita  mamua  o  Iore- 
dane. 

4  Eia  hoi  keia,  e  inu  oe  i  ko  ke 
kahawai ;  a  ua  kauoha  ae  nei  au  i 
na  manukoraka  e  hanai  ia  oe  ilai- 
la. 

5  Hele  aku  la  hoi  oia  a  hana  e  li- 
ke  me  ka  olelo  a  Iehova ;  no  ka 
mea,  ua  hele  ia  a  noho  ma  ke  ka- 
hawai  Kerita  mamua  o  Ioredane. 

6  A  lawe  mai  na  manukoraka  i 
ka  bereua  a  me  ka  io  ia  ia  i  kaka- 
hiaka,  a  i  ka  berena  a  me  ka  io  i 
ke  ahiahi ;  a  inu  ae  la  hoi  oia  i  ko 
ke  kahawai. 

7Eia  kekahi,  i  ka  hala  ana'e  o  na 
la,  maloo  iho  la  ke  kahawai,  no  ka 
mea,  aohe  ua  ma  ka  aina. 

8  U  A  hiki  mai  ka  olelo  a  Iehova 
ia  ia,  i  ka  i  ana  mai, 


MOKUNA  XVIII. 


9  E  ku  ac,  a  hele  oe  i  Sarepeta 
110  Sidona,  a  e  noho  malaila :  eia 
hoi,  ua  kauoha  ae  nei  au  i  kahi 
wahine  kanemake  malaila  e  hanai 
ia  oe. 

10  Ku  ae  la  hoi,  a  hele  ia  i  Sare- 
peta ;  a  hiki  i  ka  puka  o  ke  kula- 
nakauhale,  aia  hoi,  malaila  ka  wa- 
hine  kanemake  e  ohi  ana  i  na  lala 
laau  ;  a  kahea  aku  oia  i  ka  wahi- 
ne,  i  aku  la,  Ke  noi  aku  nei  au  ia 
oe  e  lawe  mai  i  wahi  wai  uuku 
maloko  o  ka  ipu,  e  inu  au. 

11  A  i  kona  hele  ana  e  lawe  mai, 
kahea  aku  la  oia  ia  ia,  i  aku  la,  Ke 
noi  aku  nei  au  ia  oe  e  lawe  mai 
na'-u  i  kau  wahi  berena  uuku  ma- 
loko  o  kou  lima. 

12  I  mai  la  ka  wahiue,  Ma  ke  ola 
ana  o  Iehova  o  kou  Akua,  aole 
o'u  popo  palaoa,  hookahi  wale  no 
piha  o  ka  lima  o  ka  palaoa  wali 
ole,  maloko  o  ka  barela,  a  he  wa- 
hi  aila  uuku  iloko  o  kahi  omole : 
eia  hoi,  e  ohi  ana  au  i  na  lala  laau 
elua  e  hele  au  iloko,  a  e  hoomoa'e 
ia  na  maua  me  kuu  keiki,  e  ai 
maua,  a  make. 

13  I  aku  la  o  Elia  ia  ia,  Mai  ma- 
kau  oe ;  aka,  e  hele  a  e  hana  oe  e 
like  me  kau  olelo ;  aka,  e  hana 
mua  oe  i  wahi  popo  palaoa  uuku 
na'u,  a  e  lawe  mai  i  o'u  nei,  a  ma- 
muli  e  hana  oe  na  olua  me  kau 
keiki. 

14  No  ka  mea,  ke  i  mai  nei  o  Ie- 
hova  ke  Akua  o  ka  Iseraela,  Aole 
e  emi  iho  ka  barela  palaoa  wali 
ole,  aole  hoi  e  pau  ae  ka  omole 
aila  a  hiki  i  ka  la  e  haawi  mai  ai  o 
Iehova  i  ka  ua  ma  ka  ili  o  ka  ho- 
nua. 

15  Hele  ae  la  hoi  oia  a  hana  e  like 
me  ka  olelo  a  Elia  ;  a  ai  iho  la  ko 
kona  hale  i  na  la  he  nui. 

16  Aole  i  emi  iho  ka  barela  pa- 
laoa  wali  ole,  aole  hoi  i  pau  ae  ka 
omole  aila,  e  like  me  ka  olelo  a 
Iehova  ana  i  olelo  mai  ai  ma  ka  li- 
ma  o  Elia. 

17  H  Eia  kekahi  mahope  mai  o  ia 
mau  mea,  mai  iho  la  ke  keiki  a  ka 
wahine  ka  mea  hale,  a  nui  ae  la 
kona  mai,  aole  koe  ka  hanu  iloko 
ona. 

18  Olelo  mai  la  ka  wahine  ia  Elia, 


Heaha  ko  kaua,  e  ke  kanaka  o  ke 
Akua  ?  Ua  hele  mai  nei  anei  oe 
io'u  nei  e  hoakaka  mai  i  ko'u  he- 
wa,  a  e  pepehi  mai  hoi  i  ka'u  kei- 
ki? 

1(.)  I  aku  la  oia  i  ka  wahine,  E 
haawi  mai  i  kau  keiki  ia'u.  Lawe 
ae  la  oia  ia  ia  mai  ko  ka  wahine 
poli  ae,  a  hali  ae  la  oia  ia  ia  iluna 
i  kahi  keena  oluna,  i  kahi  e  noho 
ai  oia,  a  hoomoe  iho  la  ia  ia  ma 
kona  wahi  moe  iho  ; 

20  A  kahea  aku  la  oia  ia  Iehova, 
i  aku  la  hoi,  E  Iehova  ko'u  Akua, 
ua  lawe  mai  nei  anei  oe  i  ka  hewa 
maluna  o  ka  wahinekanemake,  me 
ia  e  noho  iki  ana  au,  i  ka  pepehi 
ana  inai  i  kana  keiki? 

21  Hoopalaha  ae  la  oia  maluna  o 
ke  keiki  i  na  wa  ekolu,  a  kahea 
aku  la  ia  Iehova,  i  aku  la  hoi,  E 
Iehova  ko'u  Akua,  ke  pule  aku 
nei  au  ia  oe,  e  hoi  hou  mai  ka 
uhane  o  keia  keiki  iloko  ona. 

22  Hoolohe  mai  la  hoi  o  Iehova  i 
ka  leo  o  Elia,  a  hoi  hou  mai  la  ka 
uhane  o  ke  keiki  iloko  ona,  a  ola 
ae  la  ia. 

23  Lalau  iho  la  o  Elia  i  ke  keiki, 
a  lawe  iho  mai  loko  iho  o  ko  lu- 
na  keena  iloko  o  ka  hale,  a  haawi 
ae  la  ia  ia  i  kona  makuwahine ;  i 
aku  la  hoi  o  Elia,  E  ike  hoi,  ke 
ola  nei  kau  keiki. 

24  H  Olelo  mai  la  ka  wahine  ia 
Elia,  Ano,  ma  keia  i  ike  ai  au,  he 
kanaka  no  ke  Akuaoe,  a  o  ka  ole- 
lo  a  Iehova  ma  kou  waha  he  oiaio. 

MOKUNA  XVIII. 

Ka  halawai  o  Elia  me  Obadia,  17  a  me  Aha- 
ba,  21  a  me  ke  anaina  nui,  me  ka  hoomao- 
popo  i  ke  Akua  oiaio.  40  Ka  make  o  na 
kaula  hewa.    41  Ka  ua  no  ka  pule  a  Elia. 

FMA  kekahi,  a  i  na  la  he  nui,  hi- 
\i  ki  mai  la  ka  olelo  a  ke  Akua 
ia  Elia  i  ke  kolu  o  ka  makahiki,  i 
ka  i  ana  mai,  E  hele,  a  e  hoike 
ia  oe  iho  ia  Ahaba ;  a  e  hoohaule 
au  i  ka  ua  maluna  o  ka  ili  o  ka 
honua. 

2  Hele  ae  la  hoi  o  Elia  e  hoike  ia 
ia  iho  ia  Ahaba :  a  he  wi  nui  ma 
Samaria. 

3  Kahea  ae  la  o  Ahaba  ia  Obadia, 
ka  luna  o  kona  hale.  (He  weli- 
weli  nui  ko  Obadia  ia  Iehova : 

4  A  o  keia  hoi,  i  ka  pepeki  ana  o 
Iezebela  i  na  kaula  o  Iehova,  lawe 
ae  la  o  Obadia  i  na  kaula  kookaki 
haneii,  a  huna  papakanalima  ae  ia 
lakou  iloko  o  ke  ana,  a  hanai  ae 
la  ia  lakou  me  ka  bereDa  a  me  ka 
wai.) 

5  I  mai  la  koi  o  Ahaba  ia  Obadia, 
E  hele  oe  ma  ka  aina  i  na  kumu 
wai  a  pau,  a  me  na  kahawai  a 
pau ;  e  loaa  paha  uanei  ia  kaua  ka 
mauu  e  malama  ai  i  na  lio  me  na 
koki  i  ola,  o  koonele  ia  kaua  iko  i 
na  koloholona  a  pau. 

6  Mahele  ae  la  hoi  laua  i  ka  aina 
e  pau  ia  i  ka  heleia.  Hele  ae  la  o 
Ahaba  ma  kekahi  aoao,  oia  iko 
no ;  a  kele  ae  la  hoi  o  Obadia  ma 
kekahi  aoao,  oia  iko  no. 

7  1  Oiai  o  Obadia  ma  ke  alanui, 
aia  hoi,  halawai  mai  la  me  ia  o 
Elia :  a  ike  hoi  oia  ia  ia,  moe  iho 
la  oia  ilalo  ke  alo,  i  aku  la,  O  oe 
no  anei  kela  haku  o'u,  o  Elia? 

8  I  mai  la  oia  ia  ia,  Owau  uo :  e 
kele  oe  e  ka  aku  i  ko'u  haku,  Aia 
koi  o  Elia. 

9  I  aku  la  koi  kela,  O  ke  aha  la 
ko'u  kewa  e  haawi  ai  oe  i  kau 
kauwa  i  ka  lima  o  Ahaba  e  pepe- 
hi  mai  ia'u  ? 

10  Ma  ke  ola  ana  o  Iehova  kou 
Akua,  aoke  lahuikanaka,  aoke  au- 
puni,  kahi  i  hoouna  ole  aku  ai 
kuu  haku  e  imi  ia  oe  ilaila  :  a  i  ka 
lakou  olelo  ana,  Aole  ia,  lawe  oia 
i  ka  hoohiki  aua  i  ke  Akua,  o  ia 
aupuni  a  me  ia  lahuikanaka,  i  ka 
loaa  ole  ana  ou  ia  lakou. 

11  Ano  hoi,  ke  olelo  nei  oe,  E 
hele  e  hai  aku  i  ko'u  haku,  Aia 
lioi  o  Elia ! 

12  Eia  hoi  auanei  keia,  a  hala  au 
mai  ou  aku  nei,  e  lawe  aku  ka 
Uhane  o  Iehova  ia  oe  ma  kahi  e 
ike  ole  ai  au  ;  a  hele  au  e  hai  aku 
ia  Ahaba,  aole  hoi  e  loaa  oe  ia  ia, 
(i  pepehi  mai  auanei  oia  ia'u;  aka, 
ke  weliweli  nei  au  kau  kauwa  ia 
Iehova  mai  ko'u  wa  kamalii  mai. 

13  Aole  anei  i  haiia  i  ko'u  haku 
ka  mea  a'u  i  hana  aku  ai  i  ka  wa  i 
pepehi  ai  o  Iezebela  i  na  kaula  o 
lehova,  o  ko'u  huna  ana'e  i  hoo- 
kahi  haneri  kanaka  o  ko  Ieho- 
va  poe  kaula,   papakanalima  ma 

ke  ana,  a  hanai  aku  ia  lakou  me 
ka  berena  a  me  ka  wai  ? 

14  Ano  hoi,  ke  olelo  mai  nei  oe, 
E  hele  e  hai  aku  i  ko'u  haku,  Aia 
hoi  o  Elia !  a  e  pepehi  mai  no  oia 
ia'u. 

15  I  mai  la  hoi  o  Elia,  Ma  ke  ola 
ana  o  Iehova  o  na  kaua,  iinua  ona 
e  ku  nei  au,  e  hoike  io  aku  no  au 
ia'u  iho  ia  ia  i  keia  la. 

16  Hele  aku  la  hoi  o  Obadia  e 
halawai  me  Ahaba,  a  hai  aku  la 
hoi  ia  ia ;  a  hele  mai  la  o  Ahaba  e 
halawai  me  Elia. 

17  11  Eia  kekahi,  i  ka  wa  i  ike  ai 
o  Ahaba  ia  Elia,  i  mai  la  o  Ahaba 
ia  ia,  O  oe  no  anei  ka  mea  i  hoo- 
pilikia  i  ka  Iseraela? 

18  I  aku  la  hoi  oia,  Aole  na'u  i 
hoopilikia  i  ka  Iseraela,  aka,  nau, 
a  na  ka  ohana  a  kou  makuakane, 
i  ko  oukou  haalele  ana  i  na  kauo- 
ha  a  Iehova,  a  ua  hahai  hoi  oe  ma- 
muli  o  na  Baala. 

19  Ano  hoi  e  kii  aku  oe,  e  hoa- 
koakoa  mai  i  ka  Iseraela  a  pau 
io'u  nei,  ma  ka  mauna  Karemela, 
a  me  na  kaula  o  Baala  eha  haneri 
rae  kanalima,  a  me  na  kaula  o  na 
wahi  e  hoomana'i  eha  haneri,  ka 
poe  e  ai  ana  ma  ka  papaaina  a  Ie- 
zebela. 

20  Pela  hoi,  kii  aku  la  o  Ahaha  i 
na  mamo  a  pau  a  Iseraela,  a  hoa- 
koakoa  mai  la  i  na  kaula  ma  ka 
mauna  Karemela. 

21  Hele  mai  la  hoi  o  Elia  i  ka 
poe  kanaka  a  pau,  i  mai  la  hoi, 
Pehea  la  ka  loihi  o  ko  oukou  ka- 
pekepeke  ana  iwaena  o  na  manao 
elua?  Ina  o  Iehova  ke  Akua,  e 
hahai  oukou  mamuli  ona ;  aka, 
ina  o  Baala,  e  hahai  mamuli  ona. 
Aole  olelo  aku  na  kanaka  i  keka- 
hi  olelo  ia  ia. 

22  Alaila  olelo  mai  la  o  Elia  i  ka 
poe  kanaka,  Owau  nei,  owau  wale 
no  ka  i  koe  mai  he  kaula  no  Ieho- 
va;  aka  o  na  kaula  o  Baala,  eha 
hanei'i  kanaka  lakou  me  kana- 
lima. 

23  He  pono  no  hoi  e  haawi  mai 
lakou  i  na  bipi  elua,  ia  makou  ;  a 
e  koho  ae  lakou  i  kekahi  bipi  no 
lakou  iho,  a  e  okioki  i  mau  apana, 
a  e  kau  aku  hoi  maluna  o  ka  wa- 

hie,  aole  hoi  e  hahao  ae  i  ke  ahi : 
a  e  hoomakaukau  aku  au  i  kekahi 
bipi,  a  e  kau  ae  maluua  o  ka  wahie, 
aole  hoi  e  hahao  ae  i  ke  ahi : 

24  A  e  kahea  oukou  ma  ka  inoa 
o  ko  oukou  mau  akua,  a  e  kahea 
wau  i  ka  iuoa  o  Iehova ;  a  o  ke 
Akua  naua  e  haawi  īuai  i  ke  ahi, 
oia  ke  Akua.  Olelo  aku  la  ka  poe 
kanaka  a  pau,  i  aku  la,  He  pono 
ka  olelo. 

25  Olelo  mai  la  hoi  o  Elia  i  na 
kaula  o  Baala,  E  koho  oukou  i  ke- 
kahi  hipi  no  oukou  iho,  a  e  hoo- 
makaukau  mua  ae  ia,  no  ka  mea, 
he  lehulehu  oukou ;  a  e  kahea  aku 
i  ka  inoa  o  ko  oukou  mau  akua, 
aole  hoi  e  hahao  ae  i  ke  ahi. 

26  Lawe  ae  la  lakou  i  ka  bipi  i 
haawiia  ia  lakou,  a  hoomakaukau 
ae  la  hoi  ia,  a  kahea  aku  la  i  ka 
inoa  o  Baala,  mai  kakahiaka  a 
awakea,  i  ka  i  ana'ku,  E  Baala,  e 
hoolohe  mai  ia  makou.  Aka,  ao- 
he  leo ;  aole  hoi  mea  i  hoolohe 
mai.  Lelele  ae  la  lakou  ma  ke 
kuahu  i  hanaia'e. 

27  Eia  kekahi,  a  awakea  ae  la, 
hoomaewaewa  ae  la  o  Elia  ia  la- 
kou,  i  ae  la,  E  kahea  me  ka  leo 
nui,  no  ka  mea,  he  akua  ia ;  e  ku- 
kakuka  ana  paha  ia,  e  hahai  ana 
paha  ia,  e  hele  loihi  ana  paha,  a  e 
hiamoe  ana  paha  ia,  e  pono  hoi  ke 
hoalaia'e. 

28  Kahea  aku  la  lakou  me  ka  leo 
nui,  a  kokoe  iho  la  lakou  ia  lakou 
iho  mamuli  o  ko  lakou  ano,  me  na 
pahi,  a  me  na  ihe,  a  hu  mai  ke  ko- 
ko  maluna  iho  o  lakou. 

29  Eia  hoi  kekahi,  i  ka  aui  ana'e 
o  ka  la,  a  pule  ae  lakou  a  hiki  i  ka 
wa  e  kaumaha  ai  i  ka  mohai  ahia- 
hi,  aohe  leo,  aole  hoi  mea  hoolohe, 
aole  hoi  mea  manao  mai : 

30  Alaila,  i  mai  la  o  Elia  i  ka  poe 
kanaka  a  pau,  E  hookokoke  mai 
io'u  nei;  Hookokoke  ae  la  ka  poe 
kanaka  a  pau  io  na  la.  Kukulu 
hou  ae  la  oia  i  ke  kuahu  o  Iehova 
i  hiolo  ilalo. 

31  Lawe  ae  la  hoi  o  Elia  i  na  po- 
haku  he  umikumamalua,  mamuli 
o  ka  helu  ana  o  na  ohana  a  na  kei- 
ki  a  Iakoha,  a  ka  mea  i  hiki  mai 
ka  olelo  a  Iehova  ia  ia,  e  i  ana,  E 


kapaia  auanei   kou    inoa  o    Ise- 
raela ; 

32  A  kukulu  ae  la  oia  ia  mau  po- 
haku  i  kuahu  no  ka  inoa  o  Iehova, 
a  hana  iho  la  hoi  i  auwaha  a  puni 
ke  kuahu,  o  kona  nui  e  hiki  ai  ke 
komo  na  ana  hua  elua. 

33  Hooponopono  ae  la  hoi  oia  i 
ka  wahie,  a  okioki  ae  la  i  ka  bipi 
i  mau  apana,  a  kau  ae  la  maluna  o 
ka  wahie ;  i  mai  la  hoi  oia,  E  hoo- 
piha  i  na  barela  eha  me  ka  wai, 
a  e  ninini  iho  maluna  iho  o  ka  mo- 
haikuni,  a  maluna  iho  hoi  o  ka 
wahie. 

34  Olelo  mai  la  hoi  oia,  I  elua  o 
ka  oukou  hana  ana.  Elua'e  la  no 
hoi  ka  lakou  hana  aua.  I  mai  la 
hoi  oia,  I  ekolu  hoi  o  ka  oukou 
hana  ana.  Ekolu  ae  la  no  hoi  ka 
lakou  hana  ana. 

35  Kahe  ae  la  hoi  ka  wai  a  puni 
ke  kuahu  ;  a  hoopiha  iho  la  no  hoi 
oia  i  ka  auwaha  i  ka  wai. 

38  Eia  hoi  kekahi,  i  ka  wa  i  kau- 
maha  ai  i  ka  mohai  ahiahi,  hooko- 
koke  ae  la  o  Elia  ke  kaula,  i  aku 
la  hoi,  E  Iehova  ke  Akua  o  Abe- 
rahama,  a  me  Isaaka,  a  me  Iserae- 
la,  i  keia  la  e  hoikeia'i  o  oe  no  ke 
Akua  iloko  o  ka  Iseraela,  a  owau 
nei  kau  kauwa,  a  no  kau  olelo  i  ha- 
na  aku  ai  au  i  keia  mau  mea  a  pau. 

37  E  hoolohe  mai  ia'u,  e  Iehova, 
e  hoolohe  mai  ia'u,  i  ike  keia  la- 
huikanaka  o  oe  no  Iehova  ke 
Akua  ;  a  ua  hoohuli  hou  mai  hoi 
oe  i  ko  lakou  naau. 

38  Alaila  haule  mai  la  ke  ahi  o 
Iehova,  a  hoopau  iho  la  i  ka  mo- 
haikuni,  a  me  ka  wahie,  a  me  na 
pohaku,  a  me  ka  lepo,  a  miki  ae 
la  hoi  i  ka  wai  iloko  o  ka  auwaha. 

39  A  ike  ka  poe  kanaka  a  pau, 
moe  iho  la  lakou  ilalo  ke  alo,  i 
aku  la  hoi  lakou,  O  Iehova,  oia 
ke  Akua ;  o  Iehova,  oia  ke  Akua. 

-iO  I  mai  la  hoi  o  Elia  ia  lakou,  E 
hopu  i  na  kaula  o  Baala,  i  ole  e  pa- 
kele  kekahi.  Hopu  ae  la  hoi  la- 
kou  ia  lakou  ;  aalakai  ae  la  o  Ēlia 
ia  lakou  i  ke  kahawai  Kisona,  a 
pepehi  iho  la  hoi  oia  ia  lakou  ma- 
laila. 

41  H  I  mai  la  hoi  o  Elia  ia  Aha- 

ba,  E  pii  oe,  e  ai,  a  e  inu ;  no  ka 

463 


NA  LII  I. 


mea,  eia  ke  kamumu  ana  o  ka  ua 
nui. 

42  Pela  i  pii  ai  o  Ahaba  e  ai  a  e 
inu  hoi.  Pii  ae  la  hoi  o  Elia  i  ke 
poo  o  Karemela,  moe  iho  la  oia 
malalo  ma  ka  honua,  a  hookomo 
iho  la  i  kona  maka  iwaena  o  kona 
mau  kuli. 

43  Alaila  olelo  mai  la  oia  i  kana 
kauwa,  E  pii  ae  oe  ano,  e  nana  i 
kai.  Pii  ae  la  hoi  oia,  a  nana  aku 
la,  a  i  aku  la,  Aole.  Olelo  mai  la 
hoi  oia,  E  hele  hou  i  ehiku  hele 
ana. 

44  Eia  kekahi  i  ka  hiku  o  kona 
hele  ana,  i  aku  la  oia,  Aia  hoi,  ke 
hoea  mai  la  he  wahi  ao  uuku  me 
he  lima  la  o  ke  kanaka,  mailoko 
mai  o  ke  kai.  A  olelo  mai  la  oia, 
E  hele  oe  e  olelo  aku  ia  Ahaba,  E 
hoomakaukau  ae  oe,  a  e  iho  ae,  o 
paa  mai  oe  i  ka  ua. 

45  Eia  kekahi,  ia  manawa  no, 
poele  mai  la  ka  lani  i  na  ao  a 
me  ka  makani,  a  nui  mai  la  ka 
ua.  Holo  kaa  ae  la  o  Ahaba  a 
hiki  i  Iezereela. 

46  Kau  mai  la  hoi  ka  lima  o  Ie- 
hova  maluna  o  Elia;  kaei  iho  la 
oia  i  kona  puhaka  iho,  a  holo  ae 
la  imua  o  Ahaha  a  i  ke  komo  ana 
i  Iezereela. 

MOKUNA  XIX. 

Ka  pakele  ana  o  Elia  ia  Iezebela.  9  Ikeia 
ke  Akua  e  ia  ma  Horeba,  15  e  kauoha  ana 
ia  ia  e  poni  ia  Hazaela,  a  ia  Iehu,  a  ia 
Elisai. 

HAI  aku  la  no  hoi  o  Ahaha  ia 
Iezebela  i  ka  mea  a  pau  a 
Elia  i  hana'i,  a  me  kona  pepehi 
ana  i  ka  poe  kaula  me  ka  pahi- 
kaua. 

2  Alaila  hoouna  ae  la  o  Iezebela 
i  ka  elele  io  Elia  la,  i  ae  la,  Pela 
hoi  e  hana  mai  ai  na  akua  ia'u,  a 
hui  hou  no,  ke  hoohalike  ole  aku 
au  i  kou  ola  apopo  me  neia  ka 
hora,  me  ke  ola  o  kekahi  o  lakou. 

3  A  ike  oia,  ku  ae  la  ia  iluna,  a 
holo  no  kona  ola,  a  hiki  i  Beere- 
seba  no  Iuela,  a  haalele  i  kana 
kauwa  malaila. 

4  T[  A  hele  ae  la  hoi  oia,  i  ka  he- 
le  ana  o  kekahi  la,  iloko  ae  o  ka 
waonahele,  hele  hoi  a  noho  iho 
malalo  iho  o  ka  laau  iunipei'a;  a 

nonoi  aku  la  hoi  nona  iho  e  make 
ia ;  i  aku  la  hoi,  Ua  nui ;  ano  hoi, 
e  Iehova,  e  lawe  aku  i  kuu  ola 
nei ;  no  ka  mea,  aole  oi  aku  ko'u 
maikai  mamua  o  ko'u  mau  makua. 

5  Moe  iho  la  oia  a  hiamoe  ilalo  o 
ka  laau  iunipera,  aia  hoi,  ilaila, 
hoopa  mai  la  kahi  anela  ia  ia,  i 
mai  la,  E  ala,  e  ai. 

6  Nana  ae  la  hoi  ia,  aia  hoi,  ko- 
koke  i  kona  poo,  he  popopalaoa  i 
hoomoaia  maluna  o  ka  lanahu,  a 
he  omole  wai.  Ai  iho  la  ia  a  inu 
hoi,  a  moe  hou  iho  la  ilalo. 

7  Hele  hou  mai  la  ka  anela  o  Ie- 
hova,  o  ka  lua  ia,  a  hoopa  mai  ia 
ia,  i  mai  la  hoi,  E  ala,  e  ai,  no  ka 
mea,  he  loihi  ka  hele  ana  nou. 

8  Ala  ae  la  ia,  a  ai  iho  la,  a  inu 
no  hoi,  a  ma  ka  ikaika  no  ua  ai  la, 
i  hele  ai  oia  i  na  la  he  kanaha,  a  i 
na  po  he  kanaha,  i  Horeba,  ka 
mauna  o  ke  Akua. 

9  TT  Hiki  aku  la  ia  ilaila  i  ke  ana, 
noho  ae  la  hoi  ilaila;  aia  hoi  ka 
olelo  a  Iehova  ia  ia,  i  mai  la  hoi 
oia  ia  ia,  He  aha  la  kau  e  hana 
nei  maanei,  e  Elia  ? 

10  I  aku  la  hoi  ia,  Ua  ikaika  loa 
ae  nei  au  mamuli  o  Iehova  ke 
Akua  o  ko  ka  lani ;  no  ka  mea,  ua 
haalele  no  na  mamo  a  Iseraela  i 
kau  berita,  ua  hoohiolo  hoi  i  kou 
mau  kuahu,  a  ua  pepehi  no  hoi  i 
kou  poe  kaula  me  ka  pahikaua :  a 
owau  wale  no  ka  i  koe  mai,  a  ua 
imi  mai  lakou  i  ko'u  ola  e  lawe 
aku. 

11  I  mai  la  hoi  oia,  E  puka'e,  a  e 
ku  maluna  o  ka  mauna  imua  o  Ie- 
hova.  Aia  hoi,  maalo  ae  la  o  Ie- 
hova,  a  haehae  ae  la  ka  makani 
uui  ikaika  i  na  mauna,  a  wawahi 
ae  la  i  na  pohaku  imua  o  Iehova  ; 
aole  nae  o  Iehova  iloko  o  ka  ma- 
kani :  a  mahope  iho  o  ka  makani, 
he  olai ;  aole  nae  o  Iehova  iloko  o 
ke  olai. 

12  A  mahope  iho  o  ke  olai,  he 
ahi ;  aole  nae  o  Iehova  iloko  o  ke 
ahi ;  a  mahope  iho  o  ke  ahi,  he 
kamumu  o  ke  aheahe  malie. 

13  Eia  kekahi,  a  lohe  o  Elia,  uhi 
ae  la  oia  i  kona  maka  i  kona  aahu, 
a  puka  ae  la  oia  a  ku  ma  ke  komo 
ana  o  ke  ana.    Aia  hoi,  he  leo  ia 

ia,  i  mai  la  hoi  ia,  O  ke  aha  la  kau 
e  hana  nei  maauei,  e  Elia  ? 

14  I  aku  la  hoi  oia,  Ua  ikaika  loa 
ae  nei  au  mamuli  o  Iehova  ke 
Akua  o  ko  ka  lani;  no  ka  mea, 
ua  haalele  no  na  mamo  a  Iseraela 
i  kau  berita,  ua  hoohiolo  hoi  i  kou 
mau  kuahu,  a  ua  pepehi  no  hoi  i 
kou  poe  kaula  me  ka  pahikaua;  a 
owau  wale  no  ka  i  koe  mai,  a  ua 
imi  mai  lakou  i  ko'u  ola  e  lawe 
aku. 

15  I  mai  la  hoi  o  Iehova  ia  ia,  E 
hele,  e  hoi  ma  kou  aoao  i  ka  wao- 
nahele  o  Damaseko ;  a  hiki  aku 
oe,  e  poni  aku  ia  Hazaela  i  alii 
maluna  o  Suria ; 

16  A  o  Iehu  ke  keiki  a  Nimesi 
kau  e  poni  ai  i  alii  maluna  o  ka 
Iseraela ;  o  Elisai  ke  keiki  a  Sa- 
pata  no  Ahelamehola  kau  e  poni 
ai  i  kaula  ma  kou  hakahaka. 

17  Eia  auanei  keia,  o  ka  mea  pa- 
kele  i  ka  pahikaua  a  Hazela,  oia 
ka  Iehu  e  pepehi  ai ;  a  o  ka  mea 
pakele  i  ka  pahikaua  a  Iehu,  oia 
ka  Elisai  e  pepehi  ai. 

18  Aka,  ke  hookoe  nei  au  i  na 
tausani  ehiku  iloko  o  ka  Iseraela, 
i  na  kuli  a  pau  i  kukuli  ole  ia  Baa- 
la,  a  me  na  waha  a  pau  i  honi  ole 
ia  ia. 

19  H  Hele  aku  la  hoi  oia  mai  lai- 
la  aku,  a  loaa  ia  ia  o  Elisai  ke  kei- 
ki  a  Sapata,  e  oopalau  ana  ia,  o  na 
paa  bipi  kauo  he  umikumamalua 
mamua  ona,  a  oia  me  ka  umiku- 
mamalua ;  a  maalo  ae  o  Elia  ia  ia, 
a  kau  ae  hoi  i  kona  aahu  maluna 
ona. 

20  Haalele  ae  la  hoi  oia  i  na  bipi 
kauo,  a  hahai  aku  la  mamuli  o 
Elia,  i  aku  la,  Ke  noi  aku  nei  au  e 
honi  au  i  ko'u  makuakane,  a  me 
kuu  makuwahine,  alaila  e  hahai 
au  mamuli  ou.  I  mai  la  hoi  oia  ia 
ia,  E  hoi  aku,  no  ka  mea,  o  ke  aha 
la  ka'u  i  hana  aku  ai  ia  oe  ? 

21  Hoi  hou  aku  la  oia  mai  ona 
aku  la,  a  lalau  iho  la  i  kekahi  paa 
bipi  kauo,  a  pepehi  loa  ia,  a  baila 
ae  la  i  ko  laua  io  me  na  mea  hana 
o  ka  bipi,  a  haawi  ae  na  na  kana- 
ka,  a  ai  iho  la  lakou.  Alaila,  ku 
ae  la  oia  iluna,  a  hahai  aku  la  ma- 
muli  o  Elia,  a  lawelawe  ae  la  nana. 

Kaua  mai  o  Benehndada  ia  Samaria.  13  La- 
nakila  o  Ahaba  i  kona  lohe  anai  ke  kaula. 
22  Kaua  hou  niai  o  Benehadada,  a  pio,  32  a 
hookuuia.    35  Iloahewaiao  Ahaba. 

HOULUULU  ae  la  o  Eeneha- 
dada  ke  alii  o  Suria  i  kona 
poe  kaua  a  pau  :  kanakolu  kuma- 
malua  mau  alii  me  ia,  a  me  na  lio 
a  me  na  kaa :  Pii  mai  la  ia  a  hoo- 
puni  ia  Samaria,  a  kaua  ae  la 
ia  ia. 

2  Hoouna  ae  la  oia  i  na  elele  io 
Ahaba  la  ke  alii  o  ka  Iseraela,  ilo- 
ko  o  ke  kulanakauhale ; 

3  I  ae  la,  Ke  olelo  nei  o  Beneha- 
dada,  O  kau  kala,  a  me  kau  gula, 
o  ka'u  ia,  a  me  kau  mau  wahine, 
a  me  kau  mau  keiki,  o  na  mea 
maikai,  o  ka'u  ia. 

4  I  aku  la  o  ke  alii  o  ka  Iseraela, 
e  like  me  kau  olelo,  e  ke  alii  ko'u 
haku,  ia  oe  no  wau  a  me  ka'u  mau 
mea  a  pau. 

5  Hoi  hou  mai  na  elele,  a  i  mai 
la,  Penei  ka  olelo  ana  a  Beneha- 
dada,  i  ka  i  ana,  Ua  hoouna  aku 
au  iou  la,  i  ka  i  ana  aku,  E  haawi 
mai  oe  i  kau  kala,  a  me  kau  gula, 
a  me  kau  mau  wahine,  a  me  kau 
mau  keiki ; 

6  Aka,  e  hoouna  hou  aku  au  i 
ka'u  mau  kauwa  iou  la  i  ka  la 
apopo  me  neia  ka  hora,  a  e  huli 
lakou  i  kou  hale,  a  me  na  hale  o 
kau  mau  kauwa ;  a  eia  hoi,  o  ka 
mea  makemakeia  imua  o  kou  mau 
maka,  e  lalau  ko  lakou  lima,  a  e 
lawe  mai. 

7  Alaila  hea  ae  la  ke  alii  o  ka  Ise- 
raela  i  na  lunakahiko  a  pau  o  ka 
aina,  i  ae  la,  Ke  noi  aku  nei  au  ia 
oukou,  e  nana  i  ko  keia  kahaka 
imi  ana  e  kolohe  wale  mai ;  no  ka 
mea,  ua  kii  e  mai  nei  oia  i  ka'u 
mau  wahine,  a  me  ka'u  mau  kei- 
ki,  a  me  ka'u  kala,  a  me  ka'u  gula, 
aole  hoi  au  i  hoole  aku  ia  ia. 

8  I  aku  la  na  lunakahiko  a  pau  a 
me  na  kanaka  a  pau  ia  ia,  Mai 
hoolohe  aku,  aole  hoi  e  ae  aku. 

9  Nolaila  i  olelo  aku  ai  oia  i  na 
elele  o  Benehadada,  E  hai  aku  i 
kuu  haku  ke  alii,  O  ka  mea  a  pau 
au  i  kii  mai  ai  i  kau  kauwa  nei,  i 
kinohou,  oia  ka'u  e  hana'i :  aka,  o 
keia  mea,  aole  e  hiki  ia'u  ke  hana. 

A  hoi  na  elele,  a  lawe  hou  ae  la  i 
ka  olelo  ia  ia. 

10  Hoouna  hou  mai  la  o  Beneha- 
dada  io  na  la,  i  mai  la,  Pela  e  ha- 
na  mai  ai  na  akua  ia'u,  a  e  hui 
hou,  ke  lawa  ka  lepo  o  Samaria  e 
piha  ai  na  lima  o  ka  poe  kanaka  a 
pau  e  hahai  ana  mamuli  o'u. 

11  Olelo  aku  la  ke  alii  o  ka  Ise- 
raela,  i  aku  la,  E  olelo  aku,  Mai 
hookiekie  ka  mea  e  hookomo  ana 
i  ka  mea  kaua  e  like  me  ka  mea  e 
kala  ana  ia. 

12  Eia  kekahi,  i  kona  lohe  ana  i 
keia  olelo  i  kona  wa  e  inu  ana  oia 
me  na  alii  iloko  o  na  halelewa,  i 
ae  la  oia  i  kana  poe  kauwa,  E 
hoonohonoho.  Hoonohonoho  ae 
la  lako,u  e  ku  e  i  ke  kulanakau- 
hale. 

13  ī"  Hiki  maila  kekahi  kaula  ia 
Ahaha  ke  alii  o  ka  Iseraela,  i  ae  la 
oia  ia  ia,  Ke  i  mai  nei  o  Iehova  pe- 
nei,  Ua  ike  anei  oe  i  keia  lehule- 
hu  loa  ?  Eia  hoi,  e  haawi  aku  no 
au  ia  lakou  iloko  o  kou  lima ;  a  e 
ike  no  oe  owau  no  Iehova. 

14  Ninau  aku  la  o  Ahaoa,  Ma 
owai  la?  Hai  mai  la  oia,  Ke  i 
mai  nei  o  Iehova,  penei,  Ma  na 
kanaka  ui  o  na  lii  o  na  panalaau. 
Alaila  ninau  hou  aku  la  oia,  Owai 
ka  mea  e  hoomakaukau?  Hai 
mai  la  oia,  O  oe. 

15  Helu  ae  la  oia  i  na  kanaka  ui 
o  na  lii  o  na  panalaau,  elua  hane- 
ri  me  kanakolu  kumamalua ;  a 
mahope  o  lakou,  helu  ae  la  oia  i 
na  kanaka  a  pau,  i  na  mamo  a  pau 
a  Iseraela,  ehiku  tausani. 

16  Puka  aku  la  lakou  i  ke  awa- 
kea.  Aka,  e  inu  ana  o  Benehada- 
da  a  ona  iloko  o  na  halelewa,  oia 
pu  me  na  lii,  he  kanakolu  kuma- 
malua  alii  e  kokua  ana  ia  ia. 

17  Puka  mua  aku  la  o  na  kanaka 
ui  o  na  lii  o  na  panalaau  ;  hoouna 
ae  la  o  Benehadada,  a  hoike  aku 
la  lakou  ia  ia,  i  aku  la,  Ke  puka 
mai  nei  na  kanaka  mai  loko  mai  o 
Samaria. 

18  Olelo  mai  la  oia,  Ina  i  puka 
mai  lakou  no  ka  malu,  e  hopu  ia 
lakou  e  ola  ana  ;  a  ina  i  puka  mai 
lakou  no  ke  kaua,  e  hopu  ia  lakou 
e  ola  ana. 

19  Pela  i  puka  ai  mai  loko  ae  o 
ke  kulanakauhale  ua  poe  kanaka 
ui  la  o  na  lii  o  na  panalaau,  a  me 
ka  poe  kaua  i  hahai  mamuli  o  la- 
kou. 

20  Pepehi  ae  la  lakou  pakahi  i 
koua  kanaka;  a  auhee  ae  la  ko 
Suria,  a  hahai  aku  la  ka  Iseraela 
ia  lakou  ;  pakele  aku  la  o  Beneha- 
dada,  ke  alii  o  Suria  maluna  o  ka 
lio,  a  me  na  hololio. 

21  Puka  aku  la  ke  alii  o  ka  Ise- 
raela,  a  pepehi  ae  la  i  na  lio  a  me 
na  kaa,  a  luku  hoi  i  ko  Suria  me 
ka  luku  nui  loa. 

22  H  Hele  ae  la  ke  kaula  i  ke  alii 
o  ka  Iseraela,  i  ae  la  ia  ia,  E  hele, 
e  hookupaa  ia  oe  iho,  a  e  noonoo, 
a  e  ike  i  kau  mea  e  hana  aku  ai ; 
no  ka  mea,  aia  puni  ka  makahiki, 
e  pii  ku  e  hou  mai  ke  alii  o  Suria 
ia  oe. 

23  Olelo  aku  la  na  kauwa  a  ke 
alii  o  Suria  ia  ia,  He  mau  akua  o 
na  puu  ko  lakou  mau  akua ;  no- 
laila  i  oi  ai  ko  lakou  ikaika  ma- 
mua  o  ko  kakou.  E  kaua  aku 
kakou  ia  lakou  ma  ka  papu,  a  e 
oi  io  aku  ko  kakou  ikaika  mamua 
o  ko  lakou. 

24  E  hana  hoi  oe  i  keia  mea,  e 
hookaawale  ae  i  na  lii,  kela  kana- 
ka  keia  kanaka  mai  kona  wahi  ae, 
a  e  pani  i  ko  lakou  hakahaka  me 
na  luna  koa. 

25  A  e  helu  ae  i  poe  kaua  nou,  e 
like  me  kau  poe  kaua  i  haule,  he 
lio  no  ka  lio,  he  kaa  no  ke  kaa ;  a 
e  kaua  aku  kakou  ia  lakou  ma  ka 
papu,  a  e  kela  io  aku  ko  kakou 
ikaika  mamua  o  ko  lakou.  Hoo- 
lohe  mai  la  oia  i  ko  lakou  leo,  a 
hana  iho  la  pela. 

26  Eia  hoi  keia,  i  ka  puni  ana  o 
ka  makahiki,  helu  aku  la  o  Bene- 
hadada  i  ko  Suria,  a  pii  mai  la  i 
Apeka  e  kaua  i  ka  Iseraela. 

27  A  ua  heluia'e  la  na  mamo  a 
Iseraela,  e  noho  makaukau  ana  no 
hoi  lakou  a  pau,  a  hele  ku  e  aku 
la  ia  lakou ;  a  hoomoana  iho  la  o 
na  mamo  a  Iseraela  imua  o  lakou, 
e  like  me  na  ohana  liilii  elua  o  na 
keiki  kao ;  aka,  o  ko  Suria,  ua 
paapu  ka  aina  ia  lakou. 

28  H  Hele  mai  la  ke  kanaka  o  ke 

Akua,  a  olelo  mai  la  i  ke  alii  o  ka 
Iseraela,  i  raai  la,  Ke  i  mai  nei  o 
Iehova  peuei,  No  ka  īuea,  ke  olelo 
nei  lakou,  He  Akua  no  na  puu  o 
Iekova,  aole  he  Akua  ia  no  na 
awawa,  nolaila  e  haawiaku  ai  au  i 
keia  poe  lehulehu  nui  iloko  o  kou 
lima,  a  e  ike  oukou  owau  no  Ie- 
hova. 

29  Hoomoana  ae  la  lakou  kekahi 
i  mua  o  kekahi  i  na  la  ehiku.  Eia 
hoi  i  ka  hiku  o  ka  la  kaua  iho  la 
lakou;  pepehi  iho  la  na  mamo  a 
Iseraela  i  ko  Suria  i  hookahi  ha- 
neri  tausani  kanaka  hele  wawae,  i 
ka  la  hookahi. 

30  A  holo  aku  la  ke  koena  i  Ape- 
ka  iloko  o  ke  kulanakauhale  ;  a 
malaila  i  hiolo  ai  ka  pa  maluna  o 
na  tausani  he  iwakalua  kumama- 
hiku  o  na  kanaka  i  koe.  Holo 
aku  la  hoi  o  Beuehadada,  a  komo 
iloko  o  ke  kulanakauhale,  iloko  o 
ke  keena  maloko  ae. 

31  H  I  aku  la  kana  mau  kauwa 
ia  ia,  Eia  hoi,  ua  lohe  kakou  he 
poe  alii  lokomaikai  na  lii  o  ka 
ohana  a  Iseraela ;  nolaila,  ea,  e 
hookomo  i  ke  kapa  eleele,  ma  ko 
makou  puhaka,  a  e  kau  na  kaula 
ma  ko  makou  mau  poo,  a  e  puka 
aku  i  ke  alii  o  ka  Iseraela ;  e  hoo- 
la  paha  auanei  oia  ia  oe. 

32  Kau  iho  la  lakou  i  ke  kapa 
eleele  ma  ko  lakou  mau  puhaka, 
a  kau  i  na  kaula  maluna  o  ko  la- 
kou  mau  poo,  a  hele  i  ke  alii  o 
ka  Iseraela,  i  mai  la  hoi,  Ke  i  mai 
nei  kau  kauwa  Benehadada,  Ke 
noi  aku  nei  au  ia  oe  e  ola  au.  I 
aku  la  oia,  E  ola  ana  anei  ia  ?  O 
ko'u  hoahanau  no  ia. 

33  Haka  pono  mai  la  na  kanaka 
i  puka  mai  paha  mai  loko  oua,  a 
hopu  koke  ae,  a  olelo  mai  la  la- 
kou,  O  kou  hoahanau  Benehada- 
da.  Alaila  olelo  aku  la  ia,  E  kii 
aku  oukou,  a  lawe  mai  ia  ia.  Alai- 
la  hele  mai  la  o  Benehadada  io  na 
la,  a  hooee  ae  la  oia  ia  ia  iloko  o 
ke  kaa. 

34  Olelo  ae  la  o  Benehadada  ia 
ia,  O  na  kulanakauhale  ako'u  ma- 
kuakane  i  kaili  ae  ai  mai  kou  ma- 
kuakane  ae,  oia  ka'u  e  hoihoi  aku 
ai;  a  e  hana  oe  nou  i  na  alanui 


ma  Damaseko  me  ko'u  makua- 
kane  i  hana'i  ma  Samaria.  I  ae 
la  o  Ahaba,  Me  ia  berita  e  hoo- 
kuu  aku  ai  au  ia  oe.  Hana  iho  la 
oia  i  berita  me  ia,  a  hookuu  aku 
la  ia  ia. 

35  1  A  o  kekahi  kanaka  no  na 
keiki  a  na  kaula  i  olelo  ae  la  i  ko- 
na  hoalauna,  ma  ka  olelo  a  Ieho- 
va,  Ke  noi  aku  nei  au  e  pepehi 
mai  oe  ia'u.  Aole  hoi  i  pepehi  ua 
kanaka  la  ia  ia. 

36  Alaila  olelo  ae  la  oia  ia  ia, 
No  kou  hoolohe  ole  ana  i  ka  leo 
o  Iehova,  eia  hoi,  i  kou  hele  aua 
mai  o'u  aku  nei,  e  pepehi  koke 
no  ka  liona  ia  oe.  A  hele  ae  la  ia 
mai  ona  aku  la,  a  loaa  koke  iho 
la  i  ka  liona,  a  make  ia  ia  i  ka  pe- 
pehiia. 

37  Alaila  loaa  ia  ia  kekahi  kana- 
ka,  olelo  aku  la  oia  ia  ia,  Ke  noi 
aku  nei  au  e  pepehi  mai  oe  ia'u : 
pepehi  aku  la  hoi  oia  ia  ia,  a  eha 
ia  ia  i  ka  pepehiia. 

38  Hele  aku  la  hoi  ke  kaula,  a 
kali  i  ke  alii  ma  ke  alanui,  a  hoo- 
nalonalo  i  kona  ano  me  ka  lehu 
maluna  o  kona  wahi  īnaka. 

39  A  maalo  ae  la  ke  alii,  kahea 
aku  la  oia  i  ke  alii,  i  aku  la  hoi, 
Hele  aku  la  kau  kauwa  iwaena 
konu  o  ke  kaua ;  aia  hoi,  kapae  ae 
la  kekahi  kanaka,  a  lawe  mai  i  ke- 
kahi  kanaka  io'u  nei,  i  mai  la,  E 
malama  ia  ia  nei :  ina  paha  i  nalo, 
alaila  e  lilo  kou  ola  no  kona  ola,  a 
i  ole  ia,  e  uku  oe  i  hookahi  lalena 
kala. 

40  A  i  ko'u  lawelawe  ana  io  ia 
nei,  nalo  wale  ae  la  ia.  Olelo  mai 
la  ke  alii  o  ka  Iseraela  ia  ia,  Pela 
ka  hooponopono  ana  nou,  nau  no 
ia  i  hoakaka. 

41  Lalelale  ae  la  oia  e  hoohemo 
ae  i  ka  lehu  mai  kona  wahi  maka 
ae ;  a  ike  mai  ke  alii  o  ka  Iseraela 
ia  ia  o  kekahi  ia  o  na  kaula. 

42  I  aku  la  oia  ia  ia,  Ke  i  mai  nei 
o  Iehova  penei,  No  kou  hookuu 
ana  mai  loko  ae  o  kou  lima  i  ke 
kanaka  a'u  i  hoolilo  ai  i  ka  luku 
loa  ia,  nolaila  e  lilo  kou  ola  no  ko- 
na  ola,  a  o  kou  poe  kanaka  no  ko- 
na  poe  kanaka. 

43  Hoi  aku  la  hoi  ke  alii  o  ka 

467 


NA  LII  I. 


Iseraela  i  kona  hale,  me  ke  kau- 
maha,  a  me  ka  uluhua  a  hiki  i 
Samaria. 

MOKUNA  XXI. 

Ke  kuko  hewa  ana  o  Ahaba  i  ka  malawaina. 
7  Ka  make  o  Nabota  ia  Iezebela.  17  Ka 
hoahewa  ana  o  Elia  ia  Ahaba.  27  Hoo- 
haahaa  o  Ahaba. 

EIA  hoi  kekahi  mea  mahope 
mai  o  ia  mau  īnea,  he  mala- 
waina  ia  Nabota  no  Iezereela,  ma- 
loko  ia  o  Iezereela,  e  pili  ana  i  ka 
halealii  o  Ahaba  ke  alii  o  Samaria. 

2  Olelo  mai  la  o  Ahaba  ia  Nabo- 
ta,  i  mai  la,  E  haawi  mai  oe  i  kou 
malawaina,  i  lilo  ia  ia'u  i  mala 
laauikiai,  no  ka  mea,  e  kokoke 
mai  ana  no  ia  i  ko'u  hale;  a  e  haa- 
wi  aku  au  nau  i  ka  malawaina  e  oi 
aku  kona  maikai  mamua  o  keia : 
a  i  pono  ia  oe,  e  haawi  aku  au  ia 
oe  i  ke  kala  e  like  kona  waiwai 
me  ia. 

3  I  aku  la  o  Nabota  ia  Ahaba,  Na 
Iehova  wau  e  hoole  mai,  i  ole  e 
haawi  au  i  ka  hooilina  o  ko'u  mau 
makua  ia  oe. 

4  Hele  ae  la  hoi  o  Ahaba  iloko  o 
kona  hale  me  ke  kaumaha,  a  me 
ka  huhu,  no  ka  olelo  a  Nabota  no 
Iezereela  i  olelo  aku  ai  ia  ia ;  no 
ka  mea,  ua  olelo  oia,  Aole  au  e 
haawi  aku  i  ka  hooilina  o  ko'u 
mau  makua  ia  oe.  Moe  iho  la  oia 
ma  kona  wahi  moe,  haliu  e  aku 
i  kona  maka,  aole  hoi  i  ai  i  ka  be- 
rena. 

5  H  Alaila  hele  ae  la  kana  wahine 
o  Iezebela  io  na  la,  ninau  aku  la 
hoi,  No  ke  aha  la  e  kaumaha  nei 
kou  uhane,  i  ole  ai  oe  e  ai  i  ka 
berena? 

6  Hai  mai  la  oia,  No  ka  mea,  ua 
olelo  aku  au  ia  Nabota  no  Ieze- 
reela,  i  ka  i  ana'ku  ia  ia,  E  haawi 
mai  oe  i  kou  malawaina  ia'u  no 
ke  kala  ;  a,  ina  e  makemake  oe,  e 
haawi  aku  au  ia  oe  i  kekahi  mala- 
waina  e  nona ;  a  olelo  mai  la  oia, 
Aole  au  e  haawi  i  kuu  malawaina 
ia  oe. 

7  I  aku  la  hoi  o  Iezebela  kana 
wahine  ia  ia,  Ke  hoomalu  nei  auei 
oe  i  ke  aupuni  o  ka  Iseraela?  E 
ala'e  a  e  ai  i  ka  berena,  e  olioli 
kou  naau,  na'u  no  e  haawi  i  ka 

malawaina  o  Nabota  no  Iezereela 
ia  oe. 

8  Kakau  iho  la  oia  i  na  palapala 
ma  ka  inoa  o  Ahaba,  a  kau  iho  la 
i  kona  sila,  a  hoouna  aku  la  i  ua 
mau  palapala  la  i  na  lunakahiko 
a  me  na  haku,  na  mea  iloko  o  ko- 
na  kulanakauhale,  e  noho  ana  me 
Nabota. 

9  Palapala  ae  la  ia  iloko  o  na  pa- 
lapala,  i  aku  la,  E  kala  aku  i  ka 
hookeai,  a  e  hooku  ia  Nabota  ilu- 
na  imua  o  na  kanaka ; 

10  A  e  hooku  hoi  i  na  kanaka 
elua,  i  na  keiki  a  Beliala,  imua 
ona,  e  hoike  ku  e  ia  ia,  e  olelo 
ana,  Ua  hoino  wale  oe  i  ke  Akua 
ai  ke  alii.  Alaila  lawe  aku  ia  ia 
mawaho,  a  e  hailuku  ia  ia  i  ma- 
ke  ia. 

11  Hana  iho  la  na  kanaka  o  ke 
kulanakauhale,  o  na  lunakahiko  a 
me  na  haku  ka  poe  e  noho  ana 
ma  kona  kulanakauhale,  e  like  me 
ka  Iezebela  i  hoouna  aku  ai  ia 
lakou,  a  e  like  me  ka  mea  i  ka- 
kauia  maloko  o  na  palapala  ana  i 
hoouna  aku  ai  ia  lakou. 

12  Kala  ae  la  lakou  i  ka  hookeai, 
a  hooku  ae  la  lakou  ia  Nabota 
iluna  imua  o  na  kanaka. 

13  A  hele  mai  la  na  kanaka  elua, 
na  keiki  a  Beliala,  a  noho  iho  la 
imua  ona :  hoike  ku  e  ae  la  ua 
mau  kanaka  la  o  Beliala  ia  ia,  ia 
Nabota,  ma  ke  alo  o  na  kanaka,  i 
ae  la,  Ua  hoino  wale  o  Nabota  i 
ke  Akua  a  i  ke  alii.  Alaila  lawe 
ae  la  lakou  ia  ia  mawaho  o  ke 
kulanakauhale,  a  hailuku  aku  la 
lakou  ia  ia  me  na  pohaku  a  ma- 
ke  ia. 

14  Alaila  hoouna  mai  la  lakou  io 
Iezebela  la,  i  mai  la,  Ua  hailukuia 
o  Nabota,  a  ua  make. 

15  1f  Eia  hoi  kekahi,  i  ka  lohe 
ana  o  Iezebela  ua  hailukuia  o  Na- 
bota,  a  ua  make,  i  aku  la  o  Ieze- 
bela  ia  Ahaba,  E  eu  e  komo  i  ka 
malawaina  o  Nabota  no  Iezereela, 
ka  mea  ana  i  haawi  ole  ai  ia  oe  no 
ke  kala;  no  ka  mea,  aole  e  ola 
ana  o  Nabota,  aka,  ua  make  no. 

16  Eia  keia,  i  ka  lohe  ana  o  Aha- 
ba,  ua  make  o  Nabota,  ku  ae  la  o 
Ahaba  iluna  e  iho  i  ka  malawaina 

o  Nabota  no  Iezereela,  e  lawe  ia 
nona. 

17  1[  Hiki  mai  la  ka  olelo  a  Ieho- 
va  ia  Elia  no  Tiseba,  i  mai  la, 

18  E  eu,  e  iho  ae  oe  e  halawai 
me  Ahaoa  ke  alii  o  ka  Iseraela,  o 
ko  Samaria ;  aia  hoi  ia  maloko  o 
ka  malawaina  o  Nahota  kahi  i  iho 
ai  oia  e  komo. 

19  E  olelo  aku  hoi  oe  ia  ia,  i  ka  i 
ana  aku,  Ke  i  mai  nei  o  Iehova, 
Ua  pepehi  ae  nei  anei  oe,  a  ua 
lawe  hoi  nou  ?  A  e  olelo  aku  oe 
ia  ia,  Ke  i  mai  nei  o  lehova  penei, 
Ma  kahi  i  palu  ai  o  na  ilio  i  ke 
koko  o  Nabota,  malaila  no  e  palu  ai 
na  ilio  i  kou  koko,  i  kou  ponoi  no. 

20  A  olelo  ae  la  o  Ahaba  ia  Elia, 
Ua  loaa  auei  au  ia  oe,  e  kuu  ene- 
mi?  I  aku  la  o  Elia,  Ua  loaa  no 
ia'u,  no  ka  mea,  ua  kuai  lilo  aku 
oe  ia  oe  iho  e  hana  ma  ka  hewa 
imua  o  Iehova. 

21  Eia  hoi,  e  hoili  au  i  ka  poino 
maluna  ou,  a  e  kaili  ae  au  i  kou 
hope,  a  e  hooki  aku  au  i  na  kane 
mai  Ahaba  aku,  a  me  ka  mea  paa 
a  me  ka  mea  paa  ole  iloko  o  ka 
Iseraela. 

22  A  e  hoohalike  au  i  kau  ohana 
me  ka  ohana  a  Ieroboama  ke  kei- 
ki  a  Nebata,  a  e  like  me  ka  ohana 
a  Baasa  ke  keiki  a  Ahiia,  no  ka 
hoonaukiuki  ana  i  hoohuhu  mai 
ai  oe  ia'u,  a  i  hoolilo  ai  hoi  i  ka 
Iseraela  e  lawehala. 

23  A  no  Iezebela  kekahi  i  olelo 
mai  ai  o  Iehova,  i  mai  la,  E  ai  na 
ilio  ia  Iezebela  ma  ka  pa  o  Ieze- 
reela. 

24  A  o  ko  Ahaba  mea  make  ma- 
loko  o  ke  kulanakauhale,  oia  ka 
na  ilio  e  ai  ai ;  a  o  ka  mea  make 
ma  kula,  oia  ka  na  mauu  o  ka  le- 
wa  e  ai  ai. 

25  1  Aohe  mea  like  me  Ahaba, 
ka  mea  i  kuai  lilo  aku  ia  ia  iho  e 
hana  ma  ka  hewa,  ma  ke  alo  o  le- 
hova,  ka  mea  a  Iezebela  kana 
wahine  i  hooikaika  aku  ai. 

26  Hana  hoi  oia  i  ka  mea  e  inai- 
na  nui  ia  i  kona  hahai  ana  ma- 
muli  o  na  akuakii,  c  like  me  ka 
Amora  i  hana'i  a  pau,  ka  poe  a 
Iehova  i  kipaku  aku  ui  imua  o  na 
mamo  a  Iseraela. 


27  Eia  hoi  kekahi,  i  ka  lohe  ana 
o  Ahaba  i  keia  mau  olelo,  uhae  ae 
la  oia  i  kona  kapa,  a  kau  i  ke  ka- 
pa  eleele  i  kona  io,  a  hookeai  iho, 
a  moe  iho  la  iloko  o  ke  kapa  elee- 
le,  a  hele  malie  no  hoi. 

28  Hiki  mai  la  ka  olelo  a  Iehova 
ia  Elia  no  Tiseba,  i  mai  la, 

29  Ke  ike  nei  anei  oe  i  ko  Ahaha 
hoohaahaa  ana  ia  ia  iho  imua  o'u  ? 
No  kona  hoohaahaa  ana  ia  ia  iho 
imua  o'u,  aole  au  e  lawe  mai  i  ka 
poino,  i  kona  mau  la  ;  aka,  i  na  la 
o  kana  keiki  e  hoili  ai  au  i  ka  poi- 
no  maluna  o  kana  ohana. 

MOKUNA  XXII. 

Ke  kaua  ia  Ramotagileada.  8  Hoike  Mikaia 
i  ko  Ahaba  make.  31  Ka  make  o  Ahaba. 
41  Ka  hoomalu  pono  o  Iehosapata.  51  Ka 
hoomalu  hewa  o  Ahazia. 

"VTOHO  kuikahi  ae  la  lakou  i  na 
J_M  makahiki  ekolu,  aohe  kaua 
iwaena  o  Suria  a  me  ka  Iseraela. 

2  Eia  hoi  kekahi,  i  ke  kolu  o  ka 
makahiki,  iho  ae  la  o  Iehosapata 
ke  alii  o  Iuda  i  ke  alii  o  ka  Ise- 
raela. 

3  Olelo  mai  ke  alii  o  Iseraela  i 
kana  poe  kauwa,  Ua  ike  anei  ou- 
kou,  no  kakou  o  Ramotagileada,  a 
noho  malie  kakou,  aole  lawe  mai 
mai  loko  mai  o  ka  lima  o  ke  alii  o 
Suria? 

4  I  mai  la  hoi  oia  īa  Iehosapata, 
E  hele  anei  oe  me  au  i  ke  kaua 
ia  Ramotagileada?  I  aku  la  hoi  o 
Iehosapata  i  ke  alii  o  Iseraela,  Ua 
like  no  wau  me  oe,  a  me  ko'u  poe 
kanaka  me  kou  poe  kanaka,  a  me 
ko'u  poe  lio,  me  kou  poe  lio. 

5  Olelo  aku  la  hoi  o  Iehosapata 
i  ke  alii  o  Iseraela,  Ke  noi  aku  nei 
au  e  ninau  oe  i  keia  la  ma  ka  ole- 
lo  a  Iehova. 

6  Alaila  houluulu  ae  la  ke  alii  o 
Iseraela  i  na  kaula,  eha  haneri  ka- 
naka  paba,  ninau  aku  la  ia  lakou, 
E  pii  anei  au  i  Ramotagileada  e 
kaua,  aole  paha,  ea?  Hai  mai  la 
hoi  lakou,  E  pii,  no  ka  mea,  e 
haawi  mai  no  ka  Haku  ia  ia  ilo- 
ko  o  ka  lima  o  ke  alii. 

7  Ninau  aku  la  o  Iehosapata,  Ao- 
he  anei  he  kaula  e  ae  a  Iehova 
inaauei,  e  hiki  ia  kaua  kc  uiuau  ia 
ia? 

8  Hai  niai  la  ke  alii  o  Iseraela 
ia  Iehosapata,  Hookahi  kanaka  i 
koe,  o  Mikaia  ke  kiekie  a  Imela, 
e  hiki  ia  kaua  ke  ninau  ia  Iehova 
ma  o  na  la;  aka,  ke  hoowahawa- 
ha  aku  nei  au  ia  ia,  no  ka  mea, 
aole  ia  i  wanana  mai  i  ka  maikai 
no'u,  i  ka  ino  wale  no.  I  aku  la 
o  Iehosapata,  Mai  olelo  mai  ke 
alii  pela. 

9  Alaila  kahea  aku  la  ke  alii  o 
Iseraela  i  kekahi  luna,  i  aku  la,  E 
hoolalelale  mai  ia  Mikaia  ke  keiki 
a  Imela. 

10  Noho  iho  la  ke  alii  o  Iseraela, 
a  me  Iehosapata  ke  alii  o  Iuda, 
kela  a  me  keia  ma  kona  nohoalii 
iho,  ua  komo  laua  i  ko  laua  mau 
kapa  alii,  ma  kahi  akea  ma  ke  ko- 
mo  ana  ma  ka  ipuka  o  Samaria ;  a 
wanana  ae  la  ka  poe  kaula  a  pau 
imua  o  laua. 

11  Hana  iho  la  o  Zedekia  ke  kei- 
ki  a  Kenaana  i  mau  kiwi  hao  nona 
iho :  i  mai  la  hoi  ia,  Me  neia  mau 
mea  e  pahu  aku  ai  oe  i  ko  Suria, 
a  pau  ae  lakou. 

12  Pela  i  wanana  ai  ka  poe  kaula 
a  pau,  i  ka  i  ana  mai,  E  pii  i  Ra- 
motagileada,  a  e  pomaikai ;  no  ka 
mea,  e  haawi  mai  no  Iehova  iloko 
o  ka  lima  o  ke  alii. 

13  A  o  ka  luna  i  hele  e  kahea  ia 
Mikaia,  olelo  aku  la  oia  ia  ia,  i 
aku  la,  Aia  hoi,  o  na  olelo  a  ka 
poe  kaula,  he  maikai  i  ke  alii  me 
ka  waha  hookahi;  a  ke  noi  aku 
nei  au,  e  like  kau  olelo  me  ka  ole- 
lo  a  kekahi  o  lakou,  e  olelo  hoi  oe 
ma  ka  maikai. 

14  I  mai  la  hoi  o  Mikaia,  Ma  ke 
ola  ana  o  Iehova,  o  ka  Iehova  i 
olelo  mai  ai  ia'u,  oia  ka'u  e  hai 
aku  ai. 

15  lj  Hele  mai  la  oia  i  ke  alii.  A 
ninau  aku  la  ke  alii  ia  ia,  E  Mikaia, 
e  pii  ku  e  anei  makou  i  Ramotagi- 
leada  e  kaua  aku,  aole  paha  ia  ?  I 
mai  la  oia  ia  ia,  E  pii  a  e  pomai- 
kai ;  no  ka  mea,  e  haawi  mai  no  o 
Iehova  iloko  o  ka  lima  o  ke  alii. 

16  Olelo  hou  ak\i  la  ke  alii  ia  ia, 
Ehia  auanei  ko'u  mau  manawa  c 
kauoha  aku  ai  ia  oe  e  hai  inai  i  ka 
mea  pololei  wale  no  :aa  ka  iaoa  o 
Iehova  ? 

17  I  mai  la  hoi  oia,  Ua  ike  au  i  ka 
Iseraela  e  hele  liilii  ana  maluna  o 
na  puu,  e  like  me  na  hipa  kahu 
ole :  a  ōlelo  mai  la  Iehova,  Aole  o 
lakou  haku,  a  hoi  lakou,  kela  ka- 
naka  keia  kanaka  i  kona  hale  iho 
me  ka  maluhia. 

18  I  mai  la  ke  alii  o  Iseraela  ia 
Iehosapata,  Aole  anei  i  hai  aku  au 
ia  oe,  Aole  o  ka  maikai  kana  e  wa- 
nana  mai  ai  no'u,  aka,  o  ka  ino  ? 

19  I  hou  mai  la  kela,  Nolaila  e 
hoolohe  mai  i  ka  olelo  a  Iehova : 
Ua  ike  au  ia  Iehova  e  noho  ana 
maluna  o  kona  nohoalii,  a  e  ku 
kokoke  ana  ia  ia  ko  ka  lani  a  pau 
ma  kona  lima  akau  a  ma  kona 
lima  hema. 

20  Ninau  mai  la  o  Iehova,  Owai 
la  ka  mea  e  malimali  ia  Ahaha  e 
pii,  a  e  haule  ma  Ramotagileada  ? 
Hai  aku  la  kekahi  penei,  a  o  keka- 
hi  penei. 

21  Hele  mai  kekahi  uhane,  a  ku 
iho  la  imua  o  Iehova,  i  aku  la, 
Owau  no  ke  malimali  aku  ia  ia. 

22  Ninau  mai  la  hoi  o  Iehova  ia 
ia,  Pehea  la?  Hai  aku  la  oia,  E 
hele  au  a  e  lilo  i  uhane  wahahee 
iloko  o  ka  waha  o  kana  poe  kaula 
a  pau.  I  mai  la  hoi  oia,  E  mali- 
mali  auanei  oe  ia  ia,  a  e  lanakila 
no  hoi ;  e  hele  aku,  a  e  hana  pela. 

23  Eia  hoi,  ua  haawi  mai  nei  o 
Iehova  i  ka  uhane  wahahee  iloko 
o  ka  waha  o  keia  poe  kaula  au  a 
pau,  a  ua  olelo  mai  o  Iehova  i  ka 
ino  nou. 

24  Hookokoke  ae  la  no  nae  o  Ze 
dekia  ke  keiki  a  Kenaana,  a  kui 
aku  la  ia  Mikaia  ma  kona  papali- 
na,  ninau  aku  la,  Ma  ka  aoao  hea  i 
hele  ai  ka  uhane  o  Iehova  mai  o'u 
aku  nei  e  olelo  aku  ia  oe  ? 

25  I  mai  la  o  Mikaia,  Aia  hoi,  e 
ike  no  oe,  i  ka  la  e  komo  aku  ai  oe 
iloko  o  ke  keena  oloko  e  pee  iho. 

26  Kena  ae  la  uo  hoi  ke  alii  o  Ise- 
rae]a,  E  lalau  ia  Mikaia,  a  e  hoi- 
hoi  ia  ia  io  Amona  la,  i  ke  alii 
kiaaina  o  ke  kulanakauhale,  a  io 
Ioasa  la  ke  keiki  a  ke  alii ; 

27  A  e  olelo  aku,  Ke  i  mai  nei  ke 
alii,  E  hahao  ia  ia  nei  iloko  o  ka 
halepaahao,  a  e  hauai  ia  ia  me  ka 
berena  o  ka  popilikia,  a  me  ka  wai 

o  ka  popilikia,  a  hiki  i  ka  wa  e  hoi 
pomaikai  mai  ai  au. 

28  Olelo  mai  la  o  Mikaia,  Ina  e 
hoi  mai  oe  me  ka  pomaikai,  aole  i 
olelo  mai  o  Iehova  ma  o'u  nei.  I 
mai  la  hoi  oia,  E  hoolohe,  e  na  ka- 
naka  a  pau  loa. 

29  Pela  i  pii  ai  ke  alii  o  Iseraela  a 
me  Iehosapata  ke  alii  o  Iuda  i  Ra- 
motagileada. 

30  Olelo  mai  la  ke  alii  o  Iseraela 
ia  Iehosapata,  E  hoonalonalo  iho 
au  ia'u  iho  e  hele  iloko  o  ke  kaua, 
aka,  e  aahu  oe  i  kou  kapa  alii. 
Hoonalonalo  iho  la  ke  alii  o  Ise- 
raela  ia  ia  iho,  a  hele  aku  la  iloko 
o  ke  kaua. 

31  Kauoha  ae  la  ke  alii  o  Suria  i 
kaua  mau  lunakoa  he  kanakolu 
kumamalua,  maluna  o  kona  mau 
kaa,  i  ae  la,  Aole  i  ka  mea  uuku, 
aole  i  ka  mea  nui  e  kaua  aku  ai 
oukou,  i  l:e  alii  o  Iseraela  wale  no. 

32  Eia  kekahi,  i  ka  ike  ana  mai  o 
na  lunakaa  ia  Iehosapata,  i  iho  la 
lakou,  Oiaio,  o  ke  alii  keia  o  Ise- 
raela.  A  huli  ae  la  lakou  e  kaua 
ia  ia;  a  auwe  iho  la  o  Iehosa- 
pata. 

33  Eia  hoi  kekahi,  i  ka  ike  ana  o 
na  lunakaa  aole  oia  ke  alii  o  Ise- 
raela,  huli  hope  ae  la  lakou  mai 
ka  hahai  ana  ia  ia. 

34  Lena  walewale  ae  la  kekahi 
kanaka  i  ke  kakaka,  a  ku  ia  ia  ke 
alii  o  Iseraela  mawaena  o  na  ami 
o  ka  paleumauma.  Nolaila  i  olelo 
aku  ai  oia  i  ka  mea  hooholo  i  kona 
kaa,  E  hoohuli  i  kou  lima,  a  e  la- 
we  aku  ia'u  mai  loko  aku  o  ka  poe 
kaua,  no  ka  mea,  ua  eha  au. 

35  A  mahuahua  ae  ke  kaua  ia  la, 
a  ua  paipaiia'e  ke  alii  iloko  o  kona 
kaa  e  ku  e  ana  i  ko  Suria,  a  i  ke 
ahiahi,  make  iho  la  ia :  a  kahe  iho 
la  ke  koko  mai  loko  iho  o  ka  eha 
a  waena  konu  o  ke  kaa. 

36  Laha  ae  la  ka  olelo  a  puui  ka 
poe  kaua  i  ka  napoo  ana  o  ka  la, 
e  i  ana,  O  kela  kanaka  keia  kana- 
ka  i  kona  hale  iho,  a  o  kela  kana- 
lea  keia  kanaka  i  kona  aina  iho. 

37  ^[  Pela  i  make  ai  ke  alii,  a  ua 
laweia  mai  i  Samaria ;  a  kanu  iho 
la  lakou  i  ke  alii  ma  Samaria. 

38  Holoi  ae  la  kekahi  i  ke  kaa 


maloko  o  ka  wai  auau  o  Samaria, 
a  palu  ae  la  na  ilio  i  ke  koko,  a 
holoi  ae  la  lakou  i  kona  mea  kaua, 
e  like  me  ka  Iekova  olelo,  ana  i 
olelo  mai  ai. 

39  A  o  na  hana  e  ae  a  Ahaha,  a 
me  ka  mea  a  pau  ana  i  hana'i,  a 
me  ka  hale  niho  elepani  ana  i  ku- 
kulu  ai,  a  me  na  kulanakauhale 
ana  i  kukulu  ai,  aole  anei  i  ka- 
kauia  lakou  ma  ka  buke  oihana  a 
na  lii  o  ka  Iseraela  ? 

40  Pela  i  hiamoe  ai  o  Ahaha  me 
kona  mau  makua ;  a  alii  ae  la  o 
Ahazia  kana  keiki  i  kona  haka- 
haka. 

41  f  Hoomaka  iho  la  o  Iehosa- 
pata  ke  keiki  a  Asa  i  kona  alii  ana 
maluna  o  Iuda,  i  ka  ha  o  ka  ma- 
kahiki  o  Ahaba  ke  alii  o  Iseraela. 

42  He  kanakolu  kumamalima 
mau  makahiki  o  Iehosapata  i  ka 
wa  i  hoomaka  ai  oia  i  kona  alii 
ana,  a  he  iwakalua  kumamalima 
makahiki  i  alii  ai  oia  maloko  o 
Ierusalema ;  a  o  Azuba  ka  inoa  o 
kona  makuwahine  ke  kaikamahi- 
ne  a  Silehi. 

43  Hele  ae  hoi  oia  ma  na  aoao  a 
pau  o  Asa  kona  makuakane,  aole 
oia  i  kapae  ae  mai  laila  ae,  e  hana 
ana  i  ka  mea  pono  ma  na  maka  o 
Iehova ;  aka,  aole  i  hoopauia'e  na 
wahi  kiekie ;  kaumaha  ae  la  na 
kanaka,  a  kuni  ae  la  i  ka  mea  ala 
ma  na  wahi  kiekie. 

44  Hookuikahi  like  ae  la  o  Ieho- 
sapata  me  ke  alii  o  Iseraela. 

45  A  o  na  hana  e  ae  a  Iehosapa- 
ta,  a  me  kona  ikaika  ana  i  hoike 
ai,  a  me  kona  kaua  ana,  aole  anei 
ia  i  kakauia  ma  ka  buke  oihana  a 
na  alii  o  Iuda. 

46  A  o  ke  koena  o  na  moeaikane 
e  koe  ana  i  na  la  o  Asa  kona  ma- 
kuakane,  oia  kana  i  lawe  ai  mai 
ka  aina  aku. 

47  Ilaila  aole  alii  ma  Edoma ;  he 
kiaaina  ke  alii. 

48  Hana  iho  la  hoi  o  Iehosapata 
i  na  moku  ma  Taresisa  e  holo  i 
Opiia  e  kii  i  gula,  aole  nae  i  hoio 
lakou,  no  ka  mea,  ua  nahaha  ua 
mau  moku  la,  nia  Ezionagebera. 

49  Alaila  olelo  mai  la  o  Ahazia 
ke  keiki  a  Ahaha,  ia  khosapata, 

E  hele  pu  paha  ka'u  mau  kauwa, 
me  kau  mau  kauwa,  ma  ia  mau 
moku ;  aole  hoi  o  Iehosapata  i  ae 
aku. 

50  1T  Hiamoe  iho  la  o  Iehosapata 
me  kona  mau  makua,  a  ua  kanuia 
iho  la  me  kona  mau  makua,  ma 
ke  kulanakauhale  o  Davida  kona 
kupuna :  a  alii  ae  la  o  Iehorama 
kana  keiki  i  kona  hakahaka. 

51  ĪT  Hoomaka  ae  la  o  Ahazia  ke 
keiki  a  Ahaba  i  kona  alii  ana  ma- 
luna  o  ka  Iseraela  ma  Samaria,  i 
ka  umikumamahiku  o  ka  maka- 
hiki  o  lehosapata  ke  alii  o  Iuda, 


elua  makahiki  i  alii  ai  oia  maluna 
o  ka  Iseraela. 

52  Hana  hewa  ae  la  hoi  oia  imua 
o  Iehova,  a  hele  ae  la  hoi  ma  ka 
aoao  o  kona  makuakane,  a  ma  ka 
aoao  o  kona  makuwahine,  a  ma 
ka  aoao  hoi  o  Ieroboama  ke  keiki 
a  Nebata  ka  mea  i  hoolilo  i  ka 
Iseraela  e  lawehala. 

53  No  ka  mea,  ua  malama  oia  ia 
Baala,  a  hoomana  aku  la  ia  ia,  a 
ua  hoonaukiuki  aku  ia  Iehova  i 
ke  Akua  o  Iseraela,  e  like  me  ka 
mea  a  pau  a  kona  makuakane  i 
hana  aku  ai. 


KA    BUKE    ALUA 


NO 

NA   LII. 


MOKUNA  I. 

Kipi  ae  la  ka  Moaba  i  ka  Iseraela  no  ka  mai 
o  Ahazia  ;  hoouna  aku  la  ia  i  na  elele  e  ni- 
nau  i  ke  akua  o  Ekerona  no  kona  mai.  10 
No  ka  hana  a  Elia  ;  a  no  ka  make  o  Aha- 
zia. 

ALAILA  kipi  ae  la  ka  Moaba  i 
_  ka  Iseraela,  mahope  o  ka  ma- 
ke  ana  o  Ahaba. 

2  A  haule  iho  la  o  Ahazia  ilalo  i 
kona  papaholo,  mailuna  mai  o  ka 
pahale  ma  Samaria,  a  mai  iho  la  : 
a  hoouna  aku  la  ia  i  na  elele,  a  i 
aku  la  ia  lakou,  E  hele  oukou  e  ni- 
nau  aku  ia  Baalazebuba,  ke  akua 
o  Ekerona,  i  ko'u  ola  ana  i  keia 
mai. 

3  Olelo  mai  la  ka  anela  o  Iehova 
ia  Elia  no  Tiseba,  E  ku,  a  hele  aku 
e  halawai  me  na  elele  o  ke  alii  o 
Samaria,  a  e  i  aku  ia  lakou,  No  ka 
nele  anei  o  ka  Iseraela  i  ke  Akua, 
nolaila  hele  ai  oukou  e  ninau  ia 
Baalazebuba,  ke  akua  o  Ekerona? 

4  Ano  hoi,  ke  olelo  mai  nei  o  Ie- 
hova  peneia,  Aole  oe  e  iho  ilalo, 
mai  kahi  moe  mai  au  i  pii  aku  ai ; 
aka,  e  make  io  no  oe.  A  hoi  aku 
la  o  Elia. 

5  Tf  A  i  ka  hoi  ana'ku  o  na  elele, 
ninau  mai  la  kela  ia  lakou,  No  ke 
aha  la  oukou  i  hoi  hou  mai  nei  ? 

6  I  aku  la  lakou  ia  ia,  I  hele  mai 

kekahi  kanaka  e  halawai  me  ma- 
kou,  a  i  mai  la  ia  makou,  Ou  hae- 
le,  e  hoi  hou  i  ke  alii,  nana  oukou 
i  hoouna  mai  nei,  a  e  olelo  aku  ia 
ia,  Ke  olelo  mai  nei  o  Iehova  pe- 
neia,  No  kanele  anei  o  kalseraela 
i  ke  Akua,  nolaila  anei  i  hoouna 
aku  ai  oe  e  ninau  ia  Baalazebuba  ke 
akua  o  Ekerona?  no  ia  mea,  aole 
oe  e  iho  ilalomai  kahi  moe  maiau 
i  pii  aku  ai,  aka,  e  make  io  no  oe. 

7  Ninau  mai  la  oia  ia  lakou, 
Heaha  la  ke  ano  o  ke  kanaka  i  pii 
mai  ai  e  halawai  me  oukou,  a  i  hai 
mai  hoi  ia  oukou  i  keia  mau  ole- 
lo? 

8  I  aku  la  lakou  ia  ia,  He  kana- 
ka  huluhulu,  a  ua  kaeiia  kona  pu- 
haka  i  ke  kaei  ili.  I  mai  la  ia,  0 
Elia  no  ia  no  Tiseba. 

9  Alaila  hoouna  aku  ke  alii  io  na 
la  i  lunakanalima  me  kona  poe  he 
kanalima ;  a  pii  aku  la  ia  io  na  la ; 
aia  hoi,  e  noho  ana  ia  maluna  po- 
no  o  kekahi  puu  ;  i  aku  la  oia  ia 
ia,  E  ke  kanaka  o  ke  Akua,  ua  i 
mai  ke  alii,  E  iho  oe  ilalo. 

10  Olelo  mai  la  o  Elia,  i  mai  la  i 
ka  lunakanalima,  Ina  he  kanaka 
wau  no  ke  Akua,  e  haule  mai  ke 
ahi  mai  ka  lani  niai,  a  e  hoopau  ia 
oe,  a  me  kou   poe  he  kanalima. 

Alaila  kaule  mai  ke  ahi  inai  ka  la- 
ni  mai,  a  hoopau  iho  la  ia  ia,  a  rae 
koua  poe  he  kanalima. 

11  Hoouua  hou  aku  la  ia  io  na  la 
i  luuakanalima  e  ae,  me  kona  poe 
he  kanalima  ;  a  olelo  aku  la  ia  ia, 
i  aku  la,  E  ke  kanaka  o  ke  Akua, 
ua  i  mai  ke  alii  peneia,  E  iho  koke 
oe  ilalo. 

12  Olelo  mai  la  o  Elia,  i  mai  la  ia 
lakou,  Ina  he  kanaka  wau  no  ke 
Akua,  e  haule  mai  ke  ahi  mai  ka 
lani  mai,  a  e  hoopau  ia  oe,  a  me 
kou  poe  he  kanalima.  A  haule 
mai  ke  ahi  a  ke  Akua  mai  ka  lani 
mai,  a  hoopau  ia  ia,  a  me  kona  poe 
he  kanalima. 

13  H  A  hoouna  hou  aku  la  ia  i  lu- 
na  o  ke  kolu  o  ke  kanalima  me 
kona  poe  he  kanalima ;  a  pii  aku 
la  ke  kolu  o  ka  lunakanalima,  a 
hele  aku  a  kukuli  iho  la  imua  o 
Elia,  a  nonoi  aku  ia  ia,  i  aku  la  ia 
ia,  E  ke  kanaka  o  ke  Akua,  ke  no- 
noi  aku  nei  au  ia  oe,  e  malamaia 
ko'u  ola,  a  me  ke  ola  o  keia  kana- 
lima,  kau  poe  kauwa  imua  o  kou 
maka. 

14  Aia  hoi,  i  haule  mai  ke  ahi 
mai  ka  lani  mai,  a  hoopau  iho  la  i 
na  lunakanalima  elua  mamua,  a 
me  ko  laua  mau  kanalima :  ano 
hoi,  e  malamaia  ko'u  ola  imua  ou 
maka. 

15  Olelo  mai  la  ka  anela  o  Iehova 
ia  Elia,  E  iho  oe  ilalo  me  ia ;  mai 
makau  ia  ia.  Ku  ae  la  ia,  a  iho  pu 
iho  la  me  ia  i  ke  alii. 

16  I  aku  la  oia  ia  ia,  Ke  olelo 
mai  nei  o  Iehova  peneia,  No  kou 
hoouna  ana'ku  i  na  elele  e  ninau 
ia  Baalazebuba  ke  akua  o  Ekero- 
na,  no  ka  nele  anei  o  ka  Iseraela  i 
ke  Akua  e  ninau  ai  ma  kana  ole- 
lo?  no  ia  mea,  aole  oe  e  iho  ilalo 
mai  kahi  moe  au  i  pii  aku  ai,  aka, 
e  make  io  no  oe. 

17  Tf  A  make  iho  la  no  ia,  e  like 
me  ka  Iehova  olelo  a  Elia  i  olelo 
ai ;  a  noho  alii  iho  la  o  Iehorama 
ma  kona  hakahaka,  i  ka  lua  o  ka 
makahiki  o  Iehorama  ke  keiki  a 
Iehosapata  ke  alii  o  ka  Iuda ;  no 
ka  mea,  aohe  ana  keiki. 

18  A  o  na  mea  i  koe  a  Ahazia  ana 
i  hana'i,  aole  anei  i  kakauia  lakou 


iloko  o  ka  buke  oihanaalii  a  na  'lii 
o  ka  Iseraela  ? 

MOKUNA  II. 

No  ka  lawe  ola  ia  ana  o  Elia  i  ka  lani.  12  No 
na  hana  mana  a  Elia  a  me  Eliaai.  23  No 
ka  make  ana  o  na  kamalii  kuamuamu. 

AI  ke  kokoke  e  lawe  aku  o  Ie- 
hova  ia  Elia  i  ka  laui  ma  ka 
puahiohio,  hele  pu  aku  la  o  Elia 
me  Elisai  mai  Gilegala  aku. 

2  I  aku  la  o  Elia  ia  Elisai,  Ke  no- 
noi  aku  nei  au  ia  oe,  e  noho  oe  ia 
nei;  no  ka  inea,  ua  hoouna  o  le- 
hova  ia'u  i  Betela.  I  mai  la  o  Eli- 
sai,  Ma  ke  ola  o  Iehova,  a  ma  ke 
ola  o  kou  uhane,  aole  au  e  haalele 
ia  oe.     A  hele  pu  laua  i  Betela. 

3  A  hele  mai  na  haumana  a  ka 
poe  kaula  ma  Betela  io  Elisai  la,  i 
mai  la  ia  ia,  Ua  ike  anei  oe  e  lawe 
auanei  o  Iehova  i  keia  la  i  kou  ha- 
ku  mai  kou  poo  aku  ?  I  mai  la  ia, 
Ae,  ua  ike  au  ;  e  kainau  oukou. 

4  I  aku  la  o  Elia  ia  ia,  E  Elisai  e, 
ke  nonoi  aku  nei  au  ia  oe,  e  noho 
oe  maanei ;  no  ka  mea,  ua  hoouna 
mai  o  Iehova  ia'u  i  Ieriko.  I  mai 
la  kela,  Ma  ke  ola  o  Iehova  a  ma 
ke  ola  o  kou  uhane,  aole  au  e  haa- 
lele  ia  oe.  A  hele  pu  laua  i  Ieri- 
ko. 

5  A  hele  mai  la  na  haumana  a  ka 
poe  kaula  ma  Ieriko  io  Elisai  la,  i 
mai  la  ia  ia,  Ua  ike  anei  oe,  e  lawe 
auanei  o  Iehova  i  keia  la  i  kou  ha- 
ku  mai  kou  poo  aku?  I  aku  la 
kela,  Ae,  ua  ike  au ;  e  hamau  ou- 
kou. 

6  I  aku  la  o  Elia  ia  ia,  ke  nonoi 
aku  nei  au  ia  oe,  e  noho  oe  maa- 
nei ;  no  ka  mea,  ua  hoouna  mai  o 
Iehova  ia'u  i  Ioredane.  I  mai  la 
kela,  Ma  ke  ola  o  Iehova  a  ma  ke 
ola  o  kou  uhane,  aole  au  e  haalele 
ia  oe.     A  hele  aku  la  laua  a  elua. 

7  A  hele  aku  la  na  kanaka  he  ka- 
nalima  no  na  haumana  a  ka  poe 
kaula,  a  ku  mai  ma  kahi  loihi 
aku  ;  a  ku  no  laua  a  elua  ma  Iore- 
dane. 

8  A  lawe  aku  la  o  Elia  i  kona  aa- 
hu,  a  opiopi  iho  la,  a  hahau  iho  la 
i  ka  wai,  a  hookaawaleia'e  la  ia, 
ma  o  a  ma  o ;  a  hele  aku  laua  a 
elua  i  kela  kapa  ma  ka  aiua  ma- 
loo. 

9  lf  A  hiki  aku  la  laua  nia  kela 
aoao,  i  aku  la  o  Elia  ia  Elisai,  E 
nonoi  mai  oe  i  ka  mea  a'u  e  hana 
aku  ai  nou,  mamua  o  kuu  laweia'- 
na  mai  ou  aku  la.  I  mai  la  o  Eli- 
sai,  Ke  nonoi  aku  nei  au  ia  oe,  i 
papalua  o  kou  uhane  maluna  o'u. 

10  I  aku  la  ia,  He  mea  paakiki 
kau  i  noi  mai  nei;  ina  e  ike  oe 
ia'u  i  kuu  laweia'na  mai  ou  aku  la, 
pela  e  hanaia  mai  ai  nou,  aka  i 
ole,  aole  e  hanaia  mai. 

11  A  i  ko  laua  hele  ana'ku,  e  ka- 
mailio  pu  ana,  aia  hoi,  he  hale- 
kaa  ahi,  a  me  na  lio  ahi,  a  hookaa- 
waleia  laua  a  elua,  a  pii  ae  la  o 
Elia  iloko  o  ka  puahiohio  i  ka 
lani. 

12  H  Ike  aku  la  o  Elisai,  auwe 
aku  la,  E  kuu  makua,  e  kuu  ma- 
kua,  o  ka  halekaa  o  ka  Iseraela,  a 
me  na  hoohololio  ona  !  Aole  ia  i 
ike  hou  aku  ia  ia,  a  lalau  ikaika 
iho  la  i  kona  aahu,  a  nahae  ia  ia  i 
na  apana  elua. 

13  A  lawe  aku  la  ia  i  ka  aahu  o 
Elia,  ka  mea  i  haule  iho  mai  ona 
iho  la,  a  hoi  aku  la,  a  ku  ma  kapa 
o  Ioredane. 

14  Lawe  aku  la  ia  i  ka  aahu  o 
Elia,  ka  mea  i  haule  mai  ona  mai 
la,  a  hahau  iho  la  i  ka  wai,  i  aku 
la,  Auhea  la  o  Iehova  ke  Akua  o 
Elia?  A  i  koua  hahau  ana  i  ka 
wai,  hookaawaleia'e  la  ia  ma  o  a 
ma  o ;  a  hele  mai  o  Elisai  ma  keia 
aoao. 

15  A  o  na  haumana  a  ka  poe  kau- 
la  ma  Ieriko,  i  ku  mai  la,  ike  aku 
la  lakou  ia  ia,  i  ae  la,  Ua  kau  mai 
ka  uhane  o  Elia  maluna  o  Elisai. 
A  hele  aku  la  lakou  e  halawai  me 
ia,  a  kulou  iho  la  lakou  ma  ka  ho- 
nua  imua  ona. 

16  H  A  i  aku  la  lakou  ia  ia,  Aia 
hoi,  eia  no  me  kau  poe  kauwa  he 
kanalima  na  kanaka  ikaika ;  ke 
nonoi  aku  nei  makou  ia  oe,  e  hele 
lakou  e  imi  i  kou  haku ;  malia 
paha  ua  lawe  aku  ka  makani  o  Ie- 
hova  ia  ia,  a  ua  hoolei  ia  ia  ma  ke- 
kahi  mauna,  a  ma  kekahi  awawa 
paha.  I  mai  la  ia,  Mai  hoouna 
aku  oukou. 

17  A  koi  aku  la  lakou  ia  ia  a  hila- 
hila  oia,  i  mai  la  ia,  E  hoouna  aku 

oukou.  A  hoouna  aku  la  lakou  i 
kanalima  kanaka;  a  imi  lakou  ia 
ia  i  na  la  ekolu,  aole  i  loaa. 

18  A  hoi  hou  mai  la  lakou  ia  ia, 
(uo  ka  mea,  e  noho  ana  uo  ia  ma 
Iei'iko,)  i  aku  la  ia  ia  lakou,  Aole 
anei  au  i  olelo  aku  ia  oukou,  Mai 
hele  oukou? 

19  Tf  I  aku  la  na  kanaka  o  ke  ku- 
lanakauhale  ia  Elisai,  Aia  hoi,  ua 
maikai  ke  kahua  o  ke  kulanakau- 
hale,  e  like  me  kuu  haku  e  ike 
nei ;  aka,  ua  ino  ka  wai,  a  he  aina 
hoohanau  hapa. 

20  I  aku  la  ia,  E  lawe  mai  ia'u  i 
kiaha  hou,  a  hahao  i  paakai  malo- 
ko :  a  lawe  mai  lakou  io  na  la. 

21  A  hele  aku  ia  i  ke  kumu  o  na 
wai,  a  hoolei  iho  la  i  ka  paakai 
maloko,  i  aku  la,  Ke  olelo  mai  nei 
o  Iehova  peneia,  Ua  hoomaikai  au 
i  keia  wai :  aole  he  make  hou  mai- 
laila  mai,  aole  hoi  he  hoohanau 
hapa. 

22  Pela  i  hoomaikaiia'e  ka  wai  a 
hiki  i  keia  la,  e  like  me  ka  olelo  a 
Elisai  ana  i  olelo  ai. 

23  Tj  Pii  ae  la  ia  mailaila  aku  i 
Betela ;  a  i  kona  hele  ana  ma  ke 
ala,  hele  na  kamalii  mailoko  ae  o 
ke  kulanakauhale,  a  hoomaewae- 
wa  aku  la  ia  ia,  i  aku  la  ia  ia,  E 
pii  oe  iluna,  e  ka  ohule ;  e  pii  oe 
iluna,  e  ka  ohule. 

24  Haliu  ae  la  ia,  a  nana  mai  la 
ia  lakou,  a  hoino  mai  la  ia  lakou 
ma  ka  inoa  o  Iehova :  a  hele  mai 
na  bea  wahine  elua,  mai  ka  ulu- 
laau  mai,  a  haehae  i  na  kamalii,  he 
kanaha  kumamalua  o  lakou. 

25  Hele  aku  la  ia  mailaila  aku  i 
ka  mauna  o  Karemela :  a  mailaila 
aku,  hoi  aku  la  ia  i  Samaria. 

MOKUNA   III. 

No  ka  hana  ana  a  Iorama.  4  Kipi  mai  kc  alii 
o  Moaba.  6  No  ke  kaua  ana  ;  pilikia  ka 
poe  kaua  i  ka  wai  ole.  20  Ka  hana  mana  a 
Elisai,  a  nui  mai  la  ka  wai,  a  pio  ka  Moaba. 

ALILO  iho  la  o  Iorama  ke  kei- 
ki  a  Ahaha  i  alii  maluna  o  ka 
Iseraela  ma  Samaria,  i  ka  maka- 
hiki  he  umi  kumamawalu  o  Ieho- 
sapata,  ke  alii  o  ka  Iuela,  a  he 
umikumamalua  na  makahiki  ona 
i  alii  ai. 
2  Hana  ino  aku  la  ia  imua  o  Ie- 

hova,  aole  nae  i  like  nie  ka  kona 
makuakane  a  me  ka  kona  maku- 
wahine;  no  ka  mea,  lawe  aku  la 
ia  i  ke  kii  o  Baala,  ka  mea  a  kona 
makuakane  i  hana'i. 

3  Aka,  hoopili  aku  la  ia  i  na  hewa 
o  Ieroboama  ke  keiki  a  Nebata, 
nana  i  hoolilo  ka  Iseraela  i  ka  he- 
wa ;  aole  ia  i  haalele  ia  mau  mea. 

4  TT  A  o  Mesa  ke  alii  o  ka  Moaba, 
he  mea  malama  holobolona,  a  hoo- 
kupu  aku  la  ia  uo  ke  alii  o  ka  Ise- 
raela,  i  hookahi  haneii  tausani  hi- 
pakeiki,  a  i  hookahi  haneri  tausani 
hipakane  me  ka  hulu. 

5  A  i  ka  wa  i  make  ai  o  Ahaba, 
kipi  mai  la  ke  alii  o  ka  Moaba  i 
ke  alii  o  ka  Iseraela. 

6  TI  A  hele  aku  la  o  Iorama  ke 
alii  mai  Samaria  aku,  a  helu  aku  i 
ka  Iseraela  a  pau. 

7  Hele  aku  la  ia,  a  hoouna  aku 
io  Iebosapata  la  ke  alii  o  ka  iuela, 
i  aku  la,  Ua  kipi  mai  ke  alii  o  ka 
Moaba  ia'u  :  e  bele  pu  anei  oe  me 
au  e  kaua  aku  i  ka  Moaba  ?  I  mai 
la  ia,  E  hele  no  wau ;  ua  like  au 
me  oe,  ua  like  ko'u  kanaka  me 
kou  kanaka,  ua  like  ko'u  mau  lio 
me  kou  mau  lio. 

8  A  ninau  mai  la  ia,  Ma  ke  ala 
hea  kaua  e  pii  aku  ai  ?  I  aku  la 
ia,  Ma  ke  ala  o  ka  waonahele  o 
Edoma. 

9  A  hele  aku  la  ke  alii  o  ka  Ise- 
raelā,  a  me  ke  alii  o  ka  Iuda,  a  me 
ke  alii  o  ka  Edoma;  a  hele  poai 
lakou  i  ka  hele  ana  i  na  la  ehiku, 
aohe  wai  no  ka  poe  kaua,  a  uo  na 
holoholona  mahope  o  lakou. 

10  I  iho  la  ke  alii  o  ka  Iseraela, 
Auwe  !  no  ka  mea,  ua  hoakoakoa 
mai  o  Iehova  i  keia  mau  alii  ekolu 
e  hoolilo  ia  lakou  iloko  o  ka  lima 
o  ka  Moaba! 

11  I  mai  o  Iehosapata,  Aole  anei 
he  kaula  a  Iehova  maanei,  i  ninau 
aku  ai  kakou  ia  Iehova  nia  ona 
la  ?  Olelo  aku  la  kekahi  o  na  kau- 
Ava  a  ke  alii  o  ka  Iseraela,  i  aku 
la,  Eia  no  o  Elisai,  ke  keiki  a  Sa- 
pata,  ka  mea  i  ninini  i  ka  wai  ma- 
luna  o  na  lima  o  Elia. 

12  I  mai  la  o  Iehosapata,  Ia  ia  no 
ka  olelo  a  Iebova.  A  hele  aku  la 
ke  alii  o  ka  Iseraela,  a  me  Iehosa- 


pata,  a  me  ke  alii  o  ka  Edoma,  io 
na  la. 

13  Ninau  mai  la  o  Elisai  i  ke  alii 
o  ka  Iseraela,  Heaha  ka'u  ia  oe? 
e  hele  oe  i  na  kaula  a  kou  makua- 
kaue,  a  me  na  kaula  a  kou  maku- 
wahine.  I  aku  la  ke  alii  o  ka  Ise- 
raela  ia  ia,  Aole,  no  ka  inea,  ua 
hoakoakoa  mai  o  Iehova  i  keia 
mau  alii  ekolu,  e  hoolilo  ia  lakou 
iloko  o  ka  lima  o  ka  Moaba. 

14  I  mai  la  o  Elisai,  Ma  ke  ola  o 
Iehova  o  na  kaua,  imua  ona  a'u  e 
ku  nei,  ina  i  manao  ole  au  ia  Iebo- 
sapata  ke  alii  o  ka  Iuda,  aole  au  e 
nana  aku  ia  oe,  aole  hoi  e  ike  ia 
oe. 

15  E  lawe  mai  i  o'u  nei  i  ka  mea 
nana  e  hookani.  A  i  kana  hooka- 
ni  ana,  maluna  ona  ka  lima  o  Ie- 
hova. 

16  I  mai  la  ia,  Ke  olelo  mai  nei 
o  Iehova  peneia,  E  hana  i  na  lua- 
wai  a  paapu  keia  aAvawa. 

17  No  ka  mea,  ke  olelo  mai  nei  o 
Iehova  peneia,  Aole  oukou  e  ike  i 
ka  makani,  aole  hoi  oukou  e  ike  i 
ka  ua;  aka,  e  hoopihaia  auanei 
keia  awawa  i  ka  wai  i  inu  ai  ou- 
kou,  a  me  na  bipi  a  oukou,  a  me 
na  holoholona  a  oukou. 

18  A  he  mea  uuku  keia  i  na  ma- 
ka  o  Iehova ;  e  haawi  no  hoi  ia  i 
ka  Moaba  iloko  o  ko  oukou  lima. 

19  A  e  luku  aku  oukou  i  na  kula- 
nakauhale  a  pau  i  paa  i  ka  pa 
pohaku,  a  me  na  kulanakauhale 
maikai  a  pau,  a  e  kua  aku  oukou  i 
na  laau  maikai  a  pau,  a  epani  aku 
i  na  punawai  a  pau,  e  luku  aku 
hoi  i  na  kihapai  maikai  a  pau  i  ka 
pohaku. 

20  A  i  kakahiaka,  i  ka  manawa  i 
kaumahaia'ku  ai  ka  mohai  ai,  aia 
hoi,  kahe  mai  la  ka  wai  mai  ka 
aoao  o  Edoma  mai,  a  hoopihaia  ka 
aina  i  ka  wai. 

21  U  A  lohe  ka  Moaba  a  pau,  ua 
hele  mai  na  'lii  e  kaua  me  lakou, 
hoakoakoa  ae  la  lakou  i  na  mea  a 
pau  e  kaei  ana  i  ke  kaei  kaua,  a 
keu  aku,  a  ku  lakou  ma  ka  moku- 
na. 

22  Ala  ae  la  lakou  i  kakahiaka 
nui,  a  puka  mai  ka  la  maluna  o 
ka  wai,  a  ike  aku  la  ka  Moaba  i  ka 

wai  mai  o  lakou  aku,  he  ulaula  e 
like  me  ke  koko. 

23  I  ae  la  lakou,  He  koko  keia ; 
ua  lukuia  na'lii,  ua  pepehi  kekahi 
i  kekaki ;  ina  kakou  i  ka  waiwai 
pio,  e  ka  Moaha. 

24  A  kiki  aku  lakou  i  kahi  hoo- 
moana  o  ka  Iseraela,  ku  mai  la 
ka  Iseraela,  a  pepehi  mai  la  i  ka 
Moaha,  a  hee  aku  la  imua  o  la- 
kou ;  a  komo  aku  la  lakou  iloko, 
a  pepehi  aku  la  i  ka  Moaba. 

25  A  wawahi  aku  la  lakou  i  na 
kulanakauhale,  a  hoolei  aku  la 
kela  kanaka  keia  kanaka  i  kona 
pohaku  ma  na  kihapai  maikai  a 
pau  a  hoopiha  iho  la ;  a  pani  aku 
la  lakou  i  na  punawai  a  pau,  a 
kua  aku  la  i  na  laau  maikai  a  pau, 
a  koe  aku  la  na  pohaku  iloko  o 
Kireharaseta ;  aka,  hoopuni  aku 
la  nae  na  mea  maa,  a  luku  aku  la 
ia. 

26  1Ī  A  ike  aku  la  ke  alii  o  ka 
Moaba,  ua  ikaika  mai  ke  kaua  ia 
ia,  lawe  aku  la  ia  i  ehiku  haneri 
kanaka  mea  pahikaua,  a  hooikai- 
ka  e  hiki  aku  i  ke  alii  o  ka  Edo- 
ma,  aole  nae  lakou  i  hiki. 

27  Alaila  lawe  aku  la  ia  i  kana 
keiki  hiapo,  i  ka  mea  nona  ke  au- 
puni  mahope  ona,  a  kaumaha  aku 
ia  ia  i  mohaikuni  maluna  o  ka  pa- 
pohaku.  A  ua  nui  ka  inaina  i  ka 
Iseraela ;  a  haalele  lakou  ia  ia,  a 
hoi  aku  la  i  ka  aina. 

MOKUNA  IV. 

No  ka  hoonui  ana  o  Elisai  i  ka  aila  a  kawa- 
hinekanemake.  8  No  ka  wahine  o  Sune- 
raa.  32  Uoola  o  Elisai  i  ke  keiki  make,  a 
me  kekahi  mau  hana  mana  e  ae. 

OKEKAHI  wahine  no  na  wa- 
hine  a  na  haumana  a  ka  poe 
kaula,  auwe  aku  la  oia  ia  Elisai,  i 
aku  la,  Ua  make  kau  kauwa  o 
kuu  kane  ;  a  ua  ike  no  oe,  ua  ma- 
kau  kau  kauwa  ia  Iehova :  a  ua 
kii  mai  ka  mea  i  aieia  kana  e  lawe 
aku  i  kuu  mau  keikikane  i  mau 
kauwa  nana. 

2  I  aku  la  o  Elisai  ia  ia,  Heaha 
ka'u  e  hana  aku  ai  nou  ?  e  hai  mai 
oe  ia'u,  heaha  kau  mea  iloko  o  ka 
hale?  I  mai  la  ia,  Aole  kekahi 
mea  i  au  kauwawahine  iloko  o  ka 
hale,  hookahi  ipu  aila  wale  no. 

3  I  aku  la  ia,  E  hele  oe,  e  noi 
aku  i  kou  mau  hoalauna  a  pau  i 
na  ipu  nou,  i  na  ipu  kaawale  hoi ; 
mai  noi  uuku. 

4  A  i  kou  komo  ana  mai  iloko,  e 
pani  aku  i  ka  puka  mahope  ou  a 
mahope  o  kau  mau  keikikane,  a  e 
ninini  ae  maloko  o  ia  mau  ipu  a 
pau,  a  hookaawale  i  ka  mea  i  pi- 
ha. 

5  A  hele  ia  mai  ona  aku  la,  a 
pani  aku  la  i  ka  puka  mahope 
ona  a  mahope  o  kaua  mau  keiki- 
kane,  na  mea  i  lawe  mai  ia  ia,  a 
ninini  iho  la  ia. 

6  A  piha  na  ipu,  i  aku  la  ia  i  ka- 
na  keiki,  E  lawe  hou  mai  i  ipu.  I 
mai  la  kela  ia  ia,  Aohe  ipu  i  koe. 
A  mau  iho  la  ka  aila. 

7  Alaila  hele  ia  a  hai  aku  i  ke 
kanaka  o  ke  Akua  :  i  mai  la  kela 
ia  ia,  E  hele  oe,  a  e  kuai  aku  i  ka 
aila,  a  hookaa  aku  i  kau  aie,  a  e 
ola  oe,  a  me  kau  mau  keiki  i  ke 
koena. 

8  1  A  i  kekahi  la,  hele  aku  la  o 
Elisai  i  Sunema,  a  malaila  he  wa- 
hine  koikoi,  a  koi  mai  la  kela  ia 
ia  e  ai  i  ka  ai.  A  i  kona  manawa 
i  hele  ae  ai  ma  ia  wahi,  kipa  ae  la 
ia  malaila  e  ai  i  ka  ai. 

9  I  aku  la  ia  i  kana  kane,  Aia 
hoi  ke  ike  nei  au,  o  ka  mea  i  maa- 
lo  pinepine  ae  ma  o  kaua  nei,  he 
kanaka  hemolele  ia  o  ke  Akua. 

10  Ke  noi  aku  nei  au  ia  oe,  e  ha- 
na  kaua  i  wahi  keena  uuku  malu- 
na  o  ka  papohaku,  a  e  waiho  ma- 
laila  i  wahi  moe,  a  i  wahi  papaaina 
a  i  wahi  noho,  a  i  wahi  ipukukui ; 
a  i  ka  manawa  e  hele  mai  ai  ia  io 
kaua  nei,  e  kipa  ae  ia  malaila. 

11  A  i  kekahi  la,  hele  aku  la  ia 
malaila,  a  kipa  ae  la  ia  ma  ke  kee- 
na  maluna,  a  moe  iho  la  ilaila. 

12  I  aku  la  oia  ia  Gehazi  i  kana 
kauwa,  E  kahea  aku  oe  i  keia  wa- 
hine  no  Sunema  nei.  A  i  kona 
kahea  ana  ia  ia,  ku  iho  la  ia  imua 
ona. 

13  Olelo  aku  la  o  Elisai  ī  kana 
kauwa,  Ano  e  i  aku  oe  i  ka  wa- 
hine,  Aia  hoi,  ua  manao  mai  oe  ia 
maua  i  keia  malama  ana  a  pau, 
heaha  ka  mea  e  hanaia  aku  ai 
nou?  e  oleloia  aku  anei  i  ke  alii 

nou ;  a  i  ka  luna  koa  paha  ?  I  mai 
kela,  Ke  noho  nei  au  iwaena  o 
kuu  poe  kanaka. 

14  I  aku  la  ia,  Heaha  la  e  hanaia 
aku  ai  noua  ?  I  mai  la  o  Gehazi, 
He  oiaio,  aohe  ana  keiki,  a  ua  ele- 
makule  kana  kane. 

15  I  aku  la  ia,  E  kahea  aku  ia  ia. 
Kahea  aku  kela  ia  ia,  a  ku  mai  la 
ia  ma  ka  puka. 

16  I  aku  la  ia,  A  hiki  i  keia  wa  o 
kela  makahiki,  e  puliki  oe  i  keiki- 
kane.  I  mai  la  kela,  Aole,  e  kuu 
haku,  e  ke  kanaka  o  ke  Akua; 
mai  hoopunipuni  oe  i  kau  kau- 
wawahine. 

17  Hapai  ae  la  ka  wahine,  a  ha- 
nau  mai  la  i  keikikane  i  kela  ma- 
nawa,  o  ka  puni  ana  o  ka  maka- 
hiki,  e  like  me  ka  olelo  a  Elisai 
ia  ia. 

18  Tf  A  nui  ae  la  ke  keiki ;  a  i 
kekahi  la,  hele  aku  la  ia  i  kona 
makuakane,  i  ka  poe  e  oki  ai  ana. 

19  I  mai  la  kela  i  kona  makua- 
kane,  Ea,  o  kuu  poo,  o  kuu  poo. 
I  aku  la  ia  i  kahi  kanaka  ui,  E  la- 
we  aku  oe  ia  ia  nei  i  kona  īnaku- 
wahine. 

20  Hapai  ae  la  oia  ia  ia,  a  hali 
aku  ia  ia  i  kona  makuwahine,  a 
noho  iho  ia  maluna  o  kona  uha  a 
awakea,  a  make  iho  la. 

21  Pii  ae  la  ia,  a  waiho  ia  ia  ma- 
luna  o  kahi  moe  o  ke  kanaka  o  ke 
Akua,  a  paniia  aku  la  mahope  ona, 
a  hele  aku  la  iwaho. 

22  Kahea  aku  la  ia  i  kana  kane, 
i  aku  la,  Ke  noi  aku  nei  au  ia  oe, 
e  hoouna  ia'u  nei  i  kekahi  o  na 
kanaka  ui,  a  me  kekahi  hoki,  i 
holo  aku  ai  au  i  ke  kanaka  o  ke 
Akua,  a  hoi  hou  mai  au. 

23  Ninau  mai  la  ia,  No  ke  aha  la 
oe  e  hele  aku  ai  io  na  la  i  keia  la  ? 
aole  he  mahina  hou,  aole  hoi  he 
sabati.  I  aku  la  kela  ia  ia,  E  po- 
no  ana  mai  ia. 

24  Kau  aku  la  ia  i  ka  noho  malu- 
na  o  ka  hoki,  i  aku  la  i  kona  ka- 
naka  ui,  E  hooikaika  a  hele  aku, 
mai  lohi  oe  no'u  i  ka  holo  ana,  ke 
olelo  ole  aku  au  ia  oe. 

25  A  hele  aku  la  ia,  a  hiki  aku  i 
ke  kanaka  o  ke  Akua,  ma  ka  mau- 
ua  o  Karemela.     A  ike  mai  la  kc 


kanaka  o  ke  Akua  ia  ia  ma  o  aku, 
i  aku  la  oia  ia  Gehazi  i  kana  kau- 
wa,  Aia  hoi  kela  wahine  no  Su- 
nema. 

26  Ke  noi  aku  nei  au  ia  oe,  ano  e 
holo  aku  oe  e  halawai  me  ia,  a  e 
ninau  aku  ia  ia,  E  pomaikai  ana 
oe  ?  e  pomaikai  ana  kau  kane  ?  e 
pomaikai  ana  kau  keiki  ?  I  mai 
la  kela,  E  pomaikai  ana. 

27  A  hiki  aku  la  ia  i  ke  kanaka  o 
ke  Akua  ma  ka  mauna,  hoopaa 
aku  la  ia  ma  kona  wawae ;  a  hele 
kokoke  mai  o  Gehazi  e  hookuke 
aku  ia  ia.  I  mai  la  ke  kanaka  o 
ke  Akua,  E  waiho  malie  ia  ia  nei, 
no  ka  mea,  ua  eha  kona  naau  ilo- 
ko  ona :  a  ua  huna  mai  o  Iehova 
ia  mea  ia'u,  aole  ia  i  hai  mai  ia'u. 

28  I  aku  la  ka  wahine,  Ua  nonoi 
aku  anei  au  i  keikikane  na  kuu 
haku  mai  ?  aole  anei  au  i  olelo 
aku,  Mai  hoopunipuni  mai  oe 
ia'u? 

29  Olelo  aku  la  oia  ia  Gehazi,  e 
kaei  oe  i  kou  puhaka,  a  e  lawe  i 
ko'u  kookoo  ma  kou  lima,  a  e  he- 
le  ma  kou  ala :  ina  e  halawai  oe 
me  kekahi  kanaka,  mai  uwe  aku 
oe  ia  ia ;  a  ina  e  uwe  mai  kekahi 
ia  oe,  mai  olelo  aku  oe  ia  ia ;  a 
kau  aku  oe  i  kuu  kookoo  maluna 
o  ka  maka  o  ke  keiki. 

30  Olelo  mai  la  ka  makuwahine 
o  ke  keiki,  Ma  ke  ola  o  Iehova,  a 
ma  ke  ola  o  kou  uhane,  aole  au  e 
haalele  ia  oe.  Ku  ae  la  ia  a  hele 
aku  mamuli  ona. 

31  A  hele  aku  la  o  Gehazi  imua  o 
lakou,  a  kau  aku  la  i  ke  kookoo 
maluna  o  ka  maka  o  ke  keiki ; 
aka,  aohe  leo,  aole  hoi  he  lohe  :  a 
hoi  aku  la  oia  e  halawai  me  ia,  a 
olelo  aku  la  ia  ia,  i  aku  la,  Aole  i 
ala  mai  ke  keiki. 

32  A  hiki  aku  la  o  Elisai  iloko  o 
ka  hale,  aia  hoi,  ua  make  ke  keiki, 
a  ua  waihoia  maluna  o  kona  wahi 
moe. 

33  Komo  aku  la  ia  maloko,  a  pa- 
ni  aku  lai  ka  puka  mahope  o  laua 
elua,  a  pule  aku  la  ia  Iehova. 

34  Pii  ae  la  ia,  a  moe  iho  la  malu- 
na  o  ke  keiki,  o  kona  waha  malu- 
na  o  ko  ia  la  waha,  a  o  kona  maka 
maluna  o  ko  ia  la  inaka,  a  me  ko- 

na  mau  lima  maluna  o  ko  ia  la 
mau  Mma,  a  kulou  iho  iho  la  ia 
maluna  ona,  a  mahana  mai  la  ka 
io  o  ke  keiki. 

85  A  huli  ae  la  ia,  a  holoholo  ilo- 
ko  o  ka  hale,  i  o  ia  nei ;  a  pii  ae  la 
a  kulou  maluna  ona :  a  kihe  iho 
la  ke  keiki  ehiku  kihe  ana,  a  kaa- 
kaa  mai  la  na  maka  o  ke  keiki. 

36  Kahea  aku  la  oia  ia  Gehazi,  i 
aku  la,  E  hea  aku  i  ka  wahine  no 
Sunema.  Kahea  aku  la  kela  ia  ia ; 
a  hiki  mai  la  ia  io  na  la,  i  aku  la  o 
Elisai,  E  kaikai  ae  oe  i  kau  keiki. 

37  A  komo  mai  la  ia  maloko,  a 
haule  ma  kona  wawae,  a  kulou 
iho  la  ma  ka  honua,  a  kaikai  ae  la 
i  kana  keiki,  a  hele  aku  la  iwaho. 

38  H  A  hoi  hou  aku  la  o  Elisai  i 
Gilegala ;  a  he  wi  ma  ka  aina,  a  e 
noho  ana  na  haumana  a  ka  poe 
kaula  imua  ona ;  a  i  aku  la  ia  i  ka- 
na  kauwa,  E  kau  i  ka  ipuhao  nui, 
a  hoolapalapa  i  ka  ai  na  na  hau- 
mana  a  ka  poe  kaula. 

39  A  hele  aku  la  kekahi  ma  ke 
kula,  a  ohi  i  ka  launahele,  a  loaa 
ia  ia  ke  gepena,  a  hoiliili  i  na  ge- 
pena  a  piha  kona  kihei ;  a  okioki 
iho  la  maloko  o  ka  ipuhao  ai :  no 
ka  mea,  aole  lakou  i  ike  i  ke  ano. 

40  A  ninini  iho  la  lakou  na  na  ka- 
naka  e  ai ;  a  i  ka  lakou  ai  ana  i  ka 
ai,  auwe  iho  la  lakou,  i  aku  la,  E 
ke  kanaka  o  ke  Akua,  he  mea  ma- 
ke  iloko  o  ka  ipuhao.  Aole  e  hiki 
ia  lakou  ke  ai. 

41  I  aku  la  ia,  E  lawe  mai  i  pa- 
laoa  ;  a  hoolei  iho  la  ia  mea  iloko 
o  ka  ipuhao,  i  aku  la,  E  ninini  aku 
na  na  kanaka,  i  ai  ai  lakou ;  aole 
he  mea  ino  iloko  o  ka  ipuhao. 

42  H  A  hele  mai  la  he  kanakamai 
Baalasalisa  mai,  a  lawe  mai  i  be- 
rena  na  ke  kanaka  o  ke  Akua  no 
ka  huamua,  he  iwakalua  popo  ba- 
le,  a  me  ka  hua  bale  iloko  o  ka  aa 
ona ;  i  mai  la  ia,  E  haawi  aku  na 
na  kanaka,  i  ai  ai  lakou. 

43  I  aku  la  kana  mea  lawelawe, 
Ka !  e  waiho  anei  au  i  keia  mea 
imua  o  ka  haneri  kanaka  ?  I  hou 
mai  la  ia,  E  haawi  aku  na  na  ka- 
naka,  e  ai  ai  lakou ;  no  ka  mea, 
ke  olelo  mai  nei  o  Iehova  peneia, 
E  ai  lakou,  a  koe  no. 

44  A  waiho  iho  la  ia  mea  imua  o 
lakou,  a  ai  iho  la  lakou,  a  koe  no, 
e  like  me  ka  olelo  a  Iehova. 

MOKUNA  V. 

No  Naamana  ka  lepero.  8  Ua  hoolaia  oia  i 
ka  auau  ana  iloko  o  Ioredane.  20  No  ka 
hoopunipuni  ana  o  Gehazi,  a  lilo  ia  i  lepe- 
ra. 

ONAAMANA  ka  luna  o  ka 
poe  kauwa  o  ke  alii  o  Suria, 
he  kanaka  koikoi  ia  imua  o  kona 
haku,  a  he  hanohano  o  kona  ma- 
ka;  no  ka  mea,  ma  o  na  la,  ua 
hoolanakila  mai  o  Iehova  i  ko  Su- 
ria  ;  he  kanaka  koa  nui  no  hoi  ia, 
a  ua  lepera. 

2  A  ua  hele  aku  ka  poe  koa  hao 
wale,  no  ko  Suria,  a  ua  lawe  pio 
mai  lakou  i  kekahi  kaikamahine 
opiopio  mai  ka  aina  o  ka  Iseraela 
mai ;  a  ua  lawelawe  ia  na  ka  wa- 
hine  a  Naamana. 

3  I  aku  la  ia  i  kona  haku  wahine, 
Ina  o  kuu  haku  ma  ke  alo  o  ke 
kaula  ma  Samaria,  ina  ua  hoola 
mai  kela  ia  ia  i  kona  lepera. 

4  A  hele  aku  kekahi,  a  hai  aku  la 
i  kona  haku,  i  aku  la,  Penei  a  pe- 
nei  ka  olelo  ana  a  ke  kaikaina- 
hine  no  ka  aina  o  ka  Iseraela. 

5  I  mai  la  ke  alii  o  Suria,  O  hele, 
o  hele,  a  e  hoouna  aku  au  i  pala- 
pala  na  ke  alii  o  ka  Iseraela.  A 
hele  aku  la  ia,  a  lawe  aku  la  ia  ma 
kona  lima  i  umi  talena  kala,  a  me 
na  apana  gula  eono  tausani,  a  me 
na  lole  aahu  he  umi. 

6  A  lawe  aku  la  ia  i  ka  palapala  i 
ke  alii  o  ka  Iseraela,  i  aku  la,  Ano, 
i  ka  hiki  ana'ku  o  keia  palapala  ia 
oe,  aia  hoi,  ua  hoouna  aku  au  i  ou 
la  ia  Naamana  i  kuu  kauwa,  i  hoo- 
la  mai  ai  oe  ia  ia  i  kona  lepera. 

7  A  pau  ka  heluhelu  ana  a  ke  alii 
o  ka  Iseraela  i  ka  palapala,  haehae 
iho  la  ia  i  kona  aahu,  i  aku  la,  He 
Akua  anei  wau  e  pepehi  aku  a  e 
hoola,  i  hoouna  mai  ai  keia  kana- 
ka  io'u  nei,  e  hoola  i  ke  kanaka  i 
kona  lepera  ?  no  ia  mea,  ke  noi 
aku  nei  au,  e  noonoo,  a  ike,  ke 
imi  mai  nei  paha  i  mea  no'u  e  he- 
wa'i. 

8  1f  A  i  ka  manawa  i  lohe  ai  o 
Elisai  ke  kanaka  o  ke  Akua,  ua 
haehae  ke  alii  i  kona  aahu,  hoo- 

una  aku  la  ia  i  ke  alii,  i  aku  la,  No 
ke  aha  la  oe  i  haehae  ai  i  kou 
aahu?  e  hele  mai  ia  ano  i  o'u  nei, 
a  e  ike  auanei  ia,  he  kaula  no  ilo- 
ko  o  ka  Iseraela. 

9  A  hele  mai  o  Naamana  me  ko- 
na  mau  lio,  a  me  kona  halekaa,  a 
ku  ma  ka  puka  o  kahale  o  Elisai. 

10  Hoouna  aku  la  o  Elisai  i  elele 
io  na  la,  i  aku  la,  E  hele  oe  e  auau 
iloko  o  Ioredane,  ehiku  auau  ana, 
a  e  hoi  hou  mai  no  kou  io  ia  oe,  a 
e  maemae  oe. 

11  Huhu  iho  la  o  Naamana,  a 
hele  aku  la,  i  iho  la,  Aia  hoi,  ua  i 
iho  au  ia'u  iho,  E  hele  io  mai  aua- 
nei  ia  iwaho,  a  e  ku,  a  e  kahea  aku 
i  ka  inoa  o  Iehova  o  kona  Akua,  a 
hapai  i  kona  lima  maluna  o  kawa- 
hi,  a  e  hoola  i  ka  lepera. 

12  Aole  anei  e  oi  aku  ka  pono  o 
Ahana,  a  me  Parepara,  na  muliwai 
o  Damaseko,  mamua  o  ko  na  wai 
a  pau  o  ka  Iseraela?  aole  anei  e 
pono  ia'u  ke  holoi  iloko  o  ia  mau 
mea,  a  maemae  ?  A  huli  ae  la  ia  a 
hele  aku  la  me  ka  huhu. 

13  Hele  mai  kana  poe  kauwa  a 
kokoke,  olelo  aku  la  ia  ia,  i  aku 
la,  E  kuu  makua,  ina  i  olelo  mai 
ke  kaula  ia  oe  i  kekahi  mea  nui, 
aole  anei  oe  i  hana?  oiaio  hoi,  i 
kana  i  ana  mai  ia  oe,  E  auau  oe,  a 
e  maemae  ? 

14  Alaila  hele  aku  la  ia  ilalo,  a  lu 
iho  la  iloko  o  Ioredane,  ehiku  lu 
ana,  e  like  me  ka  olelo  a  ke  kana- 
ka  o  ke  Akua ;  a  hoi  hou  mai  ko- 
na  io  e  like  me  ka  io  o  ke  keiki 
uuku,  a  ua  maemae  ia. 

15  T[  A  hoi  hou  aku  la  ia  i  ke  ka- 
naka  o  ke  Akua,  oia  a  me  kona 
poe  a  pau,  a  hiki  aku  la,  a  ku 
imua  ona;  i  aku  la,  Aia  hoi,  ano 
ua  ike  au,  aole  he  Akua  ma  ka  ho- 
nua  a  pau,  maloko  o  ka  Iseraela 
wale  no ;  ano  hoi,  ke  noi  aku  nei 
au  ia  oe,  e  lawe  oe  i  ka  inakaua  a 
kau  kauwa. 

16  I  mai  la  ia,  Ma  ke  ola  o  īeho- 
va,  imua  ona  a'u  e  ku  nei,  aole  au 
e  lawe.  Koi  aku  la  kela  ia  ia ;  aka, 
hoole  mai  la  ia. 

17  I  aku  la  o  Naamana,  Ke  noi 
aku  nei  au  ia  oe,  aole  anei  e  haa- 
wiia  mai  i  kau  kauwa  ka  lepo  e 


kaumaha  ai  na  hoki  elua  ke  hali  ? 
no  ka  mea,  ma  keia  hope  aku  aole 
kau  kauwa  e  kaumaha  aku  i  ka 
mohaikuni,  a  me  ka  alana  i  na 
akua  e,  aka,  ia  Iehova  wale  no. 

18  E  kala  mai  o  Iehova  i  keia 
mea  i  kau  kauwa,  i  ka  hele  ana  o 
kuu  haku  iloko  o  ka  hale  o  Rimo- 
na  e  hoomaua  malaila,  a  e  hilinai 
ia  maluna  o  kuu  lima,  a  e  hooma- 
na  au  ma  ka  hale  o  Rimoua ;  i  kuu 
hoomana  ana  ma  ka  hale  o  Rimo- 
na,  e  kala  mai  o  Iehova  i  keia  mea 
i  kau  kauwa. 

19  I  mai  la  kela  ia  ia  E  hele  oe 
me  ke  aloha.  A  hele  ia  mai  ona 
aku  la,  aole  loihi. 

20  Tf  I  iho  la  o  Gehazi  ke  kauwa  a 
EIisai  ke  kanaka  no  ke  Akua,  Aia 
hoi,  ua  hoole  kuu  haku  ia  Naama- 
na  i  keia  kanaka  no  Suria,  aole  i 
lawe  mai  kona  lima  mai  i  ka  mea 
ana  i  lawe  mai  ai :  aka,  ma  ke  ola 
o  Iehova  e  holo  no  au  mahope 
ona,  a  e  lawe  i  kekahi  mea  mai 
ona  mai  la. 

21  A  hahai  aku  la  o  Gehazi  ma- 
hope  o  Naamana ;  a  ike  ae  la  o 
Naamana  ia  ia  e  holo  mai  ana  ma- 
hope  ona,  iho  ilalo  ia  mai  ka  hale- 
kaa  mai  e  halawai  me  ia,  i  mai  la, 
Ua  pono  anei  ? 

22  I  aku  la  ia,  Ua  pono.  Ua 
hoouna  mai  kuu  haku  ia'u,  i  mai 
la,  Aia  hoi,  i  keia  manawa,  ua  hiki 
mai  ia'u  nei  elua  kanaka  ui  mai 
ka  mauna  o  Eperaima  mai,  he 
mau  haumana  a  ka  poe  kaula ;  ke 
noi  aku  nei  au  ia  oe,  e  haawi  mai 
oe  no  laua  i  hookahi  talena  kala,  a 
i  elua  lole  aahu. 

23  I  mai  la  o  Naamana,  E  oluolu 
mai  oe  i  ka  lawe  i  na  talena  elua. 
Koi  mai  la  oia  ia  ia,  a  hoopaa  iho 
la  ia  i  na  talena  elua  iloko  o  na  aa 
elua,  a  me  na  lole  aahu  elua,  a 
haawi  aku  la  i  na  kauwa  ana  elua ; 
a  lawe  aku  la  laua  imua  ona. 

24  A  hiki  aku  la  ma  Opela,  lawe 
ae  la  oia  ia  niau  mea,  mai  ko  laua 
lima  mai,  a  waiho  iho  la  iloko  o 
ka  hale ;  a  kuu  aku  la  i  na  kana- 
ka,  a  hoi  aku  la  laua. 

25  Komo  aku  la  ia  maloko,  a  ku 
imua  o  kona  haku ;  ninau  mai  la 
o  Elisai  ia  ia,  Mai  hea  mai  oe,  e 

Gehazi  ?    I  aku  la  ia,  Aole  i  hele 
kau  kauwa  io,  a  ia  nei. 

26  I  mai  la  kela  ia  ia,  Aole  anei  i 
hele  kuu  naau,  i  ka  manawa  i  huli 
ae  ke  kanaka  mai  kona  halekaa 
mai  e  halawai  me  oe  ?  He  mana- 
wa  anei  keia  e  lawe  i  ke  kala,  a  e 
lawe  i  na  aahu,  me  na  oliva,  a  me 
na  pawaina,  a  me  na  hipa,  a  me  na 
bipi,  a  me  na  kauwakane  a  me  na 
kauwawahine  ? 

27  Nolaila  e  pili  mau  loa  mai  ko 
Naamana  lepera  ia  oe,  a  me  kou 
hua.  A  hele  ia  mai  kona  alo  aku 
me  ka  mai  lepera  e  like  me  ka 
hau. 

MOKUNA  VI. 

No  na  hana  mana  a  Elieai.  6  Hoolana  i  ke 
koilipi  i  poholo  iloko  o  ka  wai.  18  Hoo- 
makapo  i  ko  Suria  poe  kaua.  24  Kaua  mai 
Benehadada  i  ko  Samaria.  25  He  wi  nui 
ma  Samaria. 

OLELO  aku  la  na  haumana  a 
ka  poe  kaula  ia  Elisai,  Aia 
hoi,  ano  o  kahi  a  kakou  e  noho 
pu  nei  me  oe,  ua  pilikia  ia  kakou. 

2  Ke  noi  aku  nei,  e  ae  mai  oe,  e 
hele  makou  i  Ioredane,  a  e  lawe 
kela  kanaka  keia  kanaka,  mailai- 
la  mai,  i  kahi  laau,  a  e  hana  ka- 
kou  malaila  i  wahi  no  kakou  e 
noho  ai.  I  mai  la  kela,  E  hele 
oukou. 

3  A  i  aku  la  kekahi,  Ke  noi  aku 
nei  au  ia  oe,  e  ae  mai  oe  i  ka  hele 
pu  me  makou.  I  mai  la  ia,  E 
hele  no  wau. 

4  A  hele  pu  aku  la  ia  me  lakou. 
A  hiki  lakou  ma  Ioredane,  a  kua 
laau  lakou. 

5  A  i  ke  kua  laau  ana  a  kekahi, 
poholo  aku  la  ke  koi  iloko  o  ka 
wai :  auwe  iho  la  ia,  i  aku  la,  Au- 
we,  e  ka  haku !  no  ka  mea,  no  hai 
ia  mea. 

6  Ninau  aku  la  ke  kanaka  o  ke 
Akua,  Mahea  i  poholo  ai  ?  Hoike 
mai  la  ia  i  kahi.  A  oki  iho  la  ia  i 
kahi  laau,  a  hoolei  iho  la  malaila, 
a  lana  mai  ke  koi. 

7  I  aku  la  ia  ia,  E  lawe  mai  ia 
nou.  Kikoo  aku  la  kona  lima,  a 
lawe  mai  ia  mea. 

8  f  A  kaua  mai  ke  alii  o  Suria  i 
ka  Iseraela,  a  olelo  pu  ia  me  kana 
poe  kauwa,  i  aku  la,  Ma  kela  wa- 
hi  ka'u  e  hoomoana'i. 

9  A  hoouna  aku  la  ke  kanaka  o 
ke  Akua  i  ke  alii  o  ka  Iseraela,  i 
aku  la,  E  malama  oe,  mai  hele  oe 
ma  kela  wahi;  no  ka  mea,  ua  iho 
mai  ko  Suria  malaila. 

10  Hoouna  aku  la  ke  alii  o  ka 
Iseraela  i  kela  wahi  a  ke  kanaka  o 
ke  Akua  i  hai  mai  ai  ia  ia,  a  i  hoa- 
kaka  mai  ai  ia  ia,  a  malama  kela 
ia  ia  iho  malaila,  aole  i  kekahi 
manawa,  aole  hoi  i  elua  wale  no. 

11  A  pihoihoi  ka  naau  o  ke  alii  o 
Suria  no  keia  mea ;  a  kahea  aku 
la  ia  i  kana  poe  kauwa,  i  aku  la  ia 
lakou,  Aole  anei  oukou  e  hai  mai 
ia'u,  owai  ka  mea  o  kakou  i  launa 
pu  me  ke  alii  o  ka  Iseraela  ? 

12  I  mai  la  kekahi  o  na  kauwa, 
Aole,  e  kuu  haku  e  ke  alii ;  aka,  o 
Elisai  ke  kaula  iloko  o  ka  Iserae- 
la,  ka  mea  nana  e  hai  aku  i  ke  alii 
o  ka  Iseraela  i  na  mea  au  i  olelo 
ai  maloko  o  kou  keena  moe. 

13  Tf  I  aku  la  ia,  E  hele  oukou  a 
ike  i  kona  wahi,  i  hoouna  aku  ai 
au  e  kii  ia  ia.  A  haiia  mai  ia  ia, 
Aia  no  ia  ma  Dotana. 

14  Hoouna  aku  la  ia  malaila  i  na 
lio,  a  me  na  halekaa,  a  me  ka  poe 
koa,  he  nui :  a  hele  aku  lakou  i 
ka  po,  a  hoopuni  ae  la  i  ke  kula- 
nakauhale. 

15  A  i  ke  ala  ana  o  ke  kauwa  a 
ke  kanaka  o  ke  Akua  i  kakahiaka 
nui,  a  hele  iwaho,  aia  hoi,  ua  puni 
ke  kulanakaukale  i  ka  poe  kaua,  i 
na  lio,  a  me  na  halekaa :  i  aku  la 
kana  kauwa  ia  ia,  Auwe,  e  kuu 
haku !  pehea  la  e  hanaia'i  ? 

16  I  mai  la  ia,  Mai  makau  oe ;  no 
ka  mea,  ua  oi  aku  ka  poe  me 
kakou,  mamua  o  ka  poe  me  la- 
kou. 

17  A  pule  aku  la  o  Elisai,  i  aku 
la,  E  Iehova,  ke  noi  aku  nei  au  ia 
oe,  e  wehe  ae  oe  i  kona  maka,  i 
ike  ia.  A  wehe  ae  la  o  Iehova  i 
na  maka  o  ke  kanaka  opiopio,  a 
ike  aku  la  ia,  aia  hoi,  ua  paapu  ka 
mauna  i  na  lio,  a  me  na  halekaa 
ahi,  a  puni  o  Elisai. 

18  A  iho  mai  lakou  io  na  la,  pule 
aku  la  o  Elisai  ia  Iehova,  i  aku  la, 
Ke  noi  aku  nei  au  ia  oe,  e  hahau 
mai  oe  i  keia  poe  kanaka  i  ka  ma- 
kapo.    A  hahau  mai  la  ia  ia  lakou 

i  ka  makapo,  e  like  me  ka  olelo  a 
Elisai. 

19  1f  I  aku  la  o  Elisai  ia  lakou, 
Aole  keia  ke  ala,  aole  hoi  keia  ke 
kulanakauhale  ;  e  hahai  oukou 
ia'u,  a  e  alakai  aku  au  ia  oukou  i 
ke  kanaka  a  oukou  e  imi  nei ;  aka, 
alakai  no  ia  ia  lakou  i  Samaria. 

20  A  hiki  lakou  i  Samaria,  i  aku 
la  o  Elisai,  E  Iehova,  e  hookaakaa 
ae  oe  i  ko  lakou  nei  maka,  i  ike  ai 
lakou.  A  hookaakaa  ae  la  o  Ieho- 
va  i  ko  lakou  maka,  a  ike  lakou, 
aia  hoi  lakou  iwaena  konu  o  Sa- 
maria. 

21  I  mai  la  ke  alii  o  ka  Iseraela 
ia  Elisai,  i  kona  ike  ana  ia  lakou, 
E  kuu  makua,  e  pepehi  anei  au  ? 
e  pepehi  anei  au  ia  lakou  ? 

22  I  aku  la  ia,  Mai  pepehi  oe :  e 
pono  anei  e  pepehi  i  na  mea  au  i 
lawe  pio  ai  me  kau  pahikaua  a  me 
kou  kakaka  ?  E  kau  i  ka  ai,  a  me 
ka  wai  imua  o  lakou,  i  ai  ai  lakou, 
a  i  inu  hoi,  a  hoi  aku  i  ko  lakou 
haku. 

23  A  hoomakaukau  iho  la  ia  i 
ahaaina  nui  na  lakou,  a  pau  ka  la- 
kou  ai  ana,  a  me  ka  inu  ana,  hoo- 
kuu  aku  la  ia  ia  lakou,  a  hele  aku 
la  lakou  i  ko  lakou  haku.  Aole 
i  hele  hou  mai  ka  poe  hao  wale  o 
Suria  i  ka  aina  o  ka  Iseraela. 

24  Tf  A  mahope  iho  hoakoakoa 
ae  la  o  Benehadada,  ke  alii  o  Su- 
ria,  i  kona  poe  kaua  a  pau,  a  pii 
mai  la  e  hoopilikia  i  Samaria. 

25  A  ua  wi  nui  iloko  o  Samaria : 
aia  hoi  hoopilikia  lakou  ia,  a  kuaiia 
ke  poo  o  ka  hoki  i  kanawalu  seke- 
la  kala,  a  hookahi  hapaha  o  ke  ka- 
ha  lepo  manu  nunu  i  na  sekela 
kala  elima. 

26  A  i  ka  hele  ana  ae  o  ke  alii  o 
ka  Iseraela  maluna  o  ka  papoha- 
ku,  kahea  mai  la  kekahi  wahine  ia 
ia,  i  mai  la,  E  kokua  mai,  e  kuu 
haku,  e  ke  alii. 

27  I  aku  la  ia,  a  i  ole  o  Iehova  e 
kokua  mai  ia  oe,  ma  ka  mea  hea 
anei  e  kokua  aku  ai  au  ia  oe  ?  ma 
kahi  e  hehi  ai  i  ka  palaoa  anei,  a 
ma  kahi  e  kaomi  ai  i  ka  waina 
anei? 

28  Ninau  aku  ke  alii  ia  ia,  Heaha 
kau?    I  mai  la  kela,  Ua  i  mai  keia 

wahine  ia'u,  E  haawi  mai  i  kau 
keiki,  i  ai  iho  ai  kaua  i  keia  la,  a  e 
ai  iho  kaua  i  ka'u  keiki  i  ka  la 
apopo. 

29  Hoolapalapa  iho  la  maua  i 
ka'u  keiki,  a  ua  ai  iho,  a  i  aku  la 
au  ia  ia  i  kekahi  la,  e  haawi  mai 
oe  i  kau  keiki ;  a  ua  huna  ia  i  ka- 
na  keiki. 

30  1  A  lohe  ae  la  ke  alii  i  ka 
olelo  a  ka  wahine,  haehae  iho  la  ia 
i  kona  aahu ;  a  hele  ae  la  ia  malu- 
na  o  ka  papohaku,  a  nana  mai  la 
na  kanaka,  aia  hoi,  he  kapa  inoino 
maluna  o  kona  kino  maloko. 

31  I  aku  la  ia,  E  hana  mai  ke 
Akua  ia'u  pela,  a  e  oi  aku  hoi,  ke 
waihoia  ke  poo  o  Elisai,  ke  keiki 
a  Sapata,  maluna  ona  i  keia  la. 

32  A  e  noho  ana  o  Elisai  iloko  o 
kona  hale,  a  e  noho  pu  ana  me  ia 
na  lunakahiko;  a  hoouna  aku  ke 
alii  i  ke  kanaka  mai  kona  alo  aku : 
aka,  mainua  o  ka  hiki  ana'ku  o  ke 
elele  io  na  la,  i  mai  la  ia  i  na  luna- 
kahiko,  E  nana  oukou  ua  hoouua 
mai  nei  keia  keiki  a  ka  mea  pepe- 
hi  kanaka  e  lawe  i  kuu  poo :  e  na- 
na,  i  ka  manawa  e  hele  mai  ai  ke 
elele,  e  pani  aku  i  ka  puka,  a  e 
hoopaa  aku  oukou  ia  ia  ma  ka  pu- 
ka :  aole  anei  e  kani  ana  na  wawae 
o  kona  haku  mahope  ona  ? 

33  A  i  kana  kamailio  ana  me  la- 
kou,  aia  hoi,  hiki  mai  ke  elele  io 
na  la,  i  mai  la,  Aia  hoi,  no  Iehova 
mai  keia  ino;  no  ke  aha  la  au  e 
kali  hou  aku  ai  ia  Iehova  ? 

MOKUNA  VII. 

Hai  mai  o  Elisai  i  ka  ai  nui  ma  Samaria,  a  me 
ka  make  aaa  o  kekahi  haku  hoomaloka.  3 
No  na  kanaka  lepera.  6  Holo  aku  la  ko  Su- 
ria  i  ka  makau  na  ke  Akua  mai.  1(>  Hele 
aku  na  kanaka  a  hao  i  ko  kahi  hoomoana  o 
ko  Suria  ;  a  nui  loa  ka  ai  ;  a  make  iho  la 
ua  haku  la  i  ka  hehiia  e  na  kanaka. 

IMAI  la  o  Elisai,  E  hoolohe  ou- 
kou  i  ka  olelo  a  Iehova,  Ke  ole- 
lo  mai  nei  o  Iehova  peneia,  Ma 
keia  manawa  i  ka  la  apopo,  e  lilo 
kekahi  hakeke  palaoa  uo  ka  sekela 
hookahi,  a  elua  hakeke  bale  no  ka 
sekela  hookahi  ma  ka  ipuka  o  Sa- 
maria. 

2  Alaila  kekahi  luna  kiai  no  ke 

alii  ka  mea  ana  i  hilinai  ai  ma  ko- 

na  lima,  olelo  mai  la  ia  i  ke  kanaka 

0  ke  Akua,  i  mai  la,  Aia  hoi,  ina  e 
hana  mai  o  Iehova  i  na  puka  ma 
ka  lani,  e  hiki  mai  anei  keia  mea? 

1  aku  la  ia,  E  ike  auanei  kou  mau 
maka,  aka,  aole  oe  e  ai  ia  mea. 

3  Tf  A  eha  kanaka  lepera  ma  ke 
komo  ana  o  ka  ipuka;  a  i  ae  la 
lakou  i  kekahi  i  kekahi,  No  ke 
aha  la  kakou  e  noho  maanei,  a  ma- 
ke  kakou  ? 

4  A  i  olelo  kakou,  e  komo  iloko 
o  ke  kulanakauhale,  aia  hoi,  ma- 
loko  o  ke  kulanakauhale  ka  wi,  a 
e  make  auanei  kakou  malaila  :  a  i 
noho  kakou  maanei,  e  make  ka- 
kou.  Ano  hoi,  ea,  e  haule  kakou 
i  ka  poe  kaua  o  ko  Suria,  ina  e 
hoola  lakou  ia  kakou,  ua  ola ;  aka, 
ina  e  pepehi  mai  lakou  ia  kakou, 
ua  make  no  hoi. 

5  Ku  ae  la  lakou  i  ka  wanaao  e 
hele  aku  i  kahi  hoomoana  o  ko 
Suria :  a  hiki  lakou  ma  ka  palena 
o  kahi  hoomoana  o  ko  Suria,  aia 
hoi,  aohe  kanaka  malaila. 

6  No  ka  mea,  ua  haawi  mai  o  Ie- 
hova  i  ka  poe  kaua  o  ko  Suria  i 
ka  lohe  i  ka  halulu  o  na  halekaa, 
a  me  ka  halulu  o  na  lio,  ka  halulu 
o  ke  kaua  nui ;  i  ae  la  lakou  i  ke- 
kahi  i  kekahi,  Aia  hoi,  ua  hooli- 
malima  ke  alii  o  ka  Iseraela  i 
na'lii  o  ka  Heta  e  ku  e  mai  ia  ka- 
kou,  a  me  na'lii  o  Aigupita  e  hele 
mai  maluna  o  kakou. 

7  No  ia  mea,  ku  ae  la  lakou,  a 
holo  i  ka  wanaao,  a  kaalele  aku  la 
lakou  i  ko  lakou  mau  halelewa,  a 
me  ko  lakou  lio,  a  me  na  hoki  o 
lakou,  a  i  kahi  hoomoana  pela,  a 
holo  aku  la  lakou,  i  ola. 

8  A  hiki  aku  la  na  lepero  ma  ka 
palena  o  kahi  hoomoana,  komo 
aku  la  lakou  iloko  o  kekahi  hale- 
lewa,  a  ai  iho  la  lakou,  a  inu  hoi, 
a  lawe  aku  lakou  i  ke  kala  a  me 
ke  gula,  a  me  na  aahu  mai  laila 
aku,  hele  aku,  a  huna;  a  hoi  mai 
a  komo  aku  iloko  o  kekahi  hale- 
lewa  e  ae,  a  lawe  aku  no  hoi  mai 
laila  aku,  a  hele  aku,  a  huna. 

9  I  ae  la  lakou  i  kekahi  i  kekahi, 
Aole  pono  ka  kakou  hana  ana ;  o 
keia  la,  he  la  pomaikai,  a  ke  noho 
malie  nei  kakou  ;  a  i  noho  a  hiki 
i  ka  malamalama  o  ke  ao,  e  loaa 

uanei  ia  kakou  ka  hewa :  ano  hoi 
c  hele  aku  kakou,  a  e  hai  aku  i  ko 
ka  hale  o  ke  alii. 

10  A  hele  lakou,  a  kahea  aku  i 
ke  kiai-puka  o  ke  kulauakauhale  ; 
a  hai  aku  ia  lakou,  i  aku  la,  Hele 
aku  makou  i  kahi  hoomoana  o  ko 
Suria,  aia  hoi,  aohe  kanaka  malai- 
la,  aohe  leo  o  ke  kanaka,  o  na  lio 
wale  no  i  nakiiia,  a  rae  na  hoki  i 
nakiiia,  a  me  na  halelewa  e  waiho 
aua  pela. 

11  Kahea  aku  la  ia  i  na  kiai-pu- 
ka,  a  hai  aku  la  lakou  i  ko  ka  ha- 
le  o  ke  alii  maloko. 

12  U  Ala  mai  ke  alii  i  ka  po,  i 
aku  la  i  kana  poe  kauwa,  Ano  e 
hoike  aku  au  ia  oukou  i  ka  mea  a 
ko  Suria  i  hana  mai  ai  ia  kakou. 
Ua  ike  lakou  i  ko  kakou  pololi 
ana ;  nolaila,  ua  hele  aku  lakou 
mai  ko  lakou  wahi  hoomoana  aku 
e  pee  ma  ke  kula,  i  ka  i  ana'e,  Aia 
puka  lakou  mailoko  mai  o  ke  ku- 
lanakauhale,  alaila  lawe  pio  ka- 
kou  ia  lakou  e  ola  ana,  a  komo 
iloko  o  ke  kulanakauhale. 

13  Olelo  mai  kekahi  o  na  kauwa 
ana,  i  mai  la,  Ke  noi  aku  nei  au  ia 
oe,  e  lawe  lakou  i  elima  o  na  lio  e 
koe  aua,  na  mea  i  koe  iloko  olai- 
la,  (aia,  ua  like  lakou  me  ka  Ise- 
raela  a  pau  e  koe  ana ;  aia  hoi,  ua 
like  lakou  meka  poe  nui  o  ka  Ise- 
raela  i  make,)  a  hoouna  aku  ka- 
kou,  a  ike. 

14  A  lawe  lakou  i  elua  kaulualio, 
a  hoouna  aku  la  ke  alii  mahope  o 
ka  poe  kaua  o  ko  Suria,  i  aku  la, 
E  hele  aku  a  ike. 

15  A  hele  aku  lakou  mahope  o 
lakou  la,  a  Ioreclane;  aia  hoi,  ua 
paapu  ke  alanui  a  pau  i  na  aahu,  a 
me  na  mea  kaua  a  ko  Suria  i  hoo- 
lei  ai  i  ko  lakou  holo  kiki  ana.  A 
hoi  mai  na  elele,  a  hai  mai  i  ke 
alii. 

16  A  hele  aku  na  kanaka,  a  hao 
lakou  i  ko  kahi  hoomoana  o  ko 
Suria.  No  ia  mea,  ua  lilo  ka  ba- 
keke  palaoa  no  ka  sekela  hooka- 
hi,  a  elua  hakeke  bale  no  ka  se- 
kela  hookahi,  e  like  me  ka  olelo  a 
Iehova. 

17  1f  A  hoonoho  aku  la  ke  alii  ī 
ka  lunakiai,  i  ka  mea  aua  i  hiliuai 

ai  ma  kona  lima,  e  malama  i  ka 
ipuka;  a  heki  iho  la  na  kanaka 
maluna  ona,  a  make  iho  la  ia,  e 
like  me  ka  olelo  a  ke  kanaka  o  ke 
Akua,  ana  i  olelo  ai  i  ka  hele  ana 
o  ke  alii  io  na  la. 

18  E  like  no  me  kaoleio  a  ke  ka- 
naka  o  ke  Akua  i  ke  alii,  i  ka  i 
ana'e,  Elua  hakeke  bale  no  ka  se- 
kela  hookahi,  a  hookahi  bakeke 
palaoa  no  ka  sekela  hookahi,  i 
keia  manawa  i  ka  la  apopo  ma  ka 
ipuka  o  Samaria. 

19  A  olelo  mai  ua  lunakiai  la  i  ke 
kanaka  o  ke  Akua,  i  mai  la,  Aia 
hoi,  ina  e  hana  mai  o  Iehova  i  na 
puka  ma  ka  lani,  e  hiki  mai  anei 
keia  mea  ?  I  aku  la  ia,  Aia  hoi,  e 
ike  auanei  kou  mau  maka,  aka, 
aole  oe  e  ai  ia  mea. 

20  A  pela  i  hanaia  mai  ai  ia  ia : 
no  ka  mea,  hehi  iho  la  na  kanaka 
maluna  oua  ma  ka  ipuka,  a  make 
iho  la  ia. 

MOKUNA  VIII. 

No  ka  wahine  no  Sunema  i  kona  hele  a  i  ka 
aina  o  ko  Pilisetia  no  kawi.  7  Hele  aku  o 
£lisai  i  Damaseko.  15  No  ka  mai  a  me  ka 
make  o  Beuehadada,  a  lilo  kona  aupuni  ia 
Hazaela.  16  No  ka  hewa  o  ko  Iehorama 
alii  ana,  a  me  ko  Ahazia  alii  ana.  28  O  ke 
kaua  ana  me  ko  Suria. 

ALAILA  olelo  aku  la  o  Elisai  i 
ka  wahine,  i  ka  mea  nana  ke 
keiki  ana  i  hoola  ai,  i  aku  la,  E 
ku  ae,  a  hele  aku,  o  oe,  a  me  kau 
ohana,  a  noho  ma  kahi  au  e  hiki 
ai  ke  noho :  no  ka  mea,  ua  hai 
mai  o  Iehova,  he  wi,  a  e  hiki  mai 
no  ia  maluna  o  ka  aina  i  na  maka- 
hiki  ehiku. 

2  Ku  ae  la  ka  wahine,  a  hana 
aku  la  e  like  me  ka  olelo  a  ke  ka- 
naka  o  ke  Akua;  a  hele  aku  ia 
me  kona  ohua,  a  noho  iho  la  ma 
ka  aina  o  ko  Pilisetia  i  na  makahi- 
ki  ehiku. 

3  A  i  ka  pau  ana  o  na  makahiki 
ehiku,  hoi  mai  la  ka  wahine  mai 
ka  aina  o  ko  Pilisetia  mai ;  a  hele 
e  nonoi  aku  i  ke  alii  no  kona  hale, 
a  no  kona  aina. 

4  A  kamailio  ae  la  ke  alii  me  Ge- 
hazi  ke  kauwa  a  ke  kanaka  o  ke 
Akua,  i  aku  la,  E  helu  mai  oe  ia'u 
i  na  hana  mana  a  pau  a  Elisai  i 
hana'i. 


5  A  i  ka  manawa  ana  i  hai  aku  ai 
i  ke  alii  i  kona  hoola  ana  i  ka  mea 
i  make,  aia  hoi,  o  ka  wahine,  nana 
ke  keiki  aua  i  hoola'i,  nonoi  mai 
la  i  ke  alii  no  kona  ohua,  a  no  ko- 
na  aina.  I  aku  la  o  Gehazi,  E  kuu 
haku,  e  ke  alii,  o  keia  ka  wahine, 
o  keia  hoi  ke  keiki  a  Elisai  i  hoo- 
la'i. 

6  Ninau  aku  la  ke  alii  i  ka  wahi- 
ne,  a  hai  mai  kela  ia  ia.  A  kauo- 
ha  aku  la  ke  alii  i  kekahi  luna  i 
poaia  nona,  i  aku  la,  E  hoihoi  aku 
i  kana  mea  a  pau,  a  i  na  hua  a  pau 
o  ka  aina,  mai  ka  manawa  ana  i 
haalele  ai  i  ka  aina  a  hiki  i  keia 
wa. 

7  H  A  hele  mai  o  Elisai  i  Dama- 
seko :  a  he  mai  ko  Benehadada  ke 
alii  o  Suria  :  a  ua  haiia  ia  ia,  i  ka  i 
ana'ku,  Ua  hiki  mai  ke  kanaka  o 
ke  Akua  ia  nei. 

8  I  aku  la  ke  alii  ia  Hazaela,  E 
lawe  oe  i  ka  makana  ma  kou  li- 
ma,  a  hele  aku  e  halawai  me  ke 
kanaka  o  ke  Akua,  a  ninau  aku  ia 
Iehova  ma  o  na  la,  i  ka  i  ana'ku, 
E  ola  anei  au  i  keia  mai  ? 

9  A  hele  aku  la  o  Hazaela  e  hala- 
wai  me  ia,  a  lawe  aku  i  ka  maka- 
na  ma  kona  lima,  i  kela  mea,  keia 
mea  maikai  o  Damaseko,  i  kauma- 
ha  na  kamelo  he  kanaha,  a  hele 
aku  a  ku  imua  ona,  i  aku  la,  O 
kau  keiki,  o  Benehadada,  ke  alii  o 
Suria,  ua  hoouna  mai  ia'u  i  ou  la, 
i  ka  i  ana  mai,  E  ola  anei  au  i  keia 
mai? 

10  I  mai  la  o  Elisai  ia  ia,  O  hele, 
e  i  aku  ia  ia,  He  mea  hiki  ke  ola 
io  no  oe ;  aka,  ua  hoike  mai  o  Ie- 
hova  ia'u,  e  make  io  no  ia. 

11  Haka  pono  aku  la  kona  maka, 
a  hilahila  iho  la  :  a  uwe  iho  la  ke 
kanaka  o  ke  Akua. 

12  Ninau  aku  la  o  Hazaela,  No 
ke  aha  la  e  uwe  nei  kuu  haku  ?  I 
mai  la  ia,  No  ka  mea,  ua  ike  au  i 
ka  hewa  au  e  hana  mai  ai  auanei 
i  na  mamo  a  Iseraela :  o  ko  lakou 
mau  wahi  paa,  e  puhi  auanei  oe  i 
ke  ahi,  a  o  ko  lakou  poe  kanaka  i 
waeia,  e  luku  auanei  oe  i  ka  pahi- 
kaua,  a  e  ulupa  oe  i  ka  lakou  poe 
keiki,  a  e  kaka  aku  i  ka  lakou 
poe  wahine  hapai. 

13  I  aku  la  o  Hazaela,  Pehea  la 
ia,  he  ilio  anei  kau  kauwa,  i  hana 
aku  ai  ia  i  keia  mea  nui  ?  I  mai 
la  o  Elisai,  Ua  hoike  mai  o  Iehova 
ia'u,  e  lilo  auanei  oe  i  alii  maluna 
o  Suria. 

14  A  hele  aku  la  ia  mai  o  Elisai 
aku  a  hoi  aku  ia  i  kona  haku ;  a 
ninau  mai  la  kela  ia  ia,  Heaha  ka 
Elisai  i  olelo  mai  ai  ia  oe  ?  I  aku 
la  ia  ia,  Ua  i  mai  kela  ia'u,  e  ola 
io  no  oe. 

15  A  ia  la  mai,  lawe  aku  ia  i  ka 
lole  manoanoa,  a  hou  iho  la  iloko 
o  ka  wai,  a  kau  maluna  o  kona 
waha,  a  make  iho  la  ia :  a  noho 
alii  iho  la  o  Hazaela  ma  kona  ha- 
kahaka. 

16  1  A  i  ka  lima  o  ka  makahiki 
o  Iorama,  ke  keiki  a  Ahaha,  ke  alii 
o  ka  Iseraela,  a  o  Iehosapata,  oia 
ke  alii  o  ka  Iuda,  i  alii  ai  o  Ieho- 
rama  ke  keiki  a  Iehosapata  ke  alii 
o  ka  Iuda. 

17  He  kanakolu  kumamalua  na 
makahiki  ona,  i  kona  lilo  aua  i 
alii ;  a  ewalu  na  makahiki  ana  i 
alii  ai  ma  Ierusalema. 

18  A  hele  no  ia  ma  ka  aoao  o  na 
'lii  o  ka  Iseraela  e  like  me  ka  hana 
ana  a  ko  ka  hale  o  Ahaba,  no  ka 
mea,  o  ke  kaikamahine  a  Ahaba, 
oia  kana  wahine :  a  ua  hana  hewa 
ia  imua  o  Iehova. 

19  Aole  i  makemake  o  Iehova  e 
luku  mai  i  ka  Iuda  no  Davida  kana 
kauwa,  e  like  me  kana  i  olelo  mai 
ai  ia  ia,  e  haawi  mau  loa  nona  i 
malamalama  na  kana  poe  mamo. 

20  ī[  I  kona  manawa,  kipi  ae  la 
o  ka  Edoma  mai  lalo  ae  o  ka  lima 
o  ka  Iuda,  e  hoonoho  lakou  i  alii 
maluna  o  lakou  iho. 

21  A  hele  aku  la  o  Iehorama  i 
Zaira,  a  me  na  halekaa  a  pau  me 
ia ;  a  ku  ae  la  ia  i  ka  po,  a  luku 
aku  la  i  ka  Edoma  e  puni  aua  ia 
ia,  a  me  na  luna  o  na  halekaa :  a 
holo  aku  la  na  kanaka  i  ko  lakou 
halelewa. 

22  Aka,  kipi  ae  la  ka  Edoma  mai 
lalo  ae  o  ka  lima  o  ka  Iuda,  a  hiki 
i  keia  manawa.  I  kela  manawa 
kipi  ae  la  ko  Libeua. 

23  A  o  na  hana  i  koe  a  Iehorama, 
a  o  na  mea  a  pau  ana  i  hana'i,  aole 

anei  i  kakauia  lakou  iloko  o  ka 
buke  oihanaalii  a  na'lii  o  ka  Iuda  ? 

24  A  hiamoe  ibo  la  o  Iehorama 
me  kona  poe  kupuna,  a  kanuia  iho 
la  me  kona  poe  kupuna  ma  ke  ku- 
lanakauhale  o  Davida :  a  noho  alii 
iho  la  o  Azaria  kana  keiki  ma  ko- 
na  hakahaka. 

25  1[  I  ka  umikumamalua  o  ka 
makahiki  o  Iorama,  ke  keiki  a 
Ahaba,  ke  alii  o  ka  Iseraela,  i  no- 
ho  alii  ai  o  Azaria,  ke  keiki  a  Ie- 
horama,  ke  alii  o  ka  Iuda. 

26  He  iwakalua  kumamalua  o  ko 
Ahazia  makahiki  i  kona  lilo  ana 
i  alii,  a  hookahi  makahiki  ana  i 
noho  alii  ai  ma  Ierusalema.  A  o 
Atalia  ka  inoa  o  kona  makuwahi- 
ne,  ka.moopuna  a  Omeri,  ke  alii  o 
ka  Iseraela. 

27  A  hele  no  ia  ma  ka  aoao  o  ko 
ka  hale  o  Ahaha,  a  hana  hewa  no 
ia  imua  o  Iehova,  e  like  me  ko 
ka  hale  o  Ahaba:  no  ka  mea,  he 
hunonakane  no  ia  no  ko  ka  hale  o 
Ahaba. 

28  Tf  A  hele  pu  aku  la  ia  me  Io- 
rama  ke  keiki  a  Ahaba  e  kaua  aku 
ia  Hazaela  ke  alii  o  Suria  ma  Ra- 
mota-Gileada  :  a  hahau  mai  ko  Su- 
ria  ia  Iorama. 

29  A  hoi  aku  la  o  Iorama  ke  alii 
i  Iezereela  e  hoolaia  i  ka  eha  a  ko 
Suria  i  hana  eha  ai  ia  ia  ma  Ra- 
mota,  i  ka  manawa  ana  i  kaua  aku 
ai  ia  Hazaela  ke  alii  o  Suria.  A 
hele  mai  o  Ahazia,  ke  keiki  a  Ie- 
horama,  ke  alii  o  ka  Iuda,  e  ike  ia 
Iorama,  no  ka  mea,  ua  eha  ia. 

MOKUNA  IX. 

No  ka  hooalii  ana  ia  Iehu.  14  Hele  ku  e  aku 
la  ia  ia  Iorama,  a  pepehi  aku  la  ia  ia,  a  me 
Ahazia.  30  Pepehiia  iho  la  o  Iezebela,  a 
aiiaoia  e  na  ilio,  e  like  me  ka  olelo  a  Elia. 

AKAHEA  aku  la  o  Elisai  ke 
kaula  i  kekahi  o  na  haumana 
a  ka  poe  kaula,  i  aku  la  ia  ia,  E 
kaei  oe  i  kou  puhaka,  a  lawe  i  keia 
hue  aila  ma  kou  lima,  a  e  hele  aku 
i  Ramota-Gileada. 
2  A  hiki  oe  ilaila,  e  imi  aku  oe 
ilaila  ia  Iehu,  ke  keiki  a  Iehosapa- 
ta,  ke  keiki  a  Nimesi,  a  komo  aku 
oe,  a  hooku  ia  ia  mai  waena  mai  o 
kona  poe  hoahanau,  a  hookomo  ia 
ia  i  ke  keena  maloko. 

3  Alaila  e  lawe  oe  i  ka  hue  aila,  a 
e  ninini  maluna  o  kona  poo,  a  e  i 
aku,  Ke  olelo  raai  nei  o  Iehova 
peneia,  Ua  poni  aku  au  ia  oe  i  alii 
maluna  o  ka  Iseraela.  Alaila  e 
wehe  ae  oe  i  ka  puka,  a  holo  aku, 
mai  kali  oe. 

4  Tl  A  hele  aku  la  ke  kanaka  ui  i 
Ramota-Gileada,  he  kaula  hoi  ua 
kanaka  ui  la. 

5  A  hiki  aku  ia,  aia  hoi,  e  noho 
ana  na  luna  o  ke  kaua ;  i  aku  la  ia, 
He  wahi  olelo  ka'u  ia  oe,  e  ka  luna. 
I  mai  la  o  Iehu,  Ia  wai  o  makou  a 
pau  ?    I  aku  la  ia,  Ia  oe,  e  ka  luna. 

6  Ku  ae  la  ia  a  komo  iloko  o  ka 
hale ;  a  ninini  iho  la  ia  i  ka  aila 
maluna  o  kona  poo,  a  i  aku  la  ia 
ia,  Ke  olelo  mai  nei  o  Iehova  ke 
Akua  o  ka  Iseraela,  Ua  poni  aku 
au  ia  oe  i  alii  maluna  o  na  kanaka 
o  Iehova,  maluna  o  ka  Iseraela. 

7  A  e  pepehi  aku  oe  i  ko  ka  hale 
o  Ahaba  kou  haku,  i  hoopai  aku 
ai  au  i  ke  koko  o  ka'u  poe  kauwa, 
o  na  kaula,  a  me  ke  koko  o  na 
kauwa  a  pau  a  Iehova  ma  ka  lima 
o  Iezebela. 

8  A  e  pau  auanei  ko  ka  hale  a 
pau  o  Ahaba ;  a  oki  aku  au  i  na 
kane  a  pau  no  Ahaba,  a  o  ka  mea 
i  paa,  a  me  ka  mea  i  paa  ole  iloko 

0  ka  Iseraela. 

9  A  e  hana  like  aku  au  i  ko  ka 
hale  o  Ahaba  me  ko  ka  hale  o  Ie- 
roboama  ke  keiki  a  Nebata,  a  me 
ko  ka  hale  o  Baasa,  ke  keiki  a 
Ahiia. 

10  A  e  ai  na  ilio  ia  Iezebela  ma 
ka  aina  i  Iezereela,  aohe  mea  nana 
ia  e  kanu.  A  wehe  ae  la  ia  i  ka 
puka,  a  holo  aku  la. 

11 II  Alaila  puka  iwaho  o  Iehu  i 
na  kauwa  a  kona  haku,  a  ninau 
mai  kekahi  ia  ia,  He  pono  anei  ? 
No  ke  aha  la  i  hele  mai  ai  keia 
hehena  i  ou  la?  I  aku  la  ia  ia 
lakou,  Ua  ike  oukou  i  ke  kanaka, 
a  me  kana  olelo. 

12  I  aku  la  lakou  ia  ia,  He  waha- 
hee ;  e  hai  mai  oe  ia  makou  ano. 

1  mai  la  ia,  Me  neia,  me  neia  kana 
i  olelo  mai  ai  ia'u,  i  mai  la,  Ke  i 
uiai  nei  o  Iehova  peneia,  Ua  poui 
aku  au  ia  oe  i  alii  maluua  o  ka 
Iseraela. 


13  Alaila  wikiwiki  lakou,  a  lawe 
ae  la  kela  kanaka  keia  kanaka  i 
kona  aahu,  a  waiho  malalo  iho 
ona  maluna  o  ke  alapii,  a  puhi  i 
na  pu,  i  aku  la,  E  alii  ana  o  Iehu. 

14  A  kipi  iho  la  o  lehu  ke  keiki 
a  Iehosapata,  ke  keiki  a  Nimesi, 
ia  Iorama.  (A  o  Iorama  e  kiai 
ana  ia  ma  Ramota-Gileada,  oia,  a 
me  ka  Iseraela  a  pau,  no  Hazaela 
ke  alii  o  Suria. 

15  A  ua  hoi  aku  o  Iorama  ke  alii 
ma  Iezereela  e  hoolaia  i  kona  eha 
a  ko  Suria  i  hana  eha  ai  ia  ia,  i 
koua  manawa  i  kaua  aku  ai  ia  Ha- 
zaela  ke  alii  o  Suria.)  A  i  aku  la 
o  Iehu,  Ina  oukou  e  manao,  mai 
puka  aku  e  pakele  kekahi  mai  ke 
kulanakauhale  aku  e  hele  ia  e  hai 
aku  ma  Iezereela. 

16  A  holo  aku  la  o  Iehu  ma  ka 
halekaa,  a  hele  aku  la  i  Iezereela ; 
no  ka  mea,  e  waiho  ana  o  Iorama 
malaila.  A  ua  iho  mai  o  Ahazia, 
ke  alii  o  ka  Iuda,  e  ike  ia  Iorama. 

17  A  e  ku  ana  ke  kanaka  kiai 
maluna  o  ka  hale  kiai  ma  Iezeree- 
la,  a  ike  aku  la  ia  i  ka  poe  nui  o 
Iehu  i  kona  hele  ana  mai,  i  aku  la 
ia,  Ke  ike  nei  au  i  ka  poe  nui.  I 
mai  la  o  Iorama,  e  lawe  oe  i  ka 
hoohololio,  a  e  hoouna  aku  e  ha- 
lawai  me  lakou,  a  e  ninau  aku  ia, 
He  aloha  anei  ? 

18  A  holo  aku  la  kekahi  maluna 
o  ka  lio  e  halawai  me  ia,  a  i  aku 
la,  Ke  olelo  mai  nei  ke  alii  pe- 
neia,  He  aloha  anei?  I  aku  la  o 
Iehu,  Heaha  kau  i  ke  aloha?  e 
huli  ae  oe  inahope  o'u.  A  hai 
aku  la  ke  kanaka  kiai,  i  aku  la, 
Hele  aku  la  ke  elele  io  lakou  la, 
aole  i  hoi  hou  mai. 

19  A  hoouna  hou  aku  la  ia  i  ka 
lua  maluna  o  ka  lio  a  hiki  aku  la 
ia  io  lakou  la,  i  aku  la,  Ke  olelo 
mai  nei  ke  alii  peneia,  He  aloha 
anei?  I  aku  la  o  Iehu,  Heaha 
kau  i  ke  aloha  ?  E  huli  ae  oe  ma- 
hope  o'u. 

20  A  hai  aku  la  ke  kiai,  i  aku  la, 
Ua  hele  aku  ia  io  lakou  la,  aole  i 
hoi  hou  mai ;  a  o  ka  holo  ana,  ua 
like  me  ka  holo  ana  o  Iehu  ke 
keiki  a  Nimesi,  no  ka  mea,  ke  ho- 
lo  la  ia  e  like  me  ka  hehena  huhu. 

485 


NA  LII  II. 


21  I  aku  o  Iorama,  E  hoomakau- 
kau ;  a  hoomakaukauia  iho  la  ko- 
na  halekaa.  A  hele  aku  la  o  Iora- 
ma  ke  alii  o  ka  Iseraela,  a  o  Aha- 
zia  ke  alii  o  ka  Iuda,  o  kela  keia 
ma  kona  halekaa  iho,  a  hele  aku  e 
halawai  me  Iehu,  a  loaa  ia  lakou 
ia  ma  ka  aina  o  Nabota  no  Ieze- 
reela. 

22  A  i  ka  manawa  i  ike  ai  o  Iora- 
ma  ia  Iehu,  i  aku  la  ia,  He  aloha 
anei,  e  Iehu  ?  Ninau  mai  la  ia, 
Heaha  ke  aloha  i  ka  manawa  i  nui 
loa  ai  na  hoomanakii  o  Iezebela 
kou  makuwahine,  a  me  ka  anaana 
ana  ? 

23  A  huli  ae  la  o  Iorama,  a  holo 
aku  la,  a  i  aku  la  ia  Ahazia,  He 
kipi,  e  Ahazia. 

2-1  A  lawe  o  Iehu  i  ke  kikoo  ma 
kona  lima,  a  pana  aku  la  ia  Iora- 
ma  mawaena  o  kona  mau  lima,  a 
puka  aku  la  ka  pua  ma  kona  puu- 
wai,  a  haule  iho  la  ia  maloko  o 
kona  halekaa. 

25  Alaila  i  aku  la  oia  ia  Bideka- 
ra  i  kona  luna,  E  kaikai,  a  hoolei 
akn  ia  ia  iloko  o  ka  aina  kihapai  o 
Nabota  no  Iezereela;  no  ka  mea,  e 
hoomanao  oe  i  ka  wa  a  kaua  elua 
i  holo  pu  ai,  mamuli  o  Ahaba  ko- 
na  makuakane,  ua  kau  mai  o  Ie- 
hova  i  keia  mea  kauinaha  maluna 
iho  ona. 

26  Ua  ike  io  no  au  inehinei  i  ke 
koko  o  Nabota,  a  me  ke  koko  o 
kana  mau  keiki,  wahi  a  Iehova;  a 
e  hoopai  aku  au  ia  oe  ma  keia  ai- 
na,  wahi  a  Iehova.  Ano  hoi,  e 
lawe,  a  e  hoolei  aku  ia  ia  iloko  o 
ua  aina  la,  e  like  me  ka  olelo  a 
Iehova. 

27  U  A  ike  aku  la  o  Ahazia  ke 
alii  o  ka  Iuda,  alaila  holo  aku  la 
ia  ma  ke  ala  o  ka  hale  ma  ke 
kihapai.  A  hahai  aku  la  o  Ie- 
hu  mahope  ona,  a  i  aku  la  ia, 
E  pepehi  aku  ia  ia  hoi  ma  ka 
halekaa  i  ka  pii  ana  ma  Gura,  e 
kokoke  ana  i  Iheleama.  A  holo 
aku  la  ia  i  Megido,  a  make  iho  la 
ilaila. 

28  A  lawe  aku  la  kana  poe  kau- 
wa  ia  ia  maloko  o  ka  halekaa  i  Ie- 
rusalema,  a  kanu  iho  la  ia  ia  iloko 
o  ka  halelua  me  kona  poe  ku- 

puna  ma  ke  kulanakauhale  o  Da- 
vida. 

29  I  ka  umikumamakahi  o  ka 
makahiki  o  Iorama  ke  keiki  a 
Ahaba,  hoomaka  iho  la  o  Ahazia 
e  noho  alii  maluna  o  ka  Iuda. 

30  "U  A  hiki  aku  la  o  Iehu  i  Ieze- 
reela,  lohe  ae  la  o  Iezebela ;  a  \)e- 
na  iho  la  ia  i  kona  maka,  a  hoo- 
ponopono  i  kona  poo,  a  nana  mai 
la  ma  ka  pukamakani. 

31  A  komo  aku  la  o  Iehu  ma  ka 
pukapa,  ninau  mai  la  kela,  I  ma- 
luhia  ahei  o  Zimeri,  nanai  pepehi 
kona  haku  ? 

32  A  nana  aku  la  ia  iluna  ma  ka 
pukamakani,  i  aku  la,  Owai  ka 
mea  ma  o'u  nei?  Owai?  A  na- 
na  mai  la  ia  ia  elua  a  ekolu  paha 
mau  luna  hale. 

33  I  aku  la  ia,  E  hoolei  mai  ia  ia 
ilalo.  A  hoolei  iho  la  lakou  ia  ia 
ilalo,  a  helelei  iho  kekahi  o  kona 
koko  ma  ka  papohaku,  a  maluna 
o  na  lio  :  a  hehiia  iho  la  ia  malalo 
o  na  wawae. 

34  A  komo  aku  la  ia  maloko,  a  ai 
iho  la  ia,  a  inu  hoi,  a  i  aku  la,  E 
hele,  e  nana  aku  ano  i  keia  mea  i 
hoinoia,  a  e  kanu  aku  ia  ia,  no  ka 
mea,  he  kaikamahine  ia  a  kekahi 
alii. 

35  A  hele  aku  la  lakou  e  kanu  ia 
ia,  aole  i  loaa  ia  lakou  kekahi 
mea  ona,  o  ka  puniu  wale  no,  a 
me  na  wawae,  a  me  na  poho  lima. 

36  No  ia  mea,  hoi  mai  lakou,  hai 
aku  ia  ia.  I  mai  la  ia,  O  keia  ka 
olelo  a  Iehova  ana  i  olelo  mai  ai, 
ma  kana  kauwa,  ma  Elia  no  Tise- 
ba,  i  ka  i  ana'e,  Ma  ka  aina  i  Ieze- 
reela  e  ai  iho  ai  na  ilio  i  ka  io  o 
Iezebela. 

37  A  e  like  auanei  ke  kupapau  o 
Iezebela  me  ka  lepo  maluna  o  ke 
kula  o  ka  aina  i  Iezereela ;  nolai- 
la,  aole  lakou  e  olelo  ae,  O  Ieze- 
bela  keia. 

MOKUNA  X. 

No  ka  luku  ana  i  na  keiki  a  Ahaha,  a  me  na 
hoahanau,  a  me  na  hoalauna  ona  a  pau  ;  a 
pepehi  hoi  o  Iehu  i  na  hoalauna  o  Ahazia, 
he  kanahakumamalua.  15  A  knena  no  o 
Iehu  ia  ia  iho  no  kona  ikaika  i  ka  Haku. 
18  Pepehi  nku  no  ia  i  na  hoomanakii.  32 
Make  iho  la  ia,  a  lilo  ke  aupuni  ia  lehoa- 
haza. 


MOKUNA  X. 


AHE  kanahiku  na  keiki  a 
Ahaba  ma  Saraaria.  A  ka- 
kau  iho  la  o  Iehu  i  na  palapala, 
hoouna  aku  i  Sainaria,  na  na  lima 
o  Iezereela,  na  na  luna  kahiko,  a 
na  na  kahu  o  na  keiki  a  Ahaba,  i 
ka  i  ana'e, 

2  Ano,  a  hiki  aku  keia  palapala  io 
oukou  la,  no  ka  noho  ana  o  na 
keiki  a  ko  oukou  haku  me  ou- 
kou,  a  ia  oukou  na  halekaa  a  me 
na  lio,  a  me  ke  kulanakauhale  paa 
i  ka  papohaku,  a  me  na  mea 
kaua ; 

3  E  imi  aku  oukou  i  ka  mea 
maikai  a  me  ka  mea  pono  o  na 
keiki  a  ko  oukou  haku,  a  e  hoo- 
noho  ia  ia  maluua  o  ka  nohoalii 
o  kona  makuakane,  a  e  kaua  raai 
no  ko  ka  hale  o  ko  oukou  haku. 

4  A  makau  loa  iho  la  lakou,  i  ae 
la,  Aia  hoi,  aole  i  ku  na'lii  elua 
imua  ona;  pehea  la  kakou  e  ku 
ai? 

5  A  o  ka  luna  o  ko  ka  hale,  a 
me  ka  luna  o  ke  kulanakauhale, 
o  na  lunakahiko,  a  me  na  haku, 
hoouna  aku  la  lakou  io  Iehu  la,  i 
aku  la,  He  poe  kauwa  makou  nau, 
a  e  hana  no  makou  i  na  mea  a 
pau  au  e  olelo  mai  ai ;  aole  e  hoa- 
liiia  kekahi ;  e  hana  oe  i  ka  mea 
pono  i  kou  manao. 

6  Alaila  palapala  hou  aku  la  oia 
ia  lakou,  i  aku  la,  Ina  no'u  ou- 
kou,  a  e  hoolohe  hoi  i  ko'u  leo, 
alaila,  e  lawe  oukou  i  na  poo  o  na 
kanaka,  o  na  keiki  a  ko  oukou 
haku,  a  e  hele  mai  i  o'u  nei  i  Ieze 
rcela  ma  keia  manawa  i  ka  la  apo- 
po.  (A  o  na  keiki  a  ke  alii,  he 
kanahiku  lakou  e  noho  ana  me  na 
kanaka  koikoi  o  ke  kulanakau- 
hale,  nana  lakou  i  hanai.) 

7  A  hiki  aku  ka  palapala  io  la- 
kou  la,  lawe  lakou  i  na  keiki  a  ke 
alii,  a  pepehi  iho  la  i  na  mea  he 
kanahiku,  a  waiho  lakou  i  na  poo 
maloko  o  na  hinai,  a  hoouna  aku 
io  na  la  ma  Iezereela. 

8  T[  A  hele  mai  kekahi  elele  a 
hai  aku  ia  ia,  i  aku  la,  Ua  lawe 
niai  lakou  i  na  poo  o  na  keiki  a 
ke  alii.  I  mai  la  ia,  E  waiho  ia 
lakou  nia  na  puu  elua,  ma  kahi  i 
komo  ai  i  ka  ipuka,  a  kakahiaka. 


9  A  i  kakahiaka,  hele  aku  ia,  a 
ku,  i  aku  la  i  na  kanaka  a  pau,  Ua 
pono  oukou  :  aia  hoi,  ua  kipi  aku 
au  i  kuu  haku,  a  pepehi  aku  ia  ia : 
aka,  owai  la  ka  i  pepehi  i  keia 
mau  mea  a  pau  ? 

10  E  ike  ana  oukou,  aole  e  haule 
i  ka  honua  kekahi  o  ka  olelo  a  Ie- 
hova  i  olelo  mai  ai  no  ko  ka  hale 
o  Ahaba :  no  ka  mea,  ua  hana  mai 
o  Iehova  i  ka  mea  ana  i  olelo  mai 
ai  ma  o  Elia  la  kana  kauwa. 

11  A  pepehi  aku  la  o  Iehu  i  na 
mea  a  pau  i  koe  no  ko  ka  hale  o 
Ahaba  ma  Iezereela,  a  me  kona 
poe  koikoi  a  pau,  a  me  kona  poe 
hoalauna,  a  rae  kana  poe  kahu- 
na,  aole  ia  i  hookoe  i  kekaki  no- 
na. 

12  H  A  ku  ae  la  ia,  a  hele  aku  la 
a  hiki  i  Samaria.  Aia  no  ia  ma 
ka  hale  hoopaa  o  na  kahuhipa  ma 
ke  ala. 

13  A  loaa  ia  Iehu  na  hoahauau  o 
Ahazia  ke  alii  o  ka  Iuda,  a  ninau 
aku  la,  Owai  oukou  ?  I  mai  la  la- 
kou,  He  mau  hoahanau  makou  uo 
Ahazia,  a  e  iho  ana  makou  e  ike  i 
na  keiki  a  ke  alii  a  me  na  keiki  a 
ke  aliiwahine. 

14  I  aku  la,  E  hoopaa  ola  aku  ia 
lakou :  a  hoopaa  ola  aku  la  na  ka- 
naka  ia  lakou,  a  luku  aku  la  ia  la- 
kou  ma  ka  luawai  o  ka  hale  hoo- 
paa,  he  kanaha  kumamalua  na 
kanaka ;  aole  ia  i  hookoe  i  keka- 
hi  o  lakou. 

15  1  A  hele  ia  mailaila  aku  a 
loaa  ia  ia  o  Iehonadaba  ke  keiki 
a  Rekaba  e  halawai  me  ia:  a  hoo- 
maikai  aku  o  Iehu  ia  ia,  i  aku  la, 
Ua  pono  anei  kou  naau,  e  like  me 
ko'u  naau  me  kou  naau?  I  mai 
la  o  Iehonadaba,  Oia  no.  Ina  pe- 
la,  e  haawi  mai  oe  i  kou  lima. 
A  haawi  aku  ia  i  kona  lima,  a 
hoee  aku  la  ia  ia  ma  ka  halekaa 
me  ia. 

16  I  aku  la  ia,  E  hele  pu  oe  me 
au,  a  ike  oe  i  kuu  ikaika  no  Ieho- 
va.  A  hooholo  lakou  ia  ia  ma 
kona  halekaa. 

17  A  hiki  aku  la  ia  i  Sarnaria, 
pepehi  aku  la  ia  i  na  mea  a  pau  i 
koe  no  Ahaha  ma  Samaria,  a  pau 
ia  i  ka  lukuia,  e  like  me  ka  olelo 

a  Iehova  ana  i  olelo  mai  ai  ma  o 
Elia  la. 

18  1f  Houluulu  ae  la  o  Iehu  i  na 
kanaka  a  pau,  a  i  aku  la  ia  lakou, 
Malama  uuku  aku  o  Ahaba  ia 
Baala,  e  malama  nui  auanei  o 
Iehu  ia  ia. 

19  Ano  hoi,  e  hoakoakoa  mai  ou- 
kou  i  na  kaula  a  pau  a  Baala,  a 
me  kana  poe  kauwa  a  pau,  a  me 
kana  poe  kahuna  a  pau  io'u  nei, 
mai  hookoeia  kekahi ;  no  ka  mea, 
he  mohai  nui  ka'u  no  Baala;  o 
kela  mea  keia  mea  e  koe  ana,  aole 
ia  e  ola.  Aka,  hana  no  o  Iehu  me 
ka  hoopunipuni,  i  luku  aku  ai  ia 
i  ka  poe  malama  ia  Baala. 

20  I  aku  la  o  Iehu,  E  hoolaa  aku 
i  ka  houluulu  ana  no  Baala.  A 
hoolaa  aku  la  lakou. 

21  A  hoouna  aku  la  o  Iehu  i  ka 
Iseraela  a  puni ;  a  hele  mai  na 
kauwa  a  pau  a  Baala,  aole  i  koe 
aku  kekahi  i  hele  ole  mai.  A  ko- 
mo  lakou  i  ka  hale  o  Baala,  a  piha 
loa  ka  hale  o  Baala  mai  kela  aoao 
a  i  keia  aoao. 

22  I  aku  la  ia  i  ka  mea  nana  i 
malama  ke  keeua  lole,  E  lawe  mai 
iwaho  i  ka  lole  no  na  kauwa  a 
Baala.  A  lawe  mai  no  ia  i  ka 
lole  no  lakou. 

23  Komo  aku  o  Iehu,  a  me  Ieho- 
nadaba,  ke  keiki  a  Rekaba,  iloko 
o  ka  hale  o  Baala,  a  i  aku  la  i  na 
kauwa  a  Baala,  E  nana  oukou  a 
ike,  i  ole  maanei  me  oukou  keka- 
hi  o  na  kauwa  a  Iehova,  o  na  kau- 
wa  a  Baala  wale  no. 

24  A  komo  aku  la  lakou  e  kau- 
maha  aku  i  ka  mohai,  a  me  na 
mohaikuni,  alaila  hoonoho  iho  la 
o  lehu  i  na  kanaka,  he  kanawalu 
mawaho,  i  aku  la,  O  ka  mea  naua 
e  hoopakele  kekahi  o  na  kanaka 
a'u  i  lawe  mai  nei  iloko  o  ko  ou- 
kou  lima,  e  lilo  no  kona  ola  no 
ko  ia  la  ola. 

25  A  pau  kana  kaumaha  ana'ku 
i  ka  mohaikuni,  i  aku  la  o  Iehu  i 
ka  poe  kiai,  a  i  na  luna,  E  komo 
iloko,  e  luku  ia  lakou  ,  mai  puka 
iwaho  kekahi.  A  luku  aku  la  ua 
poe  la  ia  lakou  me  ka  maka  o  ka 
pahikaua;  a  o  ka  poe  kiai  a  me 
na  luna  hoolei  aku  la  ia  lakou,  a 

hele  aku  la  i  ke  kulanakauhale  o 
Baala. 

26  A  lawe  mai  lakou  i  na  kii  ma- 
waho  o  ka  hale  o  Baala,  a  puhi 
aku  la  i  ke  ahi. 

27  A  wawahi  lakou  i  kekii  o  Baa- 
la,  a  wawahi  hoi  i  ka  hale  o  Baala, 
a  hoolilo  lakou  ia  mea  i  hale  kio- 
na  a  hiki  i  keia  la. 

28  A  luku  aku  la  o  Iehu  ia  Baala 
mai  loko  aku  o  ka  Iseraela. 

29  Tf  Aka  hoi,  o  na  hewa  o  Iero- 
boama  ke  keiki  a  Nebata,  nana  i 
hoolilo  ka  Iseraela  i  ka  hewa,  aole 
i  haalele  o  Iehu  i  ka  hahai  ana  ma- 
muli  o  lakou,  o  na  keikihipi  gula 
ma  Betela  a  ma  Dana. 

30  A  olelo  mai  o  Iehova  ia  Iehu, 
no  ka  mea,  ua  maikai  oe  i  ka  hana 
ana  i  ka  pono  ia'u,  a  ua  hana  aku 
oe  i  ko  ka  hale  o  Ahaba,  e  like  me 
ka  mea  a  pau  ma  ko'u  naau,  e  no- 
ho  auanei  kau  poe  keiki  maluna  o 
ka  nohoalii  o  ka  Iseraela  a  hiki  i 
ke  kualua. 

31  Aka,  aole  o  Iehu  i  malama  i 
ka  hele  ana  ma  ke  kanawai  o  Ie- 
hova  ke  Akua  o  ka  Iseraela  me 
kona  naau  a  pau  :  no  ka  mea,  aole 
ia  i  haalele  i  na  hewa  o  Ieroboa- 
ma,  nana  i  hoolilo  ka  Iseraela  i  ka 
hewa. 

32  H  I  kela  manawa  i  hoomaka  ai 
o  Iehova  e  paipai  i  ka  Iseraela :  a 
luku  mai  la  o  Hazaela  ia  lakou 
ma  na  mokuna  a  pau  o  ka  Ise- 
raela ; 

33  Mai  Ioredane,  mai  ka  hikina  o 
ka  la,  i  ka  aina  a  pau  o  Gileada,  i 
ka  Gada,  a  me  ka  Reubena,  a  me 
ka  Manase,  mai  Aroera  ma  ke  ka- 
hawai  o  Arenona,  a  hiki  i  Gileada 
a  me  Basana. 

34  A  o  na  mea  i  koe  a  Iehu,  a  o 
na  mea  a  pau  ana  i  hana'i,  a  me 
kona  ikaika  a  pau,  aole  anei  i  ka- 
kauia  lakou  iloko  o  ka  buke  oiha- 
naalii  a  na'lii  o  ka  Iseraela  ? 

35  A  hiamoe  iho  la  o  Iehu  me  ko- 
na  poe  makua;  a  kanu  lakou  ia  ia 
ma  Samaria.  A  noho  alii  o  Iehoa- 
haza  kana  keiki  ma  kona  wahi. 

36  A  o  ka  mauawa  a  Iehu  i  alii  ai 
maluna  o  ka  Iseraela  ma  Samaria, 
he  iwakalua  na  makahiki  ia  a  me 
kumamawalu. 


MOKUNA  XI. 

MOKUNA  XI. 


No  ka  pepehi  ana  o  Atalia  i  ko  ka  hale  alii  a 
pau,  o  Ioasa  wale  no  i  koe,  a  lilo  ia  i  alii.  16 
Ua  pepehiia  hoi  o  Atalia.  18  Anai  na  kana- 
ka  ia  Baala,  me  kona  mau  kuahu.  20  Ma- 
luhia  ko  Ioasa  alii  ana,  a  olioli  na  kanaka. 

AIKE  aku  la  o  Atalia,  ka  ma- 
kuwahine  o  Ahazia,  ua  make 
kana  keiki,  ku  ae  la  ia,  a  pepehi 
aku  la  i  ko  ka  hale  alii  a  pau. 

2  Aka  o  Iehoseba,  ke  kaikamahi- 
ne  a  Iehorama  ke  alii,  ke  kaiku- 
wahine  o  Ahazia,  lawe  malu  aku 
la  oia  ia  Ioasa,  ke  keiki  a  Ahazia, 
mai  waena  mai  o  na  keiki  a  ke  alii 
i  pepehiia :  a  huna  lakou  ia  ia,  ia 
ia  a  me  kona  kahu  iloko  o  ke  kee- 
na  moe,  mai  Atalia  aku,  aole  ia  i 
make. 

8  A  noho  hunaia  oia  me  ia  ma  ka 
hale  o  Iehova  i  na  makahiki  eono. 
A  noho  alii  iho  la  o  Atalia  maluna 
o  ka  aina. 

4  U  A  i  ka  hiku  o  ka  makahiki, 
hoouna  aku  la  o  iehoiaela  e  kii  i 
na  lunahaneri,  a  me  na  kapena,  a 
me  ka  poe  kiai,  a  lawe  mai  ia  la- 
kou  io  na  la  iloko  o  ka  hale  o  Ie- 
hova,  a  hana  iho  la  ia  me  lakou  i 
kuikahi,  a  hoohiki  aku  la  ia  lakou 
maloko  o  ka  hale  o  Iehova,  a  hoi- 
ke  aku  oia  ia  lakou  i  ke  keiki  a  ke 
alii. 

5  Kauoha  aku  la  oia  ia  lakou,  i 
aku  la,  O  keia  ka  oukou  e  hana'i : 
O  ka  hapakolu  o  oukou,  na  mea  i 
hele  i  ka  Sabati  e  lilo  i  poe  kiai  e 
kiai  ai  i  ka  hale  o  ke  alii. 

6  A  he  hapakolu  ma  ka  ipuka  o 
Sura,  a  he  hapakolu  ma  ka  puka 
mahope  o  ka  poe  kiai ;  a  e  mala- 
ma  oukou  i  ke  kiai  ana  no  ka  ha- 
le,  o  wawahiia. 

7  A  elua  poe  o  oukou  a  pau  i  he- 
le  aku  i  ka  la  Sabati,  e  malama  la- 
kou  i  ke  kiai  o  ka  hale  o  Iehova 
no  ke  alii. 

8  A  e  noho  oukou  a  puni  i  ke  alii, 
o  kela  kanaka  keia  kanaka  me  ka 
mea  kaua  ma  kona  lima:  a  o  ka 
mea  e  komo  iwaena  o  na  papakoa, 
e  pepehiia  oia :  a  o  oukou  pu  me 
ke  alii  i  kona  hele  ana  iwaho,  a 
me  kona  komo  ana  iloko. 

9  A  hana  aku  la  wa  luna  haneri,  e 
like  rae  na  mea  a  pau  a  Iehoiada 
ke  kahuna  i  kauoha  mai  ai :  a  la- 


we  aku  la  kela  mea  keia  mea  i  ko- 
na  poe  kanaka  e  komo  ana  iloko  i 
ka  Sabati,  me  ka  poe  e  hele  ana 
iwaho  i  ka  Sabati,  a  hele  mai  la- 
kou  io  Iehoiada  la  ke  kahuna. 

10  A  haawi  aku  la  o  Iehoiada  ke 
kahuna  na  na  lunahaneri  i  na  ihe 
a  me  na  palekaua  a  Davida  ke  alii, 
na  mea  maloko  o  ka  hale  o  Ieho- 
va. 

11  A  ku  ae  la  ka  poe  kiai,  o  kela 
kanaka  keia  kanaka  me  kana  mea 
kauama  kona  lima,  a  puni  ke  alii, 
mai  ka  aoao  akau  o  ka  hale,  a  hi- 
ki  i  ka  aoao  hema  o  ka  kale,  ma 
ke  kuahu,  a  ma  ka  hale. 

12  A  lawe  mai  la  ia  i  ke  keiki  a 
ke  alii  iwaho,  a  haawi  ia  ia  i  ka  pa- 
palealii,  a  me  ke  kanawai ;  ahooa- 
lii  ia  ia,  a  poni  ia  ia ;  a  paipai  lakou 
i  na  lima,  i  aku  la,  E  ola  ke  alii. 

13  Tf  A  lohe  o  Atalia  i  ka  leo  o 
ka  poe  kiai,  a  me  na  kanaka,  hele 
mai  no  ia  i  na  kanaka  iloko  o  ka 
hale  o  Iehova. 

14  A  nana  aku  la  ia,  aia  hoi,  e  ku 
ana  ke  alii  maluna  o  ka  awai,  e 
like  ka  hana  ana,  a  o  na  luna,  a  o 
na  pupuhi  me  ke  alii ;  o  olioli  na 
kanaka  o  ka  aiua,  a  puhi  i  na  pu  ; 
a  haehae  iho  la  o  Atalia  i  kona 
aahu,  a  kahea  aku  la,  He  kipi,  he 
kipi! 

15  Kauoha  aku  la  o  Iehoiada  ke 
kahuna  i  na  lunahaneri,  a  me  na 
luna  o  ke  kaua,  a  i  aku  la  ia  la- 
kou,  E  lawe  aku  ia  ia  nei  mailoko 
aku  o  ka  papa  koa,  a  e  pepehi  aku 
i  ka  mea  e  hahai  ana  mahope  ona 
me  ka  pahikaua.  No  ka  mea,  ua 
i  mai  ke  kahuna,  Mai  pepehiia  oia 
ma  ka  hale  o  Iehova. 

16  A  kau  aku  la  lakou  i  na  lima 
malunaona;  a  hele  aku  ia  ma  ke 
ala  i  hele  ai  na  lio  i  ka  hale  o  ke 
alii ;  a  pepehiia  oia  malaila. 

17  H  A  hana  aku  la  o  Iehoiada  i 
berita  iwaena  o  Iehova  a  o  ke  alii 
a  me  na  kanaka,  i  lilo  ai  lakou  i 
poe  kanaka  no  Iehova ;  a  iwaena 
o  ke  alii  hoi  a  me  na  kanaka. 

18  A  komo  aku  na  kanaka  a  pau 
o  ka  aina  iloko  o  ka  hale  o  Baala, 
a  wawahi  iho  la  ia;  a  ulupa  loa 
iho  la  lakou  i  kona  mau  kuahu,  a 
me  kona  mau  kii,  a  pepehi  iho  la 

lakou  ia  Matana  ke  kahuna  o  Baa- 
la  imua  o  na  kuahu,  a  hoonoho  iho 
la  ke  kahuua  i  poe  kiai  maluua  o 
ka  hale  o  Iehova. 

19  A  lawe  aku  la  ia  i  na  lunaha- 
neri,  a  me  na  kapena,  me  ka  poe 
kia-i,  a  me  na  kanaka  a  pau  o  ka 
aina,  a  lawe  īnai  lakou  i  ke  alii 
mai  ka  hale  o  Iehova  mai,  a  hele 
mai  lakou  ma  ke  ala  o  ka  ipuka  o 
ka  poe  kiai  i  ka  nale  o  ke  alii ;  a 
noho  iho  la  ia  maluna  o  ka  nohoa- 
lii  o  na'lii. 

20  A  olioli  na  kanaka  a  pau  o  ka 
aina,  a  ua  maluhia  ke  kulanakau- 
hale ;  a  pepehi  iho  la  lakou  ia  Ata- 
lia  me  ka  pahikaua  ma  ka  hale  o 
ke  alii. 

21  Ehiku  na  makahiki  o  Iehoasa 
i  kona  manawa  i  lilo  ai  ia  i  alii. 

Pono  ko  Iehoasa  alii  ana  i  ka  wa  i  ola'i  o  Ie- 
hoiada.  4  No  ka  hana  hou  ana  i  ka  luakini 
o  Iehova.  7  Haawi  aku  la  ia  i  ka  waiwai  i 
hoolaaia  no  ka  luakini,  ia  IIazaela  ke  alii  o 
Suria.  20  Pepehiia  oia  e  kana  mau  kauwa. 
Lilo  kona  aupuni  i  kana  keiki  ia  Ainazia. 

AI  ka  hiku  o  ka  makahiki  o 
.  Iehu,  i  lilo  ai  o  Iehoasa  i  alii, 
a  he  kanaha  na  makahiki  o  kona 
alii  ana  ma  Ierusalema;  a  o  Zibia 
k  i  inoa  o  kona  makuwahine  no 
J3eereseba. 

2  A  hana  pono  aku  la  o  Iehoasa 
imua  o  Iehova  i  kona  mau  la  a  pau 
a  Iehoiaela  a  ke  kahuna  i  ao  mai  ai 
ia  ia. 

3  Aka  hoi,  aole  i  laweia'ku  na 
heiau :  kaumaha  aku  la  na  kana- 
ka,  a  kuni  hoi  i  ka  mea  ala  ma  na 
heiau. 

4  U  Olelo  aku  la  o  Iehoasa  i  na 
kahuna,  O  ke  kala  a  pau  o  na  mea 
i  laa,  ka  mea  i  laweia  mai  iloko  o 
ka  hale  o  Iehova,  o  ke  kala  pouo  o 
kela  kanaka  keia  kanaka,  o  ke  ka- 
la  o  na  kanaka  ma  ka  auhau  aua,  o 
ke  kala  a  pau  a  kela  kanaka  keia 
kanaka  i  manao  ai  e  lawe  mai  ilo- 
ko  o  ka  hale  o  Iehova, 

5  E  lawe  na  kahuna,  o  kela  kana- 
ka  keia  kanaka  ia  mea  no  lakou, 
no  kona  hoalauna ;  a  e  hana  hou 
lakou  i  kahi  naha  o  ka  hale,  i  na 
wahi  naha  a  pau  i  loaa  malaila. 

6  A  i  ka  makahiki  iwakaluaku- 
mamakolu  o  Iehoaaa.  aole  i  hoo- 

paa  na  kahuna  i  na  wahi  naha  o 
ka  hale. 

7  Alaila  kahea  aku  la  o  Iehoasa 
ke  alii  ia  Iehoiaua  ke  kahuna  a  me 
na  kahuna,  i  aku  la  ia  lakou,  No 
ke  aha  oukou  i  hoopaa  ole  ai  i  ka- 
hi  naha  o  ka  hale  ?  Ano  hoi,  mai 
lawe  hou  oukou  i  ke  kala  o  ko  ou- 
kou  hoalauna,  aka,  e  haawi  aku  ia 
mea  no  kahi  naha  o  ka  hale. 

8  Ae  mai  la  na  kahuna,  aole  e  la- 
we  hou  lakou  i  ke  kala  o  na  kana- 
ka,  aole  hoi  e  hana  hou  i  kahi  naha 
o  ka  hale. 

9  Aka,  lawe  aku  la  o  Iehoiada  ke 
kahuna  i  kahi  pahu,  a  wili  iho  la  i 
puka  ma  kona  paui,  a  waiho  iho  la 
ia  mea  kokoke  i  ke  kuahu  ma  ka 
aoao  akau  i  ka  hele  ana  a  ke  kana- 
ka  iloko  o  ka  hale  o  Iehova ;  a  o 
na  kahuna,  nana  i  malama  i  ka 
paepae  puka,  hahao  lakou  iloko  i 
ke  kala  a  pau  i  laweia  mai  i  ka 
hale  o  Iehova. 

10  A  ike  lakou,  ua  nui  ke  kala 
iloko  o  ka  pahu,  pii  mai  la  ke  ka- 
kauolelo  o  ke  alii  a  me  ke  kahuna 
nui,  a  nakii  iho  la,  a  helu  i  ke  ka- 
la  i  loaa  iloko  o  ka  hale  o  Ie- 
hova. 

11  A  haawi  lakou  i  ke  kala  i  kau- 
paonaia  ma  ka  lima  o  ka  poe  nana 
i  hana  ka  haua,  i  na  luna  hoi  o  ka 
hale  o  Iehova :  a  na  lakou  i  lawe 
ae  i  na  kamana,  a  i  ka  poe  paaha- 
na  nana  i  hana  ka  hale  o  Iehova. 

12  A  i  ka  poe  hahao  pohaku  a  i 
na  kalaipohaku,  a  no  ke  kuai  i  ka 
laau,  a  me  na  pohaku  i  kalaiia,  e 
hana  hou  i  kahi  naha  o  ka  hale  o 
Iehova,  a  no  na  mea  a  pau  i  lilo 
aku  no  ka  hale  o  Iehova  i  ka  hana 
hou  ana. 

13  Aole  nae  i  hanaia  no  ka  hale 
o  Iehova  na  kiaha  kala,  na  upa- 
kolikukui,  ua  kiaha,  na  pu,  a  me 
kekahi  kiaha  gula,  a  rae  na  kiaha 
kala,  no  ke  kala  i  laweia  mai  i  ka 
hale  o  Iehova. 

14  No  ka  mea,  ua  haawi  aku  la- 
kou  ia  mea  uo  ka  poe  paahana,  a 
hana  hou  aku  lakou  me  ia  i  ka 
hale  o  Iehova. 

15  Aole  lakou  i  hookolokolo  me 
na  kanaka,  nana  i  lawe  ke  kala  e 
haawi  aku  i  ka  poe  paahana;  no 

ka  mea,  ma  ka  pono  ka  lakou 
hana  ana. 

16  O  ke  kala  o  ka  mohai  laweha- 
la  a  me  ke  kala  o  ka  mohaihala, 
aole  i  laweia  mai  iloko  o  ka  hale 
o  Iehova ;  na  na  kahuna  no  ia. 

17  1f  A  hele  mai  o  Hazaela  ke 
alii  o  Suria,  a  kaua  mai  i  Gata,  a 
hoopio  iho  la  ia :  a  mauao  iho  la 
o  Hazaela  e  pii  i  Ierusalema. 

18  A  lawe  aku  la  o  Iehoasa  ke 
alii  o  ka  Iuda  i  na  mea  a  pau  i 
hoolaaia,  a  Iehosapata,  a  me  le- 
horama,  a  me  Ahazia,  a  kona  mau 
makua,  na'lii  o  ka  Iuda  i  hoolaa 
ai,  a  me  kona  mau  mea  i  hoolaaia, 
a  me  ke  gula  a  pau  i  loaa  maloko 
o  ka  waihona  kala  ma  ka  hale  o 
Iehova,  a  me  ka  hale  o  ke  alii,  a 
hoouna  aku  la  ia  Hazaela  ke  alii  o 
Suria ;  a  hele  aku  ia  mai  Ierusa- 
lema  aku. 

19  H  A  o  na  hana  i  koe  a  Ioasa, 
a  o  na  mea  a  pau  ana  i  hana'i,  aole 
anei  i  kakauia  lakou  iloko  o  ka 
buke  oihanaalii  a  na'lii  o  ka  Iuda. 

20  A  ku  mai  la  kana  mau  kauwa, 
a  kipi  ae  la,  a  pepehi  aku  la  ia 
Ioasa  ma  Betemilo,  e  iho  ana  i 
Sila. 

21  No  ka  mea,  o  Iozakara  ke 
keiki  a  Simeata,  a  o  Iehozabada 
ke  keiki  a  Somera,  kana  mau 
kauwa,  pepehi  aku  laua  ia  ia,  a 
make  iho  la  ia;  a  kanu  lakou  ia 
ia  me  kona  mau  kupuna  ma  ke 
kulanakauhale  o  Davida :  a  noho 
alii  iho  la  o  Amazia  kana  keiki 
ma  kona  hakahaka. 

No  ka  hewa  o  ko  Iehoahaza  alii  ana,  a  make 
iho  la  ia.  10  Hewa  no  hoi  ko  Ioasa  alii 
ana,  kana  keiki,  a  make  aku  la  ia,  a  lilo  ke 
aupuui  ia  Ieroboama,  kana  keiki.  14  No 
ka  mai  a  me  ka  make  ana  o  Elisai.  22 
Hookaumaha  o  Hazaela  i  ka  Iseraela,  a 
make  iho  la  ia,  a  noho  alii  iho  la  o  Bene- 
hadada  kana  keiki. 

IKA  makahiki  iwakalua  kuma- 
makolu  o  Ioasa  ke  keiki  a 
Ahazia  ke  alii  o  ka  Iuda,  i  lilo 
ai  o  Iehoahaza,  ke  keiki  a  Iehu, 
i  alii  maluna  o  ka  Iseraela  ma 
Samaria,  he  umikumamahiku  na 
makahiki  o  kona  alii  ana. 
2  A  hana  ino  aku  la  ia  imua  o 
Iehova,  a  hele  aku  la  ia  mamuli  o 


ka  hewa  o  Ieroboama  ke  keiki  a 
Nebata,  nana  i  hoolilo  ka  Iseraela 
i  ka  hewa;  aole  ia  i  haalele  ia 
mea. 

3  1f  A  hoaia  ka  inaina  o  Iehova 
i  ka  Iseraela,  a  haawi  aku  la  ia  ia 
lakou  iloko  o  ka  lima  o  Hazaela, 
ke  alii  o  Suria,  a  iloko  o  ka  lima  o 
Benehadada,  he  keiki  a  Hazaela  i 
na  la  a  pau. 

4  A  nonoi  aku  la  o  Iehoahaza  ia 
Iehova,  a  hoolohe  mai  o  Iehova  ia 
ia :  no  kona  ike  ana  i  ke  kaumaha 
o  ka  Iseraela,  no  ka  mea,  ua  hoo- 
kaumaha  ke  alii  o  Suria  ia  lakou. 

5  (A  haawi  mai  la  o  Iehova  i  ka 
Iseraela  i  mea  e  pakele  ai,  a  puka 
aku  lakou  mai  lalo  mai  o  ka  lima 
o  ko  Suria :  a  noho  iho  la  na  ma- 
mo  a  Iseraela  ma  ko  lakou  hale- 
lewa,  e  like  me  ka  manawa  ma- 
mua. 

6  Aka,  aole  lakou  i  huli  mai  mai 
ka  hewa  mai  o  ko  ka  hale  o  Iero- 
boama,  nana  i  hoolilo  ka  Iseraela 
i  ka  hewa,  aka,  hahai  no  lakou 
malaila  :  a  e  waiho  ana  hoi  o  Ase- 
tarota  ma  Samaria.) 

7  A  i  waiho  iho  la  ia  i  na  kanaka 
no  Iehoahaza,  he  kanalima  hoo- 
hololio,  he  umi  na  halekaa,  a  he 
umi  tausani  koa  hele  wawae  wale 
no ;  no  ka  mea,  ua  luku  aku  ke 
alii  o  Suria  ia  lakou,  a  ua  hoolike 
aku  ia  lakou  me  ka  lepo  no  ka 
hehi  ana. 

8  H  A  o  na  hana  i  koe  a  Iehoa- 
haza,  a  o  na  mea  a  pau  ana  i  ha- 
na'i,  a  me  kona  ikaika,  aole  anei 
i  kakauia  lakou  iloko  o  ka  buke 
oihanaalii  a  na'lii  o  ka  Iseraela  ? 

9  A  hiamoe  iho  la  o  Iehoahaza 
me  kona  poe  kupuna ;  a  kanu  iho 
la  lakou  ia  ia  ma  Samaria :  a  o 
Ioasa  kana  keiki,  nohoalii  iho  la 
ia  ma  kona  wahi. 

10  TJ  I  ka  makahiki  kanakoluku- 
mamahiku  o  Ioasa  ke  alii  o  ka  Iu- 
da,  i  lilo  ai  o  Iehoasa,  ke  keiki  a 
Iehoahaza,  i  alii  maluna  o  ka  Ise- 
raela  ma  Samaria,  a  he  umikuma- 
maouo  na  makahiki  o  kona  alii 
ana. 

11  A  hana  ino  aku  la  ia  imua  o 
Iehova,  aole  ia  i  haalele  i  na  hewa 
a  pau  o  Ieroboama  ke  keiki  a  Ne- 

bata,  nana  i  hoolilo  ka  Iseraela  i 
ka  hewa ;  aka,  hele  no  ia  malaila. 

12  A  o  na  hana  i  koe  o  Ioasa,  a  o 
na  mea  a  pau  ana  i  hana'i,  a  me 
kona  ikaika  ana  i  kaua  aku  ai  ia 
Amazia  ke  alii  o  ka  Iuda,  aole 
anei  i  kakauia  lakou  iloko  o  ka 
buke  oihanaalii  a  na'lii  o  ka  Ise- 
raela  ? 

13  A  hiamoe  iho  la  o  Ioasa  me 
kona  poe  kupuna ;  a  noho  iho  la 
o  Ieroboama  maluna  o  kona  no- 
hoalii :  a  kanuia  iho  la  o  Ioasa  raa 
Samaria  me  na'lii  o  ka  Iseraela. 

14  ĪT  A  mai  iho  la  o  Elisai,  o  ko- 
na  mai  ia  i  make  ai.  A  iho  mai  o 
Ioasa,  ke  alii  o  ka  Iseraela  io  na 
la,  a  auwe  iho  la  nialuna  o  kona 
maka,  i  aku  la,  E  kuu  makua,  e 
kuu  makua,  o  ka  halekaa  o  ka 
Iseraela  a  me  na  hoohololio  ona. 

15  I  aku  la  o  Elisai  ia  ia,  E  lawe 
i  kikoo  a  me  na  pua.  A  lawe  ae 
la  ia  nona  i  kikoo  a  me  na  pua. 

16  I  aku  la  ia  i  ke  alii  o  ka  Ise- 
raela,  E  kau  aku  i  kou  lima  malu- 
na  o  ke  kikoo.  A  kau  iho  la  ia  i 
kona  lima ;  a  kau  aku  la  o  Elisai  i 
kona  mau  lima  maluua  o  na  lima 
o  ke  alii. 

17  I  aku  la  ia,  E  wehe  ae  i  ka  pu- 
kamakani  ma  ka  hikina.  A  wehe 
ae  la  ia.  Alaila  i  aku  la  o  Elisai, 
E  pana  aku :  a  pana  aku  la  ia.  I 
aku  la  ia,  O  ka  pua  hoola  no  Ieho- 
va,  a  o  ka  pua  hoola  mai  ko  Suria 
mai :  no  ka  mea,  e  pepehi  auanei 
oe  i  ko  Suria  ma  Apeka,  a  pau  i 
ka  lukuia. 

18  I  aku  la  ia,  E  lawe  i  na  pua. 
A  lawe  iho  la  no  ia.  I  aku  la  ia  i 
ke  alii  o  ka  Iseraela,  E  hahau  i 
ka  honua.  A  hahau  iho  la  ia, 
ekolu  hahau  ana,  a  oki. 

19  A  huhu  aku  la  ke  kanaka  o  ke 
Akua  ia  ia,  i  aku  la,  O  kau  pono 
no,  i  elima,  a  i  eono  paha  hahau 
ana,  alaila  ua  hahau  iho  oe  i  ko 
Suria,  a  pau  i  ka  lukuia:  aka, 
ano,  e  hahau  aku  oe  i  ko  Suria  i 
ekolu  hahau  ana  wale  no. 

20  lī  A  make  iho  la  o  Elisai,  a 
kanu  iho  la  lakou  ia  ia.  A  hele 
mai  ka  poe  hao  wale  o  ka  Moaba 
i  ka  aina,  i  ka  hiki  ana  mai  o  ka 
makahiki. 

21  A  i  ko  lakou  kanu  ana  i  ke- 
kahi  kanaka,  aia  hoi,  ike  aku  la 
lakou  i  ka  poe  hao  wale,  hoolei 
aku  la  lakou  i  ke  kanaka  iloko  o 
ka  halelua  o  Elisai ;  a  i  ka  iho  ana 
o  ke  kanaka  a  pili  i  na  iwi  o  Eli- 
sai,  ola  mai  la  ia,  a  ku  maluna  o 
kona  wawae. 

22  1  A  o  Hazaela  ke  alii  o  Suria, 
hookaumaha  aku  la  ia  i  ka  Iserae- 
la  i  na  la  a  pau  o  Iehoahaza. 

23  A  manao  mai  o  Iehova  ia  la- 
kou,  a  ahonui  mai  ia  lakou,  a  nana 
mai  ia  lakou  no  kana  berita  ia 
Aberahama,  ia  Isaaka,  a  me  Iako- 
ba,  aole  ona  makemake  e  luku 
aku  ia  lakou,  aole  hoi  e  hookuke 
aku  ia  lakou  mai  kona  alo  aku  i 
keia  manawa. 

24  A  make  aku  la  o  Hazaela  ke 
alii  o  Suria ;  a  noho  alii  iho  la  o 
Benehadada,  kana  keiki,  ma  kona 
hakahaka. 

25  A  hoi  aku  la  o  Iehoaza  ke  kei- 
ki  a  Iehoahaza  a  lawe  aku  la  i  na 
kulanakauhale  mai  ka  lima  aku  o 
Benehadada,  ke  keiki  a  Hazaela,  i 
ka  mea  anai  lawe  ae  mai  ka  lima 
aku  o  Iehoahaza  kona  makuakane 
ma  ke  kaua  ana.  Lanakila  aku  la 
o  Ioasa  maluna  ona,  ekolu  no  la- 
nakila  ana,  a  hoihoi  mai  ia  i  na 
kulanakauhale  o  ka  Iseraela. 

MOKUNA  XIV. 

Pono  ko  Amazia  alii  ana.  Lanakila  ia  malu- 
na  o  ka  Edoma.  7  Lanakila  o  Iehoasa  ma- 
luna  o  Amazia,  a  hoohiolo  i  ka  papohaku  o 
Ieru8alema  ;  a  lawe  aku  i  ka  waiwai  a  pau 
o  ka  hale  o  Iehova  a  me  ka  hale  o  ke  alii. 
17  Pepehiia  o  Amazia  e  ka  poe  kipi. 

IKA  makahiki  elua  o  Ioasa  ke 
keiki  a  Iehoahaza,  ke  alii  o  ka 
Iseraela,  i  noho  alii  ai  o  Amazia 
ke  keiki  a  Ioasa  ke  alii  o  ka  Iuda. 

2  I  ka  makahiki  ona  he  iwaka- 
luakumamalima,  i  lilo  ai  ia  i  alii, 
a  he  iwakaluakumamaiwa  na  ma- 
kahiki  ana  i  alii  ai  ma  Ierusale- 
ma.  A  o  Iehoadana  ka  inoa  o  ko- 
na  makuwahine  no  Ierusalema. 

3  A  hana  pono  aku  no  ia  imua  o 
Iehova;  aole  nae  i  like  me  ka  Da- 
vida  kona  kupuna:  hana  aku  no 
ia  e  like  me  na  mea  a  pau  a  Ioasa 
a  kona  makuakane  i  hana'i. 

4  Aka  hoi,  aole  i  laweia'ku  na 
heiau :  kaumaha  aku  no  na  kana- 

ka,  a  kuni  koi  i  ka  mea  ala  raa  na 
heiau. 

5  T[  A  i  ka  manawa  i  hookupaaia'i 
ke  aupuni  ma  kona  lima,  pepehi 
aku  la  no  ia  i  kana  poe  kauwa, 
nana  i  pepehi  aku  ke  alii  kona 
makuakane. 

6  Aka,  aole  ia  i  pepehi  aku  i  na 
keiki  a  ka  poe  pepehi  kanaka :  e 
like  me  ka  palapala  ma  ka  buke  o 
ke  kanawai  o  Mose,  ka  mea  a  Ie- 
hova  i  kauoha  ai,  i  mai  la,  Aole  e 
pepehiia  na  makua  no  na  keiki, 
aole  hoi  e  pepehiia  na  keiki  no  na 
makua;  aka,  e  pepehiia  kela  ka- 
naka  keia  kanaka  no  kona  hewa 
iho. 

7  Pepehi  aku  la  ia  i  ka  Edoina 
ma  ke  awawa  paakai  i  na  tausani 
he  umi,  a  hoopio  aku  la  i  Sela  ma 
ke  kaua  ana,  a  kapa  aku  la  i  kona 
inoa,  o  Ioketeela,  a  hiki  i  keia  la. 

8  Tf  Ia  manawa  hoouna  aku  la  o 
Amazia  i  na  elele  io  Iehoasa,  ke 
keiki  a  Iehoahaza,  ke  keiki  a  Iehu 
ke  alii  o  ka  Iseraela,  i  aku  la,  Ea, 
e  ike  na  maka  o  kaua. 

9  A  hoouna  mai  la  o  Iehoasa  ke 
alii  o  ka  Iseraela  io  Amazia  la,  ke 
alii  o  ka  Iuda,  i  mai  la,  Hoouna 
aku  la  ka  puakala  ma  Lebanona  i 
ka  laau  kedara  ma  Lebanona,  i 
aku  la,  E  haawi  mai  oe  i  kau  kai- 
kamahine  i  wahine  na  ka'u  keiki 
kane !  a  hele  ae  la  ka  holoholona 
o  Lebanona,  a  hehi  iho  la  i  ka 
puakala. 

10  Ua  pepehi  no  nae  oe  i  ka  Edo- 
ma,  a  ua  hookiekie  kou  naau  ia 
oe  iho ;  e  hoonani  oe  ilaila,  a  e 
noho  ma  kou  hale;  no  keaha  la 
oe  e  kaua  pu  me  ka  hewa,  i  haule 
iho  ai  oe,  o  oe,  a  me  ka  Iuda  me 
oe? 

11  Aka,  aole  i  hoolohe  o  Amazia: 
no  ia  mea,  pii  ae  la  o  Iehoasa  ke 
alii  o  ka  Iseraela ;  a  ike  na  maka 
o  laua  me  Amazia,  ke  alii  o  ka 
Iuda  ma  Betesemesa,  no  ka  Iuda. 

12  A  pepehiia  aku  la  o  ka  Iuda 
imua  o  ka  Iseraela,  holo  lakou  o 
kela  kanaka  keia  kanaka  i  kona 
halelewa. 

13  A  o  Iehoasa  ke  alii  o  ka  Ise- 
raela,  lawe  pio  aku  la  oia  ia  Ama- 
zia,  i  ke  alii  o  ka  Iuela,  ke  keiki  a 


Iehoaea,  ke  keiki  a  Ahazia  ma  Be- 
tesemesa,  a  hele  mai  i  Ierusalema, 
a  hoohiolo  i  ka  papohaku  o  Ieru- 
salema,  mai  ka  ipuka  o  Eperairaa, 
a  hiki  i  ka  ipuka  kihi,  eha  haneri 
hailima. 

14  A  lawe  aku  la  ia  i  ke  gula  a 
pau  a  me  ke  kala,  a  me  na  kiaha  a 
pau  i  loaa  ma  ka  hale  o  Iehova,  a 
ma  na  waihona  waiwai  o  ka  hale 
o  ke  alii,  a  i  na  mea  panihakaha- 
ka,  a  hoi  aku  la  i  Samaria. 

15  1[  A  o  na  hana  i  koe  a  Iehoasa 
ana  i  hana'i,  a  me  kona  ikaika  a 
me  kona  kaua  ana  me  Amazia  ke 
alii  o  ka  Iuda,  aole  anei  i  kakauia 
lakou  iloko  o  ka  buke  oihanaalii 
a  na'lii  o  ka  Iseraela. 

16  A  hiamoe  iho  la  o  Iehoasa  me 
kona  poe  kupuna,  a  kanuia  iho  la 
ia  ma  Samaria  me  na'lii  o  ka  Ise- 
raela :  a  noho  alii  iho  la  o  Iero- 
boama  kana  keiki  ma  kona  wahi. 

17  1|  A  ola  iho  la  o  Amazia  ke 
keiki  a  Ioasa  ke  alii  o  ka  Iuda  i 
na  makahiki  he  umikumamalima, 
mahope  iho  o  ka  make  ana  o  Ie- 
hoasa  ke  keiki  a  Iehoahaza,  ke 
alii  o  ka  Iseraela. 

18  A  o  na  hana  i  koe  a  Amazia 
aole  anei  i  kakauia  lakou  iloko  o 
ka  buke  oihanaalii  a  na'lii  o  ka 
Iuda? 

19  A  kipi  aku  la  lakou  ia  ia  ma 
Ierusalema,  a  holo  aku  la  ia  i  La- 
kisa,  a  hoouna  aku  la  lakou  ma- 
hope  ona  i  Lakisa ;  a  pepehi  aku 
la  ia  ia  malaila. 

20  A  lawe  mai  lakou  ia  ia  malu- 
na  o  na  lio ;  a  kanuia  oia  ma  Ieru- 
salema  me  kona  poe  kupuna  ma 
ke  kulanakauhale  o  Davida. 

21  H  A  lawe  na  kanaka  a  pau  o 
ka  Iuda  ia  Azaria,  he  umikuma- 
maono  kona  mau  makahiki,  a 
hooalii  aku  la  lakou  ia  ia  i  hope 
no  Amazia  kona  makuakane. 

22  A  hana  aku  la  ia  i  Elata,  a 
hoihoi  aku  la  ia  wahi  no  ka  Iuda, 
mahope  o  ka  hiamoe  ana  o  ke  alii 
me  kona  poe  kupuna. 

23  II  I  ka  makahiki  umikumama* 
lima  o  Amazia  ke  keiki  a  Ioasa,  ke 
alii  o  ka  Iuda,  i  lilo  ai  o  Ieroboa- 
ma,  ke  keiki  a  Ioasa  ke  alii  o  ka 
Iseraela,  i  alii  ma  Samaria,  he  ka- 

nahakumamakahi  na  makahiki  o 
kona  alii  ana. 

24  Hana  ino  aku  la  ia  imua  o  Ie- 
hova :  aole  ia  i  haalele  i  na  hewa  a 
pau  o  Ieroboama  ke  keiki  a  Neha- 
ta,  nana  i  hoolilo  ka  Iseraela  i  ka 
hewa. 

25  Hoihoi  aku  no  ia  i  ka  mokuna 
o  ka  Iseraela,  mai  ke  komo  ana  i 
Hamata,  a  hiki  i  ke  kai  o  ka  papu, 
e  like  me  ka  olelo  a  Iehova  ke 
Akua  o  ka  Iseraela  ana  i  olelo  ai 
ma  kana  kauwa,  ma  Iona  ke  kei- 
ki  a  Ametai,  ke  kaula  no  Gatehe- 
pera. 

26  No  ka  mea,  ua  ike  no  o  Ieho- 
va  i  ka  mea  kaumaha  o  ka  Iserae- 
la,  he  awaawa  nui :  no  ka  mea,  ao- 
he  mea  i  paa,  aohe  mea  i  paa  ole, 
aohe  mea  nana  e  kokua  ka  Ise- 
raela. 

27  Aole  o  Iehova  i  olelo  mai  e 
hookae  aku  ia  i  ka  inoa  o  ka  Ise- 
raela  malalo  ae  o  ka  lani ;  aka,  hoo- 
pakele  no  ia  ia  lakou  ma  kalima  o 
Ieroboama  ke  keiki  a  Ioasa. 

28  H  A  o  na  hana  i  koe  a  Ieroboa- 
ma,  a  o  na  mea  a  pau  ana  i  hana'i, 
a  o  kona  ikaika  ana  i  kaua  aku  ai, 
a  me  kona  loaa  ana  o  Damaseko, 
a  me  Hamata  no  ka  Iuda,  i  ka  Ise- 
raela,  aole  anei  i  kakauia  lakou 
iloko  o  ka  buke  oihanaalii  a  na'lii 
o  ka  Iseraela  ? 

29  A  hiamoe  iho  la  o  Ieroboama 
me  kona  poe  kupuna,  me  na'lii  o 
ka  Iseraela ;  a  noho  alii  iho  la  o 
Zakariakana  keiki  ma  kona  haka- 
haka. 

MOKUNA  XV. 

Pono  ko  Azaria  alii  ana.  5  O  Iotama  kana 
keiki,  oia  ke  alii  mahope  ona.  13  Pepehiia 
o  Saluma  e  Menahema.  34  Pono  ko  Iotama 
alii  ana. 

IKA  makahiki  iwakaluakuma- 
mahiku  o  Ieroboama  ke  alii  o 
ka  Iseraela,  i  lilo  ai  o  Azaria  ke 
keiki  a  Amazia  ke  alii  o  ka  Iuda,  i 
alii. 

2  He  umikumamaono  kona  mau 
makahiki  i  ka  wa  i  lilo  ai  ia  i  alii, 
a  he  kanalimakumamalua  na  ma- 
kahiki  ana  i  alii  ai  ma  Ierusalema. 
A  o  Iekolia  ka  inoa  o  kona  ma- 
kuwahine  no  Ierusalema. 

3  A  hana  pono  aku  la  no  ia  imua 
o  Iehova  e  like  me  na  mea  a  pau 

a  Amazia  kona  makuakane  i  ha- 
na'i. 

4  Aka  hoi,  aole  i  laweia'ku  na 
heiau :  kaumaha  aku  no  na  ka- 
naka,  a  kuni  hoi  i  ka  mea  ala  ma 
na  heiau. 

5  T  A  hahau  mai  o  Iehova  i  ke 
alii,  a  lilo  ia  i  lepera,  a  hiki  i  ka 
la  o  kona  make  ana,  a  noho  ia  ma 
ka  hale  no  ka  poe  mai :  a  o  Iota- 
ma  ke  keiki  a  ke  alii,  maluna  o  ka 
hale  no  oia  e  hooponopono  ana  i 
na  kanaka  o  ka  aina. 

6  A  o  na  hana  i  koe  a  Azaria,  a 
me  na  mea  a  pau  ana  i  hana'i, 
aole  anei  i  kakauia  lakou  iloko  o 
ka  buke  oihanaalii  a  na'lii  o  ka 
Iuda? 

7  A  hiamoe  iho  la  o  Azaria  me 
kona  poe  kupuna ;  a  kanu  iho  la 
lakou  ia  ia  me  kona  poe  kupuna 
ma  ke  kulauakauhale  o  Davida ; 
a  noho  alii  iho  la  o  Iotama,  kana 
keiki,  ma  kona  hakahaka. 

8  1  I  ka  makahiki  kanakoluku- 
mamawalu  o  Azaria  ke  alii  o  ka 
Iuda,  i  noho  alii  ai  o  Zakaria  ke 
keiki  a  Ieroboama  maluna  o  ka 
Iseraela  ma  Samaria  i  na  malama 
eono. 

9  Hana  ino  aku  la  ia  imua  o  le- 
hova,  e  like  me  ka  mea  a  kona 
mau  kupuna  i  hana'i :  aole  ia  i 
haalele  i  na  hewa  o  Ieroboama  ke 
keiki  a  Nebata,  nana  i  hoolilo  ka 
Iseraela  i  ka  hewa. 

10  Ao  Saluma,  ke  keiki  alabesa, 
kipi  ae  la  oia  ia  ia,  a  pepehi  aku 
la  ia  ia  imua  o  na  kanaka,  a  make 
iho  la  ia,  a  lilo  ia  i  alii  ma  kona 
hakahaka. 

11  A  o  na  hana  i  koe  a  Zakaria, 
aia  hoi,  ua  kakauia  lakou  iloko  o 
ka  buke  oihanaalii  a  na'lii  o  ka 
Iseraela. 

12  Oia  ka  olelo  a  Iehova  ana  i 
olelo  mai  ai  ia  Iehu,  i  mai  la,  E  no- 
ho  kau  poe  keiki  maluna  o  ka  no- 
hoalii  o  ka  Iseraela,  a  hiki  i  ke 
kualua.     A  pela  io  no. 

13  U  O  Saluma,  ke  keiki  a  Iabe- 
sa,  noho  alii  iho  la  ia  i  ka  maka- 
hiki  kanakolukumamaiwa  o  Uzia 
ke  alii  o  ka  Iuda  ;  a  o  na  la  ana  i 
noho  alii  ai  ma  Samaria,  hookahi 
ia  malama. 

14  No  ka  mea,  pii  ae  la  o  Mena- 
hema,  ke  keiki  a  Gadi  mai  Tireza 
aku,  a  kele  mai  i  Samaria,  a  pepe- 
hi  aku  la  ia  Saluma  ke  keiki  a  Ia- 
besa  ma  Samaria,  a  make,  a  noho 
alii  iho  la  ia  ma  kona  hakahaka. 

15  A  o  na  hana  i  koe  a  Saluma,  a 
me  kona  kipi  ana  i  kipi  ai,  aia  hoi, 
ua  kakauia  lakou  iloko  o  ka  buke 
oihanaalii  a  na'lii  o  ka  Iseraela. 

16  1  Ia  manawa  luku  aku  la  o 
Menahema  i  Tipesa,  a  me  na  mea 
a  pau  iloko  ona,  a  me  kolaila  mau 
mokuna  mai  Tireza  mai :  no  ka 
mea,  aole  lakou  i  wehe  ae,  no  ia 
mea,  luku  aku  la  ia ;  a  kaha  aku 
la  ia  i  kolaila  i^oe  wahine  hapai  a 
pau. 

17  I  ka  makahiki  kanakoluku- 
mamaiwa  o  Azaria  ke  alii  o  ka 
Iuda,  i  lilo  ai  o  Menahema  ke  kei- 
ki  a  Gadi  i  alii  maluna  o  ka  Ise- 
raela,  he  umi  makahiki  ana  i  no- 
ho  alii  ai  ma  Samaria. 

18  A  hana  ino  aku  la  ia  imua  o 
Iehova  :  i  koua  mau  la  a  pau,  aole 
ia  i  haalele  i  na  hewa  o  Ieroboama 
ke  keiki  a  Nebata,  nana  i  hoolilo 
ka  Iseraela  i  ka  hewa. 

19  Hele  mai  o  Pnla  ke  alii  o  Asu- 
ria  i  ka  aina;  a  haawi  aku  la  o  Me- 
nahema  ia  Pula  i  hookahi  tausani 
talena  kala,  i  kokua  mai  ai  kela 
ia  ia  e  hookupaa  i  ke  aupuni  iloko 
o  kona  lima. 

20  A  auhau  aku  la  o  Menahema  i 
ke  kala  i  ka  Iseraela,  i  ka  poe  mea 
waiwai  nui,  i  kela  kanaka  keia  ka- 
naka  he  kanalima  sekela  e  haawi 
aku  i  ke  alii  o  Asuria :  a  hoi  aku 
la  ke  alii  o  Asuria,  aole  ia  i  hoo- 
kaulua  malaila  iloko  o  ka  aina. 

21  T[  A  o  na  hana  i  koe  a  Mena- 
hema,  a  me  na  mea  a  pau  ana  i 
hana'i,  aole  anei  i  kakauia  lakou 
iloko  o  ka  huke  oihanaalii  a  na'- 
lii  o  ka  Iseraela  ? 

22  A  hiamoe  iho  la  o  Menahema 
me  kona  poe  kupuna:  a  noho  alii 
iho  la  o  Pekahia  kana  keiki  ma 
kona  hakahaka. 

23  Tf  I  ka  makahiki  kanalima  o 
Azaria  ke  alii  o  ka  Iuda,  i  lilo  ai  o 
Pekahia  ke  keiki  a  Meuahema  i 
iilii  maluna  o  ka  Iseraela,  ma  Sa- 
inaria,  elua  makahiki  ana  i  alii  ai. 


24  Hana  ino  aku  la  ia  imua  o  Ie- 
hova;  aole  ia  i  haalele  i  na  hewa 
o  Ieroboama  ke  keiki  a  Nebata 
nana  i  hoolilo  ka  Iseraela  i  ka 
hewa. 

25  A  o  Peka  ke  keiki  a  Remalia, 
he  luna  koa  nona,  kipi  mai  la  oia 
ia  ia,  a  pepehi  iho  la  ia  ia  ma  Sa- 
mana  iloko  o  kahi  paa  o  ka  halea- 
lii,  a  me  Are£oba,  a  me  Arie,  a  i 
na  kanaka  he  kanalima  me  ia  no 
Gi)eada;  a  make  iho  la  ia,  a  lilo 
kela  i  alii  ma  kona  hakahaka. 

26  A  o  na  hana  i  koe  a  Pekahia, 
a  o  na  mea  a  pau  ana  i  hana'i,  aia 
hoi,  ua  kakauia  lakou  iloko  o  ka 
huke  oihanaalii  a  na'lii  o  ka  Ise- 
raela. 

27  U  I  ka  makahiki  kanalimaku- 
mamalua  o  Azaria  ke  alii  o  ka  Iu- 
da,  i  lilo  ai  o  Peka  ke  keiki  a  Re- 
malia  i  alii  maluna  o  ka  Iseraela 
raa  Saraaria,  he  iwakalua  na  ina- 
kahiki  aua  i  alii  ai. 

28  A  hana  ino  aku  la  ia  imua  o 
Iehova ;  aole  ia  i  haalele  i  na  hewa 
a  Ieroboama  ke  keiki  a  Nebata, 
nana  i  hoolilo  ka  Iseraela  i  ka 
hewa. 

29  I  ka  manawa  ia  Peka  ke  alii  o 
ka  Iseraela,  hele  mai  o  Tigelatepi- 
lesera  ke  alii  o  Asuria,  a  hoopio  i 
ko  Iiona,  a  me  ko  Abelebetemaa- 
ka,  a  me  ko  Ianoa,  a  me  ko  Ka- 
desa,  a  me  ko  Hazora,  a  me  ko 
Gileada,  a  rae  ko  Galilaia,  i  ko  ka 
aiua  a  pau  o  Napelali,  a  lawe  pio 
aku  la  ia  lakou  i  Asuria. 

30  A  kipi  ae  la  o  Hosea,  ke  kei- 
ki  a  Ela,  ia  Peka,  ke  keiki  a  Re- 
malia,  a  pepehi  aku  la  ia  ia,  a  no- 
ho  alii  iho  la  ia  ma  kona  wahi,  i 
ka  makahiki  iwakalua  o  Iotama, 
ke  keiki  a  Uzia. 

31  A  o  na  hana  i  koe  a  Peka,  a  o 
na  mea  a  pau  ana  i  hana'i,  aia  hoi, 
ua  kakauia  lakou  iloko  o  ka  buke 
oihanaalii  a  na'lii  o  ka  Iseraela. 

32  Tl  I  ka  lua  o  ka  makahiki  o 
Peka  ke  keiki  a  Remalia  ke  alii  o 
ka  Iseraela,  i  lilo  ai  o  Iotama,  ke 
keiki  a  Uzia,  ke  alii  o  ka  Iuda  i 
alii. 

33  He  iwakaluakumamalima  na 
makahiki  ona  i  kona  manawa  i  lilo 
ai  i  alii,  a  he  umikumamaono  na 

makahiki  ana  i  alii  ai  ma  Ierusa- 
lema.  A  o  Ierusa  ka  inoa  o  kona 
makuwahine,  ke  kaikamahine  ia 
na  Zadoka. 

34  A  hana  pono  aku  la  ia  imua  o 
Iehova,  e  like  me  na  mea  a  pau  a 
Uzia  kona  makuakane  i  hana'i. 

35  ^  Aka  hoi,  aole  i  laweia'ku 
na  heiau  :  kaumaha  aku  no  na  ka- 
naka,  a  kuni  hoi  i  ka  mea  ala  ma 
na  heiau.  Hana  aku  no  ia  i  ka 
puka  kiekie  o  ka  hale  o  Iehova. 

36  U  A  o  na  hana  i  koe  a  Iota- 
ma,  a  o  na  mea  a  pau  ana  i  hana'i, 
aole  anei  i  kakauia  lakou  iloko  o 
ka  buke  oihauaalii  a  na'lii  o  ka 
Iuda? 

37  Ia  mau  la  hoomaka  iho  la  o 
Iehova  e  hoouna  aku  ia  Rezina  ke 
alii  o  Suria,  a  me  Peka  ke  keiki  a 
Remalia  e  ku  e  i  ka  Iuda. 

38  A  hiamoe  iho  la  o  Iotama  me 
kona  poe  kupuna,  a  kanuia  oia  me 
kona  poe  kupuna  ma  ke  kulana- 
kauhale  o  Davida  kona  kupuna ;  a 
noho  alii  iho  la  o  Ahaza  kana  kei- 
ki  ma  kona  wahi. 

MOKUNA  XVI. 

No  ka  hewa  o  ko  Ahaza  alii  ana.  .5  Kaua 
mai  o  Rezina  a  me  Peka  ia  ia.  17  Hana 
ino  aku  la  i  ka  luakini  o  Iehova  no  ke  alii  o 
ABuria.  20  Make  iho  la  ia,  a  noho  alii  iho 
la  o  Hezekia  kana  keiki. 

IKA  makahiki  umikumamahi- 
ku  o  Peka  ke  keiki  a  Remalia, 
i  lilo  ai  o  Ahaza,  ke  keiki  a  Iota- 
ma,  ke  alii  o  ka  Iuda,  i  alii. 

2  He  iwakalua  na  makahiki  o 
Ahaza  i  kona  wa  i  lilo  ai  i  alii,  a 
he  umikumamaono  na  makahiki 
ana  i  alii  ai  ma  lerusalema ;  aole 
ia  i  hana  pono  imua  o  Iehova  kona 
Akua,  e  like  me  Davida  kona  ku- 
puna. 

3  Aka,  hele  no  ia  ma  ka  aoao  o 
na'lii  o  ka  Iseraela,  a  hoohele  aku 
hoi  i  kana  keiki  iloko  o  ke  ahi,  e 
like  me  na  mea  hoowahawahaia  o 
na  lahuikanaka  a  Iehova  i  kipaku 
ae  mai  ke  alo  aku  o  na  mamo  a 
Iseraela. 

4  A  kaumaha  aku  no  hoi  a  kuni 
i  ka  mea  ala  ma  na  heiau,  a  ma  na 
puu,  a  malalo  o  na  laau  uliuli  a 
pau. 

5  T[  Alaila  hele  mai  o  Rezina,  ke 

alii  o  Suria,  a  me  Peka  ke  keiki  a 
Remalia,  ke  alii  o  ka  Iseraela,  i  Ie- 
rusalema  i  ke  kaua;  a  hoopilikia 
lakou  ia  Ahaza,  aole  e  hiki  ia  la- 
kou  ke  hoopio  ia  ia. 

6  Ia  manawa,  hoihoi  aku  la  o  Re- 
zina,  ke  alii  o  Suria,  ia  Elata  no 
Suria,  a  kipaku  aku  la  i  na  Iudaio 
mai  Elata  aku :  a  hele  mai  ko  Su- 
ria  i  Elata,  a  noho  ilaila  a  hiki  i 
keia  manawa. 

7  A  hoouna  aku  la  o  Ahaza  i  na 
elele  ia  Tigelatepilesera  ke  alii  o 
Asuria,  i  aku  la,  Owau  no  kau 
kauwa,  a  o  kau  keiki  hoi;  e  pii 
mai  oe,  a  e  hoopakele  ia'u  mai  ka 
lima  mai  o  ke  alii  o  Suria,  a  mai 
ka  lima  mai  o  ke  alii  o  ka  Iserae- 
la,  e  ku  e  mai  ana  ia'u. 

8  A  lawe  aku  la  o  Ahaza  i  ke  ka- 
la  a  me  ke  gula  i  loaa  ma  ka  hale 
o  Iehova,  a  ma  ka  waihonakala  o 
ka  hale  o  ke  alii,  a  hoouna  aku  la 
i  makana  no  ke  alii  o  Asuria. 

9  A  hoolohe  mai  ke  alii  o  Asuria 
ia  ia ;  a  hele  aku  la  ke  alii  o  Asuria 
i  Damaseko,  a  hoopio  aku  la  ia,  a 
lawe  pio  aku  la  i  kolaila  ma  Kira, 
a  pepehi  aku  la  ia  Rezina. 

10  i  A  hele  aku  la  o  Ahaza  ke 
alii  e  halawai  rae  Tigelatepilesera 
ke  alii  o  Asuria  ma  Damaseko ;  a 
ike  aku  la  ia  i  kekahi  kuahu  ma 
Damaseko ;  a  hoouna  aku  la  o 
Ahaza  ke  alii  io  Uriia  la  ke  kahu- 
ua  i  ke  ano  o  ke  kuahu  a  me  kana 
kii,  e  like  me  ka  hana'na  o  ia  mea 
a  pau. 

11  A  hana  aku  la  o  Uriia  ke  ka- 
huna  i  ke  kuahu  e  like  me  ka  mea 
a  pau  a  Ahaza  ke  alii  i  hoouna 
aku  ai  mai  Damaseko  aku ;  pela  o 
Uriia  ke  kahuna  i  hana'i  i  ka  hoi 
ana  mai  o  Ahaza  ke  alii  mai  Da- 
maseko  mai. 

12  A  hiki  mai  ke  alii  mai  Dama- 
seko  mai,  ike  aku  la  ke  alii  i  ke 
kuahu,  a  hele  aku  la  a  kokoke  i 
ke  kuahu,  a  kaumaha  aku  maluna 
ona. 

13  A  puhi  aku  la  i  ka  mohaikuni, 
a  me  kana  mohai  ai,  a  ninini  iho 
la  i  kana  mohai  inu,  a  kapipi  i  ke 
koko  o  kana  mau  mohai  hoomalu 
maluna  o  ke  kuahu. 

14  A  lawe  mai  no  hoi  ia  i  ke  kua- 

hu  keleawe  imua  o  Iehova  mai  ke 
alo  mai  o  ka  hale,  maiwaena  mai  o 
ke  kuahu  a  o  ka  hale  o  Iehova,  a 
waiho  aku  la  ia  mea  ma  ka  aoao 
akau  o  ke  kuahu. 

15  A  kauoha  aku  la  o  Ahaza  ke 
alii  ia  Uriia  ke  kahuna,  i  aku  la, 
Maluna  o  ke  kuahu  nui  e  puhi 
aku  i  ka  mohaikuni  kakahiaka,  a 
me  ka  mohai  ai  o  ke  ahiahi,  a  me 
ka  mohaikuni  a  ke  alii,  a  me  kana 
mohai  ai,  me  ka  mohaikuni  a  na 
kanaka  a  pau  o  ka  aina,  a  me  ka 
lakou  mohai  ai,  a  me  ka  lakou 
mohai  inu  ;  a  e  kapipi  maluna  ona 
i  ke  koko  a  pau  o  ka  mohaikuni, 
a  me  ke  koko  a  pau  o  ka  mohai: 
a  uo'u  ke  kuahu  keleawe  e  ninau 
aku  ai. 

16  A  hana  iho  la  o  Uriia  ke  ka- 
huna  e  like  me  na  mea  a  pau 
a  ke  alii,  a  Ahaza  i  kauoha  aku 
ai. 

17  H  A  oki  iho  o  Ahaza  ke  alii  i 
na  kihi  o  na  kumu,  a  lawe  aku  i 
ka  ipu  holoi  mai  o  lakou  aku ;  a 
lawe  ae  la  ia  i  ka  ipu  nui  mai  na 
bipi  keleawe  mai  inalalo  iho  ona, 
a  kau  iho  la  ia  mea  maluna  o  na 
pohaku  i  hoonohoia. 

18  A  o  ka  lanai  no  ka  Sabati  a 
lakou  i  kukulu  ai  ma  ka  hale,  a  o 
ke  keena  komo  a  ke  alii  mawaho, 
hoohuli  ae  la  ia  mai  ka  hale  o  Ie- 
hova  aku  no  ke  alii  o  Asuria. 

19  T[  A  o  na  hana  i  koe  a  Ahaza, 
o  na  mea  ana  i  hana'i,  aole  anei  i 
kakauia  lakou  iloko  o  ka  buke  oi- 
hanaalii  a  na'lii  o  ka  Iuda? 

20  A  hiamoe  iho  la  o  Ahaza  me 
kona  poe  kupuna,  a  ua  kanuia  oia 
me  kona  poe  kupuna  ma  ke  ku- 
lanakauhale  o  Davida :  a  noho  alii 
iho  la  o  Hezekia  kana  keiki  ma 
kona  hakahaka. 

Hewa  ko  Hosea  alii  ana.  G  Hoopioia  o  ka 
Iseraela,  a  laweia'ku  lakou  i  Asuria.  24  A 
laweia  mai  na  lahuikanaka  c,  a  hoonohoia 
lakou  ma  Samaria. 

IKA  makahiki  umikumamalua 
o  Ahazake  alii  o  ka  Iuda,  i  lilo 
ai  o  Hosea  ke  keiki  a  Ela  i  alii  ma 
Samaria  maluna  o  ka  Iseraela  i  na 
makahiki  eiwa. 

2  A  hana  ino  aku  la  ia  imua  o 
Hawaiian.  32 


Iehova,  aole  nae  i  like  me  na'lii  o 
ka  Iseraela  mamua  ona. 

3  T[  Hele  ku  e  mai  la  o  Salema- 
nesera  ke  alii  o  Asuria  ia  ia ;  a  lilo 
o  Hosea  i  kauwa  nana,  a  hookupu 
aku  nona. 

4  A  ike  iho  la  ke  alii  o  Asuria  i 
ka  manao  o  Hosea  e  kipi;  no  ka 
mea,  ua  hoouna  aku  ia  i  na  elele 
ia  So,  ke  alii  o  Aigupita,  aole  hoi 
ia  i  hookupu  no  ke  alii  o  Asuria  i 
kela  makahiki  keia  makahiki ;  no- 
laila  hoopaa  aku  la  ke  alii  o  Asu- 
ria  ia  ia,  a  hahao  ia  ia  iloko  o  ka 
halepaahao. 

5  Tf  Alaila  pii  mai  la  ke  alii  o 
Asuria  maloko  o  ka  aina  a  pau,  a 
hele  mai  i  Samaria,  a  koopilikia 
aku  la  ia  wahi  i  na  makahiki  eko- 
lu. 

6  1f  I  ka  makahiki  eiwa  o  Ho- 
sea,  hoopio  aku  la  ke  alii  o  Asuria 
ia  Samaria,  a  lawe  pio  aku  la  i  ka 
Iseraela  i  Asuria,  a  hoonoho  iho  la 
ia  lakou  ma  Hala,  a  ma  Habora 
ma  ka  muliwai  o  Gozana,  a  ma  na 
kulanakauhale  o  ko  Media. 

7  No  ka  mea,  ua  hana  hewa  na 
mamo  a  Iseraela  ia  Iehova  ko  la- 
kou  Akua,  nana  lakou  i  lawe  ae 
mai  ka  aina  o  Aigupita  mai,  mai 
lalo  mai  o  ka  lima  o  Parao,  ke  alii 
o  Aigupita,  a  ua  malama  lakou  i 
na  akua  e. 

8  A  ua  hele  lakou  ma  na  kanawai 
o  na  lahuikanaka  e,  na  mea  a  Ie- 
hova  i  kipaku  ae  mai  ke  alo  aku  o 
na  mamo  a  Iseraela,  a  me  ko  na'lii 
o  ka  Iseraela  a  lakou  i  hana'i. 

9  A  ua  hana  malu  na  mamo  a  Ise- 
raela  i  na  mea  pono  ole  ia  Iehova 
ko  lakou  Akua,  a  ua  hana  no  la- 
kou  i  na  heiau  ma  ko  lakou  mau 
kulanakauhale  a  pau,  mai  ka  puu 
kaua  o  ka  poe  kiai,  a  hiki  i  ke  ku- 
lanakauhale  paa  i  ka  papohaku. 

10  A  kukulu  lakou  i  na  kii,  i  na 
kii  hoi  o  Aseterota,  ma  na  puu  kie- 
kie  a  pau,  a  malalo  o  na  laau  uliu- 
li  a  pau. 

11  A  malaila  lakou  i  kuni  ai  i  ka 
mea  ala  ma  na  heiau  a  pau,  e  like 
me  na  lahuikanaka  a  Iehova  i  ki- 
paku  ae  mai  ko  lakou  alo  aku ;  a 
hana  lakou  i  na  mea  ino  e  hoo- 
naukiuki  aku  ia  Iehova. 

12  A  malama  lakou  i  na  kii,  i  na 
mea  a  Iehova  i  i  mai  ai,  Mai  hana 
oukou  i  keia  mea. 

13  Aka,  ua  ao  mai  no  o  Iehova  i 
ka  Iseraela,  a  i  ka  Iuda,  ma  na 
kaula  a  pau,  ma  na  mea  ike  a  pau, 
i  ka  i  ana  mai,  E  huli  mai  oukou 
mai  ko  oukou  aoao  hewa  mai,  a  e 
malama  i  ka'u  mau  kauoha,  i  ko'u 
mau  kanawai,  e  like  me  ke  kana- 
wai  a  pau  a'u  i  kauoha  aku  ai  i  ko 
oukou  poe  kupuua,  a  ma  ka  mea 
a'u  i  hoouna  aku  ai  ma  ka'u  poe 
kauwa  ma  na  kaula. 

14  Aole  nae  lakou  i  malama, 
hooolea  lakou  i  ko  lakou  a-i,  e 
like  me  ka  a-i  o  ko  lakou  poe  ku- 
puna,  ka  poe  manaoio  ole  ia  Ieho- 
va  ko  lakou  Akua. 

15  A  hoowahawaha  lakou  i  kona 
mau  kanawai,  a  me  kana  berita 
ana  i  hana'i  me  ko  lakou  poe  ku- 
puna,  a  me  na  kauoha  ana  i  haawi 
mai  ai  ia  lakou ;  a  hele  lakou  ma- 
muli  o  na  kii  lapuwale,  a  lilo  la- 
kou  i  poe  lapuwale,  a  hele  mamuli 
o  na  lahuikanaka  e  puni  ana  ia  la- 
kou,  na  mea  a  Iehova  i  kauoha 
mai  ai,  mai  hana  like  oukou  me 
lakou. 

16  A  haalele  lakou  i  na  kauoha  a 
pau  a  Iehova  ko  lakou  Akua,  a 
hana  no  lakou  i  kii  i  hooheeheeia, 
i  elua  keikioipi,  a  hana  lakou  i  kii 
no  Aseterota,  a  hoomana  lakou  i 
na  puali  o  ka  lani,  a  malama  la- 
kou  ia  Baala. 

17  A  kaumaha  aku  i  ka  lakou 
poe  keikikane,  a  me  ka  lakou 
poe  kaikamahine  i  ke  ahi,  a  hana 
lakou  i  ka  anaana  hookilokilo,  a 
hooliīo  lakou  ia  lakou  iho  e  hana 
hewa  imua  o  Iehova,  e  hoouau- 
kiuki  ia  ia. 

18  No  ia  mea,  inaina  nui  mai  la  o 
Iehova  i  ka  Iseraela,  a  hookuke 
aku  la  ia  lakou  mai  kona  maka 
aku ;  aohe  mea  i  koe,  o  ka  ohana 
o  ka  Iuda  wale  no. 

19  Aole  no  hoi  i  malama  ka  Iuda 
i  na  kauoha  a  Iehova  ko  lakou 
Akua ;  aka,  hele  no  lakou  ma  na 
kanawai  o  ka  Iseraela  a  lakou  i 
hana'i. 

20  A  hoowahawaha  o  Iehova  i  na 
mamo  a  pau  a  Iseraela,  a  hookau- 

maha  ia  lakou,  a  haawi  aku  ia  la- 
kou  iloko  o  ka  lima  o  ka  poeluku 
wale,  a  pau  lakou  i  ka  hooleiia'ku 
e  ia  mai  kona  maka  aku. 

21  No  ka  mea,  hoonahae  ae  la 
ia  i  ka  Iseraela  mai  ko  ka  hale  o 
Davida  aku ;  a  hooalii  lakou  ia 
Ieroboama  ke  keiki  a  Nebata :  a 
hookuke  aku  la  o  Ieroboama  i  ka 
Iseraela  mai  ka  hahai  ana  ia  Ieho- 
va,  a  hoolilo  ia  lakou  i  ka  hewa 
nui. 

22  No  ka  mea,  hele  no  na  mamo 
a  Iseraela  iloko  o  na  hewa  a  pau 
o  Ieroboama  ana  i  hana'i ;  aole  la- 
kou  i  haalele  ia  mea; 

23  A  hiki  i  ka  wa  a  Iehova  i  hoo- 
nee  aku  ai  i  ka  Iseraela  mai  kona 
maka  aku,  e  like  me  kana  i  olelo 
mai  ai  ma  kana  poe  kauwa  a  pau, 
ma  na  kaula.  A  laweia'ku  ka  Ise- 
raela  mai  kona  aina  aku  i  Asuria, 
a  hiki  i  keia  la. 

24  H  A  lawe  mai  ke  alii  o  Asuria 
[i  na  kanaka]  mai  Babulona  mai, 
a  mai  Kuta  mai,  a  mai  Ava  mai,  a 
mai  Hamata  mai,  a  mai  Separevai- 
ma  mai,  a  hoonoho  ia  lakou  ma 
na  kulanakauhale  o  Samaria,  ma 
kahi  o  na  mamo  a  Iseraela;  a  ko- 
mo  lakou  i  Samaria,  a  noho  iho  la 
ma  kona  mau  kulanakauhale. 

25  A  i  ko  lakou  hoomaka  ana  e 
uoho  malaila,  aole  lakou  i  makau 
ia  Iehova;  a  hoouna  mai  o  Iehova 
i  na  liona  iwaena  o  lakou,  a  pepe- 
hi  mai  i  kekahi  poe  o  lakou. 

26  A  olelo  aku  la  lakou  i  ke  alii 
o  Asuria,  i  aku  la,  O  na  lahuika- 
naka  au  i  lawe  mai  ai  a  hoonoho 
ma  na  kulanakauhale  o  Samaria, 
aole  lakou  i  ike  i  ke  ano  o  ke 
Akua  o  ka  aina :  nolaila,  ua  hoou- 
na  mai  ia  i  na  liona  iwaena  o  lakou, 
aia  hoi,  ke  luku  mai  nei  ia  lakou 
no  ko  lakou  ike  ole  i  ke  ano  o  ke 
Akua  o  ka  aina. 

27  Alaila  kauoha  mai  la  ke  alii  o 
Asuria,  i  mai  la,  E  lawe  aku  ilaila 
i  kekahi  o  na  kahuna  a  oukou  i 
lawe  mai  nei  mai  laila  mai;  a  e 
hele  lakou  a  noho  malaila,  a  e 
hoike  aku  oia  ia  lakou  i  ke  ano  o 
ke  Akua  o  ka  aina. 

28  Alaila  hele  mai  kekahi  o  na 
kahuna  a  lakou  i  lawe  ae  mai  Sa- 

maria  aku,  a  noko  ma  Betela,  a  ao 
aku  ia  ia  lakou  e  makau  lakou  ia 
Iehova. 

29  Aka,  hana  aku  no  kela  lahui- 
kanaka  keia  luhuikauaka  i  na 
akua  uo  lakou  iho,  a  kukulu  ma 
na  hale  o  na  heiau  a  ko  Samaria  i 
hana'i,  o  kela  lahuikanaka  keia 
lahuikauaka  ma  ko  lakou  mau 
kulanakauhale,  kahi  a  lakou  i  no- 
ho  ai. 

30  A  hana  aku  la  na  kanaka  no 
Babulona  ia  Sukote-benota,  a  ha- 
na  aku  la  na  kanaka  no  Kuta  ia 
Neregala,  a  haua  aku  na  kanaka 
no  Hamaia  ia  Asima, 

31  A  hana  aku  ko  Ava  ia  Nibe- 
haza,  a  me  Taretaka,  a  kaumaha 
aku  la  ko  Separevaima  i  ka  lakou 
keiki  i  ke  ahi  no  Aderameleka,  a 
no  Anameleka,  na  akua  o  ko  Se- 
parevaima. 

32  A  makau  lakou  ia  Iehova,  a 
hana  lakou,  noloko  mai  o  ko  la- 
kou  poe  ilalo  loa,  i  kahuna  na  la- 
kou  no  na  heiau,  a  kaumaha  aku 
lakou  no  lakou  la  iloko  o  na  hale 
o  na  heiau. 

33  Makau  no  lakou  ia  Iehova, 
a  malama  lakou  i  ko  lakou  mau 
akua  iho,  e  like  me  na  lahuikana- 
ka,  a  lakou  i  lawe  pio  ai  mai  laila 
aku. 

34  A  hiki  i  keia  wa,  hana  no  la- 
kou  ma  ke  ano  o  na  mea  mamua : 
aole  lakou  e  makau  ia  Iehova,  ao- 
le  lakou  e  hana  e  like  me  ko  la- 
kou  mau  kanawai,  a  me  ka  lakou 
olelo  kupaa,  a  me  ke  kanawai  a 
me  ke  kauoha  a  Iehova  i  kauoha 
mai  ai  i  na  mamo  a  Iakoba,  ka 
mea  ana  i  kapa  iho  ai  o  Iseraela ; 

35  I  ka  poe  a  Iehova  i  hookuika- 
hi  ai,  a  kauoha  ia  lakou,  i  aku  la, 
Mai  makau  oukou  i  na  akua  e, 
mai  kulou  oukou  ilalo  ia  lakou, 
mai  malama  ia  lakou,  mai  kauma- 
ha  aku  no  lakou. 

36  Aka,  o  Iehova,  nana  oukou  i 
lawe  ae  mai  ka  aina  o  Aigupita 
mai  me  ka  mana,  a  me  ka  lima 
kakauha,  oia  ka  oukou  e  makau 
ai,  a  e  hoomana  ai,  a  nona  oukou 
e  kaumaha  aku  ai. 

37  A  o  na  olelo,  a  me  ka  olelo  ku- 
paa  o  ke  kanawai,  a  me  ke  kauo- 


ha  ana  i  kakau  ai  no  oukou,  oia 
ka  oukou  e  ao  e  malama  i  na  la  a 
pau ;  a  mai  makau  i  na  akua  e. 

38  A  mai  hoopoina  oukou  i  ka 
berita  a'u  i  hana'i  me  oukou ;  mai 
makau  hoi  oukou  i  na  akua  e. 

39  Aka,  o  Iehova  ko  oukou  Akua, 
oia  ka  oukou  e  makau  ai ;  a  nana 
no  oukou  e  hoopakele  i  ka  lima  o 
ko  oukou  poe  enemi  a  pau. 

40  Aole  nae  lakou  i  hoolohe,  aka, 
hana  no  lakou  ma  ke  ano  o  na  mea 
mamua. 

41  A  makau  keia  mau  lahuikana- 
ka  ia  Iehova,  a  malama  lakou  i  ko 
lakou  kiikalai,  o  ka  lakou  poe  kei- 
ki  a  me  na  keiki  a  ka  lakou  poe 
keiki ;  e  like  me  ka  mea  a  ko  la- 
kou  makua  i  hana'i,  pela  ka  lakou 
hana  ana  a  hiki  i  keia  la. 

Pono  ko  Hezekia  alii  ana.  4  Hookahuli  i  na 
hoomanakii,  a  pomaikai  oia.  13  Hele  ku  e 
mai  o  Senakeriba  i  ka  ainaoka  Iuda.  15 
A  hookupu  aku  o  Hezekia  ike  Alii  o  Asu- 
ria. 

AI  ke  kolu  o  ka  makahiki  o 
Hosea  ke  keiki  a  Ela,  ke  alii 
o  ka  Iseraela,  i  noho  alii  ai  o  He- 
zekia,  ke  keiki  a  Akaza,  ke  alii  o 
ka  Iuela. 

2  He  iwakaluakumamalima  na 
makahiki  ona  i  kona  wa  i  lilo  ai  i 
alii,  a  he  iwakaluakumamaiwa  na 
makahiki  ana  i  alii  ai  ma  Ierusa- 
lema.  A  o  Abi  ka  inoa  o  kona 
makuwahine,  ke  kaikamahine  a 
Zekaria. 

3  A  hana  pono  aku  la  ia  imua  o 
Iehova,  e  like  me  na  mea  a  pau  a 
Davida  kona  kupuna  i  hana'i. 

4  1  A  lawe  aku  la  ia  i  na  heiau, 
wawahi  iho  la  i  na  kii,  a  kua  aku 
la  i  na  kii  o  Aseterota,  a  ulupa  iho 
la  i  ka  nahesa  keleawe  a  Mose  i 
hana'i:  no  ka  mea,  a  hiki  i  keia 
wa,  ua  kuni  na  mamo  a  Iseraela  i 
ka  mea  ala  ia  ia,  a  kapa  aku  la 
kela  ia  mea,  Nehusetana. 

5  Hiliuai  iho  la  ia  maluna  o  Ie- 
hova  ke  Akua  o  ka  Iseraela ;  a 
mahope  ona,  aohe  alii  e  like  me 
ia  o  na'lii  a  pau  o  ka  Iuda,  aole 
hoi  mamua  ona. 

6  No  ka  mea,  hoopili  aku  oia  ia 
Iehova,  aole  ia  i  haalele  i  ka  hahai 

ana  ia  ia,  aka,  malama  no  ia  i  na 
kauoha  a  Iehova  i  kauoha  mai  ai 
ia  Mose. 

7  A  o  Iehova  pu  kekahi  me  ia,  a 
ua  pomaikai  no  ia  i  na  wahi  a  pau 
ana  i  hele  aku  ai :  a  kipi  aku  la  ia 
i  ke  alii  o  Asuria,  aole  ia  i  malama 
aku  ia  ia. 

8  Luku  aku  la  ia  i  ko  Pilisetia,  a 
hiki  i  Gaza,  a  me  kolaila  mau  mo- 
kuna,  mai  ka  puukaua  o  ka  poe 
kiai,  a  hiki  i  ke  kulanakauhale 
paa  i  ka  papohaku. 

9  H  A  i  ka  ha  o  ka  makahiki  o 
Hezekia,  oia  ka  hiku  o  ka  maka- 
hiki  o  Hosea,  ke  keiki  a  Ela,  ke 
alii  o  ka  Iseraela,  hele  ku  e  mai  o 
Salemanesera,  ke  alii  o  Asuria,  i 
Samaria,  a  hoopilikia  ia  ia. 

10  A  pau  na  makahiki  ekolu, 
hoopio  lakou  ia  ia,  i  ke  ouo  o  ka 
makahiki  o  Hezekia,  oia  ka  iwa  o 
ka  makahiki  o  Hosea  ke  alii  o  ka 
Iseraela,  ua  hoopioia  o  Samaria. 

11  A  lawe  pio  aku  la  ke  alii  o 
Asuria  i  ka  Iseraela,  a  hoonoho  ia 
lakou  ma  Hala,  a  ma  Habora  ma 
ka  muliwai  o  Gosana,  a  ma  na  ku- 
lanakauhale  o  ko  Media. 

12  No  ka  mea,  aole  lakou  i  hoo- 
lohe  i  ka  leo  o  Iehova  ko  lakou 
Akua,  a  ua  hai  ia  lakou  kana  beri- 
ta,  a  me  na  mea  a  pau  a  Mose,  ke 
kauwa  a  Iehova,  i  kauoha  mai  ai, 
aole  lakou  i  malama,  aole  hoi  i 
hana. 

13  1[  A  i  ka  umikumamaha  o  ka 
makahiki  o  Hezekia  ke  alii,  hele 
ku  e  mai  o  Senakeriba,  ke  alii  o 
Asuria,  i  na  kulanakauhale  a  pau 
o  ka  Iuda,  i  paa  i  ka  papohaku,  a 
hoopio  iho  la  ia  lakou. 

14  A  hoouna  aku  la  o  Hezekia, 
ke  alil  o  ka  Iuda,  i  ke  alii  o  Suria 
raa  Lakisa,  i  aku  la,  Ua  hana  he- 
waau:  e  hoi  oe  raai  o'u  aku  la;  a 
o  ka  mea  au  e  kau  mai  maluua 
o'u,  na'u  no  ia  e  hali.  A  kau  mai 
ke  alii  o  Asuria  maluna  o  Hezekia, 
ke  alii  o  ka  Iuda,  i  ekolu  hanei'i 
talena  kala,  a  i  kanakolu  talena 
gula. 

15  Haawi  aku  la  o  Hezekia  i  ke 
kala  a  pau  i  loaa  ma  ka  hale  o  Ie- 
hova,  a  maka  waihoua  kala  o  ka 
hale  o  ke  alii. 

16  A  ia  manawa  hemo  aku  la  o 
Hezekia  i  ke  gulc  ma  na  pani  pu- 
ka  o  ka  luakini  o  Iehova,  a  ma  na 
lapauwila  a  Hezekia  ke  alii  o  ka 
Iuda  i  kau  ai,  a  haawi  aku  la  oia  ia 
mau  mea  i  ke  alii  o  Asuria. 

17  *[[  A  hoouna  mai  la  ke  alii  o 
Asuria  ia  Taretana,  a  ia  Rabesari- 
sa,  a  me  Rabesake  mai  Lakisa  aku 
io  Hezekia  la  ke  alii,  me  ka  poe 
kaua  nui  i  Ierusalema.  Pii  ae  la 
lakou,  a  hele  mai  i  Ierusalema.  A 
i  ko  lakou  pii  ana,  hele  mai  lakou 
a  ku  ma  ke  kahawai  o  kaloko  ma- 
luna  ma  ke  ala  o  ke  kihapai  o  ka 
mea  holoi. 

18  A  i  ko  lakou  kahea  ana'ku  i 
ke  alii,  hele  mai  io  lakou  la  o  Elia- 
kima,  ke  keiki  a  Hilekia,  ka  luna 
o  ko  ka  hale,  a  o  Sebena,  ke  ka- 
kauolelo,  a  me  Ioa  ke  keiki  a  Asa- 
pa  ke  kakaumooolelo. 

19  I  mai  la  o  Rabesake  ia  lakou, 
E  olelo  aku  oukouano  iaHezekia, 
Penei  ka  olelo  a  ke  alii  nui,  ke  alii 
o  Asuria,  Heaha  keia  hilinai  au  e 
hilinai  nei  ? 

20  Ke  i  mai  nei  oe,  (aka,  he  olelo 
a  na  lehelehe  wale  no,)  He  ike 
ko'u,  a  he  ikaika  hoi  no  ke  kaua. 
Ano,  ea,  maluna  owai  kau  e  hili- 
nai  nei,  i  kipi  mai  ai  oe  ia'u? 

21  Ano  hoi,  ke  hilinai  nei  oe  ma- 
luna  o  ke  kookoo  o  keia  ohe  pe- 
pe,  maluna  o  Aigupita,  ka  mea  a 
ke  kanaka  e  hilinai,  e  komo  no  ia 
iloko  o  kona  lima,  a  puka  iho  la  : 
pela  no  o  Parao  i  ka  poe  a  pau  e 
hilinai  ana  maluna  ona. 

22  A  ina  e  olelo  mai  oukou  ia'u, 
Ke  hilinai  nei  makou  maluna  o  le- 
hova  ko  makou  Akua :  aole  anei 
oia  ka  mea,  nona  na  heiau,  a  nona 
hoi  na  kuahu  a  Hezekia  i  lawe 
aku  ai,  a  i  olelo  aku  i  ka  Iuda,  a 
me  ko  Ierusalema,  Imua  o  keia 
kuahu  i  Ierusalema  nei  oukou  e 
kulou  ai  ? 

23  Ano  hoi,  ke  noi  aku  nei  au  īa 
oe,  e  haawi  mai  i  uku  panai  na 
kuu  haku,  na  ke  alii  o  Asuria,  a  e 
haawi  aku  au  ia  oe  i  elua  tausani 
lio,  ina  e  hiki  ia  oe  ke  kau  aku  i 
na  hoohololio  maluna  o  lakou. 

24  A  pehea  la  oe  e  hoohuli  ae  i 
ka  maka  o  kekahi  luna  o  na  kau- 

wa  uuku  a  kuu  haku,  a  hilinai  ae 
maluna  o  Aigupita  no  na  halekaa, 
a  no  na  hoohololio  '? 

25  Ano  hoi,  ua  hele  wale  mai 
anei  au,  aole  o  Iehova  kekahi,  e 
ku  e  i  keia  wahi  e  luku  aku  ai  ? 
O  Iehova  ka  i  olelo  mai  ia'u,  E  pii 
ku  e  oe  i  keia  wahi,  a  e  luku  aku 
ia. 

26  Alaila  i  aku  la  o  Eliakima  ke 
keiki  a  Hilekia,  a  o  Sebena  a  me 
Ioa,  ia  Rabesake,  Ke  noi  aku  nei 
au,  e  olelo  mai  oe  i  kau  mau  kau- 
wa  ma  ka  olelo  a  Suria,  no  ka 
mea,  ua  ike  makou  ia  :  a  mai  olelo 
mai  oe  ia  makou  ma  ka  Iuelaio  ilo- 
ko  o  na  pepeiao  o  na  kanaka  ma- 
luna  o  ka  papohaku. 

27  I  mai  la  o  Rabesake  ia  lakou, 
Ua  hoouna  mai  anei  kuu  haku  ia'u 
e  olelo  aku  i  keia  mau  olelo  i  kou 
haku,  a  ia  oe  wale  no  ?  aole  anei  i 
na  kanaka  kekahi  e  noho  ana  ma- 
luna  o  ka  papohaku,  e  ai  pu  ai  la- 
kou  me  oukou  i  ko  lakou  lepo  iho, 
a  e  inu  hoi  i  ko  lakou  waimimi  ? 

28  A  ku  ae  la  o  Rabesake,  a  ka- 
hea  aku  ia  me  ka  leo  nui,  ma  ka 
Iudaio,  a  olelo  aku,  i  aku  la,  E 
hoolohe  i  ka  olelo  a  ke  alii  nui, 
ke  alii  o  Asuria. 

29  Ke  olelo  mai  nei  ke  alii  pe- 
neia,  E  malama  o  hoopunipuniia 
oukou  e  Hezekia :  no  ka  mea,  aole 
e  hiki  ia  ia  ke  hoopakele  ia  oukou 
mai  kona  lima  mai. 

30  A  mai  hoolana  o  Hezekia  ia 
oukou  maluna  o  Iehova,  i  ka  i 
ana  'ku,  He  oiaio,  na  Iehova  kakou 
e  hoopakele,  aole  e  hooliloia  keia 
kulanakauhale  iloko  o  ka  lima  o 
ke  alii  o  Asuria. 

31  Mai  hoolohe  oukou  ia  Heze- 
kia  :  no  ka  mea,  ke  olelo  mai  nei 
ke  alii  o  Asuria  peneia,  E  hana  ou- 
kou  i  haawina  na'u,  a  e  hele  mai 
oukou  iwaho  io'u  nei,  alaila  e  ai 
oukou,  o  kela  kanaka  keia  kana- 
ka  i  kona  huawaina  iho,  a  o  kela 
kanaka  keia  kanaka  i  kona  huafi- 
ku  iho,  a  e  inu  oukou,  o  kela  ka- 
naka  keia  kanaka  i  ka  wai  o  kana 
lua  iho ; 

32  A  hiki  mai  au,  a  e  lawe  aku  ia 
oukou  i  ka  aina  e  like  me  ko  ou- 
kou  aina,  he  aina  palaoa,  a  me  ka 


waina,  he  aina  berena,  a  me  na  pa- 
waina,  he  aina  aila  oliva,  a  me  ka 
meli,  i  ola  oukou,  aole  hoi  e  ma- 
ke  :  a  mai  hoolohe  oukou  ia  Heze- 
kia,  no  ka  mea,  ke  hoowalewale 
mai  nei  ia  ia  oukou,  i  ka  i  aua 
mai,  Na  Iehova  kakou  e  hoopa- 
kele. 

33  Ua  hoopakele  iki  anei  kekahi 
o  na  akua  o  na  lahuikanaka  e  i  ko- 
na  aina  mai  ka  lima  mai  o  ke  alii 
o  Asuria  ? 

34  Auhea  na  akua  o  Hamata,  a  o 
Arepada  ?  auhea  na  akua  o  Sepa- 
revaima,  o  Hena,  a  me  Iva?  Ua 
hoopakele  anei  lakou  ia  Samaria 
mai  ko'u  lima  aku  ? 

35  Owai  la  ka  mea  o  na  akua  a 
pau  o  na  aina,  nana  i  hoopakele 
ko  lakou  aina  mai  kuu  lima  aku, 
i  hoopakele  mai  ai  o  Iehova  ia  Ie- 
rusalema  mai  kuu  lima  aku  ? 

36  Aka,  noho  malie  iho  la  na  ka- 
uaka,  aoie  lakou  i  pane  leo  iki 
aku  ia  ia:  no  ka  mea,  oia  ke 
kauoha  a  ke  alii,  i  ka  i  ana  ae, 
Mai  olelo  aku  ia  ia. 

37  Alaila  hele  mai  o  Eliakima,  ke 
keiki  a  Hilekia,  ka  luna  o  ko  ka 
hale,  a  o  Sebena  ke  kakauolelo,  a 
o  Ioa  ke  keiki  a  Asapa  ke  kakau- 
mooolelo,  ia  Hezekia,  me  na  aahu 
i  haehaeia,  a  hai  mai  ia  ia  i  na  ole- 
lo  a  Rabesake. 

Kii  aku  la  o  Hezekia  ia  Isaia  e  pule  no  la- 
kou.  9  O  ka  palapala  kuamuamu  a  Sena- 
keriba  ia  Hezekia.  35  No  ka  lukuia  o  ko 
Asuria  poe  kaua. 

ALŌHE  ae  la  o  Hezekia  ke 
alii,  haehae  iho  la  ia  i  kona 
aahu,  a  hoouhi  ia  ia  iho  i  ke  kapa 
inoino,  a  komo  aku  la  ia  i  ka  hale 
o  Iehova. 

2  Hoouna  aku  la  ia  ia  Eliakima 
ka  luna  o  ko  ka  hale,  a  me  Sebe- 
na,  ke  kakauolelo,  a  me  ka  poe 
kahiko  o  na  kahuna  i  hoouhiia  i 
na  kapa  inoino,  io  Isaia  la  ke  kau- 
la,  ke  keiki  a  Amoza. 

3  I  aku  la  lakou  ia  ia,  Ke  olelo 
mai  nei  o  Hezekia,  peneia,  O  keia 
la,  he  la  pilikia,  poino  a  me  ka 
hoowahawaha:  no  ka  mea,  ua  hi- 
ki  mai  ka  manawa  e  hanau  ai  na 
keiki,  aohe  ikaika  e  hanau  mai  ai. 

4  Malia  paha  e  hoolohe  mai  o  Ie- 
hova  kou  Akua  i  na  olelo  a  pau  a 
Rabesake,  ka  mea  a  ke  alii  o  Asu- 
ria  kona  haku  i  hoouna  mai  ai  e 
hoino  i  ke  Akua  ola;  a  e  ahewa 
aku  i  na  olelo  a  Iehova  kou  Akua 
i  lohe  ai ;  nolaila  e  pule  aku  oe  no 
ka  poe  i  koe  i  loaa. 

5  Ahiki  aku  na  kauwa  a  Hezekia 
ke  alii  io  Isaia  la. 

6  11  mai  la  o  Isaia  ia  lakou,  Pe- 
nei  oukou  e  olelo  aku  ai  i  ko  ou- 
kou  haku,  Ke  olelo  mai  nei  o  Ie- 
hova  peneia,  Mai  makau  oe  i  na 
olelo  au  i  lohe  ai,  i  ka  mea  a  na 
kauwa  a  ke  alii  o  Asuria  i  hoohiki 
ino  mai  ai  ia'u. 

7  Aia  hoi,  e  hoouna  au  i  makani 
io  na  la,  a  c  lohe  no  ia  i  ka  lono,  a 
hoi  aku  i  kona  aina ;  a  e  hoohaule 
iho  au  ia  ia  i  ka  pahikaua  ma  ko- 
na  aina  iho. 

8  H  A  hoi  aku  o  Rabesake,  a  loaa 
ia  ia  ke  alii  o  Asuria  e  kaua  ana  i 
ko  Lebena,  no  ka  mea,  ua  lohe  ia, 
ua  haalele  oia  i  Lakisa. 

9  A  lohe  ia  no  Tirehaka  ke  alii  o 
Aitiopa,  i  ka  i  ana  ae,  Aia  hoi,  ua 
hele  mai  ia  e  kaua  mai  ia  oe:  a 
hoouna  hou  aku  la  ia  i  na  elele  io 
Hezekia  la,  i  aku  la, 

10  Penei  oukou  e  olelo  aku  ai  ia 
Hezekia  ke  alii  o  ka  Iuda,  e  i  aku, 
E  malama  o  hoopunipuniia  oe  e 
kou  Akua  au  i  hilinai  ai,  i  ka  i 
ana'e,  Aole  e  haawiia  o  Ierusale- 
ma  iloko  o  ka  lima  o  ke  alii  o  ko 
Asuria. 

11  Aia  hoi,  ua  lohe  no  oe  i  ka 
niea  a  na'lii  o  Asuria  i  hana  aku 
ai  i  na  aina  a  pau,  ma  ka  luku  loa 
ana  ia  lakou :  a  e  hoopakeleia  anei 
oe? 

12  Ua  hoopakele  anei  na  akua  o 
na  lahuikanaka  ia  lakou,  i  na  mea 
a  ko'u  mau  makua  i  luku  ai :  i 
Gozana,  i  Harama,  i  Rezepa,  a  me 
na  kanaka  o  Edena,  ka  poe  ma 
Telasara  ? 

13  Auhea  ke  alii  o  Hamata,  a  me 
ke  alii  o  Arepada,  a  me  ke  alii  no 
na  kulanakauhale  o  Separevaima, 
o  Hena,  a  me  Iva? 

14  1  A  lawe  ae  la  o  Hezekia  i  na 
palapala  mai  ka  lima  mai  o  na  ele- 
le,  a  heluhelu  iho  la  ia  mau  mea : 

a  pii  ae  la  o  Hezekia  i  ka  hale  o 
Iehova,  a  hohola  aku  la  ia  mau 
mea  imua  o  Iehova. 

15  Pule  aku  la  o  Hezekia  imua 
o  Iehova,  i  aku  la,  E  Iehova  ke 
Akua  o  ka  Iseraela,  ka  mea  e  no- 
ho  ana  maluna  o  na  keruba,  o  oe 
no  ke  Akua,  o  oe  wale  uo,  o  na 
aupuni  a  pau  o  ka  honua;  o  oe 
ka  i  hana  i  ka  lani  a  me  ka  honua. 

16  E  Iehova,  e  haliu  mai  kou  pe- 
peiao,  a  e  lohe :  e  Iehova,  e  wehe 
ae  i  kou  maka,  a  ike ;  a  lohe  i  na 
olelo  a  Senakeriba,  ana  i  hoouna 
mai  ai  e  hoino  aku  i  ke  Akua  ola. 

17  He  oiaio  no,  e  Iehova,  ua  lu- 
ku  aku  na'lii  o  Asuria  i  na  lahui- 
kanaka  a  me  ko  lakou  aina; 

18  A  ua  haawi  aku  i  ko  lakou 
mau  akua  i  ke  ahi;  no  ka  mea, 
aole  lakou  he  akua,  aka,  he  hana 
a  na  lima  kanaka,  he  laau,  a  he 
pohaku :  nolaila,  ua  luku  aku  la- 
kou  ia  lakou  la. 

19  Ano  hoi,  E  Iehova  ko  makou 
Akua,  ke  nonoi  aku  nei  au  ia  oe, 
e  hoopakele  inai  oe  ia  makou  mai- 
loko  mai  o  kona  lima,  i  ike  ai  na 
aupuni  a  pau  o  ka  honua,  o  oe  no 
o  Iehova  ke  Akua,  o  oe  wale  no. 

20  1  A  hoouna  aku  la  o  Isaia  ke 
keiki  a  Amoza  io  Hezekia  la,  i  aku 
la,  Ke  olelo  mai  nei  o  Iehova  ke 
Akua  o  ka  lseraela  peneia,  Ua  lo- 
he  au  i  ka  mea  au  i  pule  mai  ai 
ia'u  no  Senakeriba  ke  alii  o  Asu- 
ria. 

21  Eia  ka  olelo  a  Iehova  i  olelo 
mai  ai  nona;  O  ka  wahine  puu- 
paa,  ke  kaikamahine  a  Ziona,  ua 
hoowahawaha  mai  ia  ia  oe,  a  ua 
akaaka  mai  ia  oe  :  o  ke  kaikama- 
hine  a  Ierusalema,  ua  hooluli  mai 
ia  i  kona  poo  mahope  ou. 

22  Owai  la  kau  i  hoino  ai,  a  i  hoo- 
hiki  ino  ai  ?  Maluna  owai  kau  i 
hookiekie  ai  i  ka  leo,  a  hapai  ai  i 
kou  maka  iluna?  maluna  o  ka 
Mea  Hemolele  o  ka  Iseraela. 

23  Ma  kou  poe  elele  ua  hoino  oe 
ia  Iehova,  a  ua  i  mai,  Me  na  hale- 
kaa  o'u  a  nui,  ua  pii  mai  au  i  kahi 
kiekie  o  na  mauna,  i  na  aoao  hoi 
o  Lehanona,  a  e  kua  aku  au  i  ko- 
na  mau  laau  kcdera  loloa,  a  me 
Uona  mau  laau  paiua  maikai:  a  e 

komo  aku  au  i  ka  halekipa  o  kona 
mokuna,  i  ka  ululaau  o  kona  ki- 
liapai  ulu. 

24  Ua  eli  iho  au,  a  ua  inu  i  ka  wai 
malikini,  a  me  ka  poho  o  kuu  wa- 
wae,  ua  hoomaloo  au  i  na  muliwai 
o  Aigupita. 

25  Aole  anei  oe  i  lohe  i  ka  mana- 
wa  mamua,  na'u  no  ia  i  haua,  a 
i  na  wa  kahiko,  na'u  no  iai  hooku- 
mu  ?  aūo,  ua  hooko  no  au,  i  lilo  ai 
oe  i  mea  e  luku  ai  i  na  kulanakau- 
hale  i  hoopaaia,  a  lilo  i  mau  puu 
opala. 

26  Nolaila  ua  nawaliwali  ko  la- 
kou  poe  kanaka,  a  ua  weliweli  a 
])ihoihoi,  ua  like  lakou  me  ka  lau- 
nahele  o  ke  kula,  a  me  ka  laau 
uliuli,  me  ka  weuweu  maluna  o 
ka  hale,  a  me  ka  palaoa  eleele  ma- 
mua  o  ka  opuu  ana. 

27  Aka,  ua  ike  au  i  kou  noho 
ana,  a  me  kou  hele  ana  iwaho,  a 
me  kou  komo  ana  iloko,  a  me  kou 
inaiua  ana  ia'u. 

28  No  kou  inaina  ana  mai  ia'u,  a 
no  ka  pii  ana  mai  o  kou  haaheo 
iloko  o  ko'u  pepeiao,  nolaila,  e 
hookomo  au  i  ko'u  lou  i  kou  ihu, 
a  me  ko'u  kaulawaha  i  kou  lehele- 
he,  a  e  hoihoi  aku  au  ia  oe  ma  ke 
ala  au  i  hele  mai  nei. 

29  O  keia  ka  hoailona  ia  oe,  e  ai 
oukou  i  keia  makahiki  i  ka  ai-ulu- 
wale,  a  ia  makahiki  aku  i  ka  mea 
uluwale  ;  a  i  ke  kolu  o  ka  maka- 
hiki  e  lulu  oukou,  a  e  hoiliili,  a  e 
kanu  i  namalawaiua,  a  e  ai  i  koua 
hua. 

30  A  o  ke  koena  i  pakele  o  ka 
ohana  o  Iuela  e  kolo  lea  ke  aa  ma- 
lalo,  a  e  hua  mai  i  ka  hua  maluna. 

31  No  ka  mea,  e  puka  aku  auanei 
ke  koena  mai  Ierusalerna  aku,  a 
me  ka  poe  i  pakele  mai  ka  mauna 
o  Ziona  aku  :  o  ka  ikaika  o  Ieho- 
va  e  hana  mai  i  keia. 

32  No  ia  mea,  ke  olelo  mai  nei  o 
Iehova  penei  no  ke  alii  o  Asuria, 
Aole  ia  e  komo  maloko  o  keia  ku- 
lanakauhale,  aole  hoi  e  pana  aku 
i  ka  pua  malaila,  aole  hoi  e  hele 
mai  imua  ona  me  ka  palekaua,  ao- 
le  e  hoahu  i  puu  e  ku  pono  ana  ia 
ia. 

33  Ma  ke  ala  ana  i  hele  mai  ai, 


malaila  oia  e  hoi  aku  ai,  aole  ia  e 
komoiloko  o  keia  kulanakauhale, 
wahi  a  Iehova. 

34  No  ka  mea,  e  malama  no  wau 
i  keia  kulanakauhale,  e  hoola  no 
ia  ia  no'u,  a  no  Davicla  kau  kau- 
wa. 

35  U  A  ia  po  iho,  hele  aku  la  ka 
anela  o  Iehova,  a  luku  aku  la,  ma 
kahi  hoomoana  o  ko  Asuria,  i  hoo- 
kahi  haneri  a  me  kanawalukuma- 
malima  tausani :  a  ala  ae  la  lakou 
i  kakahiaka  nui,  aia  hoi,  he  poe 
kupapau  make  lakou  a  pau. 

3(3  A  haalele  aku  la  o  Senakeriba 
ke  alii  o  Asuria,  hele  aku  a  hoi 
aku  la,  a  nolio  iho  la  ma  Nineve. 

37  A  i  kona  hoomana  ana  ma  ka 
hale  o  Niseroka  kona  akua,  o  Ade- 
rameleka,  a  me  Sarezera,  kana 
mau  keiki,  pepehi  aku  la  laua  ia 
ia  me  ka  pahikaua,  a  holo  laua  i 
ka  aina  o  Ararata.  A  noho  alii 
iho  la  o  Esarehadoua,  kana  keiki, 
ma  kona  hakahaka. 

No  ka  mai  o  Ilezekia  a  nie  kana  pule,  a  me 
kona  hoolaia.  12  Hoike  aku  no  ia  i  na  elele 
o  ke  alii  o  Babulona  i  kona  waiwai  a  pau. 
14  Ka  wanana  a  Isaia. 

IA  mau  la  he  mai  make  ko  He- 
zekia.  A  hele  aku  la  o  Isaia  ke 
kaula,  ke  keiki  a  Amoza,  io  na  la, 
i  aku  la  ia  ia,  Peneia  ka  olelo  a  Ie- 
hova,  E  kauoha  aku  oe  i  ko  ka 
hale  ou,  no  ka  mea,  e  make  no  oe, 
aole  e  ola. 

2  Alaila  haliu  ae  la  ia  i  kona 
maka  ma  ka  paia,  a  pule  aku  la  ia 
Iehova,  i  aku  la, 

3  Ke  noi  aku  nei  au  ia  oe,  e  Ie- 
hova,  ano  e  hoomanao  mai  oe  i 
kuu  hele  ana  imua  ou  me  ka  oiaio, 
a  me  ka  naau  kupono,  a  ua  hana 
pono  aku  au  imua  o  kou  maka. 
Auwe  nui  iho  la  o  Hezekia. 

4  A  mamua  o  ka  hiki  ana'ku  o 
Isaia  iwaena  konu  o  ke  kulana- 
kaukale,  hiki  mai  la  ka  olelo  a  Ie- 
hova  ia  ia,  i  mai  la, 

5  E  hoi  hou,  a  e  olelo  aku  oe  ia 
Hezekia,  i  ke  alii  o  kuu  poe  kana- 
ka,  Penei  ka  olelo  a  lehova  ke 
Akua  o  ī)avida,  o  kou  kupuna,  Ua 
lohe  au  i  kau  pule,  ua  ikeau  i  kou 
waimaka :    owau  no  kou  kahuna 

lapaau ;  i  ke  kolu  o  ka  la  e  pii  aku 
oe  i  ka  hale  o  Iekova. 

6  A  e  hooloihi  aku  au  i  kou  mau 
la  i  na  uaakahiki  he  umikuniama- 
lima ;  a  e  hoopakele  au  ia  oe  a  me 
keia  kulanakauhale  mailoko  mai  o 
ka  lima  o  ke  alii  o  Asuria ;  a  e  ma- 
lama  no  au  i  keia  kulanakauhale 
no'u,  a  no  Davida  ka'u  kauwa. 

7  I  aku  la  o  Isaia,  e  lawe  i  waki 
pai  flku:  a  lawe  lakou  ia  a  kau 
maluna  o  ka  mai  hehe,  a  ola  ia. 

8  T[  Ninau  mai  la  o  Hezekia  ia 
Isaia,  Heaha  ka  hoailona,  e  hoola 
mai  ai  o  Iehova  ia'u,  a  e  pii  aku  ai 
au  i  ka  hale  o  Iehova  i  ke  kolu  o 
kala? 

9  I  aku  la  o  Isaia,  Eia  ka  hoailo- 
na  na  Iehova  mai  nou,  e  hana  mai 
ia  i  ka  mea  ana  i  olelo  ai :  E  hele 
mamua  anei  ke  aka  i  na  degere  he 
umi,  a  e  hoi  hope  anei  i  na  degere 
he  umi? 

10  I  mai  la  ia,  He  mea  uuku  ke 
hele  mamua  ke  aka  i  na  degere 
he  umi ;  aole  ia,  aka,  e  hoi  ihope 
ke  aka  i  na  degere  he  umi. 

11  A  kahea  aku  la  o  Isaia  ia  Ie- 
hova,  a  hoihoi  aku  ia  i  ke  aka  iho- 
pe,  i  na  degere  he  umi,  o  na  umi 
degere  ana  i  iho  ai  ma  ka  mea  hoi- 
ke  degere  o  Ahaza. 

12  1  Ia  manawa,  o  Merodake- 
baladana,  ke  keiki  a  Baladana,  ke 
alii  o  Babulona,  hoouna  mai  ia  i 
na  palapala  a  me  ka  makana  ia 
Hezekia,  no  kona  lohe,  ua  mai  o 
Hezekia. 

13  A  hoolohe  no  o  Hezekia  ia  la- 
kou,  a  hoike  aku  ia  lakou  i  ko  ka 
halepapaa  a  pau,  i  ke  kala,  i  ke 
gula,  a  i  na  mea  ala,  a  me  ka  aila 
ala,  a  me  ko  ka  hale  a  pau  o  kana 
mea  kaua,  a  me  na  mea  a  pau  i 
loaa  ma  kona  waihonakala,  aohe 
mea  e  koe  iloko  o  kona  hale,  a 
maloko  o  kona  aupuni  a  pau,  ana 
i  hoike  ole  ai  ia  lakou. 

14  T[  Alaila  hele  mai  o  Isaia  ke 
kaula  ia  Hezekia  ke  alii,  ninau  mai 
ia  ia,  Heaha  ka  keia  poe  kanaka  i 
olelo  ai  ?  a  nohea  lakou  i  hele  mai 
nei  i  ou  la  ?  I  aku  la  o  Hezekia, 
No  ka  aina  loihi  aku  lakou  i  hele 
mai  nei,  uo  Babulona. 

15  Ninau  mai  la  kela,  Heaha  ka 

lakou  i  ike  ai  maloko  o  kou  hale  ? 
I  aku  la  o  Hezekia,  Ua  ike  lakou  i 
na  mea  a  pau,  maloko  o  ko'u  ha- 
le :  aole  he  mea  i  koe  ma  ko'u 
waihonakala  a'u  i  hoike  ole  ai  ia 
lakou. 

16  I  mai  la  o  Isaia  ia  Hezekia,  E 
hoolohe  oe  i  ka  olelo  a  Iehova. 

17  Aia  hoi,  e  hiki  mai  auanei  na 
la  e  laweia'ku  ai,  ma  Babulona,  na 
mea  a  pau  iloko  o  kou  hale,  a  me 
na  mea  a  kou  poe  kupuna  i  hoiliili 
ai,  a  hiki  i  keia  la ;  aole  e  waihoia 
kekahi  mea,  wahi  a  Iehova. 

18  A  e  lawe  aku  lakou  i  kau  poe 
keikikane  e  puka  ana  mai  ou  mai 
la,  i  na  mea  au  e  hoohanau  ai,  a  e 
lilo  lakou  i  poe  luna  i  poaia  ma  ka 
halealii  o  ke  alii  o  Babulona. 

19  1  aku  la  o  Hezekia  ia  Isaia,  Ua 
pono  ka  olelo  a  Iehova  au  i  olelo 
mai  nei.  A  i  aku  la  hoi,  Aole  anei 
e  mau  ana  ka  īnalu  i  kuu  mau  la  ? 

20  K  A  o  na  hana  i  koe  a  Heze- 
kia,  a  me  kona  ikaika  a  pau,  a  me 
ka  loko,  a  me  ka  auwai  aua  i  ha- 
na'i,  a  hookahe  i  ka  wai  iloko  o 
ke  kulanakaukale,  aole  anei  i  ka- 
kauia  lakou  iloko  o  ka  buke  oiha- 
naalii  a  na'lii  o  ka  Iuda? 

21  A  hiamoe  iho  la  o  Hezekia  me 
kona  poe  kupuna:  a  noho  alii  iho 
la  o  Manase  kana  keiki  ma  kona 
hakahaka. 

Hewa  ko  Manase  alii  ana  ;  19  a  me  ko  Amo- 
na  kana  keiki ;  23  a  pepehiia  iho  la  oia  e 
kana  mau  kauwa  ;  a  noho  ahi  iho  la  o  Io- 
sia  kana  keiki. 

HE  umikumamalua  na  maka- 
hiki  o  Manase,  i  kona  wa  i 
lilo  ai  i  alii,  a  he  kanalimakuma- 
malima  na  makahiki  ana  i  alii  ai 
ma  Ierusalema.  A  o  Hepeziba  ka 
inoa  o  kona  makuwahine. 

2  A  hana  ino  aku  la  ia  imua  o  Ie- 
hova,  e  like  me  na  mea  haumia  o 
na  lahuikanaka  a  Iehova  i  kipaku 
ae  mai  ke  alo  aku  o  na  mamo  a 
Iseraela. 

3  A  hana  hou  aku  la  ia  i  na  heiau 
a  Hezekia  a  kona  makuakane  i 
wawahi  ai ;  a  kukulu  iho  la  ia  i  na 
kuahu  no  Baala,  a  hana  hoi  i  kii 
o  Aseterota,  e  like  me  ka  hana  a 
Ahaha,  ke  alii  o  ka  Iseraela;    a 

hooinana  aku  la  i  na  puali  a  pau  o 
ka  lani,  a  malama  ia  lakou. 

4  A  hana  aku  la  ia  i  na  kuahu 
iloko  o  ka  hale  o  Iehova,  kahi  a 
Iehova  i  i  mai  ai,  Ma  Ierusalema  e 
waiho  ai  au  i  ko'u  inoa. 

5  Hana  aku  la  hoi  ia  i  na  kuahu 
no  na  puali  a  pau  o  ka  laui  ma  na 
pahale  elua  o  ka  hale  o  Iehova. 

6  A  kaumaha  aku  la  ia  i  kana 
keikikane  i  ke  ahi,  a  nana  i  ke  ao, 
a  hookilokilo,  a  ninau  i  na  uhane 
ino,  a  i  na  kupua;  ua  nui  kana 
hana  hewa  ana  imua  o  Iehova  e 
hoonaukiuki  ia  ia. 

7  A  kukulu  iho  la  no  ia  i  kii  ka- 
laiia  no  Aseterota,  ka  mea  ana  i 
hana'i,  ma  ka  hale,  kahi  a  Iehova 
i  i  mai  ai  ia  Davida  a  ia  Solomo- 
na  kana  keiki,  Ma  keia  hale,  a 
ma  Ierusalema,  ka  mea  a'u  i  wae 
ai  mailoko  mai  o  na  ohana  a  pau 
o  ka  Iseraela,  e  waiho  mau  loa  ai 
au  i  ko'u  inoa  : 

8  Aole  hoi  au  e  hoonee  hou  aku  i 
ka  wawae  o  ka  Iseraela  mai  ka  ai- 
na  aku  a'u  i  haawi  aku  ai  i  ko 
lakou  poe  kupuna,  ke  makaala  io 
lakou  e  hana,  e  like  īne  na  mea  a 
pau  a'u  i  kauoha  aku  ai  ia  lakou, 
a  me  ke  kanawai  a  pau  a  Mose 
ka'u  kauwa  i  kauoha  aku  ai  ia 
lakou. 

9  Aole  hoi  lakou  i  lohe;  aka, 
hoowalewale  ae  la  o  Manase  ia 
lakou  e  hookela  aku  i  ka  hana 
hewa  ana  mamua  o  ko  na  lahuika- 
naka  a  Iehova  i  luku  ai  imua  o  ka 
poe  mamo  a  Iseraela. 

10  lf  A  olelo  mai  o  Iehova  ma 
kana  poe  kauwa  ma  na  kaula,  i 
mai  la, 

11  No  ka  mea,  ua  hana  aku  o 
Manase  i  keia  mau  mea  haumia,  i 
ka  hewa  oi  aku  imua  o  na  mea  a 
pau  a  ka  Amora  i  hana'i  mamua 
ona,  a  ua  hoolilo  i  ka  Iuela  i  ka 
hewa  ma  kona  mau  kii ; 

12  No  ia  mea,  ke  olelo  mai  nei  o 
Iehova  ke  Akua  o  ka  Iseraela,  Aia 
hoi,  e  lawe  mai  ana  au  i  ka  ino 
nialuna  o  Icrusalema,  a  o  kaliula, 
i  ka  mea  e  kani  ai  na  pepeiao  elua 
o  na  mea  a  pau  i  lohe. 

13  A  e  kau  aku  au  maluna  o  Ie- 
rusalema  i  ke  kaula-ana  o  Sama- 


ria,  a  me  ka  mea  kaupaona  o  ko 
ka  hale  o  Ahaha ;  a  e  holoi  maloo 
aku  au  ia  Ierusalema,  e  like  me 
ka  mea  nana  e  holoi  maloo  ke 
kiaha,  holoi  no  ia,  a  huli  ia  ia  ila- 
lo  ke  alo. 

14  A  e  haalele  au  i  ke  koena  o 
ko'u  hooilina,  a  e  haawi  aku  au  ia 
lakou  iloko  o  ka  lima  o  ko  lakou 
poe  enemi ;  a  e  lilo  lakou  i  poe 
pio,  a  i  waiwai  pio  no  ko  lakou 
poe  enemi; 

15  No  ka  mea,  ua  hana  hewa  la- 
kou  imua  o'u,  a  ua  hoonaukiuki 
lakou  ia'u  mai  ka  manawa  mai  a 
ko  lakou  poe  kupuna  i  puka  ae 
mai  Aigupita  mai  a  hiki  i  keiawa. 

16  I  hookahe  ae  la  o  Manase  i  ke 
koko  hala  ole  he  nui  loa,  a  hoopi- 
ha  iho  la  oia  ia  Ierusalema  mai 
kela  aoao  a  hiki  i  keia  aoao ;  he 
okoa  kona  hewa,  o  ka  hoolilo  ana 
i  ka  Iuda  i  ka  hewa  e  hana  hewa 
imua  o  Iehova. 

17  T[  A  o  na  hana  i  koe  a  Mana- 
se,  a  o  na  mea  a  pau  ana  i  hana'i, 
a  o  kona  hewa  ana  i  hewa'i,  aole 
anei  i  kakauia  lakou  iloko  o  ka 
buke  oihanaalii  a  na'lii  o  kaluda? 

18  A  hiamoe  iho  la  o  Manase  me 
kona  poe  kupuna,  a  kanuia  oia 
ma  ke  kihapai  o  kona  hale,  ma  ke 
kihapai  o  Uza :  a  noho  alii  iho  la 
o  Amona  kana  keiki  ma  kona  ha- 
kahaka. 

19  1[  He  iwakaluakumamalua  na 
makahiki  o  Amona  i  kona  wa  i  li- 
lo  ai  i  alii :  a  elua  makahiki  o  kona 
noho  alii  ana  ma  Ierusalema.  A 
o  Mesulemeta  ka  inoa  o  kona  ma- 
kuwahine,  ke  kaikamahine  a  Ha- 
ruza  no  Ioteba. 

20  A  hana  ino  aku  la  ia  imua  o  Ie- 
hova  e  like  me  ka  Manase,  ka  ko- 
na  makuakane  i  hana'i. 

21  A  hele  aku  ia  ma  na  aoao  a 
pau  a  kona  makuakane  i  hele  ai,  a 
malama  aku  i  na  kii  a  kona  ma- 
kuakane  i  malama'i,  a  hoomana 
aku  la  ia  lakou. 

22  līaalele  no  oia  ia  Iehova  ke 
Akua  o  kona  poe  kupuna,  aole  ia 
i  hele  ma  ka  aoao  o  Iehova. 

23  H  A  kipi  ae  la  na  kauwa  a 
Ainona  ia  ia,  a  pepehi  iho  la  i  ke 
alii  maloko  o  kona  hale  iho. 

24  A  pepehi  aku  la  na  kanaka  o 
ka  aina  i  ka  poe  a  pau  i  kipi  i  ke 
alii  ia  Amona ;  a  hooalii  aku  la  na 
kanaka  o  ka  aina  ia  Iosia  kana  kei- 
ki  ma  kona  hakahaka. 

25  A  o  na  mea  i  koe  a  Amona  i 
hana'i,  aole  anei  i  kakauia  lakou 
iloko  o  ka  buke  oihanaalii  a  na'lii 
o  ka  Iuda  ? 

26  A  kauu  lakou  ia  ia  iloko  o  ko- 
na  halelua  iho  ma  ke  kihapai  o 
Uza ;  a  noho  alii  iho  la  o  Iosia  ka- 
na  keiki  ma  kona  hakahaka. 

MOKUNA  XXII. 

Pono  ko  Iosia  alii  ana.  3  Hoomakaukau  ho 
ia  e  hana  hou  i  ka  hale  o  Iehova.  8  No  ka 
loaa  ana  ia  Hilekia  ka  buke  o  ke  kanawai,  a 
heluheluia  oia  i  ke  alii,  a  makau  iho  la  ia  : 
14  a  hoouna  aku  e  ninau  ia  Huleda  ke  kau- 
la  wahine. 

EWALU  na  makahiki  o  Iosia, 
i  kona  lilo  ana  i  alii,  a  he  ka- 
nakolukumamakahi  na  makahiki 
ana  i  noho'alii  ai  ma  Ierusalema. 
A  o  Iedida  ka  inoa  o  kona  maku- 
wahine,  he  kaikamahine  a  Adaia 
no  Bosekata. 

2  A  hana  pono  aku  la  ia  imua  o 
Iehova,  a  hele  no  ia  ma  na  aoao  o 
Davida  kona  kupuna,  aole  ia  i  hu- 
li  ae  ma  ka  akau,  aole  ma  ka  he- 
ma. 

3  TI  A  i  ka  makahiki  umikuma- 
mawalu  o  Iosia  ke  alii,  hoouua  aku 
la  ke  alii  ia  Sapana  ke  keiki  a  Aza- 
lia,  ke  keiki  a  Mesulama,  ke  ka- 
kauolelo,  i  ka  hale  o  Iehova,  i  aku 
la, 

4  E  pii  aku  oe  ia  Hilekia  ke  kahu- 
na  nui,  a  nana  e  helu  ke  kala  i  la- 
weia  mai  iloko  o  ka  hale  o  Iehova, 
ka  mea  a  ka  poe  kiai  i  ka  paepae 
puka  i  hoiliili  ae  na  na  kanaka 
mai. 

5  A  e  haawi  aku  lakou  ia  mea  i 
ka  lima  o  ka  poe  hana  i  ka  hana,  i 
ka  poe  luua  hoi  o  ka  hale  o  Ieho- 
va,  a  e  haawi  aku  hoi  lakou  i  ka 
poe  haua  i  ka  hana  maloko  o  ka 
hale  o  Iehova,  no  ka  hana  hou  i 
kahi  naha  o  ka  hale. 

6  A  i  na  kamaua,  a  i  ka  poe  ku- 
kulu,  a  i  ka  poe  hahao  pohaku,  a 
me  ke  kuai  laau  a  me  na  pohaku  i 
kalaiia  no  ka  hana  hou  i  ka  hale. 

7  Aka,  aole  i  helu  pu  ia  me  lakou 
kc  kala  i  haawiia  i  ko  lakou  lima, 

no  ka  mea,  ma  ka  pono  ka  lakou 
hana  ana. 

8  1  I  aku  la  o  Hilekia  ke  kahuna 
nui  ia  Sapana  ke  kakauolelo,  Ua 
loaa  ia'u  ka  huke  o  ke  kanawai 
ma  ka  hale  o  Iehova.  A  haawi 
aku  la  o  Hilekia  i  ka  buke  ia  Sa- 
pana,  a  heluhelu  no  kela  ia  mea. 

9  A  hele  aku  la  o  Sapana  ke  ka- 
kauolelo  i  ke  alii,  a  hai  aku  i  ka 
olelo  i  ke  alii,  i  aku  la,  Ua  ninini 
kau  mau  kauwa  i  ke  kala  i  loaa 
iloko  o  ka  hale,  a  ua  haawi  aku  ia 
mea  i  ka  poe  hana  i  ka  hana,  i  na 
luna  o  ka  hale  o  Iehova. 

10  A  hai  aku  la  o  Sapana,  ke  ka- 
kauolelo  i  ke  alii,  i  aku  la,  O  Hile- 
kia  ke  kahuna,  ua  haawi  mai  ia'u 
i  huke.  A  heluhelu  iho  la  o  Sapa- 
na  ia  mea  imua  o  ke  alii. 

11  A  lohe  ke  alii  i  ka  olelo  a  ka 
buke  o  ke  kanawai,  haehae  iho  la 
ia  i  kona  aahu. 

12  A  kauoha  aku  la  ke  alii  ia  Hi- 
lekia  ke  kahuna,  a  ia  Ahikama,  ke 
keiki  a  Sapana,  a  ia  Akebora  ke 
keiki  a  Mikaia,  a  ia  Sapana  ke  ka- 
kauolelo,  a  ia  Asakia,  ke  kauwa  a 
ke  alii,  i  aku  la, 

13  E  hele  oukou,  a  e  ninau  aku 
ia  Iehova  no'u,  a  no  na  kanaka,  a 
no  ka  Iuda  a  pau,  i  na  olelo  o  keia 
buke  i  loaa  ;  no  ka  mea,  ua  nui  ka 
inaina  o  Iehova  i  hoaia  no  kakou, 
i  ka  hoolohe  ole  o  ko  kakou  poe 
makua  i  na  olelo  o  keia  buke,  e 
hana  like  me  na  mea  a  pau  i  ka- 
kauia  no  kakou. 

14  A  hele  aku  la  o  Hilekia  ke  ka- 
huna,  a  me  Ahikama,  a  me  Ake- 
bora,  a  me  Sapana,  a  me  Asakia, 
io  Huleela  la  ke  kaula  wahiue,  ka 
wahine  a  Saluma,  ke  keiki  a  Tike- 
va,  ke  keiki  a  Harehasa,  nana  i 
malama  i  na  aahu;  (a  e  noho  ana 
ua  wahine  la  ma  Ierusalema,  ma 
kekahi  hapa,)  a  kamailio  pu  lakou 
me  ia. 

15  H  I  mai  la  kela  ia  lakou,  Ke 
olelo  mai  nei  o  Iehova  ke  Akua  o 
ka  Iseraela  peneia,  E  olelo  aku  ou- 
kou  i  ke  kanaka,  nana  oukou  i 
hoouna  mai  io'u  nei, 

16  Ke  olelo  mai  nei  o  Iehova  pe- 
neia,  Aia  hoi,  e  lawe  mai  ana  au  i 
ka  iuo  maluna  o  keia  waki,  a  ma- 

luna  o  kona  poe  kanaka,  i  na  mea 
a  pau  o  ka  buke  a  ke  alii  o  ka  Iu- 
da  i  keluhelu  ai : 

17  No  ka  mea,  ua  haalele  lakou 
ia'u,  a  ua  kuni  i  ka  mea  ala  i  na 
akua  e,  i  hoonaukiuki  ai  lakou 
ia'u,  ma  na  hana  a  pau  a  ko  lakou 
lima ;  nolaila,  e  hoaia  ko'u  inaina 
i  keia  wahi,  aole  ia  e  pio. 

18  Aka,  i  ke  alii  o  ka  Iuda,  nana 
oukou  i  hoouna  mai  nei  e  ninau 
ia  Iehova,  peneia  oukou  e  olelo 
aku  ai  ia  ia,  Ke  olelo  mai  nei  o 
Iehova  ke  Akua  o  ka  Iseraela  pe- 
neia,  no  na  olelo  au  i  lohe  ai ; 

19  No  ka  mea,  ua  akahai  kou 
naau,  a  ua  hoohaahaa  oe  ia  oe  iho 
imua  o  Iehova  i  ka  wa  i  lohe  ai 
oe  i  ka  mea  a'u  i  olelo  ai  no  keia 
wahi,  a  me  kona  poe  kanaka,  i 
lilo  ai  lakou  i  mea  kahahaia,  a  i 
mea  hoinoia,  a  ua  haehae  oe  i  kou 
aahu,  a  ua  auwe  oe  imua  o'u; 
owau  hoi  ka  i  hoolohe,  wahi  a 
Iehova. 

20  Nolaila  hoi  e  hui  pu  aku  au  ia 
oe  me  kou  poe  kupuna,  a  ma  kou 
halelua  oe  e  huiia'i  me  ka  malu ; 
aole  hoi  e  ike  kou  mau  maka  i 
ka  ino  a  pau  a'u  e  lawe  mai  ai 
maluna  o  keia  wahi.  A  hai  aku 
la  lakou  i  ke  alii  i  ka  olelo. 

Heluhelu  aku  la  o  Iosia  i  ke  kanawai  i  na 
kanaka.  3  Hoohiki  i  ka  hoohiki  ana.  5 
Luku  aku  la  i  na  kii.  21  Malama  no  i  ka 
moliaola.    29  No  ke  kaua  ana. 

AHOOUNA  aku  la  ke  alii,  a 
hoakoakoa  lakou  io  na  la  i 
na  lunakahiko  a  pau  o  ka  Iuda  a 
me  Ierusalema. 

2  A  pii  ae  la  ke  alii  i  ka  hale  o 
Iehova,  a  o  na  kanaka  a  pau  o  ka 
Iuda,  a  me  na  kanaka  a  pau  o  Ie- 
rusalema  me  ia,  o  na  kahuna,  a 
me  na  kaula,  a  me  na  kanaka  a 
pau,  ka  mea  uuku,  a  me  ka  mea 
nui :  a  heluhelu  no  ia  iloko  o  ko 
lakou  pepeiao  i  na  olelo  a  pau  o 
ka  buke  o  ke  kanawai  i  loaa  ma 
ka  hale  o  Iehova. 

3  1  A  ku  iho  la  ke  alii  maluna 
o  ka  awai,  a  hana  no  ia  i  berita 
imua  o  Iehova,  e  hahai  mamuli  o 
Iehova,  a  e  malama  i  kana  mau 
kauoha,  a  me  kaua  olelo  hoike,  a 


me  kona  mau  kanawai,  me  ka 
naau  a  pau,  a  me  ka  uhane  a  pau, 
e  hookupaa  i  ka  olelo  o  keia  beri- 
ta  i  kakauia  ma  keia  buke.  A 
kupaa  na  kanaka  a  pau  ma  ka  be- 
rita. 

4  A  kauoha  aku  la  ke  alii  ia  Hile- 
kia  ke  kahuna  nui  a  me  na  kahu- 
na  no  ka  lua  o  ka  papa,  a  me  na 
kiaipuka,  e  lawe  mai  iwaho  o  ka 
luakini  o  Iehova  i  ua  kiaha  i  ha- 
naia  no  Baala,  a  no  Aseterota,  a 
no  na  puali  o  ka  lani :  a  puhi  aku 
la  oia  ia  lakou  mawaho  o  Ierusa- 
lema  a  ma  na  kihapai  o  Kederona, 
a  lawe  aku  la  i  ka  lehu  o  lakou  i 
Betela. 

5  A  hooki  iho  la  ia  i  na  kahuna 
hoomanakii  a  na'lii  o  ka  Iuda  i 
hoonoho  ai,  i  mea  e  kuni  ai  i  ka 
mea  ala  ma  na  heiau  ma  na  kula- 
nakauhale  o  ka  Iuda,  a  ma  na  wa- 
hi  e  puni  ana  i  Ierusalema ;  i  ka 
poe  kuni  i  ka  mea  ala  ia  Baala,  i 
ka  la,  i  ka  mahina,  a  i  ka  poe  ho- 
ku  o  ke  kaei,  a  i  na  puali  a  pau  o 
ka  lani. 

6  A  lawe  aku  la  ia  i  na  kii  o  Ase- 
terota  mai  ka  hale  o  Iehova  aku 
mawaho  o  Ierusalema  ma  ke  ka- 
hawai  o  Kederona,  a  puhi  aku  la 
ia  mea  ma  ke  kahawai  o  Kedero- 
na,  a  kui  iho  la  a  aeae  me  he  lepo 
la,  a  hoolei  aku  la  i  kona  lepo 
maluna  o  na  luakupapau  o  na  ka- 
naka. 

7  A  wawahi  iho  la  ia  i  na  hale  o 
ka  poe  sodomi  e  kokoke  ana  ma 
ka  hale  o  Iehova,  kahi  a  ka  poe 
wahine  hana  lole  i  hana'i  i  na  ha- 
lelewa  no  na  kii  o  Aseterota. 

8  A  lawe  mai  no  ia  i  na  kahuna 
a  pau  mai  na  kulanakauhale  o  ka 
Iuda  mai,  a  hoohaumia  i  na  heiau 
kahi  a  na  kahuna  i  kuni  ai  i  ka 
mea  ala,  mai  Geba  mai  a  i  Beere- 
seba,  a  wawahi  aku  la  i  na  heiau 
o  na  ipuka  ma  ke  komo  ana  o  ka 
ipuka  o  Iehosua,  ka  luna  o  ke  ku- 
lanakauhale,  i  ua  mea  ma  ka  lima 
hema  o  ka  ipuka  o  ke  kulana- 
kauhale. 

9  Aka,  aole  i  pii  mai  na  kahuna 
o  na  heiau  i  ke  kuahu  o  Iehova, 
aka,  ai  no  lakou  i  ka  berena  huole 
me  ko  lakou  poe  hoahanau. 

10  A  hoohaumia  no  ia  i  Topeta, 
aia  no  ia  ma  ke  awawa  o  na  keiki 
a  Hinoma,  i  ole  ai  e  hoohele  aku 
kekahi  kanaka  i  kana  keikikane  a 
i  kana  kaikamahine  iloko  o  ke  ahi 
no  Moleka. 

11  A  lawe  aku  ia  i  na  lio,  i  na 
mea  a  na'lii  o  ka  Iuda  i  kukulu  ai 
no  ka  la,  ma  ke  komo  ana  i  ka  ha- 
le  o  Iehova  ma  ke  keena  maluna 
o  Nalanemeleka,  ka  lunahele,  ka 
raea  ma  na  wahi  e  pili  ana,  a  puhi 
aku  la  i  ke  ahi  i  na  halekaa  no  ka 
la. 

12  A  o  na  kuahu  maluna  ma  ke 
keena  iluna  o  ka  hale  o  Ahaza,  na 
mea  a  na'lii  o  ka  Iuda  i  hana'i,  a 
me  na  kuahu  a  Manase  i  hana'i 
ma  na  kahua  elua  o  ka  hale  o  Ie- 
hova,  oia  ka  ke  alii  i  luku  ai,  a 
wawahi  iho  mai  laila  mai,  a  hoo- 
lei  aku  la  i  ko  lakou  lepo  iloko  o 
ke  kahawai  o  Kederona. 

13  A  o  na  heiau  imua  o  Ierusale- 
ma,  ma  ka  lima  akau  o  ka  mauna 
make,  na  mea  a  Solomona  ke  alii 
o  ka  Iseraela  i  hana'i  no  Asetero- 
ta,  ka  mea  hoopailua  o  ko  Zido- 
na,  a  no  Kemosa,  ka  mea  hoopai- 
lua  o  ka  Moaba,  a  no  Milekoma, 
ka  mea  hoopailua  o  na  mamo  a 
Amona,  oia  ka  ke  alii  i  hoohau- 
mia  ai. 

14  A  wawahi  iho  la  ia  i  na  kii,  a 
kua  ilalo  i  na  kii  o  Aseterota,  a 
hoopiha  i  ko  lakou  mau  wahi  i  na 
iwi  kanaka. 

15  1[  A  o  ke  kuahu  hoi  ma  Bete- 
la,  a  o  ka  heiau  a  Ieroboarna  i  ha- 
na'i,  a  ke  keiki  a  Nebata,  nana  i 
hoolilo  ka  Iseraela  i  ka  hewa,  o 
ua  kuahu  la,  a  me  ka  heiau,  oia 
kana  i  wawahi  ai,  a  puhi  aku  i  ka 
heiau,  a  kui  iho  la  a  aeae  me  he 
lepo  la,  a  puhi  aku  la  i  na  kii  o 
Aseterota. 

16  Huli  ae  la  o  Iosia,  a  ike  aku  la 
i  na  halelua  malaila  ma  ka  puu,  a 
hoouna  aku  la,  a  lawe  mai  i  na  iwi 
inai  na  halelua  mai,  a  puhi  aku  la 
maluna  o  ke  kuahu,  a  hoohaumia 
ibo  la  ia  mea  e  like  me  ka  olelo  a 
Iehova,  ka  mea  a  ke  kanaka  o  ke 
Akua  i  hai  mai,  nana  i  hai  mai 
keia  mau  olelo. 

17  A  ninau  aku  la  ia,  Heaha  keia 

kia  a'u  e  ike  nei  ?  I  mai  la  na  ka- 
naka  o  ke  kulanakauhale  ia  ia,  O 
ka  halelua  ia  o  ke  kanaka  o  ke 
Akua,  ka  mea  i  hele  mailudamai, 
a  hai  mai  i  keia  mau  mea  au  i  ha- 
na'i  i  ke  kuahu  o  Betela. 

18  A  i  aku  la  ia,  E  waiho  malie  ia 
ia,  mai  lawelawe  kekahi  kanaka  i 
kona  mau  iwi.  A  hoopakele  la- 
kou  i  kona  mau  iwi  me  na  iwi  o 
ke  kaula,  ka  mea  i  hele  ae  mai  Sa- 
maria  mai. 

19  A  o  na  hale  a  pau  o  na  heiau 
ma  na  kulanakauhale  o  Samaria, 
na  mea  a  na'lii  o  ka  Iseraela  i  ha- 
na'i  e  hoonaukiuki  aku,  oia  ka  Io- 
sia  i  lawe  aku  ai,  a  hana  ia  lakou 
e  like  me  na  hana  a  pau  ana  i  ha- 
na  aku  ai  ma  Betela. 

20  A  kaumaha  aku  la  ia  i  na  ka- 
huna  o  na  heiau,  i  ka  poe  malaila, 
maluua  o  na  kuahu,  a  puhi  aku  la 
i  na  iwi  kanaka  maluna  o  lakou,  a 
hoi  aku  la  i  Ierusalema. 

21 1[  Kauoha  aku  la  ke  alii  i  na 
kanaka  a  pau,  i  aku  la,  E  malama 
oukou  i  ka  moliaola  uo  Iehova  ko 
oukou  Akua,  e  like  me  ka  mea  i 
kakauia  ma  ka  buke  o  keia  kana- 
wai. 

22  No  ia  mea,  aole  i  malamaia  ka 
moliaola  e  like  me  keia  mai  ka 
manawa  mai  o  na  lunakanawai, 
nana  i  hooponopono  ka  Iseraela, 
aole  hoi  i  ka  inanawa  a  pau  o  na'- 
lii  o  ka  Iseraela,  a  me  na'lii  o  ka 
Iuda. 

23  I  ka  makahiki  umikumama- 
walu  o  Iosia  ke  alii,  ua  malamaia 
keia  moliaola  no  Iehova  ma  Ieru- 
salema. 

24  lf  A  o  na  wahine  ninau  i  na 
uhane  ino,  a  me  ka  poe  anaana,  a 
me  na  kii,  a  me  na  kii  laau,  a  o  na 
mea  hoopailua  a  pau,  na  mea  i 
ikeia  ma  ka  aina  o  ka  Iuda,  a  ma 
Ierusalema,  oia  mau  mea  ka  Iosia 
i  lawe  aku,  i  hooko  ai  oia  i  na  ole- 
lo  o  ke  kanawai  i  kakauia  ma  ka 
buke  i  loaa  ia  Hilekia  ke  kahuna 
ma  ka  hale  o  Iehova. 

25  Aohe  alii  mamua  ona  e  like  ai 
me  ia,  nana  i  huli  ae  ia  Iehova  me 
kona  naau  a  pau,  a  me  kona  uha- 
ue  a  pau,  a  me  kona  ikaika  a  pau 
mamuli  o  ke  kanawai  a  pau  o  Mo- 

se ;  a  mahope  mai  ona,  aole  i  ku 
mai  kekahi  e  like  me  ia. 

26  īi  Aka,  aole  o  Iehova  i  huli  ae 
mai  kona  inaiua  nui,  aua  i  inaina 
ai  i  ka  Iuda,  no  na  hoonaukiuki  a 
pau  a  Manase  i  hoonaukiuki  aku 
ai  ia  ia. 

27  A  i  mai  la  o  Iehova,  E  lawe 
aku  hoi  au  i  ka  Iuda  mai  ko'u  alo 
aku,  e  like  me  ka'u  i  lawe  aku  ai 
i  ka  Iseraela,  a  e  hoowahawaha 
aku  au  i  keia  kulanakauhale  o  Ie- 
rusalema,  kahi  a'u  i  wae  ai,  a  me 
ka  hale  a'u  i  olelo  ai,  Malaila  ko'u 
inoa. 

28  A  o  na  hana  i  koe  a  Iosia,  a  o 
na  mea  a  pau  ana  i  hana'i,  aole 
anei  i  kakauia  lakou  iloko  o  ka 
buke  oihanaalii  a  na'lii  o  ka  Iuda. 

29  Tf  I  kona  manawa,  pii  ae  la 
o  Parao-neko,  ke  alii  o  Aigupita,  e 
ku  e  1  ke  alii  o  Asuria  ma  ka  muli- 
wai  o  Euperate ;  a  hele  ku  e  aku 
la  o  Iosia  ia  ia :  a  pepehi  mai  kela 
ia  ia  ma  Megido,  i  kona  manawa 
i  ike  ai  ia  ia. 

30  A  lawe  aku  la  kana  poe  kau- 
wa  ia  ia  ua  make  ma  ka  halekaa 
mai  Megido  mai,  a  hali  mai  ia  ia  i 
Ierusalema,  a  kanu  iho  la  ia  ia  ilo- 
ko  o  kona  halelua.  A  lawe  aku 
la  na  kanaka  o  ka  aina  ia  Iehoa- 
haza  ke  keiki  a  Iosia,  a  poni  ia  ia, 
a  hooalii  ia  ia  ma  ka  hakahaka  o 
kona  makuakane. 

31  H  He  iwakaluakumamakolu 
na  makahiki  o  Iehoahaza  i  kona 
wa  i  lilo  ai  i  alii ;  a  ekolu  malama 
ana  i  noho  alii  ai  ma  Ierusalema. 
A  o  Hamutela  ka  inoa  o  kona  ma- 
kuwahine,  ke  kaikamahine  a  Iere- 
mia  no  Libeua. 

32  A  hana  hewa  aku  la  ia  imua  o 
Iehova,  e  like  me  na  mea  a  pau  a 
kona  poe  kupuna  i  hana'i. 

33  A  hoopaa  aku  la  o  Parao-neko 
ia  ia  ma  Kibela  i  ka  aina  o  Hama- 
ta,  no  kona  noho  alii  ana  ma  Ieru- 
salema ;  a  auhau  aku  la  i  ka  aina 
i  hookahi  haneri  talena  kala,  a  i 
hookahi  talena  gula. 

34  A  hooalii  aku  la  o  Parao-neko 
ia  Eliakima  ke  keiki  a  Iosia  ma  ka 
hakahaka  o  Iosia  kona  makua- 
kane,  a  hoololi  ae  la  i  kona  inoa  i 
Iehoiakima,  a  lalau  aku  la  oia  ia 


Iehoahaza,  a  lawe  aku  la  i  Aigu- 
pita,  a  make  iho  la  ia  ilaila. 

35  A  haawi  aku  la  o  Iehoiakima 
i  ke  kala  a  me  ke  gula  ia  Parao ;  a 
auhau  aku  la  oia  i  ka  aina  e  haawi 
aku  ia  e  like  me  ke  kauoha  a  Pa- 
rao ;  auhau  aku  la  ia  i  ke  kala  a 
me  ke  gula  o  na  kanaka  o  ka  aina, 
i  kela  kanaka  keia  kanaka,  e  like 
me  kona  auhauia'na,  e  haawi  aku 
ia  no  Parao-neko. 

3611  He  iwakaluakumamalimana 
makahiki  o  Iehoiakima  i  kona  wa 
i  lilo  ai  i  alii,  a  he  umikumamaka- 
hi  na  makahiki  ana  i  noho  alii  ai 
ma  Ierusalema.  A  o  Zebuda  ka 
inoa  o  kona  makuwahine,  ke  kai- 
kamahine  a  Pedaia  no  Ruma. 

37  A  hana  ino  aku  la  ia  imua  o 
Iehova,  e  like  me  na  mea  a  pau 
a  kona  poe  kupuna  i  hana'i. 

Lilo  o  Iehoiakima  i  kanwa  na  Nebukaneza  ; 
kona  kipi  ana.  8  Pono  ole  ko  Iehoiakima 
alii  ana.  10  No  ka  laweia'ku  o  Iehoiakina, 
me  na'lii,  a  me  ka  poe  nui,  a  me  na  mea  laa 
no  ka  luakini  a  me  ka  waiwai  o  Ierusalema 
ma  Babulona. 

IKONA  manawa,  pii  mai  la  o 
Nebukaneza  ke  alii  o  Babulo- 
na,  a  lilo  o  Iehoiakima  i  kauwa 
nana  i  na  makahiki  ekolu ;  alaila 
huli  ae  la  ia  a  kipi  aku  ia  ia. 

2  A  hoouna  aku  la  o  Iehova  e  ku 
e  ia  ia  i  ka  poe  hao  wale  no  Kale- 
dea,  a  i  ka  poe  hao  wale  no  Suria, 
a  i  ka  poe  hao  wale  no  Moaba,  a  i 
ka  poe  hao  wale  no  na  mamo  a 
Amona,  a  hoouna  aku  3a  lakou  e 
ku  e  i  ka  Iuda  e  luku  aku  ia  ia,  e 
like  me  ka  olelo  a  Iehova  ana  i 
olelo  ai  ma  kana  poe  kauwa  ma 
na  kaula. 

3  He  oiaio  ma  ke  kauoha  a  Ieho- 
va  i  hiki  mai  ai  keia  maluna  o  ka 
Iuda,  e  lawe  ae  ia  lakou  mai  kona 
alo  aku  no  ka  hewa  o  Manase,  e 
like  me  na  mea  a  pau  ana  i  hana'i ; 

4  A  no  ke  koko  hala  ole  ana  i 
hookahe  ai,  a  ua  hoopiha  oia  i  Ie- 
rusalema  i  ke  koko  hala  ole,  i  ka 
mea  a  Iehova  i  kala  ole  mai  ai. 

5  1f  A  o  na  hana  i  koe  a  Iehoia- 
kima,  a  o  na  mea  a  pau  ana  i  ha- 
na'i,  aole  anei  i  kakauia  lakou  ilo- 
ko  o  ka  buke  oihanaalii  a  na'lii  o 
ka Iuda  ? 

6  A  hiamoe  iho  la  o  Iehoiakima 
me  kona  poe  kupuna :  a  noho  alii 
iho  la  o  Iehoiakina  kana  keiki  ma 
kona  hakahaka. 

7  Aole  i  hele  hou  mai  ke  alii  o 
Aigupita  inai  kona  aina  mai:  no 
ka  mea,  ua  lawe  ke  alii  o  Babu- 
lona  i  na  mea  a  pau  a  ke  alii  o 
Aigupita,  mai  ka  maliwai  o  Aigu- 
pita  a  hiki  i  ka  muliwai  o  Eupe- 
rate. 

8  H  He  umikumamawalu  na  ma- 
kahiki  o  Iehoiakina  i  kona  wa  i 
lilo  ai  i  alii;  a  ekolu  malama  o 
kona  alii  ana  ma  Ierusalema.  A 
o  Nehuseta  ka  inoa  o  kona  maku- 
wahine,  ke  kaikamahine  a  Elena- 
tana  no  Ierusalema. 

9  A  hana  ino  aku  la  ia  imua  o  Ie- 
hova,  e  like  me  na  mea  a  pau  a 
kona  makuakane  i  hana'i. 

10  H  Ia  manawa,  pii  mai  la  na 
kauwa  a  Nebukaneza,  ke  alii  o  Ba- 
hulona,  e  ku  e  i  Ierusalema,  a  lilo 
ke  kulanakauhale  i  ka  hoopili- 
kiaia. 

11  A  o  Nebukaneza  ke  alii  o  Ba- 
bulona,  hele  ku  e  mai  la  ia  i  ke 
kulanakauhale,  a  hoopilikia  aku 
la  kana  poe  kauwa  ia  wahi. 

12  A  hele  aku  la  Iehoiakina  ke 
alii  o  ka  Iuela  i  ke  alii  o  Babulona, 
oia,  a  me  kona  makuwahine,  a  me 
kana  poe  kauwa,  a  me  kona  poe 
alii,  a  me  kona  poe  luna  hale,  a 
lawe  ke  alii  o  Babulona  ia  ia  i  ka 
walu  o  ka  makahiki  o  kona  alii 
ana. 

13  A  lawe  ae  la  ia  mailaila  aku  i 
ka  waiwai  a  pau  o  ka  bale  o  Ieho- 
va,  a  me  ka  waiwai  o  ka  hale  o  ke 
alii,  a  oki  liilii  iho  la  na  kiaha  gu- 
la  a  pau  a  Solomona  ke  alii  o  ka 
Iseraela  i  hana'i  ma  ka  luakini  o 
Iebova,  e  like  me  ka  Iehova  i  ole- 
lo  mai  ai. 

14  A  lawe  pio  aku  la  ia  i  ko  Ieru- 
salema  a  pau,  a  me  na'lii,  a  me  ka 
poe  koa  ikaika  a  pau,  he  umi  tau- 
sani  ka  poe  pio,  a  me  ka  poe  paa- 
hana  a  pau,  a  me  na  amara :  aohe 
mea  i  koe,  o  na  kanaka  ilihune  o 
ka  aina  wale  no. 

15  A  lawe  pio  aku  la  oia  ia  Ie- 
hoiakina  i  Babulona,  a  me  ka  ma- 
kuwahine  o  kealii  a  me  na  wahine 

a  ke  alii,  a  me  na  luna  hale,  a  me 
ka  poe  alii  o  ka  aina,  o  lakou  ka- 
na  i  lawe  pio  ae  ai  mai  Ierusalema 
aku  i  Babulona. 

16  A  o  na  kanaka  koa  a  pau,  ehi- 
ku  tausani,  a  o  ka  poe  paahana  a 
me  ka  poe  amara,  hookahi  tausa- 
ni,  o  ka  poe  a  pau  ikaika  i  ke 
kaua  a  pau,  o  lakou  ka  ke  alii  o 
Babulona  i  lawe  pio  aku  ai  i  Ba- 
hulona. 

17  U  A  o  ke  alii  o  Babulona, 
hooalii  aku  la  oia  ia  Matania,  ke 
kaikaina  o  kona  makuakane,  ma 
kona  hakahaka,  a  kapa  aku  la  i 
kona  inoa  o  Zeclekia. 

18  He  iwakaluakumamakahi  na 
makahiki  o  Zedekia  i  kona  wa  i 
lilo  ai  i  alii,  a  he  umikumamaka- 
hi  na  makahiki  o  kona  noho  alii 
ana  ma  Ierusalema.  A  o  Hamu- 
tala  ka  inoa  o  kona  makuwahine, 
ke  kaikamahine  a  Ieremia  no  Li- 
bena. 

19  Hana  ino  aku  la  ia  imua  o 
Iehova,  e  like  me  na  mea  a  pau  a 
Iehoiakima  i  hana'i. 

20  A  no  ka  inaina  mai  o  Iehova, 
ua  hanaia  keia  ma  lerusalema,  a 
ma  Iuda,  a  ka  wa  i  hookuke  aku 
ai  oia  ia  lakou  mai  kona  alo  aku,  i 
kipi  aku  ai  o  Zedekia  i  ke  alii  o 
Babulona. 

MOKUNA  XXV. 

Hoopioia  ko  Ierusalema,  pio  ke  alii,  a  pepe- 
hiia  kana  mau  keiki,  a  hoomakapoia  oia.  a 
laweia  'ku  ia  i  Babulona,  9  a  puhiia  aku  la 
ke  kulanakauhale. 

AI  ka  iwa  o  ka  makahiki  o 
kona  alii  ana,  i  ka  umi  o  ka 
malama,  i  ka  la  umi  o  ka  malama, 
hele  mai  o  Nebukaneza  ke  alii  o 
Babulona,  a  me  kona  poe  kaua  a 
pau,  i  Ierusalema,  a  ku  e  ia  wahi ; 
a  hana  iho  la  i  pa  a  puni  ona. 

2  A  hoopilikiaia  ke  kulanakau- 
hale,  a  hiki  i  ka  makahiki  umiku- 
mamakahi  o  Zedekia  ke  alii. 

3  I  ka  la  eiwa  o  ka  ha  o  ka  ma- 
lama,  ua  ikaika  ka  wi  ma  ke  kula- 
nakauhale,  aohe  ai  na  na  kanaka  o 
ka  aina. 

4  1T  A  ua  hoopioia  ke  kulanakau- 
hale,  a  holo  aku  la  na  kanakakoa 
a  pau  i  ka  po,  ma  ke  ala  o  ka  ipu- 
ka  mawaeua  o  na  papohaku  elua, 

ma  ke  kihapai  o  ke  alii ;  (a  o  ko 
Kaledea  e  noho  ana  a  puni  ke  ku- 
lanakauhale ;)  a  hele  aku  la  [ke 
alii]  i  kc  ala  o  ka  papu. 

5  A  hahai  aku  la  ka  poe  kaua  o 
ko  Kaledea  mahope  o  ke  alii,  a 
loaa  ia  lakou  ia  ma  na  papu  o  Ie- 
riko ;  a  ua  puehu  liilii  kona  poe 
kaua  mai  ona  aku  la. 

6  Lalau  aku  la  lakou  i  ke  alii,  a 
lawe  aku  ia  ia  i  ke  alii  o  Babulo- 
na  ma  Ribela,  a  hoohewa  lakou  ia 
ia. 

7  A  pepehi  aku  la  lakou  i  na  kei- 
ki  a  Zedekia  imua  o  kona  maka,  a 
poalo  ae  la  i  na  maka  o  Zedekia,  a 
hoopaa  aku  la  lakou  ia  ia  i  na  ku- 
pee  elua,  a  lawe  aku  la  lakou  ia  ia 
i  Babulona. 

8  U  A  i  ka  lima  o  ka  malama,  i 
ka  hiku  o  ka  la  o  ka  malama,  oia 
ka  umikumamaiwa  o  na  makahi- 
ki  o  ke  alii,  o  Nebukaneza,  ke  alii 
o  Babulona,  hele  mai  i  Ierusale- 
ma  o  Nebuzaradana,  ka  luna  o  ka 
poe  koa,  ke  kauwa  a  ke  alii  o  Ba- 
hulona. 

9  A  puhi  aku  la  i  ka  hale  o  Ieho- 
va,  a  me  ka  hale  o  ke  alii,  a  me  na 
hale  a  pau  o  Ierusalema,  a  puhi 
aku  la  hoi  i  ke  ahi  i  kela  hale  keia 
hale  o  ka  poe  koikoi  a  pau. 

10  A  o  ka  puali  a  pau  o  Kaleelea 
me  ka  luna  koa,  hoohiolo  lakou 
i  na  papohaku  o  Ierusalema  a 
puni. 

11  A  o  ke  koena  o  na  kanaka  i 
waihoia  ma  ke  kulanakauhale,  a 
me  ka  poe  i  haule  mamuli  o  ke 
alii  o  Babulona,  a  me  ke  koena  o 
ka  lehulehu,  o  lakou  ka  Nebuza- 
radana,  ka  luna  koa,  i  lawe  pio 
aku. 

12  A  o  ka  poe  ilihune  o  ka  aina,  o 
lakou  ka  ka  luna  koa  i  waiho  i 
poe  malama  i  na  pawaina,  a  i  poe 
mahiai. 

13  A  o  na  kia  keleawe  ma  ka  ha- 
le  o  Iehova,  a  o  na  kumu  me  ke 
kai  keleawe  ma  ka  hale  o  Iehova, 
oia  ka  ko  Kaledea  i  wawahi  iho,  a 
lawe  aku  i  ke  keleawe  o  ia  mau 
mea  i  Babulona. 

14  A  o  na  ipuhao,  a  me  na  mea 
kopeahi,  a  me  na  upakolikukui,  a 
me  na  puna,  a  me  na  ipu  keleawe 


a  pau,  na  mea  a  na  kahuna  i  lawe- 
lawe  ai,  oia  ka  lakou  i  lawe  aku 
la. 

15  A  o  na  ipuahi,  a  me  na  bola,  a 
o  na  mea  gula  i  hanaia  i  ke  gula,  a 
me  na  mea  kala  i  hanaia  i  ke  kala, 
oia  mau  mea  ka  ka  luna  koa  i  la- 
we  aku  la. 

16  O  na  kia  elua,  hookahi  ipunui, 
a  me  na  kumu,  na  mea  a  Solomo- 
na  i  hana'i  no  ka  hale  o  Iehova  ;  o 
ke  keleawe  o  ia  mau  mea,  aole  i 
kaupaonaia. 

17  He  umikumamawalu  kubita 
ke  kiekie  o  kekahi  kia,  a  o  ke  poo 
maluna  ona  he  keleawe  ia ;  a  eko- 
lu  kubita  ka  loihi  o  ke  poo  ;  a  o 
ua  mea  i  ulanaia,  a  me  na  pome- 
gerane  i  hoopuniia  maluna  o  ke 
poo,  he  keleawe  wale  no  ia ;  a  like 
me  keia  ka  lua  o  nakiame  ka  mea 
i  ulanaia. 

18  1j  A  lawe  aku  la  ka  luna  koa 
ia  Seraia  ke  kahuna  nui,  a  ia  Zepa- 
nia,  ke  kahuna  lua,  a  me  na  kiai- 
puka  ekolu. 

19  A  lawe  aku  la  ia  mai  ke  kula- 
nakauhale  aku  i  kekahi  luna,  ka 
mea  i  hoonohoia  maluna  o  na  ka- 
naka  kaua,  a  i  elima  kanaka  puna- 
hele  o  ke  alii,  ka  poe  i  loaa  ma  ke 
kulanakauhale,  a  i  ke  kakauolelo 
o  ka  luna  kaua,  nana  i  alakai  i  ke 
kaua  i  na  kanaka  o  ka  aina,  a  me 
na  kanaka  o  ka  aina  he  kanaono  i 
loaa  ma  ke  kulanakauhale. 

20  A  lawe  aku  la  o  Nebuzaradana 
ka  luna  koa  ia  lakou,  a  alakai  aku 
la  ia  lakou  i  ke  alii  o  Babulona 
ma  Ribela. 

21  Pepehi  aku  la  ke  alii  o  Babu- 
lona  ia  lakou,  a  make  lakou  ia  ia 
ma  Ribela  i  ka  aina  o  Hamata.  A 
ua  laweia  aku  o  ka  Iuda  maikola- 
kou  aina  aku. 

22  Tj  A  o  na  kanaka  i  koe  ma  ka 
aina  o  ka  Iuda,  ka  poe  a  Nehuka- 
neza  ke  alii  o  Babulona  i  waiho  ai, 
hoonoho  aku  la  oia  ia  Gedalia,  ke 
keiki  a  Ahikama,  ke  keiki  a  Sapa- 
ua,  maluna  o  lakou. 

23  A  lohe  na  luna  a  pau  o  na 
kaua,  o  lakou,  a  me  ko  lakou  poe 
kanaka,  ua  hoonoho  ke  alii  o  Ba- 
bulona  ia  Gedalia  i  luna,  hele  mai 
io  Gedalia  la  ma  Mizepa,  o  Ise- 

maela  ke  keiki  a  Netania,  a  o  Io- 
hanana  ke  keiki  a  Karea,  a  o  Se- 
raia  ke  keiki  a  Tanehumeta  no 
Netopa,  a  o  Iaazania  ke  keiki  a  ke 
kanaka  no  Maaka,  o  lakou,  a  me 
ko  lakou  poe  kanaka. 

24  Hoohiki  iho  la  oia  ia  lakou,  a 
i  ko  lakou  poe  kanaka,  a  i  aku  la 
ia  lakou,  Mai  makau  oukou  i  ka 
hookauwa  ana  na  ko  Kaledea :  e 
noho  i  ka  aina,  a  e  malama  i  ke 
alii  o  Babulona,  a  e  pono  auanei 
oukou. 

25  Aka,  i  ka  hiku  o  ka  malama, 
hele  mai  o  Isemaela,  ke  keiki  a 
Netania  ke  keiki  a  Elisama,  no  ka 
ohana  alii,  a  he  umi  na  kanaka  me 
ia,  a  pepehi  iho  la  ia  Gedalia,  a 
make  iho  la  ia,  a  me  na  Iudaio, 
me  ko  Kaledea  me  ia  ma  Mi- 
zepa. 

26  A  ku  ae  la  na  kanaka  a  pau, 
na  mea  uuku,  a  me  na  mea  nui,  a 
me  na  luna  o  na  kaua,  a  hele  aku 


la  i  Aigupita ;  no  ka  mea,  ua  ma- 
kau  lakou  i  ko  Kaledea. 

27  1  A  i  ka  makahiki  kanakolu- 
kumamahiku  o  ka  noho  pio  ana  o 
Iehoiakina,  ke  alii  o  ka  Iuda,  i  ka 
malama  umikumamalua,  i  ka  la 
iwakalua  kumamahiku  o  ka  mala- 
ma,  o  Evilemerodaka,  ke  alii  o  Ba- 
bulona,  i  ka  makahiki  ana  i  lilo  ai 
i  alii,  hookiekie  ae  la  ia  i  ke  poo  o 
Iehoiakina,  ke  alii  o  ka  Iuda,  mai 
ka  halepaahao  mai. 

28  A  olelo  oluolu  aku  ia  ia,  a  haa- 
wi  aku  ia  ia  i  noho  alii  maluna  o 
ka  noho  alii  o  na'lii  me  ia  ma  Ba- 
hulona. 

29  A  hoololi  iho  la  i  kona  lole  aa- 
hu  o  ka  halepaahao  ;  a  ai  mau  iho 
la  ia  i  ka  ai  imua  ona  i  na  la  a  pau 
o  kona  ola  ana. 

30  A  o  kana  wahi  ai,  oia  wahi 
mau  no  i  ka  haawiia  nana,  he  wa- 
hi  no  kela  la,  no  keia  la,  i  na  la  a 
pau  o  kona  ola  ana. 


KA    BUKE    MUA 

O   KA 

OIHANAALII. 


MOKUNA  I. 

He  kuauhau  mai  ia  Adamu  a  ia  Noa.  5  Mai 
ia  Noa  a  ia  Aberahama.  28  Na  keiki  a  Abe- 
rahama,  a  Ketura,  a  Isemaela,  a  Isaaka,  a 
Esau. 

OADAMU,  o  Seta,  o  Enosa, 
2  0  Kainana,  o  Mahalaleela, 
o  Iereda, 

3  O  Enoka,  o  Metusala,  o  Lameka, 

4  O  Noa,  o  Sema,  o  Hama,  a  o 
Iapeta. 

5  1[  Eia  na  keikikane  a  Iapeta ; 
o  Gomera,  o  Magoga,  o  Madai,  o 
Iavana,  o  Tubala,  o  Meseka,  a  o 
Tirasa. 

6  A  o  na  keikikane  aGomera;  o 
Asekenaza,  o  Ripata,  a  o  Togare- 
ma. 

7  A  o  na  keikikane  a  Iavana ;  o 
Elisa,  o  Tarehisa,  o  Kitima,  a  o 
Dodanima. 

8  K  Eia  na  keikikane  a  Hama ;  o 
Kusa,  o  Mizeraima,  o  Puta,  a  o 
Kanaana. 

9  A  o  na  keikikane  a  Kusa ;  o  Se- 
ba,  o  Havila,  o  Sabeta,  o  Raama,  a 
o  Sabeteka.  A  o  na  keikikane  a 
Raama  ;  o  Seba,  a  o  Dedana. 

10  Na  Kusa  o  Nimeroda;  oia  ka 
i  lilo  i  mea  ikaika  maluna  o  ka  ho- 
nua. 

11  Na  Mizeraima  o  ka  Luda,  o 
ka  Anama,  o  ka  Lehaba,  o  ka  Na- 
petuha, 

12  0  ka  Paterusa,  o  ka  Kaselusa, 
(nana  mai  ko  Pilisetia,)  a  o  ka 
Kapetora. 

13  Na  Kanaana  o  Zidona  kana 
hiapo,  a  o  Heta, 

14  A  o  ka  Iebusa,  a  o  ka  Amora, 
a  o  ka  Giregasa, 

15  A  o  ka  Hivi,  a  o  ka  Areki,  a 
me  ka  Sini, 

16  A  o  ka  Arevadi,  a  o  ka  Zema- 
ri,  a  o  ka  Hamati. 

17  1f  Eia  na  keikikane  a  Sema,  o 
Elama,  o  Asura,  o  Arepakada,  o 

Luda,  o  Arama,  o  Uza,  o  Hula,  o 
Getera,  a  o  Meseka. 

18  Na  Arepakada  o  Sela,  na  Sela 
o  Ebera. 

19  Na  Ebera  i  hanau  na  keiki- 
kane  elua :  o  Pelega  ka  inoa  o  ke- 
kaki ;  no  ka  mea,  ua  mokuhia  ka 
honua  i  kona  manawa;  a  o  Ioke- 
tana  ka  inoa  o  kona  kaikaina. 

20  Na  Ioketana  o  Alemodada,  a 
o  Selepa,  o  Hazemaveta,  a  o  Iera, 

21  0  Hadorama  hoi,  o  Uzala,  a  o 
Dikela, 

22  A  o  Ebala,  o  Abimaela  a  me 
Seba, 

23  O  Opira,  o  Havila,  a  o  Iobaba. 
O  lakou  nei  a  pau  na  keikikane  a 
Ioketana. 

24  1f  O  Sema,  o  Arepakada,  o 
Sela, 

25  O  Ebera,  o  Pelega,  o  Reu, 

26  Seruga,  o  Nahora,  o  Tera, 

27  O  Aberama,  oia  hoi  o  Abera- 
hama. 

28  Eia  na  keikikane  a  Aberaha- 
ma,  o  Isaaka  a  me  Isemaela. 

29  II  Eia  na  hanauna  o  lakou  :  o 
ka  makahiapo  a  Isemaela,  oia  o 
Nebaiota ;  alaila  o  Kedara,  o  Ade- 
beela,  o  Mibesama, 

30  O  Misama,  o  Duma,  o  Masa,  o 
Hadada,  a  o  Tema ; 

31  O  Ietura,  o  Napisa,  a  o  Kede- 
ma :  oia  na  keikikane  a  Isemaela. 

32  1f  Eia  na  keikikane  a  Ketura, 
a  ka  haiawahine  a  Aberahama :  ha- 
nau  ae  la  oia  ia  Zimerana,  ia  Ioke- 
sana,  ia  Medana,  ia  Midiana,  ia 
Isebaka,  a  me  Sua.  A  eia  na  kei- 
kikane  a  Iokesana,  o  Seba  a  o  De- 
dana. 

33  Eia  na  keikikane  a  Midiana; 
o  Epa,  o  Ebera,  o  Henoka,  o  Abi- 
da,  a  o  Eledaa.  O  lakou  nei  a  pau 
na  keikikane  a  Ketura. 

34  Na  Aberahama  o  Isaaka.  O 
na  keikikane  a  Isaaka,  oia  o  Esau 
a  o  Iseraela. 

35  11  Eia  na  keikikane  a  Esau  ;  o 
Elipaza,  o  Reuela,  o  Ieusa,  o  Iaa- 
lama,  a  o  Kora. 

36  Eia  na  keikikane  a  Elipaza ;  o 
Temana,  o  Omara,  o  Zepi,  o  Gata- 
ma,  o  Kenaza,  o  Timena,  a  o 
Amaleka. 

37Eiana  keikikane  a  Reuela;  o 
Hawaiian.  33 


Nakata,  o  Zera,  o  Sama,  a  o  Miza  : 

38  A  eia  na  keikikane  a  Seira ;  o 
Lotana,  o  Sobala,  o  Zibepna,  o 
Ana,  o  Disehona,  o  Ezara,  a  o  Di- 
sana. 

39  Eia  na  keikikane  a  Lotana ;  o 
Hori,  a  o  Homama:  a  o  Timena 
ke  kaikuwahine  o  Lotana. 

40  O  na  keikikane  a  Sobala;  o 
Aliana,  o  Manahata,  o  Ebala,  o  Se- 
pi,  a  o  Onama.  O  na  keikikane  a 
Zibeona ;  o  Aia  a  o  Ana. 

41  O  ke  keikikane  a  Ana ;  o  Di- 
sona.     A  o  na  keikikane  a  Diso- 

'na;  o  Amerama,  o  Esebana,  o  Ite- 
rana,  a  o  Kerana. 

42  Eia  na  keikikane  a  Ezera;  o 
Bilehana,  o  Zavana,  a  o  Iakana. 
O  na  keikikane  a  Disana ;  o  Uza, 
a  o  Arana. 

43  lf  Eia  hoi  na  alii  i  nohoalii  ai 
ma  ka  aina  ma  Edoma,  mamua 
aku  o  ka  nohoalii  ana  o  kekahi 
alii  maluna  o  na  mamo  alseraela ; 
o  Bela  ke  keiki  a  Beora ;  a  o  Di- 
nehaba  ka  ihoa  o  kona  kulana- 
kauhale. 

44  A  make  iho  o  Bela,  alaila  alii 
iho  la  o  Iobaba  ke  keiki  a  Zera  no 
Bozera,  ma  kona  hakahaka. 

45  A  make  iho  o  Iobaba,  alii  iho 
la  o  Husama  no  ka  aina  o  ka  Te- 
mani,  ma  kona  hakahaka. 

46  A  make  iho  o  Husama,  alii 
iho  la  ma  kona  hakahaka  o  Hada- 
da  ke  keikikane  a  Bedada,  nana  i 
pepehi  i  ka  Midiana  ma  ke  kula  o 
Moaba ;  a  o  Avita  ka  inoa  o  kona 
kulanakauhale. 

47  A  make  iho  o  Hadada,  alii  ae 
la  o  Samela,  no  Masereka,  ma  ko- 
na  hakahaka. 

48  A  make  iho  o  Samela,  alii  ae 
la  ma  kona  hakahaka  o  Saula,  no 
Rebobota  ma  ka  muliwai. 

49  A  make  iho  o  Saula,  alii  ae  la 
ma  kona  hakahaka  o  Baalahana- 
na,  ke  keiki  a  Akebora. 

50  A  make  iho  o  Baalahanana, 
alii  ae  la  o  Hadada  raa  kona  haka- 
haka  :  a  o  Pai  ka  inoa  o  kona  ku- 
lanakauhale ;  a  o  Mehetabela  ka 
inoa  o  kana  wahine,  oia  ke  kaika- 
mahine  a  Matereda,  ke  kaikama- 
hine  a  Mezahaba. 

51  1j  Make  iho  la  o  Hadada.     Eia 

na  makualii  o  Edoma :  o  Timena 
he  makualii,  o  Alia  he  makualii,  o 
Ieteta  he  makualii, 

52  O  Aholioama  he  makualii,  o 
Ela  he  makualii,  o  Pinona  he  ma- 
kualii, 

53  O  Kenaza  he  makualii,  o  Te- 
mana  he  makualii,  o  Mibeza  he 
makualii, 

54  O  Magediela  he  makualii,  o 
Irama  he  makualii.  O  lakou  nei 
na  makualii  no  Edoma. 

MOKUNA  II. 

Na  keiki  a  Iseraela,  3  a  Iuda,  13  a  Iese,  18  a 
Kaleba,  a  Hezerona,  21  a  Ierameela.  25  Na 
mamo  a  Sesana,  50  Na  ohana  a  ka  Keni. 

EIA  na  keikikane  a  Iseraela  ;  o 
Reubena,  o  Simeona,  o  Levi, 
o  Iuda,  o  Isakara,  a  o  Zebuluna, 

2  O  Dana,  o  Iosepa,  a  o  Beniami- 
na,  o  Napetali,  o  Gacla,  a  o  Asera. 

3  1[  O  na  keikikane  a  Iuda ;  o 
Era,  o  Onana,  a  o  Sela  :  ua  hanau 
nana  ia  mau  mea  ekolu  na  ke  kai- 
kamahine  a  Sua  no  Kanaana.  A 
ua  hewa  o  Era  ka  hanau  mua  a  Iu- 
da  imua  o  na  maka  o  Iehova;  a 
pepehi  mai  la  oia  ia  ia. 

4  Na  Tamara  na  kana  hunonawa- 
hine  i  hanau  nana  o  Pareza  laua  o 
Zara.  O  na  keikikane  a  pau  a  Iu- 
da,  elima  lakou. 

5  O  na  keikikane  a  Pareza ;  o 
Hezerona  a  o  Hamula. 

6  O  na  keikikane  a  Zara;  o  Zi- 
meri,  o  Etana,  o  Hemaua,  o  Kale- 
kola,  a  o  Dara :  he  elima  o  lakou 
a  pau. 

7  O  na  keiki  a  Karemi ;  o  Akana, 
ka  mea  hoopilikia  i  ka  Iseraela, 
nana  i  lawehala  i  ka  mea  i  laa. 

8  O  ke  keikikane  a  Etana;  o 
Azaria. 

90ūa  keikikane  hoi  a  Hezerona, 
i  hanau  nana ;  o  Ierameela,  o  Ra- 
ma,  a  o  Keluhai. 

10_Na  Rama  o  Amiuadaba,  na 
Aminadaba  o  Nahasona,  ka  luna  o 
na  mamo  a  Iuda  : 

11  Na  Nahasona  o  Salemona,  na 
Salemona  o  Boaza, 

12  Na  Boaza  o  Obeda,  na  Obeda 
o  Iese. 

13  1[  Na  Iese  o  Eliaba  kana  ha- 
nau  mua,  o  Abinadaba  hoi  ka  lua, 
a  o  Sima  ke  kolu, 

14  0  Netaneela  ka  ha,  o  Radai  ka 
lima, 

15  O  Ozema  ke  ono,  o  Davida  ka 
hiku. 

16  O  ko  lakou  mau  kaikuwahiue, 
o  Zeruia  a  o  Abigaila.  A  o  na 
keikikane  a  Zeruia,  ekolu  lakou ; 
o  Abisai,  o  Ioaba,  a  o  Asahela. 

17  Na  Abigaila  i  hanau  o  Amasa : 
a  o  ka  makuakane  o  Amasa,  oia  o 
Ietera  no  ka  Isemaela. 

18 1f  Na  Kaleba  na  ke  keiki  a  He- 
zerona,  na  laua  o  Azuba  kana  wa- 
hine  a  me  Ieriota  :  eia  na  keikika- 
ne  ana;  o  Iesera,  o  Sobaba,  a  o 
Aredona. 

19  A  make  iho  o  Azuba,  lawe  ae 
la  o  Kaleba  nana  ia  Eperata,  a  ha- 
nau  mai  la  oia  ia  Hura  nana. 

20  Na  Hura  o  Uri,  a  na  Uri  o  Be- 
zeleela. 

21  1  A  mahope  iho,  komo  aku  la 
o  Hezerona  iloko  i  ke  kaikamahi- 
ne  a  Makira  a  ka  makuakane  o  Gi- 
leada,  a  lawe  ae  la  oia  ia  ia  i  kona 
makahiki  he  kanaono,  a  hanau 
mai  la  nana  o  Seguba. 

22  Na  Seguba  o  Iaira,  iaia  na  ku- 
lanakauhale  he  iwakaluakumama- 
lua  ma  ka  aina  o  Gileada. 

23  A  lawe  ae  la  oia  ia  Gesura  a 
me  Aramaa  me  na  kulanakauhale 
o  Iaira  mai  o  lakou  aku,  a  me  Ke- 
nata  a  me  na  kulanakauhale  olai- 
la,  na  kulanakauhale  he  kanaono : 
no  na  keikikane  a  Makira  a  ka 
makuakane  o  Gileada  keia  mau 
wahi  a  pau. 

24  A  mahope  iho  o  ka  make  ana 
o  Hezerona  ma  Kalebeperata,  alai- 
la  hanau  mai  la  o  Abia  ka  wahine 
a  Hezerona  ia  Asura  nana,  o  ka 
mnkuakane  ia  o  Tekoa. 

25  lf  Eia  na  keikikane  a  Ieramula 
a  ka  makahiapo  a  Hezerona,  o  Ra- 
ma  ka  hanau  mua,  o  Buna,  o  Ore- 
na,  o  Ozcma,  o  Ahiia. 

26  Na  Ierameela  kekahi  wahine  e 
ae,  o  Atara  kona  inoa ;  oia  ka  ma 
kuwahine  o  Onama. 

27  O  na  keikikane  a  Rama  a  ka 
Ieramula  makahiapo;  o  Maaza,  o 
Iamina,  a  o  Ekera. 

28  A  o  Samai  laua  o  Iada  na  kei- 
kikane  a  Onama.  O  na  keikikane 
a  Samai ;  o  Nadaba  a  o  Abisura. 

29  A  o  Abihaila  ka  inoa  o  ka  wa- 
hine  a  Abisura  :  a  hanau  mai  la  oia 
uana  ia  Abana  a  me  Moliela. 

30  O  na  keikikane  a  Nadaba;  o 
Seleda,  a  o  Apaima  :  a  make  keiki 
ole  o  Seleda. 

31  O  ke  keikikane  a  Apaima ;  o 
Isi.  A  o  ke  keikikane  a  Isi ;  o  Se- 
sana.  A  o  ke  keikikane  a  Sesana ; 
o  Ahelai. 

32  A  o  na  keikikane  a  Iada  a  ke 
kaikaina  o  Samai ;  o  Ietura  a  o 
Ionatana :  a  make  keiki  ole  o  Ie- 
tura. 

33  A  o  na  keikikane  a  Ionatana  : 
o  Peleta  a  o  Zaza.  O  laua  na  kei- 
ki  a  Ierahemeela. 

34  ^J  Aohe  keikikane  a  Sesana,  he 
mau  kaikamahine  no  nae.  A  he 
kauwakane  ia  Sesana,  he  Aigupi- 
ta,  o  Iareha  kona  inoa. 

35  A  haawi  aku  la  o  Sesana  i  ka- 
na  kaikamahine  i  wahine  na  Iare- 
ha  na  kana  kauwa,  a  hanau  mai  la 
ia  nana  o  Atai. 

36  Na  Atai  o  Natana,  na  Natana 
o  Zabada. 

37  Na  Zabada  o  Epelala,  na  Epe- 
lala  o  Obeda, 

38  Na  Obeda  o  Iehu,  na  Iehu  o 
Azaria, 

39  Na  Azaria  o  Heleza,  na  Heleza 
o  Eleasa. 

40  Na  Eleasa  o  Sisamai,  na  Sisa- 
mai  o  Saluma, 

41  Na  Saluma  o  Iekamia,  na  Ie- 
kamia  o  Elisama. 

42  f  A  o  na  keikikane  a  Kaleba  a 
ke  kaikaina  o  Ierahemeela ;  o  Me- 
sa  kona  makahiapo,  oia  ka  ma- 
kuakane  o  Zipa :  a  o  na  keikikane 
a  Maresa  ka  makuakane  o  Hebe- 
rona. 

43  A  o  na  keikikane  a  Heberona; 
o  Kora,  o  Tapua,  o  Rekema  a  o 
Sema. 

44  Na  Sema  o  Rahama  ka  makua- 
kane  o  Iorekoama;  na  Rekenia 
hoi  o  Samai. 

45  A  o  ke  keikikane  a  Samai ;  o 
Maona :  a  o  Maona  ka  makuaka- 
ne  o  Betezura. 

46  Na  Epa,  na  ka  haiawahine  a 
Kaleba  i  hanau  o  Harana,  o  Moza, 
a  o  Gazeze :  a  na  Harana  o  Gazeze. 

47  0  na  keikikane  a  Iadai,  o  Re- 


gema,  o  Iotama,  o  Gesana,  o  Pele- 
ta,  o  Epa,  a  o  Saapa. 

48  Na  Maaka,  na  ka  haiawahine 
a  Kaleba  i  hanau  o  Sebera  a  o  Ti- 
rana. 

49  Nana  hoi  i  hanau  o  Saapa  ka 
makuakane  o  Mademana,  a  o  Seva 
ka  makuakane  o  Makehena,  a  o 
ka  makuakane  o  Gibea  :  a  o  Ake- 
sa  ke  kaikamahine  a  Kaleba. 

50  1  Eia  na  keikikane  a  Kaleha 
ke  keiki  a  Hura,  a  ka  makahiapo 
a  Eperata;  o  Sobala  ka  makua- 
kane  o  Kiriatiarima ; 

51  O  Salema  ka  makuakane  o 
Betelehema,  o  Hareta  ka  makua- 
kane  o  Betegadera. 

52  Ia  Sobala  hoi  ka  makuakane 
o  Kiriatiarima  na  keikikane ;  o 
Haroka,  a  o  Hatesihamenuti. 

53  Eia  na  ohana  a  Kiriatiarima ; 
ka  poe  Iteri,  ka  poe  Puhi,  ka  poe 
Sumati,  a  me  ka  poe  Miserai:  na 
lakou  i  puka  mai  ai  ka  poe  Zarea- 
ti,  a  me  ka  poe  Esetauli. 

54  O  na  keikikane  a  Salema;  o 
Betelehema,  a  me  ka  poe  Neto- 
pati,  o  Atarota  o  Betaioaba,  o  Ha- 
tesihamenuti,  a  o  ka  poe  Zori. 

55  A  o  na  ohana  o  ka  poe  kakau- 
olelo  i  noho  ma  Iabeza,  ka  poe 
Tireti,  ka  poe  Simeati,  a  o  ka  poe 
Sukati.  O  lakou  ka  poe  Keni  i 
puka  mai  mai  Hemata  mai,  ka  ma- 
kuakane  o  ka  ohana  o  Rekaba. 

MOKUNA  III. 

Na  keiki  a  Davirla  ;  10  no  kana  mau  moo- 
puna  a  hiki  ia  Zedekia.  17  Na  keiki  a  me 
na  moopuna  a  Iekonia. 

EpiA  hoi  na  keikikane  a  Davida, 
Li  i  hanau  nana  ma  Heberona ; 
o  Amenona  ka  makahiapo,  na  Ahi- 
noama  no  Iezereela;  o  Daniela  ka 
lua,  na  A'bigaila  no  Karamela; 

2  A  o  ke  kolu  o  Abesaloma  ke 
keiki  a  Maaka  a  ke  kaikamahine  a 
Talemai  ke  alii  o  Gasura;  o  ka  ha, 
o  Adouiia  ke  keiki  a  Hagita  ; 

3  O  ka  lima,  o  Sepatia  na  Abi- 
tala ;  o  ke  ono,  o  Itereama  na  Ege- 
la  ka  Davida  wahine. 

4  Ua  hanau  nana  keia  poe  eono 
ma  Heberona;  ilaila  oia  i  alii  ai  i 
na  makahiki  ehiku  a  me  na  mala- 
ma  keu  eono :  a  ma  Ierusalema 
hoi  oia  i  alii  iho  ai  i  na  maka- 

hiki  he  kanakolu  a  me  kumama- 
kolu. 

5  Eia  hoi  ka  poe  i  hauau  uaua 
ma  Ierusalema;  o  Simea,  o  Soba- 
ba,  o  Natana,  a  o  Solomona,  eha, 
na  Batesua  na  ke  kaikamahine  a 
Amiela. 

6  O  Ibehara  hoi,  o  Elisama,  o 
Elipeleta, 

7  O  Noga,  o  Nepega,  o  Iapia, 

8  O  Elisama,  o  Eliaela,  a  o  Elipe- 
leta,  eiwa. 

9  O  lakou  na  keiki  a  pau  a  Davi- 
ela,  he  okoa  na  keikikane  a  na 
haiawahine,  a  o  Tamara  ko  lakou 
kaikuwahine. 

10  1f  A  o  ke  keikikane  a  Solo- 
mona,  oia  o  Rehoboama,  o  Abia 
kana  keiki,  o  Asa  kana  keiki,  o 
Iehosapata  kaua  keiki, 

11  O  Iorama  kana  keiki,  o  Aha- 
zia  kana  keiki,  o  Ioasa  kana  keiki, 

12  O  Amazia  kana  keiki,  o  Aza- 
ria  kana  keiki,  o  Iotama  kana  kei- 
ki, 

13  O  Ahaza  kana  keiki,  o  Hezekia 
kana  keiki,  o  Manase  kana  keiki, 

14  O  Amona  kana  keiki,  o  Iosia 
kana  keiki. 

15  Eia  na  keikikaue  a  Iosia ;  o 
Iohanana  ka  hanau  mua,  o  Iehoia- 
kima  ka  lua,  o  Zedekia  ke  kolu,  a 
o  Saluma  ka  ha. 

16  Eia  na  keikikane  a  Iehoiaki- 
ma,  o  Iekonia  kana  keiki,  o  Zede- 
kia  kana  keiki. 

17  H  O  na  keikikane  a  Iekonia,  o 
Asira;  o  Salatiela  kana  keiki. 

18  O  Malekirama  hoi,  o  Pedaia, 
o  Senazara,  o  Iekamia,  o  Hosama, 
a  o  Nedabia. 

19  A  o  na  keikikane  a  Pedaia,  o 
Zerubabela,  a  o  Simei ;  o  na  kei- 
kikane  a  Zerubabela,  o  Mesulama, 
a  o  Hanania ;  a  o  Selomita,  ko  laua 
kaikuwahine. 

20  O  Hasuba  hoi,  o  Ohela,  o  Be- 
rekia,  o  Hasadia,  a  o  Iusabahese- 
da,  elima. 

21  A  na  keikikane  a  Hanania ;  o 
Peletia,  a  o  Iesaia;  a  o  na  keiki- 
kane  a  Repaia,  o  na  keikikane  a 
Arenana,  o  na  keikikane  a  Obaclia, 
o  na  keikikane  a  Sekania. 

22  O  ke  keikikane  a  Sekania;  o 
Semaia;  a  o  na  keikikaue  a  Se- 

maia ;  o  Hatusa,  o  Igeala,  o  Baria, 
o  Nearia,  a  o  Sapata,  eono. 

23  A  o  na  keikikane  a  Nearia ;  o 
Elioenai,  o  Hezekia,  a  o  Azarika- 
ma,  ekolu. 

24  A  o  na  keikikane  a  Elioenai ; 

0  Hodaia,  o  Eliasiba,  o  Pelaia,  o 
Akuba,  o  Iohanana,  o  Delaia,  a  o 
Anani,  ehiku. 

MOKUNA  IV. 

1  Na  na  mamo  a  Iuda,  ma  ka  moo  ia  Heze- 
rona  ma,  4  Na  mamo  a  Asura.  9  O  Iabeza 
me  kana  pule.  11  Na  mamo  a  Sela.  21 
No  na  keiki  a  Simeona.  39  Lilo  ia  lakou  o 
Gedora  o  ka  Ameleka. 

EIA  na  keikikane  a  Iuda ;  o  Pa- 
reza,  o  Hezerona,  o  Karemi, 
o  Hura,  a  o  Sobala. 

2  Na  Reaia  na  ke  keiki  a  Sobala 
o  Iahala,  a  na  Iahata  o  Ahumai 
laua  o  Lahada.  O  lakou  na  ohana 
o  ka  Zorari. 

3  O  lakou  nei,  na  ka  makuakane 
o  Etama  :  o  Iezereela,  o  Isema,  a 
o  Idebasa:  a  o  Hazeleleponi  ka 
inoa  o  ko  lakou  kaikuwahine. 

4  A  o  Penuela  ka  makuakane  o 
Gedora,  a  o  Ezera  ka  makuakane 
a  Husa.  O  laua  na  keikikane  a 
Hura,  a  ka  hanau  mua  na  Epe- 
rata,  na  ka  makuakane  o  Bete- 
lehema. 

5  Tf  Na  Asura  na  ka  makuakaue 
o  Tekoa  he  mau  wahine  elua,  o 
Hela,  a  o  Naara. 

6  Na  Naara  i  hauau  nana  o  Ahu- 
zama,  o  Hepera,  o  Temeni  a  o 
Haahasetari.  O  lakou  na  keiki- 
kane  na  Naara. 

7  O  na  keikikane  a  Hela ;  o  Zere- 
ta,  o  Iezoara,  a  o  Etenana. 

8  Na  Koza  o  Anuba,  a  o  Zobeba, 
a  me  na  ohana  a  Ahahelake  keiki- 
kane  a  Haruma. 

9  1  Ua  oi  aku  ka  maikai  o  Iabeza 
imua  o  ko  na  hoahanau  ona;  a 
kapa  iho  la  kona  makuwahine  ia 
ia  o  Iabeza,  me  ka  i  ana,  No  ka 
mea,  hoohanau  iho  la  au  ia  ia  me 
ka  eha. 

10  A  kahea  aku  la  o  Iabeza  i  ke 
Akua  o  ka  Iseraela,  me  ka  i  ana, 
Ina  oe  e  hoopomaikai  mai  ia'u,  a  e 
hoonee  aku  i  kuu  palena  aina,  a 
me  au  pu  hoi  kou  lima,  a  e  mala- 
ma  mai  oe  ia'u  i  ka  hewa,  i  hoeha 


MOKUNA  IV. 


ole  uiai  ia  ia'u !    A  haawi  niai  la 
ke  Akua  i  kaua  mea  i  noi  aku  ai. 
11 1  Na  Keluoa  ka  hoahanau  o 
Sua  nana  o  Mebira,  oia  ka  makua- 
kane  o  Esetona. 

12  Na  Esetona  o  Beterapa,  o  Pa- 
sea,  a  o  Tehina  ka  makuakane  o 
Irenahasa.  O  lakou  na  kanaka  o 
Reka. 

13  O  na  keikikane  a  Kenaza ;  o 
Oteniela  a  o  Seraia  :  o  ke  keikika- 
ne  a  Oteniela ;  o  Hatata. 

14  Na  Meonotai  o  Opera ;  na  Se- 
raia  o  Ioaba  ka  makuakane  o  ko 
ke  awawa  o  Karasima,  no  ka  mea, 
he  poe  paahana  lakou. 

15  O  na  keiki  a  Kaleba  a  ke  keiki 
a  Iepune ;  o  Iru,  o  Ela,  a  o  Naa- 
ma ;  a  o  ke  keikikane  a  Ela,  oia  o 
Kenaza. 

16  O  na  keikikane  a  Iehaleleela : 
o  Zipa,  o  Zipaha,  o  Tiria,  a  o  Asa- 
reela. 

17  O  na  keikikane  a  Ezera ;  o  Ie- 
tera,  o  Mereda,  o  Epera,  a  o  Ialo- 
na :  a  nana  no  i  hanau  o  Miriama, 
o  Samai,  a  o  Iseba  ka  makuakane 
o  Esetemoa. 

18  A  na  kana  wahine,  na  Iehu- 
diia  i  hanau  o  Iereda  ka  makuaka- 
ne  o  Gedora,  a  o  Hebera  ka  ma- 
kuakane  o  Soko,  a  o  Iekutiela  ka 
makuakane  o  Zanoa.  O  lakouna 
keikikane  a  Bitia  a  ke  kaikamahi- 
ne  a  Parao  i  laweia  e  Mereda. 

19  A  o  na  keikikane  a  Hodia  ke 
kaikuwabine  o  Nahama  ka  ma- 
kuakane  o  Keila  no  Garemi,  a  o 
Esetemoa  no  Maakata. 

20  A  o  na  keikikane  a  Simona,  o 
Amenona,  a  o  Rina,  o  Benehanana 
a  o  Tilona.  A  o  na  keikikane  a 
Isehi,  o  Zoheta,  a  o  Benezoheta. 

21  Tl  Eia  na  keikikane  a  Sela  a  ke 
keiki  a  Iuda,  o  Era  ka  makuakane 
o  Leka,  a  o  Laada  ka  makuakane 
o  Maresa,  a  me  na  ohana  o  ka  hale 
o  lakou  i  hana  i  ka  loleie  nani,  no 
ka  hale  o  Asebea, 

22  A  o  Iokima,  a  o  na  kanaka  o 
Kozeb'i,  a  o  Ioasa,  a  o  Sarapa,  ia 
ia  ke  ahi  aua  o  ka  Moaba,  a  o  īa- 
subi-lebema.  A  he  mau  mea  ka- 
hiko  keia. 

23  O  lakou  na  potera,  a  rne  ka 
poe  i  noho  iwaeua  o  na  mea  kanu 


a  o  na  ululaau  ;  ilaila  lakou  i  no- 
ho  ai  mamuli  o  ke  alii  no  kana 
hana. 

24  1[  Eia  na  keikikane  a  Simeo- 
na ;  o  Nemuela,  o  Iamina,  o  Iari- 
ba,  o  Zera,  a  o  Saula : 

25  O  Saluma  kana  keiki,  o  Mibe- 
sama  kana  keiki,  o  Misema  kana 
keiki. 

26  O  na  keikikane  a  Misema ;  o 
Hamuela  kana  keiki,  o  Zakura  ka- 
na  keiki,  o  Simei  kana  keiki. 

27  He  umikumamaono  na  keiki- 
kane  a  Simei  a  me  na  kaikamahi- 
ne  eono  ;  aole  nae  he  nui  na  keiki 
a  kona  mau  hoahanau,  aole  hoi  i 
hoomahuahua  ae  na  ohana  a  la- 
kou  a  pau  e  like  me  na  keiki  a 
Iuda. 

28  A  noho  iho  la  lakou  i  Beerese- 
ba  a  i  Molada,  a  i  Hazeresuala, 

29  A  i  Bileha,  a  i  Ezema,  a  i  To- 
lada, 

30  A  i  Betuela,  a  i  Horema,  a  i 
Zikelaga, 

31  A  i  Betamarekaba,  a  i  Haza- 
rasusa,  a  i  Betebirei,  a  i  Saaraima. 
Oia  na  kulauakauhale  o  lakou  a 
hiki  i  ke  au  ia  Davida. 

32  A  o  ko  lakou  mau  kauhale,  o 
Etama,  o  Aina,  o  Rimona,  o  To- 
kena,  a  o  Asana,  elima  na  kulana- 
kauhale  : 

33  A  me  na  kauhale  a  pau  a  pu- 
ni  ia  mau  kulanakauhale  a  hiki  i 
Baala.  Oia  na  wahi  noho  o  lakou, 
a  me  ko  lakou  anainakanaka. 

34  A  o  Mesobaba,  o  Iameleka,  a 
o  Ioseha  ke  keiki  a  Amazia, 

35  A  o  Ioela,  a  o  Iehu  ke  keiki  a 
Iosibia,  ke  keiki  a  Seraia,  ke  keiki 
a  Asiela. 

36  A  o  Elioenai,  o  Iaakoha,  o  Ic- 
sohaia,  o  Asaia,  o  Adiela,  o  Iesi- 
miela,  a  o  Benaia. 

37  O  Ziza  ke  keiki  a  Sipi,  ke  kei- 
ki  a  Alona,  ke  keiki  a  Iedaia,  ke 
keiki  a  Simeri,  ke  keiki  a  Semaia: 

38  O  keia  poe  i  kapaia  ma  ko  la- 
kou  inoa,  he  poe  alii  lakou  iloko 
o  ko  lakou  mau  ohana :  a  mahua- 
hua  nui  ae  la  ka  ohana  a  ko  lakou 
mau  makua. 

39  *[}  A  hele  aku  la  lakou  ma  ke 
komo  ana  o  Gedora,  ina  ka  aoao 
hikina  o  ke  awawa,  e  imi  aua  i 

OIHANAALn  I. 


wahi  e  hanai  ai  i  na  holoholona 
no  lakou. 

40  A  loaa  iho  la  ia  lakou  kahi 
hanai  momona  a  maikai,  a  he  akea 
ka  aina,  a  he  maluhia  me  ka  oluo- 
lu ;  no  ka  mea,  ua  noho  kahiko  ka 
Hama  malaila. 

41  A  hele  aku  la  keia  poe  i  ka- 
kauia  ma  ka  inoa,  i  ka  wa  o  Heze- 
kia  ke  alii  o  ka  Iuda,  a  hahau  iho 
la  i  ko  lakou  mau  halelewa,  a  me 
na  hale  i  loaa  ilaila,  a  hokai  loa  ia 
lakou  a  hiki  i  keia  manawa,  a  no- 
ho  iho  la  ma  ko  lakou  wahi;  no 
ka  mea,  he  wahi  hanai  ia  no  ko 
lakou  holoholona. 

42  A  o  kekahi  poe  o  lakou,  o  na 
mamo  a  Simeona,  he  elima  haneri 
kanaka  i  hele  aku  i  ka  mauna  Sei- 
ra,  o  Pelatia,  o  Nearia,  o  Repaia, 
a  o  Uziela,  na  keiki  a  Isi,  ko  la- 
kou  mau  lunakoa. 

43  A  pepehi  aku  la  lakou  i  ke 
koena  o  ka  Ameleka  i  pakele,  a 
noho  iho  la  ilaila  a  hiki  i  keia  ma- 


nawa. 


MOKUNA  V. 


1  No  ka  oi  ana  o  Iuda  laua  o  Iosepa  imua  o 
na  hoahanau  e  ae.  3  Na  mamo  a  Reubena. 
11  Na  luna  o  ka  Gada.  18  Ka  lanakila  ana 
o  ka  Reubena  ma  maluna  o  ka  Haa;ara.  25 
Ka  lawe  ana  o  na  ohana  elua  a  meka  hapa- 
lua  i  Asuria. 

AO  na  keikikane  a  Reubcua,  a 
ka  makahiapo  a  Iseraela,  (no 
ka  mea,  oia  ka  makahiapo,  aka,  no 
kona  hoohaumia  ana  i  ka  moe  o 
kona  makuakane,  ua  haawiia  ka 
ka  hanau  mua  ona  no  na  keiki  a 
Iosepa  ke  keiki  a  Iseraela ;  aole  e 
heluia  ke  kuauhau  mamuli  o  ko 
ka  hanau  mua ; 

2  No  ka  mea,  ua  oi  aku  o  īuela 
maluna  o  kona  poe  hoahanau,  a 
nana  mai  ke  alii  nui ;  aka,  no  Io- 
sepa  ko  ka  hanau  mua :) 

3  O  na  keikikane  a  Reubena,  o 
ka  makahiapo  a  Iseraela,  o  Hano- 
ka,  o  Palu,  o  Hezerona,  a  o  Ka- 
remi. 

4  O  na  keikikaue  a  Ioela;  o  Se- 
maia  kana  keiki,  o  Goi;a  kaua  kei- 
ki,  o  Simei  kana  keiki, 

5  O  Mika  kana  keiki,  o  Reaia  ka- 
na  keiki,  o  Baala  kana  keiki, 

6  O  Beera  kana  keiki,  oia  ka  Ti- 
legatapilesera  ke  alii   o  Asuria  i 

lawe  aku  ai :   oia  ka  luna  o  ko 
Reubena. 

7  Aia  heluia  ke  kuauhau  o  ko  la- 
kou  hanauna,  o  kona  poe  hoaha- 
nau  ma  ka  lakou  mau  ohana,  o  ka 
luna,  o  Ieiela,  a  o  Zekaria ; 

8  A  o  Bela  ke  keiki  a  Azaza,  ke 
keiki  a  Sema,  ke  keiki  a  Ioela,  oia 
ka  i  noho  i  Aroera,  a  hiki  i  Nebo, 
a  i  Baalameona. 

9  A  noho  aku  la  ia  ma  ka  hikina 
a  hiki  i  ka  palena  o  ka  waoakua 
mai  ka  muliwai  Euperate  aku  :  no 
ka  mea,  ua  nui  loa  ko  lakou  poe 
holoholona  ma  ka  aina  o  Gileada. 

10  A  i  ka  wa  ia  Saula,  kaua  aku 
la  lakou  me  ka  Hagara,  a  hina  iho 
lakou  i  ko  lakou  lima :  a  noho  la- 
kou  i  ko  lakou  mau  halelewa  ma 
ka  aina  hikina  a  pau  o  Gileada. 

11  Tf  A  noho  kupono  mai  la  ia 
lakou  na  mamo  a  Gada,  ma  ka 
aina  o  Basana,  a  hiki  i  Saleka. 

12  O  Ioela  ka  luna,  o  Sapama 
malalo  iho,  o  Iaanai,  a  o  Sapata  i 
Baasana. 

13  O  ka  lakou  poe  hoahanau,  no 
ka  ohana  o  ko  lakou  mau  makua, 
o  Mikaela,  o  Mesulama,  o  Seba,  o 
Iorai,  o  Iakana,  o  Zia,  a  o  Hebera, 
ehiku. 

14  Eia  na  keikiioine  a  Ahihaila 
ke  keiki  a  Huri,  ke  keiki  a  Iaroa, 
ke  keiki  a  Gileada,  ke  keiki  a  Mi- 
kaela,  ke  keiki  a  Ie^ai,  ke  keiki 
a  Iahedo,  ke  keiki  a  Buza : 

15  O  Ahi  ke  keiki  a  Abediela,  ke 
keiki  a  Guni,  ka  luna  o  ka  ohana 
o  ko  lakou  mau  makuakane. 

16  A  noho  lakou  i  Gileada  i  Ba- 
sana,  iloko  o  kona  mau  kulana- 
kauhale,  a  i  ua  kula  a  pau  o  Saro- 
na,  a  ma  na  mokuua  o  lakou. 

17  Ua  heluia  lakou  a  pau  ma  na 
hanauna  i  na  la  o  Iotama  ke  alii  o 
ka  Iuda,  a  i  na  la  o  Ieroboama  ke 
alii  o  ka  Iseraela. 

18  H  O  na  mamo  a  Reubena  a  me 
ka  Gada,  a  me  ka  ohana  hapa  a 
Manase,  na  kanaka  koa,  na  kana- 
ka  hiki  ke  lawe  i  ka  palekaua  a 
me  ka  pahikaua,  a  ke  pana  aku 
me  ke  kakaka,  a  he  akamai  i  ke 
kaua,  he  kanahakumamaha  tausa- 
ni,  ehiku  haneri  a  me  ke  kauaono, 
i  hele  aku  i  ke  kaua. 


MOKUNA  VI. 


19  A  kaua  aku  la  lakou  me  ka 
Hagara,  me  Ietura,  me  Nepisa,  a 
me  Nodaba. 

20  A  ua  kokuaia  mai  lakou  i  ke 
ku  e  i  kela  poe,  a  ua  haawiia  mai 
ka  Hagara  iloko  o  ko  lakou  lima, 
a  me  na  mea  a  pau  o  lakou :  no 
ka  mea,  kahea  aku  la  lakou  i  ke 
Akua  i  ke  kaua  ana,  a  maliu  mai 
la  oia  ia  lakou ;  no  ka  mea,  pau- 
lele  no  lakou  maluna  ona. 

21  Kai  pio  aku  la  lakou  i  ka  la- 
kou  koloholona,  Le  kanalima  tau- 
sani  kamelo,  a  o  na  kipa  elua  kane- 
ri  me  kanalima  tausani,  a  ke  poe 
miula  elua  tausani,  a  he  poe  ka- 
naka  kookahi  hanei'i  tausani. 

22  No  ka  mea,  hina  iho  la  ka  poe 
make  he  nui  loa,  no  ka  mea,  no 
ke  Akua  ke  kaua.  A  noho  iho  la 
lakou  ma  ko  lakou  wahi,  a  hiki  i 
ka  lawe  ana  aku. 

23  H  A  noho  iho  la  na  keiki  o  ka 
ohana  hapa  a  Manase  ma  ia  aina ; 
hoomahuahua  ae  la  lakou  mai  Ba- 
sana  aku  a  Baala-heremona  a  Se- 
nira,  a  hiki  aku  i  ka  mauna  Here- 
mona. 

24  Eia  na  luna  o  ka  ohana  o  ko 
lakou  mau  makuakane,  o  Epera, 
o  Isi,  o  Eliela,  o  Azeriela,  o  Iere- 
mia,  o  Hodavia,  a  o  Iaeliela,  na  ka- 
naka  koa  ikaika,  na  kanaka  kau- 
lana,  ke  poe  luna  ohana  o  ko  la- 
kou  mau  makuakane. 

25  f  A  ua  lawehala  lakou  i  ke 
Akua  o  ko  lakou  poe  kupuna,  a 
hele  aku  la  e  moe  koloke  mamuli 

0  na  akua  o  na  kanaka  o  ka  aina, 
ka  poe  a  ke  Akua  i  luku  ai  imua  o 
lakou. 

26  A  hoala  ae  la  ke  Akua  o  ka 
Iseraela  i  ka  naau  o  Pula  ke  alii  o 
Asuria,  a  me  ka  naau  o  Tilegata- 
pilesera  ke  alii  o  Asuria,  a  lawe  pio 
aku  la  oia  ia  lakou,  i  ka  Reubena, 
i  ka  Gada,  a  me  ka  ohana  hapa  a 
Manase,  a  kai  aku  la  ia  lakou  i  Ha- 
la,  i  Habora,  a  i  Hara,  a  i  ka  muli- 
wai  Gozana,  a  hiki  i  keia  manawa. 

MOKUNA  VI. 

1  Na  keikikane  a  Levi.  4  Na  moopuna  a 
Eleazara  a  hiki  i  ka  lawe  ana  i  Babulona. 
10  Ka  ohana  a  Levi.  20  Na  keiki  a  Gereso- 
iiki,  a  Kohata  a  me  Merari.  4!>  Ka  oihana  a 
Aarona  a  nie  na  keiki  ana.  54  Na  kulana- 
kauhale  a  ka  poe  kahunaa  me  ka  Levi. 


IA  na    keikikane   a  Levi;    o 
Geresoma,  o  Kohata,  a  o  Me- 


E 

rari. 

2  O  na  keikikane  a  Kohata ;  o 
Amerama,  o  Izehara,  o  Heberona, 
a  o  Uziela. 

3  A  o  na  keiki  a  Amerama;  o 
Aarona,  o  Mose,  a  o  Miriama.  O 
na  keikikane  hoi  a  Aarona  ;  o  Na- 
daba,  o  Abihu,  o  Eleazara,  a  o  Ita- 
mara. 

4  1  Na  Eleazara  o  Pinehasa,  na 
Piuehasa  o  Abisua, 

5  Na  Abisua  o  Buki,  na  Buki  o 
Uzi, 

6  Na  Uzi  o  Zerahia,  na  Zerahia 
o  Meraiota, 

7  Na  Meraiota  o  Amaria,  na  Ama- 
ria  o  Ahituba, 

8  Na  Ahituba  o  Zadoka,  na  Za- 
doka  o  Ahimaaza, 

9  Na  Ahimaaza  o  Azaria,  na  Aza- 
ria  o  Iohanana, 

10  Na  Iohanana  o  Azaria,  (ka 
mea  ia  ia  ka  oihana  kahuna  ma  ka 
luakini  a  Solomona  i  hana'i  i  Ieru- 
salema ;) 

11  Na  Azaria  o  Amaria,  na  Ama- 
ria  o  Ahituba, 

12  Na  Ahituba  o  Zadoka,  na  Za- 
doka  o  Saluma, 

13  Na  Saluma  o  Hilekia,  na  Hile- 
kia  o  Azaria, 

14  Na  Azaria  o  Seraia,  na  Seraia 
o  Iehozadaka. 

15  A  hele  aku  la  o  Iehozadaka,  i 
ka  wa  a  Iehova  i  lawe  pio  aku  ai 
i  ka  Iuda,  a  me  ko  Ierusalema  ma 
ka  lima  o  Nebukaneza. 

16  1  Eia  na  keikikane  a  Levi ;  o 
Geresoma,  o  Kohata,  a  o  Merari. 

17  Eia  na  inoa  o  na  keiki  o  Gere- 
soma  ;  o  Libeni,  a  o  Simei. 

18  A  o  na  keikikane  a  Kohata,  o 
Amenuna,  o  Izihara,  o  Heberona, 
a  o  Uziela. 

19  O  na  keikikane  a  Merari ;  o 
Meheli,  a  o  Musi.  O  lakou  na 
ohana  a  ka  poe  Levi,  mamuli  o  ko 
lakou  mau  kupuna. 

20  Na  Geresoma ;  o  Liheni  kana 
keiki,  o  Iahata  kaua  keiki,  o  Zima 
kana  keiki, 

21  O  Ioa  kana  keiki,  o  Ido  kaua 
keiki,  o  Zera  kana  keiki,  o  Ieate- 
rai  kana  keiki. 

23  O  na  keikikane  a  Kohata ;  o 
Aminadaba  kana  keiki,  o  Kora  ka- 
Da  keiki,  o  Asira  kaua  keiki, 

23  0  Elekana  kana  keiki,  o  Ebia- 
sapa  kana  keiki,  o  Asira  kana  kei- 
ki, 

24  O  Tahata  kana  keiki,  o  Urie- 
la  kana  keiki,  o  Uzia  kana  keiki,  o 
Saula  kana  keiki. 

25  A  o  na  keikikane  a  Elekana,  o 
Amasai,  a  o  Ahimota  ; 

26  O  laua  ka  Elekaua :  o  na  kei- 
kikane  aElekana;  o  Zopai  kana 
keiki,  o  Nahata  kana  keiki, 

27  O  Eliaba  kana  keiki,  o  Ieroha- 
ma  kaua  keiki,  o  Elekana  kaua 
keiki. 

28  O  na  keikikane  a  Samuela ;  o 
Vaseni  ka  makahiapo,  a  o  Abia. 

29  O  na  keiki  a  Merari ;  o  Mahe- 
li,  o  Libeui  kana  keiki,  o  Simei 
kana  keiki,  o  Uza  kana  keiki, 

30  O  Simea  kana  keiki,  o  Hagia 
kana  keiki,  a  o  Asaia  kana  keiki. 

31 0  lakou  kapoe  a  Davida  i  hoo- 
nobo  ai  maluna  o  ka  oihana  hoo- 
lea  ma  ka  hale  o  Iehova,  mahope 
mai  o  ka  manawa  i  kau  malie  ai 
ka  pahuberita. 

32  A  hookauwa  aku  la  lakou 
imua  o  kahi  i  ku  ai  ka  halelewa 
anaina,  me  ka  hoolea  ana,  a  hiki  i 
ka  īnanawa  a  Solomona  i  hana'i 
ka  hale  o  Iehova  i  Ierusalema  : 
alaila  ku  iho  la  lakou  i  ka  lakou 
oihana  ma  ko  lakou  mau  papa. 

33  Eia  ka  poe  nana  i  ku  me  ka  la- 
kou  poe  keiki.  O  na  keiki  a  ka 
Kohata  ;  o  Hemanahe  meahoolea, 
ke  keiki  a  Ioela,  ke  keiki  a  Sa- 
muela, 

34  Ke  keiki  a  Elekana,  ke  keiki  a 
Iehorama,  ke  keiki  a  Eliela,  ke 
keiki  a  Toa, 

35  Ke  keiki  a  Zupa,  ke  keiki  a 
Elekana,  ke  keiki  a  Mahata,  ke 
keiki  a  Amasai, 

36  Ke  keiki  a  Elekana,  ke  keiki 
a  Ioela,  ke  keiki  a  Azaria,  ke  kei- 
ki  a  Zepania, 

3?  Ke  keiki  a  Tahata,  ke  keiki  a 
Asira,  ke  keiki  a  Ebiasapa,  ke  kei- 
ki  a  Kora, 

38  Ke  keiki  a  Izahara,  ke  keiki  a 
Kohata,  ke  keiki  a  Levi,  ke  keiki 
a  Iseraela. 

39  A  o  kona  hoahanau  o  Aaapa, 
ka  mea  i  ku  ma  kona  lima  akau,  o 
Asapa  ke  keiki  a  Berakia,  ke  keiki 
a  Simea, 

40  Ke  keiki  a  Mikaela,  ke  keiki  a 
Baaseia,  ke  keiki  a  Malekia, 

41  Ke  keiki  a  Eteni,  ke  keiki  a 
Zera,  ke  keiki  a  Adaia, 

42  Ke  keiki  a  Etana,  ke  keiki  a 
Zima,  ke  keiki  a  Simei, 

43  Ke  keiki  a  Iahata,  ke  keiki  a 
Geresoma,  ke  keiki  a  Levi. 

44  A  ma  ka  lima  hema  ko  lakou 
poe  hoahanau,  ua  mamo  a  Merari. 
O  Etana  ke  keiki  a  Kisi,  ke  keiki 
a  Abedia,  ke  keiki  a  Maluka, 

45  Ke  keiki  a  Hasabia,  ke  keiki  a 
Amazia,  ke  keiki  a  Hilekia, 

46  Ke  keiki  a  Amezi,  ke  keiki  a 
Bani,  ke  keiki  a  Samera, 

47  Ke  keiki  a  Maheli,  ke  keiki  a 
Musi,  ke  keiki  a  Merari,  ke  keiki 
a  Levi. 

48  Ua  hoonohoia  hoi  ko  lakou 
poe  hoahauau  o  ka  Levi  i  kela  ha- 
na  keia  hana  a  pau  o  ka  halelewa, 
ka  hale  o  ke  Akua. 

49  T[  Aka,  o  Aarona  a  me  kana 
mau  keiki,  mohai  aku  la  lakou 
maluna  o  ke  kuahu  no  ka  mohai- 
kuni,  a  maluna  o  ke  kuahu  no  ka 
mea  ala,  a  no  ka  hana  a  pau  o  ke 
keena  kapu,  a  e  mohai  kalahala 
no  ka  Iseraela,  e  like  me  na  mea  a 
pau  a  Mose  ke  kauwa  na  ke  Akua 
i  kauoha  ai. 

50  Aia  na  keikikane  a  Aarona ;  o 
Eleazara  kana  keiki,  o  Pinehasa 
kana  keiki,  o  Abisua  kaua  keiki, 

51  O  Buki  kana  keiki,  o  Uzi  ka- 
na  keiki,  o  Zerahia  kana  keiki, 

52  O  Meraiota  kana  keiki,  o  Ama- 
ria  kana  keiki,  o  Ahituba  kana 
keiki, 

53  O  Zadoka  kana  keiki,  o  Ahi- 
maaza  kana  keiki. 

54  1  Eia  ko  lakou  mau  wahi  no- 
ho,  ma  ko  lakou  mau  halelewa, 
iloko  o  ko  lakou  mau  aina,  ko  na 
mamo  a  Aarona,  ko  na  ohana  a 
Kohata;  no  ka  mea,  no  lakou  ka 
haawina. 

55  A  haawi  aku  la  lakou  ia  Hebe- 
rona  no  lakou,  ma  ka  aina  o  ka 
Iuda,  a  me  na  kula  o  ia  wahi  a 
puui. 

56  Aka,  o  na  aina  mahiai  o  ke 
kulanakauhale,  a  ine  na  kauhale 
ilaila,  haawi  aku  la  lakou  ia  niau 
mea  no  Kaleha  ke  keiki  a  Iepune. 

57  A  haawi  aku  la  lakou  i  na  ku- 
lanakauhale  o  ka  Iuela  no  na  ma- 
mo  a  Aarona,  o  Heberona  ka  puu- 
honua,  o  Libena  me  na  kula  ilaila, 
o  Iatira,  a  o  Esetemoa  me  ko  la- 
kou  mau  kula, 

58  O  Hilena  me  kona  kula,  o  De- 
bira  a  me  kona  kula, 

59  O  Asana  a  me  kona  kula,  a  o 
Betesemesa  a  me  kona  kula  : 

60  A  ma  ko  ka  ohana  a  Benia- 
mina ;  o  Geba  me  kona  kula,  o 
Alemeta  me  kona  kula,  a  o  Ana- 
tota  me  kona  kula.  O  na  kulana- 
kauhale  a  pau  ma  ko  lakou  mau 
ohana  he  umikumamakolu  na  ku- 
lanakauhale. 

61  No  na  mamo  a  Kohata  i  koe  o 
ka  ohana  ma  ia  lahuikanaka,  i  kaa 
no  lakou  he  umi  mau  kulanakau- 
hale  o  ka  ohana  hapa,  oia  ka  oha- 
na  hapa  a  Manase. 

62  A  no  ka  poe  mamo  a  Gereso- 
ma,  ma  ka  lakou  mau  ohana,  he 
umikumamakolu  na  kulanakauha- 
le  o  ka  ohana  a  Isekara,  a  o  ka 
ohana  a  Asera,  a  o  ka  ohana  a  Na- 
petali,  a  o  ka  ohana  a  Manase  i 
Basana. 

63  A  kaa  aku  no  na  mamo  a  Me- 
rari,  ma  ka  lakou  īnau  ohana,  he 
umikumamalua  na  kulanakauhale 
o  ka  ohana  a  Reubena,  a  o  ka 
ohana  a  Gada,  a  o  ka  ohana  a 
Zebuluua. 

64  Na  ka  poe  mamo  a  Iseraela  i 
haawi  aku  no  ka  Levi  ia  mau  ku- 
lanakauhale  a  me  ko  lakou  mau 
kula. 

65  A  haawi  aku  la  lakou  ma  ka 
puu  ana  ia  mau  kulanakaukale  i 
kapaia  ma  na  inoa,  noloko  o  ka 
ohana  o  na  mamo  a  Iuda,  a  noloko 
o  ka  ohana  o  na  maino  a  Simeona, 
a  noloko  o  ka  ohana  o  na  mamo  a 
Beniamina. 

66  A  i  kekahi  mau  ohana  o  na 
mamo  a  Kohata,  ia  lakou  na  kula- 
nakauhale  o  na  mokuna  o  lakou 
uia  ko  ka  ohana  a  Eperaima. 

67  A  haawi  aku  la  lakou  i  na  ku- 
hioakauhale  puuhonua,  o  Sekema 


ma  ka  mauna  Eperaima  me  kona 
kula,  a  o  Gezera  hoi  me  kona 
kula, 

68  A  o  Iokemeama  me  kona  ku- 
la,  a  o  Betehorona  me  kona  kula, 

69  A  o  Aialona  me  kona  kula,  a  o 
Gatarimona  me  kona  kula: 

70  A  noloko  o  ka  ohana  hapa  a 
Manase;  o  Anera  me  kona  kula,  a 
o  Ibeleama  me  kona  kula,  no  ke 
koena  o  ka  ohana  mamo  a  Kohata. 

71  A  no  na  mamo  a  Geresoma,  o 
Golaua  i  Basana  me  kona  kula,  a 
o  Asetarota  me  kona  kula,  noloko 
o  ko  ka  ohana  hapa  a  Manase : 

72  A  noloko  o  ko  ka  ohana  o  Ise- 
kara;  o  Kedesa  me  kona  kula,  o 
Daberata  me  kona  kula, 

73  O  Ramota  me  kona  kula,  a  o 
Anema  me  kona  kula : 

74  A  noloko  o  ko  ka  ohana  a 
Asera;  o  Masala  me  kona  kula,  a 

0  Abedona  me  kona  kula, 

75  O  Hukoka  me  kona  kula,  a  o 
Rehoba  me  kona  kula. 

76  A  noloko  o  ko  ka  ohana  a  Na- 
petali :  o  Kedesa  i  Galilaia  me  ko- 
ua  kula,  a  o  Hamona  me  kona 
kula,  a  o  Kiriataima  me  kona 
kula. 

77  A  no  ke  koena  o  na  mamo  a 
Merari,  noloko  o  ka  ohana  a  Ze- 
buluna,  o  Rimona  me  kona  kula, 
a  o  Tabora  me  kona  kula : 

78  A  ma  kela  kapa  o  Ioredane  e 
kupono  ana  i  Ieriko,  ma  ka  aoao 
hikina  o  Ioredane,  noloko  o  ko  ka 
ohana  a  Reubena,  o  Bezera  ma  ka 
waoakua  me  kona  kula,  a  o  Iahaza 
me  kona  kula, 

79  O  Keclemota  hoi  me  kona  ku- 
la,  a  o  Mepaata  me  kona  kula  : 

80  Noloko  hoi  o  ko  ka  ohana  a 
Gada;  o  Ramota  i  Gileada  me  ko- 
na  kula,  a  o  Mahanaima  me  kona 
kula, 

81  A  o  Hesebona  me  kona  kula, 
a  o  Iazera  me  kona  kula. 

MOKUNA  VII. 

1  Na  keiki  a  Isakara,  (» — a  Beniamina,  13 — a 
Napetali,  14 — a  Manase,  20 — a  Eperaima,  i 
pepeliiia  kekalii  poe  e  ko  Gata,  30—  na  kei- 
ki  a  Asera. 

EIA  na  keikikane  a  Isakara ;  o 
Tola,  o  Pua,  o  Iasuba,  a  o  Si- 
niei'ona,  eha. 

2  A  o  na  keikikane  a  Tola ;  o  Uzi, 
o  Repaia,  o  Ieriela,  o  Iahemai,  o 
Iibesama,  a  o  Semuela,  na  luna  o 
ka  ohana  a  ko  lakou  makuakane, 
a  Tola :  he  poe  kanaka  koa  ma  ko 
lakou  hanauna ;  a  ua  heluia  lakou 
i  ka  wa  ia  Davida,  he  iwakaluaku- 
mamalua  tausani,  a  me  na  haneii 
keu  eono. 

3  A  o  ke  keiki  a  Uzi ;  o  Izerahia ; 
a  o  na  keiki  a  Izerahia ;  o  Mikae- 
la,  o  Obadia,  o  Ioela,  o  Isia,  elima : 
he  poe  luna  lakou  a  pau. 

4  A  me  lakou  pu,  ma  ko  lakou 
mau  hanauna,  a  mamuli  o  ka  oha- 
na  a  ko  lakou  mau  makua,  na  poe 
koa  no  ke  kaua,  he  kanakoluku- 
mamaono  tausani:  no  ka  mea,  he 
nui  na  wahine  a  lakou,  a  me  ua 
keiki. 

5  A  o  ko  lakou  poe  hoahanau 
iwaena  o  na  ohana  a  pau  a  Iseka- 
ra,  he  poe  kanaka  koa  ikaika  la- 
kou,  a  i  heluia  lakou  a  pau  ma  ko 
lakou  mau  hanauna,  he  kanawalu- 
kumamahiku  tausani. 

6  H  Na  Beniamina  o  Bela,  o  Be- 
kera,  a  o  Iediaela,  ekolu. 

7  O  na  keikikane  a  Bela;  o  Eze- 
bona,  o  Uzi,  o  Uziela,  o  Ierimota, 
a  o  Iri,  elima ;  na  luna  o  ka  ohana 
a  ko  lakou  makuakane,  he  poe 
koa  ikaika;  ua  heluia  ma  ko  la- 
kou  mau  hauauna,  he  iwakalua- 
kumamalua  tausaui,  a  me  ke  ka- 
nakolukumamaha. 

8  O  na  keikikane  a  Bekera ;  o 
Zemira,  o  Ioasa,  o  Eliezera,  o 
Elioenai,  o  Omeri,  o  Ierimota,  o 
Abia,  o  Anatota,  a  o  Alameta.  O 
lakou  nei  a  pau  na  keikikane  a 
Bekera. 

9  A  o  ka  helu  ana  o  lakou  mamu- 
li  o  ko  lakou  kuauhau,  ma  ko  la- 
kou  mau  hanauna,  na  luna  o  ka 
ohana  a  ko  lakou  poe  kupuna,  he 
poe  koa  ikaika,  he  iwakalua  tau- 
sani  a  me  na  haneri  keu  elua. 

10  O  ke  keikikane  hoi  a  Iediaela ; 
o  Bilehana ;  a  o  na  keikikane  a  Bi- 
lehana;  o  Ieusa,  o  Beniamina,  o 
Ehuda,  o  Kenaana,  o  Zetana,  o 
Taresisa,  a  o  Ahisahara. 

11  O  keia  poe  a  pau  na  keiki  a 
Iediaela;  ma  ua  poo  o  ko  lakou 
mau  kupuna,  he  poe  kanaka  koa 

ikaika,  he  umikumamahiku  tausa- 
ni  a  me  na  haneri  keu  elua,  ua  ma- 
kaukau  e  hele  aku  i  ke  kaua  e 
kaua  aku. 

12  O  Supima  hoi,  a  o  Hupima,  na 
keiki  a  Ira  laua  o  Husima,  na  kei- 
ki  a  Ahera. 

13  H  O  na  keikikane  a  Napetali ; 
o  Iaziela,  o  Guni,  o  Iezera,  o  Salu- 
ma  ;  na  keiki  a  Bileha. 

14  Tf  0  na  keikikane  a  Manase ;  o 
Aseriela,  oia  ka  kana  wahine  i  ha- 
nau  ai:  (na  kana  haiawahine  na 
ka  Arama  i  hanau  o  Makira,  o  ka 
makuakane  o  Gileada : 

15  Lawe  ae  la  o  Makira  i  ke  kai- 
kuwahine  o  Hupima  a  me  Supima 
i  wahine  nana,  a  o  Maaka  ka  inoa 
o  ko  laua  kaikuwahine ;)  a  Zelo- 
pehada  ka  inoa  o  ka  lua;  a  he 
mau  kaikamahine  na  Zelopehada. 

16  Na  Maaka  na  ka  wahine  a  Ma- 
kira  i  hanau  he  keikikane,  a  kapa 
iho  la  ia  i  kona  inoa  o  Peresa ;  a  o 
Seresa  ka  inoa  o  kona  kaikaina ;  a 
o  Ulama  laua  o  Rakema,  na  keiki- 
kane  aua. 

17  A  o  ke  keikikane  a  Ulama,  o 
Bedana.  O  lakou  na  keiki  a  Gi- 
leada,  ke  keiki  a  Makira,  ke  keiki 
a  Manase. 

18  Na  kona  kaikuwahine  na  Ha- 
molekela  i  hanau  o  Isoda,  o  Abie- 
zera,  a  o  Mahala. 

19  O  na  keikikane  a  Semida,  o 
Ahiana,  o  Sekema,  o  Likehi,  a  o 
Aniama. 

20  T[  A  o  na  keikikane  a  Eperai- 
ma;  o  Sutela,  a  o  Bereda  kana 
keiki,  a  o  Tahata  kana  keiki,  a  o 
Elada  kana  keiki,  a  o  Tahata  kana 
keiki, 

21 1]  O  Zabada  kana  keiki,  o  Su- 
tela  kana  keiki,  a  o  Ezera  laua  o 
Eleaela,  na  mea  a  ka  poe  kanaka  o 
Gata  i  hanau  ma  ia  aina  i  pepehi 
ai,  no  ka  mea,  iho  mai  la  lakou  e 
lawe  aku  i  ko  lakou  poe  holoho- 
lona. 

22  Kanikau  iho  la  o  Eperaima  ko 
laua  makuakane  i  na  la  he  nui  loa, 
a  hele  mai  la  kona  poe  hoahanau 
e  hooluolu  ia  ia. 

23  1]  Ia  ia  i  komo  aku  ai  iloko  i 
kana  wahine,  hapai  iho  la  oia,  a 
hanau  inai  la  he  keikikane,  kapa 

iho  la  kela  ia  ia  o  Beria,  no  ka  poi- 
no  i  hiki  niai  i  kana  ohana. 

24  (A  o  kana  kaikamahine  o  Se- 
ra,  nana  i  kukulu  ia  Betehorona 
lalo,  a  me  luna,  a  me  Uzenesera.) 

25  A  o  Repa  kana  keiki,  a  o  Re- 
sepa  hoi,  o  Tela  kaua  keiki,  o  Ta- 
hana  kana  keiki, 

26  O  Laadana  kana  keiki,  o  Ami- 
huda  kana  keiki,  o  Elisama  kana 
keiki, 

27  O  Nona  kana  keiki,  o  Iehosua 
kana  keiki. 

28  TI  A  o  ko  lakou  mau  aina  a  me 
na  noho  ana,  o  Betela  a  me  kolai- 
la  mau  kulanahale ;  a  ma  ka  hiki- 
na,  o  Naarana,  a  ma  ke  komohana 
o  Gezera  me  na  kulanahale  olaila ; 
o  Sekema  hoi,  a  me  kolaila  mau 
kulanahale,  a  hiki  i  Gaza  me  na 
kulanahale  olaila : 

29  A  ma  na  palena  o  na  mamo  a 
Manase,  o  Beteseana  a  me  kona 
mau  kulanahale,  o  Taanaka  a  me 
kona  mau  kulanahale,  o  Megido  a 
me  kona  mau  kulanahale,  o  Dora 
a  me  kona  mau  kulanahale.  Ma 
neia  mau  wahi  i  noho  ai  na  mamo 
a  Iosepa  ke  keiki  a  Iseraela. 

30  H  Eia  na  keikikane  a  Asera ;  o 
Imena,  o  Isua,  o  Isuai,  o  Beria;  a 
o  Sera  ko  lakou  kaikuwahine. 

31  0  na  keikikane  a  Beria ;  o  He- 
bera,  a  o  Malekiela  ka  makuaka- 
ne  o  Birezavita. 

32  Na  Hebera  o  Iapeleta,  o  So- 
mera,  o  Hotama;  a  o  Sua  ko 
lakou  kaikuwahine. 

33  O  na  keikikane  a  Iapeleta ;  o 
Pasaka,  o  Bimehala,  a  o  Asevata: 
o  lakou  nei  na  keiki  a  Iapeleta. 

34  A  o  na  keikikane  a  Samera ;  o 
Ahi,  a  Rohega,  o  Iehuba,  a  o  Ara- 
ma. 

35  A  o  na  keikikane  o  kona  hoa- 
hanau,  o  Helema;  o  Zopeha,  o 
Iuiera,  o  Selesa,  a  o  Amala. 

36  O  na  keikikane  a  Zopa;  o 
Sua,  a  o  Harenepera,  o  Suala,  o 
Beri,  a  o  Imera, 

37  O  Bezera,  o  Hoda,  o  Sama,  o 
Silisa,  o  Iterana,  a  o  Beera. 

38  A  o  na  keikikane  a  Ietera;  o 
Iepune,  o  Pisepa,  a  o  Ara. 

39  A  o  na  keikikane  a  Ula ;  o 
Ara,  o  Ilaniela,  a  o  Rezia. 


40  O  lakou  nei  a  pau  na  keiki  a 
Asera,  na  luna  o  ka  ohana  o  ko 
lakou  makuakane,  na  kanaka  koa 
ikaika  i  waeia,  he  poe  pookela  o 
na  luna.  A  o  ko  lakou  helu  ana 
ma  ka  hanauna  o  lakou,  ka  poe  i 
makaukau  no  ke  kaua,  a  no  ka 
hooukakaua,  he  iwakaluakuma- 
maono  tausani  kanaka. 

MOKUNA  VIII. 

1  Na  keiki  a  Beniamina.    32  Ka   ohana  a 
Saula. 

NA  Beuiamina  o  Bela  kana  ma- 
kahiapo,  o  Asebela  ka  lua,  o 
Ahara  ke  kolu, 

2  O  Noha  ka  ha,  a  o  Rapa  ka 
lima. 

3  O  na  keikikane  a  Bela ;  o  Ada- 
ra,  o  Gera  a  o  Abihuda, 

4  O  Abisua,  b  Naamana,  o  Ahoa, 

5  O  Gera,  o  Sepupana,  a  o  Hura- 
ma. 

6  Eia  hoi  na  keikikahe  a  Ehuda ; 
eia  na  lunaohana  o  na  kanaka  o 
Geba;  a  ua  laweia'ku  lakou  ma 
Manahata : 

7  O  Naamana,  o  Ahia,  a  o  Gera ; 
lawe  aku  la  oia  ia  lakou,  a  nana 
mai  o  Uza,  a  o  Ahihuda. 

8  Na  Saharaima  na  keiki  ma  ka 
aina  o  Moaba,  mahope  iho  o  ko- 
na  hookuu  ana  aku  ia  lakou :  o 
Husima  laua  o  Baar/i  na  wahine 
ana. 

9  Nana  laua  o  Hodesa  kana  wa- 
hine,  o  Iobaba,  o  Zibia,  o  Mesa,  o 
Malekama, 

10  O  Ieuza,  o  Sakia,  a  o  Mirema. 
O  lakou  kana  mau  keikikane,  he 
mau  lunaohana. 

11  Na  laua  o  Husima,  o  Ahituba, 
a  o  Elepaala. 

12  O  na  keikikane  a  Elepaala ;  o 
Ebera,  o  Misama,  o  Sameda,  na- 
na  i  kukulu  ia  Ono  a  me  Loda,  a 
me  na  kulanahale  olaila. 

13  O  Beria  hoi,  a  o  Sema  na  lu- 
naohana  o  na  kanaka  no  Aiialona, 
o  ka  poe  i  hoopuehu  aku  i  na  ka- 
naka  o  Gata: 

14  A  o  Ahio,  o  Sasaka,  a  Ierimo- 
ta, 

15  O  Zebadia,  o  Arada,  o  Adera, 

16  O  Mikaela,  o  Isepa,  a  o  Ioka, 
na  keikikane  a  Beria ; 

17  A  o  Zebadia,  o  Mesulama,  o 
Hezeki,  o  Hebera, 

18  O  Isemerai  boi,  o  Iezelia,  o 
Iobaba,  na  keikikane  a  Elepaala ; 

19  O  Iakima,  o  Zikeri,  a  o  Zabe- 
di, 

20  O  Elienai,  o  Ziletai,  a  o  Eliela, 

21  O  Adaia,  o  Beraia,  a  o  Simera- 
ta,  na  keikikane  a  Simehi ; 

22  O  Isepana,  o  Hebera,  a  o  Elie- 
la, 

23  O  Abedona,  o  Zikeri,  a  o  Ha- 
nana, 

24  O  Hanania,  o  Elama,  o  a  Ane- 
tohiia, 

25  O  Ipedeia,  o  Penuela,  na  kei- 
kikane  a  Sasaka ; 

26  O  Sameserai,  o  Seharia,  a  o 
Atalia, 

27  O  Iaresia,  o  Elia,  a  o  Zekeri, 
na  keikikane  a  Ierohama. 

28  O  lakou  na  lunaohana,  ma  ko 
lakou  mau  hanauna,  na'lii.  A  no- 
ho  lakou  ma  Ierusalema. 

29  A  ma  Gibeona  i  noho  ai  ka 
makuakane  o  Gibeona;  a  o  Maaka 
ka  inoa  o  kana  wahine. 

30  O  Abedona  kana  makahiapo, 
a  o  Zura,  o  Kisa,  o  Baala,  a  o  Na- 
daba, 

31  A  o  Gedora,  o  Ahio,  a  o  Za- 
kera. 

32  Na  Mikelota  o  Simea.  A  no- 
ho  hoi  lakou  me  ko  lakou  poe 
hoahanau  ma  Ierusalema,  kahi  e 
ku  pono  ana  ia  lakou. 

33  H  Na  Nera  o  Kisa,  na  Kisa  o 
Saula,  na  Saula  o  Ionatana,  o  Ma- 
lekisua,  o  Abinadaba,  a  o  Ese- 
baala. 

34  A  o  Meribaala  ke  keikikane  a 
Ionatana;  a  na  Meribaala  o  Mika. 

35  O  na  keikikane  a  Mika ;  o  Pi- 
tona,  o  Meleka,  o  Tarea,  a  o  Aha- 
za. 

36  Na  Ahaza  o  Iehoada,  na  lehoa- 
da  o  Alemeta,  o  Azemaveta,  a  o 
Zimeri ;  na  Zimeri  o  Moza ; 

37  Na  Moza  o  Binea :  o  Rapa 
kana  keiki,  o  Eleasa  kana  keiki, 
o  Azela  kana  keiki. 

38  Ia  Azela  na  keikikane  eono, 
eia  na  inoa  o  lakou,  o  Azerikama, 
Bokeru,  o  Isemaela,  o  Searia,  o 
Obadia,  a  o  Hauana.  O  lakou  nei 
a  pau  na  keikikane  a  Azela. 

39  A  o  na  keikikane  a  Eseka 
kona  kaikaina,  o  Ulama  kana  ma- 
kahiapo,  o  lehusa  ka  lua,  a  o  Eli- 
peleta  ke  kolu. 

40  He  poe  kanaka  koa  ikaika  na 
keiki  a  Ulama,  he  poe  pana  i  ke 
kakaka,  a  na  lakou  na  keikikane 
he  nui  loa,  a  me  na  moopuna,  hoo- 
kahi  haneri  a  me  ke  kanalima.  0 
lakou  nei  a  pau  na  mamo  a  Benia- 
mina. 

MOKUNA  IX. 

Na  makamua  i  noho  ma  ka  aina  a  ma  Ieru- 
salema  mahope  o  ka  lawe  ana  i  Babulona. 
10  Na  kahuna  a  me  ka  Levi.  35  Ka  ohanu 
a  Saula. 

PELA  o  ka  Iseraela  a  pau  i  he- 
luia'i  ma  na  hanauna :  aia  hoi, 
ua  kakauia  lakou  iloko  o  ka  buke 
a  na  alii  o  ka  Iseraela  a  o  ka  Iuda, 
ka  poe  i  laweia  aku  i  Babulona  no 
na  lawehala  o  lakou. 

2  ]  A  o  na  kanaka  mua  i  noho 
ma  ko  lakou  mau  wahi  noho  i  na 
kulanakauhale  o  lakou,  o  lakou 
ka  Iseraela,  o  na  kahuna,  a  o  na 
Levi,  a  me  ka  poe  Netini. 

3  A  ma  Ierusalema  i  noho  ai  ke- 
kahi  poe  mamo  a  Iuda,  a  o  kekahi 
poe  mamo  a  Beniamina,  a  o  ke- 
kahi  poe  mamo  a  Eperaima  laua 
o  Manase  ; 

4  O  Utai  ke  keiki  a  Amihuda,  ke 
keiki  a  Omeri,  ke  keiki  a  Imeri, 
ke  keiki  a  Bani,  no  na  mamo  a  Pa- 
reza  ke  keiki  a  Iuda. 

5  A  no  ka  poe  Siloni ;  o  Asaia  ka 
hanau  mua,  a  me  kana  mau  keiki- 
kane. 

6  A  no  na  mamo  a  Zera ;  o  Ieue- 
la,  a  o  ko  lakou  poe  hoahanau, 
eono  haneri  a  me  kanaiwa. 

7  A  no  na  mamo  a  Beniamina; 
o  Salu  ke  keiki  a  Mesulama,  ke 
keiki  a  Hodavia,  ke  keiki  a  Ha- 
senua. 

8  A  o  Iheneia  ke  keiki  a  Ieroha- 
ma,  a  o  Ela  ke  keiki  a  Uzi,  ke  kei- 
ki  a  Mikeri,  a  o  Mesulama  ke  keiki 
a  Sepatia,  ke  keiki  a  Reuela,  ke 
keiki  a  Iheniia. 

9  A  o  ko  lakou  poe  hoahanau,  ma 
ko  lakou  mau  hanauua,  he  eiwa 
haneii  a  me  ke  kanalimakuma- 
maono.  He  poe  lunaohana  lakou 
nei  a  pau,  ma  ka  ohana  o  ko  la- 
kou  mau  makuakane. 


MOKUNA  IX. 


10  1T  A  no  na  kahuna ;  o  Ieduia, 
o  Iehoiariba,  a  o  Iakina. 

11  A  o  Azaria  keiki  a  Hilekia,  ke 
keiki  a  Mesulania,  ke  keiki  a  Za- 
doka,  ke  keiki  a  Meraiota,  ke  kei- 
ki  a  Akituba,  a  ka  luna  no  ka  hale 
o  ke  Akua ; 

12  A  o  Adaia  ke  keiki  a  Ieroha- 
ma,  ke  keiki  a  Pasura,  ke  keiki  a 
Malekiia;  a  o  Masia  ke  keiki  a 
Adiela,  ke  keiki  a  Iahezera,  ke  kei- 
ki  a  Mesulama,  ke  keiki  a  Mesile- 
mita,  ke  keiki  a  Imera  ; 

13  A  o  ko  lakou  poe  hoahanau, 
na  lunaohana  o  ko  lakou  mau  ma- 
kua,  hookahi  tausani  me  na  haneri 
ehiku  a  me  ke  kauaono;  he  poe 
kanaka  ikaika  loa  e  hana  i  ka  hana 
o  ka  hale  o  ke  Akua. 

14  A  no  ka  Levi :  o  Semaia  ke 
keiki  a  Hasuba,  ke  keiki  a  Azeri- 
kama,  ke  keiki  a  Hasabia,  no  na 
mamo  a  Merari ; 

15  A  o  Bakebaka,  o  Heresa,  o  Ga- 
lala,  o  Matania  ke  keiki  a  Mika,  ke 
keiki  a  Zikeri,  ke  keiki  a  Asapa; 

16  A  o  Obadia  ke  keiki  a  Semaia, 
ke  keiki  a  Galala,  ke  keiki  a  Iedu- 
tuna;  a  o  Berekia  ke  keiki  a  Asa, 
ke  keiki  a  Elekana,  ka  mea  i  noho 
ma  na  kulanahale  o  ka  Netopata. 

17  A  o  ka  poe  kiaipuka,  o  Sala- 
ma,  o  Akuba,  o  Talemona,  o  Ahi- 
mana,  a  nie  ko  lakou  poe  hoaha- 
nau :  a  o  Saluma  ka  luna : 

18  Mamua,  noho  lakou  ma  ka 
ipuka  o  ke  alii,  ma  ka  aoao  hiki- 
na ;  he  poe  kiaipuka  lakou  iwaena 
o  na  poe  mamo  a  Levi. 

19  A  o  Saluma  ke  keiki  a  Kore, 
ke  keiki  a  Ebiasapa,  ke  keiki  a 
Kora,  a  o  kona  poe  hoahanau,  no 
ka  ohana  o  kona  makuakane,  ko 
Kora,  maluna  lakou  o  ka  oihana 
hoomana,  na  kiaipuka  hoi  o  ka  ha- 
lelewa :  a  o  ko  lakou  poe  makua- 
kane  maluna  o  ke  anainakanaka  o 
Iehova,  he  poe  malama  lakou  i  ka- 
hi  komo. 

20  A  o  Pinehasa  ke  keiki  a  Elea- 
zara  ka  luna  o  lakou,  i  ka  mana- 
wa  mamua,  a  me  ia  pu  no  o  Ie- 
hova. 

21  A  o  Zekaria  ke  keiki  a  Mesele- 
mia  ke  kiaipuka  ma  ka  puka  o  ka 
halelewa  anaina. 


22  O  keia  poe  a  pau  i  waeia  he 
poe  kiaipuka,  elua  nanei'i  a  me  ka 
umikumamalua.  Ua  heluia  lakou 
ma  ko  lakou  hanauna,  iloko  o 
ko  lakou  mau  kulanahale;  o  ka 
poe  a  Davida  laua  o  Samuela  ke 
kaula  i  hoouoho  ai  ma  ka  lakou 
oibana. 

23  Pela  no  ia  lakou  a  me  na  keiki 
a  lakou  ke  kiai  ana  o  na  ipuka  o 
ka  hale  o  Iehova,  o  ka  halelewa, 
ma  na  papa. 

24  Ma  na  aoao  eha  i  noho  ai  ua 
kiaipuka,  ma  ka  hikina,  ma  ke  ko- 
mohana,  ma  ke  kukuluakau,  a  ma 
ke  kukuluhema. 

25  A  hala  ae  la  na  la  ehiku,  hele 
mai  la  na  hoahanau  o  lakou,  mai 
na  kulanahale  o  lakou  mai,  i  kela 
manawa  i  keia  manawa  me  lakou. 

26  No  ka  mea,  o  keia  poe  Levi,  o 
na  luna  kiaipuka  eha,  i  noho  ma 
ka  lakou  oihana,  a  maluna  o  na 
hale  ahuwaiwai  a  me  na  waihona- 
kala  o  ka  hale  o  ke  Akua. 

27  T  A  moe  iho  la  lakou  a  puni  i 
ka  hale  o  ke  Akua,  no  ka  mea, 
maluna  o  lakou  ke  kiai  ana,  a  ia 
lakou  hoi  ka  wehe  ana  o  ka  hale 
ia  kakahiaka  ae  ia  kakahiaka  ae. 

28  A  i  kekahi  poe  o  lakou  ka  ma- 
lama  ana  i  na  ipu  mea  lawelawe,  i 
lawe  mai  ai  lakou  ia  mau  mea  ilo- 
ko,  a  e  lawe  aku  hoi  lakou  ia  mau 
mea  iwaho,  ma  ka  helu  ana. 

29  Ua  hoonohoia  hoi  kekahi  poe 
o  lakou  e  kiai  i  na  ipu,  a  me  na 
mea  paahana  a  pau  o  ka  luakini,  i 
ka  palaoa,  i  ka  waina,  me  ka  aila, 
me  ka  libano,  a  me  ka  mea  ala. 

30  Ana  kekahi  poe  keiki  a  na  ka- 
huna  i  hana  i  ka  mea  poni  ala. 

31  A  o  Matitia  o  ka  Levi,  o  ka 
hiapo  a  Saluma  ka  Kora,  ia  ia  ke 
kauoha  maluna  o  na  mea  i  hanaia 
maloko  o  na  pa. 

32  A  o  kekahi  poe  hoahanau  o  la- 
kou,  o  na  keiki  a  ka  Kohata,  ma- 
luna  lakou  o  ka  berena  hoike.;  e 
hoomakaukau  ia  mea  no  kela  Sa- 
bati  keia  Sabati. 

33  0  keia  ka  poe  mele,  na  pooke- 
la  o  na  makua  o  na  Levi,  i  noho 
hana  ole  ma  na  keena :  no  ka  mea, 
ua  mau  lakou  ma  ia  hana  i  ka  po 
a  me  ke  ao. 

34  0  keia  poe  lunaohana  o  naLe- 
vi,  he  poe  pookela  ma  ko  lakou 
mau  hanauna;  a  noho  iho  lakou 
ma  Ierusalema. 

35  1f  A  ma  Gibeona  i  noho  ai  ka 
makuakane  o  Gibeona,  o  Iehiela, 
a  o  Maaka  ka  inoa  o  kana  wa- 
hine. 

36  O  Abedona  kana  keiki  hiapo, 
alaila  o  Zura,  o  Kisa,  o  Baala,  o 
Nera,  o  Nadaba, 

37  O  Gedora,  o  Ahio,  o  Zekaria  a 
o  Mikelota. 

38  Na  Mikelota  o  Simeama ;  a 
noho  iho  la  hoi  lakou  i  Ierusalema 
me  ko  lakou  poe  hoahanau,  i  kahi 
ku  pono  aku  i  ko  lakou  poe  hoa- 
hanau. 

39  Na  Nera  o  Kisa,  na  Kisa  o 
Saula,  na  Saula  o  Ionatana,  o  Ma- 
likisua,  o  Abinadaba,  a  o  Esebaala. 

40  A  o  Meribaala  ke  keikikane  a 
Ionatana  :  na  Meriboala  o  Mika. 

41 0  na  keikikane  a  Mika,  o  Pito- 
no,  o  Meleka,  o  Taherea,  [a  o 
Ahaza.J 

42  Na  Ahaza  o  Iara,  na  Iara  o 
Alemeta,  o  Azemaveta,  o  Zimeri ; 
a  na  Zimeri  o  Moza. 

43  Na  Moza  o  Binea  ;  a  o  Repaia 
kana  keiki,  o  Eleasa  kana  keiki,  a 
o  Azela  kana  keiki. 

44  Na  Azela  na  keikikane  eono  ; 
eia  ko  lakou  mau  inoa,  o  Azerika- 
ma,  o  Bokeru,  o  Isemaela,  o  Sea- 
ria,  o  Obadia,  a  o  Hanana :  o  la- 
kou  na  keikikane  a  Azela. 

MOKUNA  X. 

Ka  make  ana  o  Saula.  7  No  kona  kupapau. 
8  Kii  aku  ko  Iabesagileada,  lawe  ae  i  ke  ku- 
papau  a  kanu  iho.  13  Ka  hala  i  make  ai  o 
Saula,  a  i  lilo  ai  kona  aupuni. 

AKAUA  mai  la  ko  Pilisetia  i 
ka  Iseraela;  auhee  ae  la  na 
kanaka  o  ka  Iseraela  imua  o  ko 
Pilisetia,  a  haule  iho  la  lakou  me 
ka  pepehiia  ma  ka  mauna  o  Gile- 
boa. 

2  A  hahai  ikaika  mai  la  ko  Pilise- 
tia  mahope  o  Saula,  a  mahope  o 
kana  mau  keiki ;  a  pepehi  iho  la 
ko  Pilisetia  ia  Ionatana,  a  ia  Abi- 
nadaba,  a  ia  Malekisua,  na  keiki 
a  Saula. 

3  A  ikaika  mai  la  ke  kaua  ana  ia 
Saula,  a  loaa  oia  i  na  kanaka  pana 

pua,  a  ua  ku  oia  i  ka  poe  pana 
pua. 

4  Alaila,  i  aku  la  o  Saula  i  ke  ka- 
naka  hali  i  kana  mea  kaua,  E  unu- 
hi  oe  i  kau  pahikaua,  a  e  hou  mai 
ia'u  me  ia,  o  hele  mai  keia  poe 
okipoepoe  ole,  a  c  hoomaewaewa 
mai  ia'u.  Aka,  aole  i  makemake 
ka  mea  hali  i  kana  mea  kaua;  no 
ka  mea,  ua  makau  loa  ia.  Nolai- 
la,  lalau  aku  la  o  Saula  i  ka  pahi- 
kaua,  a  haule  iho  la  iluna. 

5  A  ike  iho  la  ka  mea  hali  i  kana 
mea  kaua,  ua  make  o  Saula,  haule 
iho  la  hoi  oia  maluna  o  ka  pahi- 
kaua,  a  make  iho  la. 

6  Pela  i  make  ai  o  Saula,  me  ka- 
na  mau  keikikane  ekolu,  a  o  kona 
poe  ohua  ua  pau  pu  i  ka  make. 

7  A  ike  ae  la  na  kanaka  a  pau  o 
ka  Iseraela,  ma  ke  aWawa,  hee 
aku  la  lakou ;  a  ua  make  hoi  o 
Saula  a  me  kana  mau  keikikane, 
alaila  haalele  lakou  i  ko  lakou 
mau  kulanakauhale,  a  holo  aku 
la;  a  hele  mai  la  ko  Pilisetia  a 
noho  iho  la  malaila. 

8  1f  A  ia  la  ae,  a  hele  mai  la  ko 
Pilisetia  e  hao  i  ka  poe  make, 
loaa  iho  la  ia  lakou  o  Saula  a  me 
kana  mau  keiki  i  haule  ma  ka 
mauna  o  Gileboa. 

9  A  pau  ko  lakou  hao  ana  ia  ia, 
lawe  ae  la  lakou  i  kona  poo,  a  me 
kano  mau  mea  kaua,  hoouna  aku 
la  lakou  ma  ka  aina  o  ko  Pilisetia 
a  puui,  e  hai  aku  i  ko  lakou  mau 
kii,  a  i  na  kanaka. 

10  A  waiho  iho  la  lakou  i  kana 
mau  mea  kaua  iloko  o  ka  hale  o 
ko  lakou  mau  akua,  a  hoopaa  aku 
la  i  kona  poo  ma  ka  heiau  o  Da- 
gona. 

11 1f  A  lohe  ae  la  ko  Iabesa  gilea- 
da  a  pau  i  na  mea  a  pau  a  ko  Pili- 
setia  i  hana'i  ia  Saula, 

12  Ku  ae  la  lakou,  o  ka  poe  ka- 
naka  koa  a  pau,  a  lawe  aku  la  i 
ke  kino  o  Saula,  a  me  na  kiuo  o 
na  keiki  ana,  a  hali  mai  la  i  Ia- 
besa,  a  kanu  iho  la  i  ko  lakou 
mau  iwi  malalo  o  ka  laau  oka,  aia 
ma  Iabesa,  a  hookeai  lakou  i  na  la 
ehikn. 

13  Tf  Pela  o  Saula  i  make  ai  no 
koua  hala,  i  ka  mea  ana  i  hoohala 


MOKUNA  XI. 


ai  ia  Iehova,  i  ku  e  i  ka  olelo 
a  Iehova  ana  i  malama  ole  ai,  a 
no  ka  imi  ana  i  uhane  ino,  e  ni- 
nau  aku ; 

l-t  A  ninau  ole  aku  oia  ia  Ieho- 
va;  nolaila,  pepehi  iho  la  oia  ia  ia, 
a  hoohuli  ae  la  i  ke  aupuni  no  Da- 
vida  ke  keiki  a  Iese. 

MOKUNA  XI. 

Kahooalii  ana  ia  Duvida.  4  Kona  noho  ana 
ma  Ierusalema.  10  Na  inoa  o  konu  poe  lu- 
nakoa,  a  me  ka  lakou  hana  ana. 

ALAILA,  akoakoa  ae  la  ka  Ise- 
raela  a  pau  io  Davida  la  i 
IIeberona,  i  mai  la,  Eia  hoi,  hoo- 
kahi  no  ko  kakou  iwi  a  me  ka  io. 

2  I  ka  wa  mamua  no  hoi,  ia  Sau- 
la  i  alii  ai,  o  oe  no  ka  mea  nana  i 
alakai  aku  a  i  alakai  mai  i  ka  Ise- 
raela :  i  mai  la  hoi  o  Iehova  o  kou 
Akua  ia  oe,  E  hanai  oe  i  ko'u  poe 
kanaka  i  ka  Iseraela  ;  a  e  lilo  oe  i 
alii  no  ko'u  poe  kanaka  no  ka  Ise- 
raela. 

3  Nolaila,  i  hele  mai  na  lunaka- 
hiko  a  pau  o  ka  Iseraela  i  ke  alii 
ma  Heberona ;  a  hoopaa  iho  la  o 
Davida  i  berita  me  lakou  ma  He- 
berona,  imua  o  Iehova :  a  poni 
iho  la  lakou  ia  Davida  i  alii  no  ka 
Iseraela,  e  like  me  ka  olelo  a  Ie- 
hova  ma  o  Samuela  la. 

4  H  Hele  aku  la  o  Davida  me  ka 
Iseraela  a  pau  i  Ierusalema,.oia  o 
Iebusa,  kahi  i  noho  ai  ka  Iebusa, 
na  kanaka  o  ia  aina. 

5  Olelo  mai  la  na  kanaka  o  Iebu- 
sa  ia  Davida,  Aole  oe  e  hele  mai  ia 
nei.  Aka,  lawe  lilo  o  Davida  i  ka 
pakaua  o  Ziona,  oia  ke  kulana- 
kauhale  o  Davida. 

6  I  mai  la  o  Davida,  0  ka  mea 
pepehi  mua  i  ka  Iebusi,  e  lilo  ia  i 
pookela  a  i  lunakoa.  A  o  Ioaba, 
o  ke  keiki  a  Zeruia  i  pii  mua  aku 
la,  a  lilo  ae  la  ia  i  pookela. 

7  A  noho  iho  la  o  Davida  ma  ka 
pakaua;  nolaila,  kapa  aku  la  la- 
kou  ia  wahi,  O  ke  kulanakauhale 
o  Davida. 

8  Kukulu  iho  la  ia  i  ke  kulana- 
kauhale  a  puni,  mai  Milo  aku  a 
puni :  a  kukulu  hou  iho  la  o  Ioa- 
ba  i  na  wahi  i  koe  o  ke  kulanakau- 
hale. 

9  Mahuahua  ae  la  o  Davida  a  nui 


loa ;  no  ka  mea,  me  ia  pu  o  Ieho- 
va  sabaota. 

10  Tf  Eia  hoi  na  pookela  o  na  ka- 
naka  ikaika  ia  Davida,  ka  poe  i 
hooikaika  pu  me  ia  iloko  o  koua 
aupuni  a  me  ka  Iseraela  a  pau,  e 
hooalii  ia  ia,  e  like  me  ka  olelo  a 
Ichova  no  ka  Iseraela. 

11  Eia  ka  helu  ana  o  na  kanaka 
ikaika  ia  Davida  :  o  Iasobeama  ka 
Hakemoni,  ke  pookela  o  na  luna- 
koa:  hoaka  ae  la  ia  i  kana  ihe  e 
ku  e  i  na  haneri  kanaka  ekolu, 
a  make  lakou  i  ka  manawa  hoo- 
kahi. 

12  Mahope  iho  ona  o  Eleazara  ke 
keiki  a  Dodo  ka  Ahohi,  kekahi  o 
na  kanaka  ikaika  loa  ekolu. 

13  Aia  no  ia  me  Davida  ma  Pada- 
mima,  ilaila  i  akoakoa  ai  ko  Pilise- 
tia  i  ke  kaua,  i  kahi  i  paa  pu  ai  ka 
honua  i  ka  bale  :  a  naholo  aku  la 
na  kanaka  imua  o  ko  Pilisetia. 

14  A  ku  iho  la  lakou  iwaena  konu 
o  ua  aina  la,  a  hoomalu  iho  la  ia 
wahi,  a  pepehi  iho  la  i  ko  Pilise- 
tia;  a  hoola  ae  la  o  Jehova  ia  la- 
kou  i  ke  ola  nui. 

15  TT  Iho  aku  la  na  mea  ekolu  o 
ka  poe  luna  he  kanakolu  i  kahi 
paa  io  Davida  la  iloko  o  ke  ana  o 
Adulama :  a  hoomoana  iho  la  ka 
poe  kauwa  o  Pilisetia  ma  ke  awa- 
wa  i  Kepaima. 

16  Ilaila  o  Davida  iloko  o  kahi 
paa,  a  ma  Betelehema  ka  pakaua 
o  ko  Pilisetia  ia  manawa. 

17  Makewai  iho  la  o  Davida,  i 
mai  la,  Nani  ino  kuu  makemake  e 
haawi  mai  kekahi  i  wai  e  inu  no 
ka  luawai  mai  o  Betelehema,  aia 
ma  ka  ipuka  ! 

18  Wahi  ae  la  ua  mau  kanaka 
ekolu  la  i  ka  poe  kaua  o  ko  Pilise- 
tia,  a  huki  mai  la  i  ka  wai,  mailo- 
ko  o  ka  luawai  o  Betelehema  ma 
ka  ipuka,  lalau  aku  la,  a  lawe  mai 
la  io  Davida  la :  aka,  aole  o  Davi- 
da  i  mauao  e  inu  ia  mea,  a  ninini 
aku  no  ia  mea  no  Iehova. 

19  I  aku  la  ia,  E  papa  mai  ko'u 
Akua  ia'u,  i  ole  au  e  hana  ia  mea  : 
e  inu  no  anei  au  i  ke  koko  o  keia 
mau  kanaka,  me  ko  lakouola?  no 
ka  mea,  me  ke  ola  wale  no  lakou  i 
lawe  mai  nei  ia  mea  :  nolaila,  aole 

ia  i  make  inu.     Pela  i  kana'i  ia 
mau  kanaka  ikaika  loa  ekolu. 

20  1f  A  o  Abisai  ke  kaikaina  o 
Ioaba,  oia  ke  pookela  o  na  mea 
ekolu  :  no  ka  mea,  hoaka  ae  la  ia 
i  kona  ihe  ekuei  na  kanaka  eko- 
lu  haneri,  a  pepehi  iho  la  ia  ia  la- 
kou,  a  loaa  ia  ia  ka  inoa  iwaena  o 
ua  mau  kanaka  ikaika  la  ekolu. 

21  No  nc  mea  ekolu,  ua  oi  aku 
kona  koikoi  imua  o  na  mea  elua, 
nolaila,  oia  ko  laua  luna :  aka,  aole 
i  hiki  aku  koua  e  like  me  ko  kela 
poe  ekolu. 

22  O  Benaia  ke  keiki  a  Iehoiada, 
ke  keiki  a  kekahi  kanaka  ikaika 
no  Kabezeela,  he  nui  kana  hana 
kupanaha  :  pepehi  iho  la  ia  i  elua 
kanaka  ikaika  loa  o  Moaba :  iho 
iho  la  hoi  ia  iloko  o  ka  lua,  a  pe- 
pehi  iho  la  i  ka  liona  i  ka  la  e  hau- 
le  ana  ka  hau. 

23  Pepehi  iho  la  hoi  oia  i  kekahi 
kanaka  Aigupita,  he  kanaka  nu- 
nui,  he  elima  hailima  ke  kiekie  :  a 
he  ihe  no  ma  ka  lima  o  ka  Aigu- 
pita,  e  like  me  ka  laau  o  ka  mea 
ulana  lole :  a  iho  aku  la  kela  io  na 
la  me  ke  kookoo,  a  kaili  ae  la  i  ka 
ihe  mailoko  ae  o  ka  lima  o  ka  Ai- 
gupita,  a  pepehi  iho  la  ia  ia  me  ka- 
na  ihe. 

24  O  na  mea  keia  a  Benaia  a  ke 
keiki  a  Iehoiada  i  hana'i,  a  loaa  ia 
ia  ka  inoa  iwaena  o  ka  poe  kana- 
ka  ikaika  ekolu. 

25  Aia  hoi,  he  koikoi  no  ia  iwae- 
na  o  ke  kanakolu,  aole  hoi  i  hiki 
aku  kona  i  ko  kela  poe  ekolu.  A 
hoonoho  aku  la  o  Davida  ia  ia  i 
kuhina  nona. 

26  H  Eia  hoi  na  kanaka  koa  o  na 
kaua:  o  Asahela  ke  kaikaina  o 
Ioaba,  o  Elehanana  ke  keiki  a  Do- 
do  no  Betelehema, 

27  O  Samota  no  Harora,  o  Heleza 
no  Pelona, 

28  O  Ira  ke  keiki  a  Ikesa  no  Te- 
koa,  o  Abiezera  no  Anetota, 

29  O  Sibekai  no  Husata,  o  Ilai  no 
Ahota, 

30  O  Maharai  no  Netopa,  o  Hele- 
da  ke  keiki  a  Baana  no  Nelopa, 

31  0  Itai  ke  keiki  a  Ribai  no  Gi- 
bea,  no  na  mamo  a  Beniamina,  o 
Benaia  no  Piratona, 

32  O  Hurai  no  na  awawa  o  Gaa- 
sa,  o  Ahiela,  no  Arabata, 

33  O  Azemaveta  no  Baharuma,  o 
Eliaba  no  Saalebo, 

34  0  na  keiki  a  Hasema  no  Gil<>. 
o  Ionalana  ke  keiki  a  Sage  no  Ha 
rara. 

35  O  Ahiama  ke  keiki  a  Sakara 
no  Harara,  o  Elipala  ke  keiki  a 
Ura, 

36  O  Hepera  no  Mekerata,  o  Ahiia 
no  Pelona, 

37  O  Hezero  no  Karemela,  o  Naa- 
rai  ke  keiki  a  Ezebai, 

38  O  Ioela  ka  hoahanau  o  Natana, 
o  Mibehara  ke  keiki  a  Hageri, 

39  O  Zeleka  ka  Amona,  o  Naha- 
rai  no  Berota,  ka  mea  lawe  i  na 
mea  kaua  a  Ioaba  ke  keiki  a  Ze- 
ruia, 

40  O  Ira  no  Itera,  o  Gareba  no 
Itera, 

41  O  Auria  ka  Heta,  o  Zabada  ke 
keiki  a  Ahelai, 

42  O  Adina  ke  keiki  a  Siza  a  ka 
Reubena,  he  luna  ia  o  ka  Reube- 
na,  a  he  kanakolu  no  me  ia, 

43  0  Hanana  ke  keiki  a  Maaka, 
o  īosapata  no  Mitana, 

44  O  Uzia  no  Aseterata,  o  Sama, 
a  o  Iehiela,  na  keiki  a  Hotana  no 
Aroera, 

45  O  Miaela  ke  keiki  a  Simeri,  a 
o  Ioha  kona  kaikaina,  no  Tiza, 

46  0  Eliela  no  Mabava,  o  Ieribai, 
a  o  Iosavia,  na  keiki  a  Elenaama, 
o  Itema  ka  Moaba, 

47  O  Eliela,  o  Obeda,  a  o  Iasiela 
ka  Mesoba. 

MOKUNA   XII. 

No  na  kanaka  i  hele  mai  io  Davida  la  i  Zike- 
laga.  23  No  na  koa  i  hele  mai  io  na  la  i 
Heberona. 

AIA  hoi  ka  poe  i  hele  mai  io 
_  Davida  la  ma  Zikelaga,  i  ko- 
na  manawa  i  noho  paa  ai  uo  Saula 
ke  keiki  a  Kisa;  iwaena  lakou  o 
na  kanaka  ikaika,  ka  poe  i  kokua 
i  ke  kaua. 

2  Ua  makaukau  lakou  i  na  kaka- 
ka,  a  ua  hiki  no  ia  lakou  ke  nou 
aku  i  na  pohaku,  a  me  ka  pana 
pua  mailoko  aku  o  ke  kakaka, 
me  ka  lima  akau  a  me  ka  lima 
hema,  no  ka  hanauna  lakou  O 
Saula,  no  ka  Beniamina. 

3  O  Ahiezera  ka  luna,  alaila  o 
Ioasa,  na  keiki  laua  a  Hasemaa  no 
Gibea :  o  Ieziela  hoi,  a  o  Peleta, 
na  keiki  a  Azemavota;  o  Beraka 
hoi,  a  o  Iehu  no  Anetota. 

4  A  o  Isemaia  no  Gibeona,  he  ka- 
naka  ikaika  iwaena  o  ke  kanako- 
lu ;  a  o  Ieremia,  o  Iahaziela,  o  Io- 
hanana,  a  o  Iosabada,  no  Gede- 
rata, 

5  O  Eluzai,  o  Ierimota,  o  Bealla, 
o  Semaria,  a  o  Sepatia  no  Hampa, 

6  O  Elekana,  o  Iesia,  o  Azareela, 
o  Ioezera,  o  Iasobeama,  no  ka  Ko- 
ra; 

7  O  Ioela,  o  Zebadia,  na  keiki  a 
Ierohama  no  Gedora. 

8  A  hookaawale  mai  la  kekahi 
poe  Gada  ia  lakou  iho  no  Davida 
ma  kahi  paa  ma  ka  waonahele,  he 
poe  kanaka  ikaika,  kanaka  kaua  e 
kaua  ai ;  e  hiki  ia  lakou  ke  lawe  i 
palekaua  a  me  ka  ihe,  a  o  na  hele- 
helena  o  lakou,  me  he  helehelena 
liona  la,  a  ua  like  lakou  me  ka  dia 
o  na  mauna  ka  mama : 

9  O  Ezera  ka  mua,  o  Obadia  ka 
lua,  o  Eliaba  ke  kolu, 

10  O  Misemana  ka  ha,  o  Ieremia 
ka  lima, 

11  O  Atai  ke  ono,  o  Eliela  ka 
hiku, 

12  O  Iohanana  ka  walu,  o  Eleza- 
bada  ka  iwa, 

13  O  Ieremia  ka  umi,  a  o  Make- 
banai  ka  umikumamakahi. 

14  O  lakou  he  poe  mamo  a  Gada, 
na  luna  o  ka  poe  kaua :  o  kekahi 
mea  uuku  iho,  maluna  ia  o  ka  ha- 
neri ;  a  o  ka  mea  nui  loa,  maluna 
ia  o  ka  tausani. 

15  O  lakou  ka  poe  i  hele  ma  kela 
kapa  o  Ioredane  i  ka  malama 
mua,  i  ka  manawa  i  hoopiha  ai 
ia  maluna  o  kona  mau  kapa  a 
pau :  a  hoopuehu  aku  la  lakou  i 
na  mea  a  pau  o  na  awawa  ma  ka 
hikina  a  ma  ke  komohana. 

16  A  hele  mai  la  kekahi  poe  ma- 
mo  a  Beniamina  a  me  Iuela  i  kahi 
paa  io  Davida  la. 

17  Hele  aku  la  o  Davida  iwaho  e 
halawai  me  lakou  ;  olelo  aku  la  ia, 
i  aku  la  ia  lakou,  Ina  e  hele  aloha 
mai  no  oukou  io'u  nei  e  kokua 
mai  ia'u,  e  hookahi  ana  ko'u  naau 

me  ko  oukou  :  aka,  ina  no  ka  haa- 
wi  aku  ia'u  i  ko'u  poe  enemi,  na 
ke  Akua  o  ko  kakou  poe  kupuna 
e  nana  mai,  a  e  papa  mai ;  no  ka 
mea,  aole  i  loaa  ka  hewa  ma  ko'u 
mau  lima. 

18  Alaila  kau  mai  la  ka  Uhane 
maluna  iho  o  Amasai,  ke  pookela 
o  na  lunakoa,  Nou  no  makou,  e 
Davida,  a  ma  kou  aoao  hoi,  e  ke 
keiki  a  Iese,  aloha,  aloha  ia  oe, 
aloha  hoi  i  na  kokua  mahope  ou  ; 
no  ka  mea,  o  kou  Akua  ke  kokua 
mai  ia  oe.  Alaila,  hookipa  ae  la 
o  Davida  ia  lakou,  a  hoonoho  ia 
lakou  i  mau  luna  o  na  koa. 

19  A  kaana  mai  la  kekahi  poe  o 
Manase  ia  Davida,  ia  ia  i  hele  pu 
ai  me  ko  Pilisetia  i  ke  kaua  ia 
Saula:  aka,  aole  i  kokua  aku  la- 
kou  nei  mamuli  o  lakou,  no  ka 
mea,  na  na  'lii  o  ko  Pilisetia  i  ku- 
kakuka  pu,  a  hoihoi  aku  ia  ia,  me 
ka  i  ana,  E  kaa  aku  auanei  ia  i 
kona  haku  ia  Saula,  maluna  o  ko 
kakou  mau  poo. 

20  I  kona  hele  ana  i  Zikelaga, 
kaana  mai  la  kekahi  poe  o  ka  Ma- 
nase  ia  ia,  o  Adena,  o  Iozabada,  o 
Iediaela,  o  Mikaela,  o  Iozabada,  o 
Elihu,  a  o  Ziletai,  na  luna  tausani 
o  ka  Manase. 

21  A  kokua  mai  la  lakou  mamuli 
o  Davida  me  kekahi  poe  koa ;  no 
ka  mea,  he  poe  kanaka  koa  ikaika 
lakou  a  pau,  a  he  mau  luna  iwae- 
na  o  ka  poe  koa. 

22  Ia  manawa  no,  ia  la  ae,  ia  la 
ae,  haele  mai  la  [na  kanaka]  io 
Davida  la,  a  lilo  ae  la  lakou  i  poe 
koa  nui,  e  like  me  ka  puali  o  ke 
Akua. 

23  Tl  Eia  ka  helu  ana  i  na  poe  i 
makaukau  no  ke  kaua,  i  hele  mai 
io  Davida  la  ma  Heberona,  e  hoo- 
huli  ae  i  ke  aupuni  o  Saula  io  na 
la,  e  like  me  ka  olelo  ana  a  Iehova. 

24  O  na  mamo  a  Iuda  i  lawe  i  ka 
palekaua  a  me  ka  ihe,  he  eono 
tausani  lakou  a  me  na  haneri  keu 
ewalu,  i  makaukau  no  ke  kaua. 

25  O  na  mamo  a  Simeona,  na  ka- 
naka  koa  ikaika  no  ke  kaua,  ehiku 
tausani  lakou, a me  ka  haueii  keu. 

26  O  na  mamo  a  Levi,  eha  tau- 
sani  a  me  na  haneri  keu  eono. 

27  O  Iehoiada  ke  alakai  o  ka  poe 
mamo  a  Aarona,  a  me  ia  pu  na 
tausani  ekolu  a  rae  na  haneri  keu 
ehiku. 

28  A  o  Zadoka,  he  kanaka  hou, 
he  koa  ikaika,  a  he  iwakaluaku- 
mamalua  na  luna  koa  o  ka  ohana 
a  kona  makuakane. 

29  A  o  na  mamo  a  Beniamina,  na 
hoahanau  o  Saula,  ekolu  tausani ; 
no  ka  mea,  mamua  he  poe  kiai  ka 
nui  o  lakou  i  ka  hale  o  Saula. 

30  A  o  na  mamo  a  Eperaima,  he 
iwakalua  tausani  a  me  na  hanen 
keu  ewalu,  na  kanaka  koa  ikaika, 
ua  kaulana  mawaena  o  ka  ohana 
o  ko  lakou  mau  kupuna. 

31  A  o  ka  ohana  hapa  a  Manase, 
he  umikumamawalu  tausani,  i 
kaheaia  ma  ka  inoa  e  hele  mai  e 
hooalii  ia  Davida. 

32  A  o  na  mamo  a  Isakara,  ka 
poe  hoomaopopo  i  na  ouli  o  na 
manawa,  e  ike  ai  i  na  mea  pono  a 
ka  Iseraela  e  hana'i :  elua  haneri 
na  pookela  o  lakou ;  a  nana  ae  la 
ko  lakou  poe  hoahanau  a  pau  i  ka 
lakou  olelo. 

33  O  ka  Zebuluna,  ka  poe  hele 
aku  i  ke  kaua,  i  makaukau  i  ke 
kaua  me  na  mea  kaua  a  pau,  he 
kanalima  tausani  o  lakou  i  ike  i 
ka  hoouka  kaua,  aole  he  naau  lua. 

34  A  o  ka  Napetali,  hookahi  tau- 
sani  luna  koa,  a  me  lakou  he  ka- 
nakolukumamahiku  tausani,  me 
na  palekaua  a  me  na  ihe. 

35  A  o  ka  Dana  i  makaukau  i 
ke  kaua,  he  iawakaluakumama- 
walu  tausaui,  a  me  na  haneri  keu 
eono. 

36  A  o  ka  Asera,  ka  poe  hele  aku 
i  ke  kaua,  i  makaukau  i  ke  kaua, 
he  kanaha  tausani. 

37  A  ma  kela  aoao  o  Ioredane, 
o  ka  Reubena,  a  o  ka  Gada,  a  o  ka 
ohana  hapa  a  Manase,  me  na  mea 
kaua  a  pau  e  kaua  ai,  he  haneri  a 
me  ka  iwakalua  tausani. 

38  O  keia  poe  kanaka  kaua  a 
pau,  i  ike  i  ka  hoouka  i  ke  kaua, 
i  hele  mai  me  ka  naau  lokahi  ma 
Heberona,  e  hoalii  ia  Davida  ma- 
luna  o  ka  Iseraela  a  pau  :  a  ua  lo- 
kahi  hoi  ka  naau  o  ka  Iseraela  a 
pau  i  koe  e  hoalii  ia  Davida. 

39  naila  lakou  me  Davida,  ekolu 
la,  e  ai  ana  a  e  inu  ana :  no  ka  mea, 
ua  hoomakaukau  ko  lakou  poe 
hoahanau  na  lakou. 

40  Oia  hoi,  o  ka  poe  e  kokoke 
aua  me  lakou,  a  hiki  aku  i  ka  Isa- 
kara,  a  i  ka  Zebuluna,  a  i  ka  Na- 
petali,  lawe  mai  la  lakou  i  ka  be- 
rena  maluna  o  na  miula,  a  o  na 
kamelo,  a  o  na  hoki,  a  o  na  bipi ; 
me  ka  ai  a  me  ka  palaoa,  me  na 
pai  huaūku,  a  me  na  pai  huawai- 
na,  me  ka  waina,  ka  aila,  na  bipi  a 
me  na  hipa  he  nui  loa :  no  ka  mea, 
he  olioli  iloko  o  ka  Iseraela. 

MOKUNA  XIII. 

No  ka  Davida  lawe  ana  m{fi  i  ka  pahu  o  ke 
Akua  mai  Kiriata-iearima.  9  Ka  make  ana 
o  Uza  ;  a  me  ka  waiho  ana  i  ka  pahu  maka 
hale  o  Obededoma. 

KUKA  ae  la  o  Davida  me  na 
luna  tausani  a  me  na  luna 
haneri,  a  me  na  luna  a  pau. 

2  Olelo  mai  o  Davida  i  ke  anaina 
kanaka  a  pau  o  ka  Iseraela,  Ina 
he  maikai  keia  ia  oukou,  a  ina  na 
Iehova  mai  o  ko  kakou  Akua  ia 
mea,  e  hoouna  aku  kakou  a  i  na 
hoahanau  o  kakou  ma  na  wahi  a 
pau,  e  waiho  ana  ma  na  aina  a  pau 
o  ka  Iseraela,  a  me  lakou  pu  i  na 
kahuna  a  me  ka  Levi  iloko  o  ko 
lakou  mau  kulanakauhalie  a  me  na 
kula,  e  akoakoa  mai  ai  lakou  io 
kakou  nei : 

3  A  e  lawe  mai  kakou  i  ka  pahu 
o  ko  kakou  Akua  io  kakou  nei : 
no  ka  mea,  aole  kakou  i  ninau 
aku  ma  ia  mea  i  na  la  o  Saula. 

4  Olelo  aku  la  ke  anaina  kanaka 
a  pau,  e  hana  lakou  pela:  no  ka 
mea,  he  maikai  ia  mea  imua  o  na 
kanaka  a  pau. 

5  Pela  i  houluulu  ai  o  Davida  i 
ka  Iseraela  a  pau  i  kahi  hookahi, 
mai  Sihora  o  Aigupita  a  hiki  aku  i 
ke  komo  ana  aku  i  Hemata,  e  la- 
we  i  ka  pahu  o  ke  Akua  mai  Ki- 
riataiearima  mai. 

6  Pii  aku  la  o  Davida,  a  me  ka 
Iseraela  a  pau  a  Baala,  oia  o  Kiria- 
taiearima,  no  ka  Iuda,  mailaila 
mai  e  lawe  i  ka  pahu  o  ke  Akua  o 
Iehova,  e  noho  ana  mawaena  o  na 
keruba,  kahi  i  heaia'i  kona  inoa. 

7  Hooholo  ae  la  lakou  i  ka  pahu 

o  ke  Akua  maluna  o  ke  kaa  hou, 
mai  ka  hale  mai  o  Abinadaba;  a 
kai  aku  la  o  Uza  laua  o  Ahio  i  ke 
kaa. 

8  Hookani  aku  la  o  Davida  a  me 
ka  Iseraela  a  pau  imua  o  ke  Akua 
me  ka  ikaika  a  pau,  i  na  mele,  me 
na  lira,  na  pesaleteria,  na  time- 
berela,  na  kimehala,  a  me  na  pu- 
kani. 
^  9  Tf  A  hiki  aku  lakou  i  kahi  he- 
hi-palaoa  no  Kidona,  hoo  aku  la  o 
TJza  i  kona  lima  a  hoopaa  i  ka  pa- 
hu :  no  ka  mea,  okupe  iho  la  na 
hipikauo. 

10  Ua  hoaia  ka  inaina  o  Iehova  ia 
Uza,  a  hahau  mai  la  oia  ia  ia,  no 
ka  mea,  ua  lalau  kona  lima  i  ka 
pahu  ;  a  make  iho  la  ia  ilaila  imua 

y  o  ke  Akua. 

11  Ukiuki  iho  la  o  Davida  i  ko 
Iehova  hahau  ana  ia  Uza ;  nolaila 
ua  kapaia  ka  inoa  o  ia  wahi  o  Pe- 
rezuza  a  hiki  i  keia  la. 

12  Makau  iho  la  o  Davida  i  ke 
Akua  ia  la,  i  iho  la,  Pehea  la  ka'u 
e  lawe  mai  ai  i  ka  pahu  o  ke  Akua 
io'u  nei  ? 

13  Nolaila,  aole  i  lawe  mai  o  Da- 
vida  i  ka  pahu  berita  io  na  la  i  ke 
kulanakauhale  o  Davida:  aka, 
lawe  ae  la  oia  ia  mea  maloko  o  ka 
hale  o  Obededoma  ka  Gata. 

14  A  waiho  iho  la  ka  pahu  o  ke 
Akuame  ka  ohana  a  Obededoma 
iloko  o  kona  hale  i  na  malama 
ekolu.  A  hoopomaikai  o  Iehova 
i  ko  ka  hale  o  Obededoma,  a  me 
kona  mau  mea  a  pau. 

MOKUNA   XIV. 

Ka  haawi  ana  mai  o  Hirama  i  na  laau  a  me 
na  paahana  e  paa  ai  ka  hale  o  Davida.  3 
Kona  pomaikai  ana.  4  Na  inoa  o  na  keiki 
a  Davida.    8  Na  kaua  a  Davida. 

NO  Hirama  ke  alii  o  Turo, 
hoouna  mai  la  ia  i  na  elele  io 
Davida  la,  me  na  laau  kedera,  me 
na  kalaipohaku  a  me  na  kamana, 
e  hana  lakou  i  hale  nona. 

2  A  ike  iho  la  o  Davida,  na  Ieho- 
va  ia  i  hoopaa  i  alii  maluna  o  ka 
Iseraela,  no  ka  mea,  ua  hookie- 
kieia  kona  aupuni  iluna,  no  kona 
poe  kanaka,  o  ka  Iseraela. 

3  H  Lawe  ae  la  o  Davida  i  na  wa- 
hine  hou  ma  Ierusalema :  a  na  Da- 


vida  mai  na  keikikane  a  me  na 
kaikamahine  hou. 

4  Eia  na  inoa  o  na  keiki  i  loaa  ia 
ia  ma  Ierusalema ;  o  Samua,  o  So- 
baba,  o  Natana,  a  o  Solomona, 

5  O  Ibehara,  o  Elisua,  o  Elipele- 
ta, 

6  O  Noga,  o  Nepega,  o  Iapia, 

7  O  Elisama,  o  Beeliada,  a  o  Eli- 
peleta. 

8  1  A  lohe  ae  la  na  Pilisetia,  ua 
poniia  o  Davida  i  alii  maluna  o  ka 
Iseraela  a  pau,  pii  mai  la  na  Pilise- 
tia  a  pau  e  imi  ia  Davida.  A  lohe 
aku  la  o  Davida,  a  hele  aku  la  ia  a 
ku  e  ia  lakou. 

9  Hele  mai  la  na  Pilisetia,  a  hoo- 
moana  iho  la  ma  ke  awawa  o  Re- 
paima. 

10  Ninau  aku  la  o  Davida  i  ke 
Akua,  i  aku  la,  E  pii  aku  anei  au  e 
ku  e  i  na  Pilisetia?  E  hoolilo 
anei  hoi  oe  ia  lakou  i  kuu  lima  ? 
I  mai  la  hoi  o  Iehova  ia  ia,  E  pii 
aku  oe,  no  ka  mea,  e  hoolilo  aku 
no  wau  ia  lakou  i  kou  lima. 

11  Hele  mai  la  lakou  i  Baala- 
perazima,  a  luku  aku  la  o  Davida 
ia  lakou  malaila.  Alaila,  i  aku  la 
o  Davida,  Ua  poha  aku  la  o  Ieho- 
va  maluna  o  ko'u  poe  enemi,  e 
like  me  ka  poha  ana  o  ka  wai. 
Nolaila,  kapa  aku  la  lakou  i  ka 
inoa  o  ia  wahi,  o  Baala-perazima. 

12  A  haalele  mai  lakou  i  na  kii 
akua  o  lakou  ilaila,  kauoha  aku  la 
o  Davida,  a  ua  puhiia  lakou  i  ke 
ahi. 

13  A  hoomoana  hou  aku  la  na 
Pilisetia  ma  ke  awawa. 

14  Nolaila,  ninau  hou  aku  la  o 
Davida  i  ke  Akua ;  a  olelo  mai  la 
ke  Akua  ia  ia,  Mai  pii  aku  oe  ma- 
hope  o  lakou :  e  huli  ae  mai  o  la- 
kou  aku,  a  e  hoi  mai  maluna  o  la- 
kou  la  ma  kahi  e  ku  pono  ana  i  na 
laau  silika. 

15  Aia  lohe  oe  i  ka  halulu  o  ka 
hele  ana  ma  na  welau  o  na  laau 
silika,  alaila  e  hele  aku  oe  e  hoou- 
ka  i  ke  kaua :  no  ka  mea,  ua  hala 
aku  ke  Akua  imua  ou  e  pepehi  i 
ka  poe  kaua  o  na  Pilisetia. 

16  Nolaila,  hana  aku  la  o  Davida 
e  like  me  ka  ke  Akua  i  kauoha  ai 
ia  ia :  a  pepehi  aku  la  lakou  i  na 

Pilisetia  mai  Gibeona  aku  a  hiki  i 
Gazera. 
17  Kui  aku  la  ka  lono  no  Davida 
i  na  aina  a  pau ;  a  hookau  aku  la 
o  Iehova  i  ka  makau  ia  ia  maluna 
o  na  lahuikanaka  a  pau. 

MOKUNA  XV. 

No  ka  lawe  ana  mai  i  ka  pahuberita  mai  ka 
hale  mai  o  Obededoma.  29  No  ka  hoowa- 
hawaha  ana  o  Mikala  ia  Davida. 

HANA  iho  la  ia  i  na  hale  nona 
maloko  o  ke  kulanakauhale 
o  Davida,  a  hoomakaukau  iho  la 
hoi  oia  i  wahi  no  ka  pahu  o  ke 
Akua,  a  kukulu  iho  la  i  halelewa 
nona. 

2  Alaila,  olelo  mai  la  o  Davida, 
Aohe  mea  e  ae  nana  e  amo  i  ka 
pahu  o  ke  Akua,  o  na  Levi  wale 
no  :  no  ka  mea,  ua  koho  o  Iehova 
ia  lakou  e  amo  i  ka  pahu  o  ke 
Akua,  a  e  lawelawe  nana  a  mau 
loa  no. 

3  Houluulu  mai  la  o  Davida  i  ka 
Iseraela  a  pau  i  Ierusalema,  e  lawe 
mai  i  ka  pahu  o  Iehova  i  kona 
wahi,  kahi  ana  i  hoomakaukau  ai 
nona. 

4  Houluulu  ae  la  o  Davida  i  na 
mamo  a  Aarona,  a  me  na  Levi : 

5  O  na  mamo  a  Kohata ;  o  Uriela 
ka  luna,  a  o  kona  poe  hoahanau 
hookahi  haneri  a  me  ka  iwaka- 
lua : 

6  O  na  mamo  a  Merari ;  o  Asaia 
ka  luna,  a  o  kona  poe  hoahanau 
he  elua  haneri  a  me  ka  iwakalua: 

7  O  na  mamo  a  Geresoma ;  o 
Ioela  ka  luna,  a  o  kona  poe  hoa- 
hanau  he  haneri  a  me  ke  kana- 
kolu : 

8  O  na  mamo  a  Elizapana  ;  o  Se- 
maia  ka  luna,  a  o  kona  poe  hoa- 
hanau  he  elua  haneri : 

9  O  na  mamo  a  Heberona ;  o 
Eliela  ka  luua,  a  o  kona  poe  hoa- 
hanau  he  kanawalu  : 

10  O  na  keikikane  a  Uziela;  o 
Aminadaba  ka  luna,  a  o  koua  poe 
hoahanau  he  hanen  a  me  ka  umi- 
kumamalua. 

1 1  Kahea  aku  la  o  Davida  ia  Za- 
doka  laua  o  Abiatara  na  kahuna,  a 
i  na  Levi  lioi,  ia  Uriela,  Asaia,  Ioe- 
la,  Semaia,  Eliela,  a  me  Amina- 
daba, 

12  I  aku  la  oia  ia  lakou,  0  oukou 
na  luna  ohana  o  na  Levi ;  e  hui- 
kala  ia  oukou  iho,  oukou  a  me  na 
hoahanau  o  oukou,  i  lawe  mai  ai 
oukou  i  ka  pahu  o  Iehova  ke  Akua 
o  ka  Iseraela  i  kahi  a'u  i  hooma- 
kaukau  ai  nona. 

13  No  ka  mea,  no  ka  oukou  hana 
ole  ana  ia  mea,  mamua,  i  hookae 
mai  ai  o  Iehova  ko  kakou  Akua 
maluna  o  kakou,  no  ko  kakou  imi 
ole  ana  ia  ia  ma  ka  pololei  maoli. 

14  Nolaila,  i  huikala  ai  na  kahuna 
a  me  na  Levi  ia  lakou  iho,  i  mea  e 
lawe  mai  ai  i  ka  pahu  o  Iehova  ke 
Akua  o  ka  Iseraela. 

15  A  amo  mai  la  na  mamo  a  Levi 
i  ka  pahu  o  ke  Akua  maluna  o  ko 
lakou  poohiwi,  ma  na  auamo  o  lu- 
na,  me  ka  Mose  i  kauoha  mai  ai,  e 
like  me  ka  olelo  a  Iehova. 

16  Olelo  mai  la  o  Davida  i  na  luna 
o  na  Levi,  e  hoonoho  i  ko  lakou 
poe  hoahanau,  i  poe  hoolea,  me 
na  mea  kani,  na  pesaleteria,  na 
lira,  na  kimehala,  e  hookani  ana 
me  ka  hookiekie  ana  i  ka  leo  me 
ka  olioli. 

17  A  hoonoho  aku  la  na  Levi  ia 
Hemana  ke  keiki  a  Ioela ;  a  no 
kona  poe  hoahanau,  ia  Asapa  ke 
keiki  a  Berekia ;  a  no  na  mamo  a 
Merari  o  ko  lakou  poe  hoahanau, 
o  Etana  ke  keiki  a  Kusaia ; 

18  A  me  lakou  pu  ko  lakou  mau 
hoahanau  mamuli  iho,  o  Zekaria, 
o  Bena,  o  Iaaziela,  o  Semiramota, 
o  Iehiela,  o  Uni,  o  Eliaha,  o  Be- 
naia,  o  Maaseia,  o  Matitia,  o  Eli- 
pele,  o  Mikeneia,  o  Obededoma,  a 
o  leiala  na  kiaipuka. 

19  Pela  na  mea  hoolea,  o  Hema- 
na,  o  Asapa,  a  o  Etana,  e  hookani 
lakou  me  na  kimebala  keleawe : 

20  A  o  Zekaria,  o  Aziela,  o  Semi- 
ramota,  o  Iehiela,  o  Uni,  o  Eliaha, 
o  Maaseia,  a  o  Benaia,  mē  ua  pesa- 
leteria  ma  ka  leo  kiekie  ; 

21 A  o  Matitia,  o  Elipele,  o  Mike- 
neia,  o  Obededoma,  o  Ieiela,  o 
Azazia,  me  ua  lira  ma  ka  leo  haa- 
haa  e  alakai  ai. 

22  A  o  Kenania,  ka  luna  o  ka  Le- 
vi,  no  ka  leo  mele  no  ia ;  ao  aku 
la  ia  i  ka  leomele,  uo  ka  mea,  he 
akamai  kona. 

23  A  o  Berekia  laua  o  Elekana  na 
kiaipuka  no  ka  pahu. 

24  A  o  Sebenia,  o  Iekosapata,  o 
Netaneela,  o  Amasai,  o  Zekeria,  o 
Benaia,  a  o  Eliezera,  na  kahuna  i 
puhi  i  na  pu  imua  o  ka  pahu  o  ke 
Akua :  a  o  Obededoma  laua  o  Ie- 
hia  na  kiaipuka  no  ka  pahu. 

25  U  Pela  o  Davida  me  na  luna- 
kahiko  o  ka  Iseraela  a  me  na  luna 
tausani  i  hele  aku  ai,  e  lawe  mai  i 
ka  pahuberita  o  Iehova,  mai  ka 
hale  o  Obededoma  mai  me  ka 
olioli. 

2(5  A  i  ka  manawa  a  ke  Akua  i 
kokua  mai  ai  i  na  Levi  e  amo  ana 
i  ka  pahuberita  o  Iehova,  alaila 
mohai  aku  la  lakou  i  na  bipi- 
kane  ehiku,  a  me  na  hipakane 
ehiku. 

27  Ua  aahuia  o  Davida  i  ka  aahu 
makue,  a  me  na  Levi  e  amo  ana  i 
ka  pahu  a  me  ka  poe  memele,  a  o 
Kenania  ke  kumu  ao  i  ka  mele,  a 
me  ka  poe  memele:  maluna  hoi  o 
Davida  kekahi  epoela  olona. 

28  Pela  ka  Iseraela  a  pau  i  lawe 
mai  ai  i  ka  pakuberita  o  Iehova 
me  ka  hooho  ana,  a  me  ke  kani 
ana  o  ke  koreneta,  a  o  na  pu,  a 
me  na  kimehala,  e  kookani  ana 
hoi  i  na  pesaleteria  a  me  na  lira. 

29  T[  A  hiki  mai  la  ka  pahuberita 
o  Iehova  i  ke  kulanakauhale  o 
Davida,  nana  mai  la  o  Mikala  ke 
kaikamahine  a  Saula  ma  ka  puka- 
makani,  a  ike  mai  la  i  ke  alii  ia 
Davida  e  haa  ana  a  e  hookani 
ana:  hoowahawaha  iho  la  oia  ia 
ia  nialoko  o  kona  naau. 

No  ke  kau  ana  i  ka  pahu  o  ke  Akua  ma  ka 
halelole,  a  me  ka  ahaaina  o  kanaka.  7  Ka 
Halelu  a  Davida.  .'$7  Ka  poe  memele  imua 
o  Iehova.    43  Ka  hoi  anao  nakanaka. 

PELA  lakou  i  lawe  mai  ai  i  kā 
pahu  o  ke  Akua,  a  hookau  iho 
la  ia  ia  iwaena  konu  o  ka  halelewa 
a  Davida  i  kukulu  ai  nona :  a  mo- 
hai  aku  la  lakou  i  na  mohaikuni  a 
me  na  mohai  hoomalu  imua  o  ke 
Akua. 

2  I  ka  wa  i  hoopau  ai  o  Davida  i 
ka  mohai  aku  i  na  mohaikuni  a 
me  na  mohaihoomalu,  hoomaikai 
mai  la  ia  i  na  kanaka  ma  ka  inoa 
o  Iehova. 

3  A  haawi  pakahi  mai  la  ia  i  ka 
Iseraela  a  pau,  i  na  kane  a  me  na 
wahine,  i  kela  mea  i  keia  mea,  i 
ka  popoberena  a  me  kauwahi  ia, 
a  me  kekahi  pai  huawaina. 

4  Tf  A  hoonoho  iho  la  ia  i  kekahi 
poe  o  na  Levi  e  lawelawe  imua  o 
ka  pahu  o  Iehova,  e  hoohiki,  e 
hoomaikai,  a  e  hoolea  aku  ia  Ie- 
hova  i  ke  Akua  no  ka  Iseraela. 

5  O  Asapa  ka  luna,  a  malalo  iho 
o  Zekaria,  o  Ieiela,  o  Semiramota, 
o  Iehiela,  o  Matitia,  o  Eliaba,  o 
Benaia  a  o  Obededoma:  a  o  Ieiela 
me  na  pesaleteria  a  me  na  lira : 
aka,  hookani  ae  la  o  Asapa  me  na 
kimehala: 

6  O  Benaia  hoi  a  o  Iehaziela  na 
kahuna,  me  na  pu  e  mau  ana  imua 
o  ka  pahuberita  o  ke  Akua. 

7  Tf  Ia  la  iho  no,  haawi  mua  mai 
la  o  Davida  i  ka  mililani  ia  Ieho- 
va,  maloko  o  ka  lima  o  Asapa  a  o 
kona  poe  hoahanau. 


8  E  mililani  aku  ia  Iehova,  e  kahea  aku  i  kona  inoa. 
E  hoike  aku  i  kana  mau  hana  iwaena  o  kanaka. 

9  E  mele  aku  ia  ia,  e  mele  halelu  aku  ia  ia, 

E  kamailio  oukou  i  na  hana  kupanaha  ana  a  pau. 

10  E  kaena  oukou  no  kona  inoa  hoano : 

E  olioli  ka  naau  o  ka  poe  imi  aku  ia  Iehova. 

11  E  imi  aku  oukou  ia  Iehova  a  me  kona  ikaika, 
E  imi  mau  aku  i  kona  maka. 

12  E  hoomanao  i  na  hana  mana  ana  i  hana'i, 

I  na  mea  kupanaha  ana,  a  rae  na  olelo  hoopono  a  kona  waha; 

13  E  na  hua  a  Iseraela  a  kana  kauwa, 

Na  mamo  hoi  a  Iakoba,  o  kona  poe  i  waeia. 

14  Oia  o  Iehova  ko  kakou  Akua; 

Aia  ma  ka  honua  a  pau  kana  mau  olelo  hoopono. 

15  E  malama  mau  oukou  i  kana  berita, 

I  ka  olelo  ana  i  kauoha  mai  ai  i  na  hanauna  he  tausani ; 

16  Ana  i  hana'i  me  Aberahama, 

A  me  kana  hoohiki  ana  ia  Isaaka : 

17  Ua  hookupaa  oia  ia  mea  hookahi  i  kanawai  ia  Iakoba, 
A  i  berita  mau  loa  ia  Iseraela, 

18  E  i  mai  ana,  No  oukou  e  haawi  aku  ai  au  i  ka  aina  o  Kanaana, 
I  kuleana  no  ko  oukou  noho  hooilina  ana ; 

19  I  ko  oukou  manawa  i  uuku  ai, 

He  uuku  nae,  a  he  poe  malihini  ilaila. 

20  I  ka  manawa  i  hele  ai  lakou  mai  kekahi  lahuikanaka  a  kekahi 

lahuikanaka, 
A  mai  kahi  aupuni  a  hiki  i  kela  aupuui ; 

21  Aole  ia  i  ae  mai  i  kekahi  kanaka  e  hana  ino  mai  ia  lakou, 
Oiaio  no,  ao  mai  la  oia  i  na'lii  no  lakou, 

22  Mai  hoopa  aku  i  kuu  poe  i  poniia, 
Mai  hoino  hoi  i  kuu  mau  kaula. 

23  E  mele  aku  ia  Iehova,  e  ko  ka  honua  a  pau ; 
E  hoike  aku  i  kona  ola,  ia  la  aku  ia  la  aku. 

24  E  hai  aku  i  kona  nani  i  na  lahuikanaka, 

I  kana  mau  hana  kupanaha  i  ko  na  aina  a  pau. 

25  No  ka  mea,  he  nui  no  o  Iehova,  a  e  hoomaikai  nui  ia: 
E  weliweliia  hoi  oia  maluna  o  na  akua  a  pau. 

26  No  ka  mea,  o  na  akua  a  pau  o  na  kanaka,  he  poe  kii  lakou : 
Aka,  na  Iehova  i  hana  na  lani. 

27  Ma  kona  alo  ka  nani  a  me  ka  mahalo ; 

Ma  kona  wahi  hoi  ka  ikaika  a  me  ka  olioli. 

28  E  haawi  aku  no  Iehova,  e  na  hanauna  kanaka, 
E  haawi  aku  no  Iehova  i  ka  nani  a  me  ka  mana. 

29  E  haawi  aku  ia  Iehova  i  ka  nani  no  kona  inoa: 
E  ho  mai  i  ka  mohai,  a  e  hele  mai  imua  ona : 

E  hoomana  ia  Iehova  ma  ka  nani  o  ka  hemolele. 

30  E  weliweli  imua  ona,  e  ko  ka  honua  a  pau : 

E  ku  paa  auanei  hoi  ke  ao  nei,  i  hoonaue  ole  ia'i. 

31  E  hauoli  ko  na  lani,  e  olioli  ko  ka  honua  : 
E  oleloia  hoi  iwaena  o  na  lahuikanaka, 

0  Iehova  e  alii  ana. 

32  E  halulu  mai  ke  kai,  a  me  na  mea  i  piha  ai : 
E  olioli  na  mahinaai  me  na  mea  a  pau  oloko. 

33  Alaila  e  kani  aku  ai  na  laau  o  ka  nahele, 

1  ka  hiki  ana  mai  o  Iehova ; 

No  ka  mea,  ke  hele  mai  la  ia  e  hooponopono  i  ko  ka  honua. 

34  E  mililani  aku  ia  Iehova,  no  ka  mea,  he  maikai  kona; 
A  he  mau  loa  kona  aloha. 

35  E  i  aku  hoi  oukou,  E  hoola  mai  ia  makou, 
E  ke  Akua  nona  ko  kakou  ola, 

E  houluulu  ia  makou,  a  e  hoopakele  ia  makou  i  ko  na  aina  e, 
I  aloha  aku  ai  makou  i  kou  inoa  hoano, 
A  e  kaena  aku  ai  i  kou  maikai. 

36  E  hoomaikaiia  ke  Akua  o  ka  Iseraela,  a  mau  loa  a  mau  loa  aku. 


37  Tf  A  hoonoho  aku  la  oia  imua 
o  ka  pahuberita  o  Iehova  ia  Asa- 
pa  a  me  kona  poe  hoahanau,  e 
lawelawe  mau  imua  o  ka  pahu,  e 
like  me  ka  mea  pono  e  hanaia'i  i 
kela  la  i  keia  la  : 

38  A  me  Obededoma,  me  ko  la- 
kou  poe  hoahanau,  he  kanaono- 
kumamawalu  ;  o  Obededoma  hoi 
he  keiki  a  Iedutuna  a  o  Hosa  na 
kiaipuka : 

39  A  o  Zadoka  ke  kahuna,  a  me 

kona  poe  hoahanau  na  kakuna, 
imua  o  ka  halelewa  o  Iehova,  ma 
ka  wahi  kiekie,  aia  ma  Gibeona, 

40  E  mohai  mau  aku  ai  i  na  mo- 
haikuni  ia  Iehova  maluna  o  ke 
kuahu,  i  kakahiaka,  a  i  ke  ahia- 
hi,  e  like  me  ka  mea  a  pau  i  ka- 
kauia  ma  ke  kanawai  o  Iehova, 
ana  i  kauoha  mai  ai  i  ka  Iseraela : 

41  Me  lakou  pu  o  Hemaua,  o  Ie- 
dutuna,  a  o  na  mea  i  waeia  e  koe, 
o  ka  poe  i  kaheaia  ma  ka  inoa,  no 
ka  mililani  aku  ia  Iehova,  no  ka 
mea,  he  mau  loa  kona  aloha : 

42  A  me  lakou  pu  o  Hemana  a  o 
Iedutuna,  me  na  pu  kani  a  me  na 
kimehala,  no  ka  poe  e  pono  ke 
hookani,  me  na  mea  kani  a  ke 
Akua.  A  o  na  keikikane  a  Iedu- 
tuna  na  kiaipuka. 

43  A  hele  aku  la  na  kanaka  a 
pau  o  kela  kanaka  keia  kanaka  i 
kona  hale  iho :  a  hoi  hou  aku  la  o 
Davida  e  hoomaikai  i  ko  ka  hale 


ona. 

Ua  papaia  mai  o  Davida  i  ka  hana  i  luakini 
no  Iehova.  16  Ka  pule  a  me  ka  hoolea  a 
Davida. 

AIA  i  ko  Davida  noho  ana  ilo- 
ko  o  kona  hale,  olelo  mai  la 
o  Davida  ia  Natana  ke  kaula,  Eia 
au  ke  noho  nei  iloko  o  ka  hale 
kedera,  aka,  o  ka  pahuberita  o  Ie- 
hova,  aia  no  ia  malalo  o  na  paku. 

2  Alaila,  i  aku  la  o  Natana  ia  Da- 
vida,  E  hana  oe  i  ka  mea  a  pau 
maloko  o  kou  naau ;  no  ka  mea, 
me  oe  pu  no  ke  Akua. 

3  1  A  ia  po  iho  no,  hiki  mai  la 
ka  olelo  a  ke  Akua  ia  Natana,  i 
mai  la, 

4  E  hele  aku  oe,  e  hai  ia  Davida 
i  kuu  kauwa,  Penei  ka  Iehova  i 
olelo  mai  nei,  Mai  hana  oe  i  hale 
no'u  e  noho  ai : 

5  No  ka  mea,  aole  au  i  noho  ilo 
ko  o  ka  hale  maoli,  mai  ka  mana- 
wa  mai  a'u  i  kai  mai  nei  i  ka  Ise- 
raela  a  hiki  i  keia  manawa:  aka, 
ua  hele  au  mai  kekahi  halelole,  a 
hiki  i  kekahi  halelole,  a  mai  keka- 
hi  halelewa  a  kekahi  halelewa. 

6  I  na  wahi  a'u  i  hele  pu  ai  me  ka 
Iseraela  a  pau,  i  olelo  anei  au  i 
kekahi  lunakauawai  o  ka  Iseraela, 


a'u  i  kauoha  aku  ai  e  hanai  i  ko'u 
poe  kanaka,  i  ka  i  ana  aku,  No  ke 
aha  la  oukou  i  hana  ole  ai  i  hale 
kedera  no'u  ? 

7  Nolaila  la,  e  olelo  aku  oe  i  kuu 
kauwa  ia  Davida,  Eia  ka  Iehova  o 
na  kaua  i  olelo  mai  nei,  I  lawe 
mai  no  wau  ia  oe  mai  ka  pahipa 
mai,  mamuli  mai  hoi  o  ka  poe  hi- 
pa,  i  alii  oe  maluna  o  ko'u  poe  ka- 
naka  o  ka  lseraela ; 

8  Owau  no  kekahi  pu  me  oe  i  na 
wahi  a  pau  au  i  hele  ai,  a  ua  hoo- 
ki  iho  no  wau  i  na  enemi  ou  a  pau 
mai  kou  maka  aku,  a  ua  hookau- 
lana  au  i  kou  inoa,  e  like  me  ka 
inoa  o  na  kanaka  nui  ma  ka  ho- 
nua  nei. 

9  Na'u  hoi  e  hoike  aku  i  wahi  no 
ko'u  poe  kanaka  no  ka  Iseraela,  a 
e  kanu  iho  no  au  ia  lakou,  a  e  no- 
ho  iho  lakou  ma  ko  lakou  wahi, 
aole  e  nee  hou  aku  lakou ;  aole 
hoi  e  hoopoino  hou  mai  ka  poe 
keiki  na  ka  hewa  ia  lakou,  e  like 
mamua, 

10  A  mai  ka  manawa  mai  a'u  i 
hoonoho  ai  i  na  lunakanawai  ma- 
luna  o  ko'u  poe  kanaka  o  ka  Ise- 
raela.  Eia  hoi,  na'u  no  e  hoopau 
auanei  i  kou  poe  enemi  a  pau.  A 
eia  hoi  kekahi,  ke  hai  aku  nei  au 
ia  oe,  na  Iehova  no  e  hana  i  hale 
nou. 

11 1  A  i  ka  manawa  i  hala  ae  kou 
mau  la,  a  hele  oe  me  ou  mau  ma- 
kua,  na'u  no  e  hooku  ae  i  kau 
hua  mahope  ou,  no  na  keiki  au ; 
a  e  hookupaa  auanei  au  i  kona 
aupuni. 

12  Nana  no  e  hana  i  hale  no'u,  a 
e  hookupaa  mau  loa  auanei  au  i 
kona  nohoalii. 

13  Owau  auanei  kona  makua,  a 
e  lilo  oia  i  keiki  na'u  :  aole  au  e 
lawe  aku  i  kuu  aloha  mai  ona 
aku,  me  a'u  i  lawe  aku  ai  ia  mai 
kou  mua  aku. 

14  Aka,  e  hoonoho  au  ia  ia  ma- 
loko  o  kuu  hale  a  iloko  o  kuu  au- 
puni  a  mau  loaaku;  a  e  hooku- 
paa  mau  loa  ia  kona  nohoalii. 

15  Ma  neia  mau  huaolelo  a  pau; 
a  īna  keia  hihio  a  pau,  ka  Naiana 
i  olelo  aku  ai  ia  Davida. 

16  H  A  hele  aku  la  o  Davida  ke 

alii,  a  noho  aku  la  imua  o  Iehova, 
olelo  aku  la,  Owai  la  wau,  e  Ieho- 
va  ke  Akua,  heaha  hoi  ka'u  ohana 
i  malama  mai  ai  oe  ia'u  a  hiki  i 
neia  wa  ? 

17  He  mea  uuku  hoi  keia  imua  o 
kou  maka,  e  ke  Akua :  a  ua  olelo 
mai  hoi  oe  no  ka  ohana  a  kau  kau- 
wa  a  liuliu  aku  mahope ;  a  ua 
hoomanao  mai  oe  ia'u  ma  ka  ke 
kanaka  kiekie,  e  Iehova  ke  Akua. 

18  Heaha  ka  mea  hou  aku  e  hiki 
ia  Davida  ke  olelo  aku  ia  oe  no  ka 
pono  o  kau  kauwa?  no  ka  mea, 
ua  ike  oe  i  kau  kauwa. 

19  E  Iehova,  no  ka  pono  o  kau 
kauwa,  a  e  like  me  ko  loko  o  kou 
naau,  ua  hana  mai  oe  i  keia  mea 
nui  a  pau,  ma  ka  hoike  ana  mai  i 
na  mea  nui  a  pau. 

20  E  Iehova  e,  aohe  ou  mea  like, 
aohe  Akua  e  ae,  o  oe  wale  no,  ma 
ka  mea  a  pau  a  makou  i  lohe  ai 
ma  ko  makou  pepeiao. 

21  Auhea  la  kekahi  lahuikanaka 
ma  ka  honua  nei  e  like  me  kou 
poe  kanaka  o  ka  Iseraela,  ka  poe 
a  ke  Akua  i  kii  aku  ai  e  hoola  i  poe 
kanaka  nona,  i  mea  e  kaulana  ai 
kou  inoa  i  nui  ia,  a  i  weliweli,  ma 
ka  hookuke  ana  aku  i  na  lahuika- 
naka  mai  ke  alo  aku  o  kou  poe 
kanaka  au  i  hoola  ai  mai  Aigupi- 
ta  mai  ? 

22  No  ka  mea,  ua  hoolilo  oe  i 
kou  poe  kanaka  ka  Iseraela  i  poe 
kanaka  nou,  a  mau  loa  aku :  a  ua 
lilo  mai  oe,  e  Iehova,  i  Akua  no 
lakou. 

23  Nolaila  hoi,  e  Iehova,  e  hoo- 
kupaa  mau  loa  oe  i  ka  olelo  au  i 
olelo  mai  ai  no  kau  kauwa,  a  me 
kana  ohana,  a  e  hana  mai  e  like 
me  kau  i  olelo  ai. 

24  Oiaio,  e  hookupaa  oe,  i  hoo- 
nui  mau  loa  ia  kou  inoa,  i  ka  i 
ana,  O  Iehova  o  na  kaua,  oia  ke 
Akua  o  ka  Iseraela,  ke  Akua  ia  i 
ka  Iseraela:  a  e  hookupaaia  ka 
ohana  a  kau  kauwa  a  Davida 
imua  ou. 

25  No  ka  mea,  ua  hoike  mai  oe,  e 
kuu  Akua,  i  ka  pepeiao  o  kau 
kauwa,  e  hana  oe  i  hale  nona; 
nolaila,  ua  manao  iho  kau  kauwa 
e  pule  aku  imua  ou. 

26  Ano  hoi,  e  Iehova,  o  oe  no  ke 
Akua,  a  ua  hai  mai  oe  i  keia  loko- 
maikai  i  kau  kauwa  : 

27  Nolaila  hoi,  ua  lealea  oe  e 
hoopomaikai  mai  i  ka  ohana  a 
kau  kauwa,  i  mau  loa  ia  imua  ou  : 
no  ka  mea,  ke  hoopomaikai  mai 
nei  oe,  e  Iehova,  a  e  pomaikai 
mau  loa  no  ia. 

MOKUNA  XVIII. 

Ka  lanakila  o  Davida  maluna  o  na  Pilisetia  a 
me  ka  Moaba.  3  Ke  kaua  ana  me  ko  Su- 
ria.  9  Ka  hele  ana  mai  o  ke  keiki  a  Tou  ke 
alii  o  Hamata  me  na  makana.  12  Ko  Da- 
vida  alii  pomaikai  ana.  15  Na  luna  o  Da- 
vida. 

MAHOPE  mai  o  keia  mea,  pe- 
pehi  aku  la  o  Davida  i  na 
Pilisetia,  a  hoopau  ia  lakou ;  a 
lawe  ae  la  oia  ia  Gata,  a  me  na  ku- 
lanahale  ona  mailoko  ae  o  ka  lima 
o  na  Pilisetia. 

2  Pepehi  aku  hoi  oia  i  ka  Moa- 
ba :  a  lilo  mai  la  na  Moaba  i  poe 
kauwa  na  Davida,  a  lawe  mai  la 
hoi  lakou  i  ka  waiwai  hookupu. 

3  1  Pepehi  aku  la  hoi  o  Davida 
ia  Hadarezera  ke  alii  o  Zoba,  a  hi- 
ki  i  Hamata,  ia  ia  i  bele  aku  ai  e 
hoopaa  i  koua  aupuni  ma  ka  mu- 
liwai  o  Euperate. 

4  Lawe  ae  la  o  Davida  mai  ona 
aku  i  na  halekaa  he  tausani,  me  na 
hoohololio  ehiku  tausani,  a  me  na 
tausani  kanaka  kani  wawae  he 
iwakalua :  oki  iho  la  hoi  o  Davida  i 
ke  olona  wawae  o  na  lio  a  pau  o 
na  halekaa ;  aka,  hookoe  iho  la  ia 
i  hookahi  haneri  o  na  lio  halekaa. 

5  A  i  ka  hele  ana  mai  o  ko  Suria 
no  Damaseko  e  kokua  mamuli  o 
Hadarezera,  ke  alii  o  Zoba,  pepe- 
hi  aku  la  o  Davida  i  ko  Suria  he 
iwakaluakumamalua  na  tausani 
kanaka. 

6  A  hana  iho  la  o  Davida  i  na  pa- 
kaua  ma  Suria  no  Damaseko,  a  li- 
lo  ae  la  ko  Suria  i  poe  kauwa  na 
Davida,  a  lawe  mai  la  i  ka  waiwai 
hookupu.  Pela  o  Iehova  i  mala- 
ma  mai  ai  ia  Davida  i  na  wahi  a 
pau  ana  i  hele  ai. 

7  Lawe  ae  la  hoi  o  Davida  i  na 
palekaua  gula  maluna  o  na  kauwa 
a  Hadarezera  ke  alii  o  Zoba,  a 
lawe  mai  la  ia  mau  mea  i  Ierusa- 
lema. 

8  Lawe  mai  la  hoi  o  Davida  i  ke 
keleawe  he  nui  loa,  uiai  Tibehata 
mai,  a  mai  Kuna  hoi,  o  na  kulana- 
kauhale  ia  o  Hadarezera;  ka  mea 
keia  i  hanaia'i  e  Solomona  ke  kai 
keleawe,  me  na  pou  a  me  na  ipu 
keleawe. 

9  Tf  A  lohe  ae  la  o  Tou  ke  alii  o 
Hamata,  ua  pepehi  o  Davida  i  ka 
poe  kaua  a  pau  o  Hadarezera,  o 
ke  alii  no  Zoba ; 

10  Hoouna  mai  la  oia  i  kana  kei- 
ki  ia  Hadorama  io  Davida  la,  e 
hooaloha  ia  ia,  a  e  hoomaikai  ia 
ia,  no  kona  kaua  ana  ia  Hadare- 
zera,  a  ua  pepehi  ia  ia;  (no  ka 
mea,  he  kauaka  o  Hadarezera  i 
kaua  aku  me  Tou ;)  a  me  ia  no  na 
ipu  gula,  na  ipu  kala  a  me  na  ipu 
keleawe  he  nui  loa. 

11  Tf  Hoolaa  aku  la  o  Davida  ke 
alii  ia  mau  mea  no  Iehova,  me  ke 
kala  a  me  ke  gula  ana  i  lawe  mai 
ai  no  na  lahuikanaka  a  pau  ;  mai 
ka  Edoma  mai,  mai  ka  Moaba 
mai,  a  mai  ka  poe  mamo  mai  a 
Amona,  a  mai  ko  Pilisetia,  a  mai 
ka  Amaleka  mai. 

12  A  pepehi  aku  la  o  Abisai  ke 
keiki  a  Zeruia  i  na  kanaka  o  Edo- 
ma  he  umikumamawalu  tausani, 
ma  ke  awawa  paakai. 

13  Tf  Hana  iho  la  hoi  oia  i  na 
pakaua  ma  Edoma  :  a  lilo  ae  la  ka 
Edoma  a  pau  i  poe  kauwa  na  Da- 
vida.  Pela  o  Iehova  i  malama 
mai  ai  ia  Davida  i  na  wahi  a  pau 
ana  i  hele  aku  ai. 

14  T  A  nohoalii  iho  la  o  Davida 
nialuna  o  ka  Iseraela  a  pau,  a  hoo- 
ko  aku  la  i  ke  kanawai  me  ka  hoo- 
pono  aku  iwaena  o  kona  poe  ka- 
naka  a  pau. 

15  A  o  Ioaba  ke  keiki  a  Zeruia, 
oia  ka  lunakaua ;  a  o  Iehosapata 
ke  keiki  a  Ahiluda  ke  kakao- 
lelo. 

16  A  o  Zadoka  ke  keiki  a  Abi- 
tuba,  a  me  Abimeleka  ke  keiki  a 
Abiatara  na  kahuna ;  a  o  Savasa 
ke  kakauolelo ; 

17  A  o  Benaia  ke  keiki  a  Iehoia- 
da,  maluna  ia  o  ka  poe  Kereti  a 
nie  ka  poe  Pelcti:  a  o  na  keiki- 
kane  a  Davida,  he  niau  luna  lakou 
ine  ke  alii. 


MOKUNA  XIX. 

No  ka  hoinoia  o  na  elele  a  Davida  e  ke  alii  o 
ka  Amona.  6  Ke  kaua  ana  me  ka  Amona 
a  me  ko  Suria.  16  Ka  pio  ana  o  ka  poe 
Suria,  a  lilo  ko  lakou  aina  no  Davida. 

MAHOPE  mai  o  ia  mea,  make 
iho  la  o  Nahasa  ke  alii  o  na 
mamo  a  Amona,  a  nohoalii  iho  la 
o  Hanuna  ma  kona  wahi. 

2  Olelo  iho  la  o  Davida,  E  loko- 
maikai  no  wau  ia  Hanuna  ke  kei- 
ki  a  Nahasa ;  no  ka  mea,  i  loko- 
maikai  mai  kona  makuakane  ia'u. 
Hoouna  aku  la  o  Davida  i  na  elele 
e  hooluolu  aku  ia  ia  no  kona  ma- 
kuakane.  A  hiki  aku  la  na  elele 
o  Davida  i  ka  aina  o  na  mamo  a 
Amona,  io  Hanuna  la,  e  hooluolu 
ia  ia. 

3  Aka,  o  na  alii  o  na  mamo  a 
Amona,  i  aku  la  lakou  ia  Hanuna, 
Ke  manao  nei  anei  oe,  e  hoomai- 
kai  mai  o  Davida  i  kou  makua- 
kane  i  kona  hoouna  ana  mai  iou 
la  i  na  mea  hooluolu?  Aole  anei 
i  hele  mai  kana  mau  kauwa  iou 
nei  e  makaikai,  a  e  hookahuli,  a  e 
hoomakakiu  mai  i  ka  aina? 

4  Nolaila,  lalau  mai  la  o  Hanuna 
i  na  kauwa  a  Davida,  a  kahi  ae  la 
i  ko  lakou  umiumi,  a  okioki  iho 
la  i  ko  lakou  mau  aahu  mawaena, 
ma  ko  lakou  kikala,  a  kipaku  mai 
la  ia  lakou. 

5  Hele  mai  la  kekahi,  a  hai  aku 
la  ia  Davida  i  ka  mea  i  hanaia  mai 
i  ua  mau  kanaka  la.  Hoouna  aku 
la  ia  e  halawai  me  lakou :  no  ka 
mea,  ua  hilahila  loa  lakou.  I  aku 
la  ke  alii,  E  noho  oukou  ma  Ieri- 
ko,  a  ulu  ae  ko  oukou  umiumi, 
alaila  e  hoi  mai. 

6  ^  A  ike  iho  la  na  mamo  a  Amo- 
na,  ua  pilau  lakou  imua  o  Davida, 
hoouka  aku  la  o  Hanuna  me  na 
mamo  a  Amona  i  na  talena  kala 
he  tausani  e  hoolimalima  no  la- 
kou  i  na  halekaa  a  me  na  hooholo- 
lio  mai  Mesopotamia,  a  mai  Suria- 
maaka,  a  mai  Zoba  mai. 

7  Hoolimalima  ae  la  lakou  i  na 
kaa  he  kanakolukumamalua  tau- 
sani,  a  me  ke  alii  o  Maaka,  a  me 
kona  poe  kanaka ;  a  hele  mai  la- 
kou  a  hoomoana  imua  o  Medeba. 
Akoakoa  mai  la  na  mamo  a  Amo- 
na  mailoko  niai  o  ko  lakou  raau 

kulanakauhale,  a  hele  niai  i  ke 
kaua. 

8  A  lohe  ae  la  o  Davida,  hoouna 
aku  la  oia  ia  Ioaba,  me  ka  puali  a 
pau  o  ka  poe  ikaika. 

9  Hele  mai  la  ka  poe  mamo  a 
Amona  iwaho,  a  hoonohonoho  i 
ke  kaua  ma  ke  alo  o  ka  puka  e 
komo  ai  iloko  o  ke  kulanakau- 
hale :  a  ku  okoa  ae  la  na  alii  i  hiki 
mai  ma  ke  kula. 

10  A  ike  aku  la  o  Ioaha  i  ke  alo 
o  na  kaua,  mamua  kekahi,  a  ma- 
hope  kekahi,  wae  aku  la  oia  i  ka 
poe  ui  a  pau  o  ka  Iseraela,  a  hoo- 
nohonoho  aku  la  ia  lakou  e  ku  e 
i  ko  Suria. 

11  A  haawi  aku  la  ia  i  ka  poe  i 
koe  ma  ka  lima  o  Abisai  kona  kai- 
kaina,  a  hoonohonoho  aku  oia  ia 
lakou  e  ku  e  i  na  mamo  a  Amona. 

12  I  aku  la  oia,  Ina  e  oi  aku  ka 
ikaika  o  ko  Suria  i  ko'u,  alaila  e 
kokua  mai  oe  ia'u :  aka,  ina  e  oi 
aku  ka  ikaika  o  na  mamo  a  Amo- 
na  i  kou,  alaila  au  e  kokua  aku 
ia  oe. 

13  I  nui  ka  ikaika,  a  e  koa  hoi 
kakou  no  ko  kakou  iahuikanaka, 
a  me  na  kulanakauhale  no  ko  ka- 
kou  Akua  :  a  e  hana  mai  o  Iehova 
i  ka  mea  pono  imua  o  kona  maka. 

14  Neenee  aku  la  o  Ioaba  me  na 
kanaka  me  ia  imua  o  ko  Suria,  i 
ke  kaua  ana ;  a  hee  aku  la  lakou 
imua  ona. 

15  A  ike  aku  la  na  mamo  a  Amo- 
na,  ua  hee  aku  la  ko  Suria,  alaila 
hee  aku  la  hoi  lakou  imua  o  Abi- 
sai  kona  kaikaina,  a  komo  aku  la 
iloko  o  ke  kulanakauhale.  Alaila 
hele  mai  la  o  Ioaba  i  Ierusalema. 

16  1[  A  ike  ae  la  ko  Suria,  ua  pe- 
pehiia  lakou  imua  o  ka  Iseraela, 
hoouna  aku  la  lakou  i  na  elele,  a 
kai  mai  la  lakou  i  ko  Suria  e  noho 
ana  ma  kela  aoao  o  ka  muliwai :  a 
imua  o  lakou  o  Sopaka  ka  luna- 
koa  no  Hadarezera. 

17  A  hai  aku  la  kekahi  ia  Davi- 
da:  a  hoakoakoa  ae  la  oia  i  ka 
Iseraela  a  pau,  a  hele  aku  la  raa 
kela  aoao  o  Ioredane,  a  hiki  aku 
la  io  lakou  la,  a  hoonohonoho  aku 
la  i  ke  kaua  ku  e  ia  lakou.  Aia 
hoonohonoho  aku  ai  o  Davida  i 

kc  kaua  ku  e  ia  lakou,  alaila  lakou 
i  kaua  mai  me  ia. 

18  A  hee  aku  la  ko  Suria  imua  o 
ka  Iseraela;  a  pepehi  aku  la  o 
Davida  i  na  kanaka  o  na  halekaa 
ehiku  tausani,  a  me  na  kanaka 
kaniwawae  he  kanaha  tausani,  a 
make  iho  la  o  Sopaka  ka  luna- 
kaua. 

19  A  ike  iho  la  na  kauwa  a  Hada- 
rezera,  ua  pepehiia  lakou  imua  o 
ka  Iseraela,  hookuikahi  mai  la  la- 
kou  me  Davida,  a  lilo  iho  la  i  poe 
kauwa  nana.  Aole  hoi  i  manao 
ko  Suria  e  kokua  hou  aku  i  na 
mamo  a  Amona. 

MOKUNA  XX. 

Hoopilikiaia  o  Rabata,  a  ua  laweia  e  Davida. 
4  No  ka  make  o  na  kanaka  nunui  ekolu  o 
ko  Pilisetia. 

AI  ka  makahiki  hou,  i  ka  ma- 
nawa  e  hele  aku  ai  na  alii, 
alakai  aku  la  o  Ioaba  i  ka  poe 
ikaika  o  na  koa,  a  luku  iho  la  i 
ka  aina  o  na  mamo  a  Amona,  a 
hele  aku  la,  a  hoopilikia  aku  la  ia 
Raba :  aka,  noho  iho  la  o  Davida 
i  Ierusalema.  A  pepehi  aku  la  o 
Ioaba  ia  Raba,  a  luku  iho  la  ia 
wahi. 

2  Lawe  ae  la  o  Davida  i  ka  papa- 
lealii  o  ko  lakou  alii  mailuna  o 
kona  poo,  he  talena  gula  ia  i  ke 
kaupaona  ana,  a  me  na  pohaku 
makamae  maloko ;  a  ua  kauia  oia 
maluna  o  ke  poo  o  Davida :  a  lawe 
niai  la  ia  i  ka  waiwai  pio  he  nui 
loa  mailoko  mai  o  ua  kulanakau- 
hale  la. 

3  Lawe  mai  la  hoi  oia  iwaho  i  na 
kanaka  oloko :  a  okioki  iho  la  ia 
lakou  i  na  pahiolo,  a  i  na  mea  hao 
oioi,  a  i  na  koilipi.  Pela  i  hana 
aku  ai  o  Davida  i  na  kulanakau- 
hale  a  pau  o  na  maino  a  Amona. 
A  hoi  hou  mai  la  o  Davida  me  na 
kanaka  a  pau  i  Ierusalema. 

4  H  A  mahope  mai  o  ia  mea,  ku 
ae  la  ke  kaua  ma  Gezera  me  na 
Pilisetia ;  ia  manawa,  pepehi  iho 
la  o  Sibekai  no  Husata  ia  Sipai  no 
na  keiki  a  ke  kanaka  nunui :  a  ua 
hoopioia  lakou. 

5  A  he  kaua  hou  no  hoi  me  na 
Pilisetia;  a  pepehi  iho  la  o  Eleha- 
nana  ke  keiki  a  Iaira  ia  Lahemi 


MOKUNA  XXI. 


ke  kaikaina  o  Golia  no  Gata,  o  ke 
au  o  kana  ihe,  ua  like  ia  me  ka 
laau  o  ka  mea  ulana  lole. 

6  A  he  kaua  kou  ma  Gata,  ilaila 
he  kanaka  nunui,  he  iwakaluaku- 
mamaha  na  manamanalima  a  me 
na  manamanawawae  ona,  he  pao- 
no  a  he  paono,  a  he  keiki  no  hoi 
ia  na  ke  kanaka  nunui. 

7  Aka,  i  ka  wa  i  hoino  mai  ai  oia 
i  ka  Iseraela,  pepehi  iho  la  o  Iona- 
tana  ke  keiki  a  Simea  a  ke  kai- 
kuaana  o  Davida,  ia  ia. 

8  Ua  hanau  keia  poe  na  ke  kana- 
ka  nunui  ma  Gata ;  a  haule  lakou 
ma  ka  lima  o  Davida,  a  me  ka  lima 
o  kana  mau  kauwa. 

MOKUNA  XXI. 

No  ka  helu  ana  i  na  kanaka  o  ka  Iseraela.  7 
Ua  huhu  ke  Akua,  a  ua  hoouna  mai  la  ia 
Gada,  e  hai  ia  Davida.  14  Ka  mai  ahulau. 
28  Ka  mohai  a  Davida. 

KU  e  mai  la  o  Satana  i  ka  Ise- 
raela,  a  hoowalewale  mai  la 
ia  Davida  e  helu  aku  i  ka  Ise- 
raela. 

2  Olelo  aku  la  o  Davida  ia  Ioaba 
a  i  na  luna  o  kanaka,  Ou  haele,  e 
helu  i  ka  Iseraela,  mai  Beereseba 
a  hiki  i  Dana :  a  e  lawe  mai  i  ko 
lakou  helu  ana  io'u  nei,  i  ike  au. 

3  Ekemu  mai  la  o  Ioaba,  E  hoo- 
nui  o  Iehova  i  kona  poe  kanaka,  a 
pahanei'i  hou  aku  :  aka,  e  kuu  ha- 
ku,  e  ke  alii,  aole  anei  lakou  a 
pau  na  kauwa  a  kuu  haku  ?  No 
ke  aha  la  hoi  e  makemakenei  kuu 
haku  ia  mea  ?  No  ke  aha  la  oia  e 
lilo  ai  i  kumu  e  lawehala  ai  o  ka 
Iseraela  ? 

4  Aka,  ua  ikaika  ka  olelo  a  ke 
alii  maluna  o  Ioaba.  Nolaila,  he- 
le  aku  la  o  Ioaba,  a  kaahele  ma- 
waena  o  Iseraela  a  pau,  a  hoi  mai 
la  i  Ierusalema. 

5  II  Haawi  aku  la  o  Ioaba  i  ka 
huina  o  ka  helu  ana  i  na  kanaka 
ia  Davida.  A  o  ka  helu  ana  i  ka 
Iseraela  a  pau,  he  tausani  tausani 
a  me  ka  haneri  tausani  keu  ka 
poe  i  unuhi  i  ka  pahikaua:  a  no 
ka  Iuda  eha  haneri  a  me  kanahi- 
ku  tausani  kanaka  ka  i  unuhi  i  ka 
pahikaua. 

6  Aka,  aole  ia  i  helu  i  ka  Levi  a 
me  ka  Beniamina,  no  ka  mea,  ua 


hoowahawahaia  ka  olelo  a  ke  alii 
e  Ioaba. 

7  A  he  hewa  no  ia  mea  imua  o  na 
maka  o  Iehova  ;  nolaila  ia  i  hahau 
ai  i  ka  Iseraela. 

8  Olelo  aku  la  o  Davida  i  ke 
Akua,  Ua  hana  lapuwale  iho  nei 
au  i  kuu  hana  ana  ia  mea:  a  ke 
noi  aku  nei  au  ia  oe,  e  kala  ae  oe 
i  ka  hewa  o  kau  kauwa ;  no  ka 
mea,  ua  hana  lapuwale  loa  no 
wau. 

9  1f  Olelo  mai  la  o  Iehova  ia  Ga- 
da  i  ko  Davida  kaula,  i  mai  la, 

10  O  hele  e  hai  ia  Davida,  i  ka  i 
ana  aku,  Eia  ka  Iehova  e  olelo 
mai  nei,  Ke  hoike  aku  nei  au  nou 
i  ekolu  mau  mea ;  e  koho  oe  i  ke- 
kahi  o  lakou,  i  hana  aku  ai  au  ia 
ia  oe. 

11  A  hele  mai  la  o  Gada,  i  mai  la 
ia  ia,  Eia  ka  Iehova  e  olelo  mai 
nei,  e  koho  oe  nou, 

12  I  na  makahiki  wi  ekolu  paha ; 
a  ekolu  na  malama  paha  e  hee  ai 
imua  o  kou  poe  enemi,  a  loaa  mai 
oukou  i  ka  pahikaua  o  kou  poe 
enemi ;  a  eia  paha,  ekolu  la  o  ka 
pahikaua  o  Iehova,  oia  ke  ahulau 
ma  ka  aina,  a  o  ka  anela  o  Iehova 
e  luku  mai  ana  ma  na  palena  a 
pau  o  ka  Iseraela.  Nolaila  hoi, 
a  kuka  iho  oe  i  ka  olelo  na'u  e 
hoihoi  aku  i  ka  mea  nana  au  i 
hoouna  mai. 

13  Olelo  mai  la  o  Davida  ia  Ga- 
da,  He  pilikia  nui  ko'u :  e  aho  c 
haule  iho  au  ano  iloko  o  ka  lima 
o  Iehova ;  no  ka  mea,  he  nui  loa 
kona  aloha :  aole  au  make  haule 
iloko  o  ka  lima  o  kanaka. 

14  TI  A  hoouna  mai  la  o  Iehova 
i  ke  ahulau  iluna  o  ka  Iseraela  ;  a 
make  iho  la  na  kanaka  o  ka  Ise- 
raela  he  kanahiku  tausani. 

15  A  hoouna  mai  la  ke  Akua  i 
kekahi  anela  i  Ierusalema  e  luku 
iho  ia  wahi :  a  i  koua  luku  ana, 
nana  mai  la  o  Iehova,  a  hoololi 
iho  la  i  kona  manao  hoino  mai ; 
a  i  mai  la  ia  i  ka  anela  nana  i 
luku  mai,  U'oki,  e  alia  kou  lima 
auo.  A  ku  iho  la  ka  anela  o  Ieho- 
va  ma  kahi  hehi  palaoa  o  Orenana 
ka  Iebusa. 

16  Nana  ae  la  na  maka  o  Davida 

iluna,  a  ike  aku  la  i  ka  anela  o  Ie- 
hova  e  ku  ana  mawaena  o  ka  ho- 
nua  a  o  ka  lani,  a  he  pahikaua  i 
unuhiia  ma  kona  lima  i  oia'ku 
maluna  o  Ierusalema.  Alaila,  o 
Davida  a  me  na  lunakahiko  i 
aahuia  i  ke  kapa  inoino,  haule 
iho  la  lakou  ilalo  ke  alo. 

17  Olelo  aku  la  o  Davida  i  ke 
Akua,  Aole  anei  owau  ka  mea  i 
kauoha  aku  e  heluia'i  na  kauaka  ? 
Owau  io  no  ka  mea  i  hewa,  a  i 
hana  i  keia  mea  ino  maoli.  Aka, 
o  keia  poe  hipa,  heaha  ka  lakou  i 
hana'i  ?  Ke  noi  aku  nei  au  ia  oe, 
e  Iehova  kuu  Akua,  e  kau  mai  i 
kou  lima  maluna  iho  o'u  a  o  ka 
ohana  a  ko'u  makuakane ;  aole 
maluna  o  kou  poe  kanaka,  e  ma- 
ke  ai  lakou. 

18  1f  Alaila,  kauoha  mai  la  ka 
anela  o  Iehova  ia  Gada,  e  olelo 
aku  ia  Davida,  e  pii  aku  o  Davida, 
a  e  kukulu  i  kuahu  no  Iehova 
ma  kahi  hehi  palaoa  o  Orenana 
ka  Iebusa. 

19  Pii  aku  la  o  Davida  no  ka  ole- 
lo  ana  a  Gada,  ana  i  olelo  ai  ma 
ka  inoa  o  Iehova. 

20  Haliu  ae  la  o  Orenana  ihope,  a 
ike  aku  la  i  ka  anela,  alaila  pee 
iho  la  oia  a  me  kaua  mau  keikika- 
ne  eha  me  ia.  E  hehi  palaoa  ana 
o  Orenana. 

21  A  i  ka  hele  ana  mai  o  Davida 
io  Orenana  la,  nana  ae  la  o  Orena- 
na,  a  ike  aku  la  ia  Davida,  a  hele 
aku  la  ia  iwaho  o  kahi  hehi  pa- 
laoa,  a  kulou  iho  la  ia  imua  o  Da- 
vida,  ilalo  ke  alo  ma  ka  honua. 

22  Alaila,  i  mai  la  o  Davida  ia 
Orenana,  E  haawi  mai  oe  i  ka  wa- 
hi  hehi  palaoa,  i  kukulu  iho  ai  au 
ilaila  i  kuahu  no  Iehova  :  e  haawi 
mai  oe  ia'u  ia  no  ke  kumukuai 
maoli :  i  hookiia'i  ke  ahulau  mai 
na  kanaka  aku. 

23  I  aku  la  o  Orenana  ia  Davida, 
E  lawe  oe  nou,  a  e  hana  iho  kuu 
haku  ke  alii  i  ka  mea  pono  imua 
o  kona  maka.  Aia  hoi,  ke  haawi 
aku  nei  au  i  na  bipi  no  na  mohai- 
kuni,  a  me  na  laau  kaa  palaoa  i 
wahie,  a  me  ka  palaoa  i  mohaiai : 
ke  haawi  aku  nei  au  ia  a  pau  loa. 

21  Olelo  mai  la  o  Davida  ke  alii 

ia  Orenana,  Aole,  aka,  he  oiaio 
no,  e  kuai  no  au  ia  wahi  no  ke  ku- 
mukuai  maoli :  no  ka  mea,  aole 
au  e  lawe  i  kau  no  Iehova,  aole 
hoi  e  kaumaha  aku  i  na  mohaiku- 
ni  i  kuai  ole  ia. 

25  A  uku  aku  o  Davida  ia  Ore- 
nana  i  eono  haneri  sekela  gula 
ma  ke  kaupaona  ana,  no  ia  wahi. 

26  A  hana  iho  la  o  Davida  i  kua- 
hu  no  Iehova  malaila,  a  kaumaha 
aku  la  i  na  mohaikuni,  a  me  na 
mohai  hoomalu,  a  kahea  aku  la 
oia  ia  Iehova ;  a  maliu  mai  la  oia 
ia  ia  mai  ka  lani  mai  i  ke  ahi  ma- 
luna  o  ke  kuahu  mohaikuni. 

27  Kauoha  mai  la  o  Iehova  i  ka 
anela ;  a  hoihoi  ae  la  ia  i  ka  pahi- 
kaua  maloko  o  kona  wahi. 

28  U  Ia  manawa  no,  a  ike  aku  la 
o  Davida  ua  maliu  mai  o  Iehova 
ia  ia  ma  kahi  hehi  palaoa  o  Ore- 
nana  ka  Iebusa,  alaila  mohai  aku 
la  ia  ma  ia  wahi. 

29  No  ka  mea,  o  ka  halelewa  o 
Iehova,  a  Mose  i  hana'i  iloko  o  ka 
waoakua,  a  me  ke  kuahu  mohai- 
kuni,  aia  no  ia  i  kela  manawa  ma 
kahi  kiekie  o  Gibeona. 

30  Aka,  aole  i  hiki  ia  Davida  ke 
hele  ilaila  e  ninau  i  ke  Akua  imua 
ona :  no  ka  mea,  ua  makau  oia  i 
ka  pahikaua  o  ka  anela  o  Iehova. 

MOKUNA  XXII. 

Hoomakaukau  o  Davida  no  ka  luakini.  6 
Ke  kauoha  ia  Solomona,  a  me  na  lunaka- 
hiko  e  hana  i  ka  luakini  no  ke  Akua. 

ALAILA  olelo  mai  la  o  Davi- 
.  da,  Eia  ka  hale  o  Iehova  ke 
Akua ;  eia  hoi  ke  kuahu  o  ka  mo- 
haikuni  no  ka  Iseraela. 

2  Kauoha  mai  la  o  Davida,  e 
houluulu  mai  i  na  kanaka  e  no- 
ho  ana  i  ka  aina  o  ka  Iseraela :  a 
hoonoho  iho  la  ia  i  na  kalaipoha- 
ku  e  kalai  i  na  pohaku  i  mea  e 
hana'i  i  ka  hale  o  ke  Akua. 

3  Hoomakaukau  iho  la  o  Davida 
i  ka  hao  he  nui  loa  no  na  kui  o  na 
pani  puka  o  ka  pa,  a  no  na  lou- 
nao  :  a  me  ke  keleawe  he  nui  loa 
aole  i  kaupaonaia. 

4  A  me  na  laau  kedera  he  nui 
loa :  no  ka  mea,  na  ko  Zidona  a 
me  ko  Turo  i  lawe  mai  i  ka  laau 
kedera  he  nui  ia  Davida. 

5  I  mai  la  o  Davida,  He  opiopio 
kuu  keiki  o  Solomona,  a  he  palu- 
palu  hoi;  a  o  ka  hale  e  hanaia 
ana  no  Iehova,  he  mea  nani  nui 
loa  ia,  he  mea  kaulana  ma  na  aina 
a  pau  no  kona  maikai :  e  hooma- 
kaukau  no  wau  i  na  mea  nona. 
Nolaila,  i  hoomakaukau  nui  loa  o 
Davida  mamua  o  kona  make  ana. 

6  U  Alaila,  hea  aku  la  ia  i  kana 
keiki  ia  Solomona,  a  kauoha  aku 
la  ia  ia  e  hana  i  hale  no  Iehova  ke 
Akua  o  ka  Iseraela. 

7  Olelo  aku  la  o  Davida  ia  Solo- 
mona,  E  kuu  keiki  e,  owau  nei 
la,  aia  no  iloko  o  kuu  naau  ka  ma- 
nao  e  hana  i  hale  no  ka  inoa  o 
Iehova  kuu  Akua : 

8  Aka,  hiki  mai  la  ka  olelo  a  Ie- 
hova  io'u  nei,  i  mai  la,  Ua  hookahe 
oe  i  ke  koko  a  nui  loa,  a  ua  kaua 
hoi  oe  i  na  kaua  nui :  mai  hana  oe 
i  hale  no  kuu  inoa,  no  ka  mea,  he 
nui  loa  ke  koko  au  i  hookahe  ai  ma 
ka  honua  imua  o  ko'u  mau  maka. 

9  Aia  hoi,  e  hanau  ke  keikikaue 
nau,  he  kanaka  hoomaha  no  ia;  a 
e  hoomaha  auanei  au  ia  ia  mai 
kona  poe  enemi  a  pau  e  noho  ana 
a  puni :  no  ka  mea,  o  Solomona 
kona  inoa,  a  e  haawi  auanei  au  i 
ka  maluhia  a  me  ka  maha  no  ka 
Iseraela  i  kona  mau  la. 

10  Nana  no  e  hana  ka  hale  no 
ko'u  inoa,  a  e  lilo  auanei  ia  i  keiki 
na'u,  a  owau  auanei  kona  makua, 
a  e  hookupaa  no  wau  i  ka  nohoa- 
lii  o  kona  aupuni  maluna  o  ka 
Iseraela,  a  mau  loa  aku. 

11  Ano  hoi,  e  kuu  keiki,  me  oe 
pu  o  Iehova :  a  e  pomaikai  auanei 
oe ;  a  e  hana  oe  i  ka  hale  o  Ieho- 
va  o  kou  Akua,  e  like  me  kana  i 
olelo  mai  ai  nou. 

12  E  haawi  io  mai  o  lehova  nou 
i  ke  akamai  a  me  ka  naauao,  a  e 
kauoha  mai  ia  oe  no  ka  Iseraela,  i 
malama  aku  ai  oe  i  ke  kanawai  o 
Iehova  o  kou  Akua. 

13  Alaila  oe  e  pomaikai,  ina  oe  e 
hoomanao  e  hooko  i  na  kanawai  a 
me  na  kauoha  a  Iehova  i  haawi 
mai  ai  ia  Mose  no  ka  Iseraela:  e 
hooikaika  oe,  a  e  koa  hoi ;  mai 
makau  oe,  aole  hoi  e  pauaho. 

14  Ano  hoi,  i  kuu  ilihuue  ana,  ua 


hoomakaukau  iho  no  wau  no  ka 
hale  o  Iehova,  i  hookahi  haneri 
tausani  talena  gula,  a  me  ka  tau- 
sani  tausani  talena  kala:  a  o  ke 
keleawe  a  me  ka  hao,  aole  i  kau- 
paonaia;  no  ka  mea,  he  nui  loa: 
ua  hoomakaukau  hoi  au  i  ka  laau 
a  me  na  pohaku,  a  nau  no  e  hoo- 
mahuahua  ae  ilaila. 

15  He  nui  no  hoi  na  paahana  ia 
oe,  na  mea  kalai  a  me  na  mea  ka- 
pili  pohaku  a  me  ka  laau,  a  me  na 
kanaka  akamai  he  nui  i  ka  hana  i 
na  hana  a  pau. 

16  O  ke  gula  a  me  ke  kala,  o  ke 
keleawe  a  me  ka  hao,  aole  i  he- 
luia.  E  ku  ae  oe,  a  e  hana  aku,  a 
me  oe  pu  no  o  Iehova 

17  H  Kauoha  mai  la  hoi  o  Davida 
i  na  alii  a  pau  o  ka  Iseraela,  e  ko- 
kua  ia  Solomona  kana  keiki : 

18  Aole  anei  o  Iehova  o  ko  ou- 
kou  Akua  me  oukou  ?  Aole  anei 
i  hoomaha  mai  oia  ia  oukou  ma 
kela  aoao  a  ma  keia  aoao  ?  No 
ka  mea,  ua  haawi  mai  la  ia  i  na 
kanaka  o  ka  aina  iloko  o  ko'u 
lima ;  a  ua  hoopioia  ka  aina  imua 
o  Iehova  a  imua  o  kona  poe  ka- 
naka. 

19  Ano  e  hoopapau  oukou  i  ko 
oukou  naau  a  me  ko  oukou  uhane 
e  imi  aku  ia  Iehova  i  ko  oukou 
Akua:  e  ku  ae  hoi  oukou,  a  e 
hana  i  ka  luakini  o  Iehova  ke 
Akua :  i  laweia'ku  ai  ka  pahuberi- 
ta  o  Iehova,  a  me  na  ipu  laa  no  ke 
Akua,  iloko  o  ka  hale  e  hanaia'na 
no  ka  inoa  o  Iehova. 

MOKUNA  XXIII. 

Na  Davida  i  liooalii  ia  Solomona.    2  Ua  he- 
luia  ka  poe  Levi,  a  ua  hoonohopapaia. 

IKA  wa  i  elemakule  ai  o  Davi- 
da,  a  he  nui  kona  mau  la,  hoo- 
lilo  iho  la  oia  ia  Solomona  i  alii 
no  ka  Iseraela. 

2  U  Houluulu  ae  la  ia  i  na'lii  a 
pau  o  ka  Iseraela,  me  na  kahuna 
a  me  ka  Levi. 

3  A  ua  heluia  na  Levi  mai  ka  ma- 
kahiki  he  kanakolu  a  maluna  ae : 
a  o  ko  lakou  helu  ana  ma  ko  la- 
kou  poo,  i  pakahiia  kela  kanaka 
keia  kanaka,  he  kanakolukuma- 
mawalu  tausani. 

4  He  iwakaluakumamaha  tausa- 
ui  o  keia  poe,  he  kokua  ka  lakou 
i  ka  hana  o  ko  Iehova  hale :  a  eono 
tausani,  he  poe  ilamuku  a  me  na 
lunakanawai  lakou. 

5  A  he  poe  kiaipuka  na  tausani 
eha :  a  eha  tausani  hoi  i  hoolea  ia 
Iehova  me  na  mea  kani  a'u  i  ha- 
na'i,  i  mea  hoolea,  [wahi  a  Davi- 
da.l 

6  Puunaue  mai  la  o  Davida  ia  la- 
kou  i  na  papa  mamuli  o  na  keiki- 
kane  a  Levi,  o  Geresona,  o  Koha- 
ta,  a  o  Merari. 

7  H  No  ka  Geresona,  o  Laadana 
a  o  Simei. 

8  O  na  keikikane  a  Laadana;  o 
ka  luna,  o  Iehiela,  o  Zetama,  a  o 
Ioela,  ekolu. 

9  O  na  keikikane  a  Simei ;  o  Se- 
lomita,  o  Haziela,  a  o  Harana, 
ekolu.  O  lakou  na  luna  o  na  ma- 
kuakane  na  Laadana  mai. 

10  A  o  na  keikikane  a  Simei ;  o 
Iahata,  o  Zina,  o  Ieusa,  a  o  Beria. 
O  lakou  eha  na  keikikane  a  Zimei. 

11  A  o  Iahata  ka  luna,  o  Ziza  ka 
lua :  aka,  aohe  nui  o  na  keikikane 
a  Ieusa  laua  o  Beria ;  nolaila,  hoo- 
kahi  o  ko  laua  helu  pu  ia'na,  ma- 
muli  o  ka  ohana  o  ko  laua  makua- 
kane. 

12  T[  O  na  keikikane  a  Kohata ; 
o  Amerama,  o  Izehara,  o  Hebero- 
na,  a  o  Uziela,  eha. 

13  O  na  keikikane  a  Amerama; 
o  Aarona  a  o  Mose;  ua  hookaa- 
waleia  ae  o  Aarona,  e  hoolaa  oia  i 
na  mea  hoano  loa,  oia  a  me  kona 
poe  keikikane  a  mau  loa  aku,  e 
kuni  i  ka  mea  ala  imua  o  Iehova, 
e  lawelawe  nana,  a  e  hoomaikai 
ma  kona  inoa  a  mau  loa  aku. 

14  A  o  Mose  ke  kanaka  no  ke 
Akua,  ua  heluia  kana  mau  keiki- 
kane  maloko  o  ka  ohana  a  Levi. 

15  O  na  keikikane  a  Mose,  o  Ge- 
resoma  a  o  Eliezera. 

16  O  na  keikikane  a  Geresoma,  o 
Sebuela  ka  luna. 

17  A  o  na  keikikane  a  Eliezera, 
o  Rehabia  ka  luna.  Aohe  keiki  e 
ae  a  Eliezera :  aka,  he  nui  ua  kei- 
kikane  a  Rehabia. 

18  O  na  keikikane  a  Izehara ;  o 
Selomita  ka  luna. 

19  0  na  keikikane  a  Heberona ; 
o  Ieria  ka  mua,  o  Amaria  ka  lua, 
o  Iahaziela  ke  kolu,  a  o  Iekamea- 
ma  ka  ha. 

20  O  na  keikikane  a  Uziela;  o 
Mika  ka  mua,  o  Iesia  ka  lua. 

21  1f  O  na  keikikane  a  Merari ;  o 
Maheli  a  o  Musi.  O  na  keikikane 
a  Maheli ;  o  Eleazara,  a  o  Kisa. 

22  A  make  iho  la  o  Eleazara,  ao- 
he  ana  keikikane,  o  na  kaikama- 
hine  wale  no :  a  o  na  hoahanau- 
kane  o  lakou,  na  keikikane  a  Kisa 
ka  i  lawe  ia  lakou. 

23  O  na  keikikane  a  Musi ;  o  Ma- 
heli,  o  Edera,  a  o  Ieremota,  ekolu. 

24  H  O  lakou  na  keikikane  a  Le- 
vi  mamuli  o  ka  ohana  o  ko  lakou 
mau  makuakane ;  oia  o  na  ma- 
kua'lii,  e  like  me  ka  helu  ana  ia 
lakou  ma  ko  lakou  poo,  o  ka  poe 
nana  i  malama  i  ka  oihana  o  ka 
hale  o  Iehova,  mai  ka  makahiki 
he  iwakalua  mai,  a  malaila  aku. 

25  No  ka  mea,  olelo  mai  la  o  Da- 
vida,  Ua  hoomaha  mai  o  Iehova 
ke  Akua  o  ka  Iseraela  i  kona  poe 
kanaka,  a  e  noho  mau  loa  aku  ma 
Ierusalema. 

26  Eia  hoi,  o  na  Levi ;  aole  la- 
kou  e  amo  hou  i  ka  halelewa,  aole 
hoi  na  ipu  ona  no  kolaila  oihana. 

27  No  ka  mea,  ma  na  olelo  hope 
a  Davida,  ua  heluia  na  Levi  mai 
ka  iwakalua  o  ka  makahiki,  a  ma- 
laila  aku. 

28  No  ka  mea,  o  ka  lakou  hana 
no  ka  lawelawe  na  na  keikikane  a 
Aarona,  no  ka  oihana  o  ka  hale  o 
Iehova,  ma  na  pahale,  a  ma  na 
keena,  a  i  ka  huikala  ana  i  na 
mea  laa  a  pau,  a  me  ka  hana  ana 
i  ka  oihana  o  ka  hale  o  ke  Akua ; 

29  No  ka  berena  hoike,  a  no  ka 
palaoa,  ka  mea  mohai  ai,  a  no  na 
popo  palaoa  hu  ole,  a  no  ke  pa 
pulehu,  a  no  ka  mea  i  koalaia,  a 
no  na  mea  ana  wai  a  pau,  a  me  na 
ana  loa: 

30  A  no  ke  ku  pono  i  na  kaka- 
hiaka  a  pau,  e  hooaloha  a  e  hoolea 
aku  ia  Iehova;  a  pela  hoi  i  na 
ahiahi ; 

31  A  no  ke  kaumaha  aku  i  na 
mohaikuni  a  pau  no  Iehova  i  na 
Sabati,  a  me  na  mahina  hou,  a  i 

na  ahaaina  i  kauohaia,  e  raau  ana 
imua  o  Iehova,  ma  ka  helu  ana,  e 
like  me  ke  kanawai  i  kauohaia 
mai  ia  lakou : 

32  I  malama  ai  lakou  i  ke  kauo- 
ha  no  ka  halelewa  o  ke  anaina,  a 
me  ke  kauoha  no  kahi  hoano,  a 
me  ke  kauoha  no  na  keiki  a 
Aarona  ko  lakou  poe  hoahanau, 
ma  ka  oihana  o  ka  hale  o  Iehova. 

MOKUNA  XXIV. 

Ka  puunaue  ana  o  na  kahuna  i  na  papa  he 
iwakaluakumamaha.  29  Na  keikikane  a 
Levii  koe. 

IMA  ka  punnaue  ana  i  na  kei- 
\j  kikane  a  Aarona.  O  na  kei- 
kikane  a  Aarona,  o  Nadaba,  o 
Ahihu,  o  Eleazara,  a  o  Itamara. 

2  A  make  iho  o  Nadaba  laua  o 
Abihu  mamua  o  ko  laua  makua- 
kane,  aole  no  a  laua  keiki :  nolai- 
la,  na  Eleazara  laua  o  Itamara  i 
hana  ka  oihanakahuna. 

3  A  hoonoho  iho  la  o  Davida  ia 
laua,  o  Zadoka  no  na  mamo  a 
Eleazara,  a  o  Ahimeleka  no  na 
mamo  a  Itamara  e  like  me  ko 
laua  kuleana  iloko  o  ka  oihana 
a  laua. 

4  A  ua  oi  aku  ka  nui  o  na  luna  i 
loaa  o  na  mamo  a  Eleazara  imua 
o  na  mamo  a  Itamara :  a  ua  puu- 
naueia  hoi  lakou.  Iwaena  o  na 
mamo  a  Eleazara,  he  umikuma- 
maono  ka  poe  luna  no  ka  ohana  o 
ko  lakou  mau  kupuna,  a  he  awalu 
hoi  iwaena  o  na  mamo  a  Itamara, 
e  like  me  ka  ohana  a  ko  lakou 
mau  kupunakane. 

5  Pela  lakou  i  puunaueia'i  ma  ka 
puu  ana,  o  kekahi  poe  me  kekahi 
poe ;  no  ka  mea,  o  na  luna  no 
kahi  hoano,  a  me  na  luna  [o  ka 
hale]  o  ke  Akua,  no  na  keiki  la- 
kou  a  Eleazara,  a  no  na  keiki  a 
Itamara. 

6  A  o  Semaia  ke  keiki  a  Neta- 
neela,  ke  kakauolelo  no  na  Levi, 
kakau  iho  la  oia  ia  lakou  imua  o 
ke  alii  nui  a  me  na  alii,  a  me  Za- 
doka  ke  kahuna,  a  me  Ahimeleka 
ke  keiki  a  Abiatara,  a  me  na  luna 
o  na  ohana  kahuna  a  o  na  Levi : 
hookahi  ohana  kupuna  i  kakauia 
no  Eleazara,  a  hookahi  hoi  no 
Itamara. 


7  A  puka  mai  la  ka  puu  mua  ia 
Iehoiariba,  o  ka  lua  ia  ledaia, 

8  O  ke  kolu  ia  Harima,  o  ka  ha 
ia  Seorima, 

9  0  ka  lima  ia  Malekiia,  o  ke  ono 
ia  Miiamina, 

10  O  ka  hiku  ia  Hakoza,  o  ka  wa- 
lu  ia  Abha, 

11  O  ka  iwa  ia  Iesua,  o  ka  umi  ia 
Sekania, 

12  O  ka  umikumamakahi  ia  Eli- 
siba,  o  ka  umikumamalua  ia  Iaki- 
ma; 

13  O  ka  umikumamakolu  ia  Hu- 
pa,  o  ka  umikumamaha  ia  Iese- 
beaba; 

14  O  ka  umikumamalima  ia  Bile- 
ga,  o  ka  umikumamaono  ia  Imera, 

15  O  ka  umikumamahiku  ia  He- 
zira,  o  ka  umikumamawalu  ia 
Apese, 

16  O  ka  umikumamaiwa  ia  Peta- 
hia,  o  ka  iwakalua  ia  Iehezekela, 

17  O  ka  iwakaluakumamakahi  ia 
Iakina,  o  ka  iwakaluakumamalua 
ia  Gamula, 

18  O  ka  iwakaluakumamakolu  ia 
Delaia,  o  ka  iwakaluakumamaha 
ia  Maazia. 

19  Oia  ka  hoonoho  papa  ana  ia 
lakou  no  ka  lakou  hana  e  hele  mai 
ai  iloko  o  ka  hale  o  Iehova,  e  like 
me  ka  lakou  i  hana'i  mamuli  o  Aa- 
rona  o  ko  lakou  makuakane,  me  ka 
Iehova  ke  Akua  o  Iseraela  i  kauo- 
ha  mai  ai  ia  ia. 

20  H  No  na  keikikane  a  Levi  i 
koe:  no  na  keikikane  a  Amera- 
ma;  o  Subaela:  no  na  keikikane 
a  Subaela ;  o  Iehedeia. 

21  No  Rehebia :  no  na  keikikane 
a  Rehebia,  o  Isehia  ka  mua. 

22  No  ka  Izehara;  o  Selomota: 
no  na  keiki  a  Selomota ;  o  Ia- 
hata. 

23  O  na  keikikane  a  Heberona ; 
o  Ieria  ka  mua,  o  Amaria  ka  lua,  o 
Iahaziela  ke  kolu,  a  o  Iekameama 
ka  ha. 

24  No  na  keikikane  a  Uziela:  o 
Mika :  no  na  keikikane  a  Mika ;  o 
Samira. 

25  0  Isehia  ke  kaikaina  o  Mika : 
no  na  keikikane  a  Isehia;  o  Ze- 
karia. 

20  0  na  keikikane  a  Merari;  o 

Maheli  a  o  Musi :  no  na  keikikane 
a  Iaazia ;  o  Beno. 

27  1  O  na  keikikane  a  Merari 
ma  o  Iaazia  la;  o  Beno,  o  Sohama, 
o  Zakura,  a  o  Iberi. 

28  Na  Maheli  o  Eleazara,  aohe 
ana  keikikane. 

29  No  Kisa:  o  Ierakemeela  ke 
keikikane  a  Kisa: 

30  O  na  keikikane  hoi  a  Musi ;  o 
Maheli,  o  Edera,  a  o  Ierimota.  O 
lakou  na  keikikane  a  na  Levi  ma- 
muli  o  ka  ohana  o  ko  lakou  mau 
makuakane. 

31  Puu  iho  la  no  hoi  lakou  e  ku 
pono  aku  ana  i  ko  lakou  poe  hoa- 
hanau  na  mamo  a  Aarona,  imua 
hoi  o  ke  alii  o  Davida,  a  o  Zado- 
ka,  a  o  Ahimeleka,  a  me  na  ma- 
kua'lii  o  na  kahuna  a  me  ka  Levi, 
oia  hoi,  na  luna  makuakane  e  ku 
pono  ana  i  ko  lakou  poe  kaikaiua. 

MOKUNA  XXV. 

Na  inoa  a  me  na  oihana  a  ka  poe  mele  a  me 
ka  poe  hookani.  8  Puunaueia  lakou  ma  na 
papa  he  iwakaluakumamaha. 

EIA  hoi  kekahi,  hookaawale  ae 
la  o  Davida  a  me  na  lunakaua 
i  na  keikikane  a  Asapa  me  ka  He- 
mana  a  me  ka  Iedutuna,  no  ka  oi- 
hana ;  na  lakou  e  wanana  mai  me 
na  lira,  na  pesaleteria,  a  me  na  ki- 
mehala :  a  eia  ka  poe  lawehana  e 
like  me  ka  lakou  hana  ana ; 

2  No  na  keikikane  a  Asapa;  o 
Zakura,  o  Iosepa,  o  Netania,  a  o 
Asarela,  na  keikikane  a  Asapa, 
malalo  no  o  na  lima  o  Asapa,  nana 
i  wanana  mai,  e  like  me  ke  kauo- 
ha  a  ke  alii. 

3  No  Iedutuna:  o  na  keikikane 
a  Iedutuna ;  o  Gedalia,  o  Zeri,  o 
Iesaia,  o  xlasabia,  a  o  Matitia,  eo- 
no,  malalo  o  na  lima  o  ko  lakou 
makuakane  o  Iedutuna,  nana  i 
wanana  mai  me  ka  lira,  e  hooa- 
loha  aku  a  e  hoolea  ia  Iehova. 

4  No  Hemana :  o  na  keikikane  a 
Hemana;  o  Bukia,  o  Matania,  o 
Uziela,  o  Sebuela,  o  Ierimota,  o 
Hanauia,  o  Hanani,  o  Eliata,  o  Gi- 
daleti,  o  Romameti-ezera,  o  Iose- 
bekasa,  o  Maloti,  o  Hotira  a  o  Ma- 
haziota. 

5  O  lakou  nei  a  pau  na  keikikane 
a  Hemana,  a  ke  kaula  o  ke  alii  ma 

na  mea  o  ke  Akua,  e  hookiekie  ae 
i  ka  pu.  A  haawi  mai  la  ke  Akua 
i  na  keikikane  he  umikumamaha, 
a  me  na  kaikamahine  ekolu  na 
Hemana. 

6  O  keia  poe  a  pau,  malalo  o  na 
lima  o  ko  lakou  makuakane  no  ka 
mele  iloko  o  ka  hale  o  Iehova,  me 
na  kimebala,  na  pesaleteria,  a  me 
na  lira,  no  ka  oihana  ma  ka  hale  o 
ke  Akua,  e  like  me  ke  kauoha  a 
ke  alii  ia  Asapa,  ia  Iedutuna,  a  me 
Hemana. 

7  A  o  ka  huina  o  lakou  a  pau,  me 
ko  lakou  poe  hoahanau,  i  aoia  i 
na  mele  no  Iehova,  o  ka  poe  aka- 
mai  a  pau,  he  alua  haneri  me  ke 
kanawalukumamawalu. 

8  T  A  puu  iho  la  lakou,  o  kekahi 
papa  e  ku  pono  ana  i  kekahi  papa, 
o  na  mea  nui  a  me  na  mea  uuku, 
o  ke  kumu  a  me  ka  haumana. 

9  A  puka  mai  la  ka  puu  mua  no 
Asapa  ia  Iosepa :  o  ka  lua  ia  Ge- 
dalia,  oia  me  na  hoahanau  ona  a 
me  na  keikikane,  he  umikuma- 
malua: 

10  O  ke  kolu  ia  Zakura ;  o  na 
keikikane  ana  a  me  kona  mau 
hoahanau,  he  umikumamalua : 

11  O  ka  ha  ia  Izeri ;  o  na  keiki- 
kane  ana,  a  me  kona  mau  hoaha- 
nau,  he  umikumamalua : 

12  O  ka  lima  ia  Netania;  o  na 
keikikane  ana,  a  me  kona  mau 
hoahanau,  he  umikumamalua : 

13  0  ke  ono  ia  Bukia ;  o  na  kei- 
kikane  ana,  a  me  koua  mau  hoa- 
hanau,  he  umikumamalua : 

14  0  ka  hiku  ia  Iesarela ;  o  kana 
mau  keikikane,  a  me  na  hoahanau 
ona,  he  umikumamalua : 

15  O  ka  walu  ia  Iesaia ;  o  kana 
mau  keikikane,  a  me  na  hoahanau 
ona,  he  umikumamalua: 

16  O  ka  iwa  ia  Matania;  o  kana 
mau  keikikane,  a  me  na  hoahanau 
ona,  he  umikumamalua : 

17  O  ka  umi  ia  Simei,  o  kana 
mau  keikikane,  a  me  na  hoahanau 
ona,  he  umikumamalua : 

18  O  ka  umikumamakahi  ia  Aza- 
reela;  o  kana  mau  keikikane  a 
me  na  hoahanau  ona,  he  umiku- 
mamalua : 

19  0  ka  umikumamalua  ia  Hasa- 

bia  ;  o  kana  mau  keikikane,  a  me 
na  koahanau  ona,  he  umikumama- 
lua: 

20  O  ka  umikumamakolu  ia  Su- 
baela;  o  kana  mau  keikikane,  a 
me  na  hoahanau  ona,  he  umiku- 
mamalua  : 

21  O  ka  umikumamaha  ia  Mati- 
tia ;  o  kana  mau  keikikane,  a  me 
na  hoahauau  ona,  he  umikuma- 
malua : 

22  O  ka  umikumamalima  ia  Iere- 
mota  ;  o  kana  mau  keikikane  a  me 
na  hoahanau  ona,  he  umikuma- 
malua : 

23  O  ka  umikumamaono  ia  Hana- 
nia ;  o  kana  mau  keikikane  a  me 
na  hoahauau  ona,  he  umikuma- 
malua: 

24  O  ka  umikumamahiku  ia  īo- 
sebekasa;  o  kaua  mau  keikikane, 
a  me  na  hoahanau  ona,  he  uiniku- 
mamalua : 

25  O  ka  umikumamawalu  ia  Ha- 
nani ;  o  kana  mau  keikikane,  a  me 
kona  mau  hoahanau,  he  umiku- 
mamalua: 

26  O  ka  umikumamaiwa  ia  Malo- 
ti ;  o  kana  mau  keikikane,  a  me 
na  hoahanau  ona,  he  umikuma- 
malua : 

27  O  ka  iwakalua  ia  Eliata ;  o 
kana  mau  keikikane,  a  me  na  hoa- 
hanau  ona,  he  umikumamalua  : 

28  O  ka  iwakaluakumamakaki  ia 
Hotira;  o  kana  mau  keikikane  a 
me  na  hoahanau  ona,  he  umiku- 
mamalua : 

29  O  ka  iwakaluakumamalua  ia 
Gidaleti ;  o  kana  mau  keikikane  a 
me  na  hoahanau  ona,  hc  umiku- 
mamalua : 

30  O  ka  iwakaluakumamakolu  ia 
Mahaziota ;  o  kana  mau  keiki- 
kane,  a  me  na  hoahanau  ona,  he 
umikumamalua : 

31  O  ka  iwakaluakumamaha  ia 
Romametiezera;  o  kana  mau  kei- 
kikane,  a  me  na  koahanau  ona,  he 
umikumamalua. 

No  na  kiaipuka,  a  me  na  puka  i  hoonohoia'i 
lakou.  20  Na  luna  o  ka  waihona  waiwai. 
29  Na  ilamuku  a  me  na  lunakanawai. 

NO  na  puu  ana  o  na  kiaipuka : 
o  na  Kora,  o  Meselemia  hc 
Hawaiian.  3o 


keikikane  a  Kore,  no  na  keiki  a 
Asapa. 

2  A  o  na  keikikane  a  Meselemia ; 
o  Zekaria  ka  makahiapo,  o  Iediae- 
la  ka  lua,  o  Zebadia  ke  kolu,  o 
Iateniela  ka  ha, 

3  O  Elama  ka  lima,  o  Iehohana- 
na  ke  ono,  o  Elioenai  ka  hiku. 

4  Eia  hoi,  o  na  keikikane  a  Obe- 
dedoma;  o  Semaia  ka  makahiapo, 
o  Iehozabada  ka  lua,  o  Ioa  ke  ko- 
lu,  o  Sakara  ka  ha,  o  Netaneela 
ka  lima, 

5  O  Amiela  ke  ono,  o  Isakara  ka 
hiku,  a  o  Peuletai  ka  walu  :  no  ka 
mea,  hoopomaikai  mai  la  ke  Akua 
ia  ia. 

6  Na  Semaia  hoi,  na  kana  keiki- 
kane,  ua  hanau  na  keiki ;  he  mau 
luna  lakou  mawaena  o  ka  ohana  o 
ko  lakou  makuakane :  no  ka  mea, 
he  mau  kanaka  koa  ikaika  lakou. 

7  O  na  keikikane  a  Semaia;  o 
Oteni,  o  Repaela,  o  Obeda,  o  Ele- 
zabada;  o  na  hoahanau  o  lakou, 
he  mau  kanaka  ikaika,  o  Elihu,  a 
o  Semakia. 

8  O  keia  poe  a  pau  no  na  keiki  a 
Obededoma :  o  lakou,  o  na  keiki- 
kane  a  lakou,  a  me  na  hoahanau  o 
lakou,  na  kanaka  ikaika  e  hiki  ai 
ka  oihana,  he  kanaonokumamalua 
na  Obededoma  mai. 

9  Na  Meselemia  hoi  na  keikika- 
ne  a  me  na  hoahanau,  na  kanaka 
ikaika,  he  umikumamawalu  : 

10  A  o  Hosa  hoi,  no  na  keikikane 
a  Merari,  nana  mai  na  keikikane ; 
o  Simeri  ke  pookela,  (no  ka  mea, 
aole  hoi  ia  o  ka  hiapo,  aka,  hoono- 
ho  iho  la  kona  makuakane  ia  ia  i 
pookela ;) 

11  O  Hilekia  ka  lua,  o  Tebalia 
ke  kolu,  o  Zekaria  ka  ha;  o  na 
keikikane  a  pau  a  me  na  hoaha- 
nau  o  Hosa,  he  umikumamakolu. 

12  Ia  lakou  i  na  kanaka  pookela, 
na  papa  kiaipuka,  a  he  mau  puu  o 
lakou  e  ku  pono  ana  kekahi  i  ke- 
kahi,  e  lawelawe  iloko  o  ka  hale  o 
Iehova. 

13  Tf  A  puu  iho  lakou  no  ka  poe 
uuku  a  me  ka  poe  nui,  e  like  me 
ka  ohaha  o  ko  lakou  mau  kupu- 
na,  no  kela  puka,  a  no  keia  puka. 

14  A  puka  mai  la  ka  puu  hikina 

ia  Selemia.  Alaila  puu  iho  la  la- 
kou  no  kana  keiki  no  Zekaria,  he 
kakaolelo  naauao :  a  puka  niai  la 
ka  puu  kukulu  akau  nona. 

15  Ia  Obededoma  ke  kukuluhe- 
ma :  a  i  kana  mau  keikikane,  ka 
hale  ahu  waiwai. 

16  Ia  Supima  laua  o  Hosa  ke  ko- 
mohana,  a  me  ka  puka  Saieketa, 
raa  ke  alanuipapa  o  ka  pii  ana,  he 
puu  kiai  maanei  a  he  puu  kiai 
raa  o. 

17  Ma  ka  hikina  he  mau  Levi  ao- 
no ;  ma  ke  kukuluakau,  eha  i  ka 
la  hookahi;  ma  ke  kukuluhema, 
eha  i  ka  la  hookahi ;  a  ma  ka  hale 
ahuwaiwai,  elua  a  elua. 

18  Ma  Pa'rebara  ma  ke  komoha- 
na,  eha  ma  ke  alanuipapa,  a  elua 
ma  Parebara. 

19  Oia  na  puu  kiaipuka  iwaena  o 
na  mamo  a  Kore,  a  iwaena  o  na 
mamo  a  Merari. 

20  1  A  no  ka  Levi,  o  Ahiia,  ma- 
luna  ia  o  na  waihona  waiwai  o  ka 
hale  o  ke  Akua,  a  maluna  o  ke 
ahu  o  na  mea  laa. 

21  No  na  keikikane  a  Laadana; 
o  na  keikikane  a  Laadana  na  Ge- 
resona,  o  na  makua'lii  a  Laadana 
no  Geresona;  o  Iehieli. 

22  O  na  keikikane  a  Iehieli ;  o 
Zetama  a  o  Ioela  kona  kaikaina, 
maluna  laua  o  na  waihona  waiwai 
o  ka  hale  o  Iehova. 

23  No  ka  Amerama,  a  no  ka  Ize- 
hara,  a  no  ka  Heberona,  a  no  ka 
Uziela : 

24  A  o  Sebuela  ke  keiki  a  Gcre- 
soma  ke  keiki  a  Mose,  oia  ka  luna 
o  na  waihona  waiwai. 

25  A  o  kona  poe  hoahanau  ma 
Eliezera ;  o  Rehabia  kana  keiki,  o 
Iesaia  kana  keiki,  o  Iorama  kana 
keiki,  o  Zikeri  kana  keiki,  a  o  Se- 
loraita  kana  keiki : 

26  O  ua  Selomita  la  a  me  kona 
poe  hoahanau,  o  lakou  maluna  o 
na  ahu  a  pau  o  na  mea  laa,  a  ke 
alii  a  Davida  me  ka  na  makua'lii, 
na  lunatausani,  na  lunahaneri,  a 
me  na  lunakaua  i  hoolaa  ai. 

27  No  na  waiwaipio  i  pio  i  na 
kaua,  ka  lakou  i  hoolaa  ai,  e  ko- 
kua  i  ka  hale  o  Iehova. 

28  A  o  na  mea  a  pau  a  Samuela 

546 


ke  kaula,  laua  o  Saula  ke  keiki  a 
Kisa,  a  me  ka  Abenera  ke  keiki  a 
Nera,  a  me  ka  Ioaba  ke  keiki  a 
Zeruia,  i  hoolaa  ai :  me  ka  kela 
mea  keia  mea  i  hoolaa  ai,  malalo 
ia  o  ka  lima  o  Selomita,  a  o  na 
hoahanau  ona. 

29  1  No  na  Izehara;  o  Kenania 
me  kana  mau  keikikane,  no  na  oi- 
hana  inawaho  lakou  maluna  o  ka 
Iseraela,  no  na  ilamuku  a  me  na 
lunakanawai. 

30  No  ka  Heberona;  o  Hasabia 
me  kona  poe  hoahanau,  na  kana- 
ka  koa,  hookahi  tausani  a  me  na 
haneri  ehiku,  he  poe  luna  lakou 
iwaena  o  ka  Iseraela,  raa  keia 
aoao  o  ka  Ioredane  ma  ke  ko- 
mohana,  i  na  mea  a  pau  a  Iehova, 
a  i  ka  hana  a  ke  alii. 

31  Iwaena  o  ka  Heberona,  o  Ie- 
riia  ke  pookela  iwaena  o  ka  Hebe- 
rona,  mamuli  o  na  hanauna  o  ko- 
na  poe  kupuna.  I  ke  kanaha  o 
ka  makahiki  o  ko  Davida  alii  ana 
ua  imi  ia'ku  ai  lakou,  a  ua  loaa  na 
kanaka  koa  ikaika  iwaena  o  lakou 
ma  Iazera  o  Gileada. 

32  A  o  kona  poe  hoabanau  na  ka- 
naka  koa,  elua  tausani  rae  na  ha- 
neri  ehiku  o  na  makua'lii,  ka  poe 
a  Davida  i  hoonoho  ai  i  poe  luua  o 
ka  Reubena,  ka  Gada,  a  me  ka 
ohana  hapa  a  Mauase,  uo  na  mea 
a  pau  a  ke  Akua,  a  me  na  mea  a 
ke  alii. 

Na  luna  koa  o  Davida,  hookahi  luna  hooka- 
hi  malama.  16  Na  luna  o  na  ohana  he 
umikumamalua.  23  Aole  i  pau  na  ohana  i 
ka  heluia.    Na  alii  mamuli  o  Davida. 

AO  na  mamo  a  Iseraela  raa  ko 
lakou  heluia'na,  o  na  makua 
'lii,  na  lunatausani,  na  lunahanen', 
a  o  ko  lakou  poe  ilaiuuku  i  hoo- 
kauwa  na  ke  alii  i  kekahi  raea  o 
na  papa,  na  poe  i  hele  raai  iloko  a 
puka  aku  iwaho  ma  ka  malama,  i 
na  malama  a  pau  o  ka  makahiki ; 
no  kela  papa  keia  papa  a  pau 
he  iwakaluakumamaha  tausani  la- 
kou. 

2  Maluna  o  ka  papa  mua  no  ka 
malama  mua,  o  Iasobeama  ke  kei- 
ki  a  Zabediela :  a  ma  kona  papa 
he  iwakaluakumamaha  tausani. 

3  Nō  na  mamo  9,  Pereza  ka  luna  o 
na  luna  koa  a  pau  o  ke  kaua,  no 
ka  malama  mua. 

4  Maluna  o  ka  papa  no  ka  lua  o 
ka  malama  o  Dodai  ka  Ahohi,  a 
maluna  koi  o  kona  papa  o  Mikelo- 
ta  kekahi  luua :  a  ma  kona  papa 
hoi  he  iwakaluakumamaha  tausa- 
ni. 

5  0  ke  kolu  o  ka  lunakaua  no  ke 
kolu  o  ka  malama  o  Benaia  ke 
keiki  a  Iehoida,  he  kahuna  nui ;  a 
ma  kona  papa  he  iwakaluakuma- 
maha  tausani. 

6  O  ua  Benaia  la  ka  mea  ikaika 
iwaena  o  ka  poe  kanakolu,  a  ua 
oi  maluna  o  ke  kanakolu :  a  ma 
kona  papa  o  Amizabada  kana  kei- 
ki. 

7  O  ka  ha,  no  ka  ha  o  ka  mala- 
ma,  oia  o  Asahela  ke  kaikaina  o 
Ioaoa,  a  o  Zebadia  kana  keiki  ma- 
hope  ona :  a  makona  papa  he  iwa- 
kaluakumamaha  tausani. 

8  O  ka  luna  alima  no  ka  lima  o 
ka  malama,  oia  o  Samuta  ka  Ize- 
ra :  a  ma  kona  papa  he  iwakalua- 
kumamaha  tausani. 

9  O  ke  ono,  no  ke  ono  o  ka  mala- 
ma,  oia  o  Ira  ke  keiki  a  Ikesa  no 
Tekoa :  a  ma  kona  papa  he  iwa- 
kaluakumamaha  tausani. 

10  O  ka  hiku,  no  ka  hiku  o  ka 
malama,  oia  o  Heleza  ka  Pelo,  no 
na  mamo  a  Eperaima;  a  ma  kona 
papa  he  iwakaluakumamaha  tau- 
sani. 

11  O  ka  walu,  no  ka  walu  o  ka 
malama,  oia  o  Sibekai  ka  Husata, 
no  ka  Zara:  a  ma  kona  papa  he 
iwakaluakumamaha  tausani. 

12  O  ka  iwa,  no  ka  iwa  o  ka  ma- 
>,  lama,  oia  o  Abiezera  no  Anetota  o 

ka  Beniamina :  a  ma  konapapa  he 
iwakaluakumamaha  tausani. 

13  O  ka  umi,  no  ka  umi  o  ka  ma- 
lama,  oia  o  Maharai  no  Netopata, 
no  ka  Zara:  a  ma  kona  papa  he 
iwakaluakumamaha  tausani. 

14  O  ka  umikumamakahi,  no  ka 
umikumamakahi  o  ka  malama, 
tOia  o  Benaia  no  Piratona,  no  na 
mamo  a  Eperaima  :  a  ma  kona  pa- 
pa  he  iwakaluakumamaha  tau- 
sani. 

15  0  ka  umikumamalua,  no  ka 


umikumamalua  o  ka  malama,  oia 
o  Heledai  no  Netopata,  na  Otenie- 
la :  a  ma  kona  papa  he  iwakalua- 
kumamaha  tausaui. 

16  II  Eia  hoi  kekahi,  no  na  luna  o 
na  ohaua  a  Iseraela  :  o  ka  luna  o 
ka  Reubena,  oia  o  Eliezera  ke  kei- 
ki  a  Zikeri :  o  ka  Simeona,  o  Se- 
patia  ke  keiki  a  Maaka. 

17  O  ka  Levi,  o  Hasabia  ke  keiki 
a  Kemuela :  o  ka  Aarona,  o  Zado- 
ka : 

18  O  ka  Iuda,  o  Elihu  no  na  kai- 
kuaana  o  Davida :  o  ka  Isakara,  o 
Omeri  ke  keiki  a  Mikaela : 

19  O  ka  Zebuluna,  o  Isemaia  ke 
keiki  a  Obadia:  o  ka  Napetali,  o 
Ierimota  ke  keiki  a  Azeriela: 

20  0  na  mamo  a  Eperaima,  o  Ho- 
sea  ke  keiki  a  Azazia :  o  ka  ohana 
hapa  a  Manase,  o  Ioela  ke  keiki  a 
Pedaia : 

21  O  ka  ohana  hapa  a  Manase  i 
Gileada,  o  Ido  ke  keiki  a  Zekaria : 
o  ka  Beniamina,  o  Iasiela  ke  keiki 
a  Abenera : 

22  O  ka  Dana,  o  Azareela  ke  kei- 
ki  a  Ierohama.  O  lakou  no  na  lu- 
na  ohana  o  ka  Iseraela. 

23  Tf  Aole  no  i  helu  o  Davida  ia 
lakou  i  ka  poe  o  ka  makahiki  iwa- 
kalua  a  malalo  ibo :  no  ka  mea, 
ua  olelo  mai  o  Iehova,  e  hoonui 
ana  oia  i  ka  Iseraela  e  like  me  na 
hoku  o  ka  lani. 

24  Hoomaka  iho  la  o  Ioaba  ke 
keiki  a  Zeruia  e  helu,  aka,  aole 
ia  i  hoopau,  no  ka  mea,  nolaila  i 
haule  mai  ai  ka  inaina  i  ka  Iserae- 
la:  aole  hoi  i  kakauia  ka  huina 
ma  ka  buke  o  ka  mooolelo  no  Da- 
vida  ke  alii. 

25  U  A  maluna  o  ke  ahuwaiwai  o 
ke  alii,  o  Azemaveta  ke  keiki  a 
Adiela:  a  maluna  o  na  halepapaa 
ma  na  mahinaai,  ma  na  kulana- 
kauhale,  a  ma  na  kauhale,  a  ma 
na  pakaua,  o  Iehonatana  ke  keiki 
a  Uzia. 

26  A  maluna  o  ka  poe  i  hana  i  ka 
hana  ma  ka  mahinaai,  e  mahiai  i 
ka  aina,  o  Ezeri  ke  keiki  a  Keluha. 

27  A  maluna  o  na  pawaina  o  Si- 
mei  no  Rainata :  maluna  o  ka  hua 
o  na  pawaina  no  na  haleahuwaina 
o  Zabedi  no  Sipa. 

28  Maluna  hoi  o  na  laau  oliva,  a 
o  na  laau  sukamora  ma  na  awawa 
papu,  o  Baalahana  no  Gedera :  a  o 
Ioasa  maluna  o  na  haleahuaila. 

29  A  maluna  o  na  pua  bipi  i  ha- 
naiia  ma  Sarona,  o  Siterai  no  Sa- 
rona :  a  maluoa  o  na  pua  bipi  ma 
na  awawa,  o  Sapata  ke  keiki  a 
Adelai : 

30  Maluna  hoi  o  na  kamelo,  o 
Obila  ka  Isemaela:  a  maluna  o 
na  hoki  o  Iedeia  no  Meronota : 

31  Maluna  hoi  o  na  ohana  hipa,  o 
Iaziza  ka  Hagara.  0  lakou  a  pau 
na  luna  o  ka  waiwai  o  Davida  ke 
alii. 

32  A  o  Ionataua  hoi  kekahi  ma- 
kuakane  o  Davida,  he  kuhina  oia, 
he  kanaka  naauao,  a  he  kakauole- 
lo :  a  o  Iehiela  ke  keiki  a  Hake- 
moni,  aia  no  ia  me  na  keikikane 
a  ke  alii. 

33  A  o  Ahitopela  ke  kakaolelo  o 
ke  alii :  a  o  Husai  no  Areka  ka 
hoapili  o  ke  alii. 

34  A  mahope  o  Ahitopela  o  Ie- 
hoiada  ke  keiki  a  Benaia,  a  me 
Abiatara :  a  o  Ioaba  ka  lunakoa 
o  ko  ke  alii  poe  kaua. 

MOKUNA  XXVIII. 

Hoike  aku  o  Davida  i  kona  manao  e  hanaia'i 
ka  luakini.  9  Kana  kauoha  ia  Solomona. 
11  Haawi  aku  la  ia  i  ke  kumu  no  ka  lua- 
kini  ia  Solomona,  a  me  ke  gula  me  ke  kala 
e  paa  ai. 

HOULUULU  ae  la  o  Davida  i 
na  luna  a  pau  o  ka  Iseraela, 
i  na  luna  ohana,  a  me  na  luna  o 
na  poe  i  hookauwa  na  ke  alii  ma 
na  papa,  me  na  lunatausani,  me 
na  lunahaneri,  me  na  luna  o  na 
holoholona  a  me  na  waiwai  a  pau 
o  ke  alii,  me  kana  mau  keikikane, 
me  na  ilamuku,  me  na  kanaka 
koikoi,  a  me  na  kanaka  koa  a 
pau,  i  Ierusalema. 

2  Alaila  ku  ae  la  o  Davida  ke  alii 
ma  kona  wawae,  olelo  mai  la,  E 
hoolohe  mai,  e  na  hoahanau  o'u,  a 
me  o'u  kanaka :  iloko  no  o  kuu 
naau  ka  hana  i  hale  hoomaha  no 
ka  pahu  berita  o  Iehova,  a  no  ka 
paepae  wawae  o  ko  kakou  Akua, 
a  ua  hoomakaukau  no  wau  no  ka 
hana  ana. 

3  Aka,  olelo  mai  la  ke  Akua  ia'u, 

548 


Mai  hana  oe  i  hale  no  ko'u  inoa, 
no  ka  mea,  he  kanaka  kaua  oe,  a 
ua  hookahe  oe  i  na  koko. 

4  Aka  hoi,  i  koho  mai  o  Iehova 
ke  Akua  o  ka  Iseraela  ia'u  imua  o 
ka  ohana  a  pau  a  ko'u  makuakane 
i  alii  mau  maluna  o  ka  Iseraela : 
no  ka  mea,  i  koho  mai  oia  i  ka  Iu- 
da  i  alii ;  a  i  ka  ohana  a  ko'u  ma- 
kuakane  no  ka  ohana  a  Iuda ;  a 
iwaena  o  na  keiki  a  kuu  makua- 
kane,  i  makemake  oia  ia'u  e  hooli- 
lo  i  alii  maluna  o  ka  Iseraela  a  pau : 

5  A  o  na  keikikane  a'u  a  pau,  (no 
ka  mea,  ua  haawi  mai  ke  Akua 
ia'u  i  na  keikikane  he  nui,)  ua 
wae  mai  oia  i  kuu  keiki  ia  Solo- 
mona  e  noho  ia  maluna  o  ka  no- 
hoalii  o  ke  aupuni  o  Iehova,  ma- 
luua  o  ka  Iseraela. 

6  I  mai  la  oia  ia'u,  O  Solomona 
kau  keiki,  oia  no  ka  mea  nana  e 
hana  ko'u  hale  a  me  ko'u  mau  pa- 
hale :  no  ka  mea,  ua  wae  au  ia  ia 
i  keiki  na'u,  a  owau  auanei  kona 
makua. 

7  Eia  hoi,  e  hookupaa  auanei  au 
i  kona  aupuni  a  mau  loa  aku  :  ina 
e  ikaika  oia  ke  hana  i  ka'u  mau 
kauoha,  a  me  ko'u  mau  kanawai, 
e  like  me  ia  i  keia  la. 

8  Ano  hoi,  imua  o  na  maka  o  ka 
Iseraela  a  pau,  o  ke  anainakanaka 
o  Iehova,  imua  hoi  o  na  pepeiao  o 
ko  kakou  Akua,  e  malama  oukou 
me  ka  imi  aku  i  na  kauoha  a  pau 
a  Iehova  a  ko  oukou  Akua :  i  no- 
ho  ai  oukou  ma  keia  aina  maikai, 
a  e  waiho  hoi  ia  i  hooilina  no  na 
keiki  mahope  o  oukou  a  mau  loa 
aku. 

9  1  O  oe  hoi,  e  Solomona  kuu 
keiki,  e  ike  oe  i  ke  Akua  o  na  ku- 
puna  ou,  a  e  malama  ia  ia  me  ka 
naau  pono,  a  me  ka  manao  make- 
make :  no  ka  mea,  ke  nana  mai 
nei  o  Iehova  i  na  naau  a  pau,  a  ke 
ike  nei  i  na  ano  a  pau  o  na  manao : 
ina  oe  e  imi  aku  ia  ia,  e  loaa  aua- 
nei  oia  ia  oe :  aka,  i  haalele  oe  ia 
ia,  e  kiola  aku  oia  ia  oe  a  mau  loa 
aku. 

10  E  malama  oe  ano  :  no  ka  mea, 
ua  wae  mai  o  Iehova  ia  oe  e  hana 
i  hale  no  ke  keenakapu ;  e  hooi- 
kaika  oe,  a  e  hana. 

11  1f  Alaila  haawi  mai  la  o  Da- 
vida  ia  Solornona  kana  keiki,  i  ke 
kumu  no  ka  lanai,  a  no  na  hale 
olaila,  a  no  na  waihonawaiwai 
olaila,  a  no  na  keena  luna  olaila, 
a  no  na  keena  waena,  a  no  kahi  o 
ka  noho  aloha, 

12  A  me  ke  kumu  no  na  mea  a 
pau  ia  ia  na  ka  Uhane  mai,  no  na 
pahale  o  ka  hale  o  Iehova,  a  no  na 
keena  a  pau  e  puni  aua,  no  na 
waihonawaiwai  o  ka  hale  o  ke 
Akua,  a  no  na  hale  ahu  i  ka  wai- 
wai  i  hoolaaia : 

13  A  no  na  papa  hoi  o  na  kahu- 
na,  a  o  na  Levi,  a  no  ka  hana  ana 
a  pau  i  ka  oihana  o  ka  hale  o  Ie- 
hova,  a  no  na  ipu  o  ka  oihana  ilo- 
ko  o  ka  hale  o  Iehova. 

14  A  haawi  mai  la  ia  i  gula  i  kau- 
paonaia  i  mea  gula,  no  na  mea  ha- 
na  i  na  oihana  a  pau  :  a  o  na  mea 
kala  a  pau  ma  ke  kaupaona  ana, 
no  na  mea  hana  i  na  oihana  a  pau  : 

15  I  ka  mea  i  kaupaouaia  no  na 
waihona  kukui  gula,  a  me  na  ipu- 
kukui  gula  o  lakou ;  ma  ke  kau- 
paona  no  na  waihonakukui  a  pau, 
a  no  na  ipukukui  o  lakou :  a  no  na 
waihona  kukui  kala  ma  ke  kau- 
paona:  no  ka  waihona  kukui,  a 
no  na  ipukukui  ona,  e  like  me  ke 
ano  o  kela  a  me  keia  waihonaku- 
kui. 

16  A  i  ke  gula  ma  ke  kaupaona 
ana  no  ka  papa  berena  hoike,  no 
kela  papa  a  no  keia  papa :  a  he 
kala  no  na  papa  kala : 

17  A  i  ke  gula  maoli  no  na  lou 
manamana,  no  na  bola  a  no  na 
kiaha:  a  no  na  pa  gula  haawi  mai 
la  ia  i  ke  gula  i  kaupaouaia  no 
kela  pa  a  keia  pa  :  a  me  ke  kala  i 
kaupaonaia  no  kela  pa  kala  a  keia 
pa  kala ; 

18  A  no  ke  kuahu  kuni  mea  ala  i 
ke  gula  maemae  ma  ke  kanpaona : 
a  he  gula  no  ke  kumu  o  ke  kaa  o 
na  keruba,  i  hohola  ae  a  uhi  iho  i 
ka  pahu  berita  o  Iehova. 

19  O  keia  a  pau  ka  Iehova  i  hoo- 
maopopo  mai  ai  ia'u  i  ke  kakau 
ana,  ma  kona  lima  maluna  iho 
o'u,  o  na  hana  a  pau  o  keia  kumu. 

20  Olelo  mai  la  o  Davida  ia  Solo- 
mona  kana  keiki,  E  ikaika  oe,  a 


e  koa  hoi,  a  e  hana :  mai  makau 
oe,  aole  hoi  e  pauaho ;  no  ka  mea, 
me  oe  pu  no  o  Iehova  ke  Akua,  o 
ko'u  Akua  :  aole  oia  e  hoohoka 
mai,  aole  hoi  e  haalele  mai  ia  oe, 
a  paa  ia  oe  ka  hana  a  pau  no  ka 
oihana  o  ka  hale  o  Iehova. 
21  Eia  hoi  o  na  papa  o  ka  poe 
kahuna  a  me  na  Levi,  [o  lakou 
me  oe]  no  na  oihana  a  pau  o  ka 
hale  o  ke  Akua :  a  me  oe  no  na 
kanaka  makemake  makaukau  a 
pau  no  na  hana  a  pau,  no  kela 
hana  keia  hana  a  pau  :  a  ma  kau 
kauoha  wale  no  hoi  na  luna  a  me 
na  kanaka  a  pau. 

MOKUNA  XXIX. 

Hoike  mai  no  Davida  i  na  mea  ana  i  ho&ma- 
kaukau  ai  no  ka  luakini.  6  Ka  haawi  ana 
o  na  luna.  10  Ka  hoomaikai  ana  o  Davida 
i  ke  Akua,  a  me  kana  pule.  20  Ka  mohai 
ana  a  kanaka,  a  me  ka  hoonoho  ana  ia  So- 
lomona  i  alii.    26  Ka  make  ana  o  Davida. 

OLELO  mai  la  hoi  o  Davida  ke 
alii  i  ke  anainakanaka  a  pau, 
0  kuu  keiki,  o  Solomona,  ka  mea 
a  ke  Akua  i  Avae  mai  ai,  he  opio- 
pio  ia,  he  palupalu,  a  he  nui  ka 
hana :  no  ka  mea,  aole  no  ke  ka- 
naka  ka  halealii,  no  Iehova  ke 
Akua  no. 

2  Ua  hoomakaukau  iho  no  wau 
me  kuu  ikaika  a  pau  no  ka  hale  o 
kuu  Akua  i  ke  gula  no  na  mea 
gula,  i  ke  kala  no  na  mea  kala,  i 
ke  keleawe  no  na  mea  keleawe,  i 
ka  hao  no  na  mea  hao,  a  i  ka  laau 
no  na  mea  laau  :  i  na  pohaku  oni- 
ka  e  kauia'i,  na  pohaku  hinuhinu, 
a  he  onionio  hoi,  a  me  na  pohaku 
makamae  he  nui  na  ano,  a  me  na 
pohaku  mamora  he  nui  loa. 

3  A  no  ka  mea,  ua  kau  aku  no 
wau  i  ke  aloha  o'u  ma  ka  hale  o 
ko'u  Akua,  ua  haawi  aku  no  wau 
i  ke  guln  a  me  ke  kala  o  kuu  wai- 
wai  ponoi,  no  ka  hale  o  ko'u 
Akua,  he  pakela  aku  ia  i  na  mea 
a  pau  a'u  i  hoomakaukau  ai  no 
ka  hale  hoano ; 

4  Ekolu  no  1ausani  talena  gula, 
no  ke  gula  o  Opira,  a  mc  na  tau- 
sani  talena  kala  maemae  ehiku,  i 
mea  e  hoouhi  ia  i  na  paia  o  na 
hale: 

5  O  ke  gula  no  na  mea  gula,  a  o 
ke  kala  no  na  mea  kala,  a  no  na 

hana  a  pau  ma  na  lima  o  na  paa- 
hana.  Owai  hoi  ka  mea  make- 
make  e  hoopiha  i  kona  lima  no 
Iehova  i  keia  la  ? 

6  ī  Alaila,  mohai  oluolu  aku  la 
na  makua'lii  a  me  na  luna  ohana  o 
ka  Iseraela,  me  na  lunatausani  a 
me  na  lunahaneri,  a  me  na  luna  o 
ka  hana  a  ke  alii. 

7  A  haawi  aku  la  lakou  no  ka  oi- 
hana  o  ka  hale  o  ke  Akua,  i  elima 
tausani  talena  gula,  a  me  na  dera- 
ma  he  umi  tausani,  a  me  na  talena 
kala  he  umi  tausani,  a  me  na  tale- 
na  keleawe  he  umikumamawalu 
tausani,  a  me  na  talena  hao  hoo- 
kahi  haneri  tausani. 

8  A  o  ka  poe  i  loaa  na  pohaku 
[makamae]  ia  lakou,  haawi  oluolu 
aku  lakou  no  ka  waihona  waiwai 
o  Iehova,  ma  ka  lima  o  Iehiela  ka 
Geresona. 

9  Alaila,  olioli  ae  la  na  kanaka, 
no  ka  mea,  haawi  oluolu  aku  la  la- 
kou ;  a  me  ka  naau  pono  lakou  i 
haawi  oluolu  aku  ai  no  Iehova:  a 
olioli  iho  la  hoi  o  Davida  ke  alii 
me  ka  olioli  nui. 

10  H  Nolaila,  hoomaikai  aku  la  o 
Davida  ia  Iehova  imua  o  ke  anai- 
na  kanaka  a  pau :  olelo  aku  la  o 
Davida,  E  hoomaikaiia  oe,  e  Ieho- 
\a  ke  Akua  o  ka  Iseraela,  o  ko  ma- 
kou  makua,  a  mau  loa,  a  mau  loa 
aku. 

11  Nou  no,  e  Iehova,  ka  nui.  me 
ka  mana,  a  me  ka  nani,  a  me  ka 
oiaio,  a  me  ka  hanohano  alii :  no 
ka  mea,  nou  na  mea  a  pau  ma  ka 
lani  a  ma  ka  honua:  nou  no  ke 
aupuui,  e  Iehova,  a  ua  kiekie  ae 
oe  ka  pookela  maluna  o  na  mea  a 
pau. 

12  Nou  mai  ka  waiwai  a  me  ka 
maikai,  a  e  alii  ana  oe  maluna  o  na 
mea  a  pau :  a  maloko  o  kou  lima 
ka  mana  a  me  ka  ikaika :  a  iloko 
hoi  o  kou  lima  ka  mea  e  nui  ai  a  e 
ikaika  ai  na  kanaka  a  pau. 

13  Nolaila  hoi,  e  ko  makou  Akua, 
ke  aloha  aku  nei  makou  ia  oe,  me 
ka  hoomaikai  i  kou  inoa  nani. 

14  Owai  hoi  wau,  owai  hoi  ko'u 
poe  kanaka,  i  hiki  ai  ia  makou  ke 
haawi  oluolu  aku  me  keia  ?  No 
ka  mea,  nou  mai  na  mea  a  pau,  a 

o  kau  ka  makou  i  haawi  aku  ai  ia 
oe. 

15  No  ka  mea,  he  poe  makou  no 
ka  aina  e  imua  ou,  e  noho  mali- 
hini  ana,  e  like  me  ko  makou  poe 
kupuna  a  pau;  me  he  aka  la  ko 
makou  mau  la  maluna  o  ka  ho- 
nua,  aole  no  he  manaolana. 

16  E  Iehova  ko  makou  Akua,  o 
keia  ahu  waiwai  a  pau  a  makou  i 
hoomakaukau  ai  e  hana  i  hale  no 
kou  inoa  hoano,  na  kou  lima  mai 
no  ia,  a  nou  wale  no  ia  a  pau. 

17  Ua  ike  no  hoi  au,  e  ko'u  Akua, 
ke  hoao  mai  nei  oe  i  ka  naau,  a 
ua  oluolu  mai  i  ka  pono.  A  owau 
nei  la,  ma  ka  manao  pono  o  kuu 
naau  ua  haawi  oluolu  aku  wau  i 
neia  mau  mea  a  pau  :  a  ua  ike  iho 
nei  hoi  au  me  ka  olioli  i  kou  poe 
kanaka  maanei,  e  haawi  oluolu 
aku  ana  nou. 

18  E  Iehova,  ke  Akua  o  Aberaha- 
ma,  o  Isaaka,  a  o  Iseraela,  o  ko  ma- 
kou  poe  kupuna,  e  hoopaa  mau 
loa  mai  oe  i  keia  iloko  o  na  ma- 
nao  o  ka  naau  o  kou  poe  kana- 
ka,  a  e  hookupaa  i  ko  lakou  naau 
nou. 

19  A  e  haawi  mai  oe  i  kuu  keiki 
ia  Solomona  i  naau  pono,  e  mala- 
ma  ai  i  kau  mau  kauoha,  i  kau 
mau  olelo,  a  me  kou  mau  kana- 
wai,  a  e  hana  ia  mau  mea  a  pau,  a 
e  hana  hoi  ia  i  ka  halealii  a'u  i 
hoomakaukau  ai. 

20  H  Olelo  mai  la  o  Davida  i  ke 
anainakanaka  a  pau,  Ano,  e  hoo- 
maikai  oukou  ia  Iehova  i  ko  ou- 
kou  Akua.  A  hoomaikai  aku  la 
ke  anainakanaka  a  pau  ia  Iehova 
i  ke  Akua  o  ko  lakou  poe  kupuna, 
a  kulou  iho  la  i  ko  lakou  mau 
poo,  a  kulou  loa  imua  o  Iehova,  a 
me  ke  alii. 

21  A  mohai  aku  la  lakou  i  na  mo- 
hai  na  Iehova,  a  kaumaha  aku  la  i 
na  mohaikuni  ua  Iehova,  i  ka  la 
mahope  mai  o  ia  la,  i  hookahi  tau- 
sani  oipikane,  hookahi  tausani  hi- 
pakane,  hookahi  tausani  hipakei- 
ki,  me  na  mohai  inu  a  lakou,  a  me 
na  mohai  aloha  he  nui  loa  no  ka 
Iseraela  a  pau. 

22  Ai  iho  la  a  inu  hoi  lakou  imua 
o  Iehova  ia  la  me  ka  olioli  nui.    A 

hoalii  hou  aku  la  lakou  ia  Solo- 
mona  i  ke  keiki  a  Davida,  a  poui 
iho  la  ia  ia  no  Iehova,  i  alii  nui,  a 
ia  Zadoka  hoi  i  kahuna  nui. 

23  Alaila,  noho  iho  la  o  Solomo- 
na  maluna  o  ka  nohoalii  o  Iehova, 
i  alii  ma  kahi  o  Davida  o  kona 
makuakane,  a  he  pomaikai  kona : 
a  hoolohe  mai  la  ka  Iseraela  a  pau 
ia  ia. 

24  A  o  na  alii  a  pau  a  me  na  ka- 
naka  koikoi,  a  o  na  keikikane  hoi 
a  pau  a  Davida  ke  alii,  kau  iho  la 
lakou  i  ko  lakou  lima  malalo  o 
Solomona  ke  alii. 

25  Hoonui  iho  la  o  Iehova  ia  So- 
lomona  a  nui  loa  imua  o  na  maka 
o  ka  Iseraela  a  pau,  a  haawi  mai 
la  ia  ia  i  ka  hanohano  alii,  aole  i 
haawiia  mai  ka  mea  like  maluna  o 
kekahi  alii  iloko  o  ka  Iseraela  ma- 
mua  ona. 

26  Tl  Pela  o  Davida  ke  keiki  a  Ie- 


se  i  alii  ai  maluna  o  ka  Iseraela  a 
pau. 

27  A  o  ka  manawa  ana  i  alii  ai 
maluna  o  ka  Iseraela,  he  kana- 
ha  na  makahiki :  ehiku  makahiki 
ana  i  alii  ai  ma  Heberona,  a  he 
kanakolukumamakolu  ana  i  alii 
ai  ma  Ierusalema. 

28  A  make  iho  la  oia  i  ka  wa  ele- 
makule  loa,  a  he  nui  na  la,  na  wai- 
wai,  a  me  ka  maikai  ona;  a  alii 
iho  la  o  Solomona  ma  kona  wahi. 

29  A  o  na  hana  a  Davida  ke  alii, 
na  hana  mua  a  me  na  hana  ho- 
pe,  ua  kakauia  lakou  iloko  o  ka 
mooolelo  a  Samuela  ke  kaula,  a 
iloko  o  ka  mooolelo  a  Natana  ke 
kaula,  a  iloko  o  ka  mooolelo  a 
Gada  ke  kaula; 

30  Me  kona  alii  ana  a  pau  a  me 
kona  ikaika,  a  me  na  manawa  i  hi- 
ki  mai  ia  ia,  a  i  ka  Iseraela,  a  i  na 
aupuni  a  pau  o  na  aina. 

MOKUNA  I. 

No  ka  mohai  nui  a  Solomona  i  mohai  aku  ai 
i  ke  Akua  ma  Gibeona.  8  O  ko  Solomona 
noi  ana  i  ka  naauao.  13  No  ka  lehulehu  o 
kona  mau  kaa  a  me  na  holoholo  lio. 

UA  paa  ia  Solomona,  ke  keiki 
a  Davida,  kona  aupuni,  a  me 
ia  pu  o  Iehova  kona  Akua,  a  hoo- 
kiekie  nui  mai  la  ia  ia. 

2  Olelo  aku  la  o  Solomona  i  ka 
Iseraela  a  pau,  i  na  luna  o  na  tau- 
sani  a  me  ko  na  haneri,  a  me  na 
lunakanawai,  a  me  kela  luna  keia 
luna  o  ka  Iseraela  a  pau,  ka  poe 
koikoi  o  na  makua. 

3  A  hele  aku  la  o  Solomona,  a 
me  ia  pu  ka  ahakanaka  a  pau,  i 
kahi  kiekie,  aia  no  ma  Gibeona; 
no  ka  mea,  malaila  no  ka  halele- 
wa  o  ke  anainakanaka  o  ke  Akua, 
ka  mea  a  Mose  ke  kauwa  a  Iehova 
i  hana'i  ma  ka  waonahele. 

4  Aka,  o  ka  pahu  berita  o  ke 
Akua,  ua  lawe  mai  o  Davida  mai 
Kiriataieurima  aku,  i  kahi  ana  i 


kukulu  ai  no  ia  mea ;  no  ka  mea, 
ua  kukulu  no  ia  i  halelewa  no  ia 
mea  ma  Ierusalema. 

5  A  o  ke  kuahu  keleawe  ka  mea 
a  Bezaleela  ke  keiki  a  Uri,  ke  kei- 
ki  a  Hura,  i  hana'i,  malaila  ia 
imua  o  ka  noho  o  Iehova.  A  imi 
pinepine  o  Solomona  a  me  ke 
anainakanaka  ilaila. 

6  A  mohai  aku  la  o  Solomona 
malaila  maluna  o  ke  kuahu  kelea- 
we  imua  o  Iehova,  aia  ma  ka  hale- 
lewa  o  ke  anainakanaka.  A  mo- 
hai  aku  la  oia  maluna  olaila,  i  na 
mohaikuni  hookahi  tausani. 

7  1  Ia  po  no  ikea  mai  la  ke  Akua 
e  Solomona,  olelo  mai  ia  ia,  E  noi 
mai  oe  i  ka  mea  a'u  e  haawi  aku 
ai  ia  oe. 

8  I  aku  la  o  Solomona  i  ke  Akua, 
Ua  hoike  mai  oe  i  ke  aloha  nui  ia 
Davida  i  ko'u  makuakane,  a  hoa- 
lii  oe  ia'u  mahope  ona. 

9  Ano  hoi,  e  Iehova,  e  ke  Akua 

e,  e  hooko  mai  i  ka  olelo  au  i  ole- 
lo  mai  ai  ia  Davida,  i  ko'u  makua- 
kane;  no  ka  mea,  nau  no  i  hoalii 
mai  ia'u  maluna  o  ka  poe  kanaka 
i  like  ka  nui  me  na  huna  lepo  o  ka 
honua. 

10  Ano,  e  haawi  mai  ia'u  i  ka 
naauao,  a  me  ke  akamai  i  puka 
aku  au  iwaho  imua  o  keia  lahuika- 
naka,  a  komo  mai  no  hoi,  no  ka 
mea,  ia  wai  la  e  hiki  ai  ke  mala- 
ma  i  keia  poe  kanaka  nui  ou  ? 

11  Olelo  mai  la  ke  Akua  ia  Solo- 
moaa,  No  ka  mea,  aia  no  ma  kou 
naau  keia,  aole  oe  i  noi  mai  i  ka 
waiwai  a  me  ka  hanohano,  a  me 
ka  make  aua  o  kou  poe  enemi, 
aole  no  hoi  oe  i  noi  mai  i  na  la  he 
nui  loa ;  aka,  ua  noi  mai  oe  nou  i 
ka  naauao,  a  me  ke  akamai,  i  hiki 
ia  oe  ke  hoomalu  i  ko'u  poe  kana- 
ka  maluna  o  lakou  i  hoalii  aku  ai 
au  ia  oe ; 

12  Nolaila,  ua  haawiia  ia  oe  ka 
naauao,  a  me  ke  akamai,  a  e  haa- 
wi  aku  no  hoi  au  ia  oe  i  ka  waiwai, 
a  me  ka  hanohano  :  aole  pela  ke- 
kahi  o  na'lii  mamua,  aole  no  hoi 
he  mea  like  mamuli  aku. 

13  1j  Hele  mai  la  o  Solomona  mai 
kahi  kiekie  mai,  ma  Gibeona,  a 
hiki  i  Ierusalema,  maimua  mai  o 
ka  halelewa  o  ke  anainakanaka,  a 
noho  alii  iho  la  ia  maluna  o  ka 
Iseraela. 

14  A  houluulu  o  Solomona  i  na 
kaa,  a  me  na  hooholo  lio ;  aia  no  ia 
ia  na  kaa  hookahi  tausani,  a  me 
na  haneri  eha,  a  me  na  hooholo 
lio  he  umikumamalua  tausani.  A 
waiho  oia  ia  mau  mea  ma  na  ku- 
lanakauhale  no  na  kaa,  a  ma  kahi 
o  ke  alii  ma  Ierusalema. 

15  A  hoolilo  ae  la  ke  alii  i  ke  ka- 
la  a  me  ke  gula  ma  Ierusalema  e 
like  me  na  pohaku  ;  i  kona  imi 
ana  no  hoi,  nui  iho  la  na  laau  ke- 
dera  e  like  me  na  laau  sukomorea 
ma  ke  awawa. 

16  A  ua  kaiia  mai  na  lio  no  Solo- 
mona  mai  Aigupita  mai,  a  na  na 
huakai  kalepa  a  ke  alii  i  lawe  ma 
ke  kumukuai. 

17  A  kii  aku  la  lakou  a  kai  mai, 
mai  Aigupita  mai,  i  ke  kaa  hooka- 
hi,  no  na  haneri  sekela  kala  eono, 

a  i  ka  lio  no  ka  haneri  me  kanali- 
ma.  A  pela  no  lakou  i  lawe  mai 
ai  no  na'lii  a  pau  o  ka  Heta,  a  me 
na'lii  o  Suria  ma  ko  lakou  lima. 

MOKUNA  II. 

Ka  Solomona  poe  paahana  i  kona  kukulu 
ana  i  ka  luakini.  3  Hoouna  o  Solomona  i 
kekahi  poe  io  Hmama  la. 

OLELO  mai  o  Solomona  e  ku- 
kulu  i  hale  no  ka  inoa  o  Ie- 
hova,  a  i  hale  hoi  no  kona  aupuni. 

2  Helu  iho  la  o  Solomona  i  na 
kanaka  he  kanahiku  tausani  i  poe 
amo,  a  me  na  kanaka  he  kanawa- 
lu  tausani  i  poe  kalai  ma  ke  kua- 
hiwi,  a  hoonoho  oia  i  ekolu  tausa- 
ni  kanaka  a  me  na  haneri  eono  i 
poe  luna  no  lakou. 

3  1  Hoouna  aku  la  o  Solomona 
ia  Hurama  la  ke  alii  o  Turo,  i  aku 
la,  E  like  me  ka  mea  au  i  hana'i  ia 
Davida  i  ko'u  makuakane,  i  kou 
haawi  ana  ia  ia  i  ka  laau  kedera  i 
kukulu  ia  i  hale  nona  e  noho  ai ; 

1  Aia  hoi,  e  kukulu  ana  au  i  hale 
no  ka  inoa  o  Iehova  ko'u  Akua,  e 
hoolaa  ia  mea  nona,  e  kuni  aku  i 
ka  mea  ala  imua  ona,  a  no  ka  be- 
rena  hoike,  a  me  ka  mohaikuni  i 
kakahiaka  a  i  ke  ahiahi,  a  i  na  Sa- 
bati,  a  me  na  mahina  hou,  a  no  na 
ahaaina  o  Iehova,  ko  makou  Akua. 
He  mea  mau  keia  i  ka  Iseraela. 

5  A  o  ka  hale  a'u  e  kukulu  nei 
he  hale  nui  ia,  no  ka  mea,  ua  nui 
e  aku  ko  makou  Akua  mamua  o 
na  akua  a  pau. 

6  Owai  la  hoi  e  hiki  ke  kukulu  i 
hale  nona  ?  No  ka  mea,  he  uuku 
ia  ia  ka  lani  a  me  ka  lani  o  na 
lani.  Owai  la  hoi  au  i  kukulu  ai 
au  i  hale  nona  ?  a  i  mohai  aku  hoi 
i  ka  mohai  imua  ona? 

7  Ano  hoi,  e  hoouna  mai  oe  io'u 
nei  i  kanaka  akamai  i  ka  hana  ma 
ke  gula,  a  me  ke  kala,  a  me  ke  ke- 
leawe,  a  me  ka  hao,  a  me  ka  lolo 
makue,  a  me  ka  lole  ulaula,  a  me 
ka  loie  uliuli;  he  mea  ike  i  ke 
kalai  i  ka  mea  nani  me  ka  poe 
akamai  e  noho  pu  ana  me  au  ma 
Iuda,  a  ma  Ierusalema,  ka  poe  a 
Davida  ko'u  makua  i  hoomakau- 
kau  ai. 

8  E  haawi  mai  oe  ia'u  i  na  laau 
kedera,  a  me  ka  paina,  a  me  ke 


MOKUNA  III. 


aleguma  noloko  mai  o  Lehanona, 
no  ka  mea,  ua  ike  au  he  poe  aka- 
mai  kau  poe  kauwa  i  ke  kalai  ana 
i  na  laau  o  Lebanona ;  aia  hoi,  o 
ka'u  poe  kauwa  me  kau, 

9  I  hoomakaukau  lakou  no'u  i  na 
laau  he  nui ;  no  ka  mea,  o  ka  hale 
a'u  e  kukulu  ai,  he  mea  e  kona 
nui. 

10  Aia  hoi,  e  haawi  aku  au  i  kau 
poe  kauwa,  i  ka  poe  kua  laau,  a 
me  ka  poe  kalai  laau,  i  na  kora 
palaoa  i  hehiia,  he  iwakalua  tau- 
sani,  a  me  na  kora  bale  he  iwaka- 
lua  tausani,  a  me  na  bato  waina, 
he  iwakalua  tausani,  a  me  na  bato 
aila  he  iwakalua  tausani. 

11  TJ  Olelo  mai  o  Hurama,  ke  alii 
o  Turo,  ma  ka  palapala  ana,  a 
hoouka  mai  io  Solomona  la,  pe- 
neiia,  No  ke  aloha  o  Iehova  i  kona 
poe  kanaka,  hoolilo  mai  oia  ia  oe 
i  alii  no  lakou. 

12  Olelo  mai  hoi  o  Hurama,  E 
hoomaikaiia  o  Iehova  ke  Akua  o 
ka  Iseraela,  ka  mea  naua  i  hana 
ka  lani  a  me  ka  honua,  no  kona 
haawi  ana  mai  ia  Davida  i  ke  alii, 
i  keiki  naauao,  ike,  a  akamai,  i 
kukulu  ia  i  hale  no  Iehova,  a  i 
hale  hoi  no  kona  aupuni. 

13  Ano,  hoouna  aku  au  i  ke  ka- 
naka  naauao,  a  me  ka  ike,  a  me  ke 
akamai,  no  Hurama  ko'u  makua- 
kane. 

14  He  keiki  ia  a  kekahi  wahine 
no  na  kaikamahine  a  Dana,  a  o 
kona  makuakane  he  kanaka  ia  no 
Turo.  Ua  ike  ia  i  ka  hana  ma  ke 
gula,  a  me  ke  kala,  a  me  ke  ke- 
leawe,  a  me  ka  hao,  a  me  na  po- 
haku,  a  me  na  laau,  a  me  ka  lole 
makue,  me  ka  lole  uliuli,  a  me 
ka  pulupulu  a  me  ka  lole  ulaula, 
ka  mea  ike  i  ke  kalai  i  na  mea 
nani,  a  i  ka  noonoo  i  na  mea  ho- 
houu  i  haawiia  mai  nana,  me  kau 
poe  akamai,  a  me  na  kanaka  aka- 
mai  o  kuu  haku,  o  Davida,  kou 
makuakane. 

15  Ano,  e  haawi  mai  oe  na  kau 
mau  kauwa,  i  ka  palaoa,  a  me  ka 
bale,  a  me  ka  aila,  a  me  ka  waina, 
i  ka  mea  a  kuu  haku  i  olelo  mai 
ai. 

1.6  A  e  kalai  makou  i  na  laau  ma- 


waena  o  Lebanona  e  like  me  kou 
makemake,  a  e  hoauia'ku  ia  iou  la 
ma  na  holopapa  a  hiki  i  ke  awa  o 
Iopa,  a  nau  no  e  lawe  aku  ia  i  Ie- 
rusalema. 

17  Tf  A  helu  o  Solomona  i  na  ka- 
naka  malihini  a  pau  loa  ma  ka 
aina  o  Iseraela,  e  like  me  ka  helu 
ana  a  Davida  a  kona  makuakane  i 
helu  ai;  a  ua  loaa  ia  ia  hookahi 
haneri  a  me  kanalima  tausani,  a 
me  na  tausani  ekolu,  a  me  na  ha- 
neri  eono. 

18  A  hoonoho  iho  ia  i  kanahiku 
tausani  i  poe  amo,  a  i  kanawalu 
tausani  i  poe  kalai  ma  ka  mauna, 
a  i  ekolu  tausani,  a  me  na  haneri 
eono  i  poe  luna  e  haawi  i  ka  hana 
na  ka  poe  kanaka. 

MOKUNA  III. 

Kahi  a  me  ka  manawa  i  kukuluia'i  ka  lua- 
kini.  3  Ka  nui  a  me  na  mea  e  nani  ai  ka 
luakini. 

HOOMAKA  iho  la  o  Solomona 
e  kapili  i  ka  hale  o  Iehova 
ma  Ierusalema,  ma  ka  mauna  o 
Moria,  ma  kahi  i  ikeia  mai  ai  oia  e 
Davida,  kona  makuakane,  ma  ka- 
hi  a  Davida  i  hoomakaukau  ai  i 
kahi  hehi  palaoa  o  Orenana  ka  Ie- 
busa. 

2  Hoomaka  iho  la  oia  e  kapili 
hale,  i  ka  makahiki  eha  o  kona 
noho  alii  ana,  i  ka  malama  elua,  a 
i  ka  la  elua  o  ia  malama. 

3  1f  Eia  ka  hookumu  ana  o  ka 
hale  o  ke  Akua  a  Solomona  i  ku- 
kulu  ai :  o  na  kubita  o  ka  loa  e 
like  me  ke  ana  mua  ana  he  ka- 
naono  kubita,  a  o  ka  laula  he  iwa- 
kalua  kubita. 

4  A  o  ka  loa  o  ka  lanai  ma  ke 
ala,  ua  like  ia  me  ka  laula  o  ka 
hale  he  iwakalua  kubita,  a  o  kona 
kiekie  hookahi  haneri  kubita  a  me 
ka  iwakalua,  a  uhi  iho  la  oia  ia 
mea  maloko  me  ke  gula  maemae. 

5  A  o  ka  hale  nui,  kapili  no  ia  i 
ka  laau  paina,  a  uhi  iho  la  i  ke 
gula  maikai,  hoonoho  iho  la  ma- 
luua  olaila  i  na  lala  loulu  i  kalaiia 
a  me  na  kaula. 

0  A  hoonaniia  ka  hale  i  na  poha- 
ku  maikai  a  me  kc  gula,  i  ke  gula 
o  Parevaima. 

7  A  uhi  no  hoi  ia  i  ka  hale,  i  ua 

kaola,  a  me  na  paepae,  a  me  na  pa 
ona,  a  me  kona  mau  puka  i  ke  gu- 
la,  a  kalai  oia  i  na  kerubima  malu- 
na  o  na  pa. 

8  Hana  iho  la  oia  i  ka  hale  hoano 
loa,  o  ka  loa  ua  like  pu  ia  me  ka 
laula  o  ka  hale,  he  iwakalua  kubi- 
ta,  a  o  koua  laula  he  iwakalua  ku- 
bita,  a  uhi  iho  la  oia  ia  mea  i  ke 
gula  maemae  eono  hanei'i  talena. 

9  A  o  na  kui  ma  ke  kaupaona 
ana  he  kanalima  sekela  gula;  a 
uhi  iho  la  oia  i  na  keena  maluna  i 
ke  gula. 

10  A  iloko  o  ka  hale  hoano  loa, 
hana  iho  la  oia  i  na  kemhima 
elua,  mamuli  o  ka  hana  kalai  kii, 
a  uhi  iho  la  oia  ia  mau  mea  i  ke 
gula. 

11  H  O  na  eheu  o  na  kerubima 
he  iwakalua  kubita  ka  loa ;  o  ke 
eheu  o  kekahi  elima  kubita  e  pa 
ana  ma  ka  paia  o  ka  hale ;  a  o  ka 
eheu  o  kekahi  elima  no  kubita  e 
pa  ana  i  ka  eheu  o  kela  keru- 
bima. 

12  O  ka  eheu  o  kekahi  kerubima 
elima  no  kubita  e  pa  ana  ma  ka 
paia  o  ka  hale ;  a  o  ka  eheu  o  ke- 
kahi  elima  no  kubita  e  pa  ana  i 
ka  eheu  o  kela  kerubima. 

13  O  na  eheu  o  keia  mau  kerubi- 
ma  i  hoholaia  he  iwakalua  kubi- 
ta;  a  ku  laua  ma  ko  laua  mau 
wawae,  a  maloko  ko  laua  alo. 

14  Tl  Hana  iho  la  ia  i  ka  paku 
lole  uli,  a  me  ka  ulaula  ahiahia,  a 
me  ka  ulaula  maoli,  a  me  ka  lole 
pulupulu  maikai,  a  hana  iho  la  oia 
i  na  kerubima  maluna  ona. 

15  Hana  iho  la  oia  no  ke  alo  o  ka 
hale  i  na  kia  elua  he  kanakoluku- 
mamalima  kubita  ka  loa,  a  o  ka 
papale  maluna  o  kona  poo  elima 
kubita. 

16  Hana  iho  la  no  hoi  oia  i  na 
kaula  iloko  o  kahi  laa,  a  kau  ma- 
luna  o  na  poo  o  na  kia,  a  hana  no 
hoi  ia  i  na  pomegerane  hookahi 
haneri,  a  kau  aku  maluna  o  ua 
mau  kaula  la. 

17  Kukulu  iho  la  oia  i  na  kia  ma 
ke  alo  o  ka  luakini  ma  ka  aoao 
akau  kekahi,  a  ma  ka  aoao  heina 
kekahi ;  a  kapa  aku  la  ia  i  ka  inoa 
o  ka  mea  ma  ka  akau  o  Iakina,  a 

i  ka  inoa  o  ka  mea  ma  ka  hema  o 
Boaza. 

MOKUNA  IV. 

Ke  kuahu  keleawe.  2  Ke  kai  i  hooheheeia. 
6  Na  ipuauau  he  umi  :  na  ipu  kukui :  na 
papaaina. 

HANA  iho  la  oia  i  kuahu  ke- 
leawe,  o  ka  loa  he  iwakalua 
kubita,  a  o  ka  laula,  he  iwakalua 
kubita,  a  he  umi  kubita  ke  kiekie. 

2  11  Hana  iho  la  oia  i  ke  kai  i 
hooheheeia,  he  umi  kubita  mai 
kekahi  mukae  a  i  kekahi  mukae, 
a  he  mea  poepoe  ia,  o  ke  kiekie 
elima  kubita ;  a  o  ke  ana  puni  hc 
kanakolu  kubita. 

3  A  malalo  iho  o  ia  mea  a  puni, 
aia  no  na  kii  o  na  bipi  kauo ;  he 
umi  ma  ke  kubita,  a  puni  ke  kai : 
elua  lalani  bipi  i  hoohehee  pu  ia  i 
ka  hoohehee  ana  ia  mea. 

4  A  kau  iho  la  ia  maluna  o  na  bipi 
kauo  he  umikumamalua:  aia  eko- 
lu  bipi  e  nana  ana  i  ka  akau,  eko- 
lu  hoi  e  nana  aua  i  ke  komohana, 
ekolu  i  ka  hema,  a  ekolu  i  ka  hi- 
kina ;  a  maluna  iho  ke  kai,  a  o  ko 
lakou  mau  huelo  aia  maloko. 

5  A  o  kona  manoanoa  hookahi 
kikoo  ma  ka  lima,  a  o  kona  mu- 
kae  ua  hanaia  e  like  me  ka  mukae 
o  ke  kiaha  me  na  pua  lilia :  a  eko- 
lu  tausani  bato  ona  ke  hoopihaia. 

6  U  Hana  no  hoi  oia  i  na  ipu 
auau  he  umi,  a  hoonoho  iho  la  oia 
i  elima  ma  ka  aoao  akau,  a  elima 
hoi  ma  ka  aoao  hema  no  ka  holoi 
ana ;  malaila  i  holoi  ai  lakou  i  na 
mea  mohai ;  aka,  o  ke  kai  he  wahi 
auau  ia  no  ka  poe  kahuna  wale 
no. 

7  Hana  no  hoi  oia  i  na  ipu  ku- 
kui  gula  he  umi  e  like  me  ko  la- 
kou  ano  i  kauohaia'i,  a  hoonoho 
iho  la  iloko  o  ka  luakini,  elima  ma 
ka  aoao  akau,  a  elima  hoi  ma  ka 
aoao  hema. 

8  Hana  iho  la  ia  i  na  papaaina 
he  umi,  a  hoonoho  iho  la  iloko  o 
ka  luakini,  elima  ma  ka  aoao  akau, 
elima  hoi  ma  ka  aoao  hema ;  a 
hana  iho  la  oia  i  na  ipu  gula  hoo- 
kahi  haneri. 

9  Tf  Hana  hoi  ia  i  ka  pahale  no 
na  kahuna  a  me  ka  pahale  nui,  a 
me  na  puka  no  ka  pahale,  a  uhi 

oia  i  ko  laila  mau  puka  i  ke  ke- 
leawe. 

10  A  hoonoho  oia  i  ke  kai  ma  ka 
aoao  akau  ma  ka  hikina,  e  ku  po- 
no  ana  i  ka  hema. 

11  Haua  iho  la  o  Hurama  i  na 
ipu  hoolapalapa,  a  me  na  ooahi,  a 
me  na  kiaha  nui.  Pela  i  hoopau 
ai  o  Hurama  i  ka  hana  ana  i  hana'i 
na  Solomona  ke  alii,  no  ka  hale  o 
ke  Akua ; 

12  [Peneia,]  o  na  kia  elua  a  me 
na  bola  a  me  na  papale  maluua  o 
na  poo  o  na  kia  elua,  a  me  ua  lati- 
ke  elua  e  uhi  i  na  bola  elua  o  na 
papale  maluna  o  na  poo  o  na  kia ; 

13  A  me  na  pomegerane  eha  ha- 
neri  no  na  latike  elua.  Elua  la- 
lani  pomegerane  no  kekahi  latike, 
i  mea  e  uhi  ai  i  na  bola  elua  o  na 
papale  nialuna  o  na  poo  o  na  kia. 

14  Hana  ibo  la  ia  i  na  waihona 
ipu  a  me  na  ipu  holoi  maluna  o  na 
waihona ; 

15  I  hookahi  kai,  a  me  na  bipi 
kauo  he  umikumamalua  malalo 
iho. 

16  A  me  na  ipu  hoolapalapa,  a 
me  na  ooahi,  a  me  na  kilou  mana- 
mana,  a  me  ko  laila  mau  mea  a 
pau ;  hana  no  o  Hurama  kona  ma- 
kua  ia  mau  mea,  i  ke  keleawe 
huali,  na  ke  alii  na  Solomona,  no 
ka  hale  o  Iehova. 

17  Ma  ka  papu  o  Ioredane  i  hoo- 
hehee  ai  ke  alii  i  keia  mau  mea  ma 
ka  aina  lepo  palolo  mawaena  o  Su- 
kota,  a  me  Zeradata. 

18  Pela  i  hana  ai  o  Solomona  i 
keia  mau  mea  he  nui  loa,  no  ka 
mea,  aole  e  pau  i  ka  heluia  na  pao- 
na  o  ke  keleawe. 

19  Tf  A  hana  o  Solomona  i  na 
ipu  a  pau  no  ka  hale  o  ke  Akua,  i 
ke  kuahu  gula  kekahi,  a  me  na 
papa  no  ka  berena  hoike  ; 

20  A  me  na  ipu  kukui  a  me  na  la- 
ma  olaila  no  ka  aa  ana,  e  like  roe 
ke  kauoha  imua  o  kahi  hoano,  o 
ke  gula  maikai ; 

21  O  na  pua  a  me  na  kukui,  a  me 
na  upa  ahi,  he  gula  no  ia,  a  he  gu- 
la  maemae  wale  no  ; 

22  A  o  na  upakukui,  a  me  na  ipu, 
a  me  na  puna,  a  me  na  ipukuku- 
niahi,  he  gula  maemae ;  a  o  ka  pu- 


ka  komo  o  ka  hale,  a  me  na  puka 
komo  iloko  o  kahi  hoano  loa,  a 
me  na  pani  hale  o  ka  luakini,  he 
gula  no  ia. 

MOKUNA  V. 

Nonamealaa.    7  No  ka  pahu  berita.    13  Ua 
piha  ka  hale  o  Iehova  i  kona  nani. 

PELA  i  paa  ai  na  mea  a  pau  a 
Solomona  i  hana'i  no  ka  hale 
o  Iehova ;  a  hookomo  o  Solomona 
i  na  mea  a  Davida,  a  kona  makua- 
kane  i  hoolaa  ai,  i  ke  kala  a  me  ke 
gula,  a  me  na  ipu  a  pau,  a  waiho 
iho  la  iloko  o  ka  waihonawaiwai  o 
ke  Akua. 

2  U  Alaila,  hoakoakoa  o  Solomo- 
na  i  na  lunakahiko  o  ka  Iseraela, 
a  me  ka  poe  koikoi  o  na  ohana,  i 
na  kaukaualii,  a  me  na  makualii 
no  na  mamo  a  Iseraela,  i  lerusale- 
ma,  e  lawe  i  ka  pahu  o  ka  berita  o 
Iehova  mai  ke  kulanakauhale  o 
Davida,  mai  Ziona  mai. 

3  A  hoakoakoaia  e  ke  alii  na  ka- 
naka  a  pau  loa  o  ka  Iseraela  i  ka 
ahaaina  i  ka  malama  ehiku. 

4  A  hiki  mai  la  ka  poe  lunakahi- 
ko  o  ka  Iseraela,  a  hapai  ae  la  na 
Levi  i  ka  pahu. 

5  Lawe  lakou  i  ka  pahu,  a  me  ka 
halelewa  o  ke  anainakanaka,  a  me 
na  ipu  hoano  a  pau,  aia  no  iloko  o 
ka  halelewa;  na  ka  poe  kahuna, 
na  ka  Levi  i  lawe. 

6  A  o  ke  alii,  o  Solomona  a  me 
ka  ahakanaka  a  pau  o  ka  Iseraela 
i  hoakoakoaia  io  na  la  imua  o  ka 
pahu  berita,  mohai  aku  lakou  i  na 
hipa,  a  me  na  bipi  i  pau  ole  i  ka 
heluia  no  ka  nui  loa. 

7  Alaila,  hookomo  ka  poe  kahu- 
na  i  ka  pahu  berita  o  Iehova  i  ko- 
na  wahi,  i  kahi  hoano  o  ka  hale, 
kahi  hoano  loa  malalo  iho  o  na 
eheu  o  na  kerubima. 

8  Ua  hoholaia  na  eheu  o  na  keru- 
bima  ma  kahi  o  ka  pahu,  a  ua  uhi 
na  kerubima  i  ka  pahu,  a  me  kona 
mau  laau  auamo  maluna  iho. 

9  A  huki  mai  lakou  i  na  laau  aua- 
mo,  a  ua  ikea  na  poo  o  na  laau 
auamo,  mai  ka  pahu,  a  imua  o  ka- 
hi  hoano,  aole  i  ikeia  mawaho.  A 
aia  no  ia  a  hiki  i  neia  la. 

10  Aohe  mea  e  iloko  o  ka  pahu,o 
na  papa  elua  wale  no  a  Mose  i  hoo- 

komo  ai  iloko  ma  Horeba,  i  ka 
manawa  i  hoohiki  ai  ke  Akua  me 
ka  poe  mamo  a  Iseraela  i  ko  la- 
kou  hele  ana  mai  Aigupita  mai. 

11  H  A  puka  mai  ka  poe  kahuna 
mai  kahi  hoano  mai,  (no  ka  mea 
ua  huikalaia  na  kahuna  a  pau  loa, 
aole  lakou  i  ku  papa  ia  manawa  : 

12  A  o  na  Levi,  ka  poe  himeni  a 
pau  na  Asapa,  na  Hemana,  na  Ie- 
dutuna,  a  me  ka  lakou  poe  keiki, 
a  me  ko  lakou  poe  hoahanau  i 
aahuia  i  ka  ie  olona  maikai  me 
na  kimehala,  a  me  na  pesalete- 
ri,  a  me  na  lira,  ku  lakou  imua  o 
ke  kuahu,  a  me  lakou  ])u  na  kahu- 
na  he  haneri  a  me  ka  iwakalua,  e 
hookani  ana  i  na  pu.) 

13  A  lokahi  ka  manao  o  ka  poe 
hookani  i  ka  pu,  a  me  ka  poe  hi- 
meni  me  ka  leo  hookahi,  e  hoolea 
aku,  a  e  hoomaikai  aku  ia  Iehova, 
a  hookiekie  lakou  i  ka  leo  me  na 
pu,  a  me  na  kimehala  a  me  namea 
kani  e  ae ;  a  i  ko  lakou  hoolea 
ana'ku  ia  Iehova.  No  ka  mea,  ua 
maikai  no  ia,  ua  mau  loa  kona  alo- 
ha:  aia  hoi,  ua  hoopihaia  ka  hale 
i  ke  ao,  ka  hale  o  Iehova. 

14  Aole  i  hiki  i  na  kahuua  ke  ku 
a  e  lawelawe  imua  o  ke  ao  ;  no  ka 
mea,  ua  piha  ka  hale  o  ke  Akua  i 
ka  nani  o  Iehova. 

MOKUNA  VI. 

Ka  pule  a  Solomona. 

ALAILA,  olelo  aku  la  o  Solo- 
_  mona,  I  mai  la  o  Iehova,  e 
noho  ia  iloko  o  ka  pouli  nui. 

2  Aka,  ua  kukulu  au  i  hale  noho 
nou,  i  wahi  nou  e  noho  mau  loa  ai. 

3  Alaila,  huli  ae  la  ko  ke  alii  mau 
maka,  a  hoomaikai  aku  la  ia  i  ka 
ahakanaka  a  pau  o  ka  Iseraela;  a 
ku  ae  la  iluna  ka  ahakanaka  a  pau 
o  ka  Iseraela. 

4  Olelo  aku  la  ia,  E  hoomaikaiia 
o  Iehova  ke  Akua  o  ka  Iseraela, 
ka  mea  nana  i  olelo  mai  me  kona 
waha  ia  Davida,  i  ko'u  makuaka- 
ne,  a  hooko  mai  hoi  me  kona  mau 
lima,  i  ka  i  ana  inai. 

5  Mai  ka  wa  mai  a'u  i  lawe  mai 
ai  i  ko'u  poe  kanaka  mai  ka  aina 
mai  o  Aigupita,  aole  au  i  wae  aku 
i  kulanakauhale  noloko  mai  o  na 

ohana  a  pau  o  ka  Iseraela,  i  wa- 
hi  e  kukulu  ai  i  hale  e  waihoia'i 
ko'u  inoa  malaila;  aole  hoi  au  i 
wae  aku  i  ke  kauaka  e  noho  alii 
maluna  o  ko'u  poe  kanaka  o  ka 
Iseraela. 

6  Aka,  ua  wae  aku  au  ia  Ierusa- 
lema  i  waihoia'i  ko'u  inoa  malai- 
la ;  a  ua  wae  aku  au  ia  Davida  e 
noho  maluna  o  ko'u  poe  kanaka, 
o  ka  Iseraela. 

7  Aia  no  iloko  o  ka  naau  o  Davi- 
da  ko'u  makua  e  kukulu  i  hale  no 
ka  inoa  o  Iehova  ke  Akua  o  ka 
Iseraela. 

8  Olelo  mai  la  o  Iehova  ia  Davi- 
da,  i  ko'u  makuakane,  aia  no  ilo- 
ko  o  kou  naau  e  kukulu  i  hale  no 
ko'u  inoa,  a  ua  pono  ia  manao 
iloko  o  kou  naau. 

9  Aka  hoi,  aole  oe  e  kukulu  i  ka 
hale,  o  kau  keiki  ka  mea  e  puka 
mai  ana  mai  loko  mai  o  kou  pu- 
haka,  oia  ka  mea  nana  e  kukulu 
ka  hale  no  ko'u  inoa. 

10  Ua  hooko  mai  o  Iehova  i  ka 
olelo  ana  i  olelo  mai  ai ;  no  ka 
mea,  ua  ku  ae  au  mahope  o  Davi- 
da  ko'u  makuakane,  a  ke  noho 
nei  au  maluna  o  ka  noho  alii  o  ka 
Iseraela  e  like  me  ka  olelo  a  Ie- 
hova,  a  ua  kukulu  au  i  hale  no  ka 
inoa  o  Iehova,  ke  Akua  o  ka  Ise- 
raela. 

11  A  ua  hookomo  au  ilaila  i  ka 
pahu,  aia  iloko  ka  berita  o  Iehova 
aua  i  hana'i  me  ka  poe  mamo  a 
Iseraela. 

12  1f  Ku  ae  la  iluna  o  Solomona 
imua  o  ke  kuahu  o  Iehova,  imua 
o  ka  ahakanaka  a  pau  o  ka  Ise- 
raela,  a  hohola  ae  la  i  kona  mau 
lima. 

13  No  ka  mea,  ua  hana  o  Solo- 
mona  i  awai  keleawe,  elima  kubi- 
ta  ka  loa,  elima  ka  laula,  a  ekolu 
ke  kiekie,  a  ua  waiho  oia  ia  mea 
mawaena  konu  o  ka  pahale ;  aku 
oia  maluna  o  ia  mea,  kukuli  iho 
la  ma  kona  kuli  imua  o  ka  aha- 
kanaka  a  pau  o  ka  Iseraela,  a  ho- 
hola  ae  la  i  kona  mau  lima  i  ka 
lani, 

14  Olelo  akn  la  ia,  E  Iehova  ke 
Akua  o  ka  Iseraela,  aohe  Akua  e 
like  me  oe  ma  ka  lani,  aole  hoi 

ma  ka  honua,  e  malama  ana  i  ka 
berita  a  me  ke  aloha  no  kau  poe 
kauwa,  no  ka  poe  e  hele  ana  imua 
ou  me  ko  lakou  naau  a  pau. 

15  Ua  malaina  mai  oe  i  ka  mea 
au  i  olelo  mai  ai  i  kau  kauwa  ia 
Davida  i  ko'u  makua.  Ua  olelo 
mai  oe  me  kou  waha,  a  ua  hooko 
mai  me  kou  lima  e  like  me  ia  i 
keia  la. 

16  Ano,  e  Iehova  ke  Akua  o  ka 
Iseraela,  e  hooko  mai  no  kau  kau- 
wa  no  Davida,  no  ko'u  makuaka- 
ne  i  ka  mea  au  i  olelo  mai  ai  ia  ia, 
i  mai  ana,  Aole  oe  e  nele  i  ke  ka- 
naka  imua  o'u  e  noho  maluna  o 
ka  noho  alii  o  ka  Iseraela,  ke  ma- 
lama  kau  poe  mamo  i  ko  lakou 
aoao  e  hele  ma  ko'u  kanawai  e 
like  me  kou  hele  ana  imua  o'u. 

17  Ano,  e  Iehova  ke  Akua  o  ka 
Iserae!a,  e  hooiaioia  ka  olelo  au  i 
olelo  ai  i  kau  kauwa  ia  Davida. 

18  Aka,  he  mea  oiaio  anei,  e  no- 
ho  ana  ke  Akua  me  kanaka  ma  ka 
honua?  Aia  hoi,  he  uuku  ia  oe 
ka  lani,  a  me  ka  lani  o  na  lani ! 
Pehea  hoi  keia  hale  a'u  i  hana  ai ! 

19  E  maliu  mai  i  ka  pule  a  kau 
kauwa,  a  i  ka  mea  ana  i  noi  aku 
ai,  e  Iehova,  e  ko'u  Akua,  e  hoo- 
lohe  i  ke  kahea  aua'ku  a  me  ka 
pule  a  kau  kauwa  e  pule  aku  nei 
imua  ou : 

20  I  kaakaa  kou  mau  maka  ma- 
luna  o  keia  hale  i  ke  ao,  a  me  ka 
po,  maluna  o  kahi  au  i  olelo  ai  e 
waiho  mai  i  kou  inoa  malaila ;  e 
hoolohe  i  ka  pule  a  kau  kauwa  e 
pule  aku  ai  ma  keia  wahi. 

21  E  hoolohe  mai  i  ka  pule  a 
kau  kauwa,  a  me  kou  poe  kana- 
ka  o  ka  Iseraela,  ka  mea  a  lakou  i 
noi  aku  ai  ma  keia  wahi.  E  ma- 
liu  mai  oe,  mai  kou  wahi  e  noho 
ai,  mai  ka  lani  mai,  e  hoolohe  mai, 
a  e  kala  mai  hoi. 

22  Tf  Ina  e  hana  hewa  ke  kanaka 
i  kona  hoalauna,  a  kauia  maluna 
ona  ka  olelo  hoohiki  i  mea  nona  e 
hoohiki  ai,  a  komo  ka  olelo  hoo- 
hiki  imua  o  kou  kuahu  iloko  o 
keia  hale; 

23  Alaila,  e  hoolohe  mai  oe  mai 
ka  lani  mai,  a  e  hooponopono,  a  e 
hookolokolo  i  kau  poe  kauwa,  e 


hoouku  i  ka  mea  hewa,  e  hoopai 
no  i  kona  aoao  maluna  o  kona 
poo  iho  ;  a  e  apono  mai  i  ka  mea 
pono,  e  haawi  ia  ia  e  like  me  kona 
pono  iho. 

24  H  Ina  e  hee  kou  poe  kanaka  o 
ka  Iseraela  imua  o  ko  lakou  poe 
enemi,  no  ka  lakou  hana  hewa 
ana  ia  oe ;  a  huli  lakou  a  hooia  i 
kou  inoa,  a  e  pule  aku  a  e  noi  aku 
imua  ou  iloko  o  keia  hale ; 

25  Alaila,  e  hoolohe  mai  oe  mai 
ka  lani  mai,  a  e  kala  mai  i  ka  he- 
wa  o  kou  poe  kanaka  o  ka  Iserae- 
la,  a  e  hoihoi  ia  lakou  ma  ka  aina 
au  i  haawi  mai  ai  ia  lakou,  a  me 
ko  lakou  poe  kupuna. 

26  U  I  ka  wa  e  paa  ai  ka  lani,  ao- 
he  ua,  no  ka  mea,  ua  hana  hewa 
lakou  ia  oe ;  a  pule  lakou  ma  keia 
hale,  a  e  hooia  aku  i  kou  inoa,  a  e 
huli  ae  mai  ko  lakou  hewa  mai,  i 
ka  wa  au  e  hookaumaha  ai  ia  la- 
kou; 

27  Alaila,  e  hoolohe  mai  oe  mai 
ka  lani  mai,  a  e  kala  mai  i  ka  he- 
wa  o  kau  poe  kauwa,  a  me  kou 
poe  kanaka  o  ka  Iseraela  i  ka  wa 
e  ao  ai  oe  ia  lakou  i  ka  aoao  mai- 
kai  kahi  a  lakou  e  hele  ai;  a  e 
haawi  mai  oe  i  ka  ua  maluna  o  ka 
aina  au  i  haawi  ai  i  kou  poe  kana- 
ka  i  mea  e  ili  mau  ana  no  lakou. 

28  H  Ina  he  kau  wi  ma  ka  aina, 
he  ahulau,  he  huaai  malili  paha,  a 
me  ka  punahelu,  a  me  na  uhini,  a 
me  na  peelua  ;  ina  e  puni  lakou  i 
ko  lakou  poe  enemi,  ma  ka  aina 
ma  ko  lakou  mau  ipuka ;  o  ka  eha 
a  me  ke  kaumaha  a  pau ; 

29  O  ka  pule  a  pau,  a  me  ke  noi 
ana'ku  a  pau  a  kela  kanaka  keia 
kanaka  a  kou  poe  kanaka  a  pau  o 
ka  Iseraela  e  pule  aku  ai,  aia  ike 
kela  mea  keia  mea  i  kona  eha  a 
me  kona  kaumaha,  a  e  hohola  ia  i 
kona  mau  lima  ma  keia  hale ; 

30  Alaila,  e  hoolohe  mai  oe  mai 
ka  lani  mai,  o  kou  wahi  e  noho  ai, 
a  e  kala  mai,  a  e  haawi  i  kela  ka- 
naka  keia  kanaka  e  like  me  kona 
aoao  iho,  i  kou  ike  ana  i  kona 
naau ;  (na  ka  mea,  o  oe  wale  no 
ka  i  ike  i  ka  naau  o  na  keiki  a  ka- 
naka ;) 

31 1  makau  lakou  ia  oe,  i  hele  ma 

kou  aoao  i  na  la  a  pau  loa  o  ko  la- 
kou  ola  ana  raa  ka  aina  au  i  haawi 
mai  ai  i  ko  makou  poe  kupuna. 

32  TT  A  o  ka  malikini,  ka  mea 
aole  no  kou  poe  kanaka  o  ka  Ise- 
raela,  ka  mea  i  hele  mai,  mai  ka 
aina  loihi  e  mai,  no  kou  inoa  nui, 
a  no  kou  lima  ikaika,  a  me  kou 
lima  kakauha ;  a  hele  mai  lakou  e 
puje  ma  keia  hale ; 

33  Alaila,  e  hoolohe  mai  oe  mai 
ka  lani  mai,  mai  kou  wahi  e  noho 
ai,  a  e  hana  e  like  me  na  mea  a  ka 
malihini  e  kahea  aku  ai  ia  oe;  i 
ike  na  kanaka  a  pau  o  ka  honua  i 
kou  inoa,  a  i  makau  lakou  ia  oe  e 
like  me  kou  poe  kanaka  o  ka  Ise- 
raela,  a  i  ike  hoi  lakou  ua  kapaia 
kou  inoa  maluna  o  keia  hale  a'u  i 
hana  ai. 

34  I  ka  wa  i  hele  aku  ai  kou  poe 
kanaka  e  kaua  aku  i  ko  lakou  poe 
enemi  raa  ka  aoao  au  e  hoouna 
aku  ai  lakou,  a  e  pule  lakou  ma  ke 
alo  ma  keia  kulanakauhale  au  i 
wae  mai  ai,  a  raa  ka  hale  a'u  i  ha- 
na  ai  uo  kou  inoa ; 

35  Alaila,  e  hoolohe  mai  oe  mai 
ka  lani  mai  i  ka  lakou  pule,  a  me 
ko  lakou  noi  ana,  a  e  hoopono 
mai  no  lakou. 

36  Ina  e  hana  hewa  lakou  ia  oe, 
(no  ka  mea,  aohe  kanaka  i  hana 
hewa  ole,)  a  huhu  mai  oe  ia  la- 
kou,  a  haawi  oe  ia  lakou  i  ko  la- 
kou  poe  enemi,  a  alakai  pio  ua  poe 
la  ia  lakou  i  ka  aina  loihi,  a  i  ka 
aina  kokoke  paha ; 

37  A  e  noonoo  iho  lakou  ma  ka 
aina  a  lakou  e  noho  pio  ai,  a  e  hu- 
li  lakou,  a  e  pule  aku  ia  oe  ma  ka 
aina  o  ko  lakou  noho  pio  ana,  me 
ka  i  ana'ku,  Ua  hewa  makou,  ua 
lawehala,  a  ua  hana  ino  aku; 

38  A  huli  lakou  ia  oe  me  ko  la- 
kou  naau  a  pau,  a  me  ko  lakou 
uhane  a  pau,  ma  ka  aina  o  ko  la- 
kou  noho  pio  ana  kahi  i  lawe  pio 
ia'i  lakou,  a  pule  aku  lakou  me  ka 
lialiu  mai  o  ke  alo  ma  ko  lakou 
aina  ka  mea  au  i  haawi  mai  ai  i 
ko  lakou  poe  kupuna,  a  ma  ke 
kulanakauhale  au  i  wae  mai  ai,  a 
me  ka  hale  a'u  i  kukulu  ai  no  kou 
iīioa ; 

39  Alaila,  e  hoolohe  mai  oe  mai 

ka  lani  mai,  mai  kou  wahi  e  noho 
ai,  i  ka  lakou  pule,  a  me  ko  lakou 
noi  ana,  a  e  hoopono  mai  no  la- 
kou,  a  e  kala  mai  i  kou  poe  kana- 
ka  i  ka  mea  a  lakou  i  hana  hewa 
aku  ai  ia  oe. 

40  Ano,  e  ko'u  Akua,  e  weheia 
kou  mau  maka,  e  haliu  mai  hoi 
kou  mau  pepeiao  i  ka  pule  ma 
keia  wahi. 

41  E  ku  oe,  ano,  e  Iehova  ke 
Akua,  iloko  o  kou  wahi  e  maha 
ai,  o  oe  a  me  ka  pahu  o  kou  ma- 
na;  o  kou  poe  kahuna,  e  Iehova 
ke  Akua,  e  hoaahuia  lakou  i  ke 
ola,  a  o  kou  poe  haipule,  e  olioli 
lakou  i  ka  maikai. 

42  E  Iehova  ke  Akua,  mai  pale  ae 
i  ka  maka  o  kau  mea  i  poni  ai ;  e 
hoomanao  oe  i  ke  aloha  no  Davi- 
da,  no  kau  kauwa. 

MOKUNA  VII. 

O  ka  pau  ana  o  ka  mohai  i  ka  aiia  e  ke  ahi. 
5  Ka  mohai  nui  a  Solomona  i  mohai  aku  ai 
ia  Iehova.  12  Ko  ke  Akua  ae  ana  mai  i  ka 
Solomona  pule. 

AHOOKI  o  Solomona  i  ka 
pule,  iho  mai  la  ke  ahi,  mai 
ka  lani  mai,  a  ai  iho  la  i  ka  mohai- 
kuni,  a  me  na  mohai  e  ae;  a  piha 
ae  la  ka  hale  i  ka  nani  o  Iehova. 

2  Aole  hiki  i  ka  poe  kahuna  ke 
komo  iloko  o  ka  hale  o  Iehova, 
no  ka  mea,  ua  piha  ka  hale  o  Ie- 
hova  i  ka  nani  o  Iehova. 

3  A  ike  ka  Iseraela  a  pau  i  ka  iho 
ana  mai  o  ke  ahi,  a  me  ka  nani  o 
Iehova  maluna  o  ka  hale,  alaila, 
kulou  iho  la  lakou  ilalo  ko  lakou 
mau  maka  ma  ka  honua,  ma  ke 
kipapa,  a  hoomana  lakou,  a  hoo- 
lea  aku  ia  Iehova,  No  ka  mea,  ua 
maikai  ia,  ua  mau  loa  kona  aloha. 

4  1f  A  o  ke  alii  a  me  na  kanaka 
a  pau,  mohai  aku  la  lakou  i  ua 
mohai  imua  o  Iehova. 

5  A  mohai  aku  la  ke  alii  o  Solo- 
mona  i  ka  mohai  i  na  bipi  he  iwa- 
kaluakumamalua  tausani,  a  me  na 
hipa  hookahi  haneri  me  ka  iwaka- 
lua  tausani.  Pela  i  hoolaa  ai  ke 
alii  a  me  na  kanaka  a  pau  i  ka  hale 
o  ke  Akua. 

6  Ku  iho  la  na  kahuna  ma  ko 
lakou  wahi,  a  o  na  mamo  a  Levi, 
rae  na  inea  kani  o  Iehova,  na  raea 


MOKUNA  VIII. 


a  Davida  ke  alii  i  hana'i  e  hoolea 
aku  ia  Iehova,  No  ka  mea,  ua  mau 
loa  kona  aloha :  i  ka  wa  i  hoolea 
aku  ai  o  Davida  ma  ia  mau  mea, 
hookani  no  hoi  na  kahuna  i  ka  pu 
imua  o  lakou,  a  ku  iluna  ka  Ise- 
raela  a  pau. 

7  Hoolaa  iho  la  o  Solomona  i 
kahi  mawaena  konu  o  ka  pahale 
imua  o  ka  hale  o  Iehova;  no  ka 
mea,  malaila  oia  i  mohai  aku  ai  i 
ka  mohai,  a  me  ka  momona  o  na 
mohai  aloha,  no  ka  mea,  o  ke  kua- 
hu  keleawe  a  Solomona  i  hana'i, 
he  uuku  ia  i  ka  mohai  kuni,  a  me 
na  mohai  ai,  a  me  na  momona. 

8  H  Hana  iho  la  o  Solomona  ia 
manawa,  i  ka  ahaaina  i  na  la  ehi- 
ku,  a  me  ia  pu  ka  Iseraela  a  pau, 
he  ahakanaka  nui  loa  mai  ka  mo- 
kuna  o  Hamata  a  hiki  i  ka  muli- 
wai  o  Aigupita. 

9  A  i  ka  walu  o  ka  la  he  halawai 
ahaaina  ko  lakou,  no  ka  mea,  ehi- 
ku  la  o  ko  lakou  hoolaa  ana  i  ke 
kuahu,  a  ehiku  la  ka  lakou  ahaai- 
na  ana. 

10  A  i  ka  la  iwakaluakumama- 
kolu  o  ka  malama  ehiku,  hookuu 
aku  la  oia  i  ka  poe  kanaka  e  hoi 
ma  ko  lakou  mau  haleiewa,  e 
hauoli  ana  me  ka  naau  olioli  no 
ka  maikai  a  Iehova  i  hana'i  ia  Da- 
vida,  a  ia  Solomona,  a  i  kona  poe 
kanaka  i  ka  Iseraela. 

11  Pela  i  paa  ai  ia  Solomona  ka 
hale  o  Iehova,  a  me  ka  hale  o  ke 
alii,  a  hoopau  pomaikai  iho  la  ia 
na  mea  a  pau  i  komo  iloko  o  ka 
naau  o  Solomona  e  hana  iloko  o 
ka  hale  o  Iehova,  a  i  kona  hale  iho. 

12  H  Ua  ikeia  mai  o  Iehova  e 
Solomona  i  ka  po,  a  olelo  mai  oia 
ia  ia,  Ua  lohe  au  i  kau  pule,  a  ua 
koho  au  i  keia  wahi  no'u  i  hale 
mohai. 

13  Ina  e  pani  au  i  ka  lani  i  ua 
ole  mai,  a  e  kauoha  au  i  ka  uhini 
e  ai  i  na  mea  o  ka  aina,  a  c  hoou- 
na  paha  au  i  ka  mai  ahulau  malu- 
na  o  ko'u  poe  kanaka ; 

14  Ina  e  hoohaahaa  ko'u  poe  ka- 
naka  ia  lakou  iho,  ka  poe  i  kapaia 
ko'u  inoa  maluna  o  lakon,  a  e  pule 
lakou,  a  e  imi  i  ko'u  alo,  a  huli 
mai  ko  lakou  aoao  hewa  mai ;  alai- 


la,  e  hoolohe  au  mai  ka  lani  mai,  a 
e  kala  au  i  ko  lakou  hewa,  a  e  hoo- 
la  i  ko  lakou  aina. 

15  Ano,  ua  kaakaa  ko'u  mau 
maka,  a  ua  haliu  ko'u  pepeiao  i 
ka  pule  ma  keia  wahi. 

16  Ano  hoi,  ua  koho  au,  a  ua 
hoolaa  au  i  keia  hale  e  waiho  mau 
loa  ai  i  ko'u  inoa  malaila ;  a  ma- 
laila  ko'u  mau  maka  a  me  ko'u 
naau  i  na  la  a  pau  loa : 

17  A  o  oe,  ina  e  hele  imua  o'u  e 
like  me  Davida  kou  makuakane  i 
hele  ai,  e  hana  e  like  me  na  mea 
a'u  i  kauoha  aku  ai  ia  oe,  a  e  ma- 
lama  oe  i  ko'u  kanawai  a  me  ka'u 
mau  kauoha ; 

18  Alaila,  e  hookupaa  au  i  ka  no- 
hoalii  o  kou  aupuni,  e  like  me  au 
i  hoohiki  ai  ia  Davida,  i  kou  ma- 
kuakane,  i  ka  i  ana'ku  ia  ia,  Aole 
loa  oe  e  nele  i  ke  kanaka  e  noho 
alii  maluna  o  ka  Iseraela. 

19  Aka,  ina  e  huli  e  ae  oukou,  a 
e  haalele  i  ko'u  kanawai,  a  me  na 
kauoha  a'u  i  haawi  aku  ai  ia  ou- 
kou,  a  e  hele  a  e  hookauwa  aku 
na  na  akua  e,  a  e  kulou  imua  o  la- 
kou; 

20  Alaila,  e  hookuke  au  ia  lakou 
mailoko  aku  o  ka  aina  a'u  i  haa- 
wi  ai  ia  lakou ;  a  o  keia  hale  ka 
mea  a'u  i  hoolaa  ai  no  ko'u  inoa, 
e  hoolei  au  mai  ko'u  alo  aku,  a  e 
hoolilo  au  ia  mea  i  mea  e  hoino 
ai,  a  i  mea  e  hoowahawaha  aku  ai, 
mawaena  o  na  kanaka  a  pau. 

21  A  o  keia  hale  ka  mea  kiekie,  e 
lilo  ia  i  mea  e  kahaha  ai  ka  poe  a 
pau  e  maalo  ana ;  a  e  olelo  lakou, 
No  ke  aha  la  i  hana'i  o  Iehova  pe- 
la  i  keia  aina,  a  i  keia  hale  ? 

22  Alaila  e  oleloia,  No  ka  mea, 
ua  haalele  lakou  ia  Iehova,  i  ke 
Akua  o  ko  lakou  poe  kupuna,  ka 
mea  nana  lakou  i  lawe  mai,  mai 
ka  aina  mai  o  Aigupita,  a  ua  hoo- 
pili  aku  i  na  akua  e,  a  ua  hooma- 
na  ia  lakou,  a  hookauwa  na  la- 
kou ;  no  ia  mea,  ua  hooili  oia  i 
keia  poino  a  pau  maluna  o  lakou. 

MOKUNA  VIII. 

No  na  hale  a  Solomona  i  kukulu  ai.  7  No 
kona  hoolilo  ana  i  kekahi  poe  i  poe  hooku- 
pu.  11  No  ke  kaikamahme  a  Parao.  12 
No  na  mohai. 

OIHANAALII  II. 


APAU  na  makahiki  he  iwaka- 
lua,  ka  wa  a  Solomona  i  ku- 
kulu  ai  ka  hale  o  Iehova,  a  me 
kona  hale  iho, 

2  Alaila,  o  na  kulanakauhale  a 
Hurama  i  haawi  mai  ai  ia  Solomo- 
na,  kukulu  iho  la  o  Soloraona  ia 
lakou,  a  hoonoho  malaila  i  ka  Ise- 
raela. 

3  Hele  aku  la  o  Solomona  i  Ha- 
mata-zoba,  a  lanakila  maluna  ona. 

4  Kukulu  iho  la  oia  ia  Tademora 
ma  ka  waonahele,  a  rae  na  kulana- 
kauhale  papaa  ana  i  kukulu  ai  ma 
Hamata. 

5  Kukulu  hoi  oia  ia  Betehorana 
luna,  a  me  Betehorana  lalo,  na  ku- 
lanakauhale  paa  i  ka  pa,  a  me  na 
puka  a  me  na  kaola ; 

6  A  me  Baalata  a  me  na  kulana- 
kauhale  papaa  o  Solomona,  a  me 
na  kulanakauhale  no  na  kaa,  a  me 
na  kulanakauhale  no  ka  poe  holo- 
holo  lio,  a  me  na  mea  a  pau  a  So- 
lomona  i  makemake  ai  e  kukulu 
ma  Ierusalema,  a  ma  Lehanona, 
a  ma  ka  aina  a  pau  o  kona  au- 
puni. 

7  Tf  A  o  na  konaka  i  koe  no  ka 
Heta,  a  me  ka  Amora,  a  me  ka 
Periza,  a  me  ka  Hiva,  a  rae  ka  Ie- 
busa,  aole  no  ka  poe  mamo  a  Ise- 
raela, 

8  O  na  mamo  o  ka  poe  i  koe  ma 
ka  aina,  ka  poe  i  pau  ole  i  ka  Ise- 
raela,  hoolilo  o  Soloraona  ia  lakou 
i  poe  hookupu  nana,  a  hiki  i  keia 
la. 

9  Aka,  o  ka  poe  mamo  a  Iseraela, 
aole  i  hoolilo  o  Solomona  i  keka- 
hi  poe  o  lakou  i  poe  kauwa  no  ka- 
na  hana ;  no  ka  mea,  he  poe  kana- 
ka  kaua  lakou,  he  poe  luna  koa,  a 
he  poe  luna  o  na  hale  kaa  a  me  na 
holoholo  lio. 

10  Eia  ka  poe  koikoi  o  na  luna  a 
ke  alii  a  Solomona ;  elua  haneri  a 
me  kanalima,  ka  poe  i  hoonohoia 
maluna  o  na  kanaka. 

11  U  A  alakai  o  Solomona  i  ke 
kaikamahine  a  Parao  mai  ke  ku- 
lanakauhale  o  Davida  mai  a  i  ka 
hale  ana  i  kukulu  ai  nona;  no  ka 
mea,  olelo  iho  la  oia,  Aole  e  noho 
ka'u  wahine  ma  ka  hale  o  Davida, 
ke  alii  o  ka  Iseraela,  no  ka  mea, 

560 


ua  laa  ia  mau  wahi,  kahi  i  komo 
ai  ka  pahu  o  Iehova. 

12  1  Alaila,  mohai  aku  la  o  Solo- 
mona  i  na  mohai  ia  Iehova  malu- 
na  o  ke  kuahu  o  Iehova,  ka  mea 
ana  i  kukulu  ai  imua  o  ka  lanai ; 

13  E  mohai  aku  ana  i  kela  la  i 
keia  la  i  ka  mea  i  hoomaopopoia'i, 
a  e  like  hoi  me  ke  kanawai  o  Mo- 
se  no  na  Sabati,  a  me  na  mahina 
hou,  a  no  na  ahaaina  maikai,  eko- 
lu  manawa  i  kela  makahiki  i  keia 
makahiki,  i  ka  ahaaina  berena  hu 
ole,  ka  ahaaina  hebedoma,  a  me 
ka  ahaaina  kauhalelewa. 

14  U  Mamuli  o  ka  manao  o  Davi- 
da  kona  makua,  hoonoho  papa 
iho  la  oia  i  ka  poe  kahuna  e  like 
me  ka  lakou  hana  ana,  a  i  na  Levi 
hoi  ma  ka  lakou  oihana  e  hoolea 
aku,  a  e  lawelawe  imua  o  ka  poe 
kahuna,  e  like  me  ka  hana  o  kela 
la  keia  la,  a  hoonoho  papa  no  hoi 
i  ka  poe  kiai  puka  ma  kela  ipuka 
keia  ipuka,  no  ka  mea,  pela  ke 
kauoha  a  Davida  ke  kanaka  o  ke 
Akua. 

15  Aole  i  paleia'e  ke  kanawai  o 
ke  alii  i  ka  poe  kahuna,  a  me  na 
Levi  ma  kekahi  mea,  aole  hoi  ma 
ua  waihonawaiwai. 

16  A  ua  hoomakaukauia  ka  hana 
a  pau  a  Solomona,  a  hiki  i  ka  la  o 
ka  hookumu  ana  i  ka  hale  o  Ieho- 
va,  a  i  kona  paa  ana  no  hoi ;  pela 
i  paa  ai  ka  hale  o  Iehova. 

17  1[  Alaila,  hele  o  Solomona  i 
Eziona-gebera,  a  i  Elota  ma  kaha- 
kai  i  ka  aina  o  Edoma. 

18  A  haawi  mai  la  o  Hurama  ia 
Solomona  ma  na  lima  o  kana  poe 
kauwa,  i  na  moku  a  me  na  kauwa 
ike  i  ke  kai;  a  hele  pu  lakou  me 
na  kauwa  a  Solomona  i  Opira,  a 
lawe  mailaila  mai  i  eha  haneri  a 
me  kanalima  talena  gula,  a  hali 
mai  la  io  Solomona  la  i  ke  alii. 

MOKUNA  IX. 

No  ke  alii  wahine  o  Seba.  13  No  ka  waiwni 
a  Solomona,  a  me  kona  naauao.  20  No 
kona  aiii  ana,  a  me  kona  make  ana. 

ALOHE  ke  alii  wahine  o  Seba 
i  ke  kaulana  o  Solomona, 
hele  mai  oia  i  Ierusalema  e  hoao 
ia  Solomona  i  na  mea  pohihihi, 
me  ka  huakai  nui,  me  na  kamelo 


MOKUNA  IX. 


e  lawe  ana  i  na  meaala,  a  me  ke 
gula  he  nui,  a  me  na  pohaku  ma- 
kamae;  a  hiki  kela  io  Solomona 
la,  kamailio  pu  oia  me  ia  i  na  mea 
a  pau  loa  iloko  o  kona  naau. 

2  A  hai  aku  o  Solomona  ia  ia  i  na 
mea  a  pau  loa  ana  i  ninau  ai ;  ao- 
he  mea  i  koe  a  Solomona  i  hai  ole 
aku  ai  ia  ia. 

3  A  ike  ke  alii  wahine  o  Seba  i 
ka  naauao  o  Solomona,  a  me  ka 
hale  ana  i  kukulu  ai, 

4  A  me  ka  ai  o  kona  papaaina,  a 
me  ka  noho  ana  o  kana  poe  kau- 
wa,  a  me  ke  ku  ana  o  kana  poe 
lawelawe,  a  me  ko  lakou  kahiko 
ana;  a  i  ka  poe  lawe  kiaha  a  me 
ko  lakou  kahiko  ana,  a  me  ke  ala 
kahi  i  pii  ai  oia  iluna  i  ka  hale 
o  Iehova;  aole  hanu  i  koe  iloko 
ona. 

5  Olelo  aku  la  ia  i  ke  alii,  He 
oiaio  ka  mea  a'u  i  lohe  ai  ma  kuu 
aiua  no  kau  hana  ana  a  me  kou 
naauao. 

6  Aole  nae  i  hoomaopopo  i  ka 
lakou  olelo,  a  hiki  mai  au,  a  ike 
ko'u  mau  maka;  aia  hoi,  aole  i 
haiia  mai  ia'u  ka  hapalua  o  kou 
nui,  a  me  kou  naauao ;  ua  hooi 
aku  oe  ika  lono  ana  a'u  i  lohe  ai. 

7  Pomaikai  kou  poe  kanaka,  a 
pomaikai  hoi  keia  poe  kauwa  au, 
ka  poe  e  ku  mau  ana  imua  o  kou 
alo,  a  e  lohe  ana  hoi  i  kou  naauao. 

8  E  hoomaikaha  o  Iehova  kou 
Akua,  ka  mea  i  makemake  mai  ia 
oe  e  hoonoho  ia  oe  maluna  o  ko- 
na  nohoalii,  i  alii  no  Iehova  no 
kou  Akua ;  no  ke  aloha  ana  o  kou 
Akua  i  ka  Iseraela,  a  me  kona 
hookupaa  mau  loa  ana  ia  lakou, 
nolaila  oia  i  hoonoho  iho  ai  ia  oe 
maluna  o  lakou  i  alii  e  hana  i  ka 
pono  a  me  ka  pololei. 

9  A  haawi  mai  la  oia  i  ke  alii  i 
hookahi  haneri  talena  gula  a  me 
ka  iwakalua,  a  me  na  mea  ala  he 
nui  loa,  a  me  na  pohaku  maka- 
mae ;  aohe  mea  ala  e  ae  e  like  me 
ka  mea  a  ke  alii  wahine  no  Seba 
i  haawi  mai  ai  i  ke  alii  ia  Solo- 
mona. 

10  A  o  na  kauwa  a  Hurama  a 
me  na  kauwa  a  Solornona  ka  poe 
i  lawe  i  ke  gula  niai  Ōpira  mai, 

lawe  no  hoi  lakou  i  na  laau  alegu- 
ma  a  me  na  pohaku  makamae. 

11  Hana  iho  la  o  Solomona  me 
ka  laau  aleguma  i  alapii  no  ka 
hale  o  Iehova,  a  no  ka  hale  o  ke 
alii,  a  me  na  mea  kani,  a  me  na 
kuolo  kaui  no  ka  poe  mele ;  aole 
i  ikeia  na  mea  e  like  me  ua  mau 
mea  la  ma  ka  aina  o  Iuda. 

12  A  haawi  aku  la  ke  alii  o  Solo- 
mona  i  ke  alii  wahine  no  Seba  i 
kona  makemake  a  pau,  na  mea 
ana  i  noi  mai  ai,  o  na  mea  kekahi 
ana  i  haawi  mai  ai  na  ke  alii :  alai- 
la,  huli  ae  la  oia  a  hele  aku  la 
i  kona  aina,  oia  a  me  kana  poe 
kauwa. 

13  Tf  A  o  ke  kaupaona  ana  o  ke 
gula  i  laweia  ia  Solomona  i  ka 
makahiki  hookahi,  eono  haneri 
a  me  kanaonokumamaono  talena 
gula: 

14  Okoa  ka  mea  a  ka  poe  kuai,  a 
me  ka  poe  kalepa  i  lawe  mai  ai :  a 
o  na'lii  a  pau  o  Arabia,  a  me  na 
kiaaina,  lawe  mai  la  lakou  i  ke 
gula,  a  me  ke  kala  ia  Solomona. 

15  lf  Hana  iho  la  o  Solomona  ke 
alii  i  na  paleumauma  gula  mae- 
mae  ole  elua  haneri;  eono  hanen 
sekela  gula  maemae  ole  ma  ka  pa- 
leumauma  hookahi. 

16  A  me  na  palekaua  gula  mae- 
mae  ole  ekolu  haneri;  ekolu  ha- 
neri  sekela  gula  maemae  ole  ma 
kapalekaua  hookahi;  a  waiho  iho 
la  ke  alii  ia  mau  mea  iloko  o  ka 
hale  o  ka  ululaau  o  Lehanona. 

17  A  hana  iho  la  ke  alii  i  nohoa- 
lii  niho  elepani  a  nui,  a  uhi  oia  ia 
mea  i  ke  gula  maemae. 

18  Eono  anuu  i  ka  nohoalii,  a  he 
paepae  wawae  gula,  e  pili  ana  i  ka 
nohoalii,  a  me  na  kalele  ma  kela 
aoao  a  me  keiaaoao  o  kahi  e  noho 
ai,  a  elua  liona  e  ku  ana  ma  keia 
mau  aoao. 

19  O  na  liona  he  umikumamalua 
i  ku  malaila  maluna  o  na  anuu, 
eono  ma  kela  aoao  a  ma  keia 
aoao;  aohe  mea  e  like  ai  i  hanaia 
ma  na  aupuni  a  pau. 

20  U  A  o  na  kiaha  inu  a  pau  loa 
o  ke  alii,  o  Solomona,  he  gula  no ; 
a  o  na  ipu  a  pau  o  ka  hale  o  ka 
ululaau  o  Lehanona  he  gula  inae- 

mae ;  aole  he  kala  kekahi,  ua  ma- 
haoia  oia  he  mea  ole,  i  na  la  o  So- 
lomona. 

21  No  ka  mea,  holo  na  moku  o 
ke  alii  ma  Taresisa  me  na  kauwa 
a  Hurama,  hookahi  ku  ana  o  na 
moku  o  Taresisa  i  na  makahiki 
ekolu,  e  lawe  mai  ana  i  ke  gula, 
a  me  ke  kala  a  me  na  niho  elepa- 
ni,  a  me  na  keko  a  me  na  pikaka. 

22  A  oi  e  aku  o  Solomona  ma- 
mua  o  na'lii  a  pau  loa  o  ka  honua 
ma  ka  waiwai  a  me  ka  naauao. 

23  T|  Ua  imi  na'lii  a  pau  o  ka  ho- 
nua  i  ke  alo  o  Solomona  e  lohe  i 
kona  naauao,  ka  mea  a  ke  Akua  i 
hookomo  ai  iloko  o  kona  naau. 

24  A  lawe  mai  lakou,  kela  mea 
keia  mea,  i  kana  makana,  i  na  ipu 
kala,  a  me  na  ipu  gula,  a  me  na 
aahu,  a  me  na  mea  kaua,  a  me  na 
mea  ala,  a  me  na  lio,  a  me  na  ho- 
ki,  he  haawina  i  kela  makahiki  i 
keia  makahiki. 

25  T  Aia  no  ia  Solomona  na  kau- 
hale,  kahi  no  na  lio,  a  no  na  hale- 
kaa  eha  tausani,  a  me  na  hooholo- 
lio  he  umikumamalua  tausani;  a 
hoonoho  oia  ia  lakou  iloko  o  na 
kulanakauhale  no  na  kaa,  a  ma 
Ierusalema  kekahi  me  ke  alii. 

26  1[  A  noho  alii  oia  maluna  o 
na'lii  a  pau  mai  ka  muliwai  a  hiki 
i  ka  aina  o  Pilisetia,  a  i  ka  moku- 
na  o  Aigupita. 

27  A  hoolilo  ae  la  ke  alii  i  ke  ka- 
la  ma  Ierusalema  e  like  me  na  po- 
haku,  a  haawi  mai  i  na  laau  kedera 
e  like  me  na  laau  sukamorea  ma 
ke  awawa  i  nui  loa. 

28  A  ua  kaiia  mai  na  lio  no  Solo- 
mona  mai  Aigupita  mai,  a  mailo- 
ko  mai  o  na  aina  a  pau. 

29  1  A  o  na  mea  i  koe  a  Solomo- 
na  ihana'i,  mamua,  a  mahope  hoi, 
aole  anei  i  kakauia  ia  mau  mea  ma 
ka  palapala  a  Natana,  ke  kaula,  a 
me  ka  wanana  a  Ahiia  no  Siloni,  a 
ma  ka  wanana  a  Ido  ana  i  wanana 
ai  no  Ieroboama  ke  keiki  a  Ne- 
bata? 

30  A  noho  alii  o  Solomona  ma 
Ierusalema  maluna  o  ka  Iseraela 
a  pau  i  na  makahiki  hookahi  ka- 
naha. 

31  A  hiamoe  iho  la  o  Solomona 

me  kona  mau  makua,  a  kanu  la- 
kou  ia  ia  ma  ke  kulanakauhale  o 
Davida  o  kona  makua,  a  noho  alii 
iho  la  o  Rehoboama  mahope  ona. 

MOKUNA  X. 

Haalele  o  Rehoboama  i  ka  oleloao  a  ka  poe 
elemakule.  16  Kipi  ka  Iseraela  i  ke  alii. 
18  Mahuka  aku  o  Rehoboama  i  Ierusalema. 

HELE  aku  la  o  Rehoboama  i 
Sekema,  no  ka  mea,  ua  hiki 
mai  ka  Iseraela  a  pau  i  Sekema  e 
hoonoho  ia  ia  i  alii. 

2  Lohe  ae  la  o  Ieroboama  ke  kei- 
ki  a  Nebata,  e  noho  ana  ia  ma  Ai- 
gupita  kahi  ana  i  mahuka  aku  ai 
mai  ke  alo  aku  o  Solomona  ke  alii, 
a  hoi  mai  o  Ieroboama  mai  Aigu- 
pita  mai. 

3  A  hoouna  aku  la  lakou  a  kahea 
aku  ia  ia ;  a  hele  mai  o  Ieroboama 
a  me  ka  Iseraela  a  pau,  a  olelo  mai 
la  lakou  ia  Rehoboama,  i  mai  la, 

4  Ua  hookaumaha  kou  makua- 
kane  i  ka  makou  auamo,  ano  hoi, 
e  hoomama  iki  i  ka  hana  hooluhi 
a  kou  makuakane,  a  me  ka  auamo 
kaumaha  ana  i  kau  mai  ai  maluna 
o  makou,  a  e  hookauwa  aku  ma- 
kou  nau. 

5  Olelo  aku  la  oia  ia  lakou,  A 
hala  na  la  ekolu,  e  hoi  hou  mai 
oukou  i  o'u  nei.  A  hele  aku  la 
na  kanaka. 

6  Tf  A  ahaolelo  pu  iho  la  o  Reho- 
boama  ke  alii  me  ka  poe  elema- 
kule,  ka  poe  i  ku  imua  o  Solomo- 
na,  kona  makuakane  i  ka  wa  o 
kona  ola  ana,  i  aku  la,  Heaha  ka 
oukou  e  manao  ai  i  mea  e  hai  aku 
i  keia  poe  kauaka  ? 

7  Olelo  lakou  ia  ia,  i  mai  la,  Ina 
e  noho  oe  i  mea  e  pono  ai  keia  poe 
kanaka,  a  e  hooluolu  aku,  a  olelo 
i  na  mea  maikai  ia  lakou,  alaila,  e 
noho  mau  lakou  i  poe  kauwa  nau. 

8  Aka,  haalele  ae  la  ia  i  ka  ole- 
loao  a  ka  poe  elemakule,  ka  mea 
a  lakou  i  ao  mai  ai,  a  ahaolelo  pu 
iho  la  me  ka  poe  kanaka  ui,  ka 
poe  i  noho  pu  me  ia  a  nui,  a  e  ku 
ana  hoi  imua  ona. 

9  I  aku  la  oia  ia  lakou,  Heaha  kq 
oukou  manao  i  mea  e  olelo  aku  ai 
kakou  i  keia  poe  kanaka,  ka  poe  i 
olelo  mai  ia'u,  me  ka  i  ana  mai,  E 
hoomama  iki  i  ka  auaino  a  kou 

makua  i  kau  mai  ai  maluna  o  ma- 
kou. 

10  Olelo  mai  la  ka  poe  kanaka  ui, 
ka  poe  i  noho  pu  me  ia  a  nui,  i 
mai  la,  Penei  kau  e  olelo  aku  ai  i 
ka  poe  kanaka  i  olelo  mai  ia  oe,  i 
mai  ana,  Ua  hookaumaka  kou  ma- 
kuakane  i  ka  makou  auamo,  ano 
hoi  e  hoomama  iki  i  ka  makou 
auamo ;  penei  oe  e  olelo  aku  ai  ia 
lakou,  E  oi  aku  ka  manoanoa  o 
ko'u  manamana  lima  iki  i  ka  pu- 
haka  o  ko'u  makuakane. 

11  Ua  kau  mai  la  ko'u  makuaka- 
ne  i  auamo  kaumaha  maluna  o 
oukou,  aka  hoi,  e  hoonui  au  i  ka 
oukou  auamo ;  ua  hahau  mai  ko'u 
makuakane  ia  oukou  i  ka  huipa, 
aka  hoi,  e  hahau  au  ia  oukou  i  na 
moohueloawa. 

12  A  hoi  mai  o  Ieroboama  a  me 
ka  poe  kanaka  a  pau  io  Rehoboa- 
ma  la  i  ka  po  akolu,  e  like  me  ka 
ke  alii  i  olelo  aku  ai,  E  hoi  mai 
oukou  io'u  nei  i  ke  kolu  o  ka  la. 

13  Olelo  kalaea  aku  la  ke  alii  ia 
lakou  ;  haalele  ke  alii  o  Rehoboa- 
ma  i  ka  oleloao  a  ka  poe  elema- 
kule; 

14  A  olelo  aku  la  ia  lakou  e  like 
me  ka  oleloao  a  ka  poe  kanaka 
ui,  i  aku  la,  Ua  hookaumaha  ko'u 
makua  i  ka  oukou  auamo,  aka,  e 
hoonui  au  ia  mea ;  ua  hahau  ko'u 
makuakane  ia  oukou  i  ka  hnipa, 
aka,  owau  hoi  e  hahau  ia  oukou  i 
na  moohueloawa. 

15  Pela  i  hoolohe  ole  aku  ai  ke 
alii  i  na  kanaka;  no  ka  mea,  no 
ke  Akua  mai  keia  i  hooko  ai  o  Ie- 
hova  i  ka  olelo  ana  i  olelo  mai  ai 
ma  o  Ahiia  la  no  Silo  ia  Ieroboa- 
ma  i  ke  keiki  a  Nebata. 

16  TT  A  ike  ae  la  ka  Iseraela  a 
pau,  aole  i  hoolohe  ke  alii  ia  la- 
kou,  olelo  na  kanaka  i  ke  alii,  i 
mai  la,  Heaha  ko  makou  kuleana 
iloko  o  Davida?  aohe  o  makou 
hooilina  iloko  o  ke  keiki  a  Iese ;  e 
hoi  no  kela  kanaka  keia  kanaka  a 
pau  i  kona  halelewa,  e  ka  Iserae- 
la;  ano,  e  nana  oe  i  kou  hale  iho, 
e  Davida.  Pela  i  hoi  ai  ka  Iserae- 
la  a  pau  i  ko  lakou  mau  halelewa. 

17  A  o  ka  poe  mamo  a  Iseraela  e 
noho  ana  iloko  o  na  kulanakauha- 


le  o  Iuda.  nohoalii  iho  la  o  Reho- 
boama  maluna  o  lakou. 

18  Hoouna  aku  la  ke  alii  o  Reho- 
boama  ia  Hedorama  i  ka  mea  ma- 
luna  o  ka  auhau  ana,  a  hailuku  na 
mamo  a  Iseraela  ia  ia,  a  make  ia. 
Alaila,  wikiwiki  ae  la  ke  alii  o  Re- 
hohoama  e  pii  maluna  o  kona  hale 
kaa,  a  e  holo  i  Ierusalema. 

19  Pela  i  kipi  ai  o  ka  Iseraela  i  ka 
ohana  a  Davida  a  hiki  i  keia  la. 

MOKUNA  XI. 

Ua  hoakoakoa  o  Rehoboama  i  ka  poe  koa  e 
kaua  aku  i  ka  lseraela.  4  Ua  papaia  mai 
ia  e  Semaia.  18  No  na  wahine  a  Reho- 
hoama. 

AHIKI  o  Rehoboama  i  Ieru- 
salema,  hoakoakoa  ae  la  ia  i 
ka  ohana  a  Iuda  a  me  Beniamina, 
hookahi  haneri  a  me  kanawalu 
tausani  kanaka  ui,  he  poe  koa,  e 
kaua  aku  i  ka  Iseraela,  e  hoihoi 
mai  i  ke  aupuni  ia  Rehoboama. 

2  A  hiki  mai  ka  olelo  a  Iehova  ia 
Semaia,  i  ke  kanaka  o  ke  Akua,  i 
mai  la, 

3  E  olelo  aku  oe  ia  Rehoboama  i 
ke  keiki  a  Solomona  i  ke  alii  o  ka 
Iuda,  a  i  ka  poe  mamo  a  Iseraela 
a  pau  ma  Iuda  a  me  Beniamina,  e 
i  aku, 

4  Peuei  ka  olelo  a  Iehova,  Mai 
pii  aku  oukou,  aole  hoi  oukou  e 
kaua  aku  i  ko  oukou  poe  hoaha- 
nau  ;  e  hoi  kela  kanaka  keia  kana- 
ka  i  kona  hale  iho ;  no  ka  mea, 
na'u  aku  neia  mea :  a  lohe  lakou 
a  pau  i  ka  olelo  a  Iehova,  a  hoi  la- 
kou  mai  ko  lakou  hele  ana  aku  e 
kaua  ia  Ieroboama. 

5  1  A  noho  iho  la  o  Rehoboama 
ma  Ierusalema,  a  kukulu  iho  la  ia 
ma  Iuda  i  na  kulanakauhale  paa  i 
ka  pa. 

6  Kukulu  iho  la  oia  ia  Betelehe- 
ma,  a  me  Etema,  a  me  Tekoa. 

7  A  me  Betazura,  a  me  Soko,  a 
me  Adulama, 

8  A  me  Gata,  a  me  Maresa,  a  me 
Zipa, 

9  A  me  Adoraima,  a  me  Lakisa, 
a  me  Azeka, 

10  A  me  Zora,  a  me  Aialona,  a 
me  Heberona,  aia  no  ma  Iuda,  a 
ma  Beniamina,  he  mau  kulaua- 
kauhale  paa  i  ka  pa. 

11  A  hoopaa  iho  la  oia  i  na  paa- 
kaua,  a  hoonoho  aku  la  iloko  olai- 
la  i  na  luna  a  nie  na  ahu  ai,  a  rae 
ka  aila,  a  me  ka  waina. 

12  A  iloko  o  kela  kulanakauhale 
keia  kulanakauhale,  waiho  iho  la 
ia  i  na  palekaua,  a  me  na  ihe,  ha- 
na  iho  la  oia  malaila  a  paa  loa,  a 
ia  ia  o  Iuda  a  me  Beniamina  ma 
kona  aoao. 

13  Tf  A  o  na  kahuna,  a  me  na 
Levi  iwaena  o  ka  Iseraela  a  pau, 
hele  mai  lakou  io  na  la,  mai  kau- 
wahi  o  lakou  a  pau  mai. 

14  No  ka  mea,  haalele  ka  poe 
Levi  i  na  wahi  o  lakou,  a  me  ko 
lakou  hooilina,  a  hele  lakou  i  Iu- 
da,  a  i  Ierusalema,  no  ka  mea, 
kipaku  o  Ieroboama  a  me  kana 
mau  keiki  ia  lakou  mailoko  aku 
o  ka  oihana  kahuna  no  Iehova  : 

15  A  hoonoho  oia  nona  i  na  ka- 
huna,  no  na  wahi  kiekie,  a  no 
na  kao,  a  no  na  keiki  bipi  ana  i 
hana'i. 

16  A  mahope  o  keia  mau  mea, 
o  ka  poe  a  pau  noloko  o  na  ohana 
a  pau  o  ka  Iseraela  i  haawi  aku  i 
ko  lakou  mau  naau  e  imi  ia  Ieho- 
va  ke  Akua  o  ka  Iseraela,  hele 
mai  lakou  i  Ierusalema  e  mohai 
aku  ia  Iehova,  i  ke  Akua  o  ko  la- 
kou  poe  kupuna. 

17  A  hookupaa  iho  la  lakou  i  ke 
aupuni  o  Iuda,  a  hookupaa  no  hoi 
ia  Rehoboama  i  ke  keiki  a  Solo- 
mona  i  na  makahiki  ekolu  ;  no  ka 
mea,  i  na  makahiki  ekolu,  hele  la- 
kou  ma  ka  aoao  o  Davida  a  me 
Solomona. 

18  1  A  lawe  iho  la  o  Rehoboama 
i  wahine  nana,  ia  Mehalata,  i  ke 
kaikamahine  a  Ieremota,  ke  keiki 
a  Davida,  a  me  Ahehaila,  ke  kai- 
kamahine  a  Eliaba  ke  keiki  alese. 

19  A  hanau  mai  oia  nana  i  na 
keiki,  o  Ieusa,  me  Samaria,  a  me 
Zahama. 

20  A  mahope  iho,  lawe  oia  ia 
Maaka  i  ke  kaikamahine  a  Abesa- 
loma;  a  hanau  mai  oia  nana  o 
Abiia,  a  me  Atai,  a  me  Ziza,  a  me 
Silomita. 

21  Aloha  iho  la  o  Rehoboama  ia 
Maaka  i  ke  kaikamahine  a  Abesa- 
loma,  mamua  o  kana  mau  wahiue 

a  pau,  a  me  kana  poe  haiawahine ; 
(no  ka  mea,  aia  no  ia  ia  he  umiku- 
mamawalu  wahine,  a  me  na  haia- 
wahine  he  kanaono  ;  a  hanau  mai 
he  iwakalua  a  me  kumamawalu 
na  keikikane,  a  me  na  kaikama- 
hine  he  kanaono.) 

22  Hoonoho  iho  la  o  Rehoboama 
ia  Abiia  i  ke  keiki  a  Maaka  i  luna 
mawaena  o  kona  poe  hoahanau, 
no  ka  hoalii  aku  ia  ia. 

23  A  hana  maalea  iho  la  oia,  a 
hoonoho  liilii  ia  i  kana  poe  keiki 
ma  na  aina  a  pau  o  Iuda  a  me  Be- 
niamina,  a  iloko  o  na  kulanakau- 
hale  a  pau  i  paa  i  ka  pa,  a  haawi 
aku  oia  ia  lakou  i  ka  ai  a  nui. 
Makemake  iho  la  ia  i  na  wahine 
he  nui  loa. 

MOKUNA  XII. 

Ko  Rehoboama  haalele  ana  ia  IehoTa.  9 
Hoopai  mai  ke  Akua  ia  ia  ma  kalima  o  Si- 
saka.    16  Kona  make  ana. 

APAA  ke  aupuni  o  Rehoboa- 
ma,  a  ikaika  hoi  ia,  alaila 
haalele  oia  i  ke  kanawai  o  Iehova, 
a  me  ia  pu  ka  Iseraela  a  pau. 

2  A  i  ka  lima  o  ka  makahiki  o  ke 
alii  o  Rehoboama,  pii  mai  la  o  Si- 
saka,  ke  alii  o  Aigupita  i  Ierusale- 
ma,  no  ka  mea,  ua  lawehala  lakou 
ia  Iehova, 

3  Me  na  kaa  kaua  he  umikuma- 
malua  tausani,  a  me  na  hooholo- 
lio  kanaono  tausani,  a  me  na  ka- 
naka  i  pau  ole  i  ka  heluia  ka  poe  i 
hele  pu  me  ia  mai  Aigupita  mai ; 
ka  Luba,  a  me  ka  Suka,  a  me  ka 
Kusa. 

4  Hoopio  aku  la  oia  i  na  kulana- 
kauhale  i  paa  i  ka  pa  ma  Iuda,  a 
hiki  mai  la  i  Ierusalema. 

5  II  Alaila,  hele  mai  o  Semaia, 
ke  kaula,  io  Rehoboama  la,  a  i  na 
'lii  o  Iuda  i  hoakoakoaia  ma  Ieru- 
salema  mai  mua  mai  o  Sisaka,  i 
aku  la  ia  lakou,  Penei  i  olelo  mai 
ai  o  Iehova  ia  oukou,  Ua  haalele 
oukou  ia'u,  no  ia  mea,  ua  haalele 
aku  au  ia  oukou  iloko  o  ka  lima  o 
Sisaka. 

6  Hoohaahaa  iho  la  na  kaukaua- 
lii  o  ka  Iseraela  a  me  ka  Moi  ia 
lakou  iho,  i  iho  la,  Ua  pololei  o 
Iehova. 

7  A  ike  o  Iehova,  ua  hoohaahaa 

lakou  ia  lakou  iho,  hiki  mai  la  ka 
olelo  a  Iehova  ia  Semaia,  i  mai  la, 
Ua  hoohaahaa  lakou  ia  lakou  iho ; 
aole  au  e  luku  loa  ia  lakou,  e  haa- 
wi  no  au  ia  lakou  i  wahi  maha  iki, 
aole  au  e  ūiuini  i  ko'u  huhu  ma- 
luna  o  Ierusalema  ma  ka  lima  o 
Sisaka. 

8  Aka,  e  lilo  lakou  i  poe  kauwa 
nana,  i  ike  lakou  i  ka  hookauwa 
aua  na'u,  a  me  ka  hookauwa  ana 
na  na  aupuni  o  na  aina. 

9  Alaila  pii  mai  la  Sisaka  ke  alii 
o  Aigupita  i  Ierusalema,  a  hao  iho 
la  i  ka  waiwai  o  ka  hale  o  Iehova, 
a  me  ka  waiwai  o  ka  hale  o  ke 
alii,  hao  iho  la  oia  i  na  mea  a 
pau ;  a  lawe  no  hoi  i  na  palekaua 
gula  a  Solomona  i  hana'i. 

10  A  hana  ke  alii  o  Rehoboama  i 
mea  e  pani  ai  ko  laila  hakahaka, 
i  na  palekaua  keleawe,  a  haawi  ia 
mau  mea  iloko  o  ka  lima  o  na  lu- 
na  o  ka  poe  kiai,  ka  poe  i  malama 
i  na  puka  o  ka  hale  o  ke  alii. 

11  A  i  na  wa  a  pau  a  ke  alii  i 
komo  ai  iloko  o  ka  hale  o  Iehova, 
komo  no  ka  poe  kiai,  a  lawe  mai 
ia  mau  mea,  a  hoihoi  aku  no  hoi 
ia  mau  mea  iloko  o  ke  keena  o  ka 
poe  kiai. 

12  A  i  kona  hoohaahaa  ana  ia  ia 
iho,  huli  ae  la  ka  huhu  o  Iehova 
mai  ona  aku  la,  aole  i  pepehi  ia  ia 
a  make  :  a  ma  ka  aina  o  Iuda,  ua 
maikai  no  na  mea  malaila. 

13  1f  A  hookupaaia  ke  alii  ma  Ie- 
rusalema,  a  noho  alii  iho  la,  no  ka 
mea,  he  kanahakumamakahi  na 
makahiki  o  Rehoboama  i  kona 
wa  i  hooalii'i,  a  noho  alii  ia  i 
na  makahiki  he  umikumamahi- 
ku,  ma  Ierusalema,  ke  kulana- 
kauhale  a  Iehova  i  wae  ai  malo- 
ko  o  na  ohana  a  pau  o  ka  Ise- 
raela,  e  kau  mai  i  kona  inoa  ma- 
laila.  A  o  ka  inoa  o  kona  maku- 
wahine,  o  Naama  no  ka  Amoua. 

14  A  hana  oia  i  ka  hewa,  no  ka 
mea,  aole  ia  i  hoomakaukau  i  ko- 
ua  naau  e  imi  ia  Iehova. 

15  A  o  na  mea  mua  a  me  na  mea 
hope  a  Rehoboama  i  hana'i,  aole 
anei  i  kakauia  ia  mau  mea  nia  ka 
palapala  a  Semaia  ke  kaula,  a  me 
klo  ka  mea  wanaua  ma  ka  pala- 


pala  kuauhau  ?  A  he  kaua  ia  Re- 
hohoama,  a  me  Ieroboama  i  ko 
laua  mau  la  a  pau  loa. 
16  A  hiamoe  iho  la  o  Rehoboama 
me  kona  mau  kupuna;  a  ua  ka- 
nuia  oia  ma  ke  kulanakauhale  o 
Davicla.  A  noho  alii  iho  la  o 
Abiia  kana  keiki  mahope  ona. 

Kaua  o  Abiia  ia  Ieroboama  a  lanakila  ma- 
luna  iho  ona.  21  Na  wahine  a  me  na 
keiki  a  Abiia. 

IKA  makahiki  umi  kumama- 
walu  o  ke  alii  o  Ieroboama, 
noho  alii  iho  la  o  Ahiia  maluna 
o  ka  Iuda. 

2  Ekolu  makahiki  kona  noho  alii 
ana  ma  Ierusalema;  a  o  ka  iuoa  o 
koua  makuwahine  o  Mikaia  ke 
kaikamahine  a  Ui'iela  no  Gibea. 
A  he  kaua  no  iwaena  o  Abiia  a 
me  Ieroboama. 

3  A  hoonohonoho  iho  la  o  Abiia 
i  ke  kaua  me  ka  poe  koa,  ka  poe 
ikaika  i  ke  kaua,  eha  haneri  tau- 
sani  kanaka  i  waeia :  a  o  Iero- 
boama  hoi,  hoonohonoho  oia  i 
ke  kaua  me  na  kanaka  i  waeia 
ewalu  haneri  tausani,  he  poe  koa 
ikaika. 

4  H  Alaila,  ku  iluna  o  Abiia  ma- 
luna  o  ka  puu  o  Zemaraima,  aia 
no  ia  ma  ka  mauna  o  Eperaima,  a 
olelo  aku  la,  E  hoolohe  mai,  e  Ie- 
roboama  a  me  ka  Iseraela  a  pau ; 

5  Aole  anei  oukou  i  ike,  ua  haa- 
wi  mai  la  o  Iehova  ke  Akua  o  ka 
Iseraela  i  ke  aupuni  maluna  o  ka 
Iseraela,  ia  Davida,  i  mea  mau  loa 
ia  ia,  a  me  kana  poe  mamo,  me  ka 
berita  paakai  ? 

6  Aka,  ua  ku  iluna  o  Ieroboama 
ke  keiki  a  Nebata,  ke  kauwa  a  So- 
lomona  ke  keiki  a  Davida,  a  kipi 
iho  la  i  kona  haku. 

7  A  ua  hoakoakoaia  io  na  la  na 
kanaka  lapuwale,  ka  poe  hewa,  a 
ua  hooikaika  ku  e  mai  ia  Reho- 
boama,  i  ke  keiki  a  Solomona.  A 
he  keiki  o  Rehoboama  ia  wa,  a  pa- 
lupalu  kona  naau,  aole  i  hiki  ia  ia 
ke  ku  e  ia  lakou. 

8  Ano,  ke  manao  nei  oukou  e 
hooikaika  ku  c  mai  i  ke  aupuni 
o  Iehova  aia  nia  ka  lima  o  na 
keiki  a  Davida;  o  oukou  ka  poe 

koa  nui  loa,  a  me  oukou  pu  na 
bipi  keiki  g;ula  a  Ieroboama  i  ha- 
na'i,  i  mau  akua  no  oukou. 

9  Aole  anei  oukou  i  kipaku  i  na 
kahuna  a  Iehova  i  ka  poe  mamo  a 
Aarona,  a  me  na  Levi,  a  hoonoho 
iho  la  no  oukou  iho  i  na  kahuna  e 
like  me  na  lahuikanaka  o  na  aina 
e?  a  o  kela  mea  keia  mea  e  hiki 
mai  me  ka  hipi  keiki,  a  me  na  hi- 
pakane  ehiku  ma  kona  lima  i  mea 
haawi  aku,  ua  lilo  ia  i  kahuna  no 
na  akua  lapuwale. 

10  Aka,  o  makou  nei,  o  Iehova, 
oia  ko  makou  Akua,  aole  makou  i 
haalele  ia  ia;  a  o  na  kahuna,  ka 
poe  kauwa  na  Iehova,  o  ka  poe 
mamo  lakou  a  Aarona,  a  o  na  Le- 
vi,  e  hana  ana  lakou  i  ka  lakou 
oihana  iho. 

11  Kukuni  lakou  i  kela  kakahia- 
ka  i  keia  kakakiaka,  i  kela  ahiahi 
i  keia  ahiahi,  i  na  mohaikuni  na 
Iehova,  a  me  na  mea  poni  ala ;  a 
hoonoho  lakou  maluna  o  ka  pa- 
paaina  maemae  i  ka  berena  hoike, 
a  me  ka  ipukukui  gula  e  aa  ana 
kona  mau  manamana  i  kela  ahiahi 
keia  ahiahi ;  no  ka  mea,  e  malama 
ana  makou  i  ka  oihana  na  Iehova, 
ko  makou  Akua,  aka,  o  oukou  la, 
ua  haalele  ia  ia. 

12  Eia  hoi  me  makou  ke  Akua  i 
luna  no  makou,  a  o  kona  mau  ka- 
huna  no  hoi  me  na  mea  kani  e 
hoopuiwa  ia  oukou.  E  na  mamo 
a  Iseraela,  mai  kaua  aku  oukou  ia 
Iehova  i  ke  Akua  o  ko  oukou  poe 
kupuna ;  no  ka  mea,  aole  pono 
iki  oukou  pela. 

13  1  A  hoonoho  o  Ieroboama  i 
poe  moemoe  e  hoohalua  mahope 
o  lakou,  nolaila,  imua  o  ka  Iuda 
kekahi  poe,  a  ma  ko  lakou  kua  no 
hoi  ka  poe  hoohalua. 

14  A  ike  ka  Iuda,  aia  no  ke  kaua 
mamua  o  lakou  a  mahope  kekahi, 
kahea  aku  lakou  ia  lehova,  a  hoo- 
kani  ka  poe  kahuna  i  na  pu. 

15  Alaila,  hooho  ae  la  ka  poe  ka- 
naka  o  Iuda;  a  i  ka  hooho  ana  o 
ka  Iuda  poe  kanaka,  luku  mai  la 
o  Iehova  ia  Ieroboama  a  me  ka 
Iseraela  a  pau  imua  o  Ahiia,  a  me 
ka  Iuda. 

16  A  auhee  aku  la  ka  poe  mamo 

586 


a  Iseraela  imua  o  ka  Iuda,  a  haawi 
mai  ke  Akua  i  ua  poe  la  iloko  o 
ko  lakou  lima. 

17  A  luku  aku  la  o  Abiia  a  me 
kona  poe  kanaka  ia  lakou  me  ka 
luku  nui ;  a  o  ka  poe  o  ka  Ise- 
raela  i  pepehiia  a  haule  iho  la, 
elima  haneri  tausani  kanaka  i 
waeia. 

18  Pela  i  pio  ai  ka  poe  mamo  a 
Iseraela  ia  manawa,  a  lanakila  iho 
la  ka  Iuda,  no  ka  mea,  ua  hilinai 
aku  lakou  ia  Iehova  i  ke  Akua  o 
ko  lakou  poe  kupuna. 

19  Alualu  aku  la  o  Abiia  mahope 
o-  Ieroboama,  a  lawe  pio  oia  i  na 
kulanakauhale  mai  ona  aku  la,  ia 
Betela,  a  me  na  kauhale  e  pili  ana 
ilaila ;  ia  Iesana  a  me  na  kauhale 
e  pili  ana  ilaila;  ia  Eperaima  no 
hoi  a  me  na  kauhale  e  pili  ana 
ilaila. 

20  Aole  i  loaa  hou  ia  Ieroboama 
kona  ikaika  i  na  la  o  Ahiia  ;  a  ha- 
hau  mai  la  o  Iehova  ia  ia,  a  make 
iho  la. 

21  Tf  Lanakila  iho  la  o  Abiia,  a 
lawe  ae  la  nana  i  na  wahine  he 
umi  a  me  kumamaha,  a  hanau  mai 
la  na  keikikane  he  iwakalua  a  me 
kumamalua,  a  me  na  kaikamahine 
he  umi  a  me  kuinamaono. 

22  A  o  ke  koena  o  na  hana  a 
Abiia  a  me  kona  mau  aoao,  a  me 
kana  olelo,  ua  kakauia  ma  na 
kaao  a  Ido,  ke  kaula. 

MOKUNA  XIV. 

No  Asa,  a  me  kona  kaua  aku  ia  Zera.  9  Ua 
lanakila  iho  la  ia,  a  ua  luku  aku  i  ko  Ai- 
tiopa. 

AHIAMOE  o  Ahiia  me  kona 
mau  kupuna,  a  kanu  lakou 
ia  ia  ma  ke  kulanakauhale  o  Da 
vida ;  a  noho  alii  iho  la  o  Asa, 
kana  keiki  mahope  ona.  I  kona 
mau  la,  ua  maluhia  ka  aina  i  na 
makahiki  he  umi. 

2  Hana  iho  la  o  Asa  i  ka  maikai 
a  me  ka  pololei,  imua  o  Iehova 
kona  Akua. 

3  Lawe  aku  la  oia  i  na  kuahu  o 
na  akua  e,  a  me  na  wahi  kiekie, 
wawahi  iho  la  oia  i  na  kii,  kulai 
no  hoi  i  na  kii  o  Asetarota. 

4  A  kauoha  ae  la  oia  i  ka  Iuda  e 
imi  ia  Iehova  i  ke  Akua  o  ko  la- 

kou  kupuna,  a  e  malama  i  kona 
kauawai,  a  me  kana  kauoha. 

5  Lawe  aku  la  ia  mailoko  aku  o 
na  kulanakauhale  a  pau  o  Iuda,  i 
na  wahi  kiekie,  a  me  na  kii ;  a  ma- 
luhia  iho  la  ke  aupuni  imua  ona. 

6  H  A  kukulu  iho  la  ia  i  na  kula- 
nakauhale  paa  i  ka  pa  ma  Iuda ; 
no  ka  mea,  ua  maluhia  ka  aina, 
aohe  ona  kaua  i  kela  mau  maka- 
hiki,  no  ka  mea,  hoomalu  mai  o 
Iehova  ia  ia. 

7  Olelo  aku  la  oia  i  ka  Iuda,  Ina 
kakou,  e  kukulu  kakou  i  keia  mau 
kulanakauhale,  e  hana  a  puni  i  na 
pa,  a  me  na  halekiai,  a  me  na  ipu- 
ka,  a  me  na  mea  e  paa  ai,  oiai  ka 
aina  ia  kakou ;  no  ka  mea,  ua  imi 
kakou  ia  Iehova,  i  ko  kakou  Akua, 
ua  imi  no  kakou,  a  ua  hoomalu 
mai  ia  ia  kakou  a  puni :  a  kukulu 
ae  la  lakou  me  ka  pomaikai. 

8  Aia  ia  Asa  he  poe  koa,  he  poe 
lawe  palekaua  a  me  na  ihe,  noloko 
mai  o  Iuda  ekolu  haneri  tausani ; 
a  noloko  mai  o  Beniamina,  he  poe 
lawe  i  na  aahuapoo,  a  he  poe  lena 
i  na  kakaka,  elua  haneri  a  me  ka- 
nawalu  tausani ;  he  poe  koa  ikai- 
ka  keia  poe  a  pau  loa. 

9  lf  A  hele  mai  io  lakou  la  o  Zera 
no  Aitiopa  mai,  me  ka  poe  koa, 
hookahi  tausani  tausani,  a  me  na 
kaa  kaua  ekolu  hanei'i,  a  hiki  mai 
lakou  i  Maresa. 

10  A  hele  ku  e  o  Asa  ia  ia,  a  hoo- 
nohonoho  i  ke  kaua  ma  ke  awawa 
o  Zepata  ma  Maresa. 

11  A  kahea  aku  la  o  Asa  ia  Ieho- 
va,  i  kona  Akua,  i  aku  la,  E  Ieho- 
va,  ua  like  wale  no  ia  oe  ke  ko- 
kua  mamuli  o  ka  poe  lehulehu,  a 
inamuli  hoi  o  ka  poe  ikaika  ole  :  e 
kokua  mai  ia  makou,  e  Iehova  ko 
makou  Akua ;  no  ka  mea,  ke  hili- 
nai  aku  nei  makou  ia  oe,  a  ma 
kou  inoa  makou  e  hele  ku  e  aku 
ai  i  keia  poe  lehulehu.  E  Iehova, 
o  oe  no  ko  makou  Akua ;  mai  no- 
ho  oe  a  lanakila  kc  kai  aka  malu- 
na  ou. 

12  Alaila,  luku  mai  la  o  Iehova 
i  ko  Aitiopa  imua  o  Asa,  a  imua  o 
ka  Iuda ;  a  auhee  aku  la  ko  Ai- 
tiopa. 

13  Alualu  aku  la  o  Asa  a  me  na 


kanaka  me  ia  a  hiki  i  Gerara; 
haule  ko  Aitiopa,  aole  i  hiki  ia  la- 
kou  ke  ola ;  no  ka  mea,  ua  lukuia 
lakou  imua  o  Iehova,  a  imua  o 
kona  poe  koa,  a  ua  lawe  lakou  i 
ka  waiwai  pio  he  nui  loa. 

14  A  luku  lakou  i  na  kulanakau- 
hale  a  pau  a  puni  o  Gerara,  no  ka 
mea,  maluna  o  lakou  ka  makau  ia 
Iehova ;  a  hoopio  lakou  i  na  kula- 
nakauhale  a  pau ;  a  he  nui  loa  ka 
waiwai  pio  iloko  olaila. 

15  A  luku  lakou  i  na  halelewa  o 
na  holoholona,  a  lawe  aku  la  la- 
kou  i  na  hipa  a  me  na  kamelo  he 
nui  loa,  a  hoi  lakou  i  Ierusalema. 

Hanaiho  lao  Asa  i  ka  berita  me  Iehova.  16 
Kipaku  aku  la  ia  i  kona  makuwahine  mai 
kona  alii  ana'ku. 

HIKI  mai  la  ka  Uhane  o  ke 
Akua  maluna    o  Azaria  ke 
keiki  a  Odeda; 

2  Hele  aku  la  ia  e  halawai  pu  me 
Asa,  i  aku  la  ia  ia,  E  hoolohe  mai 
ia'u,  e  Asa,  a  me  ka  Iuda  a  pau,  a 
me  ka  Beniamina ;  o  Iehova  pu 
kekahi  me  oukou  i  ko  oukou  no- 
ho  pu  aname  ia;  ina  e  imi  oukou 
ia  ia,  e  loaa  no  oia  ia  oukou ;  aka, 
ina  e  haalele  oukou  ia  ia,  e  haalele 
kela  ia  oukou. 

3  I  na  la  he  nui  loa,  aole  ia  Ise- 
raela  ke  Akua  oiaio,  aohe  kahuna 
ao,  aole  ke  kanawai. 

4  Aka,  i  ko  lakou  wa  pilikia,  a 
huli  lakou  ia  Iehova  i  ke  Akua  o 
ka  Iseraela,  a  imi  aku  ia  ia,  ua 
loaa  no  oia  ia  lakou. 

5  I  kela  mau  la,  aole  maluhia  o 
ka  mea  i  puka  iwaho,  a  me  ka 
mea  i  komo  iloko,  no  ka  mea,  nui 
ka  haunaele  ma  ko  na  aina  a  pau 
loa. 

6  Ua  lukuia  kekahi  lahuikanaka, 
e  kekahi  lahuikanaka,  a  me  keka- 
hi  kulanakauhale  e  kekahi  kula- 
nakauhale ;  no  ka  mea,  ua  hoowe- 
liweli  mai  ke  Akua  ia  lakou  me 
na  mea  ino  a  pau. 

7  E  hookanaka  oukou,  aole  e 
hoonawaliwali  ko  oukou  mau  li- 
ma ;  no  ka  mea,  e  ukuia  ka  oukou 
hana  ana. 

8  A  lohe  ae  la  o  Asa  i  keia  mau 
olelo  a  me  ka  wanana  a  Odeda  ke 

kaula,  hooikaika  iho  la  oia  ia  ia 
iho,  a  kipaku  aku  la  i  na  kii  lapu- 
wale  inai  ka  aina  aku  a  pau  o  Iu- 
da,  a  me  Beuiamina  a  me  na  kula- 
nakauhale  ana  i  lawe  pio  ai  ma  ka 
mauna  o  Eperaima :  a  hana  hou 
oia  i  ke  kuahu  o  Iehova,  aia  no 
imua  o  ka  lanai  o  Iehova. 

9  A  hoakoakoa  oia  i  ka  Iuda  a 
pau,  a  me  ka  Beniamina,  a  me 
ka  poe  malihini  e  noho  pu  ana 
me  lakou  mai  loko  mai  o  Epe- 
raima  a  me  Mauase,  a  mai  loko 
mai  o  Simeona ;  no  ka  mea,  he 
nui  loa  ka  poe  no  ka  Iseraela  i  li- 
lo  mai  ia  ia,  i  ko  lakou  ike  ana, 
aia  no  o  Iehova  kekahi  pu  me 
ia. 

10  A  ua  hoakoakoaia  lakou  ma 
Ierusalema,  i  ka  malama  ekolu  o 
ka  makahiki  umikumamalima  o 
ke  aupuni  o  Asa. 

11  A  mohai  aku  la  lakou  ia  Ieho- 
va  ia  la  i  kekahi  o  ka  waiwai  pio 
a  lakou  i  lawe  ai,  ehiku  haueri  bi- 
pi,  a  me  na  hipa  ehiku  tausani. 

12  Hana  iho  la  lakou  i  ka  berita 
e  imi  ia  Iehova  i  ke  Akua  o  ko 
lakou  poe  kupuna  me  ko  lakou 
naau  a  pau  a  me  ko  lakou  uhane 
a  pau; 

13  A  o  kela  mea  keia  mea  i  imi 
ole  aku  ia  Iehova  i  ke  Akua  o  ka 
Iseraela,  e  make  no  ia,  ka  mea  uu- 
ku  a  me  ka  mea  nui,  o  ke  kane  a 
me  ka  wahine. 

14  A  hoohiki  lakou  ia  Iehova  me 
ka  leo  nui,  a  me  ka  uwa  ana,  a  me 
na  pu,  a  me  na  mea  hokiokio. 

15  A  olioli  o  ka  Iuda  a  pau  no  ka 
hoohiki  ana;  no  ka  mea,  hoohiki 
lakou  me  ko  lakou  naau  a  pau,  a 
ua  imi  lakou  ia  ia,  me  ko  lakou 
makemake  a  pau ;  a  ua  loaa  no 
oia  ia  lakou.  A  hoomalu  o  Ieho- 
va  ia  lakou  a  puni. 

16  1f  A  o  Maaka  ka  makuwahine 
o  Asa  ke  alii,  kipaku  aku  la  oia 
ia  ia  mai  kona  nohoalii  ana'ku,  no 
ka  mea,  ua  haua  oia  i  kii  no  Ase- 
tarota,  wawahi  iho  la  o  Asa  i  ka- 
na  kii,  a  hehi  oia  ia  mea,  a  puhi  i 
ke  ahi  ma  ke  kahawai  o  Kede- 
rona. 

17  Aole  hoi  i  laweia'ku  na  wahi 
kiekie  mai  Iseraela  aku ;   aka,  o 

ka  naau  o  Asa,  ua  pololei  no  ia  i 
kona  mau  la  a  pau  loa. 

18  H  A  ua  hookomo  oia  iloko  o 
ka  hale  o  ke  Akua  i  na  mea  a  ko- 
na  makuakane  i  hoolaa  ai,  a  me 
kana  mau  mea  laa  no  hoi,  i  ke 
kala  a  me  ke  gula  a  me  na  ipu. 

19  Aole  kaua  hou  a  hiki  i  ka 
makahiki  kanakolukumamalima 
o  ke  aupuni  o  Asa. 

MOKUNA  XVI. 

Hoolimalima  o  Asa  i  ko  Suria  e  kokua  ia  ia 
i  kona  ku  e  ana  i  ka  Iseraela.  12  Kona  mai 
ana  a  me  kona  make. 

IKA  makahiki  kanakolukuma- 
maono  o  ke  aupuui  o  Asa,  pii 
mai  la  o  Baasa  ke  alii  o  ka  Ise- 
raela,  e  ku  e  i  ka  Iuda,  a  kukulu 
iho  la  oia  ia  Rama,  me  ka  manao, 
aole  e  puka  iwaho  kekahi,  aole  e 
komo  iloko  kekahi  io  Asa  la  ke 
alii  o  ka  Iuda. 

2  Alaila  lawe  ae  la  o  Asa  i  ke 
kala  a  me  ke  gula  mai  loko  mai  o 
ka  waihona  waiwai  o  ka  hale  o 
Iehova,  a  me  ka  hale  o  ke  alii,  a 
hoouua  aku  la  oia  io  Bene-hadada 
la,  i  ke  alii  o  Suria,  i  kona  noho 
ana  ma  Damaseko,  i  aku  la, 

3  He  berita  no  mawaena  o'u  a 
me  oe,  a  mawaena  o  ko'u  makua, 
a  me  kou  makua ;  eia  hoi,  ke 
hoouka  aku  nei  au  ia  oe  i  ke  kala 
a  me  ke  gula,  e  hooki  oe  i  kau 
berita  me  Baasa  ke  alii  o  ka  Ise- 
raela,  i  hele  ia  mai  o'u  aku  nei. 

4  A  hoolohe  o  Bene-hadada  i  ka 
Asa,  ka  ke  alii,  a  hoouna  mai  la 
oia  i  na  luna  o  ua  koa  ona  e  ku  e 
i  na  kulanakauhale  o  ka  Iseraela ; 
a  luku  iho  la  lakou  ia  Iiona,  a  me 
Dana,  a  me  Ahelamaima,  a  me  na 
kulanakauhale  waiho  ukana  a  pau 
o  Napetali. 

5  A  lohe  iho  la  o  Baasa,  haalele 
ia  i  kona  kukulu  ana  ia  Rama,  a 
hooki  iho  la  ia  i  kana  hana. 

6  Alakai  ae  la  o  Asa  i  ka  Iuda  a 
pau,  halihali  mai  la  lakou  i  na  po- 
haku  o  Rama,  a  me  na  laau  olaila, 
i  ka  mea  a  Baasa  i  kukulu  ai ;  a 
kukulu  iho  la  oia  me  ia  mau  mea 
ia  Geba  a  me  Mizepa. 

7  H  Ia  manawa,  hele  mai  la  o  Ha- 
nani  ke  kaula  io  Asa  la,  i  ke  alii  o 
ka  Iuda,  olelo  mai  la  ia  ia,  No  kou 

hilinai  ana  i  ke  alii  o  Suria,  aole 
hoi  i  hiliuai  ia  Iehova  i  kou  Akua, 
no  ia  mea,  e  pakele  ka  poe  koa  o 
ke  alii  o  Suria  mai  kou  lima  aku. 

8  O  ko  AiUopa  a  nie  ka  Luba, 
aole  anei  he  nui  loa  lakou  rae  na 
hale  kaa,  a  me  na  holohololio  he 
lehulehu  ?  Aka,  i  kou  hilinai  ana 
ia  Iehova,  haawi  mai  oia  ia  lakou 
iloko  o  kou  liiua. 

9  No  ka  mea,  e  holoholo  ana  na 
maka  o  Iehova  ma  ka  honua  a 
pau  e  hoike  ana  i  kona  mana  i  ka 
poe  i  pono  ia  ia  ko  lakou  naau : 
ua  hana  naaupo  oe  i  keiamea;  a 
:na  keia  hope  aku  e  kauaia  ana  oe. 

10  Alaila,  huhu  o  Asa  i  ke  kaula, 
a  hoolei  oia  ia  ia  iloko  o  ka  hale 
paahao ;  no  ka  mea,  ua  wela  ko- 
na  huhu  ia  ia  no  keia  mea:  a  ia 
manawa  hoi  hookaumaha  o  Asa  i 
kekahi  poe  kanaka. 

11  H  Aia  hoi,  o  na  mea  a  Asa  i 
hana'i,  ka  mua,  a  me  ka  hope,  ua 
kakauia  ia  mau  mea  iloko  o  ka 
palapala  o  na'lii  o  ka  Iuda  a  me 
ka  Iseraela. 

12  A  i  ka  makahiki  kanakoluku- 
mamaiwa  o  kona  aupuni,  loaa  iho 
la  ia  Asa  ka  mai  ma  kona  mau 
wawae,  a  pii  iluna  kona  mai ;  a  i 
kona  wa  mai.  aole  ia  i  imi  ia  Ieho- 
va,  aka,  i  ka  poe  kahuna  lapaau. 

13  Tf  A  hiamoe  iho  la  o  Asa  me 
kona  poe  kupuna,  a  make  ia  I  ka 
makahiki  kanahakumamakahi  o 
kona  noho  alii  ana. 

14  A  kanu  lakou  ia  ia  iloko  o 
kona  lua  kahi  ana  i  eli  ai  nona 
iho,  ma  ke  kulanakauhale  o  Davi- 
da,  a  waiho  lakou  ia  ia  iloko  o 
kona  wahi  moe,  kahi  i  piha  ai  i 
na  mea  ala,  a  me  na  mea  miko  i 
hoomakaukauia  ma  ke  akamai  o 
ka  kahuna  lapaau,  a  pupuhi  aku 
lakou  i  ke  ahi  nona  a  nui  loa. 

MOKUNA  XVII. 

Ka  pono  o  ko  Iehosapata  noho  alii  ana.  .5 
Lla  hoopomaikuiia  niai  oia  e  kona  Akua.  7 
Kona  hoouna  ana  i  kekahi  ]>oe  o  ka  Levi  e 
ao  aku  i  kanaka  o  [uda.  12  Kona  nui  a  me 
kona  niau  luna  a  me  kona  poe  koa. 

NOIIO  alii  iho  la  o  Iehosapata 
kana  keiki  mahope  ona.  A 
hooikaika  ku  e  aku  la  oia  i  ka 
Iseraela. 


2  Hoonoho  oia  i  ka  poe  koa  ilo- 
ko  o  na  kulanakauhale  a  pau  o 
Iuda  i  paa  i  ka  pa,  a  hoonoho  hoi 
i  na  puali  koa  ma  ka  aina  o  Iuda, 
a  me  na  kulanakauhale  o  Eperai- 
ma,  a  Asa  kona  makuakane  i  hoo- 
pio  ai. 

3  Aia  pu  o  Iehova  me  Iehosapa- 
ta,  no  ka  mea,  hele  oia  ma  na 
aoao  mua  o  Davida  o  kona  ku- 
puna,  aole  hoi  i  imi  oia  ia  Baala. 

4  Aka,  imi  aku  la  oia  i  ke  Akua 
o  kona  makuakane ;  a  hele  ma 
kona  kanawai,  aole  e  like  me  ka 
ka  Iseraela  hana  ana. 

5  Nolaila  hookupaa  iho  la  o  Ie- 
hova  i  ke  aupuni  ma  kona  lima;  a 
haawi  ka  Iuda  a  pau  i  na  makana 
na  Iehosapata ;  a  ua  nui  kona  wai- 
wai,  a  me  ka  hanohano. 

6  A  ua  ikaika  kona  naau  ma  na 
aoao  o  Iehova ;  a  wawahi  iho  la  ia 
i  na  wahi  kiekie,  a  me  na  kii  no 
Asetarota  ma  Iuda. 

7  1  A  i  ka  makahiki  ekolu  o  ko- 
na  aupuni,  hoouna  aku  la  oia  i  na 
luna  ona,  ia  Benehaila,  a  me  Oha- 
dia,  a  me  Zekaria,  a  me  Nalaneela, 
a  me  Mikaia,  e  ao  aku  iloko  o  na 
kulanakauhale  o  Iuda. 

8  A  me  lakou  pu  kekahi  poe  Le- 
vi,  o  Semaia,  a  me  Netanaia,  a  me 
Zebadaia,  a  me  Asahela,  a  me  Se- 
miramota,  a  me  Iehonatana,  a  me 
Adonia,  a  me  Tobia,  a  me  Tobaa- 
donia,  o  na  Levi  ia;  a  me  lakou 
pu  o  Elisama  a  me  Iehorama,  na 
kahuna. 

9  A  ao  aku  lakou  ma  Iuda,  a  la- 
we  pu  me  lakou  i  ka  buke  o  ke 
kanawai  o  Iehova,  a  hele  lakou  a 
puni  ua  kulanakauhale  a  pau  o 
Iuda,  a  ao  aku  i  na  kanaka. 

10  1  Aia  maluna  o  na  aupuni  a 
pau  o  na  aina  a  puni  o  Iuda  ka 
eehia  ia  Iehova,  aole  hoi  i  kaua 
mai  lakou  me  Iehosapata. 

11  A  o  kekahi  poe  o  Pilisetia,  la- 
we  mai  la  lakou  io  Iebosapata  la  i 
na  makana,  a  me  ke  kala  hooku- 
pu ;  a  o  ko  Arabia  no  hoi  kekahi, 
lawe  mai  la  lakou  ia  ia  i  poe  holo- 
holona,  i  na  hipa  kane  ehiku  tau- 
sani,  a  nie  na  haneii  ehiku,  a  i  na 
kao  kane  ehiku  tausaui  a  me  ua 
hanei'i  ehiku. 

12  II  A  lilo  iho  la  o  Iehosapata  i 
mea  nui  loa,  a  kukulu  iho  la  ia  i 
niau  papu  ma  Iuda,  a  i  mau  kula- 
nakauhale  waiho  ukana. 

13  A  nui  kaoa  hana  ma  na  kula- 
nakauhale  o  Iuda,  a  nui  hoi  na 
kanaka  kaua,  ka  poe  ikaika  ma 
Ierusalema. 

14  Eia  ka  helu  ana  o  lakou  ma  ka 
hale  o  ko  lakou  poe  kupuna.  No 
ka  hale  o  Iuda,  o  na  luna  tausani ; 
o  Adena  ka  lnna,  a  o  ka  poe  koa 
ikaika  me  ia,  ekolu  haneri  tausani. 

15  A  mahope  ona,  o  Iehohanana, 
ka  luna,  a  o  ka  poe  me  ia,  elua  ha- 
neri  a  me  kanawalu  tausani. 

16  A  mahope  ona,  o  Amazia,  ke 
keiki  a  Zikeri,  ka  mea  hookauwa 
oluolu  na  Iehova;  a  o  ka  poe 
kanaka  ikaika  me  ia,  elua  haneri 
tausani. 

17  No  Beniamina,  o  Eliada  he  ka- 
naka  ikaika,  a  o  ka  poe  me  ia  e  la- 
we  ana  i  ke  kakaka,  a  me  ka  pale- 
kaua,  elua  haneri  tausani. 

18  A  mahope  ona  o  Iehozabada, 
a  o  ka  poe  me  ia  ka  poe  makau- 
kau  ma  ke  kaua,  hookahi  hanei'i 
me  kanawalu  tausani. 

19  Oia  ka  poe  lawelawe  na  ke 
alii,  okoa  ka  poe  a  ke  alii  i  wai- 
ho  ai  ma  na  kulanakauhale  paa 
i  ka  pa  ma  Iuda  a  pau  loa. 

MOKUNA  XVIII. 

Hele  pu  o  Iehosapata  me  Ahaba  i  Ramota- 
Gileada  i  ke  kaua.  5  No  ka  poe  kaula  wa- 
hahee.    33  Ka  make  ana  o  Ahaba. 

AIA  ia  Iehosapata  ka  waiwai,  a 
_  me  ka  hanohano  he  nui  loa, 
a  kuikahi  pu  ae  la  ia  me  Ahaha. 

2  A  pau  ae  la  kekahi  mau  maka- 
hiki,  iho  iho  la  oia  ilalo  io  Ahaba 
la  ma  Samaria:  a  pepehi  iho  la  o 
Ahaba  nana,  a  na  na  kanaka  me 
ia  i  na  hipa,  a  me  na  bipi  he  nui 
loa,  a  noi  ikaika  mai  ia  ia  e  pii  pu 
me  ia  i  Ramota-Gileada. 

3  Olelo  mai  la  o  Ahaba  ke  alii  o 
ka  Iseraela  ia  Iehosapata  i  ke  alii 
o  ka  Iuda,  Aole  anei  oe  e  hele  pu 
me  au  i  Ramota-Gileada?  I  aku 
la  kela,  E  like  me  oe,  pela  no  au, 
e  like  me  kou  poe  kauaka,  pela 
ko'u  poe  kanaka,  o  kakou  pu  ma 
ke  kaua. 

111  aku  la  o  Iehosapata  i  ke  alii 

o  ka  Iseraela,  E  ninau  oe  i  ka  ole- 
lo  a  Iehova  i  keia  la. 

5  Alaila  houluulu  ae  la  ke  alii  o 
ka  Iseraela  i  na  kaula  eha  haneri 
kanaka,  a  olelo  aku  la  ia  lakou,  E 
hele  anei  makou  i  Ramota-Gileada 
i  ke  kana  ?  a  e  oki  paha  ?  I  mai  la 
lakou  ia  ia,  O  pii,  a  na  ke  Akua  ia 
e  haawi  mai  iloko  o  ka  lima  o  ke 
alii. 

6  Olelo  aku  la  o  Iehosapata,  Ao- 
le  anei  he  kaula  e  ae  o  Iehova 
maanei  i  ninau  kakou  ia  ia  ? 

7  I  mai  la  ke  alii  o  ka  Iseraela  ia 
Iehosapata,  Eia  no  kekahi  kanaka 
i  koe  ma  ona  la  e  imi  ai  ia  Iehova, 
o  Mikaia  kona  iuoa,  ke  keiki  a 
Imela,  aka,  he  inaina  ko'u  ia  ia; 
no  ka  mea,  aole  i  wanana  mai  ia 
no'u  i  ka  pomaikai,  aka,  i  ka  poino 
wale  no  i  kona  mau  la  a  pau.  I 
aku  la  o  Iehosapata,  Mai  olelo  ke 
alii  pela. 

8  Kahea  aku  la  ke  alii  o  ka  Ise- 
raela  i  kekahi  o  na  luna  haku,  E 
kii  koke  oe  ia  Mikaia  ke  keiki  a 
Imela. 

9  A  noho  iho  la  ke  alii  o  ka  Ise- 
raela  a  me  Iehosapata  ke  alii  o  ka 
Iuda,  kela  mea  keia  mea  maluna 
o  kona  nohoalii,  ua  aahu  laua  i  ko 
laua  aahu  alii,  a  noho  laua  ma  ka- 
hi  akea  ma  ka  puka  kahi  e  komo 
ai  iloko  o  Samaria  ;  a  wanana  iho 
la  na  kaula  a  pau  imua  o  laua. 

10  A  o  Zedakia  ke  keiki  a  Kenaa- 
na,  hana  iho  la  ia  nona  i  mau  kiwi 
hao,  a  olelo  mai  la,  Penei  i  olelo 
mai  ai  o  Iehova,  Me  keia  mau  mea 
oe  e  pahu  aku  ai  i  ko  Suria,  a  pau 
lakou. 

11  A  wanana  ae  la  ka  poe  kaula  a 
pau  loa  pela,  i  mai  la,  E  pii  i  Ra- 
mota-Gileada,  a  lanakila ;  ua  haa- 
wi  mai  o  Iehova  ia  wahi  iloko  o 
ka  lima  o  ke  alii. 

12  A  o  ka  elele,  ka  mea  i  hele  ae 
e  kii  aku  ia  Mikaia,  olelo  aku  la 
oia  ia  ia,  i  aku  la,  Aia  hoi,  o  na 
olelo  a  pau  a  na  kaula  e  wauana 
ai,  hookahi  wale  no  ia,  o  ka  po- 
maikai  no  ke  alii ;  i  hookahi  hoi 
kau  olelo  me  ka  lakou,  e  olelo  oe 
ma  ka  pomaikai. 

13  I  mai  la  o  Mikaia,  Ma  ke  ola  o 
Iehova,  o  ua  mea  a  ko'u  Akua  i 

olelo  mai  ai,  oia  ka'u  e  olelo  aku 
ai. 

14  A  hiki  ia  i  ke  alii,  olelo  ke  alii 
ia  ia,  E  Mikaia,  e  pii  anei  makou  i 
Ramota-Gileada,  i  ke  kaua  ?  a  e 
oki  paha  ?  I  mai  kela,  E  pii,  e  po- 
maikai,  a  e  haawiia  ua  poe  la  ilo- 
ko  o  ko  olua  lima. 

15  Olelo  aku  la  ke  alii  ia  ia,  Ehia 
la  ka'u  mau  kauoha  hoohiki  aku 
ia  oe,  i  ole  oe  e  olelo  mai  ia'u  i  ka 
mea  e,  i  ka  mea  oiaio  wale  no,  ma 
ka  inoa  o  Iehova? 

16  I  mai  la  kela,  Ua  ike  au  i  ka 
Iseraela  a  pau  e  auwana  ana  ma 
na  inauna  e  like  me  na  hipa  kahu 
ole  ;  olelo  mai  o  Iehova,  aole  o  la- 
kou  haku,  e  hoi  kela  kanaka  keia 
kanaka  i  kona  hale  iho  me  ka  ma- 
luhia. 

17 1  aku  la  ke  alii  o  ka  Iseraela  ia 
Iehosapata,  Aole  anei  au  i  olelo 
aku  ia  oe,  aole  wanana  mai  kela 
no'u  i  ka  pomaikai,  aka,  i  ka  poi- 
no  wale  no  ? 

18  I  mai  la  ke  kaula,  No  ia  mea, 
e  hoolohe  mai  oe  i  ka  olelo  a  Ieho- 
va;  ua  ike  au  ia  Iehova  e  noho 
ana  maluna  o  kona  nohoalii,  a  o 
ka  poe  koa  a  pau  o  na  lani  e  ku 
ana  ma  kona  lima  akau,  a  me  ko- 
na  lima  hema. 

19  Olelo  ae  la  o  Iehova,  Owai  la 
ka  mea  e  hoowalewale  ia  Ahaba 
ke  alii  o  ka  Iseraela  i  pii  aku  oia  a 
make  ma  Ramota-Gileada  ?  Olelo 
ae  la  kekahi  peneia,  a  o  kekahi 
hoi  peneia. 

20  Alaila,  hiki  mai  kekahi  uhane, 
a  ku  ae  la  imua  o  Iehova,  a  olelo 
aku  la  ia,  Owau  ke  hoowalewale 
ia  ia.     I  ae  la  o  Iehova,  Pehea  ? 

21 1  aku  la  kela,  E  hele  au  a  e  li- 
lo  au  i  uhane  wahakee  iloko  o  na 
waha  o  kona  poe  kaula  a  pau.  I 
ae  la  o  Iehova,  E  hoowalewale  oe, 
a  e  lanakila  hoi ;  e  hele  oe  a  hana 
no  pela. 

22  Ano  hoi,  ua  haawi  mai  o  Ieho- 
va  i  ka  uhane  wahahee  iloko  o  ka 
waha  o  keia  poe  kaula  au,  a  o  Ie- 
hova  hoi  ua  olelo  mai  oia  nau  i  ka 
poino. 

23  Alaila,  hookokoke  o  Zedakia 
ke  keiki  a  Kenaaha,  a  kui  mai  ia 
Mikaia  ma  ka  papalina,  me  ka  i 


ana  mai,  Ma  ka  aoao  hea  i  hele  ai 
ka  uhane  o  Iehova  mai  o'u  aku  nei 
e  olelo  aku  ia  oe. 

24  I  aku  la  o  Mikaia,  E  ike  aua- 
nei  oe,  i  ka  la  e  komo  ai  oe  iloko 
o  ke  keena  iloko,  e  pee  iho. 

25  Olelo  aku  la  ke  alii  o  ka  Ise- 
raela,  E  lawe  oukou  ia  Mikaia,  a  e 
hoihoi  ia  ia  io  Amona  la  i  ka  lu- 
na  iloko  o  ke  kulanakauhale,  a  ia 
Ioasa  ke  keiki  a  ke  alii. 

26  E  olelo  aku  ia  laua  penei,  Ua  i 
mai  la  ke  alii,  e  hookomo  i  keia 
kanaka  iloko  o  ka  hale  paahao,  a 
e  hanai  ia  ia  i  ka  bereua  o  ka  pili- 
kia  a  me  ka  wai  o  ka  pilikia,  a  hoi 
mai  au  me  ka  maluhia. 

27  I  aku  la  o  Mikaia,  Ina  e  hoi  io 
mai  oe  me  ka  maluhia,  aole  o  Ie- 
hova  i  olelo  mai  ma  o'u  nei.  Ole- 
lo  aku  la  ia,  E  hoolohe  oukou,  e 
na  kanaka  a  pau. 

28  Alaila  pii  aku  la  ke  alii  o  ka 
Iseraela,  a  me  Iehosapata,  ke  aliio 
ka  Iuda,  i  Ramota-Gileada. 

29  Olelo  mai  la  ke  alii  o  ka  Ise- 
raela  ia  Iehosapata,  E  huna  au 
ia'u  iho,  a  e  komo  iloko  o  ke 
kaua,  aka,  e  komo  oe  i  kou  kapa 
alii.  A  huna  iho  ke  alii  o  ka  Ise- 
raela  ia  ia  iho,  a  komo  iloko  o  ke 
kaua. 

30  Ua  kauoha  ke  alii  o  Suria  i  na 
luna  o  kona  mau  hale  kaa,  i  aku 
la,  Mai  kaua  aku  i  kekahi  mea 
uuku,  aole  i  kekahi  mea  nui,  i  ke 
alii  o  ka  Iseraela  wale  no. 

31  A  ike  mai  na  luna  o  na  hale 
kaa  ia  Iehosapata,  i  iho  la  lakou, 
O  ke  alii  ia  o  ka  Iseraela :  a  puana 
mai  la  lakou  ia  ia  a  puni  e  kaua 
mai  ia  ia ;  aka,  kahea  aku  la  o  Ie- 
hosapata,  a  kokua  mai  o  Iehova  ia 
ia,  a  hoohuli  ae  la  ke  Akua  ia  la- 
kou  mai  ona'ku. 

32  Ike  mai  la  na  luna  o  na  hale 
kaa,  aole  ke  alii  ia  o  ka  Iseraela, 
huli  ae  la  lakou  mai  ona  aku  la. 

33  A  pana  wale  mai  la  kekahi  ka- 
naka  me  kana  kakaka,  a  ku  i  ke 
alii  o  ka  Iseraela  ma  kaki  ami  o 
kona  paleumauma ;  a  olelo  oia  i 
ka  mea  nana  e  malama  i  kona 
hale  kaa,  E  huli  ae  kou  lima,  a  e 
lawe  ia'u  mai  ke  kaua  aku,  no  ka 
mea,  ua  eha  au. 

34  Mahuahua  ae  la  ke  kaua  ia  la ; 
aka,  noho  iho  la  ke  alii  o  ka  Ise- 
raela  iloko  o  kona  hale  kaa,  e  ku 
e  i  ko  Suria,  a  ahiahi ;  a  i  ka  na- 
poo  ana  o  ka  la,  make  iho  la  ia. 

MOKUNA  XIX. 

Ko  Iehosapata  kaahele  ana  a  puni  ka  aina  e 
hooikaika  i  na  kanaka  ma  ka  pono.  6  Ka- 
na  kauoha  i  na  lunakanawai  a  me  na  ka- 
huna. 

HOI  mai  la  o  Iehosapata  ke  alii 
o  Iuda  i  kona  hale  iho  ma 
Ierusalema  me  ka  maluhia. 

2  Hele  ae  la  iwaho  e  halawai  pu 
me  ia  o  Iehu,  ke  keiki  a  Hanaui 
ke  kaula,  olelo  aku  la  i  ke  alii  ia 
Iehosapata,  E  pono  anei  oe  ke  ko- 
kua  i  ka  poe  hewa,  a  e  aloha  i  ka 
poe  i  inaina  aku  ia  Iehova?  No 
keia  mea,  aia  maluna  ou  ka  huhu, 
mai  o  Iehova  mai. 

3  Ua  loaa  no  nae  kekahi  mau 
mea  maikai  iloko  ou,  no  ka  mea, 
ua  kipaku  oe  i  na  kii  o  Asetarota 
mai  ka  aina  aku,  a  ua  hoomakau- 
kau  oe  i  kou  naau  e  imi  i  ke  Akua. 

4  Noho  iho  la  o  Iehosapata  ma 
Ierusalema,  a  kaahele  ae  la  ia 
iwaena  o  na  kanaka,  mai  Beerese- 
ba  a  i  ka  mauna  o  Epcraima,  a 
hoohuli  oia  ia  lakou  ia  Iehova  i  ke 
Akua  o  ko  lakou  poe  kupuna. 

5  11  Hoonoho  oia  i  mau  lunaka- 
nawai  ma  ka  aina,  ma  na  kulana- 
kauhale  o  Iuda  i  paa  i  ka  pa  a  pau, 
ma  kela  kulanakauhale,  keia  ku- 
lanakauhale. 

6  Olelo  aku  la  oia  i  na  lunakana- 
wai,  E  noonoo  oukou  i  na  mea  a 
oukou  e  hana'i ;  no  ka  mea,  aole 
no  na  kanaka  oukou  e  hoopono- 
pono  ai,  no  Iehova  no,  a  oia  pu 
kekahi  me  oukou  i  ka  hoopono- 
pono  ana. 

7  Nolaila  e  kauia  mai  ka  makau 
ia  Iehova  maluua  o  oukou,  e  ma- 
lama,  e  hana  hoi ;  no  ka  mea,  aohe 
hewa  me  Iehova  ko  kakou  Akua, 
aole  ia  e  manao  mai  i  ko  ke  kana- 
ka  kino,  aole  hoi  ia  e  lawe  i  ke 
kipe. 

8  1  A  ma  Ierusalema  hoi,  ua 
hoonoho  o  Iehosapata  i  kekahi 
poe  o  na  Levi,  a  me  na  kahuna,  a 
me  kekahi  poe  luna  o  na  makua  o 
ka  Iseraela,  e  hookolokolo  no  Ie- 

hova  i  na  mea  hoopaapaa,  i  ko  la- 
kou  hoi  ana  mai  i  Ierusalema. 

9  Kauoha  aku  la  oia  ia  lakou,  i 
aku  la,  Penei  oukou  e  hana'i  me 
ka  makau  ia  Iehova,  a  me  ka  oiaio 
a  me  ka  naau  pololei. 

10  A  o  ka  hoopaapaa  a  pau  a  ko 
oukou  poe  hoahanau  e  noho  ana 
ma  ko  oukou  kulanakauhale  e  la- 
we  mai  ai  io  oukou  la,  mawaena  o 
kekahi  koko,  a  me  kekahi  koko,  a 
mawaena  o  ke  kanawai,  a  me  ke 
kauoha,  a  me  na  olelo  kupaa,  a 
me  ka  olelo  hooponopono,  e  ao 
aku  oukou  ia  lakou  i  hewa  ole  la- 
kou  ia  Iehova,  o  hiki  mai  ka  huhu 
maluna  o  oukou,  a  maluna  o  ko 
oukou  poe  hoahanau  :  pela  oukou 
e  hana'i,  lawehala  ole  oukou. 

11  Aia  hoi  o  Amaria  ke  kahuna, 
o  ko  oukou  luna  ia  ma  na  oihana 
na  Iehova;  a  o  Zebadia,  ke  keiki 
a  Isemaela,  oia  ka  luna  o  ka  hale 
o  Iuda  ma  na  mea  a  pau  a  ke  alii ; 
a  o  na  Levi,  o  lakou  kekahi  poe 
luna  no  oukou.  E  hoihoi  oukou, 
e  liana,  a  o  Iehova  pu  kekahi  me 
ka  mea  pono. 

MOKUNA  XX. 

Ku  e  mai  ka  Moaba  ia  Iehosapata.  5  Kana 
pule.  22  Kona  lanakila  ana  maluna  o  la- 
kou.  31  Kona  noho  alii  ana,  a  me  kona 
make  ana. 

AMAHOPE  iho  o  keia  mau 
mea,  hiki  mai  la  ka  Moaha, 
a  me  ka  Amona,  a  me  lakou  pu 
kekahi  poe  e  ae,  aole  no  ka  Amo- 
na,  e  kaua  mai  ia  Iehosapata. 

2  Hele  mai  la  kekahi  poe  a  hai 
mai  ia  Iehosapata,  i  mai  la,  E  hiki 
mai  ana  i  ou  la  he  poe  nui,  mai 
kela  aoao  mai  o  ke  kai  mai  Suria 
mai ;  aia  hoi  lakou  ma  Hazezona- 
tamara,  oia  o  Enegedi. 

3  A  makau  iho  la  o  Iehosapata,  a 
halalo  iho  la  kona  maka  e  imi  ia 
Iehova,  a  kukala  aku  la  i  la  hoo- 
keai  ma  Iuda  a  pau  loa. 

4  A  hoakoakoa  mai  la  ka  Iuda  e 
imi  ia  Iehova;  noloko  mai  o  na 
kulanakauhale  a  pau  o  Iuda  i  hele 
mai  ai  lakou  e  imi  ia  Iehova. 

5  1  Alaila,  ku  iluna  o  Iehosapata 
iloko  o  ka  ahakanaka  o  Iuda  a  me 
Ierusalema,  iloko  o  ka  hale  o  Ie- 
hova  imua  o  ka  pahale  hou ; 

6  Olelo  aku  la,  E  Iehova  ke 
Akua  o  ko  makou  poe  kupuna, 
aole  anei  oe  ke  Akua  o  ka  lani  ? 
aole  anei  oe  e  noho  alii  ana  mulu- 
na  o  na  aupuni  a  pau  o  na  lahui- 
kanaka,  a  iloko  hoi  o  kou  lima  ka 
mana,  a  me  ka  ikaika,  i  hiki  ole  i 
kekahi  ke  ku  e  ia  oe  ? 

7  Aole  anei  oe  ko  makou  Akua, 
ka  mea  nana  i  kipaku  i  ko  keia 
aina  imua  o  kou  poe  kanaka  o  ka 
Iseraela,  a  haawi  ia  mea  i  ka  poe 
mamo  a  Aberahama  kou  mea  i 
aloha  ai,  i  mea  mau  loa. 

8  A  noho  lakou  malaila,  a  kuku- 
lu  lakou  no  kou  inoa  i  luakini,  me 
ka  i  ana  aku, 

9  I  ka  hiki  ana  mai  o  ka  mea  ino 
maluna  o  makou,  o  ka  pahi  kaua, 
o  ka  hoopaiia  mai,  o  ke  ahulau,  a 
o  ka  wi,  a  ku  makou  imua  o  keia 
hale,  a  imua  ou,  (no  ka  mea,  aia 
iloko  o  keia  hale  kou  inoa,)  a  ka- 
hea  aku  ia  oe  i  ko  makou  wa  pili- 
kia,  alaila  e  hoolohe  mai  oe,  a  e 
hoola. 

10  Ano,  eia  hoi  ka  Amona,  a  me 
ka  Moaba,  a  me  ko  ka  mauna  o 
Seira,  ka  poe  au  i  haawi  ole  ai  i 
ka  Iseraela  e  hele  io  lakou  la,  i  ko 
lakou  hele  ana  mai  ka  aina  o  Ai- 
gupita  mai,  no  ia  mea,  huli  lakou 
mai  o  lakou  aku,  aole  i  luku  ia 
lakou. 

11  Eia  hoi  ko  lakou  uku  ana  mai 
ia  makou,  hele  mai  lakou  e  kipa- 
ku  mai  ia  makou  mai  ko  makou 
ainahooili  aku,  ka  mea  au  i  haawi 
mai  ai  ia  makou. 

12  E  ko  makou  Akua  e,  aole 
anei  oe  e  hoopai  ia  lakou  ?  no  ka 
mea,  aole  o  makou  mana  imua  o 
keia  poe  nui,  ka  poe  i  hele  ku  e 
mai  ia  makou ;  aole  makou  i  ike 
i  ka  mea  e  pono  ai  makou  ke 
haua,  aka,  ia  oe  ko  makou  mau 
maka. 

13  A  ku  imua  o  Iehova  ka  Iuda  a 
pau  loa,  me  ko  lakou  poe  uuku,  a 
me  ka  lakou  poe  wahine,  a  me  ka 
lakou  poe  kamalii. 

14  T[  Alaila,  i  ke  ku  ana  o  Iaha- 
ziela  iwaena  o  ka  ahakanaka,  kau 
mai  la  ka  Uhane  o  Iehova  maluna 
ona,  oia  ke  keiki  a  Zekaria,  ke 
keiki  a  Benaia,  ke  keiki  a  Mata- 


naia  ka  Levi,  no  ka  poe  mamo  a 
A  sapa. 

15  Olelo  mai  la  oia,  E  hoolohe 
oukou,  e  ka  Iuda  a  pau,  a  me  ko 
Ierusalema,  a  o  oe  kekahi,  e  ke 
alii,  e  Iehosapata,  penei  i  olelo 
mai  ai  o  Iehova,  Mai  makau  ou- 
kou,  aole  hopohopo  imua  o  keia 
poe  nui ;  no  ka  mea,  aole  ia  ou- 
kou  ke  kaua,  i  ke  Akua  no. 

16  I  ka  la  apopo  e  iho  ku  e  ou- 
kou  io  lakou  la,  aia  hoi  lakou  e 
pii  mai  ana  i  ka  pali  o  Ziza  ;  a  e 
loaa  lakou  ia  oukou  ma  ke  kapa  o 
ke  kahawai  imua  o  ka  waonahele 
o  Ieruela. 

17  Aole  oukou  e  kaua  i  keia  ma- 
nawa,  e  hoomakaukau  oukou,  e 
ku  malie,  a  e  nana  i  ko  Iehova 
hoola  ana  mai  ia  oukou,  e  ka  Iu- 
da,  a  me  ko  Ierusaleraa  ;  mai  ma- 
kau  oukou,  mai  hopohopo ;  i  ka 
la  apopo,  e  hele  ku  e  aku  oukou 
io  lakou  la.  O  Iehova  pu  kekahi 
me  oukou. 

18  Alaila,  kulou  iho  la  o  Iehosa- 
pata  ilalo  kona  maka  i  ka  honua ; 
a  o  ka  Iuda  a  pau,  a  me  ko  Ieru- 
salema,  haule  iho  la  lakou  ilalo 
imua  o  Iehova,  e  hoomana  aku  ia 
Iehova. 

19  Ku  iluna  na  Levi,  no  na  Ko- 
hata,  a  me  na  Kora,  e  hoolea  aku 
ia  Iehova  ke  Akua  o  ka  Iseraela 
me  ka  leo  kiekie. 

20  H  Ala  lakou  i  ke  kakahiaka 
nui,  a  hele  lakou  i  ka  waonahele 
o  Tekoa;  a  i  ko  lakou  hele  ana 
aku,  ku  iluna  o  Iehosapata,  olelo 
aku  la,  E  hoolohe  mai  ia'u,  e  ka 
Iuda,  a  me  ko  Ierusalema ;  e  ma- 
naoio  ia  Iehova  i  ko  oukou  Akua, 
i  hookupaaia  oukou ;  e  manaoio  i 
kana  poe  kaula,  i  lanakila  oukou. 

21  A  kukakuka  pu  oia  me  na  ka- 
naka,  a  hoonoho  oia  i  kekahi  poe 
hoolea  mele  ia  Iehova  e  hoomai- 
kai  aku  i  ka  nani  o  kona  hemole- 
le,  i  ko  lakou  hele  ana  imua  o  ka 
poe  kaua,  i  ka  i  ana  aku,  E  hoolea 
aku  ia  Iehova  ;  no  ka  mea,  ua  mau 
loa  kona  aloha. 

22  T[  A  i  ka  wa  o  ko  lakou  hoo- 
lea  ana,  a  hoomaikai  aku,  hoono- 
ho  iho  la  o  Iehova  i  poe  hoohalua 
mahope  o  na  mamo  a  Amona,  a 

rae  Moaba,  a  me  ko  ka  mauna  o 
Seira,  i  ko  lakou  hele  ku  e  ana  ia 
Iuda ;  a  ua  lukuia  lakou. 

23  O  ka  poe  mamo  a  Amona  a 
me  ka  Moaba,  ku  e  lakou  i  ko 
ka  mauna  o  Seira,  a  luku,  a  pe- 
pehi  ia  lakou  a  pau  loa,  a  hoo- 
pau  lakou  i  ko  Seira;  alaila,  mo- 
kuahana  iho  la  lakou,  a  pepehi 
lakou  i  kekahi  i  kekahi. 

24  A  hiki  ka  Iuda  i  ka  halekiai 
ma  ka  waonahele,  nana  aku  la  i 
ka  lehulehu,  aia  hoi,  na  heana  o 
ka  poe  i  haule  i  ka  honua,  aole 
wahi  mea  pakele. 

25  A  hiki  o  Iehosapata  a  me  ko- 
na  poe  kanaka  e  lawe  aku  i  ka 
waiwai  pio,  ua  loaa  ia  lakou  ka 
waiwai  nui  loa  ma  ka  ili  o  na 
heana,  a  me  na  mea  maikai  loa, 
a  ua  hao  iho  la  lakou  ia  mau  mea 
no  lakou  iho,  aole  pau  i  ka  haliia ; 
a  ekolu  la  o  ko  lakou  hali  ana  i 
ka  waiwai  pio,  no  ka  mea,  ua  nui 
loa  ia. 

26  1[  A  i  ka  po  aha,  hoakoakoaia 
lakou  ma  ke  awawa  o  Beraka ;  no 
ka  mea,  malaila  lakou  i  hoomai- 
kai  aku  ai  ia  Iehova ;  no  ia  mea, 
ua  kapaia  ka  inoa  o  ia  wahi,  o 
ke  awawa  o  Beraka  a  hiki  i  keia 
la. 

27  Alaila,  hoi  ka  Iuda  a  pau  a  me 
ko  Ierusalema,  a  o  Iehosapata  ka 
mea  mamua,  i  ka  hoi  ana  i  Ierusa- 
lema,  me  ka  olioli ;  no  ka  mea,  ua 
hoohauoli  o  Iehova  ia  lakou  ma- 
luna  o  ko  lakou  poe  enemi. 

28  A  hoi  mai  lakou  i  Ierusale- 
ma  me  na  mea  kani,  a  me  na  mea 
ukeke,  a  me  na  pu,  i  ka  hale  o  Ie- 
hova. 

29  A  kau  mai  ka  weliweli  i  ke 
Akua  maluna  o  na  aupuni  o  ka 
honua,  i  ko  lakou  lohe  ana,  ua 
kaua  aku  o  Iehova  i  ka  poe  ene- 
mi  o  ka  Iseraela. 

30  A  ua  maluhia  ke  aupuni  o  Ie- 
hosapata,  a  ua  hoomalu  mai  kona 
Akua  ia  ia  a  puni. 

31  1f  A  noho  alii  o  Iehosapata 
maluna  o  ka  Iuda.  He  kanako- 
lukumamalima  makahiki  kona  i 
kona  hoomaka  ana  e  noho  alii,  a 
noho  alii  ia  i  na  makahiki  he  iwa- 
kaluakumamalima,  a  o  ka  inoa  o 

kona  makuwahine,  o  Azuba,  ke 
kaikamahine  a  Silehi. 

32  A  hele  ia  ma  ka  aoao  o  kona 
makuakane  o  Asa,  aole  i  huli  mai 
ia  aoao  aku ;  ua  hana  oia  i  na  mea 
pololei  i  na  maka  o  Iehova. 

33  Aka,  aole  i  hoohioloia  na  wa- 
hi  kiekie:  aole  hoomakaukau  na 
kanaka  i  ko  lakou  mau  naau  no 
ke  Akua  o  ko  lakou  poe  kupuna. 

34  A  o  ke  koena  o  na  hana  a  Ie- 
hosapata,  na  mea  mua,  a  me  na 
mea  hope,  aia  hoi,  ua  kakauia 
iloko  o  ka  buke  a  Iehu  ke  keiki 
a  Henani,  ka  mea  i  oleloia'i  ilo- 
ko  o  ka  buke  o  na'lii  o  ka  Ise- 
raela. 

35  1T  A  mahope  aku,  hui  pu  o 
Iehosapata  ke  alii  o  Iuda  me 
Ahazia,  ke  alii  o  ka  Iseraela,  ka 
mea  i  hana  hewa. 

36  Huipu  oia  me  ia  e  hana  i  mau 
moku  e  holo  i  Tarcsa.  A  hana 
no  laua  i  mau  moku  ma  Eziona- 
gebera. 

37  Alaila,  wanana  mai  la  o  Elie- 
zera  ke  keiki  a  Dodava  no  Mare- 
sa,  ia  Iehosapata,  i  mai  la,  I  kou 
huipu  ana  me  Ahazia,  e  wawahi 
auanei  o  Iehova  i  ka  mea  au  i 
hana'i.  A  naha  iho  la  na  moku, 
aole  i  hiki  ia  lakou  ke  holo  i  Ta- 
resa. 

MOKUNA  XXI. 

Ke  alii  ana  o  Iehorama.  6  Kona  hewa.  12 
Ka  wanana  a  Elia.  18  Ka  mai  nui  o  leho- 
rama,  a  me  kona  make  ana  me  ke  aloha 
ole  ia. 

HIAMOE  iho  la  o  Iehosapata 
me  kona  poe  kupuna,  a  ka- 
nuia  iho  la  me  kona  poe  kupuna 
iloko  o  ke  kulanakauhale  o  Davi- 
da ;  a  nohoalii  iho  la  o  Iehorama 
kana  keiki  mahope  ona. 

2  O  kona  mau  hoahanau,  na  kei- 
ki  a  Iehosapata,  oia  o  Azaria,  a  me 
Iehiela,  a  me  Zekaria,  a  me  Aza- 
ria,  a  me  Mikaela,  a  me  Sepatia ;  o 
keia  poe  a  pau,  oia  na  keiki  a  Ie- 
hosapata  ke  alii  o  ka  Iseraela. 

3  A  haawi  aku  la  ko  lakou  ma- 
kuakane  na  lakou  i  na  makana  he 
nui  loa,  i  ke  kala,  a  i  ke  gula,  a  i 
na  mea  nani  hoi,  a  me  na  kulana- 
kauhale  paa  i  ka  pa  ma  Iuda ;  aka, 
haawi  oia  i  ke  aupuni  no  Iehora- 
ma,  no  ka  mea,  oia  ka  hiapo. 

4  A  ku  iho  la  o  Iehorama  i  ke 
aupuni  o  kona  makuakane,  imi 
iho  la  oia  i  mea  e  paa  ai,  a  pepehi 
i  kona  poe  hoahanau  a  pau  loa  me 
ka  pahikaua,  a  i  kekahi  poe  luna 
o  ka  Iseraela  no  hoi. 

5  īī  Hekanakolukumamaluama- 
kahiki  o  īehorama  i  kona  wa  i  no- 
ho  alii  ai,  a  noho  alii  iho  la  ia  i  na 
makahiki  ewalu  ma  Ierusalema. 

6  A  hele  ia  ma  ka  aoao  o  na'lii  o 
ka  Iseraela,  ma  na  mea  a  ko  ka 
hale  o  Ahaoa  i  hana'i ;  no  ka  mea, 
o  ke  kaikamahine  a  Ahaba  oia 
kana  wahine,  a  hana  iho  la  oia  ma 
ka  hewa  imua  o  Iehova. 

7  Aka,  aole  i  makemake  o  Ieho- 
va  e  hoopau  i  ko  ka  hale  o  Davida 
no  ka  berita  ana  i  hana'i  me  Davi- 
da,  i  kana  olelo  ana  e  haawi  mai 
nona  i  kukui,  a  no  kana  poe  ma- 
mo  i  na  la  a  pau. 

8  Tf  I  kona  mau  la,  kipi  iho  la  ka 
Edoma  mai  ka  lima  aku  o  ka  Iuda, 
a  hoalii  iho  la  i  alii  no  lakou. 

9  Alaila  hele  iwaho  o  Iehorama 
me  kona  poe  luna,  a  me  na  kaa  a 
pau  me  ia ;  a  ku  ae  la  ia  iluna  i  ka 
po,  a  luku  i  ka  Edoma,  i  ka  poe  i 
hoopuni  mai  ia  ia  a  me  na  luna  no 
na  kaa. 

10  Aka,  noho  kipi  no  ka  Edoma 
mai  ka  lima  aku  o  ka  Iuda  a  hiki 
i  keia  la.  Ia  manawa  no  hoi,  kipi 
iho  la  o  Libena  mai  kona  lima 
aku ;  no  ka  mea,  ua  haalele  oia  ia 
Iehova  i  ke  Akua  o  kona  poe  ku- 
puna. 

11  A  hana  no  hoi  ia  i  na  wahi 
kiekie  ma  na  mauna  o  Iuda,  a 
hoomoekolohe  i  ko  Ierusalema,  a 
kaohi  i  ka  Iuda  malaila. 

12  T[  A  hiki  mai  io  na  la  kekahi 
palapala  na  Elia  mai  na  ke  kaula, 
i  mai  la,  Penei  i  olelo  mai  ai  o  Ie- 
hova  ke  Akua  o  Davida  o  kou  ma- 
kua,  I  kou  hele  ole  ana  ma  na  aoao 
o  Iehosapata  kou  makuakane,  a 
me  na  aoao  o  Asa,  ke  alii  o  ka 
Iuda, 

13  Aka,  hele  oe  ma  ka  aoao  o  na 
'lii  o  ka  Iseraela,  a  hoomoekolohe 
i  ka  Iuda,  a  me  ko  Ierusalema,  e 
like  me  ka  moe  kolohe  o  ko  ka 
hale  o  Ahaba,  a  ua  pepehi  no  hoi  i 
kou  poe  hoahanau,  i  ko  ka  hale  o 


kou  makuakane,  ka  poe  i  oi  aku 
ko  lakou  maikai  i  kou ; 

14  Aia  hoi,  e  hahau  o  Iehova  me 
ka  hahau  nui  i  kou  poe  kanaka,  a 
me  kau  poe  keiki,  a  me  kau  poe 
wahine,  a  me  kau  mau  mea  a  pau 
loa. 

15  A  e  hiki  mai  maluna  ou  ka  eha 
nui  loa,  no  ka  mai  ma  kou  opu, 
no  kou  mai  e  pahu  aku  no  kou 
naau  iwaho  i  kela  la  i  keia  la. 

16  T[  A  hoala  ae  la  o  Iehova  i  ka 
manao  o  ko  Pilisetia  e  ku  e  ia  Ie- 
horama,  a  me  ko  Arabia,  ka  poe  e 
noho  kokoke  ana  i  Aitiopa. 

17  Pii  mai  la  lakou  i  Iuda  a  ko- 
mo  iloko,  a  lawe  aku  i  na  mea  a 
pau  i  loaa  ia  lakou  iloko  o  ka  hale 
o  ke  alii,  a  i  kana  poe  keiki,  a  me 
na  wahine  ana;  aole  i  koe  ia  ia 
kekahi  keiki,  o  Iehoaza  wale  no 
kana  keiki  pokii. 

18  1  A  mahope  iho  o  keia  mau 
mea,  hahau  mai  la  o  Iehova  ia  ia 
ma  kona  opu  i  ka  mai  hiki  ofe  ke 
hoolaia. 

19  A  hala  kekahi  mau  la,  i  ka 
pau  ana  o  na  makahiki  elua,  pahu 
iwaho  kona  naau  no  kona  mai. 
Pela  oia  i  make  ai  i  ka  mai  nui 
loa ;  aole  i  pupuhi  wale  kona  poe 
kanaka  i  ke  ahi  nona,  e  like  me 
ke  puhi  ana  no  kona  poe  kupuna. 

20  Kanakolu  ona  mau  makahiki 
a  me  kumamalua  i  kona  wa  i  noho 
alii  ai,  a  noho  alii  iho  la  ia  i  na 
makahiki  ewalu  ma  Ierusalema,  a 
hele  aku  la  ia  me  ka  makemake 
ole  ia  mai :  a  ua  kanuia  oia  iloko 
o  ke  kulauakauhale  o  Davida,  aole 
nae  iloko  o  na  ilina  o  na'lii. 

No  ka  hewa  o  Ahazia,  ua  pepehiia  oia  e  Iehu. 
10  No  Atalia  a  me  kona  hewa. 

HOOALII  iho  la  ko  Ierusalema 
ia  Ahazia  i  kana  keiki  pokii, 
mahope  ona ;  no  ka  mea,  o  ka  poe 
koa,  ka  poe  i  hele  pu  me  ko  Ara- 
bia  i  kahi  hoomoana'i,  ua  pepehi 
lakou  i  kana  poe  keiki  mua  a  pau. 
Pela  i  noho  alii  ai  o  Ahazia  ke  kei- 
ki  a  Iehorama  a  ke  alii  o  ka  Iuda. 
2  Hookahi  kanaha  makahiki  a  me 
kumamalua  ko  Ahazia  i  kona  lilo 
ana  i  alii,  a  noho  alii  iho  la  ia  i 

hookahi  makahiki  ma  Ierusale- 
ma :  a  o  ka  inoa  o  kona  makuwa- 
hiue  o  Atalia  ke  kaikamahine  a 
Omeri. 

3  A  hele  no  hoi  oia  ma  na  aoao  o 
ko  ka  hale  o  Ahaha ;  no  ka  mea,  o 
kona  makuwahine,  ua  oleloaomai 
la  oia  ia  ia  e  hana  hewa. 

4  A  hana  ino  iho  la  oia  imua  o 
Iehova,  e  like  me  ko  ka  hale  o 
Ahaba ;  no  ka  mea,  o  lakou  ka  i 
oleloao  mai  ia  ia  mahope  o  ka  ma- 
ke  ana  o  kona  makuakane,  a  ma- 
laila  oia  i  make  ai. 

5  H  Hele  no  hoi  ia  mamuli  o  ka 
lakou  oleloao,  a  hele  pu  oia  me  Ie- 
horama,  ke  keiki  a  Ahaha  ke  alii 
o  ka  Iseraela  e  kaua  aku  ia  Hazae- 
la  i  ke  alii  o  Suria,  i  Ramota-Gi- 
ieada ;  a  hoeha  mai  la  ko  Suria  ia 
Iehorama. 

6  A  hoi  mai  ia  i  Iezereela  e  la- 
paauia  no  na  eha  ona  i  hoehaia 
mai  ai  ma  Rama  i  kona  kaua  pu 
ana  me  Hazaela,  ke  alii  o  Suria:  a 
iho  aku  la  o  Azaria  ke  keiki  a  Ie- 
horama  ke  alii  o  ka  Iuela  e  ike  ia 
Iehorama,  ke  keiki  a  Ahaoa  ma 
Iezereela,  no  ka  mea,  ua  mai  ia. 

?  No  ke  Akua  mai  ka  make  ana 
o  Ahazia  i  kona  hele  ana  io  Iora- 
ma  la.  A  i  kona  hiki  ana'ku,  hele 
pu  ia  me  Iehorama  e  ku  e  ia  Iehu, 
ke  keiki  a  Nimesi,  ka  mea  a  Ieho- 
va  i  poni  ai  e  luku  i  ko  ka  hale  o 
Ahaba. 

8  A  i  ko  Iehu  luku  ana  i  ko  ka 
hale  o  Ahaba,  ua  loaa  ia  ia  na'lii  o 
Iuda,  na  keiki  a  na  hoahanau  o 
Ahazia,  e  hookauwa  ana  na  Aha- 
zia,  a  pepehi  aku  la  oia  ia  la- 
kou. 

9  A  imi  iho  la  oia  ia  Ahazia,  a  ho- 
puia  oia,  (no  ka  mea,  ua  huuaia 
oia  ma  Samaria,)  a  lawe  mai  lakou 
ia  ia  io  lehu  la,  a  pepehi  iho  la  la- 
kou  ia  ia,  a  kanu  aku  no  hoi  ia  ia ; 
no  ka  mea,  olelo  ae  la  lakou,  O  ke 
keiki  ia  a  Iehosapata  ka  mea  i  imi 
ia  Iehova  me  kona  naan  a  pau. 
Aohe  mea  i  koe  o  ka  hale  o  Aha- 
zia  e  hiki  ai  ke  malama  i  ke  au- 
puni. 

10  T  A  ike  o  Atalia  ka  makuwa- 
hine  o  Ahazia,  ua  make  kana  kei- 
ki,  ku  ae  la  ia  iluna,  a  luku  aku  i 

ka  poe  keiki  alii  a  pau  no  ka  hale 
o  Iuda. 

11  Aka,  o  Iehosabeata  ke  kaika- 
mahine  a  ke  alii,  lawe  ae  la  oia  ia 
Ioasa  i  ke  keiki  a  Ahazia,  aihue 
iho  la  ia  ia  maiwaena  aku  o  kapoe 
keiki  alii  e  pepehiia  ana,  a  huna  ia 
ia,  a  me  ka  mea  nana  ia  i  hanai 
iloko  o  kahi  keena  moe ;  pela  i 
huna  iho  ai  o  Iehosabeata  ke  kai- 
kamahine  a  ke  alii  a  Iehorama 
ka  wahine  a  Iehoiada  ke  kahu- 
na,  i  ua  mea  la  mai  ke  alo  o 
Atalia,  i  ole  ia  e  pepehi  mai  ia 
ia,  no  ka  mea,  o  ke  kaikuwahine 
ia  no  Ahazia. 

12  Aia  no  ia  i  hunaia'i  me  ka  poe 
iloko  o  ka  hale  o  ke  Akua  i  na  ma- 
kahiki  eono ;  a  noho  alii  iho  la  o 
Atalia  maluna  o  ka  aina. 

Ua  hooalii  a  Iehoiada  a  me  kanaka  ia  Ioasa. 
12  Ka  make  ana  o  Atalia  i  ka  pepehiia.  16 
Hoohuli  o  Iehoiada  i  kanaka  e  hoomana  i 
ke  Akua. 

AI  ka  hiku  o  ka  makahiki 
hooikaika  iho  la  o  Iehoiada, 
a  lawe  pu  ae  la  me  ia  ma  ka  berita 
i  na  luna  haneri,  ia  Azaria  ke  keiki 
aIehorama,  a  me  Isemaela  ke  kei- 
ki  a  Iehohanana,  a  me  Azai*ia  ke 
keiki  a  Obeda,  a  me  Maaseia  ke 
keiki  a  Adaia,  a  me  Elisapata  ke 
keiki  a  Zikeri. 

2  A  kaahele  ae  la  lakou  ma  Iuda 
a  hoakoakoa  lakou  i  na  Levi  mai- 
loko  mai  o  na  kulanakauhale  a 
pau  o  Iuda,  a  me  ka  poe  koikoi  o 
na  makua  o  ka  Iseraela,  a  hele  mai 
la  lakou  i  Ierusalema. 

3  A  hana  na  kanaka  a  pau  i  beri- 
ta  me  ke  alii  iloko  o  ka  hale  o  ke 
Akua.  Olelo  aku  la  oia  ia  lakou, 
aia  hoi,  e  noho  alii  auanei  ke  kei- 
ki  a  ke  alii  e  like  me  ka  olelo  a  Ie- 
hova  i  olelo  mai  ai  no  na  keiki  a 
Davida. 

4  Eia  ka  mea  a  oukou  e  hana'i : 
O  kekahi  hapakoiu  o  oukou  e  ko- 
mo  ana  i  ka  la  Sabati,  o  ka  poe  ka- 
huna,  a  me  na  Levi,  e  lilo  lakou  i 
poe  kiai  puka. 

5  A  e  noho  kekahi  hapakolu  o 
oukou  iloko  o  ka  hale  o  ke  alii ;  o 
kekahi  hapakolu  hoi  o  oukou  ma 
ka  puka  o  ke  kahua ;  a  o  na  kana- 

ka  a  pau  loa  iloko  o  ka  lanai  o  ka 
hale  o  Iehova. 

6  Mai  komo  kekahi  o  oukou  ilo- 
ko  o  ka  hale  o  Iehova,  ka  poe  ka- 
huna  wale  no  a  me  na  Levi  e  la- 
welawe  ana;  e  komo  lakou,  no  ka 
mea,  ua  hoolaaia  lakou  ;  aka,  o  na 
kanaka  a  pau  e  kiai  lakou  ma  ka- 
hi  a  Iehova  i  kauoha  mai  ai. 

7  A  e  ku  na  Levi  a  puni  ke  alii, 
kela  kanaka  keia  kanaka  me  kona 
mea  kaua  iloko  o  kona  lima ;  a  o 
ka  mea  e  komo  e  make  oia;  aka, 
o  oukou,  me  ke  alii  o  oukou  i  ko- 
na  komo  ana  iloko  a  i  koua  puka 
ana  iwaho. 

8  A  hana  iho  la  na  Levi,  a  me  ka 
Iuda  a  pau  loa  e  like  me  na  mea  a 
pau  a  Iehoiada  ke  kahuna  i  kauo- 
ha  mai  ai ;  a  lawe  lakou  kela  mea 
keia  mea  i  kona  poe  kanaka  i  ka 
poe  i  komo  mai  i  ka  la  Sabati,  a 
me  ka  poe  i  hele  iwaho  i  ka  la  Sa- 
bati,  no  ka  mea,  aole  hookuu  o 
Iehoiada  ke  kahuna  i  na  papa. 

9  Haawi  aku  la  hoi  o  Iehoiada  ke 
kahuna  na  na  luna  haneri  i  na  ihe, 
a  me  na  aahuapoo,  a  me  na  pale- 
kaua,  na  mea  a  Davida  ke  alii, 
na  mea  hoi  iloko  o  ka  hale  o  ke 
Akua. 

10  A  hoonoho  oia  i  na  kanaka  a 
pau  loa,  o  kela  kanaka  keia  kana- 
ka  rae  kana  mea  kaua  ma  kona  li- 
ma,  mai  ka  aoao  akau  o  ka  hale  a 
hiki  i  ka  aoao  hema  o  ka  hale,  ma 
kahi  kokoke  i  ke  kuahu  a  rae  ka 
hale  a  puni  ke  alii. 

11  A  alakai  mai  la  lakou  iwaho  i 
ke  keiki  a  ke  alii,  a  haawi  aku  ia 
ia  i  ka  papale  alii  a  me  ke  kana- 
wai,  a  hooalii  iho  la  ia  ia;  a  poni 
aku  la  o  Iehoiada,  a  me  kana  poe 
keiki  ia  ia,  a  olelo  aku  la  lakou,  E 
ola  ke  alii. 

12  Tf  A  lohe  o  Atalia  i  ka  halulu 
o  kanaka  e  mokuawai  ana,  a  e 
hoomaikai  ana  i  ke  alii,  hele  mai 
la  oia  i  na  kanaka  iloko  o  ka  hale 
o  Iehova. 

13  A  ike  ae  la  oia,  aia  hoi,  ke  alii 
e  ku  ana  ma  kona  wahi  ma  kahi  e 
komo  ai,  a,  me  ke  alii  na  luna  a 
me  ka  poe  hookani,  a  me  na  ka- 
naka  a  pau  o  ka  aina  e  olioli  ana, 
a  e  hookani  ana  i  na  pu,  a  me  ka 

poe  mele,  me  ka  lakou  mau  mea 
kani,  a  me  ka  poe  e  ao  ana  e  hoo- 
lea  aku ;  haehae  iho  la  o  Atalia  i 
kona  kapa,  olelo  aku  la,  He  kipi 
e,  he  kipi  e ! 

14  A  o  Iehoiada  ke  kahuna,  ala- 
kai  ae  la  ia  iwaho  i  na  luna  o  na 
haneri,  a  me  ka  poe  luna  koa,  ole- 
lo  aku  ia  lakou,  E  hoopuka  aku  ia 
ia  iwaho  o  na  keena  o  ka  hale ;  a 
o  ka  mea  e  puka  iwaho  mamuli 
ona  e  make  ia  i  ka  pahikaua  :  no 
ka  mea,  olelo  iho  la  ke  kahuna, 
Mai  pepehi  ia  ia  ma  ka  hale  o  Ie- 
hova. 

15  Kau  aku  la  lakou  i  ko  lakou 
mau  lima  maluna  ona ;  a  hiki  ia  i 
kahi  e  komo  ai  iloko  o  ka  puka 
lio  ma  ka  hale  o  ke  alii,  pepehi 
lakou  ia  ia  malaila. 

16  1  A  hana  o  lehoiada  i  berita 
mawaena  ona,  a  mawaena  o  na 
kanaka  a  pau,  a  mawaena  o  ke 
alii,  i  lilo  lakou  i  poe  kanaka  no 
Iehova. 

17  Alaila,  hele  ae  la  na  kanaka  a 
pau  i  ka  hale  o  Baala,  a  wawahi 
iho  la  ia  mea,  a  me  kona  kuahu, 
a  kuipalu  no  hoi  lakou  i  na  kii,  a 
pepehi  lakou  ia  Matana  ke  kahu- 
ha  no  Baala  imua  o  na  kuahu. 

18  Alaila,  hoonoho  o  Iehoiada  i 
na  kiai  ma  ka  hale  o  Iehova,  ma 
ka  lima  o  ka  poe  kahuna,  ka  Le- 
vi,  ka  poe  a  Davida  i  īnahele  aku 
ai  no  ka  hale  o  Iehova,  e  mohai 
aku  i  na  mohai  o  Iehova  e  like 
me  ka  mea  i  kakauia  iloko  o  ke 
kanawai  o  Mose,  me  ka  olioli 
ana,  a  me  ke  mele,  ma  ka  lima  o 
Davida. 

19  Hoonoho  iho  la  ia  i  ka  poe 
kiai  ma  na  puka  o  ka  hale  o  Ie- 
hova,  i  komo  ole  kekahi  i  hau- 
mia  ma  kekahi  mea. 

20  A  lawe  ae  la  oia  i  na  luna  ha- 
neri,  a  me  na  kaukaualii,  a  rae  na 
luna  o  na  kanaka,  a  me  na  kanaka 
a  pau  o  ka  aina,  a  alakai  ae  la  la- 
kou  i  ke  alii  ilalo  mai  ka  hale  o 
Iehova  mai ;  a  komo  lakou  iloko 
ma  ka  puka  kiekie,  a  i  ka  hale  o 
ke  alii,  a  hoonoho  lakou  i  ke  alii 
maluna  o  ka  nohoalii  o  ke  aupuni. 

21  A  hauoli  na  kanaka  a  pau  o 
kaaina;  a  ua  maluhia  ke  kulana- 

kauhale  īnahope  o  ko  lakou  pepe- 
hi  ana  ia  Atalia  me  ka  pahikaua. 

MOKUNA  XXIV. 

Hana  pololei  ke  alii  o  Ioasa  i  ka  \va  ia  Ie- 
hoiaaa.  4  Kona  hooponopono  ana  i  ka 
luakini  o  Iehova.  17  Ka  huli  ana  o  ke 
alii  i  ka  hewa.  25  Ua  pepehiia  oia  e  kana 
poe  kauwa. 

EHIKU  makahiki  o  Ioasa  i  ko- 
na  wa  i  alii  ai,  a  noho  alii  iho 
la  oia  i  na  makahiki  hookahi  ka- 
naha  ma  Ierusalema ;  a  o  ka  inoa 
o  kona  makuwahine  o  Zibia  no 
Beereseba. 

2  A  hana  pololei  o  Ioasa  imua  o 
Iehova  i  na  la  a  pau  o  Iehoiada  ke 
kahuna. 

3  A  haawi  aku  o  Iehoiada  i  mau 
wahine  elua  nana,  a  hanau  mai  la 
nana  he  mau  keikikane  a  he  mau 
kaikamahine. 

4  1[  Mahope  iho,  komo  iho  la  ilo- 
ko  o  ka  naau  o  Ioasa  e  hoomaikai 
hou  i  ka  hale  o  Iehova. 

5  Hoakoakoa  ae  la  oia  i  ka  poe 
kahuna,  a  me  na  Levi,  a  olelo  aku 
la  ia  lakou,  E  hele  oukou  i  na  ku- 
lanakauhale  o  Iuda,  a  e  houluulu 
i  kahi  kala  a  ka  Iseraela  a  pau  i 
mea  e  hoomaikai  hou  ai  i  ka  hale 
o  ko  oukou  Akua,  i  kela  makahiki 
keia  makahiki ;  e  wikiwiki  oukou 
i  keia  hana.  Aka,  aole  i  hana  wa- 
we  na  Levi. 

6  Kahea  aku  la  ke  alii  ia  Iehoia- 
da  ka  luna,  a  olelo  aku  la  ia  ia, 
No  ke  aha  la  i  hoeueu  ole  aku  ai 
oe  i  na  Levi  e  lawe  mai,  mailoko 
mai  o  Iuda  a  me  Ierusalema  i  ka 
auhau  a  Mose  ke  kauwa  a  Iehova 
i  kau  aku  ai  maluna  o  ka  ahaka- 
naka  o  ka  Iseraela,  no  ka  halelewa 
o  ke  kanawai? 

7  No  ka  mea,  o  Atalia,  ua  wahine 
ino  la,  a  o  kana  mau  keiki  kekahi, 
wawahi  iho  la  lakou  i  ka  hale  o  ke 
Akua,  a  hoolilo  lakou  i  na  mea 
laa  a  pau  o  ka  hale  o  Iehova  na 
Baala. 

8  Olelo  ke  alii,  a  hana  lakou  i 
pahu,  a  waiho  iho  la  ia  mea  ma- 
waho  ma  ka  puka  o  ka  hale  o  Ie- 
hova. 

9  A  kukala  aku  la  lakou  ma 
Iuda,  a  ma  Ierusalema,  E  lawe 
mai  na  Iehova  i  ka  auhau  a  Mose, 

ke  kauwa  a  ke  Akua  i  kau  aku  ai 
maluna  o  ka  Iseraela  ma  ka  wao- 
nahele. 

10  A  hauoli  iho  la  na  kaukaualii 
a  pau  a  me  na  kanaka  a  pau,  a 
lawe  mai  lakou,  a  hahao  iloko  o 
ka  pahu,  a  hoopau  ae  la. 

11  A  i  ka  wa  i  laweia  mai  ai  ka 
pahu  imua  o  na  luna  o  ke  alii  e  na 
Levi,  a  ike  lakou  ua  nui  ke  kala, 
alaila  hele  mai  ka  lunakakau  o  ke 
alii,  a  me  ka  luua  o  ke  kahuna  nui, 
a  hoohuli  lakou  i  ka  pahu,  a  lawe 
ae  ia  mea,  a  hoihoi  aku  i  kona 
wahi ;  pela  lakou  i  hana'i  i  kela  la 
i  keia  la,  a  hoiliili  lakou  i  ke  kala 
he  nui  loa. 

12  A  o  ke  alii  a  me  Iehoiada,  haa- 
wi  laua  i  keia  mea  i  ka  poe  ia  la- 
kou  ka  hana  ma  ka  hale  o  Iehova, 
a  hoolimalima  lakou  i  poe  kalai 
pohaku,  a  i  ka  poe  kamana,  e  hoo- 
maikai  hou  i  ka  hale  o  Iehova,  a  i 
poe  kui  hao  a  me  ke  keleawe,  e 
hoopaa  hou  i  ka  hale  o  Iehova. 

13  A  hana  iho  la  ka  poe  paahana, 
a  paa  ia  hana  ia  lakou,  a  kukulu 
lakou  i  ka  hale  o  ke  Akua,  e  like 
me  kona  ano  mamua,  hana  hoi 
lakou  a  paa. 

14  A  paa  ia  hana,  lawe  mai  lakou 
imua  o  ke  alii  a  me  Iehoiada  i  ke 
koena  o  ke  kala,  a  hana  lakou  i  na 
kiaha  no  ka  hale  o  Iehova,  i  na 
kiaha  e  lawelawe  ai,  a  e  mohai 
aku  ai,  a  me  na  puna  a  me  na  kia- 
ha  gula  a  me  ke  kala.  A  mohai 
mau  aku  lakou  i  na  mohai  iloko  o 
ka  hale  o  Iehova  i  na  la  a  pau  o 
Iehoiada. 

15  1f  A  elemakule  iho  la  o  Ie- 
hoiada,  a  nui  loa  kona  mau  la,  a 
make  iho  la  ia.  Hookahi  haneri 
kona  mau  makahiki  a  me  kana- 
kolu,  i  kona  make  ana. 

16  A  kanu  lakou  ia  ia  iloko  o  ke 
kulanakauhale  o  Davida  me  na 
alii,  no  ka  mea,  ua  hana  pono  ia 
iloko  o  ka  Iseraela,  i  ke  Akua  ke- 
kahi,  a  i  kona  hale  iho  no  hoi. 

17  A  mahope  o  ka  make  ana  o 
Iehoiada,  hele  mai  na  kaukaualii 
o  Iuda,  a  kulou  imua  o  ke  alii ; 
alaila,  hoolohe  ke  alii  ia  lakou. 

18  A  haalele  lakou  i  ka  hale  o  Ie 
hova,  ke  Akua  o  ko  lakou   poe 

kupuna,  a  hookauwa  lakou  na 
Asetarota  a  me  na  kii ;  a  hiki  mai 
ka  huhu  maluna  o  Iuda,  a  me  Ie- 
rusalema  no  keia  hewa  o  lakou. 

19  Hoouua  mai  no  nae  oia  io  la- 
kou  la  i  na  kaula  e  hoohuli  ia  la- 
kou  ia  Iehova,  a  e  ao  pinepine 
ia  lakou,  aka,  aole  lakou  i  hoo- 
lohe. 

20  Alaila,  kau  mai  la  ka  Uhane 
o  ke  Akua  maluna  o  Zekaria,  ke 
keiki  a  Iehoiaela,  ke  kahuna,  a  ku 
ae  la  ia  imua  o  kanaka,  olelo  mai 
la  ia  lakou,  Penei  i  olelo  mai  ai  ke 
Akua,  No  ke  aha  la  oukou  i  mala- 
ma  ole  ai  i  na  kanawai  o  Iehov:i,  i 
pono  ole  ai  oukou  ?  No  ka  mea, 
ua  haalele  oukou  ia  Iehova,  a  ua 
haalele  no  hoi  kela  ia  oukou. 

21  Alaila,  hui  ku  e  lakou  ia  ia, 
hailuku  lakou  ia  ia  i  ka  pohaku, 
mamuli  o  ke  kauoha  a  ke  alii  ma 
ka  lanai  o  ka  hale  o  Iehova. 

22  Pela  I  hoomanao  ole  ai  o  loa- 
sa,  ke  alii,  i  ka  lokomaikai  a  Ie- 
hoiada  a  kona  makuakane  i  hana 
mai  ai  ia  ia,  aka,  pepehi  ia  i  kana 
keiki :  a  i  kona  make  ana,  i  mai 
la  ia,  E  nana  mai  o  Iehova,  a  e 
uku  mai  hoi. 

23  1  A  i  ka  pau  ana  o  ka  maka- 
hiki,  pii  ku  e  mai  la  io  na  la  ko 
Suria  poe  koa ;  a  komo  lakou  ilo- 
ko  o  Iuda,  a  me  Ierusalema,  a  lu- 
ku  mai  la  lakou  i  na  kaukaualii  o 
na  kanaka  mailoko  mai  o  ka  poe 
kanaka,  a  hoouka  aku  la  i  ka  wai- 
wai  pio  a  pau  o  lakou  i  ke  alii  ma 
Damaseko. 

24  No  ka  mea,  he  poe  uuku  ko 
Suria  poe  i  hele  mai,  aka,  ua  haa- 
wi  mai  o  Iehova  iloko  o  ko  lakou 
lima  i  ka  poe  nui  loa,  no  ka  mea, 
ua  haalele  lakou  nei  ia  Iehova  ke 
Akua  o  ko  lakou  poe  kupuna. 
Pela  lakou  i  hoopai  mai  ai  ia 
Ioasa. 

25  A  i  ko  lakou  hoi  ana  mai  ona 
aku,  (no  ka  mea,  he  ;nai  nui  kona 
i  ko  lakou  haalele  ana  ia  ia,)  hui 
ku  e  kana  poe  kauwa  ia  ia,  no  ke 
koko  o  na  keiki  a  Iehoiada,  ke 
kahuna,  a  pepehi  lakou  ia  ia  ma- 
luna  o  kona  wahi  moe,  a  make 
iho  la  ia;  a  ua  kanu  lakou  ia  ia 
iloko  o  ke  kulanakauhale  o  Davi- 


da,  aole  nae  i  kanu  lakou  ia  ia  ilo- 
ko  o  ka  ilina  o  na'lii. 

26  Eia  na  mea  i  hui  ku  e  ia  ia ;  o 
Zabada,  ke  keiki  a  Simeata,  a  ke- 
kahi  wahine  Amona,  a  o  Iehoza- 
bada  ke  keiki  a  Simerita,  akekahi 
wahine  Moaba. 

27  H  A  no  kana  poe  keiki,  a  me 
na  mea  nui  i  kauia  maluua  ona,  a 
no  ka  hoomaikai  hou  ana  i  ka  hale 
o  ke  Akua,  aia  hoi,  ua  kakauia  ia 
mau  mea  ma  ka  palapala  o  ka  bu- 
ke  uo  na'lii.  A  noho  alii  iho  la  o 
Amazia  kana  keiki  mahope  ona. 

Hoomaka  o  Araazia  e  noho  alii  me  ka  pono. 
.5  Hooliinalima  ia  i  kekahi  poe  koa  no  ka 
Iseraela  e  kauaaku  i  ka  Edoma.  11  Lana- 
kila  oia  maluna  o  ka  Edoma.  14  Kona  hu- 
li  ana  i  ka  hewa,  a  me  kona  make  ana. 

OAMAZIA,  he  iwakaluakuma- 
malima  makahiki  ona  i  kona 
wa  i  alii  ai,  a  noho  alii  iho  la  ia  i 
na  makahiki  he  iwakaluakuma- 
maiwa  ma  Ierusalema  ;  a  o  ka 
iuoa  o  kona  makuwahine  o  Iehoa- 
dama  no  Ierusalema. 

2  Hana  iho  la  ia  i  ka  mea  maikai 
i  na  maka  o  Iehova,  aole  nae  me 
ka  naau  maikai. 

3  1  A  paa  ia  ma  kona  aupuni, 
pepehi  iho  la  ia  i  kana  poe  kauwa 
nana  i  pepehi  i  kona  makuakaue, 
i  ke  alii. 

4  Aole  oia  i  pepehi  i  ka  lakou 
poe  keiki,  aka,  hana  oia  e  like  m'i 
ka  mea  i  kakauia  iloko  o  ke  kana- 
wai,  ma  ka  buke  a  Mose,  kahi  a 
Iehova  i  kauoha  mai  ai,  i  mai  la, 
Aole  e  make  na  makua  no  na  kei- 
ki,  aole  hoi  e  make  na  keiki  no  na 
makua,  aka,  e  make  no  kela  kana- 
ka  keia  kanaka  no  kona  hewa  iho. 

5  Tf  A  hoakoakoa  Amazia  i  ka  lu- 
da,  a  hoonoho  ia  lakou  ma  ko  ka 
hale  o  na  makua,  i  poe  luna  no  na 
tausani,  a  i  poe  luna  no  na  haneri, 
no  ka  Iuda  a  pau,  a  me  ka  Benia- 
mina;  a  helu  oia  ia  lakou  mai  ka 
makahiki  iwakalua  aku,  a  loaa  ia 
ia  ekolu  haneri  tausani  kanaka  i 
waeia,  ka  ])oe  liiki  ke  hele  i  ke 
kaua,  ka  poe  i  makaukau  i  ka  ihe 
a  me  ka  palekaua. 

6  A  hoolimalima  no  hoi  oianolo- 
ko  mai  o  ka  lseraela  i  hookahi  ha- 

neri  tausani  koa  ikaika  no  na  tale- 
na  ka-la  hookahi  haneri. 

7  A  hele  raai  io  na  la  ke  kanaka 
o  ke  Akua,  i  mai  la,  E  ke  alii,  aole 
pono  e  hele  pu  rae  oe  ka  poe  koa 
o  ka  Iseraela ;  no  ka  mea,  aole  o 
Iehova  pu  me  ka  Iseraela,  me  na 
mamo  a  pau  a  Eperairaa. 

8  Aka,  ina  e  hele  no  oe,  e  hana 
no  pela,  e  ikaika  hoi  i  ke  kaua; 
aka,  e  oupe  mai  ke  Akua  ia  oe 
imua  o  ka  enemi;  no  ka  mea,  aia 
i  ke  Akua  ka  mana  e  kokua  mai 
ai,  a  e  hoohina  mai  ai  no  hoi. 

9  Olelo  aku  la  o  Amazia  i  ke  ka- 
naka  o  ke  Akua,  Heaha  ka  makou 
e  hana'i  no  kela  mau  talena  hoo- 
kahi  haneri  a'u  i  haawi  aku  ai  na 
ka  poe  koa  o  ka  Iseraela  ?  I  mai 
la  ke  kanaka  o  ke  Akua,  E  hiki 
no  ia  Iehova  ke  haawi  mai  ia  oe  a 
nui  e  aku  i  keia. 

10  Alaila,  hookaawale  ae  la  o 
Amazia  i  ka  poe  koa  i  hele  mai  io 
na  la,  mailoko  mai  o  Eperaima  e 
hele  i  ko  lakou  wahi ;  a  ua  nui  loa 
mai  la  ko  lakou  huhu  i  ka  Iuda,  a 
hoi  lakou  i  ko  lakou  wahi  me  ka 
huhu  wela. 

11  H  A  hooikaika  iho  la  o  Ama- 
zia,  a  alakai  i  kona  poe  kanaka,  a 
hele  aku  la  i  ke  awawa  paakai,  a 
luku  iho  la  i  ko  Seira  he  umi  tau- 
sini. 

12  A  lawe  pio  na  mamo  a  Iuda  i 
na  kanaka  he  umi  tausani  e  ola 
ana,  a  laweia  lakou  ma  kahi  pali, 
a  hoolei  aku  ia  lakou  ilalo  mai 
luna  aku  o  ka  pali,  a  pau  lakou  i 
ka  weluwelu. 

13  1  A  o  ka  poe  koa  a  Araazia  i 
hoihoi  aku  ai,  i  hele  ole  lakou  me 
ia  i  ke  kaua,  hana  ino  lakou  ma 
na  kulanakauhale  o  Iuda  mai  Sa- 
maiia  a  hiki  i  Betehorona,  a  luku 
ilio  la  lakou  i  ekolu  tausani  kana- 
ka,  a  lawe  aku  i  ka  waiwai  pio  he 
nui  loa. 

14  TI  A  hoi  mai  o  Amazia  mai  ka 
luku  ana  i  ka  Edoma,  hali  mai  oia 
i  na  akua  o  ko  Seira,  a  kukulu  ae 
la  ia  mau  mea  iluna  i  akua  nona, 
a  kulou  ia  imua  o  lakou,  a  kuni  i 
lea  mea  ala  ia  lakou. 

15  A  ua  hoaa  mai  la  ka  huhu  o 
Iehova  ia  Amazia,  a  hoouna  mai 

oia  io  na  la  i  ke  kaula,  e  olelo  mai 
ia  ia,  No  ke  aha  la  oe  i  imi  ai  i  na 
akua  o  na  kanaka,  na  mea  i  hiki 
ole  ke  hoopakele  i  ko  lakou  poe 
kanaka,  mai  kou  lima  aku. 

16  A  i  kana  olelo  ana  i  ke  alii,  i 
mai  kela  ia  ia,  Ua  hooliloia  anei 
oe  i  kakaolelo  no  ke  alii?  Ua 
oki ;  no  ke  aha  la  oe  e  pepehiia 
iho  ai?  Alaila,  hooki  iho  la  ua 
kaula  la  me  ka  olelo  ana  mai,  Ua 
ike  au,  ua  paa  ko  ke  Akua  manao 
e  pepehi  mai  ia  oe,  no  ka  mea,  ua 
hana  oe  i  keia,  aole  i  hoolohe  raai 
oe  i  ka'u  olelo. 

17  H  A  kukakuka  iho  la  o  Ama- 
zia  ke  alii  o  Iuda,  a  hoouna  aku 
oia  io  Ioasa  la  ke  keiki  a  Iehoa- 
haza,  ke  keiki  a  Iehu,  ke  alii  o  ka 
Iseraela,  i  aku  la,  Ina  kaua,  e  na- 
na  kaua  he  maka  no  he  maka. 

18  Hoouna  mai  la  o  Ioasa  ke  alii 
o  ka  Iseraela  io  Amazia  la,  ke  alii 
o  ka  Iuda,  i  mai  la,  Hoouna  ke 
kakalaioa  ma  Lehanona  i  ka  laau 
kedera  ma  Lehanona,  i  aku  la,  E 
haawi  mai  oe  i  kau  kaikamahine 
na  ka'u  keiki  i  wahine  nana;  a 
hele  ae  la  kekahi  holoholona  o 
ke  kula  ma  Lehanona,  a  hehi  iho 
la  maluna  o  ke  kakalaioa. 

19  Olelo  mai  oe,  Aia  hoi  ua  luku 
au  i  ka  Edoma,  a  ua  kiekie  kou 
naau  me  ke  kaena  ana.  E  noho 
malie  oe  ma  ka  hale ;  no  ke  aha 
la  oe  e  hakaka  mai  ai,  i  pono  ole 
ai  oe,  a  haule  oe,  o  oe,  a  me  ka 
Iuda  a  pau  pu  me  oe  ? 

20  Aole  i  hoolohe  o  Amazia;  no 
ka  mea,  na  ke  Akua  mai  ia,  i  haa- 
wi  oia  ia  lakou  iloko  q  ka  lima  o 
ka  lakou  poe  enemi.  no  ka  mea, 
ua  imi  lakou  i  na  akua  o  ka  Edo- 
ma. 

21  Pela  i  pii  aku  ai  o  Ioasa  ke 
alii  o  ka  Iseraela,  a  nana  laua  he 
maka  no  he  maka,  oia  a  me  Ama- 
zia  ke  alii  o  ka  Iuda  ma  Betese- 
mesa,  aia  no  ma  Iuda. 

22  A  ua  lukuia  ka  Iuda  imua  o 
ka  Iseraela,  a  auhee  aku  la  kela 
kanaka,  keia  kanaka  i  kona  hale- 
lewa. 

23  A  lawe  pio  o  Ioasa  ke  alii  o 
ka  Iseraela  ia  Amazia  ke  alii  o  ka 
Iuda,  ke  keiki  a  Ioasa,  ke  keiki  a 

Iehoahaza  ina  Betesemesa,  a  lawe 
ia  ia  i  Ierusalema;  a  wawahi  ia  i 
ka  pa  o  Ierusalema  mai  ka  puka 
o  Eperaima  a  i  ka  puka  o  ke  kihi, 
eha  haueii  kubita. 

24  A  lawe  aku  ia  i  ke  gula  a  pau, 
a  me  ke  kala,  a  me  na  kiaha  a  pau 
i  loaa  ia  ia  iloko  o  ka  hale  o  ke 
Akua  mc  Obedecloma,  a  me  ka 
waiwai  o  ka  hale  o  ke  alii,  a  me 
na  mea  e  paa  aua  me  he  poe  pa- 
uai  la,  a  hoi  aku  la  i  Samaria. 

25  *[}  A  ola  o  Amazia  ke  keiki  a 
Ioasa,  ke  alii  o  ka  Iuda,  mahope 
o  ka  make  ana  o  Ioasa,  ke  keiki  a 
Iehoahaza  ke  alii  o  ka  Iseraela,  he 
umi  a  me  kumamalima  makahiki. 

26  A  o  ke  koena  o  na  hana  a 
Amazia,  ka  mua  a  me  ka  hope, 
aole  anei  i  kakauia'i  ia  mau  mea 
ma  ka  buke  no  na'lii  o  ka  Iuda, 
a  me  ka  Iseraela? 

27  U  A  mai  ka  wa  mai  o  ko  Ama- 
zia  huli  ana  ae  mai  Iehova  aku, 
ohumu  ku  e  ka  poe  ma  Ierusale- 
ma  ia  ia,  a  mahuka  aku  la  ia  i  La- 
kisa ;  a  hoouna  lakou  i  Lakisa,  a 
pepehi  lakou  ia  ia  malaila. 

28  A  hali  mai  lakou  ia  ia  maluna 
o  na  lio,  a  kanu  lakou  ia  ia  me  ko- 
na  poe  kupuna  ma  ke  kulanakau- 
hale  o  Iuda. 

Kanohoalii  ana  o  Uzia.  6  Kana  mau  mea 
kaua.  16  Kona  manao  e  hana  i  ka  oihana 
a  ka  poe  kahuna.  20  Ua  lilo  ia  i  lepera,  a 
noho  kaawale. 

ALAILA,  lalau  na  kanaka  a  pau 
.  o  Iuda,  ia  Uzia,  he  umiku- 
mamaono  makahiki  ona,  a  hoalii 
ibo  la  ia  ia  ma  ka  hakahaka  o  ko- 
na  makuakane  o  Amazia. 

2  Ua  kukulu  oia  ia  Elota,  a  hui 
hou  ia  me  Iuda,  a  mahope  iho, 
hiamoe  iho  la  ke  alii  me  kona 
mau  makua. 

3  He  umikumamaono  makahiki 
ko  Uzia  i  kona  wa  i  alii  ai,  a  noho 
alii  iho  la  ia  i  na  niakahiki  ke 
kanalimakumamalua  ma  Ierusa- 
lema ;  a  o  ka  inoa  o  kona  maku- 
wahine  o  Iekolia  no  Ierusalema. 

4  Ua  hana  oia  i  ka  pono  imua  o 
Iehova,  e  like  me  ka  mea  a  kona 
makuakane  a  Amazia  i  hana'i. 

5  A  ua  iini  oia  i  ke  Akua  i  na  la 


o  Zekaria,  ka  mea  ike  i  na  akaku 
no  ke  Akua  mai;  a  i  kona  wa  i 
imi  ai  ia  Iehova,  ua  hoomaikai 
mai  ke  Akua  ia  ia. 

6  A  hele  aku  la  ia  a  kaua  aku  i 
ko  Pilisetia,  a  wawahi  ia  i  ka  pa  o 
Gata,  a  me  ka  pa  o  Iabeua,  a  me 
ka  pa  o  Asedoda,  a  kukulu  iho  la 
ia  i  na  kulanakauhale  ma  Asedo- 
da,  a  ma  Pilisetia. 

7  A  kokua  mai  ke  Akua  ia  ia  e 
ku  e  i  ko  Pilisetia  a  me  ko  Arabia, 
ka  poe  i  noho  ma  Gurebaala,  a 
me  ka  Mehuna. 

8  A  haawi  mai  ka  Amona  i  na 
makana  na  Uzia,  a  kaulana  loa 
kona  inoa  a  hiki  i  kahi  e  komo  ai 
iloko  o  Aigupita ;  no  ka  mea,  ua 
hooikaika  nui  loa  iho  la  no  ia. 

9  A  ua  kukulu  o  Uzia  i  mau  hale 
kiai  ma  Ierusalema  ma  ka  puka 
kihi,  a  ma  ka  puka  awawa,  a  ma 
ka  popoiwi  o  ka  pa,  hana  oia  ia 
mau  mea  a  pau  loa. 

10  A  kukulu  no  hoi  ia  i  na  hale 
kiai  ma  ka  waonahele,  a  eli  iho  la 
i  na  punawai  he  nui  loa ;  no  ka 
mea,  nui  kana  poe  holoholona  ma 
ke  awawa,  a  me  ka  papu  ;  he  poe 
mahiai  no  hoi  kekahi,  a  he  poe 
malama  i  ka  laau  waina  ma  na 
mauna,  a  ma  Karemela;  no  ka 
mea,  ua  makemake  oia  i  ka  aina. 

11  Aia  hoi  ia  Uzia  he  poe  koa,  ia 
lakou  ke  kaua,  a  hele  aku  la  lakou 
i  ke  kaua  ma  na  papa  malalo  o 
Hanania  kekahi  luna  o  ke  alii,  e 
like  me  ka  helu  ana  o  ko  lakou 
poe  luna  e  Ieiela,  ka  mea  naua  e 
helu,  a  me  Maaseia  ka  luna. 

12  O  ka  helu  ana  o  ka  poe  koikoi 
a  pau  o  na  makua,  ka  poe  koa 
ikaika,  elua  tausani  a  me  na  ha- 
neri  eono. 

13  Malalo  iho  o  lakou  he  poe 
koa  ekolu  haneri  tausani,  a  ehiku 
tausani  elima  haneri,  he  poe  kaua 
ikaika  loa  e  kokua  i  ke  alii  i  ke 
ku  e  ana  i  ka  enemi. 

14  A  hoomakaukau  o  Uzia  no 
lakou,  no  ka  poe  koa  a  pau,  i  na 
palekaua,  a  me  na  ihe,  a  me  na 
aaliuapoo,  a  me  na  pulikikaua,  a 
me  na  kakaka,  a  me  na  maa  e 
maa  aku  ai  i  na  pohaku. 

15  Hana  iho  la  oia  ma  Ierusale- 

ma  i  na  mea  kaua,  i  na  mea  a  ka 
poe  noonoo  i  noonoo  ai,  i  mau 
mea  maluna  o  na  halekiai,  a  ma 
na  kihi,  e  hoolele  i  na  pua,  a  me 
na  pohaku  nui.  A  ua  kaulana 
kona  inoa  ma  kahi  loihi  aku,  uo 
ka  mea,  ua  kokua  nui  ia  mai  no 
ia,  a  ikaika__loa  ia. 

16  _]_A  ikaika  ia,  alaila  kiekie 
kona  naau,  a  malaila  ia  i  make  ai. 
Hana  hewa  aku  oia  ia  Iehova,  i 
kona  Akua,  a  komo  ia  iloko  o  ka 
luakini  o  Iehova  e  kuni  i  mea  ala 
maluna  o  ke  kuahu  kuni  mea  ala. 

17  Alaila,  komo  o  Azaria,  ke  ka- 
huna  mahope  ona,  a  o  na  kahuna 
o  Iehova  kekahi  pu  me  ia  elua 
kanaha,  he  poe  ikaika : 

+-18  A  ku  e  lakou  ia  Uzia  i  ke  alii, 
olelo  aku  la  lakou  ia  ia,  Aole  ia 
oe,  e  Uzia,  ke  kuni  i  mea  ala  ia 
Iehova,  na  ka  poe  kahuna  no,  na 
ka  poe  mamo  a  Aarona,  ka  poe  i 
hoolaaia  e  kuni  i  ka  mea  ala;  e 
hele  oe  iwaho  o  ka  luakini,  no  ka 
mea,  ua  hana  hewa  oe ;  aole  e  loaa 
ia  oe  ka  nani  ma  keia  mea  mai  o 
Iehova  ke  Akua  mai. 

19  A  huhu  o  Uzia;  aia  hoi  ka 
ipuahi  kuni  mea  ala  ma  kona  li- 
raa;  a  i  kona  huhu  ana  i  ka  poe 
kahuna,  poha  mai  ka  mai  lepera 
ma  kona  lae  imua  o  na  kahuna 
iloko  o  ka  hale  o  Iehova  ma  ka 
aoao  o  ke  kuahu  kuni  mea  ala. 

20  A  nana  o  Azaria  ke  kahuna 
uui,  a  me  na  kahuna  a  pau  ia  ia, 
aia  hoi,  he  mai  lepera  ma  kona 
lae,  a  kipaku  lakou  ia  ia  mailaila 
aku ;  wikiwiki  no  hoi  ia  e  puka 
iwaho,  no  ka  mea,  ua  hahau  mai 
o  Iehova  ia  ia. 

21  A  he  kanaka  mai  lepera  o 
Uzia,  ke  alii  a  hiki  i  ka  la  o  kona 
make  ana,  a  noho  kaawale  iho  la 
ia  iloko  o  ka  hale  mai  lepera,  no 
ka  mea,  ua  okiia  oia  mai  ka  hale 
o  Iehova  aku ;  a  o  Iotama,  kana 
keiki,  oia  ka  mea  maluna  o  ka 
hale  o  ke  alii  e  hookolokolo  ana 
i  na  kanaka  o_ka_aina. 

22  1f  A  o  ke  koena  o  na  hana  a 
Uzia,  ka  mua  a  me  ka  hope,  ua 
kakauia  ia  mau  mea  e  Isaia,  ke 
keiki  a  Amosa,  ke  kaula. 

23  Iliamoe  iho  la  o  Uzia  me  ko- 

582 


na  poe  kupuna,  a  ua  kanu  lakou 
ia  ia  me  kona  poe  kupuna  ma  ke 
kula  kahi  e  kanu  ai  no  na'lii,  no 
ka  mea,  olelo  lakou,  He  lepera  ia ; 
a  noho  alii  o  Iotama  kana  keiki 
ma  kona  hakahaka. 

MOKUNA  XXVII. 

Ka  hana  pololei  ana  a  Iotama,  ua  lanakila  ia 
maluna  o  ka  Amona.    9  Kona  make  ana. 

HE  iwakaluakumamalima  ma- 
kahiki  ko  Iotama  i  kona  wa 
i  alii  ai,  a  noho  alii  iho  la  ia  i  na 
makahiki  he  umikumamaono  ma 
Ierusalema;  a  o  ka  inoa  o  kona 
makuwahine,  o  Ierusa,  ke  kaika- 
mahine  a  Zadoka. 

2  A  hana  pololei  ia  i  na  maka  o 
Iehova  e  like  me  ka  hana  a  pau  a 
Uzia,  a  kona  makua  i  hana'i :  aka 
hoi,  aole  ia  i  komo  i  ka  hale  o  Ie- 
hova.  A  hana  hewa  no  nae  na 
kanaka. 

3  Ua  kukulu  ia  i  ka  ipuka  o  ka 
hale  o  Iehova  a  kiekie,  a  maluna 
o  ka  pa  o  Opela,  kukulu  nui  iho 
la  ia. 

4  Ua  kukulu  ia  i  na  kulanakau- 
hale  ma  na  mauna  o  Iuda,  a  ma 
ka  waonahele  kukulu  ia  i  na  pa- 
kaua,  a  me  na  halekiai. 

5  U  Ua  kaua  no  hoi  ia  i  ke  alii  o 
ka  Amona,  a  lanakila  maluna  o 
lakou :  a  ua  haawi  mai  ka  poe  ma- 
mo  a  Amona,  i  kela  makahiki,  i 
hookahi  haneri  talena  kala,  a  me 
na  pahu  palaoa  he  umi  tausani,  a 
me  na  pahu  oale  he  umi  tausani. 
Pela  i  haawi  mai  ai  ka  poe  maino 
a  Amona  i  ka  makahiki  elua,  a 
me  ke  kolu. 

6  A  lilo  iho  la  o  Iotama  i  mea 
ikaika,  no  ka  mea,  ua  hoomakau- 
kau  oia  i  kona  aoao  imua  o  Ieho- 
va  kona  Akua. 

7  T[  A  o  ke  koena  o  na  hana  a  Io- 
tama,  a  me  kona  kaua  ana  a  pau, 
a  me  kona  aoao,  ua  kakauia  ma 
ka  palapala  no  na:lii  o  Iseraela  a 
me  Iuda. 

8  He  iwakaluakumamalima  ma- 
kahiki  ona  i  kona  wa  i  alii  ai,  a 
noho  alii  iho  la  ia  i  na  makahiki 
he  umikumamaono  ma  Ierusale- 
ma. 

9]  A  hiamoe  iho  la  o  Iotama, 

me  kona  poe  kupuna,  a  kanu  la- 
kou  ia  ia  iloko  o  ke  kulanakau- 
hale  o  Davida;  a  noho  alii  iho  la 
o  Ahaza,  kana  keiki  ma  kona  ha- 
kahaka. 

MOKUNA  XXVIII. 

Ka  hewa  loa  o  Ahaza  i  kona  noho  alii  ana. 
5  Ua  hana  ino  ia  mai  oia  e  ko  Suria.  22  Ka 
mahuahua  o  kona  hewa  a  me  kona  make 
ana. 

HE  iwakalua  makahiki  ko  Aha- 
za  i  kona  wa  i  alii  ai,  a  noho 
alii  iho  la  ia  ma  Ierusalema,  he 
umikumamaono  makahiki ;  aole  i 
hana  pololei  oia  imua  o  Iehova 
e  like  me  Davida  kona  kupuna. 

2  Aka,  hele  ia  ma  na  aoao  o  na'lii 
o  ka  Iseraela,  a  hana  iho  la  ia  i  na 
kii  i  hooheheeia  no  Baala. 

3  Ua  kuni  no  hoi  ia  i  ka  mea  ala 
ma  ke  awawa  o  ke  keiki  a  Hino- 
ma,  a  puhi  i  kana  mau  keiki  i  ke 
ahi,  e  like  me  ka  aoao  hoopailua  o 
na  lahuikanaka  e,  ka  poe  a  Ieho- 
va  i  kipaku  aku  ai  imua  o  ke  alo 
o  ka  poe  mamo  a  Iseraela. 

4  Ua  mohai  aku  hoi  ia,  a  kuni  i 
ka  mea  ala  ma  na  wahi  kiekie  ma- 
luna  o  na  puu,  a  malalo  iho  o  na 
l.iau  uliuli  a  pau. 

5  No  ia  mea,  haawi  o  Iehova  ko- 
na  Akua  ia  ia  iloko  o  ka  lima  o  ke 
alii  o  Suria ;  a  ua  hahau  lakou  ia 
ia,  a  ua  lawe  pio  i  kekahi  poe  nui 
loa  o  lakou,  a  alakai  ia  lakou  i 
Damaseko  :  a  ua  haawiia  no  hoi  ia 
iloko  o  ka  lima  o  ke  alii  o  ka  Ise- 
raela,  a  hahau  mai  oia  ia  ia  ma  ka 
hahau  nui. 

6  H  No  ka  mea,  pepehi  o  Peka  ke 
keiki  a  Remalia  ma  Iuda  i  hooka- 
hi  haneri  me  ka  iwakalua  tausani 
kauaka  i  ka  la  hookahi,  he  poe 
ikaika  lakou  a  pau  loa;  no  ka 
mea,  ua  haalele  lakou  ia  Iehova, 
ke  Akua  o  ko  lakou  poe  kupuna. 

7  Ua  pepehi  o  Zikeri,  ke  kanaka 
ikaika  o  Eperaima  ia  Maseia  ke 
keiki  a  ke  alii,  a  me  Azerikama, 
ka  luna  o  ka  hale,  a  me  Elekama, 
ka  mea  malalo  iho  o  ke  alii. 

8  A  ua  lawe  pio  aku  ka  poe  ma- 
mo  a  Iseraelai  elua  haneii  tausani 
o  ko  lakou  poe  hoahanau,  lie  poe 
wahine,  a  he  poe  keiki  kane,  a  he 
poe  kaikamahine ;  a  lawe  no  hoi 


lakou  i  ka  waiwai  pio  he  nui  loa, 
a  halihali  lakou  i  ka  waiwai  pio  i 
Samaria. 

9  Aia  malaila  kekahi  kaula  o  Ie- 
hova,  Odeda  kona  inoa ;  hele  ia 
iwaho  e  halawai  pu  me  ka  poe  koa 
i  ko  lakou  komo  ana  iloko  o  Sa- 
maria,  a  olelo  aku  la  oia  ia  lakou, 
Aia  hoi,  i  ka  huhu  ana  o  Iehova 
ke  Akua  o  ko  oukou  poe  kupuna 
i  ka  Iuda,  ua  haawi  mai  oia  ia  la- 
kou  iloko  o  ko  oukou  mau  lima, 
a  ua  luku  oukou  ia  lakou  me  ka 
huhu  i  hiki  loa  aku  i  ka  lani. 

10  A  ke  manao  nei  oukou  e  hoo- 
haahaa  i  ko  Iuda  a  me  ko  Ierusa- 
lema  a  lilo  lakou  i  poe  kauwaka- 
ne,  a  i  poe  kauwawahine  na  ou- 
kou  :  aka,  o  oukou,  aole  anei  iwae- 
na  o  oukou  no  hoi  kekahi,  ka  ha- 
na  hewa  ana'ku  ia  Iehova  i  ko  ou- 
kou  Akua? 

11  Ano,  e  hoolohe  mai  oukou 
ia'u,  e  hoihoi  aku  i  ka  poe  pio  a. 
oukou  i  lawe  pio  mai  ai  noloko 
mai  o  ko  oukou  poe  hoahanau ; 
no  ka  mea,  ua  wela  ka  huhu  o  Ie- 
hova  maluna  o  oukou. 

12  Alaila,  ku  ae  la  iluna  kekahi 
poe  no  na  luna  o  ka  Eperaima,  o 
Azaria,  ke  keiki  a  Iehohana,  o  Be- 
rekia  ke  keiki  a  Meselemota,  Iehi- 
zekia  ke  keiki  a  Saluma,  a  me 
Amasa  ke  keiki  a  Hadelai,  a  ku  e 
lakou  i  ka  poe  i  hoi  mai  mai  ke 
kaua  mai ; 

13  Olelo  aku  la  ia  lakou,  Mai  la- 
we  mai  oukou  i  ka  poe  pio  iloko 
nei;  aia  hoi,  ua  hewa  kakou  ia  Ie- 
hova,  a  ke  manao  nei  oukou  e 
hoonui  i  ko  kakou  hewa,  a  me  ko 
kakou  lawehala ;  no  ka  mea,  ua 
nui  ko  kakou  hala,  a  ua  wela  ka 
huhu  maluna  o  ka  Iseraela. 

14  Alaila,  haalele  ka  poe  koa  i  ka 
poe  pio,  a  me  ka  waiwai  pio  imua 
o  na  alii,  a  imua  o  ka  ahakanaka 
a  pau. 

15  A  ku  ae  la  iluna  ua  poe  kana- 
ka  la  i  oleloia'i  ko  lakou  inoa,  a 
lawe  lakou  i  ua  poe  pio  la,  a  no 
ka  waiwai  pio  hoaahu  i  ka  poe  o 
lakou  i  nele  i  ke  kapa  ole,  a  kahi- 
ko  ia  lakou,  a  hawele  ia  lakou  i  na 
kamaa,  a  haawi  i  ka  ai  na  lakou,  a 
hoohainu,  a  kahinu  ia  lakou  i  ka 

aila,  a  hooee  i  ka  poe  nawaliwali 
maluna  o  na  hoki,  a  alakai  ia  la- 
kou  i  Ieriko  i  ke  kulanakauhale 
laau  loulu,  i  ko  lakou  poe  hoaha- 
nau :  a  hoi  lakou  i  Samaria. 

16  Tf  la  manawa  hoouna  o  Ahaza 
ke  alii  ma  na'lii  o  Asuria  i  kokua 
mai  lakou  ia  ia. 

17  No  ka  mea,  ua  hele  hou  mai 
ka  Edoma,  a  pepehi  i  ka  Iuda,  a 
lawe  ])io  i  kekahi  poe. 

18  A  o  ko  Pilisetia,  ua  hao  lakou 
i  na  kulanakauhale  ma  na  awawa, 
a  ma  ke  kukulu  hema  o  Iuda,  a 
ua  hoopio  ia  Betesemesa,  a  me 
Aialona,  a  me  Gederota,  a  me  So- 
ko,  a  me  na  kauhale  e  pili  ana 
ilaila,  a  me  Timena,  a  me  na  kau- 
hale  e  pili  ana  ilaila,  a  meGimezo, 
a  me  na  kauhale  e  pili  ana  ilaila ; 
a  noho  iho  la  lakou  ma  ia  mau 
wahi. 

19  No  ka  mea,  hoohaahaa  loa  o 
Iehova  i  ka  Iuda  no  ka  hewa  o 
Ahaza,  ke  alii  o  ka  Iseraela ;  no 
ka  mea,  ua  hookuu  aku  oia  i  ka 
Iuda  i  lawehala  loa  ia  Iehova. 

20  A  hele  mai  la  io  na  la  o  Tile- 
gata-pilenesera,  ke  alii  o  Asuria,  a 
hoopilikia  ia  ia,  aole  hoi  i  kokua 
ia  ia. 

21  No  ka  mea,  ua  mahele  o  Aha- 
za  i  na  mea  iloko  o  ka  hale  o  Ie- 
hova,  a  me  ka  hale  o  ke  alii,  a  o 
na  alii  iho,  a  haawi  aku  na  ke  alii 
o  Asuria ;  aole  nae  ia  i  kokua  mai 
ia  ia. 

22  II  A  i  kona  wa  popilikia,  hoo- 
nui  ia  i  kona  lawehala  ana  ialeho- 
va.     Oia  no  ua  alii  la,  o  Ahaza. 

23  Ua  mohai  ia  i  na  akua  o  Da- 
maseko,  na  mea  i  pepehi  mai  ia 
ia ;  a  olelo  iho  la  ia,  No  ka  mea,  o 
na  akua  o  na'lii  o  Suria,  ua  kokua 
ia  mau  mea  ia  lakou,  no  ia  mea,  e 
mohai  aku  au  ia  lakou,  i  kokua 
mai  lakou  ia'u.  Aka,  ua  lilo  lakou 
i  mea  e  make  ai  ia,  a  me  ka  Ise- 
īaela  a  pau. 

24  A  houluulu  o  Ahaza  i  na  kia- 
ha  o  ka  hale  o  ke  Akua,  a  okioki 
oia  ia  mau  kiahi  o  ka  hale  o  ke 
Akua,  a  pani  ia  i  na  puka  o  ka  ha- 
le  o  Iehova,  a  hana  iho  la  nona  i 
mau  kuahu  ma  na  huina  a  pau  o 
Ierusalema. 

25  A  ma  kela  kulanakauhale,  keia 
kulanakauhale  o  Iuda,  hana  iho  la 
ia  i  na  wahi  kiekie  e  kuni  i  ka 
mea  ala  i  na  akua  e,  a  hoonaukiu- 
ki  iho  la  oia  ia  Iehova  i  ke  Akua  o 
kona  poe  kupuna. 

26  TI  A  o  ke  koena  o  kana  mau 
hana,  a  o  kona  aoao  a  pau,  ka 
mua  a  me  ka  hope,  aia  hoi,  ua  ka- 
kauia  iloko  o  ka  buke  no  na'lii  o 
ka  Iuda  a  me  ka  Iseraela. 

27  A  hiamoe  iho  la  o  Ahaza  me 
kona  poe  kupuna,  a  ua  kanu  la- 
kou  ia  ia  iloko  o  ke  kulanakau- 
hale  ma  Ierusalema ;  aka,  aole  la- 
kou  i  waiho  ia  ia  ma  na  wahi  e 
kanu  ai  no  na'lii  o  Iseraela;  a 
noho  alii  iho  la  o  Hezekia  kana 
keiki  mahope  ona. 

MOKUNA  XXIX. 

Ka  Hezekia  noho  ana  me  ka  maikai.  3  Kona 
hoomaemae  ana  i  ka  luakini  o  Iehova.  20 
Kona  mohai  nui. 

HOOMAKA  iho  la  o  Hezekia 
e  alii  i  kona  makahiki  he 
iwakaluakumamalima,  a  he  iwa- 
kaluakumamaiwa  makahiki  kona 
uoho  alii  ana  ma  Ierusalema ;  a  o 
ka  inoa  o  kona  makuwahine,  o 
Abia,  ke  kaikamahine  a  Zekaria. 

2  Hana  pololei  iho  la  oia  imua  i 
ke  alo  o  Iehova,  e  like  me  na  mea 
a  pau  a  Davida  kona  kupuna  i  ha- 
na'i. 

3  T[  I  ka  makahiki  mua  o  kona 
noho  alii  ana,  a  i  ka  malama  mua 
no  hoi,  wehe  ae  la  ia  i  na  puka  o 
ka  hale  o  Iehova,  a  hana  hou  ia 
mau  mea. 

4  Kii  aku  ia  i  na  kahuna  a  me  na 
Levi,  a  houluulu  ia  lakou  ma  ke 
ala  ma  ka  hikina ; 

5  Olelo  aku  la  oia  ia  lakou,  E 
hoolohe  mai  oukou  ia'u,  e  na 
Levi ;  ano,  e  huikala  oukou  ia  ou- 
kou  iho,  a  e  hoomaemae  oukou  i 
ka  hale  o  Iehova  ke  Akua  o  ko  ou- 
kou  poe  kupuna,  a  e  lawe  aku  i  na 
mea  haumia  mai  kahi  hoano  aku. 

6  No  ka  mea,  ua  lawehala  ko 
kakou  poe  kupuna,  ua  hana  ino 
lakou  imua  i  ke  alo  o  Iehova,  ko 
kakou  Akua,  ua  haalele  lakou  ia 
ia,  ua  huli  ko  lakou  maka  mai  ka 
halelewa  o  Iehova  aku,  a  ua  haa- 
wi  mai  lakou  i  ke  kua. 

7  A  ua  pani  lakou  i  na  puka  o  ka 
lauai,  ua  kinai  i  na  kukui,  aole  la- 
kou  i  kuni  i  ka  mea  ala,  aole  hoi  i 
mobai  aku  lakou  i  kekahi  mohai 
ma  kahi  hoano  o  ke  Akua  o  ka 
Iseraela. 

8  No  ia  mea,  ua  kauia  mai  ka  hu- 
hu  o  Iehova  maluna  o  ka  Iuda,  a 
me  ko  Ierusalema,  a  ua  haawi  oia 
ia  lakou  i  ka  hana  ino  ia  mai,  a 
me  ka  heueheneia  mai,  a  me  ka 
hoowahawahaia  mai,  e  like  me  ka 
mea  a  ko  oukou  mau  maka  i  ike 
iho  nei. 

9  Aia  hoi,  ua  haule  ko  kakou  poe 
kupuna  i  ka  pahikaua,  a  o  ka  ka- 
kou  poe  keiki  kane,  a  me  na  kai- 
kamahine  a  kakou,  a  me  na  wa- 
hine  a  kakou,  he  poe  pio  lakou  no 
keia  hewa. 

10  Ano,  eia  no  iloko  o  ko'u  naau 
e  hana  i  berita  me  Iehova  ke  Akua 
o  ka  Iseraela,  i  huli  ae  kona  huhu 
wela  mai  o  kakou  aku. 

1L  Ano,  e  ka'u  poe  keiki,  mai  la- 
lau  oukou ;  no  ka  mea,  ua  wae 
mai  o  Iehova  ia  oukou  e  ku  imua 
ona  e  kookauwra  nana,  a  e  lawe- 
lawe  i  kana  mau  oihana,  a  e  kuni 
i  ka  mea  ala. 

12  H  Alaila,  ku  ae  la  iluna  na 
Levi,  o  Mahata,  ke  keiki  a  Ama- 
sai,  a  me  Ioela,  ke  keiki  a  Azaria, 
no  ka  poe  mamo  a  Kohata;  a  no 
ka  poe  mamo  a  Merari,  o  Kisa  ke 
keiki  a  Abedi,  a  nie  Azaria  ke  kei- 
ki  a  Iehalelela ;  a  o  ka  poe  mamo 
a  Geresoma,  o  Ioa  ke  keiki  a 
Zima,  a  o  Eelenake  keiki  a  Ioa; 

13  A  no  ka  poe  mamo  a  Elizapa- 
na,  o  Simeri,  a  me  Ieila ;  a  no  ka 
poe  mamo  a  Asapa,  o  Zekaria,  a 
me  Matania ; 

14  A  no  ka  poe  mamo  a  Hemana, 
o  Iehiela,  a  me  Simei ;  a  no  ka 
poe  mamo  a  Iedutuna,  o  Semaia  a 
me  Uziela. 

15  A  houluulu  lakou  i  ko  lakou 
poe  hoahanau,  a  huikala  ia  lakou 
iho,  a  hele  mai  e  like  me  ke  kauo- 
ha  a  ke  alii,  a  me  ka  olelo  a  Ieho- 
va,  e  hoomaemae  i  ka  hale  o  Ie- 
hova. 

16  A  komo  na  kahuna  iloko  lilo 
o  ka  hale  o  Iehova  e  hoomaeniae, 
a  lawe  lakou  iwaho  i  ua  mea  mae- 


mae  ole  a  pau  i  loaa  ia  lakou  ma 
ka  luakini  o  Iehova,  a  waiho  ma 
ke  kahua  o  ka  hale  o  Iehova.  A 
lawe  ka  poe  mamo  a  Levi  ia  mau 
mea,  a  hali  aku  i  ke  kahawai  o 
Kiderona. 

17  Hoomaka  lakou  e  hoomaemae 
i  ka  la  mua  o  ka  malama  mua,  a  i 
ka  la  ewalu  o  ua  malama  la  ua  hiki 
lakou  i  ka  lanai  o  Iehova ;  pela  i 
hoomaemae  ai  lakou  i  ka  hale  o 
Iehova  i  na  la  ewalu,  a  i  ka  la 
umikumamaono  o  ka  malama 
mua,  hoopau  ae  la  lakou. 

18  A  komo  lakou  iloko  io  Heze- 
kia  la,  ke  alii,  a  olelo  aku  la  ia  ia, 
Ua  hoomaemae  makou  i  ka  hale  o 
Iehova  a  pau,  a  me  ke  kuahu  mo- 
hai,  a  me  ko  laila  mau  kiaha  a 
pau,  a  me  ka  papa  berena  hoike,  a 
me  ko  laila  mau  kiaha  a  pau. 

19  A  me  na  kiaha  a  pau  a  ke  alii 
a  Ahaza  i  kiola  aku  ai,  i  kona  la- 
wehala  ana  i  kona  wa  i  noho  alii 
ai,  hoomakaukau  makou,  a  hoo- 
maemae  no  hoi,  aia  hoi  ia  mau 
mea  imua  o  ke  kuahu  o  Iehova. 

20  1  A  kakahiaka  nui  ala  ae  la  o 
Hezekia,  ke  alii,  a  houluulu  i  na 
alii  o  ke  kulanakauhale,  a  pii  aku 
i  ka  hale  o  lehova. 

21  A  lawe  mai  lakou  i  ehiku  bipi 
kane,  a  me  na  hipa  keiki  ehiku,  a 
me  na  kao  kane  ehiku,  i  m<  haiha- 
la  no  ke  aupuni,  a  no  ke  keenaka 
pu,  a  no  ka  Iuda ;  a  kauoha  aku  la 
ia  i  na  mamo  a  Aarona,  i  na  kalm- 
na,  e  mohai  aku  ia  mau  mea  ma- 
luna  o  ke  kuahu  o  Iehova. 

22  A  pepehi  iho  la  lakou  i  na  bi- 
pi,  a  lawe  na  kahuna  i  ke  koko,  a 
kapipi  iho  la  maluna  o  ke  kuahu  ; 
a  pepehi  no  hoi  lakou  i  na  hipa 
kane,  a  kapipi  iho  la  i  ke  koko 
maluna  o  ke  kuahu;  a  pepehi  la- 
kou  i  ua  hipa  keiki  no  hoi,  a  ka- 
pipi  iho  la  i  ke  koko  maluna  o  ke 
kuahu. 

23  A  kai  mai  la  lakou  i  na  kao 
kane  i  mohaihala  imua  o  ke  alii, 
a  me  ka  ahakanaka;  a  kau  lakou 
i  ko  lakou  mau  lima  maluna  o  ia 
mau  mea: 

24  A  pepehi  na  kahuna  ia  mau 
mea,  a  mohai  aku  i  ko  lakou  ko- 
ko  maluna  o  ke  kuahu,  i  mea  e 

uhi  ai  i  ka  hala  no  ka  Iseraela  a 
pau;  no  ka  mea,  no  ka  Iseraela 
a  pau  i  kauoka  ai  ke  alii  i  ka  mo- 
haikuni  a  me  ka  niokaihala. 

25  A  hoonoho  iho  la  oia  i  na  Le- 
vi  iloko  o  ka  hale  o  Iehova  me  na 
kimehala,  a  me  na  pesaletera,  a 
me  na  mea  kani,  e  like  me  ke 
kauoha  a  Davida,  a  me  Gada  ke 
kumu  a  ke  alii,  a  me  Naiana  ke 
kaula :  no  ka  mea,  pela  ke  kauo- 
ha  a  Iehova  ma  na  kaula. 

26  A  ku  ae  la  iluna  na  Levi  me 
na  mea  kani  a  Davida,  a  o  na  ka- 
huna  kekahi  me  na  pu. 

27  Alaila,  kauoha  o  Hezekia  e 
mohai  aku  i  ka  mohai  maluna  o 
ke  kuahu;  a  i  ka  wa  i  hooinaka 
ai  lakou  e  mohai  aku,  hoomaka 
no  hoi  ka  himeni  o  Iehova  me 
na  pu  a  me  na  mea  kani,  a  Da- 
vida  ke  alii  o  ka  Iseraela. 

28  A  o  ka  ahakanaka  a  pau  loa, 
kulou  iho  la  lakou,  a  himeni  aku 
ka  poe  himeni,  puhi  no  hoi  ka 
poe  puhi  pu ;  a  hana  pela  a  pau 
ka  mohai  ana. 

29  A  pau  ae  la  ka  mohai  ana,  ku- 
lou  iko  la  ke  alii,  a  me  ka  poe  ma- 
laila  pu  me  ia  a  pau,  a  hoomaua 
aku  la. 

30  Alaila,  kauoha  ae  la  o  Heze- 
kia  ke  alii,  a  me  na  kaukaualii  i 
na  Levi,  e  hoomaikai  aku  ia  Ie- 
hova  ma  na  olelo  a  Davida,  a  me 
Asapa  ke  kaula.  A  hoomaikai 
aku  lakou  me  ka  olioli,  kulou 
iho  la,  a  hoomana  aku  la. 

31  Olelo  mai  la  o  Hezekia,  i  mai 
la,  Ano,  ua  hoolaa  oukou  ia  ou- 
kou  iho  no  Iehova,  e  hele  inai,  a 
e  lawe  mai  i  na  mohai,  a  me  na 
mohai  aloha  i  ka  hale  o  Iehova. 
A  lawe  mai  ka  ahakanaka  i  na 
alana,  a  me  na  mohai  aloha;  a  o 
ka  poe  a  pau  i  makemake  ka 
naau,  lawe  mai  lakou  i  na  mo- 
haikuui. 

32  O  na  mohaikuni  ma  ka  helu 
ana,  a  ka  ahakanaka  i  lawe  mai 
ai,  he  kanahiku  bipi,  hookahi  ha- 
neri  hipa  kane,  a  elua  haneii  hipa 
keiki :  no  ka  mohaikuni  ia  Iehova 
keia  mau  mea  a  pau  loa. 

33  A  o  na  mea  i  hoolaaia,  eono 
haneri  hipi,  a  ekolu  tausani  hipa. 

34  Aka,  aole  i  nui  ka  poe  kahu- 
na,  aole  hiki  ia  lakou  wale  no  ke 
pepehi  i  ua  mohaikuni  a  pau:  no 
ia  mea,  kokua  mai  ko  lakou  poe 
hoahanau,  o  ua  Levi,  a  hiki  i  ka 
pau  ana  o  ka  hana,  a  i  ka  wa  hoi 
i  huikala  mai  ai  ka  poe  kahuna  ia 
lakou  iho ;  no  ka  mea,  ua  oi  aku 
ka  pololei  o  ka  naau  o  na  Levi  e 
huikala  ia  lakou  iho  mamua  o  na 
kahuna. 

35  Ua  nui  loa  no  hoi  na  mohai- 
kuni  me  ka  momona  o  na  mohai 
aloha,  a  me  na  mohai  inu,  no  kela 
mohaikuni,  keia  mohaikuni.  Pe- 
la  i  hoopouoponoia'i  na  oihana  o 
ka  hale  o  Iehova. 

36  A  hauoli  o  Hezekia  a  me  na 
kanaka  a  pau  i  ko  ke  Akua  hoo- 
makaukau  ana  i  na  kanaka;  no 
ka  mea,  hiki  wawe  no  ka  hana. 

MOKUNA  XXX. 

Hoala  hou  o  Hezekia  i  ka  ahaaina  moliaola. 
13  Kuipalu  iho  la  oia  i  na  kii. 

HOOUNA  aku  la  o  Hezekia  a 
i  ka  Iseraela  a  pau,  a  me  ka 
Iuda,  a  kakau  no  hoi  oia  i  na  pa- 
lapala  na  ka  Eperaima,  a  me  Ma- 
nase,  e  hele  mai  i  ka  hale  o  Ie- 
hova  ma  Ierusalema,  e  hana  i  ka 
ahaaina  moliaola  na  Iehova  ke 
Akua  o  ka  Iseraela. 

2  Ua  kukakuka  pu  ke  alii  a  me 
na  alii  iho  ona,  a  me  ka  ahakana- 
ka  a  pau  ma  Ierusalema,  e  hana  i 
ka  ahaaina  moliaola  i  ka  malama 
elua. 

3  No  ka  mea,  aole  i  hiki  ke  ha- 
naia  ia  manawa,  no  ka  mea,  aole  i 
huikala  pono  na  kahuna  ia  lakou 
iho,  aole  hoi  i  akoakoa  mai  na 
kanaka  ma  Ierusalema. 

4  A  ua  pololei  ia  mea  i  na  maka 
o  ke  alii,  a  i  ua  maka  o  ka  ahaka- 
naka  a  pau. 

5  A  kau  lakou  i  ke  kanawai,  e 
kukala  aku  ma  Iseraela  a  pau  loa, 
mai  Beereseba  a  hiki  i  Dana,  e 
hele  mai  lakou  e  hana  i  ka  ahaai- 
na  moliaola  no  Iehova,  ke  Akua  o 
ka  Iseraela  ma  Ierusalema;  uo  ka 
mea,  ua  loihi  ka  manawa  i  hana 
ole  ai  lakou  e  like  me  ka  mea  i 
kakauia'i. 

6  Alaila,  hele  aku  la  ka  poe  ku- 

kini  me  na  palapala  a  ke  alii,  a  me 
kona  poe  alii  ma  Iseraela  a  pau  a 
me  Iuda,  e  olelo  ana  e  like  me  ke 
kauoha  a  ke  alii,  E  na  mamo  a 
Iseraela,  e  huli  mai  ia  Iehova  ke 
Akua  o  Aberahama,  a  me  Isaaka, 
a  me  Iseraela,  a  e  huli  mai  no  ke- 
la  i  ke  koena,  i  ka  poe  o  oukou  i 
pakele,  mai  ka  lima  mai,  o  na'lii  o 
Asuria. 

7  Mai  noho  oukou  e  like  me  ko 
oukou  poe  makua,  a  me  ko  oukou 
poe  hoahanau,  ka  poe  i  lawehala 
ia  Iehova  ke  Akua  o  ko  lakou  poe 
kupuna,  a  haawi  oia  ia  lakou  e  lu- 
kuia  mai,  e  like  me  ka  mea  a  ou- 
kou  e  ike  nei. 

8  Ano,  mai  hooolea  oukou  i  ko 
oukou  a-i  e  like  me  ko  oukou  poe 
kupuna  ;  e  hoolilo  ia  oukou  iho 
no  Iehova,  a  e  komo  oukou  iloko 
o  kona  wahi  hoano  ana  i  hoano 
mau  loa  ai ;  a  e  hookauwa  na  Ie- 
hova  ko  oukou  Akua,  i  huli  ae  ka 
wela  o  kona  huhu  mai  o  oukou 
aku. 

9  No  ka  mea,  i  ko  oukou  huli 
ana  ia  Iehova,  e  loaa  ke  alohaia 
mai  i  ko  oukou  poe  hoahanau,  a 
me  ka  oukou  poe  kamalii  imua  o 
ka  poe  i  lawe  pio  aku  ia  lakou,  a 
e  hoi  hou  lakou  i  keia  aina  ;  no  ka 
mea,  ua  ahonui,  a  ua  lokomaikai 
o  Iehova  ko  oukou  Akua,  aole  e 
haliu  kona  maka  mai  oukou  aku, 
ke  huli  oukou  ia  ia. 

10  Pela  i  kaahele  ai  ka  poe  ku- 
kini  mai  kekahi  kulanakauhale,  i 
kekahi  kulanakauhale  ma  ka  aina 
o  Eperaima,  a  me  Manase  a  hiki  i 
Zebuluna ;  aka,  ua  akaaka  hene- 
hene  na  kanaka  ia  lakou  me  ka 
hoomaewaewa  mai  ia  lakou. 

11  Aka,  o  kekahi  poe  no  Asera,  a 
me  Manase,  a  no  Zebuluna,  hoo- 
haahaa  lakou  ia  lakou  iho,  a  hele 
mai  i  Ierusalema. 

12  A  maluna  o  ka  Iuda  ka  lima  o 
Iehova  e  haawi  ia  lakou  i  ka  naau 
hookahi,  e  hana  i  ke  kauoha  a  ke 
alii,  a  me  na  alii  iho,  e  like  me  ke 
kanawai  o  Iehova. 

13  Tf  A  akoakoa  mai  la  ma  Ierusa- 
lenia  na  kanaka  he  nui  loa  e  hana 
i  ka  ahaaina  berena  hu  ole,  i  kn  tna- 
lauia  elua,  he  ahakanaka  uui  loa. 


14  Alaila,  ku  ae  la  lakou  iluna  a 
lawe  aku  lakou  i  na  kuahu  ma  Ie- 
rusalema,  a  lawe  aku  no  hoilakou 
i  na  ipuahi,  a  hoolei  ia  mau  mea 
iloko  o  ke  kahawai  o  Kederona. 

15  A  pepehi  lakou  i  ka  mohai 
moliaola  i  ka  la  umikumamaha  o 
ka  malama  elua ;  a  o  na  kahuna  a 
me  na  Levi,  ua  hilahila  lakou,  a 
huikala  lakou  ia  lakou  iho,  a  lawe 
lakou  i  na  mohaikuni  iloko  o  ka 
hale  o  Iehova. 

16  Ku  ae  la  lakou  iluna  ma  ko 
lakou  wahi  e  like  me  ka  lakou  oi- 
hana  i  kauohaia'i  e  Mose,  ke  ka- 
naka  o  ke  Akua ;  a  o  na  kahuna, 
kapipi  iho  la  lakou  i  ke  koko  i 
loaa  ia  lakou  ma  ka  lima  o  na 
Levi. 

17  No  ka  mea,  ua  nui  ka  poe 
iwaena  o  ka  ahakanaka  i  huikala 
ole  ia  lakou  iho  ;  nolaila,  aia  na 
Levi  maluna  o  ka  pepehi  ana  i  ka 
mohai  moliaola  no  ka  poe  mae- 
mae  ole,  i  mea  e  huikala  ai  ia  la- 
kou  no  Iehova. 

18  No  ka  mea,  he  lehulehu  ka 
poe  kanaka  no  Eperaima,  a  me 
Manase,  a  me  Isekara,  a  me  Ze- 
buluna,  aole  i  huikala  lakou  ia  la- 
kou  iho,  aka,  ai  no  nae  lakou  i  ka 
ahaaina  moliaola,  aole  e  like  me 
ka  mea  i  kakauia.  Aka,  pule  o 
Hezekia  no  lakou,  i  aku  la,  E  kala 
mai  oe,  e  Iehova  ka  maikai, 

19  I  kela  mea  keia  mea  i  hooma- 
kaukau  i  kona  naau  e  imi  i  ke 
Akua  ia  Iehova,  ke  Akua  o  kona 
poe  kupuna,  aole  nae  i  maemae 
e  like  me  ka  huikala  ana  o  ka  lua- 
kini. 

20  Hoolohe  mai  o  Iehova  ia  He- 
zekia,  a  hoola  mai  oia  i  na  kanaka. 

21  A  o  ka  poe  mamo  a  Iseraela  a 
pau  ma  Ierusalema,  hana  lakou  i 
ka  ahaaina  berena  hu  ole  i  na  la 
ehiku,  mc  ka  olioli  nui :  a  hoolea 
aku  na  kahuna  a  me  na  mamo  a 
Levi  ia  Ichova  i  kela  la  i  keia  la, 
me  na  mea  kani  ikaika  ia  Iehova. 

22  Olelo  oluolu  aku  o  Hezekia  i 
na  Levi  a  pau,  ka  poe  i  ao  aku  ma 
ka  ike  pono  ia  Iehova:  a  ai  lakou 
i  ka  ahaaina  i  na  la  ehiku,  a  mo- 
hai  aku  lakou  i  na  mohai  aloha,  a 
hai  aku  lakou  i  ko  lakou  hewa  ia 

Iehova  ke  Akua  o  ko  lakou  poe 
kupuna. 

23  A  kukakuka  pu  ka  poe  aha- 
kanaka  a  pau  e  haua  i  na  la  ehiku 
hou  aku  :  a  hana  no  lakou  i  na  la 
ehiku  hou  aku  me  ka  olioli. 

24  No  ka  mea,  ua  haawi  o  Heze- 
kia  ke  alii  o  ka  Iuda  na  ka  ahaka- 
naka  i  hookahi  tausani  bipi  a  me 
na  hipa  ehiku  tausani ;  a  haawi 
na  alii  na  ka  ahakanaka  i  hookahi 
tausani  bipi,  a  me  na  hipa  he  umi 
tausani :  a  o  na  kahuna  he  nui 
loa,  huikala  lakou  ia  lakou  iho. 

25  Hauoli  no  ka  ahakanaka  a  pau 
o  ka  Iuda. 
Levi. 


a 


„,  o  na  kahuna,  a  me  na 
.  o  ka  ahakanaka  a  pau  i 
hele  mai,  no  ka  Iseraela,  a  me  na 
malihini  i  hele  mai  ka  aina  o  Ise- 
raela  mai,  a  me  ka  poe  i  noho  ma 
Iuda. 

26  Ua  nui  ka  hauoli  ana  ma  Ieru- 
salema :  no  ka  mea,  mai  ka  wa  ia 
Solomona  o  ke  keiki  a  Davida  ke 
alii  o  ka  Iseraela  mai,  aohe  mea 
like  ma  Ierusalema. 

27  Tf  Ku  ae  la  iluna  na  kahuna,  a 
me  na  Levi,  a  hoomaikai  aku  i  na 
kanaka :  a  ua  loheia  ko  lakou  leo, 
a  ua  hiki  ka  lakou  pule  i  kona  wa- 
hi  hoano  i  ka  lani. 

MOKUNA  XXXI. 

Kuipalu  iho  la  na  kanaka  i  na  kii.  2  Ko  He- 
zekia  hooponopono  ana  i  na  mea  e  pili  ana 
i  ka  luakini. 

PAU  ae  la  keia  mau  mea  a 
pau,  hele  iwaho  ka  Iseraela 
a  pau  i  hoakoakoaia  ma  na  kula 
nakauhale  o  ka  Iuda,  a  kuipalu 
iho  la  i  na  kii,  a  oki  liilii  i  na  kii 
no  Asetarota,  a  wawahi  i  na  wahi 
kiekie,  a  me  na  kuahu  ma  Iuda  a 
pan,  a  me  Beniamina,  a  me  Eperai- 
ma  no  hoi,  a  me  Manase,  a  pau  ae 
la  ia  mau  mea.  Alaila,  hoi  na  ma- 
mo  a  Iseraela  a  pau,  kela  kanaka 
keia  kanaka  i  kona  aina  hooili,  i 
ko  lakou  mau  kulanakauhale  iho. 
2  1  A  hoonoho  o  Hezekia  i  na 
papa  o  ka  poe  kahuna,  a  me  na 
Levi,  e  like  me  ko  lakou  papa,  o 
kela  kanaka  keia  kanaka  e  like 
me  kana  oihana,  i  na  kahuna  a  me 
na  Levi  ma  ka  mohaikuni  a  me 
na  mohai  aloha,  e  lawelawe,  a  e 
hoomaikai  aku,  a  e  hoolea  aku 

ma  na  puka  o  na  halelewa  o  Ie- 
hova. 

3  Hoomaopopo  no  hoi  oia  i  kau- 
wahi  noloko  mai  o  ka  waiwai  a  ke 
alii,  i  mau  mohaikuni,  i  mau  mo- 
hai  no  ke  kakahiaka,  a  me  ke 
ahiahi ;  i  mau  mohai  no  na  Sa- 
bati,  a  no  na  mahina  hou,  a  no  na 
ahaaina,  e  like  me  ka  mea  i  ka- 
kauia  iloko  o  ke  kanawai  o  Ie- 
hova. 

4  Olelo  ia  i  na  kanaka  i  ka  poe  i 
noho  ma  Ierusalema,  e  haawi  aku 
i  ka  haawina  o  ka  poe  kahuna,  a 
me  na  Levi  i  ikaika  lakou  ma  ke 
kanawai  o  Iehova. 

5  Tf  A  hoolahaia  keia  olelo,  hoo- 

nui  iho  la  ka  poe  mamo  a  Iseraela  f 
i  ka  ohi  mua  ana  o  ka  ai,  a  me  ka 
waina,  a  me  ka  aila,  a  me  ka  meli,< 

a  me  na  mea  a  pau  o  ke  kihapai  i 
ohiia'i ;  a  lawe  nui  mai  lakou  i  ka 
hapaumi  o  ia  mau  mea  a  pau. 

6  A  o  na  mamo  a  Iseraela,  a  me 
ka  Iuda,  ka  poe  noho  ma  na  kula- 
nakauhale  o  Iuda,  lawe  mai/akou 
i  ka  hapaumi  o  na  bipi,  a/me  na 
hipa,  a  me  ka  hapaumi  o  ha  mea 
laa  i  hoolaaia  ia  Iehova  ko  lakou 
Akua,  a  waiho  akoakoa  lakou  ia 
mau  mea,  he  puu  okoa  no,  a  he 
puu  okoa.    \  / 

7  I  ka  malama  ekolu,  hoomaka 
lakou  e  hookumu  i  na  puu,  a  i  ka 
malama  ehiku,  ua  hoopau  lakou. 

8  Alaila,  hiki  mai  o  Hezekia,  a 
me  na  alii,  a  ike  i  na  puu,  a  hoo- 
maikai  lakou  ia  Iehova,  a  i  kona 
poe  kanaka  i  ka  Iseraela. 

9  Ninau  o  Hezekia  i  na  kahuna  a 
me  na  Levi  no  na  puu. 

10  Hai  mai  o  Azaria,  ke  kahuna 
nui,  no  ka  hāle  o  Zadoka,  i  mai  la, 
Mai  ka  hoomaka  ana  mai  e  lawe  i 
ka  mohai  iloko  o  ka  hale  o  Ieho- 
va,  he  ai  no  a  maona,  a  koe  no  ka 
nui ;  no  ka  mea,  ua  hoomaikai  mai 
o  Iehova  i  kona  poe  kanaka ;  a  eia 
ke  koena,  o  keia  mea  he  nui  no. 

11  11  Alaila,  kauoha  o  Hezekia  e 
hoomakaukau  i  na  keena  oluna 
ma  ka  hale  o  Iehova:  a  hooma- 
kaukau  iho  la  lakou, 

12  A  lawe  iloko  no  lakou  me  ka 
oiaio  i  na  makana,  a  me  ka  hoo-  ti 
kupu  hapaumi,  a  me  na  mea  i  _ 

hoolaaia;  a  o  ka  luna  maluna  o 
kei;i  mau  mea  oia  o  Konania  ka 
Levi,  a  o  Simei  o  kona  hoahanau 
ka  lua. 

13  A  o  Iehiela,  a  me  Azaria,  a  me 
Nahata,  o  Asahela  a  me  Iremota, 
a  me  Iozabada,  o  Eliela,  a  me  Ise- 
makia,  a  o  Mahata,  a  me  Benaia 
oia  ka  poe  luna,  maialo  iho  o  Ko- 
nania,  a  me  Simei,  kona  hoaha- 
nau,  ma  ke  kanawai  o  Hezekia  ke 
alii,  a  me  Azaria*  ka  luua  o  ka  ha 
le  o  ke  Akua. 

14  A  o  Kore  ke  keiki  a  Imena  o 
ka  Levi,  ka  mea  kiai  puka  ma  ka 
hikina,  maluna  oia  o  na  makana 
no  ke  Akua,  e  haawi  i  na  makana 
no  Iehova  a  me  na  mea  i  hoolaa 
loa  ia. 

15  A  mahope  ona,  o  Edena,  a  me 
Miniamina,  a  me  Iesua,  a  me  Se- 
maia,  a  me  Amaria,  a  me  Sikania, 
ma  na  kulanakauhaie  o  na  kahu- 
na,  e  haawi  maopopo  na  ko  lakou 
poe  hoahanau,  ma  na  papa,  e  like 
me  ka  mea  nui,  pela  no  ka  mea 
uuku. 

16  A  okoa  ka  haawi  ana  ma  ko 
iakou  kuauhau  mai  ka  poe  kane  o 
na  makahiki  ekolu,  a  maluna  ae,  a 
hiki  i  ka  poe  a  pau  i  komo  iloko  o 
ka  hale  o  Iehova,  i  wahi  mea  i  ke- 
la  la  keia  la,  no  ko  lakou  lawela- 
we  ana  ma  ka  lakou  mau  oihana  e 
iike  me  ko  lakou  mau  papa  ; 

17  A  me  ke  kuauhau  o  na  kahuna 
e  like  me  ko  ka  hale  o  ko  lakou 
poe  kupuna,  a  i  na  Levi,  mai  ka 
makahiki  iwakalua  a  oi  aku,  ma  ka 
lakou  mau  oihana,  a  me  ko  lakou 
mau  papa : 

18  A  me  ke  kuauhau  o  ka  lakou 
poe  keiki  liilii,  a  me  ka  lakou 
mau  wahine,  a  me  ka  lakou  poe 
keikikane,  a  me  ka  lakou  poe 
kaikamahine,  i  ka  ahakanaka  a 
pau;  no  ka  mea,  e  like  me  ka 
mea  mau  ia  lakou,  huikala  iho  la 
lakou  ia  lakou  iho  : 

19  A  i  ka  poe  mamo  a  Aarona  ke 
kahuna  ma  na  kula,  kahi  e  pili 
ana  i  ko  lakou  mau  kulanakau- 
hale,  ma  kela  kulanakauhale,  keia 
kulanakauhaie,  o  na  kanaka  i  ka- 
paia  ko  lakou  mau  inoa,  e  haawi  i 
na  makana  na  ka  poe  kane  a  pau 


o  na  kahuna,  a  na  na  Levi  a  pau  i 
kuauhauia. 

20  1  Pela  i  hana'i  o  Hezekia  ma 
Iuda  a  pau,  hana  maikai  no  ia,  a 
mc  ka  pololei,  a  me  ka  oiaio  imua 
o  Iehova,  kona  Akua. 

21  I  na  hana  a  pau  ana  i  hooma- 
ka'i,  i  mea  e  hookauwa  aku  ai  na 
ka  hale  o  ke  Akua,  a  me  ke  kana- 
wai,  a  me  ke  kauoha,  e  imi  aku  i 
kona  Akua,  me  kona  naau  a  pau 
oia  kana  i  hana'i,  a  ua  kokuaia 
mai. 

Ke  ku  e  ana  o  ko  Asuria  ia  Hezekia  a  me  ka 
Iuda.  21  Pau  lakou  i  ka  make.  24  Ka  mai 
o  Hezekia. 

AMAHOPE  iho  o  keia  mau 
mea  a  me  ka  hooponopono 
ana,  hiki  mai  la  o  Senakeriba  ke 
alii  o  Asuria,  hiki  mai  la  ia  ma  Iu- 
da,  a  hoomoana  ku  e  iho  la  i  na 
kulanakauhale  paa  i  ka  pa,  me  ka 
manao  e  lawe  pio  ia  mau  mea 
nona. 

2  A  ike  o  Hezekia,  ua  hiki  mai  o 
Senakeriba,  aia  hoi  kona  manao  e 
kaua  mai  ia  Ierusalema, 

3  Kukakuka  pu  ia'  me  kona  poe 
koa  e  pani  i  ka  wai  o  na  punawai, 
aia  no  mawaho  o  ke  kulanakau- 
hale  :  a  kokua  lakou  ia  ia. 

4  Hoakoakoaia  na  kanaka  he  nui 
loa,  a  pani  lakou  i  na  punawai  a 
pau,  a  me  ke  kahawai  i  kahe  mai 
mawaena  konu  o  ka  aina,  i  iho  la, 
No  ke  aha  la  e  hele  mai  ai  na'lii  o 
Asuria,  a  loaa  ia  lakou  ka  wai  he 
nui  loa? 

5  A  hooikaika  oia  a  uhau  iho  la 
i  kela  wahi  keia  wahi  o  ka  pa  i 
wawahiia,  a  hookiekie  ae  a  hiki  i 
na  halekiai,  a  i  kekahi  pa  e  ae  ma- 
waho,  a  hana  hou  ia  Milo  i  ke  ku- 
lanakauhale  o  Davida,  a  hana  iho 
la  i  na  ihe  a  me  na  palekaua  he 
nui  loa. 

6  Hoonoho  no  hoi  oia  i  na  luna 
kaua  maluna  o  na  kanaka,  a  hoa- 
koakoa  ia  lakou  io  na  la  ma  ke 
alanui  ma  ka  ipuka  o  ke  kulana- 
kauhale,  a  olelo  oluolu  ia  lakou, 
i  aku  la, 

7  E  ikaika  oukou,  e  koa  hoi,  mai 
makau,  aole  hoi  e  weliweli  imua 
o  ke  alii  o  Asuria,  a  imua  o  keia 

poe  lehulehu  a  pau  me  ia :  no  ka 
mea,  ua  oi  aku  ka  poe  me  makou 
i  ka  poe  me  ia. 

8  Me  ia  he  lima  kauaka ;  aka,  me 
kakou  o  Iehova  ko  kakou  Akua, 
e  kokua  mai  ia  kakou,  a  e  kaua  i 
ko  kakou  kaua.  A  hilinai  na  ka- 
naka  i  na  olelo  a  Hezekia,  ke  alii 
o  ka  Iuda. 

9  Tf  A  mahope  iho  o  keia  mea, 
hoouna  o  Senakeriba  ke  alii  o 
Asuria  i  kana  poe  kaua  i  Ieru- 
salema,  (aia  no  ia  a  me  kana 
poe  ikaika  me  ia  e  ku  e  ana  ia 
Lakisa,)  io  Hezekia  la,  ke  alii  o 
Iuda,  a  i  ka  Iuda  a  pau,  aia  ma 
Ierusalema,  i  mai  la, 

10  Penei  i  olelo  ai  o  Senakeriba, 
ke  alii  o  Asuria,  Ma  ke  aha  la  i 
paulele  ai  oukou  i  ko  oukou  no- 
ho  ana  i  ka  popilikia  ma  Ierusa- 
lema. 

11  Aole  anei  i  hooikaika  o  Heze- 
kia  ia  oukou  e  haawi  ia  oukou  iho 
i  ka  make  i  ka  pololi  a  me  ka  ma- 
kewai,  i  kana  olelo  ana  ae,  O  Ie- 
hova  ko  kakou  Akua,  e  hoopake- 
le  oia  ia  kakou  mai  ka  lima  aku  o 
ke  alii  o  Asuria. 

12  Aole  anei  o  ua  Hezekia  la 
keia,  ka  mea  nana  i  lawe  aku  i 
kona  mau  wahi  kiekie,  a  me  ko- 
na  mau  kuahu,  a  olelo  aku  i  ka 
Iuda,  a  me  ko  Ierusalema,  i  aku 
la,  Imua  o  ke  kuahU  hookahi,  e 
hoomana  ai  oukou,  a  maluna  iho 
o  ia  mea  e  kuni  ai  i  ka  mea  ala? 

13  Aole  anei  oukou  i  ike  i  ka  mea 
a'u  i  hana'i,  Owau  a  me  ko'u  mau 
makua,  i  na  kanaka  a  pau  o  na 
aina?  Ua  hiki  anei  i  na  akua  o 
na  lahuikauaka  o  na  aina  ke  hoo- 
pakele  i  ko  lakou  aina  mai  ko'u 
lima  aku? 

14  Owai  ka  mea  o  na  akua  a  pau 
o  ia  mau  lahuikanaka  a  ko'u  mau 
makua  i  luku  loa  ai,  i  hiki  ia  ia  ke 
hoopakele  i  kona  poe  kanaka  mai 
ko'u  lima  aku,  i  maopopo  e  hiki  i 
ko  oukou  Akua  ke  hoopakele  ia 
oukou  mai  ko'u  lima  aku  ? 

15  Ano,  mai  noho  a  hoopunipuni 
o  Hezekia  ia  oukou,  a  malimali 
mai  ia  oukou  pela,  mai  paulele 
oukou  ia  ia;  no  ka  mea,  aole  hi- 
ki  i  kekahi  akua  o  kekahi  lahui- 

kanaka,  a  me  kekahi  aupuni  ke 
hoopakele  i  kona  poe  kanaka  mai 
ko'u  lima  aku,  a  mai  ka  lima  aku 
o  ko'u  poe  kupuna ;  a  pehea  la  e 
hoopakele  ai  ko  oukou  Akua  ia 
oukou  mai  ko'u  lima  aku? 

16  A  olelo  ino  hou  aku  kana  poe 
kauwa  ia  Iehova,  ke  Akua,  a  ia 
Hezekia  kana  kauwa. 

17  A  kakau  ia  i  na  palapala  e 
hoino  aku  ia  Iehova  ke  Akua  o 
ka  Iseraela,  me  ka  olelo  aku  ia  ia, 
i  aku  la,  E  like  me  na  akua  o  na 
lahuikanaka  o  na  aina  e,  aole  la- 
kou  i  hoopakele  i  ko  lakou  poe 
kanaka  mai  ko'u  lima  aku,  pela 
hoi,  aole  e  hoopakele  ke  Akua  o 
Hezekia  i  kona  poe  kanaka  mai 
ko'u  lima  aku. 

18  Kahea  lakou  me  ka  leo  nui, 
ma  ka  olelo  a  ka  Iuda,  i  na  kana- 
ka  o  Ierusalema  i  ka  poe  maluna 
o  ka  pa,  e  hoomakau  ia  lakou,  a  e 
hoopihoihoi  ia  lakou,  i  loaa  mai 
ke  kulauakauhale  ia  lakou. 

19  Olelo  ino  aku  la  lakou  i  ke 
Akua  o  Ierusalema,  e  like  me  na 
akua  o  ko  na  aina  e,  na  mea  a  ka- 
naka  i  hana'i. 

20  No  keia  mea,  pule  aku  la  o 
Hezekia  ke  alii,  a  me  Isaia  ke 
keiki  a  Amosa,  ke  kaula,  a  kahea 
aku  laua  i  ka  iani. 

21  H  A  hoouna  mai  o  Iehova  i 
anela,  nana  i  luku  iho  i  ka  poe 
koa  ikaika  a  pau,  a  me  na  luna,  a 
me  ua  kapena,  ma  kahi  i  hoomoa- 
na'i  ke  alii  o  Asuria :  a  hoi  aku  ia 
i  kona  aina  me  ka  maka  hilahila. 
A  hiki  ia  i  ka  hale  o  kona  akua,  o 
na  mea  i  puka  mailoko  mai  o  ko- 
na  puhaka,  pepehi  lakou  ia  ia  ma- 
laila  i  ka  pahikaua. 

22  Pela  i  hoola  ai  o  Iehova  ia 
Hezekia  a  me  ko  Ierusalema  mai 
ka  lima  aku  o  Senakeriba  ke  alii 
o  Asuria,  a  mai  ka  lima  aku  o  na 
mea  a  pau,  a  kiai  oia  maluna  o 
lakou  a  puni. 

23  A  nui  ka  poe  i  lawe  mai  i  na 
makana  na  Iehova  ma  Ierusale- 
ma,  a  me  na  mea  haawi  wale  na 
Hezekia  ke  alii  o  ka  Iuda;  a  ua 
kiekie  oia  i  na  maka  o  na  lahui- 
kanaka  a  pau  mai  ia  manawa  mai. 

24  1f  Ia  mau  la,  he  mai  make  ko 

Hezckia,  a  pule  aku  la  oia  ia  Ie- 
hova;  a  olelo  mai  kela  ia  ia,  a 
hana  mai  ia  ia  i  ka  hana  mana. 

25  Aole  hoi  i  hana  aku  o  Hezekia 
e  like  me  kana  lokomaikaiia  mai ; 
no  ka  mea,  ua  hookiekieia  kona 
naau :  no  ia  mea,  ua  hiki  mai  ka 
huhu  maluna  ona,  a  maluna  o  ka 
Iuda  a  me  ko  Ierusalema. 

26  Aka,  hoohaahaa  o  Hezekia  ia 
ia  iho  no  ke  kiekie  o  kona  naau, 
oia  a  me  ko  Ierusalema,  no  ia  mea, 
aole  i  hiki  mai  ka  huhu  o  Iehova 
maluna  o  lakou  i  na  la  o  Hezekia. 

27  Tl  Aia  no  ia  Hezekia  ka  waiwai 
a  me  ka  hanohano  he  nui  loa ;  a 
hana  iho  la  ia  nona  i  mau  waiho- 
nawaiwai  no  ke  kala,  a  no  ke  gu- 
la,  a  no  na  pohaku  makamae,  a 
no  na  mea  ala,  a  no  na  palekaua, 
a  no  na  ipu  maikai  a  pau  o  kela 
ano  keia  ano ; 

28  I  na  hale  paapaa  no  hoi  no  ka 
hoahu  aua  o  ka  ai,  a  me  ka  waina, 
a  me  ka  aila ;  i  na  wahi  no  na  ho- 
loholona  a  pau  loa,  a  i  na  pa  no 
hoi  no  na  hipa. 

29  Hana  no  hoi  ia  nona  i  na  kula- 
nakauhale,  a  loaa  ia  ia  na  hipa,  a 
me  na  bipi  he  nui  loa;  no  ka  mea, 
haawi  mai  no  ke  Akua  ia  ia  i  ka 
waiwai  he  nui  loa. 

30  A  o  ua  Hezekia  la,  ua  paui  oia 
i  ke  kahawai  o  Gihona  maluna 
iho,  a  hookahe  pololei  mai  ia  mea 
ma  ka  aoao  komohana  o  ke  kula- 
nakauhale  o  Davida.  A  ua  hoo- 
pomaikaiia  mai  o  Hezekia  ma  ka- 
na  hana  ana  a  pau  loa. 

31 1  Aka,  ma  ka  mea  a  na  elele  a 
na  alii  o  Babulona  i  hoounaia  mai 
ai  io  na  la,  e  imi  i  ka  mea  kupa- 
naha  i  hanaia  ma  ka  aina,  ua  haa- 
lele  ke  Akua  ia  ia,  e  hoao  ia  ia,  i 
ike  oia  i  kona  naau  a  pau  loa. 

32  1  A  o  na  mea  i  koe  a  Hezekia 
i  hana'i,  a  me  kona  maikai,  aia  hoi 
ua  kakauia  ma  ka  wanana  a  Isaia 
ke  keiki  a  Amosa  ke  kaula,  a  ma 
ka  buke  no  na'lii  o  Iuda  a  me  Ise- 
raela. 

33  A  hiamoe  o  Hczekia  me  kona 
poe  kupuna,  a  kanu  lakou  ia  ia 
ma  kahi  kiekie  o  na  ilina  no  na 
mamo  a  Davida,  a  hoohanohano 
ka  Iuda  a  pau,  a  me  ko  Ierusale- 


ma  ia  ia  i  koua  make  ana ;  a  noho 
alii  iho  la,  o  Manase  kana  keiki 
ma  kona  hakahaka. 

Ka  noho  alii  ana  o  Manase  a  me  kona  hewa. 

HE  umikumamalua  na  maka- 
hiki  o  Manase  i  kona  wa  i 
alii  ai,  a  noho  alii  iho  la  ia  i  na 
makahiki  he  kanalimakumamali- 
ma  ma  Ierusalcma. 

2  A  hana  ino  ia  imua  o  Iehova  e 
like  me  na  mea  hoopailua  o  na  la- 
huikanaka  a  Iehova  i  kipaku  aku 
ai  imua  o  ka  Iseraela. 

3  U  Noho  oia  a  kukulu  hou  iho 
la  i  na  wahi  kiekie  a  Hezekia  kona 
makua  i  wawahi  ai,  a  kukulu  hoi 
i  na  kuahu  no  Baala,  a  hana  i  na 
kii  no  Asetarota,  a  kulou  ilalo 
imua  o  ko  ke  aouli  a  pau,  a  hoo- 
kauwa  aku  na  ia  mau  mea. 

4  Kukulu  no  hoi  ia  i  na  kuahu 
iloko  o  ka  hale  o  Iehova  kahi  a 
Iehova  i  olelo  ai,  Aia  mau  loa  ko'u 
inoa  ma  Ierusalema. 

5  A  kukulu  ia  i  na  kuahu  no  ko 
ke  aouli  a  pau  maloko  o  na  pa  elua 
o  ka  hale  o  Iehova. 

6  A  hoohele  oia  i  kana  mau  keiki 
iwaena  konu  o  ke  ahi,  ma  ke  awa- 
wa  o  ke  keiki  a  Hinoma ;  a  lilo  oia 
i  mea  nana  i  ke  ao,  a  i  mea  nana  i 
na  moo,  a  i  mea  kilo,  a  launa  oia 
me  na  uhane  ino  a  me  na  kupua ; 
pela  oia  i  hana  ino  nui  aku  ai  imua 
o  Iehova  e  hoonaukiuki  aku  ia  ia. 

7  A  hoonoho  ia  i  kii  i  kalaiia,  ka 
mea  ana  i  hana'i,  iloko  o  ka  hale 
o  ke  Akua,  kahi  a  ke  Akua  i  olelo 
mai  ai  ia  Davida,  a  ia  Solomona 
kana  keiki,  Iloko  o  keia  hale,  a 
ma  Icrusalema,  o  kahi  ia  a'u  i  wae 
ai  mawaena  o  na  ohana  a  pau  a 
Iseraela,  a  malaila  au  e  waiho 
mau  loa  ai  i  ko'u  inoa: 

8  Aole  au  e  kipaku  hou  aku  i  na 
wawae  o  ka  Iseraela  mai  ka  aina 
aku  a'u  i  hoonoho  ai  i  ko  oukou 
poe  kupuna,  ke  malama  lakou  e 
hana  i  na  mea  a  pau  a'u  i  kauoha 
aku  ai,  a  me  ke  kanawai  a  pau,  a 
me  na  olelo  kupaa,  a  me  na  oihana 
i  haawiia  mai  ma  ka  lima  o  Mose. 

9  Pela  i  alakai  hewa  aku  ai  o 
Manase  i  ka  Iuda,  a  mc  ko  Ierusa- 

lema  e  hana  i  ka  hewa,  i  oi  aku  i 
ko  na  lahuikanaka  a  Iehova  i  luku 
ai  imua  o  na  mamo  o  ka  Iseraela. 

10  Olelo  mai  o  Iehova  ia  Manase 
a  me  kona  poe  kanaka;  aole  hoi 
lakou  i  hoolohe. 

11 lf  Alaila,  alakai  ku  e  mai  la  o 
Iehova  i  na  luna  o  ka  poe  koa  no 
ke  alii  o  Asuria,  a  hoopaa  lakou  ia 
Manase  i  na  lou,  a  hana  paa  ia  ia  i 
na  kupee  keleawe,  a  lawe  aku  ia 
ia  i  Babulona. 

12  A  i  kona  popilikia,  noi  aku  oia 
ia  Iehova  i  kona  Akua,  a  hoohaa- 
haa  nui  ia  ia  iho  imua  i  ke  alo  o 
ke  Akua  o  kona  poe  kupuna. 

13  A  pule  aku  oia  ia  ia ;  a  maliu 
mai  no  kela  ia  ia,  a  hoolohe  mai 
oia  i  kona  noi  ana,  a  hoihoi  hou 
ia  ia  i  kona  aupuni  i  Ierusalema. 
Alaila,  ike  o  Manase  o  Iehova  oia 
ke  Akua. 

14  A  mahope  iho,  uhau  iho  la  ia 
i  ka  pa  mawaho  o  ke  kulanakau- 
hale  o  Davida,  ma  ke  komohana  o 
Gihona,  ma  ke  awawa  kahi  e  ko- 
mo  ai  iloko  o  ka  puka-ia  a  puni  o 
Opela,  a  hookiekie  loa  ia  mea ; 
hoonoho  oia  i  na  lunakoa  iloko  o 
na  kulanakauhale  o  Iuda  a  pau  i 
paa  i  ka  pa. 

15  A  lawe  aku  oia  i  na  akua  e,  a 
ui e  ke  kii  mailoko  aku  o  ka  hale  o 
Iehova,  a  me  na  kuahu  ana  i  ku- 
kulu  ai  ma  ka  mauna  o  ka  hale  o 
Ieliova,  a  ma  Ierusalema;  a  hoo- 
lei  aku  oia  ia  mau  mea  mawaho 
o  ke  kulanakauhale. 

16  A  kukulu  oia  i  ke  kuahu  no 
Iehova,  a  mohai  ia  maluna  olaila  i 
na  mohai  aloha,  a  me  ka  mohai 
hoomaikai  aku,  a  kauoha  ia  i  ka 
Iuda,  e  hookauwa  na  Iehova  ke 
Akua  o  ka  Iseraela. 

17  Aka,  mohai  na  kanaka  ma  na 
wahi  kiekie,  ia  Iehova  no  nae  ko 
lakou  Akua. 

18  1f  A  o  na  mea  i  koe  a  Manase 
i  hana'i,  a  me  kana  pule  i  kona 
Akua,  a  me  na  olelo  a  ka  poe 
kaula  i  olelo  mai  ai  ia  ia,  ma  ka 
inoa  o  Iehova  ke  Akua  o  ka  Ise- 
raela,  aia  no  ia  mau  mea  ma  na 
olelo  no  na'lii  o  Iseraela. 

19  O  kana  pule  a  me  ko  ke  Akua 
maliu  ana  mai  ia  ia,  a  me  kona 

hewa  a  pau,  a  me  kona  lawehala, 
a  me  na  wahi,  kahi  ana  i  kukulu 
ai  i  mau  wahi  kiekie,  a  me  na  kii 
no  Asetarota,  a  me  na  kii  e  ae  ana 
i  hana'i  mamua  o  kona  hoohaa- 
haaia'na ;  aia  hoi  ua  kakauia  ia 
mau  mea  ma  na  olelo  a  ka  poe 
kaula. 

20  1  A  hiamoe  o  Manase  me  ko- 
na  poe  kupuna,  a  kanu  lakou  ia  ia 
ma  kona  hale  iho ;  a  noho  alii  iho 
la  o  Amona  kana  keiki  mahope 
ona. 

21  II  He  iwakaluakumamalua 
makahiki  o  Amona  i  kona  wa  i 
noho  alii  ai,  a  noho  alii  iho  la  ia 
i  elua  makahiki  ma  Ierusalema. 

22  Hana  ino  ia  imua  o  Iehova  e 
like  me  ka  mea  a  Manase  a  kona 
makuakane  i  hana'i.  A  mohai  o 
Amona  i  na  kii  a  pau  a  Manase  a 
kona  makuakane  i  hana'i,  a  hoo- 
kauwa  aku  la  na  lakou. 

23  Aole  hoi  i  hoohaahaa  ia  ia  ia 
iho  imua  o  Iehova  e  like  me  ka 
hoohaahaa  ana  o  Manase  o  kona 
makuakane.  Aka,  o  ua  Amona 
nei,  mahuahua  mau  no  kona  la- 
wehala  ana. 

24  A  hui  ku  e  mai  la  kana  poe 
kauwa  ia  ia,  a  pepehi  iho  la  ia  ia 
iloko  o  kona  hale. 

25  Tf  Alaila,  pepehi  na  kanaka  o 
ka  aina  i  ka  poe  i  hui  ku  e  i  ke 
alii,  ia  Amona,  a  hooalii  iho  la  na 
kanaka  o  ka  aina  ia  Iosia  kana 
keiki  ma  kona  hakahaka. 

MOKUNA  XXXIV. 

Ka  noho  alii  ana  o  Iosia  me  ka  maikai.    4 
Wawahi  oia  i  na  kii. 

EWALU  makahiki  o  Iosia  i  ko- 
na  wa  i  alii  ai ;  a  noho  alii 
iho  la  ia  ma  Ierusalema  i  na  ma- 
kahiki  he  kanakolukumamakahi. 

2  Hana  oia  ma  ka  pololei  imua  o 
Iehova,  hele  no  hoi  ia  ma  na  aoao 
o  Davida,  kona  kupuna,  aole  ia  i 
huli  ae  ma  ka  lima  akau,  aole  hoi 
ma  ka  lima  hema. 

3  H  I  ka  makahiki  ewalu  o  kona 
alii  ana,  i  kona  wa  opiopio  no, 
hoomaka  iho  la  ia  e  imi  i  ke  Akua 
o  Davida,  o  kona  kupuna ;  a  i  ka 
makahiki  umikumamalua,  hooma- 
ka  iho  la  ia  e  hookaawale,  mai  ka 

Iuda  a  me  ko  Ierusalema  aku,  i  na 
wahi  kiekie,  a  me  na  kii  no  Ase- 
tarota,  a  me  na  kii  i  kalaiia,  a  me 
na  kii  i  hookeheeia. 

4  A  wawahi  lakou  imua  ona  i  na 
kuahu  o  Baala,  a  kua  oia  ilalo  i  ke 
kii  maluna  iho  o  ia  mau  mea,  a 
me  na  kii  no  Asetarota,  a  me  na 
kii  i  kalaiia,  a  me  na  kii  i  hoohe- 
heeia,  wawahi  iho  la  oia,  a  kui- 
palu  iho  la,  a  lulu  iho  la  oia  ia 
mea  maluna  o  na  ilina  o  ka  poe  i 
mohai  aku  ia  mau  mea. 

5  A  puhi  oia  i  ua  iwi  o  na  kahu- 
na  maluna  o  na  kuahu,  pela  oia  i 
hoomaemae  ai  ia  Iuda,  a  me  Ieru- 
salema; 

6  A  ma  na  kulanakauhale  o  Ma- 
nase,  a  me  Eperaima,  a  me  Simeo- 
na,  a  hiki  i  Napetali,  a  me  ko  la- 
kou  wahi  e  pili  ana  ilaila  a  puni. 

7  A  wawahi  ia  i  na  kuahu,  a  rae 
na  kii  no  Asetarota,  oki  liilii  oia  a 
kuipalu  iho  la  no  hoi  i  na  kii  i  ka- 
laiia,  a  kua  ilalo  oia  i  na  kii  a  pau 
ma  ka  aina  a  pau  o  ka  Iseraela, 
alaila,  hoi  mai  la  ia  i  Ierusalema. 

8  H  A  i  ka  makahiki  umikuina- 
mawalu  o  kona  noho  alii  ana,  i 
kona  hoomaemae  ana  i  ka  aina,  a 
me  ka  hale,  hoouna  aku  la  oia  ia 
Sapaua  i  ke  keiki  a  Azalia,  a  me 
Martseia  ka  luna  o  ke  kulaLakau- 
hale,  a  me  Ioa  ke  keiki  a  Ioahaza 
ka  lunakakau,  e  hoomaikai  hou  i 
ka  hale  o  lehova  kona  Akua. 

9  A  hiki  lakou  io  Hilikia  la  ke 
kahuna  nui,  haawi  lakou  i  ke  ka- 
la  i  laweia  iloko  o  ka  hale  o  ke 
Akua,  i  ka  mea  a  na  Levi,  na  kiai- 
puka  i  houluulu  ai  no  ka  Manase, 
a  no  ka  Eperaima,  a  no  ke  koena 
o  ka  Iseraela,  a  na  ka  Iuda  a  pau 
a  me  ka  Beniamina ;  a  hoi  lakou  i 
Ierusalema. 

10  Ilaawi  lakou  ia  mea  iloko  o 
ka  lima  o  ka  poe  paahaua,  ka  poe 
luna  kiai  i  ka  hale  o  lehova,  a  na 
lakou  i  haawi  ia  mea  i  ka  poe 
paahana,  e  hana  ana  iloko  o  ka 
hale  o  Iehova,  e  hooponopono  a  e 
hoomaikai  hou  i  ka  hale. 

11  Haawi  no  lakou  na  ka  poe 
kalai,  a  me  ka  poe  kukulu  hale  c 
kuai  i  na  pohaku  i  kalaiia,  a  me 
na  laau  i   kaola  e  kapili  ai  i  na 

hale  a  na'lii  o   ka  Iuda  i  wawa- 
hi  ai. 

12  A  hana  pololei  na  kanaka  i  ka 
hana ;  a  o  kolakou  mau  luna,  oia 
Iahata,  a  me  Obadia,  na  Levi,  no 
na  keiki  hoi  a  Merari ;  a  o  Zeka- 
ria  a  me  Mesulama  no  na  keiki  a 
Kohata,  e  hooikaika  i  ka  hana;  a 
o  na  Levi  a  pau  i  akamai  i  ka  hoo- 
lea  ana  rna  na  mea  kani. 

13  A  aia  no  lakou  maluna  o  ka 
poe  halihali  ukaua,  a  o  ka  poe 
kiai  lakou  maluna  o  ka  poe  a  pau 
nana  i  hana,  a  i  lawelawe  hoi  ma 
kela  mea  keia  mea ;  a  no  na  Levi 
ka  poe  kakauolelo,  a  me  ka  poe 
luna,  a  me  ka  poe  kiaipuka. 

14  H  I  ko  lakou  lawe  ana  iwaho  i 
ke  kala  i  laweia  iloko  o  ka  hale  o 
Iehova,  loaa  iho  la  ia  Hilikia  ke 
kahuna  ka  buke  kanawai  o  Ieho- 
va  ma  ka  lima  o  Mose. 

15  Olelo  aku  la  o  Hilikia,  i  aku 
la  ia  Sapana,  kc  kakauolelo,  Ua 
loaa  ia'u  ka  huke  kanawai  iloko  o 
ka  hale  o  Iehova ;  a  haawi  o  Hili- 
kia  i  ka  buke  ia  Sapana. 

16  A  lawe  o  Sapana  i  ka  buke  i 
ke  alii,  a  hai  aku  ia  ia  i  ka  olelo,  i 
aku  la,  O  na  mea  a  pau  i  kauohaia 
i  kau  poe  kauwa,  ke  hana  la  no 
lakou. 

17  A  ua  houlnulu  lakou  i  na  kala 
i  loaa'i  iloko  o  ka  hale  o  Iehova,  a 
ua  haawi  lakou  ia  mea  iloko  o  na 
lima  o  ka  poe  luna,  a  iloko  o  na  li- 
ma  o  ka  poe  paahana. 

18  Alaila,  olelo  aku  la  o  Sapana 
ke  kakauolelo  i  ke  alii,  i  aku  la, 
Ua  haawi  mai  o  Hilikia  ke  kahu- 
na  ia'u  i  kekahi  buke ;  a  heluhelu 
o  Sapana  maloko  o  ia  mea  imua  o 
ke  alo  o  ke  alii. 

19  A  lohe  ae  la  ke  alii  i  na  olelo 
o  ke  kanawai,  haehae  iho  la  ia  i 
kona  kapa. 

20  A  kauoha  ke  alii  ia  Hilikia,  a 
me  Ahikama,  ke  keiki  a  Sapana,  a 
me  Abedona  ke  keiki  a  Mika,  a 
me  Sapana  ke  kakauolelo,  a  me 
Asaia  kekahi  kauwa  a  ke  alii,  i 
aku  la, 

21  E  hele  oukou  e  ninau  ia  Ieho- 
va  no'u,  a  no  ke  koena  o  ka  Ise- 
raela  a  me  ka  Iuda,  no  na  olelo  o 
ka  huke   i  loaa  iho  nei;    no  ka 

mea,  ua  nui  ka  huhu  o  Iehova  i 
nininiia  maluna  o  kakou,  no  ka 
mea,  aole  i  malama  ko  kakou  poe 
kupuna  i  ka  olelo  a  Iehova,  e  ha- 
na  e  like  me  na  mea  a  pau  i  ka- 
kauia  iloko  o  keia  buke. 

22  Alaila,  hele  o  Hilikia,  a  me  ka 
poe  i  waeia  e  ke  alii,  io  Huleela  la 
ke  kaula  wahine,  ka  wahine  a  Sa- 
luma  ke  keiki  a  Tikevata,  ke  kei- 
ki  a  Hasera  ka  mea  malama  kapa; 
(ua  noho  ia  ma  kela  hapa  o  Ieru- 
salema;)  a  olelo  aku  la  lakou  ia 
ia  e  like  me  ia. 

23  H  A  i  mai  la  oia  ia  lakou,  Pe- 
nei  i  olelo  mai  ai  o  Iehova  ke 
Akua  o  ka  Iseraela,  E  olelo  aku 
oukou  i  ke  kanaka  nana  oukou  i 
hoouna  mai  io'u  nei, 

24  Penei  i  olelo  mai  ai  o  Iehova, 
Aia  hoi,  e  lawe  mai  auanei  au  i  ka 
ino  maluna  o  keia  wahi,  a  maluna 
o  ko  onei  poe  kanaka,  i  na  mea 
hoopoino  a  pau  i  kakauia  iloko  o 
ka  buke  a  lakou  i  heluhelu  ai  imua 
i  ke  alo  o  ke  alii  o  ka  Iuda. 

25  No  ka  mea,  ua  haalele  lakou 
ia'u,  a  ua  kuni  i  ka  mea  ala  i  na 
akua  e,  i  hoonaukiuki  mai  lakou 
ia'u  ma  na  hana  a  pau  a  ko  lakou 
mau  lima;  no  ia  mea,  e  nininiia 
auanei  ko'u  huhu  maluna  o  keia 
wahi,  aole  hoi  e  pio  ia. 

26  A  no  ke  alii  o  Iuda  ka  mea  na- 
na  oukou  i  hoouna  mai  e  ninau  ia 
Iehova,  e  olelo  aku  oukou  ia  ia, 
Peuei  i  olelo  mai  ai  o  Iehova  ke 
Akua  o  ka  Iseraela,  no  na  olelo  au 
i  lohe  ai ; 

27  No  ka  mea,  he  naau  palupalu 
kou,  a  ua  hoohaahaa  oe  ia  oe  iho 
imua  i  ke  alo  o  ke  Akua  i  kou  lo- 
he  ana  i  kana  olelo  ku  e  i  keia  wa- 
hi,  a  i  ko  onei  poe  kanaka,  a  hoo- 
haahaa  oe  ia  oe  iho  imua  o'u,  a  ua 
haehae  i  kou  kapa  me  ka  uwe  ana 
imuao'u;  nolaila,  ua  lohe  no  au 
ia  oe,  waki  a  Iehova. 

28  Aia  hoi,  e  hui  au  ia  oe  tne  kou 
poe  kupuna,  a  e  huiia'ku  oe  ma 
kou  iliua  me  ka  maluhia,  aole  e 
ike  kou  mau  makai  ka  ino  a  pau 
a'u  e  lawe  mai  ai  maluna  o  keia 
wahi,  a  maluna  o  ko  onei  |>oe  ka- 
naka.  A  lawe  lakou  ia  olelo  i  ke 
alii. 

29  1T  Alaila,  hoouna  aku  la  ke 
alii,  a  houluulu  i  na  luna  kahiko  a 
pau  o  Iuda  a  me  Ierusalema. 

30  A  pii  aku  la  ke  alii  iloko  o  ka 
hale  o  Iehova,  a  me  ka  Iuda  a 
pau,  a  me  ko  Ierusalema,  a  me  ka 
poe  kahuna,  a  me  na  Levi,  a  me 
na  kanaka  a  pau,  ka  poe  nui,  a  me 
ka  poe  liilii ;  a  heluhelu  oia  iloko 
o  ko  lakou  pepeiao  i  na  olelo  a 
pau  o  ka  buke  o  ka  berita,  ka  mea 
i  loaa  iloko  o  ka  hale  o  Iehova. 

31 A  ku  ae  la  iluna  ke  alii  ma  ko- 
na  awai,  a  hana  i  berita  imua  o  Ie- 
hova,  e  hele  mamuli  o  Iehova,  e 
malama  i  kona  kanawai,  a  me  ka- 
na  mau  kauoha,  a  me  kona  kapu, 
me  kona  naau  a  pau,  a  me  kona 
uhane  a  pau,  e  hana  i  na  mea  o 
ka  berita,  na  mea  i  kakauia  iloko 
o  keia  buke. 

32  A  koi  aku  oia  i  ka  poe  a  pau  i 
noho  ma  Ierusalema,  a  me  Benia- 
mina  e  hana  pela.  A  hana  ko  Ie- 
rusalema  e  like  me  ka  berita  a  ke 
Akua,  ke  Akua  o  ko  lakou  poe 
kupuna. 

33  A  kiola  o  Iosia  i  na  mea  i  hoo- 
pailuaia  a  pau  mai  na  aina  aku  a 
pau,  no  ka  poe  mamo  a  Iseraela, 
a  koi  aku  ia  i  na  mea  a  pau  ma 
Iseraela  e  hookauwa  aku  na  Ieho- 
va  ko  lakou  Akua.  A  i  kona  mau 
la  a  pau,  aole  lakou  i  haalele  i  ka 
hele  ana  mamuli  o  Iehova  ke  Akua 
o  ko  lakou  poe  kupuna. 

MOKUNA  XXXV. 

Ka  ahaaina  nui  a  Iosia  ke  alii  imalama'i.    23 
Kona  make  ana  i  ke  kaua. 

AHANA  no  hoi  o  Iosia  i  ka 
ahaaina  moliaola  no  Iehova 
ma  Ierusalema  ;  a  pepehi  lakou  i 
ka  mohai  moliaola  i  ka  la  umiku- 
mamaha  o  ka  malama  mua. 

2  A  hoonoho  oia  i  na  kahuna  ma 
ka  lakou  oihana,  a  hooikaika  ia  la- 
kou  ma  ka  lawelawe  ana  no  ka  ha- 
le  o  Iehova. 

3  Olelo  aku  la  ia  i  na  Levi,  ka 
poe  i  ao  aku  i  ka  Iseraela  a  pau, 
ka  poe  i  hoolaaia  no  Iehova,  E 
hoonoho  oukou  i  ka  pahu  hoano 
iloko  o  ka  hale  a  Solomona  ke 
keiki  a  Davida  ke  alii  o  ka  Iseraela 
i  kukulu  ai ;  aole  ia  e  lilo  i  mea 

kaumaha  maluna  o  ko  oukou  mau 
poohiwi ;  c  hookauwa  aku  oukou 
na  Iehova,  ko  oukou  Akua,  a  me 
ka  Iseraela  kona  poe  kanaka ; 

4  E  hoomakaukau  oukou  ma  ko 
na  hale  o  ko  oukou  poe  kupuna 
ma  ko  oukou  mau  papa,  e  like  me 
ka  mea  a  Davida  ke  alii  o  ka  Ise- 
raela  i  kakau  ai,  a  e  like  me  ka 
mea  i  kakauia  e  Solomona  kana 
keiki. 

5  A  e  ku  ae  oukou  iluna  ma  kahi 
hoauo  e  like  me  ka  mahele  ana  o 
na  ohana  kupuna  o  ko  oukou  poe 
hoahanau  o  ka  ahakanaka,  a  e  like 
me  ka  mahele  ana  o  na  ohana  Le- 
vi. 

6  A  e  pepehi  oukou  i  ka  mohai 
moliaola,  a  e  huikala  oukou  ia  ou- 
kou  iho,  a  e  hoomakaukau  i  ko 
oukou  poe  hoahanau  e  hana  e  like 
me  ka  olelo  a  Iehova  ma  o  Mose 
la. 

7  A  haawi  o  Iosia  na  ua  kanaka  i 
na  holoholona,  i  na  hipa  keiki,  a 
me  na  kao  keiki,  i  mau  mohai  mo- 
liaola,  no  na  kanaka  a  pau  i  hiki 
mai,  he  kanakolu  tausani  ma  ka 
helu  ana,  a  me  na  bipi  ekolu  tau- 
sani;  a  o  keia  mau  mea  no  ko  ke 
alii  waiwai  no  ia. 

8  Ua  haawi  oluolu  na  alii  ona  i 
ua  poe  kanaka  la,  a  i  ka  poe  kahu- 
na,  a  i  na  Levi ;  o  Hilikia,  a  me 
Zekaria,  a  me  Iehiela,  ka  poe  luna 
o  ka  hale  o  ke  Akua,  haawi  lakou 
na  ka  poe  kahuna  no  na  mohai 
moliaola,  elua  tausani  eono  hane- 
ri  holoholona  liilii,  a  me  na  bipi 
ekolu  haneri. 

9  O  Konania  hoi  a  me  Semaia,  a 
me  Netaneela  kona  mau  hoaha- 
nau,  a  me  Hasabia  a  me  Ieiela,  a 
me  Iozabada,  ka  poe  koikoi  o  na 
Levi,  haawi  lakou  i  na  Levi,  no 
na  mohai  moliaola,  i  elima  tausa- 
ni  hipa,  a  me  na  bipi  elima  haneri. 

10  Pela  i  hoomakaukauia'i  ka  la- 
welawe  ana,  a  ku  ae  la  na  kahuna 
ma  ko  lakou  wahi,  a  o  na  Levi  ma 
ko  lakou  mau  papa,  e  like  me  ke 
kauoha  a  ke  alii. 

11  Pepehi  lakou  i  ka  mohaimo- 
liaola,  a  kapipi  na  kahuna  i  ke 
koko  i  loaa,  mai  ko  lakou  lima 
mai,  a  lole  na  Levi  i  ka  ili. 


12  A  lawe  aku  la  lakou  i  na  mo- 
haikuni,  i  haawi  lakou  e  like  me 
ka  mahele  ana  o  na  ohana  kupu- 
na  o  na  kauaka,  e  mohai  ia  Ieho- 
va,  e  like  me  ka  mea  i  kakauia 
ma  ka  huke  a  Mose ;  a  pela  lakou 
i  hana'i  i  na  bipi. 

13  A  pulehu  lakou  i  ka  mohai 
moliaola  i  ke  ahi  e  like  me  ke  ka- 
nawai;  a  hoolapalapa  lakou  i  na 
mea  i  hoanoia  ma  na  ipu  hao,  a 
ma  na  ipu  nui,  a  ma  na  pa,  a  ma- 
hele  koke  ae  la  no  na  kanaka  a 
pau. 

14  A  mahope  iho,  hoomakaukau 
lakou  no  lakou  iho,  a  no  na  kahu- 
na;  no  ka  mea,  o  na  kahuna,  na 
keiki  a  Aarona,  ua  lilo  lakou  i  ka 
mohai  ana  i  na  mohaikuni,  a  me 
na  mea  momona,  a  po  ka  la ;  no 
ia  mea,  hoomakaukau  na  Levi  no 
lakou  iho,  a  no  ka  poe  kahuna  na 
keiki  a  Aarona. 

15  A  ma  ko  lakou  wahi,  ka  poe 
mele,  na  keiki  a  Asapa,  o  lakou  e 
like  me  ke  kauoha  a  Davida,  a  me 
Asapa,  a  me  Hemana  a  me  Iedu- 
tuna,  ke  kaula  a  ke  alii ;  a  o  na 
mea  kiaipuka,  ma  kela  puka  keia 
puka  lakou :  aole  o  lakou  kuleana 
e  haalele  ai  i  ka  lakou  lawelawe 
ana;  no  ka  mea,  ua  hoomakau- 
kau  ko  lakou  poe  hoahanau,  o 
na  Levi  no  lakou. 

16  Pela  i  hoomakaukauia'i  ka  oi- 
hana  a  pau  a  Iehova  ia  la  hooka- 
hi,  e  hana  i  ka  ahaaina  moliaola, 
e  mohai  aku  i  na  mohaikuni  ma- 
luna  o  ke  kuahu  o  Iehova,  e  like 
me  ke  kauoha  a  Iosia  ke  alii. 

17  A  o  na  mamo  a  Iseraela  malai- 
la  ia  wa,  hana  lakou  i  ka  ahaaina 
moliaola,  a  me  ka  ahaaina  berena 
hu  ole  i  na  la  ehiku. 

18  Aole  pela  i  hanaia'i  ka  ahaai- 
na  moliaola  ma  Iseraela,  mai  ka 
wa  mai  ia  Samuela  ke  kaula  mai ; 
aole  i  hana  na'lii  a  pau  o  ka  Ise- 
raela  i  ka  ahaaina  moliaola  e  like 
me  ka  mea  a  Iosia  i  hana'i,  a  me 
na  kahuna,  a  me  na  Levi,  a  me  ka 
Iuda  a  pau  a  me  ka  Iseraela  i  hiki 
mai,  a  me  ko  Ierusalema. 

19  I  ka  makahiki  umikumama- 
walu  o  ke  aupuni  o  Iosia,  ua  ha- 
naia  keia  ahaaina  moliaola. 

20  H  A  mahope  o  keia  mau  mea 
a  pau,  a  Iosia  i  kooponopono  ai 
ma  ka  luakini,  pii  mai  la  o  Neko 
ke  alii  o  Aigupita  e  kaua  ia  Kare- 
kemisa  aia  no  ma  Euperate;  a 
hele  ku  e  aku  o  Iosia  ia  ia. 

21  A  hoouna  mai  kela  i  na  elele 
io  na  la,  i  mai  la,  Heaha  iho  nei 
keia  o  kaua,  e  ke  alii  o  ka  Iuda  ? 
aole  au  i  pii  mai  e  ku  e  ia  oe  i 
keia  la,  aka,  i  ko  ka  hale  a'u  e 
kaua  aku  ai.  Olelo  mai  la  ke 
Akua  ia'u  e  wikiwiki.  E  waiho 
aku  oe  i  ke  Akua,  eia  no  ia  me 
au,  o  pepehi  auanei  ia  ia  oe. 

22  Aole  i  haliu  ae  o  Iosia  mai  ona 
aku  la,  aka,  huna  oia  ia  ia  iho,  a 
kaua  akuia  ia;  aole  ia  i  hoolohe  i 
na  olelo  a  Neko  mai  ka  waha  o  ke 
Akua  mai,  a  hele  ia  e  kaua  ma  ke 
awawa  o  Megido. 

23  A  pana  mai  ka  poe  pana  ka- 
kaka  i  ka  alii  ia  Iosia :  a  olelo  ke 
alii  i  kana  poe  kauwa,  E  lawe  ia'u 
iwaho  ;  no  ka  mea,  ua  eha  loa  au. 

24  A  lawe  aku  kana  poe  kauwa 
ia  ia  mailoko  mai  o  kona  kaa- 
kaua,  a  hoee  lakou  ia  ia  i  ka  lua 
o  kona  kaa ;  a  lawe  aku  lakou  ia 
ia  i  Ierusalema,  a  make  ia,  a  ka- 
nuia  iho  la  ma  na  lina  o  kona  poe 
kupuna :  a  o  ka  Iuda  a  pau  a  me 
ko  Ierusalema,  kanikau  lakou  ia 
Iosia. 

25  Tf  A  kanikau  o  Ieremia  uo  Io- 
sia;  a  o  ka  poe  mele  kanikau  a 
pau,  ka  poe  kane  a  me  ka  poe  wa- 
hine,  olelo  lakou  no  Iosia  i  ko  la- 
kou  kanikau  ana  a  hiki  i  keia  la,  a 
hoolilo  lakou  ia  mau  mea  la  i  mea 
mau  iloko  o  ka  Iseraela ;  aia  hoi, 
ua  kakauia  iloko  o  na  kanikau. 

26  A  o  ke  koena  o  na  mea  a  Iosia 
i  haua'i,  a  me  kona  maikai,  e  like 
me  ka  mea  i  kakauia  iloko  o  ke 
kanawai  o  Iehova, 

27  A  o  na  mea  ana  i  hana'i,  o  ka 
mua  a  me  ka  hope,  aia  hoi,  ua  ka- 
kauia  iloko  o  ka  buke  no  na'lii  o 
Iseraela  a  me  Iuda. 

MOKUNA  XXXVI. 

Ilookuke  ke  alii  o  Aigupita  ia  Iehoaza  mai 
kona  noho  ahi  ana'ku. 

ALAILA,  lawe  na  kanaka  o  ka 
.  aina  ia  Iehoaza,  ke  keiki  a 

Iosia,  a  hoolilo  ia  ia  i  alii  ma  Ieru- 
salema  mahope  o  kona  makua- 
kane. 

2  He  iwakalua  na  makahiki  a  me 
kumamakolu  o  Iehoaza  i  kona  wa 
i  alii  ai,  a  noho  alii  iho  la  ia  ma 
Ierusalema  ekolu  malama. 

3  A  hoopau  ke  alii  o  Aigupita  i 
kona  noho  alii  ana  ma  Ierusale- 
ma,  a  auhau  oia  i  ka  aina  i  hooka- 
hi  haneri  talena  kala,  a  hookahi 
talena  gula. 

4  A  hoolilo  ke  alii  o  Aigupita  ia 
Eliakima  kona  kaikuaana  i  alii 
maluna  o  ka  Iuda  a  me  Ierusale- 
ma,  a  hoololi  i  kona  inoa  o  Iehoia- 
kima :  a  lalau  iho  o  Neko  ia  Ie- 
hoaza  i  kona  kaikaina  a  lawe  aku 
ia  ia  i  Aigupita. 

5  Tl  He  iwakaluakumamalima  ma- 
kahiki  o  lehoiakima  i  kona  wa  i 
alii  ai,  a  noho  alii  iho  la  ia  ma 
Ierusalema  he  umikumamakahi 
mau  makahiki ;  a  hana  ino  ia 
imua  o  Iehova  kona  Akua. 

6  Alaila,  pii  mai  la  o  Nehukane- 
za  ke  alii  o  Babulona,  a  hana  paa 
ia  ia  i  na  kupee  keleawe,  a  la-we 
aku  ia  ia  i  Babulona. 

7  Ua  lawe  aku  o  Nebukaneza  i 
kekahi  o  na  kiaha  o  ka  hale  o  Ie- 
hova  i  Babulona,  a  waiho  ia  mau 
mea  iloko  o  kona  luakini  ma  Ba- 
bulona. 

8  A  o  na  mea  i  koe  a  Iehoiakima 
i  hana'i,  a  me  na  mea  hoopailuaia 
ana  i  hana'i,  a  me  ka  mea  i  loaa 
iloko  ona,  aia  hoi,  ua  kakauia  ia 
mau  mea  iloko  o  ka  buke  no  na'- 
lii  o  Iseraela  a  me  Iuda;  a  noho 
alii  iho  la  o  Iehoiakina  kana  kei- 
ki  ma  kona  hakahaka. 

9  1f  Ewalu  makahiki  ko  Iehoia- 
kina  i  kona  wa  i  alii  ai;  a  noho 
alii  iho  la  ia  ekolu  malama  a  me 
ua  la  he  umi  ma  Ierusalema;  a 
haua  ino  ia  imua  o  Iehova. 

10  A  i  ka  pau  ana  o  ka  makahiki, 
hoouna  mai  ke  alii  o  Nebukaneza, 
a  lawe  aku  ia  ia  i  Babulona  me  na 
ipu  maikai  o  ka  hale  o  Iehova,  a 
hoolilo  oia  ia  Zedekia  kona  hoa- 
hanau  i  alii  maluna  o  ka  Iuda  a 
me  Ierusalema. 

11  Tf  He  iwakaluakumamakahi 
makahiki  o  Zedekia  i  kona  wa  i 

noho  alii  ai,  a  noho  alii  iho  la  ia 
ma  Ierusalema  i  na  makahiki  he 
umikumamakahi. 

12  A  hana  ino  ia  imua  o  Iehova 
kona  Akua,  aole  ia  i  hoohaahaa  ia 
ia  iho  imua  o  Ieremia  ke  kaula  i 
kana  olelo  ana,  mai  ka  waha  o  Ie- 
hova  mai. 

13  Kipi  no  hoi  ia  i  ke  alii  ia  Ne- 
bukaneza,  ka  mea  nana  i  kena 
mai  ia  ia  e  hoohiki  i  ke  Akua ; 
hooolea  ia  i  kona  a-i,  a  hoopaaki- 
ki  ia  i  kona  uaau  i  huli  ole  ai  ia 
Iehova,  ke  Akua  o  ka  Iseraela. 

14  H  A  o  na  luna  a  pau  o  na  ka- 
huna,  a  me  na  kanaka,  hoonui  la- 
kou  i  ka  lakou  hana  hewa  ana  e 
like  me  na  mea  ino  a  pau  o  na  la- 
huikauaka ;  a  hoohaumia  lakou  i 
ka  hale  o  Iehova  ka  mea  ana  i 
hoano  ai  ma  Ierusalema. 

15  A  hoouna  o  Iehova  ke  Akua 
o  ko  lakou  poe  kupuna  io  lakou 
la  ma  kana  poe  elele,  e  ala  ana  i 
ke  kakahiaka  nui,  a  e  hoouna  ana, 
no  ka  mea,  minamina  ia  i  kona  poe 
kanaka,  a  me  kona  wahi  i  noho  ai. 

16  Aka,  ua  akaaka  lakou  i  ka  poe 
elele  a  ke  Akua,  hoowahawaha  i 
ka  lakou  mau  olelo,  a  hana  ino 
aku  i  kana  poe  kaula,  a  ala  mai  la 
ka  huhu  o  Iehova  i  kona  poe  ka- 
uaka,  aole  hoi  mea  e  ola'i. 

17  No  ia  mea,  hoouna  mai  la  oia 
io  lakou  la  i  ke  alii  o  ko  Kaledea, 
a  pepehi  ia  i  ko  lakou  poe  kanaka 
ui  i  ka  pahikaua  iloko  o  ko  lakou 
hale  hoano ;  aole  i  aloha  oia  i  ke 
kanaka  ui,  aole  hoi  i  ke  kaikama- 
nine,  aole  i  ka  elemakule  a  me  ke 
kolopupu  ;  haawi  oia  ia  lakou  a 
pau  loa  iloko  o  kona  lima. 

18  A  me  na  kiaha  o  ka  hale  o  ke 


Akua,  na  mea  nui  a  me  na  mea 
liilii,  a  me  na  waihona  mea  laa  o 
ka  hale  o  Iehova,  a  me  ka  waiho- 
na  waiwai  o  ke  alii  a  me  na  kau- 
kaualii  ona;  lawe  ia  i  keia  mau 
mea  a  pau  loa  i  Babulona. 

19  A  puhi  lakou  i  ka  hale  o  ke 
Akua,  a  wawahi  lakou  i  ka  pa  o 
Ierusalema,  apuhi  lakou  i  na  hale 
alii  malaila  a  pau  i  ke  ahi,  a  wa- 
wahi  i  ko  laila  mau  kiaha  maikai 
a  pau. 

30  A  o  ke  koena,  ka  poe  i  pakele 
i  ka  pahikaua,  lawe  aku  la  oia  ia 
lakou  i  Babulona ;  a  lilo  lakou  i 
poe  kauwa  naua,  a  na  kana  poe 
keiki  a  hiki  i  ka  lanakila  ana  o  ke 
aupuni  o  Peresia ; 

21  I  hookoia  ka  olelo  a  Iehova 
ma  ka  waha  o  Ieremia,  a  hiki  i  ka 
wa  i  hoomaha  ai  ka  aina  i  kona 
mau  Sabati ;  no  ka  mea,  i  kona 
wa  i  mehameha  ai,  hoomaha  no 
ia,  a  lawa  no  na  makahiki  he  ka- 
nahiku. 

22  Tl  I  ka  makahiki  mua  o  Kuro 
ke  alii  o  Peresia,  i  hookoia'i  ka 
olelo  a  Iehova  ma  ka  waha  o  Iere- 
mia,  hoala  ae  o  Iehova  i  ka  naau 
o  Kuro,  ke  alii  o  Peresia,  a  kena 
aku  oia  e  kukala  ma  kona  aupuni 
a  pau,  a  ma  ka  palapala  hoi,  i  aku 
la, 

23  Peneia  i  olelo  ai  o  Kuro  ke 
alii  o  Peresia,  Ua  haawi  mai  o  Ie- 
hova  ke  Akua  o  ka  lani  ia'u  i  na 
aupuni  a  pau  o  ka  honua,  a  ua 
kauoha  mai  no  hoi  oia  ia'u  e  hana 
i  hale  nona  ma  Ierusalema,  ma 
Iuela.  Owai  la  ka  mea  mawaena 
o  oukou  no  kona  poe  kanaka  a 
pau  ?  e  pii  ae  oia,  a  o  Iehova  ko- 
na  Akua  kekahi  pu  me  ia. 

Hoolaha  aku  la  o  Kuro  i  ka  olelo  e  ae  aku 
ana  i  na  Iudaio  e  hoi  i  Ierusalema  e  hana  i 
ka  luakini.  5  A  o  ka  poe  noho  e  kokua  la- 
kou  i  ka  poe  hele.  7  Hoihoi  aku  o  Kuro  i 
na  mea  o  ka  luakini  a  Nebukaneza  i  lawe 
pio  ai. 

TKA.  makahiki  akahi  o  Kuro  ke 

Jj/" "JL  alii  o  Peresia,  i  hookoia'i  ka 

olelo  a  Iehova  ma  ka  waha  o  Iere- 

v  \ r   mia,  hoala  mai  o  Iehova  i  ka  naau 

>      .o  Kuro  ke  alii  o  Peresia,  a  kukala 

a  *  \   aku  ia  ma  kona  aupuni  a  pau,  a 

i        ^ma  ka  palapala  hoi,  i  ka  i  ana'e, 

2  Peneia  ka  olelo  a  Kuro  ke  alii 
o  Peresia,  O  Iehova  ke  Akua  o  ka 
lani,  ua  haawi  mai  ia  no'u  i  na 
aupuni  a  pau  o  ka  honua;  a  ua 
kauoha  mai  oia  ia'u  e  hana  i  hale 
nona  ma  Ierusalema  i  Iuda. 

3  Owai  la  ka  mea  iwaena  o  ou- 
kou  no  kona  poe  kanaka  a  pau  ? 
o  kona  Akua  kekahi  me  ia,  a  e  pii 
aku  ia  ma  Ierusalema  i  Iuda,  a  e 
hana  i  ka  hale  ma  Ierusalema  no 
Iehova  ke  Akua  o  ka  Iseraela,  oia 
ke  Akua. 

4  A  o  kela  mea  keia  mea  e  noho 
ana  ma  na  wahi  a  pau  ana  e  noho 
la,  e  kokua  mai  na  kanaka  o  kona 
wahi  ia  ia  me  ke  kala,  a  me  ke  gu- 
la,  a  me  ka  waiwai,  a  me  na  holo- 
holona,  me  ka  makana  no  hoi  no 
ka  hale  o  ke  Akua  ma  Ierusalema. 

5  Tf  Alaila  ku  ae  la  ka  poe  koi- 
koi  o  na  makua  no  ka  Iuda,  a  me 
ka  Beniamina,  a  me  na  kahuna,  a 
me  na  Levi,  o  na  mea  a  pau  a  ke 
Akua  i  hoala  mai  ai  i  ko  lakou 
mau  naau  e  pii  ae  e  hana  i  ka  hale 
no  Iehova  ma  Ierusalema. 

6  A  kokua  mai  no  ko  lakou  poe 
hoalauna  a  pau  ia  lakou  me  na 
kiaha  kala,  a  me  ke  gula,  me  ka 
waiwai,  a  me  na  holoholona,  a  me 
na  mea  maikai,  a  he  okoa  hoi  na 
mea  a  pau  i  haawi  lokomaikai  ia 
mai. 

7  1f  A  lawe  mai  la  o  Kuro,  ke 

alii,  i  na  kiaha  o  ka  hale  o  Iehova, 
na  mea  a  Nebukaneza  i  lawe  ae 
mai  Ierusalema  mai,  a  waiho  ia 
lakou  iloko  o  ka  hale  o  kona  mau 
akua; 

8  Oia  mau  mea  ka  Kuro  ke  alii  o 
Peresia  i  lawe  mai  ai  iwaho,  ma  ka 
lima  o  Miteredate,  ka  puukukala, 
a  helu  aku  la  ia  mau  mea  no  Sese- 
bazara,  ka  luna  no  ka  Iuda. 

9  A  eia  ka  huina  o  ia  mau  mea; 
he  kanakolu  ipu  gula,  a  hookahi 
tausani  ipu  kala,  he  iwakaluaku- 
mamaiwa  pahi, 

10  He  kanakolu  bola  gula,  eha 
haneri  a  me  ka  umi  keu  na  bola 
kala  maikai  iki  iuo,  a  o  na  kiaha 
e  ae  hookahi  tausani. 

11  O  na  mea  gula  a  pau,  a  me  ke 
kala,  elima  tausani  a  me  na  haneii 
eha.  O  keia  mau  mea  a  pau  ka 
Sesebazara  i  lawe  aku  ai  i  ka  pii 
ana  o  ka  poe  pio  mai  Babulona 
aku  a  Ierusalema. 

MOKUNA  II. 

O  ka  poe  luna  i  pii  i  Ierusalema  mai  Babu- 
lona  aku.  3  Ka  inoa  o  na  ohana  i  pii  pu 
me  lakou.  36  O  na  kahuna.  40  O  na  Levi. 
43  O  ka  poe  Netini.  55  O  na  mamo  a  na 
kauwa  a  Solomona.  62  O  ka  poe  kahuna  i 
loaaole  kalakou  palapala  kuauhau.  64  O 
ka  huina  o  lakou  a  pau  me  ka  lakou  poe 
kauwa.  68  O  na  mea  i  haawiia  no  ka  hale 
o  Iehova. 

EIA  ka  poe  o  ka  mokuna  i  pii 
ae  mai  ka  lawe  pio  ana  mai, 
ka  poe  a  Nebukaneza  ke  alii  o  Ba- 
bulona  i  lawe  pio  aku  ai  i  Babulo- 
na,  a  hoi  hou  mai  la  i  Ierusalema 
a  i  Iuda,  o  kela  kanaka  keia  kana- 
ka  i  kona  kulanakauhale  iho  ; 

2  Ka  poe  i  hiki  mai  la  me  Zeru- 
babela;  Iesua,  Nehemia,  Seraia, 
Reelaia,  Moredekai,  Bilesana,  Mi- 
separa,  Bigevai,  Rehuma,  Baana. 
O  ka  helu  ana  keia  o  na  kanaka. 
o  ka  Iseraela : 

3  0  na  mamo  a  Parosa,  elua  tan- 
sani,  hookahi  haueil  a  me  kanahi- 
kukumamalua. 

4  O  na  mamo  a  Sepatia,  ekolu  ha- 
neri  a  me  kanahikukumamalua. 

5  0  na  mamo  a  Ara,  ehiku  hane- 
ri  a  me  kanahikukumamalima. 

6  O  na  mamo  a  Pahatamoaba,  ua 
na  keiki  a  Iesua,  a  me  Ioaba,  elua 
tausani,  awalu  haneri  a  me  ka 
umikumamalua. 

7  O  na  mamo  a  Elama,  hookahi 
tausani,  elua  haneri  a  me  kanali- 
makumamaha. 

8  O  na  mamo  a  Zatu,  eiwa  haneri 
a  me  kanahakumamalima. 

9  O  na  mamo  a  Zakai,  ehiku  ha- 
nen  a  me  kanaono. 

10  O  na  mamo  a  Bani,  eono  ha- 
neri  a  me  kanahakumamalua. 

11  O  na  mamo  a  Bebai,  eono  ha- 
neri  a  me  ka  iwakaluakumama- 
kolu. 

12  O  na  mamo  a  Azegada,  hoo- 
kahi  tausani,  elua  haneri  a  me  ka 
iwakaluakumamalua. 

13  O  na  mamo  a  Adonikama, 
eono  hanei'i  a  me  kanaonoku- 
mamaono. 

14  O  na  mamo  a  Bigevai,  elua 
tausaui  a  me  kanalimakumamao- 
no. 

15  O  na  mamo  a  Adina,  eha  ha- 
neri  a  me  kanalimakumamaha. 

16  O  na  mamo  a  Atera  na  Heze- 
kia,  he  kanaiwakumamawalu. 

17  O  na  mamo  a  Bezai,  ekolu  ha- 
neri  a  me  ka  iwakaluakumama- 
kolu. 

18  0  na  mamo  a  Iora,  hookahi 
haneri  a  me  ka  umikumamalua. 

19  O  na  mamo  a  Hasuma,  elua 
haneri  a  me  ka  iwakaluakuma- 
makolu. 

20  O  na  mamo  a  Gibara,  he  ka- 
naiwakum  amalima. 

21  O  na  mamo  a  Betelehema, 
hookahi  haneri  a  me  ka  iwaka- 
luakumamakolu. 

22  0  na  kanaka  o  Netopa,  he  ka- 
nalimakumamaono. 

23  O  na  kanaka  o  Anatota,  hoo- 
kahi  haneri  a  me  ka  iwakaluaku- 
mamawalu. 

24  O  na  mamo  a  Azemaveta,  he 
kanahakumamalua. 

25  O  na  mamo  a  Kiriatarima,  Ke- 
pira  :i  me  Beerota,  ehiku  haneri  a 
uie  kanaliakwinamakolu. 


26  O  na  mamo  a  Rama  a  me  Ga- 
ba,  eono  haneri  a  me  ka  iwakalua- 
kumamakahi. 

27  O  na  kanaka  o  Mikemase,  hoo- 
kahi  hanei'i  a  me  ka  iwakaluaku- 
mamalua. 

28  O  na  kanaka  o  Betela,  a  o  Ai, 
elua  haneri  a  me  ka  iwakaluaku- 
mamakolu. 

29  O  na  mamo  a  Nebo,  he  kanali- 
makumamalua. 

30  O  na  mamo  a  Magebisa,  hoo- 
kahi  haneri  a  me  kanalimakuma- 
maono. 

31  O  na  mamo  a  kela  Elama, 
hookahi  tausaui,  elua  haneri  a 
me  kanalimakumamaha. 

32  O  na  mamo  a  Haiima,  ekolu 
haneri  a  me  ka  iwakalua. 

33  O  na  mamo  a  Loda,  o  Hadida 
a  me  Ono,  ehiku  haneri  a  me  ka 
iwakaluakumamalima. 

34  O  na  mamo  a  Ieriko,  ekolu 
haneri  a  me  kanahakumamalima. 

35  O  na  mamo  a   Senaa,  ekolu 
tausani,  eono  hanei'i  a  me  kana- > 
kolu.  ^. 

36  H  O  na  kahuna:  o  na  mamost 
Iedaia,  no  ka  hale  o  Iesua,  eyJa 
haneri    a    me    kanahikukum^ua- 
kolu. 

37  O  na  mamo  a  Imera,  hookahi 
tausani  a  me  kanalimakumama- 
lua. 

38  O  na  mamo  a  Pasetrura,  hoo- 
kahi  tausani,  elua  haneri  a  me  ka- 
nahakumamahiku. 

39  O  na  mamo  a  Harima,  hooka- 
hi  tausani  a  me  ka  umikumama- 
hiku. 

40  1f  O  na  Levi ;  o  na  mamo  a  Ie- 
sua,  na  Kademiela,  a  na  na  keiki  a 
Hodavia,  he  kanahikukumamaka. 

41 1  O  ka  poe  mele;  o  na  mamo 
a  Asepa,  hookahi  haneri  a  me  ka 
iwakaluakumamawalu. 

42  11  O  na  mamo  a  na  kiaipuka; 
o  na  mamo  a  Saluma,  o  na  mamo 
a  Atera,  o  na  mamo  a  Talemona, 
o  na  mamo  a  Akuba,  o  na  mamo 
a  Hatita,  o  na  mamo  a  Sobai,  o  la- 
kou  a  pau,  hookahi  kaneii  a  me 
kanakolukumamaiwa. 

43  II  O  ka  poe  Netini ;  o  na  ma- 
nio  a  Ziha,  o  na  mamo  a  Hasupa, 
o  na  mamo  a  Tabaota, 

44  O  na  mamo  a  Kerosa,  o  na 
mamo  a  Siaha,  o  na  mamo  a  Pa- 
elona, 

45  O  na  mamo  a  Lebana,  o  na 
mamo  a  Hagaba,  o  na  mamo  a 
Akuba, 

46  O  na  mamo  a  Hagaba,  o  na 
mamo  a  Salemai,  o  na  mamo  a 
Hanana, 

47  O  na  mamo  a  Gidela,  o  na  ma- 
mo  a  Gahara,  o  na  mamo  a  Reaia, 

48  O  na  mamo  a  Rezina,  o  na 
mamo  a  Nekoda,  o  na  mamo  a 
Gazama, 

49  O  na  mamo  a  Uza,  o  na  mamo 
a  Pasea,  o  na  mamo  a  Besai, 

50  O  na  mamo  a  Asena,  o  na  ma- 
mo  a  Mehunima,  o  na  mamo  a  Ne- 
pusima, 

51  O  na  mamo  a  Bakebuka,  o  na 
mamo  a  Hakupa,  o  na  mamo  a 
Harehura, 

52  O  na  mamo  a  Bazeluta,  o  na 
mamo  a  Mehida,  o  na  mamo  a 
Haresa, 

53  O  na  mamo  a  Barekosa,  o  na 
mamo  a  Sisera,  o  na  mamo  a  Ta- 
ma, 

54  O  na  mamo  a  Nezia,  o  na  ma- 
mo  a  Hatipa. 

55  H  O  na  mamo  a  na  kauwa  a 
Solomona;  o  na  mamo  a  Sotai,  o 
na  mamo  a  Sopereta,  o  na  mamo 
a  Peruda. 

56  O  na  mamo  a  Iaala,  o  na  ma- 
mo  a  Darekona,  o  na  mamo  a  Gi- 
dela, 

57  0  na  mamo  a  Sepatia,  o  na 
mamo  a  Hatila,  o  na  mamo  a  Po- 
kereta  no  Zebaima,  o  na  mamo  a 
Ami. 

58  O  ka  poe  Netiui  a  pau,  a  me 
na  mamo  a  na  kauwaa  Solomona, 
ekolu  haneri,  a  me  kanaiwakuma- 
malua. 

59  A  eia  na  mea  i  pii  ae  mailoko 
aku  o  Telemela,  o  Teleharesa,  o 
Keruba,  o  Adana,  o  Imera ;  aole 
e  hiki  ia  lakou  ke  hoike  aku  i  ka 
nhana  makua,  aole  hoi  i  ko  lakou 
hanauna,  i  ikea  no  ka  Iseraela  pa- 
ha  lakou. 

60  O  na  mamo  a  Delaia,  o  na 
mamo  a  Tobia,  o  na  mamo  a  Ne- 
koda,  eono  haneri  a  me  kaualima- 
kumamalua. 

61  H  0  na  mamo  a  na  kahuna ;  o 
na  mamo  a  Hahaia,  o  na  mamo  a 
Koza,  o  na  mamo  a  Barezilai,  naua 
i  lawe  i  wahine  no  na  kaikama- 
hine  a  Barezilai,  no  Gileada,  a  ua 
kapaia  oia  mainuli  o  ko  lakou 
inoa. 

62  Imi  aku  la  keia  poe  i  ka  lakou 
kuauhau  iwaena  o  ka  poe  i  ka- 
kauia,  aole  i  loaa  ia ;  a  ua  hoo- 
kaawaleia  lakou  mai  ka  oihana- 
kahuna  aku.  . 

63  A  olelo  aku  la  ke  kiaaina  ia    ' 
lakou,  aole  lakou  e  ai  i  na  mea  i  K 
hoolaa  loa  ia,  a  ku  mai  kekahi 
kahuna  me  ka  Urima  a  me  ke  Tu- 
mima. 

64  U  A  o  ka  ahakanaka  a  pau, 
i  akoakoa,  he  kanahakumamalua 
tausani,  ekolu  haneri  a  me  ka- 
naono ; 

65  He  okoa  ka  lakou  poe  kauwa 
kane,  a  me  ka  lakou  poe  kauwa- 
wahine,  ehiku  tausani  lakou,  eko- 
lu  haneri  a  me  kanakolukumama- 
hiku :  a  o  ka  poe  kane  mele  o 
lakou,  a  me  ka  poe  wahine  mele, 
elua  haneri  lakou. 

66  A  o  na  lio  o  lakou,  ehiku  ha- 
neri  a  me  kanakolukumamaono ; 
a  o  na  hoki  o  lakou,  elua  haneri  a 
me  kanahakumamalima. 

67  A  o  ko  lakou  poe  kamelo,  eha 
haneri,  a  me  kanakolukumamali- 
ma ;  a  o  na  miula,  eono  tausani, 
ehiku  haneri,  a  me  ka  iwakalua. 

68  H  A  o  kekahi  poe  koikoi  o  na 
makua,  i  ko  lakou  hele  ana  i  ka 
hale  o  Iehova  ma  Ierusalema,  haa- 
wi  oluolu  aku  la  lakou  no  ka  hale 
o  ke  Akua,  e  hana  aku  ia  mea  ma 
kona  wahi : 

69  E  like  me  ko  lakou  waiwai, 
pela  lakou  i  haawi  aku  ai  iloko  o 
ka  waihonawaiwai  no  ka  hana,  i 
kanaonokumamakahi  tausani  de- 
rama  gula,  a  i  elima  tausani  mane 
kala,  a  me  ka  haneri  hookahi  o  na 
lole  komo  no  na  kahuna. 

70  A  o  na  kahuna  a  me  na  Levi, 
a  me  kekahi  o  na  kanaka,  a  me  ka 
poe  mele,  a  me  ka  poe  kiaipuka,  a 
me  ka  poe  Netini,  noho  iho  la  ma 
ko  lakou  mau  kulanakauhale,  a  o 
ka  Iseraela  a  pau  ma  ko  lakou 
mau  kulauakauhale. 

Hoakoakoaia  na  kanaka  ma  Ierusalema,  ha- 
na  lakou  i  ke  kuahu,  kaumaha  i  na  mohai, 
a  malama  i  ka  ahaaina  auolo,  a  hoomakau- 
kau  e  hana  hou  i  ka  luakini.  8  A  i  ka  ma- 
nawa  a  lakou  i  hookumu  ai  i  ka  hale,  auwe 
iho  la  kekahi  poe,  a  olioli  kekahi  poe. 

AHIKI  mai  ka  hiku  o  ka  ma- 
lama,  a  e  noho  ana  na  mamo 
a  Iseraela  ma  na  kulanakauhale, 
hoakoakoaia  ae  la  na  kanaka  me 
he  kanaka  hookahi  la  ma  Ierusa- 
lema. 

2  Alaila  ku  ae  la  o  Iesua  ke  keiki 
a  Iozadaka,  a  me  kona  mau  hoaha- 
nau,  na  kahuna,  a  o  Zerubabela  ke 
keiki  a  Sealetiela,  a  me  kona  poe 
hoahanau,  hana  lakou  i  ke  kuahu 
no  ke  Akua  o  ka  Iseraela,  e  kau- 
naaha  aku  i  na  mohaikuni  maluna 
ona,  e  like  me  ka  palapala  ma  ke 
kanawai  o  Mose  ke  kanaka  no  ke 
Akua. 

3  A  kau  aku  la  lakou  i  ke  kuahu 
maluna  o  kona  mau  kahua,  no  ka 
mea,  ua  kau  mai  ka  makau  malu- 
na  o  lakou  no  na  kanaka  o  na 
aina  e;  a  kaumaha  aku  maluna 
ona  i  na  mohaikuni  ia  Iehova,  i 
na  mohaikuni  no  kakahiaka  a  no 
ke  ahiahi. 

4  A  malama  lakou  i  ka  ahaaina 
kauhalelewa,  e  like  me  ka  palapa- 
la,  a  kaumaha  aku  i  ka  mohaiku- 
ni  no  kela  la  keia  la,  me  ka  helu 
ana,  e  like  me  ka  hana  mau  no 
kela  la  keia  la. 

5  A  mahope  o  ia  mea,  i  ka  mohai- 
kuni  koomau,  no  na  mahina  hou  a 
no  na  ahaaina  a  pau  na  Iehova  i 
hoolaaia,  a  no  na  mea  a  pau  i  mo- 
hai  oluolu  aku  ai  i  ka  mohai  alo- 
ha  no  Iehova. 

6  Mai  ka  la  mua  o  ka  hiku  o  ka 
malama  ko  lakou  hoomaka  ana  e 
kaumaha  aku  i  na  mohaikuni  ia 
Iehova.  Aka,  o  ka  luakini  o  Ie- 
hova  aole  i  hookumuia. 

7  A  haawi  aku  la  lakou  i  ke  kala 
no  ka  poe  kalai  pohaku,  a  no  ka 
poe  paahaua;  a  me  ka  ai  hoi,  a 
me  ka  mea  inu,  a  me  ka  aila  na  ko 
Zidona,  a  na  ko  Turo,  i  lawe  mai 
lakou  i  na  laau  kedara  mai  Leha- 
nona  mai  a  ke  kai  o  Iopa,  e  like 
me  ka  mea  a  Kuro  ke  alii  o  Pere- 
sia  i  ae  mai  ai  ia  lakou. 


8  1  A  i  ka  lua  o  ka  makahiki  o 
ko  lakou  hele  ana  mai  i  ka  hale  o 
ke  Akua  ma  Ierusalema,  i  ka  lua 
o  ka  malama,  i  hoomaka  ai  o  Ze- 
rubabela  ke  keiki  a  Sealetiela,  a  o 
Iesua  ke  keiki  a  Iozadaka,  a  me 
ke  koena  o  ko  lakou  poe  hoaha- 
nau  na  kahuna,  a  me  na  Levi,  a 
me  ka  poe  a  pau  i  hele  mai,  mai 
ke  pio  ana  mai  a  Ierusalema ;  a 
hoonoho  i  na  Levi,  mai  ka  iwaka- 
lua  o  na  makahiki  a  i  keu  aku,  i 
nana  lakou  i  ka  hana  o  ka  hale  no 
Iehova. 

9  Ku  pu  ae  la  o  Iesua  me  kana 
poe  keiki,  a  me  kona  poe  hoaha- 
nau,  o  Kademiela  a  me  kana  mau 
keiki,  no  na  keiki  a  Iuda,  e  nana 
aku  maluna  o  ka  poe  paahana  ma 
ka  hale  o  ke  Akua ;  o  na  keiki 
hoi  a  Henadada,  me  ka  lakou  poe 
keiki,  a  me  ko  lakou  mau  hoaha- 
nau,  o  na  Levi. 

10  A  i  ka  wa  i  hookumu  ai  ka 
poe  hana  hale  i  ka  luakini  o  Ieho- 
va,  hoonoho  lakou  i  na  kahuna  i 
kahikoia  me  na  pu,  a  me  na  Levi, 
na  keiki  a  Asapa,  me  na  kimeba- 
la,  e  hoolea  aku  ia  Iehova,  e  like 
me  ka  mea  a  Davida  ke  alii  o  ka 
Iseraela  i  kauoha  ai. 

11  A  mele  aku  lakou  me  ka  hoo- 
lea  ana,  a  me  ka  hoomaikai  ana 
ia  Iehova;  No  ka  mea,  he  mai- 
kai  oia,  a  he  mau  loa  kona  aloha 
i  ka  Iseraela.  A  hooho  ae  la  na 
kanaka  a  pau  me  ka  hooho  nui, 
i  ko  lakou  hoolea  ana  ia  Iehova 
no  ka  hookumu  ana  i  ka  hale  o 
Iehova. 

12  Aka,  nui  na  kahuna,  a  me  na 
Levi,  a  me  ka  poe  koikoi  o  na  ma- 
kua,  o  na  mea  kahiko,  na  mea  i 
ike  i  ka  hale  mua,  i  ka  hookumu 
ana  o  keia  hale  imua  o  ko  lakou 
maka,  auwe  iho  la  lakou  me  ka 
leo  nui;  a  nui  no  hoi  ka  poe  i 
hooho  me  ka  leo  kiekie  no  ka 
olioli. 

13  Nolaila  aole  i  hiki  i  na  kanaka 
ke  hookaawale  i  ka  leo  o  ka  hoo- 
ho  olioli  ana  a  me  ka  leo  o  ka  uwe 
ana  o  na  kanaka;  no  ka  mea,  ua 
hooho  na  kanaka  me  ka  hooho 
nui,  a  ua  loheia  ka  leo  ma  kahi 
loihi. 

MOKUNA  IV. 

Makemake  ka  poe  enemi  o  na  Iudaio  e  hana 
pu  me  lakou  i  ka  luakini  o  Iehova  ;  aole  i 
ae  na  Iudaio  ;  nolaila  keakea  lakou  i  ka 
hana.  7  Palapala  lakou  i  ke  alii.  11  O  ua 
palapala  la.  17  Ka  palapala  a  ke  alii  e  pa- 
pa  i  ka  hana.  23  A  hooki  ae  la  na  Iudaio  i 
ka  hana  ana  i  ka  luakini. 

ALOHE  na  enemi  o  ka  Iuda,  a 
me  ka  Beniamina,  e  hana'na 
ka  poe  i  hoopioia  i  ka  luakini  no 
Iehova  ke  Akua  o  ka  Iseraela ; 

2  Alaila  hele  mai  lakou  io  Zeru- 
babela  la,  a  i  ka  poe  koikoi  o  na 
makua,  a  olelo  mai  ia  lakou,  E 
haua  pu  makou  me  oukou ;  no  ka 
mea,  e  like  rae  ka  oukou,  pela  no 
ka  makou  e  imi  nei  i  ko  oukou 
Akua,  a  ua  kaumaha  aku  makou 
ia  ia,  mai  ka  manawa  o  Esareha- 
dona  ke  alii  o  Asuria,  nana  ma- 
kou  i  lawe  mai  ai  nei. 

3  A  o  Zerubabela,  a  o  Iosua,  a 
me  ka  poe  i  koe  o  ka  poe  koikoi 
o  na  makua  o  ka  Iseraela,  olelo 
aku  lakou  nei  ia  lakou  la,  Aohe  a 
oukou  mea  ia  makou  e  hana  pu 
ai  i  ka  hale  no  ko  makou  Akua ; 
aka,  o  makou  wale  no  e  hana  no 
Iehova  ke  Akua  o  ka  Iseraela,  e 
like  me  ka  ke  alii,  ka  Kuro,  ke 
alii  o  Peresia,  i  kauoha  mai  ai  ia 
makou. 

4  A  hoonawaliwali  na  kanaka  o 
ka  aina  i  na  lima  o  na  kanaka  o 
ka  Iuda,  a  hooweliweli  ia  lakou  i 
ka  hana  ana. 

5  A  hoolimalima  kela  poe  i  na 
kakaolelo  e  ku  e  ia  lakou,  e  hoo- 
kahuli  i  ko  lakou  manao  i  na  la  a 
pau  o  Kuro,  ke  alii  o  Peresia,  a 
hiki  i  ke  au  ia  Dariu  ke  alii  o  Pe- 
resia. 

6  A  i  ke  kau  ia  Ahasuero,  i  ka 
wa  i  hoomaka  ai  kona  noho  alii 
ana,  palapala  aku  la  lakou  i  ka 
palapala  hoohewa  i  na  kanaka  o 
ka  Iuda  a  me  ko  Ierusalema. 

7  1  I  ka  manawa  o  Aretasaseta, 
palapala  aku  la  o  Biselama,  o  Mi- 
teredata,  o  Tabeela,  a  me  ka  poe  i 
koe  o  ko  lakou  hoalawehana,  ia 
Aretasaseta  ke  alii  o  Peresia ;  a 
ua  kakauia  ka  palapala  ma  ka  ole- 
lo  o  Suria,  a  ua  hoakakaia  ma  ka 
olelo  o  Suria. 

8  O  Rehuma,  ka  lunaahaolelo,  a 
o  Simesai  ke  kakauolelo,  kakau 

laua  i  palapala  no  Ierusalema,  ia 
Aretasaseta  ke  alii,  peneia : 

9  Alaila  palapala  aku  la  o  Rehu- 
ma,  ka  lunaahaolelo,  a  o  Simesai 
ke  kakauolelo,  a  me  ka  poe  i  koe 
o  ko  lakou  poe  hoalawehana;  o 
ko  Dina,  a  me  ko  Aparesaka,  o  ko 
Tarepela,  o  ko  Aparesa,  o  ko  Are- 
keva,  o  ko  Babulona,  o  ko  Susana, 
o  ko  Dehava,  o  ko  Elama, 

10  A  o  na  lahuikanaka  e  ae  a 
Asenapara  nui,  kiekie,  i  lawe  mai 
ai,  a  hoonoho  ia  lakou  ma  na  ku- 
lanakauhale  o  Samaria,  a  o  na  mea 
i  koe  ma  keia  aoao  o  ka  muliwai, 
a  pela  aku  no. 

11  H  Eia  ke  ano  o  ua  palapala  la 
a  lakou  i  hoouna  aku  ai  ia  ia,  ia 
Aretasaseta,  ke  alii ;  0  kau  poe 
kauwa  o  na  kanaka  ma  keia  aoao 
o  ka  muliwai,  a  pela  aku  no. 

12  E  ike  pono  ke  alii,  o  na  Iu- 
daio  i  pii  mai,  mai  ou  mai  la  io 
makou  nei,  ua  hele  mai  lakou  i 
Ierusalema  e  hana  ana  i  ke  kula- 
nakauhale  kipi  a  hewa,  a  ua  hoo- 
paa  lakou  i  na  papohaku,  a  ua 
hana  hou  lakou  i  ke  kumu. 

13  Ano  e  ike  pono  ia  i  ke  alii,  ina 
e  hanaia  keia  kulanakauhale,  a  e 
hoopaaia  na  papohaku,  aole  lakou 
e  haawi  mai  i  ka  uku,  a  me  ka 
hookupu,  a  me  ke  dute,  a  emi  iho 
ko  ke  alii  waiwai. 

14  Ano,  no  ka  mea,  ua  miko  ma- 
kou  i  ka  paakai  o  ka  halealii,  aole 
he  mea  pono  no  makou  ke  ike  i 
ka  poino  o  ke  alii ;  no  keia  īnea, 
ua  hoouna  aku  makou,  a  hoike  i 
ke  alii ; 

15  I  imiia  ma  ka  buke  o  na  mooo- 
lelo  o  kou  mau  makua ;  a  e  loaa 
no  ia  oe  ma  ka  buke  o  na  mooo- 
lelo,  a  ike  hoi  oe,  o  keia  kulana- 
kauhale,  he  kulanakauhale  kipi,  a 
hoopoino  i  na'lii,  a  me  na  pana- 
laau,  a  ua  hana  lakou  i  ke  kipi 
iloko  oia,  mai  ka  wa  kahiko ;  no 
ia  mea  i  lukuia'i  keia  kulanakau- 
hale. 

16  Ke  hoike  aku  nei  makou  i  ke 
alii,  ina  e  hana  hou  ia  keia  kula- 
nakauhale,  a  e  hoopaaia  na  papo- 
haku,  no  keia  mea,  aohe  ou  wahi 
ma  keia  aoao  o  ka  muliwai. 

17  1T  Alaila  hoouna  aku  la  ke  alii 

i  ke  kauoha  ia  Rehuma,  ka  lunaa- 
haolelo,  a  ia  Siraesai,  ke  kakauo- 
lelo,  a  me  na  raea  i  koe  o  ko  la- 
kou  poe  hoalawehana  e  noho  ana 
ma  Sauiaria,  a  rne  ka  poe  i  koe 
ma  kela  aoao  o  ka  muliwai,  He 
aloha,  a  pela  aku  no. 

18  O  ka  palapala  a  oukou  i  hoou- 
na  mai  ai  ia'u,  ua  heluhelu  akaka 
ia  imua  o'u. 

19  A  na'u  no  i  kauoha  aku,  a  ua 
imiia,  a  ua  loaa  hoi,  o  keia  kula- 
nakauhele  mai  ka  wa  kahiko  mai, 
ua  hookiekie  ia  ia  iho  maluna  o 
na'lii,  a  ua  kipihoi,  a  me  ka  hoo- 
haunaele  iloko  ona. 

20  A  ua  noho  na'lii  nui  mamua 
maluua  o  Ierusalema,  a  noho  alii 
lakou  maluna  o  kela  aoao  a  pau  o 
ka  muliwai ;  a  ua  haawiia  mai  ka 
makana,  a  me  ka  uku,  a  me  ka 
hookupu,  a  me  ke  dute  ia  lakou. 

21  Ano  hoi,  e  kauoha  aku  oukou, 
e  hooki  i  keia  poe  kanaka,  aole  e 
hanaia  keia  kulanakauhale,  a  hiki 
i  ka  wa  e  kauoha  aku  ai  au. 

22  E  makaala  oukou  o  lalau  i  ka 
hana  aku  i  keia  mea :  no  keaha  ia 
e  kupu  mai  ai  ka  mea  poino,  i 
poino  ai  ke  alii? 

23  H  A  i  ka  wa  i  heluheluia  ka 
palapala  a  Aretasaseta,  a  ke  alii, 
imua  o  Rehuma,  a  me  Simesai  ke 
kakauolelo,  a  me  ko  lakou  poe 
hoalawehana,  hele  koke  aku  la  la- 
kou  i  Ierusalema  i  na  Iudaio,  a 
hoooki  aku  la  ia  lakou  me  ka 
limaikaika. 

24  Alaila  oki  iho  la  ka  hana  ana  i 
ka  hale  o  ke  Akua  ma  Ierusalema. 
A  okiia  iho  la  pela,  a  hiki  i  ka 
lua  o  ka  makahiki  o  ke  kau  ia 
Dariu  ke  alii  o  Peresia. 

Wanana  o  Hagai,  a  me  Zekaria  i  na  Iudaio, 
a  hoomaka  nou  o  Zerubabela  a  o  Iesua  e 
hana  i  ka  luakini.  3  Hooikaika  mai  o  Ta- 
tenai  ma  e  hooki  i  ka  hana,  aole  e  hiki.  6 
Ka  palapala  a  Tatenai  ma  i  ke  alii,  ia 
Dariu. 

ALAILA  o  na  kaula,  o  Hagai 
.  ke  kaula,  a  o  Zekaria  ke 
keiki  a  Ido,  wanana  aku  la  laua 
i  na  Iudaio  ma  Iuda,  a  ma  Ierusa- 
lema,  ma  ka  inoa  o  ke  Akua  o  ka 
Iseraela  ia  lakou. 
2  Ia  inanawa  ku  ae  la  o  Zeruba- 


bela  ke  keiki  a  Sealetiela,  a  me 
Iesua,  ke  keiki  a  Iozadaka,  a  hoo- 
maka  aku  e  hana  i  ka  hale  o  ke 
Akua  ma  Ierusalema;  a  me  laua 
pu  na  kaula  o  ke  Akua  e  kokua 
ana  ia  laua. 

3  Tf  A  ia  wa  hoi,  hele  mai  io  la- 
kou  la  o  Tatenai,  ke  kiaaina  o 
keia  aoao  o  ka  muliwai,  a  me 
Setare-bozenai,  a  me  ko  laua  mau 
hoalawehana,  a  olelo  mai  ia  lakou 
peneia,  Nawai  oukou  i  kauoha 
mai  e  hana  i  keia  hale,  a  e  hoo- 
paa  hoi  i  keia  papohaku. 

4  Alaila  ninau  aku  hoi  makou  ia 
lakou  peneia,  Owai  ka  inoa  o  na 
kanaka,  nana  e  hana  keia  hale? 

5  Aka,  o  ka  maka  o  ko  lakou 
Akua,  aia  no  ia  maluna  o  ka  poe 
lunakahiko  o  na  Iudaio,  aole  la- 
kou  i  hiki  ke  hooki  aku  ia  lakou, 
a  hiki  ia  mea  io  Dariu  la;  alaila 
hoouna  aku  la  lakou  i  ka  palapala 
no  keia  mea. 

6  1  Eia  ka  palapala  a  Tatenai,  ke 
kiaaina  o  keia  aoao  o  ka  muliwai, 
a  o  Setare-bozenai,  a  me  kona 
poe  hoalawehana,  ka  poe  Apare- 
saka,  ma  keia  aoao  o  ka  muliwai, 
i  hoouna  aku  ai  ia  Dariu  ke  alii : 

7  Hoouna  aku  la  lakou  i  ka  pala- 
pala  ia  ia,  peneia  i  kakauia'i  malo- 
ko,  Na  Dariu  ke  alii,  e  aloha  nui 
ia  oia. 

8  E  hoikeia  i  ke  alii,  i  hele  ai  ma- 
kou  i  ka  aina  o  ka  Iuda  i  ka  hale 
o  ke  Akua  nui,  ka  mea  i  hanaia  i 
ka  pohaku  i  kalaiia  a  me  ka  laau  i 
hoonohoia  maloko  o  na  papoha- 
ku,  a  ke  hana  wikiwiki  ia  keia 
haua,  a  e  ko  ana  ia  iloko  o  ko 
lakou  lima. 

9  Alaila  ninau  aku  la  makou  f 
kela  poe  lunakahiko,  a  i  aku  la  ia 
lakou,  Nawai  oukou  i  kauoha  mai 
e  hana  i  keia  hale,  a  e  hoopaa  hoi 
i  keia  mau  papohaku  ? 

10  Ninau  aku  hoi  makou  i  ko  la- 
kou  inoa,  i  hoike  aku  ai  inakou  ia 
oe,  a  i  kakau  iho  ai  hoi  i  ka  inoa  o 
na  kanaka,  ka  poe  luna  hoi  o  la- 
kou. 

11  A  hai  mai  lakou  i  ka  olelo  ia 
makou  peneia,  i  mai  la,  He  poe 
kauwa  makou  na  ke  Akua  o  ka 
laui,  a  o  ka  honua.  a  ke  haua  nei  i 

ka  hale,  i  ka  mea  i  hanaia  i  na  ma- 
kahiki  mamua  loa  aku,  a  kekahi 
alii  nui  o  ka  Iseraela  i  hana,  a  hoo- 
paa  aku  ia. 

12  Aka,  mahope  o  ka  hoonau- 
kiuki  ana  o  ko  makou  poe  makua 
i  ke  Akua  o  ka  lani,  haawi  oia  ia 
lakou  iloko  o  ka  lima  o  Nebuka- 
neza  ke  alii  o  Babulona,  no  Kale- 
elea,  nana  i  wawahi  keia  hale,  a 
lawe  pio  aku  la  i  na  kanaka  i  Ba- 
bulona. 

13  Aka,  i  ka  makahiki  mua  o  Ku- 
ro  ke  alii  o  Babulona,  kauoba  aku 
la  o  Kuro  ke  alii,  e  hana  i  ka  hale 
o  ke  Akua. 

14  A  o  na  kiaha  gula,  a  me  ke 
kala  o  ka  hale  o  ke  Akua,  na  mea 
a  Nebukaneza  i  lawe  ae  mailoko 
mai  o  ka  luakini  ma  Ierusalema,  a 
hali  aku  ia  mau  mea  i  ka  luakini 
ma  Babulona,  oia  mau  mea  ka 
Kuro  ke  alii  i  lawe  ai  mailoko 
mai  o  ka  luakini  ma  Babulona,  a 
ua  haawiia  oia  mau  mea  i  kekahi, 
o  Sesebazara  kona  inoa,  ka  mea 
ana  i  hoonoho  ai  i  kiaaina ; 

15  I  aku  1-a  ia  ia,  E  lawe  i  keia 
mau  kiaha,  e  hele  e  hali  aku  ia 
mau  mea  i  ka  luakini  ma  Ierusale- 
ma,  a  e  hanaia  ka  hale  o  ke  Akua 
ma  koua  wahi. 

16  Alaila  hele  mai  o  ua  Sesebaza- 
ra  la,  a  hoonoho  i  ke  kahua  o  ka 
hale  o  ke  Akua  ma  Ierusalema :  a 
mai  ia  manawa  a  keia  wa  ka  hana 
ana,  aole  nae  i  paa. 

17  Ano  hoi,  ina  he  mea  pono  i  ke 
alii,  e  imihia  ma  ka  hale  waihona- 
waiwai  o  ke  alii  ma  Babulona,  ina 
he  oiaio,  ua  kauohaia  e  Kuro  e  ha- 
na  i  keia  hale  o  ke  Akua  ma  Ieru- 
salema ;  a  e  hoouna  mai  ke  alii  i 
kona  manao  no  keia  mea. 

MOKUNA  VI. 

Loaa  ia  Dariu  ke  kauoha  a  Kuro,  a  hooku- 
paa  aku  hoi  ia  mea,  a  kokua  aku  ia  me  ko- 
na  waiwai  i  ka  hana  ana  i  ka  luakini,  a 
hoouku  aku  ia  i  na  mea  ku  e  ia  hana.  13 
Hanaia  ka  luakini  a  paa,  a  hoolaaia  aku  la 
ia,  a  malama  ia  ka  ahaaina  moliaola  me  ka 
olioli. 

A  LAILA  kauoha  ae  la  o  Dariu 
XJL  ke  alii,  imihia  ma  ka  hale  o 
na  palapala,  kalii  i  waiho  ai  na 
waiwai  ilaila  ma  Babulona. 

2  A  loaa  iho  la,  ma  Akemeia,  ma 

ka  halealii,  o  ko  Media,  he  pala- 
pala,  a  peneia  ka  olelo  i  kakauia'i 
maloko. 

3  I  ka  makahiki  mua  o  Kuro  ke 
alii,  kauoha  ae  la  o  ua  Kuro  la  ke 
alii  no  ka  hale  o  ke  Akua  ma  Ie- 
rusalema,  E  hanaia  ka  hale,  kahi 
i  kaumaha  aku  ai  i  na  mohai,  a  e 
hoonohopaaia  ke  kumu ;  he  ka- 
naono  hailima  ke  kiekie,  a  he  ka- 
naono  hailima  ka  laula ; 

4  Pakolu  na  papapohaku  kalai,  a 
e  pakahi  hoi  ka  papa  laau  hou  ;  a 
e  haawiia  ka  waiwai  mai  ka  hale  o 
ke  alii  mai : 

5  A  o  na  kiaha  gula  hoi  a  me  ke 
kala  o  ka  hale  o  ke  Akua,  na  mea 
a  Nebukaneza  i  lawe  ae  mai  ka 
luakini  mai  ma  Ierusalema,  a  hali 
mai  i  Babulona,  e  hoihoiia'ku,  a  e 
haliia  aku  i  ka  luakini  ma  Ierusa- 
lema,  o  kela  keia  ma  kona  wahi 
iho,  a  e  waiho  ma  ka  hale  o  ke 
Akua. 

6  Ano  hoi,  e  Tatenai,  ke  kiaaina 
ma  kela  aoao  o  ka  muliwai,  a  me 
Setare-bozenai,  a  me  ko  laua  poe 
hoalawehana,  ka  poe  Aparesaka, 
ma  kela  aoao  o  ka  muliwai,  e  hoo- 
kaawaleiaoukou  mai  iawahi  aku. 

7  E  waiho  malie  oukou  i  ka  hana 
o  keia  hale  o  ke  Akua;  a  o  ke  alii 
kiaaina  o  na  Iudaio,  a  me  ka  poe 
kahiko  o  na  Iudaio,  e  hana  lakou 
i  keia  hale  o  ke  Akua  ma  kona 
wahi. 

8  Eia  hoi  ka'u  e  kauoha  aku  nei  i 
ka  mea  a  oukou  e  hana  aku  ai  i  na 
lunakahiko  o  keia  poe  Iudaio,  no 
ka  hana  ana  i  keiahale  o  ke  Akua : 
noloko  mai  o  ka  waiwai  o  ke  alii, 
oia  ka  hookupu  ma  kela  aoao  o 
ka  muliwai,  e  haawi  koke  ia'ku 
ka  waiwai  no  keia  poe  kanaka,  i 
keakea  ole  ia'i  lakou. 

9  A  o  na  mea  e  pono  ai  lakou,  o 
na  keikibipikane,  a  o  na  hipaka- 
ne,  a  me  na  keikihipa,  no  na  mo- 
haikuni  na  ke  Akua  o  ka  lani,  o 
ka  palaoa,  ka  paakai,  o  ka  waina, 
a  me  ka  aila,  e  like  me  ke  kauoha 
a  na  kahunama  Ierusalema,  e  haa- 
wiia'ku  ia  na  lakou  i  kela  la  keia 
la,  aole  ka  ole : 

10  I  kaumaha  aku  ai  lakou  i  na 
mea  ala  i  ke  Akua  o  ka  lani,  a  i 

pule  aku  hoi  no  ke  ola  o  ke  alii,  a 
no  kana  mau  keiki. 

11  A  ke  kauoha  aku  nei  no  hoi 
au,  o  kela  kanaka  keia  kanaka  e 
hoololi  i  keia  olelo,  e  laweia  ka 
laau  mai  kona  hale  mai,  a  kuku- 
luia,  e  kaaweia  oia  maluna  o  ia 
mea,  a  e  hooliloia  kona  hale  i  puu 
lepo  no  keia  mea. 

12  A  o  ke  Akua,  nana  i  waiho  ko- 
na  inoa  malaila,  e  luku  aku  ia  i 
na'lii  a  pau,  a  me  na  kanaka,  ke  o 
aku  ko  lakou  lima  e  hoololi,  a  e 
wawahi  i  keia  hale  o  ke  Akua  ma 
Ierusalema.  Owau,  o  Dariu  ka  i 
kauoha  aku ;  e  hana  koke  ia  hoi 
oia. 

13  Tj  Alaila  o  Tatenai,  ke  kiaaina 
ma  keia  aoao  o  ka  muliwai,  o  Se- 
tare-bozenai,  a  me  ko  laua  hoala- 
wehana,  e  like  me  ka  mea  a  ke  alii 
i  hoouna  mai  ai,  pela  lakou  i  hana 
koke  aku  ai. 

14  A  hana  aku  la  na  luna  kahiko 
o  na  Iudaio,  a  ua  pomaikai  lakou 
ma  ka  wanana  a  Hagai  ke  kaula, 
a  me  Zakaria  ke  keiki  a  Ido.  A 
hana  lakou,  a  hoopaa  hoi,  e  like 
me  ke  kauoha  a  keAkua  o  kalse- 
raela,  a  like  hoi  me  ke  kauoha  a 
Kuro,  a  me  Dariu,  a  me  Aretasase- 
ta,  ke  alii  o  Peresia. 

15  A  ua  hoepaaia  keia  hale  i  ke 
kolu  o  ka  la  o  ka  malama  Adara, 
oia  ke  ono  o  ka  makahiki  a  Dariu 
ke  alii  i  noho  alii  ai. 

16  1  A  o  na  mamo  a  Iseraela,  na 
kahuna,  a  me  na  Levi,  a  me  na 
mea  i  koe  o  ka  poe  i  pio,  hoolaa 
aku  la  lakou  i  keia  hale  o  ke  Akua 
me  ka  olioli. 

17  A  kaumaha  aku  la  no  ka  hoo- 
laa  ana  i  keia  hnle  o  ke  Akua,  i 
hookahi  haneri  hipikane,  i  elua 
haneri  hipakane,  a  i  eha  haneri 
keikihipa;  a  i  umikumamalua  na 
kaokane  i  mohaihala  no  ka  Ise- 
raela  a  pau,  e  like  me  na  ohaua 
o  ka  Iseraela. 

18  A  hoonoho  iho  la  lakou  i  na 
kahuna  ma  ko  lakou  mau  papa,  a 
me  na  Levi  ma  ko  lakou  mau  pa- 
pa,  no  ka  oihana  o  ke  Akua  ma 
Ierusalema;  e  like  me  ke  kauoha 
ma  ka  buke  a  Mose. 

19  A  malama  aku  la  ka  poe  i  pio 


i  ka  moliaola,  i  ka  la  umikuma 
maha  o  ka  malama  mua. 

20  No  ka  mea,  ua  huikala  pu  ia 
na  kahuna,  a  me  na  Levi,  a  ua 
maemae  lakou  a  pau,  a  kalna  aku 
la  lakou  i  ka  moliaola,  no  ka  poe 
i  pio  a  pau,  a  no  ko  lakou  poe 
hoahanau  na  kahuna,  a  no  lakou 
iho. 

21  A  ai  iho  la  na  mamo  a  Iserae- 
la,  ka  poe  i  hoi  mai,  mai  ke  pio 
ana  mai,  a  me  ka  poe  a  pau  i  hoo- 
kaawale  ia  lakou  iho  mai  ka  mea 
haumia  o  na  lahuikanaka  o  ka 
aina,  e  imi  ia  Iehova  ke  Akua  o 
ka  Iseraela ; 

22  Amalama  lakou  i  ka  ahaaina 
berena  hu  ole  i  na  la  ehiku  me  ka 
olioli:  no  ka  mea,  o  Iehova  ka  i 
hoohauoli  mai  ia  lakou,  a  hoohuli 
mai  i  ka  naau  o  ke  alii  o  Asuria  ia 
lakou,  e  hooikaika  i  ko  lakou  li- 
ma  i  ka  hana  ana  i  ka  hale  o  ke 
Akua,  ke  Akua  o  ka  Iseraela. 

Ke  kuauhau  na  Ezera  mai  Aarona  mai.  6 
Hele  aku  ia  i  Ierusalema.  11  Ka  palapula 
kauoha  a  ke  alii,  a  Aretasaseta  ia  ia.  27 
Hoomaikai  aku  no  ia  ia  Iehova,  no  kona 
haawi  ana  mai  i  keia  manao  i  ke  alii. 

MAHOHE  iho  o  keia  mau  mea, 
i  ka  wa  i  alii  ai  o  Aretasase- 
ta,  ke  alii  o  Peresia,  o  Ezera  ke 
keiki  a  Seraia,  ke  keiki  a  Azaria, 
ke  keiki  a  Hilekia, 

2  Ke  keiki  a  Saluma,  ke  keiki  a 
Zadoka,  ke  keiki  a  Ahituba, 

3  Ke  keiki  a  Amaria,  ke  keiki  a 
Azaria,  ke  keiki  a  Meraiota, 

4  Ke  keiki  a  Zerahia,  ke  keiki  a 
Uzi,  ke  keiki  a  Buki, 

5  Ke  keiki  a  Abisua,  ke  keiki  a 
Piuehasa,  ke  keiki  a  Eleazara,  ke 
keiki  a  Aarona  ke  kakuna  nui : 

6  O  ua  Ezera  la,  pii  aku  la  ia  mai 
Babuloua  aku  ;  a  he  kakauolelo 
makaukau  no  ia  ma  ke  kanawai  o 
Mose,  ka  mea  a  Iehova  ke  Akua  o 
ka  Iseraela  i  haawi  mai  ai ;  a  haa- 
wi  mai  ke  alii  ia  ia  i  ka  mea  a  pau 
ana  i  noi  ai,  mamuli  o  ka  lima  o 
Iehova  o  kona  Akua  maluna  ona. 

7  A  pii  ae  la  kekahi  poe  o  na  ma- 
mo  a  Iseraela,  a  o  na  kahuna,  ame 
na  Levi,  a  me  ka  poe  mele,  a  me 
na  kiaipuka,  a  me  ka  poe  Netini,  i 

Ierusalema,  i  ka  hiku  o  ka  maka- 
kiki  o  Aretasaseta  ke  alii. 

8  A  hele  mai  ia  i  Ierusalema  i  ka 
lima  o  ka  malama,  oia  hoi  ka  hiku 
o  ka  makahiki  o  ke  alii. 

9  No  ka  mea,  i  ka  la  mua  o  ka 
malama  mua  kona  hoomaka  ana  e 
pii  mai  Babulona  aku,  a  i  ka  la 
mua  o  ka  lima  o  ka  malama,  hiki 
aku  ia  i  Ierusalema,  mamuli  o  ka 
lima  o  kona  Akua  maluna  ona  e 
pono  ai. 

10  No  ka  mea,  ua  hoomakaukau 
o  Ezera  i  kona  naau  e  imi  i  ke  ka- 
nawai  o  Iehova,  a  e  hana  aku  hoi, 
a  e  ao  aku  iloko  o  ka  Iseraela 
i  ke  kanawai,  a  me  ka  olelo  ku- 
paa. 

11 1[  Eia  ke  kope  o  ka  palapala  a 
Aretasaseta  ke  alii  i  haawi  aku  ai 
ia  Ezera  ke  kahuna,  ke  kakauole- 
lo,  he  kakauolelo  no  na  kauoha  a 
Iehova,  a  me  kona  mau  kanawai  i 
ka  Iseraela. 

12  O  Aretasaseta,  ke  alii  o  na'lii, 
ia  Ezera  ke  kahuna,  he  kakauole- 
lo  akamai  ma  ke  kanawai  o  ke 
Akua  o  ka  lani,  a  pela  aku  no. 

13  Na'u  no  e  kauoha  aku,  o  kela 
mea  keia  mea  o  na  kanaka  o  ka 
Iseraela,  o  na  kahuna,  a  me  na 
Levi  iloko  o  ko'u  aupuni,  i  make- 
make  e  hele  i  Ierusalema,  e  hele 
no  rae  oe. 

14  No  ka  mea,  ua  hoounaia'ku 
oe  mai  ke  alo  aku  o  ke  alii,  a  me 
na  kakaolelo  ona  ehiku,  e  nana 
aku  i  ko  īudea,  a  me  ko  Ierusale- 
ma,  mainuli  o  ke  kanawai  o  kou 
Akua  ma  kou  lima ; 

15  A  e  lawe  aku  hoi  i  ke  kala  a 
me  ke  gula  a  ke  alii,  a  me  kona 
mau  kakaolelo  i  mohai  aku  ai  no 
ke  Akua  o  ka  Iseraela,  aia  ma  Ie- 
rusalema  kona  noho  ana, 

16  A  o  ke  kala  a  pau  a  me  ke 
gula  e  loaa  ia  oe  iloko  o  ka  aina  o 
Babulona  nei,  me  na  manawalea  a 
na  kanaka,  a  me  na  kahuua  i  mo- 
hai  ai  no  ka  hale  o  ko  lakou  Akua 
ma  Ierusalema; 

17  I  kuai  koke  aku  ai  oe  me  keia 
kala  i  na  hipikane,  a  me  na  hipa- 
kane,  a  me  na  keikihipa  a  me  ka 
lakou  mohai  ai,  a  me  na  mohai 
inu,  a  kaumaha  aku  ia  lakou  ma- 

luna  o  ke  kuahu  o  ka  hale  o  ko 
oukou  Akua  ma  Ierusalema. 

18  A  o  ka  pono  ia  oe,  a  i  kou  poe 
hoahanau,  e  hana  me  ke  koena  o 
ke  kala,  a  me  ke  gula,  oia  ka  ou- 
kou  e  hana'i  ma  ka  makemake  o 
ko  oukou  Akua. 

19  A  o  na  kiaha  hoi  i  haawiia  nou 
no  ka  hana  ma  ka  hale  o  kou 
Akua,  oia  mau  mea  kau  e  hoihoi 
aku  ai  imua  o  ke  Akua  o  Ierusa- 
lema. 

20  A  o  na  mea  e  ae  i  pono  ai  ka 
hale  o  kou  Akua,  au  e  manao  e 
haawi  aku,  e  haawi  aku  no  oe  no- 
loko  mai  o  ka  halewaiwai  o  ke 
alii. 

21  A  owau,  owau  o  Aretasaseta 
ke  alii,  ke  kauoha  aku  nei  i  ka 
poe  malama  waiwai  a  pau  ma  kela 
aoao  o  ka  muliwai,  o  na  mea  a  pau 
a  Ezera  ke  kahuna,  ke  kakauolelo 
o  ke  kanawai  o  ke  Akua  o  ka  lani, 
e  noi  aku  ai  ia  oukou,  e  hana  koke 
ia  ia  mea ; 

22  A  hiki  ika  haneri  talena  kala, 
a  i  haneri  kora  hua  palaoa,  a  i  ka 
haneri  bato  waina,  a  i  ka  haneri 
bato  aila,  a  me  ka  paakai  aole  e 
hoakakaia. 

23  A  o  ka  mea  a  pau  i  kauohaia 
e  ke  Akua  o  ka  lani,  e  hana  koke 
ia  ia  mea  no  ka  hale  o  ke  Akua  o 
ka  lani :  no  ka  mea,  no  ke  aha  la 
e  kauia  mai  ai  ka  inaina  maluna  o 
ke  aupuni  o  ke  alii,  a  me  kana  poe 
keiki  ? 

24  Ke  hoike  aku  nei  no  hoi  ma- 
kou  ia  oukou,  no  na  kahuna  a  pau, 
a  no  na  Levi,  no  ka  poe  mele,  uo 
na  kialpuka,  no  ka  poe  Netini,  a 
me  ka  poe  lawelawe  ma  keia  kale 
o  ke  Akua,  aole  he  pono  ke  auhau 
ia  lakou  i  ka  uku,  a  me  ka  hooku- 
pu,  a  me  ke  dute. 

25  A  o  oe,  e  Ezera,  ma  ka  naauao 
o  kou  Akua,  ka  mea  ma  kou  lima, 
e  hoonoho  i  na  luna,  a  i  na  luna- 
kanawai,  na  mea  e  hooponopono  i 
na  kanaka  a  pau  ma  kela  aoao  o 
ka  muliwai,  i  na  mea  a  pau  i  ike  i 
na  kanawai  o  kou  Akua,  a  e  ao 
aku  i  ka  poe  ike  ole. 

26  A  o  ka  mea  malama  ole  i  ke 
kanawai  o  kou  Akua,  a  me  ke  ka- 
nawai  o  ke  alii,  e  hoopai  koke  ia'- 

ku  oia,  ina  no  ka  make,  a  no  ke  ki- 
pakuia  ana,  a  no  ka  hao  ana  o  ka 
waiwai,  a  no  ka  hoopaa  iloko  o  ka 
halepaahao. 

27  H  E  koomaikaiia  o  Iehova  ke 
Akua  o  ko  kakou  poe  kupuna,  na- 
na  i  haawi  keia  nianao  iioko  o  ka 
naau  o  ke  alii,  e  hoenani  i  ka  hale 
o  Iehova  ma  Ierusalema  ; 

28  A  i  lokomaikai  hoi  ia'u  imua 
o  ke  alii,  a  me  kona  poe  kakaole- 
lo,  a  me  na  luna  nui  o  ke  alii.  A 
ua  hooikaikaia  au  ma  ka  lima  o 
Iehova  ko'u  Akua  maluna  o'u ;  a 
hoakoakoa  ae  la  au  i  na  luna  o  ka 
Iseraela,  e  pii  pu  me  au. 

MOKUNA  VIII. 

Papainoa  o  ka  poe  i  pii  pu  me  Ezera  i  Ierusa- 
lema.  15  lmi  aku  o  Ezera  i  na  kahuna. 
21  Hookeai  lakou.  24  Haawi  aku  o  Ezera 
i  ka  waiwai  laa  na  na  kahuna  e  malama. 
31  Hiki  pomaikai  aku  lakou  i  lerusalema. 
33  Hoike  i  na  waiwoi,  a  kaumaha  aku  i 
na  mohai.    36  Hoike  i  ke  kauoha  a  ke  alii. 

EIA  ka  poe  koikoi  o  na  makua, 
a  me  ke  kuauhau  o  lakou,  ka 
poe  i  pii  pu  me  au,  mai  Babulona 
aku,  i  ke  au  ia  Aretasaseta  ke 
alii. 

2  No  na  mamo  a  Pinehasa ;  o  Ge- 
resoma;  no  na  mamo  a  Itamara; 
o  Daniela;  no  namamo  aDavida; 
o  Hatusa ; 

3  No  na  mamo  a  Sekania,  no  na 
mamo  a  Parosa;  o  Zekaria:  a  me 
ia  ua  heluia  ma  ke  kuauhau  o  na 
kane,  hookahi  haneri  a  me  kana- 
lima. 

4  No  na  mamo  a  Panatamoaba; 
o  Elihoenai  ke  keiki  a  Zerahia,  a 
me  ia  no  elua  haneri  kane. 

5  No  na  mamo  a  Sekania ;  o  ke 
keiki  a  Iahaziela,  a  me  ia  no  eko- 
lu  haneri  kane. 

6  No  na  mamo  a  Adina ;  o  Ebe- 
da,  ke  keiki  a  Ionatana,  a  me  ia  no 
he  kanalima  kane. 

7  No  na  mamo  a  Elama ;  o  Ie- 
saia,  ke  keiki  a  Atalia,  a  me  ia  no 
he  kanahiku  kane. 

8  No  na  mamo  a  Sepatia ;  o  Ze- 
badia  ke  keiki  a  Mikaela,  a  me  ia 
no  he  kanawalu  kane. 

9  No  na  mamo  a  Ioaba;  o  Oba- 
dia  ke  keiki  a  lehiela,  a  me  ia  no 
elua  haneri  a  me  ka  umikumama- 
walu  kane. 


10  O  na  mamo  a  Selomita;  o  ke 
keiki  a  Iosipia,  a  me  ia  no  hooka- 
hi  haneri  a  me  kanaono  kane. 

11  No  na  mamo  a  Bebai;  o  Ze- 
karia  ke  keiki  a  Bebai,  a  me  ia  no 
he  iwakalua  a  me  kumamawalu 
kane. 

12  No  na  mamo  a  Azegada;  o 
Iohanana  ke  keiki  a  Hakatana,  a 
me  ia  no  hookahi  haneri  a  me  ka 
umi  na  kane. 

13  No  na  mamo  hope  a  Adonika- 
ma,  a  eia  ka  inoa  o  lakou,  o  Elipe- 
leta,  o  Ieiela,  a  me  Semaia,  a  me 
lakou  no  he  kanaono  kane. 

14  A  no  na  mamo  hoi  a  Bigevai ; 
o  Utai,  a  o  Zabuda,  a  me  laua  no 
he  kanahiku  na  kane. 

15  U  A  hoakoakoa  ae  la  au  ia  la- 
kou  ma  ka  muliwai  e  kahe  ana  i 
Ahava,  a  malaila  makou  i  hoo- 
moana'i  i  na  la  ekolu:  a  nana  aku 
la  au  i  na  kanaka,  a  me  na  kahu- 
na,  aole  i  loaa  malaila  kekahi  o  na 
mamo  a  Levi. 

16  Alaila  kii  aku  la  au  ia  Elieze- 
ra,  a  ia  Ariela,  a  ia  Simaia,  a  ia 
Elenatana,  a  ia  Iariba,  a  ia  Ele- 
natana,  a  ia  Natana,  a  ia  Zeka- 
ria,  a  me  Mesulama,  he  mau  mea 
koikoi;  a  ia  Ioiariba,  a  ia  Elena- 
tana,  he  mau  mea  naauao. 

17  A  hoouua  aku  au  ia  lakou  e 
kauoha  ia  Ido,  i  ka  luna  ma  ke 
kauwahi  i  Kasipia,  a  hai  aku  au  ia 
lakou  i  na  mea  a  lakou  e  olelo 
aku  ai  ia  Ido,  a  me  kona  mau  hoa- 
hanau,  ka  poe  Netini  ma  ke  kau- 
wahi  i  Kasipia,  e  lawe  mai  lakou 
na  makou  i  mea  lawelawe  no  ka 
hale  o  ko  kakou  Akua. 

18  A  ma  ka  lima  o  ke  Akua  ma- 
luna  o  makou  e  pono  ai,  lawe  mai 
lakou  no  makou  i  kekahi  kanaka 
naauao  no  na  keiki  a  Maheli,  ka 
mamo  a  Levi,  ke  keiki  a  Iseraela; 
a  ia  Serebia,  me  kana  mau  kei- 
ki,  a  me  kona  mau  hoahanau  he 
umikumamawalu ; 

19  A  me  Hasabia,  a  me  ia  no  o 
Iesaia,  no  na  mamo  a  Merari,  ko- 
na  mau  hoahanau,  a  me  ka  lakou 
mau  keiki,  he  iwakalua; 

20  A  no  ka  poe  Netini,  na  mea  a 
Davida,  a  me  na  luna  i  hoonoho  ai 
no  ka  oihana  Levi,  elua  haneri  a 

me  ka  iwakalua  Netini:   ua  ka- 
heaia  lakou  a  pau  ma  ka  inoa. 

21  ĪI  Alaila  kukala  aku  au  i  koo- 
keai  malaila  ma  ka  muliwai  o 
Ahava,  i  hoohaahaa  iho  ai  makou 
ia  makou  iho  imua  o  ko  kakou 
Akua,  e  imi  aku  ia  ia  i  aoao  pono 
no  makou,  a  no  ka  makou  kama- 
lii,  a  no  ka  makou  waiwai  a  pau. 

22  No  ka  mea,  ua  hilahila  no  wau 
e  noi  aku  i  ke  alii  i  poe  koa,  a  me 
na  holohololio,  e  kokua  ia  makou 
no  na  enemi  ma  ke  ala :  no  ka 
mea,  ua  olelo  makou  i  ke  alii,  i  ka 
i  ana'ku,  O  ka  lima  o  ko  kakou 
Akua  maluna  o  lakou  a  pau  e  po- 
no  ai,  o  ka  poe  e  imi  ana  ia  ia ; 
aka,  ua  ku  e  mai  kona  mana  a  me 
kona  huhu  i  ka  poe  a  pau  e  haa- 
lele  ia  ia. 

23  A  hookeai  iho  la  makou,  a  no- 
noi  aku  i  ko  kakou  Akua  no  keia 
mea ;  a  hoolohe  mai  no  ia  ia  ma- 
kou. 

24  1[  Alaila  hookaawale  au  i  na 
luna  kahuna  he  umikumamalua,  o 
Serebia,  o  Hasabia,  a  he  umi  o  ko 
laua  mau  hoahanau  me  laua ; 

25  A  kaupaona  iho  la  au  no  la- 
kou  i  ke  kala,  a  i  ke  gula,  a  me  na 
kiaha,  ka  manawalea  no  ka  hale  o 
ko  kakou  Akua,  a  ke  alii,  a  me 
kona  poe  kakaolelo,  a  me  kona 
poe  luna,  a  me  ka  Iseraela  a  pau  e 
noho  ana,  i  haawi  mai  ai : 

26  Kaupaona  aku  la  au  no  ko  la- 
kou  lima  i  eono  haneri  a  me  kana- 
lima  talena  kala,  a  me  na  kiaha 
kala  hookahi  haneri  talena,  a  me 
ke  gula  hookahi  haneri  talena ; 

27  A  he  iwakalua  bola  gula,  hoo- 
kahi  tausani  derama;  e  elua  kia- 
ha  keleawe  melemele  maikai,  he 
nui  ke  kumukuai,  e  like  me  ke 
gula. 

28  A  i  aku  la  au  ia  lakou,  Ua  hoo- 
laaia  oukou  no  Iehova :  ua  hoo- 
laaia  no  hoi  na  kiaha ;  a  o  ke  kala 
a  me  ke  gnla,  he  makana  wale  no 
Iehova  ke  Akua  o  ko  oukou  poe 
kupuna. 

29  E  makaala  oukou,  a  e  malama 
hoi,  a  kaupaona  oukou  ia  mea 
imua  o  na  luna  kahuna  a  me  na 
Levi,  a  me  na  mea  koikoi  o  na 
makua  o  ka  Iseraela  ma  Ierusale- 

ma,  iloko  o  na  keena  ma  ka  hale 
o  Iehova. 

30  A  lawe  ae  la  na  kahuna  a  me 
na  Levi  i  ke  kala,  a  me  ke  gula,  a 
me  na  kiaha  i  kaupaonaia,  e  hali 
aku  i  Ierusalema  ma  ka  hale  o  ko 
kakou  Akua. 

31  ^l  A  haalele  makou  i  ka  muli- 
wai  o  Ahava,  i  ka  la  umikumama- 
lua  o  ka  malama  mua,  e  hele  i  Ie- 
rusalema;  a  maluna  o  makou  ka 
lima  o  ko  makou  Akua,  a  hoopa- 
kele  no  oia  ia  makou  i  ka  lima  o 
ka  enemi,  a  me  ka  poe  hoohalua 
ma  ke  ala. 

32  A  hele  mai  makou  i  Ierusale- 
ma,  a  noho  malaila  i  na  la  ekolu. 

33  1[  A  i  ka  ha  o  ka  la,  kaupao- 
naia  ke  kala,  a  me  ke  gula,  a  me 
na  kiaha,  iloko  o  ka  hale  o  ko  ka- 
kou  Akua,  raa  ka  lima  o  Meremo- 
ta,  ke  keiki  a  Uria  ke  kahuna ;  a 
me  ia  no  o  Eleazara,  ke  keiki  a 
Pinehasa;  a  me  lakou  no  o  Ioza- 
bada,  ke  keiki  a  lesua,  a  o  Noaelia, 
ke  keiki  a  Binui,  no  na  Levi ; 

34  Ma  ka  helu  ana,  a  me  ke  kau- 
paona  ana,  o  na  mea  a  pau  :  a  o 
na  paona  a  pau,  ua  kakauia  i  kela 
manawa. 

35  A  o  na  keiki  a  ka  poe  pio  i 
hoi  hou  mai,  kaumaha  aku  lakou 
i  na  mohaikuui  i  ke  Akua  o  ka 
Iseraela,  he  umikumamalua  na  bi- 
pikane  no  ka  Iseraela  a  pau,  alie 
kanaiwakumamaono  na  hipaku- 
ne,  a  he  kanahikukumamahiku 
na  keikihipa,  he  umikumamalua 
na  kaokane,  i  mohai  hala :  oia 
mea  a  pau  i  mohaikuni  ia  le- 
hova. 

36  Tf  A  haawi  aku  lakou  i  na 
kauoha  a  ke  alii,  i  na  kiaaina,  a 
me  na'lii  aimoku  o  ke  alii  ma  keia 

kokua  la- 
ka  hale  o 


aoao  o  ka  muliwai ;  o 
kou  i  na  kanaka,  a  me 
ke  Akua. 


MOKUNA  IX. 

Kaumaha  ka  naau  o  Ezera  i  ka  hookaawale 
ole  o  ka  Iseraela  ia  lakou  iho  mai  na  kana-; 
ka  o  ka  aina  aku.  5  Pule  aku  no  ia,  a  hai 
aku  i  ka  hewa  i  ke  Akua. 

APAU  keia  mau  mea  i  ka  ha- 
naia,  hele  mai  na  luna  ia'u,  i 
mai  la,  O  na  kanaka  o  ka  Iseraela, 
a  me  na  kahuna,  a  me  na  J^evi, 

aole  lakou  i  hookaawale  ia  lakou 
iho  mai  na  kanaka  o  na  aina  aku, 
e  hana  ana  no  e  like  me  na  mea 
hoopailua  o  ka  Kanaana,  o  ka  He- 
ta,  o  ka  Periza,  o  ka  Iebusa,  o  ka 
Amona,  a  me  ka  Aigupita,  a  me 
ka  Amora. 

2  A  ua  lawe  lakou  i  na  kaikama- 
hine  a  lakou  i  wahine  na  lakou,  a 
na  ka  lakou  mau  keikikane ;  a  ua 
hui  pu  ka  poe  laa  ia  lakou  iho  me 
na  kanaka  o  na  aina ;  a  o  na  haku, 
a  me  na  luna,  o  lakou  ke  kumu  o 
keia  hewa. 

3  A  lohe  au  i  keia  mea,  haehae 
iho  la  au  i  kuu  lole  komo,  a  me 
kuu  aahu,  a  huki  aku  la  i  ke  oho 
o  kuu  poo,  a  me  kuu  umiumi,  a 
noho  pilihua  iho  la  au. 

4  Alaila  houluuluia  ae  la  io'u  nei 
ka  poe  a  pau  i  haalulu  i  na  olelo  a 
ke  Akua  o  ka  Iseraela,  no  ka  he- 
wa  o  ka  poe  i  pio  ;  a  noho  pili- 
hua  iho  la  au,  a  hiki  i  ka  mohai 
ahiahi. 

51  A  i  ka  mohai  ahiahi  ku  ae  la 
au  mai  kuu  kaumaha  ana,  a  hae- 
hae  iho  la  i  kuu  lole  komo,  a  me 
kuu  aahu,  kukuli  iho  la  au,  a  ho- 
hola  aku  la  i  kuu  mau  lima  ia  Ie- 
hova  i  ko'u  Akua. 

6  I  aku  la,  E  kuu  Akua  e,  ua  hi- 
lahila  wau,  ua  wiwo  hoi,  ke  nana 
ae  ko'u  mau  maka  ia  oe,  e  kuu 
Akua :  no  ka  mea,  ua  hoonuiia  ko 
makou  hewa  maluna  o  ke  poo,  a 
ua  hookiekieia  ko  makou  hala  i 
ka  lani. 

7  Mai  ka  manawa  o  ko  makou 
poe  makua,  ua  noho  makou  iloko 
o  ka  hewa  nui,  a  hiki  i  keia  mana- 
wa ;  a  no  ko  makou  hewa,  i  haa- 
wiia  makou,  a  me  ko  makou  mau 
alii,  a  me  ko  makou  poe  kahuna, 
iloko  o  ka  lima  o  na'lii  o  na  aina 
e,  i  ka  pahikaua,  a  i  ka  lawe  pio 
ana,  a  i  ka  lukuia,  a  i  ka  hilahila 
o  na  maka,  e  like  me  ia  i  keia  la. 

8  Ano  i  ka  wa  pokole,  ua  aho- 
nuiia  makou,  mai  Iehova  ko  ma- 
kou  Akua  mai,  e  waiho  mai  no 
makou  i  kekahi  poe  i  pakele,  a  e 
haawi  mai  ia  makou  i  ka  onipaa 
ana  ma  kona  wahi  hoano,  i  hoo- 
malamalama  mai  ai  ke  Akua  i  ko 
makou  maka,  a  i  haawi  mai  ai  i 

wahi  oluolu  iki  iloko  o  ko  makou 
luhi. 

9  No  ka  mea,  he  poe  makou  i 
hooluhiia  ;  aka,  aole  i  haalele  mai 
ko  makou  Akua  ia  makou  i  ko 
makou  luhi  ana,  a  ua  haawi  mai 
ia  makou  i  ka  lokomaikaiia  imua 
o  na'lii  o  Peresia,  e  haawi  mai  ia 
makou  i  ka  oluolu,  e  kukulu  i  ka 
hale  o  ko  makou  Akua,  a  e  hana 
hou  i  kona  mau  wahi  i  hiolo,  a  e 
haawi  ia  makou  i  wahi  pa  ma  Iuda 
a  ma  Ierusalema. 

10  Ano,  e  ko  makou  Akua,  heaha 
ka  makou  e  olelo  aku  ai  mahope 
o  keia?  no  ka  mea,  ua  haalele 
makou  i  kau  mau  kauoha, 

11  Na  mea  au  i  kauoha  mai  ai 
ma  ka  lima  o  kau  poe  kauwa,  na 
kaula,  i  mai  la,  O  ka  aina,  kahi  a 
oukou  e  hele  ai  a  komo,  he  aina 
haumia  i  ka  mea  haumia  o  na  ka- 
naka  o  na  aina,  me  ko  lakou  mea 
hoopailua,  na  mea  a  lakou  i  hoo- 
piha  ai  me  ko  lakou  mau  mea  pe- 
lapela  mai  kela  aoao,  a  hiki  i  keia 
aoao. 

12  No  ia  mea,  mai  haawi  aku  ou- 
kou  i  ka  oukou  poe  kaikamahine 
na  ka  lakou  mau  keikikane,  a  mai 
lawe  hoi  i  ka  lakou  mau  kaikama- 
hine  na  ka  oukou  poe  keikikane, 
aole  hoi  e  imi  i  ko  lakou  malu,  a 
me  ko  lakou  pono  i  na  manawa  a 
pau;  i  ikaika  ai  oukou,  a  ai  hoi  i 
ka  maikai  o  ka  aina,  a  e  waiho  aku 
ia  i  wahi  e  noho  ai  no  ka  oukou 
poe  keiki  i  ka  manawa  pau  ole. 

13  A  mahope  o  na  mea  a  pau  i 
hiki  mai  ai  maluna  o  makou  no  ka 
makou  hana  hewa  ana,  a  me  ko 
makou  lawehala  nui  ana,  no  ka 
mea,  o  oe  ko  makou  Akua,  ua 
hoopai  uuku  mai  ia  makou  i  ko 
makou  hewa,  a  ua  haawi  mai  oe 
no  makou  i  ka  pakele  e  like  me 
keia. 

14  E  haihai  hou  anei  makou  i 
kau  mau  kauoha,  a  e  mare  makou 
me  na  kanaka  o  keia  mau  mea 
haumia?  aole  anei  oe  e  huhu  mai 
ia  makou,  a  hoopau  mai  oe  ia  ma- 
kou,  aohe  mea  koe,  aohe  mea  pa- 
kele? 

15  E  Iehova  ke  Akua  o  ka  Ise- 
raela,  he  pono  kou ;   no  ka  inea, 

ke  koe  nei  makou  e  pakele  ana,  e 
like  me  ia  i  keia  la;  eia  hoi  ma- 
kou  imua  ou  iloko  o  ko  makou 
hala;  no  ka  mea,  aole  e  hiki  ia 
makou  ke  ku  imua  ou  no  keia 
mea. 

MOKUNA  X. 

Uwe  pu  na  kanaka  me  Ezera.  2  Hooliiki 
iho  la  e  haalele  i  ka  lakou  mau  wahine  e. 
6  Hooakoakoa  o  Ezera  i  na  kanaka  male- 
rusalema.  15  Hana  lakou  e  like  me  ko  la- 
kou  hoohiki  ana  a  hookuke  aku  i  ka  lakou 
mau  wahine  e.  18  Na  inoa  o  ka  poe  i  lawe 
i  na  wahine  e. 

APAU  ka  Ezera  pule  ana,  a 
me  ka  uwe  ana,  a  me  ka  moe 
ana  imua  o  ka  hale  o  ke  Akua, 
hoakoakoaia  ae  la  io  na  la  he 
anaina  kanaka  nui  loa  o  ka  Ise- 
raela,  na  kane,  me  na  wahine  a 
me  na  kamalii;  no  ka  mea,  he  nui 
loa  ka  uwe  o  na  kanaka. 

2  A  olelo  mai  o  Sekania  ke  keiki 
a  Iehiela,  no  na  mamo  a  Elama,  i 
mai  la  ia  Ezera,  Ua  hana  hewa  ma- 
kou  i  ke  Akua,  a  ua  lawe  makou  i 
na  wahine  e  no  na  kanaka  o  ka  ai- 
na :  aka  ano,  he  manaolana  no  ilo- 
ko  o  ka  Iseraela  no  keia  iuea. 

3  Ano  hoi,  e  hoohiki  kakou  i  ko 
kakou  Akua  e  hookuke  aku  i  na 
wahine  a  pau,  a  me  na  mea  a  la- 
kou  i  hanau  ai,  e  like  me  ke  ao 
ana  a  kuu  haku,  a  me  ka  poe  e 
makau  ana  i  ke  kauoha  a  ko  ka- 
kou  Akua ;  a  e  hanaia  ia  mea  ma 
ke  kanawai. 

4  E  ku  ae  oe,  no  ka  mea,  ia  oe 
no  keia  mea:  o  makou  pu  kekahi 
me  oe ;  e  ikaika  oe,  a  e  hana. 

5  Alaila  ku  ae  la  o  Ezera,  a  hoo- 
hiki  aku  la  i  na  kahuna  nui,  i  na 
Levi,  a  me  ka  Iseraela  a  pau,  e 
hana  lakou  e  like  me  keia  olelo. 
A  hoohiki  iho  la  lakou. 

6  T[  Alaila  ku  ae  la  o  Ezera  mai 
ke  alo  mai  o  ka  hale  o  ke  Akua,  a 
komo  iloko  o  ke  keena  o  Iehoha- 
nana  ke  keiki  a  Eliasiba ;  a  hiki 
aku  ia  ilaila,  aole  ia  i  ai  i  ka  ai, 
aole  hol  i  inu  i  ka  wai ;  no  ka  mea, 
uwe  iho  la  ia  no  ka  hewa  o  ka  poe 
pio  i  hoi  mai. 

7  A  hai  aku  la  lakou  ma  Iuda,  a 
ma  Ierusalema  i  ka  poe  pio  a  pau 
e  houluulu  lakou  ma  Ierusalema ; 

8  A  o  na  mea  a  pau  i  hele  ole  mai 

i  na  la  ekolu,  e  like  me  ke  kauoha 
a  na  luna,  a  me  ka  poe  kahiko,  e 
hoolaaia  kona  waiwai  a  pau,  a  e 
hookaawaleia  oia  mai  ke  anaina 
kanaka  aku  o  ka  poe  pio  i  lawe 
pio  ia  aku. 

9  H  Alaila  hoakoakoaia  ae  la  na 
kanaka  a  pau  o  ka  Iuda,  a  o  ka 
Beniamina  i  Ierusalema  i  na  la 
ekolu,  i  ka  iwa  o  ka  malama,  a  i 
ka  la  iwakalua  o  ka  malama ;  a 
noho  iho  la  na  kanaka  a  pau  ma 
ke  ala  o  ka  hale  o  ke  Akua,  e  haa- 
lulu  ana  no  keia  mea,  a  no  ka  ua 
nui. 

10  Ku  ae  la  o  Ezera  ke  kahuna, 
a  olelo  aku  la  ia  lakou,  Ua  hana 
hewa  oukou,  a  ua  lawe  i  na  wahi- 
ne  e,  e  hoomahuahua  i  ka  hala  o 
ka  Iseraela. 

11  Ano  hoi,  e  hai  aku  oukou  ia 
Iehova  ke  Akua  o  ko  oukou  poe 
makua,  a  e  hana  i  kona  makema- 
ke ;  a  hookaawale  oukou  ia  oukou 
iho  mai  na  kanaka  o  ka  aina  aku, 
a  mai  na  wahine  e  aku. 

12  Alaila  olelo  mai  la  ka  ahaka- 
naka  a  pau,  i  mai  la  me  ka  leo 
nui,  E  like  me  kau  olelo,  pela  ma- 
kou  e  hana  aku  ai. 

13  Aka,  ua  nui  na  kanaka,  a  he 
manawa  ua  nui,  aole  e  hiki  ia  ma- 
kou  ke  ku  mawaho,  a  o  ka  hana, 
aole  ia  no  ka  la  hookahi,  aole  no 
na  la  elua  ;  no  ka  mea,  ua  nui  na 
mea  o  makou  i  hana  hewa  ma 
keia  mea. 

14  Ano  hoi,  e  hoonohoia  na  luna 
o  ka  ahakanaka  a  pau,  a  o  na  mea 
a  pau  ma  ko  kakou  mau  kulana- 
kauhale  i  lawe  i  na  wahine  e,  e 
hele  mai  lakou  i  ka  manawa  mao- 
popo,  a  me  lakou  pu  no  na  luna- 
kahiko  o  kela  kulanakauhale  keia 
kulanakauhale,  a  me  na  lunakana- 
wai  ona,  a  e  hoohuli  ae  i  ka  inaina 
o  ko  kakou  Akua  mai  o  kakou 
aku  no  keia  hewa. 

15  T[  O  Ionatana  wale  no,  ke  kei- 
ki  a  Asahela,  a  o  Iahazia  ke  keiki 
a  Tikeva  i  noho  no  keia  mea,  a  o 
Mesulama,  a  me  Sabetai  ka  Levi, 
i  kokua  mai  ia  laua. 

16  A  hana  aku  la  pela  ka  poe  pio 
i  hoi  mai.  A  o  Ezera  ke  kahuna, 
iuena  kanaka  koikoi  o  na  makua, 

no  kn  hale  o  ko  lakou  mau  raa- 
kua,  o  lakou  a  pau  raa  ko  lakou 
inoa  i  hookaawaleia,  a  noho  iho  la 
iakou  i  ka  la  raua  o  ka  umi  o  ka 
malama  e  hookolokolo  ai  i  keia 
mea. 

17  A  hoopau  lakou  me  na  kana- 
ka  a  pau  i  lawe  i  na  wahine  e,  i  ka 
la  akahi  o  ka  malama  mua. 

18  H  A  ua  loaa  iwaena  o  na  keiki 
a  na  kahuna,  na  mea  i  lawe  i  na 
wahine  e ;  no  na  mamo  a  lesua  ke 
keiki  a  Iozadaka,  a  me  kona  mau 
hoahanau,  o  Maaseia,  a  o  Eliezera, 
o  Iariba,  a  me  Gedalia. 

19  A  haawi  mai  lakou  i  ko  lakou 
mau  lima  e  hookuke  aku  i  ka  la- 
kou  mau  wahine ;  a  kaumaha  aku 
lakou  i  ka  hipakane  o  ka  poe  hipa 
i  mohaihala  no  ko  lakou  lawehala 
ana. 

20  A  no  na  mamo  a  Imera ;  o  Ha- 
nani,  a  me  Zebadia. 

21  A  no  na  mamo  a  Harima ;  o 
Maaseia,  o  Elia,  o  Semaia,  o  Ie- 
hiela,  a  me  Uzia. 

22  A  no  na  mamo  a  Pasura;  o 
Elioenai,  o  Maaseia,  o  Isemaela, 
o  Nataneela,  o  Iozabada,  a  me 
Elasa. 

23  A  no  na  Levi;  o  Iozabada,  o 
Simei,  o  Kelaia,  (oia  o  Kelita,)  o 
Petahia,  o  Iuda,  a  me  Eliezera. 

24  A  no  ka  poe  mele;  o  Aliasi- 
ba :  a  no  na  kiaipuka ;  o  Saluma, 
o  Telema,  a  me  Uri. 

25  A  no  ka  Iseraela  hoi ;  no  na 
mamo  a  Parosa;  o  Ramia,  o  Iezia, 
o  Malekia,  Miamina,  o  Eleazara,  o 
Malekiia,  a  me  Benaia. 

26  A  no  na  mamo  a  Elama;  o 
Matania,  o  Zekaria,  o  Iehiela,  o 
Abedi,  o  Ieremota,  a  me  Elia. 

27  A  no  na  mamo  a  Zatu:   o 


Elioenai,  o  Eliasiba,  o  Matania,  o 
Ieremota,  o  Zabada,  a  me  Aziza. 

28  A  no  na  maino  a  Bebai;  o  le- 
hohanana,  o  Hanania,  o  Zabai,  a 
rae  Atelai. 

29  A  no  na  mamo  a  Bani;  o 
Mesulama,  o  Maluka,  o  Adaia,  o 
Iasuba,  o  Seala,  a  me  Ramota. 

30  A  no  na  mamo  a  Pahata-moa- 
ba ;  o  Adena,  o  Kelala,  o  Benaia, 
o  Maaseia,  o  Matania,  o  Bezalee- 
la,  o  Binui,  a  me  Manase. 

31  A  no  na  mamo  a  Harima;  o 
Eliezera,  o  Isiia,  o  Malekia,  o  Se- 
maia,  o  Simeona, 

32  O  Beniamina,  o  Maluka,  a  me 
Semaria. 

33  A  no  na  mamo  a  Hasuma ;  o 
Matenai,  o  Matata,  o  Zabada,  o 
Elipeleta,  o  Ieremai,  o  Manase,  a 
me  Simei. 

34  No  na  mamo  a  Bani ;  o  Maa- 
dai,  o  Amerama,  a  me  Uela, 

35  O  Benaia,  o  Bedeia,  o  Kelu, 

36  O  Vania,  o  Meremota,  o  Elia- 
siba, 

37  O  Matania,  o  Matenai,  a  me 
Iaasau, 

38  A  o  Bani,  o  Binui,  o  Simei, 

39  A  o  Selemia,  o  Natana,  a  me 
Adaia, 

40  O  Makenadebai,  a  Sasai,  o  Se- 
harai, 

41  O  Azareela,  o  Selemia,  o  Se- 
maria, 

42  O  Saluma,  o  Amaria,  o  Iose- 
pa. 

43  No  na  mamo  a  Nebo  ;  o  Ieie- 
la,  o  Matitia,  o  Zabada,  o  Zebina, 
o  Iadau,  o  Ioela,  o  Benaia. 

44  O  keia  mau  mea  a  pau,  ua 
lawe  lakou  i  na  wahine  e ;  a  o  na 
wahine  a  kekahi  poe  o  lakou  ua 
hanau  keiki  na  lakou. 

MOKUNA  I. 

No  ko  Nehemia  uwe  ana  a  me  kana  pule. 

ONA  olelo  a  Neheinia  ke  kei- 
ki  a  Hakalia.  I  ka  malama 
o  Kiseleu,  i  ka  iwakalua  o  ka  ma- 
kahiki,  iloko  no  wau  o  Susana  o 
ka  pakaua ; 

2  A  hiki  mai  la  o  Hanani,  keka- 
hi  o  na  hoahanau  o'u,  oia  a  me 
kekahi  mau  kanaka  o  ka  Iuda ;  a 
ninau  aku  au  ia  lakou  no  ka  poe 
o  ka  Iuda  i  pakele,  ka  poe  i  koe  i 
ka  lawe  pio  ana,  a  no  Ierusalema 
uo  hoi. 

3  A  i  mai  la  lakou  ia'u,  O  ka  poe  i 
haaleleia  malaila,  ma  ka  mokuna, 
ka  poe  i  koe  i  ka  lawe  pio  ana, 
iloko  no  lakou  o  ka  popilikia  nui 
a  me  ka  hoinoia  mai ;  a  o  ka  pa  o 
Ierusalema,  ua  hoohioloia,  a  o  na 
panipuka  no  hoi  ona,  ua  pau  i  ke 
ahi. 

4  Tf  A  i  ko'u  lohe  ana  i  keia 
mau  mea,  noho  no  au  ilalo,  a 
uwe  iho  la,  a  kaniuhu  no  hoi  i 
kekahi  mau  la,  e  hoopololi  ana  a 
e  pule  ana  hoi  imua  o  ke  Akua 
o  ka  lani, 

5  A  i  aku  la,  Ke  noi  aku  nei  au 
ia  oe,  e  Iehova  ke  Akua  o  ka  lani, 
ke  Akua  nui  hooweliweli,  e  mala- 
ma  aua  i  ka  berita  a  i  ke  aloha  no 
ka  poe  i  aloha  aku  ia  ia  a  malama 
hoi  i  kana  mau  kauoha ; 

6  E  haliu  mai  no  kou  pepeiao,  a 
e  kaakaa  kou  mau  maka,  i  lohe 
oe  i  ka  pule  a  kau  kauwa,  a'u  e 
pule  aku  nei  imua  ou  i  keia  la,  i 
ke  ao  a  me  ka  po,  no  na  mamo  a 
Iseraela,  kau  poe  kauwa ;  e  hai 
aku  ana  hoi  i  na  hewa  a  na  mamo 
a  Iseraela  a  makou  i  hana  hewa 
aku  ai  ia  oe;  owau  a  me  ko  ka 
hale  o  ko'u  makuakane,  ua  hana 
hewa  no  makou. 

7  Ua  hana  ino  loa  aku  no  makou 
ia  oe,  aole  hoi  i  malama  makou  i 
na  kauoha,  a  me  na  kanawai  a  me 

na  olelo  kupaa,  au  i  kauoha  mai 
ai  ia  Mose  i  kau  kauwa. 

8  Ke  noi  aku  nei  au  ia  oe  e  hoo- 
manao  oe  i  ka  olelo  au  i  kauoha 
mai  ai  ia  Mose  i  kau  kauwa,  i  mai 
la,  A  hana  hewa  oukou,  e  hoopue- 
hu  aku  no  au  ia  oukou  iwaena  o 
na  lahuikanaka ; 

9  Aka,  ina  huli  mai  oukou  ia'u, 
a  malama  i  ka'u  mau  kauoha,  a 
hana  hoi  ia ;  alaila  ina  i  kipakuia 
kekahi  o  oukou  ma  ka  palena  o 
ka  lani,  e  houluulu  au  ia  lakou 
malaila  mai,  a  e  lawe  mai  ia  lakou 
ma  kahi  a'u  i  wae  ai  e  waiho  i 
ko'u  inoa  malaila. 

10  A,  o  lakou  la,  o  kau  poe  kau- 
wa  no  a  me  kou  poe  kanaka,  au  i 
hoopakele  ai  me  kou  mana  nui,  a 
me  kou  lima  ikaika. 

11  Ke  noi  aku  nei  au  ia  oe,  e  ka 
Haku  e,  e  haliu  mai  kou  pepeiao 
i  ka  pule  a  kau  kauwa,  a  i  ka  pu- 
le  a  kau  mau  kauwa  e  makemake 
ana  e  makau  i  kou  inoa ;  a  e  ko- 
kua  mai  oe  i  kau  kauwa,  i  keia 
la,  a  haawi  mai  ia  ia  i  ka  loko- 
maikaiia  mai  imua  o  keia  kanaka. 
No  ka  mea,  owau  ka  mea  lawe 
kiaha  no  ke  alii. 

MOKUNA  II. 

Ua  hoounaia  o  Nehemia  ma  Ierusalema. 

IKA  malama  o  Nisana,  i  ka 
iwakalua  o  ka  makahiki  o  ke 
alii  o  Aretasaseta,  imua  ona  ka 
waina,  a  ua  lawe  au  i  ka  waina,  a 
haawi  aku  i  ke  alii ;  aohe  o'u  kau- 
maha  mamua  imua  o  kona  alo. 

2  A  i  mai  la  ke  alii  ia'u,  No  ke 
aha  la  i  inoino  ai  kou  maka,  aole 
hoi  ou  mai?  aohe  mea  e  ae  keia, 
o  ke  kaumaha  no  ia  o  ka  naau. 
Alaila  makau  nui  loa  iho  la  au, 

3  A  i  aku  la  i  ke  alii,  I  ola  mau 
loa  ke  alii ;  heaha  ka  mea  e  ole  ai 
e  inoino  ko'u  maka  i  ka  wa  e 
waiho  neoneo  ana  ke  kulanakau- 

hale,  kahi  o  na  ilina  a  ko'u  mau 
makuakaue,  a  o  ua  panipuka  no 
hoi  ona  ua  hoopauia  i  ke  ahi. 

4  A  olelo  mai  la  ke  alii  ia'u,  Hea- 
ha  kau  e  imi  nei  ?  Alaila  pule  aku 
la  au  i  ke  Akua  o  ka  lani. 

5  A  i  aku  la  au  i  ke  alii,  Ina  he 
mea  oluolu  ia  i  ke  alii,  a  i  loaa  hoi 
ke  aloha  i  kau  kauwa  imua  o  kou 
alo,  alaila  e  hoouna  oe  ia'u  ma  Iu- 
da,  ma  ke  kulanakauhale  o  na  ili- 
na  o  ko'u  mau  makuakane,  i  ku- 
kulu  au  ia. 

6  A  i  mai  la  ke  alii  ia'u,  (o  ke  alii 
wahine  kekahi  e  noho  pu  ana  me 
ia,)  Pehea  ka  loihi  o  kou  manawa 
eheleai?  Ahea  la  oe  e  hoi  mai 
ai  ?  A  he  mea  oluolu  ia  i  ke  alii  e 
hoouna  ia'u ;  a  hai  aku  au  ia  ia  i 
manawa. 

7  A  olelo  aku  no  hoi  au  i  ke  alii, 
Iua  he  mea  pono  ia  i  ke  alii,  e 
haawiia  mai  ia'u  kekahi  mau  pa- 
lapala  na  ua  kiaaina  ma  kela  aoao 
o  ka  muliwai,  i  lawe  lakou  ia'u  a 
hiki  au  ma  Iuda; 

8  A  i  palapala  na  Asapa  ka  mea 
malama  i  ko  ke  alii  ululaau,  i  haa- 
wi  mai  ia  ia'u  i  mau  laau  e  kapili 
ai  i  na  puka  o  ka  pakiai  o  ka  hale, 
a  no  ka  pa  o  ke  kulanakauhale,  a 
no  ka  hale  hoi  a'u  e  komo  ai.  A 
haawi  mai  no  ke  alii  ia'u,  mamuli 
o  ka  lima  lokomaikai  o  ko'u  Akua 
maluna  o'u. 

9  1  A  hiki  mai  la  au  i  na  kiaaina 
ma  keia  aoao  o  ka  muliwai,  haawi 
aku  au  ia  lakou  i  na  palapala  a  ke 
alii.  A  ua  hoouna  mai  no  hoi  ke 
alii  me  au  i  mau  luna  koa  a  i  poe 
hoohololio. 

10  A  lohe  o  Sanebalata  ka  Horo- 
na,  a  me  Tobia  ke  kauwa,  ka 
Amona,  he  mea  kaumaha  loa  no 
ia  laua  ka  hiki  ana  mai  o  kekahi 
kanaka  e  imi  i  ka  mea  e  pono  ai 
na  mamo  a  Iseraela. 

11  A  hiki  aku  au  ma  Ierusalema, 
a  malaila  no  au  i  na  la  ekolu. 

12  H  Alaila  ala  ae  la  au  iluna  i  ka 
po,  owau  a  me  kekahi  poe  kauaka 
uuku  me  au;  aka,  aole  au  i  hai 
aku  i  kekahi  kanaka  i  ka  mea  a 
ko'u  Akua  i  hookomo  maiai  iloko 
o  ko'u  naau  e  hana  no  Ierusalema. 
A  aohe  holoholona  me  au,  o  ka 


holoholona  wale  no  a'u  i  hooholo 
ai. 

13  A  hele  aku  au  ma  ka  puka 
awawa  i  ka  po,  ma  ke  alo  o  ka 
punawai,  a  ka  puka  lepo,  a  nana 
aku  la  au  i  na  pa  o  Ierusalema 
i  hoohioloia  a  me  na  panipuka 
ona  i  hoopauia  i  ke  ahi. 

14  A  hele  aku  au  a  i  ka  puka  wai- 
puna,  a  i  ka  loko  hoi  o  ke  alii :  a 
aohe  wahi  no  ka  holoholona  mala- 
lo  o'u  e  hiki  aku  ai. 

15  Alaila  pii  aku  la  au  i  ka  po  ma 
ke  kahawai,  a  nana  aku  la  au  i  ka 
pa,  a  huli  ae  la  hoi  au,  a  komo  ma 
ka  puka  awawa,  a  hoi  mai  la. 

16  A  o  na  luna,  aole  lakou  i  ike  i 
hahi  a'u  i  hele  ai,  a  me  ka  mea  a'u 
i  hana'i ;  aole  hoi  au  i  hoike  aku 
ia  i  ka  Iuda,  aole  no  hoi  i  na  ka- 
huna,  a  me  ka  poe  kaukaualii,  a 
me  ka  poe  luna,  a  me  ka  poe  i  koe 
nana  ka  hana. 

17  Tf  Alaila,  olelo  aku  la  au  ia 
lakou,  Ke  ike  nei  oukou  i  ka  po- 
pilikia  i  loaa  ia  kakou,  ua  neoneo 
o  Ierusalema,  a  o  na  puka  ona  ua 
pau  i  ke  ahi :  auhea  oukou ;  ea, 
e  kukulu  kakou  i  ka  pa  o  Ieru- 
salema,  i  ole  e  hoino  hou  ia  ka- 
kou. 

18  A  hai  aku  la  au  ia  lakou  i  ka 
lima  o  ko'u  Akua,  he  lokomaikai 
maluna  o'u,  a  me  na  olelo  no  hoi 
a  ke  alii,  ana  i  olelo  mai  ai  ia'u. 
A  i  ae  la  lakou,  E  ku  ae  kakou  a  e 
kukulu.  A  hooikaika  iho  la  ko 
lakou  mau  lima  ma  keia  mea  e 
pono  ai. 

19  A  lohe  o  Sanebalata  ka  Horo- 
na,  a  me  Tobia  ke  kauwa,  ka 
Amona,  a  me  Gesema,  ka  Arabia, 
ua  akahenehene  mai  lakou  ia  ma- 
kou,  a  ua  hoowahawaha  mai  no 
hoi  ia  makou,  i  mai  la,  Heaha 
keia  mea  a  oukou  e  hana  nei?  e 
kipi  aku  anei  oukou  i  ke  alii  ? 

20  A  pane  aku  la  au  ia  lakou,  a  i 
aku  la  au  ia  lakou,  o  ke  Akua  o 
ka  lani,  oia  ka  mea  nana  makou  e 
kokua  mai ;  a  o  makou,  kana  poe 
kauwa,  e  ku  iluna  no  makou  a  e 
kukulu  :  aka,  aole  o  oukou  kulea- 
na,  aole  no  he  pono,  aole  hoi  he 
mea  e  hoomanao  ai  iloko  o  leru- 
salema. 

MOKUNA  III. 

O  ka  poe  nana  i  hoala  hou  ae  i  ka  pa. 
A  LAILA  ku  ae  la  iluna  o  Elia- 
_/jl  siba  ke  kahuna  nui  a  ine  ko- 
na  mau  hoahanau,  o  na  kahuna,  a 
hana  iho  la  lakou  i  ka  puka  hipa; 
hoolaa  iho  la  lakou  ia,  a  kukulu 
no  hoi  iluna  i  kona  mau  pani; 
hoolaa  iho  la  lakou  ia  a  hiki  i  ka 
halekiai  o  Mea,  a  i  ka  halekiai  hoi 
o  Hananeela. 

2  A  malaila  aku  uhau  iho  la  na 
kanaka  o  Ieriko ;  a  malaila  aku 
uhau  iho  la  o  Zakura  ke  keiki  a 
Imeri. 

3  A  hana  iho  la  na  keiki  a  Hase- 
naa  i  ka  puka  ia ;  kapili  iho  lakou 
ia,  a  kukulu  no  hoi  iluna  i  kona 
mau  pani  a  me  kona  mau  ki  a  me 
kona  mau  kaola. 

4  A  malaila  aku  hoala  hou  ae  la 
o  Meremota  ke  keiki  a  Uria  ke 
keiki  a  Koza.  A  malaila  aku  hoa- 
la  hou  ae  la  o  Mesulama  ke  keiki 
a  Berekia,  ke  keiki  a  Mesezabeela. 
A  malaila  aku  hoala  hou  ae  o  Za- 
doka  ke  keiki  a  Baana. 

5  A  malaila  aku  hoala  hou  ae  la 
o  ko  Tekoa ;  aka,  o  ko  lakou  poe 
kaukaualii,  aole  i  hookomo  lakou 
i  ko  lakou  a-i  ma  ka  hana  a  ko  la- 
kou  Haku. 

6  A  hoala  hou  ae  la  o  Ioada  ke 
keiki  a  Pesea,  laua  o  Mesulama 
ke  keiki  a  Besodia  i  ka  puka  kahi- 
ko ;  kapili  iho  la  laua  ia,  a  kukulu 
no  hoi  iluna  i  kona  mau  pani  a  me 
kona  mau  ki  a  me  kona  mau  kao- 
la. 

7  A  malaila  aku  hoala  hou  ae  la 
o  Melatia  no  Gibeona,  a  me  Iado- 
na  no  Meronota,  o  na  kanaka  o 
Gibeona,  a  me  Misepa,  a  hiki  i  ka 
nohoalii  o  ke  kiaaina  ma  keia 
aoao  o  ka  muliwai. 

8  A  malaila  aku  hoala  hou  ae  la  o 
Uriela  ke  keiki  a  Harehaia,  keka- 
hi  o  ka  poe  hana  gula.  A  malaila 
aku  hoala  hou  ae  la  o  Hanania  ke 
keiki  o  na  mea  hana  i  na  mea  ono ; 
a  waiho  lakou  ia  Ierusalema  a  hi- 
ki  i  ka  pa  palahalaha. 

9  A  maiaila  aku  hoala  hou  ae  la  o 
Repaia  ke  keiki  a  Hura,  ka  luna  o 
kekahi  hapalua  o  Ierusalema. 

10  A  malaila  aku  hoala  hou  ae  la 

o  Iedaia  ke  keiki  a  Hanimapa  ma 
kahi  e  kupono  ana  i  kona  hale. 
A  malaila  aku  hoala  hou  ae  la  o 
Hatusa  ke  keiki  a  Hasabania. 

11  A  hoala  hou  ae  la  o  Malakia 
ke  keiki  a  Harima  laua  o  Hasuba 
ke  keiki  a  Pahata-moaba,  i  kapau- 
ku  e  pili  pu  ana,  a  me  ka  halekiai 
ma  na  umu. 

12  A  malaila  aku  hoala  hou  ae  la 
o  Saluma  ke  keiki  a  Halohesa,  ka 
luna  o  kekahi  hapalua  o  Ierusale- 
ma,  oia  a  me  kana  mau  kaikama- 
hine. 

13  A  hoala  hou  ae  la  o  Hanuna 
a  me  ko  Zanoa  i  ka  puka  awawa ; 
a  hana  iho  la  lakou  ia,  a  kukulu 
no  hoi  iluna  i  kona  mau  pani  a  me 
kona  mau  ki  a  me  kona  mau  kao- 
la,  a  i  na  kubita  o  ka  pa  hookahi 
tausani  a  hiki  ma  ka  puka  lepo. 

14  A  hoala  hou  ae  la  o  Malakia 
ke  keiki  a  Rekaba,  ka  luna  o  ke- 
kahi  mokuna  o  Beta-hakerema,  i 
ka  puka  lepo  :  hana  iho  la  no  oia 
ia,  a  kukulu  no  hoi  iluna  i  kona 
mau  pani  a  me  kona  mau  ki  a  me 
kona  mau  kaola. 

15  A  hoala  hou  ae  la  o  Saluna  ke 
keiki  a  Kola-hoza,  ka  luna  o  keka- 
hi  mokuna  o  Mizepa,  i  ka  puka 
waipuna ;  a  hana  iho  la  no  oia  ia, 
a  kapili  iho  la  ia  maluna  iho  a  ma- 
lu,  akukulu  no  hoi  iluna  i  kona 
mau  pani  a  me  kona  mau  ki  a  me 
kona  mau  kaola,  a  i  ka  pa  o  ka  lo- 
ko  o  Siloa  no  ka  mala  a  ke  alii,  a 
hiki  i  na  anuunuu  e  iho  ai  mai  ke 
kulanakauhale  aku  o  Davida. 

16  A  malaila  aku  hoala  hou  ae  la 
o  Nehemia  ke  keiki  a  Azabuka, 
ka  luna  o  kekahi  hapalua  o  Beta- 
sura,  a  hiki  i  kahi  e  ku  pono  ana  i 
na  luakupapau  o  Davida,  a  i  ka  lo- 
ko  hoi  i  hanaia,  a  me  ka  hale  o  ka 
poe  ikaika. 

17  A  malaila  aku  hoala  hou  ae  la 
o  ka  Levi,  o  Rehuma  ke  keiki  a 
Bani.  A  malaila  aku  hoala  hou  ae 
la  o  Hasabia,  ka  luna  o  kekahi  ha- 
paluao  Keila  ;  oia  no  kona  okana. 

18  A  malaila  aku  hoala  hou  ae  la 
o  ko  lakou  mau  hoahanau,  o  Ba- 
vai  ke  keiki  a  Henadada,  ka  luna 
o  kekahi  hapalua  o  Keila. 

19  A  malaila  aku  hoala  hou  ae  la 

o  Ezera  ke  keiki  a  Iesua,  ka  luna 
o  Mizepa,  i  ka  pauku  e  pili  pu 
ana,  mai  ke  alo  aku  o  ka  pii  ana 
ma  ka  hale  e  waiko  ai  i  na  mea 
kaua  a  i  ka  popoiwi  o  ka  pa. 

20  A  malaila  aku  hoala  hou  ae  la 
me  ka  hooikaika  nui  o  Baruka  ke 
keiki  a  Zabai,  i  ka  pauku  e  pili 
ana,  mai  ka  popoiwi  aku  a  i  ka 
puka  o  ka  hale  o  Eliasiba  ke  ka- 
huna  nui. 

21  A  malaila  aku  hoala  hou  ae  la 
o  Meremota  ke  keiki  a  Uria  ke 
keiki  a  Koza,  i  ka  pauku  e  pili  pu 
ana  mai  ka  puka  aku  o  ka  hale  o 
Eliasiba  a  hiki  i  ka  pau  ana  o  ka 
hale  o  Eliasiba. 

22  A  malaila  aku  hoala  hou  ae  la 
ka  poe  kahuna,  o  na  kanaka  o  ka 
papu. 

23  A  malaila  aku  hoala  hou  ae  la 
o  Beniamina  laua  o  Hasuba  i  kahi 
e  ku  pono  ana  i  ko  laua  hale.  A 
malaila  aku  hoala  hou  ae  la  o  Aza- 
ria  ke  keiki  a  Maaseia  ke  keiki  a 
Anania  ma  kahi  e  kokoke  ana  i 
kona  hale. 

24  A  malaila  aku  hoala  hou  ae  la 
o  Binui  ke  keiki  a  Henadada  i  ka 
pauku  e  pili  pu  ana,  mai  ka  hale 
aku  o  Azaria  a  i  ka  popoiwi  a  hiki 
loa  aku  no  i  ke  kihi. 

25  A  o  Palala  ke  keiki  a  Uzai, 
mai  ke  alo  aku  o  ka  popoiwi,  a 
me  ka  halekiai  e  oioi  aku  ana  ma- 
mua  aku  o  ka  hale  kiekie  o  ke  alii 
iloko  o  ka  pa  o  ka  halepaahao.  A 
malaila  aku  o  Pedaia  ke  keiki  a 
Parosa. 

26  A  ua  noho  no  ka  poe  Netini 
iloko  o  Opela,  hoala  lakou  a  hiki 
ma  ke  alo  o  ka  puka  wai  ma  ka 
hikina,  a  ma  ka  halekiai  hoi  e  oi 
aku  ana  iwaho. 

27  A  malaila  aku  hoala  hou  ae  la 
o  ko  Tekoa  i  ka  pauku  e  pili  pu 
ana  mai  ke  alo  aku  o  ka  halekiai 
nui  e  oi  aku  ana  iwaho,  a  hiki  i  ka 
pa  o  Opela. 

28  A  maluna  iho  o  ka  puka  lio 
hoala  liou  ae  la  ka  poe  kahuna,  o 
kela  knnaka  keia  kanaka  ma  kahi 
e  ku  pono  ana  i  kona  hale  iho. 

29  A  malaila  aku  hoala  hou  ae  la 
o  Zadoka  ke  keiki  a  Imera  ma  ka- 
hi  e  ku  pouo  ana  i  kona  hale  iho. 


A  malaila  aku  hoala  hou  ae  la  o 
Semaia  ke  keiki  a  Sekania  ka  mea 
nana  i  malama  i  ka  puka  ma  ka 
hikina. 

30  A  malaila  aku  hoala  hou  ae  la 
o  Hanani  ke  keiki  a  Selemia  laua 
o  Hanuna,  o  ke  ono  ia  o  na  keiki- 
kane  a  Zalapa,  i  ka  pauku  e  pili 
pu  ana.  A  malaila  aku  hoala  hou 
ae  la  o  Mesulama  ke  keiki  a  Bere- 
kia  ma  kahi  e  ku  pono  ana  i  kona 
keena. 

31  A  malaila  aku  hoala  hou  ae  la 
o  Malakia  ke  keiki  a  ka  mea  hana 
gula,  a  hiki  ma  kahi  o  ka  poe  Ne- 
tini  a  me  ka  poe  kalepa,  ma  ke  alo 
o  ka  puka  Mipekada,  a  hiki  ma 
kahi  kiekie  o  ke  kihi. 

32  A  mawaena  o  kahi  kiekie  o  ke 
kihi  a  me  ka  puka  hipa,  hoala  hou 
ae  la  ka  poe  hana  gula  a  me  ka 
poe  kalepa. 

MOKUNA  IV. 

No  ko  Samaria  hoowahawaha  ana  mai  i  ka 
poe  nana  i  uhau  hou  i  ka  pa. 

ALOHE  o  Sanebalata,  e  uhau 
ana  makou  i  ka  pa,  alaila  hu- 
hu  mai  no  ia  a  ukiuki  loa  iho  la,  a 
akaaka  mai  no  hoi  ia  i  ka  Iuda. 

2  A  olelo  ae  la  ia  imua  o  kona 
mau  hoahanau  a  me  ka  poe  koa 
no  Samaria,  i  ae  la,  Heaha  ka  mea 
a  ka  Iuda  a  ka  poe  nawaliwali  e 
hana  nei  ?  E  oki  anei  lakou,  o  la- 
kou  iho?  e  mohai  anei  lakou?  e 
hoopau  anei  lakou  i  ka  la  hooka- 
hi  ?  e  hoala  anei  lakou  i  na  poha- 
ku  mailoko  ae  o  na  puu  opala  i 
puhiia  ? 

3  A  aia  o  Tobia  ka  Amona  ma 
kona  aoao ;  a  i  ae  la  ia,  O  keia 
mea  a  lakou  e  uhau  nei,  ea,  ina  e 
pii  kekahi  alopeke  maluna  iho,  e 
hoohiolo  no  ia  i  ko  lakou  papo- 
haku. 

4  E  hoolohe  mai  oe,  e  ko  makou 
Akua;  no  ka  mea,  ua  hoowaha- 
wahaia  makou ;  a  e  hoihoi  aku  oe 
i  ka  lakou  hoino  ana  maluna  o  ko 
lakou  poo  iho,  a  e  hoolilo  aku  oe 
ia  lakou  i  poe  pio  ma  ka  aina  e 
noho  pio  ai. 

5  Mai  uhi  oe  i  ko  lakou  hala, 
aole  hoi  e  holoi  i  ko  lakou  hewa 
mai  kou  alo  aku ;  no  ka  mea,  ua 

hoonaukiuki  mai  lakou  ma  ke  alo 
o  ka  poe  e  uhau  ana. 

6  A  uhau  iho  la  makou  i  ka  pa; 
a  huiia  ka  pa  a  pau  a  hiki  i  ka 
waenakonu  ona;  no  ka  mea,  he 
hoihoi  ko  ka  poe  kanaka  e  hana. 

7  H  A  i  ka  wa  i  lohe  ai  o  Sane- 
balata,  a  me  Tobia,  a  me  ko  Ara- 
bia,  a  me  ko  Amona,  a  me  ko  Ase- 
doda,  ua  hoalaia  ka  pa  o  Ierusa- 
lema,  a  ua  kiekie  a  kokoke  no  e 
paniia  ae  na  wahi  i  wawahiia,  alai- 
la  huhu  loa  iho  la  lakou. 

8  A  ohumu  pu  ae  ia  lakou  a  pau 
e  hele  mai  a  e  kaua  mai  ia  Ierusale- 
ma,  a  e  hana  i  ka  mea  e  keakea  ai. 

9  Aka,  pule  aku  la  makou  i  ko 
makou  Akua,  a  hoonoho  iho  la  i 
poe  nana  e  kiai  aku  ia  lakou  i  ka 
po  a  me  ke  ao,  mamua  mai  o  ko 
lakou  alo. 

10  A  i  mai  la  o  Iuda,  Ua  pau  ae 
la  ka  ikaika  o  ka  poe  nana  e  amo, 
a  ua  nui  ka  opala ;  a  aole  e  hiki  ia 
makou  ke  uhau  i  ka  pa. 

11  A  olelo  ae  la  ko  makou  poe 
euemi,  Aole  e  ike  lakou,  aole  hoi 
e  nana  mai,  a  hiki  makou  iwaena 
konu  o  lakou,  a  luku  aku  ia  lakou, 
a  hooki  ae  i  ka  hana. 

12  A  i  ka  wa  i  hiki  mai  ai  ka  poe 
o  ka  Iuda,  e  noho  ana  ma  kahi 
kokoke  io  lakou  la,  he  umi  ka  la- 
kou  olelo  ana  mai  ia  makou,  Ma- 
luna  auanei  o  oukou,  mai  na  wahi 
mai  a  pau  a  oukou  e  hoi  mai  ai  ia 
makou. 

13  1f  A  hoonoho  iho  la  au  ma  na 
wahi  haahaa  iho  ma  ke  kua  o  ka 
pa,  a  ma  na  wahi  kiekie  ae  no  hoi, 
hoonoho  iho  au  i  ka  poe  kanaka 
ma  ko  lakou  mau  ohana  me  ka 
lakou  mau  pahikaua,  a  rne  ka  la- 
kou  mau  ihe,  a  me  ka  lakou  mau 
kakaka. 

14  A  nana  au  a  ku  ae,  a  olelo 
aku  la  i  na  kaukaualii,  a  me  na 
luna,  a  me  ke  koena  o  ka  poe 
kanaka,  Mai  makau  oukou  imua 
o  lakou ;  e  hoomanao  oukou  i  ka 
Haku  nui  hooweliweli,  a  e  kaua 
oukou  no  ko  oukou  mau  hoaha- 
nau,  a  me  ka  oukou  mau  keiki- 
kane,  a  me  ka  oukou  mau  kaika- 
mahine,  a  me  ka  oukou  mau  wa- 
hine,  a  me  ko  oukou  mau  hale. 

15  A  lohe  ko  makou  poe  enemi, 
ua  ikea  ia  e  makou,  a  ua  hooka- 
huli  ke  Akua  i  ko  lakou  manao, 
alaila  hoi  ae  la  makou  a  pau  ma 
ka  pa,  o  kela  kanaka  keia  kanaka 
ma  kana  hana  iho. 

16  A  mai  ia  la  mai,  hana  iho  la  ka 
hapalua  o  ka'u  poe  kauwa  ma  ka 
haua,  a  paa  iho  la  kekahi  hapalua 
o  lakou  i  na  ihe,  a  me  na  pale- 
kaua,  a  me  na  kakaka,  a  me  na 
puliki  koa;  a  o  na  luna,  ma  ke 
kua  lakou  o  ko  ka  hale  a  pau  o 
Iuda. 

17  O  ka  poe  e  uhau  ana  i  ka  pa, 
a  o  ka  poe  e  amo  ana,  a  me  ka 
poe  e  hoouka  ana,  hana  iho  la 
kela  mea  keia  mea  me  kekahi  li- 
ma  ona  ma  ka  hana,  a  me  kekahi 
lima  hoi  paa  iho  la  ia  i  ka  mea 
kaua. 

18  No  ka  mea,  o  ka  poe  e  uhau 
ana,  ua  kaeiia  lakou  ma  ko  lakou 
mau  puhaka,  kela  kanaka  keia  ka- 
naka  me  kana  pahikaua,  a  uhau 
iho  la.  A  o  ka  mea  nana  i  puhi 
ka  pu,  ma  ko'n  aoao  ia. 

19  U  A  i  aku  la  au  i  na  kaukaua- 
lii,  a  me  na  luna,  a  me  ke  koena 
o  ka  poe  kanaka,  Ua  nui  no  ka 
hana,  a  ua  palahalaha  aku  la,  a  ua 
kaawale  kakou  ma  ka  pa,  a  ua 
mamao  aku  kakou  kekahi  me 
kekahi. 

20  Ma  kahi  a  oukou  e  lohe  ai  i 
ke  kani  o  ka  pu,  malaila  oukou  e 
akoakoa  mai  ai  io  makou  la :  o 
ko  kakou  Akua,  oia  ka  mea  nana 
e  kaua  mamuli  o  kakou. 

21  A  hana  iho  la  makou  i  ka  ha- 
na ;  a  o  ka  hapalua  o  lakou,  paa 
iho  la  lakou  i  na  ihe,  mai  ka  wa- 
naao  a  kau  mai  la  na  hoku. 

22  A  ia  manawa  olelo  aku  hoi  au 
i  ka  poe  kanaka,  E  moe  kela  ka- 
naka  keia  kanaka  me  kana  kauwa 
iloko  o  Ierusalema,  i  lilo  lakou  i 
poe  kiaipo  no  kakou  i  ka  po,  a  e 
hana  hoi  i  ke  ao. 

23  Aole  hoi  au,  a  me  ko'u  poe 
hoahanau,  a  me  ko'u  poe  kauwa, 
a  me  ka  poe  koa  i  hahai  mahope 
o'u,  aole  makou  i  wehe  ae  i  ko 
makou  kapa :  me  kela  kanaka 
keia  kanaka  hoi  kana  mea  kaua 
i  ke  kii  ana  i  ka  wai. 


MOKUNA  V. 


MOKUNA  V. 


No  ko  Nehemia  hooki  ana  i  ka  hookaumaha 
wale  o  na  mea  waiwai  i  na  hoahanau  ili- 
hune. 

NUI  loa  ilio  la  ka  ohumu  ana  o 
na  kanaka  a  rne  ka  lakou  poe 
wahine  i  na  hoahanau  o  lakou  i  ka 
Iuda. 

2  No  ka  mea,  olelo  mai  la  kekahi 
poe,  O  ka  makou  mau  keikikāne 
a  me  ka  makou  mau  kaikamahi- 
ne,  he  poe  nui  no  makou,  a  lawe 
aie  makou  i  ka  ai,  i  ai  iho  ai,  a 
ola. 

3  Aia  hoi  kekahi  poe  i  oielo  mai 
la,  Ua  moraki  aku  makou  i  na  ai- 
na  o  makou,  a  me  ka  makou  mau 
mala  waina,  a  me  ko  makou  mau 
hale,  e  kuai  makou  i  ka  ai,  no  ka 
pololi. 

4  A  aia  no  hoi  kekahi  poe  i  olelo 
mai  la,  Ua  lawe  aie  makou  i  ke 
kala  i  mea  hookupu  i  ke  alii,  a 
paa  malaiia  na  aina  o  makou  a  me 
na  mala  waina. 

5  A  e  like  me  ka  io  o  ko  makou 
poe  hoahanau,  ea,  pela  no  ka  io  o 
makou,  a  e  like  me  ka  lakou  mau 
keiki,  pela  no  na  keiki  a  makou ; 
a  eia  hoi  e  hoolilo  ana  makou  i 
ka  makou  mau  keikikane  a  me 
ka  makou  mau  kaikamahine  i 
poe  kauwa,  a  ua  hookauwaia  ano 
kekahi  poe  o  ka  makou  mau  kai- 
kamahine:  aole  e  hiki  ia  makou 
ke  hoola;  no  ka  mea,  aia  no  ia 
hai  na  aina  o  makou  a  me  ka 
makou  mau  mala  waina. 

6  ĪT  A  huhu  loa  iho  la  au  i  ko'u 
lohe  ana  i  ko  lakou  ohumu  ana,  a 
me  keia  mau  mea. 

7  Alaila  kuka  iho  la  ko'u  naau 
me  au  iho ;  a  ao  aku  la  au  i  na 
kaukaualii  a  me  na  luna,  a  i  aku 
la  au  ia  lakou,  Ke  lawe  nei  oukou 
i  ka  uku  kuala  kekahi  me  kekahi. 
A  hoohuli  au  i  ahakanaka  nui  e 
ku  e  ia  lakou. 

8  A  i  aku  la  au  ia  lakou,  Ua  kuai 
hoola  makou  i  na  hoahanau  o  ka- 
kou  i  ka  Iuda  i  kuaililo  ia'ku  i  ko 
na  aina  e,  e  like  me  ka  mea  i  hiki 
ia  makou ;  a  e  kuai  anei  oukou 
i  ko  oukou  hoahanau,  ea?  a  e 
kuaiia  mai  anei  lakou  ia  kakou? 
Alaila  mumule  iho  la  lakou,  aole 


hoi  i  loaa  ia  lakou  kekahi  mea  e 
ekemu  mai  ai. 

9  A  i  aku  la  au,  Aole  pono  keia 
mea  a  oukou  e  hananei:  aoleanei 
e  hele  oukou  ma  ka  makau  o  ko 
kakou  Akua  no  ka  hoowahawaha 
ana  mai  o  ko  na  aina  e,  ko  kakou 
poe  enemi? 

10  E  hiki  no  hoi  ia'u,  a  me  ko'u 
poe  hoahauau,  a  mc  ka'u  poe  kau- 
wa  ke  auhau  ia  lakou  ma  ke  kala 
a  me  ka  ai :  aka,  e  haalele  kakou 
i  keia  alunu  ana,  ea. 

11  Ke  noi  aku  nei  au  ia  oukou,  e 
hoihoi  aku  oukou  io  lakou  la  i 
keia  la  i  na  aina  o  lakou,  a  me  ka 
lakou  mau  mala  waina  a  me  ka 
lakou  mau  mala  oliva,  a  me  ko 
lakou  mau  hale,  a  me  ka  hapaha- 
neri  o  ke  kala  a  me  ka  ai,  a  me  ka 
waina,  a  me  ka  aila  a  oukou  e  au- 
hau  ai  ia  lakou. 

12  A  i  mai  la  lakou,  E  hoihoi  no 
makou,  aole  hoi  e  auhau  ia  la- 
kou  ;  e  like  me  ka  mea  au  i  olelo 
mai  ai,  pela  no  makou  e  hana'i. 
Alaila  kahea  aku  la  au  i  na  ka- 
huna,  a  na'u  no  lakou  i  kena'ku 
e  hoohiki  e  hana  e  like  me  keia 
olelo  ana. 

13  A  lulu  iho  la  au  i  ke  kapa  ma 
ko'u  alo,  a  i  aku  la  au,  Pela  no  e 
lulu  aku  ai  ke  Akua  i  kela  kanaka 
i  keia  kanaka,  ke  hana  ole  ia  e 
like  me  keia  olelo  ana,  mai  kona 
hale  aku  a  mai  kana  oihana  aku 
no  hoi,  a  pela  no  ia  e  luluia'i  a 
nele.  A  i  mai  la  ka  ahakanaka  a 
pau,  Amene,  a  hoonani  aku  la  ia 
Iehova.  A  hana  iho  la  ka  poe  ka- 
naka  e  like  me  keia  olelo  ana. 

14  H  A  mai  ka  la  mai  o'u  i  hooli- 
loia'i  i  kiaaina  ma  ka  aina  o  Iuda, 
mai  ka  makahiki  iwakalua  raai  a 
hiki  i  ka  makahiki  kanakoluku- 
mamalua  o  Aretasaseta,  o  ke  alii, 
he  umikumamalua  makahiki,  aole 
no  au,  aole  hoi  ko'u  poe  hoaha- 
nau  i  ai  i  ka  ai  na  ke  kiaaina. 

15  Aka,  o  na  kiaaina  mamua  o'u, 
ua  hookaumaha  lakou  i  na  kana- 
ka,  a  ua  lawe  na  lakou  mai  i  ka  ai, 
a  me  ka  waina,  a  rae  ua  sekela 
kala  he  kanaha ;  a  ua  hana  no  hoi 
ka  lakou  mau  kauwa  nie  he  poe 
alii  la  maluna  o  nakauaka:  aka, 

aole  au  i  hana  pela  no  ka  makau  i 
ke  Akua. 

16  A  hooikaika  no  hoi  au  ma  ka 
hana  ana  i  keia  pa,  aole  hoi  ma- 
kou  i  kuai  i  aina;  aka,  malaila  no 
ma  ka  hana  i  akoakoa'i  ka'u  poe 
kauwa  a  pau. 

17  A  o  ka  poe  o  Iuda,  a  me  na 
luna  ma  ka'u  papaaina  hookahi 
haneri  a  me  kanalima  kanaka,  a 
me  ka  poe  no  hoi  i  hele  mai  la  io 
makou  nei  no  ko  na  aina  e  mai  a 
puni  makou. 

18  A  o  ka  mea  i  hoomakaukauia 
no  ka  la  hookahi,  hookahi  bipi,  a 
me  na  hipa  eono  i  waeia;  a  ua 
hoomakaukauia  no  hoi  na  manu 
na'u,  a  i  ka  umi  o  na  la,  kela  wai- 
na  keia  waina,  he  nui ;  a  ma  keia 
mau  mea,  aole  no  au  i  lawe  i  ka 
ai  na  ke  kiaaina,  no  ka  mea,  ua 
kaumaha  ka  hookauwa  ana  malu- 
na  o  keia  poe  kanaka. 

19  E  hoomanao  mai  oe  ia'u,  e 
ko'u  Akua,  i  mea  e  pono  ai,  e  like 
me  na  mea  a  pau  a'u  i  hana'i  no 
keia  poe  kanaka. 

MOKUNA  VI. 

No  ka  imi  ana  o  Sanebalata  ma  e  hooweliwe- 
li  ia  Nehemia  a  e  hooki  ae  i  kana  hana  ana 
i  ka  pa. 

ALOHE  iho  la  o  Sauebalata,  a 
me  Tobia,  a  me  Gesema  no 
Arabia,  a  me  ke  koena  o  ko  ma- 
kou  poe  enemi,  ua  uhau  iho  la  au  i 
ka  pa,  aole  hoi  i  koe  kauwahi  ona 
i  wawahiia'i,  (aole  nae  au  i  kuku- 
lu  iluna  ia  manawa  i  na  pani  ma 
na  puka;) 

2  Alaila,  hoouna  mai  la  o  Sane- 
balata  a  me  Gesema  io'u  nei,  i  mai 
la,  Ea,  e  halawai  pu  kakou  ma  na 
kulanakauhale  o  ka  papu  o  Ono. 
Aka,  manao  iho  la  laua  e  hana 
ino  mai  ia'u. 

3  A  hoouna  aku  la  au  io  lakou  la 
i  mau  elele,  e  olelo  aku,  He  hana 
nui  ka'u  e  hana  nei,  aole  e  hiki 
ia'u  ke  iho  aku:  no  ke  aha  la  e 
oki  ai  ka  hana,  i  ko'u  waiho  ana 
ia,  a  iho  aku  io  oukou  la? 

4  Eha  ka  lakou  hoouna  ana  mai 
ia'u  e  like  me  keia  olelo  ana ;  a 
pane  aku  la  no  hoi  au  ia  lakou  e 
lik«e  no  me  keia  olelo  ana. 

5  Alaila  hoouna  mai  la  o  Saneba- 

lata  ia'u  i  kana  kauwa  me  ka  pa- 
lapala  i  hoholaia  ma  kona  lima,  e 
like  no  me  kela  hana  ana,  a  o  ka 
lima  hoi  ia ; 

6  A  maloko  olaila  ua  palapalaia, 
Ua  loheia  era  lahuikanaka,  a  na 
Gasemu  no  i  olelo  ae,  E  ohumu 
ana  oe  a  me  ka  Iuda  e  kipi :  no  ia 
mea  kou  uhau  ana  i  ka  pa,  i  lilo 
oe  i  alii  no  lakou  e  like  me  keia 
mau  olelo. 

7  Aua  hoonoho  hoi  oe  i  poe  kau- 
la  e  hai  aku  ma  Ierusalema  nou, 
me  ka  i  ana'ku,  He  alii  ma  Iuda  : 
eia  hoi,  e  lohe  auanei  ke  alii  e  like 
me  keia  mau  olelo.  Nolaila,  ea,  e 
kukakuka  pu  lakou. 

8  Alaila,  hoouna  aku  la  au  io  na 
la,  i  aku  la,  Aole  i  hanaia  e  like 
me  keia  mau  mea  au  i  olelo  mai 
ai,  aka,  mai  loko  mai  o  kou  naau 
iho  kou  kuhi  ana  ia  mau  mea. 

9  No  ka  mea,  hoomakau  mai  la- 
kou  a  pau  ia  makou,  i  ae  la,  E 
kuuia'ku  ko  lakou  mau  lima  mal 
ka  hana  aku,  i  paa  ole  ia.  Aka, 
ano,  e  hooikaika  mai  oe  i  ko'u 
mau  lima. 

10  Alaila  komo  aku  la  au  iloko 
o  ka  hale  o  Semaia  ke  keiki  a  De- 
laia  ke  keiki  a  Mehetabeela,  ka 
mea  i  pani  paa  ia  maloko ;  a  i  mai 
la,  E  hoakoakoa  pu  kakou  ma  ka 
hale  o  ke  Akua,  iwaena  konu  o 
ka  luakini,  a  e  pani  kakou  i  na 
puka  o  ka  luakini :  no  ka  mea,  e 
niki  mai  auanei  lakou  e  pepehi  ia 
oe ;  i  ka  po  no  e  hiki  mai  ai  lakou 
e  pepehi  ia  oe. 

11  A  i  aku  la  au,  E  hoohee  wale 
anei  ke  kanaka  me  au  nei  ?  Owai 
hoi  ka  mea  e  like  me  au  nei  e  ko- 
mo  iloko  o  ka  luakini  i  ola  ia? 
Aole  au  e  komo. 

12  A  ike  iho  la  au,  aia  hoi,  aole  i 
hoouna  mai  ke  Akua  ia  ia;  aka, 
ua  hai  ku  e  mai  la  oia  ia  olelo 
ia'u :  no  ka  mea,  ua  hoolimalima 
o  Tobia  laua  o  Sanebalata  ia  ia. 

13  A  no  ia  mea  oia  i  hoolimali- 
maia'i,  i  makau  ai  au,  a  hana  pela, 
a  hewa,  i  loaa  ia  lakou  ka  olelo 
hoino,  e  hoino  mai  ai  ia'u. 

14  E  hoomanao  oe,  e  ko'u  Akua, 
ia  Tol»ia  a  me  Sanebalata  e  like 
me  keia  mau  hana  ana  a  laua,  a  i.i 


MOKUNA  VII. 


Noadia  hoi,  ke  kaula  wahine,  a 
me  na  kaula  e  ae  i  manao  e  hoo- 
uiakau  mai  ia'u. 

15  H  A  ua  paa  ka  pa  i  ka  la  iwa  • 
kaluakumamalima  o  Elula,  i  na  la 
he  kanalimakumamalua. 

16  A  lohe  ko  makou  poe  enemi 
a  pau,  a  ike  hoi  na  lahuikanaka  a 
pau  a  puni  makou,  kulou  loa  iho 
la  ko  lakou  maka  ilalo ;  no  ka 
mea,  ike  lakou,  ua  hanaia  keia 
hana  e  ko  makou  Akua. 

17  H  Eia  hoi,  ia  mau  la,  hooma- 
huahua  iho  la  ka  poe  kaukaualii 
o  Iuda  i  na  palapala  a  lakou  i 
hoouka  aku  ai  io  Tobia  la,  a  hiki 
mai  la  hoi  ka  Tobia  io  lakou  la. 

18  No  ka  mea,  he  nui  ka  poe  ma 
Iuda  i  hoohikiia  nona,  no  ka  mea, 
he  hunonakane  no  ia  no  Sekania 
ke  keiki  a  Ara;  a  ua  lawe  hoi  o 
Iohanana  kana  keiki  i  ke  kaika- 
mahine  a  Mesulama  ke  keiki  a 
Berekia. 

19  Eia  hoi,  olelo  mai  la  lakou 
imua  o'u  ma  na  mea  maikai  ona, 
a  hai  aku  la  hoi  lakou  i  ka'u  mau 
mea  ia  ia.  A  hoouna  mai  o  To- 
bia  i  na  palapala  e  hoomakau  mai 
ia'u. 

MOKUNA  VII. 

O  ka  papa  inoa  o  ka  poe  hoi  mai  la  mai  Ba- 
bulona  mai. 

AUHAUIA  ka  pa,  a  kukulu 
no  hoi  au  i  na  pani,  a  hoo- 
nohoia  na  kiaipuka,  a  me  ka  poe 
mele,  a  me  na  Levi ; 

2  Alaila,  kauoha  aku  la  au  ia  Ha- 
nani  i  ko'u  hoahanau  a  me  Hana- 
nia  ka  luna  o  ka  pakaua,  no  leru- 
salema ;  no  ka  mea,  he  kanaka 
pololei  no  ia,  a  ua  oi  aku  kona 
makau  i  ke  Akua  mamua  o  ko  na 
mea  e  ae  he  nui  loa. 

3  A  i  aku  la  au  ia  laua,  Aole  e 
weheia  na  puka  o  Ierusalema  a 
mahana  mai  ka  la ;  a  o  ka  poe  e 
ku  ana  e  pani  lakou  i  na  puka  a  e 
hoopaa  hoi :  a  e  hoonoho  i  kekahi 
poe  o  ko  Ierusalema  i  poe  kiai, 
kela  kanaka  keia  kanaka  ma  kona 
wahi  e  kiai  aku  ai,  a  o  kela  kana- 
ka  keia  kanaka  hoi  ma  kahi  e  ku 
pono  ana  i  kona  hale  iho. 

4  A  ua  palahalaha  ke  kulanakau- 
hale  raa  kela  aoao  a  me  keia  aoao, 


a  ua  nui  hoi  ia ;  aka,  he  kakaika- 
hi  na  kanaka  iloko  ona,  aole  no 
hoi  i  kukuluia  na  hale. 

5  1  A  ua  waiho  mai  la  ko'u  Akua 
iloko  o  ko'u  naau  e  hoouluulu  ae 
i  na  kaukaualii,  a  me  na  luna,  a 
me  ka  poe  kanaka  i  kakauia  ko 
lakou  kuauhau.  A  ua  loaa  ia'u 
ka  palapala  kuauhau  no  ka  poe  i 
pii  mua  mai,  a  loaa  hoi  ia'u  ma  ia 
mea  keia  kakau  ana : 

6  Eia  ka  poe  o  ka  mokuna  i  pii 
ae  mai  ka  lawe  pio  ana  mai,  ka 
poe  i  lawe  pio  ia'ku,  ka  poe  a 
Nebukaneza  ke  alii  o  Babnlona  i 
lawe  pio  ai,  a  hoi  hou  mai  la  i 
Ierusalema  a  i  Iuda,  o  kela  kana- 
ka  keia  kanaka  i  kona  kulanakau- 
hale  iho ; 

7  Ka  poe  i  hiki  mai  la  me  Zeru- 
babela,  Iesua,  Nehemia,  Azaria, 
Raamia,  Nahamani,  Moredekai, 
Bilesana,  Misepereta,  Bigevai,  Ne- 
huma,  Baana.  O  ka  heluana  keia 
o  na  kanaka  o  ka  Iseraela; 

8  O  na  mamo  a  Parosa,  elua  tau- 
sani  hookahi  haneri  a  me  kanahi- 
kukumamalua. 

9  O  na  mamo  a  Sepatia,  ekolu 
haneri  a  me  kanahikukumama- 
lua. 

10  O  na  mamo  a  Ara,  eono  hane- 
ri  a  me  kanalimakumamalua. 

11  O  na  mamo  a  Pahatamoaba, 
na  na  mamo  a  Iesua  a  me  Ioaba, 
elua  tausani  ewalu  haneri  a  me  ka 
umikumamawalu. 

12  O  na  mamo  a  Elama,  hookahi 
tausani  elua  haneri  a  me  kanali- 
makumamaha. 

13  O  na  mamo  a  Zatu,  ewalu  ha- 
neri  a  me  kanahakumamalima. 

14  O  na  mamo  a  Zakai,  ehiku 
haneri  a  me  kanaono. 

15  O  na  mamo  a  Binui,  eono  ha- 
neri  a  me  kanahakumamawalu. 

16  O  na  inamo  a  Bebai,  eono  ha- 
neri  a  me  ka  iwakaluakumama- 
walu. 

17  O  na  mamo  a  Azegada,  elua 
tausani  ekolu  haneri  a  me  ka  iwa- 
kaluakumamalua. 

18  O  na  mamo  a  Adonikama,  eo- 
no  haneri  a  me  kanaonokumama- 
hiku. 

19  O  na  mamo  a  Bigevai,  elua 

tausani   a   me   kanaonokumama- 
hiku. 

20  O  na  mamo  a  Adina,  eono  ha- 
neri  a  me  kanalimakumamalima. 

21  O  na  mamo  a  Atera  na  Heze- 
kia,  he  kanaiwakumamawalu. 

22  O  na  mamo  a  Hasuma,  ekolu 
haneri  a  me  ka  iwakaluakumama- 
walu. 

23  O  na  mamo  a  Bezai,  ekolu  ha- 
neri  a  me  ka  iwakaluakumamaha. 

24  O  na  mamo  a  Haripa,  hookahi 
haneri  a  me  ka  umikumamalua. 

25  O  na  mamo  a  Gibeona,  he  ka- 
naiwakumamalima. 

26  O  na  kanaka  o  Betelehema  a 
me  Netopa,  hookahi  haneri  a  me 
kanawalukumamawalu. 

27  O  na  kanaka  o  Anatota,  hoo- 
kahi  haneri  a  me  ka  iwakaluaku- 
mamawalu. 

28  O  na  kanaka  o  Betaazemave- 
ta,  he  kanahakumamalua. 

29  O  na  kanaka  o  Kiriatearima, 
Kepira,  a  me  Beerota,  ehiku  ha- 
neri  a  me  kanahakumamakolu. 

30  O  na  kanaka  o  Rama  a  me  Ga- 
ba,  eono  hanen  a  me  ka  iwakalua- 
kumamakahi. 

31  O  na  kanaka  o  Mikemasa  hoo- 
kahi  haneri  a  me  ka  iwakaluaku- 
mamalua. 

32  O  na  kanaka  o  Betela  a  me 
Ai,  hookahi  haneri  a  me  ka  iwaka- 
luakumamakolu. 

33  O  n a  kanaka  o  kela  Nebo,  he 
kanalimakumamalua. 

34  O  ko  kekahi  Elama,  hookahi 
tausani  elua  haneri  a  me  kanali- 
makumumaha. 

35  O  ko  Harima,  ekolu  haneri  a 
me  ka  iwakalua. 

36  O  ko  Ieriko,  ekolu  haneri  a 
me  kanahakumamalima. 

37  O  ko  Loda,  Hadida  a  me  Ono, 
ehiku  haneri  a  me  ka  iwakalua- 
kumamakahi. 

38  O  ko  Senaa,  ekolu  tausani  ei- 
wa  haneri  a  me  kanakolu. 

39  1  O  na  kahuna :  o  na  mamo  a 
Iedaia  no  ka  hale  o  Iesua,  eiwa 
haneri  a  me  kanahikukumama- 
kolu. 

40  O  na  mamo  a  Imera,  hooka- 
hi  tausani  a  me  kanalimakuma- 
inalua. 

41  O  na  mamo  a  Pasehura,  hoo- 
kahi  tausani  elua  haneri  a  me  ka- 
nahakumamahiku. 

42  O  na  mamo  a  Harima,  hoo- 
kahi  tausani  a  me  ka  umikuma- 
mahiku. 

43  Tf  O  ka  Levi :  o  na  mamo  a 
Iesua  na  Kademiela,  a  no  na  ma- 
mo  a  Hodeva,  he  kanahikukuma- 
maha. 

44  1  O  ka  poe  mele :  o  na  mamo 
a  Asapa,  hookahi  haneri  a  me  ke 
kanahak  u  mama  walu . 

45  H  O  ka  poe  kiaipuka:  o  na 
mamo  a  Saluma,  o  na  mamo  a 
Atera,  o  na  mamo  a  Talemona,  o 
na  mamo  a  Akuba,  o  na  mamo  a 
Hatita,  o  na  mamo  a  Sobai,  hoo- 
kahi  haneri  a  me  kanakolukuma- 
mawalu. 

46  H  O  ka  poe  Netini :  o  na  ma- 
mo  a  Ziha,  o  na  mamo  a  Hasuba, 
o  na  mamo  a  Tabaota, 

47  O  na  mamo  a  Kerosa,  o  na 
mamo  a  Sia,  o  na  mamo  a  Pa- 
dona, 

48  O  na  mamo  a  Lebana,  o  na 
mamo  a  Hagaba,  o  na  mamo  a 
Salemai, 

49  O  na  mamo  a  Hanana,  o  na 
mamo  a  Gidela,  o  na  mamo  a  Ga- 
hara, 

50  O  na  mamo  a  Reaia,  o  na  ma- 
mo  a  Rezina,  o  na  mamo  a  Neko- 
da, 

51  O  na  mamo  a  Gazama,  o  na 
mamo  a  Uza,  o  na  mamo  a  Pasea, 

52  O  na  mamo  a  Besai,  o  na  ma- 
mo  a  Meunima,  a  na  mamo  a  Ne- 
pisesima, 

53  O  na  mamo  a  Bakebuka,  o  na 
mamo  a  Hakupa,  o  na  mamo  a 
Harehura, 

54  O  na  mamo  a  Bazelita,  o  na 
mamo  a  Mehida,  o  na  mamo  a 
Haresa, 

55  O  na  mamo  a  Barekosa,  o  na 
mamo  a  Sisera,  o  na  mamo  a 
Tama, 

56  O  na  mamo  a  Nezia,  o  na  ma- 
mo  a  Hatipa. 

57  1  O  na  mamo  a  na  kauwa  a 
Solomona:  o  na  mamo  a  Sotai, 
o  na  mamo  a  Sopereta,  o  na  mamo 
a  Perida, 

58  O  na  mamo  a  Iaala,  o  na  ma- 

mo  a  Darekona,  o  na  mamo  a  Gi- 
dela, 

59  O  na  mamo  a  Sepatia,  o  na 
mamo  a  Hatila,  o  na  mamo  a  Po- 
kereta  na  Zebaima,  o  na  mamo  a 
Amona. 

60  0  na  Netini  a  pau  a  me  na 
mamo  a  na  kauwa  a  Solomona, 
ekolu  kaneri  a  me  kanaiwakuma- 
maiua. 

61  A  eia  ka  poe  i  pii  ae  mailoko 
aku  o  Telemela,  Teleharesa,  Keru- 
ba,  Adona,  o  me  Imera;  aole  hoi  e 
hiki  ia  lakou  ke  hoike  mai  i  ka 
ohana  makuakane,  aole  hoi  i  ko 
lakou  hanauna,  i  ikea  no  ka  Ise- 
raela  lakou. 

62  O  na  mamo  a  Delaia,  o  na  ma- 
mo  a  Tobia,  o  na  mamo  a  Neko- 
da,  eono  haneri  a  me  kanahaku- 
mamalua. 

63  Tf  O  kekahi  poe  mamo  a  na 
kahuna :  o  ka  Habaia,  o  ka  Koza, 
o  ka  Barezilai,  ka  mea  nana  i  lawe 
i  wahine  o  na  kaikamahine  a  Ba- 
rezilai,  no  Gileada,  a  ua  kapaia  oia 
mamuli  o  ko  lakou  inoa. 

64  Imi  aku  la  keia  poe  i  ka  la- 
kou  kuauhau  iwaena  o  ka  poe  i 
kakauia,  aole  i  loaa  ia,  a  ua  hoo- 
kaawaleia  lakou  mai  ka  oihana 
kahuna  aku  me  he  haumia  la. 

65  A  olelo  aku  la  ke  kiaaina  ia 
lakou,  aole  lakou  e  ai  i  na  mea  i 
hoolaa  loa  ia,  a  ku  mai  kekahi  ka- 
huna  me  ka  Urima  a  me  ke  Tumi- 
ma. 

66  *|f  A  o  ka  ahakanaka  a  pau, 
ke  huipuia,  he  kanahakumamalua 
tausani  ekolu  haneri  a  me  kanao- 
n.o. 

67  He  okoa  ka  lakou  poe  kauwa- 
kaue  a  me  ka  lakou  poe  kauwa- 
wahine,  ehiku  tausani  lakou,  eko- 
lu  haneri  a  me  kanakolukumama- 
hiku :  a  o  ka  poe  kane  mele  a  me 
ka  poe  wahine  mele  o  lakou,  elua 
haneri  a  me  kanahakumamalima. 

68  O  na  lio  o  lakou,  ehiku  haneri 
a  me  kanakolukumamaono ;  a  o 
na  hoki  o  lakou,  elua  haneri  a  me 
kauahakumamalima. 

69  O  na  kamelo,  eha  haneri  a 
me  kanakolukumamalima;  a  o  na 
miula  eono  tausani  ehiku  haneri  a 
me  ka  iwakalua. 


70  T  A  haawi  mai  la  kekahi  poe 
koikoi  o  na  makua  no  ka  hana. 
Haawi  mai  la  ke  kiaaina  ma  ka 
waihonamealaa  i  hookahi  tausani 
derama  gula,  i  na  ipu  he  kanalima 
a  me  na  lole  komo  no  na  kahuna 
elima  haneri  a  me  kanakolu. 

71  A  haawi  mai  la  kekahi  poe 
koikoi  o  na  makua  ma  ka  waiho- 
namealaa  no  ka  hana,  i  na  derama 
gula  he  iwakalua  tausaui,  a  me  na 
mane  kala  elua  tausani,  a  me  na 
haneri  elua. 

72  A  o  ka  ka  poe  kanaka  i  koe  i 
haawi  mai  ai,  o  na  derama  gula  he 
iwakalua  tausani  a  me  na  mane 
kala  elua  tausani,  a  me  na  lole  ko- 
mo  no  na  kahuna,  he  kanaonoku- 
mamahiku. 

73  A  o  na  kahuna,  a  me  na  Levi, 
a  me  na  kiaipuka,  a  me  ka  poe 
mele,  a  me  kekahi  o  na  kanaka,  a 
me  ka  poe  Netini,  a  me  ka  Iserae- 
la  a  pau,  noho  iho  la  lakou  ma  ko 
lakou  mau  kulanakauhale  ;  a  hiki 
mai  ka  hiku  o  ka  malama,  aia  no 
ka  Iseraela  iloko  o  ko  lakou  mau 
kulanakauhale. 

MOKUNA  VIII. 

No  ka  heluhelu  ana  i  ka  buke  o  ke  kanawai 
a  me  ka  hoomoakaka  ana'ku  ia. 

HOAKOAKOAIA  mai  la  ka 
ahakanaka  a  pau  e  like  me 
ke  kanaka  hookahi  ma  kahi  akea 
ma  ke  alo  o  ka  puka  wai ;  a  olelo 
aku  la  lakou  ia  Ezera  i  ke  ka- 
kauolelo  e  lawe  mai  i  ka  buke  o 
ke  kanawai  o  Mose,  ka  mea  a  Ie- 
hova  i  kauoha  mai  ai  i  kalseraela. 

2  A  lawe  mai  la  o  Ezera  ke  ka- 
huna  i  ke  kanawai  imua  o  ka  aha- 
kanaka  o  na  kane  a  me  na  wahine 
a  me  na  mea  a  pau  i  hiki  ia  lakou 
ke  lohe  a  e  manao  iho,  i  ka  la  mua 
o  ka  malama  ehiku. 

3  Heluhelu  iho  la  oia  iloko  olaila 
ma  ke  alo  o  kahi  akea  e  kupono 
ana  i  ka  puka  wai,  mai  ka  wanaao 
a  hiki  i  ke  awakea,  imua  o  na  ka- 
ne  a  me  na  wahine,  a  me  ka  poe  i 
hiki  ia  lakou  ke  noonoo ;  a  ma  ka 
buke  no  o  ke  kanawai  na  pepeiao 
o  ka  ahakanaka  a  pau. 

4  Ku  ae  la  o  Ezera  ke  kakauolelo 
ma  ka  awai  laau,  ka  mea  a  lakou 

621 


NEHEMIA. 


i  kukulu  ai  no  keia  hana;  a  ku 
pu  ae  la  me  ia  o  Matitia  a  me  Se- 
ma  a  me  Anaia  a  me  Uria  a  me 
Hilekia  a  me  Maaseia  ma  kona 
lima  akau ;  a  ma  kona  lima  hema, 
o  Pedaia,  a  me  Misaela,  a  me  Ma- 
lekia,  a  me  Hasuma  a  me  Haseba- 
dana,  Zekaria,  Mesulama. 

5  Wehe  ae  la  o  Ezera  i  ka  buke 
imua  o  na  maka  o  ka  ahakanaka  a 
pau ;  (no  ka  mea,  maluna  ae  no  ia 
o  ka  ahakanaka  a  pau;)  a  i  kona 
wehe  ana,  ku  ae  la  ka  ahakanaka 
a  pau  iluna : 

6  A  hoomaikai  aku  la  o  Ezera  ia 
Iehova  i  ke  Akua  nui :  a  pane  mai 
la  ka  ahakanaka  a  pau,  Amene, 
Amene,  me  ka  hapai  ana  i  ko  la- 
kou  mau  lima  iluna ;  a  kulou  iho 
la  lakou,  a  hoomana  aku  la  ia  Ie- 
hova  ilalo  no  ko  lakou  alo  raa  ka 
honua. 

7  A  o  Iesua,  a  me  Bani,  a  me  Se- 
rebia,  Iamina,  Akuba,  Sabetai,  Ho- 
dia,  Maaseia,  Kelita,  Azaria,  Ioza- 
bada,  Hanana,  Pelaia,  a  me  na 
Levi,  hoakaka  aku  la  lakou  i 
ka  ahakanaka  i  ke  kanawai ;  aia 
hoi  ka  ahakanaka  ma  ko  lakou 
wahi. 

8  Heluhelu  iho  la  lakou  ma  ka 
buke  o  ke  kanawai  o  ke  Akua  me 
ka  pololei,  hoakaka'ku  no  i  ke 
ano,  a  hoomoakaka  hoi  i  ka  helu- 
helu  ana. 

9  TT  A  o  Nehemia  ke  kiaaina,  a 
me  Ezera  ke  kahuna,  ke  kakauo- 
lelo,  a  me  na  Levi  ka  poe  e  ao 
aku  ana  i  na  kanaka,  olelo  aku  la 
i  ka  poe  kanaka  a  pau,  He  la  hoa- 
no  no  keia  no  Iehova  ko  oukou 
Akua ;  mai  u,  aole  hoi  e  uwe.  No 
ka  mea,  uwe  iho  la  ka  ahakanaka 
a  pau  i  ko  lakou  lohe  aua  i  na  ole- 
lo  o  ke  kanawai. 

10  I  aku  la  oia  ia  lakou,  E  hele 
aku  oukou  e  ai  i  na  mea  momona, 
e  inu  hoi  i  na  mea  ono,  a  e  haawi 
aku  i  kauwahi  na  ka  poe  i  makau- 
kau  ole  kahi  mea  no  lakou ;  no  ka 
mea,  he  la  hoano  keia  no  ko  ka- 
kou  Haku :  a  mai  noho  a  kauma- 
ha ;  no  ka  mea,  o  ka  olioli  o  Ieho- 
va  oia  no  ko  oukou  pakaua. 

11  Pela  i  hoomalielie  aku  ai  na 
Levi  i  ka  ahakanaka  a  pau,  i  aku 

la,  E  hamau,  no  ka  mea,  he  la 
hoano  keia;  mai  noho  a  kauma- 
ha. 

12  A  hele  aku  la  ka  ahakanaka  a 
pau  e  ai,  a  e  inu,  a  e  haawi  aku  i 
kauwahi,  a  e  hana  i  ka  olioli  nui, 
no  ka  mea,  ua  ike  lakou  i  na  olelo 
i  haiia'ku  ai  ia  lakou. 

13  Tf  A  i  ka  lua  o  ka  la  ua  hou- 
luuluia  mai  la  ka  poe  koikoi  o  na 
makua  o  ka  ahakanaka  a  pau,  o  na 
kahuna  a  me  na  Levi  io  Ezera  la  i 
ke  kakauolelo,  e  ike  i  na  olelo  o 
ke  kanawai. 

14  A  loaa  ia  lakou  ka  mea  i  ka- 
kauia'i  ma  ke  kanawai,  ka  mea  a 
Iehova  i  kauoha  mai  ai  ma  o  Mose 
la,  i  noho  ka  Iseraela  iloko  o  na 
kauhalelewa  i  ka  ahaaina  o  ka  hi- 
ku  o  ka  malama : 

15  A  i  kala  aku  ai  lakou  a  hai 
aku  ma  na  kulanakauhale  a  pau  o 
lakou,  a  ma  Ierusalema,  me  ka  i 
ana'ku,  Ou  haele  aku  i  ka  mauna, 
a  e  lawe  mai  i  na  lala  oliva,  a  me 
na  lala  o  ka  oliva  ulu  wale,  a  me 
na  lala  hadasa,  a  me  na  lala  loulu, 
a  me  na  lala  o  ka  laau  ulu  nui,  e 
hana  i  na  hale  malumalu  e  like  me 
ka  mea  i  kakauia'i. 

16  Tf  A  haele  aku  la  ka  ahakana- 
ka,  a  lawe  mai  la,  a  hana  iho  la  no 
lakou  i  na  hale  malumalu,  kela 
kanaka  keia  kanaka  maluna  iho  o 
kona  hale,  a  ma  ko  lakou  mau  ka- 
hua,  a  ma  na  kahua  o  ka  hale  o  ke 
Akua,  a  ma  kahi  akea  o  ka  puka 
wai,  a  ma  kahi  akea  o  ka  puka  o 
Eperaima. 

17  A  o  ka  ahakanaka  a  pau  i  hoi 
mai  la  mai  ka  lawe  pio  ana  mai, 
hana  iho  la  lakou  i  na  hale  malu- 
malu,  a  noho  no  hoi  iloko  o  na 
hale  malumalu ;  no  ka  mea,  aole 
i  hana  ka  Iseraela  pela  mai  na  la 
mai  o  Iosua  ke  keiki  a  Nuna  a  hi- 
ki  mai  i  neia  la.  A  nui  loa  iho  la 
ka  hauoli  aua. 

18  A  heluhelu  iho  la  oia  ma  ka 
buke  o  ke  kanawai  o  ke  Akua  i 
kela  la  i  keia  la,  mai  ka  la  mua 
mai  a  hiki  i  ka  la  hope.  Hana 
iho  la  lakou  i  ka  ahaaina  i  na 
la  ehiku,  a  i  ka  walu  o  ka  la  he 
halawai,  e  like  me  ka  mea  i  kauo- 
haia'i. 

No  ka  hookeai  ana  o  ka  Iuda  me  ka  hai  ana'- 
ku  i  ko  lakou  hewa  i  ke  Akua,  a  me  ka 
hoohaahaa  ana  ia  lakou  iho  imua  ona. 

IKA  la  iwakaluakumainaha  o 
keia  nialama,  ua  houluuluia 
mai  la  ka  Iseraela  me  ka  hoo- 
keai  ana,  a  me  ke  kapa  inoino,  a 
me  ka  lepo  maluna  iho  o  lakou. 

2  Hookaawaleia  ae  la  ka  Iseraela 
niai  waena  aku  o  na  malihini  a 
pau,  ku  ae  la  lakou,  a  hai  aku  la 
i  ko  lakou  hala,  a  me  na  hewa  o 
ko  lakou  poe  kupuna. 

3  Ku  ae  la  lakou  iluna  ma  ko  la- 
kou  wahi,  a  heluhelu  iho  la  ma  ka 
buke  o  ke  kanawai  o  Iehova  ko 
lakou  Akua  a  hala  ka  hapaha  o  ka 
la ;  a  i  kekahi  hapaha,  hai  aku  la 
lakou  i  ka  hewa,  a  hoomana  aku 
ia  Iehova  ko  lakou  Akua. 

4  li  Ku  ae  la  ma  kahi  kiekie,  o  na 
Levi,  o  Iesua,  a  me  Bani,  Kade- 
miela,  Sebania,  Buni,  Serebia,  Ba- 
ni,  Kenani,  a  kahea  aku  la  lakou 
me  ka  leo  nui  ia  Iehova  ko  lakou 
Akua. 

5  A  olelo  aku  la  na  Levi,  o  Iesua, 
a  me  Kademiela,  Bani,  Hasabenia, 
Serebia,  Hodia,  Sebania,  Petahia, 
E  ku  ae  oukou,  e  hoomaikai  aku 
ia  Iehova  ko  oukou  Akua  ia  ao 
aku  ia  ao  aku :  a  e  hoomaikaiia'- 
ku  kou  inoa  hanohano  i  hookie- 
kieia  maluna  ae  o  ka  hoomaikai 
ana  a  pau  a  me  ka  hoolea  ana'ku. 

6  0  oe  no  o  Iehova,  a  o  oe  wale 
no ;  nau  no  i  haua  ka  lani,  a  me 
ka  lani  o  na  lani,  a  me  ko  laila 
mau  mea  a  pau,  i  ka  honua,  a  me 
na  mea  a  pau  maluna  iho  ona,  i 
na  kai,  a  me  na  mea  a  pau  iloko 
olaila,  nau  no  hoi  e  malama  ia 
mau  mea  a  pau;  a  ke  hoomana 
nei  ko  ka  lani  ia  oe. 

7  0  oe  no,  o  Iehova,  ke  Akua  na- 
na  i  koho  iho  ia  Aberama,  a  ala- 
kai  mai  la  ia  ia  mailoko  mai  o  Ura 
no  ko  Kaledea,  a  kapa  iho  la  ce  i 
kona  inoa  o  Aberahama. 

8  Loaa  iho  la  ia  oe  kona  naau  he 
kupaa  imua  ou,  a  hoohiki  iho  la 
oe  rae  ia  i  ka  berita  e  haawi  i  ka 
aina  o  na  Kanaana,  na  Heta,  na 
Amora  a  me  na  Periza,  a  me  na 
Iebusa,  a  me  na  Giregasa,  c  haawi 


no  i  kana  poe  mamo,  a  hooko  iho 
no  oe  i  kau  olelo ;  no  ka  mea,  he 
mea  hana  pololei  no  oe. 

9  lke  aku  la  oe  i  ka  popilikia  o 
ko  inakou  poe  kupuna  ma  Aigu- 
pita,  a  hoolohe  no  hoi  oe  ma  ke 
Kaiula  i  ko  lakou  kahea  ana'ku. 

10  Hana  iho  la  oe  i  na  mea  hoike, 
a  me  na  mea  kupanaha  maluna  o 
Paiao,  a  maluna  o  kana  poe  kau- 
wa  a  pau,  a  maluna  hoi  o  ka  poe 
kanaka  a  pau  o  kona  aina ;  no  ka 
niea,  ua  ike  oe  i  ka  lakou  hana 
hookiekie  ana  maluna  o  lakou. 
Pela  no  oe  i  hookaulana  i  kou 
inoa  e  like  rae  ia  i  neia  la. 

11  liookaawale  ae  la  no  hoi  oe  i 
ke  kai  imua  o  lakou,  i  hele  lakou 
iwaena  konu  o  ke  kai  ma  ka  aina 
maloo ;  a  kiola  aku  la  oe  i  ka  poe 
e  alualu  ana  ia  lakou  iloko  o  ka 
hohonu,  me  he  pohaku  la  iloko  o 
na  wai  nui. 

12  Me  ke  kia  ao  no  oe  i  alakai  ai 
ia  lakou  i  ke  ao ;  a,  me  ke  kia  ahi 
no  hoi  i  ka  po  i  malamalama  no 
lakou  ma  ke  alauui  a  lakou  e  hele 
ai. 

13  Iho  mai  la  oe  maluna  o  ka 
mauna  o  Sinai,  olelo  pu  me  lakou 
mai  ka  lani  mai,  a  haawi  mai  la 
oe  ia  lakou  i  na  olelo  kupaa  he 
pololei,  a  me  na  kapu  he  oiaio,  i 
na  kanawai  a  me  na  kauoha  he 
maikai : 

14  Hoike  mai  la  oe  ia  lakou  i  kou 
Sabati  hoano,  a  kau  aku  la  nialu- 
na  o  lakou  i  na  kauoha,  a  me  na 
olelo  kupaa,  a  me  ke  kanawai  ma 
ka  lima  o  Mose  kau  kauwa. 

15  Haawi  mai  la  oe  ia  lakou  i  ka 
berena  mai  ka  lani  mai  no  ko  la- 
kou  pololi,  a  hookahe  mai  la  hoi  i 
ka  wai  no  lakou  mailoko  mai  o  ka 
pohaku  no  ko  lakou  makewai  ana, 
a  olelo  aku  oe  ia  lakou  e  komo  a  e 
lilo  ia  lakou  ka  aina  au  i  hoohiki 
ai  e  haawi  ia  lakou. 

16  Aka,  o  lakou  a  me  ko  makou 
poe  kupuna  ua  hana  hookiekie 
no,  a  hooolea  i  ko  lakou  a-i,  aole 
hoi  i  hoolohe  i  kau  inau  kauoha; 

17  Hoole  aku  lakou,  aole  e  hoo- 
lohe,  aole  hoi  lakou  i  hoomanao  i 
kau  mau  hana  kupanaha  au  i  ha- 
na'i  me  lakou ;  hooolea  no  lakou 

i  ko  lakou  a-i,  a  i  ko  lakou  kipi 
ana,  koho  iho  la  lakou  i  luna,  i 
hoi  aku  ai  lakou  ma  ko  lakou 
hookauwa  ana :  aka,  o  oe  ke 
Akua  e  kala  ana  i  ka  hala,  he 
oluolu  a  me  ka  lokomaikai,  he 
ahonui  a  me  ke  aloha  nui,  nolaila, 
aole  oe  i  haalele  ia  lakou. 

18  Eia  hoi,  i  ka  wa  a  lakou  i  ha- 
na'i  i  hipikeiki  i  hooheeheeia,  a 
olelo  ae  la,  Eia  kou  Akua  nana  oe 
i  alakai  mailoko  mai  o  Aigupita, 
a  haoa  no  hoi  lakou  i  na  mea  hoo- 
naukiuki  loa ; 

19  Alaila,  aole  oe  i  haalele  ia  la- 
kou  ma  ka  waonahele,  no  kou  lo- 
komaikai  he  nui  loa ;  aole  no  i 
haalele  ke  kia  ao  ia  lakou  i  ke  ao, 
e  alakai  ana  ia  lakou  ma  ke  ala- 
nui ;  aole  hoi  i  haalele  ke  kia  ahi  i 
ka  po  i  malamalama  no  lakou  ma 
ke  alanui  a  lakou  e  hele  ai. 

20  Haawi  mai  la  no  hoi  oe  i  kou 
Uhane  maikai  e  ao  mai  ia  lakou, 
aole  hoi  oe  i  kaili  i  kau  mane  mai 
ko  lakou  waha  mai,  a  haawi  aku 
oe  ia  lakou  i  ka  wai  no  ko  lakou 
makewai  ana. 

21  Hookahi  kanaha  makahiki  au 
i  malama  aku  ai  ia  lakou  ma  ka 
waonahele,  aole  lakou  i  nele  i  ke- 
kahi  mea ;  aole  i  weluwelu  ko 
lakou  aahu,  aole  hoi  i  pehu  ko 
lakou  mau  wawae. 

22  Haawi  mai  oe  ia  lakou  i  na 
aupuni  a  me  na  lahuikanaka,  a 
hoopuehu  aku  oe  ia  poe  ma  ke  ki- 
hi,  i  lilo  no  lakou  ka  aina  o  Siho- 
na,  a  me  ka  aina  o  ke  alii  o  Hese- 
bona,  a  me  ka  aina  o  Oga  ke  alii  o 
Basana. 

23  Hoomahuahua  iho  la  no  hoi 
oe  i  ka  lakou  poe  mamo  e  like  me 
na  hoku  o  ka  lani,  a  hookomo  ae 
la  ia  lakou  iloko  o  ka  aina  au  i 
olelo  ai  i  ko  lakou  poe  kupuna,  e 
komo  lakou  a  e  lilo  ia  ia  lakou. 

24  Komo  iho  la  ka  poe  mamo  a 
lilo  ka  aina  ia  lakou,  a  hoopio  iho 
oe  i  ka  poe  kamaaina,  i  ko  Kauaa- 
na,  imna  o  lakou,  a  haawi  oe  ia  la- 
kou  iloko  o  ko  lakou  lima,  i  ko 
lakou  mau  alii  a  me  na  lahuikaua- 
ka  o  ka  aina,  e  hana  aku  ia  lakou 
e  like  me  ko  lakou  makemake. 

25  A  lawe  pio  iho  la  lakou  i  na 

kulanakauhale  i  paa  i  ka  pa,  a  me 
ka  aina  maikai,  a  lilo  iho  la  ia  la- 
kou  na  hale  i  lako  i  kela  mea  mai- 
kai  keia  mea  maikai,  na  punawai  i 
eliia,  na  mala  waina,  a  me  na  ma- 
la  oliva  a  me  na  laau  hua  he  nui : 
a  ai  iho  la  lakou  a  maona,  a  mo- 
mona  hoi,  a  olioli  iho  la  lakou  i 
kou  hoomaikai  nui  ana. 

26  Aka,  ku  e  aku  la  lakou  a  kipi 
aku  ia  oe,  a  kapae  hoi  i  kou  kaua- 
wai  ma  ko  lakou  kua,  luku  iho  la 
lakou  i  kau  poe  kaula,  ka  poe  i  ao 
pinepine  aku  ia  lakou  e  hoohuli  ia 
lakou  i  ou  la,  a  liana  iho  la  lakou  i 
na  mea  hoonaukiuki  loa. 

27  No  ia  mea,  haawi  aku  la  oe  ia 
lakou  iloko  o  ka  lima  o  ko  lakou 
poe  enemi,  i  hoopopilikia  ua  poe 
la  ia  lakou  ;  aka,  i  ka  wa  o  ko  la- 
kou  pilikia  ana,  kahea  aku  la  la- 
kou  ia  oe,  a  hoolohe  mai  no  oe 
mai  ka  lani  mai ;  a  e  like  me  kou 
lokomaikai  he  nui  no,  haawi  mai 
uo  oe  ia  lakou  i  poe  hoola,  nana 
lakou  i  hoopakele  ae  mailoko  mai 
o  ka  lima  o  ko  lakou  poe  enemi. 

28  Aka,  i  ka  wa  i  malu  ai  lakou, 
huli  ae  la  lakou  e  hana  i  ka  mea 
ino  imua  o  kou  alo ;  alaila  waiho 
aku  la  oe  ia  lakou  iloko  o  ka  lima 
o  ko  lakou  poe  enemi,  i  alii  ai  ua 
poe  la  maluna  o  lakou :  aka,  huli 
ae  la  lakou  a  kahea  aku  la  ia  oe,  a 
hoolohe  no  oe  mai  ka  lani  mai :  a 
hoopakele  pinepine  no  oe  ia  la- 
kou  e  like  me  kou  aloha ; 

29  A  ao  pinepine  aku  no  hoi  oe 
ia  lakou  e  hoohuli  ia  lakou  ma 
kou  kanawai ;  aka,  hana  hookie- 
kie  lakou,  aole  hoi  i  hoolohe  i 
kau  mau  kauoha ;  hana  ino  no  la- 
kou  i  kau  mau  olelo  kupaa,  (na 
mea  e  ola'i  ke  kanaka  ke  hana  ia,) 
haawi  lakou  i  ka  poohiwi  kipi,  a 
hooolea  i  ko  lakou  a-i,  aole  hoi  i 
hoolohe. 

30  Aka,  hoomanawanui  no  oe  ia 
lakou  i  na  makahiki  he  nui  no,  a 
ao  pinepine  aku  oe  ia  lakou  me 
kou  Uhane  iloko  o  ka  poe  kaula ; 
aole  nae  i  haliu  mai  ko  lakou  pe- 
peiao  ;  nolaila  haawi  aku  la  oe  ia 
īakou  iloko  o  ka  lima  o  na  lahui- 
kanaka  o  na  aina. 

31  Aole  nae   oe  i  hoopau  loa  ia 

lakou  no  kou  lokomaikai  he  nui 
no,  aole  hoi  i  haalele  oe  ia  lakou ; 
no  ka  mea,  he  Akua  lokomaikai 
no  oe  a  me  ke  aloha. 

32  Ano  hoi,  e  ko  makou  Akua, 
ke  Akua  nui,  mana,  a  hooweliwe- 
li,  e  malama  ana  i  ka  berita  a  me 
ka  lokomaikai,  mai  manao  mai  oe 
he  uuku  ka  popilikia  a  pau  i  hiki 
mai  la  maluna  o  makou  nei,  ma- 
luna  o  ko  makou  poe  alii,  maluna 
o  na  luna  o  makou,  a  maluna  o 
ko  makou  poe  kahuna,  a  maluna 
o  na  kaula  o  makou,  maluna  o 
ko  makou  poe  makua,  a  maluna 
hoi  o  kou  poe  kanaka  a  pau,  mai 
na  la  mai  o  na'lii  o  Asuria  a  hiki  i 
keia  la. 

33  Ua  hala  ole  no  nae  oe  ma  na 
mea  a  pau  i  hiki  mai  la  maluna  o 
makou ;  no  ka  mea,  ua  hana  no 
oe  ma  ka  pololei,  a  o  makou  ka  i 
hana  hewa. 

34  A  o  ko  makou  poe  alii,  ko  ma- 
kou  poe  luna,  ko  makou  poe  ka- 
huna,  a  me  ko  makou  poe  makua, 
aole  lakou  i  malama  i  kou  kana- 
wai,  aole  hoi  i  hoolohe  i  kau  mau 
kauoha  a  me  kau  mau  oleloao  au 
i  ao  pinepine  mai  ai  ia  lakou. 

35  No  ka  mea,  aole  i  hookauwa 
lakou  nau  ma  ko  lakou  aupuni,  a 
ma  kou  lokomaikai  nui  au  i  haa- 
wi  mai  ai  ia  lakou,  a  ma  ka  aina 
nui  a  momona  au  i  waiho  mai  ai 
imua  o  lakou ;  aole  hoi  i  huli  ae 
lakou  mai  ka  lakou  hana  hewa 
ana'ku. 

36  Eia  hoi,  i  keia  la,  he  poe  kau- 
wa  makou,  a  o  ka  aina  au  i  haawi 
mai  ai  i  ko  makou  poe  kupuna  e 
ai  i  ka  hua  ona  a  me  kona  maikai, 
ea,  he  poe  kauwa  no  makou  ma- 
luna  ona. 

37  A  e  kau  mai  ana  maluna  ona 
ka  hookupu  nui  ana  i  na'lii  au  i 
hoonoho  ai  maluna  o  makou  no 
ko  makou  hewa ;  a  e  alii  ana  la- 
kou  maluna  o  ko  makou  mau  ki- 
no,  a  me  ko  makou  poe  holoho- 
lona,  e  like  me  ko  lakou  make- 
make,  a  iloko  no  makou  o  ka 
popilikia  nui. 

38  No  keia  mea  a  pau  ke  hoohiki' 
nei  makou  i  mea  oiaio,  a  kakau 
iho  no  hoi,  a  na  ko  makou  poe 

luna,  na  Levi,  a  me  na  kahuna  o 
makou  e  kau  i  ka  sila  e  paa  ai. 

O  na  inoa  o  ka  poe  nana  i  kau  i  ka  sila  e 
paa  ai,  a  me  na  mea  a  lakou  i  hoohiki  ai  e 
hana. 

EIA  hoi  ka  poe  nana  i  kau  i  ka 
sila  e  paa  ai,  o  Nehemia  ke 
kiaaina,  ke  keiki  a  Hakalia,  a  o 
Zidekia, 

2  Seraia,  Azaria,  īeremia, 

3  Pasura,  Amaria,  Malekia, 

4  Hatusa,  Sebania,  Maluka, 

5  Harima,  Meremota,  Obadia, 

6  Dauiela,  Ginetona,  Baruka, 

7  Mesulama,  Abia,  Miamina, 

8  Maazia,  Bilegai,  Semaia:  oia 
ka  poe  kahuna. 

9  O  na  Levi :  o  Iesua  ke  keiki  a 
Azania,  o  Binui  kekahi  o  na  ma- 
mo  a  Henadada,  o  Kademiela ; 

10  A  o  ko  lakou  mau  hoahanau, 
Sebauia,  Hodia,  Kelita,  Pelaia,  Ha- 
nana, 

11  Mika,  Rehoba,  Hasabia, 

12  Zakura,  Serebia,  Sebania, 

13  Hodia,  Bani,  Beninu. 

14  O  ka  poe  koikoi  o  na  kana- 
ka :  Parosa,  Pahatomoaba,  Elama, 
Zatu,  Bani, 

15  Buni,  Azegada,  Bebai, 

16  Adonia,  Bigevai,  Adina, 

17  Atera,  Hizekia,  Azura, 

18  Hodia,  Hasuma,  Bezai, 

19  Haripa,  Anatota,  Nebai, 

20  Magepiasa,  Mesulama,  Hezira, 

21  Mesezabeela,  Zadoka,  Iadua, 

22  Pelatia,  Hanana,  Anaia, 

23  Hosea,  Hanania,  Hasuba, 

24  Halohesa,  Pileha,  Sobeka, 

25  Rehuma,  Hasabena,  Maaseia, 

26  A  me  Ahia,  Hanana,  Anana, 

27  Maluka,  Harima,  Baana. 

28  Tf  A  o  ke  koena  o  ka  poe  ka- 
naka,  o  na  kahuna,  o  na  Levi,  o 
ka  poe  kiaipuka,  o  ka  poe  mele,  o 
ka  poe  Netini,  a  me  ka  poe  a  pau 
i  hookaawaleia  ae  la  mailoko  mai 
o  na  lahuikanaka  o  na  aina  a  ma 
ke  kanawai  o  ke  Akua,  ka  lakou 
poe  wahine,  o  ka  lakou  poe  keiki- 
kane  a  me  ka  lakou  poe  kaikama- 
hine,  ka  poe  a  pau  e  hiki  ia  lakou 
ke  ike  a  e  hoomaopopo  hoi ; 

29  Hoopili  mai  la  lakou  i  ko  la- 
kou  mau  hoahanau,  i  ua  luna  o 

lakou,  a  hoohiki  iho  la  me  ka 
hoopaa  loa  ana  e  hele  ma  ke  ka- 
nawai  o  ke  Akua,  ka  mea  i  haa- 
wiia  mai  ma  ka  lima  o  Mose  ke 
kauwa  a  ke  Akua,  a  e  malama  a  e 
hana  i  na  kauoha  a  pau  a  Iehova 
ko  kakou  Haku,  a  me  kana  mau 
olelo  kupaa  a  me  kona  mau  kapu ; 

30  A  i  haawi  ole  aku  makou  i  ka 
makou  mau  kaikamahine  i  na  la- 
huikanaka  o  ka  aina,  a  i  lawe  ole 
hoi  makou  i  ka  lakou  mau  kaika- 
mahine  na  na  keikikane  a  makou: 

31  A  ina  e  halihali  mai  na  kana- 
ka  e  i  na  mea  kalepa,  a  i  kekahi  ai 
paha,  i  ka  la  Sabati  e  kuai,  aole 
makou  e  lawe  i  ka  lakou  i  ka  Sa- 
bati,  i  ka  la  hoano ;  a  i  ka  hiku  o 
ka  makahiki  e  hooki  makou  i  kela 
aie  keia  aie  me  ka  hookaa  ole  ia 
mai. 

32  A  kau  iho  la  makou  maluna  o 
makou  iho  i  na  kanawai  e  auhau 
ia  makou  iho  i  ka  hapakolu  o  ka 
sekela  i  kela  makahiki  i  keia  ma- 
kahiki  no  ka  oihana  o  ka  hale  o 
ko  makou  Akua; 

33  No  ka  berena  hoike  a  me  ka 
mohai  makana  mau  a  me  ka  mo- 
haikuni  mau,  no  na  Sabati,  no  na 
mahina  hou,  no  na  ahaaina  i  ole- 
loia'i,  a  no  na  mea  laa,  a  no  na 
mohaihala  e  uhi  ai  i  ka  hala  no 
ka  Iseraela,  a  no  na  oihana  a  pau 
o  ka  hale  o  ko  makou  Akua. 

34  A  hailona  iho  la  makou,  o  ka 
poe  kahuna,  na  Levi  a  me  ka  poe 
kanaka,  ma  ko  ka  hale  o  ko  ma- 
kou  poe  kupuna,  no  ka  haawi  ana 
mai  i  ka  wahie  e  lawe  mai  ma  ka 
hale  o  ko  makou  Akua,  i  na  ma- 
nawa  i  oleloia'i,  i  kela  makahiki  i 
keia  makahiki,  i  mea  puhi  malu- 
na  o  ke  kuahu  o  īehova  ko  ma- 
kou  Akua,  e  like  me  ka  mea  i  ka- 
kauia'i  iloko  o  ke  kanawai ; 

35  A  e  lawe  mai  i  na  mea  i  ohi 
mua  ia  o  ko  makou  aina,  a  me  na 
mea  i  ohi  mua  ia  o  kela  hua  keia 
hua  o  na  laau  a  pau,  i  kela  maka- 
hiki  keia  makahiki,  ma  ka  hale  o 
Iehova : 

36  A  me  na  hiapo  o  ka  makou 
poe  keikikane,  a  me  ka  makou 
poe  holoholona,  e  like  me  ka  mea 
i  kakauia'i  iloko  o  ke  kanawai,  a 

me  na  mea  hanau  mua  o  ka  ma- 
kou  poe  bipi  a  me  ka  makou  oha- 
na  hipa,  e  lawe  mai  no  ma  ka  hale 
o  ko  kakou  Akua,  i  na  kahuna  e 
lawelawe  ana  ma  ka  hale  o  ko  ka- 
kou  Akua ; 

37  A  i  lawe  makou  i  kauwahi 
hana  mua  ia  o  ka  makou  palaoa 
kawiliia,  a  me  na  makana  a  ma- 
kou,  a  me  ka  hua  o  kela  laau  o 
keia  laau,  ka  waina  a  me  ka  aila,  i 
na  kahuna  ma  na  keena  o  ka  hale 
o  ko  kakou  Akua ;  a  me  ka  hapa 
umi  o  ka  makou  mahina  ai  i  na 
Levi,  a  na  lakou  no,  na  na  Levi 
ka  hapa  umi  ma  na  kulanakau- 
hale  a  pau  o  ko  makou  mahi  ana. 

38  A  o  ke  kahuna,  ka  mamo  a 
Aarona,  oia  pu  kekahi  me  na  Levi 
i  ka  lawe  ana  o  na  Levi  i  ka  hapa 
umi ;  a  e  halihali  mai  na  Levi  i  ka 
hapa  umi  o  ka  hapa  umi  ma  ka 
hale  o  ko  kakou  Akua  ma  na  kee- 
na  iloko  o  ka  hale  waihona  wai- 
wai. 

39  No  ka  mea,  e  lawe  no  ka  Ise- 
raela  a  me  na  Levi  i  ka  hookupu 
ana  o  ka  ai,  o  ka  waina  a  me  ka 
aila  ma  na  keena,  a  malaila  no  na 
ipu  o  ka  luakini,  a  me  na  kahuna 
nana  e  lawelawe,  a  me  ka  poe  kiai- 
puka,  a  me  ka  poe  mele :  aole  ma- 
kou  e  haalele  i  ka  hale  o  ko  ka- 
kou  Akua. 

MOKUNA  XI. 

O  na  inoa  o  ka  poe  kanaka  noho  ma  Ierusa- 
lema. 

NOHO  iho  la  na  luna  o  ka  poe 
kanaka  iloko  o  Ierusalema ; 
a  o  ke  koena  o  ka  poe  kanaka, 
hailona  iho  la  lakou  e  lawe  i  hoo- 
kahi  noloko  mai  o  ka  umi  e  noho 
iloko  o  Ierusalema  ke  kulanakau- 
hale  laa,  a  o  na  mea  eiwa  iloko  o 
na  kulanakauhale  e  ae. 

2  Hoomaikai  aku  la  ka  poe  ka- 
naka  i  na  kanaka  a  pau  i  haawi 
oluolu  ia  lakou  iho  e  noho  iloko 
o  Ierusalema. 

3  1f  Eia  ka  poe  koikoi  o  ka  aina, 
ka  poe  i  noho  iloko  o  Ierusalema ; 
aka,  iloko  o  na  kulanakauhale  o 
Iuda,  noho  iho  la  kela  kanaka 
keia  kanaka  ma  kahi  i  hoiliia  no- 
na  iloko  o  ko  lakou  mau  kulana- 
kauhaīe,  o  ka  Iseraela,  o  na  kahu- 

na,  a  me  na  Levi,  a  me  ka  poe  Ne- 
tini  a  me  na  mamo  a  na  kauwa  a 
Solomona. 

4  Noho  iho  la  iloko  o  Ierusalema 
kekahi  poe  o  na  mamo  "t  Iuda,  a 
me  na  mamo  a  Beniamina.  O  na 
mamo  a  Iuda,  o  Ataia  ke  keiki  a 
Uzia,  ke  keiki  a  Zekaria,  ke  keiki 
a  Amaria,  ke  keiki  a  Sepatia,  ke 
keiki  a  Mahalaleela,  o  na  mamo  a 
Pereza ; 

5  A  o  Maaseia  ke  keiki  a  Baruka, 
ke  keiki  a  Kalahoze,  ke  keiki  a 
Hazaia,  ke  keiki  a  Adaia,  ke  keiki 
a  Ioiariba,  ke  keiki  a  Zekaria,  ke 
keiki  a  Siloni. 

6  O  na  mamo  a  pau  a  Pereza  i 
noho  iloko  o  Ierusalema,  eha  ha- 
neri  a  me  kauaonokumamawalu 
kanaka  koa. 

7  Eia  ka  poe  mamo  a  Beniami- 
na,  o  Salu  ke  keiki  a  Mesulama, 
ke  keiki  a  Ioeda,  ke  keiki  a  Pe- 
daia,  ke  keiki  a  Kolaia,  ke  keiki  a 
Maaseia,  ke  keiki  a  Itiela,  ke  kei- 
ki  a  Iesaia. 

8  A  mahope  ona  Gabai,  Salai,  ei- 
wa  haneri  a  me  ka  iwakaluaku- 
mamawalu. 

9  A  o  Ioela  ke  keiki  a  Zikeri  ka 
luna  maluna  o  lakou  ;  a  o  Iuda  ke 
keiki  a  Senua  ka  mea  maluna  o 
ka  mokuna  alua  o  ke  kulanakau- 
hale. 

10  O  kekahi  poe  o  na  kuhuna  ;  o 
Iedaia  ke  keiki  a  Ioiariba,  o  laki- 
na; 

11  O  Seraia  ke  keiki  a  Hilekia, 
ke  keiki  a  Mesulama,  ke  keiki  a 
Zadoka,  ke  keiki  a  Meraiota,  ke 
keiki  a  Ahituba,  ka  luna  o  ka  hale 
o  ke  Akua. 

12  A  o  ko  lakou  poe  hoahanau 
ka  poe  nana  i  hana  i  ka  hana  o  ka 
hale,  ewalu  haneri  a  me  ka  iwaka- 
luakumamalua;  a  me  Adaia,  ke 
keiki  a  Ie-ohama,  ke  keiki  a  Pela- 
lia,  ke  keiki  a  Amezi,  ke  keiki  a 
Zekaria,  ke  keiki  a  Pasura,  ke 
keiki  a  Malekia, 

13  A  me  kona  mau  hoahanau,  ka 
poe  koikoi  o  na  makua,  elua  ha- 
neri  a  me  kanahakumamalua:  a 
me  Amasai  ke  keiki  a  Azareela, 
ke  keiki  a  Ahezai,  ke  keiki  a  Me- 
silemota,  ke  keiki  a  Iiueia, 


14  A  me  ko  lakou  mau  hoaha- 
nau,  he  poe  koa  ikaika,  hookahi 
haneri  a  me  ka  iwakaluakumama- 
walu  ;  a  o  ka  luna  maluna  o  lakou 
o  Zabediela,  kekahi  o  ka  poe  koi- 
koi. 

15  A  o  kekahi  poe  o  na  Levi ;  o 
Semaia  ke  keiki  a  Hasuba,  ke  kei- 
ki  a  Azerikama,  ke  keiki  a  Hasa- 
bia,  ke  keiki  a  Buni ; 

16  A  me  Sabetai  a  me  Iozabada, 
na  mea  maluna  o  ka  hana  mawa- 
ho  no  ka  hale  o  ke  Akua,  kekahi 
o  ka  poe  koikoi  o  ka  Levi ; 

17  A  me  Matania  ke  keiki  a  Mi- 
ka,  ke  keiki  a  Zabedi,  ke  keiki  a 
Asapa,  ka  luna  puana  o  ka  mele 
ma  ka  pule  ana;  a  me  Bakebukia 
malalo  iki  ae  o  kona  poe  hoaha- 
nau,  a  me  Abeda,  ke  keiki  a  Sa- 
mua,  ke  keiki  a  Galala,  ke  keiki  a 
Iedutuna. 

18  O  na  Levi  a  pau  iloko  o  ke 
kulanakauhale  hoano,  elua  haneri 
a  me  kanawalukumamaha. 

19  A  o  na  kiaipuka,  o  Akuba,  o 
Talemona  a  me  ko  laua  mau  hoa- 
hanau,  ka  poe  i  kiai  i  na  puka, 
hookahi  haneri  a  me  kanahikuku- 
mamalua. 

20  U  A  o  ke  koena  o  ka  Iscraela, 
ka  poe  kahuna,  na  Levi,  iloko  no 
lakou  o  na  kulanakauhale  a  pau  o 
Iuda,  kela  kanaka  keia  kanaka  ma 
kahi  i  hoiliia  nona. 

21  Noho  iho  la  ka  poe  Netini  ilo- 
ko  o  Opela;  a  maluna  o  ka  poe 
Netini,  o  Ziha  a  me  Gisepa. 

22  A  o  ka  luna  o  na  Levi  iloko  o 
Ierusalema,  o  Uzi  ke  keiki  a  Bani, 
ke  keiki  a  Hasabia,  ke  keiki  a  Ma- 
tania,  ke  keiki  a  Mika.  Noloko 
mai  o  ka  poe  mamo  a  Asapa,  ka 
poe  mele  ma  ka  hana  ana  iloko 
o  ka  hale  o  ke  Akua. 

23  No  ka  mea,  kauoha  ae  la  ke 
alii  ia  lakou  i  haawiia  i  ka  poe 
mele  kekahi  oihana  i  kela  la  i 
keia  la. 

24  A  o  Petahia  ke  keiki  a  Mese- 
zabeela,  kekahi  o  na  mamo  a  Zera 
ke  keiki  a  Iuda,  ma  ko  ke  alii 
aoao  no  ia,  i  na  mea  a  pau  i  pili  i 
na  kanaka. 

25  No  na  kauhale  ma  ko  lakou 
mau  aina :  noho  iho  la  kekahi  poe 

mamo  a  īuda  ma  Kiriata-areba  a 
me  na  kauhale  e  pili  pu  ana  me 
ia,  a  ma  Dibona  a  me  na  kauhale 
e  pili  pu  ana  me  ia,  a  ma  Iekabe- 
zeela  a  me  na  kauhale  e  pili  pu 
ana  me  ia, 

26  A  ma  Iesua,  a  ma  Molada,  a 
ma  Beta-peleta, 

27  A  ma  Hazara-suala,  a  ma  Bee- 
raseba,  a  me  na  kauhale  e  pili  pu 
ana  me  ia, 

28  A  ma  Zikelaga,  a  ma  Mekona, 
a  me  na  kauhale  e  pili  pu  ana  me 
ia, 

29  A  ma  Ena-rimona  a  ma  Zarea, 
a  ma  Iaremuta, 

30  Zanoa,  Adulama,  a  rae  na 
kauhale  e  pili  pu  ana  me  lakou, 
ma  Lakisa,  a  me  na  aina  e  pili  pu 
ana  me  ia,  ma  Azeka,  a  me  na 
kauhale  e  pili  pu  ana  me  ia.  No- 
ho  iho  la  lakou  mai  Beeraseba 
aku  a  i  ke  awawa  o  Hinoma. 

31  A  o  na  mamo  a  Beniamina, 
mai  Geba  aku  a  ma  Mikemasa  a 
me  Aia,  a  me  Betela,  a  me  na  kau- 
hale  e  pili  pu  ana  me  ia, 

32  Ma  Anatota,  Noba,  Anania, 

33  Hazora,  Rama,  Gitaima, 

34  Hadida,  Zeboima,  Nebalata, 

35  Loda,  a  me  Ono,  ke  awawa  o 
ka  poe  kahuna  hana. 

36  A  o  ka  poe  no  na  Levi,  ua 
maheleia  lakou  ma  Iuda  a  ma  Be- 
niamina. 

MOKUNA  XII. 

No  ka  hoolaa  ana  i  ka  pa  o  Ieniaalema  no 
Iehova. 

Ī7*IA  na  kahuna  a  me  na  Levi  i 
ld  pii  ae  la  me  Zerubabela  ke 
keiki  a  Sealetiela  a  me  Iesua:  o 
Seraia,  Ieremia,  Ezera, 

2  Amaria,  Maluka,  Hatusa, 

3  Sekania,  Rehuma,  Meremota, 

4  Ido,  Gineto,  Abia, 

5  Miamina,  Maadia,  Bilega, 

6  Semaia,  a  me  Ioiariba,  Iedaia, 

7  Salu,  Amoka,  Hilekia,  Iedaia. 
Oia  ka  poe  koikoi  o  na  kahuna  a 
me  ko  lakou  poe  hoahanau  i  na 
la  o  Iesua. 

8  A  o  na  Levi :  Iesua,  Binui,  Ka- 
demiela,  Serebia,  Iuda,  Matania ; 
oia  a  me  kona  poe  hoahanau  ka 
poe  maluna  o  ka  hoolea  ana'ku. 

9  A  o  Bakebukia,  a  me  Uni  a  me 

ko  laua  mau  hoahanau,  ma  ke  alo 
aku  lakou  o  kela  poe  ma  ke  kiai 
ana. 

10  1  A  na  Iesua  o  Ioiakima,  a  na 
loiakima  o  Eliasiba,  a  na  Eliasiba 
o  Ioiada, 

11  A  na  Ioiada  o  lonatana,  a  na 
Ionatana  o  Iadua. 

12  I  na  la  ia  Ioiakima,  he  poe 
kahuna,  he  poe  koikoi  lakou  o  na 
makua :  na  Seraia  o  Meraia,  na 
Iremia  o  Hanania, 

13  Na  Ezera  o  Mesulama,  na 
Amaria  o  Iehohanana, 

14  Na  Meliku  o  Ionatana,  na  Se- 
bania  o  Iosepa, 

15  Na  Harima  o  Adena,  na  Me- 
raiota  o  Helekai, 

16  Na  Ido  o  Zekaria,  na  Gineto- 
na  o  Mesulama, 

17  Na  Abiia  o  Zikeri,  na  Minia- 
mina,  na  Moadia  o  Piletai, 

18  Na  Bilega  o  Samua,  na  Semaia 
o  Iehonatana, 

19  A  na  Ioiariba  o  Matenai,  na 
Iedaia  o  Uzi, 

20  Na  Salai  o  Kalai,  na  Amoka  o 
Ebera ; 

21  Na  Hilekia  o  Hasabia,  na  Ie- 
daia  o  Nataneela. 

22  H  O  na  Levi  i  na  la  ia  Eliasi- 
ba,  Ioiada,  a  me  Iohanana,  a  me 
Iadua,  ua  kakauia  lakou  he  poe 
koikoi  o  na  makua;  pela  no  hoi 
na  kahuna  a  hiki  i  ke  kau  ia  Da- 
riu  no  Peresia. 

23  O  na  mamo  a  Levi,  ka  poe 
koikoi  o  na  makua,  ua  kakauia 
lakou  ma  ka  buke  o  ka  Oihanaalii 
a  hiki  i  na  la  ia  Iohanana  ke  keiki 
a  Eliasiba. 

24  A  o  ka  poe  koikoi  o  na  Levi, 
o  Hasabia,  Serebeia  a  me  Iesua 
ke  keiki  a  Kademiela,  a  o  na  hoa- 
hanau  o  lakou  ma  ko  lakou  alo 
aku  e  hoonani  a  e  hoolea  aku,  e 
like  me  ke  kauoha  a  Davida  ke 
kanaka  o  ke  Akua,  he  papa  ma  ke 
alo  aku  o  kekahi  papa. 

25  O  Matania,  a  me  Bakebukia, 
o  Obadia,  Meaulama,  Telemona, 
Akuba,  he  poe  kiaipuka  lakou  e 
kiai  ana  ma  na  waihonawaiwai  o 
na  puka. 

26  Oia  no  ka  poe  i  na  la  ia  Ioia- 
kima  ke  keiki  a  Iesua,  ke  keiki  a 

Iozadaka,  a  i  na  la  ia  Neheniia  ke 
kiaaina,  a  me  Ezera  ke  kahuna,  ke 
kakauolelo. 

27  H  A  i  ka  hoolaa  ana  o  ka  pa 
o  Ierusalema,  imi  aku  la  lakou  i 
na  Levi  mailoko  mai  o  na  wahi  a 
pau  loa  o  lakou,  e  hoakoakoa  mai 
ia  lakou  i  Ierusalema,  e  hana  i  ka 
hoolaa  ana  me  ka  olioli,  a  me  ka 
hoolea  ana'ku  a  me  ke  mele,  me 
na  kimehala,  na  lira  a  me  na  mea 
kani. 

28  Hoakoakoaia  mai  la  ka  poe 
mele  mai  ka  papu  mai  a  puni  Ie- 
rusalema,  a  mai  na  kauhale  o  ko 
Netopa. 

29  A  mailoko  mai  o  Gilegala,  a 
mai  na  aina  mai  o  Geba  a  me  Aze- 
maveta :  no  ka  mea,  ua  kukulu  ka 
poe  mele  i  mau  kauhale  no  lakou 
a  puni  Ierusalema. 

30  Huikala  iho  la  na  kahuna  a 
me  na  Levi  ia  lakou  iho,  a  huika- 
la  no  hoi  lakou  i  ka  poe  kanaka  a 
me  na  puka  a  me  ka  pa. 

31  Alaila  alakai  ae  la  au  i  na  luna 
o  ka  Iuda  maluna  ae  o  ka  pa,  a 
hoomakaukau  iho  la  au  i  elua  poe 
nui  e  hoolea,  e  hele  ae  ma  ka  aoao 
akau  aku  kekahi,  maluna  ae  o  ka 
pa  a  i  ka  puka  lepo. 

32  A  hele  ae  la  mahope  o  lakou 
o  Hosaia,  a  me  ka  hapalua  o  na 
luna  o  ka  Iuda, 

33  A  me  Azaria,  Ezera,  a  me  Me- 
sulama, 

34  Iuda  a  me  Beniamina  a  me  Sa- 
maia  a  me  Ieremia, 

35  A  me  kekahi  o  na  keiki  a  na 
kahuna  me  na  pu  puhi ;  o  Zeka- 
ria  ke  keiki  a  Ionaiaua,  ke  keiki 
a  Semaia,  ke  keiki  a  Malania,  ke 
keiki  a  Mikaia,  ke  keiki  a  Zakura, 
ke  keiki  a  Asapa ; 

36  A  me  kona  mau  hoahanau,  o 
Semaia  a  me  Azaraela,  Milalai,  Gi- 
lalai,  Maai,  Netaneela  a  me  Iuda, 
Hanaui,  me  na  mea  kani  a  Da- 
vida  ke  kanaka  o  ke  Akua :  a  o 
Ezera  ke  kakauolelo  mamua  ia  o 
lakou. 

37  A  ma  ka  puka  waipuna  e  ku 
pono  ana  i  ko  lakou  alo,  pii  ae  la 
lakou  ma  na  anuunuu  o  ke  kula- 
nakauhale  o  Davida  ma  kahi  kie- 
kie  o  ka  pa,  maluna  aku  o  ka  hale 


o  Davida,  a  i  ka  puka  wai  ma  ka 
hikina. 

38  A  o  ka  lua  o  ka  poe  hoolea, 
hele  ae  la  lakou  ma  ka  aoao  hema 
aku,  a  owau  mahope  o  lakou,  a 
me  ka  hapalua  o  ka  poe  kanaka 
maluua  ae  o  ka  pa,  a  maluna  ae  o 
ka  halekiai  ma  kahi  o  na  umu  a 
hiki  i  ka  pa  palahalaha; 

39  A  maluna  ae  o  ka  puka  o  Epe- 
raima,  a  maluna  ae  o  ka  puka  ka- 
hiko,  a  maluna  o  ka  puka  ia,  a  me 
ka  halekiai  o  Hananeela,  a  me  ka 
halekiai  o  Mea,  a  hiki  i  ka  puka 
hipa ;  a  ku  lakou  ma  ka  puka  ha- 
lepaahao. 

40  Ku  iho  la  na  poe  hoolea  elua 
iloko  o  ka  hale  o  ke  Akua,  a  owau 
hoi,  a  me  ka  hapalua  o  na  luna  me 
au; 

41  A  me  na  kahuna;  Eliakima, 
Maaseia,  Miniamina,  Mikaia,  Elioe- 
nai,  Zekaria,  Hanania,  me  na  pu; 

42  A  me  Maaseia,  a  me  Semaia,  a 
me  Eleazara,  a  me  Uzi  a  me  Ieho- 
hanana,  a  me  Malekia,  a  me  Ela- 
ma,  a  me  Ezera.  A  hoolea  aku  la 
ka  poe  mele,  a  me  Iezerahia  ko  la- 
kou  luna. 

43  Mohai  aku  la  lakou  ia  la  i  na 
mohai  nui,  a  hauoli  iho  la ;  no  ka 
mea,  ua  hoohauoli  ke  Akua  ia  la- 
kou  me  ka  olioli  nui ;  hauoli  no 
hoi  na  wahine  a  me  na  kamalii ;  a 
lohea  ka  hauoli  ana  o  Ierusalema 
ma  kahi  loihi. 

44  1  A  hoonohoia  ia  la  kekahi 
poe  kanaka  maluua  o  na  keena  no 
na  mea  laa,  no  na  makana,  no  na 
hua  mua,  a  no  na  hapaumi,  e  hoi- 
liili  iloko  olaila,  na  na  aina  mai  o 
na  kulanakauhale,  i  na  haawina  i 
kauohaia'i  no  ka  poe  kahuna  a  me 
na  Levi ;  no  ka  mea,  hauoli  iho  la 
ka  Iuda  maluna  o  na  kahuna  a 
maluna  o  na  Levi  e  ku  mai  ana. 

45  Malama  iho  la  ka  poe  niele  a 
me  ka  poe  kiaipuka  i  ka  oihana  a 
ko  lakou  Akua,  a  me  ka  oihana  o 
ka  huikala  ana,  e  like  me  ke  kauo- 
ha  a  Davida,  a  me  Solomona  kana 
keiki. 

46  No  ka  mea,  i  na  la  o  Davida  a 
me  Asapa,  mai  ka  \va  kahiko  īnai. 
he  poe  luna  no  maluna  o  ka  poe 
mele,  a  he  mau  mele  no  e  hoolea 

aku  ai  a  e  hoonani  aku  ai  i  ke 
Akua. 

47  A  i  na  la  o  Zerubabela  a  i  na 
la  o  Nehemia,  haawi  raai  la  ka  Ise- 
raela  a  pau  i  na  haawina  no  ka 
poe  mele  a  me  ka  poe  kiaipuka, 
kekahi  i  kela  la  i  keia  la  :  a  hoa- 
no  ae  la  lakou  i  na  mea  no  na  Le- 
vi ;  a  hoano  ae  la  o  na  Levi  no  na 
mamo  a  Aarona. 

MOKUNA  XIII. 

No  ko  Nehemia  hooki   ana  i  kekahi   mau 
hewa. 

IA  la  ua  heluheluia  ma  ka  buke 
o  Mose  iloko  o  na  pepeiao  o 
ka  poe  kanaka ;  a  loaa  iloko  olai- 
la  ka  mea  i  kakauia'i,  i  ole  e  ko- 
mo  ka  Amona  a  me  ka  Moaba  ilo- 
ko  o  ka  ahakanaka  o  ke  Akua  i  ka 
manawa  pau  ole; 

2  No  ka  mea,  aole  lakou  i  hele 
aku  e  halawai  me  ka  Iseraela  me 
ka  berena  a  me  ka  wai,  aka,  ku  e 
ia  lakou  a  hoolimalima  ia  Balaa- 
ma  e  hoino  ia  lakou ;  hoololi  no 
nae  ko  kakou  Akua  i  ka  hoino 
ana  i  hoomaikai  ana. 

3  A  lohe  lakou  i  ke  kanawai, 
hookaawale  ae  la  lakou  i  na  mali- 
hini  a  pau  mai  ka  Iseraela  aku. 

4  ī[  A  mamua  o  keia  manawa,  o 
Eliasiba  ke  kahuna,  ia  ia  i  haawiia 
ke  keena  o  ka  hale  o  ko  kakou 
Akua,  he  hoalauna  no  ia  no  Tobia. 

5  A  ua  hoomakaukau  oia  nona,  i 
keena  nui  kahi  a  lakou  i  waiho  ai 
mamua  i  ka  mohai  makana,  i  ka 
mea  ala  a  me  na  ipu  a  me  ka  ha- 
paumi  o  ka  ai,  i  ka  waina  hou  a 
me  ka  aila,  na  mea  i  kauohaia'i  na 
na  Levi  a  me  ka  poe  mele  a  me  ka 
poe  kiaipuka ;  a  me  ka  makana  no 
ka  poe  kahuna. 

6  Aka,  i  keia  manawa  a  pau,  aole 
au  ma  Ierusalema :  no  ka  mea,  i 
ka  makahiki  kanakolukumamalua 
o  Aretasaseta  ke  alii  o  Babulona, 
hiki  aku  la  au  i  ke  alii,  a  hala  ke- 
kahi  mau  la,  nonoi  aku  la  au  i  ke 
alii  no'u. 

7  A  hiki  mai  la  au  i  Ierusalema  a 
ike  iho  la  i  ka  mea  ino  a  Eliasiba 
i  hana'i  no  Tobia,  i  ka  hoomakau- 
kau  ana  i  keena  nona  ma  na  kee- 
na  o  ka  hale  o  ke  Akua. 

8  Alaila,  eha  loa  iho  la  au ;  a  kio- 
la  aku  la  au  mawaho  i  ka  ukana  o 
ka  hale  o  Tobia,  mai  loko  aku  o 
ke  keena. 

9  Alaila,  kauoha  aku  la  au,  a 
huikala  lakou  i  ke  keena;  a  hoi- 
hoi  mai  la  au  malaila  i  na  ipu  o  ka 
hale  o  ke  Akua,  i  ka  mohai  maka- 
na  a  me  ka  mea  ala. 

10  Tf  A  ike  iho  la  au,  aole  i  haa- 
wiia  mai  na  haawina  no  na  Levi ; 
a  ua  auhee  kela  kanaka  keia  ka- 
naka  ma  kona  aina  iho,  o  na  Levi 
a  me  ka  poe  mele,  ka  poe  nana  e 
lawelawe  i  ka  hana. 

11  Alaila,  ao  aku  la  au  i  na  luna, 
a  olelo  aku  la  au,  No  ke  aha  la  i 
haaleleia'i  ka  hale  o  ke  Akua  ?  A 
houluulu  mai  la  au  ia  lakou,  a 
hoonoho  iho  la  ia  lakou  ma  ko 
lakou  wahi. 

12  Alaila,  lawe  mai  la  ka  Iuda  a 
pau  i  ka  hapaumi  o  ka  ai  me  ka 
waina  hou  a  me  ka  aila  ma  na 
keena  e  waiho  ai  na  mea  laa. 

13  A  hoonoho  iho  au  i  na  puuku 
waiwai  maluna  o  na  waihona  wai- 
wai  ia  Seleraia  ke  kahuna,  a  me  Za- 
doka  ke  kakauolelo,  a  me  Peelaia 
kekahi  o  na  Levi;  a  mahope  o 
lakou  o  Hanana  ke  keiki  a  Zaku- 
ra,  ke  keiki  a  Matania;  no  ka 
mea,  ua  manaoia  lakou  he  poe 
hana  pololei,  nolaila,  na  lakou  no 
e  mahele  na  ko  lakou  poe  hoaha- 
nau. 

14  E  hoomanao  mai  oe  ia'u,  e 
ko'u  Akua,  no  keia  hana,  aole  hoi 
e  holoi  iho  oe  i  ko'u  lokomaikai 
a'u  i  hana'i  no  ka  hale  o  ko'u 
Akua,  a  no  kana  mau  oihana. 

15  11  Ia  mau  la,  ike  aku  la  au  raa 
Iuda  i  kekahi  poe  e  hehi  ana  i  na 
lua  kaomi  waina  i  ka  Sabati,  a  e 
halihali  ana  i  na  pua,  a  e  hoouka 
ana  i  na  hoki ;  a  e  lawe  ana  i  ka 
waina,  i  na  hua  waina,  a  me  na 
fiku,  a  me  kela  mea  keia  mea  kuai 
ma  Ierusalema  i  ka  Sabati :  a  pa- 
pa  aku  la  au  ia  la  no,  i  ko  lakou 
kuai  ana  i  ka  ai. 

16  Noho  iho  la  iloko  olaila  na 
kanaka  o  Turo  i  lawe  mai  i  ka  ia, 
a  me  kela  mea  keia  mea  kuai,  a 
kuai  iho  no  i  ka  Sabati  me  ka  Iu- 
da  iloko  no  o  Ierusalema. 

17  Alaila  papa  aku  la  au  i  na 
kaukaualii  o  ka  Iuda,  a  olelo  aku 
au  ia  lakou,  Heaha  keia  mea  liewa 
a  oukou  e  haua  nei,  a  hana  ino  i 
ka  la  Sabati? 

18  Aole  anei  i  hana  ko  oukou 
poe  makua  pela,  a  kau  mai  la  ko 
kakou  Akua  i  keia  popilikia  a  pau 
maluna  o  kakou,  a  maluua  o  keia 
kulanakauhale  ?  Aka,  e  hooma- 
huahua  ana  oukou  i  ka  inaina  ma- 
luna  o  ka  Iseraela  i  ka  oukou  ha- 
na  ino  ana  i  ka  Sabati. 

19  A  i  ka  wa  i  pouli  mai  ai  na 
puka  o  Ierusalema  mamua  o  ka 
Sabati,  olelo  aku  la  au,  e  pani  la- 
kou  i  na  puka,  a  olelo  aku  no  hoi 
au,  e  wehe  ole  ia  lakou  a  hala  ka 
Sabati ;  a  hoonoho  iho  la  au  i  ke- 
kahi  o  ka'u  poe  kauwa  ma  na  pu- 
ka  i  komo  ole  kekahi  ukana  i  ka 
la  Sabati. 

20  A  o  ka  poe  kalepa  a  me  ka 
poe  e  kuai  ana  i  kela  mea  keia 
mea  kuai,  akahi  a  elua  hoi  ko  la- 
kou  moe  ana  mawaho  o  Ierusale- 
ma. 

21  Alaila  papa  aku  la  au  ia  la- 
kou,  a  olelo  aku  la  ia  lakou,  No 
ke  aha  la  oukou  e  moe  ai  ma  ka- 
hi  e  pili  ana  i  ka  pa?  Ina  e  hana 
hou  oukou  pela,  e  lalau  no  ko'u 
lima  ia  oukou.  Mai  ia  manawa 
mai,  aole  lakou  i  hiki  mai  i  ka  Sa- 
bati. 

22  A  olelo  aku  la  au  i  na  Levi,  i 
huikala  lakou  ia  lakou  iho,  a  i  he- 
le  mai  lakou  a  e  malama  i  na  pu- 
ka  i  hoano  ka  la  Sabati.  No  keia 
mea  hoi,  e  hoomanao  mai  oe  ia'u, 
e  ko'u  Akua,  a  e  ahonui  mai  oe 
ia'u  e  like  me  ka  nui  o  kou  loko- 
maikai. 

23  1  Eia  hoi,  ia  mau  la  ike  aku  la 
au  i  kekahi  poe  o  ka  Iuela  i  mare  i 
na  wahine  o  Asedoda,  a  o  Amona, 
a  o  Moaba ; 

24  A  he  hapa  ka  olelo  ana  o  ka 
lakou  poe  keiki   ma  ka  olelo  a 


Asedoda,  aole  hoi  i  ike  lakou  ke 
olelo  e  like  me  ka  Iuda,  aka,  e 
like  me  kela  lahuikanaka  a  me 
keia  lahuikanaka. 

25  A  papa  aku  au  ia  lakou,  a  hoi- 
no  aku  au  ia  lakou,  a  kui  aku  i 
kekahi  poe  o  lakou,  a  huki  ae  la 
i  ko  lakou  lauoho,  a  kena'ku  ia 
lakou  e  hoohiki  ma  ke  Akua,  Ao- 
le  oukou  e  haawi  aku  i  ka  oukou 
mau  kaikamahine  na  ka  lakou  poe 
keikikane,  aole  hoi  e  lawe  oukou 
i  ka  lakou  mau  kaikamahine  na 
ka  oukou  keikikane,  aole  hoi  na 
oukou  iho. 

26  Aole  anei  i  hana  hewa  o  So- 
lomona  ke  alii  o  ka  Iseraela  ma 
keia  mau  mea?  Ma  na  lahuikana- 
ka  he  nui  loa,  aole  alii  e  like  me 
ia,  ua  alohaia  oia  e  kona  Akua,  a 
ua  hoolilo  ke  Akua  ia  ia  i  alii  ma- 
luna  o  ka  Iseraela  a  pau ;  aka,  o 
ua  wahine  o  na  aina  e,  alakai  no 
lakou  ia  ia  ma  ka  hewa. 

27  A  e  hoolohe  anei  makou  ia 
oukou  e  hana  i  keia  hewa  nui,  a  e 
kipi  aku  i  ko  kakou  Akua  ma  ka 
mare  ana  i  na  wahine  o  na  aina  e  ? 

28  A  o  kekahi  o  na  keiki  a  Ioia- 
da,  ke  keiki  a  Eliasiba  ke  kahuna 
nui,  he  hunonakane  oia  na  Sane- 
balata  no  Horona ;  a  hookuke  aku 
la  au  ia  ia  mai  o'u  aku  la. 

29  E  hoomanao  mai  oe  ia  lakou, 
e  ko'u  Akua,  no  ko  lakou  hoo- 
haumia  aua  i  ka  oihana  kahuna,  a 
me  ka  berita  o  ka  oihana  kahuna, 
a  o  na  Levi. 

30  Pela  au  i  hookaawale  aku  ai 
ia  lakou  mai  na  malihini  aku  a 
pau,  a  hooponopono  iho  la  au  i 
na  oihana  a  ka  poe  kahuna  a  me 
na  Levi,  kela  kanaka  keia  kanaka 
ma  kana  oihana  iho ; 

31  A  i  ka  haawi  ana  mai  o  ka 
wahie  i  na  manawa  i  oleloia'i,  a  i 
na  hua  mua.  E  hoomanao  mai 
oe  ia'u,  c  ko'u  Akua,  i  mea  e 
pono  ai. 

MOKUNA  I. 

No  ka  ahaaina  a  Ahasuero.    10  No  Vaseti. 

IKE  kau  ia  Ahasuero,  (o  Alia- 
suero  ia  i  alii  ai  maluaa  o  na 
aina  hookahi  haueri  me  ka  iwaka- 
luakumamahiku,  mai  Inia  mai  a 
Aitiopia:) 

2  Ia  manawa,  i  ka  wa  e  noho  ana 
o  Ahasuero  ke  alii  maluna  o  ka 
nohoalii  o  kona  aupuni,  aia  ma 
Susana  ka  pakaua; 

3  I  ke  kolu  o  ka  makahiki  o  ko- 
na  nohoalii  ana,  hana  iho  la  ia  i 
ahaaina  na  kona  poe  alii  a  pau,  a 
me  kana  poe  kauwa;  a  aia  hoi 
imua  ona  ka  poe  koa  o  Peresia  a 
me  Media,  o  na  kaukaualii  hoi,  a 
me  na'lii  o  na  aina : 

4  A  hoike  oia  i  ka  waiwai  nani  o 
kona  aupuni,  a  me  ka  hanohauo  o 
kona  maikai  nui,  no  na  la  he  nui 
loa,  hookahi  haneri  a  me  kanawa- 
lu  mau  la. 

5  A  hala  ia  mau  la,  alaila,  hana 
iho  la  ke  alii  i  ahaaina,  i  ehiku  la, 
ma  ke  kahua  pakaua  o  ka  hale  o 
ke  alii,  no  na  mea  a  pau  i  loaa  ma 
Susana  ka  pakaua,  no  na  mea  koi- 
koi  a  me  na  makaainana. 

6  O  na  paku  hoi,  he  lole  huluhu- 
lu  keokeo,  a  he  olona  keokeo,  a 
me  ka  poni,  ua  paa  i  na  kaula  hu- 
luhulu  keokeo,  maikai,  a  me  ka 
ulaula,  i  nakiia  iloko  o  na  komo 
dala,  ma  na  kia  pohaku  keokeo. 
O  na  noho  hilinai,  he  gula  ia  a  me 
ke  kala  maluna  o  ke  kahua  poha- 
ku  omaomao,  a  keokeo,  i  hoono- 
ho  pu  ia  me  na  momi  a  me  ka  ea. 

7  Haawi  lakou  i  ka  mea  inu  ma- 
loko  o  na  kiaha  gula,  a  ua  like  ole 
kekahi  kiaha  me  kekahi  kiaha,  a 
ua  nui  ka  waina  maikai,  e  like  me 
ka  aoao  mau  o  ke  alii. 

8  Mamuli  o  ke  kanawai  ka  inu 
ana,  aole  mea  nana  i  koi  aku  ;  no 
ka  mea,  pela  ke  kauoha  a  ke  alii  i 
na  luna  a  pau  o  kona  hale,  e  hana 

kela  kanaka  keia  kanaka  e  like 
me  kona  manao  iho. 

9  O  Vaseti,  ke  alii  wahine  keka- 
hi,  hana  iho  la  oia  i  ahaaina  na  na 
wahine  ma  ka  halealii  o  ke  alii  o 
Ahasuero. 

10  Tf  A  i  ka  hiku  o  ka  la,  i  ka  wa 
i  olioli  ai  ka  naau  o  ke  alii  i  ka 
waina,  olelo  ae  la  ia  ia  Mehuma- 
na,  a  me  Bizeta,  a  me  Harebona,  a 
me  Bigeta,  a  me  Abageta,  a  me 
Zetara,  a  me  Karekasa,  na  luna 
ehiku  i  hookauwa  ma  ke  alo  o  ke 
alii,  o  Ahasuero, 

11  E  lawe  mai  lakou  ia  Vaseti,  i 
ke  alii  wahine  imua  i  ke  alo  o  ke 
alii,  me  ka  papale  alii,  e  hoike  aku 
i  na  kanaka  a  me  na'lii,  i  kona 
maikai ;  no  ka  mea,  he  helehelena 
maikai  kona. 

12  Hoole  ae  la  ke  alii  wahine,  o 
Vaseti,  aole  e  hele  ma  ka  olelo  a 
ke  alii,  ana  i  kauoha  ae  i  na  luna. 
Kolaila,  ukiuki  loa  iho  la  ke  alii,  a 
wela  iho  la  kona  huhu  iloko  ona. 

13  1  Alaila,  olelo  ae  la  ke  alii  i 
ka  poe  akamai,  i  ka  poe  i  ike  i 
na  manawa,  (no  ka  mea,  pela  no 
ke  alii  i  hana'i  imua  i  ke  alo  o  ka 
poe  a  pau  i  ike  i  ke  kanawai  a  me 
ka  hoop'onopono : 

14  Eia  ka  poe  i  pili  ia  ia,  o  Kare- 
sena,  o  Setara,  o  A.demata,  o  Tare- 
sisa,  o  Meresa,  o  Maresena,  a  me 
Memukana,  ehiku  alii  o  Peresia,  a 
me  Media,  a  ike  lakou  i  ka  maka 
o  ke  alii,  a  o  lakou  na  mea  noho 
kiekie  maloko  o  ke  aupuni :) 

15  Mamuli  o  ke  kanawai,  pehea 
la  kakou  e  hana'i  i  ke  alii  wahine 
ia  Vaseti,  no  kona  malama  ole  ana 
i  ka  olelo  a  ke  alii,  a  Ahasuero, 
ma  ka  lima  o  na  luna? 

16  Alaila,  olelo  aku  la  o  Memu- 
kana  imua  i  ke  alo  o  ke  alii,  a  me 
na'lii,  Ua  hana  hewa  o  Vaseti  ke 
alii  wahine,  aole  i  ke  alii  wale  no, 
aka,  i  na'lii  a  pau,  a  me  na  kana- 

ka  a  pau  e  noho  ana  ma  na  aina  a 
pau  o  ke  alii  o  Ahasuero. 

17  No  ka  mea,  e  kaulana  aku  no 
ia  hana  a  ke  alii  wahine,  i  na  wa- 
hine  a  pau,  nolaila,  e  hoowahawa- 
haia'i  ka  lakou  poe  kane  e  lakou, 
i  ka  wa  e  kaulana'i  ke  kauoha  ana 
a  ke  alii  a  Ahasuero  e  laweia  mai 
imua  ona  o  Vaseti  ke  alii  wahiue, 
aole  ia  i  hele  mai. 

18  A  i  keia  la,  o  na'lii  wahine  a 
pau  o  Peresia,  a  me  Media,  ka  poe 
i  lohe  i  ka  hana  a  ke  alii  wahine,  e 
olelo  no  lakou  pela  i  na  kuhina  o 
ke  alii.  Pela  e  nui  loa  ai  auanei  ka 
hoowahawaha  ana,  a  me  ka  ukiuki. 

19  Ina  he  maikai  i  ko  ke  alii 
manao,  e  hoolahaia'ku  no  kekahi 
olelo  no  ke  aupuni,  a  e  kakauia 
no  hoi  ia  ma  na  kanawai  o  Peresia 
a  me  Media,  i  haule  ole  ia,  aole 
loa  e  hele  hou  mai  o  Vaseti  imua 
i  ke  alo  o  ke  alii,  o  Ahasuero ;  a  e 
haawi  aku  hoi  ke  alii  i  ko  Vaseti 
waiwai  alii  na  kekahi  i  oi  aku  ka 
pono  mamua  o  kona. 

20  Aia  hoolahaia  ke  kanawai  a  ke 
alii  e  hana'i,  ma  kona  aupuni  a 
pau,  (no  ka  mea  he  nui  ia,)  alaila 
e  hoomaikai  no  na  wahine  i  ka  la- 
kou  poe  kaue  i  na  mea  nui  a  me 
na  mea  uuku. 

21  Ua  maikai  keia  olelo  i  ka  ma- 
nao  o  ke  alii,  a  me  na  kuhina,  a 
hana  iho  la  ke  alii  e  like  me  ka 
olelo  a  Memukana. 

22  A  hoouna  ae  la  ia  i  na  palapa- 
la  i  na  mokuna  a  pau  o  ke  alii,  i 
kela  mokuna  i  keia  mokuna,  e 
like  me  ka  mea  i  palapalaia,  a  i 
keia  lahuikanaka  i  keia  lahuika- 
naka,  e  like  me  ka  lakou  olelo 
iho,  e  noho  haku  no  kela  kanaka 
keia  kanaka  ma  kona  hale  iho ;  a 
hoolahaia'ku  la  keia  ma  ka  olelo  o 
na  lahuikanaka  a  pau. 

MOKUNA  II. 

No  ka  imi  ana  i  wahine  maikai  na  ke  alii.    21 
No  na  mea  i  liia. 

MAHOPE  iho  o  keia  mau  mea, 
i  ka  wa  i  maalili  ai  ka  huhu 
o  ke  alii  o  Ahasuero,  hoomanao 
iho  la  ia  ia  Vaseti,  a  me  na  mea 
ana  i  hana'i,  a  me  ke  kanawai  i 
kauia  nona. 


2  Alaila,  olelo  ae  la  na  kanaka  o 
ke  alii,  o  ka  poe  i  lawelawe  nana, 
E  imiia  na  ke  alii  na  kaikamahine 
puupaa,  a  maikai  ke  nana  aku : 

3  A  e  hoonoho  hoi  ke  alii  i  mau 
luna  ma  na  aina  a  pau  o  kona  au- 
puni,  i  hoakoakoa  mai  ai  lakou 
ma  Susana  nei,  ma  ka  pakaua,  i 
na  kaikamahine  puupaa  a  pau,  na 
mea  maikai  ke  nana  aku,  a  i  ka 
hale  o  na  wahine,  malalo  o  ka  li- 
ma  o  Hegai  ka  luna  o  ke  alii,  o  ka 
mea  malama  i  na  wahine,  a  e  haa- 
wiia  no  lakou  na  laau  ala  e  mae- 
mae  ai. 

4  A  o  ke  kaikamahine  e  lealea  ai 
ke  alii,  e  lilo  ia  i  alii  wahine  ma 
ka  hakahaka  o  Vaseti.  A  oluolu 
ke  alii  ia  mea,  a  hana  iho  la  oia 
pela. 

5  H  Ma  Susana  ka  pakaua  kekahi 
Iudaio,  o  Moredekai  kona  inoa,  he 
keiki  ia  na  Iaira,  ke  keiki  a  Simei, 
ke  keiki  a  Kisa,  he  Beniamina ; 

6  Ua  lawe  pio  ia,  mai  Ierusalema 
aku,  me  ka  poe  pio  i  lawe  pu  ia 
me  Iekonia,  ke  alii  o  ka  Iuda,  ka 
mea  a  Nebukaneza  ke  alii  o  Ba- 
hulona  i  lawe  pio  ai. 

7  Nana  no  i  hanai  ia  Hadasa,  oia 
hoi  o  Esetera,  ke  kaikamahine  a 
kekahi  makuakane  ona.  No  ka 
mea,  aole  o  Esetera  makuakane, 
aole  ona  makuwahine ;  ua  maikai 
ka  helehelena  o  ua  kaikamahine 
la,  ua  nani  hoi ;  a  make  kona  ma- 
kuakane  a  me  kona  makuwahine, 
lawe  o  Moredekai  ja  ia  i  kaikama- 
hine  nana. 

8  H  A  loheia  ka  olelo  a  ke  alii,  a 
me  kona  kanawai,  a  hoakoakoaia 
mai  na  kaikamahine  he  nui  loa  ma 
Susana  ka  pakaua,  ma  ka  lima  o 
Hegai,  o  Esetera  kekahi  i  laweia 
mai  iloko  o  ka  hale  o  ke  alii,  ma 
ka  lima  o  Hegai,  o  ka  mea  mala- 
ma  i  na  wahine. 

9  Ua  maikai  ia  kaikamahine  i 
kona  manao,  a  loaa  ia  ia  ke  alo- 
haia  mai  e  ia,  a  haawi  koke  ae  la 
oia  ia  ia  i  na  mea  ala  e  maemae  ai, 
a  me  na  mea  i  pili  ia  ia,  a  me  na 
kauwa  wahine  ehiku,  na  mea  po- 
no  ke  haawiia  mai  nona  mailoko 
mai  o  ka  hale  o  ke  alii.  A  hoono- 
ho  oia  ia  ia  a  me  kana  mau  kauwa 

wahine,  ma  ka  liale  maikai  o  na 
wahine. 

10  Aole  i  hoike  o  Esetera  i  kona 
lahuikanaka,  a  me  kona  hanauna ; 
no  ka  mea,  ua  kauoha  mai  o  More- 
dekai  ia  ia,  aole  e  hoike. 

11  A  holoholo  ae  la  o  Moredekai 
i  kela  la  i  keia  la,  ma  ke  kahua  o 
ka  hale  o  na  wahine,  i  ike  ia  i  ko 
Esetera  noho  ana,  a  me  ka  mea  e 
hanaia  mai  ia  ia. 

12  H  A  hiki  i  ka  manawa  pono  e 
hele  aku  ai  kela  kaikamahine  keia 
kaikamahine  iloko  i  ke  alii  ia 
Ahasuero,  mahope  iho  o  kona 
noho  ana  he  umi  a  me  kumama- 
lua  malama,  e  like  me  ka  hana 
mau  ana  a  na  wahine,  (no  ka  mea, 
penei  i  malamaia'i  na  la  o  ka  hoo- 
maemae  ana:  eono  malama  me  ka 
aila  mura,  a  eono  malama  me  na 
mea  ala,  a  me  na  mea  e  maemae 
ai  na  wahine :) 

13  Pela  i  hele  ai  na  kaikamahine 
i  ke  alii.  0  ka  mea  ana  i  make- 
make  ai,  haawiia  mai  no  ia  nana,  e 
lawe  pu  me  ia,  mai  ka  hale  o  na 
wahine  aku,  a  ka  hale  o  ke  alii. 

14  I  ke  ahiahi,  komo  aku  la  oia 
iloko,  a  kakahiaka  hoi  mai  la,  a  i 
ka  lua  o  ka  hale  o  na  wahine,  ma 
ka  lima  o  Saasegaza,  ka  luna  o  ke 
alii  nana  i  malama  i  na  haiawa- 
hine ;  aole  ia  i  komo  hou  aku  i  ke 
alii  la,  ke  olioli  ole  ke  alii  ia  ia,  a 
heaia'ku  hoi  ia  ma  ka  inoa. 

15  1  A  hiki  i  ka  manawa  pono  e 
komo  aku  ai  i  ke  alii  la,  o  Ese- 
tera,  ke  kaikamahine  a  Ahihaila, 
he  makuakane  no  Moredekai,  ka 
mea  i  lawe  ia  ia  i  kaikamahine 
nana,  aole  i  makemake  o  Esetera 
i  kekahi  mea  e  ae,  i  na  mea  wale 
no  a  Hegai  i  olelo  ai,  ka  luna  o  ke 
alii,  ka  mea  malama  i  na  wahine. 
Loaa  no  ia  Esetera  ka  hoomai- 
kaiia  mai  e  ka  poe  a  pau  i  ike  ia 
ia. 

1(3  A  laweia'ku  la  o  Esetera  i  ke 
alii,  ia  Ahasuero,  iloko  o  kona  ha- 
le  alii,  i  ka  malama  umi,  oia  hoi 
ka  malama  o  Tebeta,  i  ka  hiku  o 
ka  makahiki  o  kona  noho  alii  ana. 

17  A  oi  aku  ka  makemake  o  ke 
aiii  ia  Esetera,  mamua  o  na  wa- 
hine  a  pau,  a  loaa  ia  ia  ke  alohaia, 

a  me  ka  lokomaikaiia  mai  e  ia, 
mamua  o  na  wahine  puupaa  a 
pau.  A  kau  iho  la  ia  i  ka  leialii 
maluna  o  kona  poo,  a  hoolilo  iho 
la  ia  ia  i  alii  wahine  ma  ka  haka- 
haka  o  Vaseti. 

18  Alaila,  hana  iho  la  ke  alii  i 
ahaaina  nui  na  kona  mau  alii  a 
pau,  a  me  kona  poe  kanaka ;  o  ka 
Esetera  ahaaina  ia.  A  haawi  ae 
la  oia  i  ka  hoomaha  no  na  aina,  a 
haawi  no  hoi  i  ka  manawalea,  e 
like  me  ka  aoao  mau  o  ke  alii. 

19  A  i  ka  lua  o  ka  hoakoakoa  ana 
mai  o  na  wahine  puupaa,  e  noho 
ana  no  o  Moredekai  ma  ka  puka- 
pa  o  ke  alii. 

20  Aole  i  hoike  o  Esetera  i  kona 
hanauna,  a  me  kona  lahuikanaka, 
e  like  me  ka  Moredekai  i  kauoha 
aku  ai  ia  ia;  no  ka  mea,  malama 
no  o  Esetera  i  ke  kauoha  a  More 
dekai,  e  like  me  kona  manawa  i 
malamaia'i  e  ia. 

21  T[  Ia  manawa,  i  ko  Moredekai 
noho  ana  ma  ka  pukapa  o  ke  alii, 
huhu  aku  la  na  luna  elua  o  ke  alii, 
o  Bigetana,  a  me  Teresa,  na  mea 
kiaipuka,  a  imi  iho  la  laua  i  wahi 
e  hiki  ai  e  kau  ka  lima  maluua  o 
ke  alii  o  Ahasuero. 

22  A  ua  ikeia  ia  mea  e  Morede- 
kai,  a  nana  no  i  hai  aku  ia  Esete- 
ra,  i  ke  alii  wahine ;  a  hai  aku  o 
Esetera  i  ke  alii,  ma  ka  inoa  o 
Moredekai. 

23  A  hookolokoloia  ua  mea  la, 
loaa  no ;  nolaila,  liia  laua  a  elua 
maluna  o  ka  laau;  a  kakauia  no 
hoi  ia  ma  ka  buke  oihana  imua  i 
ke  alo  o  ke  alii. 

MOKUNA  III. 

Ka  Hlo  ana  o  Hamana  i  punahele  no  ke  alii  a 
me  kona  huhu  ia  Moredekai.  7  Kona  imi 
ana  i  mea  e  make  ai  na  Iudaio  a  pau. 

MAIIOPE  iho  o  keia  mau  mea, 
hoohanohano  ae  la  ke  alii  o 
Ahasuero  ia  Hamana,  i  ke  keiki  a 
Hamedata  ke  Agaga,  a  hookiekie 
ia  ia,  a  hoonoho  iho  la  ia  ia  maiu- 
na  o  na'lii  a  pau  e  noho  pu  ana 
me  ia. 

2  A  o  na  kanaka  a  pau  o  ke  alii 
ma  ka  pukapa  o  ke  alii,  kukuli  no 
lakou  a  moe  ilalo  imua  o  Hama- 
ua,   no  ka  mea,  pela  ka  ke  alii 

kauoha  nona.  Aole  nae  i  kukuli 
iho  o  Moredekai,  aole  i  moe  ilalo. 

3  Alaila,  olelo  aku  la  na  kanaka 
o  ke  alii,  ka  poe  ma  ka  pukapa  o 
ke  alii,  ia  Moredekai,  No  ke  aha 
la  oe  e  hoohala  nei  i  ke  kauoha  a 
ke  alii  ? 

4  Olelo  aku  no  lakou  ia  ia  i  kela 
la  i  keia  la,  aole  nae  ia  i  hoolohe 
mai  i  ka  lakou,  alaila,  hai  aku  la 
lakou  ia  Hamana,  i  ike  lakou  i  ke 
ku  pono  aua  o  na  mea  a  Morede- 
kai,  a  me  ka  ole ;  no  ka  mea,  ua 
hai  mai  oia  ia  lakou  he  Iuelaio  ia. 

5  A  ike  aku  la  o  Hamana,  aole  i 
kukuli  o  Moredekai,  aole  hoi  i 
moe  imua  ona,  alaila  piha  iho  la  o 
Hamana  i  ka  huhu. 

6  He  mea  e  hoowahawahaia  i  ko- 
na  manao  ke  kau  ka  lima  maluua 
o  Moredekai  wale  no ;  no  ka  mea, 
ua  hoike  lakou  ia  ia  i  ko  Morede- 
kai  lahuikanaka.  Nolaila  i  imi  ai 
o  Hamana  e  luku  i  na  Iudaio  a 
pau,  ma  ke  aupuni  a  pau  o  Aha- 
suero,  i  ka  lahuikanaka  hoi  o  Mo- 
redekai. 

7  1[  I  ka  malama  mua,  oia  hoi  ka 
malama  o  Nisana,  i  ka  makahiki 
umikumamalua  o  ke  alii  o  Aha- 
suero,  hoolei  pura  lakou,  oia  hoi 
ka  hailona,  imua  o  Hamana  i  kela 
la  i  keia  la,  i  kela  malama  i  keia 
malama,  a  hiki  i  ka  malama  umi- 
kumamalua,  oia  hoi  o  Adara. 

811  aku  la  o  Hamana  i  ke  alii, 
ia  Ahasuero,  He  lahuikanaka  i 
puehuia  a  helelei  iwaena  o  na  ka- 
naka,  ma  na  aina  a  pau  o  kou  au- 
puni ;  okoa  o  ko  lakou  kanawai  i 
ko  na  kanaka  e  a  pau,  aole  hoi  la- 
kou  i  malama  i  na  kanawai  o  ke 
alii.  Aole  he  mea  pono  no  ke 
alii  ke  hoomalu  ia  lakou. 

9  A  ina  he  maikai  i  ko  ke  alii  ma- 
nao,  e  palapalaia,  e  make  lakou ; 
a  na'u  no  e'  kaupaona  aku  i  umi 
tausani  talena  kala,  no  ka  poe  ma- 
lama  ia  hana,  e  laweia  mai  ia  iloko 
o  na  waihonakala  o  ke  alii. 

10  Wehe  ae  la  ke  alii  i  kona 
komo  lima,  mai  kona  lima  ae, 
a  haawi  mai  la  ia  Hamana  i  ke 
keiki  a  Hamadata  ke  Agaga,  i  ka 
enemi  o  na  Iudaio. 

11  I  mai  la  ke  alii  ia  Hamana, 


Ua  haawiia  ke  kala  nou,  a  me  na 
kanaka  pu,  e  haua  aku  ia  lakou  e 
like  me  ka  mea  au  e  manao  ai  he 
maikai. 

12  Alaila,  i  ka  la  umikumamako- 
lu  o  ka  malama  mua,  kiina  ka  poe 
kakauolelo  o  ke  alii,  a  e  like  me 
na  mea  a  pau  a  Hamana  i  kauo- 
ha'i,  pela  i  palapalaia'i  i  na  kiaai- 
na  o  ke  alii  a  me  na'lii  aimoku  a 
pau,  i  na'lii  o  na  lahuikanaka  a 
pau  o  na  aina  a  pau,  e  like  me  ka 
mea  i  palapalaia,  i  na  lahuikanaka 
a  pau  ma  ka  lakou  olelo  iho  :  ma 
ka  inoa  o  ke  alii  o  Ahasuero  ka 
palapala  ana,  a  hoailonaia  me  ke 
komolima  o  ke  alii. 

13  A  hoounaia  na  palapala,  na 
na  elele  i  lawe,  i  na  aina  a  pau  o 
ke  alii,  e  luku,  a  e  pepehi,  a  e  hoo- 
lilo  i  ka  make  i  na  Iudaio  a  pau, 
na  mea  opiopio,  a  me  na  mea  ka- 
hiko,  i  na  keiki  uuku  a  me  na  wa- 
hine,  ma  ka  la  hookahi,  ma  ka 
la  umikumamakolu  o  ka  malama 
umikumamalua,  oia  hoi  ka  mala- 
ma  o  Adara,  a  e  lawe  hoi  i  ko  la- 
kou  waiwai  i  waiwai  pio. 

14  A  hoolahaia  i  na  kanaka  a  pau 
ka  palapala  like,  ua  kauia  i  kana- 
wai  no  na  aina  a  pau,  i  makaukau 
lakou,  ke  hiki  aku  i  ua  la  la. 

15  A  holo  aku  la  na  elele,  ua 
hoolalelaleia  e  ke  kauoha  a  ke 
alii.  A  kauia  no  hoi  ia  kanawai 
ma  Susana  ka  pakaua.  Noho  iho 
la  ilalo  ke  alii  a  me  Hamana  e 
inu ;  aka  ua  pilikia  loa  ko  ke  ku- 
lanakauhale  o  Susana. 

MOKUNA  IV. 

Ka  hookeai  ana  o  Moredekai,  a  me  na  Iu- 
daio.  5  Ke  kamailio  ana  a  Esetera  me  Mo- 
redekai. 

AIKE  ae  la  o  Moredekai  i  na 
mea  a  pau  i  hanaia'i,  alaila, 
haehae  iho  la  ia  i  kona  aahu,  a 
komo  ia  i  ke  kapa  inoino,  a  me 
ka  lehu,  a  puka  aku  la  iwaho 
iwaena  o  ke  kulanakauhale,  a 
uwe  iho  la,  he  uwe  nui  ehaeha 
loa. 

2  A  hele  oia  imua  o  ka  pukapa  o 

ke  alii ;  no  ka  mea,  aole  e  komo 

iloko  o  ka  pukapa  o  ke  alii  ka 

mea  i  aahuia  i  ke  kapa  inoino. 

:J  A  ma  na  aina  a  pau  kahi  i  laha 

aku  ai  ka  olelo  a  ke  alii,  a  me  ko- 
na  kanawai,  nui  loa  iho  la  ke  ka- 
nikau  ana  o  na  Iudaio,  a  me  ka 
hookeai  ana,  a  me  ka  uwe  ana,  a 
me  ke  kumakena  ana ;  a  nui  iho 
la  ka  poe  i  moe  me  ke  kapa  inoi- 
no,  a  me  ka  lehu. 
41  A  hele  aku  la  na  wahine  a 
me  na  luna  o  Esetera,  a  hai  aku 
la  ia  ia.  Alaila,  ehaeha  loa  ke  alii 
wahine,  a  hoouna  ae  la  ia  i  ka 
aahu  e  hoaahu  ai  ia  Moredekai,  a 
e  lawe  aku  hoi  i  kona  kapa  inoi- 
no.     Aole  nae  ia  i  lawe  ia  mea. 

5  Alaila,  hea  ae  la  o  Esetera  ia 
Hataka,  i  kekahi  luua  o  ke  alii, 
ana  i  hoonoho  ai  ma  ko  ia  la  alo, 
a  ka»uoha  ae  la  ia  ia  no  Morede- 
kai,  i  ike  oia  ia  mea,  a  me  ke  ku- 
mu  o  ia  mea. 

6  Alaila,  hele  aku  la  o  Hataka  ia 
Moredekai,  ma  ke  alanui  o  ke  ku- 
lanakauhale,  ma  ke  alo  o  ka  pu- 
kapa  o  ke  alii. 

7  Hai  mai  la  o  Moredekai  i  na 
mea  a  pau  i  loohia  mai  ai  oia,  a 
me  ke  kala  a  Hamana  i  olelo  ai  e 
haawi  maloko  o  na  waihonakala  o 
ke  alii,  no  na  Iudaio,  e  luku  ai  ia 
lakou. 

8  A  haawi  no  hoi  ia  ia  i  ke  kope 
o  ka  palapala  o  ke  kanawai  i  kauia 
ma  Susana,  e  luku  ia  lakou,  e  hoi- 
ke  aku  ai  ia  Esetera,  a  e  hai  aku  ia 
ia,  a  e  kauoha  aku  ia  ia  e  hele  aku 
iloko  i  ke  alii  e  olelo  aku  ia  ia,  a  e 
noi  aku  no  kona  poe  kanaka. 

9  Hoi  mai  la  o  Hataka,  a  hai  ae 
la  ia  Esetera  i  na  olelo  a  Morede- 
kai. 

10  1  Olelo  hou  ae  la  o  Esetera  ia 
Hataka,  a  ma  o  na  la  oia  i  kauo- 
ha'i  ia  Moredekai ; 

11  Ua  ike  no  na  kanaka  a  pau  o 
ke  alii,  a  me  na  lahuikanaka  o  na 
aina  o  ke  alii,  o  ka  mea  hele  i  ke 
alii  la,  ma  ka  pahale  oloko,  o  ke 
kane  a  me  ka  wahine,  me  ke  kii 
ole  ia  mai,  hookahi  kanawai  no- 
na,  e  make  ia,  ke  o  ole  mai  ke  alii 
i  ke  kookooalii  gula  ia  ia,  i  mea  e 
ola'i.  Aole  hoi  au  i  kiina  mai  e 
hele  i  ke  alii  la,  i  keia  mau  la  he 
kauakolu. 

12  Hai  mai  la  lakou  ia  Morede- 
kai  i  na  olelo  a  Esetera. 

13  Alaila,  kauoha  ae  la  o  More- 
dekai,  e  olelo  aku  ia  Esetera,  Mai 
manao  oe  iloko  o  kou  naau,  e  pa- 
kele  oe  iloko  o  ka  hale  o  ke  alii,  a 
e  ole  na  Iudaio  e  a  pau. 

14  No  ka  mea,  ina  e  hamau  oe  i 
kau  olelo  i  keia  manawa,  alaila, 
loaa  no  i  na  Iudaio  ka  hoakeaia,  a 
me  ke  ola,  mai  kahi  e  mai;  a  e 
make  no  oe,  a  me  ko  ka  hale  o 
kou  makuakane.  Malia  paha  o 
kou  mea  ia  i  hiki  ai  i  ke  aupuni 
no  ka  manawa  e  like  me  neia? 

15  TJ  Alaila,  kauoha  ae  la  o  Ese- 
tera,  e  olelo  aku  lakou  ia  Morede- 
kai, 

16  0  hele,  a  e  hoakoakoa  mai  i 
na  Iuelaio  a  pau  i  loaa  ma  Susana 
nei,  a  e  hookeai  oukou  no'u,  mai 
ai,  mai  inu  hoi,  i  na  la  ekolu,  aole 
i  ka  po,  aole  i  ke  ao ;  a  owau  no 
kekahi  e  hookeai,  a  me  ko'u  poe 
wahine,  a  pela  wau  e  komo  aku  ai 
i  ke  alii  la :  aole  ia  i  ku  pono  i  ke 
kanawai ;  aka,  ina  e  make  au,  ma- 
ke  no. 

17  Alaila,  hele  aku  la  o  Morede- 
kai,  a  hana  iho  la  e  like  me  na 
mea  a  pau  a  Esetera  i  kauoha  mai 
ai  ia  ia. 

MOKUNA  V. 

Ka  hele  ana  o  Esetera  i  ke  alii.    4  Na  ahai- 
nu.    9  Ka  manao  o  Hamana. 

AI  ke  kolu  o  ka  la,  hookomo 
ae  la  o  Esetera  i  ka  lole  alii, 
a  ku  aku  la  ma  ka  pahale  iloko  o 
ka  hale  o  ke  alii,  ma  ke  alo  o  ka 
hale  o  ke  alii.  A  e  noho  ana  no 
ke  alii  ma  kona  nohoalii,  ma  ka 
hale  alii,  ma  ke  alo  o  ka  pukapa  o 
ka  hale. 

2  A  ike  mai  la  ke  alii  ia  Esetera, 
i  ke  alii  wahine,  e  ku  ana  maloko 
o  ka  pahale,  loaa  ia  ia  ke  alohaia 
mai  e  ia ;  a  o  mai  la  ke  alii  i  ke 
kookooalii  gula  ma  kona  lima  ia 
Esetera.  Hookokoke  aku  la  o 
Esetera,  a  hoopa  aku  la  i  ka  we- 
lau  o  ke  kookooalii. 

3  Alaila,  i  mai  ke  alii  ia  ia,  Hea- 
ha  kau,  e  ke  alii  wahine,  e  Esete- 
ra,  a  heaha  hoi  kau  mea  e  noi  mai 
ai  ?  E  haawiia'ku  no  ia  ia  oe,  ina 
paha  o  ka  hapalua  ia  o  ke  aupuni. 

4  I  aku  la  o  Esetera,  Ina  he  mai- 
kai  ia  i  ke  alii,  e  hele  mai  ke  alii  a 

me  Hamana,  i  keia  la,  i  ka  ahainu 
a'u  i  hoomakaukau  ai  nona. 

5  Alaila,  olelo  aku  ke  alii,  E  hoo- 
lalelale  ia  Hamaua,  e  hana  oia  i 
ka  mea  a  Esetera  i  olelo  ai.  A 
hele  mai  la  ke  alii  a  me  Hamana  i 
ka  ahainu  a  Esetera  i  hoomakau- 
kau  ai. 

6  1f  Olelo  mai  la  ke  alii  ia  Ese- 
tera,  ma  ka  ahainu  waina,  Heaha 
kau  mea  e  noi  mai  ai?  E  haawiia 
no  ia  ia  oe.  A  heaha  hoi  kau 
kauoha?  Ina  paha  o  ka  hapalua 
ia  o  ke  aupuni  e  hanaia  no  ia. 

7  Alaila,  olelo  aku  la  o  Esetera,  i 
aku  la,  Eia  kuu  mea  e  noi  aku  ai, 
a  me  ka'u  kauoha  hoi. 

8  Ina  i  loaa  ia'u  ke  alohaia  mai  e 
ke  alii,  a  ina  i  lealea  ke  alii  i  ka 
haawi  mai  i  ka'u  mea  e  noi  aku  ai, 
a  e  hana  hoi  e  like  me  ka'u  kauo- 
ha  ana,  e  hele  mai  ke  alii  a  me  Ha- 
mana  i  ka  ahainu  a'u  e  hoomakau- 
kau  ai  no  laua,  a  apopo  e  hana  no 
wau  e  like  me  ka  olelo  a  ke  alii. 

9  H  Puka  aku  la  o  Hamana  iwa- 
ho  ia  la,  me  ka  olioli,  a  me  ka 
naau  mama.  A  ike  ae  la  oia  ia 
Moredekai  ma  ka  pukapa  o  ke 
alii,  aole  i  ku  iluna,  aole  i  neenee 
aku  nona,  piha  loa  iho  la  ia  i  ka 
ukiuki  ia  Moredekai. 

10  Uumi  iho  !a  o  Hamana  i  kona 
manao ;  a  hoi  aku  la  oia  i  kona 
wahi,  alaila  kii  aku  la  oia  i  kona 
poe  makamaka,  a  me  Zeresa  kana 
wahine. 

11  A  hai  aku  la  o  Hamana  ia  la- 
kou  i  ka  nani  o  kona  waiwai,  a  i 
ka  lehulehu  o  kana  poe  keiki,  a  i 
na  mea  a  pau  a  ke  alii  i  hookiekie 
ai  ia  ia,  a  me  kona  hoonoho  ana  ia 
ia  maluna  o  na  kuhina  a  me  na  ka- 
naka  o  ke  alii. 

12  Olelo  aku  la  no  hoi  o  Hamana, 
He  oiaio,  aole  i  hookomo  o  Esete- 
ra  ke  alii  wahine,  i  kekahi  mea  e 
ae  me  ke  alii  i  ka  ahainu,  ana  i 
hoomakaukau  ai,  ia'u  wale  no.  A 
ua  kiina  mai  hoi  au  e  hele  io  na  la 
me  ke  alii  i  ka  la  apopo. 

13  Aka,  he  mea  ole  ia'u  keia  mau 
mea  a  pau,  ia'u  e  ike  aku  ai  ia 
Moredekai  ka  Iudaio,  e  noho  ana 
ma  ka  pukapa  o  ke  alii. 

14  H  Alaila,  olelo  mai  la  ia  ia  o 


Zeresa  kana  wahine,  a  me  kona 
poe  makamaka  a  pau,  E  hanaia  he 
olokea,  i  kanalima  kubita  ke  kie- 
kie  ;  a  apopo,  e  olelo  aku  oe  i  ke 
alii,  i  liia  o  Moredekai  maluna 
olaila.  Alaila,  e  hele  olioli  oe  i  ka 
ahainu  me  ke  alii.  Ua  maikai  ia  i 
ka  manao  o  Hamana,  a  hana  iho 
la  oia  i  ke  olokea. 

MOKUNA  VI. 

Ka  hiamoe  ole  o  ke  alii,  a  heluhelu  i  ka  pala- 
pala  no  ka  hana  maikai  ana  o  Moredekai. 
6  Hoolanilaniiao  Moredekai.  12  Ka  poho 
loa  ana  o  ko  Hamana  manao. 

IA  po,  aole  i  hiki  i  ke  alii  ke 
hiamoe,  a  kauoha  ae  la  ia  e 
laweia  mai  ka  buke  mooolelo  o 
na  oihana;  a  heluheluia  ia  imua 
o  ke  alii. 

2  A  loaa  iho  la  ka  palapala  o  ko 
Moredekai  hai  ana  no  Bigetana,  a 
me  Teresa,  na  luna  elua  o  ke  alii  i 
kiai  ai  i  ka  puka,  a  imi  i  wahi  e  hi- 
ki  ai,  ke  kau  i  ka  lima  maluna  o 
ke  alii  o  Ahasuero. 

3  Ninau  ae  ke  alii,  Heaha  ka  mea 
maikai,  a  me  ka  mea  nui  i  hanaia'i 
ia  Moredekai,  no  keia  mea  ?  I  aku 
la  na  kauwa  a  ke  alii  i  ka  poe  i  la- 
welawe  nana,  Aohe  mea  i  hanaia 
nona. 

4  1f  Ninau  ae  la  ke  alii,  Owai  la 
ma  ka  pahale  ?  Ua  hiki  mai  o  Ha- 
mana  ma  ka  pahale  mawaho  o  ka 
hale  o  ke  alii  e  olelo  i  ke  alii,  e  liia 
o  Moredekai  ma  ke  olokea  ana  i 
hoomakaukau  ai  nona. 

5  I  aku  la  na  kauwa  a  ke  alii  ia 
ia,  Aia,  ke  ku  mai  la  o  Hamana 
ma  ka  pahale.  I  mai  la  ke  alii,  E 
hele  mai  ia  iloko. 

6  Alaila,  komo  aku  la  o  Hamana. 
Ninau  mai  la  ke  alii  ia  ia,  Heaha 
ka  mea  e  hanaia'i  no  ke  kanaka  a 
ke  alii  e  manao  nei  e  hoohanoha- 
no  ?  Nalu  iho  la  o  Hamana  malo- 
ko  o  kona  naau,  Owai  ka  mea  ake 
alii  e  makemake  nei  e  hoohanoha- 
no,  aole  anei  owau  ? 

7  I  aku  la  o  Hamana  i  ke  alii,  No 
ke  kanaka  a  ke  alii  e  makemake 
nei  e  hoohanohano, 

8  E  laweia  mai  ka  lole  alii  a  ke 
alii  i  komo  ai,  a  me  ka  lio  a  ke 
aiii  i  holoholo  ai,  a  me  ka  leialii  i 
hooleiia'i  kona  poo; 

9  A  e  liaawiia  ua  lole  la,  a  me  ka 
]io  i  ka  lima  o  kekahi  o  na'lii  koi- 
koi  o  ke  alii,  i  hoaahu  ai  lak-ou  i 
ke  kanaka  a  ke  alii  i  makemake  ai 
e  hoohano,  a  e  hooholo  lakou  ia 
ia  mahina  o  ka  lio  ma  ke  alanui  o 
ke  kulanakvuhale,  a  e  kala  aku 
mamua  ona,  Pela  e  hanaia'i  ke 
kanaka  a  ke  alil  e  makemake  ai 
e  hoolanilani. 

10  Alaila,  olelo  mai  la  ke  alii  ia 
Hamana,  E  wikiwiki  oe,  e  lawe  i 
ka  lole,  a  me  ka  lio,  me  au  i  olelo 
ai,  a  e  hana  aku  oe  pela  ia  More- 
dekai,  i  ka  Iudaio,  ka  mea  e  noho 
la  ma  ka  pukapa  o  ke  alii.  Mai 
hoohaule  i  kekahi  o  na  mea  a  pau 
au  i  olelo  mai  nei. 

11  Alaila,  lawe  o  Hamana  i  ka 
lole  a  me  ka  lio,  a  hoaahu  iho  la 
ia  Moredekai,  a  hooholo  ae  la  ia 
ia  maluna  o  ka  lio,  ma  ke  alanui  o 
ke  kulanakauhale,  a  kala  aku  la 
imua  ona,  Pela  no  e  hanaia  mai  ai 
i  ke  kanaka  a  ke  alii  e  makemake 
ai  e  hoohanohano. 

12  H  Hele  hou  aku  la  o  Morede- 
kai  i  ka  pukapa  o  ke  alii ;  aka,  o 
Hamana,  wikiwiki  ae  la  ia  i  kona 
hale,  me  ke  kaniuhu,  a  ua  pulouia 
kona  poo. 

13  Hai  aku  la  o  Hamana  i  kana 
wahine  ia  Zeresa,  a  i  kona  poe  ma- 
kamaka  a  pau  i  na  mea  a  pau  i 
loaa  ai  ia  ia.  Alaila,  olelo  mai  la 
ia  ia  kona  poe  kanaka  akamai,  a 
me  kana  wahine  o  Zeresa,  Ina  no 
ka  hanauna  Iudaio  o  ua  Morede- 
kai  la,  a  ua  haule  oe  imua  ona  i 
keia  wa,  aole  no  oe  e  lanakila  ma- 
luna  ona,  aka,  e  oiaio  no,  e  haule 
no  oe  imua  ona. 

14  A  ia  lakou  e  kamailio  pu  ana 
me  ia,  hiki  ae  la  na  luna  o  ke  alii, 
a  wikiwiki  lakou  e  lawe  aku  ia 
Hamana  i  ka  ahainu  a  Esetera  i 
hoomakaukau  ai. 

MOKUNA  VII. 

Ka  nonoi  ana  o  Esetera.    7  Ka  huhu  o  ke 
alii  a  me  ka  make  ana  o  Hamana. 

HELE  mai  la  no  hoi  ke  alii  a 
me  Hamana    e  ahainu    me 
Esetera. 

2  Ninau  hou   mai  la  ke  alii  ia 

Esetera,  i  ka  lua  o  ka  la  ma  ka 

ahainuwaina,  Heaha  kau  mea  e 
uonoi  mai  ai,  e  ke  alii  wahine,  e 
Esetera?  E  haawiia  no  ia  ia  oe. 
A  heaha  hoi  kau  kauoha  ?  E  ha- 
naia  no  ia,  ina  paha  o  ka  hapalua 
ia  o  ke  aupuni. 

3  Olelo  aku  la  o  Esetera  o  ke  alii 
wahine,  i  aku  la,  Ina  i  loaa  ia'u  ke 
alohaia  mai,  imua  ou,  e  ke  alii,  a 
ina  i  lealea  ke  alii,  alaila  e  haawiia 
ko'u  ola  no'u  ma  kuu  nonoi  ana, 
a  me  ko'u  lahuikanaka  hoi,  ma 
ka'u  kauoha. 

4  No  ka  mea,  ua  kuaiia  e  lilo  aku 
makou,  owau,  a  me  ko'u  lahuika- 
naka,  e  lukuia,  a  e  pepehiia  hoi  a 
make.  Ina  ua  kuaiia  a  lilo  aku 
makou  i  poe  kauwakane,  a  i  poe 
kauwawahine,  ina  ua  olelo  ole  au, 
e  hiki  ole  nae  i  ka  enemi  e  pani 
i  ka  hakahaka  o  ko  ke  alii  mea 
poho. 

5  H  Alaila,  olelo  mai  ke  alii,  o 
Ahasuero,  ninau  mai  la  ia  Esete- 
ra,  i  ke  alii  wahine,  Owai  la  ia,  au- 
hea  la  hoi  ka  mea  i  hoopiha  i  ko- 
na  naau,  e  hana  pela? 

6  I  aku  la  o  Esetera,  O  ka  enemi 
ka  mea  i  ku  e  mai,  o  keia  Hamana 
hewa  no.  Alaila,  makau  o  Ha- 
mana  imua  i  ke  alo  o  ke  alii,  a 
me  ke  alii  wahine. 

7  1  Ku  ae  la  ke  alii  mai  ka  ahai- 
nuwaina,  me  ka  huhu,  a  hele  aku 
la  i  ka  pakanu  o  ka  hale  alii :  a  ku 
mai  la  Hamana  imua  o  Esetera, 
ke  alii  wahine,  e  nonoi  ia  ia  i  ke 
ola  nona ;  no  ka  mea,  ua  ike  oia, 
ua  hoomakaukauia  ka  hewa  nona, 
e  ke  alii. 

8  A  hoi  mai  la  ke  alii  mai  ka  pa- 
kanu  o  ka  hale  alii,  a  i  kahi  o  ka 
ahainuwaina:  ua  hina  o  Hamana 
maluna  o  kahi  i  moe  ai  o  Esetera. 
Alaila,  i  iho  la  ke  alii,  E  pue  anei 
oia  i  ke  alii  wahine,  imua  o  ko'u 
alo  iloko  o  ka  hale  ?  A  puka  aku 
la  ia  olelo  iwaho  o  ka  waha  o  ke 
alii,  uhi  iho  la  lakou  i  ka  maka  o 
Hamana. 

9  A  olelo  mai  no  hoi  o  Uarebo- 
na,  kekahi  o  na  luna  imua  o  ke 
alii,  Aia  hoi  ke  olokea,  he  kana- 
lima  kubita  ke  kiekie,  ka  mea  a 
Hamana  i  hana'i  no  Moredekai, 
ka  mea  i  olelo  i  ka  maikai  no  ke 


MOKUNA  VIII. 


alii,  ke  ku  ia  no  maloko  o  ka  hale 
o  Hamana.  Alaila,  i  mai  la  ke 
alii,  E  liia  oia  nei  īnaluua  olaila. 
10  A  li  lakou  ia  Hamaua  ma  ke 
olokea  ana  i  hoomakaukau  ai  no 
Moredekai.  Alaila,  ua  pau  ka  hu- 
hu  o  ke  alii. 

MOKUNA  VIII. 

Ka  lilo  ana  o  ko  Hamana  ia  Esetera.  3  No- 
noi  hou  o  Esetera  i  ke  alii  me  ka  waimaka. 
7  Kokua  ke  alii  mamuli  o  na  Iudaio.  15 
Ka  pomaikai  o  Moredekai  a  me  na  Iudaio. 

IA  la,  haawi  ae  la  ke  alii  o  Aha- 
suero  i  ko  ka  hale  o  Hamana 
ka  enemi  o  na  Iuelaio  no  Esetera, 
ke  alii  wahine.  A  hele  aku  o  Mo- 
redekai  imua  i  ke  alo  o  ke  alii,  no 
ka  mea,  ua  hai  aku  o  Esetera  i 
kona  wahi  i  pili  ai  ia  ia. 

2  A  wehe  ae  la  ke  alii  i  kona  ko- 
molima,  ka  mea  aua  i  lawe  ai  mai 
Hamana  aku,  a  haawi  iho  la  oia  ia 
Moredekai.  A  hoonoho  aku  la  o 
Esetera  ia  Moredekai  maluna  o 
ka  hale  o  Hamana. 

3  Tf  Olelo  hou  aku  la  o  Esetera 
imua  i  ke  alo  o  ke  alii,  a  moe  iho 
la  ilalo  ma  koua  mau  wawae,  a 
nonoi  aku  laia  ia  me  ka  waimaka, 
e  hoopau  i  ka  hewa  a  Hamana,  ke 
Agaga,  a  me  ka  manao  ana  i  ma- 
nao  ku  e  mai  ai  i  na  Iudaio. 

4  Alaila,  o  mai  la  ke  alii  i  ke  koo- 
kooalii  gula  no  Esetera.  Ala  ae 
la  o  Esetera  iluna,  a  ku  aku  la 
imua  o  ke  alii. 

5  I  aku  la,  ĪDa  i  lealea  ke  alii,  a 
ina  i  loaa  ia'u  ke  alohaia  mai  e  ia, 
a  ina  he  mea  pouo  i  ko  ke  alii  ma- 
nao,  a  ina  he  maikai  au  i  kona  na- 
na  ana  mai,  e  kakauia  e  hoole  i  na 
palapala  i  noonooia  e  Hamaua,  ke 
keiki  a  Hamadata  ke  Agaga,  na 
mea  ana  i  palapala  aku  ai  e  luku  i 
na  Iudaio,  ma  na  aina  a  pau  o  ke 
alii. 

6  No  ka  mea,  pehea  la  e  hiki  ai 
ia'u  ke  hoomanawanui  i  ka  ike 
ana  aku  i  ka  hewa  e  hiki  mai  ar.a 
maluna  o  ko'u  lahuikanaka  ?  Pe- 
hea  la  hoi  e  hiki  ai  ia'u  ke  hooma- 
nawanui  i  ka  ike  ana  aku  i  ka  ma- 
ke  o  ko'u  hanauna? 

7  Tf  Alaila,  olelo  mai  la  ke  alii  o 
Ahasuero  ia  Esetera,  i  ke  alii  wa- 
hine,  a  ia  Moredekai,  i  ka  Iudaio, 


Aia  hoi,  ua  haawi  aku  au  i  ka  hale 
o  Hamana  no  Esetera,  a  ua  li  la- 
kou  ia  ia  maluna  o  ke  olokea,  no 
ka  mea,  kau  no  oia  i  koua  lima 
maluna  o  na  Iudaio. 

8  E  palapala  olua  no  na  Iudaio,  e 
like  me  ko  olua  makemake,  a  ma 
ka  inoa  hoi  o  ke  alii,  a  e  hoailona 
iho  me  ke  komolima  o  ke  alii ;  no 
ka  mea,  o  ka  palapala  i  kakauia 
ma  ka  inoa  o  ke  alii,  a  hoailona  i 
ke  komolima  o  ke  alii,  aohe  mea 
nana  e  hoole. 

9  Ia  mauawa,  i  ke  kolu  o  ka  ma- 
lama,  oia  hoi  ka  malama  o  Siva- 
na,  i  ka  iwakaluakumamakolu  o 
ka  la,  kiina  ka  poe  kakauolelo  r. 
ke  alii ;  a  e  like  me  na  mea  a  pau 
a  Moredekai  i  kauoha'i,  pela  no  i 
paiapalaia  'ku  ai  i  na  Iudaio,  a  me 
ua  kiaaina,  a  me  na'lii  aimoku,  a 
me  na'lii  o  na  aina,  mai  Inia  mai 
a  Aitiopia,  hookahi  haneri  me  ka 
iwakaluakumamahiku  aina,  i  kela 
aina  i  keia  aina,  e  like  me  ka  kana 
palapala  iho,  i  kela  lahuikanaka  i 
keia  lahuikanaka,  ma  ka  lakou 
olelo,  a  i  na  Iudaio,  e  like  me  ka 
lakou  palapala  ana,  a  ma  ka  lakou 
olelo  ponoi. 

10  A  palapala  aku  no  oia  ma  ka 
iuoa  o  ke  alii  o  Ahasuero,  a  hoai- 
lona  iho  la  me  ke  komolima  o  ke 
alii,  a  hoouna  oia  i  ka  palapala  ma 
ka  lima  o  ko  ke  alii  mau  elele  ma- 
luua  o  na  lio,  na  mea  holo  maluna 
o  na  lio  mama,  a  me  na  hoki  mai- 
kai  a  na  lio  wahine  i  hanau  ai. 

11  A  haawi  mai  la  ke  alii  i  na  Iu- 
daio  ma  na  kulanakauhale  a  pau, 
e  hoakoakoa  pu,  e  malama  i  ko 
lakou  ola,  e  luku,  a  e  pepehi,  a  e 
hoolilo  i  ka  make  i  ka  poe  koa  o 
na  kanaka,  a  me  na  mokuna  ke 
hana  ino  mai  ia  lakou,  i  na  keiki 
a  me  na  wahine,  a  e  lawe  hoi  i  ko 
lakou  waiwai,  i  waiwaipio : 

12  Ma  ka  la  hookahi,  ma  na  aina 
a  pau  o  ke  alii  o  Ahasuero,  ma  ka 
la  umikumamakolu  o  ka  malama 
umikumamalua,  oia  hoi  ka  mala- 
ma  o  Adara. 

13  A  hoolahaia  i  na  kanaka  a 
pau,  ke  kope  o  ka  palapala,  i  ka- 
nawai  no  na  aina  a  pau,  i  makau- 
kau  na  Iudaio  e  hoopai  i  ka  hewa 

o  ko  lakou  poe  enemi,  ke  hiki 
aku  ia  la. 

14  Holo  aku  la  na  elele,  ka  poe  i 
holo  maluna  o  na  lio  niaina,  a  me 
na  hoki  maikai,  a  ua  hoolalelaleia, 
a  ua  hooikaikaia,  e  ke  kauoha  a 
ke  alii.  A  kauia  no  hoi  ia  kana- 
wai  ma  Susana,  ma  ka  pakaua. 

15  īf  A  hele  aku  la  o  Moredekai, 
rnai  ke  alo  aku  o  ke  alii,  me  ka 
aahu  poni  uliuli,  a  me  ke  keokeo, 
a  me  ka  leialii  gula  nui,  a  me  ka 
lole  hooluelue  keokeo,  a  me  ka 
poni.  Olioli  iho  la  ke  kulauakau- 
hale  o  Susana,  a  hauoli  ae  la. 

16  He  malamalama  ko  na  Iudaio, 
a  me  ka  hauoli,  a  me  ka  olioli,  a 
me  ka  mahaloia. 

17  A  ma  na  aina  a  pau,  a  ma  na 
kulanakauhale  a  pau,  kahi  i  hiki 
aku  ai  ka  olelo  a  ke  alii,  a  me  ko- 
na  kanawai,  he  hauoli  ko  na  Iu- 
daio,  a  me  ka  olioli,  he  ahaaina,  a 
me  ka  la  maikai.  A  nui  no  hoi 
nakanaka  o  kaaina  i  lilo  i  Iudaio, 
no  ka  mea,  kau  mai  ka  makau  i 
na  Iudaio  maluna  o  lakou. 

MOKUNA  IX. 

Ka  luku  ana  o  na  Iudaio  i  na  keiki  a  Hama- 
na,  he  umi,  a  me  ko  lakou  poe  enemi  a 
pau.    20  Ka  olioli  ana  o  na  Iudaio. 

IKA  malama  umikumamalua, 
oia  hoi  ka  malama  o  Adara,  i 
ka  la  umikumamakolu,  i  ka  wa 
kokoke  e  hookoia'i  ka  olelo  a  me 
ke  kanawai  o  ke  alii,  i  ka  la  i  ma- 
nao  ai  na  enemi  o  na  Iudaio  e  la- 
nakila  maluna  o  lakou  ;  ua  hoolo- 
liia  nae,  a  lanakila  na  Iudaio  ma- 
luna  o  ka  poe  i  inaina  mai  ia  la- 
kou ; 

2  Hoakoakoa'e  la  na  Iudaio  ma- 
loko  o  ko  lakou  mau  kulanakau- 
hale  ma  na  mokuna  a  pau  o  ke 
alii  o  Ahasuero,  e  kau  ka  lima 
maluna  o  na  mea  i  imi  e  hoopoi- 
no  ia  lakou.  Aole  kanaka  i  hiki 
ke  ku  imua  o  lakou,  no  ka  mea, 
kau  ae  la  ka  makau  ia  lakou  ma- 
luna  o  na  kanaka  a  pau. 

3  A  o  na'lii  a  pau  o  na  aina,  a 
me  na  kiaaina,  a  me  na'lii  aimo- 
ku,  a  me  na  mea  hana  i  ka  hana  a 
ke  alii,  kokua  no  lakou  i  na  Iu- 
daio ;  no  ka  mea,  kau  ae  la  ka  ma- 
kau  ia  Moredekai  maluna  o  lakou. 

4  No  ka  mea,  ua  kiekie  o  More- 
dekai  maloko  o  ka  hale  o  ke  alii, 
a  kaulana  aku  la  ia  ma  na  aina  a 
pau.  No  ka  mea,  o  ua  kanaka  la 
o  Moredekai  hoi,  nui  ka  mahua- 
hua  ana  o  kona  kiekie. 

5  A  luku  aku  la  na  Iudaio  i  ko 
lakou  poe  enemi  a  pau,  i  ka  ha- 
hau  ana  o  ka  pahikaua,  a  me  ka 
pepehi,  a  me  ka  luku  aku,  a  hana 
aku  no  hoi  i  ka  poe  inaina  mai  ia 
lakou  mamuli  o  ko  lakou  make- 
make. 

6  A  ma  Susana,  ma  ka  pakaua, 
luku  aku  la  na  Iudaio  me  ka  pe- 
pehi  aku,  i  elima  haneri  kanaka. 

7  A  o  Paresanedata,  a  me  Dale- 
pona,  a  me  Asepata, 

8  A  o  Porata,  a  me  Adalia  a  me 
Aridata, 

9  A  o  Paremaseta,  a  me  Arisai,  a 
me  Aridai,  a  me  Vaiezata, 

10  O  na  keikikane  he  umi  a  Ha- 
mana  ke  keiki  a  Hamedata,  ka 
enemi  o  na  Iudaio,  ka  lakou  i  lu- 
ku  ai ;  aka,  aole  i  kau  lakou  i  ko 
lakou  mau  lima  maluna  o  ka  wai- 
wai  pio. 

11  Ia  la,  laweia  mai  i  ke  alii  ka 
heluna  o  ka  poe  i  lukuia  ma  Susa- 
na,  ma  ka  pakaua. 

12  1 1  mai  la  ke  alii  ia  Esetera,  i 
ke  alii  wahine,  Ua  pepehi  na  Iu- 
daio,  me  ka  luku  aku  i  elima  ha- 
neri  kanaka  ma  Susana  ka  pakaua 
nei,  a  me  na  keiki  he  umi  a  Ha- 
mana.  Heaha  hoi  ka  lakou  i  ha- 
na'i  ma  na  aina  e  o  ke  alii  ?  Hea- 
ha  kau  mea  e  nonoi  mai  ai?  E 
haawiia  no  ia  ia  oe.  Heaha  hoi 
kau  kauoha  ?    E  hanaia  no  ia. 

13  Alaila,  i  aku  la  o  Esetera,  Iua 
i  lealea  ke  alii,  e  haawiia  mai  na 
na  Iudaio  ma  Susana  nei,  e  hana  i 
ka  la  apopo,  e  like  me  ke  kanawai 
o  neia  la,  a  e  liia  na  keiki  he  umi 
a  Hamana  ma  ke  olokea. 

14  Kauoha  ae  ke  alii  e  hanaia  pe- 
la ;  a  ma  Susana  ke  kau  ana  o  ia 
kanawai;  a  li  iho  la  lakou  i  na 
keiki  he  umi  a  Hamana. 

15  Hoakoakoa  hou  ae  la  na  lu- 
daio  ma  Susana,  i  ka  la  umikuma- 
maha  o  ka  malama  o  Adara,  a  lu- 
ku  aku  la  i  na  kanaka  ma  Susana, 
i  ekolu  haneri;  aka,  aole  lakou  i 

kau  i  ko  lakou  lima  ma  ka  wai- 
wai  pio. 

16  A  o  ka  poe  īudaio  e,  ma  na 
mokuna  o  ke  alii,  hoakoakoa  la- 
kou,  a  malama  hoi  i  ko  lakou  ola, 
a  maha  lakou  i  ko  lakou  poe  ene- 
mi,  a  luku  ae  la  no  hoi  i  kanahi- 
kukumamalima  tausani  o  ka  poe  i 
inaina  mai  ia  lakou.  Aka,  aole  la- 
kou  i  kau  i  ko  lakou  lima  ma  ka 
waiwai  pio. 

17  I  ka  la  umikumamakolu  o  ka 
malama  o  Adara,  a  i  ka  la  umiku- 
mamaha,  hoomaha  lakou,  a  hooli- 
lo  ia  la,  i  la  ahaaina,  a  i  la  olioli. 

18  Aka,  o  na  Iudaio  ma  Susana, 
hoakoakoa  lakou  ma  ka  la  umi- 
kumamakolu  o  ia  malama,  a  ma 
ka  la  umikumamaha;  a  i  ka  la 
umikumamalima  hoomaha  lakou, 
a  hoolilo  ia  la  i  la  ahaaina,  a  i  la 
olioli. 

19  No  ia  mea,  o  na  Iudaio  ma  na 
papu,  ka  poe  i  noho  maloko  o  na 
kulanakaūhale  paa  ole  i  ka  pa, 
hoolilo  lakou  i  ka  la  umikumama- 
ha  o  ka  malama  o  Adara  i  la  olio- 
li,  a  i  la  ahaaina,  a  i  la  maikai,  a  i 
la  haawi  wale  i  ka  ai  i  kekahi  i  ke- 
kahi. 

20  1T  Kakau  iho  la  o  Moredekai  i 
keia  mau  mea,  a  hoouna  ae  la  i  na 
palapala  i  na  Iudaio  a  pau,  ma  na 
aina  a  pau  o  ke  alii,  o  Ahasuero, 
ma  kahi  kokoke,  a  ma  kahi  loihi 
aku, 

21  E  hoomau  iwaena  o  lakou  ka 
malama  ana  i  ka  la  umikumama- 
ha  o  ka  malama  o  Adara,  a  me  ka 
la  umikumamalima,  i  kela  maka- 
hiki  i  keia  makahiki, 

22  I  na  la  hoi  i  hoomahaia'i  na 
Iudaio  i  ko  lakou  poe  enemi,  i  ka 
malama  hoi  i  hoololiia  no  lakou, 
mai  ke  kaumaha  i  ka  olioli,  a  mai 
ke  kanikau  ana  i  ka  hauoli,  i  hoo- 
lilo  lakou  ia  mau  la  i  la  ahaaina,  a 
i  la  olioli,  a  i  la  haawi  wale  i  ka  ai 
i  kekahi  i  kekahi,  a  me  ka  mana- 
waiea  aku  i  ka  poe  ilihune. 

23  Hoao  na  Iudaio  e  hana  e  like 
me  ka  lakou  i  hoomaka  ai,  a  e  li- 
ke  hoi  me  ka  Moredekai  i  palapa- 
la  aku  ai  ia  lakou. 

24  No  ka  mea,  o  Hamana,  ke  kei- 
ki  a  Hamedata  ke  Agaga,  ka  ene- 

mi  o  na  Iudaio  a  pau,  ua  imi  hala 
ia  i  mea  ku  e  i  na  Iudaio  e  make 
ai  lakou,  a  ua  hoolei  pura,  oia  hoi 
ka  hailona,  i  mea  e  pepehi  ai,  a  e 
luku  ai  hoi  ia  lakou ; 

25  A  hele  aku  la  o  Esetera  imua 
i  ke  alo  o  ke  alii,  kauoha  ae  la  ia 
ma  na  palapala,  e  hoihoiia  maluna 
o  kona  poo  iho  ka  manao  hewa 
ana  i  manao  ai  i  na  Iudaio,  a  e  liia 
hoi  oia  a  me  kana  mau  keikikane 
maluna  o  ke  olokea. 

26  Nolaila  lakou  i  kapa  ai  ia  mau 
la,  o  Purima,  mamuli  o  ka  inoa  o 
Pura.  Nolaila,  no  na  huaolelo  a 
pau  iloko  o  ia  palapala,  a  no  na 
mea  alakou  i  ike  ai  o  ia  mau  mea, 
a  no  na  mea  i  hiki  mai  ai  maluna 
o  lakou, 

27  Kau  no  na  Iudaio  i  kanawai,  a 
hoopaa  hoi  no  lakou,  a  no  ka  la- 
kou  poe  keiki,  a  no  ka  poe  a  pau 
i  hui  pu  me  lakou,  i  mea  e  haule 
ole  ai,  e  malama  lakou  ia  mau  la 
elua,  e  like  me  ka  palapala,  a  me 
ka  manawa,  i  kela  makahiki,  i  keia 
makahiki, 

28  I  hoomanaoia'i  ia  mau  la,  i 
malamaia  hoi  i  na  hanauna  a  pau, 
e  na  ohana  a  pau  ma  na  aina  a 
pau,  a  ma  na  kulanakauhale  a 
pau ;  i  haule  ole  keia  mau  la  Puri- 
ma  iwaena  o  na  Iudaio,  i  ole  hoi  e 
pau  ka  hoomanao  ana  o  ka  lakou 
mamo  i  ua  mau  la  la. 

29  Alaila,  o  Esetera,  ke  alii  wahi- 
ne,  ke  kaikamahine  a  Ahihaila,  a 
me  Moredekai,  ka  Iudaio,  palapa- 
la  ikaika  aku  laua  e  hoopaa  i  keia 
palapala  lua  o  ka  Purima. 

30  A  hoouna  ae  la  oia  i  na  pala- 
pala,  i  na  Iudaio  a  pau,  i  na  aina 
he  haneri  me  ka  iwakaluakuma- 
mahiku  o  ke  aupuni  o  Ahasuero, 
me  na  olelo  aloha,  a  me  ka  oiaio, 

31  E  hoopaa  ia  mau  la  Purima,  i 
ko  lakou  manawa  pono  e  like  me 
ka  Moredekai,  ka  ka  Iudaio,  a  me 
ka  Esetera,  ka  ke  alii  wahine  i 
kauoha  ai  ia  lakou,  a  e  like  hoi 
me  ka  lakou  i  hooholo  ai  no  lakou 
iho,  a  no  na  keiki  me  na  mamo  a 
lakou,  i  na  mea  hoi  o  ka  hookeai 
ana,  a  me  ka  uwe  ana. 

32  Na  ke  kanawai  o  Esetera  i 
hoopaa  keia  mau  mea  o  ka  Puri- 

ma ;  a  kakauia  iho  la  no  hoi  ia  ilo- 
ko  o  ka  buke. 

MOKUNA  X. 

Ka  hanohano  o  Ahasuero  a  me  ka  hookiekie 
o  Moredekai. 

A  UHAU  aku  la  o  Ahasuero  i  ka 
J\.  aina,  a  i  na  mokupuni  hoi  o 
ka  moana. 

2  A  o  na  mea  a  kona  mana  a  me 
kona  ikaika  i  hana'i,  a  me  ka  hai 
ana  i  ke  kiekie  o  Moredekai,  kahi 
i  hookiekie  ai  ke  alii  ia  ia,  aole 


anei  ia  i  kakauia  iloko  o  ka  buke 
oihana  a  na'lii  o  Media  a  me  Pe- 
resia  ? 

3  No  ka  mea,  o  Moredekai,  o  ka 
Iudaio,  oia  ka  mea  pili  koke  i  ke 
alii,  ia  Ahasuero,  a  kiekie  no  hoi 
ia  iwaena  o  na  Iudaio,  a  ua  make- 
makeia  e  ka  lehulehu  o  kona  poe 
hoahanau ;  a  imi  ia  i  mea  e  wai- 
wai  ai  kona  lahuikanaka,  e  olelo 
lokomaikai  ana  i  kona  poe  hanau- 
na  a  pau. 


KA    BUKE 

NO 

IOBA. 

No  ka  pono  o  Ioba.  Nui  kona  ohua.  No 
kona  manao  a  me  kana  hana  i  kana  poe 
keiki.  6  Hoohewa  o  Satana  ia  Ioba  imua 
o  ke  Akua.  Ae  mai  ke  Akua  e  hoao  ia  ia. 
13  No  ka  pau  ana  o  kana  waiwai  a  me  ka- 
na  poe  keiki.  Hoohaahaa  ia  ia  iho,  a  ae  aku 
i  ka  pono  o  ke  Akua,  hoomana  aku. 

HE  kanaka  ma  ka  aina  o  Uza, 
o  Ioba  kona  inoa,  ua  pono, 
ua  pololei  hoi  ua  kanaka  la,  a  ua 
makau  no  ia  i  ke  Akua,  a  hoopale 
i  ka  hewa. 

2  Ua  hanauia  nana  ehiku  mau 
keikikane,  a  me  na  kaikamahine 
ekolu. 

3  O  kana  waiwai,  ehiku  tausani 
hipa  me  na  kao,  ekolu  tausani 
kamelo,  elima  haneri  hipikaulua, 
a  elima  haneri  hoki  wahine,  a  he 
nui  loa  kona  poe  ohua;  nolaila, 
ua  oi  aku  ke  koikoi  o  keia  kana- 
ka  mamua  o  na  kanaka  a  pau  o 
ka  hikina. 

4  A  hele  aku  la  kana  mau  keiki- 
kane,  a  ahaaina  iho  la  ma  ka  hale, 
o  kela  mea  keia  mea  o  lakou  i  ko- 
na  la ;  a  hoouna  aku  la,  a  hea"  aku 
i  ko  lakou  mau  kaikuwahine  eko- 
lu,  e  ai  pu  a  e  inu  pu  me  lakou. 

5  A  i  ka  manawa  i  hala  ae  ai  na 
la  o  ka  ahaaina  ana,  hoouna  aku 
la  o  Ioba  a  hoomaemae  ia  lakou, 
a  ala  ae  la  i  kakahiaka  nui,  a  kau- 
maha  aku  la  i  na  mohaikuni  e  like 
me  ka  nui  o  lakou  a  pau ;  no  ka 
mea,  i  iho  la  o  Ioba,  Malia  paha 

ua  hana  hewa  ka'u  mau  keikika- 
ne,  a  ua  olelo  hoino  i  ke  Akua 
ma  ko  lakou  naau.  Pela  o  Ioba 
i  hana'i  i  na  la  a  pau. 

6  1f  A  i  kekahi  la,  i  ka  manawa  i 
hele  ai  na  keiki  a  ke  Akua  e  hoike 
aku  ia  lakou  iho  imua  o  Iehova,  i 
hele  mai  hoi  o  Satana  iwaena  o 
lakou. 

7  A  i  mai  la  o  Iehova  ia  Satana, 
Nohea  oe  i  hele  mai  nei?  olelo 
aku  la  o  Satana  ia  Iehova,  Mai  ka 
auwana  ana  ma  ka  honua,  a  mai 
ka  hele  ana  io  ia  nei  maiaila. 

8  I  mai  la  o  Iehova  ia  Satana,  Ua 
noonoo  pono  anei  oe  i  ka'u  kau- 
wa  ia  Ioba,  aohe  mea  like  me  ia 
ma  ka  honua,  he  kanaka  pono  me 
ka  pololei,  ua  makau  i  ke  Akua,  a 
ua  hookaaokoa  i  ka  hewa. 

9  Alaila  olelo  aku  la  o  Satana  ia 
Iehova,  i  aku  la,  Ke  makau  kumu 
ole  la  anei  o  Ioba  i  ke  Akua? 

10  Aole  anei  oe  i  hoopuni  ia  ia,  a 
me  kona  hale,  a  me  kona  mea  a 
pau  i  ka  pa  ma  na  aoao  a  pau  ?  Ua 
hoopomaikai  oe  i  ka  hana  a  kona 
mau  lima,  a  mahuahua  kona  wai- 
wai  ma  ka  aina. 

11  Aka,  e  kikoo  aku  ano  i  kou 
lima,  a  hoopa  i  kana  mau  mea  a 
pau,  a  e  hoino  no  kela  ia  oe  iinua 
o  kou  maka. 

12  Olelo  mai  la  o  Iehova  ia  Sata- 
na,  Aia  hoi,  iloko  o  kou  lima  ka- 

na  mau  mea  a  pau;  aka,  maluna 
ona  mai  kau  aku  oe  i  kou  lima. 
A  hele  aku  la  o  Satana  mai  ke  alo 
aku  o  Iekova. 

13  H  A  i  kekahi  la,  i  ka  manawa 
o  kana  mau  keikikane  a  rae  kana 
mau  kaikamahine  e  ahaaina  ana,  a 
e  inu  waina  ana  iloko  o  ka  hale  o 
ko  lakou  hanau  mua ; 

14  Hele  mai  kekahi  elele  io  Ioba 
la,  i  mai  la,  O  na  oipikauo  e  hoo- 
palau  ana,  a  o  na  hoki  wahine  e  ai 
ana  ma  ko  lakou  aoao ; 

15  A  popoi  mai  la  ka  poe  Seba 
maluna  o  lakou,  a  lawe  pio  aku  la 
ia  lakou ;  a  pepehi  iho  la  lakou  i 
na  kanaka  opiopio  me  ka  maka  o 
ka  pahikaua ;  a  owau  wale  no  ka  i 
pakele  e  hai  aku  ia  oe. 

16  A  i  kana  kamailio  ana,  hele 
mai  kekahi,  i  mai  la,  Ua  lele  mai 
ke  ahi  a  ke  Akua  mai  ka  lani 
mai,  a  ua  ai  iho  i  na  hipa  a  me 
na  kahu,  a  uā  hoopau  ia  lakou; 
a  owau  wale  no  ka  i  pakele  e  hai 
aku  ia  oe. 

17  A  i  kana  kamailio  ana,  hele 
mai  kekahi  e  ae,  i  mai  la,  Hoono- 
honoho  iho  la  ka  poe  Kaledea  i 
ekolu  poe  kaua,  a  lele  mai  lakou 
maluna  o  na  kamelo,  a  lawe  pio 
aku  ia  lakou,  a  pepehi  iho  la  i  na 
kauwa  opiopio  me  ka  maka  o  ka 
pahikaua;  a  owau  wale  no  ka  i 
pakele  e  hai  aku  ia  oe. 

18  I  kana  kamailio  ana,  hele  mai 
kekahi  e  ae,  i  mai  la,  O  kau  mau 
keikikane,  a  me  kau  mau  kaika- 
mahine,  e  ai  ana  a  e  inu  waina  ana 
iloko  o  ka  hale  o  ko  lakou  hanau 
mua: 

19  Aia  hoi,  hiki  mai  la  ka  maka- 
ni  ikaika  mai  ka  aoao  o  ka  wao- 
nahele  mai,  a  nou  mai  ma  na  kihi 
eha  o  ka  hale,  a  hina  iho  la  ia  ma- 
luna  o  na  kanaka  opiopio,  a  ua 
make  lakou  ;  a  owau  wale  no  ka  i 
pakele  e  hai  aku  ia  oe. 

20  Alaila  ku  ae  la  o  Ioba,  a  hae- 
hae  iho  la  i  kona  aahu,  a  ako  i  ko- 
na  poo,  a  hina  ilalo  i  ka  honua,  a 
hoomana  aku  la, 

21  I  iho  la,  I  hele  kohaua  mai  no 
au  mai  ka  opu  mai  o  ko'u  maku- 
wahine,  a  e  hoi  kohana  aku  au 
ilaila :  na  lehova  i  haawi  mai,  na 


Iehova  hoi  i  lawe  aku ;  e  hoomai- 
kaiia  ka  inoa  o  Iehova. 
22  Ma  keia  mea  a  pau,  aole  o 
Ioba  i  hana  hewa,  aole  hoi  ia  i 
hooili  wale  aku  i  ka  hewa  i  ke 
Akua. 

Hoao  hou  o  Satana  ia  Ioba,  maka  mai  hehee. 
9  Ka  manao  o  kana  wahine.  Ao  aku  no  ia 
ia  ia.  11  Hele  mai  kona  mau  hoalauna  e 
ike  ia  ia. 

AI  kekahi  la  hoi  i  hele  na  kei- 
ki  a  ke  Akua  e  hoike  ia  lakou 
iho  imua  o  Iehova,  o  Satana  hoi 
kekahi  i  hele  mai  iwaena  o  lakou 
e  hoike  ia  ia  iho  imua  o.Iehova. 

2  Olelo  mai  la  o  Iehova  ia  Satana, 
Nohea  oe  i  hele  mai  nei?  Olelo 
aku  la  o  Satana  ia  Iehova,  i  aku 
la,  Mai  ka  auwana  ana  ma  ka  ho- 
nua,  a  mai  ka  hele  ana  io  ia  nei 
malaila. 

3  Olelo  mai  la  o  Iehova  ia  Satana, 
Ua  noonoo  pono  anei  oe  i  ka'u 
kauwa  ia  Ioba,  aohe  ona  like  ma 
ka  honua,  he  kanaka  pono  a  me 
ka  pololei,  ua  makau  i  ke  Akua,  a 
ua  hookaaokoa  i  ka  hewa?  A  i 
keia  wa  ke  hoopaa  iho  nei  ma  ko- 
na  pono,  aka,  ua  koi  mai  oe  ia'u 
e  ku  e  ia  ia,  e  pepehi  hala  ole  ia 
ia. 

4  A  olelo  aku  la  o  Satana  ia  Ie- 
hova,  i  aku  la,  He  ili  no  ka  ili,  o 
ka  mea  a  pau  a  ke  kanaka,  oia  ka- 
na  e  haawi  aku  ai  no  kona  ola. 

5  Aka,  e  kikoo  aku  oe  i  kou  lima 
ano,  a  e  hoopa  aku  i  kona  iwi  a 
me  kona  io,  a  e  hoino  no  oia  ia  oe 
imua  o  kou  maka. 

6  Olelo  mai  la  o  Iehova  ia  Sata- 
na,  Aia  no  ia  iloko  o  kou  lima ;  e 
malama  no  nae  oe  i  kona  ola. 

71  A  hele  aku  la  o  Satana  mai 
ke  alo  aku  o  Iehova,  a  hahau  akn 
la  oia  ia  Ioba  i  na  mai  hehee  ehae- 
ha,  mai  ka  poho  o  kona  wawae  a 
kona  piko  poo. 

8  A  lawe  aku  la  ia  i  ka  apana  ipu 
lepo,  a  wauwau  ia  ia  iho  me  ia  ;  a 
noho  iho  la  ia  iloko  o  ka  lehuahi. 

9  1  Alaila  olelo  mai  la  kana  wa- 
hine  ia  ia,  Ke  hoopaa  nei  anei  oc 
ano  ma  kou  pono?  E  hoino  aku  i 
ke  Akua  a  make  iho. 

10  Aka,  i  aku  la  oia  ia  ia,  Ke  ole- 
lo  mai  nei  oe  e  like  me  ka  olelo  a 

kekahi  o  na  wahine  naaupo.  Eia, 
e  loaa  anei  ia  kakou  ka  maikai 
mai  ke  Akua  mai,  aole  anei  e  loaa 
ia  kakou  ka  ino  kekahi  ?  Ma  keia 
mea  a  pau,  aoie  o  Ioba  i  hewa  me 
kona  mau  lehelehe. 

11  1  A  lohe  na  makamaka  eko- 
lu  o  Ioba  i  keia  ino  i  hiki  mai  ma- 
luna  oua,  hele  mai  kela  mea  keia 
mea  mai  kona  wahi  mai ;  o  Elipa- 
za  no  Temana,  a  o  Biledada  no  Su- 
ha,  a  o  Zopara  no  Naama :  no  ka 
mea,  ua  kuka  pu  lakou  e  halawai  e 
uwe  pu  me  ia,  a  e  hooluolu  ia  ia. 

12  A  nana  ae  la  ko  lakou  mau 
maka  iluna  mai  kahi  mamao  aku, 
aole  lakou  i  ike  ia  ia,  a  hookiekie 
ae  la  lakou  i  ko  lakou  leo  iluna,  a 


auwe  iho  la ;  a  haehae  lakou  o  ke- 
la  mea  keia  mea  i  kona  aahu,  a  lu- 
lu  i  ka  lepo  maluna  o  ko  lakou 
poo  ma  ka  lani. 

13  A  noho  pu  iho  lakou  me  ia  ma 
ka  lepo  i  na  la  ehiku  a  me  na  po 
ehiku,  aole  hoi  i  olelo  iki  aku  ke- 
kahi  o  lakou  ia  ia :  no  ka  mea,  ike 
no  lakou,  ua  nui  loa  kona  ehaeha. 

MOKUNA  III. 

Hoino  iho  la  o  Ioba  i  ka  la  i  hanau  ai.  11 
Kona  manao  no  kona  make  ole  mamua  o 
kona  hanau  ana.  20  E  ake  no  ia  e  make, 
a  e  uwe  no  i  kona  eha. 

MAHOPE  iho  o  keia,  pane  ae 
la  ko  Ioba  waha,  a  hoino  aku 
la  ia  i  kona  la. 
2  Olelo  mai  la  o  Ioba,  i  mai  la, 


3  E  poho  wale  iho  ka  la  a'u  i  hanau  ai, 

A  me  ka  po  i  oleloia,  ua  hapaiia  he  keikikane. 

4  E  lilo  ua  la  la  i  pouli ; 

Mai  manao  ke  Akua  ia  mai  luna  mai, 

Aole  hoi  e  alohi  mai  ka  malamalama  maluna  ona. 

5  E  haukae  ka  pouli  a  me  ka  malu  make  ia  la; 
E  kau  ka  naulu  maluna  ona ; 

E  hooweliweli  na  wela  o  ka  la  ia  ia. 

6  A  o  ua  po  la,  e  lawe  aku  ka  pouli  ia  ia ; 
Aole  e  hui  pu  ia  oia  me  na  la  o  ka  makahiki ; 

Mai  hookomoia  oia  iloko  o  ka  helu  ana  o  na  malama. 

7  Aia  hoi,  o  ua  po  la,  e  hooneoneoia  oia ; 
Aole  e  hookomoia  ka  leo  olioli  iloko  ona. 

8  Na  lakou  ia  e  hoino,  na  ka  poe  e  hoino  ana  i  ua  la  la, 
Ka  poe  makaukau  no  ke  kanikau  ana. 

9  E  hoopouliia  na  hoku  o  kona  wa  molehulehu ; 
E  kali  aku  ia  i  ka  malamalama,  a  loaa  ole ; 
Aole  hoi  ia  e  ike  i  ka  wehe  ana  o  ke  alaula. 

10  No  ka  mea,  aole  ia  i  hoopaa  i  na  puka  o  ka  opu  o  kuu  makuwa- 

hine, 
Aole  hoi  ia  i  huna  i  ka  popilikia  mai  ko'u  maka  aku. 

11  No  ke  aha  la  i  make  ole  ai  au  mai  ka  opu  mai  ? 

No  ke  aha  la  i  kaili  ole  ia  kuu  ea  i  kuu  puk?  ana  mai  ka  opu 
mai  ? 

12  No  ke  aha  la  i  kokua  ai  na  kuli  ia'u  ? 
No  ke  aha  hoi  na  u,  i  omo  aku  ai  au  ? 

13  Alaila,  ua  moe  iho  au  ano,  a  ua  maluhia  iho, 
Ua  hiamoe  iho  la  au,  alaila  ua  maha  iho  la  au, 

14  Me  na'lii,  a  me  na  kuhina  o  ka  honua, 

Ka  poe  i  kukulu  i  na  wahi  neoneo  no  lakou : 

15  Me  na  keiki  alii  paha,  ka  poe  mea  gula, 

Me  ka  poe  i  hoopiha  i  ko  lakou  mau  hale  i  ke  kala : 

16  A,  me  he  mea  la  i  hanau  i  ka  wa,  ua  ole  au ; 
Me  na  keiki  ike  ole  i  ka  malamalama. 

17  Malaila  e  hooki  ai  ka  poe  hewa  i  ka  hana  kolohe  ana : 
Malaila  hoi  e  hoomahaia'i  ka  poe  i  luhi  o  ka  ikaika. 

18  A  e  hoomaha  pu  ia'i  hoi  ka  poe  pio ; 

MOKUNA  IV. 

Aole  lakou  i  lohe  i  ka  leo  o  ka  mea  hooluhi. 

19  O  ka  mea  uuku,  a  me  ka  mea  nui,  aia  no  malaila  ; 
A  o  ke  kauwa,  ua  kaawale  ia  mai  kona  haku  aku. 

20  No  ke  aha  la  i  haawiia  mai  ai  ka  malamalama  i  ka  mea  popilikia, 
A  me  ke  ola  i  ka  mea  eha  ma  ka  naau  ? 

21  Ka  poe  e  kali  ana  i  ka  make,  aole  i  biki  mai, 

A  ua  oi  ko  lakou  eli  ana  ia  mea,  mamua  o  na  waiwai  i  hunaia ; 

22  I  ka  poe  hauoli  nui  me  ka  olioli, 

I  ka  wa  i  loaa'i  ia  lakou  ka  luakupapau  ? 

23  I  ke  kanaka  i  hunaia  kona  aoao, 

I  ka  mea  a  ke  Akua  i  hoopuni  ai  ? 

24  No  ka  mea,  ua  hiki  pu  mai  ko'u  kaniuhu  ana  me  kuu  ai  ana, 
A  ua  nininiia'ku  ko'u  uwe  ana  e  like  me  na  wai. 

25  No  ka  mea,  ua  makau  au  i  ka  mea  makau,  a  ua  hiki  mai  ia  ma- 

luna  o'u, 
A  o  ka  mea  a'u  i  weliweli  ai  ua  hele  mai  ia  io'u  nei. 

26  Aole  au  i  pomaikai,  aole  hoi  i  oluolu, 
Aole  hoi  i  maha ;  aka,  hiki  mai  ka  popilikia. 

MOKUNA  IV. 

Ao  aku  o  Elipaza  ia  Ioba.    7  Ka  manao  o  Elipaza,  aole  e  hiki  mai  na  mea  ino  maluna  o  ka 
poe  pono,  maluna  no  o  ka  poe  hewa.    12  Hai  aku  i  kona  mea  i  ikeia. 

ALAILA  pane  mai  la  o  Elipaza  no  Temana,  i  mai  la, 
.    2  A  i  hoao  makou  e  kamailio  pu  me  oe,  e  uluhua  anei  oe  ? 
Aka,  owai  la  ka  mea  hiki  ke  uuini  i  ka  olelo  ? 

3  Aia  hoi,  ua  ao  aku  oe  i  na  mea  he  nui, 
A  ua  hooikaika  oe  i  na  lima  nawaliwali. 

4  Ua  kukulu  iluna  kau  olelo  i  ka  mea  e  hina  ana, 
A  ua  hookupaa  oe  i  na  kuli  e  hemo  ana. 

5  Ano  hoi,  ua  hiki  mai  ia  maluna  ou,  a  ua  maule  oe, 
Ua  hoopa  mai  ia  ia  oe,  a  ua  popilikia  oe. 

6  Aole  anei  keia  kou  makau,  a  me  kou  manaolana, 

O  kou  mea  i  kuko  ai,  a  me  ka  pololei  o  kou  mau  aoao  ? 

7  Ke  noi  aku  nei  au,  e  hoomanao  oe,  owai  ka  mea  hala  ole  i  make 

wale? 
Auhea  hoi  ka  poe  pono  i  hookiia'ku  ? 

8  E  like  me  ka'u  i  ike  ai, 

0  na  mea  i  waele  ino,  a  mahi  hewa,  ohi  no  lakou  ia  mea  hoo- 

kahi. 

9  Ma  ka  ha  ana  o  ke  Akua  ua  make  lakou, 

A  ma  ka  hanu  o  kona  mau  puka  ihu  ua  hoopauia  lakou. 

10  O  ka  uwo  ana  o  ka  liona,  o  ka  leo  o  ka  liona  hae, 
A  o  na  niho  o  na  liona  hou,  ua  haki. 

11  O  ka  liona,  ua  make  ia  no  ka  nele  o  ka  mea  pio, 
A  o  na  keiki  o  ka  liona  wahine,  ua  hele  liilii  lakou. 

12  Ua  lawe  malu  ia  mai  kekahi  olelo  ia'u, 
A  ua  loaa  i  kuu  pepeiao  ka  lohe  iki  o  ia  mea. 

13  Iloko  o  na  manao  ma  na  moeuhane  i  ka  po, 

1  ka  manawa  i  pauhia  ai  na  kanaka  i  ka  hiamoe, 

14  Hiki  mai  ka  makau  ia'u  a  me  ka  haalulu, 
A  hoohaalulu  mai  ia  i  ka  nui  o  ko'u  mau  iwi. 

15  Alaila  maalo  ae  la  he  uhane  imua  o  ko'u  maka; 
Ku  iho  la  iluua  ka  hulu  o  ko'u  io : 

16  Ku  malie  iho  la  ia,  aole  au  i  ike  i  kona  ano  ; 
He  kii  imua  o  kou  mau  maka, 
He  makani  uuku,  a  he  leo  ka'u  i  lohe : 

17  E  oi  anei  ka  pono  o  ke  kanaka  mamua  o  ko  ke  Akua  ? 

He  oi  anei  ka  maemae  o  ke  kanaka  mamua  o  ka  Mea  nana  ia  i 
hana? 

18  Aia  hoi,  aole  ia  i  hilinai  i  kana  poe  kauwa, 

A  hooili  no  ia  i  ka  hewa  maluna  o  kona  poe  anela : 

19  Heaha  la  hoi  ka  poe  e  noho  ana  i  na  hale  lepo, 

Ma  ka  lepo  ko  lakou  hookumu  ana,  ua  ulupaia  lakou  imua  o  ka 
mu  ? 

20  Ua  lukuia  lakou  mai  kakahiaka  a  ke  ahiahi : 
Ua  make  loa  lakou,  aohe  mea  nana  i  manao. 

21  Aole  anei  e  nalo  wale  aku  ko  lakou  maikai  ana? 
Make  no  lakou  me  ka  naauao  ole. 

MOKUNA  V. 

Iloakaka  o  Elipaza  i  ka  pili  ana  o  ka  poino  me  ka  hewa,  o  ka  hanau  ana  o  ke  kanaka  no 
ka  popilikia.  8  Ka  pono  o  ka  imi  ana  i  ke  Akua,  ma  ka  hai  aku  i  kona  mana,  a  me  kana 
hana  kupanaha.    17  No  ka  pomaikai  o  ka  poe  i  hoehaia,  ke  manao  pono  lakou. 

EKAHEA  ano,  ina  paha  e  pane  mai  kekahi  ia  oe ; 
Io  wai  la  o  na  mea  laa  e  huli  ai  oe  ? 

2  No  ka  mea,  ke  pepehi  nei  ka  inaina  i  ka  mea  naaupo, 
A  ke  hoomake  nei  ka  huhu  i  ka  mea  hawawa. 

3  Ua  ike  au  i  ka  mea  naaupo  e  ulu  ana ; 
A  hoino  koke  aku  au  i  kona  noho  ana. 

4  Ua  mamao  aku  kana  poe  keiki  i  ka  maluhia, 
Ua  ulupaia  lakou  ma  ka  pukapa, 

Aohe  mea  nana  e  hoopakele. 

5  O  kana  ai  i  ohiia  ua  pau  i  ka  mea  pololi, 

A  ua  lawe  aku  ia  mea  mailoko  mai  o  na  laau  kuku, 
A  kaili  na  powa  i  ko  lakou  waiwai. 

6  No  ka  mea,  aole  e  puka  mai  ka  popilikia  mai  ka  lepo  mai, 
Aole  hoi  e  kupu  mai  ka  ehaeha  mailoko  mai  o  ka  honua. 

7  Aka,  ua  hanau  ke  kanaka  no  ka  ehaeha, 
E  like  me  na  hunaahi  i  lele  ae  iluna. 

8  Aka  e  imi  au  i  ke  Akua, 

A  i  ke  Akua  e  waiho  aku  i  kuu  olelo ; 

9  Oia  ke  hana  i  na  mea  nui,  a  hiki  ole  ke  hoomaopopoia; 
I  na  mea  kupaianaha,  a  hiki  ole  ke  heluia : 

10  Ka  mea  e  haawi  ana  i  ka  ua  maluna  o  ka  honua, 
A  e  hoouna  mai  ana  i  na  wai  maluna  o  na  kula. 

11  E  hookiekie  iluna  i  ka  poe  i  hoowahawahaia ; 

I  kaikaiia'i  iluna  i  kahi  malu  ka  poe  e  uwe  ana. 

12  Ke  hookahuli  nei  oia  i  na  manao  o  ka  poe  maalea, 

A  hiki  ole  i  ko  lakou  lima  ke  hooko  i  ko  lakou  mea  i  manao  ai. 

13  Ke  hei  aku  nei  oia  i  ka  poe  akamai  iloko  o  ko  lakou  maalea ; 
A  ua  hoohioloia  ka  manao  o  ka  poe  paakiki. 

14  I  ke  ao  halawai  lakou  me  ka  pouli, 

A  ke  haha  nei  lakou  i  ka  wa  awakea,  e  like  me  ia  i  ka  po. 

15  Aka,  ke  hoopakele  no  ia  i  ka  poe  ilihune  mai  ka  pahikaua  mai, 

mai  ko  lakou  waha  mai, 
A  mai  ka  lima  mai  o  ka  mea  ikaika. 

16  Nolaila,  ua  loaa  i  ka  mea  hune  ka  manaolana, 
A  ua  hoopaa  ka  hewa  i  kona  waha. 

17  Aia  hoi,  pomaikai  ke  kanaka  a  ke  Akua  i  hoeha  mai; 
Nolaila,  mai  hoowahawaha  oe  i  ka  hahau  ana  mai  o  ka  Mea  mana  : 

18  No  ka  mea,  ke  hoeha  mai  nei  ia,  a  e  lapaau  mai  hoi : 
Ke  hahau  mai  nei  oia,  a  e  hoola  mai  hoi  kona  mau  lima. 

MOKUNA  VI. 

19  Iloko  o  na  pilikia  eono  e  hoopakele  mai  oia  ia  oe: 

A  iloko  o  ka  hiku  hoi,  aole  e  hoopa  mai  ka  ino  ia  oe. 

20  Iloko  o  ka  wi  e  hoopakele  mai  oia  ia  oe  i  ka  make ; 
A  iloko  o  ke  kaua,  mai  ka  lima  o  ka  pahikaua  mai. 

21  E  hunaia  oe  mai  ke  alelo  hoino  mai : 

Aole  hoi  oe  e  makau  i  ka  luku,  ke  hiki  mai. 

22  I  ka  luku  a  i  ka  pololi  e  akaaka  no  oe : 

Aole  hoi  oe  e  makau  i  na  holoholona  hihiu  o  ka  honua. 

23  No  ka  mea,  e  noho  kuikahi  oe  me  na  pohaku  o  ke  kula ; 
A  e  maluhia  na  holoholona  hihiu  o  ke  kula  me  oe. 

24  A  e  ike  no  oe,  he  maluhia  kou  halelewa ; 
A  e  nana  no  oe  i  kou  hale,  aohe  mea  nalo. 

25  A  e  ike  no  oe,  he  nui  kou  hua, 

A  o  kau  poe  keiki,  e  like  me  ka  weuweu  o  ka  honua. 

26  E  hele  auanei  oe  i  ka  luakupapau  me  ka  ikaika  nui, 
E  like  me  na  puu  hua  palaoa  i  kona  manawa. 

27  Aia  hoi  o  keia  ka  makou  i  manao  ai,  pela  io  no ; 
E  hoolohe  oe,  a  e  ike  oe  ia  mea  pono  nou. 

MOKUNA  VI. 

Hoike  o  Ioba,  he  nui  kona  eha.    8  O  kana  pule  e  make  ia.    14  Ao  aku  ia  i  kona  mau  maka- 

maka. 

OLELO  mai  la  o  Ioba,  i  mai  la, 
2  Ina  paha  e  kaupaona  pono  ia  kuu  luuluu, 
A  e  kauia  ma  ka  mea  kaupaona  kuu  ehaeha ! 

3  No  ka  mea,  ano,  ua  oi  kona  kaumaha  mamua  o  ke  one  o  ke  kai: 
Nolaila,  ua  ilihia  ka'u  mau  huaolelo 

4  No  ka  mea,  o  na  pua  pana  o  ka  Mea  mana,  eia  iloko  o'u, 
A  ke  inu  nei  ka  wela  o  ia  mau  mea  i  kuu  uhane ; 

O  na  mea  weliweli  o  ke  Akua,  ke  ku  e  mai  nei  ia'u. 

5  E  uwe  anei  ka  hoki  hihiu  imua  o  ka  weuweu  ? 
A  ke  uwo  anei  ka  bipi  maluna  o  kaua  mea  ai  ? 

6  E  hiki  anei  ke  aiia  ka  mea  mananalo,  ke  ole  ka  paakai, 
He  mea  ono  anei  ke  ewe  o  ka  hua  moa  ? 

7  Aole  au  e  hiki  ke  hoopa  aku, 

Ua  like  ia  me  ka  hoopailua  o  ko'u  ai. 

8  Ina  paha  e  haawiia  mai  kuu  mea  e  noi  aku  ai, 

Ina  paha  e  haawi  mai  ke  Akua  i  kuu  mea  i  kuko  aku  ai ! 

9  A  ina  paha  e  oluolu  ke  Akua  e  ulupa  mai  ia'u, 
Iua  e  hookuu  mai  ia  i  kona  lima,  a  e  oki  mai  ia'u ! 

10  Alaila  e  oluolu  hou  iho  no  wau, 
A  e  hauoli  aku  au  i  ka  eha : 

Mai  aua  mai  ia;  no  ka  mea,  aole  au  i  hoole  i  na  olelo  a  ka  Mea 
Hemolele. 

11  Heaha  kuu  ikaika,  i  kakali  aku  ai  au  ? 

Heaha  hoi  kuu  hope,  i  hooloihi  aku  ai  au  i  kuu  ola? 

12  He  ikaika  auei  ko'u  e  like  me  ka  ikaika  o  na  pohaku? 
He  keleawe  anei  ko'u  io  ? 

13  Aole  anei  ka'u  kokua  iloko  o'u  ? 

A  ua  holo  aku  anei  ka  mea  e  pakele  ai  mai  o'u  aku  la? 

14  O  ka  mea  ehaeha  e  alohaia  oia  e  kona  hoalauna; 
Aka,  ua  haalele  aku  ia  i  ka  makau  i  ka  Mea  mana. 

15  Ua  hana  hoopunipuni  mai  ko'u  mau  hoahanau,  e  like  me  ke 

kahawai ; 
Ua  nalowale  aku  lakou,  e  like  me  ka  wai  kahe  o  na  awawa  ; 

16  I  uliuli  i  ka  waipaa, 

Malaila  i  hunaia'i  ka  hau. 

17  I  ka  wa  e  ololi  ai  lakou,  ua  hoopauia  lakou ; 

I  ke  kau  wela,  ua  maloo  aku  la  mai  ko  lakou  wahi  aku. 

18  Ua  huli  ae  na  huakai  ma  ko  lakou  ala  ilaila ; 
Hele  lakou  a  nalowale,  a  pau. 

19  Nana  aku  la,  na  huakai  hele  o  Tema, 

A  o  na  poe  hele  o  Seba,  i  kakali  aku  ia  lakou. 

20  Ua  hoka  lakou,  no  ka  mea,  ua  lana  wale  ka  manao : 
Hele  lakou  ilaila,  a  hoohilahilaia  lakou. 

21  No  ka  mea,  ua  like  oukou  me  ka  mea  ole ; 
Ua  ike  oukou  i  ka  popilikia,  a  makau  iho  la. 

22  Ua  olelo  anei  au,  E  lawe  mai  no'u? 

A  e  haawi  mai  i  makana  no'u  mailoko  mai  o  ko  oukou  waiwai  ? 

23  A  e  hoopakele  paha  oukou  ia'u  mai  ka  lima  mai  o  ka  enemi  ? 
A  e  hoola  ia'u,  mai  ka  lima  mai  o  ka  poe  ikaika  ? 

24  E  ao  mai  oukou  ia'u,  a  e  noho  malie  iho  au : 
E  hoike  mai  oukou  ia'u  i  kuu  mea  i  lalau  ai. 

25  Nani  ka  ikaika  o  na  olelo  oiaio ! 

Aka,  heaha  la  ka  ka  oukou  olelo  hoino  e  hooiaio  ai  ? 

26  Ke  manao  nei  anei  oukou  e  hoohewa  i  na  hua  olelo  ? 
A  o  na  olelo  a  ka  mea  paupauaho, 

Ua  like  me  ka  makani  ? 

27  Oiaio,  ke  hoohina  nei  oukou  i  ka  mea  makua  ole, 
A  ke  eli  iho  oukou  i  lua  no  ko  oukou  hoalauna. 

28  Ano  hoi,  e  noho  malie  oukou,  e  nana  mai  ia'u ; 

No  ka  mea,  ua  akaka  ia  oukou,  ke  hoopunipuni  au. 

29  E  hoi  hou,  ke  noi  aku  nei  au  ia  oukou,  mai  hoolilo  ia  i  hewa ; 
Oia  e  hoi  hou  hoi, 

A  o  ko'u  pono  aia  iloko  o  ia  mea. 

30  He  hewa  anei  iloko  o  kuu  alelo  ? 
Aole  anei  au  e  ike  i  na  mea  hewa  ? 

MOKUNA  VII. 

Hoakaka  aku  o  Ioba  i  ke  ano  o  kona  manao  e  make  ma  ka  pono  ole.    Ma  ka  eha  a  ma  ka 
haumia  o  kona  ola  ana.    7  O  kana  pule. 

AOLE  anei  he  kaua  no  ke  kanaka  ma  ka  honua  ? 
.  A  like  kona  mau  la  me  na  la  o  ka  mea  hoolimalima  ? 

2  E  like  me  ke  kauwa  i  makemake  nui  i  ka  malu, 
A  me  ka  hoolimalima  i  nana  i  ka  uku  o  kana  haua ; 

3  Pela  no  e  lilo  mai  ai  ia'u  na  malama  luuluu, 
A  e  loaa  ia'u  na  po  kaumaha. 

4  A  i  ka  wa  i  moe  ai  au  ilalo,  i  iho  no  au,  Ahea  la  au  e  ala'e  iluna? 
Ahea  la  e  hala'e  ka  po  ? 
Ua  piha  au  i  ka  hiaa  ana  a  hiki  i  ka  wanaao. 

5  Ua  paapu  ko'u  kino  i  ka  ilo  a  me  ka  papaa  lepo ; 
Ke  ola  mai  nei  kuu  ili,  alaila  puha  hou  ae  la. 

6  Ua  oi  ka  mama  o  kuu  mau  la  mamua  o  ka  laau  ulana  lole, 
A  holo  aku  me  ke  manaolana  ole. 

7  E  hoomanao  oe,  he  makani  kuu  ola : 
Aole  e  ike  hou  ko'u  maka  i  ka  maikai. 

8  O  ka  maka  o  ka  mea  i  ike  ia'u,  aole  ia  e  ike  hou  ia'u : 
Maluna  o'u  kou  mau  maka,  a  e  ole  auanei  au. 

9  E  like  me  ke  ao  e  nalowale  ana  a  e  hele  aku  ana; 
Pela  ka  mea  e  iho  ana  i  ka  luakupapau,  aole  ia  e  ea  hou  ae  iluna. 

10  Aole  ia  e  hoi  hou  i  kona  hale, 
Aole  hoi  e  ike  hou  kona  wahi  ia  ia. 

11  Nolaila  aole  au  e  hoopaa  i  kuu  waha ; 

E  olelo  aku  au  ma  ka  pilikia  o  kuu  uhane ; 
E  ulono  ana  au  no  ka  awaawa  o  kuu  naau. 

12  He  kai  anei  au,  a  he  ia  nui, 

I  hoonoho  mai  ai  oe  i  ke  kiai  maluna  o'u? 

13  A  i  iho  au,  E  hooluolu  kuu  wahi  moe  ia'u, 
E  lawe  aku  kuu  moe  i  ko'u  ulono  ana : 

14  Alaila  hoomakau  mai  oe  ia'u  ma  na  moeuhane, 
A  hooweliweli  mai  oe  ia'u  i  na  mea  hihio. 

15  Nolaila  ke  koho  nei  kuu  naau  i  ke  kaawe, 
A  me  ka  make  mamua  o  kuu  ola  ana. 

16  Ke  hoopailua  nei  au  ia  mea ;  aole  au  makemake  e  ola  loa ; 
E  waiho  mai  ia'u ;  no  ka  mea,  he  hanu  wale  no  kuu  mau  la. 

17  Heaha  la  ke  kanaka,  i  hoonui  mai  ai  oe  ia  ia  ? 
A  i  kau  mai  ai  oe  i  kou  manao  ia  ia? 

18  A  i  ike  mai  ai  oe  ia  ia  i  kela  kakahiaka  keia  kakahiaka, 
A  i  hoao  mau  mai  ai  oe  ia  ia  ? 

19  Pehea  ka  loihi  o  kou  nana  ole  ana  mai  io'u  aku  nei, 
A  kuu  ole  mai  ia'u,  a  moni  iho  au  i  kuu  kuha  ? 

20  Ua  hana  hewa  au ;  heaha  ka'u  e  hana  aku  ai  ia  oe, 
E  ka  Meakiai  i  na  kanaka  ? 

No  keaha  la  oe  e  hooku  ae  ia'u,  i  mea  e  hopu  ai  nou, 
I  lilo  ai  hoi  au  i  mea  kaumaha  no'u  iho  ? 

21  No  keaha  la  oe  i  kala  ole  mai  ai  i  kuu  hala, 
A  i  lawe  aku  hoi  i  ko'u  hewa  ? 

No  ka  mea,  ano  e  moe  auanei  au  i  ka  lepo ; 
A  e  imi  mai  oe  ia'u,  aole  hoi  wau. 

MOKUNA  VIII. 

Hoahewa  o  Biledada  ia  Ioba  no  ke  ku  e  o  kona  manao  i  ka  pono  o  ke  Akua.  4  I  kona  ma- 
nao,  ua  make  paha  ka  Ioba  mau  keiki  no  ko  lakou  hewa,  a  ao  mai  no  ia  ia  e  imi  i  ke  Akua. 
8  Kuhikuhi  aku  la  ia  i  ka  ka  poe  kahiko,  i  akaka  ai  ka  make  o  ka  poe  hookamani.  20 
Iloopili  aku  keia  manao  ia  Ioba. 

ALAILA  olelo  mai  la  o  Biledada,  no  Suha,  i  mai  la, 
_    2  Pehea  la  ka  loihi  o  kau  olelo  ana  i  keia  mau  mea  ? 
A  he  makani  ikaika  na  huaolelo  o  kou  waha? 

3  E  hookahuli  anei  ke  Akua  i  ka  pololei  ? 

A  e  hookekee  anei  ka  Mea  mana  i  ka  pono  ? 

4  Ina  paha  ua  hana  hewa  kau  poe  keiki  ia  ia, 

Alaila  kiola  aku  la  ia  ia  lakou,  no  ko  lakou  lawehala  ana  ; 

5  Ina  e  imi  oe  i  ke  Akua, 

A  e  nonoi  aku  oe  i  ka  Mea  mana ; 

6  Ina  ua  maemae  oe  a  pono  hoi ; 

He  oiaio  no,  ina  ua  ala  mai  no  ia  ano  nou, 

A  ua  hoomalu  mai  ia  i  ka  hale  o  kou  pono  ana. 

7  Ina  ua  uuku  kou  hoomaka  ana  i  kinohou, 
O  kou  hopena,  e  mahuahua  loa  ana  no  ia. 

8  No  ka  mea,  ke  noi  aku  nei  au  ia  oe,  e  ninau  aku  oe  i  ka  hanau- 

na  mamua, 
A  e  hoomakaukau  oe  e  noonoo  i  ko  lakou  poe  makua : 

9  (No  ka  mea,  inehinei  wale  no  kakou,  aohe  ike, 

A  o  ko  kakou  mau  la  ma  ka  honua,  he  aka  no  ia :) 

10  Aole  anei  lakou  e  ao  mai  ia  oe,  a  e  hai  mai  ia  oe, 

A  e  hoike  mai  i  na  olelo  mailoko  mai  o  ko  lakou  naau  ? 

11  E  ulu  anei  ke  papuro  ke  ole  ka  lepo  poho  ? 
E  ulu  anei  ka  akaakai  ke  ole  ka  wai  ? 

12  I  kona  manawa  uliuli,  aole  i  okiia, 

Ua  mae  no  ia  mamua  o  na  mauu  e  ae  a  pau 

13  Pela  no  ka  hope  o  ka  poe  a  pau  e  hoopoina  ana-i  ke  Akua- 
A  pela  no  ka  manaolana  o  ka  aia  e  make  ai.  ' 

14  O  kona  manaolana  e  okiia'ku  ia, 

ik  ™  °.Sona  mea  hilinai>  he  punawelewele  no  ia. 

15  &  hilinai  īho  oia  maluna  o  kona  hale,  aka,  aole  ia  e  paa- 
E  hoopaa  aku  oia  ia  mea,  aole  nae  ia  e  kupono 

lb  Ua  uhuli  oia  imua  o  ka  la, 

._,  A.  kupu  ae  kona  mau  lala  ma  kona  kihapai. 

17  Ua  awiliia  kona  mau  aa  ma  ka  waikahe, 
A  ike  iho  la  ia  i  kahi  o  na  pohaku. 

18  Aka,  e  hoopauia  aku  ia  mea  mai  kona  wahi  aku 
Alaila  e  hoole  mai  oia  ia  ia,  aole  au  i  ike  ia  oe 

19  Aia  hoi,  oia  ka  olioli  o  kona  aoao, 

on  ^-.mailoko  mai  °  ka  lepo  e  kupu  ae  na  mea  e. 

Aia  hoi,  aole  ke  Akua  e  hoowahawaha  i  ka  mea  pono 

a  ia  e  kokua  aku  i  ka  P°e  hana  hewa : 

il  A  hoopiha  mai  ia  i  kou  waha  i  ka  akaaka, 

A  i  kou  lehelehe  i  ka  hooho  olioli. 
22  O  ka  poe  inaina  ia  oe  e  hoaahuia  lakou  i  ka  hilahila : 

A  e  lilo  ka  hale  o  ka  poe  hewa  i  mea  ole. 

MOKUNA  IX. 

ALAILA  olelo  mai  la  o  Ioba,  i  mai  la, 
.     2  Ua  ike  no  au,  he  oiaio  no : 
A,  pehea  la  e  hoaponoia'i  ke  kanaka  imua  o  ke  Akua  * 
6  lna  makemake  oia  e  hoopaapaa  me  ia, 
Aole  e  hiki  ke  hoapono  imua  ona  i  kekahi  hapa  tausani. 

4  He  akamai  ia  ma  ka  naau,  a  ua  nui  ka  ikaika : 

Owai  la  ka  mea  hoopaakiki  ku  e  ia  ia,  a  ua  pomaikai  9 

5  Oia  ka  mea  hoonee  aku  i  na  mauna,  aole  lakou  i  ike  ■ 
Ka  mea  hoohiolo  ia  lakou  ma  kona  inaina; 

6  Ka  mea  hoonaue  i  ka  honua  mai  kona  wahi  aku, 
A  haalulu  kona  mau  kukulu ; 

7  Ka  mea  olelo  aku  i  ka  la,  aole  ia  i  puka  mai, 
A  hoopaa  aku  hoi  ia  i  na  hoku ; 

8  O  ka  mea  wale  no  nana  i  hohola  na  lani, 

A  hele  hoi  maluna  o  na  ale  kiekie  o  ke  kai ; 

9  O  ka  mea  nana  i  hana  o  Uresa  nui,  me  Oriona, 
A.  me  Peleiade,  a  me  ke  kukuluhema  loa  aku ; 

10  O  ka  mea  i  hana  i  na  mea  nui  hiki  ole  ke  huliia  • 
A  me  na  mea  kupunaha  hiki  ole  ke  heluia. 

11  Aia  hoi,  maalo  ae  ia  ma  o'u  nei,  aole  au  i  ike : 

io  -^.eleumai  hoi  oia>  aka,  aole  au  i  hoomaopopo  ia  ia. 
14,  Aia  hoi,  lawe  wale  aku  no  ia,  owai  la  ke  pale  aku  ia  ia  9 
U\vai  la  ka  mea  e  olelo  aku  ia  ia,  Heaha  kau  e  hana  nei? 
ld  1  Uoopau  ole  ae  ke  Akua  i  kona  inaina, 
a  a  5ulou  iao  na  kokua  haaheo  malalo  ona. 

14  Pehea  la  hoi  wau  e  olelo  aku  ai  ia  ia, 
A  e  wae  ae  i  na  huaolelo  imua  ona? 

15  Ina  he  pono  ko'u,  aole  au  e  olelo  aku  ia  ia, 
E  nonoi  aku  no  wau  i  kuu  lunakanawai. 

16  Ina  ua  kahea  aku  au,  a  ua  lohe  mai  kela ; 

Aole  au  e  hooiaio,  ua  hoolohe  mai  ia  i  ko'u  leo. 

17  O  ka  mea  e  ulupa  mai  ia'u  me  ka  ino, 

A  hoonui  wale  mai  ia  i  ko'u  mau  palapu. 

18  Aole  ia  e  ae  mai  ia'u  e  hanu  i  kuu  hanu, 
Aka,  hoopiha  mai  no  ia  ia'u  i  na  mea  awaawa. 

19  Ina  [e  olelo  iho  au]  no  ka  ikaika,  aia  hoi,  oia  ka  ikaika : 
A  ina  no  ka  hooponopono  ana, 

Owai  la  ke  hai  mai  i  ka  manawa? 

20  Ina  owau  e  hoapono  ia'u  iho,  hoohewa  mai  kuu  waha  ia'u ; 
Ina  [olelo  iho  au,]  Ua  hala  ole,  ina  ua  hookahuli  mai  ia  ia'u. 

21  Iua  ua  hala  ole  au,  aole  hoi  au  e  ike  i  kuu  uhane : 
E  hoowahawaha  no  au  i  kuu  ola. 

22  Ua  hookahi  no  ia,  nolaila  e  olelo  aku  au, 

Ke  luku  nei  no  ia  i  ka  mea  hala  ole  a  me  ka  mea  hewa. 

23  Ina  e  pepehi  koke  mai  ka  mea  uhau, 

E  akaaka  mai  no  ia  i  ka  eha  ana  o  ka  poe  hala  ole. 

24  Ua  haawiia'ku  ka  honua  iloko  o  ka  lima  o  ka  poe  hewa: 
Ua  uhi  mai  ia  i  na  maka  o  kona  mau  lunakanawai ; 

A  i  ole  ia,  auhea  la,  owai  la  hoi  oia  ? 

25  Ua  oi  ka  mama  o  kuu  mau  la  mamua  o  ka  mea  holo : 
Ke  holo  ae  nei  lakou, 

Ke  ike  ole  nei  lakou  i  ka  maikai. 

26  Ua  hala  aku  la  lakou  e  like  me  na  moku  holo : 
E  like  me  ka  aeto  e  lele  ana  i  ka  mea  ai. 

27  Ina  olelo  iho  au,  e  hoopoina  no  wau  i  kuu  kanikau  ana, 

E  waiho  aku  au  i  kuu  maka  kaumaha,  a  e  hooluolu  ia'u  iho ; 

28  Makau  iho  la  au  i  kuu  mea  ehaeha  a  pau, 

Ua  ike  au,  aole  oe  e  hoapono  mai  ia'u,  he  hala  ole. 

29  Ina  ua  hewa  au, 

No  ke  aha  la  hoi  wau  e  luhi  make  hewa  nei  ? 

30  Ina  e  holoi  au  ia'u  iho  i  ka  wai  hau, 

A  e  hoomaemae  au  i  kuu  mau  lima  i  ka  sopa ; 

31  Alaila,  e  kiola  iho  oe  ia'u  iloko  o  ka  lua  lepo, 
A  e  hoopailua  ko'u  mau  kapa  ia'u. 

32  No  ka  mea,  aole  ia  he  kanaka  e  like  me  au,  e  paio  aku  ai  au 

ia  ia, 
A  halawai  maua  i  ka  hookolokolo  ana. 

33  Aole  hoi  he  mea  nana  e  uwao  iwaena  o  maua, 

I  kau  mai  ai  ia  i  kona  lima  maluna  o  maua  elua. 

34  E  lawe  aku  ia  i  kona  kookoo  mai  o'u  aku  nei, 
A  mai  hooweliweli  mai  kona  makau  ia'u. 

35  Alaila  e  olelo  aku  au,  aole  hoi  wau  e  makau  ia  ia, 
Aka,  aole  pela  wau  ia'u  iho. 

MOKUNA  X. 

Noi  aku  o  Ioba  i  ke  Akua  e  hoakaka  mai  ia  i  kona  mea  i  hooeha  ai  ia  ia  ;  a  nonoi  aku  hoi  e 
aloha  mai  oia  ia  ia.  14  Hoakaka  mai  ua  manao  nui  ia  oia,  a  ua  hoopai  nui  ia  hoi.  18 
Ninau  aku  ia  i  ka  mea  i  hanauia'i  oia,  a  i  ka  make  koke  ole  hoi  mahope  o  ka  hanau  ana,  a 
nonoi  aku  hoi  e  hooluoluia  mai  oia,  e  hoomakau  no  ka  make  ana. 

UA  uluhua  ko'u  naau  i  kuu  ola  ana ; 
E  waiho  iho  au  i  kuu  ulono  ana  ia'u  iho ; 
E  olelo  aku  au  maloko  o  ka  ehaeha  o  kuu  naau. 

2  E  i  aku  au  i  ke  Akua,  Mai  hoohewa  mai  oe  ia'u ; 

E  hoike  mai  oe  i  ka  mea  au  e  hakaka  mai  nei  me  au. 

3  He  mea  maikai  anei  ia  oe,  e  hookaumaha, 
A  e  hoowahawaha  i  ka  haua  a  kou  lima, 

A  e  hoomalamalama  ae  maluna  o  ka  manao  o  ka  poe  hewa? 

4  O  ko  ke  kino  mau  maka  anei  kou  ? 

Ua  ike  anei  oe  e  like  me  ka  ike  ana  a  ke  kanaka  ? 

5  Ua  like  anei  kou  mau  la  me  na  la  o  ke  kanaka  ? 

Ua  like  anei  kou  mau  makahiki  me  na  la  o  ke  kanaka, 

6  I  niuau  mai  ai  oe  i  kuu  hala, 
A  imi  mai  ai  hoi  i  ko'u  hewa? 

7  Ma  kou  ike  aohe  o'u  hewa ; 

Aohe  mea  nana  e  hoopakele  mai  kou  lima  aku. 

8  Ua  hana  kou  mau  lima  ia'u, 

A  ua  hoopaa  mai  oe  ia'u  a  puni ; 
Aka,  ke  luku  mai  nei  oe  ia'u. 

9  Ke  noi  aku  nei  au  ia  oe  e  hoomanao, 
Ua  hana  mai  oe  ia'u,  e  like  me  ka  lepo ; 
A  e  hoihoi  anei  oe  ia'u  i  ka  lepo  ? 

10  Aole  anei  oe  i  ninini  iho  ia'u  me  he  waiu  la, 

A  i  hoopaakiki  mai  hoi  ia'u,  me  he  waiupaa  la? 

11  Ua  uhi  mai  oe  ia'u  i  ka  ili  a  me  ka  io, 

A  ua  hoopaa  mai  oe  ia'u  i  na  iwi  a  me  na  olona. 

12  Ua  hana  mai  oe  iloko  i  ke  ola  a  me  ka  pomaikai, 
A  ua  malama  mai  kou  kiai  ana  i  kuu  uhane. 

13  O  keia  mau  mea  kau  i  huna'i  iloko  o  kou  naau : 
Ua  ike  no  wau,  aia  no  me  oe  keia  mea. 

14  Ina  e  hana  hewa  au,  alaila  hoomanao  mai  no  oe  ia'u, 
Aole  oe  e  kala  mai  ia'u,  mai  ko'u  hewa  aku. 

15  Ina  ua  hewa  au,  auwe  hoi  wau ; 

Ina  ua  pono  au,  aole  wau  e  hookiekie  i  ko'u  poo. 
Ua  piha  au  i  ka  hilahila ; 
A  ua  ike  au  i  kuu  poino ; 

16  Ina  e  hookiekieia  auanei  ia, 

Ke  hoohalua  nei  oe  ia'u,  me  he  liona  la : 

A  hoike  hou  mai  oe  ia  oe  iho  he  mana  maluna  o'u. 

17  Ke  hoala  hou  nei  oe  i  kou  mau  hoike  ku  e  ia'u, 
A  ke  hoonui  nei  i  kou  maina  ia'u ; 

A  ke  hoomahuahua  mau  nei  na  puali  kaua  ia'u. 

18  No  ke  aha  la  hoi  oe  i  lawe  mai  ai  ia'u,  mai  ka  opu  mai : 
Ina  ua  make  au  ilaila, 

A  ua  ike  ole  ka  maka  ia'u ! 

19  Ina  ua  like  au  me  he  mea  ola  ole  la, 

Ina  ua  laweia'ku  au  mai  ka  opu  aku,  a  ka  luakupapau. 

20  Aole  anei  he  uuku  ko'u  mau  la  ? 

U'oki  pela,  a  e  waiho  ia'u,  i  oluolu  iki  iho  ai  au, 

21  Mamua  o  kuu  hele  ana'ku  i  kahi  aole  au  e  hoi  hou  mai, 
I  ka  aina  pouli,  a  me  ka  malu  make ; 

22  He  aina  poeleele  e  like  me  ka  pouli ; 

He  malu  make,  aohe  mea  i  hooponoponoia, 
A  o  ka  malamalama,  ua  like  ia  me  ka  pouli. 

MOKUNA  XI. 

Hoahewa  aku  o  Zopara  ia  Ioba,  no  ka  hoapono  ia  ia  iho  ;  a  imi  no  ia  e  olelo  mai  ke  Akua  ia 
ia.  7  Hoike  no  īa,  aole  ke  Akua  e  imiia,  a  he  naaupo,  a  he  paakiki  ko  ke  kanaka.  13 
Hoike  mai  ia  Ioba,  o  ka  mihi  ka  mea  i  loaa'i  ka  oluolu  a  me  ka  pomaikai. 

ALAILA  olelo  aku  la  o  Zopara  ka  Naamata,  i  aku  la, 
.    2  Aole  anei  e  pono  ke  pane  aku  i  na  huaolelo  he  nui  la  ? 
E  hoaponoia  anei  ke  kanaka  lehelehe  wale? 
3  E  paa  anei  ka  waha  o  kanaka  i  kou  kaena  wale  ana  ? 
A  hoomaewaewa  mai  oe,  aole  anei  he  mea  nana  oe  e  hoohilahila 
aku? 

4  A  ua  olelo  mai  oe,  he  maemae  kuu  olelo, 
A  ua  hala  ole  au  i  kou  mau  maka. 

5  Ina  paha  e  olelo  mai  ke  Akua, 

A  e  wehe  ae  i  kona  lehelehe  ia  oe ; 

6  A  e  hoike  mai  oia  ia  oe  i  na  mea  huna  o  ka  naauao, 
Ua  papalua  ka  maiau  ! 

Alaila  e  ike  auanei  oe, 

E  hoopoina  mai  no  ke  Akua  i  na  hewa  ou. 

7  E  loaa  anei  ia  oe  ka  ke  Akua  mau  mea  hohonu? 
E  loaa  pololei  loa  anei  ia  oe  ka  Mea  mana  ? 

8  Ua  kiekie  ia  e  like  me  ka  lani ;  heaha  kau  e  hana  ai  ? 
Ua  oi  kona  hohonu  i  ko  ka  po ;  heaha  kau  e  ike  ai  ? 

9  Ua  oi  kona  loa  mamua  o  ko  ka  honua, 
A  o  ka  laula  imua  o  ko  ke  kai. 

10  Ina  e^hopu  mai  ia,  a  hoopaa  iho,  a  hookolokolo, 
Alaila  owai  la  ka  mea  e  keakea  ia  ia  ? 

11  No  ka  mea,  ua  ike  no  ia  i  ka  poe  hewa, 
Ua  nana  mai  hoi  ia  i  ka  hala; 

Aole  anei  ia  e  ike  mai  ? 

12  E  ake  ke  kanaka  naaupo  i  akamai, 

O  ke  kanaka  i  hanau  nae  me  he  keiki  la  a  ka  hoki  hihiu. 

13  Ina  e  hoomakaukau  oe  i  kou  naau, 

A  e  kikoo  aku  i  kou  mau  lima  io  na  la ; 

14  Ina  he  hewa  iloko  o  kou  lima,  e  hoolei  loa  aku  ia; 
A  mai  ae  e  noho  ka  hewa  ma  kou  mau  halelewa. 

15  Alaila  e  hoala  ae  oe  i  kou  maka  me  ke  kina  ole; 
A  e  ku  paa  no  oe,  aole  hoi  e  makau : 

16  No  ka  mea,  e  hoopoina  no  oe  i  ka  ehaeha, 

A  e  hoomanao  ia  mea,  e  like  me  ka  wai  i  kahe  aku : 

17  A  e  kupaa  kou  ola  loa  ana,  e  like  me  ke  awakea ; 
Ano  ua  pouli  oe,  alaila  e  like  no  oe  me  ke  kakahiaka. 

18  A  e  maluhia  oe,  no  ka  mea,  he  mea  no  e  lana  ai  ka  manao ; 
Ano  ua  poho  ka  manao,  aka,  alaila,  e  noho  maluhia  oe. 

19  A  e  moe  iho  oe  ilalo,  aohe  mea  nana  oe  e  hoomakau  mai ; 
A  nui  na  mea  e  hoalohaloha  imua  ou. 

20  Aka,  e  pio  na  maka  o  ka  poe  hewa, 
A  ua  nele  lakou  i  ka  puuhonua, 

A  o  ko  lakou  manaolana,  o  ke  kuu  ana  no  ia  o  ka  uhane. 

MOKUNA  XII. 

Olelo  aku  o  Ioba  i  kona  mau  makamaka,  a  hoohewa  i  ko  lakou  manao,  ua  oi  ko  lakou  ike 
a  ko  lakou  lokoino  ia  ia.  6  I  hai  aku  ia  ī  ka  hoopomaikai  ana  o  ke  Akua  i  ka  poe  hewa  ma 
keia  ao.    12  Hoakaka  i  ke  ano  o  ke  Akua  a  me  kana  mau  hana. 

OLELO  mai  la  o  Ioba,  i  mai  la, 
2  He  oiaio,  o  oukou  ka  poe  kanaka, 
A  e  make  pu  ka  noiau  me  oukou. 

3  Aka,  he  naauao  ko'u  e  like  me  oukou ; 
Aole  au  i  emi  malalo  iho  o  oukou  : 

A  owai  la  ka  mea  ike  ole  i  na  mea  like  me  keia  mau  mea  ? 

4  Ua  lilo  au  i  mea  heneheneia  e  kona  hoalauna, 
E  kahea  ana  i  ke  Akua,  a  hoolohe  mai  oia  ia  ia ; 
O  ka  mea  pono  a  me  ka  hala  ole,  ua  akaakaia  oia. 

5  Me  ka  ipukukui  i  hoowahawahaia  i  ka  manao  o  ka  mea  e  noho 

nanea  ana, 
Pela  ka  mea  ua  kokoke  pahee  kona  mau  wawae. 

6  Ua  pomaikai  na  halelewa  o  ka  poe  luku  wale, 

A  ua  noho  maluhia  ka  poe  hoonaukiuki  aku  i  ke  Akua  • 
Iloko  o  ko  lakou  lima  na  ke  Akua  i  haawi  mai. 

7  Aka,  ano  e  ninau  i  na  holoholona,  a  e  ao  mai  lakou  ia  oe  • 
A  me  na  manu  o  ka  lewa,  a  e  hoike  mai  lakou  ia  oe  • 

8  E  olelo  aku  paha  i  ka  honua,  a  e  ao  mai  no  ia  ia  oe : ' 
A  o  na  ia  o  ke  kai  e  hoakaka  mai  no  lakou  ia  oe. 

9  Owai  la  ka  mea  ike  ole  i  keia  mau  mea  a  pau, 
Na  ka  lima  o  Iehova  i  hana  keia  ? 

10  Iloko  o  kona  lima  ka  uhane  o  na  mea  ola  a  pau, 
A  me  ka  hanu  o  na  kanaka  a  pau. 

11  Aole  anei  e  hoao  ka  pepeiao  i  na  olelo? 
A  e  hoao  ka  waha  i  ka  ai  nona  iho  ? 

12  Me  ka  poe  kahiko  ka  maiau, 
A  me  ke  ola  loihi  ka  naauao. 

13  Ia  ia  ka  naauao,  a  me  ka  ikaika; 
Nona  ka  oleloao,  a  me  ke  akamai. 

14  Aia  hoi,  ke  wawahi  nei  oia,  aole  e  kukulu  hou  ia ; 

Ke  hahao  aku  ia  i  ke  kanaka  iloko,  aole  e  hookuuia'ku. 

15  Aia  hoi,  ke  hoopaa  nei  oia  i  na  wai,  a  ua  maloo  lakou  : 
A  hookuu  aku  oia  ia  lakou,  a  luku  lakou  i  ko  ka  honua. 

lo  Me  īa  ka  ikaika,  a  me  ka  naauao : 

Nona  ka  mea  i  hoopuniia,  a  me  ka  mea  hoopuni 

17  Ua  lawe  pio  aku  ia  i  na  kakaolelo, 

A  hoolilo  i  na  lunakanawai  i  poe  hawawa. 

18  Kala  aku  no  ia  i  ka  mea  paa  o  na'lii, 

A  kaei  aku  ia  i  ko  lakou  puhaka  i  ke  kaei. 

19  Alakai  pio  aku  ia  i  na  kahuna, 
A  hookahuli  i  ka  poe  ikaika. 

20  Hoopau  aku  ia  i  ka  olelo  a  ka  poe  oiaio, 

A  lawe  aku  ia  i  ka  naauao,  mai  ka  poe  kahiko  aku. 

21  Ninini  iho  ia  i  ka  hoino  maluna  o  na'lii, 
A  kala  ae  no  ia  i  ke  kaei  o  ka  poe  ikaika. 

22  Hoike  mai  ia  i  na  mea  hohonu  mailoko  mai  o  ka  pouli, 

A  hoopuka  no  ia  i  ka  malamalama  mai  ka  malu  make  mai. 

23  Hoomahuahua  no  ia  i  na  lahuikanaka,  a  luku  aku  no  hoi  ia 

lakou : 
Hoonui  aku  no  ia  i  na  lahuikanaka,  a  hoemi  hou  iho  ia  lakou. 

24  Lawe  aku  ia  i  ka  naauao  o  na  luna  o  kanaka  ma  ka  honua ; 
A  hooauwana  ia  lakou  ma  ka  waonahele,  aohe  alanui. 

25  Haha  lakou  iloko  o  ka  pouli  aohe  malamalama, 

A  e  hoohikaka  aku  oia  ia  lakou,  me  he  mea  ona  la. 

MOKUNA  XIII. 

Hoakaka  aku  o  Ioba  i  kona  ike,  aole  ia  i  emi  iho  i  kona  mau  makamaka  ;  ae  aku  no  ialakou 
Akna  W,0^6  okalakou  olel°  I  a  he.pono  no  lakou  e  makau  i  ka  hoopai  anaoke 
™i£'p  2t,r;  i.  ?  l£u-i?"  °a'  manao  no  la  emake,  a  hoike  mai  i  kona  manao  e  hoopono 
mai  ke  Akua  la  ia.  20  Noi  aku  la  i  ke  Akua  e  lawe  i  kona  lima  mai  ona  aku,  a  makemake 
no  īa  e  īke  ī  koua  hewa,  a  ī  ka  mea  a  ke  Akua  i  hookaumaha  loa  mai  ia  ia. 

AIA  hoi,  ua  ike  ko'u  maka  i  keia  mea  a  pau, 
Ua  lohe  kuu  pepeiao,  a  ua  hoomaopopo  hoi  ia  mea. 

2  E  like  me  ka  oukou  ike,  pela  no  hoi  ka'u  e  ike  nei; 
Aole  wau  i  emi  iho  inalalo  o  oukou. 

3  Aka,  e  olelo  aku  no  au  i  ka  Mea  mana, 
A  ke  ake  nei  au  e  olelo  hoakaka  pu  me  ke  Akua. 

4  A  o  oukou  nae,  he  poe  noonoo  i  ka  wahahee, 
He  poe  kahuna  lapuwale  oukou  a  pau. 

5  Ina  paha  e  noho  malie  loa  oukou ! 

E  lilo  auanei  ia  i  naauao  no  oukou. 

6  E  hoolohe  oukou  ano  i  kuu  hoakaka  ana, 

A  e  haliu  mai  i  na  paapaa  ana  o  kuu  mau  lehelehe. 

7  E  olelo  hewa  anei  oukou  no  ke  Akua  ? 
A  e  kamailio  wahahee  anei  oukou  nona? 

8  E  nana  anei  oukou  ma  kona  helehelena  ? 
E  hakaka  anei  oukou  no  ke  Akua  ? 

9  He  mea  maikai  anei  e  hulihuli  mai  oia  ia  oukou? 

A  e  like  me  ka  ke  kanaka  e  hoopunipuni  ai  i  kekahi, 
Pela  anei  oukou  e  hoopunipuni  ai  ia  ia  ? 

10  E  ao  io  mai  no  kela  ia  oukou, 

Ke  nana  malu  oukou  ma  na  helehelena. 

11  Aole  anei  e  hoomakau  mai  kona  kiekie  ia  oukou  ? 
A  e  kau  mai  kona  makau  maluna  o  oukou  ? 

12  Ua  like  ka  oukou  olelo  akamai  me  ka  lehu, 
A  o  ko  oukou  puukaua  me  ka  puukaua  lepo. 

13  E  hamau  oukou  imua  o'u,  a  e  olelo  aku  au, 

A  o  ka  mea  e  hele  mai  ana  maluna  o'u  e  hele  mai  no  ia. 

14  No  ke  aha  la  i  lawe  ai  au  i  kuu  io  ma  ko'u  niho, 
A  e  waiho  i  kuu  ola  ma  kuu  lima? 

15  Ina  e  pepehi  mai  oia  ia'u,  e  hilinai  no  au  ia  ia, 
Aka,  e  hoapono  aku  au  i  kuu  aoao  imua  ona. 

16  E  lilo  hoi  ia  i  ola  no'u  ; 

No  ka  mea,  aole  e  hele  mai  ka  aia  imua  ona. 

17  E  hoolohe  pono  oukou  i  kuu  wahi  olelo, 
A  me  kuu  hai  ana'ku  i  ko  oukou  pepeiao. 

18  Aia  hoi  ano,  ua  hoomakaukau  au  i  kuu  aoao ; 
Ua  ike  au,  e  hoaponoia  mai  au. 

19  Owai  la  ka  mea  e  hoopaapaa  pu  me  au? 

No  ka  mea,  ano,  e  noho  malie  wau,  a  e  make  no. 

20  Aka,  mai  hana  mai  oe  i  na  mea  elua  ia'u ; 
Alaila  aole  au  e  huna  ia'u  iho  mai  ou  aku  la. 

21  E  hemo  aku  i  kou  lima  mai  o'u  aku  la : 
A  mai  hooweliweli  mai  kou  makau  ia'u. 

22  Alaila  e  kahea  mai  oe,  a  eo  aku  au ; 

A  e  olelo  aku  paha  wau,  a  e  olelo  hou  mai  oe  ia'u. 

23  Ehia  na  hala  o'u  a  me  na  hewa  ? 

E  hoike  mai  oe  ia'u  i  kuu  lawehala  ana  a  me  kuu  hewa. 

24  No  ke  aha  la  oe  e  huna  ae  ai  i  kou  maka, 
A  e  manao  mai  ai  ia'u  he  enemi  nou  ? 

25  E  hooweliweli  mai  anei  oe  i  ka  lau  i  puhiia  io  ia  nei  ? 
E  alualu  anei  oe  i  ka  opala  maloo  ? 

26  No  ka  mea,  ke  kakau  nei  oe  i  na  mea  awaawa  ia'u, 

A  ke  hoopai  mai  nei  oe  ia'u  i  na  hewa  o  kuu  wa  opio. 

27  Ke  hookomo  nei  oe  i  ko'u  mau  waewae  ma  ka  laau  kupee, 
A  ke  makai  nei  i  ko'u  mau  aoao  a  paia : 

Ke  kahakaha  nei  no  oe  a  puni  na  kapuwai  o'u. 

28  A  ua  hoopauia  oia  me  he  mea  popopo  la, 
A  me  he  lole  la  i  aiia  e  ka  mu. 

MOKUNA   XIV. 

Noi  o  Ioba  i  ke  Akua  i  ka  oluolu,  no  ka  pokole  a  me  ke  ino  o  keia  ola  ana,  a  no  ka  hewa  o 
ke  kanaka.  T  O  ka  make  ka  mea  e  pau  ai  ka  manaolana  o  ko  keia  ao,  a  makemake  no  ia 
c  hunaia  oia  i  ka  luakupapau,  a  kali  aku  no  ia  i  kona  manawa.  16  I  kona  manao,  ua  hoo- 
kaumaha  loa  mai  ke  Akua  ia  ia  ;  a  e  lilo  ana  na  mea  a  pau  o  keia  ao. 


o 


KE  kanaka  i  hanauia  e  ka  wahine, 
He  hapa  kona  mau  la,  a  ua  piha  i  ka  popilikia. 

2  Puka  mai  no  ia  me  he  pua  la,  a  ua  okiia  aku ; 
A  holo  aku  no  ia  me  he  aka  la,  aole  ia  e  mau. 

3  A  ke  kau  anei  oe  i  kou  mau  maka  maluna  o  ka  mea  like  me  ia, 
A  e  lawe  mai  ia'u  i  ka  hookolokoloia  ana  e  oe  ? 

4  Owai  ka  mea  e  unuhi  ae  i  ka  mea  maemae  mailoko  mai  o  ka 

mea  haumia?  aole  kekahi. 

5  No  ka  mea,  ua  heluia  kona  mau  la, 

A  ia  oe  no  ka  huina  o  kona  mau  malama, 

Ua  hoonoho  oe  i  kona  mau  mokuna,  i  hiki  ole  ai  ia  ke  ae  aku ; 

6  E  nana  ae  oe  mai  ona  aku  la,  i  hoomaha  iho  ai  ia, 
A  hauoli  ia  i  kona  la,  me  he  mea  hoolimalima  la. 

7  No  ka  mea,  a  i  kuaia  ka  laau, 

He  manao  no  nona,  e  ulu  hou  auanei, 
Aole  hoi  e  pau  na  lala  hou. 

8  Ina  ua  elemakule  kona  aa  ma  ka  honua, 
A  ua  make  hoi  kona  kumu  ma  ka  lepo  ; 

9  Aka,  no  ka  honi  ana  i  ka  wai  e  kupu  ae  ia, 

A  e  hookupu  aku  i  na  lala,  me  he  iaau  kanu  la. 

10  Aka,  o  ke  kanaka,  e  make  no  ia,  a  e  nalowale  aku ; 
Oia,  e  make  ana  no  ke  kanaka,  auhea  la  oia  ? 

11  E  like  me  ka  maloo  ana  o  na  wai,  mai  ke  kai  aku, 
A  me  ka  emi  ana  o  ka  muliwai,  a  maloo  iho  ; 

12  Pela  e  moe  iho  ai  ke  kanaka,  aole  ku  hou  ae ; 
Aole  lakou  e  ala  hou  mai,  a  pau  aku  na  lani, 

Aole  hoi  e  hooku  hou  ia,  mai  ko  lakou  hiamoe  ana. 

13  E  pono  e  waiho  iho  oe  ia'u  iloko  o  ka  luakupapau, 
A  e  huna  oe  ia'u,  a  hala  aku  kou  huhu, 

A  e  hoakaka  mai  no'u  i  ka  manawa  pono,  a  e  hoomanao  mai 
ia'u! 

14  Ina  e  make  ke  kanaka,  e  ola  hou  anei  oia  ? 
O  na  la  a  pau  o  ko'u  kaua  ana  ka'u  e  kali  ai, 
A  hiki  mai  ko'u  manawa. 

15  E  kahea  mai  oe  ia'u,  a  e  hoolohe  aku  no  au  ia  oe : 
A  e  aloha  mai  no  oe  i  ka  hana  a  kou  mau  lima. 

16  No  ka  mea,  ano  ke  helu  nei  oe  i  kuu  mau  kapuwai ; 
Aole  anei  oe  e  kiai  mai  nei  i  ko'u  hewa  ? 

17  Ua  hoopaaia  kuu  hewa  iloko  o  ka  aa, 
Ua  imi  hala  oe  i  kuu  hewa. 

18  A  he  oiaio,  o  ka  mauna  e  hiolo  ana,  moe  mau  no  ia, 
A  ua  hooneeia  ka  pohaku  mai  kona  wahi  aku. 

19  Ke  anai  nei  na  wai  i  na  pohaku ; 

O  kona  wai  nui,  ua  hoopau  aku  ia  i  ka  lepo  o  ka  aina ; 
Pela  oe  e  hoomake  nei  i  ka  manaolana  o  ke  kanaka. 

20  Ke  lanakila  mau  nei  oe  maluna  ona,  a  hele  aku  no  ia : 
Ke  hoopahaohao  nei  oe  i  kona  maka,  a  hoouna  aku  ia  ia. 

21  Ua  hoohanohanoia  kana  keiki,  aole  oia  i  ike  : 

A  ua  hoohaahaaia  lakou,  aole  ia  i  noonoo  no  lakou. 

22  Aka,  e  hui  kona  io  maluna  ona, 
A  e  uwe  kona  naau  iloko  ona. 

MOKUNA  XV. 

Ao  ikaika  aku  o  Elipaza  ia  Ioba,  no  kona  hookiekie  a  no  kona  hewa.  14  Hoike  i  ka  hemo- 
lele  o  ke  Akua  a  me  ka  hewa  o  ke  kanaka.  17  Kuhikuhi  aku  ia  i  ka  poe  kahiko  a  me  ka 
lakou  mooolelo,  kahi  i  akaka  ai  ka  hoopaiia'na  o  ka  poe  hewa  ma  keia  ao. 


Al 


LAILA  olelo  aku  o  Elipaza,  no  Temana,  i  mai  la, 

2  E  hai  aku  anei  ka  mea  naauao  i  ka  manao  makani  ? 
A  e  hoopiha  i  kona  opu  i  ka  makani  hikina? 

MOKUNA  XV. 

3  E  ao  aku  anei  ia  me  ka  olelo  pono  ole  ? 
A  me  na  olelo  kokua  ole  inai  ? 

4  Aka,  ua  hoole  oe  i  ka  makau, 

A  ua  hooemi  iho  oe  i  ka  pule  imua  o  ke  Akua. 

5  No  ka  mea,  ke  ao  nei  kou  waha  i  kou  hewa, 
A  ke  koho  nei  oe  i  ke  alelo  o  ka  poe  maalea. 

6  Ke  hoohewa  nei  kou  waha  ia  oe,  aole  owau ; 
A  ke  hoike  nei  kou  lehelehe  ia  oe. 

7  O  oe  anei  ke  kanaka  makamua  i  hanau  ai  ? 
Ua  hanauia  anei  oe  maniua  o  na  puu  ? 

8  Ua  lohe  anei  oe  ma  ka  ahaolelo  a  ke  Akua? 

A  ke  hoopaa  nei  anei  oe  i  ka  naauao  ia  oe  iho? 

9  Heaha  kau  e  ike  nei,  a  ike  ole  makou  ia? 

Heaha  ka  mea  maopopo  ia  oe,  aole  hoi  maloko  o  makou  ia  ? 

10  Me  makou  ke  poohina  a  me  ka  mea  kahiko, 

Ua  oi  aku  ko  lakou  mau  la  mamua  o  ko  kou  makuakane. 

11  He  mea  uuku  anei  ia  oe  na  hooluolu  o  ke  Akua? 
He  mea  huna  anei  kekahi  ia  oe? 

12  No  ke  aha  la  e  lawe  aku  nei  kou  naau  ia  oe  ? 

A  i  ke  aha  hoi  kou  mau  maka  e  imoimo  mai  nei, 

13  I  hoohuli  ae  ai  oe  i  kou  naau  e  ku  e  i  ke  Akua, 

A  e  hoopuka  ae  ia  mau  huaolelo  mai  kou  waha  mai  ? 

14  Heaha  ke  kanaka,  i  maemae  ai  oia  ? 

A  o  ka  mea  i  hanauia  e  ka  wahine,  i  pono  ai  oia  ? 

15  Aia  hoi,  aole  ia  e  hilinai  i  kona  poe  hemolele ; 
Aole  hoi  i  maemae  na  lani  i  kona  mau  maka. 

16  He  oiaio  hoi,  ua  hoopailuaia,  a  ua  haumia  hoi  ke  kanaka, 
Ka  mea  e  inu  ana  i  ka  hewa  me  he  wai  la  ? 

17  E  hai  aku  au  ia  oe,  e  hoolohe  mai  ia'u ; 

A  o  ka  mea  a'u  i  ike  ai,  oia  ka'u  e  hoike  aku  ana ; 

18  Ka  mea  a  ka  poe  naauao  i  hai  mai, 

Aole  hoi  i  huna,  mai  ko  lakou  poe  makua  mai : 

19  No  lakou  wale  no  i  haawiia  ka  honua, 
Aole  i  hele  ka  malihini  iwaena  o  lakou. 

20  I  na  la  a  pau,  ua  ehaeha  ke  kanaka  hewa, 

A  o  ka  huina  o  na  makahiki,  ua  hunaia  i  ka  mea  hookaumaha. 

21  He  leo  hooweliweli  maloko  o  kona  pepeiao ; 
Iloko  ia  o  ka  pomaikai, 

A  e  hele  mai  ka  mea  luku  maluna  ona. 

22  Aole  ona  manao  e  hoi  hou  mai,  mailoko  mai  o  ka  pouli, 
A  ua  kakali  oia  i  ka  pahikaua. 

23  E  auwana  no  ia  i  ka  imi  ai,  Auhea  ia? 

A  ke  ike  nei  no  ia,  ua  makaukau  ka  la  o  ka  pouli,  ua  kokoke. 

24  E  hoomakau  ke  kaumaha,  a  me  ka  popilikia  ia  ia ; 

E  lanakila  laua  maluna  ona,   me  he  alii  la  i  makaukau  no 
ke  kaua. 

25  No  ka  mea,  ua  o  ku  e  aku  ia  i  kona  lima  i  ke  Akua, 
Ua  hookiekie  aku  ia  ia  iho  i  ka  Mea  mana. 

26  Wahi  aku  no  ia  maluna  ona  me  ka  a-i  aa, 
Me  ka  manoa  o  na  niho  o  kana  palekaua: 

27  No  ka  mea,  ua  hoouhi  oia  i  kona  maka  me  ka  momona, 
A  kau  no  ia  i  ka  momona  maluna  o  na  puupaa. 

28  A  noho  iho  no  ia  i  na  kulanakauhale  neoneo, 
Iloko  o  na  hale,  aohe  mea  noho  ilaila, 

Na  mea  i  makaukau  e  lilo  i  mau  puu. 

29  Aole  e  hoolakoiaoia, 

Aole  hoi  e  mau  kana  waiwai, 

Aole  hoi  e  hoopalahalaha  i  ka  lakou  loaa  ma  ka  honua. 

30  Aole  ia  e  pakele  mailoko  mai  o  ka  pouli ; 
E  hoomaloo  ka  lapalapa  i  kona  mau  lala, 
A  e  laweia'ku  oia  ma  ka  ha  o  kona  waha. 

31  O  ka  mea  i  puni,  mai  hilinai  oia  i  ka  mea  lapuwale : 
No  ka  mea,  e  lilo  ka  lapuwale  i  uku  nona. 

32  Mamua  o  kona  manawa,  e  okiia'ku  ia, 
Aole  e  uliuli  kona  lala. 

33  E  like  me  ke  kumu  waina,  e  hoohelelei  ia  i  kona  huawaina  pala 

ole, 
A  e  like  me  ka  laau  oliva,  e  hoohaule  ia  i  kona  pua. 

34  No  ka  mea,  e  hua  ole  ka  ohana  a  ka  aia, 

A  e  hoopau  ke  ahi  i  na  halelewa  a  ke  kipe. 

35  Hapai  lakou,  he  kolohe,  a  hanau  mai,  he  hewa ; 
A  noonoo  ko  lakou  opu  i  ka  wahahee. 

MOKUNA  XVI. 

Ao  aku  o  Toba  ikona  mau  makamaka,  a  hoakaka  i  ka  mea  ana  e  hana  aku  ai  ia  lakou,  in« 
ua  like  ko  lakou  ehaeha  me  kona.  7  Hoike  no  ia  i  kona  mea  kaumaha.  17  Me  he  mea  e 
make  ana  la,  hoakaka  no  ia,  o  ke  Akua  ka  mea  hoike  i  kona  pono. 

ALAILA  olelo  mai  la  o  Ioba,  i  mai  la, 
..    2  He  nui  na  mea  like  a'u  i  lohe  ai : 
He  poe  hooluolu  hoopilikia  oukou  a  pau. 

3  He  hope  anei  no  na  huaolelo  makani? 

Heaha  ka  mea  hoala  mai  nei  ia  oe,  i  olelo  mai  ai  oe  ? 

4  E  hiki  no  ia'u  ke  olelo  aku  e  like  me  ka  oukou ; 
Ina  paha  ua  noho  oukou  ma  ko'u  wahi, 

E  hiki  no  ia'u  ke  hookui  i  ka  olelo  ku  e  ia  oukou ; 
A  e  hooluliluli  aku  i  ko'u  poo  ia  oukou. 

5  Aka,  e  hookupaa  no  au  ia  oukou  me  kuu  waha, 

A  o  ka  hooluolu  ana  o  kuu  lehelehe,  e  hoopaa  aku  no  ia. 

6  Iua  e  olelo  aku  au,  aole  e  oluolu  kuu  eha ; 

Ina  e  noho  malie  hoi  au,  pehea  ia  e  haalele  ai  ia'u  ? 

7  Aka,  ano  ua  hooluhi  mai  ia  ia'u ; 
Ua  luku  mai  oe  i  ko'u  ohana  a  pau. 

8  Ua  hoopaa  mai  oe  ia'u,  i  mea  hoike ; 
O  kuu  wiwi,  ke  ku  mai  no  ia  ia'u, 
A  e  hoike  mai  imua  o  kuu  maka. 

9  Ke  haehae  mai  nei  kona  huhu,  a  ua  inaina  mai  ia  ia'u ; 
Ke  nau  mai  nei  ia  ia'u  me  kona  mau  niho ; 

O  kuu  enemi,  ke  hookala  nei  ia  i  kona  mau  maka  maluna  o'u. 

10  Ua  hamama  lakou  maluna  o'u  me  ko  lakou  waha ; 
Ua  papai  lakou  ia'u  ma  ka  papalina  me  ka  hoino : 
Ua  hoakoakoaia  lakou  ma  kahi  hookahi  e  ku  e  ia'u. 

11  Ua  hoolilo  ke  Akua  ia'u  i  ka  poe  hewa, 

A  ua  haawi  ia'u  iloko  o  ka  lima  o  ka  poe  aia. 

12  I  noho  maluhia  la  no  wau,  aka,  ua  ulupa  mai  nei  ia  ia'u ; 
Ua  lalau  mai  ia  ma  kuu  a-i,  a  ulupa  mai  no  ia  ia'u, 
Ua  hooku  mai  ia'u  i  hoailona  nona. 

13  Ua  hoopuni  kona  poe  panapua  ia'u, 
Ua  wahi  mai  ia  i  na  puupaa  o'u,  aole  e  hookuu  ae ; 
Ua  ninini  iho  ia  i  kuu  au  ma  ka  honua. 

14  Ua  wawahi  mai  ia  ia'u,  me  ka  wahi  ana  mahope  o  ka  wahi  ana, 
Ua  lele  mai  ia  maluna  o'u  me  he  mea  ikaika  la. 

15  Ua  humuhumu  au  i  ke  kapa  ino  maluna  o  kuu  ili, 
Ua  hoohaumia  au  i  kuu  pepeiaohao  iloko  o  ka  lepo. 

16  Ua  ulaula  kuu  maka  i  ka  uwe  ana, 

A  maluna  o  ko'u  mau  lihilihi  maka  ke  aka  o  ka  make. 

17  Aole  no  ka  mea  pono  ole  iloko  o  ko'u  lima ; 
A  o  ka'u  pule,  ua  maemae  hoi  ia. 

18  E  ka  honua,  mai  uhi  oe  i  ko'u  koko, 
Aole  hoi  e  haawi  i  wahi  no  kuu  uwe  ana. 

19  Ano  hoi,  aia  ma  ka  lani  kuu  mea  ike  maka, 
A  o  kuu  mea  hoike  ma  na  wahi  kiekie. 

20  O  kuu  poe  hoino,  o  ko'u  mau  makamaka  no  ia: 
Ke  hu  aku  nei  kuu  maka  i  ke  Akua. 

21  Ina  he  mea  e  uwao  me  ke  Akua  no  ke  kanaka, 
E  like  me  ke  kanaka  no  kona  hoalauna ! 

22  A  hala  he  hapa  na  makahiki, 

Alaila  e  hele  aku  au  i  ke  ala  aole  au  e  hoi  hou  mai. 

MOKUNA  XVII. 

Olelo  hou  o  Ioba  no  kona  ehaeha  ana,  a  hoakaka  hoi,  o  kona  kaumaha  he  mea  ia  e  kahaha 
ai,  aole  nae  he  mea  e  manaka  ai  ka  poe  pono.  11  Aole  ma  ke  ola  kona  manaolana,  ma  ka 
make  no. 

UA  paupauaho  au,  ua  hookiia  kuu  maula, 
Ua  makaukau  na  halelua  no'u. 

2  Aole  anei  he  poe  olelo  hoino  me  au  ? 

A  ke  kau  nei  kuu  maka  ma  ko  lakou  hoonaukiuki  ana? 

3  E  waiho  iho  ano,  e  hana  mai  ia'u  i  malu  me  oe ; 
Owai  ka  mea  e  pai  i  na  lima  me  au. 

4  No  ka  mea,  ua  hoohuna  oe  i  ka  naauao  mai  ko  lakou  naau  aku ; 
Nolaila,  aole  oe  e  hookiekie  ia  lakou. 

5  O  ka  mea  e  kumakaia  i  kona  mau  hoalauna  no  ka  waiwai  pio, 
E  hoopauia  na  maka  o  kana  poe  keiki. 

6  Ua  hooku  mai  oia  ia'u  i  mea  e  olelo  nane  ia  e  na  kanaka ; 
A  ua  lilo  au  i  mea  hoopailua  imua  o  lakou. 

7  Ua  ponalonalo  kuu  maka  no  ka  uwe  ana, 

A  o  kuu  helehelena  a  pau  ua  like  ia  me  ke  aka. 

8  E  kahaha  ka  poe  pono  i  keia, 

A  e  hooku  e  ka  mea  hala  ole  i  ka  aia. 

9  E  hoomau  no  ka  mea  pono  i  kona  aoao, 

A  o  ka  mea  lima  maemae,  e  hoomahuahua  aku  ia  i  ka  ikaika. 

10  Aka,  o  oukou  a  pau,  e  hoi  mai  no, 

No  ka  mea,  aole  e  loaa  ia'u  iwaena  o  oukou  ka  mea  naauao. 

11  Ua  hala  kuu  mau  la,  ua  okiia'ku  kuu  mau  noonoo, 
O  na  manaolana  o  kuu  naau. 

12  Ua  hoololi  lakou  i  ka  po  i  ao, 

O  ka  malamalama,  ua  pokole  ia  no  ka  pouli. 

13  Ina  e  kakali  aku  au, 

0  ka  luakupapau  ko'u  hale  : 

Ua  hohola  aku  au  i  kuu  wahi  moe  ma  ka  pouli. 

14  Ua  kapa  aku  au  i  ka  palaho,  O  oe  ko'u  makuakane, 

A  i  ka  ilo,  O  oe  ko'u  makuwahiue,  a  me  ko'u  kaikuwahine. 

15  Auhea  hoi  kuu  manaolana  ? 

A  o  ko'u  manaolana,  owai  la  ka  mea  e  ike  aku  ia  ? 

16  E  iho  lakou  i  na  kaola  o  ka  po, 

1  ka  wa  e  maha  pu  ana  i  ka  lepo. 

MOKUNA  XVIII. 

Ao  ikaika  aku  o  Biledada  ia  Ioba.    5  Hoakaka  aku  no  na  mea  ino  o  ka  poe  hewa. 

ALAILA  olelo  aku  o  Biledada,  no  Suha,  i  mai  la, 
„    2  Ahea  la  e  hoopau  oe  i  na  huaolelo  ? 

659 


IOBA. 

E  noonoo,  a  mahope  iho  e  olelo  aku  makou. 

3  No  ke  aha  la  e  manaoia  makou,  e  like  me  na  holoholona, 
A  ua  haumia  imua  o  kou  mau  maka  ? 

4  Haehae  no  oia  ia  ia  iho  ma  kona  huhu : 
E  haaleleia  anei  ka  honua  nou  ? 

A  e  hooneeia  aku  anei  ka  pohaku  mai  kona  wahi  aku  ? 

5  O  ka  malamalama  o  ka  poe  hewa  e  pio  aua  no  ia, 
Aole  hoi  e  hoomalamalama  mai  ka  lapalapa  o  kona  ahi. 

6  O  ka  malamalama  he  pouli  ia  iloko  o  kona  halelewa, 
A  o  kona  kukui  me  ia,  e  pio  no  ia. 

7  E  hoopilikiaia  kona  hele  ikaika, 

A  e  hookulaina  kona  noonoo  ana  ia  ia. 

8  No  ka  mea,  ua  hooheiia  oia  i  ka  upena  ma  kona  wawae, 
A  e  hele  ana  no  ia  maluna  o  ka  pahele. 

9  E  hoopaa  ke  kipuka  ia  ia  ma  ke  kuekuewawae, 
E  hanapaa  hoi  ke  pahele  ia  ia. 

10  Ua  hunaia  ma  ka  lepo  ke  pahele  nona, 
A  me  ka  upiki  nona  ma  ke  ala. 

11  Ua  hooweliweli  na  mea  makau  ia  ia  a  puni, 
A  e  alualu  ia  ia  ma  kona  wawae. 

12  E  nawaliwali  kona  ikaika  no  ka  pololi, 
A  e  makaukau  ka  make  ma  kona  aoao. 

13  E  ai  no  ia  i  na  apana  o  kona  ili, 

O  ka  hanau  mua  o  ka  make,  e  hoopau  no  ia  i  kona  mau  lala. 

14  E  kailiia  kona  mea  i  paa  ai,  mai  kona  halelewa  aku, 
A  e  lawe  aku  no  ia  ia  ia  i  ke  alii  weliweli. 

15  E  noho  no  ia  mea  iloko  o  kona  halelewa,  no  ka  mea,  aohe  nona  ia ; 
E  luluia  ka  luaipele  maluna  o  kona  hale. 

16  Malalo  e  maloo  kona  mau  aa, 
A  maluna  e  okiia'ku  kona  lala. 

17  E  nalowale  kona  hoomanaoia  mai  ka  honua  aku, 
Aole  inoa  nona  ma  ke  alanui. 

18  E  hookuke  aku  lakou  ia  ia  mai  ka  malamalama  a  i  ka  pouli, 
A  e  alualu  ia  ia  mai  ka  honua  aku. 

19  Aohe  ana  keiki,  aohe  hoi  mamo  mawaena  o  kona  poe  kanaka, 
Aole  hoi  he  mea  i  koe  iloko  o  kona  mau  hale. 

20  O  na  hanauna  mahope  e  kahaha  lakou  no  kona  manawa, 
A  loaa  i  na  kupuna  ka  makau. 

21  He  oiaio,  oia  na  wahi  noho  o  ka  poe  hewa, 
A  oia  kahi  o  ka  mea  ike  ole  i  ke  Akua. 

MOKUNA  XIX. 

Hoakaka  mai  o  Ioba  i  ka  hoonaukiuki  mai  o  kona  mau  makamaka  ia  ia,  a  hoike  hoi  i  ka 
nui  loa  o  kona  mea  kaumaha.  21  Noi  aku  ia  e  aloha  mai  lakou  ia  ia.  23  Hooia  aku  no 
ia  kona  manaoio  i  ka  Mea  hoola,  a  me  ke  alahou  ana.  28  Ao  aku  no  ia  ia  lakou  i  ole  lakou 
e  olelo  ino  mai  ia  ia. 

ALAILA  olelo  mai  o  Ioba,  i  mai  la, 
2  Pehea  la  ka  loihi  e  hoeha  mai  ai  oukou  i  kuu  uhane, 
A  e  haihai  mai  ia'u  ma  na  olelo  ? 

3  Eia  ka  umi  o  ka  oukou  olelo  ino  mai  ia'u ; 

Aole  oukou  i  hilahila,  ke  hookulikuli  oukou  ia'u. 

4  Ina  he  oiaio,  he  lalau  ko'u, 

Ke  waiho  nei  me  au  kuu  lalau  ana. 

5  Ina  he  oiaio,  e  hookiekie  oukou  e  ku  e  ia'u, 
A  e  ao  mai  ia'u  i  kuu  hoinoia : 

6  E  ike  oukou  ano,  ua  hookahuli  mai  ke  Akua  ia'u, 
A  ua  hoopuni  mai  ia'u  i  kana  upena. 

MOKUNA  XX. 

7  Aia  hoi,  ke  kahea  aku  nei  au  no  ka  hana  ino  ia,  aole  au  i  hoolo- 

heia  mai ; 
Ke  hea  nui  aku  nei  au,  aohe  hooponopono. 

8  Ua  alalai  mai  ia  i  ko'u  ala,  aole  au  e  hiki  ke  hele  aku, 
A  ua  kau  no  ia  i  ka  pouli  ma  kuu  mau  alanui. 

9  Ua  hao  mai  ia  ia'u  i  kuu  nani, 

Ua  lawe  hoi  i  ka  leialii  mai  kuu  poo  aku. 

10  Ua  luku  mai  ia  ia'u  a  puni,  a  ua  pau  hoi  au ; 

A  ua  uhuki  ae  ia  i  kuu  manaolana,  me  he  laau  la. 

11  Ua  hoaa  no  ia  i  kona  iuaina  ia'u, 

A  ua  manao  no  ia'u  me  kona  poe  enemi. 

12  Hoakoakoaia  kona  poe  koa, 

A  hoouka  ae  lakou  i  ko  lakou  kuamoo  ia'u, 
A  hoomoana  lakou  a  puni  ko'u  halelewa. 

13  Ua  hoomamao  aku  ia  i  ko'u  mau  hoahanau  mai  o'u  aku  la, 
A  o  ko'u  mau  hoalauna,  ua  hoomaka  e  lakou  ia'u. 

14  Ua  haalele  kuu  mau  hoa  pili  ia'u, 

A  o  kuu  poe  makamaka,  ua  hoopoina  lakou  ia'u. 

15  O  ka  poe  e  noho  ana  ma  kuu  hale,  a  me  na  kauwawahine  a'u, 

manao  mai  lakou  ia'u  he  malihini : 
He  kanaka  e  no  wau  i  ko  lakou  mau  maka. 

16  Kahea  aku  au  i  ka'u  kauwa,  aole  ia  e  o  mai ; 
Nonoi  aku  au  ia  ia  me  kuu  waha. 

17  Ua  ano  e  kuu  hanu  i  ka'u  wahine, 

A  me  kuu  uwe  ana  i  na  keiki  o  kuu  kino. 

18  O  na  keiki  liilii,  hoowahawaha  lakou  ia'u ; 
Ku  no  wau  iluna,  a  olelo  ku  e  mai  lakou  ia'u. 

19  O  na  hoa  kuka  o'u  a  pau,  ua  hoopailua  lakou  ia'u ; 
A  o  ka  poe  a'u  i  aloha'i,  ua  huli  lakou  e  ku  e  ia'u. 

20  Ke  pili  nei  kuu  iwi  i  ko'u  ili  a  me  ko'u  io, 
A  ua  pakele  au  me  ka  ili  o  ko'u  mau  niho. 

21  E  aloha  mai  ia'u,  e  aloha  mai  ia'u,  e  oukou  ko'u  poe  makamaka ; 
No  ka  mea,  ua  hahau  mai  ka  lima  o  ke  Akua  ia'u ! 

22  No  ke  aha  la  oukou  e  hahai  mai  ai  ia'u,  me  he  Akua  la, 
Aole  hoi  oukou  i  maona  i  kuu  io  ? 

23  Ina  paha  ano  e  kakauia  ka'u  mau  olelo ! 
Ina  e  palapalaia  lakou  iloko  o  ka  buke  ! 

24  Me  ka  peni  hao  a  me  ke  kepau, 

E  kahakaha  mau  ia  lakou  iloko  o  ka  pohaku ! 

25  No  ka  mea,  ua  ike  au  e  ola  ana  kuu  Mea  hoola, 

A  i  ka  wa  mahope  e  ku  no  ia  maluna  o  ka  honua.  f   l/, ./■   *  ±± 

26  A  mahope  o  kuu  ili,  e  hoopau  na  ilo  i  keia  kiuo, 
Aka,  ma  kuu  io  e  ike  aku  au  i  ke  Akua. 

27  Oia  ka'u  e  ike  aku  no'u  iho, 

A  e  ike  ko'u  mau  maka,  aole  ko  hai ;  /  \  i/^_  - 

Ua  kaniuhu  kuu  naau  iloko  o'u. 

28  Aka,  e  olelo  oukou,  No  ke  aha  kakou  e  hoomaau  ia  ia, 
No  ka  mea,  ua  loaa  ke  kumu  o  ka  mea  iloko  o'u  ? 

29  E  makau  oukou  i  ka  pahikaua ; 

No  ka  mea,  o  ka  huhu,  oia  ka  hewa  no  ka  pahikaua, 
I  ike  oukou,  he  hoopai  ana  no. 

MOKUNA  XX. 

Olelo  ikaika  aku  o  Zopara,  a  hoonui  aku  no  ka  make  io,  ano  nui  o  na  mea  kaumaha  a  ka 

poe  hewa. 

ALAILA  olelo  aku  la  o  Zopara,  no  Naama,  i  aku  la, 
-    2  0  kuu  mau  manao  ka  mea  e  olelo  aku  ai  au, 

A  no  kuu  ikaika  iloko  o'u. 

3  O  ke  ao  ana  o  kuu  hoinoia  ka'u  i  lohe, 

A  o  ka  uhane  o  kuu  naauao,  oia  ka'u  mea  e  pane  aku  nei. 

4  Ua  ike  anei  oe  i  keia,  mai  ka  wa  kahiko  mai, 

Mai  ka  manawa  i  hoonohoia'i  ke  kanaka  maluna  o  ka  honua, 

5  O  ka  olioli  o  ka  poe  hewa,  he  pokole  ia, 
A  o  ka  lealea  o  ka  aia,  no  ka  minute  ia? 

6  Ina  e  pii  ae  kona  kiekie  i  na  lani, 
A  e  hiki  kona  poo  i  na  ao ; 

7  E  nalo  loa  oia  e  like  me  kona  lepo : 

E  olelo  auanei  ka  poe  i  ike  ia  ia,  Auhea  oia  ? 

8  E  like  me  ka  moeuhane  e  lele  aku  ia,  aole  e  loaa  oia : 
A  e  holo  aku  oia  e  like  me  ka  hihio  o  ka  po. 

9  O  ka  maka  i  ike  ia  ia,  aole  ia  e  ike  hou  ia  ia ; 
Aole  hoi  e  ike  hou  kona  wahi  ia  ia. 

10  E  hoolaulea  kana  mau  keiki  i  ka  poe  ilihune, 

A  e  hoihoi  aku  kona  mau  lima  i  ko  lakou  waiwai. 

11  Ua  piha  kona  mau  iwi  i  kona  opiopio, 
A  e  moe  pu  ia  me  ia  ma  ka  lepo. 

12  Tna  e  ono  ka  hewa  ma  kona  waha, 

A  e  huna  ia  mea  malalo  o  kona  alelo; 

13  Ina  e  aua  ia  mea,  a  haalele  ole  ia, 

A  e  malama  hoi  ia  mawaena  konu  o  kona  waha ; 

14  O  ka  ai  iloko  o  kona  naau  e  hoololiia, 

Oia  ka  mea  make  o  na  moonihoawa  iloko  ona. 

15  Ua  moni  no  ia  i  ka  waiwai, 
A  e  luai  hou  aku  no  ia  mea ; 

Na  ke  Akua  e  hoohemo  ia  mea  mai  kona  opu  aku. 

16  E  omo  no  oia  i  ka  mea  make  o  na  moouihoawa  : 

0  ke  elelo  o  ka  moomake  e  pepehi  ia  ia. 

17  Aole  ia  e  ike  i  na  kahawai, 

1  na  muliwai,  me  na  kahawai  o  ka  meli,  a  me  ka  waiu. 

18  E  hoihoi  aku  no  ia  i  ka  mea  ana  i  luhi  ai,  aole  ia  e  moni  iho  ia ; 
E  like  me  ka  waiwai  e  hoihoiia'aku,  aole  ia  e  olioli  ilaila. 

19  No  ka  mea,  ua  hookaumaha,  ua  haalele  i  ka  poe  ilihune ; 
Ua  lawe  wale  aku  ia  i  ka  hale  ana  i  kukulu  ole  ai. 

20  No  ia  hoi,  aole  ia  e  ike  i  ka  oluolu  maloko  o  kona  opu, 
Aole  ia  e  hookoe  i  kana  mea  i  makemake  ai. 

21  Aohe  mea  e  koe  no  kana  ai ; 
Nolaila,  aole  he  manaolana  no  kona  pomaikai. 

22  Ma  ka  nui  ana  o  kona  waiwai,  e  hiki  ka  popilikia  ia  ia ; 
O  kela  lima  keia  lima  o  ka  poino  e  hiki  mai  ia  maluna  ona. 

23  I  ka  wa  e  hoopiha  ai  ia  i  kona  opu, 
E  hoolei  mai  no  ke  Akua  i  kona  inaina  maluna  ona, 
A  e  hooua  mai  no  ia  maluna  ona  i  kana  ai  ana. 

24  E  holo  aku  ia  mai  ka  mea  kaua  hao  aku, 
E  houia  oia  i  ke  kakaka  keleawe. 

25  Hukiia  mai  la  ia  a  puka  ae  mai  ke  kino  mai; 
A  puka  ae  hoi  ka  pahikaua  huali  mai  kona  au  mai ; 
Maluna  ona  na  mea  weliweli. 

26  Ua  hoahuia  ka  poino  a  pau  no  kona  waiwai ; 
O  ke  ahi  i  hoa  ole  ia  e  hoopau  ia  ia ; 
E  popilikia  ka  mea  e  koe  iloko  o  kona  halelewa. 

27  E  hoike  mai  ka  lani  i  kona  hewa; 
E  ku  e  mai  ka  honua  ia  ia. 

28  O  ka  waiwai  o  kona  hale,  e  nalowale  ia, 

E  nininiia  aku  ia  i  ka  la  o  kona  inaina. 
29  Oia  ka  uku  o  ke  kanaka  hewa  mai  ke  Akua  mai, 
Oia  kona  hoilina  i  oleloia  mai  e  ke  Akua. 

MOKUNA  XXI. 

Noi  aku  o  Ioba  i  na  makamaka  e  hoolohe  mai  i  kana.  Kona  luuluu  loa.  7  Hoakaka  mai 
no  ia  i  ka  pomaikai  o  ka  poe  hewa  i  kekahi  manawa  ;  a  hookiekie  lakou.  16  Aka,  maho- 
pe  haule  lakou  iloko  o  ka  make.  23  Ua  malama  mai  ke  Akua  i  ka  poe  hewa  no  ka  la  hoo- 
pai. 

AOLELO  mai  la  o  Ioha,  i  mai  la, 
2  E  koolohe  pono  oukou  i  ka'u  olelo, 
A  o  keia  ko  oukou  hooluolu  ana. 

3  E  ae  mai  oukou  ia'u  e  olelo  aku  ai  au, 

A  mahope  o  kuu  olelo,  e  hoomaewaewa  oukou. 

4  Owau  hoi,  i  ke  kanaka  anei  kuu  ulono  ana? 

A  ina  pela,  no  ke  aha  la  ka  huhu  ole  o  kuu  uhane  ? 

5  E  nana  oukou  ia'u  a  e  pihoihoi, 

A  e  kau  oukou  i  ka  lima  maluna  o  ka  waha. 

6  A  ina  e  hoomanao  wau,  ua  weliweli  au, 
A  loohia  kuu  io  e  ka  haalulu. 

7  No  ke  aha  la  e  ola  ana  ka  poe  hewa, 

E  elemakule  ana,  e  nui  ana  hoi  i  ka  waiwai  ? 

8  O  ko  lakou  hua,  ua  hookupaaia  me  lakou  imua  o  ko  lakou  alo, 
A  o  ka  lakou  poe  keiki  imua  o  ko  lakou  maka. 

9  Ua  maluhia  ko  lakou  mau  hale,  aohe  makau, 
Aole  hoi  ka  laau  hahau  o  ke  Akua  maluna  o  lakou. 

10  Hapai  no  ka  lakou  bipi,  aole  hoi  i  hemahema; 
Hua  mai  no  ka  lakou  hipiohi,  aole  i  hanau  hapa. 

11  Kuu  aku  lakou  i  ka  lakou  poe  kamalii  me  he  kumu  hipa  la, 
A  lelele  no  ka  lakou  poe  keiki. 

12  Hoomaka  lakou  me  ka  pahu  kani  a  me  ka  lira, 
A  olioli  lakou  i  ke  kani  ana  o  ka  hokiokio. 

13  Noho  lakou  i  ko  lakou  mau  la  me  ka  pomaikai, 
A  iho  koke  lakou  i  ka  po. 

14  A  olelo  iho  lakou  i  ke  Akua,  E  hele  oe  mai  o  makou  aku  ; 
A  o  ka  ike  i  kou  mau  aoao,  aohe  makou  makemake. 

15  Owai  ka  Mea  mana,  i  malama  ai  kakou  ia  ia? 
Heaha  ka  mea  e  loaa  ai,  ke  nonoi  kakou  ia  ia  ? 

16  Aia  hoi,  aole  ma  ko  lakou  lima  ko  lakou  pomaikai : 

0  ke  kuka  ana  o  ka  poe  hewa,  ua  mamao  aku  ia  ia'u. 

17  He  pinepine  i  pio  ai  ke  kukui  o  ka  poe  hewa, 

A  e  hiki  koke  mai  hoi  ko  lakou  make  maluna  o  lakou, 
A  ua  hooili  mai  ia  i  na  eha  ma  kona  inaina. 

18  Ua  like  lakou  me  ka  mauu  maloo  imua  o  ka  makani, 
E  like  hoi  me  ka  opala  a  ka  puahiohio  i  lawe  aku. 

19  Ua  hoomau  ke  Akua  i  kona  hewa  no  kana  poe  keiki : 
Ua  uku  mai  ia  ia  ia,  a  e  ike  auanei  oia. 

20  E  ike  no  kona  maka  i  kona  popilikia, 
E  inu  no  ia  i  ka  huhu  o  ka  Mea  mana. 

21  No  ka  mea,  heaha  la  kana  hana  iloko  o  kona  hale  mahope  ona, 

1  ka  manawa  e  okiia'i  mawaeua  ka  huina  o  kona  mau  malama  ? 

22  E  ao  mai  anei  kekahi  i  ke  Akua  i  ka  ike, 
I  ka  mea  hooponopouo  i  ka  poe  kiekie? 

23  Make  no  kekahi  iwaena  o  kona  pomaikai, 
E  noho  nanea  ana  a  me  ka  oluolu. 

24  Ua  piha  kona  mau  aoao  i  ka  momona, 
Ua  mau  kona  mau  iwi  i  ka  lolo. 

25  A  make  no  kekahi  me  ka  naau  ehaeha, 
Aole  ia  i  hoao  i  ka  lealea. 

26  E  moe  pu  laua  i  ka  lepo, 
A  e  paapu  na  ilo  maluna  o  laua. 

27  Aia  hoi,  ua  ike  no  wau  i  ko  oukou  mau  noonoo  ana, 
A  me  ko  oukou  mau  manao  a  oukou  i  hoino  ai  ia'u. 

28  No  ka  mea,  ke  olelo  nei  oukou,  Auhea  ka  hale  o  ke  alii  ? 
Auhea  hoi  ka  uhi  o  na  halelewa  o  ka  poe  hewa? 

29  Aole  anei  oukou  i  ninau  i  ka  poe  e  maalo  ae  ana  ma  ke  ala? 
A  ike  ole  anei  oukou  i  ko  lakou  mau  hoailona  ? 

30  No  ka  mea,  ua  waihoia  ka  poe  hewa  no  ka  la  popilikia, 
A  e  laweia  mai  lakou  do  ka  la  e  inaina  ai. 

31  Owai  ka  mea  e  hoike  aku  i  kona  aoao  imua  ona? 
A  owai  ka  mea  e  uku  aku  ia  ia  i  kana  mea  i  hana'i  ? 

32  A  e  laweia  aku  oia  i  ka  luakupapau, 
A  e  kiaiia  oia  ma  ka  hale  kupapau. 

33  E  kau  oluolu  maluna  ona  na  papaa  lepo  o  ke  awawa, 
A  mahope  ona  e  hahai  aku  na  kanaka  a  pau, 

E  like  me  ka  poe  mamua  ona  he  lehulehu  no. 

34  A  pehea  la  ko  oukou  hooluolu  make  hewa  ana  mai  ia'u, 
A  ua  hewa  ka  oukou  olelo  ana  mai? 

MOKUNA  XXII. 

O  ka  maikai  o  ke  kanaka,  aole  ia  he  mea  e  pono  ai  o  ke  Akua.  5  Hoohewa  no  ia  ia  Ioba  ;  a 
no  kona  hewa  nui  i  hiki  mai  ai  na  ino  maluna  ona.  15  No  ka  poino  o  ka  poe  hewa,  a  me 
ka  maluhia  o  ka  poe  pono.    21  Ao  aku  no  ia  ia  Ioba  e  mihi,  a  hoolana  aku  i  kona  manao. 

ALAILA  olelo  aku  o  Elipaza,  i  aku  la, 
.    2  E  hiki  anei  i  ke  kanaka,  ke  hoopomaikai  i  ke  Akua, 
E  like  me  ka  mea  naauao,  e  hoopomaikai  ia  ia  iho  ? 

3  He  mea  oluolu  anei  ke  pono  oe  i  ka  Mea  mana? 

A  e  waiwai  anei  oia  ke  hoohemolele  oe  i  kou  mau  aoao  ? 

4  No  ka  makau  ia  oe,  e  hoopaapaa  mai  anei  ia  ia  oe  ? 
E  hele  mai  anei  ia  me  oe  ma  ka  hooponopono  ana  ? 

5  Aole  anei  he  nui  kou  hewa? 
A  ua  hope  ole  kou  mau  hala  ? 

6  No  ka  mea,  ua  hoopanai  wale  oe  i  kou  hoahanau, 
A  ua  lawe  oe  i  na  aahu  o  ka  poe  kapa  ole. 

7  Aole  oe  i  haawi  i  ka  wai  i  ka  mea  nawaliwali, 
A  ua  aua  oe  i  ka  berena  i  ka  mea  pololi. 

8  Aka,  o  ke  kanaka  ikaika,  nona  ka  honua ; 
A  noho  iho  la  ka  mea  koikoi  ilaila. 

9  Ua  hoihoi  nele  aku  oe  i  na  wahinekanemake, 
A  ua  paopaoia  na  lima  o  na  mea  makua  ole. 

10  Nolaila  ua  puni  oe  ī  na  pahele, 

A  o  ka  makau  wale  ke  hooweliweli  mai  nei  ia  oe ; 

11  A  o  ka  pouli  paha  au  i  ike  ole  ai ; 

A  he  nui  loa  ka  wai  e  halana  ana  maluna  ou. 

12  Aole  anei  ke  Akua  ma  ka  lani  kiekie  ? 

Aia  hoi,  ke  poo  o  na  hoku,  ua  kiekie  lakou. 

13  A  i  mai  la  oe,  Pehea  la  ke  Akua  e  ike  ai? 

E  hiki  anei  ia  ke  hooponopono  mawaena  mai  o  ke  ao  pouli? 

14  O  na  ao  naulu  ka  uhi  nona,  i  ike  ole  ai  ia, 
A  hele  no  ia  ma  ka  poai  o  ka  lani. 

15  Ua  noonoo  pono  anei  oe  i  ka  aoao  kahiko, 
Kahi  a  ka  poe  hewa  i  hele  ai  ? 

16  Ka  poe  i  hoopauia  mamua  o  ka  manawa, 

Ua  nininiia  ke  kaiakahinalii  maluna  o  ko  lakou  kahua ; 

17  Ka  poe  i  olelo  aku  i  ke  Akua,  E  hele,  mai  o  makou  aku ; 
A  heaha  ka  ka  Mea  mana  e  hana  mai  ai  no  lakou  ? 

18  Ua  hoopiha  no  nae  ia  i  ko  lakou  mau  hale  i  ka  waiwai ; 
Aka,  o  ka  manao  o  ka  poe  hewa  ua  mamao  loa  aku  ia  ia'u. 

19  Ua  ike  no  ka  poe  pono  ia,  a  olioli, 
A  akaaka  ka  poe  hala  ole  ia  lakou. 

20  Ina  paha  ua  lukuia  ko  makou  poe  enemi, 

A  ua  hoopauia  ka  waiwai  nui  o  lakou  i  ke  ahi. 

21  E  hookuikahi  ae  me  ia  ano,  a  e  pomaikai ; 
Pela  no  e  hiki  mai  ai  ka  pomaikai  ia  oe. 

22  Ke  koi  aku  nei  au  ia  oe, 

E  lawe  oe  i  ke  kanawai  mai  kona  waha  mai, 

A  e  waiho  oe  i  kana  mau  olelo  iloko  o  kou  naau. 

23  Ina  e  hoi  hou  oe  i  ka  Mea  mana,  e  kukuluia  oe, 

E  hoomamao  loa  aku  oe  i  ka  hewa  mai  kou  mau  halelewa  aku. 

24  A  e  hoolei  aku  oe  i  kou  houluulu  ana  i  ke  gula  i  ka  lepo, 
A  i  ke  gula  Opira  hoi  i  na  pohaku  o  na  kahawai. 

25  A  o  ka  Mea  mana  kou  gula, 

A  me  ke  kala  o  na  waiwai  nou. 

26  No  ka  mea,  alaila  e  hauoli  oe  i  ka  Mea  mana, 
A  e  hoala  ae  i  kou  maka  i  ke  Akua. 

27  E  pule  aku  no  oe  ia  ia,  a  e  hoolohe  mai  ia  ia  oe, 
A  e  hooko  aku  oe  i  na  mea  au  i  hoohiki  ai. 

28  A  e  noonoo  oe  i  kahi  mea,  a  e  hoopaaia  oia  nou  ; 

A  e  alohi  mai  ka  malamalama  maluna  o  kou  mau  ala. 

29  A  e  hoohaahaaia  lakou,  alaila  e  olelo  oe,  He  kiekie  ; 
A  e  hoola  mai  no  ia  i  ka  mea  i  kulou  na  maka. 

30  E  hoopakele  no  ia  i  ka  mea  lawe  hala ; 

A  e  hoopakeleia  oia  ma  ka  maemae  o  kou  mau  lima. 

MOKUNA  XXIII. 

Ka  olelo  a  Ioba. 
A  LAILA  olelo  mai  la  o  Ioba,  i  mai  la, 
J\     2  I  keia  la  hoi  ua  awaawa  kuu  ulono  ana ; 
Ua  oi  ke  kaumaha  o  ka  lima  maluna  o'u  mamua  o  kuu  kanikau 
ana. 

3  Ina  paha  e  ike  au  i  kahi  e  loaa'i  ia'u  ia, 
E  hele  aku  auanei  au  a  kona  wahi ! 

4  E  hooponopono  aku  au  imua  ona  i  ko'u, 

A  e  hoopiha  i  ko'u  waha  i  ka  olelo  hoakaka. 

5  E  ike  au  i  na  olelo  ana  e  pane  mai  ai  ia'u, 
A  e  manao  i  ka  mea  ana  e  olelo  mai  ai  ia'u. 

6  E  paio  anei  ia  me  au  me  kona  mana  nui  ? 
Aole,  aka,  e  manao  mai  no  ia  ia'u. 

7  Malaila  e  paio  ka  mea  pono  me  ia  ; 

A  e  hoopakele  loa  ia  au  mai  kuu  lunakanawai  aku. 

8  Aia  hoi,  hele  aku  au  ma  ka  hikina,  aole  ia  malaila ; 
A  ma  ke  komohana,  aole  au  e  ike  ia  ia: 

9  Ma  ke  kukuluakau,  kahi  ana  i  hana  ai,  aole  au  e  nana  ia  ia ; 
Ua  hunaia  oia  ma  ke  kukuluhema,  aka,  aole  au  e  ike  ia  ia : 

10  No  ka  mea,  ua  ike  no  ia  i  ka  aoao  iloko  o'u  ; 

Ke  hoao  nei  ia  ia'u,  a  e  puka  aku  auanei  au,  me  he  gula  la. 

11  Ua  hoopaa  ko'u  wawae  i  kona  hele  ana, 

Ua  malama  au  i  kona  aoao,  aole  au  i  haalele. 

12  Mai  ke  kauoha  o  kona  mau  lehelehe  aku,  aole  au  i  hele ; 

Ua  malama  au  i  na  olelo  a  kona  waha  mamua  o  kuu  haawina  ai. 

13  Aka,  oia  ka  mea  hookahi,  a  owai  ke  hoohuli  ia  ia  ? 

A  o  ka  mea  a  kona  naau  e  makemake  ai,  oia  kana  e  hana'i. 

14  No  ka  mea,  ua  hana  mai  ia  i  ka  mea  i  hoopaaia  no'u  : 
A  nui  na  mea  ia  ia  e  like  me  ia. 

15  Nolaila,  ua  haalulu  au  imua  o  kona  alo ; 
Noonoo  iho  la  au,  a  makan  ia  ia. 

16  Ke  hoomakau  mai  nei  ke  Akua  i  kuu  naau, 
A  ke  hooweliweli  mai  nei  ka  Mea  maua  ia'u ; 

17  No  ka  mea,  aole  i  okiia  aku  au  imua  o  ka  pouli, 
Aole  hoi  i  huna  mai  ia  i  ka  pouli  mai  kuu  maka  aku. 

MOKUNA  XXIV. 

Ka  olelo  a  Ioba. 

NO  ka  mea,  aole  i  hoonaloia  na  manawa  mai  ka  Mea  mana  aku, 
No  ke  aha  la  aole  ka  poe  ike  ia  ia  e  noonoo  i  kona  mau  la  ? 

2  Hoonee  aku  lakou  i  na  palena  aina, 
A  lawe  wale  aku  lakou  i  ka  poe  hipa,  a  hanai  aku  ia  lakou. 

3  Alakai  aku  lakou  i  ka  hokikane  o  ka  poe  makua  ole ; 
A  lawe  lakou  i  ka  bipi  a  ka  wahinekanemake  i  uku  panai. 

4  Ua  kipaku  lakou  i  ka  poe  nele  mai  ke  ala  aku ; 
Pee  pu  aku  la  na  ilihune  o  ka  honua. 

5  Aia  hoi,  me  na  hoki  hihiu  ma  ka  waonahele,  hele  aku  lakou  i  ka 

lakou  hana ; 
E  imi  ana  i  ka  mea  pio ; 

0  ka  waonahele  oia  ka  ai  na  lakou,  a  na  ka  lakou  poe  keiki. 

6  Ma  ka  mahinaai,  oki  kela  mea  keia  mea  i  kana  ai ; 
A  hoiliili  lakou  ma  ka  pawaina  o  ka  mea  hewa. 

7  Waiho  lakou  i  ka  poe  olohelohe  i  moe  lakou  me  ka  kapa  ole, 
Aohe  mea  uhi  iloko  o  ke  anu. 

8  Ua  pulu  lakou  i  ka  ua  nui  o  na  mauna, 
A  no  ka  hale  ole,  ua  pili  lakou  i  ka  pohaku. 

9  Kaili  lakou  i  ka  mea  makua  ole  mai  ka  u  aku, 
A  lawe  lakou  i  ka  aahu  o  ka  ilihune  i  uku  panai. 

10  Hoohele  lakou  i  ka  mea  olohelohe  me  ke  kapa  ole, 
A  lawe  aku  lakou  i  ka  pua  palaoa  mai  ka  pololi ; 

11  Kaomi  lakou  i  ka  aila  mawaena  o  ko  lakou  mau  papohaku, 
Hahi  lakou  i  na  wahi  kaomi  waina,  a  makewai  lakou. 

12  Kunukunu  na  kanaka  mai  ke  kulanakauhale  aku, 
A  o  ka  naau  i  houia  ke  kahea  aku ; 
Aole  ke  Akua  i  manao  mai  i  ka  mea  lapuwale. 

13  O  lakou  ka  poe  e  kipi  ana  i  ka  malamalama, 
Aole  lakou  i  ike  i  kona  mau  kuamoo, 
Aole  lakou  i  noho  ma  kona  mau  alanui. 

14  I  ka  malamalama  ala  mai  ka  pepehi  kanaka, 

A  pepehi  aku  i  ka  poe  ilihune  a  me  ka  poe  nele, 
A  i  ka  po  ua  like  ia  me  ka  aihue. 

15  Ke  kali  ae  la  ka  maka  o  ka  mea  moe  kolohe  i  ke  ahiahi  poeleele, 

1  iho  la,  Aole  e  ike  mai  ka  maka  ia'u ; 
A  kau  i  ka  pale  ma  ka  inaka. 

16  I  ka  pouli  wawahi  lakou  i  na  hale, 

I  ke  ao  hoopaa  lakou  ia  lakou  iho  iloko  : 
Aole  lakou  i  ike  i  ka  malamalama. 

17  No  ka  mea,  o  kakahiaka,  ua  like  pu  ia  no  lakou  me  ka  malu 

make ; 
Ina  ikeia,  ua  kau  mai  na  mea  weliweli  o  ka  malu  make. 

18  Ua  like  lakou  me  ka  mea  mama  maluna  o  ka  wai ; 
Ua  hoinoia  ko  lakou  kuleana  ma  ka  honua; 
Aole  lakou  e  huli  ae  raa  ke  ala  o  na  pawaina. 

19  Na  ka  maloo  a  me  ka  wela  e  hoopau  aku  i  na  wai  o  ka  hau ; 
Pela  no  ka  po  i  ka  poe  hana  hewa. 

20  E  hoopoina  ka  opu  ia  ia ; 
E  ai  wale  ka  ilo  ia  ia ; 
Aole  loa  e  hoomanaoia  oia; 

A  e  haki  ka  mea  hewa  me  he  laau  la. 

21  Hookaumaha  oia  i  ka  mea  pa  hanau  ole, 

Aole  ia  i  hana  maikai  aku  i  ka  wahinekanemake. 

22  Lawe  aku  no  ia  i  ka  poe  alii  ma  kona  ikaika ; 
A  ku  mai  oia,  aohe  malu  ke  ola  o  kekahi. 

23  Ina  e  haawiia  nona  e  maluhia,  a  e  hilinai ; 

Aka,  o  kona  mau  maka  aia  maluna  o  ko  lakou  mau  aoao. 

24  Ua  hookiekieia  lakou  i  ka  wa  pokole, 

Aka,  ua  ole  lakou,  a  ua  hoonalowaleia  lakou  ; 

E  like  me  na  mea  a  pau,  ua  huiia  lakou, 

Ua  okiia  lakou  e  like  me  na  piko  huhui  palaoa. 

25  Ina  i  ole  pela  ano, 

Owai  la  ka  mea  e  hoike  mai,  he  hoopunipuni  ka'u, 
A  e  hoolilo  i  ka'u  olelo  i  mea  ole  ? 

MOKUNA  XXV. 

Hai  aku  o  Biledada  i  ko  ke  Akua  alii  ana,  a  me  kona  mana,  imua  ona  aohe  kanaka  i  hoa- 

ponoia. 

ALAILA  olelo  aku  la  o  Biledada,  no  Suha,  i  aku  la, 
.    2  Ia  ia  no  ke  alii  ana  a  me  ka  makaulia, 
A  hana  no  ia  i  ke  kuikahi  ma  kona  mau  wahi  kiekie. 

3  Ua  heluia  anei  kona  mau  poe  koa? 

A  maluna  owai  la  i  puka  ole  mai  ai  kona  malamalama? 

4  A  pehea  la  e  hoaponoia'i  ke  kanaka  imua  o  ke  Akua  ? 
A  pehea  la  e  maemae  ai  ka  mea  i  hanauia  e  ka  wahine? 

5  E  nana  i  ka  mahina,  aole  ia  e  aiai ; 

A  o  na  hoku  aole  e  maemae  imua  o  kona  maka: 

6  Pehea  la  hoi  ke  kanaka,  he  enuhe  ; 
A  me  ke  keiki  a  ke  kanaka,  he  ilo  ? 

MOKUNA  XXVI. 

Hoowahawaha  o  Ioba  i  ka  olelo  a  Biledada,  no  ka  pili  ole.    5  O  na  hana  a  me  na  ano  o  ke 
Akua,  aole  he  mea  e  ike  pono  ia. 

A  LAILA  olelo  mai  la  o  Ioba,  i  mai  la, 
ii     2  Pehea  la  oe  i  kokua  mai  ai  i  ka  mea  nawaliwali  ? 
A  hooikaika  mai  hoi  oe  i  ka  Hma  ikaika  ole  ? 

3  Pehea  la  oe  i  ao  mai  ai  i  ka  mea  ike  ole  ? 
A  hoike  nui  mai  hoi  oe  i  ka  noeau  ? 

4  Ia  wai  anei  oe  i  hai  aku  i  na  olelo  ? 
Nowai  ka  hanu  i  puka  ae  mai  ou  mai  la  ? 

5  O  na  mea  i  make,  ua  haalulu  lakou  mai  lalo  mai, 
O  na  wai  a  me  kolaila  poe  e  noho  ana. 

6  Ua  ahuwale  ka  ka  po  imua  ona, 
Aohe  uhi  no  kahi  o  ka  poe  i  make. 

7  Ua  hohola  aku  ia  i  ke  kukuluakau  maluna  o  ka  neoneo, 
Ua  kau  aku  i  ka  honua  maluna  o  ka  mea  ole. 

8  Ua  hoopaa  oia  i  na  wai  maloko  o  na  ao  ona, 
Aole  i  nahae  ke  ao  malalo  o  lakou. 

9  Ua  uhi  no  ia  i  ke  alo  o  kona  nohoalii, 
Ua  hohola  aku  i  kona  ao  maluna  ona. 

10  Ua  hoopuni  oia  i  na  wai  i  ka  palena, 
A  hiki  i  kahi  e  pau  ai  ka  malamalama  iloko  o  ka  pouli. 

11  O  na  kia  o  ka  lani  ua  haalulu, 

A  weliweli  hoi  i  kona  papa  ana  mai. 

12  Ua  hoomalielie  oia  i  ke  kai  ma  kona  mana, 

A  ma  kona  naauao,  hahau  iho  ia  i  kona  kiekie. 

13  Ma  kona  Uhane  ua  hoonani  oia  i  na  lani ; 
Na  kona  lima  i  hana  i  ka  nahesa  e  lele  ana. 

14  Aia  hoi,  oia  kekahi  mau  mea  o  kona  mau  aoao ; 
Nani  hoi  ka  uuku  o  ka  mea  i  loheia  nona  ! 

A  o  ka  hekili  o  kona  mana  owai  la  ka  mea  e  ike  pono  ? 

MOKUNA  XXVII. 

Hookupaa  o  Ioba  ma  kona  pono.    7  Hoike  mai  i  ke  ano  a  me  ka  hope  o  ka  aia.    11  Hai  mai 
no  ia,  o  ka  pomaikai  o  ka  poe  hewa  e  lilo  ana  ia  i  ka  make. 

AOLELO  hou  mai  la  o  Ioba  i  kana  olelonane,  i  mai  la, 
2  Ma  ke  ola  o  ke  Akua,  nana  i  lawe  aku  kuu  pono ; 
A  ma  ka  Mea  mana,  nana  i  hooawahia  kuu  uhane ; 

3  I  ka  manawa  a  pau  o  kuu  hanu  iloko  o'u, 

A  o  ke  ola  o  ke  Akua  iloko  o  kuu  mau  puka  ihu ; 

4  Aole  e  olelo  kuu  lehelehe  i  ka  hewa, 

A  o  kuu  elelo  aole  e  hoike  aku  i  ka  wahahee. 

5  Aole  loa  wau  e  hoapono  aku  ia  oukou,  a  make  au ; 
Aole  owau  e  lawe  aku  i  kuu  pono  mai  o'u  aku  la. 

6  Ma  kuu  pono  ke  hoopaa  nei  au,  aole  au  e  hookuu  aku ; 
Aole  e  hoino  mai  ia'u  kuu  naau  i  kekahi  o  kuu  mau  la. 

7  E  hoohalikeia  kuu  enemi  me  ka  mea  hewa, 

A  o  ka  mea  ku  e  mai  ia'u  me  he  mea  pono  ole  la. 

8  No  ka  mea,  heaha  ka  manaolana  o  ka  aia,  i  ka  wa  e  hoopau  ai 

ia  ia, 
I  ka  wa  e  kaili  aku  ai  ke  Akua  i  kona  uhane  ? 

9  E  hoolohe  mai  anei  ke  Akua  i  kona  auwe  ana, 

I  ka  manawa  e  hiki  mai  ai  ka  popilikia  maluna  ona  ? 

10  E  hauoli  anei  ia  i  ka  Mea  mana  ? 

E  kahea  mau  loa  anei  ia  i  ke  Akua? 

11  E  ao  aku  au  ia  oukou  ma  ka  lima  o  ke  Akua : 
Aole  au  e  huna  i  ka  mea  me  ka  Mea  mana. 

12  Aia  hoi,  o  oukou  a  pau,  ua  hoomaopopo  oukou  ia; 
No  ke  aha  la  oukou  i  manao  lapuwale  ai  pela? 

13  Eia  ka  uku  no  ke  kanaka  hewa  imua  o  ke  Akua, 

O  ka  hooilina  a  ka  poe  hookaumaha  e  loaa'i,  mai  ka  Mea  mana 
mai. 

14  Ina  e  hoonuiia  kana  poe  keiki,  no  ka  pahikaua  no ; 
A  o  kana  poe  mamo,  aole  e  maona  i  ka  berena. 

15  O  kona  poe  e  koe  ana,  e  kanuia  i  ka  make : 
Aole  hoi  e  kanikau  kana  mau  wahinekanemake. 

16  Ina  e  hooiliili  oia  i  ke  kala  e  like  me  ka  lepo, 

A  e  hoomakaukau  i  ka  lolekomo  e  like  me  ka  palolo  ; 

17  E  hoomakaukau  no,  aka,  na  ka  mea  pono  e  hookomo, 
A  o  ke  kala,  na  ka  mea  hala  ole  e  puunaue. 

18  Kukulu  no  ia  i  kona  hale  me  he  mu  la, 
A  e  like  me  ke  kamala  a  ke  kiai  i  hana'i. 

19  Moe  iho  ilalo  ka  mea  waiwai,  aole  e  kanuia; 
Wehe  ae  ia  i  kona  maka,  aole  iho  la  ia. 

20  Kau  mai  la  na  weliweli  ia  ia,  e  like  me  na  wai, 
I  ka  po,  lawe  aku  ka  puahiohio  ia  ia. 

21  Na  ka  makani  hikina  ia  e  lawe  aku,  a  hele  aku  ia, 
A  o  ka  ino  e  lawe  ia  ia  mai  kona  wahi  aku. 

22  E  hoolei  aku  [ke  Akua]  ia  ia,  aole  ia  e  minamina : 
I  ka  holo  ana,  e  holo  no  ia  mai  kona  lima  aku. 

23  E  pai  lakou  i  ko  lakou  lima  ia  ia, 

A  e  kipaku  ia  ia  mai  kona  wahi  aku. 

MOKUNA  XXVIII. 

No  ke  akamai  o  na  kanaka  i  ka  imi  i  na  waiwai  i  hunaia  iloko  o  ka  honua.  13  Aka,  o  ka  ike 
i  ke  Akua,  ua  mamao  loa  aku  ia  ia  ia.  20  Ua  maopopo  ia  mea  i  ke  Akua.  23  O  ko  ke 
kanaka  naauao  keia,  o  ka  makau  i  ke  Akua,  a  o  ka  haalele  i  ka  hewa. 

HE  oiaio,  he  wahi  ahu  no  ke  kala, 
A  he  wahi  no  ke  gula,  kahi  a  lakou  e  hoomaemae  ai. 

2  Ua  laweia  ka  hao  mailoko  mai  o  ka  lepo, 

A  ua  hooheheeia  ke  keleawe  mailoko  mai  o  ka  pohaku. 

3  Hoonoho  no  ia  i  ka  hope  no  ka  pouli, 
A  imi  no  ia  ma  na  wahi  hohonu  a  pau  ; 

I  ka  pohaku  o  ka  pouli  a  me  ka  malu  make. 

4  Eli  ae  ia  i  lua  mao  aku  mai  kahi  e  noho  ai  na  kanaka ; 
Iho  lakou  ilalo  aole  ma  ka  wawae, 

A  lewa  lakou  mai  kanaka  aku. 

5  O  ka  honua,  kahi  i  puka  mai  ai  ka  berena, 

Ua  hoohuaiia  oia  malalo  iho  ona  e  like  me  ke  ahi. 

6  O  kona  mau  pohaku,  kahi  o  ka  sapira; 
A  he  lepo  gula  kona. 

7  O  ke  alanui  aole  i  ikeia  e  ka  manu, 
Aole  i  ikeia  e  ka  maka  o  ka  vuletura ; 

8  Aole  i  hehi  iho  na  holoholona  hihiu  ia  ia, 
Aole  ka  liona  i  maalo  ae  ilaila. 

9  Kau  aku  no  ia  i  kona  lima  maluna  o  ka  pohakupaa ; 
Hookahuli  ae  ia  i  na  mauna  mai  ke  kumu  aku. 

10  Hoopoha  no  ia  i  ke  kahawai  mawaena  o  na  pohaku ; 
A  ike  no  kona  maka  i  na  mea  waiwai  nui  a  pau. 

11  Pani  aku  no  ia  i  na  wai  i  ke  kahe  ana  iho, 

A  o  na  mea  i  hunaia  kana  i  lawe  mai  ai  i  ka  malamalama. 

12  Aka,  mahea  la  e  loaa'i  ka  noeau  ? 
Mahea  hoi  kahi  o  ka  naauao? 

13  Aohe  kanaka  i  ike  i  kona  kumukuai ; 

Aole  hoi  e  loaa  ia  ma  ka  aina  o  ka  poe  e  ola  ana. 

14  I  mai  ka  hohonu,  Aole  ia  iloko  o'u : 
I  mai  la  hoi  ke  kai,  Aole  ia  me  au. 

15  Aole  e  haawiia  ke  gula  maikai  i  kumu  e  loaa  mai  ai, 
Aole  hoi  e  kaupaona  ke  kala  i  kumukuai  nona. 

16  Aole  e  kau  pu  ia  oia  me  ke  gula  o  Opira, 
Me  ka  pohaku  onika  maikai  a  me  ka  sapira. 

17  Aole  e  hoolikeia  ke  gula  a  me  ka  pohaku  aniani  me  ia: 
Aole  e  hooliloia  ia  mea  no  na  ipu  gula  maikai. 

18  Aole  e  manaoia  ke  akoakoa,  a  me  ka  pohaku  maikai : 

No  ka  mea,  o  ka  waiwai  o  ka  noeau  ua  oi  aku  ia  mamua  o  na 
momi. 

19  Aole  e  hoolikeia  ke  topaza  o  Aitiopa  me  ia, 
Aole  hoi  ia  e  kau  pu  ia  me  ke  gula  maikai. 

20  Mai  hea  mai  hoi  ka  noeau  ? 

A  manea  hoi  kahi  o  ka  naauao  ? 

21  No  ka  mea,  ua  hunaia  oia  mai  na  maka  aku  o  ka  poe  a  pau  e  ola 

ana, 
A  ua  nalo  oia  mai  na  manu  o  ka  lewa  aku. 

22  I  mai  la  ka  po  a  me  ka  make, 

Ua  lohe  no  maua  me  ko  maua  pepeiao  i  kona  lono. 

23  Ua  maopopo  no  i  ke  Akua  kona  aoao, 
A  oia  ka  i  ike  i  kona  wahi. 

24  No  ka  mea,  oia  ka  i  nana  aku  i  na  welau  o  ka  honua, 
Ua  ike  no  ia  malalo  o  ka  lani  a  pau ; 

25  E  hana  i  ka  mea  kaupaona  no  ka  makani, 

A  ua  ana  no  ia  i  na  wai  maloko  o  ka  mea  ana. 

26  I  kana  hana  ana  i  ke  kanawai  no  ka  ua, 
A  ine  ke  ala  no  ka  uwila  o  ka  hekili ; 

27  Alaila  ike  no  oia  ia  mea,  a  hoike  mai  hoi  ia ; 
Hoomakaukau  oia  ia  mea,  a  imi  aku  hoi  ia  mea. 

28  A  ua  i  mai  no  ia  i  ke  kanaka, 

Aia  hoi,  o  ka  makau  i  ka  Haku,  oia  ka  noeau ; 
A  o  ka  haalele  i  ka  kewa,  oia  ka  naauao. 

MOKUNA  XXIX. 

Minamina  o  Ioba  i  ka  lilo  ana  i  na  mea  i  oluolu  ai,  a  me  ka  manaoia  mai  oia.    12  No  na  mea 
pono  ana  i  hana'i.    13  O  ke  kumu  o  kona  manao  e  mau  ana  kona  pomaikai. 

OLELO  hou  mai  la  o  Ioba  i  kana  olelonane,  i  mai  la, 
2  Ina  e  like  au  me  na  malama  mamua, 
I  na  la  a  ke  Akua  i  malama  mai  ai  ia'u ! 

3  I  ka  wa  i  lilelile  ai  kona  kukui  maluna  o  kuu  poo, 

A  ma  kona  malamalama  hele  no  au  mawaena  o  ka  pouli ! 

4  E  like  me  au  i  ua  la  o  kuu  oo  ana, 

I  ka  wa  i  kuka  pu  ai  me  ke  Akua  ma  kuu  halelewa ! 

5  I  ka  wa  o  ka  Mea  mana  me  au, 

I  ka  wa  e  hoopuui  ana  kuu  poe  keiki  ia'u! 

6  I  ka  wa  a'u  i  holoi  ai  i  kuu  mau  wawae  i  ka  waiu, 
A  hookahe  mai  ka  pohaku  no'u  i  na  kahawai  aila ! 

7  I  kuu  hele  ana'ku  ma  ka  pukapa  i  ke  kulanakauhale, 
Ma  ke  alanui  hoomakaukau  iho  au  i  kuu  wahi  noho ! 

8  Ike  mai  ka  poe  kanaka  opio  ia'u,  a  pee  iho  la ; 
A  o  ka  poe  kahiko,  ala  mai  lakou  a  ku  iluna. 

9  Noho  malie  na  luna  i  ka  olelo  aku, 

A  kau  lakou  i  ka  lima  maluna  o  ko  lakou  waha. 

10  O  ka  leo  o  na'lii  ua  hunaia, 

Pipili  ko  lakou  alelo  me  ko  lakou  kileo. 

11  A  lohe  ka  pepeiao,  hoomaikai  no  ia  ia'u ; 
A  ike  ka  maka,  hoike  mai  ia  no'u  : 

12  No  ka  mea,  ua  hoopakele  au  i  ka  poe  hune  e  uwe  ana, 
A  me  ka  mea  makua  ole,  aole  aua  mea  kokua. 

13  O  ka  hoomaikai  o  ka  mea  ane  make  i  kau  mai  maluna  o'u : 
A  hoohauoli  no  au  i  ka  naau  o  ka  wahinekanemake. 

14  Aahu  iho  no  au  i  ka  pono,  a  ua  uhi  mai  ia  ia'u ; 

E  like  me  ka  aahu  a  me  ke  kaei  poo,  pela  kuu.olelohoopono. 

15  Ua  lilo  au  i  maka  no  ka  makapo, 
I  wawae  hoi  no  ka  oopa. 

16  He  makua  hoi  au  no  ka  poe  ilihune ; 

A  o  ka  mea  hakaka  a'u  i  ike  ole  ai,  ua  huli  aku  au  ia. 

17  Ua  haki  ia'u  na  kui  o  ka  mea  hewa, 

A  ua  kaili  aku  au  i  ka  waiwai  hao  mai  kon^  mau  niho  aku. 

18  Alaila  i  iho  la  au,  e  make  auanei  au  iloko  o  kuu  punana, 

A  me  he  one  la  e  hoonui  auanei  au  i  na  la. 

19  Manamana  ae  la  kuu  aa  ma  na  wai, 

A  kau  iho  la  ka  hau,  a  ao  ka  po,  maluna  o  kuu  lala. 

20  Ua  hou  ko'u  nani  iloko  o'u, 

A  o  ka'u  kakaka,  ua  hooulu  hou  ia  ma  kuu  lima. 

21  Hoolohe  lakou  ia'u  a  kakali  hoi, 
A  noho  malie  lakou  i  kau  oleloao. 

22  Mahope  o  ka'u  olelo  ana,  aole  lakou  i  olelo  hou, 
A  kulu  iho  ka'u  olelo  maluna  iho  o  lakou. 

23  Kakali  lakou  ia'u  e  like  mekaua; 

A  hamama  loa  lakou  i  ko  lakou  waha,  no  ke  kuaua  hope. 

24  A  akaaka  au  ia  lakou,  aole  lakou  i  manao  he  oiaio ; 

A  o  ka  malamalama  o  kuu  maka  aole  lakou  i  hookulou  ilalo  ia. 

25  Ua  wae  aku  au  i  ko  lakou  aoao,  a  noho  me  he  luna  la, 
A  noho  au  me  he  alii  la  maluna  o  ka  poe  kaua, 

E  like  me  ka  mea  hooluolu  i  ka  poe  e  uwe  ana. 

MOKUNA  XXX. 

Hoakaka  o  Ioba  i  kona  hoino  loa  ia  mai.  15  Ua  eha  loa  kona  naau  a  me  kona  kino.  20  A 
me  ka  manao  ole  mai  o  ke  Akua  ia  ia.  25  Oia  ka  hooluolu  ia  hai,  aohe  ona  mea  nana  e 
hooluolu  mai  i  kona  eha. 

ANO  hoi,  ua  henehene  mai  ia'u  ka  poe  opiopio  ia'u, 
.  Ka  poe  nona  na  makuakane  a'u  i  hoowahawaha  ai, 
Aole  e  hoonoho  pu  me  na  ilio  o  ka'u  poe  hipa. 

2  Oia  hoi,  o  ka  ikaika  o  ko  lakou  lima  heaha  ia  ia'u, 
Ka  mea  i  pau  ka  ikaika  ? 

3  No  ka  ilihune  a  no  ka  pololi  ua  wiwi  lakou ; 
Holo  lakou  i  ka  waonahele, 

I  ka  po  he  mehameha  a  neoneo. 

4  Uhuki  lakou  i  ka  maluha  ma  ka  nahelehele, 
A  me  ke  aa  o  ka  laau  iunipera  i  ai  na  lakou. 

5  Maiwaena  mai  o  kanaka  ua  hookukeia'ku  lakou; 

Kahea  nui  aku  mahope  o  lakou  e  like  me  lakou  i  ka  aihue ; 

6  Maloko  o  na  awawa  weliweli  e  noho  ai  lakou, 
Maloko  o  na  lua  o  ka  honua  a  me  na  pohaku. 

7  Mawaena  o  ka  nahelehele,  me  he  hoki  la  lakou  i  uwe  ai, 
Malalo  o  ka  laau  kuku  lakou  i  hoakoakoa  ai. 

8  He  poe  keiki  a  kanaka  lapuwale, 
He  poe  keiki  a  kanaka  inoa  ole ; 

Ua  hookukeia  lakou  mai  ka  aina  aku. 

9  Ano  hoi,  ua  lilo  au  i  mea  e  mele  ai  lakou ; 

A  ua  lilo  hoi  au  no  lakou  i  mea  e  olelo  nane  ai. 

10  Ua  hoopailua  lakou  ia'u,  a  holo  mamao  lakou  mai  o'u  aku  la, 
Aole  lakou  i  uumi  i  ke  kuha  mai  i  kuu  maka. 

11  No  ka  mea,  ua  kuu  aku  ia  i  kona  kaulawaha,  a  ua  hookaumaha 

mai  ia'u  ; 
Ua  kuu  aku  hoi  lakou  i  ke  kaulawaha  imua  o'u. 

12  Ma  ka  akau  ku  mai  ka  poe  opio,  a  hoonee  aku  i  kuu  wawae, 
Hoouka  ae  lakou  i  na  alanui  no  kuu  make. 

13  Ua  hana  ino  lakou  i  kuu  ala, 
Ua  kokua  lakou  i  kuu  hina  ana ; 
Aohe  o  lakou  kokua. 

14  Hele  mai  lakou  me  he  poha  nui  mai  la: 

Ma  kahi  nahae,  hookaa  mai  la  lakou  maluna  o'u. 

15  Ua  hiki  mai  na  mea  hooweliweli  maluna  o'u : 
Hoomaau  lakou  i  kuu  lokomaikai  e  like  me  ka  makani ; 

A  me  he  ao  la,  ke  hele  aku  nei  kuu  pomaikai. 

16  Ano  hoi  ua  nininiia  kuu  uhane  iloko  o'u, 
Ua  lalau  mai  na  la  kaumaha  ia'u. 

17  I  ka  po  ua  oia  kuu  mau  iwi  iloko  o'u ; 
Aole  i  maha  kuu  mau  eha  aai. 

18  No  ka  ikaika  loa  o  kuu  mai,  ua  ano  e  kuu  aahu ; 

Ua  puliki  mai  ia'u  e  like  me  ka  a-i  o  kuu  kapakomo. 

19  Ua  hoolei  mai  oia  ia'u  iloko  o  ka  nenelu, 
A  ua  like  au  me  ka  lepo  a  me  ka  lehu. 

20  Ua  uwe  aku  au  ia  oe,  aole  oe  i  hoolohe  mai  ia'u ; 
A  ku  au  iluna,  aole  oe  i  manao  mai  ia'u. 

21  Ua  lilo  oe  i  enemi  no'u, 

Me  ka  ikaika  o  kou  lima  i  hahai  mai  oe  ia'u. 

22  Ua  kaikai  oe  ia'u, 

A  hooholo  no  oe  ia'u  maluna  o  ka  makani ; 
Ua  hooheehee  mai  hoi  ia'u  a  hoomakau  mai. 

23  No  ka  mea,  ua  ike  no  au  e  hoihoi  aku  oe  ia'u  i  ka  make, 
A  i  ka  hale  e  akoakoa  ai  ka  poe  a  pau  e  ola  ana. 

24  Aka,  he  mea  ole  ka  pule,  ke  kikoo  mai  ia  i  kona  lima, 
Ina  e  uwe  lakou  iloko  o  kona  luku  ana. 

25  Aole  anei  au  i  uwe  i  kona  la  pilikia? 

Aole  anei  i  kaumaha  ko'u  naau  no  ka  poe  ilihune  ? 

26  I  ka  wa  i  kakali  ai  au  i  ka  maikai,  alaila  hiki  mai  ka  hewa ; 
A  ukali  au  i  ka  maiamalama,  alaila  hiki  mai  ka  pouli. 

27  Ua  kupikio  kuu  opu,  aohe  malie  iho ; 
Ua  hiki  e  mai  ia'u  na  la  popilikia. 

28  Ke  hele  eleele  nei  au,  aole  nae  i  ka  la : 

Ku  no  au  iluna  maloko  o  ka  ahakanaka,  a  uwe  aku  au. 

29  Ua  lilo  au  i  hoahanau  no  na  iliohae, 
A  i  hoalauna  no  na  iana. 

30  Ua  eleele  kuu  ili  maluna  o'u, 

A  ua  hoaia  kuu  mau  iwi  i  ka  wela. 

31  A  ua  lilo  kuu  lira  no  ke  kanikau, 

A  o  kuu  mea  hookiokio  no  ka  leo  o  ka  poe  e  uwe  ana. 

MOKUNA  XXXI. 

Hoole  o  Ioba  aohe  ona  mea  kolohe  aole  hoi  ia  e  hana  i  ka  mea  pono  ole.  13  Aole  ia  i  hana 
ino  aku  i  kana  mau  kauwa,  a  i  ka  poe  ilihune.  24  Aole  ia  i  hilinai  i  ka  waiwai,  aole  hoo- 
manakii,  aole  ia  i  hoole  i  ka  hookipa,  aole  hookamani,  aole  makau  i  kanaka.  35  Koi  aku 
no  ia  i  ka  poe  i  hoohewa  mai  ia  ia,  e  hookupaa  i  ka  lakou  olelo. 

UA  hana  au  i  berita  me  kuu  mau  maka ; 
A  no  ke  aha  la  au  e  nana  aku  ai  i  ke  kaikamahine  ? 

2  A  heaha  ka  haawina  a  ke  Akua  mai  luna  mai  ? 

Heaha  hoi  ka  hooilina  a  ka  Mea  mana  mai  kahi  kiekie  mai  ? 

3  Aole  anei  he  make  no  ka  poe  pono  ole  ? 
A  me  ka  luku  no  ka  poe  hana  hewa  ? 

4  Aole  anei  ia  i  ike  i  ko'u  mau  aoao, 

A  i  helu  hoi  i  kuu  mau  kapuwai  a  pau  ? 

5  Ina  ua  hele  au  ma  ka  wahahee, 

Ina  ua  lalelale  kuu  wawae  i  ka  hoopunipuni ; 

6  E  kaupaonaia  au  ma  ke  kaupaona  pono, 
I  ike  ai  ke  Akua  i  kuu  oiaio. 

7  Ina  ua  kapae  kuu  hele  ana  mai  ke  ala  aku, 

A  ua  hele  kuu  naau  mamuli  o  ko'u  mau  maka, 
Ina  ua  pili  ke  kina  i  kuu  mau  lima ; 

8  Alaila  e  lulu  no  au,  a  na  hai  e  ai ; 
A  e  uhukiia  kuu  mea  ulu. 

9  Ina  ua  hoowalewaleia  ko'u  naau  e  ka  wahine, 
Ina  ua  hoohalua  au  raa  ka  puka  o  ko'u  hoalauna ; 

10  Alaila  e  kaapalaoa  ka'u  wahine  na  hai, 
A  e  kulou  na  mea  e  maluna  ona. 

11  No  ka  mea,  he  hewa  nui  no  ia, 

A  he  lawehala  no  ia  imua  o  na  lunakanawai. 

12  No  ka  mea,  he  ahi  ia  e  hoopau  ana,  a  i  ka  make, 
A  e  uhuki  no  ia  i  ka'u  mea  loaa  a  pau. 

13  Ina  ua  hoowahawaha  au  i  ka  hoopono  ana  i  ka'u  kauwakane  a 

me  ka'u  kauwawahine, 
Ia  lakou  i  hoopaapaa  pu  ai  me  au ; 

14  Heaha  ka'u  e  hana  aku  ai  ke  ku  mai  ke  Akua  ? 

A  ke  hookolokolo  mai  ia,  heaha  ka'u  e  olelo  aku  ai  ia  ia? 

15  Aole  anei  ka  mea  nana  au  i  hana  iloko  o  ka  opu  i  hana  hoi 

ia  ia? 
I  hana  hoi  oia  ia  maua  iloko  o  ka  opu  hookahi  ? 

16  Ina  ua  hoole  au  i  ka  makemake  o  ka  poe  ilihune, 

A  ua  hoonawaliwali  i  na  maka  o  ka  wahinekanemake ; 

17  A  ina  ua  ai  au  i  ka'u  wahi  ai  iki,  owau  wale  no, 
A  i  ai  ole  hoi  ka  mea  makua  ole  ia  mea ; 

18  (No  ka  mea,  mai  kuu  wa  opio  mai,  ua  ulu  pu  ia  me  au  me  he 

makuakane  la, 
A  mai  ka  opu  mai  o  ko'u  makuwahine  ua  alakai  au  ia  ia;) 

19  Ina  ua  ike  au  i  ka  mea  e  make  ana  i  ke  kapa  ole, 
A  i  ka  mea  ilihune  me  ka  mea  uhi  ole ; 

20  Ina  ua  hoomaikai  ole  kona  puhaka  ia'u, 

A  ua  pumahana  ole  ia  i  ka  hulu  o  ka'u  poe  hipa ; 

21  Ina  ua  kau  aku  au  i  kuu  lima  maluna  o  ka  mea  makua  ole, 
I  ka  manawa  a'u  i  ike  ai  i  kuu  kokua  ma  ka  ipuka : 

22  Alaila  e  haule  iho  kuu  lima  mai  ka  poohiwi  aku, 
A  e  haki  kuu  lima  mai  ka  iwi  poohiwi  aku. 

23  No  ka  mea,  he  mea  weliweli  ia'u  ka  hoopai  ana  o  ke  Akua, 
A  no  kona  kiekie  aole  loa  au  i  hoomanawanui. 

24  Ina  ua  hoonoho  au  i  ke  gula  i  mea  e  lana'i  kuu  manao, 

Ina  olelo  aku  au  i  ke  gula  maikai,  Oia  kuu  mea  e  paulele  ai; 

25  Ina  ua  olioli  au  no  ka  nui  o  kuu  waiwai, 
A  no  ka  mea  nui  a  kuu  lima  i  loaa'i ; 

26  Ina  ua  ike  au  i  ka  la  i  kona  lilelile  ana, 
A  i  ka  mahina  i  kona  hele  aiai  ana ; 

27  A  ua  hoowalewale  malu  ia  ko'u  naau, 
I  honi  ai  kuu  lima  i  kuu  waha , 

28  He  hewa  no  hoi  ia  i  ka  lunakanawai ; 

No  ka  mea,  ua  hoole  aku  au  i  ke  Akua  maluna. 

29  Ina  ua  olioli  au  i  ka  make  ana  o  ka  mea  inaina  mai  ia'u, 
A  ua  hauoli  au  i  ka  loaa  aua  o  ka  hewa  ia  ia  : 

30  Aole !  aole  au  i  ae  aku  i  kuu  waha  e  hana  hewa, 
Ma  ke  noi  aku  i  ka  hooino  maluna  o  kona  uhane. 

31  Ina  i  olelo  ole  mai  na  kanaka  o  kuu  halelewa, 
Ina  e  loaa  ia  makou  kona  io !  aole  makou  e  maona. 

32  Aole  i  moe  mawaho  ka  malihini, 

Ua  wehe  ae  no  au  i  ko'u  puka  no  ka  mea  hele. 

33  Ina  ua  uhi  au  i  kuu  hala  e  like  me  ka  ke  kanaka, 
I  ka  huna  ana  i  kuu  hewa  iloko  o  kuu  poli ; 

34  Alaila  e  hoohilahilaia  au  imua  o  ka  aha  nui, 

A  na  ka  wahawaha  o  na  ohana  e  hooweliweli  ia'u, 
A  noho  malie  no  au,  a  hele  ole  iwaho  o  ka  puka. 

35  Ina  hoi  e  hoolohe  mai  kela  ia'u ! 

Eia  hoi  kuu  hoailona,  e  ekemu  mai  ka  Mea  mana  ia'u ! 
A  e  kakau  kuu  enemi  i  ka  palapala  hoopii ! 

36  He  oiaio  e  kau  aku  au  ia  mea  maluna  o  ko'u  poohiwi, 
E  nakii  au  ia  me  he  leialii  la  maluna  o'u. 

37  E  hai  aku  hoi  au  ia  ia  i  ka  heluna  o  kuu  mau  kapuwai ; 
Me  he  alii  la,  e  hookokoke  aku  au  ia  ia. 

38  Ina  e  uwe  kuu  aina  no'u, 

A  o  na  auwaha  hoi  ona  e  kanikau  mai ; 

39  Ina  ua  ai  au  i  kona  hua  me  ke  kala  ole, 
A  ua  hoomake  paha  i  na  haku  ona ; 

40  E  hoouluia  ka  laau  oioi  no  ka  palaoa, 
A  o  ka  zizauia  no  ka  bale. 

Ua  pau  ka  olelo  a  Ioba. 


MOKUNA  XXXII. 

Hoomaka  aku  o  Elihu  e  olelo  aku  ia  Ioba  a 
me  kona  niau  hoalauna. 

HOOKI  iho  la  keia  mau  kana- 
ka  ekolu  i  ka  olelo  aku  ia 
Ioba,  no  ka  mea,  ua  pono  ia  i 
kona  maka  iho. 

2  Alaila  hoaia  ka  inaina  o  Elihu 
ke  keiki  a  Barakela  o  ka  Buza,  no 
ka  ohana  a  Rama ;  ia  Ioba  i  hoaia'i 
kona  inaina,  no  kona  hoapono  ia  ia 
ibo  mamua  o  ke  Akua. 

3  I  kona  mau  hoalauna  ekolu  hoi 


ua  hoaia'i  kona  inaina,  no  ka  mea, 
aole  i  loaa  ia  lakou  ka  mea  e  eke- 
mu  aku  ai,  ua  hoahewa  no  nae  la- 
kou  ia  Ioba. 

4  A  ua  kali  aku  o  Elihu  ia  Ioba  i 
na  olelo,  no  ka  mea,  ua  oi  aku  ko 
lakou  mau  makahiki  mamua  ona. 

5  A  ike  aku  la  o  Elihu,  aohe  mea 
ma  ka  waha  o  keia  mau  kanaka 
ekolu  e  ekemu  aku  ai,  alaila  hoaia 
kona  inaina. 

6  Olelo  aku  la  o  Elihu,  ke  keiki 
a  Barakela  ka  Buza,  i  aku  la, 


He  hapa  ko'u  mau  la,  a  he  poe  kahiko  oukou  ; 
Nolaila  hopohopo  no  wau,  a  makau  hoi  i  ka  hoike  aku  i  ko'u 
manao  ia  oukou. 

7  I  iho  la  au,  E  olelo  mai  ka  poe  kahiko  e  pono  ai, 
A  e  hoike  ka  poe  nona  na  makahiki  he  nui  i  ka  naauao. 

8  He  oiaio,  o  ka  Uhane  no  iloko  o  ke  kanaka : 
A  o  ka  hanu  o  ka  Mea  mana  ua  hoonaauao  ia  ia. 

9  Aole  naauao  na  elemakule ; 
Aole  hoi  e  ike  ka  poe  kahiko  i  ka  hooponopono  ana. 

10  Nolaila  i  ibo  la  au,  E  hoolohe  mai  ia'u ; 
E  hoike  aku  no  hoi  au  i  ko'u  manao. 

11  Aia  hoi,  ua  kali  aku  au  i  ka  oukou  mau  olelo 
A  hoolohe  au  i  ko  oukou  hoomoakaka  ana, 
I  ka  manawa  i  imi  ai  oukou  i  na  olelo. 

12  A  ua  noonoo  au  i  ka  oukou, 
Aia  hoi,  aole  kekahi  o  oukou  i  pane  pono  aku  ia  Ioba, 
A  i  hoohee  aku  i  kana  olelo ; 

13  O  olelo  auanei  oukou, 
Ua  loaa  ia  makou  ke  akamai : 
Na  ke  Akua  i  hooauhee  ia  ia,  aole  na  ke  kanaka. 

14  Aole  ia  i  olelo  ku  e  mai  ia'u ; 
Aole  no  hoi  au  e  olelo  aku  ia  ia  me  ka  oukou  mau  olelo. 

15  Ua  pilipu  lakou,  aole  lakou  i  ekemu  hou  mai : 
A  hooki  iho  lakou  i  ka  olelo  ana. 

16  A  ua  kakali  aku  au,  (no  ka  mea,  aole  lakou  i  olelo  mai,  aka,  ku 

malie  iho  la,  aole  i  ekemu  hou  mai;) 

17  Owau  no  kekahi  e  olelo  aku  i  ka'u  wahi, 

E  hoike  aku  hoi  au  i  ko'u  nianao. 

18  No  ka  mea,  ua  piha  au  i  na  olelo, 

Ke  koi  mai  uei  ia'u  ka  uhane  iloko  o'u. 

19  Aia  hoi,  o  ko'u  opu  ua  like  ia  me  ka  waina  i  wehe  ole  ia ; 
E  nahae  auanei  ia  e  like  me  na  hue  ili  hou. 

20  E  olelo  aku  no  au,  i  oluolu  iho  ai  au ; 

E  wehe  ae  au  i  kuu  lehelehe,  a  e  ekemu  aku. 

21  Ke  noi  aku  nei  au,  mai  ae  mai  oukou  i  kuu  nana  ana  ma  ko  ke 

kanaka  helehelena, 
Aole  hoi  au  e  malimali  aku  i  ke  kanaka. 

22  No  ka  mea,  aole  au  i  ike  e  malimali  wale  aku ; 
E  lawe  koke  aku  ia'u  ko'u  Mea  nana  i  hana. 

MOKUNA  XXXIII. 

I  aku  la  o  Elihu  ia  Ioba  e  hoolohe  mai.  8  Hoohewa  aku  no  ia  ia  Ioba.  14  Hai  aku  no  ia  i 
ke  ao  ana  mai  o  ke  Akua  i  na  kanaka  ma  ka  moeuhune,  a  ma  na  popilikia,  a  ma  na  elele. 
31  Hea  aku  ia  Ioba  e  olelo  hou  mai,  a  i  ole  ia  e  hoolohe  mai  ia  ia. 

NOLAILA  ke  noi  aku  nei  au  ia  oe,  e  Ioba,  e  hoolohe  mai  i  ka'u 
mau  olelo, 
A  e  haliu  mai  i  ka'u  mau  huaolelo  a  pau. 

2  Aia  hoi,  ano,  ke  wehe  nei  au  i  kuu  waha, 
Ke  olelo  aku  nei  kuu  elelo  ma  kuu  waha. 

3  Ma  ka  pono  o  kuu  naau  ka'u  olelo  ; 

A  e  olelo  akaka  kuu  lehelehe  i  ka  naauao. 

4  Na  ka  Uhane  o  ke  Akua  owau  i  hana, 

Na  ka  hanu  hoi  o  ka  Mea  mana  owau  i  hoola. 

5  Ina  e  hiki  ia  oe  ke  ekemu  mai  ia'u, 

E  hooponopono  oe  imua  o'u,  e  kupaa. 

6  Aia  hoi,  no  ke  Akua  no  wau  e  like  me  oe ; 
Ua  hanaia  hoi  au  mai  ka  lepo  mai. 

7  Aia  hoi,  aole  ko'u  makau  e  hooweliweli  ia  oe, 
Aole  e  hookaumahaia  ko'u  lima  maluna  ou. 

8  He  oiaio,  ua  olelo  mai  oe  maloko  o  kuu  pepeiao, 
A  ua  lohe  au  i  ka  leo  o  kau  mau  olelo ; 

9  Ua  maemae  wau,  me  ka  hala  ole, 

Ua  maemae  wau,  aohe  hewa  iloko  o'u. 

10  Aia  hoi,  ua  imi  no  ia  i  na  mea  ku  e  ia'u, 
Ua  manao  mai  ia  ia'u  he  enemi  nona; 

11  Ua  hookomo  no  ia  i  kuu  mau  wawae  ma  ka  laau  kupee, 
Ua  hoohalua  no  ia  i  ko'u  mau  aoao  a  pau. 

12  Aia  hoi,  ma  keia  ua  pono  ole  oe; 

E  olelo  aku  au  ia  oe,  no  ka  mea,  ua  oi  ke  Akua  mamua  o  .' 
kanaka. 

13  No  ke  aha  la  oe  i  hakaka  pu  ai  me  ia  ? 

No  ka  mea,  aole  ia  i  hoike  mai  i  kana  mau  mea  a  pau. 

14  No  ka  mea,  hookahi  ka  ke  Akua  olelo  ana  mai, 
A  elua  hoi,  aole  nae  i  manaoia  oia. 

15  Ma  ka  moeuhane,  ma  ka  hihio  i  ka  po, 

I  ke  kau  ana  o  ka  hiamoe  nui  maluna  o  kanaka, 
I  ka  hiamoe  ana  maluna  o  kahi  moe; 

16  Alaila  wehe  ae  la  ia  i  na  pepeiao  o  kanaka, 
A  hoopaa  mai  ia  i  ke  ao  ana  o  lakou, 

17  I  hoololi  ai  ia  i  ka  ke  kanaka  hana, 

A  e  hookaa  i  ke  kiekie  mai  ke  kanaka  aku. 

18  Ua  hoopakele  no  ia  i  kona  uhane  mai  ka  luakupapau  mni, 
A  i  kona  ola  hoi  mai  ka  make  ana  i  ka  pahikaua. 

19  Ua  hoopaiia  oia  i  ka  eha  maluna  o  kona  wahi  moe, 
A  o  ka  haukeke  o  kona  mau  iwi,  ua  ikaika  ia. 

20  Ua  hoopailua  kona  naau  i  ka  berena, 
A  o  kona  uhane  i  ka  ai  maikai. 

21  Ua  hoopauia  kona  io  mai  ka  maka  aku, 

A  ua  ahuwale  mai  kona  mau  iwi  i  ike  ole  ia. 

22  Aua  hookokokeia  kona  uhane  i  ka  luakupapau, 
A  o  kona  ola  i  na  mea  hoopau. 

23  Ina  me  ia  he  anela,  he  hoikeolelo, 
Hookahi  noloko  mai  o  ke  tausani, 

E  hoike  aku  i  ke  kanaka  i  kona  pono ; 

24  A  aloha  mai  oia  ia  ia,  a  i  iho  la, 

E  hoopakele  ia  ia  mai  ka  iho  ana  i  ka  lua ; 
Ua  loaa  ia'u  ka  uku  hoola. 

25  E  hana  hou  ia  kona  io  me  ia  i  ka  wa  kamalii, 
E  hoi  hou  no  ia  i  na  la  o  kona  wa  opio : 

26  E  pule  aku  no  ia  i  ke  Akua,  a  e  oluolu  no  oia  ia  ia : 
A  e  ike  aku  ia  i  kona  maka  me  ka  hauoli ; 

A  e  hoihoi  aku  no  ia  no  ke  kanaka  i  kona  pono. 

27  E  nana  mai  no  ia  i  na  kanaka, 

A  e  olelo  iho  kekahi,  Ua  hewa  au, 

A  ua  hookahuli  au  i  ka  pono,  aole  nae  i  hooukuia  mai  au ; 

28  E  hoopakele  no  ia  i  kona  uhane  mai  ka  hele  ana  i  ka  lua, 
A  e  ike  kona  mau  maka  i  ka  malamalama. 

29  Aia  hoi,  o  keia  mau  mea  a  pau  i  hana  pinepine  ai  ke  Akua  me 

ke  kanaka, 

30  E  hoihoi  mai  i  kona  uhane  mai  ka  lua  mai, 

E  hooinalamalamaia  i  ka  malamalama  o  ka  poe  e  ola  ana. 

31  E  haliu  mai  oe,  e  Ioba,  e  hoolohe  mai  ia'u  : 
E  noho  malie,  a  na'u  e  olelo  aku. 

32  Ina  he  wahi  mea,  e  ekemu  mai  oe  ia'u, 

E  olelo  mai,  no  ka  mea  ke  makemake  nei  au  i  kou  hoaponoia. 

33  A  i  ole  hoi,  e  hoolohe  mai  oe  ia'u, 

E  noho  malie,  a  e  ao  aku  au  ia  oe  i  ka  noeau. 

MOKUNA   XXXIV. 

Hea  aku  o  Elihu  i  na  mea  naauao,  e  hoolohe  i  kana  olelo  ;  a  hoohewa  no  ia  Ioba.  10  Aole  e 
hiki  i  ke  Akua  ke  hana  hewa.  Pono  kana  hana  mai  i  na  kanaka.  81  Hoike  no  ia  i  ka 
pono  no  Ioba  e  hoohaahaa  imua  o  ke  Akua  a  hoohewa  aku  i  kana  olelo. 

AOLELO  aku  o  Elihu,  i  aku  la, 
2  E  hoolohe  mai  oukou  ia'u,  e  ka  poe  akamai, 
E  haliu  mai  i  ka  pepeiao  ia'u,  e  ka  poe  ike : 

3  No  ka  mea,  ke  hoao  nei  ka  pepeiao  i  na  olelo, 
E  like  me  ke  kileo  i  hoao  i  ka  ai. 

4  E  hoao  kakou  i  ka  hooponopono  no  kakou  iho ; 
E  ike  kakou  iwaena  o  kakou  i  ka  mea  maikai. 

5  No  ka  mea,  ua  i  mai  o  Ioba,  Ua  pono  wau : 
A  ua  lawe  aku  ke  Akua  i  kuu  hoaponoia. 

6  E  hoopunipuni  anei  au  i  kuu  pono  ? 
O  kuu  eha  me  ka  hala  ole,  aole  e  hoolaia. 

7  Owai  ke  kanaka  e  like  me  Ioba ; 
Ka  mea  inu  i  ka  olelo  hoino  me  he  wai  la, 

8  Ka  mea  e  hele  pu  ana  me  ka  poe  e  hana  ana  i  ka  hewa, 
E  hele  ana  hoi  me  na  kanaka  aia? 

9  No  ka  mea,  ua  i  mai  ia, 
Aohe  o  ke  kauaka  mea  e  pono  ai, 

I  kona  launa  pu  ana  me  ke  Akua. 

10  Nolaila  e  hoolohe  ia'u,  e  na  kauaka  naauao ; 
Aole  ke  Akua  e  hana  i  ka  hewa ; 

Aole  hoi  ka  Mea  mana  i  ka  pono  ole  : 

11  No  ka  mea,  ma  ka  hana  a  ke  kanaka  e  ukuia  mai  ai  oia, 
A  e  loaa  i  kela  kanaka  keia  kanaka  e  like  me  kona  aoao. 

12  He  oiaio  no,  aole  ke  Akua  e  haua  i  ka  hewa, 
Aole  hoi  ka  Mea  mana  e  hookahuli  i  ka  pono. 

13  Owai  ka  i  haawi  ia  ia  i  ka  honua  ? 

A  owai  ka  i  hoonoho  i  ko  ke  ao  nei  a  pau  ? 

14  Ina  e  kau  ia  i  kona  naau  maluna  o  ke  kanaka, 

A  e  lawe  aku  ia  i  kona  uhane  a  me  kona  ea  io  na  la ; 

15  E  make  pu  auanei  na  io  a  pau, 

A  e  hoi  hou  aku  ke  kanaka  i  ka  lepo. 

16  A  ina  he  naauao  kou,  e  hoolohe  mai  i  keia ; 
E  haliu  mai  i  ka  leo  o  ka'u  olelo. 

17  E  alii  auei  ka  mea  hoowahawaha  i  ka  pono  ? 
A  e  hoahewa  anei  oe  i  ka  mea  pono  loa  ? 

18  He  pono  anei  e  olelo  i  ke  alii,  He  hewa  kou  ? 
A  i  na'lii,  He  pono  ole  oukou  ? 

19  Pehea  hoi  ka  mea  maliu  ole  mai  i  ko  na'lii, 

Aole  hoi  ia  i  manao  i  ka  mea  waiwai  mamua  o  ka  ilihune? 
No  ka  mea,  o  lakou  a  pau  ka  hana  a  kona  lima. 

20  E  make  koke  no  lakou, 

Iwaena  o  ka  po  e  haalulu  na  kanaka,  a  e  nalo  aku ; 
A  e  laweia'ku  ka  poe  ikaika,  me  ka  lima  ole. 

21  No  ka  mea,  aia  no  kona  mau  maka  maluna  o  na  aoao  o  ke 

kanaka, 
A  ua  nana  no  i  kona  mau  kapuwai  a  pau. 

22  Aohe  pouli,  aohe  malu  make, 

Kahi  e  pee  ai  ka  poe  e  hana  ana  i  ka  hewa. 

23  No  ka  mea,  aole  ia  e  noonoo  nui  i  ka  ke  kanaka, 

E  kai  aku  ia  ia  imua  o  ke  Akua  ma  ka  hookolokolo  ana. 

24  E  ulupa  oia  i  na'lii  me  ka  noonoo  ole, 

A  e  hooku  i  na  mea  e  ae  ma  ko  lakou  hakahaka. 

25  Nolaila,  ua  ike  no  ia  i  ka  lakou  mau  hana, 

A  e  hookahuli  oia  ia  lakou  i  ka  po,  a  e  hehiia  lakou  ilalo. 

26  Hoopai  no  ia  ia  lakou,  no  ka  mea,  ua  hewa  lakou, 
Ma  kahi  o  ka  poe  e  nana  mai  ana ; 

27  No  ka  mea,  ua  huli  ae  lakou  mai  ona  aku  la, 
Aole  lakou  i  noonoo  i  kona  mau  aoao  a  pau. 

28  Nolaila,  e  hele  ka  uwe  ana  o  ka  mea  hune  io  na  la, 
A  ua  hoolohe  ia  i  ka  uwe  ana  o  ka  poe  i  hooluhiia. 

29  A  haawi  mai  ia  i  ka  maha,  owai  hoi  ke  hoopilikia  mai? 
A  huna  oia  i  kona  maka,  owai  ke  ike  aku  ia  ia  ? 

Pela  no  ka  lahuikanaka  a  me  ke  kanaka  hookahi : 

30  I  alii  ole  ai  ke  kanaka  aia, 
O  hihia  auanei  na  kanaka. 

31  He  pono  no  e  olelo  aku  oe  ī  ke  Akua, 

Ua  hoopaiia  wau,  aole  au  e  hana  hewa  hou  aku. 

32  O  ka  mea  a'u  i  ike  ole  ai  kau  e  ao  mai  ai  ia'u ; 
Ina  ua  hana  au  i  ka  hewa,  aole  au  e  hana  hou. 

33  Ma  kou  manao  anei  kana  e  uku  mai  ai,  no  kou  hoole  ana, 
Nau  no  e  koho,  aole  na'u  ? 

Nolaila  o  ka  mea  au  i  ike  ai,  e  olelo  mai  oe. 

34  O  na  kanaka  naauao  e  olelo  mai  ia'u, 

A  nie  ke  kanaka  akamai  e  hoolohe  mai  ia'u. 

35  Ua  olelo  mai  o  Ioba  me  ka  ike  ole, 

A  o  kana  mau  olelo,  aole  me  ka  naauao. 

36  O  kuu  makemake,  e  hoaoia  o  Ioba  a  i  ka  hopena, 
No  kana  mau  olelo  e  like  me  ka  na  kanaka  hewa. 

37  No  ka  mea,  ua  hookui  aku  ia  i  ka  lawehala  me  kona  hewa, 
Iwaena  o  kakou  ua  pai  i  kona  lima, 

A  ua  hoonui  i  kana  mau  olelo  ku  e  i  ke  Akua. 

MOKUNA  XXXV. 

Ao  hou  aku  o  Elihu  ia  Ioba  no  kona  hoapono  ia  ia  iho.  9  No  ka  hewa  o  ka  uwe  ana  o  ka 
poe  i  hooluhiia,  aole  e  hooloheia  mai.  14  Kauoha  aku  ia  ia  Ioba  e  hoomanawanui,  a  e  hi- 
linai  i  ke  Akua. 

OLELO  aku  la  hoi  o  Elihu,  i  aku  la, 
2  Ke  manao  nei  oe  he  pono  keia, 

0  kau  i  oielo  mai,  O  ko'u  pono,  ua  oi  mamua  o  ko  ke  Akua? 

3  No  ka  mea,  ua  ninau  mai  oe,  Heaha  ka  pono  no'u  ? 
Heaha  hoi  ko'u  pomaikai  no  kuu  hewa  ole  ana? 

4  Owau  ke  hoihoi  aku  ia  olelo  iou  la, 
A  i  kou  mau  hoalauna  me  oe. 

5  E  nana  ae  oe  i  ka  lani,  a  ike ; 

A  e  nana  i  na  ao,  ua  kiekie  lakou  mamua  ou. 

6  Ina  e  hana  hewa  oe,  heaha  kau  hana  ia  ia  ? 

Ina  e  hoonuiia  kou  mau  hala,  heaha  kau  e  hana'i  nana  ? 

7  Ina  ua  pono  oe,  heaha  kau  e  haawi  aku  ai  ia  ia  ? 
Heaha  kana  e  loaa'i  mai  kou  liuia  aku  ? 

8  No  ke  kanaka  e  like  me  oe  kou  hala, 
A  no  ke  keiki  a  ke  kanaka  kou  pono. 

9  Ke  uwe  ae  nei  ka  poe  kaumaha  no  ka  hooluhiia ; 

1  uwe  lakou  no  ka  lima  o  na  mea  koikoi. 

10  Aka,  aole  e  i  mai  kekahi, 
Auhea  ke  Akua  nana  au  i  hana, 

Ka  mea  i  haawi  mai  i  na  mele  olioli  i  ka  po ; 

11  O  ka  mea  i  ao   mai  ia  kakou  mamua  o  na  holoholona  o  ka 

honua, 
A  ua  hoonaauao  oia  ia  kakou  mamua  o  na  manu  o  ka  lewa? 

12  Malaila  lakou  e  uwe  ai,  aole  mea  i  ekemu  mai, 
No  ka  haaheo  o  ka  poe  hewa. 

13  He  oiaio,  aole  ke  Akua  e  hoolohe  mai  i  ka  mea  wahahee, 
Aole  ka  Mea  mana  e  nialiu  mai  ia. 

14  Ina  paha  e  olelo  oe,  aole  oe  i  ike  ia  ia, 

Imua  ona  ka  hooponopono,  nolaila  e  kali  aku  oe  ia  ia. 

15  Ano  hoi,  he  mea  ole  ka  hoopai  aua  o  kona  inaina, 
Aole  ia  e  haka  pono  mai  i  na  hewa  ; 

16  Nolaila  i  oaka  hewa  mai  ai  ko  Ioba  waha, 
He  hoonui  olelo  kana  me  ke  ike  ole. 

MOKUNA  XXXVI. 

Iloakaka  o  Elihu  i  ke  ano  o  ke  Akua  a  me  kana  mau  hana  i  ke  kanaka.    Ao  aku  no  Ul  18 
Ioba.    22  Aoīe  e  hoololiia  kona  mana,  a  he  pono  e  mahaloia  kana  mau  hana. 

OLELO  hou  aku  la  o  Elihu,  i  aku  la, 
2  E  ahonui  iki  mai  ia'u,  a  e  hoike  aku  au  ia  oe, 
No  ka  mea,  he  wahi  olelo  ka'u  i  koe  no  ke  Akua. 

3  E  lawe  mai  no  au  i  kuu  ike  mai  kahi  loihi  mai, 
A  e  hoapono  aku  au  i  kuu  mea  nana  i  hana. 

4  No  ka  mea,  aole  e  wahahee  ka'u  olelo ; 
O  ka  mea  hemolele  i  ka  ike,  oia  me  oe. 

5  Aia  hoi,  he  mana  ke  Akua,  aole  ia  e  hoowahawaha : 
He  mana  kona,  he  ikaika  ka  naauao. 

6  Aole  ia  e  hoopomaikai  i  ka  aia : 

Aka,  e  haawi  no  ia  i  ka  pono  no  na  ilihune. 

7  Aole  ia  e  lawe  ae  i  kona  mau  maka  mai  ka  poe  pono  aku ; 
Aia  no  ia  me  na'lii  maluna  o  ka  nohoalii ; 

A  e  hoonoho  paa  no  oia  ia  lakou,  i  kiekie  ai  lakou. 

8  A  ina  e  hoopaaia  lakou  i  na  kaulahao, 

A  e  hoopaaia  lakou  i  ke  kaula  o  ka  popilikia ; 

9  Alaila  hoike  no  ia  ia  lakou  i  ka  lakou  hana, 

A  me  ko  lakou  hewa,  no  ka  mea,  ua  hana  kiekie  lakou. 

10  Wehe  ae  no  ia  i  ko  lakou  pepeiao  no  ke  ao  ana, 
A  olelo  aku  e  huli  mai  lakou  mai  ka  hewa  mai. 

11  Ina  hoolohe  lakou,  a  malama  ia  ia, 

E  noho  lakou  i  ko  lakou  mau  la  me  ka  pomaikai, 
A  i  ko  lakou  mau  makahiki  me  ka  oluolu. 

12  Aka,  i  hoolohe  ole  lakou,  e  make  lakou  i  ka  pahikaua, 
A  e  make  lakou  iloko  o  ka  naaupo. 

13  A  o  ka  poe  aia  ma  ka  naau,  hoiliili  lakou  i  ka  inaina : 

Aole  lakou  e  kahea  aku,  i  ka  wa  e  hoopaa  aku  ai  oia  ia  lakou. 

14  E  make  no  lakou  i  ka  wa  ui, 

A  ua  pau  ko  lakou  oia  ana  iwaena  o  ka  poe  haumia. 

15  Hoopakele  no  ia  i  ka  mea  hune  i  kona  popilikia, 
A  wehe  ae  ia  i  ko  lakou  pepeiao  i  ka  wa  kaumaha. 

16  A  lawe  auanei  hoi  oia  ia  oe  mai  kahi  pilikia  a  kahi  akea, 
Ma  kahi  aohe  ona  pilikia  : 

A  o  ka  mea  e  kauia  ma  kou  papaaina,  e  piha  ia  i  ka  momona. 

17  Aka,  i  lawe  paha  oe  i  ka  hewa  o  ka  mea  aia, 

0  ka  hoohewa,  a  me  ka  hoopai  e  hahai  mai. 

18  No  ka  mea,  no  ka  huhu, 

[Ē  ao,]  o  lawe  aku  oia  ia  oe  me  ka  hahau  ana ; 
Alaila  aole  e  hiki  i  ka  panai  nui  ke  hoopakele  ia  oe. 

19  E  manao  anei  oia  i  kou  waiwai  ? 

Aole !  aole  ke  gula,  aole  hoi  na  mea  waiwai  a  pau. 

20  Mai  iini  oe  i  ka  po, 

1  ka  wa  i  okiia'i'na  kanaka  mai  ko  lakou  wahi. 

21  E  makaala,  mai  malama  oe  i  ka  hewa : 

No  ka  mea,  ua  koho  aku  oe  i  keia  mamua  o  ka  popilikia. 

22  Aia  hoi,  o  ke  Akua  ke  hookiekie  ma  kona  mana, 
Owal  ke  ao  aku  e  like  me  ia? 

23  Owai  la  i  kuhikuhi  aku  ia  ia  i  kona  aoao  ? 
Owai  la  ke  olelo  aku,  Ua  hana  oe  i  ka  hewa  ? 

24  E  hoomanao,  e  hoonui  aku  oe  i  kana  hana, 
Ka  mea  a  na  kanaka  i  ike  ai. 

25  E  ike  na  kanaka  a  pau  ia ; 

E  nana  ke  kanaka  mai  kahi  loihi. 

26  Aia  hoi,  he  nui  ke  Akua,  aole  kakou  i  ike, 

A  o  ka  heluna  o  na  makahiki  ona,  aole  e  huliia. 

27  No  ka  mea,  ua  hoopii  aku  ia  i  na  kulu  wai ; 
Ninini  iho  lakou  he  ua,  noloko  o  kona  ohu, 

28  Ka  mea  a  na  naulu  i  hookulukulu  iho  ai, 
A  ninini  nui  maluna  o  ke  kanaka. 

29  E  hoomaopopo  anei  kekahi  i  ka  hohola  ana  o  na  ao? 
A  me  ka  halulu  ana  o  kona  halelewa? 

30  Aia  hoi,  hohola  aku  no  ia  i  kona  malamalama  maluna  ono, 
A  uhi  no  ia  i  ka  hohonu  o  ke  kai. 

31  No  ka  mea,  ma  o  lakou  la  ke  hooponopono  nei  ia  i  na  kanaka ; 
Ke  haawi  nei  ia  i  ka  ai  a  nui  loa. 

32  Me  na  poho  lima  ke  uhi  no  ia  i  ka  uila, 
A  kauoha  aku  ia  ia  i  kona  wahi  e  kau  ai : 

33  I  kuhikuhi  aku  ia  ia  ia  i  kona  mau  makamaka; 
Aia  ka  ahu  ana  o  ka  huhu  maluna  o  ka  mea  hewa. 

MOKUNA  XXXVII. 

Hoonani  aku  o  Elihu  i  ka  mana  o  ke  Akua  i  hoikeia  ma  ka  hekili,  ka  uwila,  ka  hau,  ka  ua, 
ka  puahiohio.  14  O  kana  hana  ma  ia  mau  mea  aole  e  ike  maopopo  ia.  23  No  na  ano 
hemolele  o  ke  Akua,  he  pono  na  kanaka  e  makau  me  ka  hoohaahaa  imua  ona. 

NO  keia  mea  hoi  haalulu  kuu  naau, 
A  nauwe  ae  mai  kona  wahi  aku. 

2  E  hoolohe  pono  i  ka  poha  ana  o  kona  leo, 

A  me  ka  halulu  e  puka  ana  mai  kona  waha  mai. 

3  Malalo  o  ka  lani  a  pau  nana  no  ia  i  nou  aku, 
A  o  kona  malamalama  i  na  welau  o  ka  honua. 

4  Mahope  o  ia  mea,  poha  mai  ka  leo ; 
Hoohekili  mai  ia  me  kona  leo  mana ; 

Aole  ia  e  hoopaa  ia  lakou  i  loheia'i  kona  leo. 

5  Hoohekili  kupanaka  mai  la  ke  Akua  me  kona  leo ; 
Hana  no  ia  i  na  mea  nui,  aole  e  ike  maopopo  ia. 

6  No  ka  mea,  ua  i  aku  ia  i  ka  hau,  E  kau  ma  ka  honua, 
A  i  ka  ua  liilii,  a  me  ka  ua  nui  o  kona  ikaika. 

7  Hoopaa  aku  ia  i  ka  lima  o  na  kanaka  a  pau, 
I  ike  na  kanaka  a  pau  i  kana  hana. 

8  A  komo  na  holoholona  iloko  o  na  lua, 
A  noho  ma  ko  lakou  mau  wahi. 

9  Mai  ke  kukulu  hema  i  hele  mai  ka  puahiohio, 
A  mai  ke  kukulu  akau  ke  anu. 

10  Mai  ka  hanu  o  ke  Akua  i  haawiia  mai  ka  wai  paa : 
A  o  ka  palahalaha  o  na  wai,  ua  hoopaaia. 

11  O  ka  wa  malie  hoi,  ua  kipaku  ia  i  ke  ao : 
Ua  hoohehee  kona  malamalama  i  ka  ohu : 

12  A  ua  hoohuliia'ku  ia  a  puni  ma  kona  manao ; 

I  hana  aku  ai  lakou  i  na  mea  a  pau  ana  i  kauoha  mai  ai, 
Ma  ke  alo  o  ka  honua  a  puni. 

13  Ina  no  ka  laau  hahau,  ina  no  kona  aina, 
Ina  no  ke  aloha,  nana  no  ia  i  hoopuka  mai. 

14  E  hoolohe  mai  oe,  e  Ioba,  i  keia; 

E  ku  malie,  a  e  noonoo  i  na  hana  kupanaha  a  ke  Akua. 

15  Ua  ike  anei  oe  i  ka  hooponopono  ana  o  ke  Akua  ia  lakou, 
A  hoopuka  mai  i  ka  malamalama  o  kona  ao  ? 

16  Ua  ike  anei  i  na  kaupaona  ana  o  na  ao, 

I  na  hana  kupanaha  o  ka  mea  hemolele  i  ka  ike  ? 

17  A  pehea  hoi  i  mahana  ai  kou  kapa, 

I  ka  wa  i  hoomalie  mai  ai  oia  i  ka  aina  i  ka  makani  kukulu 
hema? 

18  E  hiki  anei  ia  oe  me  ia  ke  hohola  aku  i  ke  aouli, 
He  ikaika,  e  like  me  ke  aniani  i  hooheheeia? 

19  E  hoike  mai  oe  ia  makou  i  ka  mea  a  niakou  e  olelo  aku  ai  ia  ia ; 
Aole  makou  e  olelo  aku,  no  ka  pouli. 

20  E  haiia  aku  anei  ia  ia,  ke  olelo  aku  au  ? 

Ina  e  olelo  aku  ke  kanaka,  e  aleia  auanei  oia. 

21  Ano  aole  lakou  i  ike  i  ka  malamalama  alohilohi  iloko  o  na  ao 
A  hele  ae  ln  ka  makani  a  koomaemae  ia  lakou. 

22  Mai  ke  kukulu  akau  ke  alohilohi  gula  i  hele  mai  ai ; 
Aia  i  ke  Akua  ka  nani  weliweli. 

23  O  ka  Mea  maua,  aole  e  loaa  ia  kakou  ia ; 

Ua  hoonui  i  ka  ikaika,  a  i  ka  pono,  a  ua  nui  hoi  i  ka  lokomai- 

kai; 
Aole  ia  e  hookaumaha. 

24  A  makau  na  kanaka  ia  ia ; 

Aole  ia  e  maliu  mai  i  ka  poe  naauao  a  pau. 

MOKUNA  XXXVIII. 

Olelo  mai  o  Iehova  ia  Ioba.    4  Ma  kona  hoakaka  i  kana  mau  hana  nui,  a  ma  kana  malama 
ana  i  na  mea  a  pau,  ua  ao  mai  no  ia  ia  Ioba  i  kona  naaupo,  me  kona  nawaliwali. 

ALAILA  olelo  mai  o  Iehova  ia  Ioba  mailoko  mai  o  ka  puahio- 
hio,  i  mai  la, 

2  Owai  keia  e  hoopouli  ana  i  ka  oleloao, 
Ma  na  huaolelo  me  ka  ike  ole  ? 

3  E  kakoo  ano  i  kou  puhaka  me  he  kanaka  la; 

No  ka  mea,  e  ninau  aku  au  ia  oe,  a  e  hoike  mai  oe  ia'u. 

4  Mahea  oe  i  ko'u  hookumu  ana  i  ka  honua  ? 
E  hai  mai,  ina  ua  ike  oe  i  ka  naauao. 

5  Na  wai  la  i  kau  kona  mau  ana  ?  ua  ike  ka  oe ! 

A  owai  hoi  i  kau  aku  i  ke  kaula-ana  maluna  ona  ? 

6  Maluna  o  ke  aha  i  hoonohoia'i  kona  mau  kumu  ? 
Na  wai  la  i  hoonono  kona  pohaku  kihi ; 

7_I  ka  wa  i  mele  pu  ai  ua  hoku  ao, 
I  hooho  olioli  ae  hoi  na  keiki  a  pau  a  ke  Akua  ? 

8  Nawai  i  hoopuni  i  ke  kai  me  na  pani? 

I  kona  huaiia  mai  la  e  like  me  ka  puka  ana  ae  mailoko  mai  o  ka 
opu; 

9  I  kuu  kau  ana  i  ke  ao  i  kapa  nona ; 
A  i  ka  pouli  aaki  i  wahi  nona ; 

10  A  ua  hoopuni  aku  au  nona  i  kuu  mau  palena, 
A  ua  hoonoho  aku  i  na  kaola  a  me  na  pani, 

11  A  ua  i  aku,  Maanei  oe  e  hele  mai  ai,  aole  aku ; 
Maanei  hoi  e  hoopaleia  kou  mau  nalu  kiekie. 

12  I  kou  mau  la,  ua  kauoha  anei  oe  i  ke  kakahiaka, 
Ua  hoike  aku  oe  i  ka  wanaao  i  kona  wahi ; 

13  I  lalau  aku  ai  ia  i  na  welau  o  ka  honua, 

I  hookukeia'i  ka  poe  hewa  mai  ona  aku  ? 

14  Hoololi  ia  ia  iho  e  like  me  ka  wepa  no  ka  hoailona ; 

A  ku  ae  ia  mau  mea  iluna  e  like  me  ka  lole  aahu  maikai. 

15  A  ua  hooleia  ko  lakou  malamalama  mai  ka  poe  hewa  aku, 
A  o  ka  lima  o  ka  mea  ikaika  ua  haki. 

16  Ua  komo  anei  oe  i  na  kumu  o  ke  kai  ? 
A  ua  hele  ae  i  ka  imi  ana  i  ka  hohonu  ? 

17  Ua  Weheia  anei  ia  oe  na  puka  o  ka  make  ? 

A  ua  ike  anei  oe  i  na  puka  o  ka  malu  make  ? 

18  Ua  hoomaopopo  anei  oe  i  ka  palahalaha  o  ka  honua? 
E  hai  mai,  ina  ua  ike  oe  ia  mea  a  pau. 

19  Mahea  ke  ala  kahi  e  noho  ai  ka  malamalama  ? 
A  o  ka  pouli  mahea  kona  wahi  ? 

20  I  kaikai  aku  oe  ia  ia  raa  kona  palena, 
A  i  ike  aku  oe  i  na  ala  o  kona  hale. 

21  Ua  ike  anei  oe  ia,  no  ka  mea,  ua  hanau  oe  ia  manawa? 
A  no  ka  mea,  ua  nui  loa  kou  mau  la  ? 

22  Ua  komo  anei  oe  i  na  hale  ahu  o  ka  hau  ? 

A  ua  ike  anei  oe  i  ke  ahu  ana  o  ka  huahekili, 

23  Ka  mea  a'u  i  malama'i  no  ka  manawa  popilikia, 
No  ka  la  hoouka  a  me  ke  kaua  ? 

24  Ma  ke  ala  hea  i  mahele  ai  ka  malamalama  ? 

A  i  huai  mai  ka  makani  hikina  maluna  o  ka  honua? 

25  Owai  la  i  mahele  i  ka  auwai  no  ka  huai  ana  o  ka  wai, 
A  i  ke  ala  no  ka  uwila  o  ka  hekili ; 

26  E  hooua  mai  maluna  o  ka  aina  kanaka  ole ; 
Ma  ka  waonahele  kahi  kanaka  ole ; 

27  E  hoopiha  i  kahi  neoneo,  a  me  kahi  nahele  hooneoneo  ia, 
E  hooulu  mai  i  ka  mauu  e  puka  mai  ana  ? 

28  He  makuakane  anei  ko  ka  ua? 
Owai  hoi  i  hoohanau  i  na  kulu  hau  ? 

29  Noloko  mai  o  ka  opu  owai  i  puka  mai  ai  ka  waipaa  ? 
A  o  ka  haupaa  o  ka  lani,  nawai  i  hoohanau  ? 

30  Ua  hunaia  na  wai  me  he  mea  la  malalo  o  ka  pohaku, 
A  o  ka  ili  o  ka  hohonu  ua  hoopaaia. 

31  E  hiki  anei  ia  oe  ke  hoopaa  i  na  mea  paa  o  na  Huhui, 
A  e  kala  ae  paha  i  na  mea  paa  o  Oiiona  ? 

32  E  hiki  anei  ia  oe  ke  hoopuka  mai  i  Masarota  i  kona  manawa  ? 
A  e  alakai  paha  i  ka  Bea  nui  me  kana  mau  keiki  ? 

33  Ua  ike  anei  oe  i  na  kanawai  o  ka  lani  ? 

E  hiki  anei  ia  oe  ke  hoopaa  i  kona  alii  ana  maluna  o  ka  honua  ? 

34  E  hiki  anei  ia  oe  ke  hookiekie  i  kou  leo  iluna  i  ke  ao, 
I  uhi  mai  ai  na  wai  nui  ia  oe  ? 

35  E  hiki  anei  ia  oe  ke  hoouna  aku  i  na  uwila,  a  hele  aku  lakou, 
A  e  olelo  mai  lakou,  Eia  makou  ? 

36  Owai  la  ka  i  hoo  i  ke  akamai  i  ko  loko, 
Owai  hoi  i  haawi  i  ka  naauao  no  ka  naau  ? 

37  Owai  la  ka  mea  hiki  ke  helu  i  na  ao  ma  kona  akamai  ? 
A  o  na  hue  o  ka  lani,  owai  ka  mea  i  ninini  ? 

38  I  ka  wa  i  lilo  ai  ka  lepo  i  mea  paa, 
A  pipili  na  papaa  lepo  ? 

39  E  hoohalua  anei  oe  i  ka  mea  ai  na  ka  liona  ? 
A  hoomaona  i  ka  pololi  ana  o  na  liona  opio, 

40  I  ka  wa  i  moemoe  ai  lakou  iloko  o  ko  lakou  mau  lua, 
A  noho  lakou  ma  kahi  huna,  no  ka  hoohalua  ana  ? 

41  Owai  la  ka  i  hoomakaukau  na  ke  koraka  i  kana  ai, 
I  ka  wa  i  uwe  ai  kana  mau  keiki  i  ke  Akua, 

A  ua  auwana  no  ka  nele  i  ka  ai  ? 

MOKUNA  XXXIX. 

Hoike  mai  ke  Akua  i  kona  mana,  a  me  ka  nawaliwali,  a  me  ka  naaupo  o  ke  kanaka. 

UA  ike  anei  oe  i  ka  wa  e  hanau  ai  na  kao  hihiu  o  ka  pali  ? 
Ua  malama  anei  oe  i  ka  hanau  ana  o  na  dia? 

2  E  hiki  anei  ia  oe  ke  helu  i  na  malama  o  ko  lakou  koko'ana  ? 
A  ua  ike  anei  oe  i  ka  wa  e  hanau  ai  lakou  ? 

3  Kulou  iho  no  lakou,  hanau  mai  i  ka  lakou  mau  keiki, 
I  ka  wa  i  pau  ai  ko  lakou  nahunahu  ana. 

4  Ua  ikaika  ka  lakou  poe  keiki, 

Nui  ae  la  lakou,  ma  ka  waonahele ; 

Hele  aku  lakou  aole  e  hoi  hou  mai  io  lakou  la. 

5  Owai  la  ka  i  hookuu  wale  aku  i  ka  hoki  hihiu  ? 
Owai  hoi  ka  i  kala  ae  i  na  mea  paa  o  ka  hoki  hihiu  ? 

6  O  kona  hale  ka  waonahele  a'u  i  hana'i. 
A  o  kahi  panoa  kona  noho  ana. 

7  Akaaka  no  ia  i  ka  haunaele  o  ke  kulanakauhale, 
Aole  ia  e  hoolohe  i  ka  wawa  o  ke  kahu  holoholona. 

8  O  ka  mea  i  loaa  o  na  mauna,  oia  kana  ai, 
A  imi  no  ia  i  na  mea  uliuli  a  pau. 

9  E  ae  mai  anei  ka  reema  e  hookauwa  nau, 
E  noho  no  ia  ma  kou  wahi  hanai  ? 

10  E  hiki  ia  oe  ke  hoopaa  i  ka  reema  ma  ke  auwaha  me  kona  kaula  ? 
E  hana  anei  ia  i  na  awawa  me  ka  oopalau  mahope  ou  ? 

11  E  hilinai  anei  oe  ia  ia  no  ka  nui  o  kona  ikaika  ? 
E  waiho  anei  oe  i  kau  hana  ia  ia  ? 

12  E  manao  anei  oe  ia  ia  i  hoihoi  mai  ia  i  kau  ai. 
A  e  hooiliili  i  kau  hua  palaoa  ? 

13  O  ka  eheu  o  ka  iana  ke  hele  wikiwiki ; 

He  eheu  anei  a  he  hulu  kona  e  like  me  ko  ka  setoreka  ? 

14  No  ka  mea,  waiho  no  ia  i  kona  hua  iloko  o  ka  honua, 
A  hoopumehana  ia  lakou  ma  ka  lepo, 

15  A  hoopoina  no  ia  e  hoopepe  auanei  ka  wawae  ia  lakou, 
A  o  ka  holoholona  hihiu  o  ke  kula  e  hehi  iho  ia  lakou. 

16  Ua  hana  paakiki  aku  ia  i  kana  mau  keiki,  me  he  mea  la  aole 

nana; 
He  make  hewa  kona  luhi,  a  he  makau  ole  nae. 

17  Na  ke  Akua  no  ia  i  hoonele  i  ke  akamai, 
Aole  hoi  ia  i  haawi  ia  ia  i  ka  naauao. 

18  Aka,  i  ka  wa  i  hooholo  ai  oia  ia  ia  iho, 

Ua  akaaka  no  ia  i  ka  lio  a  me  kona  mea  hooholo. 

19  Ua  haawi  anei  oe  i  ka  ikaika  no  ka  lio  ? 

Ua  hoaahu  anei  oe  i  kona  a-i  i  ka  hulu  haalulu  ? 

20  E  hiki  anei  ia  oe  ke  hoolele  ia  ia  e  like  me  ka  uhini? 
A  kona  hau  nui  ana,  he  mea  weliweli  ia. 

21  Helu  no  oia  ma  ke  awawa,  a  olioli  ikaika : 
Hele  aku  e  halawai  me  ka  mea  kaua. 

22  Ua  akaaka  no  ia  i  ka  makau,  aole  haalulu ; 
Aole  ia  e  huli  ae  mai  ka  pahikaua  aku. 

23  Nakeke  ke  aapua  ia  ia, 

0  ka  maka  o  ka  ihe  a  me  ka  pahi. 

24  Me  ka  hau  ana  a  me  ka  huhu,  ua  ale  no  ia  i  ka  aina : 
Aole  ia  e  ku  malie  i  ka  wa  e  kani  ai  ka  pu. 

25  I  waena  o  na  pu  kani,  i  iho  la  ia,  Ha,  ha ! 
A  honi  aku  la  ia  i  ke  kaua  ma  kahi  loihi, 

1  ka  uwa  ana  o  na  luna,  a  me  ka  hooho  kaua. 

26  Na  kou  naauao  anei  e  lele  aku  ka  nisu, 

Hohola  aku  no  ia  i  kona  mau  eheu  ma  ke  kukulu  hema  ? 

27  Na  kau  kauoha  anei  i  lele  ae  iluna  ka  aeto, 
A  e  kau  i  kona  puuana  ma  kahi  kiekie  ? 

28  Ma  ka  pali  no  ia  i  noho  ai  a  hoomau  ai, 
Maluna  o  kahi  oioi  o  ka  pohaku,  a  ma  kahi  paa. 

29  Malaila  mai  no  ia  i  imi  ai  i  ka  mea  pio, 
A  nana  ae  koua  maka  i  kahi  loihi. 

30  O  kana  poe  keiki,  inu  lakou  i  ke  koko ; 
A  ma  kahi  o  na  heana,  malaila  no  oia, 

MOKUNA  XL. 

Kahea  mai  o  Iehova  ia  Ioba  e  olelo  mai.  '6  Hookaahaa  o  Ioba  ia  ia  iho.  6  Olelo  mai  o 
k'hova  ia  Ioba  e  hoike  mai  ia  ma  na  hana  mana,  e  hiki  no  ia  ia  ke  hoola  ia  ia  iho.  15  Hoi- 
keia  ka  mana  o  ke  Akua  ma  ka  holoholona  nui  ana  i  hanu'i. 

LELO  mai  hoi  o  Iehova  ia  Ioba,  i  mai  la, 
2  O  ka  mea  hoopaapaa  i  ka  Mea  mana,  e  ao  mai  anei  ia  ia  ia? 

O  ka  mea  e  ao  mai  i  ke  Akua,  nana  no  e  ekemu  mai. 

3  1T  Alaila,  olelo  aku  o  Ioba  ia  Iehova,  i  aku  la, 

4  Aia  hoi,  ua  inoino  wau ; 

Heaha  ka'u  e  ekemu  aku  ai  ia  oe  ? 

E  kau  aku  au  i  kuu  lima  maluna  o  kuu  waha. 

5  Hookahi  ka'u  olelo  ana,  aka,  aole  au  e  ekemu  hou ; 
A  elua  hoi,  aka,  aole  au  e  olelo  hou  aku. 

6  1  Alaila  olelo  mai  o  Iehova  ia  Ioba  mailoko  mai  o  ka  puahio- 

hio,  i  mai  la, 

7  E  kakoo  oe  ano,  me  he  kanaka  la,  i  kou  puhaka : 
E  ninau  aku  au  ia  oe,  a  hoike  mai  oe  ia'u. 

8  E  hoole  anei  hoi  oe  i  ko'u  pono  ? 

E  hoahewa  anei  oe  ia'u,  i  hoaponoia'i  oe? 

9  He  lima  anei  kou  e  like  me  ko  ke  Akua? 

E  hiki  anei  ia  oe  ke  hoohekili  me  ka  leo  e  like  me  kona  ? 

10  E  hoonani  oe  ano  ia  oe  iho  me  ka  hanohano  a  me  ke  kiekie ; 
E  hoaahu  hoi  ia  oe  iho  i  ka  nani  a  me  ka  mahalo. 

11  E  hookuu  aku  oe  i  kou  huhu  ikaika : 

A  nana  aku  i  ka  mea  kiekie  a  pau,  a  hoohaahaa  ia  ia. 

12  E  nana  aku  i  ka  mea  haaheo  a  pau,  a  e  hookulou  ia  ia ; 
A  e  hehi  iho  ilalo  i  ka  poe  hewa  ma  ko  lakou  wahi. 

13  E  hoonalo  pu  ia  lakou  iloko  o  ka  lepo ; 
E  uhi  i  ko  lakou  maka  i  ka  pouli. 

14  Alaila  e  hooia  aku  au  ia  oe, 

E  hiki  no  i  kou  lima  akau  ke  hoola  ia  oe  iho. 

15  1f  E  nana  ano  i  ka  behemo,  ka  mea  a'u  i  hana'i  me  oe ; 
Ua  ai  no  ia  i  ka  weuweu  e  like  me  ka  bipi. 

16  Aia  hoi,  ano,  o  kona  ikaika  ma  kona  puhaka, 
O  kona  mana  hoi  ma  na  wahi  paa  o  kona  opu. 

17  Ua  kunini  no  ia  i  kona  huelo  me  he  laau  kedera  la, 
O  na  olona  o  kona  uha  ua  ulana  pu  ia. 

18  O  kona  mau  iwi  me  na  auka  keleawe, 

O  kona  mau  iwi,  ua  like  me  na  auka  hao. 

19  Oia  ke  pookela  o  na  hana  a  ke  Akua ! 

O  ka  mea  nana  ia  i  hana,  haawi  no  ia  i  pahikaua  nana. 

20  Ua  hoohua  mai  na  mauna  i  ka  ai  nana, 

A  malaila  na  holoholona  a  pau  o  ke  kula  i  paani  ai. 

21  Moe  iho  no  ia  malalo  o  na  laau  malu, 
Maloko  o  kahi  nalo  o  ka  ohe  a  me  ke  kiolepo. 

22  Uhi  iho  la  na  laau  malu  ia  ia  me  ko  lakou  malu ; 
A  puni  mai  ia  ia  na  wilou  o  ke  kahawai. 

23  Aia  hoi,  huai  mai  ka  muliwai,  aole  ia  i  holo  aku, 

Noho  malie  no  ia  i  ka  wa  i  huai  mai  ai  o  Ioredane  i  kona  waha. 

24  Imua  o  kona  mau  maka  e  hopu  anei  kekahi  ia  ia  ? 
A  e  hoopuka  aku  i  kona  ihu  i  ka  lou  ? 

MOKUNA  XLI. 

Ka  mana  o  ke  Akua  i  hoikeia  mai  e  ka  leviatana. 
*  HOOPAA  anei  oe  i  ka  leviatana  me  ka  makau  ? 

A  e  kaomi  i  kona  alelo  me  ke  aho  ? 
E  hiki  anei  ia  oe  ke  hookomo  i  ke  kaula  kaluha  i  kona  ihu? 
A  me  ka  makau  e  hoolou  i  kona  iwia? 
E  hoomahuahua  anei  ia  i  ka  nonoi  ana  ia  oe  ? 
E  olelo  anei  ia  i  na  mea  hooluolu  ia  oe  ? 
A  hoopaa  anei  ia  i  ka  berita  me  oe  ? 
E  lawe  anei  oe  ia  ia  i  kauwa  mau  loa  ? 
684 


MOKUNA  XLI. 

5  E  paani  pu  anei  oe  me  ia  me  he  manu  la  ? 

E  hoopaa  anei  oe  ia  ia  no  kou  poe  wahine  opio  ? 

6  E  hana  anei  na  makamaka  ia  ia  i  mea  ahaaina? 
E  mahele  anei  lakou  ia  ia  iwaena  o  ka  poe  knai  ? 

7  E  hiki  anei  ia  oe  ke  hoopiha  i  kona  ili  i  na  mea  oi  ? 
I  kona  poo  hoi  i  ua  o-ia? 

8  E  kau  oe  i  kou  lima  maluna  ona, 

E  hoomanao  i  ke  kaua,  a  e  hooki  iho. 

9  Aia  hoi,  o  ka  manao  e  paa  aku  ia  ia  ua  make  hewa : 
Aole  anei  e  hina  ilalo  ka  mea  e  nana  aku  ana  ia  ia  ? 

10  Aohe  mea  aa  e  hoala  ia  ia: 

A  owai  la  hoi  ka  mea  e  hiki  ke  ku  imua  o'u  ? 

11  Owai  ka  i  hana  mua  mai  na'u,  a  e  uku  aku  au  ? 
O  na  mea  a  pau  malalo  o  ka  lani,  no'u  ia. 

12  Aole  au  e  huna  i  kona  mau  lala, 

Aole  hoi  i  ka  ikaika  a  me  ka  nani  o  kana  mea  kaua. 

13  Owai  ka  mea  e  wehe  ae  i  ke  alo  o  kona  kapa? 
Owai  ka  mea  e  komo  iloko  o  kona  mau  a  palua? 

14  Owai  ka  mea  e  wehe  ae  i  na  pani  o  kona  maka? 

0  kona  mau  niho  a  puni  he  mea  weliweli  ia. 

15  O  kona  haaheo,  o  kona  mau  palekaua  paa  no  ia, 

1  hoopiliia  i  ka  mea  kapili  paa. 

16  Ua  pili  kekahi  i  kekahi, 

Aole  e  komo  ka  makani  iwaena  o  lakou. 

17  Ua  pili  pu  kekahi  me  kekahi, 

Ua  hui  pu  ia  lakou,  aole  e  hiki  ke  hookaawaleia'e. 

18  Ma  kona  kiha  ana  alohi  mai  la  ka  malamalama, 

O  kona  mau  maka  ua  like  me  na  lihilihi  o  ke  kakahiaka. 

19  Mailoko  mai  o  kona  waha  hele  aku  na  lapalapa, 
A  lele  aku  na  huna  ahi. 

20  Mailoko  mai  o  kona  mau  pukaihu  puka  aku  ka  mahu, 
E  like  me  ko  ka  ipuhao  wela,  a  me  ka  ipuhao  lapalapa. 

21  Hoa  aku  kona  hanu  i  na  lanahu, 

A  mai  kona  waha  puka  aku  ka  lapalapa. 

22  Maloko  o  kona  a-i  ke  noho  la  ka  ikaika, 
A  lelele  ka  weliweli  imua  ona. 

23  O  na  wahi  lewalewa  o  kona  io  ua  pilipaaia, 
Ua  paa  ia  ia,  aole  e  hoonaueia. 

24  O  kona  naau  ua  paa,  me  he  pohaku  la, 

A  ua  paakiki  e  like  me  ka  pohaku  lalo  o  ka  wili. 

25  I  kona  ea  ana  iluna,  makau  ka  poe  ikaika; 
No  ka  weliweli  pihoihoi  lakou. 

26  O  ke  kau  ana  o  ka  pahikaua  ia  ia  aole  ia  e  paa : 
O  ka  pahi  o,  o  ka  ihe,  a  me  ka  pololu. 

27  Ua  manao  no  ia  i  ka  hao  he  like  ia  me  ka  mauu  maloo, 
A  i  ke  keleawe  me  he  laau  popopo  la. 

28  Aole  e  hiki  i  ka  pua  pana  ke  hooauhee  ia  ia : 
O  na  pohaku  o  ka  maa,  ua  like  ia  me  ka  opala. 

29  Ua  manaoia  ka  newa  e  like  me  ka  opala ; 
Ua  akaaka  no  ia  i  ka  naue  ana  o  ka  ihe. 

30  Malalo  ona  na  apana  ipu  lepo : 

Hohola  aku  ia  i  ka  mea  oi  maluna  o  ka  lepo. 

31  Hoopohapoha  no  ia  i  ka  hohonu,  me  he  ipuhao  la: 
Hana  no  ia  i  ke  kai  me  he  ipu  mea  hamo  la. 

32  Waiho  no  ia  i  ala  malamalama  mahope  ona; 
Ua  manaoia  ka  hohonu,  he  poohina. 

33  Aohe  mea  like  maluna  o  ka  honua, 
Ka  mea  i  hanaia  me  ka  makau  ole. 

34  Nana  mai  no  ia  i  na  mea  kiekie  a  pau ; 
Oia  ke  alii  maluna  o  ka  poe  haaheo  a  pau. 

MOKUNA  XLIĪ. 

Hoohaahaa  o  Ioba  imua  o  ke  Akua.  7  Hoapono  ke  Akua  ia  Ioba,  a  hoohewa  i  kona  mau 
makamaka,  a  kaumaha  aku  lakou  i  na  mohai,  a  pule  aku  o  Ioba  no  lakou.  9  Hoololi  ae 
ke  Akua  i  ko  Ioba  pio  ana,  a  hoomahuahua  i  konawaiwai.  13  O  kana  poe  keiki.  16  O 
kona  mau  makahiki,  a  o  kona  make. 

\ LAILA  olelo  o  Ioba  ia  Iehova,  i  aku  la, 
x\_    2  Ua  ike  no  au,  e  hiki  no  ia  oe  na  mea  a  pau ; 
Aohe  manao  ou  e  pono  ke  keakeaia. 

3  Owai  ka  mea  e  hoopouli  ana  i  ka  olelo  ao  me  ka  ike  ole  ? 
Nolaila,  ua  hai  aku  au,  aole  au  i  noonoo  pono ; 

Na  mea  kupanaha,  aole  au  i  ike. 

4  Ke  uoi  aku  nei  au  ia  oe  e  hoolohe  mai,  a  na'u  e  olelo  aku  ; 
E  ninau  aku  au  ia  oe,  a  e  hoike  mai  oe  ia'u. 

5  Ua  lohe  au  ia  oe  ma  ka  lohe  pepeiao, 
Aka,  ano,  ke  ike  nei  ko'u  maka  ia  oe. 

6  Nolaila  ke  hoowahawaha  nei  au  ia'u  iho, 

Ke  mihi  hoi  au  iloko  o  ka  lepo  a  me  ka  lehu. 


7  1"  A  mahope  o  ka  Iehova  olelo 
ana'ku  i  keia  mau  olelo  ia  Ioba, 
olelo  mai  la  o  Iehova  ia  Elipaza, 
no  Temana,  Ua  hoaia  ko'u  huhu 
ia  oe,  a  i  kau  mau  hoalauna  elua : 
no  ka  mea,  aole  oukou  i  olelo  mai 
no'u  i  ka  mea  pono,  e  like  me 
ka'u  kauwa,  o  Ioba. 

8  Ano  hoi,  e  lawe  oukou  no  ou- 
kou  iho  i  ehiku  bipikaue,  a  i  ehi- 
ku  hipakane,  a  e  hele  aku  i  ka'u 
kauwa  ia  Ioba,  a  e  kaumaha  i  mo- 
haikuni  no  oukou ;  a  e  pule  aku  o 
Ioba  ka'u  kauwa  no  oukou;  no 
ka  mea,  oia  ka'u  e  maliu  ai,  o  ha- 
na  aku  au  ia  oukou  e  like  me  ka 
oukou  lapuwale ;  no  ka  mea,  aole 
oukou  i  olelo  mai  no'u  i  ka  mea 
pono  e  like  me  ka'u  kauwa,  o 
Ioba. 

9  A  o  Elipaza  no  Temana,  o  Bile- 
dada  no  Suha,  a  me  Zopara  no 
Naama,  hele  aku  la  lakou,  a  hana 
aku  e  like  me  ka  Iehova  i  kauoha 
mai  ai  ia  lakou :  a  maliu  mai  o  īe- 
hova  ia  Ioba. 

10  A  hoololi  ae  la  o  Iehova  i  ke 
pio  ana  o  Ioba,  i  ka  manawa  i  pu- 
le  aku  ai  ia  no  kona  mau  hoalau- 
na :  a  haawi  palua  aku  la  o  Ieho- 
va  i  ka  Ioba  mau  mea  a  pau. 

11  Alaila  hele  mai  io  Ioba  la 
kona  mau  hoahanau  a  pau,  a  me 
kona  mau  kaikuwahine  a  pau,  a 

me  kona  poe  ike  a  pau  mamua,  a 
ai  pu  iho  la  lakou  me  ia  i  ka  ai  ma 
kona  hale;  a  uwe  lakou  ia  ia,  a 
hooluolu  aku  ia  ia  no  na  mea  ino 
a  pau  a  Iehova  i  lawe  mai  ai  ma- 
lunaona;  a  haawi  aku  kela  kana- 
ka  keia  kanaka  ia  ia  i  wahi  kala,  a 
o  kela  kanaka  keia  kanaka  i  wahi 
apo  gula. 

12  A  hoomaikai  o  Iehova  i  ka 
hope  o  Ioba,  mamua  o  kona  mua: 
no  ka  mea,  he  umikumamaha  ana 
tausani  hipa,  he  aono  tausani  ka- 
melo,  a  hookahi  tausani  kaulua  bi- 
pi,  a  hookahi  tausani  hoki  wahine. 

13  Ehiku  hoi  ana  mau  keikika- 
ne,  a  ekolu  kaikamahine. 

14  A  kapa  aku  la  ia  i  ka  inoa  o  ka 
mua,  o  Iemima ;  a  i  ka  inoa  o  ka 
lua,  o  Kezia ;  a  i  ka  inoa  o  ke  ko- 
lu,  o  Kerenehapuka. 

15  Aole  i  loaa  na  wahine  maikai 
e  like  me  na  kaikamahine  a  Ioba 
ma  ka  aina  a  pau ;  a  haawi  aku  ko 
lakou  makuakane  i  hooilina  ma- 
waena  o  ko  lakou  mau  hoahanau. 

16  A  mahope  o  keia,  ola  iho  la 
o  Ioba  i  na  makakiki  hookahi 
haneri  a  me  ke  kanaha,  a  ike  aku 
la  ia  i  kana  mau  keiki,  a  me  na 
keiki  a  kana  mau  keiki,  i  eha  naau 
hanauna. 

17  A  make  iho  la  o  Ioba,  he  ele- 
makule,  a  he  nui  kona  mau  la. 


KA    BUKE 

o 

NA  HALELU 


HALELU  I. 

POMAIKAI  ke  kanaka  i  hele  ole  ma  ke  aoia  o  ka  poe  aia, 
I  ku  ole  hoi  ma  ka  aoao  o  ka  poe  hewa, 
I  noho  ole  hoi  ma  ka  noho  o  ka  poe  haakei. 

2  Aka,  ma  ke  kanawai  o  Iehova  kona  olioli ; 

A  ma  kona  kanawai  oia  i  manao  ai  i  ke  ao  a  me  ka  po. 

3  E  like  no  ia  me  ka  laau  i  kanuia  ma  na  kahawai, 
I  hoohua  mai  i  kona  hua  i  kona  manawa; 

A  o  kona  lau  hoi  aole  e  mae ; 

A  o  kona  mea  e  hana'i  e  pono  ana  no  ia. 

4  Aole  hoi  e  like  me  neia  ka  poe  aia ; 

Aka,  ua  like  ia  me  ka  opala  i  puehu  i  ka  makani. 

5  Nolaila,  aole  e  ku  ana  ka  poe  aia  ma  ka  hookolokolo  ana, 
Aole  hoi  ka  poe  hewa  iloko  o  ka  ka  poe  pono  anaina. 

6  No  ka  mea,  ua  ike  mai  la  o  Iehova  i  ka  aoao  o  ka  poe  maikai ; 
Aka  hoi,  o  ka  aoao  o  ka  poe  hewa,  e  make  ana  no  ia. 

HALELU  II. 

NO  ke  aha  la  e  kupikipikio  ai  ko  ka  aina  e  ? 
A  e  noonoo  ai  ka  poe  kanaka  i  ka  mea  lapuwale  ? 

2  Ua  ku  e  aku  na'lii  o  ka  honua, 
Ua  ohumu  pu  aku  no  hoi  na  luna, 
Ia  Iehova,  a  i  kona  Mea  i  poniia, 

3  E  moku  aku  kakou  i  ka  laua  mau  mea  paa, 

A  e  hoolei  aku  hoi  mai  o  kakou  aku  nei  i  ka  laua  mau  kaula. 

4  O  ka  Mea  e  noho  ana  maka  lani,  e  aka  mai  no  ia  : 
A  e  hoomahua  mai  no  hoi  o  ka  Haku  ia  lakou. 

5  Alaila  e  olelo  mai  oia  ia  lakou  i  kona  inaina, 

A  e  hoomakaua  mai  hoi  ia  lakou  i  kona  huhu  nui. 

6  Ua  poni  ae  nei  au  i  ka'u  Alii  maluna  o  Ziona, 
Maluna  iho  o  ko'u  mauna  hoano. 

7  E  hai  aku  au  i  ke  kauoha  : 

Ua  olelo  mai  la  o  Iehova  ia'u,  O  oe  no  ka'u  Keiki; 
I  keia  la  no,  ua  hoohanau  aku  wau  ia  oe. 

8  E  noi  mai  oe  ia'u,  a  e  haawi  aku  au  ia  oe 
I  na  lahuikanaka  i  hooilina  nou, 

A  i  waiwai  hoi  nou  na  welelau  o  ka  honua. 

9  E  uhai  oe  ia  lakou  me  ke  kookoo  hao : 

E  ulupa  hoi  oe  ia  lakou  me  he  ipuiepo  la. 

10  No  ia  hoi,  e  hoonaauao  oukou,  e  na  alii ; 

E  aoia'ku  no  hoi  oukou,  e  na  lunakanawai  o  ka  honua. 

11  E  malama  ia  Iehova  me  ka  weliweli, 
E  hauoli  hoi  oukou  me  ka  haalulu. 

12  E  honi  aku  i  ke  Keiki,  o  huhu  mai  ia, 

O  make  hoi  oukou  ia  aoao,  ke  hoa  iki  ia  mai  kona  inaina. 
Pomaikai  wale  ka  poe  a  pau  i  hilinai  aku  ia  ia. 

Pule  Davida  i  ke  Akua.         HALELU  V.  Ma  o  Iekova  ka  malu. 


E 


HALELU  III. 

He  Halelu  a  Davida  i  ka  manawa  i  holo  aku  ai  ia  mai  ke  alo  aku  o  kana  keiki  o  Abesaioma. 

IEHOVA,  ua  mahuahua  ae  nei  ko'u  poe  enemi; 
Ua  nui  no  hoi  ka  poe  i  ku  e  mai  ia'u. 

2  Lehulehu  na  mea  i  olelo  mai  no  ko'u  uhane, 
Aole  ona  kokua  iloko  o  ke  Akua.     Sila. 

3  Aka,  o  oe,  e  Iehova,  ka  paku  no'u ; 
O  ko'u  nani,  ka  mea  nana  kuu  poo  e  hapai. 

4  Ua  kahea  aku  wau  ia  Iehova  me  ko'u  leo ; 
Ua  hoolohe  mai  no  ia  ia'u  ma  kona  mauna  hoano.     Sila. 

5  Ua  moe  iho  la  au  ilalo  a  hiamoe; 
Ua  ala  ae  la  hoi,  no  ko  Iehova  malama  ana  mai  ia'u. 

6  Aole  au  e  makau  aku  i  na  umi  tausani  o  kanaka, 
O  ka  poe  e  ku  e  mai  ia'u  a  puni. 

7  E  ku  mai  oe,  e  Iehova,  e  hoola  mai  ia'u,  e  kuu  Akua; 
Ua  pepehi  oe  i  ko'u  poe  enemi  a  pau  ma  ke  a; 
Ua  uhai  oe  i  na  niho  o  ka  poe  aia. 

8  No  Iehova  ke  ola ; 
O  kou  hoomaikai  ana  maluna  iho  o  kou  poe  ohua.     Sila. 

HALELU  IV. 

I  ka  luna  Mele  ma  na  mea  Kani.    He  Halelu  na  Davida. 

IKA'U  uolo  ana'ku  e  lohe  mai  ia'u,  e  ke  Akua  o'u  e  pono  ai : 
Ua  hoakea  mai  oe  ia'u  i  ko'u  popilikia ; 
E  aloha  mai  oe  ia'u,  e  hoolohe  mai  hoi  i  ka'u  pule. 

2  E  na  keiki  a  kanaka,  pehea  la  ka  loihi 

0  ko  oukou  hoolilo  ana  i  ko'u  nani  i  mea  hilahila? 
No  ke  aha  la  e  aloha  ai  oukou  i  ka  lapuwale, 
A  imi  hoi  i  wahahee  ?    Sila. 

3  E  ike  hoi  oukou  ua  hoana  e  o  Iehova  i  ka  mea  haipule  nona ; 
E  lohe  mai  no  o  Iehova  i  ko'u  kahea  ana'ku  ia  ia. 

4  E  haalulu  oukou,  mai  hana  hewa ; 
E  kukakuka  me  ko  oukou  naau  iho, 
Ma  ko  oukou  wahi  moe  e  noho  malie  ai.     Sila. 

5  E  kaumaha  aku  oukou  i  ka  mohai  pono, 
E  lelepau  ko  oukou  manao  ia  Iehova. 

6  He  nui  no  ka  poe  i  olelo  mai,  Owai  ka  mea  e  hoike  mai  i  ka 
pono  ia  kakou  ? 

E  Iehova,  e  hoomalamalama  mai  kou  maka  ia  makou. 

7  Ua  hookomo  mai  oe  i  ka  olioli  iloko  o  ko'u  naau, 
A  oi  aku  ko'u  i  ko  lakou  i  ka  mahuahua  ana'e  o  ka  palaoa  a 

me  ka  waina. 

8  E  moe  au  ilalo  me  ka  maluhia,  a  hiamoe  : 
No  ka  mea,  o  oe  wale  no,  e  Iehova,  ka  i  hoomalu  mai  i  ko'u 

noho  ana. 

HALELU  V. 

I  ka  Luna  Mele  ma  ka  Lute.    He  Halelu  na  Davida. 

EIEHOVA,  e  hoolohe  mai  kou  pepeiao  i  ka'u  olelo, 
E  manao  mai  hoi  oe  i  ka'u  ulono  ana. 

2  E  hoolohe  i  ka  leo  o  kuu  hea  ana'ku,  e  kuu  Alii,  a  me  kuu  Akua ; 
No  ka  mea,  e  pule  aku  no  au  ia  oe. 

3  E  Iehova,  i  ke  kakahiaka  e  hoolohe  mai  ai  no  oe  i  ko'u  leo, 

1  ke  kakahiaka  au  e  hoopololei  ai  i  ko'u  manao  ia  oe,  a  e  nana 
aku  ai  iluna. 

He  pule  a  Davida  HALELU  VII.  i  ka  wa  mai. 

4  No  ka  mea,  aole  oe  he  Akua  olioli  i  ka  hewa ; 
Aole  hoi  e  noho  pu  ka  ino  me  oe. 

5  Aole  hoi  e  ku  ka  poe  lalau  imua  o  kou  alo ; 
Ua  inaina  mai  no  oe  i  ka  poe  hana  ino  a  pau. 

6  E  luku  mai  ana  no  oe  i  ka  poe  i  olelo  i  ka  mea  wahahee* 

E  hoowahawaha  mai  ana  o  Iehova  i  ke  kanaka  koko  a  me  ka 
hoopunipuni. 

7  Aka,  owau  nei  la,  e  komo  au  i  kou  hale  i  ka  nui  o  kou  loko- 

maikai ; 
Me  ka  makau  ia  oe  e  hoomana  aku  ai  au  ma  kou  luakini  hoano. 

8  E  Iehova,  e  alakai  oe  ia'u  ma  kou  pono  no  ko'u  poe  enemi; 
E  hoopololei  hoi  i  kou  alanui  imua  o  ko'u  alo. 

9  No  ka  mea,  aole  he  oiaio  iloko  o  ko  lakou  waha: 
He  hewa  io  ko  loko  o  lakou ; 

A  o  ko  lakou  kaniai  he  halelua  hamama ; 
Ua  malimali  mai  lakou  me  ko  lakou  alelo. 

10  E  hoohewa  mai  oe  ia  lakou,  e  ke  Akua ; 
E  haule  lakou  i  ko  lakou  manao  iho  : 

E  kipaku  hoi  oe  ia  lakou  i  ka  nui  o  ko  lakou  hewa: 
No  ka  mea,  ua  kipi  wale  aku  lakou  ia  oe. 

11  E  hauoli  ka  poe  a  pau  i  hilinai  aku  ia  oe ; 

E  hoolioli  mau  no  hoi  no  kou  malama  ana  mai  ia  lakou ; 
A  e  olioli  io  hoi  ia  oe  ka  poe  i  makemake  i  kou  inoa. 

12  No  ka  mea,  e  hoomaikai  ana  no  oe  i  ka  mea  pono,  e  Iehova; 
Me  ke  aloha  e  hoopuni  mai  ai  oe  ia  ia  me  he  palekaua  la. 

HALELU  VI. 

I  ka  Luna  Mele  ma  na  kaula  kani  ewalu.    He  Hakelu  na  Davida. 

EIEHOVA,  mai  hoohewa  mai  oe  ia'u  me  kou  huhu ; 
Mai  hahau  mai  oe  ia'u,  me  kou  inaina  nui. 

2  E  aloha  mai  oe  ia'u,  e  Iehova,  no  ka  mea,  ua  nawaliwali  au ; 

E  Iehova,  e  lapaau  mai  oe  ia'u,  no  ka  mea,  ua  haalulu  ko'u 
mau  iwi. 

3  Ua  pioloke  loa  ko'u  uhane, 

Aka  o  oe,  e  Iehova,  pehea  la  hoi  ka  loihi  ? 

4  E  hoi  mai,  e  Iehova,  e  hoopakele  mai  i  ko'u  uhane : 
E  hoola  mai  oe  ia'u  no  ka  pono  o  kou  aloha. 

5  No  ka  mea,  maloko  o  ka  make  aohe  manao  ia  oe : 

Maloko  o  ka  malu  o  ka  make,  owai  la  ka  mea  e  hoolea  aku 
ia  oe  ? 

6  Ua  luhi  au  i  ko'u  auwe  ana ; 

I  ka  po  a  pau  i  hoolana  ai  au  i  ko'u  moena : 

Ua  hoopulu  au  i  ko'u  wahi  moe  me  ko'u  waimaka. 

7  Ua  pau  e  kuu  maka  no  ko'u  ehaeha; 

Ua  kahiko  e  no  ia  no  ko'u  poe  eneini  a  pau. 

8  E  hele  aku  mai  o'u  aku  nei,  e  ka  poe  hana  ino  a  pau ; 

No  ka  mea,  ua  lohe  mai  o  Iehova  i  ka  leo  o  ko'u  uwe  ana. 

9  Ua  lohe  mai  o  Iehova  i  ko'u  nonoi  ana; 
E  ae  mai  ana  no  o  Iehova  i  ka'u  pule. 

10  E  pioloke  ko'u  poe  enemi  a  pau  me  ka  haalulu  loa; 
E  hoi  no  lakou  me  ka  hiluhila  koke. 

HALELU  VII. 

O  ka  hoolea  a  Davida  i  oli  ai  ia  Iehova,  no  na  olelo  a  Kusa,  ka  pua  a  Beniaraina. 

EIEHOVA  e  ko'u  Akua,  ke  hilinai  aku  nei  au  ia  oe : 
E  hoopakele  oe  ia'u  i  ka  poe  a  pau  naua  au  i  hoomaau  mai ; 

No  ka  nani  a  me  ka  HALELU  VIII.  lokomaikai  o  Iehova. 

E  hoola  mai  hoi  oe  ia'u ; 

2  O  haehae  mai  oia  i  ko'u  uhane  me  he  liona  la, 
A  mokumoku  au,  aohe  mea  e  ola'i. 

3  E  Iehova  e  ko'u  Akua,  ina  i  hana  au  i  keia; 
Ina  he  hewa  iloko  o  ko'u  mau  lima ; 

4  Ina  i  hoihoi  aku  au  i  ka  hewa  i  ko'u  hoaaloha; 

A  i  lawe  wale  i  ka  ka  mea  i  huhu  hala  ole  mai  ia'u ; 

5  E  pono  e  alualu  mai  ka  enemi  i  ko'u  uhane,  a  e  hopu  mai  ia'u; 
A  e  hehi  mai  hoi  ia  i  ko'u  ola  ilalo  i  ka  honua, 

A  e  waiho  iho  hoi  i  ko'u  nani  malalo  o  ka  lepo.     Sila. 

6  E  ku  oe  iluna,  e  lehova,  i  kou  huhu, 

E  hookiekie  ae  ia  oe  iho  no  ka  hookano  o  ko'u  poe  enemi : 
E  ala'e  oe  no'u  i  ka  hookolokolo  au  i  olelo  mai  ai. 

7  Oia,  e  hoopuni  ai  ke  anainakanaka  ia  oe : 
Nolaila  e  hoi  oe  i  kahi  kiekie  no  lakou. 

8  E  hookolokolo  o  Iehova  i  na  kanaka ; 
E  hoopono  mai  oe  ia'u,  e  Iehova, 

E  like  me  ko'u  pono,  a  me  ko'u  oiaio  iloko  o'u. 

9  Ke  pule  nei  au  e  oki  ka  hana  hewa  o  ka  poe  hewa ; 
Aka,  e  hookupaa  oe  i  ka  poe  pono ; 

No  ka  mea,  na  ke  Akua  pono  i  hoao  na  naau  a  me  na  puupaa. 

10  O  ko'u  paku,  aia  no  i  ke  Akua, 
Nana  i  hoola  ka  poe  naau  kupono. 

11  Ua  malama  mai  ke  Akua  i  ka  poe  pono, 

Ua  huhu  mai  ke  Akua  i  ka  hewa  i  na  la  a  pau. 

12  Ina  i  huli  ole  ia,  e  hookala  no  ia  i  kana  pahikaua ; 
Ua  lena  oia  i  kana  kakaka,  ua  hooponopono  no  ia. 

13  Ua  hoomakaukau  no  hoi  ia  i  na  mea  e  make  ai  nona ; 
Ke  pana  iho  la  oia  i  na  pua  ahi. 

14  Aia  hoi,  ua  nahunahu  ia  i  ka  hewa, 
Ua  hookauhua  no  ia  i  ka  ino, 

A  ua  hanau  mai  no  hoi  ia  i  ka  wahahee. 

15  Ua  eli  iho  la  oia  i  ka  lua  a  poopoo, 

Ua  haule  iho  la  no  ia  ilalo  o  ka  auwaha  ana  i  hana'i. 

16  E  huli  hou  iho  kana  hana  hewa  ana  maluna  oua  iho, 

A  e  haule  iho  hoi  kona  kolohe  ana  maluna  o  kona  poo  iho. 

17  E  hoomaikai  aku  au  ia  Iehova  no  kona  pono, 

E  hoolea  aku  au  i  ka  iuoa  o  Iehova  ke  kiekie  loa. 

HALELU  VIII. 

I  ka  Luna  Mele  ma  ka  mea  kani.    He  Halelu  na  Davida. 

EIEHOVA,  e  ko  makou  Haku, 
Kai  ka  hemolele  o  kou  iuoa  ma  ka  honua  a  pau ! 
Ua  hohola  oe  i  kou  nani  maluna  o  na  lani. 

2  Noloko  ae  o  ka  waha  o  na  keiki  hou  a  me  na  mea  omo, 
I  hoomakaukau  ai  oe  i  ka  hoolea  no  kou  poe  enemi, 

I  pilipu  ia  oe  ka  enemi,  a  me  ka  mea  hoomaau. 

3  I  ko'u  manao  ana'kn  i  kou  mau  lani,  ka  hana  o  kou  mau  lima, 
I  ka  mahina  a  me  na  hoku  au  i  hooponopono  mai  ai ; 

4  Heaha  ke  kanaka  i  manao  mai  ai  oe  ia  ia  ? 

A  o  ke  keiki  a  ke  kanaka  hoi  i  ike  mai  ai  oe  ia  ia? 

5  Ua  hana  iho  oe  ia  ia  malalo  iho  o  ka  poe  anela, 

Ua  kau  mai  oe  ia  ia  i  ka  nani  a  me  ka  mahalo  i  lei  nona ; 

6  Ua  hoolilo  oe  ia  ia  i  haku  no  na  mea  a  kou  mau  lima  i  hana'i ; 
Nau  no  i  waiho  na  mea  a  pau  malalo  ae  o  kona  mau  wawae : 

7  O  na  hipa,  a  me  na  bipi  a  pau, 

Hoolea  aku  ia  Iehova  HALELU  IX.       no  kona  hokua  mai  aiia. 

Oia,  me  na  holoholona  o  ke  kula; 

8  O  na  manu  o  ka  lewa,  a  me  na  ia  o  ke  kai, 

A  me  na  mea  a  pau  e  holo  ana  ma  na  ala  o  ka  moana. 

9  E  Iehova,  e  ko  makou  Haku, 

Kai  ka  hemolele  o  kou  inoa  ma  ka  honua  a  pau  ! 

HALELU  IX. 

1  ka  Luna  Mele  nia  Mutalabena.    He  Halelu  na  Davida. 

EHOONANI  aku  au  ia  oe,  e  Iehova,  me  ko'u  naau  a  pau; 
E  heluhelu  aku  au  i  kau  mau  hana  kupaiauaka  a  pau. 

2  E  olioli  uo  au,  a  e  hauoli  no  hoi  ia  oe : 

E  hoolea  aku  hoi  au  i  kou  inoa,  e  ke  Mea  Kiekie  loa. 

3  I  ka  hoi  hope  aua  o  ko'u  poe  enemi, 
E  haule  no  lakou  a  make  ma  kou  alo. 

4  Ua  hoopono  mai  oe  ia'u,  ua  hooko  mai  oe  i  ko'u, 
Ua  noho  oe  ma  ka  nohoalii  e  hoopai  pololei  ana. 

5  Ua  papa  oe  i  na  lahuikanaka  e ; 

Ua  luku  iho  no  hoi  oe  i  ka  poe  hewa ; 

Ua  hokai  mau  loa  oe  i  ko  lakou  inoa  i  ka  wa  pau  ole. 

6  A  o  ka  enemi,  ua  pau  ia  i  ka  make  mau  loa ; 
Ua  pau  na  kulanakauhale  ia  oe  i  ka  lukuia ; 
Ua  lilo  hoi  ko  lakou  kaulana  i  ka  make. 

7  Aka,  e  mau  loa  ana  no  o  Iehova  : 

Ua   hoomakaukau  oia    i    kona    nohoalii    no  ka    hookolokolo 
ana. 

8  E  hookolokolo  mai  no  ia  i  ko  ke  ao  nei  ma  ka  pono  ; 
E  hoopai  mai  no  ia  i  kanaka  me  ka  ewaewa  ole. 

9  E  lilo  ana  no  o  Iehova  i  puuhonua  no  ka  poe  i  hooluhihe- 

waia, 
I  mea  e  pakele  ai  i  ka  mauawa  popilikia. 

10  O  ka  poe  i  ike  i  kou  inoa  e  hilinai  aku  lakou  ia  oe ; 

O  ka  poe  i  imi  aku  ia  oe,  aole  oe,  e  Iehova,  i  haalele  ia  lakou. 

11  E  hoolea  aku  ia  Iehova  i  ka  mea  e  noho  ana  ma  Zioua : 
E  hai  aku  iwaena  o  na  kanaka  i  kana  mau  hana. 

12  A  i  imi  mai  oia  i  ke  koko  e  hoopai  mai, 
E  manao  mai  no  ia  ia  lakou ; 

Aole  oia  i  hoopoina  i  ka  ulono  ana  a  ka  poe  haahaa. 

13  E  aloha  mai  oe  ia'u,  e  Iehova  ; 

E  manao  oe  i  ka  hoino  ana  mai  o  ka  poe  inaina  mai  ia'u, 

0  oe  ka  mea  nana  i  hoala  au  mai  ka  puka  mai  o  ka  make ; 

14  I  hoike  aku  au  i  kou  nani  a  pau, 

Ma  na  pukapahale  o  ke  kaikamahine  a  Ziona; 
E  hauoli  no  hoi  au  i  kou  ola. 

15  Ua  poho  ilalo  ko  na  aina  e  i  ka  lua  a  lakou  i  hana'i, 

1  ka  upena  a  lakou  i  huna  ai  i  hei  ai  ko  lakou  wawae. 

16  Ua  ikea  o  Iehova,  ua  hana  mai  ia  i  ka  pono  ; 

Ua  punihei  ka  mea  kolohe  i   ka  hana  a  kona  mau  lima  iho. 
Hikaiona.     Sila. 

17  E  auhulihia  ka  poe  hewa  ilalo  i  ka  malu  o  ka  make, 
A  me  na  lahuikanaka  a  pau  i  hoopoina  i  ke  Akua. 

18  Aka,  aole  e  hoopoina  mau  ia  mai  ka  poe  i  hooluhiia, 
A  o  ka  manaolana  o  ka  ilihune  aole  loa  ia  e  hoka. 

19  E  ku  ae  oe,  e  Iehova ;  mai  lanakila  kanaka ; 

E  hookolokoloia  mai  na  lahuikanaka  imua  o  kou  alo. 

20  E  hooweliweli  mai  oe  ia  lakou,  e  Iehova: 

I  ike  pono  ko  na  aina,  he  mau  kanaka  wale  no  lakou.     Sila. 

691 


Ka  haaheo  HALELU  XI.  o  ka  poe  hewa. 

HALELU  X. 

NO  ke  aha  la  oe  e  ku  ai  i  kahi  loihi  aku,  e  Iehova  ? 
A  e  huna  ai  ia  oe  iho  i  ka  manawapopilikia? 

2  O  ka  mea  hewa,  i  kona  hookano, 

Ua  hoomaau  mai  oia  i  ka  mea  ilihune : 

E  puni  lakou  i  ka  manao  a  lakou  i  noonoo  ai. 

3  No  ka  mea,  ua  hookelakela  ka  mea  hewa  i  ka  makemake  o 

kona  naau, 
A  i  ke  ko  ana,  ua  hoomaikai,  a  ua  hoowahawaha  aku  ia  Iehova. 

4  O  ka  mea  hewa,  aole  ia  e  pule,  no  ka  haaheo  o  kona  maka ; 
Aole  ke  Akua  i  kona  manao  a  pau. 

5  Ua  hewa  mau  kona  mau  aoao ; 

0  kau  mau  oihana,  maluna  lilo  no  ia  aole  ikea  ia  ia ; 
A  o  kona  mau  enemi,  ua  puhi  aku  oia  ia  lakou. 

6  Ua  olelo  oia  iloko  o  kona  naau,  Aole  loa  au  e  hoonaueia; 
Aole  au  e  popilikia  ia  hanauna  aku  ia  hanauna  aku. 

7  Ua  piha  kona  waha  i  ke  amuamu,  ka  wahahee,  a  me  ka  hoopu- 

nipuni ; 
Malalo  ae  o  kona  alelo  ke  kolohe  a  me  ka  mea  lapuwale. 

8  Ua  noho  ia  ma  kahi  hoomakaakiu  o  na  kauhale  ; 

A  i  kahi  nalowale  i  pepehi  wale  ai  ia  i  ka  mea  hala  ole ; 
Ua  haka  maiu  aku  kona  mau  maka  i  ka  mea  ilihune. 

9  Kali  malu  iho  la  ia  me  he  liona  la  iloko  o  kona  lua: 
Moemoe  malu  ia  e  hopu  i  ka  mea  ilihune: 

Ua  hoohei  no  oia  ia  ia  i  kona  alakai  ana  ia  ia  iloko  o  kana 
upena. 

10  Ua  kolo  iho  la  ia,  ua  hoohaahaa  ia  ia  iho, 

1  haule  iho  ka  poe  ilihune  i  kona  mea  ikaika. 

11  Ua  olelo  iho  la  ia  iloko  o  kona  naau,  Ua  hooppina  ke  Akua ; 
Ua  huna  oia  i  kona  maka,  aole  loa  ia  e  ike  mai. 

12  E  ku  mai  oe,  e  Iehova ; 

E  hapai  oe  i  kou  lima,  e  ke  Akua; 
Mai  hoopoina  mai  i  ka  poe  haahaa. 

13  No  ke  aha  la  ka  mea  ino  i  hoowahawaha  ai  i  ke  Akua  ? 
Ua  olelo  no  oia  iloko  o  kona  naau,  Aole  oe  e  hoopai  mai. 

14  Ua  ike  mai  no  oe,  ua  nana  mai  i  ke  kolohe  a  me  ka  huhu, 
I  hoopai  mai  ia  mea  me  kou  lima ; 

O  ka  mea  ilihune  ua  waiho  aku  oia  ia  ia  iho  ia  oe ; 

0  oe  no  ka  mea  nana  ka  mea  makua  ole  i  kokua  mai. 

15  E  uhai  oe  i  ka  lima  o  ke  kanaka  hewa  ke  kolohe ; 
E  hoopai  i  kona  hewa  a  pau  ia  i  ka  nalo  ia  oe. 

16  O  Iehova,  oiake  Alii  mau  loa  : 

Ua  make  aku  ko  na  aina  e  mailoko  aku  o  kona  aina. 

17  E  Iehova,  ua  lohe  oe  i  ka  makemake  o  ka  poe  haahaa : 
E  hoomakaukau  ana  oe  i  ko  lakau  naau, 

E  hoolohe  mai  ana  no  kou  pepeiao  ; 

18  E  hoopono  mai  i  ka  mea  makua  ole  a  me  ka  mea  i  hooluhi- 

hewaia, 

1  hooluhihewa  hou  ole  mai  ke  kanaka  o  ka  honua. 

HALELU  XI. 

I  ka  Luna  Mele.    He  Halelu  na  Davida. 

E  hilinai  aku  nei  au  ia  Iehova ; 
Pehea  oukou  e  i  mai  ai  i  ko'u  uhane, 
E  lele  i  ko  oukou  mauna  me  he  manu  la  ? 

Kahea  hiliuai  aku  HALELU  XIII.  o  Davida  i  ka  Haku. 

2  Aia  hoi  ka  poe  hewa  ke  lena  la  i  ka  lakou  kakaka, 
Ke  hoomakaukau  la  i  ka  lakou  pua  ma  ke  kaula, 
E  pana  malu  aku  lakou  i  ka  poe  naau  kupono. 

3  Ina  e  hoohioloia  na  kumu, 

Heaha  la  hoi  ka  ka  mea  pono  e  hana'i? 

4  Ina  no  o  lehova  iloko  o  kona  luakini  hoano  ; 
Ina  no  o  ka  nohoalii  o  Iehova  maluna  o  ka  lani : 
Ke  nana  mai  la  kona  mau  maka ; 

Ke  hoao  mai  la  kona  mau  lihilihi  i  na  keiki  a  kanaka. 

5  Ke  hoao  la  o  Iehova  i  ka  mea  pono, 

Aka,  ke  inaina  la  kona  Uhane  i  ka  mea  hewa, 
A  me  ka  mea  i  makemake  i  ke  kolohe. 

6  Maluna  iho  o  ka  poe  hewa  oia  e  hooua  mai  ai  i  na  kaula  uila, 
A  me  ke  ahi,  ka  luaipele,  a  me  ka  ino  huhu : 

Oia  ka  piha  o  ko  lakou  kiaha. 

7  No  ka  mea,  ke  aloha  mai  la  ka  Haku  pono  i  ka  pono ; 
Ke  haliu  mai  la  kona  maka  i  ka  mea  pololei. 

HALELU  XII. 

I  ka  Luna  Mele  ma  na  kaula  kani  ewalu.    He  Halelu  na  Davida. 

EKOKUA  mai,  e  Iehova;  no  ka  mea,  ua  oki  ke  kanaka  loko- 
maikai ; 
Ua  pau  hoi  ka  poe  hoopono  iwaena  o  na  keiki  a  kanaka. 

2  Ke  kamailio  nei  kekahi  i  kekahi  i  ka  mea  lapuwale, 

Me  na  lehelehe  malimali  a  me  ka  naau  lua  e  olelo  nei  lakou. 

3  E  oki  ana  no  o  Iehova  i  na  lehelehe  malimali  a  pau, 
A  me  ke  alelo  e  haanui  ana  i  na  mea  nui ; 

4  Ka  i  oielo  iho,  Me  ko  kakou  alelo  e  lanakila  ai  kakou; 
No  kakou  no  ko  kakou  mau  lehelehe : 

Owai  la  ka  Haku  maluna  o  kakou  ? 

5  No  ka  luhihewa  ana  o  ka  poe  ilihune, 
No  ka  auwe  ana  o  ka  poe  kaniuhu, 

E  ku  ai  au  iluna  ano,  wahi  a  Iehova, 

E  hoonoho  au  ia  ia  i  kahi  ola,  ke  puhiia  mai  ia. 

6  O  na  olelo  a  Iehova,  he  mau  olelo  maemae  no  ia, 

Me  he  kala  la  i  hoaoia  i  ka  umulepo,  ehiku  ka  hoomaemae  ana. 

7  Nau  no  lakou  e  malama  mai,  e  Iehova, 

Nau  no  lakou  e  hoola,  mai  keia  hanauna  aku  a  i  ka  manawa 
pau  ole. 

8  E  hele  ana  no  ka  poe  hewa  i  kela  aoao  a  i  keia  aoao, 
I  ka  manawa  i  hookiekieia'i  na  kanaka  ino  loa. 

HALELU   XIII. 

I  ka  Luna  Mele.    He  Halelu  na  Davida. 

PEHEA  la  ka  loihi  o  kou  hoopoina  ana  mai  ia'u,  e  Iehova  ? 
I  ka  manawa  pau  ole  anei  ? 
Pehea  la  ka  loihi  o  kou  hoonalo  ana  i  kou  maka  ia'u  ? 

2  Pehea  la  hoi  ka  loihi  o  ko'u  kaukau  ana  iloko  o  ko'u  uhane, 
Me  ke  kaniuhu  iloko  o  ko'u  naau  i  kela  la  a  i  keia  la  ? 

Pehea  la  hoi  ka  loihi  o  ka  hookiekie  ana  o  ko'u  enemi  malu- 
na  o'u? 

3  E  manao  mai,  e  Iehova,  e  ko'u  Akua,  e  hoolohe  mai  ia'u, 

E  hoomalamalama  i  ko'u  mau  maka,  o  hiamoe  au  i  ka  make; 

4  O  olelo  mai  paha  kuu  enemi,  Ua  lanakilaau  maluna  ona; 
A  hauoli  no  hoi  ka  poe  i  hana  ino  mai  ia'u,  ke  haalulu  au. 

5  Aka  hoi,  ua  hilinai  aku  au  i  kou  aloha; 

E  hauoli  no  hoi  ko'u  naau  i  kou  ola. 
6  E  oli  aku  no  au  ia  Iehova, 
No  kona  lokomaikai  ana  mai  nei  ia'u. 

IIALELU  XIV. 

I  ka  Luna  Mele.     He  Halelu  na  Davida. 

IHO  la  ka  aia  iloko  o  koua  naau,  Aohe  Akua. 

Ua  pau  lakou  i  ka  hewa; 
Ua  hana  lakou  i  na  hana  ino ; 
Aohe  mea  nana  e  hana  maikai. 

2  Ua  nana  mai  la  o  Iehova  mai  ka  lani  mai  i  na  keiki  a  kanaka, 
I  ike  mai  i  kekahi  mea  naauao  paha  i  imi  i  ke  Akua. 

3  Ua  pau  lakou  i  ke  kapae, 
Ua  pau  pu  lakou  i  ka  paumaele ; 
Aohe  mea  nana  i  hana  pouo,  aole  akahi. 

4  Aole  anei  i  ike  iki  ka  poe  hana  hewa  a  pau  ? 
Ka  poe  i  pau  ai  ko'u  poe  kanaka  i  ka  aiia, 
E  like  me  ko  lakou  ai  ana  i  ka  berena, 
Aole  nae  i  kahea  i  ka  inoa  o  Iehova. 

5  Makau  iho  la  lakou  tne  ka  weliweli; 
No  ka  mea,  ina  no  ke  Akua  mawaeua  o  ka  hanauna  pono. 

6  Ua  hoohilahila  oukou  i  ka  manao  o  ka  mea  ilihune  ; 
No  ka  mea,  o  Iehova  kona  puuhonua. 

7  Nawai  ke  ola  e  haawi  mai  no  ka  Iseraela  mailoko  mai  o  Ziona  ? 
Aia  hoihoi  mai  o  Iehova  i  ke  pio  ana  o  kona  poe  kanaka, 
E  hauoli  no  o  Iakoha,  e  olioli  no  hoi  o  Iseraela. 

HALELU  XV. 

He  Halelu  na  Davida. 

EIEHOVA,  owai  ka  mea  e  noho  iloko  o  kou  halelewa? 
Owai  hoi  ka  mea  e  noho  ma  kou  mauna  hoano? 

2  O  ka  mea  i  hele  ma  ka  pololei  a  i  hana  ma  ka  pono ; 
A  i  olelo  hoi  ma  ka  oiaio  iloko  o  kona  naau : 

3  Aole  i  aki  me  kona  alelo,  aole  hoi  i  hana  hewa  i  kona  hoapili, 
Aole  hoi  i  lawe  i  ka  mea  e  hoinoia'i  kona  hoalauna. 

4  A  imua  o  koua  mak  \  i  hoowahawahaia'i  ke  kauaka  iuo ; 
Aka,  ua  mahalo  no  oia  i  ka  poe  e  makau  ia  Iehova; 
A  hoohiki  no  kona  pono  iho,  aole  nae  i  lole  hou  ae  : 

5  Aole  i  ho  aku  i  kaua  moni  no  ka  uku  hoopanee ; 
Aole  hoi  i  lawe  i  ke  kipe  i  hewa'i  ka  mea  pono. 
O  ka  mea  i  hana  ia  mau  mea,  aole  loa  oia  e  kulanalana. 

HALELU  XVI. 
He  Mele  na  Davida. 

EHOOLA  mai  oe  ia'u,  e  ke  Akua: 
Ke  hilinai  aku  nei  au  ia  oe. 

2  E  kuu  uhane,  ua  i  aku  oe  ia  Iehova,  O  oe  no  ko'u  Haku ; 
Aole  i  hiki  aku  ko'u  maikai  ia  oe  ; 

3  Aka,  i  ka  poe  haipule  ma  ka  honua, 
A  me  ka  poe  maikai  a'u  e  hauoli  nei. 

4  E  hoonuiia'na  ka  eha  o  ka  poe  e  hahai  i  ka  mea  e ; 
Aole  au  e  mohai  aku  i  ko  lakou  mohaiinu  koko, 
Aole  hoi  e  hapai  i  ko  lakou  inoa  i  kou  mau  lehelehe. 

5  O  Iehova  ka  io  o  ko'u  hooilina  a  me  ko'u  kiaha; 
Ke  hoomau  mai  nei  oe  i  ko'u  pauku. 

6  Ua  lilo  mal  na  p  Jena  ia'u  i  kahi  e  mahalo  ai ; 

Ka  Davida  pule.  HALELU   XVII.  Ke  ala  hou  aua. 

Oiaio,  ua  ili  uiai  ia'u  ka  aiua  maikai. 

7  E  hoomaikai  aku  au  ia  Iehova,  nana  ka  olelo  i  kaawi  mai 

ia'u, 
Ua  ao  mai  hoi  ia'u  ko'u  mau  puupaa  i  na  po. 

8  Ke  waiho  mau  nei  no  au  ia  Iehova  imua  o  ko'u  alo : 
Oia  ma  ko'u  liina  akau,  nolaila  au  e  kulanalana  ole  ai. 

9  Nolaila  ko'u  naau  e  hauoli  uei,  a  e  olioli  nei  ko'u  nani, 
Oiaio,  e  hoomaha  hoi  ko'u  kino  me  ka  manaolaua. 

10  No  ka  mea,  aole  oe  e  haalele  i  ko'u  uhane  i  ka  nuilu  o  ka  make, 
Aole  hoi  oe  e  waiho  iho  i  kou  mea  hoano  a  ike  i  ka  palaho. 

11  Ē  hoike  mai  no  oe  ia'u  i  ke  kuamoo  e  ola'i ; 
Iua  no  ma  kou  alo  ka  nui  wale  o  ka  olioli ; 
Ma  kou  lima  akau  ka  hauoli  mau  loa. 

HALELU  XVII. 

He  Pule  na  Davida. 

EHOOLOHE  mai  i  ka  pono,  e  Iehova ; 
E  manao  mai  oe  i  ka'u  ulono  aua'ku ; 
E  maliu  mai  hoi  kou  pepeiao  i  ka'u  pule, 
Mai  loko  ae  o  na  lehelehe  hookamani  ole. 

2  Mai  kou  alo  pono  mai  e  puka  mai  ai  ka  olelo  no'u  ; 
E  nana  mai  kou  mau  maka  i  na  mea  ewaewa  ole. 

3  Ua  hoao  mai  nei  oe  i  ko'u  naau ; 
Ua  ike  mai  nei  oe  ia'u  i  ka  po ; 

Ua  hoao  mai  nei  oe  ia'u,  aohe  e  loaa  ia  oe : 
Ua  paa  kuu  manao  aole  e  hoohala  kuu  waha. 

4  I  na  haua  a  kauaka,  no  ka  olelo  pono  mai  a  kou  mau  lehelehe, 
Ua  malama  au  ia'u  iho  i  na  aoao  o  ka  mea  e  make  ai. 

5  E  hookupoiio  inai  oe  i  ko'u  hele  ana  ma  kou  mau  alanui, 
I  ole  ai  ko'u  mau  kapuwai  e  pahee. 

6  Ua  kahea  aku  au  ia  oe,  no  ka  mea,  e  lohe  mai  no  oe  ia'u,  e  ke 

Akua ; 
E  haliu  mai  ia'u  kou  pepeiao,  e  lono  mai  i  ka'u  olelo. 

7  E  hoike  mai  oe  i  kou  lokomaikai  kupaianaha, 

E  ka  mea  naua  ka  poe  hilinai  e  hoopakele  me  kou  lima  akau  i 
ka  poe  i  ku  e  mai. 

8  E  malama  mai  oe  ia'u  e  like  me  ke  kii  onohi  o  ka  maka, 
E  huna  oe  ia'u  malalo  ae  o  ka  malu  o  kou  mau  eheu, 

9  Mai  ke  alo  mai  o  ka  poe  hewa  i  hooluhi  mai  ai  ia'u, 

0  ko'u  poe  enemi  e  make  ai  i  hoopuni  mai  ia'u. 
10  Ua  puni  lakou  i  ko  lakou  momona : 

Ua  olelo  haaheo  lakou  me  ko  lakou  waha. 
il  Ua  hoopuui  iho  nei  lakou  ia  makou  i  ko  makou  hele  ana, 
Ua  haka  ko  lakou  maka  me  ke  kulou  ana  ma  ka  lepo  ; 

12  Me  he  liona  pololi  la  e  kuko  ana  i  kana  pio, 

Me  he   liona  opiopio   la,   e   moemoe   malu  ana  ma  na  wahi 
anoano. 

13  E  ku  ae,  e  Iehova,  e  hoolapuwale  ia  ia,  e  kiola  oe  ia  ia  ilalo  : 
E  hoopakeie  oe  i  ko'u  uhane  i  ka  mea  ino,  i  kau  pahikaua ; 

i4  I  na  kanaka,  i  ka  lima  ou,  e  Iehova, 

1  ka  poe  ma  keia  ao,  i  loaa  ko  lakou  waiwai  i  keia  ola  ana, 
Ua  hoopihaia  mai  e  oe  ko  lakou  opu  me  kou  waiwai  i  hunaia  : 
Ua  maona  ko  lakou  mau  kamalii, 

A  waiho  no  lakou  i  ke  koena  na  ka  lakou  mau  keiki  hou. 
15  A  owau  hoi  la,  e  ike  auanei  au  i  kou  maka  me  ka  pono  ; 
Aia  e  ala  hou  au  me  kou  ano,  alaila  au  e  maha  io  ai. 

HALELU  XVIII. 

I  ka  Luna  Mele.  He  Halelu  na  Davida,  na  ke  kauwa  a  ke  Akua,  ka  mea  nana  i  olelo  aku  ia 
Iehova  i  na  olelo  o  keia  Halelu,  ma  ka  la  a  Iehova  i  hoopakele  ai  ia  ia  i  ka  Uma  o  Saula,  a 
me  na  enemi  e  ae  a  pau. 

EALOHA  aku  no  au  ia  oe,  e  Iehova,  e  ko'u  ikaika. 
2  O  Iehovako'u  pohaku,  kuu  pakaua,  ame  ko'u  mea  e  ola'i ; 
O  ko'u  Akua,  ko'u  oolea,  a'u  e  hilinai  ai; 
O  ko'u  paku,  o  ko'u  hao  e  ola'i,  o  ko'u  halepukaua  kiekie. 

3  E  kahea  aku  au  ia  Iehova,  ia  ia  ka  hoolea, 
Pela  au  e  hoopakeleia'i  i  ko'u  mau  enemi. 

4  Ua  puni  au  i  ka  ehaeha  o  ka  make ; 

Ua  hooweliweli  mai  ia'u  na  ale  o  ka  poe  aia. 

5  Ua  puni  au  i  na  kaei  o  ka  malu  o  ka  make ; 
Ua  paa  au  i  ko  ka  make  upena. 

6  I  ko'u  popilikia  ana,  ua  kahea  aku  au  ia  Iehova, 
Ua  auwe  aku  au  i  ko'u  Akua ; 

Ua  lohe  mai  no  ia  ia'u  ma  kona  luakini, 

Ua  hiki  aku  kuu  ulono  imua  ona,  a  i  kona  mau  pepeiao. 

7  Alaila  nauwe  iho  la  ka  honua  me  ka  haalulu ; 
Nauweuwe  iho  ia  na  kumu  o  na  mauna, 

Ua  hoonauweia  mai  ia  no  kona  inaina. 

8  Ua  pukoa  ae  ia  ka  uahi  mai  loko  ae  o  kona  mau  puka  ihu, 
Mai  loko  mai  o  kona  waha  ke  ahi  e  ai  ana ; 

Ua  kukuniia  ka  lanahu  e  ia. 

9  Ua  hoohaahaa  iho  la  oia  i  na  lani,  a  iho  mai  la; 
Malalo  hoi  o  kona  mau  wawae  ka  pouli. 

10  Ua  holo  ia  ma  ke  keruba,  ua  lele  no  hoi  ia : 
Oiaio,  ua  lele  oia  ma  na  eheu  o  ka  makani. 

11  Ua  hoolilo  oia  i  ka  pouli  i  wahi  mehameha  nona : 

O  kona  halelewa  i  hoopuni  ia  ia,  a  o  na  wai  pouli  a  me  na  ao 
eleele  o  ka  lani. 

12  No  ka  olinolino  imua  ona,  ua  lele  ae  la  kona  mau  ao  eleele, 
O  na  hua  hekili,  a  me  na  lanahu  ahi. 

13  Ua  hoohekili  mai  la  o  Iehova  ma  ka  lani ; 

Ua  hoopuka  mai  la  ka  Mea  kiekie  loa  i  kona  leo  : 

0  na  hua  hekili,  a  me  na  lanahu  ahi. 

14  Ua  pehi  iho  la  i  kana  mau  pua,  e  hoopuehu  ia  lakou  ■ 
Ua  pana  iho  la  i  na  uwila,  a  ua  auhee  lakou  ia  ia. 

15  Alaila,  ua  ikea  na  kaha  o  na  wai, 

Ua  hoikeia  mai  na  kumu  o  ka  honua, 

1  kau  papa  ana  mai,  e  Iehova,  i  ka  nou  ana  hoi  o  ka  hanu  o 

kou  mau  puka  ihu. 

16  Ua  kii  mai  la  oia  mai  luna  mai,  ua  lawe  ae  hoi  ia'u, 
Ua  unuhi  aku  la  oia  ia'u  mai  loko  o  na  wai  nui. 

17  Ua  hoopakele  oia  ia'u  i  ko'u  mau  enemi  ikaika, 
A  me  ka  poe  inaina  mai  ia'u  : 

No  ka  mea,  ua  oi  aku  ko  lakou  ikaika  i  ko'u. 

18  Ua  hoopaa  mai  lakou  ia'u  i  ko'u  la  popilikia : 
Aka,  ua  lilo  mai  o  lehova  i  kokua  no'u. 

19  Ua  lawe  ae  ia  oia  ia'u  i  kahi  akea; 

Ua  hoopakele  mai  no  ia  ia'u,  no  kona  makemake  ana  mai  ia'u. 

20  Ua  uku  mai  la  o  Iehova  ia'u  e  like  me  ko'u  pono ; 

Ua  hoopai  mai  no  ia  ia'u  e  like  me  ka  maemae  o  ko'u  mau  lima. 

21  No  ka  mea,  ua  malama  aku  au  i  na  aoao  o  Iehova, 
Aole  hoi  au  i  hele  hewa  aku  mai  ko'u  Akua  aku. 

22  Mamua  hoi  o  ko'u  alo  kana  mau  olelo  hoopono  a  pau  ; 

Aole  koi  au  e  pale  aku  i  kaua  mau  kauoka. 

23  Ua  kupono  koi  au  imua  ona; 

Ua  hookaawale  mai  au  ia'u  iho  mai  ko'u  kewa  mai. 

24  Nolaila,  i  hoopai  mai  ai  o  Iehova  ia'u  e  like  me  ko'u  pono. 
E  like  me  ka  maemae  o  ko'u  mau  lima  imua  o  kona  alo. 

25  Me  ka  mea  lokomaikai  e  hoikeana  oe  ia  oe  iho  he  lokomaikai, 
Me  ke  kanaka  hoopono  e  hoike  ana  oe  ia  oe  iho  he  pono ; 

26  Me  ka  mea  maemae,  e  hoike  ana  oe  ia  oe  iho  he  maemae; 
Me  ka  mea  hooolea,  e  hoike  ana  oe  ia  oe  iho  he  oolea. 

27  No  ka  mea,  e  hoola  ana  oe  i  ka  poe  i  hooluhiia ; 
Aka,  e  hoohaahaa  oe  i  na  maka  kiekie. 

28  No  ka  mea,  e  kuni  no  oe  i  ko'u  kukui, 

E  hoomalamalama  mai  no  o  Iehova  o  ko'u  Akua  i  ko'u  pouli. 

29  Nou  no  wau  i  wahi  ae  ai  i  ka  poe  kaua ; 

No  ko'u  Akua  i  lehai  aku  ai  au  maluna  o  ka  pa. 

30  A  o  ke  Akua,  ua  hemolele  kona  aoao : 
Ua  hoaoia  ka  olelo  a  Iehova ; 

He  paku  oia  no  na  mea  a  pau  i  paulele  aku  ia  ia. 

31  Owai  ke  Akua,  ina  aole  o  Iehova; 

Owai  ka  pohaku,  ina  aole  ko  kakou  Akua  ? 

32  O  ke  Akua  ka  i  kakoo  mai  ia'u  me  ka  ikaika ; 
Nana  no  i  hoopololei  mai  i  ko'u  hele  ana. 

33  Ua  hoolilo  no  oia  i  kuu  mau  wawae  e  like  me  na  wawae  dia: 
Ua  hoonoho  oia  ia'u  ma  ko'u  mau  wahi  kiekie. 

34  Ua  ao  mai  no  oia  i  ko'u  mau  lima  e  kaua; 
I  haki  ai  i  ko'u  lima  ke  kikoo  keleawe. 

35  Ua  haawi  mai  oe  ia'u  i  kou  paku  e  ola'i : 
Ua  hookupaa  mai  ia'u  kou  lima  akau  ? 

A  o  kou  ahonui  ka  i  hoomakua  mai  nei  ia'u. 

36  Ua  hoakea  oe  i  ko'u  mau  kapuwai  malalo  iho  o'u ; 
Aole  hoi  i  pahee  kuu  mau  wawae. 

37  Ua  alualu  aku  au  i  kuu  mau  enemi  a  loaa  lakou ; 
Ua  pau  e  hoi  lakou  ia'u  mamua  o  ko'u  hoi  ana  mai. 

38  Ua  pepehi  aku  au  ia  lakou,  aole  e  hiki  ia  lakou  ke  ku  ae  iluna ; 
Ua  pau  lakou  i  ka  hina  malalo  ae  o  ko'u  mau  wawae. 

39  Ua  kakoo  mai  no  oe  ia'u  me  ka  ikaika  i  ke  kaua ; 

Ua  hoohaahaa  iho  oe  malalo  iho  o'u  i  ka  poe  i  ku  e  mai  ia'u. 

40  Ua  haawi  mai  no  oe  ia'u  i  ka  a-i  o  ko'u  mau  enemi ; 
I  luku  aku  ai  au  i  ka  poe  inaina  mai  ia'u. 

41  Ua  kahea  aku  la  lakou,  aohe  hoi  mea  e  ola'i ; 
Ia  Iehova  hoi,  aole  no  hoi  ia  i  ae  mai. 

42  Alaila,  ua  pakuikui  au  ia  lakou  a  okaoka  me  he  lepo  la  imua  o 

ka  makani : 
Ua  kiola  aku  au  ia  lakou  e  like  me  ka  lepo  ma  ke  alanui. 

43  Ua  hoopakele  oe  ia'u  i  ka  paio  ana  o  na  kanaka ; 
Ua  hoolilo  oe  ia'u  i  poo  no  nalahuikanaka  e; 

E  malama  mai  ana  no  ia'u  ka  poe  kanaka  a'u  i  ike  ole  ai. 

44  A  kui  ka  lono  o'u,  e  malama  koke  mai  no  lakou  ia'u ; 
E  hoolohe  mai  no  ia'u  na  keiki  a  kanaka  e. 

45  E  mae  aku  ana  no  na  kanaka  e  : 

E  makau  ana  lakou  ma  ko  lakou  wahi  paa. 

46  Ke  ola  mau  nei  no  Iehova,  e  hoomaikaiia  ko'u  pohaku, 
E  hapaiia'ku  ko'u  Akua  e  ola'i. 

47  O  ke  Akua  ka  i  haawi  mai  na'u  e  hoopai  aku  : 
Oia  ka  i  hoolilo  i  kanaka  malalo  iho  o'u  : 

48  Oia  ka  i  hoopakele  ia'u  i  ko'u  mau  enemi : 

Nau  no  wau  i  hookiekie  ae  maluna  o  ka  poe  i  ku  e  mai  ia'u ; 
Nau  no  wau  i  hoola  i  ke  kanaka  pepehi  wale  mai. 

49  Nolaila  au  e  hoomaikai  aku  ai  ia  oe,  e  Iehova,  mawaena  o  kona 

aina  e : 
E  hoolea  aku  hoi  au  i  kou  inoa. 

50  Nani  no  kona  hoola  ana  i  kana  alii ; 

Ua  aloha  mau  mai  no  ia  i  kona  mea  poni,  ia  Davida,  a  me  kana 
mamo. 

HALELU  XIX. 
I  ka  Luna  Mele.    He  Halelu  na  Davida. 

KE  hoakaka  mai  nei  na  lani  i  ka  nani  o  ke  Akua; 
Ke  hoike  mai  nei  ke  aouli  i  kana  hana  io. 

2  Ke  hai  mai  nei  kela  la  i  keia  la  i  ka  olelo, 
Ke  ao  mai  nei  kela  po  i  keia  po  i  ka  ike. 

3  Aohe  leo,  aohe  olelo ; 
Aohe  i  lohea  ko  lakou  leo. 

4  Ua  pae  aku  la  ka  lakou  ao  ana  i  na  aina  a  pau. 

Ua  hiki  aku  la  ka  lakou  olelo  i  na  welau  o  ka  honua : 
Maloko  o  lakou  i  kukulu  ai  oia  i  halelewa  no  ka  la; 

5  Ua  like  no  ia  me  ke  kane  mare  e  puka  mai  aua  mai  kona  keena : 
Ua  olioli  ia  me  he  kanaka  ikaika  la  e  heihei  ana. 

6  Mai  ka  welau  mai  o  ka  lani  kona  hele  ana ; 

A  ua  hiki  kona  poai  ana  i  na  welelau  o  ke  ao  : 
Aole  mea  i  hunaia  i  kona  wela. 

7  O  ke  kanawai  o  Iehova,  he  hemolele  no  ia,  e  hoohuli  ana  i  ka 

uhane : 
O  ka  olelo  a  Iehova,  he  oiaio  no  ia,  e  hoonaauao  ana  i  ka  mea 
naaupo. 

8  O  na  kapu  o  Iehova,  he  maikai  no  ia,  e  hoohauoli  ana  i  ka  naau ; 
O  ke  kauoha  a  Iehova,  he  laelae  no  ia,  e  hoomalamalama  ana  i 

na  maka. 

9  O  ka  makau  ia  Iehova,  he  maemae  no  ia,  e  oia  mau  ana  no ; 

O  na  oihana  a  Iehova,  he  pololei  no  ia,  a  me  ka  pono  wale  io  no. 

10  He  mau  mea  ia  e  makemake  nui  ia,  aole  ke  gula,  aole  hoi  ke 

gula  maikai  he  nui  wale ; 
Ua  oi  aku  ko  lakou  ono  i  ko  ka  meli  a  me  ka  waihona  meli. 

11  A,  ua  aoia  mai  no  hoi  kau  kauwa  e  lakou ; 

No  ka  malama  ana  ia  lakou  he  nui  wale  ka  waiwai. 

12  Owai  ka  mea  i  helu  pono  i  kona  lalau  ana? 
E  hoomaemae  oe  ia'u  i  na  hewa  i  nalo. 

13  E  kaohi  mai  oe  i  kau  kauwa  mai  na  hewa  nui,  i  pio  ole  ai  au  ia 

lakou ; 
Alaila  e  kupono  au,  a  e  kaawale  hoi  au  i  ka  hewa  loa. 

14  I  maikai  ka  olelo  a  ko'u  waha,  a  me  ka  manao  o  ko'u  naau, 
Imua  o  kou  alo,  e  Iehova,  e  ko'u  Ikaika,  a  me  ko'u  Hoola. 

HALELU  XX. 

I  ka  Luna  Mele.    He  Halelu  na  Davida. 

EHOOLOHE  mai  o  Iehova  ia  oe  i  ka  la  popilikia ; 
I  ola  oe  i  ka  inoa  o  ke  Akua  no  Iakooa. 

2  Mai  kona  keenakapu  mai  e  hoouna  mai  ai  oia  i  kou  mea  nana  e 

alu; 
Mai  Ziona  mai  e  kokua  mai  ai  oia  ia  oe. 

3  E  hoomanao  mai  hoi  i  kau  mau  mohai  a  pau  ; 
A  e  hoopono  mai  hoi  i  kau  mohai  kuni.     Sila. 

4  E  haawi  mai  hoi  e  like  me  kou  naau  iho, 
E  hooko  mai  hoi  i  kou  manao  a  pau. 

5  I  kou  ola  e  hauoli  ai  makou, 

A  i  ka  iuoa  o  ko  kakou  Akua  e  kau  ai  kakou  i  ka  hae : 
E  ae  mai  hoi  o  Iehova  i  kau  pule  a  pau. 

6  Ano  ua  ike  au,  ua  hoola  o  Iehova  i  kona  mea  i  poniia ; 
Ma  kona  lani  hoano  no  ia  e  hoolohe  mai  ai  ia  ia, 

Me  ka  mana  o  kona  lima  akau  e  ola'i. 

7  Ma  na  kaakaua  kekahi  poe,  ma  na  lio  kekahi  i  manao  ai ; 
Aka,  e  hoomanao  kakou  i  ka  inoa  o  Iehova  o  ko  kakou  Akua. 

8  Ua  emi  lakou,  ua  haule  ilalo ; 

Aka,  ua  ala  mai  nei  makou  a  ku  pono  iluna. 

9  E  hoola  mai,  e  Iehova  ; 

E  hoolohe  mai  ke  alii  ia  makou  i  ko  makou  kahea  ana. 

HALELU  XXI. 

I  ka  Luna  Mele.    He  Halelu  na  Davida. 

EIEHOVA,  e  hauoli  aku  ke  alii  i  kou  mana ; 
Nani  hoi  kona  olioli  ana  i  kou  ola. 

2  Ua  kaawi  mai  oe  ia  ia  i  ka  mea  a  kona  naau  i  makemake  ai ; 
Aole  oe  i  hoole  i  ka  mea  a  kona  lehelehe  i  noi  aku  ai.     Sila. 

3  A,  ua  haawi  e  mai  oe  ia  ia  i  pomaikai  i  ka  pono ; 

Ua  kau  mai  oe  i  ka  lei  gula  maemae  maluna  iho  o  kona  poo. 

4  Ua  noi  aku  oia  ia  oe  i  ola,  nau  no  ia  i  haawi  mai  nona ; 
O  ke  ola  loa  i  ka  manawa  pau  ole. 

5  He  nui  wale  kona  nani  i  kou  ola; 

O  ka  mahalo,  a  me  ka  hanohano  kau  i  kau  mai  ai  maluna  iho 
ona. 

6  Ua  hoopomaikai  io  mau  loa  oe  ia  ia ; 
Ua  hoohauoli  loa  oe  ia  ia  i  kou  maka. 

7  No  ka  mea,  ua  hilinai  aku  ke  alii  ia  Iehova, 

No  ka  lokomaikai  o  ka  Mea  kiekie  loa  e  kulanalana  ole  ai  ia. 

8  E  loaa  no  i  kou  lima  kou  mau  enemi  a  pau ; 
E  loaa  no  i  kou  lima  akau  ka  poe  inaina  ia  oe. 

9  E  hoohalike  no  oe    ia  lakou  me  he  umu  ahi  la  i  kou  wa  e 

huhu  ai ; 
E  ale  no  Iehova  ia  lakou  i  konainaina,  e  pau  hoilakou  ike  ahi. 

10  Nau  no  ka  lakou  hua  e  luku  aku,  mai  ka  honua  aku, 

A  me  ka  lakou  mamo,  mai  waena  aku  o  na  keiki  a  kanaka. 

11  No  ka  mea,  ua  hoopalahalaha  lakou  i  ka  ino  nou ; 
Ua  kuka  lakou  i  ka  manao  hewa,  aole  hoi  i  hiki. 

12  Nolaila,  e  hoohuli  mai  oe  i  ko  lakou  kua ; 

Ke  hoomakaukau  oe  i  na  pua  i  kau  mau  kaula,  i   ku  pono  i  ko 
lakou  alo. 

13  E  hapaiia'ku  oe,  e  Iehova,  i  kou  ikaika ; 

E  oli  no  hoi  makou  me  ka  hoolea  aku  i  kou  mana. 

HALELU  XXII. 

I  ka  Luna  Mele.    Ma  ka  Dia  o  ka  Wanaao.    He  Halelu  na  Davida. 

EKO'U  Akua,  e  ko'u  Akua,  no  ke  aha  la  oe  ihaalele  mai  ia'u  ? 
A  i  ole  ai  e  kokua  iki  mai  ia'u  i  ka  leo  o  ko'u  ulono  ana  ? 

2  E  ko'u  Akua  e,  ua  kahea  au  i  ke  ao,  aole  nae  oe  i  lohe  mai ; 
A  i  ka  po  hoi,  aole  i  hoomaha  iki. 

3  Aka,  o  oe  ka  mea  hemolele, 

E  noho  ana  iloko  o  ka  Iseraela  hoolea  ana. 

4  Ua  hilinai  aku  ko  makou  mau  makua  ia  oe ; 

Ua  manaoio  lakou,  a  nau  no  lakou  i  hoola, 

5  Ua  kahea  lakou  ia  oe,  a  ua  hoolaia  no  hoi ; 
Ua  paulele  lakou  ia  oe,  aole  hoi  lakou  i  hoka. 

6  Aka,  he  enuhe  au,  aole  he  kanaka ; 
He  mea  hoinoia  e  ko  ke  ao  nei, 
A  i  hoowahawahaia  e  na  kanaka. 

7  Ua  hoomauakala  mai  ka  poe  a  pau  ke  ike  mai  ia'u ; 
Ua  hooioi  mai  lakou  i  ka  lehelehe  me  ka  hooluli  i  ke  poo, 

8  I  iho  la,  ua  paulele  aku  la  oia  ia  Iehova  i  ola  oia  ia  ia, 
Nana  no  ia  e  hoola  ke  olioli  mai  oia  ia  ia. 

9  Nau  no  wau  i  hookaawale  mai  ka  opu  mai ; 
Ua  hoolana  oe  i  ko'u  manao  ma  na  u  o  ko'u  makuwahine. 

10  Ua  waihoia'ku  au  maluna  ou  mai  ka  opu  mai ; 
Mai  ka  opu  mai  o  ko'u  makuwahine,  o  oe  no  ko'u  Akua. 

11  Mai  hoomamao  aku  oe  ia'u,  ke  kokoke  mai  nei  ka  popilikia; 
Aohe  mea  nana  e  kokua  mai. 

12  He  nui  na  bipi  kane  i  hoopuni  mai  ia'u ; 
Ua  puni  au  i  na  mea  ikaika  no  Basana. 

13  Ua  hamama  mai  la  ko  lakou  mau  waha  ia'u 
E  like  me  ka  liona  hae  e  uwo  ana. 

14  Ua  nininiia'ku  au  me  he  wai  la, 
Ua  pau  ko'u  mau  iwi  i  ka  haihai ; 
Ua  like  ko'u  puuwai  me  he  pilali  la : 
Ua  hooheeia  ia  iwaenakonu  o  ko'u  mau  naau. 

15  Ua  pau  ko'u  ikaika  i  ka  maloo  me  he  apana  ipu  lepo  la; 
Ua  pipili  ko'u  alelo  i  ko'u  mau  a ; 
Ua  hookomo  oe  ia'u  iloko  o  ka  lepo  o  ka  make. 

16  Ua  hoopuni  mai  na  ilio  ia'u  ; 
Ua  poaiia  mai  au  e  ke  anaina  kanaka  hewa ; 
Ua  o  mai  lakou  i  ko'u  mau  lima  a  me  ko'u  mau  wawae. 

17  E  hiki  no  ia'u  ke  helu  i  ko'u  mau  iwi  a  pau ; 
Ua  haka  mai  lakou  ia'u  me  ka  makahahi. 

18  Ua  puunaue  lakou  i  ko'u  mau  kapa  no  lakou ; 
A  o  ko'u  aahu  ka  lakou  i  haīlona  ai. 

19  Aka,  mai  hoomamao  aku  oe  ia'u,  e  Iehova; 
E  ko'u  Ikaika,  e  papaana  mai  oe  e  kokua  mai  ia'u. 

20  E  hoopakele  oe  i  ko'u  uhane  i  ka  pahikaua, 
I  ko'u  makamae  hoi  i  ka  lima  o  ka  ilio. 

21  E  hoola  mai  oe  ia'u  i  ka  waha  o  ka  liona  ; 
Ua  lohe  mai  oe  ia'u  ma  na  hao  o  na  reema. 

22  E  hai  aku  no  wau  i  kou  inoa  i  ko'u  mau  hoahanau ; 
E  hoolea  hoi  au  ia  oe  mawaeua  o  ke  anaina  kanaka. 

23  E  ka  poe  makau  ia  Iehova,  e  hoolea  oukou  ia  ia ; 
E  hoonani  oukou  ia  ia,  e  na  pua  a  pau  a  Iakoha ; 

E  hoomana  imua  ona,  e  na  mamo  a  pau  a  Iseraela. 

24  No  ka  mea,  aole  ia  i  hoowahawaha,  aole  hoi  i  hoaikola  i  ka  poino 

o  ka  mea  i  hooluhiia ; 
Aole  ia  i  huna  aku  i  kona  maka  ia  ia  ; 
Aka,  i  kona  kahea  ana  aku  ia  ia,  ua  hoolohe  mai  no  ia. 

25  Ia  oe  ko'u  hoolea  ana  iwaena  o  ke  anaina  nui ; 
E  hooko  aku  au  i  ka'u  i  hoohiki  ai,  imua  o  ka  poe  weliweli  ia  ia. 

26  E  ai  no  ka  poe  akahai  a  maona : 
E  hoolea  aku  no  ia  Iehova  ka  poe  e  imi  ia  ia  ; 
E  ola  mau  loa  ko  oukou  naau. 

27  E  hoomanao  iho,  a  e  huli  mai  no  ia  Iehova,  na  welelau  a  pau 

o  ka  honua ; 

He  hauoli  i  ko  Iehova       HALELU  XXIV.  malama  ana  mai. 

E  pau  no  na  ohana  o  na  lahuikanaka  i  ka  hoomana  imua  ou : 

28  No  ka  mea,  no  Iehova  ke  aupuni ; 

Oia  hoi  ke  Alii  iwaena  o  na  lahuikauaka. 

29  E  ai  no  me  ka  hoomana  ka  poe  waiwai  a  pau  ma  ka  honua  : 

0  ka  poe  a  pau  e  iho  aua  i  ka  lepo,  e  kulou  lakou  imua  ona : 
Aohe  inea  e  hoola  i  kona  uhane  iho. 

30  E  malama  no  kekahi  mau  mamo  ia  ia; 
E  kapaia  lakou  he  hanauna  no  ka  Haku. 

31  E  hele  mai  no  lakou,  e  hai  ana  i  kona  pono 

1  ka  lahuikanaka  e  hanau  ana,  oia  kana  i  hana'i. 

HALELU  XXIII. 

He  Halelu  na  Davida. 

OIEHOVA  ko'u  Kahuhipa ; 
Aole  o'u  mea  e  nele  ai. 

2  Naua  no  wau  i  hoomoe  iho  ma  na  aina  uliuli  : 
Ua  alakai  oia  ia'u  ma  kapa  wai  lana  malie. 

3  Ke  hoala  mai  nei  oia  i  ko'u  uhane  : 

Ke  alakai  nei  no  oia  ia'u  ma  na  ala  maikai  no  kona  inoa. 

4  Oiaio,  ina  e  hele  au  ma  ke  awawa  malu  o  ka  make, 

Aole  au  e  weliweli  i  ka  poina  :  no  ka  mea,  o  oe  pu  kekahi  me  au ; 
O  kou  mana,  a  me  kou  kookoo,  o  ko'u  mau  mea  ia  e  oluolu  ai. 

5  Ke  hoomakaukau  mai  nei  oe  i  ka  papaaina  na'u  ma  ke  alo  oko'u 

mau  enemi : 
Ua  kahinu  mai  oe  i  kuu  poo  me  ka  aila ; 
Ua  piha  a  hu  ko'u  kialia. 

6  Oiaio,  e  hahai  mau  ana  ia'u  ka  pono  a  me  ke  aloha  i  na  la  a  pau 

o  ko'u  ola  ana  ; 
A  maloko  o  ka  hale  o  Iehova  owau  e  noho  mau  loa  aku  ai. 

HALELU  XXIV. 

He  Halelu  na  Davida. 

NO  Iehova  ka  honua  a  me  kona  mea  e  piha  ai ; 
O  ke  ao  nei,  a  me  ka  poe  e  noho  ana  maloko  ona. 

2  No  ka  mea,  nana  no  ia  i  hookumu  maluna  iho  o  na  kai, 
A  i  hoopaa  hoi  maluna  iho  o  na  wai. 

3  Owai  la  ka  mea  e  pii  i  ka  inauna  o  Iehova? 
Owai  la  hoi  ke  ku  ma  kona  wahi  hoano  ? 

4  O  ka  mea  lima  paumaele  ole  a  me  ka  naau  maemae ; 

0  ka  mea  i  paulele  ole  kona  uhane  i  ka  mea  lapuwale ; 
Aole  hoi  i  hoohiki  i  ke  Akua  me  ka  wahahee : 

5  Oia  ka  mea  e  hoomaikaiia  mai  e  Iehova, 

A  e  hooponoia  mai  hoi  e  kona  Akua  e  ola'i. 

6  Oia  ka  hanauna  o  ka  poe  i  imi  ia  ia, 

1  huli  hoi  i  kou  alo,  e  ke  Akua  o  Iakooa.     Sila. 

7  E  hapai  ae,  e  na  pani,  i  ko  oukou  mau  poo ; 

E  hookiekieia'e  hoi  oukou,  e  na  ipuka  mau  loa; 
A  e  komo  no  hoi  ke  Alii  nani. 

8  Owai  la  ia  Alii  nani  ? 

O  Iehova  ka  ikaika  a  me  ka  mana; 
O  Iehova  ka  mea  mana  i  ke  kaua. 

9  E  hapai  ae,  e  na  pani,  i  ko  oukou  mau  poo, 
E  hookiekieia'e  oukou,  e  na  ipuka  mau  loa; 
A  e  komo  no  hoi  ke  Alii  nani. 

10  Owai  la  ia  Alii  nani  ? 

O  Iehova  Sabaota,  oia  ke  Alii  nani.    Sila. 

Pule  o  Davida  HALELU  XXV.  me  ka  paulele. 

HALELU  XXV. 

Na  Davida. 

EIEHOVA,  ke  hapai  nei  au  i  ko'u  ukane  ia  oe. 
2  E  kuu  Akua,  maluna  ou  e  kilinai  aku  nei  au ; 
Aole  au  e  hoka ; 
Mai  noho  a  lauakila  mai  ko'u  poe  enemi  maluna  o'u. 

3  Oia  hoi,  e  hoka  ole  ka  poe  manaolana  ia  oe ; 
E  hoka  no  nae  ka  poe  lawehala  wale. 

4  E  hoike  mai,  e  Iehova,  i  kou  mau  alanui  ia'u : 
E  ao  mai  oe  ia'u  i  kou  mau  kuamoo. 

5  E  alakai  oe  ia'u  ma  kau  olelo  oiaio, 
E  ao  mai  hoi  oe  ia'u  ; 

No  ka  mea,  o  oe  no  ko'u  Akua  e  ola'i : 
He  manaolana  ko'u  ia  oe  a  po  ka  la. 

6  E  hoomanao  oe,  e  Iehova,  i  kou  aloha  a  me  kou  lokomaikai ; 
No  ka  mea,  he  mau  mea  kahiko  loa  mai  no  ia. 

7  Mai  manao  mai  oe  i  na  hewa  o  ko'u  wa  opiopio,  me  na  hala  o'u. 
E  hoomanao  mai  oe  ia'u  e  like  me  kou  aloha,  no  kou  lokomaikai. 

8  He  maikai  a  he  pololei  no  ko  Iehova; 
Nolaila  ia  e  ao  mai  ai  i  ka  poe  lawehala  i  kona  alanui. 

9  E  alakai  oia  i  ka  poe  akahai  ma  ka  pono  : 
E  ao  mai  no  hoi  oia  i  ka  poe  hoohaahaa  i  kona  aoao. 

10  O  na  aoao  a  pau  o  Iehova  he  aloha  no  ia  me  ka  oiaio, 
I  ka  poe  i  malama  i  kona  berita  a  me  kana  mau  kauoha. 

11  No  kou  inoa,  e  Iehova,  e  kala  mai  ai  oe  i  ko'u  hewa; 
No  ka  mea,  he  nui  no  ia. 

12  Owai  la  ke  kanaka  i  weliweli  aku  ia  Iehova  ? 
Oia  kana  e  ao  mai  ai  i  ka  aoao  ana  e  koho  ai. 

13  E  noho  kona  uhane  ma  ka  maikai, 
E  ili  hoi  ka  houua  i  kana  mau  keiki. 

14  O  ka  manao  paa  o  Iehova  aia  no  ia  me  ka  poe  weliweli  ia  ia : 
E  hoike  mai  no  hoi  oia  i  kona  berita  ia  lakou. 

15  E  kau  mau  ana  ko'u  mau  maka  ia  Iehova; 
No  ka  mea,  e  kaili  ae  oia  i  ko'u  mau  wawae  mailoko  ae  o  ka 

upena. 

16  E  maliu  mai  oe  ia'u  a  e  aloha  mai  ia'u, 
No  ka  mea,  ua  mehameha  au  a  ua  popilikia. 

17  Ua  nui  ae  nei  ka  ehaeha  o  ko'u  naau : 
E  lawe  ae  oe  ia'u  mailoko  ae  o  ko'u  popilikia. 

18  E  nana  mai  i  ko'u  pilikia  a  me  ko'u  eha ; 
A  e  kala  mai  i  ko'u  hewa  a  pau. 

19  E  manao  mai  oe  i  kuu  mau  enemi, 
No  ka  mea,  he  nui  no  lakou ; 
A  ua  inaina  mai  lakou  ia'u  me  ka  huhu  awahia. 

20  E  malama  mai  oe  i  kuu  uhane,  a  e  hoola  mai  ia'u  ; 
E  hoka  ole  au,  no  ka  mea,  e  hilinai  aku  au  ia  oe. 

21  E  hoomalu  ka  pono  me  ka  pololei  ia'u, 
No  ka  mea,  ke  manao  lana  aku  nei  au  ia  oe. 

22  E  hoola  ae  oe,  e  ke  Akua,  ia  Iseraela, 
Mai  loko  ae  o  kona  mau  popilikia  a  pau. 

HALELU  XXVI. 

Na  Davida. 

HOOPONO  mai  oe  ia'u,  e  Iehova,  no  ka  mea,  ua  hele  au  me 
ko'u  pono : 
702 


E 


Manaolana  o  Davida  HALELU  XXVII.  iloko  o  ka  pilikia. 

Ua  hilinai  au  ia  Iehova,  aole  au  e  pahee. 

2  E  huli  oe  ia'u,  e  Iehova,  a  e  hoike  ia'u; 

E  hoao  inai  oe  i  kuu  puupaa  a  me  kuu  naau. 

3  No  ka  mea,  iinua  o  ko'u  mau  maka  kou  lokomaikai; 
A  ma  kau  olelo  oiaio  i  bele  ai  au. 

4  Aole  au  i  noho  pu  me  ka  poe  hookano ; 

Aole  hoi  e  komo  pu  me  ka  poe  hookamani  wale. 

5  Ua  koowahawaha  au  i  ke  anaina  o  ka  poe  hana  ino ; 
Aole  hoi  e  noho  pu  au  me  ka  poe  hewa. 

6  E  holoi  au  i  kuu  mau  lima  me  ka  hala  ole; 
Pela  hoi  au  e  hoopuui  ai  i  kou  kuahu,  e  Iehova  ; 

7  E  hoike  aku  au  me  ka  leo  hoomaikai, 

A  e  hai  aku  hoi  i  kau  mau  hana  kupaianaha  a  pau. 

8  E  Iehova,  ua  makemake  au  i  ka  noho  ana  o  kou  hale, 
A  me  ka  wahi  e  noho  ai  kou  nani. 

9  Mai  houluulu  oe  i  ko'u  uhane  me  ka  poe  hewa ; 
Aole  hoi  i  kuu  ola  me  na  kanaka  koko  : 

10  Maloko  o  ko  lakou  mau  lima  ke  kolohe ; 

A  ua  piha  i  na  kipe  ko  lakou  mau  lima  akau. 

11  A  owau  nei  la,  e  hele  au  me  kuu  pono; 
E  hoola  mai  oe  ia'u,  a  e  aloha  mai  ia'u. 

12  Ke  ku  nei  kuu  wawae  ma  kahi  maniania ; 

Maloko  o  na  anaina  e  hoomaikai  aku  ai  au  ia  Iehova. 

HALELU  XXVII. 

Na  Davida. 

OIEHOVA  kuu  malamalama  a  me  kuu  ola; 
Owai  la  ka'u  mea  e  makau  aku  ai  ? 
O  Iehova  ka  ikaika  o  kuu  ola  nei : 
Ia  wai  la  au  e  weliweli  aku  ai  ? 

2  I  ka  lele  ana  mai  o  ka  poe  hewa  ia'u, 

0  kuu  mau  enemi  ka  poe  ku  e  mai  ia'u,  e  ai  i  kuu  io, 
Kuia  iho  la  lakou  a  hina  ilalo. 

3  Ina  e  hoomoana  ku  e  mai  ka  poe  kaua  ia'u,  aole  e  makau  ko'u 

naau ; 
Ina  e  eu  ku  e  mai  ke  kaua  ia'u,  ma  keia  no  wau  e  hilinai  ai. 

4  Hookahi  no  mea  a'u  i  noi  aku  ai  ia  Iehova,  oia  ka'u  e  imi  aku  ai ; 
E  noho  au  maloko  o  ka  hale  o  Iehova  i  na  la  a  pau  o  ko'u  ola 

ana, 
E  nana  aku  i  ka  nani  o  Iehova,  a  e  ninaninau  iloko  o  kona  lua- 
kini. 

5  No  ka  mea,  i  ka  wa  popilikia  e  huna  mai  oia  ia'u  i  kona  malu : 
Ma  kahi  mehameha  o  kona  halelewa  e  huna  mai  ai  oia  ia'u  ; 

E  hoonoho  no  hoi  oia  ia'u  maluna  o  ka  pohaku. 

6  Auo  e  hookiekieia'e  kuu  poo  maluna  o  kuu  mau  enemi  i  hoo- 

puni  mai  ia'u ; 
Nolaila  e  kaumaha  aku  ai  au  iloko  o  kona  halelewa  i  na  mohai 

olioli : 
E  oli  aku  au,  oiaio,  e  hoolea  aku  wau  ia  Iehova. 

7  E  hoolohe  mai,  e  Iehova,  i  kuu  hea  ana'ku  me  kuu  leo  ; 
E  aloha  mai  hoi  oe  ia'u,  e  ae  mai  i  ka'u. 

8  I  kau  olelo  ana,  E  imi  mai  oukou  i  kuu  alo  ; 

1  aku  la  kuu  naau  ia  oe,  O  kou  alo,  e  Iehova,  ka'u  e  imi  ai. 

9  Mai  huna  i  kou  maka  ia'u  ; 

Mai  hoohemo  i  kau  kauwa  nei  me  ka  huhu. 
Ua  kokua  mai  no  hoi  oe  ia'u  ; 

Nonoi  aku  o  Davida  HALELU  XXIX.        i  kokua  mai  ke  Akua. 

Mai  hookuu  wale  ia'u, 
Mai  haalele  hoi  oe  ia'u,  e  kuu  Akua  e  ola'i. 

10  Aia  haalele  ko'u  makuakane  a  me  ko'u  makuwahine  ia'u 
Alaila  e  ohi  mai  no  hoi  o  Iehova  ia'u.  ' 

11  E  ao  mai  ia'u,  e  Iehova,  i  kou  alanui; 

A  e  alakai  ia'u  ma  ke  ala  maniania  no  kuu  poe  enemi 

12  Mai  haawi  oe  ia'u  i  ka  makemake  o  kuu  poe  enemi 
No  ka  mea,  ua  ku  o  mai  ia'u  na  mea  hoike  wahahee 
A  me  ka  poe  e  ha  ana'e  i  ka  huhu  hewa. 

13  Iua  i  manao  ole  au  e  ike  i  ka  maikai  o  Iehova,  i  ka  aina  o  ka 

poe  ola, 
Ina  ua  maule  e  au. 

14  E  manaolana  ia  Iebova;  i  nui  ka  ikaika, 
A  e  hooikaika  mai  oia  i  kou  naau  ; 

E  hilinai  aku  hoi  ia  lehova. 

HALELU  XXVIII. 

Na  Davida. 

A  oe,  e  Iehova,  e  kahea  aku  ai  au  e  kuu  pohaku,  mai  hookuli 
mai  oe  ia'u ; 

0  like  auanei  au  me  ka  poe  iho  ilalo  o  ka  lua,  ke  hookuli  mai 
oe  ia'u. 

2  E  hoolohe  mai  i  ka  leo  o  ka'u  pule,  i  ko'u  kahea  ana'ku  ia  oe, 

1  ka  hapai  ana  o  kuu  mau  lima  i  kou  wahi  hoano. 

3  Mai  alako  ae  ia'u  me  ka  poe  aia,  me  ka  poe  hana  hewa, 
Ka  poe  olelo  aloha  i  ko  lakou  mau  hoalauna, 
He  hewa  no  nae  maloko  o  ko  lakou  mau  naau. 

4  E  haawi  ia  lakou  e  like  me  ka  lakou  mau  hana; 
A  mamuli  o  ka  hewa  o  ko  lakou  hooikaika  ana; 
E  haawi  ia  lakou  mamuli  o  ka  hana  o  ko  lakou  mau  lima; 
E  uku  ia  lakou  no  ka  lakou  hana. 

5  No  ka  mea,  aole  lakou  i  manao  i  na  hana  a  Iehova, 
Aole  hoi  i  ka  hana  ana  o  kona  mau  lima, 
E  wawahi  oia  ia  lakou,  aole  e  kukulu  ia  lakou  iluna. 

6  E  hoomaikaiia'ku  o  Iehova, 
No  ka  mea,  ua  hoolohe  mai  no  ia  i  ka  leo  a  ka'u  mau  pule. 

7  O  Iehova  kuu  ikaika  a  me  kuu  palekaua ; 
Ia  ia  i  hilinai  ai  kuu  naau,  a  ua  kokuaia  mai  au ; 
Nolaila  i  hauoli  nui  ai  kuu  naau, 
A  ma  kuu  mele  e  hoolea  aku  ai  au  ia  ia. 

8  O  Iehova  ko  lakou  ikaika  ; 
Oia  hoi  ka  ikaika  e  ola'i  kona  mea  i  poniia. 

9  E  hoola  i  kou  poe  kanaka,  a  e  hoomaikai  i  kou  hooilina  : 
E  hanai  ia  lakou,  a  e  kaikai  ia  lakou  a  mau  loa. 

HALELU  XXIX. 

He  Halelu  na  Davida. 

Īp  HAAWI  aku  ia  Iehova,  e  ka  poe  ikaika, 
J  E  haawi  aku  ia  Iehova  i  ka  nani  a  me  ka  mana. 

2  E  haawi  aku  ia  Iehova  i  ka  nani  o  kona  inoa. 
E  hoomana  aku  ia  Iehova  me  na  mea  nani  hoano. 

3  Aia  ka  leo  o  Iehova  maluna  o  na  kai : 
Ke  hekili  mai  nei  ke  Akua  nani: 
Aia  no  Iehova  maluna  iho  o  na  wai  he  nui  no. 

4  O  ka  leo  o  Iehova  he  mea  mana  no  ia  . 
O  ka  leo  o  Iehova  he  nani  loa  no  ia. 

Hoouani  aku  Davida  IIALELU  XXXI.  i  ke  Akua. 

5  O  ka  leo  o  Ieliova  ua  uhai  i  na  laau  Kedera: 
Oiaio  ua  uhai  no  o  Iehova  i  na  Kedera  o  Lehanona. 

6  Ua  hoolelele  oia  ia  lakou  me  he  keiki  bipi  la; 

Ia  Lehanona  a  me  Siriona  e  like  me  ka  reema  opiopio. 

7  O  ka  leo  o  Iehova  ua  mahele  i  na  lapalapa  o  ke  ahi. 

8  O  ka  leo  o  Iehova  ua  hoohaalulu  i  ka  waonahele; 

Ke  hoohaalulu  nei  o  Iehova  i  ka  waonahele  o  Kadesa. 

9  O  ka  leo  o  Iehova  ua  hoohanau  i  na  dia  wahine, 
A  ua  wehewehe  mai  ia  i  na  ululaau  : 

A  iloko  o  kona  Luakini  i  olelo  ai  na  mea  a  pau  i  kona  nani. 

10  Ke  noho  nei  no  Iehova  maluna  o  ka  moana ; 
Oiaio,  e  noho  alii  mau  loa  ana  o  Iehova. 

11  E  haawi  mai  no  hoi  o  Iehova  i  ka  ikaika  i  kona  poe  kanaka : 

E  hoopomaikai  mai  no  hoi  o  Iehova  i  kona  poe  ohua  me  ka 
maluhia. 

HALELU  XXX. 

He  Halelu,  he  himeni  i  ka  hoolaa  ana  i  ka  hale  o  Davida. 

EHAPAI  aku  au  ia  oe,  e  Iehova,  no  kou  hoopakele  ana  ia'u  ; 
Aole  oe  i  hoohauoli  i  ko'u  poe  enemi  maluna  iho  o'u. 

2  E  Iehova  ko'u  Akua,  ua  ulono  aku  au  ia  oe, 
A  ua  hoola  mai  nei  oe  ia'u. 

3  E  Iehova,  ua  lawe  mai  oe  i  kuu  uhane  mai  ka  luakupapau  : 
Ua  hoomau  oe  i  kuu  ola  i  ole  au  e  iho  ilalo  i  ka  lua. 

4  E  himeni  aku  ia  Iehova,  e  kona  poe  haipule  ; 

E  hoomaikai  hoi  i  ka  hoomanao  ana  i  kona  hoano. 

5  No  ka  mea,  hookahi  sekona  kona  huhu  : 
He  ola  no  nae  iloko  o  kona  lokomaikai. 
He  uwe  aua  paha  i  ka  po  hookahi ; 

Aka,  hiki  mai  no  ka  hauoli  i  ke  kakahiaka. 

6  I  iho  la  au  i  kuu  pomaikai  ana, 
Aole  loa  au  e  hoonauweweia. 

7  E  Iehova,  ma  kou  lokomaikai,  ua  hookupaa  oe  i  kuu  mauna : 
Huna  aku  la  oe  i  kou  maka,  pilikia  iho  la  au. 

8  Kahea  aku  la  au  ia  oe,  e  Iehova  ; 
Pule  aku  la  hoi  au  i  ka  Haku. 

9  Heaha  ka  waiwai  o  kuu  koko  i  kuu  iho  ana  i  ka  lua  ? 
E  hoolea  auei  ka  lepo  ia  oe  ? 

E  hai  aku  anei  oia  i  kou  oiaio  ? 

10  E  hoolohe  mai,  e  Iehova,  a  e  aloha  mai  oe  ia'u  : 
E  Iehcva,  e  lilo  mai  oe  i  kokua  no'u. 

11  Ua  hoolilo  oe  i  kuu  uwe  ana  i  haa  ana  no'u  : 
Ua  kala  oe  i  kuu  kapa  ino ; 

A  ua  kakoo  mai  oe  ia'u  me  ka  hauoli ; 

12  I  hoolea  ko'u  nani  ia  oe,  aole  e  mumule. 

E  Iehova  ko'u  Akua,  e  hoomaikai  mau  loa  aku  au  ia  oe. 

HALELU  XXXI. 

I  ka  Luna  Mele,  he  Halelu  na  Davida. 

KE  hilinai  aku  nei  au  ia  oe,  e  Iehova,  aole  loa  au  e  hoka ; 
Ma  kou  pono  e  hoola  mai  oe  ia'u. 

2  E  haliu  mai  kou  pepeiao  ia'u,  e  hoola  koke  mai  ia'u  ; 
E  lilo  oe  i  pohaku  paa  no'u,  i  hale  e  malu  ai  e  ola'i  au. 

3  No  ka  mea,  o  oe  no  ko'u  pohaku  a  me  kuu  pakaua; 
Nolaila,  no  kou  iuoa  e  alakai  oe  ia'u,  a  e  malama  mai  ia'u. 

4  E  kaili  oe  ia'u  mailoko  o  kaupena  a  lakou  i  waiho  malu.ai  no'u  ; 

Hilinai  ia  i  ke  Akua  HALELU  XXXI.  iloko  o  ka  pilikia, 

No  ka  mea,  o  oe  no  ko'u  ikaika. 

5  Ke  haawi  aku  nei  au  i  kuu  uhane  iloko  o  kou  lima ; 
Ua  hoopakele  mai  oe  ia'u,  e  Iehova  ke  Akua  oiaio. 

6  Ua  hoowahawaha  au  i  ka  poe  manao  ma  na  mea  lapuwale  hoo- 

punipuni ; 
Aka,  ke  hilinai  aku  nei  au  ia  Iehova. 

7  E  olioli  au,  a  e  hauoli  hoi  i  kou  aloha ; 

No  ka  mea,  ua  manao  mai  oe  i  kuu  kaumaha; 
Ua  ike  hoi  oe  i  ko'u  uhane  iloko  o  ka  popilikia ; 

8  Aole  oe  i  hoopaa  ia'u  iloko  o  ka  lima  o  ka  enemi ; 
Ua  hooku  oe  i  kuu  mau  wawae  ma  kahi  akea. 

9  E  aloha  mai  oe  ia'u,  e  Iehova,  no  ka  mea,  ua  pilikia  au : 

Ua  pau  e  kuu  maka  i  ke  kaumaha,  a  me  kuu  uhane  a  me  kuu  opu. 

10  No  ka  mea,  ua  pau  kuu  ola  nei  i  ke  kaumaha, 
A  me  kuu  mau  makahiki  i  ka  u  ana : 

Ua  pau  e  kuu  ikaika  no  kuu  hewa, 
Ua  pauhia  hoi  ko'u  mau  iwi. 

11  Lilo  aku  la  au  i  mea  hoinoia  iwaena  o  ko'u  poe  enemi  a  pau, 
He  mea  hoino  nui  ia  iwaena  o  ko'u  mau  hoanoho, 

He  mea  weliweli  no  hoi  no  ko'u  mau  hoalauna  : 

0  ka  poe  ike  mai  ia'u  mawaho,  holo  aku  lakou  mai  o'u  aku  nei. 

12  Ua  poina  hoi  au  me  he  kanaka  make  la  i  nalo  iho : 
Ua  like  no  hoi  au  me  ka  ipu  nahaha. 

13  No  ka  mea,  ua  lohe  no  au  i  ka  hoino  ana  o  na  mea  he  nui : 
He  makau  no  ma  na  aoao  a  puni ; 

1  ka  wa  i  ohumu  ku  e  mai  ai  lakou  ia'u, 
Kukakuka  lakou  e  kaili  wale  aku  i  kuu  ola. 

14  Aka,  i  hilinai  aku  au  ia  oe,  e  Iehova ; 
I  aku  la  au,  o  oe  no  ko'u  Akua. 

15  Aia  no  i  kou  lima  kuu  mau  manawa ; 

E  hoopakele  oe  ia'u  i  ka  lima  o  ko'u  poe  enemi, 
A  me  ka  poe  alualu  hewa  mai  ia'u. 

16  E  hoomalamalama  mai  kou  maka  i  kau  kauwa  nei : 
E  hoola  mai  oe  ia'u  no  ko'u  aloha. 

17  E  Iehova,  aole  au  e  hoka, 

No  ka  mea,  ua  kahea  aku  au  ia  oe  : 

E  hoka  ka  poe  hewa, 

A  e  waiho  leo  ole  lakou  iloko  o  ka  luakupapau. 

18  E  hoopaaia  na  lehelehe  hoopunipuni ; 
Na  mea  olelo  hookano  me  ka  haakei, 

I  na  mea  kaumaha  i  ku  e  i  ka  mea  pono. 

19  Nani  ka  mea  maikai  au  i  hoahu  ai  no  ka  poe  weliweli  ia  oe , 

Au  i  hana'i  hoi  no  ka  poe  hilinai  ia  oe  imua  o  na  keiki  a  kanaka ! 

20  E  huna  oe  ia  lakou  makahi  malu  o  kou  alo  mai  ka  ohumu  ana 

o  kanaka ; 
E  malama  malu  oe  ia  lakou  maloko  o  ka  halelewa  mai  ka  paio 
ana  o  na  elelo. 

21  E  hoomaikaiia'ku  o  Iehova : 

No  ka  mea,  ua  hookupanaha  oia  i  kona  aloha  ia'u  iloko  o  ke 
kulanakauhale  paa. 

22  A  i  kuu  wikiwiki,  i  iho  la  au,  Ua  okiia'e  no  au  mai  mua  e  o  kou 

mau  maka ; 
Aka,  ua  hoolohe  mai  no  hoi  oe  i  ka  leo  o  ka'u  pule  ana, 
I  kuu  kahea  ana'ku  ia  oe. 

23  E  aloha  aku  ia  Iehova,  e  kona  poe  haipule  a  pau  ; 

No  ka  mea,  ua  malama  mai  o  Iehova  i  ka  poe  hoopono, 

Poinaikai  ka  īnea  i  HALELU  XXXIII.  kalaia  kona  hala. 

A  ua  uku  nui  mai  no  ia  i  ka  mea  hana  hookano. 
24  E  hoolana  oukou,  a  e  hooikaika  mai  oia  i  ko  oukou  naau, 
E  ka  poe  a  pau  e  hilinai  ana  ia  Iehova. 

HALELU  XXXII. 

Na  Davida,  he  himeni. 

OMAIKAI  ka  mea  i  kalaia  kona  hala, 
I  uhiia  hoi  kona  hewa. 
Pomaikai  ke  kanaka,  maluna  ona  ka  hoili  ole  ia  o  ka  hewa  e 

Iehova. 
Iloko  hoi  o  kona  uhane  aohe  hookamani. 

3  I  ko'u  mumule  ana  ua  elemakule  ae  la  kuu  mau  iwi, 
I  kuu  auwe  ana  a  po  ka  la. 

4  No  ka  mea,  i  ke  ao  a  me  ka  po,  kaumaha  mai  la  kou  lima  malu- 
na  iho  o'u  : 

Ua  hooliloia  ko'u  ma-u  ana  i  maloo  o  ka  makalii.     Sila. 

5  Ua  hai  aku  au  i  ko'u  hewa  ia  oe ; 
Aole  au  i  huna  i  ko'u  lawehala  ana. 
I  iho  la  au,  E  hai  aku  au  i  ko'u  hala  ia  Iehova  ; 
A  ua  kala  mai  oe  i  ka  hewa  o  ka'u  lawehala  ana.    Sila. 

6  No  ia  mea,  e  pule  aku  ia  oe  na  haipule  i  ka  wa  e  loaa  ai  oe ; 
Oiaio,  i  ke  kahe  ana  o  na  wai  nui,  aole  ia  e  kokoke  ia  ia. 

7  O  oe  no  kuu  wahi  e  pee  ai ; 
E  hoopakele  no  oe  ia'u  i  ka  popilikia  : 
E  hoopuni  no  oe  ia'u  me  na  niele  no  ke  ola.     Sila. 

8  E  ao  aku  au  ia  oe,  a  hoike  ia  oe  i  kou  ala  e  hele  ai ; 
E  alakai  au  ia  oe  me  ko'u  maka. 

9  Mai  hoohalike  oukou  me  ka  lio  a  me  ka  hoki,  na  mea  ike  ole ; 
E  pono  ke  kaohiia  kona  waha  me  ka  haowaha,  a  me  ke  kaula 

waha,  o  hele  kokoke  ia  ia  oe. 

10  E  nui  auanei  ka  ehaeha  o  ka  mea  hewa ; 
Aka,  o  ka  mea  hilinai  ia  Iehova,  e  hoopuniia  no  ia  me  ke  aloha. 

11  E  olioli  ia  Iehova,  a  e  hauoli,  e  ka  poe  pono  : 
E  hooho  no  ka  hauoli,  e  ka  poe  a  pau  i  kupono  ka  naau. 

HALELU  XXXIII. 

HAUOLI  ia  Iehova,  e  ka  poe  pono  ; 

O  ka  hoolea,  he  nani  ia  no  ka  poe  maikai. 

2  E  hoolea  aku  ia  Iehova  me  ka  lira ; 
E  hookani  ia  ia  me  ka  violaumi,  ka  mea  kani  kaula  umi. 

3  E  oli  aku  ia  ia  i  ke  mele  hou ; 
E  hula  akamai  me  ke  kani  nui. 

4  No  ka  mea,  he  pono  ka  olelo  a  Iehova; 
A  ma  ka  oiaio  kana  mau  hana  a  pau. 

5  Makemake  no  oia  i  ka  pono  a  me  ka  hoopono  ana : 
Paapu  ka  honua  i  ka  lokomaikai  o  Iehova. 

6  Ma  ka  olelo  a  Iehova  i  hanaia'i  na  lani ; 
O  ko  laila  lehulehu  no  hoi  ma  ka  ha  ana  o  kona  waha. 

7  Ke  houluulu  nei  oia  i  na  wai  o  ka  moana  me  he  puu  la : 
Ke  hoahu  nei  no  hoi  oia  i  ka  hohonu  iloko  o  na  halepapaa. 

8  E  makau  aku  ka  honua  a  pau  ia  Iehova ; 
E  weliweli  aku  ia  ia  ka  poe  a  pau  e  noho  ana  i  ke  ao  nei : 

9  No  ka  mea,  i  iho  la  ia,  a  o  ka  hauaia  no  ia ; 
Kauoha  iho  la  ia,  a  o  ke  ku  paa  mai  la  no  ia. 

10  Ke  hoolilo  nei  o  Iehova  i  ka  manao  o  na  kanaka  i  mea  ole  ; 
Ke  hoolilo  nei  oia  i  ka  noonoo  o  na  lahuikanaka  i  mea  lapuwale. 

Pomaikai  ka  poe  HALE'LU  XXXIV.  hilinai  i  ke  Akua. 

11  O  ka  manao  o  Iehova  e  kupaa  mau  loa  ia ; 

A  o  ka  noouoo  o  kona  naau  i  na  hanauna  a  pau. 

12  Pomaikai  ka  lahuikanaka  o  Iehova  kona  Akua ; 
Ka  poe  kanaka  hoi  ana  i  koho  ai  i  hooilina  nona. 

13  Ke  nana  mai  nei  o  Iehova  mai  luna  mai  o  ka  lani ; 
Ke  ike  mai  nei  no  ia  i  na  keiki  a  pau  a  kanaka. 

14  Mai  kona  wahi  i  noho  ai, 

Ke  nana  mai  nei  oia  i  ka  poe  a  pau  e  noho  ana  ma  ka  honua. 

15  Ke  hana  nei  oia  i  ko  lakou  mau  naau  a  like ; 

Ke  lioomanao  mai  nei  no  ia  i  ka  lakou  mau  hana  a  pau. 

16  Aole  alii  i  ola  i  ka  lehulehu  o  ka  poe  kaua ; 
Aole  ke  kanaka  ikaika  i  hoolaia  e  ka  ikaika  nui. 

17  O  ka  lio  he  mea  lapuwale  ia  e  malu  ai : 
Aohe  mea  e  hoolaia  e  ia  ma  kona  ikaika  nui. 

18  Aia  hoi  ka  maka  o  Iehova  maluna  o  ka  poe  weliweli  ia  ia, 
Maluna  o  ka  poe  i  manaolana  i  kona  aloha ; 

19  E  hoopakele  i  ko  lakou  uhane  i  ka  make, 

A  e  hoomau  i  ko  lakou  ola  nei  i  ka  pololi  ana. 

20  Ke  kali  nei  ko  kakou  uhane  ia  Iehova; 

Oia  ko  kakou  kokua  a  me  ko  kakou  palekaua. 

21  No  ka  niea,  e  hauoli  auanei  ko  kakou  naau  ia  ia, 
No  ko  kakou  hilinai  ana  i  kona  inoa  hoano. 

22  E  aloha  mai  ia  makou,  e  Iehova, 

E  like  me  ko  makou  manaolana  ana  ia  oe. 

HALELU  XXXIV. 

Na  Davida  i  ka  wa  i  hoopupule  ai  ia  imua  i  ke  alo  o  Ahimeleka,  a  kipaku  ae  la  oia  ia  ia,  a 

hele  ia. 

EHOOMAIKAI  aku  au  ia  Iehova  i  na  manawa  a  pau  ; 
E  mau  ana  i  kuu  waha  ka  hoolea  nona. 

2  E  hauoli  kuu  uhane  ia  Iehova ; 

E  lohe  mai  ka  poe  hoohaahaa  a  e  olioli  no  hoi. 

3  E  hoonui  hoi  oukou  ia  Iehova  me  au  nei, 
A  e  hapai  pu  kakou  i  kona  inoa. 

4  Ua  imi  aku  au  ia  Iehova  a  ua  hoolohe  mai  ia  ia'u  ; 

Ua  hoopakele  mai  oia  ia'u  i  ka'u  mau  mea  e  makau  ai  a  pau. 

5  Nana  aku  la  lakou  ia  ia  a  malamalama  iho  la  lakou ; 
Aole  hilahila  ko  lakou  mau  maka. 

6  Kahea  aku  la  keia  kanaka  ilihuue, 
A  hoolohe  mai  la  o  Iehova  ia  ia, 

A  hoopakele  oia  i  kona  popilikia  a  pau. 

7  Hoomoana  mai  ka  anela  o  Iehova  a  puni  ka  poe  weliweli  ia  ia, 
A  ua  hoopakele  hoi  ia  lakou. 

8  E  hoao  oukou  a  e  ike  hoi  he  maikai  no  Iehova; 
Pomaikai  ke  kanaka  i  paulele  ia  ia. 

9  E  weliweli  aku  ia  Iehova,  e  ka  poe  haipule  a  pau ; 
No  ka  mea,  aole  e  nele  ka  poe  weliweli  ia  ia. 

10  Ua  nele  a  ua  pololi  na  liona  opiopio  ; 
Aka,  o  ka  poe  imi  ia  Iehova,  aole  e  nele  i  ka  mea  maikai. 

11  E  hele  mai,  e  na  kamalii,  e  hoolohe  mai  ia'u ; 
A  e  ao  aku  au  ia  oukou  i  ka  weliweli  ia  Iehova: 

12  Owai  ke  kanaka  i  makemake  i  ke  ola, 
I  makemake  hoi  i  na  la  he  nui  i  ike  ai  oia  i  ka  maikai  ? 

13  E  kaohi  i  kou  alelo  mai  ka  hewa, 
A  me  kou  mau  lehelehe  i  ole  e  olelo  ino. 

14  E  haalele  i  ka  hewa  a  e  hana  ma  ka  pono ; 

Pule  o  Davida  HALELU  XXXV.  i  hoka  na  enemi. 

E  imi  i  ka  maluhia,  a  malaila  e  hahai  ai. 

15  Kau  pono  na  maka  o  Iehova  i  ka  poe  pono, 

A  me  kona  mau  pepeiao  i  ko  lakou  kahea  ana. 

16  Ku  e  ka  maka  o  Iehova  i  ka  poe  hewa, 

E  hoonalo  loa  ia  lakou  mai  ka  honua  aku. 

17  Kahea  na  mea  pono,  a  hoolohe  mai  no  hoi  o  Iehova ; 

A  hoakea  mai  no  oia  ia  lakou  i  ko  lakou  popilikia  a  pau. 

18  Kokoke  mai  no  o  Iehova  i  ka  poe  naau  palupalu ; 
A  hoola  no  hoi  oia  i  na  mea  uhane  mihi. 

19  He  nui  no  ka  pilikia  ana  o  ka  mea  pono : 

A  hoakea  mai  no  hoi  o  Iehova  ia  ia,  mai  ia  mea  a  pau. 

20  Malama  no  hoi  oia  i  kona  mau  iwi, 
Aohe  mea  o  lakou  i  haki. 

21  E  hoomake  no  ka  hewa  i  ke  kanaka  aia ; 
A  e  hoopaiia  ka  poe  inaina  i  ka  poe  pono. 

22  Hoola  o  Iehova  i  ka  uhane  o  kana  poe  kauwa : 
Aohe  mea  paulele  ia  ia  e  lilo  i  ka  hoopaiia. 

HALELU  XXXV. 
Na  Davida. 

EHAKAKA,  e  Iehova,  me  na  mea  i  hakaka  me  au: 
E  paio  oe  me  ka  poe  i  paio  mai  ia'u. 

2  E  lalau  i  ka  palekaua  a  me  ka  uhikiuo, 
A  e  ku  mai  oe  iluna  i  kokua  no'u. 

3  Unuhi  ae  hoi  oe  i  ka  ihe  a  e  keakea  i  ka  poe  alualu  hewa  mai 

ia'u: 
E  olelo  mai  i  kuu  uhane,  Owau  no  kou  ola. 

4  E  hoka  a  e  hoohilahilaia  ka  poe  i  kii  mai  i  ko'u  uhane ; 

E  hoohuliia'ku  lakou  i  hope,  a  e  hoohokaia  hoi  na  mea  i  kuka- 
kuka  i  ka  ino  no'u. 

5  E  like  lakou  me  ka  opala  imua  o  ka  makani, 
A  e  aluaiu  ka  anela  o  Iehova. 

6  A  pouli  mai,  a  pahee  hoi  ko  lakou  alanui, 
A  e  alualu  hoi  ka  anela  a  Iehova  ia  iakou. 

7  No  ka  mea,  i  ka  hala  ole,  huna  lakou  i  ka  lakou  upena  no'u, 
Iloko  o  ka  lua  a  lakou  i  eli  ai  no  kuu  uhane,  i  ka  hala  ole. 

8  E  kau  mai  ka  make  ike  ole  ia  maluna  ona ; 
A  e  hoohei  ia  ia  iho  kana  upena  i  huna  ai; 
lloko  o  ua  make  la  e  haule  iho  ai  oia. 

9  E  hauoli  ko'u  uhane  ia  Iehova ; 
E  olioli  no  hoi  i  kona  hoola  ana. 

10  E  olelo  aku  no  hoi  ka'u  mau  iwi  a  pau, 
E  Iehova,  owai  la  ka  mea  like  me  oe  ? 

Ka  mea  i  hoopakele  i  ka  mea  haahaa  i  ka  mea  i  oi  ka  ikaika  i 

kona, 
Oia  hoi,  o  ka  mea  ilihune  me  ka  nele  i  ka  mea  hao  wale  ia  ia? 

11  Ua  ku  iluna  na  hoike  wahahee ; 

Ua  hookolokolo  mai  lakou  ia'u  ma  na  mea  a'u  i  ike  ole  ai. 

12  Ua  uku  mai  lakou  ia'u  me  ka  hewa  no  ka  pono, 
I  haalele  loa  ia  ko'u  uhane. 

13  Aka,  owau  nei  la,  i  ko  lakou  mai  ana, 
O  ke  kapa  ino  ka'u  i  aahu  ai : 

A  hookaumaha  au  i  kuu  uhane  me  ka  hookeai, 
A  ua  hoi  mai  ka'u  pule  iloko  o  kuu  ])oli  iho. 

14  Ua  hele  au  me  he  mea  la  o  ko'u  koaaloha,  a  o  ko'u  hoahanau  pa- 

ha  ia: 

Hewa  io  ka  poe  hewa.      HALELU  XXXVI.  Aloha  nui  ke  Akua. 

Ua  kulou  iho  au  me  ke  kaumaka, 

E  like  nie  ka  mea  kanikau  no  kona  makuwahine. 

15  Aka,  i  kuu  oopa  ana,  olioli  lakou,  a  akoakoa  hoi, 

Oia  hoi  ua  akoakoa  ku  e  ia  ia'u  ka  poe  aki,  aole  hoi  au  i  ike, 
Ua  haehae  mai  lakou  ia'u  aole  i  noho  malie. 

16  Iwaena  o  na  aia  hoakaaka  ma  na  ahaaina, 
Nau  mai  lakou  i  ko  lakou  mau  niho  ia'u. 

17  E  ka  Haku,  pehea  ka  loihi  o  kou  nana  mai  ana? 
E  hoopakele  i  kuu  uhane  i  ko  lakou  luku  ana, 
A  i  ko'u  makamae  i  na  liona. 

18  E  hoomaikai  aku  au  ia  oe  iloko  o  ke  anaina  nui ; 

E  hoolea  aku  au  ia  oe  iwaena  o  na  kanaka  lehulehu. 

19  Mai  noho  a  hauoli  hewa  mai  ko'u  mau  enemi  maluna  o'u : 
A  imo  me  ka  maka  ka  poe  inaina  wale  mai  ia'u. 

20  No  ka  mea,  aole  lakou  i  olelo  ma  ke  kuikahi ; 

Ua  kukakuka  lakou  i  na  mea  hoopunipuni  ku  e  i  na  mea  noho 
malie  ma  ka  aina. 

21  Oiaio,  ua  hoohamama  loa  lakou  i  ko  lakou  waha  ia'u ; 

I  iho  la  lakou,  Aia  la !  aia  la !  ua  ike  ko  makou  maka  ia. 

22  Oia  kau  i  ike  mai  ai,  e  Iehova,  mai  hakanu  oe, 
E  ka  Haku,  mai  noho  a  mamao  aku  ia'u. 

23  E  paipai  ia  oe  iho,  e  ala'e  hoi  e  hoopono  ia'u ; 

Ma  kuu  mea  e  hakakaai,  c  kuu  Akua,  e  kuu  Haku  hoi. 

24  E  hoopono  mai  ia'u,  e  Iehova  kuu  Akua,  mamuli  o  kou  pono ; 
Mai  noho  a  hauoli  lakou  maluna  o'u. 

25  Mai  noho  a  olelo  lakou  iloko  o  ko  lakou  naau, 
Aiala!    O  ko  makou  makemake  no  ia : 

Mai  noho  a  olelo  lakou,  Ua  ale  kakou  ia  ia. 

26  E  hoka  a  e  hoohilahila  pu  ia  no  hoi  ka  poe  hauoli  i  ko'u  poino ; 
E  hoaahuia  me  ka  hilahila  a  me  ka  hoinoia  ka  poe  haanui  ku  e 

mai  ia'u. 

27  E  hooho  i  ka  olioli  a  e  hauoli  hoi  ka  poe  kokua  i  kuu  pono ; 
A  e  olelo  mau  lakou,  E  mahaloia'ku  o  Iehova, 

Ka  mea  i  oluolu  i  ka  pomaikai  o  kana  kauwa  nei. 

28  A  e  hai  aku  kuu  alelo  i  kou  hoopono  ana, 
A  i  ka  hoolea  nou  a  po  ka  la. 

HALELU  XXXVI. 

Na  Davida  ke  kauwa  a  Iehova  i  ka  Luna  Mele. 

KA  lawehala  ana  o  ka  mea  hewa,  oia  ke  olelo  iloko  o  ko'u  naau, 
Aohe  weliweli  i  ke  Akua  imua  o  kona  alo. 

2  No  ka  mea,  malimali  oia  ia  ia  iho  imua  o  kona  mau  maka  iho, 
A  ikeia  kona  hewa  he  mea  e  hoowahawahaia. 

3  O  na  olelo  a  kona  waha  he  hewa  ia  a  me  ka  hoopunipuni: 
Ua  haalele  oia  i  ka  naauao  a  me  ka  hana  maikai. 

4  Kukakuka  oia  i  ka  hewa  maluna  o  kona  wahi  moe ; 
Ke  ku  nei  no  hoi  ia  ma  ka  aoao  pono  ole : 
Aole  ia  i  hoowahawaha  i  ka  hewa. 

5  O  kou  aloha,  e  Iehova,  aia  no  i  ka  lani ; 
A  o  kou  oiaio,  e  hiki  aku  no  ia  i  ke  ao. 

6  O  kou  pono  ua  like  ia  me  na  kuahiwi  o  ke  Akua ; 
A  o  kou  hooponopono  ana  he  moana  nui  no  ia; 
Ua  malama  oe,  e  Iehova,  i  ke  kanaka  a  me  ka  holoholona. 

7  Nani  ka  hemolele  o  kou  lokomaikai,  e  ke  Akua! 
Nolaila,  e  kanaho  ai  na  keiki  a  kanaka  i  ka  malu  o  kou  mau  eheu. 

8  E  oluolu  loa  lakou  i  ka  mea  momona  o  kou  hale ; 

Pomaikai  ka  poe  pono,    HALELU  XXXVII.  poino  ka  poe  kewa 

A  e  koohainu  oe  ia  lakou  i  ko  ka  muliwai  o  ka  olioli  nou. 
9  No  ka  mea,  aia  no  ia  oe  ke  kumuwai  o  ke  ola : 
A  iloko  o  kou  malamalama  e  ike  ai  makou  i  malamalama. 

10  E  hoomau  oe  i  kou  lokomaikai  i  ka  poe  ike  ia  oe, 
A  me  koa  pono  i  ka  poe  naau  pololei. 

11  Mai  noho  a  pa  mai  ke  kapuwai  o  ka  haaheo  ia'u  ; 
Aole  hoi  e  lawe  aku  ka  lima  o  ka  mea  hewa  ia'u. 

12  Aia  ka  poe  hana  hewa  ua  hina ; 

Ua  hoohioloia  lakou  ilalo,  aole  e  hiki  ia  lakou  ke  ku  iluna. 

HALELU  XXXVII. 

Na  Davida. 

MAI  ukiuki  oe  no  ka  poe  hana  hewa; 
Aole  hoi  e  huahua  i  na  mea  lawehala. 

2  No  ka  mea,  e  oki  koke  ia  lakou  e  like  me  ka  mauu, 
A  e  mae  hoi  e  like  me  ka  laauikiai  maka. 

3  E  hilinai  aku  ia  Iehova,  a  e  hana  i  ka  pono ; 

A  e  noho  no  oe  ma  ka  aina,  a  e  hanai  io  ia'ku  oe. 

4  E  hauoli  hoi  oe  ia  Iehova, 

A  e  haawi  mai  no  ia  nou  i  ka  makemake  o  kou  naau  : 

5  Hookaa  aku  i  kou  aoao  ia  lehova ; 

E  hilinai  aku  hoi  ia  ia,  a  nana  no  hoi  e  hana. 

6  A  e  hoopuka  mai  hoi  oia  i  kou  pono  e  like  me  ka  malamalama, 
A  me  kou  hooponoponoia  e  like  me  ka  laku  pono. 

7  E  noho  malie  ia  Iehova,  a  e  kali  ahonui  ia  ia ; 

Mai  noho  a  ukiuki  no  ke  kanaka  e  pookeokeo  ana  i  kona  aoao  iho, 
No  ke  kanaka  e  hana  ana  ma  na  manao  hewa. 

8  E  waiho  i  ka  huhu,  e  haalele  hoi  i  ka  inaina ; 
Mai  nauki  iki  e  hana  hewa  ai. 

9  No  ka  mea,  e  okiia'ku  ka  poe  hana  hewa; 

Aka,  o  ka  poe  manaolana  ia  Iehova,  e  loaa  ia  lakou  ka  honua. 

10  A  liuliu  iki  aku,  aole  ka  mea  lawehala ; 

Oiaio,  e  hoomanao  ikaika  oe  i  kona  wahi,  aole  hoi  ia. 

11  Aka,  e  loaa  ka  honua  i  ka  poe  hoohaahaa ; 
He  hauoli  lakou  i  ka  pomaikai  nui  wale. 

12  Kukakuka  ku  e  ka  mea  hewa  i  ka  mea  pono, 
A  nau  iho  la  me  kona  mau  niho  ia  ia. 

13  E  akaaka  mai  no  nae  ka  Haku  ia  ia  ; 

No  ka  mea,  ua  ike  oia  i  ke  kokoke  ana  mai  o  kona  la. 

14  Ua  unuhi  ae  la  ka  poe  hewa  i  ka  pahikaua, 
Ua  lena  hoi  i  ka  lakou  kakaka, 

E  hoolilo  i  ka  poe  ilihune  a  me  ka  poe  haahaa, 
A  e  hoomake  hoi  i  ka  poe  e  hele  pono  ana. 

15  E  komo  no  ko  lakou  pahikaua  i  ko  lakou  naau  iho  ; 
A  e  uhakiia  ka  lakou  kakaka. 

16  Ua  oi  aku  ka  waiwai  uuku  o  ke  kanaka  pono 
Mamua  o  ka  waiwai  nui  o  ka  poe  hewa  he  nui. 

17  No  ka  niea,  e  uhakiia  na  lima  o  ka  poe  hewa; 
Aka,  e  hookupaa  iho  o  Iehova  i  ka  poe  pono. 

18  Ua  ike  o  Iehova  i  na  la  o  ka  poe  ku  pono  ; 
A  e  mau  loa  ana  no  hoi  ko  lakou  hooilina. 

19  Aole  lakou  e  hoka  i  ka  manawa  ino ; 
A  i  ke  kau  wi  e  maona  no  lakou. 

20  Aka,  e  make  no  ka  poe  hewa, 

A  e  like  auanei  na  enemi  o  Iehova  me  ka  momona  o  na  keikihipa; 
E  pau  lakou  i  ke  ahi,  e  lilo  lakou  i  uahi. 

Hoolaiakapoe  HALELU  XXXVIII.  hilinai  i  ke  Akua. 

21  Ua  noi  e  lawe  iki  ka  niea  kewa  i  ka  hai,  aole  nae  i  hoihoi  mai : 
Aka  e  lokomaikai  aku  ka  mea  pono,  a  haawi  wale  aku  no. 

22  Nolaila  o  ka  poe  hoomaikaiia  e  ia,  e  loaa  ia  lakou  ka  honua ; 
Aka,  o  ka  poe  i  hoinoia  e  ia  e  okiia  lakou. 

23  Ua  kooku  pono  ia  e  Iehova  na  kapuwai  o  ke  kanaka  pono  ; 
Oluolu  mai  no  oia  i  koua  hele  ana. 

24  Ina  e  hina  ia  aole  ia  e  hoohiolo  loa  ia  : 

No  ka  mea,  ua  hookupaa  o  Iehova  ia  ia  me  kona  liina. 

25  Opiopio  aku  la  au,  a  ua  elemakule  ae  nei, 
Aole  hoi  au  i  ike  i  ka  mea  pono  i  haaleleia, 
Aole  hoi  i  kana  hua  e  makilo  berena  ana. 

26  He  aloha  mau  kona,  a  ua  haawi  aku  no  ; 
Pomaikai  no  hoi  kana  hua. 

27  E  haalele  i  ka  hewa,  a  e  hana  i  ka  pono  ; 
A  e  noho  mau  loa  aku. 

28  No  ka  mea,  ua  makemake  no  Iehova  i  ka  hoopono  ana: 
Aole  ia  i  haalele  i  kona  poe  haipule  ; 

E  hoomalu  mau  loa  ia  hoi  lakou ; 
Aka,  e  okiia  ka  hua  a  ka  poe  hewa. 

29  E  loaa  ka  aina  i  ka  poe  pono, 
A  e  noho  mau  lakou  ilaila. 

30  Ua  olelo  ka  waha  o  ka  mea  pono  ma  ka  naauao ; 
A  ua  kamailio  kona  alelo  ma  ka  hoopono  ana. 

31  Maloko  o  kona  naau  ke  kanawai  o  kona  Akua ; 
Aole  kapuwai  ona  e  kapeke  ai. 

32  Kiai  ka  mea  hewa  i  ka  mea  pono, 
A  imi  hoi  ia  e  hoomake  ia  ia. 

33  Aole  e  waiho  mai  o  Iehova  ia  ia  iloko  o  kona  lima, 
Aole  hoi  e  hoahewa  ia  ia  i  kona  wa  e  hookolokoloia'i. 

34  E  hilinai  aku  ia  Iehova,  a  e  malama  i  kona  aoao : 
A  e  hookiekie  oia  ia  oe  e  komo  i  ka  aina  ; 

Aia  okiia  ka  poe  hewa,  e  ike  aku  no  oe  ia. 

35  Ua  ike  aku  au  i  ke  kanaka  hewa  e  weliweli  ai, 

E  hoopalahalaha  ana  ia  ia  iho  e  like  me  ka  laau  uliuli  i  kona  wa- 
hi  iho. 

36  Aka,  ua  hala  aku  la  ia,  aia  hoi,  aole  iho  la  ia ; 
Oiaio,  imi  aku  la  au  ia  ia,  aole  hoi  ia  i  loaa. 

37  E  noonoo  i  ke  kanaka  hemolele, 
E  nana  hoi  i  ka  mea  kupono  : 

No  ka  mea,  o  ka  hope  o  ua  kanaka  la,  he  pomaikai  no  ia. 

38  Aka,  e  luku  pu  ia  ka  poe  lawehala ; 

A  o  ka  hope  o  ka  poe  hewa,  e  okiia  no  ia. 

39  Aka,  no  Iehova  mai  ke  ola  o  ka  poe  pouo : 
Oia  ko  lakou  ikaika  i  ka  wa  popilikia. 

40  A  e  kokua  mai  o  Iehova  ia  lakou,  a  e  hoakea  mai  ia  lakou, 
E  hoopakele  oia  ia  lakou  i  ka  poe  hewa, 

A  e  hoola  ia  lakou,  no  ko  lakou  hilinai  ana  ia  ia. 

HALELU  XXXVIII. 

He  Halelu  na  Davida,  e  hoomanao  ai. 

EIEHOVA,  mai  hoopai  mai  oe  ia'u  me  kou  huhu  ; 
Mai  hahau  mai  ia'u  me  kou  inaina  nui. 

2  No  ka  mea,  ua  haule  mai  kou  mau  pua  maluna  o'u, 
A  ua  kaomi  ikaika  mai  kou  lima  ia'u. 

3  Aole  maikai  ko'u  io  no  kou  huhu  ; 

Aole  maha  iloko  o  ko'u  mau  iwi  no  ko'u  hewa. 

Ko  Davida  ulono  ana,      HALELU   XXXIX.      me  ka  pule  i  ke  Akua. 

4  No  ka  mea,  ua  kaa  ae  kuu  mau  hewa  maluna  o  kuu  poo ; 
Me  he  mea  kaumaha  la,  ua  kaumaha  loa  ia  ia'u. 

5  Ua  pilau  ko'u  mau  eha,  ua  palahehe, 
No  ko'u  naaupo  ana. 

6  Ua  pilikia  au,  ua  kulou  loa  au  ilalo ; 
E  u  hele  ana  a  po  ka  la. 

7  Ua  paapu  ko'u  mau  puhaka  i  ka  wela; 
Aohe  wahi  ola  iloko  o  ko'u  io. 

8  Nawaliwali  au,  ua  pepe  loa  : 

Auwe  aku  la  au  no  ka  ikiki  o  ko'u  naau. 

9  E  ka  Haku,  imua  o  kou  alo  ko'u  makemake  a  pau ; 
Aole  i  hunaia  ia  oe  kuu  auwe  ana. 

10  Ua  naenae  ko'u  naau,  ua  maule  kuu  ikaika ; 

0  ka  malamalama  o  kuu  mau  maka,  ua  haalele  hoi  ia  ia'u. 

11  O  ko'u  poe  hoaaloha  a  me  ko'u  mau  makamaka,  ua  ku  mamao 

aku  lakou  i  ka'u  pilikia ; 
A  ua  ku  aku  ko'u  mau  hoahanau  ma  kahi  loihi. 

12  O  ka  poe  kii  mai  i  kuu  uhane,  hoomoe  lakou  i  na  pahele : 

A  o  ka  poe  imi  i  mea  e  poino  ai  au,  ke  olelo  nei  lakou  i  na  mea 

hewa ; 
Noonoo  hoi  lakou  ma  ka  hoopunipuni  a  po  ka  la. 

13  Aka,  me  he  kuli  la,  aole  au  i  hoolohe  aku ; 

E  like  hoi  me  ke  kanaka  leo  ole,  i  ekemu  ole  kona  waha. 

14  Pela  hoi  au  e  like  me  ke  kanaka  lohe  ole, 

A  iloko  o  kona  waha  aole  ka  hoopaapaa  ana. 

15  No  ka  mea,  ke  manaolana  aku  nei  au  ia  oe,  e  Iehova ; 
E  hoolohe  no  hoi  oe,  e  ka  Haku  ko'u  Akua: 

16  No  ka  mea,  ua  olelo  au,  O  hauoli  mai  lakou  maluna  o'u  : 

1  ke  kapeke  ana  o  kuu  wawae,  haanui  ku  e  lakou  ia'u. 

17  No  ka  mea,  kokoke  au  e  hina, 

Ke  waiho  mau  nei  ko'u  kaumaha  imua  o'u. 

18  No  ka  mea,  e  hai  aku  no  au  i  kuu  hewa, 
A  e  ehaeha  hoi  au  no  ko'u  lawehala  ana. 

19  A  o  ko'u  mau  enemi  e  ola  ana  ua  ikaika  lakou  ; 
A  ua  lehulehu  mai  la  ka  poe  inaina  hewa  mai  ia'u. 

20  O  ka  poe  hoihoi  i  ka  hewa  no  ka  pono  ua  ku  e  mai  lakou  ia'u, 
No  ko'u  hahai  ana  i  ka  pono. 

21  Mai  noho  a  haalele  mai  ia'u,  e  Iehova ; 

E  kuu  Akua,  mai  noho  a  mamao  aku  ia'u. 

22  E  wiki  mai  i  ke  kokua  ia'u, 
E  kuu  Moi  kuu  mea  e  ola'i. 

HALELU  XXXIX. 

I  ka  Luna  Mele  ia  Iedutuna,  he  Ilalelu  na  Davida. 

IIHO  la  au,  e  malama  au  i  ko'u  hele  ana, 
O  hana  hewa  au  me  kuu  alelo : 
E  malama  au  i  kuu  waha  me  ka  paawaha, 
I  ka  wa  o  ka  mea  lawehala  imua  o'u. 

2  Ua  mumule  loa  au  me  ka  leo  ole, 
Aole  au  i  pane  aku,  aole  i  ka  maikai ; 
A  ua  hoola  hou  ia  kuu  kaumaha. 

3  Wela  mai  kuu  naau  maloko  o'u  ; 

I  kuu  noonoo  ana  aa  iho  la  ke  ahi ; 
Olelo  aku  la  hoi  au  me  kuu  alelo, 

4  E  hoike  mai  ia'u,  e  Iehova,  i  ko'u  hopena, 
A  me  ke  ano  o  ka  ana  ana  o  kuu  inau  la, 

713 


Ka  pau  koke  ana  HALELU  XL.  o  keia  ola. 

I  ike  au  i  ko'u  palupalu  ana. 

5  Eia  hoi,  ua  koohalike  oe  i  kuu  mau  la  me  ka  palahalaha  o  ka 

peahilima ; 
A  me  kuu  mau  makahiki  me  he  mea  ole  la  imua  ou  ; 
He  oiaio,  he  hanu  wale  no  kela  kanaka  keia  kanaka  i  kona  hoo- 

noho  paa  ia.    Sila. 

6  Oiaio,  ke  hele  nei  kela  kanaka  keia  kanaka  me  he  aka  oiaio 

ole  la : 
He  oiaio,  ma  ka  mea  lapuwale  i  pihoikoi  ai  lakou : 
Hoahu  ae  la  ia  i  ka  >vaiwai  aole  hoi  i  ike  i  ka  mea  nana  ia  e  ohi. 

7  Ano  hoi,  heaha  ka'u  e  kali  nei,  e  ka  Haku  ? 

0  ko'u  manaolana  aia  no  maluna  o'u. 

8  E  hookaawale  aku  i  ko'u  mau  hewa  a  pau ; 

Mai  noko  a  hoolilo  ia'u  i  mea  e  hoinoia'i  e  ka  poe  naaupo. 

9  Ua  mumule  loa  au,  aole  hoi  e  ekemu  kuu  waha ; 
No  ka  mea,  nau  no  i  hana  mai. 

10  E  lawe  aku  i  kou  hahau  ana  mai  o'u  aku  nei : 
Ua  pau  e  au  i  ka  hahau  ana  mai  o  kou  lima. 

11  Aia  hahau  oe  i  ke  kanaka  me  ka  papa  ana  mai  no  kona  hewa, 
Ua  hoopau  oe  i  kona  nani  me  he  mu  la  ; 

Oiaio,  he  hanu  wale  no  na  kanaka  a  pau.     Sila. 

12  E  hoolohe  mai  i  ka'u  pule,  e  Iehova, 

E  haliu  mai  i  ka  pepeiao  i  ko'u  kahea  ana ; 

Mai  noho  a  hookuli  i  ko'u  waimaka : 

No  ka  mea,  he  malihini  au  me  oe, 

He  mea  noho  iki  e  like  me  ko'u  mau  makua  a  pau. 

13  E  hookoe  mai  ia'u,  i  loaa  hou  mai  ka  ikaika  ia'u. 
Mamua  o  ko'u  hele  ana  aku,  a  e  ole  loa  hoi. 

HALELU  XL. 

I  ka  Luna  Mele,  he  llalelu  na  Davida. 

UA  kali  ahonui  aku  la  au  ia  Iehova, 
A  maliu  mai  ia  me  ka  hoolohe  i  ko'u  hea  ana. 

2  Ua  lawe  mai  oia  ia'u  mai  loko  mai  o  ka  lua  weliweli, 
Mai  loko  mai  o  ka  lepo  poho, 

A  ua  hooku  i  ko'u  mau  kapuwai  maluna  o  ka  pohaku, 
A  ua  hooku  pono  oia  i  kuu  hele  ana. 

3  Ua  haawi  mai  oia  i  ka  mele  hou  iloko  o  kuu  waha, 

1  ka  hoolea  i  ko  kakou  Akua : 

E  ike  auanei  na  mea  he  nui,  a  e  weliweli  hoi, 
A  e  hilinai  aku  hoi  ia  Iehova. 

4  Pomaikai  ke  kanaka  i  hoolilo  ia  Iehova  i  mea  e  hilinai  ai  noua: 
Aole  hoi  i  mahalo  i  ka  poe  haaheo, 

Aole  hoi  i  ka  poe  kapae  ma  ka  wahahee. 

5  He  nui  na  mea  kupaianaha  au  i  hana'i,  e  Iehova  kuu  Akua, 
A  me  ou  manao  ia  makou ; 

Aole  ia  e  helu  pololei  ia'ku  ia  oe: 
Ina  makemake  au  e  hai  heluhelu  aku, 
Ua  nui  loa  ia,  aole  e  pau  i  ka  heluia. 

6  O  ka  mohai  a  me  ka  alana  kau  i  makemake  ole  ai ; 
O  ko'u  mau  pepeiao  kau  i  hoohakahaka  mai  ai ; 

O  ka  mohaikuni  a  me  kamohailawehalakau  i  kauoha  ole  mai  ai. 

7  Alaila  i  aku  la  au,  Eia,  ke  hele  mai  nei  au  ; 
Ma  ka  buke  palapala  i  kakauia'i  no'u, 

8  Ke  hauoli  nei  au  i  ka  hana  aku  i  kou  makemake,  e  ko'u  Akua : 
Oiaio,  o  kou  kanawai  hoi  eia  iloko  o  ko'u  naau. 

9  Ua  hai  aku  au  i  ka  pono  i  ke  auaina  nui : 
Eia  hoi,  aole  au  i  hoopaa  i  kuu  mau  lehelehe, 
E  Iehova,  ua  ike  no  hoi  oe. 

10  Aole  au  i  huna  i  kou  pono  iloko  o  ko'u  naau  ; 
Ua  hai  aku  no  hoi  au  i  kou  oiaio  a  me  kou  ola: 

Aole  au  i  huna  i  kou  lokomaikai,  a  me  kou  oiaio,  i  ke  anaina  nui. 

11  Mai  aua  mai  oe  i  kou  aloha  ia'u,  e  Iehova  ; 

E  hoomalu  mau  mai  kou  lokomaikai  me  kou  oiaio  ia'u. 

12  No  ka  mea,  ua  hoopuni  mai  īa'u  na  mea  ino,  aole  e  pau  i  ka 

heluia : 
Ua  lalau  mai  ko'u  mau  hewa  ia'u, 
Aole  hiki  ia'u  ke  nana  iluna : 
Ua  oi  aku  lakou  mamua  o  na  lauoho  o  kuu  poo : 
Nolaila  i  haalele  ai  ko'u  naau  ia'u. 

13  E  oluolu  hoi  oe,  e  Iehova,  e  hoola  ia'u : 
E  wiki  mai,  e  Iehova,  e  kokua  mai  ia'u. 

14  E  hoohilahilaia,  a  e  hoka  pu  ka  poe  imi  mai  i  ko'u  uhane  e  hoo- 

make  mai  ia ; 
E  kipakuia'ku  i  hope  ka  poe  i  makemake  e  poino  au. 

15  E  hooneoneoia  hoi  lakou  i  uku  no  ka  hilahila  o  lakou, 
Ka  poe  i  olelo  mai  ia'u,  Aia  la,  aia  la ! 

16  E  hauoli  aku  a  e  olioli  no  hoi  ia  oe, 
Na  inea  a  pau  i  imi  aku  ia  oe : 

A  e  olelo  mau  ka  poe  makemake  i  kou  ola, 
E  hoonaniia'ku  o  Iehova. 

17  Aka,  ua  haahaa  au  a  me  ka  nele  ; 
Hoomanao  mai  uo  nae  ka  Haku  ia'u : 
O  oe  no  ko'u  kokua  a  me  ko'u  Hoola ; 
Mai  hookaulua  iki  oe,  e  ko'u  Akua. 

HALELU  XLI. 

I  ka  luna  mele,  he  Halelu  na  Davida. 

POMAIKAI  ke  kanaka  i  manao  i  ka  popilikia  : 
E  hoakea  mai  o  Iehova  ia  ia  i  ka  wa  ino. 

2  E  hoomalu  mai  o  Iehova  a  e  hoomau  i  kona  ola ; 
A  e  hoopomaikaiia  no  ia  maluna  o  ka  honua; 

Aole  hoi  oe  e  haawi  ia  ia  i  ka  makemake  o  kona  poe  enemi. 

3  E  hooikaika  mai  no  hoi  o  Iehova  ia  ia  maluna  o  kahi  moe  e  na- 

waliwali  ai : 
E  pau  no  hoi  ia  oe  kona  moena  i  ka  koomakaukauia  i  kona  mai 
ana. 

4  1  aku  la  au,  E  Iehova,  e  aloha  mai  ia'u ; 

E  hoola  i  kuu  uhane,  no  ka  mea,  ua  hana  hewa  aku  au  ia  oe. 

5  Ke  olelo  hewa  nei  ko'u  poe  enemi  no'u; 
Ahea  la  e  make  ia,  a  e  lilo  kona  inoa  ? 

6  Ina  i  hele  mai  ia  e  ike  mai, 

Ua  olelo  no  ia  ma  ka  lapuwale  ; 

Houluulu  hoi  kona  naau  i  ka  hewa  nona  iho  ; 

A  puka  ia  iwaho,  hai  aku  la  no  ia. 

7  Hawanawana  ku  e  pu  mai  ia'u  ua  mea  a  pau  i  inaina  mai  ia'u ; 
Kukakuka  ku  e  mai  iakou  i  ka  hewa  no'u. 

8  He  mea  ino  ka  i  pili  loa  ia  ia : 

A  ke  moe  la  ia,  aole  e  ala  hou  ae. 

9  Oiaio,  o  ko'u  hoaaloha  a'u  i  hilinai  aku  ai, 
Ka  mea  i  ai  ī  ka'u  berena, 

Oia  ka  i  hapai  ku  e  i  kona  kuekue  wawae  ia'u. 

10  Aka,  e  aloha  mai  oe,  e  Iehova,  ia'u ; 

E  hooku  hou  ia'u  iluna  e  uku  aku  au  ia  lakou. 

11  Ma  keia  mea  i  ike  ai  au  i  kou  lokomaikai  ana  mai  ia'u  : 
No  ka  mea,  aole  i  hooho  olioli  ko'u  enemi  maluna  o'u. 

12  A  owau  nei  la,  ke  hooku  paa  nei  oe  ia'u  i  ko'u  pono, 
Ke  hoonoho  mau  ia'u  imua  o  ko'u  alo. 

13  E  hoomaikai  mau  ia'ku  o  Iehova  ke  Akua  o  Iseraela, 
Mai  ke  ao  kumu  ole,  a  i  ke  ao  pau  ole.    Amene,  Amene. 

HALELU  XLII. 

I  ka  Luna  Mele,  he  himeni  na  na  keiki  a  Kora. 

ELIKE  me  ka  dia  e  makemake  ana  i  ka  wai  kahe, 
Pela  e  makemake  nei  ko'u  uhane  ia  oe,  e  ke  Akua. 

2  Ke  makewai  nei  ko'u  uhane  i  ke  Akua,  i  ke  Akua  ola ; 
Ahea  la  hiki  aku  au,  a  ikeia  mai  imua  o  ke  Akua  ? 

3  Ua  lilo  ko'u  mau  waimaka  i  ai  na'u  i  ke  ao  a  me  ka  po, 
Ia  lakou  i  olelo  mau  mai  ai  ia'u,  Auhea  kou  Akua  ? 

4  A  hoomanao  aku  au  ia  mau  mea,  ninini  iho  au  i  ko'u  uhane  ilo- 

ko  o'u : 
No  ka  mea,  ua  hele  au  me  ka  lehulehu, 
Hele  pu  no  wau  me  lakou  i  ka  hale  o  ke  Akua, 
Me  ka  leo  o  ka  olioli,  a  me  ka  hoolea, 
Mc  ke  anaina  malama  i  ka  ahaaina. 

5  No  ke  aha  la  oe  e  hoohaahaaia,  e  kuu  uhane  ? 
No  ke  aha  la  oe  i  paumako  ai  iloko  o'u  ? 

E  manao  lana  aku  oe  i  ke  Akua ; 
No  ka  mea,  e  hoolea  auanei  au  ia  ia, 
No  ke  kokua  ana  mai  o  kona  maka. 

6  E  ko'u  Akua,  ua  hoohaahaa  ko'u  uhane  iloko  o'u : 
Nolaila  e  hoomanao  aku  ai  au  ia  oe  ma  ka  aina  Ioredane, 
A  ma  na  Heremona  a  me  ka  mauna  Mizara. 

7  Ke  kahea  nei  kekahi  hohonu  i  kekahi  hohonu, 
I  ka  halulu  mau  ana  o  kou  waipuilani ; 

Ua  popoi  mai  na  ale  me  na  nalu  maluna'e  o'u. 

8  Aka,  i  ke  ao  e  kauoha  mai  o  Iehova  i  kona  lokomaikai, 
A  i  ka  po,  eia  auanei  me  au  ka  mele  nona, 

A  me  ka'u  pule  i  ke  Akua  o  ko'u  ola  uei. 

9  E  olelo  aku  au  i  ke  Akua  i  ko'u  Pohaku, 
No  ke  aha  la  oe  e  hoopoina  mai  ai  ia'u  ? 

No  ke  aha  la  e  u  hele  ai  au  no  ka  hooluhihewa  ana  mai  o  ka  enemi  ? 
10  Me  he  pahikaua  la  iloko  o  ko'u  mau  iwi, 

Ke  hoino  mai  nei  ko'u  poe  enemi  ia'u  ; 

I  ka  lakou  olelo  ana  mai  ia'u  i  kela  la  i  keia  la, 

Auhea  la  kou  Akua, 
]  1  No  ke  aha  la  oe  i  hoohaahaaia'i,  e  ko'u  uhane  ? 

No  ke  aha  la  oe  i  paumako  ai  iloko  o'u  ? 

E  hoolana  i  ka  manao  i  ke  Akua ; 

No  ka  mea,  e  hoolea  auanei  au  ia  ia ; 

Oia  ke  ola  o  ko'u  maka,  a  me  kuu  Akua. 

HALELU  XLIII. 

EHOOPONO  mai  oe  ia'u,  e  ke  Akua, 
No'u  nei  hoi  e  hakaka'i  i  ka  lahuikanaka  aloha  ole : 
E  hoopakele  ia'u  i  ke  kanakahooopunipuni,  me  ka  hooponoole. 
2  No  ka  mea,  o  oe  no  ko'u  Akua  e  ikaika  ai : 
No  ke  aha  la  oe  e  hoopailua  mai  ia'u  ? 
716 


Hoolana  o  Davida  i  HALELU   XLIV.      kona  mauao  i  ke  Akua. 

No  ka  aha  la  e  u  hele  ai  au  no  ka  hooluhihewa  ana  mai  o  ka 
enemi? 

3  E  hoopuka  i  kou  malamalama  a  me  kou  oiaio  : 
E  alakai  ia  mau  mea  ia'u  ; 

A  e  lawe  hoi  ia'u  i  kou  mauna  hoano,  a  i  kou  mau  halelewa. 

4  Alaila  e  hele  au  i  ke  kuahu  o  ke  Akua, 
I  ke  Akua  ko'u  olioli  nui : 

Oiaio,  ma  ka  lira  e  hoolea  aku  ai  au  ia  oe,  e  ke  Akua  ko'u  Akua. 

5  No  ke  aha  la  oe  i  hoohaahaaia'i,  e  kuu  uhane  ? 
No  ke  aha  la  oe  i  paumako  ai  iloko  o'u? 

E  hoolana  i  ka  manao  i  ke  Akua ; 
No  ka  mea,  e  hoolea  auanei  au  ia  ia  ; 
Oia  ke  ola  o  ko'u  maka,  a  me  kuu  Akua. 

HALELU  XLIV. 

I  ka  Luna  Mele  ;  na  na  keiki  a  Kora,  he  himeni. 

EKE  Akua,  ua  lohe  makou  me  ko  makou  mau  pepeiao, 
Ua  hai  mai  ko  makou  mau  makua  ia  makou, 
I  na  hana  au  i  hana'i  i  ko  lakou  mau  la,  i  na  wa  kahiko. 

2  Kipaku  aku  la  oe  i  na  lahuikanaka  me  kou  lima,  a  hookomo 

mai  ia  lakou  la ; 
Hoopilikia  iho  la  oe  i  na  kanaka  a  kiola  aku  la : 

3  No  ka  mea,  aole  me  ka  lakou  pahikaua  iho  i  loaa  ai  ia  lakou  ka 

aina; 
Aole  hoi  no  ko  lakou  lima  ponoi  i  hoola  iho  ia  lakou  iho : 
Aka,  o  kou  peahi  akau,  a  me  kou  lima,  a  me  ka  malamalama  o 

kou  maka ; 
No  ka  mea,  ua  lokomaikai  mai  oe  ia  lakou. 

4  O  oe  no  ko'u  Alii,  e  ke  Akua ; 

E  kauoha  mai  i  ka  hoola  ana  ia  Iakoha. 

5  Ma  ou  la  e  pahu  aku  ai  makou  i  ko  makou  poe  enemi : 

Ma  kou  inoa  e  hehi  iho  ai  makou  i  ka  poe  ku  e  iluna  ia  makou. 

6  No  ka  mea,  aole  ma  kuu  kakaka  e  hilinai  aku  ai  au  : 
Aole  hoi  e  hoola  mai  ka'u  pahikaua  ia'u. 

7  Aka,  nau  no  makou  i  hoopakele  i  ko  makou  poe  enemi, 
A  ua  hoohoka  oe  i  ka  poe  i  inaina  mai  ia  makou. 

8  Iloko  o  ke  Akua  e  kaena  ai  makou  a  po  ka  la, 
A  e  hoomaikai  mau  loa  aku  i  kou  inoa.     Sila. 

9  Aka,  ua  haalele  ae  nei  oe  a  ua  hoohilahila  ia  makou  ; 
Aole  hoi  oe  i  hele  pu  me  ko  makou  poe  kaua. 

10  A  ua  hoohuli  oe  ia  makou  i  hope  mai  ka  enemi  mai; 

A  o  ka  poe  hoowahawaha  ia  makou,  ua  hao  mai  lakou  no  lakou 
iho. 

11  Ua  haawi  oe  ia  makou  me  he  mau  hipa  la  e  lilo  i  ai ; 
Ua  hoopuehu  hoi  ia  makou  iwaena  o  na  lahuikanaka. 

12  Ua  kuai  hoolilo  aku  oe  i  kou  poe  kanaka  no  ka  mea  ole, 
Aole  hoi  i  hoomahuahua  ma  ka  uku  no  lakou. 

13  Ua  waiho  oe  ia  makou  he  mea  e  hoinoia  iwaena  o  ko  makou 

poe  hoanoho, 
He  mea  e  hoowahawaha  ai  a  e  henehene  ai  no  ka  poe  e  hoopuni 
ana  ia  makou. 

14  Ua  hoolilo  oe  ia  makou  i  huaolelo  ino, 

A  i  luli  poo  ana  iwaena  o  na  lahuikanaka. 

15  E  mau  ana  ko'u  hoinoia  imua  o  ko'u  maka ; 
A  ua  uhi  mai  ka  hilahila  o  ko'u  maka  ia'u  : 

16  No  ka  leo  o  ka  mea  i  hailiili  a  i  hoino  wale  mai ; 

No  ka  enemi  hoi  a  me  ka  mea  hoopai. 

17  Ua  pau  ia  mea  i  ke  kau  mai  maluna  o  makou, 
Aole  hoi  makou  i  hoopoina  ia  oe  ; 

Aole  hoi  i  hoopunipuni  makou  ma  kou  berita. 

18  Aole  i  hoohuliia  ko  makou  naau, 

Aole  hoi  i  kapae  ae  ko  makou  mau  kapuwai  mai  kou  aoao  ae ; 

19  Ua  hauapepe  loa  oe  ia  makou  ma  kahi  uahesa ; 

A  ua  hoouhi  mai  oe  ia  makou  me  ka  malu  o  ka  make. 

20  Ina  i  hoopoina  makou  i  ka  inoa  o  ko  makou  Akua, 

Ina  i  kikoo  aku  ko  makou  mau  lima  i  kahi  akua  wahahee ; 

21  Aole  anei  i  imi  ke  Akua  iamea? 

No  ka  mea,  ua  ike  oia  i  na  mea  huna  o  ka  naau. 

22  Oiaio,  nou  niakou  i  pepehiia'i  a  po  ka  la; 

Ua  manaoia  makou  me  he  mau  hipa  la  e  hoomakeia. 

23  E  ala'e,  o  ke  aha  kou  mea  e  hiamoe  ai,  e  ka  Haku  ? 

E  ku  mai  hoi  iluna,  mai  haalele  mai  ia  makou  a  mau  loa. 

24  No  ke  aha  la  i  huna  ai  oe  i  kou  maka  ? 

A  i  hoopoina  hoi  i  ko  makou  popilikia,  a  me  ko  makou  hoolu- 
hihewaia  ? 

25  No  ka  mea,  ua  kulou  iho  ko  makou  uhane  i  ka  lepo ; 
Ua  pili  ko  makou  opu  i  ka  honua. 

26  E  ku  mai  oe  e  kokua  no  makou, 
A  e  hoola  ia  makou  no  kou  aloha. 

HALELU  XLV. 

1  ka  Luna  Mele  nia  na  mea  Kani,  na  na  keiki  a  Kora,  he  himeni,  he  Mele  aloha. 

KE  hoohu  mai  nei  ko'u  naau  i  ke  mele  maikai ; 
Ke  hai  aku  nei  au  i  na  mea  a'u  i  hana'i  no  ke  Alii ; 
O  ko'u  alelo  ka  peni  a  me  ka  mea  kakau  wikiwiki. 

2  Ua  oi  kou  nani  mamua  o  na  keiki  a  kanaka: 

Ua  nininiia  ka  maikai  iloko  o  kou  mau  lehelohe ; 
Nolaila,  ua  hoomaikai  mau  loa  ke  Akua  ia  oe. 

3  E  kaei  oe  i  kau  pahikaua  ma  kou  uha,  e  ka  Mea  mana, 
Me  kou  nani  a  me  kou  hanohano. 

4  A  iloko  o  kou  hanohano  e  holokaa  pomaikai  ai, 
No  ka  oiaio,  a  me  ke  akahai,  a  me  ka  pono ; 

A  e  ao  iho  kou  lima  akau  ia  oe  i  na  mea  weliweli. 

5  Ua  oi  aku  kou  mau  pua  iloko  o  ka  naau  o  ko  ke  alii  poe  enemi  • 
Hina  iho  na  kanaka  malalo  iho  ou. 

6  O  kou  nohoalii,  e  ke  Akua,  e  mau  loa  ana  no  ia : 

O  ka  hoailonamoi  o  kou  aupuni,  he  hoailonamoi  pono  no  ia. 

7  Makemake  no  oe  i  ka  pono, 

A  hoowahawaha  no  oe  i  ka  hewa : 
Nolaila  ke  Akua,  kou  Akua  i  poni  ai  ia  oe, 
Ma  ka  aila  olioli  maluna  o  kou  mau  hoa. 

8  Ke  aala  pu  mai  nei  kou  mau  kapa  a  pau  i  ka  mura,  a  me  ka  aloe, 

a  me  ke  kasia; 
Noloko  mai  o  na  halealii  nihoelepani  i  hoohauoli  ai  lakou  ia  oe. 

9  O  na  kaikamahine  a  na'lii  kekahi  iwaena  o  kou  mau  wahine 

hanohano ; 
Ma  kou  lima  akau  i  ku  mai  ai  ke  alii  wahine  me  ke  gula  no  Opim. 

10  E  hoolohe  mai,  e  ke  kaikamahine,  a  e  hoomanao, 
A  e  haliu  mai  i  kou  pepeiao ; 

E  hoopoina  hoi  i  kou  poe  kanaka,  a  me  ka  hale  o  kou  makua- 
kane; 

11  Pela  hoi,  e  makemake  nui  ai  ke  alii  i  kou  nani  • 

No  ka  mea,  oia  kou  Haku  ; 
E  hoomana  aku  hoi  oe  ia  ia. 

12  O  ke  kaikamahine  o  Turo  me  ka  makana ; 

A  o  ka  poe  waiwai  o  na  kanaka  e  imi  i  ka  hooluolu  ia  oe. 

13  He  nani  loa  maloko  ke  kaikamahine  a  ke  alii ; 
O  kona  kapa  he  gula  i  ulanaia  no  ia. 

14  E  laweia  mai  oia  i  ke  alii  iloko  o  na  kapa  hoonionioia  ; 

0  na  kaikamahine  kona  mau  hoanoho,  e  hahai  ana  mamuli  ona, 
E  lawe  pu  ia  mai  lakou  ia  oe. 

15  Me  ka  olioli,  a  me  ka  hauoli  ana  e  laweia  mai  lakou  : 
E  komo  no  hoi  lakou  iloko  o  ko  ke  alii  halealii : 

16  Ma  ka  hakahaka  o  kou  mau  makua,  malaila  auanei  kau  mau 

keiki, 
Au  e  hoolilo  ai  i  alii  ma  ka  honua  a  pau. 

17  E  hoomaikai  mau  aku  au  i  kou  inoa  i  na  hanauna  a  pau  ; 
Nolaila  e  hoolea  na  kanaka  ia  oe  a  mau  loa. 

HALELU  XLVI. 

I  ka  Luna  Mele,  na  na  keiki  a  Kora,  he  himeni,  ma  Alamota. 

OKE  Akua  ka  puuhonua  a  me  ka  ikaika  o  kakou, 
He  kokua  kokoke  loa  i  ka  popilikia  ana. 

2  Nolaila,  aole  makou  e  makau  ke  laweia'ku  ka  honua 
A  ke  haliia'ku  na  mauna  iwaenakonu  o  ka  moana; 

3  Ke  halulu  hoi  kona  mau  wai  me  ke  kupikipikio, 

Ke  haalulu  hoi  na  mauna  i  kona  hookiekie  ana.    Sila. 

4  He  muliwai  nae  i  hoohauoli  ai  kona  mau  waikahe  i  ke  kulana- 

kauhale  o  ke  Akua, 

1  kahi  hoano  o  na  halelewa  o  ka  mea  kiekie  loa. 

5  O  ke  Akua  ka  iwaenakonu  ona, 
Aole  ia  e  hoonauweweia : 

E  kokua  mai  ke  Akua  ia  ia  i  ka  wehe  ana'e  o  ke  alaula. 

6  Kupikipikio  ae  la  na  lahuikanaka, 
Nauwewe  ae  la  na  aupuni : 
Haawi  mai  la  oia  i  kona  leo, 
Hehee  iho  la  ka  honua. 

7  O  Iehova  Sabaota,  oia  me  kakou  : 

0  ko  Iakooa  Akua  ko  kakou  wahi  e  malu  ai.     Sila. 

8  E  hele  mai  e  nana  i  na  hana  a  Iehova, 

1  kona  hooneoneo  ana  ma  ka  honua. 

9  Ke  hooki  mai  nei  oia  i  na  kaua  a  i  ka  welau  o  ka  honua; 
Uhaki  oia  i  ke  kakaka, 

Oki  pu  hoi  oia  i  ka  ihe  a  kaawale  ; 
Hoopau  hoi  oia  i  ke  kaakaua  i  ke  ahi. 

10  E  noho  malie,  a  e  ike  hoi  e,  Owau  no  ke  Akua. 
E  hapaiia  au  iwaena  o  na  lahuikanaka  ; 

E  hookiekieia  hoi  au  ma  ka  honua. 

11  O  Iehova  Sabaota  oia  me  kakou  ; 

O  ko  Iakoba  Akua  ko  kakou  wahi  e  malu  ai.     Sila. 

HALELU  XLVĪI. 

I  ka  Luna  Mele,  na  na  keiki  a  Kora,  he  Halelu. 

EPAIPAI  i  ko  oukou  mau  lima,  e  na  lahuikanaka  a  pau ; 
E  hooho  i  ke  Akua  me  ka  leo  olioli. 

2  No  ka  mea,  he  mea  e  weliweli  ai  o  Iehova  ka  mea  kiekie  loa : 
He  Alii  nui  ia  maluna  o  ka  honua  a  pau. 

3  E  hoohaahaa  iho  oia  i  ka  poe  kanaka  malalo  iho  o  kakou, 

E  hoolea  i  ke  Akua.  HALELU  XLVI1I.      Naui  ka  īuauua  Zioua. 

A  me  na  lahuikanaka  malalo  iho  o  ko  kakou  mau  kapuwai. 

4  E  koho  mai  no  hoi  oia  i  hooilina  no  kakou, 
I  ka  nani  o  Iakooa  ana  i  aloha  mai  ai.    Sila. 

5  Ua  pii  ae  nei  ke  Akua  me  ka  hooho, 
O  Iehova  me  ke  kani  ana  o  ka  pu. 

6  E  hoolea  aku  i  ke  Akua,  e  hoolea  oukou : 

E  hoolea  aku  i  ko  kakou  Alii,  e  hoolea  oukou. 

7  No  ka  mea,  o  ke  Akua  ke  Alii  o  ka  houua  a  pau ; 
E  hoolea  aku  oukou  me  ka  naauao. 

8  E  alii  ana  no  hoi  ke  Akua  maluua  o  na  lahuikanaka ; 
Ke  noho  mai  la  ke  Akua  maluna  o  koua  nohoalii  hoano. 

9  Ua  akoakoa  na'lii  o  na  kanaka, 

O  na  kanaka  o  ke  Akua  no  Aberahama ; 
No  ke  Akua  na  palekaua  o  ka  honua ; 
Ua  hapai  nui  ia'ku  no  hoi  ia. 

HALELU  XLVIĪI. 

He  himeni,  he  Halelu  na  na  keiki  a  Kora. 

HE  nui  no  Iehova,  e  hoomaikai  nui  ia'ku, 
Iloko  o  ke  kulanakauhale  o  ko  kakou  Akua  i  kona  mauna  ho- 
ano. 

2  He  nani  no  ke  kiekie  ana,  he  mea  olioli  no  ka  honua  a  pau, 

0  Mauna  Ziona  ma  na  aoao  kukuluakau,  ke  kulanakauhale  o  ke 

Alii  nui. 

3  Iloko  o  kona  mau  halealii, 

1  ikeia'i  ke  Akua  he  puuhonua. 

4  No  ka  mea,  aia  hoi,  ua  akoakoa  na'lii, 
Maalo  pu  ae  la  lakou. 

5  Ike  iho  la  lakou  a  mahalo  iho  la ; 
I  makau  lakou,  a  holo  aku  la. 

6  Loohia  lakou  e  ka  makau  malaila, 

A  me  ka  eha  e  like  me  ko  ka  wahine  haakokohi. 

7  Me  ka  makani  hikiua  i  wawahi  ai  oe  i  na  moku  o  Taresisa. 

8  E  like  me  ko  kakou  lohe,  pela  kakou  i  ike  ai, 
Ma  ke  kulanakauhale  o  Iehova  Sabaota, 

Ma  ke  kulanakauhale  o  ko  kakou  Akua : 

E  hoonoho  paa  loa  ke  Akua  ia  ia  a  mau  loa.     Sila. 

9  Ua  noonoo  makou  i  kou  lokomaikai,  e  ke  Akua, 
Iwaeua  konu  o  kou  luakini. 

10  E  like  me  kou  inoa,  e  ke  Akua, 

Pela  ka  hoolea  nou  a  hiki  i  na  welelau  o  ka  honua ; 
Ua  piha  kou  lima  akau  i  ka  pono. 

11  E  hauoli  o  mauna  Ziona, 

E  olioli  pu  na  kaikamahine  a  Iuda, 
No  kou  hooponopono  ana. 

12  E  kaahele  oukou  ia  Ziona, 
E  hele  poai  ia  ia  a  puni ; 

E  helu  i  kona  mau  halekaua. 

13  E  hoomaopopo  ko  oukou  naau  i  kona  mau  pakaua; 
E  noonoo  hoi  i  kona  mau  halealii, 

I  hiki  ia  oukou  ke  hai  aku  i  ka  hanauna  mahope  aku. 

14  No  ka  mea,  o  ke  Akua  nei  oia  ko  kakou  Akua  i  ke  ao  pau  ole  ; 
He  alakai  auanei  ia  no  kakou  a  i  ka  make. 

Makekewa  ka  hilinai  IĪALELU   XLIX.  ana  i  ka  waiwai. 

HALELU  XLIX. 

I  ka  Luna  Mele,  na  na  keiki  a  Kora,  he  Halelu. 

EHOOLOHE  raai  i  keia,  e  na  kanaka  a  pan  : 
E  haliu  maikai  i  ka  pepeiao,  e  ka  poe  a  pau  e  noho  ana  ma  ke 
ao  nei: 

2  Na  mea  haahaa  a  me  na  mea  kiekie, 

Pau  pu  hoi  ka  poe  waiwai,  a  me  ka  poe  waiwai  ole. 

3  E  olelo  aku  kuu  waha  i  ke  akamai ; 

A  ma  ka  naauao  ka  manao  ana  o  ko'u  naau. 

4  E  haliu  aku  au  i  kuu  pepeiao  i  ka  olelo  nane  ; 
E  hoomaka  au  i  kuu  mele  ma  ka  lira. 

5  O  ke  aha  kuu  mea  e  makau  ai,  i  na  la  ino, 

E  hoopuni  mai  ai  ka  poe  ku  e  malu  mai  ia'u  ? 

6  O  ka  poe  hilinai  i  ko  lakou  ikaika  iho, 

A  i  hoomaikai  ia  lakou  iho  no  ka  nui  o  ko  lakou  waiwai ; 

7  Aohe  mea  o  lakou  e  hiki  ia  ia  ke  hoopakele  i  kona  hoahanau ; 
Aole  hoi  e  haawi  i  ka  uku  hoola  i  ke  Akua  nona ; 

8  (No  ka  mea,  o  ka  hoola  ana  i  ko  lakou  uhane,  he  nui  ke  kumu- 

kua:i ; 
A  ua  oki  mau  loa  no  ia ;) 

9  I  ola  mau  loa  oia,  a  i  ole  hoi  e  ike  i  ka  palaho. 

10  No  ka  mea,  ua  ike  no  ia  ua  make  na  kanaka  naauao, 
Pela  hoi  ua  make  ka  mea  naaupo  a  me  ka  mea  manao  ole, 
A  waiho  hoi  lakou  i  ko  lakou  waiwai  no  na  mea  e. 

11  O  ko  lakou  manao  oloko  e  mau  loa  ko  lakou  mau  hale, 

A  me  ko  lakou  mau  wahi  e  noho  ai  ia  hanauna  aku  ia  hanauna 

aku  : 
Mamuli  o  ko  lakou  inoa  iho  i  kapa  ai  lakou  i  ko  lakou  mau  aina. 

12  Aka,  o  ke  kanaka  iloko  o  ka  hanohano,  aole  i  mau ; 
Ua  like  ia  me  na  holoholona  i  hoopauia. 

13  O  keia  aoao  o  lakou,  o  ko  lakou  lapuwale  no  ia  : 

Aka,  ua  hoopono  ko  lakou  mau  hope  i  ko  lakou  mau  olelo. 
Sila. 

14  Me  he  mau  hipa  la  ua  waihoia  lakou  i  ka  luakupapau  : 
E  ai  no  ka  make  ia  lakou  ; 

E  lanakila  ka  poe  pono  maluna  o  lakou  i  ke  kakahiaka; 
A  e  pau  e  ko  lakou  nani  iloko  o  ka  luakupapau,  mai  kona  wahi 
i  noho  ai. 

15  Aka,  e  hoopakele  ke  Akua  i  kuu  uhane  i  ka  lima  o  ka  malu  o  ka 

make ; 
No  ka  mea,  e  hookipa  no  oia  ia'u.     Sila. 

16  Mai  makau  oe  i  ka  waiwai  nui  ana  o  kekahi, 
I  ka  wa  e  mahuahua  ai  ka  nani  o  kona  hale ; 

17  No  ka  mea,  i  kona  make  ana,  aohe  mea  kana  e  lawe  pu  ai ; 
Aole  e  iho  kona  nani  mamuli  ona. 

18  Aka  hoi,  i  kona  ola  ana,  ua  hoomaikai  oia  i  kona  uhane ; 
A  e  mahalo  ae  na  kanaka  ia  oe  i  kou  wa  e  hana  maikai  ai  ia  oe 

iho. 

19  E  hele  no  oia  i  ka  hanauna  o  kona  mau  makua; 
Aole  lakou  e  ike  i  ka  malamalama. 

20  0  ke  kanaka  iloko  o  ka  hanohano,  me  ka  naauao  ole, 
Ua  like  ia  me  na  holoholona  i  hookiia. 

O  ka  mohai  HALELU  L.  oiaio  ka  pono. 

HALELU  L. 

He  Halelu  na  Asapa. 

UA  olelo  mai  uo  ke  Akua  mana,  o  Iekova, 
Ua  kahea  mai  oia  i  ka  honua  mai  ka  hikina  a  ka  la  a  i  ke  ko- 
mohana. 

2  Mai  loko  mai  o  Ziona  ka  hemolele  o  ka  nani, 
I  hoomalamalama  mai  ai  ke  Akua. 

3  E  hele  mai  ana  no  ko  kakou  Akua,  aole  e  noho  wale  : 
E  ai  no  hoi  ke  ahi  imua  ona, 

A  e  ikaika  mai  ka  ino  a  puni  ia. 

4  E  kahea  oia  i  ka  lani  mai  luna  mai, 

A  i  ka  honua  hoi,  e  hooponopono  oia  i  kona  poe  kanaka. 

5  E  houluulu  mai  oukou  i  ko'u  mau  haipule  io'u  nei, 
I  ka  poe  i  berita  mai  me  au  nei  ma  ka  mohai. 

6  E  hoike  hoi  ka  lani  i  kona  pono  ; 

No  ka  mea,  o  ke  Akua  oia  ka  Lunakanawai.    Sila. 

7  E  hoolohe  mai,  e  ko'u  poe  kanaka,  a  e  olelo  aku  au; 
E  Iseraela,  a  e  hoike  ku  e  au  ia  oe; 

Owau  no  ke  Akua,  kou  Akua  no. 

8  Aole  au  e  hoahewa  ia  oe  no  kou  mau  alana, 

A  me  kou  mau  mohaikuni  i  mau  imua  o  ko'u  alo. 

9  Aohe  bipi  kane  ka'u  e  lawe  ai  mai  loko  mai  o  kou  hale  ; 
Aole  hoi  kao  kane  mai  loko  mai  o  kou  mau  pa  holoholona: 

10  No  ka  mea,  ua'u  no  na  holoholona  a  pau  o  ka  ululaau, 
A  me  na  holoholona  laka  maluna  o  na  puu  he  tausani. 

11  Ua  ike  au  i  na  manu  a  pau  o  na  mauna ; 
No'u  no  hoi  na  holoholona  o  ke  kula. 

12  Ina  i  pololi  au,  aole  au  e  hai  aku  ia  oe  ; 

No  ka  mea,  no'u  no  ke  ao  uei  a  me  kona  mea  e  piha  ai. 

13  E  ai  anei  au  i  ka  io  o  na  hipikane  ? 

E  inu  anei  au  i  ke  koko  o  na  kao  kane  ? 

14  E  mohai  i  ka  hoomaikai  ana  i  ke  Akua ; 

A  e  haawi  i  ka  mea  kiekie  loa  i  kau  mea  i  hoohiki  ai  nona: 

15  A  e  kahea  mai  ia'u  i  ka  la  popilikia ; 

A  e  hoopakele  au  ia  oe,  a  e  hoonani  mai  no  hoi  oe  ia'u. 

16  Aka,  ke  olelo  nei  ke  Akua  i  ka  mea  hewa, 
Heaha  kau  e  hai  aku  ai  i  ko'u  mau  kanawai  ? 
A  e  lawe  ai  i  kuu  berita  ma  kou  waha? 

17  No  ka  mea,  he  hoowahawaha  kou  i  ke  aoia'na; 
A  ke  kiola  nei  oe  i  ka'u  olelo  mahope  aku  ou. 

18  A  i  kou  wa  i  ike  ai  i  ka  aihue,  ua  ae  pu  oe  me  ia : 
Ua  lawe  pu  oe  me  na  mea  moe  kolohe. 

19  Ke  haawi  nei  oe  i  kou  waha  i  ka  ino, 

A  ke  hookui  nei  kou  alelo  i  ka  hoopunipuni. 

20  Ke  noho  nei  oe  me  ka  hoino  i  kou  hoahanau  ; 
Ke  aki  wale  nei  oe  i  ke  keiki  a  kou  makuwahine. 

21  Oia  na  mea  au  i  hana'i,  a  hookuli  hoi  au  ; 
Manao  iho  la  oe,  he  mea  like  loa  au  me  oe  ; 

Aka,  e  hoahewa  au  ia  oe,  a  e  hoonohonoho  pono  imua  o  kou  alo. 

22  E  hoomanao  oukou  i  keia,  ano,  e  ka  poe  hoopoina  i  ke  Akua, 
O  haehae  aku  au,  aole  hoi  he  mea  e  ola'i. 

23  O  ka  mea  mohai  i  ka  hoolea  no'u  oia  ke  hoonani  mai  ia'u  : 

O  ka  mea  hoopono  i  kona  hele  ana  o  ka'u  ia  e  hoike  ai  i  ke  ola  o 
ke  Akua. 

Mibi  hoohaahaa  o  HALELU  LII.  Davida  rue  ka  pule. 

HALELU   LI. 

i  ka  Luna  Mele,  he  Halelu  na  Davida  i  ka  wa  i  hele  ai  o  Natana  ke  kaula  ia  ia,  i  ka  wa  i  ko- 

mo  ai  oia  io  Bateseba  la. 

EALOHA  mai  oe  ia'u,  e  ke  Akua,  e  like  īne  kou  lokomaikai ; 
Mamuli  o  ka  nui  loa  o  kou  aloha  e  hoopau  i  ko'u  mau  hala. 

2  E  holoi  lea  mai  ia'u  i  pau  kuu  hewa ; 

A  e  hoomaemae  mai  hoi  ia'u  i  ko'u  lawehala  ana. 

3  No  ka  mea,  ke  hoike  aku  nei  au  i  ko'u  mau  hala; 
Mau  no  hoi  ko'u  hewa  imua  o  kuu  alo. 

4  O  oe,  oe  wale  no  ka'u  i  lawehala  ai, 

A  i  hana  hewa  hoi  imua  o  kou  mau  maka : 

I  pono  oe  i  kau  olelo  ana, 

I  hemolele  hoi  i  kuu  hoahewa  ana  mai. 

5  Eia  hoi,  ua  hanaia  au  maloko  o  ka  hewa  ; 

Maloko  o  ka  lawehala  ana  i  hapai  ai  ko'u  makuwahine  ia'u. 

6  Eia  hoi,  makemake  oe  i  oiaio  ko  loko ; 

A  maloko  o  na  wahi  nalo  e  hoikeike  mai  oe  ia'u  i  ka  naauao. 

7  E  huikala  mai  oe  ia'u  me  ka  husopa,  a  e  maemae  no  wau  : 
E  holoi  mai  ia'u,  a  e  oi  aku  kuu  keokeo  i  ko  ka  hau. 

8  E  haawi  mai  e  lohe  au  i  ka  hauoli  a  me  ka  olioli ; 
I  hauoli  hoi  na  iwi  au  i  uhaki  mai  ai. 

9  E  huna  oe  i  kou  maka  i  ko'u  mau  lawehala  ana, 
A  e  hoopau  i  ko'u  mau  hewa  a  pau. 

10  E-haa.reLmni  i  nnnn  īnnemiip.  no'n,  p.  kp  Aknn. ;   ^ h eua\£> 
_E_hana  hou  mai  hoi  i  uhaue  kupono  iloko  o'u.    "5^E< 

11  Mai  kiola  ae  oe  ia'u  mai  kou  alo  ae  ; 

Aole  hoi  e  lawe  aku  i  kou  Uhane  Hemolele  mai  o'u  aku  nei. 

12  E  hoihoi  mai  ia'u  i  ka  hauoli  no  kou  ola ; 

A  e  kokua  mai  ia'u  me  kou  Uhane  lokomaikai. 

13  Alaila,  e  ao  aku  au  i  na  lawehala  i  kou  mau  aoao ; 
A  e  hoohuliia  na  kanaka  hewa  ia  oe. 

14  E  hoopakele  ae  ia'u  i  na  koko,  e  ke  Akua,  e  ko'u  Akua  e  ola'i ; 
A  e  himeni  leo  nui  aku  au  i  kou  pono. 

15  E  ka  Haku,  e  wehe  mai  oe  i  ko'u  lehelehe  ; 
A  e  hoike  aku  ko'u  waha  i  kou  hoolea. 

16  No  ka  mea,  aole  oe  i  makemake  i  ka  alana ; 
Alaila,  e  haawi  aku  no  wau  ia; 

Aole  oe  i  oluolu  mai  i  na  mohaikuni. 

17  O  na  mohai  no  ke  Akua  oia  ka  uhane  mihi : 

0  ka  naau  mihi  me  ka  pepe,  o  kau  ia,  e  ke  Akua,  e  hoowahawa- 

ha  ole  ai. 

18  E  hana  maikai  mai  oe  ia  Zioua  i  kou  lokomaikai : 
E  kukulu  hoi  oe  i  na  pa  o  Ierusalema. 

19  Alaila,  e  oluolu  mai  oe  i  na  mohai  o  ka  pono, 

1  na  mohaikuni,  na  mohaikuni  okoa  hoi ; 

Alaila  e  kaumaha  aku  lakou  i  na  bipi  maluna  o  kou  kuahu. 

HALELU  LII. 

I  ka  Luna  Mele,  kahi  himeni  a  Davida,  i  ka  hele  ana  o  Doe#a  ka  Edoma,  a  hai  ae  ia  Saula, 
i  ka  i  ana'e,  Ua  hele  o  Davida  i  ka  hale  o  Ahimeleka. 

NO  ke  aha  la  e  hoonui  ai  oe  ma  ka  hewa,  e  ke  kanaka  ikaika? 
E  mau  loa  ana  no  ka  lokomaikai  o  ke  Akua. 

2  Ua  hoomakaukau  kou  alelo  i  na  mea  hewa ; 
Me  he  pahi  umiumi  la,  e  haua  malu  ana. 

3  Makemake  no  oe  i  ka  ino,  aole  i  ka  maikai ; 

Pau  pu  na  kanaka  HALELU  LIV.  i  ka  hana  hewa. 

A  i  ka  hoopunipuni  ana  hoi,  aole  i  ka  olelo  i  ka  pono.     Sila. 

4  Makemake  uo  oe  i  na  olelo  a  pau  e  pau  ai, 
E  ke  alelo  kumakaia. 

5  E  hoohiolo  mai  no  hoi  ke  Akua  ia  oe  a  mau  loa, 

E  kiola  aku  oia  ia  oe,  a  kaili  aku  mai  loko  aku  o  kou  wahi  i  no- 

ho  ai, 
A  e  uhuki  ae  hoi  oia  ia  oe  mailoko  ae  o  ka  aina  o  ka  poe  ola. 

Sila. 

6  E  ike  no  hoi  ka  poe  pono,  a  e  weliweli, 
A  e  akaaka  lakou  ia  ia. 

7  Aia  hoi,  oia  ke  kanaka  i  lawe  ole  i  ke  Akua  i  ikaika  nona ; 
Aka,  ua  hilinai  i  ka  nui  o  kona  waiwai  iho, 

A  ua  hooikaika  ia  ia  iho  iloko  o  kona  hewa. 

8  Aka,  hc  mea  like  au  me  ka  laauoliva  uliuli  iloko  a  ka  hale  o  ke 

Akua; 
E  hilinai  mau  aku  wau  i  ke  aloha  o  ke  Akua  a  mau  loa  aku. 

9  E  hoolea  mau  loa  aku  au  ia  oe, 
No  ka  mea,  nau  no  ia  i  hana; 
E  hilinai  hoi  au  i  kou  inoa; 

No  ka  mea,  he  pono  ia  imua  o  kou  poe  haipule. 

HALELU  LIII. 

I  ka  Luna  Mele  ma  ka  Lute.    He  Mele  na  Davida. 

A  olelo  ka  aia  iloko  o  kona  naau,  Aohe  Akua. 
Ua  hewa  pu  lakou,  ua  hana  hoi  lakou  i  na  mea  e  inainaia; 
Aohe  mea  i  hana  ma  ka  pono. 

2  Nana  mai  la  ke  Akua  mai  luua  mai  o  ka  lani  i  na  keiki  a  kanaka, 
I  ike  mai  i  kekahi  mea  naauao  paha  e  imi  ana  i  ke  Akua. 

3  Pau  lakou  i  ka  hoi  hope  pu  ; 
Pau  pu  lakou  i  ka  haumia; 

Aohe  mea  hana  maikai,  aole  loa  hookahi. 

4  Aole  anei  naauao  iki  ko  ka  poe  hana  hewa? 
Ka  poe  e  pau  ai  ko'u  poe  kanaka  i  ka  aiia, 
E  like  me  ko  lakou  ai  ana  i  ka  berena : 
Aole  lakou  i  kahea  i  ke  Akua. 

5  Malaila  makau  loa  lakou  ma  kahi  makau  ole ; 

No  ka  mea,  ua  hoohelelei  ke  Akua  i  na  iwi  o  ka  mea  hoomoana 

ku  e  ia  oe : 
Ua  hoohilahila  oe  ia  lakou, 
No  ka  mea,  ua  hoowahawaha  mai  ke  Akua  ia  lakou. 

6  Nawai  la  ke  ola  e  haawi  mai  i  ka  Iseraela  mailoko  mai  o  Ziona? 
Aia  hoihoi  mai  ke  Akua  i  ke  pio  ana  o  kona  poe  kanaka, 

E  hauoli  no  o  Iakoha,  e  olioli  no  hoi  o  Iseraela. 

HALELU  LIV. 

I  ka  Luna  Mele  ma  ka  mea  kaula  kani,  he  Mele  na  Davida  i  ka  hele  ana  o  na  kanaka  no  Zi- 
pi,  a  olelo  ae  la  ia  Saula,  Aole  anei  i  pee  iho  o  Davida  iwaena  o  makou  ? 

KE  Akua,  e  hoola  mai  oe  ia'u  ma  kou  inoa; 

A  e  hoopono  mai  ia'u  ma  kou  ikaika. 
E  ke  Akua,  e  hoolohe  mai  i  ka'u  pule ; 
E  haliu  mai  i  ka  pepeiao  i  na  olelo  a  kuu  waha : 
No  ka  mea,  ua  ku  e  mai  ia'u  na  kanaka  e, 
A  ke  imi  nei  i  kuu  uhane  na  mea  hooluhihewa; 
Aole  lakou  i  hoonoho  i  ke  Akua  i  mua  o  ko  lakou  alo.    Sila. 
Eia  hoi,  o  ke  Akua  ko'u  kokua ; 
O  ka  Haku  oia  pu  me  ka  poe  kokua  i  ko'u  uhane. 

Pule  Davida  iloko  HALELU  LV.  o  ka  popilikia. 

5  E  uku  auanei  oia  i  ka  ino  maluna  o  ka  poe  ku  e  ia'u ; 
E  oki  iho  oe  ia  lakou  i  kou  oiaio. 

6  E  mokai  oluolu  aku  au  nou ; 

E  koolea  aku  au  i  kou  inoa,  e  Iehova,  no  ka  mea,  he  pono  ia. 

7  No  ka  mea,  ua  hoopakele  oia  ia'u  i  ka  popilikia  a  pau ; 
A  ua  nana  ae  nei  ko'u  maka  i  ko'u  poe  enemi. 

HALELU  LV. 

I  ka  Luna  Mele  ma  ka  mea  kaula  kani.    He  himeni  na  Davida. 

EHALIU  mai  i  ka  pepeiao  i  ka'u  pule,  e  ke  Akua, 
Mai  hoonalo  ia  oe  iho  mai  ka'u  nonoi  ana  aku. 

2  E  nana  mai  ia'u  a  e  hoolohe  mai  ia'u  ; 

Ke  u  nei  au  i  ko'u  manao  ana,  me  ka  auwe ; 

3  No  ka  leo  o  ka  enemi, 

No  ka  hooluhi  hewa  ana  mai  o  ka  mea  hewa  : 

No  ka  mea,  ua  hooili  mai  lakou  i  ka  hewa  maluna  o'u, 

A  i  ka  ukiuki  ua  inaina  mai  lakou  ia'u. 

4  Ua  ehaeha  loa  ko'u  naau  iloko  o'u ; 

A  ua  haule  mai  ko  ka  make  mau  mea  weliweli  maluna  o'u. 

5  Ua  kau  mai  maluna  o'u  ka  makau  a  me  ka  haalulu  ; 
Ua  popoiia  mai  au  e  ka  weliweli. 

6  A  olelo  iho  la  au,  Owai  ka  mea  e  haawi  ia'u  i  mau  eheu  me  he 

manu  nunu  la  ? 
E  lele  aku  au  i  kahi  e,  a  e  hoomaha  iho. 

7  Aia  hoi  e  hele  kaawale  loa  aku  au, 
A  e  noho  ma  ka  waonahele.    Sila. 

8  Alaila  e  hoolalelale  au  i  kuu  pakele  ana, 
I  ka  makani  nui  o  ka  iuo. 

9  E  hookae,  e  Iehova,  a  hoomokuahana  i  ka  lakou  mau  alelo : 

No  ka  mea,  ua  ike  au  i  ka  hooluhi  wale  a  me  ka  hakaka  ana  ma- 
loko  o  ke  kulanakauhale. 

10  I  ke  ao,  a  me  ka  po,  i  holoholo  ai  lakou  maluna  o  kona  mau  pa  ; 
He  kolohe,  a  he  pioloke  ka  iwaena  konu  ona. 

11  Iwaena  konu  ona  ka  hana  hewa  ana ; 

Aole  haalele  ka  hoopunipuni  a  me  ka  wahahee  i  kona  mau  ala- 
nui. 

12  No  ka  mea,  aole  he  enemi,  ka  i  hoino  mai  ia'u ; 
Ina  pela  hiki  no  ia'u  ke  hoomanawanui : 

Aole  ka  mea  inaina  mai  ia'u  ka  i  hookiekie  ku  e  mai  ia'u ; 
Ilaila  i  pee  aku  ai  au  mai  ona  aku  la : 

13  Aka,  o  oe  no  ia,  he  kanaka  e  ku  like  ana  me  au, 
Ka'u  punahele,  a  o  ko'u  hoalauna  hoi. 

14  Ua  kamailio  oluolu  pu  kaua, 

A  ua  hele  pu  i  ka  hale  o  ke  Akua  me  ka  lehulehu. 

15  E  lalau  mai  ka  make  ia  lakou, 

E  iho  koke  lakou  ilalo  i  ka  malu  o  ka  make  ; 
No  ka  mea,  he  hewa  ko  loko  o  ko  lakou  mau  hale,  a  iwaena  o 
lakou. 

16  Aka,  owau  nei  la,  e  kahea  aku  au  i  ke  Akua; 
A  e  hoola  mai  no  o  Iehova  ia'u. 

17  I  ke  ahiahi,  i  ke  kakahiaka,  i  ke  awakea,  e  pule  aku  ai  au, 
A  e  kahea  nui  aku  au ;  a  e  hoolohe  mai  oia  i  ko'u  leo. 

18  Me  ka  maluhia  e  hoopakele  oia  i  ko'u  uhane  i  ke  kaua  mai  ia'u  ; 
No  ka  mea,  ua  nui  ka  poe  me  au. 

19  E  hoolohe  mai  no  ke  Akua,  a  e  hoohaahaa  ia  lakou, 
O  ka  mea  mai  kahiko  mai.     Sila. 

Ko  Davida  pule  ku  e  HALELU  LVII.  i  kona  poe  enemi. 

No  ka  mea,  aohe  o  lakou  luli  ana; 
Nolaila,  aole  o  lakou  makau  i  ke  Akua. 

20  Ua  kikoo  oia  i  kona  lima  i  ka  mea  e  kuikahi  ana  me  ia; 
Ua  uhai  oia  i  kana  berita. 

21  Ua  oi  aku  ka  pahee  o  kana  mau  olelo  mamua  o  ko  ka  bata, 
Aka,  he  kaua  ko  loko  o  kona  naau : 

Ua  oi  aku  ka  oluolu  o  kana  mau  olelo  i  ko  ka  aila ; 
Aka,  he  mau  pahikaua  unuhiia  lakou. 

22  E  waiho  aku  i  kau  mea  kaumaha  maluna  o  Iehova, 
A  e  kokua  mai  oia  ia  oe : 

Aole  loa  ia  e  waiho  mai  i  ka  mea  pono  e  hoonauweia. 

23  Aka,  e  ke  Akua,  e  hoohaahaa  iho  oe  ia  lakou  i  ka  lua  o  ka  make  : 
O  na  kanaka  koko  a  me  ka  hoopunipuni,  aole  lakou  e  ola  a  pau 

ka  hapalua  o  ko  lakou  mau  la  ; 
Aka,  e  hilinai  aku  au  ia  oe. 

HALELU  LVI. 

I  ka  Luna  Mele,  ma  ka  manu  ku  leo  ole  iwaena  o  namalihini.    He  Mele  na  Davida  i  ka  wai 
hopu  ai  ko  Pilisetia  ia  ia  maloko  o  Gata. 

EALOHA  mai  ia'u,  e  ke  Akua  ; 
No  ka  mea,  e  ale  mai  paha  na  kanaka  ia'u  ; 
E  paio  ana  i  kela  la  i  keia  la,  ua  hooluhihewa  mai  oia  ia'u. 

2  E  ake  ko'u  mau  enemi  e  ale  ia'u  i  kela  la  i  keia  la ; 

No  ka  mea,  he  nui  no  ka  poe  e  kaua  ana  ia'u,  e  ka  Mea  kiekie 
loa. 

3  I  ko'u  manawa  e  niakau  ai, 
E  hilinai  aku  au  ia  oe. 

4  Iloko  o  ke  Akua  e  mahalo  au  i  kana  olelo  ; 

0  ke  Akua  ka'u  i  hilinai  aku  ai,  aole  au  e  makau; 
Heaha  ka  ka  io  e  hana  mai  ai  ia'u  ? 

5  I  kela  la  i  keia  la,  ua  hookahuli  lakou  i  ka'u  mau  olelo  ; 
Pau  ko  lakou  mau  manao  i  ke  ku  e  ia'u  no  ka  hewa. 

6  Ua  akoakoa  lakou,  ua  pee  iho  la  hoi, 
Ua  nana  mai  lakou  i  ko'u  mau  kapuwai, 

1  ko  lakou  kakali  ana  i  ko'u  uhane. 

7  He  pakele  anei  ko  lakou  ma  ka  hewa  ? 

I  ka  huhu,  e  kiola  iho  ai  i  na  kanaka,  e  ke  Akua. 

8  Ua  helu  oe  i  ko'u  auwana  ana : 

E  ukuhi  oe  i  ko'u  waimaka  i  kou  omole  : 
Aole  anei  ia  iloko  o  kau  buke  ? 

9  Aia  kahea  aku  au,  alaila  e  hoi  ihope  ko'u  enemi : 
Ua  ike  au  ia  mea,  no  ka  mea,  mamuli  o'u  ke  Akua. 

10  Uoko  o  ke  Akua  e  mahalo  mau  au  i  ka  olelo : 
Iloko  o  Iehova  e  hoomaikai  au  i  ka  olelo  : 

11  Maluna  o  ke  Akua  i  hilinai  aku  ai  au,  aole  e  makau ; 
Heaha  ka  ke  kauaka  e  hana  mai  ai  ia'u  ? 

12  Maluna  o'u  ka  berita  ana  nou,  e  ke  Akua : 
E  haawi  aku  au  i  ka  hoolea  ia  oe. 

13  No  ka  mea,  ua  hoopakele  oe  i  ko'u  uhane  i  ka  make  : 
Aole  anei  e  hoopakele  i  ko'u  mau  kapuwai  i  ka  hina  ana? 

1  hele  au  imua  o  ke  Akua  ma  ka  malamalama  o  ka  poe  ola. 

HALELU  LVII. 

Luna  Mele,  Mai  luku,  he  Mele  na  Davida  i  ka  wa  i  holo  aku  ai  ia  mai  o  Saula  i  ke  ana. 

EALOHA  mai  ia'u,  e  ke  Akua,  e  aloha  mai  oe  ia'u  : 
No  ka  mea,  ke  hilinai  aku  nei  ko'u  uhane  ia  oe  : 
726 


Hele  hewa  na  kanaka         HALELU  LVIII.         mai  ka  wa  hanau  mai. 

Oiaio  ma  ka  malu  o  kou  mau  eheu  e  kanaho  ai  au, 
A  hala  loa  aku  keia  mau  mea  e  poino  ai. 

2  E  kahea  aku  au  i  ke  Akua  kiekie  loa, 
I  ke  Akua  nana  i  hana  mai  no'u. 

3  E  hoouua  mai  no  oia  mai  ka  lani  mai, 

A  e  hoopakele  mai  ia'u  i  ka  nuku  ana  o  na  mea  manao  e  ale  mai 

ia'u.     Sila. 
E  hoouua  no  ke  Akua  i  kona  aloha  a  me  kona  oiaio. 

4  Eia  ko'u  uhane  iwaeua  o  na  liona; 
Ke  moe  nei  au  me  ka  poe  i  hoaia, 

Na  keiki  a  kanaka  o  ko  lakou  mau  niho  he  mau  ihe  me  na  pua  ; 
A  he  pahikaua  oi  ko  lakou  alelo. 

5  E  hapaiia'ku  oe,  e  ke  Akua,  maluna  o  na  lani ; 
A  o  kou  nani  hoi  maluna  o  ka  honua  a  pau. 

6  Ua  hoomakaukau  lakou  i  ka  upena  no  ko'u  mau  kapuwai ; 
Ua  kulou  iho  ko'u  uhane : 

Ua  eli  lakou  i  ka  lua  mamua  o'u, 

A  iwaena  konu  ona  i  haule  ai  lakou.     Sila. 

7  Ua  paa  ko'u  naau,  e  ke  Akua,  ua  paa  ko'u  naau, 
E  oli  aku  au,  a  e  hoolea  hoi. 

8  E  ala'e,  e  kuu  nani,  e  ala,  e  ka  violaumi  a  me  ke  kinora ; 
Owau  nei  hoi  kekahi  e  ala'e  i  ka  wanaao. 

9  E  hoolea  aku  au  ia  oe  iwaena  o  na  kanaka,  e  ka  Haku  ; 
E  himeni  aku  au  ia  oe  iwaena  o  na  lahuikanaka. 

10  No  ka  mea,  he  nui  kou  aloha  a  hala  i  na  lani, 
A  me  kou  oiaio  a  hiki  i  na  ao. 

11  E  hapaiia'ku  oe,  e  ke  Akua,  maluna  o  na  lani ; 
A  me  kou  nani  maluna  o  ka  honua  a  pau. 

HALELU  LVIII. 

I  ka  Luna  Mele,  Mai  luku,  na  Davida. 

KE  olelo  nei  anei  oukou  i  ka  pono,  e  ke  anaina  ? 
Ke  hooponopono  pololei  anei  oukou,  e  na  keiki  a  kanaka  ? 

2  Ua  hana  io  nae  oukou  i  ka  hewa  maloko  o  ko  oukou  naau  : 

Ke  kaupaona  nei  hoi  oukou  i  ka  lawe  wale  ana  o  ko  oukou  mau 
lima  ma  ka  honua. 

3  Ua  aea  wale  ka  poe  hewa  mai  ka  opu  mai ; 

Ua  auwana  lakou  mai  ka  hanau  ana,  e  olelo  wahahee  ana. 

4  O  ko  lakou  aa  make,  ua  like  iame  ka  awaawa  make  o  kanahesa; 
Ua  like  lakou  me  ka  moopetena  kuli  i  papani  i  kona  pepeiao  : 

5  Ka  mea  e  lohe  ole  no  i  ka  leo  o  ka  poe  hoowalewale, 
E  hoowalewale  ana  me  ke  akamai  loa. 

6  E  uhai  ae  i  ko  lakou  mau  niho,  e  ke  Akua,  iloko  o  ko  lakou  wa- 

ha; 
E  uhai  oe  i  na  niho  o  na  liona  opiopio,  e  Iehova. 

7  E  hehee  lakou,  me  he  mau  wai  la  e  kahe  mau  ana, 
Aia  lena  oia  no  kana  mau  pua, 

E  lilo  lakou  me  he  mau  mea  la  i  okiokiia. 

8  Me  he  pupu  la  e  hehee  ana,  e  hele  e  aku  lakou  a  pau  ; 
Me  he  mea  hanau  e  la  ka  wahine,  e  ike  ole  lakou  i  ka  la. 

9  Mamua  o  ka  wela  ana  o  ka  oukou  mau  ipuhao  i  ke  kakalaioa, 
E  lawe  aku  oia  ia  lakou  me  ka  ino  makani, 

I  ko  lakou  ola  ana,  a  i  kona  huhu. 

10  E  hauoli  ka  mea  pono  i  kona  ike  ana  i  ka  hoopai  ana; 

E  holoi  oia  i  kona  mau  kapuwai  i  ke  koko  o  ka  mea  hewa. 

11  Pela,  e  olelo  ke  kanaka, 

Hoomaau  mai  HALELU  LX.  ka  poe  hewa. 

Oiaio,  he  uku  uo  hoi  no  ka  mea  pono : 

Oiaio  hoi,  he  Akua  no  e  hoopai  ana  ma  ka  honua. 

HALELU  LIX. 

I  ka  Luna  Mele,  Mai  luku  ;  he  Mele  na  Davida  i  ka  wa  i  hoouna  ai  o  Saula,  akiai  lakou  i  ka 

hale  e  hooinake  ia  ia. 

EHOOPAKELE  ia'u  i  ko'u  mau  enemi,  e  ko'u  Akua; 
E  hookiekie  oe  ia'u  i  ka  poe  ku  e  mai  iluna  ia'u. 

2  E  hoopakele  ia'u  i  ka  poe  hana  hewa ; 
A  e  hoola  mai  ia'u  i  na  kanaka  koko. 

3  No  ka  mea,  aia  hoi,  ke  hoohalua  nei  lakou  no  ko'u  uhane : 
Ua  akoakoa  ku  e  mai  ka  poe  ikaika ; 

Aole  no  ko'u  hewa,  aole  hoi  no  ko'u  lawehala  ana,  e  Iehova. 

4  Me  ko'u  hala  ole,  holo  lakou  a  hoomakaukau ; 
E  ala  ae  e  hoohalawai  me  au,  a  e  nana  mai. 

5  O  oe,  e  Iehova  ke  Akua  Sabaota,  ke  Akua  o  Iseraela, 
E  ala,  e  hoopai  i  na  lahuikanaka  a  pau : 

Mai  hoomanawanui  mai  i  na  mea  lawehala  nui.     Sila. 

6  Ua  hoi  mai  lakou  i  ke  ahiahi : 
Ua  uwo  lakou  me  he  ilio  la; 

Ke  kaapuni  nei  lakou  i  ke  kulanakauhale. 

7  Aia  hoi,  ua  hoolei  mai  me  ko  lakou  waha: 

He  mau  pahikaua  maloko  o  ko  lakou  mau  lehelehe : 
No  ka  mea,  owai  ka  mea  hoolohe  ? 

8  Aka,  e  Iehova,  e  akaaka  mai  no  oe  ia  lakou ; 

E  henehene  mai  no  hoi  oe  i  na  lahuikanaka  a  pau. 

9  No  kona  ikaika,  e  malama  aku  au  ia  oe ; 
No  ka  mea,  o  ke  Akua  ko'u  wahi  e  malu  ai. 

10  E  hele  no  hoi  imua  o'u  ko'u  Akua  aloha  mai; 

E  haawi  mai  ke  Akua  ia'u  e  nana  aku  i  ko'u  poe  enemi. 

11  Mai  luku  mai  oe  ia  lakou,  o  poina  i  ko'u  poe  kanaka  : 
E  hoauwana  oe  ia  lakou  me  kou  mana  ; 

E  hoohaahaa  oe  ia  lakou,  e  ka  Haku,  ko  makou  palekaua. 

12  No  ka  hewa  o  ko  lakou  waha, 

A  me  na  olelo  a  ko  lakou  mau  lehelehe, 

E  hooheiia  lakou  iloko  o  ko  lakou  hookiekie  ana; 

A  no  ke  kuamuamu  a  me  ka  wahahee  a  lakou  e  pane  nei. 

13  E  hoopau  oe  me  kou  huhu,  e  hoopau,  i  ole  lakou  ; 

I  ike  lakou  o  ke  Akua  ke  alii  iloko  o  Iakoba  a  hiki  i  na  welau  o  ka 
honua. 

14  A  i  ke  ahiahi  e  hoi  mai  ai  lakou ; 
A  e  uwo  lakou  me  he  ilio  la, 

A  e  kaapuni  i  ke  kulanakauhale. 

15  E  auwana  lakou  i  o  ia  nei,  i  ai, 
A  e  uwo  lakou  ke  maona  ole. 

16  Aka,  e  oli  aku  au  i  kou  mana : 

Oia  hoi,  e  himeni  leo  nui  aku  au  i  kou  aloha  i  ke  kakahiaka  ; 
No  ka  mea,  he  wahi  malu  ae  nei  oe  no'u, 
He  puuhonua  i  ko'u  la  i  popilikia'i. 

17  E  ko'u  Ikaika,  ia  oe  no  wau  e  mele  aku  ai : 

No  ka  mea,  o  ke  Akua  no  ko'u  wahi  e  malu  ai,  o  ko'u  Akua  aloha 
niai. 

HALELU  LX. 

I  ka  luna  mele  ma  ka  lirakani,  he  halelu  i  hoikeia  mai,  he  himeni  ao  naDavida,  i  konapaio 
ana  me  Arama  Naharima,  a  me  Arama  Zoba,  i  ka  wa  i  hoi  mai  ai  o  Ioaba  a  pepehi  i  ko 
EĪloma,  he  umikumnmalua  tausani  ma  ke  awawa  paakai. 

He  holo  i  ke  Akua  HALELU  LXII.  i  malu  ai  ke  ola. 

17^  KE  Akua,  ua  kaalele  mai  oe  ia  makou  ; 
1J  Ua  kooauhee  liilii  oe  ia  makou  ; 
Ua  huku  ae  nei  oe  ;  e  maliu  hou  mai  ia  makou. 

2  Ua  hoonauwewe  mai  oe  i  ka  honua,  a  wawahi  hoi  ia; 

E  hoola  i  koua  nahaha  ana,  no  ka  mea,  ke  nauwewe  nei  no  ia. 

3  Ua  hoike  mai  oe  i  kou  poe  kanaka  ī  na  mea  paakiki ; 
Ua  hoohainu  mai  oe  ia  makou  i  ka  waiua  o  ka  haalulu. 

4  Ua  haawi  mai  oe  i  ka  hae  i  ka  poe  weliweli  ia  oe, 
I  hookiekieia'e  no  ia  no  ka  oiaio.    Sila. 

5  I  hoopakeleia  kou  mea  aloha; 

E  hoola  mai  me  kou  lima  akau,  a  e  hoolohe  mai  ia'u. 

6  Olelo  iho  la  ke  Akua  ma  kona  hoano ; 
E  hauoli  au,  e  puunaue  au  ia  Sekema ; 

A  o  ke  awawa  o  Sukota  ka'u  e  ana  aku  ai. 

7  No'u  no  Gileada;  no'u  no  hoi  o  Manase ; 
O  Eperaima  ka  ikaika  o  kuu  poo ; 

O  luda  ko'u  hoailona  moi ; 

8  O  Moaha  ko'u  ipu  holoi ; 

Maluna  o  Edoma  e  hoohemo  aku  ai  au  i  kuu  kamaa: 
E  hauoli  oe,  e  Pilisetia  maluna  o'u. 

9  Owai  la  ka  mea  nana  wau  e  lawe  i  ke  kulanakauhale  pakaua  9 
Owai  la  ka  mea  nana  wau  e  alakai  i  Edoma? 

10  Aole  anei  o  oe,  ke  Akua,  ka  mea  i  haalele  mai  ia  makou  ? 

A  o  ce,  e  ke  Akua,  ka  i  hele  pu  ole  me  ko  makou  poe  kaua  * 

11  E  kokua  mai  oe  ia  makou  i  ka  popilikia; 

No  ka  mea,  he  lapuwale  ke  kokua  ana  o  ke  kanaka 

12  Iloko  o  ke  Akua  e  koa  aku  ai  kakou ; 
Oia  ke  hehi  iho  i  ko  kakou  poe  enemi. 

HALELU  LXL 

I  ka  Luna  Mele  ma  na  mea  kaula  ;  na  Davida. 

EHOOLOHE  mai,  e  ke  Akua,  i  ko'u  kahea  ana; 
E  maliu  pono  mai  i  ka'u  pule. 

2  Mai  ka  welau  o  ka  honua  e  kahea  aku  ai  au  ia  oe, 
I  ka  paumako  o  ko'u  naau ; 

E  alakai  oe  ia'u  i  ka  pohaku  kiekie  maluna  o'u. 

3  No  ka  mea,  ua  lilo  mai  oe  i  paku  no'u  ; 
He  halekaua  paa  imua  o  ka  enemi. 

4  E  noho  wau  maloko  o  kou  halelewa  a  mau  loa : 

E  kanaho  au  ma  ka  hoomalu  ana  o  kou  mau  eheu.     Sila 
No  ka  mea,  ua  lohe  oe,  e  ke  Akua,  i  ka'u  mau  mea  i  hoohiki  ai  • 
Ua  haawi  mai  hoi  oe  ia'u  i  ka  hooilina  o  ka  poe  weliweli  i  kou 
inoa. 

6  E  hooloihi  no  oe  i  na  la  o  ke  alii : 

A  i  koua  mau  makahiki  ia  hanauna  aku  ia  hanauna  aku 

7  E  noho  ia  imua  o  ke  Akua  a  mau  loa  ; 

E  hoomakaukau  mai  oe  i  ke  aloha  a  me  ka  oiaio,  e  ola'i  ia 
»  Pela,  e  himeni  mau  loa  aku  au  i  kou  iuoa, 
E  hooko  aku  i  kela  la  i  keia  la  i  ka'u  mau  mea  i  berita  ai. 

HALELU  LXIL 

I  ka  Luna  Mele,  ia  Iedutuna  ;  he  Halelu  na  Davida. 

OIAIO,  ke  hilinai  nei  ko'u  uhane  i  ke  Akua  • 
Nona  mai  no  hoi  ke  ola  no'u. 
2  Oia  wale  no  ko'u  pohaku  a  me  kuu  ola ; 
Oia  ko'u  wahi  e  malu  ai,  aole  au  e  nauwewe  nui. 

He  iini  nui  i  ke  Akua         HALELU  LXIII.         me  ka  pule  e  maiu  ai. 

3  Pehea  la  ka  loihi  o  ko  oukou  kukakuka  hewa  ku  e  i  ke  kanaka  ? 
E  lukuia  auanei  oukou  a  pau, 
Me  he  pa  hina  la,  me  ka  pa  haalulu. 

4  Oiaio,  ua  ohumu  lakou  e  kiola  iho  ia  ia  mai  kona  pono  iho ; 
Hauoli  lakou  i  ka  wahahee ; 
Hoomaikai  hoi  lakou  me  ko  lakou  waha, 
Aka,  maloko,  ua  hoino  wale  lakou.     Sila. 

5  E  kuu  uhane,  e  hilinai  aku  oe  i  ke  Akua  wale  no ; 
No  ka  mea,  nona  mai  ka'u  mea  e  kali  nei. 

6  Oia  wale  no  ko'u  pokahu  a  me  kuu  ola ; 
Oia  hoi  ko'u  wahi  e  malu  ai,  aole  au  e  kulanalana. 

7  Iloko  o  ke  Akua  ko'u  ola  a  me  ko'u  nani: 
O  ko'u  pohaku  paa,  a  o  ko'u  wahi  malu,  aia  no  i  ke  Akua. 

8  E  hilinai  aku  ia  ia  i  na  manawa  a  pau,  e  na  kanaka ; 
E  ninini  aku  i  ko  oukou  naau  imua  ona : 

0  ke  Akua  kahi  e  malu  ai  no  kakou.     Sila. 

9  Oiaio,  he  mea  lapuwale  na  makaainana, 
He  mea  oiaio  ole  na  kanaka  koikoi ; 
Aia  waihoia  ma  ka  mea  kaupaona, 
Pau  pu  lakou  i  ka  mama,  aole  ka  ha. 

10  Mai  noho  a  hilinai  i  ka  hooluhihewa  ana ; 
Mai  noho  a  lana  lapuwale  ko  oukou  manao  ma  ka  lawe  wale  ana. 

1  ka  wa  e  mahuahua  ai  ka  waiwai,  mai  paulele  ko  oukou  naau 

ilaila. 

11  Hookahi  olelo  ana  a  ke  Akua ; 

Elua  ko'u  hoolohe  ana  i  keia,  no  ke  Akua  ka  mana. 

12  Nou  no  hoi,  e  ka  Haku,  e  aloha  mai ; 

No  ka  mea,  ua  uku  mai  oe  i  kela  kanaka  i  keia  kanaka,  e  like 
me  kana  hana. 

HALELU  LXIII. 

He  Halelu  na  Davida,  i  kona  noho  ana  ma  ka  waonahele  o  Iuda. 

KE  Akua,  o  oe  no  ko'u  Akua,  e  imi  koke  no  au  ia  oe ; 
\j  Ke  makewai  nei  no  hoi  ko'u  uhane  nou, 
Ke  iini  nei  ko'u  kino  ia  oe  i  ka  aina  maloo, 
Me  ka  makewai,  ma  kahi  wai  ole ; 

2  I  ike  au  i  kou  mana  a  me  kou  nani, 
Me  a'u  i  ike  ai  ia  oe  maloko  o  kahi  hoano. 

3  No  ka  mea,  ua  oi  aku  ka  pono  o  kou  lokomaikai  mamua  o  ke 
ola  nei, 

E  hoolea  aku  ko'u  mau  lehelehe  ia  oe. 

4  Pela  e  hoomaikai  aku  ai  au  ia  oe  i  ko'u  ola  nei ; 
I  kou  inoa,  e  hapai  ai  au  i  ko'u  mau  lima. 

5  E  maona  auanei  ko'u  uhane  me  he  mea  la  he  ono  loa  a  me  ka 
momona; 

Me  na  lehelehe  olioli  e  hoolea  aku  ai  ko'u  waha; 

6  I  ko'u  hoomanao  ana  ia  oe  ma  kuu  wahi  moe, 
Me  ka  manaonao  ia  oe  i  na  wati  o  ka  po. 

7  No  ka  mea,  ua  lilo  oe  i  kokua  no'u  ; 
Nolaila,  ma  ka  malu  o  kou  mau  eheu,  e  hauoli  aku  ai  au. 

8  Ke  hahai  ikaika  nei  ko'u  uhane  mamuli  ou; 
Ke  kokua  paa  mai  nei  kou  lima  akau  ia'u. 

9  Aka,  o  ka  poe  imi  mai  i  kuu  uhane  e  pepehi  mai, 
E  komo  lakou  i  ko  lalo  mau  wahi  o  ka  honua. 

10  E  haule  lakou  i  ka  pahikaua ; 

E  lilo  lakou  i  waiwai  kaili  no  na  alopeke. 

Hoolea  aku  Davida  HALELU  LXV.  i  ke  Akua. 

11  Aka,  e  olioli  ke  alii  i  ke  Akua  ; 

E  hauoli  hoi  na  mea  a  pau  i  hoohiki  ma  o  na  la, 
Aka,  e  hoopaaia  ka  waha  o  ka  poe  olelo  wahahee. 

HALELU  LXIV. 

I  ka  Luna  Mele,  he  Halelu  na  Davida. 

_?  HOOLOHE  mai,  e  ke  Akua,  i  ko'u  leo,  i  ka'u  kamailio  ana'ku  : 
Jj  E  hoomalu  i  kuu  ola  nei,  i  ka  makau  ana  i  ka  enemi. 

2  E  huna  mai  ia'u  mai  ka  ohumu  malu  ana  o  ka  poe  hewa; 
Mai  ka  hoohaunaele  ana  hoi  o  ka  poe  lawehala  : 

3  Ka  poe  i  hookala  i  ko  lakou  alelo  me  he  pahikaua  la; 
A  i  lena  no  hoi  ko  lakou  mau  pua,  he  mau  olelo  awahia ; 

4  I  pana  malu  lakou  i  ka  mea  pono  : 
Pana  wawe  no  hoi  lakou  ia  ia,  aole  hoi  makau. 

5  Hooikaika  lakou  ia  lakou  iho  ma  ka  mea  ino  ; 
Kukakuka  lakou  e  waiho  malu  i  na  pahele  ; 
Olelo  no  hoi  lakou,  Owai  la  na  mea  e  ike  ia  lakou? 

6  Imi  no  hoi  lakou  i  na  mea  hewa ; 
Huli  lakou  me  ka  imi  ikaika  : 

0  ka  manao  a  me  ka  naau  o  lakou  he  hohonu  ia. 

7  Aka,  e  pana  mai  no  ke  Akua  ia  lakou  me  ka  pua ; 
E  hiki  wawe  no  ko  lakou  ku  ana. 

8  Pela  e  hoohaule  iho  lakou  i  ko  lakou  alelo  maluna  o  lakou 
iho ; 

E  holo  aku  no  hoi  ka  poe  a  pau  i  ike  ia  lakou. 

9  E  pau  no  hoi  na  kanaka  i  ka  makau, 
A  e  hai  aku  i  ka  hana  a  ke  Akua ; 
No  ka  mea,  e  noonoo  naauao  lakou  i  kana  hana  ana. 

10  E  olioli  ka  mea  pono  ia  Iehova,  a  e  hilinai  hoi  ia  ia; 
A  e  hauoli  no  hoi  ka  poe  naau  kupouo  a  pau. 

HALELU  LXV. 

I  ka  Luna  Mele,  he  Halelu,  he  himeni  na  Davida. 

NOU,  e  ke  Akua,  ka  hilinai  me  ka  hoolea  iloko  o  Ziona : 
Nou  no  hoi  e  hookoia'ku  ai  ka  mea  i  hoohikiia. 

2  E  ka  mea  lohe  i  ka  pule, 

1  ou  la  e  hele  aku  ai  ka  io  a  pau. 

3  Lanakila  mai  na  hewa  maluna  o'u : 
A  o  ko  makou  mau  lawehala  ana,  o  kau  ia  e  hoopau  ai. 

4  Pomaikai  ke  kanaka  au  i  koho  mai  ai, 
A  e  hookokoke  ai  hoi,  i  noho  ia  ma  kou  mau  pahale ; 
E  maona  auanei  makou  i  ka  pono  o  kou  hale,  o  kou  luakini 

hoano. 

5  Ma  na  mea  kupanaha  iloko  o  ka  pono, 
E  ae  mai  i  ka  makou,  e  ko  makou  Akua  e  ola'i ; 
E  ka  mea  e  manaolanaia'i  no  na  welelau  a  pau  o  ka  honua, 
A  me  ka  poe  loihi  aku  ma  ke  kai : 

6  Ka  mea  i  hoonoho  paa  i  na  mauna  me  kona  mana; 
I  kakooia  me  ka  ikaika ; 

7  Ka  mea  i  hoomalielie  i  ka  halulu  ana  o  na  kai, 
Ka  halulu  ana  o  na  ale  o  lakou,  a  me  ka  wawa  ana  o  kanaka. 

8  O  ka  poe  e  noho  ana  ma  kahi  loihi  loa  aku,  ua  makau  no  i  kou 
mau  hoailona : 

Ke  hauoli  mai  nei  oe  i  na  puka  ana  o  ke  kakahiaka  a  me  ke 
ahiahi. 

9  Ke  kipa  mai  nei  oe  i  ka  honua,  a  hoopiha  ia  ia  a  hu  iwaho  : 

731 


E  hookani  i  ke  Akua  HALELU  LXVI.  e  na  aina  a  pau. 

Ke  hoonui  wale  nei  oe  i  kona  waiwai  me  ko  ke  Akua  kahawai  i 

piha  i  ka  wai : 
Ke  hoomakaukau  nei  oe  i  palaoa  na  lakou  ; 
No  ka  mea,  pela  no  oe  i  hooponopono  ai  ia. 

10  Ke  hoohainu  nui  mai  nei  oe  i  kona  mau  lapalapa; 
Me  ka  hoomaniania  i  kona  mau  kaha ; 

Ke  hoopalupalu  mai  nei  oe  ia  ia  me  na  ua : 
A  o  kona  ulu  ana'e  kau  e  hoomaikai  nei. 

11  Ke  hoolei  mai  nei  oe  i  ka  makahiki  me  kou  lokomaikai: 
Ke  hookulukulu  nei  kou  mau  kaa  i  ka  momona ; 

12  Ke  hookulukulu  uei  lakou  ma  na  kula  o  ka  waonahele; 
A  ua  kaeiia  na  puu  me  ka  hauoli. 

13  Ua  aahuia  na  kula  i  ohana  holoholona, 
Ua  uhiia  hoi  na  awawa  i  ka  palaoa  : 
Ke  hooho  nei  lakou  no  ka  olioli ; 

Ke  mele  mai  nei  no  hoi  lakou. 

HALELU  LXVI. 

I  ka  Luna  Mele,  he  Mele,  he  Halelu. 

EHOOKANI  olioli  i  ke  Akua,  e  na  aiua  a  pau : 
2  E  himeui  aku  i  ka  nani  o  kona  inoa  : 
E  hoolilo  i  ka  hoolea  nona  i  mea  nani. 

3  E  olelo  aku  i  ke  Akua,  Nani  kou  kupaianaha  i  kau  hana  ana ! 
No  ka  nui  o  kou  mana  e  hoolohe  ai  kou  mau  euemi  ia  oe. 

4  E  pau  ka  honua  i  ka  hoomaua  aku  ia  oe,  me  ke  mele  aku  ia  oe ; 
E  himeni  aku  lakou  i  kou  iuoa.    Sila. 

5  E  hele  mai  oukou  e  ike  i  na  hana  a  ke  Akua ; 

He  kupaianaha  ia  i  kana  hana  ana  no  na  keiki  a  kanaka. 

6  Hoolilo  mai  la  oia  i  ke  kai  i  aina  maloo  : 
Hele  wawae  ae  la  lakou  iwaena  o  ka  muliwai : 
Malaila  kakou  i  hauoli  aku  ai  ia  ia. 

7  Ma  kona  mana  ua  hoomalu  mau  loa  oia ; 

Ke  nana  mai  nei  kona  mau  maka  i  na  lahuikanaka : 
Aole  e  hookiekie  ae  ka  poe  kipikipi.    Sila. 

8  E  hoomaikai  i  ko  kakou  Akua,  e  na  kanaka, 
E  hooloheia'ku  ka  leo  o  ka  hoolea  nona : 

9  Ka  mea  i  hooinau  i  ko  kakou  uhaue  ma  ke  ola  nei ; 
Aole  i  kuu  mai  e  kapeke  ko  kakou  mau  wawae. 

10  No  ka  mea,  ua  hoao  mai  oe,  e  ke  Akua,  ia  makou ; 
Ua  hoao  mai  oe  ia  makou  me  he  kala  la  i  hoaoia. 

11  Ua  hookomo  oe  ia  makou  i  ka  upena ; 

Ua  waiho  mai  oe  i  ka  mea  kaumaha  ma  ko  makou  mau  puhaka. 

12  Ua  haawi  mai  oe,  e  hooholo  na  kanaka  maluna  o  ko  makou  mau 

poo: 
Hele  ae  la  makou  iwaena  o  ke  ahi  a  me  ka  wai : 
Aka,  ua  lawe  mai  oe  ia  makou  ma  kahi  waiwai. 

13  E  hele  au  iloko  o  kou  hale  me  na  mohaikuni : 

E  hooko  aku  au  nou  i  ka'u  mau  mea  i  hoohiki  aku  ai, 

14  Ka  mea  a  ko'u  mau  lehelehe  i  hoopuka  aku  ai ; 
A  me  ko'u  waha  i  olelo  ai  i  kuu  popilikia  ana. 

15  E  kaumaha  aku  au  nou  i  na  mohaikuni  momona, 
Me  ka  mea  ala  o  na  hipa  kane  ; 

E  alana  aku  au  i  na  bipi  me  na  kao.     Sila. 

16  E  hele  mai  e  hoolohe,  e  ka  poe  a  pau  i  weliweli  i  ke  Akua, 
A  e  hai  aku  au  i  ka  mea  ana  i  hana  mai  ai  no  kuu  uhane. 

17  Ua  kahea  aku  au  ia  ia  me  kuu  waha, 

E  hoolea  aku  HALELU  LXVIII.         na  kanaka  i  ke  Akua. 

A  ua  hapaiia'ku  hoi  ia  e  ko'u  alelo. 

18  Ina  malaina  au  i  ka  hewa  ma  ko'u  naau, 
Aole  e  hoolohe  niai  ka  Haku  ia'u  : 

19  Aka,  ua  hoolohe  io  mai  no  ke  Akua; 
Ua  maliu  mai  i  ka  leo  o  ka'u  pule. 

20  E  hoomaikaiia'ku  ke  Akua, 

Ka  mea  i  hookapae  ole  i  ka'u  pule, 
A  me  kona  aloha,  mai  o'u  aku  nei. 

HALELU  LXVIL 

I  ka  Luna  Mele  mana  mea  kaula  kani,  he  Halelu,  hehlmeni. 

EALOHA  mai  ke  Akua  ia  makou, 
A  e  hoomaikai  mai  hoi  ia  makou  ; 
A  e  hoomalamalama  mai  kona  maka  ia  makou ;  Sila, 

2  I  ikeia  kou  aoao  ma  ka  honua, 

A  me  kou  hoola  ana  ma  na  lahuikanaka  a  pau. 

3  E  hoolea  aku  na  kanaka  ia  oe,  e  ke  Akua ; 
E  pau  hoi  na  kanaka  i  ka  hoolea  aku  ia  oe. 

4  E  hauoli  na  lahuikanaka,  a  e  oli  no  ka  olioli : 

No  ka  mea  e  hooponopono  oe  i  na  kanaka  ma  ka  pololei, 
A  ma  ka  honua  e  alakai  ai  oe  ia  lakou.    Sila. 

5  E  hoolea  aku  na  kanaka  ia  oe,  e  ke  Akua  ; 
E  pau  na  kanaka  i  ka  hoolea  aku  ia  oe. 

6  Alaila  e  haawi  mai  ka  honua  i  kona  hua ; 

A  e  hoomaikai  mai  ke  Akua  ko  kakou  Akua  ia  kakou. 

7  E  hoomaikai  mai  ke  Akua  ia  kakou  ; 

A  e  makau  aku  ia  ia  na  welelau  a  pau  o  ka  honua. 

HALELU  LXVIII. 

I  ka  Luna  Mele,  na  Davida,  he  Halelu,  he  himeni. 

EKU  iluna  ke  Akua,  e  hooauhee  liilii  i  kona  mau  enemi: 
E  auhee  hoi  imua  ona  ka  poe  i  hoowahawaha  ia  ia. 

2  Me  he  uahi  la  i  puhiia'ku,  pela  e  hoopuehu  ai  oe  ia  lakou ; 
Me  ka  pilali  i  hehee  ai  imua  o  ke  ahi, 

Pela  e  make  ai  ka  poe  hewa  imua  o  ke  Akua. 

3  Aka,  e  olioli  ka  poe  pono,  e  hauoli  hoi  imua  o  ke  Akua ; 
Oiaio,  e  hauoli  loa  lakou. 

4  E  himeni  aku  oukou  i  ke  Akua ; 
E  hoolea  aku  hoi  i  kona  inoa : 

E  hapai  aku  hoi  i  ka  mea  holokaa  maluna  o  na  lani, 
Ma  kona  inoa,  o  IA,  a  e  hauoli  imua  ona. 

5  O  ka  Makua  no  ka  poe  makua  ole, 

O  ka  Lunakanawai  no  na  wahinekanemake, 
Oia  ke  Akua  i  kona  wahi  hoano  e  noho  ai. 

6  Ua  hoonoho  ke  Akua  i  na  mea  mehameha  iloko  o  na  ohana; 

0  ka  poe  i  paa  i  na  kaula  hao,  kana  i  hoopuka  mai  nei; 
Aka,  e  noho  no  ka  poe  kipikipi  ma  kahi  panoa. 

7  E  ke  Akua,  i  kou  hele  ana  imua  o  kou  poe  kanaka, 

1  kou  eu  ana'e  iwaena  o  ka  waonahele  ;  Sila. 

8  Haalulu  ae  la  ka  honua, 

Hookulukulu  mai  la  ka  lani,  ma  ke  alo  o  ke  Akua : 

0  Sinai  hoi  kekahi  ma  ke  alo  o  ke  Akua,  ke  Akua  o  Iseraela. 

9  Hoohelelei  iho  la  oe,  e  ke  Akua,  i  ka  ua  nui, 

1  hoomau  ai  oe  i  kou  hooilina  i  kona  nawaliwali  ana. 
10  Malaila  i  noho  ai  kou  ekalesia; 

No  kou  maikai,  e  ke  Akua,  ua  hoomakaukau  oe  no  ka  poe  ilihune. 

11  Haawi  mai  la  ka  Haku  i  ka  olelo  ; 
He  lehulehu  loa  ka  poe  i  hoolaha.' 

12  0  na'lii  o  na  poe  kaua  ua  auhee  wawe  lakou  • 

A  o  ka  mea  i  noho  ma  ka  hale  ua  puunaue  no'  ia  i  ka  waiwai  pio 

13  A  ī  moe  ae  oukou  mawaena  o  na  ipuhao, 

E  like  auanei  oukou  me  na  eheu  o  ka  ma'nu  ku  ipaapu  i  ke  kala  • 
A  me  kona  mau  hulu,  i  ke  gula  lenalena.  * 

14  Ika  wai  hoopuehu  ai  ka  Mea  mana  loa  i  na'lii  iloko  ona 
Ua  hke  īa  me  ka  hau  ma  Salemona  ;  ' 

15  O  ka  mauna  o  ke  Akua,  ka  mauna  Basana : 
He  mauna  kiekie,  ka  mauna  Basana. 

16  O  ke  aha  la  ka  oukou  mea  e  kiei  malu  ai,  e  na  maunakiekie* 
H,ia  ka  mauna  a  ke  Akua  i  makemake  ai  e  noho 

Oiaio,  e  noho  mau  loa  o  Iehova  ma  neia, 

17  O  na  kaa  o  ke  Akua  elua  umi  tausani  i  papaluaia  • 
O  ka  Haku  ka  iwaena  o  lakou, 

Pela  ma  Sinai,  a  ma  kahi  hoano. 

18  Ua  pii  ae  oe  iluna,  ua  lawe  pio  oe  i  ke  pio  ana  • 
Ua  loaa  no  ia  oe  na  haawina  no  na  kanaka 
Oia,nokapoekipikipi  kekahi  i  noho  pu  mai  ai  ke  Akua  ka 

Haku. 

19  E  hoomaikaiia'ku  ka  Haku,  ka  mea  i  hooili  ukana  maluna  o  ka- 

kou  ī  kela  la  ī  keia  la, 
O  ko  kakou  Akua  e  ola'i.     Sila. 

20  O  ko  kakou  Akua,  oia  ke  Akua  e  ola'i ; 
A  no  Iehova  ka  Haku  ka  puka  ana  ae  no  ka  make. 


21  E  hana  pepe  ke  Akua  i  ke  poo  o  kona  poe  enemi 


A  me  ka  pua  lauoho  o  ka  mea  e  hele  ana'e  ma  kona  mau  hewa 
22  1  mai  la  ke  Akua,  Mai  Basana  mai  e  alakai  hou  mai  au  ■ 

E  hoihoi  mai  no  hoi  au  mailoko  mai  o  na  hohonu  o  ke'kai  • 
£6  1  komo  kou  kapuwai  iloko  o  ke  koko  o  na  enemi 

A  me  ke  alelo  o  kau  mau  ilio  iloko  o  ia  mea  no 

24  Ua  ike  lakou  i  kou  hele  ana,  e  ke  Akua 

Na  hele  ana  o  ko'u  Akua,  kuu  Alii,  ma  kahi  hoano. 

25  Ua  hele  mua  ae  ka  poe  mele  himeni, 

A  mahope  iho  ka  poe  hookanikani  i'na  kaula  • 
A  iwaena  na  kaikamahine  e  kookani  timerela  ana 
25  E  hoomaikai  aku  oukou  i  ke  Akua  iloko  o  na  anaina 
A  ī  ka  Haku  mai  ke  kumuwai  o  ka  Iseraela 

27  Malaila  o  Beniamiua  ka  mea  uuku,  o  ko  lakou  alii  kekahi 
Na  ln  o  Iuda,  ko  lakou  poe  ahaolelo,  ' 
Na'lii  o  Zebuluna,  a  me  na'lii  o  Napetali. 

28  Ua  kauoha  mai  kou  Akua  i  kou  ikaika ; 

on  5  h?okuP™  P**»  e  ke  Akua,  i  ka  mea  au  i  hana'i  no  makou. 

29  No  kou  luakini  ma  Ierusalema, 
E  lawe  ai  na'lii  i  na  makana  ia  oe. 

30  E  papa  mai  oe  i  ka  holoholona  o  na  ohe, 

Ke  anaina  o  na  mea  ikaika,  iwaena  o  na  oipi  o  na  lahuikanaka  • 
A  hoohaahaa  īho  kela  keia  ia  ia  iho  me  na  apana  kala : 
£  hooauhee  liilii  oe  i  na  kanaka  puni  kaua. 

31  E  hele  mai  na  luna  mailoko  mai  o  Aigupita; 

qo  ?  kl^°?  wawe  aku  °  Aitiopa  i  kona  mau  lima  i  ke  Akua. 
6£  E  oli  aku  i  ke  Akua,  e  na  aupuni  o  ka  honua, 

E  himeni  hoomaikai  aku  oukou  i  ka  Haku  ;  Sila. 
33  I  ka  mea  e  holokaa  ana  ma  na  lani  o  na  lani  kahiko  • 

Aia,  ke  hoopuka  mai  la  oia  i  kona  leo,  he  leo  mana  ' 

34  E  haawi  oukou  no  ke  Akua  ka  mana ; 
Maluna  o  ka  Iseraela  kona  nani ; 

O  kona  mana  hoi,  aia  no  i  na  ao. 

35  He  mea  weliweli  oe,  e  ke  Akua,  mailoko  mai  o  kou  wahi  ho- 

ano  : 

0  ke  Akua  o  ka  Iseraela,  oia  ka  mea  i  haawi  mai  i  ka  ikaika  a  me 

ka  mana  i  kona  poe  kanaka. 
E  hoomaikaiia'ku  ke  Akua. 

HALELU  LXIX. 

I  ka  Luna  Mele,  ma  na  lilia  hookiokio  ;  na  Davida. 

EHOOLA  mai  ia'u,  e  ke  Akua; 
No  ka  mea,  ua  komo  mai  na  wai  i  ko'u  uhane. 

2  Ke  palemo  nei  au  i  ka  lepo  poho  hohonu,  kahi  e  ku  ole  ai : 
Ua  hiki  mai  nei  au  i  na  wai  hohonu  ; 

Ke  kahe  nei  no  hoi  na  muliwai  maluna  o'u. 

3  Ua  luhi  au  i  kuu  kahea  ana  aku,  ua  maloo  kuu  puu  : 
Pau  e  kuu  mau  maka  i  ko'u  kali  ana  no  kuu  Akua. 

4  Ua  lehulehu  aku  i  na  lauoho  o  kuu  poo  ka  poe  huhu  hala  ole 

mai  ia'u ; 
Ua  ikaika  hoi  ka  poe  manao  e  pepehi  mai  ia'u,  e  ku  e  hewa  mai 

ana  ia'u  : 
Alaila  hoihoi  aku  au  i  ka  mea  a'u  i  kaili  ole  ai. 

5  E  ke  Akua,  ua  ike  mai  oe  i  ko'u  naaupo  : 
Aole  hoi  i  nalo  ko'u  mau  hewa  ia  oe. 

6  Mai  noho  a  hoohilahilaia  no'u  nei  ka  poe  hilinai  ia  oe,  e  ka  Ha- 

ku,  Iehova  Sabaota. 
Mai  noho  a  hoohokaia  no'u  nei  ka  poe  imi  ia  oe,  e  ke  Akua  o  ka 
Iseraela. 

7  No  ka  mea,  nou  la  i  halihali  ai  au  i  ka  hoinoia ; 
Ua  uhi  mai  ka  hilahila  i  ko'u  maka. 

8  Ua  lilo  au  i  malihini  i  ko'u  mau  hoahanau, 

He  kanaka  e  hoi  i  na  keiki  a  ko'u  makuwahine. 

9  No  ka  mea,  ua  hoopauia  au  e  ka  manao  ikaika  no  kou  hale : 

A  o  na  hoino  ana  o  ka  poe  hoino  ia  oe,  ua  haule  mai  ia  maluna 
iho  o'u. 

10  A  uwe  au,  a  hahau  hoi  i  kuu  uhane  me  ka  hookeai  ana, 
Oia  ka'u  mea  i  hoinoia  mai  ai. 

11  A  aahu  iho  la  au  i  ke  kapa  ino ; 
Lilo  au  i  mea  hoohiki  wale  ia. 

12  Ua  olelo  ku  e  mai  ia'u  ka  poe  noho  ma  ka  ipuka ; 
A  lilo  hoi  au  i  mele  na  ka  poe  inu  i  ka  mea  ona. 

13  Aka,  owau  nei  la,  aia  ia  oe  ka'u  pule,  e  Iehova, 

1  ka  wa  maliuia ; 

E  ke  Akua,  ma  ka  nui  o  kou  aloha,  e  hoolohe  mai  ia'u, 
I  ka  oiaio  o  kou  ola. 

14  E  hoopakele  ia'u  i  ka  lepo  poho,  aole  hoi  au  e  palemo  : 

E  hoopakeleia  au  i  ka  poe  inaina  mai  ia'u,  a  i  na  wai  hohonu. 

15  Mai  noho  a  kahe  ka  waikahe  maluua  o'u ; 
Mai  noho  a  ale  mai  ka  hohonu  ia'u  ; 

Aole  hoi  e  pani  ka  lua  i  kona  waha  maluna  o'u. 

16  E  hoolohe  mai  ia'u,  e  Iehova,  no  ka  mea,  he  pono  kou  lokomai- 

kai; 
Mamuli  o  ka  nui  loa  o  kou  aloha,  e  maliu  mai  ia'u. 

17  Mai  hoonalo  i  kou  maka  i  kau  kauwa ; 
No  ka  mea,  ua  pilikia  au : 

E  hoolohe  koke  mai  oe  ia'u. 

18  E  hookokoke  mai  i  kuu  uhaue,  a  e  hoola  mai  ia  ia ; 
E  hoopakele  ia'u  no  ko'u  poe  enemi. 

19  Ua  ike  ae  nei  oe  i  ko'u  hoinoia,  ko'u  hoohilahilaia,  a  me  ko'u 

heneheneia : 
Imua  no  hoi  ou  ko'u  mau  enemi  a  pau. 

20  Ua  haehae  ko'u  naau  i  ka  hoinoia  mai,  a  kaumaha  loa  au ; 
Kali  aku  la  au  i  mea  e  menemene  mai,  aole  hoi ; 

A  i  mau  mea  hooluolu  mai,  aole  i  loaa  ia'u. 

21  Ua  haawi  mai  la  lakou  i  ka  mea  awahia  i  ai  na'u ; 

A  i  kuu  makewai  ana  ua  hoohainu  mai  lakou  ia'u  i  ka  vinega. 

22  E  lilo  no  ko  lakou  papaaina  i  pahele  imua  o  lakou : 
A  o  ko  lakou  uku  i  mea  e  hihia  ai. 

23  E  hoopouliia  ko  lakou  mau  maka  i  ike  ole  lakou ; 

A  e  hoohaalulu  mau  no  hoi  oe  i  ko  lakou  mau  puhaka. 

24  E  ninini  iho  no  oe  i  kou  inaina  maluna  o  lakou ; 
A  e  loohia  lakou  i  kou  huhu  wela. 

25  E  neoneo  no  hoi  ko  lakou  hale  ; 

Aohe  mea  e  noho  iloko  o  ko  lakou  mau  halelewa. 

26  No  ka  mea,  ua  alualu  hewa  lakou  i  ka  mea  au  i  hahau  ai ; 

A  kamailio  lakou  he  mea  kaumaha  no  na  mea  au  e  hoeha  mai. 

27  E  hookui  i  ka  hewa  maluna  o  ko  lakou  hewa: 
Aole  hoi  lakou  e  komo  iloko  o  kou  hoaponoia. 

28  E  hoonaloia  lakou  mailoko  aku  o  ka  buke  a  ka  poe  ola, 
Aole  lakou  e  kakau  pu  ia  me  ka  poe  pono. 

29  Aka,  ua  ilihune  au  a  ua  kaumaha  no  hoi ; 
E  hookiekie  kou  ola  ia'u,  e  ke  Akua. 

30  E  hoolea  aku  au  i  ka  inoa  o  ke  Akua,  ma  ka  himeni ; 
A  e  hoonui  aku  ia  ia  me  ka  hoomaikai  ana. 

31  Ua  oi  aku  ka  pono  o  keia  ia  Iehova  mamua  o  ka  bipi  kane, 
A  o  ka  bipi  opiopio  mea  pepeiaohao  me  na  maiuu. 

32  E  ike  hoi  ka  poe  hoohaahaa,  a  e  hauoli  hoi : 
E  imi  ana  i  ke  Akua,  e  ola  ko  oukou  naau. 

33  No  ka  mea,  ua  hoolohe  mai  o  Iehova  i  ka  poe  ilihune; 
Aole  hoi  ia  i  hoowahawaha  i  kona  poe  i  hoopaaia. 

34  E  hoomaikai  ka  lani  a  me  ka  honua  ia  ia; 

0  na  kai,  a  me  na  mea  a  pau  e  holo  ana  maloko  olaila. 

35  No  ka  mea,  e  hoola  no  ke  Akua  ia  Ziona, 
A  e  kukulu  hoi  i  na  kulauakauhale  o  Iuda ; 

1  noho  lakou  ilaila,  a  e  lilo  ia  no  lakou. 

36  E  loaa  mai  no  hoi  ia  i  na  hua  a  kana  mau  kauwa : 
A  malaila  e  noho  ai  ka  poe  makemake  i  kona  inoa. 

HALELU  LXX. 

I  ka  Luna  Mele,  na  Davida,  he  himeni  hoomanao. 

IOLA  au,  e  ke  Akua, 
E  wikiwiki  mai,  e  Iehova,  e  kokua  mai  ia'u. 

2  E  hoohilahilaia,  e  hoohokaia  hoi  ka  poe  e  imi  ana  i  ko'u  uhane ; 
E  hoohuliia  ihope,  a  hoka  ka  poe  makemake  i  ka  hewa  no'u. 

3  E  hoihoiia  ihope  i  uku  no  ko  lakou  hilahila, 
Ka  poe  i  olelo  mai,  Aia  la !    Aia  la  ! 

4  Aka,  e  olioli  a  e  hauoli  hoi  ka  poe  a  pau  i  imi  aku  ia  oe  : 

A  e  olelo  mau  ka  poe  a  pau  i  makemake  i  kou  ola,  E  hoonuiia 
ke  Akua. 

5  Aka,  ua  ilihune  au  a  ua  nele  hoi ; 
E  holo  koke  mai  ia'u,  e  ke  Akua : 

O  oe  no  ko'u  Kokua  a  ine  ko'u  Hoola ; 
E  Iehova,  raai  hookaulua  aku  oe. 

HALELU  LXXI. 

OE,  e  Iehova,  ka'u  mea  e  hiliuai  ai : 
Aole  au  e  hoohokaia  mai. 

2  E  hoola  mai  ia'u,  ma  kou  pono, 
E  hoopakele  hoi  oe  ia'u  : 
E  haliu  mai  i  kou  pepeiao  ia'u  a  e  hoola  ia'u. 

3  E  lilo  mai  oe  i  pohaku  e  uoho  ai  no'u, 
Kahi  e  holo  mau  ai  au ; 
Ua  kauoha  ae  nei  oe  e  hoola  ia'u ; 
No  ka  mea,  o  oe  no  ko'u  pohaku  me  ko'u  pakaua. 

4  E  ko'u  Akua,  e  hoopakele  mai  oe  ia'u  i  ka  lima  o  ka  poe  aia, 
Mai  loko  aku  o  ka  poho  lima  o  ka  mea  hewa  aloha  ole. 

5  No  ka  mea,  o  oe  no  ko'u  mea  e  mauaolana  ai,  e  ka  Haku ; 
E  Iehova,  ka  mea  au  i  hilinai  ai,  mai  ko'u  wa  opiopio. 

6  Nau  no  wau  i  hookupaa,  mai  ka  opu  mai ; 
O  oe  no  ka  i  lawe  ia'u  mai  loko  mai  o  na  naau  o  ko'u  makuwa- 

hine: 
Nou  mau  aku  no  hoi  ko'u  hoolea  ana. 

7  Me  he  mea  kupanaha  la  au  i  ka  lehulehu ; 
Aka,  o  oe  ko'u  wahi  paa  e  malu  ai. 

8  E  piha  ko'u  waha  i  ka  hoolea  nou, 
A  me  kou  nani  a  po  ka  la. 

9  Mai  kiola  ae  oe  ia'u  i  ka  wa  elemakule  ; 
Aole  hoi  e  haalele  mai  ia'u  i  ka  pau  ana  o  ko'u  ikaika. 

10  No  ka  mea,  ke  olelo  ku  e  mai  nei  ko'u  poe  enemi  ia'u; 
A  ua  ohumu  pu  ka  poe  hoohalua  no  kuu  uhane, 

11  I  mai  la,  Ua  haalele  mai  ke  Akua  ia  ia : 
E  alualu  oukou  ia  ia,  a  e  hopu  ia  ia ; 
No  ka  mea,  aohe  mea  hoola. 

12  E  ke  Akua,  mai  hoomamao  aku  ia'u  ; 
E  ko'u  Akua,  e  wikiwiki  mai  e  kokua  ia'u. 

13  E  hoohilahilaia,  a  e  pau  e  hoi  ka  poe  ku  e  mai  i  kuu  uhane  ; 
E  uhiia  me  ka  hoinoia  a  mekahoahewaia  kapoeimi  ihewano'u. 

14  Aka,  e  lana  mau  ko'u  naau, 
A  e  hoomahuahua'e  au  i  ko'u  hoolea  ana  ia  oe. 

15  E  hoike  aku  ko'u  waha  i  kou  pono,  a  me  kou  ola  a  po  ka  la: 
No  ka  mea,  aole  au  i  ike  i  ko  laila  helu'na. 

16  E  hele  no  wau  ma  ka  ikaika  o  ka  Haku  Iehova ; 
E  hoolea  au  i  kou  pono,  o  kou  wale  no. 

17  E  ke  Akua,  ua  ao  mai  oe  ia'u  mai  ko'u  wa  opiopio  : 
A  ua  hai  aku  au  i  kau  mau  hana  kupanaha  a  hiki  i  keia  wa. 

18  Ano  hoi  i  ko'u  elemakule  ana  me  ka  poohina, 
E  ke  Akua,  mai  haalele  mai  ia'u  ; 
A  hoike  e  aku  au  i  kou  ikaika  i  keia  hanauna, 
A  i  kou  mana  hoi,  i  na  mea  a  pau  e  hiki  mai  ana. 

19  He  kiekie  loa  kou  pono,  e  ke  Akua, 
Ka  mea  i  hana  i  na  mea  nui ; 
E  ke  Akua,  owai  la  ka  mea  like  me  oe  ? 

20  E  ka  mea  i  hoike  iho  nei  ia'u  i  ka  pilikia  ana  he  nui  wale, 
E  hooikaika  hou  mai  no  oe  ia'u, 
A  e  hoopuka  ia'u  mailoko  o  na  wahi  hohonu  o  ka  honua. 

21  E  hoomahuahua  ae  oe  i  ko'u  nui  ana, 
A  e  hooluolu  mai  ia'u  ma  kela  aoao,  ma  keia  aoao. 

22  E  hula  aku  au  ia  oe  me  ka  violaumi, 
I  kou  oiaio  hoi,  e  ko'u  Akua  ; 

E  himeni  aku  hoi  au  ia  oe  me  ka  lira, 
E  ka  mea  hoano  o  ka  Iseraela. 

23  E  hauoli  nui  ko'u  mau  lehelehe  i  ko'u  oli  ana  ia  oe  ; 
A  me  ko'u  uhane  au  i  hoola  mai  nei. 

24  Eia  hoi,  e  kamailio  aku  kuu  alelo  i  kou  pono  a  po  ka  la  ; 

No  ka  mea,  ua  hoka,  ua  hoohilahilaia  ka  poe  imi  i  hewa  no'u. 

HALELU  LXXII. 

No  Solomona. 

HAAWI  i  kou  mau  kanawai  i  ke  alii,  e  ke  Akua, 
A  i  kau  pono  hoi  i  ke  keiki  a  ke  alii. 

2  E  hooponopono  oia  i  kou  poe  kanaka  ma  ka  pololei. 
A  i  kou  poe  haahaa  ma  ka  pono. 

3  A  e  halihali  mai  no  na  mauna  i  ka  pomaikai  i  kanaka, 
A  me  na  puu  liilii  hoi,  ma  ka  pono. 

4  E  hooponopono  oia  i  ka  poe  kaumaha  o  na  kanaka, 
E  hoola  oia  i  na  keiki  a  ka  poe  ilihune, 
E  hana  pepe  i  ka  mea  hooluhihewa. 

5  E  weliweli  mau  lakou  ia  oe  i  ka  wa  o  ka  la, 
A  i  ka  luli  ana  o  ka  mahina,  i  na  hanauna  a  pau. 

6  E  iho  mai  no  ia  e  like  me  ka  ua  maluna  o  ka  aina  mauu  i  okiia ; 
Me  na  kulu  ua  hoi  i  hoopulu  iho  i  ka  honua. 

7  E  mohala  ae  ka  poe  pono  i  kona  mau  la, 
A  me  ka  pomaikai  nui  a  e  ole  loa  ka  mahina. 

8  E  hoomalu  aupuni  oia  mai  ke  kai  a  i  ke  kai, 
A  mai  ka  muliwai  hoi  a  i  na  welelau  o  ka  honua. 

9  A  imua  o  kona  alo  e  kulou  iho  ai  ko  ka  waonahele  ; 
A  e  palu  no  hoi  kona  poe  enemi  i  ka  lepo. 

10  E  halihali  mai  na'lii  o  Taresisa  a  o  na  mokupuni  i  na  makana ; 
A  e  haawi  mai  no  hoi  na'lii  o  Seheba  a  me  Seba  i  ko  lakou  mau 

haawina. 

11  Oia,  e  moe  iho  hoi  na'lii  a  pau  imua  o  kona  alo  ; 
E  pau  hoi  na  lahuikanaka  i  ka  malama  ia  ia. 

12  No  ka  mea,  hoopakele  no  oia  i  ka  mea  waiwai  ole  i  kona  kahea 
ana; 

I  ka  mea  ilihune  hoi,  a  me  ka  mea  nele  i  ke  kokua  ole. 

13  E  hookoe  mai  no  oia  i  ka  mea  haahaa,  a  me  ka  nele, 
A  e  hoola  hoi  i  na  uhane  o  ka  poe  hemahema. 

14  E  hoopakele  oia  i  ko  lakou  uhaue  i  ka  wahahee  a  me  ka  lalau 
wale : 

A  he  mea  minamina  ko  lakou  koko  i  kona  mau  maka. 

15  E  ola  no  ia,  a  e  haawiia  nona  ke  gula  no  Seheba : 
E  mau  ana  no  ka  pule  nona ; 
A  e  hoomaikai  no  ia  i  kela  la  i  keia  la. 

16  E  nui  auanei  ka  palaoa  ma  ka  honua,  ma  ka  piko  o  na  mauna ; 
A  e  luliluli  kona  hua  e  like  me  Lehanona : 
A  e  mohala  ae  ko  ke  kulanakauhale  me  he  mauu  la  o  ka  honua. 

17  E  mau  ana  no  hoi  kona  inoa; 
E  ulu  no  kona  inoa,  a  e  ole  loa  ka  la  : 
A  e  pomaikai  na  kanaka  ia  ia  : 
E  pau  hoi  na  lahuikanaka  i  ke  kapa  aku  ia  ia  he  pomaikai. 

18  E  hoomaikaiia  o  Iehova  ke  Akua,  ko  Iseraela  Akua, 
Ka  mea  nana  wale  no  i  hana  na  mea  kupaianaha. 

19  E  hoonani  mau  loa  ia'ku  kona  inoa  ihi, 

E  hoopaapuia  ka  kouua  a  pau  i  kona  nani ; 
Amene,  a  Amene. 
20  Pau  na  pule  a  Davida  ke  keiki  a  Iese. 

HALELU  LXXIIL 

Kahi  Halelu  a  Asapa. 

OIAIO,  he  lokomaikai  ke  Akua  ia  Iseraela, 
I  ka  poe  naau  maemae. 

2  A  owau  nei  la,  aneane  haule  ko'u  mau  wawae ; 
Mai  pahee  io  ko'u  mau  kapuwai. 

3  No  ka  mea,  ua  huahua  au  i  ka  poe  naaupo, 

I  kuu  ike  ana  i  ka  pookeokeo  ana  o  ka  poe  hewa : 

4  No  ka  mea,  aohe  mea  e  paa  ai  i  ko  lakou  make  ana ; 
Ua  mae  ole  ko  lakou  ikaika. 

5  Aohe  o  lakou  popilikia  e  like  me  na  kanaka  e  ae ; 
Aole  lilo  lakou  e  like  me  na  kanaka  e  ae,  i  ka  lauwiliia. 

6  Nolaila  i  hoopuni  ai  ka  haaheo  ia  lakou  me  he  kaula  hao  la  ; 
A  o  ke  kolohe  ka  i  uhi  mai  ia  lakou  me  he  kapa  komo  la. 

7  Ua  puka  ko  lakou  mau  maka  i  ka  momona ; 

A  oi  aku  ko  lakou  waiwai,  mamua  o  ko  ka  naau  makemake. 

8  Ua  henehene  lakou,  a  uakamailio  hewa: 

No  ka  hooluhi  hewa  ana,  ua  olelo  hookiekie  lakou : 

9  Ua  hooku  e  lakou  i  ko  lakou  waha  i  ka  lani, 
A  ua  holoholo  ko  lakou  alelo  ma  ka  honua. 

10  Nolaila  i  hoi  ai  kona  poe  kanaka  ilaila ; 

A  ua  kowiia  na  wai  o  ke  kiaha  piha  no  lakou. 

11  A  olelo  lakou,  Pehea  la  e  ike  ai  ke  Akua  ? 
He  ike  anei  hoi  ko  loko  o  ka  Mea  kiekie  loa  ? 

12  Eia  hoi,  oia  ka  poe  aia  e  maluhia  ana  ma  ke  ao  nei ; 
Ua  mahuahua  ko  lakou  waiwai  ana. 

13  Oiaio,  hoomaemae  mea  ole  au  i  kuu  naau  ; 
Ua  holoi  hoi  au  i  kuu  mau  lima  me  ka  pono : 

14  No  ka  mea,  ua  lauwiliia  au  a  po  ka  la ; 

A  ua  hahauia  mai  au  i  na  kakahiaka  a  pau. 

15  Ina  e  i  iho  au,  E  olelo  aku  wau  peneia  : 

Eia  hoi,  e  kumakaia  paha  au  i  ka  hanauna  o  kau  poe  keiki. 

16  A,  i  kuu  noonoo  ana  e  ike  ia  mea, 
He  hana  luhi  no  ia  no'u  ; 

17  A  komo  aku  au  i  kahi  hoano  o  ke  Akua, 
Alaila  maopopo  ia'u  ko  lakou  hope. 

18  Oiaio,  ua  hooku  oe  ia  lakou  ma  na  wahi  paheehee, 
Ua  hoohaule  iho  oe  ia  lakou  ilalo  i  ka  hoopaiia'na. 

19  Ua  hookae  koke  ia  lakou  me  he  imo  ana  la  o  ka  maka  ! 
Ua  hoopau  loa  ia  hoi  lakou  i  na  mea  makau. 

20  Me  he  moe  la  i  ke  ala  ana'e  o  kekahi ; 

Pela,  e  ka  Haku,  i  kou  ala  ana,  e  hoowahawaha  ai  oe  i  ko  lakou 
ano. 

21  No  ka  mea,  ua  pono  ole  ko'u  naau, 
A  walania  ae  la  ko'u  mau  puupaa. 

22  A  ua  naaupo  hoi  au,  me  ka  ike  ole ; 
Ua  like  au  me  ka  holoholona  imua  ou. 

23  Aka,  ke  noho  mau  nei  no  hoi  au  me  oe; 
Ua  paa  mai  oe  ia'u  ma  kuu  lima  akau. 

24  E  alakai  no  oe  ia'u  ma  kau  oleloao, 

A  mahope  aku,  e  hookipa  ia'u  i  ka  nani. 

25  Owai  la  ko'u  ma  ka  lani  ? 

Aohe  hoi  mea  ma  ka  honua  nei  a'u  e  makemake  nei  mamua  ou. 

26  Ke  maule  nei  ko'u  kino  a  me  ko'u  naau, 
Aka,  o  ke  Akua  ka  ikaika  o  ko'u  naau  ; 
A  me  ko'u  kuleana  a  mau  loa. 

27  No  ka  mea,  aia  hoi,  o  ka  poe  mamao  e  ia  oe,  e  make  lakou ; 

E  luku  mai  hoi  oe  i  ka  poe  a  pau  e  hele  moekolohe  ana  mai  ou 
aku  la. 

28  Aka,  he  pono  no'u  e  hookokoke  aku  i  ke  Akua ; 
Ua  hilinai  aku  au  i  ka  Haku,  ia  Iehova, 

I  hai  aku  ai  au  i  kau  hana  a  pau. 

HALELU  LXXIV. 

Kahi  Himeni  a  Asapa. 

EKE  Akua,  o  ke  aha  kau  mea  e  mamao  mau  loa  aku  ai  ? 
No  ke  aha  la  e  wela  mai  ai  kou  huhu  i  na  hipa  o  kou  aina? 

2  E  hoomanao  oe  i  kou  ekalesia  au  i  kuai  kahiko  loa  ai, 
Ka  ohana  o  kou  hooilina  au  i  kuai  ai ; 

0  keia  mauna  Ziona  kahi  i  noho  ai  oe. 

3  E  hoeu  i  kou  wawae  i  ka  neoneo  mau  ana ; 

1  na  mea  a  pau  a  ka  enemi  i  hana  hewa  ai  iloko  e  kou  wahi 

hoano. 

4  Ua  uwo  kou  poe  enemi  iloko  o  na  anaina ; 
Ua  kau  lakou  i  ko  lakou  mau  hae  i  hoailona. 

5  Kaulana  aku  la  ke  kanaka, 

E  like  me  kona  hapai  ana  i  na  koi  i  na  laau  paapu. 

6  Aka  ano,  ke  wawahi  nei  lakou  i  kona  mea  i  kalaiia, 
Me  na  koi  a  me  na  hamare. 

7  Ua  hoolei  lakou  i  ke  ahi  iloko  o  kou  wahi  hoano, 

Ua  hoohaumia  lakou  ilalo  i  ka  lepo  i  ka  halelewa  o  kou  inoa. 

8  I  iho  la  lakou  ma  ko  lakou  naau, 
E  luku  pu  kakou  ia  lakou  ; 

Ua  hoopau  i  ke  ahi  i  na  halehalawai  a  pau  o  ke  Akua  ma  ka  aina. 

9  Aole  kakou  i  ike  i  ko  kakou  mau  hoailona ; 
Aole  he  kaula  hou  ae  ; 

Aohe  mea  iwaena  o  kakou  i  ike  i  ka  loihi  ana. 

10  E  ke  Akua,  pehea  ka  loihi  o  ko  ka  enemi  hoino  ana  mai  ? 

E  hoino  wale  anei  ka  enemi  i  kou  inoa  i  ka  manawa  pau  ole  ? 

11  No  ke  aha  la  oe  i  hoihoi  aku  ai  i  kou  lima,  i  kou  lima  akau  ? 
E  unuhi  ae  ia  mai  loko  ae  o  kou  poli. 

12  No  ka  mea,  o  ke  Akua  ko'u  Alii  mai  kinohi  mai, 
E  hana  aua  ma  ke  ola  iwaena  o  ka  honua. 

13  Hookaawale  ae  la  oe  i  ke  kai  me  kou  ikaika : 
Wawahi  iho  la  oe  i  na  poo  o  na  kerokodila  ma  na  wai. 

14  Ulupa  iho  la  oe  i  na  poo  o  ka  leviatana, 

A  haawi  ia  ia  i  ai  na  na  kanaka  o  ka  waonahele. 

15  Hookaawale  ae  la  oe  i  ke  kumuwai  me  ka  muliwai : 
Hoomaloo  iho  la  oe  i  na  waikahe  ikaika. 

16  Nou  no  ke  ao,  nou  no  hoi  ka  po  : 

Ua  hoomakaukau  oe  i  ka  malamalama  a  me  ka  la. 

17  Ua  hoonohonoho  oe  i  na  palena  a  pau  o  ka  honua ; 
Ua  hana  hoi  oe  i  ka  hoilo  a  me  ka  makalii. 

18  E  hoomanao  oe  i  keia,  ua  hoino  wale  ka  enemi,  e  Iehova, 
A  ua  kuamuamu  wale  na  kanaka  naaupo  i  kou  inoa. 

19  Mai  noho  a  haawi  i  ka  uhane  o  kau  manu  nunu  i  ka  poe  ino  : 
Mai  hoopoina  mau  loa  i  ke  anaina  o  kou  poe  ilihune. 

20  E  manao  mai  oe  i  ka  berita ; 

No  ka  mea,  ua  paapu  na  waki  pouli  o  ka  honua  i  na  wahi  e  noho 
ai  ka  lalauwale. 

21  Mai  noho  a  hoi  hou  ka  poe  i  hooluhihewaia  me  ka  hilahila ; 
Aka,  e  hoolea  aku  i  kou  inoa  ka  poe  ilihune  a  me  ka  haahaa. 

22  E  ku  iluna,  e  ke  Akua,  e  hakaka  i  ko'u  hakaka : 

E  hoomanao  i  ko  ke  kanaka  naaupo  hoino  wale  ana  ia  oe  i  na  la 
a  pau. 

23  Mai  hoopoina  i  ka  leo  o  kou  poe  enemi  : 

Ke  mahuahua  mai  nei  ka  haunaele  ana  o  ka  poe  ku  e  ia  oe. 

HALELU  LXXV. 

Kahi  Halelu  a  Asapa,  he  himeni.    I  ka  Luna  Mele,  Mai  luku. 

KE  hoomaikai  aku  nei  makou  ia  oe,  e  ke  Akua, 
Ke  hoomaikai  aku  nei  makou  ; 
No  ka  mea,  o  ke  kokoke  ana  mai  o  kou  inoa, 
Ua  hoakakaia  e  kau  mau  hana  kupanaha. 

2  Aia  loaa  ia'u  ke  anaina, 

Alaila,  e  hooponopono  au  ma  ka  pololei. 

3  Hehee  iho  la  ka  honua  me  ko  ka  honua  a  pau  : 
Na'u  no  i  hookupaa  i  kona  mau  kia.     Sila. 

4  I  aku  la  au  i  ka  poe  naaupo, 
Mai  hana  naaupo  oukou  ; 

A  i  ka  poe  aia,  Mai  hookiekie  i  ka  pepeiaohao. 

5  Mai  hookiekie  i  ko  oukou  mau  pepeiaohao  iluna: 
Mai  olelo  me  ka  a-i  oolea ; 

6  No  ka  mea,  aole  mai  ka  hikina,  aole  hoi  mai  ke  komohana, 
Aole  hoi  mai  ke  kukuluhema,  ka  hoomaikaiia. 

7  No  ka  mea,  o  ke  Akua  ka  Lunakanawai : 

Ua  hoohaahaa  oia  i  kekahi,  a  ua  hookiekie  hoi  i  kekahi. 

8  No  ka  mea,  he  kiaha  ka  iloko  o  ka  lima  o  Iehova, 
He  ulaula  ka  waina,  a  ua  piha  i  ka  mea  anoninoniia ; 
Ke  ninini  nei  oia  i  koloko  ; 

Aka,  o  kona  okaoka,  oia  ka  ka  poe  hewa  a  pau  o  ka  honua  e  ko- 
wi  ai,  a  e  inu. 

9  Aka,  e  hai  mau  loa  aku  no  wau ; 

E  hemeni  aku  au  i  ke  Akua  o  Iakoha. 
10  O  na  pepeiaohao  a  pau  o  ka  poe  hewa  ka'u  e  oki  aku  ai : 
Aka,  e  hookiekieia'e  na  pepeiaohao  o  ka  mea  pono. 

HALELU  LXXVI. 

He  Halelu  na  Asapa  i  Mele  ai.    Na  ka  Luna  o  na  mea  kani. 

UA  ikeia  ke  Akua  ma  ka  Iuda  : 
Ua  kaulana  hoi  kona  inoa  ma  ka  Iseraela. 

2  Aia  ma  Salema  kona  halelewa, 

A  ma  Ziona  hoi  kona  wahi  e  noho  ai. 

3  Malaila  ia  i  hakihaki  ai  i  na  pua  o  ke  kakaka, 

O  ka  palekaua  hoi,  a  me  ka  pahikaua,  a  me  ke  koi  kaua.     Sila. 

4  Ua  oi  aku  ka  hanohano  o  kou  nani  mamua  o  na  mauna  uliuli. 

5  Ua  haoia  ka  poe  ikaika  o  ka  naau, 
A  ua  moe  nui  no  hoi  lakou  ; 

Aole  i  hiki  ka  lima  o  ka  poe  ikaika  ke  lawelawe. 

6  No  kau  papa  ana,  e  ke  Akua  o  Iakoua, 
Moe  iho  uo  ka  ke  kaakaua  a  me  ka  lio. 

7  O  oe,  o  oe  no,  ka  mea  e  makauia'i : 

Owai  hoi  ka  mea  e  ku  ma  kou  alo,  i  kou  wa  e  huhu  mai  ai  ? 

8  I  loheia  no  ia  oe  ka  hooponopouo  ana  mai  ka  lani  mai ; 

Makau  ac  la  ka  honua,  a  noko  malie  iho  la, 
9  I  ke  ku  ana  o  ke  Akua  iluna,  e  hooponopono, 

E  hoola  mai  hoi  i  ka  poe  akahai  a  pau  o  ka  honua.     Sila. 

10  E  hoonani  aku  no  ka  huhu  o  kanaka  ia  oe  ; 
A  e  liki  no  hoi  oe  i  ke  koena  o  ka  huhu. 

11  E  hoohiki,  a  e  haawi  io  aku  oukou  ia  Iehova,  i  ko  oukou  Akua  : 
A  lawe  mai  hoi  na  mea  a  pau  i  makaua  na  ka  mea  e  makauia'i. 

12  Nana  no  e  hooki  ae  i  ka  ikaika  o  na'lii : 

He  mea  weliweli  hoi  ia  no  na'lii  o  ka  honua. 

HALELU  LXXVII. 

Na  ka  Luna  Mele,  na  Iedutana.    He  Halelu  na  Asapa. 

KAIIEA  aku  la  au  i  ke  Akua  ma  ko'u  leo, 
Ma  ko'u  leo  i  ke  Akua,  a  hoolohe  mai  la  ia  ia'u. 

2  I  ko'u  la  i  popilikia  ai,  nonoi  aku  la  au  i  ka  Haku : 
Kikoo  aku  la  kuu  lima  i  ka  po,  aole  i  haule : 
Hoole  iho  la  kuu  naau,  aole  ia  e  hoomahaia. 

3  Hoomanao  aku  la  au  i  ke  Akua,  a  kupikipikio  iho  la ; 
Noonoo  aku  la  au,  a  maule  iho  la  kuu  naau.     Sila. 

4  Ua  paa  ia  oe  na  alu  o  ko'u  mau  maka : 

Ua  lauwiliia  hoi  au,  aole  hiki  ke  olelo  aku. 

5  Noonoo  no  au  i  na  la  kahiko, 

I  na  makahiki  hoi  o  ka  wa  mamua  loa  aku. 

6  Hoomanao  iho  la  au  i  kuu  mele  i  ka  po : 
Me  kuu  naau  wau  i  kukakuka  iho  ai ; 
Huli  ikaika  hoi  ko'u  manao. 

7  E  kipaku  anei  ka  Haku  i  ka  manawa  pau  ole? 
Aole  anei  ia  e  maliu  hou  mai  ? 

8  Ua  pauhia  anei  kona  lokomaikai  ? 
Ua  hala  mau  loa  aku  anei  kana  olelo  ? 

9  Ua  hoopoina  anei  ke  Akua  i  ka  lokomaikai  ? 

Ua  puliki  anei  oia  i  kona  aloha  iloko  o  ka  huhu  ?    Sila. 

10  I  aku  la  au,  o  ko'u  nawaliwali  keia, 

0  na  makahiki  o  ka  lima  akau  o  ka  Mea  kiekie  loa. 

11  E  hoomanao  aku  au  i  na  hana  mana  a  Iehova : 

E  hoomanaoio  no  hoi  au  i  na  mea  kupanaha  au,  i  ka  wa  kahiko. 

12  E  noonoo  aku  au  i  kau  hana  a  pau, 

A  e  manao  nui  hoi  i  kau  mau  hana  mana. 

13  Aia  kou  aoao,  e  ke  Akua,  ma  kahi  hoano, 
Owai  la  ke  Akua  nui  e  like  me  ke  Akua  ? 

14  O  oe  ke  Akua  nana  i  hana  na  mea  mana  : 

Ua  hoike  mai  no  hoi  oe  i  kou  ikaika  mawaena  o  na  kanaka. 

15  I  kou  lima  iho  no  oe  i  panai  ai  i  kou  poe  kanaka, 

1  na  mamo  a  Iseraela,  a  me  Iosepa.     Sila. 

16  Ike  aku  la  na  wai  ia  oe,  e  ke  Akua ; 

Ike  aku  la  na  wai  ia  oe,  a  haalulu  iho  la: 
Kupikipikio  no  hoi  na  hohonu. 

17  Ninini  mai  la  hoi  na  ao  i  ka  wai : 
Hoohekili  mai  la  hoi  na  ao  ; 
Hoholo  ae  la  na  uila  ou. 

18  Maloko  o  ka  puahiohio  ka  leo  o  kou  hekili : 
Hoomalamalama  mai  la  na  uila  i  ka  honua  : 
Naue  iho  la  ka  honua  me  ka  haalulu. 

19  Aia  kou  kuamoo  ma  ka  moana, 

A  o  kou  alanui  hoi  ma  na  wai  nui ; 
Aole  i  ikeia  kou  mau  kapuwai. 

20  Alakai  aku  no  oc  i  kou  poe  me  he  ohana  hipa  la, 
Ma  ka  lima  o  Mose  ma  laua  o  Aarona. 

HALELU  LXXVIII. 

He  Mele  na  Asapa. 

ENA  kanaka  o'u,  e  hoolohe  mai  oukou  i  ko'u  kanawai ; 
E  haliu  mai  hoi  i  ko  oukou  pepeiao  i  na  olelo  a  ko'u  waha. 

2  E  hooaka  ae  au  i  kuu  waha  ma  na  himeni, 
A  e  hai  aku  hoi  i  na  mele  kahiko ; 

3  I  na  mea  a  kakou  i  lohe  ai,  a  i  ike  ai  hoi, 

A  ua  hai  mai  no  ko  kakou  poe  makua  ia  kakou. 

4  Aole  kakou  e  huna,  mai  ka  lakou  poe  keiki, 
A  hiki  aku  i  ka  hanauna  hope  loa, 

I  ka  hoike  ana  aku  i  na  halelu  no  Iehova, 

A  me  kona  ikaika,  a  me  na  mea  kupanaha  ana  i  hana'i.' 

5  Hoopaa  oia  i  mea  hoike  no  ka  Iakooa, 

A  kau  no  hoi  oia  i  kanawai  no  ka  Iseraela, 
A  kauoha  mai  la  i  na  kupuna  o  kakou, 
E  ao  ae  lakou  ia  mea  i  ka  lakou  poe  keiki : 

6  I  ike  ka  hanauna  hope  loa  aku, 

E  ku  mai  hoi  na  keiki  i  hanau  mai  a  hoike  i  kalakou  mau  keiki ; 

7  I  kau  aku  ko  lakou  manaolaua  i  ke  Akua, 
Aole  hoi  e  poina  na  hana  a  ke  Akua, 
Aka,  e  malama  i  kana  mau  kauoha : 

8  I  like  ole  lakou  me  ko  lakou  poe  kupuna, 
He  hanauna  ku  e,  a  kipi  hoi ; 

He  hanauna  hooponopono  ole  i  ko  lakou  naau, 
A  hilinai  ole  hoi  ko  lakou  naau  i  ke  Akua. 

9  O  na  mamo  a  Eperaima  i  kahikoia  i  ke  kakaka, 
Huli  hope  no  lakou  i  ka  la  i  kaua'i. 

10  Aole  lakou  i  malama  i  ka  berita  o  ke  Akua, 
A  hoole  lakou  i  ka  hele  ma  kona  kanawai : 

11  Poina  ia  lakou  kana  mau  haua, 

Na  mea  kupanaha  hoi  ana  i  hoike  mai  ai. 

12  Hana  iho  la  no  oia  i  na  mea  kupanaha  imua  o  ko  lakou  poe  ma- 

kua, 
Ma  ka  aina  o  Anjupita,  ma  ke  kula  hoi  o  Zoana. 

13  Mahele  ae  la  oia  i  ke  kai,  a  alakai  mai  la  ia  lakou ; 
Hooku  ae  la  oia  i  na  wai  me  he  puu  la. 

14  Ma  ke  ao  oia  i  aiakai  mai  ai  ia  lakou  i  ke  ao, 
Ma  ka  malamalama  o  ke  ahi  hoi  i  na  po  a  pau. 

15  Wahi  ae  la  oia  i  na  pohaku  ma  ka  waonahele, 
Hoohainu  mai  oia,  e  like  me  na  ale  nui. 

16  Hoopuka  ae  la  oia  i  na  wai  kahe  mailoko  mai  o  ka  pohaku, 
A  kahe  mai  la  na  wai  e  like  me  na  muliwai. 

17  Hana  hewa  hou  aku  la  lakou  ia  ia, 

I  ke  ku  e  ana  i  ka  Mea  kiekie  ma  ka  waoakua. 

18  Hoao  aku  la  lakou  i  ke  Akua  ma  ko  lakou  naau, 
I  ka  nonoi  aua  i  ai,  no  ko  lakou  kuko  iho. 

19  Hoowahawaha  aku  la  iakou  i  ke  Akua,  i  iho  la, 

E  hiki  anei  i  ke  Akua  ke  halii  i  papaaina  ma  ka  waonahele  ? 

20  Aia  hoi !  hahau  ae  la  oia  i  ka  pohaku,  a  kahe  iho  la  na  wai, 
A  huliamahi  mai  la  na  wai  kahe ; 

E  hiki  anei  ia  ia  ke  haawi  mai  i  ka  ai  ? 

A  e  hoomakaukau  hoi  i  ia  no  kona  poe  kanaka? 

21  Nolaila,  lohe  mai  la  o  Iehova  a  huhu  iho  la ; 

A  hoaia  ke  ahi  maloko  o  ka  Iakoha, 

A  pii  ae  la  ka  huhu  maluna  o  ka  Iseraela  : 

22  No  ka  mea,  aole  lakou  i  manaoio  i  ke  Akua ; 
Aole  hoi  i  paulele  i  kona  kokua  ana. 

23  Ua  kauoha  nae  oia  i  na  ao,  mailuna  mai, 
A  ua  wahi  no  hoi  i  puka  ma  ka  lani, 

24  A  ua  hooua  mai  oia  maluna  o  lakou,  i  mane  e  ai  ai, 
A  ua  haawi  mai  i  ka  hua  palaoa  o  ka  lani  na  lakou. 

25  Ai  iho  la  na  kanaka  i  ka  ai  a  ka  poe  kiekie : 
Hoouka  mai  la  oia  i  io  na  lakou  a  nui. 

26  Hoopa  mai  la  oia  i  ko  ka  hikina  makani  ma  ka  lani : 

A  i  kona  ikaika,  kai  mai  la  oia  i  ka  makani  o  ke  kukuluhema. 

27  A  hooua  mai  oia  i  ka  io  maluna  o  lakou  me  he  lepo  la, 
A  me  na  manu  hulu,  e  like  me  ke  one  o  ke  kai. 

28  Hoohaule  iho  la  oia  ia  mea  ma  ke  kahua  hoomoana, 
A  puni  hoi  ko  lakou  wahi  i  noho  ai. 

29  A  ai  iho  la  lakou,  a  maona  loa  ae  la : 

Hoopuka  mai  no  oia  na  lakou  i  ka  mea  a  lakou  i  kuko  ai. 

30  Aole  nae  lakou  i  huli,  mai  ko  lakou  kuko  ana; 
I  ka  wa  e  waiho  ana  ka  ai  i  ko  lakou  waha, 

31  Kau  mai  la  ka  huhu  o  ke  Akua  maluna  o  lakou, 
A  luku  iho  la  oia  i  ko  lakou  poe  ikaika ; 

A  hookulou  no  hoi  i  ka  poe  i  waeia  o  ka  Iseraela. 

32  Aka,  ma  ia  mau  mea  a  pau,  hana  hewa  hou  iho  la  no  lakou, 
Aole  i  manaoio  i  kana  mau  hana  kupanaha. 

33  Nolaila,  haawi  oia  i  ka  noho  makehewa  ana  i  ko  lakou  mau  la, 
A  me  ka  wiwo  wale,  i  ko  lakou  mau  makahiki. 

34  Ina  luku  oia  ia  lakou,  alaila,  nonoi  aku  lakow  ia  ia, 
Huli  ae  la  no  hoi,  a  imi  i  ke  Akua. 

35  Hoomanao  iho  la  lakou,  o  ke  Akua  ko  lakou  Pohaku, 
A  o  ke  Akua  kiekie  hoi  ko  lakou  Hoolapanai. 

36  Aka,  hoomalimali  aku  lakou  ia  ia  ma  ko  lakou  waha, 
A  wahahee  aku  no  hoi  ia  ia  ma  ko  lakou  alelo. 

37  Aole  i  kupaa  ko  lakou  naau  ma  ke  Akua, 
Aole  hoi  i  hilinai  i  kona  berita. 

38  Lokomaikai  mai  no  nae  oia,  a  kala  mai  ī  ka  hala, 
Aole  i  anai  mai  ia  lakou  : 

Hoohuli  pinepine  aku  oia  i  kona  huhu, 
Aole  i  hoala  i  kona  inaina  a  pau. 

39  No  ka  mea,  hoomanao  oia,  he  palupalu  lakou, 
He  ea  hele  wale  aku,  aole  hoi  mai. 

40  Me  he  aha  la  la  ko  lakou  kipikipi  ana  ia  ia  ma  ka  waonahele  ? 
A  hoonaukiuki  ia  ia  ma  ka  waoakua  ? 

41  A  huli  ihope  lakou  a  hoao  i  ke  Akua, 
Hoehaeha  no  hoi  i  ka  Mea  Hemolele  o  ka  Iseraela. 

42  Aole  lakou  i  hoomanao  i  kona  lima, 
I  ka  la  ana  i  hoopakele  ai  ia  lakou  i  ka  pilikia, 

43  I  ka  manawa  ana  i  kau  ai  i  kona  mau  hoailona  ma  Aigupita, 
A  me  kana  hana  kupanaha  ma  ke  kula  o  Zoana : 

44  Hoolilo  oia  i  ko  lakou  muliwai  i  koko, 
A  me  na  kahawai  hoi,  a  hiki  ole  ia  lakou  ke  inu. 

45  Hoouka  ae  la  oia  i  ka  makika  maluna  o  lakou, 
A  nahu  iho  la  oia  ia  lakou  ; 
A  me  na  rana  hoi,  a  hooki  loa  oia  mau  mea  ia  lakou. 

46  Haawi  ae  la  oia  i  ka  lakou  ai  na  ke  poko, 
A  me  ka  mea  a  lakou  i  hooikaika'i  na  ka  uhini. 

47  Pepehi  mai  la  oia  i  ka  lakou  kumuwaina  i  ka  huahekili, 
A  me  ka  lakou  sukamora  i  ka  hau. 

48  Hoolilo  ae  la  oia  i  na  bipi  a  lakou  i  ka  huahekili, 
A  me  na  holoholona  a  lakou  i  ka  uila. 

49  Hoouka  ae  la  oia  maluna  o  lakou,  i  ka  wela  o  kona  huhu, 
A  me  ka  ukiuki,  a  me  ka  inaina,  a  me  ka  popilikia, 

A  hoouna  mai  no  hoi  i  na  elele  ino. 

50  Hoomakaukau  iho  la  oia  i  ke  ala  no  kona  huhu, 
Aole  ia  i  kaohi  i  ko  lakou  uhane  mai  ka  make  mai ; 
Aka,  haawi  no  oia  i  ko  lakou  ola  i  ka  mai  ahulau; 

51  A  pepehi  no  hoi  i  na  hiapo  a  pau  o  Aigupita, 

0  na  poo  ikaika  ma  na  halelewa  o  Hama. 

52  Kai  mai  la  oia  i  kona  poe  kauaka  me  he  poe  hipa  la, 

A  alakai  no  hoi  ia  lakou  ma  ka  waonahele  me  he  ohana  la. 

53  Alakai  oia  ia  lakou  i  ka  malu,  i  ole  ai  lakou  e  makau  : 
Aka,  poi  mai  ke  kai  maluna  o  ko  lakou  poe  enemi. 

54  Hoohele  oia  ia  lakou  i  kona  aina  hoano, 

1  keia  mauna  hoi  a  kona  lima  akau  i  hookumu  ai. 

55  Kipaku  aku  la  oia  i  ko  na  aina  e,  mai  ko  lakou  alo  aku, 
Mahele  ae  la  oia  ma  ke  kaula-ana  i  ka  ilina  no  lakou, 

A  hoonoho  iho  la  i  na  ohana  o  ka  Iseraela  iloko  o  ko  lakou  mau 
halelewa. 

56  Aka,  hoao  lakou  i  ke  Akua  kiekie,  a  kipi  aku  la, 
Aole  hoi  i  malama  i  kana  mau  kauoha: 

57  Huli  hope  lakou,  a  hoopunipuni  e  like  me  na  makua  o  lakou  ; 
Ua  huli  lakou  ihope,  e  like  me  ke  kakaka  lauwili. 

58  Hoonaukiuki  lakou  ia  ia  i  ko  lakou  wahi  kiekie, 
A  hoolili  no  hoi  ia  ia  i  ko  lakou  poe  kii  kalaiia. 

59  A  lohe  ke  Akua,  alaila,  huhu  mai  la  ia, 
A  hoopailua  loa  no  hoi  i  ka  Iseraela. 

60  Nolaila,  haalele  iho  la  oia  i  ka  halelewa  o  Silo, 

I  ka  halelole  hoi  kahi  ana  i  noho  ai  iwaena  o  na  kanaka, 

61  A  haawi  no  hoi  i  kona  mea  hanohano  i  ke  pio  ana, 
A  me  kona  mea  nani  iloko  o  ka  lima  o  ka  enemi. 

62  Hoolilo  no  oia  i  kona  poe  kanaka  i  ka  pahikaua, 
A  huhu  mai  la  i  kona  hooilina. 

63  Hoopau  no  ke  ahi  i  kona  poe  kanaka  ui ; 
Aole  nae  i  kanikau  na  wahine  puupaa. 

64  Haule  no  hoi  kona  poe  kahuna  i  ka  pahikaua ; 
Aole  nae  i  kanikau  kona  poe  wahine  kanemake. 

65  Alaila  ala  ae  la  ka  Haku  me  he  mea  la  mai   kona  hiamoe 

ana, 
Me  he  kanaka  ikaika  la  hoi  i  ona  i  ka  waina. 

66  Alaila,  pehi  ae  la  oia  i  kona  poe  enemi  ma  ko  lakou  hope ; 
Haawi  no  ia  i  hilahila  mau  loa  lakou. 

67  Hoowahawaha  oia  i  ka  halelewa  o  Iosepa, 
Aole  hoi  i  wae  i  ka  ohana  o  Eperaima : 

68  Aka,  wae  no  ia  i  ka  ohana  o  Iuda, 

J  ka  mauna  hoi  o  Ziona  ana  i  aloha'i. 

69  Hana  oia  i  kona  wahi  hoano  e  like  me  na  wahi  kiekie, 
E  like  hoi  me  ka  honua  ana  i  hookumu  mau  loa'i. 

70  Wae  mai  la  oia  ia  Davida  i  kana  kauwa, 
A  lawe  ae  la  ia  ia,  mai  na  pahipa  ae : 

71  Mai  ka  hahai  ana  i  na  hipa  mea  keiki,  ua  lawe  oia  ia  ia, 
E  hanai  i  ka  Iakoha,  i  na  kanaka  ona, 

I  ka  Iseraela  hoi,  i  koua  hooilina. 

745 


Neoneo  o  Ierusalema.        HALELU  LXXX.  He  pule  nonoi  aku. 

72  Hanai  mai  la  oia  ia  lakou  e  like  me  ka  pono  o  kona  naau  ; 
A  alakai  ae  la  ia  lakou  ma  ke  akamai  o  kona  mau  lima. 

HALELU  LXXIX. 

He  Halelu  na  Aeapa. 

EKE  Akua  e,  ua  komo  mai  ko  na  aina  e  iloko  o  kou  hooilina ; 
Ua  koohaumia  lakou  i  kou  luakini  hoano  ; 
A  ua  hoolilo  no  hoi  ia  Ierusalema,  i  ahu  opala. 

2  Ua  haawi  lakou  i  na  kupapau  o  kau  poe  kauwa, 
I  ai  na  na  manu  o  ka  lewa ; 

A  me  ke  kino  no  hoi  o  kou  poe  haipule, 
Na  na  holoholona  o  ka  honua. 

3  Ua  hookahe  lakou  i  ko  lakou  nei  koko  me  he  wai  la, 
A  puni  o  Ierusaletna ;  aohe  mea  nana  e  kanu  iho. 

4  Ua  lilo  makou  i  mea  hoowahawahaia  e  ka  poe  e  noho  kokoke 

mai  ana  ia  makou, 
He  mea  hoaikola,  a  akaaka  hoi  i  ka  poe  e  noho  mai  la  a  puni 
makou. 

5  Pehea  la  ka  loihi,  e  Iehova  ?    E  huhu  mau  loa  mai  anei  oe  ? 
E  a  anei  kou  lili  me  he  ahi  la  ? 

6  E  ninini  mai  oe  i  kou  huhu  maluna  o  ko  na  aina  e, 
Ka  poe  i  ike  ole  ia  oe, 

Maluna  hoi  o  na  aupuni  i  kahea  ole  aku  i  kou  inoa. 

7  No  ka  mea,  ua  hoopau  lakou  ia  Iakoha, 

A  ua  hooneoneo  hoi  i  kona  wahi  i  noho  ai. 

8  Mai  hoomanao  mai  oe  i  na  hala  o  ka  makou  poe  kupuna, 
I  mea  e  hewa'i  makou  : 

E  hoowikiwiki  mai  oe  i  kou  lokomaikai, 
No  ka  mea,  ua  pilikia  loa  makou. 

9  E  kokua  mai  oe  ia  makou,  e  ke  Akua  o  ko  makou  ola, 
I  mea  e  hoouaniia'i  kou  inoa  : 

E  hoopakele  mai  oe  ia  makou, 

E  kala  mai  hoi  i  ko  makou  hewa,  no  kou  inoa  iho. 

10  No  ke  aha  la  e  olelo  mai  ai  ko  na  aina  e, 
Auhea  la  ko  lakou  Akua  ? 

Ina  e  ikeia  oia  e  ko  na  aina  e  imua  o  ko  makou  mau  maka, 
E  hoopai  ana  i  ke  koko  o  kau  poe  kauwa  i  hookaheia. 

11  Ina  e  hiki  aku  imua  ou  ke  kaniuhu  ana  o  ke  pio ; 

E  like  me  ka  nui  o  kou  īnana,  e  hoopakele  mai  oe  i  na  keiki  o 
ka  make. 

12  Maluna  o  ka  poe  e  noho  kokoke  mai  ana  ia  makou, 
E  hoihoi  pahiku  oe  iloko  o  ko  lakou  umauma, 

I  ka  hoino  a  lakou  i  hoino  aku  ai  ia  oe,  e  ka  Haku  e. 

13  Alaila,  o  makou,  na  kanaka  ou,  a  me  na  hipa  au  i  hanai  ai, 
E  mililani  mau  aku  no  makou  ia  oe ; 

A  e  hookani  makou  i  kou  naui  i  na  hanauna  a  pau. 

HALELU  LXXX. 

Naka  Luna  o  na  mea  kani  me  ke  mele  iho.    He  Halelu  na  Asapa. 

17*  HALIU  mai  kou  pepeiao,  e  ke  Kihuhipa  o  ka  Iseraela, 
\d  Ka  mea  alakai  ia  Iosepa  me  he  ohana  hipa  la ; 
E  ka  mea  e  noho  la  mawaena  o  na  Kemoima,  e  hoomalamalama 
mai. 
2  Imua  o  Eperaima  a  me  Beniamina,  a  me  Manase, 
E  hoala  ai  oe  i  kou  ikaika, 
E  hele  mai  hoi  e  hoola  ia  makou. 

3  E  ke  Akua  e,  e  hoohuli  ruai  oe  ia  makou, 

Na  kou  maka  e  hoomalamalama  mai,  alaila  ola  no  makou. 

4  E  Iehova,  ke  Akua  o  na  kaua, 

Pehea  la  ka  loihi  o  kou  huhu  ana  i  ka  pule  a  kou  poe  kanaka? 

5  Ke  hanai  mai  nei  oe  ia  lakou  i  ka  ai,  he  waimaka; 

Ke  hoohaiuu  mai  nei  oe  ia  lakou  i  na  waimaka,  a  piha  ke  ana. 

6  Ua  hoolilo  oe  ia  makou  i  mea  e  hakaka'i  na  mea  e  noho  kokoke 

ana  ia  makou ; 
A  ua  akaaka  hoi  ko  makou  poe  enemi  iwaena  o  lakou. 

7  E  ke  Akua  o  na  kaua,  e  hoohuli  mai  oe  ia  makou  ; 

Na  kou  maka  e  hoomalamalama  mai,  alaila,  ola  no  makou. 

8  Ua  lawe  mai  oe  i  ke  kumuwaina  mai  Aigupita  mai ; 
Kipaku  aku  no  oe  i  ko  na  aina  e,  a  kanu  iho  la. 

9  Hoomakaukau  no  oe  imua  ona, 
Kokolo  ae  la  kona  aa,  a  piha  ka  aina. 

10  Uhiia  na  mauna  i  kona  malu, 

A  me  na  kedera  mū  e  kona  mau  lala. 

11  Hoopuka  ae  la  ia  i  kona  mau  lala  a  hiki  i  ke  kai, 

A  me  kona  mau  manamana  hoi,  a  hiki  i  ka  muliwai. 

12  No  keaha  la  oe  i  hoohiolo  ai  i  kona  mau  pa, 

I  ako  ai  i  kona  ka  poe  a  pau  e  hele  ae  ma  ke  ala  ? 

13  Oki  loa  iho  la  ia  i  ka  puaa  o  ka  nahelehele, 
Pau  hoi  ia  i  ka  aiia  e  na  holoholona  o  ke  kula. 

14  E  ke  Akua  o  na  kaua,  e  hoi  mai  oe  ; 

E  nana  mai  oe  mai  ka  lani  mai,  a  e  ike  hoi, 
A  e  kokua  mai  i  keia  kumuwaina. 

15  E  kiai  mai  oe  i  ka  mea  a  kou  lima  akau  i  kanu  ai, 
A  me  ke  keiki  au  i  hooikaika'i  nou  iho. 

16  Ua  pau  ia  i  ke  ahi,  ua  kua  ia  ilalo ; 
I  kou  papa  ana  make  no  lakou. 

17  E  kauia  kou  lima  maluna  o  ke  kanaka  o  kou  lima  akau, 

A  maluna  hoi  o  ke  keiki  a  ke  kanaka  au  i  hooikaika'i  nou  iho. 

18  Alaila,  aole  makou  e  haalele  ia  oe  ; 

E  hoala  mai  oe  ia  makou,  a  e  hea  aku  no  makou  i  kou  inoa. 

19  E  Iehova,  ke  Akua  o  na  kaua,  e  hoohuli  mai  oe  ia  makou, 
Na  kou  maka  e  hoomalamalama  mai,  alaila,  ola  no  makou. 

HALELU  LXXXI. 

Na  ka  Luna  Mele  ma  ka  mea  kani.    Na  Asapa. 

EHOOKANI  olioli  oukou  i  ke  Akua,  i  ko  kakou  ikaika: 
E  hooho  hauoli  i  ke  Akua  o  Iakoha. 

2  E  hookiekie  i  ke  mele  ana,  a  e  ho  mai  hoi  i  ka  pahu  kani, 
A  me  ka  lira  oluolu,  a  me  ka  violaumi. 

3  E  puhi  oukou  i  ka  pu  i  ka  mahina  hou, 

A  i  ka  mahina  poepoe  hoi  no  ka  la  ahaaina. 

4  No  ka  mea,  he  olelo  paa  keia  no  ka  Iseraela, 
O  ke  kanawai  hoi  o  ke  Akua  o  ka  Iakoha. 

5  Kau  no  oia  i  keia  i  kanawai  no  ka  Iosepa, 
Ia  ia  i  hele  aku  ai  iwaena  o  Aigupita ; 

A  lohe  no  hoi  au  i  ka  olelo  maopopo  ole  ia'u. 

6  Hoopakele  ae  la  au  i  kona  poohiwi  i  ke  kaumaha; 
Hoopakeleia  no  hoi  kona  mau  lima  i  na  ipu. 

7  I  ka  popilikia,  kahea  inai  oc,  a  hoopakele  aku  ai  ia  oe  ; 
A  pane  aku  la  au  ma  kahi  malu  o  ka  hekili : 

Iloao  aku  au  ia  oe  ma  na  wai  o  Meriba. 

8  E  hoolohe  mai,  e  ko'u  poe  kanaka,  a  e  ao  aku  au  ia  oe  ; 

O  Iebova  ke  Akua  HALELU  LXXXIII.  aole  akua  e  ae. 

Ina  e  hoolohe  mai  oe  ia'u,  e  ka  Iseraela ; 
9  Mai  noho  ke  akua  e  ae  me  oe, 
Mai  kulou  hoi  imua  o  ke  akua  e  ae. 

10  Owau  no  o  Iehova,  kou  Akua, 

Nana  oe  i  lawe  mai  nei  mai  ka  aina  o  Aigupita  mai ; 
E  hoohainama  i  kou  waha,  a  na'u  ia  e  hoopiha  ai. 

11  Aole  nae  i  hoolohe  ko'u  poe  kanaka  i  ko'u  leo ; 
Aole  hoi  i  makemake  mai  o  ka  Iseraela  ia'u. 

12  Alaila,  haawi  aku  la  au  ia  lakou  i  ka  paakiki  o  ko  laKOU  naau ; 
A  hele  hoi  lakou  ma  ko  lakou  manao  iho. 

13  Ina  i  hoolohe  ko'u  poe  kanaka  ia'u, 
Ina  i  hele  o  ka  Iseraela  ma  ko'u  aoao  ! 

14  Ina  ua  hoohaahaa  koke  aku  au  i  ko  lakou  poe  enemi, 

A  ua  huli  ku  e  hoi  kou  lima  i  ka  poe  i  huhu  mai  ia  lakou : 

15  Ina  ua  huli  mai  hoi  ka  poe  i  huhu  ia  Iehova, 
A  ua  mau  loa  no  ko  lakou  manawa. 

16  Ina  ua  hanai  aku  oia  ia  lakou  i  ka  palaoa  maikai ; 

A  ua  hoomaona  hoi  au  ia  oe  i  ka  meli  mailoko  mai  o  ka  pohaku. 

HALELU  LXXXII. 

He  Halelu  na  Asapa. 

KE  ku  mai  nei  ke  Akua  iwaena  o  ke  anaina  alii; 
Oia  ka  i  hooponopono  iwaena  o  na  akua. 

2  Pehea  la  ka  loihi  o  ko  oukou  apono  ana  i  ka  hewa, 
A  hoolana  hoi  i  ka  maka  o  ka  poe  lawehala  ?    Sila. 

3  E  hoopono  oukou  i  ka  mea  nawaliwali,  a  me  na  keiki  makua  ole  ; 
E  hoopololei  hoi  mamuli  o  ka  poe  pilikia,  a  me  ka  mea  ilihune. 

4  E  hoopakele  oukou  i  ka  mea  nawaliwali,  a  me  ka  mea  nele  ; 
E  kaili  mai  hoi  ia  lakou,  mai  ka  lima  mai  o  ka  poe  hewa. 

5  Aole  e  ike  lakou,  aole  hoi  e  hooponopono  iho  ; 
Holoholo  lakou  ma  ka  pouli; 

Naueue  hoi  na  kumu  a  pau  o  ka  honua. 

6  Olelo  aku  la  au,  He  poe  akua  oukou, 

He  poe  keiki  no  hoi  oukou  na  ka  Mea  kiekie  loa. 

7  Aka,  e  make  no  oukou  e  like  me  na  kanaka, 
A  e  hina  hoi  e  like  me  kekahi  o  na'lii. 

8  E  ku  mai  oe,  e  ke  Akua,  e  hooponopono  i  ko  ka  honua; 
No  ka  mea,  e  loaa  ana  no  ia  oe,  iwaena  o  ko  na  aina  a  pau. 

HALELU  LXXXIII. 

He  Mele  Halelu  na  Asapa. 

EKE  Akua  e,  mai  noho  wale  oe  ; 
Mai  hookuli  iho,  aole  hoi  e  noho  leo  ole,  e  ke  Akua. 

2  No  ka  mea,  aia  hoi,  ua  hoohaunaele  kou  poe  enemi, 

A  o  ka  poe  inaina  aku  ia  oe,  ua  hookiekie  lakou  i  ke  poo. 

3  Ua  imi  maalea  lakou  e  ku  e  i  kou  poe  kanaka, 
Ua  kukakuka  lakou  e  ku  e  i  ka  poe  au  i  huna'i. 

4  I  ae  la  lakou,  E  hele  mai,  e  hooki  kakou  i  ko  lakou  noho  aupu- 

ni  ana, 
I  hoomanao  hou  ole  ia  ka  iuoa  o  ka  Iseraela. 

5  No  ka  mea,  ua  kukakuka  lokahi  pu  lakou ; 
Ua  haua  no  lakou  i  berita  ku  e  ia  oe. 

6  O  ko  ka  halelewa  o  Edoma,  a  me  ko  Isemaela  ; 
O  ko  Moaha,  a  mc  ko  Hagara; 

7  O  ko  Gebela,  a  me  ko  Amona,  a  me  ko  Amaleka ; 
O  ko  Pilisetia  pu,  a  me  ka  poe  e  noho  ma  Turo ; 

Iiniia  ka  naui  o  HALELU  LXXXIV.  ko  ke  Akua  hale. 

8  Ua  hui  pu  hoi  ko  Asuria  me  lakou ; 

0  lakou  ka  i  hooikaika  i  na  moopuna  a  Lota.     Sila. 

9  E  hana  aku  oe  ia  lakou,  e  like  me  ko  Midiana ; 
E  like  hoi  me  Sisera,  a  me  Iahina, 

Ma  ke  kahawai  o  Kisona  : 

10  Na  mea  i  lukuia  ma  Euedora, 

A  lilo  lakou  i  kipulu  no  ka  aina. 

11  E  hoohalike  oe  i  ko  lakou  poe  koikoi  me  Oreba,  a  me  Zeeba ; 

1  ko  lakou  poe  alii  hoi,  me  Zeba  a  me  Zalemuna: 

12  Na  mea  i  olelo,  E  lawe  kakou  no  kakou  iho 
Na  wahi  noho  o  ke  Akua. 

13  E  ko'u  Akua  e,  e  hoohalike  oe  ia  lakou  me  ka  opala, 
Me  ke  oka  palaoa  hoi  imua  o  ka  makani. 

14  E  like  me  ke  ahi  i  hoopau  i  na  ululaau, 
A  me  ka  lapalapa  ahi  i  hoa  i  na  kuahiwi ; 

15  Pela  oe  e  hahai  ia  lakou  i  kou  ino, 

A  e  hooweliweli  ia  lakou  i  kou  puahiohio. 

16  E  hoopiha  oe  i  ko  lakou  maka  i  ka  hilahila  ; 
Alaila,  e  imi  lakou  i  kou  inoa,  e  Iehova. 

17  E  hoohilahilaia  mai  lakou,  me  ka  hoopilikia  mau  loa  ia  ; 
E  hoohilahilaia  mai  lakou,  a  make  hoi : 

18  I  ike  lakou,  o  oe,  ka  mea  wale  no  nona  ka  inoa  o  IEHOVA; 
O  oe  no  ka  Mea  kiekie  loa  maluna  o  ka  honua  a  pau. 

HALELU  LXXXIV. 

Na  ka  Luna  o  ka  mea  kani.    He  Halelu  na  na  keiki  a  Kora. 

NANI  wale  kou  wahi  noho  ai,  e  Iehova  o  na  kaua  ! 
2  Iini  ko'u  uhane,  no  na  hale  o  Iehova; 
Kahea  aku  no  ko'u  naau  a  me  ko'u  kino  i  ke  Akua,  i  ke  Akua 
ola. 

3  Ua  loaa  i  ka  manu  liilii  ka  hale, 
A  i  ka  derora  hoi,  ka  punana, 

Aia  ma  kou  mau  kuahu,  e  Iehova  o  na  kaua, 
Kahi  e  waiho  ai  i  kana  mau  keiki, 
E  kuu  alii  a  me  ko'u  Akua. 

4  Ua  pomaikai  ka  poe  e  noho  la  ma  kou  hale ; 
Ua  mau  loa  no  ko  lakou  halelu  ana  ia  oe.    Sila. 

5  Pomaikai  ke  kanaka  i  loaa  ka  ikaika  ia  oe, 

A  me  ka  poe  i  paa  na  alanui  maikai  iloko  o  ko  lakou  naau. 

6  Ia  lakou  e  hele  ae  ma  ke  kahawai  o  Baka, 
Hoolilo  lakou  ia  ia  i  waipuna ; 

Na  ka  ua  hoi  e  hoopiha  i  na  punawai. 

7  Hele  no  lakou,  mai  kela  ikaika,  a  i  keia  ikaika  aku, 
E  ikeia  mai  lakou  e  ke  Akua  ma  Ziona. 

8  E  Iehova  ke  Akua  o  na  kaua, 
E  hoolohe  mai  oe  i  ka'u  pule ; 

E  haliu  mai  kou  pepeiao,  e  ke  Akua  o  Iakoha.     Sila. 

9  E  ke  Akua,  e  nana  oe  i  ko  makou  palekaua, 
E  ike  hoi  i  ka  maka  o  ka  Mea  au  i  poni  ai. 

10  No  ka  mea,  ua  oi  aku  ka  maikai  o  ka  la  hookahi  ma  kou  hale 

mamua  o  ka  tausani. 
Ua  oi  aku  ko'u  makemake  i  ke  kiai  puka  ma  ka  hale  o  ko'u  Akua, 
Mamua  o  ka  noho  ana  ma  na  halelewa  o  ka  poe  hewa. 

11  No  ka  mea,  o  Iehova,  ke  Akua,  he  la  no  ia,  a  he  palekaua ; 

E  haawi  mai  no  o  Iehova  i  ka  lokomaikai,  a  me  ka  hanohano  ; 
Aole  ia  e  aua  i  kekahi  mea  maikai  i  ka  poe  hele  ma  ka  pololei. 

Lokomaikai  mai  HALELU  LXXXVL        ke  Akua  i  kona  poe. 

12  E  Iehova  o  na  kaua, 

Ua  pomaikai  ke  kanaka  hilinai  aku  ia  oe. 

HALELU  LXXXV. 

No  ka  Luna  Mele.    He  Halelu  na  na  keiki  a  Kora. 

UA  lokomaikai  mai  oe,  e  Iehova,  i  kou  aina ; 
Ua  hoihoi  mai  oe  i  ke  pio  ana  o  ka  Iakooa. 

2  Ua  kala  mai  oe  i  ka  hewa  o  kou  poe  kanaka, 
Ua  uhi  mai  oe  i  ko  lakou  hala  a  pau.    Sila. 

3  Ua  lawe  aku  oe  i  kou  inaina  a  pau, 

Ua  huli  aku  no  hoi  oe,  mai  ka  wela  o  kou  huhu  aku. 

4  E  hoohuli  mai  oe  ia  makou,  e  ke  Akua  o  ko  makou  ola, 
A  e  hooki  hoi  oe  i  kou  huhu  mai  ia  makou. 

5  E  huhu  mau  loa  mai  anei  oe  ia  makou  ? 

E  hooloihi  aku  anei  oe  i  kou  huhu  ia  hanauna  aku,  ia  hanauna 
aku? 

6  Aole  anei  oe  e  hoihoi  mai  i  ko  makou  ola  ana? 
I  hauoli  ai  kou  poe  kanaka  ia  oe. 

7  E  hoike  mai  oe,  e  Iehova,  i  kou  lokomaikai  ia  makou, 
A  e  haawi  mai  hoi  kou  hoola  ana  na  makou. 

8  E  hoolohe  aku  no  au  i  ka  mea  a  ke  Akua  a  Iehova  e  olelo  mai  ai ; 
No  ka  mea,  e  hai  mai  no  oia  i  ka  malu  no  kona  poe  kanaka,  a 

me  kona  poe  haipule : 
Mai  hoi  hou  nae  lakou  i  ka  mea  lapuwale. 

9  Oiaio,  ua  kokoke  mai  no  kona  hoola  ana  i  ka  poe  makau  aku  ia 

ia; 
I  noho  ka  hanohano  ma  ko  kakou  aina. 

10  Ua  halawai  pu  ke  aloha  me  ka  oiaio ; 

Ua  honi  pu  no  hoi  ka  pono  mc  ka  maluhia. 

11  E  ulu  mai  no  ka  oiaio  mailoko  mai  o  ka  honua, 
A  mai  ka  lani  mai  hoi  e  nana  mai  ai  ka  pono. 

12  E  haawi  mai  no  o  Iehova  i  ka  maikai ; 

A  e  haawi  mai  no  hoi  ko  kakou  aina  i  kona  hua  iho. 

13  E  hele  ae  no  ka  pono  imua  o  kona  alo ; 

A  e  alakai  hoi  oia  ia  kakou  ma  ke  ala  o  kona  mau  kapuwai. 

HALELU  LXXXVI. 

He  pule  na  Davida. 

EHALIU  mai  kou  pepeiao,  e  Iehova,  a  e  hoolohe  mai  ia'u  ; 
No  ka  mea,  ua  pilikia  au,  a  ua  ilihune  hoi. 

2  E  malama  mai  oe  i  ko'u  uhane,  no  ka  mea,  he  haipule  au : 
E  kuu  Akua,  e  hoola  mai  oe  i  kau  kauwa  i  hilinai  aku  ia  oe. 

3  E  aloha  mai  oe  ia'u,  e  kuu  Haku ; 

No  ka  mea,  ke  kahea  aku  nei  au  ia  oe  i  na  la  a  pau. 

4  E  hoohauoli  mai  oe  i  ka  uhane  o  kau  kauwa ; 

No  ka  mea,  ia  oe  no  wau  e  hapai  nei  i  ko'u  uhane,  e  ka  Haku. 

5  A,  no  ka  mea  hoi,  ua  maikai  oe,  e  ka  Haku,  a  ua  maliu  koke  mai 

hoi: 
Manomano  kou  lokomaikai  i  ka  poe  a  pau  i  heaaku  ia  oe. 

6  E  haliu  mai  kou  pepeiao  i  ka'u  pule,  e  Iehova ; 
A  e  hoolohe  i  ka  leo  o  ko'u  nonoi  ana. 

7  I  ka  la  o  ko'u  popilikia  e  kahea  aku  no  au  ia  oe ; 
No  ka  mea,  e  ae  mai  no  oe  ia'u. 

8  Aohe  mea  like  me  oe  iwaena  o  na'kua,  e  ka  Haku  e, 
Aole  hoi  he  hana  e  like  me  kau. 

9  E  hele  mai  no  ko  na  aina  a  pau  au  i  hana'i, 

Maikai  ke  Akua,  HALELU  LXXXVIII.  Nani  loa  o  Ziona. 

A  e  kulou  hoomana  iinua  o  kou  alo,  e  ka  Haku, 
A  e  koonani  aku  i  kou  inoa. 

10  No  ka  mea,  ua  nui  loa  oe,  a  ua  hana  hoi  i  na  uiea  kupanaha; 

0  oe  wale  no  ke  Akua. 

11  E  kuhikuhi  mai  oe  i  kou  alanui,  e  Iehova,  a  e  hele  no  wau  ma 

kou  oiaio ; 
E  hoolokahi  mai  oe  i  kou  naau  e  makau  aku  i  kou  inoa. 

12  E  lioolea  aku  no  au  ia  oe,  e  ka  Haku,  ko'u  Akua,  me  ko'u  naau 

a  pau ; 
A  e  hoonani  mau  loa  aku  i  kou  inoa. 

13  No  ka  mea,  nui  loa  kou  lokomaikai  mai  ia'u ; 

Ua  hoopakele  mai  oe  i  ko'u  uhane  i  ka  malu  o  ka  make. 

14  E  ke  Akua  e,  ua  ala  ku  e  mai  ia'u  ka  poe  hookiekie, 

A  o  ke  anaina  kookaumaha,  ua  imi  mai  lakou  i  ko'u  uhane  ; 
Aole  hoi  lakou  i  hoonoho  ia  oe  imua  o  lakou. 

15  Aka,  o  oe  no  ke  Akua  aloha,  a  me  ka  lokomaikai,  e  ka  Haku, 
E  hookaulua  ana  i  ka  huhu, 

A  ua  nui  hoi  ka  lokomaikai,  a  me  ka  oiaio. 

16  E  maliu  mai  oe,  a  e  aloha  mai  hoi  ia'u ; 

E  haawi  mai  oe  i  kou  ikaika  na  kau  kauwa  nei, 
A  e  hoola  mai  hoi  i  ke  keiki  a  kau  kauwawahine. 

17  E  haawi  mai  oe  i  hoailona  no  ka  maikai, 

1  ike  mai  ka  poe  i  huhu  ia'u,  a  hilahila  ; 
No  ka  mea,  ua  kokua  mai  oe  ia'u,  e  Iehova, 
A  ua  hooluolu  mai  no  hoi  ia'u. 

HALELU  LXXXVIL 

He  Mele  Halelu  na  na  keiki  a  Kora. 

AIA  no  kona  mau  kumu  ma  na  mauna  hoano. 
2  Ua  oi  aku  ka  makemake  o  Iehova  i  na  pukapa  o  Ziona, 
Mamua  o  na  wahi  noho  ai  a  pau  o  ka  Iakoba. 

3  Ua  oleloia  mai  na  mea  nani  nou, 

E  ke  kulanakaukale  o  ke  Akua,     Sila. 

4  I  ka  poe  ike  mai  ia'u,  e  kamailio  aku  au  no  Rahaba,  a  me  Babu- 

lona: 
Aia  o  Pilisetia,  a  me  Turo,  a  me  Aitiopa, 
Oia  ka  i  hanauia  malaila. 

5  E  oleloia  mai  no  hoi  no  Ziona, 

Ua  hanauia  kela  kanaka  keia  kanaka  maloko  ona ; 
A  na  ka  Mea  kiekie  e  hookumu  paa  ia  wahi. 

6  Ia  Iehova  e  kakau  ai  i  na  kanaka, 
E  hoike  mai  no  oia, 

Ua  hauauia  oia  nei  malaila.     Sila. 

7  O  ka  poe  mele,  a  me  ka  poe  hookiokio, 
Aia  la  iloko  ou,  kou  mau  punawai  a  pau. 

HALELU  LXXXVIIL 

He  Mele  na  na  keiki  a  Kora  e  mele  ai.    Na  na  Luna  Mele  e  popoi  ai  ma  ka  hookiokio.    He 

Halelu  na  Hemana  no  Ezera. 

EIEHOVA,  ke  Akua  o  ko'u  ola, 
Ua  kahea  aku  no  au  imua  ou  i  ke  ao  a  me  ka  po. 

2  E  hookomo  aku  i  ka'u  pule  imua  ou  ; 

E  haliu  mai  hoi  kou  pepeiao  i  ka'u  kahea  ana. 

3  No  ka  mea,  ua  ana  ko'u  uhane  i  na  popilikia; 
Ke  hookokoke  nei  ko'u  ola  i  ka  luapo. 

4  Ua  helu  pu  ia  no  wau  me  ka  poe  iho  ilalo  i  ka  lua ; 

UlonooDavida  HALELU  LXXXIX.  no  ka  pilikia. 

Ua  like  hoi  au  me  ke  kanaka,  aohe  ona  ikaika : 

5  Ua  waiho  wale  ia  iwaena  o  ka  poe  make, 

Ua  like  hoi  me  ka  poe  i  houia  e  moe  ana  ma  ka  lua, 
Aole  oe  e  hoomanao  hou  ia  lakou ; 
Ua  hookiia  lakou,  mai  kou  lima  aku. 

6  Ua  hoomoe  oe  ia'u  iloko  o  ka  lua  hohonu  loa, 
Maloko  o  ka  pouli,  a  me  na  hohonu. 

7  Ua  kaumaha  mai  kou  huhu  maluna  o'u, 

Ua  hoopilikia  mai  oe  ia'u  i  kou  mau  ale  a  pau.    Sila. 

8  Ua  hookaawale  loa  aku  oe  i  ko'u  makamaka  mai  o'u  aku, 
Ua  hoolilo  mai  oe  ia'u  i  mea  hoopailua  no  lakou  : 

Ua  paa  no  hoi  au,  aole  e  hiki  ia'u  ke  hele  aku. 

9  Ua  hokii  ko'u  mau  maka  no  ka  popilikia; 

Ua  kahea  aku  no  wau  ia  oe,  e  Iehova,  i  na  la  a  pau, 
Ua  kikoo  aku  no  hoi  au  i  ko'u  lima  ia  oe. 

10  E  hoike  anei  oe  i  na  hana  mana  no  ka  poe  i  make? 
E  ala  mai  anei  na  lapu  e  hoolea  aku  ia  oe  ?    Sila. 

11  E  haiia  anei  kou  lokomaikai  ma  ka  luakupapau  ? 
A  me  kou  oiaio  hoi  maloko  o  ka  po  ? 

12  E  ikea  anei  kau  hana  mana  maloko  o  ka  pouli  ? 
A  me  kou  pono  hoi  maloko  o  ka  aina  meki? 

13  E  kahea  aku  nae  au  ia  oe,  e  Iehova ; 

I  ke  kakahiaka  hoi  e  halawai  no  ka'u  pule  me  oe. 

14  E  Iehova,  no  ke  aha  la  oe  e  hoopailua  mai  i  ko'u  uhane? 
A  huna  hoi  i  kou  maka  ia'u  ? 

15  Ua  pilikia  au,  a  kokoke  no  i  ka  make,  mai  ko'u  wa  uuku  mai ; 
Ia'u  i  loohia'i  i  kou  mea  makau,  ua  kupikipikio  au. 

16  Ua  hele  ae  maluna  o'u  kou  huhu  wela; 

Ua  hooki  loa  hoi  kou  mau  mea  makau  ia'u. 

17  Hele  poai  mai  la  lakou  ia'u,  me  he  wai  la ; 
Hoopuni  mai  la  lakou  ia'u. 

18  Ua  hookaawale  loa  oe  i  ko'u  mea  aloha,  a  me  ko'u  makamaka, 

mai  o'u  aku, 
Aia  hoi  ko'u  hoalauna  ma  ka  pouli. 

HALELU  LXXXIX. 

He  Halelu  na  Etana  no  Ezera. 

EHOOKANI  mau  loa  aku  au  i  ka  lokomaikai  o  Iehova; 
Ma  ko'u  waha  e  hoike  aku  ai  au  i  kou  oiaio  i  kela  hanauna,  i 
keia  hanauna. 

2  No  ka  mea,  ua  olelo  no  wau,  e  hoopaa  mau  loa  ia  kou  lokomaikai ; 
A  e  hookumu  no  hoi  oe  i  kou  oiaio  ma  ka  lani. 

3  Ua  hana  au  i  berita  me  kou  poe  i  waeia, 
Ua  lioohiki  aku  au  no  Davida,  ka'u  kauwa, 

4  E  hoonoho  paa  loa  wau  i  kau  poe  mamo, 

A  e  hana  no  hoi  au  i  nohoalii  nou  no  na  hanauna  a  pau.     Sila. 

5  Na  ka  lani  no  e  hoolea  i  kou  mau  mea  mana,  e  Iehova, 
1  kou  oiaio  kekahi,  ma  ke  anaiua  o  ka  poe  pono. 

6  No  ka  mea,  owai  la  ka  mea  ma  ke  aouli  e  ku  like  me  Iehova? 
Iwaena  hoi  o  na  keiki  a  ka  poe  kiekie,  ehoohalikeia  me  Iehova? 

7  He  Akua  weliweli  loa  hoi  ia  ma  ke  anaina  o  ka  poe  pono  ; 

A  he  mea  ia  e  hopohopo  ai  no  ka  poe  a  pau  e  noho  hoopuni  ana 
ia  ia. 

8  E  Iehova,  ke  Akua  o  na  kaua, 
Owai  la  kekahi  Iehova  e  like  me  oe? 
Me  kou  oiaio  hoi  e  hoopuni  ana  ia  oe  ? 

9  O  oe  no  ka  i  hooponopono  i  ke  kupikipikio  ana  o  ke  kai ; 
A  pii  nui  ae  kona  mau  ale,  nau  ia  e  hoomalielie. 

10  Ua  paopao  no  oe  ia  Rahaba,  me  he  mea  la  i  pepehiia ; 

I  ka  ikaika  o  kou  lima,  ua  hooauhee  oe  i  kou  poe  enemi. 

11  Nau  no  ka  lani,  nau  no  hoi  ka  honua ; 

Ua  hookumu  no  oe  i  ke  ao,  a  me  kona  mau  mea  e  piha'i. 

12  O  ke  kukulu  akau,  a  me  ke  kukuluhema,  nau  no  i  hana  ia  mau 

mea; 
E  olioli  no  o  Tabora  a  me  Heremona  i  kou  inoa. 

13  He  lima  no  kou  i  lako  i  ka  ikaika : 

Ua  ikaika  no  kou  lima,  ua  kiekie  hoi  kou  lima  akau. 

14  O  ka  pono,  a  me  ka  hoopono,  oia  ke  kumu  o  kou  nohoalii : 
E  hele  ae  no  imua  o  kou  maka  ka  lokomaikai,  a  me  ka  oiaio. 

15  Pomaikai  ka  poe  kanaka  ike  ia  leo  hauoli : 

E  Iehova,  e  hele  no  lakou  ma  ka  malamalama  o  kou  maka. 

16  E  hauoli  no  lakou  i  kou  inoa  a  po  ka  la ; 
A  ma  kou  pono  hoi  e  hookiekieia'i  lakou. 

17  No  ka  mea,  o  oe  no  ka  nani  o  ko  lakou  ikaika ; 

A  ma  kou  lokomaikai  e  hookiekieia'i  ko  inakou  pepeiaohao. 

18  No  ka  mea,  aia  no  ia  Iehova  ko  makou  paku, 

A  i  ka  Mea  Hemolele  hoi  o  ka  Iseraela,  ko  makou  alii. 

19  Alaila,  olelo  iho  no  oe  i  kou  mea  hemolele  ma  ke  akaku, 

I  mai  la,  Ua  kau  aku  au  i  ka  mana  maluna  o  ka  mea  ikaika ; 
Ua  hookiekie  au  i  ka  mea  i  waeia  mai  o  na  kanaka. 

20  Ua  loaa  ia'u  o  Davida,  o  ka'u  kauwa; 
Ua  poni  aku  no  au  ia  ia  me  kuu  aila  laa. 

21  E  paa  mau  no  ko'u  lima  me  ia, 

A  e  hooikaika  aku  no  ko'u  lima  ia  ia. 

22  Aole  e  kii  mai  ka  enemi  i  kana, 

Aole  hoi  e  hookaumaha  ke  keiki  a  ka  hewa  ia  ia. 

23  Na'u  no  e  hooauhee  i  kona  poe  enemi  imua  ona, 
A  e  luku  aku  hoi  i  ka  poe  inaina  mai  ia  ia. 

24  E  noho  no  ko'u  oiaio  a  me  ko'u  lokomaikai  me  ia; 
A  ma  ko'u  inoa  e  hookiekieia'i  kona  pepeiaohao. 

25  E  hookau  aku  au  i  kona  lima  ma  ke  kai, 
A  me  kona  lima  akau  hoi  ma  na  muliwai. 

26  E  hea  mai  no  oia  ia'u,  O  oe  no  ko'u  Makua, 

0  ko'u  Akua  hoi,  a  me  ka  Pohaku  o  ko'u  hoolaia. 

27  E  hoolilo  no  wau  ia  ia  i  ko'u  makahiapo, 

1  mea  kiekie  maluna  o  na'lii  o  ka  honua. 

28  E  malama  mau  loa  no  wau  i  ko'u  lokomaikai  ia  ia, 
A  e  ku  paa  loa  no  ko'u  berita  me  ia. 

29  E  hoomau  loa  no  wau  i  kona  poe  mamo, 

A  me  kona  nohoalii  hoi,  e  like  me  na  la  o  ka  lani. 

30  Ina  haalele  kana  poe  keiki  i  ko'u  kanawai, 
Aole  hoi  e  hele  ma  kou  hoopono  ana ; 

31  Ina  kuu  aku  lakou  i  ka'u  olelo  paa, 
Aole  hoi  e  malama  i  ka'u  mau  kauoha ; 

32  Alaila  e  hoopai  aku  au  i  ko  lakou  hewa  i  ka  laau  hahau, 
A  rae  ko  lakou  hala  hoi  i  ke  kaula. 

33  Aole  nae  e  lawe  loa  aku  au  i  ko'u  lokomaikai  mai  ona  aku, 
Aole  hoi  au  e  hoole  i  ko'u  lokomaikai. 

34  Aole  au  e  ae  maluna  o  ka'u  berita, 

Aole  hoi  e  hoololi  i  ka  olelo  i  puka  aku  ma  ko'u  lehelehe. 

35  Hookahi  no  ko'u  hoohiki  ana  i  ko'u  hemolele, 
Aole  au  e  wahahee  aku  ia  Davida. 

36  E  mau  loa  ana  no  kana  poe  mamo, 

A  me  kona  nohoalii,  e  like  me  ka  la  imua  o'u. 

37  E  hoopaa  mau  loa  ia  no  hoi  ia,  e  like  me  ka  mahina, 
Me  he  mea  hoike  oiaio  la  ma  ke  aouli.     Sila. 

38  Aka,  ua  hooki  mai  oe,  a  ua  hoopailua  mai, 

A  ua  huhu  mai  no  hoi  oe  i  kau  mea  i  poni  ai. 

39  Ua  hoole  mai  no  hoi  oe  i  ka  berita  o  kau  kauwa: 
Ua  hoolei  oe  i  kona  leialii  i  lalo  i  ka  lepo. 

40  Ua  wawahi  no  hoi  oe  i  kona  mau  pa  a  pau, 

Ua  haawi  mai  no  hoi  oe  i  kona  mau  pakaua  i  ka  lukuia. 

41  Hao  wale  ia  ia  ka  poe  a  pau  e  maalo  ana  ae  malaila : 
He  mea  hoomaewaewa  ia  i  kona  poe  hoalauna. 

42  Ua  hookiekie  oe  i  ka  lima  akau  o  kona  poe  euemi ; 
Ua  hoohauoli  oe  i  ka  poe  a  pau  i  inaina  mai  ia  ia. 

43  Ua  hoohuli  ae  no  hoi  oe  i  ka  maka  o  kana  pahikaua, 
Aole  hoi  oe  i  hookupaa  ia  ia  ma  ke  kaua. 

44  Ua  hooki  mai  oe  i  kona  nani, 

A  ua  hoolei  i  kona  nohoalii  ilalo  i  ka  lepo. 

45  Ua  hoopokole  mai  oe  i  na  la  o  kona  wa  opiopio ; 
Ua  uhi  mai  no  hoi  oe  ia  ia  i  ka  hilahila.     Sila. 

46  Pehea  la  ka  loihi  o  kou  hoonalo  ana  ia  oe  iho,  e  Iehova?    E  mau 

loa  anei? 
E  a  mai  nei  auei  kou  huhu  me  he  ahi  la  ? 

47  E  hoomanao  mai  oe  ia'u,  pehea  la  ka  loihi  o  ke  ola  ana? 
No  ke  aha  la  oe  i  hana  makehewa  ai  i  na  kanaka  a  pau  ? 

48  Owai  ke  kanaka  e  ola  nei,  aole  oia  e  ike  i  ka  make  ? 

E  hoopakele  anei  oia  i  kona  ola,  mai  ka  lima  aku  o  ka  mea 
make?    Sila. 

49  Auhea  la  kou  lokomaikai  o  na  manawa  kahiko,  e  ka  Haku  ? 
Ka  mea  au  i  hoohiki  ai  ia  Davida  ma  ka  oiaio  ? 

50  E  hoomanao  mai  oe,  e  ka  Haku,  i  ka  hoinoia  o  kau  kauwa; 

Ua  lawe  no  wau  ma  kou  umauma  i  na  lehulehu  a  pau  o  kou  poe 
kanaka. 

51  No  ka  mea,  ua  hoino  wale  mai  kou  poe  enemi,  e  Iehova, 
Ua  hoino  wale  mai  hoi  i  na  kapuwai  o  kou  mea  i  poniia. 

52  E  hoomaikaiia  o  Iehova,  a  i  ka  manawa  pau  ole.     Amene, 

Amene. 

HALELU  XC. 

He  pule  na  Mose,  ke  kanaka  o  ke  Akua. 

EKA  Haku,  he  puuhonua  no  oe  no  makou  i  kela  hauauna  i 
keia  hanauna. 

2  Mamua  aku  o  ka  hanau  ana  o  na  mauna, 

A  me  kou  hoomaka  ana  i  ka  honua  a  me  ke  ao  nei, 

0  oe  no  ke  Akua,  mai  kahiko  loa  mai,  a  mau  loa  aku  no. 

3  Ke  hoihoi  aku  nei  oe  i  ke  kanaka  i  ka  lepo ; 

A  olelo  mai  no  hoi,  E  hoi  oukou,  e  na  keiki  a  kanaka. 

4  No  ka  mea,  o  na  makahiki  he  tausani  imua  o  kou  mau  maka, 
Ualike  no  me  ka  la  inehinei  i  hala  aku  la, 

Me  he  kiai  la  hoi  o  ka  po. 

5  Hookahe  aku  no  oe  ia  lakou,  he  hiamoe  no  lakou ; 

1  ke  kakahiaka  kupu  mai  no  ia  me  he  mauu  la. 

6  Pua  mai  no  ia  i  ke  kakahiaka  a  mohala  iho, 

A  i  ke  ahiahi  ua  okiia  ia  ilalo  a  mae  wale  iho  la. 

7  No  ka  mea,  ua  hoopauia  makou  i  kou  huhu, 
Ua  oki  loa  hoi  makou  i  kou  inaina. 

8  Ua  kau  no  oe  i  ko  makou  hewa  imna  ou, 

A  me  ka  makou  mea  malu,  ma  ka  malamalama  o  kou  maka. 

9  No  ka  mea,  i  kou  huhu,  ua  hala'e  ko  makou  mau  la  a  pau; 

Ke    hoopau  uei  makou    i   ko   makou   mau    makahiki  me    he 
manao  la, 

10  O  na  la  o  ko  makou  mau  makahiki, 
He  kanahiku  makahiki  iloko  o  laila; 

Aka,  ina  no  ka  ikaika  he  kanawalu  makahiki  lakou, 

Alaila,  o  ko  lakou  ikaika,  he  luhi  wale  no  ia,  a  me  ke  kaumaha; 

No  ka  mea,  hooki  koke  ia  ia,  a  lele  aku  la  makou. 

11  Owai  ka  mea  i  ike  i  ka  ikaika  o  kou  huhu  V 

No  ka  mea,  e  like  me  ka  makau  ia  oe,  pela  no  kou  ukiuki  mai. 

12  E  ao  mai  oe  i  ka  helu  i  ko  makou  mau  la, 

I  komo  mai  ai  ke  akamai  iloko  o  ko  makou  naau. 

13  E  hoi  mai  oe,  e  Iehova,  pehea  la  ka  loihi  ? 
A  e  minamina  mai  hoi  i  kau  poe  kauwa. 

14  E  hoomaona  koke  mai  oe  ia  makou  i  ka  lokomaikai, 

I  hauoli  ai  makou,  a  olioli  hoi  i  ko  makou  mau  la  a  pau. 

15  E  hoohauoli  mai  oe  ia  makou,  e  like  me  na  la  o  kou  hoopilikia 

ana  ia  makou, 
A  me  na  makahiki  hoi  a  makou  i  ike  ai  i  ka  hewa. 

16  E  hoike  mai  oe  i  kau  hana  i  kau  poe  kauwa, 
A  me  kou  hanohano  hoi  i  ka  lakou  poe  keiki. 

17  E  hoonoho  mai  maluna  o  makou  i  ke  aloha  o  Iehova  ko  makou 

Akua: 
E  hoopaa  mai  oe  i  ka  hana  a  ko  makou  lima  me  makou ; 
Oia,  o  ka  hana  a  ko  makou  mau  lima,  e  hoopaa  mai  oe  ia. 

HALELU  XCI. 

OKA  mea  noho  iho  ma  kahi  malu  o  ka  Mea  kiekie  loa, 
E  moe  oia  ma  ke  aka  o  ka  Mea  mana  loa. 

2  E  olelo  aku  au  ia  Iehova,  Kuu  puuhonua,  kuu  puukaua  hoi ; 
Kuu  Akua,  e  paulele  aku  au  ia  ia. 

3  Oiaio  no,  e  hoopakele  mai  no  oia  ia'u  i  ka  hei  o  ka  mea  hoohei, 
A  me  ka  mai  make  ahulau. 

4  E  uhi  mai  no  oia  ia  oe  i  kona  mau  hulu, 

A  e  holo  no  oe  malalo  iho  o  kona  mau  eheu ; 

No  ka  mea,  o  kona  oiaio,  he  palekaua  ia,  a  he  paku  no  hoi. 

5  Aole  oe  e  makau  i  ka  mea  hooweliweli  i  ka  po  ; 
Aole  hoi  i  ka  pua  e  lele  ana  i  ke  ao ; 

6  Aole  hoi  i  ka  mai  make  e  holoholo  ana  maloko  o  ka  pouli ; 
Aole  no  hoi  i  ka  mai  luku  e  hooneoneo  ana  i  ke  awakea. 

7  E  hina  no  ka  tausani  ma  kou  aoao, 
A  me  na  legeona  ma  kou  aoao  akau ; 
Aole  nae  e  hookokoke  aku  ia  oe. 

8  E  nana  wale  aku  no  kou  mau  maka, 

A  e  ike  no  oe  i  ka  hoopaiia  o  ka  poe  hewa. 

9  No  ka  mea,  ua  hoolilo  no  oe  ia  Iehova,  kuu  puuhonua, 
I  ka  Mea  kiekie  hoi,  i  wahi  noho  ai  nou ; 

10  Aole  oe  e  loohia  i  ka  hewa, 

Aole  e  hookokoke  mai  ka  mea  ino  i  kou  halelewa. 

11  No  ka  mea,  e  kauoha  mai  no  ia  i  kona  poe  anela  nou, 
E  malama  ia  oe  ma  kou  mau  aoao  a  pau. 

12  E  kaikai  lakou  ia  oe,  ma  ko  lakou  mau  lima, 
O  kuia  kou  wawae  i  ka  pohaku. 

13  E  hehi  no  hoi  oe  maluna  o  ka  lioua  a  me  ka  moomake ; 

A  e  babahi  no  hoi  oe  i  ka  liona  opiopio  a  me  ka  moonni. 

14  No  kona  hoopili  ana  mai  ia'u,  e  hoopakele  aku  wau  ia  ia; 

E  hookiekie  aku  no  hoi  au  ia  ia,  no  ka  mea,  ua  ike  mai  oia  i  ko'u 
inoa. 

15  E  kahea  mai  no  oia  ia'u,  a  e  pane  aku  au  ia  ia; 
Owau  pu  me  ia  maloko  o  ka  popilikia; 

Na'u  no  ia  e  hoopakele  ae,  a  e  hoohanohano  no  hoi  ia  ia. 

16  E  hoonui  aku  au  i  kona  mau  la, 

A  e  hoike  aku  no  hoi  au  ia  ia,  i  kou  hoola. 

HALELU  XCII. 

He  Halelu,  he  himini,  no  ka  Sabati. 

HE  mea  maikai  ke  mililani  aku  ia  Iehova, 
A  e  hilinai  hoi  i  kou  inoa,  e  ka  Mea  kiekie  loa; 

2  E  hoike  aku  i  kou  lokomaikai  i  ke  kakahiaka, 
A  me  kou  oiaio  i  kela  po,  i  keia  po, 

3  Ma  ka  violaumi  a  me  ke  kuolokani, 
A  ma  ka  lira  kanikaui  hoi. 

4  No  ka  mea,  ua  hoohauoli  mai  oe  ia'u,  e  Iehova,  i  kau  hana  mana : 
E  olioli  no  hoi  au  i  na  hana  a  kou  mau  lima. 

5  Nani  ka  nui  o  kau  mau  hana,  e  Iehova ! 
Ua  hohonu  loa  hoi  kou  mau  manao. 

6  Aole  e  ike  ke  kanaka  noonoo  ole, 

Aole  hoi  e  hoomaopopo  ka  lapuwale  i  keia. 

7  Kupu  mai  no  ka  poe  hewa  me  he  mauu  la, 
A  pua  mai  no  hoi  ka  poe  hana  hewa  a  pau, 
I  luku  mau  loa  ia  mai  lakou. 

8  O  oe,  e  Iehova,  o  oe  ka  Mea  kiekie  mau  loa. 

9  No  ka  mea,  aia  hoi !  e  Iehova,  o  kou  poe  enemi, 
Aia  hoi !  e  pau  auanei  kou  poe  enemi  i  ka  make ; 
E  hoopuehu  wale  ia  ka  poe  hana  hewa  a  pau. 

10  E  hookiekie  nae  oe  i  ko'u  pepeiaohao,  e  like  me  ko  ka  laehao- 

kela ; 
E  kahinuia  mai  no  wau  i  ka  aila  hou. 

11  E  naua  no  ko'u  mau  maka  maluna  o  ko'u  poe  enemi, 
A  e  lohe  wale  ko'u  pepeiao 

I  ke  ala  ku  e  mai  ana  o  ka  poe  hewa  ia'u. 

12  E  ulu  no  ka  poe  pono  e  like  me  ka  laau  pama ; 

E  mahuahua  ae  no  hoi  ia,  e  like  me  ke  kedera  ma  Lehanona. 

13  O  ka  poe  i  kanuia  ma  ka  hale  o  Iehova, 

E  ulu  no  lakou  ma  na  kahua  o  ko  kakou  Akua. 

14  E  muo  hou  no  lakou  i  ko  lakou  wa  elemakule ; 


E  puipui  no  lakou  a  me  ka  pomaikai. 
15  E  hoike  aku,  he  pololei  no  o  lehova ; 

O  ko'u  pohaku  ia,  aole  mea  hewa  iloko  ona. 

E  noho  aupuni  nei  o  Iehova, 
Ua  kahikoia  oia  i  ka  hanohano ; 
Ua  kaliikoia  o  Iebova  i  ka  ikaika, 
Ua  kakoo  no  oia  ia  ia  iho : 
Ua  hookumu  paa  loa  ia  ke  ao  nei, 
Aole  ia  e  hoonaueueia. 

Ua  hookumu  paa  ia  kou  nohoalii  mai  kahiko  mai, 
Mai  ka  mau  loa  mai  a  ka  mau  loa  aku  no  oe. 
Ua  hookiekie  na  ale,  e  Iehova, 

Ua  hookiekie  na  ale  i  ko  lakou  leo, 
Ua  hookiekie  na  ale  i  ka  halulu  ana. 

4  Maluna  o  ka  leo  o  na  wai  he  nui  loa, 

Maluna  hoi  o  ke  poi  ana  mai  o  na  nalu  o  ke  kai, 
Aia  no  o  Iehova  maluna  o  kahi  kiekie  loa  aku. 

5  He  oiaio  maoli  kau  mau  kauoha ; 

Ku  pono  i  kou  hale  ka  mea  i  hoanoia, 
E  Iehova,  a  mau  loa  aku  no. 

KE  Akua  nona  ka  hoopai  ana,  e  Iehova ; 


E  ke  Akua  nona  ka  hoopai  ana,  e  hoomalamalama  mai. 

2  E  ku  mai  hoi  oe,  e  ka  lunakanawai  o  ka  honua ; 
E  hoopai  oe  i  ka  poe  hookiekie. 

3  Pehea  la  ka  loihi,  e  Iehova,  o  ka  poe  hewa  ? 

Pehea  la  ka  loihi  o  ka  akola  ana  mai  o  ka  poe  hewa  ? 

4  Pane  mai  no  lakou  me  ka  olelo  iho  i  na  mea  hewa, 
Kaena  wale  ka  poe  hana  hewa  a  pau. 

5  Ua  paopao  mai  no  lakou  i  kou  poe  kanaka,  e  Iehova. 
A  ua  hookaumaha  hoi  i  kou  hooilina. 

6  Pepehi  no  lakou  i  ka  wahinekanemake,  a  me  ka  malihini, 
A  ulupa  hoi  i  na  keiki  makua  ole. 

7  Olelo  no  hoi  lakou,  Aole  e  ike  mai  o  Iehova, 
Aole  e  manao  mai  ke  Akua  o  Iakooa. 

8  E  hoomaopopo  oukou,  e  ka  poe  manao  ole  iwaena  o  na  kanaka ; 
O  oukou  hoi  ka  poe  naaupo, 

Pehea  la  ka  loihi  a  lilo  oukou  i  poe  naauao  ? 

9  O  ka  mea  i  hana  mai  i  ka  pepeiao, 
Aole  anei  e  lohe  mai  ia  ? 

O  ka  mea  i  hooponopono  i  ka  maka, 
Aole  anei  oia  e  ike  mai  ? 

10  O  ka  mea  hahau  i  ko  na  aina  e, 
Aole  anei  oia  e  hoopai  mai  ? 

O  ka  mea  hoi  i  ao  mai  i  kanaka  i  ka  ike  ? 

11  Ua  ike  mai  no  o  Iehova  i  ka  manao  o  kanaka, 
He  lapuwale  ia. 

12  Pomaikai  ke  kanaka  au  e  ao  mai  ai,  e  Iehova, 
A  hoonaauao  hoi  ma  kou  kanawai ; 

13  I  hoomaha'i  oe  ia  ia  mai  na  la  o  ka  ino, 
A  eliia  ka  lua  no  ka  poe  hewa. 

14  Aole  haalele  o  Iehova  i  kona  poe  kanaka, 
Aole  hoi  e  kuu  wale  aku  i  kona  hooilina  iho. 

15  E  hiki  hou  mai  no  ka  hooponopono  ana  ma  ka  pololei; 

A  malaila  no  e  hahai  aku  ai  ka  poe  a  pau  i  pono  ma  ka  naau. 

16  Owai  la  ka  mea  e  ala  mai  no'u  e  ku  e  i  ka  poe  hewa? 

Owai  hoi  ka  mea  e  ku  mai  iluna  nou,  e  ku  e  i  ka  poe  lawehala  ? 

17  Ina  aole  o  Iehova  i  kokua  mai  ia'u, 

Ina  ua  kokoke  e  noho  kuu  uhane  ma  kahi  ekemu  ole. 

18  Ia'u  i  olelo  ai,  Ua  pahee  ko'u  wawae, 

Alaila,  na  kou  lokomaikai,  e  Iehova,  i  hooikaika  ia'u. 

19  I  ka  nui  loa  o  ko'u  mau  manao  iloko  o'u, 

O  kou  aloha  ka  mea  e  hoohauoli  ai  i  ko'u  uhane. 

20  E  kukakuka  pu  anei  ka  nohoalii  o  ka  hewa  me  oe  ? 
Ka  mea  hoi  i  hana  i  ke  kolohe  ma  ke  kanawai  V 

21  Alu  mai  la  lakou  i  ka  uhane  o  ka  poe  pono, 
A  hoohewa  lakou  i  ke  koko  hala  ole. 

He  paipai  e  hoolea  HALELU  XCVL  aku  i  ke  Akua. 

22  O  Iehova  no  ko'u  wahi  kiekie,  a  uie  ko'u  Akua, 

0  ko'u  pohaku  puuhouua  hoi. 

23  E  hoopai  mai  oia  1  ko  lakou  hewa  maluua  o  lakou, 
A  e  hooki  hoi  oia  ia  lakou  maloko  o  ko  lakou  hewa; 
Na  Iehova,  ko  kakou  Akua,  e  hooki  ia  lakou. 

HALELU  XCV. 

INA  kakou,  e  kahea  olioli  aku  ia  Iehova ; 
A  e  hooho  hauoli  hoi  i  ka  pohaku  o  ko  kakou  hoola. 

2  E  hele  kakou  imua  o  kona  alo  me  ka  hoalohaloha  aku, 
E  kahea  olioli  aku  kakou  ia  ia  ma  na  himeni. 

3  No  ka  mea,  he  Akua  nui  o  Iehova, 
He  alii  nui  hoi  maluua  o  na'kua  a  pau. 

4  Aia  ma  kona  lima  na  wahi  hohonu  o  ka  honua; 
Nana  hoi  na  waiwai  o  na  kuahiwi. 

5  Nana  no  ka  moana,  a  nana  ia  i  hana ; 

A  na  kona  lima  hoi  i  hooponopono  i  ka  aina  maloo. 
0  E  hele  mai  kakou,  e  kulou  hoomana,  a  e  moe  hoi; 
A  e  kukuli  iho  imua  o  Iehova  nana  kakou  i  hana. 

7  No  ka  mea,  oia  no  ko  kakou  Akua, 
A  o  kakou  na  kanaka  aua  i  hanai  ai, 

A  me  na  hipa  hoi  o  kona  lima;  i  keia  la, 
Ke  hoolohe  oukou  i  kona  leo, 

8  Mai  hoopaakiki  i  ko  oukou  naau,  me  ia  ka  hoonaukiuki  ana, 

1  ka  la  i  hoaoia'i  ma  ka  waonahele ; 

9  I  ka  wa  i  hoao  mai  ai  ko  oukou  kupuna  ia'u, 
A  hoao  mai  hoi  ia'u,  a  ike  iho  la  i  ka'u  hana. 

10  Hookahi  kanaha  makahiki  o  ia  hanauna  i  hoehaeha  mai  ai  ia'u, 
A  i  iho  la  au,  he  poe  kanaka  keia  i  lalau  ma  ka  naau, 

Aole  hoi  lakou  i  ike  i  ko'u  mau  aoao. 

11  Nolaila  hoohiki  iho  la  au  i  ko'u  huhu, 

Aole  lakou  e  komo  iloko  o  ko'u  wahi  e  hoomaha'i. 

HALELU  XCVĪ. 

EOLI  aku  ia  Iehova  i  ke  oli  hou ; 
E  oli  aku  ia  Iehova,  e  ka  houua  a  pau. 

2  E  oli  aku  ia  Iehova,  a  e  hoomaikai  i  kona  inoa  ; 

E  hoike  olioli  aku  i  kona  hoola  ana  mai  kekahi  la,  a  i  kekahi  la. 

3  E  hai  aku  i  kona  nani  iwaena  o  ko  na  aiua  e, 

A  me  kana  mau  hana  maua,  iwaena  o  na  kanaka  a  pau. 

4  No  ka  mea,  ua  nui  o  Iehova,  a  ua  pono  ke  hoouani  nui  ia  oia ; 
A  e  makauia  hoi  oia  mamua  o  na'kua  a  pau. 

5  Ua  pau  loa  na'kua  o  na  kanaka  i  ka  lapuwale ; 
Aka,  na  Iehova  no  i  hana  i  ka  lani. 

6  Aia  no  imua  ona  ka  nani,  a  me  ka  ihiihi ; 

He  hanohano,  a  me  ka  maikai  iloko  o  kona  wahi  hoano. 

7  E  haawi  oukou  ia  Iehova,  e  na  ohana  o  na  kanaka, 

E  haawi  aku  oukou  ia  Iehova  i  ka  hoomaikai  a  me  ka  hoonani. 

8  E  haawi  oukou  ia  Iehova  i  ka  hoonani  i  kona  inoa; 

E  lalau  i  ka  mohai,  a  e  komo  iloko  o  kona  mau  kahua. 

9  E  kulou  hoomana  ia  Iehova  me  ka  mea  nani  hoano; 
E  makau  hoi  imua  ona  ko  ka  honua  a  pau. 

10  E  olelo  ae  oukou  mawaena  o  ko  na  aina  e, 
Ke  noho  aupuni  nei  o  Iehova ; 
Ua  hookumu  paa  ia  keia  ao,  i  ole  ia  e  hoonaueueia; 
Naua  uo  hoi  e  hoopai  niai  i  na  lahuikanaka  ma  ka  pololei. 

He  hoolea  i  kc  Akua        HALELU  XCVIII.  me  ka  hoomana. 

11  E  olioli  mai  ka  lani, 

E  hauoli  hoi  ka  honua ; 

E  halulu  mai  ka  moana  a  me  kona  mea  e  piha'i. 

12  E  hooho  mai  na  kula  a  me  na  mea  a  pau  iloko  olaila ; 
Alaila  e  hauoli  mai  na  laau  a  pau  o  ka  ululaau, 

13  Imua  o  Iehova;  no  ka  mea,  ke  hele  mai  nei  oia, 
No  ka  mea  hoi,  ke  hele  mai  nei  oia, 

E  hooponopono  mai  i  ka  honua. 

E  hoopouopono  mai  nei  oia  i  keia  ao  ma  ka  pololei, 

A  me  na  kanaka  hoi  ma  kona  oiaio. 

HALELU  XCVII. 

KE  noho  aupuni  nei  o  lehova,  e  hauoli  mai  ka  honua ; 
E  olioli  hoi  ka  lehulehu  o  kona  mau  mokupuni. 

2  Ua  puni  oia  i  na  ao,  a  me  ka  pouli ; 

0  ka  pono,  a  me  ka  hooponoponoia,  oia  ke  kumu  o  kona  no- 

hoalii. 

3  Ke  hele  aku  nei  ke  ahi  ma  kona  alo, 

A  hoopau  no  oia  i  kona  poe  enemi  a  puni. 

4  Hoomalamalama  mai  la  kona  mau  uwila  i  ke  ao  nei ; 
Ike  aku  la  ka  honua,  a  haalulu  iho  la. 

5  Hehee  wale  na  mauna  me  he  kepau  la  i  ke  alo  o  Iehova, 

1  ke  alo  o  ka  Haku  hoi  o  ka  honua  a  pau. 

6  Ua  hoike  mai  na  lani  i  kona  pono, 

Ua  ike  aku  no  hoi  na  lahuikanaka  i  kona  nani. 

7  E  hoohilahilaia  ka  poe  a  pau  i  malama  i  na  kiikalaiia, 
Ka  poe  a  pau  i  kaena  ma  na'kua  wahahee  : 

E  hoomana  oukou  ia  ia,  e  na'kua  a  pau. 

8  Lohe  ae  la  o  Ziona,  a  hauoli  mai  la; 
Olioli  no  hoi  na  kaikamahine  o  ka  Iuda, 
No  kou  hooponopono  ana,  e  Iehova. 

9  No  ka  mea,  o  oe,  o  Iehova,  ka  mea  kiekie  maluna  o  ka  honua  a 

pau; 
Ua  hookiekieia  oe  maluna  loa  o  na'kua  a  pau. 

10  E  ka  poe  aloha  ia  Iehova,  e  inaina  aku  oukou  i  ka  hewa ; 
E  malama  no  oia  i  ka  uhane  o  kona  poe  haipule, 
Hoopakele  no  oia  ia  lakou  i  ka  lima  o  ka  poe  hewa. 

11  Ua  luluia  ka  malamalama  no  ka  poe  pono, 

A  me  ka  olioli  hoi  no  ka  poe  pololei  ma  ka  naau. 

12  E  ka  poe  pono,  e  hauoli  oukou  ia  Iehova; 

A  e  hooho  hauoli  hoi  i  ka  hoomanao  ana  i  kona  pono. 

HALELU  XCVIII. 

He  Halelu. 

EOLI  aku  ia  Iehova  i  ka  oli  hou, 
No  ka  mea,  ua  hana  oia  i  na  hana  kupanaha ; 
Na  kona  lima  akau,  a  me  kona  lima  hemolele  i  hoolanakila  ia  ia 
iho. 

2  Ua  hoike  mai  o  Iehova  i  kona  hoola; 

Ua  hooponopono  loa  mai  hoi  i  kona  pono  imua  o  ko  na  aina  e. 

3  Ua  hoomanao  mai  oia  i  kona  lokomaikai, 
A  me  kona  oiaio  i  ko  ka  hale  o  ka  Iseraela; 
Ua  ike  no  na  kihi  a  pau  o  ka  honua 

I  ka  hoola  ana  o  ko  kakou  Akua. 

4  E  kahea  olioli  aku  ia  Iehova,  e  ka  honua  a  pau ; 

E  hooho  aku  oukou,  a  e  hauoli,  a  me  ka  hoolea  aku  hoi. 

E  hoomana  a  hooho  HALELU  C.  olioli  ia  Iehova. 

5  E  hoolea  aku  oukou  ia  Iehova  ma  ka  mea  kani, 
A  ma  ka  mea  kani  a  me  ka  leo  o  ka  himeni. 

6  Ma  na  pu  a  ma  ka  leo  o  na  pepeiaohao, 

E  hooho  olioli  oukou  imua  o  ke  alii,  o  Iehova  hoi. 

7  E  halulu  mai  hoi  ka  moana,  a  me  kona  mea  e  piha'i 
O  keia  ao  kekahi,  a  me  ka  poe  e  noho  la  maloko. 

8  E  paipai  na  muliwai  i  na  lima : 
E  hauoli  pu  hoi  na  mauna 

9  Imua  o  Iehova ; 

No  ka  mea,  ua  hele  mai  ia  e  hooponopono  i  ka  honua ; 
B  hooponopono  mai  no  oia  i  keia  ao  ma  ka  pono, 
A  me  na  kanaka  hoi  ma  ka  pololei. 

HALELU  XCIX. 

KE  noho  alii  nei  o  Iehova,  e  haalulu  mai  na  kanaka ; 
Ke    uoho    nei   oia   iwaena  o  na   kerubima,  e    naueue   ka 
honua. 

2  He  nui  o  Iehova  ma  Zioua ; 

Ua  kiekie  hoi  oia  maluna  o  na  kanaka  a  pau. 

3  E  hiilani  lakou  i  kou  inoa  nui  e  weliweli  ai, 
No  ka  mea,  ua  hemolele  ia. 

4  Ua  makemake  no  hoi  ka  ikaika  o  ke  alii  i  ka  hooponopono  ; 
Ua  hookumupaa  oe  i  ka  pono, 

Ua  haua  mai  no  oe  ma  ka  hoopono,  a  ma  ka  pololei  maloko  o 
ka  lakooa. 

5  E  hapai  oukou  ia  Iehova  i  ko  kakou  Akua, 

A  e  kulou  hoomana  ma  kona  keehana  wawae  ; 
No  ka  mea,  ua  hoano  oia. 

6  O  Mose,  a  me  Aarona,  iwaena  o  na  kahuna  pule, 

A  o  Samuela  hoi  iwaena  o  ka  poe  i  hea  aku  i  kona  inoa ; 
Kahea  aku  lakou  ia  Iehova,  a  ae  mai  oia  i  ka  lakou. 

7  Olelo  mai  la  oia  ia  lakou  ma  ke  kia  ao ; 

A  malama  aku  la  lakou  i  kana  mau  kauoha, 
A  me  ka  olelopaa  ana  i  haawi  mai  ai  ia  lakou. 

8  E  Iehova,  ko  makou  Akua,  pane  mai  no  oe  ia  lakou ; 
O  oe  no  ke  Akua  nana  i  kala  i  ko  lakou  hala, 
Hoopai  mai  no  nae  i  ka  lakou  mau  hana. 

9  E  hapai  oukou  ia  Iehova,  i  ko  kakou  Akua, 
A  e  hoomana  aku  hoi  ma  kona  mauna  hoano ; 
No  ka  mea,  he  hoano  o  Iehova,  ko  kakou  Akua. 

HALELU  O 

He  Halelu  hoomaikai. 

EHOOHO  olioli  oukou,  ia  Iehova,  e  na  aina  a  pau. 
2  E  malama  ia  Iehova  me  ka  hauoli : 
E  hele  aku  imua  ona  me  ka  oli  ana. 

3  E  ike  hoi  oukou,  o  Iehova,  oia  no  ke  Akua, 
Nana  kakou  i  hana,  aole  na  kakou  iho  : 

O  kona  poe  kanaka  hoi  kakou, 
A  me  na  hipa  ana  i  hauoi  ai. 

4  E  komo  oukou  iloko  o  kona  ipuka  me  ka  mililani, 
A  iloko  hoi  o  kona  kahua  me  ka  halelu  ; 

E  mililani  aku  ia  ia,  a  e  hoomaikai  aku  hoi  i  kona  inoa. 

5  No  ka  mea,  ua  maikai  o  Tehova ; 
Ua  mau  loa  kona  lokomaikai, 

A  me  koua  oiaio  hoi  i  na  hanauna  a  pau. 

He  ulono  ana  HALELU  CII.  no  ka  popilikia. 

HALELU  CI. 

He  Halelu  na  Davida. 

EOLI  no  wau  i  ka  lokoniaikai,  a  me  ka  hoopono ; 
la  oe  no  wau,  e  Iehova,  e  hoolea  aku  ai. 

2  E  hana  naauao  no  wau  raa  ka  aoao  o  ka  pono. 
Ahea  la  oe  e  hele  raai  ai  ia'u  ? 

E  holoholo  no  wau  maloko  o  ko'u  hale, 
Me  ka  pono  o  ko'u  naau. 

3  Aole  au  e  kau  i  ka  hewa  iinua  o  ko'u  mau  maka; 
Ua  inaina  aku  au  i  ka  mea  hana  ino, 

Aole  ia  e  pili  mai  ia'u. 

4  E  haalele  auanei  ka  naau  kekee  ia'u, 
Aole  au  e  ike  aku  i  ke  kanaka  hewa. 

5  O  ka  mea  ahiahi  malu  i  kona  hoalauna, 
Oia  ka'u  e  hooki  aku ; 

0  ka  mea  maka  hookiekie,  a  naau  hookano  hoi, 
Aole  au  e  hoomanawanui  ia  ia. 

6  Aia  no  ko'u  mau  maka  ma  ka  poe  oiaio  o  ka  aina, 

1  noho  mai  ai  lakou  me  au. 

0  ka  mea  hele  ma  ka  aoao  o  ka  pono, 
Nana  no  e  hookauwa  mai  na'u. 

7  Aole  e  noho  iloko  o  ko'u  hale  ka  mea  hana  hoopunipuni; 
Aole  e  noho  ma  ko'u  alo,  ka  mea  olelo  wahahee. 

8  E  hooki  koke  no  wau  i  ka  poe  hewa  a  pau  o  ka  aina, 

1  hoopau  Avau  i  ka  poe  hana  hewa  a  pau, 
Mai  ke  kulanakauhale  o  Iehova  aku. 

HALELU  CII. 

He  pule  na  ka  mea  pilikia,  i  kona  wa  i  maule  ai,  a  hoike  aku  la  i  kona  kaumaha  imua 

o  Iehova. 

EHOOLOHE  mai  oe  i  ka'u  pule,  e  Iehova, 
A  e  hookomo  aku  i  ko'u  kahea  ana  imua  ou. 

2  Mai  huna  oe  i  ko'u  maka  ia'u, 

I  ka  la  o'u  e  pilikia'i,  e  haliu  mai  kou  pepeiao  ; 
I  ka  la  a'u  e  hea  aku  ai,  e  ae  koke  mai  oe  ia'u. 

3  Ua  hoopauia  ko'u  mau  la  me  he  uwahi  la, 
Ua  pau  i  ke  ahi  ko'u  mau  iwi  me  he  pihaa  la. 

4  Ua  moku  ko'u  naau,  a  ua  mae  hoi  me  he  mauu  la; 
Nolaila,  ua  poina  ia'u  ke  ai  i  ka'u  ai. 

5  No  ka  leo  o  ko'u  kaniuhu  ana, 

Ua  pilipu  ko'u  mau  iwi  me  ko'u  io. 

6  Ua  like  no  au  me  ka  pelikana  o  ka  waonahele ; 
Ua  like  no  hoi  au  me  ka  pueo  o  ka  waoakua. 

7  Ua  makaala  no  wau, 

A  ua  like  hoi  me  na  manuliilii  noho  mehameha  maluna  o 
ka  hale. 

8  Hoowahawaha  mai  ko'u  poe  enemi  ia'u  i  na  la  a  pau ; 
O  ka  poe  inaina  mai  ia'u,  ua  hoohiki  lakou  no'u. 

9  Ua  ai  aku  no  au  i  ka  lehu,  e  like  me  ka  berena, 

A  ua  kawili  pu  au  i  ko'u  mea  inu  me  kuu  waimaka, 

10  No  kou  huhu,  a  me  kou  inaina; 

No  ka  mea,  ua  hapai  mai  oe  ia'u  iluna, 
A  ua  ulupa  mai  oe  ia'u  ilalo. 

11  Ua  auwi  ae  ko'u  mau  la,  me  he  aka  la  ; 
A  ua  mae  hoi  au  me  he  īnauu  la. 

He  oia  mau  ke  Akua,  HALELU  CIII.  he  lokomaikai  no. 

12  '  Aka,  e  mau  loa  aua  no  kou  noko  ana,  e  Iehova, 
A  me  kou  hoomanao  ana  hoi,  ia  hanauna  aku  ia  hanauna  aku. 

13  E  ku  mai  auanei  oe,  a  e  aloha  mai  ia  Ziona ; 
No  ka  mea,  o  ka  manawa  e  aloha'i, 
Ua  hiki  mai  no  ia  manawa  i  oleloia. 

14  Ua  lealea  kau  poe  kauwa  ma  kona  mau  pohaku, 
A  ua  aloha  hoi  i  kona  lepo. 

15  E  makau  aku  no  ko  na  aina  e  i  ka  inoa  o  Iehova, 
A  me  na'lii  a  pau  o  ka  honua  i  kou  nani. 

16  I  ka  wa  e  hooku  ai  o  Iehova  ia  Ziona, 
Alaila,  e  ikeia'ku  no  oia  maloko  o  kona  nani. 

17  E  haliu  mai  no  oia  i  ka  pule  a  ka  poe  nele, 
Aole  ia  e  hoowahawaha  i  ka  lakou  pule  ana. 

18  E  kakauia  no  keia  no  na  hanauna  o  keia  hope  aku ; 

I  halelu  aku  ia  Iehova  ka  poe  kanaka  e  hanau  mai  la. 

19  No  ka  mea,  ua  nana  mai  no  oia,  mai  luna  mai  o  kona  wahi 

hoano ; 
Mai  ka  lani  mai  hoi  i  nana  mai  o  Iehova  i  ka  honua ; 

20  E  hoolohe  mai  i  ke  kaniuhu  ana  o  ka  poe  pio ; 
A.e  hookuu  hoi  i  na  keiki  o  ka  make : 

21  E  hoike  hoi  ma  Ziona,  i  ka  inoa  o  Iehova, 
A  me  kona  mau  halelu  hoi  ma  Ierusalema; 

22  I  ka  wa  e  akoakoa  pu  ai  na  kanaka, 

A  me  na  aupuni  hoi,  e  hookauwa  aku  na  Iehova. 

23  Ua  hoonawaliwali  mai  oia  i  ko'u  ikaika  ma  ke  ala ; 
Ua  hoopokole  mai  hoi  i  ko'u  mau  la. 

24  I  iho  la  au,  E  kuu  Akua  e, 

Mai  lawe  aku  ia'u  maiwaena  konu  o  ko'u  mau  la;- 
Mai  kela  hanauna  kou  makahiki,  a  ia  hanauna  aku. 

25  I  ka  wa  kahiko  hookumu  no  oe  i  ka  honua ; 
A  o  ka  lani  hoi  ka  hana  a  kou  mau  lima. 

26  E  pau  auanei  lakou,  aka,  e  mau  loa  ana  no  oe ; 
E  elemakule  no  lakou  me  he  kapa  la ; 

Aka,  e  hoomalule  no  oe  ia  lakou  me  he  kapa  hou  la. 

27  Aka,  ua  oia  mau  no  oe  pela, 
Aole  loa  e  pau  kou  mau  makahiki. 

28  E  mau  ana  no  hoi  na  keiki  o  kau  poe  kauwa, 

A  e  hoonoho  paa  loa  ia  ka  lakou  poe  mamo  imua  ou. 

HALELU  CIIL 

Na  Davida. 

EHOOMAIKAI  ia  Iehova,  e  kuu  uhane, 
A  me  kona  inoa  hoano  hoi,  e  ko  loko  o'u  a  pau. 

2  E  hoomaikai  ia  Iehova,  e  kuu  uhane, 

Aole  hoi  e  hoopoina  i  kona  lokomaikai  a  pau ; 

3  Ka  mea  i  kala  mai  i  ko'u  hala  a  pau, 
Ka  mea  i  hoola  i  kou  mau  mai  a  pau ; 

4  Ka  mea  i  hoola  panai  i  kou  ola  mai  ka  lua  mai ; 

Ka  mea  i  kau  maluna  ou  i  ka  leialii  o  ka  lokomaikai,  a  me  ke 
aloha : 

5  Ka  mea  hoomaona  i  kou  uhane  i  ka  maikai ; 
A  hoihoiia  mai  kou  wa  opiopio,  me  he  aeto  la. 

6  Ke  hana  mai  uei  o  Iehova  i  ka  pololei, 

A  me  ka  hoopono  no  ka  poe  a  pau  i  hooluhiia. 

7  Hoike  mai  la  oia  i  kona  mau  aoao  ia  Mose, 

A  rae  kana  mau  hana  mana  i  na  mamo  a  Iseraela. 

Hooinaikai  ia  Iehova  HALELU   CIV.  no  kana  mau  haua. 

8  He  lokomaikai  o  Iekova,  he  aloha  hoi, 
He  lohi  ka  huhu,  a  ua  uui  hoi  ke  aloha. 

9  Aole  ia  e  hoomau  i  ka  huhu  mai ; 
Aole  hoi  ia  e  hookaulua  mau  loa. 

10  Aole  ia  i  hana  mai  ia  kakou  e  like  me  ko  kakou  hewa, 
Aole  hoi  i  hoopai  mai  ia  kakou  e  like  me  ko  kakou  hala. 

11  No  ka  mea,  e  like  me  ke  kiekie  o  ka  lani  maluna  o  ka  honua, 
Pela  no  ka  nui  o  kona  lokomaikai  i  ka  poe  i  makau  aku  ia  ia. 

12  E  like  me  ka  loihi,  mai  ka  hikina  a  i  ke  komohana, 

Ua  hookaawale  aku  oia  i  ko  kakou  hewa  mai  o  kakou  aku. 

13  Me  ka  makua  e  aloha  ana  i  kana  keiki, 

Pela  no  o  Iehova  e  aloha'i  i  ka  poe  e  makau  aku  ia  ia. 

14  No  ka  mea,  ua  ike  mai  oia  i  ko  kakou  ano  ; 
Ke  hoomanao  nei  no  hoi  he  lepo  kakou. 

15  O  na  kanaka,  ua  like  ko  lakou  mau  la  me  ka  mauu  ; 
Me  ka  pua  hoi  o  ke  kula,  pela  no  kona  pua  ana. 

16  No  ka  mea,  pa  mai  la  ka  makani  maluna  ona,  a  ua  ole  ia ; 
Aole  e  manao  hou  mai  kona  wahi  ia  ia. 

17  Aka,  o  ka  lokomaikai  o  Iehova,  mai  kahiko  loa  mai  ia,  a  mau 

loa  aku  no, 
Maluna  o  ka  poe  i  makau  aku  ia  ia, 
A  me  kona  pono  hoi,  maluna  o  na  keiki  a  na  keiki : 

18  Maluua  hoi  o  ka  poe  e  malama  i  kona  berita, 

A  me  ka  poe  hoomanao  i  kana  mau  kauoha,  e  hana  malaila. 

19  Ua  hoonoho  paa  o  Iehova  i  kona  nohoalii  ma  ka  laui ; 
A  noho  alii  hoi  kona  aupuni  maluua  o  na  mea  a  pau. 

20  E  hoomaikai  oukou  ia  Iehova,  e  kona  poe  anela, 

Na  mea  ikaika  loa,  a  ua  haua  hoi  ma  kana  mau  kauoha, 
A  ua  hoolohe  i  ka  leo  o  kana  olelo. 

21  E  hoomaikai  oukou  ia  Iehova,  e  kona  poe  kauwa  a  pau, 
Na  mea  lawelawe  nana,  a  hana  hoi  i  kona  makemake. 

22  E  hoomaikai  oukou  ia  Iehova,  e  na  mea  a  pau  ana  i  hana'i, 
Ma  na  wahi  a  pau  o  kona  aupuni : 

E  hoomaikai  ia  Iehova,  e  kuu  uhane. 

HALELU  CIV. 
HOOMAIKAI  ia  Iehova,  e  kuu  uhane 


E  Iehova,  e  kuu  Akua  e,  ua  nui  loa  no  oe ; 
Ua  kahikoia  no  oe  i  ka  nani  a  me  ka  hanohano. 

2  Ua  uhiia  no  oe  i  ka  malamalama  me  he  kapa  la; 
Ua  hohola  no  oe  i  na  lani  me  he  paku  la. 

3  Ua  hana  no  oia  i  kona  mau  keena  kiekie  ma  na  wai ; 
Ua  kau  aku  no  hoi  i  na  ao  maluna  i  kaa  mau  nona: 
A  ua  holoholo  me  na  eheu  o  ka  makani. 

4  Ua  hana  oia  i  kona  poe  elele,  he  makani ; 
A  i  kona  poe  kahuna  hoi,  he  lapalapa  ahi ; 

5  Ua  hoopaa  oia  i  ka  honua  maluna  o  kona  kumu, 
I  ole  ia  e  nauweuwe,  a  mau  loa  aku. 

6  A  ua  uhi  no  oe  ia  i  ka  hohonu,  me  he  kapa  la : 
Ku  mai  la  na  wai,  maluna  o  na  mauna. 

7  I  kou  papa  ana,  holo  no  lakou  ; 

I  ka  leo  o  kou  hekili,  auhee  aku  la  lakou. 

8  Ea,  mai  la  uo  maluua  o  na  mauua ; 
A  emi  iho  la  ma  na  awawa  ilalo, 

A  i  kahi  au  i  hookumu  ai  no  lakou. 

9  Ua  kau  pale  oe  i  mokuna  no  lakou, 

763 

I  ole  lakou  e  hala'e ; 

I  ole  hoi  e  hoi  hou  mai,  a  uhi  i  ka  honua. 

10  Kuu  mai  la  oia  i  na  waipuna  ma  na  awawa, 
I  kahe  mai  lakou,  mawaena  o  na  mauna. 

11  Hoohainu  no  lakou  i  na  holoholona  a  pau  o  ke  kula ; 
A  hooana  no  hoi  na  hoki  hihiu  i  ko  lakou  makewai. 

12  Maluna  olaila  na  manu  o  ka  lewa  e  hoopunana'i, 
A  kani  hoi  ko  lakou  leo  iwaena  o  na  lala. 

13  Ua  hoomauu  mai  no  oia  i  na  mauna,  mailoko  mai  o  kona  wai- 

honawai ; 
Ua  maona  hoi  ka  aina  i  ka  hua  o  kau  hana  ana. 

14  Nana  no  i  hooulu  mai  ka  mauu  no  na  holoholona, 
A  me  ka  mea  uli  hoi  i  pono  ai  ua  kanaka : 

I  hoopuka  mai  ai  oia  i  ka  ai  mailoko  mai  o  ka  honua, 

15  A  me  ka  waina  hoi  i  mea  e  olioli  ai  ko  na  kanaka  naau, 
A  me  ka  aila  hoi,  i  mea  e  hinuhinu  ai  kona  maka, 

A  me  ka  berena,  ka  mea  e  hooikaika  ai  ka  naau  o  na  kanaka. 

16  Ua  kena  no  na  laau  o  Iehova, 

Na  kedera  hoi  o  Lehanona,  na  mea  ana  i  kanu  ai ; 

17  Malaila  no  e  hoopunana'i  na  manu ; 

0  ke  kikonia,  o  na  laau  kaa  kona  hale. 

18  O  na  mauna  kiekie  ka  puuhonua  o  na  kao  hihiu ; 
A  o  na  pohaku  hoi  ko  na  rabita. 

19  Nana  no  i  hana  ka  mahina  no  na  kau ; 
Ua  ike  no  ka  la  i  kona  napoo  ana. 

20  Lawe  mai  no  oe  i  ka  pouli,  a  ua  po ; 

Ia  manawa,  kolo  mai  na  mea  kolo  a  pau  o  ka  nahelehele. 

21  Uwo  mai  la  hoi  na  liona  opiopio  i  ko  lakou  wahi, 
A  imi  hoi  i  ka  ai,  mai  ke  Akua  mai. 

22  Puka  inai  la  ka  la,  alaila,  akoakoa  lakou, 
A  moe  no  lakou,  ma  ko  lakou  ana. 

23  Hele  aku  no  ke  kanaka  i  kana  hana, 
A  i  kona  hooikaika  hoi,  a  ahiahi. 

24  Nani  ka  nui  o  kau  mau  hana,  e  Iehova ! 

Ma  ke  akamai  i  hana  mai  ai  oe  ia  mau  mea  a  pau : 
Ua  piha  hoi  ka  honua  i  kau  waiwai. 

25  A  me  keia  moana  nui  hoi,  a  palahalaha, 
Malaila  no  na  mea  kolo,  pau  ole  i  ka  heluia, 
A  me  na  mea  ola,  he  liilii,  a  he  nui  no  hoi. 

26  Malaila  no  na  moku  e  holo  ae ; 

Aia  hoi  kela  leviatana  au  i  hana'i,  e  paani  ilaila. 

27  Kakali  no  keia  poe  a  pau  ia  oe, 

1  haawi  mai  ai  oe  i  ka  lakou  ai  i  ka  wa  pono. 

28  O  ka  mea  au  e  haawi  mai  ai  na  lakou,  oia  ka  lakou  e  hooiliili  iho ; 
Wehe  uo  oe  i  kou  lima,  a  lako  iho  la  lakou  i  ka  maikai. 

29  I  huna  oe  i  kou  maka,  make  koke  iho  la  lakou ; 

Lawe  oe  i  ko  lakou  ea,  make  no  lakou,  a  hoi  hou  i  ka  lepo. 

30  Hoouna  mai  oe  i  kou  ea,  ua  hanaia  iho  la  lakou ; 
A  nau  no  hoi  i  hoano  hou  i  ka  maka  o  ka  honua. 

31  E  mau  loa  aua  no  ka  uani  o  Iehova ; 

E  lealea  mai  no  o  Iehova  i  kana  mau  hana. 

32  Nana  mai  no  oia  i  ka  honua,  a  haalulu  iho  la  ia; 
Hoopa  mai  oia  i  na  mauna,  uwahi  ae  la  lakou. 

33  E  oli  aku  au  ia  Iehova  i  ka  mauawa  o  ko'u  ola  ana; 
E  hoolea  no  hoi  au  i  ke  Akua,  a  i  ko'u  hopena. 

34  He  mea  ono  ko'u  uoonoo  ana  ia  ia; 

Ka  ke  Akua  hana  ana  HALELU  CV.  i  ka  Iseraela. 

A  ma  Iehova  no  wau  e  lealea  ai. 
35  E  hookiia'e  ka  poe  hewa  mai  ka  honua  aku, 

0  ka  poe  lawehala  hoi,  aole  e  koe  lakou. 
E  hoomaikai  aku  ia  Iehova,  e  kuu  uhane  : 
E  halelu  aku  oukou  ia  Iehova. 

HALELU  CV. 

EMILILANI  aku  ia  Iehova,  e  kahea  aku  hoi  i  kona  inoa; 
E  hoike  aku  hoi  i  kana  mau  hana  iwaena  o  na  kanaka. 

2  E  oli  aku  ia  ia,  e  hoolea  aku  ia  ia ; 

E  hookaulana  aku  i  kana  mau  hana  a  pau. 

3  E  kaena  oukou  ma  kona  inoa  hoano, 

E  lealea  hoi  ka  naau  o  ka  poe  imi  ia  Iehova. 

4  E  huli  oukou  ia  Iehova,  a  me  koua  ikaika; 
E  imi  mau  loa  aku  hoi  i  kona  maka. 

5  E  hoomanao  i  ua  hana  mana  ana  i  hana'i, 
A  me  kana  mau  mea  kupanaha, 

A  me  ka  hooponopono  ana  o  kona  waha : 

6  E  na  pua  a  Aberahama,  a  kana  kauwa, 

E  na  mamo  a  Iakoba,  kona  mea  i  wae  ai. 

7  Oia  no  o  Iehova,  ko  kakou  Akua : 

Aia  ma  ka  honua  a  pau  kana  hooponopono  ana. 

8  Ua  hoomanao  mau  mai  oia  i  kona  berita, 

1  ka  olelo  hoi  ana  i  kauoha  mai  ai  i  na  hanauna,  he  tau- 

sani; 

9  Ka  mea  ana  i  hana  mai  ai  ia  Aberahama, 
A  me  kana  hoohiki  ana  ia  Isaaka ; 

10  A  hoopaa  mai  no  hoi  oia  ia  mea  ia  Iakoba  i  kanawai  nona, 
A  ia  Iseraela  hoi,  i  berita  mau  loa. 

11  I  mai  la,  E  haawi  aku  no  wau  ia  oe  i  ka  aina  o  Kanaaua, 
I  moku  no  oukou  e  noho  hooilina  ai ; 

12  I  ko  lakou  noho  kanaka  ole  ana,  ua  uuku ; 
A  he  poe  uuku  a  malihini  hoi  malaila. 

13  Ia  lakou  i  hele  ai,  mai  kekahi  aina,  a  i  kekahi  aina, 
A  mai  kekahi  aupuni  aku,  a  i  kekahi  lahuikanaka  e ; 

14  Aole  ia  i  kuu  mai  i  kekahi  kanaka  e  hana  ino  ia  lakou  ; 
Papa  mai  no  oia  i  na'lii  no  lakou : 

15  Mai  hoopa  oukou  i  ko'u  poe  i  poniia, 
A  mai  hana  ino  hoi  i  ko'u  poe  kaula. 

16  Kahea  ae  no  hoi  ia,  i  wi  ma  ia  aina, 

Uhai  no  hoi  oia  i  ke  kookoo  bereua  a  pau. 

17  Hoouna  ae  la  oia  i  ke  kanaka  mamua  o  lakou, 
A  kuaiia  o  losepa  i  kauwa ; 

18  A  hoeha  lakou  i  kona  mau  wawae  i  ke  kupee ; 
A  komo  no  hoi  kona  ola  iloko  o  ka  paahao ; 

19  A  hiki  i  ka  manawa  o  kana  olelo  ana; 
Alaila,  hoao  ae  la  ka  olelo  a  Iehova  ia  ia. 

20  Hoouna  ae  la  ke  alii,  a  hookuu  iho  la  ia  ia ; 
Na  ka  luna  o  na  kanaka  i  wehe  ae  ia  ia. 

21  Hoonoho  iho  la  oia  ia  ia  i  haku  maluna  o  kona  hale, 
A  i  luna  hoi  maluna  o  kona  waiwai  a  pau ; 

22  E  nakinaki  i  kona  poe  alii,  ma  kona  manao  iho, 
A  e  hoonaauao  hoi  i  kana  poe  luna  kahiko. 

23  Hele  ae  la  o  Iseraela  i  Aigupita ; 

Noho  malihini  iho  la  o  Iakoba  ma  ka  aina  o  Hama. 

24  Hookawowo  nui  iho  la  kela  i  kona  poe  kanaka, 

705 

A  hoomakuahua  ae  la  i  ko  lakou  ikaika  imua  o  ko  lakou  poe 
enemi. 

25  Hoohuli  aku  la  oia  i  ko  lakou  naau, 
I  inaina  mai  ai  i  kona  poe  kanaka, 

A  e  hana  maalea  hoi  i  kana  poe  kauwa. 

26  Hoouna  mai  la  oia  ia  Mose,  i  kana  kauwa, 
Ia  Aarona  hoi,  ka  mea  ana  i  wae  mai  ai. 

27  Hoike  mai  la  laua  i  kona  hoailona  no  lakou, 

A  me  kana  mau  hana  kupanaha  ma  ka  aina'o  Hama. 

28  Hoouna  mai  la  oia  i  ka  pouli,  a  ua  pouli  iho  la, 
Aole  hoi  laua  i  kipi  aku  i  kana  olelo. 

29  Hoolilo  mai  la  oia  i  ko  lakou  wai  i  koko, 
A  hoopau  hoi  i  ka  lakou  ia  i  ka  make. 

30  Hookawowo  mai  la  ko  lakou  aina  i  na  rana, 
Aia  no  iloko  o  na  keena  o  ko  lakou  poe  alii. 

31  Olelo  mai  oia  a  hiki  mai  la  na  makika, 

0  na  uku  hoi  kekahi  ma  ko  lakou  mokuna  a  pau. 

32  Haawi  mai  la  oia  i  ko  lakou  ua,  he  huahekili, 

1  ke  ahi  hoi,  e  lapalapa  ana  ma  ko  lakou  aina. 

33  Hahau  mai  la  oia  i  ko  lakou  mau  kumuwaina,  a  me  na  laau  fiku 

o  lakou ; 
A  uhai  mai  la  hoi  i  na  laau  o  ko  lakou  mokuna. 

34  Olelo  mai  la  oia,  a  hiki  mai  la  na  uhini, 

A  me  na  enuhe  huluhulu  pau  ole  i  ka  helu. 

35  A  ai  iho  la  lakou  i  na  mea  uliuli  a  pau  o  ko  lakou  aina, 
A  hoopau  no  hoi  i  ka  hua  o  ka  lakou  mahinaai. 

36  Pepehi  no  hoi  oia  i  na  makahiapo  a  pau  o  ko  lakou  aina, 
I  ke  pookela  hoi  o  ko  lakou  ikaika  a  pau. 

37  Hoopuka  mai  la  oia  ia  lakou  iwaho,  me  ke  kala  a  me  ke  gula; 
Aohe  mea  nawaliwali  mawaena  o  ko  lakou  mau  ohana. 

38  Olioli  no  ko  Aigupita  i  ko  lakou  puka  ana  iwaho ; 

No  ka  mea,  kau  mai  la  ka  makau  ia  lakou  maluna  o  ia  poe. 

39  Hohola  ae  la  oia  i  ke  ao  e  uhi  ai  ia  lakou, 

I  ke  ahi  hoi,  e  hoomalamalama  mai  i  ka  po. 

40  Nonoi  aku  la  lakou,  a  lawe  mai  la  ia  i  na  silo, 

A  hoomaona  mai  la  oia  ia  lakou  i  ka  berena  o  ka  lani. 

41  Wahi  ae  la  oia  i  ka  pohaku,  a  poha  mai  la  na  wai ; 
Kahe  ae  la  lakou  ma  kaki  maloo,  he  muliwai. 

42  No  ka  mea,  hoomanao  ae  la  ia  i  kana  olelo  hoano, 
A  me  Aberaharaa  hoi,  i  kana  kauwa. 

43  Hoopuka  raai  oia  i  kona  poe  kanaka  me  ka  olioli, 
A  me  kona  poe  i  waeia  me  ka  hauoli. 

44  Haawi  mai  la  oia  i  ka  aina  o  ko  na  aina  e  no  lakou, 

A  loaa  mai  ia  lakou  ka  mea  a  na  kauaka  i  hooikaika'i : 

45  I  mea  e  malama'i  lakou  i  kana  mau  kauoha, 
A  e  hana  pono  hoi  i  kona  mau  kanawai. 

E  halelu  aku  oukou  ia  Iehova. 

HALELU  CVI. 

EHALELU  aku  ia  Iehova. 
E  mililani  aku  ia  Iehova,  no  ka  mea  ua  maikai  ia; 
Ua  mau  loa  hoi  kona  lokomaikai. 

2  Owai  la  ka  mea  e  hai  mai  i  na  mea  nui  a  Iehova? 
A  e  hoike  mai  hoi  i  kona  hanohano  a  pau  ? 

3  Pomaikai  ka  poe  malama  i  ka  hoopono, 
A  hana  i  ka  pololei  i  na  manawa  a  pau. 

4  E  hoomauao  mai  oe  ia'u,  e  Iehova, 
Me  au  e  aloha'i  i  kou  poe  kanaka ; 

E  haawi  niai  no  hoi  ia'u  i  kou  hoola  ana. 

5  I  ike  aku  au  i  ka  inaikai  o  kou  poe  i  waeia, 

I  lealea  hoi  au  raa  ka  lealea  ana  o  kou  lahuikanaka, 
I  kaena  hoi  au  ma  kou  poe  hooilina. 

6  Ua  hewa  pu  no  makou  me  ko  makou  poe  kupuna, 
Ua  lawehala  hoi,  a  ua  hana  kolohe. 

7  O  ko  makou  poe  kupuna  ma  Aigupita, 

Aole  lakou  i  hoomaopopo  i  kau  mau  hana  mana ; 
Aole  hoi  lakou  i  hoomanao  i  ka  nui  o  kou  lokomaikai; 
A  hoonaukinki  aku  la  ma  ke  kai,  ma  ke  Kaiula  hoi. 

8  Aka,  no  kona  inoa,  hoola  mai  oia  ia  lakou, 
I  hoike  mai  ai  oia  i  kona  mana. 

9  Papa  mai  la  oia  i  ke  Kaiula,  a  maloo  iho  la  ia ; 

Alakai  ae  la  oia  ia  lakou  ma  ka  hohonu  me  he  nahelehele  la. 

10  Hoola  mai  la  oia  ia  lakou  mai  ka  lima  mai  o  ka  poe  inaina, 
A  hoola  panai  hoi  ia  lakou  mai  ka  lima  mai  o  ka  enemi. 

11  Popoi  mai  la  na  wai  i  ko  lakou  poe  enemi ; 
Aole  i  hookoeia  kekahi  o  iakou. 

12  Alaila,  hooiaio  lakou  i  kana  mau  olelo, 
A  oli  iho  la  i  mau  halelu  nona. 

13  Poina  koke  ia  lakou  kana  mau  hana, 
Aole  lakou  i  kakali  i  kana  ao  ana. 

14  Kuko  uui  no  lakou  ma  ka  waonahele, 

A  hoao  lakou  i  ke  Akua,  ma  ka  waoakua. 

15  Haawi  mai  la  oia  ia  lakou  i  ka  mea  a  lakou  i  noi  aku  ai ; 
A  haawi  mai  nae  i  ka  hookii  iloko  o  ko  lakou  uhane. 

16  Huahua  lakou  ia  Mose  ma  kahi  hoomoana'i, 
A  me  Aarona  hoi  ka  haipule  a  Iehova. 

17  Wahi  ae  la  ka  honua,  a  moni  iho  la  ia  Datana, 
A  poi  mai  la  hoi  maluna  o  ke  anaina  o  Abirama. 

18  Hoaaia  ke  ahi  ma  ko  lakou  anaina, 

A  pau  iho  la  ka  poe  hewa  i  ka  lapalapa  ahi. 

19  Hana  no  lakou  i  keiki  bipi  ma  Horeba, 

A  kulou  hoomana  lakou  ia  kii  hooheheeia. 

20  Hoololi  lakou  i  ko  lakou  nani 

I  ke  ano  o  ka  bipi  e  ai  ana  i  ka  mauu. 

21  Poina  ia  lakou  ke  Akua,  ko  lakou  Hoola, 
Ka  mea  i  hana  i  na  mea  nui  ma  Aigupita ; 

22  Na  mea  kupanaha  hoi  ma  ka  aina  o  Hama, 
Na  mea  weliweli  hoi  ma  ke  Kaiula. 

23  Alaila,  olelo  no  oia  e  luku  ia  lakou, 

Ina  i  ku  ole  o  Mose,  kona  mea  i  waeia  ma  ka  hakahaka  imua  ona, 
E  pale  aku  i  kona  huhu  i  ole  ia  e  luku  mai. 

24  A  hoowahawaha  no  hoi  lakou  i  ka  aina  aloha, 
Aole  hoi  i  hooiaio  i  kana  olelo. 

25  Ohumu  iho  lakou  ma  ko  lakou  mau  halelewa, 
Aole  hoi  i  hoolohe  i  ka  leo  o  lehova. 

26  Alaila,  hoana  ae  la  oia  i  kona  lima, 

E  hoohiua  ia  lakou  ma  ka  waonahele ; 

27  E  hoohina  hoi  i  ka  lakou  poe  mamo  mawaena  o  ko  na  aina  e, 
A  e  hooauhee  ia  lakou  maluna  o  ka  honua. 

28  Hoopili  ae  la  lakou  ia  BaaIapeora, 

A  ai  no  hoi  lakou  i  na  mohai  o  ka  poe  i  make. 

29  Hoonaukiuki  aku  lakou  ma  ka  lakou  hana  ana ; 

No  ka  haua  hewa  HALELU  CVII.  o  ka  Iseraela, 

A  puka  mai  la  ka  mai  make  iwaena  o  lakou. 

30  Alaila  ku  ae  la  o  Pinehasa  iluna,  a  hoopai  iho  la, 
A  hookiia  ua  mai  make  la. 

31  Manaoia'e  la  ia,  he  pono  nona, 

I  kela  hanauna,  i  keia  hanauna,  a  mau  loa  aku. 

32  Hoonaukiuki  aku  lakou  ia  ia  ma  na  wai  o  Meriba, 
A  hewa  o  Mose,  no  lakou  la. 

33  No  ka  mea,  hookuee  lakou  i  ka  manao  ana, 

A  olelo  pono  ole  mai  la  oia  ma  kona  mau  lehelehe. 

34  Aole  lakou  i  luku  ae  i  na  lahuikanaka, 
A  Iehova  i  kauoha  mai  ai  ia  lakou. 

35  Ua  huiia  no  lakou  me  ko  na  aina  e, 
A  ao  mai  lakou  i  ka  lakou  mau  hana. 

36  Malama  aku  no  hoi  i  ko  lakou  poe  akua  kii, 
A  lilo  ia  i  pahele  na  lakou. 

37  Alaila,  mohai  aku  la  lakou  i  ka  lakou  poe  keikikane, 
A  me  ka  lakou  poe  kaikamahine  no  na  daimonio. 

38  Hookahe  ae  la  lakou  i  ke  koko  hala  ole, 

I  ke  koko  hoi  o  ka  lakou  poe  keikikane,  a  me  ka  lakou  poe  kai- 

kamahine, 
Na  mea  a  lakou  i  mohai  aku  ai  i  na'kua  kii  o  Kanaana ; 
A  hoohaumiaia  ka  aina  i  ke  koko. 

39  A  haumia  no  hoi  lakou  i  ka  lakou  mau  hana, 

A  moe  kolohe  lakou  me  na  mea  a  lakou  i  hana'i. 

40  Nolaila,  hoaaia  ka  inaina  o  Iehova  i  kona  poe  kanaka, 
A  hoopailua  mai  la  oia  i  kona  hooilina  iho. 

41  A  haawi  ae  la  ia  ia  lakou  i  ka  lima  o  ko  na  aina  e  ; 

A  noho  alii  maluna  o  lakou  ka  poe  inaina  mai  ia  lakou. 

42  Hookaumaha  mai  no  hoi  ko  lakou  poe  enemi  ia  lakou, 
A  hoohaahaaia  mai  no  hoi  malalo  iho  o  ko  lakou  lima. 

43  Hoopakele  pinepine  mai  la  oia  ia  lakou ; 

Aka,  hoonaukiuki  aku  lakou  ia  ia,  ma  ko  lakou  manao, 
A  hokii  iho  la  lakou  no  ko  lakou  hewa. 

44  Alaila,  ike  mai  la  oia  i  ko  lakou  pilikia, 
Ia  ia  i  lohe  ai  i  ko  lakou  olo  pihe  ana. 

45  A  hoomanao  mai  la  oia  i  kona  berita  me  lakou, 

A  minamina  iho  la  oia,  e  like  me  ka  nui  o  kona  lokomaikai  ana. 

46  Alaila,  haawi  mai  la  oia  ia  lakou 

I  ke  alohaia  imua  o  ka  poe  a  pau  i  lawe  pio  ia  lakou. 

47  E  hoola  mai  oe  ia  makou,  e  Iehova,  e  ko  makou  Akua, 
E  hoiliili  mai  ia  makou,  maiwaena  mai  o  ko  na  aina  e, 
I  mililani  aku  makou  i  ka  inoa  hoano, 

A  e  hiilani  aku  hoi  ma  kou  halelu. 

48  E  hoomaikaiia  o  Iehova,  ke  Akua  o  ka  Iseraela, 
Mai  kahiko  loa  mai,  a  mau  loa  aku  no  : 

E  i  mai  no  hoi  na  kanaka  a  pau,  Amene. 
E  halelu  aku  ia  Iehova. 

HALELU  CVII. 

Ip  MILILANI  aku  ia  Iehova,  no  ka  mea,  ua  maikai  ia; 
\j  Ua  mau  loa  no  hoi  kona  lokomaikai. 

2  E  olelo  mai  no  ka  poe  i  hoolapanaiia  e  Iehova, 

Ka  poe  hoi  ana  i  hoolapanai  ai,  mai  ka  lima  mai  o  ka  enemi. 

3  No  ka  mea,  ua  hooili  mai  oia  ia  lakou  mai  na  aina  mai, 
Mai  ka  hikina,  a  me  ke  komohana  mai, 

A  mai  ke  kukulu  akau,  a  mai  ke  kai  mai. 

E  mililani  i  ke  Akua  HALELU   CVII.  no  kana  kana  maikai. 

4  Kuewa  wale  lakou  ma  ka  waonakele, 
Ma  ke  ala  waoakua  hoi ; 

Aole  i  loaa  ia  lakou  ke  kulanakaukale  kahi  e  noho  ai. 

5  Pololi  iho  la  lakou,  a  makewai  hoi, 

A  maule  ko  lakou  uhane  iloko  o  lakou. 

6  Alaila,  kahea  aku  lakou  ia  Iehova  iloko  o  ko  lakou  pilikia, 
A  hoopakele  mai  oia  ia  lakou  i  ko  lakou  popilikia  ana. 

7  Alakai  mai  la  oia  ia  lakou  ma  ke  ala  pono, 

I  hiki  ai  lakou  i  ke  kulanakauhale,  kahi  e  noho  ai. 

8  E  mililani  aku  na  kanaka  ia  Iehova  no  kona  lokomaikai, 
A  no  kana  mau  hana  kupanaha  i  na  keiki  a  kanaka ! 

9  No  ka  mea,  nana  no  i  hookena  i  ka  uhaue  makewai, 
A  nana  hoi  i  hoomaona  i  ka  uhane  pololi  i  ka  maikai. 

10  O  ka  poe  i  noho  ma  ka  pouli,  ma  ka  malu  hoi  o  ka  make, 
A  paa  no  hoi  i  ka  popilikia  a  me  ka  hao ; 

11  No  ka  mea,  ua  kipi  kikou  i  na  olelo  a  ke  Akua, 

A  ua  hoowahawaha  i  ke  ao  ana  mai  o  ka  Mea  kiekie ; 

12  Alaila  hookulou  oia  i  ko  lakou  naau  i  ka  luhi, 
Hina  iho  la  lakou  ilalo,  aohe  mea  nana  e  kokua. 

13  Alaila,  kea  aku  lakou  ia  Iehova  i  ko  lakou  pilikia  ana, 
A  hoola  mai  oia  ia  lakou  i  ko  lakou  popilikia  ana. 

14  Hoopuka  mai  la  oia  ia  lakou  mailoko  mai  o  ka  pouli  a  me  ka 

malu  o  ka  make, 
A  uhai  hoi  i  ko  lakou  mea  i  paa  ai. 

15  E  hoalohaloha  aku  na  kanaka  ia  Iekova,  no  kona  lokomaikai, 
A  no  kana  mau  kana  kupanaha  i  na  keiki  a  kanaka  ! 

16  No  ka  mea,  ua  wawahi  oia  i  na  pani  keleawe  o  na  pukapa, 
A  ua  uhai  no  hoi  oia  i  na  kaola  kipuka  kao. 

17  O  ka  poe  i  lalau  ma  ka  aoao  o  ka  poe  kewa, 
A  me  ka  lawehala,  ua  hoopilikiaia  lakou. 

18  Hoopailua  no  ko  lakou  ukane  i  na  mea  ai  a  pau ; 
A  hookokoke  no  lakou  i  na  pukapa  o  ka  make. 

19  Alaila,  hea  aku  no  lakou  ia  Iehova  i  ko  lakou  pilikia  aua, 
A  hoola  mai  no  oia  ia  lakou  i  ko  lakou  popilikia. 

20  Haawi  mai  la  oia  i  kan.i  olelo,  a  hoala  iho  la  ia  lakou, 
A  hoopakele  no  koi  ia  lakou,  mai  ko  lakou  lua  aku. 

21  E  hoalohaloha  aku  na  kanaka  ia  Iehova  no  kona  lokomaikai, 
A  no  kana  mau  kana  kupanaha  i  na  keiki  a  kanaka ! 

22  E  mohai  aku  no  hoi  lakou  i  ka  mohai  o  ke  aloha, 
A  e  hoike  aku  i  kana  mau  kana  me  ka  hauoli. 

23  O  ka  poe  iho  ilalo  i  ka  moana,  ma  na  moku, 
A  hana  i  ka  hana  ma  na  moana  nui ; 

24  Ua  ike  no  keia  poe  i  na  hana  o  Iehova, 

A  me  kana  mau  mea  kupanaha  ma  ka  kohonu. 

25  No  ka  mea,  olelo  wale  mai  oia,  a  koala  i  ka  makani  kupikipikio, 
A  piipii  aku  la  na  ale. 

26  Pii  aku  la  lakou  i  ka  lani,  a  iho  ilalo  i  ka  hohonu : 
A  hehee  ko  lakou  uhane  i  ka  ino. 

27  Hikaka  lakou  i  o,  a  ia  nei,  a  kunewanewra  hoi  e  like  me  ke 

kanaka  ona, 
A  pau  wale  aku  no  ko  lakou  akamai. 

28  Alaila,  hea  aku  lakou  ia  Iehova  i  ko  lakou  pilikia  ana, 

A  hoopakele  mai  oia  ia  lakou,  mailoko  mai  o  ko  lakou  popilikia. 

29  Hoolilo  no  oia  i  ka  ino  i  pohu, 
A  malie  loa  iho  la  na  ale. 

30  Alaila,  lealea  lakou,  no  ka  mea,  ua  malie ; 

Hooleaaku  HALELU  CVIII.  me  ka  pule. 

A  koopae  no  oia  ia  lakou  raa  ke  awa  a  lakou  e  makemake  ai. 

31  E  mililani  aku  na  kanaka  ia  Iehova  no  kona  lokomaikai, 
A  no  kana  mau  hana  kupanaha  i  na  keiki  a  kanaka ! 

32  E  hapai  no  hoi  ia  ia  ma  ka  ahakanaka, 

A  e  halelu  aku  ia  ia  ma  ke  anaina  o  ka  poe  kahiko. 

33  Hoolilo  no  oia  i  na  muliwai  i  waonahele, 
A  me  na  waipuna  i  aina  maloo; 

34  A  me  ka  aina  hua  nui,  i  aina  hua  ole, 
No  ka  hewa  o  ka  poe  e  noho  ana  malaila. 

35  A  hoolilo  no  hoi  oia  i  ka  waonahele,  i  wai  lana, 
A  me  ka  aina  maloo  hoi  i  wai  puna. 

36  Malaila  no  oia  e  hoonoho  ai  i  ka  poe  pololi, 

A  hoomakaukau  no  hoi  lakou  i  kulanakauhale,  kahi  e  noho  ai ; 

37  A  lulu  no  hoi  lakou  ma  na  mahinaai, 
A  kanu  iho  no  i  na  mala  waina, 

A  haawiia  mai  ka  hua  i  hoohuaia'i. 

38  Hoomaikai  mai  la  oia  ia  lakou,  a  kawowo  nui  ae  la; 
Aole  ia  i  hoemi  i  ka  lakou  poe  holoholona. 

39  A  mahope,  hooemiia  lakou,  a  hoohaahaaia  no  hoi, 
No  ka  hookaumahaia,  a  me  ka  hewa,  a  me  ka  pilikia. 

40  Ninini  mai  oia  i  ka  hoomaau  maluna  o  na'lii, 

A  alakai  no  hoi  oia  ia  lakou  ma  kahi  mehameha,  ala  ole. 

41  Hookiekie  nae  oia  i  ka  poe  hune  mailoko  aku  o  ka  pilikia, 
A  hoolilo  i  kona  mau  ohana,  me  he  ohana  hipa  la. 

42  E  ike  aku  no  ka  poe  pono,  a  e  lealea  lakou ; 
A  e  paa  no  ka  nuku  o  ka  hewa  a  pau. 

43  Owai  la  ka  mea  akamai,  a  malama  i  keia  mau  mea? 
O  lakou  ka  i  hoomaopopo  i  ka  lokomaikai  o  Iehova. 

HALELU  CVIII. 

He  Mele  Halelu  na  Davida. 

UA  paa  kuu  naau,  e  ke  Akua; 
E  oli  aku  no  au,  a  e  hoolea  aku  hoi,  a  me  ko'u  nani. 

2  E  ala  mai,  e  ke  kuolokaui,  a  me  ka  mea  kani ; 
E  ala  no  hoi  au  i  ka  wanaao. 

3  E  īnililani  aku  au  ia  oe,  e  Iehova,  iwaena  o  na  kanaka; 
A  e  hoolea  aku  ia  oe  iwaena  o  na  lahuikanaka. 

4  No  ka  mea,  ua  nui  kou  lokomaikai  maluna  o  ka  lani, 
A  me  kou  oiaio  maluna  o  na  ao. 

5  Ua  kiekie  loa  no  oe,  e  ke  Akua,  maluna  o  ka  lani, 
A  me  kou  nani  hoi  maluna  o  ka  honua  a  pau. 

6  I  hoopakeleia  kou  poe  aloha, 
E  hoola  mai  oe  me  kou  lima  akau,  a  e  hoolohe  ia  makou. 

7  I  mai  la  ke  Akua  ma  kona  mea  hemolele, 
E  hooho  aku  au,  e  mahele  au  ia  Sekema, 
A  e  ana  aku  au  i  ke  awawa  o  Sukota. 

8  Na'u  o  Gilcada,  na'u  o  Manase,  o  Eperaima  ka  pale  o  kuu  poo, 
A  o  Iuda  hoi  ka'u  kakaolelo  ; 

9  O  Moaha  ko'u  ipu  holoi,  e  hoolei  au  i  ko'u  kamaa  maluna  o 

Edoma, 
E  kahea  olioli  no  wau  maluna  o  Pilisetia. 

10  Owai  la  ka  mea  e  alakai  ia'u  i  ke  kulanakauhale  paa  ? 
Owai  ka  mea  alako  ia'u  a  hiki  i  Edoma? 

11  Aole  anei  oe,  e  ke  Akua,  ka  mea  i  kipaku  mai  ia  makou? 

E  ke  Akua,  aole  auei  oe  e  uele  pu  me  ko  makou  mau  kaua? 

12  E  haawi  mai  oe  i  ke  kokuaia  mai  no  ka  pilikia ; 

No  ka  poe  hewa  a  me  HALELU  CIX.  ko  lakou  hope. 

No  ka  mea,  makehewa  ke  kokua  ana  o  ke  kanaka. 
13  Ma  ke  Akua  kakou  e  loaa'i  ka  ikaika, 
Nana  no  e  hahi  i  ko  kakou  poe  enemi. 

HALELU  CIX. 

No  ka  Luna  Mele.    He  Ilalelu  na  Davida. 

KE  Akua  a'u  i  halelu  ai,  mai  hookuli  mai  oe; 

2  No  ka  mea,  o  ka  waha  o  ka  mea  hewa, 
A  me  ka  waha  wahahee,  ua  hamama  mai  laua  e  ku  e  ia'u ; 
Ua  olelo  ku  e  mai  lakou  ia'u,  me  ke  elelo  wahahee. 

3  Hoopuni  mai  lakou  ia'u  i  na  olelo  huhu ; 
A  hakaka  mai  lakou  ia'u  me  ka  hala  ole  o'u. 

4  No  ko'u  aloha  enemi  mai  lakou  ia'u  ; 
E  pule  aku  no  nae  au. 

5  Hookau  mai  lakou  i  ka  hewa  maluna  o'u  no  ka  maikai, 
A  me  ka  inaina  no  ko'u  aloha. 

6  E  hoonoho  oe  i  ka  mea  hewa  maluna  ona ; 
A  e  hooku  mai  ia  Satana  ma  kona  lima  akau. 

7  Ia  ia  e  hookolokoloia'i, 
E  puka  mai  no  koua  hewa, 
A  e  lilo  no  kana  pule  i  mea  e  hewa'i. 

8  E  uuku  no  koua  mau  la, 
E  lawe  hoi  kekahi  i  kaua  oihana. 

9  E  makua  ole  auanei  kana  poe  keiki, 
A  e  lilo  auanei  kana  wahine  i  wahinekanemake. 

10  E  kuewa,  e  kuewa  wale  aku  no  kana  poe  keiki,  a  e  nonoi  wale; 
E  imi  wale  lakou  ma  ko  lakou  wahi  neoneo. 

11  Na  ka  makee  waiwai  e  kaili  wale  i  kana  mau  mea  a  pau, 
A  na  na  malihini  e  hao  wale  i  kona  waiwai. 

12  Aohe  mea  nana  e  hoomau  i  ka  lokomaikai  ia  ia ; 
Aohe  hoi  mea  aloha  i  kana  mau  huahaule. 

13  E  hookiia  kana  poe  mamo  ; 
A  ia  hanauna  aku  e  holoiia  ko  lakou  inoa. 

14  E  hoomanaoia  ka  hewa  o  kona  poe  kupuna  imua  o  Iehova; 
Aole  hoi  e  kalaia  na  hewa  o  kona  makuwahine. 

15  E  mau  loa  ana  no  lakou  imua  o  Iehova, 
I  hookiia  ka  manao  ana  ia  lakou  mai  ka  honua  aku. 

16  No  ka  mea,  aole  ia  i  hoomanao  e  hana  i  ka  lokomaikai, 
A  hoomaau  oia  i  ke  kanaka  nele,  a  ilihune  hoi, 
I  pepehi  oia  i  ka  mea  naau  ehaeha. 

17  Me  ia  i  makemake  ai  i  ka  hailiili,  pela  no  e  hiki  mai  ai  ia  maluna 
ona; 

Me  ia  i  makemake  ole  ai  i  ka  hoomaikai,  e  mamao  loa la  mai  ona 
aku. 

18  Kahiko  no  oia  ia  ia  iho  i  ka  hailiili  me  he  kapa  la, 
E  komo  no  hoi  ia  iloko  o  kona  opu  me  he  wai  la, 
A  e  like  hoi  me  ka  aila  iloko  o  kona  mau  iwi. 

19  A  e  like  no  auauei  ia  me  he  kapa  la  ia  ia, 
A  me  ke  kaei  hoi  ana  e  kaei  mau  ai. 

20  0  keia  no  ka  uku  o  ko'u  poe  enemi  mai  o  Iehova  mai, 
A  me  ko  ka  poe  hoi  e  olelo  ino  mai  i  ko'u  uhane. 

21  Aka,  e  hanamai  oe  mamuli  o'u,  e  Iehova  ka  Haku,  no  kou  inoa 
iho : 

No  ka  mea,  ua  maikai  kou  lokomaikai,  e  hoopakele  mai  ia'n. 

22  No  ka  mea,  ua  nele,  a  ua  ilihune  hoi  au, 
A  ua  houia  ko'u  naau  iloko  ou. 

Ka  wanana  no  HALELU  CXI.  ke  aupuni  o  Kristo. 

23  Ua  hele  aku  au  e  like  me  ke  aka  i  kona  auwi  ana, 
Ua  kuehuehuia  au  me  he  uhini  la. 

24  Kulanalana  ko'u  mau  kuli  no  ka  hookeai, 
A  hookii  no  hoi  ko'u  kino  ma  ke  kelekele. 

25  Ua  lilo  wau  i  mea  hoomaewaewa  no  lakou  ; 
Nana  mai  lakou  ia'u,  a  kunokunou  i  ko  lakou  poo. 

26  E  kokua  mai  oe  ia'u,  e  Iehova,  ko'u  Akua ; 

E  hoola  mai  oe  ia'u  e  like  me  kou  lokomaikai  ana. 

27  I  ike  mai  hoi  lakou,  o  kou  lima  keia ; 

0  oe  hoi  e  Iehova,  ka  mea  nana  i  hana  ia  mea. 

28  Na  lakou  e  hailiili  mai,  aka,  e  hoomaikai  mai  oe, 
A  ku  mai  lakou  iluna,  e  hoohilahilaia  lakou  ; 
Aka,  e  hoohauoli  mai  oe  i  kau  kauwa. 

29  E  kahikoia  ko'u  poe  enemi  i  ka  hoopalaimaka, 

A  e  uhi  no  lakou  ia  lakou  iho  i  ka  hilahila  me  he  holoku  la, 

30  E  mililani  nui  aku  au  ia  Iehova,  ma  ko'u  waha ; 
A  e  halelu  aku  ia  ia  mawaena  o  ka  lehulehu. 

31  No  ka  mea,  e  ku  mai  auanei  oia  ma  ka  lima  akau  o  kameahune, 
E  hoopakele  i  kona  uhane  mai  ka  poe  hoohewa  ia  ia. 

HALELU  CX. 

He  Halelu  na  Davida. 

kLELO  mai  la  o  Iehova  i  kuu  Haku, 
E  noho  mai  oe  ma  ko'u  lima  akau, 
A  hoolilo  iho  ai  au  i  kou  poe  enemi 

1  keehana  wawae  nou. 

2  E  hoouna  mai  no  o  Iehova  i  ke  kookoo  o  kou  ikaika,  mai  Ziona 
mai; 

E  noho  aupuni  hoi  oe  mawaena  o  kou  poe  enemi. 

3  E  ae  oluolu  mai  no  kou  poe  kanaka  ke  hiki  ka  la  o  kou  ikaika, 
Me  ka  mea  nani  hoano, 
Mai  ka  opu  mai  o  ka  wanaao, 
Ia  oe  ka  hau  o  kou  poe  opiopio. 

4  Ua  hoohiki  mai  la  o  Iehova,  aole  hoi  oia  e  luli  ae, 
He  kahuna  mau  loa  no  oe,  mamuli  o  ke  ano  o  Melekizedeka. 

5  Ma  kou  lima  akau  ka  Haku, 
E  paopao  ai  i  na'lii  i  kona  la  e  huhu  ai. 

6  Nana  no  e  hoopai  iwaena  o  ko  na  aina  e, 
A  e  hoopiha  i  na  wahi  i  na  kupapau  ; 
A  nana  no  e  paopao  i  na  poo  maluna  o  na  aina  he  nui  loa. 

7  Ma  ke  ala  no  oia  e  inu  ai  i  ka  muliwai ; 
Nolaila,  e  hookiekie  oia  i  ke  poo. 

HALELU  CXI. 

EHALELU  aku  ia  Iehova  : 
E  mililani  aku  au  ia  Iehova  me  kuu  naau  a  pau, 
Ma  ke  anaina  o  ka  poe  pono,  a  me  ka  ahakanaka  no  hoi. 

2  He  mana  no  na  hana  a  Iehova, 
A  ua  imiia  hoi  e  ka  poe  a  pau  i  makemake  aku  ia  mau  mea. 

3  He  nani,  a  he  hanohano  hoi  kana  hana ; 
E  mau  loa  ana  no  kona  pono. 

4  Ua  hana  oia  i  mea  e  hoomanaoia'i  kana  mau  hana  mana  : 
He  aloha,  a  he  lokomaikai  o  Iehova. 

5  Ua  haawi  mai  oia  i  ka  ai  na  ka  poe  makau  aku  ia  ia : 
E  hoomanao  mau  loa  no  oia  i  kona  herita. 

6  Ua  hoike  mai  oia  i  kona  poe  kanaka  i  ka  mana  o  kana  mau  hanr 
772 


Pomaikai  ka  poe  HALELU  CXIIL  i  makau  ia  Iehova. 

I  ka  haawi  ana  mai  ia  lakou  e  noho  ma  na  hooilina  o  ko  na  aina  e. 

7  O  na  hana  a  kona  mau  lima,  he  oiaio,  a  he  hoopono, 
He  oiaio  no  kana  mau  kauoha  a  pau. 

8  Onipaa  loa  lakou,  a  i  ka  manawa  pau  ole, 
Ua  hanaia  ma  ka  oiaio,  a  ma  ka  pololei. 

9  Hoouna  mai  oia  i  ka  hoolapanai  no  kona  poe  kanaka : 
Ua  kauoha  mai  oia,  e  mau  loa  kona  berita : 

He  hoano,  a  he  mea  weliweli  hoi  kona  inoa. 
10  O  ka  makau  aku  ia  Iehova,  oia  ke  kumu  o  ke  akamai ; 
He  naauao  maikai  ka  poe  a  pau  e  hana  malaila ; 
E  mau  loa  ana  no  kona  hoonaniia. 

HALELU  CXII. 

EHALELU  aku  ia  Iehova. 
Pomaikai  ke  kanaka  i  makau  aku  ia  Iehova, 
A  lealea  nui  hoi  ma  kana  mau  kauoha. 

2  E  nui  ana  auanei  kana  poe  mamo  ma  ka  honua ; 
E  pomalkai  auanei  ka  hanauna  o  ka  poe  pololei. 

3  Aia  ma  kona  hale  ka  waiwai  a  me  ka  ukana ; 
A  e  mau  loa  ana  no  kona  pono. 

4  No  ka  poe  pono,  puka  mai  no  ka  malamalama  mailoko  mai  o  ka 

pouli ; 
He  aloha,  he  lokomaikai,  a  he  pono  kona. 

5  O  ke  kanaka  maikai,  aloha  ae  la  ia  a  haawi  ae  no  hoi : 
Hooponopono  no  oia  i  kona  mau  mea,  me  ka  naauao. 

6  Aole  ia  e  kulanalana,  a  i  ke  ao  pau  ole ; 

E  hoomanao  mau  loa  ia  no  hoi  ka  poe  pono. 

7  Aole  ia  e  inakau  i  ka  lono  ana  i  na  mea  hewa ; 

Ua  onipaa  kona  naau,  me  ka  hilinai  aku  ia  Iehova. 

8  Ua  kooia  kona  naau,  aole  ia  e  makau, 

A  ike  aku  oia  i  ka  mea  maluna  o  kona  poe  enemi. 

9  Ua  lulu  aku  oia,  ua  haawi  wale  i  ka  poe  ilihune, 
E  mau  loa  ana  no  kona  pono ; 

E  hookiekieia  kona  pepeiaohao  me  ka  hanohano. 
10  E  ike  mai  no  ka  poe  hewa,  a  huahua ; 

E  uwi  no  kona  mau  niho  a  e  hehee  wale  oia : 

E  pau  auanei  ka  mea  a  ka  poe  hewa  i  makemake  ai. 

HALELU  CXIII. 

EHALELU  aku  ia  Iehova : 
E  halelu,  e  na  kauwa  a  Iehova, 
E  halelu  aku  oukou  i  ka  inoa  o  lehova. 

2  E  hoomaikaiia  ka  inoa  o  Iehova, 

Mai  keia  wa  aku  a  i  ka  manawa  pau  ole. 

3  Mai  ka  puka  ana  a  ka  la,  a  hiki  i  kona  komo  ana, 
E  haleluia  ka  inoa  o  Iehova. 

4  Ua  kiekie  o  Ichova,  maluna  o  ko  na  aina  a  pau, 
A  me  kona  hanohano  hoi  maluna  o  ka  lani. 

5  Owai  la  ka  i  like  me  Iehova,  ko  kakou  Akua? 
Ka  mea  hookiekie  i  kona  wahi  noho  ai ; 

6  Ka  mea  hoohaahaa,  e  ike  i  ka  lani, 
A  i  ka  houua  uo  hoi : 

7  Ka  mea  i  hapai  i  ka  mea  ilihune,  mai  ka  lepo  mai, 
A  hookiekie  hoi  i  ka  mea  pilikia,  mai  ke  kiona  aku; 

8  I  hoonoho  ai  oia  ia  ia  me  na'lii, 
Me  na'lii  hoi  o  koua  poe  kanaka. 

No  ka  puka  ana  HALELU  CXV.  mai  Aigupita  mai. 

9  A  hoonoho  hoi  oia  i  ka  wahine  pa  ina  ka  hale, 
I  makuwahine,  e  lealea  ana  i  na  keiki  ana. 
E  halelu  aku  oukou  ia  Iehova. 

HALELU  CXIV. 

IKA  puka  ana  o  ka  Iseraela  iwaho  o  Aigupita, 
Ka  hale  o  Iakoba  hoi,  mai  waena  aku  o  na  kanaka  olelo  e ; 

2  O  Iuda  no  kona  keenakapu, 
A  o  Iseraela  kona  aupuni. 

3  Ike  mai  la  ke  kai,  a  holo  aku  la ; 
A  huli  hope  o  Ioredane. 

4  Lelele  ae  la  na  mauna  e  like  me  na  hipakane, 
A  me  na  puu  hoi  e  like  me  na  keikihipa. 

5  Heaha  kau,  e  ke  kai,  i  holo  aku  ai  oe  ? 
E  Ioredane  hoi,  i  hoohuliia'i  oe  ihope  ? 

6  E  na  mauna,  i  lelele  ai  oukou  e  like  me  na  hipakane? 
A  nie  na  puu  hoi  e  like  me  na  keikihipa  ? 

7  E  naueue  oe,  e  ka  honua,  imua  o  ka  Haku, 
Imua  hoi  o  ke  Akua  o  Iakoba ; 

8  Ka  mea  i  hoolilo  i  ka  pohaku,  i  wai  lana, 
A  me  ka  pohaku  paea,  i  punawai. 

HALELU  CXV. 

AOLE  ia  makou,  e  Iehova,  aole  ia  makou, 
.  Aka,  i  kou  inoa  no  e  kaawiia'ku  ai  ka  hoonani, 
No  kou  lokomaikai,  a  me  kou  oiaio. 

2  No  ke  aha  la  i  olelo  mai  ai  ko  na  aina  e, 
Auhea  ko  lakou  Akua  ? 

3  Aia  no  i  ka  lani  ko  makou  Akua ; 

Ua  hana  no  oia  i  ua  mea  a  pau  ana  i  makemake  ai. 

4  O  ko  lakou  poe  akua,  he  kala,  a  he  gula  hoi, 

0  ka  hana  a  na  lima  o  kanaka. 

5  He  waha  no  ko  lakou,  aole  nae  e  olelo  mai ; 
He  maka  no  ko  lakou,  aole  nae  e  ike  mai : 

6  He  pepeiao  no  ko  lakou,  aole  nae  e  lohe ; 
He  ihu  no  hoi  ko  lakou,  aole  nae  e  honi : 

7  He  mau  lima  no  ko  lakou,  aole  nae  e  lawelawe ; 
He  mau  wawae  no  ko  lakou,  aole  nae  e  hele ; 
Aole  hoi  e  olelo  lakou,  ma  ko  lakou  kania-i. 

8  Me  ia  poe  akua,  pela  no  ka  poe  i  hana  ia  lakou, 
A  me  ka  poe  a  pau  e  hilinai  ia  lakou. 

9  E  ka  Iseraela,  e  hilinai  oukou  ia  Iehova; 
Oia  ko  lakou  kokua  a  me  ko  lakou  palekaua. 

10  E  ka  ohana  a  Aarona,  e  hilinai  oukou  ia  Iehova; 
Oia  ko  lakou  kokua,  a  me  ko  lakou  palekaua. 

11  E  ka  poe  makau  ia  Iehova,  e  hilinai  oukou  ia  Iehova; 
Oia  ko  lakou  kokua,  a  me  ko  lakou  palekaua. 

12  Ua  hoomanao  mai  o  Iehova  ia  kakou,  e  hooniaikai  no  oia; 
E  hoomaikai  mai  no  oia  i  ka  ohana  a  Iseraela, 

E  hoomaikai  mai  no  oia  i  ka  ohana  a  Aarona. 

13  E  hoomaikai  mai  no  oia  i  ka  poe  e  makau  aku  ia  Iehova, 

1  na  mea  uuku,  a  me  na  mea  nui. 

14  E  hoomahuahua  mai  no  o  Iehova  ia  oukou, 
Ia  oukou  no,  a  me  ka  oukou  poe  keiki. 

15  Ua  hoopomaikaiia  oukou  e  Iehova, 
Ka  mea  nana  i  hana  ka  lani,  a  me  ka  honua. 

Halelu  aku  i  HALELU  CXVH.         ka  maikai  o  ke  Akua. 

16  Na  Iehova  no  na  lani  o  na  lani ; 

Ua  haawi  mai  nae  oia  i  ka  honua  no  na  keiki  a  kanaka. 

17  Aole  ka  poe  make  e  halelu  aku  ia  lehova, 

Aole  hoi  ka  poe  a  pau  e  iho  ilalo  i  kahi  ekemu  ole. 

18  Aka,  o  kakou,  e  hoomaikai  aku  no  kakou  ia  Iehova, 
Mai  keia  wa  aku,  a  i  ka  manawa  pau  ole. 

E  halelu  aku  oukou  ia  Iehova. 

HALELU  CXVI. 
E  aloha  aku  nei  au  ia  Iehova, 


No  ka  mea,  ua  hoolohe  mai  oia  i  ka  leo  o  ko'u  nonoi  ana. 

2  No  ka  mea  hoi,  ua  haliu  mai  kona  pepeiao  ia'u, 
Nolaila,  e  kahea  aku  au  ia  ia  i  ko'u  mau  la. 

3  Hoopuni  mai  na  hei  o  ka  make  ia'u, 

A  loaa  ia'u  ka  pilikia  o  ka  malu  o  ka  make, 

A  loaa  no  hoi  ia'u  ka  popilikia,  a  me  ka  ehaeha. 

4  Alaila,  kahea  aku  la  au  i  ka  inoa  o  Iehova ; 
Ke  nonoi  aku  nei  au  ia  oe,  e  Iehova, 

E  hoopakele  mai  oe  i  ko'u  uhane. 

5  He  aloha  ko  Iehova,  a  he  pono  no  ; 
Ua  lokomaikai  no  hoi  ko  kakou  Akua. 

6  Ke  malama  mai  nei  o  Iehova  i  ka  mea  oluolu : 
Maule  no  wau,  a  nana  no  i  hoola  mai  ia'u. 

7  E  kuu  uhane,  e  hoi  oe  i  kou  wahi  e  hoomaha'i, 
No  ka  mea,  hana  maikai  mai  o  Iehova  ia  oe. 

8  No  ka  mea,  ua  hoopakele  mai  oe  i  ko'u  uhane  i  ka  make, 
A  me  ko'u  mau  maka,  i  ka  waimaka, 

A  me  ko'u  mau  wawae,  i  ka  hina  ana. 

9  E  holoholo  no  wau  imua  o  Iehova, 
Ma  ka  honua,  kahi  o  ka  poe  ola. 

10  Manaoio  no  wau,  nolaila  au  i  olelo  aku  ai ; 
Pilikia  loa  no  nae  au ; 

11  I  ko'u  pioloke  ana,  olelo  ae  la  au, 
He  poe  wahahee  na  kanaka  a  pau. 

12  Heaha  ka'u  e  haawi  aku  ai  ia  oe,  e  Iehova, 
No  kou  lokomaikai  mai  a  pau  ia'u  ? 

13  E  hapai  no  wau  i  ke  kiaha  o  ke  ola, 
A  e  kahea  aku  i  ka  inoa  o  Iehova. 

14  E  haawi  no  wau  ia  Iehova  i  ko'u  mea  i  hoohiki  ai, 
Imua  o  kona  poe  kanaka  a  pau. 

15  He  mea  minamina  ia  imua  o  Iehova, 
Ka  make  ana  o  kona  poe  haipule. 

16  Aia  hoi,  e  Iehova,  owau  no  kau  kauwa, 

O  kau  kauwa  no  wau,  a  o  ke  keiki  hoi  a  kau  kauwa  wahine  ; 
Ua  wehe  mai  oe  i  ko'u  mau  mea  i  paa  ai. 

17  E  kaumaha  aku  au  ia  oe  i  ka  mohai  mililani, 
A  e  kahea  aku  hoi  i  ka  inoa  o  Iehova. 

18  E  haawi  no  wau  ia  Iehova  i  ko'u  mea  i  hoohiki  ai, 
Imua  o  kona  poe  kanaka  a  pau, 

19  Ma  na  kahua  o  ka  hale  o  Iehovn, 
Mawaena  konu  ou,  e  Ierusalema. 
E  halelu  aku  oukou  ia  Iehova. 

HALELU  CXVII. 

EHALELU  aku  oukou  ia  Iehova,  e  ko  na  aina  a  pau  ; 
E  hiilani  aku  ia  ia,  e  na  lahuikanaka  a  pau. 

He  halelu  paipai  i  HALELU   CXVIIL         ka  hoolea  i  ke  Akua. 

2  No  ka  mea,  ua  nui  loa  kona  lokomaikai  mai  ia  kakou ; 
A  o  ka  oiaio  o  īehova,  ua  mau  loa  no  ia. 
E  halelu  aku  oukou  ia  Iehova. 

HALELU  CXVIII. 

EMILILANI  aku  ia  Iehova ;  no  ka  mea,  he  maikai  ia ; 
A  ua  mau  loa  hoi  kona  lokomaikai. 

2  E  olelo  mai  o  ka  Iseraela, 
Ua  mau  loa  kona  lokomaikai. 

3  E  olelo  mai  ka  ohana  a  Aarona, 
Ua  mau  loa  kona  lokomaikai. 

4  E  olelo  mai  no  ka  poe  e  makau  aku  ia  Iehova, 
Ua  mau  loa  kona  lokomaikai. 

5  Maloko  o  ka  pilikia,  kahea  aku  au  ia  Iehova  ; 
A  ae  mai  o  Iehova  ia'u  ma  kahi  akea. 

6  O  Iehova  pu  no  me  a'u,  aole  au  e  makau  : 
Heaha  ka  mea  a  ke  kanaka  e  hana  mai  ai  ia'u  ? 

7  O  Iehova  pu  no  me  au,  a  me  ka  mea  i  kokua  ia'u ; 
A  e  nana  ae  au  i  ka  poe  inaina  mai  ia'u. 

8  Ua  oi  aku  ka  maikai  o  ka  hilinai  aku  ia  Iehova, 
Mamua  o  ka  manao  ana  i  ke  kanaka. 

9  Ua  oi  aku  ka  maikai  o  ka  hilinai  aku  ia  Iehova, 
Mamua  o  ka  manao  ana  i  na'lii. 

10  Hoopuni  mai  ko  na  aina  a  pau  ia'u, 

Aka,  ma  ka  inoa  o  Iehova,  e  luku  aku  ai  au  ia  lakou. 

11  Hoopuni  mai  no  lakou  ia'u, 
Oia,  hoopuni  mai  no  lakou  ia'u  ; 

Aka,  ma  ka  inoa  o  Iehova,  e  luku  aku  ai  au  ia  lakou. 

12  Hoopuni  mai  lakou  ia'u,  me  he  poe  nalomeli  la, 
Ua  pio  wale  lakou,  e  like  me  ke  ahi  kakalaioa; 

No  ka  mea,  ma  ka  inoa  o  Iehova  wau  e  luku  aku  ai  ia  lakou. 

13  Ua  hooke  ikaika  mai  oe  ia'u,  i  hina  au ; 
Aka,  ua  kokua  mai  o  Iehova  ia'u. 

11  O  Iehova  no  ko'u  ikaika,  a  me  ko'u  mea  e  hoolea  ai, 
Ua  lilo  mai  oia  i  Hoola  no'u. 

15  Aia  ka  leo  o  ka  hauoli,  a  me  ka  hoola, 
Ma  na  halelewa  o  ka  poe  pono  : 

Ke  hana  koa  nei  ka  lima  akau  o  Iehova. 

16  Ua  hapaiia  ka  lima  akau  o  Iehova  a  kiekie  ; 
Ke  hana  koa  nei  ka  lima  akau  o  Iehova. 

17  Aole  au  e  make,  aka,  e  ola  aku  no  au, 
A  e  hoike  aku  au  i  ka  hana  a  Iehova. 

18  Ua  hahau  nui  mai  o  Iehova  ia'u, 

Aole  nae  oia  i  haawi  mai  ia'u  i  ka  make. 

19  E  wehe  mai  oe  i  na  pukapa  o  ka  pono  no'u, 
E  komo  aku  no  wau  iloko  olaila, 

A  e  mililani  aku  au  ia  Iehova. 

20  O  keia  no  ka  pukapa  o  Iehova, 

E  komo  aku  hoi  ka  poe  pono  iloko  olaila. 

21  E  mililani  aku  au  ia  oe,  no  ka  mea,  ua  hoolohe  mai  oe  ia'u, 
A  ua  lilo  mai  oe  i  hoola  no'u. 

22  O  ka  pohaku  a  ka  poe  hana  hale  i  haalele  ai, 
Ua  lilo  ia  i  pohaku  kumu  uo  kc  kihi. 

23  Na  Iehova  mai  no  keia, 

A  he  mea  mahaloia  no  hoi  ia  i  ko  kakou  mau  maka. 

24  O  keia  no  ka  la  a  Iehova  i  hana'i, 

Pono  io  ka  olelo  HALELU  CXIX.  a  ke  Akua. 

E  hauoli  kakou,  a  e  lealea  ilaila. 

25  Ke  noi  aku  nei  au  ia  oe,  e  Iehova, 
E  hoola  mai  oe  ano ; 

Ke  noi  aku  nei  au  ia  oe,  e  Iehova, 
Ano  oe  e  hoopomaikai  mai. 

26  E  hoomaikaiia  ka  mea  e  hele  mai  ana  ma  ka  inoa  o  Iehova  ; 

Ua  hoomaikai  aku  makou  ia  oukou  mailoko  aku  o  ka  hale  o  Ie- 
hova. 

27  O  ke  Akua  no  o  Iehova,  ua  hoomalamalama  mai  oia  ia  kakou  ; 
E  nakinaki  i  ka  mohai  i  na  kaula, 

Ma  na  pepeiaohao  o  ke  kuahu. 

28  O  oe  no  ko'u  Akua,  e  mililani  aku  au  ia  oe  ; 

0  ko'u  Akua  no,  e  hapai  aku  au  ia  oe. 

29  E  mililani  aku  ia  Iehova,  no  ka  mea,  ua  maikai  oia ; 
Ua  mau  loa  hoi  kona  lokomaikai. 

HALELU  CXĪX. 

POMAIKAI  ka  poe  i  pono  ka  noho  ana, 
A  hele  hoi  ma  ke  kanawai  o  Iehova. 

2  Pomaikai  ka  poe  malama  i  kana  mau  kauoha, 
E  imi  aku  no  lakou  ia  ia  me  ka  naau  a  pau. 

3  Aole  lakou  e  hana  hewa, 

Ma  kona  aoao  no  lakou  e  hele  ai. 

4  Ua  kauoha  mai  oe, 

E  malama  loa  i  kau  mau  olelo  ao. 

5  Ina  i  hoomakaukauia  ko'u  mau  aoao, 
E  malama  i  kau  mau  kauoha ! 

6  Alaila,  aole  au  e  hilahila, 

1  ko'u  nana  pono  ana  i  kau  mau  kauoha  a  pau. 

7  E  mililani  aku  au  ia  oe,  me  ke  kupono  o  ka  naau, 
Ia'u  e  hoomaopopo  ai  i  kou  hooponopono  pololei  ana. 

8  E  malama  no  wau  i  kau  mau  kauoha : 
Mai  haalele  mai  oe  ia'u,  aole  loa. 

9  Pehea  la  e  hoomaemae  ai  ke  kanaka  ui  i  kona  aoao  ? 
I  ka  malama  ana,  e  like  me  kau  olelo. 

10  Ua  imi  aku  au  ia  oe  me  kuu  naau  a  pau  ; 

Mai  kuu  mai  oe  ia'u,  e  ae  maluna  o  kau  mau  kauoha. 

11  Ua  huna  no  wau  i  kau  olelo  iloko  o  ko'u  naau, 
I  ole  au  e  hana  hewa  aku  ia  oe. 

12  E  hoomaikaiia  oe,  e  Iehova ; 

E  ao  mai  oe  ia'u  i  kau  mau  olelopaa. 

13  Ua  hoike  aku  au,  ma  ko'u  mau  lehelehe, 
I  na  olelo  hoopono  a  kou  waha. 

14  Ua  olioli  no  wau  ma  ka  aoao  o  kau  mau  kauoha, 
Mamua  o  ko  ka  waiwai  a  pau. 

15  Ma  kou  mau  kanawai  wau  e  noonoo  ai, 
A  e  haliu  hoi  i  kou  mau  kuamoo. 

16  E  hauoli  no  wau  i  kau  mau  kauoha, 
Aole  hoi  e  hoopoina  i  kau  olelo. 

17  E  hana  maikai  mai  oe  ia'u,  i  ola  au, 
A  e  malama  hoi  i  kau  olelo. 

18  E  hookaakaa  mai  oe  i  ko'u  mau  maka, 

Alaila,  e  ike  aku  au  i  na  mea  kupanaha  noloko  mai  o  kou  mau 
kanawai. 

19  Hc  malihini  au  ma  ka  honua; 

Mai  huna  oe  i  kau  mau  kauoha  ia'u. 

He  manao  hoolohe  HALELU   CXIX.  i  ka  ke  Akua. 

20  Ua  haehae  ko'u  uhane  i  ka  iini  aku 

I  kou  hooponopono  ana  i  na  manawa  a  pau. 

21  Ua  papa  mai  no  oe  i  ka  poe  kaena  Avale,  a  poino, 
Ka  poe  i  hele  hewa  mai  kou  mau  kauoha  aku. 

22  E  lawe  aku  oe  i  ka  hoinoia,  a  me  ka  hoowahawahaia,  mai  o'u 

aku; 
No  ka  mea,  ua  malama  au  i  kou  mau  kanawai. 

23  Noho  mai  la  na'lii  e  olelo  ku  e  ia'u ; 

Ua  noonoo  nae  kau  kauwa  i  kau  mau  olelopaa. 

24  O  kou  mau  kanawai  ka'u  e  hauoli  nei, 

A  o  ko'u  poe  kanaka  ia  nana  wau  e  ao  mai. 

25  Ua  pipili  ae  ko'u  uhane  i  ka  lepo  ; 

E  hoola  mai  oe  ia'u,  e  like  me  kau  olelo. 

26  Ua  hai  aku  au  i  ko'u  aoao,  a  ua  ae  mai  oe  ia'u ; 
E  ao  mai  hoi  oe  i  kau  mau  olelopaa. 

27  E  hoike  mai  oe  ia'u  i  ke  ano  o  kau  mau  kauoha ; 
A  e  hookaulana  au  i  kau  mau  hana  kupanaha. 

28  Uwe  no  kuu  uhane  no  ke  kaumaha; 

E  hoala  mai  oe  ia'u,  e  like  me  kau  olelo. 

29  E  hookaawale  oe  i  ka  aoao  o  ka  wahahee  mai  o'u  aku, 
A  e  hoike  lokomaikai  mai  ia'u  i  kou  mau  kanawai. 

30  Ua  wae  au  ma  ka  aoao  o  ka  oiaio, 

Ua  kau  wau  i  kou  hoopono  ana  imua  o'u. 

31  Ua  hoopili  aku  au  me  kou  mau  kanawai ; 
E  Iehova,  mai  hoohilahila  mai  oe  ia'u. 

32  E  holo  no  wau  ma  ke  ala  o  kau  mau  kauoha  ; 

No  ka  mea,  e  hoomahuahua  mai  no  oe  i  ko'u  manao. 

33  E  ao  mai  oe  ia'u,  e  Iehova,  i  ka  aoao  o  kau  mau  kauoha, 
A  e  malama  no  wau,  a  hiki  i  ka  hopena. 

34  E  hoonaauao  mai  oe  ia'u,  a  e  malama  no  au  i  kou  kanawai ; 
E  malama  no  au  ia  me  ko'u  naau  a  pau. 

35  E  alakai  oe  ia'u  ma  ke  alanui  o  kau  mau  kauoha; 
No  ka  mea,  malaila  no  wau  e  lealea  nei. 

36  E  hoohuli  oe  i  ko'u  naau  mamuli  o  kou  mau  kanawai, 
Aole  mamuli  o  ka  makee  waiwai. 

37  E  hoohuli  oe  i  ko'u  mau  maka,  mai  ka  ike  ana  i  ka  mea  lapu- 

wale ; 
A  e  hoola  mai  oe  ia'u  ma  kou  aoao. 

38  E  hooko  oe  i  kau  olelo,  i  kau  kauwa  nei, 
Ka  mea  i  makau  aku  ia  oe. 

39  E  pale  ae  oe  i  ko'u  hoinoia,  a'u  e  makau  nei ; 
No  ka  mea,  he  maikai  kou  hoopono  ana. 

40  Aia  hoi,  ua  iini  au  i  kau  mau  kauoha; 
E  hooikaika  mai  oe  ia'u  ma  kou  pono. 

41  E  hookau  mai  i  kou  lokomaikai  maluna  o'u,  e  lehova, 
I  kou  hoola  ana  hoi  e  like  me  kau  olelo. 

42  Alaila  e  pane  aku  au  i  kekahi  olelo  i  ka  mea  hoowahawaha  mai 

ia'u : 
No  ka  mea,  ke  hilinai  aku  nei  au  ia  oe. 

43  Mai  kaili  oe  i  ka  olelo  o  kou  oiaio,  mai  ko'u  waha  aku,  a  i  ka 

manawa  pau  ole ; 
No  ka  mea,  ke  kakali  nei  au  i  kou  hoopono  ana. 

44  Alaila,  e  malama  mau  no  wau  i  kou  kanawai, 
A  hiki  a  kau  a  mau  loa  aku. 

45  E  holoholo  no  wau,  maloko  o  kahi  akea, 
No  ka  mea,  ke  imi  nei  au  i  kau  olelo. 

E  hoomanao  i  ke  HALELU  CXIX.  kanawai  o  Iekova. 

46  E  kamakamailio  no  wau  ma  kou  mau  kanawai  imua  o  na'lii, 
Aole  hoi  au  e  hilahila. 

47  E  hauoli  no  wau  ma  kou  mau  kanaw-ai, 
Na  mea  au  i  makemake  ai. 

48  E  hapai  no  wau  i  ko'u  mau  lima  i  kau  mau  kauoha, 
I  na  mea  a'u  i  makemake  ai : 

A  e  noonoo  wau  ma  kau  mau  kauoha. 

49  E  hoomanao  oe  i  ka  olelo  au  i  kau  kauwa, 
Malaila  no  oe  i  hoolana'i  i  kou  manao  ia'u. 

50  Eia  ko'u  mea  e  maha'i,  iloko  o  ko'u  pilikia; 
No  ka  mea,  ua  hoola  kau  olelo  ia'u. 

51  Ua  hoowahawaha  nui  loa  mai  ka  poe  hookiekie  ia'u  ; 
Aole  nae  au  i  haalele  i  kou  kanawai. 

52  Hoomanao  no  wau  i  kou  hoopono  ana,  e  Iehova,  mai  kahiko  loa 

mai, 
A  ua  hoomaha  hoi  au. 

53  Lohia  au  i  ka  wewela  nui,  no  ka  poe  hewa, 
I  haalele  i  kou  kanawai. 

54  Ua  lilo  kau  mau  kauoha  i  mea  na'u  e  hoolea  aku  ai, 
Ma  ka  hale  o  ko'u  malihini  ana. 

55  Hoomanao  no  wau  i  kou  inoa  i  ka  po,  e  Iehova, 
A  malama  hoi  i  kou  kanawai. 

56  Loaa  o  keia  ia'u, 

No  ka  mea,  malama  no  wau  i  kau  mau  kauoha. 

57  O  ko'u  puu  no,  e  Iehova, 

Ua  olelo  no  wau,  e  malama  aku  au  i  kau  mau  olelo. 

58  Ua  nonoi  aku  au  imua  o  kou  maka  me  ko'u  naau  a  pau ; 
E  lokomaikai  mai  oe  ia'u,  e  like  me  kau  olelo. 

59  Noonoo  ae  la  au  i  ko'u  mau  aoao, 

A  hoohuli  aku  la  i  ko'u  mau  wawae  i  kau  hoike  ana. 

60  Wikiwiki  aku  la  au,  aole  hoi  i  hookaulua, 
I  ko'u  malama  ana  i  kau  mau  kauoha. 

61  Ua  hoopuni  mai  na  kaula  o  ka  poe  hewa  ia'u  ; 
Aole  nae  au  i  hoopoina  i  kou  kanawai. 

62  Iwaena  konu  o  ka  po,  e  ala  no  wau  e  mililani  aku  ia  oe, 
No  kou  hoopono  pololei  ana. 

63  He  makamaka  au  no  ka  poe  a  pau  i  makau  aku  ia  oe, 
A  no  ka  poe  malama  i  kau  mau  kauoha. 

64  Ua  piha  ka  honua,  e  Iehova,  i  kou  lokomaikai ; 
E  ao  mai  oe  i  kau  mau  olelopaa. 

65  Ua  hana  maikai  mai  oe  i  kau  kauwa, 
E  Iehova,  e  like  me  kau  olelo. 

66  E  ao  mai  oe  ia'u  i  ke  akamai  maikai,  a  me  ka  ike  ; 
No  ka  mea,  ua  hooiaio  wau  i  kau  mau  kauoha. 

67  Mamua  o  ko'u  hoopilikiaia,  hele  hewa  au; 
I  keia  wa,  ke  malama  nei  au  i  kau  olelo. 

68  He  maikai  no  oe,  a  ke  hana  maikai  mai  nei ; 
E  ao  mai  oe  i  kau  mau  olelopaa. 

69  O  ka  poe  hookiekie,  ua  epa  wahahee  mai  lakou  ia'u ; 
Aka,  e  malama  au  i  kau  mau  kauoha  me  ko'u  naau  a  pau. 

70  Ua  momona  ko  lakou  naau  me  he  kelekele  la; 
Aka,  ke  hauolioli  nei  au  ma  kou  kanawai. 

71  He  mea  maikai  ia'u  ko'u  hoopiiikiaia, 
I  mea  e  ao  ai  au  i  kau  mau  olelopaa. 

72  He  mea  maikai  ia'u  ke  kanawai  o  kou  waha, 
Mamua  o  na  tausani  gula,  a  me  ke  kala. 

Ua  palahalaha  ke  HALELU  CXIX.  kanawai  o  ke  Akua. 

73  Na  kou  mau  lima  wau  i  hana'i,  a  hooponopono  mai  hoi  ia'u  ; 
E  hoonaauao  mai  oe  ia'u,  i  ao  wau  i  kau  mau  kauoha. 

74  E  ike  mai  no  ia'u,  ka  poe  makau  aku  ia  oe,  a  e  lealea  mai ; 
No  ka  mea,  ua  hoolana  au  ma  kau  olelo. 

75  Ua  ike  no  wau,  e  Iehova,  he  pololei  no  kou  hoopono  ana, 
A  ma  ka  oiaio  no  kou  hoopilikia  ana  mai  ia'u. 

76  Ke  noi  aku  nei  au  ia  oe  e  hoolilo  i  kou  lokomaikai  i  mea  e  ma- 

ha'i  au, 
Me  kau  i  olelo  mai  ai  i  kau  kauwa. 

77  I  hiki  mai  kou  aloha  ia'u,  i  ola  au  ; 

No  ka  mea,  o  kou  kanawai  ka'u  e  hauolioli  nei. 

78  E  hoohilahilaia  ka  poe  hookiekie,  no  ka  mea,  ua  hana  kekee  wa- 

hahee  mai  lakou  ia'u ; 
Aka,  e  noonoo  no  wau  i  kau  mau  olelopaa. 

79  E  huli  mai  mamuli  o'u,  ka  poe  e  makau  aku  ia  oe, 
A  e  ike  no  lakou  i  kau  hoike  ana. 

80  E  hoolilo  oe  i  ko'u  naau  i  pono  ma  kau  mau  olelopaa; 
Alaila,  aole  au  e  hilahila. 

81  Ua  maule  ko'u  uhane  no  ka  iini  i  kau  hoola  ana  ; 
Ua  hoolana  hoi  au  ma  kau  olelo. 

82  Ua  poopoo  ko'u  mau  maka  no  kau  olelo, 

I  ae  la  hoi,  I  ka  wa  hea  e  hoomaha  mai  ai  oe  ia'u? 

83  No  ka  mea,  ua  like  au  me  ka  hueili  ma  kahi  uwahi; 
Aole  au  i  hoopoina  i  kau  mau  olelopaa. 

84  Ehia  na  la  o  kau  kauwa? 

I  ka  manawa  hea,  e  hoopai  ai  oe  i  ka  poe  hoomaau  mai  ia'u  ? 

85  Ua  eli  ka  poe  hookiekie  i  mau  lua  no'u, 
Aole  hoi  e  like  me  kou  mau  kauawai. 

86  Ma  ka  oiaio  no  kau  mau  kauoha  a  pau : 

Hoomaau  wahahee  mai  lakou  ia'u ;  e  kokua  mai  oe  ia'u. 

87  Aneane  lakou  i  hoopau  ia'u  ma  ka  honua, 
Aole  nae  au  i  haalele  i  kau  mau  olelopaa. 

88  E  hooikaika  mai  oe  ia'u  e  like  me  kou  lokomaikai ; 
Alaila,  e  malama  no  wau  i  ka  hoike  ana  0  kou  waha. 

89  Ua  paa  mau  loa  no  kau  olelo,  E  Iehova,  ma  ka  lani. 

90  Mai  kekahi  hanauna  a  i  kekahi  hanauna  kou  oiaio  : 
Ua  hookumu  oe  i  ka  honua,  a  ua  kupaa  ia. 

91  Ua  kupaa  no  a  hiki  i  keia  la,  ma  kou  hooponopono; 
No  ka  mea,  o  kau  poe  kauwa  lakou  a  pau. 

92  Ina  i  lealea  ole  au  ma  kou  kanawai, 
Iua  ua  make  au  iloko  o  ko'u  pilikia. 

93  Aole  loa  au  e  hoopoina  ī  kau  mau  olelopaa, 

No  ka  mea,  ma  ia  mau  mea  no  oe  i  hooikaika  mai  ia'u. 

94  Nou  no  wau,  e  hoola  mai  oe  ia'u, 

No  ka  mea,  ua  imi  no  au  i  kau  mau  olelopaa. 

95  Ua  hoohalua  mai  ka  poe  hewa  ia'u,  e  pepehi  ia'u, 
Aka,  e  noonoo  no  wau  i  kou  mau  kanawai. 

96  Ua  ike  no  au  i  ka  hope  o  na  mea  maikai  a  pau  : 
Aka,  ua  palahalaha  loa  kou  kanawai. 

97  Nani  wale  ko'u  aloha  i  kou  kanawai ! 
Oia  ko'u  mea  e  noonoo  ai  i  na  la  a  pau. 

98  Ma  kau  mau  kauoha,  ua  hookela  aku  oe  i  ko'u  akamai  mamua 

o  ko  ko'u  poe  enemi ; 
No  ka  mea,  ua  mau  loa  no  lakou  me  a'u. 

99  Ua  oi  aku  ko'u  akamai,  mamua  o  ko  ka'u  poe  kumu  a  pau  ; 
No  ka  mea,  o  kou  hoike  ana  ka'u  e  noonoo  ai. 

Nani  ka  ono  o  ka  HALELU  CXIX.  ke  Akua  olelo. 

100  Ua  kela  aku  ko'u  naauao  mamua  o  ko  ka  poe  kahiko ; 
No  ka  mea,  ke  malama  uei  au  i  kau  mau  olelopaa. 

101  Ua  kaohi  no  au  i  ko'u  mau  wawae,  mai  na  ala  hewa  a  pau, 
I  malama  aku  ai  au  i  kau  olelo. 

102  Aole  au  i  haalele  i  kou  koopono  ana; 
No  ka  mea,  ua  ao  mai  oe  ia'u. 

103  Nani  ka  ono  o  kau  mau  olelo  i  ko'u  puu ! 
Ua  oi  aku  mamua  o  ko  ka  meli  i  ko'u  waha. 

104  Ma  kau  mau  olelo  ao,  ua  loaa  ia'u  ka  naauao  ; 
Nolaila,  inaina  aku  au  i  na  ala  wahahee  a  pau. 

105  He  kukui  no  kau  olelo  no  ko'u  mau  wawae, 
A  he  malamalama  hoi  ia  ma  ko'u  alanui. 

106  Ua  hoohiki  no  wau,  a  e  hooko  no  wau, 

E  malama  no  wau  i  kau  hoopono  pololei  ana. 

107  Ua  pilikia  loa  no  wau  ; 

E  Iehova,  e  hooikaika  mai  oe  ia'u,  e  like  me  kau  olelo. 

108  E  Iehova,  ke  nonoi  aku  nei  au  e  lealea  mai  oe  i  ka  mea  a  kuu 

waha  e  haawi  wale  nei, 
A  e  ao  mai  hoi  oe  i  kou  hoopono  ana. 

109  Ua  mau  no  ko'u  uhane  iloko  o  ko'u  lima : 
Aole  nae  au  e  hoopoina  i  kou  kanawai. 

110  Ua  kau  no  ka  poe  hewa  i  ka  mea  hei  no'u  ; 
Aole  nae  au  i  haalele  i  kau  mau  kauoha. 

111  LTa  loaa  ia'u  kou  mau  kanawai  i  hooilina  mau  loa  no'u : 
No  ka  mea,  oia  ka  mea  e  lealea  ai  ko'u  naau. 

112  Ua  hoohuli  au  i  ko'u  naau  e  hana  i  kau  mau  olelopaa, 
A  i  ke  ao  pau  ole. 

113  Ua  ukiuki  au  i  ka  poe  manao  lua  ; 

A  ua  makemake  hoi  au  i  kou  kanawai. 

114  O  oe  no  ko'u  paku,  a  me  ko'u  palekaua ; 
Ua  hoolana  wau  ma  kau  olelo. 

115  E  hele  aku  oukou,  e  ka  poe  hewa,  mai  o'u  aku ; 

No  ka  inea,  e  malama  no  wau  i  kou  kanawai,  e  Iehova, 

116  E  hookupaa  mai  oe  ia'u,  e  like  me  kau  olelo,  alaila  ola  au; 
A  mai  hoohilahila  mai  ia'u  i  ko'u  manaolana. 

117  E  hooikaika  mai  oe  ia'u,  alaila  palekana  wau, 
A  e  haliu  wau  i  kau  mau  olelopaa,  a  mau  loa. 

118  Ua  hoowahawaha  no  oe  i  ka  poe  a  pau  i  haalele  i  kou  kanawai ; 
No  ka  mea,  he  wahahee  ko  lakou  hoopuuipuni  ana. 

119  Ke  hoolilo  nei  oe  i  ka  poe  hewa  a  pau  o  ka  honua  i  opala ; 
No  ia  mea  ke  makemake  nei  au  i  kou  mau  kanawai. 

120  Haalulu  ko'u  io  i  ka  makau  ia  oe ; 

Ua  hopohopo  no  hoi  au  i  kou  hooponopono  ana. 

121  Ua  hana  no  wau  i  ka  hoopono,  a  me  ka  pololei; 

Mai  hookuu  mai  oe  ia'u  i  ka  poe  hookaumaha  mai  ia'u. 

122  E  kaawi  mai  oe  i  hoailona  ia'u  no  ka  maikai ; 

Mai  ae  oe  i  ka  hookaumaha  ana  o  ka  poe  hewa  ia'u. 

123  Ua  poopoo  ko'u  mau  maka  no  ka  iini  i  kou  hoola  ana  mai, 
A  no  na  olelo  o  kou  pono. 

124  E  hana  mai  oe  i  kau  kauwa,  e  like  me  kou  lokomaikai, 
A  e  ao  mai  hoi  ia'u  i  kau  mau  olelopaa. 

125  Owau  no  kau  kauwa,  e  hoonaauao  mai  oe  ia'u, 
I  ike  au  i  kou  mau  kanawai. 

126  O  ka  manawa  keia  no  Iehova  e  nana  mai  ai ; 
Ua  uhai  lakou  i  kou  kanawai. 

127  No  ia  mea,  ua  makemake  au  i  kau  mau  kauoha, 

He  malamalama  HALELU   CXIX.  ka  olelo  a  ke  Akua. 

Mamua  o  ke  gula,  a  me  ke  gula  maikai. 

128  Nolaila,  manao  ae  la  au  i  na  olelopaa  a  pau,  ua  pololei  lakou  a 

pau; 
Ua  inaiua  no  hoi  au  i  na  aoao  wahahee  a  pau. 

129  He  kupanaha  no  kau  ao  ana  mai ; 
Nolaila  ke  malama  nei  ko'u  uhane  ia  lakou. 

130  O  ka  wehewehe  ana  i  kau  olelo,  oia  ka  i  hoomalamalama  mai ; 
Hoonaauao  mai  no  ia  i  ka  poe  hupo. 

131  Hamama  ae  la  ko'u  waha,  a  hanu  ae ; 

No  ka  mea,  iini  aku  au  i  kau  mau  kauoha. 

132  E  haliu  mai  oe  ia'u,  e  lokomaikai  mai  hoi, 

E  like  me  kou  hoopono  ana  i  ka  poe  i  aloha  i  kou  inoa. 

133  E  kuhikuhi  mai  oe  i  ko'u  mau  wawae  mamuli  o  kau  olelo ; 
Mai  hoolanakila  i  kekahi  hewa  maluna  o'u. 

134  E  hoopakele  mai  oe  ia'u  i  ka  hoopilikiaia  e  na  kanaka, 
Alaila,  e  malama  no  wau  i  kau  mau  kauoha. 

135  E  hoomalamalama  mai  kou  maka  i  kau  kauwa, 
A  e  ao  mai  oe  ia'u  i  kau  olelopaa. 

136  Kahe  no  na  muliwai  malalo  iho  o  ko'u  mau  maka, 
No  ko  lakou  malama  ole  ana  i  kou  kanawai. 

137  He  pono  no  oe,  c  Iehova, 

A  ua  pololei  hoi  kou  hoopono  aua. 

138  Ua  pono  no  na  kauoha  au  i  hoike  mai  ai, 
A  ua  oiaio  loa  hoi. 

139  Na  ko'u  manao  ikaika  i  hooki  loa  mai  ia'u, 

No  ka  mea,  ua  hoopoina  kou  poe  euenii  i  kau  mau  olelo. 

140  He  maemae  loa  kau  olelo, 

Nolaila  ua  makemake  kau  kauwa  ia  mea. 

141  He  mea  liilii  au,  a  ua  hoowahawahaia, 
Aolenae  au  i  hoopoina  i  kau  mau  olelo  ao. 

142  O  kou  pono,  he  pono  mau  loa  no  ia, 
A  he  oiaio  kou  kanawai. 

143  Ua  loaa  ia'u  ka  poino,  a  me  ka  popilikia ; 
Aka,  o  kau  mau  kauoha  ka'u  e  lealea  nei. 

144  Ua  mau  loa  no  ka  pono  o  kau  mau  kauoha ; 
E  hoonaauao  mai  oe  ia'u,  alaila,  ola  au. 

145  Kahea  aku  au  me  ko'u  naau  a  pau,  E  hoolohe  mai,  e  Iehova : 
E  malama  no  wau  i  kau  mau  olelopaa. 

146  Kahea  aku  au  ia  oe  e  hoola  mai  oe  ia'u  ; 
Alaila,  e  malama  no  wau  i  kou  mau  kanawai. 

147  Manao  e  no  wau  mamua  o  ka  wanaao,  a  hea  aku  la; 
Hoolana  no  hoi  au  ma  kau  olelo. 

148  Manao  e  no  ko'u  mau  maka  mamua  o  na  wati  kiai, 
E  noonoo  ma  kau  olelo. 

149  E  hoolohe  mai  oe  i  ko'u  leo,  e  like  me  kou  lokomaikai ; 

E  Iehova,  e  hoola  mai  oe  ia'u,  e  like  me  ko'u  hoopono  ana. 

150  Ke  hookokoke  mai  nei  ka  poe  hahai  i  ka  hewa ; 
Ua  loihi  lakou,  mai  kou  kanawai  aku. 

151  Ua  kokoke  mai  oe,  e  Iehova, 

A  ua  oiaio  hoi  kau  mau  kauoha  a  pau. 

152  Mai  mua  mai  ko'u  ike  ana  i  kou  mau  kanawai, 
Nau  no  lakou  i  hookumu  paa  loa. 

153  E  nana  mai  oe  i  ko'u  pilikia,  a  e  hookuu  mai  ia'u, 
No  ka  mea,  aole  au  i  hoopoina  i  kou  kanawai. 

154  E  hooponopono  mai  oe  i  ko'u  hoopiiia,  a  e  hoolapanai  mai  oe  ia'u : 
E  hooikaika  mai  oe  ia'u,  e  like  me  kau  olelo. 

He  paulele  i  ko  ke  IIALELU  CXX.  Akua  lokomaikai. 

155  Ua  loihi  aku  kc  ola,  mai  ka  poe  hewa  aku  ; 

No  ka  mea,  aole  lakou  e  imi  i  kau  mau  olelopaa. 

156  Nui  loa  no  kou  lokomaikai,  e  Iehova, 

E  hooikaika  mai  oe  ia'u,  e  like  me  ka  kau  hoopono  ana. 

157  Ua  nui  no  ka  poe  hoomaau  mai  ia'u,  a  me  ko'u  poe  enemi ; 
Aole  nae  au  i  haalele  i  kau  hoike  ana. 

158  Nana  aku  la  au  i  ka  poe  hana  me  ka  hoopunipuni,  a  hoopailua 

iho  la; 
No  ka  mea,  aole  lakou  i  malama  i  kau  mau  olelo. 

159  E  nana  mai,  no  ka  mea,  ua  aloha  au  i  kau  mau  kauoha; 
E  Iehova,  c  hooikaika  mai  oe  ia'u,  e  like  me  kau  olelo. 

160  Ua  oiaio  no  ke  poo  o  kau  olelo ; 

A  ua  mau  loa  ka  hemolele  ana  o  kou  hoopono  ana. 

161  Ua  hoomaau  hala  ole  mai  na'lii  ia'u  ; 

Aka,  ua  weliweli  ko'u  naau  i  kau  mau  olelo. 

162  Olioli  no  wau  ma  kau  olelo, 

E  like  me  ka  mea  loaa  ka  waiwai  pio  a  nui. 

163  Ke  inaina  nei  au,  a  hoopailua  no  hoi  i  ka  wahahee ; 
Aka,  ke  aloha  nei  au  i  kou  kanawai. 

164  Ehiku  no  ko'u  halelu  ana  ia  oe  i  ka  la  hookahi, 
No  kou  hoopono  pololei  ana. 

165  Ua  nui  loa  ka  maiuhia  o  ka  poe  i  makemake  i  kou  kanawai, 
Aohe  mea  e  hina'i  lakou. 

166  Ua  hoolana  au  ma  kou  hoola  ana,  e  Iehova, 
A  ua  hana  hoi  i  kau  mau  kauoha. 

167  Ua  malama  no  ko'u  uhane  i  kou  hoike  ana, 
A  ua  nui  loa  ko'u  makemake  ia  mea. 

168  Ua  malama  no  wau  i  kau  mau  kauoha,  a  me  kou  mau  kanawai ; 
No  ka  mea,  mamua  ou  no  ko'u  mau  aoao  a  pau. 

169  E  hookokoke  aku  no  ko'u  kahea  ana  imua  o  kou  alo,  e  lehova  ; 
E  hoonaauao  mai  oe  ia'u,  e  like  me  kau  olelo. 

170  E  hiki  aku  no  kau  pule  imua  o  kou  alo  ; 

E  hoopakele  mai  oe  ia'u  e  like  me  kau  olelo. 

171  E  hoike  aku  no  ko'u  mau  lehelehe  i  ka  halelu, 
Ke  ao  mai  oe  ia'u  i  kau  mau  olelopaa. 

172  E  hai  aku  no  ko'u  elelo  i  kau  olelo ; 

No  ka  mea,  ua  hemolele  kau  mau  kauoha  a  pau. 

173  E  haawi  mai  oe  i  ko'u  lima,  i  mea  kokua  no'u  ; 
No  ka  mea,  ua  wae  au  ma  kau  mau  olelo  ao. 

174  Ua  iiui  aku  au  i  kou  hoola  ana,  e  Iehova, 
0  kou  kanawai,  ka'u  e  hauoli  nei. 

175  E  hoola  mai  i  ko'u  uhane,  aiaila,  e  halelu  aku  no  au  ia  oe ; 
A  na  kou  hoopono  ana,  e  kokua  mai  ia'u. 

176  Ua  hele  hewa  au,  e  like  me  ka  hipa  nalowale, 
E  kii  mai  oe  i  kau  kauwa ; 

No  ka  mea,  aole  au  i  hoopoiua  i  kau  mau  kauoha. 

HALELU  CXX. 

He  himeni  anuunuu. 

ILOKO  o  ko'u  pilikia,  kahea  aku  la  au  ia  Iehova, 
A  hoolohe  mai  la  oia  ia'u. 

2  E  Iehova,  e   hoopakele  mai  oe  i   ko'u  uhane   i  na   lehelehe 

wahahee, 
A  rae  ke  elelo  hoopunipuni. 

3  Heaha  ka  mea  e  haawiia'ku  ai  ia  oe, 
A  e  hoopili  hou  ia  mai  ai  ia  oe, 

He  olioli  ke  hele  HALELU  CXXIII.  i  ka  hale  o  Iehova. 

E  ke  elelo  hoopunipuni  ? 

4  Na  pua  oi  o  ka  mea  ikaika, 
A  me  na  lanahu  rotema. 

5  Auwe  hoi  au  i  ko'u  noho  malihini  ana  ma  Meseka, 
I  ko'u  noho  ana  hoi  ma  na  halelewa  o  Kedara! 

6  Ua  noho  loihi  ko'u  uhane, 

Me  ka  mea  i  inaina  mai  i  ka  maluhia. 

7  Ma  ka  maluhia  no  wau ;  a  ia'u  e  olelo  aku  ai, 
Ma  ke  kaua  no  lakou  la. 

HALELU  CXXL 

He  himeni  anuunuu. 

ELEHA  aku  au  i  ko'u  mau  maka  i  na  mauna, 
Maiaila  mai  ko'u  kokua  e  hiki  mai  ai. 

2  Mai  Iehova  mai  ko'u  kokua, 

Nana  no  i  hana  i  ka  lani,  a  me  ka  honua. 

3  Aole  ia  e  haawi  i  kou  wawae  i  ke  kulanalana ; 
0  ka  mea  malama  ia  oe,  aole  ia  e  maiuhiluhi. 

4  Aia  hoi,  o  ka  mea  malama  i  ka  Iseraela, 
Aole  ia  e  maluhiluhi,  aole  ia  e  hiamoe. 

5  O  Iehova  no  kou  kiai ; 

O  Iehova  no  kou  malu,  ma  kou  lima  akau. 

6  Aole  e  hahau  mai  ka  la  ia  oe  i  ke  ao, 
Aole  hoi  o  ka  mahina  i  ka  po. 

7  E  malama  mai  no  o  Iehova  ia  oe  i  ka  ino  a  pau  ; 
Nana  no  e  malama  i  kou  uhane. 

8  E  kiai  no  o  Iehova  i  kou  puka  ana  iwaho  a  me  kou  komo  ana 

iloko, 
Mai  keia  wa  a  ka  manawa  pau  ole. 

HALELU  CXXII. 

He  himeni  anuunuu.    Na  Davida. 

OLIOLI  aku  la  au,  ia  lakou  i  olelo  mai  ai  ia'u, 
E  hele  kakou  iloko  o  ka  hale  o  Iehova. 

2  E  ku  no  ko  kakou  mau  wawae, 
Maloko  o  kou  mau  pukapa,  e  Ierusalema. 

3  Ua  hoonohonohoia  o  Ierusalema, 

E  like  me  ke  kulanakauhale  i  kapiliia. 

4  Pii  aku  no  na  ohana  malaila, 

Na  ohana  hoi  o  Iehova,  me  kana  i  kauoha  ai  i  ka  Iseraela, 
E  hoolea  aku  i  ka  inoa  o  Iehova. 

5  No  ka  mea,  ua  hoonohoia  malaila  na  nohoalii  no  ka  hoopono, 
Na  nohoalii  no  ka  ohana  a  Davida. 

6  E  noi  aku  oukou  i  maluhia  o  Ierusalema ; 

E  pomaikai  auanei  ka  poe  e  aloha  aku  ia  oe. 

7  I  noho  ka  maluhia  iloko  o  kou  mau  pa, 
A  me  ka  pomaikai  iloko  o  kou  halealii. 

8  No  ko'u  poe  hoahanau,  a  no  ko'u  poe  makamaka, 
E  olelo  aku  no  wau,  ano  la,  i  maluhia  maloko  ou. 

9  No  ka  hale  o  Iehova,  o  ko  kakou  Akua, 
E  imi  aku  no  wau  i  ka  pono  nou. 

HALELU  CXXIII. 

He  himeni  anuunuu. 

IA  oe  no  wau  e  leha  aku  nei  i  ko'u  mau  maka, 
E  ka  mea  e  noho  la  ma  ka  lani. 

Maluhia  ka  poe  pono        HALELU  CXXVI.  i  kilinai  ia  Iehova. 

2  Aia  hoi,  e  like  me  na  inaka  o  na  kauwakane, 
I  ka  liina  o  ko  lakou  haku, 

E  like  hoi  me  na  maka  o  ke  kauwawahine, 

I  ka  lima  o  kona  haku  wahine; 

Pela  no  ko  kakou  maka  ia  Iehova  i  ko  kakou  Akua, 

A  aloha  mai  oia  ia  makou. 

3  E  aloha  mai  oe  ia  makou,  e  Iehova, 
E  aloha  mai  oe  ia  makou  ; 

No  ka  mea,  ua  ana  loa  makou  i  ka  hoowahawahaia. 

4  Ua  ana  loa  ko  makou  uhaue  i  ka  hoomaewaewa  ana  o  ka  poe 

hookano, 
A  me  ka  hoowahawaha  ana  o  ka  poe  hookiekie. 

HALELU  CXXIV. 

Ile  himeni  anuunuu.    Na  Davida. 

INA  aole  i  noho  pu  o  Iehova  me  kakou, 
Wahi  a  ka  Iseraela, 
2  Ina  aole  i  noho  pu  o  Iehova  me  kakou, 

I  ka  wa  i  ala  ku  e  mai  ai  na  kanaka  ia  kakou, 
8  Ina  ua  moni  koke  mai  lakou  ia  kakou, 
I  ka  wela  ana  o  ko  lakou  huhu  ia  kakou. 

4  Ina  ua  poipu  hoi  na  wai  maluna  o  kakou, 

A  ua  hiki  mai  ka  waikahe  maluna  o  ko  kakou  uhane : 

5  Ina  ua  kahe  no  hoi  ka  waiholomoku  maluna  o  ko  kakou  uhane. 

6  E  hoomaikaiia  o  Iehova, 

Ka  mea  haawi  ole  ia  kakou  i  waiwai  pio  i  ko  lakou  niho. 

7  Ua  hoopakeleia  no  ko  kakou  uhane, 

Me  he  manu  la,  mai  ka  hei  ana  aku  i  ka  poe  lawaiamanu ; 
Ua  moku  ka  upena  a  ua  hoopakeleia  kakou. 

8  Aia  no  ko  kakou  kokua,  maloko  o  ka  inoa  o  Iehova, 
Ka  mea  nana  i  hana  ka  lani  me  ka  honua. 

HALELU  CXXV. 

He  himeni  anuunuu. 

OKA  poe  hilinai  aku  ia  Iehova, 
E  like  no  lakou  me  ka  mauna  o  Ziona, 
Aole  ia  e  naue,  e  noho  mau  loa  no. 

2  Ua  puni  o  Ierusalema  i  na  mauna, 

Pela  o  Iehova  e  hoopuni  ai  i  kona  poe  kanaka 
Mai  keia  wa  aku,  a  i  ka  manawa  pau  ole. 

3  Aole  e  waihoia  ke  kookoo  o  ka  poe  hewa, 
Ma  ka  puu  o  ka  poe  pouo ; 

O  kau  aku  ka  poe  pono  i  ko  lakou  lima  ma  ka  hewa. 

4  E  hana  maikai  mai  oe,  e  Iehova,  i  ka  poe  iuaikai, 
A  i  ka  poe  hoi  i  pololei  ma  ko  lakou  naau. 

5  O  ka  poe  kapae  ma  ko  lakou  ala  keekee, 

E  alakai  pu  aku  no  o  Iehova  ia  lakou  me  ka  poe  hana  lapuwale ; 
A  he  malu  no  maluna  o  ka  Iseraela. 

HALELU  CXXVI. 

He  himeni  anuunuu. 

IA  Iehova  i  hoihoi  mai  ai  i  ka  pio  ana  o  Ziona, 
Like  no  kakou  me  ka  poe  moe  uhane. 
2  Alaila,  piha  no  ko  kakou  waha  i  ka  akaaka, 
A  me  ko  kakou  alelo  i  ka  hauoli ; 
Alaila,  olelo  no  lakou  iwaena  o  ko  na  aina  e, 

Makehewa  ka  hana  HALELU  CXXIX.     ke  kokua  ole  ke  Akua. 

Nani  na  mea  a  Iehova  i  hana  mai  ai  no  lakou  la. 

3  Ua  nani  uo  na  mea  a  Iekova  i  hana  mai  ai  no  kakou ; 
A  ua  lealea  kakou  malaila. 

4  E  Iehova,  e  hoihoi  oe  i  ko  makou  pio  ana, 
E  like  me  na  kahawai,  ma  ke  kukuluhema. 

5  O  ka  poe  lulu  me  na  waimaka, 
E  hoiliili  lakou  me  ka  hauoli. 

6  He  oiaio,  o  ka  mea  hele,  a  uwe, 
I  kona  lawe  ana  i  ka  hua  e  lulu  ai, 
He  oiaio  no,  e  hoi  mai  oia  me  ka  hauoli, 
E  amo  pu  ana  i  kona  mau  pua. 

HALELU  CXXVII. 

He  himeni  anuunuu.    Na  Solomona. 

'NA  aole  o  Iehova  e  kukulu  i  ka  hale, 

Hooikaika  make  hewa  ka  poe  nana  e  kukulu : 
Ina  aole  o  Iehova  e  malama  i  ke  kulanakauhale, 
Make  hewa  ka  makaala  ana  o  ka  poe  malama. 

2  He  mea  wale  ia  oukou  ke  ala  i  kakahiaka  nui 
Mahope  o  ka  hoomaha  ana, 

^        E  ai  i  ka  ai  o  ka  hookaumahaia ; 

No  ka  mea,  pela  oia  e  hoomoe  ai  i  kona  poe  aloha. 

3  Aia  hoi !  o  na  keiki,  he  hooilina  lakou  no  Iehova  mai ; 
A  o  ka  hua  o  ka  opu,  he  uku  no  ia. 

4  E  like  me  na  pua  ma  ka  lima  o  ke  kanaka  ikaika, 
Pela  no  na  keiki  a  ka  poe  opiopio. 

5  Pomaikai  ke  kanaka  ke  piha  kana  aapua  ia  lakou; 
Aole  lakou  e  hilahila, 

No  ka  mea,  e  olelo  no  lakou  i  na  enemi  ma  ka  puka  pa. 

HALELU  CXXVIII. 

He  himeni  anuunuu. 

POMAIKAI  ka  poe  a  pau  i  makau  aku  ia  Iehova, 
A  hele  hoi  ma  kona  mau  alanui. 

2  E  ai  no  oe  i  ka  waiwai  o  kou  mau  lima, 
He  pomaikai  no  kou,  a  he  pono  no  hoi. 

3  E  like  no  kau  wahine  me  na  kumuwaina  hua  nui, 
Ma  na  aoao  o  kou  hale  ; 

E  like  no  hoi  kau  mau  keiki  me  na  laau  oliva, 
E  ku  puni  ana  i  kou  papaaina. 

4  Aia  hoi !  pela  e  hoopomaikaiia  mai  ai  ke  kanaka, 
Nana  e  makau  aku  ia  Iehova. 

5  E  hoomaikai  mai  o  Iehova  ia  oe  mai  Ziona  mai ; 
A  e  ike  no  oe  i  ka  pono  o  Ierusalema, 

I  na  la  a  pau  o  kou  ola  ana. 

6  E  ike  no  hoi  oe  i  na  keiki  o  kau  poe  keiki, 
A  me  ka  maluhia  maluna  o  ka  Iseraela. 

HALELU  CXXIX. 

He  himeni  anuunuu. 

UA  hoopilikia  piuepine  mai  lakou  ia'u, 
Mai  ko'u  wa  opiopio  mai,  wahi  a  ka  Iseraela ; 

2  Ua  hoopilikia  pinepine  mai  lakou  ia'u,  mai  ko'u  wa  opiopio  mai ; 
Aole  nae  lakou  i  lanakila  mai  maluna  o'u. 

3  Ma  ko'u  kua  i  kahakaha  ai  ka  poe  kahakaha  ; 
A  hana  lakou  i  ko  lakou  kaha  a  loihi. 

Ka  pule  ia  Iehova  HALELU  CXXX1L  iloko  o  ka  pilikia. 

4  Ua  pono  no  o  Iehova ; 

Ua  oki  mai  oia  i  na  kaula  o  ka  poe  hewa. 

5  E  hoohilahilaia  a  e  hoihoi  hope  ia  mai, 
Ka  poe  a  pau  e  inaina  niai  ia  Zioua. 

6  E  like  auanei  lakou,  me  ka  mauu  maluna  o  na  hale, 
Mae  wale  ia  mamua  o  ka  liko  ana. 

7  Aole  e  piha  ka  liina  o  ka  mea  i  oki  iho, 

Aole  hoi  ka  umauma  o  ka  mea  hoopua  i  na  pua. 

8  Aole  hoi  e  olelo  mai  ka  poe  e  hele  ae, 

Maluna  o  oukou  auanei  ka  hoomaikai  ana  o  Iehova; 

Ke  hoomaikai  aku  nei  makou  ia  oukou  ma  ka  inoa  o  Iehova. 

HALELU  CXXX. 

He  himeni  anuunuu. 

MAILOKO  o  na  wahi  hohonu,  ua  kahea  aku  au  ia  oe,  e  Iehova. 
2  E  ka  Haku  e,  e  hoolohe  mai  oe  i  ko'u  leo ; 
E  haliu  mai  kou  pepeiao  i  ka  leo  o  ko'u  nonoi  ana. 

3  Ina  ma  ka  hala  oe  e  haka  pono  mai  ai,  e  Iehova, 
E  ka  Haku,  owai  la  ka  mea  e  ku. 

4  Aka,  ma  ou  la  ke  kala  ana  o  ka  hala, 
I  makauia'ku  ai  oe. 

5  Ke  kakali  nei  au,  ke  kakali  nei  ko'u  uhane  ia  Iehova, 
A  ke  hoolana  nei  au  ma  kana  olelo. 

6  Ua  oi  aku  ke  kakali  aua  o  ko'u  uhane  i  ka  Haku, 
Mamua  o  ko  ka  poe  kiai  kakali  aua  i  ke  ao. 

7  E  kakali  o  ka  Iseraela  ia  Iehova,  no  ka  mea, 

Me  Iehova  no  ka  lokomaikai,  a  me  ia  no  hoi  ka  hoolapanai  nui 
wale. 

8  Nana  no  e  hoolapanai  i  ka  Iseraela, 
Mailoko  aku  o  ko  lakou  hewa  a  pau. 

HALELU  CXXXI. 

He  himeni  anuunuu.    Na  Davida. 

EIEHOVA,  aole  i  hookiekie  ko'u  naau, 
Aole  hookano  ko'u  mau  maka; 
Aole  au  i  hele  mamuli  o  na  mea  nunui, 
A  me  na  mea  hakalia  ia'u. 

2  A  i  ole  ia,  ua  hoona  wau  ia'u  iho,  a ua  hoomalielie  au  i  ko'u  uhane, 
E  like  me  ke  keiki  i  ukuhiia  e  kona  makuwahine ; 

Ua  like  no  ko'u  uhane  me  ke  keiki  i  ukuhiia. 

3  E  hoolana  o  ka  Iseraela  ma  Iehova, 
Mai  keia  wa  aku,  a  i  ke  ao  pau  ole. 

HALELU  CXXXII. 

He  himeni  anuunuu. 

EIEHOVA,  e  hoomanao  mai  oe  ia  Davida, 
A  me  na  pilikia  ona  a  pau  : 

2  I  ka  mea  ana  i  hoohiki  ai  ia  Iehova, 
Hoohiki  no  oia  i  ka  Mea  ikaika  o  Iakoha ; 

3  Aole  loa  au  e  komo  iloko  o  ka  halelewa  o  ko'u  hale, 
Aole  hoi  au  i  ea  maluna  o  ko'u  wahi  moe ; 

4  Aole  au  e  haawi  i  ka  hiamoe  ma  ko'u  mau  maka, 
Aole  hoi  i  ka  maluhiluhi  na  ko'u  mau  lihilihi, 

5  A  loaa  ia'u,  he  wahi  no  Iehova, 

A  me  kahi  e  noho  ai  no  ka  Mea  mana  o  Iakoha. 

6  Aia  hoi,  ua  lohe  no  kakou  ia  ma  Eperata  ; 

Ka  maikai  o  HALELU  CXXXV.  ke  aloha  hoahanau. 

Ua  loaa  ia  kakou  ia  ma  Papuululaau. 

7  E  komo  no  kakou  iloko  o  kona  mau  wahi  e  noho  ai ; 
A  e  moe  hoomana  kakou  ma  kona  keehana  wawae. 

8  E  ku  mai  oe,  e  Iehova,  iloko  o  kou  wahi  e  maha'i ; 
O  oe,  a  me  ka  pahu  o  kou  nani. 

9  A  kahikoia  kou  poe  kahuna  i  ka  pono, 
A  e  hauoli  hoi  kau  poe  haipule. 

10  No  Davida,  no  kau  kauwa, 

Mai  hoohuli  aku  i  ka  maka  o  kou  mea  i  poniia. 

11  Hoohiki  mai  la  o  Iehova  ia  Davida  ma  ka  oiaio, 
Aole  loa  oia  i  huli,  mai  ia  mea  aku, 

0  ka  hua  o  kou  kino  ka'u  e  hoonoho  ai  maluna  o  kou  nohoalii 

12  Ina  e  malama  kau  poe  keiki  i  ko'u  berita, 
A  me  na  kanawai  a'u  e  ao  aku  ai  ia  lakou, 
Alaila,  o  ka  lakou  keiki  o  na  manawa  a  pau, 
E  noho  no  lakou  ma  kou  noho  alii. 

13  No  ka  mea,  ua  wae  mai  o  Iehova  ia  Ziona, 
A  ua  makemake  oia  ia,  i  wahi  noho  ai  nona. 

14  Eia  ko'u  wahi  e  hoomaha'i,  a  hiki  i  ka  manawa  pau  ole  ; 
Maanei  no  wau  e  noho  ai,  no  ka  mea, 

Ua  makemake  no  au  ia. 

15  Oiaio  no  e  hoomaikai  no  wau  i  kana  ai ; 

E  hoomaona  aku  au  i  kona  poe  nele  i  ka  berena. 

16  E  kahiko  no  wau  i  kona  poe  kahuna  i  ka  hoola, 
A  e  hauoli  loa  hoi  kona  poe  haipule. 

17  Malaila  no  wau  e  hookupu  ai  i  ka  pepeiaohao  o  Davida ; 
Ua  hoomakaukau  no  wau  i  lamaku  no  ko'u  mea  i  poniia. 

18  E  hooaahu  au  i  kona  poe  enemi  i  ka  hilahila ; 
Maluna  ona  e  pua  ai  kona  leialii. 

HALELU  CXXXIII. 

He  himeni  anuunuu.    Na  Davida. 

AIA  hoi,  nani  ka  maikai  a  me  ka  oluolu, 
O  ka  noho  lokahi  pu  ana  o  nahoahanau  ! 

2  Ua  like  ia  me  ka  poni  maikai  ma  ke  poo, 
Ka  mea  i  kahe  ilalo  ma  ka  umiumi, 

Ma  ka  umiumi  hoi  o  Aarona, 

A  hiki  hoi  ilalo  i  na  kihi  o  kona  mau  aahu. 

3  Ualike  ia  me  ka  hau  o  Heremona, 

Ka  mea  i  haule  mai  maluna  o  na  mauna  o  Ziona ; 
No  ka  mea,  malaila  no  i  kauoha  mai  ai  o  Iehova  i  ka  hoomai- 
kaiia, 

1  ke  ola  hoi,  a  hiki  i  ka  manawa  pau  ole. 

HALELU  CXXXIV. 

He  himeni  anuunuu. 

AIA  hoi !  e  hoomaikai  ia  Iehova,  e  na  kauwa  a  pau  a  Iehova, 
Na  mea  e  ku  ana  iloko  o  ka  hale  o  Iehova  i  ka  po. 

2  E  hapai  oukou  i  ko  oukou  mau  lima  ma  kahi  hemolele, 
A  e  hoomaikai  aku  ia  Iehova. 

3  E  hoopomaikai  mai  o  Iehova  ia  oe  mai  Ziona  mai, 
Nana  i  hana  ka  lani  a  me  ka  honua. 


E 


HALELU  CXXXV. 
HALELU  aku  ia  Iehova,  e  halelu  aku  i  ka  inoa  o  Iehova ; 


ld  E  halelu  aku  hoi  oukou,  e  na  kauwa  a  Iehova 

He  inea  ole  na  akuakii.   HALELU  CXXXVI.  Mililani  ia  Iehova. 

2  Ka  poe  e  ku  ana  ma  ka  hale  o  Iehova, 

Ma  na  kahua  hoi  o  ka  hale  o  ko  kakou  Akua, 

3  E  halelu  aku  ia  Iehova,  no  ka  inea,  ua  maikai  o  Iehova; 
E  hoolea  aku  i  kona  inoa,  no  ka  mea,  he  mea  lealea  ia. 

4  No  ka  mea,  ua  wae  mai  o  Iehova  i  ka  Iakoba  nona, 
A  i  ka  Iseraela  hoi  i  waiwai  nona. 

5  No  ka  mea,  ua  ike  au,  he  nui  o  Iehova, 

A  o  ko  kakou  Haku  hoi  maluna  o  na  akua  a  pau ; 

6  O  na  mea  a  pau  a  Iehova  i  makemake  ai, 
Ua  hana  oia  ma  ka  lani,  a  ma  ka  honua, 

A  ma  na  moana,  a  ma  na  wahi  hohonu  a  pau. 

7  Nana  no  e  hoopii  ka  ohu  mai  na  kihi  aku  o  ka  honua ; 
Nana  no  e  hana  na  uwila  no  ka  ua, 

A  hoopuka  mai  la  oia  i  ka  makani  mailoko  mai  o  kona  waihona. 

8  Nana  no  i  pepehi  ka  makahiapo  o  ko  Aigupita, 
Ka  ke  kanaka,  a  me  ka  ka  holoholona  hoi. 

9  Hoouna  mai  la  oia  i  na  hoailona  a  me  na  hana  mana, 
Iwaena  konu  ou,  e  Aigupita ; 

Imua  o  Parao,  a  imua  o  kana  poe  kauwa  a  pau. 

10  Pepehi  no  oia  i  ko  na  aina,  he  nui  loa, 
A  luku  mai  i  na'lii  he  koa  loa ; 

11  Ia  Sihona  ke  alii  o  ko  Amora,  ia  Oga  hoi  ke  alii  o  Basana, 
A  me  ko  na  aupuni  a  pau  o  Kanaana. 

12  A  haawi  mai  la  oia  i  ko  lakou  aina  i  hooilina, 

I  heoilina  hoi  no  ka  Iseraela  no  kona  poe  kanaka. 

13  E  Iehova,  e  mau  loa  ana  no  kou  inoa ; 

E  Iehova,  e  hoomanaoia  no  oe  i  na  hanauna  a  pau. 

14  No  ka  mea,  e  hoapono  mai  o  Iehova  i  kona  poe  kanaka, 
E  minamina  mai  no  oia  i  kana  poe  kauwa. 

15  O  na  akua  o  ko  na  aina  e,  he  kala,  a  he  gula, 
O  ka  hana  o  ko  kanaka  lima. 

16  He  waha  no  ko  lakou,  aole  nae  e  olelo  mai ; 
He  mau  maka  no  ko  lakou,  aole  nae  e  ike  mai ; 

17  He  mau  pepeiao  no  hoi  ko  lakou,  aole  nae  e  lohe  mai : 
Aohe  hoi  ea  maloko  o  ko  lakou  waha. 

18  O  ka  poe  i  hana  mai  ia  lakou,  ua  like  kela  poe  me  lakou  : 
A  me  na  mea  a  pau  e  hilinai  ai  ia  lakou. 

19  E  ka  ohana  a  ka  Iseraela,  e  hoomaikai  aku  oukou  ia  Iehova ; 
E  ka  ohana  a  Aarona,  e  hoomaikai  aku  oukou  ia  Iehova ; 

20  E  ka  ohana  a  Levi,  e  hoomaikai  aku  oukou  ia  Iehova ; 

E  ka  poe  i  makau  ia  Iehova,  e  hoomaikai  aku  oukou  ia  Iehova. 

21  Mai  Ziona  mai  e  hoomaikaiia'i  o  Iehova, 
Ka  mea  e  noho  la  ma  Ierusalema. 

E  halelu  aku  oukou  ia  Iehova. 

HALELU  CXXXVI. 

EMILILANI  aku  ia  Iehova,  no  ka  mea,  ua  maikai  oia ; 
No  ka  mea  hoi,  ua  mau  loa  kona  lokomaikai. 

2  E  mililani  aku  i  ke  Akua  o  na  akua ; 

No  ka  mea,  ua  mau  loa  kona  lokomaikai. 

3  E  mililani  aku  i  ka  Haku  o  na  haku  ; 

No  ka  mea,  ua  mau  loa  kona  lokomaikai. 

4  I  ka  mea  nana  wale  no  i  hana  na  hana  mana  nui ; 
No  ka  mea,  ua  mau  loa  kona  lokomaikai : 

5  I  ka  mea  nana  i  hana  ka  lani  ma  ke  akamai ; 
No  ka  mea,  ua  mau  loa  kona  lokomaikai. 

Uwe  ana  o  Iseraela         HALELU   CXXXVII.  ma  Babulona. 

6  I  ka  mea  nana  i  kukulu  ka  honua  maluna  oka  wai, 
No  ka  mea,  ua  mau  loa  no  kona  lokomaikai ; 

7  I  ka  m  ea  nana  i  hana  na  malamalama  nui ; 
No  ka  mea,  ua  mau  loa  no  kona  lokomaikai ; 

8  I  ka  la  e  alii  ai  maluna  o  ke  ao, 

No  ka  mea,  ua  mau  loa  kona  lokomaikai : 

9  I  ka  makina  lioi,  a  me  na  hoku  e  alii  ai  nialuna  o  ka  po, 
No  ka  mea,  ua  mau  loa  kona  lokomaikai; 

10  I  ka  mea  nana  i  luku  ko  Aigupita,  ma  ko  lakou  makahiapo, 
No  ka  mea,  ua  mau  loa  kona  lokomaikai : 

11  A  hoopuka  mai  la  i  ka  Iseraela,  maiwaena  mai  o  lakou, 
No  ka  mea,  ua  mau  loa  kona  lokomaikai : 

12  Me  ka  lima  ikaika,  a  me  ka  lima  kakauha  no  hoi, 
No  ka  mea,  ua  mau  loa  kona  lokomaikai : 

13  I  ka  mea  i  mahele  i  ke  Kaiula  i  mau  puu, 
No  ka  mea,  ua  mau  loa  kona  lokomaikai; 

14  A  hoohele  ac  i  ka  Iseraela  mawaena  konu  ona, 
No  ka  mea,  ua  mau  loa  kona  lokomaikai ; 

15  A  luku  aku  la  ia  Parao,  a  me  kona  kaua  iloko  o  ke  Kaiula, 
No  ka  mea,  ua  mau  loa  kona  lokomaikai : 

10  I  ka  mea  alakai  i  kona  poe  kanaka  ma  ka  waonahele, 
No  ka  mea,  ua  mau  loa  kona  lokomaikai. 

17  I  ka  mea  pepehi  i  na'lii  nui  loa, 

No  ka  mea,  ua  mau  loakona  lokomaikai ; 

18  A  luku  hoi  i  na'lii  ikaika, 

No  ka  mea,  ua  mau  loa  kona  lokomaikai : 

19  Ia  Sihona,  ke  alii  o  ka  Amora, 

No  ka  mea,  ua  mau  loa  kona  lokomaikai; 

20  Ia  Oga  hoi,  ke  alii  o  Basana, 

No  ka  mea,  ua  mau  loakona  lokomaikai: 

21  A  haawi  mai  la  oia  i  ko  lakou  aina,  i  hooilina, 
No  ka  mea,  ua  mau  loa  kona  lokomaikai : 

22  I  hooilina  na  ka  Iseraela,  na  kana  poe  kauwa, 
No  ka  mea,  ua  mau  loa  kona  lokomaikai ; 

23  I  ka  mea  hoomanao  ia  kakou,  ia  kakou  i  koohaahaaia'i, 
No  ka  mea,  ua  mau  loa  koua  lokomaikai : 

24  I  ka  mea  i  hoopakele  ia  kakou  mai  ko  kakou  poe  enemi  mai, 
No  ka  mea,  ua  mau  loa  kona  lokomaikai : 

25  I  ka  mea  haawi  mai  i  ka  ai  na  na  mea  ola  a  pau, 
No  ka  mea,  ua  mau  loa  kona  lokomaikai ; 

26  E  mililani  aku  i  ke  Akua  o  ka  lani, 

No  ka  mea,  ua  mau  loa  kona  lokomaikai. 

HALELU  CXXXVII. 

MA  na  muliwai  o  Babulona,  malaila  kakou  i  noho  iho  ai, 
A  uwe  aku  la  i  ko  kakou  hoomanao  ana  ia  Ziona. 

2  Ma  na  Avilou  maloko  olaila, 

I  kaulai  ai  makou  i  ko  makou  mea  kani. 

3  No  ka  mea,  malaila,  noi  mai  ka  poe  i  lawe  pio  ia  makou, 
I  na  olelo  o  ke  oli ; 

A  o  ka  poe  hoiuoino  ia  makou,  noi  mai  lakou  e  lealea  makou, 
I  mai,  E  oli  mai  oukou  i  ka  oli  o  Ziona. 

4  Pehea  la  makou  e  oli  ai  i  ka  oli  o  Iehova, 
Ma  ka  aina  malihini  ? 

5  Ina  e  hoopoina  au  ia  oe,  e  Ierusalema, 

E  poina  pu  no  ko'u  lima  akau  i  ka  hana. 

Ike  maka  ke  Akua  HALELU   CXXXIX.  i  na  mea  a  pau. 

6  I  ole  au  e  hoomanao  ia  oe, 

E  pipili  hoi  kuu  alelo  i  ka  aluna  o  ko'u  waha; 

I  ole  hoi  e  kela  aku  ko'u  makemake  ia  Ierusalema, 

Mamua  o  ko'u  mea  lealea  mai. 

7  E  Iehova,  e  hooinanao  oe  i  na  keiki  o  Eeloma, 
I  ka  la  o  Ierusalema  ; 

I  ka  poe  i  olelo  mai,  E  wawahi,  e  wawahi, 
A  ilalo  i  ke  kumu  ona. 

8  E  ke  kaikamahine  o  Babulona,  ka  mea  e  anaiia  auanei, 
E  pomaikai  auanei  ka  mea  hoopai  aku  ia  oe,  i  ka  hewa, 
Au  i  hana  hewa  mai  ai  ia  makou. 

9  E  pomaikai  no  hoi  ka  mea  lalau  aku  i  kau  mau  keiki, 
A  ulupa  ia  lakou  ilalo  i  na  pohaku. 

HALELU   CXXXVIIL 

Na  Davida. 

EMILILANI  aku  au  ia  oe  me  kuu  naau  a  pau, 
Imua  o  na'kua  e  hoolea  aku  ai  au  ia  oe. 

2  E  kulou  hoomana  au  ma  kou  luakini  hoano, 
A  e  mililani  aku  i  kou  inoa, 

No  kou  lokomaikai  a  me  ka  oiaio ; 

No  ka  mea,  ua  hookaulana  oe  i  kau  olelo  mamua  o  kou  inoa  a 
pau. 

3  I  ka  la  a'u  i  kahea  aku  ai  ia  oe, 
Alaiia,  hoolohe  mai  no  oe  ia'u, 

Ua  hooikaika  mai  oe  ia'u,  me  ka  ikaika  ma  kuu  uhane. 

4  E  mililani  aku  na'lii  a  pau  o  ka  honua  ia  oe,  e  Iehova, 
Ia  lakou  e  lohe  ai  i  na  huaolelo  a  kou  waha. 

5  E  oli  no  lakou  i  na  aoao  o  Ichova, 
No  ka  mea,  nui  no  ka  nani  o  Iehova. 

6  Ua  kiekie  loa  o  Iehova,  ua  naua  mai  nei  i  ka  poe  haahaa ; 
Aka,  ua  ike  no  oia  i  ka  poe  hookiekie  ma  kahi  loihi. 

7  Ina  paha  e  hele  wau  iloko  o  ka  pilikia, 
Nau  no  wau  e  hoola  mai. 

Maluna  o  ka  huhu  o  kou  poe  enemi,  e  o  mai  ai  oe  i  kou  lima, 
A  me  kou  lima  akau  oe  e  hoopakele  mai  ai  ia'u. 

8  E  hoopaa  no  o  Iehova  i  na  mea  e  pili  mai  ai  ia'u ; 
Ua  mau  loa  no  kou  lokomaikai,  e  Iehova, 

Mai  haalele  oe  i  na  hana  a  kou  mau  lima. 

HALELU  CXXXIX. 

Na  ka  Luna  Mele.     He  Mele  na  Davida. 

EIEHOVA,  ua  haka  pono  mai  oe  ia'u,  a  ua  ike  hoi. 
2  Ua  ike  no  oe  i  ko'u  noho  ana  ilalo,  a  me  ko'u  ala  ana  iluna, 
Ua  maopopo  hoi  ko'u  manao  ia  oe  ma  kahi  loihi  e  aku. 

3  Ua  hoao  mai  oe  i  ko'u  ala  ana,  a  me  ko'u  moe  ana, 
A  ua  ikea  no  ko'u  mau  aoao  a  pau  ia  oe. 

4  No  ka  mea,  aohe  olelo  ma  ko'u  alelo, 

Aia  hoi,  e  Iehova,  ua  ike  no  oe  ia  mau  mea  a  pau. 

5  Ua  hooke  mai  oe  ia'u,  mahope,  a  mamua, 
A  ua  kau  mai  i  kou  lima  maluna  o'u. 

6  Ua  oi  aku  ke  kupanaha  o  ia  ike  ana  mamua  o  ko'u, 
Ua  kiekie  loa,  aole  au  e  hiki  aku  ilaila. 

7  Mahea  la  wau  e  hele  ai,  mai  ko'u  uhane  aku  ? 
Mahea  la  wau  e  ]>ee  aku  ai,  mai  kou  alo  aku  ? 

8  Ina  pii  aku  au  i  ka  lani  malaila  no  oe, 

791 


Pule  e  hoopakele  HALELU  CXL.  a  e  kokua  mai. 

Ina  e  halii  au  i  kahi  moe  ma  ka  malu  o  ka  make,  aia  no  oe ; 
9  Ina  lawe  au  i  ua  eheu  o  ke  kakahiaka, 
A  noho  hoi  ma  na  kibi  o  ka  moana ; 

10  Malaila  no  kou  lima  e  alakai  ai  ia'u, 
A  na  kou  lima  akau  hoi  e  hoopaa  ia'u. 

11  A  ina  olelo  au,  Oiaio,  e  haule  mai  ka  pouli  maluna  o'u, 
Alaila,  e  lilo  no  ka  po  i  malamalama  a  puni  au. 

12  Aole  hoi  e  hoonalo  ka  pouli  i  kekahi  mea  ia  oe, 
Hoomalamalama  mai  ka  po  me  he  ao  la: 

Ua  like  no  ka  pouli,  ua  like  hoi  ka  malamalama. 

13  No  ka  mea,  nau  no  i  hooponopono  i  ko'u  naau; 

A  nau  hoi  i  malama  mai  ia'u,  ma  ka  opu  o  ko'u  makuwahine. 

14  E  mililani  aku  au  ia  oe, 

No  ka  mea,  o  kau  hana  kupanaha  no  wau  a  me  ka  makau  ; 
He  kupanaha  hoi  kau  mau  hana, 
Ua  ike  pono  no  ko'u  uhane. 

15  Aole  i  nalo  ko'u  kino  ia  oe, 
Ia'u  i  hanaia'i  ma  kahi  malu, 

A  kapili  akamai  ia  malalo  i  ka  honua. 

16  Ike  mai  no  kou  mau  maka  i  ko'u  opuu  ana ; 
A  pau  no  hoi  i  ke  kakauia  iloko  o  kau  buke, 
Na  mea  o'u  i  hooponoponoia'i  mahope, 

Ia  manawa,  aole  kekahi  o  ia  mau  mea. 

17  A  ia'u  hoi,  nani  ka  waiwai  o  kou  mau  manao,  e  ke  Akua ! 
Nani  hoi  ka  lehulehu  o  ko  lakou  mau  huina! 

18  Ina  e  helu  wau,  ua  oi  aku  ko  lakou  kinikini  mamua  o  ke  one : 
Ia'u  e  ala'i,  ua  mau  loa  no  au  me  oe. 

19  E  pepehi  io  mai  no  oe  i  ka  poe  hewa,  e  ke  Akua ; 

E  na  kanaka  koko,  e  hele  aku  oukou,  mai  o'u  aku  nei. 

20  Ka  poe  olelo  hewa  aku  ia  oe, 

Ua  hookiekie  kou  poe  enemi  ma  ka  lapuwale. 

21  E  Iehova,  aole  anei  au  i  inaina  aku  i  ka  poe  inaina  ia  oe  ? 
A  hoopailua  hoi  i  ka  poe  ala  ku  e  ia  oe  ? 

22  Ua  inaina  aku  au  3a  lakou,  me  ka  inaina  hemolele; 
He  poe  enemi  lakou  no'u. 

23  E  huli  mai  oe  ia'u,  e  ke  Akua,  a  e  ike  i  ko'u  naau ; 
E  hoao  mai  oe  ia'u,  a  e  ike  i  ko'u  manao. 

24  E  nana  mai  hoi  ina  paha  he  aoao  hewa  iloko  o'u, 
A  e  alakai  ia'u  ma  ka  aoao  ola  loa. 

HALELU  CXL. 

Na  ka  Luna  Mele.    He  Halelu  na  Davida. 

EHOOPAKELE  mai  oe  ia'u,  e  Iehova,  i  ke  kanaka  hewa ; 
E  malama  mai  hoi  ia'u  no  ke  kanaka  kolohe : 
2  Ka  poe  i  imi  hewa  ma  ka  naau ; 

Akoakoa  no  lakou  i  na  la  a  pau,  e  kaua. 
2  Hookala  no  lakou  i  ko  lakou  alelo  me  he  nahesa  la; 
A  aia  malalo  o  ko  lakou  mau  lehelehe  ka  mea  make  o  ka  mooni- 
hoawa.     Sila. 

4  E  malama  mai  oe  ia'u,  e  Iehova,  i  na  lima  o  ka  poe  hewa; 
E  kiai  mai  ia'u,  no  ke  kanaka  kolohe ; 

No  ka  mea,  manao  mai  oia  e  hoohiolo  i  kuu  mau  kapuwai. 

5  Na  ka  poe  hookiekie  i  hana  ka  mea  hei  a  me  na  kaula  no'u  ; 
A  ua  uliola  lakou  i  ka  upena  ma  kapa  alanui ; 

Ua  kau  lakou  i  pahele  no'u.     Sila. 

6  Olelo  aku  la  au  ia  Iehova,  O  oe  no  ko'u  Akua ; 

E  hoolohe  mai  oe,  e  Iehova,  i  ka  leo  o  ko'u  nonoi  ana, 

7  E  Iehova,  ka  Haku  ikaika  o  ko'u  ola, 

Ua  uhi  mai  no  oe  i  ko'u  poo  i  ka  la  o  ke  kaua. 

8  Mai  haawi  mai  oe,  e  Iehova,  i  na  mea  a  ka  poe  hewa  i  makema- 

ke  ai; 
Mai  kokua  mai  oe  mamuli  o  kona  manao  ; 
Ua  hookiekie  no  lakou.     Sila. 

9  O  ke  poo  o  ka  poe  hoopuni  mai  ia'u, 

E  uhiia  lakou  i  ka  luhi  o  ko  lakou  mau  lehelehe. 

10  E  haule  mai  na  lanahu  maluna  o  lakou ; 
E  kiolaia  lakou  iloko  o  ke  ahi, 

Iloko  hoi  o  na  lua  hohonu, 

I  ole  ai  lakou  e  ku  hou  mai  iluna. 

11  Aole  e  onipaa  ma  ka  honua  ke  kanaka  olelo  wahahee ; 
A  e  hahai  koke  no  ka  hewa  i  ke  kanaka  kolohe. 

12  Ua  ike  no  wau,  e  kokua  mau  no  o  Iehova  i  ka  poe  pilikia, 
A  e  hoapono  hoi  i  ka  poe  ilihune. 

13  Oiaio  e  mililani  aku  no  ka  poe  pono  i  kou  inoa ; 
E  noho  no  hoi  ka  poe  hoopololei  ma  kou  alo. 

HALELU  CXLL 

He  Halelu  na  Davida. 

EIEHOVA,  ke  kahea  aku  nei  au  ia  oe, 
E  wikiwiki  mai  oe  ia'u, 
E  hoolohe  hoi  i  ka  leo  o  ko'u  kahea  ana  aku  ia  oe. 

2  E  hooliloia  ka'u  pule  i  mohai  ala  imua  ou  ; 

A  o  ka  hapai  ana  hoi  o  ko'u  mau  lima  i  mohai  ahiahi. 

3  E  hoonoho  mai  oe,  e  Iehova,  i  mea  kiai  ma  kuu  waha, 
A  e  malama  mai  hoi  oe  i  ke  pani  o  ko'u  mau  lehelehe. 

4  Mai  hoohuli  ae  oe  i  ko'u  naau  i  kekahi  mea  hewa, 
E  hana  i  ka  hana  o  ka  poe  lawelawe, 

Me  ka  poe  hana  kolohe ; 

Aole  hoi  au  e  ai  i  ko  lakou  mea  ono. 

5  Na  ka  poe  pono  e  hahau  mai  ia'u,  he  aloha  ia : 
E  ao  mai  oia  ia'u  he  mea  hamo  maikai  ia, 
Aole  ia  e  wahi  ai  i  kuu  poo  ; 

No  ka  mea,  e  mau  ana  no  ka'u  pule  no  lakou,  iloko  o  ko  lakou 
pilikia. 

6  Ua  haule  ko  lakou  lunakanawai  ma  na  wahi  pohaku, 

Ua  lohe  mai  nae  lakou  i  ka'u  pule,  no  ka  mea,  he  oluolu  ia. 

7  E  like  me  ka  mea  kohi  a  hoauauwaha  i  ka  honua, 

Pela  i  hooheleleiia'i  ko  makou  iwi  ma  ke  kae  o  ka  lua  kupapau. 

8  Aia  no  ia  oe  ko'u  mau  maka,  e  Iehova  ka  Haku, 
Ia  oe  no  wau  e  hilinai  aku  ai ; 

Mai  waiho  pu  mai  oe  i  ko'u  uhane  me  ko  ka  poe  nele. 

9  E  malaina  mai  oe  ia'u  i  ka  hei  a  lakou  i  kaukau  ai  no'u, 
A  me  ka  upena  o  ka  poe  hana  hewa. 

10  E  haule  ka  poe  hewa  iloko  o  ko  lakou  hei  iho, 
A  e  pakele  wale  aku  no  wau. 

HALELU  CXLII. 

He  Mele  na  Davida.    He  pule  i  kona  wa  i  noho  ai  iloko  o  ke  ana. 

KAHEA  aku  la  au  ia  Iehova,  i  ko'u  leo, 
Me  ko'u  leo  hoi  i  nonoi  aku  ai  au  ia  Iehova. 
2  Ninini  aku  la  au  i  ko'u  kaniuhu  iniua  ona, 
A  hoike  aku  la  no  hoi  i  ko'u  pilikia  ma  kona  alo. 

3  I  ka  maule  ana  o  ko'u  uhane  iloko  o'u, 
Alaila  ike  pono  no  oe  i  ko'u  alanui. 

Ma  ke  ala  a'u  i  hele  aku  ai,  hana  lakou  i  hei  no'u. 

4  Nana  aku  la  au  ma  ka  lima  akau,  a  ike  hoi, 
Aohe  mea  i  ike  mai  ia'u ; 

Ua  pau  na  wahi  e  pakele  ai ; 

Aohe  mea  i  manao  mai  i  ko'u  uhane. 

5  Kahea  aku  la  au  ia  oe,  e  Iehova, 
I  aku  la,  0  oe  no  ko'u  paku, 

0  kuu  puu  waiwai  hoi  ma  ka  aina  o  ka  poe  ola. 

6  E  hoolohe  mai  oe  i  ko'u  uwe  ana,  no  ka  mea,  ua  hoopilikia  loa 

ia  au: 
E  hoopakele  mai  oe  ia'u  i  ka  poe  hoomaau  mai, 
No  ka  mea,  ua  oi  aku  ko  lakou  ikaika  i  ko'u. 

7  E  hoopuka  aku  oe  i  ko'u  uhane  iwaho  o  ka  halepaahao, 

1  hoomililaui  aku  au  i  kou  inoa; 
E  kaapuni  mai  ka  poe  pono  ia'u, 

No  ka  mea,  e  hana  maikai  mai  oe  ia'u. 

HALELU  CXLIII. 

He  Halelu  na  Davida. 

EHOOLOHE  mai  oe  i  ka'u  pule,  e  Iehova, 
E  haliu  mai  hoi  i  ko'u  nonoi  ana ; 
A  nia  kou  oiaio,  a  ma  kou  pono,  e  ae  mai  ia'u. 

2  Mai  hookolokolo  mai  oe  i  kau  kauwa, 

No  ka  mea,  aole  e  aponoia  kekahi  mea  ola  imua  ou. 

3  Ua  hoomaau  mai  ka  enemi  i  ko'u  uhane ; 
Ua  ulupa  oia  i  ko'u  ola  ilalo  i  ka  honua ; 
Ua  hoonoho  mai  oia  ia'u  ma  ka  pouli, 

E  like  me  ka  poe  i  loihi  ka  make  ana. 

4  Ua  maule  no  ko'u  ea  iloko  o'u ; 

Ua  neoneo  hoi  ko'u  naau  maloko  ia'u. 

5  Ua  hoomanao  no  wau  i  na  la  o  ka  wa  kahiko; 
Ua  noonoo  no  wau  ma  kau  mau  hana  a  pau ; 
Ma  ka  hana  o  kou  lima  ua  noonoo  nui  wau. 

6  Hohola  aku  au  i  ko'u  mau  lima  ia  oe ; 

Me  he  aina  maloo  la,  ko'u  uhane,  i  ka  iini  ia  oe.    Sila. 

7  E  hoolohe  koke  mai  oe  ia'u,e  Iehova, 
Ua  maule  ko'u  uhane ; 

Mai  huna  oe  i  kou  maka  ia'u, 

O  like  auanei  au  me  ka  poe  iho  ilalo  i  ka  lua. 

8  E  haawi  mai  oe  ia'u  i  ka  hoolohe  i  kou  lokomaikai  i  ke  kaka- 

hiaka, 
No  ka  mea,  ke  hilinai  aku  nei  au  ia  oe  : 
E  hoike  mai  oe  ia'u  i  ke  ala  au  e  hele  ai, 
No  ka  mea,  ke  hapai  aku  nei  au  i  ko'u  uhane  ia  oe. 

9  E  hoopakele  mai  oe  ia'u  i  ko'u  poe  enemi,  e  Iehova ; 
Ia  oe  no  wau  e  holo  ai,  e  huna  mai  oe  ia'u. 

10  E  ao  mai  oe  ia'u  e  hana  i  kou  makemake, 

No  ka  mea,  o  oe  no  ko'u  Akua,  ua  maikai  no  kou  uhane ; 
E  alakai  oe  ia'u  a  iloko  o  ka  aina  pololei. 

11  E  hooikaika  mai  oe  ia'u,  e  Iehova,  no  kou  inoa ; 

No  kou  pono  hoi  e  hoopuka  aku  oe  i  ko'u  uhane  mawaho  o  ka 
pilikia. 

12  Ma  kou  lokomaikai,  e  hooki  ae  oe  i  ko'u  poe  enemi, 

He  pule  hoomaikai  HALELU  CXLV.  i  ke  Akua. 

A  e  anai  mai  hoi  i  ka  poe  a  pau  i  hoomaau  mai  ia'u ; 
No  ka  mea,  owau  no  kau  kauwa. 

HALELU  CXLIV. 

Na  Davida. 

£7^  HOOMAIKAIIA  o  Iehova,  ko'u  pohaku, 
\j  Ka  mea  i  ao  mai  i  ko'u  mau  lima  e  hoouka, 
A  me  ko'u  mau  mauamaua  lima  e  kaua. 

2  O  ko'u  mea  aloha,  a  me  ko'u  puukaua; 

O  ko'u  puuhonua,  a  me  ko'u  mea  e  pakele  ai ; 

0  ko'u  palekaua,  ka  mea  a'u  e  hilinai  ai ; 

Ka  mea  i  hoopio  mai  i  ko'u  poe  kauaka  malalo  iho  o'u. 

3  E  Iehova,  heaha  ke  kanaka,  i  ike  mai  ai  oe  ia  ia? 
A  me  ke  keiki  a  ke  kanaka  i  manao  ai  oe  ia  ia? 

4  Ua  like  ke  kanaka  me  ka  mahu  ; 

A  o  kona  mau  la  hoi  me  he  aka  la  i  hele  aku. 

5  E  Iehova,  e  hookulou  mai  oe  i  na  lani  a  e  iho  mai  ilalo  ; 
E  hoopa  i  na  kuahiwi,  a  e  pii  aku  ka  uwahi. 

6  E  hooanapu  mai  i  ka  uwila,  a  e  hoopuehu  ia  lakou  ; 
E  pana  aku  i  kou  mau  pua,  a  e  luku  ia  lakou. 

7  E  kikoo  mai  oe  i  kou  lima  mai  luna  mai; 

A  e  unuhi  mai  ia'u  a  e  hoopakele  hoi  ia'u  maloko  aku.  o  na  wai 

nui, 
Mai  ka  lima  aku  hoi  o  na  keiki  malihini ; 

8  Ka  poe  olelo  wahahee  ma  ka  lakou  waha, 

A  o  ko  lakou  lima  akau,  he  lima  akau  hoopunipuni. 

9  E  ke  Akua,  e  oli  aku  au  i  ke  oli  hou  ia  oe, 

Ma  ka  violaumi  he  umi  na  kaula,  e  hoolea  aku  ai  au  ia  oe. 

10  Nana  no  e  haawi  mai  i  ke  ola  no  na'lii ; 
Nana  no  i  hoopakele  ia  Davicla  i  kana  kauwa, 

1  ka  pahi  kaua  o  ka  hewa. 

11  E  uuuhi  mai  oe  ia'u,  a  e  hoopakele  mai  hoi  ia'u, 
I  ka  lima  o  na  keiki  malihini, 

Ka  poe  mea  waha  olelo  wahahee, 

A  o  ko  lakou  lima  akau,  he  lima  akau  hoopunipuni ; 

12  I  like  ka  kakou  poe  keikikane  me  na  mea  kanu, 
I  ulu  a  nui  i  ko  lakou  manawa  opiopio : 

I  like  hoi  ka  kakou  poe  kaikamahine  me  na  pohaku  kihi, 
I  anaiia  ma  ke  auo  o  ka  luakini ; 

13  I  piha  hoi  ko  lakou  halepapaa, 

E  haawi  mai  ana  i  mea  o  kela  ano,  keia  ano ; 

I  hanau  mai  ai  ka  kakou  poe  hipa  ma  na  tausani, 

Ma  ka  umi  tausani  hoi  ma  na  alanui. 

14  I  hapai  hoi  ka  kakou  poe  bipi ; 

I  komo  ole  kekahi  iloko,  aole  hoi  e  puka  iwaho, 
A  i  ole  hoi  he  mea  ohumu,  ma  ko  lakou  mau  alanui. 

15  Pomaikai  ka  lahuikanaka  i  noho  pela; 

Pomaikai  no  ka  lahuikanaka  mamuli  o  Iehova,  ko  kakou  Akua. 

HALELU  CXLV. 

He  Halelu  na  Davida. 

EHIILANI  aku  no  au  ia  oe,  e  ko'u  Akua,  c  ke  Alii, 
E  lioomaikai  aku  no  wau  i  kou  inoa, 
A  hiki  a  kau,  a  mau  loa  aku  no. 
2  I  na  la  a  pau,  e  hoomaikai  aku  no  au  ia  oe ; 
A  e  halelu  aku  i  kou  iuoa, 

Pono  e  hilinai  ia  HALELU  CXLVI.  Iehova  wale  no. 

A  hiki  a  kau,  a  mau  loa  aku  no. 

3  He  nui  no  o  Iehova,  a  ua  pono  ke  halelu  nui  ia'ku  oia ; 
Aole  e  pau  kona  nui  i  ka  ikeia  ma  ka  huli  ana. 

4  E  hookaulana  aku  kekahi  hanauna  i  kau  mau  hana  a  i  kekahi 

hanauna, 
A  e  hoike  aku  hoi  i  kou  mau  mea  nui. 

5  E  hoike  aku  no  wau  i  ka  nani  ihiihi  o  kou  hanohano, 
A  me  na  mea  o  kau  mau  hana  kupanaha. 

6  E  hai  aku  no  hoi  lakou  i  ka  mana  o  kau  mau  hana  weliweli ; 
A  e  hoike  aku  no  wau  i  kou  nui. 

7  E  hoikeike  no  lakou  i  ka  hoomanao  i  kou  maikai  nui, 
A  e  hauoli  no  lakou  i  kou  pono. 

8  He  aloha,  a  he  lokomaikai  o  Iehova ; 

He  lohi  ma  ka  huhu,  a  nui  wale  hoi  kona  aloha. 

9  He  maikai  no  o  Iehova  i  na  mea  a  pau ; 

A  aia  hoi  kona  lokomaikai  maluna  o  kana  mau  hana  a  pau. 

10  E  mililani  aku  kau  mau  hana  a  pau  ia  oe,  e  Iehova, 
A  e  hoomaikai  aku  kou  poe  haipule  ia  oe. 

11  E  olelo  no  lakou  i  ka  nani  o  kou  aupuni, 
A  e  kamailio  no  hoi  i  kou  mana ; 

12  E  hoikeike  aku  i  kona  mau  mea  nui  i  na  keiki  a  kanaka, 
A  me  ka  nani  hanohano  o  kona  aupuni. 

13  He  aupuni  mau  loa  no  kou  aupuni, 

A  ua  mau  hoi  kou  alii  ana,  a  i  na  hanauna  a  pau. 

14  Ua  kokua  no  o  Iehova  i  ka  poe  hina  a  pau, 

A  hoala  mai  no  hoi  oia  i  ka  poe  a  pau  i  kulou  ilalo. 

15  Kakali  no  na  maka  o  na  mea  a  pau  ia  oe, 
A  haawi  mai  oe  i  ka  lakou  ai  i  ka  wa  pono. 

16  Hohola  aku  oe  i  kou  poholima, 

A  hoomaona  mai  i  ka  makemake  o  na  mea  ola  a  pau. 

17  He  pono  no  o  Iehova  i  kona  mau  aoao  a  pau, 
A  ua  lokomaikai  hoi  ma  na  hana  ana  a  pau. 

18  Ua  kokoke  mai  o  Iehova  i  ka  poe  a  pau  e  kahea  aku  ia  ia, 
1  ka  poe  hoi  i  kahea  aku  ia  ia  ma  ka  oiaio. 

19  E  hana  mai  no  o  Iehova  i  ka  makemake  o  ka  poe  i  makau  aku  ia  ia, 
E  hoolohe  mai  no  hoi  oia  i  ka  lakou  pule  a  e  hoola  ia  lakou. 

20  Malama  mai  no  o  Iehova  i  ka  poe  a  pau  i  aloha  aku  ia  ia ; 
Aka,  e  luku  mai  no  oia  i  ka  poe  hewa  a  pau. 

21  E  hai  aku  no  ko'u  waha  i  na  halelu  o  Iehova  ; 

A  e  hoomaikai  aku  hoi  na  mea  ola  a  pau  i  kona  inoa  hoano, 
A  hiki  a  kau,  a  mau  loa  aku  no. 

HALELU  CXLVI. 

EHALELU  aku  ia  Iehova; 
E  kuu  uhane,  e  halelu  aku  ia  Iehova. 

2  E  halelu  aku  au  ia  Iehova  i  ko'u  ola  ana; 

E  hoolea  aku  no  wau  i  ko'u  Akua  i  ko'u  manawa  a  pau. 

3  Mai  hilinai  oukou  i  na'lii, 

I  ke  keiki  a  ke  kanaka  hoi,  ka  mea  hiki  ole  ke  hoola  mai. 

4  Puka  aku  no  kona  ea,  a  hoi  oia  i  ka  lepo  ; 
I  ua  la  la  no,  make  kona  mau  manao. 

5  Pomaikai  ka  mea,  ia  ia  ke  Akua  o  Iakoba,  i  kokua  nona, 
Ka  mea  hoi  i  hoolana  ma  Iehova,  kona  Akua : 

6  Ka  Mea  nana  i  hana  ka  lani  a  me  ka  houua, 
Ka  moana  hoi,  a  me  na  mea  a  pau  iloko  ona, 
Ka  Mea  i  malama  mau  loa  mai  i  ka  oiaio ; 

Pono  e  hoolea  aku  i         HALELU  CXLVII.  ko  ke  Akua  maikai. 

7  Ka  Mea  i  hooponopono  i  ka  poe  i  hookaumahaia ; 
Ka  Mea  i  haawi  mai  iki  ai  na  ka  poe  pololi. 

Na  Iehova  no  ka  hookuu  ana  o  ka  poe  paa. 

8  Hookaakaa  mai  no  o  Iehova  i  na  maka  o  ka  poe  makapo  ; 
Hoala  mai  no  o  Iehova  i  ka  poe  kulou,  i  hookulouia  : 
Aloha  mai  no  hoi  o  Iehova  i  ka  poe  pono. 

9  Malama  mai  no  o  Iehova  i  na  malihini, 

Hoolako  hou  mai  no  oia  i  ka  poe  makua  ole,  a  me  na  wahine- 

kanemake ; 
Hookahuli  wale  oia  i  ka  aoao  o  ka  poe  hewa. 
10  E  noho  aupuni  no  o  lehova,  a  i  ke  ao  pau  ole, 

0  kou  Akua  hoi,  e  Ziona,  a  i  na  hanauna  a  pau. 
E  halelu  aku  oukou  ia  Iehova. 

HALELU  CXLVII. 

EHALELU  aku  oukou  ia  Iehova : 
No  ka  mea,  he  mea  maikai  ke  hoolea  aku  i  ko  kakou  Akua; 
No  ka  mea,  he  lealea  ia,  a  he  mea  ku  pono  ka  halelu. 

2  Kukulu  no  o  Iehova  ia  Ierusalema ; 
Hoiliili  mai  no  oia  i  ka  poe  aea  o  ka  lseraela. 

3  Hoomaha  mai  no  oia  i  ka  poe  naau  haehae, 
A  wahi  no  hoi  oia  i  ko  lakou  mau  eha. 

4  Hoike  mai  no  oia  i  ka  heluna  o  na  hoku  ; 
Hea  ae  no  hoi  oia  ia  lakou  a  pau  ma  ka  inoa. 

5  He  nui  no  ko  kakou  Haku,  a  ua  nui  hoi  kona  ikaika ; 
A  he  mea  hiki  ole  ke  hai  aku  i  kona  ike. 

6  Hookiekie  no  o  Iehova  i  ka  poe  hoohaahaa ; 

A  hoohaahaa  no  oia  i  ka  poe  hewa  ilalo  i  ka  lepo. 

7  E  olioli  aku  ia  Iehova,  me  ka  mililani  aku, 

E  hoolea  aku  i  ko  kakou  Akua  ma  ka  mea  kani. 

8  Ka  Mea  i  uhi  i  ka  lani  i  na  ao, 

Ka  Mea  i  hoomakaukaui  ka  ua  no  ka  honua, 

Ka  Mea  i  hooulu  mai  i  ka  mauu,  maluna  o  na  mauna. 

9  Haawi  mai  no  oia  i  ka  ai  na  ka  holoholona, 

Na  ka  poe  koraka  hoi,  na  ka  mea  kahea  aku  ia  ia. 

10  Aole  ia  e  lealea  i  ka  ikaika  o  ka  lio, 

Aole  ia  e  hauoli  hoi  i  na  wawae  o  ke  kanaka. 

11  E  lealea  no  o  lehova  i  ka  poe  makau  aku  ia  ia, 

1  ka  poe  hoi  e  hoolana  ma  kona  lokomaikai. 

12  E  hiilani  ia  Iehova,  e  Ierusalema, 
E  halelu  aku  i  kou  Akua,  e  Ziona. 

13  No  ka  mea,  hoopaa  no  oia  i  na  kaola  o  kou  mau  pukapa ; 
Hoomaikai  no  hoi  oia  i  kau  mau  keiki  iloko  ou. 

14  Haawi  mai  no  oia  i  ka  malu  ma  kou  mau  mokuna, 
A  hoomaona  mai  ia  oe  i  ka  palaoa  maikai. 

15  Hoouna  mai  oia  i  kana  mau  olelo  i  ka  honua, 
Holo  kiki  no  kana  mau  olelo. 

16  Haawi  mai  no  oia  i  ka  hau,  me  he  hulu  hipa  la, 
Hoohelelei  mai  oia  i  ka  hau  paa,  e  like  me  ka  lehu  ahi. 

17  Hoohelelei  mai  oia  i  kona  mau  huahekili  e  like  rae  na  huna  ai : 
Owai  hoi  ka  mea  hiki  ke  ku  imua  o  kona  anuanu  ? 

18  Hoouna  mai  oia  i  kana  olelo,  a  hoohehee  ia  lakou ; 
Hoohuai  mai  oia  i  kona  makani,  a  kahe  iho  la  na  wai. 

19  Hoike  mai  no  oia  i  kana  olelo  i  ka  Iakooa, 

I  kana  mau  olelopaa  hoi,  a  me  kana  hooponopono  ana  ikalscra- 
ela. 

20  Aole  ia  i  hana  pela  i  ko  na  aina  e  a  pau ; 

O  kana  hooponopono  ana,  aole  lakou  i  ike  mai  ia. 
E  halelu  aku  oukou  ia  Iehova. 

HALELU  CXLVIIĪ. 

EHALELU  aku  oukou  ia  Iehova, 
E  halelu  aku  oukou  ia  Iehova,  e  na  mea  mai  ka  lani  mai  ; 
E  halelu  aku  ia  ia  ma  na  wahi  kiekie. 

2  E  halelu  aku  ia  ia,  e  kona  poe  anela  a  pau ; 

E  halelu  aku  oukou  ia  ia,  e  kona  mau  kaua  a  pau. 

3  E  halelu  aku  ia  ia,  e  ka  la,  a  me  ka  mahina; 

E  halelu  aku  ia  ia,  e  na  hoku  malamalama  a  pau. 

4  E  halelu  aku  ia  ia,  e  ka  lani  o  na  lani, 
E  oukou  hoi,  na  wai  maluna  o  ka  lani. 

5  E  halelu  aku  lakou  ia  Iehova ; 

No  ka  mea,  kauoha  mai  la  ia,  a  hanaia  iho  la  lakou. 

6  Ua  hookumu  paa  mai  oia  ia  lakou,  a  i  ka  manawa  pau  ole : 

Ua  haawi  mai  oe  i  ka  mokuna,  aole  lakou  hele  ae  ma  ia  aoao  aku. 

7  E  halelu  aku  oukou  ia  Iehova,  mai  ka  honua  ae, 
E  na  moonui,  a  me  na  wahi  hohonu  a  pau  : 

8  Ke  ahi,  ka  huahekili,  ka  hau,  a  me  ka  mahu, 
Ka  makani  ino,  e  hooko  ana  i  kana  olelo  ; 

9  Na  kuahiwi,  me  na  mauna  a  pau ; 
Na  laau  hua,  a  me  na  kedera  a  pau  ; 

10  Na  holoholona  hihiu,  a  me  na  holoholona  laka  a  pau ; 
Na  mea  kolo,  a  me  na  manu  lele  ; 

11  Na'lii  o  ka  honua,  a  me  na  lahuikanaka  a  pau ; 

Na  kaukaualii,  a  me  na  lunakanawai  a  pau  o  ka  honua ; 

12  Na  kanaka  opiopio,  a  me  na  kaikamahine  ; 
Ka  poe  kahiko,  a  me  na  keiki ; 

13  E  halelu  aku  lakou  i  ka  inoa  o  Iehova  ; 

No  ka  mea,  o  kona  inoa  wale  no  ka  i  hookiekieia : 

Ua  kiekie  hoi  kona  nani  maluna  o  ka  honua  a  me  ka  lani. 

14  Ua  hookiekie  oia  i  ka  pepeiaohao  o  kona  poe  kanaka, 
Oia  ka  nani  o  kona  poe  haipule  a  pau ; 

0  na  mamo  hoi  o  ka  Iseraela, 

He  poe  kanaka  e  noho  kokoke  ana  ia  ia. 
E  halelu  aku  oukou  ia  Iehova. 

HALELU  CXLIX. 

EHALELU  aku  oukou  ia  Iehova, 
E  oli  aku  ia  Iehova,  i  ke  mele  hou, 

1  kona  mau  halelu  hoi  ma  ke  anaina  o  ka  poe  haipule. 

2  E  lealea  o  ka  Iseraela  i  ka  mea  nana  ia  i  hana ; 
E  hauoli  hoi  na  keiki  a  Ziona  i  ko  lakou  alii. 

3  E  halelu  aku  lakou  i  kona  inoa  ma  ka  haa  ana ; 

E  hoolea  aku  lakou  ia  ia  ma  ka  pahukani,  a  me  ka  lira. 

4  No  ka  mea,  ua  lealea  o  Iehova  i  kona  poe  kanaka ; 
E  hoonani  mai  no  oia  ia  lakou  i  ke  ola. 

5  E  hooho  olioli  no  ka  poe  haipule  maloko  o  ka  nani : 
E  hauoli  no  lakou  ma  ko  lakou  wahi  moe. 

6  Ma  ko  lakou  waha,  ka  hapai  i  ke  Akua, 

A  ma  ko  lakou  lima  hoi,  he  pahikaua  maka  lua; 

7  E  hana  me  ka  hoopai  aku  i  ko  na  aina  e, 
A  me  ka  paipai  aku  i  na  kanaka : 

8  E  hoopaa  i  na'lii  i  na  kaula, 

E  halelu  aku  ia  Iehova  HALELU  CL.  na  uiea  a  pau. 

A  me  ko  lakou  kaukaualii,  i  na  kupee  hao. 
9  E  hana  aku  ia  lakou  i  ka  hoopai  i  palapalaia ; 
Oia  ka  nani  o  kona  poe  haipule  a  pau. 
E  halelu  aku  oukou  ia  Iehova. 

HALELU  CL. 

EHALELU  aku  oukou  ia  Iehova : 
E  halelu  aku  i  ke  Akua,  ma  kona  wahi  hoano ; 
E  halelu  aku  ia  ia,  ma  ke  aouli  o  kona  hanohano. 

2  E  halelu  aku  ia  ia,  no  kana  mau  hana  maua; 

E  halelu  aku  ia  ia,  e  like  me  ka  manomano  o  kona  nui : 

3  E  halelu  aku  ia  ia,  me  ke  kani  ana  o  ka  pu ; 

E  halelu  aku  ia  ia,  me  ka  violaumi  a  me  ka  lira ; 

4  E  halelu  aku  ia  ia,  me  ka  pahukani,  a  me  ka  haa  ana ; 
E  halelu  aku  ia  ia,  me  ka  pahu  kaula,  a  me  ka  ohe. 

5  E  halelu  aku  ia  ia,  me  na  kimehala  kani  nui ; 
E  halelu  aku  ia  ia,  me  na  kimehala  kani  kiekie. 

6  E  halelu  aku  ia  Iehova,  na  mea  hanu  a  pau  ; 
E  halelu  aku  oukou  ia  Iehova. 

SOLOMONA. 


MOKUNA  I. 

ONA  olelo  akamai  a  Solomona  ke  keiki  a  Davida  ke  alii  o  ka 
Iseraela. 
2  He  mea  ia  e  ike  ai  i  ka  noiau  a  me  ke  aoia  mai, 

E  hoomaopopo  i  na  olelo  e  naauao  ai ; 
.3  E  loaa'i  ka  ike  e  akamai  ai, 
Ma  ka  pono  a  me  ka  hoopono,  a  me  ka  pololei; 

4  E  haawi  i  ka  maalea  i  ka  poe  naaupo, 

A  me  ka  ike,  a  me  ka  noonoo  i  ke  kanaka  ui. 

5  E  hoolohe  ka  mea  naauao,  a  mahuahua  ka  ike, 
E  loaa  no  i  ka  mea  i  aoia'i  ka  ike  e  naauao  ai ; 

6  E  ike  i  ka  olelo  akamai  a  me  ka  hoakaka  ana  o  ia  mea, 
I  na  olelo  a  ka  poe  naauao,  a  me  ka  lakou  olelo  pohihi. 

7  U  O  ka  makau  ia  Iehova,  oia  ka  hoomaka  ana  o  ka  ike  ; 

A  o  ka  naauao,  a  me  ke  aoia  mai,  ua  hoowahawahaia  e  ka  poe 
lapuwale. 

8  E  kuu  keiki,  e  hoolohe  mai  i  ke  ao  ana  a  kou  makuakane, 
Aole  hoi  e  haalele  i  ke  kanawai  o  kou  makuwahine ; 

9  No  ka  mea,  he  mea  nani  ia  no  kou  poo, 
He  mau  lei  hoi  no  kou  a-i. 

10  U  E  kuu  keiki,  ina  e  hoowalewale  mai  ka  poe  hewa  ia  oe, 
Mai  ae  aku  oe. 

11  Ina  lakou  e  olelo  mai,  E,  e  hele  pu  kakou, 
E  hoohalua  no  ke  koko, 

E  hoohalua  wale  i  ka  mea  hala  ole ; 

12  E  moni  ola  ia  lakou  me  he  malu  make, 

E  moni  okoa  hoi  e  like  me  ka  poe  e  haule  ana  i  ka  lua  : 

13  E  loaa  ia  kakou  ka  waiwai  maikai  he  nui, 

E  hoopiha  i  ko  kakou  mau  hale  me  ka  waiwai  pio ; 

14  E  hailona  pu  oe  me  makou  i  kou  kuleana, 
I  hookahi  hipuu  na  kakou  a  pau  : 

15  E  kuu  keiki  e,  mai  hele  pu  oe  me  lakou  ma  ke  ala; 
E  haalele  kou  wawae  i  ko  lakou  mau  kuanioo ; 

16  No  ka  mea,  holo  kiki  ko  lakou  wawae  i  ka  hewa, 
Wikiwiki  hoi  lakou  i  ka  hookahe  koko. 

17  Make  hewa  no  ke  kau  ana  i  ka  hei, 
Ma  ke  alo  o  na  mea  eheu  a  pau. 

18  Moe  malu  lakou  no  ko  lakou  koko; 
Makaala  hoi  no  na  uhane  o  lakou. 

19  Pela  ka  aoao  o  ka  poe  makee  waiwai  a  pau, 
E  kaili  ana  i  ke  ola  o  ka  mea  nona  ia. 

20  11  Hea  ae  la  ka  naauao  mawaho ; 
Pane  mai  kona  leo  ma  ke  alanui ; 

21  Ma  ka  welau  o  na  ala  oia  e  kahea  mai  ai : 

Ma  na  kahua  o  na  puka  kulanakauhale  kana  olelo  ana, 
I  mai  la, 

22  Pehea  ka  loihi,  e  ka  poe  ike  ole, 

E  makemake  ai  oukou  i  ka  naaupo? 

A  oukou  hoi,  e  ka  poe  hoowahawaha, 

E  makemake  ai  i  ka  hoowahawaha  ana  ? 

A  o  oukou,  e  ka  poe  naaupo,  e  inaina  aku  ai  i  ka  naauao  ? 

23  E  huli  mai  oukou  i  ka'u  ao  ana ; 

Aia  hoi  e  ninini  aku  au  i  ko'u  Uhane  maluna  o  oukou, 
E  hoike  aku  hoi  ia  oukou  i  ka'u  mau  olelo. 

24  1"  I  ko'u  wa  i  hea  aku  ai,  hoole  mai  oukou  ; 
Kikoo  aku  la  au  i  ko'u  lima,  aohe  mea  i  manao  mai ; 

25  Haalele  oukou  i  ko'u  mau  manao  a  pau, 
Aole  hoi  oukou  i  makemake  i  ka'u  ao  ana : 

26  Nolaila,  i  ko  oukou  popilikia  e  akaaka  au, 

E  hoowahawaha  au  i  ka  hiki  ana  o  ko  oukou  makau  ; 

27  A  hiki  mai  ko  oukou  makau  me  he  mea  ino  la, 

A  hookokoke  mai  ko  oukou  popilikia  me  he  puahiohio  la, 
A  loohia  oukou  e  ka  pilihua  a  me  ke  kaumaha : 

28  Alaila,  e  hea  mai  lakou  ia'u,  aole  au  e  pane  aku ; 
E  imi  koke  lakou  ia'u  aole  e  loaa  mai; 

29  No  ka  mea,  hoowahawaha  lakou  i  ka  ike, 

A  o  ka  makau  ia  Iehova,  aole  lakou  i  koho  mai ; 

30  Aole  o  lakou  makemake  i  ka'u  ao  ana ; 
Manao  ino  hoi  i  ka'u  mau  olelo  a  pau. 

31  Nolaila,  e  ai  lakou  i  ka  hua  o  ko  lakou  aoao  iho, 
A  ma  ko  ka  manao  ana  o  lakou  e  maona  ai. 

32  No  ka  mea,  o  ka  haalele  ana  aku  o  ka  poe  naaupo,  oia  ko  lakou 

pepehiia  mai, 
A  o  ka  noho  nanea  ana  o  ka  poe  lapuwale,  o  ko  lakou  make  ia. 

33  Aka,  o  ka  mea  hoolohe  mai  ia'u,  e  noho  oluolu  no  ia, 
E  noho  no  ia  me  ka  makau  ole  i  ka  poino. 

MOKUNA  II. 
*  KUU  keiki,  ina  e  lawe  oe  i  ka'u  mau  olelo, 


A  e  waiho  pu  me  oe  i  ko'u  kanawai ; 

2  E  haliu  mai  kou  pepeiao  i  ka  naauao, 
A  e  huli  kou  naau  i  ka  ike ; 

3  Ina  paha  e  hea  aku  oe  i  ka  ike, 
A  e  o  aku  kou  leo  i  ka  naauao ; 

4  Ina  e  imi  aku  oe  ia  ia  me  he  kala  la, 

A  e  huli  hoi  ia  ia  me  he  waiwai  huna  la; 

5  Alaila,  e  ike  oe  i  ka  makau  ia  Iehova, 
A  e  loaa  ia  oe  ka  ike  i  ke  Akua, 

6  No  ka  mea,  na  Iehova  e  haawi  mai  ī  ka  naauao ; 
Mai  kona  waha  mai  ka  ike  a  me  ka  noiau. 

7  Hoano  e  oia  i  ke  ola  no  ka  poe  pono ; 
He  paku  ia  no  ka  poe  hele  pololei ; 

8  E  malama  i  na  ala  o  ka  mea  hoopono, 

E  kiai  hoi  i  ka  aoao  o  kona  poe  haipule. 

9  Alaila,  e  ike  oe  i  ka  pono  a  me  ka  hoopono, 
A  me  ka  pololei  a  me  na  aoao  maikai  a  pau. 

10  1f  No  ka  mea,  e  komo  ka  naauao  iloko  o  kou  naau, 
E  ono  hoi  ka  ike  i  kou  uhane. 

11  Na  ke  akamai  oe  e  malama  aku, 

0  ka  noiau  hoi  ke  kiai  ia  oe, 

12  E  hoopakele  ia  oe  mai  ka  aoao  hewa  aku, 
Mai  ke  kanaka  hoi  i  wahahee  ka  olelo  : 

13  Haalele  lakou  i  ka  aoao  pololei, 

1  hele  ai  hoi  ma  na  ala  o  ka  pouli. 

14  Olioli  lakou  ke  hana  hewa, 

Hauoli  hoi  lakou  i  ka  ino  o  ka  mea  aia. 

15  O  lakou  ke  hookekee  i  ko  lakou  hele  ana, 
Kekee  wale  hoi  ma  ko  lakou  aoao : 

16  I  hoopakeleia  oe  i  ka  wahine  e, 

I  ka  wahine  malihini  i  hoomalimali  ka  olelo. 

17  Oia  ka  i  haalele  i  ke  alakai  o  kona  wa  opiopio, 
A  hoopoina  hoi  i  ka  berita  o  kona  Akua. 

18  No  ka  mea,  e  hina  ana  kona  hale  ilalo  i  ka  make, 
A  o  kona  mau  ala  hoi  ma  kahi  o  ka  poe  make. 

19  O  ka  poe  a  pau  e  komo  aku  io  na  la,  aole  e  hoi  hou  mai, 
Aole  hoi  e  hiki  aku  lakou  i  ke  ala  o  ke  ola. 

20  I  hele  oe  ma  ke  ala  o  ka  poe  pono, 

I  malama  hoi  oe  i  ka  aoao  o  ka  poe  pololei. 

21  No  ka  mea,  e  noho  paa  ka  poe  maikai  ma  ka  aina, 
A  e  mau  no  malaila  ka  poe  pololei. 

22  Aka,  e  okiia  ana  ka  poe  hewa  mailoko  aku  o  ka  aina, 
A  e  uhukiia  hoi  ka  poe  lawehala  malaila  aku. 


MOKUNA  III. 

"[^  KUU  keiki,  mai  haalele  oe  i  ko'u  kanawai, 

j  E  waiho  hoi  i  ka'u  mau  kauoha  ma  kou  naau. 
2  No  ka  mea,  oia  ka  mea  e  nui  ai  na  la  a  me  na  makahiki  o  kou 
ola  ana, 

A  o  ka  malu  hoi  e  haawiia  ia  oe. 

I  ole  e  haalele  ia  oe  ka  lokomaikai  a  me  ke  aloha; 

E  hawele  ia  mau  mea  ma  kou  a-i ; 

E  kakau  hoi  maka  papa  o  ka  naau. 

4  Pela  e  loaa'i  ka  lokomaikai  a  me  ka  ike  oiaio, 
Imua  o  Iehova  a  me  na  kanaka. 

5  1  E  paulele  ia  Iehova  me  kou  naau  a  pau ; 
Mai  hiliuai  hoi  ma  kou  naauao  iho. 

6  Ma  kou  aoao  a  pau  ia  ia  no  oe  e  nana  aku  ai, 
A  nana  no  e  hoopololei  i  kou  hele  ana. 

7  1F  Mai  hooakamai  oe  ma  kou  manao  iho ; 
E  makau  ia  Iehova  a  e  haalele  i  ka  hewa. 

8  Oia  ke  ola  no  kou  mau  olona, 
A  me  ka  lolo  no  kou  mau  iwi. 

9  E  hoonani  ia  Iehova  ma  kou  waiwai, 
A  me  na  hua  mua  o  na  mea  a  pau  i  loaa'i  ia  oe : 

10  Alaila,  e  hoopihaia  kou  waihona  waiwai  a  hu, 
E  hu  ae  kau  mau  mea  kaomi  waina  i  ka  waina  hou. 

11  H  E  kuu  keiki,  mai  hoole  oe  i  ke  aoia  mai  e  Iehova ; 
Mai  pauaho  oe  i  kona  hooponopono  ana  mai. 

12  No  ka  mea,  o  ka  mea  a  Iehova  i  aloha'i  oia  kana  i  paipai  mai, 
Me  he  makua  la  i  ke  keiki  ana  i  makemake  ai. 

13  U  Pomaikai  ke  kanaka  ke  loaa  ia  ia  ka  naauao, 
Aoke  kanaka  hoi  i  makaukau  i  ka  ike. 

14  No  ka  mea,  ua  oi  aku  ka  waiwai  o  ia  mea  mamua  o  ke  kala, 
A  o  ke  kuai  ana  hoi  mamua  o  ke  gula. 

15  Ua  maikai  oia  mamua  o  na  momi ; 
A  o  na  mea  a  pau  au  e  makemake  ai,  aole  e  like  me  ia  ka  mai- 

kai. 

16  Aia  ma  kona  lima  akau  ka  loihi  o  na  la ; 
A  ma  kona  lima  hema  ka  waiwai  a  me  ka  hanohano. 

17  O  kona  mau  aoao  he  mau  aoao  oluolu  no, 

Ua  pau  hoi  kona  mau  alanui  i  ka  maluhia. 

18  Oia  ka  laau  o  ke  ola  no  ka  poe  e  hoopaa  ana  ia  ia, 
Pomaikai  hoi  ka  mea  e  apo  ana  ia  ia. 

19  Ma  ke  akamai  i  hookumu  iho  ai  o  Iehova  i  ka  honua; 
A  ma  ka  ike  i  kau  aku  ai  i  ka  lani. 

20  Ma  kona  ike  hoi  i  wawahiia'i  na  wahi  hohonu, 
A  ninini  mai  no  na  ao  i  ka  ua. 

21  1  E  kuu  keiki  e,  mai  huli  e  aku  kou  mau  maka; 
E  hoopaa  i  ka  naauao  a  me  ka  ike. 

22  Ue  ola  no  ia  no  kou  uhane, 
He  hanohano  no  ia  i  kou  a-i. 

23  Alaila,  e  hele  makau  ole  oe  ma  kou  ala, 
A  o  kou  wawae  hoi,  aole  ia  e  palaha. 

24  I  kou  moe  ana,  aole  oe  e  makau ; 

E  moe  iho  no  oe,  a  e  oluolu  kou  hiamoe  ana. 

25  Mai  weliweli  oe  i  ka  mea  e  makau  ai  ke  hikilele  mai, 
Aole  hoi  i  ka  luku  ana  o  ka  poe  hewa  ke  hiki  mai. 

26  No  ka  mea,  o  Iehova  no  kou  mea  e  paulele  ai, 
E  malama  no  oia  i  kou  wawae  i  ole  no  e  heiia. 

27  H  Mai  aua  oe  i  ka  maikai  i  ka  mea  e  pono  ai  ia, 
Ke  hiki  i  kou  lima  ke  hana  aku. 

28  Mai  olelo  oe  i  kou  hoanoho, 

O  hele  oe  a  hoi  mai,  apopo  e  haawi  aku  au, 
Ke  waiho  wale  ia  mea  ia  oe. 

29  Mai  imi  hala  oe  i  kou  hoanoho, 

No  ka  mea,  ke  noho  la  oia  ma  ou  la  me  ka  maluhia. 

30  U  Mai  hoopaapaa  hala  ole  oe  me  ke  kanaka, 
Ina  aole  oia  i  hana  hewa  aku  ia  oe. 

31  II  Mai  hoohalike  oe  me  ke  kanaka  huhu, 
Mai  koho  hoi  oe  i  kekahi  aoao  ona. 

32  No  ka  mea,  he  mea  hoopailua  ka  aia  ia  Iehova, 
O  ka  poe  pololei  oia  kona  poe  hoakuka. 

33  H  O  ka  hoino  o  Iehova  aia  raa  ka  hale  o  ka  mea  hewa, 
Hoopomaikai  oia  i  kahi  noho  ai  o  ka  poe  pono. 

34  E  hoowahawaha  mai  oia  i  ka  poe  hoowahawaha ; 

E  haawi  mai  oia  i  ka  lokomaikai  i  ka  poe  i  haahaa  ka  naau. 

35  E  ili  mai  ka  hanohano  no  ka  poe  naauao ; 

O  ka  hookiekieia  mai  o  ka  poe  hewa,  he  mea  hilahila  ia. 

MOKUNA  IV. 

EHOOLOHE  mai,  e  ua  keiki,  i  ke  ao  ana  a  ka  makua, 
E  haliu  mai  hoi  e  ike  i  ka  naauao. 

2  No  ka  mea,  he  ike  pono  ka'u  e  haawi  aku  nei  ia  oukou, 
Mai  haalele  oukou  i  ko'u  kanawai. 

3  No  ka  mea,  he  keiki  no  wau  a  ko'u  makua, 

He  malamaia,  a  he  hanaukahi  imua  o  ko'u  makuwahine. 

4  Ao  mai  la  oia,  i  mai  la  ia'u, 

E  hoopaa  kou  naau  i  ka'u  olelo ; 

E  malama  hoi  i  ka'u  mau  kauoha  i  ola  oe. 

5  E  imi  i  ka  naauao,  e  imi  hoi  i  ka  ike  a  loaa ; 

Mai  hoopoina,  mai  waiho  wale  i  na  olelo  a  ko'u  waha. 

6  Mai  haalele  oe  ia  mea,  a  nana  oe  e  malania  mai ; 
E  aloha  oe  ia  ia,  a  nana  oe  e  kiai  mai. 

7  O  ka  naauao  ka  mea  nui,  e  imi  i  ka  naauao  a  loaa : 
Me  na  mea  a  pau  au  e  imi  ai, 

E  imi  pu  i  ka  ike  a  loaa. 

8  E  hoonani  oe  ia  ia,  nana  oe  e  hookiekie  ae ; 

E  hoohanohano  ia  oe  i  kou  wa  e  hoopaa  aku  ai  ia  ia. 

9  E  haawi  mai  ia  i  lei  aloha  no  kou  poo ; 

He  lei  hanohano  hoi  kana  e  haawi  mai  ai  ia  oe. 

10  E  hoolohe  mai,  e  kuu  keiki,  e  hoopaa  i  ka'u  olelo ; 
A  e  nui  ae  hoi  ia  oe  na  makahiki  o  kou  ola  ana. 

11  E  ao  aku  au  ia  oe  ma  ka  aoao  naauao, 

E  kuhikuhi  hoi  au  ia  oe  ma  ke  ala  pololei. 

12  I  kou  hele  ana,  aole  e  hihia  kou  kapuwai ; 
A  ina  e  holo  oe  aole  e  hina. 

13  E  hoopaa  oe  i  ke  aoia  mai,  mai  hookuu  oe ; 
E  malama  oe  ia  ia,  no  ka  mea,  he  oia  ia  nou. 

14  H  Ma  ke  alanui  o  ka  poe  hewa,  mai  hele  oe, 
Mai  hele  hoi  ma  ka  aoao  o  ka  poe  hewa. 

15  E  haalele  ia  wahi,  mai  maalo  ilaila, 

E  huli  ae  mai  ia  wahi  mai,  a  e  hele  aku. 

16  No  ka  mea,  aole  o  lakou  hiamoe,  ke  hana  hewa  ole  aku ; 
Ua  lele  hoi  ka  hiamoe,  ke  hoohina  ole  ia  kekahi  e  lakou. 

17  No  ka  mea,  ai  lakou  i  ka  berena  no  ka  hewa, 
Inu  hoi  lakou  i  ka  waina  no  ke  kaili  wale. 

18  Aka,  o  ke  ala  o  ka  poe  pono,  ua  like  ia  me  ka  malamalama  e  aa 

ana, 
E  mahuahua  mau  ana  i  ke  awakea  loa. 

19  O  ka  aoao  o  ka  poe  hewa,  ua  like  ia  me  ka  pouli : 
Aole  i  ike  i  ko  lakou  mea  e  hina  ai. 

20  Tf  E  kuu  keiki  e,  e  haliu  mai  i  ka'u  olelo, 
I  ka'u  olelo  hoi  e  huli  mai  ai  i  ka  pepeiao. 

21  Mai  noho  a  nalowale  ia  mai  kou  mau  maka  aku ; 
E  malama  oe  ia  iloko  o  kou  naau. 

22  No  ka  mea,  he  ola  ia  no  na  mea  i  loaa'i  ia, 
He  laau  hoola  hoi  no  ke  kino  a  pau. 

23  T[  E  kiai  oe  i  kou  naau  me  ka  malama  loa ; 
Noka  mea,  noloko  olaila  ka  waipuna  o  ke  ola. 

24  E  waiho  aku  oe  i  ka  waha  wahahee  wale, 

E  haalele  loa  hoi  i  na  lehelehe  hoopunipuni. 

25  I  nana  pono  ae  kou  mau  maka, 

I  pololei  hoi  kou  mau  lihilihi  mamua  ou. 

26  E  hoopololei  ae  i  ke  ala  no  kou  mau  kapuwai, 
A  e  pololei  hoi  kou  hele  ana  a  pau. 

27  Mai  huli  ae  oe  i  ka  lima  akau  aole  hoi  i  ka  lima  hema ; 
E  huli  nae  kou  wawae  mai  ka  hewa  aku. 

MOKUNA  V. 

EKUU  keiki,  e  hoolohe  mai  i  ko'u  naauao, 
E  haliu  mai  hoi  kou  pepeiao  i  ko'u  ike : 

2  I  malama  oe  i  ke  aoia  mai, 

E  hoopaa  hoi  kou  mau  lehelehe  i  ka  ike. 

3  Tf  No  ka  mea,  o  na  lehelehe  o  ka  wahine  hookamakama  he  meli 

ia  e  kulu  ana, 
A  ua  oi  aku  ka  pahee  o  kona  waha  i  ko  ka  aila. 

4  Aka,  ua  awahia  kona  hope,  e  like  me  ka  laau  awaawa, 
Oioi  hoi  e  like  me  ka  pahikaua  oi  lua. 

5  Ke  iho  iho  la  kona  mau  wawae  i  ka  make, 
E  pili  ana  hoi  kona  mau  kapuwai  i  ka  lua. 

6  I  ole  oe  e  noonoo  i  ke  ala  o  ke  ola, 

He  loli  wale  kona  noho  ana  i  ole  oe  e  ike  aku. 
804 


MOKUNA  VI. 

7  Ano  la,  e  na  keiki,  hoolohe  mai  ia'u, 

Mai  haliu  ae  mai  ka  olelo  aku  a  kuu  waha. 

8  E  hooneenee  loa  aku  i  kou  hele  ana  mai  ona  aku, 
Mai  hookokoke  aku  oe  i  ka  puka  o  kona  hale : 

9  O  haawi  oe  i  kou  nani  i  na  mea  e, 

A  me  kou  mau  makahiki  hoi  i  ka  mea  aloha  ole : 

10  0  lako  hoi  na  mea  e  i  kou  mau  mea  maikai; 
A  me  na  hale  o  ka  malihini  i  kau  waiwai ; 

11  A  uwe  oe  ī  kou  hope, 

I  ka  pau  ana  o  kou  io  a  me  kou  kino ; 

12  A  e  olelo  hoi,  Auwe  ko'u  inaina  aku  i  ka  ike, 

A  me  ka  hoowahawaha  ana  o  ko'u  naau  i  ke  aoia  mai ! 

13  Aoleau  i  hoolohe  i  ka  leo  o  ka'u  mau  kumu, 

Aole  hoi  i  haliu  aku  ko'u  pepeiao  i  ka  poe  i  ao  mai  ia'u ! 

14  Mai  noho  au  ma  na  hewa  a  pau  loa, 
Mawaena  o  ke  anaina  a  me  ka  ahakanaka. 

15  H  E  inu  oe  i  ka  wai  noloko  ae  o  kou  punawai, 
A  i  na  waikahe  hoi  noloko  ae  o  kou  kahawai. 

16  E  hu  aku  iwaho  kou  mau  lokowai, 
A  kahe  na  auwai  ma  na  alanui. 

17  Naa  wale  iho  no  lakou, 

Aoie  na  ka  poe  malihini  pu  me  oe. 

18  E  hoomaikaiia  kou  punawai ; 

A  e  olioli  oe  me  ka  wahine  o  kou  wa  ui. 

19  He  dia  aloha  ia  a  me  ka  iheka  oluolu  ;  —      .      •  / 
E  maona  oe  i  na  la  a  pau  i  kona  mau  waiu,  « 

E  ana  mau  oe  i  kona  aloha.  sf\ 

20  No  ke  aha  la  e  ona  oe,  e  kuu  keiki,  i  ka  wahine  e, 
A  e  apo  oe  i  ka  wahine  a  hai  ma  kou  umauma  ? 

21  No  ka  mea,  e  kau  pono  ana  na  maka  o  Iehova  i  ka  aoao  o  ke 

kanaka, 
E  ike  ana  no  hoi  i  kona  mau  aoao  a  pau. 

22  TI  E  puni  ka  mea  hewa  i  kona  hala  iho, 
E  heiia  hoi  oia  i  ka  hei  o  kona  hewa  iho. 

23  E  make  oia  me  ke  ao  ole  ia  mai ; 

A  e  hele  hewa  oia  i  ka  nui  o  kona  naaupo  ana. 

MOKUNA  VI. 

KUU  keiki,  ina  e  hoohiki  oe  e  panai  no  kou  hoalauna, 
Ina  i  pai  kou  lima  me  ka  malihini, 

2  A  i  puni  oe  i  ka  olelo  a  kou  waha, 

A  i  punihei  oe  i  ka  olelo  a  kou  waha. 

3  Ano  la,  e  kuu  keiki,  e  hana  oe  i  keia,  i  pakele, 
I  kou  lilo  ana  i  ka  lima  o  kou  hoalauna : 

0  hele,  e  hoohaahaa  ia  oe  iho,  e  hoolaulea  i  kou  hoalauna. 

4  Mai  haawi  i  ka  hiamoe  i  kou  mau  maka, 
Aole  hoi  e  pipili  kou  mau  lihilihi : 

5  E  hemo  aku  oe  me  he  dia  la  mailoko  ae  o  ka  lima, 

A  e  like  hoi  me  ka  manu  mai  ka  lima  ae  o  ke  kuhea  manu. 

6  H  E  ka  mea  hiamoe,  e  hele  oe  i  ka  anonanona, 
E  nana  i  kona  aoao  a  e  hoonaauao  iho  ■ 

7  Aohe  alii  ia  ia, 

Aole  haku,  aole  hoi  lunakanawai ; 

8  Hoahu  no  oia  i  kana  ai  i  ke  kau, 

1  ka  wa  e  ohi  ai,  hoiliili  oia  i  kana  mea  ai. 

9  E  ka  mea  hiamoe,  pehea  ka  loihi  o  kou  hiamoe  ana? 

Ahea  la  oe  e  ala  mai  ai  mai  kou  hiamoe  ana  mai? 

10  He  moe  iki  ae,  he  hiamoe  iki  ae, 

He  pelu  hou  iki  ae  i  ka  lima  a  hiamoe : 

11  A  e  hiki  mai  kou  ili'hune  me  he  kanaka  hele  la, 
A  me  kou  nele  e  like  me  ke  kanaka  kaua. 

12  H  O  ke  kanaka  aia,  o  ke  kanaka  hewa, 
Hele  no  oia  me  ka  waha  hoopunipuni. 

13  Iimo  oia  me  ka  maka,  ao  aku  oia  me  ka  wawae, 
Kuhikuhi  oia  me  kona  manamanalima ; 

14  He  kolohe  no  ma  kona  naau, 
Noonoo  ino  oia  i  na  la  a  pau, 
Hookonokono  oia  i  ka  hakaka. 

15  Nolaila,  e  loohia  koke  mai  oia  e  ka  make ; 
E  haihai  koke  ia  oia,  aole  mea  nana  e  hoola. 

16  *\\  O  keia  mau  mea  eono,  he  mau  mea  e  inaina  mai  ai  o  Iehova  ; 
Ehiku  hoi  e  hoopailua  ai  o  kona  naau. 

17  O  na  maka  kiekie,  o  ke  elelo  wahahee, 
A  me  na  lima  hookahe  koko  hala  ole, 

18  O  ka  naau  e  imi  ana  i  na  manao  kolohe, 

A  me  na  wawae  e  holo  kiki  ana  i  ka  hewa, 

19  O  ka  mea  hoike  hoopunipuni  e  hana  ana  i  ka  wahahee, 

A  me  ka  mea  hookonokono  i  ka  hakaka  mawaeua  o  na  hoaha- 
>N  nau. 

V*     20  1[  E  knn  keiki,  e  malama  oe  i  ke  kauoha  a  kon  makn^kanp., 
fi '    q&*  LMai  haalele  hoi  i  ke  kanawai  o  kou  makuwahine. 

c>9     21  E  hawele  mau  oe  ia  mau  mea  ma  kou  naau, 
ir  E  nakii  oe  ia  mau  mea  ma  kou  a-i. 

22  I  kou  hele  ana,  ea,  e  kai  aku  ia  ia  oe ; 
I  kou  moe  ana  e  kiai  oia  maluna  ou ; 
I  kou  ala  ana  iluna,  oia  ke  kamailio  pu  me  oe. 
'23  No  ka  mea,  he  kukui  ke  kauoha, 
He  malamalama  ke  kanawai, 

0  ka  aoao  o  ke  ola  oia  ke  ao  ana  e  naauao  ai : 

24  I  malamaia  oe  i  ka  wahine  ino, 

1  ka  malihini  i  hoomalimali  me  kona  elelo. 

25  Mai  kuko  aku  i  kona  maikai  maloko  o  kou  naau, 
Aole  hoi  e  puniheiia  e  kona  mau  lihilihi. 

26  No  ka  mea,  no  ka  wahine  hookamakama, 
E  nele  ke  kanaka  a  i  ka  apana  ai ; 

Hoohalua  no  ka  wahine  moe  kolohe  i  ka  uhane  i  minaminaia. 

27  E  lawe  anei  ke  kanaka  i  ke  ahi  ma  kona  poli, 
Aole  hoi  e  wela  kona  kapa  ? 

28  Ina  e  hele  ke  kanaka  ma  na  nanahu  e  aa  ana, 
Aole  anei  e  wela  kona  kapuwai  ? 

29  Pela  ka  mea  e  komo  ae  ana  i  ka  wahine  a  kona  hoalauna ; 
Aole  e  aponoia  na  mea  hoopa  ia  ia. 

30  Aole  i  hoowahawahaia  ka  aihue  i  kona  aihue  ana, 
Ina  he  mea  ia  e  maona  ai  kona  pololi. 

31  Aka,  i  loaa  oia,  e  uku  pahiku  no, 

E  haawi  oia  i  ka  waiwai  a  pau  o  kona  hale. 

32  O  ka  mea  moe  kolohe  me  ka  wahine,  aole  ona  naauao  ; 
O  ka  make  o  kona  uhane  kana  i  hana'i. 

33  E  loaa  ia  ia  ka  eha  a  me  ka  hoowahawahaia  mai. 
Aole  hoi  e  holoiia  kona  mea  e  hilahila  ai. 

34  No  ka  mea,  o  ka  lili,  oia  ko  ke  kanaka  mea  e  ukiuki  ai ; 
Aole  oia  e  hoopakele  i  kona  la  e  hoopai  aku  ai. 

35  Aole  oia  e  manao  mai  i  ka  uku ; 

Aole  hoi  oia  e  oluolu,  ke  haawi  mai  oe  i  na  makana  he  nui. 

MOKUNA  VII. 

Ip  KUU  keiki  e,  e  malama  oe  i  ka'u  mau  olelo, 
L  E  waiho  pu  hoi  i  ka'u  kauoha  me  oe. 

2  E  malama  oe  i  ka'u  kauoha  i  ola  oe, 

A  me  ko'u  kanawai  hoi,  e  like  me  ke  kii  onohi  o  kou  mau 
maka. 

3  E  hawele  oe  ia  mau  mea  ma  kou  mau  manamanalima, 
E  kakau  hoi  ia  mau  mea  ma  ka  papa  o  kou  naau. 

4  E  i  ae  oe  i  ka  naauao,  O  oe  no  ko'u  kaikuwahine  ; 
E  kapa  aku  oe  i  ka  ike,  he  hoalauna : 

5  I  malamaia  oe  i  ka  wahine  e, 

I  ka  malihini  hoi  i  hoomalimali  mai  me  kana  olelo. 

6  1  No  ka  mea,  ma  ka  puka  o  ko'u  hale, 
Ma  ko'u  puka  makani,  nana  aku  la  au ; 

7  Ike  iho  la  au  iwaena  o  ka  poe  noonoo  ole, 
Ike  iho  la  hoi  au  mawaena  o  ka  poe  opiopio, 
I  kekahi  kanaka  ui  manao  ole. 

8  Hele  ae  1-a  ia  raa  ke  ala  e  kokoke  ana  i  kona  huina, 
Hele  ae  la  oia  make  kuamoo  e  hiki  aku  ai  i  kona  hale ; 

9  I  ke  ahiahi,  i  ka  napoo  ana  o  ka  la, 
I  ke  aumoe,  i  ka  poeleele ; 

10  Aia  hoi,  halawai  pu  me  ia  kekahi  wahine, 
Ua  kahiko  hookamakama  ia ; 

Ua  maalea  kona  naau. 

11  (He  walaau  kona  a  me  ka  hoolohe  ole, 

Aole  noho  kona  mau  wawae  ma  kona  hale  iho. 

12  I  kekahi  wa  mawaho  oia, 

I  kekahi  wa  ae  ma  ke  alanui, 

A  hoohalua  oia  raa  na  huina  a  pau.) 

13  Apo  iho  la  kela  ia  ia  a  honi  iho  la, 
Me  ka  maka  hilahila  ole,  i  aku  la  ia  ia, 

14  He  mau  mohai  aloha  ko'u ; 

I  keia  la  no,  mohai  aku  la  au  i  ka'u  mea  i  hoohiki  ai. 

15  Nolaila,  i  hele  mai  nei  au  e  halawai  me  oe, 
E  imi  hoi  ia  oe,  a  ua  loaa  iho  nei. 

16  Hohola  iho  la  au  i  ko'u  wahi  moe  me  ke  kapa, 
Me  ke  kapa  onionio  hoi  mai  Aigupita  mai 

17  Kopipi  iho  la  au  i  ko'u  wahi  moe 

I  ka  mura,  a  me  ka  aloe,  a  me  ke  kinamona. 

18  Ina  kaua  i  maona  i  ke  aloha  a  hiki  i  kakahiaka, 
E  lealea  kaua  i  ke  aloha. 

19  No  ka  mea,  o  ke  kane,  aole  ia  ma  kona  hale, 
Ua  hele  oia  ma  kahi  loihi  e  aku. 

20  Lawe  oia  i  ka  eke  kala  ma  kona  lima, 

A  piha  ka  mahina,  alaila,  e  hoi  mai  oia  i  kona  hale. 

21  Ua  paa  kela  i  ka  nui  o  kana  olelo  maalea ; 

Ua  lilo  hoi  oia  i  ka  malimali  ana  o  kona  mau  leheiehe. 

22  Ukali  koke  oia  mahope  ona, 

E  like  me  ka  hele  ana  o  ka  bipi  i  kona  wahi  e  make  ai ; 
E  like  hoi  me  ka  naaupo  i  hoopaiia  mai  ma  ka  laau  kupee; 

23  A  o  aku  la  ka  pua  i  kona  ake, 

E  like  me  ka  lele  ana  o  ka  manu  i  ke  pahele, 
Aole  ona  ike  no  kona  ola  ia. 

24  Tf  Ano  la,  e  na  keiki,  e  koolohe  mai  ia'u, 
E  maliu  mai  oukou  i  ka  olelo  a  ko'u  waha. 

25  Mai  huli  ae  kou  naau  ma  kona  aoao ; 
Mai  hele  hewa  oe  ma  kona  alanui. 

26  No  ka  mea,  manomano  ka  poe  i  hina  ia  ia  me  ka  eha, 
Na  mea  ikaika  hoi,  ua  pau  ia  ia  i  ka  make. 

27  Ma  kona  hale  ke  ala  e  hiki  ai  i  ka  po, 
E  iho  ana  ilalo  i  ka  make. 

MOKUNA  VIII. 

AOLE  anei  i  hea  mai  ka  uaauao  ? 
_  Aole  anei  i  pane  mai  ka  ike  i  kona  leo  ? 

2  Maluna  o  na  wahi  kiekie,  ma  ke  ala, 
Ma  kahi  o  na  alanui,  ku  ae  la  oia. 

3  Ma  na  ipuka,  ma  ke  alo  o  ke  kulanakauhale, 
Ma  na  wahi  e  komo  ai,  kahea  mai  la  oia. 

4  Ke  hea  aku  nei  au  ia  oukou,  e  na  kanaka ; 
O  ko'u  leo  hoi  i  na  keiki  a  kanaka. 

5  E  na  mea  ike  ole,  e  ike  oukou  i  ke  akamai ; 
E  hoonaauao  hoi  oukou,  e  ka  poe  naaupo. 

6  E  hoolohe  mai,  no  ka  mea,  e  hai  ana  au  i  na  mea  maikai ; 
O  ka  oaka  ana  hoi  o  ko'u  mau  lehelehe  ma  na  mea  pono  ia, 

7  No  ka  mea,  e  hoike  mai  kuu  waha  i  ka  oiaio ; 
He  mea  hoopailua  ka  hewa  i  ko'u  mau  lehelehe. 

8  Ma  ka  pono  na  olelo  a  pau  a  ko'u  waha ; 
Aole  wahahee,  aohe  mea  kekee  malaila. 

9  Pau  loa  no  ia  i  ka  pololei  i  ka  mea  naauao, 
Ua  kupono  hoi  i  ka  poe  i  loaa  ka  ike. 

10  E  koho  oukou  i  ke  aoia  mai,  aole  ke  kala, 
A  me  ka  ike  hoi  mamua  o  ke  gula  maikai. 

11  No  ka  mea,  ua  maikai  ka  naauao  mamua  o  na  momi ; 
A  o  na  mea  i  makemakeia  a  pau,  aole  i  like  me  ia, 

12  Owau  hoi,  o  ka  naauao,  ke  pili  nei  i  ke  akamai, 
Ua  loaa  ia'u  ka  ike  i  na  mea  e  naauao  ai. 

13  O  ka  makau  ia  Iehova,  oia  ke  inaina  aku  i  ka  hewa ; 
O  ka  haaheo,  o  ka  hookiekie,  o  ka  aoao  ino, 

O  ka  waha  aaka,  oia  ka'u  i  hoowahawaha  aku  ai. 

14  Ia'u  ka  ike  a  me  ke  akamai ; 

Owau  no  ka  noonoo,  ia'u  hoi  ka  ikaika. 

15  Ma  o'u  nei  no  e  nohoalii  ai  na  alii, 

A  e  kau  aku  ai  no  hoi  na  kaukaualii  i  ke  kanawai  pono. 

16  Ma  o'u  nei  no  hoi  e  hoomalu  ai  na  kiaaina, 

A  me  na'lii,  a  me  na  lunakanawai  a  pau  o  ka  honua. 

17  He  aloha  ko'u  i  ka  poe  e  aloha  mai  ia'u ; 

O  ka  poe  imi  pono  mai,  o  lakou  ke  loaa  ia'u. 

18  Me  au  ka  waiwai  a  me  ka  hanohano ; 

O  ka  waiwai  e  mau  ana  hoi  a  me  ka  pono. 

19  Ua  maikai  ko'u  hua  mamua  o  ke  gula  a  me  ke  gula  maikai ; 
He  mea  kohoia  hoi  ka  waiwai  ma  o'u  nei  mamua  o  ke  kala. 

20  Ma  ke  ala  o  ka  pono  ka'u  e  alakai  ai, 
Mawaena  hoi  o  na  alanui  o  ka  hoopono  : 

21  I  hooili  au  i  ka  waiwai  no  ka  poe  aloha  mai  ia'u, 
A  e  hoopiha  au  i  ko  lakou  waihona  waiwai. 

22  Na  Iehova  no  wau  i  kiuohou  o  kona  noho  ana, 
Mamua  o  kana  hana  ana  i  ka  wa  kahiko. 

23  Mai  ka  po  mai  ua  hoonohoia  au, 

Mai  kinohi  mai,  mamua  hoi  o  ka  honua. 

24  I  ka  wa  i  ole  ai  na  wahi  hohonu,  ua  hanau  no  au, 
I  ka  wa  i  ole  ai  na  punawai  i  piha  i  ka  wai. 

25  Mamua  o  ka  hoonoho  ana  i  na  mauna, 
Mamua  o  na  kuahiwi  ua  hanau  au  : 

26  Aole  hoi  oia  i  hana  i  ka  houua  a  me  na  kula, 
A  me  kahi  huna  lepo  iki  o  ka  honua. 

27  I  kona  hohola  ana  i  ka  laui,  owau  no  kekahi  malaila, 
I  kona  kau  ana  i  ke  kanawai  maluna  o  ka  hohonu ; 

28  I  kona  hoolewalewa  ana  i  na  ao  maluna, 

I  kona  hoouoho  ana  i  na  punawai  o  ka  hohonu  ; 

29  I  kona  kau  ana  i  ke  kanawai  no  ka  moana, 
I  ole  e  hu  wale  aku  na  kai  mamua  ona ; 

I  kona  hookumu  paa  ana  i  ka  honua : 

30  Alaila,  owau  pu  kekahi  me  ia  me  he  keiki  hiwahiwa  la ; 
O  kona  olioli  no  au  i  kela  la  i  keia  la, 

E  hauoli  mau  ana  hoi  imua  o  kona  alo ; 

31  E  hauoli  ana  i  na  wahi  i  noho  ai  na  kanaka  o  ka  honua  ona ; 
O  ko'u  olioli  nui  hoi,  aia  me  na  keiki  a  kanaka. 

32  Ano  la,  e  na  keiki,  e  hoolohe  mai  ia'u ; 
Pomaikai  ka  poe  i  malama  mai  i  ko'u  aoao. 

33  E  hoolohe  mai  i  ke  ao  ana  a  e  hoomanao  iho, 
Mai  pale  ae  oukou. 

34  Pomaikai  ke  kanaka  ke  lohe  mai  i  ka'u, 

He  kiai  hoi  oia,  i  ko'u  mau  puka  i  kela  la  i  keia  la, 
Ke  kakali  hoi  oia  ma  na  kia  o  ko'u  mau  puka. 

35  No  ka  mea,  o  ka  mea  o'u  i  loaa  ai,  ua  loaa  ia  ia  ke  ola, 
E  loaa  hoi  ia  ia  ka  lokomaikaiia  mai  e  Iehova. 

36  Aka,  o  ka  mea  i  hana  ino  mai  ia'u,  ua  pepehi  oia  i  kona  uhane 

iho; 

0  ka  poe  inaina  mai  ia'u  oia  ka  i  koho  i  ka  make. 

MOKUNA  IX. 

KUKULU  ae  la  ka  naauao  i  kona  hale, 
Kalai  iho  la  oia  i  kona  mau  kia  ehiku. 

2  Kalua  oia  i  kana  mau  mea  momona; 
Kawili  ae  la  oia  i  kona  waina ; 
Hoomakaukau  no  i  kaua  papaaina. 

3  Hoouna  aku  la  oia  i  kana  poe  kauwawahine, 

E  hea  aku  maluna  o  na  wahi  kiekie  o  ke  kulanakauhale, 

4  Owai  ka  mea  naaupo  ?  e  huli  mai  ia  io'u  nei : 

1  ka  mea  noouoo  ole  hoi,  olelo  ae  la  oia  ia  ia, 

5  Ina,  e  ai  mai  oukou  i  ka'u  berena, 
E  inu  hoi  i  ka  waina  a'u  i  kawili  ai. 

6  E  haalele  i  ka  poe  manao  ole,  i  ola  oukou, 
E  hele  hoi  ma  ke  ala  o  ka  naauao. 

7  0  ka  mea  e  ao  aku  i  ke  kanaka  aia, 
E  loaa  ia  ia  ka  hilahila; 

O  ka  mea  e  ao  aku  i  ka  mea  hewa,  e  loaa  ia  ia  ka  palahea. 

8  Mai  ao  aku  i  ke  kanaka  aia, 

O  hoowahawaha  mai  oia  ia  oe ; 
E  ao  aku  i  ka  mea  naauao, 
A  e  aloha  mai  oia  ia  oe. 

9  E  haawi  na  ka  mea  naauao, 
A  e  oi  mau  ka  naauao ; 

E  ao  hoi  i  ka  mea  hoopono, 

A  e  mahuahua  ae  la  kona  ike. 

10  O  ka  mole  o  ka  naauao, 
Oia  ka  makau  ia  Iehova ; 

0  ka  ike  i  ka  Mea  hemolele, 
Oia  ka  noonoo  ana. 

11  No  ka  mea,  ma  o'u  nei,  e  mahuahua  ae  ai  kou  mau  la, 
A  e  nui  ai  hoi  na  makahiki  o  kou  ola  ana. 

12  Ina  e  naauao  oe,  e  naauao  no  oe  nou  iho ; 

Ina  e  hoowahawaha  oe,  maluna  ou  wale  no  ia  mea. 

13  H  O  ka  wahine  naaupo,  he  walaau  kona ; 
Ua  manao  ole,  aole  oia  i  ike  i  kekahi  mea. 

14  Noho  no  oia  ma  ka  puka  o  kona  hale, 

Ma  ka  noho  hoi  ma  kahi  kiekie  o  ke  kulanakauhale, 

15  E  hea  aku  i  ka  poe  hele  ma  ke  ala, 
Ka  poe  hele  pololei  ma  ke  alanui ; 

16  Owai  ka  mea  manao  ole  ?  e  huli  mai  i  o'u  nei ; 

1  ka  mea  naaupo,  olelo  aku  la  oia  ia  ia, 

17  Ua  ono  no  na  wai  i  aihueia, 
Ua  mananalo  hoi  ka  berena  ke  ai  malu. 

18  Aole  nae  i  ike  kela,  malaila  ka  poe  make, 
Aia  kona  poe  hoaai  ilalo  loa  i  ka  malu  make. 


MOKUNA  X. 

Na  olelo  akamai  a  Soloraona. 

OKE  keiki  akamai,  hoohauoli  mai  oia  i  kona  makuakane ; 
A  o  ke  keiki  lapuwale,  hoouluhua  mai  oia  i  kona  makuwa- 
hine. 

2  O  ka  waiwai  i  loaa  hewa  mai,  aole  he  mea  ia  e  pomaikai  ai ; 
Aka,  o  ka  pono,  oia  ka  i  hoopakele  i  ka  make. 

3  Aole  e  waiho  mai  o  Iehova  i  ka  uhane  o  ka  mea  pono  a  pololi ; 
Aka,  hoole  no  ia  i  ka  makemake  o  ka  poe  hewa. 

4  O  ka  lima  hoopalaleha,  he  mea  ia  e  ilihune  ai; 
Aka,  o  ka  lima  hooikaika  mau  i  ka  hana,  oia  ka  mea  e  waiwai  ai. 

5  O  ka  mea  hooiliili  i  ke  kau,  he  keiki  naauao  ia ; 
O  ka  mea  hiamoe  i  ka  wa  e  ohi  ai,  he  keiki  hoohilahila  ia. 

6  O  na  mea  e  pomaikai  ai,  aia  maluna  o  ke  poo  o  ka  mea  pono ; 
Aka,  ma  ka  waha  o  ka  poe  hewa  i  hunaia'i  ka  ino. 

7  O  ka  hoomanao  ana  i  ka  mea  hoopono,  he  mea  hauoli  ia ; 
A  o  ka  inoa  o  ka  poe  hewa,  e  palakahuki  ia. 

8  O  ka  mea  i  akamai  ka  naau,  e  hoopaa  oia  i  na  kauoha ; 
Aka,  o  ka  mea  i  lapuwale  na  lehelehe,  e  hina  oia. 

9  O  ka  mea  hele  ma  ka  pololei,  hele  paa  pono  no  ia; 
A  o  ka  mea  hookekee  i  kona  aoao,  e  ikeia  oia. 

10  O  ka  mea  i  imo  ka  maka,  hoeha  mai  oia ; 

O  ka  mea  i  lapuwale  na  lehelehe,  e  hina  oia. 

11  He  punawai  hoola  ka  waha  o  ka  mea  hoopono; 
Ma  ka  waha  o  ka  poe  hewa  i  hunaia'i  ka  ino. 

12  Hookonokono  ka  inaina  i  ka  hakaka ; 
Aka,  uhi  mai  no  ke  aloha  i  na  hewa  a  pau. 

13  Ma  na  lehelehe  o  ka  mea  naauao  i  loaa'i  ke  akamai ; 
Aka,  o  ka  laau  hahau,  no  ke  kua  ia  o  ka  mea  manao  ole. 

14  Iloopaa  ka  poe  akamai  i  ka  ike ; 

A  o  ka  waha  o  ka  mea  lapuwale,  kokoke  ia  i  ka  make. 

15  O  ka  waiwai  o  ka  mea  waiwai,  oia  kona  kulanakauhale  paa; 
O  ka  poino  o  ka  poe  ilihune,  o  ko  lakou  nele  no  ia. 

16  O  ka  hana  a  ka  mea  pono,  pili  no  ia  i  ke  ola ; 

O  ka  hua  o  ka  mea  hewa,  pili  no  ia  i  ka  make. 

17  Ma  ka  aoao  o  ke  ola  ka  mea  i  malama  i  ke  ao  ana  mai ; 
O  ka  mea  i  pale  ae  i  ke  ao  ana,  ua  hana  lapuwale  oia. 

18  O  ka  mea  huna  i  ka  huhu  me  na  lehelehe  wahahee, 
A  ahiahi  wale  aku,  oia  ka  lapuwale. 

19  I  ka  nui  o  na  huaolelo,  aole  loa  e  ole  ka  hewa  ; 

O  ka  mea  hamau  i  kona  mau  lehelehe,  e  naauao  no  ia. 

20  O  ke  elelo  o  ka  mea  pono,  he  kala  maikai  ia; 

O  ka  naau  o  ka  poe  hewa,  he  wahi  mea  iki  wale  no  ia. 

21  O  na  lehelehe  o  ka  mea  pono,  hanai  no  i  na  mea  he  nui; 
O  ka  poe  lapuwale,  no  ka  noonoo  ole  e  make  ana  lakou. 

22  O  ka  hoomaikai  o  Iehova,  oia  ka  mea  e  waiwai  ai, 
Aole  hoi  mea  e  eha  ai  ka  manao  malaila. 

23  Ua  akaaka  ka  mea  lapuwale,  ke  hana  kolohe  ; 
O  ke  akamai,  na  ke  kanaka  ike  no  ia. 

24  O  ka  weliweli  o  ka  mea  hewa,  e  hookoia  auanei  ia  maluna  ona ; 
O  ka  manaolana  o  ka  mea  pono,  e  hooiaioia  mai  ia  nona. 

25  E  like  me  ka  holo  ana  aku  o  ka  puahiohio,  pela  ka  mea  hewa, 

aole  ia; 
Aka,  o  ka  mea  pono,  ua  onipaa  ia  a  mau  loa  no. 

26  E  like  me  ka  vinega  i  na  niho, 
A  me  ka  uahi  i  na  maka, 

Pela  ka  mea  molowa  i  ka  poe  nana  ia  e  hoounauna  aku. 

27  O  ka  makau  ia  Iehova,  oia  ka  mea  e  nui  ai  na  la ; 
O  na  makahiki  o  ka  poe  hewa,  e  hoopokoleia. 

28  O  ka  manaolana  o  ka  poe  pono,  he  hauoli  ia; 
O  ka  manaolana  o  ka  poe  hewa,  e  pio  no  ia. 

29  O  ka  aoao  o  Iehova,  o  ka  mea  ia  i  ikaika  ai  ka  mea  pono  ; 
O  ka  make  hoi  ia  i  ka  poe  hana  hewa. 

30  E  mau  ana  ka  mea  pono,  aole  ia  e  naue  ae ; 
O  ka  poe  hewa,  aole  no  lakou  ka  honua. 

31  O  ka  waha  o  ka  mea  pono,  hoike  mai  ia  i  ka  naauao ; 
A  o  ke  elelo  hoinoino,  e  okiia  ae. 

32  O  na  lehelehe  o  ka  mea  pono,  ua  hoikeike  i  ka  mea  oluolu ; 
A  o  ka  waha  o  ka  poe  hewa  i  ka  inoino. 

MOKUNA  XI. 

OKE  kaupaona  hoopunipuni,  he  hoopailua  ia  ia  Iehova ; 
O  ke  kaupaona  kupono,  oia  kona  makemake. 

2  A  hiki  mai  ka  haaheo,  alaila  hiki  mai  ka  hilahila ; 
Me  ka  poe  naau  haahaa  hoi  ka  naauao. 

3  O  ka  pono  o  ka  mea  pololei  oia  kona  alakai; 

Ma  ka  wahahee  hoi  e  make  ai  ka  poe  hoopunipuni. 

4  O  ka  waiwai,  aohe  mea  ia  e  pono  ai  i  ka  la  e  inaina  mai  ai ; 
Aka,  o  ka  pono  oia  ke  hoopakele  ae  i  ka  make. 

5  O  ka  pono  o  ka  poe  pololei,  oia  ke  kuhikuhi  o  kona  ala ; 
E  haule  hoi  ka  mea  hewa  i  kona  hewa  iho. 

6  Ma  ka  pono  e  pakele  ai  ka  poe  pololei; 
Ma  ke  kolohe  hoi  e  heiia'i  ka  poe  aia. 

7  I  ka  make  ana  o  ke  kanaka  hewa,  pau  kona  manaolana ; 
E  poho  no  hoi  ka  manao  o  ka  poe  hewa. 

8  Laweia'ku  ka  mea  pono  mai  ka  popilikia  aku, 
A  hiki  mai  ka  mea  hewa  ma  koua  hakakaka. 

9  Ma  ka  waha  o  ka  aia  e  make  ai  kona  hoa ; 
Ma  ka  ike  oiaio  hoi  e  pakele  ai  ka  poe  pono. 

10  1  ka  lanakila  ana  o  ka  poe  pono  e  hauoli  ke  kulanakauhale ; 

I  ke  pio  ana  o  ka  poe  hewa  he  olioli  no. 

11  Ma  ka  hoomaikaiia  mai  o  ka  poe  pololei, 
E  hookiekieia  ke  kulanakauhale ; 

Ma  ka  waha  o  ka  poe  hewa,  ua  hoohioloia. 

12  O  ka  mea  hailiili  aku  i  kona  hoanoho,  he  naaupo  ia ; 
A  o  ke  kanaka  naauao,  noho  hamau  oia ; 

13  O  ka  mea  holoholo  olelo,  hai  wale  aku  ia  i  na  mea  huna ; 
O  ka  mea  manao  oiaio,  e  huna  ana  no  oia. 

14  Ma  kahi  e  ahaolelo  ole  ai,  e  haule  na  kanaka ; 
Ma  ka  lehulehu  o  ka  poe  kukakuka  he  maluhia. 

15  E  hihia  no  ka  mea  pai  lima  me  ka  malihini ; 

A  o  ka  mea  hoole  i  ke  pai  lima  ana,  ua  pakele  ia. 

16  O  ka  wahine  lokomaikai,  e  loaa  io  no  ka  mahaloia  mai ; 
E  loaa  no  hoi  ka  waiwai  i  ka  poe  hana  ikaika. 

17  O  ka  mea  minamina  i  kona  uhane  iho,  he  kanaka  lokomaikai 

oia; 
O  ka  mea  hoino  i  kona  kino,  he  aloha  ole  kona. 

18  O  ka  mea  hewa,  he  hana  inea  kana; 

O  ka  mea  lulu  i  ka  pono,  he  uku  oiaio  kona. 

19  E  like  me  ka  pili  ana  o  ka  pono  i  ke  ola, 
Pela  e  pili  ai  ka  make  i  ka  mea  hana  hewa. 

20  He  mea  hoopailua  ia  Iehova  ka  poe  naau  hoopunipuni ; 
Aka,  o  ka  poe  i  pololei  ka  aoao,  oia  kona  makemake. 

21  Ina  e  kui  kahi  lima  i  kekahi  lima,  aole  nae  e  hoopakeleia  ka 

mea  hewa ; 
O  ka  mamo  hoi  o  ka  poe  pono,  e  hoopakeleia  oia. 

22  Me  he  apo  gula  la  ma  ka  ihu  o  ka  puaa, 

Pela  ka  wahine  i  maikai  ka  maka  a  nele  i  ka  noonoo  ole. 

23  O  ka  makemake  o  ka  mea  pono,  he  hope  maikai  kona ; 

O  ka  manaolana  hoi  o  ka  poe  hewa,  he  inainaia  mai  ka  hope. 

24  Hoohelelei  kekahi,  a  nui  hou  ae  no  nae ; 

Aua  hoi  kekahi  i  ka  mea  ku  ole  i  ka  pono,  a  o  ka  nele  ka  hope. 

25  O  ka  mea  e  hoomanawalea  aku,  e  momona  ia; 

A  o  ka  mea  e  hoomauu  aku,  e  hoomauuia  mai  oia. 

26  O  ka  mea  aua  i  ka  ai,  e  hoino  na  kanaka  ia  ia ; 

E  kau  ana  hoi  ka  hoomaikaiia  mai  ma  ke  poo  o  ka  mea  kuai 
aku. 

27  O  ka  mea  imi  i  ka  maikai,  imi  no  ia  i  ke  alohaia  mai ; 
O  ka  mea  imi  i  ka  hewa,  e  hiki  mai  no  ia  io  na  la. 

28  O  ka  mea  paulele  i  kona  waiwai,  e  haule  oia ; 
Aka,  me  he  lala  laau  la  e  ulu  ai  ka  poe  pono. 

29  O  ka  mea  hoonaukiuki  i  ko  kona  hale,  e  ili  mai  nona  ka  makani ; 
E  hookauwa  aku  auanei  ka  naaupo  na  ka  mea  naauao. 

30  O  ka  hua  no  ka  pono,  oia  ka  laau  o  ke  ola ; 
O  ka  mea  hoohuli  i  na  uhane,  oia  ke  akamai. 

31  Aia  hoi,  e  hooukuia  ka  mea  pono  ma  ka  honua; 
Pela  no  a  oi  aku  ka  mea  hewa  a  me  ka  ino. 

MOKUNA  XII. 
KA  mea  makemake  i  ke  aoia  mai,  oia  ka  i  makemake  i  ka  ike ; 


O  ka  mea  hoowahawaha  i  ke  aoia  mai,  he  holoholona  ia. 
2  O  ka  mea  maikai,  e  loaa  ia  ia  ka  lokomaikai  no  Iehova  mai ; 
A  e  hoohewa  mai  oia  i  ke  kanaka  hoopunipuni. 
Aole  ma  ka  hewa  e  ku  paa'i  ke  kanaka; 
O  ka  hookumu  ana  o  ka  poe  pono,  aole  ia  e  neenee  ae. 
O  ka  wahine  noho  pono  he  papale  alii  oia  i  kana  kane ; 

Aka,  me  he  mea  popopo  la  i  kona  mau  iwi  ka  wahine  e  hoohila- 
hila  aku. 

5  O  ka  manao  ana  o  ka  poe  pono,  aia  ma  ka  hoopono ; 

O  ke  kuka  ana  o  ka  poe  hewa,  aia  ma  ka  hoopunipuni. 

6  O  ka  olelo  a  ka  poe  hewa,  he  hoohalua  ia  i  ke  koko ; 

Aka,  o  ka  waha  o  ka  poe  pololei,  oia  ka  lakou  e  hoopakele  aku. 

7  Ua  hooauhulihia  ka  poe  hewa,  a  nalowale ; 
E  ku  mau  ana  hoi  ka  hale  o  ka  poe  pono. 

8  E  hoomaikaiia  ke  kanaka  e  like  me  kona  akamai ; 
Aka,  o  ka  mea  naau  lokoino,  e  hoowahawahaia  oia. 

9  O  ka  mea  i  hoowahawahaia,  a  he  kauwa  nana, 

Oi  aku  oia  i  ka  mea  hoohanohano  ia  ia  iho,  a  nele  i  ka  ai  ole. 

10  Manao  no  ke  kanaka  pono  i  ke  ola  o  kona  holoholona ; 
Aka,  o  ke  aloha  o  ka  poe  hewa,  he  lokoino  no  ia. 

11  0  ka  mea  i  mahi  i  kona  aina,  e  maona  no  i  ka  ai ; 

Aka,  o  ka  hoopili  mea  ai  me  ka  poe  palaualelo,  he  lapuwale  ia. 

12  He  lealea  i  ka  mea  hewa  ka  punihei  ino  ana; 
O  ke  kumu  o  ka  poe  pono  e  hua  mai  no  ia. 

13  Ma  ka  ino  o  na  lehelehe  i  puniheiia'i  ka  mea  hewa ; 

E  puka  mai  no  hoi  ka  mea  pono  noloko  ae  o  ka  pilikia. 

14  Ma  ka  hua  o  ka  waha,  e  maona  ai  ke  kanaka  i  ka  maikai ; 
O  ka  uku  o  ko  ke  kanaka  lima  e  haawiia  ia  ia. 

15  O  ka  aoao  o  ka  mea  naaupo,  ua  pololei  ia  i  kona  manao  iho ; 
Aka,  o  ka  mea  hoolohe  i  ke  aoia  mai,  ua  naauao  oia. 

16  O  ka  huhu  o  ka  naaupo  e  ike  koke  ia ; 
Hoonalowale  ka  mea  maalea  i  ka  mea  e  hila  hila'i. 

17  O  ka  mea  hai  aku  i  ka  oiaio,  hoike  oia  i  ka  pono ; 

A  o  ka  hoike  wahahee  hoi,  hoike  oia  i  ka  hoopunipuni. 

18  Olelo  kekahi  e  like  me  ka  hou  ana  o  ka  pahikaua  ; 
A  o  ke  elelo  o  ka  poe  naauao,  ma  ka  hoola  ia. 

19  O  na  lehelehe  oiaio,  e  mau  ana  no  ia; 
O  ke  elelo  wahahee  e  pau  koke  no  ia. 

20  He  hoopunipuni  ma  ka  naau  o  ka  poe  manao  ino ; 
A  no  ka  poe  kukakuka  i  ka  maluhia,  he  olioli. 

21  Aole  e  loohia  mai  ka  mea  pono  e  ka  poino  ; 
Aka,  piha  no  ka  poe  hewa  i  na  mea  e  ino  ai. 

22  He  mea  hoopailua  ia  Iehova  na  lehelehe  hoopunipuni ; 
O  ka  poe  hana  ma  ka  oiaio,  oia  kona  olioli. 

23  O  ke  kanaka  noeau,  e  waiho  ana  ia  ia  ka  ike ; 

O  ka  naau  o  na  naaupo,  hoike  wale  no  ia.i  ka  lapuwale. 

24  O  ka  lima  o  ka  poe  hana  mau  e  lilo  oia  i  haku  ; 

O  ka  mea  hoomolowa,  malalo  no  ia  o  ka  hookupu. 

25  O  ke  kaumaha  iloko  o  ka  naau  o  ke  kanaka,  he  mea  e  kulou 

iho  ai ; 
Aka,  ma  ka  olelo  maikai  ia  e  hooluoluia'i. 

26  Ua  maikai  ka  mea  pono  mamua  o  kona  hoanoho ; 

O  ka  aoao  o  ka  poe  hewa,  e  hoowalewale  oia  ia  lakou. 

27  Aole  e  hopu  ka  molowa  i  kana  mea  ai ; 

Aka,  o  ka  waiwai  o  ke  kanaka  maikai,  he  gula  ia. 

28  Ma  ke  ala  pono  ke  ola, 

Ma  kolaila  kuamoo  no  hoi,  aole  e  make. 

MOKUNA  XIII. 

OKE  keiki  akamai,  aia  no  ia  ma  ke  aoia  e  kona  makuakane; 
O  ka  mea  hoowahawaha,  aole  ia  e  hoolohe  i  ke  aoia  mai. 
2  Ma  ka  hua  o  ka  waha  e  ai  ai  ke  kanaka  i  ka  maikai : 

E  ai  ka  uhane  o  ka  poe  aia  i  ka  poino. 

3  0  ka  mea  malama  i  kona  waha,  malama  no  ia  i  kona  nhaoo  ; 
O  ka  mea  hoohamama  i  ka  waha,  e  loaa  ia  ia  ka  make. 

4  Makemake  wale  ka  uhane  o  ka  mea  hiamoe,  aole  i  loaa ; 
O  ka  uhane  o  ka  poe  hana  mau,  e  maona  no  ia. 

5  Ua  inaina  mai  ka  mea  pono  i  ka  olelo  wahahee ; 

O  ka  mea  hewa  la,  he  hoopailua  ia  a  me  ka  hilahila. 

6  Na  ka  pono  e  kiai  i  ka  mea  hele  pololei ; 

Na  ka  hewa  hoi  e  hoohiolo  i  ka  mea  lawehala. 

7  Hoowaiwai  kekahi  ia  ia  iho,  aole  nae  he  wahi  mea  ia  ia ; 
Hoonele  hoi  kekahi  ia  ia  iho,  a  nui  no  nae  kona  waiwai. 

8  O  ka  panai  ana  o  ko  ke  kanaka  ola,  o  kona  waiwai  no  ia ; 
O  ka  mea  ilihune,  aole  ia  e  hoolohe  i  ke  aoia  mai. 

9  O  ka  malamalama  o  ka  poe  pono,  he  mea  hoohauoli  ia ; 
O  ke  kukui  o  ka  poe  hewa,  e  pio  auanei  ia. 

10  Ma  ka  haaheo  wale  no  ka  hakaka; 
Ma  ka  poe  kukakuka  pono  ka  naauao. 

11  E  hele  liilh'  ka  waiwai  i  haapuka  wale  ia ; 

O  ka  mea  hoiliili  ma  ka  hana,  e  mahuahua  no. 

12  O  ka  manaolana  i  hoopaneeia,  oia  ka  mea  e  maule  ai  ka  naau ; 
A  hiki  mai  ka  mea  i  makemakeia,  oia  ka  laau  o  ke  ola. 

13  O  ka  mea  hoowahawaha  i  ka  olelo,  e  make  no  ia ; 
O  ka  mea  makau  aku  i  ke  kanawai,  e  ukuia  oia. 

14  O  ke  ao  ana  o  ke  kanaka  naauao,  he  punawai  ola  ia, 
He  mea  hoi  e  pakele  ai  i  na  pahele  o  ka  make. 

15  Ma  ka  noonoo  pono  i  loaa'i  ka  lokomaikaiia  mai ; 
O  ka  aoao  o  ka  poe  aia,  he  pilikia  ia. 

16  E  hana  no  na  mea  noouoo  a  pau  ma  ka  ike ; 

O  ka  naaupo  hoi  ka  i  hoike  aku  i  ka  lapuwale. 

17  O  ke  kukini  hewa,  haule  oia  i  ka  lalau, 

O  ka  elele  oiaio  hoi,  oia  ka  mea  e  pono  ai. 

18  He  ilihune  a  he  hilahila  i  ka  mea  haalele  i  ke  aoia  mai ; 
O  ka  mea  malama  i  ke  aoia  mai,  e  hoomaikaiia  mai  oia. 

19  O  ka  makemake  i  loaa  miii,  he  ono  no  ia  i  ka  uhane ; 

He  mea  hoowahawaha  i  ka  poe  lapuwale,  ka  haalele  i  ka  hewa. 

20  O  ka  mea  hele  pu  me  ka  poe  akamai,  akamai  no  ia; 

O  ka  hoalauna  o  ka  poe  lapuwale,  e  mahuahua  ka  hewa. 

21  Hahai  ka  poino  i  ka  poe  hewa; 

E  ukuia  ka  poe  pono  i  ka  pomaikai. 

22  E  hooili  mai  ko  ka  mea  maikai  no  kana  poe  mamo ; 

Ua  waihoia  hoi  na  ka  poe  pono  ka  waiwai  o  ka  mea  hewa. 

23  O  ka  ai  nui,  aia  ma  ka  mahiai  o  ka  poe  ilihune ; 
Lilo  wale  hoi  kekahi  no  ka  noonoo  ole. 

24  O  ka  mea  hookaaokoa  i  ka  laau  hahau,  oia  ke  aloha  ole  i  kana 

keiki ; 
O  ka  mea  aloha  ia  ia,  imi  no  ia  i  ke  aoia  mai  nona. 

25  E  ai  no  ka  mea  pono,  a  maona  koua  uhane, 

O  ka  opu  o  ka  mea  hewa,  e  nele  ia  i  ka  ai  ole. 

MOKUNA  XIV. 

OKA  wahine  naauao,  oia  ke  kukulu  i  kona  hale ; 
Wawahi  iho  la  ka  mea  naaupo  me  kona  mau  lima. 

2  O  ka  mea  hele  ma  kona  pololei,  oia  ka  i  makau  ia  Iehova;  _ 
O  ka  mea  i  hookekee  i  kona  aoao,  oia  ka  i  hoowahawaha  ia  ia. 

3  Ma  ka  waha  o  ka  mea  naaupo,  he  laau  hahau  ka  haaheo ; 

O  na  lehelehe  o  ka  poe  naauao,  oia  ke  malama  aku  ia  lakou. 

4  I  ole  na  bipi,  kaawale  ka  hale  waihoua  ai, 

A  ua  nui  hoi  ka  waiwai  ma  ka  ikaika  o  ka  bipi. 

5  O  ka  mea  hoike  oiaio,  aole  oia  e  wahahee ; 

E  hai  wahahee  mai  no  ka  mea  hoike  hoopunipuni. 

6  Imi  ae  la  ka  mea  hoowahawaha  i  ke  akamai,  aole  loaa ; 
He  hikiwawe  no  ka  ike  i  ka  mea  naauao. 

7  E  huli  ae  oe  mai  ke  alo  aku  o  ke  kanaka  lapuwale, 
Ke  hoomaopopo  ole  oe  i  na  lehelehe  ike. 

8  O  ke  akamai  o  ka  mea  ike,  oia  ka  hoomaopopo  ana  i  kona  aoao ; 
O  ka  lapuwale  o  ka  poe  naaupo,  oia  ka  hoopunipuni. 

9  Akaaka  ka  poe  lapuwale  i  ka  hewa ; 
Me  ka  poe  hoopololei  ka  hoomaikaiia. 

10  Ua  ike  ka  naau  i  ke  kaumaha  o  kona  uhane  iho  ; 
Aohe  hoi  i  mea  mai  ka  malihini  i  kona  olioli. 

11  O  ka  hale  o  ka  poe  hewa,  e  hoohioloia; 

O  ka  halelewa  o  ka  poe  pololei,  e  paa  mau  no  ia. 

12  O  kekahi  aoao,  he  pololei  ia  i  kanaka  ; 

O  kona  hope  hoi,  oia  ka  aoao  o  ka  make. 
18  I  ka  akaaka  ana,  he  ehaeha  ko  ka  naau ; 
O  ka  hope  hoi  o  ia  lealea,  oia  ke  kaumaha. 

14  E  hoopihaia  auanei  ka  naau  o  ka  mea  hoi  hope  i  kona  aoao  iho ; 
A  o  ke  kanaka  maikai  hoi  i  kona  hua  iho. 

15  Manaoio  no  ka  mea  noonoo  ole  i  na  olelo  a  pau ; 
Aka,  o  ka  mea  maalea,  nana  pono  oia  i  kona  hele  ana. 

16  O  ka  mea  naauao,  makau  no  ia,  a  haalele  i  ka  hewa ; 

O  ka  mea  lapuwale  hoi,  he  haaheo  kona  a  me  ka  makau  ole. 

17  O  ka  hiki  wawe  o  ka  huhu,  oia  ka  hana  lapuwale  ; 
O  ke  kanaka  imi  i  na  manao  hewa,  ua  inaina  oia. 

18  E  ili  mai  ka  lapuwale  no  ka  poe  noonoo  ole ; 

E  kau  hoi  ka  ike  me  he  lei  la  maluna  o  ka  poe  naauao. 

19  Kulou  ae  ka  poe  hewa  imua  i  ke  alo  o  ka  poe  maikai ; 
O  ka  poe  aia  hoi  ma  ka  ipuka  o  ka  mea  pono. 

20  Ua  inainaia  ka  mea  ilihune  e  kona  hoanoho  ; 

O  ka  mea  waiwai,  lehulehu  kona  poe  makamaka. 

21  O  ka  mea  hoowahawaha  i  kona  hoanoho,  ua  hewa  oia ; 
O  ka  mea  lokomaikai  aku  i  ka  mea  i  nele,  pomaikai  oia. 

22  Aole  anei  he  lalau  wale  ko  ka  poe  imi  hewa? 
He  aloha  a  he  oiaio  na  ka  poe  imi  maikai. 

23  Ma  ka  hana  a  pau  he  waiwai  no ; 

Aka,  o  ke  kamailio  wale  o  na  lehelehe,  pili  i  ka  ilihune  wale  no. 

24  O  ka  lei  o  ka  poe  akamai,  oia  ko  lakou  waiwai ; 

O  ka  lapuwale  o  ka  poe  naaupo,  he  lapuwale  wale  iho  n©  ia. 

25  Hoopakele  i  na  uhane  ka  mea  hoike  oiaio ; 

O  ka  mea  hoike  wahahee,  hoopunipuni  no  ia. 

26  Ma  ka  makau  ia  Iehova,  malaila  ka  paulele  nui ; 
He  puuhonua  hoi  ia  na  kana  poe  keiki. 

27  O  ka  makau  ia  Iehova,  he  punawai  ola  ia, 
He  mea  ia  e  haalele  ai  i  na  pahele  o  ka  make. 

28  Ma  ka  lehulehu  o  na  kanaka  ka  hanohano  o  ke  alii, 
A  i  ole  na  kanaka  ua  make  ke  alii. 

29  O  ka  mea  uumi  i  ka  huhu,  oia  ka  i  noonoo  nui ; 

O  ka  mea  hikiwawe  i  ka  huhu,  oia  ke  hoike  i  ka  lapuwale. 

30  O  ke  ola  no  ke  kino,  oia  ka  naau  oluolu, 
O  ka  lili,  oia  ka  popopo  o  na  iwi. 

31  O  ka  mea  hookaumaha  i  ka  mea  nele,  oia  ka  i  hoowahawaha  i  ka 

Mea  nana  ia  i  hana; 

O  ka  mea  malama  aku  ia  ia,  oia  ke  aloha  i  ka  mea  ilihune. 

32  Hookukeia  ka  mea  hewa  iloko  o  kona  hewa ; 

Lana  hoi  ka  manao  o  ka  mea  pono  i  kona  make  ana. 

33  Noho  no  ka  naauao  ma  ka  naau  o  ka  mea  noonoo ; 
Ua  ikea  hoi  ko  loko  o  ka  poe  lapuwale. 

34  Hookiekie  ae  la  ka  pono  i  ka  lahuikanaka ; 

O  ka  hewa  hoi  ka  mea  e  hoowahawahaia'i  na  kanaka. 

35  O  ka  makemake  o  ke  alii,  aia  i  ke  kauwa  naauao ; 
O  kona  huhu  aia  i  ka  mea  e  hilahila  ai. 

MOKUNA  XV. 

OKA  olelo  akahai,  oia  ke  pale  ae  i  ka  huhu ; 
O  ka  olelo  huhu  hoi,  oia  ke  hoala  ae  i  ka  inaina. 

2  O  ke  elelo  o  ka  poe  akamai,  hoike  pololei  aku  ia  i  ka  ike ; 
O  ka  waha  hoi  o  ka  poe  lapuwale,  hu  ae  la  ia  i  ka  lapuwale. 

3  Ma  na  wahi  a  pau  na  maka  o  Iehova, 

E  haka  pono  ana  i  na  mea  hewa  a  me  na  mea  maikai. 

4  O  ke  elelo  akahai  oia  ka  laau  o  ke  ola ; 

O  ka  awahia  iloko  o  ia  mea,  oia  ka  nahae  ana  o  ka  uhane. 

5  Hoowahawaha  ka  mea  lapuwale  i  ke  aoia  mai  e  kona  makua, 
O  ka  mea  hoolohe  i  ke  aoia  mai,  oia  ka  mea  naauao. 

6  O  ka  hale  o  ka  mea  pono,  he  waiwai  nui ; 

Ma  na  mea  i  hoahuia  e  ka  mea  hewa,  he  poino. 

7  O  na  lehelehe  o  ka  poe  akamai  hoolaha  no  i  ka  ike ; 
O  ka  naau  o  ka  poe  lapuwale,  aole  pela. 

8  O  ka  mohai  o  ka  poe  hewa,  he  hoopailua  ia  ia  īehova ; 
O  ka  pule  a  ka  poe  pololei,  oia  kona  makemake. 

9  He  hoopailua  ia  Iehova  ka  aoao  o  ka  mea  hewa ; 

O  ka  mea  hahai  mahope  o  ka  pono,  oia  kana  mea  i  aloha  ai. 

10  O  ka  hoopaiia  mai,  he  mea  kaumaha  ia  i  ka  mea  haalele  i  ka 

aoao; 
O  ka  mea  hoowahawaha  hoi  i  ke  aoia  mai,  e  make  oia. 

11  O  ka  lua  a  me  ka  make,  aia  no  imua  o  Iehova ; 
Pela  io  no  ka  naau  o  na  keiki  a  na  kanaka. 

12  Aole  i  aloha  aku  ka  mea  hoowahawaha  i  ka  mea  i  ao  mai  ia  ia ; 
Aole  hoi  oia  e  hele  i  ka  poe  naauao. 

13  Ina  olioli  ka  naau,  oluolu  no  hoi  ka  maka ; 
A  i  kaumaha  ka  naau,  nahae  no  ka  uhane. 

14  O  ka  naau  o  ka  mea  naauao,  imi  oia  i  ka  ike ; 
O  ka  waha  o  ka  poe  naaupo,  paina  no  ia  i  ka  lapuwale. 

15  Poino  no  na  la  a  pau  o  ka  poe  popilikia ; 
O  ka  mea  naau  oluolu,  he  ahaaina  mau  no  kana. 

16  Maikai  kahi  mea  iki  me  ka  makau  ia  Iehova, 
Mamua  o  ka  waiwai  nui  ke  pili  pu  me  ka  hakaka. 

17  Maikai  kahi  launahele  ke  ai  me  ke  aloha  pu  kekahi, 
Mamua  o  ka  bipi  momona,  ina  he  inaina  hoi  kekahi. 

18  O  ke  kanaka  huhu,  oia  ke  hoala  ae  i  ka  hakaka ; 
O  ka  mea  akahele  i  ka  huhu,  hoomalielie  oia  i  ka  hakaka. 

19  0  ka  aoao  o  ka  mea  palaualelo,  ua  like  ia  me  kahi  paapu  i  na 

kakalaioa ; 
O  ka  aoao  hoi  o  ka  poe  pololei  ua  hooponoponoia. 

20  O  ke  keiki  akamai,  hoohauoli  oia  i  kona  makuakane ; 
O  ke  kanaka  lapuwale,  hoowahawaha  oia  i  kona  makuwahine. 

21  O  ka  hana  lapuwale,  he  olioli  ia  i  ka  naaupo  ; 
O  ke  kanaka  naauao  hoi,  oia  ka  i  hele  pololei. 

22  Hili  hewa  na  manao,  ke  ole  ke  kukakuka  ana ; 

A  i  ka  nui  o  ka  poe  kukakuka,  e  paa  no. 

23  He  olioli  ko  ke  kanaka  ma  ka  pane  ana  o  kona  waha  ; 

0  ka  huaolelo  hoi  i  ka  wa  kupono,  ua  maikai  ia. 

24  O  ke  ala  o  ke  ola,  malaila  e  pii  ai  ka  poe  naauao, 

1  pakele  ae  i  ka  malu  make  malalo. 

25  O  ka  hale  o  ka  poe  haaheo,  na  Iehova  ia  e  hoohiolo  ; 
Hookupaa  oia  i  ka  mokuna  aina  o  ka  wahinekanemake. 

26  He  hoopailua  ia  Iehova  na  manao  o  ka  mea  hewa ; 
He  oluolu  nae  ka  olelo  a  ka  poe  maemae. 

27  O  ka  mea  makee  waiwai,  hana  ino  loa  oia  i  ko  kona  hale; 
Aoka  mea  hoowahawaha  i  na  makana,  e  ola  ia. 

28  O  ka  naau  o  ka  mea  pono,  noonoo  ia  i  kana  mea  e  olelo  aku  ai ; 
O  ka  waha  o  ka  poe  hewa,  hu  ae  la  ia  i  ka  ino. 

29  Ua  loihi  e  aku  o  Iehova  mai  ka  poe  hewa  aku ; 
Hoolohe  hoi  oia  i  ka  pule  a  ka  poe  pono. 

30  O  ka  malamalama  o  na  maka,  he  mea  ia  e  olioli  ai  ka  naau  ; 
A  o  ka  lohe  i  ka  mea  maikai,  oia  ka  mea  e  momona  ai  na  iwi. 

31  O  ka  pepeiao  e  lohe  ana  i  ke  aoia  mai  no  ke  ola, 
Noho  mau  ia  iwaena  o  ka  poe  naauao. 

32  O  ka  mea  hoole  i  ke  aoia  mai,  oia  ka  i  hoowahawaha  i  kona 

uhane  iho ; 
O  ka  mea  hoolohe  i  ke  aoia  mai  e  loaa  ia  ia  ka  naauao. 

33  O  ka  makau  ia  Iehova,  oia  ka  ike  ana  i  ka  naauao : 

0  ka  naau  haahaa  mamua  ia  o  ka  mahaloia  mai. 

MOKUNA  XVI. 

OKA  makaukau  o  ko  ke  kanaka  naau, 
A  me  ka  pane  ana  o  ke  elelo,  no  Iehova  mai  ia. 

2  O  na  aoao  a  pau  o  ke  kanaka  ua  maemae  i  kona  maka  iho ; 
Aka,  kaupaona  o  Iehova  i  na  uhane. 

3  E  hooili  aku  i  kau  mau  hana  maluna  o  Iehova, 
A  e  hookupaaia  kou  mau  manao. 

4  Hana  iho  la  o  Iehova  i  na  mea  a  pau  nona  iho ; 

1  ka  mea  hewa  hoi  kekahi  no  ka  la  e  poino  ai. 

5  He  hoopailua  ia  Iehova  na  naau  kiekie  a  pau ; 

Ina  e  kui  kahi  lima  i  kahi  lima,  aole  nae  e  ole  kona  hoopaiia. 

6  Ma  ka  lokomaikai  a  me  ka  oiaio  ua  kalaia  ka  hewa ; 
Ma  ka  makau  ia  Iehova  ka  haalele  ana  i  ka  hewa. 

7  I  ka  manao  oluolu  ana  o  Iehova  i  ka  aoao  o  ke  kanaka, 
Noho  launa  no  kona  poe  eneini  ia  ia. 

8  Maikai  kahi  mea  iki  me  ka  pono  hoi  kekahi, 
Mamua  o  ka  waiwai  nui  ke  pono  ole. 

9  Noonoo  iho  la  ko  ke  kanaka  naau  i  kona  aoao  iho ; 
Aka,  na  Iehova  e  alakai  i  kona  mau  kapuwai. 

10  Aia  ka  olelo  kupono  ma  na  lehelehe  o  ke  alii ; 
Ma  ka  hoopouopono  ana  aole  i  hewa  kona  waha. 

11  O  ke  kaupaona  a  me  na  mea  anapaona  pololei,  na  Iehova  no  ia ; 
O  kana  hana  no  na  mea  anapaona  a  pau  iloko  o  ka  eke. 

12  He  mea  hoopailua  no  na  alii  ke  hana  hewa ; 
No  ka  mea,  ma  ka  pono  i  paa'i  ka  nohoalii. 

13  O  ka  makemake  o  na'lii,  oia  na  lehelehe  pono, 
A  o  ka  mea  olelo  pololei,  oia  ka  i  alohaia. 

14  O  ka  huhu  o  ke  alii,  o  na  elele  ia  no  ka  make  ; 
O  ke  kanaka  akamai,  oia  kehoomaalili  aku. 

15  Ma  ka  maka  oluolu  o  ke  alii  ke  ola, 

O  kona  lokomaikai  hoi  ua  like  me  ke  ao  i  ke  kuaua  hope. 

16  O  ka  loaa  ana  o  ke  akamai,  ua  maikai  ia  mamua  o  ke  gula ; 
O  ka  loaa  ana  o  ka  naauao,  e  pono  ke  kohoia  mamua  o  ke  kala. 

17  O  ke  alanui  o  ka  poe  pololei,  hele  ae  la  ia  mai  ka  hewa  aku ; 
O  ka  mea  malama  i  kona  uhane,  oia  ke  kiai  i  kona  aoao. 

18  Mamua  o  ka  hina  ana,  ka  haaheo, 
A  mamua  o  ka  haule  ana  ka  naau  kiekie. 

19  E  aho  ka  naau  haahaa  iwaena  o  ka  poe  akahai, 
Mamua  o  ka  hoopuunaue  ana  i  ka  waiwai  pio  me  ka  poe  haaheo. 

20  O  ka  mea  huli  pono  i  kekahi  mea  e  loaa  ia  ia  ka  maikai : 
O  ka  mea  paulele  ia  Iehova  e  pomaikai  ana  oia. 

21  O  ka  mea  naau  akamai,  e  kapaia  he  naauao ; 
Ma  ka  oluolu  o  na  lehelehe  e  mahuahua  ai  ka  ike. 

22  He  punawai  ola  ka  naauao  i  ka  mea  nona  ia; 
O  ke  aoia  mai  o  ka  poe  lapuwale,  he  lapuwale  no  ia. 

23  O  ka  mea  naauao,  ao  no  oia  i  kona  waha  iho ; 
Hooponopono  hoi  oia  i  kona  mau  lehelehe. 

24  He  mea  ono  na  olelo  oluolu, 
He  ono  i  ka  uhane,  a  he  ola  i  ka  iwi. 

25  Pololei  kekahi  aoao  i  ko  ke  kanaka  manao ; 
Aka,  o  kona  hope,  oia  na  aoao  o  ka  make. 

26  O  ka  mea  hana,  hana  oia  nana  iho : 
O  kona  waha  ka  i  koi  mai  ia  ia. 

27  O  ke  kanaka  aia,  huai  oia  i  ka  ino ; 
A  ma  kona  mau  lehelehe  he  ahi  e  aa  ana. 

28  O  ke  kanaka  hoopaapaa,  hoeueu  oia  i  ka  hakaka ; 
Aoka  mea  holoholo  olelo,  hookaawale  no  ia  i  na  makamaka. 

29  O  ke  kanaka  huhu,  hoowalewale  oia  i  kona  hoalauna, 
Alakai  hoi  ia  ia  ma  ka  aoao  maikai  ole. 

30  Hoopili  oia  i  kona  mau  maka  e  noonoo  ino  ana: 
Naunau  oia  i  kona  lehelehe  a  hoomaopopo  i  ka  hewa. 

31  He  lei  nani  ke  poohina, 
Ke  loaa  ia  ma  ka  aoao  o  ka  pono. 

32  Maikai  ke  ahonui  mamua  o  ka  ikaika; 
A  o  ka  mea  hoomalu  i  kona  uhane  mamua  o  ka  mea  hoopio  i  ke 

kulanakauhale. 

33  Ma  ka  puolo  i  hooleiia  ai  ka  hailona, 
Na  Iehova  nae  ka  hooponopono  ana. 

MOKUNA  XVII. 
AIKAI  kahi  huna  ai  maloo  me  ke  aloha  pu  kekahi, 


Mamua  o  ka  hale  i  piha  i  na  mohai  ke  pili  me  ka  hakaka. 

2  O  ke  kauwa  noonoo,  e  noho  oia  maluna  o  ke  keiki  e  hana  hila- 
hila  ana ; 

A  mawaena  o  na  hoahanau  e  loaa  ia  ia  kekahi  hooilina. 

3  He  ipu  hoohehee,  no  ke  kala  ia;   no  ke  gula  hoi  he  kapuahi 

uuku; 
Aka,  na  Iehova  e  hoao  mai  i  na  naau. 

4  O  ka  mea  hewa  la  hoolohe  oia  i  na  lehelehe  wahahee ; 

O  ka  mea  wahahee  hoi,  haliu  kona  pepeiao  i  ke  elelo  ino. 

5  O  ka  mea  hoomaewaewa  i  ka  mea  nele, 

Ua  hoowahawaha  oia  i  ka  mea  nana  ia  i  hana ; 
O  ka  mea  hoi  i  olioli  i  ka  poino, 
Aole  ia  e  pakele  i  ka  hoopai  ana. 

6  O  ka  lei  o  ka  poe  elemakule,  oia  na  keiki  a  na  keiki ; 
0  ka  nani  hoi  o  na  keiki,  oia  na  makuakane  o  lakou. 

^«^     7  Aole  i  kupono  i  ka  moa  naaupo  ka  lehelehe  pololei; 

Aole  loa  lioi  i  ke  alii  ka  lehelehe  wahahee. 

8  He  pohaku  waiwai  io  ka  makana  i  ka  maka  o  ka  mea  nana  ia; 
Ma  na  wahi  a  pau  e  loaa  ana  he  mea  ia  e  pono  ai. 

9  O  ka  mea  huna  i  ka  hewa,  oia  ke  imi  i  ke  aloha ; 

O  ka  mea  hoolaha  hou  ae,  hookaawale  oia  i  na  makamaka. 

10  Komn  Le  :voia  mai  iloko  o  ka  mea  naauao, 

Mamua  o  na  hahau  aua  he  haneri  iloko  o  ka  mea  lapuwale. 

11  Ma  ke  kipi  wale  no  e  imi  ai  ke  kanaka  ino ; 
Nolaila,  hoouuaia  ka  ilamuku  io  na  la. 

12  E  aho  ke  halawai  ka  bea  keiki  make  me  ke  kanaka, 
Aole  ka  mea  naaupo  iloko  o  kona  lapuwale. 

13  O  ka  mea  hana  ino  aku  na  ka  mea  hana  pono  mai, 
Aole  e  kaawale  ka  ino  mai  kona  hale  aku. 

14  E  like  me  ka  hookahe  ana  o  ka  wai, 
Pela  ka  hoomaka  ana  o  ka  hakaka ; 

Nolaila,  e  oki  c  i  ka  hakaka  mamua  o  kona  mahuahua  ana. 

15  O  ka  mea  hoapono  aku  i  ka  mea  hewa, 
A  o  ka  mea  hoahewa  aku  i  ka  mea  pono, 
He  mau  mea  hoopailua  laua  ia  Iehova. 

16  No  ke  aha  la  keia,  he  kumu  kuai  ma  ka  lima  o  ka  mea  lapuwale, 
E  kuai  aku  ai  i  ke  akamai,  aohe  ona  manao  malaila? 

17  I  na  manawa  a  pau  e  aloha  ana  ka  makamaka, 
A  no  ka  la  popilikia  i  hanau  ai  ka  hoahanau. 

18  O  ke  kanaka  naauao  ole,  pai  oia  i  ka  lima, 
Lilo  ia  i  mea  panai  imua  o  kona  makamaka. 

19  O  ka  mea  makemake  i  ke  kipi,  oia  ka  i  makemake  i  ka  hakaka; 
O  ka  mea  hookiekie  ae  i  kona  ipuka,  imi  oia  i  ka  make. 

20  O  ka  mea  naau  kekee,  aole  i  loaa  ia  ia  ka  inaikai ; 
O  ka  mea  elelo  hoopunipuni,  e  haule  oia  i  ka  ino. 

21  O  ka  mea  i  hanau  mai  nana  ke  keiki  lapuwale,  he  kaumaha 

kona; 
Aole  e  olioli  ka  makuakane  o  ke  keiki  naaupo. 

22  O  ka  naau  olioli,  he  laau  lapaau  ia  e  hooluolu  ana ; 

0  ka  uhane  i  hana  pepe  ia,  hoomaloo  ia  i  na  iwi. 

23  Kaili  ae  ka  mea  hewa  i  ka  waiwai  kipe, 

1  kona  hoohaunaele  ana  i  ka  aoao  pono. 

24  Imua  i  ke  alo  o  ka  mea  noonoo  malaila  ka  naauao ; 

Aia  hoi  na  maka  o  ka  mea  lapuwale,  ma  na  welau  o  ka  honua. 

25  O  ke  keiki  lapuwale,  he  kaumaha  ia  no  kona  makuakane, 
He  mea  awahia  hoi  i  ka  mea  nana  ia  i  hanau  mai. 

26  O  ka  hoopai  hewa  i  ka  mea  pono,  aole  ia  he  maikai, 
Aole  hoi  ke  papai  aku  i  na'lii  no  ka  pololei. 

27  O  ka  mea  ike  nui,  akahele  oia  i  ka  olelo  ; 
He  uhane  noho  malie  ko  ke  kanaka  naauao. 

28  O  ka  mea   naaupo  hoi,  i  kona  mumule  ana,  ua  kuhiia  oia  he 

naauao ; 
O  ka  mea  pani  i  kona  mau  lehelehe  hoi,  he  kanaka  ike  no  ia. 

MOKUNA  XVIII. 

NO  ka  makemake  wale  e  imi  ai  ke  kanaka  manao  ku  e, 
A  pale  aku  no  i  na  manao  pono  a  pau. 

2  Aole  i  haliu  mai  ka  mea  lapuwale  i  ka  ike, 
Aka,  ma  ka  hoike  ana  i  kona  naau. 

3  A  hiki  mai  ka  hewa,  hiki  mai  no  hoi  ka  hoowahawaha; 
A  o  ka  hilahila  pu  kekahi  me  ka  hoomaewaewa. 

4  He  wai  hohonu  na  olelo  o  ko  ke  kanaka  waha ; 

He  punawai  e  hu  ana,  ke  kumu  o  ka  naauao. 

5  O  ka  hooluolu  aku  i  ka  mea  hewa,  aole  ia  he  maikai ; 
Aole  hoi  ka  opea  aku  i  ka  mea  pono  ma  ka  hookolokolo  ana. 

6  O  na  lehelehe  o  ka  mea  lapuwale,  aia  no  ma  ka  hoopaapaa; 
Ua  maopopo  kona  waha  e  pono  ke  hahauia. 

7  O  ka  waha  o  ka  mea  lapuwale,  oia  kona  mea  e  make  ai ; 
A  o  kona  mau  lehelehe  hoi,  oia  ke  pahele  o  kona  uhane. 

8  O  na  olelo  ahiahi,  ua  like  me  na  olelo  paani, 
A  komo  no  nae  iloko  loa  o  ka  opu. 

9  O  ka  mea  hoomolowa  ma  kana  hana  ana, 
He  kaikaina  oia  o  ka  mea  hoomaunauna  wale. 

10  He  pakaua  ikaika  ka  inoa  o  Iehova ; 
Malaila  e  holo  ai  ka  mea  pono  a  maluhia  iho  la. 

11  O  ka  waiwai  o  ka  mea  waiwai,  oia  kona  kulanakauhale  paa 

i  ka  pa, 
Ua  like  hoi  me  ka  pa  kiekie  i  kona  manao. 

12  Mamua  o  ka  make,  ua  haaheo  ka  naau  o  ke  kanaka, 
Mamua  hoi  o  ka  hookiekieia  mai,  he  akahai. 

13  O  ka  mea  hoopuka  i  kona  manao  mamua  o  kona  lohe  ana, 
He  lapuwaie  ia,  a  he  mea  ia  nona  e  hilahila  ai. 

14  O  ka  uhane  o  ke  kanaka,  hoomanawanui  no  ia  i  ka  nawaliwali ; 
Aka,  o  ka  uhane  e  eha  ana,  owai  la  e  hiki  ai  ke  hoomanawanui  ? 

15  O  ka  naau  o  ka  mea  naauao  e  loaa  ia  ia  ka  ike ; 
O  ka  pepeiao  hoi  o  ka  poe  akamai,  e  imi  no  i  ka  naauao. 

16  O  ko  ke  kanaka  makana,  he  mea  ia  e  hookaawale  ai  i  wahi  nona; 
A  e  kai  aku  hoi  ia  ia  imua  o  na  kanaka  koikoi. 

17  Ua  pono  ka  mea  i  hoopiiia  i  kana  olelo  mua  ana ; 
Aka,  hele  mai  kona  hoanoho  a  imi  ae  i  kona  ano. 

18  O  ka  hailona  ana  ka  mea  e  pau  ai  ka  hoopaapaa  ; 
He  mea  hoi  e  uwao  ai  iwaena  o  ka  ikaika. 

19  Aole  ikaika  ke  kulanakauhale  paa  i  ka  pa  e  like  me  ka  hoahanau 

i  hoonaukiukiia ; 
A  o  ko  laua  hoopaapaa  ana,  ua  like  me  na  kaolahao  o  ka  halealii. 

20  Ma  na  hua  o  ko  ke  kanaka  waha,  e  maona  ai  kona  opu ; 
A  ma  ka  waiwai  o  kona  mau  lehelehe  e  piha  ai  oia. 

21  Ma  ke  elelo  ka  make  a  me  ke  ola; 
O  ka  mea  makemake  malaila,  e  ai  oia  i  kona  hua. 

22  O  ka  mea  loaa  ia  ia  ka  wahine,  loaa  no  ka  mea  maikai, 
Ua  loaa  hoi  ia  ia  ka  lokomaikai  no  Iehova  mai. 

23  He  noi  ko  ke  kanaka  ilihune  ; 
A  o  ka  mea  waiwai,  ua  olelo  kalakala  oia. 

24  O  ke  kanaka  i  nui  na  hoalauna,  e  poino  oia  malaila ; 

Aka,  o  kekahi  hoaaloha  ua  oi  aku  kona  pipili  ana  mamua  o  ko 
ka  hoahanau. 

AĪKAI  ka  mea  ilihune  i  hele  ma  kona  pololei, 


Mamua  o  ka  mea  leheiehe  wahahee,  a  lapuwale  hoi. 

2  O  ka  uhane  i  nele  i  ka  ike,  he  pono  ole  ia ; 

O  ka  mea  i  wikiwiki  na  wawae,  hele  hewa  no  ia. 

3  0  ka  lapuwale  o  ke  kanaka,  oia  ka  i  hookapae  i  kona  aoao ; 
A  ukiuki  aku  kona  naau  ia  Iehova. 

4  O  ka  waiwai  ka  mea  e  hoonui  ai  i  na  makamaka; 

Ua  hookaawaleia  hoi  ka  mea  ilihune  mai  koua  hoanoho  aku. 

5  O  ka  mea  hoike  wahahee,  aole  e  ole  kona  hoopaiia  mai ; 
O  ka  mea  olelo  wahahee  hoi,  aole  ia  e  pakele. 

6  Nui  ka  poe  hoopili  aku  i  ke  alii ; 

He  hoalauna  hoi  kela  mea  keia  mea  no  ke  kanaka  haawi  wale. 

7  Pau  loa  ka  poe  hoahanau  o  ka  mea  nele  i  ke  aloha  ole  ia  ia ; 
Haalele  loa  hoi  kona  mau  hoalauna  ia  ia; 

Hahai  oia  me  na  oleio,  aole  lakou. 

8  O  ka  mea  loaa  ia  ia  ka  naauao  oia  ke  aloha  i  kona  uhane ; 
O  ka  mea  hoopaa  i  ka  ike,  e  loaa  ia  ia  ka  pono. 

9  O  ka  mea  hoike  wahahee,  aole  e  ole  kona  ahewaia  mai, 
O  ka  mea  olelo  hoopunipuni,  e  niake  oia. 

10  Aole  i  ku  pono  ka  hanohano  i  ka  mea  lapuwale ; 
Aole  loa  hoi  i  ke  kauwa,  ke  noho  maluna  o  na'lii. 

11  O  ko  ke  kanaka  naauao,  oia  ke  hoopanee  aku  i  ka  huhu ; 
O  kona  nani  hoi,  oia  ke  kala  ana  i  ka  hala. 

12  He  uwo  ana  me  he  liona  la  ka  huhu  o  ke  alii ; 

E  like  hoi  me  ka  hau  ma  ka  weuweu  kona  lokomaikai. 

13  He  mea  poiuo  i  ka  makuakane  ke  keiki  lapuwale ; 
He  kulu  mau  ana  ka  hoopaapaa  o  ka  wahine. 

14  O  ka  hale  a  me  ka  waiwai,  oia  ka  hooilina  no  na  makua  mai ; 
Na  Iehova  mai  hoi  ka  wahine  manao  pono. 

15  O  ka  palaualelo  ka  mea  e  poho  ai  iloko  o  ka  hiamoe  nui; 
A  o  ka  uhane  hoomolowa,  e  pololi  no  ia. 

16  O  ka  mea  malama  i  ke  kanawai,  oia  ka  i  malama  i  kona  uhane ; 

0  ka  mea  malama  ole  i  kona  aoao,  e  make  no  ia. 

17  O  ka  mea  manawalea  aku  i  ka  ilihune,  haawi  aku  oia  na  Iehova; 
A  o  kana  mea  i  haawi  ai,  na  kela  no  e  hoihoi  mai  ia  ia. 

18  E  haua  i  kau  keiki  oi  lana  ka  manao  nona, 
Mai  menemene  kou  uhane  no  kona  uwe  ana. 

19  O  ka  mea  huhu  nui,  e  hooukuia  oia ; 

Ina  paha  e  hookuu  aku  oe  ia  ia,  pono  e  hana  hou  no. 

20  E  hoolohe  i  ka  oleloao,  e  haliu  hoi  i  ke  aoia  mai, 

1  naauao  oe  i  kou  hopena. 

21  Nui  na  manao  maloko  o  ka  naau  o  ke  kanaka, 
Aka,  o  ka  manao  o  Iehova,  oia  ke  ku  paa. 

22  O  ka  nani  o  ke  kanaka,  oia  kona  lokomaikai ; 

Maikai  hoi  ke  kanaka  ilihune  mamua  o  ka  mea  wahahee. 

23  O  ka  makau  ia  Iehova,  oia  ke  ola ; 

E  noho  oluolu  oia,  aole  e  ike  mai  ka  hewa  ia  ia. 

24  Hookomo  ka  mea  palaualelo  i  kona  lima  iloko  o  ka  umeke, 
Aole  oia  e  hoihoi  hou  aku  ia  i  kona  waha. 

25  E  pepehi  i  ka  mea  hoowahawaha,  a  e  ao  ka  mea  malama  ole  ; 
E  ao  aku  hoi  i  ka  mea  noonoo,  a  e  ike  oia  i  ka  naauao. 

26  O  ka  mea  hao  i  kona  makuakane,  a  hookuke  aku  i  kona  ma- 

kuwahine, 
Oia  ke  keiki  hoino,  a  me  ka  hoohilahila. 

27  Ua  oki,  e  kuu  keiki,  mai  hoolohe  i  ke  ao  ana, 
E  hooauwana  ai  mai  ka  olelo  aku  o  ka  ike. 

28  I  aia  ka  mea  hoike,  hoowahawaha  oia  i  ka  pololei ; 
O  ka  waha  o  ka  poe  hewa,  moni  no  ia  i  ka  ino. 

29  Ua  makaukau  ka  hoopaiia  no  ka  poe  haakei, 
0  ka  haua  hoi  no  ke  kua  o  ka  poe  lapuwale. 

MOKUNA  XX. 
E   mea  henehene  ka  waina,  he  walaau    nui   hoi  ka  mea  e 


H 


O  na  mea  a  pau  i  puni  malaila,  aole  i  naauao. 
2  He  uwo  ana  me  he  liona  la,  ka  weliweli  i  ke  alii ; 

O  ka  mea  hoonaukiuki  ia  ia,  hoeha  no  oia  i  kona  uhane  iho. 

3  He  mea  nani  no  ke  kanaka,  ke  hooki  i  ka  hoopaapaa : 
Aka,  e  huhu  no  na  mea  lapuwale  a  pau. 

4  Aole  e  mahiai  ka  mea  palaualelo  no  ke  anu ; 
A  e  makilo  oia  i  ka  wa  e  ohi  ai,  aole  e  loaa. 

5  He  wai  hohonu,  ka  oleloao  iloko  o  ko  kanaka  naau ; 
Na  ke  kanaka  naauao  e  uhuki  ae. 

6  E  hai  aku  ka  nui  o  na  kanaka  i  ko  lakou  pono  iho ; 
O  ke  kanaka  hana  oiaio,  ia  wai  la  i  loaa'i  ia  ? 

7  O  ka  mea  hele  ma  kona  pololei,  he  mea  pono  oia; 
E  hoomaikaiia  hoi  kana  poe  keiki  mahope  ona. 

8  O  ke  alii  e  noho  aua  ma  ka  noho  hookolokolo, 
Hooauhee  oia  i  na  hewa  a  pau  me  kona  mau  maka. 

9  Owai  la  ke  hiki  e  olelo  aku,  Ua  hoomaemae  au  i  ko'u  naau? 
Ua  kaawale  au  i  ko'u  hewa? 

10  He  ana  paona  palua  a  he  ana  palua  no  na  mea  e  ae, 
He  hoopailua  ia  Iehova  ia  mau  mea  elua. 

11  Ua  ikeia  ke  keiki  ma  ka  hana  aua, 

Ina  paha  he  maemae,  a  he  pololei  kana  hana. 

12  O  ka  pepeiao  lohe,  a  o  ka  maka  nana, 
Na  Iehova  no  i  hana  ia  mau  mea  elua. 

13  Mai  makemake  oe  i  ka  hiamoe  o  lilo  oe  i  mea  nele ; 
E  wehe  ae  i  kou  mau  maka,  a  e  maona  i  ka  ai. 

14  He  ino,  he  ino,  wahi  a  ka  mea  kuai  mai ; 
A  i  kona  hele  ana  aku,  alaila,  haanui  oia. 

15  Aia  he  gula  a  me  na  pohaku  maikai  he  nui  wale  ; 
Aka,  o  ka  mea  nani  loa,  oia  ka  lehelehe  ike. 

16  E  lawe  oe  i  ke  kapa  o  kekahi  ke  panai  oia  no  ka  malihini, 
A  no  na  malihiui  hoi  e  lawe  i  kekahi  waiwai  ana. 

17  Ua  ono  i  ke  kanaka  ka  ai  no  ka  wahahee ; 
A  mahope  iho,  e  piha  kona  waha  i  ke  one. 

18  Ua  paa  ka  manao  ma  ke  kukakuka  pu  ana  ; 
Ma  ka  noonoo  pololei  hoi  e  kaua  aku  ai. 

19  O  ka  mea  holoholo  olelo,  hoike  aku  oia  i  na  mea  i  hunaia; 
Mai  launa  aku  me  ka  mea  hoomalimali  me  kona  mau  lehelehe. 

20  O  ka  mea  hailiili  aku  i  kona  makuakane  a  rae  kona  makuwa- 

hine, 
E  pio  kona  kukui  i  ke  onohi  o  ka  pouli. 

21  O  ka  hooilina  i  loaa  mua  ma  ke  kaili  wale, 
O  kona  hopena,  aole  e  pomaikai  ia. 

22  Mai  olelo  ae  oe,  E  hoopai  aku  au  i  ka  hewa ; 

E  kakali  oe  ia  Iehova,  nana  no  oe  e  kokua  mai. 

23  He  hoopailua  ia  Iehova  na  ana  paona  papalua  ; 
O  ke  kaupaona  hoopuuipuni  aole  i  pono  ia. 

24  Na  Xehova  mai  ka  hele  ana  o  ke  kanaka ; 

Pehea  hoi  e  hiki  ai  i  ke  kanaka  ke  ike  i  kona  aoao  iho  ? 

25  He  mea  hihia  i  ke  kanaka,  ke  hoohiki  naaupo  i  ka  mea  hemolele ; 
A  mahope  iho  o  ka  hoohiki  ana,  alaila  noonoo. 

26  Hoopuehu  ae  ke  alii  akamai  i  ka  poe  hewa, 
Hookaa  oia  i  ke  kaa  maluna  o  lakou. 

27  O  ke  kukui  o  Iehova,  o  ka  hanu  ia  o  ke  kanaka, 
E  komo  ana  ma  na  wahi  a  pau  o  ka  opu. 

28  Na  ka  lokomaikai  a  me  ka  oiaio  e  malama  mai  i  ke  alii ; 
Ua  paa  hoi  kona  nohoalii  i  ka  lokomaikai. 

29  O  ka  ikaika  ka  mea  e  kaulana'i  na  kanaka  ui ; 
O  ke  poohiua  ka  mea  e  nani  ai  ka  elemakule. 

30  O  ka  pahu  ana  o  ka  mai  he  mea  hoomaemae  i  ka  ino ; 
O  ka  haua  hoi,  i  koloko  o  ka  opu. 

MOKUNA   XXI. 

HE  mau  auwai  ka  naau  o  ke  alii,  iloko  o  ka  lima  o  Iehova, 
Nana  e  hookahe  ae  e  like  me  kona  makemake. 

2  O  na  aoao  a  pau  o  ke  kanaka,  ua  pololei  ia  i  kona  maka  iho, 
Hoao  ae  la  o  Iehova  i  na  naau. 

3  O  ka  hana  ana  i  ka  pono  a  me  ka  pololei, 

Ua  makemakeia  e  Iehova  mamua  o  ka  mohai. 

4  O  ka  maka  haaheo,  o  ka  naau  hookiekie, 

O  ka  pomaikai  ana  hoi  o  ka  poe  hewa  he  pono  ole  no  ia. 

5  O  ka  manao  o  ka  mea  hana  mau,  pili  no  ia  i  ka  lako  ; 
O  ko  ka  mea  wikiwiki  wale,  pili  no  ia  i  ka  nele. 

6  O  ka  imi  ana  i  ka  waiwai  ma  ke  elelo  wahahee, 

He  opala  i  hoopuehuia  e  ka  poe  e  imi  ana  i  ka  make. 

7  O  ke  kaili  wale  o  ka  poe  hewa,  e  kaili  aku  ia  ia  lakou ; 
No  ka  mea,  hoole  lakou,  aole  e  hana  ma  ka  hoopono. 

8  He  kekee  ka  aoao  o  ke  kanaka,  a  he  ano  e  hoi ; 

0  ka  mea  maemae  hoi,  ua  pololei  kana  hana. 

9  E  aho  ka  noho  ma  ke  kihi  maluna  o  ka  hale, 
Aole  hoi  me  ka  wahine  hakaka  ma  ka  hale  kanaka. 

10  O  ka  uhane  o  ka  mea  hewa,  makemake  no  ia  i  ka  hewa ; 
Aole  ona  lokomaikai  mai  i  kona  hoanoho. 

11  Ma  ka  hoopaiia  mai  o  ka  mea  hoowahawaha,  e  hoonaauaoia'i  ka 

mea  ike  ole ; 

1  ke  ao  ana  aku  i  ka  mea  akamai,  e  loaa  no  ia  ia  ka  ike. 

12  Noonoo  nui  ka  mea  pono  i  ka  hale  o  ka  mea  hewa ; 
Ua  hookahuliia  ka  poe  hewa  no  ka  hana  hewa  ana. 

13  O  ka  mea  i  papani  i  kona  pepeiao  i  ka  uwe  ana  o  ka  mea  nele, 
E  hea  aku  no  oia,  aohe  mea  e  hoolohe  mai. 

14  O  ka  makana  malu,  pale  ae  no  ia  i  ka  huhu ; 
Pela  hoi  ka  makana  poli  i  ka  inaina  ikaika. 

15  He  olioli  i  ka  mea  pono  ke  hana  ma  ka  pololei ; 
He  make  no  ko  ka  poe  hana  hewa. 

16  O  ke  kanaka  hele  hewa  mai  ka  aoao  ae  o  ka  naauao, 
E  noho  no  oia  ma  ke  anaina  o  ka  poe  malu  make. 

17  0  ka  mea  makemake  i  ka  lealea,  e  ilihune  auanei  ia, 

O  ka  mea  makemake  i  ka  waina  a  me  ka  aila,  aole  ia  e  waiwai. 

18  Pani  ka  mea  hewa  i  ka  hakahaka  no  ka  mea  pono  ; 
Pela  ka  mea  lawe  hala  no  ka  mea  pololei. 

19  E  aho  ka  noho  ana  ma  ka  waoakua, 
Aole  me  ka  wahine  huhu  a  me  ka  hakaka. 

20  Aia  ka  waiwai  i  makemakeia  a  me  ka  aila  ma  ka  hale  o  ka  mea 

naauao ; 
A  o  ke  kanaka  lapuwale,  moni  iho  la  oia  ia  mea. 

21  O  ka  mea  hahai  mahope  o  ka  pono,  a  me  ka  lokomaikai, 
E  loaa  ia  ia  ke  ola  a  me  ka  pono  a  me  ka  nani. 

22  Pii  ae  ka  mea  naauao  maluna  o  ke  kulanakauhale  o  ka  poe 

ikaika, 
Hoohiolo  oia  i  ka  ikaika  a  lakou  i  paulele  ai. 

23  0  ka  mea  malama  i  kona  waha  a  me  kona  alelo, 
Oia  ka  i  hoopakele  i  kona  uhane  i  ka  popilikia. 

24  O  ka  haaheo,  o  ka  hookano,  o  ka  hoowahawaha, 
Oia  ka  inoa  o  ka  mea  hana  ma  ka  huhu  ikaika. 

25  O  ka  makemake  o  ka  mea  palaualelo  oia  kona  mea  e  make  ai ; 

823 


NA  80L0M0NA. 

No  ka  mea,  hoole  kona  īuau  liina  i  ka  hana. 

26  Kuko  wale  aku  no  ia  a  po  ka  la ; 
Haawi  aku  hoi  ka  mea  pono  me  ka  aua  ole. 

27  O  ka  mohai  o  ka  poe  hewa,  he  hoopailua  ia; 
Ua  oi  aku  hoi  ka  hewa,  ke  lawe  oia  ia  mea  me  ka  manao  ino. 

28  O  ka  mea  hoike  wahahee,  e  make  no  ia ; 
O  ke  kanaka  hoolohe,  oia  ke  olelo  mau. 

29  Hoopaakiki  ke  kanaka  hewa  i  kona  maka ; 
O  ka  mea  pololei  hoi,  hoopololei  oia  i  kona  aoao. 

30  Aohe  akamai,  aohe  noonoo ; 

Aole  hoi  oleloao  e  hiki  ai  ke  ku  e  aku  ia  Iehova. 

31  Ua  hoomakaukauia  ka  lio  no  ka  la  e  kaua  ai ; 
Aka,  ia  Iehova  no  ka  hoopakele  ana. 

MOKUNA  XXII. 

HE  mea  makemakeia  ke  kaulana  mamua  o  ka  waiwai  he  nui ; 
A  mamua  hoi  o  ke  kala  a  me  ke  gula  ka  lokomaikai  io. 

2  Halawai  pu  ka  poe  waiwai  a  me  ka  poe  ilihune ; 
Na  Iehova  lakou  a  pau  i  hana. 

3  Nana  ae  la  ka  mea  noonoo  i  ka  ino,  a  huna  ia  ia  iho ; 
Hele  wale  aku  hoi  ka  mea  naaupo  a  hihia  oia. 

4  No  ka  naau  haahaa,  ka  makau  ia  Iehova, 

Ka  waiwai  hoi  a  me  ka  hanohano  a  me  ke  ola. 

5  Aia  oa  kakalaioa  a  me  na  mea  hihia  ma  ke  ala  o  ka  mea  hele 


O  ka  mea  malama  i  kona  uhane,  kaawale  no  oia  ia  mau  mea. 


v*;2>        kekee 

O  ka  mea  Iuuuuiki  i  K.ujJ<t  uuiiue;,  ii<j 

6  E  ao  aku  i  ke  kamalii  i  kona  aoao, 
,(lj  A  elemakule  oia,  aole  ia  e  huli  ae  mailaila  aku. 

7  Noho  alii  ka  mea  waiwai  maluna  o  ka  poe  ilihune, 

He  kauwa  hoi  ka  mea  hoopili  wale  na  ke  kanaka  haawi  wale. 

8  O  ka  mea  lulu  aku  i  ka  hewa,  e  ohi  ia  i  ka  popilikia ; 
Ua  hoopauia  ka  laau  hahau  o  kona  huhu. 

9  O  ka  mea  maka  lokomaikai,  e  hoomaikaiia  oia ; 

No  ka  mea,  ua  haawi  wale  ia  i  kekahi  o  kana  berena  i  ka  mea 
nele. 

10  E  hookuke  aku  i  ka  mea  hoowahawaha,  a  e  kaawale  aku  hoi  ka 

hoopaapaa ; 
E  pau  hoi  ka  hakaka  a  me  ka  hoomaewaewa. 

11  O  ka  mea  makemake  aku  i  ka  naau  maemae, 

No  ka  lokomaikai  o  kona  mau  lehelehe,  e  lilo  ke  alii  i  hoaaloha 
nona. 

12  O  na  maka  o  Iehova,  malama  aku  no  i  ka  ike, 
Hoohiolo  oia  i  na  olelo  a  ka  mea  aia. 

13  Olelo  ae  la  ka  mea  palaualelo,  he  liona  mawaho, 
E  make  auanei  au  ma  ke  alanui. 

11  He  lua  hohonu  ka  waha  o  ka  wahine  hookamakama, 
O  ka  mea  inainaia  e  Iehova,  e  haule  no  ia  malaila. 

15  Ua  paa  ke  kolohe  iloko  o  ka  naau  o  ke  kamalii, 

O  ka  laau  hahau,  oia  ke  hoohemo  ae  ia  mea  mai  ona  aku. 

16  O  ka  mea  hookaumaha  i  ka  mea  ilihune  i  mea  e  hoomahuahua 

ai  i  kana  iho, 
A  o  ka  mea  haawi  no  ka  mea  waiwai,  e  nele  io  no  laua  a  elua. 

17  H  E  haliu  mai  kou  pepeiao  a  e  hoolohe  i  na  olelo  a  ka  poe 

naauao, 
A  e  imi  iho  kou  naau  i  ko'u  ike. 

18  No  ka  mea,  he  oluolu  no  ke  malama  oe  ia  mau  mea  iloko  ou, 

E  ku  pono  no  hoi  i  kou  mau  lehelehe ; 

19  I  paulele  oe  ia  Iehova, 

Oia  ka'u  i  hoike  ai  ia  oe,  ia  oe  no  i  keia  la. 

20  Aole  anei  i  palapala  aku  au  ia  oe  i  na  maikai, 
Ma  na  oleloao  a  me  ka  ike  ? 

21  I  hoike  aku  ai  au  ia  oe  i  ka  oiaio  o  ka  olelo  pololei, 
I  hai  pololei  aku  oe  i  ka  poe  i  hoounaia  mai  ia  oe. 

22  Mai  kaili  wale  oe  i  ka  ka  mea  ilihune  no  kona  iiihune  ana; 
Aole  hoi  e  hookaumaha  i  ka  mea  nele  ma  kahi  o  ka  ipuka : 

23  No  ka  mea,  na  Iehova  e  hooponopono  no  lakou, 

E  hao  mai  oia  i  ka  uhane  o  ka  poe  i  hao  aku  ia  lakou. 

24  Mai  hoolauna  aku  oe  me  ka  mea  huhu, 

A,  me  ke  kanaka  inaina  hoi,  mai  hele  pu  oe ; 

25  O  ao  iho  oe  i  kona  mau  aoao, 
A  loaa  i  kou  uhane  ka  hihia. 

26  Mai  hui  ae  oe  me  ka  poe  pai  aku  i  ka  lima; 
Aole  hoi  me  ka  poe  panai  no  ka  aie : 

27  Ina  aole  au  mea  e  hookaa  aku  ai, 

No  ke  aha  la  e  laweia  aku  ai  kou  wahi  moe  mailalo  aku  ou  'i 

28  Mai  honeenee  oe  i  na  mokuna  aina  kahiko, 
Na  mea  a  kou  poe  kupuna  i  hoonoho  ai. 

29  Ua  ike  anei  oe  i  ke  kanaka  miki  ma  kana  hana? 
E  ku  no  ia  imua  o  na'lii, 

Aole  oia  e  ku  imua  o  ka  poe  naaupo. 

MOKUNA  XXIII. 
KOU  noho  iho  ana  e  ai  pu  me  ke  alii, 


E  noonoo  pono  i  na  mea  imua  ou 

2  A  e  kau  i  ka  pahi  ma  kahi  i  moni  ai, 
Ke  pololi  oe. 

3  Aka,  mai  iini  aku  oe  i  kana  mau  mea  ono  ; 
He  wahi  ai  hoopunipuni  no  ia. 

4  Mai  hooikaika  i  waiwai  ai ; 
E  hoole  i  kou  naauao  iho. 

5  E  kau  anei  oe  i  kou  mau  maka  ma  ka  mea  e  ole  ana? 
No  ka  mea,  e  hana  io  no  ia  mea  i  mau  eheu  nona  iho ; 
Me  he  aeto  la  e  lele  aku  ai  i  ka  lewa. 

6  Mai  ai  oe  i  ka  ai  a  ka  mea  maka  ino  ; 
Mai  iini  aku  oe  i  kana  mau  mea  ono ; 

7  No  ka  mea,  e  like  me  ia  i  noonoo  ai  ma  kona  naau,  pela  no  ia ; 
E  ai  oe,  ea,  a  e  inu  oe,  wahi  ana  ia  oe, 

Aka,  aole  me  oe  kona  naau. 

8  O  ka  mamala  ai  au  i  moni  iho  ai  e  luai  hou  aku  oe ; 
A  e  lilo  wale  kau  mau  olelo  oluolu. 

9  Mai  hai  aku  oe  i  na  pepeiao  o  ka  mea  lapuwale ; 

No  ka  mea,  e  hoowahawaha  oia  i  ka  pololei  o  kau  olelo. 

10  Mai  hooneenee  ae  oe  i  na  mokuna  aina  kahiko  ; 
Ma  na  kihapai  o  ka  poe  makua  ole,  mai  komo  oe. 

11  No  ka  mea,  o  ka  lakou  Hoola  he  mana  no  kona ; 
Nana  no  e  hooponopono  iwaena  o  lakou  a  me  oe. 

12  E  haliu  ae  i  kou  naau  i  ke  aoia  mai, 

A  me  kou  mau  pepeiao  hoi  i  na  olelo  e  naauao  ai. 

13  Mai  waiho  oe  i  ka  hooponopono  ana  i  ke  keiki ; 

No  ka  mea,  ina  e  haua  oe  ia  ia  me  ka  laau,  aole  ia  e  make. 

14  E  haua  oe  ia  ia  me  ka  laau, 

A  e  hoopakele  i  koua  uhane  i  ka  lua. 

15  E  kuu  keiki  e,  ina  e  naauao  kou  naau, 
E  hauoli  io  no  ka  naau  o'u : 

16  E  olioli  io  ko'u  mau  puhaka, 

Ke  hai  aku  kou  mau  lehelehe  i  na  mea  pololei. 

17  Mai  huahua  kou  naau  i  ka  poe  hewa ; 

Aka,  e  noho  mau  oe  me  ka  makau  ia  Iehova  a  po  ka  la. 

18  No  ka  mea,  e  hiki  io  mai  no  ka  hope ; 
A  e  pio  ole  ana  no  kou  manaolana. 

19  E  hoolohe  mai  oe,  e  ka'u  keiki,  e  hoonaauao  iho, 
E  hoopololei  i  kou  naau  ma  ke  ala. 

20  Mai  noho  pu  oe  me  ka  poe  inu  waina  ; 

Me  ka  poe  hoopalupalu  i  ko  lakou  kino  iho. 

21  No  ka  mea,  o  ka  mea  ona  a  me  ka  mea  pakela  ai,  e  ilihune 

auanei  oia; 
A  no  ka  palaualelo  e  komo  kekahi  i  na  weluwelu. 

22  E  hoolohe  i  kou  makuakane  ka  mea  nana  mai  oe ; 

Mai  hoowahawaha  oe  i  ka  luwahine  ana  o  kou  makuwahine. 

23  E  kuai  lilo  mai  i  ka  oiaio,  mai  kuai  lilo  aku ; 

I  ka  naauao  hoi  a  me  ke  aoia  mai  a  me  ka  ike. 

24  E  hauoli  nui  ka  makuakane  o  ka  mea  pono ; 

0  ka  mea  i  hanau  mai  nana  ke  keiki  naauao,  he  olioli  no  kona. 

25  E  hauoli  no  kou  makuakane  a  me  kou  makuwahine, 
E  olioli  hoi  ka  mea  nana  oe  i  hanau  mai. 

26  E  kuu  keiki,  e  haawi  mai  ia'u  i  kou  naau, 
E  nana  mai  hoi  kou  mau  maka  i  ko'u  aoao. 

27  No  ka  mea,  he  auwaha  hohonu  ka  wahine  hookamakama, 
He  lua  ino  hoi  ka  wakine  e. 

28  Oia  ka  i  hoohalua,  me  he  powa  la, 

Hoonui  oia  i  ka  lawehala  ana  iwaena  o  na  kanaka. 

29  la  wai  la  ka  uwe  ana  ?    Ia  wai  la  ka  poino  ? 

Ia  wai  la  ka  hakaka  ?    Ia  wai  la  ka  nuku  wale  ana  ? 

Ia  wai  la  na  palapu  loaa  wale  ?    Ia  wai  la  na  maka  ulaula  ? 

30  I  ka  poe  e  hoomau  ana  ma  ka  waina, 

1  ka  poe  e  heie  ana  e  imi  i  ka  waina  i  kawiliia. 

31  Mai  nana  oe  i  ka  waina  i  kona  «laula  ana, 
I  kona  aleale  ana  ma  ke  kiaha, 

I  kona  hu  ana  a  maikai. 

32  Mahope  iho,  e  nahu  mai  me  he  nahesa  la, 
A  e  pa  mai  me  he  moonihoawa  la. 

33  E  nana  auanei  kou  maka  i  na  wahine  e, 
A  e  hai  aku  kou  naau  i  na  mea  ino. 

34  E  lilo  ana  oe  me  he  mea  la  i  moe  iho  mawaenakonu  o  ka  moana, 
E  like  hoi  me  ka  mea  i  hoomoe  ia  ia  iho  ma  kahi  oioi  loa  o  ke 

kia  moku. 

35  Pepehi  mai  lakou  ia'u,  aole  au  i  eha, 
Hahaua  mai  lakou  ia'u,  aole  au  i  ike  iho ; 
Ahea  la  au  e  ala'i  ? 

E  imi  hou  aku  no  au  ia  mea. 

MOKUNA  XXIV. 

AI  kuko  oe  i  ka  aoao  o  na  kanaka  hewa, 
Aole  makemake  hoi  e  noho  pu  me  lakou. 
No  ka  mea,  noonoo  ae  la  ko  lakou  naau  i  ka  mea  e  make  ai, 
A  no  ka  ino  hoi  ko  lakou  lehelehe  e  kamailio  ai. 
Ma  ke  akamai  i  kukuluia'i  ka  hale, 
Ma  ka  naauao  hoi  ia  i  hookupaaia'i. 

4  Na  ka  ike  e  hoopihaia'i  na  keena, 

I  na  waiwai  a  pau,  he  maikai  no  a  he  nani  hoi. 

5  O  ke  kanaka  naauao,  he  ikaika  no  ia ; 

E  mahuahua  ana  no  ka  ikaika  o  ke  kanaka  ike. 

6  No  ka  mea,  ma  ka  noonoo  nui  oe  e  kaua  aku  ai, 
A  he  ola  no  ma  ka  nui  o  ka  poe  kukakuka  pu. 

7  He  kiekie  loa  ka  naauao  maluna  o  ka  mea  naaupo ; 
Aole  e  oaka  kona  waha  ma  ka  ipuka. 

8  O  ka  mea  noonoo  e  hana  hewa  aku, 
E  kapaia'ku  ia  he  mea  hana  kolohe. 

9  O  ka  manao  lapuwale,  he  hewa  ia  ; 

A  he  hoopailua  i  na  kanaka  ka  mea  hoowahawaha. 

10  Ina  pauaho  oe  i  kou  la  popilikia, 
Uuku  wale  no  kou  ikaika. 

11  Ina  e  hookaulua  oe  e  hoopakele  i  ka  poe  i  hana  paa  ia  e  make, 
A  me  ka  poe  e  kokoke  ana  i  ka  pepehua  mai ; 

12  Ina  e  i  ae  oe,  E,  aole  makou  i  ike ; 

Aole  anei  e  noonoo  mai  ka  mea  nana  e  kaupaona  na  naau  ? 
A  o  ka  mea  hoi  nana  e  malama  i  ka  uhane,  aole  anei  oia  e  ike? 
Aole  anei  oia  e  hoopai  i  ke  kanaka  e  like  me  kana  hana  ana? 

13  E  kuu  keiki,  e  ai  iho  oe  i  ka  meli,  no  ka  mea,  he  maikai  ia; 
A  i  ka  waihona  meli  hoi  he  ono  ia  i  kou  waha ; 

14  Pela  hoi  ka  ike  ana  i  ka  naauao  i  kou  uhane  ; 
A  i  loaa  ia  oe,  alaila  he  hope, 

A  o  kou  manaolana  aole  ia  e  poho. 

15  Mai  hoohalua,  e  ke  kanaka  hewa,  ma  ka  hale  o  ka  mea  pono ; 
Mai  powa  aku  oe  ma  kona  wahi  e  moe  ai. 

16  No  ka  mea,  ehiku  no  ka  haule  ana  o  ka  mea  pono,  a  ala  hou 

mai  no  ; 

0  ka  poe  hewa,  e  hina  no  lakou  iloko  o  ka  poino. 

17  I  ka  haule  ana  o  kou  enemi,  mai  hauoli  oe, 

1  kona  hina  ana  hoi  mai  olioli  kou  naau ; 

18  O  ike  mai  Iehova  he  hewa  ia  i  kona  mau  maka, 
A  e  hoohuli  oia  i  kona  huhu  mai  ona  aku. 

19  Mai  ukiuki  oe  no  ka  poe  hewa, 

Aole  hoi  e  kuko  i  ka  noho  ana  o  ka  poe  hana  ino. 

20  No  ka  mea,  aohe  uku  maikai  no  ka  mea  hewa; 
O  ke  kukui  o  ka  poe  hewa,  e  pio  ana  no  ia. 

21  E  kuu  keiki,  e  niakau  aku  ia  Iehova,  a  me  ke  alii ; 
Me  ka  poe  lolelua  ka  naau,  mai  launa  aku. 

22  No  ka  mea,  e  hiki  wawe  mai  ko  lakou  poino ; 

A  o  ka  make  ana  o  laua  a  elua,  owai  ka  mea  ike  aku  ? 

23  Na  ka  poe  naauao  hoi  keia  mau  mea : 

O  ka  manao  kapakahi  ma  ka  hookolokolo  ana,  aole  i  pono  ia. 

24  O  ka  mea  olelo  aku  i  ka  mea  hewa,  He  pono  no  oe  ; 
E  hoino  aku  no  na  kanaka  ia  ia, 

E  hoowahawaha  hoi  na  lahuikanaka  ia  ia. 

25  Aka,  he  oluolu  ko  ka  poe  i  ao  aku, 

E  hiki  mai  hoi  ia  lakou  ka  pomaikai  io. 

26  E  honiia'ku  na  lehelehe 

O  ka  mea  olelo  aku  ma  ka  pololei. 

27  Mawaho  e  hoomakaukau  ai  i  kau  hana, 
A  e  hooponopono  nou  ibo  ma  ke  kula ; 
A  mahope  iho,  e  kukulu  ae  i  kou  hale. 

28  Mai  lilo  hala  ole  oe  i  hoike  ku  e  i  kou  hoanoho ; 
Aole  hoi  e  hoopunipuni  me  kou  mau  lehelehe. 

29  Mai  olelo  oe,  E  like  me  ia  i  hana  mai  ai  ia'u,  pela  au  e  hana  aku 

ai  ia  ia ; 
E  hoopai  aku  au  i  ke  kanaka  e  like  me  kana  hana  ana. 

30  Ma  ke  kihapai  o  ka  mea  palaualelo  i  maalo  ai  au, 
Ma  ka  pawaina  hoi  o  ke  kanaka  noonoo  ole : 

31  Aia  hoi,  ulu  paapu  ae  la  ka  puakala, 
Uhi  mai  la  maluna  ona  Da  kakalaioa, 

O  kona  pa  pohaku  hoi,  ua  hiolo  iho  la  ia. 

32  Nana  aku  la  au,  halalo  iho  la  ko'u  naau; 
Ike  iho  la  au,  a  loaa  ia'u  ke  aoia  mai. 

33  He  moe  iki  ae,  he  hiamoe  iki  ae, 

He  pelu  hou  iki  ae  i  na  lima  a  hiamoe  ; 

34  A  e  hiki  mai  kou  ilihune  me  he  kanaka  hele  la, 
A  me  kou  nele  e  like  me  ke  kanaka  kaua. 

MOKUNA  XXV. 

EIA  no  hoi  na  olelo  akamai  a  Solomona,  na  na  kanaka  o  Heze- 
kia  ke  alii  o  ka  Iuda  i  kakau  hou  iho. 

2  He  mea  naui  i  ke  Akua  ke  huua  i  kekahi  mea ; 
He  mea  nani  hoi  i  na'lii  ke  imi  aku. 

3  O  ka  lani  he  kiekie,  o  ka  honua  he  hohonu, 
A  o  ka  naau  o  na  alii,  he  mau  mea  ike  ole  ia. 

4  E  hookaawale  aku  i  ka  lepo  o  ke  kala, 

A  e  puka  mai  kekahi  ipu  no  ka  mea  hoohehee. 

5  E  hookaawale  aku  i  ka  mea  hewa  mai  ke  alo  aku  o  ke  alii, 
A  e  paa  iho  no  kona  nohoalii  ma  ka  pono. 

6  Mai  hookiekie  ae  imua  o  ke  alii, 

A  ma  kahi  o  ka  poe  koikoi  mai  ku  ae  oe. 

7  No  ka  mea,  he  maikai  ke  oleloia  mai  ia  oe,  e  pii  mai  oe  ia  nei, 
Mamua  o  kou  hoohaahaaia  mai  imua  o  ke  alii, 

Ka  mea  a  kou  mau  maka  i  nana  aku  ai. 

8  Mai  hiki  wawe  aku  oe  i  ka  hakaka, 

No  ka  mea,  heaha  kau  e  hana'i  mahope  aku, 
Ke  hoohilahila  mai  kou  hoanoho  ia  oe  ? 

9  Me  kou  hoanoho  oe  e  hoopaapaa  aku  ai, 
Mai  hoike  aku  i  ka  mea  ia  hai ; 

10  O  henehene  mai  ia  oe  ka  mea  lohe, 
Aole  e  pau  ka  olelo  ino  mai  nou. 

11  O  na  ohia  gula  ma  na  kii  kala, 

Oia  ka  huaolelo  i  oleloia  i  ka  wa  pono. 

12  He  apo  pepeiao  gula,  a  he  mea  gula  maemae  e  nani  ai, 
Oia  ka  hoonaauao  ana  i  ka  pepeiao  hoolohe. 

13  E  like  me  ke  anu  o  ka  hau  i  ka  wa  e  ohi  ai, 

Pela  ka  elele  oiaio  i  ka  mea  nana  ia  e  hoounauna  aku ; 
Hooluolu  oia  i  ka  uhane  o  kona  mau  haku. 

14  O  na  ao  a  me  ka  makani  ua  ole, 

Oia  ke  kanaka  e  haanui  ana  no  ka  makana  hoopunipuni. 

15  Ma  ka  hoomanawanui  i  hoohuliia  ai  ke  alii, 
O  ke  elelo  akahai  ke  uhai  aku  i  ka  iwi. 

16  Ua  loaa  anei  ia  oe  ka  meli  ?  e  ai  iho  e  like  me  ka  pono  nou, 
O  hookuku  oe  ia  mea  a  e  luai  aku  ia. 

17  Ua  oki  kou  wawae  i  ka  hele  i  ka  hale  o  kou  hoanoho, 
O  luhi  oia  ia  oe  a  e  inaina  mai  no  hoi. 

18  0  ka  hamare  a  me  ka  pahikaua  a  me  ka  pua  oioi, 
Oia  ke  kanaka  hoike  wahahee  no  kona  hoanoho. 

19  O  ka  niho  i  haiia,  o  ka  wawae  okupe, 

Oia  ka  paulele  ana  i  ka  mea  lohe  ole  i  ka  wa  popilikia. 

20  O  ka  mea  lawe  aku  i  ke  kapa  i  ka  wa  anu, 
A  o  ka  vinega  hoi  ma  ka  paakai, 

Oia  ke  mele  aku  i  ke  mele  i  ka  mea  naau  kaumaha. 

21  Ina  pololi  kou  enemi,  e  haawi  aku  ia  ia  i  ka  ai, 
Ina  i  makewai  ia,  e  hoohainu  ia  ia  i  ka  wai ; 

22  Pela  no  oe  e  kau  aku  ai  i  na  nanahu  wela  maluna  o  kona  poo, 
A  na  Iehova  oe  e  uku  mai. 

23  O  ka  makani  akau,  pale  aku  ia  i  ka  ua, 
A  o  ka  maka  huhu  hoi  i  ke  elelo  akiaki. 

24  E  aho  ka  noho  ana  ma  kahi  kihi  oluna  o  ka  hale, 
Aole  me  ka  wahine  nuku  wale  ma  ka  hale  kanaka. 

25  O  ka  wai  huihui  i  ka  mea  makewai  la, 

Oia  ka  olelo  hooluolu  mai  ka  aina  loihi  e  mai. 

26  He  punawai  lepolepo,  a  he  waipuna  pilopilo, 

Oia  ka  mea  pono  e  haule  ana  imua  o  ka  mea  hewa. 

27  O  ka  ai  ana  i  ka  meli  a  nui,  aole  ia  he  maikai, 
Pela  hoi  ka  imi  ana  i  ke  kaulana  nui  loa. 

28  O  ke  kulanakauhale  hiolo,  aohe  pa, 

Oia  ke  kanaka  hoomalu  ole  i  kona  uhane  iho. 

MOKUNA  XXVI. 

ELIKE  me  ka  hau  i  ka  kau, 
E  like  me  ka  ua  i  ka  wa  e  ohi  ai, 
Pela  i  ku  ole  ai  ka  hanohano  i  ka  mea  lapuwale. 

2  E  like  me  ka  zepora  e  auwana  ana, 
E  like  me  ka  derora  e  lele  ana, 

Pela  ka  poino,  aole  ia  e  hiki  wale  mai. 

3  I  mea  hahau  no  ka  lio,  i  kaulawaha  no  ka  hoki, 
I  laau  hahau  hoi  no  ke  kua  o  na  mea  lapuwale. 

4  Mai  olelo  aku  i  ka  mea  lapuwale  e  like  me  kona  naaupo  ana, 
O  like  oe  me  ia. 

5  E  olelo  no  i  ka  mea  lapuwale  e  like  me  kona  naaupo  ana, 
O  naauao  oia  i  kona  maka  iho. 

6  O  ka  mea  oki  ae  i  na  wawae  a  loaa  ia  ia  ka  poino, 

Oia  ka  i  kauoha  aku  i  na  manao  ma  ka  lima  o  ka  mea  lapuwale. 

7  E  lawe  aku  i  na  wawae  o  ka  mea  oopa, 

A  me  ka  olelonane  mailoko  ae  o  ka  waha  o  ka  poe  lapuwale. 

8  E  like  me  ka  nakii  ana  i  ka  iliili  ma  ka  maa  a  paa, 
Pela  ka  haawi  ana  i  ka  hanohano  no  ka  mea  lapuwale. 

9  O  ka  mea  oioi  e  o  ana  i  ka  lima  o  ka  mea  ona, 
Oia  ka  olelonane  ma  ka  waha  o  ka  poe  lapuwale. 

10  O  ka  mea  nui  nana  i  hana  na  mea  a  pau, 

Oia  ka  mea  nana  e  hoopai  i  ka  mea  lapuwale  a  e  hoopai  hoi  i  ka 
poe  lawehala. 

11  E  like  me  ka  ilio  i  hoi  hou  aku  i  kona  luai, 

Pela  ka  mea  naaupo  e  hoi  hou  aua  i  kona  lapuwale. 

12  Ua  ike  anei  oe  i  ke  kanaka  naauao  i  kona  manao  iho  ? 
He  lana  ka  manao  no  ka  mea  naaupo  aole  nona. 

13  I  ae  la  ka  mea  palaualelo,  He  liona  ma  ka  ala, 
He  liona  iwaena  o  ke  kuamoo. 

14  O  ka  luli  ana  o  ke  pani  ma  kona  ami, 
Oia  ka  mea  palaualelo  ma  kona  moena. 

15  Hookomo  ka  mea  palaualelo  i  kona  lima  iloko  o  ke  pa, 
A  he  mea  kaumaha  ia  ia  ke  hapai  hou  ae  ia  i  kona  waha. 

16  He  naauao  loa  ka  mea  palaualelo  i  kona  manao  iho, 

Mamua  o  na  kauaka  ehiku  e  hoike  aua  i  ka  oiaio. 

17  O  ka  mea  lalau  i  ka  ilio  ma  na  pepeiao, 

Oia  ka  mea  e  maalo  ana,  a  lawe  pu  i  ka  hakaka  pili  ole  ia  ia. 

18  E  like  me  ka  mea  e  hooleilei  ana  i  ua  ihe  wela,  a  me  na  pua  a  me 

ka  make ; 

19  Pela  ke  kanaka  e  hoopunipuni  ana  i  kona  hoauoho, 
I  ae  la  hoi,  Aole  anei  he  paani  ko'u  ? 

20  I  ole  ka  wahie,  e  pio  no  ke  ahi, 

I  ole  ka  mea  holoholo  olelo,  pau  ka  hakaka. 

21  O  ka  nauahu  i  na  nanahu  wela,  a  me  ka  wahie  i  ke  ahi, 
Oia  ke  kanaka  huhu  e  hookonokono  ana  i  ka  hakaka. 

22  O  na  olelo  a  ka  mea  holoholo  olelo, 
Ua  like  no  ia  me  na  olelo  paani, 
Komo  ilalo  nae  ia  a  iloko  lilo  o  ka  opu. 

23  0  ke  kala  maemae  ole  i  hoopiliia  me  kahi  pohue, 
Oia  na  lehelehe  e  alohaloha  ana  me  ka  naau  ino. 

21  0  ka  mea  inaina,  huna  oia  ma  kona  mau  lehelehe, 
A  iloko  ona  iho  i  waiho  ai  oia  i  ka  hoopunipuni. 

25  Ina  i  oluolu  kana  olelo,  mai  manaoio  aku  ia  ia ; 
Noka  inea,  ehiku  mau  mea  ino  iloko  o  kona  naau. 

26  O  ka  mea  i  hunaia  kona  inaina  i  ka  hoopumpuni, 
E  hoikeia  kona  hewa  imua  o  ke  anaina  kanaka. 

27  O  ka  mea  eli  i  ka  lua,  oia  ke  haule  ilaila ; 

O  ka  mea  olokaa  i  ka  pohaku,  e  hoi  hou  mai  ia  maluna  ona. 

28  O  ke  elelo  wahahee,  oia  ke  inaina  aku  i  ka  mea  poino  malaila ; 

0  ka  waha  malimali,  oia  ke  haua  i  ka  mea  e  make  ai. 

MOKUNA  XXVII. 

MAI  olioli  wale  oe  no  ka  la  apopo, 
No  ka  mea,  aole  oe  i  ike   i  ka  mea  a  kekahi  la  e  hoopuka 
mai  ia. 

2  Na  ka  mea  e  e  hoomaikai  mai  ia  oe,  aole  na  kou  waha  iho ; 
Na  ka  malihini  hoi,  aole  na  kou  mau  lehelehe  iho. 

3  Koikoi  ka  pohaku,  kaumaha  hoi  ke  one ; 

Aka,  o  ka  inaina  o  ka  mea  naaupo,  ua  kaumaha  ia  mamua  o  ia 
mau  mea  elua. 

4  He  aloha  ole  ka  inaina,  he  mea  make  ka  huhu, 
Owai  la  hoi  e  hiki  ke  ku  imua  o  ka  huahua  ? 

5  Maikai  ke  ao  maopopo  ana, 
Mamua  o  ke  aloha  i  hunaia. 

6  Maikai  ka  hoehaia  mai  e  ka  hoaaloha, 
He  nunui  hoi  ka  honi  ana  o  ka  enemi. 

7  Hehi  no  ka  mea  maona  i  ka  waihoua  meli ; 

Aka,  i  ka  mea  pololi  la,  ua  ono  na  mea  awaawa  a  pau. 

8  E  like  me  ka  manu  i  auwana  ae  mai  kona  punana  aku, 
Pela  ke  kanaka  e  auwana  aua  mai  kona  wahi  aku. 

9  O  ka  aila  a  me  ka  mea  ala,  hoohauoli  ia  i  ka  naau ; 
Hooluolu  hoi  ka  hoaaloha  o  kekahi  mea  ma  ka  olelo  oiaio. 

10  O  kou  hoalauna  a  me  ka  hoalauna  o  kou  makuakane,  mai  haa- 

lele  oe ; 
Aole  hoi  e  komo  aku  i  ka  hale  o  kou  hoahanau  i  kou  manawa 

popilikia ; 
Maikai  ka  mea  e  noho  kokoke  ana,  mamua  o  ka  hoahanua  ma 

kahi  loihi  aku. 

11  E  kuu  keiki  e,  c  naauao  hoi  oc  i  olioli  ko'u  naau, 

1  olelo  aku  au  i  ka  mea  hoiuo  mai  ia'u. 

12  0  ka  mea  noonoo  la,  ike  e  oia  mamua  i  ka  poino  a  huna  ia  ia 

iho; 
Hele  wale  aku  hoi  ka  poe  nanea  a  hihia  iho  la. 

13  E  lawe  i  ka  aahu  o  ka  mea  nana  e  hoopanai  no  ka  malihini, 
E  lawe  hoi  i  uku  nona  no  ka  wahine  e. 

14  0  ka  mea  hoomaikai  aku  i  koua  hoanoho  me  ka  leo  nui, 
I  kona  ala  ana  i  ke  kakahiaka  nui, 

E  lilo  ia  i  mea  poino  nona. 

15  O  ke  kulu  mau  ana  i  ka  la  ua, 

A  me  ka  wahine  nuku  wale,  ua  like. 

16  O  ka  mea  hoonalowale  i  kana,  hoonalowale  no  ia  i  ka  makani, 
A  me  ka  aila  o  kona  lima  akau  e  pa  mai  ana. 

17  Hookala  kahi  mea  hao  i  kekahi  mea  hao, 
Hookala  hoi  ke  kanaka  i  ka  maka  o  koua  hoalauna. 

18  O  ka  mea  malama  i  ka  laau  flku,  oia  ke  ai  i  kona  hua; 
O  ka  mea  malama  hoi  i  kona  haku  e  hoonaniia  oia. 

19  Ma  ka  wai,  he  helehelena  e  ku  ana  i  kahi  helehelena, 
Pela  hoi  ka  naau  kanaka  i  kekahi  kanaka. 

20  O  ka  lua  a  me  ka  hohonu,  aole  i  piha, 

A  o  na  maka  o  ke  kanaka  aole  no  e  maona. 

21  He  ipu  hoohehee  no  ke  kala,  a  he  kapuahi  no  ke  gula, 
Pela  ke  kanaka  imua  o  kona  mahaloia  mai. 

22  Ina  e  kui  oe  i  ka  mea  naaupo  ma  ka  papawiliai, 
Oia  pu  me  ka  ai  i  ka  pohaku  kui, 

Aole  loa  e  hemo  ae  kona  naaupo  ana  mai  ona  aku. 

23  E  ike  pono  oe  i  ke  ano  o  kau  poe  hipa, 

E  nana  hoi  i  ke  ano  o  kau  poe  holoholona ; 

24  No  ka  mea,  aole  e  mau  ana  ka  waiwai : 

O  ka  papale  alii  hoi,  oia  mau  anei  ia  i  na  hanauna  a  pau  ? 

25  Kupu  mai  ka  weuweu,  ikea  mai  ka  mauu, 
A  e  ohiia  ana  ka  mea  ulu  o  ka  mauna. 

26  O  na  keikihipa  no  kou  kapa  komo, 

O  ka  poe  kao  kane  ke  kumukuai  no  ka  aina 

27  A  e  nui  ka  waiu  kao  no  kau  ai  ana, 
No  ka  ai  ana  hoi  o  ko  ka  hale  ou, 
A  he  ola  no  kou  poe  kauwawahine. 

MOKUNA  XXVIII. 

HOOHEE  wale  ka  mea  hewa,  aohe  mea  e  hahai  ana ; 
0  ka  poe  pono  hoi,  wiwo  ole  lakou  me  he  liona  la. 

2  No  ka  hewa  o  ka  aina,  nui  no  kolaila  poe  alii ; 

A  ma  ke  kanaka  noonoo  a  ike  hoi  e  paa  loihi  ana  no  ia. 

3  O  ke  kanaka  ilihune  e  hookaumaha  ana  i  ka  poe  ilihune, 
Oia  ka  ua  e  hoopau  ana  i  ka  ai  a  pau. 

4  O  ka  poe  haalele  i  ke  kanawai,  hoomaikai  no  lakou  i  ka  mea 

hewa : 

0  ka  poe  malama  hoi  i  ke  kanawai,  ku  e  aku  no  i  ua  poe  la. 

5  Aole  i  ike  ka  poe  aia  i  ka  hoopono  ; 

A  o  ka  poe  imi  ia  Iehova,  ike  no  i  na  mea  a  pau. 

6  E  aho  ka  mea  ilihune  ke  hele  oia  ma  ka  pololei, 

1  ka  mea  waiwai  i  hookekee  i  kona  aoao. 

7  O  ka  mea  malama  i  ke  kanawai,  he  keiki  naauao  ia ; 

O  ka  hoa  no  ka  poe  hookai  wale,  oia  ka  i  hoohilahila  i  kona 
makuakane. 

8  0  ka  mea  hoonui  i  kona  waiwai  ma  ka  uku  kuala  a  me  ke  kaili 

wale, 

E  hooiliili  oia  ia  mea  na  ka  mea  e  aloha  aku  i  ka  poe  ilihune. 
9  O  ka  mea  haliu  aku  i  kona  pepeiao  aole  hoolono  i  ke  kanawai, 
E  hoopailuaia  kana  pule. 

10  0  ka  mea  kai  hewa  aku  i  ka  poe  pololei  ma  ka  aoao  hewa, 
Ma  kona  lua  iho  oia  e  haule  ai ; 

A  o  ka  poe  pololei  hoi,  e  ili  mai  ka  maikai  no  lakou. 

11  Ua  naauao  no  ke  kanaka  waiwai  i  kona  manao  iho ; 
Aka,  o  ka  mea  ilihune  a  naauao  hoi,  oia  ka  i  ike  aku  ia  ia. 

12  I  ka  hauoli  ana  o  ka  poe  pono,  mii  ka  hanohano ; 

A  i  ke  ku  ana'e  o  ka  poe  hewa,  ua  hunaia  ke  kanaka. 

13  O  ka  mea  huna  i  kona  hewa  iho,  aole  oia  e  pomaikai ; 
Aka,  o  ka  mea  hooia  a  haalele  hoi,  e  alohaia  mai  oia. 

14  Pomaikai  ke  kanaka  ke  mau  aku  kona  makau ; 

O  ka  mea  hoopaakiki  i  kona  naau,  e  haule  oia  i  ka  popilikia. 

15  O  ka  liona  uwo  a  me  ka  bea  holoholo, 

Oia  ke  alii  hewa  maluna  o  na  kanaka  ilihune. 

16  O  ke  alii  naauao  ole,  nui  kona  hookaumaha  ana ; 

0  ka  mea  hoowahawaha  i  ka  makee  waiwai,  e  loihi  no  kona 
mau  la. 

17  O  ke  kanaka  hewa  i  ke  koko  o  kekahi, 

E  holo  oia  i  ka  lua ;  mai  keakea  kekahi  ia  ia. 

18  O  ka  mea  hele  pololei  e  ola  oia ; 

O  ka  mea  hookekee  i  kona  aoao,  e  haule  koke  no  ia. 

19  O  ka  mea  mahi  i  ka  aina  e  maona  oia  i  ka  ai ; 

O  ka  mea  hoopili  mea  ai  mahope  o  ka  poe  lapuwale  e  piha  oia  i 
ka  ilihune. 

20  O  ke  kanaka  hooiaio,  nui  wale  kona  mau  mea  e  pomaikai  ai ; 
O  ka  mea  holo  kiki  manope  o  ka  waiwai,  aole  e  ole  kona  hala. 

21  O  ka  manao  ana  i  ko  ke  kanaka  kino,  aole  ia  he  maikai ; 
No  kahi  apana  ai  e  lawehala  no  ua  kanaka  la. 

22  O  ka  mea  hooikaika  ma  ka  waiwai,  he  maka  ino  kona, 
Aole  oia  e  ike  o  ka  ilihune  kana  mea  e  loaa  ai. 

23  O  ka  mea  ao  aku  i  ke  kanaka,  mahope  iho  e  loaa  ia  ia  ka  loko- 

maikaiia  mai, 
Mamua  o  ka  mea  malimali  me  kona  alelo. 

24  O  ka  mea  kaili  wale  i  ka  kona  makuakane  a  me  ka  kona  maku- 

wahine, 
Me  ka  i  ana  ae,  Aole  ia  he  hewa, 
Oia  ka  hoa  no  ka  pepehi  kanaka. 

25  O  ka    mea  i  haaheo    ka    naau,   oia    ka  i  hookonokono   i  ka 

hakaka ; 
O  ka  mea  paulele  ia  Iehova  e  lako  loa  oia. 

26  0  ka  mea  paulele  i  kona  naau  iho,  oia  ka  mea  naaupo : 
O  ka  mea  hele  ma  ka  naauao,  e  hoopakeleia  oia. 

27  O  ka  mea  haawi  wale  na  ka  mea  ilihune,  aole  oia  e  nele ; 

A  o  ka  mea  i  uhi  ae  i  kona  mau  maka,  e  nui  kona  hoinoia  mai. 

28  I  ke  ku  ana  o  ka  poe  hewa,  ua  huna  ke  kanaka  ia  ia  iho  ; 
A  make  lakou,  alaila  mahuahua  ka  poe  pono. 

MOKUNA  XXIX. 

OKE  kanaka  i  ao  pinepine  ia  a  hoopaakiki  hoi  i  kona  a-i, 
E  make  koke  no  ia,  aole  mea  e  ola'i. 

2  1  ka  lehulehu  ana  o  ka  poe  pono,  hauoli  na  kanaka ; 
A  i  ke  alii  ana  o  ka  mea  hewa,  ulono  ae  la  na  kanaka. 

3  0  ke  kanaka  e  ake  ana  i  ka  naauao,  hoohauoli  oia  i  kona  ma- 

kuakane ; 

0  ka  mea  launa  aku  me  na  wahine  hookamakama,  hokai  wale 
aku  oia  i  kaua  waiwai. 

4  Ma  ka  hoopono,  e  hooku  paa  ai  ke  alii  i  ka  aina ; 
O  ka  mea  lawe  i  na  makana,  oia  ke  hoohiolo  iho. 

5  O  ke  kanaka  malimali  aku  i  kona  hoanoho, 
Oia  ka  i  hohola  i  ka  hei  no  kona  mau  wawae. 

6  Puniheiia  ke  kanaka  hewa  ma  kona  hewa  iho ; 
Hauoli  no  ka  mea  pono  me  ka  olioli. 

7  Ike  aku  no  ka  mea  pono  i  ka  pilikia  o  ka  poe  ilihune ; 
A  o  ka  mea  hewa,  aole  ona  manao  e  ike  aku. 

8  O  ka  poe  hoowahawaha,  hoohihia  lakou  i  ke  kulanakauhale ; 
O  ka  poe  naauao,  pale  ae  lakou  i  ka  huhu. 

9  Ina  e  hoopaapaa  ke  kanaka  naauao,  me  ke  kanaka  hewa, 
He  huhu  paha  kona,  he  akaaka  paha,  aohe  oluolu  iki. 

10  O  ka  poe  punikoko,  iuaina  aku  lakou  i  ka  mea  pololei ; 
Imi  hoi  ka  poe  hoopono  i  ke  ola  nona. 

11  Hoopuka  mai  ka  mea  naaupo  i  kona  manao  a  pau ; 
Noho  malie  hoi  ka  mea  naauao  a  mahope  aku. 

12  Ina  e  haliu  ae  ke  alii  i  ka  olelo  wahahee, 
Pau  loa  kana  poe  kauwa  i  ka  hana  hewa. 

13  O  ka  mea  ilihune,  a  o  ke  kanaka  hookaumaha  e  halawai  pu  laua ; 
Na  Iehova  e  hoomalamalama  i  na  maka  o  laua  a  elua. 

14  O  ke  alii  e  hooponopono  ana  i  ka  poe  ilihune  ma  ka  oiaio, 
E  paa  mau  loa  no  kona  nohoalii. 

15  O  ka  laau  hahau,  a  me  ke  aoia  mai,  haawi  no  i  ka  naauao  ; 

A  o  ke  keiki  waiho  wale  ia,  oia  ke  hoohilahila  i  kona  makuwa- 
hine. 

16  I  ka  mahuahua  ana  o  ka  poe  hewa,  mahuahua  no  ke  kolohe ; 
E  ike  hoi  ka  poe  pono  i  ko  lakau  haule  ana. 

17  E  haua  i  kau  keiki,  a  nana  oe  e  hoomaha  mai ; 
E  lilo  no  ia  i  mea  e  olioli  ai  kou  uhane. 

18  I  ole  ke  aoia  mai,  hele  hewa  na  kanaka ; 

A  o  ka  mea  malama  i  ke  kanawai,  pomaikai  oia. 

19  Ma  ka  olelo  wale  ana,  aole  e  aoia  mai  ke  kauwa ; 
No  ka  mea,  ina  paha  i  ike,  aole  ia  e  pane  mai. 

20  Ua  ike  anei  oe  i  ke  kanaka  wikiwiki  i  ka  olelo  ? 
Ua  lana  ka  manao  no  ka  mea  naaupo  aole  nona. 

21  O  ka  mea  hoohiwahiwa  i  kana  kauwa  mai  kona  wa  uuku  mai, 
Mahope  iho,  e  lilo  oia  i  keiki  nana. 

22  0  ke  kanaka  huhu,  oia  ka  i  hookonokono  i  ka  hakaka, 
A  o  ka  mea  inaina  wale,  nui  ae  la  kona  hewa. 

23  O  ka  haaheo  o  ke  kanaka,  oia  ka  mea  nana  ia  e  hoohaahaa  iho  ; 
E  pili  hoi  ka  hanohano  i  ka  mea  haahaa  ka  naau. 

24  O  ka  mea  lawe  pu  me  kaaihue,  inaina  aku  oia  i  kona  uhane  iho ; 
Ua  lohe  oia  i  ka  hailiili,  aole  hoi  i  hoike  aku. 

25  O  ka  makau  i  ke  kanaka,  he  mea  ia  e  hihia  ai ; 
O  ka  mea  paulele  ia  Iehova  ua  paiekana  oia. 

26  Nui  ka  poe  imi  i  ka  lokomaikaiia  mai  e  ke  alii, 
Aka,  no  Iehova  mai  ka  hoopono  ana  i  ke  kanaka. 

27  He  mea  hoopailua  i  ka  poe  pono  ke  kanaka  hoopono  ole ; 

He  mea  hoopailua  hoi  i  ka  mea  hewa,  ka  mea  pololei  ma  kona 
aoao. 

MOKUNA  XXX. 

HE  mau  wahi  olelo  a  Agura  ke  keiki  a  Iake.    He  wanana  ; 
na  ke  kanaka  i  hoike  mai  ia  IUela  ;  ia  Itiela  laua  me  Ukala. 

2  Owau  ka  mea  hupo  loa  o  na  kanaka, 
Aole  o'u  wahi  noonoo  kanaka. 

3  Aole  i  loaa  ia'u  ka  naauao, 

Aole  hoi  o'u  ike  i  ka  Mea  hemolele. 

4  Owai  ka  mea  i  pii  ae  i  ka  lani,  a  i  iho  mai  hoi? 
Owai  ka  mea  i  hooilhli  i  ka  makani  ma  kona  lima  ? 
Owai  ka  mea  i  hoopaa  i  na  wai  ma  kona  aahu  ? 

Owai  ka  mea  i  hoonoho  i  na  welelau  a  pau  o  ka  honua  ? 
Owai  hoi  kona  inoa,  owai  ka  inoa  o  kana  keiki? 
E  hoike  mai  paha  oe. 

5  Pau  loa  na  huaolelo  a  ke  Akua  i  ka  maemae ; 
Oia  ka  palekaua  i  ka  poe  paulele  aku  ia  ia. 

6  Mai  hui  ae  oe  i  kekahi  mea  me  kana  mau  huaolelo, 
O  ao  mai  oia  ia  oe,  a  e  lilo  oe  i  mea  wahahee. 

7  Elua  mau  mea  a'u  i  noi  aku  ai  ia  oe, 
Mai  aua  oe  mamua  o  ko'u  make  ana. 

8  O  ka  lapuwale,  a  o  ka  wahahee, 

E  hookaawale  ae  mai  o'u  aku  nei ; 

Mai  haawi  mai  ia'u  i  ka  ilihune,  aole  hoi  i  ka  waiwai; 

E  hanai  mai  ia'u  i  ka  ai  ku  pono  no'u ; 

9  O  hookuku  ai  au,  a  hoole  aku  hoi, 
Me  ka  i  ana,  Owai  la  o  lehova? 

O  ilihune  hoi  au  a  aihue  iho, 

A  hoohiki  ino  i  ka  inoa  o  ko'u  Akua. 

10  Mai  hoopii  oe  i  ke  kauwa  imua  o  kona  haku, 
O  hooino  mai  oia  ia  oe,  a  e  lilo  oe  i  lawehala. 

11  O  kekahi  hanauna,  hoino  no  i  ka  makuakane, 
Aole  hoi  i  hoomaikai  i  ka  makuwahine. 

12  O  kekahi  hanauna  hoi,  he  maemae  ia  i  ko  lakou  maka  iho, 
Aole  hoi  i  holoiia  ka  paumaele. 

13  O  kekahi  hanauna,  hookano  loa  na  maka  o  lakou ! 
Hookiekie  hoi  na  lihilihi  o  lakou. 

14  O  kekahi  hanauna,  he  mau  pahikaua  ko  lakou  niho, 
He  mau  pahi  hoi  ko  lakou  mau  kui. 

E  ai  ana  i  ka  poe  ilihune  mai  ka  honua  aku, 
A  o  ka  poe  nele  hoi  iwaena  o  na  kanaka. 

15  He  mau  kaikamahine  elua  ka  ka  omokoko, 
E  i  ana,  E  ho  mai,  e  ho  mai,  ea. 

Ekolu  no  mea  piha  ole, 

Eha  hoi,  aole  e  olelo  mai,  Ua  ana : 

16  O  ka  lua,  o  ka  opu  pa ; 
A  o  ka  honua  i  mauu  ole  i  ka  wai ; 
A  o  ke  ahi,  aole  ana  olelo  mai,  Ua  nui. 

17  O  ka  maka  i  hoowahawaha  i  kona  makuakane, 
A  hoole  hoi  aole  e  malama  i  kona  makuwahine, 
E  kiko  iho  ka  poe  koraka  o  ke  awawa  ia  mea, 
A  e  ai  iho  no  ka  poe  aeto  opiopio. 

18  Ekolu  mau  mea  kupanaha  loa  ia'u, 
Eha  hoi,  aole  au  i  ike  iho. 

19  O  ka  aoao  o  ka  aeto  ma  ka  lewa ; 
0  ka  aoao  o  ka  nahesa  maluna  o  ka  pohaku ; 
O  ka  aoao  o  ka  moku  iwaena  o  ka  moana ; 
A  o  ka  aoao  o  ke  kanaka  me  ka  wahine  puupaa. 

20  Peneia  ka  aoao  o  ka  wahine  hookamakama, 
Ai  iho  la  oia  a  holoi  i  kona  nuku, 
A  olelo  ae,  Aole  au  i  hana  hewa. 

21  Ekolu  mau  mea  e  haunaele  ai  ka  honua, 
Eha  hoi  e  hiki  ole  ai  ke  hoomanawanui : 

22  O  ke  kauwa  ke  lilo  i  alii ; 

0  ka  mea  lapuwale  ke  maona  i  ka  ai ; 

23  O  ka  wahine  huhu  wale  ke  mareia  oia; 

A  o  ke  kauwawahine  he  hooilina  o  kona  hakuwahine. 

24  Eha  mau  mea  liilii  loa  ma  ka  honua  nei, 
A  ua  akamai  loa  no  nae : 

25  O  ka  poe  anonanona,  he  poe  ikaika  ola  lakou, 
Hoomakaukau  no  nae  i  ke  kau  i  ka  lakou  ai; 

26  O  ka  poe  rabita,  he  poe  nawaliwali  Kikou, 

Ma  na  pohaku  hoi  i  hana'i  i  ko  lakou  mau  hale; 

27  O  ka  poe  uhini,  aole  o  lakou  alii, 
Hele  papa  no  hoi  lakou. 

28  O  ka  moo,  lalau  no  oia  me  kona  mau  lima, 
Aia  no  ia  ma  na  hale  hanoliano  o  ke  alii. 

29  Ekolu  mau  mea,  i  maikai  ka  hele  ana, 
Eha  hoi  i  maikai  ke  hele  ae. 

30  O  ka  liona  ka  mea  ikaika  loa  o  na  holoholona, 
Aole  hoi  oia  e  huli  ae  mai  ke  alo  aku  o  lakou  a  pau ; 

31  O  ka  ilio  hahai,  a  o  ke  kao  kane  hoi, 
A  o  ke  alii,  hiki  ole  ke  ku  e  ia  ia. 

32  Ina  he  lapuwale  oe  i  kou  hookiekie  ana, 

Ina  paha  he  manao  ino  kou,  e  kau  ana  ka  lima  ma  ka  waha. 

33  Ma  ka  hooluliluli  ana  i  ka  waiu  e  puka  mai  ai  ka  bata, 
Ma  ka  uwi  ana  i  ka  ihu  e  kahe  mai  ai  ke  koko ; 

A  ma  ka  hooioi  ana  i  ka  huhu  e  puka  mai  ai  hoi  ka  hakaka. 

MOKUNA  XXXI. 

NA  olelo  a  Lemuela  ke  alii,  ka  wanana  a  kona  makuwahine  i 
ao  mai  ai  ia  ia. 

2  Heaha,  e  ka'u  keiki?    Heaha,  e  ke  keiki  a  ko'u  opu? 
Heaha  hoi,  e  ke  keiki  no  ko'u  hoohiki  ana?  • 

3  Mai  haawi  aku  i  kou  ikaika  i  na  wahine, 
Aole  hoi  i  kou  aoao  i  ka  mea  e  make  ai  na  alii. 

4  Aole  na  na'lii,  e  Lemuela  e, 
Aole  na  na'lii  e  inu  i  ka  waina, 

Aole  hoi  na  ka  poe  aialo  e  inu  i  ka  mea  ikaika ; 

5  O  inu  lakou  a  hoopoina  i  ke  kauawai, 
A  kapae  i  ka  pono  o  ka  poe  pilikia. 

6  E  haawi  i  ka  mea  ikaika  i  ka  mea  e  make  ana. 
A  i  ka  waina  hoi  i  ka  poe  i  kaumaha  ka  naau. 

7  E  inu  iho  oia  a  e  hoopoino  i  kona  ilihune, 

Aole  hoi  e  hoomanao  hou  ae  i  koua  mea  kaumaha. 

8  E  oaka  oe  i  kou  waha  no  ka  mea  kuli, 

No  ka  hoopono  i  na  keiki  makua  ole  a  pau. 

9  E  oaka  oe  i  kou  waha,  e  hooponopono  ma  ka  pololei, 

E  imi  hoi  i  ka  pono  no  ka  poe  ilihune  a  me  ka  mea  nele. 

10  Tf  Owai  ka  mea  i  loaa  ia  ia  ka  wahine  noho  pono  ? 
He  waiwai  oia  i  oi  aku  i  ko  na  momi. 

11  Paulele  ia  ia  ka  naau  o  kana  kane, 
Aole  e  nele  oia  i  ka  loaa  ole. 

12  He  maikai  no  kana  e  hana'i  ia  ia  aoie  hoi  he  hewa, 

1  na  la  a  pau  loa  o  kona  ola  ana. 

13  Imi  oia  i  ka  huluhipa  a  me  ke  olona, 
Oluolu  oia  i  ka  hana  me  kona  mau  lima. 

14  Ua  like  no  ia  me  na  moku  kalepa, 

Mai  kahi  loihi  e  mai  i  loaa'i  ia  ia  kana  ai. 

15  I  ka  wanaao,  ala  oia  a  haawi  i  ka  ai  na  ko  kona  hale, 
A  me  ka  mea  e  maona  ai  na  kana  poe  kauwawahine. 

16  Noonoo  oia  i  ka  mahinaai  a  kuai  lilo  mai ; 

Me  ka  hua  o  kona  mau  lima,  kanu  iho  no  oia  i  ka  malawaina. 

17  Kaei  oia  i  kona  puhaka  me  ka  ikaika, 
Hooikaika  hoi  oia  i  kona  mau  lima. 

18  Hoao  oia  i  kona  waiwai  i  maikai  ia ; 
Aole  i  pio  kona  kukui  i  ka  po. 

19  O  aku  kona  mau  lima  ma  kahi  e  kau  ai  ke  olona, 
Lalau  kona  mau  lima  i  ka  mea  milo  lope. 

20  O  aku  oia  i  kona  mau  lima  i  ka  poe  nele ; 
Kikoo  oia  i  kona  mau  lima  i  ka  poe  ilihune. 

21  Aole  ona  makau  e  anu  ko  kona  hale ; 

No  ka  mea,  pau  ko  kona  hale  i  ke  komo  kapa  ulaula. 

22  Hana  oia  i  na  kapa  hoalii  nona  iho  ; 

0  ke  kilika  a  me  ka  mea  ulaula,  oia  kona  kahiko  ana. 

23  Ua  ikeia  kana  kane  ma  na  ipuka, 

1  kona  noho  pu  ana  me  na  lunakahiko  o  ka  aina. 

24  Hana  oia  i  ka  lole  olona  maikai,  a  kuai  aku ; 
Haawi  oia  i  na  kaei  i  ka  poe  kalepa. 

25  O  ka  ikaika,  a  o  ka  hanohano,  oia  kona  kahiko  ana ; 
E  hauoli  oia  i  ka  manawa  mahope  aku. 

26  Oaka  oia  i  kona  waha  ma  ka  naauao  ; 

A  o  ke  aloha  oia  ke  kanawai  o  kona  alelo. 

27  Kiai  oia  i  ka  hele  ana  o  ko  kona  hale, 

A  o  ka  ai  no  ka  palaualelo,  aole  oia  e  ai  iho. 

28  Ku  ae  kana  mau  keiki  a  hoomaikai  ia  ia ; 
O  kana  kane  hoi,  mahalo  oia  ia  ia. 

29  Nui  na  kaikamahine  i  hana  pono, 

A  ua  oi  aku  oe  mamua  o  lakou  a  pau. 

30  He  hoopunipuni  ke  alohaia  mai,  he  mea  ole  ka  maka  maikai ; 
O  ka  wahine  hoi  i  makau  ia  Iehova,  oia  ke  hiilaniia. 

31  E  haawi  aku  nana  i  ka  hua  o  kona  mau  lima ; 

O  kana  mau  hana,  oia  ke  hiilani  ia  ia  ma  na  ipuka. 


KEKAHUNA. 


MOKUNA  I. 

O  ka  lapuwale  o  na  mea  a  pau.    12  Ka  noo- 
noo  ana  o  ke  kahuna  ma  na  mea  a  pau  loa. 

ONA  olelo  a  ke  kahuna,  a  ke 
keiki  a  Davida,  oia  ke  alii 
ma  Ierusalema. 

2  Lapuwale  o  na  lapuwale,  wahi 
a  ke  kahuna ;  lapuwale  o  na  lapu- 
wale,  pau  loa  na  mea  i  ka  lapu- 
wale. 

3  Heaha  ka  uku  i  ke  kanaka  i 
ka  hana  a  pau  ana  i  hana'i  malalo 
iho  o  ka  la? 

4  Hele  aku  la  kekahi  hanauna,  a 

hele  mai  la  kekahi  hanauua ;  aka, 
ua  mau  no  ka  honua. 

5  Puka  mai  ka  la,  a  napoo  ka  la, 
a  wikiwiki  aku  la  ia  ma  kona 
wahi  i  puka  mai  ai. 

6  Puhi  aku  la  ka  makani  i  ke  ku- 
kulu  hema,  a  huli  mai  la  ia  i  ke 
kukulu  akau ;  huli  ae  la  ia  io,  a 
io;  a  hoi  hou  ka  makani  i  kona 
wahi  i  puhi  ai. 

7  Kahe  aku  la  na  muliwai  a  pau 
i  ke  kai,  aole  nae  i  piha  ke  kai ;  i 
kahi  a  lakou  i  kahe  mai  ai,  malai- 
la  lakou  e  hoi  hou  aku  ai. 


MOKUNA  II. 


8  He  mea  luhi  na  olelo  a  pau, 
aole  hiki  i  ke  kanaka  ke  hai  aku  ; 
aole  i  ana  ka  maka  i  ka  ike  aua, 
aole  hoi  i  piha  ka  pepeiao  i  ka 
lohe  aua. 

9  O  na  mea  mamua,  oia  na  mea 
e  hiki  mai  ana  ;  a  o  na  mea  i  hana- 
ia,  oia  na  mea  e  hanaia  mahope 
aku  nei:  aohe  mea  hou  malalo 
iho  o  ka  la. 

10  No  kekahi  mea  e  hiki  anei  ke 
olelo  mai,  Eia !  he  mea  hou  keia  ? 
he  mea  no  ia  i  ka  wa  kahiko  ma- 
mua  loa  o  kakou. 

11  Aole  i  hoomanaoia  mai  na 
mea  kahiko ;  a  o  na  mea  e  hiki 
mai  ana,  aole  e  hoomanaoia  ia 
mau  mea  e  ka  poe  mahope  aku. 

12  TJ  Owau  o  ke  kahuna,  ua  no- 
ho  au  i  alii  maluna  o  ka  Iseraela 
ma  Ierusalema. 

13  Ua  haawi  au  i  ko'u  naau  e  imi, 
a  e  huli  me  ka  noeau  i  na  mea  a 
pau  i  hanaia  malalo  iho  o  ka  lani. 
He  mea  kaumaha  loa  keia  a  ke 
Akua  i  haawi  mai  ai  i  na  keiki  a 
kanaka  e  hana'i. 

14  Ua  ike  au  i  na  mea  a  pau  i  ha- 
naia  malalo  iho  o  ka  lani,  aia  hoi, 
he  mau  mea  lapuwale  ia  a  pau  a 
me  ka  luhi  hewa. 

15  O  na  mea  kekee,  aole  ia  e 
hoepololeiia ;  a  o  ka  mea  nele, 
aole  hiki  ke  helu  aku. 

16  Ua  kukakuka  au  me  ko'u 
naau  iho,  a  i  iho  la,  Ka !  ua  hoo- 
kiekieia'ku  au,  a  ua  hoonui  au  i 
ka  naauao  mamua  o  na  mea  a  pau 
ma  Ierusalema;  a  ua  hoomaopo- 
po  aku  ko'u  naau  i  ka  noeau,  a 
me  ka  ike. 

17  A  haawi  au  i  ko'u  naau  e  ike 
i  ka  naauao,  a  e  ike  no  hoi  i  ka 
uhauha,  a  me  ka  lapuwale;  a  ike 
iho  la  au,  he  mea  luhi  hewa  ia. 

18  No  ka  mea,  ma  ka  naauao 
nui,  malaila  ke  kaumaha;  a  o  ka 
mea  i  hoonui  i  ka  ike,  hoouui  no 
ia  i  ka  eha. 

MOKUNA  II. 

Ka  lapuwale  o  na  aoao  kanaka.  12  Oi  nui 
aku  ka  maikai  o  ka  poe  naauao  mamua  o 
ka  poe  naaupo, aka,  hookahi  hopena  o  īa- 
kou  a  pau. 

IIHO  la  au  i  ko'u  naau  iho,  Ina 
kaua,  e  hoao  iho  au  ia  oe  ma 


ka  lealea,  a  e  ike  i  ka  olioli  malai- 
la ;  aia  ka,  he  mea  lapuwale  keia. 

2  I  iho  la  au  no  ka  akaaka,  He 
hehena  ia;  a  no  ka  lealea,  Heaha 
ka  mea  ana  i  hana'i  ? 

3  Ua  imi  au  iloko  o  ko'u  naau  e 
hooikaika  i  ko'u  kino  i  ka  waina, 
e  pili  aua  no  nae  ko'u  naau  i  ke 
akamai ;  a  e  lalau  hoi  au  i  ka  mea 
lapuwale,  a  ike  au  i  ka  maikai  no 
na  keiki  a  kanaka  e  hana'i  malalo 
iho  o  ka  lani,  i  na  la  a  pau  loa  o 
ko  lakou  ola  ana. 

4  Hoonui  au  i  ka'u  mau  mea  i 
hana'i ;  kukulu  iho  la  au  i  na  hale 
no'u,  a  kanu  iho  la  au  no'u  i  na 
mala  waina ; 

5  Ua  hana  aku  la  au  no'u  i  na  ki- 
hapai  a  me  na  wahi  ululaau,  a  ua 
kanu  iho  la  au  iloko  o  ia  mau  wa- 
hi  i  na  laau  hua  a  pau ; 

6  Ua  eli  iho  la  au  no'u  i  na  puna- 
wai  e  hoopulu  i  kahi  e  ulu  ai  na 
laau  ; 

7  Ua  imi  a  loaa  ia'u  na  kauwaka- 
ne  a  me  na  kauwawahiue,  a  ua  ha- 
nau  hoi  iloko  o  ko'u  hale  na  kau- 
wa;  a  ia'u  no  hoi  na  holoholona 
nui  a  me  na  holoholona  liilii  he 
lehulehu,  a  oi  aku  i  ka  poe  ma- 
mua  ma  Ierusalema. 

8  Ua  hooiliili  no  hoi  au  no'u  i  ke 
kala,  a  me  ke  gula  a  me  ka  wai- 
wai  o  na'lii  a  o  na  aina  hoi ;  ua 
imi  ia'u  a  loaa  kekahi  poe  kane 
mele,  a  me  kekahi  poe  wahine 
mele,  a  me  na  mea  e  olioli  ai  na 
keiki  a  kanaka,  he  wahine  a  me 
na  haiawahine. 

9  Pela,  ua  lilo  au  i  mea  nui  a  oi 
aku  i  na  mea  a  pau  i  noho  mamua 
ma  Ierusalema ;  a  o  ko'u  naauao, 
ua  mau  ia  mea  ia'u. 

10  O  na  mea  a  pau  a  ko'u  mau 
maka  i  makemake  ai,  aole  au  i 
hoole  ia  lakou  ;  aole  aua  au  i  ko'u 
naau  i  ka  olioli  a  pau,  no  ka  mea, 
olioli  ko'u  naau  i  ka'u  hana  a 
pau;  a  oia  ka  uku  no'u  i  ka'u 
hana  a  pau. 

11  Ua  nana  au  i  na  mea  a  pau  a 
ko'u  mau  lima  i  hana'i,  a  me  ka 
hana  a'u  i  hooluhi  ai  ia'u  iho ;  aia 
hoi,  he  mea  lapuwale  a  pau  a  me 
ka  luhi  hewa,  aohe  mea  e  pono  ;ti 
malalo  iho  o  ka  la. 

12  H  A  haliu  au  e  ike  i  ka  naauao, 
a  me  ka  uhauha,  a  me  ka  lapuwa- 
le;  no  ka  mea,  heaha  ka  mea  a 
ke  kanaka  [e  hana'i]  i  hiki  mai 
mahope  o  ke  alii  ?  O  ka  mea  wale 
no  i  hanaia  mamua. 

13  Alaila,  ike  iho  la  au,  ua  oi 
aku  ka  naauao  mamua  o  ka  naau- 
po,  me  he  malamalama  la  mamua 
o  ka  pouli. 

14  O  ka  mea  naauao,  aia  kona 
mau  maka  i  kona  poo,  aka,  e  hele 
ana  ka  mea  naaupo  ma  ka  pouli; 
a  ike  no  hoi  au  e  loaa  ia  lakou  a 
pau  ka  hopena  hookahi. 

15  I  iho  la  au  iloko  o  ko'u  naau, 
E  like  me  ka  mea  i  loaa  i  ka  mea 
naaupo,  pela  no  ka  mea  i  loaa  mai 
ia'u.  A  no  ke  aha  la  i  oi  kuu 
naauao  ?  I  iho  la  au  iloko  o  ko'u 
naau,  He  mea  lapuwale  hoi  keia. 

16  A  ma  neia  hope  aku,  aole  i 
hoomanaoia  ke  kanaka  naauao 
mamua  o  ka  mea  naaupo,  no  ka 
mea,  o  na  mea  e  noho  nei,  i  na  la 
e  hiki  mai  ana,  e  pau  ia  i  ka  hoo- 
poinaia.  A  pehea  ka  make  ana  o 
ka  mea  naauao  ?  Ua  like  no  me 
ko  ka  mea  naaupo. 

17  No  ia  mea,  ua  hoopailua  au  i 
ko'u  ola  ana,  no  ka  mea,  ua  kau- 
maha  au  i  ka  hana  i  hanaia  malalo 
iho  o  ka  la  ;  no  ka  mea,  ua  pau  na 
mea  i  ka  lapuwale  a  me  ka  luhi 
hewa. 

18  1T  Ua  hoopailua  hoi  au  i  ka 
hana  a  pau  a'u  i  hana'i  malalo  iho 
o  ka  la ;  no  ka  mea,  e  waiho  aua- 
nei  au  ia  mea  no  ke  kanaka  e  hiki 
mai  ana  mahope  o'u. 

19  A  owai  la  ka  mea  i  ike,  he 
mea  naauao  paha  oia,  he  mea 
naaupo  paha  ?  aka,  oia  no  ia  ma- 
luna  o  na  mea  a  pau  a'u  i  hana 
naauao  ai  malalo  iho  o  ka  lani. 
He  mea  lapuwale  keia. 

20  Alaila  imi  iho  la  au  e  hoo- 
pauaho  i  kuu  naau  i  ka  hana  a 
pau  a'u  i  hana'i  malalo  iho  o  ka  la. 

21  No  ka  mea,  aia  no  ke  kanaka 
naua  e  hana  ma  ka  naauao,  a  me 
ke  akamai,  a  me  ka  pomaikai,  aka, 
e  waiho  no  oia  i  kana  i  ke  kanaka 
nana  i  hana  ole  i  keia  mau  mea,  i 
hooilina  nona.  He  mea  lapuwale 
keia,  a  me  ka  luhi  hewa. 

22  No  ka  mea,  heaha  ka  mea  i 
loaa  i  ke  kanaka  i  kana  hana  a 
pau,  a  me  ka  makemake  o  kona 
naau,  ka  mea  ana  i  hana'i  malalo 
iho  o  ka  la  ? 

23  No  ka  mea,  ua  kaumaha  kona 
mau  la  a  pau  loa,  a  ua  luhi  kana 
hana  ana,  aole  nae  i  maha  kona 
naau  i  ka  po.  He  mea  lapuwale 
keia. 

24  U  Aohe  mea  maikai  i  ke  ka- 
naka  e  like  me  keia,  e  ai  ai  oia,  a 
e  inu  ai  hoi,  a  e  hoohauoli  ai  i  ko- 
na  naau  iho  i  ka  maikai  ma  kana 
hana  ana.  Ua  ike  au,  no  ko  ke 
Akua  lima  mai  no  ia. 

25  No  ka  mea,  owai  ka  mea  e  ai 
ai,  a  owai  ka  mea  e  lealea  ai  ma- 
laila,  i  ole  au  ? 

26  No  ka  mea,  ua  haawi  mai  ke 
Akua  i  ke  kanaka  maikai  imua 
ona,  i  naauao,  a  me  ke  akamai,  a 
me  ka  olioli;  aka,  i  ke  kanaka 
hewa  haawi  mai  ia  i  ka  hana  kau- 
maha,  nana  e  hooiliili  a  e  hoahu 
hoi,  e  haawi  aku  i  ke  kanaka  mai- 
kai  imua  o  ke  Akua.  He  mea  la- 
puwale  keia,  a  me  ka  luhi  hewa. 

MOKUNA  III. 

He  manawa  no  na  hana  a  pau.    19  Hookahi 
hopena  o  na  kanaka  a  me  na  holoholona. 

AIA  he  manawa  no  na  mea  a 
pau,  a  he  wa  hoi  no  na  hana 
a  pau,  malalo  iho  o  ka  lani. 

2  He  wa  e  hanau  ai, 

A  he  wa  hoi  e  make  ai ; 
He  wa  e  kanu  ai, 
A  he  wa  hoi  e  uhuki  ai  i  ka 
mea  i  kanuia ; 

3  He  wa  e  pepehi  ai, 

A  he  wa  hoi  e  hoola  ai ; 

He  wa  e  wawahi  ai, 

A  he  wa  hoi  e  kukulu  iho  ai ; 

4  He  wa  e  uwe  ai, 

A  he  wa  hoi  e  akaaka  ai ; 
He  wa  e  kanikau  ai, 
A  he  wa  hoi  e  haa  ai ; 

5  He  wa  e  hoolei  aku  ai  i  na  po- 

haku, 
A  he  wa  hoi  e  hoiliili  ai  i  na 

pohaku ; 
He  wa  e  apo  ai, 
A  he  wa  e  apo  ole  ai. 

6  He  wa  e  imi  ai, 

A  he  wa  hoi  e  lilo  aku  ai ; 


MOKUNA  IV. 


He  wa  e  malama'i, 
A  he  wa  hoi  e  hoolei  wale  aku 
ai. 

7  He  wa  e  haehae  aku  ai, 

A  he  wa  hoi  e  humuhumu  iho 

ai; 
He  wa  e  hamau  ai, 
A  he  wa  hoi  e  olelo  ai. 

8  He  wa  e  aloha  aku  ai, 

A  he  wa  hoi  e  inaina  aku  ai; 

He  wa  kaua, 

A  he  wa  maluhia. 

9  Heaha  ka  uku  a  ka  mea  hana 
i  ka  mea  ana  i  hana'i  ? 

10  Ua  ike  au  i  ka  hana  a  ke 
Akua  i  haawi  mai  ai  i  na  keiki  a 
kanaha  e  hana'i. 

11  Ua  hana  mai  la  oia  i  na  mea 
a  pau  he  maikai  i  kona  manawa; 
a  hookomo  no  hoi  oia  i  ko  ke  ao 
nei  iloko  o  ko  lakou  mau  naau,  i 
ike  ole  ke  kanaka  i  ka  hana  a  ke 
Akua  i  hana'i,  mai  ka  mua  a  hiki  i 
ka  hope. 

12  Ua  ike  au,  aohe  mea  maikai 
iloko  o  ia  mau  mea,  ke  ole  e 
hauoli  [ke  kanaka,]  a  e  hana  mai- 
kai  i  kona  ola  ana. 

13  A  o  kela  kanaka  keia  kanaka 
a  ai,  a  e  inu  hoi,  a  e  ike  i  ka  mai- 
kai  o  kana  hana  a  pau,  oia  ka  haa- 
wina  a  ke  Akua. 

14  Ua  ike  au,  o  na  mea  a  pau  a 
ke  Akua  i  hana'i,  e  mau  loa  no  ia, 
aole  e  hiki  i  kekahi  ke  hoonui, 
aole  e  hiki  i  kekahi  ke  hooemi ;  a 
na  ke  Akua  no  i  hana  mai  i  ma- 
kau  lakou  imua  ona. 

15  O  ka  mea  mamua,  oia  ka  mea 
e  noho  nei,  a  o  ka  mea  e  hiki  mai 
ana,  oia  na  mea  mamua  aku ;  a 
imi  mai  ke  Akua  i  ke  ano  o  na 
mea  i  hala  aku  nei. 

16  H  A  ike  aku  la  au  malalo  iho 
o  ka  la  i  kahi  e  ahaolelo  ai,  a  ma- 
laila  no  ka  hewa;  a  i  kahi  o  ka 
pono,  a  malaila  hoi  ka  hana  ino. 

17  I  iho  la  au  iloko  o  ko'u  naau, 
e  hookolokolo  ana  ke  Akua  i  ka 
poe  pono,  a  me  ka  poe  hewa;  no 
ka  mea,  oia  ka  wa  no  na  mea  a 
pau  a  me  na  hana  a  pau. 

18  I  iho  la  au  iloko  o  ko'u  naau 
no  na  keiki  a  kanaka,  i  hoao  ke 
Akua  ia  lakou  i  ike  lakou  ia  la- 
kou  iho,  he  poe  holoholona. 


19  No  ka  mea,  o  ka  mea  e  hiki 
mai  i  na  keiki  a  kanaka,  e  hiki 
mai  no  ia  i  na  holoholona,  hooka- 
hi  mea  ia  lakou;  e  like  me  ka 
make  ana  o  kela,  pela  no  ka  make 
ana  o  keia,  hookahi  hanu  ia  lakou 
a  pau  ;  aoke  mea  o  ke  kanaka  i  oi 
aku  mamua  o  ka  holoholona  ;  no 
ka  mea,  ua  pau  na  mea  i  ka  lapu- 
wale. 

20  Ua  hele  lakou  a  pau  i  kahi 
hookahi ;  no  ka  lepo  mai  lakou  a 
pau,  a  e  hoi  hou  aku  ana  lakou  i 
ka  lepo. 

21  Owai  ka  mea  ike  i  ke  ea  o  na 
keiki  a  kanaka,  ka  mea  i  pii  iluna, 
a  me  ke  ea  o  na  holoholona  ka 
mea  i  iho  ilalo  i  ka  honua  ? 

22  No  ia  mea,  ike  iho  la  au,  aohe 
mea  maikai  e  ae  i  ke  kanaka,  o  ka 
hauoli  wale  no  i  kana  hana  ana ; 
no  ka  mea,  oia  kona  haawina.  A 
owai  ka  mea  e  hoike  ia  ia  i  ka 
mea  e  hiki  mai  ana  īnahope  ona? 

MOKUNA  IV. 

No  ka  hooluhiia  o  na  kanaka.  4  No  ka  hua- 
hua.  5  No  ka  molowa,  a  me  ka  makee 
waiwai. 

ALAILA,haliu  au  a  ike  aku  la 
.  i  na  mea  luhi  i  hanaia  malalo 
iho  o  ka  la,  aia  boi,  na  waimaka  o 
ka  poe  i  hooluhiia,  aohe  mea  nana 
lakou  e  kokua  mai ;  a  ma  ka  aoao 
o  ka  poe  nana  lakou  i  hooluhi,  he 
ikaika ;  aka,  aohe  mea  nana  lakou 
e  kokua  mai. 

2  No  ia  mea,  hoomaikai  aku  la 
au  i  ka  poe  make,  ka  poe  i  make  i 
ka  wa  i  hala  aku  nei,  mamua  o  ka 
poe  ola,  ka  poe  ola  i  keia  wa  e  no- 
ho  nei  kakou. 

3  Oia  hoi,  ua  oi  aku  mamua  o 
laua  a  elua  ka  maikai  o  ka  mea  i 
hanau  ole  ia,  ka  mea  i  ike  ole  i  ka 
hana  ino  i  hanaia  īnalalo  iho  o  ka 
la. 

4  T[  Ua  ike  au  i  na  mea  luhi  a 
pau,  a  me  na  hana  pololei  a  pau, 
aia  hoi,  no  ia  mau  mea,  ua  hua- 
huaia  mai  ke  kanaka  e  kona  hoa- 
launa.  He  mea  lapuwale  keia  a 
me  ka  luhi  hewa. 

5  Ua  hookui  mai  la  ka  mea 
naaupo  i  kona  mau  lima,  a  ai  iho 
la  i  kona  io  iho. 

0  Ua  oi  aku  ka  piha  ana  o  ka  li- 

ma  hookahi  me  ka  noho  oluolu 
mamua  o  ko  na  lima  elua  me 
ka  hana  kaumaha,  a  me  ka  luhi 
hewa. 

7  Tf  Alaila,  haliu  hou  ae  la  au,  a 
ike  i  ka  mea  lapuwale  malalo  iho 
o  ka  la. 

8  Aia,  he  mea  hookahi,  aole  ona 
lua,  aole  ana  keiki,  aole  ona  hoa- 
hlinau ;  aka,  o  kana  hana  ana,  ao- 
le  e  pau,  aole  pili  iki  kona  mau 
maka  i  ka  nana  i  ka  waiwai,  aole 
ia  i  ninau  iho,  No  wai  ko'u  e  hana 
nei,  a  i  hoonele  i  ko'u  uhane  i  ka 
maikai?  He  mea  lapuwale  keia, 
a  he  mea  luhi  loa  no  hoi. 

9  H  Ua  oi  aku  ka  maikai  o  na 
mea  elua  mamua  o  ka  mea  hooka- 
hi;  no  ka  mea,  ia  laua  ka  uku 
maikai  no  ka  laua  hana  ana. 

10  No  ka  mea,  ina  e  haule  keka- 
hi,  e  hoala  kekahi  i  kona  hoa ; 
aka,  auwe  hoi  ka  mea  hookahi  i 
kona  haule  ana,  no  ka  mea,  aohe 
mea  nana  ia  e  hooala  mai. 

11  Ina  e  moe  pu  na  mea  elua  e 
pumehana  no  laua;  aka  hoi,  pe- 
hea  e  mehana  ai  ka  mea  hookahi  ? 

12  Ina  e  hana  eha  ia  mai  kekahi, 
e  hiki  no  i  na  mea  elua  ke  lanaki- 
la  maluna  o  ia  mea,  a  o  ke  kaula 
kaakolu,  aole  ia  e  moku  koke. 

13  īl  Oi  aku  ka  maikai  o  ke  kei- 
ki  ilihune  me  ka  naauao,  mamua 
o  ke  alii  elemakule  me  ka  naaupo, 
ka  mea  hiki  ole  ke  aoia  mai. 

14  No  ka  mea,  puka  mai  ia  mai 
ka  hale  hooluhi  e  alii  ai ;  aka,  o 
ka  mea  i  hanau  alii  ia  ua  lilo  ia  i 
mea  ilihune. 

15  Ike  iho  la  au  i  ka  poe  ola  a 
pau  e  hele  ana  malalo  iho  o  ka  la, 
me  ka  lua  o  ke  keiki,  i  ku  i  kona 
hakahaka. 

16  Aole  pau  i  ka  heluia  na  kana- 
ka,  ka  poe  mamua  o  lakou ;  a  o 
ka  poe  mahope,  aole  lakou  olioli 


ia  īa.     He  mea  lapuwale 
me  ka  luhi  hewa. 


keia,  a 


MOKUNA  V. 

Ua  hooikaikaia  na  kanaka  e  malama  ia  lakou 
iho  ma  ka  luakini,  a  ma  na  wahi  e  ae  no 
hoi. 

EMALAMA  oe  i  kou  wawae  i 
kou  hele  ana  i  ka  hale  o  ke 
Akua,  e  hoolohe  koke,  aole  hoi  oe 

e  haawi  i  ka  mohai  a  ka  poe  naau- 
po,  no  ka  mea,  aole  lakou  i  manao 
pono,  ua  hana  hewa  lakou. 

2  Mai  olelo  wawe  kou  waha,  aole 
hoi  e  wikiwiki  kou  naau  e  hoopu- 
ka  aku  i  kekahi  mea  imua  o  ke 
Akua;  no  ka  mea,  aia  ke  Akua 
ma  ka  lani,  aka,  eia  no  oe  ma  ka 
honua  nei,  no  ia  mea,  e  hoouuku  i 
kau  mau  olelo. 

3  No  ka  mea,  no  ka  nui  o  ka  ha- 
na,  e  hiki  mai  ai  ka  moeuhane ;  a 
o  ka  leo  o  ka  naaupo,  ua  ikeia  no 
ka  lehulehu  o  kana  olelo  ana. 

4  Ina  e  olelo  oe  e  hoohiki  i  ke 
Akua,  mai  hoohakalia  oe  i  ka  hoo- 
ko  aku,  no  ka  mea,  aole  oluolu  ke 
Akua,  i  ka  poe  naaupo ;  e  hooko 
aku  oe  i  kau  mea  i  hoohiki  ai. 

5  Ua  oi  aku  kou  īnaikai  ke  hoo- 
hiki  ole,  mamua  o  kou  maikai  ke 
hoohiki  oe,  aole  hoi  e  hooko  aku. 

6  E  malama  oe  i  kou  waha  i  ole 
e  hoohihia'i  kou  kino;  mai  olelo 
oe  imua  o  ke  kahuna,  He  kuhi  he- 
wa  ia.  No  ke  aha  la  e  huhu  mai 
ai  ke  Akua  i  kou  leo,  a  e  hoohiolo 
i  ka  hana  a  kou  mau  lima  ? 

7  No  ka  mea,  ma  ka  lehulehu  o 
na  moeuhane,  a  me  na  olelo  he 
nui  wale,  aia  na  mea  lapuwale. 
Aka  hoi,  e  makau  aku  oe  i  ke 
Akua. 

8  U  I  kou  ike  ana  i  ka  hooluhiia 
o  ka  poe  ilihune,  a  me  ka  hooka- 
huli  ana  i  ka  oiaio,  a  me  ka  pono 
ma  ka  aina,  mai  kahaha  kou  naau 
i  keia,  no  ka  mea,  o  ka  mea  kie- 
kie  o  na  mea  kiekie  a  pau,  oia  ka 
mea  i  ike  mai,  a  aia  hoi  na  mea 
kiekie  maluna  o  lakou. 

9  TI  O  ka  hua  o  ka  honua,  na  na 
mea  ia  a  pau ;  a  o  ke  alii  pu  keka- 
hi  i  hanaiia  e  ka  aina. 

10  O  ka  mea  makemake  i  ke  ka- 
la,  aole  pau  kona  ono  i  ke  kala ;  a 
o  ka  mea  makemake  i  na  mea  nui, 
aole  ia  e  ana  i  ka  nui  o  ka  waiwai. 
He  mea  lapuwale  keia. 

11  I  ka  mahuahua  ana  o  na  mea 
maikai,  mahuahua  no  hoi  ka  poe 
e  hoopau  ana  ia  mau  mea ;  a  hea- 
ha  ka  pono  i  loaa  mai  i  ka  poe  na- 
na  ia  mau  mea  ?  O  ka  ike  wale 
ana  o  ko  lakou  mau  maka. 

12  Ua  lea  ka  hiamoe  o  ka  poe 


MOKUNA  VI. 


hana,  ke  ai  uuku  lakou  a  ke  ai 
nui  hoi;  aka,  o  ka  maona  nui  o 
ka  mea  waiwai,  he  mea  ia  e  lea 
ole  ai  kona  hiamoe  ana. 

13  Eia  kekahi  mea  pono  ole  a'u 
i  ike  ai  malalo  iho  o  ka  la,  o  ka 
waiwai  i  malamaia  i  mea  e  poino 
ai  ka  poe  nona  ia. 

14  Aka,  e  pau  auanei  keia  waiwai 
i  ka  hana  pono  ole ;  a  ua  hanau 
aku  kana  keiki,  aka,  aohe  mea  ma 
kona  lima. 

15  E  like  me  kona  puka  ana  mai, 
mai  ka  opu  mai  o  kona  makuwa- 
hine,  pela  no  ia  e  hoi  hou  aku  ai 
me  ke  kapa  ole,  e  like  me  kona 
puka  ana  mai ;  aole  hiki  ia  ia  ke 
lawe  aku  ma  kona  lima  i  kekahi 
mea  ana  i  hana'i. 

16  Eia  ka  mea  pono  ole ;  e  like 
loa  me  kona  puka  ana  mai,  pela 
no  kona  hele  ana  aku.  Heaha 
kona  pono  i  kana  hana  ana  no  ka 
makani? 

17  A  o  kona  mau  la  a  pau,  ua  ai 
oia  iloko  o  ka  pouli,  a  i  kona  wa 
mai,  ua  kaumaha  oia  no  ka  huhu. 

18  U  Aia  hoi,  ka  mea  a'u  i  ike 
ai,  he  mea  maikai  keia,  a  he  nani 
hoi,  e  ai  kekahi,  a  e  inu  hoi,  a  e 
olioli  i  ka  hana  a  pau  ana  i  hana'i 
malalo  iho  o  ka  la,  i  na  la  a  pau 
loa  o  kona  ola  ana  a  ke  Akua  i 
haawi  mai  ai  nana;  no  ka  mea, 
oia  kona  haawina. 

19  A  o  kela  kanaka,  keia  kanaka, 
ka  mea  a  ke  Akua  i  haawi  mai  ai  i 
ka  waiwai  a  me  ka  lako,  a  ua  ae 
mai  hoi  oia  i  kana  ai  ana,  a  me 
kona  lawe  ana  i  kona  haawina,  a  i 
kona  olioli  ana  i  ka  hana  ana  i  ha- 
na'i.  Oia  ka  mea  a  ke  Akua  i  haa- 
wi  mai  ai. 

20  Aole  ia  e  hoomanao  nui  i  na 
la  o  kona  ola  ana ;  no  ka  mea,  ua 
ae  mai  ke  Akua  i  ka  olioli  o  kona 
naau. 

MOKUNA  VI. 

Ka  lapuwale  o  ka  waiwai  me  ka  manao  ole  e 
malama  pono  ia  mea. 

AIA  no  ka  mea  pono  ole  a'u  i 
ike  ai  malalo  iho  o  ka  la,  a 
he  mea  nui  ia  maluna  o  na  kana- 
ka. 

2  0  ke  kanaka  ka  mea  a  ke  Akua 
i  haawi  mai  ai  i  ka  waiwai  nona,  a 


me  ka  lako  me  kahanohano;  aole 
nele  iki  kona  uhane  i  na  mea  ana 
e  makemake  ai,  aka  hoi,  aole  i  ae 
mai  ke  Akua  e  ai  ia  i  keia  mau 
mea,  aka,  ua  aiia  kana  e  ka  mali- 
hini.  He  mea  lapuwale  keia,  a  he 
mea  ino  hoi. 

3  1  Ina  i  loaa  i  ke  kanaka  na 
keiki  hookahi  haneri,  a  ola  ia  i  na 
makahiki  he  nui  loa,  aole  okana 
mai  na  la  o  kona  mau  makahiki, 
aole  nae  i  maona  kona  uhane  i  ka 
maikai,  aole  hoi  ona  wahi  e  ka- 
nuia'i ;  ke  hai  aku  nei  au,  ua  Oi 
aku  ka  maikai  o  ke  keiki  oiliwale 
i  kona. 

4  No  ka  mea,  ua  puka  mai  oia 
ma  ka  lapuwale,  a  hele  aku  la  ia 
ma  ka  pouli,  a  ua  uhiia  kona  inoa 
i  ka  pouli. 

5  Aole  hoi  ia  i  nana  i  ka  la,  aole 
oia  i  ike  iki,  ua  oi  aku  ko  ia  nei 
oluolu  i  ko  ia  la. 

6  Tf  Oia,  ina  e  ola  ia  i  na  makahi- 
ki  hookahi  tausani  ke  paluaia, 
aole  hoi  oia  i  ike  i  ka  maikai. 
Aole  anei  e  hele  na  mea  a  pau  i 
kahi  hookahi? 

7  O  na  hana  a  pau  a  ke  kanaka, 
na  kona  waha  iho  no  ia,  aole  nae  i 
maona  kona  opu. 

8  Ma  na  mea  hea  i  oi  aku  ai  ka 
mea  naauao  mamua  o  ka  mea 
naaupo?  Heaha  ka  mea  i  loaa  i 
ka  ilihune,  ka  mea  i  ike  i  ka  hele 
ana  imua  o  ka  poe  ola  ? 

9  H  Ua  oi  aku  ka  maikai  o  ka  ike 
maka  ana  mamua  o  ka  hele  ana'ku 
o  ka  manao.  He  mea  lapuwale 
keia,  a  me  ka  luhi  hewa. 

10  O  ka  mea  i  hala  aku  nei,  ua 
kapaia  kona  inoa,  a  o  ke  kanaka 
hoi  ua  ikeia  oia,  aole  hiki  ia  ia 
ke  ku  e  i  ka  mea  mana  mamua 
ona. 

11  T  Nolaila,  ua  mahuahua  ka 
lapuwale  ma  na  mea  he  nui  loa ; 
a  pehea  la  e  pono  ai  ke  kanaka? 

12  No  ka  inea,  owai  ka  mea  i  ike 
i  ka  mea  e  pono  ai  ke  kanaka  i 
kona  ola  ana,  i  na  la  a  pau  o  kona 
ola  lapuwale  ana  i  hoopau  ai  me 
he  aka  la ;  a  owai  hoi  ka  mea  na- 
na  e  hai  aku  i  ke  kanaka  i  na  mea 
e  hiki  mai  ana  mahope  ona  mala- 
lo  iho  o  ka  la  ? 

MOKUNA  VII. 


No  ka  inoa  maikai.    11  No  ka  noonoo,  ka 
hoomanawanui  a  me  ka  naauao. 

UA  oi  aku  ka  inoa  maikai  ma- 
mua  o  ka  mea  poni  maikai, 
a  o  ka  la  make  mamua  o  ka  la  i 
hanau  ai. 

2  H  Ua  oi  aku  ka  maikai  o  ka 
hele  ana  i  ka  hale  kanikau  mamua 
o  ka  hele  ana  i  ka  hale  ahaaina ; 
ka  mea,  malaila  ka  hopena  o  na 
kanaka  a  pau,  a  e  hoopili  ke  no 
kanaka  ola  ia  mea  i  kona  naau 
iho. 

3  Ua  oi  aku  ka  maikai  o  ka  uwe 
ana  mamua  o  ka  akaaka;  no  ka 
mea,  ma  ka  inoino  o  ka  maka,  e 
maikai  ai  ka  naau. 

4  O  ka  naau  o  ka  mea  naauao, 
aia  no  ia  ma  ka  hale  kanikau ; 
aka  hoi,  o  ka  naau  o  ka  mea  naau- 
po,  aia  no  ia  ma  ka  hale  paani. 

5  Ua  oi  aku  ka  maikai  o  ka  lohe 
ana  i  ka  oleloao  a  ka  poe  naauao, 
mamua  o  ko  ke  kanaka  lohe  ana  i 
ke  mele  lea  a  ka  poe  naaupo. 

6  No  ka  mea,  e  like  me  ka  paa- 
paaina  o  na  kakalaioa  malalo  iho 
o  ka  ipu  hao,  pela  no  ka  akaaka 
ana  o  ka  mea  naaupo.  He  mea 
lapuwale  hoi  keia. 

7  H  No  ka  mea,  o  ka  hooluhi, 
oia  ka  mea  e  pupule  ai  ka  mea 
naauao ;  a  o  ke  kipe  he  mea  ia  e 
lolelua  ai  ka  naau. 

8  Ua  oi  aku  ka  maikai  o  ka  ho- 
pe  o  kekahi  mea  mamua  o  ka 
hoomaka  ana;  a  o  ka  mea  naau 
hoomanawanui  mamua  o  ka  mea 
hookiekie. 

9  Mai  wikiwiki  kou  naau,  e  huhu 
aku ;  no  ka  mea,  o  ka  huhu,  aia 
no  ia  ma  ka  naau  o  ka  poe  naau- 
po. 

10  Mai  olelo  ae  oe,  No  ke  aha  la 
i  oi  aku  ai  ka  maikai  o  na  la  kahi- 
ko  mamua  o  keia  mau  la  ?  No  ka 
mea,  aole  i  naauao  kau  ninau  ana 
mai  pela. 

11 1  Ua  maikai  ka  naauao  me  ka 
waiwai  hooili,  oia  hoi  ka  mea  e 
pono  ai  na  mea  i  ike  i  ka  la. 

12  No  ka  mea,  o  ka  naauao,  oia 

ka  mea  e  malu  ai,  a  o  ke  kaia  oia 

hoi  kekahi  mea  e  malu  ai ;   aka, 

eia   ka   maikai   o    ka   ike,  o    ka 

naauao,  oia  ka  mea  e  ola'i  ka  poe 
nona  ia. 

13  E  noonoo  oe  i  ka  hana  a  ke 
Akua  i  hana'i ;  no  ka  mea,  owai 
ka  mea  e  hiki  ai  ke  hoopololei  i 
ka  mea  ana  i  hana  ai  a  kekee  ? 

14  I  ka  la  pomaikai  e  olioli  ai  oe, 
a  i  ka  la  popilikia  e  noonoo  ai. 
Ua  hoonoho  ke  Akua  i  kekahi  e 
kupono  i  kekahi,  i  loaa  ole  ai  i  ke 
kanaka  kekahi  mea  e  hiki  mai  ana 
mahope  ona. 

15  Ua  ike  au  i  keia  mau  mea  a 
pau  i  na  la  o  kou  noho  lapuwale 
ana ;  aia  no  ke  kanaka  hoopono  e 
make  ana  i  kona  pono  iho ;  a  eia 
no  ka  mea  hewa  e  hooloihi  ana  i 
kona  mau  la  iloko  o  kona  hewa. 

16  Mai  hoonui  i  kou  pono,  aole 
hoi  oe  e  hoomahuahua  i  kou  naau- 
ao;  no  ke  aha  la  oe  e  hoomake 
ia  oe  iho? 

17  Mai  hoonui  oe  i  kou  hewa, 
aole  hoi  e  noho  uaaupo ;  no  ke 
aha  la  oe  e  make  ai  mamua  o  kou 
manawa  ? 

18  He  mea  maikai  nou  e  lalau  i 
kela,  aole  hoi  e  hookuu  i  keia  mai 
kou  lima  aku ;  no  ka  mea  o  ka 
mea  i  makau  i  ke  Akua,  oia  ka 
mea  e  puka,  mai  ia  mau  mea  a 
pau. 

19  O  ka  naauao  ka  mea  e  ikaika 
ai  ka  mea  naauao  mamua  o  na  ka- 
naka  koikoi  he  umi  iloko  o  ke 
kulanakauhale. 

20  No  ka  mea,  aohe  kanaka  pono 
ma  ka  honua,  nana  e  hana  maikai, 
me  ka  hana  hewa  ole. 

21  Mai  manao  hoi  oe  i  na  olelo  a 
pau  loa  i  oleloia,  o  lohe  auanei  oe 
i  kau  kauwa  e  hoino  ana  ia  oe. 

22  No  ka  mea,  ua  ike  pinepine 
kou  naau  iho,  ua  hoino  oe  ia  hai. 

23  H  Ua  hoao  iho  la  au  i  keia 
mau  mea  a  pau  me  ka  naauao.  I 
iho  la  au,  e  lilo  auanei  au  i  kana- 
ka  naauao,  aka  hoi,  ua  mamao  loa 
ia  mea  mai  o'u  aku. 

24  O  ka  mea  ma  kahi  loihi  aku, 
a  hohonu  loa  hoi,  owai  ka  mea  e 
loaa'i  ? 

25  Ua  haawi  au  i  ko'u  naau  e 
ike,  a  e  huli,  a  e  imi  hoi  i  ka 
naauao,  a  me  ke  ano  [o  na  uiea,] 
a  e  ike  hoi  i  ka  hewa  o  ka  naau- 

po,  a  o  ka  noho  lapuwale,  a  rae 
ka  uhauha. 

26  A  ua  loaa  mai  ia'u  keia,  o  ka 
wahine  nona  ka  naau  e  hoohihia 
ai,  a  e  hoohei  ai,  noua  hoi  na  lima 
e  paa  ai  me  he  kaula  la,  ua  oi  aku 
kona  awaawa  mamua  o  ka  make ; 
o  ka  mea  maikai  imua  o  ke  Akua 
e  pakele  no  ia  mai  ona  aku  la, 
aka,  o  ka  mea  hewa,  e  hihia  aua- 
nei  oia  ia  ia. 

27  Aia  hoi !  ua  loaa  ia'u  keia, 
wahi  a  ke  kahuna,  ma  ka  helu  pa- 
kahi  ana  no  e  loaa  mai  ai  ka  hui- 
na. 

2S  Ka  mea  a  ko'u  uhane  i  imi  ai, 
aole  nae  i  loaa;  hookahi  kanaka 
mawaena  o  kekahi  tausani  ua  loaa 
mai  ia'u ;  aka,  o  ka  wahine  ma- 
waena  o  keia  poe  a  pau  loa,  aole 
i  loaa. 

29  Aia  hoi,  eia  ka  mea  i  loaa  mai 
ia'u :  Hana  iho  la  ke  Akua  i  ke 
kanaka  i  mea  pololei,  aka  hoi,  ua 
imi  oia  i  na  mea  kekee  he  nui 
wale. 

MOKUNA  VIII. 

No  ka  hoomaikai  i  na'lii.  5  Ka  pomaikai  o 
ka  poe  makau  i  ke  Akua.  16  O  ka  hana  a 
kc  Akua,  he  mea  hohonu  ia. 

OWAI  ka  mea  i  like  me  ka  mea 
naauao?  Owai  ka  mea  i  ike 
i  ka  hoakaka  ana  i  ka  olelo  ?  Ka 
naauao  o  ke  kanaka,  oia  ka  mea  a 
oluolu  ai  koua  maka,  a  ua  hale 
kona  maka  haaheo. 

2  Ke  ao  aku  nei  au  ia  oe,  e  mala- 
ma  i  ke  kanawai  o  ke  alii,  no  ka 
hoohiki  ana  i  ke  Akua. 

3  Mai  wikiwiki  oe  i  kou  hele  ana 
mai  kona  alo  aku :  mai  kupaa  oe 
ma  ka  mea  ino ;  no  ka  inea,  ke 
hana  la  ia  i  na  mea  a  pau  loa  ana 
i  inakemake  ai. 

4  Ma  ka  olelo  a  ke  alii,  aia  no  ka 
mana;  a  owai  la  ka  mea  e  hiki  ke 
olelo  aku  ia  ia,  Heaha  kau  i  ha- 
na'i? 

5  O  ka  mea  malama  i  ke  kana- 
wai,  aole  ia  e  ike  i  ka  mea  ino  ;  a  o 
ka  naau  o  ka  mea  akamai,  ua  ike 
ia  i  ka  manawa  a  me  ka  hoopono. 

6  11  No  ka  mea,  aia  no  i  na  mea 
a  pau  he  wa  no,  a  me  ka  hoopo- 
no ;  a  ua  nui  ke  kaumaha  maluna 
o  ke  kanaka. 


7  No  ka  mea,  aole  ia  i  ike  i  ka 
mea  e  hiki  mai  ana  ;  a  o  ka  wa  e 
hiki  mai  ai,  owai  la  ka  mea  e  hiki 
ke  hai  aku  ia  ia? 

8  Aohe  kanaka  e  hiki  ke  malama 
i  ka  hanu  a  paa  ia,  aohe  mea  ikai- 
ka  i  ka  la  e  make  ai;  aole  hoi  i 
hookuuia  kekahi  mai  keia  kaua 
aku  ;  aole  nae  e  hoopakele  ka  he- 
wa  i  ka  poe  hewa. 

9  Ua  ike  au  i  keia  mau  mea  a 
pau,  a  halalo  kuu  naau  i  na  hana 
a  pau  i  hanaia  malalo  iho  o  ka  la, 
aia  i  kekahi  wa  no  e  alii  ai  kekahi 
kanaka  maluna  o  kekahi  i  mea  e 
poino  ai  oia  iho. 

10  A  pela  no,  ua  ike  au  i  ke  ka- 
nuia  o  ka  poe  hewa,  ua  hele  lakou 
iloko  o  kahi  hemolele,  a  hoi  mai, 
a  ua  poina  lakou  ma  ke  kulana- 
kauhale,  kahi  a  lakou  i  hana'i  pe- 
la.     He  mea  lapuwale  keia. 

11  No  ka  hooko  koke  ole  ia  mai 
o  ka  olelo  hoahewa  i  ka  hana  ino ; 
no  ia  mea,  ua  paa  loa  ka  naau  o 
na  keiki  a  kanaka  e  hana  hewa. 

12  Tf  Ina  e  hana  ino  ka  mea  he- 
wa,  pahaneri  ka  hana  ana,  a  ua 
hooloihiia  kona  mau  la,  ua  ike  no 
au,  ua  pomaikai  ka  poe  makau  i 
ke  Akua,  ka  poe  makau  imua 
ona. 

13  Aole  e  pomaikai  ka  mea  he- 
wa,  aole  nae  ia  e  hooloihi  i  kona 
mau  la,  no  ka  mea,  me  he  aka  la 
ka  mea  i  makau  ole  imua  i  ke  alo 
o  ke  Akua. 

14  Eia  kekahi  mea  lapuwale  i  ha- 
naia  ma  ka  honua  ;  aia  no  kekahi 
poe  pono,  a  ua  ili  wale  ia  lakou  e 
like  me  ka  hana  a  ka  poe  hewa,  a 
aia  hoi  ka  poe  hewa,  ua  ili  wale  ia 
lakou  e  like  me  ka  hana  a  ka  poe 
pono.  I  iho  la  au,  he  mea  lapu- 
wale  keia. 

15  Alaila,  mahalo  iho  la  au  i  ka 
olioli,  no  ka  mea,  aohe  mea  mai- 
kai  i  ke  kanaka  malalo  iho  o  ka  la 
i  oi  aku  i  ka  ai  aua,  i  ka  inu,  a  me 
ka  olioli ;  he  mea  mau  keia  ia  ia 
no  kana  hana,  i  na  la  o  kona  ola 
ana  a  ke  Akua  i  haawi  mai  ai  ia  ia 
malalo  iho  o  ka  la. 

16  1  Alaila,  haawi  ae  la  au  i  ko'u 
naau  e  ike  i  ka  naauao,  a  e  ike  hoi 
i  ka  mea  i  hanaia  ma  ka  honua; 

no  ka  mea,  aia  no  kekahi  mea  i 
pili  ole  ai  kona  mau  maka  i  ka 
hiamoe  i  ka  po  a  me  ke  ao : 
17  A  ike  iho  la  au  i  na  hana  a 
pau  a  ke  Akua,  no  ka  mea,  aole 
hiki  i  ke  kanaka  ke  hoomaopopo 
i  na  hana  i  hanaia  malalo  iho  o  ka 
la;  oiaio  hoi,  ina  e  hooikaika  ke 
kanaka  e  imi,  aole  nae  i  maopopo, 
ina  e  olelo  ka  mea  naauao  e  ike 
ia,  aole  nae  e  hiki  ia  ia  ke  hoo- 
maopopo  aku. 

MOKUNA  IX. 

Ua  like  pu  na  mea  i  loaa  i  ka  poe  pono,  a  me 
ka  poe  pono  ole.  7  No  ka  noho  ana  e  pono 
ai.    13  No  ka  maikai  o  ka  naauao. 

"VfO  keia  mau  mea  a  pau,  ua 
_LM  haawi  au  i  ko'u  naau  e  noo- 
noo  i  keia.  Aia  no  iloko  o  ka 
lima  o  ke  Akua  ka  poe  pono,  a 
me  ka  poe  naauao,  a  me  ka  lakou 
hana  ana ;  aole  ike  kekahi  kana- 
ka  i  ke  aloha,  aole  i  ka  inaina ;  aia 
na  mea  a  pau  imua  o  lakou. 

2  Ua  loaa  i  na  kanaka  a  pau  na 
mea  like.  Hookahi  no  hope  i  ka 
mea  pono,  a  me  ka  mea  hewa;  i 
ka  mea  maikai,  i  ka  mea  maemae, 
a  rae  ka  mea  maemae  ole;  i  ka 
mea  i  mohai  aku,  a  me  ka  mea  i 
mohai  ole  aku.  E  like  me  ka  mea 
maikai,  pela  no  ka  mea  hewa;  me 
ka  mea  hoohiki,  pela  no  ka  mea 
makau  i  ka  hoohiki  ana. 

3  He  mea  pono  ole  keia  ma  na 
mea  i  hanaia  malalo  iho  o  ka  la ; 
aia  hookahi  hope  i  loaa  mai  i  na 
kanaka  a  pau.  Oiaio,  o  ka  naau 
o  na  keiki  a  kanaka,  ua  piha  i  ka 
ino,  aia  no  ka  ulala  iloko  o  ko  la- 
kou  naau  i  ko  lakou  ola  ana,  alai- 
la,  [hele  lakou]  i  ka  make. 

4  Tf  No  ka  mea,  ua  lana  ka  ma- 
nao,  no  ka  mea  i  huipuia  me  na 
mea  ola  a  pau;  no  ka  mea,  ua  oi 
aku  ka  ilio  ola  mamua  o  ka  liona 
make. 

5  No  ka  mea,  ua  ike  ka  poe  ola 
e  make  auanei  lakou ;  aka,  o  ka 
poe  make,  aole  lakou  i  ike  i  keka- 
hi  mea,  aole  he  uku  i  koe  ia  la- 
kou ;  no  ka  mea,  ua  nalowale  ko 
lakou  mea  i  hoomanaoia'i. 

6  0  ko  lakou  aloha,  a  me  ko  la- 
kou  inaina,  a  me  ko  lakou  hua- 
hua,  ua  pau  ia  mau  mea  ;  ua  nele 

mau  loa  lakou  i  ka  haawina  ole, 
ma  na  mea  a  pau  i  hanaia  malalo 
iho  o  ka  la. 

7  U  E  hele  oe,  e  ai  i  kau  berena, 
me  ka  oluolu,  a  e  inu  hoi  i  kou 
waina  me  ka  naau  olioli ;  no  ka 
mea,  ano,  ua  maliu  mai  ke  Akua  i 
kau  hana  ana. 

8  I  na  manawa  a  pau  e  keokeo 
wale  no  kou  kapa  komo,  aole  hoi 
e  hoonele  i  kou  poo  i  ka  aila  ala. 

9  E  noho  oluolu  pu  oe  me  ka 
wahine  au  i  aloha'i  i  na  la  a  pau 
o  kou  ola  lapuwale  ana,  i  haawiia 
mai  ai  ia  oe  malalo  iho  o  ka  la,  i 
kou  mau  la  lapuwale  a  pau  loa ; 
no  ka  mea,  oia  kou  haawina  i  kou 
ola  ana,  a  me  ka  hana  ana  hoi  au  i 
hana'i  malalo  iho  o  ka  la. 

10  O  na  mea  a  pau  i  loaa  mai  i 
kou  lima  e  hana'i,  e  hana  oe  me 
kou  ikaika  ;  no  ka  mea,  ma  ka  lua 
kupapau  kahi  au  e  hele  aku  nei, 
aole  hana,  aole  noonoo,  aole  ike, 
aole  naauao. 

11  U  Alaila,  haliu  ae  la  au  a  ike 
malalo  iho  o  ka  la,  aole  no  ka  poe 
mama  ke  kukini  ana,  aole  hoi  no 
ka  poe  ikaika  ke  kaua,  aole  no  ka 
poe  naauao  ka  berena,  aole  no  ka 
poe  akamai  ka  waiwai,  aole  hoi  no 
ka  poe  maiau  ke  aloha ;  aka,  o  ka 
manawa,  a  me  na  mea  hiki  wale 
ke  loaa  i  na  kanaka  a  pau. 

12  No  ka  mea,  aole  ike  ke  kana- 
ka  i  kona  manawa ;  e  like  me  na 
ia  i  hooheiia  i  ka  upena  ino,  a  e 
like  me  na  manu  i  paheleia  iloko 
o  ke  kipuka,  pela  no  i  paheleia'i 
na  keiki  a  kanaka  i  ka  wa  ino,  i 
haule  koke  ia  maluna  o  lakou. 

13  U  Eia  ka  mea  naauao  a'u  i  ike 
ai  malalo  iho  o  ka  la,  a  he  mea 
nui  ia  ia'u ; 

14  Aia  ke  kulanakauhale  uuku, 
aole  nui  na  kanaka  maloko ;  a 
hiki  mai  kekahi  alii  nui,  a  hoopo- 
pilikia  ia  wahi,  a  kukulu  iho  i  pa 
kaua  nui  e  ku  e  aku  i  ua  kulana- 
kauhale  la. 

15  A  ua  loaa  malaila  he  kanaka 
ilihune  naauao,  a  ua  hoopakele 
ia  i  ke  kulanakauhale  ma  kona 
naauao,  aka  hoi,  aole  kekahi  ka- 
naka  i  hoomanao  i  ua  kanaka  ili- 
hune  la. 


MOKUNA  XI. 


16  Alaila,  i  iho  la  au,  Ua  oi  aku 
ka  naauao  mamua  o  ka  ikaika ; 
aka  hoi,  ua  hoowahawahaia  ka 
naauao  o  ka  mea  ilihune,  aole  hoi 
i  hooloheia  kana  olelo. 

17  Ua  loheia  no  na  olelo  a  ka  poe 
naauao  ma  kahi  noho  malu  ai,  ma- 
mua  o  ke  kala  ana  o  ka  luna  o  ka 
poe  naaupo. 

18  Ua  oi  aku  ka  naauao  mamua 
o  na  mea  kaua;  aka  hoi,  ua  hoo- 
hiolo  ke  kanaka  hewa  hookahi  i 
ka  maikai  he  nui  wale. 

MOKUNA  X. 

No  ka  naauao  a  me  ka  naaupo.  13  No  ka 
hana  uhauha.  19  No  ka  hana  a  na'lii,  a  me 
ko  lakou  poe  kanaka. 

ONA  nalo  make,  he  mea  ia  e 
pilau  ai  ka  laau  hamo  a  ka 
mea  hana  laau,  pela  no  ka  hana 
uhauha  iki  ana,  ka  mea  i  manaoia 
he  naauao,  a  he  hanohano  hoi. 

2  O  ka  naau  o  ka  mea  naauao, 
aia  no  ia  ma  kona  lima  akau  ;  aka 
hoi,  o  ka  naau  o  ka  mea  naaupo, 
aia  no  ia  ma  kona  lima  hema. 

3  Aia  hoi  i  ka  hele  ana  o  ka  mea 
naaupo  ma  ke  alanui,  ua  nalowale 
kona  ike,  a  ua  i  iho  la  ia  no  na 
mea  a  pau,  he  naaupo  ia. 

4  Ina  e  ku  e  ia  oe  ka  manao  o  ke 
alii,  mai  haalele  i  kou  wahi ;  no 
ka  mea,  o  ka  noho  malie,  oia  ka 
mea  e  hooluolu  aku  ai  ka  huhu 
nui. 

5  Aia  ka  hewa  au  i  ike  iho  ai  ma- 
lalo  iho  o  ka  la,  e  like  me  ka  hewa 
i  puka  mai  ai  mai  ke  alii  mai. 

6  Ua  hoonohoia  ka  naaupo  ma 
na  wahi  kiekie,  a  o  ka  mea  wai- 
wai,  ua  noho  oia  ma  kahi  haahaa. 

7  Ua  ike  au  i  na  kauwa  maluna 
o  na  lio,  a  i  na'lii  e  hele  wawae 
ana  ma  ka  honua,  me  he  poe  kau- 
wa  la. 

8  O  ka  mea  i  eli  i  ka  lua,  e  haule 
auanei  oia  iloko  ;  a  o  ka  mea  i  wa- 
wahi  i  ka  pa,  e  nahu  mai  ka  nahe- 
sa  ia  ia. 

9  O  ka  mea  e  uneune  i  na  poha- 
ku,  e  eha  auanei  oia  ia  lakou ;  a  o 
ka  mea  i  kaka  iho  i  ka  wahie,  e 
moku  auanei  ia  ilaila. 

10  Ina  kumumu  ka  hao,  aole  hoi 
ia  e  hookala  i  kona  maka,  alaila 
pono  ke  hoonui  i  ka  ikaika ;  aka, 


he  pono  ka  naauao  i  mea  e  hoo- 
pomaikai  ai. 

11  Oiaio,  e  nahu  mai  ka  nahesa 
ke  hoowalewale  ole  ia  mai ;  aole 
hoi  i  oi  aku  ka  maikai  o  ka  mea 
holoholo  olelo. 

12  O  na  olelo  a  ka  waha  o  ka 
mea  naauao,  ua  lokomaikai  no, 
aka,  o  na  lehelehe  o  ka  mea  naau- 
po,  e  ale  auanei  ia  ia  iho. 

13  0  ka  mua  o  na  olelo  a  kona 
waha,  he  mea  lapuwale  ia ;  a  o  ka 
hope  o  kona  waha,  he  huhu  kolo- 
he  no  ia. 

14  Ua  hoomahuahua  ka  mea 
naaupo  i  kana  mau  olelo ;  aole 
nae  i  ike  ke  kanaka  i  na  mea  e 
hiki  mai  ana  ;  a  o  na  mea  e  hiki 
mai  ana  mahope  ona,  nawai  e  hai 
aku  ia  ia  ? 

15  O  ka  hana  a  ka  poe  naaupo, 
he  mea  ia  e  hoomaluhiluhi  ai  ia 
lakou,  no  ka  mea,  aole  ia  i  ike  i 
ka  hele  i  ke  kulanakauhale. 

16  U  Auwe  oe,  e  ka  aina,  i  ka 
wa  i  noho  ai  he  keiki  i  alii  nou,  a 
e  ai  ai  hoi  kou  poe  kaukaualii  i  ke 
kakahiaka ! 

17  Pomaikai  oe,  e  ka  aina,  i  ka 
wa  i  noho  ai  ke  keiki  a  na'lii  i  alii 
nou,  a  e  ai  ai  kau  poe  kaukaualii 
i  ka  wa  pono,  no  ka  ikaika,  aole 
no  ka  uhauha. 

18  1  No  ka  palaualelo,  ua  popo- 
po  na  kaola ;  a  no  ka  molowa  o 
na  lima,  ua  kulu  ka  hale. 

19  1f  O  ka  ahaaina  he  mea  ia  e 
akaaka  ai,  a  o  ka  waina,  he  mea  ia 
e  olioli  ai ;  aka,  o  ke  kala,  he  mea 
ia  e  hiki  ai  na  mea  a  pau. 

20  T|  Mai  hoino  aku  oe  i  ke  alii, 
aole  hoi  ma  kou  manao ;  mai  hoi- 
no  aku  hoi  i  ka  poe  waiwai  iloko 
o  kou  keena  moe,  no  ka  mea,  o  na 
manu  o  ka  lewa,  e  lawe  aku  la- 
kou  i  ka  leo,  a  o  na  mea  eheu,  na 
lakou  hoi  e  hai  aku  ia  īnea. 

MOKUNA  XI. 

No  ka  manawalea.  7  E  pono  e  hoomanao  ke 
kanaka  i  kona  make  ana,  a  me  ka  la  hoo- 
kolokolo. 

EHOOLEI  i  kau  berena  malu- 
na  iho  o  ka  wai ;  no  ka  mea, 
a  hala  na  la  he  nui  loa,  e  loaa  hou 
mai  no  ia  ia  oe. 

2  E  puunaue  aku  na  na  mea  ehi- 

ku,  a  me  na  mea  ewalu  paha ;  no 
ka  mea,  aole  oe  i  ike  i  ka  hewa  e 
hiki  mai  ana  maluna  o  ka  honua. 

3  Ina  i  piha  na  ao  i  ka  ua,  alaila 
ua  haule  mai  maluna  o  ka  honua ; 
a  ina  e  hina  ka  laau  i  ke  kukulu 
hema,  a  i  ke  kukulu  akau  paha, 
ma  kahi  a  ka  laau  e  hina  ai,  malai- 
la  auanei  no  ia. 

4  O  ka  mea  i  manao  nui  i  ka  ma- 
kani,  aole  ia  e  kanu,  a  o  ka  mea  i 
manao  nui  i  na  ao,  aole  ia  e  ohi. 

5  Me  kou  ike  ole  ana  i  ka  aoao  o 
ka  uhane,  a  me  na  iwi  iloko  o  ka 
opu  o  ka  wahine  hapai;  pela  no, 
aole  oe  i  ike  i  ka  hana  a  ke  Akua, 
ka  mea  nana  i  hana  na  mea  a  pau. 

6  I  ke  kakahiaka,  e  lulu  oe  i  kau 
hua,  a  i  ke  ahiahi,  aole  hoi  e  hoo- 
maha  kou  mau  lima,  no  ka  mea, 
aole  oe  i  ike  i  ka  mea  maikai  o 
laua,  o  kela  paha,  o  keia  paha,  ua 
maikai  pu  paha  laua. 

7  1  Oia  hoi,  ua  oluolu  ka  mala- 


malama,  a  he  mea  maikai  no  hoi  i 
na  maka  ke  ike  i  ka  la. 

8  Aka,  ina  e  ola  kekahi  kanaka  i 
na  makahiki  he  nui  wale,  a  olioli 
no  hoi  ia  lakou  a  pau,  e  pono  ia  ia 
ke  hoomanao  i  na  la  o  ka  pouli, 
no  ka  mea,  ua  nui  no  lakou.  O 
na  mea  a  pau  e  hiki  mai  ana,  he 
lapuwale  ia. 

9  1  E  ke  kanaka  ui,  e  olioli  oe  i 
kou  wa  ui,  a  e  hoohauoli  kou 
naau  ia  oe  iho  i  kou  mau  la  opio- 
pio,  a  e  hele  ma  na  aoao  o  kou 
naau  iho,  a  ma  ka  ike  ana  o  kou 
mau  maka;  aka  hoi,  e  ike  pono 
oe,  e  hookomo  ana  ke  Akua  ia 
oe  iloko  o  ka  hookolokoloia,  no 
keia  mau  mea  a  pau. 

10  No  ia  mea,  e  hookaawale  aku 
oe  i  ke  kaumana  mai  kou  naau 
aku,  a  me  ka  ino  mai  kou  kino 
aku ;  no  ka  mea,  o  ka  wa  opiopio, 
a  me  ka  wa  ui,  he  mea  lapuwale 
ia. 


MOKUNA  XII. 

E  pono  ke  hoomanao  i  ke  Akua  i  ka  wa  opiopio.    2  Na  mea  e  poino  ai  ka  poe  elemakule- 

13  Ka  mea  nui  e  pono  ai. 

EHOOMANAO  oe  i  kou  Mea  nana  i  hana, 
I  na  la  o  kou  noho  opiopio  ana ; 
Oi  hiki  ole  mai  na  la  ino, 
A  hookokoke  ole  ia  mai  na  makahiki, 
Au  e  olelo  ai, 
Aole  o'u  oluolu  i  keia  mau  mea : 

2  I  ka  wa  i  pouli  ole  ai  ka  la,  a  me  ka  malamalama, 

0  ka  mahina  hoi  a  me  na  hoku  ; 

A  hoi  ole  mai  na  ao  mahope  o  ka  ua : 

3  I  ka  la  i  haalulu  ai  na  kiai  hale, 
A  kulou  ilalo  na  kanaka  ikaika ; 
A  oki  ka  poe  wili  no  ka  hapa, 

A  i  pouli  ai  na  mea  nana  ma  na  puka  makani ; 

4  A  paniia  na  puka  ma  ke  alanui, 

1  ka  wa  i  uuku  mai  ai  ka  leo  o  ka  wili  ana ; 
A  e  ala  ae  oia  i  ka  leo  o  ka  manu, 

A  e  hoohaahaaia  na  kaikamahine  lea  i  ke  oli  a  pau. 

5  A  makau  lakou  i  na  mea  kiekie ; 

Aia  hoi  ma  ke  alanui  na  mea  e  weliweli  ai, 

Ua  hoopailua  hoi  ka  laau  alemona, 

A  o  ka  uhini,  he  mea  ia  e  kaumaha  ai, 

A  lilo  no  hoi  ka  hua  kepa  i  mea  mikomiko  ole ; 

No  ka  mea,  hele  ke  kanaka  i  kona  hale  mau, 

A  hele  ka  poe  kanikau  ma  na  alanui : 

6  Oi  moku  ole  ia  ke  kaula  kala, 
Aole  hoi  i  naha  ke  kiaha  gula ; 

Aole  naha  ka  hakeke  ma  ka  punawai, 
Aole  hoi  i  naha  ke  kaa  ma  ka  luawai. 

7  Alaila,  e  hoi  ka,  lepo  i  kfl  hnnnn  p  likp  mP.  M 

_   A  o  ka  uhane.  e  hoi  ia  i  ke  Akua  nana  ia  i  haawi  mai. 


8  Tf  Lapuwale  o  na  lapuwale,  wa- 
hi  a  ke  kahuna,  pau  na  mea  i  ka 
lapuwale. 

9  Eia  hoi  kekahi:  I  ko  ke  kahu- 
na  naauao  ana,  ua  ao  mau  aku  oia 
i  na  kanaka ;  ua  noonoo  oia,  a  imi, 
a  hooponopono  hoi  i  na  olelo  aka- 
mai  he  nui  hoa. 

10  Ua  imi  iho  la  ke  kahuna  e  loaa 
mai  na  olelo  oluolu,  a  o  na  mea  i 
kakauia,  he  olelo  pololei  ia  a  me 
ka  oiaio  hoi. 

11  O  na  olelo  a  ka  poe  naauao, 
ua  like  ia  me  na  mea  oi,  a  me  na 
kui  i  makiaia  a  paa  e  ka  poe  luna 
o  ka  ahakanaka,  na  mea  i  haa- 
wiia'ku  ai  e  ke  kahu  hookahi. 


12  Eia  hoi  kekahi:  E  aoia  mai 
oe,  e  ka'u  keiki,  e  keia  mau  mea  ; 
o  ka  hana  ana  i  na  ouke  he  nui 
loa,  he  mea  hope  ole  ia,  a  o  ka 
imi  nui  i  ka  palapala,  he  mea  ia  e 
luhi  ai  ke  kino. 

13  Tf  E  hoolohe  oe  i  ka  hope 
o  keia  mau  mea  a  pau.  E  ma- 
kau  i  ke  Akua,  a  e  malama  i 
kona  mau  kanawai,  no  ka  mea, 
oia  ka  ke  kanaka  [pono]  a 
pau. 

14  No  ka  mea,  e  hookomo  ana 
ke  Akua  i  na  hana  a  pau,  a  me  na 
mea  a  pau  i  hunaia  iloko  o  ka 
hookolokoloia,  ina  paha  he  pono, 
ina  paha  he  hewa. 


KE    MELE 


A 


S0L0M0NA. 


MOKUNA  I. 

KE  Mele  o  na  mele,  na  Solomona  no  ia. 
2  E  honi  mai  ia'u  i  na  honi  o  kona  waha ; 
No  ka  mea,  ua  oi  aku  kou  aloha  i  ka  waina. 

3  No  ke  ala  o  kou  mea  poni  maikai, 

Ua  like  kou  inoa  me  ka  aila  ala  i  nininiia; 
No  ia  mea,  ua  aloha  mai  na  kaikamahine  ia  oe. 

4  E  ume  mai  ia'u,  e  hahai  makou  mamuli  ou. 

Ua  hookomo  mai  ke  alii  ia'u  iloko  o  kona  keena ; 
E  hauoli  makou,  a  e  olioli  hoi  ia  oe ; 
E  hoomanao  makou  i  kou  aloha  mamua  o  ka  waina; 
Ua  aloha  aku  ka  poe  pono  ia  oe. 

5  Ua  eleele  au,  ua  maikai  no  nae, 
E  na  kaikamahine  o  Ierusalema ; 
E  like  me  na  halelewa  o  Kedara, 

E  like  hoi  me  na  paku  lole  o  Solomona. 

6  Mai  nana  mai  oukou  ia'u,  no  ka  mea,  ua  eleele  au, 
No  ka  nana  ana  mai  o  ka  la  ia'u. 

Ua  huhu  mai  ia'u  na  keiki  a  ko'u  makuwahine, 

Ua  hoolilo  mai  lakou  ia'u  i  mea  kiai  i  na  malawaina; 

Aka  hoi,  o  ka'u  malawaina,  aole  au  i  malama. 

7  E  hai  mai  ia'u,  e  ka  mea  a  ko'u  uhane  i  aloha'i, 
Aila  ihea  oe  i  hanai  mai, 

Maheala  oe  i  hoomaha  ai  i  ke  awakea? 
No  ke  aha  la  wau  i  lilo  ai, 
Me  he  wahine  la  i  uhiia, 

Ma  na  poe  hipa  a  kou  mau  hoanoho  ? 

8  1"  Ina,  aole  oe  i  ike, 

E  ka  mea  maikai  mawaena  o  na  wahine, 

E  hele  oe  ma  na  kapuwai  o  ka  poe  hipa, 

E  hanai  i  kau  poe  kao  keiki, 

Ma  kahi  kokoke  i  na  halelewa  o  ka  poe  kahuhipa. 

9  Ua  hoohalike  au  ia  oe,  e  ka'u  mea  i  aloha'i, 
Me  he  lio  wahine  la  iloko  o  na  kaa  o  Parao. 

10  Ua  hoonaniia  kou  papalina  i  na  kaula  momi, 
A  o  kou  a-i  i  na  lei  maikai. 

11  E  hana  makou  nou  i  na  kaula  gula, 

A  me  na  kaula  hoi  i  paukuia  i  ke  kala. 

12  H  I  ka  noho  pu  ana  o  ke  alii  me  kona  poe, 
Ua  moani  aku  la  ko'u  mea  ala. 

13  O  ka'u  mea  i  aloha'i,  he  pua  mura  no  ia  na'u, 
E  moe  iho  la  ia  mawaena  o  ko'u  poli. 

14  O  ka'u  mea  i  aloha'i,  he  lala  kupero  ia  na'u, 
No  ka  malawaina  mai  o  Enegedi. 

15  Aia  hoi,  he  nani  kou,  e  ka'u  mea  i  aloha'i, 
He  nani  kou,  he  mau  maka  manu  nunu  kou. 

16  Aia  hoi,  he  nani  kou,  e  ka'u  mea  i  aloha'i,  he  maikai  hoi ; 
Ua  omaomao  no  hoi  ko  kaua  wahi  moe. 

17  Na  kaola  o  ko  kaua  hale,  he  laau  kedera  ia, 
A  me  ko  kaua  mau  oa,  he  laau  flra. 

MOKUNA  II. 

OWAU  no  ka  rose  o  Sarona, 
A  me  ka  lilia  o  na  awawa. 

2  E  like  me  ka  lilia  mawaena  o  na  kakalaioa, 

Pela  no  ka'u  mea  i  aloha'i  mawaena  o  na  kaikamahine. 

3  E  like  me  ka  laau  ohia  mawaena  o  na  laau  o  ka  nahelehele, 
Pela  ka'u  mea  i  aloha'i  mawaena  o  na  keiki  kane  ; 

Ua  noho  iho  au  malalo  o  kona  malu  me  ka  oluolu, 
A  ua  ono  kona  hua  i  kuu  ai  ana. 

4  Ua  hookomo  mai  oia  ia'u  iloko  o  ka  hale  ahainu, 
A  o  kona  hae  maluna  iho  o'u,  he  aloha  no  ia. 

5  E  hooluolu  mai  ia'u  i  ka  pai  huawaina, 
E  hanai  mai  hoi  ia'u  i  ka  hua  ohia ; 
No  ka  mea,  ua  mai  au  i  ke  aloha. 

6  Aia  kona  lima  hema  malalo  iho  o  ko'u  poo, 
O  kona  lima  akau  hoi,  ua  apo  mai  ia'u. 

7  Ke  kauoha  aku  nei  au  ia  oukou,  e  na  kaikamahine  o  Ierusalema, 
Ma  na  anetelope  a  me  na  dia  o  ke  kula, 

E  hooluliluli  ole  aku  oukou,  a  e  hoala  ole  aku  i  ka'u  mea  i  alo- 
ha'i,  a  ala  wale  mai  ia. 

8  T[  He  leo  ka,  no  ka'u  mea  i  aloha'i 
Aia  hoi,  e  hiki  mai  ana  ia, 

E  lele  ana  maluna  o  na  mauna, 
E  lehai  ana  hoi  maluna  o  na  puu. 

9  Ua  like  ka'u  mea  i  aloha'i,  me  ka  anetelope, 
A  me  ka  dia  keiki  hoi ; 

Aia  ka,  ku  iho  la  oia  mahope  o  ko  makou  pa, 
E  nana  ana  ma  na  puka  makani, 
E  makaikai  ana  ma  na  puka  olepelepe. 
10  Olelo  mai  la  ka'u  mea  i  aloha'i,  i  mai  ia'u, 

E  ka'u  mea  i  aloha'i,  e  ko'u  mea  nani,  e  ku  ae,  a  e  hele  mai  oe : 

11  No  ka  mea,  aia  hoi,  ua  hala  ka  hooilo, 
Ua  pau  ka  ua,  a  ua  malie ; 

12  Ua  ikeia  mai  na  pua  ma  ka  honua ; 
Ua  hiki  mai  ka  wa  e  oki  ai, 

Ua  loheia  hoi  ka  leo  o  ke  kuhukuku  ma  ko  makou  aina; 

13  O  ka  laau  iiku  ua  hua  mai  ia  i  kona  hua  opiopio, 
Ua  aala  mai  ka  pua  o  ka  waina. 

E  ka'u  mea  i  aloha'i,  e  ko'u  mea  maikai,  e  ala,  a  e  hele  mai  oe. 

14  1f  E  ko'u  nunu,  ma  na  wahi  malu  o  ka  pohaku,  a  me  na  wahi 

hunaia  o  ka  pali, 
E  ae  mai  e  ike  au  i  kou  helehelena. 
A  e  lohe  hoi  i  kou  leo ; 
No  ka  mea,  ua  oluolu  kou  leo,  a  o  kou  helehelena,  ua  maikai 

no  ia. 

15  E  hopu  aku  no  makou  i  na  alopeke, 

I  na  alopeke  liilii,  na  mea  i  ino  ai  na  malawaina; 
No  ka  mea,  ua  pua  mai  ko  kakou  malawaina. 

16  1[  No'u  no  ka'u  mea  i  aloha'i, 
A  nona  hoi  au ; 

E  ai  ana  oia  mawaena  o  na  lilia. 

17  A  i  ka  wa  oluolu  o  ka  la,  a  auhee  na  aka, 
E  huli  oe,  e  ka'u  mea  i  aloha'i, 

A  lilo  oe  i  anetelope, 

A  i  dia  keiki  paha  maluna  o  na  mauna  palipali. 

MOKUNA  III. 

MALUNA  o  ko'u  wahi  moe,  i  ka  po, 
Ua  imi  au  i  ka'u  mea  i  aloha'i ; 
Imi  au  ia  ia,  aole  nae  i  loaa. 

2  E  ku  au  iluna,  ano,  e  hele  a  puni  ke  kulanakauhale, 
Ma  na  alanui,  a  me  na  wahi  akea, 

E  imi  i  ka  mea  a  ko'u  uhane  i  aloha'i ; 
Ua  imi  au  ia  ia,  aole  nae  i  loaa. 

3  Ua  loaa  au  i  ka  poe  kiai, 

Ka  poe  hele  a  puni  ke  kulanakauhale ; 

I  aku  la  au,  Ua  ike  anei  oukou  i  ka'u  mea  i  aloha'i  ? 

4  Aole  liuliu  ko'u  hele  ana  mai  o  lakou  aku, 

A  loaa  mai  ia'u  ka  mea  a  ko'u  uhane  i  aloha'i ; 

Ua  lalau  au  ia  ia,  aole  nae  e  hookuu  aku  ; 

A  hookomo  au  ia  ia  iloko  o  ka  hale  o  ko'u  makuwahine, 

A  iloko  o  ke  keena  o  ka  mea  nana  au  i  hanau  mai. 

5  Ke  kauoha  aku  nei  au  ia  oukou,  e  na  kaikamahine  o  Ierusalema, 
Ma  na  anetelope  a  me  na  dia  o  ke  kula, 

E  hooluliluli  ole  aku  oukou,  a  e  hoala  ole  i  ka'u  mea  i  aloha'i,  a 
ala  wale  mai  ia. 

6  H  Owai  keia  e  hoea  mai  ana  mai  ka  waonahele  mai, 
E  like  me  na  punohu  uwahi  ? 

Ua  moani  mai  kona  mura,  a  me  kona  lihano, 
A  me  na  mea  ala  a  pau  a  ka  mea  kalepa. 

7  Aia  hoi,  o  kona  wahi  e  moe  ai,  no  Solomona  ia, 
He  kanaono  kanaka  koa  [e  ku  ana]  a  puni  ia, 
He  poe  ikaika  o  ka  Iseraela. 

8  Ua  lalau  lakou  a  pau  i  na  pahikaua, 
He  poe  akamai  lakou  i  ke  kaua ; 

Aia  no  ka  pahi  a  kela  mea  keia  mea  ma  kona  uha, 
No  ka  makau  i  ka  po. 

9  Hana  iho  la  ke  alii  o  Solomona  i  hale  auamo  nona, 
I  ka  laau  o  Lehanona. 

10  1  lana  iho  la  oia  i  na  kia  he  kala ; 
A  o  ke  kino,  hana  iho  la  i  ke  gula ; 

0  ka  noho  ona,  he  mea  ulaula  ia; 
Ua  kipapaia  kona  walua  i  ke  aloha, 
No  na  kaikamahine  mai  o  Ierusalema. 

11  E  puka  iwaho,  e  na  kaikamahine  o  Ziona,  a  e  ike  i  ke  alii  ia 

Solomona, 
Me  kona  papale  alii,  ka  mea  a  kona  makuwahine  i  kau  maluna 
ona, 

1  kona  la  i  mareia'i,  i  ka  la  i  olioli  ai  kona  naau. 

MOKUNA  IV. 

A IA  hoi,  he  nani  kou,  e  ka'u  mea  i  aloha'i,  aia  hoi,  he  nani  kou ; 
J\.  O  kou  mau  maka,  ua  like  me  na  maka  manu  nunu, 
Iloko  o  kou  pale  ; 

Ua  like  kou  lauoho  me  ko  ka  poe  kao, 
I  ko  lakou  noho  ana  ma  ka  mauna  o  Giliada. 

2  Ua  like  kou  mau  niho  me  ka  poe  hipa  i  akoia, 
E  hele  mai  ana,  mai  ka  auau  ana  mai ; 

Ua  hanau  palua  lakou  a  pau, 

Aohe  mea  pa  mawaena  o  lakou  a  pau. 

3  Ua  like  kou  mau  lehelehe  me  ke  kaula  ulaula, 
A  ua  maikai  kau  olelo  ana ; 

E  like  me  ka  apana  pomeraite,  pela  kou  mau  maka, 
Iloko  o  kou  pale. 

4  O  kou  a-i,  ua  like  ia  me  ka  halekiai  o  Davida, 
I  kukuluia'i  i  hale  kahiko  kaua. 

Ua  kau  lakou  malaila  i  hookahi  tausani  palekaua; 
He  mau  palekaua  lakou  a  pau  no  ka  poe  koa. 

5  O  ko'u  mau  waiu,  ua  like  ia  me  na  anetelope  i  hanau  palua  ia, 
E  ai  ana  mawaena  o  na  lilia. 

6  A  i  ka  wa  oluolu  o  ka  la,  a  auhee  na  aka, 

E  hele  au  i  ka  mauna  mura,  a  i  ka  puu  lihano. 

7  He  nani  loa  kou  a  pau,  e  ka'u  mea  i  aloha'i, 
Aole  ou  wahi  kiua  iki. 

8  lf  E  hele  pu  me  au,  mai  Lehanona  mai,  e  ka'u  wahine, 
Me  au  pu,  mai  Lehanona  mai, 
E  nana  mai  ka  piko  mai  o  Amana, 
Mai  ka  piko  mai  o  Sinera,  a  me  Heremona, 
Mai  ka  lua  mai  o  na  liona, 
A  mai  ka  mauna  mai  o  na  leopadi. 

9  Ua  hooeha  mai  oe  i  ko'u  naau,  e  ko'u  kaikuwahine,  e  ka'u  wa- 

hine ; 
Ua  hooeha  mai  oe  i  ko'u  naau  me  kekahi  o  kou  mau  maka, 
Me  kekahi  lei  hoi  o  kou  a-i. 

10  Nani  kou  aloha,  e  ko'u  kaikuwahine,  e  ka'u  wahine  ! 
Maikai  kou  aloha  mamua  o  ka  waina, 
A  me  ke  ala  o  kou  mea  kahinu, 
Mamua  o  na  mea  ala  a  pau  loa. 

11  O  kou  lehelehe,  e  ka'u  wahine,  ua  haule  ka  meli  malaila  iho ; 
Aia  malalo  iho  o  kou  elelo,  ka  meli  a  me  ka  waiu ; 
A  o  ke  ala  o  kou  kapa, 
Ua  like  ia  me  ke  ala  o  Lehanona. 

13  0  ko'u  kaikuwahine,  o  ka'u  wahine,  he  kihapai  ia  i  paa  i  ka  pr 

He  kiowai  i  uhiia,  he  punawai  hoi  i  kapiliia. 

13  O  kou  mau  kawowo,  o  ke  kihapai  pomeraite  no  ia  me  na  hua 

ono, 
O  ke  kupero  me  ka  naredo ; 

14  Q  ka  na  naredo,  a  me  ke  keroko,  a  me  ke  kalamo,  a  me  ke  kine- 

mona, 
Me  na  laau  ala  a  pau,  o  ka  mura  a  me  ka  aloe, 
Me  na  mea  ala  maikai  a  pau. 

15  O  ka  punawai  o  na  kihapai,  o  ka  luawai  o  ka  wai  ola, 
A  me  na  wai  kahe  mai  Lehanona  mai. 

16  1  E  ala  mai,  e  ka  makani  kukulu  akau, 
E  ka  makani  kukulu  hema,  e  hele  mai ; 

E  pa  mai  i  ko'u  kihapai  i  moani  aku  kona  mea  ala. 

E  komo  mai,  o  ka'u  mea  i  aloha'i  iloko  o  kona  kihapai, 

E  ai  ia  i  ka  hua  o  kona  kihapai. 

MOKUNA  V. 

UA  komo  au  iloko  o  ko'u  hihapai,  e  ko'u  kaikuwahine,  e  ka'u 
wahine ; 
Ua  ohi  au  i  ko'u  mura  mea  ala ; 
Ua  ai  au  i  ko'u  waihona  meli  me  ko'u  meli ; 
Ua  inu  au  i  ko'u  waina  me  ko'u  waiu ; 
E  ai,  e  ko'u  poe  makamaka, 
E  inu,  oia  hoi,  e  inu  nui,  e  ka'u  poe  i  aloha'i. 

2  H  Ua  hiamoe  au,  ua  ala  no  nae  ko'u  naau : 

He  leo  ka!  o  ka'u  mea  i  aloha'i  e  kikeke  ana,  [me  ka  i  mai,] 

E  wehe  ae  no'u,  e  ko'u  kaikuwahine,  e  ka'u  mea  i  aloha'i,  e  ka'u 

manu  nunu,  e  ko'u  mea  maemae ; 
No  ka  mea,  ua  paapu  ko'u  poo  i  ka  hau, 
A  me  ko'u  wili  lauoho  i  na  paka  ua  o  ka  po. 

3  Ua  wehe  au  i  ko'u  kapa  komo ; 
Pehea  la  wau  e  komo  hou  aku  ai  ia? 
Ua  holoi  au  i  ko'u  mau  wawae ; 

Pehea  la  wau  e  hoopaumaele  hou  aku  ai  ? 

4  Ua  hookomo  mai  ka'u  mea  i  aloha'i  i  kona  lima  ma  kahi  haka- 

haka, 
A  haehae  ko'u  opu  nona. 

5  Ua  ku  au  iluna  e  wehe  ae  no  ka'u  mea  i  aloha'i, 
A  kulu  ka  mura  mai  ko'u  mau  lima  aku, 

A  kahe  hoi  ka  mura  maemae  loa  mai  ko'u  mau  manamana  lima, 
Maluna  o  ka  mea  e  paa  ai  ka  puka. 

6  Ua  wehe  ae  au  no  ka'u  mea  i  aloha'i ; 

Aka,  o  ka'u  mea  i  aloha'i,  ua  huli  ae  ia,  a  hele  aku  la ; 

Ua  lele  ko'u  oili  i  kana  olelo  ana  mai ; 

Ua  imi  au  ia  ia,  aole  nae  i  loaa, 

Ua  kahea  aku  au  ia  ia,  aole  nae  i  ekemu  mai. 

7  Ua  loaa  au  i  ka  poe  kiai  i  ko  lakou  hele  ana  a  puni  ke  kulana- 

kauhale, 
Ua  pepehi  mai  lakou  ia'u  a  eha  au  ; 
O  ka  poe  kiai  maluna  o  ka  pa,  ua  kaili  ae  lakou  i  ko'u  aahu. 

8  Ua  kauoha  aku  au  ia  oukou,  e  na  kaikamahine  o  Ierusalema, 
Ina  e  loaa  ia  oukou  ka'u  mea  i  aloha'i, 

E  hai  aku  oukou  ia  ia,  ua  mai  au  i  ke  aloha. 

9  1  Heaha  kau  mea  i  aloha'i,  mamua  o  kekahi  mea  i  aloha'i, 
E  ka  mea  maikai  mawaena  o  na  wahine ; 

Heaha  kau  mea  i  aloha'i  mamua  o  kekahi  mea  i  aloha'i, 

I  kauoha  mai  ai  oe  ia  makou  pela  ? 

10  O  ka'u  mea  i  aloha'i,  ua  keokeo  ia  a  me  ka  ulaula  hoi, 
Ua  oi  nui  aku  ia  mamua  o  na  tausani  he  umi. 

11  O  kona  poo,  he  gula  maemae  ia, 

0  kona  wili  iauoho,  ua  loloa  ia, 

A  eleele  hoi  me  he  manu  koraka  la. 

12  O  kona  mau  maka,  ua  like  ia  me  ko  ka  manu  nunu  ma  na  kaha- 

wai, 

1  holoiia  i  ka  waiu, 

E  noho  ana  me  ka  maikai. 

13  O  kona  mau  papalina,  ua  like  ia  me  ka  mala  o  na  mea  ala, 
A  me  ka  ulaula  ala  hoi ; 

0  kona  lehelehe,  ua  like  ia  me  na  lilia  e  kahe  mai  ana  he  mura 

maemae  loa. 

14  0  kona  mau  lima,  ua  like  ia  me  na  komo  lima  gula, 

1  paapu  i  ka  topaza. 

0  kona  opu,  ua  like  ia  me  ka  niho  elepani, 

1  uhiia  hoi  i  ka  sapeira. 

15  O  kona  uha,  ua  like  ia  me  na  kia  pohaku  keokeo, 
Ua  kukuluia  maluna  iho  o  na  kumu  gula  maemae : 

0  kona  helehelena,  ua  like  ia  me  Leoanona, 
Maikai  hoi  e  like  me  na  laau  kedera. 

16  O  kona  waha,  he  mea  ono  no  ia ; 
Oiaio,  he  mea  makemake  nui  loa  ia  oia. 
Oia  ka'u  mea  i  aloha'i,  oia  ko'u  makamaka, 
E  na  kaikamahine  o  Ierusalema. 

MOKUNA  VI. 

AILA  ihea  i  hele  ai  ka'u  mea  i  aloha'i, 
E  ka  mea  maikai  mawaena  o  na  wahine  ? 
Mahea  la  i  huli  aku  ai  kau  mea  i  aloha'i, 

1  imi  pu  hoi  kakou  ia  ia  ? 

2  Ua  iho  ka'u  mea  i  aloha'i  ilalo  o  kona  kihapai, 
I  ka  mala  o  na  mea  ala, 

E  ai  ana  iloko  o  ke  kihapai, 
A  e  ohi  hoi  i  na  lilia. 

3  No  ka'u  mea  i  aloha'i  owau, 

A  o  ka'u  mea  i  aloha'i,  no'u  ia : 
E  ai  ana  ia  mawaena  o  na  lilia. 

4  1[  Ua  maikai  oe,  e  ka'u  mea  i  aloha'i,  e  like  me  Tireza, 
Ua  nani  hoi  e  like  me  Ierusalema; 

A  he  mea  e  makau  ai  e  like  me  ka  poe  e  amo  ana  i  na  hae. 

5  E  huli  aku  oe  i  kou  mau  maka  mai  o'u  aku  nei, 
No  ka  mea,  ua  lanakila  laua  maluna  o'u. 

O  kou  lauoho,  ua  like  ia  me  ka  poe  kao, 
E  noho  ana  maluna  o  Giliada. 

6  O  kou  mau  niho,  ua  like  ia  me  ka  poe  hipa, 
E  pii  mai  ana  mai  ka  auau  ana  mai ; 

Ua  hanau  palua  lakou  a  pau, 

Aohe  mea  pa  mawaena  o  lakou  a  pau. 

7  Me  ka  apaua  pomeraite,  pela  kou  mau  maka, 
Iloko  o  kou  pale. 

8  Aia  na  wahine  alii  he  kanaono, 
Elua  kanaha  haiawahine, 

A  o  ka  poe  puupaa  hoi,  aole  lakou  e  pau  i  ka  heluia. 

9  O  ka'u  manu  nunu,  ko'u  mea  maemae,  hookahi  no  ia, 

He  kamakaki  ia  na  kona  makuwahine, 

Oia  wale  no  ka  mea  i  alohaia  e  ka  mea  nana  ia  i  hanau  mai. 

Ua  ike  na  kaikamahine  ia  ia,  a  hoomaikai  aku  la  lakou ; 

O  na  alii  wahine  a  me  na  haiawahine  hoi, 

Ua  hoonani  pu  lakou  ia  ia. 

10  T[  Owai  keia  e  nana  mai  ana  e  like  me  ka  wehe  ana  o  ke  alaula? 
Ua  konale  ia  e  like  me  ka  mahina, 

Ua  maikai  hoi  ia  e  like  me  ka  la, 

A  he  mea  e  makau  ai  e  like  me  ka  poe  e  amo  ana  i  na  hae. 

11  Ua  iho  au  ilalo  o  ke  kihapai  agoza, 
E  nana  i  na  mea  uliuli  o  ke  awawa, 
E  ike  hoi  i  ka  ulu  ana  o  ka  waina, 
A  me  ka  pua  ana  o  ka  pomeraite : 

12  A  emo  ole,  ua  lilo  aku  ko'u  uhane, 
E  like  me  na  kaa  o  Aminadiba. 

13  E  hoi,  e  hoi  mai,  e  Sulamite, 

E  hoi,  e  hoi  mai  i  ike  makou  ia  oe. 
Heaha  ka  oukou  mea  e  ike  ai  ia  Sulamite  ? 
E  like  me  ko  na  poe  kaua  elua. 

MOKUNA  VII. 

NANI  wale  kou  mau  wawae  iloko  o  na  kamaa,  e  ke  kaikama- 
hine  alii ! 
O  ke  apo  o  kou  mau  uha,  ua  like  ia  me  ka  lei  o  ka  a-i, 
Ka  mea  a  na  lima  o  ka  poe  akamai  i  hana'i. 

2  O  kou  piko  me  he  kiaha  poepoe  la  ia, 
Aole  nele  i  ka  waina  ala. 

O  kou  opu  me  he  pua  palaoa  la, 
Ua  nakinakiia  i  na  lilia. 

3  O  kou  mau  waiu,  ua  like  me  na  anetelope  elua, 
He  mau  mahoe  anetelope  laua. 

4  O  kou  a-i,  ua  like  ia  me  ka  halekiai  niho  elepani ; 
O  kou  mau  maka,  me  na  punawai  o  Hesebona, 
Aia  ma  ka  ipuka  o  Beterabima ; 

O  kou  ihu  ua  like  ia  me  ka  halekiai  o  Lebanona, 
Aia  kona  alo  i  Damaseko. 

5  O  kou  poo  maluua  ou,  ua  like  ia  me  Karemela, 

O  kou  lauoho  maluna  o  kou  poo,  me  he  mea  ulaula  la ; 
Ua  paa  ke  alii  iloko  o  na  keena  maluna. 

6  Manomano  kou  nani,  a  me  kou  maikai, 
E  ka'u  mea  i  aloha'i,  no  ka  olioli ! 

7  O  kou  kiekie,  ua  like  ia  me  ka  laau  pama, 

A  o  kou  mau  waiu  me  he  mau  huhui  waina  la. 

8  I  iho  la  au,  E  pii  au  iluna  o  ka  laau  pama, 
A  paa  aku  au  i  kona  mau  lala. 

Ano,  e  lilo  mai  kou  mau  waiu  me  he  mau  huhui  waina  la; 
A  o  ke  ala  o  kou  ihu  e  like  me  na  ohia. 

9  A  o  ke  aluna  o  kou  waha  me  ka  waina  maikai  no  ka'u  mea  i  alo- 

ha'i,  e  kahe  oluolu  ana, 
A  olelo  ae  la  na  lehelehe  o  ka  poe  hiamoe. 

10  Tf  No  ka'u  mea  i  aloha'i  owau, 

A  o  kona  makemake,  eia  no  ia'u. 

11  Ina  kaua,  e  ka'u  mea  i  aloha'i,  e  hele  kaua  i  ke  kula, 
E  noho  kaua  ma  na  kauhale. 

12  E  ala  ae  i  ke  kakahiaka  ma  ka  malawaina,  e  ike  i  ka  ulu  ana  o 

ku  waina, 

E  nana  i  ka  pua  ana  o  ka  waina, 
A  me  ke  kupu  ana  o  ka  pomeraite ; 
Malaila  au  e  haawi  ai  ia  oe  i  kou  aloha. 
13  Ua  ala  mai  na  dudima, 

A  ma  ko  makou  mau  ipuka,  aia  na  hua  ono  a  pau, 
He  mea  kahiko,  a  me  ka  mea  hou, 

0  na  mea  au  i  waiho  ai  nou,  e  ka'u  mea  i  aloha'i. 

MOKUNA  VIII. 

INA  paha  oe  i  like  me  ko'u  kaikunane, 
Ka  mea  i  omo  i  ka  waiu  o  ko'u  makuwahine ! 
A  i  loaa  oe  ia'u  mawaho,  e  honi  no  au  ia  oe, 
Aole  hoi  au  e  hoowahawahaia. 

2  A  e  alakai  no  hoi  au  ia  oe,  a  e  hookomo  ia  oe 

Iloko  o  ka  hale  o  ko'u  makuwahine,  ka  mea  nana  au  i  ao  mai. 
E  hoohainu  au  ia  oe  i  ka  waina  ala, 
No  ka  waina  hou  o  ko'u  pomeraite. 

3  Aia  malalo  iho  o  ko'u  poo  kona  lima  hema, 
A  o  kona  lima  akau,  ua  apo  mai  ia'u. 

4  Ke  kauoha  aku  nei  au  ia  oukou,  e  na  kaikamahine  o  Ieru- 

salema, 
E  hooluliluli  ole  aku  oukou,  a  e  hoala  ole  aku  i  ka'u  mea  i 

aloha'i, 
A  ala  wale  mai  ia. 

5  Owai  keia  e  pii  mai  nei  mai  ka  waoakua  mai, 
E  hilinai  ana  maluna  o  kana  mea  i  aloha'i? 

Ua  hoala  aku  au  ia  oe,  malalo  iho  o  ka  laau  ohia  ; 

Malaila,  ua  hanau  mai  kou  makuwahine  ia  oe, 

Malaila,  ua  hanau  mai  ia  oe  ka  mea  nana  oe  i  hanau  mai. 

6  D  E  kau  mai  ia'u  i  hoailona  maluna  o  kou  naau, 

1  hoailona  hoi  maluna  o  kou  lima; 

No  ka  mea,  o  ke  aloha,  ua  ikaika  ia  e  like  me  ka  make ; 
O  ka  lili,  ua  paa  loa  ia  e  like  me  ka  luakupapau  ; 

0  kona  lapalapa  ana,  o  ka  lapalapa  ana  no  ia  o  ke  ahi  wela  loa. 

7  Aole  pio  ke  aloha  i  na  wai  he  nui  loa, 
Aole  ia  e  mokuhia  e  na  wai  kahe ; 

Ina  e  haawi  aku  ke  kanaka  i  ka  waiwai  a  pau  o  kona  hale  i  lilo 

mai  ke  aloha, 
E  hoowahawaha  loa  ia  ia  mau  mea. 

8  H  Ke  kaikuwahine  uuku  o  makou,  aole  ona  waiu, 

Heaha  ka  mea  a  makou  e  hana'i  no  ko  makou  kaikuwahine, 

1  ka  la  i  hoopalauia'i  oia  ? 

9  Ina  he  pa  oia,  e  kukulu  makou  maluna  ona  he  halepakui  kala ; 
Ina  he  puka  oia,  e  uhi  makou  ia  ia  i  na  laau  kedera. 

10  He  pa  no  wau, 

A  o  ko'u  mau  waiu  e  like  ia  me  ka  halekiai : 

Alaila,  ua  like  au  i  kona  mau  maka,  me  he  mea  la  i  alohaia  mai. 

11  He  malawaina  na  Solomona  ma  Baalahamona; 

Ua  hoolimalima  aku  oia  i  kana  malawaina  i  ka  poe  nana  i 

malama ; 
Ua  lawe  mai  kela  kanaka,  keia  kanaka  i  hookahi  tausani  apana 

kala  i  uku  no  ka  hua  waina. 

12  O  ka'u  malawaina,  ia'u  no  ia,  eia  no  imua  o'u, 
He  tausani  kau,  e  Solomona, 

A  elua  haneri  na  ka  poe  malama  i  ka  hua. 

13  E  ka  mea  e  noho  ana  ma  na  kihapai, 

MOKUNA  I. 

Ua  lohe  ka  poe  hoanoho  i  kou  leo ; 

E  ae  mai  oe  i  lohe  au. 

1[  E  wikiwiki  oe,  e  ka'u  mea  i  aloha'i, 

E  hoohalike  ia  oe  iho  me  ka  anetelope,  a  me  ka  dia  keiki, 

Maluna  o  na  mauna  ala. 


KA    WANANA 


ISAĪA. 


MOKUNA  I. 

Hoohewa  o  Isaia  i  ka  Iuda.  16  Hooikaikaia 
lakou  i  ka  mihi.  21  Kaniuhu  o  Ieaia  no  ka 
hewa  nui. 

KA  wanana  a  Isaia,  ke  keiki  a 
Amoza,  ka  mea  ana  i  ike  ai 


no  ka  Iuda,  a  no  ka  Ierusalema,  i 
na  la  o  Uzia,  a  me  Iotama,  a  me 
Ahaza,  a  me  Hezekia,  o  na'lii  o  ka 
Iuda. 


2  E  hoolohe,  e  na  lani,  e  haliu  mai  hoi,  e  ka  honua, 
No  ka  mea,  o  Iehova  ka  i  olelo  mai : 

Ua  hanai  au  i  na  keiki,  a  ua  malama  hoi, 
Aka,  ua  kipi  mai  lakou  ia'u. 

3  Ua  ike  no  ka  bipi  i  kona  haku, 

A  o  ka  hoki  hoi  i  kahi  hanai  o  kona  kahu : 
O  ka  Iseraela,  aole  ia  i  ike  mai, 
Aole  i  malama  ko'u  poe  kanaka. 

4  Auwe  ka  lahuikanaka  hewa  !  he  poe  kanaka  kaumaha  i  ka  hala, 
He  hanauna  hana  ino,  he  poe  hoohaumia : 

Ua  haalele  lakou  ia  Iehova, 

Ua  hoowahawaha  i  ka  Mea  Hemolele  o  ka  Iseraela ; 

Ua  hoi  ihope  lakou. 

5  1T  Ma  kahi  hea  oukou  e  hahau  hou  ia'i  ? 
A  e  kui  hou  aku  anei  oukou  i  ke  kipi  ? 

Ua  puni  ke  poo  i  ka  mai,  ua  maule  hoi  ka  naau  a  pau. 

6  Mai  ka  poli  wawae,  a  hiki  i  ke  poo, 
Aohe  wahi  ola  maloko  olaila  : 

He  palapu  me  ka  ali,  a  me  ka  eha  hou, 
Aole  i  hoopiliia,  aole  i  paa  i  ka  wahi, 
Aole  i  hooluoluia  i  ka  aila. 

7  Ua  neoneo  ko  oukou  aina, 

Ua  puhiia  ko  oukou  mau  kulanakauhale  i  ke  ahi : 
Ua  pau  ko  oukou  aina  i  na  malihini  ma  ko  oukou  alo ; 
Ua  neoneo  hoi,  e  like  me  kahi  i  auaiia  e  na  malihini. 

8  Ke  waiho  wale  la  no  ke  kaikamahine  o  Ziona, 
Me  he  hale  kamala  la  ma  ka  pawaina, 

Me  he  hale  pupupu  la  iloko  o  ka  pakaukama ; 

E  like  hoi  me  ke  kulanakauhale  i  hoopilikiaia  i  ke  kaua. 

9  Ina  aoie  o  īehova  o  na  kaua  i  waiho  mai  i  koena  uuku  no  kakou, 
Ina  ua  like  kakou  me  Sodoma, 

Ina  ua  like  no  me  Gomora. 

10  1  E  hoolohe  i  ka  olelo  a  Iehova,  e  na  lunakanawai  o  Sodoma, 

E  haliu  mai  hoi  i  ke  kanawai  o  ko  kakou  Akua,  e  na  kanaka  o 
Gomora. 

11  No  ke  aha  ka  oukou  mohai  nui  ia'u  ?  wahi  a  Iehova ; 

Ua  liliha  au  i  na  mohaikuni  hipakane, 
A  me  ka  momona  o  na  mea  i  kupaluia ; 

Aole  o'u  oluolu  i  ke  koko  o  na  bipi,  a  me  na  keikihipa,  a  me  na 
kao. 

12  Ia  oukou  e  hele  mai  ai,  e  hoike  imua  o'u, 

Nawai  i  imi  i  keia  ma  ko  oukou  lima,  e  hahi  ma  ko'u  pahale? 

13  Mai  lawe  hou  mai  i  na  mohai  oiaio  ole ; 

O  ka  mea  ala,  ea,  he  mea  hoopailua  ia  ia'u ; 

0  ka  mahina  hou,  ka  Sabati,  a  me  ka  aha  i  hoakoakoaia, 
Aole  hiki  ia'u  ke  hoomanawanui, 

He  hewa  no  ia,  o  ia  halawai  ahaaina  ana. 

14  Ua  ukiuki  ko'u  naau  i  ko  oukou  mau  mahina  hou,  a  me  ko 

oukou  halawai  ana ; 
He  mau  mea  kaumaha  ia  ia'u, 
Ua  luhi  au  i  ka  halihali  ana. 

15  Ia  oukou  e  hohola  mai  ai  i  ko  oukou  mau  lima, 
E  huna  no  wau  i  ko'u  mau  maka  ia  oukou  ; 

A  ia  oukou  e  hoomahuahua  i  ka  pule,  aole  au  e  hoolohe  aku : 
No  ka  mea,  ua  piha  ko  oukou  lima  i  ke  koko. 
6  T[  E  holoi  oukou,  e  hoomaemae  hoi; 
E  waiho  aku  i  ka  oukou  hana  hewa  ana,  mai  ko'u  alo  aku ; 
Ua  oki  ka  hana  hewa  ana ; 

17  E  ao  i  ka  hana  maikai, 
E  imi  i  ka  hoopono, 

E  alakai  pololei  i  ka  mea  i  hookaumahaia ; 
E  hoopono  i  na  keiki  makua  ole, 

E  kokua  i  ka  wahinekanemake. 

18  E  hele  mai  hoi,  e  kike  kakou,  wahi  a  Iehova : 
Ina  paha  i  like  ko  oukou  hewa  me  na  kapa  ula, 
E  keokeo  auanei  ia  me  he  hau  la ; 

Ina  paha  i  ula  loa  e  like  me  ka  mea  ulaula, 
E  like  auanei  ia  me  he  hulu  hipa  la. 

19  Ina  e  ae  mai  oukou  e  hoolohe, 

E  ai  no  oukou  i  ka  maikai  o  ka  aina. 

20  Aka,  ina  e  hoole  mai  oukou,  a  e  hoopaakiki, 
E  pau  auanei  oukou  i  ka  pahikaua ; 

Na  ka  waha  o  Iehova  i  olelo  mai. 

21  Tf  Auwe,  ua  lilo  ke  kulanakauhale  pono  i  wahine  moekolohe ! 

1  kela  wa,  piha  no  i  ka  hoopono, 
A  noho  no  ka  maikai  maloko ; 

I  keia  wa  hoi,  he  poe  pepehi  kanaka. 

22  Ua  lilo  kou  kala  i  oka, 

Ua  pai  pu  ia  kou  waina  me  ka  wai. 

23  He  poe  hookekee  kou  poe  alii, 
He  poe  hoa  no  na  aihue ; 

Ua  makemake  lakou  a  pau  i  ka  waiwai  kipe, 
Ua  imi  no  i  ka  ukuia  mai ; 
Aole  lakou  i  hoopono  i  na  keiki  makua  ole, 
Aole  hoi  i  hiki  imua  o  lakou  ka  mea  hooponoia  o  ka  wahine- 
kanemake. 

24  Nolaila,  ke  i  mai  nei  ka  Haku,  o  Iehova  o  na  kaua, 
Ka  mea  mana  hoi  o  ka  Iseraela, 

Auwe !     E  hoomaha  au  ia'u  iho  i  ko'u  poe  enemi, 
E  hoopai  aku  au  i  ka  poe  i  inaina  mai  ia'u. 

25  H  E  hoihoi  aku  au  i  ko'u  lima  maluna  ou, 
E  hoomaemae  loa  au  i  kou  ino, 

MOKUNA  II. 

E  lawe  aku  hoi  au  i  kou  oka  a  pau. 

26  E  hoihoi  hou  no  wau  i  kou  mau  lunakanawai,  e  like  me  ka  wa 

i  kinohi, 
A  me  kou  poe  kakaolelo,  e  like  me  ka  wa  kahiko ; 
A  mahope  aku  o  keia,  e  kapaia  oe, 
Ke  kulanakauhale  o  ka  pono, 
Ke  kulanakauhale  oiaio. 

27  E  hoolaia  no  o  Ziona  i  ka  hoopono  ana, 
A  me  kona  poe  pio  hoi  i  ka  hoopololei. 

28  1[  E  luku  pu  ia  ka  poe  kipi  a  me  ka  poe  hewa, 
A  e  hoopauia  auanei  ka  poe  haalele  ia  Iehova. 

29  No  ka  mea,  e  hilahila  auanei  lakou  i  na  laau  oka  a  oukou  i 

makemake  ai, 
E  hilahila  no  i  na  pakanu  a  oukou  i  koho  ai. 

30  E  like  auanei  oukou  me  ka  laau  oka  i  mae  ka  lau, 
E  like  hoi  me  ka  pakanu  wai  ole.  . 

31  E  lilo  no  ka  mea  ikaika,  i  huna  olona, 
A  o  kana  hana  hoi,  i  huna  ahi, 

E  wela  pu  no  ia  mau  mea  elua, 
Aohe  mea  nana  e  kinai. 

MOKUNA  II. 

Lanakila  ko  ke  Akua  aupuni.   6  Ka  hewa  ka  mea  e  haalele  mai  ai  ke  Akua  ia  lakou.   10  He 
mea  weliweli  loa  ka  la  o  ke  Akua. 

KA  olelo  i  hoikeia  mai  ia  Isaia,  ke  keiki  a  Amosa,  no  ka  Iuda, 
a  me  ko  Ierusalema. 
2  E  hiki  mai  no  keia  i  na  la  mahope, 
E  kukulu  paa  ia  ka  puu  o  ka  hale  o  Iehova  maluna  o  na  mauna, 


A  e  hookiekieia  maluna  o  na  puu ; 
A  e  holo  no  iloko  ona  na  lahuikanaka  a  pau. 
^       3  A  e  nui  loa  na  kanaka  e  hele  me  ka  olelo,  ™\  t~ 


L 


E  hele  mai  e  pii  kakou  i  ka  mauna  o  Iehova,  Jjl     ^ 

I  ka  hale  hoi  o  ke  Akua  o  Iakoha ;  '/» 

Nana  no  e  ao  mai  ia  kakou  i  kona  mau  aoao, 

I  hele  ai  kakou  ma  kona  mau  alanui. 

No  ka  mea,  mai  Ziona  aku  e  laha  aku  ai  ke  kanawai, 

A  o  ka  olelo  a  Iehova  hoi,  mai  Ierusalema  aku. 

4  Nana  no  e  hooponopono  mawaena  o  ko  na  aina, 
E  ao  mai  hoi  i  na  lahuikanaka  he  nui  loa. 

E  kui  lakou  i  ko  lakou  mau  pahikaua  i  oo  palau, 

A  me  ko  lakou  mau  ihe  hoi,  i  pahi  paipai ; 

Aole  e  hapai  ko  kekahi  aina  i  ka  pahikaua,  e  ku  e  i  ko  kekahi 

aina, 
Aole  hoi  lakou  e  ao  hou  i  ke  kaua. 

5  E  ko  ka  hale  o  Iakoba,  e  hele  mai, 

E  hele  kakou  ma  ka  malamalama  o  Iehova. 

6  H  He  oiaio  no,  ua  haalele  oe  i  kou  poe  kanaka, 
I  ko  ka  hale  hoi  o  Iakoha ; 

No  ka  mea,  ua  piha  lakou  i  na  mea  mai  ka  hikina  mai, 

I  ka  poe  nana  ao,  e  like  me  ko  Pilisetia: 

A  launa  no  hoi  lakou  i  na  keiki  a  na  malihini. 

7  Ua  piha  ko  lakou  aina  i  ke  kala,  a  me  ke  gula, 
Aole  e  pau  i  ka  heluia  ko  lakou  waiwai ; 

Ua  piha  hoi  ko  lakou  aina  i  na  lio, 

Aole  e  pau  i  ka  heluia  na  kaakaua  o  lakou. 

8  Ua  piha  ko  lakou  aina  i  na'kua  lapuwale ; 

Kulou  no  lakou  ilalo  imua  o  ka  hana  a  ko  lakou  mau  lima, 
Imua  hoi  o  ka  mea  a  ko  lakou  mau  manamana  lima  i  hana'i. 
9  Nolaila,  e  kulou  no  ke  kanaka  uuku, 
E  hoohaahaaia  no  hoi  ke  kanaka  nui ; 
Aole  nae  oe  e  kala  mai  ia  lakou. 

10  T  E  komo  oe  iloko  o  ka  pohaku,  e  pee  hoi  iloko  o  ka  lepo, 
No  ka  makau  ia  Iehova,  a  no  ka  nani  hoi  o  kona  hanohano. 

11  E  kulou  auanei  na  maka  kiekie  o  kanaka, 
A  e  hoohaahaaia  ko  kanaka  lana  haakei, 

O  Iehova  wale  no  ke  hookiekieia  i  kela  la. 

12  E  kau  mai  no  ka  la  o  Iehova  o  na  kaua, 
Maluna  o  na  mea  hanohano  a  kehakeha  a  pau, 

Maluna  hoi  o  kela  mea  keia  mea  i  hookiekieia,  a  e  hoohaahaaia 
no  oia ; 

13  Maluna  o  na  laau  kedera  a  pau  o  Lehanona,  na  mea  loloa  a 

kiekie, 
A  maluna  hoi  o  na  laau  oka  a  pau  o  Basana  ; 

14  Maluna  o  na  kuahiwi  kiekie  a  pau, 
A  me  na  puu  a  pau  i  hookiekieia : 

15  Maluna  o  na  halekiai  kiekie  a  pau, 
A  me  na  pa  kaua  kiekie  a  pau : 

16  Maluna  o  na  moku  a  pau  o  Taresisa, 

A  me  na  mea  milimili  a  pau  i  mahaloia. 

17  E  kulou  no  ilalo  ko  ke  kanaka  haaheo, 

E  hoohaahaaia  hoi  ka  manao  kiekie  o  ke  kanaka ; 
O  Iehova  wale  no  ke  hookiekieia  i  kela  la. 

18  A  e  nalowale  loa  na  akua  lapuwale. 

19  E  komo  hoi  na  kanaka  iloko  o  na  ana  pohaku  a  me  na  lua  o  ka 

lepo, 
#  vx     No  ka  makau  ia  Iehova,  a  no  ka  nani  hoi  o  kona  hanohano. 
*p*         Ia  ia  e  ku  ai  iluna,  e  hoonaueue  ai  i  ka  honua. 
»«U  ^0  Ia  la  la  e  kiola  aku  no  ke  kanaka  i  kona  mau  akua  kala, 
A  me  kona  mau  akua  gula,  ana  i  hana'i  i  mea  hoomana, 
E  lilo  i  na  iole  a  me  na  opeapea. 

21  A  hele  lakou  iloko  o  na  ana  pohaku, 
Iloko  hoi  o  na  lua  ma  ka  pali  paa, 
No  ka  makau  ia  Iehova, 

A  no  ka  nani  hoi  o  kona  hanohano, 

Ia  ia  e  ku  ai  iluna  e  hoonaueue  ai  i  ka  honua. 

22  Mai  hilinai  aku  oukou  i  ke  kanaka, 
Nona  ka  hanu  ma  kona  mau  pukaihu, 
No  ka  mea,  heaha  ia,  i  manaoia'i  oia  ? 

MOKUNA  III. 

Poino  ka  Iuda  no  ka  hewa.    16  E  hoopaiia  na  wahine  no  ko  lakou  haaheo. 
A IA  hoi,  o  Iehova,  ka  Haku  o  na  kaua, 
il  E  lawe  ana  ia  i  na  kookoo  a  pau, 
Mai  ko  Ierusalema,  a  mai  ka  Iuda  aku, 
I  ke  kookoo  a  pau  ma  ka  ai,  i  ke  kookoo  a  pau  ma  ka  wai, 

2  I  ka  mea  ikaika,  a  me  ke  kanaka  koa, 
I  ka  lunakanawai,  a  me  ke  kaula, 

I  ka  mea  kilokilo,  a  me  ka  mea  kahiko ; 

3  I  ka  lunakanalima,  a  me  ke  kanaka  koikoi, 
I  ke  kakaolelo,  a  me  ka  mea  ike  i  na  hana, 

I  ka  mea  no  hoi  i  akamai  i  ka  hoowalewale  moo. 

4  E  haawi  aku  no  hoi  au,  e  noho  na  kamalii  maluna  o  lakou, 

Ē  noho  alii  no  na  keiki  uuku  maluna  o  lakou. 

5  E  hookaumakaia  na  kanaka,  kekahi  e  kekahi, 
A  me  ke  kanaka  hoi  e  kona  hoa ; 

A  e  hookiekie  no  ka  mea  opiopio  maluna  o  ka  mea  kahiko, 
A  me  ka  mea  i  hoowahawahaia  maluna  o  ka  mea  hanohano. 

6  E  lalau  no  ke  kanaka  i  kona  hoahanau  o  ka  hale  o  kona  makua- 

kane,  me  ka  olelo  iho, 
Ea,  he  aahu  no  kou,  e  noho  alii  oe  maluna  o  makou, 
Malalo  hoi  o  kou  lima  keia  pilikia. 

7  Ia  la  la,  e  hookiekie  no  kela  i  kona  leo,  me  ka  olelo  mai, 
Aole  au  e  noho  hooponopono  maluna  o  oukou, 

No  ka  mea,  aohe  ai  ma  ko'u  hale,  aole  hoi  he  mea  aahu  ; 
Mai  hoonoho  ia'u  i  alii  maluna  o  kanaka ; 

8  No  ka  mea,  ua  kulanalana  o  Ierusalema,  ua  haule  hoi  o  Iuda ; 
No  ke  ku  e  o  ko  lakou-^elelo  a  me  ka  lakou  hana  ia  Iehova, 

E  hoonaukiuki  aku  i  kona  mau  maka  hanohano. 

9  1f  O  ka  ike  ana  i  ko  lakou  helehelena  ka  i  hoike  no  lakou ; 
Ke  hai  nei  hoi  lakou  i  ko  lakou  hewa  e  like  me  Sodoma, 
Aole  lakou  i  hoole. 

Auwe  ko  lakou  poe  uhane ! 

No  ka  mea,  ua  lawe  mai  lakou  i  ka  hewa  maluna  o  lakou  iho. 

10  E  olelo  aku  oukou  i  na  mea  i  pono,  e  pomaikai  lakou, 
No  ka  mea,  e  ai  no  lakou  i  ka  hua  o  ka  lakou  hana  ana. 

11  Auwe  hoi  ka  mea  i  hewa !  e  poino  no  ia ; 

E  haawiia'ku  nana  ka  uku  o  kona  mau  lima. 

12  Tf  O  ko'u  poe  kanaka,  o  na  kamahi  ko  lakou  poe  luna  alunu, 

0  na  wahine  hoi  ka  i  noho  alii  maluna  o  lakou. 

E  kuu  poe  kanaka,  he  poe  hoolalau  kou  poe  alakai, 
A  ke  hoopau  nei  lakou  i  ko  oukou  mau  alanui. 

13  Ke  ku  nei  no  o  Iehova  e  hoakaka  mai, 

Ua  ku  no  ia  iluna  e  hooponopono  i  na  kanaka. 

14  E  hele  mai  ana  no  o  Iehova  e  hoopai, 

1  na  lunakahiko  o  kona  poe  kanaka,  a  me  ko  lakou  poe  alii-. 
Ua  hoopau  oukou  i  na  pawaina ; 

Aia  hoi  ma  ko  oukou  hale  ka  waiwai  kaili  wale  ia  o  ka  poe  hune. 

15  No  ke  aha  la  oukou  e  hookaumaha  nei  i  ko'u  poe  kanaka? 
A  e  anai  i  na  maka  o  ka  poe  hune  ? 

Wahi  a  ka  Haku,  o  Iehova  o  na  kaua. 

16  Tf  Ua  olelo  mai  no  hoi  o  Iehova, 

No  ka  lana  haakei  o  na  kaikamahine  o  Ziona, 

A  hele  me  ka  oeoe  o  na  a-i, 

A  me  ka  makaleho  hilahila  ole ; 

He  hele  hooioi  ko  lakou  hele, 

A  kanikani  na  kupee  o  ko  lakou  wawae : 

17  E  hooolohelohe  no  ka  Haku  i  ka  pikopoo  o  na  kaikamahine  o 

Ziona, 
E  hoike  no  o  Iehova  i  ko  lakou  wahi  hilahila. 

18  Ia  la  la,  e  lawe  aku  no  ka  Haku  i  ko  lakou  mea  e  nani  ai, 
I  na  kupee  wawae, 

A  me  na  upena  papale  oho, 
A  me  na  lei  o  ka  a-i ; 

19  I  na  gula  pepeiao,  a  me  na  kupee  lima, 
A  me  na  pale  kalukalu  ; 

20  I  na  papale  hainaka,  a  me  na  kaula  kupee  wawae, 
I  na  kaei,  a  me  na  hue  laau  ala, 

A  me  na  mea  pale  akua ; 

21  I  na  komolima,  a  me  na  gula  ihu, 

22  I  na  aahu  kuai  nui,  a  me  na  holoku, 

I  na  kalukalu  nui,  a  me  na  hipuu  kala ; 

23  I  na  aniani  nana,  a  me  na  palule, 
I  na  ribina  lei  o  ke  poo, 

A  me  na  aahu  nui. 

24  Ma  kahi  i  aala,  e  pilau  ana  no, 
Ma  kahi  kaei,  he  kaula, 

Ma  ke  oho  owili  e  ohule  ana  no, 

Ma  kahi  o  ka  pa-u  hanohano,  he  kaei  inoino, 

Ma  kahi  maikai  e  paawela  ana  no. 

25  E  haule  no  kou  poe  kanaka  i  ka  pahikaua, 
A  me  kou  poe  koa  hoi  ma  ke  kaua. 

26  E  uwe,  a  e  u  hoi  kona  mau  pukapa, 
A  e  noho  neoneo  oia  ma  ka  lepo. 

MOKUNA  IV. 

Ka  poino.    2  Ka  pomaikai  mahope. 

IA  la  la,  e  lalau  aku  no  na  wahine  ehiku  i  ke  kanaka  hookahi, 
me  ka  olelo  aku, 
E  ai  no  makou  i  ka  makou  ai  iho, 
A  e  komo  no  i  ko  makou  lole ; 
Ina  e  kapaia  mai  makou  ma  kou  inoa, 
I  mea  e  pau  ai  ko  makou  hoinoia. 

2  Ia  la  la,  e  puka  mai  ai  ka  Lala  o  Iehova, 
He  hauohano,  a  he  nani  no  hoi, 

E  nani  io  no  ka  hua  o  ka  aina,  a  me  ka  maikai, 
No  ka  poe  i  pakele  o  ka  Iseraela. 

3  Aok  mea  i  koe  ma  Ziona, 

A  o  ka  mea  i  waihoia  ma  Ierusalema, 
E  kapaia  oia  he  hemolele, 

0  na  mea  a  pau  i  kakau  pu  ia  me  ka  poe  e  ola  ana  ma  Ierusa- 

lema; 

4  A  pau  ka  pelapela  o  na  kaikamahine  a  Ziona  i  ka  holoiia  e  ka 

Haku, 
A  pau  no  hoi  ke  koko  o  Ierusalema  i  ka  hemo,  mai  ona  aku  la, 
Ma  ka  mana  o  ka  hoopono, 
A  me  ka  mana  o  ke  aa  ana. 

5  Alaila,  na  Iehova  no  e  hana, 

Maluna  o  na  wahi  a  pau  o  ka  mauna  Ziona, 
A  maluna  hoi  o  na  aha  halawai  ona, 

1  ao  i  ka  la,  a  me  ka  uwahi, 

A  i  malamalama  o  ke  ahi  lapalapa  i  ka  po ; 
No  ka  mea,  e  kau  mai  no  ka  malu  maluna  o  na  mea  nani  a 
pau. 

6  He  halelewa  no  e  malu  ai  i  ke  ao,  no  ka  wela, 
He  puuhonua,  a  he  wahi  malu  hoi, 

No  ka  ino,  a  me  ka  ua. 

MOKUNA  V. 

Ka  pawaina  o  ke  Akua.    8  Hoinoia  ka  makee  waiwai.    11  Ka  uhauha.    18  Ka  aia.    20  Ke 

kekee.    26  Ka  hoopai  ana. 

EMELE  aku  au  no  kuu  hiwahiwa, 
I  ke  mele  o  kuu  hiwahiwa  no  kona  pawaina. 
He  pawaina  ko  kuu  hiwahiwa, 
Aia  ma  ka  puu  hua  nui. 

2  Kohi  iho  la  ia  a  puni  i  na  makalua, 
A  hoolei  aku  la  i  na  pohaku  ona, 

A  malaila  ia  i  kanu  ai  i  kumu  waina  maikai, 

A  kukulu  no  hoi  i  hale  kiai  maloko, 

A  kalai  iho  la  i  lua  kaomi  waina  malaila; 

A  kakali  iho  la  no  ka  hua  ana  mai  i  huawaina, 

AUa,  hua  mai  la  ia  i  ka  haakea. 

3  Ano  hoi,  e  ka  poe  e  noho  ana  ma  Ierusalema, 
A  me  na  kanaka  o  ka  Iuda, 

E  hooponopono  oukou  iwaena  o'u,  a  me  ko'u  pawaina. 

4  Heaha  ka  mea  hou  e  hiki  ia'u  ke  hana  no  ko'u  pawaina, 
1  hana  ole  ia  e  au  iloko  ona  ? 

Ia'u  i  kakali  ai  no  ka  hua  ana  mai  i  na  huawaina, 
No  ke  aha  la  ia  i  hua  mai  ai  i  ka  haakea  ? 

5  Ano  hoi,  e  hai  aku  no  wau  ia  oukou, 
I  ko'u  mea  e  hana'i  i  ko'u  pawaina. 

E  wawahi  au  i  kona  pa  e  ulu  ana,  a  e  pau  no  ia  i  ka  aiia ; 
E  hoohiolo  no  hoi  au  i  kona  pa  pohaku,  a  e  pau  no  ia  i  ka  ha- 
hiia: 

6  E  anai  loa  no  wau  ia  wahi; 

Aole  ia  e  paipaiia,  aole  hoi  e  olaolaoia : 

Aka,  e  ulu  no  ke  kakalaioa  malaila,  a  me  ka  laaukalakala ; 

A  na'u  no  e  kauoha  aku  i  na  ao, 

I  ua  ole  mai  lakou  i  ka  ua  maluna  ona. 

7  No  ka  mea,  o  ka  pawaina  o  Iehova  o  na  kaua, 
Oia  ka  ohana  o  ka  Iseraela, 

0  na  kauaka  hoi  o  ka  Iuda  kana  mea  kanu  i  olioli  ai. 
Kakali  iho  la  oia  i  ka  hoopono,  aia  ka !  he  hookahe  koko  ana, 
Kakali  no  i  ka  maikai,  aia  ka !  he  uwe  ana. 

8  Tf  Auwe  ka  poe  i  hoopili  i  kekahi  hale  i  kekahi  hale, 
Ameka  poe  i  hui  i  kekahi  mahinaai  i  kekahi  mahinaai, 
A  koe  ole  kahi  kaawale, 

1  noho  o  oukou  wale  no  iwaena  konu  o  ka  aina ! 

9  Ma  kuu  pepeiao  i  hai  mai  nei  o  Iehova  o  na  kaua, 
He  oiaio  no,  e  lilo  ana  na  hale  he  nui  loa  i  neoneo, 
A  kanaka  ole  hoi  na  hale  nui,  a  maikai. 

10  E  hua  mai  ana  na  eka  pawaina  he  umi,  i  hookahi  bata : 
A  o  ka  omera  hua  e  hua  mai  ia  i  hookahi  epa. 

11  1  Auwe  ka  poe  e  ala  ana  i  kakahiaka  nui,  e  inu  i  ka  mea  awaawa, 
A  kakali  hoi  a  malehulehu,  i  wela  ai  lakou  i  ka  waina ! 

12  O  ka  mea  kani,  a  me  ka  lira, 

O  ka  pahu  kani,  a  me  ka  hokiokio, 

O  ka  waina  kekahi  ma  ka  lakou  ahaaina : 

Aole  o  lakou  manao  i  ka  hana  a  Iehova ; 

A  o  ka  hana  hoi  a  kona  mau  lima,  aole  lakou  i  ike. 

13  1f  Nolaila,  hele  pio  aku  la  ko'u  poe  kanaka,  no  ka  ike  ole ; 
A  make  no  ko  lakou  poe  hanohano  i  ka  pololi, 

A  maloo  ko  lakou  lehulehu  i  ka  makewai. 

14  Nolaila  i  hoomahuahua  ai  ka  po  i  kona  makemake, 
A  i  hamama  nui  loa  hoi  i  kona  waha ; 

E  poho  no  ilalo  kona  nani,  a  me  kona  hooho  ana, 
A  me  kona  lehulehu,  a  me  ka  hauoli  iloko  ona. 

15  E  kulou  no  ilalo  ke  kanaka  uuku, 
E  hoohaahaaia  ke  kanaka  nui, 

A  e  hoohaahaaia  na  maka  o  ka  poe  haaheo ; 

16  E  hapai  nui  ia  o  Iehova  o  na  kaua  no  ka  hoopono, 

A  e  hoanoia  ke  Akua,  ka  Mea  Hemolele,  no  ka  pololei. 

17  E  ai  no  na  keikihipa  malaila,  e  like  me  ko  lakou  kula  iho, 
A  e  hoopau  no  na  malihini  i  na  mea  i  koe  o  ka  poe  waiwai. 

18  Auwe  ka  poe  kauo  i  ka  poino  maluna  o  lakou  iho,  me  na  kaula 

o  ka  hewa, 
A  me  ka  hewa  hoi,  me  he  kaula  la  o  ke  kaa ; 

19  Ka  poe  i  olelo,  E  hana  wikiwiki  oia  i  kana  hana, 
I  ike  makou : 
E  neenee  hoi  a  hookoia  mai  ka  manao  paa  o  ka  Mea  hemolele  o 

ka  Iseraela, 
I  hoomaopopo  makou ! 

20  1f  Auwe  ka  poe  kapa  aku  i  ka  hewa,  he  maikai ; 
A  i  ka  maikai  hoi,  he  hewa ; 

Ka  poe  i  hoolilo  i  ka  pouli,  i  malamalama, 
A  i  ka  malamalama  hoi,  i  pouli ; 
A  kapa  i  ka  mea  awaawa,  he  ono, 
A  i  ka  mea  ono  hoi,  he  awaawa ! 

21  Auwe  ka  poe  i  akamai  i  ko  lakou  mau  maka  iho, 
A  naauao  hoi  i  ko  lakou  manao  iho ! 

22  Auwe  ka  poe  ikaika  i  ka  inu  waina, 

A  me  na  kanaka  ikaika  i  ke  kawili  i  wai  awaawa  e  inu  ai : 

23  Ka  poe  i  hoapono  aku  i  ka  mea  hewa  no  ke  kipeia, 

A  kaili  aku  i  ka  hoapono  o  ka  mea  i  pono,  mai  ona  aku  la ! 

24  Nolaila,  e  like  me  ka  ai  ana  o  ka  lapalapa  ahi  i  ka  opala, 
A  me  ka  pau  ana  o  ka  mauu  i  puhiia  i  ke  ahi, 

Pela  e  lilo  ai  ko  lakou  kumu  i  ka  popopo, 
A  e  lele  hoi  iluna  ko  lakou  pua,  e  like  me  ka  huna  lepo : 
No  ka  mea,  ua  haalele  lakou  i  ke  kanawai  o  Iehova  o  na  kaua, 
Ua  hoowahawaha   hoi  i  ka   olelo  a  ka  Mea  hemolele  o  ka 
Iseraela. 

25  Nolaila  i  hoaaia'i  ka  inaina  o  Iehova  i  kona  poe  kanaka, 
A  ua  o  aku  no  oia  i  kona  lima  e  ku  e  ia  lakou, 
A  ua  hahau  no  oia  ia  lakou,  a  e  haalulu  na  mauna : 
A  e  like  auanei  ko  lakou  kupapau  me  ka  opala  ma  na  alanui : 
Aole  nae  i  huli  aku  kona  huhu  no  keia  mau  mea  a  pau, 
Aka,  ke  o  mai  nei  no  kona  lima  i  keia  manawa. 

26  1f  E  kau  no  nae  oia  i  ka  hae,  no  na  aina  ma  kahi  loihi, 
A  pio  aku  no  oia  ia  lakou  ma  na  welau  o  ka  honua ; 
Aia  hoi !  me  ka  wikiwiki  loa  lakou  e  hele  mai  ai. 

27  Aohe  mea  o  lakou  e  maloeloe,  aohe  mea  kulanalana ; 
Aohe  mea  i  luluhi  na  maka,  aohe  mea  hiamoe; 
Aohe  mea  i  wehe  i  ke  kaei  o  kona  puhaka, 
Aole  e  moku  ke  kaula  o  kona  kamaa. 

28  Ua  hookalaia  ko  lakou  pua, 
Ua  lena  ko  lakou  kakaka  a  pau ; 
Ua  like  na  maiuu  o  ko  lakou  lio,  me  ka  pohaku, 
A  me  ko  lakou  kaa,  me  ka  puahiohio. 

29  E  like  auanei  ko  lakou  uwo  ana  me  ko  ka  liona, 
E  uwo  no  lakou  e  like  me  na  liona  hou ; 
E  nunulu  lakou,  a  hopu  aku  i  ka  mea  pio, 
A  e  lawe  aku,  aohe  mea  e  pakele  ai. 

30  Ia  la  la,  e  halulu  ku  e  no  oia  ia  lakou, 
E  like  maka  halulu  aua  o  ke  kai ; 
Alaila,  e  nana  lakou  ma  ka  aina, 
Aia  hoi,  he  pouli  ino ! 
Ua  lilo  ka  malamalama  i  pouli,  no  na  ao  eleele  ona ! 

MOKUNA  VI. 

Ke  akaku  o  Isaia.    5  Kona  makau.     9  Ka 
paakiki  o  na  kanaka. 

IKA  makahiki  i  make  ai  ke  alii, 
o  Uzia,  ike  aku  la  au  i  ka  Ha- 
ku,  e  noho  ana  ma  ka  nohoalii 
kiekie,  i  hapaiia,  a  piha  ka  lua- 
kini  i  kona  hua  lole. 

2  Ku  mai  la  maluna,  ma  o  na  la, 
na  Serapima;  he  paono,  he  paono 
na  eheu  ia  lakou  a  pau.  Me  na 
mea  elua  ia  i  uhi  ai  i  kona  maka, 
me  na  mea  elua  ia  i  uhi  ai  i  kona 
mau  wawae,  a  me  na  mea  elua  ia  i 
lele  ai.  I 

3  A  hea  ae  la  kekahi  i  kekahi, 
Ihiihi,  ihiihi,  ihiihi  no  o  Iehova  o 
na  kaua.  Ua  piha  ka  honua  i 
kona  nani. 

4  Haalulu  na  paepaepuka,  i  ka 
leo  o  ka  mea  nana  i  hea,  a  piha 
iho  la  ka  hale  i  ka  uwahi. 


5  H  Alaila,  olelo  iho  la  au,  Au- 
we  au !  ua  make  au ;  no  ka  mea, 
he  kanaka  lehelehe  haumia  au,  a 
ke  noho  nei  au  iwaena  o  ka  lahui- 
kanaka  lehelehe  haumia;  no  ka 
mea,  ua  ike  ko'u  mau  maka  i  ke 
alii,  ia  Iehova  o  na  kaua. 

6  A  lele  mai  la  kekahi  o  na  Se- 
rapima  io'u  nei,  aia  ma  kona  lima 
ka  pohaku  enaena,  ana  i  lawe  ai, 
mai  ke  kuahu  mai,  me  na  upa 
ahi. 

7  A  hoopa  mai  la  ma  kuu  waha, 
i  mai  la,  Aia  hoi,  ua  hoopa  keia 
ma  kou  mau  lehelehe,  ua  laweia 
kou  hewa,  ua  kalaia  kou  hala. 

8  A  lohe  iho  la  no  hoi  au  i  ka  leo 
o  ka  Haku,  i  ka  i  ana  mai,  Iawai 
la  wau  e  hoouna  aku  ai  ?  A  owai 
ka  mea  nana  e  hele  no  kakou? 
Alaila,  i  aku  la  au,  Eia  no  wau,  e 
hoouna  ia'u. 


9  ^[  I  mai  la  ia,  O  hele,  e  olelo  aku  i  keia  poe  kanaka, 
I  ka  lohe  ana,  e  lohe  no  oukou,  aole  nae  e  hoomaopopo, 
I  ka  ike  ana,  e  ike  no,  aole  nae  e  akaka  ka  ike  ana. 

10  E  hoopalaka  i  ka  naau  o  keia  poe  kanaka, 
E  hookuli  i  ko  lakou  pepeiao, 

A  e  hoopaa  i  ko  lakou  maka ; 

0  ike  ko  lakou  mau  maka, 

A  lohe  hoi  ko  lakou  mau  pepeiao, 
A  hoomaopopo  ko  lakou  naau, 
A  huli  lakou,  a  hoolaia  mai  lakou. 

11  Alaila,  i  aku  la  au,  E  ka  Haku,  pehea  ka  loihi? 

1  mai  la  ia,  A  neoneo  na  kulanakauhale,  aohe  mea  noho  iloko, 
A  kanaka  ole  ko  lakou  hale, 

A  anai  loa  ia'ku  ka  aina, 

12  A  lawe  loihi  aku  o  Iehova  i  na  kanaka, 

A  mahuahua  ka  olohelohe  ana  mawaenakonu  o  ka  aina ; 

13  H  Iua  i  koe  kekahi  hapaumi  o  na  mea, 
E  anai  loa  ia'ku  no  ia. 

Aka,  e  like  me  ka  laau  hukaa,  a  me  ka  oka, 
I  ka  wa  i  kuaia,  ua  koe  no  ke  kumu  ; 
Pela  no  e  lilo  ai  kekahi  mamo  hemolele, 
I  kumu  hoolaha  no  lakou. 

Hoomaha  mai  o  Isaia  ia  Ahaza.  14  Hai  mai 
oia  ia  Kristo.  17  Ka  ino  e  hiki  mai  ana 
maluna  o  ka  Iuda,  no  Suria  mai. 

IKE  kau  ia  Ahaza,  ke  keiki  a 
Iotama,  ke  keiki  a  Uzia,  ke 
alii  o  ka  Iuda,  hele  mai  o  Rezina, 
ke  alii  o  Suria,  a  me  Peka,  ke  kei- 
ki  a  Remalia,  ke  alii  o  ka  Iseraela, 
e  ku  e  ia  Ierusalema,  kaua  mai, 


aole  nae  i  hiki  ia  lakou  ke  lanaki- 
la  maluna  o  ia  wahi. 
2  A  haiia  mai  la  i  ko  ka  hale  o 
Davida,  i  ka  i  ana  mai,  Ke  hoo- 
moana  nei  ko  Suria  maloko  o 
ko  Eperaima.  Alaila,  haalulu  ka 
naau  o  ke  alii,  a  me  ka  naau  o  ko- 
na  poe  kanaka,  e  like  me  ka  haa- 
lulu  ana  o  na  laau  o  ka  ululaau 
imua  o  ka  makani. 

3  I  mai  la  o  Iehova  ia  Isaia,  O 
hele,  ano,  e  halawai  me  Ahaza,  o 
oe,  a  me  Seariasuba,  kau  keiki, 


ma  ka  welau  o  ka  auwai  o  ka  wai- 
puna  luna,  ma  ke  ala  e  hiki  aku  ai 
i  ke  kula  holoi  lole ; 


4  A  e  i  aku  oe  ia  ia, 

E  ao  oe,  e  noho  malie  ; 

Mai  makau  hoi,  mai  maule  kou  naau, 

No  na  welowelo  alua  o  keia  mau  momoku  ahi, 

0  ka  huhu  o  Rezina,  a  me  ko  Suria,  a  me  ke  keiki  a  Remalia. 

5  No  ka  imi  hala  o  ko  Suria  ia  oe, 

A  me  Eperaima,  a  me  ke  keiki  a  Remalia,  i  ka  i  ana  ae, 

6  E  pii  ku  e  kakou  i  ka  Iuda,  e  hoopilikia  aku  hoi, 
A  e  mahele  ia  wahi  no  kakou, 

A  e  hoonoho  i  ke  keiki  a  Tabeala,  i  alii  maloko  ona. 

7  Ke  i  mai  nei  ka  Haku,  o  Iehova  penei, 
Aole  e  ku  keia,  aole  ia  e  hanaia. 

8  O  ke  poo  o  Suria,  o  Damaseko  ia, 

A  o  ke  poo  o  Damaseko,  o  Rezina  no ; 
He  kanaonokumamalima  makahiki  i  koe, 
Alaila,  kahuli  o  Eperaima,  a  lilo  i  aupuni  ole. 

9  O  Samaria  no  ke  poo  o  Eperaima, 

A  o  ke  poo  hoi  o  Samaria,  oia  ke  keiki  a  Remalia. 

1  ole  oukou  e  manaoio  i  keia,  aole  oukou  e  malu. 

10  Tf  Olelo  hou  mai  o  Iehova  ia  Ahaza,  i  mai  la, 

11  E  nonoi  oe  i  hoailona  nou,  mai  Iehova,  mai  kou  Akua  mai ; 
E  nonoi  ma  ka  hohonu,  a  ma  kahi  kiekie  paha. 

12  I  aku  la  o  Ahaza,  Aole  au  e  nonoi, 
Aole  hoi  au  e  aa  aku  ia  Iehova. 

13  Alaila,  i  mai  la  ia,  E  hoolohe  oukou,  e  ka  ohana  a  Davida, 
He  mea  uuku  anei  ia  oukou  ke  hoopaupauaho  i  kanaka  ? 
E  hoopaupauaho  pu  anei  oukou  i  ko'u  Akua  ? 

14  Nolaila,  na  ka  Haku  ponoi  no  e  haawi  mai  ia  oukou  i  hoailona ; 
Aia  hoi !  e  hapai  ana  no  kekahi  wahine  puupaa, 

A  e  hanau  mai  hoi  ia  i  keiki, 

A  e  kapa  aku  no  oia  i  kona  inoa,  o  Imanuela. 

15  O  ka  waiu  paa  a  me  ka  mele  kana  e  ai  ai, 

A  ike  oia  i  ka  hoole  i  ka  hewa,  a  e  koho  hoi  i  ka  pono. 

16  No  ka  mea,  mamua  o  ka  ike  ana  o  ke  keiki  e  hoole  i  ka  hewa, 
A  e  koho  hoi  i  ka  pono, 

E  neoneo  e  no  ka  aina  o  ua  mau  alii  la  elua  au  e  makau  nei. 

17  T[  Na  Iehova  no  e  hoopuka  mai  maluua  ou, 
A  maluna  hoi  o  kou  poe  kanaka, 

A  maluna  o  ka  hale  o  kou  makuakane, 

I  na  la  i  hiki  ole  mai  ai  mamua, 

Mai  ka  wa  mai  o  ko  Eperaima  haalele  ana  i  ka  Iuda ; 

I  ke  alii  no  Asuria. 

18  A  hiki  aku  i  kela  la, 

Na  Iehova  no  e  pio  aku  i  ka  nalo, 

E  noho  ana  ma  na  welau  o  na  muliwai  o  Aigupita, 

A  i  ka  nalo-hope-eha,  ma  ka  aina  o  Asuria; 

19  A  e  hele  mai  hoi  lakou,  a  e  kau  mai  lakou  a  pau, 
Ma  na  kahawai  olohelohe,  a  ma  na  lua  o  na  pohaku, 
A  ma  ka  nahele  ooi  a  pau, 

A  ma  na  kula  holoholona  a  pau. 

20  Ia  la  la,  na  ka  Haku  no  e  kahi,  me  ka  pahi-kahi  i  hoolimalimaia, 

ma  kela  aoao  o  ka  muliwai, 

Me  ke  alii  hoi  o  Asuria, 

I  ke  poo,  a  me  ke  oho  o  na  kapuwai ; 

A  e  kahiia  no  hoi  ka  umhimi. 

21  A  hiki  aku  i  kela  la, 

E  hanai  no  ke  kanaka  i  ka  bipi  ohi,  a  me  na  hipa  elua; 

22  A  no  ka  nui  loa  mai  o  ka  waiu, 
E  ai  no  ia  i  ka  waiupaa ; 

E  ai  io  no  i  ka  waiupaa  a  me  ka  meli, 
O  ka  poe  a  pau  i  koe  ma  ka  aina. 

23  A  hiki  aku  i  kela  la, 

0  kahi  a  pau  i  ulu  ai  na  kumuwaina,  he  tausani, 

1  kuaiia  no  na  hapalua  he  tausani, 

E  paapu  ia  wahi  i  ka  nahele  ooi,  a  me  ka  laau  kalakala. 

24  Me  na  pua  a  me  na  kakaka  lakou  e  hele  ai  ilaila, 
No  kamea,  e  nahelehele  ana  no  ka  aina  a  pau, 

I  ka  laau  kalakala  a  me  ka  nahele  ooi. 

25  Ma  na  mauna  a  pau  i  olaolaoia  i  ka  oo, 
Aohe  mea  hele  ilaila, 

No  ka  makau  i  ka  laau  kalakala,  a  me  ka  nahele  ooi : 
He  wahi  ia  e  hoouna  aku  ai  i  ka  bipi, 
He  wahi  hoi  e  hahi  ai  na  hipa. 

He  wanana.  9  Ka  nawaliwali  o  kanaka.  11 
Pomaikai  ko  ke  Akua  poe,  a  poino  na  ka- 
naka  e. 

IMAI  la  o  Iehova  ia'u,  E  lawe 
oe  i  ka  papa  palapala  nui  nou, 
a  e  kahakaha  maluna  olaila  me 
ka  peni  kahakaha,  no  Mahera-sala- 
hasaba. 

2  Alaila,  lawe  iho  la  au  i  kekahi 
mau  mea  pono,  i  poe  hoike,  ia 
Uria  hoi  i  ke  kahuna,  a  me  Zeka- 
ria  ke  keiki  a  Ieberekia. 


3  A  ua  hookokoke  au  i  ke  kaula 
wahine,  a  ua  hapai  no  ia,  a  ua  ba- 
nau,  he  keikikane.  I  mai  la  o  Ie- 
hova  ia'u,  E  kapa  aku  i  kona  inoa, 
Mahera-sala-hasaba. 

4  No  ka  mea,  mamua  o  ka  ike 
ana  o  ke  keiki  e  hea  aku,  E  ko'u 
makuakane,  e  ko'u  makuwahine, 
e  laweia'ku  no  ka  waiwai  o  Da- 
maseko,  a  me  ka  waiwaipio  o 
Samaria,  imua  o  ke  alii  o  Asu^ 
ria. 


5  1  Aka,  olelo  hou  mai  la  o  Iehova  ia'u,  i  mai  la, 

6  No  ka  hoowahawaha  ana  o  keia  poe  kanaka  i  ka  wai  o  Siloa  e 

kahe  malie  ana, 
A  hauoli  hoi  ma  Kezina,  a  me  ke  keiki  a  Remalia ; 

7  Nolaila,  aia  hoi !  e  lawe  mai  no  ka  Haku  maluna  o  lakou, 
I  na  wai  he  ikaika  a  he  nui,  o  ka  muliwai, 

I  ke  alii  hoi  o  Asuria,  a  me  kona  hanohano  alii  a  pau, 
A  e  hu  no  ia  mawaho  o  kona  manowai  a  pau, 
A  e  kahe  hoi  maluna  o  kona  mau  kapa  a  pau. 

8  E  hu  no  ia  maluna  o  Iuda,  a  holo  moku  hoi, 
E  pii  no  a  hiki  i  ka  a-i ; 

A  o  ka  hohola  ana  o  kona  mau  eheu, 

O  ka  palahalaha  ia  o  kou  aina,  e  Imanuela. 

9  1  E  hana  ino  oukou,  e  na  kanaka,  a  e  mokuahana  hoi ; 
E  holohe  mai,  e  na  aina  a  pau  o  kahi  loihi ; 

E  kaei  oukou  ia  oukou  iho,  e  mokuahana  no ; 
E  kaei  oukou  ia  oukouiho,  e  mokuahana  no. 

10  E  ohumu  pu  oukou,  a  e  hookahuliia  ka  ohumu  ana, 
E  kau  oukou  i  ka  olelo,  aole  nae  ia  e  paa ; 

No  ka  mea,  o  ke  Akua  pu  me  makou. 

11  1T  Olelo  o  Iehova  ia'u  penei,  ma  ke  koi  ana  mai  o  ka  lima, 

A  ao  mai  la  oia  ia'u  aole  e  hele  ma  ka  aoao  o  keia  poe  kanaka, 
i  mai  la, 

12  Mai  olelo  oukou,  He  kipi, 
Ma  na  wahi  a  pau  i  olelo  ai  keia  poe  kanaka,  He  kipi ; 
Mai  makau  oukou  i  ko  lakou  mea  e  makau  ai, 
Mai  hopohopo  hoi  oukou. 

13  O  Iehova  o  na  kaua,  oia  ka  oukou  e  hoolaa  ai, 
Oia  hoi  ka  oukou  e  makau  ai,  a  e  hopohopo  hoi  oukou  ia  ia. 

14  A  e  lilo  ia  i  puuhonua, 
I  pohaku  no  hoi  kekahi  e  kuia'i, 
A  i  puu  no  hoi  e  hina'i, 
No  na  ohana  elua  o  ka  Iseraela, 
I  pahele,  a  i  upiki  no  ka  poe  e  noho  ana  ma  Ierusalema. 

15  He  nui  ko  lakou  poe  e  kuia'i, 
A  me  ka  poe  e  hina  ana,  a  eha, 
A  me  ka  poe  e  hoopaheleia,  a  paa  hoi. 

16  E  opeope  i  ka  hoike  ana, 
E  hoopaa  hoi  i  ka  wanana,  imua  o  ka'u  poe  haumana. 

17  Aka,  e  kakali  no  au  ia  Iehova, 
Ka  mea  i  huna  i  kona  maka  mai  ka  ohana  a  Iakooa  aku, 
A  ia  ia  no  wau  e  hilinai  ai. 

18  Eia  hoi  au,  a  me  na  keiki  a  īehova  i  haawi  mai  ai  na'u, 
I  mau  hoailona,  a  i  mau  ouli  hoi  maloko  o  ka  Iseraela, 
Mai  Iehova  o  na  kaua  mai, 
Ka  mea  e  noho  la  rnak:a  mauna  o  Ziona. 

19  H  A  olelo  mai  lakou  ia  oukou, 
E  hele  i  ka  poe  ninau  kupapau,  a  i  na  kupua  hoi, 
I  ka  poe  muki,  a  me  ka  mea  namu  liilii ; 
Aole  anei  e  hele  na  kanaka  i  ko  lakou  Akua? 
E  hele  anei  i  ka  poe  make  no  na  mea  e  ola  ana? 

20  Ma  ke  kanawai,  a  ma  ka  hoike  ana  hoi; 
Ina  olelo  ole  lakou  e  like  me  ia  olelo, 
Aole  e  puka  mai  ke  ao  maluna  o  lakou. 

21  E  kuewa  wale  lakou  malaila, 
Me  ke  kaumaka  a  me  ka  pololi ; 
A  hiki  i  ka  wa  e  pololi  ai  lakou, 
Ia  lakou  iho  no  lakou  e  huhu  ai, 
Alaila,  e  olelo  hoino  no  lakou,  .  ,  .■ 
I  ko  lakou  alii,  a  me  ko  lakou  Akua, 
Alaila,  e  nana  no  iluna. 

22  E  nana  hoi  lakou  ma  ka  aina ; 
Aia  hoi !  he  popilikia,  a  me  ka  pouli, 
He  pouli  ino  hoi; 
Ua  kipakuia  iloko  o  ka  poeleele. 

MOKUNA  IX. 

Ka  hiki  anamai  o  ka  Mesia.    7  Hoinoia  ka  Iseraela  no  ka  hookiekie,  a  me  ka  hookamani. 

AOLE  nae  e  like  ka  pouli  me  ia  kaumaha  mamua, 
.  I  ka  wa  i  hoowahawahaia'i  ka  aina  o  Zebuluna,  a  me  ka 
aina  o  Napetali, 
A  mahope  iho,  hoonani  oia  i  kahi  maikai, 
Ma  kela  aoao  o  Ioredane,  o  Galilaia  no  na  kanaka  e. 
2  O  na  kanaka  i  hele  ma  ka  pouli, 
E  ike  auanei  lakou  i  ka  malamalama  nui ; 
O  ka  poe  i  noho  ma  ka  aina  o  ke  aka  o  ka  make, 
E  alohi  mai  auanei  ka  malamalama  maluna  o  lakou. 

3  Ua  hoonui  oe  i  ka  lahuikanaka, 

Ua  hoomahuakua  oe  i  ko  lakou  olioli ; 
Ke  olioli  uei  lakou  imua  ou, 
E  like  me  ka  olioli  ana  i  ka  hooiliili  ai  ana, 

E  like  hoi  me  ka  hauoli  ana  o  ka  poe  puunauwe  i  ka  waiwai 
pio. 

4  No  ka  mea,  o  kona  auamo  kaumaha, 

0  ka  laau  i  hahau  i  kona  kua, 

A  me  ke  kookoo  o  ka  mea  hookaumaha  ia  ia, 
Ua  haki  oe  ia  mau  mea  me  ia  i  ka  la  o  Mieliana. 

5  No  ka  mea,  o  na  palewawae  a  pau  o  ka  mea  i  kahikoia  i  ka  pa- 

lewawae  e  wawalo  ana, 
A  me  na  aahu  i  opeope  pu  ia  me  ke  koko, 
E  lilo  no  ia  mau  mea  i  mea  e  puhiia, 

1  wahie  hoi  no  ke  ahi. 

6  No  ka  mea,  ua  hanauia  mai,  he  keiki  no  kakou, 
No  kakou  i  haawiia  mai  ai,  he  keikikane, 
Maluna  o  kona  poohiwi  ke  aupuni; 

A  e  kapaia  kona  inoa,  o  Kupaianaha, 
O  Kakaolelo,  o  Keakuamana, 

0  Kamakuamauloa,  o  Kealiiokamalu. 

7  Aole  e  pau  ka  mahuahua  ana  o  kona  aupuni,  a  me  ka  malu  ; 
Ma  ka  nohoalii  o  Davida  ia, 

A  ma  kona  aupuni  no  hoi, 

E  hoala  hou  ia  mea,  a  e  hookupaa  ia  ia, 

Me  ka  hooponopono,  a  me  ka  maikai, 

Mai  keia  wa  aku,  a  i  ke  ao  pau  ole. 

Na  ka  ikaika  o  Iehova  o  na  kaua  e  hana  i  keia. 

8  1f  Ka  olelo  a  ka  Haku  i  hoouna  aku  ai  no  Iakoha, 
A  haule  hoi  ia  maluna  o  ka  Iseraela. 

9  E  ike  auanei  na  kanaka  a  pau  o  Eperaima, 
A  me  ka  poe  noho  ma  Samaria, 

Ka  poe  i  olelo  me  ka  hookiekie,  a  me  ka  hookano  o  ka  naau, 

10  Ua  hiolo  na  pohaku  lepo, 

A  na  makou  e  kukulu,  he  pohaku  i  kalaiia ; 

Ua  kuaia  ilalo  na  laau  sukomorea, 

A  na  makou  no  e  kanu  i  na  laau  kedera. 

11  Na  Iehova  no  e  hoala  mai  i  na  eneini  o  Rezina,  e  ku  e  ia  ia, 
E  paipai  oia  i  kona  poe  enemi : 

12  O  na  Suria  ma  ka  hikina,  a  ma  ke  komohana  hoi  o  na  Pilisetia, 
A  e  hoopau  no  i  ka  Iseraela  me  ka  waha  hamama : 

Aole  nae  i  huli  aku  kona  huhu  no  keia  mau  mea  a  pau, 
Ke  o  mai  nei  no  oia  i  kona  lima  i  keia  manawa. 

13  Tf  Aole  nae  i  hoi  hou  na  kanaka, 

1  ka  mea  nana  lakou  i  hahau, 

Aole  lakou  i  imi  ia  Iehova  o  na  kaua. 

14  Nolaila  e  oki  ai  o  Iehova,  mai  ka  Iseraela  aku, 
I  ke  poo,  a  me  ka  huelo, 

I  ka  lala  pama,  a  me  ke  naku,  ma  ka  la  hookahi. 

15  O  ka  lunakahiko  a  me  ka  mea  koikoi,  oia  ke  poo, 
O  ke  kaula  i  ao  mai  i  ka  wahahee,  oia  ka  huelo. 

16  O  na  alakai  o  keia  poe  kanaka,  he  poe  alakai  hewa  lakou ; 
A  o  ka  poe  i  alakai  hewa  ia,  e  lukuia  no  lakou. 

17  Nolaila,  aole  olioli  ka  Haku  maluna  o  ko  lakou  poe  ui, 
Aole  hoi  ia  e  aloha  i  na  keiki  makua  ole  o  lakou, 

A  me  ko  lakou  wahinekanemake; 

No  ka  mea,  ua  haumia  lakou  a  pau,  a  ua  hewa, 
Olelo  uo  na  waha  a  pau  ma  ka  lapuwale. 
Aole  nae  i  huli  aku  kona  huhu  no  keia  mau  mea  a  pau, 
Aka,  ke  o  mai  nei  no  kona  lima  i  keia  manawa. 

18  H  No  ka  mea,  e  a  ana  ka  hewa  e  like  me  ke  ahi, 

E  hoopau  no  ia  i  ka  nahele  ooi,  a  me  ka  laau  kalakala, 
A  e  a  no  hoi  ia  maloko  o  ka  ululaau  paapu ; 
A  e  punohu  iluna,  he  punohu  uwahi. 

19  Ua  hoaia  ka  aina,  no  ka  ukiuki  o  Iehova  o  na  kaua, 
A  ua  lilo  hoi  na  kanaka  i  wahie  no  ke  ahi ; 

Aohe  kanaka  i  aloha  i  kona  hoa. 

20  E  ai  no  ia  ma  ka  lima  akau,  a  e  pololi  nae, 

E  ai  no  hoi  ia  ma  ka  lima  hema,  aole  nae  e  maona ; 
E  ai  no  ke  kanaka  i  ka  io  o  kona  lima  iho. 

21  O  Manase  ia  Eperaima,  a  o  Eperaima  hoi  ia  Manase, 
A  e  hui  no  hoi  laua  e  ku  e  ia  Iuda ; 

Aole  nae  i  huli  aku  kona  huhu  no  keia  mau  mea  a  pau, 
Aka,  ke  o  mai  nei  no  kona  lima  i  keia  manawa. 

MOKUNA  X. 

Ka  poino  o  na'lii  hewa.    5  No  Asuria.    20  Koe  no  kekahi  poe  o  ka  Iseraela. 

AUWE  ka  poe  kau  i  na  kanawai  hewa, 
„  A  me  ka  poe  kakauolelo,  i  kakau  i  na  mea  kekee ; 

2  I  kipaku  i  ka  poe  kaumaha,  mai  ka  hooponoia'ku, 
A  kaili  aku  hoi  i  ka  pono  o  ko'u  poe  kanaka  poino, 
I  pio  ia  lakou  na  wahinekanemake, 

A  hao  wale  hoi  i  na  keiki  makua  ole ! 

3  Pehea  la  oukou  e  hana'i  i  ka  la  o  ka  hoopai  ana, 
Ke  hiki  mai  ka  make  mai  kahi  loihi  mai  ? 

Ia  wai  oukou  e  holo  ai  no  ke  kokuaia  mai  ? 
Mahea  oukou  e  waiho  ai  i  ko  oukou  waiwai  ? 

4  I  haaleleia  e  au,  e  kulou  no  lakou  malalo  me  na  mea  pio, 
A  e  hina  hoi  malalo  me  na  mea  i  lukuia. 

Aole  nae  i  huli  aku  kona  huhu  no  keia  mau  mea  a  pau, 
Aka,  ke  o  mai  nei  no  kona  lima  i  keia  manawa. 

5  1|  Auwe  ko  Asuria !  ka  laau  hahau  o  kuu  ukiuki, 
A  o  ua  laau  hahau  la,  aia  no  ia  ma  ko  lakou  lima, 
Oia  hoi  kuu  inaina. 

6  E  hoouna  aku  au  ia  ia,  e  ku  e  i  ka  lahuikanaka  aia, 
E  kauoha  aku  no  wau  ia  ia, 

E  ku  e  i  ka  poe  kanaka  a'u  i  huhu  ai ; 

E  hao  aku  i  ka  waiwaipio,  a  e  lawe  aku  hoi  i  ka  mea  i  paa ; 

A  e  hahi  ia  lakou  ilalo,  e  like  me  ka  lepo  o  ke  alanui. 

7  Aole  pela  kona  manao, 

Aole  i  noonoo  kona  naau  pela ; 

O  ka  luku  no  ka  mea  iloko  o  kona  naau, 

A  e  anai  aku  i  na  aina  he  nui  loa. 

8  I  mai  la  ia,  aole  anei  he  poe  alii  nui  ko'u  poe  alii? 

9  Aole  anei  i  like  o  Kaleno  me  Karekemisa  ? 
A  o  Hamata  hoi  me  Arepada  ? 

A  o  Samaria  me  Damaseko? 

10  E  like  me  ka  loaa  i  kuu  lima  na  aupuni  o  na'kua  kii, 
Ua  oi  aku  ko  lakou  akua  kii  mamua  o  ko  Ierusalema, 
A  mamua  hoi  o  ko  Samaria ; 

11  Me  au  i  hana  aku  ai  ia  Samaria  a  me  kona  poe  akua  kii, 
Aole  anei  au  e  hana  pela  ia  lerusalema  a  me  kona  mau  akua? 

12  A  hiki  aku  i  ka  wa,  e  hooki  ai  ka  Haku  i  kaua  hana  a  pau, 
Maluna  o  ka  mauna  o  Ziona,  a  me  Ierusalema, 

Alaila  wau  e  hoopai  aku  ai  i  ka  hua  o  ka  naau  kiekie  o  ke  alii 

o  Asuria, 
A  me  ka  hookauo  ana  o  kona  maka  hookiekie. 

13  No  ka  mea,  ua  olelo  mai  ia, 

Ua  hana  au  i  keia,  i  ka  ikaika  o  ko'u  lima  iho, 
A  i  kuu  akamai  hoi,  no  ka  mea,  ua  maalea  au. 
Na'u  no  i  hooneenee  i  na  mokuna  o  na  aina, 
A  ua  hao  aku  au  i  ko  lakou  waiwai, 

A  e  like  hoi  me  ke  kanaka  koa,  ua  hoohaahaa  wau  i  ka  poe  e 
noho  ana. 

14  Me  he  punana  la  i  loaa'i  i  kuu  lima  ka  waiwai  o  na  lakuikanaka ; 
A  e  like  me  ka  hoiliili  ana  o  na  hua  manu  i  haaleleia, 

Pela  no  wau  i  hoiliili  ai  i  ko  na  aina  a  pau ; 

Aohe  mea  i  upoi  ka  eheu, 

Aohe  mea  i  hamama  ka  waha  a  ioio. 

15  E  hookiekie  anei  ke  koilipi  maluna  o  ka  mea  nana  e  kalai  me  ia  ? 
E  haanui  anei  ka  pahiolo  maluna  o  ka  mea  nana  ia  e  oloolo  ? 
Me  he  laau  la  i  wiliwili  i  kona  mea  nana  e  hapai, 

E  like  me  ke  kookoo  hoi  i  hoala  ia  ia  iho  me  he  mea  laau  ole  la. 

16  Nolaila  e  hoouna  mai  ai  ka  Haku,  ka  Haku  o  na  kaua, 
I  ka  wiwi  maluna  o  kona  poe  puipui ; 

A  malalo  iho  o  kona  nani  e  puhi  ai  oia  i  ka  mea  aa, 
E  like  me  ke  aa  ana  o  ke  ahi. 

17  E  lilo  no  ka  malainalama  o  Iseraela  i  ahi, 
A  o  kona  Mea  Hemolele  hoi  i  lapalapa  ahi ; 
A  e  puhi  no  ia,  a  e  hoopau  ma  ka  la  hookahi, 
I  kona  nahele  ooi,  a  me  kona  laau  kalakala. 

18  E  hoopau  loa  no  ia  i  ka  nani  o  kona  ululaau, 

A  me  ka  mahinaai  hua  nui,  mai  ka  uhane  a  ke  kino ; 
A  e  like  auanei  ia  me  ka  mea  mai  hokii  loa. 

19  E  uuku  ana  no  ke  koena  o  kona  ululaau, 

E  hiki  no  i  ke  keiki  uuku  ke  palapala  ia  lakou. 

20  1  A  hiki  aku  i  kela  la, 

O  ke  koena  o  ka  Iseraela, 

0  ka  poe  hoi  i  pakele  o  ka  ohana  a  Iakoha, 

Aole  lakou  e  hilinai  hou  maluna  o  ka  mea  nana  lakou  i  pepehi ; 

Aka,  e  hilinai  io  no  maluna  o  Iehova, 

A  maluna  hoi  o  ka  Mea  Hemolele  o  ka  Iseraela. 

21  He  koena  no  ke  hoi  mai,  he  koena  no  Iakooa, 

1  ke  Akua  mana  loa. 

22  Ina  paha  i  like  kou  poe  kanaka  o  Iseraela, 
Me  ke  one  o  ke  kai, 

He  koena  wale  no  o  lakou  ke  hoi  mai ; 
Ua  holo  ka  olelo  no  ka  hoopau  ana, 
E  hiki  wawe  mai  ia,  me  ka  pololei  hoi. 

23  He  oiaio  no,  ua  holo  ka  olelo  no  ka  hoopau  ana, 
A  na  ka  Haku  no,  na  Iehova  o  na  kaua  e  hana  mai, 
Mawaena  konu  o  ka  aina  a  pau. 

24  1  Nolaila  i  olelo  mai  ai  ka  Haku,  o  Iehova  o  na  kaua,  peneia, 
E  ko'u  poe  kanaka  e  noho  la  ma  Ziona, 

Mai  makau  oukou  i  ko  Asuria  ; 
E  hahau  mai  no  lakou  me  ka  laau  hahau, 
A  e  hapai  no  hoi  i  ke  kookoo  maluna  ou, 
E  like  me  ka  hana  ana  o  Aigupita. 

25  Aka,  he  wahi  manawa  uuku  no  e  koe, 

Alaila,  e  kaa  no  kuu  inaina,  a  me  ko'u  ukiuki  hoi, 
Ma  ke  anaiia'ku  o  lakou. 

26  Na  Iekova  o  na  kaua  e  hapai  i  laau  hahau  maluna  o  lakou, 

E  like  me  ka  hahau  ana  i  ko  Midiana  ma  ka  pohaku  o  Oreba : 

A  me  ka  laau  ana  i  hapai  ai  maluna  o  ke  kai, 

E  hapai  no  oia  ia  e  like  me  kana  hana  ana  i  ko  Aigupita. 

27  A  hiki  mai  ia  la, 

E  laweia'ku  kona  mea  kaumaha,  mai  kou  poohiwi  aku, 
A  me  kona  auamo  maluna  aku  o  kou  a  i, 
E  hakiia  auanei  imua  o  ka  mea  puipui. 

28  Ua  hele  mai  ia  i  Aiata,  ua  hala  loa  aku  i  Migerona, 
Ua  waiho  no  i  kana  ukana  ma  Mikemasa : 

29  Ua  hele  mai  lakou  ma  keia  aoao  o  ke  ahua ; 
Aia  ma  Geba  ko  lakou  wahi  moe  i  ka  po  : 
Ua  makau  ko  Rama ;  ua  holo  ko  Gibea  Saula. 

30  E  hookiekie  i  kou  leo,  e  ke  kaikamahine  a  Galima ; 
E  hoolohe  oe,  e  Laisa ;  Auwe  Anatota  poino ! 

31  Ua  holo  o  Mademena: 

Ua  hee  ka  poe  i  noho  ma  Gebima. 

32  Hookahi  no  la  e  koe  o  kona  noho  ana  ma  Noba, 

A  e  lulu  ia  i  kona  lima  e  ku  e  i  ka  mauna  o  ke  kaikamahine  o 

Ziona, 
I  ka  puu  hoi  o  Ierusalema. 

33  Aia  hoi,  na  ka  Haku,  na  Iehova  o  na  kaua, 
E  okioki  i  na  lala  me  ka  weliweli, 

A  e  kuaia  ilalo  na  mea  kiekie  loa, 
A  e  hoohaahaaia  na  mea  hookano. 

34  E  kuaia  ilalo  me  ka  hao  i  na  ululaau  paapu, 

A  e  haule  hoi  o  Lehanona  imua  o  ka  mea  mana. 

MOKUNA  XI. 

No  ka  manawa  malu  loa.    10  Ka  hoi  hou  o  na  Iudaio,  a  me  ka  huli  ana  o  ko  na  aina  e. 

\J\  KUPU  mai  no  ka  lala  mailoko  mai  o  ke  kumu  o  Iese, 
A  e  hua  nui  mai  hoi  kekahi  oha  o  kana  aa : 

2  Maluna  ona  e  kau  ai  ka  Uhane  o  Iehova, 
Ka  uhane  akamai,  a  me  ka  ike, 

Ka  uhane  kakaolelo,  me  ka  mana, 

Ka  uhane  e  ike  ai,  a  e  makau  ai  hoi  ia  Iehova. 

3  Ma  ka  makau  ia  Iehova  kona  olioli, 

Aole  ia  e  hoopono  ma  ka  nana  ana  o  kona  maka, 
Aole  ka  hoi  hoopai  ma  ka  lohe  pepeiao. 

4  E  hoopono  oia  i  ka  poe  nawaliwali,  ma  ka  pololei, 

Ma  ka  pono  no  hoi  ia  e  kokua  ai  i  ka  mea  popilikia  o  ka  honua; 
E  hahau  no  oia  i  ka  hoDua  i  ka  laau  o  kona  waha, 
A  e  luku  no  hoi  ia  i  ka  poe  hewa,  i  ka  ha  ana  o  kona  mau  lehe- 
lehe. 

5  O  ka  pono  no  ke  kaei  o  kona  puhaka, 

A  o  ka  oiaio  hoi  ke  kakoo  o  kona  kikala. 

6  Alaila,  e  noho  pu  no  ka  iliohae  me  ke  keikihipa, 
A  e  moe  pu  uo  ka  leopadi,  rae  ke  keikikao ; 

O  ke  keikioipi,  a  me  ka  liona  hou,  a  me  ka  bipi  i  kupaluia, 
E  kuikahi  no  lakou  ; 
A  na  ke  keiki  uuku  lakou  e  alakai. 

7  E  ai  pu  no  ka  bipi  wahine,  a  me  ka  bea, 
E  moe  pu  ka  lakou  mau  keiki ; 

A  e  ai  no  hoi  ka  liona  i  ka  mauu  maloo,  me  he  bipi  la. 

8  E  paani  no  ke  keiki  ai  waiu  ma  ka  lua  o  ka  moomake, 

A  e  kau  no  ke  keiki  i  ukuhiia  i  kona  lima  ma  ka  lua  moope- 
peiaohao. 

9  Aohe  mea  hana  hewa,  aohe  mea  luku  ma  ko'u  mau  kuahiwi 

hoano  a  pau ; 
No  ka  mea,  e  piha  auanei  ka  honua  i  ka  ike  ia  Iehova, 
E  like  me  ka  moana  i  uhiia  i  ke  kai. 

10  H  A  hiki  aku  ia  la, 

E  puka  mai  no  kekahi  lala  no  Iese, 
A  e  ku  no  ia,  i  hae  no  na  lahuikanaka, 
A  e  imi  no  ko  na  aina  ma  ona  la; 
A  he  nani  hoi  kona  wahi  hoomaha. 

11  A  hiki  aku  i  kela  la, 

E  hohola  hou  mai  ka  Haku  i  kona  lima, 

E  hoola  i  ke  koena  o  kona  poe  kanaka, 

I  ka  poe  e  koe  ma  Asuria,  a  ma  Aigupita,  a  me  Paterosa, 

Ma  Kusa  a  me  Elama,  ma  Sinara  a  me  Hamata, 

A  ma  na  mokupuni  o  ke  kai. 

12  E  kau  uo  hoi  ia  i  ka  hae  no  na  aina, 

A  e  hooiliili  hoi  i  ka  poe  aea  o  ka  Iseraela, 
A  e  hoakoakoa  mai  i  na  mea  puehu  o  ka  Iuda, 
Mai  na  kihi  eha  mai  o  ka  honua. 

13  Alaila,  e  oki  no  ka  huahua  o  ka  Eperaima, 
A  e  pau  no  hoi  na  enemi  o  ka  Iuda ; 
Aole  huahua  ka  Eperaima  i  ka  Iuda, 

Aole  hoi  e  hoomaau  ka  Iuda  i  ka  Eperaima. 

14  E  lele  lakou  ma  na  palena  o  ko  Pilisetia  ma  ke  komohana, 
Na  lakou  pu  no  e  hao  i  na  keiki  o  ka  hikina ; 

E  kau  no  lakou  i  ko  lakou  lima  maluna  o  Edoma,  a  me  Moaba, 
A  e  hookauwa  ka  Amona  na  lakou. 

15  E  hoomaloo  no  o  Iehova  i  ke  kalkuono  o  ke  kai  o  Aigupita; 

A  e  hohola  aku  hoi  kona  lima  maluna  o  ka  muliwai  me  kona 

makani  ikaika ; 
E  hahau  no  hoi  oia,  a  e  lilo  ia  i  ehiku  kahawai, 
I  hele  lakou  ma  kela  aoao  me  na  kamaa. 

16  A  e  hoomakaukauia  he  alanui  no  ke  koena  o  kona  poe  kanaka, 
Ka  poe  i  koe  ma  Asuria  ; 

E  like  hoi  me  ka  mea  o  ka  Iseraela, 
I  ko  lakou  wa  i  hele  mai  ai, 
Mai  ka  aina  o  Aigupita  mai. 

MOKUNA  XII. 

He  olelo  hoolea  ia  Iehova. 

IA  la  la,  e  olelo  aku  no  oe, 
E  hoolea  aku  au  ia  oe.  e  Iehova, 
No  ka  mea,  i  huhu  mai  oe  ia'u  mamua, 
Aka,  ua  huli  aku  kou  huhu, 
A  ua  hoomaha  mai  oe  ia'u. 

2  Aia  hoi,  o  ke  Akua  ko'u  ola, 

E  hoolana  wau,  aole  au  e  makau  ; 

No  ka  mea,  o  ka  Haku,  o  IEHOVA  ko'u  ikaika  a  me  kuu  oli, 

Ua  lilo  mai  ia  i  ola  no'u. 

3  E  huki  no  oukou  i  ka  wai  me  ka  olioli, 
Mailoko  mai  o  na  punawai  ola. 

4  A  i  kela  la,  e  olelo  ana  no  oukou, 

E  hoolea  ia  Iehova, 

E  hookaulana  i  kona  inoa, 

E  hoike  aku  iwaena  o  na  kanaka,  i  kana  mau  hana, 

E  hoomanao  aku,  no  ka  mea,  ua  hapaiia  kona  inoa. 

5  E  oli  aku  ia  Iehova,  no  ka  mea,  ua  hana  oia  i  na  mea  nani ; 
He  mea  ikea  keia  ma  ka  honua  a  pau. 

6  E  hooho  aku,  e  hookani  hoi,  e  ka  mea  noho  ma  Ziona, 

No  ka  mea,  ua  mana  maloko  ou,  ka  Mea  Hemolele  o  ka  Iseraela. 

MOKUNA  XIII. 

Ka  ukiuki  o  ke  Akua.    6  Manao  oia  e  luku  i  ko  Babulona. 

KA  wanana  no  Babulona,  ka  mea  a  Isaia,  ke  keiki  a  Amosa 
i  ike  ai. 

2  E  kau  i  ka  hae  ma  ka  mauna  olohelohe, 

E  hookiekie  i  ka  leo  io  lakou  la,  e  peahi  ka  lima, 
I  komo  lakou  maloko  o  na  pukapa  o  na'lii. 

3  Ua  kauoha  aku  au  i  ko'u  poe  i  hookaawaleia  no  ke  kaua, 
A  no  ka  ukiuki,  ua  hea  aku  au  i  ko'u  poe  koa, 

Kuu  poe  olioli  me  ka  hookiekie. 

4  Ka  hooho  ka  a  ka  poe  nui  muluna  o  na  mauna, 
E  like  me  ko  ka  lahuikanaka  nui ; 

Ka  hooho  o  ka  hui  ana  o  na  aupuni, 

A  me  na  aina  i  hoakoakoaia. 

O  Iehova  o  na  kaua,  e  hoolalelale  ana  ia  i  ke  kaua  no  ka  hoouka. 

5  Hele  mai  no  lakou,  mai  ka  aina  mamao  aku, 
A  mai  ka  welau  mai  o  ka  lani ; 

O  Iehova,  a  me  na  mea  hoopai  o  kona  ukiuki, 
E  anai  i  ka  aina  a  pau. 

6  1f  E  aoa  oukou,  no  ka  mea,  ua  kokoke  mai  ka  la  o  Iehova ; 

E  hiki  mai  no  ia,  e  like  me  ka  puahiohio,  mai  ka  Mea  Mana  mai. 

7  Nolaila,  e  lewa  wale  ilalo  na  lima  a  pau, 
A  e  maule  hoi  na  naau  a  pau  o  kanaka : 

8  E  makau  auanei  lakou  ; 

E  loohia  lakou  i  ka  eha  nui,  a  me  ka  nahu  kuakoko, 

E  nui  loa  auanei  ko  lakou  eha,  e  like  me  ke  kuakoko  o  ka 

wahine  hanau  keiki; 
E  haka  pono  no  kekahi  i  kekahi  me  ka  makau, 
E  like  ana  ko  lakou  maka  me  ka  lapalapa  ahi. 

9  Aia  hoi !  ka  la  o  Iehova,  ke  hele  mai  la, 

He  weliweli  loa  no  ka  ukiuki,  a  me  ka  inaina  nui, 
E  hoolilo  i  ka  aina  i  auakua, 
A  e  anai  aku  i  ka  poe  hewa. 

10  O  na  hoku  o  ka  lani  a  me  na  huihui  ona, 
Aole  lakou  e  haawi  mai  i  ka  malamalama ; 
E  poeleele  no  ka  la  i  kona  hele  ana, 

Aole  hoi  e  hoomalamalama  mai  ka  mahina. 

11  A  e  hoopai  aku  au  i  ka  hewa  maluna  o  ka  aina, 
A  i  ko  lakou  hala  hoi  maluna  o  ka  poe  lawehala. 

E  hooki  no  wau  i  ka  manao  kiekie  o  ka  poe  hookano, 

A  e  hoohaahaa  hoi  au  i  ka  manao  haakei  o  ka  poe  hookaumaha. 

12  E  hana  aku  au,  a  e  uuku  na  kanaka,  he  nui  ke  gula, 
He  uuku  kanaka,  he  nui  na  gula  o  Opira. 

13  No  ka  mea,  e  hoonaueue  au  i  na  lani, 

A  e  kulahalana  ka  honua  naai  kona  wahi  aku, 
No  ka  inaina  o  Iehova  o  na  kaua, 
Ke  hiki  aku  ka  la  o  kona  ukiuki  wela. 

14  E  like  ana  hoi  ia  me  ka  dia  i  hahaiia, 

Me  na  hipa  hoi,  aohe  mea  nana  lakou  e  hoiliili. 

E  huli  no  kela  mea  keia  mea  i  kona  poe  kanaka  iho, 

E  holo  no  kela  mea  keia  mea  i  kona  aina  iho. 

15  E  houia  na  mea  a  pau  i  loaa; 

A  o  ka  poe  a  pau  i  huiia'ku,  e  haule  lakou  i  ka  pahikaua. 

16  A  e  ulupaia  ka  lakou  keiki  imua  o  ko  lakou  mau  maka ; 
E  haoia  ko  lakou  hale, 

A  e  moe  wale  ia  ka  lakou  mau  wahine. 

17  Aia  hoi !  e  hoala  no  wau  i  ko  Media  e  ku  e  ia  lakou, 
I  ka  poe  i  manao  ole  i  ke  kala ; 

A  o  ke  gula  hoi,  aole  lakou  makemake  ia  mea. 

18  Na  ko  lakou  kakaka  e  kulai  i  na  kanaka  ui, 
Aole  lakou  e  aloha  i  ka  hua  o  ka  opu ; 

Aole  e  meuemene  ko  lakou  maka  i  na  keiki  uuku. 

19  1f  O  Babulona,  ka  mea  nani  o  na  aupuni, 

Ka  mea  e  hanohano  ai,  a  e  kaena  ai  hoi  o  Kaledea, 
E  like  auanei  ia  me  Sodoma  a  me  Gomora, 
Na  mea  a  ke  Akua  i  hookahuli  ai. 

20  E  kanaka  ole  ana  ia  mai  ia  wa  aku, 

Aole  e  noho  hou  ia,  mai  ia  hanauna,  a  ia  hanauna  aku ; 

Aole  e  kukulu  hou  ka  Arabia  i  kona  halelewa  malaila, 

A  malaila  hoi,  aole  e  hoomoe  hou  na  kahuhipa  i  ka  lakou  hipa. 

21  Malaila  no  e  moe  ai  na  holoholona  o  ka  waonahele ; 
A  e  piha  no  hoi  ko  lakou  hale  i  na  aoa ; 

E  noho  no  malaila  ka  iana, 

A  e  haa  wale  na  kao  hihiu  malaila. 

22  E  hae  no  na  iliohae  ma  ko  lakou  halealii, 

A  me  na  ilio  hihiu  ma  ko  lakou  mau  halelewa. 
Ua  kokoke  mai  no  kona  manawa, 
Aole  hoi  e  hooloihiia  kona  mau  la. 

MOKUNA  XIV. 

Ka  lokomaikai  o  ke  Akua  i  ka  Iseraela.    3  Maha  ka  Iseraela  no  ke  pio  ana  o  ko  Babulona. 

4  LAILA,  e  aloha  mai  no  o  Iehova  i  ka  Iakoba, 
lx    E  olioli  hou  no  ia  i  ka  Iseraela, 
A  e  hoomaha  ia  lakou  ma  ko  lakou  aina  iho ; 
A  e  hui  pu  ia  na  malihini  me  lakou, 
A  e  hoopili  lakou  i  ko  ka  hale  o  Iakoha. 

2  E  lawe  na  lahuikanaka  ia  lakou, 

A  e  hoihoi  ia  lakou  i  ko  lakou  wahi  iho ; 

A  e  noho  no  lakou  mamuli  o  ko  ka  hale  o  ka  Iseraela, 

I  kauwakane,  a  i  kauwawahine,  ma  ka  aina  o  Iehova ; 

A  e  lawe  pio  lakou  i  ka  poe  i  hoopio  ai  ia  lakou, 

A  e  noho  alii  lakou  maluna  o  ka  poe  nana  lakou  i  hookaumaha. 

3  A  i  ka  la  e  hoomaha  mai  ai  o  Iehova  ia  oe, 
Mai  kou  pilikia,  a  me  kou  poino, 

A  mai  ka  hana  kaumaha  i  kauia  maluna  ou, 

4  1f  Alaila  oe  e  haku  ai  i  keia  mele  no  ke  alii  o  Babulona, 
I  ka  i  ana  iho, 

Naui  ka  pau  ana  o  ka  mea  nana  i  hookaumaha, 
Ka  pau  ana  hoi  o  ka  mea  auhau  i  ke  gula ! 

5  Ua  uhaki  o  Iehova  i  ke  kookoo  o  ka  poe  hewa, 
I  ke  kookoo  alii  hoi  o  ka  poe  hookaumaha. 

6  O  ka  mea  i  hahau  i  na  kanaka  me  ka  huhu, 
He  hahau  ana  me  ka  hoomaha  ole ; 

Hahi  no  oia  maluna  o  ko  na  aina  me  ka  ukiuki, 
He  hoomaau  hooki  ole. 

7  A  ua  malu  ka  honua  a  pau,  ua  maha  no  ; 
Hookani  olioli  lakou. 

8  Hoaikola  no  hoi  na  laau  kaa  maluna  ou, 
A  me  na  kedera  o  Lehanona,  i  ae  la, 
Mai  kou  wa  i  moe  ai  ilalo, 

Aohe  mea  e  pii  mai  e  kua  ia  makou. 

9  Ua  pihoihoi  ka  po  malalo  ia  oe, 

E  halawai  me  oe  i  kou  hiki  ana  aku. 
Nou  no  ia  i  hoea  mai  ai  i  na  mea  lapu, 
I  na  mea  mana  hoi  a  pau  o  ka  honua : 

Hooku  ae  la  hoi  ia  iluna,  i  na'lii  a  pau  o  na  aina,  mai  ko  lakou 
nohoalii  mai. 

10  A  olelo  mai  no  lakou  a  pau  ia  oe,  i  ka  i  ana, 
Ua  lilo  anei  oe  i  nawaliwali,  e  like  me  makou? 
Ua  hoohalikeia  anei  oo  me  makou  ? 

11  Ua  hoopohoia  kou  hanohano  ilalo  i  ka  po, 
A  me  ke  kani  ana  o  kou  mau  lira ; 

O  kahi  moe  malalo  ou  he  ilo  ia, 
A  uhi  mai  no  hoi  ka  ilo  ia  oe. 

12  Auwe  kou  haule  ana  mai  ka  lani  mai, 

E  ka  Hokuloa,  ke  keiki  a  ke  kakahiaka ! 

Ua  kuaia  oe  ilalo  i  ka  honua, 

O  oe,  ka  mea  i  hooauhee  i  ko  na  aina. 

13  Aka,  ua  olelo  no  oe  iloko  o  kou  naau, 
E  pii  aku  no  wau  i  ka  lani, 

E  hookiekie  no  wau  i  ko'u  nohoalii, 
Maluna  o  na  hoku  o  ke  Akua ; 
E  noho  no  wau  ma  ka  mauna  o  ka  halawai  ana, 
Ma  ua  aina  loihi  aku  o  ke  kukulu  akau. 

14  E  pii  aku  no  wau  maluna  o  kahi  kiekie  o  na  ao, 
E  like  ana  au  me  ka  Mea  kiekie  loa. 

15  Ua  hoohaahaaia  ka  oe,  ilalo  o  ka  po, 
A  i  kahi  hohonu  hoi  o  ka  lua  ! 

16  O  ka  poe  ike  aku  ia  oe,  e  haka  pono  aku  no  lakou  ia  oe, 
E  makaikai  aku  no  ia  oe,  a  e  olelo  iho, 

O  keia  anei  ke  kanaka  nana  i  hoonaueue  ka  honua? 
A  hooluliluli  hoi  na  aupuni  ? 

17  Nana  i  hoolilo  ka  honua  nei,  i  waonahele, 
A  anai  hoi  i  kona  poe  kulanakauhale  ? 

Ka  mea  i  kuu  ole  i  kona  mea  pio,  e  hoi  hou  i  ko  lakou  wahi? 

18  O  na'lii  a  pau  o  na  aina,  maloko  o  ka  nani  lakou  a  pau  e  moe  nei, 

0  kela  mea  keia  mea  ma  koua  wahi  iho. 

19  Ua  hooleiia'ku  ka  oe  mawaho  o  kou  lua, 
Me  he  oha  la  i  hoopailuaia, 

Me  he  aahu  la  o  ka  poe  i  pepehiia, 
Ka  poe  hoi  i  houia  i  ka  pahikaua, 
Me  he  kupapau  la  i  hahiia. 

20  Aole  oe  e  huipuia  me  lakou  ma  ke  kanu  ana, 
No  ka  mea,  ua  hooki  loa  oe  i  kou  aina  iho, 
Ua  luku  no  oe  i  kou  poe  kanaka ; 

Aole  e  hea  hou  ia  ka  hanauna  o  ka  poe  hewa  a  i  ke  ao  pau  ole. 

21  E  hoomakaukau  oukou  i  ka  make  no  kana  mau  keiki, 
No  ka  hewa  o  na  makua  o  lakou  ; 

1  ole  lakou  e  ku  mai,  a  komo  i  ka  aina, 

I  hoopiha  ole  hoi  lakou  i  ka  aina  i  na  kulanakauhale. 

22  Na'u  no  e  ala'e  iluna  e  ku  e  ia  lakou, 
Wahi  a  Iehova  o  na  kaua ; 

E  hooki  loa  no  wau  i  ka  iuoa  o  Babulona, 

A  me  ke  koena,  a  me  na  keiki,  a  rne  na  mamo, 

Wahi  a  Iehova. 

23  E  hooili  aku  au  ia  wahi  no  ke  kipoda, 
A  e  lilo  hoi  ia  i  kiowai ; 

A  e  kahili  aku  au  ia  me  ke  kahili  o  ka  make, 
Wahi  a  Iehova  o  na  kaua. 

24  1f  Ua  hoohiki  mai  o  Iehova  o  na  kaua,  i  mai  la, 
Me  ka'u  i  manao  ai,  pela  io  no  ia : 

O  ka'u  i  noonoo  ai,  oia  ke  kupaa. 

25  E  lukuia  auanei  ko  Asuria  ma  kuu  aina, 

E  hahi  no  wau  ia  ia  maluna  o  ko'u  kuahiwi ; 
E  laweia  kana  auamo  mai  o  lakou  aku, 

E  haule  hoi  kona  mea  kaumaha  mai  luna  mai  o  ko  lakou  poo- 
hiwi. 

26  Oia  ka  manao  i  manaoia'i  no  ka  honua  a  pau ; 

Oia  ka  lima  i  oia  mai  maluna  o  na  lahuikanaka  a  pau. 

27  No  ka  mea,  ua  paa  ka  manao  o  Iehova  o  na  kaua, 
Owai  la  hoi  ka  mea  hiki  ke  hoole? 

Ua  oia  mai  kona  lima, 

Owai  la  ka  mea  e  hoihoi  aku  ia  ? 

28  I  ka  makahiki  i  make  ai  o  ke  alii,  o  Ahaza,  keia  wanana. 

29  H  Mai  olioli  oe,  e  Pelisetia  a  pau, 
No  ka  hakiia  o  ka  laau  i  hahau  ia  oe ; 

No  ka  mea,  mai  ke  aa  o  ka  nahesa  e  laha  mai  ai  ka  moo  pe- 

peiaohao, 
A  o  kana  hua  hoi,  he  moo  lele. 

30  E  ai  no  ka  poe  hune  loa, 

A  e  moe  no  ilalo  ka  poe  ehaeha  me  ka  maluhia ; 
Aka,  e  hooki  loa  au  i  kou  aa  i  ka  wi, 
A  e  luku  aku  oia  i  kou  poe  i  koe. 

31  E  aoa,  e  ka  pukapa,  e  uwe  aku,  e  ke  kulanakauhale, 
Ua  maule  oe,  e  Pilisetia  a  pau, 

No  ka  mea,  ke  punohu  mai  nei  ka  uwahi  mai  ka  akau  mai, 
Aohe  mea  helelei  o  kona  poe  kaua. 

32  Pehea  la  e  olelo  aku  ai  i  na  elele  o  ka  aina? 
Ua  hookumu  o  Iehova  ia  Ziona, 

E  loaa  auanei  ka  puuhonua  no  kona  poe  kanaka  poino. 

MOKUNA  XV. 

Hai  mai  o  Isaia  i  ka  poino  o  Moaba. 

KA  wanana  no  Moaha. 
A  lukuia  Ara-Moaba  i  ka  po,  ua  anaiia ; 
He  oiaio,  i  ka  po  i  lukuia'i  o  Kira-Moaba, 
Ua  anai  loa  ia  no. 

2  Pii  aku  no  ia  i  ka  heiau,  ma  Dibona  hoi, 
Ma  na  wahi  kiekie  e  uwe  ai. 

E  aoa  no  o  Moaba,  no  Nebo  a  me  Medeba ; 
E  ohule  no  ko  lakou  poo  a  pau, 
E  pau  no  ka  umiumi  i  ke  kahiia. 

3  Ma  kona  alanui  e  kaei  no  lakou  ia  lakou  iho  i  ke  kapa  ino : 
Maluna  o  kona  mau  hale,  a  ma  kona  wahi  akea, 

E  aoa  no  na  mea  a  pau  me  ka  waimaka  e  kahe  ana. 

4  E  uwe  hamama  uo  o  Hesebona  a  me  Eleale ; 
E  loheia  ko  lakou  leo  ma  Iahaza ; 

No  ka  mea,  e  uwe  aku  no  ka  poe  kaua  o  Moaba, 
E  ehaeha  no  kona  naau  maloko  ona. 

5  E  uwe  nui  no  ko'u  naau  no  Moaba, 

0  kona  poe  i  pee,  aia  no  ma  Zoara,  ma  Egelaselesia : 

1  ka  pii  ana  i  Luhita,  pii  lakou  me  ka  uwe  iho ; 

Oiaio,  ma  ke  ala  o  Horonaima  lakou  e  uwe  ai  no  ka  make. 

6  No  ka  mea,  e  mehameha  auanei  na  wai  o  Nimerima, 

Ua  maloo  hoi  ka  mauu,  ua  pau  ka  launahele,  aohe  mea  uliuli. 

7  Nolaila,  ua  laweia'ku  ka  waiwai  i  loaa  ia  ia, 

A  me  ka  lakou  ukana  hoi,  a  i  ke  kahawai  o  na  wilou. 

8  Ua  poai  kona  uwe  ana  i  na  mokuna  o  Moaba ; 

Ua  hiki  kona  aoa  i  Egelaima,  a  me  kona  kaniuhu  i  Beer-Elima. 

9  No  ka  mea,  ua  piha  na  wai  o  Dimona  i  ke  koko : 
A  e  kau  hou  no  wau  maluna  o  Dimona, 

I  na  liona  hoi  maluna  o  ka  poe  i  pakele  o  Moaba, 
A  me  ka  poe  o  ka  aina  i  koe. 

MOKUNA  XVI. 

Hooikaika  o  Moaba.    5  Hooweliweliia. 

EHOOKUPU  oukou  i  keiki  hipa  na  ke  alii  o  ka  aina, 
Mai  Sela  o  ka  waonahele  mai, 
A  i  ka  mauna  o  ke  kaikamahine  a  Ziona. 

2  E  like  me  ka  manu  lele,  i  kipakuia  mai  kona  punana  aku, 
Pela  auanei  na  kaikamahine  o  Moaba, 

Ma  na  ahua  o  Arenona. 

3  E  kuka,  e  hana  i  ka  mea  i  pono ; 

E  hoohalike  i  kou  aka  me  ka  po  iwaena  konu  o  ke  ao ; 
E  huna  i  ka  poe  i  kipakuia, 
Mai  kumakaia  i  ka  mea  auwana. 

4  E  ae  aku  i  kuu  poe  i  kipakuia,  e  Moaba,  e  noho  me  oe, 
I  puuhonua  hoi  oe  no  lakou,  mai  ke  alo  o  ka  mea  luku ; 
No  ka  mea,  e  pau  auanei  ka  hookaumaha, 

A  e  oki  loa  hoi  ka  mea  luku, 

A  me  ka  mea  hookaumaha,  mai  ka  aina  aku. 

5  Alaila,  ma  ka  pono  e  hoopaaia'i  ka  nohoalii, 

A  e  noho  no  kekahi  maluna  o  ia  me  ka  pono,  ma  ka  hale  hoi 

o  Davida; 
He  lunakanawai  e  imi  ana  i  ka  pololei,  e  hooponopono  koke  ana 

no  hoi. 

6  H  Ua  lohe  no  kakou  i  ka  haaheo  o  Moaba,  ka  hookiekie  loa : 
A  me  kona  haakei  a  me  kona  hookano  a  me  kona  huhu ; 
Aole  e  holo  kona  wahahee  ana. 

7  Nolaila  e  uwe  ai  o  ko  Moaba, 

No  Moaba  e  uwe  ai  na  mea  a  pau ; 
E  kaniuhu  oukou  no  Kira  Haresa, 
E  kaumaha  io  no. 

8  No  ka  mea,  ua  mae  wale  na  mahinaai  o  Hesebona, 
O  ke  kumuwaina  hoi  o  Sibema ; 

Ua  uhai  na  haku  o  na  aina  i  kona  mau  lala  maikai, 

Hiki  no  lakou  i  Iazera, 

Auwana  lakou  ma  ka  waonahele : 

Palahalaha  ae  la  kona  mau  lala, 

A  hala  i  kela  aoao  o  ke  kai. 

9  Tf  Nolaila,  me  au  i  uwe  ai  no  Iazera, 

Pela  no  wau  e  uwe  ai  no  ke  kumuwaina  o  Sibema ; 
E  hoopulu  aku  au  ia  oe  i  kuu  waimaka,  e  Hesebona,  a  me  Eleale ; 
No  ka  mea,  ua  haule  ka  hooho  kaua  maluna  o  kou  kau  ai  a  me 
kou  ohi  ai  ana. 

10  Ua  laweia'ku  la  ka  lealea,  a  me  ka  hauoli, 
Mai  ka  mahinaai  hua  nui  aku ; 

Aole  hooho  ma  na  pawaina,  aole  hoi  he  hauoli : 
Aohe  mea  hahi  waina  ma  na  lua  kaomi  waina, 
Ua  hooki  loa  aku  au  i  ka  hooho  olioli  ana. 

11  Nolaila  e  kani  ai  ko'u  opu  no  Moaba, 
Me  he  mea  kani  la, 

A  me  ko'u  naau  hoi,  no  Kira-Haresa. 

12  Tf  E  hiki  mai  auanei,  a  e  ikeia  no, 

Ka  luhi  ana  o  ko  Moaba  maluna  o  na  wahi  kiekie, 
E  hele  no  oia  i  kona  wahi  kapu  e  nonoi  ai, 
Aole  nae  e  loaa. 

13  Oia  ka  olelo  a  Iehova  i  olelo  ai  no  Moaba  i  ka  wa  mamua. 

14  Ke  olelo  nei  o  Iehova  i  keia  wa,  me  ka  i  ana  mai, 
Ekolu  makahiki  i  koe, 

E  like  me  na  makahiki  o  ka  mea  i  hoolimalimaia, 

E  hoowahawahaia  ka  nani  o  Moaba, 

A  me  kona  poe  lehulehu  loa ; 

E  uuku  auanei  ke  koena,  aole  e  nui. 

MOKUNA  XVII. 

Hooweliweliia  ko  Suria,  a  me  ka  Iseraela.    6  Haalele  kekahi  poe  i  ka  hewa. 

KA  wanana  no  Damaseko. 
Aia  hoi !    Ua  hookiia  o  Damaseko,  aole  ia  he  kulanakauhale, 
E  lilo  no  ia  i  puu  opala. 

2  Ua  haaleleia  na  kulanakauhale  o  Aroera ; 
E  lilo  lakou  no  na  ohana  hipa, 

Malaila  lakou  e  moe  ai,  aohe  mea  nana  lakou  e  hoomakau. 

3  E  hookiia  auanei  na  wahi  i  paa  i  ka  pa  o  Eperaima, 

A  me  ke  aupuni  o  Damaseko,  a  me  ke  koena  o  Suria : 

E  like  me  ka  nani  o  na  mamo  a  Iseraela,  pela  auanei  lakou, 

Wahi  a  Iehova  o  na  kaua. 

4  A  hiki  aku  ia  la,  e  hoopauia  ka  nani  o  Iakoha, 
A  e  olala  no  hoi  ke  kelekele  o  kona  io. 

5  A  e  like  no  hoi  ia  me  ka  mea  okioki  i  ka  hua  palaoa, 
Na  kona  lima  e  okioki  i  na  huhui  palaoa ; 

A  e  like  no  hoi  ia  me  ka  mea  hoiliili  i  na  huhui  palaoa  ma  ke 
awawa  o  Repaima. 

6  Tī  E  waihoia  no  kekahi  koena  ai  nana, 
E  like  me  na  oliva  i  luluia, 

A  koe  elua,  a  ekolu  paha  hua  ma  na  welau  o  na  lala  luna ; 
Eha,  a  elima  paha,  ma  na  lala  waho  hua  nui, 
Wahi  a  Iehova  ke  Akua  o  ka  Iseraela. 

7  Ia  la  la,  e  hilinai  aku  no  ke  kanaka  ma  ka  mea  nana  i  hana, 

E  kau  no  kona  mau  maka  maluna  o  ka  mea  Hemolele  o  ka 
Iseraela. 

8  Aole  ia  e  hilinai  aku  ma  na  kuahu  a  kona  mau  lima  i  hana'i, 
Aole  hoi  e  manao  i  namea  i  hanaia  e  kona  mau  manamana  lima, 
I  na  kii  o  Aseterota,  a  me  na'kua  kii. 

9  Tf  Ia  la  la,  e  like  ana  na  kulanakauhale  o  kona  pakaua, 
Me  ka  ululaau  i  haaleleia, 

Me  na  lala  maluna  i  haaleleia  no  na  mamo  a  Iseraela ; 

E  olohelohe  ana  no  ia. 

10  No  ka  mea,  ua  hoopoina  oe  i  ke  Akua  nana  oe  i  hoopakele, 
Aole  i  hoomanao  i  ka  Pohaku  o  kou  ikaika ; 

Nolaila  oe  e  kanu  ai  i  na  mea  kanu  maikai, 
A  e  pohuli  i  na  lala  waina  o  ka  malihini. 

11  I  ka  la  o  kou  kanu  ana  hoopaa  no  oe  ia  i  ka  pa, 
A  i  ke  kakahiaka  no  oe  i  hooulu  i  kau  hua ; 
Aka,  e  laweia  ka  puu  ai  i  ka  la  o  ka  loaa  ana, 
Aole  e  ole  ke  kanmaha. 

12  T[  Auwe  ke  kupikipikio  o  na  lahuikanaka  he  nui ; 

Ua  like  ko  lakou  kupikipikio  ana,  me  ka  halulu  ana  o  na  kai, 

Ka  halulu  o  ko  na  aina : 

Halulu  no  lakou  e  like  me  ka  halulu  ana  o  na  wai. 

13  Halulu  ko  na  aina,  e  like  me  ka  halulu  ana  o  na  wai  he  nui ; 
Aka,  e  papa  no  oia  ia  lakou, 

A  e  pee  no  lakou  i  kahi  loihi ; 

E  hahaiia  no  lakou,  e  like  me  ka  opala  o  na  kuahiwi  imua  o  ka 

makani, 
E  like  hoi  nie  ka  lepo  imua  o  ka  puahiohio. 

14  I  ke  ahiahi,  aia  hoi  he  weliweli, 

A  mamua  o  ke  kakahiaka,  aole  lakou. 
Oia  ka  hope  o  ka  poe  i  hao  i  ka  kakou, 
O  ka  poe  hoi  i  lawe  wale  i  ka  kakou. 

MOKUNA  XVIII. 

Ka  lukuia  o  ko  AUiopa.    7  Mahuahua  liou  ko  ke  Akua  poe. 

A  UWE  ka  aina  eheu  kani, 
J\    Ka  mea  ma  kela  aoao  o  na  kahawai  o  Aitiopa : 

2  Ka  mea  i  hoouna  i  na  elele  ma  ke  kai, 
Ma  na  moku  kome  maluna  o  na  wai. 

0  hele,  e  na  luna  mama, 

1  ka  lahuikauaka  ikaika,  a  koa  hoi, 

I  ka  lahuikanaka  weliweli,  inai  ka  wa  kahiko  mai, 
I  ka  lahuikanaka  mana  i  ka  luku  aku, 
A  halanaia  ko  lakou  aina  e  na  muliwai. 

3  E  ka  poe  a  pau  e  noho  la  ma  ka  honua, 

A  me  na  mea  a  pau  e  noho  ana  ma  ke  ao  nei, 
A  hapaiia  ka  hae  ma  na  mauna,  e  nana  oukou, 
A  kani  ka  pu,  e  hoolohe  hoi. 

4  No  ka  mea,  penei  i  olelo  mai  ai  o  Iehova  ia'u, 

E  hoomaha  ana  au,  a  me  ka  nana  aku  maloko  o  ko'u  wahi  e 

noho  ai, 
E  like  me  ka  mehana  olu  maluna  o  na  mea  ulu, 
Me  he  ao  hau  la  hoi  i  ka  wa  wela  o  ka  hoiliili  ai. 

5  No  ka  mea,  mamua  o  ka  hoiliili  ai  ana, 
I  ka  mohala  ana  o  ka  pua, 

A  lilo  ka  pua  i  huawaina  oo, 

Alaila,  e  paipai  oia  i  na  lala  i  na  pahi  paipai, 

A  e  lawe  aku  no  oia  i  na  lala,  e  paipai  aku  no. 

6  E  waiho  pu  ia  no  lakou  no  na  manu  o  na  mauna, 
A  no  na  holoholona  o  ka  honua ; 

E  kau  no  na  manu  maluna  olaila,  a  pau  ke  kau, 

E  noho  no  malaila  na  holoholona  a  pau  o  ka  aina,  a  pau  ka  hoilo. 

7  H  Ia  manawa,  e  laweia  mai  na  makana  no  Iehova  o  na  kaua, 
He  lahuikanaka  ikaika,  a  koa  hoi, 

He  poe  weliweli  hoi,  mai  ka  wa  kakiko  mai, 

He  lahuikanaka  mana  i  ka  luku  aku, 
Ua  halanaia  ko  lakou  aina  e  na  muliwai, 
A  i  kahi  o  ka  inoa  o  Iehova  o  na  kaua, 
I  ka  mauna  hoi  o  Ziona. 

MOKUNA  XIX. 

Ka  poino  o  ko  Aigupita.    11  Ka  naaupo  o  kona  poe  alii.    18  Ka  huli  ana  o  ko  Aigupita. 

KA  wanana  uo  Aigupita. 
Aia  hoi,  ke  holo  la  o  Iehova  maluna  o  ke  ao  mama, 
A  hele  mai  koi  ia  i  Aigupita. 

E  haalulu  auanei  na  akua  kii  o  Aigupita  imua  o  kona  alo, 
E  maule  hoi  ka  nauu  o  ko  Aigupita  iloko  o  lakou. 

2  E  kahiko  aku  no  wau  i  ko  Aigupita,  e  kaua  i  ko  Aigupita ; 
E  kaua  no  lakou,  o  kela  mea  keia  mea  i  kona  hoahanau  iho, 
O  kela  mea  keia  mea  i  kona  makamaka  iho, 

O  kekahi  kulanakauhale  i  kekahi  kulanakauhale, 

0  kekahi  aupuni  i  kekahi  aupuni. 

3  E  pau  auanei  ke  aho  o  ko  Aigupita  iloko  o  lakou  ; 
E  kookahuli  au  i  ko  lakou  manao ; 

Alaila,  e  huli  lakou  i  ko  lakou  akuakii, 

1  na  mea  namunamu,  a  me  na  mea  ninau  kupapau,  a  me  na 

kupua. 

4  E  haawi  aku  no  wau  i  ko  Aigupita,  i  ka  lima  o  ka  haku  oolea ; 
A  noho  no  kekahi  alii  oolea  maluna  o  lakou, 

Wahi  a  ka  Haku,  o  Iehova  o  na  kaua. 

5  E  pau  auanei  ka  wai  o  ka  muliwai, 
E  pio  no  hoi  a  maioo  ke  kahawai. 

6  E  pilau  auanei  na  muliwai, 

E  pio,  a  maioo  na  auwai  o  Aigupita, 

A  e  mae  wale  no  hoi  ka  naku  a  me  ke  kaluha. 

7  O  na  papu  ma  kapa  muliwai,  a  me  ka  waha  o  ka  muliwai, 

A  me  na  mea  hua  a  pau  ma  ka  muliwai,  e  maloo  no  ia  mau  mea, 
E  puehu  liilii  ia  no,  a  e  nalowale. 

8  E  kaniuhu  no  na  lawaia,  a  me  ka  uwe  iho, 

O  ka  poe  a  pau  i  kuu  i  ka  īnakau  ma  ka  muliwai, 
Ka  poe  i  hohola  i  na  upena  maluna  o  na  wai, 
E  u  auanei  lakou. 

9  O  ka  poe  i  hana  i  ke  olona  i  kahiia, 
A  me  ka  poe  ulana  i  ka  lole  keokeo, 
E  hilahila  auanei  lakou. 

10  E  hehiia  no  na  mea  koikoi, 

A  e  kaumaha  no  hoi  ka  naau  o  ka  poe  paaua  a  pau. 

11  T[  He  oiaio,  ua  naaupo  na'lii  o  Zoana ; 

O  ka  oleloao  o  na  kakaolelo  akamai  o  Parao, 

He  olelo  lapuwale  ia. 

Pehea  la  oukou  e  olelo  ai  ia  Parao, 

He  keiki  au  na  ka  poe  akamai, 

He  keiki  na  na'lii  kahiko? 

12  Auhea  lakou  ?    Auhea  kou  poe  akamai  ? 
Na  lakou  e  hai  mai  ia  oe, 

A  e  ike  lakou  i  ka  mea  a  Iehova  o  na  kaua, 
E  manao  ai  no  Aigupita. 

13  Ua  naaupo  no  na'lii  o  Zoana, 
Ua  puni  na'lii  o  Nopa; 

Ua  alakai  hewa  lakou  i  ko  Aigupita,  o  na  luna  hoi  o  na  ohana 
ona. 

14  Ua  ninini  mai  o  Iehova  iwaena  o  lakou,  i  ka  manao  pihoihoi ; 
A  alakai  hewa  lakou  i  ko  Aigupita  ma  kana  mau  hana  a  pau, 
Ua  like  me  ka  mea  i  ona,  e  hikaka  ana  maloko  o  kona  luai. 

15  Aole  e  hanaia  ka  hana  ma  Aigupita, 

Ka  mea  a  ke  poo  e  hiki  ai  ke  hana,  a  me  ka  huelo ; 
Ka  lala  pama,  a  me  ka  naku. 

16  Ia  la  la,  e  like  auanei  ko  Aigupita  me  na  wahine, 
E  makau  no  lakou  a  haalulu, 

No  ke  ka  ana  o  ka  lima  o  Iehova  o  na  kaua, 
Ka  mea  ana  e  hooka  mai  ai  maluna  o  lakou. 

17  E  lilo  no  ka  aina  o  ka  Iuela,  i  mea  e  makau  ai  ko  Aigupita, 

0  na  mea  a  pau  o  lakou  i  hoomanao  ia  wahi,  e  makau  loa  auanei, 
No  ka  manao  aūa  o  Iehova  o  na  kaua, 

Ka  mea  ana  i  manao  ai  no  lakou. 

18  1T  la  la  la,  elima  no  kulanakauhale  ma  ka  aina  o  Aigupita, 
E  olelo  ana  i  ka  olelo  o  Kanaana ; 

A  ma  ka  inoa  o  Iehova  o  na  kaua  lakou  e  hoohiki  ai ; 
A  e  kapaia  kekahi  o  lakou,  ke  kulanakauhale  o  Heresa. 

19  Ia  la  la  e  hanaia  ke  kuahu  no  Iehova, 
Iwaenakonu  o  ka  aina  o  Aigupita, 

He  puu  no  Iehova  ma  kolaila  mau  palena : 

20  He  hoailona  no  ia,  a  he  mea  hoike  hoi, 

No  Iehova  o  na  kaua,  ma  ka  aina  o  Aigupita ; 

No  ko  lakou  hea  ana  ia  Iehova  i  ko  lakou  hookaumahaia, 

A  e  hoouna  mai  oia  no  lakou  i  mea  hoola, 

1  mea  mana  hoi,  nana  lakou  e  hoopakele. 

21  Alaila,  e  ikeia  o  Iehova  e  ko  Aigupita, 

A  e  hoomaopopo  no  ko  Aigupita  ia  Iehova  i  kela  la, 
A  e  malama  lakou  ia  ia  i  ka  mohai,  a  me  ka  alana; 
A  e  hoohiki  lakou  i  ka  hoohiki  ana  no  Iehova, 
A  e  hooko  io  aku  lakou. 

22  E  hahau  aku  no  o  Iehova  i  ko  Aigupita, 
E  hahau  aku  no,  a  e  hoola  aku ; 

A  e  huli  no  lakou  ia  Iehova, 

A  e  noiia  oia  e  lakou,  a  e  hoola  mai  oia  ia  lakou. 

23  Tf  Ia  la  la,  e  loaa  no  ke  alanui,  mai  Aigupita  aku  a  Asuria, 
A  e  hele  no  ko  Asuria  i  Aigupita, 

A  me  ko  Aigupita  hoi  i  Asuria ; 

A  e  malama  pu  no  ko  Aigupita  me  ko  Asuria. 

24  Ia  la  la,  o  ka  Iseraela  ke  kolu,  o  Aigupita  pu,  a  me  Asuria, 

0  ka  pomaikai  hoi  iwaena  o  ka  honua: 

25  Ka  mea  a  Iehova  o  na  kaua  i  hoopomaikai  ai, 

1  ka  i  ana  mai,  Pomaikai  ko'u  poe  kanaka,  o  ko  Aigupita, 
A  me  ko  Asuria  hoi  ka  hana  a  ko'u  mau  linia, 

A  me  ka  Iseraela  ko'u  hooilina. 

MOKUNA  XX. 

Ka  pio  ana  o  ko  Ai#upita  a  me  ko  Aitiopa. 

IKA  makahiki  i  hele  mai  ai  o  Taretana  i  Asedoda,  kahi  ana  i 
hoounaia  mai  ai  e  Saregona,  ke  alii  o  Asuria,  a  kaua  mai  oia  ia 
Asedoda,  a  hoopio  hoi  ia ; 
2  Ia  manawa,  olelo  mai  la  o  Iehova  ma  o  Isaia  la,  o  ke  keiki  a 
Amosa,  i  mai  la, 
0  hele,  e  wehe  i  ke  kapa  ino  mai  kou  puhaka  aku, 
A  e  wehe  hoi  i  kou  kamaa  mai  kou  kapuwai  aku. 
Hana  no  oia  pela,  a  hele  iho  la,  he  kapa  ole,  a  he  kamaa  ole. 

3  I  mai  la  o  Iehova, 

Me  Isaia  ka'u  kauwa  i  hele  ai,  he  kapa  ole,  a  he  kamaa  ole, 
I  hoailona,  a  i  ouli  hoi  no  na  makahiki  ekolu, 
Maluna  o  Aigupita,  a  maluna  o  Aitiopa ; 

4  Pela  no  ke  alii  o  Asuria  e  alakai  ai 

I  ka  poe  paa  o  Aigupita,  a  me  ka  poe  pio  o  Aitiopa, 
I  ka  poe  opiopio,  a  me  ka  poe  elemakule, 
Me  ke  kapa  ole,  a  me  ke  kamaa  ole, 
E  waiho  wale  aua  na  hope  o  lakou, 
I  mea  e  hilahila  ai  ko  Aigupita. 

5  A  e  makau  hoi  lakou  nei,  a  e  hilahila  hoi  ia  Aitiopa, 
I  ka  mea  a  lakou  i  hilinai  ai : 

A  ia  Aigupita  hoi, 

I  ka  mea  a  lakou  i  kaena  ai. 

6  A  o  ka  mea  e  noho  ana  ma  ia  aina,  e  olelo  no  ia,  ia  la, 
Aia  hoi,  pela  ka  mea  a  makou  i  hilinai  ai, 

Ka  poe  a  makou  i  kii  aku,  i  mea  e  kokua  mai, 
I  hoopakeleia  mai  makou  i  ke  alii  o  Asuria : 
Pehea  hoi  makou  e  pakele  ai  ? 

MOKUNA  XXI. 

Ma  ka  hihio,  ike  aku  la  o  Isaia  i  ka  haule  ana  o  Babulona.    11  Ao  aku  oia  ia  Edama. 

KA  wanana  no  ka  waonahele  o  ka  moana. 
Like  me  ka  holo  ana  o  ka  puahiohio  ma  ke  kukulu  hema, 
Pela  no  kona  hele  ana,  mai  ka  waonahele  mai, 
Mai  ka  aina  weliweli  mai  hoi. 

2  He  wanana  weliweli  ka  i  hoikeia  mai  ia'u ; 
O  ka  mea  e  luku  aku,  e  luku  aku  no  ia, 

O  ka  mea  i  anai  aku,  e  anai  aku  no  ia. 

0  pii,  e  Elama ;  e  hoopuni  aku,  e  Media : 
Ua  hoopau  wau  i  kona  uwe  ana  a  pau. 

3  Nolaila  i  piha  ai  ko'u  puhaka  i  ka  eha, 
Ua  loohia  au  i  ke  nahu  kuakoko, 

E  like  me  ke  kuakoko  o  ka  wahine  hanau  keiki ; 
Kupaka  au  i  kuu  lohe  ana, 
Makau  no  hoi  au  i  kuu  ike  ana. 

4  Ua  kulanalana  ko'u  naau, 
Pihoihoi  au  i  ka  makau ; 

Ua  hoolilo  oia  i  ka  po  o  kuu  olioli, 

1  mea  weliweli  no'u. 

5  E  hoomakaukau  i  ka  papaaina, 

E  kiai  ka  poe  kiai,  e  ai,  a  inu  hoi ; 

E  ala  oukou,  e  na'lii,  e  kahinu  i  ka  palekaua. 

6  No  ka  mea,  penei  i  olelo  mai  ai  ka  Haku  ia'u, 
O  hele,  e  hoonoho  i  ke  kiai  ma  ka  hale  kiai, 
E  hai  mai  oia  i  kona  mea  e  ike  ai. 

7  A  ike  iho  la  oia,  he  mau  hololio  kaua  palua, 
He  holo  hoki,  a  he  holo  kamelo ; 
Hooikaika  loa  iho  la  oia  e  hoolohe  aku : 

8  A  hea  mai  ia  hoi  ia,  me  he  liona  la, 

E  kuu  haku,  ua  ku  mau  no  wau  ma  ka  halekiai  i  ke  ao, 
Ua  hoonohoia  no  hoi  au  ma  kuu  wahi  kiai,  i  na  po  a  pau  : 

9  Aia  hoi,  hele  mai  kekahi  mau  hololio  kaua,  o  na  hololio  papalua. 
Olelo  mai  la,  i  mai, 

Ua  haule  o  Babulona,  ua  haule ; 
Ua  hoohiolo  oia  i  kona  poe  akua  kii  ilalo  i  ka  honua. 

10  Auwe  kuu  mea  i  kahiia,  ke  keiki  hoi  o  ko'u  kahua  hahi ! 
O  ka  mea  a'u  i  lohe  ai,  ho  Iehova  o  na  kaua  mai, 

Ke  Akua  o  ka  Iseraela, 

Oia  ka'u  e  hai  aku  nei  ia  oukou. 

11  H  Ka  wanana  no  Duma. 

Hea  mai  no  oia  ia'u  mai  Seira  mai, 
E  ke  kiai,  heaha  ko  ka  po  ? 
E  ke  kiai,  heaha  ko  ka  po  ? 

12  Hai  mai  ke  kiai, 

Ke  hiki  mai  la  ke  kakahiaka,  a  me  ka  po  hoi! 
Ina  makemake  oukou  e  ninau,  e  ninau  no ; 
E  hoi  hou  mai. 

13  U  Ka  wanana  uo  Arabia. 

Ma  ka  ululaau  o  Arabia  oukou  e  moe  ai, 
E  na  huakaihele  o  Dedana ! 

14  E  ka  poe  noho  ma  ka  aina  o  Tema,  e  lawe  mai  i  ka  wai, 
E  halawai  me  ka  poe  makewai, 

Me  ka  berena  e  kakali  ai  i  ka  mea  auwana. 

15  Mai  ka  maka  aku  o  ka  pahikaua  lakou  e  hee  ai, 
Mai  ke  alo  aku  o  na  pahikaua  i  unuhiia, 

Mai  ke  alo  aku  o  ke  kakaka  i  lena, 
A  mai  ke  alo  aku  o  ke  kaua  ikaika. 

16  No  ka  mea,  penei  i  olelo  mai  ai  ka  Haku  ia'u, 

Hookahi  makahiki.e  koe,  e  like  me  ka  makahiki  o  ka  paaua, 
E  pau  no  ka  nani  a  pau  o  Kedara. 

17  O  ke  koena  o  ka  poe  i  heluia  o  ka  poe  akamai  i  ka  pana, 

0  na  koa  hoi  o  Kedara,  e  emi  no  lakou : 

No  ka  mea,  ua  olelo  mai  no  o  Iehova,  ke  Akua  o  ka  Iseraela. 

MOKUNA  XXII. 

Ka  poino  o  ka  Iuda  no  ko  lakou  hewa.    15  Ke  kipakuia  o  Sebena,  a  me  ka  hoopomaikaiia  o 

Eliakima. 

KA  wanana  no  ke  awawa  o  ka  ikeana. 
Heaha  kau  i  keia  wa, 

1  pii  ai  oukou  a  pau  iluna  o  na  kaupaku  hale  ? 

2  O  oe  ka  mea  i  walaau  no  ka  lako, 
Ke  kulanakauhale  wawa  nui, 

Ke  kulanakauhale  olioli ; 

O  kou  poe  i  lukuia,  aole  lakou  i  lukuia  i  ka  pahikaua, 

Aole  lakou  i  make  i  ka  hoouka  ana. 

3  Ua  auhee  pu  aku  no  kou  poe  luna  a  pau, 
Ua  pio  lakou  i  ka  poe  pana ; 

O  ka  poe  a  pau  i  loaa  maloko  ou,  ua  pio  lakou, 
Ua  hee  no  hoi,  mai  kahi  loihi  mai. 

4  Nolaila  au  i  olelo  ai, 

E  huli  ae  oukou  mai  o'u  aku  nei,  e  uwe  nui  loa  ana  au : 

Mai  hooikaika  e  hoomaha  mai  ia'u, 

No  ka  lukuia  o  ke  kaikamahine  o  ko'u  poe  kanaka. 

5  No  ka  mea,  he  la  haunaele  keia, 

A  me  ka  hahi  aua,  a  rae  ka  pilikia, 

Na  ka  Haku,  na  Iehova  o  na  kaua  ma  ke  awawa  o  ka  ikeana, 

Ua  wawahiia  ka  pa,  olo  ae  la  ka  pihe  a  kuahiwi. 

6  Ke  amo  nei  o  Elama  i  ke  aapua, 

Me  na  kanaka  iloko  o  ke  kaakaua  a  me  na  hololio, 
A  unuhi  o  Kira  i  ka  palekaua. 

7  E  piha  auanei  i  na  kaakaua  kou  mau  awawa  i  makemakeia, 

MOKUNA  XXII. 

A  e  hoomakaukau  na  hololio  e  hoouka  raa  ka  pukapa. 

8  1f  Wehe  ae  la  oia  i  ka  mea  i  uhi  ai  i  ka  Iuda, 

A  ia  la  nana  aku  la  oe  ma  ka  hale  kahikokaua  o  ka  ululaau, 

9  A  ike  no  hoi  oukou  i  na  wahi  naha  o  ke  kulanakauhale  o  Davida, 

ua  nui ; 
A  hoohui  oukou  i  na  wai  o  ka  waipuna  lalo. 

10  Ua  helu  oukou  i  na  hale  o  Ierusalema, 

Ua  wawahi  oukou  i  na  hale  i  mea  e  hoopaa  ai  i  ka  papohaku. 

11  A  hana  no  oukou  i  lokowai  mawaena  o  na  pa  elua, 
No  ka  wai  o  ka  waipuna  kahiko ; 

Aole  oukou  i  nana  aku  raa  ka  Mea  nana  ia  i  hana, 
Aole  oukou  i  manao  aku  i  ka  Mea  nana  ia  i  hooponopono  i  ka 
wa  kahiko. 

12  Ia  la,  hea  mai  no  ka  Haku,  o  Iehova  o  na  kaua, 
E  uwe,  a  e  kumakena, 

I  ka  ohule  ana,  a  me  ke  kaei  kapa  inoino. 

13  Aia  hoi,  he  olioli,  a  me  ka  hauoli, 

E  kalua  ana  i  na  bipi,  e  pepehi  ana  hoi  i  na  hipa, 

E  ai  ana  i  ka  io,  e  inu  ana  hoi  i  ka  waina : 

E  ai  kakou,  e  inu  hoi,  no  ka  mea,  apopo  e  make  ana  kakou. 

14  Na  Iehova  o  na  kaua  i  hoike  mai  maloko  o  ko'u  mau  pepeiao, 
Aole  e  kalaia  keia  hewa  o  oukou,  a  make  oukou, 

Wahi  a  ka  Haku,  o  Iehova  o  na  kaua. 

15  H  Olelo  mai  ka  Haku,  o  Iehova  o  na  kaua,  penei, 

0  hele,  a  hiki  aku  oe  i  keia  puuku  ia  Sebena  i  ka  mea  maluna  o 

ka  hale,  a  e  olelo  aku, 

16  Heaha  kau  ia  nei,  a  owai  hoi  kou  poe  maanei, 

1  kalai  ai  oe  i  hale  kupapau  nou  maanei? 

Ua  kalai  no  oia  i  hale  kupapau  nona  ma  kahi  kiekie, 
Ua  pao  hoi  oia  i  hale  nona  inaloko  o  ka  pohaku. 

17  Aia  hoi  e  kipaku  no  o  Iehova  ia  oe, 
He  kipaku  ino  loa  ana, 

E  oiaio  no  e  uhi  mai  oia  ia  oe. 

18  E  olokaa  no  oia  ia  oe  me  he  mea  poepoe  la, 

E  kaa  aku  ana  i  ka  aina  palahalaha  ma  na  aoao  ; 
Malaila  oe  e  make  ai, 

A  malaila  e  lilo  ai  kou  mau  kaakaua  nani,  i  mea  e  hilahila  ai  ka 
hale  o  kou  haku. 

19  E  kipaku  aku  wau  ia  oe  mai  kou  wahi  aku, 
Mai  kou  wahi  aku  oia  e  kaili  aku  ai  ia  oe. 

20  1  A  hiki  aku  ia  la, 

E  hea  aku  wau  i  ka'u  kauwa,  ia  Eliakima  i  ke  keiki  a  Hilekia ; 

21  A  e  hoaahu  aku  wau  ia  ia  i  kou  aahu, 
A  e  kaei  aku  wau  ia  ia  me  kou  kaei, 

A  e  haawi  aku  wau  i  kou  alii  ana  iloko  o  kona  lima, 
A  e  lilo  ia  i  makua  no  ka  poe  e  noho  la  ma  Ierusalema, 
A  no  ko  ka  hale  o  ka  Iuda. 

22  E  kau  no  wau  i  ke  ki  o  ka  hale  o  Davida  ma  kona  poohiwi, 
A  nana  no  e  wehe,  aohe  mea  nana  e  pani, 

A  nana  no  e  pani,  aohe  mea  nana  e  wehe. 

23  A  e  hoopaa  aku  au  ia  ia  me  he  makia  la  ma  kahi  paa, 

A  e  lilo  ia  i  nohoalii  nani  loa  no  ko  ka  hale  o  kona  makua. 

24  A  e  kau  no  lakou  maluna  ona  i  ka  nani  a  pau  o  ka  hale  o  kona 

makua ; 
O  na  mamo,  a  me  na  pua,  o  na  kiaha  uukn  a  pau, 
Mai  na  kiaha  bola  maikai  a  pau,  a  i  na  kiaha  lepo  a  pau. 

25  A  hiki  aku  ia  la,  wahi  a  Iehova  o  na  kaua, 
E  unuhiia  ka  makia  i  hoopaaia  ma  kahi  paa, 
E  kuaia  ia  ilalo  a  e  hina  hoi ; 
A  e  hoopauia  auanei  ka  mea  i  kauia  maluna  ona, 
No  ka  inea,  ua  olelo  mai  o  Iehova. 

MOKUNA  XXIII. 

Hookahuliia  o  Turo.    17  Ilana  hou  no  i  kana  hana. 

EA  wanana  no  Turo.     E  aoa  oukou,  e  na  moku  o  Taresisa, 
No  ka  mea,  ua  anaiia  oia,  aohe  hale,  aole  wahi  e  komo  ai ; 
Ua  haiia  mai  ia  lakou,  mai  ka  aina  o  Kitima  mai. 

2  E  noho  malie,  e  ka  poe  noho  ma  kahakai ; 

Holo  ae  la  ka  mea  kalepa  o  Zidona,  mai  kela  aoao  ae  o  ke  kai, 
a  hoopiha  no  ia  ia  oe. 

3  0  ka  hua  o  ka  Nile,  i  ulu  ma  na  wai  nui, 

A  me  ka  ai  o  ka  muliwai,  oia  kona  waiwai ; 
A  lilo  ia  i  wahi  kuai  no  na  aina. 

4  E  hilahila  oe,  e  Zidona, 

No  ka  mea,  ua  olelo  mai  ke  kai,  o  kahi  paa  hoi  o  ke  kai, 
I  mai,  Aole  au  i  kuakoko,  aole  au  i  hanau  keiki, 
Aole  au  i  hanai  i  kanaka  ui, 
Aole  hoi  au  i  malama  i  na  wahine  puupaa. 

5  A  hiki  aku  ka  lohe  i  Aigupita, 
E  uahu  hookina  lakou,  no  ka  lohe  ana  ia  Turo. 

6  E  hele  ae  oukou  i  Taresisa, 
E  aoa  oukou,  e  ka  poe  noho  ma  kahakai. 

7  O  keia  anei  ko  oukou  wahi  i  hauoli  ai, 
Ka  mea  i  hookumuia  i  ka  wa  kahiko  loa? 
Na  kona  wawae  e  lawe  aku  ia  ia  i  kahi  loihi  e  noho  ai. 

8  Owai  ka  mea  i  manao  mua  i  keia  ia  Turo, 
I  ka  mea  i  hoalii  aku  ia  hai  ? 
He  poe  alii  no  kona  poe  kalepa, 
A  o  kona  poe  kuai,  he  poe  koikoi  no  o  ka  aina. 

9  Ua  manao  mai  o  Iehova  o  na  kaua  ia  mea, 
I  hoohaumia  oia  i  ka  hanohano  o  na  mea  nani  a  pau, 
A  e  hoohaahaa  hoi  i  na  mea  koikoi  a  pau  o  ka  honua. 

10  E  hele  oe  maluna  o  kou  aina  e  like  me  ka  wai  kahe, 
E  ke  kaikamahine  o  Taresisa,  aole  kaei  i  koe. 

11  O  aku  no  oia  i  kona  lima  maluna  o  ke  kai, 
Hoonaueue  no  oia  i  na  aupuni : 
Ua  kauoha  mai  o  Iehova  no  Poinike, 
E  hooki  loa  aku  i  kona  mau  pakaua. 

12  A  ua  olelo  mai  ia,  Aole  oe  e  hooho  lanakila  hou, 
E  ka  wahine  puupaa  i  pue  wale  ia,  ke  kaikamahine  a  Zidona ; 
E  ku  iluna,  e  hele  i  kela  aoao,  i  Kitima ; 
Aole  nae  e  loaa  ia  oe  ka  maha  malaila. 

13  Aia  hoi  ko  ka  aina  o  Kaledea ; 
He  mea  ole  keia  poe  kanaka, 
A  hookumu  ko  Asuria  ia  wahi  no  ka  poe  i  noho  ma  ka  wao- 

nahele ; 
Na  lakou  i  kukulu  i  kolaila  mau  halekiai, 
A  hana  no  hoi  i  kolaila  mau  halealii ; 
A  nana  i  hoohiolo  i  na  kauhale. 

14  E  aoa  oukou,  e  na  moku  o  Taresisa, 
No  ka  mea,  ua  hoohioloia  kou  pakaua. 

15  A  hiki  aku  i  kela  la, 

884 


MOKUNA  XXIII. 

E  hoopoinaia  no  o  Turo  i  na  makahiki  he  kanahiku, 

E  like  me  na  makahiki  o  ke  alii  hookahi : 

A  pau  na  makahiki  he  kanahiku, 

Alaila,  e  olioli  no  o  Turo  me  ka  ka  wahiue  hookamakama. 

16  E  lawe  oe  i  ka  lira,  e  poai  i  ke  kulanakauhale, 
E  ka  wahine  hookamakama  i  hoopoinaia : 

E  hookanikani  maikai,  e  hoonui  i  ka  olioli, 
I  hoomanao  hou  ia'i  oe. 

17  1  A  hiki  i  ka  pau  ana  o  na  makahiki  he  kanahiku, 
Alaila  e  nana  mai  no  o  Iehova  ia  Turo, 

A  e  hoi  hou  no  ia  i  kana  hana  e  waiwai  ai, 

A  e  moe  kolohe  no  oia  me  ko  na  aupuni  a  pau  o  keia  ao, 

Maluna  o  ka  honua  nei. 

18  Aka,  o  kona  waiwai  loaa,  a  me  kona  uku, 
E  laa  no  ia  no  Iehova, 

Aole  ia  e  hoahuia,  aole  e  malamaia  ma  kahi  e ; 

No  ka  mea,  o  kona  waiwai  kuai,  no  ka  poe  ia  e  noho  ana  imua 

o  Iehova, 
I  mea  e  ai  ai  a  maona,  a  i  mea  aahu  nani. 

MOKUNA  XXIV. 

Ka  hoopai  ana  0  ke  Akua  i  ka  hewa.    13  Hoomana  aku  kekahi  poe  ia  ia  me  ka  olioli. 

A IA  hoi,  e  hooneoneo  ana  o  Iehova  i  ka  aina, 
XJL  E  anai  ana  oia  ia  ia ; 

E  hookahuli  no  oia  ia  ia,  a  e  hoopuehu  i  kona  poe  e  noho  ana. 
2  E  hiki  mai  auanei  keia, 

E  like  me  kanaka,  pela  no  ke  kahuna ; 

E  like  me  ke  kauwa  kane,  pela  no  kona  haku  kane  ; 

E  like  me  ke  kauwa  wahine,  pela  no  kona  haku  wahine ; 

E  like  me  ka  mea  kuai  mai,  pela  no  ka  mea  kuai  aku  ; 

E  like  me  ka  mea  noi,  pela  no  ka  mea  haawi ; 

E  like  me  ka  mea  loaa  ka  ukuhoopanee, 

Pela  no  ka  mea  haawi  i  ka  ukuhoopanee. 
8  E  hooneoneo  loa  ia  ka  aina,  e  anai  loa  ia'ku  no, 

No  ka  mea,  na  Iehova  i  olelo  mai  ia  olelo. 

4  Ke  kanikau  nei  ka  aina,  ua  mae  wale, 
Ua  nawaliwali  ka  honua,  ua  mimino  loa ; 
Ua  nawaliwali  ka  poe  haaheo  o  ka  aina. 

5  Ua  hoohaumiaia  ka  aina  malalo  o  ka  poe  i  noho ; 
No  ka  mea,  ua  ae  lakou  maluna  o  na  kanawai, 
Ua  hoololi  i  na  olelopaa, 

Ua  uhai  lakou  i  ka  berita  mau  loa. 

6  Nolaila  i  pau  ai  ka  aina  i  ka  hooinoia, 

A  ua  hoopaiia  ka  poe  e  noho  ana  maluna  ona ; 
Nolaila  e  pau  ai  na  kanaka  o  ka  aina  me  he  ahi  la, 
Uuku  hoi  na  kanaka  e  koe  iho. 

7  Ke  waiho  wale  la  no  ka  waina  hou, 
Ua  mae  wale  na  kumu  waina, 

O  ka  poe  a  pau  i  olioli  ka  naau,  ua  kaniuhu. 

8  Ua  oki  ke  kanikani  olioli  o  na  pahukani, 
Ua  pau  hoi  ka  olioli  o  ka  poe  olioli  ana, 

Ua  oki  pu  no  hoi  ke  kanikani  olioli  o  ka  lira. 

9  Aole  lakou  e  inu  hou  i  ka  waina  me  ke  oli ; 

A  e  lilo  ka  wai  ona  i  mea  awaawa  i  ka  poe  nana  e  inu. 
10  Ua  wawahiia  ke  kulanakauhale  neoneo ; 

Ua  paniia  na  hale  a  pau,  aohe  mea  komo  iloko. 

11  He  hooho  no  ka  waina  nia  na  alanui, 
Ua  nalowale  ka  lealea  a  pau, 

Ua  oki  hoi  ka  olioli  ana  o  ka  aina. 

12  E  waiho  ana  no  ke  kulanakaukale  me  ka  neoneo, 
Ua  kani  no  ka  wawahi  ana  o  ka  pukapa. 

13  H  Pela  no  auanei  mawaenakonu  o  ka  aiua, 
Mawaena  hoi  o  na  kanaka, 

E  like  me  ka  laau  oliva  i  luluia, 

E  like  hoi  me  ka  hooiliili  hope  ana, 

I  ka  wa  i  pau  ai  ka  hua  waina  i  ka  ohiia. 

14  Aka,  e  hookiekie  no  keia  poe  i  ko  lakou  leo  iluna, 
A  e  olioli  aku, 

E  hauoli  lakou  i  ka  nani  o  Iehova  mai  ke  kai  mai. 

15  Nolaila,  e  hoomana  oukou  ia  Iehova,  ma  ka  hikina, 

I  ka  inoa  hoi  o  Iehova,  ke  Akua  o  ka  Iseraeki,  ma  na  moku  puni 
o  ke  kai. 

16  H  Ua  lohe  kakou  i  ke  oli  ana,  mai  ke  kihi  o  ka  honua  mai, 
He  nani  ka  poe  i  pono ! 

I  aku  la  no  hoi  au,  Kuu  make  e,  kuu  make  e  ! 
Auwe  hoi  au !    Ke  luku  nei  ka  poe  luku, 
O  ka  poe  luku,  ke  luku  nei,  he  luku  ino. 

17  E  ka  mea  e  noho  la  ma  ka  aina, 

Aia  maluna  ou  ka  makau,  a  me  ka  lua,  a  me  ka  upiki. 

18  O  ka  mea  e  holo,  mai  ka  uwalaau  o  ka  makau  aku, 
E  haule  no  ia  ilalo  i  ka  lua ; 

A  o  ka  mea  e  pii  mai,  mai  loko  mai  o  ka  lua, 

E  paa  no  ia  iloko  o  ka  upiki ; 

No  ka  mea,  ua  hamama  na  puka  wai  o  kulanihakoi, 

A  ua  naueue  hoi  na  kumu  o  ka  honua. 

19  Ua  hoonaueue  ino  ia  ka  aina, 
Ua  hoohelelei  loa  ia  ka  aina, 
Ua  haalulu  loa  hoi  ka  aina. 

20  Ua  hikaka  loa  no  ka  aina,  e  like  me  ka  mea  i  ona, 
Ua  luliluli  e  like  me  ka  moe  lewa ; 

Ua  kaumaha  no  hoi  kona  hewa  maluna  ona, 
A  hina  no  hoi  ia,  aole  ala  hou  mai. 

21  A  hiki  aku  ia  la, 

E  hoopai  no  o  Iehova  ma  kahi  kiekie  i  ka  hewa  o  ka  poe  kiekie, 
A  maluna  o  ka  honua  i  ka  hewa  o  na'lii  o  ka  honua. 

22  A  e  hoakoakoa  pu  ia  lakou  e  like  me  ka  poe  paahao,  no  ka  hale- 

paahao ; 
A  e  hoopaa  loa  ia  lakou  maloko  o  ka  halepaahao ; 
A  mahope  o  na  la  he  nui,  e  hoopaiia  no  lakou. 

23  E  hilahila  no  ka  mahina,  a  e  hilahila  pu  no  me  ka  la ; 
No  ka  mea,  na  Iehova  o  ua  kaua  e  noho  alii, 
Maluna  o  ka  mauna  o  Ziona,  a  ma  Ierusalema, 

A  ma  ke  alo  o  kona  poe  kahiko  oia  e  hooleaia'i. 

MOKUNA  XXV. 

Hoonaniia  o  Iehova  no  ka  hoopai  ana  i  ka  hewa.    6  A  no  ka  hoola  ana  i  kona  poe  kanaka, 
a  no  kona  lanakila  ana  maluna  o  kona  poe  enemi. 

EIEHOVA,  o  oe  no  ko'u  Akua, 
E  hapai  aku  no  wau  ia  oe, 
E  hoolea  aku  no  wau  i  kou  inoa ; 
No  ka  mea,  ua  hana  oe  i  na  mea  kupanaha; 
Mai  ka  wa  kahiko  mai  kou  manao, 

MOKUNA  XXVI. 

He  paa  a  he  oiaio. 

2  No  ka  mea,  ua  hana  mai  oe  i  ke  kulanakauhale,  he  puu, 
I  ke  kulanakauhale  i  paa  i  ka  pakaua,  he  puu  opala ; 

I  ka  halealii  o  na  malihini,  i  ole  ia  he  kulanakauhale ; 
Aole  hoi  ia  e  hana  hou  ia,  a  i  ka  manawa  pau  ole. 

3  Nolaila,  e  hoomana'i  ka  lahuikanaka  ikaika  ia  oe, 

A  e  makau  no  hoi  ia  oe  ke  kulanakauhale  o  na  lahuikanaka  weli- 
weli. 

4  No  ka  mea,  ua  noho  oe  i  puuhonua  no  ka  poe  hune, 

I  puuhonua  hoi  no  ka  mea  poino  maloko  o  kona  pilikia, 
He  puuhonua  no  ka  ino,  he  malu  hoi  no  ka  wela, 
I  ka  wa  e  ikaika  ai  ka  makani  o  ka  poe  hooweliweli  e  like  me  ka 
ino  ma  ka  paia. 

5  E  like  me  ka  piao  ana  o  ka  aina  maloo, 

Pela  no  oe  e  hoohaahaa'i  i  ka  walaau  o  na  kanaka  e, 

E  like  me  ka  wela  i  pau  i  ke  ao  eleele, 

Pela  uo  e  hoopauia'i  ke  oli  ana  o  ka  poe  ikaika. 

6  lf  Na  Iehova  o  na  kaua  e  hana  maluna  o  keia  mauna, 

I  ahaaina  mea  ono,  no  na  kanaka  a  pau,  he  aha  inu  waina 

kahiko, 
He  mau  mea  maikai  ono  loa,  he  waina  kahiko  i  hanaia  a  maikai. 

7  Maluna  o  keia  mauna  e  lawe  lilo  ai  oia  i  ka  pale, 

I  ka  mea  i  uhi  ai  i  ka  maka  o  na  lahuikanaka  a  pau, 
A  me  ka  pale  i  uhi  ai  maluna  o  ko  na  aina  a  pau. 

8  E  hoopau  no  hoi  oia  i  ka  make  no  ka  mauawa  pau  ole ; 
A  na  ka  Haku  o  Iehova,  e  holoi  i  ka  waimaka, 

Mai  na  maka  a  pau  aku ; 

E  lawe  aku  no  hoi  ia  i  ka  hilahila  o  kona  poe  kanaka, 

Mai  ka  honua  a  pau  aku ; 

No  ka  mea,  o  Iehova  ka  i  olelo  mai. 

9  1f  Ia  la  la,  e  olelo  no  lakou, 
Aia  hoi,  o  ko  makou  Akua  keia ; 

Ua  kakali  makou  ia  ia,  a  ua  hoola  mai  oia  ia  makou ; 

O  Iehova  no  keia,  ua  kakali  makou  ia  ia, 

E  olioli  no  makou,  a  e  hauoli  hoi  ma  kona  ola. 

10  No  ka  mea,  ma  keia  mauna  e  hoomaha  ai  ka  lima  o  Iehova, 
A  e  hahiia  o  Moaba  malalo  iho  ona, 

E  like  me  ka  hahiia  o  ka  mauu  maloo  ma  ka  puu  opala. 

11  E  hohola  aku  no  oia  i  kona  mau  lima  mawaena  konu  o  ia  wahi, 
E  like  me  ka  mea  auau,  i  halo  aku  i  na  lima  e  au : 

E  hoohaahaa  no  ia  i  kona  hookiekie, 
A  me  ka  maalea  o  kona  mau  lima. 

12  E  hoohiolo  no  oia  i  ka  pakaua  o  kou  pa  kiekie, 
E  hana  no  oia  a  haahaa, 

E  hoohaahaa  no  ma  ka  honua,  ilalo  hoi  ma  ka  lepo. 

MOKUNA  XXVI. 

He  olelo  hooikaika  i  ka  hilinai  i  ke  Akua.    20  A  e  kakali  hoi  kona  hele  ana  mai  e  hoopai. 

AHIKI  aku  ia  la,  e  oliia  na  keia  oli  ana, 
.     Ma  ka  aina  o  ka  Iuda ; 
He  kulanakauhale  paa  ko  makou ; 
O  ke  ola  no  kana  e  hoonoho  ai,  i  pa,  i  pakaua  no  hoi. 

2  E  wehe  i  na  pukapa,  i  komo  iloko  ka  lahuikanaka  pono, 
Ka  poe  hoi  i  malama  i  ka  oiaio. 

3  Ka  mea  i  kupaa  ka  manao, 

E  malama  ana  oe  ia  ia  me  ka  malu  loa, 

No  ka  mea,  ua  hilinai  aku  oia  ia  oe. 

4  E  hilinai  aku  oukou  ia  Iehova  a  i  ka  manawa  pau  ole ; 

No  ka  mea,  ma  ka  Haku,  ma  o  Iehova  la  ka  hoomalu,  a  i  ka 
manawa  pau  ole. 

5  H  No  ka  mea,  ua  hoohaahaa  oia  i  ka  poe  i  noho  ma  kahi  kiekie ; 
Ua  hoohaahaa  oia  i  ke  kulanakauhale  kiekie, 

Ua  hoohaahaa  oia  ia  ia  ma  ka  honua, 
Ua  hoopili  oia  ia  wahi  ilalo  i  ka  lepo. 

6  E  hahi  ana  no  ka  wawae  maluna  ona, 

O  na  wawae  o  ka  poe  i  hune,  a  me  na  kapuwai  o  ka  poe  i  nele. 

7  O  ka  aoao  o  ka  poe  i  pono,  ua  pololei  ia, 

O  oe  ka  mea  pololei  e  hoopololei  i  ke  ala  o  ka  poe  pono. 

8  Ma  ke  ala  o  kou  mau  kanawai,  e  Iehova, 
Ua  hilinai  aku  makou  ia  oe, 

0  ka  makemake  o  ko  makou  naau,  i  kou  inoa  ia  a  me  ka  hoo- 

manao  aku  ia  oe. 

9  Me  ko'u  naau  au  i  makemake  aku  ai  ia  oe  i  ka  po ; 

He   oiaio,  ua  imi  aku  au  ia  oe  i  kakahiaka  me  ko'u  uhane 

iloko  o'u; 
No  ka  mea,  i  ka  wa  e  hooponopono  ai  oe  ma  ka  honua, 
E  ao  no  na  kanaka  o  keia  ao  i  ka  pono. 

10  E  lokomaikaiia  ka  poe  hewa, 
Aole  nae  ia  e  ao  i  ka  pono ; 

Ma  ka  aina  o  ka  pololei,  e  hana  kekee  no  ia, 
Aole  hoi  e  manao  aku  i  ka  nani  o  Iehova. 

11  Ua  hapaiia  kou  lima,  e  Iehova, 
Aole  nae  lakou  i  nana  ; 

E  ike  no  nae  lakou  me  ka  hilahila, 

1  kou  aloha  nui  i  na  kanaka  ou, 

E  oiaio  no,  e  ai  no  ke  ahi  i  kou  poe  enemi. 

12  1"  E  Iehova,  e  haawi  mai  ana  no  oe  i  ka  malu  no  makou ; 
No  ka  mea,  ua  hana  no  oe  i  ka  makou  hana  a  pau  no  makou. 

13  E  Iehova,  ko  makou  Akua, 

Ua  noho  mai  na  haku  e,  i  alii  maluna  o  makou,  aole  oe  ; 
Aka,  ia  oe  wale  no  a  me  kou  inoa  makou  e  hookaulana  aku  ai. 

14  Ua  make  ia  poe,  aole  lakou  e  ola ; 

Ua  nawaliwali  lakou,  aole  lakou  e  ku  hou  mai : 
Nolaila  oe  i  hoopai  mai,  a  luku  mai  ia  lakou, 
A  ua  hooki  loa  oe  i  ka  manao  ana  ia  lakou. 

15  Ua  hoomahuahua  oe  i  ka  lahuikanaka,  e  Iehova, 

Ua  hoomahuahua  oe  i  ka  lahuikanaka,  ua  hoonaniia  oe ; 
Ua  hoopalahalaha  ae  oe  i  na  mokuna  a  pau  o  ka  aina. 

16  E  Iehova,  maloko  o  ke  kaumaha,  ua  imi  aku  lakou  ia  oe, 

I  ka  wa  i  hookaumaha  ai  oe  ia  lakou,  nonoi  ikaika  loa  aku 
lakou. 

17  E  like  me  ka  wahine  hapai,  a  kokoke  mai  kona  manawa  e  ha- 

nau  ai, 
Ua  nui  kona  eha,  a  uwe  iho  oia  no  ke  kuakoko  ana ; 
Pela  no  makou  imua  ou,  e  Iehova. 

18  Ua  hapai  no  makou,  ua  nahu  kuakoko, 

Ua  hanau  hoi  makou,  he  mea  me  he  makani  la ; 
Aole  i  hanaia  ka  mea  e  ola'i  ma  ka  aina, 
Aole  hoi  i  haule  na  kanaka  o  keia  ao. 

19  E  ola  auanei  kou  poe  i  make, 

O  ko'u  poe  i  make,  e  ala  mai  no  lakou  :    _ 
E  ala  mai,  e  oli  oukou,  e  ka  poe  e  noho  ana  ma  ka  lepo, 

No  ka  mea,  o  kou  hau,  o  ka  hau  ia  maluna  o  na  mea  ulu, 
E  hoolei  aku  no  ka  aina  i  ka  poe  i  make. 

20  1  E  hele  mai,  e  ko'u  poe  kanaka, 

E  komo  oukou  iloko  o  ko  oukou  keena  malu, 
E  pani  hoi  i  ko  oukou  puka  mahope  o  oukou  ; 
E  nuna  ia  oe  iho  no  ka  manawa  uuku, 
A  hala  aku  ka  inaina. 

21  No  ka  mea,  aia  hoi,  o  Iehova,  ke  puka  mai  la,  mai  kona  wahi 

mai, 
E  hoopai  i  ka  hewa  o  na  kanaka  maluna  o  ka  honua ; 
A  e  hoike  aku  no  ka  honua  i  ke  koko  iloko  ona, 
Aole  e  uhi  hou  i  kona  poe  i  pepehiia. 

MOKUNA  XXVII. 

Ka  malama  ana  o  ke  Akua  i  kona  pawaina.    7  No  ka  pono,  kona  paipai  ana.    12  Ka  hoihoi 

ana  mai  o  ka  poe  i  auwana. 

IKELA  la,  me  kona  pahikaua  kaumaha,  a  nui,  a  ikaika, 
E  hoopai  mai  ai  o  Iehova  i  leviatana,  i  ka  nahesa  lele  hoi, 
I  leviatana,  i  nahesa  kekee  hoi, 
A  e  pepehi  no  oia  i  ka  moo  nui  maloko  o  ke  kai. 

2  I  kela  la,  e  hookani  oukou  no  ka  pawaina. 

3  Owau,  o  Iehova,  ke  malama  aku  nei  au  ia, 

E  hoomau  aku  au  ia  ia  i  ka  wai  i  na  manawa  a  pau, 

0  hoeha  mai  kekahi  ia  ia  i  ka  po,  a  i  ke  ao  paha, 
E  kiai  aku  no  wau  ia  ia. 

4  Aohe  huhu  iloko  o'u, 

Owai  ka  mea  nana  e  hoonoho  i  ke  kakalaioa,  a  me  ka  puakala, 
E  ku  e  mai  ia'u  ma  ke  kaua  ana  ? 
E  hele  ku  e  no  wau  ia  lakou, 
E  puhi  no  wau  ia  lakou  pu. 

5  Ina  e  pili  mai  oia  i  ko'u  ikaika, 

A  hana  mai  ia'u  ma  ka  mea  e  malu  ai, 
E  malu  io  no  oia  ia'u. 

6  E  hookumu  no  oia  i  ka  poe  i  laha  mai,  mai  o  Iakoha  mai, 
E  hoomaka  no  ka  Iseraela,  a  e  mohala  hoi, 

A  e  hoopiha  no  ia  i  keia  ao  i  ka  hua. 

7  H  Ua  hahau  mai  anei  oia  ia  ia, 

E  like  me  kona  hahau  ana  mai  i  ka  poe  i  hahau  aku  ia  ia  ? 
Ua  pepehiia  anei  oia,  e  like  me  ka  pepehiia  o  ka  poe  i  pepehi 
aku  ia  ia  ? 

8  I  kou  kipaku  ana,  e  hahau  liilii  ana  no  oe  ia  ia ; 

Ke  hoopuehu  nae  no  oia  ia  ia  me  ka  makani  ikaika,  i  ka  la  o  ka 
makani  mai  ka  hikina  mai. 

9  Penei  hoi  e  kalaia'i  ka  hewa  o  Iakoha, 

A  he  hua  no  keia  a  pau  e  kala'i  i  ka  hala ; 

1  kona  hoolilo  ana  i  na  pohaku  a  pau  o  ke  kuahu, 
E  like  me  na  pohaku  puna  i  ulupaia, 

I  ala  ole  mai  hoi  na  kii  o  Aseterota,  a  me  na'kua  kii. 

10  Aka,  e  neoneo  auanei  ke  kulanakauhale  i  paa  i  ka  pakaua, 

A  lilo  hoi  i  hale  haaleleia,  a  waihoia  no  hoi  e  like  me  ka  waona- 

hele. 
Malaila  no  e  ai  ai  ka  bipi, 
Malaila  no  hoi  ia  e  moe  ai, 
A  e  ai  no  ia  i  kolaila  muo  hou. 

11  A  maloo  kona  mau  lala,  alaila,  e  uhaiia  no  lakou  ; 

E  hele  mai  no  na  wahiue,  a  e  puhi  ia  mau  mea  i  ke  ahi, 

No  ka  mea,  he  lahuikanaka  noonoo  ole  ia ; 

Nolaila,  o  ka  mea  nana  ia  i  hana,  aole  ia  e  aloha  mai  ia  ia, 

A  o  ka  mea  nana  ia  i  kukulu,  aole  ia  e  hana  lokomaikai  mai  ia  ia. 

12  1  A  hiki  aku  ia  la, 

E  uhai  o  Iehova,  mai  ka  wai  o  kahawai  mai, 
A  hiki  aku  i  ka  muliwai  o  Aigupita, 
A  e  hoiliili  pakahi  ia  oukou, 
E  na  mamo  a  Iseraela. 

13  A  hiki  aku  ia  la, 

E  puhiia  ka  pu  nui, 

A  e  hele  mai  ka  poe  aneane  make  ma  ka  aina  o  Asuria, 

A  o  ka  poe  i  puehuia  ma  ka  aina  o  Aigupita, 

A  e  hoomana  lakou  ia  Iehova, 

Ma  ka  mauna  hoano  ma  Ierusalema. 

MOKUNA  XXVIII. 

Hooweliweliia  mai  o  Eperaima.    16  Ka  pohakukumu  no  ke  kihi.    17  Hoopaiia  ka  poe  hewa. 

AUWE  ka  lei  hookiekie  o  na  mea  ona  ma  Eperaima, 
.  Ka  pua  mae  wale  o  kona  nani  maikai, 
Ka  mea  ma  ke  poo  o  ka  papu  momona, 
O  na  mea  i  ona  i  ka  waina ! 

2  Aia  hoi,  ka  mea  ikaika,  ka  mea  i  hooikaikaia  e  ka  Haku, 
Nana  no  e  hoohiolo  ia  lakou  ilalo  i  ka  lepo  me  kona  lima, 
E  like  me  ka  huahekili  e  haule  ana, 

E  like  hoi  me  ka  ino  nui  e  make  ai, 

A  me  ka  wai  kahe  he  nui  e  holo  moku  ana. 

3  Malalo  o  na  wawae  e  hahiia'i 

Na  lei  hookiekie  o  na  mea  ona  ma  Eperaima. 

4  Ka  pua  mae  wale  o  kona  nani  maikai, 
Ka  mea  ma  ke  poo  o  ka  papu  momona, 
E  like  auanei  ia  me  ka  hua  mua  o  ke  kau, 

0  ka  mea  nana  aku  a  ike  ia  mea, 

Moni  koke  no  ia  i  ka  loaa  ana  i  kona  liina. 

5  1  A  hiki  aku  i  kela  la, 

E  lilo  no  o  Iehova  i  lei  alii  maikai, 

A  i  papale  alii  nani,  no  ka  poe  i  koe  o  kona  poe  kanaka, 

6  A  i  uhane  hooponopono  maloko  o  ka  poe  hooponopono, 

A  i  ikaika  hoi  iloko  o  ka  poe  i  hoohuli  i  ke  kaua  ana  i  ka  pu- 
kapa. 

7  Tf  Ua  kunewanewa  lakou  nei,  no  ka  waina, 
Ua  hikaka  lakou  no  ka  inu  awaawa, 

Ua  kunewanewa  ke  kahunapule,  a  me  ke  kaula  no  ka  inu 

awaawa, 
Ua  oki  loa  lakou  i  ka  waina, 
Ua  hikaka  lakou  no  ka  inu  awaawa, 
Ua  kunewanewa  lakou  ma  ka  hihio, 
Ua  kulanalana  ko  lakou  hooponopono  ana. 

8  No  ka  mea,  ua  paapu  na  papaaina  a  pau  i  ka  luai, 

1  ka  paumaele  hoi,  aohe  wahi  kaawale. 

9  1[  Ia  wai  la  ia  e  ao  mai  ai  i  ka  ike  ? 
E  hoike  mai  oia  i  ka  naauao  ia  wai? 
I  ka  poe  anei  i  ukuhiia  i  ka  waiu  ? 

I  ka  poe  anei  i  auaia  i  ka  u  ? 
10  No  ka  mea,  he  rula  maluna  o  ka  rula, 
He  rula  maluna  o  ka  rula, 
He  loiua  maluna  o  ka  loina, 

He  loina  maluna  o  ka  loina ; 
He  uuku  ma  keia  wahi, 
He  uuku  ma  kela  wahi. 

11  He  oiaio  no  me  ka  lehelehe  namu  a  me  ka  olelo  o  ka  malihini, 
E  olelo  mai  ai  oia  i  keia  poe  kanaka. 

12  Ia  ia  i  olelo  aku  ai  ia  lakou, 

Eia  ka  maha  e  hoomaha  oukou  i  ka  poe  maloeloe, 
Eia  ka  hooluolu ;  aole  nae  lakou  i  hoolohe. 

13  Nolaila  i  hiki  ai  ka  olelo  a  Iehova  ia  lakou, 
He  rula  maluna  o  ka  rula, 

He  rula  maluna  o  ka  rula ; 

He  loina  maluna  o  ka  loina, 

He  loina  maluna  o  ka  loina; 

He  uuku  ma  keia  wahi, 

He  uuku  ma  kela  wahi ; 

I  hele  ai  lakou  a  hina  ihope,  a  lukuia, 

I  hoopaheleia  hoi,  a  paa. 

14  H  Nolaila,  e  hoolohe  oukou  i  ka  olelo  a  Iehova,  e  na  kanaka 

hoowahawaha, 
Ka  poe  e  noho  alii  ana  maluna  o  keia  poe  kanaka  ma  Ierusalema. 

15  No  ka  mea,  ua  olelo  oukou, 

Ua  hana  makou  i  berita  me  ka  make, 

Ua  hookuikahi  makou  me  ko  ka  po ; 

A  hiki  mai  ka  hahau  ana  a  mahuahua, 

Aole  ia  e  hiki  mai  io  makou  nei ; 

No  ia  mea,  ua  hoolilo  makou  i  ka  wahahee  i  puuhonua  no 

makou, 
Ua  huna  makou  ia  makou  iho  iloko  o  ka  hoopunipuni. 

16  H  No  ia  mea,  peneia  ka  olelo  ana  mai  a  ka  Haku,  a  Iehova, 
Aia  hoi,  ke  hoonoho  nei  au  ma  Ziona, 

He  pohaku,  he  pohaku  i  hoaoia, 

He  pohaku  kihi,  ua  maikai, 

He  pohaku  kumu  i  hoonoho  paa  ia : 

0  ka  mea  i  hilinai  aku  ia  ia,  aole  ia  e  hee. 

17  E  hoopai  pololei  aku  au  ma  ke  kaula, 

A  e  hooponopono  aku  au  ma  ka  hoailona  kupono ; 

A  na  ka  huahekili  e  hoopau  aku  i  ka  puuhonua  wahahee, 

A  e  halanaia  i  ka  wai,  kahi  e  pee  aku  ai. 

18  1f  E  hoopauia  auanei  ko  oukou  berita  me  ka  make, 
Aole  e  kupaa  ka  oukou  kuikahi  ana  me  ka  po ; 

1  ka  wa  e  hiki  mai  ai  ka  hahau  ana  a  mahuahua, 
E  hahiia  oukou  ilalo  e  ia. 

19  I  ka  wa  e  puka  mai  ai  ia,  e  hoopaa  mai  no  ia  ia  oukou ; 

He  oiaio  no  e  hiki  mai  ia  i  kela  kakahiaka  i  keia  kakahiaka, 

A  i  ke  ao  no  hoi  a  me  ka  po ; 

A  e  lilo  no  ka  lohe  wale  i  mea  e  makau  ai. 

20  No  ka  mea,  ua  pokole  kahi  moe,  aole  hiki  ke  hoomoe  loa  ma- 

laila ; 
Ua  ololi  kahi  kapa  moe,  aole  hiki  ke  uhi  ia  ia  iho. 

21  No  ka  mea,  e  like  me  ia  ma  ka  mauna  o  Perazima, 
Pela  no  e  ala  mai  ai  o  Iehova ; 

E  like  me  ia  ma  ke  kahawai  o  Gibeona, 

Pela  no  ia  e  huhu  mai  ai, 

I  hana'i  oia  i  kana  hana,  i  kana  hana  kupauaha  hoi ; 

I  hoopaa  hoi  oia  i  kana  hana,  kana  hana  auo  e. 

22  Ano  hoi,  mai  hoowahawaha  oukou, 

O  hoopaa  loa  ia  ko  oukou  mau  kupee ; 

No  ka  mea,  ua  lohe  au  i  ka  hoopau  ana,  i  hooholoia, 

Na  ka  Haku  na  Iehova  o  na  kaua,  i  ka  aina  a  pau. 

23  U  E  haliu  mai  oukou,  a  e  hoolohe  i  ko'u  leo, 

E  haliu  mai  oukou,  a  e  hoolohe  i  ka'u  olelo  ana. 

24  O  ka  mea  hana  me  ka  oopalau, 

E  hana  anei  ia  i  na  la  a  pau  e  kanu  ai  ? 

E  wawahi  ana,  a  e  kuikui  ana  ia  i  puupuu  lepo  o  kona  aina  ? 

25  A  hana  aku  oia  i  ka  lepo  a  maniania, 
Aole  anei  ia  i  lulu  iho  i  ke  kumino  eleele, 
A  kanu  no  hoi  i  ke  kumino  ? 

A  lulu  i  ka  hua  palaoa  maikai, 

A  me  ka  bale,  a  me  ka  palaoa  eleele, 

Ma  kona  wahi  iho  ? 

26  Ao  mai  no  kona  Akua  ia  ia  ma  ka  hooponopono, 
A  hoike  mai  no  hoi  ia  ia. 

27  Aole  i  kuiia  ke  kumino  eleele  i  ka  mea  kui, 
Aole  i  hookaaia  ka  mea  kaa  maluna  o  ke  kumino; 
Aka,  ua  kuiia  ke  kumino  eleele  i  ka  laau, 

A  me  ke  kumino  hoi  i  ka  laau  kui. 

28  Kuiia  no  ka  palaoa  a  wali, 

No  ka  mea,  aole  makemake  ia  i  ka  hahi  loihi  ana, 
Aole  hoi  e  hookaa  aku  i  ke  kaa  o  kona  kaa, 
Aole  hoi  e  hahi  aku  na  lio  ona  ia  mea. 

29  I  puka  mai  no  keia  mai  o  īehova  o  na  kaua  mai, 
Ka  mea  kupanaha  ma  ka  noonoo  ana, 

A  nui  loa  no  hoi  kona  ike. 

MOKUNA  XXIX. 

Hoopaiia  mai  ko  Ierusalema.    9  Ko  lakou  naaupo.    13  Ka  hookamani  ana.    17  A  mahope 

iho,  manao  hou  mai  ke  Akua. 

AUWE  o  Ariela,  o  Ariela,  ke  kulanakauhale, 
.  Kahi  a  Davida  i  noho  ai ! 
E  hookui  aku  oukou  i  kekahi  makahiki  me  kekahi  makahiki ; 
E  hoomau  hoi  i  ka  ahaaina  ana. 

2  E  hookaumaha  aku  no  wau  ia  Ariela, 

A  e  nui  auanei  ka  ehaeha  a  me  ke  kaniuhu, 
A  e  like  auanei  ia  ia'u  me  Ariela, 

3  E  hoomoana  ku  e  aku  au  ia  oe  a  puni, 

E  hoopilikia  aku  au  ia  oe  i  na  mea  kaua, 
A  e  hana  au  i  pakaua  imua  ou. 

4  A  e  hoohaahaaia  auanei  oe, 

A  e  kamailio  mai  no  oe,  mailoko  mai  o  ka  honua, 

A  mai  ka  lepo  mai  e  hooliiliiia  kau  olelo  ana ; 

E  like  auanei  kou  leo  me  ko  ka  poe  ninau  kupapau  mailoko  mai 

o  ka  honua, 
E  like  no  hoi  kau  olelo  ana,  me  ka  ioio  ana,  mai  ka  lepo  mai. 

5  E  like  auanei  ka  lehulehu  o  kou  poe  malahini, 
Mena  huna  uuku  o  ka  lepo, 

E  like  no  hoi  ka  lehulehu  o  ka  poe  ikaika  me  ka  opala  lele, 
E  hiki  wawe  ia,  ma  ke  sekona. 

6  E  hele  hoohikilele  mai  o  Iehova  o  na  kaua  ia  oe, 
Me  ka  hekili  a  me  ke  olai, 

Me  ka  uwalaau  nui,  a  me  ka  puahiohio, 

Me  ka  ino,  a  me  ka  lapalapa  ahi  e  hoopau  ana. 

7  Tf  E  like  me  ka  moe  uhane,  i  ka  wa  e  hihio  ai  i  ka  po, 

Pela  auanei  ka  lehulehu  o  na  lahuikanaka  a  pau, 

I  kaua  aku  ia  Ariela, 

Ka  poe  hoi  i  kaua  aku  i  kona  pakaua, 

A  hookaumaha  aku  ia  ia. 
8  E  like  me  ka  moe  uhane  ana  o  ka  mea  pololi, 

Aia  hoi,  ke  ai  la ;  aka  i  kona  hikilele  ana, 

Ua  hakahaka  kona  naau ; 

E  like  hoi  me  ka  moe  uhane  ana  o  ka  mea  makewai, 

Aia  hoi,  ke  inu  la ;  aka  i  kona  hikilele  ana, 

Aia  hoi,  ua  nawaliwali,  a  ua  ikaika  loa  ka  makemake  o  kona 
naau : 

Pela  auanei  ka  lehulehu  o  na  lahuikanaka  a  pau, 

E  kaua  ana  i  ka  mauna  o  Ziona. 
9j  E  pihoihoi  oukou,  e  kahaha  hoi, 

E  olioli  no,  a  e  makapo, 

Ua  ona  lakou,  aole  nae  i  ka  waina, 

Ke  hikaka  nei,  aole  nae  i  ka  wai  ona. 

10  Ua  ninini  mai  o  Iehova  maluna  o  oukou  i  ka  manao  hiamoe  loa, 
A  ua  hoopili  hoi  i  ko  oukou  mau  maka ; 

Ua  uhi  no  oia  i  na  kahuna,  a  me  ko  oukou  poe  alii  a  me  na 
kaula. 

11  I  like  ka  hoike  ana  a  pau  ia  oukou 

Me  na  olelo  o  ka  buke  i  hoopaaia  i  ka  wepa, 

A  i  haawiia  ia  i  ka  mea  ike  i  ka  palapala,  me  ka  olelo  aku, 

E  heluhelu  i  keia,  ke  noi  aku  nei  au  ia  oe ; 

A  i  mai  kela,  Aole  hiki  ia'u,  no  ka  mea,  ua  paa  i  ka  wepa. 

12  A  haawiia  ka  buke  i  ka  mea  ike  ole  i  ka  palapala,  me  ka  olelo 

aku, 
Ke  nonoi  aku  nei  au  ia  oe,  e  heluhelu  i  keia ; 
A  i  mai  hoi  oia,  Aole  au  i  ike  i  ka  palapala. 

13  K  Nolaila  i  olelo  mai  ai  ka  Haku, 

No  ka  hookokoke  ana  mai  o  keia  poe  kanaka  ia'u  me  ko  lakou 

waha, 
A  hoomaikai  mai  ia'u  ma  ko  lakou  lehelehe, 
A  ua  mamao  aku  ko  lakou  naau  mai  o'u  aku  nei, 
A  mamuli  o  ke  kauoha  a  kanaka  lakou  e  ao  ai  i  ka  makau  ia'u ; 

14  Nolaila  au  e  hana  aku  ai  i  keia  poe  kanaka  i  ka  mea  kupanaha, 
I  ka  mea  kupanaha  a  mana  hoi ; 

A  e  pau  auanei  ke  akamai  o  ko  lakou  poe  akamai, 
A  e  pee  wale  aku  ka  naauao  o  ka  poe  naauao. 

15  Auwe  ka  poe  imi  e  huna  i  ka  ohumu  ana  mai  o  Iehova  aku, 
A  aia  ma  ka  pouli  ka  lakou  hana  ana, 

A  olelo  mai  no  hoi  lakou, 

Owai  la  ka  mea  nana  mai  ia  makou  ? 

Owai  la  hoi  ka  mea  ike  mai  ia  makou  ? 

16  Auwe  ko  oukou  lauwili ! 

E  manaoia  anei  ka  lepo  me  ka  mea  nana  i  kawili: 
E  olelo  anei  ka  mea  i  hanaia  i  ka  mea  nana  ia  i  hana, 
Aole  ia  i  haua  mai  ia'u  ? 

E  olelo  anei  ka  mea  i  kapiliia  i  ka  mea  nana  ia  i  kapili, 
Aole  ia  i  ike  ? 

17  Aole  anei  he  īnanawa  uuku  e  koe, 

A  lilo  o  Lebanona  i  mahinaai  hua  nui  ? 
A  lilo  hoi  ka  mahinaai  hua  nui,  i  ululaau  ? 

18  %  A  ia  la,  e  lohe  no  ka  mea  kuli  i  na  huaolelo  o  ka  buke, 
A  mailoko  mai  o  ka  pouli,  a  mailoko  mai  o  ka  poeleele, 

E  nana  mai  ai  na  maka  o  ka  poe  makapo. 

19  E  hoomahuahua  no  ka  poe  hoohaahaa  i  ka  olioli  ia  Iehova, 

A  e  hauoli  hoi  ka  poe  hune  o  na  kanaka  i  ka  Mea  Hemolele  o  ka 
Iseraela. 

20  No  ka  mea,  ua  oki  loa  ka  mea  oolea, 
Ua  pau  hoi  ka  mea  hoowahawaha, 

Ua  lukuia  ka  poe  a  pau  i  makaala  i  ka  hewa : 

21  Ka  poe  i  hoohewa  mai  i  ke  kanaka  no  ka  olelo  hookahi, 
A  hoopahele  hoi  i  ka  mea  hooponopono  ma  na  pukapa, 

Aole  hoi  he  kumu  no  ka  lakou  hana  paewaewa  ana  i  ka  poe  i  pono. 

22  Nolaila,  no  ka  hale  o  Iakoba  i  olelo  mai  ai  o  Iehova, 
Ka  mea  i  hoola  ia  Aberahama, 

Aole  lakoba  e  hilahila  hou, 

Aole  e  nananakea  hou  kona  maka. 

23  A  i  kona  ike  ana  i  kana  mau  keiki,  i  ka  hana  a  kuu  lima, 
E  hoolaa  no  lakou  i  ko'u  inoa  iwaenakonu  ona, 

E  hoolaa  no  lakou  i  ka  Mea  Hemolele  o  ka  Iakoba, 
A  e  makau  no  hoi  i  ke  Akua  o  ka  Iseraela. 

24  E  naauao  auanei  ka  poe  i  lalau  ma  ka  naau, 

E  ao  no  hoi  ka  poe  ku  e,  a  e  loaa  ia  lakou  ka  ike. 

MOKUNA  XXX. 

Ka  poino  o  na  kanaka  no  ka  hilinai  ana  i  ko  Aigupita.    8  Ka  hoowahawaha  ana  i  ko 

Aigupita. 

AUWE  na  keiki  kipi,  wahi  a  Iehova, 
.  Ka  poe  i  hooholo  manao,  aole  nae  ma  o'u  nei ; 
Ka  poe  i  ninini  i  na  mohai  ninini,  aole  nae  ma  ko'u  uhane, 
I  kui  aku  ai  lakou  i  kekahi  hewa  me  kekahi  hewa ; 

2  Ka  poe  i  hele  ilalo  i  Aigupita, 
Aole  nae  i  ninau  ma  kuu  waha ; 

A  hooikaika  lakou  ia  lakou  iho  ma  ka  ikaika  o  Parao, 
A  hilinai  aku  ma  ke  aka  o  Aigupita. 

3  E  lilo  no  ka  ikaika  o  Parao  i  mea  e  hilahila  ai  oukou, 

A  me  ka  hilinai  ana  i  ke  aka  o  Aigupita,  oia  kekahi  mea  hilahila. 

4  No  ka  mea,  aia  ma  Zoana  kona  poe  alii, 
A  hiki  ae  la  kona  poe  luna  i  Hanesa. 

5  Hilahila  no  lakou  a  pau  i  ka  lahuikanaka  hiki  ole  ke  kokua  ia 

lakou, 
Aole  alu  pu,  aole  kokua, 
Aka,  he  mea  hilahila,  he  mea  hoi  e  hoowahawahaia'i. 

6  Ua  kaumaha  na  holoholona  o  ke  kukulu  hema, 

0  na  mea  hali,  no  ka  aina  e  kaniuhu  ai,  a  e  eha  ai  hoi, 
Ma  kahi  o  ka  liona  wahine,  a  me  ka  liona  kane, 

Ka  moonihoawa,  a  me  ka  moolele; 

Lawe  no  lakou  i  ko  lakou  waiwai  ma  ke  kua  o  na  hoki  opiopio, 

A  me  ko  lakou  ukana  hoi,  ma  na  puu  o  na  kamelo, 

E  lilo  i  na  kanaka  kokua  ole  ia  lakou. 

7  Ua  lapuwale  ko  Aigupita,  make  hewa  ko  lakou  hooikaika  ana, 
Nolaila  au  i  kapa  aku  ai  ia  ia,  o  Huhuahoopalaleha. 

8  1|  O  hele  hoi,  e  palapala  ia  mea  ma  ka  papa  imua  o  lakou, 
A  e  kahakaha  hoi  ma  ka  buke, 

1  mea  no  na  la  mahope,  no  na  manawa  mau  loa  aku : 

9  No  ka  mea,  he  poe  kanaka  kipi  keia, 
He  poe  keiki  wahahee, 

He  poe  kamalii  hoolohe  ole  i  ke  kanawai  o  Iehova : 
10  He  poe  olelo  i  na  mea  ike,  Mai  ike  oukou ; 
894 


MOKUNA  XXX. 

A  i  na  kaula  hoi,  Mai  wanana  mai  oukou  ia  makou  i  na  mea 

pono, 
E  hai  mai  ia  makou  i  na  mea  oluolu, 
E  wanaua  mai  i  na  mea  hoopunipuni : 

11  E  kapae  ae  iwaho  o  ke  alanui, 

E  huli  ae  mawaho  o  ke  kuamoo, 

E  hoihoi  aku  i  ka  Mea  Hemolele  o  ka  Iseraela,  mai  ko  makou 
alo  aku. 

12  Nolaila,  ke  olelo  mai  nei  ka  Mea  Hemolele  o  ka  Iseraela  peneia, 
No  ko  oukou  hoowahawaha  ana  i  keia  olelo, 

A  ua  hilinai  aku  i  ka  alunu,  a  me  ke  kekee, 
A  ua  hio  ma  ia  mau  mea ; 

13  No  ia  mea,  e  lilo  ai  keia  hewa  ia  oukou, 
E  like  me  kahi  i  naha  o  ka  pa  e  hiolo  ana, 
He  wahi  hio  o  ka  pa  kiekie, 

E  hiolo  hiki  wawe,  ma  ke  sekona  no. 

14  E  naha  no  ia  e  like  me  ka  naha  ana  o  ka  ipulepo  o  na  potera, 
E  nahaha  io  no,  aole  ia  e  aloha  mai ; 

Maloko  o  na  mea  naha,  aole  e  loaa  kekahi  apana, 

E  lawe  ai  i  ke  ahi  enaena, 

A  e  huki  hoi  i  ka  wai  o  ka  luawai. 

15  No  ka  mea,  penei  i  olelo  mai  ai  ka  Haku, 
O  Iehova,  ka  Mea  Hemolele  o  ka  Iseraela, 

Ma  ka  huli  ana  mai  a  me  ka  hoomaha  oukou  e  ola'i ; 

Ma  ka  noho  malie,  a   ma  ka  hilinai  mai,  malaila  ko  oukou 

ikaika ; 
Aole  nae  oukou  i  ae  mai. 

16  A  olelo  mai  no  oukou,  Aole ; 

Aka,  e  holo  no  makou  maluna  o  na  lio ; 
Nolaila,  e  holo  io  no  oukou ; 
E  holo  makou  maluna  o  na  mea  mama; 
Nolaila,  e  mama'i  ka  poe  hahai  ia  oukou. 

17  E  hee  no  kekahi  tausani  o  oukou, 
No  ka  papa  ana  o  ka  mea  hookahi ; 

No  ka  papa  ana  o  na  mea  elima  e  hee  ai  oukou ; 

A  waihoia  oukou,  e  like  me  ke  kia  ma  ka  piko  o  ke  kuahiwi, 

Me  he  hae  la  hoi  maluna  o  ka  puu. 

18  H  Nolaila,  e  kakali  no  o  Iehova,  i  lokomaikai  oia  ia  oukou, 
Nolaila,  e  hiilaniia  oia,  ma  ka  hana  maikai  aku  ia  oukou  : 
No  ka  mea,  he  Akua  hooponopono  o  Iehova  ; 
Pomaikai  ka  poe  a  pau  i  hilinai  aku  ia  ia. 

19  No  ka  mea,  e  noho  no  na  kanaka  o  Ziona  ma  Ierusalema; 
Aole  loa  hoi  oukou  e  uwe  hou  aku ; 

E  lokomaikai  loa  aku  oia  i  ka  leo  o  kou  kahea  aua, 
A  lohe  oia,  e  ae  mai  no  ia  oe. 

20  Ua  haawi  mai  no  ka  Haku  ia  oukou  i  ka  berena  o  ka  popilikia, 
A  me  ka  wai  o  ke  kaumaha, 

Aka,  aole  e  lawe  hou  ia'ku  kau  poe  kumuao, 
E  ike  aku  no  kou  mau  maka  i  na  kumuao : 

21  E  lohe  no  kou  mau  pepeiao  i  ka  olelo  mahope  ou,  i  ka  i  ana 

mai, 
Eia  ke  ala,  ehele  maloko  olaila, 
Ina  paha  oukou  e  huli  ma  ka  akau, 
A  ina  paha  oukou  e  huli  ma  ka  hema. 

22  E  hoohaumia  no  hoi  oukou  i  ke  poi  kala  o  ko  oukou  mau  kii 

i  kalaiia, 

A  me  ka  wahi  gula  o  kou  mau  kii  hooheheeia ; 
E  kiola  ana  oukou  ia,  e  like  me  ka  welu  pea, 
A  e  olelo  ana  no  oe  ia  ia,  Hele  pela. 

23  Alaila  e  haawi  mai  no  oia  i  ka  ua  no  kau  hua, 
Ka  mea  au  e  kanu  ai  ma  ka  lepo ; 

A  me  ka  berena  hoi  no  ka  hua  ana  mai  o  ka  lepo, 

A  e  momona  no  ia,  a  mahuahua  ka  maikai ; 

E  ai  no  kou  mau  holoholona  ia  la  ma  na  kula  palahalaha. 

24  O  na  bipi  kauo  hoi,  a  me  na  hoki  opiopio, 
Na  mea  i  hana  ma  ka  aina, 

E  ai  uo  lakou  i  ka  ai  i  miko  i  ka  paakai, 
Ka  mea  i  peahiia  i  ka  peahi  a  me  ke  kanana. 

25  A  maluna  o  na  kuahiwi  kiekie  a  pau, 
A  maluna  hoi  o  na  puu  kiekie  a  pau, 

E  loaa  no  na  kahawai,  a  me  ka  wai  e  kahe  ana, 

I  ka  la  o  ka  make  nui, 

I  ka  haule  ana  o  na  halekiai. 

26  A  e  like  auanei  ka  malamalama  o  ka  mahina, 
Me  ka  malamalama  o  ka  la, 

A  e  pahiku  no  ka  malamalama  o  ka  la, 

E  like  me  ka  malamalama  o  na  la  ekiku, 

I  ka  la  e  wahi  ai  o  Iehova  i  ka  eha  o  kona  poe  kanaka, 

A  hoola  hoi  i  ka  eha  o  ko  lakou  hahauia. 

27  1  Aia  hoi,  ke  hele  mai  nei  ka  inoa  o  Iehova  mai  kahi  loihi 

mai, 
Ua  wela  kona  ukiuki,  a  nui  loa  ke  a  ana ; 
Ua  piha  kona  mau  lehelehe  i  ka  inaina, 
A  ua  like  no  kona  elelo  me  ke  ahi  e  hoopau  ana. 

28  Ua  like  kona  hanu  me  ka  waikahe  e  holo  moku  ana, 
E  pii  no  ia  a  waenakonu  o  ka  a-i, 

E  kanana  i  na  lahuikanaka  i  ke  kanana  o  ka  make; 
Aia  ma  na  iwia  o  na  kanaka  he  kaulawaha  e  alakai  hewa 
ana. 

29  He  mele  no  ko  oukou, 

E  like  me  ko  ka  po  i  ka  wa  e  malama  ai  i  ka  ahaaina ; 

He  olioli  o  ka  naau,  e  like  me  ka  mea  hele  mamuli  o  ka  hokio- 

kio, 
A  hiki  aku  i  ka  mauna  o  Iehova,  i  ka  pohaku  hoi  o  ka  Iseraela. 

30  O  Iehova  ka  mea  e  loheia'i  kona  leo  nani, 

E  hoike  aku  no  oia  i  ka  iho  ana  o  kona  lima, 
Me  ka  ukiuki  o  ka  inaina, 
A  me  ka  lapalapa  o  ke  ahi  e  hoopau  ana, 
O  ka  ua  nui,  a  me  ka  ino,  a  me  ka  huahekili. 

31  No  ka  mea,  ma  ka  leo  o  Iehova, 
E  moku  loa  auanei  ko  Asuria, 
Me  ka  laau  e  hahau  no  ia. 

32  Ma  na  wahi  a  pau  e  hiki  aku  ai  ka  laau  hoopai, 
Ka  mea  a  Iehova  e  kau  ai  maluna  ona, 

O  na  pahu  kani  no  kekahi,  a  me  na  mea  kani ; 
A  e  kaua  no  oia  ia  ia  me  ke  kaua  weliweli. 

33  No  ka  mea,  ua  hoomakaukau  kahiko  ia  o  Topeta, 
No  ke  alii  hoi  ia  i  hoomakaukauia'i ; 

Ua  hana  oia  ia  wahi  a  hohonu,  a  ua  nui  hoi ; 
He  wahi  ahi,  a  ua  nui  hoi  ka  wahie, 
Na  ka  hanu  no  o  Iehova  e  hoa  iho, 
E  like  me  ka  luaipele  e  kahe  ana. 

MOKUNA  XXXI. 

Ka  naaupo  0  ka  poe  hilinai  aku  i  ko  Aigupita,  a  haalele  i  ke  Akua. 

AUWE  ka  poe  iho  ilalo  i  Aigupita  no  ke  kokuaia  mai, 
.   Ka  poe  i  paulele  i  na  lio,  a  hilinai  ma  na  kaakaua, 
No  ka  nui  o  ia  inau  mea ; 
A  ma  na  hololio  hoi,  no  ko  lakou  ikaika  nui : 
Aole  hoi  e  nana  aku  i  ka  Mea  Hemolele  o  ka  Iseraela, 
Aole  imi  aku  ma  o  Iehova  la! 

2  He  akamai  no  hoi  oia, 

A  e  hoopuka  mai  no  ia  i  ka  hewa, 

Aole  ia  e  kapae  i  kana  mau  olelo ; 

Aka,  e  ala  mai  no  oia  iluna  e  ku  e  i  ka  hale  o  ka  poe  hana  hewa, 

E  ku  e  hoi  i  ka  poe  kokua  i  na  mea  hana  hewa. 

3  No  ka  mea,  he  poe  kanaka  wale  no  ko  Aigupita,  aohe  akua  ; 
He  io  no  ko  lakou  mau  lio,  aohe  uhane ; 

E  hohola  mai  no  o  Iehova  i  kona  lima, 
A  e  kulanalana  auanei  ka  mea  kokua, 
E  hina  no  hoi  ka  mea  e  kokuaia, 
A  e  make  pu  no  lakou  a  pau. 

4  No  ka  mea,  penei  i  olelo  mai  ai  o  Iehova  ia'u, 
E  like  me  ka  uwo  ana  o  ka  liona, 

A  me  ka  liona  hou  hoi  maluna  o  ka  mea  ana  i  pepehi  ai, 

Ina  i  akoakoa  na  kahuhipa  he  nui  loa,  e  ku  e  ia  ia, 

Aole  ia  e  makau  i  ko  lakou  leo, 

Aole  hoi  e  kulou  ilalo  no  ka  lehulehu  o  lakou : 

Pela  no  o  Iehova  o  na  kaua  e  iho  mai  ai, 

E  kaua  mamuli  o  ka  mauna  o  Ziona, 

Mamuli  hoi  o  ko  laila  puu. 

5  E  like  me  na  manu  lele,  pela  no  o  Iehova  o  na  kaua  e  malama 

mai  ai  ia  Ierusalema; 
I  kona  malama  ana,  e  hoopakele  no  oia  ia  wahi, 
I  kona  hele  ana  ae,  e  hoola  mai  no  oia. 

6  1  E  huli  oukou  i  ka  mea  a  na  mamo  a  Iseraela  i  haalele  ino  ai : 

7  No  ka  mea,  i  kela  la, 

E  kiola  aku  no  ke  kanaka  i  kona  mau  akuakii  kala, 

A  me  kona  mau  akuakii  gula, 

I  na  mea  a  ko  oukou  mau  lima  i  ha-na  hewa  ai  no  oukou. 

8  1"  A  e  haule  no  ko  Asuria  i  ka  pahikaua,  aole  nae  i  ko  ke 

kanaka, 
E  ai  no  ka  pahikaua  ia  ia,  aole  nae  o  ko  ke  kanaka ; 
E  auhee  no  ia,  mai  ke  alo  aku  o  ka  pahikaua, 
A  e  auhauia  kona  poe  kanaka  ui. 

9  E  hele  aku  no  ia  i  kona  pohaku,  no  ka  makau, 
A  e  makau  no  kona  poe  alii  no  ka  hae, 
Wahi  a  Iehova,  ka  mea  nana  ke  ahi  ma  Ziona, 
A  nana  hoi  ke  kapuahi  ma  Ierusalema. 

MOKUNA  XXXII. 

Ke  aupuni  no  Kristo.    9  Ka  popilikia  ana.    15  Pomaikai  mahope. 

AIA  hoi,  ma  ka  pono  no  e  malama  aupuni  ai  ke  alii  nui, 
„    A  ma  ka  pololei  hoi  e  noho  alii  ai  na'lii. 
2  E  like  auanei  ke  kanaka  me  kahi  lulu  o  ka  makani, 
Me  ka  mamalu  hoi  no  ka  ua ; 
E  like  me  na  auwai  ma  kahi  maloo, 

E  like  hoi  me  ka  malu  o  ka  pohaku  nui  ma  ka  aina  maluhiluhi. 

3  Aole  e  hoopiliia  na  maka  o  ka  poe  ike, 

A  e  hoolohe  no  na  pepeiao  o  ka  poe  lohe. 

4  E  ike  no  hoi  ka  naau  o  ka  poe  noonoo  ole  i  ke  akamai, 
A  o  ke  alelo  o  ka  poe  uuu, 

E  makaukau  no  ia  e  olelo  akaka  mai. 

5  Aole  e  kapa  hou  ia  ka  mea  lapuwale,  he  maikai  nui, 
Aole  hoi  e  iia  ka  mea  alunu,  he  lokomaikai. 

6  No  ka  mea,  e  olelo  no  ke  kanaka  lapuwale  i  ka  mea  lapuwale, 
A  e  ohumu  no  kona  naau  i  ka  hewa, 

Ma  ka  aia  kana  haua  ana,  a  olelo  ino  ku  e  ia  Iehova, 
E  hoonele  i  ka  naau  o  ka  poe  pololi, 
A  e  hoopau  i  ka  wai  o  ka  mea  makewai. 

7  He  hewa  na  mea  hana  o  ka  mea  alunu  ; 
Imi  no  oia  i  na  manao  hewa, 

E  hookaumaha  i  ka  poe  poino  i  na  olelo  wahahee, 
I  ka  poe  popilikia  hoi  e  olelo  ana  ma  ka  pololei. 

8  Aka,  o  ka  mea  lokomaikai,  imi  no  oia  i  ka  lokomaikai, 
A  ma  ka  lokomaikai  oia  e  kupaa  ai. 

9  H  E  na  wahine  e  noho  nanea  ana, 

E  ku  mai  iluna,  e  hoolohe  hoi  i  ko'u  leo  ; 

E  na  kaikamahine  makau  ole,  e  haliu  pepeiao  mai  i  ka'u  olelo. 

10  No  ka  makahiki  a  keu  ko  oukou  haalulu  ana, 
E  na  wahine  makau  ole  ; 

No  ka  mea,  e  pau  auanei  ka  ohi  hua  waina  ana, 
Aole  e  hiki  mai  ka  hooiliili  ai  ana. 

11  E  haalulu  oukou,  e  ka  poe  e  noho  nanea  ana, 
E  weliweli  hoi  oukou,  ka  poe  makau  ole ; 

E  wehe  i  ko  oukou  lole,  a  e  ku  kohana,  a  e  kaei  i  na  puhaka. 

12  E  nui  auanei  ka  uwe  ana  no  na  waiu, 

A  no  na  mahinaai  maikai,  a  no  ke  kumuwaina  hua  nui. 

13  Ma  ka  aina  o  ko'u  poe  kanaka, 

E  ulu  mai  no  ke  kakalaioa,  a  me  ka  laau  ooi, 
Maluna  hoi  o  na  hale  olioli  a  pau, 
Iloko  o  ke  kulanakauhale  e  olioli  ana. 

14  No  ka  mea,  e  haaleleia  na  halealii, 

A  e  neoneo  no  hoi  ke  kulanakauhale  o  na  kanaka  lehulehu  ; 

0  ka  puu  a  me  ka  halekiai  e  lilo  no  i  aua  mau  loa, 

1  mea  hoi  e  olioli  ai  na  hoki  hihiu, 

I  wahi  hoi  e  hanai  ai  i  na  hoioholona ; 

15  A  nininiia  ka  Uhane  mailuua  mai  maluna  o  kakou, 
A  lilo  ka  waonahele  i  mahinaai  hua  nui, 

A  manaoia  hoi  ka  mahinaai  hua  nui,  he  ululaau. 

16  Alaila,  e  noho  no  ka  pono  ma  ka  waonahele, 

A  e  hoomau  no  hoi  ka  maikai  ma  ka  mahinaai  hua  nui. 

17  E  lilo  no  ka  hana  pono  ana  i  mea  e  malu  ai, 

A  o  ka  hope  o  ka  maikai,  he  kuapapanui  mau  loa,  a  me  ka 
malu. 

18  E  noho  no  ko'u  poe  kanaka  ma  na  wahi  kuapapanui, 
A  ma  na  hale  hoi  i  hoomaluia, 

A  ma  na  wahi  hoomaha  o  ka  malu. 

19  Aka,  e  haule  mai  no  ka  hua  hekili, 
I  ke  kuaia  ilalo  o  ka  ululaau ; 

A  i  kahi  haahaa  e  hoohaahaaia'i  ke  kulanakauhale. 

20  E  pomaikai  auanei  oukou,  ka  poe  lulu  hua  ma  na  wahi  wai 

nui, 
Ma  kahi  i  hoounaia'i  ka  bipi  kaulua  a  me  ka  hoki. 

MOKUNA  XXXIII. 

Ka  hoopai  ana  o  ke  Akua  i  ka  hewa  o  na  enemi  o  ka  ekalesia.    13  Ka  weliweli  o  ka  poe 
liewa,  a  me  ka  pomaikai  o  ko  ke  Akua  poe. 

AUWE  oe  ka  mea  anai  aku, 
J\  Aole  hoi  oe  i  anaiia  mai ; 
Ka  mea  hao  wale  aku,  aole  nae  lakon  i  hao  mai  ia  oe ! 
A  pau  kau  anai  ana  aku,  alaila  e  anaiia  mai  oe ; 
A  pau  kou  hao  ana  aku,  alaila  lakou  e  hao  mai  ai  ia  oe. 

2  E  Iehova,  e  maliu  mai  oe  ia  makou, 
Ua  kakali  makou  ia  oe, 

E  lilo  no  oe  i  mea  kokua  ia  lakou  i  kakahiaka, 
I  mea  hoi  e  ola'i  makou  i  ka  manawa  popilikia. 

3  I  ka  leo  o  ka  lehulehu,  hee  aku  la  na  kanaka, 

Ia  oe  i  ala'i  iluna,  hoopuehuia'ku  la  na  lahuikanaka. 

4  E  hoiliiliia  no  ko  oukou  waiwai  pio, 
Me  ko  ka  enuhe  hoiliiliia  ; 

A  e  like  me  ka  holo  ana  o  na  uhini  io  ia  nei, 
Pela  no  ia  e  holo  ai  maluna  ona. 

5  Ua  hapaiia  o  Iehova,  no  ka  mea,  maluna  no  oia  e  noho  ana ; 
Ua  hoopiha  no  oia  ia  Ziona  i  ka  pono  a  me  ka  maikai. 

6  E  lilo  ana  ke  akamai  a  me  ka  ike, 

I  kumu  paa  o  kou  manawa,  i  mea  kokua  ikaika  hoi ; 
O  ka  makau  ia  Iehova,  oia  kona  waiwai  malama. 

7  Aia,  e  uwe  ana  ko  lakou  poe  ikaika  mawaho ; 
E  uwe  walania  no  hoi  na  luna  imi  nialu. 

8  Ua  haaleleia  na  alanui, 
Ua  oki  ka  mea  hele ; 
Ua  uhai  oia  i  ka  berita, 

Ua  hoowahawaha  oia  i  na  kulanakauhale ; 
Aole  ia  i  manao  i  ke  kanaka. 

9  Ua  uwe  ka  aina,  ua  kanikau  hoi ; 

Ua  hilahila  o  Leoanona,  ua  mae  wale ; 

Ua  like  o  Sarona  me  ka  waonahele ; 

Lulu  iho  o  Basana,  a  me  Karemela  i  na  lau. 

10  Ano,  e  ku  no  owau  iluna,  wahi  a  Iehova, 
Ano,  e  hapaiia  no  wau, 

Ano  la  wau  e  hookiekieia. 

11  E  hapai  auanei  oukou,  i  mauu  maloo, 
E  hanau  mai  no  hoi  oukou,  i  opala. 

Na  ko  oukou  hanu  no  e  hoopau  ia  oukou  iho  me  he  ahi  la. 

12  E  like  auanei  na  lahuikanaka  me  ke  kahu  ana  i  ka  puna : 
E  puhiia  no  i  ke  ahi,  e  like  me  na  kakalaioa  i  okiia. 

13  H  E  ka  poe  ma  kahi  mamao  aku, 

E  hoolohe  mai  oukou  i  ka'u  hana  ana ; 
A  me  ka  poe  e  kokoke  mai  hoi, 
E  hoomaopopo  oukou  i  ko'u  mana. 

14  Ua  makau  ka  poe  hewa  ma  Ziona, 
Ua  loohia  ka  poe  aia  i  ka  haalulu. 

Owai  la  ka  mea  o  kakou  e  hiki  ke  noho  me  ke  ahi  e  hoopau  ana? 
Owai  la  ka  mea  o  kakou  e  hiki  ke  noho  me  ka  wela  mau  loa? 

15  O  ka  mea  hele  ma  ka  pono,  a  olelo  hoi  ma  ka  pololei ; 

O  ka  mea  hoowahawaha  i  ka  waiwai  o  ka  hookaumaha  ana, 

O  ka  mea  lulu  mawaho  aku  o  kona  lima  i  ka  waiwai  i  loaa  ma 

ke  kipe  ana ; 
O  ka  mea  pani  i  kona  mau  pepeiao  o  lohe  i  ke  koko, 

O  ka  mea  hoopili  i  kona  mau  maka,  i  ike  ole  ia  i  ka  hewa ; 

16  Oia  ka  mea  e  noho  ana  ma  kahi  kiekie ; 

0  na  pa  pohaku  kona  puuhonua : 

E  haawiia  no  ka  ai  nana,  a  e  mau  ana  hoi  kona  wai  inu. 

17  E  ike  aku  no  kou  mau  maka  i  ke  alii  i  kona  nani ; 
E  ike  no  hoi  lakou  i  ka  aina  ma  kahi  loihi  aku. 

18  E  hoomanao  ana  no  kou  naau  i  ka  makau  i  hala. 
Auhea  ke  kakauolelo  ?  auhea  hoi  ka  lunakaupaona  ? 
Auhea  ka  mea  helu  i  na  halekiai? 

19  Aole  oe  e  ike  hou  aku  i  ka  lahuikanaka  ikaika, 

1  ka  lahuikanaka  olelo  ike  ole  ia,  ma  ka  lohe  ana, 
I  ke  alelo  namu  hoi  au  i  hoomaopopo  ole  ai. 

20  E  ike  auanei  oe  ia  Ziona, 

I  ke  kulanakauhale  o  ka  kakou  ahaaina  ana ; 

E  ike  auanei  kou  mau  maka  ia  Ierusalema. 

He  wahi  noho  i  hoomaluia, 

He  halelewa  hoi,  aole  e  lawe  hou  ia'ku  ; 

Aole  e  unuhiia  kona  mau  makia  a  i  ka  manawa  pau  ole, 

Aole  hoi  e  moku  kekahi  o  kona  mau  kaula. 

21  Malaila  io  no  ka  nani  o  Iehova  no  kakou, 

He  wahi  muliwai  nui,  a  akea  ma  na  aoao  a  pau, 
Aole  moku  holo  maloko  olaila  me  ka  hoe, 
Aole  moku  nui  e  holo  ae  a  kela  aoao. 

22  No  ka  mea,  o  Iehova  no  ko  kakou  lunakanawai, 

0  Iehova  ka  mea  kau  i  ke  kanawai  maluna  o  kakou, 

O  Iehova  ko  kakou  alii ; 

Oia  ka  mea  e  hoola  mai  ai  ia  kakou. 

23  Ua  weheia  kou  mau  kaula, 

Aole  hiki  ia  lakou  ke  hoopaa  i  ka  papakukia, 

Aole  hoi  e  hiki  ke  kau  i  ka  hae ; 

Alaila  puunaueia  ka  waiwai  pio  nui ; 

E  hiki  no  i  ka  poe  oopa  ke  hopu  iho  i  ka  waiwai  pio. 

24  Aole  e  olelo  ka  mea  e  noho  ana,  Ua  mai  au ; 
O  na  kanaka  e  noho  ana  maloko, 

Ua  kalaia  ko  lakou  hewa. 

MOKUNA  XXXIV. 

Ka  ukiuki  nui  o  Iehova  i  na  lahuikanaka.    16  Ka  oiaio  o  na  mea  i  oleloia. 

EHOOKOKOKE  mai,  e  ko  na  aina,  i  lohe  oukou, 
E  hoolohe  mai  hoi,  e  na  lahuikanaka, 
E  haliu  mai  hoi  ko  ka  honua, 
A  me  kolaila  mea  a  pau  e  piha  ai, 
O  ke  ao  nei,  a  me  kona  mea  ulu  a  pau. 

2  No  ka  mea,  maluna  o  na  lahuikanaka  a  pau  ka  inaina  o  Iehova 
A  o  kona  ukiuki  hoi  maluna  o  ko  lakou  lehulehu  a  pau ; 

Ua  molia  oia  ia  lakou, 

Ua  haawi  oia  ia  lakou  i  ka  make. 

3  E  kiolaia'ku  no  ko  lakou  poe  i  houia, 

A  e  pii  aku  no  ka  pilau  o  ko  lakou  kupapau, 
A  e  hooheheeia  na  kuahiwi  i  ko  lakou  koko. 

4  E  hookii  loa  aku  no  na  mea  a  pau  o  ka  lani, 
A  e  owili  pu  ia  na  lani  me  he  pepa  la ; 

E  haule  no  kolaila  mau  mea  a  pau  ilalo, 

E  like  me  ka  haule  ana  o  ka  lau  o  ke  kumuwaina, 

E  like  hoi  me  ka  haule  ana  o  ka  hua  mimino  o  ka  laau  fiku. 

5  No  ka  mea,  ua  inu  no  ka'u  pahikaua  ma  ka  lani  a  ona ; 

Aia  hoi,  e  iho  aua  ia  maluna  o  Edoma, 

Maluna  hoi  o  ka  lahuikanaka  a'u  i  hoolilo  ai  no  ka  hoopaiia. 

6  Ua  ana  ka  pahikaua  o  Iehova  i  ke  koko, 
Ua  hapalaia  i  ke  kaikea, 

I  ke  koko  hoi  o  na  keikihipa  momona,  a  me  na  kaokane, 
I  ke  kaikea  hoi  ma  na  puupaa  o  na  hipakane, 
No  ka  mea,  he  mohai  ko  Iehova  ma  Bozera, 
A  he  luku  nui  hoi  ma  ka  aina  o  Eeioma. 

7  E  haule  pu  na  reema  me  lakou, 

A  me  na  bipikane,  a  me  na  mea  ikaika; 

A  e  ona  no  ko  lakou  aina  i  ke  koko, 

A  momona  no  hoi  ko  lakou  lepo  i  ke  kaikea. 

8  No  ka  mea,  o  ka  la  no  ia  o  ko  Iehova  koopai  ana, 

O  ka  makahiki  hoi  o  ka  hoouku  ana  no  na  hakaka  o  Ziona. 

9  Ē  lilo  no  kolaila  muliwai  i  kepau, 
A  o  kolaila  lepo  hoi  i  luaipele ; 

A  e  lil£>  no  kolaila  aina  i  kepau  e  a  ana. 

10  Aole  ia  e  hoopioia  i  ka  po,  aole  i  ke  ao  ; 
A  e  punohu  mau  loa  aku  no  kona  uwahi ; 

E  waiho  kaha  wale  ia  no  ia,  mai  keia  hanauna,  a  ia  hanaua  aku, 
Aohe  mea  e  hele  mawaena  olaila,  a  hiki  i  ka  manawa  pau  ole. 

11  lf  E  komo  no  malaila  ka  pelikana,  a  me  ke  kipoda ; 
A  malaila  no  hoi  e  uoho  ai  ka  pueo,  a  me  ke  koraka; 
A  e  hoomoe  oia  maluna  ona  i  kaula  o  ka  neoneo  ; 

A  nie  na  pohaku  o  ka  olohelohe. 

12  Aole  e  hea  hou  ia  na'lii  malaila  no  ke  aupuni, 
A  e  lilo  no  kona  poe  luna  a  pau  i  mea  ole. 

13  E  ulu  no  ke  kakalaioa  maloko  o  kona  mau  halealii ; 

0  ka  nahelemaneo,  a  me  ka  laau  ooi  ma  kona  mau  pakaua, 
A  e  lilo  no  ia  i  wahi  no  na  ilio  hihiu, 

1  wahi  noho  hoi  no  na  iana. 

14  E  halawai  no  na  ilio  hihiu  o  ka  waonahele  me  na  iliohae, 
A  malaila  no  e  hea  aku  ai  ke  kao  hihiu  i  kona  hoa, 

A  malaila  no  hoi  e  noho  ai  ka  lapu  o  ka  po, 
A  e  loaa  hoi  kahi  hoomaha  nona. 

15  Malaila  no  e  hana'i  ka  moolele  i  kona  punana, 

A  hanau,  a  hoomoe,  a  hoopunana  malalo  o  kona  malu ; 
Malaila  no  hoi  e  akoakoa  ai  na  vuletura, 
O  kela  mea  keia  mea,  me  kona  hoa. 

16  H  E  imi  oukou  ma  ka  palapala  a  Iehova,  a  e  heluhelu  no  hoi ; 
Aole  e  haule  kekahi  o  keia  mau  mea, 

Aole  e  nele  kekahi  i  kona  hoa ; 
No  ka  mea,  ua  olelo  no  ko'u  waha, 
A  na  kona  Uhane  no  lakou  i  hoiliili. 

17  Ua  hailona  oia  no  lakou, 

A  ua  puunaue  aku  oia  ia  wahi  ma  ke  kaula  no  lakou  ; 

E  lilo  loa  aku  no  ia  aina  no  lakou, 

E  noho  no  lakou  malaila,  ia  hanauna  aku,  a  ia  hanauna  aku. 

MOKUNA  XXXV. 

Ka  ulu  ana  o  ke  aupuni  o  Iesu.    3  Hoolanaia  ka  poe  nawaliwali  no  ka  pomaikai  o  Ziona. 

II^  OLIOLI  auanei  ka  waonahele,  a  me  kahi  maloo  no  ia  mau  mea ; 
:j  E  hauoli  hoi  ka  waoakua,  a  e  pua  mai  hoi,  e  like  me  ka  lilia. 
2  E  pua  nui  no  ia,  a  e  hauoli  hoi  me  ka  olioli,  a  me  ka  hauoli ; 
E  haawiia'ku  ka  nani  o  Lehanona  ia  ia, 
A  me  ka  maikai  o  Karemela,  a  me  Sarona ; 

E  ike  auanei  lakou  i  ka  nani  o  Iehova, 
A  me  ka  hanohano  o  ko  kakou  Akua. 

3  1T  E  hooikaika  oukou  i  na  liina  nawaliwali, 
A  e  hookupaa  i  na  kuli  kulanalana. 

4  E  olelo  aku  oukou  i  ka  poe  makau  o  ka  naau, 
I  nui  ka  ikaika,  niai  makau  oukou  ; 

Aia  hoi  ko  oukou  Akua ! 

E  hele  mai  no  ia  e  hoopai,  o  ke  Akua  hoi  me  ka  hoouku ; 

E  hele  mai  no  oia,  a  e  hoola  ia  oukou. 

5  Alaila,  e  hookaakaaia  na  maka  o  ka  poe  makapo, 
A  e  hoohakahakaia  na  pepeiao  o  ka  poe  kuli. 

6  Alaila,  e  lelele  no  ka  oopa  me  he  dia  la, 
A  e  oli  hoi  ke  alelo  o  ka  leo  paa : 

No  ka  mea,  e  puka  mai  no  ka  wai  ma  ka  waonahele, 
A  me  na  muliwai  hoi  ma  ka  waoakua. 

7  E  lilo  no  ka  lepo  olinolino  i  waiauau, 
A  me  kahi  maloo,  i  waipuna ; 

Ma  ka  hale  o  ka  ilio  hihiu,  kahi  ana  i  moe  ai, 
He  wahi  ia  no  ka  ohe,  a  me  ke  kome. 

8  A  malaila  no  ke  kuamoo,  he  alanui  hoi, 
A  e  kapaia  no  ia,  Ke  alanui  o  ka  pono. 
Aole  hele  malaila  ka  mea  haumia ; 

E  hele  pu  no  oia  me  lakou  ma  ke  ala, 
Aole  lalau  ka  poe  naaupo  malaila. 

9  Aole  liona  ma  ia  wahi, 

Aole  pii  aku  malaila  kekahi  holoholona  hae, 
Aole  e  loaa  ia  ma  ia  wahi ; 
Aka,  malaila  no  e  hele  ai  ka  poe  i  hoolapanaiia. 
10  A  e  hoi  mai  no  ko  Iehova  poe  i  kuai  hoolaia, 
E  hele  mai  no  lakou  i  Ziona  me  ke  oli, 
A  me  ka  hauoli  mau  maluna  o  ko  lakou  mau  poo ; 
E  loaa  no  ia  lakou  ka  olioli,  a  me  ka  hauoli, 
A  e  auhee  aku  no  ke  kaumaha,  a  me  ke  kaniuhu. 

i  ka  Iuda.     13  Ka 
22  Ka  lohe  ana  o 


Kaua  mai  o  Sanekariba 
hoino  ana  o  Rabesake. 
Hezekia. 

IKA  makahiki  umikumamaha 
o  ke  alii,  o  Hezekia,  pii  ku  e 
mai  la  Sanekariba  ke  alii  o  Asu- 
ria,  i  na  kulanakauhale  a  pau  i  paa 
i  ka  pa  o  ka  Iuda,  a  hoopio  iho  la 
ia  lakou. 

2  A  hoouna  ae  la  ke  alii  o  Asuria 
ia  Rabesake,  mai  Lakisa  ae,  a  i  Ie- 
rusalema,  i  ke  alii  io  Hezekia  la, 
me  na  koa  he  nui  loa.  A  ku  iho 
la  oia  ma  ka  auwai  o  ka  waipuna 
luna,  ma  ke  ala  e  hiki  aku  ai  i  ke 
kula  o  ka  mea  holoi  lole. 

8  Alaila,  hele  aku  la  io  na  la,  o 
Eliakima,  ke  keiki  a  Hilekia,  o  ka 
mea  maluna  o  ko  ka  hale,  a  me  Se- 
bena,  ke  kakauolelo,  a  me  Ioa,  ke 
keiki  a  Asapa,  ke  kakaumooolelo. 

4  T[  I  mai  la  o  Rabesake  ia  lakou, 
E  i  aku  oukou  ia  Hezekia,  ke  ole- 
lo  mai  nei  ke  alii  nui,  ke  alii  o 
Asuria  penei,  Heaha  keia  hilinai 
ana  au  e  hilinai  nei? 

5  Ke  olelo  nei  au,  he  olelo  lapu- 
wale  kou  akamai  a  me  kou  ikaika 
i  ke  kaua.  Ke  hilinai  aku  nei  oe 
ia  wai,  i  kipi  mai  ai  oe  ia'u? 

6  Aia  ka !  ke  hilinai  nei  oe  i  ke 
kookoo  o  keia  ohe  naha,  o  Aigu- 
pita,  ka  mea  e  komo  ai  i  ka  lima  a 
puka,  ke  hilinai  ke  kanaka  malu- 
na  ona.  Pela  o  Parao,  ke  alii  o 
Aigupita  i  ka  poe  a  pau  i  hilinai 
maluna  ona. 

7  Aka,  ina  olelo  mai  oe  ia'u,  Ke 
hilinai  aku  nei  makou  ia  Iehova,  i 
ko  makou  Akua ;  aole  anei  oia  ka 
mea  nona  na  wahi  kiekie,  a  nona 
hoi  na  kuahu  a  Hezekia  i  wawahi 
ai,  a  ua  olelo  no  hoi  i  ka  Iuda,  a  i 

ko  (erusalema,  Mamua  o  keia  kua- 
hu  oukou  e  hoomana'i  ? 

8  Ano  la,  ea,  e  hoolimalima  oe 
me  kuu  haku,  me  ke  alii  o  Asuria, 
a  e  haawi  aku  no  au  ia  oe  i  elua 
tausani  lio,  ina  paha  e  hiki  ia  oe 
ke  hoonoho  i  na  hololio  maluna  o 
lakou. 

9  Pehea  hoi  oe  e  hoohuli  aku  ai 
i  ka  maka  o  kekahi  luna  uuku  o 
na  kauwa  a  kuu  haku,  a  hilinai 
hoi  maluna  o  Aigupita,  no  na  kaa- 
kaua,  a  no  na  hololio? 

10  Ano  hoi,  aole  anei  o  Iehova 
kekahi  pu  me  au  i  pii  mai  nei  i 
keia  aina,  e  luku  ia?  Ua  olelo 
mai  no  o  Iehova  ia'u,  E  pii  ae  oe 
i  keia  aina,  a  e  luku  iho  ia. 

11  Tf  Alaila,  olelo  aku  la  o  Elia- 
kima,  a  me  Sebena,  a  me  Ioa,  ia 
Rabesake,  Ke  noi  aku  nei  au  ia 
oe,  e  olelo  mai  oe  i  kau  mau  kau- 
wa  nei  ma  ka  olelo  Suria,  no  ka 
mea,  ua  ike  makou  ia.  Mai  olelo 
mai  ma  ka  olelo  Iudaio,  ma  na 
pepeiao  o  na  kanaka  maluna  o  ka 
pa. 

12  f\  Aka,  olelo  mai  la  o  Rabe- 
sake,  Ua  hoouna  mai  nei  anei  ko'u 
haku  ia'u  i  kou  haku,  a  iou  la,  e 
olelo  i  keia  mau  olelo  ?  Aole  anei 
i  ka  poe  kanaka  e  noho  ana  ma  ka 
pa,  i  ai  lakou  i  ko  lakou  lepo  iho, 
a  iuu  hoi  i  ko  lakou  mimi  iho  me 
oukou  ? 

13  Alaila,  ku  mai  la  o  Rabesake, 
a  hea  ae  la  me  ka  leo  nui,  ma  ka 
olelo  Iudaio,  i  ae  la,  E  hoolohe 
mai  oukou  i  na  olelo  a  ke  alii  nui, 
ke  alii  o  Asuria. 

14  Ke  i  mai  nei  ke  alii  penei,  Mai 
walewale  oukou  ia  Hezekia,  no  ka 
mea,  aole  e  hiki  ia  ia  ke  hoopa- 
kele  ia  oukou. 

15  Mai  ae  aku  i  ko  Hezekia  hooi- 
kaika  ana  ia  oukou  e  hilinai  ia  Ie- 
hova,  i  ka  i  ana  iho,  E  oiaio  no 
e  hoopakele  o  Iehova  ia  kakou ; 
aole  e  haawiia  keia  kulanakauhale 
iloko  o  ka  lima  o  ke  alii  o  Asuria. 

16  Mai  hoolohe  i  ka  Hezekia ;  no 
ka  mea,  ke  olelo  mai  nei  ke  alii  o 
Asuria  penei,  E  hana  oukou  me 
au  i  kuikahi,  a  e  puka  mai  iwaho 
io'u  nei ;  a  e  ai  kela  mea  keia  mea 
o  oukou  i  ko  koua  kumu  waina,  a 


i  ko  kona  laau  flku,  a  e  inu  hoi 
kela  mea,  keia  mea  o  oukou  i  ka 
wai  o  kona  luawai  iho ; 

17  A  hiki  aku  au,  a  lawe  aku  ia 
oukou  i  ka  aiūa  e  like  me  ko  ou- 
kou  aina  iho,  he  aina  ai,  a  waina 
hoi,  he  aina  berena,  a  me  na  pa- 
waina. 

18  E  ao  oukou,  o  hoowalewale 
mai  o  Hezekia  ia  oukou,  i  ka  i 
ana  mai,  E  hoopakele  mai  no  o 
Iehova  ia  kakou.  Ua  hoopakele 
anei  na  akua  o  kekahi  lahuikana- 
ka  i  ko  lakou  aina  iho,  mai  ka 
lima  aku  o  ke  alii  o  Asuria? 

19  Aia  la  ihea  na'kua  o  Hamata 
a  me  Arepada?  Auhea  hoi  na'- 
kua  o  Separevaima?  Ua  hoopa- 
kele  anei  lakou  ia  Samaria  mai 
ko'u  lima  aku? 

20  Owai  la  ka  mea  o  na'kua  o  ia 
mau  aina  a  pau  nana  i  hoopakele  i 
koua  aina  iho,  mai  ko'u  lima  aku, 
i  hoopakele  ai  o  Iehova  ia  Ierusa- 
lema,  mai  ko'u  lima  aku? 

21  Ekemu  ole  lakou,  aole  i  olelo 
aku  ia  ia  i  kekahi  huaolelo ;  no  ka 
mea,  oia  ke  kauoha  a  ke  alii,  i  mai 
la,  Mai  olelo  aku  ia  ia. 

22  H  Alaila,  hele  mai  la  o  Eliaki- 
ma,  ke  keiki  a  Hilekia,  ka  mea 
maluua  o  ko  ka  hale,  a  me  Sebe- 
na,  ke  kakauolelo,  a  me  Ioa,  ke 
keiki  a  Asapa,  ke  kakaumooolelo, 
io  Hezekia  la,  me  ka  haehaeia  o 
ka  lole,  a  hai  ae  la  ia  ia  i  na  olelo 
a  Rabesake. 

MOKUNA  XXXVII. 

Kaumaha  o  Hezekia,  a  kii  aku  la  ia  Isaia.  6 
Hoomaha  mai  o  Isaia  ia  ia.  21  Hai  mai  oia 
i  ka  make  o  Sanekariba.  36  Lukuia  ko 
Asuria  e  ka  anela. 

ALOHE  o  Hezekia,  ke  alii, 
haehae  iho  la  oia  i  kona  lo- 
le,  a  uhi  iho  la  ia  ia  iho  i  ke  kapa 
ino,  a  komo  aku  la  iloko  o  ka 
hale  o  Iehova. 

2  A  hoouna  ae  la  oia  ia  Eliakima, 
i  ka  mea  maluna  o  ko  ka  hale,  a 
me  Sebena,  i  ke  kakauolelo,  a  me 
na  luna  o  na  kahuna  me  ka  uhiia  i 
ke  kapa  ino,  io  Isaia  la,  i  ke  kau- 
la,  i  ke  keiki  a  Amosa. 

3  I  ae  la  lakou  ia  ia,  Ke  i  mai  nei 
o  Hezekia  penei,  He  la  popilikia 
keia,  he  la  no  ka  hoopai  ana,  a  me 

ka  olelo  hoino ;  no  ka  mea,  ua  hi- 
ki  na  keiki  i  ke  kokoke  hemo, 
aole  nae  he  ikaika  e  hanau  ai. 

4  Malia  paha  e  lohe  o  Iehova, 
kou  Akua,  i  na  olelo  a  Rabesake, 
ka  mea  a  ke  alii  o  Asuria,  a  kona 
haku  i  hoouna'i  e  hoino  ai  i  ke 
Akua  ola,  a  e  hoopai  hoi  i  na  ole- 
lo  a  Iehova  a  kou  Akua  i  lohe  ai. 
Nolaila,  e  pule  aku  oe  no  ke  koe- 
na  o  na  kanaka  i  ikeia. 

5  A  hiki  ae  la  na  kauwa  a  ke  alii, 
a  Hezekia  io  Isaia  la. 

6  1f  I  mai  la  o  Isaia  ia  lakou,  Pe- 
nei  oukou  e  olelo  aku  ai  i  ko 
oukou  haku,  Ke  olelo  mai  nei  o 
Iehova  penei,  Mai  makau  oe  i  na 
olelo  au  i  lohe  ai,  i  na  olelo  a  na 
kauwa  a  ke  alii  o  Asuria  i  olelo 
hoino  mai  ai  ia'u. 

7  Aia  hoi,  e  haawi  aku  no  au  ia  ia 
i  manao,  a  e  lohe  no  oia  i  ka  lono, 
a  e  hoi  aku  i  kona  aina  iho  :  a  na'u 
no  ia  e  hookulai  i  ka  pahikaua  ma 
kona  aina  iho. 

8  1f  Hoi  aku  la  o  Rabesake,  a 
loaa  ia  ia  ke  alii  o  Asuria,  e  kaua 
ana  ia  Libena;  ua  lohe  mua  no 
hoi  oia,  ua  haalele  ia  ia  Lakisa. 

9  Alaila,  lohe  ae  la  oia  ia  Tireha- 
ka,  i  ke  alii  o  Aitiopa,  i  ka  i  ana 
mai,  Ke  hele  mai  nei  ia  e  kaua  ia 
oe.  A  i  kona  lohe  ana,  hoouna 
mai  la  ia  i  mau  elele  ia  Hezekia, 
i  mai  la, 

10  Penei  oukou  e  olelo  aku  ai  ia 
Hezekia,  i  ke  alii  o  ka  Iuda,  e  i 
aku,  Mai  walewale  oe  i  kou  Akua 
au  e  hilinai  nei,  i  kana  olelo  ana, 
Aole  e  haawiia  o  Ierusalema  iloko 
o  ka  lima  o  ke  alii  o  Asuria. 

11  Aia  hoi,  ua  lohe  no  oe  i  ka 
mea  a  na  alii  o  Asuria  i  hana'i  i  na 
aina  a  pau,  i  ka  luku  loa  ana  ia  la- 
kou  ;  a  e  hoopakeleia  anei  oe  ? 

12  Ua  hoopakele  anei  na'kua  o 
na  aina  i  ka  poe  a  ko'u  mau  ma- 
kuakane  i  luku  ai ;   ia  Gozana,  a 


me  Harana,  a  me  Rezepa,  a  me  na 
keiki  a  Edena,  ka  poe  ma  Tela- 
sara  ? 

13  Auhea  ke  alii  o  Hamata,  a  me 
ke  alii  o  Arepada,  a  me  ke  alii  o 
ke  kulanakauhale  o  Separevaima, 
a  me  Hena,  a  me  Iva  ? 

14  T[  Loaa  ia  Hezekia  ia  mau  pa- 
lapala  ma  ka  lima  o  na  elele,  a  he- 
luhelu  iho  la.  Pii  aku  la  o  Heze- 
kia  i  ka  hale  o  Iehova,  a  haalii  aku 
la  imua  o  Iehova. 

15  Pule  aku  la  o  Hezekia  ia  Ie- 
hova,  i  aku  la, 

16  E  Iehova  o  na  kaua,  e  ke 
Akua  o  ka  Iseraela,  ka  mea  noho 
ma  na  kerubima,  o  oe  no  ke 
Akua,  o  oe  wale  no,  no  na  aupuni 
a  pau  o  ka  honua ;  nau  no  i  hana 
i  ka  lani,  a  me  ka  honua. 

17  E  haliu  mai  kou  pepeiao,  e  Ie- 
hova,  a  e  hoolohe  mai  hoi ;  E  wehe 
oe  i  kou  mau  maka,  e  Iehova,  a  e 
nana  mai ;  e  hoolohe  hoi  i  na  ole- 
lo  a  pau  a  Sanekariba,  na  mea  ana 
i  hoouka  mai  ai  e  hoino  i  ke  Akua 
ola. 

18  He  oiaio,  e  Iehova,  ua  luku 
aku  no  na'lii  o  Asuria  i  na  la- 
huikanaka  a  pau,  a  me  ko  lakou 
aina ; 

19  A  ua  kiola  aku  no  i  ko  lakou 
akua  iloko  o  ke  ahi,  no  ka  mea, 
he  mau  akua  ole  lakou,  he  hana 
na  na  lima  o  kanaka,  he  laau,  a  be 
pohaku  ;  nolaila  lakou  i  luku  aku 
ai  ia  mau  mea. 

20  Ano  la,  e  Iehova  ko  makou 
Akua,  e  hoola  mai  oe  ia  makou 
mai  kona  lima  ae,  i  ike  na  aupu- 
ni  a  pau  o  ka  honua,  o  oe  no  o  Ie- 
hova,  o  oe  wale  no. 

21  1  Alaila,  hoouna  ae  la  o  Isaia, 
ke  keiki  a  Amosa  io  Hezekia  la,  i 
ae  la,  Ke  i  mai  nei  o  Iehova,  ke 
Akua  o  ka  Iseraela  penei,  No  kau 
pule  ana  mai  ia'u  no  Sanekariba, 
ke  alii  o  Asuria ; 


22  Eia  ka  olelo  a  Iehova  i  olelo  mai  ai  nona ; 

Ua  hoowahawaha  ke  kaikamahine  puupaa  o  Ziona  ia  oe, 

Ua  henehene  aku  ia  oe ; 

O  ke  kaikamahine  hoi  o  Ierusalema, 

Ua  luliluli  oia  i  kona  poo  ia  oe. 

23  Owai  kou  mea  i  hoowahawaha  ai, 
A  olelo  hoino  aku  ai  no  hoi  ? 

Ua  hookiekie  oe  i  kou  leo  maluna  owai, 
A  alawa  hoi  i  kou  mau  maka  iluna  lilo, 
Maluna  no  o  ka  Mea  Hoano  o  ka  Iseraela? 

24  Ua  hoowahawaka  oe  i  ka  Haku  ma  kau  mau  kauwa,  i  ka  i  ana 

mai, 
No  ka  lehulehu  o  na  kaakaua  o'u, 
Ua  pii  aku  no  wau  i  kahi  kiekie  o  na  mauna, 
I  na  aoao  hoi  o  Lehanona; 

E  kua  aku  no  wau  i  kolaila  mau  laau  kedera  kiekie, 
A  me  kolaila  mau  laau  kaa  maikai ; 
A  e  komo  aku  no  wau  i  kona  wahi  kiekie, 
A  i  ka  welau  o  kahi  nahelehele  o  kona  mahinaai. 

25  Ua  kohi  no  wau  a  ua  inu  hoi  i  ka  wai ; 

A  i  ke  kapuwai  o  ko'u  mau  wawae,  ua  hoomaloo  aku  no  wau  i 
na  auwai  o  Aigupita. 

26  Aole  anei  oe  i  lohe  kahiko  na'u  ia  i  manao, 
A  na'u  hoi  ia  i  hana  i  na  la  mamua  ? 

A  i  keia  manawa,  ua  hooko  no  wau, 

I  lilo  oe  i  mea  e  hookahuli  ai  i  na  kulanakauhale  paa  i  ka  pa,  i 
puu  pohaku. 

27  Nolaila  i  uuku  ai  ka  ikaika  o  ka  poe  e  noho  ana, 
Ua  makau  hoi  lakou  a  pilihua. 

Like  no  lakou  me  ka  mauu  o  ke  kula, 

Ua  like  hoi  me  ka  nahele  uliuli ; 

Me  ka  mauu  maluna  o  na  hale, 

Me  ka  hua  palaoa  malili  i  kona  wa  e  ku  ana. 

28  Aka,  ua  ike  no  wau  i  kou  noho  ana, 

A  me  kou  puka  ana  iwaho,  a  me  kou  komo  ana  iloko,  a  me 
kou  ukiuki  ana  ia'u. 

29  No  ka  mea,  o  kou  ukiuki  mai  ia'u,  a  me  kou  hookiekie, 
Ua  pii  mai  no,  a  iloko  o  ko'u  mau  pepeiao  ; 

Nolaila,  e  hookomo  no  wau  i  ko'u  lou  iloko  o  kou  ihu, 

A  me  ko'u  kaulawaha  ma  kou  mau  lehelehe, 

A  e  hoohuli  aku  no  au  ia  oe  ma  ke  ala  au  i  hele  mai  ai. 

30  E  lilo  no  hoi  keia  i  hoailona  nou ; 

E  ai  no  oukou  i  keia  makahiki  i  na  mea  ulu  wale, 

A  i  ka  lua  o  ka  makahiki,  i  na  mea  i  ulu  ae  mai  ia  mau  mea 

mai: 
A  i  ke  kolu  o  ka  makahiki,  e  lulu  hua  oukou,  a  e  hoiliili  hua 

hoi, 
E  kanu  no  hoi  oukou  i  na  pawaina,  a  e  ai  iho  i  kolaila  hua. 

31  A  o  ke  koena  i  pakele  o  ka  hale  o  ka  Iuda, 
E  komo  no  kona  aa  ilalo, 

A  e  hua  mai  i  ka  hua  maluna. 

32  No  ka  mea,  mai  loko  aku  o  Ierusalema  e  puka  aku  ke  koena, 
A  o  ka  poe  pakele  hoi,  mai  loko  aku  o  ka  mauna  Ziona: 

Na  ka  ikaika  o  Iehova  o  na  kaua  e  hana  i  keia. 

33  Nolaila,  ke  olelo  mai  nei  o  Iehova  no  ke  alii  o  Asuria, 
Aole  ia  e  komo  iloko  o  keia  kulanakauhale, 

Aole  ia  e  pana  mai  i  kekahi  pua  malaila, 
Aole  hoi  e  hoike  i  na  palekaua  imua  ona, 
Aole  hoi  e  hana  i  puukaua  ma  kona  alo. 

34  Ma  ke  ala  ana  i  hele  mai  ai,  malaila  no  ia  e  hoi  aku, 

Aole  ia  e  komo  iloko  o  keia  kulanakauhale,  wahi  a  Iehova. 

35  Na'u  no  e  malama  i  keia  kulanakauhale,  e  hoola  aku  no'u  iho, 
A  no  ka'u  kauwa,  no  Davida. 

36  Hele  ae  la  ka  anela  o  Iehova, 
a  luku  aku  la  maloko  o  kahi  hoo- 
moana  o  ko  Asuria,  h  jokahi  ha- 
neri  me  kanawalu  kumamalima 
tausani.  A  ala  ae  la  lakou  i  kaka- 
hiaka  nui,  aia  hoi !  he  poe  kupa- 
pau  make  lakou  a  pau. 

37  Tf  Alaila,  hele  aku  la  o  Sane- 
kariba,  ke  alii  o  Asuria,  a  kaalele 
ae  la  ia  wahi,  a  hoi  aku  la,  a  noho 
iho  la  ma  Nineva. 

38  A  i  koua  hoomana  ana  maloko 
o  ka  hale  o  Niscroka,  o  kona 
akua,  alaila,  pepehi  iho  la  kana 
mau  keikikane,  o  Aderameleka  a 
me  Sarezera  ia  ia  i  ka  pahikaua ;  a 
pakele  aku  la  laua  maloko  o  ka 
aina  o  Ararata,  a  noho  alii  iho  la 
kana  keiki,  o  Esarehadona  ma  ko- 
na  wahi. 

MOKUNA  XXXVIII. 

Ka  mai  o  Hezekia.  4  Ka  ae  ana  mai  o  ke 
Akua  i  kana  pule.  8  Hoi  hope  ka  la.  9 
Ka  palapala  a  Hezekia. 

IA  mau  la,  he  mai  make  ko  He- 
zekia ;  a  hele  mai  la  o  Isaia,  ke 
kaula,  ke  keiki  a  Amosa  io  na  la, 
i  mai  la  ia  ia,  Ke  i  mai  nei  o  Ieho- 
va  penei,  E  kauoha  oe  i  ko  kou 
hale,  no  ka  mea,  e  make  ana  oe, 
aole  oe  e  ola. 
2  Alaila,  huli  ae  la  o  Hezekia  i 


kona  maka  ma  ka  paia,  a  pule 
aku  la  ia  Iehova, 

3  I  aku  la  ia,  Ke  noi  aku  nei  au 
ia  oe,  e  Iehova,  ano  la  e  hooma- 
nao  oe  i  ko'u  hele  ana  imua  ou 
ma  ka  oiaio,  me  ka  naau  pono,  a 
ua  hana  i  ka  maikai  ma  kou  alo. 
A  uwe  iho  la  o  Hezekia,  he  uwe 
nui  loa. 

4  TJ  Alaila,  hiki  mai  ka  olelo  a 
Iehova  io  Isaia  la,  i  mai  la, 

5  O  hele,  e  olelo  aku  ia  Hezekia, 
Ke  i  mai  nei  o  Iehova,  ke  Akua  o 
Davida,  kou  kupuna,  penei,  Ua  lo- 
he  au  i  kau  pule,  a  ua  ike  no  wau 
i  kou  waimaka ;  aia  hoi,  e  hooloi- 
hi  aku  au  i  kou  mau  la,  i  umiku- 
mamalima  makahiki. 

6  A  e  hoopakele  no  wau  ia  oe,  a 
me  keia  kulanakauhale  mai  ka  li- 
ma  aku  o  ke  alii  o  Asuria,  a  na'u 
no  e  malama  i  keia  kulanakauhale. 

7  Eia  hoi  ka  hoailona  nou,  mai 
Iehova  mai,  e  hana  io  mai  no  o 
Iehova  i  ka  mea  ana  i  olelo  mai 
ai; 

8  Aia  hoi,  e  hoihoi  ihope  no  au  i 
ke  aka  o  na  degere  ana  i  iho  ai  ma 
ka  mea  ana  hora  o  Ahaza,  he  umi 
degere  ka  hoi  hope  ana.  A  hoi 
hope  io  no  ka  la  i  umi  degere,  o 
na  degere  hoi  ana  i  iho  ai  ilalo. 


9  Tf  Ke  mele  a  Hezekia  ke  alii  o  ka  Iuda,  mahope  iho  o  kona  mai 
ana,  a  ua  ola  hoi  i  kona  mai. 

10  Olelo  iho  la  au,  E  komo  ana  au  i  na  puka  o  ka  malumake, 
Mawaena  konu  o  ko'u  mau  la ; 

Ua  hooneleia  mai  au  i  ke  koena  o  ko'u  mau  makahiki. 

11  I  iho  la  au,  aole  au  e  ike  aku  ia  Iehova, 

Ia  Iehova  hoi,  ma  ka  aina  o  ka  poe  e  ola  ana ; 
Aole  au  e  ike  hou  i  ke  kanaka  mawaena  o  ka  poe  e  noho  la  ma 
ka  malumake. 

12  Ua  laweia  ko'u  wahi  noho, 

Ua  kaikaiia'ku  la,  mai  o'u  aku  nei,  e  like  me  ka  halelewa  o  ke 

kahuhipa, 
Ua  hooki  au  i  ko'u  ola  ana,  e  like  me  ka  mea  ulana  lole, 
Ua  oki  mai  oia  ia'u  mai  ka  omau  ana; 
Mai  ke  ao  a  po,  e  hooki  mai  ana  oe  ia'u. 

13  Hoomaha  iho  la  au  a  kakahiaka, 

E  like  me  ka  liona,  pela  no  oia  i  uhaki  ai  i  ko'u  mau  iwi  a  pau ; 
Mai  ke  ao  a  po,  e  hooki  mai  ana  no  oe  ia'u. 

14  E  like  me  ka  manu  u,  a  me  ka  manu  ioio, 
Pela  no  wau  i  ioio  ai. 

Kaniuhu  no  wau  e  like  me  ka  manu  nunu  ; 
Maule  hoi  ko'u  mau  maka  i  ka  nana  ana  iluna ; 
E  ka  Haku,  ua  pilikia  au,  e  kokua  mai  oe  ia'u. 

15  Heaha  ka'u  e  olelo  aku  ai  ? 

No  ka  mea,  ua  olelo  iiiai  oia  ia'u,  a  ua  hana  io  mai  no  oia : 
E  hele  malie  no  wau  i  ko'u  mau  makahiki  a  pau, 
No  ke  kaumaha  loa  o  kuu  uhane. 

16  E  ka  Haku,  no  keia  mau  mea  i  ola'i  na  kanaka, 
Maloko  o  ka  popilikia  a  pau,  ua  ola  no  kuu  uhane  ; 
Ua  hoopau  oe  i  ko'u  mai,  ua  hoola  mai  oe  ia'u. 

17  Aia  hoi,  ua  hoololi  mai  oia  i  ko'u  kaumaha  loa  i  oluolu, 

Aloha  mai  no  oe,  a  hoopakele  mai  ia'u,  mai  ka  lua  mai  o  ka 

make ; 
No  ka  mea,  ua  kiola  aku  oe  i  ko'u  hewa  a  pau  mahope  o  kou 

kua. 

18  Aole  hiki  i  ko  ka  po  ke  hoomaikai  aku  ia  oe, 
Aole  hoi  e  hoolea  aku  ka  poe  make  ia  oe ; 

0  ka  poe  iho  ilalo  i  ka  lua, 
Aole  hiki  ia  lakou  ke  manaolana. 

19  O  ka  mea  ola,  ka  mea  ola, 

Nana  no  e  hoomaikai  aku  ia  oe,  me  au  nei  i  keia  la ; 
E  hoike  no  ka  makua  i  na  keiki  i  kou  oiaio. 

20  Malaila  no  o  Iehova,  e  hoola  mai  ai  ia'u, 
Nolaila  kakou  e  hookanikani  ai  i  ko'u  mau  viola, 

1  na  la  a  pau  o  ko  kakou  ola  ana,  maloko  o  ka  hale  o  Iehova. 

21  No  ka  mea,  ua  olelo  no  o  Isaia,  e  lawe  lakou  i  pai  fiku  maloo,  a 

e  kau  maluna  o  ka  eha,  a  e  ola  no  ia. 

22  Ua  ninau  no  hoi  o  Hezekia,  Heaha  ka  hoailona  e  maopopo  ai 

ko'u  pii  ana  i  ka  hale  o  Iehova? 


MOKUNA  "XXXIX. 

Ka  palapala  a  ke  alii  o  Babulona  ia  Hezekia. 
3  Hai  mai  la  o  Isaia  i  ke  pio  aua  o  ka  Iuda 
i  ua'lii  la. 

IA  manawa,  hoouka  mai  la  o 
Merodaka-Baladana,  ke  keiki 
a  Baladana,  ke  alii  o  Babulona,  i 
mau  palapala,  a  i  makana  hoi,  na 
Hezekia,  no  ka  mea,  ua  lohe  oia  i 
kona  mai  ana,  a  ua  ola. 

2  Olioli  iho  la  o  Hezekia  ia  la- 
kou,  a  hoike  aku  la  ia  lakou  i  ka 
hale  o  kona  waiwai,  i  ke  kala,  a 
me  ke  gula,  a  me  na  mea  ala,  a 
me  ka  mea  hamo  maikai,  a  me  ka 
hale  a  pau  o  kona  mea  kaua,  a  me 
na  mea  a  pau  i  loaa  maloko  o  ko- 
na  waiwai :  aohe  hoi  mea  maloko 
o  kona  hale,  aole  hoi  ma  kona  au- 
puni  a  pau  a  Hezekia  i  hoike  ole 
ai  ia  lakou. 

3  H  Alaila,  hele  mai  la  o  Isaia,  ke 
kaula  i  ke  alii,  ia  Hezekia,  i  mai  la 
ia  ia,  Heaha  ka  keia  poe  kanaka  i 
olelo  mai  ai  ?  Maihea  mai  hoi  ia- 
kou  i  hele  mai  ai  iou  la  ?  I  aku  la 
o  Hezekia,  Mai  ka  aina  mamao  aku 
lakou  i  hele  mai  ai  io'u  nei,  mai 
Babulona  mai  hoi. 


4  Ninau  mai  la  no  hoi  ia,  Heaha 
ka  lakou  i  ike  ai  iloko  o  kou  ha- 
le?  I  aku  la  o  Hezekia,  O  na  mea 
a  pau  iloko  o  ko'u  hale,  ua  ike  no 
lakou.  Aohe  mea  iloko  o  ko'u 
waiwai  i  hoike  ole  ia  ia  lakou  e 
au. 

5  Alaila,  i  mai  la  o  Isaia  ia  Heze- 
kia,  E  hoolohe  mai  oe  i  ka  olelo  a 
Iehova  o  na  kaua : 


6  Aia  hoi,   e  hiki 
la  e  laweia'ku  ai 
mea  a 
me  na 


mai   ana  na 

i  Babulona  na 

pau  iloko  o  kou  hale,  a 

mea  a  kou  mau  kupuna 


a  hiki  mai  i  keia  la; 
kekahi  mea,   wahi  a 


i  hoahu  ai, 
aole  e  koe 
Iehova. 

7  A  e  lawe  aku  no  lakou  i  kekahi 
o  na  keiki  au,  na  mea  i  puka  mai 
loko  mai  ou,  na  mea  hoi  au  e 
hoohanau  ai,  a  e  lilo  lakou  i  mea 
poaia  ma  ka  halealii  o  ke  alii  o 
Babulona. 

8  I  aku  la  o  Hezekia  ia  Isaia, 
Maikai  no  ka  olelo  a  Iehova,  au 
e  olelo  mai  nei.  I  aku  la  hoi 
ia,  E  oia  mau  ana  no  ke  kuapa- 
panui  a  me  ka  pono  i  ko'u  mau 
la. 

Hoomaha  mai  ke  Akua  i  kona  poe  kanaka.   3  Ke  ao  ana  a  Ioane  Bapatite.   9  Olioli  o  Ziona. 

12  Ka  hanohano  o  ke  Akua. 

EHOOMAHA  aku,  e  hoomaha  aku  oukou  i  ko'u  poe  kanaka, 
Wahi  a  ke  Akua  o  oukou. 

2  E  olelo  hoomaha  aku  i  ko  Ierusalema, 

E  kahea  aku  hoi  ia  ia,  ua  pau  kona  kaua  ana, 

Ua  kalaia  hoi  kona  hala ; 

No  ka  mea,  ma  ka  lima  o  Iehova, 

Ua  loaa  papalua  ia  ia  no  na  hewa  ona  a  pau. 

3  1f  Ka  leo  o  ka  mea  e  kala  ana,  ma  ka  waonahele, 
E  hoomakaukau  oukou  i  alanui  no  Iehova, 

E  hoopololei  hoi  ma  ka  waoakua, 
I  kuamoo  no  ko  kakou  Akua. 

4  E  hoopihaia'na  na  awawa  a  pau, 

A  e  hoohaahaaia'na  na  mauna  a  pau,  a  me  na  puu ; 
E  lilo  no  ka  mea  kekee  i  pololei, 
A  me  kahi  puupuu  i  laumania. 

5  E  hoikeia  mai  no  ka  nani  o  Iehova, 
A  e  ike  pu  aku  no  na  kanaka  a  pau ; 

No  ka  mea,  na  ka  waha  o  Iehova  i  olelo  mai. 

6  I  mai  la  ka  leo,  E  kala  aku. 

I  aku  la  ia,  Heaha  ka'u  e  kala'i  ? 

He  mauu  no  na  kanaka  a  pau, 

Ua  like  hoi  kona  nani  a  pau  me  ka  pua  o  ke  kula ; 

7  Mimino  ka  mauu,  a  mae  wale  ka  pua, 

Ke  pa  mai  ka  makani  o  Iehova  maluna  ona; 
He  oiaio  no,  he  mauu  keia  poe  kanaka. 

8  Mimino  ka  mauu,  a  mae  wale  ka  pua ; 

Aka,  o  ka  olelo  a  ko  kakou  Akua,  e  kupaa  mau  loa  no  ia. 

9  H  E  ka  mea  hai  i  ka  olelo  maikai  no  Ziona, 
E  pii  aku  oe  iluna  o  ka  mauna  kiekie ; 

E  ka  mea  hai  i  ka  olelo  maikai  no  Ierusalema, 

E  hookiekie  oe  i  kou  leo  me  ka  ikaika ; 

E  hookiekie  hoi,  mai  makau ; 

E  olelo  ae  i  na  kulanakauhale  o  ka  Iuda, 

Aia  hoi  ko  oukou  Akua ! 

10  Aia  hoi,  e  hele  mai  ana  ka  Haku,  o  Iehova  me  ka  ikaika, 
Na  kona  lima  no  e  malama  ia; 

Aia  hoi,  me  ia  pu  no  kana  uku  mai, 
A  o  kana  ukuhana  hoi  ma  kona  alo. 

11  E  hanai  no  oia  i  kana  ohana  me  he  kahuhipa  la; 
E  hoiliili  no  hoi  i  na  keikihipa  i  kona  lima, 

A  hiipoi  hoi  ia  lakou  ma  kona  poli, 
A  alakai  i  ka  poe  hanai  waiu. 

12  H  Owai  ka  mea  i  ana  i  na  wai  maloko  o  ka  poho  o  kona  lima  ? 
A  ana  aku  hoi  i  na  lani  ma  ke  kikoo, 

A  ana  no  hoi  i  ka  lepo  o  ka  honua  iloko  o  ka  mea  ana, 
A  kaupaona  i  na  kuahiwi  ma  na  mea  kaupaona, 
A  me  na  mauna  hoi  maloko  o  na  paonakaulike? 

13  Owai  ka  mea  i  alakai  i  ka  Uhane  o  īehova, 
A  noho  i  kakaolelo  nona,  a  ao  aku  ia  ia  ? 

14  Me  wai  la  oia  i  kukakuka  pu  ai  ? 
Nawai  hoi  i  ao  aku  ia  ia, 

A  kuhikuhi  hoi  ia  ia  i  ke  ala  o  ka  pono, 
908 


MOKUNA  XL. 

A  hoike  aku  ia  ia  i  ke  ala  o  ka  naauao  ? 

15  Aia  hoi,  ua  like  na  lahuikanaka,  me  ke  kulu  hookahi  o  ka 

A  ua  manaoia  hoi  e  like  me  ka  huna  lepo  uuku  maloko  o  na 

mea  kaulike ; 
Kaikai  oia  i  na  aina  me  he  mea  uuku  la. 

16  Aole  i  nui  o  Leoanona  i  mea  puhi, 

Aole  hoi  i  nui  kolaila  holoholona,  i  mea  mohaikuni. 

17  Me  he  mea  ole  la  na  lahuikanaka  a  pau  imua  ona, 
A  ua  manaoia  lakou  e  ia  ua  uuku  iho  i  ka  ole, 
He  mea  lapuwale  loa  hoi. 

18  II  Me  wai  oukou  e  hoohalike  ai  i  ke  Akua  ? 
Heaha  ka  mea  like,  e  hoohalike  ai  oukou  me  ia  ? 

19  O  ka  mea  hana,  hoohehee  no  oia  i  akuakii, 

A  o  ka  mea  hana  gula,  hohola  ae  la  oia  i  ke  gula  maluna  o 

ia  inea, 
A  hana  hoi  i  na  kaula  kala. 

20  A  o  ka  mea  loaa  ole  ka  mohai  no  ka  hune, 
Wae  no  oia  i  wahi  laau  popo  ole ; 

A  imi  aku  la  i  kahuna  akamai  i  ka  hana, 

Nana  e  hoomakaukau  i  akuakii  kalaiia  naueue  ole. 

21  Aole  anei  oukou  i  ike,  aole  hoi  i  lohe? 

Aole  anei  i  haiia  mai  ia  oukou  mai  kinohi  mai  ? 
Aole  anei  oukou  i  hoomaopopo,  mai  ka  hookumu  ana  o  ka  ho- 
nua? 

22  Oia  no  ke  noho  ma  ka  poai  o  ka  honua, 

A  ua  like  hoi  kolaila  poe  e  noho  ana  me  na  uhini ; 

Nana  no  e  hoopalahalaha  aku  na  lani  me  he  paku  la, 

A  hohola  no  hoi  lakou  me  he  hale  lole  la,  kahi  e  noho  ai. 

23  Oia  ke  hoolilo  i  na'lii  i  mea  ole, 

A  me  na  lunakanawai  o  ka  honua,  me  he  mea  lapuwale  la. 

24  He  oiaio,  aole  lakou  e  kanuia, 
He  oiaio,  aole  lakou  e  luluia, 

He  oiaio,  aole  e  paa  ka  lakou  kumu  maloko  o  ka  honua ; 
A  e  puhi  mai  Oia  maluna  o  lakou,  a  e  mae  wale  lakou, 
A  e  lawe  no  ka  puahiohio  ia  lakou  me  he  opala  la. 

25  Me  wai  la  hoi  oukou  e  hoohalike  ai  ia'u  ? 

A  e  like  au  me  wai  ?  wahi  a  ka  Mea  Hemolele. 

26  E  alawa  ae  i  ko  oukou  mau  maka  iluna, 

E  nana  hoi  i  ka  Mea  nana  i  hana  i  kela  mau  mea, 

Alakai  aku  no  oia  i  ko  lakou  lehulehu  a  pau  ma  ka  helu  ana. 

Hea  aku  no  oia  ia  lakou  a  pau  ma  ka  inoa, 

No  ka  nui  loa  o  kona  mana,  a  me  ka  mana  loa  o  kona  ikaika ; 

Aohe  mea  o  lakou  i  nalowale. 

27  No  ke  aha  la  oe  e  olelo  ai,  e  Iakoha, 
A  kamailio  iho,  e  ka  Iseraela, 

Ua  hunaia  ko'u  ala,  mai  o  Iehova  aku, 

Ua  hoaloia  ko'u  hoaponoia  mai  ko'u  Akua  aku  ? 

28  H  Aole  anei  oe  i  ike,  aole  anei  oe  i  lohe  ? 
O  ke  Akua  mau  loa  o  Iehova, 

O  ka  mea  nana  i  hana  i  na  kukulu  o  ka  honua ; 

Aole  ia  e  maule,  aole  hoi  e  luhi ; 

Aohe  mea  e  hiki  ke  hoomaopopo  i  kona  ike. 

29  Nana  no  i  haawi  i  ka  ikaika  i  ka  mea  i  maule ; 

A  o  ka  mea  ikaika  ole,  hoomahuahua  no  ia  i  ka  ikaika. 

30  E  maule  auanei  ka  poe  ui,  a  e  maloeloe  hoi, 

E  kulanalana  loa  no  na  kanaka  hou : 
31  Aka,  o  ka  poe  hilinai  aku  ia  Iehova,  e  ulu  hou  no  ko  lakou 
ikaika ; 
E  pii  eheu  aku  no  lakou  iluna,  e  like  me  na  aito ; 
E  holo  no  lakou,  aole  hoi  e  maloeloe, 
E  hele  mua  no  lakou,  aole  hoi  e  maule. 

MOKUNA  XLI. 

Ka  hana  kupanaha  a  Iehova  i  ka  wa  kahiko.    10  E  malama  mau  ana  no  oia  i  ka  Iseraela. 
20  Hoowahawaha  o  Iehova  i  na'kua  e. 

ENOHO  ekemu  ole  oukou,  e  na  aina,  imua  o'u, 
E  hoomahua  aku  na  kanaka  i  ka  ikaika ; 
E  hookokoke  mai  lakou,  alaila  e  olelo  mai  lakou; 
E  hookokoke  pu  kakou  i  ka  hookolokolo  ana. 

2  Na  wai  i  hoala  mai  i  ka  mea  pono,  mai  ka  hikina  mai, 
A  kauoha  hoi  ia  ia  e  hele  ma  kona  wawae? 

A  haawi  ae  la  ia  i  na  lahuikanaka  imua  ona, 

A  hoonoho  ia  ia  maluna  o  na'lii  ? 

A  haawi  hoi  ia  lakou  e  like  me  ka  lepo  imua  o  kana  pahikaua, 

E  like  hoi  me  ka  opala  lele  imua  o  kona  kakaka  ? 

3  Alualu  oia  ia  lakou,  a  maluhia  hoi  kona  hele  ana; 
Ma  ke  ala  hoi  i  hahi  ole  ia  mamua  e  kona  mau  wawae. 

4  Nawai  ia  i  hoomakaukau,  a  hana  hoi, 

Me  ka  hea  ae  i  na  hauauna  kanaka,  mai  kinohi  mai  ? 
Owau  no  o  Iehova,  o  ka  mea  mua, 
A  o  ka  mea  hope  hoi,  owau  no  ia. 

5  Ike  mai  la  na  aina,  a  makau  iho  la, 
Weliweli  no  na  kukulu  o  ka  honua, 
Hookokoke  mai  lakou,  a  hele  mai  la. 

6  Kokua  no  kela  mea  keia  mea  i  kona  hoa, 
A  olelo  ae  la  i  kona  hoahanau,  E  ikaika  oe. 

7  Pela  i  hooikaika'i  ke  kahuna  kalai  i  ka  mea  hana  gula, 

A  me  ka  mea  anaanai  me  ka  hamare  i  ka  mea  kuihao  ma  ke 

kua, 
I  ae  la,  Ua  makaukau  ia  no  ke  kapili  ana ; 
A  hoopaa  no  oia  ia  mea  i  ke  kui,  i  ole  ia  e  naueue. 

8  Aka,  o  oe,  e  Iseraela,  ka'u  kauwa, 
O  Iakoba,  ka  mea  a'u  i  wae  ai, 

Ka  pua  a  Aberahama,  ko'u  hoaaloha, 

9  Ka  mea  a'u  i  lalau  aku  ai,  mai  na  kihi  mai  o  ka  honua  nei, 
A  hea  aku  no  ia  oe,  mai  kona  mau  kukulu  mai, 

A  i  aku  no  hoi  ia  oe,  0  oe  no  ka'u  kauwa, 

Ua  wae  aku  no  wau  ia  oe,  aole  au  i  haalele  aku  ia  oe. 

10  1f  Mai  makau  oe,  no  ka  mea,  owau  pu  no  me  oe; 
Mai  weliweli  hoi,  no  ka  mea,  owau  no  kou  Akua. 
Na'u  no  i  hooikaika  aku  ia  oe, 

A  na'u  hoi  oe  i  kokua  aku  ; 

Ua  hookupaa  aku  au  ia  oe  i  ka  lima  akau  o  ko'u  pono. 

11  Aia  hoi,  e  hilahila  auanei,  a  e  hoopalaimaka  hoi  ka  poe  a  pau 

i  inaina  aku  ia  oe ; 
E  like  auanei  lakou  me  he  mea  ole  la, 
A  e  make  no  hoi  ka  poe  kanaka  e  hakaka  me  oe. 

12  E  imi  no  oe  ia  lakou,  aole  loaa  lakou  ia  oe, 
O  na  kanaka  hoi  e  hakaka  me  oe ; 

E  like  ana  iakou  me  ka  mea  ole,  me  he  mea  ole  loa  hoi, 
O  na  kanaka  hoi  e  kaua  aku  ia  oe. 

13  No  ka  mea,  owau  o  Iehova,  o  kou  Akua,  ka  niea  i  hoopaa  i  kou 

lima  akau, 
Ka  mea  olelo  aku  ia  oe, 
Mai  makau ;  owau  no  kou  mea  nana  e  kokua. 

14  Mai  makau,  e  ka  enuhe,  e  Iakoba  e, 

0  oukou  no  hoi,  e  na  kanaka  o  ka  Iseraela ; 

Na'u  no  oe  e  kokua  aku,  wahi  a  Iehova,  kou  Hoolapanai, 
Ka  Mea  Hemolele  hoi  o  ka  Iseraela. 

15  Aia  hoi,  e  hana  no  wau  ia  oe  i  mea  kaapalaoa  hou  oioi,  mea  niho ; 
A  e  hookaa  no  oe  maluua  o  na  kuahiwi,  a  e  kui  hoi  ia  lakou  a 

wali, 
A  e  hoolilo  no  oe  i  na  puu,  i  mea  like  me  ka  opala. 

16  E  lulu  ana  no  oe  ia  lakou,  a  na  ka  makani  lakou  e  lawe  aku, 
A  na  ka  puahiohio  e  hoopuehu  aku  ia  lakou  ; 

Aka,  e  olioli  no  oe  ia  Iehova, 

A  e  hauoli  hoi  i  ka  Mea  Hemolele  o  ka  Iseraela. 

17  Imi  ka  poe  hune,  a  me  ka  poe  nele,  i  ka  wai,  a  loaa  ole, 
Ua  paapaa  ko  lakou  alelo  i  ka  makewai, 

Alaila,  e  hoolohe  au,  o  Iehova,  i  ka  lakou, 

Owau,  ke  Akua  o  ka  Iseraela,  aole  au  e  haalele  ia  lakou. 

18  E  wahi  au  i  muliwai  ma  na  puu, 

1  wai  puna  hoi  maloko  o  na  awawa; 
E  hoolilo  au  i  ka  waonahele  i  kiowai, 

A  me  ka  aiua  maloo,  i  wahi  e  huai  mai  ai  na  wai. 

19  Ma  ka  waonahele,  e  haawi  no  au  i  ka  laau  kedera, 

I  ka  laau  si  ima  hoi,  a  me  ka  hadasa,  a  me  ka  oliva ; 
A  na'u  no  e  kanu,  ma  ka  waoakua,  i  laau  kaa, 
I  tidara  no  hoi,  a  me  ke  teasura : 

20  I  ike  lakou,  a  hoomaopopo  hoi, 
A  noonoo,  me  ka  ike  lea  pu, 

Na  ka  lima  o  Iehova  i  hana  i  keia, 

Na  ka  Mea  Hemolele  o  ka  Iseraela  ia  i  hoopaa. 

21  E  hoopii  mai  oukou  i  ko  oukou  mea  hookolokolo,  wahi   a 

Iehova ; 
E  hoike  mai  i  ko  oukou  mea  e  akaka  ai,  wahi  a  ke  Alii  o  ka 
Iakoba. 

22  E  hookokoke  mai  lakou,  a  e  hoike  mai  hoi  ia  kakou  i  na  mea  e 

hiki  mai  ana ; 
I  na  mea  kahiko  hoi,  e  hai  mai  lakou  ia  mau  mea, 
I  uoonoo  kakou  ia  mau  mea,  a  ike  hoi  i  ko  lakou  hope  ; 
E  hai  mai  hoi  ia  kakou  i  na  mea  e  hiki  mai  ana. 

23  A  e  hoomaopopo  mai  hoi  i  na  mea  o  keia  hope  e  hiki  mai  ana, 
Alaila  e  ike  no  makou,  he  mau  akua  no  oukou : 

Oia  e  hana  hoi  i  ka  maikai,  a  i  ka  hewa  paha, 
Alaila,  makou  e  weliweli,  a  e  ike  pu  no  hoi. 

24  Aia  hoi,  no  ka  ole  mai  oukou, 

A  me  ka  oukou  hana  hoi,  noloko  mai  ia  o  ka  ole ; 

0  ka  mea  makemake  aku  ia  oukou  he  mea  hoopailua  ia. 

25  Ua  hoala  aku  au  i  kekahi,  mai  ka  akau  mai,  a  e  hele  io  mai  no 

ia; 
E  kahea  mai  no  oia  i  ko'u  inoa,  mai  kahi  e  puka  mai  ai  ka  la ; 
A  e  hele  mai  uo  oia  maluna  o  na'lii  e  like  me  kalepo, 
E  like  hoi  me  ko  ka  potera  hahi  ana  i  ka  lepo  kawili. 

26  Nawai  i  hoike  mai,  mai  kinohi  mai,  i  ike  kakou? 

1  ka  wa  mauiua  hoi,  i  olelo  kakou,  Ua  pololei? 

Aohe  mea  nana  i  hoike,  he  oiaio,  aohe  mea  nana  e  hoakaka  mai, 

He  oiaio  no,  aohe  mea  i  lohe  i  ka  oukou  mau  olelo. 

27  Na'u  ka  mea  mua  e  olelo  ia  Ziona,  Aia  hoi,  e  nana  aku  ia  lakou ; 
A  na'u  hoi  e  haawi  aku  ia  Ierusalema  i  ka  mea  hai  i  ka  olelo 

maikai. 

28  Aka,  nana  aku  la  au,  aohe  hoi  kanaka, 
A  iwaena  hoi  o  ia  poe,  aohe  kakaolelo, 

A  i  ko'u  ninau  ana  ia  lakou,  aohe  mea  o  lakou  i  olelo  mai. 

29  Aia  hoi,  he  mea  ole  lakou  a  pau, 
He  mea  ole  hoi  ka  lakou  hana ; 

He  makani,  he  lapuwale  hoi  ko  lakou  akuakii  i  hooheheeia. 

MOKUNA  XLII. 

Ke  ano  o  Kristo.    5  Ka  olelo  a  ke  Akua  ia  ia.    10  Hauoli  i  ke  Akua.    18  Ka  paakiki  o  na 

Iudaio. 

AIA  hoi  ka'u  kauwa,  ka  mea  a'u  i  malama'i, 
„  O  kuu  mea  i  waeia,  a  ua  olioli  ko'u  naau  ia  ia ; 
E  haawi  aku  no  au  i  ko'u  Uhane  maluna  ona  ; 
A  nana  no  e  hoolaha  ae  ka  pono  no  na  lahuikanaka. 

2  Aole  ia  e  kahea,  aole  hoi  e  hoowalaau  aku, 
Aole  hana  aku  a  loheia  kona  leo  ma  ke  alanui. 

3  Aole  ia  e  uhai  i  ka  ohe  pepe, 

Aole  hoi  ia  e  kinai  i  ka  uiki  e  pipi  ana; 
A  hoolaha  aku  oia  i  ka  pono  oiaio. 

4  Aole  ia  e  pio,  aole  hoi  ia  e  uhaiia, 

A  hookumu  oia  i  ka  pono  ma  ka  honua  nei ; 
A  e  kakali  no  na  mokupuni  i  kona  kanawai. 

5  1f  Ke  i  mai  nei  ke  Akua,  o  Iehova,  penei, 

Ka  mea  nana  i  hana  na  lani,  a  hohola  ae  la  ia  lakou ; 

Ka  mea  i  hoopalahalaha  ae  i  ka  honua,  a  me  kona  mau  mea  ulu ; 

Ka  mea  haawi  i  ka  hanu  no  na  kanaka  maluna  ona, 

A  me  ke  ea  hoi  i  ka  poe  e  hele  ana  maluna  ona : 

6  Owau,  o  Iehova,  ua  hea  aku  au  ia  oe  i  mea  e  pono  ai, 

A  na'u  no  e  hoopaa  aku  i  kou  lima,  a  e  malama  no  hoi  au  ia  oe, 
A  e  haawi  no  wau  ia  oe  i  berita  no  na  kanaka, 
I  malamalama  hoi  no  ko  na  aina  e ; 

7  E  hookaakaa  i  na  maka  o  ka  poe  makapo, 

E  lawe  mai  hoi  i  ka  poe  pio,  mailoko  mai  o  kahi  paa, 
A  me  ka  poe  e  noho  ana  iloko  o  ka  pouli,  mailoko  mai  o  ka 
halepaahao. 

8  Owau  no  Iehova,  oia  ko'u  inoa ; 
Aole  au  e  haawi  i  ko'u  nani  ia  hai, 
Aole  hoi  ko'u  hanohano  i  na  kiikalaiia. 

9  Aia  hoi,  ua  ko  na  mea  i  olelo  kahiko  ia, 
A  ke  hai  aku  nei  au  i  na  mea  hou  : 

Mamua  o  ko  lakou  hiki  ana  mai,  ke  hai  aku  nei  au  ia  mau  mea 
ia  oukou. 

10  E  oli  aku  ia  Iehova  i  ke  oli  hou, 

I  kona  nani  hoi  mai  ka  welau  mai  o  ka  honua : 

Ka  poe  iho  ilalo  ma  ka  moana,  a  me  kona  mea  i  piha'i, 

O  na  mokupuni,  a  me  ko  lakou  poe  e  noho  ana. 

11  E  hookiekie  no  ka  waonahele  i  kona  leo, 
A  me  na  kulanakauhale  ona, 

O  na  kauhale  kahi  e  noho  ai  o  Kedara ; 

E  oli  hoi  ka  poe  e  noho  ana  ma  Sela, 

E  hooho  hoi  ka  poe  ma  ka  piko  o  na  kuahiwi. 

12  E  haawi  aku  lakou  i  ka  hanohano  no  Iehova, 

E  hoolaha  hoi  i  kona  nani  ma  na  aina  e. 

13  E  puka  aku  no  o  Iehova  iwaho,  me  he  koa  la, 

E  hoa  no  oia  i  ka  inaina,  e  like  me  ke  kanaka  kaua ; 

E  hea  ikaika  aku  no  ia,  a  e  hooho  hoi ; 

E  lanakila  no  oia  maluna  o  kona  poe  enemi. 

14  Ua  noho  ekemu  ole  au,  mai  kahiko  loa  mai ; 
Ua  noho  malie  au,  ua  uumi  au  i  ka  olelo  : 

Aka,  ano,  e  kahea  aku  no  wau,  e  like  me  ka  wahine  hanau  keiki ; 
E  luku  aku  no  au,  e  hoopau  pu  no  hoi. 

15  E  anai  aku  au  i  na  kuahiwi,  a  me  na  puu, 

A  e  hoomaloo  aku  no  au  i  ko  lakou  launahele  a  pau  ; 
E  hoolilo  wau  i  ko  lakou  muliwai  i  wahi  maloo, 
A  e  hoomaloo  no  hoi  au  i  ko  lakou  loko. 

16  A  e  kai   aku  no  au   i  ka  poe   makapo,   ma  ke  ala  a  lakou 

i  ike  ole  ai : 
E  alakai  no  au  ia  lakou  ma  na  kuamoo  a  lakou  i  ike  ole  ai ; 
E  hoolilo  au  i  ka  pouli  i  malamalama  imua  o  lakou, 
A  me  na  ala  kekee  i  pololei. 
E  hana  no  wau  i  keia  mau  mea  no  lakou, 
Aole  hoi  au  e  haalele  ia  lakou. 

17  1f  E  hoopalaimaka,  a  e  hilahila  loa  hoi  ka  poe  a  pau  i  hilinai  i 

na  kiikalaiia, 
Ka  poe  i  olelo  i  na  kii  i  hooheheeia, 
O  oukou  no  ko  makou  mau  akua. 

18  E  hoolohe  mai  oukou,  e  na  kuli, 

E  nana  hoi  oukou,  e  ka  poe  makapo,  i  ike  oukou. 

19  Owai  ka  mea  makapo,  ke  ole  ka'u  kauwa, 

A  kuli  hoi,  e  like  me  ko'u  elele  a'u  i  hoouna  aku  ai  ? 
Owai  ka  mea  makapo,  e  like  me  ka  mea  haipule, 
Ka  mea  makapo  hoi,  e  like  me  ke  kauwa  a  Iehova? 

20  Ua  ike  no  oe  i  na  mea  he  nui,  aole  nae  oe  i  malama; 
Ua  hakahaka  na  pepeiao,  aole  nae  oia  i  lohe. 

21  Ua  lealea  no  o  Iehova  no  kona  pono  iho, 

E  hoohanohano  no  oia  i  kona  kanawai,  a  e  hoonani  hoi  oia  ia 
mea. 

22  Aka,  ua  powaia  keia  poe  kanaka,  a  ua  haoia ; 
Ua  hoopaheleia  lakou  a  pau  maloko  o  na  lua, 
Ua  hunaia  hoi  maloko  o  na  halepaahao ; 

Ua  lilo  lakou  i  pio,  aohe  mea  nana  lakou  e  hoopakele; 
He  mea  i  haoia,  aohe  mea  i  olelo  mai,  E  hoihoi  aku. 

23  Owai  ka  mea  o  oukou  e  haliu  mai  i  ka  pepeiao  i  keia? 
A  hoolohe,  a  malama  hoi,  no  ka  manawa  mahope? 

24  Nawai  i  haawi  ia  Iakoha  i  pio, 

A  i  ka  Iseraela  hoi  no  ka  poe  powa? 
Aole  anei  na  Iehova,  ka  mea  a  kakou  i  hana  ino  aku  ai  ? 
No  ka  mea,  aole  lakou  i  hele  i  kona  mau  alanui, 
Aole  lakou  i  hoolohe  i  kona  kanawai. 

25  Nolaila  ia  i  ninini  aku  ai  maluna  ona,  i  ka  wela  o  kona  inaina, 
A  me  ka  ikaika  o  ke  kaua  ; 

A  ua  hoa  oia  ia  ia  i  ke  ahi  a  puni,  aole  nae  ia  i  ike ; 
Wela  no  oia  i  ke  ahi,  aole  i  manao  i  kona  naau. 

MOKUNA  XLIII. 

Hoomaha  mai  ke  Akua  i  kanaka.    14  Haiia  mai  ka  make  o  Babulona.    18  Hoopakeleia  ko 

ke  Akua  poe  kanaka. 

ANO,  penei  ka  olelo  ana  mai  a  Iehova,  ka  mea  nana  oe  i  hana, 
e  Iakoha, 

Ka  mea  nana  oe  i  kookumu,  e  Iseraela; 
Mai  makau,  uo  ka  mea,  ua  hoola  au  ia  oe ; 
Ua  hea  aku  au  ia  oe  ma  ka  inoa ;  no'u  uo  oe. 

2  Ia  oe  e  hele  mawaena  o  na  wai,  owau  pu  no  me  oe ; 

A  maloko  hoi  o  na  muliwai,  aole  oe  e  halanaia  ia  lakou ; 
Ia  oe  e  hele  ae  maloko  o  ke  ahi,  aole  oe  e  wela ; 
Aole  hoi  e  ai  aku  ka  lapalapa  ahi  ia  oe. 

3  No  ka  mea,  owau  no  Iehova  kou  Akua, 

Ka  Mea  Hemolele  o  ka  Iseraela,  kou  mea  e  ola'i ; 

Ua  haawi  au  ia  Aigupita,  i  panai  nou, 

Ia  Ahiopa,  a  me  Seba  hoi,  i  uku  panai  nou ; 

4  No  ka  mea,  ua  makamae  oe  ma  ko'u  mau  maka, 
Ua  hoomaikaiia  hoi  oe,  a  ua  aloha  aku  au  ia  oe ; 
Nolaila  au  e  panai  aku  ai  i  na  kanaka  nou, 

A  e  lilo  no  na  lahuikanaka  i  panai  no  kou  ola. 

5  Mai  makau  oe,  no  ka  mea,  owau  pu  no  me  oe ; 

Na'u  no  e  lawe  mai  i  kau  poe  mamo,  mai  ka  hikina  mai, 
A  e  hoakoakoa  no  au  i  kau,  mai  ke  komohana  mai. 

6  E  olelo  aku  no  au  i  ke  kukulu  akau,  E  haawi  mai ; 
A  i  ke  kukulu  hema  hoi,  Mai  aua  oe; 

E  kai  mai  i  ka'u  mau  keiki  kane,  mai  kahi  loihi  mai, 
A  me  ka'u  mau  kaikamahine,  mai  na  kihi  o  ka  honua; 

7  O  na  mea  hoi  a  pau  i  heaia  ma  ko'u  inoa, 
A  no  ko'u  nani  i  hana  aku  ai  au  ia  lakou  ; 
Na'u  no  i  hookumu,  na'u  hoi  i  hana. 

8  U  E  kai  mai  i  ka  poe  kanaka  makapo,  he  mau  maka  no  nae  ko 

lakou, 
A  me  na  mea  kuli  hoi,  he  mau  pepeiao  no  nae  ko  lakou. 

9  E  hoakoakoaia  mai  ko  na  aina  a  pau, 

E  hoiliiliia  mai  hoi  na  lakuikanaka  a  pau; 

Owai  ka  mea  o  lakou  e  hiki  ia  ia  ke  hai  i  keia, 

A  hoike  mai  hoi  i  na  mea  kahiko  ? 

E  kai  mai  lakou  i  ko  lakou  poe  ike  maka,  i  hoaponoia'i  lakou : 

A  o  lakou  kekahi  e  hoolohe  mai,  a  olelo,  Ua  oiaio. 

10  O  oukou  no  ko'u  poe  ike  maka,  wahi  a  Iehova, 

0  ka'u  kauwa  hoi  ka  mea  a'u  i  wae  ai, 

1  ike  mai  oukou,  a  mauaoio  mai  ia'u ; 
A  hoomaopopo  hoi,  owau  no  Ia. 
Mamua  o'u,  aohe  akua  i  hanaia, 
Aole  hoi  auanei  mahope  o'u. 

11  Owau,  owau  no  o  Iehova, 

Aole  hoi  mea  hoola  e  ae,  owau  wale  no. 

12  Ua  olelo  aku  no  au,  ua  hoola  aku  hoi, 

A  ua  hoikeike  aku  hoi,  i  ka  wa  aole  akua  malihini  iwaena  o 

oukou : 
O  oukou  no  ko'u  poe  ike  maka,  wahi  a  Iehova, 
Owau  no  ke  Akua. 

13  Mamua  aku  o  ka  manawa,  owau  no  Ia; 
Aohe  mea  hiki  ke  hoopakele,  mai  ko'u  lima  aku ; 
Hana  no  au,  a  owai  la  ka  mea  hiki  ke  hooki  mai  ? 

14  H  Ke  olelo  mai  nei  o  Iehova,  ko  oukou  Hoolapanai, 
Ka  Mea  Hemolele  hoi  o  ka  Iseraela,  penei ; 
Ua  hoouna  aku  au  i  Babulona  no  oukou, 
A  ua  kiola  au  ilalo  i  ko  lakou  poe  auhee  a  pau, 
A  me  ko  Kaledea,  ka  poe  e  olioli  ana  i  na  moku. 

15  Owau  no  Iehova,  ko  oukou  Mea  Hemolele, 

Ka  mea  nana  i  hana  ka  Iseraela,  o  ko  oukou  Alii. 

16  Penei  i  olelo  mai  ai  o  Iehova, 

Ka  mea  nana  i  hana  i  alanui  ma  ke  kai, 
I  kuamoo  hoi  maloko  o  na  wai  nui ; 

17  Ka  mea  i  hoopuka  mai  i  ke  kaakaua,  a  me  ka  lio, 
I  ka  poe  koa,  a  me  ka  mea  ikaika ; 

Moe  pu  no  lakou  ilalo,  aole  ala  hou, 

Ua  kinaiia  lakou,  ua  pio  hoi,  e  like  me  ka  uiki. 

18  1  Mai  hoomanao  oukou  i  na  mea  mamua, 
Mai  manao  hoi  i  na  mea  kahiko. 

19  Aia  hoi,  e  hana  ana  au  i  mea  hou  ; 

I  keia  manawa  no  ia  e  puka  mai  ai ; 

Aole  anei  oukou  e  ike  mai? 

He  oiaio  no,  e  hana  no  wau  i  alanui  ma  ka  waonahele, 

A  i  kahawai  hoi  ma  ka  waoakua. 

20  E  hoomaikai  mai  no  ia'u  ka  holoholona  o  ke  kula, 

0  na  iliohae  a  me  na  keiki  iana  ; 

No  ka  mea,  ua  haawi  au  i  ka  wai  ma  ka  waonahele, 
A  me  na  muliwai  ma  ka  waoakua, 

1  mea  e  hoohainu  ai  i  ko'u  poe  kanaka,  i  ko'u  poe  hoi  i  waeia. 

21  I  keia  poe  kanaka  no  a'u  i  hana'i  no'u  iho  ; 
Na  lakou  no  e  hai  aku  i  ko'u  nani. 

22  U  Aka,  aole  oe  i  hea  mai  ia'u,  e  ka  Iakoha, 
Ua  uluhua  oe  ia'u,  e  ka  Iseraela. 

23  Aole  oe  i  lawe  mai  ia'u  i  ka  hipa  o  kou  mau  mohaikuni ; 
Aole  hoi  oe  i  hoomaikai  mai  ia'u  i  kau  mau  mohai. 
Aole  au  i  hookaumaha  aku  ia  oe  i  ka  alana, 

Aole  hoi  au  i  hooluhiluhi  aku  ia  oe  ma  na  mea  ala. 

24  Aole  oe  i  kuai  i  oheala  na'u,  i  ke  kala, 

Aole  hoi  oe  i  hoomaona  mai  ia'u  i  ke  kelekele  o  kau  mau  mohai; 
Aka,  ua  hookaumaha  mai  oe  ia'u,  i  kou  mau  hewa, 
Ua  hooluhiluhi  mai  oe  ia'u  i  kou  mau  hala. 

25  Owau,  owau  no  ka  mea  nana  e  holoi  i  kou  mau  hewa,  no'u  iho ; 
Aole  hoi  au  e  hoomanao  i  kou  mau  hala. 

26  E  hooeueu  mai  oe  i  ko'u  manao  ; 
E  hooponopono  pu  kakou ; 

E  hai  mai  hoi  oe,  i  hoaponoia  mai  ai  oe. 

27  Hewa  no  kou  makuakaue  makamua, 

A  ua  kipi  mai  no  hoi  ia'u  kau  mau  luna. 

28  A  e  hoohaumia  aku  au  i  na  luna  hoano, 

A  e  haawi  aku  au  i  ka  Iakoha  no  ka  poino, 
A  me  ka  Iseraela  no  ka  hoinoia. 

MOKUNA  XLIV. 

Hoomahaia  mai  ka  ekalesia  o  ke  Akua.    9  Ka  lapuwale  o  na'kuakii,  a  me  ka  poe  nana  lakou 
e  hana.    21  Hooikaika  mai  ke  Akua  i  ka  Iseraela,  e  hilinai  aku  ma  kona  lokomaikai. 

EHOOLOHE  mai  oe  ano,  e  Iakoha,  ka'u  kauwa, 
A  me  ka  Iseraela,  ka  mea  a'u  i  wae  ai : 

2  Penei  i  olelo  mai  ai  o  Iehova,  ka  mea  nana  oe  i  hana, 
A  hana  ia  oe  ma  ka  opu,  ka  mea  e  kokua  ana  ia  oe ; 
Mai  makau  oe,  e  Iakoha,  ka'u  kauwa, 

A  o  oe  hoi,  e  Iesuruna,  ka  mea  a'u  i  wae  ai. 

3  No  ka  mea,  e  ninini  aku  au  i  ka  wai  maluna  o  ka  mea  i  makewai, 
A  me  na  waikahe  maluna  o  na  aina  maloo : 

E  ninini  aku  au  i  ko'u  Uhaue  maluna  o  kau  pua, 

A  me  ko'u  hoopomaikai  maluna  o  kau  poe  mamo. 

4  A  ulu  no  lakou  iwaena  o  ka  mauu, 
E  like  me  na  wilou  ma  na  wai  kahe. 

5  E  olelo  no  kekahi,  No  Iehova  au ; 

A  e  kapaia  kekahi  ma  ka  iuoa  o  Iakoha ; 

A  e  kakau  kekahi  ma  kona  lima,  No  Iehova  au, 

A  hea  aku  ia  ma  ka  inoa  o  ka  Iseraela. 

6  Penei  o  Iehova  i  olelo  mai  ai,  o  ke  alii  hoi  o  ka  Iseraela, 
A  o  kona  Hoolapanai,  o  Iehova  o  na  kaua ; 

Owau  no  ka  mea  mua,  owau  no  ka  mea  hope, 
Aohe  Akua  e  ae,  owau  wale  no. 

7  Owai  hoi  ka  mea  like  me  au  nei,  e  kala  aku, 
A  hai  mua,  a  hoonohonoho  pono  no'u, 

Mai  ka  wa  mai  o  ko'u  hoonoho  ana  i  ka  lahuikanaka  kahiko  ? 
I  na  mea  hoi  e  kokoke  mai  ana,  a  me  na  mea  e  hiki  mai  ana 

mahope, 
E  hai  mai  lakou  ia  mau  mea  ia  lakou. 

8  Mai  makau  oukou,  mai  hopohopo  hoi ; 

Aole  anei  au  i  hai  aku  ia  oe,  mai  ia  manawa  mai, 

Aole  anei  au  i  hooikeike  aku  ? 

O  oukou  no  ko'u  poe  hoike. 

He  Akua  e  anei  kekahi,  ke  kaawale  au? 

Aohe  Pohaku,  aohe  mea  a'u  i  ike  ai. 

9  U  O  ka  poe  hana  i  ke  kiikalaiia,  ua  lapuwale  lakou  a  pau, 
Aole  lakou  e  pomaikai  ma  ko  lakou  mea  3  manao  nui  ia. 

0  lakou  no  ko  lakou  mau  hoike  iho ; 

Aole  lakou  i  nana,  aole  hoi  i  ike,  i  hilahila  lakon. 

10  Owai  ka  mea  i  hana  i  akua,  a  hoohehee  hoi  i  kiikalaiia, 

1  ka  mea  ole  hoi? 

11  Aia  hoi,  e  hilahila  auanei  kona  poe  hoa  a  pau ; 
A  o  ka  poe  paahana,  no  kanaka  lakou ; 

E  akoakoa  mai  lakou  a  pau,  e  ku  hoi  iluna, 
E  makau  no  lakou,  a  e  hoopalaimaka  pu. 

12  Lalau  aku  no  ka  amara  i  ka  mea  hana, 
A  hana  oia  maloko  o  ka  lanahu, 

A  hooponopono  me  na  hamare, 
A  hana  oia  ia  mea  me  ka  ikaika  o  kona  lima ; 
Pau  kona  ikaika  no  ka  pololi,  aole  ikaika, 
Aole  ia  i  inu  i  ka  wai,  a  ua  maloeloe. 

13  Huki  ae  la  ke  kamana  i  ke  kaula  a  hailona  iho  la  i  ka  alaea ; 
A  hana  no  hoi  oia  ia  mea  me  na  koikahi, 

A  hailona  no  hoi  i  ka  upa, 

A  hana  no  hoi  oia  ia  mea,  e  like  me  ke  kii  kanaka, 

Ma  ko  ke  kanaka  nani,  i  mea  e  noho  mau  ai  iloko  o  ka  hale. 

14  Kua  no  oia  ilalo  i  na  laau  kedera  nona, 
A  lalau  no  oia  i  ke  tireza,  a  me  ka  oka, 

A  lawe  iho  la  nona  iho,  noloko  mai  o  na  laau  o  ka  ululaau ; 
Kanu  no  oia  i  ka  paina,  a  na  ka  ua  no  e  hooulu. 

15  A  lilo  no  ia  no  ke  kanaka  e  puhi  ai, 

A  lawe  no  oia  ia,  a  hoomahanahana  ia  ia  iho ; 

Oia,  hoa  no  oia  i  ke  ahi,  a  pulehu  i  ka  palaoa ; 

Oia,  hana  no  oia  i  akua,  a  hoomana  aku  la! 

Hana  no  oia  ia  mea,  i  kiikalaiia,  a  moe  iho  la  imua  ona! 

16  Puhi  no  oia  i  kauwahi  īna  ke  ahi, 

A  maluna  o  kauwahi,  ai  no  oia  i  ka  io, 
Ohinu  no  oia  i  ka  mea  ohinu,  a  ua  maona  hoi ; 

Oia,  hoomahanahana  no  oia  ia  ia  iho,  a  olelo  ae  la, 
Ka !  ua  mahana  au,  ua  ike  au  i  ke  ahi ! 

17  A  i  ke  koena  o  ia  inea,  hana  no  oia  i  akua,  i  kona  kiikalaiia 

hoi! 
A  moe  iho  no  imua  ona,  a  hoomana  aku  la, 
A  pule  aku  no  ia  ia  la,  me  ka  olelo  aku, 
E  hoopakele  mai  oe  ia'u,  no  ka  mea,  o  oe  no  ko'u  akua. 

18  Aole  lakou  i  ike,  aole  hoi  i  hoomaopopo ; 

Ua  hoopili  oia  i  ko  lakou  mau  maka,  i  ike  ole  lakou, 
A  me  ko  lakou  mau  naau,  i  hoomaopopo  ole  lakou. 

19  Aole  ia  i  noonoo  ma  kona  naau, 

Aohe  hoi  ona  ike,  a  me  ka  naauao  e  olelo  ai, 

Ua  puhi  au  i  kauwahi  maloko  o  ke  ahi ; 

Oia  no,  ua  pulehu  au  i  ka  palaoa  ma  na  lanahu  ona, 

Ua  ohinu  au  i  ka  io,  a  ua  ai  iho ; 

A  e  hoolilo  anei  au  i  ke  koena  o  ia  mea,  i  mea  hoopailua? 

A  e  kulou  anei  au  i  ka  pauku  laau '? 

20  Ai  no  oia  i  ka  lehu ; 

Alakai  hewa  ka  naau  walewale  ia  ia, 

Aole  hiki  ia  ia  ke  hoopakele  i  kona  uhane,  aole  hoi  e  olelo, 

Aole  anei  he  wahahee  ma  ko'u  lima  akau  ? 

21  Tf  E  hoomanao  i  keia  mau  mea,  e  ka  Iakoba,  a  me  ka  Ise- 

raela, 
No  ka  mea,  o  oe  no  ka'u  kauwa; 
Na'u  no  oe  i  hana,  o  oe  no  ka'u  kauwa; 
E  ka  Iseraela,  aole  oe  e  hoopoinaia  e  au. 

22  E  hoopau  no  wau  i  kou  hewa  e  like  me  ke  ao  eleele, 
A  me  kou  hala  hoi,  me  he  ohu  la ; 

E  hoi    mai  oe  ia'u,   no    ka    mea,   ua  hoolapanai  aku   au  ia 
oe. 

23  E  oli  oukou,  e  na  lani,  no  ka  mea,  na  Iehova  i  hana; 
E  hauoli  hoi  oukou,  e  na  wahi  haahaa  o  ka  honua, 

E  hookani  i  ke  oli,  e  na  mauna, 

E  ka  ululaau,  a  me  na  laau  a  pau  maloko ; 

No  ka  mea,  ua  hoolapanai  o  Iehova  i  ka  Iakoha, 

Ua  hoonani  hoi  ia  ia  iho  ma  o  ka  Iseraela  la. 

24  Ke  i  mai  nei  o  Iehova,  kou  Hoolapanai, 
Ka  mea  hoi  nana  oe  i  hana  ma  ka  opu, 

Owau,  o  Iehova,  ka  mea  nana  i  hana  na  mea  a  pau  ; 

Ka  mea  nana  i  hohola  na  lani,  owau  wale ; 

A  hoopalahalaha  hoi  i  ka  honua,  owau  wale  no ; 

25  Ka  mea  hookahuli  i  na  ouli  o  ka  poe  wahahee, 
A  hoohilahila  hoi  i  ka  poe  kilokilo  ; 

Ka  mea  alakai  hope  i  ka  poe  akamai, 
A  hoolapuwale  i  ko  lakou  naauao : 

26  Ka  mea  hookupaa  i  ka  olelo  a  kana  kauwa, 
A  hooko  hoi  i  ka  manao  ao  o  kona  poe  elele ; 
Ka  mea  olelo  ia  Ierusalema,  E  noho  hou  ia  oe, 

A  i  na  kulanakauhale  o  ka  Iuda,  E  hana  hou  ia  no  oukou, 
A  na'u  no  e  hoala  hou  i  koiaila  mau  wahi  i  hooneoneoia ; 

27  Ka  mea  i  olelo  i  ka  hohonu,  E  maloo  oe, 
A  e  hoomaloo  no  wau  i  kou  mau  muliwai ; 

28  Ka  mea  olelo  no  Kuro,  Oia  ka'u  kahuhipa, 
Nana  no  e  hana  i  ko'u  makemake  a  pau ; 

Ka  mea  i  olelo  ia  Ierusalema,  e  hana  hou  ia  no  oe, 
A  i  ka  luakini  hoi,  E  hookumuia  hoi  oe. 

Ka  Iehova  kauoha  ia  Kuro,  no  ka  ekalesia.    5  Hai  mai  no  oia  i  kona  mana  Ioa.    22  Hiki  no 

ko  ke  Akua  ola  i  na  aina  a  pau. 

PENEI  o  Iehova  i  olelo  mai  ai  no  kona  mea  i  poniia, 
No  Kuro,  nona  ka  lima  akau  a'u  i  hooikaika  ai, 
E  hoopio  i  na  lahuikanaka  imua  ona  ; 
A  e  kala  no  hoi  au  i  ko  na  puhaka  o  na'lii, 
I  hamama  na  puka  imua  ona, 
Aole  hoi  e  paniia  na  pukapa. 

2  E  hele  no  wau  imua  ou,  a  e  hoolaumania  i  na  wahi  apuupuu, 
E  wawahi  no  au  i  na  pani  puka  keleawe, 

A  e  uhaki  ia'u  na  kaola  hao. 

3  E  haawi  aku  no  au  ia  oe  i  ka  waiwai  o  ka  pouli, 
A  me  ka  ukana  i  hunaia  ma  kahi  nalowale, 

I  ike  ai  oe,  owau  no  Iehova,  ka  mea  i  hea  aku  ia  oe  ma  ka  inoa, 
Ke  Akua  hoi  o  ka  Iseraela. 

4  No  ka'u  kauwa,  no  Iakoba, 

No  ka  Iseraela  hoi,  ka  mea  a'u  i  wae  ai, 
Ua  hea  aku  no  au  ia  oe  ; 
Ma  kou  inoa  ua  hea  aku  au  ia  oe, 
Aole  nae  oe  i  ike  mai  ia'u. 

5  1[  Owau  no  Iehova,  aohe  mea  e  ae, 
Aohe  Akua  e  ae,  ke  kaawale  au ; 

Na'u  no  e  kaei  aku  ia  oe,  aole  nae  oe  i  ike  mai  ia'u ; 
,    6  I  ike  lakou,  mai  ka  puka  ana  a  ka  la  mai, 
A  mai  ke  komohana  mai  hoi, 
Aohe  mea  e  ae,  ke  kaawale  au ; 
Owau  no  o  Iehova,  aohe  mea  e  ae. 

7  Ka  mea  nana  i  hana  ka  malamalama, 
A  nana  hoi  i  hana  ka  pouli, 

Nana  i  hana  ka  pomaikai, 
Nana  hoi  i  hana  ka  poino, 
Owau  no  Iehova,  ka  mea  nana  e  hana  keia  mau  mea  a  pau. 

8  E  hoonakulukulu  oukou,  e  na  lani,  mai  luna  mai, 
E  hanini  hoi  na  aouli  i  ka  pono ; 

E  hamama  hoi  ka  honua,  a  e  hua  mai  i  ke  ola, 
E  ulu  pu  mai  no  me  ka  pono ; 
Na'u,  na  Iehova  ia  i  hana. 

9  Auwe  ke  kanaka  paio  aku  i  kona  mea  nana  ia  i  hana ! 
Na  mea  lepo  me  na  mea  lepo  o  ka  honua ! 

E  olelo  anei  ka  lepokiaha,  i  ka  mea  nana  ia  e  hooponopono, 

Heaha  kau  e  hana  nei  ? 

A  o  ka  mea  au  i  hana'i,  Aole  ona  lima? 

10  Auwe  ka  mea  olelo  i  ka  makuakane,  Heaha  kau  e  hoohanau  ai  ? 
A  i  ka  makuwahine  hoi,  Ua  hanau  oe  i  ke  aha  ? 

11  Ke  olelo  mai  nei  o  Iehova,  ka  Mea  Hemolele  o  ka  Iseraela,  penei, 
O  ka  Mea  hoi  nana  ia  i  hana, 

E  ninau  mai  oukou  ia'u  i  na  mea  e  hiki  mai  ana  no  ka'u  mau 

keiki, 
A  e  kauoha  mai  oukou  ia'u  ma  ka  hana  a  kuu  mau  lima. 

12  Na'u  no  i  hana  ka  honua  nei, 

A  hana  no  hoi  au  i  na  kanaka  maluna  iho ; 

Na  kuu  mau  lima  no  i  hohola  aku  i  na  lani, 

A  na'u  hoi  i  kauoha  aku  i  ko  lakou  lehulehu  a  pau. 

13  Ua  hoala  no  au  ia  ia,  no  ka  pono, 

Na'u  uo  e  hoopololei  i  kona  mau  aoao, 
Nana  no  e  hana  i  ko'u  kulanakauhale, 
A  nana  no  e  hookuu  aku  i  ko'u  poe  pio ; 
Aole  no  ka  uku,  a  me  ka  waiwai  kipe, 
Wahi  a  Iehova  o  na  kaua. 

14  Ke  i  mai  nei  o  Iehova  penei, 
E  hele  mai  no  ianei,  iou  la, 

Ka  waiwai  o  Aigupita,  a  me  ka  mea  kuai  o  Aitiopa, 

A  me  ko  Seba,  ka  poe  kanaka  nunui,  a  e  lilo  lakou  nou. 

E  hahai  no  lakou  ia  oe ;  me  ka  paa  ana  i  na  kaula  hao  lakou  e 

hele  mai  ai, 
A  e  moe  no  lakou  ilalo  imua  ou, 
E  nonoi  aku  no  lakou  ia  oe,  me  ka  olelo  iho, 
He  oiaio  no,  me  oe  no  ke  Akua,  aohe  Akua  e  ae. 

15  He  oiaio  no,  o  ke  Akua  no  oe  nana  i  huna  ia  oe  iho, 
E  ke  Akua  o  ka  Iseraela,  ka  mea  e  ola'i. 

16  Ua  hilahila,  a  ua  hoopalaimaka  lakou  a  pau  ; 

Holo  pu  no  iloko  o  ka  hilahila,  ka  poe  hana  akuakii. 

17  E  hoolaia  no  o  ka  Iseraela  maloko  o  Iehova,  me  ke  ola  mau  loa ; 
Aole  oukou  e  hilahila,  aole  hoi  e  hoopalaimaka,  ia  ao  aku,  ia  ao 

aku. 

18  No  ka  mea,  penei  ka  olelo  ana  mai  a  Iehova, 
Ka  mea  nana  i  hana  na  lani ; 

Oia  ke  Akua,  ka  mea  nana  i  hana  ka  honua,  a  kukulu  hoi, 
Ka  mea  nana  ia  i  hoopaa,  aole  hoi  ia  i  hana  makehewa  ia  mea, 
Hana  no  oia  ia  i  wahi  e  nohoia'i ; 
Owau  no  Iehova,  aohe  mea  e  ae. 

19  Aole  au  i  olelo  ma  kahi  malu,  ma  kahi  pouli  o  ka  honua ; 
Aole  au  i  olelo  aku  i  na  pua  a  Iakoha, 

E  imi  makehewa  oukou  ia'u. 

Owau  o  Iehova,  ka  mea  e  olelo  ana  ma  ka  pono, 

Ka  mea  e  hai  aku  ana  i  na  mea  pololei. 

20  H  E  hoakoakoa  oukou,  a  hele  mai, 

E  houluulu  pu  oukou,  e  ka  poe  i  pakele  o  na  aina. 

He  poe  ike  ole  ka  poe  kukulu  i  ka  laau  o  ko  lakou  akua  kalaiia, 

A  pule  aku  i  ke  akua  hiki  ole  ke  hoola. 

21  E  hai  aku,  e  lawe  mai  hoi  ia  lakou ; 
Oia,  e  kukakuka  pu  lakou. 
Nawai  i  hai  i  keia,  mai  kahiko  mai, 
A  hoikeike  hoi  ia,  mai  kela  wa  mai  ? 
Aole  anei  owau,  o  Iehova  ? 

Aole  hoi  he  Akua  e  ae,  ke  kaawale  au ; 

O  ke  Akua  pono,  ka  mea  e  ola'i,  aohe  mea  e  ae. 

22  E  haliu  mai  oukou  ia'u  a  e  hoolaia  no  oukou, 
E  na  kukulu  o  ka  honua ; 

No  ka  mea,  owau  no  ke  Akua,  aohe  mea  e  ae. 

23  Ua  hoohiki  au  ia'u  iho, 

Ua  puka  aku  hoi  ka  olelo,  mai  ko'u  waha  aku  ma  ka  pono, 

Aole  ia  i  hoi  hou,  no  ka  mea, 

Ia'u  no  e  kukuli  ai  na  kuli  a  pau,  a  e  hoohiki  no  hoi  na  elelo  a  pau. 
21  He  oiaio,  e  olelo  mai  ia'u,  maloko  o  Iehova  na  mea  pono,  a  me 
ka  ikaika, 

Ia  ia  no  lakou  e  hele  mai  ai ; 

A  e  hilahila  auanei  ka  poe  a  pau  i  inaina  aku  ia  ia. 
25  Maloko  o  Iehova  e  hoaponoia'i  na  pua  a  pau  o  ka  Iseraela, 

A  malaila  hoi  e  hoonaui  ai. 

Aole  ola  na'kuakii  o  Babulona.    3  Hoola  mai  ke  Akua  i  ka  Iakoba.    5  Ka  like  ole  o  na  kii. 

me  ke  Akua. 

KE  kukuli  nei  o  Bela,  ke  kulou  nei  o  Nebo, 
Aia  hoi  ko  lakou  akuakii  maluna  o  na  holoholona  a  me  na 
mea  laka ; 
Ua  kaumaha  loa  ko  oukou  mea  lawe, 
He  ukana  kaumaha  i  ka  mea  i  maloeloe. 

2  Kulou  no  lakou,  a  kukuli  pu  no  hoi  ilalo ; 
Aole  hiki  ia  lakou  ke  hookuu  i  ka  ukana, 
Ua  hele  no  lakou  iloko  o  ke  pio  ana. 

3  TT  E  hoolohe  mai  oukou  ia'u,  e  ko  ka  hale  o  Iakoba, 
A  me  ke  koena  a  pau  o  ko  ka  hale  o  ka  Iseraela, 

Ka  poe  i  laweia  e  au  mai  ka  opu  mai, 
A  kaikaiia  hoi  mai  ka  hanau  ana  mai. 

4  A  hiki  i  kou  wa  elemakule,  owau  no  ia, 
A  i  ka  wa  e  pookina'i,  na'u  no  oe  e  lawe. 
Ua  hana  no  owau,  a  na'u  hoi  e  halihali ; 
Na'u  no  e  lawe,  a  na'u  hoi  e  hoopakele. 

5  H  Me  wai  oukou  e  hoohalike  ai  ia'u,  a  me  ka  hoopili  ia'u  ? 
Me  wai  hoi  maua  e  like  ai  ? 

6  Ninini  aku  lakou  i  ke  gula  mawaho  o  ka  eke, 
A  kaupaona  hoi  i  ke  kala  ma  ka  mea  kaulike, 
A  hoolimalima  hoi  i  ka  mea  hana  gula, 

A  hana  iho  la  oia  ia  mea,  i  akuakii ; 
Kulou  no  lakou,  a  moe  hoomana  aku  la. 

7  Kaikai  no  lakou  ia  ia  ma  ka  poohiwi, 

Lawe  lakou  ia  ia,  a  hooku  ia  ia  ma  kona  wahi,  a  ku  no  ia ; 
Aole  ia  e  neenee,  mai  kona  wahi  ae : 
Oia,  kahea  aku  kekahi  ia  ia,  aole  nae  ia  e  ekemu  mai, 
Aole  hoi  e  hoopakele  ia  ia  i  kona  popilikia. 

8  E  hoomanao  oukou  i  keia,  a  e  hookanaka  hoi ; 
E  hooeueu  i  ka  manao,  e  ka  poe  hana  hewa. 

9  E  hoomanao  i  na  mea  kahiko  o  kela  wa  maniua ; 
No  ka  mea,  owau  no  ke  Akua,  aohe  mea  e  ae, 
Owau  no  ke' Akua,  aohe  mea  like  me  au, 

10  E  hai  ana  i  ka  hope,  mai  kinohi  mai, 

E  hai  ana  hoi,  mai  kahiko  loa  mai,  i  na  mea  i  hai  a  ole  ia, 
Me  ka  olelo  iho,  E  kupaa  aua  ko'u  manao, 
A  e  hana  no  hoi  au  i  ko'u  makemake  a  pau. 

11  Hea  aku  no  wau  i  ka  manu  huhu,  mai  ka  hikina  mai, 

I  ke  kanaka  hoi  a'u  i  manao  ai,  mai  ka  aina  mamao  aku ; 
Oia,  ua  olelo  no  wau,  a  na'u  hoi  ia  e  hana ; 
Ua  manao  no  wau,  a  e  hana  io  no  hoi  au  ia. 

12  1  E  hoolohe  mai  oukou  ia'u,  e  na  mea  i  paakiki  ka  naau, 
Ka  poe  mamao  loa  aku  i  ka  pono. 

13  Ke  lawe  aku  nei  au  i  ko'u  pono  a  kokoke, 

Aole  ia  e  mamao  aku,  aole  hoi  e  hookaulua  iho  ko'u  hoola : 
E  haawi  aku  no  au  i  ke  ola  ma  Ziona,  me  ka  Iseraela,  ko'u  mea 
e  nani  ai. 

MOKUNA  XLVII. 

Hoopai  mai  ke  Akua  i  ka  hewa  o  Babulona.    12  Aole  ia  e  ola  ma  ke  kilokilo  ana. 

IHO  ilalo,  a  e  noho  ma  ka  lepo,  e  ke  kaikamahine  puupaa  o 
Babuluna, 

E  noho  ma  ka  honua,  aohe  noho  alii,  e  ke  kaikamahine  o  Ka- 

ledea ; 
No  ka  mea,  aole  oe  e  hea  hou  ia  he  puloku,  a  palupalu. 

2  E  lawe  i  ka  mea  kaapalaoa,  a  e  kaa  hoi  i  ka  palaoa, 
E  wehe  i  kou  pale  inaka,  e  waiho  aku  ka  huakapu, 

E  wehe  i  ka  uha,  a  e  hele  ae  i  kela  aoao  o  na  muliwai. 

3  E  weheia  auanei  kou  hena,  a  e  ikeia  hoi  kou  wahi  hilahila ; 
E  hoopai  io  no  wau,  aole  e  pakele  kekahi  kanaka  ia'u. 

4  O  ko  kakou  Hoolapanai,  o  Iehova  o  na  kaua  kona  inoa, 
O  ka  Mea  Hemolele  hoi  o  ka  Iseraela. 

5  E  noho  ekemu  ole  oe,  a  e  hele  aku  hoi,  a  iloko  o  ka  pouli, 
E  ke  kaikamahine  o  ko  Kaledea ; 

No  ka  mea,  aole  oe  e  kapa  hou  ia,  He  haku  wahine  o  na  aupuni. 

6  H  Ukiuki  aku  la  au  i  ko'u  poe  kanaka, 
Ua  hoohaumia  au  i  ko'u  poe  hooilina, 

Ua  haawi  hoi  au  ia  lakou  iloko  o  kou  lima ; 

Aole  oe  i  hoike  aku  i  ke  aloha  ia  lakou, 

Ua  hookaumaha  oe  i  kau  auamo  maluna  o  ka  mea  elemakule. 

7  1f  Ua  olelo  no  oe,  E  mau  loa  no  ko'u  noho  haku  wahine  ana ; 
Aole  hoi  oe  i  manao  i  keia  mau  mea  ma  kou  naau, 

Aole  i  noonoo  i  kona  hope. 

8  Nolaila,  e  hoolohe  mai  oe  i  keia,  e  ka  mea  olioli, 
Ka  mea  e  noho  makau  ole  ana ; 

Ka  mea  olelo  ma  kou  naau, 
Owau  ana  no,  aohe  mea  e  ae,  ke  kaawale  au ; 
Aole  au  e  noho  wahine  kanemake  ana, 
Aole  hoi  au  e  ike  i  ka  lilo  keiki  ana. 

9  Aka,  e  kau  hoohikilele  mai  no  keia  mau  mea  elua  maluna  ou, 

ma  ka  la  hookahi, 
O  ka  lilo  keiki  ana,  a  me  ka  wahinekanemake  ana : 
E  kau  loa  mai  no  ia  mau  mea  maluna  ou  ma  ka  oiaio  maoli, 
No  ka  nui  o  kou  kilokilo  ana,  a  no  ka  nui  loa  o  kou  hoopiopio  ana. 

10  1  Ua  hilinai  no  hoi  oe  ma  kou  hewa ; 

A  ua  olelo  no  oe,  Aohe  mea  ike  mai  ia'u. 

O  kou  akamai,  a  me  kou  ike,  ua  hookahuli  ia  ia  oe ; 

A  ua  olelo  no  oe  maloko  o  kou  naau, 

Owau  ana  no,  aohe  mea  e  ae,  ke  kaawale  au. 

11  1  Nolaila,  e  hiki  mai  no  ka  hewa  maluna  ou, 
Aole  oe  e  ike  i  kahi  e  hiki  mai  ai ; 

E  haule  mai  no  ka  popilikia  maluna  ou, 
Aole  hiki  ia  oe  ke  kala  aku  ia. 
E  hele  hoohikilele  mai  no  ka  make  maluna  ou, 
Aole  oe  e  ike  aku. 

12  E  ku  mai  hoi  oe  me  kou  hoopiopio  ana, 
A  me  kou  kilokilo  ana,  he  nui  loa, 

Me  ka  mea  au  i  hooikaika'i,  mai  kou  wa  opiopio  mai ; 
Ina  paha  e  hiki  ia  oe  ke  hoopomaikaiia, 
Ina  paha  e  ku  lanakila  oe. 

13  Ua  luhi  no  oe  i  ka  nui  loa  o  kou  kukakuka  ana  : 

E  ku  mai  ano  na  kilolani,  a  me  na  kilokilohoku,  a  me  na  mea 

haiouli  ma  ka  malama, 
A  e  hoola  hoi  ia  oe,  mai  ka  mea  e  hiki  mai  ana  maluna  ou. 

14  Aia  hoi,  e  like  auanei  lakou  me  ka  opala, 
Na  ke  ahi  no  lakou  e  hoopau ; 

Aole  lakou  e  hoopakele  ia  lakou  iho,  mai  ka  mana  o  ka  lapalapa 
ahi; 

Aole  e  koe  ana  ka  lanaku  aki  i  mea  e  makana'i, 
Aole  aki  e  koe,  i  noko  kekaki  imua  o  ia. 
15  Pela  auanei  ia  oe,  ka  poe  au  i  kana  pu  ai, 
Kou  poe  kalepa  koi,  mai  kou  wa  opiopio  mai : 
E  auwana  no  kela  mea  keia  mea  i  kona  aoao  iko, 
Aoke  mea  e  koola  ia  oe. 

MOKUNA  XLVIIL 

Xo  ka  paakiki  o  ka  Iseraela,  hoike  mua  ke  Akua  i  kana  hana.    12  Ka  olelo  hooikaika  ia 

lakou. 

EHOOLOHE  oukou  i  keia,  e  ko  ka  kale  o  Iakoba, 
Ka  poe  i  kapaia  ma  ka  inoa  o  ka  Iseraela, 
Ka  poe  koi  i  laha  mai,  mai  na  wai  o  Iuda  mai ; 
Ka  poe  kookiki  ma  ka  inoa  o  Iekova. 
Ka  poe  kookaulana  i  ke  Akua  o  ka  Iseraela, 
Aole  nae  me  ka  oiaio,  aole  me  ka  pono. 

2  No  ka  mea,  ua  kapaia  lakou  mamuli  o  ke  kulanakaukale  koano, 
A  kilinai  lakou  ma  ke  Akua  o  ka  Iseraela, 

O  Iekova  o  na  kaua  kona  inoa. 

3  L~a  koike  aku  no  wau  i  na  mea  kakiko,  mai  kiuoki  mai, 
Mai  ko'u  waka  i  puka  aku  ai  lakou ; 

A  na'u  i  koike  aku  ia  mau  mea, 

Hana  kookikilele  au,  a  kiki  io  mai  no  lakou. 

4  No  ka  mea,  ike  mna  no  au,  ua  paakiki  oe, 
A  o  kou  a-i  koi,  ke  olona  kao, 

A  o  kou  lae  koi,  ke  keleawe. 

5  Nolaila,  kai  aku  au  ia  oe  i  kela  mea  i  kiuoki ; 
Mamua  o  kona  kiki  ana  mai,  koikeike  aku  au  ia  oe, 

0  olelo  auanei  oe,  Na  kuu  kii  i  kana  i  keia  mau  mea. 

Na  kuu  kiikalaiia,  a  na  kuu  kiikookekeeia  lakou  i  liauoka  aku. 

6  Ua  loke  no  oe,  e  nana  koi  oe  ia  mea  a  pau ; 
Aole  anei  oukou  e  kai  aku  *? 

1  keia  manawa,  ua  kai  aku  au  ia  oe  i  mea  kou, 
I  na  mea  koi  i  kunaia,  na  mea  au  i  ike  ole  ai. 

7  I  keia  manawa  lakou  i  kauaia'i,  aole  mai  kela  wa  mai, 
I  ka  la  koi  au  i  loke  ole  ai  ia  mau  mea, 

0  olelo  auanei  oe,  Aia,  ike  no  wau  ia. 

8  Oia,  aole  oe  i  loke,  aole  koi  oe  i  ike ; 

Oia,  mai  ia  manawa  mai,  aole  i  kookakakakaia  kou  pepeiao ; 
No  ka  mea,  ike  mua  no  wau  e  kana  ana  oe  me  ka  koopunipuni 

nui  loa, 
A  mai  ka  opu  mai,  ua  kapaia  koi  oe  o  Kipi. 

9  H  No  ko"u  inoa  no  wau  e  koopanee  aku  ai  i  ko'u  inaina, 
A  no  kuu  nani,  e  koomauawanui  au  ia  oe, 

1  mea  e  anai  ole  aku  ai  au  ia  oe. 

10  Aia  koi,  ua  kookekee  koomaikai  aku  au  ia  oe,  aole  nae  me  ke 

kala; 
Ua  koao  aku  au  ia  oe  ma  ka  umu  o  ka  popilikia. 

11  No'a  iko,  no'u  iko  uo  wau  e  kana  aku  ai  ia ; 
No  ka  mea,  e  kookaumiaia  anei  ko'u? 
Aole  au  e  kaawi  i  ko'u  nani  ia  kai. 

12  TI  E  kooloke  mai  oe  ia'u,  e  ka  Iakooa,  a  me  ka  Iseraela  koi,  ko'u 

mea  i  keaia ; 
Owau  no  ia,  owau  ka  mua,  owau  koi  ka  kope. 

13  Oia,  na  ko'u  lima  no  i  kookumu  i  ka  konua, 
Na  kuu  lima  iikau  no  i  koopalakalaha  i  na  lani, 

Hea  aku  no  au  ia  lakou,  a  ku  pu  mai  la  no  lakou. 

14  E  akoakoa  oukou  a  pau  loa,  a  e  hoolohe : 
Owai  ka  mea  o  lakou  i  hai  i  keia  niau  mea  ? 
O  ka  mea  a  Iehova  i  aloha  aku  ai, 

Nana  no  e  hana  kona  makemake  maluna  o  Babulona, 
A  e  kau  no  kona  lima  maluna  o  ko  Kaledea. 

15  Owau  hoi,  ua  olelo  no  owau, 
Oia,  ua  hea  aku  no  au  ia  ia ; 
A  na'u  hoi  ia  i  lawe  niai  nei, 

A  e  hoopomaikai  oia  i  kona  hele  ana. 

16  H  E  hookokoke  mai  oukou  ia'u,  e  hoolohe  i  keia  ; 
Mai  kinohi  mai,  aole  au  i  olelo  malu, 

Mai  kona  wa  i  hanaia'i,  malaila  uo  au ; 

Ano  hoi,  ua  hoouna  mai  ia'u  o  Iehova,  ka  Haku,  a  me  kona 
Uhane. 

17  Penei  hoi  ka  olelo  ana  mai  a  Iehova,  a  kou  Hoolapanai, 
Ka  Mea  Hemolele  hoi  o  ka  Iseraela ; 

Owau  no  Iehova,  kou  Akua, 

Ka  mea  ao  aku  ia  oe  i  ka  mea  e  pono  ai, 

Ka  mea  alakai  ia  oe  ma  kahi  e  pono  ai  oe  ke  hele. 

18  Ina  i  hoolohe  mai  oe  i  ka'u  mau  kauoha, 
Ina  ua  like  kou  malu  me  ka  muliwai, 

A  o  kou  pono  hoi,  me  na  aui  o  ka  moana : 

19  Ina  ua  like  kau  poe  mamo  me  ke  one, 
A  me  na  keiki  o  kou  opu  me  kona  iliili ; 

Aole  hoi  e  hookiia  kona  inoa,  aole  hoi  e  hookaia'ku  imua  o'u. 

20  1T  O  haele  oukou  mawaho  o  Babulona, 
E  holo  oukou,  mai  ko  Kaleelea  aku, 

Me  ka  leo  o  ke  oli,  e  hai  aku,  e  hookaulana  i  keia, 

E  hoolaha  aku  a  i  na  kukulu  o  ka  honua ; 

E  i  aku,  Ua  hoolapanai  o  Iehova  i  ka  Iakoba,  kana  kauwa. 

21  Ia  lakou  i  hele  ai  ma  na  wahi  maloo,  aole  lakou  i  make  wai : 
Hookahe  oia  i  ka  wai,  mai  loko  mai  o  ka  pohaku  no  lakou ; 
Wawahi  no  oia  i  ka  pohaku,  a  huai  mai  la  na  wai. 

22  Aole  malu  no  ka  poe  hewa,  wahi  a  Iehova. 

MOEUNA  XLIX. 

Hoounaia  o  Kristo  i  na  Iudaio,  a  lohe  ole  lakou.    5  Hoounaia  i  ko  na  aina  e.    13  Ua  mau 
loa  ko  ke  Akua  aloha  i  ka  ekaleaia. 

17*  HALIU  mai  oukou  ia'u,  e  na  aina  e, 
\j  E  hoolohe  hoi  oukou,  e  na  lahuikanaka,  ma  kahi  mamao  aku ; 
Hea  mai  o  Iehova  ia'u  mai  ka  opu  mai, 

Mai  ka  opu  mai  hoi  o  ko'u  makuwahine,  ua  hoike  oia  i  ko'u 
inoa. 

2  Ua  hana  oia  i  ko'u  waha  a  like  me  ka  pahikaua  oi, 
Ua  huna  mai  oia  ia'u  ma  ke  aka  o  kona  lima, 

Ua  hana  mai  oia  ia'u,  a  like  me  ka  pua  i  anaiia, 
Ua  huna  mai  oia  ia'u  iloko  o  kona  aapua. 

3  Ua  olelo  mai  oia  ia'u,  O  oe  no  ka'u  kauwa, 
O  Iseraela  hoi  oe,  ka  mea  a'u  e  hoonaniia'i. 

4  Alaila,  i  iho  la  au,  Ua  hooikaika  makehewa  au, 

No  ka  ole,  a  no  ka  lapuwale  au  i  hoopau  ai  i  ko'u  ikaika ; 
Me  Iehova  nae  ko'u  aponoia, 
Me  ko'u  Akua  hoi  ka'u  hana  ana. 

5  T[  Ano  ke  olelo  mai  nei  o  Iehova, 

Ka  mea  i  hana  inai  ia'u  i  kauwa  nana,  mai  ka  opu  mai, 

I  mea  hoi  e  hoihoi  inai  i  ka  Iakoha  ia  ia, 

Ina  e  hoakoakoa  ole  ia  ka  Iseraela, 

E  nani  io  no  nae  au  ma  na  maka  o  Iehova, 

0  ko'u  Akua  hoi  oia  ko'u  ikaika. 

6  I  mai  la  ia,  He  mea  uuku  ia  e  lilo  oe  i  kauwa  na'u, 
E  hooku  mai  i  na  ohana  o  ka  Iakooa, 

A  e  hoihoi  i  ka  poe  i  malamaia  o  ka  Iseraela; 

E  haawi  no  hoi  au  ia  oe  i  malamalama  no  ko  na  aina  e, 

1  lilo  oe  i  mea  hoola  aku  no'u,  ma  na  kukulu  o  ka  honua. 

7  Penei  ka  olelo  ana  mai  a  Iehova, 

Ka  Hoolapanai  o  ka  Iseraela,  kona  mea  Hemolele  hoi, 

I  ka  mea  i  hoowahawahaia  e  na  kanaka, 

I  ka  mea  a  ka  lahuikanaka  i  hoopailua  ai, 

I  ke  kauwa  hoi  na  ka  poe  e  noho  alii  ana, 

E  ike  aku  na'lii  a  e  ku  iluna, 

E  kulou  aku  no  hoi  na  luna, 

No  Iehova,  ka  mea  oiaio,  ka  Mea  Hemolele  o  ka  Iseraela, 

Nana  no  e  makemake  aku  ia  oe. 

8  Ke  olelo  mai  nei  o  Iehova  penei, 

I  ka  manawa  aloha,  ua  hoolohe  aku  au  ia  oe, 

A  i  ka  la  hoola,  ua  kokua  aku  no  au  ia  oe ; 

A  na'u  hoi  e  malama  aku  ia  oe, 

A  e  haawi  no  hoi  ia  oe  i  berita  no  na  kanaka, 

I  mea  e  paa  ai  ka  aina,  e  hooili  aku  no  hoi  i  na  hooilina  neoneo ; 

9  I  olelo  no  hoi  oe  i  ka  poe  i  paa,  E  hele  iwaho, 
A  i  ka  poe  ma  ka  pouli,  E  hoike  ia  oukou  iho. 
E  ai  no  lakou  ma  na  alanui, 

A  ma  na  puu  a  pau  ka  lakou  ai. 

10  Aole  lakou  e  pololi,  aole  e  makewai ; 

Aole  e  hahau  mai  ka  wela,  a  me  ka  la  ia  lakou ; 

No  ka  mea,  o  ka  mea  aloha  ia  lakou,  nana  lakou  e  alakai, 

E  alakai  aku  no  oia  ia  lakou  i  na  waipuna. 

11  E  hoolilo  ana  no  au  i  ko'u  mau  kuahiwi  a  pau,  i  alanui, 
A  e  hookiekieia  hoi  ko'u  mau  kuamoo. 

12  Aia  hoi,  e  hele  mai  no  keia  poe,  ma  kahi  loihi  mai ; 

Aia  hoi,  o  keia  poe,  mai  ke  kukulu  akau,  a  mai  ke  komohana 

mai ; 
A  o  keia  poe  hoi,  mai  ka  aina  o  Sinima  mai. 

13  1f  E  oli  oukou,  e  na  lani,  e  hauoli  hoi,  e  ka  honua; 
E  hookani  i  ke  oli,  e  na  mauna ; 

No  ka  mea,  ua  hoomaha  mai  o  Iehova  i  kona  poe  kanaka, 
A  e  aloha  mai  no  hoi  ia  i  kona  poe  i  hoopilikiaia. 

14  Aka,  ua  olelo  mai  o  Ziona, 
Ua  haalele  o  Iehova  ia'u, 

Ua  hoopoina  hoi  ko'u  Haku  ia'u. 

15  E  hiki  anei  i  ka  wahine  ke  hoopoina  i  kana  keiki  aiwaiu, 
I  ole  ia  e  aloha  aku  i  ke  keiki  a  kona  opu  ? 

Oia,  e  hiki  no  ia  lakou  ke  hoopoina, 
Aka,  aole  au  e  hoopoina  ia  oe. 

16  Aia  hoi,  ua  kahakaha  au  ia  oe  ma  na  poho  lima  o'u; 
Ua  mau  loa  no  kou  mau  papohaku  ma  ko'u  alo. 

17  E  hiki  wawe  no  kau  mau  keiki ; 
O  ka  poe  nana  oe  i  pepehi, 

A  me  ka  poe  i  hooneoneo  ia  oe,  e  puka  aku  no  lakou  mawaho 
ou. 

18  1[  E  alawa  ae  oe  i  kou  mau  maka  mao,  a  mao,  e  nana  hoi ; 

Akoakoa  mai  lakou  a  pau,  a  hele  mai  iou  la. 
Me  au  e  ola  nei,  wahi  a  Iehova, 
E  aahu  io  no  oe  ia  lakou  a  pau  me  he  kahiko  la, 
A  e  kakoo  hoi  ia  lakou,  e  like  me  ka  wahine  mare. 

19  No  ka  mea,  o  kou  mau  wahi  mehameha,  a  neoneo, 
A  me  ka  aina  o  kou  luku  ana, 

E  pilikia  ana  no  ia,  no  ka  nui  o  ka  poe  e  noho  ana ; 
A  e  loihi  lilo  aku  no  hoi  ka  poe  i  ale  ia  oe. 

20  O  na  keiki  o  kou  pa  ana,  e  olelo  no  lakou  ma  kou  mau  pepeiao, 
Ua  pilikia  au  i  keia  wahi, 

E  haawi  mai  ia'u  i  wahi  e  noho  ai  au. 

21  Alaila,  e  olelo  iho  no  oe  ma  kou  naau, 
Nawai  i  hoohanau  mai  i  keia  poe  na'u  ? 
Nele  au  i  ka'u  mau  keiki,  a  mehameha, 
He  pio  no,  e  kuewa  aku  ana; 

Nawai  i  hoonui  mai  i  keia  poe  ? 

Aia  hoi,  ua  waiho  wale  ia  au,  mahea  hoi  lakou  nei  ? 

22  Ke  olelo  mai  nei  o  Iehova,  ka  Haku  penei, 

Aia  hoi,  e  hapai  no  wau  i  ko'u  lima  no  ko  na  aina  e, 
A  e  kau  no  wau  i  ko'u  hae  no  na  lahuikanaka ; 
A  e  lawe  mai  no  lakou  i  kau  poe  keikikane  ma  ka  poli, 
A  e  kaikaiia  kau  mau  kaikamahine,  ma  na  poohiwi. 

23  A  e  lilo  na'lii  i  poe  makuakane  hanai  nou, 

A  o  na  wahine  alii  a  lakou,  i  poe  makuwahine  hanai  nou  ; 

A  e  kulou  ilalo  i  ka  honua  ko  lakou  maka  imua  ou, 

A  e  palu  iho  lakou  i  ka  lepo  o  kou  mau  wawae  ; 

A  e  ike  auanei  oe,  owau  no  Iehova ; 

No  ka  mea,  o  ka  poe  e  kali  ia'u,  aole  lakou  e  hilahila. 

24  1  E  kailiia'ku  anei  ka  waiwai  pio,  mai  ka  poe  ikaika  aku  ? 
E  hoopakeleia'nei  ke  pio  i  lawe  pono  ia  ? 

25  Al?a,  ke  olelo  mai  nei  o  Iehova  penei, 
E  kailiia'ku  no  na  pio  o  ka  poe  ikaika, 

A  e  hoopakeleia  ka  waiwai  i  pio,  mai  ka  poe  hooweliweli  mai ; 
No  ka  mea,  e  paio  aku  au  i  ka  mea  i  paio  pu  me  oe, 
A  e  hoola  no  wau  i  kau  poe  keiki. 

26  O  ka  poe  hooluhi  aku  ia  oe, 

E  hanai  aku  au  ia  lakou  i  ko  lakou  io  iho, 

A  e  ona  auanei  lakou  i  ko  lakou  koko  iho,  e  like  me  ka  waina 

hou ; 
A  e  ike  no  na  mea  io  a  pau,  owau  no  Iehova, 
O  kou  Ola,  a  me  kou  Hoolapanai, 
Ka  Mea  mana  hoi  o  ka  Iakoha. 

MOKUNA  L. 

Hai  mal  0  Kristo  i  ke  kumil  0  ka  hewa  o  na  Iudaio.    Hooikaika  ia  lakou  e  hilinai  i  ke  Akua. 

KE  ninau  mai  nei  o  Iehova  penei, 
Auhea  ka  palapala  hoohemo  na  ko  oukou  makuwahine? 
Ka  mea  a'u  i  hoohemo  ai  ? 

Ua  kuai  lilo  aku  au  ia  oukou  no  wai  o  ka  poe  a'u  i  aie  ai  ? 
Aia  hoi,  ua  kuai  lilo  aku  oukou  ia  oukou  iho  no  ko  oukou  hewa, 
A  no  ko  oukou  hala,  ua  hoohemoia  ko  oukou  makuwahine. 
2  Ia'u  i  hele  mai  ai,  heaha  ka  mea  i  kanaka  ole  ai  ? 
A  ia'u  i  hea  aku  ai,  aohe  mea  nana  i  o  mai  ? 
Ua  hoopokole  loa  ia  anei  ko'u  lima,  i  ole  au  e  hoola  aku? 
Aole  anei  o'u  mana  e  hoopakele  ai  ? 
Aia  hoi,  i  kuu  papa  ana,  hoomaloo  no  wau  i  ke  kai, 

ISA1A. 

A  hoolilo  no  wau  i  na  muliwai,  i  waonahele; 
Pilau  mai  la  ko  lakou  ia,  no  ka  mea,  aohe  wai,  e  make  hoi,  no 
ka  makewai. 

3  Hoaahu  no  au  i  na  lani  i  ka  pouli, 

A  kau  aku  au  i  ke  kapa  makena,  i  uhi  no  lakou. 

4  Ua  haawi  mai  o  Iehova  ka  Haku  i  ke  alelo  o  ka  poe  akamai 

na'u, 
I  ike  au  i  ka  hooikaika  aku  i  ka  mea  luhi  me  ka  olelo, 
Hoala  mai  no  oia  i  kela  kakahiaka  i  keia  kakahiaka, 
Hoala  mai  no  oia  i  ko'u  pepeiao,  e  lohe,  e  like  me  ka  mea  i  aoia. 

5  11  Ua  hoohakahaka  o  Iehova,  ka  Haku,  i  ko'u  pepeiao, 
Aole  hoi  au  i  kipi  aku,  aole  au  i  hoi  hope. 

6  Haawi  no  au  i  ko'u  kua  i  ka  poe  hahau, 

A  me  ko'u  mau  papalina  i  ka  poe  i  uhuki  lauoho : 

Aole  au  i  huna  i  ko'u  maka,  mai  ka  hilahila,  a  me  ke  kuha  ana. 

7  H  Na  Iehova,  ka  Haku  e  kokua  mai  ia'u, 
Nolaila,  aole  au  e  hoopalaimaka ; 

Nolaila  hoi  au  i  kau  ai  i  ko'u  maka,  me  he  pohaku  paea  la, 
A  ua  ike  no  au,  aole  au  e  hilahila  ana. 

8  Ua  kokoke  mai  no  ka  mea  nana  au  e  hoapono  ; 
Owai  hoi  ka  mea  hakaka  me  au  ?    E  ku  pu  aku  maua: 
Owai  ko'u  hoapaio  ?    E  hookokoke  mai  oia  ia'u. 

9  Aia  hoi  e  kokua  mai  no  o  Iehova  ka  Haku  ia'u  ; 
Owai  hoi  ka  mea  nana  e  hoahewa  mai  ia'u  ? 

Aia  hoi,  e  lilo  no  lakou  a  pau  i  mea  kahiko,  me  he  lole  la, 
E  ai  no  ka  mu  ia  lakou. 

10  lf  Owai  la  ka  mea  iwaena  o  oukou  i  makau  aku  ia  Iehova, 
E  hoolohe  ana  hoi  i  ka  leo  o  kana  kauwa, 

Ka  mea  e  hele  ana  ma  ka  pouli,  aole  ona  malamalama? 
E  hilinai  aku  oia  ma  ka  inoa  o  Iehova, 
A  e  hoomaha  hoi  ma  kona  Akua. 

11  Aia  hoi,  o  oukou  a  pau,  ka  poe  hoa  i  ke  ahi, 
Ka  poe  i  kakoo  ia  oukou  iho  i  na  lamaku  ; 

E  hele  oukou  ma  ka  malamalama  o  ko  oukou  ahi, 
A  me  na  lamaku  a  oukou  i  kuni  ai. 
E  loaa  no  keia  ia  oukou  ma  kuu  lima, 
E  moe  ana  no  oukou  ilalo  iloko  o  ka  eha. 

MOKUNA  LI. 

Hooikaikaia  na  kanaka  e  hoohalike  me  Aberahama.    4  Ka  oiaio  o  kona  ola.    17  Ka  poino 

o  ko  Ierusalema. 

17*  HOOLOHE  mai  oukou  ia'u,  e  ka  poe  hahai  i  ka  pono, 
ld  Ka  poe  hoi  e  imi  ana  ia  Iehova ; 
E  nana  oukou  ma  ka  pohaku,  kahi  a  oukou  i  kalaiia'i, 
A  i  ka  lua  hoi  maloko  o  ke  ana,  kahi  a  oukou  kohiia'i. 

2  E  nana  hoi  ma  o  Aberahama  la,  ko  oukou  kupuna, 
Ia  Sara  hoi  i  ka  mea  nana  oukou  i  hanau  ; 

No  ka  mea,  oia  hookahi  ka'u  i  hea  aku  ai, 

A  hoopomaikai  aku  ia  ia,  a  hoonui  aku  i  kana. 

3  Pela  no  o  Iehova  e  hoomaha  mai  ai  ia  Ziona, 

E  hoomaha  mai  no  i  kona  mau  wahi  neoneo  a  pau ; 
A  e  hana  no  oia  i  kona  waonahele,  a  like  me  Edenā, 
A  me  kona  waoakua  e  like  me  ka  mahinaai  a  Iehova; 
Maloko  olaila,  e  loaa  no  ka  olioli  a  me  kahauoli, 
Ka  hoolea  ana,  a  me  ka  leo  o  ke  oli. 

4  H"  E  hoolohe  mai  ia'u,  e  ko'u  poe  kanaka, 

MOKUNA  LI. 

E  haliu  mai  ka  pepeiao  ia'u,  e  ka  lahuikanaka  o'u ; 

No  ka  mea,  e  laha  aku  no  ke  kanawai,  mai  o'u  aku  nei, 

A  e  hoolilo  no  wau  i  ko'u  pono,  i  malamalama  no  na  kanaka. 

5  Ua  kokoke  mai  no  ko'u  pono,  ua  hele  aku  hoi  ko'u  ola, 
Na  kuu  lima  no  e  hooponopono  i  kanaka ; 

E  kali  no  na  mokupuni  ia'u,  a  ma  ko'u  lima  lakou  e  hilinai  ai. 

6  E  alawa  ae  i  ko  oukou  maka  iluna  a  i  ka  lani, 
E  nana  hoi  ma  ka  honua  malalo ; 

E  holo  aku  auanei  na  lani,  e  like  me  ka  uwahi, 
A  e  apulu  no  hoi  ka  honua,  me  he  lole  la, 
Pela  no  e  make  ai  ka  poe  e  noho  ana  maluna  iho ; 
Aka,  e  oia  mau  ana  no  ko'u  ola, 
Aole  hoi  e  pau  ana  ko'u  pono. 
7f  E  hoolohe  mai  oukou  ia'u,  e  ka  poe  ike  i  ka  pono, 
E  na  kanaka  hoi  i  loaa  ko'u  kanawai  ma  ko  lakou  naau ; 
Mai  makau  oukou  i  ka  hoowahawaha  o  kanaka, 
Mai  weliweli  hoi  i  ka  lakou  olelo  hoino  ana. 

8  No  ka  mea,  e  ai  no  ka  mu  ia  lakou,  me  he  lole  la, 

E  ai  no  hoi  ka  huhu  ia  lakou  e  like  me  ka  hulu  hipa : 
Aka,  e  mau  loa  ana  no  ko'u  pono,  a  i  ke  ao  pau  ole, 
A  me  ko'u  ola  hoi,  mai  keia  hanauna,  a  ia  hanauna  aku. 

9  1[  E  ala,  e  ala,  e  aahu  i  ka  ikaika,  e  ka  lima  o  Iehova; 
E  ala,  e  like  me  ia  i  na  la  mamua, 

I  na  hanauna  kahiko  loa  aku  hoi. 

Aole  anei  oe  ka  mea  nana  i  okioki  ia  Rahaha  ? 

A  hou  iho  no  hoi  i  ka  moonui  ? 

10  Aole  anei  oe  ka  mea  nana  i  hoomaloo  i  ke  kai? 
I  na  wai  hoi  o  ka  hohonu  nui  ? 

A  hoolilo  hoi  i  na  wahi  hohonu  o  ke  kai, 
I  alanui  e  hele  ai  ka  poe  i  hoolapanaiia  ? 

11  E  hoi  mai  no  hoi  ko  Iehova  poe  i  hoolapanaiia, 
E  hele  mai  no  lakou  i  Ziona  me  ke  oli ; 

He  hauoli  mau  loa  maluna  o  ko  lakou  mau  poo : 

E  loaa  no  ia  lakou  ka  olioli,  a  me  ka  hauoli, 

A  e  hee  loa  aku  no  ke  kaumaha,  a  me  ke  kaniuhu. 

12  Owau,  owau  no  ka  mea  nana  oukou  e  hoomaha  aku ; 

Owai  hoi  oe,  i  makau  aku  ai  oe  i  kekanaka,  i  ka  mea  e  make  ana, 
A  i  ke  keiki  a  ke  kanaka  hoi,  i  ka  mea  e  lilo  ana  i  mauu  ? 

13  A  hoopoina  hoi  ia  Iehova,  i  ka  Mea  nana  oe  i  hana, 
A  hohola  ae  la  hoi  i  na  lani,  a  hookumu  i  ka  honua, 
A  makau  mau  loa  no  hoi  oe  i  na  la  a  pau, 

No  ka  inaina  o  ka  mea  hooiuhi, 
Ina  paha  ia  e  makaukau  e  luku  iho  ? 
Auhea  hoi  ka  inaina  o  ka  mea  hooluhi? 

14  Wikiwiki  ae  la  ke  pio  kulou,  i  weheia'i  oia, 
I  ole  ia  e  make  maloko  o  ka  lua, 

I  pau  ole  hoi  kana  bevena. 

15  Aka,  owau  no  Iehova,  kou  Akua, 

Ka  mea  nana  i  hookupikipikio  ke  kai, 
A  halulu  mai  la  kona  mau  ale, 

0  Iehova  o  na  kaua  kona  inoa. 

16  Ua  hahao  no  wau  i  ko'u  mau  huaolelo  iloko  o  kou  waha, 
A  ua  uhi  aku  ia  oe  i  ke  aka  o  ko'u  lima, 

Me  ka  makia  aku  i  na  lani.  a  me  ka  hookumu  i  ka  honua, 

1  olelo  aku  au  ia  Ziona,  O  oe  no  ko'u  poe  kanaka. 

17  T[  E  ala,  e  ala,  e  ku  iluna,  e  Ierusalema, 

ISAIA. 

Ka  mea  i  inu  ma  ka  lima  o  Iehova,  i  ke  kiaha  o  kona  inaina ; 
Ua  inu  no  oe  i  ke  kiaha  bola  e  hikaka  ai, 
Ua  inu  oe  a  moni  loa  hoi  ilalo. 

18  Aole  mea  e  alakai  ia  ia  o  na  keikikane  a  pau  ana  i  hanau  ai ; 
Aohe  mea  lalau  i  kona  lima  o  na  keikikane  a  pau  ana  i  hanai  ai 

a  nui. 

19  Ua  hiki  mai  keia  mau  mea  elua  maluna  ou ; 
Owai  hoi  ka  mea  minamina  ia  oe  ? 

O  ka  neoneo  a  me  ka  make, 

0  ka  wi  a  me  ka  pahikaua ; 

Ma  owai  la  hoi  au  e  hoomaha  aku  ai  ia  oe  ? 

20  Ua  maule  kau  mau  keikikane, 

Ke  kaa  nei  no  ma  na  poo  o  na  alanui  a  pau, 
E  like  me  ka  bipi  hihiu  maloko  o  ka  upena ; 
Ua  hoopihaia  lakou  i  ka  inaina  o  Iehova, 

1  ka  paipai  ana  hoi  o  kou  Akua. 

21  1f  Nolaila,  e  hoolohe  mai  oe  i  keia,  e  ka  mea  popilikia, 
A  ona  hoi,  aole  nae  i  ka  waina : 

22  Penei  ka  olelo  ana  mai  a  Iehova,  kou  Haku, 

0  kou  Akua  hoi,  nana  e  kokua  i  kona  poe  kanaka  : 

Aia  hoi,  ua  lawe  au  i  ke  kiaha  e  hikaka  ai,  mai  kou  lima  aku, 

1  ke  kiaha  bola  hoi  o  ko'u  inaina, 
Aole  oe  e  inu  hou. 

23  Aka,  e  waiho  aku  au  ia  mea  iloko  o  ka  lima  o  ka  poe  hookau- 

maha  ia  oe, 

0  ka  poe  i  olelo  ia  oe,  E  moe  ilalo,  i  hele  aku  makou  maluna  ae; 
A  ua  hoomoe  oe  i  kou  kua  e  like  me  ka  lepo, 

Me  he  alanui  la  hoi,  no  ka  poe  i  hele  ae. 

MOKUNA  LII. 

Hoalaia  ka  ekalesia  no  ke  ola.    7  Ka  hauoli  ana  no  ka  euanelio.    13  Ka  nani  o  Kristo  ma- 

hope  o  kona  make. 

EALA,  e  ala,  e  aahu  i  kou  ikaika,  e  Ziona ; 
E  komo  i  kou  mau  lole  nani,  e  Ierusalema, 
Ke  kulanakauhale  laa ; 

No  ka  mea,  ma  keia  wa  aku,  aole  e  hele  hou  iloko  ou,  ka  mea  i 
okipoepoe  ole  ia,  a  me  ka  haumia. 

2  E  lulu  oe  ia  oe  iho  no  ka  lepo, 

E  ku  iluna,  a  e  noho  ilalo,  e  Ierusalema; 

E  wehe  oe  i  na  mea  paa  o  kau  a-i,  e  ke  kaikamahine  pio  o  Ziona. 

3  No  ka  mea,  ke  olelo  mai  nei  o  Iehova  penei, 
Ua  kuai  make  hewa  aku  oukou  ia  oukou  iho ; 
A  e  hoolapanaiia  oukou,  aole  nae  i  ke  kala. 

4  No  ka  mea,  ke  i  mai  nei  o  Iehova,  ka  Haku,  penei, 

1  kinohi,  iho  no  ko'u  poe  kanaka  ilalo  i  Aigupita,  e  noho  iki 

malaila, 
A  hookaumaha  kumu  ole  ko  Asuria  ia  lakou. 

5  Heaha  hoi  ka'u  ianei  i  keia  wa,  wahi  a  Iehova, 
I  lawe  make  hewa  ia'ku  ko'u  poe  kanaka? 

E  aoa  auanei  ko  lakou  poe  luna,  wahi  a  Iehova ; 
Ua  hoowahawaha  mau  ia  ko'u  inoa  i  na  la  a  pau. 

6  Nolaila,  e  ike  auanei  ko'u  poe  kanaka  i  ko'u  inoa  ; 
Nolaila  hoi,  e  ike  no  lakou  i  kela  la, 

Owau  no  ka  mea  nana  e  olelo  ;  aia  hoi,  owau  no. 

7  Tj  Nani  wale  hoi  ma  na  mauna,  na  wawae  o  ka  mea  hai  i  ka 

euanelio, 

MOKUNA  LIII. 

Ka  mea  hoolaha  i  ka  malu, 

Ka  mea  hai  i  ka  euanelio  maikai, 

Ka  mea  hoikeike  i  ke  ola, 

Ka  mea  olelo  ia  Ziona, 

Ke  malama  aupuni  nei  kou  Akua! 

8  O  kou  poe  kiai,  hookiekie  lakou  i  ka  leo, 
Hookani  pu  no  ka  leo  o  lakou  ; 

No  ka  mea,  e  ike  auanei  lakou,  he  maka  no,  he  maka, 
Ke  hoihoi  mai  o  Iehova  ia  Ziona. 

9  1f  E  hookani  olioli  oukou,  e  olioli  pu, 
E  na  wahi  neoneo  o  Ierusalema  ; 

No  ka  mea,  ua  hoomaha  mai  o  Iehova  i  kona  poe  kanaka, 
Ua  hoolapanai  oia  ia  Ierusalema. 

10  Ua  hoike  o  Iehova  i  kona  lima  hemolele  imua  o  na  maka  o  na 

lahuikanaka  a  pau ; 
A  e  ike  auanei  na  kukulu  a  pau  o  ka  honua  i  ka  hoola  ana  o  ko 
kakou  Akua. 

11  TT  E  hele  oukou  mawaho,  e  hele  oukou  mawaho,  e  puka  aku 

mawaho  olaila, 
Mai  pa  aku  i  ka  mea  haumia ; 
E  puka  aku  mai  loko  aku  ona; 
E  hoohuikala  oukou  ia  oukou,  e  ka  poe  halihali  i  na  ipu  o 

Iehova. 

12  No  ka  mea,  aole  oukou  e  puka  aku  me  ka  holo, 
Aole  hoi  oukou  e  hele  me  ke  auhee ; 

No  ka  mea,  e  hele  no  o  Iehova  imua  o  oukou, 

A  o  ke  Akua  o  ka  Iseraela  auanei  ka  mea  hele  mahope  o  oukou. 

13  1  Aia  hoi,  e  pomaikai  ana  ka'u  kauwa, 
E  hapaiia  no  hoi  ia,  a  e  hookiekieia, 

A  e  kiekie  loa  auanei  oia. 

14  Nui  no  ka  poe  i  haohao  ia  oe, 

No  ka  mea,  ua  oi  aku  ka  mainoino  o  kona  helehelena  mumua  o 

ko  ke  kanaka, 
A  me  kona  hiona  hoi  mamua  o  ko  na  keiki  a  kanaka. 

15  Pela  no  oia  e  pipi  ai  i  na  lahuikanaka,  he  nui  loa; 
E  hoopaa  na'lii  i  ko  lakou  waha  imua  ona ; 

No  ka  mea,  e  ike  auanei  lakou  i  ka  mea  i  hai  ole  ia  ia  lakou, 
A  e  noonoo  pono  lakou  i  ka  mea  a  lakou  i  lohe  ole  ai. 

MOKUNA  LIII. 

Hoikeia  mai  ke  ano  o  Iesu  Kristo,  a  me  kona  hoinoia. 

OWAI  ka  mea  i  manaoio  i  ka  makou  hoike  ana? 
Iawai  la  hoi  i  hoikeia'ku  ai  ka  lima  o  Iehova? 

2  E  ulu  mai  no  oia  imua  ona  me  he  oha  la, 

E  like  hoi  me  ke  aa  kupu  mai  loko  mai  o  ka  lepo  maloo, 
Aole  ona  maikai  o  ke  kino,  aole  ona  hanohano ; 
A  ia  kakou  e  ike  aku  ai  ia  ia,  aole  ona  helehelena  maikai  i 
makemake  aku  ai  kakou  ia  ia. 

3  Ua  hoowahawahaia  oia,  a  ua  haaleleia  hoi  ia  e  na  kanaka; 
He  kanaka  eha,  a  ua  ike  hoi  oia  i  ka  popilikia ; 

E  like  me  ka  huna  ana  o  na  maka,  mai  o  kakou  aku, 
Pela  no  ia  i  hoowahawahaia'i,  a  manao  ole  hoi  kakou  ia  ia. 

4  1  He  oiaio  no,  ua  kaikai  no  oia  i  ko  kakou  popilikia, 
Ua  halihali  no  oia  i  ko  kakou  eha : 

Aka,  manao  aku  kakou  ia  ia,  ua  paipaiia, 
Ua  hahauia  hoi,  a  ua  hookaumahaia  e  ke  Akua 

5  Aka,  ua  houia  oia  no  ko  kakou  hewa, 
Ua  paopaoia  oia  no  ko  kakou  hala ; 
Maluna  ona  ka  hoopai  ana  e  malu  ai  kakou, 
Ma  kona  mau  palapu,  ua  hoolaia  mai  kakou. 

6  Ua  hele  hewa  kakou  a  pau  e  like  me  na  hipa ; 

Ua  huli  kela  mea  keia  mea  o  kakou  i  kona  aoao  iho ; 

A  ua  kau  no  o  Iehova  maluna  ona  i  ka  hewa  o  kakou  a  pau. 

7  Ua  hookaumahaia  oia,  ua  hoopilikiaia  hoi, 
Aole  nae  i  ekemu  ae  kona  waha. 

E  like  me  ke  keikihipa,  ua  alakaiki  oia  i  ka  make, 

E  like  hoi  me  ka  hipa  i  pane  ole  imua  o  ka  mea  nana  ia  e  ako, 

Pela  no  oia,  aole  i  ekemu  ae  kona  waha. 

8  Ua  laweia'ku  la  oia,  mai  ka  paa  ana,  a  mai  ka  hookolokolo  ana 

hoi ; 
A  owai  la  ka  mea  e  hai  i  kona  hanauna  ? 
No  ka  mea,  ua  kipakuia  oia  mai  ka  aina  o  ka  poe  ola  aku ; 
No  ka  hewa  o  ko'u  poe  kanaka  ia  i  hahauia'i. 

9  Haawi  ae  la  oia  i  kona  lua  me  ka  poe  hewa, 
Me  ka  poe  mea  waiwai  hoi  iloko  o  kona  make ; 
Aole  nae  ia  i  hana  i  ka  mea  hewa, 

Aohe  hoopunipuni  ma  kona  waha. 

10  U  Aka,  manao  no  o  Iehova  e  paopao  ia  ia, 
Ua  hoeha  oia  ia  ia : 

A  i  ka  wa  e  haawi  aku  ai  oe  i  kona  uhane  i  mohai  hala, 

E  ike  no  oia  i  kana  mau  keiki,  a  e  hooloihi  no  hoi  i  kona  maula, 

A  e  pomaikai  auanei  ka  makemake  o  Iehova  ma  kona  mau  lima. 

11  E  ike  aku  no  oia  i  ka  hope  o  ka  luhi  ana  o  kona  uhane, 
A  e  oluolu  oia ; 

Ma  ka  ike  ana  ia  ia,  e  hoapono  no  ka'u  kauwa  hemolele  i  na  mea 

he  nui, 
No  ka  mea,  naua  no  e  amo  i  ko  lakou  hewa. 

12  Nolaila,  e  mahele  aku  au  nana,  me  ka  poe  koikoi, 

A  nana  no  e  mahele  i  ka  waiwai  pio  me  ka  poe  ikaika ; 
Ua  ninini  aku  oia  i  kona  uhane  i  ka  make  ; 
A  ua  helu  pu  ia  oia  me  ka  poe  lawehala ; 
A  halihali  no  oia  i  ka  hewa  o  na  mea  he  nui, 
A  e  nonoi  aku  la  oia  no  ka  poe  i  lawehala. 

MOKUNA  LIV. 

He  olelo  hoolana  mai  i  ka  ekalesia.    4  Hoopakeleia  i  ka  popilikia,  a  haiia  mai  ka  pomaikai 

loa. 

EOLI  oe,  e  ka  mea  pa,  ka  mea  i  hanau  ole  hoi ; 
E  oli  i  ke  oli,  a  e  hauoli  hoi,  e  ka  mea  kuakoko  ole ; 
No  ka  mea,  ua  nui  aku  na  keiki  a  ka  mea  i  neoneo,  i  na  keiki 
a  ka  wahine  i  mareia,  wahi  a  Iehova. 

2  A  hoakea  i  kahi  o  kou  halelewa, 

E  hoopalahalaha  hoi  lakou  i  na  paku  o  kou  wahi  e  noho  ai ; 
Mai  aua,  e  hooloihi  i  kou  mau  kaula, 
E  hoopaa  loa  hoi  i  kou  mau  makia ; 

3  No  ka  mea,  e  poha  aku  auanei  oe,  ma  ka  lima  akau,  a  ma  ka 

lima  hema ; 
A  e  ili  mai  ko  na  aina  na  kau  poe  mamo, 
A  ia  lakou  no  e  hoonohoia  na  kulanakauhale  neoneo 

4  Mai  makau  oe,  no  ka  mea,  aole  oe  e  hilahila, 
Mai  hoopalaimaka,  no  ka  mea,  aole  oe  hoohilahilaia ; 
E  hoopoina  no  hoi  oe  i  ka  hilahila  o  kou  wa  opiopio, 

Aole  hoi  e  manao  hou  i  ka  hoowahawahaia  o  kou  noho  wahine 
kane  make  ana. 

5  No  ka  mea,  o  ka  mea  nana  oe  i  hana,  oia  kau  kane, 
O  Iehova  o  na  kaua  kona  inoa ; 

A  o  kou  Hoolapauai,  o  ka  Mea  Hemolele  ia  o  ka  Iseraela; 
E  kapaia  uo  hoi  oia,  ke  Akua  o  ka  honua  a  pau. 

6  No  ka  mea,  ua  hea  aku  o  Iehova  ia  oe, 

£  like  me  ka  wahine  i  haaleleia,  a  kaumaha  hoi  ma  ka  naau, 

Ka  wahine  hoi  i  ka  wa  opiopio ; 

No  ka  mea,  e  hooleia  oia,  wahi  a  ke  Akua  ou. 

7  No  ka  manawa  uuku,  ua  haalele  aku  au  ia  oe ; 
Aka,  me  ka  lokomaikai  he  nui  loa,  e  hoiliili  au  ia  oe. 

8  I  ka  hu  ana  o  ka  huhu,  huna  no  wau  i  ko'u  maka  ia  oe  i  kekahi 

minute ; 
Aka,  me  ke  aloha  mau  loa,  e  lokomaikai  aku  ai  au  ia  oe, 
Wahi  a  Iehova,  kou  Hoolapanai. 

9  No  ka  mea,  e  like  me  na  wai  o  Noa,  pela  no  keia  ia'u ; 

Me  au  i  hoohiki  ai,  aole  e  hoohalana  hou  na  wai  o  Noa  i  ka  honua, 
Pela  no  wau  i  hoohiki  ai,  aole  au  e  huhu  aku  ia  oe, 
Aole  hoi  au  e  paipai  ikaika  aku  ia  oe. 

10  No  ka  mea,  e  lilo  auanei  nakuahiwi, 
A  e  hooneeneeia  na  mauna ; 

Aka,  aole  e  lilo  aku  ko'u  lokomaikai, 

Aole  hoi  e  hooneeneeia  ka  berita  o  ko'u  malu, 

Wahi  a  Iehova,  ka  mea  i  aloha  mai  ia  oe. 

11  1[  E  ka  mea  popilikia  i  hooalealeia, 
Aole  hoi  i  alohaia ! 

E  hoonoho  wau  i  kou  mau  pohaku  maloko  o  ka  pena, 
A  e  hookumu  wau  ia  oe  ma  na  pohaku  sapeiro. 

12  A  hana  no  wau  i  kou  mau  puupuu  kaua  i  pohaku  paea, 
A  me  kou  mau  pukapa  i  pohaku  ula, 

A  me  kou  mau  mokuna  a  pau  i  pohaku  maikai. 

13  E  aoia  no  hoi  kau  mau  keiki  a  pau  e  Iehova, 

A  e  nui  loa  auanei  ka  pomaikai  o  kau  mau  keiki. 

14  Ma  ka  pono  no  oe  e  hookumuia'i : 
E  mamao  aku  oe  i  ka  hookaumaha, 
No  ka  mea,  aole  oe  e  makau  ana; 

_  A  i  ka  weliweli  hoi,  no  ka  mea,  aole  ia  e  hookokoke  mai  ia  oe. 

15  Aia  hoi,  e  hookipikipi  no  lakou,  aole  nae  mamuli  o  ka'u  olelo  ana, 
0  ka  mea  kipi  aku  ia  oe,  e  haule  no  ia  mamuli  ou. 

16  Aia  hoi,  na'u  no  i  hana  i  ka  amara  nana  e  puhi  i  ka  lanahu  i  ke 

ahi, 
A  hoopuka  mai  la  oia  i  mea  hana  no  kaua  hana ; 
A  na'u  hoi  i  hana  i  ka  mea  make  e  make  ai. 

17  TT  O  na  mea  hoeha  a  pau  i  hanaia  e  ku  e  ia  oe,  aole  lakou  e  lana- 

kila, 
A  o  na  elelo  a  pau  e  ala  mai  e  ku  e  ia  oe,  nau  no  ia  e  hoahewa 

aku. 
Oia  ka  hooilina  o  na  kauwa  a  Iehova, 
A  na'u  hoi  ko  lakou  pono,  wahi  a  Iehova. 

MOKUNA  LV. 

Nonoiia  na  kanaka  a  pau  e  hele  io  Iesu  la.    6  Ka  like  ole  o  ke  Akua  me  ke  kanaka.    10  Ka 

lanakila  ana  o  ka  euanelio. 

17^  A!  na  mea  a  pau  e  makewai, 
li  E  hele  mai  oukou  i  na  wai, 

A  o  ka  mea  kala  ole,  e  hele  mai  hoi  oukou,  e  kuai  no,  a  e  ai  iho ; 
Oia,  e  hele  mai,  e  kuai  i  ka  waina,  a  me  ka  waiu,  me  ke  kala  ole, 
a  me  ke  kumu  ole. 

2  No  ke  aha  la  oukou  i  kaupaona  aku  ai  i  ka  oukou  kala  i  ka  mea, 

aole  ia  he  berena  ? 
A  i  ko  oukou  waiwai  hoi,  i  ka  mea  hoomaona  ole  mai  ? 
E  hoolohe  pono  mai  oukou  ia'u,  a  e  ai  hoi  i  ka  mea  i  maikai  io, 
A  e  olioli  hoi  ko  oukou  uhane  ma  ka  momona. 

3  E  haliu  mai  i  ko  oukou  pepeiao,  a  e  hele  mai  ia'u ; 
A  hoolohe  mai,  a  e  ola  no  ko  oukou  uhane ; 

A  e  hana  no  au  me  oukou  i  berita  mau  loa, 
I  ka  lokomaikai  oiaio  hoi  o  Davida. 

4  Aia  hoi,  ua  haawi  aku  au  ia  ia  i  mea  hoike  no  na  kanaka, 
I  alakai  hoi,  a  i  luna  no  na  lahuikanaka. 

5  Aia  hoi,  e  kahea  aku  no  oe  i  ka  lahuikanaka  au  i  ike  ole  ai ; 

A  o  ka  lahuikanaka  i  ike  ole  ia  oe,  e  holo  aku  no  lakou  iou  la, 
No  Iehova,  kou  Akua,  a  no  ka  Mea  Hemolele  o  ka  Iseraela ; 
No  ka  mea,  ua  hoonani  mai  oia  ia  oe. 

6  1"  E  imi  oukou  ia  Iehova,  oiai  oia  ma  kahi  e  loaa'i, 
E  hea  aku  ia  ia,  oiai  oia  ma  kahi  kokoke. 

7  E  haalele  ke  kanaka  hewa  i  kona  aoao, 


A  me  ke  kanaka  lawehala,  i  kona  mau  manao  ; 

A  e  hoi  mai  hoi  oia  io  Iehova  la,  a  e  lokomaikal  no  oīa  ia  ia, 

A  i  ko  kakou  Akua  hoi,  no  ka  mea,  e  kala  nui  loa  auanei  oia, 

8  H  No  ka  mea,  o  ko'u  mau   manao,  aōhY  la  ō   ko   oukou  mau 

manao, 
A  o  ko  oukou  mau  aoao,  aole  ia  o  ko'u  mau  aoao,  wahi  a  Iehova. 

9  No  ka  mea,  e  like  me  ke  kiekie  o  na  lani  maluna  o  ka  honua, 
Pela  no  ke  kiekie  o  ko'u  mau  aoao  maluna  o  ko  oukou  mau 

aoao, 
A  me  ko'u  mau  manao,  maluna  o  ko  oukou  mau  manao. 

10  No  ka  mea,  e  like  me  ka  ua,  a  me  ka  hau  i  iho  mai,  mai  na  lani 

mai, 
Aole  hoi  e  hoi  hou  ilaila,  aka,  e  hoomau  mai  no  i  ka  honua, 
A  hoohua  iho  la  ia  ia,  e  hoomuo  no  hoi, 
I  haawi  mai  ia  i  ka  hua  na  ka  mea  lulu  hua, 
A  i  bereua  hoi  na  ka  mea  ai ; 

11  Pela  auanei  ka'u  olelo,  ka  mea  i  puka  aku,  mai  ko'u  waha  aku, 
Aole  ia  e  hoi  nele  mai  ia'u ; 
Aka,  e  hana  no  ia  i  ka  mea  a'u  e  makemake  ai, 
A  e  hooko  io  ia  i  ka  mea  a'u  e  hoouna  aku  ai  ia  ia. 

12  No  ka  mea,  e  puka  aku  auanei  oukou  me  ka  olioli, 
A  e  alakaiia'ku  oukou  me  ka  malu : 

E  hookani  i  ke  oli  na  kuahiwi,  a  me  na  mauna  imua  o  oukou, 
A  e  paipailima  hoi  na  laau  a  pau  o  ke  kula. 

13  Ma  kahi  o  ke  kakalaioa  e  ulu  mai  auanei  ka  laau  kaa, 
A  ma  kahi  o  ka  laau  ooi,  ka  hadasa  hoi ; 
A  e  lilo  ia  i  mea  kaulana  no  Iehova, 
I  ouli  mau  loa  no  hoi  e  hooki  ole  ia'i. 


MOKUNA  LVI. 

Ka  pomaikai  o  ka  poe  malama.    3  Pomaikai  pu  no  na  haipule  o  ko  na  aina  e.    9  Poino  ka 
ekalesia  no  ka  makapo  o  na  kiai. 

KE  i  mai  nei  o  Iehova  penei, 
E  malama  oukou  i  ka  pono,  a  e  hana  hoi  i  ka  maikai ; 
No  ka  mea,  kokoke  no  e  hiki  mai  ko'u  ola, 

A  me  ko'u  pono  i  ka  hoikeia. 

2  Pomaikai  ke  kanaka  hana  i  keia, 

A  me  ke  keiki  a  ke  kanaka  i  hoopaa  iho  ia  mea  ; 

Ka  mea  malama  i  ka  la  sabati,  aole  hoohaumia  ia, 

Ka  mea  malama  i  kona  lima,  aole  hana  i  kekahi  mea  hewa. 

3  1f  Mai  olelo  nae  ke  keiki  a  ka  malihini, 

Ka  mea  i  hoopili  ia  ia  iho  ia  Iehova,  me  ka  i  iho, 

Ua  hookaawale  loa  o  Iehova  ia'u  mai  kona  poe  kanaka  aku  : 

Mai  olelo  hoi  ka  mea  i  poaia,  Aia  hoi !  he  laau  maloo  no  wau. 

4  No  ka  mea,  penei  i  olelo  mai  ai  o  Iehova  i  na  mea  i  poaia, 
I  ka  poe  malama  i  ko'u  la  sabati, 

A  makemake  hoi  i  na  mea  a'u  i  olioli  ai, 
A  hoopaa  hoi  i  ka'u  berita; 

5  Ia  lakou  no  wau  e  haawi  aku  ai, 

Maloko  o  ko'u  hale,  a  maloko  o  ko'u  mau  pa, 

I  kuleana,  a  i  inoa  hoi  i  oi  aku  ka  maikai  mamua  o  na  keiki- 

kane,  a  me  na  kaikamahine  ; 
A  e  haawi  no  wau  ia  lakou  i  inoa  mau  loa  e  hooki  ole  ia'i. 

6  A  o  na  keikikane  hoi  a  ka  malihini, 
Ka  poe  hoopili  ia  lakou  iho  ia  Iehova, 

E  malama  ia  ia,  a  e  aloha  aku  i  ka  inoa  o  Iehova, 

I  lilo  lakou  i  poe  kauwa  nana, 

0  kela  mea  keia  mea  i  malama  i  ka  la  sabati,  aole  hoohaumia  ia, 

A  hoopaa  hoi  i  ka'u  berita  ; 

7  O  lakou  no  ka'u  e  lawe  ai  i  ko'u  mauna  hoano, 

A  e  hoohauoli  au  ia  lakou  maloko  o  ko'u  hale  pule  : 

E  maliuia  ko  lakou  mohaikuni,  a  me  ko  lakou  alana  maluna  o 

ko'u  kuahu; 
No  ka  mea,  e  kapaia  ko'u  hale, 
He  hale  pule  no  na  lahuikanaka  a  pau. 

8  Ke  i  mai  nei  o  Iehova,  ka  Haku, 

Ka  mea  hooiliili  i  ka  mea  aea  o  ka  Iseraela, 
E  hooiliili  au  i  kekahi  poe  e  ae,  io  na  la, 
Okoa  ka  poe  i  hooiliiliia. 

9  H  E  na  holoholona  apau  o  ke  kula,  e  hele  mai  oukou  e  ai ; 
O  na  holoholona  hoi  a  pau  o  ka  ululaau. 

10  Ua  makapo  kona  poe  kiai,  ua  naaupo  no  lakou  a  pau  ; 
O  lakou  a  pau,  he  poe  ilio  walaau  ole, 

Aole  hiki  ia  lakou  ke  hae  ; 

E  hiamoe  ana,  e  moe  ana  ilalo  no  hoi,  e  makemake  ana  i  ka  hia- 
moe. 

11  Oia,  he  poe  ilio  pololi  wale, 
Aole  i  ike  lakou  i  ka  maona ; 

He  poe  kahuhipa  lakou  hiki  ole  ke  hoomaopopo  ; 

Huli  no  lakou  a  pau  i  ko  lakou  aoao  iho, 

O  kela  mea  keia  mea  i  kona  waiwai  panee,  ma  kona  wahi  iho. 

12  E  hele  mai,  a  na'u  no  e  lawe  mai  i  ka  waina,  [wahi  a  lakou,] 
A  e  inu  kakou  i  ka  mea  awaawa  a  ona ; 

A  e  like  pu  ana  ka  la  apopo  me  keia  la,  a  e  oi  nui  aku  no  hoi. 

MOKUNA  LVII. 

Ka  make  pomaikai  ana  o  ka  poe  pono.    3  Hoohewaia  ka  poe  malamakii,  a  me  ka  poe  hoo- 
kamani,  a  me  ka  poe  hewa.    15  Ka  lokomaikai  o  ke  Akua  i  ka  poe  hoohaahaa. 

AKE  no  ke  kanaka  pono,  aohe  nae   kanaka  i  hoomanao  ia 
mea; 
Ua  laweia'ku  la  na  kanaka  lokomaikai, 

Aole  nae  kanaka  i  noonoo, 

Ua  laweia'ku  ka  mea  i  pono,  mai  ke  alo  aku  o  ka  hewa. 
2  E  hele  aku  no  oia  rae  ka  nialu, 

E  hoomaha  lakou  ma  ko  lakou  wahi  moe, 

O  ka  mea  hoi  i  hele  ma  kona  pololei. 
3|  E  hookokoke  mai  oukou  ianei,  e  na  keiki  a  ke  kilo  wahine, 

Na  keiki  hoi  a  ke  kane  moe  kolohe,  a  me  ka  wahine  hookama- 
kama. 

4  īa  wai  oukou  e  olioli  ewaewa  ai  ? 

A  hoohamama  oukou  i  ka  waha  iawai  ? 

A  hooloihi  ae  i  ke  alelo  ? 

Aole  anei  oukou  he  poe  keiki  na  ka  poe  hewa? 

A  he  hanauna  hoi  na  ka  wahahee  ? 

5  A  ua  wela  hoi  i  na'kuakii  malalo  o  na  laau  uliuli  a  pau, 
A  ua  luku  aku  hoi  i  na  keiki  ma  na  awawa, 

A  malalo  hoi  ma  na  ana  o  na  pohaku  ? 

6  Aia  no  kou  kuleana,  ma  na  pohaku  olohelohe  o  ke  awawa, 

0  lakou,  o  lakou  no  kou  lihi. 

Oia,  ua  ninini  aku  oe  i  ka  mohaiinu  no  lakou ; 

Ua  kaumaha  aku  no  hoi  i  ka  mohai  ai. 

E  olioli  anei  au  i  keia  mau  inea?  m 

7  Maluna  o  ka  mauna  kiekie,  malaila  no  oe  i  kaikai  ai  ī  kou  wahi 

moe,  .  . 

Malaila  no  oe  i  pii  aku  ai,  e  kaumaha  aku  ī  ka  mohai. 

8  Mahope  o  na  puka,  a  me  na  lapauwila, 
Ua  kukulu  oe  i  kou  mea  e  hoomanao  ai ; 

No  ka  mea,  ua  hoike  aku  oe  ia  oe  iho  i  ka  mea  e,  aole  ia  u, 
A  ua  pii  aku  hoi,  a  ua  hoakea  oe  i  kou  wahi  moe, 
A  ua  hana  oe  i  mea  ike  nou  me  lakou ; 

Makemake  no  oe  i  ko  lakou  wahi  moe,  ua  hoomakaukau  oe  ī 
wahi  nona. 

9  Hele  aku  no  oe  i  ke  alii  me  ka  aila  ala, 

A  ua  hoomahuahua  oe  i  kou  mau  mea  manoi, 

A  ua  hoouna  aku  oe  i  kou  poe  elele  i  kahi  loihi, 

A  ua  hoopoho  no  oe  ia  oe  iho,  a  lilo  i  ka  po. 
10  I  ka  loihi  o  kou  hele  ana,  ua  maloeloe  oe, 

Aole  nae  oe  i  olelo,  ua  make  hewa ; 

Ua  loaa  ia  oe  ke  ola  ana  o  kou  lima, 

Nolaila,  aole  oe  i  paupauaho. 
1L  Ua  hopohopo  oe  ia  wai,  a  makau  hoi, 

1  wahahee  ai  oe,  aole  hoi  i  hoomanao  mai  ia'u, 
Aole  hoi  i  aloha  mai  ma  kou  naau  ? 

Aole  anei  au  i  noho  ekemu  ole,  mai  ka  wa  kahiko  loa  mai, 
A  makau  ole  hoi  oe  ia'u  ? 

12  E  hai  aku  no  au  i  kou  pono,  a  me  kau  mau  hana, 
Aole  oe  e  pomaikai  ia  mau  mea. 

13  1  Ia  oe  e  kahea  aku  ai,  na  kou  poe  oe  e  hoopakele ; 
E  kaikai  aku  no  ka  makani  ia  lakou  a  pau ; 

Na  ka  onini  lakou  e  lawe  aku ; 

Aka,  o  ka  mea  hilinai  mai  ia'u,  naua  no  e  noho  i  ka  aina, 

A  e  ili  mai  no  ko'u  mauna  hoano  ia  ia. 

14  Olelo  iho  la  ia,  E  hoouka  i  ke  ala,  e  hoouka  i  ke  ala, 

E  koomakaukau  i  ke  kuamoo,  , 

E  kaikai  aku    i  na  mea  e  hina'i,  mai  ke  ala  aku  o  ko  u  poe 
kanaka. 

15  No'ka  mea,  penei  ka  olelo  ana  mai  a  ka  Mea  i  hapana, 

Ka  Mea  i  hookiekie  koi,  e  noho  ana  ma  ke  ao  pau  ole, 

O  Hemolele  kona  inoa ; 

E  noho  no  au  ma  kahi  kiekie,  a  hemolele  hoi, 

Me  ka  mea  hoi  i  mihi,  a  haahaa  hoi  ka  uLane, 

E  hoomaha  i  ka  uhane  o  ka  mea  haahaa, 

A  e  hoomaha  hoi  i  ka  naau  o  ka  poe  mihi. 

16  No  ka  mea,  aole  au  e  paio  mau  loa, 

Aole  hoi  au  e  huhu  aku  i  na  manawa  a  pau ; 

0  maule  imua  o'u  ka  naau, 
A  me  na  uhane  a'u  i  hana'i. 

17  No  ka  hewa  o  kona  alunu  i  huhu  aku  ai  au,  a  hahau  aku  la  ia  ia  ; 
Huna  no  wau  i  ko'u  maka,  a  huhu  aku  no ; 

Aka,  hele  no  oia  ma  ke  kolohe,  ma  ka  aoao  no  o  kona  naau. 

18  Ua  ike  no  au  i  kona  mau  aoao,  a  e  hoola  aku  no  au  ia  ia ; 
A  e  alakai  no  hoi  au  ia  ia, 

A  e  hoihoi  aku  i  ka  maha  ia  ia,  a  i  kona  poe  kumakena  no  hoi. 

19  Na'u  no  e  hana  i  ka  hua  o  na  lehelehe ; 

Ua  malu,  ua  malu  ka  mea  mamao  aku,  a  me  ka  mea  kokoke 

mai, 
Wahi  a  Iehova,  a  na'u  no  ia  e  hoola  aku. 

20  Ua  like  ka  poe  hewa  me  ke  kai  kupikipikio, 

A  hiki  ole  ke  lana  malie,  a  ua  hooleilei  na  wai  ona  i  ka  wai  eka, 
a  me  ka  lepo. 

21  Aohe  malu  no  ka  poe  hewa,  wahi  a  ke  Akua  o'u. 

MOKUNA  LVIII. 

Papaia  ka  hookeai  hookamani  ana.    8  Ka  pomaikai  o  ka  poe  malama  i  ke  Akua  ;  a  me  ka 

poe  malama  i  ka  la  sabati. 

EKAHEA  nui  aku,  mai  uumi, 
E  hookiekie  i  kou  leo  me  he  pu  la, 
E  hoike  i  ko'u  poe  kanaka  i  ko  lakou  hewa, 
A  i  ko  ka  hale  o  Iakoha  i  ko  lakou  hala. 

2  Aka,  imi  no  lakou  ia'u  i  kela  la  i  keia  la, 

A  olioli  lakou  i  ka  ike  ana  i  ko'u  mau  aoao, 

Me  he  lahuikanaka  la  i  hana  i  ka  pono, 

A  haalele  ole  i  ke  kanawai  o  ko  lakou  Akua. 

Ninau  mai  no  lakou  ia'u  i  ka  hooponopono  pololei  ana, 

A  olioli  lakou  i  ka  hookokoke  ana  i  ke  Akua. 

3  1  No  ke  aha  la  makou  i  hookeai  ai,  a  ike  ole  mai  oe,  wahi  a 

lakou  ? 
A  hookaumaha  makou  i  ko  makou  uhane, 
A  ua  hoomaopopo  ole  mai  oe  ? 
Aia  hoi,  i  ka  la  o  ko  oukou  hookeai  ana, 
Loaa  no  ia  oukou  ka  lealea, 
Koi  aku  oukou  i  ka  oukou  hana  a  pau. 

4  Aia  hoi,  hookeai  no  oukou  no  ka  paio,  a  me  ka  hakaka, 

1  kuikui  aku  me  ka  lima  hana  iūo : 
Aole  hookeai  oukou  e  like  me  ko  keia  la, 
I  mea  e  loheia'i  ko  oukou  leo  maluna. 

5  O  ka  hookeai  anei  me  ia  ka'u  i  makemake  ai  ? 
He  la  e  hookaumaha  ai  ke  kanaka  i  kona  uhane  ? 
E  hookulou  hoi  i  koua  poo  ilalo,  me  he  kaluha  la? 
A  haalii  i  ke  kapa  ino,  a  me  ka  leliu  ahi  ? 

E  kapa  aku  anei  oe  i  keia,  he  hookeai, 
A  he  la  oluolu  no  Iehova  ? 

6  Aole  anei  penei,  ka  hookeai  a'u  i  makemake  ai? 

935 


1SAIA. 

0  ka  wehe  i  na  mea  paa  o  ka  hookaumaha, 
E  hookuu  iho  i  na  haawe  kaumaha, 

A  e  kuu  aku  hoi  e  hele  ka  poe  i  hookaumahaia, 
A  i  uhaki  no  hoi  oukou  i  na  auamo  a  pau  ? 

7  Aole  anei,  o  ka  haawi  aku  i  kau  berena  no  ka  poe  pololi, 

A  i  lawe  mai  hoi  oe  ma  kou  hale  i  ka  poe  hune  i  hana  ino  ia  ? 
Ia  oe  hoi  e  ike  ai  i  ka  mea  ku  kohana,  i  uhi  oe  ia  ia  ? 

1  huna  ole  hoi  oe  ia  oe,  i  kou  io  iho  ? 

8  U  Alaila,  e  poha  aku  no  kou  malamalama,  e  like  me  ko  ke 

kakahiaka, 
A  e  puka  koke  mai  no  kou  ola ; 
A  e  hele  no  kou  pono  ma  kou  alo, 
A  o  ka  nani  o  Iehova  auanei  ka  mea  hele  īnahope  ou. 

9  Alaila,  e  hea  aku  no  oe,  a  e  olelo  mai  no  o  Iehova  ; 
A  ina  e  uwe  aku  oe,  e  i  mai  no  oia,  Eia  no  wau. 
Ina  e  hoolei  aku  oe,  mai  ou  aku,  i  ka  auamo, 

A  me  ka  o  ana  aku  o  ka  manamana  lima,  a  me  ka  olelo  ana  i  ka 
lapuwale ; 

10  Ina  hu  aku  kou  uhane  i  ka  poe  pololi, 

A  hoomaona  hoi  oe  i  ka  uhane  o  ka  poe  popilikia  ; 
Alaila,  e  puka  mai  no  kou  malamalama  maloko  o  ka  pouli, 
A  e  like  auanei  kou  pouli  me  ke  awakea : 

11  A  na  Iehova  no  e  alakai  mau  loa  ia  oe, 

A  nana  no  hoi  e  hoomaona  ia  oe  maloko  o  na  aina  maloo, 
A  nana  no  hoi  e  hooikaika  i  kou  mau  iwi ; 
A  e  like  auanei  oe  me  ka  mahinaai  i  hoomau  maikai  ia, 
E  like  hoi  me  ka  waipuna  i  maloo  ole  na  wai. 

12  O  ka  poe  mai  loko  aku  ou,  na  lakou  no  e  hana  hou  i  na  wahi 

neoneo  kahiko, 
A  e  kukulu  hou  hoi  maluna  o  na  kumu  o  na  hanauna  he  nui  loa ; 
A  e  kapaia  no  hoi  oe,  Ka  mea  hana  hou  i  kahi  naha, 
Ka  mea  hoihoi  mai  i  na  alanui,  i  wahi  e  noho  ai. 

13  1f  Ina  e  malama  oe  i  kou  wawae  i  ko'u  la  Sabati, 
Aole  hoi  e  hana  i  kou  lealea  i  ko'u  la  hoano; 

A  kapa  aku  hoi  i  ka  la  Sabati,  he  olioli, 

Ka  mea  hemolele  o  Iehova,  a  me  ka  nani ; 

A  hoomaikai  hoi  oe  ia,  me  ka  hana  ole  i  kou  mau  aoao, 

Aole  me  ka  imi  i  kou  lealea  iho, 

Aole  hoi  me  ka  olelo  i  kau  mau  olelo  iho ; 

14  Alaila,  e  olioli  no  oe  ia  Iehova ; 

A  na'u  no  e  hooholo  ia  oe  ma  na  wahi  kiekie  o  ka  honua, 

A  e  hanai  aku  au  ia  oe  i  ka  hooilina  a  Iakoba,  a  kou  kupuna- 

kane; 
No  ka  mea,  na  ka  waha  o  Iehova  i  olelo  mai. 

MOKUNA  LIX. 

O  ka  hewa  nui  o  na  ludaio  ke  kumu  o  ko  lakou  popilikia.    16  No  ke  Akua  wale  no  ke  ola. 

20  Ka  Hoolapanai. 

AIA  hoi,  aole  i  pokole  ka  lima  o  Iehova, 
.  I  mea  e  ole  ai  ia  e  hoola ; 
Aole  hoi  i  kaumaha  kona  pepeiao, 
I  mea  e  ole  ai  ia  e  hoolohe  ; 
2  Aka,  ua  kaupale  no  ko  oukou  mau  hewa  mawaena  o  oukou,  a 
me  ko  oukou  Akua, 
A  ua  huna  ko  oukou  mau  hala  i  kona  maka,  mai  o  oukou  aku, 
I  ole  oia  e  hoolohe  mai. 

3  No  ka  mea,  ua  paumaele  ko  oukou  mau  lima  i  ke  koko, 
A  me  ko  oukou  manamana  lima  i  ka  hewa ; 

Ua  olelo  no  ko  oukou  mau  leheleke  i  ka  wakahee, 
A  ua  olelo  ko  oukou  alelo  i  ka  hewa. 

4  Aohe  mea  i  hea  aku  ma  ka  pono, 
Aohe  mea  hooponopono  ma  ka  oiaio. 

Hilinai  no  lakou  ma  ka  lapuwale,  a  olelo  no  hoi  i  ka  wahahee ; 
Hapai  no  lakou,  he  kolohe,  a  hanau  mai  hoi,  he  hewa. 

5  Hoomoe  no  lakou  i  na  hua  o  na  moopepeiaohao, 
A  ulana  lakou  i  ka  punawelewele  o  ka  lanalana : 
O  ka  mea  ai  i  ka  lakou  hua,  make  no  ia, 

A  i  ka  wa  i  hoopepeia'i  ia,  puka  mai  no  he  moonihoawa. 

6  Aole  e  lilo  ana  ko  lakou  punawelewele  i  aahu, 
Aole  hoi  lakou  e  uhi  ia  lakou  iho  i  ka  lakou  hana. 
O  ka  lakou  mau  hana,  he  mau  hana  ia  no  ka  hewa, 
Aia  ma  ko  lakou  lima  ka  hana  hookaumaha. 

7  Holo  no  ko  lakou  wawae  i  ka  hewa, 

A  hoowikiwiki  lakou  i  ka  hookahe  koko  hala  ole ; 
O  ko  lakou  mau  kuka,  he  mau  kuka  no  ka  hewa ; 
Aia  no  ka  luku,  a  me  ka  make  ma  ko  lakou  kuamoo. 

8  Aole  lakou  ike  i  ka  aoao  o  ka  malu, 
Aole  hoi  he  pono  ma  ko  lakou  hele  ana ; 
Ua  hana  lakou  i  ala  kekee  no  lakou ; 

0  ka  mea  hele  malaila,  aole  ia  e  ike  i  ka  malu. 

9  TI  Nolaila,  ua  loihi  ka  pono  mai  o  makou  aku, 
Aole  hahai  ka  hooponopono  ia  makou  a  loaa ; 
Kakali  no  makou  i  ka  malamalama,  aia  hoi,  he  pouli ; 

A  i  ke  alohilohi  hoi,  aka,  ke  hele  nei  makou  ma  ka  poeleele. 

10  Ke  kolo  nei  makou  e  haha  i  ka  pa,  me  he  makapo  la, 
Ke  kolo  nei  no  makou,  me  he  mea  maka  ole  la, 
Kulanalana  makou  i  ke  awakea,  e  like  me  ka  po ; 
Me  he  poe  make  la,  maloko  o  na  wahi  momona. 

11  Uwo  no  makou  a  pau,  e  like  me  na  bea, 

A  kaniuhu  nui  no  hoi,  e  like  me  na  manu  nunu. 

Kakali  no  makou  i  ka  hoopono,  aole  hoi, 

A  i  ke  ola  hoi,  a  ua  mamao  aku  ia  mai  o  makou  aku. 

12  No  ka  mea,  ua  hoonuiia  ko  makou  hewa  imua  ou, 
A  o  ko  makou  hewa  ka  mea  hoike  ku  e  ia  makou ; 
No  ka  mea,  me  makou  no  ko  makou  hewa, 

A  ua  ike  hoi  makou  i  ko  makou  hala ; 

13  I  ke  kipi  ana,  a  i  ka  hoole  ana  ia  Iehova, 

1  ka  huli  ana  hoi,  mai  ka  hahai  ana  i  ko  makou  Akua, 
E  kamailio  ana  i  ka  alunu,  a  me  ka  hoi  hope, 

E  manao  ana  a  e  hai  ana  hoi,  mai  loko  aku  o  ka  naau  i  na  olelo 
wahahee. 

14  A  ua  hoohuli  hope  ia  ka  hoopono, 
Ua  ku  mamao  aku  ka  pono : 

No  ka  mea,  ua  hina  ka  oiaio  ma  ke  alanui, 
Aole  hoi  e  hiki  i  ka  pololei  ke  komo  mai. 

15  Oia,  ua  nele  i  ka  oiaio ; 

A  o  ka  mea  haalele  i  ka  hewa,  ua  hoopioia ; 

Ike  mai  no  o  Iehova,  a  huhu  mai  la  ia,  no  ka  mea,  aohe  pono. 

16  1  Ike  iho  la  ia,  aohe  kanaka, 

A  haohao  mai  la  ia,  no  ka  mea,  aohe  mea  nana  e  uwao  : 
Nolaila,  no  kona  lima  no  i  hoola  mai  nona  iho, 
Na  kona  pono  hoi  i  hookupaa  ia  ia. 

17  No  ka  mea,  hookomo  ia  i  ka  pono  me  he  paleumauma  la, 
A  me  ka  mahiole  o  ke  ola  ma  kona  poo ; 

A  hookomo  no  hoi  oia  i  ka  lole  o  ka  hoopai  ana,  i  aahu  nona, 
A  aahuia  oia  i  ka  manao  ikaika,  me  he  holoku  la. 

18  E  like  rae  na  hana,  pela  no  oia  e  hoouku  ai, 

0  ka  inaina  i  ka  poe  ku  e  ia  ia ; 

E  hoopai  uo  oia  i  kona  poe  enemi ; 
E  hoouku  no  oia  i  ko  na  aina  e. 

19  A  e  inakau  no  lakou  i  ka  inoa  o  Iehova,  mai  ke  komohana  mai, 
A  i  kona  nani  hoi,  mai  ka  puka  ana  a  ka  la  mai ; 

1  ka  wa  e  komo  mai  ai  ia  e  like  me  ke  kahawai  haiki, 
Na  ka  Uhane  o  Iehova  e  kau  ana  i  ka  hae  ku  e. 

20  T[  A  e  hele  mai  no  ka  Hoolapanai  i  Ziona, 

A  i  ka  poe  no  hoi  i  huli,  mai  ka  hewa  mai,  mawaena  o  ka  Iako- 
ba,  wahi  a  Iehova. 

21  Owau  hoi,  eia  ka'u  berita  me  lakou,  wahi  a  Iehova ; 

0  kuu  Uhane,  ka  mea  maluna  ou, 

A  me  ka'u  mau  olelo,  a'u  i  waiho  ai  iloko  o  kou  waha, 

Aole  e  haalele  ia  mau  mea  i  kou  waha, 

Aole  hoi  i  ka  waha  o  kau  mau  keiki, 

Aole  hoi  i  ka  waha  o  na  keiki  a  kau  mau  keiki, 

Mai  keia  wa  aku,  a  i  ke  ao  pau  ole, 

Wahi  a  Iehova. 

MOKUNA  LX. 

Ka  nani  o  ka  ekalesia  i  ka  wa  e  huli  mai  ai  ko  na  aina  e.    15  Nui  loa  ka  pomaikai  mahope 

iho  o  ka  popilikia. 

EKU  iluna,  i  malamalama, 
No  ka  mea,  ua  hiki  mai  kou  malamalama, 
A  ua  puka  mai  no  ka  nani  o  Iehova  maluna  ou. 

2  No  ka  mea,  aia  hoi,  e  uhi  mai  no  ka  poeleele  i  ka  honua, 
A  o  ka  pouli  loa  hoi  i  na  kanaka ; 

Aka,  e  puka  mai  no  o  Iehova  maluna  ou, 
A  ikeia  hoi  kona  nani  maluna  ou. 

3  A  e  hele  mai  no  ko  na  aina  e  i  kou  malamalama, 
A  o  na'lii  hoi  i  ka  alohilohi  o  kou  puka  ana  iluna. 

4  E  alawa  ae  i  kou  mau  maka  iluna,  e  nana  mai  o  a  o; 
Ua  akoakoa  mai  nei  lakou  a  pau,  ua  hele  mai  iou  la: 
E  hele  mai  no  kau  mau  keikikane  mai  kahi  loihi  mai, 
A  e  halihaliia  kau  mau  kaikamahine  ma  ka  aoao. 

5  Alaila,  e  ike  aku  oe,  a  e  olioli  hoi, 

A  e  lelele  kou  houpo  i  ka  olioli,  a  e  hoakeaia  kou  naau, 

1  ka  wa  e  hoohuliia  mai  iou  la  ka  waiwai  o  ka  moana, 
A  hele  mai  hoi  ia  oe  na  mea  ikaika  o  na  aina  e. 

6  E  uhi  mai  no  ka  lehulehu  o  na  kamelo  ia  oe, 
O  na  kamelo  mama  hoi  o  Midiana,  a  me  Epa, 
E  hele  mai  no  hoi  na  mea  a  pau  o  Seba; 

E  lawe  mai  no  lakou  i  ke  gula  a  me  ka  libano, 
A  e  hoikeike  lakou  i  na  mea  nani  o  Iehova. 

7  E  hoakoakoaia  mai  iou  la  na  holoholona  a  pau  o  Kedara, 
E  lawelawe  na  hipakane  o  Nebaiota  nau; 

E  pii  mai  no  lakou  maluna  o  ko'u  kuahu  me  ka  oluoluia'kii, 
A  e  hoonani  no  au  i  ko'u  hale  nani. 

8  Owai  keia  poe  e  lele  nei,  me  he  ao  la, 

E  like  hoi  me  na  manu  nunu  i  ko  lakou  mau  pukahale  ? 

9  He  oiaio  no,  e  kakali  ko  na  aina  ia'u, 

A  o  na  moku  o  Taresisa  na  mea  mua, 

E  lawe  mai  i  kau  mau  keikikane,  mai  kahi  mamao  aku, 

I  ko  lakou  kala,  a  me  ko  lakou  gula  pu  me  lakou, 

No  ka  inoa  o  Iehova,  o  kou  Akua, 

A  no  ka  Mea  Hemolele  o  ka  Iseraela, 

No  ka  mea,  ua  hoonani  mai  oia  ia  oe. 

10  Na  na  keiki  a  ka  malihini  e  hana  i  kou  mau  pa, 
A  na  ko  lakou  alii  e  lawelawe  nau ; 

No  ka  mea,  i  ko'u  ukiuki,  hahau  aku  no  au  ia  oe, 
Aka,  i  ko'u  lokomaikai,  ua  aloha  aku  au  ia  oe. 

11  Nolaila,  e  hamama  mau  no  kou  mau  pukapa, 
Aole  lakou  e  paniia  i  ke  ao,  aole  i  ka  po, 

1  lawe  mai  ai  na  kanaka  iou  la  i  ka  waiwai  o  ko  na  aina  e, 
I  alakaiia  mai  ai  hoi  ko  lakou  poe  alii. 

12  No  ka  mea,  o  ka  lahuikanaka,  a  me  ke  aupuni  hookauwa  ole 

nau,  e  make  ia ; 
Oia,  e  anai  loa  ia  kela  mau  lahuikanaka. 

13  E  hele  mai  no  iou  la  ka  nani  o  Lehanona, 

O  ka  laau  kaa,  o  ka  tidara,  a  me  ka  tiasura  pu, 

E  hoonani  ai  i  kahi  o  ko'u  keenakapu, 

A  e  hoohanohano  wau  i  kahi  o  kou  mau  wawae. 

14  O  na  keiki  hoi  a  ka  poe  i  hookaumaha  ia  oe, 
E  hele  kulou  mai  no  lakou  imua  ou ; 

A  o  ka  poe  a  pau  i  hoowahawaha  ia  oe, 

E  kuiou  no  lakou  ma  na  kapuwai  o  kou  mau  wawae; 

A  e  kapa  aku  no  lakou  ia  oe,  O  ke  kulanakauhale  o  Iehova, 

0  ka  Ziona  hoi  o  ka  Mea  Hemolele  o  ka  Iseraela. 

15  No  kou  haaleleia,  a  no  kou  huhuia, 

1  hele  ole  ai  ke  kanaka  mawaeua  ou, 

E  hoolilo  no  wau  ia  oe  i  mea  hanohano  mau  loa, 
He  mea  olioli  hoi,  ia  hanauna  aku,  ia  hanauna  aku. 

16  E  omo  no  oe  i  ka  waiu  o  ko  na  aina  e, 
Ma  ka  u  o  na'lii  kau  e  omo  ai, 

A  e  ike  auanei  oe,  owau,  o  Iehova  kou  Ola, 

A  o  kou  Hoolapanai,  oia  ka  Mea  Mana  o  ka  Iakoha. 

17  No  ke  keleawe,  e  lawe  mai  au  i  ke  gula, 
A  no  ka  hao,  e  lawe  mai  au  i  ke  kala, 

A  no  ka  laau,  he  keleawe,  a  no  na  pohaku,  he  hao ; 
E  hoolilo  no  hoi  au  i  kou  poe  kiai,  i  poe  hoomalu, 
A  me  kou  poe  luna,  i  poe  hoopono. 

18  Aole  e  lohe  hou  ia  ka  hao  wale  ana  ma  kou  aina, 

Aole  hoi  ka  hookaumaha,  a  me  ka  anai  ana,  ma  kou  mau  mo- 

kuna; 
Aka,  e  kapa  iho  no  oe  i  kou  mau  pa,  He  ola, 
A  me  kou  mau  pukapa  hoi,  He  hoonani. 

19  O  ka  la,  aole  ia  o  kou  malamalama  hou  aku  ma  ke  ao, 

Aole  hoi  e  hoomalamalama  mai  ka  mahina  ia  oe,  no  ka  alohi- 

lohi; 
Aka,  o  Iehova  auanei  kou  malamalama  mau  loa, 
A  o  kou  Akua  hoi  kou  hanohano. 

20  Aole  e  napoo  hou  kou  la, 

Aole  hoi  e  laweia'ku  kou  mahina: 

No  ka  mea,  o  Iehova  auanei  kou  malamalama  mau  loa, 

A  e  pau  auanei  na  la  o  kou  kumakena  ana. 

21  A  e  lilo  auanei  kou  poe  kanaka,  i  poe  pono ; 
A  e  noho  mau  loa  no  hoi  lakou  ma  ka  aina, 

0  ka  lala  a'u  i  kanu  ai,  o  ka  hana  hoi  a  kuu  mau  lima, 

1  hoomaikaiia  mai  ai  au.     - 

22  E  lilo  auanei  ka  mea  uuku  i  hookahi  tausani, 
A  o  ka  mea  liilii  i  lahuikanaka  ikaika : 
Owau,  o  Iehova,  e  hoowikiwiki  no  au  ia  i  kona  manawa. 

MOKUNA  LXI. 

Ka  oihana  a  Kristo.    4  O  ka  pomaikai  hou  o  na  Iudaio.    6  Ka  lanakila  ana  o  ka  ekaleaia. 

EIA  no  maluna  o'u  ka  Uhane  o  Iehova,  ka  Haku, 
No  ka  mea,  ua  poni  mai  o  Iehova  ia'u, 
E  hai  i  ka  olelo  inaikai  i  ka  poe  hoohaahaa ; 
Ua  hoouna  mai  oia  ia'u  e  wahi  i  na  naau  ehaeha, 
E  hai  aku  i  ke  kuu  ana  no  ka  poe  i  pio, 
A  me  ka  wehe  ana  o  ka  halepaahao  no  ka  poe  i  paa ; 

2  E  hai  aku  hoi  i  ka  makahiki  oluolu  no  Iehova, 
A  me  ka  la  o  ka  inaina  o  ko  kakou  Akua ; 

E  hoomaha  hoi  i  ka  poe  i  kaniuhu  ; 

3  A  e  kokua  aku  i  ka  poe  i  u  ma  Ziona, 
E  haawi  i  kahiko  ma  kahi  o  ka  lehu, 

A  me  ka  manoi  o  ka  olioli  no  ke  kaniuhu  ana ; 

A  me  ka  aahu  o  ka  hauoli  hoi  no  ka  naau  kaumaha : 

I  kapaia  lakou,  He  mau  oka  no  ka  pono, 

0  ke  kanu  ana  hoi  a  Iehova,  i  hoonaniia'i  oia. 

4  1  E  hana  hou  no  lakou  i  na  wahi  i  anaiia  mamua, 

A  e  hoala  hou  no  lakou  i  na  mea  i  hoohiolo  kahiko  ia, 
A  e  kukulu  hou  lakou  i  na  kulanakauhale  i  wawahiia, 

1  na  mea  neoneo  hoi  o  na  hanauna  he  nui  loa. 

5  A  e  ku  mai  no  na  malihini,  a  e  hanai  i  ka  oukou  poe  holoholona, 
A  e  lilo  na  keiki   a  ke  kanaka  e,  i  poe  mahiai,  a  i  poe  paipai 

waina  na  oukou. 

6  Aka,  e  kapaia  oukou,  Na  kahuna  o  Iehova, 

E  olelo  no  lakou  ia  oukou,  He  poe  lawelawe  na  ko  kakou  Akua ; 
E  ai  no  oukou  i  ka  waiwai  o  ko  na  aina  e, 
A  ma  ko  lakou  nani  oukou  e  kaena'i. 

7  TT  No  ko  oukou  hilahila,  a  e  uku  palua  ia  oukou, 

A  no  ka  hoopalaimaka  e  olioli  lakou  i  ko  lakou  kuleana ; 
Nolaila,  ma  ko  lakou  aina,  e  loaa  palua  lakou, 
E  loaa  no  ia  lakou  ka  olioli  mau  loa. 

8  No  ka  mea,  owau  o  Iehova,  ke  makemake  nei  au  i  ka  hoopono, 
Ua  wahawaha  aku  au  i  ka  mea  i  haoia, 

Ma  ka  oiaio,  e  haawi  no  wau  i  ka  uku  no  ka  lakou  hana; 
A  e  hana  no  wau  i  berita  mau  loa  me  lakou. 

9  A  e  kaulana  auanei  ka  lakou  hanauna  iwaena  o  ko  na  aina  e, 
A  me  ka  lakou  poe  keiki,  iwaena  o  na  lahuikanaka ; 

O  ka  poe  a  pau  e  ike  ia  lakou,  e  hoomaopopo  no  ia  lakou, 
O  lakou  ka  hanauna  a  Iehova  i  hoopomaikai  ai. 

10  E  olioli  nui  au  ia  Iehova, 

E  hauoli  no  ko'u  uhane  ma  ko'u  Akua ; 

No  ka  mea,  ua  hoaahu  mai  oia  ia'u  i  na  aahu  o  ke  ola, 

Ua  uhi  mai  oia  ia'u  i  ka  holoku  o  ka  pono, 

E  like  me  ka  hoonani  ana  o  ke  kanemare  ia  ia  iho  i  na  kahiko, 

E  like  hoi  me  ka  wahinemare  i  kahikoia  i  kona  mea  gula. 

11  No  ka  mea,  e  like  me  ka  honua  i  hoopuka  mai  ai  i  kona  muo, 

E  like  hoi  me  ka  mahinaai  i  houlu  i  na  mea  i  luluia  maloko  ona, 
Pela  no  o  Iehova  ka  Haku  e  hoopuka  mai  ai  i  ka  pono,  a  me  ka 
nani,  imua  o  ko  na  aina  a  pau. 

MOKUNA  LXII. 

Makemake  nui  o  Isaia  e  hookokokeia  mai  na  olelo  a  ke  Akua  no  ka  ekalesia.   6  llooikaikaia 

na  kahuna  ma  ia  manao. 

NO  Ziona,  aole  au  e  noho  ekemu  ole, 
A  no  Ierusalema,  aole  au  e  noho  hoomaha, 
A  puka  aku  la  kona  pono,  e  like  me  ka  malamalama, 
A  me  kona  ola,  e  like  me  ka  lama  e  a  ana. 

2  A  e  ike  auanei  ko  na  aina  e  i  kou  pono, 
A  o  na'lii  a  pau  i  kou  naui ; 

A  e  kapaia  no  hoi  oe  ma  ka  inoa  hou, 
Ka  mea  a  ka  waha  o  Iehova  e  kapa  ai. 

3  E  lilo  no  oe  i  papale  alii  nani  loa,  ma  ka  lima  o  Iehova, 
A  i  lei  alii  maikai,  ma  ka  lima  o  kou  Akua. 

4  Aole  oe  e  i  hou  ia,  o  Azuba ; 

Aole  hoi  e  kapa  hou  ia  kou  aina,  o  Semama ; 

Aka,  e  kapaia  no  oe,  o  Hepeziba, 

A  o  kou  aina  hoi,  o  Beula  ; 

No  ka  mea,  ua  aloha  mai  o  Iehova  ia  oe, 

A  e  mareia  hoi  kou  aina. 

5  1  No  ka  mea,  e  like  me  ka  mare  ana  o  ke  kanaka  opiopio  i  ka 

wahine  puupaa, 
Pela  no  e  mare  ai  kau  mau  keikikane  ia  oe. 
E  like  hoi  me  ka  olioli  ana  o  ke  kanemare  i  ka  wahine  i  mare 

hou  ia, 
Pela  no  e  olioli  ai  kou  Akua  ia  oe. 

6  Ua  hoonoho  wau  i  poe  kiai,  maluna  o  kou  mau  papohaku,  e 

Ierusalema, 
A  po  ka  la,  a  ao  ka  po,  aole  lakou  e  noho  ekemu  ole ; 
O  oukou  hoi,  ka  poe  hookaulana  ia  Iehova, 
Mai  hoomaha  oukou  ia  oukou  iho ; 

7  Aole  hoi  e  haawi  ia  ia  i  ka  hoomaha, 
A  hoala  hou  oia  ia  Ierusalema, 

A  hoolilo  ia  ia  i  mea  nani  ma  ka  honua. 

8  Ua  hoohiki  no  o  Iehova  ma  kona  lima  akau,  ma  ka  lima  o  kona 

ikaika  hoi ; 
He  oiaio,  aole  au  e  haawi  hou  i  kau  palaoa  i  mea  ai  na  kou  poe 

enemi, 
Aole  e  inu  na  keiki  a  ka  malihini  i  kou  waina, 
Ka  mea  au  i  hooikaika  ai. 

9  Aka,  o  ka  poe  i  hooiliili  i  ka  ai,  na  lakou  ia  e  ai, 
A  e  hoomaikai  aku  hoi  ia  Iehova  ; 

A  o  ka  poe  nana  i  houluulu  i  ka  waina, 
Na  lakou  ia  e  inu  ma  ko'u  mau  pa  hoano. 

10  1  E  hele  ae,  e  hele  ae,  a  iloko  o  na  pukapa, 
E  hoomakaukau  i  ke  ala  no  na  kanaka ; 

E  hoouka,  e  hoouka  i  ke  kuamoo, 

E  hoopau  i  na  pohaku ; 

E  kau  hoi  i  ka  hae  no  na  kanaka. 

11  Aia  hoi,  ua  hoolaha  aku  o  Iehova  a  i  na  kukulu  o  ka  honua, 
E  i  aku  oukou  i  ke  kaikamahine  o  Ziona, 

Aia  hoi,  ke  hele  mai  nei  kou  Ola ; 
Aia  hoi,  me  ia  pu  no  kana  uku  mai, 
A  o  kana  ukuhana  hoi  ma  kona  alo. 

12  A  e  kapa  aku  lakou  ia  poe,  He  poe  kanaka  hoano, 
Ka  poe  i  hoolapanaiia  e  Iehova; 

A  e  kapaia  no  hoi  oe,  o  Imiia, 
He  kulanakauhale  haalele  ole  ia. 

MOKUNA  LXIII. 

Hoike  no  o  Kristo  i  kona  mana  hoola.    7  Hoomanao  na  Iudaio  i  ka  lokomaikai  o  ke  Akua. 

OWAI  keia  e  hele  mai  nei,  mai  Edoma  mai? 
Me  ka  aahu  i  hooluuulaia,  mai  Bozera  mai  ? 
O  keia  mea  hoi  i  nani  kona  lole  komo, 
E  hele  ana  me  ka  manomano  o  kona  ikaika? 
Owau,  ka  mea  hai  i  ka  pono,  ka  mea  mana  loa  i  ka  hoola. 

2  No  ke  aha  la  i  ulaula  ai  kou  lole  komo, 

A  like  hoi  kou  lole  komo,  me  ka  mea  hahi  maloko  o  kahi  kao- 
mi  waina? 

3  Ua  hahi  no  wau  i  kahi  kaomi  waina,  owau  wale, 
Aohe  mea  o  na  kanaka  pu  me  au. 

E  hehi  no  wau  ia  lakou  i  ko'u  ukiuki, 

E  hahahi  no  wau  ia  lakou  i  ko'u  inaina, 

E  kapipi  no  ko  lakou  koko  i  ko'u  mau  lole  komo, 

A  hoopalahea  no  wau  i  ko'u  aahu  a  pau. 

4  No  ka  mea,  aia  no  iloko  o  ko'u  naau  ka  la  o  ka  hoopai  ana, 
Ua  hiki  mai  hoi  ka  makahiki  o  ko'u  poe  hoolapanaiia. 

5  Nana  aku  la  au,  aohe  mea  nana  e  kokua ; 

A  haohao  iho  la  au,  no  ka  mea  ole  nana  e  koo : 
Nolaila,  na  ko'u  lima  no  i  hoola  no'u  iho, 
A  o  kuu  inaina,  oia  ka  i  koo  mai  ia'u. 

6  Ua  hahi  no  au  i  na  kanaka  ilalo  i  kuu  ukiuki, 
Ua  haawi  aku  no  au  e  ona  lakou  i  ko'u  inaina, 

A  hoohaahaa  au  i  ko  lakou  koko  ilalo  a  ka  honua. 

7  1  Oke  aloha  o  Iehova  ka'u  e  hoikeike  aku  ai, 
O  na  mea  nani  hoi  o  Iehova, 

E  like  me  na  mea  a  pau  a  Iehova  i  hana  mai  ai  ia  makou, 
A  me  ka  lokomaikai  nui  i  ko  ka  hale  o  Iseraela, 
Ka  mea  ana  i  hana  mai  ai,  ma  kona  lokomaikai, 
A  ma  ka  nui  loa  hoi  o  kona  aloha. 

8  No  ka  mea,  olelo  mai  no  oia, 

He  oiaio,  o  ko'u  poe  kanaka  lakou,  he  poe  keiki  wahahee  ole; 
Nolaila  oia  i  lilo  ai  i  mea  hoola  no  lakou. 

9  I  ko  lakou  popilikia  a  pau,  aole  ia  he  enemi, 
Aka,  na  ka  anela  o  kona  alo  lakou  i  hoola; 

A  no  kona  aloha,  a  no  kona  lokomaikai,  hoolapanai  oia  ia  lakou ; 
A  hapai  ae  la  oia,  a  kaikai  aku  la  ia  lakou,  i  na  la  a  pau  o  ka  wa 
kahiko. 

10  1  Aka,  kipi  no  lakou,  a  hoeha  aku  la  i  kona  Uhane  Hemolele ; 
Nolaila  oia  i  huli  ai  i  enemi  no  lakou, 

A  kaua  mai  no  hoi  ia  lakou. 

11  Alaila,  hoomanao  iho  la  kona  poe  kanaka  i  na  la  kahiko  ia  Mose, 
Auhea  ka  mea  nana  lakou  i  lawe,  mai  loko  mai  o  ke  kai, 

Me  ke  kahu  ohana  hipa  ? 

Auhea  hoi  ka  mea  nana  i  waiho  i  kona  Uhane  Hemolele  iwaena- 
konu  ona? 

12  Ka  mea  i  alakai  ia  lakou  me  ka  lima  akau  o  Mose, 

0  ka  lima  no  ia  o  kona  nani, 

Ka  mea  i  hookaawale  i  ka  wai  imua  o  ko  lakou  alo, 

1  mea  e  hookaulana  mau  loa  ia'i  kona  inoa  ? 

13  E  alakai  ana  ia  lakou  maloko  o  ka  hohonu, 
E  like  me  ka  lio  ma  ka  waoakua, 

I  ole  lakou  e  kulanalana  ? 

14  E  like  me  ka  bipi,  i  iho  ilalo  i  kahawai, 

Pela  no  i  hoomaha  ai  ka  Uhane  o  Iehova  ia  ia ; 
Pela  hoi  kau  i  alakai  ai  i  kou  poe  kanaka, 
I  mea  e  hana'i  i  inoa  kaulana  loa  nou. 

15  II  E  nana  mai  oe,  mai  ka  lani  mai, 

E  ike  mai  hoi,  mai  kahi  noho  ai  o  kou  pono,  a  me  kou  hanohano ; 
Auhea  kou  manao  nui  ana,  a  me  kou  ikaika? 
Ke  kani  ana  o  kou  opu,  a  me  kou  aloha  ia'u? 
Ua  uumiia  anei  ia? 

16  He  oiaio  no,  o  oe  no  ko  makou  Makua, 
Aole  nae  i  ike  mai  o  Aberahama  ia  makou, 
Aole  hoomaopopo  mai  o  Iseraela  ia  makou ; 

0  oe,  o  Iehova  no  ko  makou  Makua,  a  me  ko  makou  Hoola- 

panai, 
Mai  ka  wa  kahiko  loa  mai  no  kou  inoa. 

17  H  E  Iehova,  no  ke  aha  la  oe  i  hooauwana  ia  makou  mai  kou 

mau  aoao  aku  ? 
A  ua  hoopaakiki  hoi  i  ko  makou  naau,  i  makau  ole  aku  ai  ia  oe  ? 
E  hoi  mai  oe,  no  kau  mau  kauwa, 
A  no  na  ohana  o  kou  hooilina. 

18  Ua  noho  iki  wale  no  kou  poe  kanaka  laa, 

Ua  hahi  ko  makou  poe  enemi  maluna  o  kou  wahi  hoano. 
10  Mai  ka  wa  kahiko  mai  makou ; 
Aole  noho  alii  oe  maluna  o  lakou, 
Ka  poe  i  kapa  ole  ia  ma  kou  inoa. 

MOKUNA  LXIV. 

Ka  pule  ana  a  ka  ekalesia  i  ke  Akua  e  hoike  mai  oia  i  ka  mana.    9  Kaumaha  ka  ekaleaia  no 

ka  hoopilikiaia. 

NA  oe  e  wahi  i  na  lani,  a  iho  hoi  ilalo, 
I  hehee  na  mauna  imua  o  kou  alo, 
E  like  me  ke  ahi  i  hoa  i  ka  laau  liilii, 
A  me  ke  ahi  i  hoolapalapa  ai  i  ka  wai, 

1  mea  e  hookaulana'i  i  kou  inoa  iwaena  o  kou  poe  enemi, 
I  haalulu  hoi  na  lahuikahaka  imua  o  kou  alo ! 
Me  kau  i  hana'i  i  na  mea  weliweli  a  makou  i  manao  ole  ai, 
No  ka  mea,  iho  mai  no  oe,  i  hehee  na  mauna  imua  o  kou  alo. 
Mai  ka  wa  kahiko  loa  mai,  aole  i  lohe  lakou,  aole  i  komo  i  ka 

pepeiao, 
Aole  hoi  i  ike  aku  ka  maka  i  ke  Akua  e  ae,  ke  kaawale  oe, 
I  hana  pela  i  ka  mea  kakali  ia  ia. 

Ua  kuikahi  no  oe  me  ka  mea  olioli  i  ka  hana  i  ka  pono, 
Ka  mea  e  hoomanao  ia  oe  ma  kou  mau  aoao ; 
Aia  hoi,  ua  huhu  mai  no  oe,  no  ka  mea,  ua  hana  hewa  makou ; 
Maloko  o  kela  mau  mea,  ua  oia  mau  no, 
A  e  hoolaia  no  hoi  makou. 

Aka,  ua  like  no  makou  a  pau  me  ka  mea  haumia, 
Ua  like  hoi  ko  makou  pono  a  pau  me  ke  kapa  pea ; 
A  mae  wale  no  hoi  makou  a  pau,  e  like  me  ka  lau ; 
A  ua  kaikai  aku  no  ko  makou  hewa  ia  makou,  e  like  me  ka  ma- 

kani. 
Aohe  mea  i  hea  aku  i  kou  inoa, 
A  hoala  ia  ia  iho  e  hooikaika  aku  ma  ou  la ; 
No  ka  mea,  ua  huna  oe  i  kou  maka,  mai  o  makou  aku, 
A  ua  hoomaule  hoi  ia  makou  no  ko  makou  mau  hewa. 

8  Ano  la,  o  oe,  e  Iehova,  ko  makou  Makua,   t 
O  makou  no  ka  lepo,  o  oe  ko  makou  potera; 
A  o  makou  no  a  pau  ka  hana  a  kou  lima. 

9  H  Mai  ukiuki  nui  mai  oe,  e  Iebova, 
Mai  hoomanao  mau  loa  hoi  i  ka  hewa  : 

Aia  hoi,  ke  nonoi  ahu  nei  makou  ia  oe,  e  nana  mai, 

0  makou  no  a  pau,kou  poe  kanaka. 

10  Ua  lilo  no  kou  mau  kulanakauhale  laa  i  waonahele, 
He  waonahele  o  Ziona, 

He  wahi  neoneo  o  Ierusalema. 

11  O  ko/nakou  hale  laa,  a  nani  hoi, 

Kahi  a  ko  makou  poe  makua  i  hponani  ai  ia  oe, 

Ua  pau  ia  i  ke  ahi ; 

A  ua  anaiia  hoi  ko  makou  mau  mea  maikai  a  pau. 

12  E  uumi  anei  oe  ia  oe  no  keia  mau  mea,  e  Iehova? 

E  noho  ekemu  ole  aiaei  oe,  a  e  M>opilikia  loa  mai  ia  makou? 

MOKUNA  LXV. 

Ua  heaia  ko  na  aina  e.    2  Hooleia  na  Iudaio.    17  Ka  maikai  o  Ierusalema  hou. 

UA  haliu  au  i  ka  ka  poe  nonoi  ole  mai  ia'u, 
Ua  loaa  no  wau  i  ka  poe  imi  ole  ia'u : 

1  ko  ka  aina  i  hea  ole  ia  ma  ko'u  inoa,  ua  olelo  no  au, 
E  nana  mai  ia'u,  e  nana  mai  ia'u. 

2  A  po  ka  la,  ua  hohola  aku  au  i  ko'u  mau  lima  i  ka  poe  kanaka 

kipi, 
I  ka  poe  i  hele  ma  .ka  aoao  pono  ole,  juamuli  o  ko  lakou  manao 
iho. 

3  He  poe  kanaka  hoonaukiuki  mau  loa  mai  ia'u  ma  ko'u  alo, 
He  poe  mohai'aku  ma  na  mahinaai, 

A  kuni  hoi  i  ka  mea  ala,  maluna  o  na  pohaku  lepo : 

4  He  poe  noho  iwaena  o  na  ilina, 

A  moe  hoi  ma  na  wahi  i  hoonaloia, 

He  poe  ai  i  ka  io  puaa,  a  me  ka  supa  o  na  mea  haumia,  maloko 
o  ko  lakou  kiaha : 

5  He  poe  olelo,  E  hookaawale  oe  ia  oe  iho,  mai  hoopili  mai  ia'u, 
No  ka  mea,  ua  oi  aku  ko'u  pono  i  kou. 

He  uwahi  no  keia  poe  ma  kuu  ihu, 
He  ahi  no  e  a  ana,  a  po  ka  la. 

6  Aia  hoi,  ua  palapalaia  imua  o  ko'u  alo  ; 
Aole  au  e  noho  ekemu  ole,  e  uku  aku  no  wau, 
E  uku  aku  no  wau,  maloko  o  ko  lakou  poli, 

7  I  ko  oukou  mau  hewa,  a  me  na  hewa  o  ko  oukou  poe  makuapu, 

wahi  a  Iehova, 
ī  ka  poe  i  kuni  i  ka  mea  ala,  maluna  o  na  mauna, 
A  olelo  hoino  mai  ia'u,  maluna  o  na  puu  ;    - 
Nolaila,  e  ana  aku   au  i  ka  lakou  hana  kahiko,  maloko   o  ko 

iakou  poli. 

8  1T  Ke  olelo  mai  nei  o  Tehova  penei, 

E  like  me  ka  waina  hou  i  loaa  maloko  o  ka  huhuiwaina, 

A  olelo  kekahi,  Mai  kiola  ia,  no  ka  mea,  maloko  ona  ka  mea  e 

pomaikai  ai, 
Pela  no  wau  e  hana'i  no  ka'u  poe  kauwa, 
I  ole  ai  au  e  luku  ia  lakou  a  pau. 

9  A  e  hoopuka  no  wau  i  ka  hua,  mailoko  mai  o  Iakoha, 

A  mai  loko  mai  hoi  o  īuda,  i  hooilina  no  ko'u  mau  kuahiwi, 
Na  ko'u  poe  i  waeia  e  komo  ia, 
944 


MOKUNA  LXV. 

A  na  ka'u  poe  kauwa  e  poho  malaila. 

10  A  e  lilo  no  o  Sfirona  i  pa  no  na  hipa, 

A  o  ke  kahawai  o  Akora  i  wahi  inoe  no  na  hipi, 
No  ko'u  poe  kanaka  i  imi  mai  ai  ia'u. 

11  1  Aka,  o  oukou  l$a  poe  haalele  ia  Iehova, 
A  hoopoina  hoi  i  ko'u  mauna  hoano, 

Ka  poe  hoomakaukau  i.ka.papaaiha  no  Gada, 
A  hoomakaukau  hoi  i  ka  waina  ala  no  lV{eni. 

12  O  oukou  ka'u  e  helu  aku  ai  no  ka  pahikaua, 
A  e  kulou  oukou  a  pau  i  ka  make ; 

No  ka  mea,  ia'u  i  hea  aku  ai,  aoleoukou.  i  q  mai, 
Ia'u  i  olelo  ai,  aole  oukou  i  hoolohe ; 
Aka,  hana  hewa  no  oukou  im'ua  o  ko'u  mau  maka, 
A  koho  oukou  i  ka  mea  a'u  i  makemake  ole  ai. 

13  Nolaila,  ke  olelo  mai  nei  o  Iehova,  ka  Haku, 

Aia  hoi,  e  ai  no  ka'u  poe  kauwa,-  aka,  e  pololi  ana  oukou ; 
Aia  hoi,  e  inu  no  ka'u  poe  kauwa,  aka,  e  makewai  ana  oukou; 
Aia  hoi,  e  olioli  no  ka'u  poe  kauwa,  aka,  e  hilahila  ana  oukou : 

14  Aia  hoi,  e  oli  no  ka'u  poe  kauwa  no  ka  hauoli  o  ka  naau, 
Aka,  e  uwe  ana  oukou  no  ke  kaumaha  o  ka  naau, 

A  e  aoa  ana  no  hoi  no  ka  naheahae  an,a  o  ka  uhane.- 

15  A  e  hooili  aku  oukou  no  ko'u  poe  i  waeia  i  ko  oukou  inoa  i  mea 

e  poino  ai ; 
No  ka  mea,  e  pepehi  mai  no  o  Iehova,  ka  Haku,  ia  oe, 
A  e  kapa  iho  i  kana  poe  kauwa  ma  ka  inoa  e. 

16  O  ka  mea  hoopomaikai  ia  ia  iho  ma  ka  honua, 
E  hoopomaikai  oia  ia  ia  ma  ke  Akua  oiaio  ; 
A  o  ka  mea  hoohiki  ma  ka  honua, 

E  hoohiki  oia  ma  ke  Akua  oiaio  ; 

No  ka  mea,  ua  poinaia  na  kaumaha  kahiko, 

A  no  ka  mea  hoi,  ua  hunaia  lakou  mai  ko'u  mau  maka  aku. 

17  1[  No  ka  mea,  aia  hoi,  e  hana  ana  au  i  lani  hou,  a  i  honua  hou, 
Aole  hoi  e  hoomanao  hou  ia  ua  mau  mea  kahiko  la, 

Aole  no  e  komo  iloko  o  ka  manao. 

18  E  olioli  hoi  oukou,  a  e  hauoli  mau  loa  i  kela  mea  a'u  e  hana'i ; 
No  ka  mea,  aia  hoi,  e  hana  ana  au  ia  Ierusalema  i  mea  e  olioli  ai, 
A  i  kona  poe  kanaka  hoi,  i  mea  e  hauoli  ai. 

19  A  e  olioli  no  wau  ia  Ierusalema, 
A  e  hauoli  hoi  i  ko'u  poe  kanaka : 

Aole  e  lohe  hou  ia  maloko  ona,  ka  leo  o  ka  uwe  ana, 
A  me  ka  leo  o  ke  kumakena. 

20  Aole  e  loaa  hou  malaila  ke  keiki  hoopiha  ole  i  na  la, 
Aohe  hoi  kanaka  elemakule  i  hoopiha  ole  i  kona  mau  la : 
No  ka  mea,  e  make  no  ke  keiki,  hookahi  hanen  makahiki, 
Aka,  o  ka  mea  i  hana  hewa,  hookahi  haneri  ona  mau  makahiki, 
E  poino  ana  ia, 

21  E  kukulu  hale  no  lakou,  a  e  noho  iloko, 
A  e  kanu  no  lakou  i  na  pawaina, 

A  e  ai  no  hoi  i  ka  hua  o  lakou. 

22  Aole  lakou  e  kukulu,  a  na  hai  e  noho, 
Aole  lakou  e  kanu,  a  na  hai  e  ai ; 

No  ka  mea,  e  like  me  na  la  o  ka  laau, 

Pela  no  na  la  o  ko'u  poe  kanaka, 

A  e  noho  no  ko'u  poe  i  waeia  ma  ka  hana  a  ko  lakou  lima. 

23  Aole  e  make  hewa  ka  lakou  hana  ana, 
Aole  hoi  lakou  e  hanau  no  ka  make ; 

No  ka  mea,  o  lakou  ka  hua  a  ka  poe  pomaikai  ia  Iehova, 
A  me  ka  lakou  poe  keiki  pu  me  lakou. 

24  Eia  hoi,  mamua  o  ko  lakou  hea  aua,  e  ae  aku  no  wau ; 
A  ia  lakou  e  olelo  ana,  e  hoolohe  no  au. 

25  E  ai  pu  no  ka  iliohae  me  ke  keikihipa, 

A  e  ai  no  ka  liona  i  ka  mauu  maloo  e  like  me  ka  bipi ; 
A  o  ka  lepo  auanei  ka  ai  a  ka  nahesa. 

Aohe  mea  hana  ino,  aohe  mea  pepehi  ma  ko'u  mauna  hoano  a 
pau,  wahi  a  Iehova. 

MOKUNA  LXVI. 

Manao  no  ke  Akua  i  ka  naau.   5  Ka  lanakila  ana  o  ka  ekalesia.    15  Ka  hoopai  ana  o  ke  Akua 

i  ka  poe  hewa. 

PEIA  ka  Iehova  e  olelo  mai  nei, 
O  ka  lani  no  ko'u  noho  alii,  a  o  ka  honua  hoi  ko'u  keehana 
wawae : 
Auhea  ka  hale  a  oukou  e  hana  mai  ai  no'u? 
Auhea  hoi  ko'u  wahi  e  hoomaha'i  ? 

2  No  ka  mea,  na  ko'u  lima  no  i  hana  ia  mau  mea  a  pau, 
A  eia  no  hoi  lakou  a  pau  e  noho  la,  wahi  a  Iehova ; 

Aka,  e  nana  aku  au  i  keia,  i  ka  mea  i  haahaa,  a  mihi  hoi  ma  ka 

naau, 
A  haalulu  i  ka'u  olelo. 

3  O  ka  mea  kalua  i  ka  bipi,  he  pepehi  kanaka  ia, 

O  ka  mea  mohai  i  ka  hipa,  hai  no  oia  i  ka  a-i  o  ka  ilio : 

O  ka  mohai  makana,  he  koko  puaa  no  ia ; 

O  ka  mea  kuni  i  ka  mea  ala,  hoomaikai  no  oia  i  ke  akua- 

kii; 
Oia,  ua  koho  lakou  i  ko  lakou  aoao  iho, 
A  olioli  no  ko  lakou  naau  i  ko  lakou  mea  hoopailua. 

4  E  koho  no  hoi  au  i  ko  lakou  poino, 

A  na'u  hoi  e  hooili  aku  maluua  o  lakou,  i  ko  lakou  mea  e  weli- 

weli  ai; 
No  ka  mea,  ia'u  i  hea  aku  ai,  aohe  mea  i  o  mai, 
Ia'u  i  olelo  aku  ai,  aole  lakou  i  hoolohe  : 
Aka,  hana  hewa  no  lakou  imua  o  ko'u  mau  maka, 
A  koho  no  hoi  i  ka  mea  a'u  i  makemake  ole  ai. 

5  f  E  hoolohe  oukou  i  ka  olelo  a  Iehova, 
E  ka  poe  haalulu  i  kana  olelo ; 

0  ko  oukou  poe  hoahanau,  ka  poe  i  ukiuki  mai  ia  oukou, 
Ka  poe  i  kipaku  aku  ia  oukou  iwaho,  no  ko'u  inoa, 

1  ae  la  lakou,  E  hoonaniia  o  Iehova  : 

A  e  ikeia  no  ia,  i  mea  e  hauoli  ai  oukou, 
Aka,  e  hilahila  auanei  lakou. 

6  He  leo  no  ka  walaau,  mai  ke  kulanakauhale  mai, 

He  leo  mai  ka  luakini  mai,  ka  leo  o  Iehova  e  hoopai  ana  i  kona 
poe  enemi. 

7  Mamua  o  kona  kuakoko  ana,  hanau  mai  la  oia, 
Mamua  o  ka  hiki  ana  mai  o  kona  nahu, 
Hanau  mai  la  oia,  he  keikikane. 

8  Owai  ka  mea  i  lohe  i  ka  mea  e  like  me  ia? 
Owai  ka  mea  i  ike  i  na  mea  e  like  me  ia  ? 

E  hoohanauia  mai  anei  ka  honua  i  ka  la  hookahi? 
E  hanau  anei  ka  1  ihuikanaka  ma  ka  minute? 
No  ka  mea,  ia  Ziona  i  kuakoko  mua  ai,  hanau  mai  la  no  kana 
mau  keiki. 

9  E  hookokoke  anei  au  i  ka  hanau,  aole  hoi  e  hoohanau  mai?  wahi 
a Iehova : 
E  hoohanau  anei  au,  alaila  papani  aku  ?  wahi  a  ke  Akua  ou. 

10  E  olioli  pu  no  oukou  rae  Ierusalema, 

A  e  hauoli  pu  no  hoi  me  ia,  e  ka  poe  a  pau  i  aloha  aku  ia  ia : 
E  olioli  nui  loa  ia  ia,  e  ka  poe  a  pau  i  kanikau  ia  ia. 

11  I  omo  oukou,  a  maona  hoi  ma  ka  pnu  waiu  o  kona  hoomaha  ana, 
I  uwi  aku  oukou,  a  olioli  i  ka  nui  o  kona  nani. 

VI  No  ka  mea,  ke  olelo  mai  nei  o  Iehova  penei, 

Aia  hoi,  e  hohola  aku  no  au  i  ka  malu  maluna  ona,  me  he  muli- 

wni  la, 
A  i  ka  nani  o  ko  na  aina,  e  like  me  ka  wai  kahe  e  halana  ana ; 
Alaila,  e  omo  no  oukou,  e  kaikaiia  hoi  ma  ka  aoao, 
A  e  hiiia  hoi  ma  na  kuli. 

13  E  like  me  ka  mea  a  kona  makuwahine  i  hoomaha  ai, 
Pela  no  wau  e  hoomaha  aku  ai  3a  oukou, 

A  e  hoomahaia  oukou  ma  o  Ierusalema  la. 

14  A  ike  oukou  ia,  e  olioli  no  ko  oukou  naau, 

A  e  ulu  no  ko  oukou  mau  iwi,  e  like  me  ka  laalaau : 

A  e  ikeia  auanei  ka  lima  o  Iehova,  maluna  o  kana  poe  kauwa, 

A  me  kona  ukiuki  maluna  o  kona  poe  enemi. 

15  No  ka  mea,  aia  hoi,  e  hele  mai  no  o  Iehova  me  ke  ahi, 
A  me  kona  mau  kaakaua,  e  like  me  ka  puahiohio, 

E  hoihoi  mai  i  kona  huhu  me  ka  ukiuki, 

A  me  kona  papa  ana,  me  na  lapalapa  o  ke  ahi. 

16  No  ka  mea,  me  ke  ahi  no,  a  me  kana  pahikaua, 
E  hakaka'i  o  Iehova  me  na  mea  io  a  pau : 

A  e  nui  loa  auanei  ka  poe  a  Iehova  e  pepehi  ai. 

17  O  ka  poe  hoano  ia  lakou  iho,  a  hoomaemae  ia  lakou  iho  ma  na 

mahinaai, 
Mahope  o  kekahi  mawaena,  e  ai  ana  i  ka  io  o  ka  puaa,  a  me  ka 

mea  e  hoopailua  ai  a  me  ka  iole ; 
E  make  pu  no  lakou,  wahi  a  Iehova. 

18  A  e  ike  auanei  au  i  ka  lakou  hana,  a  me  ko  lakou  manao ; 

No  ka  mea,  e  hoakoakoaia  ko  na  aina  a  pau,  a  me  ka  poe  olelo  e, 
A  e  hele  mai  no  lakou,  a  e  ike  i  ko'u  nani. 

19  A  e  kau  no  wau  i  ka  ouli  no  lakou, 

A  o  ka  poe  o  lakou  e  pakele,  e  hoouna  aku  au  ia  lakou  i  na  ai- 

na  e, 
I  Taresisa,  i  Pula,  a  i  Luda,  na  mea  i  lena  i  ke  kakaka; 
I  Tubala  hoi,  a  i  Iavana,  a  i  na  aina  loihi  e  aku, 
Ka  poe  i  lohe  ole  i  kuu  kaulana,  aole  hoi  i  ike  i  ko'u  nani; 
A  na  lakou  no  e  hai  i  ko'u  nani  iwaena  o  ko  na  aina  e. 

20  A  e  lawe  mai  no  lakou  i  ko  oukou  poe  hoahanau  a  pau, 
Mai  loko  mai  o  na  aina  a  pau,  i  mohai  no  Iehova, 
Malunao  na  lio,  a  maloko  o  na  kaakaua,  a  ma  na  manele, 

A  ma  na  hoki,  a  me  na  kamelo  mama,  a  i  ko'u  mauna  hoano  i 

Ierusalema,  wahi  a  Iehova ; 
E  like  me  na  mamo  a  Iseraela  i  lawe  mai  ai  i  ka  mohai  maloko 

o  ka  ipu  maemae, 
A  i  ka  hale  o  Iehova. 

21  A  e  lawe  no  wau,  noloko  o  lakou,  i  mau  kahuna,  a  i  poe  lawe- 

lawe,  e  like  me  na  Levi,  wahi  a  Iehova. 

22  No  ka  mea,  e  like  me  na  lani  hou,  a  me  ka  honua  hou  a'u  e 

hana'i,  e  mau  lakou  imua  o'u,  wahi  a  Iehova, 
Pela  no  e  mau  ai  ka  oukou  poe  keiki,  a  me  ko  oukou  inoa. 

23  A  mai  kekahi  mahina  hou,  a  i  kekahi  mahina  hou, 
A  mai  kekahi  sabati,  a  i  kekahi  sabati, 

E  hele  mai  no  na  mea  io  a  pau  e  hoomana  imua  o'u,  wahi  a 
Iehova. 

24  A  e  puka  aku  no  lakou  iwaho,  a  e  nana  iho  i  na  kupapau  o  na 

kanaka  i  kipi  mai  ia'u : 
No  ka  mea,  aole  e  make  ko  lakou  ilo, 
Aole  e  pio  ko  lakou  ahi, 
A  e  lilo  no  lakou  i  mea  hoopailua  no  na  mea  io  a  pau. 


KA    WANANA 


IEREMIA 


MOKUNA  I. 

O  ko  Ieremia  kahuna  ana.  11  Na  mea  a  Ie- 
remia  i  ike  ai.  17  Hoomaha  mai  o  Iehova 
iaia. 

NA  olelo  a  Ieremia,  ke  keiki  a 
Hilikia,  no  na  kahuna  ma 
Anatota,  ma  ka  aina  o  ka  Benia- 
mina: 

2  Hiki  mai  no  ka  olelo  a  Iehova 
io  na  la,  i  na  la  o  Iosia  i  ke  keiki 
a  Amona,  ke  alii  o  ka  Iuda,  i  ka 
makahiki  umikumamakolu  o  kona 
noho  aupuni  ana : 

3  A  i  na  la  o  Iehoikima  ke  keiki 
a  Iosia,  ke  alii  o  ka  Iuda,  a  hiki  i 
ka  pau  ana  o  ka  makahiki  umiku- 
makahi  o  Zedekia  ke  keiki  o  Iosia, 
ke  alii  o  ka  Iuda,  a  hiki  i  ka  lawe 
pio  ia  ana  aku  o  ko  Ierusalema,  i 
ka  lima  o  ka  malama. 

4  Alaila,  hiki  mai  la  ka  olelo  a 
Iehova  ia'u,  i  mai  la, 

5  Mamua  aku  o  ka'u  hana  ana  ia 
oe  iloko  o  ka  opu,  ike  aku  no  au 
ia  oe ;  a  mamua  aku  o  kou  puka 
aua  mawaho  mai  o  ka  opu,  hoolaa 
aku  au  ia  oe,  a  hoolilo  no  au  ia  oe 
i  kaula  no  na  lahuikanaka. 

6  Alaila,  i  iho  īa  au,  Auwe,  e  ka 
Haku,  e  Iehova!  aia  hoi,  aole  au 
i  ike  i  ka  olelo,  no  ka  mea,  he  kei- 
ki  no  wau. 

7  H"  Aka,  olelo  mai  la  o  Iehova 
ia'u,  Mai  olelo  oe,  He  keiki  no 
wau;  no  ka  mea,  e  hele  aku  no  oe 
i  ka  poe  a  pau  a'u  e  hoouna  aku 
ai  ia  oe,  a  o  ka  mea  a'u  e  kauoha 
aku  ai  ia  oe,  o  kau  ia  e  olelo  aku  ai. 

8  Mai  makau  i  ko  lakou  maka; 
no  ka  mea,  owau  pu  no  me  oe,  e 
hoopakele  ia  oe,  wahi  a  Iehova. 

9  Hohola  mai  o  Iehova  i  kona  li- 
ma,  a  hoopa  iho  la  i  ko'u  waha; 
a  olelo  mai  la  o  Iehova  ia'u,  Aia 
hoi,  ua  haawi  aku  au  i  ka'u  mau 
olelo  iloko  o  kou  waha. 

10  E  nana  hoi,  ua  hoolilo  wau  ia 
oe  i  keia  la,  maluna  o  na  lahuika- 
naka  a  me  na  aupuni,  e  uhuki,  a  e 
wawahi,  a  e  luku,  a  e  hoohiolo,  e 
kukulu,  a  e  kanu  no  hoi. 

11  U  A  hiki  mai  ka  olelo  a  Ieho- 
va  ia'u,  i  mai  la,  E  Ieremia,  heaha 
kau  e  ike  nei  ?  1  aku  la  au,  ke 
ike  nei  au  i  kookoo  o  ka  laau  ala- 
mona. 

12  Alaila,  i  mai  la  o  Iehova  ia'u, 
Ua  pono  kou  ike  ana ;  no  ka  mea, 
e  kiai  no  wau  i  ka'u  olelo,  e  hoo- 
ko  ia. 

13  Hiki  hou  mai  la  ka  olelo  a  Ie- 
hova  ia'u,  o  ka  lua  ia,  i  mai  la, 
Heaha  kau  e  ike  nei?  I  aku  la 
au,  Ke  ike  nei  au  i  ka  ipuhao  e  la- 
palapa  ana,  a  mai  ke  kukuluakau 
mai  ka  huli  ana  o  ka  waha. 

14  Olelo  mai  la  o  Iehova  ia'u, 
Mai  ke  kukuluakau  mai  e  puka 
mai  ai  ka  hewa  maluna  o  ka  poe  a 
pau  e  noho  ana  ma  ka  aina. 

15  No  ka  mea,  aia  hoi,  e  hea  aku 
no  wau  i  na  ohana  a  pau  o  na  au- 
puni  ma  ke  kukuluakau,  wahi  a 
Iehova;  a  e  hele  mai  no  lakou,  a 
e  hoonoho  kela  mea  keia  mea 
o  lakou  i  kona  nohoalii  ma  kahi 

e  komo  aku  ai  i  na  pukapa  o  Ie- 
rusalema,  a  ma  na  pa  a  pau  e  puni 
ana  ia  wahi,  a  ma  na  kulanakau- 
bale  a  pau  o  ka  Iuda. 

16  A  e  hai  aku  no  au  i  ko'u  hoo- 
pai  ana  ia  lakou,  no  ko  lakou  he- 
wa  a  pau,  i  ka  poe  i  haalele  mai 
ia'u,  a  i  kuni  i  ka  mea  ala  no  na'- 
kua  e,  a  hoomana  i  ka  hana  a  ko 
lakou  lima  iho. 

17  f  Nolaila,  e  kakoo  oe  i  kou 
puhaka,  a  e  ku  mai,  a  e  olelo  ia 
lakou  i  na  mea  a  pau  a'u  e  kauoha 
aku  ai  ia  oe.  Mai  makau  oe  i  ko 
lakou  maka,  o  hoohilahila  aku  au 
ia  oe  imuao  lakou. 

18  No  ka  mea,  aia  hoi,  ua  hana 
aku  au  ia  oe  i  keia  la  i  kulanakau- 
hale  paa,  a  i  kia  hao,  a  i  mau  pa 
keleawe  no  ka  aina  a  pau,  a  no  na 
alii  o  ka  Iuda,  a  no  ko  lakou  mau 
luna,  a  no  ko  lakou  mau  kahuna, 
a  no  na  kanaka  o  ka  aina. 

19  A  e  kaua  mai  no  lakou  ia  oe, 
aole  nae  lakou  e  lanakila  maluna 
ou,  no  ka  mea,  owau  pu  no  me 
oe,  e  hoopakele  ia  oe,  wahi  a  Ie- 
hova. 

Ka  olelo  hoakaka  a  ke  Akua  no  na  Iudaio. 
14  No  ka  hewa  ko  lakou  poino.  20  Nui  loa 
ko  lakou  hewa.  30  Make  hewa  ko  lakou 
manao,  a  me  ko  lakou  mea  e  hilinai  ai. 

AHIKI  mai  la  ka  olelo  a  Ieho- 
va  ia'u,  i  mai  la, 

2  O  hele,  e  kala  ma  na  pepeiao  o 
ko  lerusalema,  e  i  aku,  Ke  olelo 
mai  nei  o  Iehova,  penei,  Ua  hoo- 
manao  aku  au  ia  oe,  i  ka  lokomai- 
kai  o  kou  wa  opiopio,  i  ke  aloha  o 
kou  wa  i  mare  hou  ia'i,  i  kou  ha- 
hai  ana  mamuli  o'u  maloko  o  ka 
waonahele,  ma  ka  aina  i  lulu  ole 
ia. 

3  Ua  laa  no  ka  Iseraela  no  Ieho- 
va,  a  me  na  hua  mua  o  kona  mea 
ulu.  O  na  mea  a  pau  i  hoopau  ia 
ia,  ua  hewa  no  lakou ;  e  hiki  mai 
no  ka  hewa  maluna  o  lakou,  wahi 
a  Iehova. 

4  E  hoolohe  mai  oukou  i  ka  ole- 
lo  a  Iehova,  e  ko  ka  hale  o  Iako- 
ba,  a  me  na  ohana  a  pau  o  ka  hale 
o  ka  Iseraela. 

5  1f  Ke  i  mai  nei  o  Iehova  penei, 
Heaha  ka  hewa  i  loaa  i  ko  oukou 


mau  makua  iloko  o'u,  i  hele  loihi 
aku  ai  lakou  mai  o'u  aku  nei,  a 
ua  hele  hoi  mamuli  o  ka  lapuwa- 
le,  a  ua  lilo  lakou  i  mea  lapuwale  '£ 

6  Aole  hoi  lakou  i  ninau  iho,  Au- 
hea  o  Iehova,  ka  mea  nana  i  lawe 
mai  ia  kakou,  mai  ka  aina  o  Aigu- 
pita  mai,  a  alakai  hoi  ia  kakou 
maloko  o  ka  waonahele,  maloko 
hoi  o  ka  aina  i  paapu  i  na  auakua, 
a  me  na  lua,  mawaena  hoi  o  ka 
aina  nialoo,  a  me  ke  aka  o  ka  ma- 
ke,  mawaena  o  ka  aina  i  hele  ole 
ia  e  kanaka,  a  noho  ole  ia  hoi  e  ke 
kanaka  ? 

7  A  lawe  mai  au  ia  oukou  malo- 
ko  o  ka  aina  ai  nui  i  ai  oukou  i 
kolaila  hua,  a  me  kolaila  maikai. 
Aka,  i  ko  oukou  komo  ana,  hoo- 
haumia  oukou  i  ko'u  aina,  a  hoo- 
lilo  hoi  i  ko'u  hooilina  i  mea  e 
hoopailua  ai. 

8  Aole  i  olelo  na  kahuna,  Auhea 
o  Iehova  ?  A  o  ka  poe  hoi  i  lawe- 
lawe  ma  ke  kanawai,  aole  lakou  i 
ike  mai  ia'u.  A  hana  hewa  mai 
no  hoi  ia'u  ka  poe  kahu,  a  ao  mai 
no  hoi  na  kaula  ma  Baala,  a  hahai 
no  hoi  lakou  mamuli  o  na  mea 
kokua  ole. 

9  Tf  Nolaila,  e  paio  aku  au  ia  ou- 
kou,  wahi  a  Iehova,  a  e  paio  aku 
no  hoi  au  i  na  keiki  a  ka  oukou 
keiki. 

10  E  hele  ae  hoi  ma  na  aina  o 
Kitima,  a  e  nana ;  a  e  hoouna  aku 
hoi  i  Kedara,  a  e  noonoo  pono,  a 
ike,  ina  paha  he  mea  like  me  ia. 

11  Ua  hoololi  ae  nei  anei  he 
lahuikanaka  i  na'kua,  i  na  mea 
akua  ole  ?  Aka,  ua  hoololi  ae  nei 
no  ko'u  poe  kanaka  i  ko  lakou 
nani  i  mea  kokua  ole. 

12  E  kahaha  mai,  e  na  lani  i  keia, 
a  e  weliweli  loa  hoi,  e  lilo  oukou  i 
neoneo  loa  hoi,  wahi  a  Iehova. 

13  No  ka  mea,  ua  hana  ko'u  poe     . 
kanaka  i  na  hewa  elua  ;  ua  haale- 

le  mai  lakou  ia'u,  i  ke  kumu  wai 
ola,  a  ua  eli  lakou  i  na  luawai,  i 
na  luawai  nahaha,  aole  e  paa  ka 
wai  malokou. 

14  H  He  mea  hooluhiia  anei  o 
Iseraela?  he  kauwa  i  hanau  ohua 
ia  ?  No  ke  aha  la  ia  i  lilo  ai  i  ka 
haoia  ? 

949 


IEREMIA. 


15  Uwo  mai  la  na  liona  hou  ia  ia, 
a  hoonui  aku  hoi  i  ko  lakou  leo,  a 
hooneoneo  iho  la  i  kona  aina.  Ua 
pau  i  ka  wela  kona  mau  kulana- 
kauhale,  aohe  mea  e  noho  ana. 

16  Ua  hoopau  no  hoi  na  keiki  o 
Nopa,  a  me  Tahapanesa  i  kou  pi- 
ko  poo. 

17  Aole  anei  nau  iho  i  hana  i  keia 
maluna  ou,  i  kou  haalele  ana  ia 
Iehova,  i  kou  Akua,  ia  ia  i  alakai 
aku  ai  ia  oe  ma  ke  ala  ? 

18  Heaha  hoi  kau  ma  ka  aoao  o 
Aigupita,  e  inu  ai  i  na  wai  o  Siho- 
ra?  Heaha  hoi  kau  ma  ka  aoao 
o  Asuria,  e  inu  ai  i  na  wai  o  ka 
muliwai  ? 

19  Na  kou  hewa  iho  no  e  paipai 
ia  oe,  a  na  kou  mau  lawehala  e  ao 
mai  ia  oe.  E  ike  hoi  oe,  a  e  hoo- 
maopopo,  he  mea  ino,  a  he  mea 
walania  hoi  kou  haaiele  ana  ia  le- 
hova,  i  kou  Akua,  a  me  ka  noho 
ole  ana  o  ka  makau  ia'u  iloko 
ou,  wahi  a  Iehova,  ka  Haku  o  na 
kaua. 

20  T[  No  ka  mea,  mai  kahiko  loa 
mai,  ua  uhaki  au  i  kou  auamo,  a 
ua  moku  hoi  ia'u  kou  mau  kaula 
i  paa  ai ;  a  olelo  iho  la  oe,  Aole  au 
e  noho  i  kauwa,  oiai,  ua  kulou  oe 
maluna  o  na  puu  kiekie  a  pau,  a 
malalo  hoi  o  na  laau  uliuli  a  pau, 
a  ua  moe  kolohe  hoi  oe. 

21  Aka,  ua  kanu  no  wau  ia  oe  i 
kumu  waina  maikai,  he  hua  pono 
wale  no.  Pehea  la  hoi  oe  i  hoo- 
loliia'i  i  lala  o  ke  kumu  waina  e 
ia'u  ? 

22  Ina  e  holoi  oe  ia  oe  i  ka  paa- 
kai  holoi,  a  hoonui  hoi  i  ka  so- 
pa,  ua  palahea  no  kou  hewa  imua 
o'u,  wahi  a  Iehova,  ka  Haku. 

23  Pehea  la  e  hiki  ai  ia  oe  ke  ole- 
lo,  Aole  au  i  haumia,  aole  au  i 
hahai  mamuli  o  na  Baala  ?  E  na- 
na  i  kou  ala  ma  ke  awawa,  e  hoo- 
maopopo  hoi  i  ka  mea  au  i  hana'i. 
He  kainelo  mama  no  oe  e  holo- 
holo  ana  i  kona  mau  ala  iho  : 

24  He  hoki  hihiu  hoi,  ua  maa  ma 
ka  waonahele,  e  hau  ana  i  ka  ma- 
kani  no  kona  makemake  iho.  Ia 
ia  e  lapa  kane  ai,  owai  ka  mea  hiki 
ke  hoohuli  aku  ia  ia  ?  o  ka  poe  a 
pau  e  imi  ana  ia  ia,  aole  lakou 

e  hoomaloeloe  ia  lakou  iho,  no  ka 
mea,  a  hiki  i  kona  mahina,  loaa 
no  ia  ia  lakou. 

25  E  malama  oe  i  kou  wawae,  o 
kamaa  ole,  a  me  kou  puu,  o  ma- 
loo.  Aka,  olelo  mai  la  oe,  Make 
hewa.  Oia,  ua  makemake  au  i  na 
malihini,  a  e  hahai  no  au  ialakou. 

26  E  like  me  ka  aihue  i  hilahila  i 
kona  wa  e  loaa'i,  pela  no  e  hilahila 
ai  ko  ka  hale  o  ka  Iseraela,  o  la- 
kou,  a  me  ko  lakou  alii,  a  me  ko 
lakou  poe  luna,  a  me  ko  lakou 
poe  kahuna,  a  me  ko  lakou  poe 
kaula, 

27  E  olelo  ana  hoi  i  ka  laau,  O 
oe  ko'u  makuakane ;  a  i  ka  poha- 
ku  hoi,  Nau  no  wau  i  hanau :  a  ua 
huli  lakou  i  ke  kua  ia'u,  aole  i  ka 
maka.  Aka,  i  ka  manawa  o  ko 
lakou  poino,  e  olelo  mai  no  lakou, 
E  ala,  e  hoola  mai  oe  ia  makou. 

28  Auhea  kou  poe  akua  au  i  ha- 
na'i  nou?  E  ala  mai  lakou,  ina 
paha  e  hiki  ia  lakou  ke  hoola  ia 
oe  i  kou  popilikia.  No  ka  mea,  o 
ka  heluna  o  kou  mau  kulanakau- 
hale,  oia  no  ka  heluna  o  kou  poe 
akua,  e  Iuda. 

29  No  ke  aha  la  oukou  e  paio 
mai  ia'u  ?  Ua  haua  hewa  mai 
ia'u,  oukou  a  pau,  wahi  a  Iehova. 

30  Ua  make  hewa  ko'u  paipai 
ana  i  ka  oukou  poe  keiki :  aole  i 
loaa  ia  lakou  ka  naauao.  Na  ka 
oukou  pahikaua  no  i  hoopau  i  ko 
oukou  poe  kaula,  e  like  me  ka  lio- 
na  luku. 

31  1  E  ka  hanauna  kanaka,  e  na- 
na  oukou  i  ka  olelo  a  Iehova.  He 
waonahele  anei  au  no  ka  Iseraela  ? 
He  aina  pouli  hoi  ?  No  ke  aha  la 
i  olelo  ai  ko'u  poe  kanaka,  E  aea 
lealea  aku  makou,  aole  makou  e 
hoi  hou  aku  iou  la  ? 

32  E  hiki  anei  i  ke  kaikamahine 
ke  hoopoina  i  kona  kahiko  aua,  a 
me  ka  wahine  mare  hoi  i  kona 
kaei  ?  Aka,  ua  hoopoina  ko'u  poe 
kanaka  ia'u  i  na  la  pau  ole  i  ka 
helu. 

33  No  ke  aha  la  oe  e  hoomaikai 
nei  i  kou  aoao,  e  imi  i  ke  aloha? 
Nolaila,  ua  ao  aku  oe  i  ka  poe  he- 
wa  i  kou  mau  aoao. 

34  Ma  na  kihi  o  kou  aahu,  ua 

loaa  ke  koko  o  na  uhane  o  ka  poe 
ilihune  hewa  ole;  aole  i  loaa  ma 
ka  huli  ana,  aka,  maluna  no  ia  o 
keia  mau  mea  a  pau. 

35  Aka,  ke  olelo  nei  oe,  Aole  o'u 
hewa,  nolaila,  e  huli  aku  ai  kona 
huhu,  mai  o'u  aku  nei.  Aia  Lioi, 
e  paio  aku  no  au  ia  oe,  no  ka  mea, 
ua  olelo  oe,  Aole  au  i  hewa. 

36  Heaha  kou  mea  e  hele  nui 
aku  ai,  e  hoololi  hou  i  kou  aoao  ? 
E  hilahila  no  hoi  oe  ia  Aigupita, 
e  like  me  oe  i  hilahila  ai  ia  Asuria. 

37  Oia,  e  hele  aku  no  oe,  mai  ona 
aku  la,  a  aia  hoi  kou  muu  lima  ma- 
luna  o  kou  poo :  uo  ka  mea,  ua 
hoowahawaha  o  Iehova  i  kou  mea 
i  hilinai  ai,  aole  hoi  oe  e  pomaikai 
ia  lakou. 

O  ko  ke  Akua  lokomaikai  nui  ia  Iuda  malo- 
ko  o  kona  hewa  nui  loa.  12  Ka  pomaikai 
o  ka  poe  mihi,  a  lioi  mai  i  ka  pono. 

KE  olelo  nei  lakou,  Ina  kipaku 
ke  kane  i  kana  wahine,  a  hele 
aku  oia,  mai  ona  aku  la,  a  lilo  na 
ke  kanaka  e,  e  boi  hou  anei  kela 
ia  ia  ?  Aole  anei  e  hoohaumia  loa 
ia  kela  aina  ?  Ua  moe  kolohe  no 
nae  oe  me  na  ipo  he  nui  loa ;  aka, 
e  hoi  hou  mai  oe  ia'u,  wahi  a  Ie- 
hova. 

2  E  alawa  oe  i  kou  mau  maka 
iluna,  a  i  na  wahi  kiekie,  a  e  nana 
hoi  i  kaiii  i  moe  ole  ia'i  oe.  Ma 
na  alanui,  ua  noho  kakali  oe  ia  la- 
kou,  e  like  me  ko  Arabia  ma  ka 
waonahele ;  a  ua  hoohaumia  oe  i 
ka  aina,  i  kou  moe  kolohe  ana,  a  i 
kou  hana  hewa  ana. 

3  Nolaila,  ua  kaohiia  ka  ua,  aole 
hoi  i  hiki  mai  ka  ua  hope  ana. 
Aia  no  ia  oe  ka  maka  o  ka  wahine 
hookamakama;  hoole  no  oe,  aole 
oe  e  hoopalaimaka. 

4  Mai  keia  manawa  aku,  aole 
anei  oe  e  hea  mai  ia'u,  E  kuu  ma- 
kua,  o  oe  no  ke  alakai  o  ko'u  wa 
opiopio  ? 

5  E  hoomauhala  mau  loa  anei 
oia?  E  hoomauhala  anei  oia,  a 
hiki  i  ka  hopeua?  Aia  hoi,  ua 
olelo  oe  a  ua  hana  hoi  oe  i  na  mea 
hewa  me  kou  ikaika  a  pau. 

6  T[  Olelo  mai  no  hoi  o  Iehova 
ia'u,  i  na  la  ia  Iosia,  i  ke  alii,  Ua 


ike  anei  oe  i  ka  mea  a  ka  Iseraela 
hoihope  i  hana'i  ?  Ua  hele  no  oia 
maluna  o  na  mauna  kiekie  a  pau, 
a  malalo  o  na  laau  uliuli  a  pau, 
a  malaila  i  moe  kolohe  ai. 

7  A  i  aku  la  au,  mahope  o  kana 
hana  ana  i  keia  mau  mea  a  pau,  E 
huli  mai  oe  ia'u.  Aole  ia  i  huli 
mai.  Ike  ae  la  kona  kaikuaana 
kipi,  o  ka  Iuda. 

8  A  ike  aku  la  au,  a  kipaku  aku 
au  i  ka  Isēraela  no  ka  moe  kolohe 
ana,  a  haawi  ia  ia  i  ka  palapala 
hoohemo ;  alaila,  aole  i  makau  ko- 
na  kaikuaana  kipi,  o  ka  Iuda,  hele 
aku  no  hoi  ia,  a  moe  kolohe  iho 
la. 

9  A  no  ka  kaulana  o  kona  moe 
kolohe  ana,  hoohaumia  iho  la  oia 
i  ka  aina,  a  moe  kolohe  no  me  ka 
pohaku,  a  me  ka  laau. 

10  Aka,  no  keia  mau  mea  a  pau, 
aole  i  huli  mai  kona  kaikuaana 
kipi  ia'u  me  kona  naau  a  pau, 
aka,  me  ka  wahahee,  wahi  a  Ie- 
hova. 

11  A  olelo  mai  la  o  Iehova  ia'u, 
Ua  hoapono  ka  Iseraela  hoihope 
ia  ia  iho,  mamua  o  ka  Iuda  kipi. 

12  TT  O  hele,  e  kala  aku  i  keia 
mau  olelo  ma  ke  kukulu  akau,  a 
e  i  aku,  E  hoi  mai,  e  ka  Iseraela 
hoihope,  wahi  a  Iehova;  aole  hoi 
au  e  hookau  aku  i  ko'u  ukiuki 
maluna  o  oukou ;  no  ka  mea,  ua 
lokomaikai  au,  wahi  a  lehova,  ao- 
le  hoi  au  e  hoomauhala  mau  loa. 

13  E  hai  wale  mai  hoi  oe  i  kou 
hewa,  i  kau  hana  hewa  ana  ia  Ie- 
hova  i  kou  Akua,  a  ua  lulu  aku  oe 
i  kou  mau  aoao  i  na  malihini,  ma- 
lalo  o  na  laau  uliuli  a  pau,  aole 
hoi  oukou  i  hoolohe  i  ko'u  leo, 
wahi  a  Iehova. 

14  E  huli  mai,  e  na  keiki  hoi- 
hope,  wahi  a  Iehova,  no  ka  mea, 
ua  mareia  au  nau  :  a  e  lawe  no  au 
ia  oukou,  i  hookahi  o  ke  kulana- 
kauhale  hookahi,  a  i  elua  o  ka 
hale  hookahi,  a  e  lawe  no  au  ia 
oukou  i  Ziona. 

15  A  e  haawi  no  au  ia  oukou  i 
poe  kahu  mamuli  o  ko'u  naau,  na- 
na  e  hanai  ia  oukou  i  ka  ike,  a  me 
ka  naauao. 

16  A  hiki  aku  i  ka  manawa  e  nui 

ai  oukou,  a  mahuahua  ma  ka  aina, 
ia  mau  la,  wahi  a  Iehova,  aole  la- 
kou  e  olelo  hou,  O  ka  pahu  o  ka 
berita  o  Iehova ;  aole  hoi  e  komo 
ia  iloko  o  ka  naau,  aole  lakou  e 
hoomanao  ia  mea,  aole  lakou  e 
hele  e  ike,  aole  hoi  e  hana  hou  ia 
ia  mea. 

17  Ia  manawa,  e  kapa  no  lakou 
ia  Ierusalema,  o  ka  nohoalii  o  Ie- 
hova ;  a  e  hoakoakoaia  mai  ko  na 
aina  a  pau  imua  ona,  i  ka  inoa  o 
Iehova  i  Ierusalema ;  aole  hoi  la- 
kou  e  hele  hou  mamuli  o  ka  paa- 
kiki  o  ka  naau  hewa. 

18  Ia  mau  la,  e  hele  pu  no  ko  ka 
hale  o  ka  Iuda,  me  ko  ka  hale  o 
ka  Iseraela,  a  e  hele  pu  mai  no  la- 
kou  mai  ka  aina  o  ka  akau  mai,  a 
i  ka  aina  a'u  i  haawi  aku  ai  i  aina 
hooili  no  kou  poe  makua. 

19  Aka,  i  iho  la  au,  Pehea  la  au  e 
waiho  ai  ia  oe  iwaena  o  na  keiki, 
a  haawi  hoi  ia  oe  i  ka  aina  maikai 
i  aina  hooili  nani  o  na  pae  aina  ? 
A  olelo  aku  la  au,  E  kapa  mai  ou- 
kou  ia'u,  o  Ko'u  Makua,  aole  hoi 
e  huli  mai  o'u  aku  nei. 

20  T[  Oiaio,  e  like  me  ka  wahine 
haalele  ino  i  kana  kane,  pela  ou- 
kou  i  haalele  ino  mai  ai  ia'u,  e  ko 
ka  hale  o  ka  Iseraela,  wahi  a  Ie- 
hova. 

21  Ua  loheia  ka  leo  maluna  o  na 
wahi  kiekie,  o  ka  uwe  ana,  e  me 
ka  nonoi  ana  a  na  mamo  a  Iserae- 
la;  a  ua  hookekee  lakou  i  ko  la- 
kou  aoao,  a  ua  hoopoina  lakou  ia 
Iehova  i  ko  lakou  Akua. 

22  E  hoi  mai  oukou,  e  na  keiki 
hoihope,  a  e  hoola  no  wau  i  ko 
oukou  hoihope  ana.  Aia  hoi,  ke 
hele  mai  nei  makou  iou  la,  no  ka 
mea,  o  oe  no  o  Iehova,  o  ko  ma- 
kou  Akua. 

23  He  oiaio,  he  mea  wahahee  na 
mea  o  na  mauna  mai,  a  no  na  kua- 
hiwi  lehulehu  mai :  He  oiaio,  ma- 
loko  o  Iehova,  o  ko  makou  Akua, 
ke  ola  o  ka  Iseraela. 

24  Na  ka  hilahila  i  hoopau  i  na 
hana  a  ko  makou  poe  makua,  mai 
ko  makou  wa  uuku  mai,  i  ko  la- 
kou  hipa,  a  me  ko  lakou  bipi,  a 
me  ka  lakou  keikikane,  a  me  ka 
lakou  kaikamahine. 

25  Ke  moe  nei  makou  ilalo  iloko 
o  ko  makou  hilahila,  a  ua  uhiia 
makou  i  ko  makou  palaimaka ; 
no  ka  mea,  ua  haua  hewa  aku  ma- 
kou  ia  Iehova  i  ko  makou  Akua, 
o  makou,  a  me  ko  makou  poe 
makua,  mai  ko  makou  wa  opio- 
pio,  a  hiki  loa  mai  nei  i  keia  la, 
aole  hoi  i  hoolohe  i  ka  leo  o  Ieho- 
va,  ko  makou  Akua. 

MOKUNA  IV. 

Hooikaikaiaka  Iseraela,a  me  ka  Iudae  huli. 
4  No  ka  hewa  nui  o  ka  Iuda,  hoopaiia  la- 
kou  i  ke  kaua.  19  Kaniuhu  o  Ieremia,  no 
ka  hewa  a  me  ka  make  o  kona  poe  kanaka. 

INA  e  hoi  mai  oe  ia'u,  e  ka  Ise- 
raela,  wahi  a  Iehova,  e  hoi  mai 
no;  a  ina  e  hoolei  oe  i  kou  mau 
mea  e  hoopailua  ai,  mai  ko'u 
alo  aku,  alaila  aole  oe  e  aea. 

2  A  e  hoohiki  no  oe,  ke  ola  la  no 
o  Iehova  ma  ka  oiaio,  a  ma  ka  po- 
no,  a  ma  ka  maikai ;  a  e  hoopo- 
maikai  ko  na  aina  ia  lakou  iho 
ma  ona  la,  a  ma  ona  la  lakou  e 
kaena'i. 

3  H  No  ka  mea,  penei  ka  olelo 
ana  mai  a  Iehova  i  na  kanaka  o  ka 
Iuda,  a  me  ko  Ierusalema,  E  wae- 
le  oukou  i  ko  oukou  mahinaai, 
mai  kanu  oukou  iwaena  o  na  ka- 
kalaioa. 

4  E  okipoepoe  ia  oukou  iho  no 
Iehova,  a  e  lawe  aku  oukou  i  ka 
omaka  o  ko  oukou  naau,  e  na  ka- 
naka  o  ka  Iuda,  a  me  ka  poe  noho 
ma  Ierusalema,  o  puka  mai  ko'u 
ukiuki  e  like  me  ke  ahi,  a  a  hoi, 
aohe  mea  e  hiki  ke  hoopio,  no  ka 
hewa  o  ka  oukou  hana  ana. 

5  E  hai  aku  oukou  maloko  o  ka 
Iuda,  a  e  kala  aku  hoi  ma  Ierusa- 
lema;  a  e  i  aku,  E  puhi  oukou  i 
ka  pu  ma  ka  aina ;  e  kala  aku,  e 
hoouui  i  ka  leo,  a  e  i  aku,  E  hoa- 
koakoa  oukou,  a  e  komo  aku  ka- 
kou  iloko  o  na  kulanakauhale  i 
paa  i  ka  pa. 

6  E  kau  i  ka  hae  ma  Ziona,  e  hoi- 
kaika  aku  hoi,  mai  ku  malie ;  no 
ka  mea,  e  lawe  mai  no  wau  i  ka 
hewa,  mai  ke  kukuluakau  mai,  a 
i  ka  make  nui  loa  hoi. 

7  Ua  pii  mai  ka  liona,  mai  kona 
ululaau  mai;  ke  hele  mai  la  hoi 
ka  mea  luku  i  na  aina;  ua  puka 

aku  oia,  mai  kona  wahi  aku  e 
hoolilo  i  kou  aina  i  neoneo  ;  a  e 
anaiia  kou  mau  kulanakauhale, 
aohe  mea  koe  e  noho  ana. 

8  No  keia  mea,  e  komo  oukou  i 
ka  lole  ino,  e  kumakena,  a  e  aoa 
hoi ;  no  ka  mea,  aole  i  huli  aku 
ka  ukiuki  o  ke  Akua,  mai  o  ka- 
kou  aku. 

9  A  hiki  aku  i  kela  la,  wahi  a  Ie- 
hova,  e  maule  auanei  ka  naau  o 
ke  alii,  a  me  ka  naau  o  na  luna;  e 
pilihua  hoi  na  kahuna,  a  e  weli- 
weli  na  kaula. 

10  A  i  aku  la  au,  Auwe,  e  ka  Ha- 
ku,  e  Iehova !  he  oiaio,  ua  alakai 
'iewa  loa  oe  i  keia  poe  kanaka,  a 
me  ko  Ierusalema,  i  ka  i  ana  mai, 
E  ioaa  auanei  ia  oukou  ka  malu ; 
aka,  ua  komo  ka  pahikaua  iloko  o 
ka  uhane. 

11 1  kela  manawa,  e  oleloia  mai  i 
keia  poe  kanaka,  a  i  ko  Ierusale- 
ma,  He  makani  wela  no  na  wahi 
kiekie  mai  o  ka  waonahele,  ma  ke 
ala  o  ke  kaikamahine  o  ko'u  poe 
kanaka,  aole  no  ka  hoomaikai,  a 
me  ka  hoomaemae, 

12  He  makani  ikaika  ka  i  hele 
mai  ia'u,  mai  ia  mau  wahi  mai: 
ano  hoi  au  e  hooponopono  ia  la- 
kou. 

13  Aiahoi,  e  pii  mai  no  ia  e  like 
me  na  ao,  a  e  like  auanei  kona 
mau  kaakaua  me  ka  puahiohio ; 
ua  oi  aku  ka  mama  o  kona  mau 
lio  mamua  o  ko  na  aeto.  Auwe 
kakou,  no  ka  mea,  ua  anaiia  ka- 
kou! 

14  E  Ierusalema  e,  holoi  oe  i  kou 
naau,  i  pau  ka  hewa,  i  hoolaia  hoi 
oe.  Pehea  la  ka  loihi  o  ka  noho 
ana  o  na  manao  lapuwale  iloko 
ou? 

15  No  ka  mea,  ke  hai  mai  nei  ka 
leo,  mai  Dana  mai,  a  hoolaha  mai 
hoi  i  ka  lohe  i  ka  popilikia,  mai 
ka  mauna  o  Eperaima  mai. 

16  E  hoikeike  i  ko  na  aina ;  aia 
hoi,  e  hai  aku  no  Ierusalema,  ua 
hiki  mai  ka  poe  kiai,  mai  ka  aina 
mamao  aku  mai,  a  hoonui  hoi  la- 
kou  i  ka  leo  ku  e  i  na  kulanakau- 
hale  o  ka  Iuela. 

17  E  like  me  ka  poe  kiai  i  ka 
mahinaai,  pela  no  lakou  e   ku  e 


nei  ia  wahi  a  puni ;  no  ka  mea,  ua 
kipi  mai  oia  ia'u,  wahi  a  Iehova. 

18  Na  kou  aoao,  a  me  kau  hana 
ana  i  hookau  mai  i  keia  mau  mea 
maluna  ou ;  nou  no  keia  hewa,  he 
walania  hoi  ia,  uo  ka  mea,  ua  ko- 
mo  loa  no  iloko  o  kou  naau. 

19  U  O  kuu  opu,  o  kuu  opu !  ua 
hookaawiliia  au  ma  kuu  naau  ;  ke 
kani  nei  ko'u  naau  iloko  o'u. 
Aole  au  e  noho  ekemu  ole,  no  ka 
mea,  ua  lohe  oe,  e  kuu  uhane,  i  ke 
kani  ana  o  ka  pu,  a  me  ka  hooho 
o  ke  kaua. 

20  Ua  heaia  ka  make  maluna  o 
ka  make,  no  ka  mea,  ua  anaiia  ka 
aina  a  pau.  Ua  luku  hoohikilele 
ia  ko'u  mau  halelewa,  a  me  ko'u 
mau  paku  hoi,  ma  ka  miuute. 

21  Pehea  la  ka  loihi  o  ko'u  ike 
ana  i  ka  hae,  a  lohe  hoi  i  ke  kani 
ana  o  ka  pu  ? 

22  No  ka  mea,  ua  lapuwale  ko'u 
poe  kanaka,  aole  lakou  i  ike  mai 
ia'u ;  he  poe  kamalii  lapuwale, 
aohe  o  lakou  naauao.  He  akamai 
lakou  i  ka  hana  hewa ;  aka,  aole  o 
lakou  ike  i  ka  hana  maikai. 

23  Nana  ae  la  au  i  ka  honua,  aia 
hoi,  ua  neoneo,  a  olohelohe  hoi ;  i 
ka  lani  kekahi,  aohe  ona  malama- 
lama. 

24  Nana  ae  la  au  i  na  kuahiwi, 
aia  hoi,  haalulu  lakou,  a  naka  iho 
la  na  mauna  a  pau. 

25  Nana  aku  la  au,  aia  hoi,  aohe 
kanaka,  a  ua  hee  aku  la  na  manu 
a  pau  o  ka  lani. 

26  Nana  aku  la  au,  aia  hoi,  o  kahi 
i  nui  ka  ai,  ua  waonahele ;  a  ua 
hoohioloia  kolaila  kulanakauhale 
a  pau  imua  o  ke  alo  o  Iehova. 
imua  hoi  o  kona  ukiuki  nui. 

27  No  ka  mea,  ke  olelo  mai  nei  e 
Iehova  penei,  E  neoneo  auanei  ka 
aina  a  pau ;  aole  nae  au  e  hooki 
loa  i  na  wahi. 

28  No  keia  mea,  e  kumakena'i 
ka  honua,  a  e  pouli  hoi  na  lani 
maluna,  no  ka  mea,  ua  olelo  no 
wau,  ua  paa  kuu  manao,  aole  hoi 
au  e  mihi  ana,  aole  au  e  huli,  mai 
ia  manao  aku. 

29  E  auhee  no  ke  kulanakauhale 
a  pau,  no  ka  walaau  o  na  hololio, 
a  me  na  kanaka  kakaka.     E  holo 

no  lakou  iloko  o  ka  ululaau,  a  e 
pii  hoi  inaluna  o  na  pohaku ;  e 
haaleleia  no  kela  kulanakauhale, 
keia  kulanakauhale,  aole  kanaka  e 
noho  ana  iloko. 

30  A  anaiia  oe,  pehea  la  oe  e  ha- 
na'i?  Ina  paha  e  hoaahu  oe  ia  oe 
i  ka  mea  ula,  a  kahiko  hoi  oe  ia 
oe  i  na  kahiko  gula,  a  ina  paha  e 
nahae  kou  mau  maka  i  ka  pena, 
make  hewa  no  kou  hoomaikai  ana 
ia  oe ;  e  hoowahawaha  mai  no 
kou  mau  ipo  ia  oe,  e  imi  no  la- 
kou  e  hoopau  i  kou  ola. 

31  No  ka  mea,  ua  lohe  no  au  i 
ka  leo,  e  like  me  ko  ka  wahine  e 
hanau  keiki  ana,  a  i  ke  kuakoko, 
e  like  me  ko  ka  wahine  i  hanau  i 
kana  hiapo,  i  ka  leo  hoi  o  ke  kai- 
kamahine  o  Ziona  e  kumakena 
ana  ia  ia  iho,  e  hohola  ana  hoi  i 
kona  mau  lima,  me  ka  olelo  iho, 
Auwe  au  ano !  no  ka  mea,  ua  pau- 
pauaho  kuu  uhane  no  ka  poe  pe- 
pehi  kanaka. 

MOKUNA  V. 

Ka  hoopai  ana  o  ke  Akua  i  ko  ka  poe  Iudaio 
hewa.  7  I  ko  lakou  moe  kolohe.  10  I  ke 
kipi  ana.  15  I  ka  malama  ana  i  na'kua  e. 
20  I  ka  naaupo,  a  me  ke  aloha  ole.  2.5  I  ka 
hookaumaha  ana.  30  A  i  ka  malama  ana  i 
na  kaula  wahahee. 

1p  HOLOHOLO  oukou  ma  na 
!j  alanui  o  Ierusalema,  a  e  na- 
na,  a  e  hoomaopopo,  a  e  imi  ma 
kolaila  wahi  akea,  ina  paha  e  loaa 
ia  oukou  ke  kanaka,  ina  he  mea 
hana  i  ka  pono,  a  imi  i  ka  oiaio ; 
a  na'u  e  kala  aku  i  ka  hala  ona. 

2  A  ina  paha  lakou  e  olelo,  Ke 
ola  la  no  Iehova;  malaila  no  la- 
kou  i  hoohiki  wahahee  ai. 

3  E  Iehova  e,  aole  anei  kou  mau 
maka  ma  ka  oiaio  ?  Ua  hahau  no 
oe  ia  lakou,  aole  nae  lakou  i  uwe. 
Ua  hoopau  no  oe  ia  lakou,  aka, 
ua  hoole  lakou,  aole  lakou  e  hoo- 
naauao :  a  ua  hana  lakou  i  ko  la- 
kou  maka  a  oi  ka  paakiki  i  ko  ka 
pohaku;  ua  hoole  lakou,  aole  e 
hoi  mai. 

4  A  olelo  no  hoi  au,  He  poe  ili- 
hune  lakou,  ua  naaupo  hoi;  no 
ka  mea,  aole  lakou  i  ike  i  ka  aoao 
o  Iehova,  aole  hoi  i  ka  pono  o  ko 
lakou  Akua. 

5  E  hele  aku  no  au  i  na  kanaka 

954 


koikoi,  a  e  olelo  aku  ia  lakou ;  no 
ka  mea,  ua  ike  lakou  i  ka  aoao  o 
Iehova,  i  ka  pono  hoi  o  ko  lakou 
Akua :  aka,  o  keia  poe,  ua  uhaki 
loa  lakou  i  ka  auamo,  ua  moku  ia 
lakou  na  kaula  e  paa  ai. 

6  Nolaila,  na  ka  liona  mai  ka 
ululaau  mai  e  luku  ia  lakou,  a  na 
ka  iliohae  o  ke  ahiahi  e  anai  ia  la- 
kou;  a  na  ka  leopaeli  e  kiai  i  ko 
lakou  mau  kulanakauhale :  o  ke- 
la  mea  keia  mea  o  lakou  e  puka 
aku  iwaho,  e  haehaeia  no ;  no  ka 
mea,  ua  nui  loa  ka  lakou  hana  he- 
wa  ana,  a  ua  hoomahuahuaia  ko 
lakou  hoihope  ana. 

?  Tf  Pehea  la  wau  e  kala'i  i  keia 
hewanou?  Ua  haalele  kau  mau 
keiki  ia'u,  a  ua  hoohiki  lakou  ma 
na  mea  akua  ole.  Hauai  aku  la 
au  ia  lakou  a  maona,  alaila,  moe 
kolohe  iho  la  lakou,  a  hoakoakoa 
lakou  me  ka  lehulehu  ma  na  hale 
o  na  wahine  hookamakama. 

8  Holoholo  lakou  e  like  me  na 
lio  i  hanai  maikai  ia;  uhuuhu  ke- 
la  mea  keia  mea  o  lakou  i  ka  wa- 
hine  a  kona  hoalauna. 

9  Aole  anei  au  e  hoopai  i  keia 
mau  mea?  wahi  a  Iehova.  Aole 
anei  e  ko  ka  inaina  o  kuu  uhane  i 
ka  lahuikanaka  e  like  me  neia  ? 

10  1  E  pii  aku  oukou  maluna  o 
kona  mau  pa,  a  e  luku  aku ;  mai 
hooki  loa  nae  ;  e  lawe  aku  i  kona 
mau  puupuu  kaua,  no  ka  mea, 
aole  no  Iehova  ia  mau  mea. 

11  No  ka  mea,  ua  hana  wahahee 
loa  mai  ia'u  ko  ka  hale  o  ka  Ise- 
raela,  a  me  ko  ka  hale  o  iueia,  wa- 
hi  a  Iehova. 

12  Ua  hoole  lakou  ia  Iehova,  a 
ua  olelo  iho,  Aole  ia;  aole  e  hiki 
mai  ka  hewa  maluna  o  makou, 
aole  hoi  e  ike  makou  i  ka  pahi- 
kaua,  a  me  ka  wi. 

13  A  e  lilo  auanei  na  kaula  i  ma- 
kani,  aole  iloko  o  lakou  ka  olelo ; 
pela  e  hanaia'i  io  lakou  la. 

14  Nolaila,  ke  olelo  mai  nei  o  Ie- 
hova,  ke  Akua  o  na  kaua,  peneia, 
No  ka  oukou  olelo  ana  i  keia  ole- 
lo,  aia  hoi,  e  hoolilo  no  wau  i  ka'u 
mau  olelo  iloko  o  kou  waha,  i  ahi, 
a  o  keia  poe  kanaka  i  wahie,  a  e 
hoopau  ia  ia  lakou. 

15  Aia  hoi,  e  lawe  mai  no  wau 
maluna  o  oukou,  e  ko  ka  hale  o 
ka  Iseraela,  i  ka  lahuikanaka,  mai 
kahi  mamao  aku  mai,  wahi  a  Ie- 
hova;  he  lahuikanaka  ikaika,  he 
lahuikanaka  kahiko,  he  lahuika- 
naka,  aole  oe  i  ike  i  ka  lakou  ole- 
lo,  aole  hoi  i  hoomaopopo  i  ka 
mea  a  lakou  e  olelo  mai  ai. 

16  O  ko  lakou  aapua,  he  lua  ku- 
papau  hamama  ia,  he  poe  kanaka 
ikaika  lakou  a  pau. 

17  A  e  ai  no  lakou  i  kau  ai,  a  me 
kau  palaoa  i  hoiliiliia  i  mea  na 
kau  poe  keiki  kane,  a  na  kau  poe 
kaikamahine  e  ai  ai:  e  ai  no  la- 
kou  i  kau  poe  hipa,  a  me  kau  poe 
bipi ;  e  ai  no  lakou  i  kou  mau  ku- 
muwaina,  a  me  kou  laau  fiku ;  e 
anai  aku  no  lakou  ma  ka  pahi- 
kaua,  i  kou  mau  kulanakauhale  i 
paa  i  ka  pa,  i  na  mea  au  i  hilinai 
ai. 

18  Aka,  i  kela  mau  la,  wahi  a  Ie- 
hova,  aole  au  e  hooki  loa  ia  oukou. 

19  lf  A  i  ka  wa  e  olelo  mai  ai  ou- 
kou,  No  ke  aha  la  i  haua  mai  ai  o 
Iehova,  ko  makou  Akua,  i  keia 
mau  mea  a  pau  ia  makou  ?  Alai- 
la,  e  i  aku  oe  ia  lakou,  E  like  me 
oukou  i  haalele  mai  ai  ia'u,  a  hoo- 
kauwa  aku  na  na  akua  e,  ma  ko 
oukou  aina,  pela  no  oukou  e  hoo- 
kauwa  aku  ai  na  na  kanaka  e,  ma 
ka  aina  aole  no  oukou. 

20  E  hai  aku  i  keia  maloko  o  ka 
hale  o  ka  Iakoha,  a  e  hoolaha  aku 
hoi  ma  ka  Iuda,  e  i  aku, 

21  E  hoolohe  mai  oukou  i  keia, 
e  ka  lahuikanaka  lapuwale,  a 
naauao  ole ;  ka  poe  mea  maka,  a 
ike  ole,  ka  poe  mea  pepeiao,  a 
lohe  ole ; 

22  Aole  anei  oukou  e  makau  mai 
ia'u  ?  wahi  a  Iehova ;  aole  anei 
oukou  e  haalulu  imua  o  ko'u  alo, 
ka  mea  i  hoonoho  i  ke  one  i  mo- 
kuna  no  ke  kai,  mamuli  o  ka  ma- 
nao  paa  mau  loa,  i  pii  ole  ia  a  kela 
aoao :  a  ina  hooleilei  kona  mau 
ale,  aole  hiki  ia  lakou  ke  pii,  a 
ina  halulu  mai,  aole  no  lakou  e 
hele  mai  i  keia  aoao  ? 

23  Aka,  o  keia  poe  kanaka,  he 
naau  kipi  ku  e  ko  lakou  ;  ua  kipi 
no  lakou,  a  ua  lilo. 


24  Aole  nae  lakou  i  olelo  ma  ko 
lakou  naau,  Ano,  e  makau  aku 
kakou  ia  Iehova,  i  ko  kakou 
Akua,  i  ka  mea  i  haawi  mai  i  ka 
ua,  i  ka  ua  mua,  a  me  ka  ua  hope 
i  kona  manawa  pono ;  a  hookoe 
hoi  no  kakou  i  na  hebedoma  e 
hoiliili  ai. 

25  H  Na  ko  oukou  hewa  i  hoo- 
huli  aku  i  keia  mau  mea,  a  na  ko 
oukou  hala  i  hoopaa  i  na  mea 
maikai,  i  loaa  ole  ia  oukou. 

26  Ua  loaa  no  na  mea  hewa  iwae- 
na  o  ko'u  poe  kanaka  ;  kiai  malu 
lakou,  e  like  me  ke  kulou  ana  o 
ka  mea  hoopahele  manu  ;  kau  no 
lakou  i  ka  upiki,  a  paa  no  na  ka- 
naka  ia  lakou. 

27  E  like  me  na  hinai  manu  i  pi- 
ha  i  na  manu,  pela  no  ka  piha  ana 
o  ko  lakou  hale  i  ka  wahahee; 
nolaila  lakou  i  nui  ai,  a  ua  wai- 
wai  hoi. 

28  Ua  momona  ae  nei  lakou,  ua 
hiuuhinu  hoi ;  oia,  ua  hele  lakou, 
a  ua  pakela  mamua  o  ka  hana  ana 
a  ka  poe  hewa ;  aole  lakou  i  ko- 
kua  i  ka  pono,  i  ka  pono  hoi  o  na 
keiki  makua  ole,  ua  pomaikai  nae 
lakou;  aole  lakou  i  hoopono  ma 
ka  hoopii  ana  o  ka  poe  kau- 
maha. 

29  Aole  anei  au  e  hoopai  i  keia 
mau  mea?  wahi  a  Iehova;  aole 
anei  e  ko  ka  ukiuki  o  kuu  uhane 
i  ka  lahuikanaka  e  like  me  keia? 

30  1[  Ua  hauaia  ka  mea  kupana- 
ha  ma  ka  aina,  a  he  mea  haumia 
loa  hoi ; 

31  Wanana  wahahee  mai  na  kau- 
la,  a  ma  o  lakou  la  i  noho  alii  ai 
nakahuna;  a  ua  makemake  ko'u 
poe  kanaka  ia  mea;  a  pehea  hoi 
oukou  e  hana'i  i  ka  hopena  o  ia 
mea? 

MOKUNA  VI. 

Ua  ikuika  na  enemi  o  Ziona.  5  No  ka  nui  o 
ka  hewa,  kokua  o  lehova  i  na  enemi.  10 
liaiia  mai  ka  hewa,  a  me  ka  make.  17  No 
ka  make  nui,  kauohaia  mai  na  kanaka  e 
kumakena. 

17^  NA  mamo  a  Beniamina,  e 
\j  hoakoakoa  oukou  e  holo  aku 
mawaho  o  Icrusalema;  a  e  puhi  i 
ka  pu  ma  Tekoa,  a  e  kau  hoi  i  ka 
hoailona  o  ke  ahi  ma  Betehake- 
rema.  No  ka  nioa,  aneane  mai  ka 

hewa,  a  me  ka  make  nui,  mai  ke 
kukulu  akau  mai. 

2  Ua  hoopau  no  au  i  ke  kaika- 
mahine  o  Ziona,  i  ka  mea  puloku, 
a  palupalu. 

3  E  hele  mai  no  io  na  la  na  kahu 
hipa,  me  ko  lakou  poe  hipa,  e  ku- 
kulu  no  lakou  i  na  halelewa  a  pu- 
ni  ia  wahi ;  e  ai  no  kela  mea  keia 
mea  i  kona  wahi  iho. 

4  E  hoomakaukau  oukou  e  kaua 
ia  ia ;  e  ku  mai,  e  pii  ku  e  kakou 
ia  ia  i  ke  awakea.  Auwe  kakou ! 
no  ka  mea,  e  pau  ana  ka  la ;  ua 
hohola  ae  ka  molehulehu  o  ke 
ahiahi. 

5  E  ku  mai,  e  hele  hoi  kakou  i 
ka  po,  a  e  wawahi  i  kona  mau 
hale  alii. 

6  U  No  ka  mea,  ua  olelo  mai  o 
Iehova  o  na  kaua  penei,  E  kua 
oukou  ilalo  i  mau  laau,  a  e  hana 
hoi  i  puu  ku  e  ia  Ierusalema ;  oia 
ke  kulanakauhale  e  hoopaiia'i ;  o 
ka  hooluhi  wale  no  ko  loko  ona. 

7  A  like  me  ka  punawai  i  puai 
mai  i  kona  mau  wai,  pela  no  oia  i 
puai  mai  i  kona  hewa.  Ua  loheia 
ka  lawe  wale  a  me  ka  hao  ana 
maloko  ona;  imua  o  ko'u  alo,  ua 
mau  loa  no  ke  kaumaha  a  me  ka 
palapu. 

8  E  aoia  oe,  e  Ierusalema,  o  haa- 
lele  kuu  uhane  ia  oe,  a  hooneoneo 
aku  hoi  au  ia  oe,  he  aina  noho 
ole  ia. 

9  1  Ke  olelo  mai  nei  o  Iehova  o 
na  kaua  penei,  E  hoiliili  no  lakou 
i  ke  koena  a  pau  o  ka  Iseraela,  e 
like  me  ke  kumu  waina ;  e  hoihoi 
i  kou  lima,  e  like  me  ka  mea 
hoiliili  i  ka  huawaina  iloko  o  na 
hinai. 

10  Ia  wai  la  wau  e  olelo  aku  ai,  a 
e  ao  aku  hoi,  i  lohe  lakou  ?  Aia 
hoi,  ua  okipoepoe  ole  ia  ko  lakou 
pepeiao,  aole  hiki  ia  lakou  ke  hoo- 
lohe :  aia  hoi,  he  mea  hoowahawa- 
ha  ka  olelo  a  ke  Akua  ia  lakou,  ao- 
he  o  lakou  leaiea  iloko  o  ia  mea. 

11  Nolaila,  ua  piha  au  i  ka  inaina 
o  Iehova ;  ua  auka  au  i  ka  uumi 
ana.  E  ninini  aku  au  ia  maluna 
o  na  kamalii  mawaho,  maluna  pu 
no  me  ka  ahakanaka  ui;  no  ka 
mea,  e  lawe  pio  pu  ia  no  ke  kane 

me  ka  wahine,  o  ka  mea  elema- 
kule  me  ka  mea  i  nui  kona  mau 
la. 

12  A  e  hooliloia  ko  lakou  hale  no 
na  kanaka  e,  a  me  na  mahinaai,  a 
me  na  wahine  pu;  no  ka  mea,  e 
kikoo  aku  no  au  i  ko'u  lima,  ma- 
luna  o  ka  poe  e  noho  ana  ma  ka 
aina,  wahi  a  Iehova. 

13  No  ka  mea,  mai  ka  mea  uuku 
o  lakou  a  ka  mea  nui  o  lakou,  ua 
makee  waiwai  lakou  a  pau ;  a  mai 
ke  kaula  mai  a  ke  kahuna,  hana 
ma  ka  wahahee  kela  mea  keia 
mea. 

14  Ua  hoola  hapa  lakou  i  ka  eha 
o  ko'u  poe  kanaka,  me  ka  olelo 
iho,  He  malu,  he  malu;  aole  hoi 
he  malu. 

15  Ua  hilahila  anei  lakou  ia  la- 
kou  i  hana'i  i  ka  mea  e  hoopailua 
ai  ?  Ole,  aole  lakou  i  hilahila  iki, 
aole  hoi  i  ike  i  ka  hoopalaimaka ; 
nolaila  lakou  e  haule  ai  iwaena  o 
ka  poe  haule ;  a  hoopai  aku  au  ia 
lakou,  alaila  lakou  e  kulaina'i,  wa- 
hi  a  Iehova. 

16  Ke  i  mai  nei  o  Iehova  penei, 
E  ku  mai  oukou  ma  na  alanui,  a 
nana,  a  e  ninau  hoi  no  na  kuamoo 
kahiko.  Auhea  ka  aoao  maikai? 
E  hele  oukou  maloko  olaila,  a  e 
loaa  no  ia  oukou  ka  hoomaha  no 
ko  oukou  poe  uhane.  Aka,  olelo 
mai  la  lakou,  Aole  makou  e  hele. 

17  A  hoonoho  iho  la  au  i  poe 
kiai  maluna  o  oukou,  nana  i  ole- 
lo,  E  hoolohe  oukou  i  ke  kani  ana 
o  ka  pu.  Aka,  olelo  mai  la  lakou, 
Aole  makou  e  hoolohe. 

18  1  Nolaila,  e  hoolohe  mai  ou- 
kou,  e  na  aina,  a  e  ike  hoi,  e  ka 
ahakanaka,  i  ka  mea  mawaena  o 
lakou. 

19  E  hoolohe  mai,  e  ka  honua! 
aia  hoi,  e  lawe  mai  ana  no  wau  i 
ka  hewa  maluna  o  keia  poe  kana- 
ka,  i  ka  hua  hoi  o  ko  lakou  manao 
iho ;  no  ka  mea,  aole  lakou  i  hoo- 
lohe  mai  i  ka'u  mau  olelo,  aole 
hoi  i  ko'u  kanawai,  aka,  hoole 
lakou  ia. 

20  No  ke  aha  la  e  hele  mai  ai  ka 
mea  ala  mai  Seba  mai  no'u?  A 
me  ka  ohe  ala  mai  ka  aina  mamao 
aku  mai?    Aole  i  makemakeia  e 

a'u  ko  oukou  mohaikuni,  aole  hoi 
i  oluolu  ko  oukou  alana. 

21  Nolaila,  ke  olelo  mai  nei  o 
Iehova  penei,  Aia  hoi,  e  waiho  aku 
au  i  mau  mea  e  hina'i  imua  o  keia 
poe  kanaka,  a  e  haule  pu  maluna 
o  ia  mau  mea  na  makuakane,  a 
me  na  keikikane.  E  make  pu  no 
ka  hoalauna,  a  me  kona  hoa. 

22  Ke  i  mai  nei  o  Iehova  penei, 
Aia  hoi,  he  poe  kanaka  e  hele  mai 
la,  mai  ka  aina  akau  mai ;  a  e  hoa- 
laia  mai  ka  lahuikanaka  nui,  mai 
na  aoao  mai  o  ka  honua. 

23  E  lalau  no  lakou  i  ke  kakaka, 
a  me  ka  ihe :  he  poe  lokoino  la- 
kou,  aohe  o  lakou  lokomaikai; 
halulu  ko  lakou  leo,  e  like  me  ke 
kai ;  a  holo  no  lakou  maluna  o  na 
lio  i  hoomakaukauia  e  like  me  na 
kanaka  kaua  e  ku  e  aku  ia  oe,  e 
ke  kaikamahine  o  Ziona. 

24  Ua  lohe  makou  i  kona  kaula- 
na,  ua  nawaliwali  hoi  ko  makou 
mau  lima ;  ua  loohia  makou  i  ka 
haalulu,  a  me  ke  kuakoko  e  like 
me  ko  ka  wahine  hauau  keiki. 

25  Mai  hele  aku  iloko  o  ke  kula, 
mai  hele  hoi  ma  na  alanui ;  no  ka 
mea,  aia  no  ka  pahikaua  o  ka  ene- 
mi,  a  me  ka  makau  ma  na  aoao 
a  pau. 

26  II  E  ke  kaikamahine  o  ko'u 
poe  kanaka,  e  hoaahu  oe  i  kapa 
kumakena,  a  e  lulu  i  ka  lehu  ma- 
luna  ou  ;  a  e  kumakena  hoi  oe, 
e  like  me  ia  no  ka  hanaukahi,  he 
kumakena  ino  loa ;  no  ka  mea,  e 
hele  hoohikilele  mai  ana  ka  mea 
anai  ia  kakou. 

27  Ua  hoonoho  wau  ia  oe,  i  hale 
kiai,  a  i  pakaua  mawaena  o  ko'u 
poe  kanaka,  i  ike  oe,  a  e  hoao  i 
ko  lakou  aoao. 

28  He  poe  hoihope  ino  lakou  a 
pau,  e  hele  ana  me  ka  ahiahi ;  he 
keleawe  lakou,  a  he  hao  hoi;  he 
poe  hoohaumia  lakou  a  pau. 

29  Ua  wela  na  upamakani,  ua 
pau  i  ke  ahi  ke  kepau  ;  o  ka  mea 
hoohehee,  hoohehee  makehewa  no 
oia;  no  ka  mea,  aole  i  laweia'ku 
ka  poe  hewa. 

30  E  kapaia  no  lakou,  he  kala  i 
haaleleia,  no  ka  mea,  ua  haalele  o 
Iehova  ia  lakou. 


MOKUNA  Vn. 


Hooikaikaia  o  ka  Iuda  e  huli,  o  pio  lakou  e 
like  me  ka  Iseraela.  16  Kauonaia  mai  o 
Ieremia,  aole  e  pule  no  lakou,  no  ka  nui  o 
ko  lakou  hewa.  21  O  ko  lakou  hookuli 
ana.  29  Kauohaia  mai  lakou,  e  uwe  no  ka 
hewa. 

OKA  olelo  keia  i  hiki  mai  ai  fo 
Ieremia  la,  mai  o  Iehova  mai, 
i  mai  la, 

2  E  ku  oe  ma  ka  puka  o  ka  hale 
o  Iehova,  a  malaila  oe  e  kala  aku 
ai  i  keia  olelo,  a  e  i  aku,  E  hoolo- 
he  oukou  i  ka  olelo  a  Iehova,  e  ka 
Iuda  a  pau  i  komo  nei  iloko  o  na 
pukapa  e  hoomana  ia  Iehova. 

3  Ke  olelo  mai  nei  o  Iehova  o  na 
kaua,  ke  Akua  o  ka  Iseraela  pe- 
nei,  E  hoomaikai  oukou  i  ko  ou- 
kou  mau  aoao,  a  me  ka  oukou 
hana  ana,  a  na'u  no  e  hoonoho  loa 
ia  oukou  ma  keia  wahi. 

4  Mai  hilinai  oukou  ma  na  olelo 
wahahee,  me  ka  olelo  iho,  Ka  lua- 
kini  o  Iehova,  Ka  luakini  o  Ieho- 
va,  Ka  luakini  o  Iehova,  keia  mau 
mea. 

5  No  ka  mea,  ina  hoomaikai 
oiaio  oukou  i  ko  oukou  mau 
aoao,  a  me  ka  oukou  hana  ana ; 
ina  e  hana  oiaio  oukou  i  ka  pono 
mawaena  o  ke  kanaka,  a  me  kona 
hoa; 

6  Ina  hookaumaha  ole  oukou  i 
ka  malihini,  i  na  keiki  makua  ole, 
a  me  na  wahine  kanemake,  a  hoo- 
kahe  ole  i  ke  koko  hala  ole  ma 
keia  wahi,  aole  hoi  e  hele  mamuli 
o  na'kua  e,  i  mea  e  hewa'i  oukou ; 

7  Alaila,  e  hoonoho  loa  au  ia  ou- 
kou  i  keia  wahi  i  ka  aina  a'u  i  haa- 
wi  aku  ai  i  ko  oukou  poe  makua, 
a  mau  loa  aku  no. 

8  1  Aia  hoi,  ke  hilinai  nei  no  ou- 
kou  i  na  wahahee  hope  ole. 

9  E  aihue  anei  oukou,  a  pepehi 
kanaka,  a  moe  kolohe,  a  e  hoike 
wahahee,  a  e  kuni  i  ka  mea  ala 
no  Baala,  a  e  hele  mamuli  o  na'- 
kua  e  a  oukou  i  ike  ole  ai? 

10  A  e  hele  mai  anei,  a  ku  imua 
o'u  iloko  o  keia  hale,  ka  mea  i 
heaia  ma  ko'u  inoa,  a  e  olelo  iho, 
Ua  hoolaia  makou,  i  hana  makou 
i  keia  mau  mea  hoopailua  a  pau? 

11  O  keia  hale  i  kapaia  ma  ko'u 
inoa,  ua  lilo  anei  ia  i  lua  no  ka 

poe  powa  i  ko  oukou  mau  maka  ? 
Aia  hoi,  ua  ike  no  wau,  wahi  a 
Iehova. 

12  Aka,  e  hele  oukou,  ano,  i  ko'u 
hale  ma  Silo,  i  kahi  a'u  i  waiho  ai 
i  ko'u  inoa  i  kinohi,  a  e  ike  hoi  i 
ka  mea  a'u  i  hana'i  ia  wahi  no  ka 
hewa  o  ko'u  poe  kanaka  no  ka 
Iseraela, 

13  A  no  ka  oukou  hana  ana  i 
keia  mau  mea  a  pau,  wahi  a  Ieho- 
va ;  a  olelo  aku  hoi  au  ia  oukou, 
me  ke  ala  ae  i  ka  wanaao  e  olelo, 
aole  nae  oukou  i  hoolohe ;  a  hea 
aku  no  hoi  au  ia  oukou,  aole  ou- 
kou  i  o  mai ; 

14  Nolaila,  e  hana  aku  no  au  i 
keia  hale  i  kapaia  ma  ko'u  inoa, 
ka  mea  a  oukou  e  hilinai  nei,  a  i 
kahi  hoi  a'u  i  haawi  aku  ai  ia 
oukou  a  i  ko  oukou  poe  ma- 
kua,  e  like  me  ka'u  i  hana'i  ia 
Silo. 

15  A  e  kipaku  aku  no  au  ia  ou- 
kou,  mai  ko'u  alo  aku,  e  like  me 
ka'u  i  kipaku  aku  ai  i  ko  oukou 
poe  hoahanau  a  pau,  i  ka  hanauna 
a  pau  hoi  o  ka  Eperaima. 

16  Nolaila,  mai  pule  oe,  no  keia 
poe  kanaka,  aole  hoi  e  hookiekie 
i  ka  leo,  a  me  ka  nonoi  ana  no  la- 
kou,  aole  hoi  e  uwao  iho  no  la- 
kou;  no  ka  mea,  aole  loa  au  e 
hoolohe  aku  ia  oe. 

17  H  Aole  anei  oe  i  ike  i  na  mea 
a  lakou  e  hana  nei  ma  na  kulana- 
kauhale  o  ka  Iuda,  a  ma  na  alanui 
o  Ierusalema? 

18  Hoiliili  no  na  keiki  i  ka  wa- 
hie,  a  hoa  na  makuakane  i  ke  ahi, 
a  kaawili  na  wahine  i  ka  palaoa,  e 
hana  i  papapalaoa  no  ke  alii  wa- 
hine  o  ka  lani,  a  ninini  i  ka  mohai 
inu  no  na  akua  e,  i  mea  e  hoonau- 
kiuki  mai  ai  ia'u. 

19  E  hoonaukiuki  mai  anei  lakou 
ia'u,  wahi  a  Iehova  ?  Aole  anei  ia 
e  lilo  ia  lakou  i  mea  e  hoopalai 
loa  ai  ko  lakou  mau  maka? 

20  Nolaila,  ke  olelo  mai  nei  o  Ie- 
hova  ke  Akua  penei,  Aia  hoi,  e 
nininiia'ku  no  ko'u  huhu,  a  me 
ko'u  ukiuki  maluna  o  keia  wahi, 
maluna  o  ke  kanaka,  a  maluna  o 
ka  holoholona,  a  maluna  o  na  laau 
o  ke  kula,  a  maluna  o  ka  hua  o  ka 

lepo ;  a  e  a  no  ia,  aole  ia  e  hoo- 
pioia. 

21 1  Ke  olelo  mai  nei  o  Iehova  o 
na  kaua,  ke  Akua  o  ka  Iseraela 
penei,  E  hui  oukou  i  ko  oukou 
mohaikuni  me  ko  oukou  alana,  a 
e  ai  i  ka  io. 

22  No  ka  mea,  aole  au  i  olelo 
aku  i  ko  oukou  poe  makua,  a  i  ka 
la  a'u  i  lawe  mai  ai  ia  lakou  mai 
Aigupita  mai,  aole  au  i  kauoha  ia 
lakou  no  na  mohai  kuni,  a  me  na 
alana : 

23  Aka,  o  keia  ka'u  i  kauoha  aku 
ai  ia  lakou,  i  aku  la,  E  malama  i 
ko'u  leo,  a  owau  auanei  ko  oukou 
Akua,  a  o  oukou  auanei  ko'u  poe 
kanaka,  a  e  hele  hoi  oukou  ma  na 
aoao  a  pau  a'u  i  kauoha  aku  ai  ia 
oukou,  i  mea  e  pomaikai  ai  ou- 
kou. 

24  Aka,  aole  lakou  i  hoolohe 
mai,  aole  hoi  i  haliu  mai  i  ko  la- 
kou  pepeiao,  aka,  hele  no  lakou 
ma  ka  noonoo  ana  a  ma  ka  paaki- 
ki  o  ko  lakou  naau  hewa,  a  hoi- 
hope  lakou,  aole  i  hele  mua. 

25  Mai  ka  la  i  hele  mai  ai  ko 
oukou  poe  kupuna  mai  Aigupita 
mai,  a  hiki  loa  mai  i  keia  la,  ua 
hoouna  aku  au  io  oukou  la,  i  ka'u 
poe  kauwa  a  pau,  i  na  kaula  hoi, 
e  ala  ana  i  ka  wanaao  i  kela  la  i 
keia  la  no  ka  hoouna  aku. 

26  Aole  nae  lakou  i  hoolohe  mai 
ia'u,  aole  hoi  i  haliu  mai  i  ko  la- 
kou  pepeiao,  aka,  hooolea  no  i  ko 
lakou  a-i.  Kela  aku  no  ka  lakou 
hana  hewa  ana,  i  ka  na  makua  o 
lakou. 

27  Nolaila  oe  e  olelo  aku  ai  i 
keia  mau  olelo  a  pau  ia  lakou  ; 
aka,  aole  no  lakou  e  hoolohe  mai 
ia  oe.  E  hea  aku  oe  ia  lakou ; 
aka,  aole  no  lakou  e  o  mai  i  kau. 

28  E  olelo  no  nae  oe  ia  lakou, 
He  lahuikanaka  keia  i  hoolohe 
ole  i  ka  leo  o  Iehova  o  ko  lakou 
Akua,  aole  hoi  lakou  i  hoonaauao. 
Ua  make  ka  oiaio,  a  ua  hookiia 
mai  ko  lakou  waha  aku. 

29  H  E  ako  oe  i  kou  lauoho,  a  e 
hoolei  aku,  a  e  olo  ka  pihe  malu- 
na  o  na  wahi  kiekie ;  no  ka  mea, 
ua  hoole  o  Iehova,  a  ua  haalele 
hoi  i  ka  hanauna  o  kona  ukiuki. 

30  No  ka  mea,  ua  hana  hewa  na 
kieki  a  Iuda  imua  o  ko'u  alo,  wa- 
hi  a  Iehova ;  ua  waiho  lakou  i  ko 
lakou  mea  e  hoopailua'i  maloko  o 
ka  hale  i  kapaia  ma  ko'u  inoa,  e 
hoohaumia  ia  wahi. 

31  A  ua  haua  lakou  i  na  wahi 
kiekie  o  Topeta,  aia  no  ia  maloko 
o  ke  awawa  o  ke  keiki  a  Hinoma, 
e  puhi  i  ka  lakou  keiki  kane,  a  me 
k  i  lakou  kaikamahine  iloko  o  ke 
ahi,  ka  mea  a'u  i  kauoha  ole  ai  ia 
lakou,  aole  hoi  i  komo  ia  iloko  o 
ko'u  naau. 

32  1  Nolaila,  aia  uoi,  e  hiki  mai 
auanei  na  la,  wahi  a  Iehova,  e  ka- 
pa  ole  ia'i  ia  o  Topeta,  aole  hoi  o 
ke  awawa  o  ke  keiki  a  Ilinoma, 
aka,  o  ke  awawa  o  ka  make ;  no 
ka  mea,  e  kanu  kupapau  no  lakou 
ma  Topeta,  a  piha  loa  ia  wahi. 

33  A  e  lilo  na  kupapau  o  keia 
poe  kanaka  i  mea  ai  na  na  manu  o 
ka  lani,  a  na  na  holoholona  o  ka 
lionua,  aohe  mea  hooweliweli  ia 
lakou. 

34  Alaila,  maloko  o  na  kulana- 
kauhale  o  ka  Iuela,  a  ma  na  alanui 
o  Ierusalema,  e  hooki  no  wau  i  ka 
leo  o  ke  oli,  a  me  ka  leo  o  ka 
hauoli,  a  me  ka  leo  o  ke  kane 
mare,  a  me  ka  leo  o  ka  wahine 
mare ;  a  e  neoneo  auanei  ka  aina. 

MOKUNA  VIII. 

Ka  poino  o  na  Iudaio.  4  Ko  lakou  weliweli, 
ke  hiki  mai  ke  kaua.  18  Ke  kaumaha  loa 
o  Ieremia. 

IKELA  manawa,  wahi  a  Ieho- 
va,  e  lawe  mai  no  lakou  i  na 
iwi  o  na'lii  o  ka  Iuda,  a  me  na  iwi 
o  na  luna,  a  me  na  iwi  o  na  kahu- 
na,  a  me  na  iwi  o  na  kaula,  a  me 
na  iwi  o  ka  poe  i  noho  ma  Ierusa- 
lema,  mawaho  o  ko  lakou  mau 
halelua ; 

2  A  e  kaulai  no  hoi  lakou  ia  mau 
mea  i  ka  la,  a  i  ka  mahina,  a  i  na 
hoku  a  pau  o  ka  lani,  i  na  mea  a 
lakou  i  makemake  ai,  a  i  hookau- 
wa  ai  hoi  na  lakou,  a  i  hahai  roa- 
muli  o  lakou,  a  i  imi  ia  lakou,  a  i 
hoomana  ia  lakou;  aole  e  hoiiii- 
liia  ia  mau  iwi,  aole  hoi  e  kanu 
hou  ia;  e  lilo  lakou  i  mea  kipulu 
maluna  o  ka  honua. 

3  A  e  kohoia  ka  make,  aole  o  ke 


ola,  e  na  kanaka  i  koe,  o  keia  poe 
i  hookoeia  o  keia  hanauna  hewa, 
o  ka  poe  i  koe  ma  na  wahi  a  pau 
a'u  i  kipaku  aku  ai  ia  lakou,  wahi 
a  Iehova  o  na  kaua. 

4  1f  A  e  olelo  aku  no  hoi  oe  ia 
lakou,  Ke  i  mai  nei  o  Iehova  pe- 
nei,  E  hina  anei  lakou  a  ala  ole 
mai  ?  E  huli  aku  anei  ia,  a  hoi  ole 
mai? 

5  Heaha  ka  mea  e  hoihope  ai 
keia  poe  kanaka  o  Ierusalema  me 
ka  hoihope  mau  loa  ?  Hoopaa  loa 
lakou  i  ka  wahahee ;  hoole  lakou, 
aole  e  hoi  mai. 

6  Hoolohe  aku  la  au,  a  lohe,  aole 
lakou  3  olelo  pololei :  aohe  kanaka 
i  mihi  i  kona  hewa,  me  ka  olelo 
iho,  Heaha  ka'u  i  hana'i?  Huli 
no  kela  mea  keia  mea  i  kona  aoao, 
e  like  me  ka  lio  i  holo  ino  iloko  o 
ke  kaua. 

7  Oia,  ua  ike  no  ke  setoreka  ma 
ka  lani  i  ka  manawa  pono ;  a  ma- 
lama  no  hoi  ke  kuhukuku,  a  me 
ka  manu  u,  a  me  ka  manuioio  i 
ko  lakou  wa  e  hele  mai  ai :  aka,  o 
ko'u  poe  kanaka,  aole  ike  lakou  i 
ka  hoopono  o  Iehova. 

8  Pehea  la  oukou  e  olelo  ai,  Ua 
akamai  makou,  a  eia  ia  makou  ke 
kanawai  o  Iehova  ?  Aia  hoi,  ua 
hoololi  ka  peni  hoopunipuni  a  ka 
poe  kakauolelo  ia  mea  i  wahahee. 

9  E  hilahila  auanei  ka  poe  aka- 
mai,  e  makau,  a  e  pio.  Aia  hoi, 
ua  hoole  lakou  i  ka  olelo  a  Ieho- 
va ;  heaha  hoi  ke  akamai  iloko  o 
lakou  ? 

10  Nolaila,  e  haawi  aku  au  i  ka 
lakou  poe  wahine  na  hai,  a  me  ko 
lakou  mahinaai  no  ka  poe  hou  e 
noho  iho  ai ;  no  ka  mea,  ua  ma- 
kee  waiwai  kela  mea,  keia  mea  o 
lakou,  mai  ka  mea  uuku  o  lakou 
a  i  ka  mea  nui ;  a  mai  ke  kaula  a 
i  ke  kahuna,  hana  no  kela  mea 
keia  mea  ma  ka  wahahee. 

11  Ua  hoola  hapa  lakou  i  ka  eha 
o  ke  kaikamahine  o  ko'u  poe  ka- 
naka,  me  ka  olelo  iho,  He  malu, 
he  malu;  aole  hoi  he  malu. 

12  Ua  hilahila  anei  lakou  i  ka  la- 
kou  hana  ana  i  ka  mea  e  hoopai- 
lua'i?  Ole,  aole  lakou  i  hilahila 
iki,  aole  hoi  i  ike  i  ka  hoopalai- 

maka;  nolaila  lakou  e  haule  ai 
iwaena  o  ka  poe  haule ;  a  ia  lakou 
e  hoopaiia'i,  alaila  lakou  e  kulai- 
na'i,  wahi  a  Iehova. 

13  H  Oiaio,  e  hoopau  no  au  ia  la- 
kou,  wahi  a  Iehova;  aole  e  loaa 
na  hua  ma  ko  lakou  kumuwaina, 
aole  hoi  he  nku  ma  ka  laau  fiku, 
a  e  mae  wale  ka  lau ;  a  e  lilo  ia 
mau  mea  na  ka  poe  hele  mai  ma- 
luna  o  lakou. 

14  No  ke  aha  la  kakou  e  noho 
malie  ai?  E  hoakoakoa  oukou,  a 
e  komo  iloko  o  na  kulanakauhale 
i  paa  i  ka  pa,  a  malaila  kakou  e 
noho  ekemu  ole  ai ;  no  ka  mea,  e 
luku  mai  o  Iehova  ia  kakou,  a  e 
hoohainu  mai  ia  kakou  i  ka  wai  o 
ke  au,  no  ka  mea,  ua  hana  hewa 
kakou  ia  Iehova. 

15  Kakali  kakou  i  ka  malu ;  aohe 
pono :  a  i  ka  manawa  o  ke  ola,  aia 
noi,  he  popilikia ! 

16  Ua  loheia  ka  hau  ana  o  na  lio 
mai  Dana  mai ;  haalulu  ka  aina  a 
pau  no  ka  uhuuhu  ana  o  ka  poe 
ikaika;  no  ka  mea,  ua  hiki  mai  la- 
kou,  a  ua  hoopau  lakou  i  ka  aina, 
a  me  na  mea  a  pau  maloko  olaila, 
i  ke  kulanakauhale,  a  me  ka  poe 
noho  maloko  olaila. 

17  No  ka  mea,  aia  hoi,  e  hoouna 
aku  no  au  i  na  nahesa,  a  me  na 
moo  pepeiaohao  iwaena  o  oukou, 
aole  noi  lakou  e  hoowalewaleia, 
a  e  nahu  mai  no  lakou  ia  oukou, 
wahi  a  Iehova. 

18  T[  I  maha  no  kuu  kaumaha, 
ua  maule  no  ko'u  naau  iloko  o'u. 

19  Aia  hoi,  ka  leo  o  ka  uwe  ana 
o  ke  kaikamahine  o  ko'u  poe  ka- 
naka,  ma  ka  aina  mamao  mai ; 
Aole  anei  o  Iehova  ma  Ziona  ? 
Aole  anei  kona  alii  iloko  ona  ? 
No  ke  aha  la  lakou  i  hoonaukiuki 
mai  nei  ia'u  i  ko  lakou  kii  kalaiia, 
a  me  na  mea  lapuwale  no  kahi  e 
mai? 

20  Ua  hala  ka  hoiliili  ai  ana,  ua 
pau  no  ke  kau,  aole  hoi  kakou  i 
noolaia. 

21  Ua  eha  au  no  ka  eha  ana  o  ke 
kaikamahine  o  ko'u  poe  kanaka ; 
ua  eleele  au,  ua  loohia  au  i  ka  pi- 
lihua. 

22  Aole  anei  he  nini  ma  Gileada? 

aole  anei  he  kahuna  lapaau  malai- 
la  ?  No  ke  aha  la  i  loaa  ole  ai  ke 
ola  no  ke  kaikamahine  o  ko'u  poe 
kanaka  ? 

MOKUNA  IX. 

Uwe  nui  loa  o  Ieremia  no  ka  hewa,  a  me  ka 
poino  o  ka  poe  Iudaio.  17  Kauoha  ae  la 
oia  ia  lakou  e  kumakena.  23  Ma  ke  Akua 
no  e  kaena  ai. 

AUWE!  ina  i  lilo  kuu  poo  i 
.  wai,  a  me  kuu  mau  maka  hoi 
i  kumu  waimaka,  i  uwe  aku  ai  au 
i  ke  ao  a  me  ka  po,  no  ka  poe  i 
pepehiia  o  ke  kaikamahine  o  ko'u 
poe  kanaka ! 

2  Auwe  hoi !  ina  ia'u  ma  ka  wao- 
nahele  ko  ka  poe  hele  wabi  e  moe 
ai ;  i  haalele  ai  au  i  ko'u  poe  kana- 
ka,  a  e  hele,  mai  o  lakou  aku !  no 
ka  mea,  he  poe  moe  kolohe  lakou 
a  pau,  he  ahakanaka  kipi. 

3  Lena  no  lakou  i  ko  lakou  mau 
alelo,  e  like  me  ko  lakou  kakaka, 
no  ka  wahahee.  Aole  lakou  hoo- 
koa  ma  ka  oiaio  maluna  o  ka  ho- 
nua;  no  ka  mea,  hele  no  lakou, 
mai  kekahi  hewa,  a  i  kekahi  he- 
wa,  aole  hoi  lakou  i  ike  mai  ia'u, 
wahi  a  Iehova. 

4  E  makaala  kela  mea  keia  mea 
i  kona  hoalauna,  mai  hilinai  hoi  i 
kekahi  hoahanau ;  no  ka  mea,  e 
wahahee  loa  no  kela  hoahanau, 
keia  hoahanau ;  a  hele  ahiahi  no 
na  hoalauna  a  pau. 

5  E  hoopunipuni  no  kela  mea 
keia  mea  i  kona  hoalauna,  aole 
olelo  i  ka  mea  oiaio;  ua  maa  ko 
lakou  alelo  e  olelo  i  na  wahahee, 
hoomaloeloe  lakou  ia  lakou  iho  e 
hana  i  ka  hewa. 

6  Aia  no  kou  wahi  noho  oi  iwae- 
na  konu  o  ka  hoopunipuni ;  no  ka 
hoopunipuni,  hoole  mai  lakou,  ao- 
le  e  ike  mai  ia'u,  wahi  a  Iehova. 

7  Nolaila,  ke  olelo  mai  nei  o  Ie- 
hova  o  na  kaua  peneia.  Aia  hoi, 
e  hoohehee  no  wau  ia  lakou,  a  e 
hoao  hoi  ia  lakou;  no  ka  mea, 
heaha  la  wau  e  hana'i  no  ke  kai- 
kamahine  o  ko'u  poe  kanaka? 

8  O  ko  lakou  alelo,  he  pua  ia  i 
panaia'ku,  olelo  no  ia  i  ka  hoopu- 
nipuni.  Olelo  oluolu  aku  kekahi 
i  kona  hoalauna  me  ka  waha,  aka, 
ma  ka  naau,  ua  hoohalua  ia  ia. 

9  H  Aole  anei  au  e  lioopai  ia  la- 
kou  no  keia  raau  mea,  wahi  a  Ie- 
hova?  Aole  anei  e  ko  ka  ukiuki 
o  kuu  uhane  i  ka  lahuikanaka  e 
like  rae  keia  ? 

10  E  olo  no  wau  i  ka  pihe  no  na 
mauna,  rae  ka  uwe  aku,  a  e  kuma- 
kena  no  hoi  no  na  wahi  mauu  o 
ka  waonahele,  no  ka  mea,  ua  pau 
lakou  i  ke  ahi ;  noiaila,  aole  hiki 
kekahi  ke  hele  malaila,  aole  hoi  e 
loheia  ka  leo  o  na  holoholoua. 
Ua  holo  aku  no  ka  manu  o  ka 
lewa,  a  me  ka  holoholona,  ua  ha- 
la  lakou. 

11  A  e  hoolilo  no  wau  ia  Ierusa- 
lema  i  mau  puu,  he  noho  ana  hoi 
no  na  ilio  hihiu ;  a  e  hooneoneo 
no  wau  i  na  kulauakaukale  o  ka 
Iuela,  aohe  mea  noho  iloko. 

12  II  Owai  ke  kanaka  akamai  i 
hoomaopopo  i  keia  ?  A  ua  olelo 
hoi  ka  waha  o  Iehova  ia  ia,  a  nana 
hoi  e  hai  aku  i  ka  mea  i  make  ai 
ka  aina,  a  neoneo  e  like  me  ka 
waonahele,  i  ole  e  hele  ae  kekahi 
maloko  ? 

13  I  mai  la  o  Iehova,  No  ko  la- 
kou  haalele  ana  i  ko'u  kanawai,  i 
ka  mea  a'u  i  kau  ai  imua  o  lakou, 
aole  hoi  i  hoolohe  i  ko'u  leo,  aole 
hoi  i  hele  mamuli  o  ia ; 

14  Aka,  ua  hele  lakou  mamuli  o 
ka  paakiki  o  ko  lakou  naau  iho,  a 
mamuli  o  na  Baala  hoi,  na  mea  a 
ko  lakou  poe  makua  i  ao  mai  ai  ia 
lakou  ; 

15  Nolaila,  penei  ka  olelo  ana 
mai  a  Iehova  o  na  kaua,  ke  Akua 
o  ka  Iseraela,  Aia  hoi,  e  hanai  aku 
no  wau  ia  lakou,  i  keia  poe  kana- 
ka  hoi,  i  ka  awaawa,  a  e  hoohainu 
aku  au  ia  lakou  i  ka  wai  o  ke  au. 

16  A  e  hoopuehu  aku  au  ia  lakou 
iwaena  o  ko  na  aina  e,  i  ka  poe  i 
ike  ole  ia  e  lakou,  aole  hoi  e  ko 
lakou  mau  makua ;  a  e  hoouna 
aku  au  i  ka  pahikaua  mahope  o 
lakou,  a  hoopau  au  ia  lakou. 

17  Tf  Ke  olelo  mai  nei  o  Iehova 
o  na  kaua  penei,  E  hoonaauao  ou- 
kou,  a  e  hea  aku  i  na  wahine  e  olo 
pihe  ana,  i  hele  mai  lakou,  a  e  kii 
aku  hoi  i  na  wahine  kumakena,  i 
hele  mai  lakou ; 

18  E  hoowikiwiki  hoi  lakou,  a  e 

olo  pihe  no  kakou  i  kahe  ka  wai  o 
ko  kakou  mau  maka,  i  poha  aku 
hoi  ko  kakou  mau  alumaka  i  na 
wai. 

19  No  ka  mea,  ua  loheia  ka  leo  o 
ka  uwe  ana,  mai  Ziona  mai,  Nani 
ko  kakou  lukuia  !  Ua  hilahila  loa 
kakou,  no  ka  mea,  ua  haalele  ka- 
kou  i  ka  aina,  no  ka  mea,  ua  kipa- 
ku  aku  ko  kakou  wahi  noho  ai  ia 
kakou. 

20  Aka,  e  hoolohe  mai  oukou  i 
ka  olelo  a  Iehova,  e  na  wahine,  a 
e  lawe  hoi  ko  oukou  pepeiao  i  ka 
olelo  a  kona  waha,  a  e  ao  aku  i  ka 
oukou  mau  kaikamahine  i  ka  uwe 
ana,  a  o  kela  mea  keia  mea  i  kona 
hoalauna  i  ke  kumakena  ana. 

21  No  ka  mea,  ua  pii  mai  no  ka 
make,  a  iloko  o  ko  kakou  puka 
makani,  ua  komo  no  iloko  o  ko 
kakou  halealii,  e  hooki  ae  ia  i  na 
kamalii  mawaho,  a  me  na  kanaka 
opiopio  ma  ke  alanui. 

22  E  i  aku,  Ke  olelo  mai  nei  o 
Iehova  penei,  E  haule  no  na  ku- 
papau  o  kanaka,  e  like  me  ka  lepo 
ma  ke  kula,  e  like  hoi  rae  ka  pua 
ai  mahope  o  ka  mea  hoiliili  ai; 
aohe  mea  nana  lakou  e  hoiliili. 

23  H  Ke  i  mai  nei  o  Iehova  penei, 
Mai  kaena  wale  ka  mea  akamai  i 
kona  akamai  ana,  mai  kaena  wale 
hoi  ka  mea  ikaika  i  kona  ikaika 
ana,  a  mai  kaena  ka  mea  waiwai  i 
kona  waiwai  ana ; 

24  Aka,  o  ka  mea  kaena,  e  kaena 
oia  i  keia,  i  kona  hoomaopopo  ana, 
a  i  kona  ike  ana  ia'u,  owau  no  o 
Iehova,  ka  mea  hana  aku  i  ka  lo- 
komaikai,  a  me  ka  hoopono,  a  me 
ka  maikai  ma  ka  honua;  no  ka 
mea,  ke  lealea  nei  au  ia  mau  mea, 
wahi  a  Iehova. 

25  H  Aia  hoi,  e  hiki  mai  auanei 
na  la,  wahi  a  Iehova,  e  hoopai  pu 
aku  ai  au  i  ka  poe  a  pau  i  oki- 
poepoeia  me  ka  poe  i  okipoepoe 
ole  ia: 

26  I  ko  Aigupita,  a  me  ka  Iuda,  a 
me  ka  Eeloma,  a  me  na  keiki  a 
Amena,  a  me  ka  Moaba,  a  me  na 
mea  a  pau  i  ako  i  ka  umiumi,  ka 
poe  e  noho  la  ma  ka  waonahele ; 
no  ka  mea,  ua  okipoepoe  ole  ia  ko 
na  aina  e  a  pau,  a  ua  okipoepoe 

ole  ia  ko  ka  hale  a  pau  o  ka  lse- 
raela,  ma  ka  naau. 

MOKUNA  X. 

Papaia  ka  hoomana  o  ko  na  aina  e.    6  Aohe 
mea  like  me  lehova.    17  No  ke  pio  ana. 

EHOOLOHE  mai  oukou  i  ka 
olelo  a  Iehova  e  olelo  mai 
nei  ia  oukou,  e  ko  ka  hale  o  ka 
Iseraela. 

2  Ke  olelo  mai  nei  o  Iehova  pe- 
nei,  Mai  ao  oukou  i  ka  aoao  o  ko 
na  aina  e ;  a  mai  makau  hoi  ou- 
kou  i  ua  ouli  o  ka  lani ;  no  ka  inea, 
ua  makau  ko  na  aina  e  ia  lakou. 

3  No  ka  mea,  o  na  aoao  o  na  ka- 
naka,  he  lapuwale  ia;  uo  ka  mea, 
kua  no  kekahi  i  ka  laau  ma  ka  ulu 
laau  me  ke  koi  lipi,  o  ka  hana  hoi 
a  ka  paahana. 

4  A  kahiko  no  lakou  ia  mea  i  ke 
kala  a  me  ke  gula;  hoopaa  no 
lakou  ia  mea  i  ke  kui  hao,  a  me 
na  hamare,  i  kulanalana  ole  ia. 

5  Ku  pono  no  lakou,  e  like  me 
ka  laau  pama,  aole  nae  i  olelo ;  he 
oiaio  no,  ua  kaikaiia  lakou,  no  ka 
mea,  aole  hiki  ia  lakou  ke  hele. 
Mai  makau  ia  lakou,  no  ka  mea, 
aole  hiki  ia  lakou  ke  hana  mai  i 
ka  hewa,  aole  hoi  iloko  o  lakou 
ke  hana  i  ka  maikai. 

6  Aohe  mea  like  me  oe,  e  Ieho- 
va ;  ua  nui  oe,  ua  kaulana  hoi  kou 
inoa  no  ka  mana. 

7  Owai  ka  mea  makau  ole  ia  oe, 
e  ke  Alii  o  na  aina?  No  ka  mea, 
ku  pono  ia  ia  oe ;  no  ka  mea, 
iwaena  o  ka  poe  akamai  a  pau  o 
na  aina,  a  iloko  hoi  o  ko  lakou  au- 
puni  a  pau,  aohe  mea  like  me  oe. 

8  Ua  like  io  no  lakou  me  na  ho- 
loholona,  ua  lapuwale  hoi ;  o  ka 
naauao  o  ka  poe  lapuwale,  he  pau- 
ku  laau  ia. 

9  Ua  laweia  mai  na  papa  kala, 
mai  Taresisa  mai,  a  o  ke  i^ula  hoi, 
mai  Upaza  mai,  ka  hana  a  ka  paa- 
haua,  a  ka  lima  hoi  o  ka  mea  hoo- 
hehee  kala.  He  poni  uliuli,  a  he 
poni  ulaula  ko  lakou  lole ;  o  ka 
liana  hoi  a  ka  poe  akamai  oia  mau 
mea  a  pau. 

10  Aka,  o  Iehova  no  ke  Akua 
eiaio,  oia  ke  Akua  ola,  o  ke  alii 
mau  loa  hoi.     E  haalulu  auanei 

ka  honua  i  kona  ukiuki,  aole  hoi 
e  hiki  i  na  lahuikanaka  ke  hoo- 
manawanui  i  kona  inaina. 

11  Penei  oukou  e  olelo  ai  ia  la- 
kou,  O  na'kua  i  hana  ole  i  na  lani, 
a  me  ka  honua,  e  make  auanei 
lakou,mai  ka  honua  aku,  a  maila- 
lo  aku  hoi  o  keia  mau  lani. 

12  Ua  hana  no  oia  i  ka  honua  i 
kona  mana,  a  ua  hookumu  hoi  i 
ke  ao  nei  i  kona  akamai,  a  ua 
hoopalahalaha  ae  i  na  lani  i  ko- 
na  naauao. 

13  I  ka  pane  ana  o  kona  leo,  ua 
nui  loa  na  wai  ma  na  lani,  oia  hoi 
ka  mea  i  pii  aku  ai  ka  mahu,  mai 
na  kukulu  aku  o  ka  honua ;  nana 
no  i  hana  na  uwila,  a  me  ka  ua,  a 
hoopuka  mai  oia  i  ka  makani,  mai 
kona  waihona  mai. 

14  Me  he  holoholona  la  kela  ka- 
naka,  keia  kanaka  ma  ka  ike  ;  hi- 
lahila  hoi  na  mea  hoohehee  kala  a 
pau  no  ke  akuakii,  no  ka  mea, 
he  mea  wahahee  kona  kii  i  hoohe- 
heeia,  aohe  hanu  iloko  o  lakou. 

15  He  lapuwale  lakou,  he  hana 
na  ka  wahahee ;  i  ko  lakou  wa  e 
hoopaiia  mai  ai,  e  make  no  lakou. 

16  Aole  i  like  ka  hooilina  o  Ia- 
koba  me  lakou ;  no  ka  mea,  nana 
no  i  haua  na  mea  a  pau ;  ao  ka 
Iseraela  hoi  ke  kookoo  o  kona 
hooilina ;  o  Iehova  o  na  kaua  ko- 
na  inoa. 

17  1  E  lawe  nui  i  kou  waiwai, 
mai  ka  aina  aku,  e  ka  mea  noho 
ma  ka  pakaua. 

18  No  ka  mea,  ke  olelo  mai  nei 
o  Iehova  peneia,  Aia  hoi,  e  maa 
aku  no  wau  i  ka  poe  noho  ma  ka 
aina,  i  ka  maa  hookahi  ana,  a  e 
hoopilikia  ia  lakou,  a  pela  e  loaa 
ia  lakou. 

19  H  Auwe  au  i  kuu  eha !  ua  nui 
loa  ko'u  hahauia,  aka,  i  iho  la  au, 
He  oiaio,  he  kaumaha  keia,  e  hoo- 
manawanui  nae  au  ia. 

20  Ua  wawahiia  ko'u  halelewa, 
a  ua  moku  hoi  ko'u  mau  kaula  a 
pau.  Ūa  hele  aku  ka'u  mau  kei- 
ki,  mai  o'u  aku  nei,  a  ua  ole  la- 
kou ;  aohe  mea  i  koe  nana  e  ho- 
hola  hou  i  ko'u  halelewa,  a  e  ku- 
kulu  i  ko'u  mau  paku. 

21  Ua  lilo  na  kahu  i  mea  e  like 

me  na  holoholona,  aole  hoi  i  imi 
ia  Iehova ;  nolaila,  aole  lakou  e 
pomaikai;  a  e  hoopuehu  liilii  ia 
ka  lakou  poe  hipa  a  pau. 

22  Aia  hoi,  ua  hiki  mai  ka  leo  o 
ka  lono,  he  haunaele  nui,  mai  ka 
aina  akau  mai,  i  mea  e  lilo  ai  na 
kulanakauhale  o  ka  Iuda  i  neoneo, 
i  noho  ana  hoi  no  na  ilio  hihiu. 

23  H  E  Iehova,  ua  ike  no  au,  ao- 
le  iloko  o  ke  kanaka  kona  aoao 
iho;  aole  no  ke  kanaka  hele  ke 
alakai  i  kona  mau  kapuwai  iho. 

24  E  Iehova,  e  paipai  mai  oe  ia'u, 
ma  ka  pono  nae,  aole  ma  kou 
ukiuki,  o  hooki  loa  mai  oe  ia'u. 

25  E  ninini  oe  i  kou  ukiuki  ma- 
luna  o  ko  na  aina  e,  ka  poe  ike 
ole  ia  oe,  a  maluna  o  na  ohana  i 
hea  ole  i  kou  inoa;  no  ka  mea,  ua 
ai  lakou  ia  Iakoha,  a  ua  hoopau  ia 
ia,  a  oki  loa,  a  ua  hooneoneo  i  ko- 
na  wahi  i  noho  ai. 

MOKUNA  XI. 

Hai  mai  o  Ieiemia  i  ka  berita  o  ke  Akua.  8 
Hoohewa  oia  i  na  Iudaio  hoolohe  ole.  11 
Hai  mai  oia  i  ka  hewa  e  hiki  mai  ana. 

OKA  olelo  i  hiki  mai  io  Iere- 
mia  la  mai  o  Iehova  mai,  i  ka 
i  ana  mai, 

2  E  hoolohe  oukou  i  na  olelo  o 
keia  berita,  a  e  olelo  aku  i  na  ka- 
naka  a  ka  Iuda,  a  i  ka  poe  e  noho 
ana  ma  Ierusalema ; 

3  E  i  aku  ia  lakou,  Ke  ī  mai  nei 
o  Iehova,  ke  Akua  o  ka  Iseraela 
penei,  E  poino  auanei  ke  kanaka 
i  malama  ole  i  na  olelo  o  keia  be- 
rita, 

4  A'u  i  kauoha  aku  ai  i  ko  oukou 
poe  kupuna,  i  ka  la  a'u  i  lawe  mai 
ai  ia  lakou  mai  ka  aina  o  Aigupi- 
ta,  a  mai  ke  kapuahi  hao  mai,  i  ka 
i  ana  aku,  E  hoolohe  mai  i  kuu 
leo,  a  e  hana  i  na  mea  e  like  me 
na  mea  a  pau  a'u  i  kauoha  aku  nei 
ia  oukou;  pela  oukou  e  lilo  ai  i 
poe  kanaka  no'u,  a  owau  auauei 
ko  oukou  Akua : 

5  I  hooko  wau  i  ka  hoohiki  a'u 
i  hoohiki  ai  i  ko  oukou  poe  ma- 
kua,  e  haawi  ia  lakou  i  ka  aina  e 
kahe  ana  o  ka  waiu,  a  me  ka  mele, 
e  like  me  ia  i  keia  la.  Alaila  olelo 
aku  la  au,  i  aku  la,  Pela  io  no,  e 
Iehova. 


6  Alaila,  olelo  mai  la  o  Iehova 
ia'u,  E  kala  aku  oe  i  keia  mau  ole- 
lo  a  pau  maloko  o  na  kulanakau- 
hale  o  ka  Iuda,  a  ma  na  alanui  o 
Ierusalema,  e  i  aku,  E  hoolohe  ou- 
kou  i  na  olelo  o  keia  berita,  a  e 
hana  hoi  ia  mau  īnea. 

7  No  ka  mea,  olelo  ikaika  loa 
aku  la  au  i  ko  oukou  poe  makua, 
i  ka  la  a'u  i  lawe  mai  ai  ia  lakou, 
mai  ka  aina  o  Aigupita  mai,  a  hiki 
mai  hoi  i  keia  la,  e  ala  ana  no  i  ka 
wanaao,  me  ka  olelo  ikaika  aku,  i 
ka  i  ana,  E  malama  i  ko'u  leo. 

8  Aka,  aole  lakou  i  malama,  aole 
i  haliu  mai  i  ko  lakou  pepeiao; 
hele  no  kela  mea  keia  mea  mamu- 
li  o  ka  paakiki  o  kona  naau  he- 
wa :  nolaila,  e  lawe  oo  wau  malu- 
na  o  lakou  i  na  olelo  a  pau  o  keia 
berita,  a'u  i  kauoha  aku  ai  ia  la- 
kou  e  hana ;  a  hana  ole  lakou. 

9  A  olelo  mai  la  o  Iehova  ia'u, 
Ua  loaa  ke  kipi  ana  iwaena  o  na 
kanaka  o  ka  Iuda,  a  iwaena  hoi  o 
ka  poe  noho  ma  Ierusalema. 

10  Ua  huli  hope  lakou  mamuli 
o  na  hewa  o  ko  lakou  poe  kupu- 
na,  ka  poe  i  hoole,  aole  lakou  e 
hoolohe  i  ka'u  mau  olelo  :  a  hahai 
lakou  mamuli  o  na'kua  e,  e  mala- 
ma  ia  lakou.  A  ua  uhaki  ko  ka 
hale  o  ka  Iseraela,  a  me  ko  ka 
hale  o  ka  Iuda  i  ka'u  berita,  i  ka 
mea  a'u  i  hana'i  me  ko  lakou  poe 
kupuna. 

11  H  Nolaila,  ke  olelo  mai  nei  o 
Iehova  penei,  Aia  hoi,  e  lawe  mai 
no  wau  i  ka  hewa  maluna  o  lakou, 
i  ka  mea  hoi  e  hiki  ole  ai  ia  lakou 
ke  pakele  aku  ;  a  ina  kahea  mai 
lakou  ia'u,  aole  au  e  hoolohe  aku 
ia  lakou. 

12  Alaila,  e  hele  no  ko  na  kulana- 
kauhale  o  ka  Iuda,  a  me  ka  poe  e 
noho  ana  ma  Ierusalema,  a  e  ka- 
hea  aku  i  na  akua,  i  na  mea  i  kau- 
maha  ai  lakou  i  ka  mea  ala.  Aka, 
aole  e  hoola  iki  mai  kela  poe  akua 
ia  lakou,  i  ka  wa  o  ko  lakou  popi- 
likia. 

13  No  ka  mea,  e  like  me  ka  helu- 
na  o  kou  mau  kulanakauhale,  pe- 
la  no  kou  poe  akua,  e  ka  Iuda;  a 
e  like  me  ka  heluna  o  na  alanui  o 
Ierusalema,  pela  no  oukou   i  ha- 

na'i  i  na  kuahu,  no  ka  mea  hila- 
hila,  i  na  kuahu  hoi  e  kuni  ai  i  ka 
mea  ala  no  Baala. 

14  Nolaila,  mai  pule  oe  no  keia 
poe  kanaka,  aole  hoi  e  hookiekie  i 
ke  kahea  ana,  a  me  ka  pule  ana  no 
lakou ;  no  ka  mea,  aole  au  e  hoo- 
lohe  ika  wa  e  kahea  mai  ai  lakou 
ia'u  no  ko  lakou  popilikia. 

15  Heaha  ka  kuu  mea  aloha  ma- 
loko  o  ko'u  hale?  Ua  hana  oia  i 
ka  hewa  me  na  mea  he  nui,  a  ua 
lilo  aku  la  ka  io  laa,  mai  ou  aku 
la.  Ia  oe  e  hana  hewa'i,  olioli  no 
oe. 

16  Kapa  aku  la  o  Iehova  i  kou 
inoa,  He  laau  oliva  uliuli,  maikai, 
a  maikai  ka  hua ;  me  ka  leo  o  ka 
walaau  nui,  ua  hoa  oia  i  ke  ahi 
maluna  ona,  a  ua  uhaiia  na  lala 
ona. 

17  No  ka  mea,  o  Iehova  o  na 
kaua,  ka  mea  nana  oe  i  kanu,  ua 
olelo  mai  no  oia  i  ka  hewa  nou, 
no  ka  hewa  o  ko  ka  hale  o  Iserae- 
la,  a  me  ko  ka  hale  o  Iuela,  ka 
mea  a  lakou  i  hana'i  e  ku  e  ia  la- 
kou  iho,  e  hoonaukiuki  mai  ia'u, 
i  ke  kaumaha  ana  i  ka  mea  ala  no 
Baala. 

18  Tf  A  ua  hoike  mai  o  Iehova 
ia'u,  a  ua  ike  no  wau.  Alaila, 
koike  mai  oe  ia'u  i  ka  lakou  hana 
ana. 

19  Aka,  ua  like  no  wau  me  ke 
keiki  hipa,  me  ka  bipi  hoi  i  laweia 
mai  no  ke  kaluaia.  Aole  au  i  ike, 
ua  imi  manao  hewa  mai  lakou 
ia'u,  e  i  ana,  E  hooki  kakou  ia 
laau,  a  me  kona  hua,  a  e  uhuki  ia 
ia,  mai  ka  aina  aku  o  ka  poe  e  ola 
ana,  i  ole  e  manao  hou  ia'i  kona 
inoa. 

20  Aka,  o  oe  o  Iehova  o  na  kaua, 
ka  mea  hooponopono  ma  ka  polo- 
lei,  ka  mea  i  hoao  i  ka  opu,  a  me 
ka  naau,  e  koike  mai  oe  ia'u  i  kou 
ukiuki  ia  lakou  ;  no  ka  mea,  ua 
hoike  aku  au  ia  oe  i  ko'u  kihia. 

21  Nolaila,  ke  olelo  mai  nei  o  Ie- 
hova  no  na  kanaka  o  Anatota,  ka 
poe  i  imi  i  kou  ola,  me  ka  olelo 
mai,  Mai  wanana  mai  oe  ma  ka 
inoa  o  Iehova,  o  make  auanei  oe  i 
ko  makou  liina. 

22  Nolaila,  ke  olelo  mai  nei  o  Ie- 

hova  o  na  kaua,  Aia  hoi,  e  hoopai 
no  wau  ia  lakou.  E  make  no  na 
kanaka  ui  i  ka  pahikaua;  e  make 
no  hoi  ka  lakou  poe  keikikane,  a 
me  ka  lakou  poe  kaikamahine  i 
ka  wi. 

23  Aole  hoi  e  koe  mai  kekahi  o 
lakou ;  no  ka  mea,  e  lawe  mai  no 
wau  i  ka  hewa  maluna  o  na  kana- 
ka  o  Anatota,  i  ka  makahiki  hoi  o 
ko  lakou  hoopaiia. 

MOKUNA  XII. 

Ninau  o  Ieremia  no  ka  noho  lanakila  ana  o 
ka  poe  hewa.  7  Minamina  ke  Akua  i  ko- 
na  hooilina,  no  ka  make. 

PONO  no  oe,  e  Iehova,  i  ko'u 
wa  e  paio  aku  ai  me  oe  ;  aka, 
e  kamailio  aku  no  au  ia  oe  ma  ka 
hooponopono  ana.  No  ke  aha  la 
e  pomaikai  ai  ka  aoao  o  ka  poe 
hewa?  E  maluhia  anei  ka  poe 
hana  ma  ka  wahahee  nui  loa  ? 

2  Ua  kanu  no  oe  ia  lakou,  oia, 
ua  kolo  ko  lakou  aa;  ke  ulu  nei 
no  lakou,  oia,  ke  hua  mai  nei  la- 
kou  i  ka  hua ;  ua  kokoke  no  oe  i 
ko  lakou  waha,  ua  loihi  aku  nae 
mai  ko  lakou  naau  aku. 

3  Aka,  o  oe  e  Iehova,  ke  ike  mai 
nei  no  oe  ia'u ;  ua  nana  mai  no  oe 
ia'u,  ua  hoao  mai  oe  i  ko'u  naau 
ma  ou  la.  E  hookaawale  oe  ia 
lakou,  e  like  me  na  hipa  no  ke 
kaluaia,  a  e  hoomakaukau  hoi  ia 
lakou  no  ka  la  o  ka  pepehi  ana. 

4  Pehea  la  ka  loihi  o  ke  kumake- 
na  ana  o  ka  aina,  a  me  ka  mae 
wale  ana  o  na  laalaau  o  ke  kula, 
no  ka  hewa  o  ka  poe  e  noho  ana 
maloko  ?  Ua  laweia'ku  na  holo- 
holona,  a  me  na  manu;  no  ka 
mea,  olelo  no  lakou,  Aole  ia  e  ike 
mai  i  ko  makou  hopena. 

5  T]  Ina  i  holo  pu  oe  me  ka  poe 
hele  wawae,  aua  hoomaloeloe  mai 
lakou  ia  oe,'peheala  e  hiki  ai  ia 
oe  ke  kukini  me  na  lio?  A  ina 
hilinai  oe  ma  ka  aina  malu,  pehea 
la  oe  e  hana'i  maloko  o  ka  nani  o 
Ioredane ? 

6  No  ka  mea,  o  kou  poe  hoaha- 
nau,  o  ko  ka  hale  o  kou  makuaka- 
ne,  oia,  ua  hana  hoopunipuni  mai 
lakou  ia  oe ;  a  ua  hea  aku  mamuli 
ou  me  ka  leo  nui;  mai  manaoio 
aku  ia  lakou,  ina  paha  lakou  e 

olelo  mai  i  na  olelo  malimali  ia 
oe. 

7  11  Ua  haalele  au  i  ko'u  hale,  a 
ua  waiho  aku  au  i  ko'u  aina  hooi- 
]i :  a  ua  haawi  aku  hoi  au  i  ka  mea 
a  kuu  uhane  i  aloha  nui  ai  iloko 
o  ka  lima  o  kona  poe  enemi. 

8  Ua  like  ko'u  aina  hooili  ia'u 
me  ka  liona  iloko  o  ka  ululaau. 
Uwo  ku  e  mai  oia  ia'u.  Nolaila  i 
ukiuki  aku  ai  au  ia  ia. 

9  He  hiena  hae  ko'u  aiua  hooili 
ia'u ;  a  hae  mai  ia  ia  na  mea  a  pau 
e  puni  ana.  E  hele  mai  oukou,  e 
akoakoa  mai,  e  na  holoholoua  a 
pau  o  ke  kula,  no  ka  ai  aku. 

10  Ua  nui  na  kahu  i  anai  aku  i 
ko'u  pawaina,  ua  hahi  lakou  i 
ko'u  aina,  ua  hoolilo  lakou  i  ko'u 
wahi  maikai,  i  waonahele  neoneo. 

11  Ua  anai  lakou  ia  wahi,  a  no 
kona  neoneo,  ua  uwe  mai  oia 
ia'u ;  au  anaiia  ka  aina  a  pau,  no 
ka  mea,  aohe  kanaka  i  manao 
ma  ka  naau. 

12  Ua  hiki  mai  ka  poe  luku  ma- 
luna  o  na  wahi  kiekie  a  pau  o  ka 
waonahele;  no  ka  mea,  e  luku 
aku  no  ka  pahikaua  o  Iehova, 
mai  kekahi  kukulu  o  ka  aiua  a  i 
kekahi  kukulu  o  ka  aina ;  aohe 
io  e  maluhia  ana. 

13  Ua  lulu  lakou  i  ka  hua  pa- 
laoa,  aka,  e  hooilhli  no  lakou  i 
kakalaioa.  Ua  hoeha  lakou  ia  la- 
kou  iho,  aole  nae  ia  he  mea  e  po- 
maikai  ai :  a  e  hilahila  auanei  la- 
kou  i  na  mea  i  loaa'i  ia  oukou,  no 
ko  Iehova  huhu  nui. 

14  lf  Penei  ka  olelo  ana  mai  a 
Iehova,  no  ko'u  poe  hoalauna  he- 
wa,  ka  poe  i  pa  mai  i  ka  hooilina 
a'u  i  hooili  aku  ai  na  ko'u  poe  ka- 
naka  o  ka  Iseraela ;  Aia  hoi,  e  la- 
we  no  wau  ia  lakou,  mai  ko  lakou 
aina  aku,  a  e  lawe  aku  hoi  au  i  ko 
ka  hale  o  Iuda,  mai  waena  aku  o 
lakou. 

15  A  mahope  iho  o  ko'u  lawe  ana 
aku  ia  lakou,  alaila,  e  hoi  hou  no 
wau,  a  e  aloha  aku  ia  lakou,  a  e 
hoihoi  hou  mai  ia  lakou  i  kela  ka- 
naka,  i  keia  kanaka  i  kona  aina 
hooili,  a  i  kela  kanaka  keia  kaua- 
ka  i  kona  aina  iho. 

16  A  e  hiki  mai  no  hoi  keia,  ina 


e  ao  ikaika  lakou  i  na  aoao  o  ko'u 
poe  kanaka,  e  hoohiki  ma  ko'u 
inoa,  Ke  ola  la  no  o  Iehova;  e  li- 
ke  me  lakou  i  ao  ai  i  ko'u  poe  ka- 
naka  e  hoohiki  ma  Baala ;  alaila, 
e  kukulu  hou  ia  lakou  iwaena- 
konu  o  ko'u  poe  kauaka. 
17  Aka,  ina  aole  lakou  e  malama 
mai,  alaila,  e  uhuki  loa  wau,  a  e 
anai  loa  aku  i  kela  lahuikanaka, 
wahi  a  Iehova. 

MOKUNA  XIII. 

Ma  ka  olelo  nane  ua  hoikeikeia  mai  ka  lu- 
kuia  o  ka  Iuda.  12  Ka  nane  o  ka  ona.  15 
Hooikaikaia  lakou  e  mihi. 

KE  olelo  mai  nei  o  Iehova  ia'u 
penei,  O  hele,  a  e  lawe  nou 
i  kaei  olona,  a  e  hume  ma  kou  pu- 
haka,  a  mai  waiho  hoi  ia  iloko  o 
ka  wai. 

2  A  lawe  iho  la  au  i  ke  kaei,  e 
like  me  ka  olelo  a  Iehova,  a  hume 
iho  la  au  ma  kuu  puhaka. 

3  Hiki  hou  mai  ka  olelo  a  Iehova 
ia'u,  o  ka  lua  ia,  i  mai  la, 

4  E  lawe  oe  i  ke  kaei  i  loaa  ia  oe, 
ka  mea  ma  kou  puhaka,  a  e  ku 
iluna,  a  e  hele  i  Euperate,  a  e  hu- 
na  ia  mea  malaila,  ma  ke  ana  o  ka 
pohaku. 

5  A  hele  aku  la  au,  a  huna  iho  la 
ia,  ma  Euperate,  e  like  me  ka  Ie- 
hova  i  kauoha  mai  ai  ia'u. 

6  A  hala  na  la  he  nui,  alaila,  ole- 
lo  mai  la  o  Iehova  ia'u,  E  ku  ilu- 
na,  a  e  hele  i  Euperate,  a  e  lawe 
mai  i  ke  kaei  a'u  i  kauoha  aku  ai 
ia  oe  e  huna  malaila. 

7  Alaila,  hele  aku  la  au  i  Eupe- 
rate,  a  kohi  iho  la,  a  lawe  ae  la  i 
ke  kaei,  mai  kahi  aku  a'u  i  huna 
ai  ia  mea;  a  aia  hoi,  ua  ino  ke 
kaei,  he  mea  waiwai  ole  loa  hoi. 

8  Alaila,  hiki  mai  la  ka  olelo  a 
Iehova  ia'u,  i  mai  la, 

9  Ke  olelo  mai  nei  o  Iehova  pe- 
nei,  E  like  me  keia  e  hoino  aku 
ai  au  ika  mauao  kiekie  o  ka  Iuda, 
a  me  ka  manao  kiekie  loa  o  ko 
Ierusalema. 

10  O  keia  poe  kanaka  hewa,  ka 
poe  manao  ole  e  hoolohe  i  ka'u 
mau  olelo,  ka  poe  i  hele  ma  ka 
paakiki  o  ko  lakou  naau,  a  hahai 
hoi  mamuli  c  na  akua  e,  e  malama 
ia  lakou,  a  e  hoomana  ia  lakou,  e 

like  auanei  lakou  me  keia  kaei,  ka 
mea  waiwai  ole  loa. 

11  No  ka  mea,  e  like  me  ke  kaei  i 
pili  i  ka  puhaka  o  ke  kanaka,  pela 
i  hoopili  mai  ai  au  i  ko  ka  hale  a 
pau  o  ka  Iseraela,  a  me  ko  ka  hale 
a  pau  o  ka  Iuda  ia'u,  wahi  o  Ieho- 
va;  i  lilo  mai  lakou  i  poe  kanaka 
no'u,  a  i  inoa  hoi,  a  i  mea  e  hoo- 
maikaiia'i,  a  i  nani  hoi;  aka,  aole 
lakou  i  hoolohe. 

12  H  Nolaila  oe  e  olelo  ai  ia  la- 
kou  i  keia  olelo;  Ke  i  mai  nei  o 
Iehova,  ke  Akua  o  ka  Iseraela  pe- 
neia,  E  hoopihaia  no  na  hue  a  pau 
i  ka  waina,  a  e  olelo  mai  no  lakou 
ia  oe,  Aole  anei  kakou  e  ike  mao- 
popo,  e  huopihaia  na  hue  a  pau  no 
i  ka  waina? 

13  A  e  olelo  aku  no  oe  ia  lakou, 
Ke  i  mai  nei  o  Iehova  penei,  Aia 
hoi,  o  ka  poe  a  pau  e  noho  la  ma 
keia  aina,  o  na'lii  e  noho  ana  ma 
ka  noho  alii  o  Davida,  o  na  kahu- 
na,  a  me  na  kaula,  a  me  ka  poe  a 
pau  e  noho  la  ma  Ierusalema,  e 
hoopiha  no  wau  ia  lakou  i  ka  ona. 

14  A  e  ulupa  no  wau  ia  lakou, 
kekahi  maluna  o  kekahi,  o  na 
makuakane,  a  me  na  keikikane 
pu,  wahi  a  Iehova ;  aole  hoi  au  e 
aloha  aku,  aole  au  e  hookuu,  aole 
au  e  lokomaikai  aku,  aka,  e  anai 
aku  no  wau  ia  lakou. 

15  U  E  hoolohe  mai  oukou,  a  e 
haliu  mai  hoi  ka  pepeiao :  mai 
hookano,  no  ka  mea,  ua  olelo  no 
o  Iehova, 

1(5  E  hoonani  aku  ia  Iehova,  i  ko 
oukou  Akua,  mamua  o  kona  hoo- 
poeleele  ana  mai,  a  mamua  hoi  o 
ke  kulanalana  ana  o  ko  oukou 
mau  wawae  ma  na  mauna  pouli,  a 
oiai  oukou  e  kakali  i  ka  malama- 
lama,  hoolilo  oia  ia  i  aka  no  ka 
make,  a  hana  hoi  i  pouli  loa. 

17  Aka,  ina  aole  oukou  e  hoolo- 
he  ia,  alaila,  e  uwe  no  kuu  uhane 
no  oukou  ma  na  wahi  malu,  no 
ka  hookano ;  a  e  uwe  nui  loa  no 
ko'u  mau  maka,  a  kahe  ka  waima- 
ka,  no  ka  mea,  ua  lawepioia  ka 
poe  hipa  a  Iehova. 

18  E  i  aku  i  ke  alii  kane  a  i  ke 
alii  wahine,  E  hoohaahaa  ia  olua 
iho.,  e  noho  ilalo;   no  ka  mea,  e 

hoohaahaaia  no  ko  olua  mau  poo- 
kela,  a  me  ka  leialii  o  ko  olua 
nani. 

19  E  paniia  no  na  kulanakau- 
hale  o  ke  kukulu  hema,  aohe  mea 
nana  e  wehe :  e  lawepioia  o  ka 
Iuda  a  pau,  e  lawepioia  a  lilo 
loa  no. 

20  E  alawa'e  i  ko  oukou  mau 
maka  iluna,  a  e  nana  i  ka  poe  e 
hele  ana,  mai  ke  kukulu  akau 
mai.  Auhea  ka  poe  hipa  i  haa- 
wiia  nau,  o  ka  poe  hipa  hoi  o  kou 
nani  ? 

21  Pehea  la  oe  e  olelo  ai  i  ka  wa 
e  hoopai  mai  oia  ia  oe?  Aole 
anei  e  loohia  oe  i  ka  eha  e  like  me 
ka  wahine  hanau  keiki,  no  ka  mea, 
ua  ao  aku  no  oe  ia  lakou  e  noho 
kapena,  a  e  noho  alii  maluna  ou. 

22  U  A  ina  olelo  oe  ma  kou  naau, 
No  ke  aha  la  i  hiki  mai  ai  keia 
mau  mea  maluna  o'u?  No  ka 
nui  loa  o  kou  hewa  i  laweia'ku  la 
na  hua  lole  ou,  ua  waiho  wale  ia 
kou  mau  kuekue  wawae. 

23  E  hiki  anei  i  ko  Aitiopa  ke 
hoano  e  i  kona  ili,  a  me  ka  leo- 
padi  i  kona  mau  kiko  ?  alaila  ou- 
kou,  ka  poe  maa  i  ka  hana  hewa, 
e  hiki  ai  ke  hana  maikai. 

24  Nolaila,  e  hoopuehu  aku  au  ia 
lakou,  e  like  me  ka  opala  i  lilo 
aku  la  i  ka  makani  o  ka  waoakua. 

25  Oia  no  kou  mea  loaa,  o  ka 
haawina  nou  i  anaia  e  au,  wahi  a 
Iehova;  no  ka  mea,  ua  hoopoina 
mai  oe  ia'u,  a  ua  hilinai  hoi  i  ka 
mea  wahahee. 

26  Nolaila  au  e  wehe  ae  ai  i  ka 
hua  lole  ou  iluna  ma  kou  maka,  i 
ikeia  kou  wahi  hilahila. 

27  Ua  ike  no  wau  i  kou  moeko- 
lohe  ana,  a  me  kou  hau  ana,  a  me 
ka  hewa  o  kou  hookamakama,  a 
me  kau  hana  hoopailua  maluna  o 
na  puu  ma  ke  kula.  Auwe  oe,  e 
Ierusalema !  Aole  anei  oe  e  hoo- 
maemaeia  ?    Pehea  la  ka  loihi  ? 

MOKUNA  XIV. 

He  wi  nui.  8  Ka  pule  a  Ieremia.  10  Aole 
hoolohe  mni  ke  Akua.  Ka  make  ana  o  na 
kaula  wahahee  a  me  na  kanaka  i  manao  i 
ka  lakou. 

A  olelo  a  Iehova  i  hiki  mai  io 
Ieremia  la  no  ka  wi. 

2  Ke  kanikau  nei  o  ka  Iuda,  a 
kumakena  hoi  kona  mau  pukapa; 
ua  eleele  hoi  a  ilalo  i  ka  lepo ;  ua 
pii  aku  la  no  ka  uwe  aua  o  ko  Ie- 
rusalema. 

3  O  kolaila  poe  koikoi,  ua  hoou- 
na  lakou  i  ka  lakou  poe  uuku  e 
kii  i  ka  wai ;  ua  hele  mai  hoi  la- 
kou  i  na  luawai,  aole  loaa  ia  lakou 
ka  wai :  hoi  aku  no  lakou,  aohe 
mea  iloko  o  ko  lakou  hue.  Hila- 
hila  iho  la  lakou,  a  hoopalaimaka, 
a  pulou  iho  la  i  ko  lakou  mau 
poo. 

4  No  ka  mea,  ua  nakaka  ka  lepo, 
no  ka  ua  ole  maluua  o  ka  honua. 
Ua  hilahila  ka  poe  mahiai,  ua  pu- 
lou  lakou  i  ko  lakou  mau  poo. 

5  Oia,  hanau  ae  la  ka  dia  ma  ke 
kula,  a  haalele  iho  la,  no  ka  mea, 
aohe  mauu. 

6  Ku  mai  la  hoi  na  hoki  hihiu 
ma  na  wahi  kiekie ;  hau  ae  la  la- 
kou  i  ka  makani  e  like  me  na  ilio- 
hae ;  pau  iho  la  no  hoi  ko  lakou 
mau  maka,  no  ka  mea,  aohe  mauu. 

7  T[  E  Iehova,  ke  hoike  ku  e  mai 
nei  ko  makou  hewa  ia  īnakou, 
aka,  e  hana  mai  oe  no  kou  inoa 
iho ;  no  ka  mea,  ua  nui  loa  ko 
makou  hoi  hope  ana,  ua  hana  he- 
wa  makou  ia  oe. 

8  E  ka  mea  e  manaolana'i  o  ka 
Iseraela,  o  kona  Hoola  i  ka  mana- 
wa  o  ka  popilikia,  no  ke  aha  la  oe 
e  like  ai  me  ka  malihini  maloko  o 
ka  aina,  a  e  like  hoi  me  ke  kanaka 
hele,  i  kipa'e  e  moe  i  kekahi  po? 

9  No  ke  aha  la  oe  e  like  ai  me  ke 
kanaka  pilihua,  e  like  hoi  me  ke 
kanaka  koa  hiki  ole  ke  hoola  ? 
Aka,  o  oe,  e  Iehova,  eia  no  oe 
iwaenakonu  o  makou,  a  ua  ka- 
paia  makou  ma  kou  inoa;  mai 
haalele  oe  ia  makou. 

10  1f  Penei  i  olelo  mai  ai  o  Ieho- 
va  i  keia  poe  kanaka,  ua  makema- 
ke  no  lakou  e  hele  hewa  pela,  aole 
lakou  i  kaohi  i  ko  lakou  mau  wa- 
wae ;  nolaila,  aole  i  ae  mai  o  Ieho- 
va  ia  lakou  ;  e  hoomanao  no  oia  i 
ko  lakou  hewa,  a  e  hoopai  hoi  i 
ko  lakou  hala. 

11  Alaila,  olelo  mai  la  o  Iehova 
ia'u,  Mai  pule  aku  oe  no  keia  poe 
kanaka,  uo  ka  maikai. 


12  Ia  lakou  e  hookeai  ai,  aole  au 
e  hoolohe  i  ko  lakou  kahea  ana ; 
a  ia  lakou  e  kaumaha'i  i  ka  mohai 
kuni,  a  me  ka  inohai  makana,  aole 
au  e  ae  aku  ia  lakou  ;  aka,  e  hoo- 
pau  no  wau  ia  lakou  i  ka  pahi- 
kaua,  a  i  ka  wi.  a  i  ka  mai  ahulau. 

13  T|  Alaila,  i  iho  la  au,  Auwe,  e 
ka  Haku,  e  Iehova  e !  Aia  hoi,  ke 
olelo  mai  nei  na  kaula  ia  lakou, 
Aole  oukou  e  ike  i  ka  pahikaua, 
aole  hoi  e  loaa  ia  oukou  ka  wi ; 
aka,  e  haawi  aku  no  au  ia  oukou  i 
ka  malu  oiaio  ma  keia  wahi. 

14  Alaila,  olelo  mai  la  o  Iehova 
ia'u,  Ke  wanana  nei  na  kaula  i  ka 
wahahee  ma  ko'u  inoa.  Aole  au  i 
hoouua  aku  ia  lakou,  aole  hoi  au  i 
kauoha  aku  la  ia  lakou,  aole  hoi 
au  i  olelo  ia  lakou.  Ke  wanana 
nei  lakou  ia  oukou  i  hihio  waha- 
hee,  a  me  ka  anaana,  a  me  ka  mea 
hope  ole,  a  me  ka  wahahee  o  ko 
lakou  naau. 

15  Nolaila,  ke  olelo  mai  nei  o  Ie- 
hova,  no  na  kaula,  ka  poe  i  wana- 
na  ma  ko'u  iuoa,  aole  hoi  au  i 
hoouna  aku  ia  lakou ;  aka,  ke  ole- 
lo  nei  lakou,  Aole  e  hiki  mai  ka 
pahikaua,  aole  hoi  ka  wi  iloko  o 
keia  aina :  E  hoopauia  ua  poe 
kaula  la,  i  ka  pahikaua,  a  me  ka 
wi. 

16  A  o  na  kanaka  a  lakou  i  ao 
aku  ai  i  ka  wanana  ana,  e  kiolaia'- 
ku  no  lakou  iloko  o  na  alanui  o 
Ierusalema,  no  ka  wi,  a  me  ka  pa- 
hikaua;  aohe  o  lakou  mea  nana 
lakou  e  kanu,  o  lakou,  a  me  ka 
lakou  wahine,  aole  hoi  ka  lakou 
keikikane,  aole  ka  lakou  kaikama- 
hine;  no  ka  mea,  e  ninini  aku  au 
i  ko  lakou  hewa  maluna  o  lakou. 

17  U  Nolaila,  e  olelo  aku  oe  i 
keia  olelo  ia  lakou  ;  E  kahe  no 
ko'u  mau  maka  i  ka  wai,  i  ka  po 
a  me  ke  ao,  aole  hoi  laua  e  hooki ; 
no  ka  mea,  ua  lukuia  i  ka  luku  nui 
ke  kaikamahine  puupaa  o  ko'u 
poe  kanaka,  i  ka  hahau  ino  loa. 

18  Ina  e  hele  aku  au  i  ke  kula, 
alaila,  e  nana  i  ka  poe  i  lukuia  i 
ka  pahikaua  !  a  ina  komo  wau  ilo- 
ko  o  ke  kulanakauhale,  alaila,  e 
nana  aku  i  ka  poe  i  mai  no  ka  wi ! 
Oia,  kaahele  aku  no  ke  kaula,  a 

me  ke  kahuna  iloko  o  ka  aina  a 
lakou  i  ike  ole  ai. 

19  Ua  hoole  loa  anei  oe  i  ka 
Iuda?  Ua  hoopailua  anei  kou 
uhane  ia  Ziona  ?  No  ke  aha  la  oe 
i  pepehi  mai  ai  ia  makou,  aole  hoi 
he  hoola  no  makou  ?  Kakali  ma- 
kou  i  ka  malu,  aole  hoi  he  pono  : 
a  i  ka  hoola  hoi,  aia  hoi,  he  popi- 
likia ! 

20  E  Iehova,  ua  ike  no  makou  i 
ko  inakou  hewa,  a  me  ka  hala  o 
ko  makou  poe  makua;  no  kamea, 
ua  hana  hewa  aku  makou  ia  oe. 

21  Mai  hoowahawaha  mai  oe,  no 
kou  inoa  iho,  mai  hoino  oe  i  ka 
nohoalii  o  kou  nani.  E  hooma- 
nao,  mai  uhai  oe  i  kou  berita  me 
makou. 

22  Aia  anei  iwaena  o  na  mea  la- 
puwale  o  na  aina  e  kekahi  mea 
hooua  mai  i  ka  ua  ?  E  hiki  anei 
i  na  lani  ke  haawi  mai  i  ka  ua? 
Aole  anei  o  oe  ia,  e  Iehova,  ko 
makou  Akua?  Nolaila  makou  e 
hilinai  aku  ai  ia  oe;  no  ka  mea, 
ua  hana  oe  i  keia  mau  mea  a  pau. 

MOKUNA  XV. 

Hoole  loa  o  Iehova  i  ka  Iuela,  hoopai  mai  no. 
10  Uwe  o  Ieremia  ia  ia  iho.  19  Hoomahaia 
mai. 

ALAILA,  olelo  mai  la  o  Iehova 
„  ia'u,  Ina  i  ku  mai  o  Mose,  a 
me  Samuela  imua  o'u,  aole  no  e 
kau  ko'u  manao  ma  keia  poe 
kanaka.  E  kiola  ia  lakou  mai 
ko'u  alo  aku,  a  e  puka  aku  lakou 
iwaho. 

2  A  ina  e  olelo  mai  lakou  ia  oe, 
Mahea  makou  e  puka  aku  ai  ? 
Alaila,  e  olelo  oe  ia  lakou,  Ke  ole- 
lo  mai  nei  o  Iehova  penei,  O  ka 
poe  no  ka  make,  i  ka  make  no ;  a 
o  ka  poe  no  ka  pahikaua,  i  ka  pa- 
hikaua  no ;  a  o  ka  poe  no  ka  wi,  i 
ka  wi  no ;  a  o  ka  poe  no  ka  lawe- 
pioia,  i  ka  lawepioia  no. 

3  A  e  hookau  aku  au  maluna  o 
lakou  i  na  mea  eha,  wahi  a  Ieho- 
va ;  o  ka  pahikaua  e  pepehi ;  o  na 
ilio  e  haehae ;  o  na  manu  o  ka 
lani,  a  me  na  holoholona  o  ka  ho- 
nua,  e  ai,  a  e  hoopau. 

4  A  e  haawi  no  wau  e  laweia  la- 
kou  i  na  aina  a  pau  o  ka  honua 
nei,  uo  Manase,  ke  keiki  a  Heze- 

kia,  ke  alii  o  ka  Iuda,  no  ka  mea 
ana  i  hana'i  ma  Ierusalema. 

5  No  ka  mea,  owai  ka  mea  aloha 
aku  ia  oe,  e  Ierusalema?  Owai 
ka  mea  kumakena  ia  oe?  Owai 
auanei  ka  mea  e  huli  ae,  e  ninau 
i  kou  noho  ana  ? 

6  Ua  haalele  mai  oe  ia'u,  wahi  a 
Iehova,  ua  hoi  hope  oe.  Nolaila, 
e  kikoo  ku  e  aku  au  i  ko'u  lima  ia 
oe,  a  e  luku  ia  oe  ;  no  ka  mea,  ua 
uluhua  wau  i  ka  mihi  ana. 

7  E  hoolulu  aku  au  ia  lakou  i  ka 
peahi  lulu  ma  na  pukapa  o  ka 
aina ;  e  hoonele  au  ia  lakou  i  na 
keiki,  e  luku  aku  no  au  i  ko'u 
poe  kanaka;  aole  lakou  i  huli, 
mai  ko  lakou  aoao  mai. 

8  E  oi  aku  ka  nui  o  ko  lakou  wa- 
hinekanemake  ia'u  i  ko  ke  one  o 
ke  kai.  I  ke  awakea,  e  hoopuka 
no  au  maluna  o  lakou,  maluna 
hoi  o  ka  makuwahine  o  ka  poe  ui, 
i  poe  luku.  E  hoopuka  no  au 
maluna  ona  me  ka  hoohikilele  ka 
makau  a  me  ka  weliweli. 

9  Mae  wale  aku  ka  mea  i  hanau 
i  na  mea  ehiku,  e  kaili  ana  ke  ea. 
Ua  napoo  kona  la  i  ke  ao  okoa ; 
ua  hilahila  oia,  ua  hoopalaimaka 
hoi.  A  e  haawi  no  wau  i  ke  koe- 
na  o  lakou  i  ka  pahikaua  imua  o 
ko  lakou  poe  enemi,  wahi  a  Ie- 
hova. 

10  1  Auwe  hoi  au,  e  kuu  maku- 
wahine,  no  ka  mea,  ua  hanau  mai 
oe  ia'u,  he  kanaka  hakaka,  he  ka- 
naka  paio  no  ko  ka  honua  a  pau ! 
Aole  au  i  hoolimalima  kala  ma  ke 
kuala,  aole  hoi  i  aie  kala  ma  ke 
kuala ;  aka,  ke  hailiili  mai  nei  ke- 
la  mea  keia  mea  o  lakou  ia'u. 

11  I  mai  la  o  Iehova,  He  oiaio, 
e  pomaikai  ana  kou  poe  i  koe ; 
oiaio,  na'u  no  e  mea  aku,  a  e  hana 
maikai  ae  ka  enemi  ia  oe  i  ka  ma- 
nawa  poino,  a  i  ka  manawa  popi- 
likia. 

12  Na  ka  hao  anei  e  uhaki  i  ka 
hao  o  ke  kukulu  akau,  a  me  ke 
keleawe  ? 

13  A  e  haawi  no  wau  i  kou  wai- 
wai,  a  me  kou  ukana,  no  ka  hoo- 
pio  me  ka  uku  ole  ia  mai,  a  oia 
hoi  no  kou  hewa  a  pau,  a  aia  no 
ia  ma  kou  mau  mokuna  a  pau. 

14  A  na'u  no  e  hoohele  ia  oe,  me 
kou  poe  enemi  a  iloko  o  ka  aina 
au  i  ike  ole  ai ;  no  ka  mea,  ua 
hoaia  ke  ahi  i  kuu  inaina,  a  e  a  no 
ia  maluna  o  oukou. 

15  Tf  E  Iehova,  ua  ike  no  oe :  e 
hoomanao  mai  oe  ia'u,  a  e  ike  mai 
hoi  ia'u,  a  e  hooponopono  mai  oe 
ia'u  i  ka  poe  hoomaau  mai  ia'u. 
Mai  lawe  aku  oe  ia'u,  i  kou  aho- 
nui  ana.  E  ike  oe,  nou  no  wau  i 
kaikai  ai  i  ka  hilahila. 

16  Ua  loaa  no  kau  mau  olelo,  a 
ai  no  wau  ia  mau  mea ;  a  lilo  kau 
olelo  ia'u  i  mea  olioli,  a  i  mea  hoi 
e  hauoli  ai  ko'u  naau :  no  ka  mea, 
ua  kapaia  wau  ma  kou  inoa,  E 
Ichova,  ke  Akua  o  na  kaua. 

17  Aole  au  i  noho  ma  ka  aha  o 
ka  poe  hoowahawaha,  aole  hoi  au 
i  olioli ;  noho  kaawale  au,  no  kou 
lima ;  no  ka  mea,  ua  hoopiha  mai 
oe  ia'u  i  ka  ukiukiia. 

18  No  ke  aha  la  i  mau  ai  ko'u 
eha,  a  ola  ole  hoi  ko'u  hahauia,  a 
hoole  hoi  i  ka  hoolaia?  E  lilo 
anei  oe  ia'u  e  like  loa  me  na  wai 
hoopunipuni,  mau  ole? 

19  Nolaila,  ke  olelo  mai  nei  o 
Iehova  penei,  Iua  hoi  mai  oe,  alai- 
la,  e  hoihoi  mai  no  wau  ia  oe,  a  e 
ku  uo  oe  imua  o'u :  a  ina  e  lawe 
aku  oe  i  ka  mea  pono,  mai  ka  mea 
hewa  aku,  alaila,  e  like  auanei  no 
oe  me  ko'u  waha.  E  hoi  mai  la- 
kou  ia  oe,  aka,  mai  hoi  aku  oe  ia 
lakou. 

20  A  e  hoolilo  wau  ia  oe  i  pa  ke- 
leawe  paa  loa  no  keia  poe  kana- 
ka ;  a  e  kaua  mai  no  lakou  ia  oe, 
aka,  aole  lakou  e  lanakila  mai 
maluna  ou ;  no  ka  mea,  owau  pu 
no  me  oe,  e  hoola  ia  oe,  a  e  hoo- 
pakele  ia  oe,  wahi  a  Iehova. 

21  A  e  hoopakele  aku  au  ia  oe, 
mai  ka  lima  aku  o  ka  poe  hewa, 
a  e  hoolapanai  aku  au  ia  oe,  mai 
loko  aku  o  ka  lima  o  ka  poe  hoo- 
weliweli. 

MOKUNA  XVI. 

Ma  na  olelo  nane  ua  haiia  kaluku  loa  ia  o 
na  Iudaio.  14  Oi  aku  ke  kupanaha  o  ko 
lakou  hoi  ana  mai,  mainua  o  ko  lakou  hoo- 
laia  ma  Ai£npita. 

HIKI   mai  ka  olelo   a  Iehova 
ia'u,  i  mai  la, 


2  Mai  lawe  oe  i  wahine  nau,  aole 
hoi  e  loaa  ia  oe  na  keikikane,  a 
me  ua  kaikamahine  ma  keia  wahi. 

3  No  ka  mea,  penei  ka  olelo  ana 
mai  a  Iehova,  no  na  keikikane,  a 
no  na  kaikamahine  i  hanauia  ma 
keia  wahi,  a  no  na  makuwahine 
nana  lakou  i  hanau,  a  no  na  ma- 
kuakane  nana  lakou  i  ko  ai  ma 
keia  aina. 

4  E  make  mainoino  lakou,  aole 
lakou  e  kanikauia,  aole  hoi  lakou 
e  kanuia ;  aka,  e  lilo  lakou  i  lepo 
maluna  o  ka  aina;  a  e  hoopauia 
no  lakou  i  ka  pahikaua,  a  i  ka  wi ; 
a  c  lilo  ko  lakou  kupapau  i  mea 
ai  na  na  manu  o  ka  lani,  a  na  na 
holoholona  o  ka  honua. 

5  No  ka  mea,  ke  olelo  mai  nei  o 
Iehova  penei,  Mai  komo  maloko  o 
ka  hale  kumakena,  mai  hele  hoi  e 
kanikau,  a  e  uwe  ia  lakou ;  no  ka 
mea,  ua  lawe  aku  au  i  ko'u  malu, 
mai  keia  poe  kanaka  aku,  wahi 
a  Iehova,  i  ko'u  aloha  hoi,  a  me 
ko'u  lokomaikai. 

6  E  make  no  ka  poe  nui,  a  me 
ka  poe  uuku  ma  keia  aina ;  aole 
lakou  e  kanuia,  aole  e  kumakena 
na  kanaka  no  lakou,  aole  e  okioki 
ia  lakou  iho,  aole  hoi  e  koli  i  ke 
oho  no  lakou. 

7  Aole  e  puunaue  na  kanaka  i 
ka  ai  na  lakou  no  ke  kumakena,  i 
mea  e  hoomaha  ai  ia  lakou  no  ka 
make ;  aole  hoi  e  hoohainu  aku 
na  kanaka  ia  lakou  i  ke  kiaha  o 
ka  hooluolu  no  kona  makuakane, 
a  no  kona  makuwahine. 

8  Mai  komo  aku  hoi  oe  iloko  o 
ka  hale  ahaaina,  e  noho  pu  me 
lakou,  e  ai,  a  e  inu. 

9  No  ka  mea,  penei  ka  olelo  ana 
mai  a  Iehova  o  na  kaua,  ke  Akua, 
o  ka  Iseraela;  Aia  hoi,  imua  o  ko 
oukou  mau  maka,  a  i  ko  oukou 
mau  la  hoi,  e  hooki  aku  au  mai 
keia  wahi  aku,  i  ka  leo  o  ka  olioli, 
a  i  ka  leo  o  ka  hauoli,  i  ka  leo  o 
ke  kaue  mare,  a  i  ka  leo  o  ka 
wahine  mare. 

10  U  A  hiki  i  ka  manawa  e  hoike 
aku  ai  oe  i  keia  poe  kanaka  i  keia 
mau  olelo  a  pau,  a  olelo  mai  la- 
kou  ia  oe,  No  keaha  la  i  kauoha 
mai  ai  o  Iehova  i  keia  Lowa  nui 

maluna  o  makou  ?  Heaha  hoi  ko 
makou  hala ;  a  heaha  ka  hewa  a 
makou  i  hana  aku  ai  ia  Iehova,  i 
ko  makou  Akua  ? 

11  Alaila,  e  olelo  aku  oe  ia  lakou, 
No  ka  mea,  ua  haalele  ko  oukou 
poe  makua  ia'u,  wahi  a  Iehova,  a 
ua  hele  lakou  mamuli  o  na  akua 
e,  a  ua  malama  ia  lakou,  a  ua  hoo- 
mana  ia  lakou,  a  ua  haalele  mai 
ia'u,  aole  hoi  i  malamai  ko'u  ka- 
nawai : 

12  A  ua  oi  aku  ka  oukou  hana 
ino  ana  mamua  o  ka  ko  oukou 
poe  makua;  no  ka  mea,  aia  hoi, 
ke  hele  nei  kela  mea  keia  mea  o 
oukou  mamuli  o  ka  paakiki  o  ko- 
na  naau  hewa,  i  hoolohe  ole  mai 
ai  lakou  ia'u. 

13  Nolaila,  e  kipaku  aku  au  ia 
oukou  mai  keia  aina  aku,  a  i  ka 
aina  a  oukou  i  ike  ole  ai,  aole  ou- 
kou,  aole  hoi  ko  oukou  poe  ma- 
kua;  a  malaila  oukou  e  malama'i 
i  ua  akua  e,  i  ke  ao  a  me  ka  po, 
ma  kahi  e  haawi  ole  aku  ai  au  ia 
oukou  i  ke  alohaia. 

14  1  Nolaila,  aia  hoi,  e  hiki  mai 


ana  na  la,  wahi  a  Iehova,  aole  e_ 
olelo  hou  ia  mai,  Ke  ola  la  no  o 
Iehova,  ka  mea  nana  i  lawe  mai  i 
na  mamo  a  Iseraela;  mai  ka  aina 
o  Aigupita  mai : 

15  Aka,  Ke  ola  la  no  o  Iehova, 
ka  mea  nana  i  lawe  mai  i  na  ma-_ 
mo  a  Iseraela,  mai  ka  aina  o  ke_ 
kukulu  akau  mai,  a  mai  na  aina  a 
pau  mai,  kahi  ana  i  kipaku  aku  ai^ 
ia  lakou.  A  e  lawe  hou  no  wau  ia 
lakou  iloko  o  ka  aina  a'u  i  haawi 
aku  ai  i  ko  lakou  poe  kupuna. 

16  1  Aia  hoi,  e  kii  aku  no  wau  i 
na  lawaia  he  nui,  wahi  a  Iehova,  a 
e  loaa  ia  lakou  na  Iudaio  ma  ka 
lawaia  ana;  a  mahope  iho,  e  kii 
aku  no  wau  i  na  mea  imi  a  nui,  a 
na  lakou  no  e  imi  i  na  Iudaio,  mai 
na  mauna  mai  a  pau,  a  mai  na  puu 
mai  a  pau,  a  mai  na  lua  o  na  po 
haku  mai. 

17  No  ka  mea,  e  kau  no  ko'u 
mau  maka  ma  ko  lakou  aoao  a 
pau ;  aole  lakou  e  hoonaloia  i 
ko'u  maka,  aole  hoi  e  hoonaloia 
ko  lakou  hewa,  mai  ko'u  mau  ma- 
ka  aku. 

18  A  mamua,  e  hoopai  papalua 
wau  i  ko  lakou  hewa,  a  me  ko  la- 
kou  hala ;  no  ka  mea,  ua  hoohau- 
mia  lakou  i  ko'u  aina,  a  ua  hoopi- 
ha  i  ko'u  hooilina  i  na  kii  o  ko 
lakou  mea  haumia,  e  hoopailua 
ai. 

19  E  Iehova,  ko'u  ikaika,  ko'u 
pakaua  hoi,  a  me  ko'u  puuhonua 
i  ka  la  o  ka  popilikia,  e  hele  mai 
no  ko  na  aina  e  i  ou  la,  mai  na 
kukulu  o  ka  honua  mai,  a  e  olelo 
mai,  He  oiaio,  ua  ili  mai  no  ka 
hoopunipuni  i  ko  makou  poe  ma- 
kua,  a  me  ka  lapuwale,  a  me  na 
mea  waiwai  ole. 

20  E  hana  anei  ke  kanaka  i  na 
akua  nona,  aole  hoi  lakou  na 
akua? 

21  Nolaila,  aia  hoi,  i  keia  mana- 
wa,  e  hoike  maopopo  loa  aku  au 
i  ko'u  lima  ia  lakou,  a  me  ko'u 
mana ;  a  e  ike  auanei  lakou,  o  Ie- 
hova  no  ko'u  inoa. 

MOKUNA  XVII. 

Ke  pio  ana  o  ka  Iuda  no  ka  hewa.  5  Hoi- 
noia  ka  hilinai  ana  i  ke  kanaka.  7  Pomai- 
kai  ka  mea  hilinai  ia  lehova.  9  Aole  e  pu- 
ni  ke  Akua  i  ka  naau  hoopunipuni.  12 
Ma  ke  Akua  wale  no  ke  ola. 

UA  palapalaia  ka  hewa  o  ka 
Iuda,  me  ka  peni  hao,  me 
kahi  oi  hoi  o  ka  daimana ;  ua  ka- 
hakahaia  hoi  ma  ka  papa  o  ko  la- 
kou  naau,  a  ma  na  pepeiaohao  o 
ke  kuahu ; 

2  I  ka  hoomanao  ana  o  ka  lakou 
keiki  i  ko  lakou  kuahu,  a  me  ko 
lakou  ululaau  ma  na  laau  uliuli 
maluna  o  na  puu  kiekie. 

3  E  kuu  mauna  ma  ke  kula,  e 
haawi  no  wau  i  kou  waiwai,  a 
me  kou  ukana  a  pau  i  pio,  a  me 
kou  mau  wahi  kiekie  i  hewa,  ma 
kou  mau  mokuna  a  pau. 

4  A  o  oe,  e  hele  aku  no  oe,  mai 
kou  hooilina  aku,  ka  mea  a'u  i 
haawi  aku  ai  ia  oe;  a  e  hoolilo 
aku  au  ia  oe  i  kauwa  na  kou  poe 
enemi  ma  ka  aina  au  i  ike  ole  ai: 
no  ka  mea,  ua  hoa  oukou  i  ke  ahi 
ma  kuu  ukiuki,  a  e  a  mau  loa  aku 
no  ia. 

5  H  Ke  olelo  mai  nei  o  Iehova 
penei,  E  poino  ana  ke  kanaka  i 
hilinai  i  ke  kanaka,  a  mauao  iho 

la  i  ka  io  i  ikaika  uona,  a  haalele 
kona  naau  ia  Iehova. 

6  E  like  auanei  ia  me  kahi  i  haa- 
leleia  nialoko  o  ka  waonahele,  ao- 
ie  ia  e  ike  i  ka  wa  e  hiki  mai  ai  ka 
maikai ;  aka,  e  noho  no  oia  ma  na 
wahi  maloo  ma  ka  waonahele,  ma 
ka  aina  hua  ole,  a  noho  ole  ia. 

7  Pomaikai  ke  kanaka  i  hilinai 
aku  ia  Iehova,  a  o  Iehova  hoi  ko- 
na  mea  e  manaolana'i. 

8  E  like  auanei  ia  me  ka  laau  i 
kanuia  ma  na  wai,  a  kupu  ae  la 
kona  mau  aa  ma  kahi  mau ;  aole 
hoi  ia  e  ike  i  ka  hiki  ana  mai  o  ka 
wela ;  aka,  e  uliuli  no  kona  lau ;  a 
i  ka  makahiki  wi,  aole  ia  e  makau, 
aole  hoi  e  hooki  oia  i  ka  hoohua 
ana  mai  i  ka  hua. 

9  Tf  He  hoopunipuni  ka  naau  ma- 
mua  o  na  mea  a  pau,  a  ua  hewa  loa 
hoi  ia ;  owai  ka  mea  hiki  ke  hoo- 
maopopo  ? 

10  Owau,  o  Iehova,  ke  huli  nei 
au  i  ka  naau,  ke  hoao  nei  au  i  ka 
opu,  e  haawi  i  kela  kanaka  keia 
kanaka  e  like  me  kona  mau  aoao, 
e  like  hoi  me  ka  hua  o  kana  mau 
hana. 

11  E  like  me  ka  manu  aihue  i 
hoopunana  i  na  hua  ana  i  hanau 
ole  ai ;  pela  no  ka  mea  i  loaa  ka 
waiwai  ma  ka  pono  ole,  iwaenako- 
nu  o  kona  mau  la,  e  waiho  oia  ia 
mea,  a  i  kona  hope,  e  lapuwale 
oia. 

12  1f  He  nohoalii  nani,  kiekie  loa, 
mai  kinohi  mai,  oia  kahi  o  ko  ma- 
kou  keenakapu. 

13  E  Iehova,  ka  mea  e  manaola- 
na'i  o  ka  Iseraela,  o  ka  poe  a  pau 
e  haalele  ia  oe,  e  hilahila  auanei 
lakou,  a  o  ka  poe  e  haalele  ia'u,  e 
kahakahaia  lakou  ma  ka  honua, 
no  ka  mea,  ua  haalele  lakou  ia  Ie- 
hova,  i  ke  kumu  o  na  wai  ola. 

14  E  hoola  mai  oe  ia'u,  e  Iehova, 
a  e  hoolaia  mai  no  wau ;  e  hoopa- 
kele  mai  oe  ia'u  a  e  hoopakeleia 
mai  no  wau ;  no  ka  mea,  o  oe  no 
ka'u  e  kaena  ai. 

15  Tf  Aia  hoi,  ke  olelo  mai  nei  la- 
kou  ia'u,  Auhea  ka  olelo  a  Ieho- 
va?    E  hele  mai  ia,  ano. 

16  Aole  au  i  hoolalelale  ia'u  iho 
mai  ka  noho  kahuhipa  ana,  e  ha- 


hai  mamuli  ou,  aole  hoi  au  i  ma- 
kemake  ia  la  kaumaha,  ua  ike  no 
oe.  O  ka  mea  i  puka  aku  iwaho 
o  ko'u  mau  lehelehe,  ua  pololei 
no  ia  imua  ou. 

17  Mai  lilo  oe  i  mea  makau  no'u  ; 
o  oe  no  ko'u  mea  e  manaolana'i,  i 
ka  la  o  ka  hewa. 

18  E  hoohilahilaia  ka  poe  hoo- 
maau  mai  ia'u,  mai  hookuu  ia'u  i 
ka  hoohilahilaia.  E  hoopilihua  ia 
lakou,  mai  hookuu  ia'u  i  ka  hoo- 
pilihuaia.  E  lawe  mai  oe  maluna 
o  lakou  i  ka  la  o  ka  hewa,  a  e  luku 
hoi  oe  ia  lakou  i  ka  luku  papalua. 

19  1f  Ke  olelo  mai  nei  o  Iehova 
ia'u  penei,  O  hele,  e  ku  ma  ka  pu- 
kapa  o  na  keiki  a  ko'u  poe  kana- 
ka,  kahi  e  komo  mai  ai  na'lii  o  ka 
Iuda,  ma  kahi  hoi  e  puka  aku  ai 
lakou  iwaho,  a  ma  na  pukapa  a 
pau  hoi  o  Ierusalema ; 

20  A  e  i  aku  ia  lakou,  E  hoolohe 
oukou  i  ka  olelo  a  Iehova,  e  na'lii 
o  ka  Iuda,  a  me  ka  Iuda  a  pau,  a 
me  ka  poe  a  pau  e  noho  ana  ma 
Ierusalema,  ka  poe  komo  iloko, 
ma  keia  mau  pukapa. 

21  Ke  olelo  mai  nei  o  Iehova  pe- 
nei,  E  malama  oukou  i  ko  oukou 
kino  iho ;  mai  halihali  oukou  i  ka 
mea  halihali  i  ka  la  Sabati,  aole 
hoi  e  lawe  mai  iloko,  ma  na  puka- 
pa  o  Ierusalema. 

22  Mai  lawe  aku  hoi  i  ka  haawe 
mawaho  aku  o  ko  oukou  mau 
hale  i  ka  la  Sabati ;  mai  hana  hoi 
i  kekahi  hana;  aka,  e  hoano  ou- 
kou  i  ka  la  Sabati,  me  au  i  kauoha 
aku  ai  i  ko  oukou  poe  kupuna. 

23  Aole  lakou  i  hoolohe,  aole  hoi 
i  haliu  mai  i  ko  lakou  mau  pe- 
peiao,  aka,  hooolea  lakou  i  ko  la- 
kou  a-i  i  mea  e  lohe  ole  ai  lakou,  i 
mea  hoi,  e  loaa  ole  ai  ia  lakou  ka 
naauao. 

24  A  ina  e  hoolohe  pono  mai  ou- 
kou  ia'u,  wahi  a  Iehova,  a  lawe 
ole  i  ka  mea  lawe  maloko  o  na 
pukapa  o  ke  kulanakauhale  i  ka 
la  Sabati :  aka,  hoano  oukou  i  ka 
la  Sabati,  a  haua  ole  i  kekahi  hana 
ia  la ; 

25  Alaila,  e  komo  mai  uo  iloko 
o  na  pukapa  o  keia  kulanakauha- 
le,  na'lii,  a  nie  na  luna,  e  noho  ana 

ma  ka  nohoalii  o  Davida,  e  holo 
ana  hoi  maloko  o  na  halekaa,  a 
inaluna  ona  lio,  o  lakou,  a  nie  ko 
lakou  luna,  o  na  kanaka  o  ka  Iu- 
da,  a  me  ka  poe  noho  ma  Ierusa- 
lema ;  a  e  hoomau  loa  ia  aku  no 
keia  kulanakaukale. 

26  A  e  hele  mai  no  lakou,  mai  na 
kulauakauhale  o  ka  Iuda  mai,  a 
no  na  wahi  mawaho  o  Ierusalema 
a  puni,  a  mai  ka  aina  o  Beuiamina 
mai,  a  mai  na  papu  mai,  a  mai  na 
mauna  mai,  a  mai  ke  kukuluhema 
mai,  e  lawe  aua  i  na  mohaikuni,  a 
me  na  alana,  a  me  na  mohai  ma- 
kaua,  a  me  ka  mea  ala,  e  lawe  ana 
hoi  i  na  mea  aloha,  a  i  ka  hale  o 
Iehova. 

27  Aka,  ina  aole  oukou  e  hoolo- 
he  mai  ia'u,  e  hoano  i  ka  la  Saba- 
ti,  a  e  lawe  ole  hoi  i  ka  mea  lawe, 
e  komo  aua  hoi  iloko  ma  na  pu- 
kapa  o  Ierusalema  i  ka  la  Sabati ; 
alaila,  e  hoa  no  wau  i  ke  ahi  ma 
kona  mau  pukapa,  a  e  hoopau  no 
ia  i  na  hale  alii  o  Ierusalema,  aole 
hoi  ia  e  kinaiia. 

MOKUNA  XVIII. 

Ma  ka  nane  o  ka  potera,  ua  hoikeia  mai  ka 
hana  aua  o  ke  Akua  i  kona  makemake 
iwaena  o  ko  na  aina  a  pau. 

OKA  olelo  i  hiki  mai  io  Iere- 
mia  la  mai  o  Iehova  mai,  i 
ka  i  ana  mai, 

2  E  ku  iluna,  a  e  iho  ilalo  i  ka 
hale  o  ka  potera,  a  malaila  e  mea 
aku  au,  a  e  lohe  oe  i  ka'u  mau 
olelo. 

3  Alaila,  iho  aku  la  au  ilalo  i  ka 
hale  o  ka  potera,  a  aia  hoi,  e  hana 
ana  oia  i  ka  hana  maluna  o  na  kaa. 

4  A  o  ka  ipu  ana  i  hana'i  no  ka 
lepo,  ino  iho  la  no  ia  iloko  o  ka 
lima  o  ka  potera.  Alaila,  hana 
hou  iho  la  no  oia  i  ipu  e,  e  like 
me  ka  makemake  o  ka  potera  e 
hana. 

5  Alaila,  hiki  mai  la  ka  olelo  o 
Iehova  ia'u,  i  mai  la, 

6  E  ko  ka  hale  o  ka  Iseraela,  ao- 
le  anei  e  hiki  ia'u  ke  hana  e  like 
me  keia  potera,  wahi  a  lehova  ? 
Aia  hoi,  e  like  me  ka  lepo  iloko  o 
ka  lima  o  ka  potera,  pela  no  ou- 
kou  iluko  o  ko'u  lima,  e  ko  ka  ha- 
le  o  ka  Iseraela. 

7  I  ka  wa  a'u  e  olelo  ai  no  kekahi 
lahuikanaka,  a  no  kekahi  aupuni, 
e  uhuki,  e  wawahi,  a  e  luku  iho ; 

8  0  kela  lahuikanaka  a'u  i  hoo- 
hewa  aku  ai,  ina  i  huli  lakou,  mai 
ko  lakou  hewa  mai,  alaila,  e  mihi 
no  wau  i  ka  hewa  a'u  i  manao  ai  e 
hana  ia  lakou. 

9  A  i  ka  wa  a'u  e  olelo  ai  no  ke- 
kahi  lahuikanaka,  a  no  kekahi  au- 
puni,  e  kukulu,  a  e  hookupaa ; 

10  Ina  e  hana  hewa  ia  imua  o 
ko'u  alo,  a  hoolohe  ole  i  ko'u  leo, 
alaila,  e  mihi  no  wau  i  ka  maikai 
a'u  i  olelo  ai  e  hoopomaikai  aku 
ia  lakou. 

11  U  Ano  la  hoi,  e  olelo  aku  oe  i 
kanaka  o  ka  Iuda,  a  i  ka  poe  e  no- 
ho  la  ma  Ierusalema,  e  i  aku,  Ke 
olelo  mai  nei  o  Iehova  penei,  Aia 
hoi,  ke  hana  nei  au  i  ka  hewa  ia 
oukou ;  ke  noonoo  nei  hoi  i  ma- 
nao  ku  e  ia  oukou.  E  hoi  mai  ou- 
kou,  ano  la,  o  kela  mea,  o  keia 
mea,  mai  kona  aoao  hewa  mai,  a 
e  hoomaikai  i  ko  oukou  aoao  a 
me  ka  oukou  hana  ana. 

12  I  mai  la  lakou,  Makehewa  ;  e 
hele  no  makou  mamuli  o  ko  ma- 
kou  manao  iho,  a  e  hana  no  kela 
mea  keia  mea  o  makou  ma  ka 
paakiki  o  kona  naau  hewa. 

13  Nolaila,  ke  olelo  mai  nei  o  Ie- 
hova  penei,  E  ninau  oukou  iwae- 
na  o  ko  na  aina  e,  Owai  ka  mea  i 
lohe  i  na  mea  e  like  me  ia  ?  Ua 
hana  no  ka  wahine  puupaa  o  ka 
Iseraela  i  ka  mea  hoopailua  loa. 

14  E  haalele  anei  ka  hau  ia  Le- 
banona  no  na  pohaku  o  ke  kula, 
e  kiolaia  anei  na  wai  huihui  e  ka- 
he  ana  mai  kahi  e  mai  ? 

15  No  ka  mea,  ua  hoopoina  ko'u 
poe  kanaka  ia'u  ;  ua  kuni  lakou  i 
ka  mea  ala  no  ka  lapuwale,  a  ua 
hoohina  ia  lakou  ma  ko  lakou 
kuamoo,  na  kuamoo  kahiko,  e 
hele  ma  na  kuamoo  e,  ma  ke 
kuamoo  i  hoouka  ole  ia: 

16  I  lilo  ko  lakou  aina  i  neoneo, 
i  mea  hoowahawaha  mau  loa  ia. 
E  kahaha  auanei  na  mea  a  pau  e 
hele  ae  malaila,  a  e  kunokunou  i 
kona  poo. 

17  E  hoopuehu  aku  au  ia  lakou 
imua  o  ka  enemi,  me  ka  makaui 

mai  ka  hikina  mai ;  e  hoike  aku  au 
ia  lakou  i  ke  kua,  aole  i  ka  maka, 
i  ka  la  o  ko  lakou  popilikia. 

18  lj  Alaila,  olelo  mai  la  lakou, 
E  hele  mai,  e  imi  hala  kakou  no 
Ieremia,  no  ka  mea,  aole  e  haule 
ke  kanawai  i  ke  kahuna,  aole  hoi 
ka  manao  akamai  i  ka  poe  akamai, 
a  me  ka  olelo  hoi  i  ke  kaula.  E 
hele  mai,  e  hahau  kakou  ia  ia  i  ke 
alelo;  mai  hoolohe  kakou  i  keka- 
hi  o  kana  mau  olelo. 

19  E  haliu  mai  oe  ia'u,  e  Iehova, 
a  e  hoolohe  i  ka  leo  o  ka  poe  ha- 
kaka  me  au. 

20  E  hoihoi  ia  anei  ka  hewa  no 
ka  maikai  ?  No  ka  mea,  ua  kohi 
lakou  i  lua  no  ko'u  ola.  E  hoo- 
manao  oe  i  ko'u  ku  aua  imua  ou, 
e  olelo  i  ka  maikai  no  lakou,  e 
hoohuli  aku  i  kou  inaina  mai  o 
lakou  aku. 

21  Nolaila,  e  haawi  aku  oe  i  ka 
lakou  keiki  no  ka  wi,  a  e  haawi  ia 
lakou  e  make  i  ka  ikaika  o  ka  pa- 
hikaua.  A  hooneleia  hoi  ka  lakou 
wahine  i  ka  lakou  keiki,  a  lilo  la- 
kou  i  wahinekanemake ;  e  haawi 
hoi  i  ko  lakou  poe  kanaka  i  ka 
make,  a  me  ko  lakou  kanaka 
opiopio  no  ka  lukuia  i  ka  pahi- 
kaua,  ma  ka  hoouka  kaua  ana. 

22  E  loheia  ka  hea  ana,  mai  ko 
lakou  hale  mai,  i  ka  wa  au  e  hoo- 
puka  mai  ai  i  poe  kaua  maluna  o 
lakou  me  ka  hoohikilele;  no  ka 
mea,  ua  kohi  lakou  i  lua,  e  hoo- 
paa  ia'u,  a  ua  huna  lakou  i  pahele 
no  kuu  mau  wawae. 

23  Aka,  ua  ike  no  oe,  e  Iehova,  i 
ko  lakou  manao  a  pau  ia'u,  e  pe- 
pehi  mai  ia'u.  Mai  kala  oe  i  ko 
lakou  hala,  aole  hoi  e  holoi  i  ko 
lakou  hewa,  ruai  kou  alo  aku ; 
aka,  e  hoohiolo  ia  lakou  imua  ou. 
E  hana  oe  pela  ia  lakou,  i  ka  ma- 
nawa  o  kou  inaina. 

Ma  ka  nane  o  ka  hua  naha,  ua  hoikeia  mai 
ka  naha  ana  o  ke  aupuni  o  na  Iueiaio. 

KE  olelo  mai  nei  o  Iehova  pe- 
nei,  O  hele  e  kii  aku  i  hue 
lepo  o  ka  potera,  a  i  poe  kahiko  o 
na  kanaka,  a  i  poe  kahiko  o  na 
kahuna ; 


2  A  e  hele  aku  i  ke  awawa  o  ke 
keiki  a  Hinoma,  aia  no  ia  ma  ka- 
hi  e  komo  ai  i  ka  puka  hikina :  a  e 
kala  aku  oe  malaila,  i  na  olelo  a'u 
e  hai  aku  ai  ia  oe ; 

3  E  i  aku,  E  hoolohe  oukou  i  ka 
olelo  a  Iehova,  e  na'lii  o  ka  Iuda, 
a  me  ka  poe  e  noho  ana  ma  Ieru- 
salema.  Penei  ka  olelo  ana  mai  a 
Iehova  o  na  kaua,  ke  Akua  o  ka 
Iseraela :  Aia  hoi,  e  lawe  mai  no 
wau  i  ka  hewa  maluna  o  keia  wa- 
hi;  e  kani  no  na  pepeiao  o  na 
mea  a  pau  e  lohe  ia  mea. 

4  No  ka  mea,  ua  haalele  lakou 
ia'u,  a  ua  hoowahawaha  i  keia  wa- 
hi,  a  ua  kuni  i  ka  mea  ala  malaila, 
no  na  akua  e,  i  na  mea  ike  ole  ia 
e  lakou,  a  me  ko  lakou  mau  ma- 
kua,  a  me  na'lii  o  ka  Iuda,  a  ua 
hoopiha  lakou  i  keia  wahi,  i  ke 
koko  o  ka  poe  hewa  ole. 

5  Ua  haua  hoi  lakou  i  na  wahi 
kiekie  o  Baala,  e  puhi  i  ka  lakou 
keikikaue  i  ke  ahi,  i  mohai  kuni 
no  Baala,  ka  mea  a'u  i  kouoha  ole 
ai,  aole  hoi  i  olelo,  aole  hoi  i  ko- 
mo  ia  iloko  o  ko'u  naau. 

6  Nolaila,  aia  hoi,  e  hiki  mai  ana 
na  la,  wahi  a  Iehova,  e  kapa  hou 
ole  ia'i  keia  wahi  o  Topeta,  aole 
hoi  ke  awawa  o  ke  keiki  a  Hino- 
ma,  aka,  o  ke  awawa  o  ka  pe- 
pehi. 

7  A  e  hooki  aku  au  ma  keia  wa- 
hi  i  ka  manao  akamai  o  ka  Iuda,  a 
me  Ierusalema;  a  na'u  no  lakou  e 
hoohina  i  ka  pahikaua,  imua  o  ko 
lakou  poe  enemi,  a  i  ka  lima  hoi 
o  ka  poe  i  imi  i  ko  lakou  ola.  A  e 
haawi  no  wau  i  ko  lakou  kupapau 
i  mea  ai,  na  na  manu  o  ka  lani,  a 
na  na  holoholona  o  ka  honua. 

8  A  e  hoolilo  wau  i  keia  kulana- 
kauhale  i  neoneo,  a  i  mea  hoowa- 
hawaha ;  o  na  mea  a  pau  e  hele  ae, 
e  kahaha  no  lakou,  a  e  hoowaha- 
waha  mai  no  kona  wawahiia  a 
pau. 

9  A  na'u  no  e  hanai  aku  ia  lakou  i 
ka  io  o  ka  lakou  mau  keikikane,  a 
me  ka  io  o  ka  lakou  mau  kaikama- 
hine,  a  e  ai  no  kela  mea  keia  mea 
i  ka  io  o  kona  hoalauna  maloko  o 
ka  ikiiki,  a  me  ka  pilikia  o  ko  la- 
kou  poe  enemi,  a  me  ka  poe  i  imi 

i  ko  lakou  ola,  e  hoopilikia  mai  ai 
ia  lakou. 

10  Alaila,  e  wawahi  oe  i  ka  hue 
imua  o  na  maka  o  na  kanaka  i  he- 
le  pu  me  oe; 

11  A  e  i  aku  oe  ia  lakou,  Ke  ole- 
lo  mai  nei  o  Iehova  o  na  kaua 
penei,  Pela  no  wau  e  wawahi  ai  i 
keia  poe  kanaka,  a  me  keia  kula- 
nakauhale,  e  like  me  ka  wawahiia 
o  ka  ipu  a  ka  potera,  ka  mea  hiki 
ole  ke  kapili  hou  ia ;  a  e  kanu  no 
boi  lakou  ma  Topeta,  a  e  kaawale 
ole  kahi  e  kanu  ai. 

12  Pela  no  wau  e  hana'i  i  keia 
wahi,  wahi  a  Iehova,  a  i  kona  poe 
e  noho  ana,  a  e  hoohalike  i  keia 
kulauakauhale  me  Topeta. 

13  A  o  na  hale  o  Ierusalema,  a 
me  na  hale  o  na'lii  o  ka  Iuda,  e 
haumia  auanei  lakou,  e  like  me 
kabi  o  Topeta,  no  ka  mea,  maluna 
o  na  hale  a  pau,  ua  puhi  lakou  i 
ka  mea  ala,  no  na  hoku  a  pau  o  ka 
lani,  a  ua  ninini  aku  i  na  mohaiinu 
no  na  akua  e. 

14  Alaila,  hele  mai  la  o  Ieremia, 
mai  Topeta  mai,  kahi  a  Iehova  i 
hoouna  aku  ai  ia  ia  e  wanana ;  a 
ku  mai  la  oia  ma  ke  kahua  o  ka 
hale  o  Iehova,  a  i  maila  i  na  kana- 
ka  apau, 

15  Ke  i  mai  nei  o  Iehova  o  na 
kaua,  ke  Akua  o  ka  Iseraeia  pe- 
nei,  Aia  hoi,  e  lawe  mai  no  wau 
maluna  o  keia  kulanakauhale,  a 
maluna  o  kona  mau  kauhale  a 
pau,  i  ka  hewa  a  pau  a'u  i  hai  aku 
ai  nona  ;  no  ka  mea,  ua  hoopaaki- 
ki  lakou  i  ko  lakou  a-i,  i  mea  e 
hoolohe  ole  ai  lakou  i  ka'u  mau 
olelo. 

MOKUNA  XX. 

Hahau  o  Pasehura  ia  Ieremia  a  hoopaiia  ko- 
na  hewa.  7  Kaumaha  ka  manao  o  Iere- 
mia.  10  Hoohihiaia.  14  Olelo  hoino  oia  i 
kona  la  i  hanau  ai. 

AO  Pasehura,  ke  keiki  a  Ime- 
ra,  ke  kahuna,  ka  mea  malu- 
na  o  na  luna  maloko  o  ka  hale  o 
Iehova,  lohe  no  oia,  ua  wanana  o 
Ieremia  i  keia  mau  mea. 
2  Alaila,  hahau  o  Pasehura  ia  Ie- 
remia,  ke  kaula,  a  hahao  iho  la  ia 
ia  iloko  o  kahi  paa  o  na  laau  ku- 
pee,  ma  ka  pukapa  kiekie  o  Beuia- 

mina,  o  ka  mea  kokoke  i  ka  hale 
o  Iehova. 

3  A  ia  la  iho,  lawe  mai  o  Pasehu- 
ra  ia  Ieremia  mawaho  o  kahi  paa 
o  na  laau  kupee.  Alaila,  olelo  ae 
la  o  Ieremia  ia  ia,  Aole  i  kapa  mai 
o  Iehova  i  kou  inoa,  o  Pasehura, 
aka,  o  Magoramisabiba. 

4  No  ka  mea,  ke  olelo  mai  nei  o 
Iehova  peneia,  Aia  hoi,  e  hoolilo 
no  wau  ia  oe  i  mea  makau  wale 
nou  iho,  a  no  kou  poe  hoahanau  a 
pau ;  a  e  haule  no  lakou  i  ka  pahi- 
kaua  o  ko  lakou  poe  enemi,  a  e 
ike  no  kou  mau  maka;  a  e  haawi 
no  wau  i  ka  Iuda  a  pau  iloko  o  ka 
lima  o  ke  alii  o  Babulona,  a  e  la- 
wepio  no  oia  ia  lakou  i  Babulona, 
a  luku  no  oia  ia  lakou  i  ka  pahi- 
kaua. 

5  A  e  haawi  no  wau  i  ka  ikaika 
a  pau  o  keia  kulanakauhale,  a  me 
kana  hana  a  pau,  a  me  kona  mau 
mea  maikai  a  pau,  a  o  ka  waiwai  a 
pau  o  na'lii  o  ka  Iuda  ka'u  e  haa- 
wi  aku  ai  iloko  o  ka  lima  o  ko  la- 
kou  poe  enemi,  na  mea  e  hao  i  ka 
lakou,  a  lawepio  ia  lakou,  a  e  lawe 
aku  keia  poe  ia  lakou  i  Babulona. 

6  A  o  oe,  e  Pasehura,  a  me  ka 
poe  a  pau  e  noho  la  ma  kou  hale, 
e  hele  no  iloko  o  ke  pio ;  a  e  hiki 
no  oe  i  Babulona,  a  malaila  oe  e 
make  ai,  a  malaila  oe  e  kanuia'i,  o 
oe,  a  me  kou  mau  makamaka  a 
pau,  ka  poe  au  i  wanana  aku  ai 
ma  ka  wahahee. 

7  1  E  Iehova,  ua  hoowalewale 
mai  oe  ia'u,  a  ua  walewale  au ;  ua 
oi  aku  kou  ikaika  i  ko'u,  a  ua  la- 
nakila  oe ;  he  mea  akaaka  wau  i 
na  la  a  pau,  heneheue  mai  no  na 
mea  a  pau  ia'u. 

8  No  ka  mea,  i  ka  wa  a'u  i  olelo 
ai,  uwe  aku  la  au,  a  kahea  aku  la 
no  hoi,  he  kaili  wale,  a  me  ka  hao 
ana;  no  ka  mea,  lilo  no  ka  olelo 
a  Iehova,  i  mea  e  heneheneia  mai 
ai,  a  i  mea  hoi  e  hoowahawahaia 
mai  ai  au  i  ua  la  a  pau. 

9  Alaila,  olelo  iho  la  au,  Aole  au 
e  hoomanao  hou  ia  ia,  aole  hoi  e 
olelo  hou  ma  kona  inoa;  aka,  ua 
like  ia  iloko  o  ko'u  naau,  me  ke 
ahi  e  a  ana,  a  paniia  hoi  iloko  o 
ko'u   mau  iwi;   a  ikiiki  au   i   ka 

hoomanawanui  ana,  aole  hoi  i  hi- 
ki  ia'u. 

10  TI  Lohe  no  wau  i  ka  hoowa- 
hawaha  ana  o  na  inea  he  nui,  he 
makau  no  ma  na  aoao  a  pau.  E 
hai  aku  oe,  a  e  hai  aku  no  makou 
ia,  wahi  a  lakou.  Ua  hoomaka- 
kiu  mai  ko'u  poe  makamaka  a 
pau  i  ko'u  haule  ana,  me  ka  ma- 
nao  iho,  E  hoowalewaleia  paha  oia, 
a  lanakila  kakou  maluna  ona,  a  e 
hoopai  aku  kakou  ia  ia  no  kakou. 

11  Aka,  o  Iehova  pu  no  ine  au, 
e  like  me  ka  mea  mana  a  weliwe- 
li ;  nolaila  e  hina'i  ka  poe  hoo- 
maau  mai  ia'u,  aole  lakou  e  lana- 
kila :  e  hilahila  loa  auanei  lakou, 
no  ka  mea,  aole  lakou  e  pomaikai. 
Aole  e  poinaia  ko  lakou  hilahila 
mau  loa. 

12  Aka,  o  oe,  e  Iehova  o  na  kaua, 
ka  mea  hoao  mai  i  ka  poe  i  pono, 
ka  mea  ike  i  ka  opu,  a  me  ka 
naau,  e  hoike  mai  oe  ia'u  i  kou 
ukiuki  ia  lakou  ;  no  ka  mea,  ia  oe 
no  ko'u  hoopii  ana  i  ko'u  pono. 

13  E  oli  aku  ia  Iehova,  e  hoomai- 
kai  ia  Iehova,  no  ka  mea,  ua  hoo- 
pakele  oia  i  ka  uhane  o  ka  poe  hu- 
ne,  mai  ka  lima  aku  o  ka  poe  hana 
hewa. 

14  Tf  E  hoinoia  ka  la  a'u  i  ha- 
nauia'i :  Mai  hoomaikaiia  ka  la  a 
kuu  makuwahine  i  hanau  mai  ai 
ia'u. 

15  E  hoinoia  ke  kanaka  i  hai  aku 
i  ko'u  makuakane,  me  ka  olelo 
aku,  Ua  hanauia  mai  he  keikikane 
nau,  a  hoohauoli  nui  aku  la  ia  ia. 

16  E  hoohalikeia  kela  kanaka  me 
na  kulanakauhale  a  Iehova  i  hoo- 
hiolo  ai,  a  mihi  ole  hoi.  I  lohe 
oia  i  ka  uwe  ana  i  kakahiaka,  a 
me  ka  hooho  ana  i  ke  awakea; 

17  No  kona  pepehi  ole  mai  ia'u, 
mai  ka  opu  mai,  a  lilo  ole  ko'u 
makuwahine  i  lua  no'u,  a  mau  loa 
aku  ka  nui  ana  o  kona  opu. 

18  No  keaha  la  wau  i  puka  mai 
ai  mawaho  mai  o  ka  opu,  e  ike  i 
ka  luhi,  a  me  ke  kaumaha,  i  hoo- 
pauia  ko'u  mau  Ia  i  ka  hilahila  ? 

MOKUNA  XXĪ. 

Ninau  ae  Ia  o  Zedekia  i  ka  hope  o  ko  Nebu- 
kaneza  kaua  auu.  3  Haiiu  mai  ka  pilikia 
nui. 


KA  olelo  i  hiki  mai  io  Ieremis 
la,  mai  o  Iehova  mai  i  ka  wa 
i  hoouna  aku  ai  o  Zedekia,  ke  aHi, 
io  na  la,  ia  Pasehura,  ke  keiki  a 
Malekia,  a  me  Zepania,  ke  keiki 
a  Maaseia,  ke  kahuna,  i  aku  la, 

2  Ke  noi  aku  nei  au  ia  oe,  e  noi 
aku  ia  Iehova  no  kakou ;  no  ka 
mea,  ke  ka.ua  mai  nei  o  Nehuka- 
neza,  ke  alii  o  Babulona  ia  kakou ; 
ina  paha  e  hana  mai  o  Iehova  ki 
kakou,  e  like  me  kana  hana  kupa- 
naha  a  pau,  i  pii  aku  ke  alii  o  Ba- 
hulona,  mai  o  kakou  aku. 

3  U  Alaila,  olelo  mai  la  o  Ieremia 
ia  lakou,  Penei  oukou  e  olelo  aku 
ai  ia  Zedekia; 

4  Ke  olelo  mai  nei  o  Iehova,  ke 
Akua  o  ka  Iseraela  peneia,  Aia 
hoi,  e  hoihoi  hope  aku  no  au  i  na 
mea  kaua,  na  mea  maloko  o  ko 
oukou  lima,  na  mea  a  oukou  i 
kaua  ai  i  ke  alii  o  Babulona,  a  i  ko 
Kaledea,  ka  poe  hoopilikia  mai  ia 
oukou  mawaho  o  na  pa,  a  e  hoilii- 
li  au  ia  mau  mea  maloko  o  keia 
kulanakauhale. 

5  A  owau  no  kekahi  e  kaua  aku 
ia  oe,  me  ka  lima  kakauha,  a  me 
ka  lima  ikaika,  me  ka  huhu  no,  a 
me  ka  inaina,  a  me  ka  ukiuki  loa. 

6  A  e  hahau  no  wau  i  ka  poe  no- 
ho  ma  keia  kulanakauhale,  i  kana- 
ka,  a  me  na  holoholona  ;  a  e  ma- 
ke  no  lakou  i  ka  mai  ahulau  nui. 

7  A  mahope  iho,  wahi  a  Iehova, 
e  haawi  no  wau  ia  Zedekia,  i  ke 
alii  o  ka  Iuda,  a  me  kana  poe  kau- 
wa,  a  me  kona  poe  kanaka,  na 
mea  o  keia  kulanakauhale  i  koe  i 
keahulau,  a  me  ka  pahikaua,  a  me 
ka  wi,  a  iloko  o  ka  lima  o  Nebu- 
kaneza,  o  ke  alii  o  Babulona,  a 
iloko  o  ka  lima  o  ko  lakou  poe 
enemi,  a  iloko  o  ka  lima  o  ka  poe 
imi  i  ko  lakou  ola;  a  e  hahau  mai 
no  oia  ia  lakou  i  ka  maka  o  ka  pa- 
hikaua.  Aole  ia  e  hookoe  ia  la- 
kou,  aole  e  aloha  mai,  aole  Loi  e 
lokomaikai  mai. 

8  Tj  A  e  olelo  aku  oe  i  keia  poe 
kanaka,  Ke  olelo  mai  nei  o  Iehova 
penei,  Aia  hoi,  ke  kau  nei  au 
imua  o  oukou  i  ka  aoao  o  ke  ola, 
a  me  ka  aoao  o  ka  make. 

9  O  ka  mea  e  noho  ma  keia  ku- 

lanakauhale,  e  make  no  ia  i  kapa- 
hikaua,  a  me  ka  wi,  a  me  ka  mai 
ahulau ;  aka,  o  ka  mea  puka  aku 
iwaho,  a  haule  aku  i  ko  Kaledea, 
ka  poe  e  hoopilikia  ana  ia  oukou, 
e  ola  no  ia,  a  e  koe  no  kona  ola  i 
waiwaipio  nona  iho. 

10  No  ka  mea,  ua  hooku  e  au  i 
ko'u  maka  i  keia  kulanakauhale, 
iua  ka  hewa,  aole  ma  ka  maikai, 
wahi  a  Iehova ;  a  e  haawiia  ia  ilo- 
ko  o  ka  lima  o  ke  alii  o  Babulona, 
a  e  puhi  oia  i  keia  wahi  i  ke  ahi. 

11  H  E  hoolohe  oukou  i  ka  olelo 
a  Iehova,  no  ka  hale  o  ke  alii  o  ka 
Iuda. 

12  E  ko  ka  hale  o  Davida,  ke  i 
mai  nei  o  Iehova  peneia,  E  hana 
oukou  i  ka  hooponopono  i  kaka- 
hiaka,  a  e  hoopakele  i  ka  mea  i 
haoia,  mai  ka  lima  aku  o  ka  mea 
hookaumaha,  o  puka  aku  ko'u 
ukiuki,  e  like  me  ke  ahi,  a  e  a  hoi, 
aole  mea  e  hiki  ia  ia  ke  kiuai,  no 
ka  hewa  o  ka  oukou  hana  ana. 

13  Aia  hoi,  ua  ku  e  no  wau  ia  oe, 
e  ka  mea  noho  ma  ke  awawa,  a 
ma  ka  pohaku  o  ka  papu  hoi,  wa- 
hi  a  Iehova,  ka  poe  olelo,  Owai  la 
ka  mea  iho  ilalo  e  ku  e  ia  ma- 
kou  ?  Owai  la  ka  mea  e  komo 
iloko  o  ko  makou  wahi  noho  ai  ? 

14  Aka,  e  hoopai  aku  au  ia  ou- 
kou,  e  like  me  ka  hua  o  ka  oukou 
hana  ana,  wahi  a  Iehova ;  a  e  puhi 
no  wau  i  ke  ahi  iloko  o  kolaila 
ululaau,  a  e  hoopau  no  ia  i  na 
mea  a  pau,  a  puni  ia  wahi. 

Hooikaikaia  ke  alii,  a  me  na  kanaka  e  mihi. 
10  Ka  poino  o  Saluma,  40  a  me  Konia. 

KE  olelo  mai  nei  o  Iehova  pe- 
nei,  E  iho  oe  ilalo  i  ka  hale 
o  ke  alii  o  ka  Iuda,  a  e  olelo  ma- 
laila  i  keia  olelo ; 

2  E  i  aku,  E  hoolohe  oe  i  ka  ole- 
lo  a  Iehova,  e  ke  alii  o  ka  Iuda,  ka 
mea  noho  ma  ka  nohoalii  o  Davi- 
da,  o  oe,  a  me  kau  poe  kauwa,  a 
me  kou  poe  kanaka,  na  mea  ko- 
mo  iloko  o  keia  mau  pukapa. 

3  Ke  olelo  mai  nei  o  lehova  pe- 
nei ;  E  hana  oukou  i  ka  hoopono- 
pono,  a  me  ka  maikai,  a  e  hoo- 
pakele  i  ka  mea  i  haoia,  mai  ka 

lima  aku  o  ka  mea  hookaumaha: 
mai  hana  i  ka  mea  i  hewa,  mai 
hana  i  ka  mea  kolohe  i  ka  ma- 
lihini,  a  i  ke  kieki  makuaole,  a  i 
ka  wahine  kanemake:  mai  hoo- 
kahe  hoi  i  ke  koko  hala  ole  ma 
keia  wahi. 

4  No  ka  mea,  ina  hana  io  oukou 
i  keia,  alaila,  e  komo  mai  no  ma  na 
pukapa  o  keia  hale,  he  poe  alii,  e 
noho  ana  ma  ka  nohoalii  o  Davida, 
e  holo  ana  hoi  maloko  o  na  kaa- 
kaua,  a  maluna  o  na  lio,  oia,  a  me 
kana  poe  kauwa,  a  me  kona  poe 
kanaka. 

5  Aka,  ina  aole  oukou  e  hoolohe 
i  keia  mau  olelo,  ke  hoohiki  nei 
au  ia'u  iho,  wahi  a  Iehova,  e  lilo 
no  keia  hale  i  neoneo. 

6  No  ka  mea,  penei  ka  olelo  ana 
mai  a  Iehova  i  ko  ka  hale  o  ke  alii 
o  ka  Iuda ;  O  oe  no  o  Gileada  ia'u, 
o  ke  poo  hoi  o  Lehanona.  He 
oiaio,  e  hoolilo  no  wau  ia  oe  i 
waonahele,  i  kulanakauhale  noho 
ole  ia. 

7  A  na'u  hoi  e  hoomakaukau  i 
poe  luku  aku  ia  oe,  o  kela  mea 
keia  mea,  me  kona  mea  eha:  a  na 
lakou  e  kua  ilalo  i  kou  mau  kede- 
ra  maikai,  a  e  kiola  ia  lakou  iloko 
o  ke  ahi. 

8  A  e  nui  loa  auanei  na  lahuika- 
naka  e  hele  ae  a  hala  keia  kulana- 
kauhale,  a  e  olelo  kela  mea  keia 
mea  o  lakou  i  kona  hoa,  No  kea- 
ha  la  i  hana  mai  ai  o  Iehova  ia  mea 
i  keia  kulanakauhale  nui  ? 

9  Alaila,  e  olelo  no  lakou,  No  ka 
mea,  ua  haalele  lakou  i  ka  berita 
o  Iehova,  ko  lakou  Akua,  a  na 
hoomana  i  na'kua  e,  a  ua  malama 
ia  lakou. 

10  T]  Mai  uwe  oukou  no  ka  mea 
i  make,  mai  kanikau  ia  ia;  e  uwe 
nui  i  ka  mea  i  hele  aku ;  no  ka 
mea,  aole  ia  e  hoi  hou  mai,  aole  e 
ike  hou  i  kona  aina  hanau. 

11  No  ka  mea,  penei  ka  olelo  ana 
mai  a  Iehova  no  Saluma,  ke  keiki 
a  Iosia,  ke  alii  o  ka  Iuda,  ka  mea 
i  noho  aupuni  ma  ka  hakahaka  o 
Iosia,  o  kona  makua,  ka  mea  i  he- 
le,  mai  keia  wahi  aku ;  aole  ia  e 
hoi  hou  ilaila: 

12  Aka,  e  make  no  oia  ma  kahi  a 

lakou  i  lawepio  ai  ia  ia,  aole  e  ike 
hou  mai  i  keia  aina. 

13  T[  Auwe  ka  inea  kukulu  i  ko- 
na  hale  me  ka  pono  ole,  a  me  ko- 
na  mau  keena  maluna,  mc  ka  mea 
aole  i  maikai,  ka  mea  hoohana 
wale  i  kona  hoalauna,  aole  hoi  i 
uku  mai  no  kana  hana  ana; 

14  Ka  mea  i  olelo,  E  hana  no 
wau  i  hale  akea  no'u,  me  na  kee- 
na  nui  maluna ;  a  kalai  hoi  i  mau 
puka  makani  nona;  a  ua  kapiliia 
i  ka  laau  kedera,  a  ua  penaia  i  ka 
ulaula. 

15  E  noho  aupuni  anei  oe  no  kou 
hoopuni  ana  ia  oe  i  ke  kedera? 
Aole  anei  i  ai,  a  inu  kou  makua- 
kane,  a  hana  i  ka  hooponopono, 
a  me  ka  pololei,  alaila,  ua  pomai- 
kai  oia  ? 

16  Nana  no  i  hooponopono  i  ka 
hihia  o  ka  poe  hune,  a  me  ka  poe 
nele,  alaila,  pomaikai.  Aole  anei 
oia  ka  i  ike  mai  ia'u,  wahi  a  Ieho- 
va? 

17  Aka,  aohe  mea  ma  kou  mau 
maka,  a  ma  kou  naau,  o  kou  ma- 
keewaiwai  no,  a  me  ka  hookahe  i 
ke  koko  hala  ole,  a  me  ka  hoo- 
kaumaha,  a  me  ka  lawe  wale,  e 
hana  hoi. 

18  Nolaila,  penei  ka  olelo  ana 
mai  a  Iehova  no  Iehoiakima,  ke 
keiki  a  Iosia,  ke  alii  o  ka  Iuda ; 
Aole  lakou  e  kumakena  ia  ia,  me 
ka  i  iho,  Auwe  kuu  kaikuaana! 
auwe  kuu  kaikuwahine!  aole  la- 
kou  e  kumakena  ia  ia,  me  ka  i  iho, 
Auwe  ka  haku !  auwe  kona  nani ! 

19  E  kanuia  no  ia  me  ke  kanu 
ana  o  ka  hoki,  i  hukiia  a  kiolaia'- 
ku  mawaho  aku  o  na  pukapa  o 
Ierusalema. 

20  1  E  pii  aku  oe  i  Lehanona,  a 
e  kahea  aku,  e  hookiekie  hoi  i 
kou  leo  ma  Basana,  a  e  kahea  aku 
ma  kela  aoao ;  no  ka  mea,  ua  lu- 
kuia  kou  poe  ipo  a  pau. 

21  I  kou  wa  i  pomaikai  ai,  olelo 
aku  la  no  wau  ia  oe,  aka,  olelo 
mai  oe,  Aole  au  e  hoolohe:  oia 
hoi  kou  aoao,  mai  kou  wa  opio- 
pio  mai,  no  ka  mea,  aole  oe  i  hoo- 
lohe  i  ko'u  leo. 

22  Na  ka  makani  no  e  hoopau  i 
kou  mau  kahu  a  pau ;  a  e  hele  no 

kou  poe  ipo  iloko  o  ke  pio.  Oiaio, 
i  kela  wa,  e  hilahila  no  oe,  a  e  hoo- 
palai  no  hoi,  no  kou  hewa  a  pau. 

23  E  ka  mea  noho  ma  Lehanona, 
ka  mea  hana  i  kou  punana  malo- 
ko  o  na  laau  kedera;  pehea  la  oe 
e  alohaia  mai  ai  i  ka  wa  e  hiki  mai 
ai  kou  eha,  o  ke  kuakoko  hoi,  e 
like  me  ko  ka  wahine  hanau  kei- 
ki? 

24  Me  au  e  ola  nei,  wahi  a  Ieho- 
va,  ina  o  Konia,  ke  keiki  a  Iehoia- 
kima,  ke  alii  o  ka  Iuda,  ina  paha 
oia  ka  hoailona  ma  ko'u  lima 
akau ;  e  uhuki  aku  no  au  ia  oe 
malaila  mai. 

25  A  e  haawi  aku  no  au  ia  oe 
iloko  o  ka  lima  o  ka  poe  e  imi  nei 
i  kou  ola,  a  iloko  hoi  o  ka  lima  o 
ka  poe  nona  ka  maka  au  e  makau 
nei,  iloko  o  ka  lima  hoi  o  Nebu- 
kaneza,  ke  alii  o  Babulona,  a  ilo- 
ko  o  ka  lima  o  ko  Kaledea. 

26  A  e  kipaku  aku  no  wau  ia  oe, 
a  me  kou  makuwakine  nana  oe  i 
hanau,  i  ka  aina  e,  i  kahi  o  oukou 
i  hanau  ole  ia'i ;  a  malaila  oukou 
e  make  ai. 

27  Aka,  o  ka  aina  a  lakou  e  ma- 
kemake  ai  e  hoi  mai;  aole  lakou  e 
hoi  mai  ilaila. 

28  O  keia  kanaka,  o  Konia,  he 
kii  anei  oia  i  hoowahawahaia,  a 
naha  no  hoi?  He  ipu  anei  i  ma- 
kemake  ole  ia?  No  ke  aha  lakou 
i  kipakuia'ku  ai,  oia,  a  me  kana 
hua,  a  ua  hooleiia  iloko  o  ka  aina 
a  lakou  i  ike  ole  ai  ? 

29  E  ka  honua,  ka  honua,  ka  ho- 
nua,  E  hoolohe  oe  i  ka  olelo  a  Ie- 
hova : 

30  Ke  olelo  mai  nei  o  Iehova  pe- 
nei,  E  palapala  oe  i  keia  kanaka, 
ua  keiki  ole,  he  kanaka  pomaikai 
ole  i  kona  mau  la:  no  ka  mea, 
aohe  kanaka  o  kana  hua  e  pomai- 
kai  ana,  e  noho  ana  ma  ka  nohoa- 
lii  o  Davida,  a  e  noho  aupuni  hou 
ana  ma  ka  Iuda. 

Hoike  mai  o  Ieremia  i  ka  hoi  ana  mai  o  na 
mea  i  hoopuehuia.  9  No  na  kaula  waha- 
hee. 

AU WE  ka  poe  kahu  i  luku,  a 
.   hoopuehu   i  ka  poe  hipa  o 
ko'u  kihapai !  wahi  a  Iehova. 
977 


IEREMIA. 


2  Nolaila,  penei  ka  olelo  ana  mai 
a  Iehova,  ke  Akua  o  ka  Iseraela, 
no  na  kahu,  ka  poe  hanai  i  ko'u 
poe  kanaka;  Ua  hoopuehu  oukou 
i  ka'u  poe  hipa,  a  ua  kipaku  ia  la- 
kou,  aole  i  hele  mai  e  ike  ia  la- 
kou ;  aia  hoi,  e  hoopai  no  wau 
maluna  o  oukou,  i  ka  hewa  o  ka 
oukou  hana  ana,  wahi  a  Iehova. 

3  A  e  hoiliili  no  wau  i  ke  koena 
o  ka'u  poe  hipa,  mai  na  aina  a  pau 
mai,  kahi  a'u  i  hookuke  aku  ai  ia 
lakou,  a  e  hoihoi  hou  mai  au  ia  la- 
kou  iloko  o  ko  lakou  mau  pa ;  a  e 
kawowo  lakou,  a  mahuahua  aku. 

4  A  e  hoonoho  wau  i  kahu  ma- 
luna  o  lakou,  he  poe  hanai  aku  ia 
lakou ;  aole  lakou  e  makau  hou, 
aole  e  weliweli,  aole  hoi  lakou  e 
hoopai  hou  ia,  wahi  a  Iehova. 

5  H  Aia  hoi,  e  hiki  mai  ana  na 
la,  wahi  a  Iehova,  e  hoala  no  wau 
no  Davida,  i  Oha  pono,  i  Alii  e  no- 
ho  aupuni,  a  e  pomaikai  auanei,  a 
e  hana  no  oia  i  ka  hooponopono, 
a  i  ka  pololei  ma  ka  honua. 

6  I  kona  mau  la  e  hoolaia  o  ka 
Iuda,  a  e  noho  maluhia  o  ka  Ise- 
raela,  a  eia  hoi  kona  inoa  e  kapaia 
mai  ai,  O  Iehova  ko  kakou  pono. 

7  Nolaila,  aia  hoi,  e  hiki  mai  ana 
na  la,  wahi  a  Iehova,  aole  lakou  e 
olelo  hou  mai,  Ke  ola  la  no  o  Ie- 
hova,  ka  mea  nana  i  lawe  mai  ka 
poe  mamo  a  Iseraela,  mai  ka  aina 
o  Aigupita  mai ; 

8  Aka,  Ke  ola  la  no  o  Iehova,  ka 
mea  nana  i  lawe  mai,  alakai  hoi 
i  na  hua  o  ka  hale  o  ka  Iseraela, 
mai  ka  aina  o  ke  kukulu  akau 
mai,  a  mai  na  aina  a  pau  mai,  ka- 
hi  a'u  i  kipaku  aku  ai  ia  lakou ; 
a  e  noho  no  lakou  ma  ko  lakou 
aina  iho. 

9  lf  Ua  nahae  ko'u  naau  iloko 
o'u  no  na  kaula,  haalulu  no  hoi 
ko'u  mau  iwi  a  pau.  Ua  like  no 
au  me  ke  kanaka  i  ona,  a  like  hoi 
me  ke  kanaka  i  lanakilaia  e  ka 
waina,  no  Iehova,  a  no  na  huao- 
lelo  o  kona  Hemoleie. 

10  No  ka  mea,  ua  piha  ka  aina  i 
ka  poe  moekolohe ;  no  ka  mea,  ke 
kumakena  nei  ka  aina,  no  ka  hoo- 
hiki  ino  ana :  ua  maloo  hoi  na  wa- 
hi  maikai  o  ka  waonahele  ;  ua  he- 

wa  ko  lakou  holo  ana,  aole  hoi  i 
pono  ko  lakou  ikaika. 

11  No  ka  mea,  ua  aia  no  ke  kau- 
la,  a  me  ke  kahuna,  oia,  ua  loaa 
no  ia'u  ko  lakou  hewa  maloko  o 
ko'u  hale,  wahi  a  Iehova. 

12  Nolaila,  e  like  auanei  ko  lakou 
aoao  ia  lakou,  me  kahi  pahee  ma- 
loko  o  ka  pouli ;  e  kipakuia'ku  la 
no  lakou,  a  e  haule  iloko  olaila  ; 
no  ka  mea,  e  lawe  no  wau  i  ka  he- 
wa  maluna  o  lakou,  i  ka  makahiki 
hoi  o  ko  lakou  hoopaiia,  wahi  a 
Iehova. 

13  Ua  ike  no  au  i  ka  lapuwale 
maloko  o  na  kaula  o  Samaria,  a 
wanana  ae  lakou  ma  o  Baala  la,  a 
alakai  hewa  iho  la  i  ko'u  poe  ka- 
naka,  i  ka  Iseraela. 

14  Ua  ike  no  hoi  au  i  ka  mea  inoi- 
no  loa  iloko  o  na  kaula  o  Ierusa- 
lema;  moe  kolohe  no  lakou,  a  he- 
le  ma  ka  wahahee.  Hooikaika  no 
hoi  lakou  i  na  lima  o  ka  poe  hana 
hewa,  i  hoi  ole  mai  kekahi,  mai 
kona  hewa  mai.  Ua  like  no  lakou 
a  pau  ia'u  me  ko  Sodoma,  a  o  ka 
poe  hoi  e  noho  ana  malaila,  ua  li- 
ke  no  me  ko  Gomora. 

15  Nolaila,  penei  ka  olelo  ana 
mai  a  Iehova  o  na  kaua,  no  na 
kaula ;  Aia  hoi,  e  hanai  aku  au  ia 
lakou  i  ka  laau  awaawa,  a  e  hoo- 
hainu  aku  au  ia  lakou  i  ka  wai  o 
ke  au  ;  no  ka  mea,  mai  na  kaula  o 
Ierusalema  aku  i  hele  aku  ai  ka 
aia,  a  i  ka  aina  a  pau. 

16  Ke  olelo  mai  nei  o  Iehova  o 
na  kaua  penei,  Mai  hoolohe  ou- 
kou  i  na  olelo  a  na  kaula,  ka  poe 
wanana  mai  ia  oukou.  Hoolilo  no 
lakou  ia  oukou  i  mea  lapuwale; 
hai  mai  no  lakou  i  ka  hihio  o  ko 
lakou  naau  iho,  aole  mai  ka  waha 
o  Iehova  mai. 

17  Ke  olelo  ikaika  mai  nei  lakou 
i  ka  poe  hoowahawaha  mai  ia'u, 
Ua  oielo  mai  o  Iehova,  E  loaa  ia 
oukou  ka  maluhia:  a  olelo  no  hoi 
lakou  i  kela  mea  i  keia  mea  i  hele 
mamuli  o  ka  paakiki  o  kona  naau 
iho,  Aohe  hewa  e  hiki  mai  ana 
maluna  o  oukou. 

18  No  ka  mea,  owai  ka  mea  i  ku 
ma  ka  ahaolelo  o  Iehova,  a  ike 
aku  la,  a  lohe  i  kana  olelo  ?    Owai 

ka  mea  i  haliu  aku  i  kana  olelo 
a  lohe  ? 

19  Aia  hoi,  he  puahiohio  no  Ie- 
hova  ka  i  puka  niai  me  ka  huhu, 
he  puahiohio  nui  loa ;  e  haule  ino 
no  ia  maluna  o  ke  poo  o  ka  poe 
hewa. 

20  Aole  e  hoi  hou  aku  ka  huhu  o 
Iehova,  a  hooko  oia,  a  hana  io  i 
ka  manao  o  kona  naau.  I  na  la 
mahope,  e  hoomaopopo  loa  ou- 
kou  ia  mea. 

21  Aole  au  i  hoouna  aku  i  keia 
poe  kaula,  ua  holo  nae  lakou ; 
aole  au  i  olelo  ia  lakou,  aka,  ua 
wanana  ae  lakou. 

22  Aka,  ina  i  ku  lakou  maloko  o 
ka'u  ahaolelo ;  ina  ua  hana  aku  i 
ko'u  poe  kanaka  e  lohe  i  ka'u 
mau  olelo,  ina  ua  hoohuli  hoi  la- 
kou  i  kela  poe,  mai  ko  lakou  aoao 
hewa  mai,  a  mai  ka  hewa  mai  hoi 
o  ka  lakou  hana  ana. 

23  He  Akua  kokoke  nei  au,  wahi 
a  Iehova,  aole  hoi  he  Akua  ma 
kahi  loihi  aku? 

24  E  huna  anei  kekahi  ia  ia  iho 
ma  na  wahi  malu,  i  ike  ole  aku  ai 
au  ia  ia,  wahi  a  Iehova?  Aole 
anei  au  i  hoopiha  i  ka  lani,  a  me 
ka  honua?  wahi  a  Iehova. 

25  Ua  lohe  no  wau  i  na  mea  a  na 
kaula  i  olelo  ai,  ka  poe  i  wanana 
wahahee  ma  ko'u  inoa,  me  ka  ole- 
lo  iho,  Ua  moeuhane  au,  ua  moeu- 
hane  au. 

26  Pehea  la  ka  loihi  o  ka  noho 
ana  o  keia  iloko  o  ka  naau  o  na 
kaula,  ka  poe  wanana  wahahee? 
Oia,  he  poe  kaula  lakou  no  ka 
hoopunipuni  o  ko  lakou  naau 
iho ; 

27  He  poe  manao  e  haawi  i  ko'u 
poe  kanaka  i  ka  hoopoina  i  ko'u 
inoa,  no  ko  lakou  mau  moeuhane, 
na  mea  a  kela  mea  keia  mea  o 
lakou  i  hai  ae  i  kona  hoalauna,  ē 
like  me  ko  lakou  poe  makua  i  hoo- 
poina  i  ko'u  inoa  ma  o  Baala  la. 

28  O  ke  kaula  moeuhane,  e  hai 
ae  oia  i  ka  moeuhane ;  a  o  ka  mea 
ia  ia  ka'u  olelo,  e  hai  pololei  oia  i 
ka'u  olelo.  Heaha  ke  aa  i  ka  pa- 
laoa,  wahi  a  Iehova  ? 

29  Aole  anei  i  like  ka'u  olelo  me 
ke  ahi  ?  wahi  a  Iehova ;  a  like  hoi 


me  ka  hamare,  ka  mea  e  nahaha 
ai  ka  pohaku? 

30  Nolaila  au  e  ku  e  nei  i  na 
kaula,  wahi  a  Iehova,  na  mea  ai- 
hue  i  ka'u  mau  olelo,  o  kela  ka- 
naka  keia  kanaka  i  ka  kona  hoa- 
launa. 

31  Aia  hoi,  ke  ku  e  nei  au  i  na 
kaula,  wahi  a  Iehova,  ka  poe  hana 
me  ko  lakou  alelo,  a  olelo  mai, 
Ke  i  mai  nei  oia. 

32  Aia  hoi,  ke  ku  e  nei  au  i  ka 
poe  wanana  iho  i  na  moeuhane 
wahahee,  wahi  a  Iehova,  a  hai  ae 
ia  mau  mea,  a  alakai  hewa  i  ko'u 
poe  kanaka,  i  ka  lakou  mau  mea 
wahahee,  a  i  ka  lakou  kaena  ana : 
aole  nae  au  i  hoouna  ia  lakou, 
aole  i  kauoha  aku  ia  lakou:  no- 
laila,  aole  lakou  e  hoopomaikai  iki 
i  keia  poe  kanaka,  wahi  a  Iehova. 

33  1  A  hiki  i  ka  manawa  e  ninau 
mai  ai  ia  oe,  o  keia  poe  kanaka,  a 
o  ke  kaula  paha,  a  o  ke  kahuna 
paha,  a  olelo  mai,  Heaha  ka  wana- 
na  a  Iehova  ?  Alaila,  e  olelo  aku 
oe  ia  lakou,  O  ka  wanana  hea  ?  E 
haalele  no  wau  ia  oukou,  wahi  a 
Iehova. 

34  A  o  ke  kaula,  a  o  ke  kahuna, 
a  o  ka  lahuikanaka  e  olelo,  Ka 
wanana  a  Iehova,  na'u  no  e  hoo- 
pai  aku  i  kela  kanaka,  a  me  ko 
kona  hale. 

35  Penei  oukou  e  olelo  ai,  o  kela 
mea  keia  mea  i  kona  hoalauna,  o 
kela  mea  keia  mea  i  kona  hoaha- 
nau;  Heaha  ka  Iehova  i  pane  mai 
ai?  a  heaha  hoi  ka  Iehova  i  olelo 
mai  ai  ? 

36  A  mai  hai  hou  oukou  i  ka  wa- 
nana  a  Iehova;  no  ka  mea,  o  ka 
olelo  a  kela  kanaka  keia  kanaka, 
oia  kanawanana:  no  ka  mea,  ua 
hoololi  oukou  i  na  olelo  a  ke  Akua 
ola,  o  Iehova  o  na  kaua,  o  ko  ka- 
kou  Akua. 

37  Penei  oe  e  olelo  aku  ai  i  ke 
kaula,  Heaha  ka  Iehova  i  pane  mai 
ai  ia  oe  ?  a  heaha  hoi  ka  Iehova  i 
olelo  mai  ai? 

38  Aka,  no  ka  oukou  olelo  ana, 
Ka  wanana  a  Iehova  ;  nolaila,  pe- 
nei  ka  olelo  ana  mai  a  Iehova ;  No 
ka  oukou  olelo  ana  mai  i  keia 
olelo,  Ka  wanana  a  Iehova,  a  ua 

hoouna  aku  au  ia  oukou,  me  ka  i 
iho,  Mai  olelo  oukou,  Ka  waaaua 
a Iehova ; 

39  Nolaila,  wau  no,  e  hoopoina 
loa  no  wau  ia  oukou,  a  e  haalele 
no  wau  ia  oukou,  a  me  ke  kulana- 
kauhale  a'u  i  haawi  aku  ai  ia  ou- 
kou,  a  me  ko  oukou  poe  kupuna, 
a  e  lilo  auanei  oukou  mai  ko'u 
alo  aku. 

40  A  e  haawi  no  wau  ia  oukou,  1 
mea  hoowahawaha  mau  loa,  a  i  hi- 
lahila  pau  ole,  aole  hoi  e  poinaia. 

MOKUNA  XXIV. 

Ka  nane  o  na  nku.  4  Ka  hoi  ana  mai  o  ka 
poe  pio.  8  Ka  poino  o  Zedekia,  a  me  ka 
poe  pili  ia  ia. 

HOIKE  mai  o  Iehova  ia'u,  aia 
hoi,  elua  hinai  fiku  e  kau 
ana  ma  ke  alo  o  ka  luakini  o  Ie- 
hova,  mahope  iho  o  ka  lawe  pio 
ana  o  Nebukaneza,  o  ke  alii  o  Ba- 
bulona  ia  Iekonia  i  ke  keiki  a  Ie- 
hoiakima,  ke  alii  o  ka  Iuda,  a  me 
na  kaukaualii  o  ka  Iuda,  a  me  na 
kamana,  a  me  na  amara,  mai  Ie- 
rusaleraa  aku,  a  lawe  ia  lakou  i 
Babulona. 

2  Hookahi  hinai  fiku  maikai  loa, 
e  like  me  na  fiku  oo  mua;  a  o  ke- 
la  hiuai,  he  fiku  inoino,  aole  pono 
ke  aiia,  no  ko  lakou  iuoino  loa. 

3  Alaila,  olelo  mai  la  o  Iehova 
ia'u,  Heaha  kau  e  ike  nei,  e  Ie- 
remia?  I  aku  la  au,  He  mau 
fiku;  o  na  fiku  maikai,  ua  mai- 
kai  loa,  a  o  na  fiku  ino,  ua  inoino 
loa,  aole  pono  ke  aiia,  no  ko  la- 
kou  inoino  loa. 

4  ī[  Hiki  hou  mai  la  ka  olelo  a 
Iehova  ia'u,  i  mai  la, 

5  Ke  olelo  mai  nei  o  Iehova,  ke 
Akua  o  ka  Iseraela  penei;  E  like 
me  keia  mau  fiku  maikai,  pela  no 
wau  e  hoomaopopo  ai  i  ka  poe  i 
lawepioia  o  ka  Iuda,  ka  poe  a'u  i 
kipaku  aku  ai,  mai  keia  wahi  aku 
a  i  ka  aina  o  ko  Kaledea,  i  mea  e 
pono  ai. 

6  No  ka  mea,  e  kau  no  ko'u  ma- 
ka  maluna  o  lakou  i  mea  e  pono 
ai,  a  e  lawe  hou  mai  no  wau  ia  la- 
kou  i  keia  aina;  a  e  kukulu  no 
wau  ia  lakou,  aole  au  e  wawahi  ia 
lakou,  e  kanu  no  wau  ia  lakou, 
aole  e  uhuki  ia  lakou. 

7  A  e  haawi  no  wau  ia  lakou  i 
naau  e  ike  mai  ai  ia'u,  owau  no 
o  Iehova;  a  o  lakou  auanei  ko'u 
poe  kanaka,  a  owau  auanei  ko  la- 
kou  Akua;  no  ka  mea,  e  hoi  mai 
no  lakou  ia'u  me  ko  lakou  naau  a 
pau. 

8  II  A  e  like  me  na  fiku  inoino, 
pono  ole  ke  aiia  no  ka  inoino  loa ; 
He  oiaio,  wahi  a  Iehova,  pela  no 
wau  e  haawi  aku  ai  ia  Zedekia,  i 
ke  alii  o  ka  Iuda,  a  me  kana  poe 
alii,  a  me  ke  koena  o  Ierusalema, 
ka  poe  e  koe  ana  ma  keia  aina,  a 
me  ka  poe  e  noho  ana  ma  ka  aina 
oAigupita; 

9  A  haawi  no  wau  īa  lakou  e  la- 
weia  iloko  o  na  aupuni  a  pau  o  ka 
honua  nei,  i  mea  hoopai,  a  i  mea 
hoowahawaha,  a  i  mea  henehene, 
a  i  mea  kuamuamu,  a  i  mea  hoo- 
poino,  ma  na  wahi  a  pau,  a'u  e 
kipaku  aku  ai  ia  lakou. 

10  A  e  hoouna  aku  au  i  ka  pahi- 
kaua,  a  me  ka  wi,  a  me  ka  mai 
ahulau  iwaena  o  lakou,  a  hoo- 
pauia  lakou,  mai  ka  aina  a'u  i 
haawi  aku  ai  ia  lakou,  a  i  ko  la- 
kou  poe  makua. 


MOKUNA  XXV. 

Ao  mai  o  Ieremia  i  na  Iudaio  no  ko  lakou 
hoolohe  ole.  8  Hai  mai  oia  i  na  makaniki 
o  ka  noho  pio  ana.  12  A  mahope  īho,  pio 
o  Babulona. 

KA  olelo  i  hiki  mai  io  Ieremia 
la  no  na  kanaka  a  pau  o  ka 
Iuda,  i  ka  makahiki  aha  o  Iehoia- 
kima,  ke  keiki  a  Iosia,  ke  alii  o  ka 
Iuda,  oia  hoi  ka  makahiki  akahi  o 
Nebukaneza,  ke  alii  o  Babulona : 

2  Ka  mea  a  Ieremia,  ke  kaula  i 
olelo  ai  i  na  kanaka  a  pau  o  ka  Iu- 
da,  a  i  ka  poe  a  pau  e  noho  ana 
ma  Ierusalema,  i  mai  la, 

3  Mai  ka  makahiki  umikumama- 
kolu  o  Iosia,  ke  keiki  a  Amona, 
ke  alii  o  ka  Iuda  a  hiki  loa  mai  i 
keia  la,  eia  hoi  ka  makahiki  iwa- 
kaluakumamakolu,  ua  hiki  mai 
no  ka  olelo  a  Iehova  ia'u,  a  ua  ole- 
lo  aku  no  wau  ia  oukou,  e  ala  ana 
i  ka  wanaao  e  olelo  aku ;  aka,  aole 
oukou  i  hoolohe  mai. 

4  A  ua  hoouna  mai  o  Iehova  10 
oukou  nei  i  kana  mau  kauwa  a 
pau,  i  ua  kaula  hoi,  e  ala  ana  i  ka 

wanaao  e  hoouna ;  aka,  aole  ou- 
kou  i  hoolohe,  aole  hoi  i  haliu 
mai  i  ko  oukou  pepeiao  e  lohe  ai. 

5  I  raai  la  lakou,  E  huli  hou  kela 
mea  keia  mea,  mai  kona  aoao  he- 
wa  mai,  a  mai  ka  hewa  mai  o  ka 
oukou  hana  aua,  a  e  noho  hoi  i 
ka  aiua  a  Iehova  i  haawi  mai  ai  ia 
oukou,  a  i  ko  oukou  poe  makua, 
a  hiki  a  kau,  a  hiki  loa  aku. 

6  A  mai  hele  hoi  mamuli  o  na 
akua  e,  e  malama  ia  lakou,  a  e 
hoomana  ia  lakou  ;  a  mai  hoonau- 
kiuki  mai  oukou  ia'u  i  na  hana  a 
ko  oukou  mau  lima;  alaila,  aole 
au  e  hana  ino  ia  oukou. 

7  Aka,  aole  oukou  i  hoolohe  mai 
ia'u,  wahi  a  Iehova,  i  hoouaukiuki 
mai  oukou  ia'u  i  na  hana  a  ko 
oukou  mau  lima,  i  mea  e  hewa'i 
oukou. 

8  U  Nolaila,  ke  olelo  mai  o  Ieho- 
va  o  na  kaua ;  No  ko  oukou  hoo- 
lohe  ole  i  ka'u  mau  olelo, 

9  Aia  hoi,  e  hoouna  au,  a  lawe 
mai  i  na  ohana  kanaka  a  pau  o  ke 
kukulu  akau,  wahi  a  Iehova,  a  me 
Nebukaneza,  ke  alii  o  Babulona, 
ka'u  kauwa,  a  e  lawe  mai  au  ia  la- 
kou  e  ku  e  i  keia  aina,  a  e  ku  e  i 
kolaila  poe  kanaka,  a  e  ku  e  hoi  i 
keia  mau  lahuikanaka  a  pau  e  pu- 
ni  ana,  a  e  luku  loa  ia  lakou,  a 
hoolilo  ia  lakou  i  mea  e  pilihua  ai, 
a  i  mea  e  hoowahawaha  ai,  a  i 
neoneo  mau  loa. 

10  A  e  lawe  no  wau,  mai  o  lakou 
aku,  i  ka  leo  o  ka  olioli,  a  me  ka 
leo  o  ka  hauoli,  i  ka  leo  o  ke  kane 
mare,  a  me  ka  leo  o  ka  wahiue 
mare,  i  ke  kani  ana  o  na  pohaku 
kaapalaoa,  a  me  ka  malamalama  o 
ke  kukui. 

11  A  e  lilo  no  keia  aina  a  pau  i 
neoneo,  a  i  mea  e  pilihua'i.  A  e 
hookauwa  aku  ko  keia  mau  aina 
na  ke  alii  o  Babuloua,  i  kanahiku 
makahiki. 

12  II  A  hiki  i  ka  manawa  i  hala'e 
na  makahiki  he  kanahiku,  alaila,  e 
hoopai  aku  au  i  ke  alii  o  Babulo- 
na,  a  me  ia  lakuikauaka,  wahi  a 
Iehova,  no  ko  lakou  hewa,  a  i  ka 
aina  hoi  o  ko  Kaleelea,  a  e  hoolilo 
no  wau  ia  wahi,  i  neoneo  mau  loa. 

13  A  e  lawe  aku  au  maluna  o  ia 


aiua  i  ka'u  mau  olelo  a  pau  a'u  i 
hai  ku  e  ia  ia,  i  na  mea  a  pau  hoi  i' 
kakauia  maloko  o  ka  buke  a  Iere- 
mia  i  wanana  ai  e  ku  e  i  na  aina  a 
pau. 

14  No  ka  mea,  e  hookauwa  aku 
lakou  na  ua  lahuikanaka  he  nui,  a 
na  na'lii  kaulana  no  hoi.  A  e 
hoouku  uo  wau  ia  lakou,  e  like 
rae  ka  lakou  hana  ana,  a  e  like  hoi 
me  na  hana  a  ko  lakou  lima  iho. 

15  1f  No  ka  mea,  ke  olelo  mai 
nei  o  Iehova,  ke  Akua  o  ka  Ise- 
raela  ia'u  penei ;  E  lawe  oe  i  ke 
kiaha  waiua  o  keia  ukiuki  ma  kuu 
lima,  a  e  hoohainu  aku  ia  i  na 
lahuikauaka  a  pau  a'u  e  hoouna 
aku  ai  ia  oe  io  lakou  la. 

16  A  e  inu  no  lakou,  a  e  haalulu 
no,  a  e  hehena  iho,  imua  o  ka  pa- 
hikaua  a'u  e  hoouna  aku  ai  iwae- 
na  o  lakou. 

17  A  lawe  iho  la  au  i  ke  kiaha 
ma  ka  lima  o  Iehova,  hoohainu 
aku  la  i  na  lahuikanaka  a  pau  a 
Iehova  i  hoouna  mai  ai  ia'u  ia  la- 
kou  : 

18  Ia  Ierusalema  hoi,  a  i  na  kula- 
nakauhale  o  Iuda,  a  i  kona  poe 
alii,  a  i  kona  poe  kaukaualii,  e 
haawi  hoi  ia  lakou  no  ka  hooneo- 
neoia,  i  mea  e  pilihua  ai,  a  i  mea 
hoowahawaha,  a  i  mea  e  poino  ai, 
e  like  me  ia  i  keia  la ; 

19  Ia  Parao  i  ke  alii  o  Aigupita, 
a  i  kana  poe  kauwa,  a  i  kana  poe 
alii,  a  i  kona  poe  kanaka  a  pau ; 

20  A  i  na  malihini  a  pau,  a  i  na 
a'lii  o  ka  aina  o  Uza,  a  i  na'lii  a 
pau  o  na  aiua  o  ko  Pilisetia,  a  rae 
Asekelona,  a  me  Aza,  a  me  Ekero- 
na,  a  me  ke  koena  o  Asedoda ; 

21  Ia  Edoma,  a  me  Moaha,  a  me 
na  mamo  a  Amona; 

22  I  na'lii  a  pau  o  Turo,  a  i  na'lii 
a  pau  o  na  aina  o  Zidona,  a  i  ua'lii 
o  na  aina  ma  kela  aoao  o  ke  kai ; 

23  Ia  Dedana,  a  me  Tema,  a  me 
Buza,  a  me  na  mea  a  pau  ma  na 
mokuna  loihi  loa  aku  ; 

24  A  i  na'lii  a  pau  o  Arabia,  a  i 
na'lii  a  pau  o  na  malihiui  e  noho 
ana  ma  ka  waonahele  ; 

25  A  i  na'lii  a  pau  o  Zimeri,  a  i 
na'lii  a  pau  o  Elama,  a  i  na'lii  a 
pau  o  Media ; 

26  A  i  na'lii  a  pau  o  ke  kukulua- 
kau,  ma  kahi  loihi  aku,  a  ma  kahi 
kokoke  mai,  kekahi  i  kekahi,  a  i 
na  aupuni  a  pau  o  keia  ao,  malu- 
na  o  ka  honua  nei ;  a  e  inu  ke  alii, 
o  Sesaka  mahope  o  lakou. 

27  A  e  olelo  no  oe  ia  lakou,  Ke 
olelo  mai  nei  o  Iehova  o  na  kaua, 
ke  Akua  o  ka  Iseraela  peneia;  E 
inu  oukou  a  ona,  a  e  luai  aku,  a 
e  hina,  aole  hoi  e  ala  hou,  no  ka 
pahikaua  a'u  e  hoouna  aku  ai 
iwaena  o  oukou. 

28  A  ina  hoole  lakou,  aole  lawe  i 
ke  kiaha  ma  kou  lima  e  inu  ai, 
alaila,  e  olelo  oe  ia  lakou,  Ke  ole- 
lo  mai  nei  o  Iehova  o  na  kaua 
penei ;  E  inu  io  auanei  oukou. 

29  No  ka  mea,  aia  hoi,  ke  hoo- 
maka  nei  au  e  lawe  mai  i  ka  hewa 
maluna  o  ke  kulanakauhale  i  ka- 
paia  ma  ko'u  inoa,  a  e  hoopai  ole 
loa  ia  anei  oukou  ?  Aole  ole  ko 
oukou  hoopaiia;  no  ka  mea,  e 
hea  aku  no  wau  i  ka  pahikaua,  e 
hele  ae  maluna  o  ka  poe  a  pau  e 
noho  la  ma  ka  honua,  wahi  a  Ie- 
hova  o  na  kaua. 

30  A  e  wanana  ku  e  oe  ia  lakou  i 
keia  mau  olelo  a  pau,  a  e  olelo  ia 
lakou,  E  uwo  mai  no  o  Iehova, 
mailuna  mai,  a  e  haawi  mai  oia  i 
kona  leo,  mai  kahi  e  noho  ai  kona 
hemolele  mai ;  e  uwo  nui  loa  oia 
maluna  o  kona  wahi  noho  ai ;  e 
like  me  ka  poe  hahi,  pela  no  oia  e 
hooho  ai  e  ku  e  i  ka  poe  e  noho  la 
ma  ka  honua. 

31  E  hiki  mai  no  ka  uwalaau, 
mai  na  kukulu  mai  o  ka  honua ; 
no  ka  mea,  he  paio  no  ka  Iehova 
me  ko  na  aina,  e  hooponopono  no 
oia  maluna  o  na  mea  io  a  pau ;  e 
haawi  no  hoi  oia  i  ka  poe  hewa  i 
ka  pahikaua,  wahi  a  Iehova. 

32  Ke  olelo  mai  nei  o  Iehova  o 
na  kaua  penei,  Aia  hoi,  e  puka  no 
ka  hewa,  mai  kekahi  aina,  a  i  ke- 
kahi  aina ;  a  e  hoalaia  ka  puahio- 
hio,  mai  na  kukulu  o  ka  honua 
mai. 

33  A  i  kela  la,  e  palahalaha  aua- 
nei  ka  poe  i  pepehiia  e  Iehova, 
mai  kekahi  kukulu  o  ka  honua,  a 
i  kekahi  kukulu:  aole  lakou  e 
kumakenaia,  aole  hoi  e  hoiliiliia, 

aole  e  kanuia ;  e  lilo  lakou  i  lepo 
maluna  o  ka  aina. 

34  TT  E  aoa  oukou,  e  na  kahuhi- 
pa,  a  e  uwe  aku ;  a  e  kapi  ia  ou- 
kou  iho  i  ka  lehu,  e  ka  poe  mala- 
ma  hipa ;  no  ka  mea,  ua  lawa  ko 
oukou  mau  la  o  ka  pepehi,  a  me 
ka  hoopuehu,  a  e  haule  no  oukou, 
e  like  me  ke  kiaha  maikai. 

35  Aohe  wahi  no  na  kahuhipa  e 
pee  aku  ai ;  aohe  wahi  hoi  e  pake- 
le  ai  ka  malama  hipa. 

36  He  leo  hoi  no  ka  uwe  ana  o 
na  kahuhipa,  a  me  ka  aoa  ana  o 
ka  poe  malama  hipa,  no  ka  mea, 
ua  anai  o  Iehova  i  ko  lakou  wahi 
e  ai  ai. 

37  Ua  hoopauia  ko  lakou  wahi  e 
noho  ai  me  ka  malu,  no  ka  ukiuki 
nui  o  Iehova. 

38  Ua  haalele  oia  i  kona  wahi 
huna  me  he  liona  la ;  no  ka  mea, 
ua  neoneo  ko  lakou  aina,  no  ka 
huhu  nui  o  ka  mea  hookaumaha, 
a  no  kona  ukiuki  loa. 

MOKUNA  XXVI. 

Hooikaika  mai  o  Ieremia  i  na  kanaka  e  mihi. 
8  Lalauia  oia.  10  llookolokoloia.  12  Kana 
olelo  hooponopono.  16  Hooponoia  e  na'lii, 
a  me  na  kanaka. 

IKA  makamua  o  ke  au  ia  Ie- 
hoiakima,  ke  keiki  a  Iosia,  ke 
alii  o  ka  Iuda,  hiki  mai  keia  olelo, 
mai  Iehova  mai,  i  mai  la, 

2  Ke  i  mai  nei  o  Iehova  penei; 
E  ku  oe  ma  ke  kahua  o  ka  hale  o 
Iehova,  a  e  olelo  aku  i  na  kulaua- 
kauhale  a  pau  o  ka  Iuda,  na  mea 
hele  mai  e  hoomana  iloko  o  ka 
hale  o  Iehova,  i  na  olelo  a  pau  a'u 
e  kauoha  aku  nei  ia  oe  e  olelo  ia 
lakou :  mai  hoemi  i  kekahi  olelo. 

3  Malia  paha  e  hoolohe  lakou,  a 
huli  mai  kela  kanaka  keia  kanaka, 
mai  kona  aoao  hewa  mai,  i  mea  e 
mihi  ai  au  i  ka  hewa  a'u  i  manao 
ai  e  hana  ia  lakou,  no  ka  hewa  o 
ka  lakou  hana  ana. 

4  A  e  olelo  aku  ia  lakou,  Ke  i  mai 
nei  o  Iehova  penei ;  Ina  aole  ou- 
kou  ehoolohe  mai  ia'u,  e  hele  ma- 
muli  o  ko'u  kanawai  a'u  i  kau  ai 
imua  o  oukou, 

5  E  hoolohe  i  na  olelo  a  ka'u  poe 
kauwa,  na  kaula  a'u  i  hoouna  aku 
ai  ia  oukou,  e  ala  ana  i  ka  wanaao 

me  ka  hoouna  aku,  aka,  aole  ou- 
kou  i  hoolohe : 

6  Alaila,  e  hoohalike  au  i  keia 
hale  me  Silo,  a  e  hoolilo  wau  i 
keia  kulanakauhale  i  mea  e  poino 
ai  ko  na  aina  a  pau  o  ka  honua. 

7  A  lohe  no  na  kahuna,  a  me  na 
kaula  a  me  na  kanaka  a  pau  ia 
Ieremia  e  olelo  ana  i  keia  mau 
olelo  iloko  o  ka  hale  o  Iehova. 

8  M  A  hiki  i  ka  manawa  i  hoopau 
ai  o  Ieremia  i  kana  olelo  ana  i  na 
mea  a  pau  a  Iehova  i  kauoha  mai 
ai  ia  ia  e  olelo  i  na  kanaka  a  pau, 
alaila,  hopu  iho  la  na  kahuna,  a 
me  na  kaula,  a  me  na  kanaka  a 
pau  ia  ia,  olelo  aku  la,  E  oiaio 
no  e  make  oe. 

9  No  ke  aha  la  oe  i  wanana  ai 
ma  ka  inoa  o  Iehova,  i  ka  i  ana 
mai,  E  like  auanei  keia  liale  me 
Silo,  a  e  neoneo  keia  kulanakau- 
hale,  me  ka  mea  ole  nana  e  no- 
ho?  A  akoakoa  ku  e  mai  la  na 
kauaka  a  pau  ia  Ieremia  maloko  o 
ka  hale  o  Iehova. 

10  1  A  lohe  na'lii  o  ka  Iuda  i 
keia  mau  mea,  alaila,  hele  mai  la 
lakou,  mai  ka  hale  o  ke  alii  mai, 
a  i  ka  hale  o  Iehova,  a  noho  iho 
la  ma  kahi  e  komo  aku  ai  iloko 
o  ka  pukapa  hou  o  ka  hale  o  Ie- 
hova. 

11  Alaila,  olelo  aku  la  na  kahuna, 
a  me  na  kaula  i  na'lii,  a  i  na  ka- 
naka  a  pau,  i  aku  la,  Pono  no 
keia  kanaka  e  make  ;  no  ka  mea, 
ua  wanana  ku  e  mai  oia  i  keia  ku- 
lanakauhale,  me  ka  oukou  i  lohe 
ai  i  ko  oukou  mau  pepeiao. 

12  1[  Alaila,  olelo  mai  la  o  Iere- 
mia  i  na'lii  a  pau,  a  i  na  kanaka  a 
pau,  i  mai  la,  Hoouna  mai  o  Ieho- 
va  ia'u,  e  wanana  ku  e  i  keia  hale, 
a  i  keia  kulauakauhale,  i  na  olelo 
a  pau  a  oukou  i  lohe  ai. 

13  Ano  hoi  e  hoomaikai  oukou  i 
ko  oukou  mau  aoao,  a  me  ka  ou- 
kou  hana  ana,  a  e  malama  hoi  i 
ka  leo  o  Iehova,  ko  oukou  Akua  ; 
alaila,  e  mihi  no  o  Iehova  i  ka  he- 
wa  ana  i  hai  ku  e  mai  ia  oukou. 

14  A  owau  hoi,  eia  no  wau  iloko 
o  ko  oukou  linia;  e  hana  mai  ou- 
kou  ia'u  nia  ka  mea  i  maikai,  a 
pono  hoi  i  ko  oukou  mau  maka. 


15  Aka,  e  hoomaopopo  oukou, 
he  oiaio,  ina  e  pepehi  mai  oukou 
ia'u,  alaila,  e  hooili  no  oukou  i  ke 
koko  hala  ole  maluna  o  oukou,  a 
maluna  o  keia  kulanakauhale,  a 
maluna  o  ka  poe  e  noho  ana  ma- 
loko ;  no  ka  mea,  he  oiaio  no,  ua 
hoouna  mai  o  Iehova  ia'u  io  ou- 
kou  la,  e  olelo  i  keia  mau  olelo  a 
pau  maloko  o  ko  oukou  mau  pe- 
peiao. 

16  1  Alaila,  olelo  mai  la  na'lii  a 
me  na  kanaka  a  pau  i  na  kahuna, 
a  i  na  kaula ;  Aole  pono  keia  ka- 
naka  e  make ;  no  ka  mea,  ua  olelo 
mai  oia  ia  kakou  ma  ka  inoa  o 
Iehova,  o  ko  kakou  Akua. 

17  Alaila,  ku  ae  la  kekahi  mau 
lunakahiko  o  ka  aina,  a  olelo  ae 
la  i  ka  ahakanaka  a  pau,  i  ae  la, 

18  I  na  la  o  Hezekia,  ke  alii  o  ka 
Iuda,  o  Mika,  no  Moraseta,  wana- 
na  mai  la  ia,  a  olelo  mai  la  i  na 
kanaka  a  pau  o  ka  Iuda,  i  mai  la, 
Ke  i  mai  nei  o  Iehova  o  na  kaua 
penei;  E  mahiia  no  o  Ziona  me 
he  mahinaai  la,  a  e  lilo  no  o  Ieni- 
salema  i  mau  puu,  a  o  ka  mauna 
hoi  o  ka  hale,  e  like  me  na  wahi 
kiekie  o  ka  ululaau. 

19  I  pepehi  io  anei  ia  ia  o  Heze- 
kia,  ke  alii  o  ka  Iuda,  a  me  ka 
Iuda  a  pau?  Aole  anei  i  makau 
oia  ia  Iehova,  a  nonoi  aku  ia  Ieho- 
va,  a  mihi  iho  la  o  Iehova  i  ka 
hewa  ana  i  hai  ku  e  mai  ai  ia  la- 
kou  ?  A  mai  loaa  ia  kakou  pela 
ka  hewa  nui  no  ko  kakou  poe 
uhane. 

20  A  he  kanaka  e  no  hoi  kekahi  i 
wanana  mai  ma  ka  inoa  o  Iehova, 
o  Uriia,  ke  keiki  a  Semaia,  no 
Kiriatarima,  nana  no  i  wanana  ku 
e  mai  i  keia  kulanakauhale,  a  i 
keia  aina  hoi,  e  like  me  na  olelo  a 
pau  a  Ieremia; 

21  A  lohe  o  Iehoiakima  ke  alii,  a 
me  kona  poe  kanaka  ikaika  a  pau, 
a  me  na'lii  a  pau  i  kana  mau  ole- 
lo,  imi  īho  la  ke  alii  e  pepehi  ia  ia. 
A  lohe  aku  la  o  Uriia  ia  mea,  ma- 
kau  iho  la  ia,  a  mahuka  aku  la,  a 
hiki  aku  i  Aigupita  ; 

22  A  o  lehoiakima  ke  alii,  hoou- 
na  ae  la  ia  i  na  kanaka  i  Aigupita, 
ia  Elenatana,  ke  keiki  a  Akebora, 

a  me  na  kanaka  pu  me  ia,  i  Ai- 
gupita ; 

23  A  lawe  mai  la  lakou  ia  Uriia, 
mai  Aigupita  mai,  a  lawe  ia  ia  io 
Iehoiakima  la,  i  ke  alii ;  a  pepehi 
ae  la  oia  ia  ia  i  ka  pahikaua,  a 
hoolei  aku  la  i  kona  kupapau  ilo- 
ko  o  na  ilina  o  na  kanaka. 

24  Aka,  me  Iereraia  no  ka  lima  o 
Ahikama,  ke  keiki  a  Sapaua,  i  ole 
lakou  e  haawi  ia  ia  iloko  o  na  li- 
ma  o  kanaka  e  pepehi  ia  ia. 

MOKUNA  XXVII. 

Hana  o  Ieremia  i  na  auamo,  a  me  na  mea  e 
paa  ai,  a  haawi  ae  la  na  na'lii  o  na  aina.  6 
Ka  haawi  ana  o  kc  Akua  ia  lakou  e  pio 
ia  Nebukaneza.  12  O  Zedekia  kekahi  i 
kauohaia  e  hookauwa  na  Nebukaneza. 

IKA  makamua  o  ke  au  ia  Zede- 
kia,  ke  keiki  a  Iosia,  ke  alii  o 
ka  Iuda,  hiki  mai  la  ka  olelo  io 
Ieremia  la,  mai  o  Iehova  mai,  i 
mai  la, 

2  Ke  i  mai  nei  o  Iehova  ia'u  pe- 
nei ;  E  hana  oe  nou  i  mau  kupee, 
a  i  mau  auamo,  a  e  kau  ia  mau 
mea  maiuna  o  kou  a-i. 

3  A  e  hoouka  aku  ia  mau  mea  i 
ke  alii  o  Edoma,  a  i  ke  alii  o  Moa- 
ba,  a  i  ke  alii  o  ka  Amona,  a  i  ke 
alii  o  Turo,  a  i  ke  alii  o  Zidona, 
raa  ka  lima  o  na  elele  i  hele  mai  i 
Ierusalema  io  Zedekia  la,  ke  alii  o 
ka Iuda : 

4  A  e  kauoha  aku  ia  lakou  e  ole- 
lo  i  ko  lakou  mau  haku,  Penei  ka 
olelo  ana  mai  a  Iehova  o  na  kaua, 
ke  Akua  o  ka  Iseraela;  E  olelo 
oukou  i  ko  oukou  poe  haku  pe- 
nei; 

5  Na'u  no  i  hana  ka  honua,  ke 
kanaka,  a  me  na  holoholona  raa- 
luna  o  ka  aina,  i  ko'u  mana  nui,  a 
i  ko'u  liina  kakauha,  a  ua  haawi 
hoi  ia  i  ka  mea  a'u  i  manao  uiake- 
make  ai. 

6  Ano  hoi,  ua  haawi  aku  au  i 
keia  mau  aina  a  pau  iloko  o  ka 
lima  o  Nebukaneza,  ke  a'lii  o  Ba- 
hulona,  i  kuu  kauwa ;  a  ua  haawi 
hoi  au  ia  ia  i  na  holoholona  o  ke 
kula  e  hookauwa  nana. 

7  A  e  hookauwa  ko  na  aina  a  pau 
nana,  a  na  kana  keiki,  a  na  ke 
keiki  a  kana  keiki,  a  hiki  wale 
mai  ka  manawa  o  na  aina :  alaila, 

e  hookauwa  aku  oia  na  ko  na  aina 
he  nui,  a  na  na'lii  kaulana. 

8  A  o  ka  aina  auanei,  a  me  ke  au- 
puni  e  hookauwa  ole  na  ua  Nebu- 
kaneza  la,  na  ke  alii  o  Babulona,  a 
haawi  ole  hoi  i  ko  lakou  a-i  malalo 
o  ka  auamo  o  ke  alii  o  Babulona, 
e  hoopai  no  wau  i  ko  ia  aina,  wahi 
a  Iehova,  i  ka  pahikaua,  a  i  ka  wi, 
a  i  ka  mai  ahulau,  a  hoopau  wau  ia 
lakou  i  kona  lima. 

9  Nolaila,  mai  hoolohe  oukou  i 
na  kaula  o  oukou  a  me  ko  oukou 
poe  wanana  wahahee,  a  me  ko  ou- 
kou  poe  moeuhane,  a  ine  ko  ou- 
kou  poe  awihi  hoowalewale,  a  me 
ko  oukou  poe  kilokilo,  ka  poe  ole- 
lo  mai  ia  oukou,  me  ka  i  ana  iho, 
Aole  oukou  e  hookauwa  aku  na 
ke  alii  o  Babulona ; 

10  No  ka  mea,  wanana  mai  lakou 
i  ka  wahahee  ia  oukou,  i  mea  e  la- 
we  aku  ai  ia  oukou  mai  kahi  loihi 
aku  o  ko  oukou  aina ;  a  i  kipaku 
aku  ai  au  ia  oukou,  i  make  hoi  ou- 
kou. 

11  Aka,  o  na  aina  i  haawi  i  ko 
lakou  a-i  malalo  iho  o  ka  auamo 
o  ke  alii  o  Babulona,  a  hookauwa 
aku  nana,  o  lakou  no  ka'u  e  hoo- 
koe  aku  maloko  o  ko  lakou  aiua 
iho,  wahi  a  Iehova ;  a  e  mahiai  no 
lakou,  a  e  noho  ma  ka  aina. 

12  H  Olelo  no  hoi  au  ia  Zedekia, 
i  ke  alii  o  ka  Iuda  e  like  me  keia 
mau  olelo  a  pau,  i  aku  la,  E  hoo- 
komo  oukou  i  ko  oukou  mau  a-i, 
malalo  iho  o  ka  auamo  o  ke  alii 
o  Babulona,  a  e  hookauwa  aku  na- 
na,  a  na  kona  poe  kanaka,  i  ola. 

13  No  ke  aha  la  oe  e  make  ai,  o 
oe,  a  me  kou  poe  kanaka,  i  ka  pa- 
liikaua,  a  i  ka  wi,  a  i  ka  mai  ahu- 
lau,  e  like  me  ka  Iehova  i  olelo  ku 
e  ai  i  ko  ka  aina  hookauwa  ole  na 
ke  alii  o  Babulona  ? 

14  Nolaila,  mai  hoolohe  i  na  ole- 
lo  a  na  kaula,  ka  poe  olelo  ia  ou- 
kou,  i  ka  i  ana  iho,  Aole  oukou  e 
hookauwa  na  ke  alii  o  Babulona: 
no  ka  mea,  wanana  mai  lakou  i 
ka  wahahee  ia  oukou. 

15  No  ka  mea,  aole  na'u  lakou  i 
hoouna  aku,  wahi  a  Iehova,  aka, 
ke  wauana  inai  nei  lakou  i  ka  wa- 
hahee  ma  ko'u  inoa;  i  mea  e  ki- 

paku  aku  ai  au  ia  oukou,  i  make 
hoi  oukou,  o  oukou,  a  me  na  kau- 
la  i  wanana  mai  ia  oukou. 

16  A  olelo  aku  no  hoi  au  i  na  ka- 
huna,  a  i  keia  poe  kanaka  a  pau,  i 
aku  la,  Ke  i  mai  nei  o  Iehova  pe- 
nei ;  Mai  hoolohe  i  na  olelo  a  ko 
oukou  poe  kaula,  ka  poe  wanana 
mai  ia  oukou,  i  ka  i  ana  iho,  Aia 
hoi,  e  lawe  hou  koke  ia  mai  na 
kiaha  o  ka  hale  o  Iehova  mai  Ba- 
hulona  mai ;  no  ka  mea,  ke  wana- 
na  mai  nei  lakou  i  ka  wahahee  ia 
oukou. 

17  Mai  hoolohe  ia  lakou :  e  hoo- 
kauwa  aku  na  ke  alii  o  Babulona, 
a  e  ola.  No  keaha  la  e  anaiia'i 
keia  kulanakauhale? 

18  Aka,  ina  he  poe  kaula  lakou, 
a  ina  ia  lakou  ka  olelo  a  Iekova,  e 
nonoi  uwao  aku  lakou  ia  Iehova  o 
na  kaua,  i  hele  ole  aku  ai  i  Babu- 
lona  na  kiaha  i  waihoia  iloko  o  ka 
hale  o  Iehova,  a  iloko  o  ka  hale  o 
ke  alii  o  ka  Iuda,  a  ma  Ierusalema 
hoi. 

19  T[  No  ka  mea,  penei  ka  olelo 
ana  mai  a  Iehova  o  na  kaua,  no 
na  kia,  a  no  ke  kai,  a  no  na  kumu 
kiaha,  a  no  ke  koena  o  na  kiaha,  i 
koe  mai  maloko  o  keia  kulana- 
kauhale, 

20  Na  mea  a  Nebukaneza  i  lawe 
ole  ai  i  ka  wa  ana  i  lawepio  ai  ia 
Iekonia,  i  ke  keiki  a  Iehoiakima,  i 
ke  alii  o  ka  Iuda,  mai  Ierusalema 
aku  a  Babulona,  e  me  na  haku  a 
pau  o  ka  Iuda,  a  me  Ierusalema ; 

21  Oia,  penei  ka  olelo  aua  mai  a 
Iehova  o  na  kaua  ke  Akua  o  ka 
Iseraela,  no  na  kiaha  i  koe  ma  ka 
hale  o  Iehova,  a  ma  ka  hale  o  ke 
alii  o  ka  Iuda,  a  ma  Ierusalema ; 

22  E  laweia  no  lakou  i  Babulo- 
na,  a  malaila  no  lakou  e  Avaiho  ai, 
a  hiki  i  ka  la  e  hele  mai  ai  au  e  ike 
ia  lakou,  wahi  a  Iehova;  alaila,  e 
lawe  mai  no  au  ia  lakou  iluna,  a  e 
hoihoi  mai  ia  lakou  i  keia  wahi. 

Ka  wanana  wahahee  a  Ilanania.  10  Uahai 
oia  i  ka  auanio  a  Ieremia.  12  Iloike  mai  o 
Ieremia  i  ka  uuamo  hao.  15  Ka  make  ana 
o  Hanania. 

IA  makahiki  no,  i  ka  makamua 
o  ke  au  ia  Zedekia,  ke  alii  o  ka 


Iuda,  i  ka  makahiki  aha,  i  ka  ma- 
lama  elima,  olelo  mai  la  o  Hana- 
nia,  ke  keiki  a  Azura,  ke  kaula,  i 
noho  ma  Gibeona,  i  mai  la  ia'u 
maloko  o  ka  hale  o  Iehova,  imua 
o  ke  alo  o  na  kahuna,  a  me  na  ka- 
naka  a  pau, 

2  Penei  ka  olelo  ana  mai  a  Ieho- 
va  o  na  kaua,  ke  Akua  o  ka  Ise- 
raela,  i  mai  la,  Ua  uhai  au  i  ka 
auamo  o  ke  alii  o  Babulona. 

3  Maloko  o  keia  mau  makahiki 
alua,  e  hoihoi  mai  no  wau  iloko  o 
keia  wahi,  i  na  kiaha  a  pau  o  ka 
hale  o  Iehova,  na  mea  a  Nebuka- 
neza,  ke  alii  o  Babulona  i  lawe, 
mai  keia  wahi  aku,  a  lawe  hoi  i 
Babulona. 

4  A  e  lawe  hou  mai  no  wau  i  keia 
wahi  ia  Iekonia,  i  ke  keiki  a  Ie- 
hoiakima,  ke  alii  o  ka  Iuda,  a  me 
ka  poe  pio  a  pau  o  ka  Iuda,  ka 
poe  i  hele  maloko  o  Babulona, 
wahi  a  Iehova ;  no  ka  mea,  e  uhai 
au  i  ka  auamo  o  ke  alii  o  Babulo- 
na. 

5  T[  Alaila,  olelo  mai  la  o  Iere- 
miā,  ke  kaula,  ia  Hanania  ke  kau- 
la,  imua  i  ke  alo  o  na  kahuna,  a 
imua  i  ke  alo  o  na  kanaka  a  pau  e 
ku  ana  maloko  o  ka  hale  o  Iehova, 

6  O  Ieremia,  ke  kaula  ka  i  olelo 
mai  la,  Amene ;  ina  e  hana  mai  o 
Iehova  pela;  ina  e  hooko  mai  o 
Iehova  i  kau  mau  olelo  au  i  wana- 
na'i,  e  lawe  hou  mai,  mai  Babulo- 
na  mai,  a  i  keia  wahi,  i  na  kiaha  o 
ka  hale  o  Iehova,  a  me  na  mea  a 
pau  i  lawe  pio  ia'ku. 

7  Aka  hoi,  e  hoolohe  oe  ano  i 
keia  olelo  a'u  e  olelo  ai  iloko  o 
kou  mau  pepeiao,  a  iloko  o  na  pe- 
peiao  o  na  kanaka  a  pau ; 

8  A  o  na  kaula  mamua  o'u,  a 
mamua  ou  no  hoi,  wanana  ku  e 
lakou,  i  ke  kaua,  a  i  ka  hewa,  n  i 
ka  mai  ahulau  ma  na  aina  he  nui, 
a  ma  na  aupuni  nui  no  hoi. 

9  O  ke  kaula  i  wanana  i  ka  malu- 
hia,  i  ka  wa  e  ko  ai  ka  olelo  a  ke 
kaula,  alaila,  e  ikeia  ua  kaula  la, 
na  Iehova  io  no  i  hoouna  mai  ia 
ia. 

10  1  Alaila,  lawe  ae  o  Hanania 
ke  kaula  i  ka  auamo  ina  ka  a-i  o 
Ieremia,  a  uhai  iho  la  ia. 

11  A  olelo  mai  la  o  Hanania  imua 
i  ke  alo  o  na  kanaka  a  pau,  i  mai 
la,  Ke  olelo  mai  nei  o  Iehova  pe- 
nei ;  Iwaena  o  keia  mau  makahiki 
elua,  pela  no  wau  e  uhai  ai  i  ka 
auamo  o  Nebukaneza,  ke  alii  o 
Babulona,  mai  ka  a-i  o  ua  kanaka 
a  pau.  A  hele  aku  la  o  Ieremia, 
ke  kaula  i  kona  wahi  i  hele  ai. 

12  1T  Alaila,  hiki  mai  la  ka  olelo 
a  Iehova  io  Ieremia  la,  mahope 
iho  o  ka  uhai  ana  o  Hanania  i  ka 
auamo,  mai  ka  a-i  o  ke  kaula,  o 
Ieremia,  i  mai  la, 

13  O  hele,  e  hai  aku  ia  Hanania, 
e  i  aku,  Ke  olelo  mai  nei  o  Iehova 
penei;  Ua  uhai  oe  i  na  auamo 
laau,  aka,  e  hana  no  oe  i  na  aua- 
mo  hao  ma  ko  lakou  hakahaka. 

14  No  ka  mea,  penei  ka  olelo  ana 
mai  a  Iehova  o  na  kaua,  ke  Akua 
o  ka  Iseraela;  Ua  kau  no  wau  i 
ka  auamo  hao  ma  ka  a-i  o  keia 
mau  aina  a  pau,  i  hookauwa  la- 
kou  ua  Nebukaneza,  ke  alii  o  Ba- 
huloua,  a  e  malama  no  hoi  ia  ia; 
a  ua  haawi  no  hoi  au  i  na  holoho- 
lona  o  ke  kula  nana. 

15  TI  Alaila,  olelo  mai  la  ke  kau- 
la,  o  Ieremia,  ia  Hanania,  ke  kau- 
la,  E  hoolohe  mai  oe,  e  Hanania; 
Aole  i  hoouna  mai  o  Iehova  ia  oe, 
aka,  ke  hoohilinai  nei  oe  i  keia 
poe  kanaka  i  ka  wahahee. 

16  Nolaila,  ke  olelo  mai  nei  o  Ie- 
hova  penei ;  Aia  hoi,  e  kipaku 
aku  no  wau  ia  oe,  mai  ka  honua 
aku ;  i  keia  makahiki  e  make  no 
oe,  no  ka  mea,  ua  ao  mai  no  oe  i 
ke  kipi  aku  ia  Iehova. 

17  A  make  iho  la  o  Hauania,  ke 
kaula,  ia  makahiki  no,  i  ka  hiku  o 
ka  malama. 

MOKUNA  XXIX. 

Ka  palapala  a  Ieremia  i  ka  poe  plo  ma  Babu- 
lona.  20  Ka  hope  o  Ahaba,  a  me  Zedekia. 
30  Haiia  mai  ka  make  o  Semaia. 

EIA  na  olelo  o  ka  palapala  a  Ie- 
remia,  a  ke  kaula  i  hoouna 
aku  ai,  mai  Ierusalema  aku  i  ke 
koena  o  ka  poe  lunakahiko  i  la- 
wepioia'ku  la,  a  i  na  kahuna,  a  i 
na  kaula,  a  i  ua  kanaka  a  pau  a 
Nebukaneza  i  lawepio  ai,  mai  Ie- 
rusalema  aku  a  Babulona; 
2  (Mahope  iho  o  ka  hele  ana  o 

Iekonia,  ke  alii,  a  me  ke  alii  wa- 
hine,  a  me  na  luna  a  me  na  kau- 
kaualii  o  ka  Iuda  a  me  Ierusale- 
ma,  a  me  na  kainana,  a  me  na 
amara,  a  puka  aku  la  mawaho  o 
Ierusalema ;) 

3  Ma  ka  lima  o  Elasa,  ke  keiki  a 
Sapona,  a  me  Gemaria,  ke  keiki  a 
Hilekia,  (na  mea  a  Zedekia,  ke 
alii  o  ka  Iuda  i  hoouna  aku  ai  i 
Babulona,  io  Nebukaneza  la,  i  ke 
alii  o  Babulona,)  i  iho  la, 

4  Penei  ka  olelo  ana  mai  a  Ieho- 
va  o  na  kaua,  ke  Akua  o  ka  Ise- 
raela,  i  ka  poe  a  pau  i  lawepioia, 
na  mea  a'u  i  lawepio  ai,  mai  Ieru- 
salema  aku  a  Babulona; 

5  E  kukulu  hale  oukou,  a  e  no- 
ho  iho  ;  e  kanu  i  na  mahinaai,  a  e 
ai  i  kolaila  ai : 

6  E  mare  i  na  wahine,  a  e  hooha- 
nau  i  na  keikikane,  a  i  na  kaika- 
mahine ;  a  e  lawe  i  na  wahine  na 
ka  oukou  poe  keikikane,  a  e  haa- 
wi  aku  hoi  i  ka  oukou  mau  kaika- 
mahine  e  mare  i  na  kane,  i  hanau 
mai  lakou  i  na  keikikane,  a  i  na 
kaikamahine ;  i  kawowo  oukou 
malaila,  aole  hoi  e  emi  iho. 

7  A  e  imi  oukou  i  ka  mea  e  malu 
ai  ke  kulanakauhale,  kahi  a'u  i  la- 
wepio  ai  ia  oukou,  a  e  pule  aku 
oukou  ia  Iehova  nona;  no  ka 
mea,  ma  kona  malu  oukou  e  malu 
ai. 

8  1  No  ka  mea,  penei  ka  olelo 
ana  mai  a  Iehova  o  na  kaua,  ke 
Akua  o  ka  Iseraela ;  Mai  puni  ou- 
kou  i  ko  oukou  mau  kaula,  a  me 
ko  oukou  mau  kilokilo,  na  mea 
iwaenakonu  o  oukou  ;  mai  hoolo- 
he  hoi  oukou  i  ko  oukou  moeu- 
hane  a  oukou  e  hoomoe  ai. 

9  No  ka  mea,  ke  wanana  waha- 
hee  nei  lakou  ia  oukou  ma  ko'u 
inoa.  Aole  au  i  hoouna  ia  lakou, 
wahi  a  Iehova. 

10  U  No  ka  mea,  ke  olelo  mai 
nei  o  Iehova  penei,  Mahope  o  ka 
pau  ana  o  na  makahiki  he  kanahi- 
ku  ma  Babulona,  alaila,  e  ike  aku 
no  au  ia  oukou,  a  e  hooko  i  ka'u 
olelo  maikai  ia  oukou,  i  ka  hoihoi 
ana  mai  ia  oukou  i  keia  wahi. 

11  No  ka  mea,  ua  ikē  no  wau  i 
na  inanao  a'u  e  manao  nei  ia  ou- 

kou,  wahi  a  Iehova,  he  niau  ma- 
nao  no  ka  hoomalu,  aole  no  ke 
ahewa,  e  haawi  ia  oukou  i  hope 
maikai,  a  me  ka  hoolana. 

12  Alaila  oukou  e  hea  mai  ai  ia'u, 
a  e  hele  hoi  oukou,  a  e  pule  mai 
ia'u,  a  e  hoolohe  no  au  ia  oukou. 

13  A  e  imi  mai  no  oukou  ia'u  a 
loaa,  i  ka  wa  e  imi  mai  ai  oukou 
ia'u  me  ko  oukou  naau  a  pau. 

14  A  e  loaa  no  wau  ia  oukou, 
wahi  a  Iehova,  a  e  hoihoi  aku  au  i 
ko  oukou  lawepioia ;  a  e  hoiliili 
hoi  au  ia  oukou  mai  na  aina  a  pau 
mai,  a  mai  na  wahi  a  pau  mai,  ha- 
hi  a'u  i  kipaku  aku  ai  ia  oukou, 
wahi  a  Iehova;  a  e  lawe  hou  no 
wau  ia  oukou  i  kahi  malaila  aku 
no  wau  i  lawepio  aku  ai  ia  ou- 
kou. 

15  H  No  ka  mea,  ua  olelo  oukou, 
Na  Iehova  no  i  hoala  mai  i  mau 
kaula  no  kakou  ma  Babulona. 

16  No  ka  mea,  ke  olelo  mai  nei  o 
Iehova  no  ke  alii  e  noho  ana  ma 
ka  noho  alli  o  Davida,  a  no  na  ka- 
naka  a  pau  e  noho  la  iloko  o  keia 
kulanakauhale,  a  no  ko  oukou 
poe  hoahanau  i  hele  pu  ole  me 
oukou  iloko  o  ke  pio ; 

17  Ke  olelo  mai  nei  o  Iehova  o 
na  kaua  penei ;  Aia  hoi,  e  hoouna 
au  i  ka  pahikaua  maluna  o  lakou, 
a  me  ka  wi,  a  me  ka  mai  ahulau, 
a  e  hoolilo  wau  ia  lakou  e  like  me 
na  iiku  inoino,  pono  ole  ke  aiia, 
no  ko  lakou  inoino  loa. 

18  A  e  hahai  no  wau  ia  lakou  i 
ka  pahikaua,  a  me  ka  wi,  a  me  ka 
mai  ahulaū,  a  e  haawi  no  wau  ia 
lakou  a  pau  e  laweia  a  iloko  o  na 
aupuni  a  pau  o  ka  honua,  i  mea  e 
poino  ai,  a  i  mea  pilihua,  a  i  mea 
hoowahawaha,  a  i  mea  henehene, 
iwaena  o  na  aina  a  pau,  kahi  a'u  i 
kipaku  aku  ai  ia  lakou  : 

19  No  ka  mea,  aole  lakou  i  hoo- 
lohe  mai  i  ka'u  mau  olelo,  wahi  a 
Iehova,  na  olelo  a'u  i  hoouna  aku 
ai  ia  lakou  ma  ka'u  mau  kauwa, 
ma  na  kaula  hoi,  e  ala  ana  i  ka 
wanaao  e  hoouua,  aka,  aole  oukou 
i  hoolohe  mai,  wahi  a  Iebova. 

20  T[  E  lioololie  hoi  oukou  i  ka 
olelo  a  Iebova,  e  oukou  a  pau  o 
ua  mea  pio,  na  mea  a'u  i  hoouua 


aku  ai,  mai  Ierusalema  a  Babu- 
lona: 

21  Penei  ka  olelo  ana  mai  a  Ieho- 
va  o  na  kaua,  ke  Akua  o  ka  Ise- 
raela,  no  Ahaba,  ke  keiki  a  Ko- 
laia,  a  no  Zedekia,  ke  keiki  a  Maa- 
seia,  na  mea  i  wanana  mai  i  ka 
wahahee  ia  oukou  ma  ko'u  inoa ; 
Aia  hoi,  e  haawi  no  wau  ia  laua 
iloko  o  ka  lima  o  Nebukaneza,  ke 
alii  o  Babulona ;  a  e  pepehi  no  oia 
ia  laua  imua  o  ko  oukou  mau  ma- 
ka: 

22  A  ma  o  laua  la  e  laweia'i  ka 
olelo  hoino  e  ka  poe  pio  a  pau  o 
ka  Iuda,  na  mea  ma  Babulona,  me 
ka  olelo  iho,  Na  Iehova  e  hooha- 
like  ia  oe  me  Zedekia,  a  me  Aka- 
ba,  na  mea  a  ke  alii  o  Babulona  i 
ohinu  ai  ma  ke  ahi ; 

23  No  ka  mea,  ua  hana  laua  i  ka 
mea  lapuwale  maloko  o  ka  Iserae- 
la,  a  ua  moe  kolohe  me  na  wahine 
a  ko  lakou  hoalauna,  a  ua  olelo  i 
na  olelo  wahahee  ma  ko'u  inoa,  na 
mea  a'u  i  kauoha  ole  ai  ia  lakou; 
ua  ike  no  wau,  a  he  hoike  no  hoi, 
wahi  a  Iehova. 

24  U  E  olelo  aku  no  hoi  oe  ia 
Semaia,  i  ka  mea  moeuhane,  e  i 
aku, 

25  Ke  olelo  mai  nei  o  Iehova  o 
na  kaua,  ke  Akua  o  ka  Iseraela 
penei,  me  ka  i  ana  mai,  No  ko 
hoouka  ana  i  na  palapala  ma  kou 
inoa  i  na  kanaka  a  pau  ma  Ieru- 
salema,  a  ia  Zepania,  ke  keiki  a 
Maaseia,  ke  kahuna,  a  i  na  kahu- 
na  a  pau,  i  ka  i  ana  ae, 

26  Ua  hoolilo  o  Iehova  ia  oe  i  ka- 
huna,  ma  ka  hakahaka  o  Iehoiada, 
ke  kahuna,  i  mea  e  noho  luna'i 
oukou  maloko  o  ka  hale  o  Ieho- 
va,  no  kela  kanaka  keia  kanaka 
hewahewa,  a  hoolilo  ia  ia  iho  i 
kaula,  i  mea  e  hahao  aku  ai  oe  ia 
ia  iloko  o  ka  halepaahao,  a  iloko 
o  na  laau  kupee : 

27  A  ano  la,  no  keaha  la  oe  i  pa 
pa  ole  aku  ai  ia  Ieremia  no  Ane- 
tota,  ka  mea  hoolilo  ia  ia  iho  i 
kaula  no  oukou? 

28  No  ka  mea,  nolaila  ia  i  hoou- 
na  mai  ai  io  makou  ma  Babuloua 
nei,  i  ka  i  ana  mai,  Ua  loihi  keia 
uoho  ana ;  e  kukulu  hale  oukou,  a 

e  noho  iho ;  e  kanu  i  na  mahinaai, 
a  e  ai  i  kolaila  ai. 

29  A  heluhelu  aku  la  o  Zepania, 
ke  kahuna  i  keia  palapala  ma  na 
pepeiao  o  Ieremia,  ke  kaula. 

30  Tf  Alaila,  hiki  mai  la  ka  olelo 
a  Iehova  io  Ieremia  la,  i  mai  la, 

31  E  hoouna  aku,  a  i  ka  poe  a 
pau  e  noho  pio  ana,  e  i  aku,  Penei 
ka  olelo  ana  mai  a  Iehova  no  Se- 
maia,  ka  mea  moeuhane ;  No  ko 
Semaia  wanana  ana  ia  oukou,  a 
hoouna  ole  aku  au  ia  ia,  a  hoohi- 
linai  oia  ia  oukou  i  ka  wahahee ; 

32  Nolaila,  ke  olelo  mai  nei  o  Ie- 
hova  penei,  Aia  hoi,  e  hoopai  no 
wau  ia  Semaia,  ka  mea  moeuhane, 
a  me  kaua  hua ;  aole  e  loaa  ia  ia 
ke  kanaka  e  noho  mawaena  o  keia 
poe  kanaka ;  aole  hoi  oia  e  ike  i 
ka  maikai  a'u  e  hana'i  no  ko'u 
poe  kanaka,  wahi  a  Iehova;  no 
ka  mea,  ua  ao  aku  oia  i  ke  kipi 
ana  ia  Iehova. 

MOKUNA  XXX. 

Hoopakeleia  na  Iudaio.  10  Hoomahaia  ka 
Iakoba.  18  Loaa  i  na  Iudaio  ka  pomaikai 
kahiko. 

A  olelo  i  hiki  mai  io  īeremia 
la,  mai  o  Iehova  mai,  i  mai 


K 

la, 


2  Ke  olelo  mai  nei  o  Iehova,  ke 
Akua  o  ka  Iseraela  penei,  i  mai, 
E  kakau  oe  i  na  olelo  a  pau  a'u  i 
olelo  ai  ia  oe  iloko  o  ka  buke. 

3  No  ka  mea,  aia  hoi,  e  hiki  mai 
ana  na  la,  wahi  a  Iehova,  e  hoihoi 
no  wau  i  ke  pio  ana  o  ko'u  poe 
kanaka,  o  ka  Iseraela,  a  me  ka  Iu- 
da,  wahi  a  Iehova ;  a  e  hoihoi  aku 
wau  ia  lakou  i  ka  aina  a'u  i  haawi 
aku  ai  i  ko  lakou  poe  makua,  a  e 
noho  lakou  ia  aina. 

4  *[f  Eia  no  na  olelo  a  Iehova  i 
olelo  ai  no  ka  Iseraela,  a  no  ka  Iu- 
da. 

5  No  ka  mea,  ke  olelo  mai  nei  o 
Iehova  penei ;  Ua  lohe  no  makou 
i  ka  leo  o  ka  pihoihoi,  a  me  ka 
makau,  aole  o  ka  maluhia. 

6  E  ninau  hoi  oukou,  i  ike  ou- 
kou,  ina  paha  e  hanau  ai  ke  kane 
i  keiki.  No  ke  aha  la  wau  e  ike 
nei  i  kela  kanaka  i  keia  kanaka,  e 
kau  ana  kona  mnu  lima  ma  kona 
puhaka,  e  like  me  ka  wahine  e 

haakohi  ana,  a  ua  nananakea  hoi 
na  maka  a  pau  ? 

7  Auwe !  no  ka  mea,  he  la  nui  ia, 
aohe  mea  e  like  mea  ia,  o  ka  ma- 
nawa  no  ia  o  ka  popilikia  o  ka 
Iakoha ;  aka,  e  hoolaia  no  oia, 
mailoko  mai  o  ia. 

8  No  ka  mea,  a  hiki  i  kela  la, 
wahi  a  Iehova  o  na  kaua,  e  uhai 
no  wau  i  kona  auamo,  mai  kou  a-i 
aku,  a  e  moku  hoi  ia'u  kou  mau 
mea  i  paa  ai,  aole  hoi  ia  e  hookau- 
wa  hou  na  na  malihiui : 

9  Aka,  e  hookauwa  no  lakou  na 
Iehova,  ko  lakou  Akua,  a  na  Da- 
vida  ko  lakou  alii,  ka  mea  a'u  e 
hoala'i  no  lakou. 

10  "f  Nolaila,  mai  makau  oe,  e 
kuu  kauwa,  e  Iakoha,  wahi  a  Ie- 
hova,  mai  weliweli  hoi,  e  ka  Ise- 
raela;  no  ka  mea,  aia  hoi,  e  hoo- 
la  no  wau  ia  oe,  mai  kahi  loihi 
aku,  a  i  kau  hua  hoi,  mai  ka  aina 
o  ko  lakou  pio  ana;  a  e  hoi  mai 
no  o  Iakoha,  a  e  hoomaha  no,  a  e 
maluhia,  aohe  mea  e  hoomakau  ia 
ia. 

11  No  ka  mea,  owau  pu  no  me 
oe,  wahi  a  Iehova,  e  hoola  ia  oe. 
A  ina  e  hooki  loa  paha  wau  i  ko 
na  aina  a  pau,  kahi  a'u  i  hoopue- 
hu  aku  ia  oukou,  aole  wau  e  hoo- 
ki  loa  ia  oe ;  aka,  e  hoopai  no 
wau  ia  oe  ma  ka  pono,  aole  wau  e 
kuu  wale  aku  ia  oe. 

12  No  ka  mea,  ke  olelo  mai  nei  o 
Iehova  penei,  He  mea  ola  ole  kou 
palapu,  ua  nui  loa  hoi  kou  eha. 

13  Aohe  mea  hooponopono  i  kou 
hihia,  e  wahi  ana,  aole  ou  laau  e 
ola'i. 

14  Ua  poina  kou  mau  mea  aloha 
a  pau  ia  oe,  aole  lakou  imi  ia  oe ; 
no  ka  mea,  ua  hooeha  aku  au  ia  oe 
i  ka  eha  o  ka  enemi,  me  ka  paipai 
ana  hoi  o  ka  mea  lokoino,  no  ka 
nui  loa  o  kou  hewa  ;  ua  mahuahua 
no  kou  hala. 

15  No  keaha  la  oe  i  kahea  aku  ai 
no  kou  palapu  ?  He  mea  ola  ole 
kou  eha,  no  ka  mai  loa  o  kou  he- 
wa;  i  ka  mahuahua  ana  o  kou 
mau  hala,  ua  hana  no  wau  i  keia 
mau  mea  ia  oe. 

16  Nolaila,  o  ka  poe  a  j)au  i  hoo- 
pau  ia  oe,  e  hoopauia  lakou ;  a  e 

hele  no  kela  mea,  keia  mea  o  kou 
poe  enemi  a  iloko  o  ke  pio  ana ;  a 
o  ka  poe  i  lawe  pio  i  kau,  e  lilo  la- 
kou  i  waiwai  pio,  a  o  ka  poe  i  hao 
i  kau,  e  haawi  no  wau  ia  lakou  i 
ka  haoia. 

17  No  ka  mea,  e  hoihoi  aku  au  i 
ke  ola  ia  oe,  a  e  hoola  no  wau  ia 
oe  i  kou  mau  eha,  wahi  a  Iehova : 
no  ka  mea,  kapa  aku  lakou  ia  oe, 
he  Kuewa,  o  Ziona  hoi  keia,  ka 
mea  imi  ole  ia  e  kekahi. 

18  1f  Ke  olelo  mai  nei  o  Iehova 
penei;  Aiahoi,  e  hoihoi  no  wau  i 
ke  pio  ana  o  na  halelewa  o  Iako- 
ba,  a  e  lokomaikai  aku  au  i  kona 
mau  wahi  e  noho  ai ;  a  e  hana  hou 
ia  ke  kulanakauhale  maluna  o  ko- 
na  puu  iho,  a  e  koe  no  ka  halealii 
ma  kona  pono. 

19  A  mailoko  aku  o  ia  e  puka 
aku  ai  ka  hoomaikai,  a  me  ka  leo 
o  ka  poe  olioli;  a  e  hoomahuahua 
wau  ia  lakou,  aole  lakou  e  lilo  i 
uuku,  a  e  hoonani  wau  ia  lakou, 
aole  lakou  e  liilii  ana. 

20  A  e  like  auanei  ka  lakou  poe 
keiki  me  ka  wa  mamua,  a  e  hoo- 
kupaaia  ko  lakou  anaina  imua  o'u, 
a  e  hoopai  no  wau  i  ka  poe  a  pau 
e  hookaumaha  ia  lakou. 

21  A  no  lakou  iho  auanei  ko  la- 
kou  poe  luna,  a  e  laha  aku  no  ko 
lakou  kiaaina  mailoko  aku  o  la- 
kou ;  a  e  lawe  mai  no  wau  ia  ia  a 
kokoke,  a  e  hookokoke  mai  no 
oia  ia'u ;  no  ka  mea,  owai  keia  i 
hooikaika  i  kona  naau  e  hookoko- 
ke  mai  ia'u  ?  wahi  a  Iehova. 

22  A  o  oukou  auanei  ko'u  poe 
kauaka,  a  owau  auanei  ko  oukou 
Akua. 

23  Aia  hoi,  ke  puka  aku  nei  ka 
puahiohio  o  Iehova  me  ka  hubu, 
he  puahiohio  e  hoopau  ana ;  me 
ka  eha  no  ia  e  kau  ai  maluna  o  ke 
poo  o  ka  poe  hewa. 

24  Aole  e  hoi  hou  ka  huhu  nui  o 
Iehova,  a  haua  oia,  a  hooko  oia  i 
ka  makemake  o  kona  naau.  I  na 
la  mahope,  e  noonoo  no  oukou 
ia. 

Ka  hoi  hou  ana  o  ka  īseraela.  22  Haiia  mai 
o  Krlsto.  27  Kona  malama  aua  i  kona  eka- 
leeia. 


IA  manawa,  wahia  Iehova,  owau 
auanei  ke  Akua  o  na  ohana  a 
pau  o  ka  Iseraela,  a  o  lakou  aua- 
nei  ko'u  poe  kanaka. 

2  Ke  i  mai  nei  o  Iehova  penei,  0 
na  kauaka  i  koe  o  ka  pahikaua, 
loaa  no  ia  iakou  ka  lokomaikai 
ma  ka  waonahele,  o  ka  Iseraela 
hoi,  ia'u  i  hele  ai  e  hoomaha  ia 
lakou. 

3  I  ka  wa  kahiko,  ikea  o  Iehova 
ia'u,  i  mai  la,  Oiaio,  ua  mau  loa 
ko'u  aloha  aku  ia  oe ;  nolaila,  ua 
hooloihi  aku  au  i  ka  lokomaikai 
nou. 

4  E  kukulu  hou  ana  no  wau  ia 
oe,  a  e  kukuluia  no  oe,  e  ke  kai- 
kamahine  puupaa  o  ka  Iseraela. 
E  kahiko  hou  ia  no  oe  i  kou  mau 
pahu  kani,  e  hele  aku  no  i  ka  haa 
ana  o  ka  poe  olioli. 

5  E  kanu  hou  ana  no  oe  i  na  ku- 
muwaina  ma  na  mauna  o  Sama- 
ria ;  e  kanu  no  ka  poe  kanu,  a  e 
ai  wale  hoi. 

6  No  ka  mea,  e  hiki  mai  auanei 
ka  la  e  hea  aku  ai  ka  poe  kiai  ma- 
luna  o  ka  mauna  o  Eperaima,  E 
ala  mai  oukou,  a  e  pii  aku  kakou 
i  Ziona,  io  Iehova  la,  i  ko  kakou 
Akua. 

7  No  ka  mea,  ke  olelo  mai  nei  o 
Iehova  penei ;  E  mele  olioli  no  Ie- 
hova,  a  e  hauoli  hoi  ma  ke  poo  o 
na  aina;  e  kala  aku,  a  e  halelu,  a 
e  olelo  iho,  E  Iehova,  e  hoola  oe  i 
kou  poe  kanaka  i  ke  koena  o  ka 
Iseraela. 

8  Aia  hoi,  e  lawe  no  wau  ia  la- 
kou,  mai  ka  aina  o  ke  kukulu 
akau  mai,  a  e  hoiliili  hoi  ia  lakou, 
mai  na  mokuna  mai  o  ka  honua, 
me  lakou  pu  no,  ka  poe  makapo, 
a  me  ka  poe  oopa,  a  me  ka  wa- 
hine  hapai,  a  me  ka  wahine  hanau 
keiki  ana ;  he  poe  nui  ka  i  hoi  pu 
mai. 

9  E  hele  mai  no  lakou  me  ka 
uwe,  ia  lakou  e  pule  ai,  e  alakai 
no  wau  ia  lakou ;  e  hoohele  no 
wau  ia  lakou  ma  na  kahawai,  ma 
ke  ala  pololei ;  aole  lakou  e  kula- 
nalana  malaila,  no  ka  uiea,  he  Ma- 
kua  no  wau  no  ka  Iseraela,  a  o 
Eperaima  ka'u  hiapo. 

10  H  E  hoolohe  oukou  i  ka  olelo 

a  Iehova,  e  ko  na  aina,  a  e  kala 
aku  hoi  ma  na  aina  loihi  e  aku,  a 
e  olelo,  O  ka  mea  i  hoopuehu  i  ka 
Iseraela,  nana  no  lakou  e  hoiliili, 
a  e  malauia  ia  lakou,  e  like  me  ke 
kahuhipa  i  kona  poe  hipa. 

11  No  ka  mea,  ua  hoolapanai  o 
Iehova  ia  Iakoha  me  ka  uku  hoo- 
pakele  ia  ia,  mailoko  mai  o  ka  li- 
ma  i  oi  aku  ka  ikaika  i  kona. 

12  A  e  hele  mai  no  lakou  a  e  oli 
ma  kahi  kiekie  o  Ziona,  a  holo  pu 
no  lakou  i  ka  maikai  o  Iehova,  uo 
ka  huapalaoa,  a  no  ka  waina,  a  uo 
ka  aila,  a  no  na  keiki  o  na  hipa,  a 
me  na  bipi;  a  e  like  auanei  ko 
lakou  uhane  me  ka  mahinaai  i. 
mau;  aole  loa  lakou  e  kaumaha 
hou  aku. 

13  Alaila,  e  olioli  no  ka  wahine 
puupaa  ma  ka  haa  ana,  o  na  kana- 
ka  opiopio  a  me  na  elemakule  ]>u ; 
no  ka  mea,  e  hoololi  au  i  ko  lakou 
kaumaha  ana  i  olioli,  a  e  hooma- 
ha  au  ia  lakou,  a  e  hoohauoli  ia 
lakou  mailoko  mai  o  ko  lakou 
kaumaha. 

14  A  hoomaona  aku  au  i  ka  uha- 
ne  o  na  kahuna  i  ka  momona,  a  e 
maona  auanei  ko'u  poe  kanaka  i 
ko'u  maikai,  wahi  a  Iehova. 

15  1  Ke  i  mai  nei  o  Iehova  pe- 
nei;  Ua  loheia  ka  leo  ma  Rama, 
he  pihe,  a  me  ka  uwe  nui  ana ;  e 
uwe  ana  o  Rahela  no  kana  mau 
keiki,  a  hoole  oia,  aole  e  na  no 
kana  mau  keiki,  no  ka  mea,  aole 
ae  nei  lakou. 

16  Ke  i  mai  nei  o  Iehova  penei ; 
E  uumi  oe  i  kou  leo  i  ka  uwe  ana, 
a  me  kou  mau  maka  i  na  waima- 
ka;  no  ka  mea,  e  ukuia  no  kau 
hana,  wahi  a  Iehova ;  a  e  hele  hou 
mai  no  lakou,  mai  ka  aina  mai  o 
ka  enemi. 

17  He  lana  no  ka  manao  i  kou 
hope,  wahi  a  Iehova,  i  hele  hou 
mai  no  na  keiki  i  ko  lakou  moku- 
na  iho. 

18  1f  Oiaio  no  ua  lohe  au  ia  Epe- 
raima  e  olo  pihe  ana,  Ua  paipai 
mai  oe  ia'u,  a  ua  paipaiia  mai  au, 
e  like  me  ka  bipi  maa  ole.  E  hoo- 
huli  oe  ia'u,  a  e  hoohuliia  no  wau, 
no  ka  mea,  o  oe  no  o  Iehova,  ko'u 
Akua. 

19  No  ka  mea,  mahope  o  ko'u 
hoohuliia,  mihi  no  wau;  a  maho- 
pe  o  ko'u  aoia  mai,  hahau  no  wau 
i  ko'u  uha.  Hilahila  no  wau,  oia, 
hoopalaimaka  no  hoi,  no  ka  mea, 
kaikai  no  wau  i  ka  hoowahawaha 
o  ko'u  wa  opiopio. 

20  O  Eperaima  anei  ka'u  keiki 
aloha  ?  He  keiki  anei  ia  e  olioli 
ai  ?  No  ka  mea,  mai  ka  wa  mai  o 
kau  olelo  ku  e  ana  ia  ia,  he  oiaio, 
ke  hoomauao  mau  nei  au  ia  ia :  no- 
laila,  e  haehae  nei  ko'u  opu  nona ; 
he  oiaio  no  e  lokomaikai  aku  no 
wau  ia  ia,  wahi  a  Iehova. 

21  E  kukulu  oe  i  ahu,  a  hana  hoi 
i  puu  kiekie  nou ;  e  kau  oe  i  kou 
naau  ma  ke  kuamoo,  ma  ke  ala  au 
i  hele  ai.  E  huli  hou  oe,  e  ke  kai- 
kamahine  puupaa  o  ka  lseraela,  e 
huli  hou  oe  i  keia  mau  kulana- 
kauhale  ou. 

22  U  Pehea  la  ka  loihi  o  kou  aea 
ana  aku,  e  ke  kaikamahine  hoi  ho- 
pe?  No  ka  mea,  ua  hana  o  Ie- 
hova  i  ka  mea  hou  ma  ka  honua, 
na  ka  wahine  no  e  hoomalu  i  ke 
kane. 

23  Penei  ka  olelo  ana  mai  a  Ieho- 
va  o  na  kaua,  ke  Akua  o  ka  Ise- 
raela;  E  olelo  hou  no  lakou  i  keia 
mau  olelo  ma  ka  aina  o  ka  Iuda,  a 
ma  kolaila  mau  kulanakauhale,  i 
ka  wa  a'u  e  hoihoi  ai  i  ko  lakou 
pio  ana ;  Na  Iehova  e  hoopomai- 
kai  ia  oe,  i  kahi  e  noho  ai  o  ka 
hoopono,  ka  mauna  hoi  o  ka  he- 
molele. 

24  A  e  noho  pu  no  maloko  olai- 
la,  ma  ka  Iuda  hoi,  a  maloko  o 
kolaila  mau  kulanakauhale  a  pau, 
ka  poe  mahiai,  a  me  ka  poe  mala- 
ma  hipa. 

25  No  ka  mea,  ua  hooana  aku  au 
i  ka  uhane  i  makewai,  a  ua  hoo- 
maona  wau  i  na  uhane  a  pau  i 
niuniu. 

26  Alaila,  ala  iho  la  au,  a  nana 
ae  la,  a  ua  oluolu  ko'u  hiamoe 
ana  ia'u. 

27  1  Aia  hoi,  e  hiki  mai  ana  na 
la,  wahi  a  Iehova,  e  lulu  iho  ai  au 
i  ka  ohana  a  Iuda,  i  ka  hua  a  ke 
kanaka  a  me  ka  hua  a  ka  holo- 
holona. 

28  A  e  like  no  me  ka'u  i  kiai  iho 

ai  maluna  o  lakou,  e  uhuki  ae,  a 
e  uhai  iho,  a  e  hoohiolo,  a  e  luku, 
a  e  hoopilikia ;  pela  no  hoi  au  e 
kiai  ai  maluna  iho,  e  kukulu,  a  e 
kanu,  wiihi  a  Iehova. 

29  Ia  inau  la  la,  aole  lakou  e  ole- 
lo  hou  ae,  Ua  ai  na  makuakane  i 
ka  huawaina  awahia,  o  ua  oi  na 
niho  o  na  keiki. 

30  Aka,  e  make  auanei  kela  mea 
keia  mea  no  kona  hewa  iho :  o 
kela  kauaka  keia  kanaka  e  ai  ana 
i  ka  huawaina  awahia,  o  kona  mau 
niho  no  ke  oi. 


31  H  Aia  hoi,  e  hiki  mai  ana  na 
la,  wahi  a  Iehova,  e  hana  aku  ai  au 
i  berita  hou  me  ka  ohana  a  Ise- 
raela,  a  me  ka  ohana  a  Iuda : 

32  Aole  e  like  ana  me  ka  berita 
a'u  i  hana  aku  ai  me  ko  lakou 
poe  makuakane,  i  ka  la  a'u  i  lalau 
aku  ai  ia  lakou  ma  ka  lima,  e  lawe 
ia  lakou  mai  ka  aina  o  Aigupita 
mai;  o  ua  berita  la  a'u  ka  lakou  i 
uhai  ai,  ia'u  i  noho  ai  he  Kane  na 
lakou,  wahi  a  Iehova : 

33  Aka,  o  keia.ka  berita  a'u  e 
haua'i  me  ka  ohana  a  Iseraela; 
Mahope  iho  o  ia  mau  la,  wahi  a 
Iehova,  e  kau  no  wau  i  ko'u  kana- 
wai  maloko  o  lakou,  a  e  kakau  iho 
ma  ko  lakou  naau ;  a  owau  auanei 
ko  lakou  Akua,  a  o  lakou  hoi  ko'u 
poe  kanaka. 

34  Aole  lakou  e  ao  hou  aku  o  ke- 
la  mea  keia  mea  i  kona  hoalauna, 
a  o  kela  meakeia  mea  i  kona  hoa- 
hanau,  e  olelo  ana,  E  ike  ia  leho- 
va ;  no  ka  mea,  e  ike  auanei  lakou 
a  pau  ia'u,  mai  ka  mea  liilii  loa  o 
lakou  a  hiki  i  ko  lakou  mea  nui 
loa,  wahi  a  Iehova;  no  ka  mea,  e 
kala  aku  auanei  au  i  ko  lakou  ha- 
hl,  aole  hoi  au  e  hoomanao  hou 
aku  i  ko  lakou  hewa. 

a5  T  Penei  ka  olelo  a  Iehova,  a 
ka  mea  haawi  mai  i  ka  la  i  lama 
no  ke  ao,  a  me  na  kanawai  no  ka 
mahina  a  me  na  hoku  ma  ka  po, 
o  ka  mea  hoaleale  hoi  i  ke  kai  a 
halulu  kona  mau  ale ;  o  Iehova 
Sabaota  kona  inoa. 

36  Ina  e  neenee  aku  keia  mau 
kanawai  mai  ko'u  alo  aku,  wahi 
a  Iehova,  alaila  e  pau  auanei  na 
mamo   a  Iseraela,  aole  ia  he  la- 


huikanaka  imua  o'u,  a  mau  loa 
aku. 

37  Ke  olelo  mai  nei  o  Iehova  pe- 
nei ;  Ina  e  hiki  ke  anaia  ka  lani 
iluna,  a  e  huliia  hoi  na  kumu  o  ka 
honua  ilalo,  alaila,  e  haalele  no  au 
i  na  mamo  a  pau  o  ka  Iseraela,  no 
na  mea  a  pau  a  lakou  i  hana'i,  wa- 
hi  a  Iehova. 

38  1f  Aia  hoi,  e  hiki  mai  ana  na 
la,  wahi  a  Iehova,  e  kukuluia'i  ke 
kulanakauhale  no  Iehova,  mai  ka 
halekiai  o  Hananeela  a  hiki  i  ka 
pukapa  o  ke  kihi. 

39  A  e  hele  aku  ke  kaula-ana  ma 
o  aku  maluna  o  ka  puu  Gareba,  a 
e  poai  mai  i  Goata. 

40  A  o  ke  awawa  a  pau  o  na  ku- 
papau,  a  o  ka  lehuahi,  a  o  na  kula 
a  pau  a  hiki  i  kahawai  o  Kidero- 
na,  a  hiki  i  ka  puka  lio  ma  ka  hi- 
kina,  e  laa  ia  no  Iehova;  aole  ia  e 
uhuki  hou  ia,  aole  hoi  e  hoohiolo 
hou  ia  a  mau  loa  aku. 

Paa  Ieremia  i  ka  halepaahao,  no  kona  hoike 
ana  i  ka  poino  o  Ierusalema.  6  Ua  kuai  ia 
ka  aina.  26  Hoike  hou  mai  ke  Akua  i  na 
popilikia  e  hiki  mai  ana  i  na  kanaka.  36 
No  ka  hoi  hou  ana  mai  o  lakou  i  ko  lakou 

A  olelo  i  hiki  mai  io  Ieremia 
la  mai  o  Iehova  mai  la,  i  ka 
umi  o  ka  makahiki  o  Zedekia  ke 
alii  o  ka  Iuda,  oia  ka  makahiki 
umikumamawalu  o  Nebukaneza. 

2  Ia  manawa,  hoopilikia  mai  la 
ka  poe  kaua  o  ke  alii  o  Babulona 
ia  Ierusalema:  a  ua  hoopaaia  o 
Ieremia  ke  kaula  ma  kahi  paa  o 
ka  halepaahao  iloko  o  ka  hale  o 
ke  alii  o  Iuda. 

3  No  ka  mea,  hoopaa  iho  la  o  Ze- 
dekia  ke  alii  o  Iuda  ia  ia,  e  olelo 
mai  ana,  No  ke  aha  la  oe  e  wana- 
na  mai  nei,  i  ka  i  ana  mai,  Penei 
ka  olelo  a  Iehova,  Aia  hoi  e  haawi 
aku  no  au  i  keia  kulanakauhale 
iloko  o  ka  lima  o  ke  alii  o  Babulo- 
na,  a  nana  ia  e  hoopio : 

4  Aole  hoi  e  pakele  o  Zedekia  ke 
alii  o  Iuda  mai  ka  lima  aku  o  ka 
poe  Kaledea;  he  oiaio  e  haawiia 
oia  iloko  o  ka  lima  o  ke  alii  o  Ba- 
bulona,  a  e  kamailio  oia  me  ia  he 
waha  he  waha,  a  e  ike  auanei  kona 
mau  maka  i  ko  ia  la  mau  maka ; 

5  A  e  kai  aku  oia  ia  Zedekia  i 
6abulona,  a  ilaila  oia  e  noho  ai  a 
ike  hou  au  ia  ia,  wahi  a  Iehova : 
ina  e  kaua  aku  oukou  me  ka  poe 
Kaleelea,  aole  oukou  e  pouiaikai. 

6  1  Olelo  ae  la  o  Ieremia,  Hiki 
mai  la  ka  olelo  a  ke  Akua  io'u  nei, 
i  mai, 

7  Aia  hoi,  e  hele  mai  ana  iou  la  o 
Hanameela  ke  keiki  a  Saluma  ke- 
kahi  makuakane  ou,  e  i  mai  ana, 
E  kuai  oe  nou  i  kuu  aina  ma  Ana- 
tota;  no  ka  mea,  o  ka  pono  no  ka 
hoopanai,  nou  no  ia  e  kuai. 

8  A  hele  mai  la  io'u  nei  o  Hana- 
meela  ke  keiki  a  kekahi  makua- 
kane  o'u,  iloko  o  ka  pahale  o  ka 
halepaahao,  e  like  me  ka  olelo  a 
ke  Akua ;  i  mai  la  ia  ia'u,  Ke  noi 
aku  nei  au  ia  oe,  e  kuai  oe  i  kuu 
aina  ma  Anatota  ma  ka  moku  o 
ka  6eniamina;  no  ka  mea,  nou 
no  ka  hooili  ana,  a  nou  hoi  ka 
hoopanai  ana;  e  kuai  oe  nou. 
Alaila,  ike  iho  la  au  o  ka  olelo  ia 
a  ke  Akua. 

9  A  kuai  iho  la  au  i  ka  aina  me 
Hanameela  ke  keiki  a  kekahi  ma- 
kuakane  o'u,  ka  mea  i  noho  ma 
Anatota,  a  kaupaona  iho  nona  i 
ke  kala,  i  na  sekela  kala  he  umi- 
kumamahiku. 

10  Kakau  iho  la  au  ma  ka  pala- 
pala,  a  hoopaa  iho  la  i  ka  wepa,  a 
lawe  iho  la  na  mea  ike  maka,  a 
kau  iho  la  i  ke  kala  ma  na  mea 
kaupaona. 

11  Lawe  ae  la  au  i  ka  palapala 
hoike  i  ke  kuai  ana,  i  ka  mea  i 
paa  i  ka  wepa,  a  me  ka  mea  i  hoo- 
paa  ole  ia,  mamuli  o  ke  kanawai  a 
me  ka  oihana; 

12  A  haawi  aku  la  au  i  ka  palapa- 
la  hoike  i  ke  kuai  ana  ia  6aruka 
ke  keiki  a  Neria,  ke  keiki  a  Maa- 
seia,  ma  ke  alo  o  Hanameela  ke 
keiki  a  kekahi  makuakane  o'u,  a 
ma  ke  alo  hoi  o  na  mea  hoike,  o  ka 
poe  i  kakau  iuoa  ma  ka  palapala 
o  ke  kuai  ana,  imua  hoi  o  ka  poe 
Iudaio  a  pau  e  noho  ana  ma  ka 
pahale  o  ka  halepaahao. 

13  Tf  Kauoha  aku  la  au  ia  6aruka 
imua  o  lakou,  i  aku  la, 

14  Ke  olelo  mai  nei  o  īehova  o 
na  kaua  ke  Akua  o  ka  Iseraela 

penei ;  E  lawe  i  keia  mau  palapa- 
la  hoike,  o  ka  palapala  no  ke  kuai 
ana  i  paa  i  ka  wepa,  a.me  keia  pa- 
lapala  hoike  aole  i  paa,  a  e  hahao 
iloko  o  ka  ipu  lepo,  i  malamaia'i 
ia  mau  mea  i  na  la  he  nui. 

15  No  ka  mea,  ke  olelo  mai  nei  o 
Iehova  o  na  kaua,  ke  Akua  o  ka 
Iseraela,  penei ;  E  komo  hou  ia  na 
hale,  na  aina  a  me  na  pawaina  ma 
keia  aina. 

16  U  A  pau  ae  la  i  ka  haawiia  o 
ka  palapala  hoike  ia  6aruka  ke 
keiki  a  Neria,  pule  aku  la  au  ia 
Iehova,  i  ka  i  ana  aku, 

17  Auwe,  e  ka  Haku,  e  Iehova  e! 
aia  hoi,  nau  uo  i  haua  ka  lani  a 
me  ka  honua,  ma  kou  mana  nui,  a 
me  ka  lima  kakauha,  aohe  mea  i 
hiki  ole  ia  oe. 

18  Ke  hoike  mai  nei  oe  i  ka  lo- 
komaikai  i  na  tausani,  a  ke  hoo- 
pai  nei  hoi  i  ka  hala  o  na  makua 
maloko  o  ka  poli  o  ka  lakou  mau 
keiki  mahope  o  lakou;  ke  Akua 
nui  a  me  ka  mana,  o  Iehova  Sa- 
baota  kona  inoa. 

19  He  nui  ka  naauao,  he  maua 
hoi  i  ka  hana :  no  ka  mea,  e  kaa- 
kaa  ana  kou  mau  maka  maluna 
iho  o  na  aoao  a  pau  o  na  keiki  a 
kanaka ;  e  uku  mai  i  kela  mea  i 
keia  mea  e  like  me  kona  mau  ao- 
ao,  a  e  like  hoi  me  ka  hua  o  ka- 
na  hana  ana ; 

20  Ka  mea  nana  i  hoonoho  i  na 
hoailona  a  me  na  mea  kupaianaha 
ma  ka  aina  o  Aigupita,  a  hiki  i 
neia  la,  iloko  hoi  o  ka  Iseraela,  a 
iwaena  o  kanaka;  a  i  hookaulana 
i  kou  inoa,  me  ia  i  keia  la; 

21  A  i  lawe  mai  i  kou  poe  kana- 
ka  o  ka  Iseraela  mai  ka  aina  o  Ai- 
gupita  mai  me  na  hoailona,  a  me 
na  mea  kupaianaha,  a  me  ka  lima 
ikaika,  a  me  ka  lima  kakauha,  a 
me  ka  weliweli  nui; 

22  A  haawi  mai  la  no  lakou  i  keia 
aina,  au  i  hoohiki  ai  i  ko  lakou 
poe  kupuna  e  haawi  mai  no  lakou, 
he  aina  e  kahe  ana  ka  waiu  a  me 
ka  meli; 

23  A  komo  mai  la  lakou  a  noho 
iho  la;  aka,  aole  lakou  i  hoolohe  i 
kou  leo,  aole  hoi  i  hele  ma  kou 
kanawai :  aole  lakou  i  hana  iki  i 

ka  mea  a  pau  au  i  kauoha  mai  ai 
ia  lakou  e  hana;  nolaila  ua  kau 
mai  ai  oe  i  keia  popilikia  a  pau 
maluna  iho  o  lakou. 

24  Aia  hoi  na  puu  kaua,  ua  hiki 
mai  i  ke  kulanakauhale  e  lawepio 
ia  ia,  a  ua  haawiia  ke  kulanakau- 
hale  iloko  o  ka  lima  o  ka  poe  Ka- 
ledea  e  kaua  ku  e  mai  ana,  no  ka 
pahikaua,  a  me  ka  wi,  a  me  ka 
ahulau :  a  ua  ko  io  no  ka  mea  au 
i  olelo  mai  ai ;  aia  hoi,  ke  ike  mai 
nei  oe. 

25  E  ka  Haku,  Iehova  e,  ua  olelo 
mai  oe  ia'u,  E  kuai  i  ka  aina  me 
ke  kala,  a  e  lalau  i  na  mea  ike 
maka ;  aka,  ua  lilo  ke  kulanakau- 
hale  iloko  o  ka  lima  o  ka  poe  Ka- 
ledea. 

2(5  1  Alaila  hiki  mai  ka  olelo  a 
Iehova  io  Ieremia  la,  i  mai  la, 

27  Aia  hoi,  owau  no  o  Iehova,  ke 
Akua  o  na  mea  io  a  pau :  e  hiki 
ole  anei  kekahi  mea  ia'u? 

28  Nolaila,  ke  olelo  nei  o  Ieho- 
va ;  Aia  hoi,  e  haawi  no  wau  i 
keia  kulanakauhale  iloko  o  ka  li- 
ma  o  ka  poe  Kaledea,  a  iloko  o 
ka  lima  o  Nebukaneza  ke  alii  o 
Babulona,  a  e  hoopio  auanei  oia 
ia. 

29  A  o  ka  poe  Kaledea  e  kaua 
mai  ana  i  keia  kulanakauhale,  e 
hele  mai  lakou,  a  e  puhi  i  keia 
kulanakauhale,  a  e  hoopau  lakou 
ia  i  ke  ahi,  me  na  hale  hoi,  maluna 
olaila  kahi  i  puhi  ai  lakou  nei  i 
ka  mea  ala  na  Baala,  a  ninini  iho 
ai  i  na  mohaiinu  no  na  akua  e,  i 
mea  e  hoonaukiuki  mai  ai  ia'u. 

30  No  ka  mea,  ua  hana  hewa  wa- 
le  no  na  mamo  a  lseraela  a  me  na 
mamo  a  Iuda  imua  o'u  mai  ko  la- 
kou  wa  kamalii  mai:  no  ka  mea, 
ua  hoonaukiuki  wale  mai  no  na 
mamo  a  Iseraela  ia'u,  i  ka  hana  a 
ko  lakou  mau  lima,  wahi  a  Iehova. 

31  No  ka  mea,  he  mea  hoonau- 
kiuki,  a  me  ka  hooinaina  ia'u  keia 
kulanakauhale,  mai  ka  la  mai  i 
kukulu  ai  lakou  ia  a  hiki  i  keia 
la,  i  mea  e  hoonee  aku  ai  au  ia 
mai  ko'u  alo  aku ; 

32  No  ka  hewa  a  pau  o  na  mamo 
a  Iseraela,  a  o  na  mamo  a  Iuda,  ka 
mea  a  lakou  i  hana'i  e  hoonaukiu- 

ki  mai  ia'u,  o  lakou,  o  ko  lakou 
poe  alii,  a  me  na  luna  o  lakou,  a 
me  ko  lakou  poe  kahuna,  a  me  ko 
lakou  poe  kaula,  a  me  na  kanaka 
o  ka  Iuda,  a  me  ka  poe  e  noho  ana 
ma  lerusalema. 

33  A  ua  huli  lakou  i  ke  kua  ia'u, 
aole  i  ka  maka :  owau  nae  ka  mea 
nana  lakou  i  ao  aku  e  ala  ana  i  ka 
wanaao  e  ao  aku ;  aole  nae  lakou 
i  hoolohe  mai,  i  loaa  ia  lakou  ke 
akamai. 

34  A  kau  no  lakou  i  ko  lakou 
mea  haumia  iloko  o  ka  hale  i  ka- 
paia  ma  ko'u  inoa,  e  hoohaumia 
ia. 

35  A  hana  no  hoi  lakou  i  na  wa- 
hi  kiekie  o  Baala,  na  mea  ma  ke 
awawa  o  ke  keiki  a  Hinoma,  i  mea. 
e  hele  ai  ka  lakou  keikikane  a  me 
ka  lakou  kaikamahine  i  Moleka, 
ka  mea  a'u  i  kauoha  ole  aku  ai  ia 
lakou,  aole  hoi  ia  i  komo  iloko  o 
ko'u  manao  e  hana  lakou  i  keia 
mea  haumia  e  hewa'i  o  ka  Iuda. 

36  T  Nolaila,  ke  olelo  mai  nei  o 
Iehova,  ke  Akua  o  ka  Iseraela  no 
keia  kulanakauhale,  ka  mea  a  ou- 
kou  i  olelo  ai,  E  haawiia  oia  iloko 
o  ka  lima  o  ke  alii  o  Babulona,  no 
ka  pahikaua,  a  no  ka  wi,  a  no  ka 
mai  ahulau;  peneia, 

37  Aia  hoi,  e  hoiliili  mai  nei  au 
ia  lakou  mai  loko  mai  o  na  aina  a 
pau,  kahi  a'u  i  kipaku  aku  ai  ia 
lakou  i  ko'u  huhu,  a  i  ko'u  ukiuki, 
a  me  ka  inaina  nui ;  a  e  hoihoi 
hou  mai  au  ia  lakou  i  keia  wahi,  a 
e  hoonoho  au  ia  lakou  i  ka  malu- 
hia. 

38  A  e  lilo  mai  lakou  i  poe  ka- 
naka  no'u,  a  owau  auanei  ko  la- 
kou  Akua. 

39  A  e  haawi  aku  no  wau  ia  la- 
kou  i  hookahi  naau,  a  i  hookahi 
aoao,  i  makau  mau  lakou  ia'u,  i 
mea  e  pono  ai  lakou,  a  me  ka 
lakou  poe  keiki  mahope  iho  o 
lakou. 

40  A  e  hana  wau  i  berita  mau  loa 
me  lakou,  aole  hoi  au  e  huli  ae 
mai  o  lakou  aku,  me  ka  hana  ia 
lakou  i  ka  maikai,  a  e  kau  no  au  i 
ka  makau  ia'u  iloko  o  ko  lakou 
naau,  aole  hoi  lakou  e  haalele  mai 


īa'u. 

41  E  olioll  tio  wau  ia  lakou,  e 
hana  maikai  ia  lakou,  a  e  hoono- 
ho  paa  ia  lakou  ma  keia  aina,  me 
ko'u  naau  a  pau,  a  rae  ko'u  uhane 
a  pau. 

43  No  ka  mea,  ke  olelo  mai  nei 
o  Iehova  penei ;  E  like  me  ko'u 
lawe  ana  i  keia  hewa  nui  a  pau 
maluna  o  keia  poe  kanaka,  pela 
no  wau  e  lawe  maluna  o  lakou  i 
ka  maikai  a  pau  a'u  i  olelo  aku  ai 
ia  lakau. 

43  E  kuaiia  auanei  na  mahinaai 
ma  keia  aina,  kahi  a  oukou  i  olelo 
ai,  Ua  mehameha,  aohe  kanaka, 
aohe  holoholona;  ua  liaawiia  ilo- 
ko  o  ka  lima  o  ko  Kaleelea. 

44  E  kuai  no  na  kanaka  i  na  ma- 
hinaai  i  ke  kala,  a  kakau  i  palapa- 
la  e  akaka'i,  a  hoopaa  i  ka  wepa, 
a  e  lawe  i  poe  ike,  ma  ka  aina  o 
ka  Beniamina  a  ma  na  wahi  e  pu- 
ni  ana  ia  Ierusalema,  a  ma  na  ku- 
lanakauhale  o  ka  Iuda,  a  ma  na 
kulanakauhale  o  na  mauna,  a  ma 
na  kulanakauhale  o  ke  awawa,  a 
ma  na  kulanakauhale  o  ke  kuku- 
luhema  ;  no  ka  mea,  e  hoihoi  mai 
au  i  ko  lakou  pio  ana,  wahi  a  Ie- 
hova. 

Ka  pomaikai  o  ka  Iseraela.    14  Ka  hiki  ana 
mai  o  Kristo.    16  Hookoia  ka  berita. 

ALAILA,  hiki  lua  mai  la  ka  ole- 
J\  lo  a  Iekova  io  Ieremia  la,  i 
kona  paa  ana  iloko  o  ka  pahale  o 
ka  halepaahao,  i  mai  la, 

2  Penei  ka  olelo  ana  mai  a  Ieho- 
va,  a  ka  mea  hana,  o  Iehova  ka 
mea  i  hoonohonoho  ia  mea,  i  mea 
e  paa  ai ;  o  Iehova  kona  inoa; 

3  E  hea  mai  oe  ia'u,  a  e  o  aku 
no  wau  ia  oe,  a  e  hoike  aku  ia  oe  i 
na  mea  nui  a  paakiki,  au  i  ike  ole 
ai. 

4  No  ka  mea,  ke  olelo  mai  nei  o 
Iehova,  ke  Akua  o  ka  Iseraela  pe- 
nei,  no  na  hale  o  keia  kulanakau- 
hale,  a  no  na  hale  o  na'lii  o  ka 
Iuda,  na  mea  i  hoohioloia  e  na 
puu,  a  me  ka  pahikaua : 

5  Ke  hele  mai  nei  lakou  e  kaua 
me  ko  Kaledea,  he  mea  nae  ia 
e  hoopiha  ai  ia  lakou  i  ria  kupa- 
pau  o  na  kanaka,  ka  poe  a'u  i 
luku  ai  i  ko'u  huhu,  a  i  ko'u  ukiu- 

ki,  a  ua  huna  hoi  au  i  ko'u  maka 
mai  keia  kulanakauhale  aku,  no 
ka  hewa  a  pau  o  lakou. 

6  Aia  hoi,  e  lawe  mai  no  au  io  na 
ia  i  ka  wahi,  a  me  ka  mea  e  ola'i, 
a  e  hoola  no  wau  ia  lakou,  a  e  hoike 
aku  au  ia  lakou  i  ka  maluhia  nui, 
me  ka  oiaio. 

7  A  e  hoihoi  mai  au  i  ke  pio  ana 
o  Iuda,  a  me  ke  pio  ana  o  ka  Ise- 
raela,  a  kukulu  no  au  ia  lakou,  e 
like  me  ka  wa  mamua. 

8  A  e  hoomaemae  au  ia  lakou  i 
ko  lakou  hewa  a  pau  a  lakou  i  ha- 
na  hewa  mai  ai  ia'u  :  a  e  kala  no 
hoi  au  i  ko  lakou  hala  a  pau  a  la- 
kou  i  lawehala'i,  a  kipi  mai  hoi 
ia'u. 

9  T  A  e  lilo  mai  ia  ia'u  i  inoa  e 
olioli  ai,  no  ka  maikai,  a  no  ka 
nani  imua  o  na  lahuikanaka  a  pau 
o  ka  honua,  ka  poe  e  lohe  ana  i 
ka  maikai  a  pau  a'u  e  hana  aku  ai 
ia  lakou.  A  e  makau  auanei  la- 
kou  a  e  haalulu  hoi  no  ka  maikai 
a  pau,  a  no  ka  pomaikai  a  pau  a'u 
e  haawi  aku  ai  ia  wahi. 

10  Ke  olelo  mai  nei  o  Iehova ; 
Ma  keia  wahi,  kahi  a  oukou  i  ole-  i 
lo  ai,  ua  mehameha,  aohe  kanaka,  } 
aohe  holoholona,  ma  na  kulana-  < 
kauhale  o  ka  Iuda,  a  ma  na  alanui 

o  Ierusalema,  ua  mehameha,  aohe 
kanaka,  aohe  mea  nana  e  noho, 
aohe  holoholona ; 

11  E  lohe  hou  ia  no  ka  leo  o  ka 
olioli,  a  me  kaleo  o  ka  hauoli ;  ka  * 
leo  o  ke  kanemare,  a  me  ka  leo  o^ 
ka  wahinemare;  ka  leo  hoi  o  ka^ 
poe   e  olelo  ana,  E  hoomaikai  ia 
Iehova  o  na  kaua,  no  ka  mea,  ua 
maikai   o   Iehova  no  kona  loko- 
maikai  mau  loa;  o  ko  ka  poe  hoi 

e  lawe  ana  i  na  mohai  hoomana 
iloko  o  ka  hale  o  Iehova.  No  ka 
mea,  e  hoihoi  no  wau  i  na  pio  o 
ka  aina,  e  like  me  ka  wa  mamua, 
wahi  a  Iehova. 

12  Ke  olelo  mai  nei  o  Iehova  o 
n,a  kaua  penei ;  Ma  keia  wahi  me- 
haineha,  kanaka  ole,  a  holoholooa 
ole,  a  ma  kona  mau  kulanakauha- 
le  a  pau,  e  loaa  hou  no  kahi  noho 
no  na  kahuhipa,  e  hoomoe  ana  i 
ka  lakou  poe  hipa. 

13  Ma  na  kulanakauhale   o   na 


MOKUNA  XXXIV. 


mauna,  a  ma  na  kulanakauhale  o 
ke  awawa,  a  ma  na  kulanakauhale 
o  ke  kukuluhema,  a  ma  ka  aina  o 
ka  Beniamina,  a  uia  na  wahi  e  pu- 
ni  ana  ia  Ierusalema,  a  ma  na  ku- 
lanakauhale  o  ka  Iuda,  e  hele  hou 
ae  no  na  poe  hipa  malalo  iho  o 
ka  lima  o  ka  mea  helu,  wahi  a 
Iehova. 

14  Aia  hoi,  e  hiki  mai  ana  no  na 
la,  wahi  a  Iehova,  e  hana  aku  ai  au 
i  ka  mea  maikai  a'u  i  olelo  ai  i  ko 
ka  hale  o  ka  Iseraela,  a  i  ko  ka 
hale  o  ka  Iuda. 

15  Tf  Ia  mau  la,  a  ia  manawa, 
na'u  no  e  houlu  no  Davida  i  ka 
Lala  o  ka  pono  ;  a  nana  no  e  haua 
i  ka  koopono,  a  me  ka  pololei  ma 
ka  aina. 

16  Ia  mau  la,  e  hoolaia  o  ka  Iu- 
da,  a  e  noho  maluhia  hoi  o  ka 
Ierusalema,  a  o  kona  e  kapaia'i, 
O  Iehova  ko  kakou  pono. 

17  H  No  ka  mea,  ke  olelo  mai 
nei  o  Iehova  penei ;  Aole  e  nele 
o  Davida  i  ke  kanaka  e  noho  ma 
ka  nohoalii  o  ko  ka  hale  o  ka  Ise- 
raela. 

18  Aole  hoi  e  nele  imua  o'u  o  na 
kahuna,  o  na  Levi  i  ke  kanaka  e 
kaumaha  aku  i  ka  mohaikuni,  a  e 
kuni  aku  i  na  mohai  makana,  a  e 
hana  i  ka  mohai  mau. 

19  1f  Alaila  hiki  mai  ka  olelo  a 
Iehova  io  Ieremia  la,  i  mai  la, 

20  Ke  i  mai  nei  o  Iehova  penei; 
Ina  hik:  ia  oukou  ke  uhai  i  ka'u 
berita  o  ke  ao,  a  me  ka'u  herita  o 
ka  po,  i  ole  ai  he  ao,  a  he  po  i  ko 
kiua  manawa ; 

21  Alaila  e  uhaiia  no  hoi  ka'u  he- 
rita  me  Davida  ka'u  kauwa,  i  loaa 
ole  ia  ia  ke  keiki,  e  noho  aupuni 
maluna  o  kona  nohoalii ;  a  me  na 
Levi,  ka  poe  kahuna,  ko'u  poe 
lawelawe. 

22  E  like  hoi  me  na  hoku  o  ka 
lani  hiki  ole  ke  helu,  a  me  ke  one 
o  ke  kai  hiki  ole  ke  ana ;  pela  no 
wau  e  hoonui  ai  i  ka  pua  a  Davi- 
da,  a  ka'u  kauwa,  a  me  na  Levi, 
ka  poe  lawelawe  na'u. 

23  Alaila  hiki  mai  ka  olelo  a  Ie- 
hova  io  Ieremia  la,  i  mai  la, 

24  Aole  anei  oe  i  noonoo  i  ka 
mea  a  keia  poe  kanaka  i  olelo  ai, 


i  ka  i  ana'e,  O  na  ohana  elua  a 
Iehova  i  koho  ai,  ua  hoole  oia  ia 
lakou  ?  Pela  lakou  i  hoowahawa- 
ha'i  i  ko'u  poe  kanaka,  i  pau  ae 
ko  lakou  noho  lahuikanaka  ana 
imua  o  lakou. 

25  Ke  i  mai  nei  o  Iehova  penei ; 
Ina  aohe  a'u  berita  me  ke  ao  a  me 
ka  po,  aole  hoi  i  kau  i  na  kanawai 
o  ka  lani  a  me  ka  honua ; 

26  Alaila,  e  hoole  no  wau  i  ka 
pua  a  Iakoba,  a  me  Davida  ka'u 
kauwa,  aole  hoi  e  lawe  i  kana  ma- 
mo  i  alii  maluna  o  ka  pua  a  Abe- 
rahama,  a  me  Isaaka,  a  me  Iako- 
ba;  no  ka  mea,  e  hoihoi  no  wau  i 
ko  lakou  pio  ana,  a  e  lokomaikai 
aku  no  hoi  au  ia  lakou. 

MOKUNA  XXXIV. 

No  ke  pio  ana  o  Ierusalema,  a  me  Zedekia. 
8  Hookauwa  hou  ia  na  kauwa.  12  Kuu  hou 
ia  mai  ka  pahikaua,  a  me  ka  mai  ahulau,  a 
me  ka  wi. 

KA  olelo  i  hiki  mai  io  Ieremia 
la,  mai  o  Iehova  mai,  i  ka  wa 
i  kaua'i  o  Nebukaneza,  ke  alii  o 
Babulona,  a  me  kona  poe  kaua  a 
pau,  a  me  na  aupuni  a  pau  o  ka 
honua,  ua  aupuni  malalo  iho  o  ko- 
na  lima,  a  kaua  na  kanaka  a  pau 
ia  Ierusalema,  a  i  kona  mau  kula- 
nakauhale  a  pau,  i  mai  la, 

2  Ke  olelo  mai  nei  o  Iehova,  ke 
Akua  o  ka  Iseraela,  penei ;  O  hele, 
a  e  olelo  aku  ia  Zedekia,  ke  alii  o 
ka  Iuda,  a  e  hai  aku  ia  ia,  Ke  i  mai 
o  Iehova  penei ;  Aia  hoi,  e  haawi 
no  wau  i  keia  kulanakauhale  ilo- 
ko  o  ka  lima  o  ke  alii  o  Babulona, 
a  e  puhi  no  oia  ia  wahi  i  ke  ahi. 

3  Aole  hoi  oe  e  pakale  mai  kona 
lima  aku,  aka,  e  pio  io  no  oe,  a  e 
haawiia  iloko  o  kona  lima ;  a  e 
ike  aku  no  kou  mau  maka  i  na 
maka  o  ke  alii  o  Babulona,  a  e 
kamailio  no  kona  waha  me  kou 
waha,  a  e  hele  no  oe  i  Babulona. 

4  E  Zedekia,  ke  alii  o  ka  Iuda,  e 
hoolohe  mai  oe  i  ka  olelo  a  Ie- 
hova;  Ke  olelo  mai  nei  o  Ieho- 
va  nou,  Aole  oe  e  make  i  ka  pa- 
hikaua ; 

5  E  make  no  oe  maloko  o  ka 
maluhia.  Me  ke  kuni  aua  no  na 
makua  ou,  na'lii  kahiko  mamua 
ou,  pela  no  lakou  e  kuni  ai  i  na 

995 


1EREMIA. 


mea  ala  nou.  A  e  kanikau  lakou 
ia  oe,  Auwe  ka  haku !  Ua  hai  aku 
no  wau  i  ka  olelo,  wahi  a  Iehova. 

6  Alaila,  olelo  aku  no  o  Ieremia 
ke  kaula  i  keia  mau  olelo  a  pau  ia 
Zedekia,  ke  alii  o  ka  Iuela  ma 
Ierusalema ; 

7  A  kaua  ke  alii  o  ko  Babulona 
poe  kaua  ia  Ierusalema,  a  i  na  ku- 
lanakauhale  a  pau  i  koe  o  ka  Iu- 
da,  ia  Lakisa,  a  ia  Azeka;  no  ka 
mea,  o  keia  mau  kulanakauhale  i 
paa  i  ka  pa  i  koe  o  na  kulanakau- 
hale  o  ka  Iuda. 

8  H  O  ka  olelo  i  hiki  mai  io  Ie- 
remia  la,  mai  o  Iehova  mai,  ma- 
hope  iho  o  ka  Zedekia  hana  aua  i 
berita  me  ka  poe  kanaka  a  pau 
ma  Ierusalema,  e  kala  aku  i  ko  la- 
kou  noho  kauwa  ole  ana ; 

9  I  kuu  wale  aku  kela  kanaka 
keia  kanaka  i  kana  kauwakane,  a 
o  kela  kanaka  keia  kanaka  i  kana 
kauwawahine,  ina  he  Heberakane, 
a  ina  he  Heberawahine,  i  hoopaa 
ole  ai  kekahi  i  kona  hoahanau  He- 
bera  i  kauwa  luhi  wale  nana. 

10  A  lohe  na'lii  a  pau,  a  me  na 
kanaka  a  pau  i  komo  i  ka  berita,  e 
hookuu  ana  kela  mea  keia  mea  i 
kana  kauwakane,  a  o  kela  mea 
keia  mea  i  kana  kauwawahine,  i 
ole  lakou  e  hoopaa  ia  lakou  i  kau- 
wa,  alaila  hoolohe  ae  la  lakou,  a 
kuu  ae  la. 

11  A  mahope  iho,  huli  lakou,  a 
hoihoi  ae  la  lakou  i  na  kauwa- 
kane,  a  me  na  kauwawahine  a  la- 
kou  i  kuu  iho  ai,  a  hookauwa  ae 
la  ia  lakou  i  kauwakane,  a  i  kau- 
wawahine. 

12  1  Alaila,  hiki  mai  ka  olelo  a 
Iehova  io  Ieremia  la,  mai  o  Ieho- 
va  mai,  i  mai  la, 

13  Ke  i  mai  nei  o  Iehova,  ke 
Akua  o  ka  Iseraela  penei;  Hana 
aku  la  au  i  berita  me  ko  oukou 
poe  kupuna,  i  ka  la  a'u  i  lawe  mai 
ai  ia  lakou,  mai  ka  aina  o  Aigupi- 
ta  mai,  a  mai  ka  hale  mai  o  ka 
poe  kauwa,  i  mai  la, 

14  I  ka  pau  ana  o  na  makahiki 
ehiku  e  kuu  aku  oukou,  o  kela 
kanaka  keia  kanaka  i  kona  hoaha- 
nau  i  ka  Hebera  i  kuaiia  nou ;  a 
hookauwa  mai  oia  nau  no  na  ma- 

kahiki  eono,  alaila  e  kuu  wale 
aku  oe  ia  ia,  mai  ou  aku  la ;  aole 
nae  i  hoolohe  mai  ko  oukou  mau 
kupuna  i  ka'u,  aole  hoi  i  haliu 
mai  i  ko  lakou  pepeiao. 

15  Ano  iho  nei,  ua  hoohuliia  ou- 
kou,  a  ua  hana  pono  kela  kanaka 
keia  kaūaka  imua  ou  i  ke  kukala 
ana  aku  i  ka  hookuu  wale  ia  o  ko- 
na  hoalauna:  a  ua  hana  hoi  ou- 
kou  i  berita  imua  o'u  ma  ka  hale 
i  heaia  ko'u  inoa  maluna  ona : 

16  Aka,  ua  huli  oukou,  a  ua  hoo 
haumia  i  ko'u  inoa,  a  ua  hoihoi 
mai  kela  kanaka  keia  kanaka  i 
kana  kauwakane,  o  kela  kanaka 
keia  kanaka  i  kana  kauwawahiue 
a  lakou  i  kuu  wale  ai  ma  ko  la- 
kou  makemake,  a  ua  hookauwa 
hou  ia  lakou,  i  lilo  lakou  i  kau- 
wakaue  a  i  kauwawahine  na  ou- 
kou. 

17  Nolaila,  ke  olelo  mai  nei  o 
Iehova  penei ;  Aole  oukou  i  hoo- 
lohe  mai  ia'u  ma  ke  kukala  ana  i 
ke  kuu  wale  ia  o  kela  kanaka  no 
kona  hoahanau,  o  kela  kanaka  uo 
kona  hoalauna.  Aia  hoi,  ke  ku- 
kala  aku  nei  au  i  ke  kuu  wale  ia 
oukou  i  ka  pahikaua,  a  i  ka  mai 
ahulau,  a  i  ka  wi,  a  e  hooauhee 
aku  au  ia  oukou  iloko  o  na  aupu- 
ni  a  pau  o  ka  honua. 

18  A  e  haawi  no  wau  i  na  kana- 
ka  i  lawehala  i  ka'u  berita,  o  ka 
poe  i  hana  ole  ma  na  olelo  o  ka 
berita  a  lakou  i  hana'i  imua  o'u, 
ia  lakou  i  oki  ae  i  ke  keikihipa 
mawaena,  a  hele  ae  mawaena  o 
kona  mau  apana. 

19  O  na'lii  o  ka  Iuda  a  me  na'lii 
o  Ierusalema,  na  luna  a  me  na  ka- 
huna,  a  me  na  kanaka  a  pau  o  ka 
aina,  ka  poe  i  hele  mawa'ena  o  na 
apana  o  ke  keikihipi ; 

20  E  haawi  no  wau  ia  lakou  ilo- 
ko  o  ka  lima  o  ko  lakou  poe  ene- 
mi,  a  iloko  o  ka  lima  o  ka  poe  e 
imi  ana  i  ko  lakou  ola.  A  e  lilo 
no  ko  lakou  kupapau  i  mea  ai  na 
na  manu  o  ka  lani,  a  na  na  holo- 
holona  o  ka  honua. 

21  A  e  haawi  no  hoi  au  ia  Zede- 
kia,  ke  alii  o  ka  Iuda,  a  me  kana 
poe  alii  i  ka  lima  o  ko  lakou  poe 
enemi,  iloko  o  ka  lima  o  ka  poe  e 

imi  ana  i  ko  lakou  ola,  a  iloko  o 
ka  lima  o  ka  poe  kaua  o  ke  alii  o 
Babulona,  ka  poe  i  pii  aku,  mai  o 
oukou  aku  nei. 

22  Na'u  no  e  kauoka  aku,  wahi  a 
Iehova,  a  e  hoihoi  mai  ia  lakou  i 
keia  kulanakauhale ;  a  e  kaua  mai 
lakou  ia  wahi,  a  e  hoopio,  a  e  pu- 
hi  ia  wahi  i  ke  ahi.  A  e  hoolilo 
wau  i  na  kulanakauhale  o  ka  Iueia 
i  mehameha,  aohe  mea  e  noho 
ana. 

MOKUNA  XXXV. 

Inu  ole  ka  Rekaba  i  ka  waina.    12  Hewa  ka 
Iuda.    18  Hoomaikaiia  ka  Rekaba. 

KA  olelo  i  hiki  mai  io  Ieremia 
la,  mai  o  Iehova  mai  i  na  la 
o  Iehoiakima  ke  keiki  a  Iosia,  ke 
alii  o  ka  Iuda,  i  mai  la, 

2  O  hele  oe  i  ka  hale  o  ka  Reka- 
ba,  a  e  olelo  aku  ia  lakou,  a  e 
lawe  mai  ia  lakou  i  ka  hale  o  Ie- 
hova,  a  iloko  o  kekahi  keena,  a  e 
hoohainu  ia  lakou  i  ka  waina. 

3  Alaila,  kii  aku  la  au  ia  Iaaza- 
nia  i  ke  keiki  a  Ieremia,  ke  keiki 
a  Habazinia,  a  me  kona  poe  hoa,- 
hanau,  a  me  kana  mau  keikikaue 
a  pau,  a  me  ko  ka  hale  a  pau  o  ka 
Rekaba ; 

4  A  lawe  ae  la  au  ia  lakou  iloko 
o  ka  hale  o  Iehova,  a  iloko  o  ke 
keena  o  na  keiki  a  Hanana,  ke 
keiki  a  Igedalia,  he  kanaka  no  ke 
Akua,  aia  kokoke  i  ke  keena  o 
na'lii,  maluna  hoi  o  ke  keena  o 
Maaseia  ke  keiki  a  Saluma,  ke 
kiaipuka. 

5  A  imua  o  na  kanaka  o  ka  hale 
o  ka  Rekaba,  kau  aku  la  au  i  mau 
ipu  i  piha  i  ka  waina,  a  me  na  kia- 
ha,  a  i  aku  la  au,  E  inu  oukou  i  ka 
waina. 

6  Alaila,  olelo  mai  la  lakou,  Aole 
makou  e  inu  i  ka  waina ;  no  ka 
mea,  kauoha  mai  la  o  Ionadaba  ke 
keiki  a  Rekaba  ko  makou  kupuna 
ia  makou,  i  mai  la,  Mai  inu  oukou 
i  ka  waina,  o  oukou,  a  me  ka  ou- 
kou  poe  keiki,  a  i  ka  manawa  pau 
ole. 

7  Mai  kukulu  hale  hoi  oukou, 
mai  lulu  hua,  mai  kanu  pawaina, 
aole  naoukou  ia  ;  aka,  i  ko  oukou 
mau  la  a  pau,  e  noho  oukou  ma 
na  halelewa,  i  nui  na  la  o  ko  ou- 


kou  ola  ana  ma  ka  aina  a  oukou  i 
noho  malihini  ai. 

8  Pela  makou  i  hoolohe  ai  i  ka 
leo  o  Ionadaba,  ke  keiki  a  Reka- 
ba,  ko  makou  kupunakane,  ma  na 
mea  a  pau  ana  i  kauoha  mai  ai  ia 
makou,  e  inu  ole  i  ka  waina  i  ko 
makou  mau  la  a  pau,  o  makou  a 
me  ka  makou  poe  wahine,  a  me 
ka  makou  poe  keikikane  a  me  ka 
makou  poe  kaikamahine. 

9  Aole  hoi  e  kukulu  hale  no  ma- 
kou  e  noho  ai  iloko ;  aole  hoi  o 
makou  pawaina,  aole  mahinaai, 
aole  hua. 

10  Aka,  ua  noho  makou  ma  na 
halelewa,  a  ua  hoolohe,  a  ua  hana 
e  like  me  na  mea  a  pau  a  Ionada- 
ba,  ko  makou  kupuna  i  kauoha 
mai  ai  ia  makou. 

11  A  i  ka  manawra  i  pii  mai  ai  i 
kela  aiua  o  Nebukaneza  ke  alii  o 
Babulona,  alaila,  i  iho  la  makou, 
Ea,  o  haele  kakou  i  Ierusalema  no 
ka  makau  i  ka  poe  kaua  o  ko  Ka- 
ledea,  a  no  ka  makau  i  ka  poe 
kaua  o  ko  Suria;  nolaila  makou 
e  noho  nei  i  Ierusalema. 

12  U  Alaila,  hiki  mai  la  ka  olelo  a 
Iehova  ia  Ieremia,  i  mai  la, 

13  Ke  olelo  mai  nei  o  Iehova  o 
na  kaua,  ke  Akua  o  ka  Iseraela 
penei ;  O  hele  e  hai  aku  i  na  kana- 
ka,  i  ka  Iuda,  a  me  ka  poe  noho 
ma  Ierusalema,  Aole  anei  oukou  e 
ae  i  ke  ao  ana,  aole  anei  oukou  e 
hoolohe  i  ka'u  mau  olelo  ?  wahi  a 
Iehova. 

14  O  na  olelo  a  Ionadaba,  ke  kei- 
ki  a  Rekaba  ana  i  kauoha  iho  ai  i 
kana  poe  keiki,  aole  e  inu  i  ka 
waina,  ua  malamaia.  No  ka  mea, 
a  hiki  mai  i  keia  la,  ua  inu  ole  la- 
kou,  a  ua  malama  hoi  i  ke  kauo- 
ha  a  ka  makua.  Aka,  ua  olelo 
aku  no  wau  ia  oukou,  e  ala  ana  i 
ka  wanaao  e  olelo,  aole  naeoukou 
i  hoolohe  mai  ia'u. 

15  Ua  hoouna  aku  no  hoi  au  io 
oukou  la,  i  ka'u  poe  kauwa  a  pau, 
i  na  kaula,  e  ala  ana  i  ka  wanaao 
e  hoouna,  me  ka  olelo  aku,  E  hoi 
mai  kela  mea  keia  mea  o  oukou, 
mai  kona  aoao  hewa  mai,  a  e  hoo- 
ponopono  i  ka  oukou  hana  ana  ;  a 
mai  hele  mahope  o  na  akua  e,  e 

malama  ia  lakou,  a  e  noho  no  ou- 
kou  ma  ka  aina  a'u  i  haawi  aku  ai 
ia  oukou,  a  i  ko  oukou  poe  ma- 
kua ;  aole  nae  oukou  i  haliu  mai  i 
ko  oukou  pepeiao,  aole  i  hoolohe 
mai  ia'u. 

16  No  ka  mea,  ua  malama  na  kei- 
ki  a  Ionadaba,  ke  keiki  a  Rekaba  i 
ke  kauoha  o  ko  lakou  makua,  aua 
i  kauoha  ai  ia  lakou ;  a  ua  hoolo- 
he  ole  keia  poe  kanaka  ia'u  : 

17  Nolaila,  ke  olelo  mai  nei  o 
Iehova,  ke  Akua  o  na  kaua,  ke 
Akua  o  ka  Iseraela;  Aia  hoi,  E 
lawe  mai  no  wau  maluna  o  ka  Iu- 
da,  a  maluna  o  ka  poe  a  pau  e  no- 
ho  la  ma  Ierusalema  i  ka  hewa  a 
pau  a'u  i  olelo  ai  ia  lakou :  no  ka 
mea,  ua  olelo  no  wau  ia  lakou, 
aole  lakou  i  lohe  mai ;  ua  hea  aku 
au  ia  lakou,  aole  lakou  i  o  mai. 

18  H  Olelo  ae  la  o  Ieremia  i  ko 
ka  hale  o  ka  Rekaba,  Ke  olelo  mai 
nei  o  Iehova  o  na  kaua,  ke  Akua 
o  ka  Iseraela,  penei ;  No  ka  mea, 
ua  hoolohe  oukou  i  ke  kauoha  a 
Ionadaba,  ko  oukou  kupunakane, 
a  malama  hoi  i  kona  mau  kanawai, 
a  ua  hana  e  like  me  na  mea  a  pau 
ana  i  kauoha  mai  ai  ia  oukou ; 

19  Nolaila,  ke  olelo  mai  nei  o  Ie- 
hova  o  na  kaua,  ke  Akua  o  ka  Ise- 
raela,  Aole  e  nele  o  Ionadaba,  ke 
keiki  a  Rekaba,  i  ke  kanaka  e  ku 
imua  o'u,  a  hiki  i  ka  manawa  pau 
ole. 

MOKUNA  XXXVI. 

Ka  owili  palapala  a  Ieremia.  Heluhelu  o 
Baruka  a  lohe  na'lii.  20  Puhi  ahi  ia  ka 
Owili.  27  Palapala  hou  o  Ieremia,  a  hai  i 
ka  poino  o  ke  alii. 

IKA  makahiki  eha  o  Iehoiaki- 
ma,  ke  keiki  a  Iosia,  ke  alii  o 
ka  Iuda,  hiki  mai  keia  olelo  io  Ie- 
remia  la,  mai  Iehova  mai,  i  mai  la, 

2  E  lawe  oe  i  owili  palapala  nau, 
a  e  kakau  iloko  i  na  olelo  a  pau 
a'u  i  olelo  aku  ai  ia  oe  no  ka  Ise- 
raela,  a  no  ka  Iuda,  a  no  na  lahui- 
kauaka  a  pau,  mai  na  la  mai  a'u  i 
olelo  aku  ai  ia  oe,  mai  na  la  mai  o 
Iosia,  a  hiki  mai  i  keia  la. 

3  E  lohe  auanei  paha  ko  ka  hale 
o  ka  Iuda  i  ka  hewa  a  pau  a'u  e 
manao  nei  e  hana  aku  ai  ia  lakou  ; 
a  nolaila  e  huli  kela  kanaka  keia 

kanaka  mai  kona  aoao  hewa  mai, 
i  kala  aku  ai  au  i  ko  lakou  hala,  a 
me  ko  lakou  hewa. 

4  Alaila,  hea  ae  la  o  Ieremia  ia 
Baruka,  i  ke  keiki  a  Neria,  a  ka- 
kau  iho  la  o  Baruka,  mai  ka  waha 
mai  o  Ieremia,  i  na  olelo  a  pau  a 
Iehova  ana  i  olelo  ai  ia  ia. 

5  Akauoha  ae  la  o  Ieremia  ia  Ba- 
ruka,  i  ae  la,  Ua  paa  wau,  aole  hiki 
ia'u  ke  hele  iloko  o  ka  hale  o  Ie- 
hova; 

6  Nolaila,  o  hele  oe  e  heluhelu  i 
ka  owili  au  i  kakau  ai  mamuli  o 
ko'u  waha,  i  na  olelo  hoi  a  Iehova 
ma  na  pepeiao  o  na  kanaka  malo- 
ko  o  ka  hale  o  Iehova,  i  ka  la  e 
hookeai  ai.  A  e  heluhelu  no  hoi 
oe  ia  ma  na  pepeiao  o  ka  Iuda  a 
pau  i  hele  mai,  mailoko  mai  o  ko 
lakou  mau  kulanakauhale. 

7  Ina  paha  e  nonoi  lakou  ia  Ieho- 
va,  a  huli  kela  mea  keia  mea,  mai 
kona  aoao  hewa  mai.  No  ka  mea, 
ua  nui  ka  huhu  a  me  ka  inaina  a 
Iehova  i  hai  aku  ai  ia  lakou. 

8  A  hana  iho  la  o  Baruka  ke  kei- 
ki  a  Neria,  e  like  me  na  mea  a  pau 
a  Ieremia,  ke  kaula  i  kauoha  mai 
ai  ia  ia,  e  heluhelu  ana  ma  ka  pa- 
lapala,  i  na  olelo  a  pau  a  Iehova 
maloko  o  ka  hale  o  Iehova. 

9  A  i  ka  makahiki  elima  o  Iehoia- 
kima,  ke  keiki  a  Iosia,  ke  alii  o  ka 
Iuda,  i  ka  iwa  o  ka  malama,  kala 
ae  la  lakou  i  ka  hookeai  o  na  ka- 
naka  a  pau  ma  Ierusalema  imua  o 
Iehova,  a  o  na  kanaka  a  pau  i  hele 
mai  i  Ierusalema,  mai  na  kalana- 
kauhale  o  ka  Iuda  mai. 

10  Alaila,  heluhelu  aku  la  o  Ba- 
ruka  maloko  o  ka  buke,  i  na  olelo 
a  pau  a  Ieremia,  iloko  o  ka  hale  o 
Iehova,  maloko  o  ke  keena  o  Ge- 
maiia  ke  keiki  a  Sapana,  ke  ka- 
kauolelo,  ma  ke  kahua  maluua, 
ma  ke  komo  ana  o  ka  pukapa  hou 
o  ka  hale  o  lehova,  ma  na  pepeiao 
o  na  kanaka  a  pau. 

11  H  A  lohe  o  Mikaia,  ke  keiki  a 
Gemaria  ke  keiki  a  Sapana,  i  na 
olelo  a  pau  a  Iehova  maloko  mai 
o  ka  buke  ; 

12  Alaila,  iho  iho  la  ia  ilalo  i  ka 
hale  o  ke  alii,  i  ke  keena  o  ke  ka- 
kauolelo.    Aia  hoi,  e  noho  aua  na 

'lii  a  pau  malaila,  o  Elisama  ke 
kakauolelo,  o  Delala  ke  keiki  a 
Semaia,  o  Elenataoa  ke  keiki  a 
Akebora,  o  Gemaria  ke  keiki  a 
Sapana,  a  me  Zedekia  ke  keiki  o 
Hanenia,  a  me  na'lii  a  pau. 

13  Alaila,  hai  ae  la  o  Mikaia  ia  la- 
kou  i  na  olelo  a  pau  ana  i  lohe  ai, 
ia  Baruka  i  heluhelu  ai  i  ka  buke 
ma  na  pepeiao  o  na  kanaka. 

14  Hoouna  aku  la  na'lii  a  pau  ia 
Iehudi,  ke  keiki  a  Netania,  ke  kei- 
ki  a  Selemia,  ke  keiki  a  Kusi,  io 
Baruka  la,  i  aku  la,  E  lawe  oe  ma 
kou  lima  i  ka  owili,  ka  mea  au  i 
heluhelu  ai  ma  na  pepeiao  o  na  ka- 
naka,  a  e  hele  mai.  Alaila,  lawe 
iho  la  o  Baruka,  ke  keiki  a  Neria  i 
ka  owili  ma  kona  lima,  a  hele  ae 
la  io  lakou  la. 

15  I  mai  la  lakou  ia  ia,  E  noho 
iho  oe,  a  e  heluhelu  mai  ia  mea  ma 
ko  makou  pepeiao.  Heluhelu  iho 
la  o  Baruka  ma  ko  lakou  pepeiao. 

16  A  i  ko  lakou  lohe  aua  i  na  ole- 
le  a  pau,  makau  ae  la  lakou,  o  ke- 
kahi,  a  me  kekahi,  a  olelo  mai  la 
ia  Baruka,  Oiaio  no  e  hai  aku  no 
makou  i  ke  alii  i  keia  mau  olelo  a 
pau. 

17  Ninau  mai  la  lakou  ia  Baruka, 
i  mai  la,  E  hai  mai  oe,  ea,  pehea 
kau  kakau  ana  i  keia  mau  olelo  a 
pau  na  kona  waha  ? 

18  Alaila,  hai  aku  la  o  Baruka  ia 
lakou,  Nana  no  i  olelo  mai  ia'u  i 
keia  mau  olelo  a  pau  ma  kona  wa- 
ha,  a  na'u  no  i  kakau  i  ka  inika 
ma  ka  huke. 

19  Alaila,  olelo  mai  la  na'lii  ia 
Baruka,  o  kele,  a  pee,  o  oe,  a  me 
Ieremia.  Mai  hoike  i  kekahi  ka- 
naka  i  kahi  o  olua. 

20  TJ  A  komo  aku  la  lakou  iloko 
i  ke  alii  maloko  o  ke  kahua,  ua 
kau  aku  la  nae  lakou  i  ka  owili 
maloko  o  ke  keena  o  Eliasama, 
ke  kakauolelo,  a  hai  aku  la  lakou 
i  na  olelo  a  pau  ma  na  pepeiao  o 
ke  alii. 

21  Alaila  hoouna  ae  la  ke  alii  ia 
Iehudi  e  lawe  mai  i  ka  owili;  a  la- 
we  ae  la  oia  ia  mea  mailoko  aku  o 
ke  keena  o  Elisama,  ke  kakauole- 
lo.  A  heluhelu  iho  la  o  Iehudi  ia 
mea  ma  ua  pepeiao  o  ke  alii,  a  ma 


na  pepeiao  o  na'lii  a  pau  e  ku  pu 
ana  me  ke  alii. 

22  E  noho  ana  no  ke  alii  maloko 
o  ka  hale  hoilo,  i  ka  malama  eiwa ; 
a  e  a  ana  ke  ahi  ma  ka  ipu  ahi 
imua  ona. 

23  A  heluhelu  o  Iehudi  i  ekolu,  a 
i  eha  paha  lalani,  alaila,  okioki  ae 
la  oia  ia  mea  i  ka  pahipeni,  a  hoo- 
lei  aku  la  iloko  o  ke  ahi  ma  ka 
ipu  ahi,  a  pau  ka  owili  i  ke  ahi 
maluna  o  ka  ipu  ahi. 

24  Aole  nae  lakou  i  makau,  aole 
i  haehae  i  ko  lakou  aahu,  aole  ke 
alii,  aole  kekahi  o  kana  mau  kau- 
wa  i  lohe  i  keia  mau  olelo  a  pau. 

25  Aka,  ua  nonoi  aku  a  Elenata- 
na  a  me  Delaia  a  me  Gemaria  i  ke 
alii  i  ole  ia  e  puhi  i  ka  owili.  Aole 
ia  i  hoolohe  mai  i  ka  lakou. 

26  Alaila,  kena  ae  la  ke  alii  ia  Ie- 
rameela,  ke  keiki  a  Hameleka,  a 
me  Seraia,  ke  keiki  a  Azeriela,  a 
me  Selemia,  ke  keiki  a  Abedeela, 
e  kii  ia  Baruka  i  ke  kakauolelo,  a 
me  Ieremia  ke  kaula ;  huna  nae  o 
Iehova  ia  laua. 

27  H  Alaila  hiki  mai  ka  olelo  a 
Iehova  io  Ieremia  la,  mahope  iho 
o  ka  puhi  ana  o  ke  alii  i  ka  owili, 
a  me  na  olelo  o  Baruka  i  kakau  ai 
mai  ka  waha  mai  o  Ieremia,  i  mai 
la, 

28  E  lawe  oe  i  owili  hou  nau,  a  e 
kakau  iho  maloko  olaila  i  na  olelo 
a  pau  o  ka  owili  mua,  ka  mea  a 
Iehoiakima  ke  alii  o  ka  Iuda  i  pu- 
hi  ai. 

29  A  e  olelo  aku  oe  ia  Iehoiaki- 
ma,  i  ke  alii  o  ka  Iuda,  Ke  olelo 
mai  nei  o  Iehova,  penei ;  Ua  puhi 
oe  i  keia  owili,  me  ka  ninau  iho, 
No  ke  aha  la  oe  i  palapala  malo- 
ko,  i  ka  i  ana  ae,  E  oiaio  no  e  hele 
mai  ke  alii  o  Babulona  a  e  luku  i 
keia  aina,  a  e  hoopau  i  ke  kanaka 
a  me  ka  holoholona,  mai  ia  wahi 
aku? 

30  Nolaila,  ke  olelo  mai  nei  o  Ie- 
hova,  no  Iehoiakima  ke  alii  o  ka 
Iuda  penei ;  Aole  e  loaa  ia  ia  ka 
mea  nana  e  noho  maluna  o  ka  no- 
hoalii  o  Davida:  a  e  hoolei  wale 
ia  kona  kupapau  mawaho  i  ke  ao 
raa  ka  wela,  a  i  ka  po  ma  ke  hau. 

31  A  na'u  no  e  hoopai  aku  ia  ia, 

a  me  kana  poe  mamo,  a  me  kana 
mau  kauwa,  no  ko  lakou  liewa ;  a 
na'u  no  e  lawe  aku  maluna  o  la- 
kou,  a  maluna  o  ka  poe  e  noho  la 
ma  Ierusalema,  a  maluna  o  na  ka- 
naka  o  ka  Iuda,  i  ka  hewa  a  pau 
a'u  i  olelo  ai  no  lakou ;  aole  nae 
lakou  i  hoolohe  mai. 
32  1]  Alaila,  lawe  ae  la  o  Ieremia 
i  owili  hou,  a  haawi  ae  la  ia  ia  Ba- 
ruka,  i  ke  kakauolelo,  ke  keiki  a 
Nei'ia ;  a  kakau  iho  la  oia  mai  ka 
waha  mai  o  Ieremia,  i  na  olelo  a 
pau  o  ka  buke  a  Iehoiakima  ke 
alii  o  ka  Iuda  i  puhi  ai  iloko  o  ke 
ahi ;  a  nui  na  olelo  like  i  hoopili 
pu  ia  me  lakou. 

MOKUNA  XXXVII. 

Kii  ae  la  o  Zedekia  ia  Ieremia  e  pule.  5  Haa- 
īele  ko  Kaledea  ia  Ierusalema,  a  hoi  o  lere- 
mia  i  ka  hoi  hou  ana  ae.  11  Hoopaaia  o 
Ieremia.    Manao  iki  o  Zedekia  ia  ia. 

NOHO  aupuni  iho  la  o  Zedekia 
ke  alii,  ke  keiki  a  Iosia,  ma 
ka  hakahaka  o  Konia,  ke  keiki  a 
lehoiakima,  na  Nebukaneza  i  hoo- 
noho  ia  ia  i  alii  ma  ka  aina  o  ka 
Iuda. 

2  Aole  oia,  aole  kana  poe  kauwa, 
aole  hoi  na  kanaka  o  ka  aina  i 
hoolohe  i  na  olelo  a  Iehova,  ana  i 
olelo  mai  ai  ma  ke  kaula  ma  Iere- 
mia. 

3  A  hoouna  ae  la  o  Zedekia,  ke 
alii  ia  lehukala,  ke  keiki  a  Sele- 
mia,  a  me  Zepania,  ke  keiki  a 
Maaseia  ke  kahuna,  io  Ieremia  la, 
i  ae  la,  E  pule  oe  ia  Iehova,  i  ko 
kakou  Akua,  no  kakou. 

4  Hele  mai  la  o  Ieremia  iloko,  a 
puka  aku  la  iwaho  iwaena  o  na  ka- 
naka ;  no  ka  mea,  ia  manawa  aole 
lakou  i  hoolei  ia  ia  iloko  o  ka  hale 
paahao. 

5  Alaila,  ua  hele  mai  ka  poe  kaua 
o  Parao,  mai  Aigupita  mai ;  a  lohe 
ko  Kaledea,  ka  poe  e  hoopilikia 
ana  ia  Ierusalema  i  ka  olelo  no 
lakou,  alaila  haalele  lakou  ia  Ie- 
rusalema. 

6  ^[  Alaila,  hiki  mai  ka  olelo  a 
Iehova  i  ke  kaula,  ia  Ieremia,  i 
mai  la, 

7  Ke  olelo  mai  nei  o  Iehova  ke 
Akua  o  ka  Iseraela;  Penei  oe  e 
olelo  aku  ai  i  ke  alii  o  ka  Iuda, 

ka  mea  i  hoouna  mai  ia  oe  io'u 
nei  e  uinau  mai  ia'u ;  Aia  hoi,  o 
ka  poe  kaua  o  Parao  i  hele  e  ko- 
kua  ia  oukou,  e  hoi  hou  no  lakou 
i  ko  lakou  aina  iho. 

8  A  e  hele  hou  mai  no  ko  Kale- 
dea  e  kaua  i  keia  kulanakauhale, 
a  e  hoopio  no  lakou  i  keia  wahi,  a 
e  puhi  hoi  i  ke  ahi. 

9  Ke  olelo  mai  nei  o  Iehova  pe- 
nei ;  Mai  hoopunipuni  oukou  ia 
oukou  iho,  me  ka  olelo,  E  hele 
aku  ko  Kaledea,  mai  o  kakou 
aku ;  no  ka  mea,  aole  lakou  e 
hele  aku. 

10  Ina  paha,  ua  luku  oukou  i  ka 
poe  kaua  a  pau  o  ko  Kaledea,  na 
mea  i  kaua  mai  ia  oukou,  a  koe 
kekahi  mau  kanaka  wale  no  i  hoe- 
haia,  e  ku  hou  mai  no  kela  mea 
keia  mea  iloko  o  kona  halelewa,  a 
e  puhi  i  keia  kulanakauhale  i  ke 
ahi. 

11  1  A  i  ka  wa  i  pii  aku  ai  ka 
poe  kaua  o  Kaledea  mai  Ierusa- 
lema  aku  no  ka  makau  i  ka  poe 
kaua  o  Parao, 

12  Alaila,  hele  aku  la  o  Ieremia 
iwaho  o  Ierusalema  e  hele  i  ka 
aina  o  ka  Beniamina,  e  hookaa- 
wale  ia  ia  iho  malaila  iwaena  o 
na  kanaka. 

13  A  hiki  oia  i  ka  pukapa  o  ka 
Beniamina,  aia  malaila  kekahi  lu- 
na,  o  Iriia  kona  inoa,  he  keiki  na 
Selemia,  ke  keiki  a  Hanania.  A 
lalau  iho  la  oia  ia  Ieremia  i  ke 
kaula,  i  ae  la,  Ke  iho  aku  nei  oe 
i  ko  Kaledea. 

14  Alaila,  olelo  aku  la  o  Ieremia, 
he  wahahee,  aole  e  iho  aku  i  ko 
Kaledea.  Aole  nae  ia  i  hoolohe 
mai  i  kana;  aka,  lalau  mai  la  o 
Iriia  ia  Ieremia,  a  lawe  aku  la  ia 
ia  i  na'lii. 

15  A  huhu  mai  la  na'lii  ia  Iere- 
mia,  a  hahau  mai  la  ia  ia,  a  hoolei 
ia  ia  iloko  o  ka  halepaahao,  ma 
ka  hale  o  Ionatana,  ke  kakauo- 
lelo ;  no  ka  mea,  ua  hoolilo  la- 
kou  ia  hale,  i  wahi  paahao. 

16  1  A  ua  komo  o  Ieremia  iloko 
o  ka  luapaahao,  a  iloko  o  na  kee- 
na,  a  he  nui  na  la  o  kona  noho  ana 
malaila ; 

17  Alaila,  hoouna  mai  la  o  Zede- 

kia,  ke  alii,  a  lawe  mai  la  ia  ia 
iwaho.  A  ninau  naalu  mai  la  ke 
alii  ia  ia  ma  kona  hale,  i  mai  la, 
He  olelo  anei  mai  Iehova  mai  ?  I 
aku  la  o  Ieremia,  He  olelo  no ;  no 
ka  mea,  ua  olelo  mai  oia,  E  haa- 
wiia  no  oe  iloko  o  ka  lima  o  ke 
alii  o  Babulona. 

18  Olelo  aku  la  no  hoi  o  Ieremia 
i  ke  alii  ia  Zedekia,  Heaha  ka  he- 
wa  a'u  i  hana  aku  ai  ia  oe,  a  i  kau 
poe  kauwa,  a  i  keia  poe  kanaka,  i 
hahao  ai  oukou  ia'u  iloko  o  ka 
halepaahao  ? 

19  Auhea  ko  oukou  poe  kaula, 
ka  poe  i  wanana  mai  ia  oukou  me 
ka  olelo  iho,  Aole  hele  ku  e  mai 
ke  alii  o  Babulona  ia  oukou,  aole 
hoi  ku  e  i  keia  aina? 

20  Nolaila,  ke  nonoi  aku  nei  au 
ia  oe  e  hoolohe  mai,  e  kuu  Haku 
ke  alii.  Ke  nonoi  aku  nei  au,  i 
aeia  mai  ka'u  nonoi  ana  imua  ou, 
i  ole  oe  e  hoihoi  ia'u  i  ka  hale  o 
Ionatana,  ke  kakauolelo,  o  make 
auanei  au  malaila. 

21  Alaila,  kauoha  ae  la  o  Zedekia, 
ke  alii,  e  hoonoho  lakou  ia  Iere- 
mia  ma  ke  kahua  o  ka  halepaahao, 
i  haawi  hoi  lakou  nana,  i  kela  la  i 
keia  la  i  hookahi  apana  berena, 
mai  ke  alanui  mai  o  ka  poe  kahu 
palaoa,  a  hiki  i  ka  manawa  e  hoo- 
pauia'i  ka  berena  o  ke  kulanakau- 
hale.  A  noho  iho  la  o  Ieremia  ma 
ke  kahua  o  ka  halepaahao. 

Uooleiia  o  Ieremia  iloko  o  ka  luawai.  7  Hoo- 
pakele  o  Ebedemeleka  ia  ia.  14  Kamailio 
malu  o  Ieremiame  ke  alii.  24  Noho  paa  o 
Ieremia,  a  pio  ke  kulanakauhale. 

ALOHE  o  Sepatia,  ke  keiki 
a  Matania,  a  me  Gedalia  ke 
keiki  a  Pasura,  a  me  Iukala,  ke 
keiki  a  Selemia,  a  me  Pasura,  ke 
keiki  a  Malekia,  i  na  olelo  a  Iere- 
mia  i  olelo  ai  i  na  kanaka  a  pau,  i 
ka  i  ana  ae, 

2  Ke  olelo  mai  nei  o  Iehova  pe- 
nei,  O  ka  mea  hoomau  i  kona 
noho  ana  ma  keia  kulanakauhale, 
e  make  no  ia  i  ka  pahikaua,  a  i  ka 
wi,  a  i  ka  mai  ahulau.  Aka,  o  ka 
mea  hele  aku  i  ko  Kaledea,  e  ola 
ia;  no  ka  mea,  e  haawiia  kona  ola 
i  waiwaipio  nona,  a  e  ola  ia. 


3  Ke  olelo  mai  nei  o  Iehova  pe- 
nei,  Oiaio  no,  e  haawiia  keia  kula- 
nakauhale  iloko  o  ka  lima  o  ka 
poe  kaua  o  ke  alii  o  Babulona,  a 
na  lakou  e  hoopio  ia  wahi. 

4  Nolaila,  olelo  ae  la  na'lii  i  ke 
alii  nui,  Ke  nonoi  aku  nei  makou 
ia  oe,  e  make  keia  kanaka;  noka 
mea,  pela  oia  e  hoonawaliwali  nei 
i  na  lima  o  na  kanaka  kaua,  ka 
poe  e  koe  nei  ma  keia  kulanakau- 
hale,  a  me  ka  lima  o  na  kanaka  a 
pau,  i  kana  olelo  ana  ia  lakou  i 
na  olelo  e  like  me  ia:  no  ka  inea, 
aole  imi  keia  kanaka  i  ka  mea  e 
maluhia  ai  keia  poe  kanaka,  aka,  i 
ka  mea  e  poino  ai. 

5  Alaila,  olelo  ae  la  o  Zedekia,  ke 
alii,  Aia  hoi,  aia  no  ia  iloko  o  ko 
oukou  mau  lima ;  no  ka  mea,  aole 
hiki  i  ke  alii  ke  hana  i  kekahi 
mea  ku  e  ia  oukou. 

6  Alaila,  lalau  mai  la  lakou  ia 
Ieremia,  a  hahao  ae  la  ia  ia  iloko 
o  ka  luawai  o  Malekia  ke  keiki  a 
ke  alii,  ma  ke  kahua  o  ka  hale- 
paahao  ;  a  kuu  iho  la  lakou  ia  Ie- 
remia  ilalo  ma  na  kaula.  Aohe 
wai  iloko  o  ka  luawai,  he  nene- 
lu  nae,  a  poho  o  Ieremia  iloko  o 
ka  nenelu. 

7  1  A  lohe  o  Ebedemeleka,  ka 
Aitiopa,  he  mea  no  ka  hale  o  ke 
alii  i  poaia,  ua  hahao  lakou  ia 
Ieremia  iloko  o  ka  luawai ;  e  no- 
ho  ana  no  ke  alii  ma  ka  pukapa  o 
Beniamina ; 

8  Alaila,  hele  ae  la  o  Ebedemele- 
ka  mailoko  aku  o  ka  hale  o  ke 
alii,  a  olelo  ae  la  i  ke  alii,  i  ae  la, 

9  E  kuu  haku,  e  ke  alii,  ua  hana 
hewa  keia  poe  kanaka,  ma  na  mea 
a  pau  a  lakou  i  hana  aku  ai  ia 
Ieremia,  i  ke  kaula,  i  ka  mea  a 
lakou  i  hoolei  ai  iloko  o  ka  lua- 
wai,  a  e  make  auanei  oia  i  ka  po- 
loli  ma  kahi  e  noho  ana  oia;  no 
ka  mea,  aohe  berena  e  koe  ma  ke 
kulanakauhale. 

10  Alaila,  kauoha  ae  la  ke  alii  ia 
Ebedemeleka  i  ka  AHiopa,  i  ae  la, 
E  lawe  oe  i  kanakolu  kanaka  me 
oe,  mai  keia  wahi  aku,  a  hapai  ia 
Ieremia,  i  ke  kaula,  mailoko  mai 
o  ka  luawai,  mamua  o  kona  make 
ana. 

11  Alaila,  lawe  o  Eoeelemeleka  i 
inau  kanaka  me  ia,  a  komo  aku  la 
iloko  o  ka  hale  o  ke  alii,  malalo 
iko  o  ka  waihona  kala,  a  lawe  aku 
la  i  mau  welu  kahiko  a  me  na  apa- 
na  lole  popopo,  a  kuu  iho  la  ia 
mau  mea  ilalo  i  ka  luawai  io  Iere- 
mia  la  ma  na  kaula. 

12  Olelo  mai  la  o  Ebedemeleka, 
ka  Ailiopa  ia  Ieremia,  E  kau  oe  i 
keia  mau  welu  kahiko,  a  me  na 
apana  lole  popopo  ma  kou  mau 
poee,  malalo  o  na  kaula.  A  hana 
iho  la  o  Ieremia  pela. 

13  A  huki  mai  la  lakou  ia  īere- 
mia,  ma  na  kaula,  a  lawe  ia  ia  ma- 
waho  aku  o  ka  luawai.  A  noho 
o  Ieremia  ma  ke  kahua  o  ka  hale 
paahao. 

11  1f  Alaila,hoouna  mai  la  o  Ze- 
elekia,  ke  alii,  a  lawe  ae  la  ia  Iere- 
mia,  i  ke  kaula  io  na  la  ma  ke  kee- 
na  komo  ekolu,  aia  ma  ka  hale  o 
Iehova ;  a  i  mai  la  ke  alii  ia  Iere- 
mia,  E  ninau  ana  au  ia  oe  i  kekahi 
mea,  mai  huna  iki  mai  oe  ia'u. 

15  I  aku  la  o  Ieremia  ia  Zedekia, 
Oiaio  anei,  ina  hai  aku  au  ia  oe, 
aole  anei  oe  e  pepehi  mai  ia'u  V 
A  ina  ao  aku  au  ia  oe,  aole  auei  e 
hoolohe  mai  ia'u  ? 

16  Alaila,  hoohiki  malu  o  Zede- 
kia,  ke  alii  ia  Ieremia,  i  niai  la, 
Ma  ko  Iehova  ola  ana,  ma  ka  mea 
nana  i  hana  i  keia  uhane  no  kaua, 
aole  au  e  pepehi  ia  oe,  aole  hoi  au 
e  haawi  aku  ia  oe  iloko  o  ka  lima 
o  keia  poe  kanaka  e  imi  nei  i 
kou  ola. 

17  Alaila,  hai  aku  la  o  Ieremia  ia 
Zedekia,  Ke  i  mai  nei  o  Iehova  ke 
Akua  o  na  kaua,  ke  Akua  o  Ise- 
raela,  penei ;  Ina  hele  io  aku  oe  i 
na  luna  o  ke  alii  o  Babulona,  alai- 
la,  e  ola  no  oe,  aole  hoi  e  puhiia 
keia  kulanakauhale ;  a  pela  no  oe 
e  ola'i,  a  me  ko  kou  hale. 

18  Aka,  ina  aole  oe  e  hele  aku  i 
na  luna  o  ke  alii  o  Babulona,  alai- 
la,  e  haawiia  no  keia  kulanakau- 
hale  i  ka  lima  o  ko  Kaledea,  a  e 
puhi  no  lakou  i  keia  wahi  i  ke  ahi, 
aole  hoi  oe  e  pakele  mailoko  aku 
o  ko  lakou  lima. 

19  I  mai  la  o  Zedekia  ke  alii  ia 
Ieremia,  Ua  makau  wau  i  na  Iu- 

daio  i  haule  i  ko  Kaledea,  o  haawi 
auanei  lakou  ia'u  iloko  o  ko  lakou 
lima,  a  hana  ino  mai  lakou  ia'u. 

20  I  aku  la  o  Ieremia,  Aole  la- 
kou  e  haawi.  Ke  nonoi  aku  nei 
au  ia  oe,  e  malama  i  ka  leo  o 
Iehova  a'u  e  hai  aku  nei  ia  oe; 
pela  e  pomaikai  ai  oe,  a  e  ola  no 
oe. 

21  A  ina  hoole  oe,  aole  hele  aku, 
eia  ka  olelo  a  Iehova  ana  i  hoike 
mai  ai  ia'u. 

22  Aia  hoi,  o  na  wahine  a  pau  i 
koe  ma  ka  hale  o  ke  alii  o  ka  Iu- 
da,  e  laweia'ku  lakou  i  na  luna  o 
ke  alii  o  Babulona,  a  e  olelo  no 
lakou,  O  kou  mau  makamaka  ka  i 
hooikaika  ia  oe,  a  ua  lanakila  la- 
kou  maluna  ou,  a  ua  poho  kou 
mau  wawae  ilalo  i  ka  lepo,  a  ua 
hele  hope  laua. 

23  A  e  lawe  aku  no  lakou  i  kau 
mau  wahine  a  pau,  a  me  kau  mau 
keiki  a  pau  i  ko  Kaledea ;  aole  oe 
e  pakele,  mai  ko  lakou  lima  aku, 
aka,  e  paa  auanei  oe  i  ka  lima  o 
ke  alii  o  Babulona,  a  nau  no  e 
puhiia'i  keia  kulanakauhale  i  ke 
ahi. 

24  1  Olelo  mai  la  o  Zedekia  ia 
Ieremia,  Mai  hoike  aku  i  keia 
mau  olelo  i  kekahi  kanaka,  alaila, 
aole  oe  e  make. 

25  Aka,  ina  lohe  na'lii  ua  kamai- 
lio  pu  kaua  me  oe,  a  hele  mai  la- 
kou  iou  nei,  a  olelo  mai  ia  oe,  Ea, 
e  hai  mai  oe  ia  makou  i  ka  mea  au 
i  hai  aku  ai  i  ke  alii,  mai  huna  ia 
mea  ia  makou,  alaila,  aole  makou 
e  pepehi  aku  ia  oe ;  a  i  ka  mea 
hoi  a  ke  alii  i  olelo  mai  ai  ia  oe. 

26  Alaila,  e  olelo  aku  oe  ia  lakou, 
Nonoi  aku  au  i  ke  alii  i  ole  au  e 
hoihoiia'ku  i  ka  hale  o  lonatana  e 
make  malaila. 

27  A  hele  mai  na'lii  a  pau  io  Iere- 
mia  la,  a  ninau  mai  la  ia  ia,  a  hai 
aku  no  oia  ia  lakou,  e  like  me  na 
olelo  a  pau  a  ke  alii  nui  i  kauoha 
mai  ai:  nolaila,  haalele  lakou  ia 
ia,  no  ka  mea,  aole  i  ikeia  ia  mea. 

28  A  noho  o  Ieremia  ma  ke  ka- 
hua  o  ka  halepaahao  a  hiki  i  ka  la 
i  pio  ai  o  Ieniealema;  a  malaila 
no  oia  i  ka  wa  i  pio  ai  o  Ierusale- 
ma. 


MOKUNA  XL. 


MOKUNA  XXXIX. 

Pio  o  Ierusalema  a  me  ke  alii.    11  Malamaia 
o  Ieremia  a  me  Ebedemeleka. 

IKA  iwa  o  ka  makahiki  o  Zede- 
kia,  ke  alii  o  ka  Iuda,  i  ka  umi 
o  ka  malama,  hele  mai  la  o  Nebu- 
kaneza  ke  alii  o  Babulona,  a  me 
koua  poe  kaua  a  pau,  e  ku  e  ia 
Ierusalema,  a  hoopilikia  iho  la  oia 
ia  wahi. 

2  A  i  ka  umikumamakaki  o  ka 
makahiki  o  Zedekia  i  ka  ha  o  ka 
malama,  i  ka  iwa  o  ka  la  o  ka  ma- 
lama,  pio  ke  kulanakauhale. 

3  A  komo  mai  la  na  luna  a  pau  a 
ke  alii  o  Babulona,  a  noho  iho  la 
ma  ka  pukapa  waena,  o  Neregale- 
sareza,  a  me  Samegarenebo,  a  me 
Saresekima,  ka  luna  o  ka  poe  i 
poaia,  a  me  Neregalesareza,  ka 
luna  o  na  Magoi,  a  me  na  luna  i 
koe  a  pau  o  ke  alii  o  Babulona. 

4  1  A  ike  aku  la  o  Zedekia,  ke 
alii  o  ka  Iuda  ia  lakou,  a  me  na 
kanaka  kaua  a  pau,  alaila  pee  aku 
la  lakou,  a  hele  aku  la  iwaho  o  ke 
kulanakauhale  i  ka  po  ma  ke  ala 
o  ka  mahinaai  o  ke  alii,  ma  ka  pu- 
kapa  iwaena  o  na  pa  elua ;  a  hele 
aku  la  oia  ma  ke  ala  o  ka  papu. 

5  A  hahai  aku  la  ko  Kaledea  poe 
kaua  ia  lakou,  a  loaa  o  Zedekia 
ma  na  papu  o  Ieriko.  A  hoopaa 
lakou  ia  ia  a  lawe  aku  la  ia  ia  io 
Nebukaneza  la  ke  alii  o  Babulona, 
ma  Ribela,  ma  ka  aina  ma  Hama- 
ta,  a  malaila  oia  i  hoohewa  ai  ia  ia. 

6  A  pepehi  ae  la  ke  alii  o  Babu- 
lona  i  na  keiki  a  Zedekia,  ma  Ri- 
bela  imua  hoi  o  kona  mau  maka. 
A  pepehi  no  hoi  ke  alii  o  Babulo- 
na  i  na  kanaka  alii  a  pau  o  ka 
Iuda. 

7  A  poalo  no  hoi  oia  i  na  maka  o 
Zedekia,  a  hoopaa  iho  la  ia  ia  i  na 
kaula  keleawe  elua,  e  lawe  aku  ia 
ia  i  Babulona. 

8  U  A  puhi  aku  la  ko  Kaledea  i 
ka  hale  o  ke  alii  a  me  na  hale  o  na 
kauaka  i  ke  ahi,  a  hoohiolo  hoi  i 
na  pa  o  Ierusalema. 

9  Lawepio  aku  la  uo  hoi  o  Nebu- 
zaradana,  ka  luna  kaua,  i  ke  koe- 
na  o  na  kanaka  e  noho  ana  ma  ke 
kulanakauhale,  a  me  ka  poe  hele, 
na  mea  i  hele  io  na  la,  a  me  ka 


poe  i  koe  a  pau  e  koe  ana,  a  i  Ba- 
bulona. 

10  Waiho  mai  nae  o  Nebuzarada- 
na,  ka  luna  kaua  i  ka  poe  ilihune 
o  na  kanaka,  na  mea  waiwai  ole, 
ma  ka  aina  o  ka  Iuda,  a  haawi 
mai  la  ia  lakou  i  na  pawaina  a  me 
na  mahiuaai  ia  manawa. 

11 1]  Ua  kauoha  ae  la  o  Nebuka- 
ueza,  ke  alii  o  Babulona  ia  Nebu- 
zaradana,  i  ka  luna  kaua  no  Iere- 
mia,  i  ae  la, 

12  E  lawe  oe  ia  ia,  a  e  nana  loko- 
maikai  aku  oe  ia  ia,  mai  hana  he- 
wa  aku  iaia;  e  hana  no  ia  ia  e  like 
me  kana  e  olelo  mai  ai  ia  oe. 

13  Alaila,  hoouna  mai  la  o  Nebu- 
zaradana,  ka  luna  kaua,  a  me  Ne- 
busasebana,  ka  luna  keenamoe,  a 
me  Neregalesareza,  ka  luna  Ma- 
goi,  a  me  na  luna  a  pau  o  ke  alii  o 
Babulona; 

14  Hoouna  ae  la  lakou,  a  lawe 
mai  la  ia  Ieremia  mai  ke  kahua 
mai  o  ka  halepaahao,  a  haawi  ia 
ia,  ia  Gedalia,  i  ke  keiki  a  Ahika- 
ma,  i  ke  keiki  a  Sapana,  i  lawe  oia 
ia  ia  i  ka  hale ;  a  noho  iho  la  oia 
iwaena  o  na  kanaka. 

15 1[  Hiki  mai  la  ka  olelo  a  Iehova 
io  Ieremia  la  ia  ia  i  paa  ai  ma  ke 
kahua  o  ka  halepaahao,  i  mai  la, 

16  O  hele  a  e  olelo  aku  ia  Ebede- 
meleka  i  ka  Aitiopa,  i  ka  i  ana 
aku,  Ke  olelo  mai  nei  o  Iehova  o 
na  kaua,  ke  Akua  o  ka  Iseraela ; 
Aia  hoi,  e  hookau  mai  no  wau  i 
ka'u  mau  olelo  maluna  o  keia  ku- 
lanakauhale  no  ka  hewa,  aole  no 
ka  maikai ;  a  e  hiki  mai  no  ia 
imua  ou  i  kela  la. 

17  E  hoopakele  nae  au  ia  oe  i 
kela  la,  wahi  a  Iehova;  aole  e 
haawiia'ku  oe  iloko  o  na  lima  o 
ka  poe  kanaka  au  e  makau  nei. 

18  No  ka  mea,  e  koopakele  io  no 
wau  ia  oe,  aole  oe  e  make  i  ka 
pahikaua,  o  kou  ola  no  kou  wai- 
waipio  ;  no  ka  mea,  ua  hilinai  mai 
oe  ia'u,  wahi  a  Iehova. 

MOKUNA  XL. 

Malamaia  o  Ieremia.  7  Noho  na  kanaka 
mamuli  o  Gedalia.  1.'!  Hai  o  Iohanana  i  ka 
manao  kipi  o  Iscmaela. 

KA  olelo  i  hiki  uiai  io  Ieremia 
la,  mai  o  Iehova  mai,  maho- 

pe  iho  o  ko  Nebuzaradana,  ko  ka 
lunakaua  lawepio  ana  ia  ia,  a  ua 
hookuu  aku  ia  ia  mai  Eama  aku, 
no  ka  mea,  ua  hoopaa  oia  ia  ia  i 
na  kaulahao,  me  ka  poe  pio  a  pau 
o  Ierusalerna,  a  me  ka  luda,  ka 
poe  i  lawe  pio  ia  i  Babulona. 

2  Lawe  ae  la  ka  lunakaua  ia  Iere- 
mia,  i  mai  la  ia  ia,  Ua  olelo  no  o 
Iehova  kou  Akua,  i  keia  hewa  no 
keia  wahi. 

3  Na  Iehova  hoi  ia  i  lawe  mai,  a 
hana  e  like  me  kana  olelo  ana. 
No  ka  oukou  hana  hewa  ana  ia 
Iehova,  me  ka  hoolohe  ole  i  kona 
leo,  nolaila  i  hiki  mai  ai  keia  mea 
maluna  o  oukou. 

4  Aia  hoi,  ke  kala  aku  nei  au  ia 
oe  i  keia  la,  i  na  kaulahao  ma  kou 
lima.  Ina  he  mea  maikai  i  kou 
mau  maka,  ke  hele  pu  me  au  i 
Babulona,  o  hele,  a  e  kau  no  ko'u 
mau  maka  maluna  ou.  Aka,  ina 
he  mea  ino  i  kou  mau  maka  ke 
hele  pu  me  au  i  Babulona,  ua  oki 
no  :  e  nana  hoi,  aia  no  ka  aina  a 
pau  imua  ou,  ma  kahi  maikai  a 
pono  i  kou  mau  maka  ke  hele  oe, 
malaila  oe  e  hele  ai. 

5  A  mamua  o  kona  hoi  ana,  i  ae 
la  ia,  E  hoi  aku  oe  ia  Gedalia,  i  ke 
keiki  a  Ahikama,  ke  keiki  a  Sapa- 
na,  ka  mea  a  ke  alii  o  Babulona  i 
hoonoho  ai  i  kiaaina  maluna  o  na 
kulanakauhale  o  ka  Iuda,  a  e  no- 
ho  oe  me  ia  iwaena  pu  me  na  ka- 
naka ;  a  ma  kahi  pouo  i  kou  mau 
maka  ke  hele,  malaila  oe  e  hele 
ai.  A  haawi  mai  la  ka  lunakaua, 
i  ai  nana,  a  i  makana  no  hoi,  a 
hookuu  mai  la  ia  ia. 

6  Alaila,  hele  ae  la  o  Ieremia  io 
Gedalia  la  i  ke  keiki  a  Ahikama, 
ma  Mizepa ;  a  noho  pu  me  ia 
iwaena  o  na  kanaka  i  koe  ma  ka 
aina. 

7  Tf  A  lohe  na  luna  o  ka  poe  koa 
a  pau  ma  na  papu,  o  lakou  a  me 
ko  lakou  poe  kanaka,  ua  hoonoho 
ke  alii  o  Babulona  ia  Gedalia  i 
kiaaina  no  ka  aina,  a  ua  haawi 
mai  i  kanaka  nona,  a  me  na  wa- 
hihe  a  me  na  kamalii,  i  na  mea 
huue  hoi  o  ka  aina,  i  ka  poe  i 
iawe  pio  ole  ia  i  Babulona  ; 

8  Alaila,  hele  mai  la  ia  Gedalia, 

ma  Mizepa,  o  Isemaela,  ke  keiki  a 
Netauia,  a  me  Iohanana,  a  me  Io- 
natana,  na  keiki  a  Karea,  a  me 
Saraia,  ke  keiki  a  Tanehumeta,  a 
me  na  keiki  a  Epai  no  Netopati,  a 
me  Iezania,  ke  keiki  a  ka  Maaka, 
o  lakou  a  me  ko  lakou  ppe.  ka- 
naka.  ♦ 

9  A  hoohiki  o  Gedalia,  ke  keiki  a 
Ahikama,  ke  keiki  a  Sapana,  ia 
lakou,  a  me  ko  lakou  poe  kanaka, 
i  ae  la,  Mai  makau  ke  hookauwa 
aku  no  ko  Kaledea.  E  noho  no 
ma  ka  aina,  a  e  hookauwa  aku  no 
ke  alii  o  Babuloua,  a  e  pomaikai 
auanei  oukou. 

10  Owau  hoi,  e  noho  no  wau  ma 
Mizepa,  e  hoolaulea  i  ko  Kaledea 
i  hele  mai  ia  kakou.  A  o  oukou 
hoi,  e  hoiliili  oukou  i  ka  waina,  a 
me  na  hua  o  ke  kau,  a  me  ka  aila, 
a  e  ukuhi  iloko  o  ko  oukou  hue, 
a  e  noho  ma  na  kulanakauhale  a 
oukou  e  noho  nei. 

11  Alaila,  o  na  Iudaio  a  pau,  e 
noho  ana  ma  Moaba,  a  iwaena  hoi 
o  ka  Amona,  a  me  Edoma,  a  ma 
na  aina  a  pau,  ia  lakou  i  lohe  ai, 
ua  waiho  mai  ke  alii  o  Babulona  i 
koena  o  ka  Iuda,  a  ua  hoonoho  ia 
Gedalia  ke  keiki  a  Ahikama,  ke 
keiki  a  Sapana,  maluna  o  lakou ; 

12  Hoi  ae  la  na  Iudaio  a  pau,  mai 
loko  mai  o  na  wahi  a  pau  a  lakou 
i  kipakuia'i,  a  hele  mai  la  io  Geda- 
lia  la,  ma  Mizepa,  a  hoiliili  i  ka 
waina  a  me  na  hua  o  ke  kau  he 
nui  loa. 

13  1  Alaila,  hele  mai  la  o  Ioha- 
nana,  ke  keiki  a  Karea,  a  me  na 
luna  o  na  koa  a  pau  e  noho  ana 
ma  na  papu  io  Gedalia  la,  ma  Mi- 
zepa, 

14  I  mai  la  ia  ia,  Ua  ike  pono 
anei  oe,  ua  hoouna  mai  o  Baalisa, 
ke  alii  o  ka  Amona,  ia  Isemaela, 
i  ke  keiki  a  Netania,  e  pepehi  ia 
oe?  Aole  i  manao  o  Gedalia,  ke 
keiki  a  Ahikama,  he  oiaio  ka  la- 
kou. 

15  A  olelo  malu  mai  la  o  Iohana- 
na,  ke  keiki  a  Karea  ia  Gedalia, 
ma  Mizepa,  i  mai,  Ke  nonoi  aku 
nei  au  ia  oe,  e  ae  mai  ia'u,  e  hele, 
a  e  pepehi  no  wau  ia  Isemaela  i 
ke  keiki  a  Netania,  me  ka  ike  ole 

o  kekahi  kanaka.  No  ke  aha  la 
oia  e  pepehi  ai  ia  oe,  i  hooau- 
heeia'i  na  Iudaio  a  pau  i  akoakoa 
mai  iou  la,  a  make  hoi  ke  koena 
o  ka  Iuda  ? 
16  Alaila,  olelo  aku  la  o  Gedalia, 
ke  kefki  a  Ahikama,  ia  Iohanana, 
ke  keiki  a  Karea,  Mai  hana  oe  ia 
mea,  no  ka  mea,  he  wahahee  kau 
e  olelo  mai  nei  no  Isemaela. 

MOKUNA  XLI. 

Pepehi  malu  o  Isemaela  ia  Gedalia.  11  Kii 
aku  o  lohanana  ia  ia  e  kaua,  a  hee  aku  la 
oia. 

IKA  hiku  o  ka  malama,  hiki 
mai  la  keia  mau  mea;  o  Ise- 
maela,  ke  keiki  a  Netania,  ke  kei- 
ki  a  Ēlisama,  no  ka  hanauna  alii, 
a  me  na  luna  o  ke  alii,  he  umi  ka- 
naka  pu  me  ia,  hele  mai  la  lakou 
ia  Gedalia,  i  ke  keiki  a  Ahikama, 
ma  Mizepa ;  a  malaila  lakou  i  ai 
pu  ai  i  ka  berena  ma  Mizepa. 

2  Alaila,  ku  mai  la  o  Isemaela, 
ke  keiki  a  Netania,  a  me  na  kana- 
ka  he  umi  e  noho  pu  ana  me  ia,  a 
pepehi  iho  la  ia  Gedalia  i  ke  keiki 
a  Ahikama,  i  ke  keiki  a  Sapana  i 
ka  pahikaua,  a  make  oia,  o  ka  mea 
hoi  a  ke  alii  o  Babulona  i  hoolilo 
ai  i  kiaaina  o  ia  aina. 

3  A  pepehi  no  hoi  o  Isemaela  i 
na  Iudaio  a  pau  e  noho  pu  ana  me 
ia,  me  Gedalia  hoi  ma  Mizepa,  a 
me  ko  Kaledea  i  loaa  ia  ia  malaila, 
o  na  kanaka  kaua  hoi. 

4  A  i  ka  lua  o  ka  la  mahope  iho 
o  kona  pepehi  ana  ia  Gedalia,  aole 
kanaka  i  ike, 

5  Alaila,  hele  mai  la  kekahi  mau 
kanaka,  mai  Sekema,  a  mai  Silo,  a 
mai  Samaria  mai,  he  kanawalu  la- 
kou,  ua  kahi  ko  lakou  umiumi,  ua 
haehaeia  ko  lakou  aahu,  ua  okioki 
ia  lakou  iho :  he  mau  mohai,  a  he 
mea  ala  ma  ko  lakou  lima  e  lawe 
i  ka  hale  o  Iehova. 

6  A  hele  aku  la  o  Isemaela,  ke 
keiki  a  Netania,  mai  Mizepa  aku, 
e  halawai  me  lakou,  a  uwe  no  hoi 
i  kona  hele  ana;  a  i  kona  halawai 
ana  me  lakou,  i  ae  la  ia  ia  lakou, 
E  hele  mai  ia  Gedalia,  i  ke  keiki  a 
Ahikama. 

7  A  ia  lakou  i  hele  ai  iloko  o  ke 
kulanakauhale,  Pepehi  aku  la  o 


Isemaela  ke  keiki  a  Netania  ia  la- 
kou,  a  hoolei  aku  la  iloko  o  ka 
lua,  oia,  a  me  na  kanaka  pu  me  ia. 

8  A  loaa  iwaena  o  lakou,  he  umi 
kanaka,  i  mai  la  lakou  ia  Isemae- 
la,  Mai  pepehi  ia  makou ;  no  ka 
mea,  he  waiwai  ko  makou  ma  ka 
papu,  he  huapalaoa,  he  huabale,  a 
he  aila,  a  he  meli.  Nolaila,  oki 
iho  la  oia,  aole  i  pepehi  pu  ia  la- 
kou  me  ko  lakou  poe  hoahanau. 

9  O  ka  lua,  kahi  o  Isemaela  i 
hoolei  ai  i  na  kupapau  a  pau  o  na 
kanaka  ana  i  pepehi  aku  ai  me 
Gedalia,  oia  ka  mea  a  Asa  ke  alii  i 
hana'i  no  ka  makau  ia  Baasa,  ke 
alii  o  ka  Iseraela;  a  hoopiha  iho 
la  o  Isemaela  ke  keiki  o  Netania 
ia  wahi  i  ka  poe  i  make. 

10  Alaila,  lawepio  aku  la  o  Ise- 
maela  i  ke  koena  a  pau  o  na  kana- 
ka  ma  Mizepa,  i  na  kaikamahine 
a  ke  alii,  a  me  na  kanaka  a  pau  i 
koe  ma  Mizepa,  ka  poe  a  Nebu- 
zaredana,  ka  lunakaua  i  haawi  ai 
ia  Gedalia,  ke  keiki  a  Ahikama ; 
lawepio  aku  la  o  Isemaela  ke  kei- 
ki  a  Netania  ia  lakou,  a  hele  aku 
la,  i  hiki  i  ka  Amona. 

11  1  A  lohe  o  Iohanana,  ke  kei- 
ki  a  Karea,  a  me  na  luna  a  pau  o 
na  koa  me  ia,  i  ka  hewa  a  pau  a 
Isemaela  ke  keiki  a  Netania  i  ha- 
ua'i, 

12  Alaila,  lawe  ae  la  ia  i  na  kana- 
ka  a  pau,  a  hele  aku  la,  e  kaua  me 
Isemaela,  i  ke  keiki  a  Netania,  a 
loaa  oia  ma  na  wai  nui  ma  Gibeo- 
na. 

13  A  hiki  1  ka  manawa  a  na  ka- 
naka  a  pau  me  Isemaela  i  ike  mai 
ai  ia  Iohanana,  i  ke  keiki  a  Karea, 
a  me  na  luna  a  pau  o  na  koa  me 
ia,  alaila,  olioli  ilio  la  lakou. 

14  0  na  kanaka  a  pau  a  Isemaela 
i  lawepio  ai,  huli  lakou,  a  hoi,  a 
hele  ia  Iohanana  i  ke  keiki  a  Ka- 
rea. 

15  Pakele  aku  la  o  Isemaela  ke 
keiki  a  Netania  mai  lohanana  aku, 
oia  a  me  na  kanaka  ewalu  i  hele 
pu  me  ia  i  ka  Amona. 

16  Alaila,  lawe  o  Iohanana.  ke 
keiki  a  Karea  a  me  na  luna  a  pau 
o  na  koa  me  ia,  i  ke  koena  a  pau  o 
ua  kanaka  i  loaa  ia  ia  ma  Mizepa 

mai  Isemaela  mai,  ke  keiki  a  Ne- 
tania  mai,  mahope  iho  o  kona  pe- 
pehi  ana  ia  Gedalia,  i  ke  keiki  a 
Ahikama,  o  na  kanaka  kaua  a  me 
na  wahine,  a  me  na  keiki,  a  me  na 
mea  i  poaia,  ka  poe  ana  i  lawe  ae 
ai,  mai  Gibeona  mai ; 

17  A  hele  aku  la  lakou,  a  noho 
ma  kahi  noho  o  Kimehama,  aia 
kokoke  i  Betelehema,  ma  ke  ala  e 
komo  aku  ai  i  Aigupita, 

18  No  ko  Kaledea;  no  ka  mea, 
ua  makau  ia  lakou,  no  ko  Isemae- 
la,  ke  keiki  a  Netania  pepehi  ana 
ia  Gedalia,  i  ke  keiki  a  Ahikama, 
ka  mea  a  ke  alii  o  Babulona  i  hoo- 
noho  ai  i  kiaaina  no  ia  aina. 

MOKUNA   XLII. 

Ninau  mai  o  Iohanana  ia  Ieremia.  7  Hai 
aku  la  oia,  he  pono  ma  ko  lakou  aina,  he 
hewa  ma  Aigupita.  19  Hookuli  na  kana- 
ka. 

ALAILA,  hookokoke  mai  la  na 
.  luna  o  ka  poe  koa,  a  me  Io- 
hanana,  ke  keiki  a  Karea,  a  me 
Iezania,  ke  keiki  a  Hosaia,  a  me 
na  kanaka  a  pau,  mai  ka  mea  uu- 
ku  a  ka  mea  nui, 

2  A  olelo  mai  la  lakou  ia  Ieremia 
i  ke  kaula,  Ke  noi  aku  nei  makou 
ia  oe  e  ae  naai  i  ka  haule  ana  o  ko 
makou  nonoi  imua  ou,  a  e  pule 
a'ku  hoi  ia  Iehova,  i  kou  Akua  no 
makou,  no  keia  koena  a  pau ;  (no 
ka  mea,  ua  koe  mai  makou,  he 
poe  uuku  noloko  mai  o  na  mea 
nui,  e  like  me  ka  ike  ana  o  kou 
mau  maka  ia  makou ;) 

3  I  hoike  mai  ai  o  Iehova,  kou 
Akua  ia  makou  i  ke  ala  e  pono  ai 
makou  ke  hele,  a  i  ka  mea  hoi  e 
pono  ai  makou  ke  hana. 

4  Alaila,  olelo  aku  la  o  Ieremia, 
ke  kaula  ia  lakou,  Ua  lohe  au,  aia 
hoi,  e  pule  no  wau  ia  Iehova,  i  ko 
oukou  Akua,  e  like  me  na  olelo  a 
oukou  ;  a  o  ka  mea  a  Iehova  e  ole- 
lo  mai  ia  oukou,  oia  ka'u  e  hai  aku 
ai  ia  oukou ;  aole  au  e  huna  i  ke- 
kahi  mea  ia  oukou. 

5  Alaila,  olelo  mai  la  lakou  ia  Ie- 
remia,  O  Iehova  no  ka  mea  hoike 
oiaio,  a  pono  iwaena  o  kakou,  ke 
hana  ole  makou  e  like  me  na  mea 
a  pau  a  Iehova  e  hoouna  mai  ai  ia 
oe  io  makou  nei ; 

6  Ina  he  maikai,  a  ina  he  hewa,  e 
hoolohe  no  makou  i  ka  leo  o  Ie- 
hova  ko  makou  Akua,  ka  mea  ia 
ia  makou  e  hoouna  aku  ai  ia  oe,  i 
pomaikai  ai  makou  i  ka  wa  e  hoo- 
lohe  ai  makou  i  ka  leo  o  Iehova 
ko  makou  Akua. 

7  H  A  mahope  iho  o  na  la  he 
umi,  alaila  hiki  mai  ka  olelo  a  Ie- 
hova  ia  Ieremia. 

8  Alaila,  hea  aku  oia  ia  Iohanana, 
i  ke  keiki  a  Karea,  a  me  na  luna  a 
pau  o  na  koa,  e  noho  pu  ana  me 
ia,  a  me  na  kanaka  a  pau,  mai  ka 
mea  uuku,  a  ka  mea  nui ; 

9  I  mai  la  oia  ia  lakou,  Ke  olelo 
mai  nei  o  Iehova  ke  Akua  o  ka 
Iseraela,  ka  mea  ia  ia  oukou  i 
hoouna  aku  ai  ia'u,  e  hookau  i 
ko  oukou  nonoi  ana  imua  ona ; 

10  Ina  e  noho  oukou  ma  keia 
aina,  alaila,  e  kukulu  no  wau  ia 
oukou,  aole  e  hoohiolo,  e  hooni- 
paa  loa  wau  ia  oukou,  aole  au  e 
uhuki ;  no  ka  mea,  ua  mihi  au  i 
ka  ino  a'u  i  hana  aku  ai  ia  oukou. 

11  Mai  makau  i  ke  alii  o  Babulo- 
na,  i  ka  mea  a  oukou  e  makau 
nei ;  mai  makau  ia  ia,  wahi  a  Ie- 
hova;  no  ka  mea,  owau  pu  me 
oukou  e  hoola  ia  oukou,  a  e  hoo- 
pakele  hoi  ia  oukou  mai  kona  li- 
ma  aku. 

12  A  e  hoike  aku  au  ika  loko- 
maikai  ia  oukou,  i  lokomaikai  ai 
oia  ia  oukou,  a  hoihoi  mai  ia  ou- 
kou  i  ko  oukou  aina  iho. 

13  H  Aka,  ina  olelo  oukou,  Aole 
makou  e  noho  ma  keia  aina,  aole 
hoi  e  hoolohe  i  ka  leo  o  Iehova, 
ko  oukou  Akua ; 

14  A  olelo  hoi,  Aole;  e  hele  no 
makou  i  ka  aina  o  Aigupita,  ma 
kahi  e  ike  ole  ai  makou  i  ke  kaua, 
aole  hoi  e  lohe  i  ke  kani  ana  o 
ka  pu,  aole  hoi  e  pololi  i  ka  bere- 
na ;  a  malaila  no  makou  e  noho  ai ; 

15  No  ia  mea  la,  ea,  e  hoolohe 
oukou  i  ka  olelo  a  Iehova,  e  ke 
koena  o  ka  Iuda;  Ke  i  mai  nei  o 
Iehova  o  na  kaua,  ke  Akua  o  ka 
Iseraela,  Ina  ikaika  ke  kau  ana  o 
ko  oukou  maka  e  hele  i  Aigupita, 
e  hele  hoi  a  noho  malaila ; 

16  Alaila,  e  hiki  mai  no  keia,  o 
ka  pahikaua  a  oukou  i  makau  ai, 

e  loaa  no  ia  oukou  ia  malaila,  raa 
ka  aina  o  Aigupita ;  a  o  ka  wi,  ka 
mea  a  oukou  i  makau  ai,  e  pipili 
no  ia  ia  oukou  malaila,  ma  Aigu- 
pita,  a  malaila  oukou  e  make  ai. 

17  E  hiki  no  ia  i  na  kanaka  a  pau 
e  kau  ana  i  ko  lakou  maka  e  kele 
i  Aigupita  e  noho  malaila  :  e  ma- 
ke  no  lakou  i  ka  pahikaua,  a  i  ka 
wi,  a  i  ka  mai  ahulau  ;  aohe  mea  e 
koe,  aole  hoi  e  pakele  i  ka  hewa 
a'u  e  lawe  ai  maluna  o  lakou. 

18  No  ka  mea,  ke  olelo  inai  nei  o 
Iehova  o  na  kaua,  ke  Akua  o  ka 
Iseraela,  E  like  me  ka  ninini  ana 
o  ko'u  huhu,  a  me  ko'u  ukiuki 
maluDa  o  ka  poe  e  noho  la  ma 
Ierusalema;  pela  no  e  niuiniia'i 
ko'u  ukiuki  maluna  o  oukou,  i  ka 
wa  e  hiki  aku  ai  oukou  iloko  o 
Aigupita;  a  e  lilo  oukou  i  mea 
hailiiliia,  a  i  mea  e  kahaha'i,  a  i 
mea  poino,  a  i  mea  hoowahawa- 
haia;  aole  hoi  oukou  e  ike  hou 
mai  i  keia  wahi. 

19  H  Ua  olelo  no  o  Iehova  no  ou- 
kou,  E,  oukou  ke  koena  o  ka  Iu- 
da,  Mai  hele  oukou  i  Aigupita ;  e 
ike  pono  oukou,  ua  hoike  aku  au 
ia  oukou  i  keia  la. 

20  Ua  hele  hewa  oukou  e  pilikia 
ai  ko  oukou  ola,  i  ka  wa  i  hoouna 
aku  ai  oukou  ia'u  io  Iehova  la,  i 
ko  oukou  Akua,  i  ka  i  ana  mai  la, 
E  pule  aku  oe  ia  Iehova  i  ko  ma- 
kou  Akua  no  makou ;  a  e  like  me 
na  mea  a  pau  a  Iehova,  ko  makou 
Akua  e  olelo  mai  ai,  pela  no  oe  e 
hai  mai  ia  makou,  a  e  hana  no 
makou. 

21  A  ua  hai  aku  au  ia  oukou  i 
keia  la;  aole  oukou  i  hoolohe  i  ka 
leo  o  Iehova  o  ko  oukou  Akua, 
aole  ma  kekahi  mea  ana  i  hoouna 
mai  ai  ia'u,  io  oukou  la. 

22  No  ia  mea  la,  ea,  e  ike  pono 
oukou,  e  make  oukou  i  ka  pahi- 
kaua,  a  i  ka  wi,  a  i  ka  mai  ahulau, 
ma  kahi  a  oukou  e  makemake  ai 
e  hele,  a  e  noho. 

MOKUNA  XLIII. 

Lawepio  aku  la  o  Iohanana  ia  Ieremia  i  Ai- 
gupita.  8  Ilai  aku  la  o  Ieremia  i  ka  pio 
ana  o  Aigupita  ia  Nebukaneza. 

AI  ka  hoopau  ana  o  Ieremia  e 
olelo  aku  i  na  kanaka  a  pau, 


i  na  olelo  a  pau  a  Iehova  ko  lakou 
Akua,  i  na  mea  a  Iehova  ko  lakou 
Akua  i  hoouna  mai  ai  ia  ia  io  la- 
kou  la,  i  keia  mau  olelo  hoi, 

2  Alaila,  olelo  mai  la  o  Azaria, 
ke  keiki  a  Hosaia,  a  me  Iohanana, 
ke  keiki  a  Karea,  a  me  na  kanaka 
hookiekie  a  pau,  i  mai  la  ia  Iere- 
mia,  Ke  olelo  wahahee  mai  nei 
oe  ;  aole  i  hoouna  mai  nei  o  Ieho- 
va  ko  makou  Akua  ia  oe,  e  olelo, 
Mai  hele  i  Aigupita  e  noho  ma- 
laila; 

3  Aka,  ke  hooikaika  mai  nei  o 
Baruka,  ke  keiki  a  Neria  ia  oe  e 
ku  e  ia  makou,  e  haawi  hoi  ia  ma- 
kou  iloko  o  ka  lima  o  ko  Kaledea, 
i  pepehi  mai  lakou  ia  makou,  a  le- 
wepio  hoi  ia  makou  i  Babulona. 

4  Aole  i  hoolohe  o  Iohanana,  ke 
keiki  a  Karea,  a  me  na  luna  a  pau 
o  ka  poe  koa,  a  me  na  kanaka  a 
pau,  i  ka  leo  o  Iehova,  e  noho  ma 
ka  aina  o  ka  Iuda. 

5  A  o  Iohanana  ke  keiki  a  Karea, 
a  me  na  luna  o  ka  poe  koa,  lawe 
lakou  i  ke  koena  o  ka  Iuda,  ka 
poe  i  hoi  mai,  mai  na  aina  a  pau 
mai  kahi  a  lakou  i  kipakuia'ku  ai, 
a  ua  hoi  mai  e  noho  ma  ka  aina  o 
ka Iuda : 

6  I  na  kane,  a  me  na  wahine,  a 
me  na  kamalii,  a  me  na  kaikama- 
hine  a  ke  alii,  a  me  na  kanaka  a 
pau  a  Nebuzaredana,  na  ka  luna- 
kaua  i  wraiho  pu  ai  me  Gedalia,  ke 
keiki  a  Ahikama,  ke  keiki  a  Sapa- 
na,  a  rae  Ieremia  ke  kaula,  a  me 
Baruka,  i  ke  keiki  a  Neria. 

7  A  hele  mai  lakou  i  ka  aina  o 
Aigupita,  no  ka  mea,  aole  lakou  i 
hoolohe  i  ka  leo  o  Iehova;  a  hele 
lakou  i  Tahepanesa. 

8  Tl  Alaila,  hiki  mai  ka  olelo  a 
Iehova  io  Iereraia  la,  ma  Tahepa- 
nesa,  i  mai  la, 

9  E  lawe  oe  i  mau  pohaku  nui 
ma  kou  lima,  a  e  huna  ia  mau 
mea  maloko  o  ka  lepo  ma  ka  puu 
pohaku  lepo,  aia  ma  ke  komo  ana 
o  ka  hale  o  Parao,  raa  Tahepane- 
sa;  imua  o  na  maka  o  na  kanaka 
o  ka Iuda ; 

10  A  e  i  aku  no  hoi  ia  lakou,  Ke 
olelo  mai  nei  o  Iehova  o  na  kaua, 
ke  Akua  o  ka  Iseraela,  penei ;  Aia 

hoi,  e  hoouna  aku  no  wau  a  e  lawe 
mai  ia  Nebukaneza,  i  ke  alii  o  Ba- 
bulona,  i  ka'u  kauwa,  a  e  kau  no 
wau  i  kona  nohoalii  maluna  o  keia 
mau  pohaku,  a'u  i  huna'i;  a  e  kau- 
lai  oia  i  kona  paku  alii  maluna  o 
ia  mau  mea. 

11  A  hiki  mai  oia,  e  anai  no  oia 
i  ka  aina  o  Aigupita,  a  make  ka 
poe  no  ka  make,  a  pio  ka  poe  no 
ka  noho  pio  ana,  a  lilo  i  ka  pahi- 
kaua  ka  poe  no  ka  pahikaua. 

12  A  e  hoaa  no  wau  i  ke  ahi  raa- 
loko  o  na  hale  o  na  akua  o  Aigu- 
pita;  a  e  puhi  no  oia  ia  mau  mea, 
a  e  lawe  pio  aku  ia  lakou ;  a  e  aa- 
hu  no  oia  ia  ia  iho  i  ka  aina  o  Ai- 
gupita,  e  like  me  ka  ke  kahuhipa 
aahu  ana  i  kona  lole;  a  e  hele 
aku  oia  malaila  aku  me  ka  ma- 
luhia. 

13  E  wawahi  no  hoi  oia  i  na  kii  o 
Betesemesa,  aia  ma  ka  aina  o  Ai- 
gupita :  a  e  puhi  no  hoi  oia  i  na 
hale  kii  o  ko  Aigupita,  i  ke  ahi. 

MOKUNA  XLIV. 

Ao  mai  o  Iehova  i  na  Iuelaio.  11  Hai  mai  i 
ko  lakou  make.  15  Paa  ka  manao  o  na  Iu- 
daio  ma  na  kii.  20  Hai  hou  o  Ieremia  i  ko 
lakou  wahahee,  a  me  ko  lakou  make. 

OKA  olelo  i  hiki  mai  io  Iere- 
mia  la  no  na  Iudaio  a  pau  e 
noho  ana  ma  ka  aina  o  Aigupita, 
ka  poe  hoi  e  noho  ana  ma  Mige- 
dola,  a  raa  Tahepanesa,  a  ma  No- 
pa,  a  ma  ka  aina  i  Paterosa,  i  mai 
la, 

2  Ke  i  mai  nei  o  Iehova  o  na 
kaua,  ke  Akua  o  ka  Iseraela,  Ua 
ike  no  oukou  i  ka  hewa  a  pau  a'u 
i  lawe  mai  ai  maluna  o  Ierusale- 
ma,  a  maluna  o  na  kulanakauhale 
a  pau  o  ka  Iuda ;  a  aia  hoi  lakou  i 
keia  la,  ua  anaiia,  aohe  kanaka  e 
noho  ana  maloko, 

3  No  ko  lakou  hewa  a  lakou  i 
hana'i  e  hoonaukiuki  mai  ai  ia'u,  i 
ko  lakou  hele  ana  e  pubi  i  ka  mea 
ala,  a  e  malama  i  na'kua  e  a  lakou 
i  ike  ole  ai,  aole  lakou,  aole  ou- 
kou,  aole  hoi  ko  oukou  mau  ma- 
kua. 

4  A  hoouna  aku  no  hoi  au  i  ka'u 
mau  kauwa  a  pau,  i  na  kaula,  e  ala 
ana  i  ka  wanaao  e  hoouna,  me  ka 
olelo  aku,  Ke  noi  aku  nei  au  ia 

oukou,  mai  hana  i  kela  mea  ino 
loa,  a'u  e  ukiuki  nei. 

5  Aole  lakou  i  hoolohe,  aole  hoi 
i  haliu  mai  i  ko  lakou  pepeiao,  e 
huli,  mai  ko  lakou  hewa  aku,  e  pu- 
hi  ole  i  ka  mea  ala  no  na  akua  e. 

6  Nolaila,  i  nininiia'i  ko'u  huhu, 
a  me  ko'u  ukiuki,  a  ua  hoaaia  ma- 
loko  o  na  kulanakauhale  o  ka  Iu- 
da,  a  ma  na  alanui  o  Ierusalema,  a 
ua  anaiia,  a  ua  olohelohe,  me  ia  i 
keia  la. 

7  Nolaila,  ke  olelo  mai  nei  o  Ie- 
hova,  ke  Akua  o  na  kaua,  ke  Akua 
o  ka  Iseraeln,  No  ke  aha  la  oukou 
e  hana  nei  i  keia  hewa  nui  i  ko 
oukou  uhane  iho,  e  hooki  ae  mai 
o  oukou  aku,  i  ke  kane  a  me  ka 
wahine,  a  me  ke  kamalii,  a  me  ke 
keiki  ai  waiu,  mai  ka  Iuda  aku  i 
koe  ole  kekahi  no  oukou ; 

8  I  ko  oukou  hoonaukiuki  ana 
ia'u,  i  na  hana  a  ko  oukou  lima,  e 
puhi  ana  i  ka  mea  ala  no  na  akua 
e,  ma  ka  aina  o  Aigupita,  kahi  o 
oukou  i  hele  aku  ai  e  noho,  i  hoo- 
ki  ae  oukou  ia  oukou  iho,  i  lilo 
hoi  oukou  i  mea  poino,  a  i  mea 
hoowahawaha,  ma  na  aina  a  pau  o 
ka  honua? 

9  Ua  poina  anei  ia  oukou  ka  he- 
wa  o  ko  oukou  poe  makua,  a  me 
ka  hewa  o  na'lii  o  ka  Iuda,  a  me 
ka  hewa  o  ka  lakou  poe  wahine,  a 
me  ko  oukou  hewa  iho,  a  me  ka 
hewa  o  ka  oukou  poe  wahine,  a 
lakou  i  hana'i  ma  ka  aina  o  ka  Iu- 
da,  a  ma  na  alanui  o  Ierusalema? 

10  Aole  nae  lakou  i  mihi,  a  hiki 
i  keia  la,  aole  hoi  i  makau,  aole 
hoi  i  hele  raa  ko'u  kanawai,  aole 
hoi  ma  ka'u  mau  kauoha,  a'u  i 
kau  ai  iinua  o  oukou,  a  iinua  hoi  o 
ko  oukou  mau  makua. 

11  H  Nolaila,  ke  olelo  mai  nei  o 
Iehova  o  na  kaua,  ke  Akua  o  ka 
Iseraela,  Aia  hoi,  e  kau  aku  au  i 
ko'u  maka  ku  e  ia  oukou,  no  ka 
hewa,  a  e  hooki  ae  au  i  ka  Iuda  a 
pau. 

12  A  e  lalau  aku  au  i  ke  koena  o 
ka  Iuda,  ka  poe  i  huli  ko  lakou 
maka  e  hele  i  ka  aina  o  Aigupita, 
e  noho  malaila,  a  e  hoopauia  la- 
kou  a  pau,  a  e  haule  hoi  ma  ka 
aina  o  Aigupita.     E  hoopauia  la- 

kou  i  ka  pahikaua,  a  i  ka  wi,  a  e 
make  lakou,  mai  ka  mea  uuku  a 
ka  mea  nui,  i  ka  pahikaua,  a  i  ka 
wi;  a  e  lilo  lakou  i  mea  hailiiliia, 
a  i  mea  e  kahaha'i,  a  i  mea  poino, 
a  i  mea  hoowahawaha. 

13  No  ka  mea,  e  hoopai  no  wau 
i  ka  poe  e  noho  la  ma  ka  aina  o 
Aigupita,  me  ka'u  i  hoopai  ai  i  ko 
Ierusalema,  i  ka  pahikaua,  a  i  ka 
wi,  a  i  ka  mai  ahulau. 

14  Aole  hoi  e  pakele  a  koe  keka- 
hi  koena  o  ka  Iuda,  i  hele  aku  nei 
i  Aigupita  e  noho  malaila,  aole 
hoi  hou  i  ka  aina  o  ka  Iuda,  kahi  i 
makemake  ai  ko  lakou  naau  e  hoi 
a  noho  malaila ;  aohe  mea  e  hoi, 
o  na  mea  pakele  wale  no. 

15  H  Alaila,  o  na  kanaka  a  pau  i 
ike  i  ka  puhi  ana  o  ka  lakou  wa- 
hine  i  ka  mea  ala  no  na  akua  e,  a 
me  na  wahine  a  pau  e  ku  mai  ana, 
he  poe  nui,  o  na  kanaka  a  pau  hoi 
i  noho  ma  ka  aina  o  Aigupita,  a 
ma  Paterosa,  olelo  mai  la  lakou  ia 
Ieremia,  i  mai  la, 

16  O  ka  olelo  au  i  olelo  mai  ai  ia 
makou  ma  ka  inoa  o  Iehova,  aole 
makou  e  hoolohe  aku  ia  oe. 

17  Aka,  oiaio  no,  e  hana  makou  i 
na  mea  a  pau  i  puka  aku,  mai  ko 
makou  waha  aku,  e  puhi  i  ka  mea 
ala  no  ke  alii  wahine  o  ka  lani,  a  e 
ninini  hoi  i  na  mohai  inu  ia  ia,  me 
makou  i  hana'i,  o  makou  a  me  ko 
makou  poe  makua,  a  me  ko  ma- 
kou  poe  alii,  a  me  ko  makou  poe 
luna,  ma  na  kulanakauhale  o  ka 
Iuda,  a  ma  na  alanui  o  Ierusale- 
ma  :  no  ka  mea,  ia  mauawa  he  nui 
ka  makou  ai,  aole  hoi  o  makou 
mai,  aole  makou  i  ike  i  ka  ino. 

18  Aka,  mahope  mai  o  ko  makou 
hooki  ana  e  kuni  i  ka  mea  ala  no 
ke  alii  wahine  o  ka  lani,  a  e  ninini 
hoi  i  mohai  inu  nona,  ua  nele  ma- 
kou  i  na  mea  a  pau,  a  ua  oki  loa 
makou  i  ka  pahikaua  a  me  ka  wi. 

19  I  ka  wa  i  kuni  ai  makou  i  ka 
mea  ala  no  ke  alii  wahine  o  ka 
lani,  a  ninini  i  mohai  inu  nona, 
aole  anei  a  makou  kane,  ia  makou 
i  hana'i  i  papa  berena  nana,  i  mea 
hoomana,  a  ia  makou  i  ninini  ai  i 
mohai  inu  nona  ? 

20  1f  Alaila  olelo  aku  la  o  īere- 

mia  i  na  kanaka  a  pau,  i  na  kane 
a  me  na  wahine,  a  me  na  kanaka 
a  pau  loa,  ka  poe  i  olelo  mai  ia  īa, 
i  aku  la  ia, 

21  O  ka  mea  ala  a  oukou  i  kuni 
ai  ma  na  kulanakauhale  o  ka  lu- 
da,  a  ma  na  alanui  o  Ierusalema,  o 
oukou,  a  me  ko  oukou  poe  ma- 
kua,  a  me  ko  oukou  poe  alii,  a  me 
ko  oukou  poe  luna,  a  me  na  kana- 
ka  o  ka  aina,  aole  anei  i  hooma- 
nao  o  Iehova  ia  mau  mea,  aole 
anei  i  komo  ia  iloko  o  kona  ma- 
nao? 

22  Aole  i  hiki  ia  Iehova  ke  hoo- 
manawanui  hou  aku,  no  ka  hewa 
o  ka  oukou  hana  ana,  a  no  na 
mea  hoopailua  a  oukou  i  hana'i ; 
nolaila,  ua  lilo  ko  oukou  aina  i 
olohelohe,  i  mea  e  kahaha'i,  i  wa- 
hi  poino,  me  ka  mea  ole  nana  e 
noho,  me  ia  i  keia  la. 

23  No  ka  mea,  ua  kuni  oukou  i 
ka  mea  ala,  a  ua  hana  hewa  ou- 
kou  ia  Iehova,  aole  hoi  i  hoolohe 
i  ka  leo  o  Iehova,  aole  hoi  i  hele 
mamuli  o  kona  kanawai,  aole  ma- 
muli  o  kana  mau  kauoha,  a  me 
kana  hoike  ana ;  nolaila  i  hiki  mai 
ai  keia  hewa  maluna  o  oukou,  me 
ia  i  keia  la. 

24  Olelo  aku  no  hoi  o  Ieremia  i 
na  kanaka  a  pau,  a  i  na  wahine  a 
pau,  E  hoolohe  mai  oukou  i  ka 
leo  o  Iehova,  e  ka  Iuda  a  pau  ma 
ka  aina  o  Aigupita. 

25  Olelo  mai  o  Iehova  o  na  kaua, 
ke  Akua  o  ka  Iseraela,  penei ;  i 
mai  la,  Ua  olelo  no  oukou,  a  me 
ka  oukou  wahine,  ma  ko  oukou 
mau  waha,  a  ua  hana  hoi  ko  ou- 
kou  mau  lima,  ua  i  mai  oukou, 
Oiaio  no  e  hooko  no  makou  i  ko 
makou  hoohiki  ana  a  makou  i 
hoohiki  ai,  e  kuni  i  ka  mea  ala  no 
ke  alii  wahine  o  ka  lani,  a  e  ninini 
i  mohaiinu  nona;  e  hooko  io  no 
oukou  i  ko  oukou  hoohiki  ana,  a 
e  hana  io  no  oukou  i  na  mea  a 
oukou  i  hoohiki  ai. 

26  No  ia  mea  la,  ea,  e  hoolohe 
mai  oukou  i  ka  olelo  a  Iehova,  e 
ka  Iuda,  ka  poe  e  noho  la  ma  ka 
aina  o  Aigupita;  Aia  hoi,  ua  hoo- 
hiki  no  wau  ma  ko'u  inoa  nui,  wa- 
hi  a  Iehova,  aole  e  hea  hou  ia  ko'u 

iuoa,  ma  ka  waha  o  kekahi  kana- 
ka  o  ka  Iuda,  ma  ka  aina  o  Aigu- 
pita,  i  ka  i  ana  ae,  Ke  ola  la  no  o 
Iehova,  ke  Akua. 

27  Aia  hoi,  e  kiai  no  wau  ia  la- 
kou,  no  ka  hewa,  aole  no  ka  mai- 
kai ;  a  e  hoopauia  na  kanaka  a 
pau  o  ka  Iuda,  ka  poe  noho  ma  ka 
aina  o  Aigupita,  i  ka  pahikaua,  a  i 
ka  wi,  a  pau  wale  lakou. 

28  E  hoi  nae  kekahi  poe  uuku, 
mai  ka  aina  o  Aigupita  ae  a  i  ka 
aina  o  ka  Iuda,  o  'ka  poe  hoi  i  pa- 
kele  i  ka  pahikaua;  aka,  o  ke 
koena  o  ka  Iuda  a  pau  i  hele  i  ka 
aiua  o  Aigupita  e  noho  malaila,  e 
ike  auanei  lakou  i  ka  olelo  kupaa, 
o  ka'u  paha,  o  ka  lakou  paha. 

29  H  A  o  keia  hoi  ka  hoailona  no 
oukou,  wahi  a  Iehova,  e  hoopai 
aku  au  ia  oukou  ma  keia  wahi,  i 
ike  auanei  i  ka  oiaio  o  ke  kupaa 
ana  o  ka'u  olelo  ku  e  ia  oukou ; 

30  Ke  olelo  mai  nei  o  Iehova, 
penei;  Aia  hoi,  e  haawi  aku  no 
wau  ia  Parao-hopera,  ke  alii  o  Ai- 
gupita,  iloko  o  ka  lima  o  kona 
poe  enemi,  a  iloko  o  ka  lima  o  ka 
poe  imi  i  kona  ola,  me  ka'u  i  haa- 
wi  ai  ia  Zedekia,  ke  alii  o  ka  Iuda, 
iloko  o  ka  lima  o  Nebukaneza,  ke 
alii  o  Babulona,  i  kona  enemi,  i 
ka  mea  hoi  nana  i  imi  i  kona  ola. 

MOKUNA  XLV. 

Makau  o  Baruka,  a  hoomaha  o  Ieremia  ia  ia. 

OKA  olelo  a  Ieremia,  a  ke 
kaula  i  olelo  ai  ia  Baruka  ke 
keiki  a  Ncria,  ia  ia  i  kakau  ai  i 
keia  mau  olelo  maloko  o  ka  buke, 
no  ka  waha  mai  o  Ieremia,  i  ka 
makahiki  eha  o  Iehoiakima,  ke 
keiki  a  Iosia,  ke  alii  o  ka  Iuda,  i 
mai  la, 

2  Ke  olelo  mai  nei  o  Iehova,  ke 
Akua  o  ka  Iseraela  ia  oe,  E  Baru- 
ka,  penei; 

3  Ua  olelo  mai  no  oe,  Ano  la,  au- 
we  ia'u!  no  ka  mea,  ua  hooili 
mai  o  Iehova  i  ke  kaumaha  ma- 
luna  o  ko'u  eha:  Maule  no  au  i 
ko'u  kaniuhu  ana,  aole  loaa  ia'u 
ka  hoomaha. 

4  Tf  Penei  oe  e  olelo  ai  ia  ia,  Ke 
olelo  mai  nei  o  Iehova  penei;  Aia 
hoi,  o  ka  mea  a'u  i  kukulu  ai,  oia 

ka'u  e  wawahi  ai,  a  o  ka  mea  a'u  i 
kanu  ai,  oia  ka'u  e  uhuki  ai,  o 
keia  aina  hoi  a  pau. 
5  Ke  imi  nei  anei  oe  i  mea  nui 
nou  ?  Mai  imi  oe ;  no  ka  mea,  aia 
hoi,  e  lawe  mai  no  wau  i  ka  hewa 
maluna  o  na  mea  ola  a  pau,  wahi 
a  Iehova;  aka,  e  haawi  no  wau  i 
kou  ola  ia  oe,  i  waiwai  pio  nou, 
ma  na  wahi  a  pau  au  e  hele  aku 
ai. 

MOKUNA  XLV1. 

Ka  hee  ana  o  ko  Aigupita  i  fco  Kaledea  ma 
Euperate.  13  Anaiia  ka  aina  e  Nebukane- 
za.    27  Hoomahaia  ka  Iakoba. 

KA  olelo  a  Iehova  i  hiki  mai  io 
Ieremia  la  i  ke  kaula,  e  ku  e 
i  ko  na  aina ; 

2  E  ku  e  ia  Aigupita,  i  ka  poe 
kaua  hoi  o  Parao-neko,  ke  alii  o 
Aigupita,  aia  ma  ka  muliwai  o 
Euperate,  ma  Karekemisa,  ka  poe 
a  Nebukaneza  i  luku  ai  i  ka  ma- 
kahiki  aha  o  Iehoiakima,  ke  keiki 
a  Iosia,  ke  alii  o  ka  Iuda. 

3  E  hoomakaukau  oukou  i  ka 
paku  a  me  ka  palekaua,  a  e  hoo- 
kokoke  i  ke  kaua. 

4  E  kahiko  i  na  lio,  aeee  ae,  e 
na  hololio,  a  e  ku  mai  me  na  ma- 
hiole ;  e  hookala  i  na  ihe,  e  komo 
na  paleumaumaunahi. 

5  No  ke  aha  la  wau  i  ike  aku  ai 
ia  lakou  ua  makau  a  hoi  hope  ? 
ua  hahauia  nameaikaika  o  lakou, 
a  ua  hee  loa,  aole  i  nana  ihope ; 
puni  lakou  i  ka  makau,  wahi  a 
Iehova. 

6  Aole  e  hiki  i  ka  mea  mama  e 
holo,  aole  hoi  e  pakele  ka  poe 
ikaika ;  e  okupe  no  lakou  a  hina 
ma  ke  kukulu  akau,  ma  ka  muli- 
wai  o  Euperate. 

7  Owai  keia  mea  e  hele  mai  nei, 
me  he  wai  pii  la,  a  kupikipikio 
na  wai,  e  like  me  ka  wai  kahe  la  ? 

8  Ke  pii  nei  o  Aigupita,  me  he 
wai  pii  la,  a  ua  kupikipikio  kona 
mau  wai  me  he  wai  kahe  la ;  a  ole- 
lo  no  hoi  oia,  E  pii  aku  no  wau,  e 
uhi  no  wau  i  ka  honua;  e  luku 
no  wau  i  ke  kulanakauhale,  a  me 
ka  poe  e  noho  ana  ilaila. 

9  E  pii  mai,  e  na  lio,  e  holo  ikai- 
ka  hoi,  e  na  kaakaua;  e  hele  mai 
na  kanaka  ikaika,  o  ko  Aitiopa,  a 

me  ko  Libua,  ka  poe  lawelawe  i 
ka  palekaua,  a  me  ka  Ludia,  o  ka 
poe  i  lawelawe,  a  lena  ke  kakaka. 

10  Oia  no  ka  la  o  ka  Haku,  o  Ie- 
hova  o  na  kaua,  ka  la  o  ka  hoo- 
pai  ana,  e  hoopai  ai  i  kona  poe 
enemi  nona  ;  e  ai  no  ka  pahikaua, 
a  e  maona  no,  a  e  ona  no  hoi  i  ko 
lakou  koko ;  no  ka  mea,  he  mohai 
ko  ka  Haku,  ko  Iehova  o  na  kaua 
ma  ka  aina  o  ke  kukuluakau,  ma 
ka  muliwai  o  Euperate. 

11  E  pii  aku  oe  i  Gileada,  a  e 
lawe  mai  oe  i  nini,  e  ka  wahine 
puupaa,  ke  kaikamahine  o  Aigu- 
pita;  he  make  hewa  nae  kou  lawe 
ana  i  ka  laaulapaau  a  nui,  no  ka 
mea,  aole  loaa  ia  oe  ke  ola. 

12  Ua  lohe  ko  na  aina  i  kou  hila- 
hila,  a  ua  hoopiha  kou  uwe  ana  i 
ka  aina ;  no  ka  mea,  ua  okupe  ke- 
kahi  kanaka  ikaika  i  kekahi  kana- 
ka  ikaika,  a  ua  hina  pu  laua. 

13  TT  Ka  olelo  a  Iehova  i  olelo 
mai  ai  ia  Ieremia,  i  ke  kaula,  no 
ka  hele  ana  mai  o  Nebukaneza, 
ke  alii  o  Eahulona,  e  anai  i  ka  aina 
o  Aigupita. 

14  E  hai  aku  oukou  maAigupita, 
e  kala  aku  hoi  ma  Migedola,  e 
kala  aku  ma  Nopa,  a  ma  Tapeha- 
nesa ;  e  i  aku,  E  kupaa,  a  e  hoo- 
makaukau  ia  oe ;  no  ka  mea,  e  ai 
no  ka  pahikaua  a  puni  oe. 

15  No  ke  aha  la  i  hoohinaia'i  kou 
poe  koa,  aole  lakou  i  kupaa,  no 
ka  mea,  hooauhee  o  Iehova  ia  la- 
kou. 

16  Nana  no  i  hoohina  i  na  mea  he 
nui  loa ;  oia,  hina  no  kekahi  malu- 
na  o  kekahi ;  olelo  no  nae  kakou, 
E  ku  kakou  iluna,  e  hoi  hou  lakou 
i  ko  kakou  kanaka  iho,  a  i  ko  ka- 
kou  aina  i  hanau  ai,  mai  ke  alo 
aku  o  ka  pahikaua  luku. 

17  Uwe  no  lakou  malaila,  he  wa- 
laau  wale  o  Parao,  ke  alii  o  Aigu- 
pita,  ua  hala  kona  manawa  pono. 

18  Me  au  e  ola  nei,  wahi  a  ke 
Alii,  nona  ka  inoa,  o  Iehova  o  na 
kaua,  Oiaio,  me  Tabora  iwaena  o 
na  mauna,  a  me  Karemela  ma  ka- 
hakai,  e  hele  mai  no  ia. 

19  E  ke  kaikamahine  e  noho  la 
ma  Aigupita,  e  hoomakaukau  oe  i 
kahiko  no  kou  hele  pio  ana;  no 


ka  mea,  e  olohelohe  auanei,  a  e 
mehameha  hoi  o  Nopa,  aohe  mea 
noho  malaila. 

20  He  keiki  bipi  wahine  maikai 
o  Aigupita,  ke  hele  mai  nei  kona 
make,  mai  ka  akau  mai  ka  hele 
ana. 

21  O  kona  poe  paaua  iwaena- 
konu  ona,  ua  like  me  na  keikihipi 
kupaluia ;  no  ka  mea,  ua  hee  la- 
kou,  ua  auhee  pu  aku  no  ;  aole  la- 
kou  i  ku  paa,  no  ka  mea,  ua  hiki 
mai  ka  la  o  ko  lakou  poino  malu- 
na  o  lakou,  o  ka  manawa  hoi  o  ko 
lakou  hoopaiia. 

22  E  loheia  ka  leo  ona  me  ko  ka 
nahesa  la ;  no  ka  mea,  e  hele  mai 
no  lakou  me  ka  poe  kaua,  a  e  hele 
ku  e  ia  ia  me  na  lipi,  e  like  me  ka 
poe  kualaau. 

23  E  kua  lakou  i  kona  ululaau 
ilalo,  wahi  a  Iehova,  ina  no  e  hiki 
ole  ke  nana  ia  ia  a  pau;  no  ka 
mea,  ua  oi  aku  ko  lakou  lehulehu 
i  ko  na  uhini,  hiki  ole  ke  heluia 
aku. 

24  E  hoohilahilaia  ke  kaikamahi- 
ne  o  Aigupita ;  e  haawiia  oia  iloko 
o  ka  lima  o  na  kanaka  o  ke  ku- 
kuluakau. 

25  Ke  i  mai  nei  o  Iehova  o  na 
kaua,  ke  Akua  o  ka  Iseraela,  pe- 
nei ;  Aia  hoi,  e  hoopai  no  wau  ia 
Amona  o  No,  a  me  Parao,  a  me 
Aigupita,  a  me  ko  lakou  poe 
Akua,  a  me  ko  lakou  poe  alii,  ia 
Parao  no,  a  me  ka  poe  a  pau  e 
hilinai  ia  ia. 

26  A  e  haawi  na  wau  ia  lakou 
iloko  o  ka  lima  o  ka  poe  imi  i  ko 
lakou  ola,  a  iloko  o  ka  lima  o  Ne- 
bukaneza,  ke  alii  o  Babulona,  a 
iloko  o  ka  lima  o  kana  poe  kau- 
wa.  A  mahope  iho  e  nohoia  no 
ia  e  like  me  ka  wa  kahiko,  wahi  a 
Iehova. 

27  H  Mai  makau  oe,  e  ka'u  kau- 
wa,  e  Iakoba,  mai  weliweli  hoi,  e 
ka  Iseraela;  no  ka  mea,  aia  hoi,  e 
hoola  no  wau  ia  oe,  mai  kahi  loihi 
mai,  a  me  kau  poe  mamo  hoi,  mai 
ka  aiua  mai  o  ko  lakou  noho  pio 
ana;  a  e  hoi  no  ka  Iakoba,  a  e 
noho  hoomaha,  a  e  oluolu  no, 
aohe  mea  nana  e  hoomakau  ia  ia. 

28  Mai  makau  oe,  e  Iakoba,  e 

ka'u  kauwa,  waki  a  Iekova;  no 
ka  mea,  owau  pu  me  oc ;  no  ka 
mea,  e  koopau  ana  au  i  ko  na  aina 
a  pau,  kaki  a'u  i  kipaku  ai  ia  oe : 
aka,  aole  au  e  koopau  ia  oe,  e 
koouku  pouo  aku  no  nae  wau  ia 
oe,  aole  au  e  kooki  loa  aku  ia  oe. 

MOKUNA  XLVII. 

He  wanana  ku  e  i  na  Pilisetia. 

KA  olelo  a  Iekova  i  kiki  mai  ia 
Ieremia,  i  ke  kaula,  e  ku  e  i 
na  Pil«isetia  mamua  o  ko  Parao 
anai  ana  ia  Gaza. 

2  Ke  i  mai  nei  o  Iekova  penei ; 
Aia  koi,  ke  pii  mai  nei  na  wai, 
mai  ke  kukulu  akau  mai,  a  e  lilo  i 
wai  kake,  a  e  kalana  mai  no  malu- 
na  o  ka  aina,  a  maluna  o  koua 
mau  mea  a  pau  e  pika'i,  o  ke  ku- 
lanakauhale,  a  me  ka  poe  e  noko 
la  maloko;  alaila,  e  uwe  ai  na  ka- 
naka,  a  e  aoa  koi  ka  poe  a  pau  e 
noko  la  ma  ka  aina. 

3  No  ka  kalulu  o  ka  kaki  ana  o 
na  maiuu  o  kona  mau  lio,  a  no  ka 
kolo  ikaika  ana  o  kona  mau  kaa- 
kaua,  a  me  ke  kani  ana  o  kona 
mau  kaa,  aole  e  nana  ihope  na 
makuakane  i  na  keiki,  no  ka  na- 
waliwali  o  na  lima. 

4  No  ka  la  e  kiki  mai  ana,  e  anai 
loa  i  na  Pilisetia  a  pau,  a  e  kooki 
aku,  mai  Turo,  a  mai  Zidona  aku 
i  na  mea  kokua  a  pau  i  koe;  no 
ka  mea,  e  anai  loa  no  o  Iekova  i 
na  Pilisetia,  i  ke  koena  koi  o  ka 
moku  o  Kapetora. 

5  Ua  kiki  mai  ka  okule  maluna  o 
Gaza,  ua  kooki  loa  ia  o  Asekelona, 
o  ke  koena  koi  o  ke  awawa.  Pe- 
kea  la  ka  loihi  o  kou  okioki  ana 
ia  oe  iko? 

6  E  ka  pahikaua  o  Iekova,  pekea 
la  ka  loiki,  a  moe  oe?  e  koikoi 
ae  ia  oe  iko  ma  kau  waki ;  e  koo- 
maka,  a  e  noko  malie. 

7  Pekea  la  e  hiki  ai  ia  ia  ke  moe  ? 
No  ka  mea,  ua  kauoka  o  Iekova  ia 
ia  e  ku  e  ia  Asekelona,  i  ko  kaka- 
kai.  Malaila  kona  kukikuki  ana 
ia  ia. 

MOKUNA  XLVIII. 

He  wanana  ku  e  ia  Moaba.  11  Pomaikai 
mamua.  14  Ikaika  i  ke  kaua.  2(5  Hana  ino 
loa  i  ke  Akua.    40  Pomaikai  mahope. 

MA  ke  ku  e  ia  Moaba,  ke  olelo 
mai  nei  o  Iekova  o  na  kaua, 
ke  Akua  o  ka  Iseraela,  penei ; 
Auwe  oe,  e  Nebo !  no  ka  mea,  ua 
anaiia  oia  ;  ua  kookilakilaia  o  Ki- 
riataima,  a  ua  pio  koi ;  ua  koo- 
kilahilaia  o  Misegaba,  a  ua  ma- 
kau. 

2  Aole  e  kookiekie  kou  ia  o 
Moaba  ma  Hesebona ;  ua  noonoo 
kewa  lakou  ia  ia ;  e  kele  mai,  e 
kooki  kakou  i  kona  aupuni  ana. 
E  okiia  no  koi  oe,  e  Mademena,  e 
kakai  no  ka  pakikaua  ia  oe. 

3  He  leo  no  ka  uwe  ana,  mai  Ho- 
ronaima  mai,  ke  anaiia,  a  me  ka 
kiolo  nui  ana. 

4  Ua  anaiia  o  Moaba ;  ua  uwe  na 
kamalii  uuku  a  lokeia. 

5  I  ka  pii  ana  o  Luhita,  e  pii  mai 
no  ka  uwe  nui  ana,  a  i  ka  iko  ana 
o  Horonaima,  ua  loke  no  na  ene- 
mi  i  ka  uwe  ana  o  ka  make. 

6  E  pee,  e  malama  i  ko  oukou 
ola,  i  like  auanei  oe  me  ka  mea 
noko  wale  o  ka  waonakele. 

7  *\\  No  ka  mea,  ua  kilinai  oe  i 
kau  mau  kana,  a  i  kou  waiwai,  e 
pio  auanei  oe;  a  e  kele  aku  ko 
Kemosa  iloko  o  ke  pio  ana,  me 
ko  lakou  poe  kahuna,  a  me  ko  la- 
kou  poe  alii. 

8  E  hele  mai  no  ka  mea  anai, 
maluna  o  na  kulanakaukale  a 
pau,  aole  pakele  kekaki  kulana- 
kauhale ;  e  make  pu  no  ke  awa- 
wa,  e  lukuia  koi  ka  papu,  e  like 
me  ka  Iekova  i  olelo  mai  ai. 

9  E  haawi  i  eheu  no  Moaba,  i  pee 
aku  oia  a  pakele;  no  ka  mea,  e 
oki  loa  auanei  kona  mau  kulana- 
kaukale,  aohe  mea  nana  e  noho 
maloko. 

10  E  poino  auanei  ka  mea  kana 
molowa  i  ka  kana  o  Iehova :  e 
poino  no  hoi  ka  mea  keakea  i  ko- 
na  pahikaua  i  ke  koko. 

11  Tf  Ua  moe  malie  o  Moaba,  mai 
kona  wa  opiopio  mai,  ua  lana  ma- 
lie  no  maluna  o  kona  maku,  aole 
i  ukukiia,  mai  kekahi  hue  a  i  ke- 
kaki  kue,  aole  koi  ia  i  kele  iloko 
o  ke  pio  ana,  nolaila  i  koe  mai  ia 
ia  kona  ono,  aole  hoi  i  hoopauia 
kona  ala. 

12  Nolaila,  aia  hoi,  e  hiki   mai 

auanei  na  la,  mihi  a  Iehova,  e 
hoouna  aku  ai  au  io  na  la  i  mau 
inea  hoohio,  e  hoohio  ia  ia,  a  e 
niniui  i  ko  kona  mau  hue,  a  e  wa- 
wahi  i  ko  lakou  mau  huewai. 
13  A  e  hilahila  auanei  o  Moaba  ia 
Kemosa,  e  like  me  ka  Iseraela  i 
hilahila  ia  Betela,  i  ko  lakou  mea 
1  kilinai  ai. 


14  ^  Pehea  ka  oukou  olelo  ana, 
He  poe  kanaka  ikaika  makou,  a 
koa  i  ke  kaua  ? 

15  Ua  anaiia  o  Moaba,  a  ua  pii 
aku,  mai  kona  kulanakauhale 
aku,  a  o  kona  poe  opiopio  i 
waeia,  ua  iho  aku  lakou  ilalo  i  ka 
make,  wahi  a  ke  Alii,  o  Iehova  o 
na  kaua  kona  inoa. 


16  Ua  kokoke  no  ka  poino  o  Moaha  e  hiki  mai, 
Ke  wikiwiki  mai  nei  kona  pilikia. 

17  E  uwe  oukou  ia  ia,  e  ka  poe  a  pau  e  hoopuni  ana  ia  ia ; 
E  olelo  oukou,  e  ka  poe  a  pau  i  ike  i  kona  inoa, 

Nani  ka  uhai  ana  o  ke  kookoo  ikaika,  a  me  ka  laau  maikai ! 

18  E  ke  kaikamahine  e  noho  la  ma  Dibona, 
E  iho  mai  oe,  mai  kou  nani  mai, 

E  noho  hoi  maloko  o  ka  makewai ; 

No  ka  mea,  e  pii  mai  no  ka  mea  auai  ia  Moaba  maluna  ou. 

E  hoohiolo  hoi  i  kou  mau  pakaua. 

19  E  ka  wahiue  e  noho  la  raa  Aroera, 
E  ku  ma  ke  alanui,  a  e  nana  ; 

E  ninau  aku  i  ka  mea  e  hee  ana, 

A  i  ka  wahine  hoi  i  pakele, 

E  i  aku,  Heaha  ka  mea  i  hanaia  ? 

20  Ua  hoohilahilaia  o  Moaba, 

No  ka  mea,  ua  hooauhee  loa  ia : 

E  aoa,  a  e  uwe  aku  no  hoi, 

E  hai  aku  ma  Arenona,  ua  anaiia  o  Moaba, 

21  Ua  hiki  mai  ka  hoopai  ana  maluna  o  ka  aina  papu, 

Maluna  o  Holona,  a  maluna  o  Iaheza,  a  maluna  hoi  o  Mepaata, 

22  A  maluna  o  Dibona,  a  maluna  o  Nebo,  a  maluna  hoi  o  Bcta- 

Dibelataima, 

23  A  maluna  o  Kiriataima,  a  maluna  o  Beta-Gamula,  a  maluna  o 

Beta-Meoua, 

24  A  maluna  o  Keriota,  a  maluna  o  Bozera, 

A  maluna  hoi  o  na  kulanakauhale  a  pau  o  ka  aina  o  Moaba, 
Ma  kahi  loihi  aku,  a  kokoke  mai  hoi. 

25  Ua  hookiia  ka  pepeiaohao  o  Moaba, 
Ua  hai  hoi  kona  lima,  wahi  a  Iehova. 

26  II  E  hoohainu  oukou  ia  ia  a  ona, 

No  ka  mea,  ua  hookiekie  oia  imua  o  īehova ; 
E  haluku  hoi  o  Moaba  maloko  o  kona  luai, 
A  e  lilo  oia  i  mea  e  heneheneia'i. 
2?  Aole  anei  o  ka  Iseraela  he  mea  henehene  nou? 
Ua  loaa  anei  oia  iwaena  o  ka  poe  aihue  ? 
No  ka  mea,  mai  ka  wa  mai  o  kau  olelo  ana  nona, 
Ua  luliluli  oe  i  ke  poo. 

28  E  ka  poe  e  noho  la  ma  Moaba, 

E  haalele  oukou  i  na  kulanakauhale, 

E  noho  hoi  oukou  ma  kahi  pohakn, 

E  like  hoi  oukou  me  ka  manu  nunu 

I  hana  i  kana  punana  ma  na  aoao  o  ka  waha  o  ka  lua. 

29  Ua  lohe  no  makou  i  ka  hookiekie  loa  ana  o  Moaha, 
(Ua  hookano  loa  oia,) 

I  kona  maoi,  a  me  ka  haanui  ana, 

I  kona  hoohaha,  a  me  ke  kiekie  o  kona  naau. 

30  Ua  ike  no  wau  i  kona  huhu,  wahi  a  Iehova, 
A  me  kona  kaena  wale  ana ; 

Aole  e  hiki  ke  hooko  ia  mea. 

31  Nolaila,  e  aoa  no  wau  no  Moaba, 

A  e  hooho  no  wau  no  Moaba  a  pau ; 

E  kanikau  no  hoi  i  na  kanaka  o  Kireheresa. 

32  Me  ke  uwe  ana  o  Iazera,  e  uwe  aku  au  ia  oe,  e  ke  kumu  waina 

o  Sibema. 
Ua  hala'e  la  kou  mau  lala,  a  kela  aoao  o  ka  moana, 
Ua  hiki  aku  i  ka  moana  o  Iazera. 

0  ka  mea  nana  e  hao,  ua  haule  mai  ia  maluna  o  kau  hua  o  ke 

kau, 
A  maluna  hoi  o  kou  pawaina. 

33  Ua  laweia  ka  olioli,  a  me  ka  hauoli,  mai  ka  mahinaai  aku, 
A  mai  ka  aina  o  Moaba  aku  hoi. 

Ua  hooki  au  i  ka  waina  o  na  luakaomi  waina ; 
Aohe  mea  nana  e  hahi  me  ka  hooho, 
E  lilo  ko  lakou  hooho  i  hooho  ole. 

34  Ua  hookiekie  lakou  i  ko  lakou  leo  iluna, 

Mai  ka  uwe  ana  o  Hesebona,  a  hiki  i  Eleale,  a  i  Iahaza  hoi, 

A  mai  Zoara  aku  a  hiki  i  Horonaima, 

Me  he  keiki  bipi  wahine  la,  ekolu  ona  makahiki ; 

No  ka  mea,  e  pau  auanei  na  wai  o  Nimei'ima. 

35  Maloko  o  Moaba,  wahi  a  Iehova, 

E  hooki  aku  au  i  ka  mea  e  mohai  ana  ma  na  wahi  kiekie, 
A  me  ka  mea  kuni  i  ka  mea  ala  no  kona  poe  akua. 

36  Nolaila,  e  kani  no  ko'u  naau  me  he  ohe  kani  la  no  Moaba, 

A  me  he  ohe  kani  la  e  kani  ai  ko'u  naau  no  na  kanaka  o  Kirehe- 

resa; 
No  ka  mea,  ua  lilo  ka  waiwai  ana  i  loaa'i. 

37  E  ohule  auanei  kela  poo,  keia  poo, 
E  kahiia  na  umiumi  a  pau, 

E  okiokiia  auanei  na  lima  a  pau, 

A  e  humeia  na  puhaka  i  ka  lole  inoino. 

38  He  uwe  nui  ana  maluna  o  na  hale  a  pau  o  Moaba, 
A  ma  kona  mau  alanui  no  hoi ; 

No  ka  mea,  ua  wawahi  au  ia  Moaba,  wahi  a  Iehova, 
Me  he  ipu  la  i  makemake  ole  ia. 

39  E  uwe  aku  lakou  penei, 

Nani  kona  oki  loa  i  ka  makau ! 

Nani  ko  Moaba  huli  hope  ana  i  ka  hilahila! 

E  lilo  no  o  Moaba  i  mea  e  akaakaia'i, 

1  mea  hoi  e  nu<.kau  ai  ka  poe  a  pau  a  puni  ona. 

40  No  ka  mea,  ke  i  mai  nei  o  Iehova  penei, 
Aia  hoi,  e  lele  no  oia,  me  he  aito  la, 

A  e  hohola  aku  i  kona  mau  eheu  maluna  o  Moaba. 

41  Ua  hoopioia  o  Keriota,  ua  hoopioia  no  na  pakaua, 

A  i  kela  la,  e  like  auanei  na  naau  o  na  kanaka  ikaika  o  Moaba, 
Me  ka  naau  o  ka  wahine  nahukuakoko. 

42  E  anaiia  auanei  o  Moaba  a  lilo  i  aupuni  ole, 
No  ka  mea,  ua  hookiekie  oia  imua  o  Iehova. 

43  E  loohia  auanei  oe  i  ka  makau,  a  me  ka  lua,  a  me  ka  pahele, 
E  ka  mea  noho  ma  Moaba,  wahi  a  Iehova. 

44  O  ka  mea  holo,  mai  ka  makau  aku, 
E  haule  no  ia  iloko  o  ka  lua  ; 

A  o  ka  mea  pii,  mai  ka  lua  mai, 

E  pau  auanei  ia  i  ka  pahele : 

No  ka  mea,  e  lawe  mai  no  wau  maluna  ona,  maluna  hoi  o 

Moaba, 
I  ka  makahiki  o  ka  hoopai  ana,  wahi  a  Iehova. 

45  Ku  no  ka  poe  i  hee  ma  ka  malu  o  Hesebona  no  ka  ikaika  ole ; 
E  puka  mai  no  nae  ke  ahi  mai  Hesebona  mai, 

O  ka  lapalapa  ahi  hoi  maloko  mai  i  Sihona, 

E  hoopau  no  ia  i  ka  mokuna  o  Moaba, 

A  me  ka  piko  poo  o  na  kanaka  hoohaunaele. 

46  Auwe  oe,  e  Moaba !  ua  make  na  kanaka  o  Kemosa  : 
No  ka  mea,  ua  laweia  kau  mau  keikikane,  i  pio  kane, 
A  me  kau  mau  kaikamahine  hoi,  ipio  wahine. 

47  1  Aka,  e  hoihoi  no  wau  i  ke  pio  ana  o  Moaba, 
Ke  hiki  i  na  la  mahope,  wahi  a  Iehova. 

Oia  no  ka  hoopaiia'na  o  Moaba. 

MOKUNA  XLIX. 

Ka  poino  o  ka  Amona.    7  O  ko  Edoma.    23  O  ko  Damaseko.    28  O  ko  Kedara  a  me  ko 

Hazora.    34  O  ko  Elama. 

NO  na  keiki  a  Amona,  ke  olelo  mai  nei  o  Iehova  penei ; 
Aole  anei  a  Iseraela  na  keiki? 
Aohe  anei  ona  hooilina  ? 

No  ke  aha  la  hoi  i  noho  ai  o  Malekama  ma  ko  Gada  ? 
A  noho  hoi  kona  poe  kanaka  ma  kona  mau  kulanakauhale  ? 

2  Nolaila,  aia  hoi,  e  hiki  mai  auanei  na  la,  wahi  a  Iehova, 

Na'u  no  e  hana  aku,  a  e   loheia  ka  hooho  kaua  ma  Raba  o  ka 

Amona; 
A  e  lilo  ia  i  puu  neoneo, 
A  e  puhiia  kana  mau  kaikamahine  i  ke  ahi. 
Alaila,  e  lilo  o  Iseraela  i  hooilina  no  ka  poe  i  noho  hooilina 

nona,  wahi  a  Iehova. 

3  E  aoa,  e  Hesebona,  no  ka  mea,  ua  anaiia  o  Ai ; 
E  uwe  aku,  e  na  kaikamahine  o  Raba, 

E  kaei  oukou  ia  oukou  iho  i  ke  kapa  inoino ; 
E  kumakena  hoi,  a  e  holoholo  ma  na  pa ; 
No  ka  mea,  e  hele  o  Malekama  iloko  o  ke  pio  ana, 
O  kona  poe  kahuna  a  me  kana  mau  alii. 

4  No  ke  aha  la  oe  e  hookiekie  ai  ma  kou  mau  awawa? 

A  ma  kou  awawa  e  kahe  ana,  e  ke  kaikamahine  hoihope? 
Ka  mea  hilinai  ma  kou  mau  waiwai,  i  ka  i  ana  iho, 
Owai  ka  mea  hele  mai  io'u  nei? 

5  Aia  hoi,  e  lawe  mai  no  wau  i  ka  makau  maluna  ou, 
Wahi  a  Iehova,  ke  Akua  o  na  kaua, 

Mai  ka  poe  a  pau  e  noho  puni  ana  ia  oe ; 

A  e  kipakuia  oukou,  kela  kanaka,  keia  kanaka  mai  kona  maka 

aku. 
Aohe  mea  nana  e  hoihoi  mai  i  ka  mea  hele  hewa. 

6  A  mahope  iho,  e  hoihoi  no  wau  i  ke  pio  ana  o  na  keiki  a  Amona, 

wahi  a  Iehova. 

7  H  No  Edoma,  ke  olelo  mai  nei  o  Iehova  o  na  kaua  penei ; 
Aole  anei  he  akamai  i  koe  ma  Temana? 

Ua  oki  anei  ke  ao  ana  o  ka  poe  ike  ? 
Ua  hanini  anei  ko  lakou  akamai  ? 

8  E  hee  oukou,  e  huli,  e  hana  i  ko  oukou  noho  ana  a  hohonu,  e  ka 

poe  noho  ma  Dedana ; 

No  ka  mea,  e  lawe  mai  no  wau  i  ka  poino  o  Esau  maluna  ona, 
I  ka  manawa  a'u  e  hoopai  ai  ia  ia. 
9  Ina  hele  mai  iou  la  ka  poe  hoiliili  huawaina, 
Aole  auei  lakou  e  hookoe  i  kekahi  koena  hua? 
Iua  he  poe  aihue  i  ka  po, 
Hao  iho  no  lakou,  a  pau  ko  lakou  makemake. 

10  Ua  hookohana  no  wau  ia  Esau, 

Ua  wehe  aku  no  wau  i  kona  mau  wahi  huna, 
Aole  hiki  ia  ia  ke  pee ; 

Ua  oki  loa  kona  hua,  a  me  kona  poe  hoahanau, 
O  kona  poe  hoalauna  hoi,  a  oia  hoi,  aole. 

11  E  waiho  mai  i  ka  oukou  keiki  makua  ole  ia'u, 
Na'u  no  lakou  e  hoola: 

E  hiliuai  hoi  ia'u  kou  poe  wahinekanemake. 

12  No  ka  mea,  ke  olelo  mai  nei  o  Iehova  penei ; 
Aia  hoi,  o  ka  poe  hoohewa  ole  ia  e  inu  i  ke  kiaha, 
Ua  inu  loa  no  lakou : 

0  oe  anei  ka  mea  e  pakele  loa  ana  ? 
Aole  oe  e  pakele,  e  inu  loa  no  oe. 

13  No  ka  mea,  ua  hoohiki  no  wau  ia'u  iho,  wahi  a  Iehova, 

E  lilo  auanei  o  Bozera  i  waonahele,  i  mea  e  hoowahawahaia'i, 

1  waoakua  hoi,  i  mea  e  hoiuoia'i, 

A  e  lilo  no  koua  mau  kulauakauhale  i  mau  waoakua  mau  loa. 

14  Ua  lohe  no  wau  i  ka  lono,  mai  Iehova  mai, 
Ua  hoounaia'ku  hoi  ka  elele  i  ko  na  aina  e, 
E  akoakoa  mai  oukou, 

E  hele  mai  e  ku  e  ia  ia,  e  ku  mai  hoi  e  kaua. 

15  No  ka  mea,  aia  hoi,  e  hoolilo  no  wau  ia  oe  i  mea  uuku  iwaena  o 

na  aina, 
A  e  hoowahawahaia  no  oe  e  na  kanaka. 

16  O  kou  mea  makau  ia  oe  a  uie  ka  hookiekie  o  kou  naau, 

Ka  mea  i  hoopunipuniia'i  oe,  e  ka  mea  e  noho  la  ma  na  ana 

pohaku, 
Ka  mea  hoi  nona  na  wahi  kiekie  o  ka  pali : 
Ina  paha  e  hana  oe  i  kou  wahi  punana 
Ma  kahi  i  like  ke  kiekie  me  ko  ka  aeto, 
Malaila  mai  no  wau  e  hoohiolo  ai  ia  oe,  wahi  a  Iehova. 

17  E  lilo  no  hoi  o  Edoma  i  waonahele ; 

A  e  kahaha  auanei  ka  poe  a  pau  e  hele  ae  ma  ia  wahi, 
E  hoowahawaha  hoi  uo  kona  mau  ino  a  pau. 

18  E  like  me  ka  hiolo  ana  o  Sodoma,  a  me  Gomora, 
A  me  na  wahi  e  pili  ana  ilaila,  wahi  a  Iehova, 
Aohe  kauaka  e  noho  malaila, 

Aole  hoi  e  hoomoana  na  keiki  a  kanaka  ma  ia  wahi. 

19  Aia  hoi,  e  pii  mai  no  oia,  e  like  me  ka  liona  mai  ka  nani  o 

Ioredane  mai, 
E  ku  e  i  ka  noho  ana  o  ka  mea  ikaika  ; 

Aka,  i  ke  amo  ana  o  ka  maka,  e  holo  aku  no  oia,  mailaila  aku. 
Owai  ka'u  mea  i  waeia,  c  hoonoho  no  wau  ia  ia  maluna  ona  ? 
Owai  ka  mea  like  me  au  nei  ? 
Owai  hoi  ka  mea  e  halawai  me  au  ? 
A  owai  ke  kahuhipa  e  hiki  ia  ia  ke  ku  imua  o'u  ? 

20  No  ia  mea,  e  hoolohe  oukou  i  ka  manao  o  Iehova, 
Ana  i  manao  ai  ia  Edoma : 

A  me  kona  noonoo  ana  i  noonoo  ku  e  i  na  kanaka  o  Teman:i. 
Oiaio  no,  e  uhuki  oia  ia  lakou  me  na  mea  liilii  o  ka  ohann  ; 

Oiaio  no,  kooneoneo  oia  i  ko  lakou  waki  noko  a  puni  lakou. 

21  I  ka  halulu  o  kona  kaule  ana,  naueue  no  ka  konua ; 
Ma  ke  Kaiula,  lokea  no  ka  leo  o  kona  uwe  ana. 

22  Aia  koi,  e  pii  mai  no  oia,  a  e  lele  koi  e  like  me  ka  aeto, 
A  e  kokola  aku  i  kona  mau  ekeu  maluna  o  Bozera ; 

A  i  kela  la,  e  like  auanei  ka  naau  o  ka  poe  ikaika  o  Euoma 
Me  ka  naau  o  ka  wakine  i  kona  nakukuakoko  ana. 

23  1  No  Damaseko. 

Ua  koohilakilaia  o  Hamata,  a  me  Arepada  koi, 
No  ka  mea,  ua  lohe  lakou  i  ka  lono  poino. 
Ua  maule  lakou,  ke  weliweli  ma  ka  moana; 
Aole  kiki  ia  ia  ke  koomalielie. 

24  Ua  emi  iko  o  Damaseko,  ua  kuli  oia  e  hee, 
Ua  loohia  oia  i  ka  makau, 

Ua  loaa  oia  i  ke  naku  kuawili,  a  me  ka  eka,  me  ko  ka  wahine 
hanau  keiki. 

25  Nani  ke  kuu  ole  ia  o  ke  kulanakauhale  kaulana, 
Ke  kulanakaukale  koi  o  ko'u  olioli  ana ! 

26  Nolaila,  e  kaule  ai  kona  poe  kanaka  opiopio  ma  kona  mau  alanui, 
A  e  kooki  loa  ia  na  kanaka  kaua  a  pau  i  kela  la, 

Waki  a  Iehova  o  na  kaua. 

27  E  hoaa  na  wau  i  ke  ahi  ma  ka  pa  o  Damaseko, 
A  e  hoopau  no  ia  i  na  halealii  o  Benehadada. 

28  U  No  Kedara,  a  no  na  aupuni  o  Hazora,  na  mea  a  Nebukaneza, 

ke  alii  o  Bahulona  e  luku  ai, 
Ke  i  mai  o  Iekova  penei ;  E  ku  oukou  iluna, 
E  pii  aku  i  Kedara,  a  e  luku  aku  i  na  kanaka  o  ka  kikina. 

29  E  lawe  aku  no  lakou  i  ko  lakou  kalelewa,  a  me  ka  lakou  poe 

kipa: 
E  lawe  koi  lakou  no  lakou  iko  i  ko  lakou  mau  paku, 
I  ko  lakou  mau  kiaha  koi,  a  me  ka  iakou  poe  kamelo ; 
E  kakea  akuno  keia  poe  ia  lakou, 
He  makau  no  ma  na  aoao  a  puni. 

30  H  E  kolo,  a  hiki  oukou  i  kaki  loiki, 

E  kana  oukou  i  ko  oukou  noko  ana  ma  kaki  hohonu, 

E  ka  poe  noko  ma  Hazora,  wahi  a  Iehova  : 

No  ka  mea,  ua  noonoo  kewa  ia  oukou  o  Nebukaneza,  ke  alii  o 

Babulona, 
A  ua  imi  oia  i  ka  manao  ku  e  ia  oukou. 

31  E  ku  iluna,  e  kele  i  ka  lakuikanaka  waiwai, 
I  ka  poe  noko  malama  ole,  wahi  a  Iehova ; 

I  ka  poe  aole  o  lakou  pani  pukapa,  aole  kikaola, 
Ua  noko  mekameha  hoi. 

32  E  lilo  ka  lakou  poe  kamelo  i  waiwaipio, 

A  me  ka  nui  o  ka  lakou  kolokolona  i  waiwai  lawe  wale. 
E  koopueku  no  wau  ma  na  kukulu  makani  a  pau, 
I  ka  poe  e  kaki  ana  i  na  kiki  o  ka  umiiuni ; 

A  e  lawe  mai  no  wau  i  ko  lakou  poino,  mai  kela  aoao  keia  aoao 
a  pau,  waki  a  Iehova. 

33  E  lilo  no  hoi  o  Hazora  i  wahi  noho  no  na  ilio  hihiu, 
I  wahi  neoneo  mau  loa  hoi ; 

Aohe  kanaka  e  noko  malaila, 

Aole  koi  e  koomoaua  ke  keiki  a  ke  kanaka  ma  ia  wahi. 

34  1|  O  ka  olelo  a  Iehova  i  hiki  mai  io  Ieremia  la  ke  kaula,  no  Ela- 

ina,  i  ka  makamua  o  ke  au  ia  Zedekia,  ke  alii  o  ka   Iuela,  i 
mai  la, 

35  Ke  olelo  mai  nei  o  Iehova  o  na  kaua  penei ; 
E  uhai  no  wau  i  ke  kakaka  o  Elama, 

I  ke  poo  hoi  o  ko  lakou  ikaika. 

36  E  lawe  mai  no  hoi  au  nialuna  o  Elama  i  na  makani  eha, 
Mai  na  kihi  eha  o  ka  lani  mai, 

A  e  hoopuehu  hoi  ia  lakou  ma  ia  mau  makani  a  pau  ; 

Aohe  aina  e  koe,  kahi  e  hiki  ole  aku  ai  ka  poe  kuewa  o  Elama. 

37  No  ka  mea,  e  hooweliweli  aku  au  ia  Elama  imua  o  ko  lakou  poe 

enemi, 
Imua  hoi  o  ka  poe  imi  i  ko  lakou  ola : 
A  lawe  aku  no  hoi  au  i  ka  hewa  maluna  o  lakou, 
I  ka  wela  no  o  ko'u  ukiuki,  wahi  a  Iehova : 
A  e  hoouna  aku  au  i  ka  pahikaua  mahope  o  lakou, 
A  hoopau  wau  ia  lakou. 

38  E  hoonoho  wau  i  ko'u  nohoalii  ma  Elama, 

A  e  anai  aku  hoi,  mai  ia  wahi  aku,  i  ke  alii  a  me  na  luna, 
Wahi  a  Iehova. 

39  H  A  hiki  i  na  la  mahope,  e  hoihoi  no  wau  i  ke  pio  ana  o  Elama, 

wahi  a  Iehova. 

MOKUNA  L. 

Ka  pilikia  a  me  ka  poino  e  hiki  ana  maluna  o  Babulona,  a  me  ka  pomaikai  o  ka  Iseraela. 

KA  olelo  a  Iehova  i  olelo  ai  no  Babulona,  a  no  ka  aina  o  ko 
Kaledea,  ma  o  Ieremia  la,  ke  kaula. 

2  E  hai  aku  oukou  iwaena  o  na  lahuikanaka, 
A  kala  aku  hoi,  e  kau  i  ka  hae ; 

E  kala  aku,  mai  huna,  e  i  aku  hoi, 

Ua  hoopioia  o  Babulona,  ua  hoohilahilaia  o  Bela, 

Ua  uhaiia  o  Merodaka,  ua  hoohilahilaia  kona  mau  akua  waha- 

hee, 
Ua  uhaiia  kona  mau  kii. 

3  No  ka  mea,  ke  pii  mai  nei  ka  lahuikanaka,  mai  ka  akau  mai,  e 

ku  e  ia  ia, 
Nana  no  e  hoolilo  i  ka  aina  i  wahi  alaneo, 
Aole  noho  kekahi  mea  malaila  ; 
Mai  ke  kanaka  a  i  ka  holoholona,  e  neenee,  a  e  hele  aku  no. 

4  H  Ia  mau  la,  a  i  kela  manawa,  wahi  a  Iehova, 
E  hele  mai  no  na  mamo  a  Iseraela, 

0  lakou  a  me  na  mamo  a  Iuda  pu, 

E  hele  no  lakou,  a  e  uwe  iho  i  ko  lakou  hele  ana; 
A  e  imi  ia  Iehova  i  ko  lakou  Akua. 

5  E  ninau  no  lakou  i  ke  ala  e  hiki  aku  ai  i  Ziona, 

Me  na  maka  o  lakou  e  huli  ana  ilaila,  i  ka  i  ana  iho, 
Ea,  e  hoopili  kakou  ia  kakou  iho  ia  Iehova 
Ma  ka  berita  mau  loa  nalowale  ole  i  ka  poina. 

6  O  ko'u  poe  kanaka,  he  poe  hipa  nalowale  lakou ; 
Na  ko  lakou  mau  kahu  i  alakai  hewa  ia  lakou, 
Ua  kuu  wale  aku  na  kahu  ia  lakou  ma  na  inauna ; 
Ua  hele  lakou,  mai  kekahi  puu,  a  i  kekahi  puu, 
Ua  poina  ia  lakou  ko  lakou  wahi  e  hoomaha'i. 

7  O  na  mea  a  pau  i  halawai  me  lakou, 
Ua  ai  no  ia  poe  ia  lakou ; 

Olelo  ae  la  ko  lakou  poe  enemi,  Aole  makou  e  hewa, 
No  ka  mea,  ua  lawe  hala  lakou  ia  Iehova, 

1  kahi  i  noho  ai  o  ka  hoopono, 

Ia  Iehova  hoi,  i  ka  Mea  i  lana  ai  ka  manao  o  ko  lakou  poe  makua. 

8  E  puka  aku  oukou  mai  waena  aku  o  Babulona, 

A  e  hele  aku  hoi  mawaho  o  ka  aina  o  ko  Kaledea, 
E  like  hoi  oukou  me  na  kao  kane  imua  o  ka  poe  kao. 

9  1  No  ka  mea,  aia  hoi,  e  hoala  no  wau,  a  e  alakai  ku  e  ia  Babu- 

lona 
I  na  lahuikanaka  nui,  mai  ka  aina  ma  ka  akau  mai ; 
A  e  hoonohouoho  lakou  ia  lakou  iho  e  kaua  ia  ia, 
Alaila,  e  lawe  pio  ia  oia ; 

E  like  auanei  ko  lakou  mau  pua  me  ko  ke  kanaka  ikaika, 
Aole  e  hoihoi  nele  a  make  hewa  ia  mai. 

10  A  e  lilo  o  Kaledea  i  waiwai  pio  : 

E  ana  auanei  ka  poe  lawe  pio  i  kana,  wahi  a  Iehova. 

11  No  ka  mea,  lealea  no  oukou,  no  ka  mea  hoi,  hauoli  oukou, 
E  ka  poe  hao  wale  i  ko'u  hooilina; 

No  ka  mea,  ua  lelele  olioli  oukou,  me  he  bipi  wahine  ai  i  ka 

mauu, 
A  ua  uhuuhu  oukou  e  like  me  na  lio  kane. 

12  E  hoohilahilaia  auanei  kou  makuwahine ; 
E  hoopalaimaka  ka  mea  nana  oe  i  hanau : 

Aia  hoi,  e  lilo  no  ka  welelau  o  na  aiua  i  waonahele, 
I  aina  maloo  hoi,  a  i  auakua. 

13  No  ka  huhu  o  Iehova,  aole  ia  e  nohoia, 
Aka,  e  alaneo  loa  auanei  oia  ; 

E  kahaha  ka  naau  o  ka  poe  a  pau  e  maalo  ae  i  Babulona, 
E  hoowahawaha  lakou  no  kona  mau  iuo  a  pau. 

14  E  hoonohonoho  oukou  ia  oukou  iho  e  kaua  ia  Babulona  a  puni : 
E  ka  poe  a  pau,  e  lena  i  ke  kakaka, 

E  pana  aku  ia  ia,  mai  aua  i  na  pua  ; 
No  ka  mea,  ua  lawehala  oia  ia  Iehova. 

15  E  hooho  ku  e  ia  ia  a  puni,  ua  haawi  oia  i  ka  lima ; 
Ua  hiolo  kona  mau  kia,  ua  wawahiia  kona  mau  pa ; 
No  ka  mea,  o  ka  ukiuki  no  ia  o  Iehova : 

E  hoopai  oukou  ia  ia, 

Me  kana  i  hana'i,  pela  oukou  e  hana  aku  ai  ia  ia. 

16  E  hooki  aku  i  ka  mea  luluhua,  mai  Babulona  aku, 

A  me  ka  mea  lawelawe  i  ka  pahi  oki  palaoa  i  ka  manawa  hoiliili 

ai. 
E  huli  no  ke  kanaka  i  kona  poe  iho,  mai  ka  maka  aku  o  ka 

pahikaua  luku, 
A  e  holo  no  ke  kanaka  i  kona  aina  iho. 

17  Tf  He  poe  hipa  puehu  o  ka  Iseraela, 
Ua  kipaku  na  liona  ia  ia ; 

0  ke  alii  o  Asuria  ka  i  ai  mua  ia  ia ; 

A  mahope  na  keia  Nebukaneza,  ke  alii  o  Babulona  i  uhai  i  kona 
mau  iwi. 

18  Nolaila,  ke  olelo  mai  nei  o  Iehova  o  na  kaua,  ke  Akua  o  ka 

Iseraela  penei ; 
Aia  hoi,  e  hoopai  no  wau  i  ke  alii  o  Babulona,  a  me  kona  aina, 
Me  ka'u  i  hoopai  ai  i  ke  alii  o  Asuria. 

19  A  e  lawe  hou  mai  no  wau  i  ka  Iseraela  i  kona  wahi  e  noho  ai, 
A  e  ai  no  ia  maluna  o  Karemela,  a  me  Basana, 

A  e  ana  no  kona  naau  maluna  o  ka  mauna  o  Eperaima,  a  me 
Gileada. 

20  A  ia  mau  la,  a  i  kela  manawa,  wahi  a  Iehova, 

E  imi  wale  ia  ka  hewa  o  ka  Iseraela,  aohe  hewa, 
A  me  na  hala  o  ka  Iuda,  aole  ia  e  loaa ; 

>'o  ka  mea,  e  kala  aku  au  i  ko  ka  poe  a'u  e  hookoe  aL 
21  T  E  pii  akn  oe  i  i  ka  aina  o  Merataima : 

E  ku  e  ia  wahi.  a  e  ku  e  i  ka  poe  e  noho  la  ma  Pekoda ; 

E  lakn  aku,  a  e  hooki  loa  iho  mahope  o  lakou.  wahi  a  Iehova, 

E  hana  hoi  e  like  me  na  mea  a  pau  a*u  i  kauoha  akuai  iā 
33  He  walaau  no  ke  kaua  ma  ka  aina,  a  he  luku  nui  hoi. 
.:    N'ani  ka  wawahiia  a  nahaha  o  ka  hamare  o  ka  honua  a  pau ! 

ihoikalil:  2      ilona  i  wahi  alaneo  iwaena  o  na  aina ! 

24  Ua  hoopahele  au  ■  na  paa  hoi  i  e 
E  Babalona.  a  ike  ole  nae  oe: 

Ua  loaa  no  oe,  a  na  paa  hoi. 

H  :>  ka  mea,  u :  uka  oe  ī  :u  e  ia  Iehova. 

25  Ua  wehe  o  Iehova  i  kona  waihona  mea  kaoa, 

mai  iwaho  i  na  mea  kaua  o  kona  ukin 
No  ka  mea,  o  ka  hana  no  keia  a  ka  Haku,  a  Iehova  o  na  kaua, 

ma  ka  aina  o  ko  Kaledea. 
E  „        ikou  ia  ia.  mai  kela  kihi  mai, 

ehe  i  kona  man  halep^ 
E  hoonka  ae  ia  ia  e  like  me  na  pr. 
I  a       loa  aku  ia  ia.  mai  hookoe  i  kekahi  mea. 
27  E  laku  aku  i  kona  mau  oipi  a  pan, 

:  ka  lukuia : 
Auwe  hoi  lakou !  no  ka  mea,  ua  hiki  mai  ko  lakou  la, 
Ka  nanawa  hoi  o  ko  Iakou  hoopaha. 
38  Ka  leo  o  ka  poe  holo  a  pakele  mawaho  o  ka  aina  o  BabuIona. 
I  ..   .  :  ka  ma  Ziona  i  ka  hoopai  ana  o  leho^a^  o  ko  kakou  Akua, 
I  ana  no  kona  luak 
1     1       na  i  ka  poe  pana  e  ku  e  ia  Babnlona ; 
E  ka  poe  a  pau  e  lena  ai  ke  kakaka, 
E  hoomoana  ku  e  ia  ia  a  puz 
Mai  hoopū 

:  ku  ia  ia  e  like  me  kana  hana  ana ; 
E  like  me  na  mea  a  pau  anailmu 
Pela  e  hana  ak  :a : 

H  :<  ka  mea.  ca  hookiekie  oia  e  ku  e  ia  Ieho^a, 
E  ku  e  hoi  i  ka  Mea  hem  .-.     I  -  5 1  - la. 

H  I       .  E  haule  ai  kona  poe  kanaka  opiopio  ma  na  alan  i 
A  i  kela  la.  e  anaiia  kona  poe  kanaka  kaua  a  pa 
A  a  Iehova. 

31  A  Owau  no  ka  i  ku  e  ia  oe.  e  ka  mea  hookiekie  loa, 

Haku.  lek  ~\  ■:•  na  kae 
H  o  ka  mea,  ua  hiki  mai  kou  la, 
0  ka  manawa  hoi  a'a  e  hoopai  aku  ai  ia  oe. 

32  E  okupe  no  ka  poe  hookiekie  loa,  a  e  hina  hoi, 
Aohe  mea  nana  e  hoala  ia 

m  wau  i  ke  ahi  ma  kona  man  knlanakanhale, 
a  pau  apnni  e 
'    K  nai  nei  o  Iehova  o  na  kana  pe^ 

Ua  hookaumaha  pu  ia  na  mamo  a  Iaenela,  a  me  na  mamo  a 
Iu 

0  ka  poe  apa 
H 

Hoole  boi  I  lole  e  hookni  i  ko'a  poe  kanaka. 
?A  Ua  ikaika  n  ■-  o  na  kaua  kona  inoa ; 

Ia  lakou  e  1  nana  I  ao»>ponopono  io, 

1  mea  e  hoom :  .ua, 

A  e  hoopihoihoi  ai  i  ka  poe  e  noho  la  ma  Bahulona. 

35  1J  He  pahikaua  no,  aia  maluna  o  ko  Kaleelea,  wahi  a  Iehova, 
A  maluna  hoi  o  ka  poe  e  noho  la  ma  Babulona, 

A  maluna  o  kona  poe  alii,  a  maluna  o  kona  poe  akamai. 

36  He  pahikaua,  aia  maluna  o  ka  poe  wahahee, 
A  e  lapuwale  auanei  lakou  : 

He  pahikaua,  aia  maluna  o  kona  poe  kanaka  ikaika, 
A  e  makau  auanei  lakou. 

37  He  pahikaua,  aia  maluna  o  na  lio  o  lakou, 
A  maluna  hoi  o  ko  lakou  mau  kaakaua, 

A  maluna  o  na  malihini  mawaenakonu  ona  ; 

A  e  like  auanei  lakou  me  na  wahine. 

He  pahikaua,  aia  maluna  o  ko  lakou  waihona  waiwai, 

A  e  haoia  lakou. 

38  Ua  pio  uo  kona  wai,  a  e  maloo  loa  auauei  ia : 
No  ka  mea,  he  aina  kii  kalaiia  no  ia, 

A  ua  pupule  lakou  mamuli  o  ko  lakou  akua  wahahee. 

39  No  ia  mea,  e  noho  no  na  holoholona  hihiu  o  ka  waonahele  ma- 

laila, 
A  me  na  holoholona  hihiu  o  na  mokupuni, 
A  e  noho  hoi  na  pueo  maloko  olaila; 
E  kanaka  ole  auanei  ia  aina,  a  i  ka  manawa  pau  ole  ; 
E  noho  ole  ia  hoi  ia,  a  ia  hanauna  aku,  ia  hanauna  aku. 

40  Me  ka  ke  Akua  i  hoohiolo  ai  ia  Sodoma  a  me  Oomoia, 

A  me  kona  mau  wahi  e  kokoke  mai  ana,  wahi  a  Iehova  ; 

Pela  no,  aole  e  noho  kekahi  kanaka  malaila, 

Aole  e  hoomoana  ke  keiki  a  ke  kanaka  maloko  o  ia  wahi. 

41  Aia  hoi,  e  hele  mai  no  kekahi  lahuikanaka  mai  ke  kukulu  akau 

mai, 
A  e  hoalaia  ka  lahuikanaka  nui,  a  me  na'lii  he  lehulehu, 
Mai  na  mokuna  mai  o  ka  honua. 

42  E  paa  no  ia  lakou  ke  kakaka  a  me  ka  ihe  ; 

Ua  lokoino  lakou,  aole  lakou  e  lokomaikai  mai ; 

E  halulu  no  ko  lakou  leo,  e  like  me  ke  kai, 

E  holo  no  lakou  maluna  o  na  lio  i  hoonohonohoia, 

E  like  me  kanaka  no  ke  kaua, 

E  ku  e  ia  oe,  e  ke  kaikamahine  o  Babulona. 

43  Ua  lohe  ke  alii  o  Eahulona  i  ka  lono  no  lakou, 
A  ua  nawaliwali  kona  mau  lima  : 

Loohia  no  oia  i  ka  pilikia,  a  me  ka  nahu  kuakoko, 
Me  ko  ka  wahine  hanau  keiki  la. 

44  Aia  hoi,  e  pii  mai  no  ia  e  like  me  ka  liona  mai  ka  nani  o  Iore- 

dane  mai, 
A  iloko  o  kahi  noho  o  ka  mea  ikaika : 

Aka,  i  ka  amo  ana  o  ka  maka,  <•  holo  aku  no  lakou  mai  laila  aku, 
Owai  ka  mea  i  waeia,  e  hoonoho  wau  ia  ia  maluna  ona  ? 
Owai  ka  mea  like  me  au  nei  V 
Owai  hoi  ka  mea  e  halawai  me  au  ? 
A  owai  ke  kahuhipa  e  hiki  ia  ia  ke  ku  imua  o'u  ? 

45  No  ia  mea,  e  hoolohe  oukou  i  ka  manao  o  Iehova, 
Ana  i  manao  ai  ia  Babulona; 

A  me  kona  noonoo  ana  i  noonoo  ai  i  ka  aina  o  ko  Kaledea : 
Oiaio  no,  e  uhuki  oia  ia  lakou  me  na  mea  liilii  o  ka  ohana, 
Oiaio  no,  e  hooneoneo  no  oia  i  ko  lakou  wahi  noho  a  puni  lakou. 
40  Naueue  no  ka  honua  i  ka  halulu  no  ke  pio  ana  o  Babulona, 
Ua  lohea  kona  uwe  ana  ma  na  aina  e. 

MOKUNA  LI. 
No  ka  poino  hou  aku  o  Babulona.    59  Ka  hoailona  e  hoomaopopo  ai. 

KE  i  mai  nei  o  Iehova,  penei ; 
Aia  hoi,  e  hoala  no  wau  i  ka  makani  luku  e  ku  e  ia  Babulona, 
E  ku  e  hoi  i  ka  poe  e  noho  la  iwaenakonu, 
Ka  poe  i  ala  ku  e  mai  ia'u. 

2  E  hoouna  aku  au  i  na  malihini  i  Babulona, 
A  e  hoopuehu  lakou  i  kona,  a  e  ninini  aku  i  ko  kona  aina ; 
No  ka  mea,  e  ku  e  no  lakou  ia  ia  a  puni  i  ka  la  poino. 

3  E  lena  ke  kakaka  o  ka  mea  pana, 
E  ku  e  i  ka  mea  i  hoolena  i  kona; 

E  ku  e  i  ka  mea  hookiekie  maloko  o  kona  paleumaumaunahi ; 
Mai  hookoe  i  kona  poe  kanaka  opiopio, 
E  luku  loa  aku  i  koua  mau  kaua  a  pau. 

4  E  hina  no  ka  poe  make  ma  ka  aina  o  ko  Kaledea, 
A  e  houia  ma  kona  mau  alanui. 

5  No  ka  mea,  ua  haalele  ole  ia  ka  Iseraela, 
A  o  ka  Iuda  hoi  e  kona  Akua  e  Iehova  o  na  kaua; 
Ua  piha  nae  ko  lakou  aina  i  ka  lawehala  imua  o  ka  Mea  Hemo- 

lele  o  ka  Iseraela. 

6  E  holo  oukou  mai  waenakonu  aku  o  Babulona, 
E  hoopakele  kela  kanaka  keia  kanaka  i  kona  ola  iho  : 
Mai  noho  oukou  a  lukuia  iloko  o  kona  hewa, 
No  ka  mea,  o  ka  manawa  keia  o  ko  Iehova  ukiuki ; 
Nana  no  e  hoouku  aku  ia  ia. 

7  He  wahi  kiaha  gula  o  Babulona  ma  ka  lima  o  Iehova, 
O  ka  mea  ia  i  ona'i  ka  honua  a  pau  : 
Ua  inu  ko  na  aina  i  kona  waina, 
Nolaila  i  pupule  ai  ko  na  aina. 

8  Ua  haule  hoohikilele  o  Babulona,  a  ua  anaiia; 
E  aoa  nona,  e  kii  hoi  i  wahi  nini  no  koua  eha, 
Ina  paha  e  hoolaia  oia. 

9  Hoola  aku  no  makou  ia  Babulona,  aole  ia  i  ola  : 
E  haalele  ia  ia,  e  hele  hoi  kela  mea  keia  mea  o  kakou  i  kona 

aina  iho  ; 
No  ka  mea,  ua  pa  aku  kona  hoopaiia  i  ka  lani, 
Ua  hapaiia  hoi,  a  i  na  aouli. 

10  Ua  hoopuka  mai  o  Iehova  i  ko  kakou  pono ; 
E  hele  mai  hoi,  e  hai  aku  kakou  ma  Ziona  i  ka  hana  a  Iehova  ko 

kakou  Akua. 

11  E  anai  i  na  pua,  e  lalau  i  na  palekaua ; 
Ua  hooikaika  o  Iehova  i  ka  manao  o  na'lii  o  Media : 
No  ka  mea,  he  manao  ku  e  kona  ia  Babulona  e  luku  ia  wahi ; 
No  ka  mea,  o  ka  hoopai  ana  ia  o  Iehova, 

O  kana  hoopai  aua  hoi,  no  kona  luakini. 

12  E  kau  i  ka  hae  ma  na  pa  o  Babulona, 
E  hoomahuahua  i  ka  poe  kaua, 

E  hoonohonoho  i  na  kiai, 
E  hoomakaukau  i  ka  poe  hoohalua; 

No  ka  mea,  ua  noonoo  o  Iehova,  a  ua  hana  hoi  i  na  mea  ana  i 
olelo  ku  e  ai  i  ka  poe  e  noho  la  ma  Babulona. 

13  E  ka  mea  e  noho  la  ma  na  wai  nui, 
Ka  mea  waiwai  nui  hoi, 
Ua  hiki  mai  kou  hope,  a  me  ke  ana  o  kou  hao  ana. 

14  Ua  hoohiki  o  Iehova  o  na  kaua  ia  ia  iho, 

Oiaio,  e  hoopiha  no  wau  ia  oe  i  na  kanaka  e  like  me  na  enuhe, 
A  e  hookiekie  lakou  i  ka  hooho  ku  e  ia  oe. 

15  Ua  hana  oia  i  ka  honua  i  kona  mana, 

Ua  hookumu  oia  i  ke  ao  nei  i  kona  akamai, 
A  ua  uhola'i  i  na  lani  i  kona  ike. 

16  I  ka  poha  ana  o  kona  leo, 
Nui  na  wai  ma  na  lani ; 

Oia  ka  mea  e  pii  aku  ai  ka  ohu,  mai  na  kihi  ae  o  ka  honua ; 
Nana  no  i  hana  ka  uwila,  me  ka  ua, 
A  hoopuka  mai  la  oia  i  ka  makani, 
Mailoko  mai  o  kona  waihona  waiwai. 

17  Me  he  holoholona  la  na  kanaka  a  pau  ma  ka  ike, 

Ua  hoohilahilaia  na  mea  hoohehee  kala  a  pau,  ma  na  kii  i  hoo- 

heheeia ; 
No  ka  mea,  he  wahahee  kona  kii  hooheheeia, 
Aohe  hanu  iloko  o  lakou. 

18  He  lapuwale  lakou,  he  hana  na  ka  wahahee; 

I  ko  lakou  wa  e  hoopaiia  mai  ai,  e  make  no  lakou. 

19  Aole  i  like  ka  Puu  o  Iakoba  me  lakou, 
No  ka  mea,  nana  no  i  hana  na  mea  a  pau ; 
O  ka  Iseraela  ke  kookoo  o  kona  hooilina; 
O  Iehova  o  na  kaua  kona  inoa. 

20  He  hamare  no  oe  no'u, 

A  me  ko'u  mau  mea  kaua  e  kaua'i : 

No  ka  mea,  ia  oe  no  wau  e  wawahi  ai  i  na  aina, 

A  ia  oe  no  hoi  e  luku  aku  ai  au  i  na  aupuni ; 

21  Ia  oe  no  wau  e  uhai  i  ka  lio, 
A  me  kona  mea  nana  e  holo  ; 

Ia  oe  no  wau  e  uhai  ai  i  ke  kaakaua, 
A  me  kona  mea  nana  e  holo ; 

22  Ia  oe  no  wau  e  uhai  ai  i  ke  kane  a  me  ka  wahine ; 

Ia  oe  no  hoi  au  e  uhai  ai  i  ka  elemakule  a  me  ka  mea  opiopio ; 
A  ia  oe  no  e  uhai  ai  au  i  ke  kanaka  opiopio,  a  me  ke  kaikama- 
hine: 

23  Ia  oe  no  e  uhai  aku  ai  au  i  ke  kahuhipa,  a  me  kona  ohana; 
Ia  oe  no  wau  e  uhai  aku  ai  i  ke  kanaka  mahiai, 

A  me  kona  mau  bipi  kauo ; 

A  ia  oe  no  wau  e  uhai  aku  ai  i  na  kiaaina, 

A  me  ko  lakou  poe  alii. 

24  A  maluna  o  Babulona,  a  maluna  o  ka  poe  e  noho  la  ma  Kaledea, 
E  hoihoi  no  wau  i  ka  hewa  a  pau  a  lakou  i  hana'i, 

Ma  Ziona,  imua  o  kou  mau  maka,  wahi  a  Iehova. 

25  Aia  hoi,  owau  ka  i  ku  e  ia  oe,  e  ka  mauna  hoomake, 
Wahi  a  Iehova ; 

Ka  mea  i  anai  i  ka  honua  a  pau : 

A  e  kakauha  aku  au  i  ko'u  lima  maluna  ou, 

A  e  olokaa  aku  au  ia  oe  ilalo,  mai  na  pohaku  aku, 

A  e  hoolilo  au  ia  oe  i  mauna  a. 

26  Aole  hoi  lakou  e  lawe  i  kekahi  pohaku  ou  i  pohaku  kihi, 
Aole  hoi  i  pohaku  hookumu : 

Aka,  e  neoneo  mau  loa  aku  no  oe,  wahi  a  Iehova. 

27  E  kau  oukou  i  ka  hae  ma  ka  aina, 
E  puhi  i  ka  pu  iwaena  o  ko  na  aina, 

E  hoomakaukau  i  ko  na  aina,  e  ku  e  ia  ia ; 
E  kena  i  na  aupuni  o  Arerata  e  ku  e  ia  ia, 
Ia  Mini,  a  me  Asekenaza; 

E  hoonoho  i  alihi  kaua  e  ku  e  ia  ia ; 

E  hoouna  i  na  lio  e  like  me  na  enuhe  huluhulu. 

28  E  hoomakaukau  ku  e  ia  ia  i  ko  na  aina  a  me  ua'lii  o  ko  Media 
I  kona  poe  kiaaina  hoi  a  me  kona  mau  luna, 

A  me  ka  aina  a  pau  o  kona  aupuni. 

29  E  haalulu  no  ka  aina,  a  e  mihi  hoi ; 

No  ka  mea,  e  hanaia  maluna  o  Babulona  na  manao  a  pau  o  Ie- 

hova, 
E  hoolilo  i  ka  aina  o  Babulona  i  wahi  neoneo, 
Me  ka  mea  ole  nana  e  noho. 

30  Ua  haalele  na  kanaka  i.kaika  o  Babulona  i  ke  kaua, 
Ua  noho  lakou  ma  na  puu  kaua ; 

Ua  pio  hoi  ko  lakou  ikaika, 

Ua  like  no  hoi  lakou  me  na  wahine ; 

Ua  hoopau  lakou  i  ko  lakou  wahi  noho  i  ke  ahi, 

Ua  uhaiia  kona  mau  kikaola. 

31  E  holo  auanei  kekahi  luna  e  halawai  me  ka  kekahi  luna, 
A  me  kekahi  elele  e  halawai  me  kekahi  elele, 

E  hai  aku  i  ke  alii  i  ke  pio  ana  o  ke  kulauakauhale   ma  ke- 
kahi  pea: 

32  I  ka  lilo  ana  o  na  alanui  kiaiia, 

A  ua  hoopau  no  lakou  i  na  ohe  i  ke  ahi, 
Ua  auhee  hoi  na  kanaka  kaua. 

33  No  ka  mea,  ke  olelo  mai  nei  o  Iehova  o  na  kaua,  ke  Akua  o 

ka  Iseraela  penei; 
Ua  like  ke  kaikamahine  o  Babulona  me  kahi  hahi  palaoa, 
Ua  hiki  mai  ka  manawa  e  hahi  ai  ia  ia; 
He  manawa  iki  e  koe,  a  hiki  mai  kona  hoiliili  ai  ana. 

34  Ua  ai  mai  o  Nebukaneza  ke  alii  o  Babuloua  ia'u, 
A  ua  hooki  loa  mai  ia'u, 

Ua  hoolilo  mai  oia  ia'u  i  ipu  mea  ole  iloko, 
Ua  moni  mai  oia  ia'u,  e  like  me  ka  moonui, 
Ua  hoopiha  oia  i  kona  opu  i  ka'u  mea  maikai, 
Ua  kipaku  mai  oia  ia'u. 

35  Maluna  hoi  o  Babulona,  ka  hookaumahaia  o'u  a  me  ko'u  kino, 
Wahi  a  ka  mea  e  noho  la  ma  Ziona ; 

A  o  ko'u  koko  hoi  maluna  o  ka  poe  e  noho  la  ma  Kaledea, 
Wahi  a  Ierusalema. 

36  Nolaila,  ke  olelo  mai  nei  o  Iehova  penei ; 

Aia  hoi,  na'u  no  e  hooponopono  i  kou  hoopiiia, 

Na'u  hoi  e  hoopai  aku  nou ; 

A  e  hoomaloo  no  wau  i  kona  moana, 

A  e  hoopio  no  hoi  au  i  kona  waipuna. 

37  A  e  lilo  o  Babulona  i  mau  puu, 
līe  wahi  noho  no  na  iliohihiu, 

He  mea  e  kahaha  ai,  a  e  hoowahawaha  ai  hoi, 
Me  ka  mea  ole  nana  e  noho. 

38  E  uwo  pu  no  lakou  e  like  me  na  liona, 

A  e  hoonui  hoi  i  ko  lakou  leo  e  like  me  na  keiki  liona. 

39  Ia  lakou  e  wela'i,  e  hana  no  wau  i  ko  lakou  ahainu, 
A  e  hooona  aku  wau  ia  lakou,  i  mea  e  lealea  ai  lakou, 
A  e  moe  no  lakou  i  ka  hiamoe  mau  loa, 

Aole  lakou  e  ala  hou,  wahi  a  īehova. 

40  E  hooiho  aku  au  ia  lakou  e  like  me  na  keikihipa  i  ka  make, 
E  like  hoi  me  na  hipa  kane,  a  me  na  kaokane. 

41  Nani  ka  hopuia  o  Sesaka ! 

A  ua  koopioia  hoi  ka  mea  nani  o  ka  honua  a  pau  ! 

Nani  ka  lilo  ana  o  Babulona  i  mea  kupaianaha  iwaena  o  na  aina ! 

42  Ua  pii  mai  ke  kai  maluna  o  Babulona ; 
Ua  uhiia  oia  i  ka  nui  o  kona  mau  ale. 

43  Ua  lilo  kona  mau  kulanakauhale  i  wahi  neoneo, 
He  aiua  maloo  hoi,  a  he  waonahele, 

He  aina  noho  ole  ia  e  kekahi  kanaka, 

Aole  hoi  e  hele  ae  ke  keiki  a  ke  kanaka  ilaila. 

44  Na'u  no  e  hoopai  aku  ia  Bela  ma  Babulona, 

A  e  hoopuka  aku  no  hoi  au  iwaho  o  kona  waha, 
I  ka  mea  ana  i  moni  ai ; 

Aole  e  akoakoa  hou  mai  na  lahuikanaka  io  na  la; 
Oia,  e  hiolo  ana  ka  pa  o  Babulona. 

45  E  ko'u  poe  kanaka,  e  hele  oukou  maiwaena  aku  ona, 
A  e  hoopakele  kela  kanaka  keia  kanaka  i  kona  ola  iho, 
Mai  ka  ukiuki  nui  o  Iehova ; 

46  O  maule  auanei  ko  oukou  naau,  a  makau  hoi  oukou,  no  ka  lono 

e  loheia  ana  ma  ia  aina ; 
E  hiki  mai  no  ka  louo  i  kekahi  makahiki, 
A  he  lono  hou  i  kekahi  makahiki, 
He  haunaele  ma  ka  aina, 
O  kekahi  alii  e  ku  e  ana  i  kekahi  alii. 

47  Nolaila,  aia  hoi,  e  hiki  mai  ana  na  la, 

E  hoopai  aku  ai  au  i  na  kii  kalaiia  o  Babulona ; 

A  e  hoohilahilaia  kona  aina  a  pau, 

A  e  haule  hoi  iwaenakonu  ona,  kona  poe  a  pau  i  houia. 

48  Alaila  e  hookani  olioli  ai  ka  lani,  a  me  ka  honua,   a  me  na  mea 

a  pau  oloko,  no  Babulona ; 
No  ka  mea,  mai  ke  kukulu  akau  mai  e  hele  mai  ai  io  na  la  ka 
poe  hao  wale,  wahi  a  Iehova. 

49  Me  Babulona  i  hoohina'i  i  ka  poe  i  houia  o  ka  Iseraela, 

Pela  no  ma  Babulona  e  hina'i  ka  poe  i  houia  o  ka  honua  a  pau. 

50  E  hele  oukou,  e  ka  poe  i  pakele  i  ka  pahikaua, 

Mai  ku  malie ;  e  hoomanao  ia  Iehova  ma  kahi  loihi  aku, 
E  hoomanao  hoi  ia  Ierusalema  iloko  o  ko  oukou  naau. 

51  Ua  hoohilahilaia  makou,  no  ka  mea,  ua  lohe  makou  i  ka  hoowa- 

hawaha : 
Ua  uhiia  ko  makou  maka  i  ka  hilahila ; 
No  ka  mea,  ua  hiki  mai  na  malihini  iloko  o  na  keenakapu  o  ka 

hale  o  Iehova. 

52  No  ia  mea,  aia  hoi,  e  hiki  mai  auanei  na  la,  wahi  a  Iehova, 
E  hoopai  aku  ai  au  i  kona  mau  kii  kalaiia ; 

A  ma  kona  aina  a  puni  e  kaniuhu  ai  no  ka  poe  i  oia. 

53  Ina  paha  i  pii  aku  o  Babulona  a  i  ka  lani, 

A  ina  i  hoopaa  loa  oia  i  na  puu  kaua  o  kona  ikaika, 
E  hele  aku  nae  ka  poe  hao  wale,  mai  o'u  aku  nei  a  io  na  la,  wahi 
a  Iehova. 

54  Mai  Babulona  mai,  kui  mai  ka  lono  no  ka  uwe  ana, 
A  me  ka  luku  nui  ia,  mai  ka  aina  o  ko  Kaledea  mai. 

55  No  ka  mea,  ua  hao  wale  o  Iehova  ia  Babulona, 
A  ua  hooki  hoi  i  ka  walaau  nui  mai  ona  aku ; 
A  halulu  kona  mau  ale  e  like  me  na  wai  nui, 
Kani  no  ka  leo  o  kona  walaau. 

56  No  ka  mea,  ua  hele  mai  ka  mea  hao  wale  maluna  ona, 
Maluna  hoi  o  Babulona ; 

Ua  lawepioia  kona  poe  kanaka  ikaika, 

Ua  hai  hoi  na  kakaka  a  pau  o  lakou ; 
No  ka  mea,  o  Iehova  ke  Akua  hoopai, 
Oiaio  no,  e  hoopai  oia. 

57  A  e  hooona  aku  au  i  kona  poe  alii,  a  me  kona  poe  akamai, 

I  kona  poe  kiaaina,  a  me  kona  mau  luna,  a  me  kona  poe  kanaka 

ikaika : 
A  e  moe  no  lakou  i  ka  hiamoe  mau  loa, 
Aole  lakou  e  ala  hou,  wahi  a  ke  alii, 
Nona  ka  inoa,  o  Iehova  o  na  kaua. 

58  Ke  olelo  mai  nei  o  Iehova  o  na  kaua ; 

E  oiaio  no  e  hoohiolo  loa  ia  na  pa  nui  o  Babulona, 
A  e  puhiia  i  ke  ahi  kona  mau  pukapa  kiekie  ; 
E  hooikaika  na  kanaka  a  make  hewa  ka  luhi, 
A  o  na  lahuikanaka  hoi,  no  ke  ahi, 
A  e  maloeloe  lakou. 


59  1  O  ka  olelo  a  Ieremia  a  ke 
kaula  i  kauoha'i  ia  Seraia,  i  keiki  a 
Neria,  i  ke  keiki  a  Maaseia,  i  ka 
manawa  ana  i  hele  pu  aku  ai  i  Ba- 
hulona  me  Zedekia,  ke  alii  o  ka 
Iuda,  i  ka  makahiki  aha  o  kona 
noho  alii  ana.  He  luna  noho  ma- 
lie  o  ua  Seraia  nei. 

60  A  kakau  no  Ieremia  iloko  o 
ka  buke  i  ka  hewa  a  pau  e  hiki 
mai  ana  īnaluna  o  Babulona,  i 
keia  mau  olelo  a  pau  hoi  i  pala- 
palaia  no  Babulona. 

61  Olelo  mai  la  o  Ieremia  ia  Se- 
raia,  A  hiki  aku  oe  i  Babulona,  a 
ike,  a  heluhelu  hoi  i  keia  mau 
olelo  a  pau ; 

62  Alaila,  e  i  aku  oe,  E  Iehova, 
ua  olelo  ku  e  mai  oe  i  keia  wahi,  e 
hooki  iho,  i  mea  e  koe  ole  ai  ke- 
kahi  mea  iloko  ona,  aohe  kanaka, 
aohe  holoholona,  aka,  e  neoneo 
mau  loa  aku  no. 

63  A  hiki  i  ka  manawa  e  hoopau 
ai  oe  i  ka  heluhelu  ana  i  keia  bu- 
ke,  alaila  e  nakinaki  i  ka  pohaku 
me  ka  buke,  a  e  hoolei  aku  iwae- 
nakonu  o  Euperate. 

64  A  e  i  aku  oe,  Pela  e  poho  ai  o 
Babulona,  aole  e  ala  hou,  mai  ka 
hewa  a'u  e  lawe  ai  maluna  ona. 
A  e  maloeloe  lakou.  A  ia  nei  na 
olelo  a  Ieremia. 

MOKUNA  LII. 

Ka  hewa  o  Zedekia.  4  Pio  o  Ierusalema?  a 
me  Zedefcia.  12  Hoaia  kaluakini  a  puhiia 
i  ke  ahi.  24  Pepehiia  na'lii.  28  Lawepioia 
na  kanaka.  31  Ka  lokomaikai  o  ke  alii 
hou. 

HE    iwakaluakumamakahi    na 
makahiki  o  Zedekia,  ia  ia  i 

hoomaka  ai  e  noho  aupuni;  a  no- 
ho  aupuni  iho  la  oia  ma  Ierusale- 
ma,  he  umikumamakahi  makahi- 
ki.  O  Hamutala  ka  inoa  o  kona 
makuwahine;  o  ke  kaikamahine 
ia  a  Ieremia  no  Libena. 

2  Hana  hewa  iho  la  oia  imua  o 
na  maka  o  Iehova,  e  like  me  na 
mea  a  pau  a  Iehoiakiina  i  hana'i. 

3  No  ka  ukiuki  o  Iehova  i  hiki  ai 
keia  mau  mea  ma  Ierusalema,  a 
ma  Iuda,  a  kipaku  aku  oia  ia  la- 
kou  mai  kona  alo  aku,  a  kipi  o 
Zedekia  i  ke  alii  o  Babulona. 

4  ^f  A  hiki  i  ka  makahiki  eiwa  o 
kamakahiki  o  kona  noho  aupuni 
ana,  i  ka  malama  umi,  i  ka  unii  o 
ka  la  o  ka  malama,  hele  mai  la  o 
Nebukaneza,  ke  alii  o  Babulona, 
oia,  a  me  kona  poe  kaua  a  pau  e 
ku  e  ia  Ierusalema,  a  hoomoana 
ku  e  oia  ia  wahi,  a  hana  iho  la  i 
mau  puu  kaua  a  puni  ia. 

5  Pela  i  hoopilikiaia  ke  kulana- 
kauhale  a  hiki  i  ka  makaliiki  umi- 
kumamakahi  o  ke  alii  o  Zedekia. 

6  A  i  ka  malama  aha,  i  ka  iwa  o 
ka  la  o  ka  malama,  nui  loa  ka  wi 
iloko  o  ke  kulanakauhale,  aohe 
berena  no  na  kanaka  o  ka  aina. 

7  Alaila  wahiia  ke  kulanakauha- 
le,  a  hee  na  kanaka  kaua  a  pau,  a 
puka  aku  la  iwaho  o  ke  kulana- 
kauhale,  ma  ke  ala  o  ka  pukapa 
mawaena  o  na  pa  elua,  aia  ma  ka 
mahinaai  o  ke  alii:  (ua  puni  hoi 
ke  kulanakauhale  i  ko  Kaleelea;) 
a  hele  ae  la  lakou  ma  ke  ala  o  ka 
papu. 

8  *\\  Alaila,  hahai  ka  poe  kaua  o 

ko  Kaledea,  mahope  o  ke  alii,  a 
loaa  o  Zedekia  ia  lakou  ma  na  pa- 
pu  o  Ieriko,  a  ua  hoopuehuia'ku 
la  kona  poe  kaua,  mai  ona  aku  la. 

9  Alaila,  hoopio  lakou  i  ke  alii,  a 
lawe  aku  la  ia  ia  i  ke  alii  o  Babu- 
lona,  ma  Ribela,  ma  ka  aina  o  Ha- 
mata ;  a  malaila  oia  i  hoohewa'i  ia 
ia. 

10  A  pepehi  ke  alii  o  Babulona  i 
na  keiki  a  Zedekia  imua  o  kona 
maka ;  a  pepehi  no  hoi  oia  i  na 
luna  a  pau  o  ka  Iuda  ma  Ribela. 

11  A  poalo  iho  la  oia  i  na  maka 
o  Zedekia,  a  hoopaa  no  hoi  ke  alii 
o  Babulona  ia  ia  i  na  kupe  kelea- 
we,  a  lawe  aku  la  ia  ia  i  Babulona, 
a  waiho  aku  la  ia  ia  iloko  o  ka  ha- 
lepaahao,  a  i  ka  la  o  kona  make 
ana. 

12  1[  A  i  ka  malama  elima,  i  ka 
umi  o  ka  la  o  ka  malama,  oia  hoi 
ka  makahiki  umikumamaiwa  o 
Nebukaneza,  ke  alii  o  Babulona, 
alaila  hele  mai  la  i  Ierusalema  o 
Nebuzaredana,  ka  lunakaua,  nana 
i  hookauwa  na  ke  alii  o  Babulona. 

13  A  puhi  iho  la  oia  i  ka  hale  o 
Iehova,  a  me  ka  hale  o  ke  alii,  a 
me  na  hale  a  pau  o  Ierusalema,  a 
me  na  hale  o  ka  poe  koikoi,  puhi 
no  oia  ia  mau  mea  i  ke  ahi. 

14  A  o  na  kanaka  kaua  a  pau  o 
ko  Kaledea,  ka  poe  mamuli  o  ka 
lunakaua,  hoohiolo  lakou  i  na  pa 
a  pau  o  Ierusalema  a  puni. 

15  Alaila,  lawe  pio  aku  la  o  Ne- 
buzaredana,  ka  lunakaua  i  na  ka- 
naka  hune,  a  me  na  kanaka  i  koe 
ma  ke  kulanakauhale,  a  me  ka 
poe  i  hele,  na  mea  hoi  i  hele  i  ke 
alii  o  Babulona,  a  me  ka  nui  o  ka 
poe  i  koe. 

16  Waiho  no  nae  o  Nebnzareda- 
na,  ka  lunakauai  kekahi  poe  hune 
o  ka  aina  i  poe  paipai  kumuwaina, 
a  i  poe  mahiai  hoi. 

17  Wawahi  no  hoi  ko  Kaledea  i 
na  kia  keleawe  iloko  o  ka  hale  o 
Iehova,  a  me  na  poho  a  me  na  ipu 
auau  keleawe,  ka  mea  maloko  o 
ka  hale  o  Iehova,  a  lawe  lakou  i 
ke  keleawe  a  pau  o  ia  mau  mea  i 
Babulona. 

_  18  A  lawe  aku  no  hoi  lakou  i  na 
ipu  wai  nui,  a  me  na  kopelehu,  a 


me  na  upa  kukui,  a  me  na  paipu  a 
me  na  puna  a  me  na  ipu  keleawe  a 
pau,  na  mea  lawelawe  o  lakou. 

19  A  lawe  aku  no  hoi  ka  luna- 
kaua  i  na  ipu,  a  me  na  paahi,  a  me 
na  paipu,  a  me  na  ipu  wai  nui,  a 
me  na  ipukukui  manamana,  na 
puna,  a  me  na  kiaha;  o  ka  mea 
gula,  he  gula,  a  o  ka  mea  kala,  he 
kala. 

20  I  na  kia  elua,  hookahi  ipu 
auau,  he  umikumamalua  bipi  ka- 
ne  na  mea  malalo  iho  o  na  poho, 
na  mea  a  ke  alii  a  Solomona  i  ha- 
na'i  maloko  o  ka  hale  o  Iehova. 
Pau  ole  ke  keleawe  o  keia  mau 
mea  hana  a  pau,  ke  kaupaonaia. 

21  A  o  na  kia,  he  umikumama- 
walu  kubita  ke  kiekie  o  kekahi 
kia,  a  puni  hoi  ia  i  ke  apo,  he 
umikumamalua  kubita ;  eha  lima 
kona  manoanoa ;  ua  kawaha. 

22  A  he  papale  keleawe  maluna 
ona.  Elima  kubita  ke  kiekie  o 
kekahi  papale,  me  ka  mea  ulana 
pukapuka,  a  me  na  pomegerane 
maluna  o  na  papalekia  a  puni,  he 
keleawe  a  pau  loa.  A  ua  like  hoi 
me  neia  ka  lua  o  ke  kia,  a  me  na 
pomegerane. 

23  A  he  kanaiwakumamaono  na 
pomegerane  o  kekahi  aoao ;  o  na 
pomegerane  a  pau  ma  ka  mea 
ulana  pukapuka,  hookahi  haneri 
a  puni. 

24  II  A  lawe  aku  la  ka  lunakoa  ia 
Seraia  ke  kahuna  nui,  a  ia  Zepa- 
nia  ke  kahuna  lua,  a  me  na  kiai- 
puka  ekolu. 

25  Lawe  aku  la  hoi  oia  mai  ke 
kulanakauhale  aku  i  kekahi  luna 
i  poaia,  i  hoonohoia  maluna  o  na 
kanaka  kaua,  a  i  ehiku  kanaka 
punahele  o  ke  alii,  na  mea  i  loaa 
ma  ke  kulanakauhale ;  a  i  ke  ka- 
kauolelo  o  ka  lunakaua,  nana  i 
alakai  i  na  kanaka  o  ka  aina  i  ke 
kaua ;  a  me  na  kanaka  o  ka  aina 
he  kanaono  i  loaa  ma  ke  kulana- 
kauhale. 

26  A  lawe  aku  la  o  Nebuzaradana 
ka  lunakoa  ia  lakou  i  ke  alii  o  Ba- 
bulona  ma  Ribela. 

27  Pepehi  aku  la  ke  alii  o  Babu- 
lona  ia  lakou,  a  make  lakou  ia  ia 
ma  Ribela  i  ka  aina  o  Hamata.    A 

ua  laweia  aku  la  o  ka  Iuda  mai  ko 
lakou  aina  aku. 

28  Oia  na  kanaka  a  Nebukaneza 
i  lawe  pio  aku  ai :  i  ka  hiku  o  ka 
makahiki,  ekolu  tausani  na  Iu- 
daio,  a  me  ka  iwakaluakumama- 
kolu. 

29  I  ka  makahiki  umikumama- 
walu  o  Nebukaneza,  lawe  pio  aku 
la  oia  mai  Ierusalema  aku,  i  ewa- 
lu  haneri  me  kanakolukumamalua 
kanaka. 

30  I  ka  makahiki  iwakaluakuma- 
makolu  o  Nebukaneza,  lawe  pio 
aku  la  o  Nebuzaradana  ka  luna- 
kaua  i  ehiku  haneri  me  kanaha- 
kumamalima  kanaka  o  na  Iudaio. 
A  oia  poe  kanaka  a  pau,  eha 
tausani  lakou  me  na  haneri  keu 
eono. 

31 1  A  i  ka  makahiki  kanakolu- 
kumamahiku,  o  ke  pio  ana  o  Ie- 


hoiakina,  ke  alii  o  ka  Iuda,  i  ka 
malama  umikumamalua,  i  ka  la 
iwakaluakumamalima  o  ka  mala- 
ma,  o  Evila  Merodaka,  ke  alii  o 
Babulona,  i  ka  makahiki  mua  o 
kona  noho  aupuni  ana,  hapai  ae 
la  oia  i  ke  poo  o  Iehoiakina,  ke 
alii  o  ka  Iuda,  a  lawe  ae  la  ia  ia 
iwaho  o  ka  halepaahao. 

32  A  olelo  oluolu  iho  la  oia  ia  ia, 
a  hoonoho  iho  la  i  kona  nohoalii 
maluna  o  ka  nohoalii  o  na'lii  e 
noho  pu  ana  me  ia  ma  Babulona. 

33  A  no  ka  lole  o  ka  halepaahao, 
haawi  ae  la  oia  i  lole  hou;  a  ai 
mau  oia  i  ka  ai  imua  ona,  i  na  la 
a  pau  o  kona  ola  ana. 

34  A  o  kana  ai  hoi,  na  ke  alii  o 
Babulona  i  haawi  i  ai  mau  nana, 
he  puu  no  i  kela  la  i  keia  la  a  hiki 
i  ka  la  o  kona  make  ana,  i  na  la 
a  pau  o  kona  ola  ana. 


KE  KANIKAU 

Ka  poino  o  Ierusalema.    12  Pono  lakou  ke  alohaia.    22  O  Iehova  ka  mea  e  maha'i. 

NANI  ka  noho  mehameha  ana  o  ke  kulanakauhale  i  piha  i 
kanaka ! 
Ua  like  hoi  me  ka  wahine  kanemake ! 
He  nui  oia  iwaena  o  na  lahuikanaka, 
He  alii  wahine  iwaena  o  na  aina ; 
Ua  auhauia  nae  i  ka  hana ! 

2  Uwe  nui  oia  i  ka  po, 

Aia  no  kona  waimaka  ma  kona  mau  papalina: 

Aohe  mea  nana  ia  e  hoomaha  aku  iwaena  o  ka  poe  a  pau  i  aloha 

aku  ia  ia. 
Ua  hana  aku  kona  poe  makamaka  a  pau  ia  ia  ma  ka  wahahee, 
Ua  lilo  lakou  i  poe  enemi  nona. 

3  Ua  lawepioia  o  ka  Iuda,  no  ka  popilikia,  a  no  ka  hookauwa  nui 

ia: 
Ke  noho  nei  ia  iwaena  o  ko  na  aina  e, 
Aole  i  loaa  ia  ia  ka  hoomaha ; 
Loaa  no  ia  iloko  o  ka  pilikia  i  ka  poe  a  pau  i  hahai  ia  ia. 

4  Kumakena  no  na  alanui  o  Ziona, 

No  ka  hele  ole  mai  o  lakou  i  ka  ahaaina : 
Ua  mehameha  kona  mau  pukapa  a  pau ; 
Ke  kaniuhu  nei  kona  mau  kahuna  pule, 
Ua  hoopilikiaia  kona  mau  wahiue  puupaa, 

A  ua  kaumaha  loa  no  ia. 

5  Ua  lilo  kona  poe  eneini  i  poo, 

Ua  maluhia  hoi  ka  poe  i  huhu  ia  ia ; 

No  ka  mea,  ua  hookaumaka  mai  o  Iehova  ia  ia  no  ka  nui  o  kona 

hewa; 
Ua  hele  pio  aku  la  kaua  poe  keiki  imua  o  ke  alo  o  ka  enemi. 

6  Ua  hele  aku  la  ka  nani  a  pau  o  ke  kaikamahine  o  Ziona  ; 
Ua  like  hoi  kona  mau  alii  me  na  dia  loaa  ole  ka  ai, 

Ua  hele  hoi  lakou  me  ka  ikaika  ole  imua  o  ka  mea  nana  e  hahai. 

7  I  na  la  o  kona  kaumaka,  a  me  kona  hoinoia, 

Hoomanao  iho  la  o  Ierusalema  i  kona  mau  mea  a  pau  i  make- 

makeia, 
Na  mea  i  loaa  ia  ia  i  na  la  mamua, 

I  ka  wa  i  haule  ai  kona  poe  kanaka  iloko  o  ka  lima  o  ka  enemi, 
Aohe  hoi  mea  i  kokua  ia  ia. 
Ike  aku  la  na  enemi  ia  ia,  a  hoowahawaha  iho  la  i  kona  mau 

Sabati. 

8  Ua  hana  hewa  nui  loa  aku  o  Ierusalema ; 
Nolaila  oia  i  kuewa  wale  aku  ai ; 

0  ka  poe  a  pau  i  hoomaikai  ia  ia, 
Ke  hoowahawaha  nei  lakou  ia  ia, 

No  ka  mea,  ua  ike  lakou  i  kona  wahi  hilahila ; 
Oia,  ke  kaniuhu  nei  oia,  a  huli  ihope. 

9  Aia  no  kona  haumia  ma  kona  hualole, 
Aole  ia  i  hoomanao  i  kona  hope  loa ; 
Nolaila  haule  kupanaha  iho  la  oia ; 
Aohe  mea  nana  e  hoomaha  ia  ia. 

E  Iehova,  e  nana  mai  ce  i  ko'u  pilikia  ; 
No  ka  mea,  ua  hookiekie  ka  enemi. 

10  Ua  hohola  aku  ka  enemi  i  kona  lima  maluna  o  kona  mau  mea  a 

pau  i  makemakeia ; 
No  ka  mea,  ua  ike  aku  oia  i  k®  na  aina  e,  e  komo  ana  iloko  o 

kona  wahi  hoano, 
Ka  poe  au  i  kauoha'i,  aole  lakou  e  komo  iloko  o  ke  anaina  ka- 

naka  iou  la. 

11  Ua  kaniuhu  no  kona  poe  kanaka  a  pau, 
Ke  imi  nei  lakou  i  ka  ai ; 

Ua  haawi  lakou  i  ko  lakou  mau  mea,  i  mea  ai,  e  hoihoi  mai  ai  i 

ke  ola ; 
E  nana  mai  oe,  e  Iehova,  a  e  manao  mai ; 
No  ka  mea,  ua  lilo  au  i  mea  ino. 

12  H  He  mea  ole  ia  ia  oukou  a  pau,  e  hele  ae  nei  ma  ke  ala  ? 
E  nana  mai  nae,  a  e  ike, 

Ina  e  like  kekahi  ehaeha  me  ko'u  ehaeha, 

Ka  mea  i  kauia  maluna  o'u, 

Ka  mea  a  Iehova  i  hookaumaha  mai  ai  ia'u, 

1  ka  la  o  kona  inaina  nui. 

13  Mailuna  mai  oia  i  hoouna  mai  ai  i  ke  ahi  iloko  o  ko'u  mau  iwi, 
A  iho  mai  la  ia  iloko  olaila. 

Ua  uhola  mai  oia  i  upena  no  ko'u  mau  wawae, 
Ua  hoihoi  hope  mai  oia  ia'u. 

Ua  haawi  mai  oia  i  ka  mehameha  a  me  ka  maule  ia'u  a  pau  ka 
la. 

14  Ua  hoopaaia  e  kona  lima  ka  auamo  o  ko'u  mau  hewa; 
Ua  ulanaia,  a  ua  kauia  maluna  o  ko'u  a-i ; 

Ua  hoonawaliwali  mai  oia  i  ko'u  ikaika, 

Ua  haawi  mai  ka  Haku  ia'u  iloko  o  na  lima, 
Hiki  ole  ia'u  ke  ku  iluua. 
15  Ua  hoowahawaha  mai  ka  Haku  i  ko'u  poe  koikoi  a  pau  iloko 


E  luku  i  ko'u  poe  kanaka  ui : 

Ua  hahi  ka  Haku  i  ka  luawaina  o  ke  kaikamahine  puupaa  o  ka 
Iuda. 

16  O  keia  mau  mea  ka'u  e  uwe  nei, 

0  kuu  maka,  ke  kahe  nei  kuu  maka  i  ka  wai, 

No  ka  mea,  ua  loihi  mai  o'u  aku  nei  ka  mea  hoomaha,  nana  e 

hoomaha  mai  i  ko'u  uhane : 
Ua  mehameha  ka'u  poe  keiki,  no  ka  mea,  ua  lanakila  ka  enemi. 

17  Hohola  ae  la  o  Ziona  i  kona  mau  lima, 
Aohe  mea  nana  ia  e  hoomaha  mai. 

Ua  kauoha  mai  o  Iehova  no  Iakoba, 

E  kaapuni  kona  poe  enemi  ia  ia : 

Ua  lilo  o  Ierusalema  i  mea  haumia  iwaena  o  lakou. 

18  1  O  Iehova,  ua  hemolele  oia; 

No  ka  mea,  ua  ku  e  aku  au  i  kona  waha  ; 
Ke  noi  aku  nei  au,  e  hoolohe  mai,  e  na  kanaka  a  pau, 
E  nana  mai  hoi  i  ko'u  eha ; 

Ua  hele  aku  la  ko'u  poe  wahine  puupaa,  a  me  ko'u  poe  kanaka 
ui  iloko  o  ke  pio. 

19  Kahea  aku  la  au  i  ka  poe  i  aloha  mai  ia'u, 
Wahahee  mai  lakou  ia'u. 

Kaili  aku  la  ke  eao  ka'u  mau  kahuna,  a  me  ka'u  poe  lunakahi- 
ko,  ma  ke  kulanakauhale, 

1  ka  wa  e  imi  ana  lakou  i  ka  ai  na  lakou, 
I  mea  e  hoihoi  mai  ai  i  ko  lakou  ola. 

20  E  nana  mai  oe,  e  Iehova,  no  ka  mea,  ua  pilikia  au ; 

Ua  hu  aku  ko'u  opu,  ua  kahuli  hoi  ko'u  naau  iloko  o'u, 
No  ka  mea,  ua  kipi  nui  loa  aku  au. 
Ma  kahi  e  aku,  na  ka  pahikaua  i  hoopau  i  na  keiki, 
A  ma  ko  makou  wahi,  he  make. 

21  Ua  lohe  lakou  i  ko'u  kaniuhu  ana, 
Aohe  mea  nana  e  hoomaha  mai  ia'u  ; 

Ua  lohe  no  ko'u  poe  enemi  a  pau  i  ko'u  popilikia, 
Ua  olioli  lakou  no  kau  hana  ana  pela : 
E  hoopuka  mai  no  oe  i  ka  la  au  i  hai  mai  ai, 
E  like  auanei  lakou  me  au. 

22  E  hoopukaia  ko  lakou  hewa  a  pau  iniua  ou ; 
A  e  hana  aku  oe  ia  lakou, 

Me  kau  i  hana  mai  ai  ia'u,  no  ko'u  mau  hewa  a  pau  ; 

No  ka  mea,  ua  nui  ko'u  kaniuhu  ana,  ua  maule  hoi  ko'u  naau. 

MOKUNA  II. 

Ka  uwe  ana  o  Ieremia  no  ka  poino  o  Ierusalema.    20  Nonoi  aku  la  oia  i  ke  Akua. 

NANI  ka  uhi  pouli  ana  o  ka  Haku  i  ke  kaikamahine  o  Ziona  i 
kona  huhu  ! 
Ua  kiola  mai  oia  i  ka  nani  o  ka  Iseraela,  mai  ka  lani  a  i  ka  honua, 
Aole  manao  i  kona  keehana  wawae  i  ka  la  o  kona  inaina! 
2  Ua  moni  aloha  ole  ka  Haku  i  na  wahi  noho  a  pau  o  ka  Iakoha, 
I  ka  hanini  ana  o  kona  huhu  : 

Ua  hoohiolo  oia  i  na  pakaua  o  ke  kaikamahine  o  Iuela, 
Ua  hoohaahaa  oia  ia  ia  ilalo  i  ka  lepo  ; 

Ua  hoohaumia  oia  i  ke  aupuni,  a  me  kona  mau  alii. 

3  I  ka  wela  ana  o  kona  ukiuki, 

Ua  okioki  ae  oia  i  na  pepeiaohao  a  pau  o  ka  Iseraela. 
Ua  hoihoi  hope  oia  i  kona  lima  akau  mai  ke  alo  aku  o  ka  enemi ; 
Ua  hoopau  oia  ia  Iakoha,  e  like  me  ke  ahi  lapalapa  i  ai  i  na  wahi 
a  puni. 

4  Ua  hoolena  oia  i  kona  kakaka  e  like  me  ka  enemi ; 

Ua  kupaa  oia  me  kona  lima  akau  e  like  me  ka  mea  ku  e, 
A  ua  luku  mai  oia  i  na  mea  a  pau  i  makemakeia  e  ka  maka ; 
Maluna  o  ka  halelewa  o  ke  kaikamahine  o  Ziona, 
Ua  ninini  aku  la  oia  i  kona  inaina  e  like  me  ke  ahi. 

5  Ua  like  ka  Haku  me  ka  enemi ; 
Ua  moni  oia  i  ka  Iseraela, 

Ua  moni  oia  i  kona  mau  halealii  a  pau, 
Ua  hoopau  hoi  i  kona  mau  pakaua, 

Ua  hoonui  oia  i  ke  kumakena,  a  me  ke  kaniuhu  ana  maloko  o 
ke  kaikamahine  o  Iuda. 

6  Ua  wawahi  ino  oia  i  kona  pa,  e  like  me  ko  ke  kihapai ; 
Ua  hoopau  oia  i  kona  mau  la  ahaaina. 

Ua  hoolilo  o  Iehova  i  na  ahahalawai,  a  me  na  Sabati,  i  mea  hoo- 

poina  wale  ia  ma  Ziona ; 
I  ka  wewela  ana  o  kona  huhu,  ua  hoowahawaha  oia  i  ke  alii,  a 

me  ke  kahuna. 

7  Ua  hoopailua  ka  Haku  i  kona  kuahu, 
Ua  hoowahawaha  oia  i  kona  wahi  laa, 

Ua  haawi  oia  iloko  o  ka  lima  o  ka  eneini  i  na  pa  o  kona  mau 

halealii, 
Ua  walaau  lakou   iloko  o  ka  hale  o  Iehova,   e  like  me  ka  la 

ahaaina. 

8  Ua  manao  o  Iehova  e  wawahi  i  ka  pa  o  ke  kaikamahine  o  Ziona ; 
Ua  hoomoe  oia  i  ke  kaula-ana, 

Aole  ia  i  hoihoi  mai  i  kona  lima,  mai  ka  luku  ana ; 
Hookanikau  oia  i  ka  pakaua,  a  me  ka  pahale, 
Kanikau  pu  no  lakou. 

9  Ua  poho  kona  mau  pukapa  iloko  o  ka  lepo, 
Ua  wawahi  oia,  a  ua  uhai  i  kona  mau  kaola; 

Aia  no  kona  mau  alii,  a  me  kona  mau  haku  iwaena  o  ko  na 

aina  e ; 
Aohe  kanawai ; 
Aole  i  loaa  i  kona  mau  kaula  ka  hoike  ana  mai  o  Iehova  mai. 

10  Ke  noho  nei  no  na  lunakahiko  o  ke  kaikamahine  o  Ziona  ma  ka 

honua,  me  ka  ekemu  ole ; 
Ua  hoolei  i  ka  lepo  maluna  o  ko  lakou  mau  poo, 
Ua  kaei  lakou  ia  lakou  iho  me  ke  kapa  ino  ; 
Kulou  no  na  poo  o  na  wahine  puupaa  o  Ierusalema  ilalo  i  ka 

honua. 

11  No  ko'u  uwe  ana,  ua  pau  ko'u  mau  maka, 
Ua  hu  ko'u  naau  iwaho, 

Ua  hanini  ko'u  ake  iwaho  ma  ka  lepo, 
No  ka  make  ana  o  ke  kaikamahine  o  ko'u  poe  kanaka; 
No  ka  mea,  ua  niaule  na  keiki  a  me  na  mea  ai  waiu  ma  na  ala- 
nui  o  ke  kulanakauhale. 

12  Ke  olelo  nei  lakou  i  ko  lakou'  poe  makuwahine, 
Auhea  ka  hereua,  a  me  ka  waina? 

No  ka  mea,  ua  maule  lakou  e  like  me  ka  poe  i  houia  ma  na  ala- 
uui  o  ke  kulanakauhale, 

Ua  kaili  aku  hoi  ko  lakou  ea  ma  ka  poli  o  ko  lakou  poe  maku- 
wahine. 

13  Heaha  ka  mea  a'u  e  lawe  ai  i  mea  hoike  na'u  ? 

Heaha  ka  mea  a'u  e  hoohalike  ai  ia  oe,  e  ke  kaikamahine  o  Ie- 

rusalema  ? 
Heaha  ka  mea  a'u  e  kau  like  ai  me  oe, 

I  hoomaha  aku  ai  au  ia  oe,  e  ke  kaikamahine  puupaa  o  Ziona  ? 
No  ka  mea,  ua  laula  kou  wawahiia,  e  like  me  ke  kai ; 
Owai  ka  mea  hoola  aku  ia  oe  ? 

14  Ua  ike  kou  mau  kaula  i  na  mea  hewa,  a  me  na  mea  lapuwale 

nou ; 
Aole  nae  lakou  i  wehe  i  ka  pale  o  kou  hewa, 
I  mea  e  hoihoi  ai  i  kou  pio  ana ; 
Aka,  ua  ike  lakou  i  na  wanana  wahahee  nou,  a  me  na  hoowale- 

wale. 

15  O  ka  poe  a  pau  e  hele  ae  nei  ma  ke  alo,  paipai  no  lakou  i  ko 

lakou  lima  ia  oe ; 
E  hoowahawaha  no  lakou, 
A  e  hookunokunou  i  ko  lakou  mau  poo,  i  ke  kaikamahine  o  Ie- 

rusalema, 

0  keia  anei  ke  kulanakauhale  a  lakou  i  kapa'i 

Ka  mea  nani  loa,  Ka  mea  e  hauoli  ai  ko  ka  honua  a  pau  ? 

16  Ua  oaka  ae  la  kou  poe  enemi  a  pau  i  ko  lakou  waha  ia  oe, 
Hoowahawaha  lakou,  a  kui  na  niho ; 

1  mai  la  lakou,  Ua  moni  kakou  ia  ia ; 
Oiaio,  eia  ka  la  a  kakou  i  makemake  ai, 
Ua  loaa  ia  kakou,  ua  ike  kakou. 

17  Ua  hana  o  Iehova  i  ka  mea  ana  i  manao  ai, 

Ua  hooko  oia  i  kana  olelo  ana  i  kauoha  mai  ai  i  na  la  mamua ; 

Ua  hoohiolo  oia,  aole  i  aloha  mai ; 

Ua  hoohauoli  oia  i  ka  enemi  maluna  ou, 

Ua  hookiekie  oia  i  ka  pepeiaohao  o  kou  poe  enemi. 

18  Kahea  aku  la  ko  lakou  naau  i  ka  Haku, 

E  ka  papohaku  o  ke  kaikamahine  o  Ziona, 

E  hookahe  i  na  waimaka  me  he  muliwai  la  i  ke  ao  me  ka  po  ; 

Mai  hoomaha  ia  oe  iho, 

Mai  hoomaha  ka  onohi  o  kou  maka. 

19  E  ku  mai  iluna,  e  uwe  aku  i  ka  po ; 
I  ka  makamua  o  na  wati  i  ka  po, 

E  niuini  aku  i  kou  naau  me  he  wai  la,  imua  o  ka  maka  o  ka 

Haku. 
E  hapai  i  kou  mau  lima  io  na  la,  no  ke  ola  o  na  keiki  opiopio 

ou, 
Ka  poe  i  maule  no  ka  pololi  ma  ke  poo  o  na  alanui  a  pau. 

20  K  E  nana  mai,  e  Iehova, 

A  e  hoomanao  i  kamea  au  i  hana  ino  aku  ai  i  keia. 
E  ai  anei  na  wahine  i  ka  lakou  hua  iho  ? 
I  na  keiki  hoi  e  hiipoiia'na? 

E  pepehiia  anei  ke  kahuna,  a  me  ke  kaula,  ma  kahi  hoano  o  ka 
Haku? 

21  Ua  moe  no  ka  opiopio,  a  me  ka  elemakule  ma  ka  lepo  ma  na 

alanui ; 
Ua  hina  ko'u  mau  wahine  puupaa,  a  me  ko'u  poe  kanaka  ui  i  ka 

pahikaua  ; 
Ua  luku  mai  oe  ia  lakou  i  ka  la  o  kou  inaina, 
Ua  pepehi  mai  no  oe,  aole  i  aloha. 

22  Ua  kahea  aku  oe  i  ko'u  mau  mea  weliweli  a  puni,  e  like  me  ka 
la  ahaaina, 
Aohe  hoi  mea  pakele,  a  koe  mai,  i  ka  la  o  ko  Iehova  huhu ; 
Ka  poe  a'u  i  hii  ai,  a  malama, 
Ua  hoopau  ka  enemi  ia  lakou. 

MOKUNA  III. 

Ka  uwe  ana  o  Ieremia  no  kona  popilikia. 

OWAU  no  ke  kanaka  i  ike  i  ka  popilikia, 
Malalo  o  ka  laau  o  kona  ukiuki. 

2  Ua  alakai  oia  ia'u,  a  ua  lawe  mai  ia'u  iloko  o  ka  pouli, 
Aole  iloko  o  ka  malamalama. 

3  He  oiaio,  ua  huli  ku  e  mai  oia  ia'u, 

Ua  huli  oia  i  kona  lima  e  ku  e  ia'u  a  pau  ka  la. 

4  Ua  hoopau  oia  i  ko'u  io,  a  me  ko'u  ili ; 
Ua  uhai  oia  i  ko'u  mau  iwi. 

5  Ua  kukulu  ku  e  mai  oia  ia'u, 

Ua  hoopuni  mai  ia'u  i  ka  awaawa,  a  me  ke  kaumaha. 

6  Ua  hoonoho  mai  oia  ia'u  ma  na  wahi  pouli, 
E  like  me  ka  poe  i  make  i  ka  wakahiko. 

7  Ua  hoopuni  mai  oia  ia'u  i  ka  pa,  i  ole  au  e  puka  iwaho ; 
Ua  hana  oia  i  ko'u  kaula  keleawe  a  kaumaha. 

8  I  ka  wa  a'u  e  kahea  aku  ai,  a  nonoi  aku, 
Pani  mai  la  oia  i  ka'u  pule  ana. 

9  Ua  hoopuni  mai  oia  ia'u  me  na  pohaku  i  kalaiia ; 
Ua  hookeekee  oia  i  ko'u  mau  alanui. 

10  Ua  like  oia  ia'u  me  ka  bea  e  hoohalua  ana, 
Me  he  liona  la  hoi  ma  na  wahi  malu. 

11  Ua  kapae  oia  i  ko'u  mau  aoao,  ua  haehae  mai  ia'u ; 
Ua  hoolilo  mai  oia  i'a'u  i  mehameha. 

12  Ua  hoolena  oia  i  kona  kakaka, 

Ua  kau  oia  ia'u  me  he  hoailona  la  no  ka  pua. 

13  Ua  hookomo  mai  oia  i  kona  mau  pua  iloko  o  ko'u  opu. 

14  He  mea  akaaka  no  wau  i  ko'u  poe  kanaka  a  pau ; 

0  ko  lakou  mele  akaaka,  a  pau  ka  la. 

15  Ua  hoomaona  mai  oia  ia'u  i  na  mea  awaawa, 
Ua  hooona  mai  oia  ia'u  i  ka  laau  awahia. 

16  Ua  uhai  oia  i  ko'u  mau  niho  i  na  iliili, 
Ua  uki  mai  oia  ia'u  i  ka  lehu. 

17  Ua  kipaku  mai  oe  i  ko'u  uhane  mai  ka  malu  aku ; 
Poina  hoi  ia'u  ka  pomaikai. 

18  I  iho  la  au,  Ua  hookiia  kuu  ikaika, 

A  me  ka  lana  ana  o  kuu  manao,  mai  Iehova  mai ; 

19  E  manao  ana  hoi  au  i  ko'u  popilikia  a  me  ko'u  eha, 

1  ka  laau  awaawa,  a  me  ka  laau  make. 

20  Ke  manao  nui  nei  ko'u  uhane  ia  mea, 
Me  ke  kulou  iho  iloko  o'u. 

21  Ke  hoihoi  mai  nei  au  i  keia  iloko  o  ko'u  naau, 
A  nolaila,  ua  lana  kuu  manao. 

22  "II  No  ka  lokomaikai  o  Iehova,  aole  kakou  i  anaiia ; 
No  ka  pau  ole  hoi  o  kona  aloha. 

23  He  hou  mai  no  i  na  kakahiaka  a  pau  ; 
Ua  nui  loa  no  kou  oiaio. 

24  O  Iehova  no  ko'u  kuleana,  wahi  a  kuu  uhane, 
Nolaila  e  lana'i  kuu  manao  ia  ia. 

25  Ua  maikai  o  Iehova  i  ka  poe  kakali  ia  ia, 

I  ka  uhane  hoi  i  imi  aku  ia  ia. 

26  He  mea  maikai  ke  lana  ka  manao,  no  ka  hoolaia  mai  e  Iehova, 

me  ka  ekemu  ole  hoi. 

27  He  mea  maikai  i  ke  kanaka  ke  lawe  i  ka  auamo  i  kona  wa  opio- 

pio. 

28  Ke  noho  mehameha  ia  me  ka  ekemu  ole, 

No  ka  mea,  [na  ke  Akua  no]  i  kau  ia  mea  maluna  ona. 

29  Ke  waiho  hoi  ia  i  kona  waha  ma  ka  lepo, 
Ina  paha  e  loaa  ia  ia  ka  lana  o  ka  manao. 

30  Ke  haawi  no  hoi  oia  i  kona  papalina  i  ka  mea  nana  ia  e  hahau ; 
Ke  hoopihaia  oia  i  ka  hoowahawahaia. 

31  Aole  nae  e  kipaku  mau  loa  aku  o  ka  Haku  ; 

32  Ina  e  hookaumaha  mai  oia,  e  aloha  mai  no  ia, 
E  like  me  ka  nui  o  kona  lokomaikai. 

33  Aole  no  kona  makemake  ia  e  hookaumaha  mai  ai, 
A  hoeha  i  na  keiki  a  kanaka. 

34  E  hahi  malalo  iho  o  kona  mau  wawae, 
I  na  mea  pio  a  pau  o  ka  honua, 

35  E  hoohuli  ae  i  ka  pono  o  ke  kanaka, 
Mai  ka  maka  ae  o  ka  Mea  kiekie, 

36  E  hana  kekee  i  ke  kanaka  i  kona  hookolokoloia, 
Aole  i  apono  mai  ka  Haku  ia  mau  mea. 

37  H  Owai  ka  mea  nana  e  olelo,  a  ko  no, 
Ke  kauoha  ole  mai  ka  Haku? 

38  Mai  ka  waha  mai  o  ka  Mea  kiekie, 

Aole  i  puka  mai  ka  hewa,  a  me  ka  maikai. 

39  No  ke  aha  la  e  ohumu  ai  ke  kanaka  e  ola  ana, 

0  ke  kanaka  hoi  no  kona  hoopaiia? 

40  E  huli  kakou  i  ke  ano  o  ko  kakou  mau  aoao, 
E  hoao  hoi,  a  e  hoi  hou  aku  ia  Iehova. 

41  E  hapai  kakou  i  ko  kakou  mau  naau  a  me  na  lima, 

1  ke  Akua  iloko  o  ka  lani. 

42  Ua  hana  hewa  aku  makou,  a  ua  kipi, 
Aole  no  hoi  oe  i  kala  mai. 

43  Ua  uhi  mai  oia  ia  makou  i  ka  huhu,  a  ua  hoomaau  mai ; 
Ua  pepehi  mai  oe,  aole  i  aloha  mai. 

44  Ua  uhi  no  oe  ia  oe  iho  i  ke  ao, 
I  komo  ole  aku  ai  ka  pule. 

45  Ua  hoonoho  oe  ia  makou  i  lepo  i  kahiliia, 

A  i  mea  i  hoowahawahaia  iwaena  o  na  kanaka. 

46  Ua  hamama  ku  e  mai  ia  makou  na  waha  a  pau  o  ko  makou  poe 

enemi. 

47  Eia  no  imua  o  makou,  ka  makau  a  me  ka  lua, 
O  ka  lukuia,  a  me  ke  anaiia. 

48  Ke  kahe  nei  na  muliwai  ma  ko'u  mau  maka, 

No  ke  anaiia  o  ke  kaikamahine  o  ko'u  poe  kanaka. 

49  Ke  kulu  nei  no  ko'u  maka,  aole  hooki, 
Aole  hoi  i  hoomaha, 

50  A  nana  mai  o  Iehova,  a  ike,  mai  ka  lani  mai. 

51  Ke  hoeha  ko'u  maka  i  ko'u  naau,  no  na  kaikamahine  a  pau  o 

ko'u  kulanakauhale. 

52  Me  he  manu  la  i  hahai  hala  ole  mai  ai  ko'u  poe  enemi  ia'u  me 

ka  ikaika. 

53  Ua  hooki  lakou  i  ko'u  ola  ma  ka  lua, 
Ua  hoolei  mai  i  ka  pohaku  maluna  o'u. 

54  Kahe  ae  la  na  wai  maluna  o  kuu  poo, 

Alaila,  olelo  iho  la  au,  Ua  hookiia  mai  au. 

55  1  Kahea  aku  la  au  i  kou  inoa,  e  Iehova, 
Mailoko  ae  o  ka  lua  hohonu. 

56  Ua  lohe  no  oe  i  ko'u  leo  ; 

Mai  huna  oe  i  kou  pepeiao,  i  ko'u  hanu  ana,  a  me  ko'u  kahea 
ana. 

57  Hookokoke  mai  no  oe  i  ka  la  a'u  i  kahea  aku  ai  ia  oe ; 
I  mai  la  hoi  oe,  Mai  makau. 

58  E  ka  Haku,  ua  kokua  mai  oe  ia'u  i  ka  hoopiiia  o  kuu  uhane ; 
Nau  no  i  hoolapanai  i  ko'u  ola. 

59  E  Iehova,  ua  ike  no  oe  i  ko'u  hookaumahaia, 
Nau  no  e  hooponopono  i  ko'u  hihia. 

60  Ua  ike  no  oe  i  ko  lakou  hoomaau  ana  a  pau, 
A  me  ko  lakou  mau  manao  ku  e  ia'u  a  pau. 

61  E  Iehova,  ua  lohe  no  oe  i  ko  lakou  hoowahawaha  ana, 
A  me  ko  lakou  mau  manao  ku  e  ia'u  a  pau  : 

62  I  na  olelo  a  ka  poe  i  ala  ku  e  mai  ia'u, 

A  me  ko  lakou  imi  ku  e  ia'u  a  pau  ka  la. 

63  E  nana  i  ko  lakou  noho  ana  ilalo,  a  me  ko  lakou  ku  ana  iluna, 

owau  no  ko  lakou  mele  akaaka. 

64  TT  E  hoihoi  oe  i  ka  hoopai  ana  maluna  o  lakou,  e  Iehova, 
E  like  hoi  me  ka  hana  ana  a  ko  lakou  mau  lima. 

65  E  haawi  oe  ia  lakou  i  ke  kaumaha  o  ka  naau, 
I  kou  hoino  hoi,  ia  lakou. 

66  Me  ka  huhu  oe  e  hahai  aku  ai, 

A  e  luku  aku  ia  lakou,  mailalo  aku  o  na  lani  o  Iehova. 

MOKUNA  IV. 

Uwe  no  o  Ieremia  no  ka  poino  o  Ziona.    13  Hai  aku  la  oia  i  kona  hewa.    21  Ka  poino  o 

Edoma. 

NANI  ka  mae  wale  ana  o  ke  gula! 
A  me  ke  ano  e  ana  o  ke  gula  maikai ! 
Ua  hooleiia  na  pohaku  o  kahi  hoano  ma  ke  poo  o  na  alanui  a 
pau. 

2  O  na  keiki  nani  o  Ziona  i  kau  pu  ia  me  ke  gula  maikai, 
Nani  ko  lakou  manao  like  ia  me  na  ipu  lepo, 

Ka  hana  a  na  lima  o  ka  potera! 

3  Unuhi  ae  no  na  ia  nui  i  ka  omaka  waiu, 
A  hanai  waiu  aku  i  ka  lakou  poe  keiki : 

Aka,  ua  lokoino  ke  kaikamahine  a  ko'u  poe  kanaka, 
E  like  me  na  Iana  o  ka  waonahele. 

4  Ua  pipili  ke  alelo  o  ke  keiki  ai  waiu  i  ke  aluna  o  ka  waha,  no 

ka  makewai; 
Nonoi  aku  na  keiki  i  ka  berena, 
Aohe  mea  nana  e  haawi  aku  na  lakou. 

5  O  ka  poe  i  ai  i  ka  ai  maikai, 
Ua  wailana  lakou  ma  na  alanui, 

O  ka  poe  hoi  i  aahuia  i  ka  lole  ula, 
Ua  apo  iho  lakou  i  na  puu  lepo. 

6  Ua  hooiia'ku  ka  hewa  o  ke  kaikamahine  a  ko'u  poe  kanaka, 
Mamua  o  ka  hewa  o  ko  Sodoma, 

Ka  mea  i  hookahuliia  ma  ke  amo  ana  o  ka  maka, 
Aohe  lima  ikaika  maluna  ona. 

7  Oi  aku  ka  maemae  o  kona  poe  laa,  mamua  o  ko  ka  hau, 
Oi  aku  ko  lakou  keokeo  mamua  o  ka  waiu, 

Oi  aku  ka  ula  o  ke  kino,  i  ko  na  pohaku  ula, 

A  like  ko  lakou  helehelena  me  ko  ka  sapeiro. 

8  Ua  oi  aku  ka  eleele  o  ko  lakou  helehelena  i  ko  ka  pouli, 
Aole  lakou  i  ikeia  raa  na  alanui; 

Ua  pipili  ko  lakou  ili  i  ko  lakou  mau  iwi, 
Ua  maloo,  ua  like  hoi  me  ka  laau. 

9  Ua  oi  ka  pomaikai  o  ka  poe  i  make  i  ka  pahikaua,  mamua  o  kO 

ka  poe  i  make  i  ka  pololi : 
Hokii  ae  la  keia  poe,  ua  houia  no  ka  hua  ole  o  ka  mahinaai. 

10  O  na  lima  o  na  wahine  aloha,  ua  hoolapalapa  lakou  i  ka  lakou 

mau  keiki  iho ; 

0  lakou  no  ka  lakou  ai  i  ka  make  ana  o  ke  kaikamahine  a  ko'u 

poe  kanaka. 

11  Ua  hooko  mai  o  Iehova  i  kona  huhu, 
Ua  ninini  mai  oia  i  kona  inaina  nui ; 
Ua  hoa  oia  i  ke  ahi  maloko  o  Ziona, 
A  ua  ai  ia  i  kana  mau  kumu. 

12  Aole  i  hiki  i  na'lii  o  ka  honua,  a  me  ka  poe  a  pau  e  noho  la  ma 

ke  ao  nei,  ke  manao, 
E  komo  mai  ana  ka  enemi,  a  me  ka  mea  huhu  iloko  o  na  pukapa 
o  Ierusalema. 

13  Tf  No  ka  hewa  o  kona  mau  kaula,  ka  hala  hoi  o  kona  mau  ka- 

huna, 
Ka  poe  i  hookahe  i  ke  koko  o  ka  poe  pono  iwaenakonu  ona, 

14  Kuewa  makapo  aku  lakou  ma  na  alanui, 
Ua  hoohaumia  ia  lakou  iho  i  ke  koko, 
Nolaila,  aole  hiki  ke  boopa  aku  i  ko  lakou  aahu. 

15  Kahea  mai  la  na  kanaka  ia  lakou,  E  hele  aku,  ua  haumia ; 
E  hele  aku,  e  hele  aku,  mai  hoopa  aku  ; 

Ia  lakou  i  holo  ai,  a  kuewa  aku,  i  ae  la  lakou  iwaena  o  ko  na  aina 
e,  Aole  lakou  e  noho  hou. 

16  Na  ka  maka  o  Iehova  i  hoopuehu  lakou ; 
Aole  ia  e  manao  hou  mai  ia  lakou  ; 

Aole  lakou  i  manao  i  na  maka  o  na  kahuna, 
Aole  i  aloha  i  na  lunakahiko. 

17  A  hiki  mai  i  keia  wa,  ua  maule  ko  makou  mau  maka,  no  ke  ko- 

kua  makehewa  ia  mai ; 

1  ko  makou  kakali  ana,  ua  kakali  makou  i  ka  lahuikanaka  hoola 

ole  mai. 

18  Hoohalua  lakou  i  ko  makou  hele  ana, 
I  ole  ai  makou  e  hele  ma  na  alanui ; 

Ua  kokoke  ko  makou  hope,  ua  piha  ko  makou  mau  la,  no  ka 
mea,  ua  hiki  mai  ko  makou  hope. 

19  Ua  oi  ka  mama  o  ka  poe  alualu  mai  ia  makou  mamua  o  ko  na 

aeto  o  ka  lani ; 
Ma  na  mauna  lakou  i  hahai  mai  ai  ia  makou, 
Hoohalua  lakou  ia  makou  ma  ka  waonahele. 

20  O  ka  hanu  o  ko  makou  mau  pukaihu,  o  ka  Iehova  mea  i  poniia, 
Ua  hoopioia  oia  iloko  o  ko  lakou  mau  lua, 

Olelo  no  makou  noua,  Ma  kona  malu  makou  e  ola'i  iwaena  o  ko 
na  aiua  e. 

21  1"  E  olioli,  a  e  hauoli  hoi,  e  ke  kaikamahine  o  Edoma, 
Ka  mea  e  noho  la  ma  ka  aina  o  Uza ; 

E  hiki  aku  no  ke  kiaha  iou  la, 

E  inu  ana  no  hoi  oe,  a  e  hemo  no  kou  lole. 

22  U  Ua  pau  kou  hoopaiia,  e  ke  kaikamahine  o  Ziona; 
Aole  ia  e  lawe  hou  aku  ia  oe  iloko  o  ke  pio ; 

E  hoopai  no  oia  i  kou  hewa,  e  ke  kaikamahine  o  Edoma, 
E  hoike  aku  no  oia  i  kou  mau  hewa. 

MOKUNA  V. 

Uwe  nui  o  Ziona  i  ke  Akua,  me  ka  pule  aku  ia  ia. 

EHOOMANAO,  e  Iehova,  i  ka  mea  i  hiki  mai  ai  maluna  o 
makou ; 
E  noonoo,  a  e  nana  mai  i  ko  makou  hoowahawahaia. 

2  Ua  huli  ko  makou  aina  hooili  i  na  malihini, 

0  ko  makou  mau  hale  hoi  i  na  kanaka  e. 

3  He  poe  keiki  makua  ole  makou,  aohe  makuakane, 

Ua  like  ko  makou  poe  makuwahine  me  na  wahine  kanemake. 

4  Ua  inu  makou  i  ko  makou  wai  no  ke  kala, 

Me  ke  kumukuai  i  hiki  mai  ai  ko  makou  wahie. 

5  Ua  hoomaauia  mai  makou  ma  ko  makou  mau  a-i, 
Ua  hooluhiia  makou,  aole  hoomaha. 

6  Ua  haawi  makou  i  ka  lima  i  ko  Aigupita,  a  me  ko  Asuria, 

1  mea  e  hoomaonaia  mai  ai  i  ka  berena. 

7  Ua  hana  hewa  ko  makou  poe  makuakane,  a  ua  ole  lakou  ; 
Ua  kaikai  makou  i  ko  lakou  hewa. 

8  Ua  noho  alii  mai  na  kauwa  maluna  o  makou ; 
Aohe  mea  hoopakele,  mailoko  aku  o  ko  lakou  lima. 

9  O  ko  makou  ola  ke  kumukuai,  i  loaa  mai  ai  ko  makou  berena, 
No  ka  maka  o  ka  pahikaua  o  ka  waonahele. 

10  Ua  wela  ko  makou  ili  me  he  umu  la, 
Ma  ke  alo  o  ka  wela  o  ka  wi. 

11  Moe  wale  lakou  i  na  wahine  ma  Ziona, 

I  na  kaikamahine  hoi  o  na  kulanakauhale  o  ka  Iuda. 

12  Ua  kaulia  na'lii  iluna  ma  na  lima ; 

Aole  i  manaoia  na  maka  o  na  lunakahiko. 

13  Lawe  lakou  i  na  kanaka  ui,  i  poe  wili  palaoa, 
Hikaka  ae  la  na  kanaka  opiopio,  malalo  iho  o  ka  laau. 

14  Ua  pau  ka  noho  ana  o  na  lunakahiko  mai  ka  pukapa, 
A  ua  oki  no  hoi  ke  mele  ana  o  na  kanaka  ui. 

15  Ua  pau  ka  olioli  ana  o  ko  makou  naau, 
Ua  hooliloia  ko  makou  hula  i  kumakena. 

16  Ua  haule  ka  papale  alii  o  ko  makou  mau  poo ; 
Auwe  hoi  makou  i  ka  makou  hana  hewa  ana. 

17  No  keia  mea,  ua  maule  ko  makou  naau ; 

No  keia  mau  mea  hoi,  ua  pouli  ko  makou  mau  maka. 

18  He  mehameha  maluna  o  ka  mauna  o  Ziona, 
Hele  no  na  alopeke  maluna  olaila. 

19  Ke  noho  mau  loa  nei  oe,  e  Iehova, 

A  o  kou  nohoalii  hoi,  mai  kela  hanauna,  a  keia  hanauna. 

20  No  ke  aha  la  oe  e  hoopoina  mau  loa  ai  ia  makou, 
A  haalele  ia  makou  no  na  la  he  nui? 

21  E  hoohuli  mai  oe  ia  makou  iou  la,  e  Iehova,  a  e  hoohuliia 

makoii, 
E  hana  hou  i  ko  makou  mau  la,  e  like  me  ka  wa  kahiko. 

22  No  ka  mea,  e  kipaku  loa  anei  oe  ia  makou  ? 
E  huhu  nui  loa  mai  anei  oe  ia  makou  ? 

Ka  lilo  ana  o  Ezekiela  i  kaula.    Ka  hihio  no 
na  mea  ola  eha  a  me  na  huila  eha. 

EIA  keia,  i  ke  kanakolu  o  ka 
makahiki,  i  ka  malama  ha,  i 
ka  la  alima  o  ka  mahina,  e  noho 
ana  au  iwaena  o  ka  poe  pio  ma  ka 
muliwai  o  Kebara,  hamama  mai  la 
ka  lani,  a  ike  aku  la  au  i  na  hihio 
o  ke  Akua. 

2  I  ka  la  alima  o  ka  malama,  oia 
ka  lima  o  ka  makahiki  o  ke  pio 
ana  o  ke  alii  o  Iehoiakima, 

3  Hiki  maopopo  mai  la  ka  olelo  a 
Iehova  ia  Ezekiela  ke  keiki  a  Buzi 
i  ke  kahuna  ma  ka  aina  o  Kaledea, 
ma  ka  muliwai  Kebara ;  a  malaila 
i  kau  mai  ai  ka  lima  o  Iehova  ma- 
luna  iho  ona. 

4  H  Nana  aku  la  au,  aia  hoi  he 
puahiohio  e  hele  mai  ana  mai  ke 
kukulu  akau  mai,  he  ao  nui,  a  me 
ke  ahi  e  pakaawili  ana  ia  ia  iho,  he 
olinolino  a  puni  ia,  a  mai  waena- 
konu  ona  e  like  i  ka  nana  aku  me 
ke  keleawe  olinolino  mai  loko 
mai  o  ke  ahi. 

5  A  mai  waenakonu  mai  ona  ka 
like  ana  o  na  mea  ola  eha :  eia  ko 
lakoii  ano,  he  ano  like  me  ko  ke 
kanaka  ko  lakou. 

6  Papaha  ko  lakou  mau  hele- 
Iielena,  a  papaha  ko  lakou  mau 
eheu. 

7  O  ko  lakou  mau  wawae,  he 
mau  wawae  pololei,  a  o  ka  manea 
o  ko  lakou  mau  wawae,  ua  like  ia 
me  ka  manea  o  ka  wawae  o  ke 
keiki  bipi :  olinolino  mai  la  lakou 
e  like  me  ke  keleawe  i  hoohualiia 
i  ka  nana  aku. 

8  He  mau  lima  kanaka  ko  lakou 
malalo  iho  o  ko  lakou  mau  eheu, 
ma  na  aoao  eha;  no  lakou  hoi  ko 
lakou  mau  helehelena  a  me  ko  la- 
kou  mau  eheu. 

9  O  ko  lakou  mau  eheu  ua  hui 
pu  kekahi  me  kekahi ;  aole  ihaliu 

ae  i  ko  lakou  hele  ana,  hele  polo- 
lei  lakou  kela  mea  keia  mea  ma- 
mua. 

10  A  o  ka  like  ana  o  ko  lakou 
mau  helehelena,  he  helehelena  no 
ke  kanaka  a  me  ka  helehelena  o 
ka  liona  ko  lakou  e  eha  ma  ka 
aoao  akau,  a  me  ka  helehelena  o 
ka  hipikauo  ma  ka  aoao  hema ;  a 
o  ka  helehelena  o  ka  aeto  ko  la- 
kou  a  eha. 

11  Pela  ko  lakou  mau  helehele- 
na;  a  kikoo  aku  ko  lakou  mau 
eheu  maluna ;  ua  hui  na  eheu  elua 
o  kela  mea  keia  mea,  a  ua  uhi  na 
eheu  elua  i  ko  lakou  mau  kino. 

12  Hele  pololei  ae  lakou  mamua 
kela  mea  keia  mea;  ma  kahi  e 
hele  ai  ka  uhane,  malaila  lakou  i 
hele  ai :  aole  lakou  i  haliu  ae  i  ko 
lakou  hele  ana. 

13  A  o  ka  helehelena  like  ana  o 
na  mea  ola,  ua  like  ko  lakou  ano  i 
ka  nana  aku  me  na  lanahu  ahi  e  a 
ana,  a  me  na  ipukukui ;  hele  ia 
iwaena  o  na  mea  ola ;  olinolino  ke 
ahi,  a  mailoko  aku  o  ke  ahi  i  puka 
ai  ka  uwila. 

14  A  holo  aku  la  na  mea  ola  a 
hoi  mai  la  me  he  anapu  ana  la  o 
ka  uwila  i  ka  nana  aku. 

15  1  A  i  ko'u  nana  ana'ku  i  na 
mea  ola,  aia  hoi,  o  ka  huila  hooka- 
hi  ma  ka  honua  e  pili  ana  i  na 
mea  ola,  me  kona  mau  aoao  eha. 

16  O  ke  ano  o  na  huila,  a  me  ko 
lakou  hanaia'na  ua  like  me  ka  to- 
pasa  i  ka  nana  aku,  hookahi  ano 
ko  lakou  eha :  a  o  ko  lakou  ano  i 
ka  nana  aku  a  me  ko  lakou  ha- 
naia'na,  me  he  huila  la  iloko  o  ke- 
kahi  huila. 

17  I  ko  lakou  hele  ana,  hele  la- 
kou  ma  ko  lakou  mau  aoao  eha, 
aole  i  haliu  ae  i  ko  lakou  hele 
ana. 

18  A  o  ko  lakou  mau  apo,  ua  kie- 
kie  lakou  he  mea  weliweli,  a  ua 

paapu  ko  lakou  mau  apo  i  na  ma- 
ka,  a  puni  lakou  a  eha. 

19  A  hele  na  mea  ola,  hele  pu  ae 
la  na  huila  ina  ka  pili  o  lakou,  a 
kaikaiia'ku  na  mea  ola  mai  kaho- 
nua  aku,  kaikaiia  aku  no  hoi  na 
huila. 

20  Aia  ma  kahi  e  hele  ai  ka  uha- 
ne,  malaila  lakou  i  hele  ai,  malaila 
e  hele  ai  ka  uhane,  ua  kaikai  pu 
ia  na  huila  me  lakou  ;  no  ka  mea, 
maloko  o  na  huila  ka  uhane  o  ka 
mea  ola. 

21 A  hele  kela  mau  mea,  hele  hoi 
keia  mau  mea,  a  ku  kela  mau 
mea,  ku  no  hoi  keia  mau  mea ;  a 
i  ka  wa  i  kaikaiia'ku  kela  mau 
mea  mai  ka  honua  aku,  alaila 
kaikai  pu  ia  na  huila  me  lakou, 
no  ka  mea,  maloko  o  na  huila  ka 
uhane  o  ka  mea  ola. 

22  A  o  ka  like  ana  o  ka  lani  ma- 
luna  o  na  poo  o  na  mea  ola  ua 
like  ia  i  ka  nana  aku  me  ke  ania- 
ni  weliweli,  i  hoholaia  maluna  o 
ko  lakou  mau  poo  iluna. 

23  A  malalo  ae  o  ka  lani,  polo- 
lei  no  ko  lakou  mau  eheu  ku  po- 
no  kekahi  i  kekahi;  elua  ko  ke- 
hahi  me  ko  kekahi  i  uhi  ma  keia 
aoao,  a  elua  hoi  ko  kekahi  me  ko 
kekahi  i  uhi  ma  kela  aoao  o  ko 
lakou  mau  kino. 

24  A  i  ko  lakou  hele  ana,  lohe 
aku  la  au  i  ka  halulu  ana  o  ko 
iakou  mau  eheu  e  like  me  ka  ha- 
lulu  ana  o  na  wai  he  nui  no,  me 
he  leo  la  o  ka  Mea  mana  loa;  ka 
leo  o  ka  halulu  e  like  me  ka  leo 
< )  ka  puali  kaua ;  a  ku  lakou,  kuu 
iho  la  lakou  i  ko  lakou  mau  eheu 
ilalo. 

25  A  he  leo  no  mai  ka  lani  mai 
iluna  o  ko  lakou  mau  poo,  i  ka 
wa  i  ku  ai  lakou,  a  ua  kuu  iho 
ko  lakou  mau  eheu. 

26  1f  A  maluna  o  ka  lani  iluna  o 
ko  lakou  mau  poo,  he  mea  like 
me  ka  nohoalii,  me  he  pohaku 
sapire  la  i  ka  nana  aku;  a  malu- 
na  o  ka  mea  like  me  ka  nohoalii, 
he  mea  like  me  ke  kanaka  malu- 
na  iho  ona  i  ka  nana  aku. 

27  A  ike  aku  la  au  i  ka  mea  like 
ine  ke  keleawe  olinolino,  i  ka  na- 
na  aku,  e  like  me  ke  ahi  i  ka  nana 


aku  a  puni  iloko,  mai  ka  ikea  ana 
o  kona  puhaka,  a  maluna  aku,  a 
mai  ka  ikea  ana  o  kona  puhaku 
ilalo,  ike  aku  la  au  i  ka  mea  like 
me  ke  ahi  i  ka  uaua  aku,  a  he 
olinoliuo  koua  a  puni. 
28  E  like  me  ke  ano  o  ke  anue- 
nue  iloko  o  ke  ao  i  ka  la  ua,  pela 
ke  ano  o  ka  olinolino  a  puni  i  ka 
nana  aku.  Oia  ka  mea  ikeia  o  ke 
ano  o  ka  nani  o  Iehova.  A  ike 
au,  moe  iho  la  au  ilalo  ke  alo,  a 
lohe  au  i  ka  leo  o  kekahi  e  olelo 
ana : 

MOKUNA  II. 

O  ke  kauoha  ia  Ezekiela  a  me  ka  owili  pala- 
pala. 

IMAI  la  hoi  oia  ia'u,  E  ke  keiki 
a  ke  kanaka,  e  ku  iluna  oe  ma 
kou  mau  wawae,  a  e  olelo  aku  no 
au  ia  oe. 

2  A  komo  mai  la  ka  uhane  iloko 
o'u  i  kana  olelo  ana  ia'u,  a  hooku 
ia'u  ma  ko'u  mau  wawae,  a  lohe 
au  i  ka  mea  olelo  mai  ia'u. 

3  Olelo  mai  la  hoi  ia  ia'u,  E  ke 
keiki  a  ke  kanaka,  ke  hoouna  aku 
nei  au  ia  oe  i  na  mamo  a  Iseraela, 
i  ka  lahuikanaka  kipi  i  kipi  ia'u  ; 
ua  hana  hewa  lakou  a  me  ko  la- 
kou  mau  makua  ia'u  a  hiki  i  keia 
la. 

4  No  ka  mea,  he  poe  keiki  ma- 
ka  oolea  lakou  a  me  ka  naau  paa- 
kiki,  a  e  <Jelo  aku  oe  ia  lukou, 
Ke  i  mai  nei  Iehova  ka  Haku  pe- 
nei. 

5  A  o  lakou,  ina  lohe  paha,  a  lohe 
ole  paha,  (uo  ka  mea,  he  ohana 
kipi  lakou,)  e  ike  no  hoi  lakou 
he  kaula  no  ka  iwaena  o  lakou. 

6  1  A  o  oe,  e  ke  keiki  a  ke  ka- 
naka,  mai  makau  aku  ia  lakou, 
aole  hoi  i  ka  lakou  mau  olelo,  ina 
he  mau  laau  oioi  a  me  ke  kaka- 
laioa  kekahi  me  oe,  a  noho  oe 
iwaena  o  na  moohueloawa,  mai 
noho  a  weliweli  oe  i  ka  lakou 
mau  olelo,  aole  hoi  i  ko  lakou 
mau  helehelena,  ina  no  he  ohana 
kipi  lakou. 

7  A  e  olelo  aku  oe  i  ka'u  mau 
olelo  ia  lakou,  iua  ione  lakou,  a 
iua  lohe  ole  lakou ;  no  ka  mea, 
he  poe  kipi  loa  lakou. 

8  Aka  o  oe,  e  ke  keiki  a  ke  ka- 

naka,  e  hoolohe  mai  i  ka  mea  a'u 
e  olelo  aku  ai  ia  oe ;  mai  noho  a 
kipi  oe  e  like  me  kela  ohana  ki- 
pi,  e  oaka  kou  waha  a  e  ai  i  ka 
mea  a'u  e  haawi  aku  ai  ia  oe. 

9  1f  Ai  ko'u  nana  ana,  aia  hoi, 
ua  hoounaia  mai  kekahilimaia'u  ; 
aia  hoi,  maloko  oua  he  owili  pala- 
pala ; 

10  A  hohola  mai  la  oia  ia  mea 
imua  o  ko'u  alo ;  a  ua  kakauia 
maloko  a  mawaho,  a  ua  kakauia 
hoi  malaila:  NA  KANIKAU,  A 
ME  KA  UWE  ANA,  A  ME  KA 
POINO. 

MOKUNA  III. 

Ka  ai  ana  i  ka  palapala.  12  Laweia  o  Eze- 
kiela  i  na  pio  ;  24  Kona  paa  ana  a  me  kona 
kuli  ana. 

OLELO  mai  la  hoi  oia  ia'u,  E 
ke  keiki  a  ke  kanaka,  e  ai  oe 
i  ka  mea  i  loaa  ia  oe ;  e  ai  oe  i  keia 
owili,  a  e  hele  e  olelo  i  ka  ohana  a 
Iseraela. 

2  A  oaka  ae  la  kuu  waha,  a  hanai 
mai  la  oia  ia'u  i  kela  owili. 

3  A  i  mai  la  oia,  E  ke  keiki  a  ke 
kanaka,  e  hanai  oe  i  kou  opu,  a  e 
hoopiha  i  kou  mau  naau  i  keia 
owili  a'u  e  haawi  nei  ia  oe.  Alai- 
la  ai  iho  la  au,  a  ua  like  ia  iloko  o 
kuu  waha  me  ka  meli  i  ka  ono. 

4  lf  Olelo  mai  la  hoi  oia  ia'u,  E 
ke  keiki  a  ke  kanaka,  e  hele  oe  i 
ka  ohana  a  Iseraela,  a  e  olelo  aku 
i  ka'u  mau  olelo  ia  lakou. 

5  No  ka  mea,  aole  oe  i  hoounaia 
i  kanaka  lehelehe  hohouu,  me  ka 
olelo  paakiki,  aka,  i  ka  ohana  a 
Iseraela ; 

6  Aole  i  na  lahuikanaka  he  nui, 
me  ka  lehelehe  hohonu,  a  me  ka 
olelo  paakiki,  a  maopopo  ole  ia 
oe  ka  lakou  mau  huaolelo.  Ina  i 
hoouna  aku  au  ia  oe  io  lakou  la, 
ina  ua  lohe  lakou  ia  oe. 

7  Aka,  aole  e  hoolohe  ka  ohana  a 
Iseraela  ia  oe,  no  ka  mea,  aole  la- 
kou  e  hoolohe  mai  ia'u :  no  ka 
mea,  ua  pau  ka  ohana  a  Iseraela  i 
ka  hookano  a  me  ka  naau  paakiki. 

8  Eia  hoi,  ua  hooolea  au  i  kou 
wahi  maka  e  ku  e  i  ko  lakou  mau 
wahi  maka,  a  me  kou  lae  e  ku  e  i 
ko  lakou  mau  lae. 

9  Me  he  daimana  la  a  oi  aku  ka 

oolea  mamua  o  ko  ka  pohakupaea 
i  hana  aku  au  i  kou  lae :  mai  ma- 
kau  aku  ia  lakou,  mai  pilihua  hoi 
oe  i  ko  lakou  helehelena,  no  ka 
mea,  he  ohana  kipi  lakou. 

10  Olelo  mai  la  hoi  oia  ia'u,  E  ke 
keiki  a  ke  kanaka,  o  na  huaolelo 
a  pau  a'u  e  olelo  aku  ai  ia  oe,  oia 
kau  e  hookomo  i  kou  naau,  a  e 
hoolohe  hoi  me  kou  mau  pepeiao. 

11  E  eu  oe  e  hele  aku  i  ka  poe 
pio  i  na  keiki  a  kou  poe  kanaka, 
a  e  olelo  aku  ia  lakou,  a  e  hai  aku 
ia  lakou,  Peuei  ka  olelo  ana  a  Ie- 
hova  ka  Haku ;  ina  paha  e  lohe 
lakou,  a  ina  paha  e  lohe  ole  la- 
kou. 

12  Alaila  kaikai  ae  la  ka  uhane 
ia'u,  a  lohe  iho  la  au  mahope  iho 
o'u  i  ka  leo  me  he  kamumu  o  ka 
hele  nui  ana  la,  e  i  ana,  E  hoomai- 
kaiia'e  ka  nani  o  Iehova  mai  kona 
wahi  ae ; 

13  A  me  ke  kamumu  ana  o  na 
eheu  o  na  mea  ola  i  hoopa  aku 
kekahi  i  kekahi,  a  me  ke  kamu- 
mu  pu  ana  o  na  huila  me  lakou,  a 
me  ke  kamumu  ana  o  ka  hele  nui 
ana. 

14  Kaikai  ae  la  hoi  ka  uhane  ia'u, 
a  lawe  aku  ia'u,  a  hele  au  me  ke 
kaumaha  loa  a  me  ka  wela  o  ko'u 
uhane;  aka,  ua  kau  ikaika  mai  ka 
lima  o  Iehova  maluna  iho  o'u. 

15  1  Alaila  hele  au  i  ka  poe  pio 
ma  Telabiba,  e  noho  ana  ma  ka 
muliwai  Kebara,  a  noho  iho  la  ma 
ko  lakou  wahi  i  noho  ai,  a  noho 
pilihua  no  au  malaila  iwaena  o 
lakou  i  na  la  ehiku. 

16  Eia  keia,  i  ka  pau  ana  o  na  la 
ehiku,  hiki  mai  la  ka  olelo  a  Ieho- 
va  ia'u,  i  mai  la, 

17  E  ke  keiki  a  ke  kanaka,  ua 
hoolilo  au  ia  oe  i  kiai  no  ka  oha- 
na  a  Iseraela;  nolaila  e  hoolohe  i 
ka  oh-lo  ma  kuu  waha,  a  e  ao  aku 
ia  lakou,  na'u  aku. 

18  Aia  olelo  aku  au  i  ke  kanaka 
hewa,  E  make  io  no  oe ;  a  ao  ole 
aku  oe  ia  ia,  aole  olelo  ia  ia  e  ao 
ia  ia  e  haalele  i  kona  aoao  hewa, 
e  hoola  ia  ia;  e  make  no  ua  niea 
hewa  la  iloko  o  kona  hewa;  aka, 
e  hoopai  no  au  i  kona  koko  ma 
kou  lima. 

19  Aka,  ina  ao  aku  oe  i  ke  kana- 
ka  hewa,  aole  nae  ia  i  huli,  mai 
kana  hana  hewa  ana,  aole  hoi  mai 
kona  aoao  hewa  mai,  e  make  no  ia 
iloko  o  kona  hewa;  aka,  ua  hoopa- 
kele  oe  i  kon  uhane  iho. 

20  Eia  hoi,  ina  i  huli  ae  ke  kana- 
ka  pono  mai  kona  pono  ae,  a  ha- 
na  hoi  ma  ka  hewa,  a  waiho  iho 
au  i  ka  mea  e  hina  ai  imua  ona,  e 
make  no  ia ;  no  kau  ao  ole  aku 
ia  ia,  iloko  o  kona  hewa  e  make 
ni  no  ia,  aole  hoi  e  hoomanaoia 
kona  pono  ana  i  hana'i :  aka,  e 
hoopai  aku  au  i  kona  koko  ma 
kou  lima. 

21  Aka,  ina  i  ao  aku  oe  i  ka  mea 
pono,  i  ole  e  hana  hewa,  a  hana 
hewa  ole  hoi  ka  mea  pono,  e  ola 
io  no  ia,  no  ka  mea,  ua  aoia'ku 
ai :  a  ua  hoopakele  hoi  oe  i  kou 
uhane  iho. 

22  Tf  A  kau  mai  la  ka  lima  o  Ie- 
hova  maluna  o'u  malaila ;  a  olelo 
mai  la  oia  ia'u,  E  ku  oe  iluna  e 
hele  aku  i  ka  papu,  a  malaila  e 
kamailio  ai  au  me  oe. 

23  Alaila  ku  ae  la  au  iluna  a  hele 
aku  la  i  ka  papu,  aia  hoi,  ku  mai 
la  ka  nani  o  Iehova  malaila,  e  like 
me  ka  nani  a'u  i  ike  ai  ma  ka 
muliwai  Kebara,  a  moe  iho  la  au 
ilalo  ke  alo. 

24  Alaila  komo  mai  la  ka  uhane 
iloko  o'u,  a  hooku  mai  la  ia'u  ma 
kuu  mau  wawae,  a  kamailio  me 
au,  a  i  mai  la  ia'u,  E  hele  oe 
a  papani  ia  oe  iho  iloko  o  kou 
hale; 

25  Aka,  o  oe,  e  ke  keiki  a  ke  ka- 
naka,  ea,  e  kau  lakou  i  kaula  ma- 
luna  ou,  a  e  hoopaa  lakou  ia  oe 
me  ia,  aole  hoi  oe  e  hele  iwaho 
iwaena  o  lakou. 

26  A  e  hoopili  ae  au  i  kou  alelo 
i  ke  aluna  o  kou  waha,  a  e  lilo  oe 
i  mea  leo  ole,  aole  hoi  oe  he  mea 
ao  aku  ia  lakou ;  no  ka  mea,  he 
ohana  kipi  lakou. 

27  Aka,  i  ka  wa  e  olelo  aku  ai  au 
ia  oe,  e  wehe  au  i  kou  waha,  a  e 
olelo  aku  oe  ia  lakou,  Ke  i  mai 
nei  o  Iehova  ka  Haku,  O  ka  mea 
lohe,  e  lohe  ia,  a  o  ka  mea  hoolo- 
he  ole,  e  hoolohe  ole  no  ia ;  no  ka 
mea,  he  ohana  kipi  lakou. 

Ka  hoike  ana  i  ke  hoopuniia  o  Ierusalema,  a 
me  ka  wi  nui. 

AO  OE,  e  ke  keiki  a  ke  kana- 
ka,  e  lawe  oe  i  pohaku  ula 
nou,  a  e  waiho  iho  ia  imua  ou,  a  e 
kakau  iho  oe  i  ke  kulanakauhale 
malalo,  o  Ierusalema  hoi ; 

2  A  hoopuni  ku  e  ia  ia,  a  e  hana 
i  pakaua  imua  ona,  a  e  hana  i  puu 
hoi  e  ku  e  ia  ia,  a  e  hoomoana  ku 
e  ia  ia,  a  e  hoonoho  i  na  hipakane 
wawahi  e  ku  e  ia  ia  a  puni. 

3  A  e  lawe  oe  i  pa  hao  nou,  a  e 
waiho  iho  i  paku  hao  iwaho  iwae- 
na  ou  a  me  ke  kulanakauhale ;  a  e 
hooku  e  oe  i  kou  wahi  maka  ia  ia, 
a  hoomoana  ku  e  ia  ia,  a  e  hoono- 
ho  oe  i  ke  kaua  ku  e  ia  ia ;  he  hoai- 
lona  ia  no  ka  ohana  a  Iseraela. 

4  A  e  moe  iho  oe  ma  kou  aoao 
hema,  a  e  kau  i  ka  hewa  o  ka  oha- 
na  a  Iseraela  maluna  iho ;  e  like 
me  ka  helu'na  o  na  la  e  moe  ai  oe 
ma  ia,  e  hali  ai  oe  i  ko  lakou  hewa. 

5  No  ka  mea,  ua  kau  aku  malu- 
na  iho  ou  i  na  makahiki  o  ko  la- 
kou  hewa,  mamuli  o  ka  helu  ana 
o  na  la  ekolu  haneri  a  me  kanai- 
wa ;  pela  e  hali  ai  oe  i  ka  hewa  o 
ka  ohana  a  Iseraela. 

6  Aia  hoopau  ae  oe  ia  mau  mea, 
e  moe  hou  oe  ma  kou  aoao  akau, 
a  e  hali  oe  i  ka  hewa  o  ka  ohana  a 
Iuda  i  hookahi  kanaha  la :  ua  hoo- 
maopopo  au  nou  i  hookahi  la  no 
ka  makahiki  hookahi. 

7  Nolaila  e  hooku  pono  oe  i  kou 
wahi  maka  i  ka  hoopuni  ana  ia 
Ierusalema,  a  e  weheia  kou  lima, 
a  e  wanana  ku  e  oe  nona. 

8  Aia  hoi,  e  kau  aku  au  i  na  mea 
e  paa  ai  maluna  ou,  aole  oe  e  kaa 
ae  mai  kekahi  aoao  a  i  kekahi 
aoao,  a  hoopau  oe  i  na  la  o  ka 
hoopuni  ana. 

9  II  E  lawe  hoi  oe  nou  i  palaoa, 
a  me  ka  bale,  a  me  na  papapa,  a 
me  na  lenetila  a  me  ka  mileta,  a 
me  ka  peleta,  a  e  hahao  ia  mau 
mea  iloko  o  ka  ipu  hookahi,  a  e 
hana  oe  ia  i  berena  nau,  ma  ka 
helu'na  o  na  la  e  moe  ai  oe  ma 
kou  aoao,  i  na  la  ekolu  haneri  a 
me  kanaiwa  e  ai  ai  oe  ia  mea. 

10  A  o  kau  ai  au  e  ai  ai,  ma  ke 

kaupaonaia,  iwakalua  sekela  i  ka 
la  hookahi ;  i  kela  manawa,  i  keia 
inanawa  e  ai  ai  oe  ia. 

11  E  inu  hoi  i  ka  wai  ma  ke  ana 
ana,  o  ka  hapa  ono  o  ka  hina;  i 
kela  manawa  i  keia  manawa  e  inu 
ai  oe. 

12  E  ai  hoi  oe  ia  me  he  mau  papa 
hale  la,  a  e  pulehu  oe  ia  me  ka 
lepo  i  puka  ae  mailoko  ae  o  kana- 
ka,  imua  o  ko  lakou  alo. 

13  I  mai  la  hoi  o  Iehova,  Pela  e  ai 
ai  na  mamo  a  Iseraela  i  ka  lakou 
berena  haumia  iwaena  o  na  lahui- 
kanaka,  kahi  e  kipaku  aku  ai  au 
ia  lakou. 

14  Alaila  olelo  aku  au,  Auwe,  e 
Iehova  ka  Haku !  oiaio,  aole  i  hoo- 
haumiaia  ko'u  uhane ;  no  ka  mea, 
mai  ko'u  wa  kamalii  mai  a  hiki  i 
keia  manawa,  aole  au  i  ai  i  kau- 
wahi  o  ka  mea  i  make  wale,  aole 
hoi  o  ka  mea  i  haehaeia  e  na  holo- 
holona,  aole  hoi  i  komo  ka  io  hau- 
mia  iloko  o  kuu  waha. 

15  Alaila  olelo  mai  la  oia  ia'u, 
Eia  hoi,  aia  haawi  au  i  ka  lepo 
bipi  no  ka  lepo  kanaka,  a  e  hoo- 
makaukau  oe  i  kau  berena  me  ia. 

16  A  olelo  hou  mai  no  oia  ia'u, 
E  ke  keiki  a  ke  kanaka,  eia  hoi  e 
uhaki  au  i  ke  kookoo  o  ka  berena 
maloko  o  Ierusalema ;  a  e  ai  la- 
kou  i  ka  berena  ma  ke  kaupaona 
ana,  a  e  inu  hoi  lakou  i  ka  wai  ma 
ke  ana  ana,  a  me  ka  pilihua. 

17  I  nele  lakou  i  ka  berena  ole  a 
me  ka  wai  ole,  a  e  pilihua  kekahi 
me  kekahi,  a  e  olala  ae  no  hoi  la- 
kou  no  ko  lakou  hewa. 

MOKUNA  V. 

Ma  ka  lauoho  o  Ezekiela  i  hoikeia  ka  ke 
Akua  hana  i  ka  Iseraela. 

AO  OE,  ke  keiki  a  ke  kanaka, 
e  lawe  oe  nou  i  pahi  oi,  e 
lawe  oe  i  ka  pahi  kahi  a  ka  mea 
kahi  umiumi,  a  e  hookahi  ia  ma 
kou  poo  a  ma  kou  umiumi ;  alaila 
e  lawe  oe  nau  i  mea  kaupaona,  a  e 
puunaue  i  ka  lauoho. 
2  A  e  puhi  oe  i  ka  hapakolu  me 
ke  ahi  iwaenakonu  o  ke  kulana- 
kauhale,  i  ka  pau  ana  o  na  la  o  ka 
hoopuni  ana ;  a  e  lawe  oe  i  kekahi 
hapakolu,  a  e  hahau  me  ka  pahi  a 

puni ;  a  e  lulu  aku  i  kekahi  hapa- 
kolu  i  ka  makani,  a  e  unuhi  ae  au  i 
ka  pahikaua  mahope  iho  o  lakou. 

3  A  e  lawe  ae  i  kakaikahi  o  la- 
kou ;  a  e  nakinaki  maloko  o  na 
kihi  o  kou  mau  kapa. 

4  Alaila  e  lawe  hou  i  kauwahi  o 
lakou,  a  e  kiola  aku  iwaenakonu  o 
ke  ahi,  a  hoopau  i  ke  ahi,  a  e  puka 
mai  no  mai  laila  mai  ke  ahi  iloko 
o  ka  ohana  a  pau  a  Iseraela. 

5  1  Ke  i  mai  nei  Iehova  ka  Ha- 
ku,  O  Ierusalema  keia ;  ua  hoono- 
ho  au  ia  ia  iwaeuakonu  o  na  lahui- 
kanaka,  a  me  na  aina  e  moe  ana  a 
puni  ia. 

6  A  ua  oi  aku  kona  hoololi  ana  i 
ka'u  pono  i  hewa  mamua  o  ko  na 
lahuikanaka,  a  me  ko'u  mau  ka- 
nawai  mamua  o  ko  na  aina  e  moe 
ana  a  puni  ia ;  no  ka  mea,  ua  pale 
lakou  i  ka'u  mau  kauoha,  a  me 
ko'u  mau  kanawai,  aole  hoi  i  hele 
lakou  ma  ia  mau  mea. 

7  Nolaila,  ke  i  mai  nei  Iehova  ka 
Haku,  penei ;  No  ka  mea,  ua  oi 
aku  ka  oukou  lehulehu  ana  ma- 
mua  o  ko  na  lahuikanaka  e  koko- 
ke  mai  ana  a  puni  oe,  aole  nae 
oukou  i  hele  ma  ko'u  mau  kana- 
wai,  aole  hoi  i  malama  i  a'u  mau 
kauoha,  aole  hoi  i  hana  mamuli  o 
na  kanawai  o  na  lahuikanaka  e 
kokoke  mai  ana  a  puni  oukou ; 

8  Nolaila,  ke  i  mai  nei  Iehova  ka 
Haku  penei;  Owau,  owau  no  ke- 
kahi  e  ku  e  ia  oe,  a  e  hooko  au  i 
ke  kanawai  iwaenakonu  ou,  ma 
ke  alo  o  na  lakuikanaka. 

9  A  e  hana  aku  au  iloko  ou  i  ka 
mea  a'u  i  hana  ole  ai,  i  ka  mea  a'u 
e  hana  like  ole  hou  aku  ai,  no  kau 
mau  mea  i  iuainaia  a  pau. 

10  No  ia  mea,  e  ai  no  na  makua- 
kane  i  na  keiki  iwaenakouu  ou,  a 
e  ai  no  na  keiki  i  ko  lakou  mau 
makuukane ;  a  e  hooko  au  i  ke 
kanawai  iloko  ou,  a  e  lulu  aku  i 
ke  koena  a  pau  ou  i  na  makani  a 
pau. 

11  Nolaila,  ma  ko'u  ola  ana,  wa- 
hi  a  Iehova  ka  Haku,  Oiaio,  no 
kou  hoohaumia  ana  i  ko'u  keena- 
kapu,  me  kou  mau  mea  i  inainaia, 
a  me  kou  mau  mea  hoopailua,  no- 
laila  e  hoemi  au  ia  oe,  aole  e  alo- 

ha  ko'u  maka  ia  oe,  aole  hoi  au  e 
menemene  aku  ia  oe. 

12  1  E  make  no  kekahi  hapako- 
lu  i  ka  mai  ahulau,  a  me  ka  wi  e 
hoopauia'e  lakou  iwaenakonu  ou  ; 
a  e  haule  kekahi  hapakolu  i  ka 
pahikaua  a  puni  oe  ;  a  e  lulu  aku 
au  i  kekahi  hapakolu  i  na  makani 
a  pau,  a  e  unuhi  ae  au  i  ka  pahi- 
kaua  mahope  iho  o  lakou. 

13  Pela  e  hookoia'i  ko'u  huhu,  e 
kau  aku  au  i  ko'u  inaina  maluna  o 
iakou,  a  e  hooluoluia  au  ;  a  e  ike 
lakou  owau  o  Iehova  ka  i  olelo 
aku  ia  mea  i  kuu  manao  iili  ana,  i 
ko'u  hooko  ana  i  kuu  ukiuki  ma- 
luna  o  lakou. 

14  A  e  hoolilo  aku  au  ia  oe  i  neo- 
neo,  a  i  mea  e  hoinoia  iwaena  o 
na  lahuikanaka  e  kokoke  mai  ana 
a  puni  oe,  ma  na  maka  o  na  mea  a 
pau  e  maalo  ae  ana. 

15  Pela  e  lilo  ai  ia  i  mea  i  hoi- 
noia'i,  i  mea  e  aki  ai,  i  mea  e  ao 
ai,  a  i  mea  e  weliweli  ai  no  na  la- 
huikanaka  e  kokoke  mai  ana  a 
puni  oe,  i  kuu  wa  e  hooko  ai  i  ke 
kmawai  iloko  ou  me  ka  huhu,  a 
me  ka  ukiuki,  a  me  ka  papa  ikai- 
ka  aku.  Owau  o  Iehova  ka  i  ole- 
lo  aku. 

16  I  kuu  hoouna  ana  i  na  pua 
ino  o  ka  wi,  i  mea  e  luku  ai  ia  la- 
kou,  o  ka  mea  hoi  a'u  e  hoouna 
aku  ai  e  luku  ia  oukou  ;  a  e  hoo- 
nui  aku  au  i  ka  wi  maluna  o  ou- 
kou,  a  e  uhaki  au  i  ko  oukou  koo- 
koo  o  ka  berena. 

17  Pela  e  hoouna  aku  ai  au  ma- 
luna  o  oukou  i  ka  wi,  a  me  na  ho- 
loholona  ino,  a  e  hoonele  lakou 
ia  oe ;  o  ka  mai  ahulau,  a  me  ke 
koko  ke  hele  mawaena  ou ;  a  e  la- 
we  au  i  ka  pahikaua  maluna  ou. 
Owau  o  Iehova  ka  i  olelo  aku. 

MOKUNA  VI. 

Ka  hoopau  ana  i  ko  ka  Iseraela  mau  kii,  a  me 
ko  lakou  pilikia. 

HIKI  mai  la  hoi  ka  olelo  a  Ie- 
hova  ia'u,  i  mai  la, 

2  E  ke  keiki  a  ke  kanaka,  e  ha- 
liu  i  kou  wahi  maka  i  na  mauna  o 
ka  Iseraela,  a  e  wanana  ku  e  ia  la- 
kou. 

3  A  e  olelo  aku,  E  na  mauna  o 


ka  Iseraela,  e  hoolohe  i  ka  olelo  a 
Iehova  ka  Haku,  ke  i  mai  nei  Ie- 
hova  ka  Haku  i  na  mauna  a  me  na 
puu,  i  na  muliwai,  a  me  na  awa- 
wa,  penei ;  Eia  hoi,  owau,  owau 
hoi  ke  lawe  ae  nei  i  ka  pahikaua 
maluna  o  oukou,  a  e  hookai  au  i 
ko  oukou  mau  wahi  kiekie. 

4  A  e  ueoneo  ko  oukou  mau  kua- 
hu,  a  e  wawahiia  ko  oukou  mau 
kii,  a  e  hoolei  ilalo  au  i  ko  oukou 
poe  kanaka  lukuia  imua  o  ko  ou- 
kou  mau  akuakii. 

5  A  e  hoomoe  iho  au  i  na  kupa- 
pau  o  na  mamo  a  Iseraela  ma  ke 
alo  o  ko  lakou  mau  akuakii,  a  e 
hooleilei  au  i  ko  oukou  mau  iwi  a 
puni  ko  oukou  mau  kuahu. 

6  Ma  ko  oukou  mau  wahi  e  noho 
ai  a  pau,  e  hooneoneoia  ko  oukou 
mau  kulanakauhale,  a  neoneo  hoi 
ko  oukou  mau  wahi  kiekie ;  i  hoo- 
hioloia'i  ko  oukou  mau  kuahu  a 
neoneo,  a  e  wawahiia  hoi  ko  ou- 
kou  mau  akuakii  a  oki  loa,  a  e 
kuaia  hoi  ko  oukou  mau  kii,  a 
e  haalele  loa  ia  ka  oukou  mau 
hana. 

7  A  e  haule  ka  poe  e  pepehiia 
iwaenakonu  o  oukou,  a  e  ike  no 
oukou  owau  no  Iehova. 

8  lf  Aka,  e  hookoe  au  i  ke  koena, 
no  oukou  kekahi  poe  e  pakele  i 
ka  pahikaua  iwaena  o  na  lahuika- 
naka,  i  ka  wa  e  hoopuehuia'i  ou- 
kou  ma  na  aina. 

9  A  o  ko  oukou  poe  i  pakele,  e 
hoomanao  lakou  ia'u  iwaena  o  na 
lahuikauaka,  kahi  e  lawepioia'ku 
ai  lakou,  no  ka  mea,  e  hanapepe 
au  i  ko  lakou  naau  moe  kolohe,  a 
me  ko  lakou  mau  maka  i  hele 
moe  kolohe  mamuli  o  ko  lakou 
mau  akuakii ;  a  e  hoowahawaha 
lakou  ia  lakou  iho  no  na  hewa  a 
lakou  i  hana'i  i  ko  lakou  mau  mea 
inaina  a  pau. 

10  A  e  ike  lakou,  owau  no  Ieho- 
va,  aole  hoi  he  mea  ole  ka'u  olelo 
ana,  e  hana  au  no  lakou  i  keia 
mea  e  poino  ai. 

11  1  Ke  i  mai  nei  Iehova  ka  Ha- 
ku  penei ;  E  pai  me  kou  lima,  a  e 
hahi  mekou  wawae,  a  e  olelo  aku, 
Auwe  na  mea  inaina  a  pau  o  ka 
ohana  a  Iseraela!   no  ka  mea,  e 

haule  lakou  i  ka  pahikaua  a  me  ka 
wi,  a  me  ka  mai  ahulau. 

12  O  ka  mea  ma  kahi  loihi  aku  e 
make  ia  i  ka  mai  ahulau ;  a  o  ka 
mea  kokoke  mai,  e  haule  ia  i  ka 
pahikaua ;  aoka  mea  i  koe  mai  a 
hoopuuiia,  e  make  ia  i  ka  wi :  pe- 
la  e  hooko  ai  au  i  ko'u  ukiuki  ma- 
luna  o  lakou. 

13  A  e  ike  no  oukou,  owau  no 
Iehova  i  ka  wa  e  waiho  ai  ko  la- 
kou  poe  i  pepehiia  iwaena  o  ko 
lakou  mau  akuakii  a  puni  ka  la- 
kou  mau  kuahu,  maluna  o  na  puu 
kiekie  a  pau,  a  ma  na  piko  a  pau 
o  na  mauna,  a  malalo  iho  o  kela 
la.au  uliuli  keia  laau  uliuli,  a  ma- 
lalo  ae  o  na  laau  oka  paapu  a  pau, 
kahi  i  haawi  ai  lakou  i  ka  lakou 
mea  ala  ono  i  ko  lakou  mau  akua- 
kii  a  pau. 

14  Pela  e  kan  aku  ai  au  i  ko'u  li- 
ma  maluna  o  lakou,  a  e  hooneo- 
neo  ai  au  i  ka  aina,  oia,  e  oi  aku 
kona  neoneo  ana  mamua  o  ko  ka 
waonahele  mawaena  oanei  a  me 
Dibelata,  ma  ko  lakou  wahi  i  no- 
ho  ai  a  pau ;  a  e  ike  lakou  owau 
no  Iehova. 

MOKUNA  VII. 

Ka  hooneoneo  koke  ana  o  ka  Iseraela.  16 
Ka  mihi  o  ka  poe  pakele.  20  Ka  hoohau- 
mia  ana  i  ke  keenakapu. 

HIKI  mai  la  hoi  ka  olelo  a  Ie- 
hova  ia'u,  i  mai  la, 

2  O  oe  hoi,  e  ke  heiki  a  ke  kana- 
ka,  ke  i  mai  nei  Iehova  ka  Haku, 
penei ;  He  hopena  o  ka  aina  o  ka 
Iseraela,  ua  hiki  mai  ka  hopena 
maluna  o  na  kihi  eha  o  ka  aina. 

3  Ua  hiki  mai  ka  hopena  maluna 
ou  ano,  a  e  hoouna  au  i  ko'u  hu- 
hu  maluna  ou,  a  e  hoahewa  au  ia 
oe  e  like  me  kou  hele  ana,  a  e  uku 
aku  au  ia  oe  no  kou  mau  mea  hoo- 
pailua  a  pau. 

4  Aole  e  aloha  ko'u  maka  ia  oe, 
aloe  au  e  ahonui  ia  oe ;  aka,  e 
hooili  au  i  ka  uku  no  kou  mau 
aoao  maluna  ou,  a  mawaena  aku 
no  ou  kou  mau  mea  inaina ;  a  e 
ike  no  oukou  owau  no  Iehova. 

5  Ke  i  mai  nei  Iehova  ka  Haku 
penei,  He  poino,  he  poino  wale 
no,  eia  hoi,  ua  hiki  mai  ia. 

6  He  hopena  ua  hiki  mai,  ua  hi- 

ki  mai  ka  hopena;  ke  kiai  nei  no 
ia  ia  oe;    eia  hoi  ua  hiki  mai  ia. 

7  Ua  hiki  mai  ke  kakahiaka  ma- 
luna  ou,  e  ka  mea  e  noho  ana  ma 
ka  aina ;  ua  hiki  mai  ka  manawa, 
kokoke  mai  ka  la  e  popilikia  ai, 
aole  ka  hooho  ana  o  na  mauna. 

8  Ano,  e  ninini  koke  aku  au  i 
ko'u  ukiuki  maluna  ou,  a  e  hooko 
i  ko'u  huhu  maluna  ou  ;  a  e  hoo- 
pai  au  ia  oe  e  like  me  kou  mau 
aoao,  a  e  uku  aku  au  ia  oe  no  kou 
mau  mea  inainaia  a  pau. 

9  Aole  e  aloha  ko'u  maka,  aole 
hoi  au  e  ahonui ;  e  uku  au  ia  oe  e 
like  me  kou  mau  aoao,  a  me  kou 
mau  mea  inainaia  iwaenakonu  ou, 
a  e  ike  no  oukou,  owau  no  Iehova 
ka  mea  i  hahau. 

10  Aia  hoi  ka  la,  aia  hoi  ua  hiki 
mai  ia ;  ua  puka  ae  ke  kakahiaka, 
ua  mohala  ke  kookoo-alii,  ua 
opuu  ae  ka  haaheo. 

11  Ua  ku  mai  iluna  ka  lalauwale 
i  kookoo  hewa ;  aole  kauwahi  o 
lakou,  aole  o  ko  lakou  lehulehu, 
aole  hoi  o  ka  lakou  waiwai,  aole 
hoi  he  kanikau  no  lakou. 

12  Ua  hiki  mai  ka  manawa,  ke 
kokoke  mai  nei  ka  la ;  mai  hauoli 
ka  mea  kuai  lilo  mai,  aole  hoi  e  u 
ka  mea  kuai  lilo  aku,  no  ka  mea, 
e  kau  ana  ka  inaina  maluna  o  ko- 
na  lehulehu  a  pau. 

13  No  ka  mea,  aole  e  hoi  aku  ka 
mea  kuai  lilo  aku,  ina  e  ola  ana 
lakou ;  no  ka  mea,  o  ka  hihio,  no 
kona  lehulehu  okoa  no  ia,  aole  e 
hoi  mai ;  aole  hoi  e  hooikaika  ke- 
kahi  ia  ia  iho  ma  ka  hewa  o  koua 
ola  ana. 

14  E  pupuhi  oukou  i  ka  pu,  e 
hoomakaukau  ai  i  na  mea  a  pau ; 
aole  nae  he  mea  hele  i  ke  kaua ; 
no  ka  mea,  maluna  o  kolaila  lehu- 
lehu  okoa  kuu  inaina. 

15  O  ka  pahikaua  ka  iwaho,  a  o 
ka  mai  ahulau  a  me  ka  wi  ka  ilo- 
ko  :  o  ka  mea  ma  ke  kula,  e  make 
no  ia  i  ka  pahikaua ;  a  o  ka  mea 
maloko  o  ke  kulanakauhale,  e  pau 
ia  i  ka  aiia  e  ka  wi  a  me  ka  mai 
ahulau. 

16  Tl  A  o  ko  lakou  poe  pakele,  e 
pakele  lakou,  a  maluna  o  na  mau- 
na  no  lakou,  me  he  mau  manu-ku 


MOKUNA  VIII. 


la  ma  na  awawa  e  u  ana  kela  mea 
keia  mea  no  kona  hewa  iho. 

17  E  nawaliwali  na  lima  a  pau,  a 
e  palupalu  na  kuli  a  pau  me  he 
wai  la. 

18  E  kaei  lakou  i  ke  kapa  ino,  a 
e  uhi  mai  ka  makau  ia  lakou :  a  e 
kau  ka  hilahila  maluna  o  na  wahi 
maka  a  pau,  a  me  ka  ohule  ma  ko 
lakou  mau  poo  a  pau. 

19  E  hoolei  lakou  i  ka  lakou  kala 
i  na  alanui,  a  e  laweia'e  ka  lakou 
gula ;  aole  e  hiki  i  ka  lakou  kala, 
a  me  ka  lakou  gula  i  ka  hoopakele 
ia  lakou  i  ka  la  o  ka  inaina  o  Ieho- 
va ;  aole  e  hooluolu  i  ko  lakou 
mau  uhane,  aole  hoi  e  hoopiha  i 
ko  lakou  mau  naau,  no  ka  mea,  o 
ka  inea  e  hina  ai  ia  e  hewa  ai  lakou. 

20  Tf  A  o  ka  nani  o  kona  mea  i 
nani  ai,  ua  hoonoho  oia  ia  i  ka 
hanohano :  aka,  hana  ae  la  lakou 
i  na  kii  o  ko  lakou  mau  mea  e 
inainaia,  a  me  ko  lakou  mau  mea 
e  hoowahawahaia  ilaila ;  nolaila,  i 
hoonoho  aku  au  ia  mea  i  mamao 
aku  o  lakou. 

21  A  e  haawi  aku  au  ia  mea  ilo- 
ko  o  na  lima  o  na  malihini  i  wai- 
wai  pio,  a  i  ka  poe  hewa  o  ka 
honua  i  waiwai  kaili ;  a  e  hoohau- 
mia  lakou  ia  mea. 

22  A  e  haliu  aku  au  i  ko'u  wahi 
maka  mai  o  lakau  aku,  a  e  hoo- 
haumia  lakou  i  ko'u  wahi  nalo ; 
no  ka  mea,  e  komo  no  na  powa 
iloko  ona,  a  e  hoohaumia  ia  ia. 

23  1f  E  hana  i  kaula  hao ;  no  ka 
mea,  ua  paapu  ka  aina  i  na  hewa 
koko,  a  ua  piha  ke  kulanakauhale 
i  ka  lalauwale. 

24  Nolaila  e  lawe  mai  au  i  ka  poe 
hewa  nui  o  na  lahuikanaka,  a  lilo 
ko  lakou  nei  mau  hale  ia  lakou 
la,  a  e  hooki  au  i  ka  hanohano  o 
ka  poe  ikaika,  a  e  hoohaumiaia 
ko  lakou  mau  wahi  hoano. 

25  E  hele  mai  ana  ka  luku  ana ; 
a  e  imi  lakou  i  ka  malu,  aole  ia. 

26  E  kau  mai  kekahi  hewa  ma- 
luna  o  kekahi  hewa,  a  o  kekahi 
lono  maluna  o  kekahi  lono ;  alai- 
la  e  imi  lakou  i  ka  hihio  o  ke 
kaula,  aka,  e  pau  e  ke  kanawai 
m:ii  ke  kahuna  aku,  a  me  ka  ole- 
loao,  mai  na  lunakahiko  aku. 


27  E  u  no  hoi  ke  alii,  a  e  hoaa- 
huia  ke  alii  opiopio  me  ka  neoneo 
ana,  a  e  hoopilikiaia  na  lima  o  ko 
ka  aina ;  a  e  hana  aku  au  ia  lakou 
mamuli  o  ko  lakou  mau  aoao,  a 
mamuli  o  ka  lakou  hana  ana  e 
hoopai  aku  ai  au  ia  lakou;  a  e 
ike  lakou  owau  no  Iehova. 

MOKUNA  VIII. 

Ka  hoomanakii  maloko  o  ka  luakini.  Ka 
hoomana  i  ka  la.  Ka  manao  paa  e  hoopai 
ia  mea. 

EIA  hoi  keia  i  ke  ono  o  ka  ma- 
kahiki,  i  ka  inalama  aono,  i 
ka  la  alima  o  ka  malama,  e  noho 
ana  au  iloko  o  kuu  hale,  a  noho 
no  na  lunakahiko  o  ka  Iuda  imua 
o'u,  haule  mai  ka  lima  o  Iehova 
ka  Haku  malaila,  maluna  o'u. 

2  Alaila  nana  aku  au,  aia  hoi  he 
mea  ua  like  ke  ano  me  ke  ahi  i  ka 
nana  aku ;  mai  ka  ikea  ana  o  kona 
puhaka  ilalo,  he  ahi ;  a  mai  kona 
puhaka  iluna,  me  he  olinolino  la 
ke  nana  aku,  a  me  ke  keleawe 
hoohualiia. 

3  Kikoo  mai  la  oia  i  ka  mea  like 
me  ka  lima,  a  lalau  mai  ia'u  ma 
kekahi  wili  lauoho  o  kuu  poo,  a 
kaikai  ae  ka  uhane  ia'u  iluna  ma- 
waena  o  ka  honua  a  me  ka  lani,  a 
alakai  ae  la  ia'u  i  Ierusalema  ma 
na  hihio  o  ke  Akua,  i  ka  pani  o  ka 
pukapa  iloko  e  nana  ana  i  ke  ku- 
kulu  akau,  kahi  o  ke  kii  e  lili  ai 
ka  mea  hoolili. 

4  Aia  hoi,  malaila  ka  nani  o  ke 
Akua  o  Iseraela,  e  like  me  ka  hi- 
hio  a'u  i  ike  ai  ma  ka  papu. 

5  1f  Alaila  olelo  mai  la  oia  ia'u, 
E  ke  keiki  a  ke  kanaka,  E  alawa 
ae  i  kou  mau  maka  ma  ke  kukulu 
akau.  Alawa  ae  la  hoi  au  i  kuu 
mau  maka  i  ke  kukulu  akau,  aia 
hoi  ma  ke  kukulu  akau  ma  ka 
puka  o  ke  kuahu  keia  kii  e  lili  ai, 
maloko  o  kahi  e  komo  ai. 

6  A  olelo  hou  mai  la  ia,  E  ke  kei- 
ki  a  ke  kanaka,  ke  ike  nei  anei  oe 
i  ka  mea  a  lakou  e  hana  nei?  na 
mea  e  inainaia  a  ka  ohana  a  Ise- 
raela  i  hana'i  ma  keia  wahi,  i  hele 
loihi  aku  ai  au  mai  ko'u  keenaka- 
pu  aku  ?  Aka,  e  haliu  hou  ae  oe, 
a  e  ike  oe  i  na  mea  e  inainaia  he 
nui  aku. 

7  1f  A  lawe  mai  oia  ia'u  ma  ka 
puka  o  ka  pahale,  a  naua  aku  au, 
aia  hoi  he  puka  maloko  o  ka  pa. 

8  Olelo  mai  la  hoi  oia  ia'u,  E  ke 
keiki  a  ke  kanaka,  e  pao  ae  oe 
maloko  o  ka  pa.  A  pao  ae  la  au 
iloko  o  ka  pa,  aia  hoi  he  ipuka. 

9  I  mai  la  hoi  ia  ia'u,  E  komo  ae 
oe  iloko,  a  e  nana  oe  i  na  mea  he- 
wa  e  inainaia  a  lakou  e  hana  nei 
maanei. 

10  Komo  ae  la  hoi  au  a  ike,  aia 
hoi  o  ke  ano  o  na  mea  kolo  a  pau 
me  na  holoholona  i  hoopailuaia,  a 
me  na  akuakii  o  ka  ohana  a  Ise- 
raela  i  kakauia  ma  ka  pa  a  puni. 

11  Ku  mai  la  imua  o  lakou  na  ka- 
naka  he  kanahiku  o  na  lunakahi- 
ko  o  ka  ohana  a  Iseraela,  a  iwae- 
nakonu  o  lakou  e  ku  ana  o  Iaaza- 
nia,  ke  keiki  a  Sapana,  e  paa  ana 
kela  kanaka  keia  kanaka  i  kona 
kapuahi  kuni  mea  ala  i  kona  lima. 
Punohu  nui  ae  la  ka  uahi  mea  ala 
paapu. 

12  Alaila  olelo  mai  la  oia  ia'u,  E 
ke  keiki  a  ke  kanaka,  ua  ike  anei 
oe  i  ka  mea  a  na  lunakahiko  o  ka 
ohana  a  Iseraela  e  hana  nei  iloko 
o  ka  pouli,  kela  kanaka  keia  ka- 
naka  iloko  o  kona  keena  e  nana 
ai?  No  ka  mea,  ke  olelo  nei  la- 
kou,  Aole  ike  mai  o  Iehova ;  ua 
haalele  Iehova  i  ka  honua, 

13  1"  Olelo  mai  la  oia  ia'u,  E  ha- 
liu  hou  ae  oe,  a  e  ike  oe  i  na  mea 
e  inainaia  he  nui  aku  a  lakou  e 
hana  nei. 

14  Alaila  lawe  mai  oia  ia'u  i  ke 
pani  o  ka  ipuka  pa  o  ka  hale  o  Ie- 
hova,  ka  mea  ma  ka  aoao  kukulu 
akau ;  aia  hoi,  e  noho  ana  na  wa- 
hine  e  uwe  ana  no  Tamuza. 

15  T[  Ninau  mai  la  oia  ia'u,  Ua 
ike  anei  oe  i  keia,  e  ke  keiki  a  ke 
kanaka?  E  haliu  hou  ae  oe  a  e 
ike  ou  i  ua  mea  e  inainaia  e  oi 
aku  mamua  o  keia. 

16  Lawe  ae  la  oia  ia'u  iloko  o  ka 
pahale  loko  o  ka  hale  o  Iehova, 
aia  hoi,  ma  ka  puka  o  ka  luakini 
o  Iehova  mawaena  o  ka  lanai  a 
me  ke  kuahu,  he  iwakaluakuma- 
malima  paha  o  na  kanaka,  ua  huli 
ko  lakou  mau  kua  i  ka  luakini  o 
Iehova,  a  o  ko  lakou  mau  alo  i  ka 

hikina ;  a  hoomana  aku  la  lakou  i 
ka  la  ma  ka  hikina. 

17  Tf  Alaila  ninau  mai  la  ia  ia'u, 
Ua  ike  anei  oe  i  keia,  e  ke  keiki  a 
ke  kanaka?  He  mea  mama  anei 
i  ka  ohana  a  Iuela  ka  lakou  hana 
ana  i  na  mea  e  inainaia  a  lakou  e 
hana  nei  maanei?  no  ka  mea,  ua 
hoopiha  lakou  i  ka  aiua  i  ka  he- 
wa,  a  ua  huli  mai  lakou  e  hoonau- 
kiuki  mai  ia'u ;  aia  hoi,  ua  kau 
lakou  i  ka  lala  ma  ko  lakou  ihu. 

18  Nolaila  owau  no  kekahi  e  ha- 
na  aku  me  ka  ukiuki ;  aole  e  alo- 
ha  kuu  maka,  aole  hoi  au  e  mene- 
mene  aku;  a  ina  e  kahea  lakou 
iloko  o  ko'u  mau  pepeiao  me  ka 
leo  nui,  aole  au  e  hoolohe  aku  ia 
lakou. 

MOKUNA  IX. 

Ka  hoike  ana  i  ka  luku  ana  i  ko  Ierusalema 
no  ko  lakou  hewa  nui,  me  ka  hoailona  ana 
i  ka  poe  mihi  e  pakele. 

KAHEA  mai  la  oia  iloko  o  ko'u 
mau  pepeiao,  me  ka  leo  nui, 
i  mai  la,  Nau  e  hookokoke  mai  na 
kiai  o  ke  kulanakauhale,  e  paa  ana 
i  ka  lima  o  kela  kanaka  keia  ka- 
naka  kona  mea  oi  e  luku  ai. 

2  Aia  hoi,  hele  mai  la  na  kanaka 
eono  mai  ka  aoao  mai  o  ka  puka 
luna,  e  moe  ana  ma  ke  kukulua- 
kau,  e  paa  ana  i  ka  lima  o  kela  ka- 
naka  keia  kanaka  kona  mea  oi  e 
luku  ai;  a  iwaena  o  lakou  kekahi 
kanaka  i  aahuia  i  ke  olona,  a  he 
ipuinika  o  ka  mea  kakau  ma  kona 
aoao;  a  komo  lakou  iloko,  a  ku 
iho  ma  ka  aoao  o  ke  kuahu  ke- 
leawe. 

3  A  ua  pii  ae  la  ka  nani  o  ke 
Akua  o  Iseraela,  maluna  ae  o  ke 
keruba  kahi  i  kau  ai  ia  maluna,  i 
ka  paepae  o  ka  puka  o  ka  hale. 
Kahea  aku  la  ia  i  ke  kanaka  i  aa- 
huia  i  ke  olona,  ma  kona  aoao  ka 
ipuinika  o  ka  mea  kakau ; 

4  A  olelo  mai  la  o  Iehova  ia  ia,  E 
hele  oe  mawaena  o  ke  kulanakau- 
hale  mawaenakonu  o  lerusalema, 
a  e  kau  i  ka  hoailona  ma  na  lae  o 
na  kanaka  e  kaniuhu  ana  a  e  uwe 
ana  no  na  mea  e  inainaia  mawae- 
nakonu  ona. 

5  1f  A  i  kela  poe,  i  olelo  ae  la  ia  i 
ko'u  lohe  ana,  E  hahui  oukou  ma- 

hope  ona  mawaena  o  ke  kulana- 
kauliale,  a  e  pepehi  aku ;  mai  no- 
ho  a  aloha  ko  oukou  mau  maka, 
aole  hoi  oukou  e  menemene ; 

6  E  pepehi  a  make  loa  i  na  mea 
kahiko  a  me  na  mea  hou,  na  kai- 
kamahine,  a  me  na  kamalii  uuku, 
a  me  na  wahine :  aka,  mai  hooko- 
koke  aku  i  kekahi  kanaka,  malu- 
na  ona  ka  hoailona ;  a  e  hoomaka 
no  ma  kuu  keenakapu.  Alaila 
hoomaka  lakou  ma  na  lunakahi- 
ko,  na  mea  ma  ke  alo  o  ka  hale. 

7  Kauoha  mai  la  oia  ia  lakou,  E 
hoohaumia  i  ka  hale,  a  e  hoopiha 
i  na  pahale  me  na  mea  i  pepehiia ; 
a  e  hele  aku.  A  hele  aku  lakou,  a 
pepehi  iho  la  iloko  o  ke  kulana- 
kauhale. 

8  1[  Eia  keia,  i  ko  lakou  luku 
ana  ia  lakou,  a  koe  mai  au,  moe 
au  ilalo  ke  alo,  i  aku  la  hoi  au, 
Auwe,  e  Iehova  ka  Haku !  e  luku 
mai  anei  oe  i  ke  koena  a  pau  o  ka 
Iseraela  i  kou  ninini  ana  i  kou  hu- 
hu  maluna  o  Ierusalema  ? 

9  Alaila  olelo  mai  la  oia  ia'u,  O 
ka  hewa  o  ka  ohana  a  Iseraela  a 
me  Iuda  he  nui  wale  ia,  a  ua  paa- 
pu  ka  aina  i  ke  koko,  a  ua  piha  ke 
kulanakauhale  i  ka  hewa ;  no  ka 
mea,  ke  i  mai  nei  lakou,  Ua  haale- 
le  Iehova  i  ka  honua,  aole  ike  mai 
Iehova. 

10  A  owau  nei  la,  aole  e  aloha 
kuu  maka,  aole  au  e  menemene 
aku,  aka,  e  uku  au  i  ko  lakou  aoao 
maluna  o  ko  lakou  poo. 

11  Aia  o  ke  kanaka  i  aahuia  me 
ke  olona  ia  ia  ka  ipuinika  ma  ko- 
na  aoao,  ua  hai  mai  oia  ia  mea,  i 
mai  la,  Ua  hana  aku  au  e  like  me 
kou  kauoha  ana  mai  ia'u. 

.  MOKUNA  X. 

No  ka  hihio  i  na  lanahu.    8  No  na  keruba. 

"VTANA  aku  la  au,  aia  hoi,  ma  ka 
_Li  lewa  ma  ka  mea maluna  o  ke 
poo  o  na  keniha,  ua  ikeia  maluna 
o  lakou  me  he  pohaku  sapira  la, 
ka  mea  ikeia  me  he  nohoalii  la  ke 
ano. 

2  Olelo  iho  la  oia  i  ke  kanaka  i 
aahuia  i  ka  lole  olona,  i  iho  la,  E 
hele  ae  oe  iwaena  o  na  huila  a  ma- 
lalo  iho  o  ke  kcruba,  a  e  hoopiha  i 


kou  poholima  i  na  lanahu  ahi  mai 
waena  mai  o  na  keruba,  a  e  lulu 
ma  ke  kulanakauhale.  A  komo 
aku  la  hoi  ia  imua  o  ko'u  mau 
maka. 

3  Ku  iho  la  na  keruba  ma  ka  aoao 
akau  o  ka  hale  i  ke  komo  ana  o  ua 
kanaka  la ;  a  hoopiha  iho  la  ke  ao 
i  ka  pahale  oloko. 

4  Alaila  pii  ae  la  ka  nani  o  Iehova 
mai  iluna  ae  o  ke  keruba,  a  i  luna 
o  ka  paepae  puka  o  ka  hale ;  a  ua 
piha  ka  hale  i  ke  ao,  a  ua  piha  hoi 
kapahale  i  ka  olinolino  o  ka  nani 
o  Iehova. 

5  A  ua  lohea  ka  halulu  ana  o  na 
eheu  o  na  keruba  a  i  ka  pahale 
mawaho,  me  he  leo  la  o  ka  Mea 
mana  loa  i  kana  olelo  ana. 

6  Eia  hoi  keia,  i  kana  kauoha 
ana  i  ke  kanaka  i  aahuia  me  ka 
lole  olona,  i  ka  i  ana'e,  E  lawe  oe 
i  ke  ahi  mai  waena  ae  o  na  huila, 
mai  waena  ae  o  na  keruba  ;  alaila 
komo  ae  la  oia  a  ku  iho  la  ma  ka 
aoao  o  na  huila. 

7  A  hoopuka  mai  la  kekahikei'u- 
ba  i  kona  lima  mai  waena  mai  o 
na  keruba  i  ke  ahi  ka  mea  iwaena 
o  na  keruba,  a  lalau  iho  la,  a  haa- 
wi  iloko  o  ka  lima  o  ka  mea  i  aa- 
huia  i  ka  lole  olona ;  a  lawe  iho  la 
ia  a  puka  iwaho. 

8  H  A  ua  ikeia  iloko  o  na  keruba 
ke  ano  o  ka  lima  o  ke  kanaka,  ma- 
lalo  o  ko  lakou  mau  eheu. 

9  A  i  kuu  nana  ana,  aia  hoi,  o  na 
huila  eha  e  pili  ana  i  na  keruba, 
kekahi  huila  e  pili  ana  ma  kekahi 
keruba,  a  o  kekahi  huila  a  pili  ana 
ma  kekahi  keruba;  a  o  ke  ano  o 
na  huila  ua  like  ia  me  ke  ano  o 
ka  pohaku  topasa. 

10  A  o  ko  lakou  mau  helehelena, 
hookahi  ano  ko  lakou  a  eha,  me 
he  huila  la  iwaenakonu  o  kekahi 
huila. 

11  I  ko  lakou  hele  ana,  hele  no 
lakou  ma  ko  lakou  mau  aoao  eha ; 
aole  lakou  i  haliu  ae  i  ko  lakou 
hele  ana,  aka,  ma  kahi  i  nana  aku 
ai  ke  poo  malaila  i  hahai  ai  lakou  ; 
aole  lakou  i  haliu  ae  i  ko  lakou 
hele  ana. 

12  A  ua  paapu  i  na  maka  a  puni 
ko  lakou  mau  kino  okoa;  a  me  ko 

lakou  mau  kua,  a  me  ko  lakou 
mau  lima,  a  me  ko  lakou  mau 
eheu,  a  me  ko  lakou  mau  huila,  o 
na  huila  o  lakou  a  eha. 

13  A  o  na  huila,  ua  kaheaia'ku 
ia  lakou  i  ko'u  lohe  ana,  E  ka 
huila. 

14  He  mau  helehelena  eha  ko 
kela  mea  ko  keia  mea,  o  lakou;  o 
ka  helehelena  mua  he  helehelena 
ia  o  ke  keruba,  a  o  ka  helehelena 
lua,  he  helehelena  o  ke  kanaka,  a 
o  ke  kolu,  he  helehelena  o  ka  lio- 
na,  a  o  ka  ha,  he  helehelena  o  ka 
aeto. 

15  A  ua  kaikaiia'e  na  keruba.  Oia 
ka  mea  ola  a'u  i  ike  ai  ma  ka  mu- 
liwai  Kebara. 

16  A  i  ka  hele  ana  o  na  keruba, 
hele  pu  na  huila  e  pili  ana  me  la- 
kou ;  a  hapai  na  keruba  i  ko  lakou 
eheu  e  lele  iluna  mai  ka  honua 
aku,  aole  i  luli  ae  o  ua  mau  huila 
la  mai  o  lakou  ae. 

17  A  i  ku  iho  kela  mau  mea,  ku 
iho  la  no  hoi  keia;  a  i  kaikniia 
kela  mau  mea,  kaikai  ae  la  hoi 
keia  ia  lakou  iho;  no  ka  mea,  o 
ka  uhane  o  ka  mea  ola  ka  iloko  o 
lakou. 

18  Alaila,  hele  ae  ka  nani  o  īeho- 
va  mai  ka  paepae  puka  ae  o  ka 
hale,  a  ku  iho  la  maluna  o  na  ke- 
ruba. 

19  Hapai  ae  la  na  keruba  i  ko  la- 
kou  mau  eheu,  a  lele  aku  la  iluna 
mai  ka  honua  aku  imua  o  ko'u 
mau  maka :  i  ko  lakou  puka  ana 
ae  iwaho,  pili  ae  la  na  huila  me 
lakou,  a  ku  iho  la  lakou  ma  ke 
pani  o  ka  pukapa  hikiua  o  ko  Ie- 
hova  hale ;  a  maluna  iho  o  lakou 
ka  nani  o  ke  Akua  o  ka  Iseraela. 

20  Oia  ka  mea  ola  a'u  i  ike  ai 
malalo  iho  o  ke  Akua  o  ka  Iserae- 
la  ma  ka  muliwai  Kebara;  a  ike 
pono  iho  la  au  oia  na  keruba. 

21  He  mea  helehelena  eha  ko 
kela  mea  ko  keia  mea,  a  eha  eheu 
ko  kela  mea  ko  keia  mea ;  a  o  ka 
mea  like  meka  lima  kanaka  mala- 
lo  iho  o  ko  lakou  mau  eheu. 

22  A  o  ke  ano  o  ko  lakou  mau 
wahi  maka,  oia  mau  maka  no  a'u 
i  ike  ai  ma  ka  muliwai  Kebara, 
a  me   ko  lakou  helehelena  a  me 

imua  kela  mea  keia  mea. 

MOKUNA  XI. 

Ka  hewa  o  na'lii.    13  Ka  manao  o  ka  Haku  e 
hoola  i  ke  koena  a  hoopai  i  ka  poe  hewa. 

AKAIKAI  iho  la  ka  uhane 
ia'u,  a  lawe  ia'u  i  ka  pukapa 
hikina  o  ko  Iehova  hale  e  nana 
ana  ma  ka  hikina ;  aia  hoi,  ma  ke 
pani  o  ka  pukapa  he  iwakaluaku- 
mamalima  kanaka,  a  iwaena  o  la- 
kou  ike  aku  la  au  ia  Iaazania  ke 
keiki  a  Azura,  a  me  Pelatia  ke 
keiki  a  Benaia,  na'lii  o  na  kanaka. 

2  Alaila  olelo  mai  la  oia  ia'u,  E 
ke  keiki  a  ke  kanaka,  eia  na  ka- 
naka  i  kukakuka  i  ka  mea  ino,  a 
haawi  hoi  i  ka  oleloao  hewa  iloko 
o  keia  kulanakauhale : 

3  Na  mea  olelo,  Aole  kokoke 
mai,  e  kukulu  kakou  i  na  hale : 
eia  ka  ipuhao  nui,  a  o  kakou  ka 
io. 

4  U  Nolaila  e  wanana  ku  e  ia  la- 
kou,  e  wanana,  e  ke  keiki  a  ke 
kanaka. 

5  A  haule  mai  la  ka  Uhane  o 
Iehova,  a  olelo  mai  la  ia'u,  E  ole- 
lo  oe,  Ke  i  mai  nei  o  Iehova  pe- 
nei;  Ua  olelo  oukou  pela,  e  ka 
ohana  a  Iseraela:  no  ka  mea,  ua 
ike  au  i  na  mea  a  pau  i  komo  ilo- 
ko  o  ko  oukou  naau. 

6  Ua  hoonui  oukou  i  ko  oukou 
poe  i  hoomakeia  iloko  o  keia  ku- 
lanakauhale,  a  ua  hoopiha  oukou 
i  kona  mau  alanui  me  na  mea  i 
make  i  ka  pepehiia. 

7  Nolaila  ke  i  mai  nei  o  Iehova 
ka  Haku,  O  ko  oukou  poe  i  make 
i  ka  pepehiia  a  oukou  i  hoomoe 
iho  ai  iwaenakonu  ona,  o  lakou 
ka  io,  a  o  keia  ka  ipuhao  nui ;  aka, 
e  lawe  ae  au  ia  oukou  iwaho,  mai 
waenakonu  ae  ona. 

8  O  ka  pahikaua  ka  oukou  i  ma- 
kau  ai;  a  o  ka  pahikaua  ka'u  e 
hooili  ai  maluna  o  oukou,  wahi  a 
Iehova  ka  Haku. 

9  A  e  lawe  ae  a  ia  oukou  mai 
waenakonu  ae  ona,  a  e  haawi  ia 
oukou  i  na  lima  o  na  malihini,  a  e 
hana  au  ma  ka  hoopai  ana  īwaena 
o  oukou. 

10  A  e  haule   oukou  i  ka  pahi- 

kaua;  e  hoopai  au  ia  oukou  ma  ka 
palena  o  ka  Iseraela ;  a  e  ike  no 
oukou  owau  no  Iehova. 

11  Aole  e  lilo  keia  i  ipuhao  nui 
no  oukou,  aole  hoi  oukou  ka  io 
iwaenakonu  ona ;  aka,  ma  ka  pale- 
ua  o  ka  Iseraela  e  hoopai  aku  ai 
au  ia  oukou. 

12  A  e  ike  oukou  owau  no  Ieho- 
va;  e  ka  poe  hele  ole  ma  ko'u 
mau  kanawai,  aole  hana  i  ka'u 
mau  oihana,  aka,  ua  hana  oukou 
mamuli  o  na  oihana  a  na  lahui- 
kanaka  e  hoopuni  ana  ia  oukou. 

13  Tf  Eia  kekahi,  i  kuu  wanana 
ana,  make  iho  la  o  Pelatia  ke  kei- 
ki  a  Benaia.  Alaila  moe  iho  au 
ilalo  ke  alo,  a  kahea  aku  la  me  ka 
leo  nui,  i  aku  la,  Auwe,  e  Iehova 
ka  Haku  e  !  e  hoopau  io  anei  oe  i 
ke  koena  o  ka  Iseraela? 

14  Hiki  hou  mai  la  ka  olelo  a  Ie- 
hova  ia'u,  i  mai  la, 

15  E  ke  keiki  a  ke  kanaka,  o  kou 
poe  hoahanau,  o  kou  poe  hoaha- 
nau,  o  na  kanaka  hanauna  ou,  a 
me  ka  ohana  okoa  o  ka  Iseraela,  o 
lakou  ka  poe  a  ko  Ierusalema  i 
kauoha  aku  ai,  E  hoomamao  loa 
aku  oukou  ia  Iehova  ;  no  ka  mea, 
ua  haawiia  mai  keia  aina  no  ma- 
kou  i  waiwai  ili. 

16  Nolaila  e  olelo  oe,  Ke  i  mai 
nei  Iehova  ka  Haku  penei ;  I  ki- 
paku  hoi  au  ia  lakou  i  kahi  loihi 
aku  mawaena  o  na  lahuikanaka,  a 
i  hoopuehu  hoi  au  ia  lakou  iwae- 
na  o  na  aina,  e  lilo  no  nae  au  i  wa- 
hi  keenakapu  iki  no  lakou,  i  na 
aina  e  hiki  ai  lakou. 

17  Nolaila  e  olelo  aku  oe,  Ke  i 
mai  nei  o  Iehova  ka  Haku,  E  hou- 
luulu  au  ia  oukou  mai  waena  mai 
o  na  kanaka,  a  e  hoakoakoa  ia  ou- 
kou  mai  loko  mai  o  na  aina  i  pue- 
huia'i  oukou,  a  e  haawi  aku  au  i 
ka  aina  o  ka  Iseraela  ia  oukou. 

18  A  e  hele  mai  no  lakou  ilaila,  a 
e  lawe  aku  lakou  i  na  mea  i  hoo- 
wahawahaia  a  pau  ona,  a  me  na 
mea  i  inainaia  a  pau  ona  mai  laila 
aku. 

19  A  e  haawi  aku  au  ia  lakou  i 
ka  naau  hookahi,  e  haawi  hoi  au  i 
uhane  hou  iloko  o  oukou,  a  e 
bwo  aku   au  i  ka   naau   pohaku 


mailoko  aku  o  ka  lakou  io,  a  e 
haawi  aku  au  i  ka  naau  io  ia  la- 
kou ; 

20  I  hele  lakou  ma  ko'u  mau  ka- 
nawai,  a  e  malama  hoi  i  ka'u  mau 
oihana,  a  e  hana  hoi  ia  mau  mea  ; 
a  e  lilo  lakou  i  kanaka  no'u,  a 
owau  hoi  i  Akua  no  lakou. 

21  Aka,  o  ka  poe  i  hele  ko  lakou 
naau  mamuli  o  ka  naau  o  ko  la- 
kou  mau  mea  i  hoowahawahaia,  a 
me  ko  lakou  mau  mea  inainaia,  e 
uku  aku  au  i  ko  lakou  aoao  malu- 
na  o  ko  lakou  poo  iho,  wahi  a  Ie- 
hova  ka  Haku. 

22  U  Alaila  hapai  ae  la  na  keruba 
i  ko  lakou  mau  eheu,  a  me  na 
huila  ma  ko  lakou  mau  aoao  ;  aia 
maluna  o  lakou  ka  nani  o  ke  Akua 
o  ka  Iseraela. 

23  A  pii  ae  la  ka  nani  o  Iehova 
mai  waenakonu  aku  o  ke  kulana- 
kauhale,  a  kau  ma  ka  mauna  ma 
ka  aoao  hikina  o  ke  kulanakau- 
hale. 

24  1[  A  mahope  iho  kaikai  ae  la 
ka  uhane,  a  lawe  ia'u  iloko  o  ka 
hihio  ma  ka  Uhane  o  ke  Akua  i 
Kaledea  i  ka  poe  pio.  A  pii  ae  la 
ka  hihio  a'u  i  ike  aku  ai  mai  o'u 
aku  la. 

25  Alaila  olelo  aku  au  i  ka  poe 
pio  i  na  mea  a  pau  a  Iehova  i  hoi- 
ke  mai  ai  ia'u. 

MOKUNA  XII. 

Ka  wawahi  ana  o  ka  hale  a  me  ka  ai  haalulu 
ana,  na  hoailona  o  ka  lilo  ana  a  me  ka  pili- 
kia  o  Ierusalema. 

HIKI  mai  la  hoi  ka  olelo  a  Ie- 
hova  ia'u,  i  mai  la, 

2  E  ke  keiki  a  ke  kanaka,  ke  no- 
ho  nei  no  oe  iwaenakonu  o  ka 
ohana  kipi,  he  mau  maka  e  ike  ai 
ko  lakou,  aole  hoi  i  ike ;  he  mau 
pepeiao  e  lohe  ai  ko  lakou,  aole 
hoi  i  lohe:  no  ka  mea,  he  ohana 
kipi  lakou. 

3  Nolaila,  e  ke  keiki  a  ke  kanaka, 
e  hoomakaukau  oe  i  mau  mea  no 
ka  hele  ana ;  a  e  hele  hoi  oe  ma 
ka  la  imua  o  ko  lakou  mau  maka, 
a  e  hele  ae  mai  kou  wahi  aku,  i 
kekahi  wahi  aku  imua  o  ko  lakou 
mau  maka;  malia  paha  e  noonoo 
lakou ;  he  ohaua  kipi  no  hoi  la- 
kou. 

4  Alaila  oe  e  lawe  ae  iwaho  i  kou 
ukana  ma  ka  la  no,  imua  o  ko  la- 
kou  mau  maka,  me  he  ukana  la 
no  ka  hele  ana  :  a  e  hele  aku  i  ke 
ahiahi  imua  o  ko  lakou  mau  ma- 
ka,  me  he  hele  ana  la  i  ke  pio  ana. 

5  Imua  o  ko  lakou  mau  maka  e 
pao  ae  oe  iloko  o  ka  pa,  a  malaila 
e  lawe  aku  ai  iwaho. 

6  Imua  o  ko  lakou  mau  maka  e 
amo  ai  oe  maluna  o  kou  mau  po- 
hiwi,  a  e  hali  aku  iwaho  i  ka  po- 
wehiwehi;  e  uhi  hoi  oe  i  kou 
wahi  maka  i  ike  ole  ai  oe  i  ka 
honua,  no  ka  mea,  ua  hoonoho 
iho  au  ia  oe  i  hoailona  no  ka 
ohana  a  Iseraela. 

7  A  hana  iho  la  au  e  like  me  au  i 
kauohaia  mai  ai ;  ua  lawe  ae  au  i 
kuu  ukana  i  ka  la  me  he  ukaua  la 
no  ke  pio  ana,  a  i  ke  ahiahi  pao 
ae  la  au  iloko  o  ka  pa  me  ka  lima 
o'u;  hali  ae  la  au  iwaho  i  ka  po- 
wehiwehi,  a  amo  hoi  au  maluna  o 
ka  pohiwi  imua  o  ko  lakou  mau 
maka. 

8  TI  A  i  ke  kakahiaka,  hiki  mai  la 
ka  olelo  a  Iehovi  ia'u,  i  mai  la, 

9  E  ke  keiki  a  ke  kanaka,  aole 
anei  i  ninau  ia  oe  ka  ohana  a  Ise- 
raela,  ka  ohana  kipi,  Heaha  kau  e 
hana  nei  ? 

10  E  olelo  oe  ia  lakou,  Ke  i  mai 
nei  o  Iehova  ka  Haku,  penei ;  O 
keia  ukana,  no  ke  alii  iloko  o  le- 
rusalema,  a  me  ka  ohana  a  pau  a 
Iseraela  iwaena  o  lakou. 

11  E  olelo  ae,  Owau  no  ka  hoai- 
lona  no  oukou ;  e  like  me  ka'u  i 
hana'i,  pela  e  hanaia  mai  ai  la- 
kou;  ae  hele  aku  lakou,  a  e  lilo 
i  ke  pio  ana. 

12  A  o  ke  alii  iwaena  o  lakou,  e 
amo  no  oia  ma  kona  pohiwi  i  ka 
powehiwehi,  a  puka  aku  no ;  e 
wawahi  lakou  i  ka  pa  i  kahi  e 
halihali  ai  lakou  iwaho :  e  uhi  no 
hoi  oia  i  koua  wahi  maka  i  ike  ole 
oia  i  ka  honua  me  na  maka. 

13  E  hohola  hoi  au  i  ko'u  upena 
maluna  ona,  a  e  hei  no  ia  i  kuu  pa- 
hele ;  a  e  la  we  au  ia  ia  raa  Babu- 
lona,  ka  aina  o  ko  Kaledea ;  aole 
nae  ia  e  ike  aku  ia,  e  make  no 
nae  oia  ilaila. 

14  A  o  ka  poe  a  pau  e  hoopuni 

ana  ia  ia,  e  kokua  ia  ia,  oia  ka'u 
e  hoopuehu  i  kela  makani  i  keia 
makani,  a  me  kana  mau  poe;  a  e 
unuhi  ae  au  i  ka  pahikaua  maho- 
pe  iho  o  lakou. 

15  A  e  ike  no  lakou,  owau  no  Ie- 
hova,  aia  hoopuehu  au  ia  lakou 
iwaena  o  ua  lahuikanaka,  a  e  hoo- 
hele  liilii  ia  lakou  i  na  aina. 

16  Aka,  e  hookoe  au  i  kekahi 
mau  kanaka  o  lakou,  i  ka  pahi- 
kaua,  a  i  ka  wi,  a  i  ka  mai  ahulau ; 
i  hai  aku  lakou  i  ko  lakou  mau 
mea  hoopailua  a  pau  iwaena  o  na 
lahuikanaka  i  hele  ai  lakou ;  a  e 
ike  lakou  owau  no  Iehova. 

17  1J  Hiki  mai  la  no  hoi  ka  olel-o 
a  Iehova  ia'u,  i  mai  la, 

18  E  ke  keiki  a  ke  kanaka,  e  ai  i 
kau  berena  me  ka  haalulu,  a  e  inu 
i  kou  wai  me  ka  weliweli,  a  me  ke 
kaumaha ; 

19  A  e  olelo  aku  i  na  kanaka  o 
ka  aina,  Ke  i  mai  nei  o  Iehova  ka 
Haku  no  ko  Ierusalema,  a  me  ko 
ka  aina  o  Iseraela,  E  ai  lakou  i  ka 
lakou  berena  me  ka  malama  po- 
no,  a  e  inu  i  ko  lakou  wai  me  ka 
pihoihoi,  i  neoneo  loa  ka  aina  i  ka 
ole  o  ko  laila  a  pau,  no  ka  hoo- 
haunaele  ana  o  ka  poe  a  pau  e 
noho  ana  ilaila. 

20  A  e  hooneoneoia  na  kulana- 
kauhale  i  nohoia,  a  e  neoneo  no 
hoi  ka  aina ;  a  e  ike  no  hoi  oukou 
owau  no  Iehova. 

21  H  Hiki  mai  la  hoi  ka  olelo  a 
Iehova  ia'u,  i  mai  la, 

22  E  ke  keiki  a  ke  kanaka,  he 
aha  kela  olelo  a  oukou  ma  ka  aina 
o  ka  Iseraela,  o  ka  i  ana,  Ua  hoo- 
paneeia  na  la,  a  ua  lilo  e  na  hihio 
a  pau? 

23  Nolaila  e  olelo  aku  oe  ia  la- 
kou,  Ke  i  mai  nei  o  Iehova  ka  Ha- 
ku  penei ;  E  hooki  au  i  keia  olelo, 
aole  lakou  e  lawe  hou  ia  mea  me 
he  olelo  akamai  la  iloko  o  ka  Ise- 
raela ;  aka,  e  olelo  aku  ia  lakou, 
Kokoke  mai  nala,  a  me  ka  io  o  na 
hihio  a  pau. 

24  No  ka  mea,  aole  e  hihio  oiaio 
ole  hou,  a  me  ka  wanann  malimali 
iloko  o  ka  ohana  a  Iseraela. 

25  No  ka  mea,  Owau  uo  Iehova; 
e  olelo  aku  uo  wau,  a  e  ko  io  no 

ka  mea  a'u  i  olelo  ai,  aole  e  hoo- 
panee  hou  ia'ku  ;  no  ka  niea,  i  ko 
oukou  mau  la,  e  ka  ohana  kipi,  e 
olelo  au  i  ka  olelo,  a  e  hooko  iho 
no,  wahi  a  Iehova  ka  Haku. 

26  Tf  Hiki  hou  mai  la  ka  olelo  a 
Iehova  ia'u,  i  mai  la, 

27  E  ke  keiki  a  ke  kanaka,  eia 
hoi,  ke  olelo  nei  ka  ohana  a  Ise- 
raela,  O  ka  hihio  ana  i  ike  ai,  no 
na  la  he  nui  no  ia,  a  ke  wanana 
nei  no  ia  no  na  manawa  loihi  aku. 

28  Nolaila  e  olelo  aku  ia  lakou, 
Ke  i  mai  nei  o  Iehova  ka  Haku, 
peneia;  Aole  olelo  a'u  e  hoopanee 
hou  ia'ku,  aka,  e  hookoia'ku  ka 
olelo  a'u  i  olelo  ai,  wahi  a  Iehova 
ka  Haku. 

MOKUNA  XIII. 

Ka  papa  ana  i  na  kaula  wahahee. 

HIKI  mai  la  hoi  ka  olelo  a  Ie- 
hova  ia'u,  i  mai  la, 

2  E  ke  keiki  a  ke  kanaka,  e  wa- 
nana  ku  e  oe  i  na  kaula  o  ka  Ise- 
raela,  na  mea  e  wanana  ana,  a  e 
olelo  oe  i  ka  poe  e  wanana  ana  ae 
mai  loko  ae  o  ko  lakou  naau  iho, 
E  hoolohe  oukou  i  ka  olelo  a  Ie- 
hova; 

3  Ke  i  mai  nei  Iehova  ka  Haku 
penei;  Auwe  ka  poe  kaula  naau- 
po  i  hahai  mamuli  o  ko  lakou  uha- 
ne  iho,  aole  hoi  mea  a  lakou  i  ike 
ai! 

4  E  ka  Iseraela,  ua  like  kou'poe 
kaula  me  na  alopeke  o  ka  waona- 
hele. 

5  Aole  oukou  i  pii  iloko  o  na  wa- 
hi  i  wahiia,  aole  hoi  oukou  i  hana 
i  ka  pa,  no  ka  ohana  a  Iseraela,  e 
ku  aku  ai  i  ke  kaua  i  ka  la  o  Ie- 
hova. 

6  Ua  ike  lakou  i  ka  mea  lapu- 
wale,  a  me  ka  wanana  wahahee,  e 
i  ana,  Wahi  a  Iehova ;  aole  o  Ie- 
hova  i  hoouna  ia  lakou  ;  a  ua  hoo- 
lana  lakou  i  ka  manao  o  kekahi 
poe  e  hookoia'i  ua  olelo  la. 

7  Aole  anei  oukou  i  ike  i  ka  hi- 
hio  lapuwale?  aole  anei  oukou  i 
olelo  i  ka  wanana  wahahee?  ua 
olelo  no  hoi  oukou,  Ke  i  mai  nei 
Iehova,  aole  nae  au  i  olelo. 

8  Nolaila  ke  i  mai  nei  Iehova  ka 
līaku  penei;  No  ka  oukou  olelo 


ana  i  ka  mea  lapuwale,  a  me  ka 
ike  ana  i  ka  mea  wahahee,  nolaila, 
eia  hoi,  ke  ku  e  nei  au  ia  oukou, 
wahi  a  Iehova  ka  Haku. 

9  A  e  kau  no  ko'u  lima  maluna  o 
ka  poe  kaula  i  ike  i  ka  mea  lapu- 
wale,  a  i  wanana  hoi  i  ka  mea  wa- 
hahee ;  aole  lakou  e  noho  iloko  o 
ke  anaina  o  ko'u  poe  kanaka,  aole 
hoi  lakou  e  kakauia  ma  ka  pala- 
pala  o  ka  ohana  a  Iseraela,  aole 
hoi  lakou  e  komo  i  ka  aina  o  ka 
Iseraela;  a  e  ike  no  hoi  oukou, 
owau  no  Iehova  ka  Haku. 

10  TT  No  ka  mea,  no  ko  lakou 
hoowalewale  ana  i  ko'u  poe  kana- 
ka,  i  ka  i  ana'e,  He  malu,  aole  ka 
he  malu.  A  kukulu  kekahi  i  ka- 
hi  pa,  aia  hoi,  kekahi  poe  i  hamo 
aku  ia  me  ka  puna  ikaika  ole. 

11  E  olelo  aku  i  ka  poe  hamo  me 
ka  puna  ikaika  ole,  E  hina  no  ia. 
E  hiki  iho  ka  ua  e  kahe  nui  aua,  a 
e  haule  no  hoi  oukou,  e  na  huahe- 
kili  nui,  a  e  nahaha  ia  i  ka  makani 
ino. 

12  Aia  hoi,  a  hiua  ka  pa,  aole  anei 
e  ninauia  oukou,  Auhea  la  ka  pu- 
na  hamo  a  oukou  i  hamo  ai  ia  ? 

13  Nolaila,  ke  i  mai  nei  Iehova 
ka  Haku  penei ;  E  wawahi  aku  au 
ia  me  ka  makani  ino  i  ko'u  huhu, 
a  e  hiki  ka  ua  kahe  nui  i  ko'u 
inaina,  a  me  na  huahekili  nui  i 
ko'u  ukiuki  e  hoopau  aku  ai. 

14  Pela  e  wawahi  ai  au  i  ka  pa  a 
oukou  i  hamo  ai  me  ka  puna  ikai- 
ka  ole,  a  e  hoohaahaa  ilalo  a  i  ka 
lepo,  i  ikeia  kona  kumu,  a  e  hi- 
naia,  a  e  hoopau  pu  ia  oukou 
iwaenakonu  ona :  a  e  ike  hoi  ou- 
kou  owau  no  Iehova  ka  Haku. 

15  Pela  e  hooko  ai  au  i  ko'u  hu- 
hu  maluna  o  ka  pa,  a  maluna  o  ka 
poe  hamo  aku  me  ka  puna  ikaika 
ole ;  a  e  olelo  aku  au  ia  oukou, 
Aole  o  ka  pa,  aole  hoi  ka  poe  i 
hamo  ia  ia ; 

16  O  ka  poe  kaula  o  ka  Iseraela  i 
wanana  no  Ierusalema,  i  ike  hoi  i 
hihio  no  ka  malu  nona,  aole  hoi 
malu,  wahi  a  Iehova  ka  Haku. 

17  1  O  oe  hoi,  e  ke  keiki  a  ke  ka- 
naka,  e  hooku  e  i  kou  wahi  maka 
i  na  kaikamahine  o  ko'u  poe  ka- 
naka,  ka  poe  i  wanana,  mai  loko 

9e  o  ko  lakou  naau  iho ;  a  e  wa- 
Uana  ku  e  oe  ia  iakou, 

18  A  e  olelo  aku,  ke  i  mai  nei  Ie- 
hova  ka  Haku,  penei;  Auwe  ka 
poe  wahine  i  humuhumu  i  na  ulu- 
na  malalo  ae  o  na  kuekue  lima  a 
pau,  a  e  hana  hoi  i  na  pale  moe 
ma  ke  poo  o  kauaka  o  kela  kiekie 
keia  kiekie,  e  hoohalua  ai  i  na 
uhane!  e  iuii  anei  oukou  i  na 
uhane  o  ko'u  poe  kanaka,  a  e 
hoola  anei  oukou  i  na  uhane  hele 
io  oukou  la  ? 

19  E  hoohaumia  anei  oukou  ia'u 
iwaena  o  ko'u  poe  kanaka  no  na 
pihalima  o  ka  bale,  a  no  na  apana 
berena,  e  pepehi  i  na  uhane  aole  e 
pono  ke  make,  a  e  kaohi  ma  ke 
ola  i  na  uhane  aole  e  pono  ke  ola, 
ma  ko  oukou  wahahee  ana  i  ko'u 
poe  kanaka  i  lohe  i  ko  oukou  wa- 
hahee  ana  ? 

20  Nolaila,  ke  i  mai  nei  Iehova  ka 
Haku,  Ke  ku  e  nei  au  i  ko  oukou 
mau  uluna,  na  mea  i  hoohalua  ai 
oukou  i  na  uhane  ilaila  e  like  me 
na  manu  la,  a  e  hoohemo  ae  au  ia 
mau  mea  mai  ko  oukou  mau  lima 
ae,  a  e  hookuu  aku  au  i  ka  poe 
uhane,  i  ka  poe  uhane  a  oukou  i 
hoohalua  ai  e  like  me  na  manu. 

21  E  nahae  hoi  ia'u  ko  oukou 
mau  pale,  a  e  hoopakele  ae  au  i 
ko'u  poe  kanaka  mailoko  ae  o  ko 
oukou  lima ;  aole  e  koe  lakou  ilo- 
ko  o  ko  oukou  lima  e  heiia'i ;  a 
e  ike  auanei  oukou  owau  no  Ie- 
hova. 

22  No  ka  mea,  me  ka  wahahee 
ana  ua  hookaumaha  oukou  i  ka 
naau  o  ka  mea  pono,  i  hookauma- 
ha  ole  ia  e  au ;  a  ua  hooikaika  on- 
kou  i  na  lima  o  ka  mea  hewa  i  huli 
ole  ai  oia  mai  kona  aoao  hewa 
mai,  ma  ka  olelo  hoopomaikai 
ana  ia  ia  i  ke  ola. 

23  Nolaila,  e  ike  ole  oukou  i  ka 
mea  lapuwale,  aole  hoi  e  wanana  i 
ka  wanana ;  no  ka  mea,  e  hoopa- 
kele  ae  au  i  ko'u  poe  kanaka  mai- 
loko  ae  o  ko  oukou  lima ;  a  e  ike 
oukou  owau  no  Iehova. 

MOKUNA  XIV. 

Ka  malama  kii  ma  ka  naau.  Aole  e  pakele 
ka  aina  no  ka  pono  o  Noa,  Daniela  a  me 
Ioba. 

1052 


ALAILA  hele  mai  kekahi  mau 
XI  luna  kahiko  o  ka  Iseraela,  a 
noho  iho  imua  o'u. 

2  Hiki  mai  la  hoi  ka  olelo  a  Ieho- 
va  ia'u  i  mai  la, 

3  E  kekeiki  a  ke  kanaka,  ua  ku- 
kulu  keia  poe  kanaka  i  ko  lakou 
mau  kii  iloko  o  ko  lakou  mau 
naau,  a  waiho  iho  i  ko  lakou  mea 
hoowalewale  i  ka  hewa  imua  o  ko 
lakou  alo ;  e  ninauia  mai  anei  au 
e  lakou  ? 

4  Nolaila,  e  olelo  aku  oe  ia  la- 
kou,  a  e  i  aku  ia  lakou,  Ke  i  mai 
nei  Iehova  ka  Haku  penei ;  O  kela 
kanaka  keia  kanaka  o  ka  ohana  a 
Iseraela  i  kukulu  i  kona  mau  kii 
iloko  o  kona  naau,  a  i  waiho  iho  i 
kona  mea  hoowalewale  i  ka  hewa 
imua  o  kona  alo,  a  hele  mai  hoi  i 
ke  kaula;  na'u  na  Iehova  e  hai 
aku  i  ka  mea  i  hele  mai  e  like  me 
ka  nui  o  kona  poe  kii ; 

5  I  hopu  au  i  ka  ohana  a  Iseraela 
iloko  o  ko  lakou  naau  iho,  no  ka 
mea,  ua  aea  lakou  mai  o'u  aku  nei 
ma  ko  lakou  mau  kii. 

6  U  Nolaila  e  olelo  aku  oe  i  ka 
ohana  a  Iseraela,  Ke  i  mai  nei  Ie- 
hova  ka  Haku  penei;  E  mihi 
oukou,  a  e  huli  mai,  mai  ko  ou- 
kou  mau  kii  mai,  a  e  hoohuli  i  ko 
oukou  mau  maka  mai  ko  oukou 
mau  mea  e  inainaia  a  pau. 

7  No  ka  mea,  o  kela  mea  keia 
mea  o  ka  ohana  a  Iseraela,  a  o  ka 
malihini  e  noho  iki  ana  iloko  o  ka 
Iseraela,  i  hookaawale  ia  ia  iho 
mai  o'u  aku  nei,  a  kukulu  hoi  i 
kona  mau  kii  iloko  o  kona  naau, 
a  waiho  iho  hoi  i  kona  mea  e  hoo- 
walewale  ai  i  ka  hewa  imua  o 
kona  alo,  a  hele  mai  hoi  i  ke  kau- 
la  e  ninau  mai  no'u  ;  na'u  na  Ieho- 
va  e  hai  aku  ia  ia  ma  o'u  iho  no. 

8  A  e  hooku  e  au  i  ko'u  wahi 
makai  kela  kanaka,  a  e  hoolilo 
au  ia  ia  i  hoailona,  a  i  hua  olelo 
hoohiki ;  a  e  oki  aku  au  ia  ia  mai 
waena  aku  o  ko'u  poe  kanaka ;  a 
e  ike  no  hoi  oukou  owau  no  Ie- 
hova. 

9  A  ina  e  puni  ke  kaula  i  kana 
olelo  ana  i  kekahi  mea,  ua  puni  ia 
kaula  ia'u  ia  Iehova.  A  e  kikoo 
aku  au  i  ko'u  lima  maluna  ona,  a 

e  luku  aku  au  ia  ia  mai  waenako- 
nu  aku  o  ko'u  poe  kanaka  ka 
Iseraela. 

10  A  e  halihali  lakou  i  ka  koo- 
paiia  o  ko  lakou  hewa.  E  like  ka 
noopai  ana  i  ke  kaula  me  ka  hoo- 
pai  ana  i  ka  mea  i  imi  aku ; 

11  I  ole  e  auwana  hou  aku  ka 
ohana  a  Iseraela  mai  o'u  aku  nei, 
i  ole  hoi  e  haumia  hou  me  ko  la- 
kou  lawehala  ana,  aka,  e  lilo  lakou 
i  poe  kanaka  no'u,  a  owau  no  hoi 
i  Akua  no  lakou,  wahi  a  Iehova 
ka  Haku. 

12  Tf  Hiki  hou  mai  la  ka  olelo  a 
Iehova  ia'u,  i  mai  la, 

13  E  ke  keiki  a  ke  kanaka,  i  ka 
wa  e  hana  hewa  loa  mai  ai  ka  aina 
ia'u,  e  kikoo  aku  au  i  ko'u  lima 
maluna  iho  ona,  a  e  uhai  au  i  ke 
kookoo  okana  berena,  a  e  hoouna 
aku  au  i  kawi  maluna  ona,  a  e 
oki  aku  i  na  kanaka  me  na  holo- 
holona  mai  ona  aku  la : 

14  Ina  o  keia  mau  kanaka  ekolu 
ka  iloko  ona,  o  Noa,  Daniela  a  me 
Ioba,  o  ko  lakou  mau  uhane  iho 
ka  lakou  e  hoopakele  ai  ma  ko 
lakou  pono,  wahi  a  Iehova  ka 
Haku. 

15  H  Ina  e  hoohele  ae  au  i  na 
holoholona  ino  iwaena  o  ka  aina, 
a  oki  loa  ia  lakou,  a  neoneo  loa  i 
ole  ai  e  hele  ae  ke  kanaka  mawae- 
na  no  ua  poe  holoholona  la ; 

16  Ina  o  keia  mau  kanaka  ekolu 
ka  iloko  ona,  ma  ko'u  ola  ana,  wa- 
hi  a  Iehova  ka  Haku,  aole  lakou  e 
hoopakele  i  na  keikikane  me  na 
kaikamahine,  o  lakou  wale  no  ke 
hoopakeleia,  aka,  e  neoneo  no  ka 
aina. 

17  T[  A  ina  lawe  au  i  ka  pahikaua 
maluna  o  ka  aina,  a  e  olelo  aku,  E 
ka  pahikaua,  e  hele  oe  mawaena 
o  ka  aina ;  a  oki  aku  au  i  na  ka- 
naka  a  me  na  holoholona  mai  ona 
aku  la ; 

18  Ina  o  keia  mau  kanaka  ekolu 
ka  iloko  oua,  ma  ko'u  ola  ana,  wa- 
hi  a  Iehova  ka  Haku,  aole  lakou 
e  hoopakele  i  na  keikikane,  aole 
hoi  i  na  kaikamahine;  o  lakou 
wale  no  ke  hoopakeleia. 

19  1  A  ina  e  hoouna  au  i  ka  mai 
ahulau  i  kela  aina,  a  e  uinini  aku  i 


ko'u  huhu  maluna  ona  me  ke  ko- 
ko,  e  oki  aku  i  kanaka  pu  me  ka 
holoholona, 

20  Ina  o  Noa,  Daniela  a  me  Ioba 
ka  iloko  ona,  ma  ko'u  ola  ana, 
wahi  a  Iehova  ka  Haku,  aole  la- 
kou  e  hoopakele  i  ke  keikikane, 
aole  hoi  i  ke  kaikamahine ;  o  ko 
lakou  mau  uhane  iho  ka  lakou  e 
hoopakele  ai  ma  ko  lakou  pono. 

21  No  ka  mea,  ke  i  mai  nei  Ieho- 
va  ka  Haku,  penei ;  E  kela  aku 
keia  i  ka  wa  e  hoouna  aku  ai  au  i 
kuu  mau  mea  hoopai  kaumaha  a 
eha  maluna  o  Ierusalema,  i  ka  pa- 
hikaua,  a  me  ka  wi,  a  me  ka  holo- 
holona  ino,  a  me  ka  mai  auhulau, 
e  oki  aku  mai  laila  aku  i  kanaka 
pu  me  ka  holoholona. 

22  1f  Aka,  eia  hoi,  e  koe  no  ke 
koena  iloko  ona  e  laweia'e  iwaho, 
o  na  keikikane  a  me  na  kaikama- 
hine ;  aia  hoi,  e  puka  mai  lakou  io 
oukou  la,  a  e  ike  oukou  i  ko  la- 
kou  aoao  a  me  ka  lakou  hana  ana ; 
a  e  hooluoluia  oukou  no  ka  ino 
a'u  i  hooili  ae  ai  maluna  o  Ierusa- 
lema,  no  na  mea  a  pau  a'u  i  kau  ai 
maluna  ona. 

23  A  e  hooluolu  lakou  ia  oukou, 
aia  ike  oukou  i  ko  lakou  mau 
aoao  a  me  ka  lakou  hana  ana ;  a  e 
ike  oukou  aole  au  i  hana  kumu 
ole  i  na  mea  a  pau  a'u  i  hana'i  ilo- 
ko  ona,  wahi  a  Iehova  ka  Haku. 

MOKUNA  XV. 

Ka  lala  waina  ka  hoailona  no  ko  ka  Iseraela 
pono  ole  a  me  ka  wela  ana. 

HIKI   mai  la  hoi   ka   olelo  a 
Iehova  ia'u  i  mai  la, 

2  E  ke  keiki  a  ke  kanaka,  heaha 
ka  oi  o  ke  kumu  waina  mamua  o 
ke  kumu  laau  e  ae,  a  mamua  o  ka 
lala  laau  iwaena  o  na  laau  o  ka 
ululaau  ? 

3  E  laweia  anei  kauwahi  laau  ona 
e  hana'i  i  kekahi  hana?  E  lalau 
anei  kanaka  i  kahi  kui  noloko  o 
ia  mea  e  kau  aku  i  kekahi  ipu  ma- 
laila  ? 

4  Aia  hoi,  ua  hooleiia  ia  iloko  o 
ke  ahi  i  wahie,  a  ua  pau  i  ke  ahi 
na  welau  elua  ona,  a  wela  hoi  ka 
waena  ona.  He  mea  pono  anei  ia 
no  ka  hana? 

5  Aia  hoi,  i  kona  okoa  ana,  aole 
pono  ia  no  ka  hana.  A  i  ka  pau 
ana  i  ke  ahi,  a  wela  hoi,  ua  pono 
anei  ia  no  kahi  hana  ? 

6  U  Nolaila  ke  olelo  nei  Iehova 
ka  Haku  penei ;  E  like  me  ke  ku- 
mu  waina  iwaena  o  na  kumu  laau 
o  ka  ululaau  a'u  i  haawi  ai  i  ke 
ahi  i*wahie,  pela  e  haawi  aku  ai  au 
i  na  kanaka  o  Ierusalema. 

7  A  e  hooku  e  au  i  ko'u  maka  ia 
lakou;  e  puka  lakou  mai  loko 
aku  o  kekahi  ahi,  a  e  pau  lakou  i 
kekahi  ahi ;  a  e  ike  oukou  owau 
no  Iehova  i  ko'u  wa  e  hooku  e  ai 
i  ko'u  wahi  maka  ia  lakou. 

8  A  e  hooneoneo  loa  au  i  keia  ai- 
na,  no  ka  lakou  hana  hewa  ana, 
wahi  a  Iehova  ka  Haku. 

MOKUNA   XVI. 

Ke  ano  o  Ierusalema,  me  ke  keiki  poino  a  ke 
Akua  i  malama  pono  ai,  a  lilo  ia  ma  ka 
hewa. 

HIKI  mai  la  hoi  ka  olelo  a  Ie- 
hova  ia'u,  i  mai  la, 

2  E  ke  keiki  a  ke  kanaka,  e  hoi- 
ke  oe  ia  Ierusalema  i  kona  mau 
hewa  i  inainaia ; 

3  E  olelo  aku,  Ke  i  mai  nei  no 
Iehova  ka  Haku  ia  Ierusalema,  O 
kou  wahi  hanau  ai  a  me  kou  ha- 
nau  ana,  maka  aina  o  Kanaana  ia. 
He  Amora  kou  makuakane,  a  he 
Heta  kou  makuwahine. 

4  A  i  kou  hanau  ana,  i  ka  la  i 
hanau  ai  oe,  aole  i  okiia  kou  piko, 
aole  hoi  i  holoiia  me  ka  wai  i  mae- 
mae ;  aole  hoi  oe  i  hoopaakai  iki 
ia,  aole  hoi  i  wahi  iki  ia. 

5  Aohe  maka  i  aloha  ia  oe,  e  hana 
aku  i  kahi  o  keia  mau  mea  nou,  e 
lokomaikai  aku  ia  oe;  aka,  ua 
kiolaia'ku  oe  ma  ke  kula  mawaho, 
i  ka  hoowahawahaia  o  kou  kino, 
i  kou  la  i  hanauia'i. 

6  H  A  maalo  ae  la  au  ma  ou  la,  a 
ike  ia  oe  e  paumaele  ana  i  kou  ko- 
ko  iho,  i  aku  la  au  ia  oe  iloko  o 
kou  koko,  E  ola ;  oiaio,  ua  olelo 
aku  au  ia  oe  iloko  o  kou  koko,  E 
ola. 

7  Ua  hoonui  aku  au  ia  oe  e  like 
me  ka  opuu  o  ke  kula,  a  nui  ae 
nei  oe  a  mahuahua,  a  hiki  oe  i  ka 
wa  i  maikai  loa  ai  ke  kino ;  ua 
nui  na  puuwaiu,   a  ua  ulu    kou 

lauoho,  aka,  ua  olohelohe  aku  la 
oe,  aole  i  uhiia. 

8  A  i  ko'u  maalo  ana'e  ma  ou  la, 
a  nana  aku  ia  oe,  o  ko'u  manawa, 
he  manawa  aloha  no  ia,  a  hohola 
aku  au  i  ke  kihi  o  ko'u  kapa  ma- 
luna,  a  uhi  ac  la  i  kou  olohelohe ; 
hoohiki  no  hoi  au  nou,  a  komo 
hoi  iloko  o  ka  berita  me  oe,  wahi 
a  Iehova  ka  Haku,  a  lilo  mai  oe 
no'u. 

9  Alaila  holoi  aku  la  au  ia  oe  i  ka 
wai ;  oia,  ua  holoi  lea  aku  au  i 
kou  koko  mai  ou  aku  la,  a  kahi- 
nu  aku  la  au  ia  oe  me  ka  aila. 

10  Hoaahu  aku  la  au  ia  oe  me 
ua  kapa  hoonionioia,  a  hookamaa 
aku  ia  oe  me  ka  ili  tahasa,  kaei 
aku  la  au  ia  oe  me  ka  olona  ma- 
kalii,  a  hoouhi  ae  la  ia  oe  me  ke 
silika. 

11  Kahiko  aku  la  au  ia  oe  me  na 
mea  e  nani  ai,  a  kau  aku  i  na  ku- 
pee  ma  kou  mau  lima,  a  me  ke 
kaula  lei  ma  kou  a-i. 

12  A  kau  aku  la  au  i  ke  apo  ma 
kou  ihu,  a  me  na  apopepeiao  ma 
kou  mau  pepeiao,  a  me  ka  leialii 
nani  maluna  o  kou  poo. 

13  Kahikoia  aku  la  oe  me  ke  gu- 
la  a  me  ke  kala,  a  o  kou  kapa,  he 
olona,  he  silika,  me  ka  mea  ulana 
onionioia;  a  o  ka  palaoa  wali,  a 
me  ka  meli,  a  me  ka  aila  kau  i  ai 
ai.  Nani  loa  aku  la  oe,  a  mahua- 
hua  kou  pomaikai  a  aupuni  okoa 
oe. 

14  Laha  aku  la  kou  kaulana 
iwaena  o  na  lahuikanaka  no  kou 
nani;  no  ka  mea,  ua  hemolele 
aku  la  ia  no  kou  nani  a'u  i  kau 
aku  ai  maluna  ou,  wahi  a  Iehova 
ka  Haku. 

15  lf  Aka,  hillnai  iho  la  oe  i  kou 
nani  iho,  a  ua  moe  kolohe  oe  no 
kou  kaulana,  a  ninini  aku  oe  i  kou 
moe  kolohe  ana  maluna  o  kela 
mea  keia  mea  e  maalo  ae  ana ;  no- 
na  no  ia. 

16  A  lawe  oe  i  kauwahi  o  kou 
mau  kapa  komo,  a  kahiko  aku  la 
i  kou  mau  wahi  kiekie  me  ka 
onionio,  a  malaila  i  moe  kolohe  ai 
oe ;  aole  e  hiki  hou,  aole  hoi  pela. 

17  A  ua  lawe  oe  i  kauwahi  o  kou 
mau  mea  nani  o  ko'u  gula  a  me 


MOKUNA  XVI. 


kuu  kala,  a'u  i  kaawi  aku  ai  ia  oe, 
a  hana  aku  oe  i  mau  kii  o  na  ka- 
naka  nou,  a  moe  kolohe  aku  me 
lakou. 

18  A  lawe  ae  la  hoi  oe  i  kou  mau 
kapa  oniouio  a  hoouhi  aku  ia  la- 
kou.  A  ua  hoonoho  oe  i  ko'u  ai- 
la  a  me  ka'u  mea  ala  imua  o  la- 
kou. 

19  O  ka'u  ai  hoi  a'u  i  haawi  aku 
ai  ia  oe,  ka  palaoa  wali,  ka  aila  a 
me  ka  meli  a'u  i  hanai  ai  ia  oe, 
oiakau  i  hoonoho  ai  imua  olakou 
i  mea  ala  ono :  pela  io  no  hoi,  wa- 
hi  a  Iehova  ka  Haku. 

20  A  ua  lawe  hoi  oe  i  kau  mau 
keikikane,  a  me  kau  mau  kaika- 
mahine  au  i  hanau  ai  na'u,  a  o  la- 
kou  kau  i  kaumaha  ai  no  lakou  e 
pau  i  ka  aiia.  He  mea  uuku  anei 
keia  o  kou  moe  kolohe  ana? 

21  Ua  pepehi  aku  no  oe  i  ka'u 
mau  keiki,  a  ua  hookuu  ia  lakou  e 
hoohele  mawaena  o  ke  ahi  no  la- 
kou. 

22  A  iloko  o  kou  mau  mea  inai- 
naia  a  me  kou  moe  kolohe  ana, 
aole  oe  i  hoomanao  i  na  la  o  kou 
opiopio  ana,  i  kou  olohelohe  ana, 
a  me  ka  uhi  ole  ia,  a  me  kou  pau- 
maele  ana  iloko  o  kou  koko. 

23  Eia  hoi  keia  mahope  iho  o 
kau  hana  hewa  ana  a  pau,  (Auwe, 
auwe  oe !  wahi  a  Iehova  ka  Ha- 
ku;) 

24  Ua  hana  aku  hoi  oe  i  hale 
hookamakama  nou,  a  haua  hoi  oe 
i  wahi  kiekie  ma  kela  alanui  a  me 
keia  alanui. 

25  Ma  kela  poo,  keia  poo  o  ke 
ala,  ua  hana  oe  i  wahi  kiekie  nou, 
ua  hoolilo  oe  i  kou  nani  i  mea  e 
hoowahawahaia.  Ua  wehe  ae  oe 
i  kou  mau  wawae  i  kela  mea  keia 
mea  i  maalo  ae.  A  hoonui  hoi  i 
kou  moe  kolohe  ana. 

26  Ua  moe  kolohe  oe  me  ko  Ai- 
gupita  kou  mau  hoalauna,  ka  poe 
io  nui ;  a  ua  hoomahuahua  i  kou 
moe  kolohe  ana  e  hoonaukiuki 
mai  ia'u. 

27  Nolaila  hoi,  ea,  ua  kikoo  aku 
au  i  ko'u  lima  maluna  ou,  a  ua 
hoemi  au  i  kau  ai,  a  ua  haawi  aku 
au  ia  oe  i  ka  makemake  o  ka  poe 
inaina  ia  oe,  i  na  kaikamahine  o 


ko   Pilisetia,  na  mea  i  hilahila  i 
kou  aoao  moe  kolohe. 

28  A  ua  moe  kolohe  no  hoi  oe  me 
ko  Asuria,  no  kou  ana  ole  ana;  a 
ua  moe  kolohe  oe  me  lakou,  aole 
hoi  oe  i  aua. 

29  Ua  hoonui  hoi  oe  i  kou  moe 
kolohe  ana  ma  ka  aiua  o  Kanaana 
a  hiki  i  Kaledea,  aole  nae  oe  i  ana 
ilaila. 

30  Pehea  ka  nawaliwali  o  kou 
naau?  wahi  a  Iehova  ka  Haku,  i 
kau  hana  ana  ia  mau  mea,  i  ka  ha- 
na  a  ka  wahine  moe  kolohe  hila- 
hila  ole ; 

31  I  kau  hana  i  kou  hale  hooka- 
makama  ma  ke  poo  o  na  kuamoo 
a  pau,  a  hana  hoi  i  wahi  kiekie 
nou  ma  na  alanui  a  pau  ;  aole  me 
he  wahine  hookamakama  la,  no 
kou  hoowahawaha  ana  i  ka  uku ; 

32  Aka,  me  he  wahine  mare  la  e 
moe  kolohe  ana,  e  lalau  ana  i  na 
kanaka  e,  aole  i  kana  kane  ponoi ! 

33  Ua  haawi  lakou  i  na  makana  i 
na  wahine  hookamakama  a  pau ; 
aka,  ua  haawi  oe  i  kau  mau  maka- 
na  i  kau  mau  ipo  a  pau,  ua  hooli- 
malima  oe  ia  lakou,  ehele  mai  iou 
la  ma  kela  aoao  keia  aoao,  no  kou 
moe  kolohe  ana. 

34  He  mea  e  iloko  ou,  i  kou  moe 
kolohe  ana,  okoa  na  wahine  e  no 
ka  hahai  ole  o  kekahi  ia  oe  e  moe 
kolohe ;  a  no  kou  haawi  ana  i  ka 
uku,  aole  hoi  uku  i  haawiia  nou ; 
nolaila  he  mea  e  oe. 

35  U  Nolaila,  e  ka  wahine  moe 
kolohe,  e  hoolohe  i  ka  olelo  a  Ie- 
hova ; 

36  Ke  i  mai  nei  Iehova  ka  Haku 
penei ;  No  ka  nininiia  o  kou  kala 
keleawe,  a  me  ka  hoikeia  o  kou 
olohelohe  ana,  ma  kou  moe  kolo- 
he  ana  me  kau  mau  ipo,  a  me  na 
akua  kii  a  pau  o  kou  mau  mea 
inainaia,  ma  ke  koko  o  kau  mau 
keiki  au  i  haawi  ai  ia  lakou. 

37  Nolaila,  ea,  e  hoakoakoa  au  i 
kau  mau  ipo  i  lealea  pu  ai  oe,  a 
me  ka  poe  a  pau  au  i  makemake 
ai,  a  me  ka  poe  a  pau  au  i  hoowa- 
hawaha  ai ;  e  hoakoakoa  au  ia  la- 
kou  e  ku  e  ia  oe  a  puni,  a  e  hoike 
i  kou  olohelohe  ia  lakou,  a  e  ike 
lakou  i  kou  olohelohe  a  pau. 

38  A  e  hoopai  aku  au  ia  oe  e 
like  me  ka  hoopaiia  o  na  wahine 
i  uhaki  i  ka  berita  mare  me  ka 
hookahe  koko ;  a  e  haawi  au  ia 
oe  i  ke  koko  o  ka  ukiuki  a  me 
ka  lili. 

39  A  e  haawi  aku  au  ia  oe  iloko  o 
ko  lakou  lima,  a  e  hoohiolo  lakou 
i  kou  hale  hookamakama,  e  wa- 
wahi  hoi  i  kou  mau  wahi  kiekie : 
a  e  kaili  aku  lakou  i  kou  mau  ka- 
pa  komo  mai  ou  aku  la,  a  e  lawe 
aku  hoi  i  kau  mau  mea  nani,  a  e 
waiho  ia  oe  e  olohelohe  ana  me 
ka  uhi  ole  ia. 

40  E  lawe  mai  lakou  i  ka  aha  ka- 
naka  ku  e  ia  oe,  a  e  hailuku  lakou 
ia  oe  me  na  pohaku,  a  e  hou  ia  oe 
me  ka  lakou  mau  pahikaua. 

41  A  e  puhi  lakou  i  kou  mau  ha- 
le  i  ke  ahi,  a  e  hooili  i  ka  hoopai 
ana  maluna  ou  imua  o  na  wahine 
he  nui  no :  a  e  hooki  au  i  kou  moe 
kolohe  ana,  aole  hoi  e  haawi  hou 
oe  i  ka  uku. 

42  Pela  e  hoomaha  ai  au  i  ko'u 
ukiuki  ia  oe,  a  e  haalele  ko'u  lili 
ia  oe,  a  e  noho  malie  au  aole  e  hu- 
hu  hou. 

43  No  ka  mea,  aole  oe  i  hooma- 
nao  i  na  la  o  kou  opiopio  ana,  a 
ua  hoonaukiuki  mai  oe  ia'u  ma 
keia  mau  mea  a  pau :  e  uku  aku 
au  ea,  i  kou  aoao,  maluna  o  kou 
poo,  wahi  a  Iehova  ka  Haku ;  ao- 
le  hoi  oe  e  hookui  i  keia  hana 
haumia  maluna  o  kau  mau  mea 
inainaia  a  pau. 

44  1  Eia  hoi,  o  na  mea  a  pau  e 
olelo  ana  ma  na  olelo  nane,  e  lawe 
kkou  i  keia  olelo  nane  nau,  e  i 
ana,  E  like  me  ka  makuwahine, 
pela  no  kana  kaikamahine. 

45  O  ke  kaikamahine  no  oe  a 
kou  makuwahine  i  hoowahawaha 
i  kana  kane  a  me  kana  mau  keiki ; 
o  ka  hoahanauwahine  oe  o  kou 
mau  hoahanauwahine  i  hoowaha- 
waha  i  ka  lakou  mau  kane  me  ka 
lakou  mau  keiki ;  o  kou  makuwa- 
hine,  o  ka  Heta  no  ia :  o  kou  ma- 
kuakane,  o  ka  Amora  no  ia. 

46  A  o  kou  kaikuaana,  o  Samaria 
ia,  oia  me  kana  mau  kaikamahine 
e  noho  ana  ma  kou  lima  hema.  A 
o  kou   kaikaina  e  noho   ana   ma 

kou  lima  akau,  oia  o  Sodoma  a 
me  kana  mau  kaikamahine. 

47  Aole  nae  oe  i  hele  ma  ko  la- 
kou  mau  aoao,  aole  hoi  i  hana 
mamuli  o  ko  lakou  mau  mea  inai- 
naia ;  aka,  me  he  mea  uuku  la,  ua 
oi  aku  kou  haumia  ana  mamua  o 
ko  lakou  i  kou  mau  aoao  a  pau. 

48  Ma  ko'u  ola  ana,  wahi  a  Ieho- 
va  ka  Haku,  aole  o  Sodoma  i  ha- 
na,  oia,  aole  hoi  kaua  mau  kaika- 
mahine,  e  like  me  oe  i  hana  ai,  o 
oe  a  me  kau  mau  kaikamahine. 

49  Eia  hoi  ka  hewa  o  kou  kaikai- 
na,  o  Sodoma,  o  ka  haaheo,  o  ka 
piha  loa  i  ka  berena,  a  o  ka  pa- 
laualelo  nui  wale  ka  iloko  ona  a 
me  kana  mau  kaikamahine ;  aole 
nae  ia  i  hooikaika  i  ka  lima  o  ka 
mea  ilihune  a  me  ka  nele. 

50  Ua  hookiekie  lakou,  a  ua  ha- 
na  i  na  mea  inainaia  imua  o'u ; 
nolaila  lawe  ae  la  au  ia  lakou  ma- 
muli  o  ko'u  ike  ana  he  pono. 

51  Aole  hoi  i  hana  o  Samaria  i  ka 
hapalua  o  kou  mau  hewa ;  ua 
hoonui  aku  oe  i  kou  mau  mea 
inainaia  i  ko  lakou,  a  ua  hoapono 
oe  i  kou  mau  hoahanau  wahine, 
ma  kou  mau  mea  inainaia  a  pau 
au  i  hana'i. 

52  A  o  oe  hoi  ka  mea  i  hoopono- 
pono  i  kou  mau  hoahanau  wahi- 
ne,  e  hali  oe  i  kou  hoinoia,  no  kou 
mau  hewa  au  i  hana  aku  ai  i  pa- 
kela  aku  i  ko  lakou ;  ua  oi  aku  ko 
lakou  pono  i  kou ;  oia,  e  hilahila 
hoi  oe,  a  e  hali  oe  i  kou  hoinoia, 
no  kou  hoapono  ana  i  kou  mau 
hoahanau  wahine. 

53  Aia  hoihoi  mai  au  i  ko  lakou 
pio  ana,  i  ke  pio  ana  o  Sodoma  a 
me  kana  mau  kaikamahine,  a  me 
ke  pio  ana  o  Samaria  a  me  kana 
mau  kaikamahine,  alaila,  i  ke  pio 
ana  o  kou  poe  pio  iwaena  o  la- 
kou  ; 

54  I  hali  oe  i  kou  hoinoia,  a  e  hi- 
lahila  hoi  oe  i  na  mea  a  pau  au  i 
hana  ai,  i  kou  hooluolu  ana  ia  la- 
kou. 

55  Aia  i  hoi  kou  mau  hoahanau 
wahine  o  Sodoma  a  me  kana  mau 
kaikamahine,  i  ko  lakou  noho  ka- 
hiko  ana,  a  hoi  mai  hoi  o  Samaria 
a  me  kana  mau  kaikamahine  i  ko 

lakou  noho  kahiko  ana,  alaila  e 
hoi  oe  me  kau  mau  kaikamahine  i 
ko  oukou  noho  kahiko  ana. 

56  No  ka  mea,  aole  oleloia  o  So- 
doma  kou  kaikaina  e  ko'u  waka,  i 
ka  la  o  kou  haaheo  aua, 

57  Mamua  o  ka  hoikeikeia'na  o 
kou  hewa,  i  ka  wa  i  hoinoia'i  na 
kaikamahiue  a  Suria,  a  me  na  mea 
a  pau  e  kokoke  mai  ana  a  puni  ia, 
na  kaikamahine  a  Pilisetia  na  mea 
i  hoowahawaha  ia  oe  ma  kela 
aoao  keia  aoao. 

58  O  kou  hewa  a  me  kou  mau 
mea  inainaia,  oia  kau  i  hali  ai,  wa- 
hi  a  Iehova. 

59  No  ka  mea,  ke  i  mai  nei  Ieho- 
va  ka  Haku,  penei ;  E  hana  aku 
au  ia  oe  e  like  me  ka  haua  ana  au 
a  ka  mea  koowahawaha  i  ka  hoo- 
hiki  ana,  a  i  uhai  hoi  i  ka  berita. 

60  II  Aka  hoi,  e  hoomanao  aku 
uo  au  i  kuu  berita  a'u  i  hana  pu  ai 
me  oe  i  na  la  o  kou  opiopio  ana,  a 
e  hoomau  aku  no  au  nou  i  berita 
mau  loa. 

61  Alaila  e  hoomauao  oe  i  kou 
mau  aoao,  a  e  hilahila  no  hoi  i  ka 
wa  e  loaa  ai  ia  oe  kou  mau  hoaha- 
nau  wahine,  kou  kaikuaana  a  me 
kou  kaikaina ;  a  e  haawi  aku  au 
ia  laua  ia  oe  i  mau  kaikamahine, 
aole  hoi  ma  kou  berita. 

62  A  e  hoomau  au  i  kuu  berita 
me  oe  ;  a  e  ike  no  oe,  owau  no  le- 
hova; 

63  I  hoomanao  hoi  oe,  a  e  hilahi- 
la  hoi,  aole  loa  e  ekemu  hou  kou 
waha  no  kou  hilahila,  i  ka  wa  e 
laulea  hou  ai  au  ia  oe  i  na  mea  a 
pau  au  i  hana  mai  ai,  wahi  a  Ie- 
hova  ka  Haku. 

MOKUNA  XVII. 

Na  aeto,  me  na  kumu  waina. 

HIKI  mai  la  ka  olelo  a  Iehova 
ia'u,  i  mai  la, 

2  E  ke  keiki  a  ke  kanaka,  e  nane 
aku  oe  i  ka  nane,  a  e  olelo  nane  i 
ka  ohana  a  Iseraela. 

3  A  e  olelo  aku  hoi  ia  lakou,  Ke 
i  mai  nei  Iehova  ka  Haku  penei ; 
He  aeto  nui,  me  na  eheu  nui  loa, 
paapu  i  na  hulu,  onionio,  hele  mai 
ia  i  Lehanona,  a  lawe  oia  i  ka  lala 
kiekie  loa  o  ka  laau  kedera. 

Hawaiian.  6  < 


4  Ako  ae  la  oia  i  ka  welau  o  ko- 
ua  mau  lala  opiopio,  a  hali  ae  la  ia 
i  ka  aina  kalepa,  hoonoho  hoi  ia 
i  ke  kulanakauhale  o  ka  poe  ka- 
lepa; 

5  Lawe  hoi  oia  i  hua  o  ka  aina, 
a  kanu  hoi  ma  ka  mala  hua  nui ; 
waiho  iho  la  oia  ia  ma  ka  pili  wai 
nui,  hoonoho  iho  la  ia  me  he  laau 
wilou  la. 

6  A  ulu  hoi  ia  a  lilo  ia  i  kumu 
waina  palahalaha,  he  kino  haahaa, 
huli  ae  la  kona  mau  lala  mamuli 
ona,  a  malalo  iho  ona  kona  mau 
aa :  a  pela  i  lilo  ia  i  kumu  waina, 
a  manamana  ae  la  na  lala,  a  opuu 
ae  la  na  manamana. 

7  Aia  hoi  kekahi  aeto  nui  me  na 
eheu  nui  a  me  na  hulu  lehulehu  ; 
aia  hoi,  hoololi  ae  la  keia  kumu 
waina  i  kona  mau  aa  io  na  la,  a 
hoopuka  ae  la  i  kona  mau  lala  io 
na  la  i  hoopulu  oia  ia  ia  ma  na 
kaha  o  kona  mala. 

8  Ua  kanuia  ma  ka  lepo  maikai 
ma  na  wai  nui ;  i  haawi  mai  ai  ia 
i  na  lala,  a  i  hoohua  mai  ai  i  ka 
hua;  a  i  lilo  ai  ia  i  kumu  waina 
maikai. 

9  E  olelo  oe,  Ke  i  mai  nei  Iehova 
ka  Haku ;  E  pomaikai  anei  ?  Aole 
anei  e  uhuki  oia  i  kona  mau  aa,  a 
e  oki  aku  i  kona  mau  hua,  i  mae 
iho  ai  ia  ?  E  mae  auanei  no  ia  ma 
na  lau  a  pau  o  kona  ulu  ana'e, 
aole  me  ka  mana  nui,  aole  hoi  me 
kanaka  he  nui  e  uhuki  ai  ia  me 
na  aa  ona. 

10  Aia  hoi,  i  kanuia,  e  pomaikai 
anei  ia?  Aole  anei  ia  e  mae  loa, 
i  ka  wa  e  pa  mai  ai  ka  makani  hi- 
kina  ia  ia?  E  mae  no  ia  iloko  o 
na  kaha  i  ulu  ai  ia. . 

11 1f  Hiki  mai  la  no  hoi  ka  olelo 
a  Iehova  ia'u,  i  mai  la, 

12  E  olelo,  ano,  i  ka  ohana  kipi, 
Aole  anei  oukou  i  ike  i  ke  ano  o 
keia  mau  mea?  E  olelo  aku  hoi, 
Eia  hoi,  ua  hiki  mai  ke  alii  o  Ba- 
bulona  i  Ierusalema,  aua  lawe  oia 
i  kona  alii  a  me  na'lii  ona,  a  ua 
alakai  ia  lakou  me  ia  i  Babulona ; 

13  A  ua  lawe  oia  i  kekahi  o  ka 
poe  keiki  alii,  a  kuikahi  pu  ae  la 
oia  me  ia;  a  ua  lawe  oia  i  kona 
hoohiki  ana  ma  ke  kuikahi ;   ua 

lawe  aku  hoi  oia  i  ka  poe  ikaika 
o  ka  aina ; 

14  I  haahaa  ai  ke  aupuni,  aole 
hoi  e  hiki  ke  ea'e  iluna,  aka,  ma 
kona  malama  ana  i  kona  kuikahi 
e  mau  ai  ia. 

15  Ua  kipi  nae  oia  ia  ia  i  kona 
hoouna  aua  i  na  elele  i  Aigupita,  i 
haawi  mai  lakou  i  na  lio,  a  i  kana- 
ka  he  nui  no.  E  pomaikai  anei 
oia?  E  pakele  anei  ka  mea  hana 
ia  mau  mea  ?  A,  e  uhai  paha  oia 
i  ke  kuikahi  a  e  hoopakeleia  anei? 

16  Ma  ko'u  ola  ana,  wahi  a  Ieho- 
va  ka  Haku,  he  oiaio,  ma  kahi  o 
ke  alii  ka  mea  i  hoolilo  ia  ia  i  alii, 
ka  mea  nona  ka  hoohiki  ana  ana  i 
hoowahawaha  ai,  a  o  kona  berita 
hoi  kana  i  uhai  aku  ai,  me  ia  ma- 
waenakonu  o  Babulona  e  make  ai 
ia. 

17  Aole  hoi  o  Parao  me  kona 
poe  kaua  mana,  a  ine  kona  anai- 
na  nui  e  kokua  ia  ia  i  ke  kaua, 
ma  ka  hana  ana  i  na  puu,  a  me  na 
pakaua,  e  oki  aku  ai  i  na  kanaka 
he  nui ; 

18  I  kona  hoowahawaha  ana  i  ka 
hoohiki  ana,  ma  ka  uhai  ana  i  ke 
kuikahi,  i  ka  wa  i  haawi  ai  oia  i 
kona  lima,  a  ua  hana  hoi  oia  i 
keia  mau  mea  a  pau,  aole  ia  e 
pakele. 

19  Nolaila  ke  i  mai  nei  Iehova  ka 
Haku  penei ;  Ma  ko'u  ola  ana, 
oiaio,  o  ka  hoohiki  ana  no'u,  ana 
i  hoowahawaha  ai,  a  me  ko'u  kui- 
kahi  ana  i  uhai  aku  ai,  oia  ka'u  e 
hoopai  ai  maluna  o  kona  poo. 

20  A  e  hohola  au  i  ka'u  upena 
maluna  ona,  a  e  hei  oia  i  ka'u  pa- 
hele ;  a  e  lawe  au  ia  ia  ma  Babu- 
lona,  a  e  hakaka  au  me  ia  ilaila, 
no  kona  hewa  ana  i  hana  hewa 
mai  ai  ia'u. 

21  A  e  pau  kona  poe  auhee  me 
ka  puali  ona  i  ka  haule  i  ka  pahi- 
kaua,  a  o  ka  poe  koe,  e  hele  liilii 
lakou  i  kela  makani  keia  makani ; 
a  e  ike  oukou  na'u  na  Iehova  i 
olelo  aku. 

22  1  Ke  i  mai  nei  o  Iehova  ka 
Haku  penei ;  Owau  no  kekahi  e 
lawe  i  ko  ka  lala  kiekie  loa  o  ka 
laau  kedera  kiekie,  a  e  hoonoho 
iho  au  ia  mea;  e  ako  hoi  au  mai 

luna  mai  o  kona  mau  lala  opiopio 
i  kekahi  mea  palupalu,  a  e  kanu 
au  ia  mea  maluna  o  ka  mauna  kie- 
kie  i  hookiekieia. 

23  Ma  ka  mauna  kiekie  o  ka  Ise- 
raela  e  kanu  iho  ai  au  ia,  a  e  haawi 
mai  ia  i  na  lala  a  me  ka  hua,  a  e 
lilo  ia  i  kumu  kedera  maikai ;  a 
malalo  iho  ona  e  noho  ai  na  manu 
a  pau  ma  kela  eheu  keia  eheu: 
ma  ka  malu  o  kona  mau  lala  e  no- 
ho  iho  ai  lakou. 

24  A  e  ike  na  laau  a  pau  o  ka  ai- 
na,  na'u  na  Iehova  i  hoohaahaa  i 
ka  laau  kiekie,  a  i  hookiekie  hoi  i 
ka  laau  haahaa,  a  i  hoomaloo  i  ka 
laau  uliuli,  a  i  hooulu  ae  i  ka  laau 
maloo :  na'u  na  Iehova  i  olelo,  a  i 
hana  aku  hoi. 

MOKUNA  XVIII. 

Ka  hua  waina  awaawa.  5  Ola  ka  mea  pono. 
10  Make  kana  keiki  hewa,  ola  kana  keiki 
pono.  21  Ola  ka  mea  hewa  ke  mihi.  14 
Make  ka  mea  haalele  i  ka  pono. 

HIKI  hou  mai  la  ka  olelo  a  Ie- 
hova  ia'u,  i  mai  la, 

2  O  ke  aha  ka  oukou  mea  e  olelo 
ai  i  keia  olelo  nane  no  ka  aina  o 
ka  Iseraela,  i  ka  i  ana,  Ua  ai  na 
makuakane  i  na  huawaina  awaa- 
wa,  a  ua  hooiia  na  niho  o  na  ka- 
malii  ? 

3  Ma  ko'u  ola  aua,  wahi  a  Iehova 
ka  Haku,  aohe  a  oukou  im'a  e  ole- 
lo  hou  ai  i  keia  olelo  nane  iloko  o 
ka  Iseraela. 

4  Aia  hoi,  no'u  na  uhane  a  pau ; 
me  ka  uhane  o  ka  makuakane,  pe- 
la  hoi  ka  uhane  o  ke  keiki,  no'u 
ia ;  o  ka  uhane  lawehala,  oia  ke 
make. 

5  TI  Aka,  ina  he  pono  ke  kanaka, 
a  hana  hoi  ia  i  ka  mea  ku  i  ke  ka- 
nawai  a  me  ka  maikai, 

6  Aole  hoi  i  ai  maluna  o  na  mau- 
na,  aole  hoi  i  leha  ae  kona  mau 
maka  i  na  kii  o  ka  ohaua  a  Iserae- 
la,  aole  hoi  i  hoohaumia  i  ka  wa- 
hine  a  kona  hoalauna,  aole  hoi  i 
hookokoke  aku  i  ka  wahine  pea 
koko, 

7  Aole  hoi  i  hooluhihewa  i  keka- 
hi ;  a  ua  hoihoi  i  ka  mea  aie  i  ka- 
na  i  waiho  ai  ia  ia,  aole  hoi  i  kaili 
i  ka  kekahi  ma  ka  lalau  wale ;  ua 
haawi  hoi  i  kana  berena  i  ka  mea 

pololi ;  a  ua  hoouhi  me  ke  kapa 
komo  i  ka  mea  kapa  ole ; 

8  Ka  mea  aole  i  haawi  aku  e  uku 
kualaia  mai,  aole  hoi  i  lawe  i  ke 
kuala;  ua  hoihoi  mai  i  koua  lima 
mai  ka  hewa  mai,  a  ua  hoopono- 
ponoia'ku  iwaena  o  kekahi  me 
kekahi  kanaka, 

9  Ua  hele  hoi  ma  ko'u  mau  ka- 
nawai,  a  ua  malama  i  ka'u  mau 
kauoha,  e  hana  pololei ;  he  pouo 
ia,  e  ola  io  ia,  wahi  a  Iehova  ka 
Haku. 

10  1f  A  ina  loaa  ia  ia  ke  keiki  la- 
lau  hewa,  he  mea  hookahe  koko, 
a  hana  hoi  i  ka  mea  like  me  keia, 

11  Aole  hoi  i  hana  ma  kela  mau 
mea,  aka,  ua  ai  maluna  o  na  mau- 
na,  a  ua  hoohaumia  i  ka  wahine  a 
kona  hoalauna, 

12  Ua  hooluhihewa  i  ka  mea  haa- 
haa  a  me  ka  nele,  ua  kaili  i  ka  hai 
ma  ka  lalau  wale,  aole  hoi  i  hoihoi 
aku  i  ka  uku  panai  i  haawiia  mai, 
ua  leha  ae  kona  mau  maka  i  na 
akua  kii,  ua  hana  hoi  i  ka  mea 
inainaia ; 

13  Ua  haawi  aku  e  uku  kualaia 
mai,  ua  lawe  hoi  i  ka  uku  panee ; 
alaila  e  ola  anei  ia?  Aole  ia  e  ola; 
ua  hana  oia  i  keia  mau  mea  inai- 
naia  a  pau.  E  make  io  no  ia,  a 
maluna  ona  kona  koko  iho. 

14  II  Eia  hoi,  ina  loaa  ia  ia  ke 
keiki  i  ike  i  na  hewa  a  pau  a  kona 
makuakane  i  hana'i,  a  ua  hooma- 
nao,  aole  hoi  i  hana  like  me  ia, 

15  Aole  i  ai  maluna  o  na  mauna, 
aole  i  leha'e  kona  mau  maka  i  na 
kii  o  ka  ohana  a  Iseraela,  aole  hoi 
i  hoohaumia  i  ka  wahine  a  kona 
hoalauna, 

16  Aole  hoi  i  hooluhihewa  i  ke- 
kahi,  aole  hoi  i  lawe  i  ka  uku  pa- 
nai,  aole  hoi  i  kaili  ma  ka  lalau 
wale,  aka,  ua  haawi  i  kana  berena 
i  ka  mea  pololi,  a  ua  hoouhi  me 
ke  kapa  komo  i  ka  mea  kapa  ole, 

17  Ua  hoihoi  mai  i  kona  lima 
mai  luna  mai  o  ka  mea  ilihune, 
aole  i  lawe  i  ke  kuala,  a  me  ka 
uku  panee;  ua  hana  nae  ma  kuu 
kauoha,  ua  hele  hoi  ma  ko'u  mau 
kanawai ;  aole  ia  e  make  no  ka 
hewa  o  kona  maknakane ;  e  ola  io 
no  ia. 


18  A  o  kona  makuakane,  no  ka 
mea,  ua  hooluhihewa  aloha  ole  ia, 
ua  kaili  i  ka  kona  hoahanau  ma 
ka  lalau  wale,  a  o  ka  mea  pono 
ole  kana  i  hana'i  iwaena  o  kona 
poe  kauaka,  aia  hoi,  oia  ke  make 
iloko  o  kona  hewa. 

19  H  Aka,  ke  olelo  nei  oukou, 
No  ke  aha  la  e  hoopai  ole  ia'i  ke 
keiki  no  ka  hewa  o  kona  makua- 
kane  ?  Aia  hana  ke  keiki  i  ka  mea 
pono,  a  i  malama  hoi  i  ko'u  mau 
kanawai  a  pau,  a  hana  hoi  ia  la- 
kou,  e  ola  io  no  ia. 

20  O  kn  uhnne,  lawehala,  oia  ke 

make.     Aole  e  hali  ke  keiki  i  ka  _ 
hewa  o  ka  makuakane,  aole  hoi  e      _ 

hali  ka  makuakaue  i  ka  hewa  o  ke 

keiki :  o  ka  pono  o  ka  mea  pono, 
maluna  iho  ona  no  ia  ;  a  o  ka  he- 

wa  a  ka   mea  hewa,  maluna  no 
ona  hoi  ia. 

21  Aka,  ina  e  huli  mai  ka  mea 
hewa  mai  na  hewa  a  pau  ana  i  ha- 
na'i,  a  e  malama  i  ko'u  mau  kana- 
wai  a  pau,  a  e  hana  hoi  i  ka  mea 
ku  i  ke  kanawai  a  me  ka  maikai, 
e  ola  io  no  ia,  aole  ia  e  make. 

22  O  na  hewa  ana  i  hana'i,  aole 
ia  e  oleloia'ku  ia  ia ;  iloko  o  ko- 
na  pono  ana  i  hana'i  e  ola  no  ia. 

23  He  oluolu  iki  anei  ko'u  ke 
make  ka  lawehala,  wahi  a  Iehova  ) 
ka  Haku ;  aole  hoi  e  huli  mai  iai| 
mai  kona  mau  aoao,  a  ola  ia  ? 

24  H  Aka,  i  ka  wa  e  huli  ae  ka 
mea  pono  mai  kona  pono  ae  a  ha- 
na  ma  ka  hewa,  a  hana  hoi  ma- 
muli  o  na  mea  inainaia  a  ka  lawe- 
hala  i  hana'i,  e  ola  anei  ia?  O 
kona  pono  a  pau  ana  i  hana'i,  aole 
ia  e  oleloia'ku ;  iloko  o  kona  he- 
wa  ana  i  hana'i,  a  iloko  o  kona 
lawehala  ana  i  lawehala'i,  e  make  i 
no  ia  iloko  o  ia  mau  mea.  • 

25  11  A  ke  olelo  nei  oukou,  Aole 
kaulike  ka  aoao  o  ka  Haku.  E 
hoololie  mai  ano,  e  ka  ohana  a  ; 
Iseraela,  aole  anei  ewaewa  ole 
ko'u  mau  aoao  ?  Aole  anei  o  ko 
oukou  mau  aoao  ka  i  ewaewa  ? 

26  Aia  huli  ae  ka  mea  pono  mai 
kona  pono  ae,  a  hana  hoi  ma  ka 
hewa,  a  make  ilaila,  no  kona  he- 
wa  ana  i  hana'i  e  make  ai  la. 

27  A  ina  i  liuli  ka  mea  hewa  mai 

kona  hewa  ana  i  hana'i,  a  hana 
hoi  ia  i  ka  niea  ku  i  ke  kanawai  a 
ine  ka  maikai,  e  hoola  oia  i  kona 
uhane. 

28  No  ka  mea,  ua  hoomanao  oia, 
a  ua  huli  mai  ia  mai  kona  mau  he- 
wa  a  pau  ana  i  haua'i,  e  ola  io  ia, 
aole  ia  e  make. 

29  Aka,  ke  olelo  nei  ka  ohana  a 
ka  Iseraela,  Ua  ewaewa  ka  aoao  o 
ka  Haku.  E  ka  ohana  a  Iseraela, 
aole  anei  i  ewaewa  ole  ko'u  mau 
aoao?  Aole  anei  ko  oukou  mau 
aoao  ka  i  ewaewa? 

30  Nolaila,  e  hoopai  aku  au  ia  ou- 
kou,  e  ka  ohana  a  Iseraela,  kela 
mea  keia  mea  e  like  me  kona 
aoao,  wahi  a  Iehova  ka  Haku :  e 
mihi  oukou,  a  e  huli  mai,  mai  ko 
oukou  mau  hewa  a  pau,  i  ole  ai  e 
lilo  ka  hewa  i  make  no  oukou. 

31  1"  E  kiola  aku  mai  o  oukou 
aku  i  ko  oukou  mau  hewa  a  pau, 
a  oukou  i  hana  hewa  ai,  a  e  hana 
no  oukou  i  naau  hou  i  uhane  hou 
hoi ;  no  ka  mea,  no  ke  aha  la  e 
make  ai  oukou,  e  ka  ohana  a  Ise- 
raela  ? 

'  32  No  ka  mea,  aole  o'u  oluolu  i 
ka  make  o  ka  mea  i  make,  wahi  a 
Iehova  ka  Haku ;  nolaila,  e  huli 
mai  oukou,  a  e  ola. 

MOKUNA  XIX. 

Ka  like  ana  o  na'lii  o  Iseraela  me  na  liona. 
10  Ka  like  o  lerusalema  me  ke  kumuwai- 
na. 

ELAWE  hoi  oe  i  ke  kanikau 
no  na'lii  o  ka  Iseraela, 

2  A  e  olelo  aku,  Heaha  kon  ma- 
kuwahine  ?  He  liona  wahine.  Ua 
moe  ia  ilalo  me  na  liona,  ua  hanai 
oia  i  kana  mau  keiki  liona  iwaena 
o  na  liona  opiopio. 

3  Ua  alakai  oia  i  kekahi  o  kana 
mau  keiki  liona:  lilo  ia  i  liona 
opiopio,  ao  iho  la  ia  e  hopu  i  ka  ai 
kaili,  ai  iho  la  ia  i  kanaka. 

4  Lohe  hoi  na  lahuikanaka  nona, 
a  ua  hopuia  oia  iloko  o  ko  lakou 
lua ;  lawe  ae  la  lakou  ia  ia  me  na 
kaulahao  i  ka  aina  o  Aigupita. 

5  A  ike  iho  la  ia  makuwahine  ua 
kali  oia,  a  lilo  kona  mea  i  manao- 
lana  ai,  alaila  lawe  oia  i  kekahi  o 
kana  mau  keiki  liona,  a  hoolilo  ia 
ia  i  liona  opiopio. 

6  Holoholo  ae  la  ia  io  ia  nei 
iwaena  e  na  liona,  lilo  oia  i  liona 
opiopio  ;  ao  iho  la  ia  e  hopu  i  ka 
ai  kaili,  a  ai  iho  la  i  kanaka. 

7  Ike  iho  la  ia  i  ko  lakou  mau 
hale  alii  neoneo,  hooneoneo  ae  la 
ia  i  ko  lakou  mau  kulanakauhale  ; 
a  neoneo  ka  aina  a  me  kona  mea  i 
piha  ai,  no  ka  halulu  o  kona  uwo 
ana. 

8  Alaila  hooku  e  na  lahuikanaka 
ia  ia  a  puni  mailoko  mai  o  na  aina, 
a  hohola  i  ko  lakou  npena  malu- 
na  ona,  a  ua  hopuia  oia  iloko  o 
ka  lakou  lua. 

9  Hoopaahao  ae  la  lakou  ia  ia  me 
na  kaulahao,  a  lawe  hoi  ia  ia  i  ke 
alii  o  Babulona :  alakai  ae  la  ia  ia 
iloko  o  na  wahi  e  paa  ai,  i  ole  e 
lohe  hou  ia  kona  leo  maluna  o  na 
mauna  o  ka  Iseraela. 

10  Tf  O  kou  makuwahine,  ua  like 
ia  me  ke  kumu  waina  iloko  o  kou 
koko,  i  kanuia  ma  na  wai ;  paapu 
ia  i  ka  hua  a  me  na  lala  he  nui, 
no  ka  nui  o  na  wai. 

11  He  mau  kookoo  paa  kona  i 
mau  hoailonamoi  no  ka  poe  e  alii 
ana,  a  ua  hookiekieia  kona  kino 
mawaena  o  na  lala  paapu :  ua 
ikeia  hoi  ia  i  kona  kiekie  ana 
ma  ka  lehulehu  o  kona  poe  lala. 

12  Aka,  uhukiia'e  la  ia  me  ka 
ukiuki ;  kiolaia  iho  la  ia  ilalo  i  ka 
lepo:  hoomaloo  ae  la  ka  makani 
hikina  i  kona  mau  hua;  uhaiia 
iho  la  kona  mau  kookoo  paa;  a 
hoopau  iho  la  ke  ahi  ia  lakou. 

13  Ua  kanuia'e  nei  ia  ma  ka 
waonahele,  ma  ka  aina  maloo  a 
me  ka  makewai. 

14  Ua  puka  ae  la  ke  ahi  mailoko 
ae  o  kekahi  kookoo  o  kona  mau 
lala ;  ua  koopau  ae  la  ia  i  kona 
hua,  i  ole  hoi  ona  kookoo  paa  i 
hoailonamoi  e  alii  ai.  He  kaui- 
kau  keia,  a  he  mea  ia  e  kanikau 
ai. 

MOKUNA  XX. 

Aole  o  ke  Akua  makemake  e  ninauia  e  na 
luna  hookuli.  3'J  Kona  manao  e  houluulu 
hou  i  ke  koena. 

I7*IA  hoi  kekahi,  i  ka  hiku  o  ka 
\i  makahiki,  i  ka  lima  o  ka  ma- 
hina,  i  ka  la  umi  o  ua  mahina  la, 
hele  mai  kekahi  poe  o  na  lunaka- 

hiko  o  ka  Iseraela  e  ninau  ia  Ie- 
hova,  a  noho  iho  la  imua  o  ko'u 
alo. 

2  Alaila  hiki  mai  ka  olelo  a  Ie- 
hova  ia'u,  i  mai  la, 

3  E  ke  keiki  a  ke  kanaka,  e  olelo 
aku  oe  i  na  lunakahiko  o  ka  Ise- 
raela,  e  i  aku  ia  lakou,  Ke  i  mai 
nei  Iehova  ka  Haku  penei;  Hele 
mai  nei  oukou  e  ninau  ia'u?  Ma 
ko'u  ola  ana,  aole  au  e  ninauia  e 
oukou,  wahi  a  Iehova  ka  Haku. 

4  E  hoohewa  oe  ia  lakou,  e  hoo- 
hewa  ia  lakou,  e  ke  keiki  a  ke 
kanaka?  E  hoike  ia  lakou  i  na 
mea  i  hoopailuaia  o  ko  lakou  poe 
makua. 

5  U  E  olelo  aku  ia  lakou,  Ke  i 
mai  nei  o  Iehova  ka  Haku  penei ; 
i  ka  la  i  koho  aku  ai  au  i  ka  Ise- 
raela,  a  i  hapai  ai  i  kuu  lima  i  na 
keiki  a  ka  ohana  a  Iakooa,  a  i 
hoike  ai  ia'u  iho  ia  lakou  ma  ka 
aina  Aigupita,  i  ka  wa  i  hapai  ai 
au  i  kuu  lima  ia  lakou,  me  ka  i 
ana'e,  Owau  no  Iehova  ko  oukou 
Akua ; 

6  I  ka  la  i  hapai  ai  au  i  kuu  lima 
ia  lakou,  e  lawe  mai  ia  lakou  mai 
ka  aina  mai  o  Aigupita,  i  ka  aina 
a'u  i  nana  aku  ai  no  lakou,  e  kahe 
ana  ka  waiu  a  me  ka  meli,  ka  mea 
naui  o  na  aiua  a  pau  : 

7  Alaila  olelo  aku  la  au  ia  lakou, 
E  haalele  oukou  kela  kanaka  keia 
kanaka  i  ka  mea  inainaia  o  kona 
mau  maka,  mai  noho  a  hoohau- 
mia  ia  oukou  iho  ma  na  kii  o 
Aigupita:  owau  no  Iehova  ko 
oukou  Akua. 

8  Aka,  kipi  mai  la  lakou  ia'u, 
aole  o  lakou  makemake  e  hoolohe 
mai  ia'u ;  aole  lakou  i  haalele  ke- 
la  kanaka  keia  kanaka  i  ka  mea 
inainaia  o  ko  lakou  mau  maka, 
aole  hoi  i  haalele  i  na  kii  o  Aigu- 
pita  :  alaila  olelo  aku  au,  E  ninini 
aku  au  i  ko'u  ukiuki  maluna  o  la- 
kou,  e  hooko  i  ko'u  huhu  ia  lakou 
mawaenakonu  o  ka  aiua  o  Aigu- 
pita. 

9  Aka,  ua  hana  au  no  ko'u  inoa, 
i  ole  ia  e  hoohaumiaia  i  na  maka 
o  na  lahuikanaka,  iwaena  o  ia  poe 
i  noho  ai  lakou :  imua  lioi  o  ko 
lakou  mau  maka  i   hoike  ai  au 


ia'u  iho  ia  lakou,  i  ka  lawe  ana 
mai  ia  lakou  mai  loko  mai  o  ka 
aina  o  Aigupita. 

10  H  A  lawe  mai  la  hoi  au  ia  la- 
kou  mai  ka  aina  mai  o  Aigupita, 
a  alakai  ia  lakou  iloko  o  ka  wao- 
nahele. 

11  Haawi  aku  la  hoi  au  i  ka'u 
mau  kauoha  ia  lakou,  a  hoike 
aku  la  hoi  au  i  ko'u  mau  kana- 
wai  ia  lakou,  o  na  mea  ke  mala- 
maia  e  ke  kauaka,  e  ola  ia  ilaila. 

12  A  o  ko'u  mau  Sabati  kekahi 
ka'u  i  haawi  aku  ai  ia  lakou,  i 
hoailona  iwaena  o'u  a  me  lakou, 
i  ike  lakou  owau  no  Iehova  ka 
mea  nana  lakou  i  hoauo. 

13  Aka,  kipi  mai  la  ka  ohana  a 
Iseraela  ia'u  ma  ka  waonahele, 
aole  lakou  i  hele  ma  ka'u  mau 
kauoha,  ua  hoowahawaha  hoi  la- 
kou  i  ko'u  mau  kanawai,  o  na 
mea  ke  malamaia  e  ke  kanaka,  e 
ola  ia  ilaila :  a  ua  hoohaumia  nui 
lakou  i  ko'u  mau  Sabati.  Alaila 
olelo  aku  la  au,  E  ninini  aku  au  i 
ko'u  ukiuki  maluna  o  lakou  ma 
ka  waonahele,  e  hoopau  ai  ia 
lakou. 

14  Aka,  hana  iho  la  au  no  ko'u 
inoa,  i  ole  ia  e  hoohaumiaia  i  na 
maka  o  na  lahuikanaka,  imua  o 
ko  lakou  alo  i  lawe  mai  ai  au  ia 
lakou  iwaho. 

15  Ua  hapai  no  nae  au  i  kuu  lima 
ia  lakou,  ma  ka  waonahele,  e  lawe 
ole  au  ia  lakou  i  ka  aina  a'u  i  haa- 
wi  aku  ai,  e  kahe  ana  ka  waiu  a 
me  ka  meli,  ka  mea  nani  o  na  aina 
a  pau ; 

16  No  ka  mea,  ua  hoowahawaha 
lakou  i  ko'u  mau  kanawai,  aole 
hoi  i  hele  ma  ka'u  mau  kauoha, 
aka,  ua  hoohaumia  lakou  i  ko'u 
mau  Sabati ;  no  ka  mea,  ua  hele 
ko  lakou  naau  mamuli  o  ko  lakou 
mau  kii. 

17  Aka  hoi,  ua  aloha  aku  ko'u 
maka  ia  lakou  i  ole  e  luku  ia  la- 
kou ;  aole  hoi  au  i  hoopau  ia  la- 
kou  ma  ka  waonakele. 

18  Aka,  olelo  aku  la  au  i  kalakou 
inau  keiki  ma  ka  waonahele,  Mai 
hele  oukou  nia  na  oihana  a  ko  ou- 
kou  mau  makuakane,  aole  hoi  e 
malama  i  ko  lakou  mau  kanawai, 

aole  hoi  e  hoohaumia  ia  oukou 
iho  me  ko  lakou  mau  akuakii. 

19  Owau  do  Iehova  ko  oukou 
Akua ;  e  hele  hoi  oukou  ma  ka'u 
mau  kauoha,  a  e  malama  i  ko'u 
mau  kanawai,  a  e  haDa  oukou  ma 
ia  mau  mea : 

20  A  e  hoano  hoi  i  ko'u  mau  Sa- 
bati ;  a  e  lilo  ia  i  hoailona  iwaena 
o'u  a  me  oukou,  i  ike  oukou  owau 
no  Iehova  ko  oukou  Akua. 

21  Kipi  mai  la  nae  na  keiki  ia'u  ; 
aole  lakou  i  hele  ma  ka'u  mau 
kauoha,  aole  hoi  lakou  i  malama  i 
ko'u  mau  kanawai  e  hana  malaila, 
o  na  mea  ke  malamaia  e  ke  kana- 
ka,  e  ola  ia  ilaila :  ua  hoohaumia 
lakou  i  ko'u  mau  Sabati;  alaila 
olelo  iho  la  au,  e  ninini  aku  au  i 
ko'u  ukiuki  maluna  o  lakou,  e 
hooko  ai  i  ko'u  huhu  ia  lakou  ma 
ka  waonahele. 

22  Aka,  hoihoi  mai  au  i  kuu  lima, 
a  hana  hoi  au  no  ko'u  iuoa,  i  ole  ia 
e  hoohaumiaia  i  na  maka  o  na  la- 
huikanaka,  imua  o  ko  lakou  alo  i 
lawe  mai  ai  au  ia  lakou. 

23  Hapai  ae  la  hoi  au  i  kuu  li- 
raa  ia  lakou  ma  ka  waonahele,  e 
hooauhee  liilii  ia  lakou  iwaena  o 
na  lahuikanaka,  a  e  hoopuehu  ia 
lakou  ma  na  aina. 

24  No  ka  mea,  aole  lakou  i  hana 
ma  ko'u  mau  kanawai,  aka,  ua 
hoowahawaha  i  ka'u  mau  kauoha, 
a  ua  hoohaumia  i  ko'u  mau  Saba- 
ti,  a  o  ko  lakou  mau  maka,  aia  no 
mamuli  o  na  kii  o  ko  lakou  mau 
makua. 

25  Nolaila  hoi,  haawi  au  no  la- 
kou  i  na  kauoha  pono  ole,  a  me 
na  kanawai  i  ola  ole  ai  lakou 
ilaila ; 

26  A  ua  hoohaumia  au  ia  lakou 
iloko  o  ko  lakou  mau  haawina  ;  i 
ko  lakou  hoohele  ana  iwaena  o  ke 
ahi  i  na  mea  a  pau  i  wehe  ae  i  ka 
opu,  i  hooneoneo  au  ia  lakou,  i 
mea  e  ike  ai  lakou  owau  no  Ie- 
hova. 

27  1  Nolaiia  e  olelo  aku,  e  ke 
keiki  a  ke  kanaka,  i  ka  ohana  a 
Iseraela,  a  e  i  aku  ia  lakou,  Ke  i 
mai  nei  Iehova  ka  Haku,  penei; 
Maloko  no  hoi  o  keia,  i  hoino  wa- 
le  mai  ai  ko  oukou  mau  makua 

ia'u,  i  ka  lakou  hana  hewa  ana 
mai  ia'u: 

28  I  ko'u  lawe  ana  mai  ia  lakou  i 
ka  aina,  nona  i  hapai  ai  au  i  kuu 
lima  e  haawi  aku  au  ia  no  lakou,  a 
ike  lakou  i  na  puu  kiekie  a  pau, 
a  me  na  laau  paapu  a  pau,  alaila 
kaumaha  ae  la  lakou  i  ka  lakou 
mau  mohai  malaila;  a  haawi  la- 
kou  ilaila  i  ka  hoonaukiuki  ana  o 
ka  lakou  alana :  ilaila  hoi  i  hana 
aku  ai  lakou  i  ko  lakou  mea  ala,  a 
i  ninini  aku  ai  i  ka  lakou  mau  mo- 
hai  iuu. 

29  Alaila  olelo  aku  la  au  ia  lakou, 
Heaha  ka  wahi  kiekie  e  a  heleku 
ai  oukou  ?  A  ua  kapaia  kona  inoa 
o  Bama  a  hiki  i  keia  la. 

30  Nolaila  e  olelo  aku  i  ka  ohana 
a  Iseraela,  Ke  i  mai  nei  Iehova  ka 
Haku  penei ;  Ua  haumia  anei  ou- 
kou  mamuli  o  ka  aoao  o  ko  ou- 
kou  mau  makua  ?  A  ua  moe  ko- 
lohe  anei  oukou  mamuli  o  ko  la- 
kou  mau  mea  inainaia? 

31  No  ka  mea,  i  ko  oukou  kau- 
maha  ana  i  ka  oukou  mau  mohai, 
i  ko  oukou  hoohele  ana  i  ka  ou- 
kou  mau  keiki  iwaena  o  ke  ahi, 
ua  hoohaumia  oukou  ia  oukou 
iho  me  ko  oukou  mau  akuakii  a 
pau,  a  hiki  i  keia  la;  a  e  ninauia 
mai  anei  au  e  oukou,  e  ka  ohana  a 
Iseraela?  Ma  ko'u  ola  ana,  wahi 
a  Iehova  ka  Haku,  aole  au  e  ni- 
nauia  mai  e  oukou. 

32  A  o  ka  mea  i  kupu  iloko  o  ko 
oukou  naau,  aole  loa  ia,  i  ka  ou- 
kou  olelo  ana,  E  like  kakou  me 
na  lahuikanaka,  e  like  me  na  oha- 
na  o  na  aina  i  ka  hoomana  i  ka 
laau  a  me  ka  pohaku. 

33  1f  Ma  ko'u  ola  ana,  wahi  a  Ie- 
hova  ka  Haku,  He  oiaio,  me  ka 
lima  ikaika,  a  me  ka  lima  kikoo 
aku,  a  me  ka  ukiuki  i  nininiia 
aku,  e  alii  ai  au  maluna  o  ou- 
kou : 

34  A  e  lawe  mai  au  ia  oukou  mai 
waena  mai  o  kanaka,  a  e  hoakoa- 
koa  au  ia  oukou  mai  na  aina  mai 
i  hooauheeia'i  oukou,  me  ka  lima 
ikaika,  a  me  ka  liina  kikoo,  a  me 
ka  ukiuki  i  nininiia'ku. 

35  A  e  lawe  au  ia  oukou  iloko  o 
ka  waonahele  o  kanaka,  a  malaila 

au  e  hakaka  ai  me  oukou,  ke  ma- 
ka  no  he  maka. 

36  Me  au  koi  i  hakaka  ai  me  ko 
oukou  mau  makua  ma  ka  waona- 
hele  o  ka  aina  Aigupita,  pela  e 
hakaka  ai  au  me  oukou,  wahi  a 
Iehova  ka  Haku. 

37  A  e  hoohele  ae  au  ia  oukou 
malalo  ae  o  ke  kookoo,  a  e  lawe 
au  ia  oukou  iloko  o  ka  mea  paa  o 
ka  herita : 

38  A  e  holoi  aku  wau  mai  waena 
aku  o  oukou  i  na  kipi,  a  me  ka 
poe  i  hana  hewa  mai  ia'u ;  e  iawe 
mai  au  ia  lakou  mai  ka  aina  mai  i 
noho  iki  ai  lakou,  aole  nae  lakou 
e  komo  i  ka  aina  o  ka  Iseraela ;  a 
e  ike  oukou  owau  no  Iehova. 

39  A  oukou  hoi,  e  ka  ohana  a 
Iseraela,  ke  i  mai  nei  Iehova  ka 
Haku,  penei;  E  hele  oukou,  a  e 
malama  kela  mea  keia  mea  i  ko- 
na  mau  kii,  a  mahope  aku  hoi, 
ina  aole  oukou  e  hoolohe  mai 
ia'u :  aka,  mai  hoohaumia  hou  i 
ko'u  inoa,  me  ka  oukou  mau 
haawina  a  me  ko  oukou  mau 
akuakii. 

40  No  ka  mea,  ma  ko'u  mauna 
hoano,  ma  ka  mauna  kiekie  o  ka 
Iseraela,  wahi  a  Iehova  ka  Haku, 
malaila  e  malama  mai  ai  ia'u  ka 
ohana  a  pau  a  Iseracla,  o  ka  poe 
a  pau  loa  ma  ka  aiua ;  malaila  e 
maliu  ai  au  ia  lakou,  malaila  e 
kauoha  ai  au  i  ka  oukou  mau  mo- 
hai,  a  me  na  hua  mua  o  ka  oukou 
mau  alana,  me  ko  oukou  mau  mea 
hoano  a  pau. 

41  E  maliu  au  ia  oukou  me  ko 
oukou  mea  ala  ono,  aia  lawe  mai 
au  ia  oukou  mai  ka  poe  kanaka 
mai,  a  e  hoakoakoa  ia  oukou  mai 
loko  mai  o  na  aina  i  hooauhee  lii- 
lii  ia  ai  oukou ;  a  e  hoanoia  mai  au 
ma  o  oukou  la  i  na  maka  o  na  la- 
huikanaka. 

42  A  e  ike  oukou  owau  no  Ieho- 
va,  aia  lawe  mai  au  ia  oukou  iloko 
o  ka  aina  o  ka  Iseraela,  i  ka  aina 
nona  i  hapai  ai  au  i  kuu  lima  e 
haawi  aku  ia  i  ko  oukou  poe  ma- 
kua. 

43  A  malaila  e  hoomanao  ai  ou- 
kou  i  ko  oukou  mau  aoao,  a  me 
ka  oukou  mau  hana  a  pau,  na 


mea  i  haumia  ai  oukou ;  a  e  hoo- 
wahawaha  oukou  ia  oukou  iho  i 
ko  oukou  mau  maka,  no  na  mea 
ino  a  pau  a  oukou  i  hana  aku  ai. 

44  A  e  ike  no  oukou  owau  no 
Iehova,  aia  hana  au  me  oukou  no 
ko'u  inoa,  aole  mamuli  o  ko  ou- 
kou  mau  aoao  hewa,  aole  hoi  e 
like  me  ka  oukou  hana  hewa  ana, 
e  ka  ohana  a  Iseraela,  wahi  a  Ie- 
hova  ka  Haku. 

45  Tl  Hiki  mai  la  hoi  ka  olelo  a 
Iehova  ia'u,  i  mai  la, 

46  E  ke  keiki  a  ke  kanaka,  e  hoo- 
kupono  oe  i  kou  wahi  maka  i  ke 
kukuluhema,  a  e  hoolei  aku  i  kau 
olelo  ma  ka  aoao  hema  e  wanana 
ku  e  oe  i  ka  ululaau  o  ka  aina 
hema : 

47  A  e  olelo  aku  i  ka  ululaau  o 
ke  kukuluhema,  E  hoolohe  i  ka 
olelo  a  Iehova,  no  ka  mea,  ke 
olelo  mai  nei  Iehova  ka  Haku, 
penei ;  Aia  hoi,  e  kukuni  au  i  ke 
ahi  iloko  ou,  a  e  hoopau  ae  ia  i  na 
laau  maka  a  pau  iloko  ou,  a  me  na 
laau  maloo  a  pau ;  a  o  ka  lapalapa 
e  lapalapa  ana  aole  loa  ia  e  ki- 
naiia,  a  e  wela  ilaila  na  wahi  ma- 
ka  a  pau  mai  ke  kukuluhema  a  ke 
kukuluakau. 

48  A  e  ike  uo  ka  io  a  pau,  na'u 
na  Iehova  ia  i  kukuni,  aole  no  ia 
e  kinaiia. 

49  I  aku  la  hoi  au,  Auwe,  e  Ieho- 
va  ka  Haku !  ke  olelo  nei  lakou 
no'u,  Aole  anei  ia  e  olelo  i  na  ole- 
lo  nane? 

MOKUNA   XXI. 

Ka  wanana  ku  e  ia  Ierusalema. 

A  LAILA  hiki  mai  la  ka  olelo  a 
x\_  Iehova  ia'u,  i  mai  la, 

2  E  ke  keiki  a  ke  kanaka,  e  hoo- 
ku  oe  i  kou  wahi  maka  ia  Ierusa- 
lema,  a  hoolei  aku  i  kau  olelo  ma 
ke  kupono  i  na  wahi  hoano,  a  e 
wanana  ku  e  i  ka  aina  o  ka  Ise- 
raela, 

3  A  e  olelo  aku  i  ka  aina  o  ka 
Iseraela,  Ke  i  mai  nei  Iehova  ka 
Haku,  penei;  Ke  ku  e  nei  au  ia 
oe,  a  e  unuhi  ae  au  i  kuu  pahi- 
kaua  mailoko  ae  o  kona  wahi,  a 
e  oki  aku  au  mai  ou  aku  nei  i  ka 
mea  pono  a  me  ka  mea  hewa. 

4  A  no  ko'u  oki  ana  aku  mai  ou 
aku  nei  i  ka  mea  pono  a  me  ka 
mea  hewa,  nolaila  e  hele  aku  ko'u 
pahikaua  mailoko  aku  o  kona 
wahi  e  ku  e  i  na  io  a  pau,  mai  ke 
kukuluhema,  a  ke  kukuluakau ; 

5  I  ike  ka  io  a  pau,  ua  unuhi  ae 
wau  o  Iehova  i  kuu  pahikaua 
mailoko  ae  o  kona  wahi ;  aole  ia 
e  hoi  hou  iho. 

6  Nolaila  e  auwe  oe,  e  ke  keiki  a 
ke  kauaka,  me  ka  hai  ana  o  kou 
puhaka,  a  rae  ke  kaumaha  loa  e 
auwe  ai  imua  o  ko  lakou  mau 
maka. 

7  Eia  hoi,  i  ko  lakou  ninau  ana 
ia  oe,  No  ke  aha  la  oe  e  auwe  nei  ? 
e  olelo  aku  oe,  No  ka  lono  ;  no  ka 
mea,  e  hiki  mai  ana  uo  ;  a  e  hehee 
no  na  naau  a  pau,  a  e  pau  no  na 
lima  i  ka  nawaliwali,  a  e  maule 
no  hoi  na  kuli  a  pau  me  he  wai 
la  :  no  ka  mea,  eia  hoi,  e  hele  mai 
no  ia,  a  e  hookoia,  wahi  a  Iehova 
ka  Haku. 

8  H  Iliki  hou  mai  la  ka  olelo  a 
Iehova  ia'u,  i  mai  la, 

9  E  ke  keiki  a  ke  kanaka,  e  wa- 
nana  aku  oe,  a  e  olelo  aku,  Ke  i 
mai  nei  ka  Haku  penei ;  E  ka  pa- 
hikaua,  ua  hookalaia  ka  pahi- 
kaua,  ua  hoohualiia: 

10  Ua  hookalaia  i  luku  nui  aku 
ia ;  a  ua  hoohualiia  ia  e  olinolino 
ia:  he  pono  no  anei  ia  kakou  ke 
hana  lealea?  Ua  hoowahawaha 
no  ke  kookoo  o  ka'u  keiki  i  na 
kumu  laau  a  pau. 

11  Ua  haawiia  mai  no  ia  e  hoo- 
hualiia  ia  i  lawelaweia ;  ua  hooka- 
laia  keia  p:thikaua,  a  ua  hoohua- 
liia  e  haawiia  iloko  o  ka  lima  o  ka 
mea  luku. 

12  E  auwe  ae,  a  e  aoa  ae,  e  ke 
keiki  a  ke  kanaka,  no  ka  mea, 
maluna  auanei  ia  o  ko'u  poe  ka- 
naka,  maluna  no  ia  o  na'lii  a  pau 
o  ka  Iseraela ;  ua  haawi  pu  ia  la- 
kou  i  ka  pahikaua  me  ko'u  poe 
kanaka ;  nolaila  e  hahau  oe  malu- 
na  iho  o  kou  uha. 

13  No  ka  mea,  he  hoao  ana  keia, 
a  heaha  la  hoi  ke  hoowahawaha 
aku  ia  i  ke  kookoo  ?  aole  e  koe 
aku  ia,  wahi  a  lehova  ka  Haku. 

14  E  wanana  hoi  oe,  e  ke  keiki  a 

ke  kanaka,  a  e  pai  pu  i  kou  mau 
lima,  i  ekolu  hoi  ka  papalua  ana  o 
ka  pahikaua,  he  pahikaua  a  ka  poe 
i  lukuia:  o  ka  pahikaua  ia  a  ka 
poe  kanaka  nui  i  pepehiia  ka  i 
hoopuni  ia. 

15  Ua  hoonoho  au  i  ka  maka  o 
ka  pahikaua  e  ku  e  i  ko  lakou 
mau  ipuka  a  pau  i  mauleka  naau, 
a  i  hoonuiia  ka  hiolo  ana :  Auwe ! 
ua  hoohualiia  ia,  ua  unuhiia  no 
ka  luku  ana. 

16  E  hui  pu,  e  hele  oe  ma  kekahi 
aoao,  ma  ka  lima  akau  paha  ma 
ka  lima  hema  paha,  ma  kahi  i  ku 
pono  ai  kou  alo. 

17  Owau  no  kekahi  e  pai  pu  i 
ko'u  mau  lima,  a  e  hoomaha  au  i 
ko'u  ukinki :  na'u  na  Iehova  i  ole- 
lo  iho. 

18  1f  Hiki  hou  mai  la  ka  olelo  a 
Iehova  ia'u,  i  mai  la, 

19  O  oe  hoi,  e  ke  keiki  a  ke  ka- 
naka,  e  hoomaopopo  oe  i  na  ala 
elua,  e  hele  mai  ai  ka  pahikaua  a 
ke  alii  o  Babulona ;  e  hele  pu  mai 
laua  a  elua  mai  ka  aina  hookahi 
mai ;  e  koho  oe  i  kekahi  wahi,  e 
koho  ma  ke  poo  o  ke  ala  e  hiki  ai 
i  ke  kulanakauhale. 

20  Hoomaopopo  i  ke  ala  e  hiki 
mai  ai  ka  pahikaua  i  Raba  no  na 
mamo  a  Amona,  a  ia  Iuda  iloko  o 
Ierusalema  ka  mea  i  paa  i  ka  paia. 

21  No  ka  mea,  ua  ku  iho  la  ke 
alii  o  Babulona  ma  ka  mahele  ana 
o  ke  alanui,  ma  ke  poo  o  na  ala 
elua,  e  kilokilo  ai ;  hoonaueue  oia 
i  kana  mau  pua,  kukakuka  no  ia 
me  na  kii,  ua  nana  no  ia  i  ke  ake- 
paa. 

22  Ma  kona  lima  akau  ke  kiloki- 
lo  ana  no  Ierusalema,  e  hoonoho 
ai  i  na  hipa  kane  wawahi,  e  hoo- 
hamama  i  ka  waha  no  ka  luku 
ana,  e  hookiekie  hoi  i  ka  leo  i  ka 
hooho  ana,  e  hoonoho  ku  e  i  na 
hipa  kane  wawahi  ma  na  ipuka,  e 
hookumu  hoi  i  ka  puu,  a  kukulu 
hoi  i  ka  pakaua. 

23  E  lilo  hoi  ia  me  he  kilokilo 
wahahee  ana  i  ko  lakou  maka,  i 
na  mea  i  hoohiki  ai  ma  ka  berita 
ia  lakou  ;  aka,  e  hoomanao  oia  i 
ka  hewa  e  paa  lakou  i  ka  hopuia. 

24  Nolaila,  ke  i  mai  nei  Iehova 

ka  Haku  penei;  No  ka  mea,  no 
oukou  i  hoonianaoia'i  ko  oukou 
hewa,  i  ka  hoikeia  o  ko  oukou 
lawehala  ana,  i  ikeia  hoi  ka  oukou 
hana  ana  a  pau,  no  ko  oukou  hoo- 
manaoia'e,  e  hopuia  oe  me  ka  li- 
ma. 

25  U  A  o  oe,  e  ke  alii  aia  hewa  o 
ka  Iseraela,  ua  hiki  mai  kona  la  e 
oki  ai  ka  hewa. 

26  Ke  i  mai  nei  Iehova  ka  Haku, 
penei ;  E  lawe  oe  i  ka  lei  alii,  a  e 
hemo  hoi  ke  korona:  aole  ia  mea 
hookahi ;  e  hookiekie  ae  i  ka  mea 
haahaa,  a  e  hoohaahaa  i  ka  mea 
kiekie. 

27  Na'u  no  e  hookahuli,  hooka- 
huli,  hookahuli  ia  mea ;  a  e  ole  ia, 
a  hiki  mai  ka  mea  ia  ia  ka  pono,  a 
e  haawi  au  ia  nona. 

28  1f  A  o  oe,  e  ke  keiki  a  ke  ka- 
naka,  e  wanana  oe  a  e  olelo  aku 
no  na  mamo  a  Amona,  a  me  ko 
lakou  hoino,  e  olelo  hoi  oe,  O  ka 
pahikaua,  ua  unuhiia  ka  pahi- 
kaua;  ua  hoohualiia  no  ka  luku 
ana,  e  hoopau  ai  no  kona  olino- 
lino  ana. 

29  I  ko  lakou  ike  ana  i  ka  mea 
hoopunipuni  nou,  a  i  ko  lakou  ki- 
lokilo  ana  i  ka  wahahee,  e  haawi 
ia  oe  maluna  o  na  a-i  o  ka  poe  i 
pepehiia,  o  ka  poe  hewa,  ua  hiki 
mai  ko  lakou  la  e  oki  ai  ko  lakou 
hewa. 

30  E  hoihoi  anei  au  ia  mea  iloko 
o  koua  wahi  ?  Ma  kahi  i  hanaia'i 
oe,  a  ma  ka  aina  i  hanauia'i  oe, 
malaila  au  e  hoopai  aku  ai  ia  oe : 

31  E  ninini  aku  hoi  au  i  kuu 
inaina  maluna  ou,  a  e  puhi  aku 
au  ia  oe  me  ke  ahi  o  ko'u  huhu 
ana,  a  e  haawi  aku  au  ia  oe  iloko 
o  ka  lima  o  na  kanaka  lokoino,  a 
he  akamai  i  ka  luku  aku. 

32  E  lilo  no  oe  i  wahie  no  ke  ahi, 
mawaenakonu  hoi  o  ka  aina  kou 
koko ;  aole  hoi  oe  e  hoomanao 
hou  ia;  no  ka  mea,  na'u  na  le- 
hova  ia  i  olelo  ai. 

MOKUNA  XXII. 

Ka  helu  ana  o  ko  [emealema  liewa.  13  Ka 
hoolike  ana  ia  lakou  ine  ka  lepo  kala.  23 
Ka  hewa  o  kona  poe  kaula  me  na  kahuna. 

IKĪ  mai  la  ka  olelo  a  Iehova 
ia'u,  i  mai  la, 


H 


2  Ano  hoi,  e  ke  keiki  a  ke  kana- 
ka,  e  hoohewa  anei  oe,  e  hoohewa 
oe  i  ke  kulanakauhale  koko  ?  Oia, 
e  hoike  no  oe  ia  ia  i  kona  mau 
mea  a  pau  i  inainaia. 

3  E  olelo  aku  oe,  Ke  i  mai  nei 
Iehova  ka  Huku,  penei;  Ke  hoo- 
kahe  nei  ke  kulanakauhale  i  ke 
koko  iwaenakonu  ona,  i  hiki  mai 
kona  manawa,  a  ua  hana  oia  i  na 
akua  kii  e  ku  e  ia  ia  iho,  e  hoo- 
haumia  ia  ia  iho. 

4  I  ke  koko  au  i  hookahe  ai,  ua 
hewa  oe,  a  ma  na  akua  kii  au  i  ha- 
na'i,  ua  hoohaumia  oe  ia  oe  iho ; 
a  ua  hookokoke  no  oe  i  kou  mau 
la,  a  ua  hiki  mai  hoi  i  kou  mau 
makahiki ;  nolaila  i  hoolilo  aku  ai 
au  ia  oe  i  mea  e  hoinoia  e  na  la- 
huikanaka,  a  i  mea  e  henehene  ai 
ko  na  aina  a  pau. 

5  O  ka  poe  kokoke  mai  a  me 
ka  poe  mamao  aku  ia  oe,  e  he- 
nehene  no  lakou  ia  oe  ka  mea 
inoa  haumia,  a  ua  hoouluhua  nui 
ia. 

6  Eia  hoi,  o  na'lii  o  ka  Iseraela, 
kela  mea  keia  mea  iloko  ou  ma 
ka  hookahe  koko  lakou  me  ko 
lakou  ikaika. 

7  O  ka  makuakane  a  me  ka  ma- 
kuwahine  ka  lakou  i  hoowaha- 
waha  ai  iloko  ou;  ma  ka  hoolu- 
hihewa  i  hana  aku  ai  lakou  i  ka 
malihini  iloko  ou  ;  a  maloko  ou 
i  hoopilikia  ai  lakou  i  na  mea 
makua  ole  a  me  na  wahine  kane- 
make. 

8  Ua  hoowahawaha  oe  i  ko'u 
mau  mea  hoano,  a  ua  hoohau- 
mia  hoi  oe  i  ko'u  mau  Sabati. 

9  Maloko  ou  na  kanaka  hoioholo 
olelo  e  hookahe  i  ke  koko ;  ua  ai 
hoi  lakou  maluna  o  na  mauna  ilo- 
ko  ou ;  a  iwaenakonu  ou  ua  hana 
lakou  ma  ka  moe  kolohe. 

10  Maloko  ou,  ua  wehe  lakou  i 
kahi  huna  o  ko  lakou  makuaka- 
ne  ;  a  maloko  ou  ua  hoohaahaa  la- 
kou  i  ka  wahine  i  hookaawaleia'e 
no  ka  heekoko. 

11  Ua  hana  kekahi  i  ka  mea  inai- 
naia  me  ka  wahine  a  kona  hoalau- 
na,  a  ua  hoohaumia  kekahi  i  kana 
hunona  wahine  ma  ka  moe  kolo- 
he;  a  ua  hoohaahaa  kekahi  iloko 

ou  i  kona  kaikuwahine,  he  kaika- 
mahine  a  kona  makuakane. 

12  Maloko  ou  ua  lawe  lakou  i  ua 
kipe  e  hookahe  i  ke  koko ;  ua  la- 
we  oe  i  ke  kuala  a  nie  ka  uku  pa- 
nee,  a  ua  loaa  ia  oe  me  ka  makee, 
o  ka  kou  mau  hoalauna,  ma  ka 
hooluhihewa,  a  ua  hoopoina  mai 
ia'u,  wahi  a  Iehova  ka  Haku. 

13  Tf  Nolaila  ea,  ua  pai  au  i  kuu 
mau  lima  i  kou  waiwai  alunu  i 
loaa  ia  oe,  a  me  kou  koko  i  hoo- 
kaheia  iwaenakonu  ou. 

14  E  hiki  anei  i  kou  naau  ke 
hoomanawanui,  a  e  ikaika  anei 
kou  mau  lima  i  na  la  e  lalau  aku 
ai  au  ia  oe?  Na'u  na  Iehova  i 
olelo,  a  na'u  no  ia  e  hana. 

15  E  lulu  aku  au  ia  oe  iwaena  o 
na  lahuikanaka,  a  e  hooleilei  aku 
ia  oe  iwaena  o  na  aina,  a  e  hoopau 
aku  i  kou  haumia  mailoko  aku 
ou.  - 

16  A  e  lawe  oe  i  kou  hooilina  ilo- 
ko  ou  iho,  imua  i  ke  alo  o  na  la- 
huikanaka,  a  e  ike  oe  owau  no  Ie- 
hova. 

17  Hiki  mai  la  ka  olelo  a  Iehova 
ia'u,  i  mai  la, 

18  E  ke  keiki  a  ke  kanaka,  ua  lilo 
ka  ohana  a  Iseraela  i  lepo  ia'u  nei ; 
o  lakou  a  pau  he  keleawe,  he  piu- 
ta,  he  hao,  a  he  kepaupoka,  iloko 
o  ka  umu  hoohehee;  he  lepo  no 
hoi  o  ke  kala. 

19  Nolaila,  wahi  a  Iehova  ka  Ha- 
ku ;  no  ka  lilo  ana  o  oukou  a  pau 
i  lepo,  nolaila,  ea,  e  hoakoakoa  au 
ia  oukou  iwaenakonu  o  Ierusale- 
ma; 

20  E  like  me  ko  lakou  houluulu 
ana  i  ke  kala,  a  me  ke  keleawe,  a 
me  ka  hao,  a  me  ke  kepaupoka  a 
me  ka  piuta  iwaenakonu  o  ka 
umu  hoohehee,  e  puhi  i  ke  ahi 
maluna  olaila,  e  hoohehee  iho ; 
pela  e  houluulu  ai  au,  me  ko'u 
huhu  a  me  ko'u  ukiuki,  a  e  waiho 
iho,  a  e  hoohehee  ia  oukou. 

21  Oia,  e  houluulu  au  ia  oukou, 
a  e  puhi  maluna  o  oukou  iloko  o 
ke  ahi  o  ko'u  ukiuki,  a  pau  ou- 
kou  i  ka  hooheheeia  iwaenakonu 
ona. 

22  Me  he  kala  la  i  hooheheeia 
iwaena  konu  o  ka  umu  hoohehee, 

pela  oukou  e  hooheheeia'i  iloko 
ona ;  a  e  ike  oukou  ua  ninini  aku 
au  i  ko'u  huhu,  maluna  o  oukou. 

23  1  Hiki  mai  la  hoi  ka  olelo  a 
Iehova  ia'u,  i  mai  la, 

24  E  ke  keiki  a  ke  kanaka,  e  ole- 
lo  aku  oe  ia  ia,  O  oe  no  ka  aina  i 
waele  ole  ia,  a  i  ua  ole  ia  i  ka  la  i 
huhu  ai. 

25  He  ohumu  kipi  o  kona  mau 
kaula  iwaenakonu  ona,  e  like  me 
ka  liona  e  uwo  ana,  e  haekae  aua 
i  ka  mea  pio;  ua  ai  lakou  i  na 
uhane,  ua  lawe  lakou  i  ke  kala,  a 
rae  na  mea  makamae ;  a  ua  hoo- 
nui  lakou  nona  i  na  wahinekane- 
make  iwaena  konu  ona. 

26  Ua  hana  iuo  kona  mau  kahu- 
na  pule  i  kuu  kanawai,  a  ua  hoo- 
haumia  lakou  i  kuu  mea  hoano ; 
aole  lakou  i  hookaawale  iwaena  o 
na  mea  hoano  a  me  na  mea  hau- 
mia,  aole  hoi  i  hoakaka  lakou 
iwaena  o  ka  mea  maemae  a  me  ka 
mea  maemae  ole,  ua  huna  hoi  la- 
kou  i  ko  lakou  mau  maka  i  ko'u 
mau  Sabati,  auahoohaumiaia  wau 
iwaena  o  lakou. 

27  O  kona  mau  alii,  iwaenakonu 
ona,  ua  like  me  na  ilio  hihiu  hae 
e  haehae  ana  i  ka  mea  pio,  e  hoo- 
kahe  i  ke  koko,  a  e  luku  hoi  i  na 
uhane  e  loaa  ia  lakou  ka  waiwai 
alunu. 

28  Ua  hamo  aku  kona  mau  kaula 
ia  lakou  me  ka  puna  ikaika  ole,  e 
nana  ana  i  ka  mea  lapuwale,  a  e 
wanana  ana  i  na  mea  wahahee  no 
lakou,  e  olelo  ana,  Ke  i  mai  nei 
Iehova  ka  Haku  penei,  aole  nae  i 
olelo  Iehova. 

29  Ua  hooluhihewa  na  kanaka  o 
ka  aina,  a  kaili  wale  i  ka  mea  kai- 
li,  ua  kookaumaha  lakou  i  ka  mea 
haahaa,  a  me  ka  mea  nele ;  oia,  ua 
hookaumaha  lakou  i  ka  malihini 
ma  ka  pono  ole. 

30  Irai  aku  la  au  i  kahi  kanaka 
iwaena  o  lakou  e  hana  hou  i  ka 
pa,  a  e  ku  ma  kahi  naha  imua  o 
ko'u  alo  no  ka  aina,  i  ole  au  e  lu- 
ku  aku  ia  ia  ;  aole  hoi  i  loaa  ia'u. 

31  Nolaila  ninini  aku  la  au  i  ko'u 
ukiuki  maluna  o  lakou,  ua  hoopau 
au  ia  lakou  me  ke  ahi  o  ko'u  hu- 
hu ;  o  ko  lakou  aoao  ponoi  ka'u  i 

hoopai  aku  ai  maluna  o  ko  lakou 
mau  poo,  wahi  a  Iekova  ka  Haku. 

MOKUNA  XXIII. 

Ka  moe  kolohe  ana  o  Ahola  a  me  Aholiha. 
22  Poino  o  Aholiba.    45  Iloopaiia  laua. 

HIKI  mai  la  ka  olelo  a  Iehova 
ia'u,  i  mai  la, 

2  E  ke  keiki  a  ke  kanaka,  Elua 
aku  la  wahine,  na  kaikamahine  a 
ka  makuwahine  hookahi : 

3  Moe  kolohe  laua  ma  Aigupi- 
ta;  moe  kolohe  laua  i  ko  laua 
wa  opiopio  :  malaila  i  kaomiia  ko 
laua  mau  umauma,  a  malaila  i 
paopao  ai  lakou  i  na  omaka  o  ko 
laua  puupaa  ana. 

4  A  o  ko  laua  mau  inoa,  o  Ahola 
ke  kaikuaana,  a  o  Aholiba  kona 
kaikaina ;  a  na'u  no  laua,  a  ua  ha- 
nau  laua  i  na  keikikane  a  me  na 
kaikamahine.  Pela  hoi  ko  laua 
mau  inoa,  o  Ahola,  o  Samaria  ia, 
a  o  Aholioa,  o  Ierusalema  ia. 

5  Moe  kolohe  aku  la  o  Ahola  i 
kona  wa  na'u,  a  hauoli  no  ia  i  ka- 
na  mau  ipo,  ko  Asuria  kona  hoa- 
launa, 

6  I  aahuia  i  ke  kapa  poni  uliuli, 
na  luna  koa  me  na'lii,  na  kanaka 
ui  e  makemakeia  lakou  a  pau,  a 
hoohololio  e  holo  ana  maluna  o 
na  lio. 

7  Pela  ia  i  hana'i  i  kona  moe  ko- 
lohe  ana  me  lakou,  me  ko  Asuria 
poe  a  pau  i  waeia,  a  me  ka  poe  a 
pau  ana  i  hauoli  ai ;  a  me  ko  la- 
kou  mau  akuakii  a  pau  i  hoohau- 
mia  ai  oia  ia  ia  iho. 

8  Aole  hoi  ia  i  haalele  i  kona 
moe  kolohe  ana  mai  Aigupita 
mai ;  no  ka  mea,  i  kona  wa  opio- 
pio  moe  pu  lakou  me  ia,  a  pepe 
iho  la  i  na  u  o  kona  puupaa  ana, 
a  ua  ninini  aku  i  ko  lakou  moe 
kolohe  ana  maluua  ona. 

9  Nolaila  i  haawi  aku  ai  au  ia  ia 
iloko  o  ka  lima  o  kana  poe  ipo,  i 
ka  lima  o  ko  Asuria,  na  mea  ana  i 
hauoli  ai. 

10  Ua  wehe  lakou  i  kona  wahi 
huna,  a  lalau  hoi  i  kana  mau  kai- 
kamahiue,  a  pepehi  iho  la  lakou 
ia  ia  me  ka  pahikaua;  a  kaulana 
aku  la  oia  iwaena  o  na  wahine,  no 
ka  mea,  ua  hoopai  lakou  ia  ia. 


11  A  ike  aku  la  kona  kaikaina  o 
Aholiha  ia  mea,  ua  oi  aku  kona 
hewa  i  kona  kuko  ana  mamua  ona, 
a  i  kona  moe  kolohe  ana  mamua 
o  koua  kaikuaana  i  kona  moe  ko- 
lohe  ana. 

12  Hauoli  iho  la  oia  i  ko  Asuria 
kona  mau  hoalauna,  na  luna  koa 
a  me  na'lii  kahiko  nani  ia,  na  hoo- 
hololio,  e  holo  ana  maluna  o  na 
lio,  he  poe  kanaka  ui  lakou  a  pau 
e  makemakeia. 

13  Alaila  ike  aku  la  au  ua  hau- 
mia  ia,  hele  pu  hoi  laua  i  ka  aoao 
hookahi ; 

14  A  ua  hoomahuahua  oia  i  kona 
moe  kolohe  ana ;  no  ka  niea,  i  ko- 
na  ike  ana  i  na  kanaka  i  kakauia 
ma  ka  paia,  o  na  kii  o  ko  Kaleuea 
i  kakauia  me  ka  peua  ulaula, 

15  Kaeiia  hoi  me  na  kaei  ma  ko 
lakou  puhaka,  nani  hoi  ko  lakou 
lole  hooluuia  ma  ko  lakou  mau 
poo,  he  poe  alii  lakou  a  pau  i  ka 
nana  aku,  ma  ke  ano  o  ko  Babu- 
lona  no  Kaledea,  ko  lakou  aina 
hanau : 

16  A  i  kona  ike  ana  ia  lakou  me 
kona  mau  maka,  hauoli  aku  la  oia 
ia  lakou,  a  hoouna  aku  la  i  na 
elele  io  lakou  la  ma  Kaledea. 

17  Hele  mai  la  hoi  ko  Babela  io 
na  la  iloko  o  ka  moe  aloha,  a  hoo- 
haumia  ia  ia  me  ko  lakou  moe  ko- 
lohe  ana,  a  ua  haumia  oia  ia  lakou, 
a  ua  ku  e  kona  manao  ia  lakou. 

18  A  pela  i  hoike  ai  oia  i  kona 
moe  kolohe  ana,  a  wehe  hoi  i  ko- 
na  wahi  huna;  alaila  ku  e  ko'u 
mauao  ia  ia,  e  like  me  ke  ku  e  ana 
o  ko'u  naau  i  kona  kaikuaana. 

19  Ua  hoomahuahua  nae  oia  i 
kona  moe  kolohe  ana,  e  hooma- 
nao  ana  i  na  la  o  kona  opiopio 
ana  i  moe  kolohe  ai  i  ka  aina  o 
Aigupita. 

20  No  ka  mea,  ua  hauoli  oia  i  ka- 
na  mau  ipo,  o  ko  lakou  io  he  like 
me  ka  io  o  na  hoki,  a  o  ko  lakou 
kahe  ana  ua  like  me  ko  na  lio  ka- 
he  ana. 

21  Pela  i  hoomanao  ai  oe  i  ka 
moe  kolohe  aua  o  kou  wa  opio- 
pio,  i  ka  pepe  ana  o  kou  mau 
omaka  i  ko  Aigupita  no  na  u  o 
kou  opiopio  ana. 

22  U  Nolaila,  e  Aholiba,  ke  i  mai 
nei  Iehova  ka  Haku  penei ;  E  hoo- 
ku  ae  au  i  kau  mau  ipo  e  ku  e  ia 
oe,  na  mea  a  kou  naau  i  ku  e  ai,  a 
e  lawe  mai  au  ia  lakou  e  ku  e  ia 
oe  a  puni; 

23  I  ko  Babulona,  a  me  ko  Kale- 
dea  a  pau,  o  Pekoela,  a  me  Soa,  a 
me  Koa,  a  me  ko  Asuria  a  pau  me 
lakou ;  he  poe  kanaka  ui  i  make- 
makeia  lakou  a  pau  na  luna  koa, 
me  na'lii,  a  me  na  haku  nui,  a  he 
kaulana  hoi,  e  holo  ana  lakou  a 
pau  maluna  o  na  lio. 

24  A  e  hele  ku  e  mai  lakou  ia  oe 
me  na  kaa  kaua,  a  me  na  kaa  wai- 
wai,  a  me  na  huila,  a  me  ke  anaina 
kanaka,  e  hoonoho  ku  e  ia  oe  i  ka 
pale  kaua,  i  ka  pale  umauma,  a 
me  ka  mahiole  a  puni ;  a  e  hoo- 
noho  aku  au  i  ka  hoopai  aua  imua 
o  lakou,  a  e  hoopai  aku  lakou  ia 
oe  mamuli  o  ko  lakou  hoopai  ana. 

25  A  e  hooku  e  au  i  ko'u  lili  ia 
oe,  a  hana  lakou  me  ka  ukiuki  ia 
oe,  a  e  kaili  lakou  i  kou  ihu  a  me 
kou  mau  pepeiao ;  a  e  haule  kou 
koena  i  ka  pahikaua;  a  e  lawe  la- 
kou  i  kau  mau  keikikane  a  me 
kau  mau  kaikamahine ;  a  e  hoo- 
pauia  kou  koena  i  ke  ahi. 

26  E  hemo  hoi  ia  lakou  kou  mau 
kapa  komo,  a  e  kaili  ae  hoi  lakou 
i  kou  mau  mea  nani  e  nani  ai. 

27  Pela  e  hooki  ai  au  i  kou  moe 
haumia  ana,  mai  ou  aku,  a  me 
kou  moe  kolohe  ana  no  Aigupita 
mai,  i  ole  oe  e  leha  hou  ae  i  kou 
mau  maka  ia  lakou,  aole  hōi  e 
hoomanao  hou  aku  ia  Aigupit.a. 

28  No  ka  mea,  ke  olelo  nei  Ie- 
hova  ka  Haku,  penei;  Aia  hoi,  e 
haawi  aku  au  ia  oe  iloko  o  ka 
lima  o  ka  poe  au  i  hoowahawaha 
ai,  a  i  ka  lima  o  ka  poe  a  kou 
uaau  i  ku  e  ai. 

29  A  e  hana  aku  lakou  ia  oe  me 
ka  inaina,  a  e  lawe  ae  i  kau  mea  i 
hana'i,  a  e  waiho  aku  ia  oe  he  olo- 
helohe  me  ke  kapa  ole ;  a  e  akaka 
loa  kou  moe  kolohe  ana,  o  kou 
moe  haumia  ana  a  me  kou  hooka- 
makama  aua. 

30  E  hana  aku  au  i  keia  mau  mea 
ia  oe  no  kou  hele  moe  kololie  ana 
niamuli  o  na  lahuikanaka,  a  no 

kou  haumia  ana  i  ko  lakou  mau 
akuakii. 

31  Ua  hele  oe  ma  ka  aoao  o  kou 
kaikuaana;  nolaila  e  haawi  aku 
ai  au  i  kona  kiaha  iloko  o  kou 
lima. 

32  Olelo  mai  o  Iehova  ka  Haku, 
penei ;  E  inu  no  oe  i  ko  ke  kiaha 
o  kou  kaikuaana  he  hohonu  a 
he  nui;  a  e  heneheneia  oe  a  e 
akaakaia,  no  ka  mea,  he  nui  ko 
loko. 

33  E  piha  auanei  oe  i  ka  ona  a 
me  ka  ehaeha,  me  ke  kiaha  o  ka 
makau  a  me  ka  neoneo,  o  ke  kia- 
ha  o  kou  kaikuaana  o  ko  Samaria. 

34  E  inu  no  hoi  oe  ia  mea,  a  e 
omo  ae  hoi,  a  e  wahi  no  hoi  oe  i 
na  apana  ona,  a  e  kaili  ae  i  kou 
mau  u  ponoi ;  no  ka  mea,  ua  ole- 
lo  au  ia  mea,  wahi  a  Iehova  ka 
Haku. 

35  Nolaila,  ke  olelo  mai  nei  Ieho- 
va,  penei ;  No  ka  mea,  ua  hoopoi- 
na  mai  oe  ia'u,  a  ua  kiola  oe  ia'u 
mahope  o  kou  kua ;  nolaila  e  ha- 
lihali  oe  i  kou  moe  haumia  ana  a 
me  kou  moe  kolohe  ana. 

36  TI  Olelo  hou  mai  la  o  Iehova 
ia'u,  E  ke  keiki  a  ke  kanaka,  e 
hoahewa  anei  oe  ia  Ahola,  a  me 
Aholiba  ?  oia,  e  hai  aku  oe  ia  laua 
i  ko  laua  mea  e  inainaia ; 

37  No  ka  mea,  ua  moe  kolohe 
laua,  a  he  koko  no  iloko  o  ko 
laua  mau  lima,  a  me  ko  laua  mau 
akuakii  i  moe  kolohe  ai  laua,  a  ua 
hoohele  laua  i  ka  laua  mau  keiki  i 
hanau  na'u  iwaena  o  ke  ahi  i  mea 
ai  na  lakou. 

38  Eia  hoi  kekahi  mea  a  lakou  i 
hana  mai  ia'u,  ua  hoohaumia  la 
kou  i  ko'u  wahi  hoano  ia  la  hoo 
kahi,  a  ua  hehi  hoi  i  ko'u  mau 
Sabati. 

39  No  ka  mea,  i  ko  laua  pepehi 
ana  i  ka  laua  mau  keiki,  no  ko 
laua  mau  akuakii,  alaila  hele  mai 
laua  ia  la  no,  iloko  o  ko'u  wahi 
hoano,  e  hoohaumia  ia  wahi ;  pela 
hoi  i  hana'i  laua,  ea,  iwaenakonu 
o  kuu  hale ! 

40  Eia  hou  hoi,  ua  kii  aku  olua  i 
na  kanaka  e  hele  mai  lakou  mni 
kahi  loihi  mai,  ia  lakou  i  hoou 
naia'ku  ai  ka  elele,  oia  hoi,  ua  hiki 

mai  lakou ;  no  lakou  hoi  i  holoi  ai 
oe  ia  oe  iho,  a  pena  hoi  i  kou  mau 
maka,  a  kahiko  hoi  ia  oe  iho  me 
na  mea  e  nani  ai. 

41  A  noho  no  oe  maluna  o  kahi 
moe  nui,  a  he  papa  i  hoomakau- 
kauia  imua  ona,  maluna  iho  hoi  i 
hoonoho  ai  oe  i  kuu  mea  ala,  a  me 
kuu  aila. 

42  A  o  ka  leo  o  ke  anaina  e  na- 
nea  ana  kekahi  me  ia,  a  ua  lawe 
pu  ia  na  makaainana  me  ka  poe 
ona,  mai  ka  waonahele  mai,  ua 
kau  lakou  i  na  kupee  ma  ko  lakou 
mau  lima,  a  me  na  lei  nani  malu- 
ua  o  ko  lakou  mau  poo. 

43  Alaila  olelo  iho  au  no  ka  mea 
kahiko  ma  ka  moe  kolohe  aua,  E 
moe  kolohe  anei  lakou  me  ia,  a 
oia  pu  hoi  me  lakou  ? 

44  Aka,  komo  iloko  lakou  io  na 
la  e  like  me  ko  lakou  hele  ana  ae 
iloko  i  ka  wahine  hookamakama ; 
pela  e  komo  ai  lakou  iloko  io 
Ahola  la,  a  io  Aholiha  la  i  na  wa- 
hine  moe  haumia. 

45  H  A  o  na  kanaka  pono,  e  hoa- 
hewa  lakou  ia  laua  e  like  me  ka 
lakou  hoahewa  ana  i  na  wahine 
moe  kolohe,  a  mamuli  hoi  o  ke 
ano  o  na  wahine  hookahe  i  ke  ko- 
ko;  no  ka  mea,  he  mau  wahisie 
moe  kolohe  laua,  a  he  koko  ko 
loko  o  ko  laua  mau  lima. 

46  No  ka  mea,  ke  olelo  mai  nei 
Iehova  ka  Haku  penei;  E  lawe 
mai  au  i  ka  lehulehu  maluna  o 
laua,  a  e  haawi  aku  au  ia  laua  e 
laweia'ku  a  eha  oia. 

47  A  e  hailuku  aku  ke  anaina  ia 
laua  me  na  pohaku,  a  e  kua  iho  ia 
laua  ilalo  me  ka  lakou  mau  pahi- 
kaua,  e  luku  lakou  i  ka  laua  mau 
keiki  kane  a  me  ka  laua  mau  kai- 
kamahine,  a  e  hoopau  i  ko  laua 
mau  hale  me  ke  ahi. 

48  Pela  e  hoopau  aku  ai  au  i  ka 
moe  kolohe,  mai  ka  aina  aku,  i 
aoia'ku  ai  na  wahiue  a  pau  aole  e 
haua  mamuli  o  ko  olua  moe  kolo- 
he  ana. 

49  A  e  uku  lakou  i  ko  olua  moe 
kolohe  ana  maluna  o  olua,  a  e  ha- 
lihali  olua  i  na  liewa  o  ko  olua 
mau  akuakii ;  a  e  ike  no  oukou 
owau  no  Iehova  ka  Ilaku. 


MOKUNA  XXIV. 

Ka  ipu  hoolapalapa.    15  Ka  make  o  ka  wa- 
hine  si  Ezekiela. 

HIKI  mai  la  ka  olelo  a  Iehova 
ia'u,  i  ka  iwa  o  ka  makahiki, 
i  ka  umi  o  ka  malama,  i  ka  la  umi 
o  ka  malama,  i  mai  la, 

2  E  ke  keiki  a  ke  kanaka,  e  ka- 
kau  iho  oe  nou  i  ka  inoa  o  ka  la, 
o  keia  la  no ;  ua  hiki  aku  ke  alii  o 
Babulona  ia  Ierusalema  i  keia  la. 

3  A  e  hai  aku  oe  i  ka  olelo  nane 
i  ka  ohana  kipi,  a  e  olelo  aku  ia 
lakou,  Ke  i  mai  nei  Iehova  ka  Ha- 
ku  penei ;  E  kau  ae  i  ka  ipu  hoo- 
lapalapa,  e  kau  ae,  a  e  ninini  hoi  i 
ka  wai  iloko  ona. 

4  E  hoiliili  oe  1  kona  mau  apana 
iloko  ona,  i  na  apana  maikai  hoi  a 
pau,  i  ka  uha,  a  me  ka  uhamua;  a 
e  hoopiha  aku  ia  ia  i  na  iwi  i 
waeia. 

5  E  lawe  i  ka  mea  waeia  o  ka 
ohana,  e  hoopuu  hoi  i  na  iwi  ma- 
lalo  iho  ona,  a  e  hoolapalapa  lea,  a 
e  baila  aku  i  na  iwi  maloko  ona. 

6  H  Nolaila,  ke  i  mai  nei  Iehova 
ka  Haku  penei ;  Auwe  ke  kulaua- 
kauhale  koko,  ka  ipu  baila  o  kona 
lepohao  maloko,  aole  hoi  i  puka 
aku  kona  lepo  mailoko  aku  ona ! 
e  lawe  mai  ia  iwaho  pakahi  na 
apana,  aole  e  haule  ka  pohaku-pu 
maluna  ona. 

7  No  ka  mea,  aia  maloko  ona  ko- 
na  koko ;  ua  kau  aku  oia  ia  ma- 
luna  o  ka  pohaku,  aole  ia  i  ninini 
ia  ia  ma  ka  aina  e  uhi  ia  ia  me  ka 
lepo; 

8  I  hoopii  ae  au  i  ka  ukiuki  a  e 
hoopai  hoi ;  ua  kau  aku  au  i  kona 
koko  maluna  o  ka  pohaku  i  ole  ia 
e  uhiia. 

9  Nolaila,  ke  i  mai  nei  Iehova  ka 
Haku,  Auwe  ke  kulanakauhale  ko- 
ko  !  e  hana  au  i  ka  puu  no  ke  ahi 
a  nui. 

10  E  hoopuu  oe  i  ka  wahie  ma- 
luna,  e  kuni  i  ke  ahi,  e  hoopau  i 
ka  io,  e  hookomo  pono  i  ka  mea 
ala,  a  e  hoopauia  na  iwi  i  ke  ahi. 

11  Alaila  kau  ae  ia  ia  e  hakahaka 
ana  maluna  o  kona  mau  lanahu  i 
wela  ai  ke  keleawe  ona  a  wela,  i 
hoolielieeia  kona  lepo  maloko  ona, 
a  e  pau  hoi  kona  lepo  i  ke  ahi. 

na  Iehova  i  olelo,  a  e 
no  ia. 


a  e  hana  aku  no 


12  He  mea  hooluhi  kona  lepo, 
aole  hoi  i  puka  aku  kona  lepo 
mailoko  aku  ona ;  a  maloko  no 
o  ke  ahi  kona  lepo. 

13  Aia  iloko  o  kou  haumia  ana 
ka  moe  kolohe;  a  no  ko'u  hoo- 
maemae  ana  ia  oe,  aole  nae  oe  i 
maemae,  nolaila  aole  oe  e  maemae 
e  a  hookau  aku  au  i  ko'u  ukiuki  a 
kau  ia  maluna  o'a. 

14  Na'u 
hiki  mai  * 
au  ;  aole  au  e  hoi  hope,  aole  au  e 
menemene,  aole  hoi  au  e  huli  ae ; 
e  like  me  kou  mau  aoao,  a  mamuli 
o  kau  hana  ana,  e  hoopai  ai  lakou 
ia  oe,  wahi  a  Iehova  ka  Haku. 

15  ii  Hiki  mai  la  hoi  ka  olelo  a 
Iehova  ia'u,  i  mai  la, 

16  E  ke  keiki  a  ke  kanaka,  ke  la- 
we  nei  au,  ea,  i  ka  mea  aloha  o 
kou  mau  maka  ma  ka  hahau  ana ; 
aka,  mai  kanikau  oe,  aole  hoi  e 
uwe,  aole  hoi  e  kahe  iho  kou  wai- 
maka  ilalo. 

17  Waiho  i  ka  auwe  ana,  aole  e 
kanikau  no  na  mea  make,  e  kau  ae 
hoi  i  kou  papale  hainaka  maluna 
ou,  a  e  hawele  ae  i  kou  mau  ka- 
maa  ma  kou  mau  wawae,  aole  hoi 
e  uhi  i  kou  mau  lehelehe,  aole  hoi 
e  ai  i  ka  berena  a  kanaka. 

18  Pela,  i  olelo  aku  ai  au  i  kana- 
ka  i  kakahiaka ;  a  i  ke  ahiahi,  ma- 
ke  iho  ka'u  wahine :  a  hana  aku 
au  i  kakahiaka  ae  e  like  me  ka 
mea  i  kauohaia  mai  ia'u. 

19  1  Ninau  mai  la  hoi  na  kanaka 
ia'u,  Aole  anei  oe  e  hai  mai  ia  ma- 
kou  i  ke  ano  o  keia  mau  mea  ia 
makou  au  e  hana  nei  ? 

20  Alaila  hai  aku  au  ia  lakou,  Ua 
hiki  mai  ka  olelo  a  Iehova  ia'u,  i 
mai  la, 

21  E  olelo  aku  i  ka  ohana  a  Ise- 
raela,  Ke  i  mai  nei  Iehova  ka  Ha- 
ku,  penei ;  Eia  hoi,  e  hoohaumia 
au  i  kuu  keenakapu,  i  ko  oukou 
mea  nani  e  ikaika  ai,  ka  mea  ma- 
kemake  i  ko  oukou  mau  maka,  o 
ka  mea  hoi  a  ko  oukou  uhane  i 
menemene  ai ;  a  o  na  keiki  kane 
a  me  na  kaikamahine  a  oukou  i 
koe  ia  oukou,  e  haule  lakou  i  ka 
pahikaua. 

22  A  e  hana  oukou  me  ka'u  i  ha- 

na'i;  aole  oukou  e  uhi  i  ko  oukou 
mau  lehelehe,  aole  hoi  e  ai  i  ka 
berena  a  kanaka. 

23  A  e  kau  no  ko  oukou  mau  pa- 
pale  hainaka  maluna  o  ko  oukou 
mau  poo,  a  me  na  kamaa  o  oukou 
ma  ko  oukou  mau  wawae :  aole 
oukou  e  kanikau,  aole  hoi  e  uwe, 
aka,  e  olala  ae  oukou  no  ko  oukou 
hewa,  a  e  u  ae  hoi  kekahi  i  kekahi. 

24  A  ua  lilo  hoi  o  Ezekiela  i  hoai- 
lona  no  oukou ;  e  like  me  ka  mea 
a  pau  ana  i  hana'i  e  hana  aku  ai 
oukou  ;  a  hiki  mai  ia  mea,  alaila  e 
ike  oukou,  owau  no  o  Iehova  ka 
Haku. 

25  A  o  oe  hoi,  e  ke  keiki  a  ke  ka- 
naka,  aole  anei  ia  i  ka  la  e  lawe 
aku  ai  au  mai  o  lakou  aku  i  ko 
lakou  ikaika,  i  ka  lakou  mea  nani 
e  olioli  ai,  ka  mea  minamina  i  ko 
lakou  mau  maka,  a  me  ka  mea  e 
paulele  ai  ko  lakou  manao,  na  kei- 
ki  kane  a  me  na  kaikamahine  a 
lakou, 

26  A  o  ka  mea  pakele  ia  la,  e  he- 
le  mai  no  ia  ia  oe,  e  hookomo  i  ka 
lono  i  kou  pepeiao  e  lohe  ai? 

27  Ia  la,  e  weheia  kou  waha  i  ka 
mea  i  pakele,  a  e  olelo  oe,  aole  hoi 
e  kuli  hou  aku ;  a  e  lilo  oe  i  hoai- 
lona  no  lakou ;  a  e  ike  no  lakou 
owau  no  Iehova  ka  Haku. 

MOKUNA  XXV. 

Ka  hoopai  ana  i  ka  Amona,  8  i  ko  Moaba  a 
me  Seira,  12  ia  Edoma,  15  a  me  ko  Pilisetia. 

HIKI  mai  la  ka  olelo  o  Iehova 
ia'u,  i  mai  la, 

2  E  ke  keiki  a  ke  kanaka,  e  hoo- 
ku  e  oe  i  kou  maka  i  na  mamo  a 
Amona,  a  e  wanana  ku  e  ia  lakou ; 

3  A  e  olelo  aku  i  na  mamo  a 
Amona,  E  hoolohe  i  ka  olelo  a  Ie- 
hova  ka  Haku,  Ke  i  mai  nei  Ieho- 
va  ka  Haku  penei ;  No  kau  olelo 
ana,  Aikola,  no  kuu  keenakapu  i 
kona  wa  i  hoohaumiaia'i,  a  no  ka 
aina  o  Iseraela  i  kona  neoneo  ana, 
a  no  ka  ohana  a  Iuda  i  ko  lakou 
hele  pio  ana; 

4  Nolaila  ea,  e  haawi  aku  au  ia 
oukou  i  ka  lima  o  ka  poe  hanauna 
no  ka  hikina,  i  waiwai  no  lakou,  a  e 
hoonoho  lakou  i  ko  lakou  mau  pa 
holoholona  iloko  ou,  a  e  hana  no 

lakou  i  ko  lakou  wahi  e  noho  ai 
iloko  ou ;  a  e  ai  lakou  i  kau  mau 
hua,  a  e  inu  lakou  i  kau  waiu. 

5  A  e  hoawi  aku  au  ia  Raba  i  ha- 
le  hanai  no  na  kamelo,  a  me  na 
mamo  a  Amona  i  wahi  e  moe  ai 
na  ohana  holoholona,  a  e  ike  ou- 
kou  owau  no  Iehova. 

6  No  ka  mea,  ua  pai  oe  i  kou 
mau  lima,  a  ua  hehi  hoi  me  na 
wawae,  a  ua  hauoli  hoi  ma  ka 
uhane,  me  kou  hoowahawaha  a 
pau,  i  ka  aina  o  ka  Iseraela; 

7  Nolaila,  ea,  e  kikoo  aku  au  i 
kuu  lima  maluua  ou,  a  e  haawi 
aku  au  ia  oe  i  na  lahuikanaka  i 
waiwai  pio,  a  e  oki  aku  au  ia  oe 
mai  ka  lahuikanaka  aku,  a  e  hoo- 
pau  aku  hoi  au  ia  oe  mailoko  aku 
o  na  aina;  a  e  luku  au  ia  oe;  a  e 
ike  oe  owau  no  Iehova. 

8  1  Ke  i  mai  nei  Iehova  ka  Haku 
penei;  No  ka  mea,  ke  olelo  nei  o 
Moaha,  a  me  Seira,  Ua  like  ka 
ohana  a  Iuda  me  na  lahuikanaka 
a  pau; 

9  Nolaila,  ea,  e  wahi  ae  au  i  ka 
aoao  o  Moaba  mai  kona  mau  ku- 
lanakauhale  ae,  mai  kona  mau  ku- 
lanakauhale  ae  ma  kona  mau  kihi, 
ka  mea  nani  o  ka  aina,  o  Betaiesi- 
mota,  Baalameona,  a  me  Kiriatai- 
ma, 

10  A  me  na  mamo  a  Amona,  e 
haawi  au  ia  i  hooilina  no  na  kana- 
ka  o  ka  hikina,  i  ole  e  hoomanao 
hou  ia  na  mamo  a  Amona  iwaena 
o  na  lahuikanaka. 

11  A  e  hoopai  au  maluna  o  Moa- 
ba;  a  e  ike  lakou,  owau  no  Ie- 
hova. 

12  U  Ke  i  mai  nei  Iehova  ka  Ha- 
ku,  No  ka  lawelawe  ana  o  Edoma 
i  ka  hoopai  ana  i  ka  ohana  a  Iuda, 
a  ua  hana  hewa  loa,  a  ua  hoopaiia 
lakou  nona  iho ; 

13  Nolaila,  ke  i  mai  nei  Iehova 
ka  Haku,  penei ;  E  kikoo  aku  au  i 
kuu  lima  maluna  o  Edoma,  a  e  oki 
aku  i  kanaka  a  me  na  holoholona 
mai  ona  aku  la;  a  e  hooneoneo 
aku  ia  mai  Temana ;  a  e  haule  i  ka 
pahikaua  ko  Dedana. 

14  A  e  kau  aku  au  i  kuu  hoopai 
ana  maluna  o  Edoma  ma  ka  lima 
o  kuu  ooe  kanaka  o  Iseraela ;  a  e 


hana  aku  lakou  ia  Edoma  mamu- 
li  o  ko'u  huhu,  a  mamuli  o  ko'u 
ukiuki;  a  e  ike  lakou  i  ko'u  hoo- 
pai  ana,  wahi  a  Iehova  ka  Haku. 

15  1T  Ke  i  mai  nei  Iehova,  ka  Ha- 
ku,  penei;  No  ka  hana  ana  o  na 
Pilisetia  ma  ka  hoopai  ana,  a  ua 
hoopai  lakou  me  ka  naau  hoo- 
mauhala,  e  luku  ana  mamuli  o  ka 
huhu  kahiko ; 

16  Nolaila,  ke  i  mai  nei  Iehova 
ka  Haku,  penei;  Eia  hoi,  e  kikoo 
aku  au  i  kuu  lima  maluna  o  na 
Pilisetia,  a  e  oki  aku  au  i  na  Kere- 
ti,  a  e  luku  aku  au  i  ke  koena  o 
ko  kahakai. 

17  A  e  hoopai  nui  au  ia  lakou, 
me  ka  papa  huhu  aku  ;  a  e  ike  no 
lakou  owau  no  ka  Haku  i  kuu  wa 
e  kau  ai  i  ko'u  hoopai  ana  maluna 
o  lakou. 

MOKUNA  XXVI. 

Ka  hiolo  ana  o  Turo.    7  Ka  lanakila  ana  o 
Nebukaneza. 

EIA  kekahi,  i  ka  makahiki  umi- 
kumamakahi,  i  ka  la  mua  o 
ia  malama,  hiki  mai  ka  olelo  a  Ie- 
hova  ia'u,  i  mai  la, 

2  E  ke  keiki  a  ke  kanaka,  no  ka 
olelo  ku  e  ana  o  Turo  ia  Ierusale- 
ma,  Aia  la,  ua  nahaha  oia,  ka  mea 
i  noho  he  mau  puka  no  na  kana- 
ka ;  ua  huli  mai  ia  ia'u ;  e  hoola- 
koia  au,  ua  hooneoneoia  ia : 

3  Nolaila,  ke  olelo  nei  Iehova  ka 
Haku,  Eia  hoi,  e  ku  e  au  ia  oe,  e 
Turo,  a  e  kono  au  i  na  lahuikana- 
ka  he  nui  e  pii  ku  e  ia  oe,  e  like 
me  ke  kai  e  hoopii  ai  i  kona  mau 
ale. 

4  A  e  wawahi  lakou  i  na  pa  o  Tu- 
ro,  a  e  hoohiolo  i  kona  mau  hale- 
kiai :  a  e  kope  hoi  au  i  kona  lepo 
mai  ona  aku,  a  e  hoolilo  au  ia  ia 
e  like  me  ka  pohaku  olohelohe. 

5  E  lilo  ia  i  wahi  e  hohola  ai  i  na 
upena,  iwaenakonu  o  ke  kai,  no 
ka  mea,  na'u  no  ia  i  olelo,  wabi  a 
Iehova,  a  e  lilo  ia  i  waiwai  pio  no 
ko  na  aina. 

6  A  o  kona  mau  kaikamahine,  na 
mea  ma  ka  aina,  e  pepehiia  lakou  i 
ka  pahikaua;  a  e  ike  lakou  owau 
no  lehova. 

7  1  No  ka  mea,  kc  olelo  mai  nei 
o  Iehova  ka  Ilaku,  penei ;  Eia  hoi, 

e  alakai  ana  au  ia  Nebukaneza,  ke 
alii  o  Babulona,  ke  alii  o  na'lii,  e 
ku  e  ia  Turo,  mai  ke  kukulu  akau 
mai,  me  na  lio,  a  me  na  kaa,  a  me 
na  hoohololio,  a  me  na  anaina,  a 
me  na  kanaka  he  nui  wale. 

8  E  pepehi  oia  me  ka  pahikaua  i 
kou  mau  kaikamahine  ma  ka  aina; 
a  e  hana  oia  i  ka  halekaua  ku  e  ia 
oe,  a  e  hana  hoi  oia  i  puu  ku  e  ia 
oe,  a  kaikai  i  ka  palekaua  ku  e  ia 
oe. 

9  A  e  hoonoho  ku  e  oia  i  na  mea 
kaua  i  kou  mau  pa,  a  e  wawahi  i 
kou  mau  halekiai  me  kona  mau 
koi. 

10  No  ka  nui  o  kona  mau  lio,  e 
uhi  mai  ko  lakou  lepo  maluna  ou ; 
i  ke  kamumu  anao  na  hoohololio, 
a  me  na  huila,  a  me  na  kaa,  e  haa- 
lulu  ai  kou  mau  pa,  i  kona  komo 
ana'e  iloko  o  kou  mau  ipuka,  e 
l'ike  me  ke  komo  ana  o  na  kanaka 
i  ke  kulanakauhale  i  wahiia. 

11  Me  na  maiuu  o  kona  mau  lio 
e  hahi  oia  i  kou  mau  alanui  a  pau, 
a  e  luku  oia  i  kou  poe  kanaka  me 
ka  pahikaua,  a  e  haule  iho  na  kia 
o  kou  ikaika  ilalo  i  ka  lepo. 

12  A  e  hao  aku  lakou  i  kou  wai- 
wai  nui,  a  e  kaili  aku  hoi  i  kou 
waiwai  kalepa ;  a  e  wawahi  iho  la- 
kou  i  kou  mau  pa  ilalo,  a  e  hookai 
hoi  i  kou  mau  hale  makemakeia ; 
a  e  waiho  iho  lakou  i  kou  laau,  a 
me  kou  mau  pohaku,  a  me  kou 
lepo  iwaena  konu  o  ka  wai. 

13  A  e  hooki  au  i  ka  leo  o  kau 
mau  mele;  aole  hoi  e  lohe  hou  ia 
ke  kani  ana  o  kou  mau  kinora. 

14  A  e  hoolilo  au  ia  oe  e  like  me 
ka  pohaku  olohelohe ;  e  lilo  oe  i 
wahi  e  hohola  ai  i  na  upena,  aole 
e  kukulu  hou  ia'ku  oe ;  no  ka 
mea,  na'u  na  Iehova  i  olelo,  wahi 
a  Iehova  ka  Haku. 

15  *i\  Ke  i  mai  nei  Iehova  ka  Ha- 
ku,  penei,  ia  Turo,  Aole  anei  e 
haalulu  na  mokupuni  i  ke  halulu 
ana  o  kou  hiolo  ana,  i  ka  wa  e  au- 
we  ai  ka  poe  eha,  a  he  lukuia  hoi 
iwaenakonu  ou. 

16  Alaila,  e  iho  iho  na'lii  a  pau 
o  ke  kai  mai  luna  mai  o  ko  lakou 
mau  nohoalii,  a  e  waiho  ae  i  ko 
lakou  aahu  alii,  a  e  wehe  ae  i  ko 

lakou  mau  kapa  onionio :  e  aahu 
lakou  i  ka  haalulu,  e  noho  iho  la- 
kou  ma  ka  honua,  a  e  weliweli  i 
kela  minute,  keia  minute,  a  e  pili- 
hua  ia  oe. 

17  A  e  hoomaka  lakou  i  ke  ka- 
nikau  nou,  a  e  olelo  aku  ia  oe,  Ua 
luku  e  ia  oe,  e  ka  mea  i  nohoia  e 
na  holokai,  ke  kulanakauhale  kau- 
lana  i  paa  maloko  o  ke  kai,  oia  a 
me  kona  poe  noho,  na  mea  i  hana 
e  weliweli  ai  ka  poe  a  pau  i  noho 
ilaila ! 

18  Ano  hoi  e  haalulu  na  moku- 
puni  i  kou  la  e  hiolo  ai;  oia,  e 
weliweli  na  moku  iloko  o  ke  kai 
i  kou  lilo  ana  aku. 

19  No  ka  mea,  ke  i  mai  nei  īe- 
hova  ka  Haku,  penei ;  Aia  hoolilo 
au  ia  oe  i  neoneo,  e  like  me  na 
kulanakauhale  i  noho  ole  ia,  i 
ko'u  hoopii  ana'e  i  ka  hohonu 
maluna  ou,  a  e  uhi  ae  na  wai  nui 
maluna  ou ; 

20  I  ko'u  hooiho  ana  ia  oe  ilalo 
me  ka  poe  e  iho  i  ka  lua,  me  na 
kanaka  o  ka  wa  kahiko,  a  e  hoo- 
noho  ia  oe  ma  kahi  haahaa  o  ka 
honua,  ma  na  wahi  neoneo  kahiko 
no,  me  ka  poe  i  iho  ilalo  i  ka  lua, 
i  ole  oe  e  nohoia;  a  e  hoonoho 
aku  au  i  ka  nani  ma  ka  aina  o  ka 
poe  e  ola  ana. 

21  E  hoolilo  au  ia  oe  i  mea  e  we- 
liweli  ai,  a,  e  ole  aku  no  oe :  a  ina 
e  imiia'ku  oe,  aole  loa  oe  e  loaa 
hou,  a  mau  loa  aku,  wahi  a  Ieho- 
va  ka  Haku. 

MOKUNA  XXVII. 

Ka  waiwai  nui  o  Turo.    26  Ko  Turo  hiolo 
ana. 

HIKI  hou  mai  ka  olelo  a  Ie- 
hova  ia'u,  i  mai  la, 

2  Ano,  e  ke  keiki  a  ke  kanaka  e 
hoomaka  oe  i  ke  kanikau  no  Turo. 

3  A  e  olelo  aku  ia  Turo,  E  ka 
mea  e  noho  ana  ma  ke  komo  ana 
o  ke  kai,  ka  mea  kalepa  a  kanaka 
o  na  mokupuni  he  nui,  ke  i  mai 
nei  Iehova  ka  Haku,  E  Turo,  ua 
olelo  oe,  He  nani  loa  au. 

4  Aia  kou  mau  palena  mawaena 
konu  o  ke  kai,  o  kou  mau  mea 
kukulu,  ua  hoohemolele  lakou  i 
kou  naui. 

5  Ua  hana  lakou  i  kou  mau  papa 
moku  no  ua  laau  kaa  o  Senira;  a 
mai  Lehanona  mai  i  lawe  mai  ai 
lakou  i  na  kedera  e  hana  i  mau 
kia  nou. 

6  No  na  oka  o  Basana  i  hana'i 
lakou  i  kou  mau  hoe  ;  ua  hana  no 
hoi  ka  poe  mamo  a  Asura  i  kou 
mau  papa  noho  he  niho  elepani  i 
laweia  mai  mai  na  moku  mai  o 
Kitima. 

7  O  ke  olona  makalii  i  hoonio- 
nioia  mai  Aigupita  mai,  oia  kau 
mea  i  kau  ai  i  pea  nou  ;  o  ka  poni 
uliuli  a  me  ka  makue  mai  na  mo- 
ku  o  Elisa,  oia  ka  mea  i  uhi  mai 
ia  oe. 

8  O  ko  Zidona  a  me  ko  Arevada, 
oia  kou  poe  holomoku :  o  kou 
poe  kauaka  akamai,  na  mea  iloko 
ou,  oia  kou  mau  pailota. 

9  O  na  mea  kahiko  o  Gebala,  a 
me  kona  poe  akamai,  oia  kou  poe 
kapilimoku  iwaena  ou.  Pau  na 
mokuholo  o  ke  kai  a  me  ko  lakou 
poe  holomoku,  ka  iloko  ou  i  ka 
lawelawe  i  kou  waiwai  kalepa. 

10  O  ko  Peresia,  a  me  ko  Luda, 
a  me  ko  Puta,  kou  poe  kanaka 
kaua  iloko  o  kou  poe  koa ;  ua  kau 
lakou  i  ka  palekaua  a  me  ka  ma- 
hiole  iloko  ou ;  ua  hoike  lakou  i 
kou  nani. 

11  O  kanaka  o  Arevada,  me  kou 
poe  koa,  ka  iluna  o  kou  mau  pa  a 
puni,  a  me  ko  Gamada  ka  iloko  o 
kou  mau  halekiai;  ua  kau  ae  la- 
kou  i  ko  lakou  mau  palekaua  ma 
kou  mau  paia  a  puni ;  a  ua  hoolilo 
lakou  i  kou  nani  i  hemolele. 

12  A  lilo  o  Taresisa  i  mea  kalepa 
no  ka  nui  loa  o  kela  waiwai  keia 
waiwai;  me  ke  kala,  ka  hao,  ke 
tina,  ke  kepaupoka,  i  kuai  ai  la- 
kou  ma  kou  mau  wahi  kuai. 

13  Iavana,  Tubala,  a  me  Mesaka, 
o  lakou  na  hoa  kalepa  ou ;  ua  ka- 
lepa  lakou  i  kanaka,  a  me  na  ipu 
keleawe,  ma  kou  mau  wahi  i  ka- 
lepa  ai. 

14  O  ko  ka  ohana  a  Togarema  ua 
kalepa  mai,  ma  kou  mau  wahi  i 
kalepa  ai,  me  na  lio,  na  hololio, 
a  me  na  hoki. 

15  A  o  kanaka  o  Dedana,  o  lakou 
na  hoa  kalepaou;  he  nui  na  mo- 

kupuni  ka  waiwai  kalepa  iloko  o 
kou  lima;  lawe  mai  lakou  i  na 
pepeiaohao  elepani  a  me  ka  ehoni 
i  makana  nou. 

16  O  Suria  hoi  kou  hoa  kalepa 
no  ka  uui  o  kau  mau  waiwai  i  ha- 
na'i ;  ua  lawelawe  lakou  ma  kou 
mau  wahi  i  kalepa  ai  i  na  emerala, 
i  ka  makue,  a  me  ka  lole  hoonio- 
nioia,  a  me  ka  lole  olona,  a  me  ke 
akoakoa,  a  me  ka  agate. 

17  O  Iuda  a  me  ka  aina  o  ka  Ise- 
raela,  o  laua  na  hoa  kalepa  ou ;  ua 
kalepa  lakou  ma  kou  mau  wahi 
kuai  i  ka  palaoa  o  Minita,  a  o  Pa- 
na°;a,  a  me  ka  meli,  a  me  ka  aila, 
a  me  ka  balesama. 

18  O  Damaseko  kou  hoa  kalepa 
ma  na  mea  nui  au  i  hana'i,  no  ka 
nui  loa  o  kela  waiwai  keia  waiwai, 
me  ka  waina  o  Helehona  a  me  ka 
huluhulu  keokeo. 

19  O  Dana  a  me  Iavana  mai  Uza- 
la  mai  kekahi  kalepa  ma  kou  mau 
wahi  i  kalepa  ai ;  o  ka  hao  huali,  a 
me  ke  kasia,  a  me  ke  kalamo  ka 
iloko  o  kou  mau  wahi  i  kalepa  ai. 

20  O  Dedana  kou  mea  kalepa  ma 
na  lole  makamae  no  na  kaa. 

21  O  Arabia  a  me  na'lii  a  pau  o 
Kedara,  o  ka  poe  kalepa  lakou  o 
kou  lima,  ma  na  keikihipa,  a  me 
na  hipa  kane  a  me  na  kao  ;  ma  ia 
mau  mea  he  poe  kalepa  lakou 
nou. 

22  O  na  mea  kalepa  o  Seba  a  me 
Raba,  oia  ka  poe  kalepa  ou ;  ua 
kalepa  lakou  i  ka  maikai  loa  o  na 
mea  ala  a  pau,  a  me  na  pohaku 
maemae,  a  me  ke  gula. 

23  O  Harana,  o  Kane,  a  me  Ede- 
na,  na  mea  kalepa  o  Seba,  Asura 
a  me  Kilemada,  he  mau  mea  kale- 
pa  nou. 

24  O  lakou  kou  mau  hoa  kalepa 
ma  na  mea  maikai,  na  kapa  uliuli, 
a  me  ka  mea  hoonionioia,  a  me  na 
kapa  komo  anoninoni  i  paa  i  na 
kaula,  a  me  ka  laau  kedera  iwae 
na  o  kau  waiwai  kalepa. 

25  O  na  moku  holo  o  Taresisa 
kou  mau  huakai  kalepa,  a  ua  hoo- 
lakoia  ae,  a  ua  hooliloia  i  nani  loa 
maloko  io  o  ke  kai. 

26  1  Ua  lawe  kou  mau  mea  hoe 
ia  oe  iloko  o  na  wai  nui;  ua  wa- 

wahi  ka  makani  hikina  ia  oe  malo- 
ko  o  ke  kai. 

27  O  kou  waiwai  nui,  a  me  kou 
mau  wahi  i  kalepa  ai,  o  kou  wai- 
wai  kalepa,  a  kou  poe  holo  moku, 
a  me  koa  mau  pailota,  o  kou  mau 
mea  kapili  moku,  a  me  kou  mau 
mea  malama  waiwai,  a  me  kou 
poe  kaoaka  kaua  a  pau  iwaena  ou, 
a  o  kou  lehulehu  hoi  a  pau  iloko 
ou,  e  haule  lakou  iloko  o  ke  kai,  i 
ka  la  e  pau  ai  oe. 

28  E  naueue  na  wahi  e  hoopuni 
ana  no  ka  leo  o  ka  uwe  ana  o  kou 
poe  hooholo  moku. 

29  A  o  na  mea  hoe  a  pau,  na  ho- 
lomoku,  a  me  ka  poe  hooholomo- 
ku  a  pau  o  ke  kai,  e  iho  ae  lakou 
mai  luna  ae  o  ko  lakou  mau  mo- 
ku,  a  e  ku  lakou  ma  ka  aina. 

30  A  e  hooloheia  lakou  i  ko  la- 
kou  leo  nou,  a  e  auwe  ikaika  la- 
kou,  a  e  hoolei  lakou  i  ka  lepo 
maluna  iho  o  ko  lakou  poo  iho ;  a 
e  moe  lakou  iloko  o  ka  lehu. 

31  A  e  hooohule  loa  lakou  ia  la- 
kou  iho  nou,  a  e  kaei  ia  lakou  iho 
me  ke  kapa  ino ;  a  e  uwe  lakou 
nou  me  ke  kaumaha  o  ka  naau  a 
me  ka  auwe  nui. 

32  A  i  ko  lakou  auwe  ana,  e  ha- 
pai  lakou  i  ke  kanikau  nou,  a  e 
kanikau  lakou  maluna  ou,  e  i  ana, 
Auhea  ka  like  me  Turo,  i  like  me 
ka  mea  i  hookaiia  maloko  o  ke 
kai'? 

33  I  ka  puka  ana'ku  o  koa  wai- 
wai  mai  loko  aku  o  na  kai,  ua 
hoopaapu  oe  i  na  kanaka  he  nui, 
ua  hoolako  oe  i  na'lii  o  ka  honua 
me  ka  nui  o  kou  waiwai,  a  me 
kou  waiwai  kalepa. 

34  I  ka  wa  e  wawahiia'i  oe  e  na 
kai,  ma  kahi  hohonu  o  ka  wai,  e 
haule  kou  waiwai  kalepa,  a  me 
kou  lehulehu  a  pau  iwaenakonu 
ou. 

35  E  makau  aku  ia  oe  ka  poe  a 
pau  e  noho  ana  ma  na  mokupuni, 
a  e  weliweli  loa  ko  lakou  mau  alii, 
a  e  pioloke  lakou  ma  ko  lakou 
mau  maka. 

36  E  kahaha  aku  ia  oe  ka  poe 
kalepa  iwaena  o  na  kanaka  ;  e  lilo 
oe  i  mea  weliweli  ai,  aole  loa  aku 
hoi  oe. 

Ka  hoopai  ana  ia  Turo.  11  Kanikau  no  kona 
emi  ana.  20  Ka  hoopai  ana  ia  Zidona.  24 
Ka  hoola  ana  ia  Iseraela. 

HIKI  mai  la  hoi  ka  olelo  a  Ie- 
hova  ia'u,  i  mai  la, 

2  E  ke  keiki  a  ke  kanaka,  e  olelo 
aku  oe  i  ke  alii  o  Turo,  ke  i  mai 
nei  Iehova  ka  Haku,  penei;  No 
ka  mea,  ua  hookiekie  kou  naau,  a 
ua  olelo  oe,  He  akua  no  wau,  ke 
noho  nei  au  ma  kahi  noho  o  ke 
Akua,  iwaena  o  ke  kai ;  he  kana- 
ka  no  nae  oe,  aole  he  akua,  ina  e 
hoonoho  oe  i  kou  naau  me  ka 
naau  o  ke  Akua. 

3  Aia  hoi,  ua  oi  aku  kou  akamai 
mamua  o  ke  akamai  o  Daniela ; 
aole  hiki  ia  lakou  ke  huna  ia  oe  i 
kekahi  mea  huna. 

4  Me  kou  akamai  a  me  kou 
naauao,  ua  loaa  ia  oe  ka  waiwai 
nui,  a  ua  loaa  ia  oe  ke  gula  a  me 
ke  kala  iloko  o  kou  waiwai  nui. 

5  Ma  kou  akamai  nui,  a  ma  kou 
kalepa  ana  ua  hoonui  oe  i  kou 
waiwai  nui,  a  ua  kiekie  ae  kou 
naau  no  ka  nui  o  kou  waiwai. 

6  Nolaila,  ke  i  mai  nei  Iehova 
ka  Haku,  No  kou  hoonoho  ana  i 
kou  naau  e  like  me  ka  naau  o  ke 
Akua; 

7  Nolaila,  ea,  e  lawe  mai  au  i  na 
malihini  maluna  ou,  na  mea  weli- 
weli  o  na  lahuikanaka ;  a  e  unuhi 
ae  lakou  i  ka  lakou  mau  pahikaua 
e  ku  e  i  ka  nani  o  kou  akamai,  a  e 
hoohaumia  lakou  i  kou  alohilohi. 

8  E  lawe  lakou  ia  oe  ilalo  i  ka 
lua,  a  e  make  oe  i  ka  make  ana  o 
ka  poe  i  pepehiia  iwaena  o  na  kai. 

9  E  olelo  anei  oe  imua  o  ka  mea 
nana  oe  i  pepehi,  Owau  no  ke 
Akua  ?  aka,  he  kanaka  auanei  oe 
aole  he  Akua,  iloko  o  ka  lima  o 
ka  mea  nana  oe  i  pepehi. 

10  E  make  auanei  oe  i  ka  make 
ana  o  ka  poe  okipoepoe  ole  ia  ma 
ka  lima  o  na  malihini ;  no  ka  mea, 
na'u  no  i  olelo,  wahi  a  Iehova  ka 
Haku. 

11  ^I  Hiki  mai  la  ka  olelo  a  Ieho- 
va  ia'u,  i  mai  la, 

12  E  ke  keiki  a  ke  kanaka,  e 
hoomaka  oe  i  ke  kanikau  no  ke 
alii  o  Turo,  a  e  olelo  aku  ia  ia,  Ke 

i  mai  nei  īehova  ka  Haku,  penei ; 
He  apo  lima  maikai  loa  oe,  pika  i 
ke  akamai,  a  kemolele  koi  i  ka 
nani. 

13  Maloko  aku  la  oe  i  Edena  ka 
makinaai  a  ke  Akua ;  o  na  poha- 
ku  maemae  a  pau  oia  ka  mea  uki 
ia  oe,  o  ka  saredio,  ke  topasa,  a 
me  ke  daimana,  ka  berila,  ka  oni- 
ka,  a  me  ka  iasepa,  ka  sapeira,  a 
me  ka  emerala,  ka  bareka,  a  me  ke 
gula:  o  ka  kana  ana  o  kau  mau 
pahu  kani,  a  me  kau  mau  mea 
kookiokio,  ua  hoomakaukauia  ia 
iloko  ou  i  kou  la  i  kanau  ai. 

14  O  oe  no  ke  keruba  e  hokola 
ana  a  e  uki  ana:  ua  koonoho  iho 
au  ia  oe  maluna  o  ka  mauna  koa- 
no  o  ke  Akua;  mawaeuakonu  koi 
o  na  pohaku  aki  i  kolokolo  ai  oe. 

15  Ua  kemolele  no  oe  i  kou  mau 
aoao  mai  kou  la  i  kanaia'i,  a  loaa 
ka  hewa  iloko  ou. 

16  Ma  ka  nui  loa  o  kou  waiwai 
kalepa,  ua  hoopaapu  lakou  i  ko 
waena  ou  me  ka  kaunaele,  a  ua 
lawehala  oe ;  nolaila,  e  hoolei  aku 
au  ia  oe  me  he  mea  haumia  la  mai 
ka  mauna  aku  o  ke  Akua,  a  e  lu- 
ku  aku  au  ia  oe,  e  ke  keruba  e  uhi 
aua  mai  waena  aku  o  na  pokaku 
ahi. 

17  Ua  hookiekie  kou  naau  no  kou 
nani,  ua  hoohaumia  oe  i  kou  aka- 
mai  no  kou  alohilohi  ana ;  e  kiola 
iho  au  ia  oe  i  ka  lepo,  e  koomoe 
aku  au  ia  oe  imua  o  na'lii  e  nana 
mai  ai  lakou  ia  oe. 

18  Ua  hoohaumia  oe  i  kou  mau 
waki  koano  ma  ka  nui  loa  o  kou 
mau  hewa,  ma  ka  hewa  o  kou 
kalepa  ana;  nolaila,  e  lawe  mai  au 
i  ke  ahi  mai  waenakonu  ou,  a  e 
koopau  aku  ia  oe ;  a  e  hoolilo  au 
ia  oe  i  lehu  ma  ka  honua  imua  o 
na  maka  o  na  mea  a  pau  o  ka  poe 
e  nana  aku  ia  oe. 

19  0  ka  poe  a  pau  i  ike  ia  oe 
iwaena  o  na  kanaka,  e  makau  la- 
kou  nou ;  e  lilo  no  oe  i  mea  e  we- 
liweli  ai;  aole  loa  aku  hoi  oe. 

20  Tf  Hiki  kou  mai  la  ka  olelo  a 
Iehova  ia'u,  i  mai  la, 

21  E  ke  keiki  a  ke  kanaka,  e 
hooku  i  kou  wahi  maka  e  ku  e  ia 
Zidona,  a  e  wanana  ku  e  ia  ia, 


22  A  e  olelo  aku,  Ke  i  mai  nei 
Iehova  ka  Haku,  penei ;  Aia  hoi, 
ke  ku  e  nei  au  ia  oe,  e  Zidona, 
a  e  hoonaniia  mai  au  iwaenakonu 
ou;  a  e  ike  lakou,  owau  no  lekova, 
aia  koopai  aku  au  maloko  ona,  a 
e  hoanoia  mai  hoi  iloko  ona. 

23  No  ka  mea,  e  hoouna'ku  au  i 
ka  mai  akulau  iloko  ona,  a  me  ke 
koko  iloko  o  kona  mau  alanui ;  a 
e  haule  ka  poe  eha  iwaenakonu 
ona  i  ka  pakikaua  maluna  ona  ma 
ua  aoao  a  puni;  a  e  ike  lakou, 
owau  no  Iekova. 

24  1  Aole  loa  aku  hoi  ka  mea  ooi 
i  ka  ohana  a  Iseraela,  aole  hoi  ke 
kakalaioa  c  kaumaha  ai  o  ka  poe 
a  pau  e  koopuni  ana  ia  lakou,  ka 
poe  e  koowahawaha  ia  lakou;  a 
e  ike  lakou  owau  no  Iekova  ka 
Haku. 

25  Ke  i  mai  nei  Iehova  ka  Haku, 
Aia  pau  ia'u  ka  ohana  a  Iseraela  i 
ka  koouluuluia  mai  waena  mai  o 
na  lahuikanaka  i  hoopuehuia'i  la- 
kou,  a  e  koanoia  mai  au  ma  o  la- 
kou  la,  imua  o  na  maka  o  na  la- 
kuikanaka,  alaila  e  noko  lakou 
ma  ka  aina  a'u  i  kaawi  aku  ai  i 
kuu  kauwa  ia  Iakoha. 

26  A  e  noho  maluhia  lakou  ma- 
laila,  a  e  kukulu  lakou  i  na  kale,  a 
e  kanu  i  na  malawaina ;  oia,  e  no- 
ko  lakou  me  ka  makau  ole,  aia 
hoopai  au  i  ka  poe  a  pau  i  koo- 
wakawaka  ia  lakou  a  puni ;  a  e  ike 
lakou  owau  no  Iehova  ko  lakou 
Akua. 

Ka  hoopai  ana  i  Aigupita.    13  Kokua  hou  ia. 
17  Lilo  i  uku  no  Nebukaneza. 

IKA  umi  o  ka  makakiki,  i  ka 
umi  o  ka  malama,  i  ka  la  umi- 
kumamalua  o  ka  malama,  hiki  mai 
la  ka  olelo  a  Iehova  ia'u,  i  mai  la, 

2  E  ke  keiki  a  ke  kanaka,  e  kau 
e  aku  oe  i  kou  maka  ia  Parao,  i  ke 
alii  o  Aigupita,  a  e  wanana  ku  e  ia 
ia,  a  me  Aigupita  a  pau. 

3  E  olelo  aku  oe,  e  i  aku,  Ke  i 
mai  uei  Iehova  ka  Haku,  Eia  hoi, 
ke  ku  e  nei  au  ia  oe,  e  Parao,  ke 
alii  o  Aigupita,  ka  moo  nui  e  moe 
ana  iwaena  o  kona  mau  muliwai, 
ka  mea  i  olelo,  No'u  no  kuu  muli- 
wai,  na'u  no  ia  i  haua  no'u. 

4  E  hookomo  aku  au  i  na  kilou 
iloko  o  kou  mau  a,  a  e  hoopili  aku 
au  i  na  ia  o  kou  mau  muliwai  i 
kou  niau  uuahi ;  a  e  lawe  mai  au 
ia  oe  mai  waenakonu  mai  o  kou 
mau  muliwai,  a  me  na  ia  a  pau  o 
kou  mau  muliwai  e  pili  ana  i  kou 
mau  unahi. 

5  A  e  waiho  aku  au  ia  oe  iloko  o 
ka  waonahele,  ia  oe,  a  me  na  ia  a 
pau  o  ko'u  mau  muliwai,  a  e  hau- 
le  oe  ma  ka  aina  mawaho ;  aole 
oe  e  hoakoakoaia,  aole  hoi  e  hou- 
luuluia;  ua  haawi  aku  au  ia  oe  i 
ai  na  na  holoholona  o  ke  kula,  a 
me  na  manu  o  ka  lewa. 

6  A  e  ike  no  ka  poe  a  pau  e  noho 
ana  ma  Aigupita  owau  no  Iehova, 
no  ka  mea,  ua  lilo  lakou  i  kookoo 
ohe  i  ka  ohana  a  Iseraela. 

7  A  i  ko  lakou  lalau  ana  ia  oe 
ma  kou  lima,  ua  uhai  oe,  ua  wa- 
wahi  hoi  i  ko  lakou  poohiwi  a 
pau ;  a  i  ko  lakou  hilinai  ana  ma- 
luna  ou,  ua  haki  oe,  a  haalulu  ko 
lakou  puhaka  okoa. 

8  ī  Nolaila,  ke  i  mai  nei  Iehova 
ka  Haku,  penei ;  E  lawe  mai  au  i 
ka  pahikaua  maluna  ou,  a  e  oki 
aku  i  kanaka  a  me  ka  holoholona 
mai  ou  aku  nei ; 

9  A  e  neoneo  aku  ka  aina  o  Aigu- 
pita  e  noho  ole  ia,  a  e  ike  lakou 
owau  no  Iehova;  no  ka  mea,  ua 
olelo  oia,  No'u  no  ka  muliwai,  a 
na'u  no  ia  i  hana. 

10  Nolaila,  ea,  ke  ku  e  nei  au  ia 
oe,  a  i  kou  muliwai ;  a  e  hooneo- 
neo  loa  au  i  ka  aina  Aigupita  e 
noho  ole  ia,  mai  ka  palena  o  See- 
ua  a  hiki  i  ka  palena  o  Aitiopa. 

11  Aole  wawae  kanaka  e  hele 
mawaena  ona,  aole  wawae  holo- 
holona  e  hele  mawaena  ona,  aole 
hoi  e  nohoia  a  kanaha  na  maka- 
hiki. 

12  A  e  haawi  au  i  ka  aina  Aigu- 
pita  i  neoneo,  iwaena  o  na  aina 
neoneo,  a  o  kona  mau  kulanakau- 
hale  iwaena  o  na  kulanakauhale  i 
hooneoneoia,  e  neoneo  no  i  na  ma- 
kahiki  he  kanaha :  a  e  hoopuehu 
au  i  ko  Aigupita  iwaena  o  na  la- 
huikanaka,  a  e  lulu  aku  au  ia  la- 
kou  iwaena  o  na  aina. 

13  *[f  A  ke  i  mai  nei  Iehova  ka 

Haku,  penei ;  I  ka  pau  ana  o  na 
makahiki  he  kanaha,  e  houluulu 
mai  au  i  ko  Aigupita,  mai  loko 
mai  o  na  lahuikanaka  kahi  i  pue- 
huia  lakou. 

14  E  hoihoi  mai  hoi  au  i  ke  pio 
ana  o  Aigupita,  a  e  hoihoi  mai  au 
ia  lakou  e  komo  i  ka  aina  o  Pate- 
rosa  a  i  ko  lakou  aina  e  noho  ai ; 
e  noho  lakou  ilaila  he  aupuni  haa- 
haa. 

15  E  lilo  ia  i  haahaa  loa  iwaena 
o  na  aupuni,  aole  ia  e  hookiekie 
hou  iluna  o  na  lahuikanaka;  no 
ka  mea,  e  hoemi  au  ia  lakou,  aole 
hoi  lakou  e  hooalii  ae  maluna  o 
ko  na  aina. 

16  Aole  loa  aku  ia  he  mea  hilinai 
no  ka  ohana  a  Iseraela,  ka  mea  i 
paipai  i  ka  manao  i  ko  lakou  he- 
wa,  i  ka  wa  e  nana  ai  lakou  ia  la- 
kou;  aka,  e  ike  no  lakou,  owau 
no  Iehova  ka  Haku. 

17  H  Eia  keia,  i  ka  iwakaluaku- 
mamahiku  o  na  makahiki,  i  ka 
malaina  mua,  i  ka  la  mua  o  ka 
malama,  hiki  mai  la  ka  olelo  a 
Iehova  ia'u,  i  mai  la, 

18  E  ke  keiki  a  ke  kanaka,  ua 
hooluhi  o  Nebukaneza,  ke  alii  o 
Babulona  i  kona  poe  koa  e  hana  i 
ka  hana  nui  ku  e  ia  Turo;  ua 
hooohuleia  na  poo  a  pau,  a  ua 
poholeia  na  poohiwi  a  pau ;  aole 
hoi  ona  uku,  aole  hoi  o  kona  poe 
kaua,  no  Turo,  no  ka  hana,  ana  i 
hana  ku  e  aku  ai  ia  ia. 

19  Nolaila,  ke  i  mai  nei  Iehova 
ka  Haku,  Aia  hoi,  e  haawi  aku  au 
i  ka  aina  Aigupita  iloko  o  ka  lima 
o  Nebukaneza  ke  alii  o  Babulona; 
a  e  lawe  oia  i  kona  lehulehu,  a  e 
lawe  hoi  oia  i  kona  waiwai  pio,  a 
e  lawe  hoi  i  kona  waiwai  kaili ;  a 
e  lilo  ia  i  uku  no  kona  poe  kaua. 

20  No  kana  hana,  ana  i  hana  ku 
e  aku  ai  ia  ia,  ua  haawi  aku  au  i 
ka  aina  Aigupita  ia  ia,  no  ka  mea, 
ua  hana  lakou  no'u,  wahi  a  Ieho- 
va  ka  Haku. 

21  1  Ia  la  no  e  hooopuu  ae  au  i 
ka  pepeiaohao  o  ka  ohana  a  Ise- 
raela,  a  e  haawi  aku  au  ia  oe  i  ka 
oaka  ana  o  ka  waha  iwaenakonu 
o  lakou;  a  e  ike  lakou  owau  no 
Iehova. 

O  ka  hooneoneo  ana  ia  Aigupita.  20  E  hooi- 
kaikaia  ka  lima  o  Babuloua  e  uhai  ai  i  ka 
lima  o  Aigupita. 

HIKI  mai  la  ka  olelo  a  Iehova 
ia'u,  i  mai  la, 

2  E  ke  keiki  a  ke  kanaka,  e  wa- 
nana,  a  e  olelo  aku,  Ke  i  mai  nei 
Iehova  ka  Haku,  penei;  E  auwe 
oukou,  auwe  ka  la! 

3  No  ka  mea,  ua  kokoke  mai  ka 
la,  kokoke  mai  ka  la  o  Iehova,  ka 
la  paapu  i  ke  ao  ;  e  lilo  ia  i  mana- 
wa  no  na  lahuikanaka. 

4  E  hiki  ae  no  hoi  ka  pahikaua 
maluna  o  Aigupita,  a  e  nui  auanei 
ka  weliweli  maluna  o  Aitiopa,  i  ka 
wa  e  haule  ai  ka  poe  i  pepehiia  ma 
Aigupita,  a  e  lawe  aku  ai  hoi  la- 
kou  i  kona  lehulehu  a  wawahiia 
kona  mau  kumu  ilalo. 

5  O  Aigupita,  a  me  Puta,  ame 
Luelia,  a  me  na  kanaka  huipuia  a 
pau,  a  me  Kuba,  a  me  na  kanaka  o 
ka  aiua  iloko  o  ke  kuikahi,  o  la- 
kou  ke  haule  pu  me  lakou,  ma  ka 
pahikaua. 

6  Ke  i  mai  nei  Iehova  penei ;  E 
haule  no  hoi  ka  poe  kokua  ia  Ai- 
gupita,  a  e  iho  iho  ka  haaheo  o 
kona  ikaika  ilalo ;  mai  ka  halekiai 
o  Seena  e  haule  ai  lakou  ma  ka 
pahikaua  iloko  ona,  wahi  a  Ieho- 
va  ka  Haku. 

7  A  e  neoneo  lakou  iwaena  o  na 
aina  neoneo,  a  iwaena  hoi  kona 
mau  kulanakauhale  o  na  kulana- 
kauhale  i  hooneoneoia. 

8  A  e  ike  lakou  owau  no  Iehova, 
aia  hoonoho  au  i  ke  ahi  iloko  o 
Aigupita,  a  e  pau  hoi  kona  mau 
kokua  i  ka  uhaiia. 

9  Ia  la  no  e  holo  aku  na  elele 
mai  o'u  aku  nei  ma  na  moku  e 
hoomakau  i  ko  Aitiopa  poe  na- 
nea,  a  e  hiki  ae  ka  eha  nui  maluna 
o  lakou,  e  like  me  ia  i  na  la  o  Ai- 
gupita ;  no  ka  mea,  eia'e,  ke  hele 
mai  ia. 

10  Ke  i  mai  nei  Iehova  ka  Haku, 
E  hooki  au  i  ka  lehulehu  o  Aigu- 
pita  ma  ka  lima  o  Nebukaneza  ke 
alii  o  Babulona. 

11  Oia,  a  me  kona  poe  kanaka  nie 
ia,  o  na  mea  e  weliweli  ai  o  na 
lahuikanaka,  e  laweia'e   lakou  e 


hokai  i  ka  aina ;  a  e  unuhi  ku  e  ae 
lakou  i  ka  lakou  mau  pahikaua  ia 
Aigupita,  a  e  hoopaapu  i  ka  aina 
īne  ka  poe  i  pepehiia. 

12  E  hoomaloo  aku  au  i  na  mu- 
liwai,  a  e  kuai  lilo  aku  i  ka  aina 
iloko  o  ka  lima  o  ka  poe  hewa ;  a 
e  hooneoneo  aku  au  i  ka  aina  a 
me  ko  laila  a  pau  ma  ka  lima  o  na 
malihini:  na'u  na  Iehova  i  olelo 
aku. 

13  Ke  i  mai  nei  Iehova  ka  Haku, 
E  hokai  au  i  na  akuakii,  a  e  hooki 
au  i  na  kii  mai  loko  aku  o  Nopa  ; 
aole  loa  hoi  ke  alii  hou  o  ka  aina 
Aigupita  ;  a  haawi  au  i  ka  makau 
ma  ka  aina  Aigupita. 

14  E  hooneoneo  hoi  au  ia  Pate- 
rosa,  a  e  haawi  i  ke  ahi  iloko  o 
Zoana,  a  e  hoopai  hoi  maloko  o 
No. 

15  E  ninini  hoi  au  i  kuu  ukiuki 
maluna  o  Sina,  ka  ikaika  o  Aigu- 
pita ;  a  e  oki  aku  au  i  ka  lehulehu 
o  No. 

16  A  e  haawi  aku  au  i  ke  ahi 
iloko  o  Aigupita,  he  eha  nui  aua- 
nei  ko  Sina,  a  e  hookaawaleia'e  o 
No,  a  e  pilikia  hoi  o  Nopa  i  kela 
la  i  keia  la. 

17  A  e  haule  ma  ka  pahikaua  ko 
Avena  a  me  ko  Pibeseta  poe  ka- 
naka  ui,  a  e  hele  laua  i  ke  pio 
ana. 

18  Ma  Tehapenesa  e  hoopouliia 
ka  la  i  ka  wa  e  uhaki  ai  au  ilaila  i 
na  auamo  o  Aigupita ;  a  e  oki  ka 
hanohano  o  kona  ikaika  iloko 
ona:  a  oia  hoi,  e  uhi  mai  kahi  ao 
maluna  ona,  a  e  hele  kana  mau 
kaikamahine  i  ke  pio  ana. 

19  A  e  hoopai  au  ma  Aigupita ;  a 
a  e  ike  lakou,  owau  no  Iehova. 

20  T  Eia  hoi  keia,  i  ka  umikuma- 
makahi  o  ka  makahiki,  i  ka  mala- 
ma  mua,  i  ka  la  ahiku  o  ka  mala- 
ma,  hiki  mai  ka  olelo  a  Iehova 
ia'u,  i  mai  la, 

21  E  ke  keiki  a  ke  kanaka,  ua 
uhaki  au  i  ka  lima  o  Parao  ke  alii 
o  Aigupita,  aole  ia  e  wahiia  e  hoo- 
laia'i,  e  kau  i  ka  lole  wili  e  wahi 
ai  ia  mea,  e  hooikaika  e  paa  ai  i 
ka  pahikaua. 

22  Nolaila,  ke  i  mai  nei  Iehova 
ka  Haku,  Eia  hoi,  ke  ku  e  nei  au 

ia  Parao  ke  alii  o  Aigupita,  a  e 
uhai  au  i  kona  raau  lima,  i  ka 
mea  ikaika  a  rae  ka  mea  i  uhaiia; 
a  e  kookaule  iko  au  i  ka  pakikaua 
mai  loko  iho  o  kona  lima. 

23  A  e  hoopuehu  au  i  ko  Aigu- 
pita  iwaena  o  na  lahuikanaka,  a  e 
lulu  aku  ia  lakou  ma  na  aiua. 

24  A  e  hooikaika  au  i  na  lima  o 
ke  alii  o  Babulona,  a  e  haawi  i 
ka'u  pahikaua  iloko  o  kona  lima; 
aka,  e  uhai  au  i  na  lima  o  Parao,  a 
e  auwe  oia  imua  ona  me  ka  auwe 
ana  o  ka  inea  eha  e  make  ai. 

25  Aka,  e  hooikaika  au  i  na  lima 
o  ke  alii  o  Babulona,  a  e  haule  na 
lima  o  Parao  ilalo ;  a  e  ike  lakou 
owau  no  Iehova,  i  ka  wa  e  haawi 
aku  ai  au  i  ka'u  pahikaua  iloko  o 
ka  lima  o  ke  alii  o  Babulona,  a  e  o 
aku  oia  ia  maluna  o  ka  aina  Aigu- 
pita. 

26  A  e  koopuehu  au  i  ko  Aigu- 
pita  iwaena  o  na  lahuikanaka,  a  e 
lulu  aku  ia  lakou  ma  na  aina;  a 
ike  lakou  owau  no  Ieliova. 

MOKUNA  XXXI. 

Ka  hanohano  o  kc  alii  o  Asuria.    17  Kona 
make. 

EIA  hoi  kekahi,  i  ka  makahiki 
urnikumamakabi,"i  ka  mala- 
ma  kolu,  i  ka  la  mua  o  ka  mala- 
ma;  hiki  mai  la  ka  olelo  a  Iehova 
ia'u,  i  raai  la, 

2  E  ke  keiki  a  ke  kanaka,  e  olelo 
aku  oe  ia  Parao  ko  Aigupita  alii,  a 
me  kona  lehulehu,  Owai  la  ka  mea 
e  like  ai  rae  oe  i  kou  nui  ana? 

3  1f  Aia  hoi,  o  ka  Asuria,  he  laau 
kedera  no  Lebanona  ia,  he  naui 
kona  mau  lala,  he  ululaau  malu- 
malu,  he  kino  kiekie ;  aia  hoi  ko- 
na  welau  iwaena  o  na  lala  paapu. 

4  Na  na  wai  i  hoonui  ia  ia,  ua 
hookiekie  ka  hohouu  ia  ia  me  ko- 
na  mau  waikahe  e  kahe  anu  a  puni 
kona  wahi  i  kanuia'i,  a  ua  hoopu- 
ka  ae  i  kona  mau  kahawai  liilii  i 
na  kumu  laau  a  pau. 

5  Nolaila  i  hookiekieia'i  kona 
kiekie,  maluna  o  na  laau  a  pau  o 
ke  kula,  a  ua  hoonuiia  kona  mau 
lala,  a  loloa  ae  la  kona  raau  lala 
no  ka  nui  o  kona  mau  wai,  i  kona 
kupu  ana'e. 

6  Maloko  o  kona  mau  lala  i  hana 
aku  ai  na  manu  a  pau  o  ka  lewa  i 
ko  lakou  mau  punaua,  a  maloko 
iho  o  kona  mau  lala  i  hanau  ai  na 
holoholona  a  pau  o  ke  kula  i  ka 
lakou  mau  keiki,  a  malalo  iho  o 
kona  malu  i  noho  ai  na  lahuikana- 
ka  nui  a  pau. 

7  Nolaila  i  nani  ai  ia  i  kona  nui, 
a  me  ka  loloa  ana  o  kona  mau  la- 
la ;  no  ka  mea,  aia  kona  kumu  raa 
na  wai  nui. 

8  Aole  i  hiki  i  ke  kedera  iloko  o 
ka  mala  a  ke  Akua,  ke  hoonalo  ia 
ia;  aole  like  ka  laau  hukaa  me 
kona  mau  lala,  aole  like  ka  laau 
pelatano  me  kona  mau  lala;  aole 
laau  iloko  o  ka  mala  a  ke  Akua  i 
like  rae  ia  i  kona  nani. 

9  Ua  hana  aku  au  ia  ia  i  naui  no 
ka  nui  loa  o  kona  mau  lala,  i  hua- 
hua  hoi  na  laau  a  pau  o  Edena 
iloko  o  ka  mala  a  ke  Akua  ia  ia. 

10  H  No  ia  mea  la,  ke  olelo  mai 
nei  Iehova  ka  Haku,  No  kou  hoo- 
kiekie  ana  ia  oe  iho  i  kiekie ;  a 
hoopuka  aku  oia  i  kona  welau 
iwaena  o  na  lala  paapu,  a  ua  hoo- 
kiekie  kona  naau  i  kona  kiekie ; 

11  Nolaila  i  haawi  aku  au  ia  ia  i 
ka  lima  o  ka  mea  mana  no  na  la- 
huikanaka,  e  hana  no  oia  ia  ia ;  ua 
kipaku  aku  au  ia  ia  no  kona  hewa. 

12  A  o  na  malihini,  na  mea  weli- 
weli  o  na  lakuikanaka,  ua  oki  aku 
lakou  ia  ia,  a  waiho  aku  ia  ia  raa 
na  mauna,  a  ua  haule  kona  mau 
lala  raa  na  awawa  a  pau,  a  ua  ha- 
kihaki  kona  mau  lala  ma  na  muli- 
wai  o  ka  honua,  a  iho  iho  la  na  la- 
huikanaka  a  pau  o  ka  honua  mai 
kona  malu  iho,  a  ua  haalele  ia  ia. 

13  A  e  noho  na  manu  a  pau  o  ka 
lewa  maluna  o  koua  puu  opala,  a 
me  na  holoholona  o  ke  kula  ma- 
luna  o  kona  niau  lala; 

14  I  mea  e  hookiekie  ole  ai  ke- 
kahi  o  ua  laau  a  pau  ma  na  wai, 
uo  ko  lakou  kiekie,  aole  hoi  e 
hoopuka  i  ko  lakou  welau  ma- 
waena  o  na  lala  paapu,  aole  hoi  e 
ku  iluna  ko  lakou  mau  laau  i  ko 
lakou  kiekie,  o  na  mea,  a  pau  e 
inu  ana  i  ka  wai ;  no  ka  mea,  ua 
haawiia  lakou  a  pau  i  ka  make  i 
ko  lalo   mau  wahi  o  ka   honua 


MOKUNA  XXXII. 


iwaena  o  na  keiki  a  kanaka,  me 
na  mea  e  iko  ana  i  ka  lua. 

15  Ke  i  mai  nei  Iehova  ka  Haku 
penei ;  i  ka  la  i  iko  ai  ia  i  ka  lua- 
kupapau,  hana  hoi  au  e  kanikau ; 
ua  uLi  au  i  kahohonu  nona,  a  ua 
kaohi  au  i  kona  mau  muliwai,  a 
ua  hoopaaia  na  wai  nui;  a  hana 
aku  au  e  kanikau  o  Lehanona  no- 
na,  a  maule  ae  la  na  laau  a  pau  o 
ke  kula  nona. 

16  Ua  kookaalulu  au  i  na  lahui- 
kanaka  i  ka  halulu  ana  o  kona 
kaule  ana,  i  kuu  wa  i  hoolei  iho  ai 
au  ia  ia  i  ka  po,  me  ka  poe  e  iko 
ana  i  ka  lua ;  a  e  oluolu  pu  na  laau 
a  pau  i  ko  lalo  waki  o  ka  konua, 
na  laau  a  pau  o  Edeua,  o  na  mea  i 
waeia  a  he  maikai  o  Leoanona,  a 
me  na  mea  a  pau  e  inuwai  ana. 

17  E  iho  iho  la  lakou  me  ia  i  ka 
po,  i  ka  poe  i  pepehiia  me  ka  pa- 
hikaua,  a  o  ka  poe  i  lilo  i  lima  no- 
na,  a  noko  iko  la  malalo  iho  o 
kona  malu,  iwaenakonu  o  na  la- 
kuikanaka. 

18  1f  Owai  la  kou  mea  e  like  ai 
i  ka  nani,  a  me  ka  nui  iwaena  o  na 
laau  o  Edena?  aka,  e  kooiko  oe 
ilalo  me  na  laau  o  Edena  i  ko  lalo 
mau  waki  o  ka  konua :  a  e  moe  oe 
iwaena  o  ka  poe  okipoepoe  ole  ia 
me  ka  poe  i  pepekiia  me  ka  pahi- 
kaua.  Oia  koi,  o  Parao  a  me  ko- 
na  lehulehu  a  pau,  wahi  a  Iehova 
ka  Haku. 

MOKUNA  XXXII. 

Ke  kanikau  no  ka  make  ana  o  Parao.  17  Ka 
iho  ana  o  Parao  ma  i  ka  po,  me  ko  na  aina 
i  okipoepoe  ole  ia. 

EIA  kekahi,  i  ka  umikumama- 
lua  o  ka  makahiki,  i  ka  ma- 
lama  umikumamalua,  i  ka  la  mua 
o  ka  malama,  kiki  mai  la  ka  olelo 
a  Iehova  ia'u,  i  mai  la, 
2  E  ke  keiki  a  ke  kanaka,  e  koo- 
maka  i  ke  kauikau  no  Parao  ke 
alii  no  Aigupita,  a  e  olelo  aku  ia 
ia,  Ua  like  oe  me  ka  liona  opiopio 
o  na  lahuikanaka,  a  ua  like  hoi  oe 
me  ke  kokola  iwaena  o  na  kai ;  a 
ua  puka  mai  oe  me  kou  mau  mu- 
liwai,  a  koolepo  oe  i  ko  lakou 
mau  wai  me  kou  uiau  wawae,  a 
ua  hoolepo  koi  i  ko  lakou  mau 
muliwui, 


3  Ke  i  mai  nei  Iekova  ka  Haku 
penei ;  Nolaila,  e  kokola  aku  au 
i  ka'u  upena  maluna  ou  me  ka 
lekuleku  kanaka  ke  nui,  a  e  la- 
we  mai  lakou  ia  oe  iloko  o  ka'u 
upena. 

4  Alaila,  e  waiko  iko  au  ia  oe  ma- 
luna  o  ka  aina,  a  e  koolei  aku  ia 
oe  ma  ke  kula,  a  e  koonoko  i  na 
manu  a  pau  o  ka  lewa  maluna,  a 
e  koomaoua  aku  i  na  kolokolona 
o  ka  konua  a  pau  ia  oe. 

5  A  e  kau  aku  au  i  kou  io  malu- 
na  o  na  mauna,  a  e  koopika  i  na 
awawa  me  kou  kiekie. 

6  A  e  koopulu  au  me  kou  koko 
i  ka  aina  e  au  ai  oe,  a  hiki  i  ua 
mauna ;  a  e  pika  na  inuliwai  ia  oe. 

7  A  koopio  aku  au  ia  oe,  e  uki 
au  i  ka  lani,  a  e  koolilo  i  kona 
mau  koku  i  eleele ;  a  e  uhi  au  i 
ka  la  i  kekaki  ao,  aole  e  kaawi  ka 
makina  i  kona  malamalama. 

8  O  na  mea  malamalama  olino- 
lino  o  ka  laui,  oia  ka'u  e  koolilo  ai 
i  pouli  maluna  ou,  a  e  koonoko  i 
ka  pouli  maluna  o  kou  aina,  waki 
a  Iekova  ka  Haku. 

9  A  e  koopioloke  au  i  ka  naau  o 
na  kanaka  ke  nui,  i  ko'u  lawe  ana 
i  kou  lukuia  iwaena  o  na  lakui- 
kanaka,  iloko  o  na  aina  au  i  ike 
ole  ai. 

10  A  e  koomakau  aku  au  i  na  la- 
kuikanaka  ke  nui  nou,  a  e  weli- 
weli  loa  ko  lakou  mau  alii  nou  i 
kuu  wa  e  koowiliwili  ai  i  ka'u  pa- 
hikaua  imua  o  lakou ;  a  e  kaalulu 
lakou  i  kela  manawa  keia  mana- 
wa,  kela  kanaka  keia  kanaka  no 
kona  ola  iko,  i  kou  la  e  kaule  ai. 

11  H  No  ka  mea,  ke  i  mai  nei  Ie- 
kova  ka  Haku,  penei ;  E  kiki  mai 
no  ka  pakikaua  a  ke  alii  o  Babulo- 
na,  maluna  ou. 

12  Ma  na  pakikaua  a  ka  poe  ikai- 
ka  e  kookaule  ai  au  i  kou  lekule- 
hu,  o  na  mea  ikaika  o  na  lakui- 
kanaka,  lakou  a  pau:  a  e  kookai 
lakou  i  ka  kanokano  o  Aigupita, 
a  e  pau  i  ka  lukuia  ko  laila  lehu- 
leku. 

13  E  luku  koi  i  ko  laila  mau  ko- 
loholona  a  pau  nia  ka  pili  ana  o 
na  wai  nui,  aole  e  hana  ino  hon 
ka  wawae  kanaka  ia   lakou,  aole 

hoi  ka  maiuu  o  na  holoholona  e 
hana  ino  hou  ia  lakou. 

14  Alaila  e  hoemi  au  i  ko  lakou 
mau  wai,  a  e  hookahe  i  ko  lakou 
mau  muliwai  e  like  me  ka  aila, 
wahi  a  Iehova  ka  Haku. 

15  Aia  hooneoneo  aku  au  i  ka 
aina  Aigupita,  a  e  hooneleia  ka 
aina  i  ko  laila  mea  i  paapu  ai,  a 
e  pepehi  aku  au  i  ka  poe  a  pau  e 
noho  ana  malaila,  alaila  e  ike  la- 
kou  owau  no  Iehova. 

16  Eia  ko  kanikau  e  kanikau  ai 
lakou  ia  ia ;  e  kanikau  no  na  kai- 
kamahine  o  na  lahuikanaka  ia  ia ; 
oia  o  Aigupita  a  me  kona  lehu- 
lehu  a  pau  ka  lakou  e  kanikau 
ai,  wahi  a  Iehova  ka  Haku. 

17  H  Eia  hoi  kekahi,  i  ka  umiku- 
mamalua  o  ka  makahiki,  i  ka  la 
umikumamalima,  hiki  mai  la  ka 
olelo  a  Iehova  ia'u,  i  mai  la, 

18  E  ke  keiki  a  ke  kanaka,  e 
auwe  oe  no  ka  lehulehu  o  Aigu- 
pita,  a  e  hooiho  ia  lakou,  ia  ia, 
a  me  na  kaikamahine  o  na  lahui- 
kanaka  kaulana,  i  na  wahi  olalo 
o  ka  honua  me  ka  poe  iho  ilalo 
i  ka  lua. 

19  Ua  oi  aku  kou  nani  mamua 
owai  ?  e  iho  oe,  a  e  hoomoeia  me 
ka  poe  i  okipoepoe  ole  ia. 

20  Iwaenakonu  o  ka  poe  i  pepe- 
hiia  me  ka  pahikaua,  e  haule  ai 
lakou;  ua  haawiia  ia  i  ka  pahi- 
kaua :  e  alako  oe  ia  ia  a  me  kona 
mau  lehulehu  a  pau. 

21  E  olelo  ia  ia  ka  poe  ikaika 
iwaena  o  ka  poe  ikaika  mai  loko 
mai  o  ka  po,  me  ka  poe  kokua 
ia  ia;  ua  iho  ilalo  lakou,  ua  moe 
okipoepoe  ole  ia,  i  make  i  ka 
pahikaua. 

22  Malaila  o  Asura  a  me  kona 
lehulehu  a  pau,  ua  puni  ia  i  kona 
mau  luakupapau;  ua  pau  lakou 
i  ka  pepehiia,  ua  haule  i  ka  pa- 
hikaua : 

23  Ka  poe  ua  haawiia  na  luaku- 
papau  ia  lakou  ma  na  aoao  o  ka 
lua,  a  ua  puni  kona  luakupapau 
i  kona  poe ;  pau  lakou  i  ka  pepe- 
hiia,  haule  i  ka  pahikaua,  na  mea 
i  hoomakau  aku  ma  ka  aina  o  ka 
poe  ola. 

24  Malaila  o  Elaina  a  me  kona 

lehulehu  a  pau  a  puni  kona  lua- 
kupapau,  pau  lakou  i  ka  pepehiia, 
ua  haule  hoi  i  ka  pahikaua;  na 
mea  i  iho  okipoepoe  ole  ia  ilalo 
i  na  wahi  lalo  o  ka  honua,  ka  poe 
i  hana  i  na  mea  hooweliweli  ma 
ka  aina  o  ka  poe  ola,  aka,  ua  hali 
lakou  i  ko  lakou  hoinoia  me  ka 
poe  iho  ilalo  i  ka  lua. 

25  Ua  hoonoho  lakou  i  wahi  moe 
nona  iwaena  o  ka  poe  i  pepehiia 
me  kona  lehulehu  a  pau,  ua  puni 
i  kona  mau  luakupapau,  ua  oki- 
poepoe  ole  ia  lakou  a  pau,  ua  pe- 
pehiia  i  ka  pahikaua ;  ua  haawiia 
ko  lakou  mea  makau  ma  ka  aina 
o  ka  poe  ola,  aka,  ua  halihali 
lakou  i  ko  lakou  hoinoia  me  ka 
poe  iho  ilalo  i  kalua:  ua  wai- 
hoia'ku  oia  mawaenakonu  o  ka 
poe  i  pepehiia. 

26  Malaila  o  Meseka,  a  me  Tu- 
bala,  a  me  kona  lehulehu  a  pau, 
ua  puni  oia  i  kona  mau  luakupa- 
pau;  ua  okipoepoe  ole  ia  lakou 
a  pau,  ua  pepehiia  lakou  i  ka 
pahikaua,  ua  haawi  lakou  i  ko 
lakou  mea  makau  ma  ka  aina  o 
ka  poe  ola. 

27  Aole  hoi  lakou  e  moe  pu  me 
ka  ikaika  i  haule  o  ka  poe  oki- 
poepoe  ole  ia,  ka  poe  i  iho  ilalo 
i  ka  po  me  ko  lakou  mau  mea 
oi  o  ke  kaua ;  ua  waiho  iho  la- 
kou  i  ka  lakou  mau  pahikaua 
malalo  iho  o  ko  lakou  mau  poo; 
a  maluna  aku  o  ko  lakou  mau  iwi 
ko  lakou  mau  hewa,  he  mau  mea 
nae  e  weliweli  ai  ka  poe  ikaika 
ma  ka  aina  o  ka  poe  ola. 

28  Oia,  e  uhaiia  oe  iwaena  o  ka 
poe  okipoepoe  ole  ia,  a  e  moe 
pu  me  ka  poe  i  pepehiia  i  ka 
pahikaua. 

29  Malaila  o  Edoma,  me  kona 
mau  moi,  a  me  kona  mau  alii  a 
pau,  na  mea  me  ko  lakou  ikaika 
i  waiho  pu  ia  me  na  mea  i  pepe- 
hiia  i  ka  pahikaua,  e  moe  pu  la- 
kou  me  ka  poe  okipoepoe  ole  ia, 
a  me  ka  poe  iho  ilalo  i  ka  lua. 

30  Malaila  na  moi  o  ke  kukulua- 
kau,  lakou  a  pau,  a  me  ko  Zidona 
a  pau,  na  mea  iho  pu  ilalo  me  ka 
poe  i  pepehiia;  me  ko  lakou  mea 
makau,  ua  hilahila  lakou  i  ko  la- 

kou  ikaika;  a  ua  moe  okipoepoe 
ole  ia  lakou  uie  ka  poe  i  pepehiia 
i  ka  pakikaua,  a  e  halihali  lakou 
i  ko  lakou  hoinoia  me  ka  poe  iho 
ilalo  i  ka  lua. 

31  E  ike  aku  o  Parao  ia  lakou,  a 
e  hooluoluia  oia  i  kona  lehulehu 
a  pau,  o  Parao  a  me  kona  poe 
kaua  a  pau  i  pepehiia  i  ka  pahi- 
kaua,  wahi  a  Iehova  ka  Haku. 

32  No  ka  mea,  ua  haawi  au  ia  ia 
i  mea  hooweliweli  no'u  ma  ka 
aina  o  ka  poe  ola;  aka,  e  hoo- 
moeia  oia  iwaenakonu  o  ka  poe 
okipoepoe  ole  ia,  me  ka  poe  i 
pepehiia  i  ka  pahikaua,  o  Parao 
a  me  kona  lehulehu  a  pau,  wahi 
a  Iehova  ka  Haku. 

MOKUNA  XXXIII. 

Ka  hana  a  ka  mea  kiai.    10  Ka  pololei  o  ko 
ke  Akua  mau  aoao. 

HIKI  mai  la  ka  olelo  a  Iehova 
ia'u,  i  mai  la, 

2  E  ke  keiki  a  ke  kanaka,  e  olelo 
aku  i  na  keiki  o  kou  poe  kanaka, 
e  i  aku  ia  lakou,  O  ka  aina,  ina 
lawe  au  i  ka  pahikaua  maluna 
ona,  a  lawe  na  kanaka  o  ka  aina 
i  ke  kanaka  o  ko  lakou  mau  pa- 
leua,  a  e  hooku  ia  ia  i  kiai  no 
lakou ; 

3  Aia  ike  ia  ī  ka  pahikaua  e  hele 
mai  ana  maluua  o  ka  aina,  ina  e 
pupuhi  oia  i  ka  pu  e  ao  aku  i  ka- 
naka; 

4  Alaila,  o  ka  mea  lohe  i  ke  kani 
ana  o  ka  pu,  aole  hoi  i  malama  i 
ke  ao  ana;  a  ina  hele  mai  ka  pahi 
kaua,  alawe  aku  ia  ia,  aia  no  kona 
koko  maluna  o  kona  poo  iho. 

5  O  ke  kani  ana  o  ka  pu  kana  i 
lohe  ai,  aka,  aole  ia  i  malama  i  ke 
ao  ana;  aia  maluna  ona  ilio  hoi 
kona  koko :  aka,  o  ka  mea  mala- 
ma  i  ke  ao  aua,  e  hoopakele  oia  i 
kona  ola  iho. 

0  Aka,  ina  ike  ke  kiai  i  ka  hele 
ana  mai  o  ka  pahikaua,  aole  hoi 
pupuhi  i  ka  pu,  aole  hoi  e  aoia  na 
kanaka;  a  hele  mai  ka  pahikaua, 
a  e  lawe  aku  i  kekahi  maiwaena 
aku  o  lakou,  ua  laweia'ku  oia  ma- 
loko  o  kona  hewa ;  aka,  e  kii  aku 
au  i  kona  koko  ma  ka  lima  o  ke 
kiai. 


7  U  Pela  no  oe,  e  ke  keiki  a  ke 
kanaka,  ua  hooku  au  ia  oe  i  kiai 
no  ka  ohana  a  Iseraela;  nolaila  e 
lioolohe  oe  i  ka  olelo  ma  ko'u  wa- 
ha,  a  e  ao  aku  ia  lakou  na'u  aku 
no. 

8  Aia  olelo  au  i  ke  kanaka  hewa, 
E  ke  kanaka  hewa,  e  make  io  no 
oe ;  ina  aole  oe  e  olelo  aku  e  ao 
aku  i  ua  kanaka  la  no  kona  aoao, 
e  make  no  ia  kanaka  hewa  malo- 
ko  o  kona  hewa;  aka,  e  kii  aku 
no  au  i  kona  koko  ma  kou  lima. 

9  Aka,  ina  e  ao  aku  oe  i  ka  mea 
hewa  uo  kona  aoao,  aole  hoi  i  huli 
mai,  mai  kona  aoao  mai,  e  make 
no  ia  iloko  o  kona  hewa ;  aka,  ua 
hoopakele  oe  i  kou  uhane  iho. 

10  A  o  oe,  e  ke  keiki  a  ke  kana- 
ka,  e  olelo  aku  oe  i  ka  ohana  a 
Iseraela,  Ke  olelo  nei  oukou,  i  ka 
i  ana,  Ina  eia  maluna  o  kakou  ko 
kakou  mau  hala  a  me  ko  kakou 
mau  hewa,  a  olala  ae  kakou  malo- 
ko  oia  mau  mea,  pehea  la  hoi  ka- 
kou  e  ola'i  ? 

11  E  olelo  aku  ia  lakou,  Ma  ko'u 
ola  ana,  wahi  a  Iehova  ka  Haku, 
aohe  o'u  oluolu  i  ka  make  ana  o 
ka  mea  hewa ;  aka  hoi,  e  huli  mai 
ka  mea  hewa,  mai  kona  aoao  mai, 
a  e  ola  ia ;  e  huli  mai,  e  huli  mai 
oukou  mai  ko  oukou  mau  aoao 
hewa  mai ;  no  ke  aha  la  oukou  e 
make  ai,  e  ka  ohana  a  Iseraela? 

12  Nolaila,  e  ke  keiki  a  ke  kana- 
ka,  e  olelo  aku  i  na  keiki  a  kou 
poe  kanaka,  Aole  ka  pono  o  ka 
mea  pono  e  hoopakele  ia  ia  i  ka  la 
e  hewa  ai  ia:  a  o  ka  hewa  o  ka 
mea  hewa,  aole  oia  e  haule  ilaila  i 
ka  la  e  huli  ai  oia  mai  kona  hewa 
mai :  aole  hoi  e  hiki  i  ka  mea  po- 
no  ke  ola  nona,  i  kona  la  e  hana 
hewa  ai. 

13  Aia  olelo  aku  au  i  ka  mea  po- 
no,  e  ola  io  no  ia;  ina  e  hilinai  oia 
ma  kona  pono  iho,  a  hana  hewa 
hoi,  e  pau  no  kona  pouo  i  ka  hoo- 
manao  ole  ia  ■  aka,  no  kona  hewa 
ana  i  hana'i,  e  make  ai  no  ia. 

14  A  i  ka  wa  e  olelo  aku  ai  au  i 
ka  mea  hewa,  E  make  io  no  oe; 
ina  e  huli  mai  ia,  mai  kona  hewa 
niai,  a  hana  hoi  i  ka  mea  pono  a 
me  ka  pololei ; 

15  Ina  e  hoihoi  aku  ka  mea  he- 
wa  i  ka  waiwai  kaohi  a  ka  aie,  a 
ua  hoihoi  aku  hoi  i  ka  waiwai  ana 
i  lawe  wale  ai,  a  ua  hele  hoi  ma 
na  kanawai  e  ola'i,  me  ka  hana 
hewa  ole;  e  ola  io  no  ia,  aole  ia  e 
make. 

16  Aole  loa  ka  hewa  ana  i  hana'i 
e  haiia'ku  ia  ia ;  ua  hana  oia  i  ka 
mea  pono  a  me  ka  pololei,  e  ola 
io  no  ia. 

17  1  Aka,  ke  olelo  nei  na  keiki 
o  kou  poe  kanaka,  Aole  kaulike 
na  aoao  o  ka  Haku  ;  aka,  o  lakou, 
aole  kaulike  ko  lakou  aoao. 

18  A  huli  ae  ka  mea  pono  mai 
kona  pono  ae,  a  hana  ma  ka  he- 
wa,  e  make  no  hoi  ia  malaila. 

19  A  huli  ae  ka  mea  hewa  mai 
koua  hewa  ae,  a  hana  hoi  i  ka  mea 
pono  a  me  ka  pololei,  e  ola  no  ia 
malaila. 

20  U  Aka,  ke  olelo  nei  oukou, 
Aole  kaulike  na  aoao  o  ka  Haku. 
E  hooponopono  aku  au  ia  oukou, 
kela  kanaka  keia  kanaka,  e  like 
me  kona  aoao,  e  ka  ohana  a  lse- 
raela. 

21  H  Eia  keia,  i  ka  umikumama- 
lua  o  ka  makahiki  o  ko  kakou  pio 
ana,  i  ka  malama  umi,  i  ka  la  ali- 
ma  o  ka  malama,  hele  mai  io'u 
nei  kekahi  i  pakele,  mai  Ierusale- 
ma  mai,  i  mai  la,  Ua  pepehiia  ke 
kulanakauhale. 

22  A  ua  kau  mai  ka  lima  o  Ie- 
hova  maluna  o'u  i  ke  ahiahi  ma- 
mua  o  ka  hiki  ana  mai  io'u  nei  o 
ka  mea  i  pakele ;  a  ua  wehe  mai  i 
kuu  waha,  a  hiki  mai  ia  i  ke  kaka- 
hiaka ;  a  ua  weheia  kuu  waha,  aole 
au  i  leopaa  hou  aku. 

23  Alaila,  hiki  mai  ka  olelo  a  Ie- 
hova  ia'u,  i  mai  la, 

24  E  ke  keiki  a  ke  kanaka,  o  ka 
poe  i  noho  ma  keia  mau  wahi 
neoneo  o  ka  aina  o  ka  Iseraela,  ke 
olelo  nei  lakou,  i  ka  i  ana,  Hooka- 
hi  no  o  Aberahama,  a  ua  ili  ka 
aina  ia  ia ;  a  he  nui  no  hoi  kakou, 
a  ua  haawi  mai  ka  aina  no  kakou 
i  waiwai  ili. 

25  Nolaila,  e  olelo  aku  ia  lakou, 
Ke  i  mai  nei  Iehova  ka  Haku,  Ua 
ai  oukou  me  ke  koko,  a  ua  leha 
ae  i  ko  oukou  mau  niaka  i  ko  ou- 

kou  poe  akuakii,  a  ua  hookahe  1 
ke  koko ;  e  loaa  anei  ia  oukou  ka 
aina? 

26  Ke  ku  nei  oukou  maluna  o  ka 
oukou  pahikaua,  ke  hana  nei  ou- 
kou  i  ka  mea  inainaia ;  ke  hoo- 
haumia  nei  oukou,  kela  kanaka 
keia  kanaka,  i  ka  wahine  a  kona 
hoalauna;  e  loaa  anei  ia  oukou 
ka  aina? 

27  Penei  e  olelo  aku  ai  ia  lakou, 
Ke  i  mai  nei  Iehova  ka  Haku  pe- 
nei ;  Ma  ko'u  ola  ana,  o  ka  poe 
ma  na  wahi  neoneo,  e  haule  lakou 
i  ka  pahikaua,  a  o  ka  mea  ma  ke 
kula  mawaho  ka'u  e  haawi  aku  ai 
i  na  holoholona  hihiu,  e  pau  ai  i 
ka  aiia ;  a  o  ka  poe  maloko  o  na 
pakaua  a  me  na  ana,  e  make  no 
lakou  i  ka  mai  ahulau. 

28  E  haawi  au  i  ka  aiua  i  neoneo 
loa,  a  e  oki  ka  hanohano  o  kona 
ikaika;  a  e  neoneo  no  hoi  na 
mauna  o  ka  Iseraela,  aole  mea  e 
hele  ae  mawaena. 

29  Alaila  e  ike  lakou  owau  no  Ie- 
hova,  aia  haawi  au  i  ka  aina  i  neo- 
neo  loa,  no  na  mea  inainaia  a  la- 
kou  i  haua'i. 

30  |  A  o  oe,  e  ke  keiki  a  ke  ka- 
naka,  ke  kamailio  ku  e  nei  na  kei- 
ki  a  kou  poe  kanaka  ia  oe,  ma  na 
paia,  a  ma  na  puka  o  na  hale,  a  ua 
olelo  kekahi  i  kekahi,  kela  mea 
keia  mea  i  kona  hoahanau,  e  i 
ana,  E  hele  mai  oukou,  ea,  a  e 
hoolohe  i  ka  olelo  i  hiki  mai,  mai 
Iehova  mai. 

31  A  ua  hele  lakou  iou  la,  e  like 
me  ka  hele  ana  o  kanaka,  a  ua  no- 
ho  lakou  imua  ou  e  like  me  ko'u 
poe  kanaka,  a  ua  lohe  lakou  i  kau 
mau  olelo,  aole  hoi  lakou  e  mala- 
ma  aku  ia  ;  no  ka  mea,  me  ko  la- 
kou  waha,  ua  hoike  lakou  i  ke 
aloha  nui,  aka,  me  ko  lakou  uaau, 
ua  hahai  lakou  mamuli  o  ko  la- 
kou  makee  waiwai. 

32  Ua  lilo  oe  ia  lakou  me  he  mele 
makemakeia  la  a  ka  mea  leo  oluo- 
lu,  a  e  hiki  ia  ia  ke  hula  pono  ma 
ka  mea  kani;  no  ka  mea,  ua  lohe 
lakou  i  kau  mau  olelo,  aole  nae 
lakou  e  hana  malaila. 

33  Aia  hiki  mai  keia  mea;  aia 
hoi,  e  hiki  mai  no  ia,  alaila  e  ike 

no  lakou,  ke  kaula  ka  iwaena  o 
lakou. 

MOKUNA  XXXIV. 

O  ke  ao  ana  i  na  kahuhipa  o  ka  Iseraela  ;  7  a 
me  ka  hoopuiia.  11  Malania  ke  Akua  i  ka 
ohana.    'iO  Ke  aupuni  o  Kristo. 

HIKI  mai  la  ka  olelo  a  Iehova 
ia'u,  i  mai  la, 

2  E  ke  keiki  a  ke  kanaka,  e  wa- 
nana  ku  e  aku  oe  i  na  kaliuhipa  a 
ka  Iseraela,  e  wanana  hoi,  a  e  ole- 
lo  aku  ia  lakou,  Ke  i  mai  nei  Ie- 
hova  ka  Haku  i  na  kahuhipa,  pe- 
nei ;  Auwe  na  kahuhipa  o  ka  Ise- 
raela,  na  mea  e  hanai  ana  ia  lakou 
iho !  aole  anei  he  pono  ke  hanai 
na  kahuhipa  i  ka  oliana? 

3  Ke  ai  nei  oukou  i  ka  momona, 
a  ke  hoaahu  nei  oukou  ia  oukou 
iho  me  ka  huluhulu,  a  ua  pepehi 
oukou  i  na  mea  kupaluia ;  aka, 
aole  oukou  i  hanai  i  ka  ohana. 

4  Aole  oukou  i  hooikaika  i  ka 
mea  nawaliwali,  aole  hoi  oukou  i 
lapaau  i  ka  mea  mai,  aole  hoi  ou- 
kou  i  wahi  i  ka  mea  hai,  aole  hoi 
oukou  i  hoihoi  mai  i  ka  mea  i  ki- 
pakuia'ku,  aole  hoi  oukou  i  imi  5 
ka  mea  nalowale ;  aka,  me  ka  la- 
lau  wale,  a  me  ke  aloha  ole  i  hoa- 
lii  ai  oukou  maluna  o  lakou. 

5  A  ua  hele  liilii  lakou  no  ke 
kahuhipa  ole ;  a  ua  lilo  lakou  i  ai 
na  na  holoholona  a  pau  o  ke  kula, 
i  ko  lakou  hoopuehuia'ku. 

6  Ua  auwana  ka'u  mau  hipa  ma- 
luna  o  na  mauna  a  pau,  a  maluna 
hoi  o  kela  puu  keia  puu  kiekie ; 
oia,  ua  hoopuehuia  ko'u  ohana  ma 
ka  ili  o  ka  honua  a  pau,  aohe  mea 
huli,  aohe  mea  imi  aku  ia  iakou. 

7  II  Nolaila,  e  na  kahuhipa,  e 
heolohe  i  ka  olelo  a  Iehova ; 

8  Ma  ko'u  ola  ana,  wahi  a  Iehova 
ka  Haku,  oiaio,  no  ka  lilo  ana  o 
ka'u  ohana  i  waiwai  pio,  a  no  ka 
lilo  ana  o  ka'u  ohana  i  ai  na  na 
holoholona  a  pau  o  ke  kula,  no 
ke  kahuhipa  ole,  aole  hoi  ī  imi 
kuu  mau  kahuhipa  i  ka'u  ohana, 
aka,  ua  hanai  na  kahuhipa  ia  la- 
kou  iho,  aole  hoi  i  hanai  i  ka'u 
ohana ; 

(.)  Nolaila,  e  na  kahuhipa,  e  hoo- 
lohe  oukou  i  ka  olelo  a  lehova ; 
10  Ke  i  mai  nei  Iehova  ka  Haku, 


Eia  hoi,  ke  ku  e  nei  au  i  na  kahu- 
hipa;  a  e  kii  aku  au  i  ka'u  ohana 
ma  ko  lakou  lima,  a  e  kooki  au  i 
ko  lakou  hanai  ana  i  ka  ohana, 
aole  hoi  e  hanai  hou  aku  na  kahu- 
hipa  ia  lakou  iho ;  no  ka  mea,  e 
hoopakele  au  i  ka'u  ohana  i  ko 
lakou  waha,  i  ole  lakou  e  lilo  i  ai 
na  lakou. 

11  U  No  ka  mea,  ke  i  mai  nei 
Iehova  ka  Haku,  penei ;  Eia  hoi, 
owau,  e  imi  no  wau  i  ka'u  mau 
hipa,  a  huli  hoi  ia  lakou. 

12  Me  ke  kahuhipa  i  imi  ai  i  ka- 
na  ohana  i  ka  la  i  noho  ai  ia  iwae- 
na  konu  o  kana  poe  hipa,  i  hele 
liilii ;  pela  e  imi  aku  ai  au  i  ka'u 
poe  hipa,  a  e  hoihoi  mai  ia  lakou, 
mai  loko  mai  o  ua  wahi  a  pau  i 
hoopuehuia'i  lakou,  i  ka  la  paapu 
i  na  ao  a  me  ka  pouli. 

13  A  e  lawe  mai  au  ia  lakou  mai 
na  lahuikanaka  mai,  a  e  houluulu 
ia  lakou  mai  na  aina  mai,  a  e  lawe 
mai  ia  lakou  i  ko  lakou  aina  iho, 
a  e  hauai  au  ia  lakou  maluna  o  na 
mauna  o  ka  Iseraela,  ma  na  muli- 
wai  hoi,  a  ma  na  wahi  i  nohoia  a 
pau  o  ka  aina. 

14  Ma  ka  aina  maikai  e  hanai 
aku  ai  au  ia  lakou,  a  maluna  o  na 
mauna  kiekie  o  ka  Iseraela  auanei 
ko  iakou  pa ;  malaila  lakou  e  moe 
ai  iloko  o  ka  pahipa  maikai,  a  ma 
ka  aina  momona  e  ai  ai  lakou  ma- 
luna  o  na  mauna  o  ka  Iseraela. 

15  E  hanai  aku  au  i  ka'u  ohana, 
a  e  hoomoe  iho  au  ia  lakou  ilalo, 
wahi  a  Iehova  ka  Haku. 

16  E  imi  aku  au  i  ka  mea  i  nalo- 
wale,  a  e  hoihoi  mai  i  ka  mea  i 
kipakuia'ku,  a  e  wahi  aku  au  i  ka 
mea  i  hai,  a  e  hooikaika  au  i  ka  ka 
mea  mai;  aka,  e  luku  au  i  ka  mea 
momona  a  me  ka  ikaika,  a  e  hanai 
aku  au  ia  lakou  me  ka  hoopai  ana. 

17  A  o  oukou,  e  ka'u  ohana,  wahi 
a  Iehova  ka  Haku,  ke  hooponopo- 
no  nei  au  iwaena  o  ka  holoholona 
a  me  ka  holoholona,  mawaena  hoi 
o  na  hipa  kane,  a  me  na  kao  kane. 

18  He  mea  uuku  anei  ia  oukou, 
ka  oukou  ai  ana  i  ka  ai  maikai,  a 
ua  hehi  iho  oukou  i  ke  koeua  o  ka 
oukou  ai  me  ko  oukou  mau  wa- 
wae  ?  a  o  ko  oukou  inu  aua  i  ka 

wai  maikai,  a  hoolepo  hoi  i  ke 
koena  me  ko  oukou  mau  wawae? 

19  A  o  ka'u  ohana,  ua  ai  lakou  i 
ka  mea  a  oukou  i  hehi  ai  me  ko 
oukou  mau  wawae;  a  ua  inu  la- 
kou  i  ka  mea  a  oukou  i  hoolepo 
ai  me  ko  oukou  mau  wawae. 

20  1  Nolaila,  ke  i  mai  nei  Iehova 
ka  Haku  ia  lakou,  Aia  hoi,  e  hoo- 
ponopono  aku  au  iwaena  o  na  hi- 
pa  momona  a  me  na  hipa  wiwi. 

21  No  ka  mea,  ua  hooke  aku  ou- 
kou  me  ka  aoao  a  me  ka  pohiwi, 
a  ua  hou  oukou  me  ko  oukou 
mau  pepeiaohao  i  na  mea  mai,  a 
hoopuehu  aku  oukou  ia  lakou. 

22  Nolaila,  e  hoola  au  i  ka'u  oha- 
na,  aole  loa  aku  lakou  he  waiwai 
pio ;  a  e  hooponopono  hoi  au  iwae- 
na  o  ka  hipa  a  me  ka  hipa. 

23  A  e  hoonoho  aku  au  i  ke  ka- 
huhipa  hookahi  maluna  o  lakou, 
a  e  hanai  oia  ia  lakou,  o  ka'u  kau- 
wa,  o  Davida,  e  hanai  oia  ia  lakou, 
a  oia  auanei  ko  lakou  kahuhipa. 

24  A  owau,  o  Iehova  auanei  ke 
Akua  no  lakou,  a  o  ka'u  kauwa  o 
Davida  ke  alii  iwaena  o  lakou ; 
na'u  na  Iehova  i  olelo  aku. 

25  A  e  hana  au  i  berita  hoomalu 
me  lakou,  a  e  hooki  aku  au  i  na 
holoholona  ino  mai  loko  aku  o  ka 
aina ;  a  e  noho  maluhia  lakou  ma 
ka  waonahele,  a  e  moe  hoi  maloko 
o  na  ululaau. 

26  A  e  hoolilo  au  ia  lakou,  a  me 
na  wahi  e  hoopuni  ana  i  kuu  puu 
e  hoomaikai  ana ;  a  e  hoohaule  au 
i  ka  ua  i  kona  manawa,  a  he  mau 
ua  auanei  o  ka  hoomaikai  ana. 

27  A  e  hoohua  mai  ka  laau  o  ke 
kula  i  kona  hua,  a  e  haawi  mai  ka 
honua  i  kona  mea  ulu,  a  e  noho 
maluhia  lakou  ma  ko  lakou  aina, 
a  e  ike  hoi  owau  no  Iehova,  aia 
moku  ia'u  na  kaula  o  ka  lakou 
auamo,  a  hoopakele  ae  ia  lakou 
mai  loko  ae  o  ka  lima  o  ka  poe  i 
hookauwa  ia  lakou  na  lakou  iho. 

28  Aole  loa  aku  lakou  he  wai- 
wai  pio  no  na  lahuikanaka,  aole 
hoi  e  ai  na  holoholona  o  ka  aina 
ia  lakou ;  aka,  e  noho  maluhia  la- 
kou,  aohe  mea  nana  lakou  e  hoo- 
weliweli. 

29  E  hooku  ae  au  iluua  i  ka  mea 

kanu  i  kaulana  no  lakou,  aole  no 
hoi  lakou  e  pau  e  i  ka  pololi  ma 
ka  aina,  aole  e  hilahila  hou  i  ka 
hoinoia  e  na  lahuikanaka. 

30  Pela  e  ike  ai  lakou  owau  o 
Iehova  ko  lakou  Akua  kekahi  pu 
me  lakou,  a  o  lakou,  o  ka  ohana  a 
Iseraela,  ko'u  poe  kanaka,  wahi  a 
Iehova  ka  Haku. 

31  A  o  oukou,  kuu  ohana,  ka 
ohana  o  kuu  aina,  he  poe  kanaka; 
a  owau  ko  oukou  Akua,  wahi  a  Ie- 
hova  ka  Haku. 

MOKUNA  XXXV. 

Ka  hoopai  ana  ia  mauna  Seira  no  ka  huhu  ia 
Iseraela. 

HIKI  mai  la  ka  olelo  a  Iehova 
ia'u,  i  mai  la, 

2  E  ke  keiki  a  ke  kanaka,  e  hoo- 
ku  e  oe  i  kou  maka  ia  mauna  Sei- 
ra,  a  e  wanana  ku  e  aku  ia  ia. 

3  A  e  olelo  aku  ia  ia,  Ke  i  mai 
nei  Iehova  ka  Haku,  penei;  Eia 
hoi,  ke  ku  e  nei  au  ia  oe,  e  mauna 
Seira,  a  e  kikoo  ku  e  aku  au  i  kuu 
lima  ia  oe,  a  e  hooneoneo  loa  aku 
au  ia  oe. 

4  E  hooneoneo  aku  au  i  kou  mau 
kulanakauhale,  a  e  neoneo  oe;  a 
e  ike  no  oe  owau  no  Iehova. 

5  No  ka  mea,  he  huhu  mau  kou, 
a  ua  hookahe  oe  i  ke  koko  o  na 
mamo  a  Iseraela,  ma  na  lima  o  ka 
pahikaua  i  ko  lakou  wa  popilikia, 
i  ka  wa  i  oki  ai  ko  lakou  hewa. 

6  Nolaila,  ma  ko'u  ola  ana,  wahi 
a  Iehova  ka  Haku,  e  hoomakau- 
kau  aku  au  ia  oe  no  ke  koko,  a 
hahai  ke  koko  ia  oe :  i  kou  hoo- 
wahawaha  ole  i  ke  koko,  e  hahai 
ke  koko  ia  oe. 

7  A  e  hoolilo  aku  au  ia  mauna 
Seira  i  neoneo  loa,  a  e  oki  aku  au 
mai  laila  aku  i  ka  mea  hele  aku,  a 
me  ka  mea  hoi  mai. 

8  A  e  hoopaapu  i  kona  mauna  i 
kona  poe  i  pepehiia ;  ma  kou  mau 
puu,  a  ma  kou  mau  papu,  a  ma 
kou  mau  muliwai  a  pau,  e  haule 
ai  ka  poe  i  pepehiia  i  ka  pahi-  „ 
kaua. 

9  E  hoolilo  au  ia  oe  i  mau  wahi 
neoneo  mau,  aole  hoi  e  hoi  mai 
kou  mau  kulanakauhale  ;  a  e  ike 
oukou  owau  uo  Iehova. 


MOKUNA  XXXVI. 


10  No  ka  mea,  ua  olelo  oe,  No'u 
no  keia  mau  lahuikanaka  elua,  a 
me  keia  mau  aina  elua,  a  e  hooli- 
lo  ia  mea  no  makou ;  malaila  no 
nae  o Iehova: 

11  Nolaila,  ma  ko'u  ola  ana,  wa- 
hi  a  Iehova  ka  Haku,  e  hana  aku 
wau  e  like  me  kou  huhu,  a  e  like 
me  kou  huahua  au  i  hana  ai  no 
kou  hoowahawaha  ia  lakou ;  a  e 
hoike  au  ia'u  iho  iwaena  o  lakou, 
aia  liio  no  oe  i  ka  hoopaiia  e  au. 

12  A  e  ike  oe  owau  no  Iehova,  a 
ua  lohe  hoi  au  i  na  olelo  hoino 
wale  au  i  hoino  ai  i  na  mauna  o  ka 
Iseraela,  i  ka  i  ana,  Ua  hooneo- 
neoia  lakou,  ua  haawiia  mai  lakou 
no  makou  e  pau  i  ka  aiia. 

13  Pela  hoi,  me  ko  oukou  waha 
ua  haanou  ku  e  oukou  ia'u,  ua 
hoonui  oukou  i  ka  oukou  mau 
olelo  ku  e  ia'u ;  a  ua  lohe  no  hoi 
au  ia  mau  mea. 

14  Ke  i  mai  nei  Iehova  ka  Haku, 
penei ;  Aia  hauoli  ka  honua  a  pau, 
e  hooneoneo  aku  au  ia  oe. 

15  Me  oe  i  hauoli  ai  i  ka  hooili- 
na  o  ka  ohana  a  Iseraela  no  kona 
neoneo  ana,  pela  e  hana  aku  ai  au 
ia  oe ;  e  neoneo  auanei  oe,  e  mau- 
na  Seira,  a  me  Edoma  a  pau,  pau 
pu  ia ;  a  e  ike  no  lakou  owau  no 
Iehova. 

MOKUNA  XXXVI. 

Ka  hoino  ana  o  na  lahuikanaka  i  ka  Iseraela. 
8  Ka  •  olelo  hoopomaikai.  16  Hoihoi  ke 
Akua  i  ka  Iseraela  no  kona  inoa,  a  e  hoo- 
maikai. 

AO  oe,  e  ke  keiki  a  ke  kanaka, 
e  wanana  oe  i  na  mauna  o  ka 
Iseraela,  a  e  olelo  aku,  E  na  mau- 
na  o  ka  Iseraela,  e  hoolohe  oukou 
i  ka  olelo  a  Iehova. 

2  Ke  i  mai  nei  Iehova  ka  Haku, 
penei ;  No  ka  mea,  ua  olelo  ku  e 
ka  enemi  ia  oe,  Aia  la,  no  makou 
no  na  wahi  kiekie  kahiko,  he  wai- 
wai  no  makou  : 

3  Nolaila,  e  wanana,  a  e  olelo 
aku,  Ke  i  mai  nei  Iehova  ka  Ha- 
ku,  penei ;  No  ko  lakou  hooneo- 
neo  ana  ia  oukou,  a  ua  moni  iho 
lakou  ia  oukou  ma  kela  aoao  keia 
aoao,  i  lilo  oukou  i  waiwai  no  ke 
koena  o  na  lahuikanaka,  a  ua  la- 
weia  raa  na  lehelehe  o  na  mea  ka- 


mailio,  a  ua  lilo  i  mea  hoinoia  e 
kanaka : 

4  Nolaila,  e  na  mauna  o  ka  Ise- 
raela,  e  hoolohe  oukou  i  ka  olelo 
a  Iehova  ka  Haku  ;  penei  ka  olelo 
ana  a  Iehova  ka  Haku  i  na  mau- 
na,  a  i  na  puu,  a  i  na  muliwai,  a  i 
na  papu,  a  i  na  wahi  neoneo,  a  i 
na  kulanakauhale  i  haaleleia,  i 
lilo  i  waiwai  pio,  a  i  mea  e  hene- 
heneia  i  ke  koena  o  na  lahuikana- 
ka  e  hoopuni  mai  ana : 

5  Nolaila,  ke  i  mai  nei  Iehova 
ka  Haku,  penei ;  Oiaio,  i  ke  ahi 
o  ko'u  lili  i  olelo  ku  e  aku  ai  au 
i  ke  koena  o  na  lahuikanaka,  ia 
Edoma  a  pau,  na  mea  i  wae  aku  i 
kuu  aina  i  waiwai  no  lakou,  ine 
ka  hauoli  o  ka  naau  a  pau,  me  ka 
manao  huhu  e  hoolei  aku  ia  i  wai- 
wai  pio. 

6  Nolaila,  e  wanana  aku  no  ka 
aina  o  ka  Iseraela,  a  e  olelo  aku  i 
na  mauna,  a  i  na  puu,  a  i  na  muli- 
wai,  a  i  na  papu,  Ke  i  mai  nei 
Iehova  ka  Haku,  penei;  Eia  hoi, 
i  kuu  lili  a  me  kuu  ukiuki  i  olelo 
aku  ai  au  no  ko  oukou  halihali 
ana  i  ka  hoinoia  e  na  lahuika- 
naka. 

7  Nolaila,  ke  i  mai  nei  Iehova  ka 
Haku,  penei ;  Ua  hapai  ae  nei  au 
i  ko'u  lima,  oiaio,  o  na  lahuika- 
naka  e  hoopuni  ana  ia  oukou,  e 
halihali  no  lakou  i  ko  lakou  hoi- 
noia. 

8  1  Aka,  o  oukou,  e  na  mauna  o 
ka  Iseraela,  e  hooopuu  ae  oukou  i 
ko  oukou  mau  lala,  a  e  haawi  hoi 
i  ka  oukou  hua  i  ko'u  poe  kanaka 
Iseraela;  no  ka  mea,  eia'e  lakou 
kokoke  hiki  mai. 

9  No  ka  mea,  eia  hoi  au  no  ou- 
kou,  e  haliu  au  ia  oukou,  a  e  ma- 
hiia  no  oukou  a  e  luluia'e. 

10  A  e  hoonui  au  i  na  kanaka 
maluna  o  oukou,  ka  ohana  a  pau 
a  Iseraela,  pau  pu  ia;  a  e  no- 
hoia'e  na  kulanakauhale,  a  e  ku- 
kulu  hou  ia'e  na  wahi  neoneo. 

11  A  e  hoonui  au  i  na  kanaka  me 
na  holoholona  maluna  o  oukou ; 
a  e  mahuahua'e  lakou  a  e  hoohua 
mai  i  ka  hua ;  a  e  hoonoho  au  ia 
oukou  iloko  o  ko  oukou  noho 
kahiko  ana,  a  e  oi  kuu  hoomai- 

kai  ana  ia  oukou  mamua  o  ko  ou- 
kou  hoomaka  aua;  a  e  ike  oukou 
owau  no  Iehova. 

12  Oiaio,  e  hoohele  aku  au  i  na 
kanaka  maluna  o  oukou,  ko'u  poe 
kanaka  hoi  o  Iseraela ;  a  e  loaa  oe 
ia  lakou,  a  e  lilo  oe  i  waiwai  no 
lakou,  aole  loa  hoi  oe  e  hoonele 
hou  aku  ia  lakou. 

13  Ke  i  mai  nei  Iehova  ka  Haku, 
penei ;  No  ka  lakou  olelo  ana  ia 
oukou,  ua  ai  oe  i  kanaka,  a  ua 
hoonele  oe  i  kou  mau  lahuika- 
naka; 

14  Nolaila,  aole  oe  e  ai  hou  aku  i 
kanaka,  aole  hoi  e  hoohaule  hou 
aku  i  kou  mau  lahuikanaka,  wahi 
a  Iehova  ka  Haku. 

15  Aole  hoi  au  e  hoolohe  hou  ia 
oe  i  ka  hoinoia  e  na  lahuikanaka, 
aole  hoi  oe  o  halihali  hou  i  ka  ole- 
lo  ino  a  kanaka,  aole  hoi  oe  e  hoo- 
haule  hou  i  kou  mau  lahuikana- 
ka,  wahi  a  Iehova  ka  Haku. 

16  Tf  Hiki  hou  mai  la  ka  olelo  a 
Iehova  ia'u,  i  mai  la, 

17  E  ke  keiki  a  ke  kanaka,  i  ka 
wa  i  noho  ai  ka  ohana  a  Iseraela  i 
ko  lakou  aina  ponoi,  ua  hoohau- 
mia  lakou  ia  ia  me  ko  lakou  hele 
ana  a  me  ka  lakou  hana  ana  ;  me 
he  haumia  la  o  ka  wahine  i  hoo- 
kaaweleia'e  ko  lakou  hele  ana 
imua  o'u. 

18  Nolaila,  ninini  aku  la  au  i 
ko'u  ukiuki  maluna  o  lakou,  no 
ke  koko  a  lakou  i  hookahe  ai  ma- 
luna  o  ka  aina,  a  no  ko  lakou 
mau  akuakii  ī  hoohaumia  ai  la- 
kou  ia  ia. 

19  Ua  hoopuehu  aku  au  ia  lakou 
iwaena  o  nalahuikanaka,  a  ua  he- 
le  liilii  lakou  ma  na  aina ;  mamuli 
o  ko  lakou  hele  ana,  a  mamuli  o 
ka  lakou  haua  ana  i  hoopai  aku 
ai  au  ia  lakou. 

20  A  komo  lakou  iwaena  o  na  la- 
lmikanaka,  kahi  i  hele  aku  ai  la- 
kou,  ua  hoohaumia  lakou  i  ko'u 
inoa  hoano,  i  ka  lakou  olelo  aua 
ia  lakou,  Eia  ka  poe  kanaka  o 
Iehova,  a  ua  puka  lakou  mai  ko- 
na  aina  aku. 

21  H  A  ua  minamina  au  i  ko'u 
inoa  hoano  a  ka  ohana  a  Iseracla 
i  hoohaumia  ai   iwaena  o  na  la- 

huikanaka,    kahi    i    hele    aku  ai 
lakou. 

22  Nolaila,  e  olelo  aku  i  ka  oha 
na  a  Iseraela,  Ke  i  mai  nei  Iehova 
ka  Haku,  peuei ;  Aole  no  oukou 
i  hana  aku  ai  au  i  keia,  e  ka  oha- 
na  a  Iseraela,  aka,  no  ko'u  inoa 
hoano  a  oukou  i  hoohaumia  ai 
iwaena  o  na  lahuikanaka,  kahi  i 
hele  aku  ai  oukou. 

23  A  e  hoano  iho  i  ko'u  inoa  nui 
i  hoohaumia  ia  iwaena  o  na  lahui- 
kanaka,  ka  mea  a  oukou  i  hoohau- 
mia  ai  iwaena  o  lakou ;  a  e  ike  na 
lahuikanaka  owau  no  Iehova,  wa- 
hi  a  Iehova,  ka  Haku,  aia  hoa- 
noia  au  e  oukou  imua  o  ko  lakou 
mau  maka. 

24  No  ka  mea,  lawe  mai  au  ia 
oukou  mai  loko  mai  o  na  lahui- 
kanaka,  a  e  houluulu  au  ia  oukou 
mai  na  aina  a  pau  mai,  a  e  lawe 
mai  au  ia  oukou  i  ko  oukou  aina. 

25  H  Alaila,  e  pipi  aku  ai  au  i  ka 
wai  maemae  maluna  o  oukou,  a  e 
maemae  hoi  oukou :  i  ko  oukou 
haumia  a  pau,  a  me  ko  oukou 
mau  akuakii  a  pau,  e  hoomaemae 
aku  ai  au  ia  oukou. 

26  He  naau  hou  no  hoi  ka'u  e 
haawi  aku  ai  ia  oukou,  a  he  uha- 
ne  hou  no  hoi  ka'u  e  uhao  ai  ilo- 
ko  o  oukou ;  a  e  lawe  ae  au  i  ka 
naau  pohaku  mai  loko  ae  o  ko  ou- 
kōu  io,  a  e  haawi  aku  au  i  ka  naau 
io  ia  oukou. 

27  A  e  hookomo  hoi  au  i  kuu 
Uhane  iloko  o  oukou,  a  e  hana 
aku  au  ia  oukou  e  hele  ma  ko'u 
mau  kanawai,  a  e  malama  oukou  i 
ka'u  mau  kauoha,  a  e  hana  malaila. 

28  A  e  noho  no  oukou  ma  ka 
aina  a'u  i  haawi  aku  ai  i  ko  ou- 
kou  poe  makua;  a  lilo  oukou  i 
poe  kanaka  no'u,  a  owau  hoi  ko 
oukou  Akua. 

29  E  hoola  hoi  au  ia  oukou  mai 
ko  oukou  mau  haumia  ana;  a  e 
kahea  aku  au  i  palaoa,  a  e  hooma- 
huahua  ia  mea,  aole  hoi  au  e  kau 
i  ka  wi  maluna  o  oukou. 

30  Alaila  e  hoonui  au  i  ka  hua  o 
ka  laau,  a  me  ka  mea  ulu  o  ka 
mahina  ai,  i  ole  e  loaa  hou  ia  ou- 
kou  ka  hoinoia  no  ka  wi  iwaena  o 
na  lahuikanaka. 


MOKUNA  XXXVII. 


31  Alaila  e  hoomanao  oukou  i 
ko  oukou  mau  aoao  hewa,  a  me 
ka  oukou  mau  hana  pono  ole,  a  e 
hoowahawaha  iho  oukou  ia  oukou 
iho  i  ko  oukou  mau  maka  iho,  no 
ko  oukou  mau  hewa,  a  me  ko  ou- 
kou  mau  mea  inainaia. 

32  Aole  hoi  no  oukou  e  hana  aku 
ai  au  i  keia,  wahi  a  Iehova  ka  Ha- 
ku,  e  ikeia  ia  e  oukou ;  e  hilahila, 
a  e  pilihua  hoi  oukou  no  ko  oukou 
mau  aoao  iho,  e  ka  ohana  a  Ise- 
raela. 

33  Ke  i  mai  nei  Iehova  ka  Haku, 
penei;  I  ka  la  i  pau  ai  oukou  i 
ka  hoomaemaeia  e  au  i  ko  oukou 
mau  hewa  a  pau,  e  hoonoho  no 
hoi  au  ia  oukou  iloko  o  ko  oukou 
mau  kulanakauhale ;  a  e  kukulu 
hou  ia  na  wahi  neoueo. 

34  A  e  mahiia  ka  aina  neoneo, 
ua  moe  neoneo  nae  imua  o  na 
maka  o  ka  poe  a  pau  i  maalo 
ae. 

35  A  e  olelo  lakou,  O  keia  aina  i 
neoneo  aku,  ua  like  ia  me  ka  raa- 
la  Edena,  a  o  na  kulanakauhale  i 
haaleleia,  a  i  neoneo  aku,  a  i  ho- 
kaiia,  ua  paa  i  ka  paia,  a  ua  nohoia 
no  hoi. 

36  Alaila  o  na  lahuikanaka  i  koe 
a  puni  oukou,  e  ike  lakou,  owau 
no  Iehova  ka  i  kukulu  hou  i  na 
wahi  i  hokaiia,  a  i  kanu  hoi  i  na 
wahi  i  neoneo;  owau,  o  Iehova 
ka  i  olelo  aku,  a  hana  aku  no  hoi 
au  ia. 

37  Ke  i  mai  nei  Iehova  ka  Haku, 
penei ;  E  ninauia  hoi  au  no  keia  e 
ka  ohana  a  Iseraela,  e  hana  aku 
ia  mea  no  lakou ;  e  hoonui  aku  au 
ia  lakou  i  kanaka  me  he  ohana  hi- 
pa  la. 

38  Me  he  ohana  hoano  la,  e  like 
me  ka  ohana  o  Ierusalema,  i  kona 
mau  ahaaina  hoano,  pela  e  paapu 
ai  i  na  ohana  kanaka  na  kulana- 
kauhale  i  neoneo ;  a  e  ike  no  la- 
kou  owau  no  Iehova. 

MOKUNA   XXXVII. 

Ka  hoola  ana  i  na  iwi  nialoo.  11  Lana  hou 
ka  manao  o  Iseraela.  20  Na  olelo  hoopo- 
maikai  no  ko  Iesu  aupuni. 

KAU  mai  la  ka  lima  o  Iehova 
maluna  o'u,  a   lawe  ae   ia'u 
5  iwaho  ma  ka  Uhaue  o  Iehova,  a. 


,hooku  iho  ia'u  ilalo  mawaenako- 
tau  o  ka  papu,  ua  paapu  ia  i  na 
iwi. 

2  A  hoohele  ia'u  e  maalo  ma  ia 
niiou  mea  a  puni ;  aia  hoi  he  nui 
w\le  o  lakou  ma  ka  papu,  aia  hoi, 
ua  maloo  loa  lakou. 

3  ».  ninau  mai  la  oia  ia'u,  E  ke 
keiki  a  ke  kanaka,  e  hiki  anei  i 
keia  mau  iwi  ke  ola?  I  aku  la 
hoi  au,  E  Iehova  ka  Haku,  o  oe 
no  ka  i  ike. 

4  Olelo  hou  mai  la  oia  ia'u,  E  wa- 
nana  oe  i  keia  mau  iwi,  a  e  olelo 
aku  ia  lakou,  E  na  iwi  maloo,  e 
hoolohe^i  ka  olelo  a  Iehova. 

5  Ke  i  inai  nei  Iehova  ka  Haku 
penei  i  keia  mau  iwi;  Eia  hoi,  e 
hookomo  au  i  ke  ea  iloko  o  ou- 
kou,  a  e  oW  no  oukou. 

6  A  e  kau  iho  au  i  na  olona  ma- 
luna  o  oukou,  a  lawe  mai  au  i  ka 
io  maluna  oioukou,  a  e  uhi  ia  ou- 
kou  i  ka  ili,  \  e  hookomo  ae  au  i 
ke  ea  iloko  o  oukou,  a  e  ola  ou- 
kou ;  a  e  ike  \o  oukou  owau  no 
Iehova  ka  Haftu. 

7  A  wanana  aku  la  au  e  like  me 
a'u  i  kauohaia  mai  ai :  a  i  kuu  wa- 
nana  ana,  kawewe  ae  la,  aia  hoi, 
he  nauwe  ana,  a  hui  ae  na  iwi,  ka 
iwi  me  kona  iwi.  \ 

8  A  i  ko'u  nana  ana'ku,  aia  hoi, 
pii  mai  no  na  olona  a  me  ka  io 
maluna  o  lakou,  a  uhi  mai  ka  ili 
ia  lakou  maluna ;  aka,  aole  ea  ilo- 
ko  o  lakou. 

9  Alaila  olelo  mai  l^,  oia  ia'u,  E 
wanana  oe  i  ka  makani,  e  wanana, 
e  ke  keiki  a  ke  kanaka,  a  e  olelo  i 
ka  makani,  ke  i  mai  nei  Iehova  ka 
Haku,  E  hele  mai,  e  ka  makani, 
mai  na  makani  eha  mai,  a  e  ha 
iho  maluna  o  keia  poe  make  i  ka 
pepehiia,  i  ola  lakou. 

10  A  wauana  aku  la  au  e  like  rae 
kana  i  kauoha  mai  ai  ia'u,  a  komo 
mai  ke  ea  iloko  o  lakou,  a  t>la  ae 
la  lakou,  a  ku  ae  la  lakouuluna 
ma  ko  lakou  mau  wawae,  he\mau 
koa  lehulehu  loa. 

11  "\\  Alaila  olelo  mai  la  oia  ia'u, 
E  ke  keiki  a  ke  kanaka,  o  laeia 
poe  iwi,  o  ka  ohana  a  pau  ia  a  fte- 
raela;  aia  hoi,  ke  olelo  nei  lakcto, 
Ua  maloo  ko  kakou  mau  iwi,  a  iUi 

lilo  ko  kakou  niea  i  manaolana  att 
ua  oki  loa  ia'e  nei  kakou. 

12  Nolaila  e  wanana  aku,  a  eiole- 
lo  aku  ia  lakou,  Ke  i  mai  xJt\  Ie- 
hova  ka  Haku,  Aia  hoi,  e  k^u  poe 
kanaka,  e  huai  ae  au  i  kooukou 
mau  luakupapau,  a  e  hOopii  mai 
au  ia  oukou  mai  lokcf  mai  o  ko 
oukou  mau  luakupa|rau,  a  e  lawe 
ae  ia  oukou  i  ka  alna  o  ka  Ise- 
raela. 

13  Alaila  e  ike  oukou  owau  no 
Iehova,  i  ka  wa/i  huai  ai  au  i  ko 
oukou  mau  >uakupapau,  e  ko'u 
poe  kanaka>a  lawe  mai  hoi  au  ia 
oukou  mai  loko  mai  o  ko  oukou 
mau  luak^upapau ; 

14  A  h^okomo  i  kuu  Uhane  ilo- 
ko  o^ukou,  a  e  ola  oukou,  a  e 
hoonoho  au  ia  oukou  ma  ko  ou- 
kou  aina  ;  alaila  e  ike  oukou  owau 
nyiehova  ka  i  olelo  a  e  hana  aku 
lioi,  wahl  a  Tehova. 

15  Tf  Hiki  hou  mai  la  ka  olelo  a 
Iehova  ia'u,  i  mai  la, 

16  A  o  oe,  e  ke  keiki  a  ke  kana- 
\ka,  e  lawe  oe  i  ka  laau  nou,  a  e 

^'  i^akau  iho  maluna  iho  ona,  No  \a- 
da\  a  no  na  mamo  a  Iseraela  kona 
mau  hoa;  alaila  e  lawe  i  kekahi 
laau,  a  e  kakau  iho  maluna  ona, 
No  Ioaepa,  ka  laau  o  ka  Eperaima, 
a  no  ka  ohana  a  pau  a7  Iseraela 
kona  mau,  hoa. 

17  A  e  hookui  ia  laua  i  kekahi  i 
kekahi  i  laau  hookahi;  a  e  lilo 
laua  i  hookahi  iloko  o  kou  lima. 

18  Tf  Aia  olelo  na  keiki  a  kanaka 
ia  oe,  e  ninau  ana,  Aole  anei  oe  e 
hoike  mai  ia  makou  i  kou  ma  keia 
mau  mea?    / 

19  E  olelo  aku  oe  ia  lakou,  Ke  i 
mai  nei  lehova  ka  Haku,  penei ; 
Aia  hoi,  e  lawe  au  i  ka  laau  o  Io- 
sepa,  ka  mea  iloko  o  ka  lima  o 
Eperglma,  a  me  na  ohana  a  Ise- 
raeki  koua  mau  hoa,  a  e  hui  aku 
au  ia  lakou  me  ia,  me  ka  laau  hoi 
o/  Iuda,  a  e  hoolilo  au  ia  lakou  i 
laau  hookahi,  a  lilo  lakou  i  hooka- 
hi  iloko  o  ko'u  lima. 

20  Tf  A  e  waiho  no  na  laau  au  e 
kakau  ai  iloko  o  kou  lima  imua  o 
ko  lakou  alo. 

21  A  e  olelo  aku  oe  ia  lakou,  Ke 
i  mai  nei  Iehova  ka  Haku,  penei ; 

Aia  hoi,  e  lawe  mai  au  i  ka  poe 
mamo  a  Iseraela  mai  waena  mai  o 
na  lahuikanaka  kahi  i  hele  aku  ai 
lakou,  a  e  houluulu  au  ia  lakou 
ma  kela  aoao  keia  aoao,  a  e  lawe 
mai  ia  lakou  iloko  o  ko  lakou 
aina. 

22  A  e  hoolilo  au  ia  lakou  i  la- 
huikanaka  hookahi  ma  ka  aina 
maluna  o  na  mauna  o  ka  Iseraela ; 
a  no  lakou  a  pau  he  alii  hookahi 
no;  aole  alua  lahuikanaka  hou 
aku  lakou,  aole  loa  hoi  e  mokua- 
hana  hou  aku  i  elua  aupuni. 

23  Aole  hoi  e  hoohaumia  hou  aku 
lakou  ia  lakou  iho  me  ko  lakou 
mau  akuakii,  aole  hoi  me  ko  la- 
kou  mau  mea  inainaia,  aole  hoi 
me  kahi  o  ka  lakou  lawehala  ana : 
aka,  a  e  hoola  au  ia  lakou  mai  lo- 
ko  mai  o  ko  lakou  mau  wahi  i  no- 
ho  ai,  a  i  hana  hewa  ai  lakou,  a  e 
hoomaemae  au  ia  lakou :  a  e  lilo 
lakou  i  kanaka  no'u,  a  owau  hoi  i 
Akua  no  lakou. 

24  A  e  lilo  ka'u  kauwa  o  Davida 
i  alii  maluna  o  lakou,  a  no  lakou 
a  pau  he  kahuhipa  hookahi ;  e  he- 
le  hoi  lakou  ma  ko'u  mau  kana- 
wai,  a  malama  hoi  lakou  i  ka'u 
mau  kauoha,  a  e  hana  hoi  ma- 
laila. 

25  A  e  noho  lakou  ma  ka  aina 
a'u  i  haawi  aku  ai  i  kuu  kauwa  ia 
Iakoha,  kahi  i  noho  ai  ko  oukou 
mau  makua ;  a  e  noho  lakou  ma: 
laila,  o  lakou,  a  me  ka  lakou  poe 
keiki,  a  me  ka  poe  keiki  a  ka  la- 
kou  poe  keiki  a  mau  loa  aku;  a  e 
mau  ana  no  ko  ka'u  kauwa  ko  Da- 
vida  alii  ana  no  lakou. 

26  A  e  hana  au  i  ka  berita  hoo- 
malu  me  lakou,  e  lilo  ia  i  berita 
mau  loa  me  lakou ;  a  e  hoonoho 
au  ia  lakou,  a  e  hoonui  au  ia  la- 
kou,  a  e  hoonoho  au  i  kuu  wahi 
hoauo  iwaena  o  lakou  a  mau  loa. 

27  A  o  ko'u  halelewa  kekahi  me 
lakou ;  a  owau  auanei  ko  lakou 
Akua,  a  o  lakou  hoi  ko'u  poe  ka- 
naka. 

28  A  e  ike  hoi  na  lahuikanaka, 
owau  o  Iehova  ka  i  hoomaemae  i 
ka  Iseraela,  i  ka  mau  loa  ana  o 
ko'u  wahi  hoano  iwaenakonu  o 
lakou. 


MOKUNA   XXXVIII. 


Magoga.    8  Kana  hana  hewa 
.    14  Kona  hoonaiia. 


MOKUNA  XXXVII 

Ka  poe  koa  o 

ana. 

HIKI  mai  la  ka  olelo  a  Iehova 
ia'u,  i  mai  la, 

2  E  ke  keiki  a  ke  kanaka,  e  hoo- 
ku  e  oe  i  kou  inaka  ia  Goga,  i  ka 
aina  o  Magoga,  i  ka  nioi  nui  o 
Meseka  a  me  Tubala,  a  e  wanana 
ku  e  ia  ia. 

3  A  e  olelo  aku,  Ke  i  raai  nei  Ie- 
liova  ka  Haku,  penei ;  Ke  ku  e 
nei  au  ia  oe,  e  Goga,  ka  moi  nui  o 
Meseka  a  me  Tubala: 

4  A  e  hoohuli  au  ia  oe  ihope  a 
hookomo  au  i  na  kilou  iloko  o 
kou  mau  a,  a  e  lawe  mai  au  ia  oe 
mawaho,  a  me  kou  poe  kaua  a 
pau,  na  lio,  na  hoohololio,  e  aahu 
ana  i  kela  mea  keia  mea,  he  lehu- 
lehu  nui  hoi  me  na  paleumauma, 
a  me  na  palekaua,  e  lawelawe  ana 
lakou  a  pau  i  ka  pahikaua  : 

5  Na  Peresia,  na  Aitiopa,  a  me  na 
Libua  me  lakou,  ia  lakou  a  pau  ka 
palekaua  a  me  ka  mahiole  : 

6  O  Gomera  a  me  kona  mau  poe 
a  pau;  ka  ohana  a  Togarema,  a 
no  na  wahi  kukulu  akau,  a  me 
kona  mau  poe  a  pau  ;  a  me  na  ka- 
naka  he  nui  no  me  oe. 

7  E  makaukau  oe,  a  e  hooma- 
kaukau  iho  ia  oe  iho,  o  oe,  a  me 
kou  poe  a  pau  i  akoakoa  iou  la,  a 
e  lilo  oe  i  mea  kiai  no  lakou. 

8  TI  A  hala  na  la  he  nui  no,  e 
hoonohoia  oe  iluna :  a  i  na  maka- 
hiki  hope,  e  komo  oe  i  ka  aina  i 
hoihoiia  mai  mai  ka  pahikaua  mai, 
i  houluuluia  mai  waena  mai  o  na 
lahuikanaka  i  ku  e  i  na  mauna  o 
ka  Iseraela  i  neoneo  mau  ;  aka,  ua 
laweia  mai  mai  ko  na  aina  mai,  a 
e  noho  maluhia  lakou  a  pau. 

9  E  pii  ae  no  oe  a  e  hele  mai  e 
like  me  ka  ino,  a  e  like  auanei  oe 
me  ke  ao  e  uhi  mai  i  ka  aina,  o  oe, 
a  me  kou  mau  poe  a  pau,  a  me  na 
kanaka  he  nui  no  me  oe. 

10  Ke  i  mai  nei  Iehova  ka  Haku, 
penei ;  Ia  la  no  e  hiki  no,  a  e  kupu 
kekahi  mau  mea  maloko  o  kou 
naau,  a  e  noonoo  no  oe  i  ka  ma- 
nao  ino. 

11  A  e  olelo  oe,  E  pii  aku  au  i  ka 
aina  kauhale  paa  ole  i  ka  paia,  e 

hele  au  i  ka  poe  e  noho  maluhia 
ana,  e  noho  ana  lakou  a  pau  nie 
na  pa  ole,  aole  o  lakou  kaola  pa, 
aole  o  lakou  pukapa  ; 

12  E  lalau  i  ka  waiwai  pio,  a  e 
lawe  hoi  i  ka  waiwai  kaili,  a  e 
hoohuli  i  kou  lima  ma  na  wahi 
neoneo,  i  noho  hou  ia,  a  maluna  o 
na  kanaka  i  houluuluia  mai  mai 
loko  mai  o  na  lahuikanaka,  ua 
loaa  ia  lakou  na  holoholona  a  me 
na  ukana,  a  e  noho  ana  no  mawae- 
nakonu  o  ka  aina. 

13  O  Seba  a  me  Dedana,  a  me  ka 
poe  kalepa  o  Taresisa,  a  me  ko- 
laila  poe  liona  opiopio  a  pau,  ke 
olelo  aku  ia  oe,  Ua  hele  mai  anei 
oe  e  lalau  i  ka  waiwai  pio  ?  Ua 
houluulu  anei  oe  i  kou  anaina  e 
lawe  i  ka  waiwai  kaili?  E  lawe 
aku  hoi  i  ke  kala  a  me  ke  gula,  e 
lawe  aku  hoi  i  na  holoholona  a 
me  na  ukana,  a  e  lawe  aku  hoi  i 
ka  waiwai  pio  nui  ? 

14  1  Nolaila,  e  wanana  oe,  e  ke 
keiki  a  ke  kanaka,  a  e  olelo  aku  ia 
Goga,  Ke  i  mai  nei  Iehova  ka  Ha- 
ku,  penei ;  Aole  anei  i  ka  la  e  noho 
maluhia  ai  kuu  poe  kanaka  o  ka 
Iseraela,  e  ike  oe  ia  ? 

15  A  e  hele  mai  oe  mai  kou  wahi 
mai,  niai  loko  mai  o  na  wahi  ku- 
kulu  akau,  o  oe  a  me  na  kanaka 
he  nui  me  oe,  e  holo  ana  lakou  a 
pau  maluna  o  na  lio,  he  lehulehu 
loa,  he  poe  koa  ikaika. 

16  A  e  pii  ku  e  mai  oe  i  kuu  poe 
kanaka  Iseraela,  e  like  me  ke  ao  e 
uhi  mai  ka  aiua ;  a  e  hiki  no  ia  i 
na  la  mahope,  a  e  lawe  mai  au  ia 
oe  e  ku  e  i  kuu  aina,  i  ike  mai  na 
lahuikanakā  ia'u  i  ko'u  wa  e  hoa- 
noia'i  raa  ou  la,  e  Goga,  imua  o 
ko  lakou  mau  maka. 

17  Ke  i  mai  nei  Iehova  ka  Haku, 
penei ;  O  oe  anei  ka  mea  nona 
wau  i  olelo  ai  i  ka  wa  kahiko,  ma 
kuu  mau  kauwa  na  kaula  o  ka 
Iseraela,  na  mea  i  wanana  i  na 
makahiki  ia  manawa  e  lawe  au  ia 
oe  e  ku  e  ia  lakou  ? 

18  A  e  hiki  no  keia  ia  mau  la,  i 
ka  wa  e  hele  mai  ai  o  Goga  e  ku  e 
i  ka  aina  o  ka  Iseraela,  wahi  a  le- 
hova  ka  Haku,  e  pii  niai  uo  kuu 
ukiuki  i  kuu  maka. 

1089 


EZEKIELA. 


19  No  ka  mea,  i  ko'u  lili  ana  a 
me  ke  ahi  o  kuu  huhu  i  olelo  aku 
ai  au,  Oiaio,  ia  la  e  uui  auanei  ka 
haalulu  ana  ma  ka  aina  o  ka  Ise- 
raela : 

20  E  haalulu  hoi  ma  kou  alo  na 
ia  o  ke  kai,  na  manu  hoi  o  ka  le- 
wa,  na  holoholona  hoi  o  ke  kula, 
a  me  na  mea  kolo  a  pau  e  kolo 
ana  ma  ka  lepo,  a  me  na  kanaka  a 
pau  e  noho  ana  maluna  o  ka  ho- 
nua,  a  e  hoohioloia  ua  mauna  ila- 
lo,  a  e  hiolo  no  na  alapii,  a  e  hiolo 
no  na  pa  a  pau  ilalo  i  ka  lepo. 

21  A  e  kahea  au  i  pahikaua  ku 
e  ia  ia  maluna  o  kuu  mau  mauna 
a  pau,  wahi  a  Iehova  ka  Haku ;  e 
ku  e  ka  pahikaua  a  kela  kanaka 
keia  kanaka  i  kona  hoahanau  iho. 

22  A  e  hakaka  au  me  ia  me  ka 
mai  ahulau,  a  me  ke  koko;  a  e 
hooua  au  i  ka  ua  kahe  nui,  a  me 
na  huahekili  nui,  a  me  ke  ahi,  a 
me  ka  luaipele  maluna  ona,  a  me 
kona  mau  poe  a  pau,  a  me  na  ka- 
naka  he  nui,  ka  poe  me  ia. 

23  Pela  e  hoonui  ai  au  ia'u  iho,  a 
e  hoano  iho  ai  ia'u  iho  ;  a  e  ikeia 
mai  au  e  na  lahuikanaka  he  nui ; 
a  e  ike  lakou  owau  no  Iehova. 

MOKUNA  XXXIX. 

Ko  ke  Akua  hoopai  ana  ia  Goga.  8  Ka  lana- 
kila  ana  o  Iseraela  maluna  ona.  17  Ka 
ahaaina  a  na  manu  a  me  na  holoholona. 

NOLAILA,  e  ke  keiki  a  ke  ka- 
naka,  e  wanana  ku  e  oe  ia 
Goga,  a  e  olelo  aku,  Ke  i  mai  nei 
Iehova  ka  Haku,  penei ;  Eia  hoi, 
ke  ku  e  nei  au  ia  oe,  e  Goga,  ka 
moi  nui  o  Meseka  a  me  Tubala: 

2  E  hoihoi  au  ia  oe  ihope,  a  e 
alakai  aku  au  ia  oe,  a  e  hoohele 
mai  au  ia  oe  mai  na  wahi  kukulu 
akau  mai,  a  e  lawe  mai  au  ia  oe 
maluna  o  na  mauna  o  ka  Iseraela. 

3  A  e  pai  ae  au  i  kou  kakaka  mai 
loko  ae  o  kou  lima  hema,  a  e  hoo- 
haule  iho  au  i  kou  mau  pua  mai 
loko  iho  o  kou  lima  akau. 

4  A  e  haule  oe  maluna  iho  o  na 
mauna  o  ka  Iseraela,  o  oe  a  me 
kou  mau  puali  kaua  a  pau,  a  me 
ka  poe  me  oe;  a  e  haawi  aku  au 
ia  oe  i  na  manu  kaili  wale  o  kela 
eheu  keia  eheu,  a  me  na  holoholo- 
na  o  ke  kula  a  pau  i  ka  aiia. 

5  E  haule  oe  ma  ke  kula  mawa- 
ho ;  no  ka  mea,  owau  o  Iehova  ka 
Haku  ka  i  olelo  aku. 

6  E  hoouna  aku  hoi  au  i  ke  ahi 
maloko  o  Magoga,  a  iwaena  hoi  o 
ka  poe  e  noho  palaka  aua  ma  na 
mokupuni;  a  e  ike  lakou  owau 
no  Iehova. 

7  A  e  hoikeia  au  i  ko'u  inoa  hoa- 
no  iwaena  o  ko'u  poe  kanaka  Ise- 
raela,  aole  e  hoohaumia  hou  i 
ko'u  inoa;  a  e  ike  no  hoi  na  la- 
huikanaka  owau  no  Iehova,  ka 
Mea  hoano  iloko  o  ka  Iseraela. 

8  1[  Aia  hoi  ua  hiki  mai  ia,  ua 
hanaia  no  hoi,  wahi  a  Iehova  ka 
Haku ;  o  ka  la  keia  a'u  i  olelo  ai. 

9  A  o  ka  poe  e  noho  ana  ma  na 
kulanakauhale  o  ka  Iseraela  e  pu- 
ka  aku  lakou,  a  e  kukuni  a  e  hoo- 
pau  i  ke  ahi  i  na  mea  oi,  na  pale- 
kaua  a  me  na  paleumauma,  a  me 
na  kakaka,  a  me  na  pua,  na  ihe 
pahu  a  me  na  ihe  o,  a  e  kahu  ahi 
lakou  me  ia  mau  mea  i  na  maka- 
hiki  ehiku. 

10  Aole  lakou  e  lawe  mai  i  wahie 
mai  ke  kula  mai,  aole  hoi  e  kua 
ma  ka  ululaau,  uo  ka  mea,  e  puhi 
lakou  i  na  mea  oi  me  ke  ahi;  a  e 
kaili  lakou  i  ka  ka  poe  i  kaili  i  ka 
lakou,  a  e  lawe  wale  lakou  i  ka  ka 
poe  i  lawe  wale  i  ka  lakou,  wahi  a 
Iehova  ka  Haku. 

11  1  A  e  hiki  no  keia  ia  la,  e 
haawi  aku  au  ia  Goga  i  wahi  lua- 
kupapau  malaila,  maloko  o  ka 
Iseraela,  i  ka  papu  o  na  mea  hele 
ma  ka  hikina  o  ke  kai ;  e  paa  ai 
ilaila  o  ka  poe  hele :  malaila  e  ka- 
nu  ai  lakou  ia  Goga  a  me  kona  le- 
hulehu  a  pau ;  a  kapa  lakou  ia 
wahi  Ka  papu  o  Hamonagoga. 

12  Ma  na  malama  ehiku,  e  kanu 
ai  ka  ohana  a  Iseraela  ia  lakou,  e 
hoomaemae  lakou  i  ka  aina. 

13  E  pau  na  kanaka  o  ka  aina  i 
ke  kanu  aku  ia  lakou ;  e  lilo  hoi 
ia  i  mea  e  kaulana  ai  lakou,  i  ka  la 
e  hoonaniia  mai  ai  au,  wahi  a  Ie- 
hova  ka  Haku. 

14  A  e  hookaawale  ae  lakou  i 
mau  kanaka  e  mau  i  ka  hele  ana 
mawaena  o  ka  aina,  e  kanu  me  na 
mea  hele  i  ka  poe  e  koe  ana  ma 
luna  o  ka  honua,  e  hoomaemae  ae 

ia  ia ;  a  mahope  o  na  malania  ehi- 
ku  e  huli  lakou. 

15  A  o  na  mea  kele,  e  hele  ana 
mawaena  o  ka  aina,  a  i  ike  kekahi 
i  ka  iwi  kauaka,  alaila  e  kukulu 
oia  i  ka  hoailona  ma  ia  mea,  a  pau 
ia  i  ke  kanuia  e  ka  poe  kanu  ma 
ka  papu  o  Hamonagoga. 

16  A  o  ka  inoa  auanei  o  ke  ku- 
lanakauhale  o  Hamona.  Pela  e 
hoomaemae  ai  lakou  i  ka  aina. 

171  A  o  oe,  e  ke  keiki  a  ke  ka- 
naka,  ke  i  mai  nei  Iehova  ka  Ha- 
ku,  penei ;  E  olelo  aku  i  na  manu 
o  kela  eheu  keia  eheu,  a  me  na 
holoholona  a  pau  o  ke  kula,  E 
akoakoa  oukou  a  e  haele  mai,  e 
houluulu  oukou  ia  oukou  iho  a 
puui  i  ka'u  mohai,  a'u  e  kaumaha 
ai  no  oukou,  he  mohai  nui  maluna 
o  na  mauna  o  ka  Iseraela,  e  ai  ou- 
kou  i  ka  io  a  e  inu  hoi  i  ke  koko. 

18  E  ai  no  oukou  i  ka  io  o  na 
mea  ikaika,  a  e  inu  no  hoi  i  ke 
koko  o  na  moi  o  ka  honua,  o  na 
hipakane  a  me  na  keikihipa  a  me 
na  kao  nui  a  me  na  bipi,  ko  Ba- 
sana  mau  mea  i  kupaluia  lakou 
a  pau. 

19  E  ai  oukou  i  ka  momona,  a 
maona  oukou,  a  e  inu  oukou  i  ke 
koko  a  ona  oukou,  o  kuu  mohai 
a'u  i  kaumaha  aku  ai  no  oukou. 

20  Pela  oukou  e  hoopihaia'i  ma 
ka'u  papaaina,  me  na  lio,  a  me  na 
hoohololio,  a  me  na  kanaka  kaua 
a  pau,  wahi  a  Iehova  ka  Haku. 

21  A  e  kau  aku  au  i  ko'u  nani 
iwaena  o  na  lahuikanaka,  a  e  ike 
no  ko  na  aina  a  pau  i  ko'u  hoopai 
ana  a'u  i  hana'i,  a  me  kuu  lima 
a'u  i  kau  aku  ai  maluna  o  lakou. 

22  Pela  e  ike  ai  no  hoi  ka  ohana 
a  Iseraela,  owau  no  ko  lakou  Akua 
mai  ia  la  aku  no. 

23  U  A  e  ike  na  lahuikanaka  ua 
hele  ka  ohana  a  Iseraela  i  ke  pio 
ana,  no  ko  lakou  hewa ;  no  ka 
lakou  hana  hewa  ana  mai  ia'u,  ua 
huna  au  i  kuu  maka  ia  lakou,  a 
haawi  hoi  ia  lakou  iloko  o  ka  lima 
o  ko  lakou  poe  enemi,  a  pau  la- 
kou  i  ka  haule  i  ka  pahikaua. 

24  E  like  me  ko  lakou  haumia 
ana,  a  me  ko  lakou  lawehala  ana, 
pela  i  hana  aku  ai  au  ia  lakou,  a 


huna  aku  au  i  ko'u  maka  ia  la- 
kou. 

25  Nolaila,  ke  i  mai  nei  Iehova 
ka  Haku,  penei;  Ano,  e  lawe  mai 
hoi  au  i  ke  pio  ana  o  Iakoha,  a  e 
aloha  hoi  au  i  ka  ohana  a  pau  a 
Iseraela,  a  e  lili  hoi  au  no  ko'u 
inoa  hoano ; 

26  Mahope  o  ko  lakou  halihali 
ana  i  ko  lakou  hoinoia,  a  me  ko 
lakou  mau  lawehala  ana  a  pau  i 
hana  hewa  mai  ai  lakou  ia'u  i  ko 
lakou  wa  i  noho  maluhia  ai  i  ko 
lakou  aina,  aohe  mea  o  lakou  i 
hooweliweli  ia. 

27  Aia  lawe  hou  mai  au  ia  lakou 
mai  na  kanaka  mai,  a  houluulu 
mai  hoi  ia  lakou  mai  na  aiua  mai 
o  ko  lakou  poe  enemi,  a  e  hoinoai 
mai  au  iloko  o  lakou  imua  o  na 
maka  o  na  lahuikanaka  he  nui  no ; 

28  Alaila  e  ike  lakou,  owau  uo 
Iehova  ko  lakou  Akua,  ka  mea  i 
hooalakaiia'i  lakou  i  ke  pio  aua 
iwaena  o  na  lahuikauaka ;  aka,  ua 
houluulu  hou  mai  au  ia  lakou  i  ko 
lakou  aina  ponoi,  aole  hoi  i  hoo- 
koe  aku  i  kekahi  o  lakou  ilaila. 

29  Aole  hoi  au  e  huna  hou  aku 
i  ko'u  maka  ia  lakou,  no  ka  mea, 
ua  ninini  aku  au  i  ko'u  Uhane 
maluna  o  ka  ohana  a  Iseraela,  wa- 
hi  a  Iehova  ka  Haku. 

Ka  hihio  no  ke  kulanakauhale  a  Ezekiela  i 
ike  ai,  a  rae  ka  anela  e  ana  ana  i  ka  lua- 
kini. 

IKA  iwakalua  kumamalima  o 
ka  makahiki  o  ko  kakou  pio 
ana,  i  ka  hoomaka  ana  o  ka  maka- 
hiki,  i  ka  la  umi  o  ka  malama,  i 
ka  umikumamaha  o  ka  makahiki 
mahope  mai  o  ka  pepehiia  o  ke 
kulanakauhale,  ia  la  no,  kau  mai 
ka  lima  o  Iehova  maluna  o'u,  a 
lawe  mai  ia'u  ilaila. 

2  Maloko  o  na  hihio  o  ke  Akua 
i  lawe  mai  ai  oia  ia'u  iloko  o  ka 
aina  o  ka  Iseraela,  a  hoonoho  iho 
ia'u  maluna  o  kekahi  mauna  kie- 
kie  loa,  malaila  he  mea  me  he 
kulanakauhale  la  i  hanaia  ke  auo, 
ma  ke  kukuln  hema. 

3  A  lawe  ae  oia  ia'u  ilaila,  aia 
hoi,  he  kanaka,  o  kona  ano  ua 
like  me  ke  keleawe  i  ka  nana  aku, 

a  he  kanla  olona  iloko  o  kona 
lima,  a  me  ke  aua  ohe;  a  ua  ku 
iho  la  ia  maloko  o  ka  ipuka. 

4  A  olelo  mai  la  ia  kanaka  ia'u, 
E  ke  keiki  a  ke  kanaka,  e  nana 
me  kou  mau  maka,  a  e  hoolohe 
me  kou  mau  pepeiao,  a  e  kau  kou 
naau  maluna  o  na  mea  a  pau  a'u  e 
hoike  aku  ai  ia  oe ;  no  ka  mea,  ua 
laweia  mai  oe  maanei  e  hoike  ai 
au  ia  mau  mea  ia  oe :  e  hai  aku  oe 
i  ka  mea  a  pau  au  e  ike  ai  i  ka 
ohana  a  Iseraela. 

5  Aia  hoi,  he  pa  mawaho  o  ka 
hale  a  puni,  a  iloko  o  ka  lima  o  ke 
kanaka  he  ana  ohe  eono  kubita  ka 
loa,  ma  ke  kubita  me  ka  peahi  li- 
ma ;  a  ana  ae  la  oia  i  ka  laula  o  ka 
hale  hookahi  ohe,  a  i  ke  kiekie 
hookahi  ohe. 

6  *R  Alaila  hele  ae  la  ia  i  ka  puka 
e  nana  ana  i  ka  hikina,  a  pii  ae  oia 
ma  kona  mau  anuu,  a  ana  ae  la 
hoi  oia  i  ka  paepae  o  ka  ipuka 
hookahi  ohe  ka  laula,  a  i  kekahi 
paepae  hookahi  no  ohe. 

7  Hookahi  hoi  ohe  ka  laula  a 
hookahi  hoi  ka  loa  o  na  keena  lii- 
li.i  a  pau ;  a  elima  kubita  iwaena 
o  na  keena  liilii ;  a  o  ka  paepae  o 
ka  ipuka  ma  ka  lanai  o  ka  puka 
maloko,  hookahi  no  ohe. 

8  Ua  ana  ae  la  ia  i  ka  lanai  o  ka 
puka  maloko,  hookahi  ohe. 

9  Alaila  ana  ae  la  oia  i  ka  lanai  o 
ka  puka,  ewalu  kubita ;  a  o  kona 
mau  kia  elua  kubita ;  a  o  ka  lanai 
o  ka  puka,  maloko  no  ia. 

10  Ekolu  hoi  keena  liilii  o  ka  pu- 
ka  hikina  ma  keia  aoao,  a  ekolu 
hoi  ma  kela  aoao ;  hookahi  no  ana 
ko  lakou  a  ekolu :  a  hookahi  no 
ana  ko  na  laau  ku  ma  keia  aoao  a 
me  kela  aoao. 

11  A  ana  ae  la  hoi  oia  i  ka  laula  o 
kahi  e  komo  ai  o  ka  puka,  he  umi 
kubita ;  a  o  ka  loa  o  ka  puka,  he 
umikumamakolu  kubita. 

12  A  o  kahi  mamua  o  na  keena 
liilii,  hookahi  no  kubita,  a  o  kahi 
ma  kela  aoao,  hookahi  no  kubita  : 
a  o  na  keena  liilii  eono  kubita  ma 
keia  aoao,  eono  hoi  ma  kela  aoao. 

13  Ana  ae  la  hoi  oia  i  ka  puka, 
mai  koluna  o  kekahi  keena  liilii  i 
koluna  o  kekahi  keena  liilii ;   he 

iwakalua  kumamalima  kubita  ka 
laula,  ku  pono  kekahi  puka  i  ke- 
kahi  puka. 

14  Hana  ae  la  hoi  oia  i  na  kia, 
kanaono  kubita  a  hiki  i  ke  kia  o 
ka  lanai  o  ka  ipuka  a  puni. 

15  A  mai  ke  alo  o  ka  puka  komo, 
a  hiki  i  ke  alo  o  ka  lanai  o  ka  pu- 
ka  iloko,  kanalima  kubita. 

16  He  mau  puka  makani  paa  ko 
na  keena  liilii  a  me  ko  na  kia  ma- 
loko  o  ka  ipuka  a  puni,  a  me  ko 
na  hoaka;  a  he  mau  puka  mala- 
malama  maloko  a  puni,  a  he  mau 
laau  pama  ma  kela  kia  keia  kia. 

17  Alaila  lawe  mai  oia  ia'u  iloko 
o  ka  pahale  mawaho,  aia  hoi,  na 
keena,  a  me  ke  keehana  i  hanaia 
no  ka  pahale  a  puni ;  he  kanakolu 
keena  maluna  iho  no  o  ke  kee- 
hana. 

18  A  o  ke  keehana  ma  ka  aoao  o 
ua  ipuka,  e  ku  pono  ana  i  ka  loa  o 
na  puka,  he  keehana  lalo. 

19  Alaila  ana  ae  la  oia  i  ka  laula 
mai  ke  alo  o  ka  ipuka  lalo,  a  hiki 
i  ke  alo  o  ka  pahale  loko  mai  wa- 
ho  mai,  hookahi  haneri  kubita  ma 
ka  hikina  a  ma  ke  kukulu  akau. 

20  TT  A  o  ka  ipuka  o  ka  pahale 
mawaho,  e  huli  ana  i  ke  kukulu 
akau,  ana  aku  la  oia  ia  i  kona  loa 
a  me  kona  laula. 

21  A  o  kona  mau  keena  liilii, 
ekolu  ia  ma  keia  aoao,  a  ekolu  hoi 
ma  kela  aoao;  a  o  koua  mau  kia, 
a  me  kona  mau  hoaka,  mamuli  no 
ia  o  ke  ana  ana  o  ka  ipuka  mua ; 
kanalima  knbita  kona  loa,  a  he 
iwakalua  kumamalima  kubita  ka 
laula. 

22  A  o  ko  lakou  mau  puka  maka- 
ni,  a  me  ko  lakou  mau  hoaka,  a 
me  ko  lakou  mau  laau  pama,  ma- 
muli  no  ia  o  ke  ana  ana  o  ka  ipu- 
ka  i  ku  pono  i  ka  hikina  ;  a  pii  ae 
la  iloko  ona  ma  na  anuu  ehiku ;  a 
o  kona  mau  hoaka,  ma  ko  lakou 
alo  no  ia. 

23  A  o  ka  ipuka  o  ka  pahale 
loko,  ua  ku  pouo  ia  i  ka  ipuka 
ma  ke  kukulu  akau,  a  ma  ka  hiki- 
na ;  a  ana'e  la  oia  mai  kekahi  ipu- 
ka  a  i  kekahi  ipuka  hookahi  hane- 
ri  kubita. 

24  1  Ma  ia  hope  mai,  lawe  mai 

oia  ia'u  ma  ka  aoao  kukulu  hema, 
aia  hoi  he  ipuka  ma  ka  aoao  ku- 
kulu  hema  :  a  ana  ae  la  oia  i  kona 
mau  kia,  a  me  kona  mau  hoaka,  e 
like  me  kela  mau  ana  ana. 

25  He  mau  puka  makani  iloko 
ona,  a  iloko  hoi  o  kona  mau  hoa- 
ka  a  puni,  e  like  me  kela  mau  pu- 
ka  makani ;  he  kanalima  kubita 
ka  loa,  he  iwakalua  kumamalima 
kubita  ka  laula. 

26  Ehiku  hoi  anuu  e  pii  ai  ilaila, 
a  o  kona  mau  hoaka,  aia  ma  ko  la- 
kou  alo  ia ;  he  mau  laau  pama  ko- 
na,  hookahi  ma  keia  aoao,  a  hoo- 
kahi  hoi  ma  kela  aoao,  ma  kona 
mau  kia. 

27  A  he  ipuka  ma  ka  pahale  loko 
ma  ka  aoao  kukulu  hema;  a  ana'e 
la  oia  mai  kekaM  ipuka  a  hiki  i 
kekahi  ipuka  ma  ke  kukulu  hema 
hookahi  haneii  kubita. 

28  A  lawe  ae  la  oia  ia'u  i  ka  paha- 
le  iloko,  ma  ka  ipuka  ma  ka  aoao 
kukulu  hema;  a  ana  ae  la  oia  i  ka 
ipuka  ma  ka  aoao  kukulu  hema, 
mamuli  o  kela  mau  ana  ana; 

29  A  i  kona  mau  keena  liilii,  a 
me  kona  mau  kia,  a  me  kona  mau 
hoaka,  mamuli  o  kela  mau  ana  ana 
no  ia:  he  mau  pukamakani  ma- 
loko  ona,  a  maloko  o  kona  mau 
hoaka  a  puni ;  he  kanalima  kubita 
kona  loa,  a  he  iwakalua  kubita 
kona  laula. 

30  A  o  kona  mau  hoaka  he  iwa- 
kalua  kumamalima  ka  loa,  a  elima 
kubita  ka  laula. 

31  A  o  kona  mau  hoaka  ua  ku  po- 
no  lakou  i  ka  pahale  mawaho ;  he 
mau  laau  pama  ma  kona  mau  kia ; 
a  o  ka  pii  ana'e  ilaila  he  mau  anuu 
ewalu. 

32  H  Lawe  ae  la  no  hoi  oia  ia'u 
iloko  o  ka  pahale  loko  ma  ka  hiki- 
na :  a  aua'e  la  oia  i  ka  ipuka  ma- 
muli  o  keia  mau  ana  ana. 

33  A  o  kona  mau  keena  liilii,  a 
me  kona  mau  kia,  a  me  kona  mau 
hoaka,  mamuli  no  ia  o  keia  mau 
ana  aua;  a  he  mau  pukamakani 
maloko  ona,  a  maloko  o  kona 
mau  hoaka  a  puni:  he  kanalima 
kubita  kona  loa,  a  he  iwakalua 
kuuiamalima  kul>ita  kona  laula. 

34  0  kona  mau  hoaka  ua  ku  po- 


no  lakou  i  ka  pahale  mawaho :  he 
mau  laau  pama  ma  kona  mau  kia, 
ma  kela  aoao,  a  ma  keia  aoao ;  a 
o  ka  pii  ana  ilaila  he  mau  anuu 
awalu. 

35  1[  Lawe  ae  la  no  hoi  oia  ia'u  i 
ka  ipuka  kukulu  akau,  a  ana'e  la 
oia  ia  ia  mamuli  o  keia  mau  ana 
ana; 

36  Kona  mau  keena  liilii,  a  me 
kona  mau  kia,  a  me  kona  mau 
hoaka,  a  me  kona  mau  pukama- 
kani;  he  kanalima  kubita  kona 
loa,  a  he  iwakalua  kumamalima 
kubita  kona  laula. 

37  O  kona  mau  kia  ua  ku  pono 
no  ia  i  ka  pahale  mawaho,  a  ma  na 
kia  na  laau  pama,  ma  kela  aoao,  a 
ma  keia  aoao  :  a  o  ka  pii  ana'e 
ilaila  he  mau  anuu  ewalu. 

38  Ma  na  kia  o  na  ipuka  na  kee- 
na  liilii  a  me  kona  mau  wahi  e  ko- 
mo  ai,  ma  kahi  e  holoi  ai  lakou  i 
ka  mohaikuni. 

39  Tl  A  ma  ka  lanai  o  ka  ipuka 
he  mau  papa  elua  ma  keia  aoao,  a 
elua  papa  ma  kela  aoao,  maluna  o 
laua  e  pepehi  ai  i  ka  mohaikuni, 
a  me  ka  mohailawehala,  a  me  ka 
mohaihala. 

40  Ma  ka  aoao  mawaho,  kahi  e 
pii  ai  i  ke  komo  ana  o  ka  ipuka 
kukulu  akau,  elua  papa;  a  ma  ke- 
kahi  aoao  hoi,  ma  ka  pili  ana  i  ka 
lanai  o  ka  ipuka,  elua  papa. 

41  Eha  papa  ma  keia  aoao,  a  eha 
papa  ma  kela  aoao  ma  ka  pili  o  ka 
ipuka;  ewalu  papa  maluna  o  la- 
kou  e  pepehi  ai  lakou. 

42  A  o  na  papa  eha  no  ka  mohai- 
kuni  he  mau  pohaku  kalaiia,  hoo- 
kahi  kubita  me  ka  hapalua  ka  loa, 
hookahi  kubita  me  ka  hapalua  ka 
laula,  hookahi  kubita  ke  kiekie : 
maluna  iho  hoi  i  waiho  iho  ai  i  na 
mea  hana  i  pepehi  ai  lakou  i  ka 
mohaikuni,  a  me  ka  alana. 

43  A  maloko  hoi  na  kilou,  hooka- 
hi  peahilima,  i  hoopaaia  a  puni :  a 
maluna  o  na  papa  ka  io  o  ka  mo- 
hai. 

44  H  A  mawaho  ae  o  ka  ipuka 
loko  na  keena  o  ka  poe  hiineni 
nialoko  o  ka  pahale  loko,  ma  ka 
aoao  o  ka  ipuka  kukulu  akau :  o 
ko  lakou  naua  ana  ma  ke  kukulu 

hema  ia ;  a  o  kekahi  ma  ka  aoao 
o  ka  ipuka  hikina,  e  nana  ana  i  ke 
kukulu  akau. 

45  Olelo  mai  la  hoi  oia  ia'u,  O 
keia  keena  e  nana  ana  i  ke  kuku- 
lu  kema,  no  na  kahuna  ia  ka  poe 
ia  lakou  ka  malama  i  ka  hale. 

4(5  A  o  ke  keena  e  nana  ana  i  ke 
kukulu  akau,  no  na  kahuna  no  ia 
ka  poe  ia  lakou  ka  malama  i  ke 
kuahu ;  oia  na  keiki  a  Zadoka 
iwaena  o  na  mamo  a  Levi,  ka  poe 
hookokoke  ia  Iehova,  e  malama 
ia  ia. 

47  Pela  oia  i  ana  ai  i  ka  pahale, 
hookahi  haneii  kubita  ka  loa,  hoo- 
kahi  haneri  hoi  kubita  ka  laula, 
he  ahalike,  a  me  ke  kuahu  ma  ke 
alo  o  ka  hale. 

48  M  Lawe  mai  la  hoi  oia  ia'u  i 
ka  lanai  o  ka  hale,  a  ana'e  la  i  ke- 
la  kia  keia  kia  o  ka  lanai,  elima 
kubita  ma  kela  aoao,  elima  hoi 
kubita  ma  keia  aoao  ;  a  o  ka  laula 
o  ka  ipuka  ekolu  kubita  ia  ma 
kela  aoao,  ekolu  hoi  kubita  ma 
keia  aoao. 

49  He  iwakalua  kubita  ka  loa  o 
ka  lanai,  a  he  umikumamakaki 
kubita  ka  laula;  ma  na  anuu  hoi 
kahi  i  pii  ai  lakou  ilaila :  a  he  mau 
kia  e  pili  ana  i  na  kia,  kekahi  ma 
kela  aoao,  a  o  kekahi  hoi  ma  keia 
aoao. 

MOKUNA  XLI. 

O  ke  ana  ana  i  ka  luakini. 

MAHOPE  iho,  lawe  mai  la  oia 
ia'u  i  ka  luakini,  a  ana'e  la 
hoi  oia  i  na  kia  eono  kubita  ka 
laula  ma  kela  aoao,  a  eono  kubita 
ka  laula  ma  keia  aoao,  ma  ka  lau- 
la  o  ka  halelewa. 

2  A  o  ka  laula  o  ka  ipuka  he  umi 
kubita,  a  o  na  aoao  o  ka  ipuka 
elima  kubita  ma  kekahi  aoao,  eli- 
ma  hoi  ma  kekahi  aoao  :  a  ana'e 
la  oia  i  kona  loa  hookahi  kanaha 
kubita,  a  o  kona  laula  iwakalua 
kubita. 

3  A  komo  ae  la  ia  iloko,  a  ana'e 
la  oia  i  na  kia  o  ka  ipuka  elua  ku- 
bita,  a  o  ke  pani  eono  kubita,  a  o 
ka  laula  o  ka  ipuka  ehiku  kubita. 

4  A  ana  ae  la  oia  i  koua  loa  iwa- 
kalua  kubita,  a  me  ka  laula  iwa- 
kalua  kubita  mamua  o  ka  luakini : 

a  olelo  mai  la  oia  ia'u,  Eia  ka  wa- 
hi  hoano  loa. 

5  Alaila  ana'e  la  oia  i  ka  paia  o 
ka  hale,  eono  kubita,  a  me  ka  lau- 
la  o  kela  keena  aoao,  o  keia  kee- 
na  aoao,  eha  kubita,  a  puni  ka  ha- 
le  ma  ua  aoao  a  pau. 

6  A  o  na  keena  aoao  he  kanako- 
lukumamakolu  no  ia  e  pili  ana 
kekahi  aoao  i  kekahi  aoao,  a  ko- 
mo  ae  la  ia  mau  mea  i  ka  paia  o 
ka  hale,  ka  mea  no  na  keena  aoao 
a  puni,  i  paa  lakou,  aole  hoi  lakou 
i  paa  iloko  o  ka  paia  o  ka  hale. 

7  A  ua  hoomahuahuaia'e,  a  ua 
hoopuniia'e  ka  pii  ana'e  i  na  kee- 
na  aoao  ;  no  ka  mea,  o  ka  hoopu- 
ni  ana'e  o  ka  hale,  ua  pii  ae  ia  ilu- 
na  a  puni  ka  hale ;  nolaila  o  ka 
laula  o  ka  hale  maluna'e  no  ia,  a 
pela  i  mahuahua'e  mai  lalo  a  luna 
mawaena  hoi. 

8  Nana  aku  la  hoi  au  i  ke  kiekie 
o  ka  hale  a  puni ;  o  na  kumu  o  na 
keena  aoao,  he  ohe  okoa  o  na  ku- 
bita  nui  eono. 

9  O  ka  manoanoa  o  ka  paia,  no 
ke  keena  aoao  mawaho,  elima  ku- 
bita  ia ;  a  o  ke  koena  o  ka  hale, 
no  na  keena  aoao  oloko  ia. 

10  A  mawaena  o  na  keena  he 
iwakalua  kubita  ka  laula  a  puni 
ka  hale,  uia  kela  aoao  keia  aoao. 

11  Ku  pono  ae  la  na  puka  o  na 
keena  aoao  i  kahi  koena,  kekahi 
puka  ma  ke  kukulu  akau,  a  o  ke- 
kahi  puka  ma  ke  kukulu  hema ;  a 
o  ka  laula  o  kahi  i  koe,  elima  ia 
mau  kubita  a  puni. 

12  A  o  ka  hale  imua  o  kahi  kaa- 
wale,  ma  ke  kala  komohana,  ka- 
nahiku  kubita  ka  laulu;  a  o  na 
paia  o  ka  hale  elima  kubita  ka  ma- 
noanoa  a  puni,  a  he  kanaiwa  ku- 
bita  kona  loa. 

13  Pela  ia  i  ana  aku  la  i  ka  hale, 
hookahi  haneri  kubita  ka  loa  ;  a  i 
kahi  kaawale,  a  me  kona  hale,  a 
rae  koua  mau  paia,  hookahi  hane- 
ri  kubita  ka  loa ; 

14  A  i  ka  laula  hoi  o  ke  alo  o  ka 
hale,  a  ma  kahi  kaawale  ma  ka  hi- 
kina  hookahi  haneri  kubita. 

15  A  aua'e  la  hoi  oia  i  ka  loa  o  ka 
hale  e  ku  pono  ana  i  kahi  kaawa- 
le,  ka  mea  ma  kona  kua,  a  me 

kona  mau  papaluna  ma  kela  aoao 
keia  aoao,  hookahi  haneri  kubita 
me  ka  luakini  iloko,  a  me  na  lanai 
o  ka  pahale ; 

16  Na  laau  ku  o  ka  ipuka,  a  me 
na  pukamakani  paa,  a  me  na  kia 
a  puni,  i  ko  lakou  akolu  ana,  e  ku 
pono  ana  i  ka  paepae,  ua  uhiia  me 
ka  laau  a  puni,  a  mai  ka  honua  a 
hiki  i  na  pukamakani,  a  ua  uhiia 
na  pukamakani ; 

17  A  hiki  i  ka  mea  maluna  o  ka 
ipuka,  a  hiki  hoi  i  ka  hale  oloko, 
a  niawaho  hoi,  a  ma  ka  paia  okoa 
a  puui  maloko  a  mawaho  hoi  ma 
na  ana. 

18  Ua  hanaia  hoi  ia  me  na  keru- 
ba  a  me  na  laau  pama  ;  a  he  laau 
pama  mawaena  o  kekahi  keruba 
a  me  kekahi  keruba ;  a  elua  hele- 
helena  hoi  ko  kela  keruba  ko  keia 
keruba. 

19  He  helehelena  kanaka  i  ku 
pono  i  ka  laau  pama  ma  kekahi 
aoao,  a  he  helehelena  liona  opio- 
pio  i  ku  pono  i  ka  laau  pama  ma 
kekahi  aoao ;  ua  hanaia  ia  ma  ka 
hale  a  puni. 

20  Mai  ka  honua  ae  a  hiki  iluna 
o  ka  ipuka  ua  hanaia  na  keruba  a 
me  na  laau  pama,  a  ma  ka  paia 
hoi  o  ka  luakini. 

21  O  na  laau  ku  o  ka  luakini,  ua 
hana  huinaha  ia,  ma  ke  alo  o  kahi 
hoano ;  ua  like  kekahi  me  kekahi 
i  ka  nana  aku. 

22  O  ke  kuahu  laau,  ekolu  kubi- 
ta  kona  kiekie,  a  o  kona  loa  elua 
kubita ;  a  o  kona  mau  kihi,  a  o 
kona  loa,  a  o  kona  mau  paia  he 
laau  ia:  a  olelo  mai  la  oia  ia'u, 
Eia  ka  papa  imua  o  Iehova. 

23  Elua  hoi  ipuka  ko  ka  luakini 
a  me  kahi  hoano. 

24  Elua  hoi  pani  ko  kela  ipuka 
ko  keia  ipuka,  na  pani  jjelu,  elua 
pani  no  kekahi  puka,  a  elua  pani 
no  kekahi  puka. 

25  Ua  hanaia  hoi  raa  ia  mau  mea, 
ma  na  pani  o  ka  luakini  na  keru- 
ba  a  me  na  laau  pama,  e  like  me 
ka  hanaia  ma  na  paia;  a  he  mau 
papa  laau  manoanoa  nia  ke  alo  o 
ka  lanai  mawaho. 

26  A  he  raau  puka  makani  paa  a 
me  na  laau  pauia  ma  kekahi  aoao, 


a  me  kekahi  aoao,  ma  na  aoao  o 
ka  lanai,  a  me  na  keena  aoao  o  ka 
hale  ma  na  papa  manoanoa. 

MOKUNA  XLII. 

Na  keena  maloko  o  na  pahale.    15  Ka  nui  o 
ke  kahua  o  ia  mau  hale. 

ALAILA  lawe  mai  oia  ia'u  i  ka 
.  pahale  mawaho  ma  ka  aoao 
kukulu  akau  ;  a  hookomo  ae  ia'u 
iloko  o  ke  keena  e  ku  pono  ana  i 
kahi  kaawale,  ka  mea  imua  o  ke 
alo  o  ka  hale  ma  ka  aoao  kukulu 
akau. 

2  Ma  ke  alo  o  ka  loa  o  na  kubita 
hookahi  haneri  ka  ipuka  kukulu 
akau,  a  o  ka  laula  he  kanalima 
kubita. 

3  E  ku  pono  ana  hoi  i  na  kubita 
he  iwakalua  no  ka  pahale  iloko,  a 
ku  pono  ana  hoi  i  ke  keehana  no 
ka  pahale  mawaho,  he  anuu  e  ku 
pono  ana  i  ke  anuu,  ekolu  papa. 

4  A  ma  ke  alo  o  na  keena  he  wa- 
hi  e  holoholo  ai  he  unii  kubita  ka 
laula  maloko,  he  ala  hookahi  ku- 
bita ;  a  ma  ke  kukulu  akau  ko  la- 
kou  mau  puka. 

5  Pokole  mai  hoi  na  keena  luna : 
no  ka  mea,  ua  pau  ke  kauwahi  o 
lakou  i  na  papaluna,  i  ko  lalo  loa, 
a  me  ko  waena  o  ka  hale. 

6  No  ka  mea,  ekolu  ko  lakou, 
aole  hoi  o  lakou  mau  kia  e  like 
me  na  kia  o  na  pahale ;  nolaila  ua 
hoemiia  ka  hale  i  ko  lalo  a  me  ko 
waena  mai  ka  honua  aku. 

7  A  o  ka  pa  mawaho  e  ku  pono 
ana  i  na  keena,  e  nana  ana  i  ka  pa- 
hale  mawaho,  ma  ke  alo  o  na  kee- 
na,  o  kona  loa  he  kanalima  kubita. 

8  No  ka  mea,  o  kaloa  o  na  keena 
maloko  o  ka  pahale  mawaho,  he 
kanalima  kubita;  aia  hoi,  ma  ke 
alo  o  ka  luakini  hookahi  haneri 
kubita. 

9  A  malalo  ae  o  keia  mau  keena 
ke  komo  ana  ma  ka  aoao  hikina, 
i  ke  komo  ana'ku  ilaila  mai  ka  pa- 
hale  mawaho  aku. 

10  Maloko  na  keena  o  ka  manoa- 
noa  o  ka  pa  ma  ka  hikina  e  ku  po- 
no  ana  i  kahi  kaawale,  a  e  ku  pono 
ana  i  ka  hale. 

11  A  o  ke  ala  ma  ko  lakou  alo, 
ua  like  me  na  keena  raa  ke  kuku- 

lu  akau  i  ka  nana  aku,  ua  like  ka 
loa  me  ko  lakou,  a  ua  like  ka  laula 
me  ko  lakou ;  a  o  ko  lakou  puka 
ana  ae,  maniuli  no  ia  o  ko  lakou 
ano  a  me  ko  lakou  mau  ipuka. 

12  A  mamuli  hoi  o  na  puka  o  na 
keena,  ma  ka  aoao  kukulu  kema, 
lie  puka  ma  ke  poo  o  ke  ala,  ke 
ala  ku  pono  i  ke  alo  o  ka  pa,  ma 
ka  kikina,  i  ke  komo  ana  o  kekahi 
ilaila. 

13  H  Alaila  olelo  mai  la  oia  ia'u, 
O  na  keena  ma  ka  akau,  a  o  na 
keena  ma  ka  hema,  ma  ke  alo  o 
kahi  kaawale,  he  mau  keena  hoa- 
no  ia,  kahi  o  na  kahuna  i  hooko- 
koke  ia  Iehova,  e  ai  ai  i  na  mea 
hoano  loa;  malaila  hoi  e  waiho 
iho  ai  lakou  i  na  mea  hoano  loa, 
me  ka  mohai  ai,  a  me  ka  mohaila- 
wehala,  a  me  ka  mohaihala,  no  ka 
mea,  he  hoano  ia  wahi. 

14  Aia  komo  na  kahuna  ilaila, 
aole  lakou  e  hele  aku  mai  loko 
aku  o  kahi  hoano  a  i  ka  pahale 
mawaho,  aka,  malaila  no  e  waiho 
iho  ai  lakou  i  ko  lakou  mau  kapa 
komo  i  lawelawe  ai  lakou,  no  ka 
mea,  he  mau  mea  hoano  ia;  a  e 
hookomo  i  na  kapa  komo  e  ae,  a  e 
hookokoke  i  kahi  o  na  kanaka. 

15  A  pau  kona  ana  ana'e  i  ka  ha- 
le  oloko,  lawe  mai  oia  ia'u  i  ka 
ipuka  e  nana  ana  i  ka  hikina,  a 
ana'e  la  oia  ia  mea  a  puni. 

16  Ana'e  la  hoi  oia  i  ka  aoao  hi- 
kina  me  ke  ana  ohe,  elima  haneri 
ohe,  me  ke  ana  ohe  a  puni. 

17  Ana'e  la  hoi  oia  i  ka  aoao  ku- 
kulu  akau  me  ke  ana  ohe,  elima 
hanei'i  ohe,  me  ke  ana  ohe  a  puni. 

18  Ana'e  la  hoi  oia  i  ka  aoao  ku- 
kulu  hema,  me  ke  ana  ohe,  elima 
haneri  ohe. 

19  lf  Huli  ae  la  ia  i  ka  aoao  ko- 
mohana,  a  ana'e  la  elima  haneri 
ohe,  me  ke  ana  ohe. 

20  Ana'e  la  oia  ia  ma  kona  mau 
aoao  eha ;  he  pa  kona  a  puni,  eli- 
ma  hanei'i  ka  loa,  elima  haneri  ka 
laula,  e  kaawale  ai  iwaena  o  kahi 
hoano  a  me  kahi  hoano  ole. 

MOKUNA  XLIII. 

Komo  ka  nani  a  Iehova  i  ka  luakini.  6  () 
kona  manao  e  kaohi  i  kanaka.  18  Na  oiha- 
na  e  hoolaa  ai  i  ka  luakini. 

MAHOPE   iho,   lawe   mai    oia 
ia'u  i  ka  ipuka,  i  ka  ipuka  e 
nana  ana  i  ka  hikina  : 

2  Aia  hoi,  hele  mai  la  ka  nani  o 
ke  Akua  o  ka  Iseraela  mai  ka  aoao 
hikina  mai ;  a  o  kona  leo,  ua  like 
ia  me  ka  halulu  ana  o  na  wai  he 
nui ;  a  alohilohi  ae  la  ka  honua  i 
kona  nani. 

3  Ua  like  hoi  ia  i  ka  nana  aku 
me  ka  hihio  a'u  i  ike  ai,  ka  hihio 
a'u  i  ike  ai  i  kuu  hele  ana  mai  no 
ka  luku  ana  i  ke  kulanakauhale  ; 
a  ua  like  na  hihio,  me  ka  hihio  a'u 
i  ike  ai  ma  ka  muliwai  Kebara,  a 
haule  iho  la  au  ilalo  ke  alo. 

4  Komo  ae  la  ka  nani  o  Iehova 
iloko  o  ka  hale  ma  ka  aoao  o  ka 
ipuka  e  nana  ana  i  ka  hikina. 

5  Kaikai  ae  la  ka  uhane  ia'u,  a 
lawe  ae  hoi  ia'u  iloko  o  ka  pahale 
maloko ;  aia  hoi,  ua  hoopiha  ka 
nani  o  Iehova  i  ka  hale. 

6  A  lohe  aku  la  au  ia  ia,  e  olelo 
mai  ana  ia'u  mailoko  mai  o  ka 
hale ;  a  ku  mai  la  he  kanaka  me 
au. 

7  1  A  olelo  mai  la  oia  ia'u,  E  ke 
keiki  a  ke  kanaka,  o  kahi  o  kuu 
noho  moi,  a  me  kahi  o  na  poli  o 
kuu  mau  wawae,  kahi  e  noho  ai 
au  iwaenakonu  o  na  mamo  a  Ise- 
raela  a  mau  loa;  a  o  ko'u  inoa 
hoano,  aole  loa  ka  ohana  a  Iserae- 
la  e  hoohaumia  hou  mai,  aole  o 
lakou,  aole  hoi  o  ko  lakou  mau 
alii,  ma  ko  lakou  moe  kolohe  ana, 
aole  hoi  ma  na  kupapau  o  ka  la- 
kou  mau  alii  ma  ko  lakou  mau 
wahi  kiekie. 

8  I  ko  lakou  kau  ana  i  ko  lakou 
paepae  me  kuu  paepae,  a  i  ko  la- 
kou  mau  laau  ku  me  kuu  mau 
laau  ku,  ahe  pa  iwaena  o'u  a  me 
lakou,  ua  hoohaumia  lakou  i  ko'u 
inoa  hoano,  me  ko  lakou  mau  mea 
inainaia  a  lakou  i  hana'i :  nolaila, 
ua  hoopau  aku  au  ia  lakou  i  ko'u 
huhu. 

9  Ano  hoi,  he  pono  ke  hookaa- 
wale  ae  lakou  i  ko  lakou  moe  ko- 
lohe  ana,  a  me  na  kupapau  o  ko 
lakou  mau  alii,  a  mamao  aku  mai 
o'u  aku  nei,  a  e  noho  au  iwaena- 
konu  o  lakou  a  mau  loa  aku. 

10  1  O  oe,  e  ke  keiki  a  ke  kana- 

ka,  e  hoike  i  ka  hale  i  ka  ohana  a 
īseraela,  i  hilahila  lakou  i  ko  la- 
kou  lawelawe  ana ;  a  e  ana  lakou 
i  ke  ano. 

11  A  ina  e  hilahila  lakou  i  ka 
niea  a  pau  a  lakou  i  hana'i,  e  hoi- 
ke  ia  lakou  i  ke  kino  o  ka  hale,  a 
me  kona  ano,  a  me  kona  mau 
wahi  e  puka  ai,  a  me  kona  mau 
wahi  e  komo  ai,  a  me  kona  mau 
ano  a  pau,  a  me  kona  mau  oihana 
a  pau,  a  o  kona  ano  a  pau,  a  me 
kona  mau  kanawai  a  pau  ;  a  e  ka- 
kau  iho  oe  ia  imua  o  ko  lakou 
mau  maka,  i  malama  lakou  i  kona 
ano  a  pau,  a  me  kona  mau  oihana 
a  pau,  a  e  hana  hoi  malaila. 

12  Eia  ke  kanawai  o  ka  hale ;  ma 
ka  piko  o  ka  mauna,  e  hoano  loa 
kona  palena  a  puni.  Ea,  oia  ke 
kanawai  o  ka  hale. 

13  Tf  Eia  na  ana  o  ke  kuahu,  ma- 
muli  o  na  kubita ;  o  ke  kubita  he 
kubita  ia  a  me  ka  peahi  lima ;  o 
kona  kumu,  kookahi  kubita  ia,  a 
o  kona  laula  he  kubita  ia,  a  o  kona 
kae  ma  kona  lehelehe  a  puni  hoo- 
kahi  peahi  lima  no  ia ;  oia  hoi  ka- 
hi  kiekie  o  ke  kuahu. 

14  A  mai  ke  kumu  ma  ka  honua 
ae  a  hiki  i  ke  anuu  puni  lalo,  elua 
kubita,  a  o  ka  laula  hookahi  kubi- 
ta ;  a  mai  ke  anuu  iki  a  hiki  i  ke 
anuu  nui  eha  kubita,  a  o  ka  laula 
hookahi  kubita. 

15  Oia  kuahu  o  ke  Akua  eha  ku- 
bita,  a  mai  ke  kuahu  iluna  ae  eha 
pepeiaohao. 

16  A  he  umikumamalua  kubita 
ka  loa  o  ke  kuahu,  a  he  umiku- 
mamalua  ka  laula,  he  ahalike  ma 
kona  mau  huina  ha. 

17  A  o  ke  anuu  puni  he  umiku- 
mamaha  ka  loa,  a  he  umikuma- 
maha  ka  laula,  i  kona  mau  huina- 
ha  ;  a  o  ke  kae  a  puni  he  hapalua 
o  ke  kubita,  a  kona  lalo  he  kubita 
a  puni,  a  e  nana  kona  mau  anuu 
pii  ma  ka  kikina. 

18  1  Olelo  mai  la  hoi  oia  ia'u,  E 
ke  keiki  a  ke  kanaka,  Ke  i  mai  nei 
Ichova  ka  Haku,  Eia  na  oihana  o 
ke  kuahu,  i  ka  la  e  hana'i  lakou  ia 
mea,  e  kaumaha  ai  i  na  mohaiku- 
ni  maluna  iho,  a  e  pipi  hoi  i  ke 
koko  maluua  iho  oua. 


19  A  e  haawi  aku  oe  i  na  kahu- 
na,  o  na  Levi,  no  na  hua  a  Zado- 
ka,  na  mea  i  hookokoke  mai  ia'u, 
wahi  a  Iehova  ka  Haku,  e  lawe- 
lawe  no'u,  i  bipi  opiopio  i  mohai- 
lawehala. 

20  A  e  lawe  oe  i  ke  kauwahi  o 
kona  koko,  a  e  kau  aku  ma  kona 
mau  pepeiaohao  eha,  a  ma  na  kihi 
eha  o  ke  anuu  puni,  a  ma  koua 
kae  a  puni ;  pela  no  oe  e  hoomae- 
mae  ai  a  e  huikala  ai  ia  mea. 

21  E  lawe  hoi  oe  i  ka  bipi  mohai- 
lawehala,  a  e  puhi  oia  ia  mea  i  ke 
ahi  ma  kahi  i  hoomaopopoia  o  ka 
hale,  mawaho  ae  o  kahi  hoano. 

22  A  i  ka  lua  o  ka  la,  e  kaumaha 
aku  oe  i  ke  keiki  a  na  kao  kina 
ole,  mohailawehala ;  a  e  hoomae- 
mae  lakou  i  ke  kuahu  me  lakou  i 
hoomaemae  ai  ia  me  ka  bipi. 

23  A  pau  ia  oe  ka  hoomaemae 
ana,  e  kaumaha  oe  i  ka  bipi  opio- 
pio  kina  ole,  a  me  ka  hipakane 
kina  ole  no  ka  ohana. 

24  A  e  kaumaha  oe  ia  mau  mea 
ma  ke  alo  o  Iehova,  a  e  hoolei  na 
kahuna  i  ka  paakai  maluna  o  ia 
mau  mea,  a  e  kaumaha  ia  mau 
mea  i  mohaikuni  no  Iehova. 

25  I  nala  ehiku  e  hoomakaukau 
no  oe  i  ke  kao  i  kela  la  i  keia  la  i 
mohailawehala ;  a  e  hoomakau- 
kau  hoi  lakou  i  ka  bipi  opiopio,  a 
me  ka  hipakane  no  loko  o  ka  oha- 
na,  he  kina  ole. 

26  I  na  la  ehiku  e  huikala  lakou  i 
ke  kuahu  a  e  hoomaemae  ia  mea ; 
a  e  hoolaa  ia  lakou  iho. 

27  A  pau  ae  ia  mau  la,  e  hiki  no 
keia,  ma  ka  walu  o  ka  la  a  malaila 
aku,  e  kaumaha  no  ke  kahuna  i 
ka  oukou  mau  mohaikuni  maluna 
o  ke  kuahu,  a  me  ka  oukou  mau 
mohaihoomalu ;  a  e  maliu  aku  au 
ia  oukou,  wahi  a  Iehova  ka  Haku. 

MOKUNA  XLIV. 

Na  oihana  na  na  kahuna. 

AHOIHOI  mai  oia  ia'u  ma  ke 
ala  o  ka  ipuka  o  kahi  hoano 
waho  e  nana  ana  raa  ka  hikina,  a 
ua  pani  ia. 

2  Alaila  olelo  mai  la  Iehova  ia'u, 

E  paa  no  keia  puka,  aole  ia  e  we- 

heia'e,  aole  hoi  kanaka  e  komo 

malaila ;  no  ka  mea,  ua  komo  ae 
Iehova  ke  Akua  uo  Iseraela  ma  ia, 
nolaila  e  paa  ia. 

3  No  ka  moi  no  ia ;  o  ka  moi,  oia 
ke  noho  malaila,  e  ai  i  ka  berena 
imua  o  Iehova:  ma  ke  ala  o  ka 
lanai  o  ka  ipuka  e  komo  ai  oia,  a 
malaila  no  hoi  e  puka  ai  ia. 

4  Tf  Alaila  lawe  mai  oia  ia'u  ma 
ke  ala  o  ka  ipuka  ma  ke  kukulu 
akau,  ma  ke  alo  o  ka  hale ;  a  nana 
aku  no  hoi  au,  aia  hoi,  ua  hoopiha 
ka  nani  o  Iehova  i  ka  hale  o  Ieho- 
va;  a  haule  iho  wau  ilalo  ke  alo. 

5  Olelo  mai  la  hoi  Iehova  ia'u,  E 
ke  keiki  a  ke  kanaka,  e  noonoo 
pono,  e  nana  me  kou  mau  maka, 
a  e  hoolohe  me  kou  mau  pepeiao 
i  ka  mea  a  pau  a'u  e  olelo  ai  ia  oe, 
no  na  oihana,  a  pau  ,o  ka  hale  o 
Iehova,  a  me  kona  mau  kanawai  a 
pau ;  a  e  manao  kou  naau  i  ke  ko- 
mo  ana  i  ka  hale,  a  me  na  wahi  o 
kahi  hoano  e  puka  ai. 

6  E  olelo  hoi  oe  i  ka  poe  kipi,  i 
ka  ohana  hoi  a  Iseraela,  Ke  i  mai 
uei  Iehova  ka  Haku,  He  nui  paha 
ia  oukou  ko  oukou  mau  mea  inai- 
naia  a  pau,  e  ka  ohaua  a  Iseraela, 

7  I  ko  oukou  lawe  ana  iloko  i  na 
keiki  a  na  malihini,  i  na  mea  oki- 
poepoe  ole  ia  ma  ka  naau,  a  i  oki- 
poepoe  ole  ia  ma  ka  io,  e  noho 
iloko  o  ko'u  wahi  hoano  e  hoo- 
haumia  ia  mea,  i  kuu  hale  hoi,  i 
ko  oukou  kaumaha  ana  i  kuu  be- 
rena,  i  ke  kaikea,  a  me  ke  koko,  a 
ua  uhai  lakou  i  kuu  berita  no  ko 
oukou  mau  mea  inainaia  a  pau. 

8  Aole  oukou  i  malama  i  ka  oiha- 
na  no  kuu  mau  mea  hoano ;  aka, 
ua  hoonoho  oukou  i  mau  mea  kiai 
ma  ka'u  oihana  iloko  o  kuu  wahi 
hoano  no  oukou  iho. 

9  K  Ke  i  mai  nei  Iehova  ka  Ha- 
ku,  penei ;  Aole  ka  malihini  i  oki- 
poepoe  ole  ia  ma  ka  naau,  a  i  oki- 
poepoe  ole  ia  ma  ka  io,  e  komo  i 
kuu  wahi  hoano,  o  na  malihini 
iwaena  o  na  mamo  a  Iseraela. 

10  A  o  na  mamo  a  Levi  i  hele 
mamao  aku  mai  o'u  aku  nei,  i  ko 
Iseraela  auwana  ana,  na  mea  i  au- 
wana'ku  mai  o'u  aku  nei,  mamuli 
o  ko  lakou  mau  akuakii ;  e  hali- 
hali  no  lakou  i  ko  lakou  hewa. 

11  Aka,  e  lilo  lakou  i  poe  lawela- 
we  maloko  o  kuu  wahi  hoano,  e 
malaina  ana  i  na  puka  o  kuu  hale, 
e  lawelawe  ana  no  ka  hale ;  e  pe- 
pehi  lakou  i  ka  mohaikuni  a  me 
ka  alana  no  na  kanaka,  a  e  ku  la- 
kou  imua  o  ko  lakou  alo  e  lawela- 
we  na  lakou. 

12  No  ka  mea,  ua  lawelawe  ia 
mau  mea  no  lakou  mamua  o  ko 
lakou  poe  akuakii,  a  hoohaule  la- 
kou  i  ka  ohana  a  Iseraela  i  ka  he- 
wa;  nolaila  ua  hapai  ku  e  au  i 
kuu  lima  ia  lakou,  wahi  a  Iehova 
ka  Haku,  a  e  halihali  lakou  i  ko 
lakou  hewa. 

13  Aole  hoi  lakou  e  hele  kokoke 
ia'u  e  hana  i  ka  oihana  kahuna 
no'u,  aole  hoi  e  hookokoke  i  na 
mea  hoano  o'u  ma  kahi  hoano 
loa;  aka,  e  halihali  lakou  i  ko 
lakou  hoinoia,  a  me  ko  lakou 
mau  mea  inainaia  a  lakou  i  ha- 
na'i. 

14  Aka,  e  hoolilo  au  ia  lakou  i 
mau  mea  malama  i  ka  oihana  o 
na  hale,  no  ko  laila  lawelawe  ana 
a  pau,  a  no  ka  mea  a  pau  e  hanaia 
maloko  olaila. 

15  T[  Aka,  o  na  kahuna  na  mamo 
a  Levi,  na  keiki  a  Zadoka,  na  mea 
i  malama  i  ka  oihana  o  kuu  wahi 
hoano,  i  ka  wa  i  auwana  aku  ai  na 
mamo  a  Iseraela  mai  o'u  aku  nei, 
e  hele  kokoke  mai  lakou  ia'u,  e 
lawelawe  na'u,  a  e  ku  lakou  ma 
ko'u  alo,  e  kaumaha  mai  no'u  i 
ke  kaikea  a  me  ke  koko,  wahi  a 
Iehova  ka  Haku. 

16  E  komo  no  lakou  iloko  o  kuu 
wahi  hoauo,  a  e  hookokoke  mai 
lakou  i  ko'u  papa,  i  lawelawe 
na'u,  a  e  malama  no  hoi  lakou  i 
ka'u  oihana. 

17  T|  A  o  keia  hoi,  i  ko  lakou  ko- 
mo  ana'e  maloko  ma  na  ipuka  o 
ka  pahale  iloko,  e  hookomo  lakou 
i  na  kapa  komo  olona ;  aole  e  kau 
mai  ka  huluhulu  maluna  o  hikou, 
i  ka  wa  e  lawelawe  ai  lakou  ma  na 
ipuka  o  ka  pahale  loko,  a  maloko 
ae. 

18  E  papale  lakou  i  na  papale 
hainaka  olona  ma  ko  lakou  mau 
poo,  a  e  hookomo  i  na  lole  wawae 
olona  ma  ko  lakou  mau  puhaka  : 

aole  lakou  e  kaei  ia  lakou  iho  me 
ka  mea  hookahe  i  ka  hou. 

19  A  puka  ae  lakou  i  ka  pahale 
mawaho,  i  ka  pahale  mawaho  i  na 
kanaka,  e  hemo  ia  lakou  na  kapa 
komo  i  lawelawe  ai  lakou,  a  e  wai- 
ho  ae  ia  mau  mea  ma  na  keena 
hoano,  a  e  hookomo  i  na  kapa  ko- 
mo  e  ae ;  aole  hoi  lakou  e  hoolaa 
i  na  kanaka  me  ko  lakou  mau  ka- 
pa  komo. 

20  Aole  hoi  lakou  e  kahi  me  ka 
pahi  i  ko  lakou  mau  poo,  aole  hoi 
e  waiho  i  ko  lakou  mau  wili  lauo- 
ho  e  ulu  a  loloa ;  aka,  e  ako  wale 
no  lakou  i  ko  lakou  mau  poo. 

21  Aole  hoi  e  inu  kekahi  kahuna 
i  ka  waina  i  ko  lakou  komo  ana  i 
ka  pahale  maloko. 

22  Aole  lakou  e  mare  i  ka  wahi- 
nekanemake  i  wahine  na  lakou, 
aole  hoi  i  ka  wahine  hemo  ;  aka, 
o  na  wahine  puupaa  ka  lakou  e 
lawe  ai  no  na  mamo  o  ka  ohana  a 
Iseraela,  a  o  ka  wahine  paha  a  ke 
kahuna  mamua. 

23  A  e  ao  aku  lakou  i  kuu  poe 
kanaka  i  ka  like  ole  o  ka  mea  hoa- 
no  a  me  ka  haumia,  a  hana  hoi  e 
hookaawale  lakou  iwaena  o  ka 
mea  maemae,  a  me  ka  maemae  ole. 

24  A  i  ka  hakaka  ana,  e  ku  lakou 
ma  ka  hooponopono ;  a  e  hoopo- 
nopono  lakou  ia  mamuli  o  ko'u 
mau  kanawai :  a  e  malama  hoi  la- 
kou  i  ko'u  mau  kanawai,  a  me 
ka'u  mau  kauoha,  ma  ko'u  mau 
anaina  a  pau ;  a  e  hoano  no  hoi 
lakou  i  ko'u  mau  Sabatl 

25  Aole  lakou  e  hele  i  ke  kupa- 
pau  e  hoohaumia  ia  lakou  iho : 
aka,  no  ka  makuakane,  a  no  ka 
makuwahine,  a  me  ke  keikikane 
a  me  ke  kaikamahine,  a  me  ka 
hoahanau  kane,  a  me  ke  kaikuwa- 
hine  kane  ole,  e  hiki  no  ke  hoo- 
haumia  ia  lakou  iho. 

26  A  mahope  o  kona  hoomae- 
maeia,  e  helu  lakou  i  na  la  ehiku 
nona. 

27  A  i  ka  la  e  komo  ai  oia  iloko 
o  kahi  hoano,  iloko  o  ka  pahale 
iloko,  e  lawelawe  maloko  o  kahi 
hoano,  e  kaumaha  no  oia  i  kana 
mohailawehala,  wahi  a  īehova  ka 
Haku. 


28  A  e  lilo  ia  i  hooilina  no  lakou ; 
owau  no  ko  lakou  hooilina ;  aole 
oukou  e  haawi  ia  lakou  i  waiwai 
iloko  o  ka  Iseraela :  owau  no  ko 
lakou  waiwai. 

29  O  ka  mohai  ai,  a  me  ka  mo- 
hailawehala,  a  me  ka  mohaihala, 
ka  lakou  e  ai  ai ;  a  o  na  mea  laa  a 
pau  iloko  o  ka  Iseraela,  no  lakou 
no  ia. 

30  A  o  ka  mua  o  na  hua  mua  a 
pau,  o  na  mea  a  pau,  a  me  na 
alana  o  ua  mea  a  pau,  o  kela  ala- 
na  keia  alana  a  oukou,  no  na  ka- 
huna  no  ia  ;  a  e  haawi  oukou  na  ke 
kahuna  i  ka  mua  o  ko  oukou  pa- 
laoa  kawili,  i  hookau  mai  oia  i  ka 
hoomaikai  ana  maloko  okou  hale. 

31  A  o  ka  mea  make  wale,  a  i 
haehaeia  paha,  o  ka  manu,  a  o  ka 
holoholona,  aole  e  ai  ke  kahuna. 

MOKUNA  XLV. 

Ka  alana  no  ka  aina.    7  Ka  apana  no  ke  aliL. 
18  Ka  alana  no  ka  makahiki  hou. 

AI  ka  puunaue  ana  i  ka  aina 
ma  ka  pu  ana,  i  hooilina,  e 
haawi  oukou  i  ka  alan-a  ia  Iehova, 
i  apana  hoano  o  ka  aina ;  a  o  ka 
loa,  oia  ka  loa  o  na  tausani  he  iwa- 
kaluakumamalima,  a  o  ka  laula  he 
umi  tausani.  E  lilo  ia  i  mea  hoa- 
no  i  kona  palena  a  puni. 

2  A  noloko  o  keia  e  lilo  no  kau- 
wahi  no  ka  wahi  hoano,  elima  ha- 
neri  me  na  haneri  elima  he  aha- 
like  a  puni ;  a  he  kanalima  kubita 
a  puni  i  wahi  kaawale  noua. 

3  A  me  keia  ana  ana,  e  ana  ai  oe 
i  ka  loa  o  na  tausani  he  iwakalua- 
kumamalima,  a  o  ka  laula  he  umi 
tausani;  a  maloko  ona  kahi  hoa- 
no,  ka  hoano  loa. 

4  A  e  lilo  ia  apana  hoano  o  ka 
aina  no  na  kahuna,  na  mea  lawe- 
lawe  o  ka  wahi  hoano,  na  mea  e 
hele  kokoke  mai  e  lawelawe  na 
Iehova ;  e  lilo  no  ia  i  kahua  no  ko 
lakou  mau  hale,  a  i  wahi  hoano  no 
ke  keenakapu. 

5  A  e  lilo  hoi  na  tausani  he  iwa- 
kaluakumamalima  o  ka  loa  a  me 
na  umi  tausani  o  ka  laula  i  na 
īnamo  a  Levi,  na  mea  lawelawe 
no  ka  hale,  no  lakou  ponoi  no  ia 
no  na  keena  he  iwakalua. 

6  1f  A  e  hoomaopopo  no  oia  i 
ka  mea  no  ke  kulanakauhale  eli- 
ma  taasaui  ka  laula,  a  he  iwa- 
kaluakumamalima  tausani  ka  loa 
ma  ke  kupono  i  ka  alana  o  ka 
apana  hoauo ;  e  lilo  ia  no  ka  oha- 
na  a  pau  a  Iseraela, 

?1  A  no  ka  moi  ma  kekahi 
aoao,  a  me  kekahi  aoao  a  ka  ala- 
na  o  ka  apana  hoano,  a  no  ka  apa- 
na  o  ke  kulanakauhale,  ma  ke  alo 
o  ka  alana  o  ka  apana  hoano,  a 
ma  ke  alo  hoi  o  ka  apana  o  ke 
kulanakauhale,  mai  ka  aoao  ko- 
mohana  ma  ke  komohana,  a  mai 
ka  aoao  hikina  ma  ka  hikina :  a  o 
ka  loa,  e  ku  pono  ana  i  kekahi  o 
na  apana,  mai  ka  palena  komoha- 
na  aku  a  hiki  i  ka  palena  hikina. 

8  Ma  ka  aina  auanei  kona  waiwai 
iloko  o  ka  Iseraela:  aole  hoi  e 
hooluhi  hewa  hou  kuu  mau  moi  i 
ko'u  poe  kanaka ;  a  e  haawi  lakou 
i  ka  aina  i  ka  ohana  a  Iseraela  e 
like  tne  ka  lakou  mau  ohaua. 

9  1  Ke  i  mai  nei  Iehova  ka  Ha- 
ku,  penei ;  He  nui  ia  oukou,  e  na 
moi  o  ka  Iseraela ;  e  hookaawale 
ae  i  ka  lalauwale  a  me  ka  waiwai 
pio,  a  e  hana  ma  ka  pono,  a  me  ka 
pololei,  e  lawe  ae  i  ko  oukou  lawe 
wale  ana  mai  ko'u  poe  kanaka  ae, 
wahi  a  Iehova  ka  Haku. 

10  Ia  oukou  no  hoi  he  kaupao- 
na  pono,  a  he  epa  pono,  a  he  bata 
pono. 

11  Hookahi  ano  ko  ka  epa  a  me 
ka  bata,  i  komo  ka  hapa  umi  o  ka 
homera  iloko  o  ka  bata,  a  i  konio 
hoi  ka  hapa  umi  o  ka  homera  ilo- 
ko  o  ka  epa;  mainuli  o  ka  ho- 
mera  koua  ana. 

12  A  o  ka  sekela,  he  iwakalua 
gera;  iwakalua  sekela,  iwakalua- 
kumamaliiua  sekela,  umikumama- 
lima  sekela,  oia  ko  oukou  mane. 

13  Eia  ka  alana  a  oukou  e  kau- 
maha  ai ;  o  ka  hapa  ono  o  ka  epa 
homera  o  ka  palaoa,  a  e  haawi  hoi 
oukou  i  ka  hapa  ono  o  ka  epa  ho- 
mera  o  ka  bale. 

14  No  ka  oihana  o  ka  aila,  ka  ba- 
to  aila,  o  ka  hapa  umi  o  ka  bato 
mailoko  mai  o  ke  kora,  he  homera 
ia  o  na  bato  he  umi ;  no  ka  mea,  o 
ua  bato  he  umi,  he  homera  ia  ; 

15  A  hookahi  hoi  keikihipa  no- 
loko  mai  o  ka  ohana,  noloko  mai 
o  na  haneii  elua,  noloko  mai  o  na 
aina  momona  o  ka  Iseraela,  i  mo- 
haiai,  a  i  mohaikuni,  a  i  mau  mo- 
haihoomalu,  e  hana'i  i  kalahala  no 
lakou,  wahi  a  Iehova  ka  Haku. 

16  E  pau  na  kanaka  o  ka  aina  i 
ka  haawi  i  keia  alana  no  ka  moi 
iloko  o  ka  Iseraela. 

17  A  eia  ke  kuleana  o  ka  moi,  o 
na  mohaikuni,  o  na  mohaiai,  o  na 
mohaiinu,  iloko  o  na  ahaaina,  a 
me  na  mahina  hou,  a  me  na  Saba- 
ti,  a  me  na  ahaaina  a  pau  o  ka 
ohana  a  Iseraela ;  naua  no  e  hoo- 
makaukau  i  ka  mohailawehala  a 
me  ka  mohaiai,  a  me  ka  mohaiku- 
ni,  a  me  na  mohaihoomalu  e  hana 
i  kalahala  no  ka  ohana  a  Iseraela. 

18  Ke  i  mai  nei  Iehova  ka  Ha- 
ku,  penei ;  O  ka  malama  mua,  i  ka 
la  mua  o  ka  malama,  e  lawe  ai  oe 
i  ka  bipi  opiopio  kina  ole,  a  e  hoo- 
maemae  i  kahi  hoano; 

19  A  e  lawe  hoi  ke  kahuna  i  kau- 
wahi  o  ke  koko  o  ka  mohailawe- 
hala,  a  e  kau  aku  ma  na  laau  ku 
o  ka  hale,  a  ma  na  kihi  eha  o  ka 
anuu  pnni  o  ke  kuahu,  a  ma  na 
laau  ku  hoi  o  ka  ipuka  o  ka  pahale 
maloko. 

20  Pela  no  hoi  oe  e  hana  ai  i  ka 
hiku  o  ka  la  o  ka  malama,  no  kela 
mea  keia  mea  lalau,  a  no  ka  mea 
puni  hoi :  pela  oukou  e  huikala  ai 
i  ka  hale. 

21  I  ka  malama  mua,  i  ka  la  umi- 
kumamaha  o  ka  malama,  ia  ou- 
kou  ka  moliaola,  he  ahaaina  no 
na  la  ehiku ;  e  aiia  ka  berena  hu 
ole. 

22  Ia  la  e  hooinakaukau  ai  ka 
moi  i  ka  bipi  opiopio  nona  iho,  a 
no  na  kanaka  a  pau  o  ka  aina  i 
mohailawehala. 

23  I  na  la  ehiku  o  ka  ahaaina  e 
hoomakaukau  ai  oia  i  mohaikuni 
no  Iehova,  ehiku  bipi,  a  ehiku  hi- 
pakane  kina  ole,  i  kela  la  i  keia  la 
o  na  la  ehiku ;  a  i  keiki  kao  i  kela 
la  i  keia  la  i  mohailawehala. 

24  E  hoomakaukau  hoi  oia  i  ka 
mohaiai,  o  ka  epa  no  ka  bipi,  a  o 
ka  epa  no  ka  hipakane,  a  he  hina 
aila  no  ka  epa. 

25  I  ka  hiku  o  ka  malama,  i  ka 
la  umikumamalima  o  ka  malama, 
e  hana  like  oia  me  ia  mau  mea  i 
ka  ahaaina  o  na  la  ehiku,  e  like 
me  ka  mohailawehala,  a  e  like  me 
ka  mohaikuni,  a  e  like  me  ka  mo- 
haiai,  a  e  like  me  ka  aila. 

MOKUNA  XLVI. 

Na  oihana  no  ke  alii  i  kona  pule  ana,  9  a  me 
na  kanaka. 

KE  i  mai  nei  Iehova  ka  Haku, 
penei;  E  paa  no  ka  puka  o 
ka  pahale  maloko  e  nana  ana  ma 
ka  hikina,  i  na  la  eono  e  hana'i ; 
aka,  i  ka  Sabati  e  weheia'i  no  ia,  a 
i  ka  la  o  ka  mahina  hou  e  weheia'i 
no  ia. 

2  A  e  komo  no  ka  moi  ma  ke  ala 
o  ka  lanai  o  ka  puka  inawaho,  a  e 
ku  no  oia  ma  ka  laau  ku  o  ka  pu- 
ka,  a  e  hoomakaukau  ke  kahuna  i 
kana  mohaikuni,  a  me  kana  mau 
mohaihoomalu,  a  e  hoomana  no 
oia  ma  ka  paepae  o  ka  puka :  alai- 
la  e  hele  aku  no  ia :  aka,  aole  e  pa- 
ni  e  ia  ka  puka  a  hiki  i  ke  ahiahi. 

3  E  hoomana  no  hoi  na  kanaka 
o  ka  aina  ma  ka  puka  o  keia  ipu- 
ka  ma  ke  alo  o  Iehova,  i  na  Saba- 
ti,  a  me  na  mahina  hou. 

4  A  o  ka  mohaikuni  a  ka  moi  e 
kaumaha  aku  ai  ia  Iehova,  i  ka  la 
Sabati,  eono  keikihipa  kina  ole  ia, 
a  me  ka  hipakane  kina  ole. 

5  A  o  ka  mohaiai,  he  epa  ia  no 
ka  hipakane,  a  o  ka  mohaiai  no  na 
keikihipa  e  like  no  ia  me  ka  haa- 
wina  o  kona  lima,  a  he  hina  aila 
no  ka  epa. 

6  A  i  ka  la  o  ka  mahina  hou  he 
bipi  opiopio  kina  ole,  eono  keiki- 
hipa  a  me  ka  hipakane  :  he  mau 
mea  kina  ole  ia. 

7  A  e  hoomakaukau  oia  i  mo- 
haiai,  he  epa  no  ka  bipi,  he  epa 
hoi  no  ka  hipakane,  a  no  na  kei- 
kihipa  e  like  ia  me  ka  mea  i  loaa  i 
kona  lima,  a  he  hina  aila  no  ka 
epa. 

8  Aike  komo  ana'e  o  ka  moi,  e 
komo  no  ia  ma  ke  ala  o  ka  lanai  o 
ka  ipuka,  a  ma  ia  ala  e  puka  hou 
ai  ia. 

9  1  Aka,  aia  hele  mai  na  kanaka 
o  ka  aina  imua  i  ke  alo  o  Iehova  i 


na  ahaaina,  o  ka  mea  i  komo  ma 
ke  ala  o  ka  ipuka  kukulu  akau,  e 
hoomana,  e  puka  aku  no  ia  ma  ke 
ala  o  ka  ipuka  kukulu  hema ;  a  o 
ka  mea  komo  ma  ke  ala  o  ka  ipu- 
ka  kukulu  hema,  e  puka  no  ia  ma 
ke  ala  o  ka  ipuka  kukuluakau ; 
aole  ia  e  hoi  aku  ina  ke  ala  o  ka 
ipuka  i  komo  mai  ai  ia,  aka,  e  pu- 
ka  aku  no  ia  ma  kahi  ku  pono  ia 
mea. 

10  A  o  ka  moi  iwaenakonu  o  la- 
kou,  i  ko  lakou  komo  ana,  e  ko- 
mo  no  ia ;  a  i  ko  lakou  puka  ana, 
e  puka  no  ia. 

11  A  i  na  ahaaina,  a  i  na  akoakoa 
ana,  o  ka  mohaiai  he  epa  no  ka  bi- 
pi,  a  he  epa  no  ka  hipakane,  a  no 
na  keikihipa  e  like  ia  me  ka  haa- 
wina  o  kona  lima,  a  he  hina  aila 
no  ka  epa. 

12  A  i  ka  wa  e  hoomakaukau  ka 
moi  i  ka  mohaikuni  na  kona 
makemake  iho,  a  he  mau  mohai- 
hoomalu  paha  na  kona  makemake 
iho  no  Iehova,  e  weheia  nona  ka 
puka  e  nana  ana  i  ka  hikina,  a  e 
hoomakaukau  oia  i  kana  mohai- 
kuni  a  me  kana  mau  mohaihoo- 
malu,  me  ia  i  hana'i  i  ka  la  Saba- 
ti :  alaila  e  puka  aku  no  ia ;  a  ma- 
hope  o  kona  puka  ana  e  paniia  ka 
puka. 

13  O  ke  keikihipa  kina  ole  no  ko- 
na  makahiki  mua,  o  kau  ia  e  hoo- 
makaukau  ai  i  kela  la  i  keia  la  i 
mohaikuni  no  Iehova :  i  kela  ka- 
kahiaka  i  keia  kakahiaka  e  hana'i 
no  oe  ia. 

14  A  e  hoomakaukau  oe  i  mo- 
haiai  nona,  i  kela  kakahiaka  i  keia 
kakahiaka,  o  ka  hapa  ono  o  ka 
epa,  a  o  ka  hapa  kolu  o  ka  hina 
aila,  e  hui  pu  me  ka  palaoa  wali ; 
he  mohaiai  mau,  no  Iehova,  ma  ke 
kanawai  mau. 

15  Pela  e  hoomakaukau  ai  lakou 
i  ke  keikihipa,  a  me  ka  mohaiai,  a 
me  ka  aila,  i  kela  kakahiaka  i  keia 
kakahiaka,  i  mohaikuni  mau. 

16  U  Ke  i  mai  nei  Iehova  ka  Ha- 
ku,  penei ;  Ina  e  haawi  ka  moi  i 
ka  makana  i  kekahi  o  kana  mau 
keiki,  e  lilo  no  ia  i  kana  mau  kei- 
ki ;  e  lilo  no  ia  no  lakou  ponoi  ma 
ka  hooili  ana. 

17  Aka,  ina  e  haawi  oia  i  ka  haa- 
wina  o  kona  hooilina  i  kekahi  o 
kana  mau  kauwa,  e  lilo  ia  nona  a 
hiki  i  ka  makahiki  o  ka  hookuu 
wale ;  a  mahope  iho  e  hoi  no  ia  i 
ka  moi ;  aka,  e  lilo  kona  hooilina 
i  kana  mau  keiki  no  lakou. 

18  A  aole  e  lawe  ka  moi  i  kau- 
wahi  o  ka  kanaka  hooilina  ma  ka 
hooluhihewa,  e  kipaku  aku  ai  ia 
lakou  mai  ko  lakou  hooilina  ae; 
aka,  e  haawi  oia  i  hooilina  no  ka- 
na  mau  keiki  noloko  o  kona  hooi- 
lina  iho,  i  ole  e  hele  liilii  ae  ko'u 
poe  kanaka  mai  ko  lakou  hooilina 
ae. 

19  U  A  mahope  iho,  lawe  mai  oia 
ia'u,  ma  kahi  e  komo  ai,  e  pili  ana 
i  ka  aoao  o  ka  ipuka,  maloko  o  na 
keena  hoano  no  na  kahuna,  ka 
mea  e  nana  ana  i  ke  kukulu  akau  : 
aia  hoi,  he  wahi  ma  na  aoao  elua 
ma  ke  komohana. 

20  Alaila,  olelo  mai  la  oia  ia'u, 
Eia  ka  wahi  e  hoolapalapa  ai  na 
kahuna  i  ka  mohaihala,  a  me  ka 
mohailawehala,  kahi  hoi  e  hoo- 
moa  ai  i  ka  mohaiai ;  i  ole  lakou  e 
hali  ia  mea  mawaho  ma  ka  pahale 
mawaho  e  hoolaa  ai  i  na  kanaka. 

21  Alaila,  lawe  mai  oia  ia'u  malo- 
ko  o  ka  pahale  mawaho,  a  hoohele 
ae  ia'u  ma  na  kihi  eha  o  ka  pa- 
hale ;  aia  hoi,  he  pahale  maloko  o 
kela  kihi  keia  kihi  o  ka  pahale. 

22  Ma  na  kihi  eha  o  ka  pahale,  he 
mau  pahale  i  hoopaaia,  he  kanaha 
ka  loa,  he  kanakolu  ka  laula; 
hookahi  no  ke  ana  o  keia  mau  ki- 
hi  eha. 

23  He  pa  no  kekahi  a  puni  ma  ia 
mau  mea,  a  puni  ia  mau  mea  eha, 
a  ua  hanaia  me  na  kapuahi  e  hoo- 
lapalapa  ai  malalo  ae  o  na  pa  a 
puni. 

24  Alaila,  i  mai  la  oia  ia'u,  Eia  na 
wahi  o  ka  poe  hoolapalapa,  kahi  e 
hoolapalapa  ai  ka  poe  lawelawe  o 
ka  hale  i  ka  mohai  a  na  kanaka. 

Ka  hihio  no  na  wai  hoano.    G  Ka  pono  o  ka 
wai.    ]8Na  palenao  kaaina. 

MAHOPE  iho,  lawe  hou  ae  oia 
ia'u  i  ka  puka  o  ka  hale  ;  aia 
hoi,  puka  mai  la  na  wai  mai  loko 

mai  o  ka  paepae  o  ka  hale  ma  ka 
hikina;  no  ka  mea,  ma  ka  hikina 
ke  alo  o  ka  hale ;  a  kahe  mai  ka 
wai  mai  lalo  mai,  mai  ka  aoao 
akau  o  ka  hale,  ma  ke  kukulu  he- 
ma  o  ke  kuahu. 

2  Alaila,  hoopuka  oia  ia'u  ma  ke 
ala  o  ka  ipuka  ma  ke  kukulu 
akau,  a  alakai  ia'u  a  puni  ma  ke 
ala  mawaho  i  ka  puka  waho  ma 
ke  ala  e  nana  aua  i  ka  hikina ;  aia 
hoi,  ua  kahe  aku'na  wai  ma  ka 
aoao  akau. 

3  A  hele  aku  ma  ka  hikina  ke 
kanaka  maloko  o  kona  lima  kahi 
kaula,  ana  ae  la  hoi  oia  i  hookahi 
tausani  kuhita,  alakai  ae  la  oia 
ia'u  mawaena  o  na  wai;  a  ua  hiki 
mai  na  wai  i  na  puupuuwawae. 

4  A  ana  hou  ae  la  oia  i  hookahi 
tausani,  a  alakai  ia'u  mawaena  o 
na  wai,  a  ua  hiki  na  wai  i  na  kuli : 
ana  hou  ae  la  oia  i  hookahi  tausa- 
ni,  a  lawe  ia'u  iwaena,  a  ua  hiki 
na  wai  i  ka  puhaka. 

5  Alaila,  ana  hou  ae  la  oia  i  hoo- 
kahi  tausani ;  he  muliwai  ka,  aole 
hiki  ia'u  ke  hele  ae  ma  kela  kapa  ; 
no  ka  mea,  ua  kiekie  ae  na  wai,  na 
wai  e  au  ai,  aole  hiki  ke  heleia'e. 

6  Tf  A  olelo  mai  la  oia  ia'u,  Ua 
ike  anei  oe  i  keia,  e  ke  keiki  a  ke 
kanaka?  Alaila,  lawe  mai  la  oia 
ia'u,  a  hoihoi  mai  ia'u  ma  ke  kae 
o  ka  muliwai. 

7  A  i  ka  wa  i  hoi  ai  au,  aia  hoi, 
he  nui  na  kumu  laau  ma  ke  kae  o 
ka  muliwai  ma  kela  aoao,  a  ma 
keia  aoao. 

8  Alaila,  olelo  mai  la  oia  ia'u,  Ke 
puka  aku  nei  keia  mau  wai  i  ka 
aina  hikina,  a  ke  kahe  nei  ilalo  i 
ka  waonahele,  a  komo  i  ka  moa- 
na:  a  hookomoia  iloko  o  ka  moa- 
na  e  hoolaia  na  wai. 

9  Eia  hoi  keia,  o  na  mea  a  pau  e 
ola  ana,  a  e  oni  ana,  ma  ua  wahi  a 
pau  a  ka  muliwai  e  hiki  aku  ai,  e 
ola  no  ia;  a  he  nui  auanei  ka  le- 
hulehu  o  na  ia,  no  ka  hiki  ana  o 
keia  mau  wai  ilaila,  no  ka  mea,  e 
hoolaia  na  wai ;  a  e  ola  na  mea  a 
pau  kahi  e  hiki  aku  ai  ka  muliwai. 

10  Eia  hoi  keia,  e  ku  na  lawaia 
ma  ia,  mai  Enegedi,  a  hiki  i  Ene- 
gelaima ;  a  no  ka  hohola  ana  ia  i 

nā  upena;  a  he  nui  ke  ano  o  ka 
lakou  poe  ia,  e  like  me  na  ia  o  ke 
kai  nui,  he  nui  wale. 

11  Aka,  o  kona  mau  wahi  poho- 
poho,  a  me  kona  mau  wahi  lepo 
wai,  na  mea  hoi  i  hoola  ole  ia,  e 
hooliloia  ia  no  ka  paakai. 

12  A  ma  ka  pili  o  ka  muliwai  ma 
kona  kae  ma  kela  aoao,  ma  keia 
aoao,  e  ulu  ai  na  kumu  laau  a  pau 
i  mea  ai,  aole  e  mae  ko  lakou  lau, 
aole  hoi  e  pau  kona  hua  ;  ma  koua 
mau  mahina  e  hoohua  mai  ia  i  hua 
hou,  no  ka  mea,  o  ko  lakou  mau 
wai,  ua  kahe  mai  lakou  mai  kahi 
hoano  mai ;  a  lilo  kona  hua  i  ai,  a 
o  kona  lau  i  laau  lapaau. 

13  T[  Ke  i  mai  nei  Iehova  ka 
Haku,  penei ;  Eia  ka  palena  e  ai 
ai  oukou  i  ka  aiua,  mamuli  o  na 
ohana  umikumamalua  o  Iseraela; 
he  mau  apana  ko  Iosepa. 

14  A  e  ai  oukou  ia  kekahi  me 
kekahi,  me  a'u  i  hapai  ai  i  kuu 
lima  e  haawi  ai  ia  i  ko  oukou  mau 
makua ;  a  e  haule  keia  aina  no  ou- 
kou  i  hooilina. 

15  Eia  hoi  ka  palena  o  ka  aina 
ma  ka  aoao  kukulu  akau  mai  ke 
kai  nui  ma  ke  alanui  o  Hetelona 
kahi  e  hele  ai  i  Zedada; 

16  Hamata,  Berota,  Siberaima, 
ka  mea  iwaena  o  ka  palena  o  Da- 
maseko,  a  me  ka  palena  o  Hama- 
ta ;  Hazara-hatikona,  ka  mea  ma 
ka  palena  o  Haurana. 

17  A  o  ka  palena  mai  ke  kai  o 
Hazarenana  ia,  ka  palena  o  Dama- 
seko,  o  ka  akau  hoi  ma  ke  kukulu 
akau,  a  me  ka  palena  o  Hamata. 
Oia  hoi  ka  aoao  kukulu  akau. 

18  A  ma  ka  aoao  hikina,  e  ana 
oukou  mai  waena  o  Haurana  a  me 
Damaseko,  a  me  Gileada,  a  me  ka 
aina  o  ka  Iseraela,  ma  Ioredane 
mai  ka  palena  a  hiki  i  ke  kai  hiki- 
na.    A  oia  ka  aoao  hikina. 

19  A  o  ka  aoao  hema  ma  ke  ku- 
kulu  hema,  mai  Tamara,  a  hiki  i 
Meriba  Kadesa,  ka  muliwai  a  hiki 
i  ke  kai  nui.  Oia  no  hoi  ka  aoao 
hema  ma  ke  kukulu  hema. 

20  A  o  ka  aoao  komohana  hoi, 
oia  ke  kai  nui  mai  kela  palena,  a 
hiki  ma  ke  komo  ana  o  Hamata. 
Oia  ka  aoao  komohana. 


21  Pela  e  puunaue  ai  oukou  i 
keia  aina  no  oukou  e  like  me  na 
ohana  a  Iseraela. 

22  II  A  e  hiki  no  keia,  e  puunaue 
oukou  ma  ka  pu  ana,  i  hooilina 
no  oukou,  a  no  na  nialihini  e  no- 
ho  ana  iwaena  o  oukou,  a  loaa  ia 
lakou  na  keiki  iwaena  o  oukou  ;  a 
lilo  lakou  ia  oukou  me  he  poe  la  i 
hanauia  ma  ka  aina  iwaena  o  na 
mamo  a  Iseraela ;  e  loaa  ia  lakou 
me  oukou  ka  hooilina  iwaena  o 
na  ohana  a  Iseraela. 

23  Eia  keia,  ma  ka  ohana  i  no- 
ho  ai  ka  malihini,  malaila  e  haawi 
ai  oukou  i  hooilina  nona,  wahi  a 
Iehova  ka  Haku. 

Na  apana  o  na  oliana  a  Iseraela,  a  me  ko  ke 
keenakapu. 

IA  hoi  na  inoa  o  na  ohana. 

Mai  ka  welau  kukulu  akau 
a  hiki  i  ka  mokuna  o  ke  alanui  o 
Hetelona  kahi  e  komo  ai  iloko  o 
Hamata,  Hazarenana,  ka  palena  o 
Damaseko  ma  ke  kukulu  akau,  a 
hiki  i  ka  mokuna  o  Hamata ;  no 
ka  mea,  oia  kona  mau  aoao,  ka 
hikina  a  me  ke  komohana,  uo 
Dana  hookahi. 

2  A  ma  ka  palena  o  Dana,  mai  ka 
aoao  hikina  a  hiki  i  ka  aoao  ko- 
mohana,  no  Asera  hookahi. 

3  A  ma  ka  palena  o  Asera,  mai 
ka  aoao  hikina,  a  hiki  i  ka  aoao 
komohana,  no  Napetali  hookahi. 

4  A  ma  ka  palena  o  Napetali,  mai 
ka  aoao  hikina  a  hiki  i  ka  aoao 
komohana,  no  Manase  hookahi. 

5  A  ma  ka  palena  o  Manase,  mai 
ka  aoao  hikina  a  hiki  i  ka  aoao 
komohana,  na  Eperaima  hookahi. 

6  A  ma  ka  palena  o  Eperaima, 
mai  ka  aoao  hikina  a  hiki  i  ka 
aoao  komohana,  no  Reubena  hoo- 
kahi. 

7  A  ma  ka  palena  o  Reubena,  mai 
ka  aoao  hikina  a  hiki  i  ka  aoao 
komohana,  no  Iuda  hookahi. 

8  1  A  ma  ka  palena  o  Iuda,  mai 
ka  aoao  hikina  a  hiki  i  ka  aoao 
komohana,  oia  ka  alana  a  oukou  e 
mohai  ai,  he  iwakaluakumamali- 
ma  tausani  ohe  o  ka  laula,  a  o  ka 
loa  e  like  ia  me  kekahi  apana,  mai 

ka  aoao  hikina  a  hiki  i  ka  aoao 
komohana;  a  iwaenakonu  auanei 
ka  wahi  hoano. 

9  A  o  ka  alana  a  oukou  e  mohai 
aku  ai  ia  Iehova  he  iwakaluaku- 
mamalima  tausani  ka  loa,  a  he 
umi  tausani  ka  laula. 

10  A  no  lakou,  no  na  kahuna 
keia  alana  hoano;  ma  ke  kuku- 
lu  akau  he  iwakaluakumamalima 
tausani  ka  loa,  a  ma  ke  komohana 
he  umi  tausani  ka  laula,  a  ma  ka 
hikina  he  umi  tausani  ka  laula,  a 
ma  ke  kukulu  hema  he  iwaka- 
luakumamalima  tausani  ka  loa;  a 
mawaenakonu  hoi  ka  wahi  hoano 
no  Iehova. 

11  No  na  kahuna  i  hoolaaia  o  na 
keiki  a  Zadoka,  na  mea  i  malama 
i  ka'u  oihana,  na  mea  i  auwana 
ole  i  ka  wa  i  auwana  aku  ai  na 
mamo  a  Iseraela,  me  na  mamo  a 
Levi  hoi  i  auwana  ai. 

12  A  o  keia  alana  a  ka  aina  i  mo- 
haiia'ku,  e  lilo  no  ia  i  mea  hoano 
loa  ia  lakou  ma  ka  palena  o  na 
mamo  a  Levi. 

13  A  no  na  mamo  a  Levi,  ma 
ke  kupono  i  ka  palena  o  ka  poe 
kahuna,  he  iwakaluakumamalima 
tausani  ka  loa,  a  o  ka  laula  he  umi 
tausani ;  o  ka  loa  a  pau  he  iwaka- 
luakumamalima  tausani  ia,  a  he 
umi  tausani  ka  laula. 

14  Aole  lakou  e  kuai  lilo  aku  i 
kauwahi  ona,  aole  hoi  e  kuai,  aole 
hoi  e  hoolilo  ia  hai  i  ka  hua  mua 
o  ka  aina ;  no  ka  mea,  he  hoano 
no  ia  no  Iehova. 

15  1  A  o  ka  lima  tausani  i  wai- 
hoia  ma  ka  laula  e  ku  pono  ana 
i  ka  iwakaluakumamalima  tausa- 
ni,  he  wahi  hoano  ole  no  ke  kula- 
nakauhale,  no  na  wahi  e  noho  ai, 
a  me  kahi  kaawale;  a  mawaeua- 
konu  ke  kulanakauhale. 

16  Eia  na  ana  o  ia  mea,  o  ka  aoao 
kukulu  akau  eha  tausani  elima 
hanei'i,  a  o  ka  aoao  kukulu  hema 
eha  tausani  elima  haneri,  a  o  ka 
aoao  hikina  eha  tausani  elima  ha- 
neri,  a  o  ka  aoao  komohana  eha 
tausani  elima  haneri. 

17  A  o  kahi  kaawale  no  ke  kula- 
nakauhale,  ma  ke  kukulu  akau  ia 
elua  haneri  me  kanalima,  a  ma  ke 

kukulu  hema  elua  haneri  me  ka- 
nalima,  a  ma  ka  hikina  elua  hane- 
ri  me  kanalima,  a  ma  ke  komoha- 
na  elua  haneri  me  kanalima. 

18  A  o  ke  koena  o  ka  loa  e  ku 
pono  ana  i  ka  alana  o  ka  apana 
hoano,  he  umi  tausani  ma  ka  hi- 
kina,  a  he  umi  tausani  ma  ke  ko- 
mohana :  a  e  ku  pono  no  ia  i  ka 
alana  o  ka  apana  hoano ;  a  e  lilo 
kona  hua  i  ai  na  ka  poe  lawelawe 
na  ke  kulanakauhale. 

19  A  o  ka  poe  lawelawe  na  ke 
kulanakauhale,  e  lawelawe  lakou 
nana,  no  loko  mai  o  na  ohana  a 
pau  a  Iseraela. 

20  O  ka  alana  okoa,  he  iwaka- 
luakumamalima  tausani  ka  loa, 
me  ka  iwakaluakumamalima  tau- 
sani ;  e  mohai  aku  oukou  i  ka  ala- 
na  hoano  i  ahalike,  me  ka  apana 
no  ke  kulanakauhale. 

21  1T  A  o  ke  koena  e  lilo  no  ia  no 
ka  moi,  ma  kekahi  aoao  a  ma  ke- 
kahi  hoi  o  ka  alana  hoano,  a  me 
ka  apana  no  ke  kulanakauhale,  e 
ku  pono  aua  i  ka  iwakaluakuma- 
malima  tausani  o  ka  alana  ma  ka 
palena  hikina,  a  ma  ke  komohaua 
e  ku  pono  ana  i  ka  iwakaluakuma- 
malima  tausani  ma  ka  palena  ko- 
mohana,  e  ku  pono  ana  i  na  apa- 
na  no  ka  moi :  a  oia  no  ka  alana 
hoano ;  a  mawaenakonu  ona  kahi 
hoano  o  ka  hale. 

22  A  mai  ka  apana  o  na  mamo  a 
Levi,  a  mai  ka  apana  no  ke  kula- 
uakauhale,  iwaenakonu  o  ko  ka 
moi,  mawaena  o  ka  palena  o  Iuela, 
a  me  ka  palena  o  Beniamina,  no 
ka  moi  no  ia. 

23  A  o  ke  koena  o  na  ohana,  mai 
ka  aoao  hikina  a  hiki  i  ka  aoao  ko- 
mohana,  no  Ēeniamina  hookahi. 

24  A  ma  ka  palena  o  Beniamina, 
mai  ka  aoao  hikina  a  hiki  i  ka 
aoao  komohana,  no  Simeona  hoo- 
kahi. 

25  A  ma  ka  palena  o  Simeona, 
mai  ka  aoao  hikina  a  hiki  i  ka 
aoao  komohana,  no  Isakara  hoo- 
kahi. 

26  A  raa  ka  palena  o  Isakara, 
mai  ka  aoao  hikina  a  hiki  i  ka 
aoao  komohana,  no  Zebuluna  hoo- 
kahi. 

27  A  ma  ka  palena  o  Zebuluna 
mai  ka  aoao  hikina  a  hiki  i  ka 
aoao  komohana,  no  Gadahookahi. 

28  A  ma  ka  palena  o  Gada  ma 
ka  aoao  hema  ma  ke  kukulu  he- 
ma,  mai  Tamara  ka  palena  a  hiki 
i  Meriba  Kadesa,  a  i  ka  niuliwai 
ma  ka  aoao  o  ke  kai  nui. 

29  Oia  ka  aina  a  oukou  e  puu- 
naue  ai  ma  ke  pu  ana  no  na  oha- 
na  a  Iseraela  i  hooilina ;  a  oia  hoi 
ko  lakou  mau  apana,  wahi  a  Ie- 
hova  ka  Haku. 

30  lf  Eia  hoi  na  puka  ana  o  ke 
kulanakaukale,  ma  ka  aoao  ku- 
kulu  akau,  eha  tausani  elima  ha- 
neri  ana. 

31  A  o  na  ipuka  o  ke  kulanakau- 
hale,  mamuli  no  lakou  o  na  inoa  o 
na  ohana  a  Iseraela :  ekolu  ipuka 
ma  ke  kukulu  akau ;  hookahi  ipu- 


ka  o  Reubena,  hookahi  ipuka  o 
Iuda,  hookahi  ipuka  o  Levi. 

32  A  ma  ka  aoao  hikina  eha  tau- 
sani  elima  haneri;  a  ekolu  ipuka; 
hookahi  ipuka  o  Iosepa,  hookahi 
ipuka  o  Beniamina,  hookahi  ipu- 
ka  o  Dana. 

33  A  ma  ka  aoao  kukulu  hema, 
eha  tausani  elima  haneri  ana :  a 
ekolu  ipuka  ;  hookahi  ipuka  o  Si- 
meona,  hookahi  ipuka  o  Isakara, 
hookahi  ipuka  o  Zebuluna. 

34  A  ma  ka  aoao  komohana,  eha 
tausani  elima  haneri,  a  o  ko  la- 
kou  mau  ipuka  ekolu  ;  hookahi 
ipuka  o  Gada,  hookahi  ipuka  o 
Asera,  hookahi  ipuka  o  Napetali. 

35  O  kona  ana  puui  he  umiku- 
mamawalu  tausani  ana :  a  mai  ia 
la  aku,  eia  hoi  ka  inoa  o  ke  kula- 
nakauhale,  Malaila  no  Iehova. 


KA   BUKE 

NO 

Ka  noho  pio  ana  o  lehoiakima.  3  No  Danie- 
la,  Hanania.  Misaela,  a  me  Azaria.  8  Hoo- 
īe  lakou  i  ka  mea  a  ke  alii  i  haawi  mai  ia 
lakou  e  ai,  a  ono  lakou  i  ka  ai,  a  me  ka  wai 
wale  no. 

IKA  makahiki  ekolu  o  ke  au  ia 
Iehoiakima  ke  alii  o  Iuda,  hele 
mai  la  o  Nebukaneza  ke  alii  o  Ba- 
hulona  i  Iernsalema,  a  hoopuni 
aku  la  ia  wahi. 

2  A  haawi  aku  la  ke  Akua  iloko 
o  kona  lima  ia  Iehoiakima  ke  alii 
o  Iuda,  a  me  kekahi  mau  ipu  o  ka 
hale  o  ke  Akua,  a  lawe  aku  la  oia 
ia  mau  mea  i  ka  aina  i  Sinara  i  ka 
hale  o  kona  akua;  a  hookomo  oia 
i  na  ipu  iloko  o  ka  hale  waihona- 
waiwai  o  kona  akua  iho. 

3  1[  Olelo  aku  la  ke  alii  ia  Ase- 
penaza  ka  luna  o  ka  poe  i  poaia,  e 
alakai  mai  i  kekahi  o  ka  poe  ma- 
mo  a  Iseraela,  na  keiki  alii,  a  me 
na  kaukaualii ; 

4  Na  keiki  kina  ole,  a  maikai  ke 
nana  aku,  a  akamai  ma  na  mea  a 
pau  i  aoia  mai,  a  he  poe  ike  i  na 

Hawaiian.  70 


mea  ikeia  a  naauao  hoi  ma  na 
mea  e  akamai  ai,  ka  poe  i  makau- 
kau,  i  ku  aku  lakou  iloko  o  ka 
hale  o  ke  alii,  i  aoia  mai  ai  lakou 
ma  ka  palapala,  a  me  ka  olelo  a 
ka  poe  Kaledea. 

5  A  kauoha  ae  la  ke  alii  i  ai  na 
lakou  no  kela  la  keia  la,  ma  ka  ai 
a  ke  alii,  a  me  ka  waina  ana  i  inu 
ai ;  i  kupaluia  lakou  i  na  makahi- 
ki  ekolu,  a  mahope  e  ku  aku  la- 
kou  imua  o  ke  alii. 

6  Aia  mawaena  o  lakou  kekahi 
poe  o  na  keiki  a  Iuda,  o  Daniela, 
o  Hanania,  o  Misaela,  a  me  Aza- 
ria. 

7  Kapa  ae  la  ka  luna  o  ka  poe  i 
poaia  i  mau  inoa  hou  no  lakou ; 
kapa  ae  la  oia  i  ko  Daniela  o  Bele- 
tesaza ;  i  ko  Hanania  o  Saderaka  ; 
i  ko  Misaela  o  Mesaka ;  a  me  ko 
Azaria  o  Abedenego. 

8  TJ  Ua  paa  ko   Daniela  manao 
aole  e  hoohaumia  ia  ia  iho  ma  ka   y 
ai  a  ke  alii,  a  me  ka  waina  ana  i 
inu  ai:  a  noi  aku  la  oia  i  ka  luna 

o  ka  poe  i  poaia  i  hoohanmia  ole 
oia  ia  ia  iho  malaila. 

9  Ua  haawi  mai  ke  Akua  ia  Da- 
niela  i  ka  iokomaikai  a  me  ke  alo- 
ha  nui  ia  mai  imua  o  ka  luna  o  ka 
poe  i  poaia. 

10  Olelo  mai  la  ka  luna  o  ka  poe 
i  poaia  ia  Daniela,  Ua  makau  au  i 
kuu  haku  i  ke  alii,  ka  mea  i  kauo- 
ha  mai  i  ka  oukou  ai,  a  me  ka  ou- 
kou  mea  e  inu  ai.  Pehea  la  uanei 
e  ike  mai  ai  ke  alii  i  ko  oukou 
mau  maka  ua  inoino  mamua  aku 
o  na  maka  o  nakamalii  me  oukou 
pu?  Malaila,  e  hoohewa  ai  ou- 
kou  i  kuu  poo  i  ke  alii. 

11 1  aku  la  o  Daniela  i  ke  kuene, 
ka  mea  a  ka  luna  o  ka  poe  i  poaia 
i  hoonoho  ai  maluna  o  Daniela,  a 
me  Hanania,  a  me  Misaela,  a  me 
Azaria. 

12  E  hoao  mai  i  kau  mau  kauwa 
i  na  la  he  umi,  a  e  haawi  mai  oe 
na  makou  i  na  laauikiai  e  ai,  a  me 
ka  wai  e  inu. 

13  Alaila  e  ikeia'i  imua  ou  ko 
makou  mau  maka,  a  me  na  maka 
o  na  kamalii  ka  poe  i  ai  i  ka  ai  a 
ke  alii ;  a  e  like  me  kou  ike  ana, 
pela  no  e  hana  mai  ai  oe  i  kau 
mau  kauwa  nei. 

14  A  ae  mai  la  no  oia  i  ka  lakou 
ma  keia  mea,  a  hoao  iho  la  ia  la- 
kou  i  na  la  he  umi. 

15  A  i  ka  hope  o  ua  mau  la  la  he 
umi,  ua  ikeia  ko  lakou  mau  ma- 
ka,  ua  maikai,  ua  momona  ka  io 
mamua  o  ko  na  kamalii  a  pau  i  ai 
i  ka  ai  a  ke  alii. 

16  Alaila,  lawe  aku  la  ke  kuene  i 
ua  ai  la  a  lakou,  a  me  ka  waina  i 
haawiia  mai  i  mea  inu,  a  haawi  ia 
lakou  i  ka  laauikiai  wale  no. 

17  1[  A  o  keia  mau  keiki  eha, 
haawi  mai  la  ke  Akua  ia  lakou  i 
ka  ike,  a  me  ke  akamai  ma  na 
mea  a  pau  i  palapalaia,  a  me  ka 
naauao  ;  a  o  Daniela,  ua  ike  oia  i 
ka  hoakaka  i  na  akaku  a  pau  a  me 
na  moe  uhane. 

18  A  i  ka  pau  ana  o  na  la  a  ke 
alii  i  olelo  ai  i  alakaiia  mai  lakou, 
alaila,  alakai  aku  la  ka  luna  o  ka 
poe  i  poaia  ia  lakou  imua  o  Nebu- 
kaneza. 

19  A  kamailio  pu  ke  alii  me  la- 

kou ;  aole  nae  i  loaa  iwaena  o  la- 
kou  a  pau  kekahi  mea  e  like  me 
Daniela,  a  me  Hanania,  a  me  Mi- 
saela,  a  me  Azaria.  A  ku  aku  la 
lakou  imua  o  ke  alii. 

20  Ma  na  mea  naauao  a  pau  loa, 
a  me  na  mea  e  akamai  ai  a  ke  alii 
i  imi  ai  ia  lakou,  ua  maopopo  ia, 
ua  oi  pa  umi  aku  ko  lakou  naauao 
mamua  o  na  magoi  a  pau,  a  me 
na  kilo  ma  kona  aupuni  a  pau. 

21  Ola  ae  la  o  Daniela  a  hiki  i  ka 
makahiki  mua  o  ko  Kuro  alii  ana. 

MOKUNA  II. 

Ua  moe  uhane  o  Nebukaneza.  14  Na  Da- 
niela  i  hoakaka  ia  niea.  40  Ua  hoonani 
ke  alii  ia  Daniela. 

IKA  makahiki  elua  o  ke  au  ia 
Nebukaneza,  ua  moe  uhane  o 
Nebukaneza,  a  anoninoni  iho  la 
kona  uhane,  hiaa  loa  iho  la  kona 
hiamoe. 

2  Alaila,  kauoha  aku  la  ke  alii  e 
kii  aku  i  na  magoi,  a  me  ka  poe 
kilo,  a  me  ka  poe  hoopiopio,  a  me 
ka  poe  Kaledea,  i  hoakaka  mai  la- 
kou  i  ke  alii  i  kana  moe.  A  hele 
mai  lakou  a  ku  iho  la  imua  o  ke 
alii. 

3  I  aku  la  ke  alii  ia  lakou,  Ua 
moe  uhane  au  i  ka  moe,  a  pihoi- 
hoi  iho  la  kuu  uhane  e  ike  i  ua 
moe  la. 

4  Ekemu  mai  la  ka  poe  Kaledea  i 
ke  alii  ma  ka  olelo  Suria,  E  ola 
mau  loa  ke  alii :  E  hai  mai  oe  i 
kau  poe  kauwa  i  ua  moe  la,  a  na 
makou  ia  e  hoakaka  aku. 

5  Olelo  aku  la  ke  alii  i  ka  poe 
Kaledea,  i  aku  la,  Ua  paa  kuu  ole- 
lo,  ina  aole  oukou  e  hai  mai  i  ka 
moe  a  me  kona  ano,  e  okioki  liilii 
ia  oukou,  a  o  ko  oukou  mau  hale 
e  liloia  i  hooleina  moka. 

6  Aka,  e  hai  mai  oukou  ia'u  i  ka 
moe  a  rae  kona  hoike,  alaila  e  loaa 
ia  oukou  ka  makana,  a  me  ka  uku, 
a  me  ka  hanohano  nui  no'u  aku  ; 
no  ia  mea,  e  hai  mai  i  ka  moe,  a 
me  kona  hoike. 

7  Ekemu  hou  mai  lalakou,  i  mai, 
E  hai  mai  ke  alii  i  kana  poe  kauwa 
i  ka  moe,  a  na  makou  ia  e  hoaka- 
ka  aku. 

8  Olelo  aku  ke  alii,  i  aku  la,  Ua 
ike  au,  he  oiaio  no,  ke  makemake 

nei  oukou,  e  hooloihi  i  ka  mana- 
wa,  no  ka  mea,  ua  ike  oukou  ua 
paa  kuu  olelo. 

9  Aka,  ke  hoakaka  ole  mai  oukou 
ia'u  i  ka  moe,  hookahi  mea  paa 
no  oukou ;  no  ka  mea,  ua  hooma- 
kaukau  oukou  i  na  olelo  wahahee 
a  me  ka  lapuwale  e  hai  mai  imua 
o'u,  a  ano  hou  ae  la  ka  manawa; 
no  ia  mea,  e  hai  mai  ia'u  i  ka  moe, 
alaila  ua  moakaka  ia'u,  e  hiki  ia 
oukou  ke  hoomaopopo  mai  i  ke 
aDO. 

10  T[  Alaila,  ekemu  hou  mai  ka 
poe  Kaledea  imua  o  ke  alii,  i  mai 
la,  Aohe  kanaka  ma  ka  honua  e 
hiki  ia  ia  ke  hoakaka  i  ka  ke  alii 
mea;  aole  alii,  aole  haku,  aole  lu- 
na,  i  koi  aku  i  ke  kilo,  a  me  ka 
magoi,  a  me  ke  Kaledea  i  na  mea 
e  like  me  keia. 

11  A  he  mea  pohihihi  keia  mea  a 
ke  alii  i  koi  mai  nei:  aole  loa  he 
mea  e  hiki  ke  hoakaka  ia  mea 
imua  o  ke  alii,  aka,  o  na  akua 
wale  no,  na  mea  i  noho  pu  ole  me 
kanaka. 

12  No  keia  mea,  huhu  iho  la  ke 
alii  a  ukiuki  loa,  a  kauoha  aku  la 
oia  e  luku  aku  i  ka  poe  naauao  a 
pau  ma  Babulona. 

13  A  holo  ka  olelo  e  lukuia  ka 
poe  naauao  a  pau ;  a  imiia  iho  la  o 
Daniela  a  me  kona  mau  hoa  e  pe- 
pehiia'i  lakou. 

14  K  Alaila,  olelo  aku  la  o  Danie- 
la  me  ka  noonoo,  a  me  ka  naauao 
ia  Arioka,  i  ka  luna  o  ka  poe  ila- 
muku  o  ke  alii,  ka  poe  i  hele  aku 
e  pepehi  i  ka  poe  naauao  ma  Ba- 
hulona.  - 

15  I  aku  la  oia  ia  Arioka  i  ka  lu- 
na  o  ke  alii,  i  aku,  No  ke  aha  la 
ka  holo  wawe  ana  o  ka  olelo  a  ke 
alii  ?  Alaila  hoakaka  mai  la  o 
Arioka  ia  Daniela  i  ua  mea  la. 

16  Alaila,  komo  ae  la  o  Daniela, 
a  noi  aku  la  i  ke  alii  e  haawi  mai 
ia  ia  i  kekahi  manawa,  a  e  hoa- 
kaka  aku  no  oia  i  ke  alii  i  ka 
hoike. 

17  Alaila,  hele  aku  la  o  Daniela  i 
kona  hale,  a  hoike  aku  ia  mea  ia 
Hanania,  a  me  Misaela,  a  me  Aza- 
ria,  kona  mau  hoa  ; 

18  I  noi  aku  lakou  i  ke  aloha  no 


ke  Akua  mai  o  ka  lani,  no  keia 
mea  i  ike  ole  ia,  i  ole  e  make  pu  o 
Daniela  a  me  kona  mau  hoa  me 
na  kanaka  naauao  e  ae  ma  Babu- 
lona. 

19  1[  Alaila,  ua  hoakakaia  mai 
ua  mea  ike  ole  ia  la  ia  Daniela,  ma 
ke  akaku  i  ka  po.  A  hoomaikai 
aku  la  o  Daniela  i  ke  Akua  o  ka 
lani. 

20  Olelo  aku  o  Daniela,  i  aku  la, 
E  hoomaikaiia  ka  inoa  o  ke  Akua 
ia  ao  aku  ia  ao  aku  ;  no  ka  mea, 
nona  ka  naauao  a  me  ka  mana  ; 

21  Nana  no  i  hoololi  mai  i  na  wa 
a  me  na  kau ;  nana  no  i  kipaku 
aku  i  na'lii,  a  hooku  hoi  iluna  i 
na'lii :  haawi  mai  no  hoi  oia  i  ka 
naauao  no  ka  poe  naauao,  a  me  ka 
ike  no  ka  poe  ike. 

22  Ua  hoakaka  mai  oia  i  na  mea 
hohonu  a  me  na  mea  i  ike  ole  ia. 
Ua  ike  oia  i  na  mea  ma  ka  pouli,  a 
me  ia  pu  no  ka  malamalama. 

23  Ke  hoomaikai  aku  nei  au  ia 
oe,  e  ke  Akua  o  ko'u  poe  kupuna, 
ke  hoolea  aku  nei  au  ia  oe,  ka  mea 
i  haawi  mai  ia'u  i  ka  naauao  a  me 
ka  ikaika,  ka  mea  i  hoakaka  mai  i 
na  mea  a  makou  i  noi  aku  ai  ia 
oe;  no  ka  mea,  ua  hoakaka  mai 
oe  ia  makou  i  ka  ke  alii  mea. 

24  T(  Alaila,  hele  aku  la  o  Danie- 
la  io  Arioka  la,  i  ka  mea  a  ke  alii  i 
hoonoho  ai  e  pepehi  i  ka  poe 
naauao  ma  Babulona  ;  i  aku  la,  ia 
ia,  Mai  pepehi  i  ka  poe  naauao  o 
Babulona;  e  alakai  oe  ia'u  imua  i 
ke  alo  o  ke  alii,  a  na'u  no  e  hoa- 
kaka  i  ke  alii  i  ka  hoike. 

25  Alaila,  wikiwiki  iho  la  o  Ano- 
ka  i  ke  alakai  ia  Daniela  imua  o  ke 
alii ;  i  aku  la  ia  ia,  Ua  loaa  ia'u  ke 
kanaka  no  ka  poe  pio  o  Iuela,  oia 
ka  mea  nana  e  hoakaka  i  ke  alii  i 
ka  hoike. 

26  Olelo  mai  la  ke  alii  ia  Daniela, 
i  ka  maa  i  kapaia  o  Beletesaza,  i 
mai,  E  hiki  anei  ia  oe,  ke  hoakaka 
mai  ia'u  i  ka  moe  uhane  a'u  i  ike 
ai  a  iii e  kona  ano? 

27  Olelo  aku  la  o  Daniela  imua  i 
ke  alo  o  ke  alii,  i  aku,  O  ka  mea 
ikea  ole  a  ke  alii  i  koi  mai  ai,  aole 
e  hiki  i  ka  poe  naauao,  a  me  ka 
poe  akamai,  a  me  ka  poe  magoi,  a 

rae  na  kilokilolani  ke  hoakaka  i 
ke  alii; 

28  Aka,  aia  raa  ka  lani  ke  Akua, 
ka  mea  e  hoike  mai  i  na  mea  i  ik< 
ole  ia;  oia  ka  mea  e  lioike  mai 
ke  alii,  ia  Nebukaneza  i  na  raea/e 
hiki  mai  ana  i  na  la  mahope.  /O 
kau  moe  uhane,  a  me  ka  lia  o  k/ou 
poo  ma  kou  wahi  moe,  penei  n<7ia; 

29  A  o  oe,  e  ke  alii,  ua  kupiiMou 
manao  ma  kou  wahi  moe,  np  na 
mea  e  hiki  mai  ana  mahope/:  a  o 
ka  mea  hoike  i  na  mea  i  ikea  ole, 
nana  no  e  hoakaka  mai  ia  oe  i  na 
mea  e  hiki  mai  ana: 

30  A  owau  nei  hoi,  aole  i  hoaka 
kaia  mai  ia'u  keia  mea  Jkea  ole, 
no  ka  oi  ana  o  ka  naauao  iloko 
o'u  mamua  o  ko  kekahi  mea  e  ola 
ana;  aka,  i  hoakakaia  aku  ai  i  ke 
alii  ka  hoike,  a  i  ike  no  hoi  oe  i  ka 
manao  o  kou  naau  ibo. 

31  U  O  oe,  e  ke  ali/,  ua  ike  oe, 
aia  hoi,  he  kii  nui.  /O  ua  kii  la, 
he  mea  e  kona  olinolino,  ua  ku 
mai  ia  imua  ou,  a  4  kona  helehe- 
lena  he  mea  weliw£li  loa  ia. 

32  O  ke  poo  o  ua  kii  la,  he  gula 
maemae  ia,  o  kona  umauma  a  me 
na  lima  he  kala  ia,  o  kona  opu  a 
me  na  uha  he  keleawe  ia. 

33  O  kona  mau  wawae  he  hao 
ia,  a  o  kona  mau  kapuwai  he  hao 
kekahi,  a  he  pĀlolo  kekahi. 

34  Ike  aku  lii  oe,  aia  hoi,  he  po- 
haku  i  kalai/lima  ole  ia,  oia  ka  i 
kui  mai  i  ua/  kii  la  ma  kona  mau 
kapuwai  ha6  me  ka  palolo,  a  we- 
luwelu  iho/ia. 

35  Alaila/ua  okaoka  loa  iho  la  ka 
hao,  a  me/ka  palolo,  a  roe  ke  ke- 
leawe,  k</  kala,  a  me  ke  gula ;  a 
ua  lilo  /akou  me  he  opala  la  ma^ 
ke  kahua  hehi  o  ke  kau :  a  ua  pu- 
hiia  hol  e  ka  makani,  aole  wahi  i 
loaa  np  lakou ;  aka,  o  ua  pohaku 
la  i  kui  i  ke  kii,  ua  lilo  ia  i  mauna 
nui  a/piha  ka  honua  ia  ia. 

36  1f  Oia  iho  no  ua  moe  la ;  a  e 
hoakaka  aku  hoi  makou  i  kona 
hoike  imua  o  ke  alii. 

3/  O  oe  no,  e  ke  alii,  he  alii  oe  o 
narlii ;  a  ua  haawi  mai  no  ke  Akua 
rka  lani  ia  oe  i  ke  aupuni,  a  me 
ia,  mana,  a  me  ka  ikaika,  a  me  ka 
īanohano. 

38  A  ma  na  wahi  a  pau  i  nohoia 
na  kanaka,  ua  haawi  oia  i  na  ho- 
l^holona  o  ke  kula,  a  me  na  manu 
op  lewa  iloko  o  kou  lima,  a  ua 
hopalii  mai  ia  oe  maluna  o  na  mea 
a  piau.     O  oe  no  ua  poo  gula  la. 

39VA  mahope  o  kou  e  hookuia 
ana  uie  aupuni  e,  ua  emi  mai  ia 
mah&pe  o  kou ;  a  o  ke  kolu  o  ke 
aupuiai  [e  hookuia  mai]  he  kelea- 
we  ia  \  oia  ka  mea  e  alii  ana  malu- 
na  o  ka  honua  a  pau. 

40  A  ©  ka  ha  o  ke  aupuni  e  like 
auanei  kona  ikaika  me  he  hao  la; 
no  ka  mea,  o  ka  hao  ka  mea  e  we- 
luwelu  al,  a  e  okaoka  loa  ai  na 
mea  a  pau;  a  e  like  me  ka  hao  i 
hooweluwelu  liilii  ai  i  keia  mau 
mea  a  pau\  pela  no  oia  e  okaoka 
loa  ai. 

41  A  i  kou  tke  ana  i  na  kapuwai 
a  me  na  maoamana  wawae  he  pa- 
lolo  a  ka  potera  kekahi,  a  he  hao 
kekahi,  e  maheleia  ana  ke  aupuni ; 
aka,  o  ka  ikaika  o  ka  hao  kekahi 
mea  iloko  onaAe  like  me  kou  ike 
ana  i  ka  hao  i  huipuia'i  me  ka  pa 
lolo. 

42  E  like  nae  ua  mau  manamana 
wawae  la  he  hao\kekahi  a  he  pa 
lolo  kekahi,  pela  ueeia  aupuni,  he 
ikaika  kekahi,  a  hh  nawaliwali  ke 
(kahi. 

43  A  mekou  ike'ana  i  ka  hao  i 
huipuia  me  ka  paloJo,  pela  lakou 
i  huipuia'i  me  ka  hi!»a  o  kanaka ; 
aole  nae  e  pili  pono  kekahi  i  ke- 
kahi,  e  like  me  ka  hao,  aole  pili 
pono  i  ka  palolo. 

44  Ma  na  la  o  keia  poe  alii,  e  ku- 
kulu  mai  ai  ke  Akua  o.  ka  lani  i 
aupuni  mau  loa,  aole  hoi  e  hoo- 
hioloia  ia  aupuni ;  aole  \nae  ia  e 
lilo  no  ka  lahuikanaka  e,  aka,  ia 
ia  no  e  weluwelu  liilii  auanei  a 
okaoka  loa  keia  raau  aununi  a 
pau,  a  e  mau  loa  aku  ana  no  ia.„ 

45  A  i  kou  ike  ana  i  ua  pohaku  la 
i  kalai  lima  ole  ia'i  mailoko  mai  o 
ka  mauna,  i  weluwelu  liilii  ai  ka 
hao,  a  me  ke  keleawe,  a  mft  ka 
palolo,  a  me  ke  kala,  a  me  keW- 
la ;  oia  ko  ke  Akua  kiekie  hoike 
ana  mai  i  ke  alii  i  na  mea  e  hiki 
mai  ana  mahope ;  ua  oiaio  ka  moe, 
a  o  kona  hoike  ua  paa  loa  ia. 

46  T  Alaila,  moe  iho  la  o  Nebu- 
kaneza  ke  alii  ilalo  ka  maka,  a 
hoomana  aku  la  ia  Daniela;  a 
kauoha  aku  la  oia  i  mohai  aku  la- 
kou  ia  ia  i  ka  mohai  a  me  na  mea 
ala. 

47  Olelo  mai  la  ke  alii  ia  Daniela, 
i  mai,  He  oiaio  no  o  ko  oukou 
Akua  he  Akua  ia  o  na  akua,  a  he 
Haku  o  na'lii,  oia  hoi  ka  mea  e 
hoakaka  mai  i  na  mea  i  ike  ole  ia, 
no  ka  mea,  ia  oe  no  e  hiki  ai  ke 
hoakaka  mai  i  keia  mea  i  ike  ole 
ia. 

48  Alaila,  hoolilo  ae  la  ke  alii  ia 
Daniela  i  kanaka  nui,  haawi  hoi 
ia  ia  i  na  makana  he  nui  wale,  a 
hoolilo  ia  ia  i  kiaaina  o  na  aina  a 
pau  ma  Babulona,  a  i  luna  hoi 
maluna  o  ka  poe  naauao  a  pau  o 
Babulona. 

49  A  noi  aku  la  o  Daniela  i  ke 
alii,  a  hoonoho  iho  la  oia  ia  Sade- 
raka,  a  me  Mesaka,  a  me  Abede- 
nego,  maluna  o  ka  oihana  e  pili 
ana  i  ka  aina  o  Babulona :  aka,  o 
Daniela  ua  noho  ia  ma  ka  ipuka  o 
ke  alii. 

MOKUNA   III. 

Ua  kauohaia  na  kanaka  e  Nebukaneza  e  hoo- 
mana  i  ke  kii  ana  i  hana'i.  8  Ua  nianiaia 
o  Saderaka,  a  me  Mesaka,  a  me  Abedene- 

§o  no  ko  lakou  hoole  ana,  aole  hoomana  ia 
ii.    19  Ua  hooleiia  lakou  iloko  o  ka  umu 
ahi,  aole  nae  lakou  i  make. 

HANA  iho  la  o  Nebukaneza  ke 
alii  i  kii  gula,  o  kona  kiekie 
he  kanaono  kubita,  a  o  konalaula 
eono  ia  kubita ;  a  kukulu  iho  la 
oia  ia  mea  ma  ka  papu  o  Dura, 
ma  ka  aina  o  Babulona. 

2  Alaila,  hoouna  aku  la  o  Nehu- 
kaneza  ke  alii,  e  hoakoakoa  mai  i 
na  'lii,  a  me  na  kiaaina,  i  na  luna 
koa,  na  lunakanawai,  a  me  na  lu- 
nawaiwai,  i  na  kakaolelo,  a  me  na 
ilamuku,  a  me  na  luna  a  pau  o  na 
aina,  e  hele  mai  no  ka  hoolaa  ana 
i  ua  kii  la  a  Nebukaneza  ke  alii  i 
kukulu  ai. 

3  Alaila,  ua  hoakoakoaia  mai  na 
'lii,  a  me  na  kiaaina,  i  na  luna  koa, 
na  lunakanawai,  a  me  na  luuawai- 
wai,  nakakaolelo,  a  me  na  ilamu- 
ku,  a  me  na  luna  a  pau  o  na  aina, 
no  ka  hoolaa  ana  i  ke  kii  a  Nebu- 
kaneza  ke  alii  i  kukulu  ai :  a  ku 


lakou  imua  o  ua  kii  la  a  Nebuka- 
neza  i  kukulu  ai. 

4  A  kahea  aku  la  ka  luna  kukala 
me  ka  leo  nui,  Ua  kauohaia  mai 
oukou,  e  na  kanaka,  a  me  na  la- 
huikanaka,  a  me  na  elelo, 

5  I  ka  wa  a  oukou  e  lohe  ai  i  ka 
leo  o  ka  pu,  a  me  ka  ohe,  a  me  ka 
lira,  a  me  ka  hokiokio,  a  me  ka 
violaumi,  a  me  ka  dukima,  a  me 
na  niea  kani  a  pau,  alaila  e  moe 
kukuli  iho  oukou,  a  e  hoomana 
aku  i  ke  kii  gula  a  Nebukaneza 
ke  alii  i  kukulu  ai: 

6  A  o  ka  mea  i  moe  ole  ilalo,  a 
hoomana  ole  aku,  ia  hora  no  e 
hooleiia  aku  ai  oia  iloko  o  ka 
umu  ahi  e  aa  ana. 

7  No  ia  mea,  ia  manawa,  i  ka  lo- 
he  ana  o  kanaka  a  pau  i  ka  leo  o 
ka  pu,  a  me  ka  ohe,  a  me  ka  lira, 
a  me  ka  hokiokio,  a  me  kaviolau- 
mi,  a  me  na  mea  kani  a  pau,  a  e 
moe  kukuli  iho  na  kanaka  a  pau, 
a  me  na  lahuikanaka,  a  me  na  ele- 
lo,  a  hoomana  aku  lakou  i.  ua  kii 
gula  la  a  Nebukaneza  ke  alii  i  ku- 
kulu  ai. 

8  H  A  ia  manawa  no,  hele  mai  la 
kekahi  o  ka  poe  Kaledea,  a  hoo- 
pii  aku  no  kekahi  o  ka  poe  Iu- 
daio. 

9  Olelo  aku  lakou,  i  aku  la  ia  Ne- 
bukaneza  i  ke  alii,  E  ke  alii,  e  ola 
mau  loa  oe. 

10  Ua  kau  mai  oe,  e  ke  alii,  i  ka- 
nawai  penei,  Aia  lohe  na  kanaka 
a  pau  i  ka  leo  o  ka  pu,  a  me  ka 
ohe,  ka  lira,  a  me  ka  hokiokio,  a 
me  ka  violaumi  a  me  ka  dukima, 
a  me  na  mea  kani  a  pau,  e  moe 
kukuli  iho  lakou  a  hoomana  aku 
i  ua  kii  gula  la. 

11  A  o  ka  mea  i  moe  ole  ilalo,  a 
hoomana  ole,  e  hooleiia  aku  oia 
iloko  o  ka  umu  ahi  e  aa  ana. 

.  12  Aia  hoi  kekahi  mau  kanaka 
no  ka  poe  Iudaio,  na  mea  au  i 
hoonoho  ai  maluna  o  na  mea  ma 
ka  aina  o  Babulona,  o  Saderaka,  o 
Mesaka,  a  o  Abedeuego  ;  o  keia 
mau  kanaka,  ea,  aole  lakou  e  hoo- 
lohe  i  kau,  e  ke  alii  e ;  aole  lakou 
malama  i  kou  mau  akua,  aole  no 
hoi  lakou  i  hoomana  aku  i  ke  kii 
gula  au  i  kukulu  ai.  •• 

13  Tf  Alaila,  kauoka  aku  ia  o 
Nebukaneza,  me  kona  huhu  a  me 
kona  ukiuki  loa,  E  alakai  mai  ia 
Saderaka,  a  me  Mesaka,  a  me 
Abedenego  ;  a  ua  alakaiia  mai  no 
keia  mau  kanaka  imua  o  ke  alii. 

14  Olelo  aku  o  Nebukaneza,  i  aku 
la  ia  lakou,  Ma  ko  oukou  mauao 
anei  ia,  e  Saderaka,  a  me  Mesaka, 
a  me  Abedenego  ?  Aole  anei  ou- 
kou  e  malama  i  ko'u  mau  akua, 
a  >le  hoi  i  hoomana  i  ke  kii  gula 
a'u  i  kukulu  ai? 

15  Ina  hoi  e  noho  makaukau  ou- 
kou,  i  ka  wa  a  oukou  e  lohe  ai  i 
ka  leo  o  ka  pu,  a  me  ka  ohe,  a  me 
ka  lira,  a  me  ka  hokiokio,  a  me 
ka  dukima,  a  me  ka  violaumi,  a 
me  na  mea  kaui  a  pau,  a  e  moe  iho 
oukou  e  hoomana  aku  i  ke  kii  gu- 
la  a'u  i  kukulu  ai,  ua  pono ;  akā,  i 
ole  oukou  e  hoomana  aku,  ia  hora 
no,  e  hooleiia'i  oukou  iloko  o  ka 
umu  ahi  e  aa  ana.  A  owai  la  ke 
Akua  nana  oukou  e  hoopakele 
mai  kuu  lima  aku  ? 

16  Olelo  mai  la  o  Saderaka,  o 
Mesaka,  a  me  Abedenego,  i  mai 
la  i  ke  alii,  E  Nebukaneza,  aole  o 
makou  mea  e  pane  aku  ai  i  kau 
ma  keia  mea. 

17  Ina  pela,  o  ko  makou  Akua 
ka  mea  a  makou  e  malama  nei,  e 
hiki  no  ia  ia  ke  hoopakele  ia  ma- 
kou  mai  ka  umu  ahi  e  aa  ana,  a  e 
hoopakele  no  hoi  ia  makou  mai 
kou  lima  aku,  e  ke  alii. 

18  A  i  ole  hoi  ia,  e  ike  auanei  oe, 
e  ke  alii,  aole  makou  e  malama  i 
kou  mau  akua,  aole  hoi  makou  e 
hoomana  aku  i  ke  kii  gula  au  i 
kukulu  ai. 

19  Tī  Alaila,  piha  ae  la  o  Nebu- 
kaneza  i  ka  huhu,  a  ano  e  ae  la 
kona  helehelena  ia  Saderaka,  a  me 
Mesaka,  a  me  Abedenego ;  a  hoo- 
lale  ae  la  oia  e  hoaa  i  ka  umu  ahi 
a  pahiku  ka  enaena  ana  i  kona 
mau  e  enaena  ai. 

20  A  kena  aku  la  oia  i  na  kana- 
ka  ikaika  o  kona  poe  koa,  e  naki- 
naki  ia  Saderaka,  a  me  Mesaka,  a 
me  Abedenego,  a  e  hoolei  ia  lakou 
iloko  o  ka  umu  ahi  e  aa  ana. 

21  Alaila,  nakinakiia  iho  la  ua 
poe  kauaka  la  me  ko  lakou  mau 

lole  wawae,  a  me  na  palule,  a  me 
na  kapa  aahu,  a  me  na  kapa  e  ae, 
a  hooleiia  lakou  iloko  o  ka  umu 
ahi  e  aa  ana. 

22  A  no  ka  ikaika  o  ka  ke  alii 
kauoha  a  me  ke  okoko  loa  o  ka 
enaena  ana  o  ka  umu  ahi,  nolaila, 
ua  make  i  ke  apoia  e  ke  okoko 
ana  o  ke  ahi  ka  poe  kanaka  nana 
i  hapai  o  Saderaka,  a  me  Mesaka, 
a  me  Abedenego. 

23  A  o  keia  mau  kanaka  ekolu  i 
nakinakiia,  o  Saderaka,  a  me  Me- 
saka,  a  me  Abedenego,  haule  no 
lakou  iloko  o  ka  umu  ahi  e  aa 
ana. 

24  Alaila,  pihoihoi  iho  la  o  Ne- 
bukaneza  ke  alii,  a  ku  koke  oia 
iluna,  olelo  aku  la  ia  i  kona  poe 
kuhina,  i  aku  la,  Aole  anei  kakou 
i  hoolei  aku  i  ekolu  kanaka  i  na- 
kinakiia  iloko  o  ke  ahi?  I  mai 
lakou  ia  ia,  E  ke  alii  e,  he  oiaio 
no  ia. 

25  Olelo  aku  oia,  i  aku  la,  Aia 
hoi,  ke  ike  nei  au  i  na  kanaka 
eha,  aole  i  nakinakiia,  e  hele  ana 
iloko  o  ke  ahi,  aole  o  lakou  wela ; 
a  o  ka  ha,  ua  like  ia  me  he  keiki 
a  ke  Akua. 

26  H  Alaila,  hookokoke  aku  la  o 
Nebukaneza  ma  ka  puka  o  ka 
umu  ahi  e  aa  ana,  a  olelo  aku,  i 
aku  la,  E  Saderaka,  a  me  Mesaka, 
a  me  Abedenego,  e  na  kauwa  a  ke 
Akua  kiekie  loa,  e  puka  mai  ou- 
kou,  a  e  hele  mai  ia'u :  alaila  pu- 
ka  mai  o  Saderaka,  a  me  Mesaka, 
a  me  Abedenego,  mai  loko  mai  o 
ke  ahi. 

27  Ua  akoakoa  iho  la  na  alii,  a 
me  na  kiaaina,  a  me  na  lunakoa,  a 
me  na  kuhina  o  ke  alii,  a  ike  la- 
kou  i  keia  mau  kanaka,  aole  lana- 
kila  ke  ahi  maluna  o  ko  lakou 
mau  kino,  aole  hoi  i  wela  kekahi 
lauoho  o  ko  lakou  mau  poo,  aole 
i  aa  iki  ia  ko  lakou  kapa,  aole  hoi 
ka  hohono  ahi  i  pili  ia  lakou. 

28  Alaila,  olelo  aku  o  Nehuka- 
neza,  i  aku  la,  E  hoomaikaiiia  ke 
Akua  o  Saderaka,  a  me  Mesaka,  a 
me  Abedenego,  ka  mea  i  hoouna 
mai  i  kona  anela,  a  i  hoopakele 
mai  i  kona  poe  kauwa,  ka  poe  i 
manaoio   aku  ia  ia;  ua  hoolohe 

ole  lakou  i  ka  olelo  a  ke  alii,  a  ua 
haawi  lakou  i  ko  lakou  mau  kino, 
i  ole  lakou  e  malama,  a  e  hooma- 
na  i  na  akua  e,  aka,  i  ko  lakou 
Akua  wale  no. 

29  No  ia  mea,  ke  kau  aku  nei 
au  i  kanawai  paa,  O  na  kanaka  a 
pau,  a  me  na  lahuikanaka,  a  me 
na  olelo,  ke  hoiuo  wale  aku  i  ke 
Akua  o  8aderaka,  a  me  Mesaka, 
a  me  Abedeuego,  e  okioki  liilii  ia 
lakou,  a  e  hooliloia  ko  lakou  mau 
hale  i  hooleina  moka;  no  ka  mea, 
aohe  akua  e  ae  e  hiki  ai  ke  hoo- 
pakele  e  like  me  keia. 

30  No  ia  mea,  hookiekie  iho  la 
ke  alii  ia  Saderaka,  a  me  Mesaka, 
a  me  Abedeuego,  ma  ka  aina  o 
Babulona. 

MOKUNA  IV. 

Ka  moe  uhane  a  Nebukaneza.  10  Ua  hoa- 
kaka  o  Daniela  i  kanamoe.  28  Ua  hooko 
ia  mea  e  like  me  ko  Uaniela  hoakaka  ana. 

ONEBUKANEZA  ke  alii,  i  na 
kanaka  a  pau,  a  me  ua  lahui 
kanaka,  a  me  na  olelo  e,  e  noho 
ana  ma  ka  honua  a  pau :  E  hoo- 
mahuahuaia  ana  ko  oukou  malu- 
iiia. 

2  He  mea  pono  i  ko'u  manao  ke 
hoakaka  aku  i  na  hoailona,  a  me 
na  hana  mana  a  ke  Akua  kiekie  i 
hana  mai  ai  ia'u. 

3  He  manomano  kona  mau  hoai- 
lona,  a  he  kupaianaha  hoi  kana 
mau  hana  mana!  O  koua  aupu- 
ni,  he  aupuni  mau  loa  ia,  a  o  kona 
alii  ana,  mai  ia  hanauna  aku  ia,  a 
ia  hanauna  aku. 

4  Tf  Owau,  o  Nebukaneza,  ua  no- 
ho  maluhia  au  iloko  o  ko'u  hale,  a 
pomaikai  no  au  ma  kuu  halealii ; 

5  Ua  moe  uhane  au  i  ka  moe,  o 
ka'u  mea  ia  i  weliweli  ai,  a  o  na 
manao  maluna  o  ko'u  wahi  moe  a 
me  ka  lia  ana  o  ko'u  poo,  o  ka'u 
mau  mea  ia  e  pihoihoi  ai. 

6  No  ia  mea,  kauoha  aku  la  au 
e  alakaiia  mai  imua  o'u  ka  poe 
naauao  a  pau  o  Babulona,  i  hoa- 
kaka  mai  lakou  ia'u  i  ke  ano  o 
ka'u  moe. 

7  A  hele  mai  no  ka  poe  magoi, 
a  me  ka  poe  hoopiopio,  a  nie  ka 
poe  Kaledea,  a  me  ka  poe  kiloki- 
lo,  a  hoike  aku  au  ia  lakou  i  ka 


moe ;  aole  i  hiki  ia  lakou  ke  hai 
mai  i  kona  mea  hoike. 

8  1  Mahope  iho,  hele  mai  imua 
o'u  o  Daniela,  ka,  mea  i  kapaia  o 
Beletesaza  mamuli  o  ka  inoa  o 
ko'u  akua,  no  ka  mea,  aia  iloko 
ona  ka  uhane  o  na  akua  hemo- 
lele;  a  hai  aku  au  ia  ia  i  ka'u 
moe; 

9  E  Beletesaza,  e  ka  luna  o  na 
magoi,  no  ka  mea,  ua  ike  au  aia 
iloko  ou  ka  uhane  o  na  akua  he- 
molele,  aole  ou  wahi  hemahema 
ma  ka  mea  i  ike  ole  ia,  e  hai  mai 
oe  i  ka  moe  a'u  i  ike  ai  a  me  kona 
ano. 

10  Penei  ka  lia  ana  a  ko'u  poo 
maluna  o  ko'u  wahi  moe:  aia  hoi, 
ua  ike  au,  he  laau  iwaenakonu  o 
ka  honua,  a  o  kona  kiekie,  ua  oi 
nui  loa  aku  ia. 

11  Ulu  ae  la  ua  laau  la  a  nui;  o 
kona  kiekie  ua  hiki  aku  ia  i  ka 
lani,  a  ua  ike  hoi  ia  ma  na  kihi  a 
pau  o  ka  honua. 

12  O  na  lau  ona  ua  maikai  ia,  a 
he  nui  no  hoi  kona  hua,  aia  hoi 
maloko  ona  he  ai  na  na  mea  a 
pau ;  ua  hoomaluia  na  holoholo- 
na  o  ke  kula  inalalo  iho  ona,  ua 
kau  mai  hoi  na  manu  o  ka  lewa 
maluna  o  kona  mau  lala,  a  ua  ha- 
naiia  na  mea  io  a  pau  i  ko  ua  laau 
la. 

13  Ua  ike  au  ma  ka  lia  ana  o  kuu 
poo  maluna  iho  o  ko'u  wahi  moe, 
aia  hoi,  he  mea  kiai  a  he  mea  he- 
molele  e  iho  mai  ana  mai  ka  lani 
mai : 

14  Kahea  mai  la  oia  me  ka  leo 
nui,  a  penei  hoi  kana  olelo  ana,  E 
kua  aku  i  ka  laau,  a  e  okioki  i  ko- 
na  mau  lala,  e  lulu  aku  i  kona  lau, 
a  e  hoohelelei  hoi  i  kona  hua ;  e 
haalele  na  holoholona  i  kona  ma- 
lu,  a  me  na  manu  hoi  i  kona  mau 
lala. 

15  Aka,  e  waiho  i  ke  kumu  o  ko- 
na  aa  ma  ka  lepo,  me  ke  apo  hao, 
a  me  ke  keleawe,  mawaena  o  na 
mea  uliuli  o  ke  kula ;  a  e  hoopu- 
luia  oia  i  ka  hau  o  ka  lani,  o  kona 
kuleana  aia  no  ia  me  na  holoholo- 
na  ma  ka  inauu  o  ka  houua. 

16  E  hooliloia  kona  naau  kana- 
ka,  a  e  haawiia  ia  ia  ka  naau  holo- 

holona ;  a  hala  ae  na  manawa  ehi- 
ku  maluna  ona. 

17  O  ka  manao  paa  keia  o  na  mea 
kiai,  a  o  ke  kauoha  hoi  a  na  mea 
hemolele;  i  ike  ai  ka  poe  e  ola 
ana  aia  maluna  o  ke  aupuni  kana- 
ka  ka  Mea  kiekie  e  alii  ana,  a  haa- 
wi  aku  no  oia  ia  mea  na  ka  mea 
aua  e  makemake  ai,  a  hoonoho 
maluna  iho  i  na  kanaka  lalo  loa. 

18  Eia  ka  moe  a'u  a  ke  alii  a  Ne- 
bukaneza  i  ike  ai:  ano  e  Belete- 
saza,  e  hai  mai  oe  ia'u  i  ka  hoike  ; 
no  ka  mea,  aole  e  hiki  i  ka  poe 
naauao  a  pau  o  ko'u  aupuni  ke 
hoakaka  mai  i  ka  hoike:  aka,  e 
hiki  no  ia  oe,  no  ka  mea,  aia  iloko 
ou  ka  uhane  o  na  akua  hemolele. 

19  1[  Alaila  pilipu  iho  la  o  Da- 
niela  i  kapaia  o  Beletesaza  i  hoo- 
kahi  hora,  a  pono  ole  kona  ma- 
nao.  Ekemu  mai  la  ke  alii,  i  mai, 
E  Beletesaza,  mai  pilipu  kou  ma- 
nao  no  ka  moe,  a  me  kona  ano.  I 
aku  la  o  Beletesaza,  E  ko'u  haku, 
i  ka  poe  i  hoino  mai  ia  oe  keia 
moe,  a  o  ka  hoohalike  ana  i  kou 
poe  enemi  no  ia. 

20  O  ka  laau  au  i  ike  al,  he  nui, 
a  he  ikaika,  o  kona  kiekie  i  hiki 
aku  i  ka  lani,  a  ua  ikeia  hoi  ia  e 
ko  ka  honua  a  pau; 

21  O  na  lau  ona  he  maikai,  a  nui 
kona  hua,  a  maloko  ona  he  ai  na 
na  mea  a  pau ;  a  i  hoomaluhia  ai 
na  holoholona  o  ke  kula  malalo 
iho  ona,  a  maluna  o  kona  mau  lala 
i  kau  ai  na  manu  o  ka  lewa : 

22  O  oe  no  ia,  e  ke  alii,  ua  ma- 
huahua  oe  a  lilo  i  mea  ikaika;  uo 
ka  mea,  ua  mahuahua  kou  nui  a 
hiki  i  ka  lani,  a  o  kou  alii  ana  i  ka 
welau  o  ka  honua. 

23  A  o  kau  ike  ana,  e  ke  alii,  i  ka 
mea  kiai,  he  mea  hemolele  e  iho 
mai  aua,  mai  ka  laui  mai,  e  olelo 
ana,  E  kua  aku  i  ka  laau,  a  e  hoo- 
pau  ia  ia ;  aka,  e  waiho  i  ke  kumu 
o  kona  aa  ma  ka  lepo,  me  ke  apo 
hao  a  me  ke  keleawe,  mawaena  o 
na  mea  uliuli  o  ke  kula;  a  e  hoo- 
puluia  i  ka  hau  o  ka  lani,  o  kona 
kuleana  aia  no  ia  me  na  holoholo- 
na  o  ke  kula,  a  hala  aku  na  ma- 
nawa  ehiku  maluna  iho  ona; 

21  Eia  ka  hoike  aua,  e  ke  alii  e, 

a  eia  hoi  ka  manao  paa  o  ka  Mea 
kiekie,  ka  mea  e  kau  mai  ana  ma- 
luna  o  kuu  haku  ke  alii : 

25  E  kipaku  lakou  ia  oe  mai  na 
kanaka  aku,  a  o  kou  wahi  e  noho 
ai  aia  no  ia  me  na  holoholona  o 
ke  kula,  a  e  ai  iho  oe  i  ka  weuweu 
e  like  me  na  bipi  kauo,  a  e  hoopu- 
luia  no  hoi  oe  i  ka  hau  o  ka  lani, 
a  hala  na  manawa  ehiku  maluna 
ou,  a  ike  oe  e  alii  ana  ka  Mea  kie- 
kie  maluna  o  ke  aupuni  kanaka, 
a  haawi  aku  no  oia  ia  mea  i  kana 
mea  e  manao  ai. 

26  A  e  like  me  ka  mea  i  oleloia, 
e  waihoia  ke  kumu  o  na  aa  o  ua 
laau  la;  eia,  a  ike  oe  no  na  lani 
mai  ke  alii  ana,  alaila  e  paa  ai  ia 
oe  kou  aupuni. 

27  No  ia  mea,  e  ke  alii  e,  e  haliu 
oluolu  mai  oe  i  ko'u  manao,  a  e 
huli  oe  mai  kou  hewa  mai  i  ka 
pono,  a  mai  kou  lawehala  ana  i 
ka  manawalea  aku  i  ka  poe  hune ; 
pela  paha  e  hooloihiia  mai  ai  kou 
manawa  pono. 

28  1f  A  kau  mai  no  keia  mau 
mea  a  pau  maluna  o  Nehukane- 
za  ke  alii. 

29  A  pau  na  malama  he  umi  ku- 
mamalua  e  holoholo  ana  no  ia 
maluna  o  ka  halealii  o  ke  aupuni 
o  Babulona; 

30  Olelo  iho  la  ke  alii,  i  iho  la, 
Aole  anei  keia  o  Babulona  nui  ka 
mea  a'u  i  kukulu  ai  i  hale  no  ke 
aupuni,  me  ka  ikaika  o  ko'u  ma- 
na,  a  no  ka  hanoLano  o  ko'u  nani  ? 

31  Aia  iloko  o  ko  ke  alii  waha 
keia  olelo,  pae  mai  la  ka  leo  mai 
ka  lani  mai,  i  mai  la,  E  Nebuka- 
neza,  e  ke  alii  e,  ua  olelo  ia  ia 
oe,  Ua  maalo  ae  ke  aupuni  mai 
ou  aku. 

32  A  e  kipakuia  no  oe  mai  na 
kanaka  aku,  a  o  kou  wahi  e  noho 
ai  aia  pu  no  ia  me  na  holoholo- 
na  o  ke  kula ;  a  e  hanaiia  oe  i  ka 
mauu  e  like  me  na  bipi  kauo,  a 
hala  mai  maluna  ou  na  manawa 
ehiku ;  a  ike  oe  o  ka  Mea  kiekie 
oia  ke  alii  ma  ke  aupuni  o  kana- 
ka,  a  e  haawiia  no  ia  i  kana  mea  e 
manao  ai. 

33  la  hora  no,  ua  ko  ia  olelo  ma- 
luua  o  Ncbukaueza :  ua  kipakuia 

oia  mai  na  kanaka  aku,  ua  ai  iho 
no  ia  i  ka  mauu  e  like  me  na  bipi 
kauo,  ua  pulu  kona  kino  i  ka  kau 
o  ka  lani,  a  loloa  kona  hulu  e  like 
me  na  hulu  o  ka  aeto,  a  o  kona 
mau  maiuu  ua  like  me  na  maiuu 
o  na  manu. 

34  I  ka  pau  ana  o  ua  mau  la  la, 
owau  o  Nebukaneza,  ua  leha  ae 
au  i  kuu  mau  maka  i  ka  lani,  a 
hoi  mai  ia'u  kuu  ike ;  a  hoomaikai 
aku  au  i  ka  Mea  kiekie,  hoonani 
aku  au,  a  hoomana  hoi  i  ka  Mea  e 
ola  mau  ana,  ua  mau  loa  kona  alii 
ana,  a  o  kona  aupuni  ia  hanauna 
aku  a  ia  hanauna  aku. 

35  A  ua  manaoia  ko  ka  honua  a 
pau  he-  mea  ole ;  ua  hana  no  hoi 
oia  e  like  me  kona  makemake  ma- 
waena  o  na  puali  o  ka  lani,  a  me 
ko  ka  honua ;  aole  e  hiki  i  keka- 
hi  ke  hoopaa  aku  i  kona  lima,  aole 
hoi  e  olelo  aku  ia  ia,  Heaha  kau  e 
hana  nei  ? 

36  Ia  manawa  no  ua  hoi  mai  ia'u 
kuu  manao  ;  a  me  ka  hanohano  o 
ko'u  aupuni,  ua  hoi  mai  ia'u  kuu 
nani  a  me  kuu  naauao ;  a  launa 
mai  ia'u  kuu  poe  kakaolelo,  a  me 
ko'u  poe  kaukaualii ;  ua  paa  hou 
au  ma  kuu  aupuni,  a  ua  hoonui 
hoi  ia  kuu  hanohano. 

37  Ano  owau  o  Nebukaneza  ke 
hoonani  aku  nei  au,  ke  hoolea  aku 
hoi  me  ka  mahalo  i  ke  Alii  o  ka 
lani,  o  kana  mau  hana  ua  pau  i  ka 
oiaio,  a  o  kona  mau  aoao  ua  polo- 
lei  loa;  a  o  ka  poe  e  hele  ana  ma 
ka  haaheo,  e  hiki  no  ia  ia  ke  hoo- 
haahaa  iho  ia  lakou. 

MOKUNA  V. 

No  ka  ahaaina  hewa  o  Belehazara.  5  TJa 
makau  iho  la  ia  i  ka  lima  e  kakau  ana  ma 
ka  paia.  17  Hoakaka  o  Danielai  ko  ke  alii 
hewa,  alaila  heluhelu  oia  i  ka  palapala  a 
hoakaka  hoi  i  ke  ano. 

HANA  iho  la  o  Belehazara  ke 
alii  i  ahaaina  nui  no  kona 
poe  alii  hookahi  tausani,  a  inu  oia 
i  ka  waina  imua  o  ua  tausani  la. 
2  A  i  ko  Belehazara  hoao  iki  ana 
i  ka  waina,  kauoha  mai  la  oia  e 
lawe  mai  i  na  kiaha  gula,  a  me  ke 
kala,  na  mea  a  Nebukaneza  kona 
makuakane  i  lawe  mai  ai  mai  ka 
luakini  ma  Ieru&alema  mai ;  i  inu 


ai  ke  alii,  a  me  kona  poe  alii,  ame 
kana  mau  wahine,  a  me  na  haia- 
wahine  ana  iloko  o  ia  mau  mea. 

3  Alaila  lawe  mai  lakou  i  na  kia- 
ha  gula,  na  mea  i  laweia,  mai  ka 
luakini  ka  hale  o  ke  Akua  ma  Ie- 
rusalema  ;  a  inu  iho  la  malaila  ke 
alii,  a  me  kona  poe  alii,  a  me  na 
wahine  ana,  a  me  kana  mau  haia- 
wahine : 

4  Inu  iho  la  lakou  i  ka  waina,  a 
hoomaikai  lakou  i  na  akua  o  ke 
gula,  o  ke  kala,  o  ke  keleawe,  o 
ka  hao,  o  ka  laau,  a  o  ka  pohaku. 

5  1  Ia  hora  no,  puka  mai  la  na 
manamana  lima  kanaka,  a  kakau 
iho  la  maluna  ae  o  ka  ipukukui 
ma  ka  puna  o  ka  paia  o  ko  ke  alii 
hale  ;  a  ike  aku  la  ke  alii  i  ka  ha- 
pa  o  ka  lima  e  kakau  ana. 

6  Alaila  ano  e  ae  la  ko  ke  alii 
maka,  a  pihoihoi  iho  la  kona  ma- 
nao  ;  ua  naka  wale  iho  la  ke  ami 
o  kona  papakole,  a  puke  kona 
mau  kuli  i  kekahi  i  kekahi. 

7  A  kahea  aku  la  ke  alii  me  ka 
leo  nui  i  alakaiia  mai  na  hoopio- 
pio,  a  me  ka  poe  Kaledea,  a  me 
na  kilokilo.  Olelo  aku  la  ke  alii 
i  ka  poe  naauao  o  Babulona,  i  aku 
la,  O  ka  mea  nana  e  heluhelu  i 
keia  palapala,  a  e  hoakaka  mai  i 
ke  ano,  e  hoaahuia  oia  i  ke  kapa 
ulaula,  a  e  kauia  ka  lei  gula  ma 
kona  a-i,  a  e  hooliloia  oia  o  ke  ko- 
lu  o  na'lii  ma  ke  aupuni. 

8  A  hele  mai  no  ka  poe  naauao  o 
ke  alii ;  aole  nae  i  hiki  ia  lakou  ke 
heluhelu  i  ka  palapala,  aole  hoi  ke 
hoakaka  i  ke  alii  i  ke  ano. 

9  Alaila  pihoihoi  nui  iho  la  o  Be- 
lehazara  ke  alii,  ua  ano  e  ae  la  ko- 
na  maka,  a  makau  pu  iho  la  kona 
poe  alii. 

10  H  No  keia  mea  a  ke  alii,  a  me 
na'lii  ona,  komo  mai  la  ke  alii  wa- 
hine  iloko  o  ka  hale  aha  inu ;  a 
olelo  ae  la  ke  alii  wahine,  i  ae  la, 
E  ke  alii  e,  e  ola  mau  loa  oe.  Mai 
pihoihoi  kou  manao,  aole  hoi  e 
hooano  e  ae  kou  maka : 

11  No  ka  mea,  e  noho  ana  ke  ka- 
naka  iloko  o  kou  aupuni,  aia  ilo- 
ko  ona  ka  uhane  o  na  akua  heino- 
lele ;  a  i  na  la  o  kou  makua,  ua 
loaa  iloko  ona  ka  malamalama,  a 

me  ka  naauao,  a  me  ke  akamai,  e 
like  me  ke  akamai  o  na  akua ;  ka 
mea  a  ke  alii  a  Nebukaneza,  a  kou 
makua,  a  ke  alii  kou  makua  no,  i 
hoonoho  ai  i  alii  maluna  o  na  ka- 
kauolelo,  a  me  na  magoi,  a  me  ka 
poe  Kaledea,  a  me  ka  poe  kiloki- 
lo: 

12  No  ka  mea,  aia  iloko  o  Danie- 
la  ka  mea  a  ke  alii  i  kapa  ai  o  Be- 
letesaza,  he  uhane  naauao  loa,  a 
me  ke  akamai,  o  ka  hoakaka  ana 
i  na  moe,  ka  hoomaopopo  ana  i  na 
olelo  nane,  a  me  ka  hoike  ana  i  na 
mea  pohihihi ;  ano  e  kiiia  aku  o 
Daniela,  a  nana  no  e  hoakaka  mai 
i  ke  ano. 

13  Alaila  alakaiia  mai  la  o  Danie- 
la  imua  o  ke  alii.  Olelo  aku  la  ke 
alii  ia  Daniela,  i  aku  la,  O  oe  anei 
ua  Daniela  la,  no  ka  poe  pio  no 
Iuda,  ka  poe  a  ke  alii  a  ko'u  ma- 
kuakane  i  lawe  pio  ae  ai  mai  Iuda 
mai  ? 

14  Ua  lohe  au  nou,  aia  iloko  ou 
ka  uhane  o  na  akua,  a  ua  loaa  ilo- 
ko  ou  ka  malamalama,  a  me  ka 
naauao,  a  me  ke  akamai. 

15  Ua  alakaiia  mai  imua  o'u  ka 
poe  naauao,  a  me  ka  poe  kilo,  i 
heluhelu  lakou  i  keia  palapala,  a  i 
hoakaka  mai  i  ke  ano ;  aole  nae  i 
hiki  ia  lakou  ke  hoike  mai  i  ke 
ano  o  ia  niea.        > 

16  A  ua  lohe  au  nou,  e  hiki  ia  oe 
ke  hoakaka  mai  i  ke  ano,  a  e  hoi- 
ke  mai.  i  na  mea  pohihihi.  Ano 
hoi,  ina*e  hiki  ia  oe  ke  heluhelu  i 
keia  palapala,  a  e  hoakaka  mai  i 
ke  ano,  alaila  e  hoaahuia  oe  i  ke 
kapa  ulaula,  a  e  kauia  he  lei  gula 
ma  kou  a-i,  a  e  hooliloia  oe  o  ke 
kolu  no  na'lii  iloko  o  ke  aupuni. 

17  ī[  Ekemu  aku  la  o  Daniela,  i 
aku  la  imua  o  ke  alii,  E  malama  i 
kou  haawina  nou  iho,  a  rae  kou 
uku  na  hai ;  aka,  e  heluhelu  no  au 
ia  palapala  no  ke  alii,  a  e  hoakaka 
no  hoi  au  i  ke  ano. 

18  E  ke  alii  e,  ua  haawi  mai  ke 
Akua  kiekie  ia  Nebukaneza  i  kou 
makua,  i  ke  aupuni,  a  me  ka  nani, 
a  me  ka  hanohano,  a  me  ka  maha- 
loia  mai ; 

19  A  no  ka  hanohano  ana  i  haawi 
mai  ai  ia  ia,  ua  makau,  a  haalulu 

iho  la  na  lahuikanaka,  a  me  na 
aina,  a  me  na  olelo  imua  ona ;  ua 
pepehi  ia  i  kana  mau  mea  i  make- 
make  ai,  a  ua  hoola  no  hoi  oia  i 
kana  mau  mea  i  makemake  ai;  ua 
hookiekie  hoi  ia  i  kana  mau  mea  i 
makemake  ai,  ua  hoohaahaa  no 
hoi  ia  i  na  mea  ana  i  makemake  ai. 

20  Aka,  i  ka  wa  i  hookiekie  ai 
kona  naau,  a  paakiki  no  hoi  kona 
manao  me  ka  haakei,  ua  kipakuia 
oia  mai  ka  noho  alii  ona,  a  ua 
laweia'ku  kona  hanohano  mai  ona 
aku  la. 

21  Ua  kipakuia  oia  mai  na  kana< 
ka  aku ;  a  ua  hooliloia  kona  naau 
e  like  me  ko  na  holoholona,  o  ko- 
na  wahi  e  noho  ai,  aia  pu  me  na 
hoki  hihiu;  ua  hanaiia  oia  i  ka 
mauu  e  like  me  na  bipi  kauo,  a 
hoopuluia  kona  kino  i  ka  hau  o 
ka  lani ;  a  ike  oia  i  ke  alii  ana  o 
ke  Akua  kiekie  iloko  o  ke  aupuni 
o  kanaka,  a  me  kona  hoonoho 
ana  i  ka  mea  ana  e  makemake  ai 
maluna  iho. 

22  A  o  oe,  e  Belehazara  kana  kei- 
ki  e,  ua  ike  no  oe  i  keia  mea  a 
pau,  aole  nae  oe  i  hoohaahaa  i  kou 
naau  iho ; 

23  Aka,  ua  hookiekie  oe  ia  oe  iho 
maluna  o  ke  Akua  o  ka  lani ;  a  ua 
laweia  mai  na  kiaha  o  kona  hale 
imua  ou,  a  o  oe  a  me  kou  poe  alii, 
a  me  kou  mau  wahine,  a  me  na 
haiawahine  au,  ua  inu  oukou  i  ka 
waina  iloko  olaila ;  a  hoolea  oe  i 
na  akua  kala  a  me  ke  gula,  a  me 
ke  keleawe,  a  me  ka  hao,  a  me  ka 
laau,  a  me  ka  pohaku,  na  mea  ike 
ole,  aole  lohe,  aole  hoi  i  noonoo ; 
aka,  aole  oe  i  hoonani  i  ke  Akua, 
ka  mea  iloko  o  kona  lima  kou  ha- 
nu,  a  nona  kou  mau  aoao  a  pau. 

24  Alaila  ua  hoounaia  mai,  mai 
ona  mai  ka  hapa  o  ka  lima ;  a  ua 
kakauia  keia  palapala. 

25  T  Eia  ka  palapala  i  kakauia: 
Mene,   Mene,  Tekela,  Upakesi- 

NA. 

26  A  eia  ke  ano  o  ia  mea :  Mene  ; 
ua  helu  mai  ke  Akua  i  kou  aupuui 
ana,  a  ua  hoopau  ia  hoi. 

27  Tekela;  ua  kaupaonaia  oe 
ma  ka  mea  kaupaona,  a  ua  ikeia 
kou  mama  ana. 


MOKUNA  VI. 


28  Peresa  ;  ua  maheleia  kou  au- 
puni,  a  ua  haawiia'ku,  no  ka  poe 
Meelia  a  uie  ka  poe  Peresia. 

29  Alaila  kauoha  aku  la  o  Beleha- 
zara,  a  hoaahu  lakou  ia  Daniela  i 
ke  kapa  ulaula,  a  kau  lakou  i  lei 
gula  ma  kona  a-i,  a  kauoha  no  hoi 
oia  nona,  i  lilo  ai  ia  i  ke  kolu  o 
na'lii  ma  ke  aupuni. 

30  H  Ia  po  no  pepehiia  iho  la  a 
make  o  Belehazara  ke  alii  o  ka  poe 
Kaledea. 

31  A  lilo  ke  aupuni  ia  Dariu  i  ka 
Media,  he  kanaono  kumamalua 
ona  mau  makahiki. 

MOKUNA  VI. 

Ua  hooliloia  o  Daniela  i  luna.  4  Ua  niania 
wale  ia  e  na  kuhina,  a  Hooleiia  iho  la  ia  ilo- 
ko  o  ka  lua  liona.  18  Ua  hoopakeleia  mai 
oia. 

HE  mea  pono  i  ka  manao  o  Da- 
riu  e  hoonoho  maluna  o  ke 
aupuui  i  na  alii  he  haneri  a  me  ka 
iwakalua,  e  alii  ai  lakou  maluna  o 
ke  aupuni  a  pau ; 

2  A  maluna  o  lakou  i  ekolu  luna, 
o  Daniela  ka  mua  o  lakou  :  i  hoi- 
ke  mai  keia  mau  alii  i  ka  lakou 
mau  mea  i  keia  poe,  i  ole  ai  e  po- 
ho  ke  alii  i  kekahi  mea. 

3  Alaila,  ua  hookiekieia  o  Danie- 
la  maluna  o  na  luna  a  me  na'lii, 
no  ka  mea,  aia  iloko  ona  he  naau 
maikai  loa ;  a  mauao  iho  la  ke  alii 
e  hoonoho  ia  ia  maluua  o  ke  aupu- 
ni  a  pau  loa. 

4  H  No  ia  mea,  imi  na  luna  me 
na'lii  i  ka  hewa  iloko  o  Daniela 
ma  na  mea  o  ke  aupuni ;  aole  nae 
i  loaa  ka  hala  a  me  ka  hewa ;  no 
ka  mea,  ua  kupono  kana,  aole  i 
loaa  iloko  ona  kekaki  mea  kekee 
a  me  ka  hewa. 

5  Olelo  ae  la  ua  poe  la,  Aole  e 
loaa  ia  kakou  kekahi  hewa  iloko 
o  ua  Daniela  nei,  i  ole  kakou  e 
imi  hala  ma  na  mea  e  pili  ana  i  ke 
kanawai  o  kona  Akua. 

6  Alaila  hoakoakoa  ae  la  ua  poe 
luna  la,  a  me  na  alii  imua  o  ke 
alii,  a  olelo  aku  la  ia  ia,  E  Dariu, 
e  ke  alii  e,  e  ola  mau  loa  oe. 

7  Ua  kukakuka  pu  na  luna  o  ke 
aupuni,  na  kiaaina,  a  me  na'lii,  na 
kakaolelo,  a  me  na  luna  koa,  e 
kau  i  kuuawai  aupuui,  i  lilo  ia  i 


olelo  paa,  o  ka  mea  e  noi  aku  i  ke- 
kahi  akua,  a  i  kekahi  kanaka  e  pa- 
ha,  aole  ia  oe,  e  ke  alii,  a  hala  na 
la  he  kanakolu,  e  hooleiia  aku  ia 
iloko  o  ka  lua  liona. 

8  Ano,  e  ke  alii  e,  e  hana  oe  i  ole- 
lo  paa,  a  e  kakau  oe  i  kou  inoa 
ma  ua  palapala  la,  i  ole  e  hoololi 
ia,  ma  ko  ke  kanawai  o  ko  Media 
a  me  ko  Peresia,  he  mea  luli  ole. 

9  No  ia  mea,  kakau  iho  la  o  Da- 
riu  ke  alii  i  kona  inoa  ma  ka  pala- 
pala  o  ua  kanawai  la. 

10  1j  A  ike  iho  la  o  Daniela,  ua 
kau  ka  inoa  ma  ua  palapala  la,  ko- 
mo  iho  la  oia  iloko  o  kona  hale ; 
a  ua  hamama  kekahi  mau  puka 
makani  o  kona  keeua  maluna,  ma 
ka  aoao  e  ku  pono  ana  i  Ierusale- 
ma,  kukuli  iho  la  oia  ma  kona  ku- 
li,  ekolu  manawa  i  ka  la  hookahi, 
pule  aku  la,  a  hoomaikai  aku  la 
imua  o  kona  Akua,  e  like  me  ia 
inainua. 

11  Akoakoa  ae  la  ua  mau  kana- 
ka  la,  a  loaa  ia  lakou  o  Daniela  e 
pule  ana,  a  e  noi  ana  imua  o  kona 
Akua. 

12  Alaila  hookokoke  aku  la  la- 
kou,  a  olelo  aku  imua  o  ke  alii, 
no  ko  ke  alii  kanawai ;  Aole  anei 
oe  i  kau  i  kou  inoa  ma  ke  kana- 
wai,  o  ka  mea  i  noi  aku  i  kekahi 
akua,  a  i  kekahi  kanaka  e  paha, 
aole  ia  oe,  e  ke  alii,  a  hala  na  la  he 
kanakolu,  e  hooleiia'ku  oia  iloko 
o  ka  lua  liona?  Hai  mai  la  ke 
alii,  i  mai,  He  oiaio  no  ia,  ma  ko 
ke  kanawai  o  ko  Media,  a  me  ko 
Peresia  poe,  ka  mea  i  luli  ole. 

13  Olelo  aku  lakou  imua  o  ke 
alii,  i  aku  la,  O  Daniela,  ka  mea 
no  ko  Iuda  poe  pio,  aole  ia  i  ma- 
nao  ia  oe,  e  ke  alii,  aole  hoi  i  ke 
kanawai  au  i  kau  iho  ai  i  kou 
īnoa,  aka,  ua  noi  aku  oia  ekolu 
pule  ana  i  ka  la  hookahi. 

14  A  lohe  ke  alii  i  keia  olelo,  hu- 
hu  loa  oia  ia  ia  iho,  a  kau  iho  la  i 
kona  manao  maluna  o  Daniela  e 
hoopakele  ia  ia ;  a  imi  nui  iho  la 
ia  a  napo  ka  la  i  mea  e  hoopakele 
ia  ia. 

15  Alaila  akoakoa  hou  ae  la  ua 
poe  kanaka  la  imua  o  ke  alii,  ole- 
lo  aku  lalakou  i  ke  alii,  i  aku,  E 

ike  oe,  e  ke  alii,  o  ke  kanawai  o 
ko  Media,  a  me  ko  Peresia,  pe- 
neia,  aole  e  hoololiia  kekahi  olelo 
paa,  a  me  ke  kanawai  a  ke  alii  e 
kau  iho  ai. 

16  A  kauoha  ae  la  ke  alii,  a  ua  la- 
weia  mai  o  Daniela,  a  hooleiia  iho 
la  oia  iloko  o  ka  lua  liona.  Olelo 
mai  la  ke  alii  ia  Daniela,  i  mai  la, 
O  kou  Akua,  ka  mea  au  i  hooma- 
na  mau  ai,  e  hoopakele  no  oia  ia 
oe. 

17  Ua  laweia  no  hoi  he  pohaku, 
a  ua  kauia  maluna  o  ka  puka  o  ua 
lua  la  ;  a  hoailona  ke  alii  ia  mea 
me  kona  hoailona,  a  me  ka  hoailo- 
na  o  kona  mau  alii,  i  hookahuli 
ole  ia  ka  manao  ia  Daniela. 

18  1  A  i  ko  ke  alii  hoiana  i  kona 
halealii,  noho  iho  la  oia  ia  po  me 
ka  ai  ole  i  ka  ai ;  aole  hoi  i  laweia 
kana  mau  haiawahine  imua  ona, 
aole  hoi  oia  i  hiamoe  iki. 

19  A  ala  ae  la  ke  alii  iluna  i  ka- 
kahiaka  nui,  a  hele  wikiwiki  aku 
la  ma  ia  lua  liona. 

20  A  kokoke  ia  i  ka  lua,  hea  aku 
la  ia  me  ka  leo  kaniuhu  ia  Danie- 
la ;  kahea  aku  ke  alii  ia  Dauiela,  i 
aku  la,  E  Daniela,  e  ke  kauwa  a 
ke  Akua  ola,  ua  hiki  anei  i  kou 
Akua,  ka  mea  au  i  hookauwa  mau 
aku  ai,  ke  hoopakele  ia  oe  mai  na 
liona  ae  ? 

21 1  mai  la  o  Daniela  i  ke  alii,  E 
ke  alii,  e  ola  mau  loa  oe. 

22  Ua  hoouna  mai  ko'u  Akua  i 
kona  anela  e  hoopaa  mai  i  ka  wa- 
ha  o  na  liona,  i  ole  e  hoeha  mai 
lakou  ia'u  ;  no  ka  mea,  imua  ona 
aole  hala  iloko  o'u,  aole  no  hoi  au 
i  hana  ino  aku  ia  oe,  e  ke  alii. 

23  Alaila,  hauoli  nui  ke  alii  no 
Daniela,  a  kena  aku  la  e  huki  ia  ia 
mailoko  mai  o  ka  lua.  A  ua  hu- 
kiia  o  Daniela  mailoko  niai  o  ka 
lua,  aole  wahi  eha  i  loaa  ia  ia,  no 
ka  mea,  ua  paulele  aku  no  ia  i 
kona  Akua. 

24  1  A  kena  aku  la  ke  alii  e  ala- 
kai  mai  i  ka  poe  nana  i  niania 
wale  aku  ia  Daniela,  a  e  hoolei 
ia  lakou  iloko  o  ka  lua  liona,  o  la- 
kou  a  me  ka  lakou  mau  keiki,  a 
me  ka  lakou  mau  wahine;  a  lana- 
kila  na  liona  maluna  o  lakou,  a  ua 

hakihaki  liilii  loa  ia  ko  lakou  mau 
iwi  mamua  o  ko  lakou  hiki  ana 
ilalo  o  ka  lua. 

25  1  Alaila,  palapala  aku  la  o  Da- 
riu  ke  alii  i  na  lahuikanaka  a  pau, 
me  ko  na  aina,  a  me  na  olelo  e,  ka 
poe  i  noho  ma  ka  honua  a  puni  •, 
E  mahuahuaia  mai  ko  oukou  ma- 
luhia. 

26  Ke  kau  nei  au  i  olelo  paa,  i 
haalulu  na  kanaka  ma  na  aina  a 
pau  o  ko'u  aupuni,  i  makau  hoi 
imua  o  ke  Akua  o  Daniela ;  no  ka 
mea,  oia  ke  Akua  ola,  ua  paa  mau 
loa  ia,  a  o  kona  aupuni,  oia  ka 
mea  e  anai  ole  ia,  a  o  kona  alii 
ana,  e  mau  loa  ana  ia. 

27  Ke  hoopakele  mai  nei  oia,  a 
hoola  mai  no  hoi,  ke  hana  mai 
nei  oia  i  na  hana  mana,  a  me  na 
mea  kupaianaha  ma  ka  lani  a  ma 
ka  honua,  oia  ka  i  hoopakele  mai 
ia  Daniela  mai  ka  ikaika  o  na  lio- 
na  mai. 

28  Pela  i  noho  maluhia  ai  o  Da- 
niela  i  ke  au  ia  Dariu,  a  i  ke  au  ia 
Kuro  o  ka  Peresia. 

MOKUNA  VII. 

Ka  moe  uhane  o  Daniela  no  na  holoholona 
eha.  9  No  ko  ke  Akua  aupuni.  15  Ke 
ano  o  ia  mea. 

IKA  makahiki  mua  o  Beleha- 
zara,  ke  alii  o  Babulona,  he 
moe  uhane  ko  Daniela,  a  me  ka 
lia  o  kona  poo  maluna  o  kona  wa- 
hi  moe.  Alaila  palapala  iho  la  o 
Daniela  i  ua  moe  la,  a  hoike  aku 
ia  i  ka  nui  o  ia  mau  mea. 

2  Olelo  aku  la  o  Daniela,  i  aku, 
Ua  ike  au  ma  ko'u  hihio  ana  i  ka 
po,  aia  hoi,  ua  paio  ikaika  ae  la  na 
makani  eha  o  ka  lani  maluna  iho 
o  ke  kai  nui. 

3  A  hoea  mai  la  na  holoholona 
nui  eha  mailoko  mai  o  ke  kai,  ua 
like  ole  ko  lakou  ano  kekahi  me 
kekahi. 

4  O  ka  mua,  ua  like  ia  me  ka  lio- 
na,  a  he  mau  eheu  aeto  kona ;  ike 
aku  la  au  a  mokumokuia  iho  la 
kona  mau  eheu,  a  hapaiia  ae  la  ia 
iluna  mai  ka  honua  ae,  a  hookuia 
ae  la  ma  na  wawae  me  he  kanaka 
la,  a  haawiia  aku  he  naau  kanaka 
nona. 

5  Aia  hoi,  kekahi  holoholona  e, 


MOKUNA  VII. 


o  ka  lua  ia,  o  kona  ano  ua  like  ia 
me  ka  bea,  hoala  ae  la  oia  ia  ia  iho 
ma  kona  aoao  iho,  aia  hoi,  ekolu 
iwi  aoao  iloko  o  kona  waha  iwae- 
na  o  kona  mau  niho ;  a  olelo  ae  la 
lakou  ia  ia,  E  ku  ae  oe,  e  ai  i  ka  io 
he  nui. 

6  A  mahope  iho  o  keia,  ike  aku 
la  au,  aia  hoi  kekahi,  ua  like  me 
ka  leopadi,  a  maluna  o  kona  kua 
eha  mau  eheu  manu ;  eha  no  hoi 
poo  o  ua  holoholona  la ;  a  ua  haa- 
wiia  mai  ia  ia  ke  alii  ana. 

7  A  mahope  iho  o  keia,  ike  hou 
aku  la  au  ma  ka  hihio  ana  i  ka  po, 
aia  hoi  kekahi  holoholona  e,  o  ka 
ha  ia,  he  mea  weliweli  loa  ia,  he 
mea  makau  nui,  he  nui  hoi  kona 
ikaika;  he  mau  niho  hao  nui  ko- 
na.  ua  ai  wale  aku  ia,  a  okaoka  lii- 
lii,  a  hehi  iho  la  ia  i  ke  koena  ma- 
lalo  o  kona  mau  wawae ;  aole  ia  i 
like  iki  me  naholoholona  mamua. 
He  umi  hoi  na  pepeiaohao  ona. 

8  I  ko'u  noonoo  ana  i  ua  mau 
pepeiaohao  la,  aia  hoi,  kupu  mai 
la  iwaenakonu  o  lakou  kekahi 
pepeiaohao  uuku,  uhukiia  ae  la 
imua  ona  na  pepeiaohao  mua  eko- 
lu :  a  iloko  o  ua  pepeiaohao  uuku 
la,  aia  hoi,  he  mau  maka  me  he 
maka  kanaka  la,  a  he  waha  hoi  e 
olelo  ana  i  na  mea  nui. 

9  1f  Ike  aku  la  au,  a  ua  kauia 
iho  la  na  nohoalii,  a  ua  noho  mai 
la  ka  Makamua  o  na  la,  ua  huali 
loa  kona  kapa  e  like  me  ka  hau,  a 
o  ka  lauoho  o  kona  poo  ua  like 
me  ka  hulu  hipa  maemae ;  o  kona 
nohoalii,  ua  like  ia  me  ka  lapalapa 
ana  o  ke  ahi,  a  o  kona  mau  kaa  e 
like  me  ke  ahi  e  aa  ana. 

10  A  puka  mai  la  kekahi  lapala- 
pa  ahi  a  kahe  ae  mai  kona  alo 
aku  :  lawelawe  nona  na  tausani  o 
na  tausani,  a  ku  iho  la  imua  ona 
na  lehulehu  o  na  lehulehu :  ua 
hoonohoia  iho  la  ka  hookolokolo, 
a  weheia  ae  la  na  buke. 

11  Nana  aku  la  au,  a  no  ka  leo  o 
na  huaolelo  nui  a  ua  pepeiaohao 
la  i  olelo  ai ;  nana  au  a  pepehiia 
iho  la  ka  holoholona,  a  ua  lukuia 
kona  kino,  a  ua  hooleiia  no  hoi 
ma  ke  ahi  e  aa  ana. 

12  A  o  na  holoholona  i  koe,  ua 


laweia'ku  ko  lakou  aliiana;  aka 
ua  hooloihiia  ko  lakou  ola  ana  no 
kekahi  manawa  a  me  ka  wa. 

13  A  ike  aku  la  no  hoi  au  ma  ka 
hihio  ana  i  ka  po,  aia  hoi,  kekahi 
ua  like  ia  me  ke  keiki  a  ke  kana- 
ka  e  hele  mai  ana  ma  na  ao  o  ka 
lani,  a  hele  mai  no  ia  i  ka  Maka- 
mua  o  na  la,  a  hookokoke  lakou 
ia  ia  imua  ona. 

14  A  ua  haawiia  mai  nona  ke  alii 
ana,  a  me  ka  nani,  a  me  ke  aupu- 
ni,  i  hookauwa  nana  na  lahuika- 
naka,  a  me  ko  na  aina,  a  me  na 
olelo  e.  O  kona  alii  ana  ua  mau 
loa  ia,  aole  ia  e  pau,  a  o  kona  au- 
puni,  aole  ia  e  auhulihia. 

15  1  Owau,  o  Daniela  nei,  ua 
kaumaha  loa  kuu  naau  iloko  o 
kuu  kino,  a  ua  pihoihoi  au  i  na  lia 
o  kuu  poo. 

16  Hookokoke  aku  la  au  i  kekahi 
o  na  mea  e  ku  ana  malaila,  a  ni- 
nau  aku  la  au  ia  ia  i  ka  oiaio  ana 
o  keia  mau  mea  a  pau.  Alaila  hai 
mai  la  oia  ia'u,  a  hoakaka  mai  ia'u 
i  ke  ano  o  keia  mau  mea. 

17  O  keia  mau  holoholona  nui 
eha,  he  mau  alii  lakou  eha,  na  mea 
e  hoea  iluna  mai  ka  honua  ae. 

18  Aka,  o  na  haipule  o  ka  Mea 
kiekie  loa,  e  lilo  ia  lakou  ke  aupu- 
ni ;  a  ia  lakou  no  ke  aupuni  ia  ao 
aku,  ia  ao  aku,  a  mau  loa  aku  no. 

19  Alaila,  makemake  aku  la  au  e 
ike  i  ke  ano  o  ka  ha  o  ua  mau  ho- 
loholona  la,  i  ka  mea  i  ano  e  i  ko 
lakou  a  pau,  i  ka  mea  weliweli 
loa,  nona  na  niho  hao,  a  me  na 
maiuu  keleawe ;  ka  mea  nana  i  lu- 
ku  a  okaoka  loa,  a  hehi  no  hoi  i 
ke  koena  inalalo  o  kona  mau  wa- 
wae ; 

20  A  o  kona  mau  pepeiaohao  he 
umi  maluna  o  kona  poo,  a  me  ke- 
kahi  mea  i  kupu  ae,  ua  hina  hoi 
na  mea  ekolu  imua  ona ;  ua  pe- 
peiaohao  la  nona  na  maka,  a  me 
ka  waha  hoi  e  olelo  ana  i  na  mea 
nui,  a  ua  oi  aku  ka  ikaika  o  kona 
maka  mamua  o  ko  kona  poe  hoa. 

21  Ike  aku  la  au  i  ua  pepeiaohao 
la  e  kaua  aku  ana  ia  i  ka  poe  hai- 
pule,  a  lanakila  ia  maluna  o  la- 
kou; 

22  A  hiki  mai  la  ka  Makamua  o 

na  la,  a  haawiia  mai  i  ka  poe  hai- 
pule  o  ka  Mea  kiekie  ka  hoopai 
ana ;  a  ua  hiki  mai  ka  manawa  e 
lilo  ai  ke  aupuni  i  ka  poe  haipule. 

23  Penei  kana  i  i  mai  ai,  0  ka  ha 
o  ua  mau  holoholona  la,  o  ka  ha 
no  ia  o  ke  aupuni  ma  ka  honua, 
he  mea  ano  e  ia  i  na  aupuni  a 
pau ;  a  e  luku  loa  ia  i  ko  ka  ho- 
nua,  a  e  hehi  ia  mea  ilalo,  a  okao- 
ka  liilii  loa. 

24  A  o  na  pepeiaohao  he  umi  no- 
loko  mai  no  o  keia  aupuni,  he 
mau  alii  ia  he  umi  e  ku  mai  ana ; 
a  o  kekahi  mea  e  ku  mai  ana  no 
mahope  o  lakou ;  aole  like  ia  me 
ka  mea  mua,  a  e  luku  hoi  ia  i 
na'lii  ekolu. 

25  A  e  olelo  ia  i  na  mea  nui  ku  e 
i  ka  Mea  kiekie,  a  e  hookaumaha 
aku  ia  i  ka  poe  haipule  o  ka  Mea 
kiekie  loa,  a  e  manao  iho  no  ia  e 
hookahuli  i  na  manawa,  a  me  na 
kanawai ;  a  e  haawiia  ua  mau  mea 
iloko  o  kona  lima,  ahikii  ka  ma- 
nawa,  a  me  kekahi  manawa,  a  me 
ka  mahele  o  ka  manawa. 

26  Alaila,  e  hoonohoia  ka  hooko- 
lokolo,  a  e  laweia  aku  ke  aupuni 
mai  ona  aku  la,  e  hoopauia  ua 
mea  la,  a  e  lukuia  hoi,  a  hiki  i  ka 
hopena. 

27  Aka,  o  ke  aupuni,  a  me  ke 
alii  ana,  a  o  ka  nani  o  ke  aupuni 
malalo  iho  o  na  lani  a  puni,  e  haa- 
wiia  mai  i  na  kanaka  haipule  o  ka 
Mea  kiekie,  o  kona  aupuni  he  au- 
puni  mau  loa  ia ;  a  o  na'lii  a  pau, 
e  hookauwa  aku,  a  e  malama  aku 
no  hoi  ia  ia. 

28  Eia  ka  hope  o  keia  mea; 
Owau,  o  Daniela,  ua  kaumaha  au 
i  kuu  manao  iho,  ua  ano  e  ko'u 
maka ;  aka,  ua  huna  au  i  keia  mea 
iloko  o  ko'u  naau  iho. 

MOKUNA  VIII. 

Ka  hihio  a  Daniela  no  ka  hipakane  a  me  ke 
kao  kane.  13  No  na  la  elua  tausani  ekolu 
haneri,  aole  e  mohaiia  na  mohai  o  na  la. 

IKA  makahiki  ekolu  o  ke  au  ia 
Belehazara  ke  alii,  ua  hoikeia 
mai  ia'u  ia  Daniela  nei,  ka  hihio 
mahope  iho  o  ka  mea  i  hoikeia 
mai  ia'u  mamua. 
2  Ua  ike  au  ma  ka  hihio  ana ;  a  i 
kuu  ike  ana,  ma  ka  pakaua  no  au 

ia  wa,  ma  Susana,  ma  ka  aina  o 
Elama;  a  ike  aku  la  au  ma  kuu 
hihio  ana,  aia  no  au  ma  ka  muli- 
wai  o  Ulai. 

3  Alaila,  leha  ae  la  ko'u  mau  ma- 
ka,  a  ike  aku  la  au,  aia  hoi,  he  hi- 
pa  kane  e  ku  ana  ma  kapa  o  ka 
muliwai  nona  na  pepeiaohao  elua ; 
ua  kiekie  kona  mau  pepeiaohao; 
ua  oi  aku  nae  ke  kiekie  o  kekahi 
i  ko  kekahi,  a  o  ka  mea  kiekie 
oia  ka  mea  i  ulu  hope  ae. 

4  Ike  aku  la  no  hoi  au  i  ua  hipa 
kane  la  e  hookui  anamake  komo- 
hana,  a  me  ke  kukulu  akau,  a  me 
ke  kukulu  hema;  i  ole  e  hiki  i 
kekahi  holoholona  ke  ku  imua 
ona,  aole  nae  i  hiki  i  kekahi  ke 
hoopakele  ae  mai  kona  lima  aku  ; 
aka,  hana  iho  la  oia  mamuli  o  ko- 
na  makemake  iho,  a  lilo  no  ia  i 
mea  nui. 

5  A  i  ko'u  noonoo  ana,  aia  hoi, 
he  kao  kane,  holo  mai  la  ia  mai 
ke  komohana  mai,  maluna  o  ka 
honua  a  pau,  aole  ia  e  pa  iki  ma 
ka  lepo;  a  o  ua  kao  kane  la  he 
pepeiaohao  nui  mawaenakouu  o 
kona  mau  maka. 

6  A  hele  mai  la  ia  i  ka  hipakane 
nona  ua  mau  pepeiaohao  la  elua, 
ka  mea  a'u  i  ike  ai  e  ku  ana  ma 
ka  muliwai,  a  holo  aku  la  io  na  la, 
me  ka  huhu  ikaika. 

7  A  i  ko'u  ike  ana  ia  ia,  hooko- 
koke  ia  i  ka  hipakane,  ua  wela 
kona  huhu  ia  ia,  a  kui  ikaika  aku 
la  oia  i  ka  hipakane,  a  haihaiia 
kona  mau  pepeiaohao ;  aole  ikai- 
ka  iloko  o  ka  hipakane  e  ku  imua 
ona,  aka,  hoolei  oia  ia  ia  ilalo  i  ka 
lepo,  a  hehi  iho  la  ia  maluna  ona; 
aohe  mea  nana  e  hoopakele  i  ka 
hipakane  mai  kona  lima  aku. 

8  No  i»-  mea,  mahuahua  loa  ka 
ikaika  o  ua  kao  kane  la ;  a  i  kona 
wa  i  ikaika  loa  ai,  ua  uhaiia  kona 
pepeiaohao  nui;  a  ua  paniia  no 
hoi  kona  hakahaka  i  na  pepeiao- 
hao  nui  eha,  e  ku  pono  ana  i  na 
makani  eha  o  ka  lani. 

9  Kupu  mai  la  no  hoi  kekahi  pe- 
peiaohao  liilii  noloko  mai  o  ke- 
kahi  o  lakou,  a  lilo  ia  i  mea  nui 
loa  ma  ke  kukulu  hema,  a  ma  ka 
hikina,  a  ma  ka  aina  oluolu. 

10  A  haanui  oia  ia  ia  iho  i  ka 
puali  o  ka  lani ;  a  hoohina  i  keka- 
hi  o  ka  puali,  a  me  na  hoku  ilalo  i 
ka  honua,  a  hehi  iho  la  maluna  o 
lakou. 

11  Oia,  haanui  oia  ia  ia  iho  i  ka 
luna  o  ka  poe  puali,  a  hoopau  oia 
i  ka  mohai  o  na  la,  o  ka  wahi  hoa- 
no  kekahi,  ua  hooleiia  ilalo. 

12  A  ua  haawiia  mai  ia  ia  kekahi 
poe  e  ku  e  i  ua  mau  mohai  la  no 
ka  hala,  a  ua  hoolei  oia  i  ka  mea 
oiaio  ilalo  i  ka  honua ;  a  hana  aku 
la  oia,  a  lanakila. 

13  1f  Alaila,  lohe  aku  la  au  i  ke- 
kahi  haipule  e  olelo  ana,  a  i  aku 
kekahi  haipule  e  i  ua  haipule  la  e 
olelo  ana,  Pehea  ka  loihi  o  ka  hi- 
hio  no  ka  mohai  o  na  la,  a  no  ka 
mea  ino  e  hooneoneo  ai,  no  ka 
haawi  ana  i  kahi  hoano  a  me  ka 
puali,  e  hehiia  malalo  iho  o  ka 
wawae  ? 

14  A  i  mai  la  ia  ia'u,  A  hala  na 
la  elua  tausani  ekolu  haneri ;  alai- 
la  e  hoomaemae  ia  kahi  hoano. 

15  1  Eia  kekahi,  i  ka  wa  a'u  a 
Daniela  nei  i  ike  ai  ma  ka  hihio, 
a  imi  au  i  ke  ano,  alaila,  aia  hoi, 
ku  mai  la  kekahi  mea  imua  o'u, 
ua  like  kona  ano  me  ko  ke  ka- 
naka. 

16  A  lohe  aku  la  au  i  ka  leo  ka- 
naka  ma  Ulai  e  kahea  ana,  i  ae  la, 
E  Gaberiela  e,  e  hoakaka  ae  oe  i 
na  mea  i  ikeia  ma  ka  hihio,  i  keia 
kanaka. 

17  Alaila,  hookokoke  mai  oia  i 
kahi  a'u  i  ku  ai,  a  i  kona  hiki  ana 
mai,  makau  iho  la  au,  a  haule  iho 
ilalo  ko'u  maka :  aka,  i  mai  la  oia 
ia'u,  E  ike  pono  oe,  e  ke  keiki  a 
ke  kanaka;  no  ka  mea,  no  ka  ma- 
nawa  mahope  keia  hihio. 

18  A  i  kana  olelo  ana  mai  ia'u,  ua 
moe  loa  iho  la  au  ilalo  ko'u  maka 
i  ka  honua:  aka,  hoopa  mai  oia 
ia'u,  a  hoala  ae  ia'u  iluna. 

19  I  mai  oia  ia'u,  Aia  hoi,  e  hoa- 
kaka  au  ia  oe  i  ka  mea  e  hiki  mai 
ana  ma  ka  manawa  hope  o  ka  hu- 
hu  ana ;  no  ka  mea,  no  ka  wa  ma- 
hope  keia  hihio. 

20  O  ka  hipakane  au  i  ike  ai  no- 
na  na  pepeiaohao  elua,  he  mau  alii 
laua  o  Meelia,  a  me  Peresia. 


21  A  o  ua  kao  kane  huluhulu  la, 
oia  ke  alii  o  Helene ;  a  o  ua  pe- 
peiaohao  nui  la  mawaeuakouu  o 
kona  mau  maka,  oia  ke  alii  mua. 

22  A  o  ka  haihai  ana  o  ia  mea,  a 
kupu  mai  na  mea  eha  e  pani  i  ko- 
na  hakahaka,  pela  no  e  ku  mai  ai 
na  aupuni  eha  mai  loko  mai  o  keia 
lakuikanaka,  aka,  aole  nae  e  like 
me  kona  ikaika. 

23  A  i  ka  hope  o  ko  lakou  aupu- 
ni,  i  ka  manawa  i  piha  ai  ko  lakou 
hewa,  e  ku  mai  kekahi  alii,  he  ma- 
ka  hihiu  kona,  he  mea  ike  i  na 
olelo  pohihihi. 

24  A  e  nui  auanei  kona  ikaika, 
aole  nae  ma  kona  ikaika  iho ;  a  e 
luku  loa  aku  ia,  a  lanakila  hoi ;  e 
hana  aku  ia,  a  e  pepehi  no  hoi  ia  i 
ka  poe  ikaika,  a  me  ka  poe  hai- 
pule. 

25  A  ma  kona  maalea  hoi,  e  hoo- 
lanakila  oia  i  ka  hana  maalea  a 
kona  lima ;  e  hookiekie  oia  ia  ia 
iho  iloko  o  kona  naau,  a  i  ka  wa 
maluhia,  e  luku  aku  ia  i  na  lehu- 
lehu  ;  a  e  ku  e  no  hoi  ia  i  ke  Alii 
o  na'lii ;  aka,  e  okaoka  liilii  no  ia 
me  ka  lima  ole. 

26  A  o  ka  hihio  no  ke  ahiahi  a 
me  ke  kakahiaka,  ka  mea  i  haiia 
mai,  he  oiaio  no  ia ;  no  ia  mea,  e 
pani  oe  i  ua  hihio  la;  no  ka  mea, 
no  na  la  he  nui  loa  ia. 

27  Owau,  o  Daniela  nei,  ua  mau- 
le  iho  la  au,  a  ua  mai  hoi  i  kekahi 
mau  la.  Mahope  iho,  ku  ae  la  au 
iluna,  a  hana  ae  la  i  ka  hana  a  ke 
alii ;  a  kahaha  nui  iho  la  ko'u 
naau  i  ua  hihio  la,  aka,  aohe  mea 
nana  i  ike. 

MOKUNA  IX. 

Hai  aku  la  o  Daniela  i  kona  hewa,  a  me  ka 
hewa  o  ka  Iseraela.  1(J  Pule  aku  la  ia  no 
Ierusalema.  20  Hai  mai  la  o  Gaberiela  i 
na  hebcdoma  he  kanahiku. 

IKA  makahiki  mua  o  Dariu  ke 
keiki  a  Ahasuero,  no  ka  ohana 
a  Media,  ka  mea  i  hooliloia  i  alii 
maluna  o  ke  aupuni  o  ka  poe  Ka- 
ledea; 
2  I  ka  makahiki  mua  o  kona  alii 
ana,  ike  iho  la  au,  o  Daniela  nei, 
iloko  o  na  buke,  i  ka  helu  ana  o 
na  makahiki  ma  ka  okjlo  ana  mai 
a  Iehova  ia  Ieremia  i  ke  kaula,  i 

hoopauia  mai  ai  na  makahiki  he 
kanahiku  o  ko  Ierusalema  lukuia 
ana. 

3  TT  A  haliu  aku  la  au  i  ko'u  ma- 
ka  i  ka  Haku  i  ke  Akua  e  imi  aku 
ma  ka  pule,  a  me  ka  nouoi  ana, 
me  ka  hookeai,  a  me  ke  kapa  ino, 
a  me  ka  lehuahi : 

4  A  pule  aku  la  au  ia  Iehova  i 
ko'u  Akua,  me  ka  hai  aku  i  ko'u 
hewa,  a  me  ka  i  aku,  E  ka  Haku, 
ke  Akua  nui,  a  me  ka  weliweli,  ka 
mea  nana  i  malama  i  ka  berita,  a 
me  ke  aloha  i  ka  poe  i  aloha  aku 
ia  ia,  a  me  ka  poe  i  malama  i  ko- 
na  mau  kanawai ; 

5  Ua  lawehala  makou,  a  ua  kana 
hewa  hoi,  me  ka  hana  ino  wale 
aku,  a  me  ke  kipi  aku  no  hoi,  ma 
ka  haalele  ana  i  kau  mau  kauoha, 
a  me  kou  mau  kanawai : 

6  Aole  makou  i  hoolohe  i  kau 
poe  kauwa,  i  na  kaula,  ka  poe  na- 
na  i  olelo  mai  ma  kou  inoa  i  ko 
makou  poe  alii,  a  me  ko  makou 
poe  kaukaualii,  a  me  ko  makou 
mau  makua,  a  me  na  kanaka  a 
pau  o  ka  aina. 

7  E  ka  Haku  e,  ia  oe  no  ka  po- 
no  ;  aka,  ia  makou  no  ka  hilahila 
o  ka  maka,  e  like  me  ia  i  keia  la; 
i  na  kanaka  o  Iuda,  a  me  ko  Ieru- 
salema  poe,  a  me  ka  Iseraela  a 
pau,  ka  poe  ma  kahi  kokoke,  a 
ma  kahi  mamao  aku,  a  ma  na  aina 
a  pau  kahi  au  i  kipaku  ai  ia  lakou 
no  ka  hala  a  lakou  i  lawehala  aku 
ai  ia  oe. 

8  E  ka  Haku,  ia  makou  no  ka 
hilahila  o  ka  maka,  i  ko  makou 
poe  alii,  a  i  ko  makou  poe  kau- 
kaualii,  a  i  ko  makou  poe  makua 
hoi,  no  ka  mea,  ua  hana  hewa  ma- 
kou  ia  oe. 

9  I  ka  Haku  ko  makou  Akua  ke 
aloha,  a  me  ke  kala  i  na  hala ;  ua 
kipi  aku  no  nae  makou  ia  ia ; 

10  Aole  hoi  makou  i  hoolohe  i  ka 
leo  o  Iehova,  ko  makou  Akua,  e 
hele  ma  kona  mau  kanawai,  na 
mea  ana  i  hai  mai  ai  inma  o  ma- 
kou  ma  kana  poe  kauwa  o  na 
kaula. 

11  Oiaio,  ua  lawehala  ka  Iseraela 
a  pau  i  kou  kanawai  ma  ka  haalele 
aua,  a  me  ka  malama  ole  ana  i  kou 

leo ;  no  ia  mea,  ua  nininiia  mai  ka 
poino  maluna  o  makou,  a  me  ka 
hoohiki  i  kakauia  ma  ke  kanawai 
ia  Mose,  ke  kauwa  a  ke  Akua,  no 
ka  mea,  ua  hana  hewa  makou  ia  ia. 

12  A  ua  hooko  mai  oia  i  ka  olelo 
ana  i  olelo  ku  e  mai  ai  ia  makou, 
a  me  ko  makou  poe  lunakanawai, 
ka  poe  naua  makou  i  hookolokolo 
mai,  i  kona  hooili  ana  maluna  o 
makou  i  ka  poiuo  nui ;  no  ka 
mea,  aohe  hana  malalo  iho  o  ka 
lani  a  puni  e  like  me  ka  mea  i  ha- 
naia  maluna  o  Ierusalema. 

13  E  like  me  ka  mea  i  palapalaia 
ma  ke  kanawai  ia  Mose,  ua  hiki 
mai  keia  poino  a  pau  maluna  o 
makou ;  aole  nae  makou  i  pule 
aku  imua  o  Iehova  ko  makou 
Akua,  i  huli  makou  mai  ko  raa- 
kou  hewa  aku,  a  i  ike  i  kou  oiaio. 

14  No  ia  mea,  ua  nana  o  Iehova 
i  ka  poino,  a  hooili  mai  maluna  o 
makou ;  no  ka  mea,  ua  pono  o  Ie- 
hova  ko  makou  Akua  ma  ka  hana 
a  pau  ana  i  haua'i ;  no  ka  mea, 
aole  makou  i  hoolohe  aku  i  koua 
leo. 

15  Ano,  e  ka  Haku,  e  ko  makou 
Akua  e,  ka  mea  nana  e  hoopuka 
mai  i  kou  poe  kanaka  mai  ka  aina 
o  Aigupita  mai  me  ka  lima  kakau- 
ha,  a  hookaulana  oe  i  kou  inoa  e 
like  me  ia  i  keia  la;  ua  hewa  ma- 
kou,  a  ua  hana  ino  aku  no  hoi  raa- 
kou. 

16  T[  E  ka  Haku  e,  ke  noi  aku 
nei  au  ia  oe,  e  like  me  kou  pono  a 
pau,  e  hoohuliia'ku  kou  huhu,  a 
me  kou  ukiuki  mai  kou  kulana- 
kauhale  o  Ierusalema  aku,  mai 
kou  mauna  hoano  aku ;  no  ka 
mea,  no  ko  makou  hewa,  a  no  ka 
hala  o  ko  makou  poe  makua,  ua 
lilo  o  Ierusalema  a  me  kou  poe 
kauaka  i  mea  hoowahawahaia  e 
na  mea  a  pau  a  puni  makou. 

17  Ano,  e  ko  makou  Akua,  e  hoo- 
lohe  mai  i  ka  pule  a  kau  kauwa,  a 
me  kona  noi  ana  no  ka  Haku,  a  e 
haliu  oluolu  mai  i  kou  maka  ma- 
luna  o  kou  hale  hoano  i  hooneo- 
neoia'i. 

18  E  ko'u  Akua,  e  haliu  mai  i 
kou  pepeiao,  a  e  hoolohe  mai ;  e 
wehe  i  kou  mau  maka,  a  e  nana 

mai  i  ko  makou  poino,  a  me  ke 
kulanakauhale  i  kapaia  ma  kou 
inoa ;  no  ka  mea,  aole  pule  aku 
makou  imua  ou  no  ko  makou  po- 
no,  aka,  no  kou  aloha  nui  mai  no. 

19  E  ka  Haku  e,  e  hoolono  mai ; 
e  ka  Haku  e,  e  kala  mai ;  e  ka  Ha- 
ku  e,  e  hoolohe  mai,  a  e  hana  hoi ; 
mai  kakali,  no  kou  pono  iho  no,  e 
ko'u  Akua :  no  kou  kulanakauha- 
le  a  me  kou  poe  i  kapaia  ma  kou 
inoa. 

20  Tf  A  i  ka'u  olelo  ana,  a  me  ka'u 
pule  ana,  a  me  ko'u  hai  ana  i  ko'u 
hewa,  a  me  ka  hewa  o  ko'u  poe  o 
ka  Iseraela,  a  i  ko'u  noi  ana  imua 
o  Iehova  ko'u  Akua  no  ka  niauna 
hoano  o  ko'u  Akua ; 

21  Oiaio,  i  ka'u  olelo  ana  ma  ka 
pule,  o  ke  kanaka  o  Gaberiela,  ka 
mea  a'u  i  ike  ai  mamua  ma  ka  hi- 
hio,  ua  hooholo  mama  ia  mai  oia, 
a  hoopa  mai  ia'u  i  ka  manawa  o 
ka  mohai  ahiahi : 

22  A  hoakaka  mai  la  oia  ia'u,  a 
kamailio  pu  me  au,  i  mai,  E  Da- 
niela,  ua  hele  mai  nei  au  e  haawi 
ia  oe  i  ke  akamai,  a  me  ka  naauao. 

23  Ma  ka  hoomaka  ana  o  kou 
noi,  i  puka  mai  ai  ke  kauoha,  a  ua 
hele  mai  hoi  au  e  hoakaka  ia  oe ; 
no  ka  mea,  o  oe  ke  kanaka  i  alo- 
ha  nui  ia ;  no  ia  mea,  e  ike  oe  i  ka 
mea,  a  e  noonoo  oe  i  ka  hihio. 

24  Ua  hoopaaia  maluna  o  kou 
poe  kanaka  he  kanahiku  hebedo- 
ma,  a  maluna  o  kou  kulanakauha- 
le  hoano,  e  hoopauia  ka  hewa,  a  e 
hoopauia  hoi  na  hala,  a  e  hooka- 
laia  mai  ka  ino,  a  e  hookomo  mai 
i  ka  pono  mau,  a  e  hooko  i  ka  hi- 
hio,  a  me  ka  mea  i  wananaia,  a  e 
poni  i  ka  Mea  hemolele  loa. 

25  E  ike  oe,  a  e  noonoo  hoi,  mai 
ka  puka  ana  mai  o  ke  kauoha  e 
hoihoi,  a  e  kukulu  ia  Ierusalema, 
a  hiki  aku  i  ka  Mesia,  ke  Alii,  ehi- 
ku  ia  hebedoma,  a  he  kanaono  a 
me  kumamalua  hebedoma  ;  alaila 
e  kukulu  hou  ia  na  alanui,  a  me 
ka  pa,  i  na  manawa  popilikia  no. 

26  A  mahope  iho  o  ua  mau  hebe- 
doma  la  he  kanaono  me  kumama- 
lua,  e  okiia  ana  ka  Mesia,  aole  nae 
nona  iho  ;  a  o  na  kanaka  o  ke  alii 
ka  poe  e  hele  mai  ana,  e  luku  aua- 

nei  lakou  i  ke  kulanakauhale  a 
me  ka  hale  hoano ;  a  o  kona  hope- 
na  me  he  kai  hoee  la,  a  i  ka  hope 
o  ua  kaua  la  e  hoopaaia  mai  ka 
hooneoneo  ana. 

27  A  e  hoopaa  iho  no  ia  i  ka  be- 
rita  me  ka  lehulehu  no  ka  hebe- 
doma  hookahi;  a  iwaenakonu  o 
ua  hebedoma  la  e  hookiia  na  mo- 
hai,  a  me  na  mohaikuni,  a  maluna 

0  ka  pahale  e  kau  na  mea  haumia 
e  hooneoneo  ai  a  hiki  i  ka  mana- 
wa  e  nininiia  mai  ai  kahoopaiana 
maluna  o  ka  poe  i  luku  aku. 

MOKUNA  X. 

1  ko  Daniela  hoohaahaa  ana  ia  ia  iho  ua  ike 
oia  i  ka  hihio  nani.  10  I  kona  makau,  ua 
hooluoluia  mai  oia  e  ka  anela. 

IKE  kolu  o  ka  makahiki  o  Ku- 
ro,  ke  alii  o  Peresia,  ua  hoikeia 
mai  kekahi  mea  ia  Daniela,  ka 
mea  i  kapaia  o  Beletesaza;  he 
oiaio  keia  mea,  a  ua  pili  i  na  mea 
kaumaha  nui ;  ua  ike  oia  i  ua  mea 
la,  a  ua  akaka  ia  ia  ke  ano  o  ka  hi- 
hio. 

2  Ia  mau  la  no,  owau  o  Daniela, 
kanikau  iho  la  au  i  ekolu  'hebedo- 
ma. 

3  Aole  au  i  ai  i  ka  berena  maikai, 
aole  hoi  i  hookomoia  ka  io,  a  me 
ka  waina  iloko  o  kuu  waha,  aole 
loa  au  i  hamo  ia'u  iho,  a  pau  ua 
mau  hebedoma  la  ekolu. 

4  A  i  ka  la  iwakaluakumamaha, 
o  ka  malama  mua,  i  ko'u  noho 
ana  ma  ke  kapa  o  ka  muliwai  nui, 
o  Hidekela ; 

5  Alaila,  leha  ae  la  ko'u  mau  ma- 
ka,  nana  aku  la  au,  aia  hoi,  he  ka- 
naka  ua  aahuia  i  ke  kapa  olona,  a 
o  kona  puhaka  ua  kakooia  i  ke 
gula  maikai  o  Upaza : 

6  O  kona  kino  ua  like  ia  me  ka 
berulo,  a  o  kona  helehelena  maka 
ua  like  ia  me  ka  uila,  o  kona  mau 
maka  ua  like  ia  me  na  kukuiahi,  o 
kona  mau  lima  a  me  na  wawae 
ua  like  me  ke  keleawe  melemele  i 
anaiia,  a  o  ka  leo  o  kana  olelo 
ana  ua  like  ia  me  ka  leo  o  ka  le- 
hulehu. 

7  A  owau  wale  no,  o  Daniela,  ka 
i  ike  i  kela  mea  i  hoikeia;  o  na 
kanaka  pu  me  au,  aole  lakou  i  ike 
ia  mea  ;  aka,  ua  haule  iho  maluna 

o  lakou  ka  eehia  nui,  a  holo  kiki 
aku  lakou  a  pee  aku  la. 

8  Nolaila,  owau  wale  no  ka  i  koe 
iho,  a  ua  ike  no  au  ia  hihio  nui, 
aole  nae  he  ikaika  i  koe  iloko  o'u ; 
no  ka  mea,  ua  lilo  ko'u  helehelena 
me  he  keokeo  make  la,  aole  ikai- 
ka  i  koe  iloko  o'u. 

9  Ua  lohe  no  nae  au  i  ka  leo  o 
kana  olelo ;  a  i  kuu  lohe  ana  i  ka 
leo  o  kana  olelo,  alaila  hiamoe  loa 
iho  la  au  ma  ko'u  maka,  a  ilalo 
ko'u  maka  i  ka  honua. 

10  H  Aia  hoi,  hoopaa  mai  la  ke- 
hahi  lima  ia'u,  a  hoala  mai  la  ia'u 
ma  ko'u  mau  kuli,  a  me  na  poho 
lima  o'u. 

11  I  mai  la  ia  ia'u,  E  Daniela,  ke 
kanaka  i  aloha  nui  ia,  e  hoomao- 
popo  mai  oe  i  na  olelo  a'u  e  olelo 
aku  nei  ia  oe,  a  e  ku  iluna;  no  ka 
mea,  ia  oe  no  ka'u  i  hoounaia  mai 
ai.  A  i  kana  olelo  ana  mai  ia'u  i 
keia  olelo,  ku  ae  la  au  iluna  me  ka 
haalulu. 

12  Alaila,  olelo  mai  la  oia  ia'u, 
Mai  makau  oe,  e  Daniela,  no  ka 
mea,  mai  ka  la  mua  mai  au  i  hoo- 
makaukau  ai  i  kou  naau  e  hoo- 
maopopo  aku,  a  e  hoohaahaa  ia  oe 
iho  imua  o  kou  Akua,  ua  loheia 
kau  mau  olelo,  a  no  kau  mau  ole- 
lo,  ua  hiki  mai  nei  au. 

13  Aka,  o  ke  alii  o  ke  aupuni  o 
Peresia,  ua  ku  e  mai  ia'u  he  iwa- 
kalua  na  la  a  me  kumamakahi. 
Aka  hoi,  ua  hele  mai  o  Mikaela, 
kekahi  o  na'lii  nui  e  kokua  mai 
ia'u,  a  ua  noho  au  malaila  me 
na'lii  o  Peresia. 

14  Ano,  ua  hele  mai  nei  au  e 
hoakaka  i  ike  oe  i  na  mea  e  hiki 
mai  ana  i  kou  poe  kanaka  i  na  la 
mahope  ;  no  ka  mea,  ua  nui  na  la 
i  koe  o  ua  hihio  la. 

15  A  i  kana  olelo  ana  mai  ia'u  i 
keia  mau  olelo,  haka  pono  iho  la 
au  i  ka  honua,  a  paa  iho  la  kuu  leo. 

16  Aia  hoi  kekahi  ua  like  me 
ke  ano  o  ke  kanaka,  hoopa  mai  la 
ia  i  ko'u  lehelehe ;  alaila  oaka  ae 
la  ko'u  waha,  a  olelo  aku  la  au  i 
ka  mea  e  ku  ana  imua  o'u,  i  aku, 
E  kuu  Haku,  no  ua  hihio  la  ua 
hoi  hou  ko'u  weliweli  malunao'u, 
aole  loa  o'u  ikaika  i  koe. 

17  Pehea  la  e  hiki  ai  i  ke  kauwa 
a  kuu  Haku  nei  ke  kamailio  pu 
me  kuu  Haku  ?  No  ka  mea, 
owau,  ua  emo  ole,  aole  ikaika  i 
koe  iloko  o'u,  aole  hoi  he  hanu 
iloko  o'u. 

18  Alaila,  hele  hou  mai  kekahi  e 
like  me  ke  kanaka  kona  ano,  a 
hoopa  mai  ia'u,  a  hooikaika  mai 
ia'u, 

19  I  mai  la  ia,  e  ke  kanaka  i  alo- 
ha  nui  ia,  mai  makau  oe ;  he  ma- 
luhia  kou ;  e  ikaika  oe,  oia  e  ikai- 
ka  oe.  A  i  kana  olelo  ana  mai 
ia'u,  ua  ikaika  ae  la  au,  i  aku  la 
au,  E  olelo  mai,  e  kuu  Haku,  no 
ka  mea,  ua  hooikaika  mai  oe  ia'u. 

20  Alaila,  olelo  mai  la  oia,  Ua  ike 
anei  oe  i  ka'u  mea  i  hele  mai  ai  ia 
oe  ?  Ano  e  hoi  ana  au  e  kaua  aku 
i  ke  alii  o  Peresia ;  a  i  ko'u  puka 
ana  aku  iwaho,  aiahoi,  e  hiki  mai 
no  ke  alii  o  Helene. 

21  Aka,  e  hoike  aku  au  ia  oe  i  na 
mea  i  kakauia  ma  ka  palapala 
oiaio ;  aohe  mea  e  kokua  mai  ia'u 
ma  keia  mau  mea,  o  Mikaela  wale 
no  o  kou  alii. 

Ka  hoohioloia  o  Peresia  e  ke  alii  o  Helene.  5 
Na'lii  o  ke  kukulu  akau,  a  me  ke  kukulu 
hema.    30  Na  kaua  ana  a  na'lii. 

IKA  makahiki  mua  o  Dariu  ka 
Media,  ua  ku  no  au  iluna  e 
hookupaa  a  e  hooikaika  ia  ia. 

2  Ano  e  hai  aku  au  ia  oe  i  ka  mea 
oiaio.  Aia  hoi,  e  ku  mai  auanei 
iluna  ekolu  alii  ma  Peresia;  a  o 
ka  ha  e  oi  nui  aku  kona  waiwai 
mamua  o  ko  lakou  a  pau;  a  ma 
kona  ikaika  no  ka  waiwai  e  hoala 
oia  i  na  mea  a  pau  e  ku  e  i  ke  au- 
puni  o  Helene. 

3  E  ku  mai  auanei  iluna  kekahi 
alii  ikaika  loa,  e  alii  ana  oia  me  ka 
ikaika  nui,  a  e  hana  no  hoi  ia  ma- 
muli  o  kona  makemake  iho. 

4  Ā  i  kona  ku  ana  iluna  e  wawa- 
hiia  kona  aupuni,  a  maheleia  ae 
la  ma  na  makani  eha  o  ka  lani ; 
aole  ia  no  kana  poe  keiki,  aole  no 
mamuli  o  kona  aupuni  ko  mea 
ana  i  malama  ai;  no  ka  mea,  e 
hoohioloia  kona  aupuni,  no  keka- 
hi  poe  e  ae  ia,  aole  no  kana. 

5  TI  A  e  lilo  ana  no  ke  alii  o  ke 

kukulu  hema  i  mea  ikaika,  a  o  ke- 
kahi  alii  ona,  e  oi  aku  kona  ikai- 
ka  mamua  o  kela,  a  e  alii  ana  oia ; 
o  kona  aupuni  he  aupuni  nui  loa 
ia. 

(i  A  ma  ka  hope  o  na  makahiki  e 
kuikahi  lakou  ia  lakou  kekahi  me 
kekahi ;  no  ka  mea,  e  hele  mai  ke 
kaikamahiue  a  ke  alii  o  ke  kuku- 
lu  hema  i  ke  alii  o  kekukulu  akau 
e  hookuikahi ;  aka,  aole  e  mau  ia 
ia  ka  ikaika  o  ka  lima ;  aole  ia  e 
ku  paa,  aole  kona  lima;  aka,  e 
haawiia  aku  oia,  a  me  ka  poe  na- 
na  ia  i  lawe  mai,  a  me  ka  mea  na- 
na  ia  i  hanau,  a  me  ka  mea  i  hooi- 
kaika  ia  ia  ia  mau  la. 

7  Aka,  e  ku  mai  auanei  kekahi 
mailoko  mai  o  ka  lala  o  kona  ku- 
mu  ma  kona  hakahaka,  ka  mea 
nana  e  hele  mai  me  na  koa,  a  e 
komo  hoi  iloko  o  ka  hulili  o  ke 
alii  o  ke  kukulu  akau,  a  hana  ku 
e  no  hoi,  a  lanakila  maluna  iho  ; 

8  A  lawe  pio  aku  no  hoi  oia  ilo- 
ko  o  Aigupita  i  ko  lakou  mau 
akua,  a  me  ko  lakou  mau  kii  i 
hooheheeia,  a  me  ko  lakou  mau 
ipu  maikai  o  ke  kala  a  me  ke  gu- 
la ;  a  e  oi  aku  kona  mau  makahi- 
ki  mamua  o  ke  alii  o  ka  akau. 

9  Pela  e  komo  mai  ke  alii  o  ka 
hema  i  ke  aupuni,  a  e  hoi  hou  i 
kona  aina  iho. 

10  Aka,  o  kana  poe  keiki  e  hoa- 
laia  mai  lakou,  a  e  hoakoakoa  no 
lakou  i  na  koa  he  lehulehu  ;  oioio, 
kekahi  o  lakou  e  hele  mai  no  ia,  a 
e  hoohalaua,  a  kahe  aku  hoi ;  alai- 
la,  e  hoi  mai  ia  a  hoalaia  e  ku  e 
aku  i  kona  hulili. 

11  A  e  huhu  ke  alii  o  ke  kukulu 
hema,  a  e  hele  mai  ia  e  kaua  pu 
me  ia,  me  ke  alii  no  o  ka  akau  ;  a 
e  hoomakaukau  ia  i  na  kanaka  he 
lehulehu ;  aka,  e  haawiia  ua  poe 
lehulehu  la  iloko  o  kona  lima. 

12  A  i  kona  lawe  ana  i  ua  poe 
nui  la,  e  hookiekieia  kona  naau  ; 
a  e  hoohiolo  iho  oia  i  na  tausani 
he  nui ;  aole  nae  ia  e  lilo  i  mea 
ikaika  malaila. 

13  No  ka  mea,  e  hoi  mai  auanei 
ke  alii  o  ke  kukulu  akau,  a  e  hoo- 
makaukau  i  kekahi  poe  nui  e  oi 
aku  ana  i  kela  poe  mamua,  a  hala 


kekahi  mau  makahiki,  e  hele  mai 
no  oia  rae  ka  poe  koa  he  lehulehu, 
a  me  ka  waiwai  he  nui. 

14  Ia  mau  manawa  he  nui  ka  poe 
e  ku  e  mai  i  ke  alii  o  ke  kukulu 
hema ;  ka  poe  powa  o  kou  poe  ka- 
naka  kekahi  e  hookiekie  ia  lakou 
iho  e  hooko  i  ka  hihio ;  aka,  e 
haule  auanei  lakou. 

15  E  hele  mai  ke  alii  o  ke  kukulu 
akau  e  hana  i  puu,  a  e  lawe  pio  i 
na  kulauakauhale  paa  i  ka  pa  ;  ao- 
le  e  ku  paa  na  lima  o  ke  kukulu 
hema,  aole  hoi  kona  poe  i  waeia, 
aole  hoi  ona  ikaika  e  ku  e  ai. 

16  Aka,  o  ka  mea  e  hele  ku  e  mai 
ia  ia,  e  hana  no  ia  mamuli  o  kona 
makemake,  aole  e  hiki  i  kekahi 
ke  ku  imua  ona ;  a  e  ku  iho  oia 
ma  ka  ainahanohano  e  hoopauia'i 
e  kona  lima. 

17  A  e  haka  pono  kona  maka  e 
komo  me  ka  ikaika  a  pau  o  kona 
aupuni,  a  me  ka  poe  pololei  pu  me 
ia ;  pela  no  oia  e  hana'i ;  e  haawi 
no  hoi  ia  i  ke  kaikamahine  o  na 
wahine,  e  hoohaumia  ana  ia  ia ; 
aka,  aole  kela  e  ku  me  ia,  aole  hoi 
ma  kona  aoao. 

18  Mahope  huli  ae  la  oia  i  kona 
maka  i  na  mokupuni,  a  e  lawe  pio 
aku  i  na  mea  he  lehulehu ;  aka, 
na  kekahi  lunakoa  e  hoopio  i  ko- 
na  inaina  nona  iho  ;  a  e  hoihoi  ia 
ia  i  kona  inaina  īnaluna  iho  ona. 

19  Alaila,  e  huli  ao  la  ia  i  kona 
maka  i  na  hulili  o  kona  aina  iho  ; 
aka,  e  okupe  auanei  ia  a  hina  ilalo, 
aole  hoi  e  ike  hou  ia  mai. 

20  Alaila,  e  ku  mai  iluna  ma  ko- 
na  wahi  kekahi  mea  nana  e  hoou- 
na  i  ka  mea  auhau  waiwai  maluna 
o  ka  nani  o  ia  aupuni ;  aka,  aole  e 
hala  na  la  he  nui  a  lukuia  oia,  ao- 
le  na  ka  huhu,  aole  hoi  na  ke 
kaua. 

21  A  e  ku  mai  no  iluna  ma  kona 
hakahaka  kekahi  mea  ino,  aole  la- 
kou  e  haawi  ia  ia  i  ka  hanohano  o 
ke  aupuni ;  aka,  e  hele  mai  oia  i 
ka  wa  maluhia,  a  e  loaa  ia  ia  ke 
aupuni  ma  na  olelo  malimali. 

22  A  me  ka  ikaika  o  ka  waikahe 
e  lukuia'i  lakou  imua  ona,  a  e  hai- 
hai  liilii  ia,  oia,  o  ke  alii  e  kuikahi 
ana. 

23  A  mahope  o  ke  kuikahi  ana 
me  ia,  e  hana  hoopunipuni  oia; 
no  ka  mea,  e  pii  oia  iluna,  a  e  lilo 
ia  i  mea  ikaika  me  ka  poe  uuku. 

24  I  ka  wa  maluhia  e  komo  oia 
maloko  o  na  wahi  momona  o  ka 
aina  ;  a  e  hana  oia  i  na  mea  a  ko- 
na  poe  makua  i  hana  ole  ai,  aole 
hoi  na  makua  o  kona  mau  makua; 
e  hooleilei  wale  aku  iwaena  o  la- 
kou  i  ka  waiwai  pio  a  me  ka  wai- 
wai  kailiia,  a  me  ka  waiwai  maoli ; 
oiaio,  e  hoomaopopo  oia  i  kona 
manao  e  ku  e  i  na  wahi  paa,  a  i 
kekahi  manawa. 

25  A  e  hoala  oia  i  kona  ikaika, 
me  kona  naaukoa,  a  me  ke  kaua 
nui  e  ku  e  i  ke  alii  o  ke  kukulu 
hema ;  a  o  ke  alii  o  ke  kukulu  he- 
ma  e  hoalaia  mai  no  hoi  ia  me  ka 
poe  koa  he  nui  a  ikaika  loa  e  kaua ; 
aole  nae  e  hiki  ke  ku  paa;  no  ka 
mea,  e  manao  ku  e  ana  lakou  ia  ia. 

2(5  Oiaio,  o  ka  poe  e  ai  ana  i  kana 
ai  e  luku  lakou  ia  ia ;  a  o  ko  ia  la 
poe  koa  e  halana  lakou ;  a  he  nui 
ka  poe  e  haule  i  ka  pepehiia. 

27  A  noonoo  na  naau  o  ua  mau 
alii  elua  la  ma  ke  kolohe ;  a  e  ole- 
lo  hoopunipuni  no  laua  ma  ka  pa- 
paaiua  hookahi ;  aka,  aole  no  ia  e 
pomaikai  ana;  no  ka  mea,  no  ka 
manawa  i  hoopaaia'i  ka  hopena. 

28  A  i  kona  hoi  ana  aku  i  kona 
aina  me  ka  waiwai  nui;  alaila  ku 
e  kona  naau  i  ka  berita  hoano ;  a 
e  hana  aku  hoi  ia  i  kona  manao, 
a  hoi  no  i  kona  aina  iho. 

29  I  ka  manawa  i  hoopaaia'i  e 
hoi  hou  mai  no  ia,  a  hele  no  hoi  i 
ke  kukuluhema;  aka,  aole  e  like 
me  ko  ka  mua,  aole  hoi  me  ko  ka 
hope. 

30  1[  No  ka  mea,  e  holo  ku  c  mai 
no  na  moku  no  Kitimaiaia;  no- 
laiia  e  kaumaha  no,  a  hoi  mai,  a  e 
huhu  loa  aku  ia  i  kaberitahoano; 
pela  no  oia  e  hana'i ;  a  hoi  ruai.no 
ia,  a  e  kuikahi  pu  me  ka  poe  i 
haalele  i  ua  berita  hoauo  la. 

31  A  e  ku  mai  auanei  na  koa  ma 
kona  aoao,  a  e  hoohaumia  lakou  i 
kahi  hoano  ikaika,  a  e  hoopau  i 
ka  mohai  o  na  la,  a  e  hooku  ae  la- 
kou  i  ka  meaino  e  hooneoneo  ai. 

32  A  o  ka  poe  hoino  aku  i  ka  be- 

rita,  e  hoohuli  oia  ia  lakou  mamu- 
li  o  na  olelo  malimali ;  aka,  o  ka 
poe  i  ike  pono  i  ko  lakou  Akua,  e 
ikaika  lakou,  a  e  hana  aku  no 
hoi. 

33  A  o  ka  poe  naauao  o  na  ka- 
naka,  e  ao  aku  lakou  i  na  mea  he 
nui ;  aka,  e  haule  auanei  lakou  i 
ka  pahikaua,  a  me  ka  lapalapa  ahi, 
e  lawe  pio  ia,  a  e  hao  wale  ia  lakou 
i  na  la  he  nui. 

34  A  i  ko  lakou  haule  ana,  e  ko- 
kuaia  mai  lakou  he  wahi  kokua 
iki  no;  aka,  he  nui  ka  poe  e  pili 
ia  lakou  me  na  olelo  malimali. 

35  A  e  haule  no  kekahi  poe 
naauao,  i  mea  e  hoao  ai  ia  lakou, 
a  e  hoomaemae  ai  ia  lakou,  a  e 
hookeokeo  ai  ia  lakou,  a  hiki  i  ka 
manawa  o  ka  hopena;  no  ka  mea, 
aia  no  ia  i  ka  wa  i  hoopaaia  mai 
ai. 

36  A  o  ke  alii  e  hana  no  ia  ma- 
muli  o  kona  makemake  iho ;  a  e 
hookiekie  ia  ia  iho  maluna  o  na 
akua  a  pau,  a  e  olelo  i  na  mea 
kupaianaha  ku  e  i  ke  Akua  o  na 
akua,  a  e  pomaikai  no  nae  ia  a  hi- 
ki  i  ka  pau  ana  o  ka  huhuia  mai ; 
no  ka  mea,  o  ka  mea  i  hoopaaia 
mai,  e  hookoia  mai  no  ia. 

37  Aole  oia  e  malama  i  ke  Akua 
o  kona  poe  kupuna,  aole  hoi  i  ka 
makemake  o  nawahine;  aole  pu 
hoi  oia  e  malama  i  kekahi  akua, 
aka,  e  hookiekie  oia  ia  ia  iho  ma- 
luna  o  na  mea  a  pau. 

38  Aka,  ma  ko  ia  la  hakahaka  e 
hoomana  ai  oia  i  ke  akua  o  na  pa- 
kaua;  o  ke  akua  a  kona  poe  ku- 
puna  i  ike  ole  ai,  oia  kana  e  hoo- 
nani  ai  me  ke  gula,  a  me  ke  kala, 
a  me  ka  pohaku  maikai,  a  me  na 
mea  nani  hoi. 

39  Pela  oia  e  hana  ai  ma  na  pa- 
kaua  no  ua  akua  e  la  ;  e  hoonani 
oia  i  ka  poe  manaoio  aku  ia  ia,  a 
e  hoalii  oia  ia  lakou  maluna  o  na 
mea  he  nui  loa,  a  e  mahele  oia  i 
ka  aina  i  uku. 

40  A  i  ka  wa  mahope  e  pahu  aku 
no  ke  alii  o  ka  hema  ia  ia  ;  a  e  he- 
le  mai  no  hoi  ke  alii  o  ka  akau  me 
he  puahiohio  la,  e  ku  e  mai  ia  ia 
me  na  kaa  kaua,  a  me  na  hooho- 
lolio,  a  me  na  moku  he  nui  loa; 

a  e  komo  ia  iloko  o  na  aina,  a  e 
halana  e  hele  aku  ma  kela  aoao. 

41  A  e  komo  no  hoi  ia  iloko  o  ka 
aina  nani,  a  e  hookahuliia  na  mea 
he  nui;  aka,  e  hoopakeleia  keia 
mau  mea  mai  kona  lima  aku,  o  ko 
Edoma,  a  me  ko  Moaba,  a  me  na 
pookela  o  na  keiki  a  Amona. 

42  E  o  aku  hoi  oia  i  kona  lima 
inaluna  o  na  aina;  aole  no  hoi  e 
pakele  ka  aina  o  Aigupita. 

43  Oia  no  ka  mea  maluna  o  na 
waiwai  o  ke  gula,  a  me  ke  kala,  a 
maluna  o  na  mea  maikai  o  Aigu- 
pita ;  a  o  ka  poe  Libuana,  a  me  ko 
Aitiopa,  aia  lakou  ma  kona  kapu- 
wai. 

44  Aka,  no  kona  lono  ana  i  na 
olelo  mai  ka  hik'na  mai,  a  mai  ke 
kukulu  akau  mai,  e  pilikia  oia;  no 
ia  mea,  e  hele  aku  ia  me  ka  huhu 
nui  e  pepehi  aku,  a  e  luku  loa  aku 
i  na  mea  he  nui  wale. 

45  A  e  kukulu  iho  oia  i  ka  hale- 
lewa  o  kona  halealii  iwaena  o  na 
kai  a  me  ka  mauna  nani  hoano ; 
aka,  e  hiki  aku  no  oia  i  kona  ho- 
pe,  aohe  mea  nana  ia  e  kokua  mai. 

MOKUNA  XII. 

E  hoopakele  o  Mikaela  i  ka  Iseraela  mai  ko 
lakou  kaumaha  mai.  5  Ua  hoakakaia  ia 
Daniela  na  manawa,  a  ua  kauohaia  oia  e 
kali  a  i  ka  hopena. 

IA  manawa,  e  ku  mai  iluna  o  Mi- 
kaela,  ua  alii  nui  la,  ka  mea 
nana  e  kokua  i  na  keiki  o  kou  poe 
kanaka ;  a  e  hiki  mai  no  ka  mana- 
wa  popilikia,  ka  mea  like  ole  me 
ia  mai  ka  wa  o  ka  lahuikanaka,  a 
hiki  mai  ia  manawa ;  a  ia  manawa 
no  e  hoopakeleia  mai  kou  poe  ka- 
naka  o  kela  mea  keia  mea  i  ka- 
kauia  iloko  o  ka  buke. 

2  A  e  ala  mai  auanei  na  mea  he 
nui  e  hiamoe  ana  iloko  o  ka  lepo 
o  ka  honua ;  o  kekahi  poe,  e  ala 
lakou  i  ke  ola  mau  loa,  a  o  kekahi 
poe  i  ka  hilahila,  a  me  ka  hoowa- 
hawaha  mau  loa  ia. 

3  O  ka  poe  naauao  e  alohilohi 
auanei  lakou  me  he  malamalama 
la  ma  ke  aouli ;  a  o  ka  poe  i  hoo- 
huli  i  na  lehulehu  ma  ka  pono,  e 
like  me  na  hoku  ia  ao  aku  ia  ao 
aku. 

4  Aka,  e  hoopaa  oe,  e  Daniela, 


i  na  olelo,  a  e  hoopili  i  ka  buke  a 
hiki  i  ka  hope:  he  nui  ka  poe  e 
holo  i  o  a  i  o,  a  e  mahuahua  ana 
no  ka  ike. 

5  U  Alaila,  owau  o  Daniela,  nana 
aku  la  au,  aia  hoi,  ku  mai  la  he 
mau  mea  e  ae  elua,  o  kekahi  ma 
keia  kapa,  a  o  kekahi  ma  kela  ka- 
pa  o  ka  muliwai. 

6  Olelo  aku  la  kekahi  i  ke  kana- 
ka  i  hoaahuia  i  ke  olona,  ka  mea 
i  noho  maluna  o  ka  wai  o  ua  mu- 
liwai  la,  Pehea  ka  loihi  a  hiki  i  ka 
hopena  o  keia  mau  mea  kupaia- 
naha  ? 

7  A  hoolohe  aku  au  i  ka  ua  ka- 
naka  la  i  hoaahuia  i  ke  olona,  ka 
mea  maluna  o  ka  wai  o  ka  muli- 
wai,  a  i  kona  kikoo  ana  i  kona  li- 
ma  akau  a  me  kona  lima  hema  i 
ka  lani,  a  hoohiki  ma  ka  Mea  e 
ola  mau  loa  ana,  ma  ka  manawa, 
a  me  na  manawa,  a  me  ka  hapa  o 
ka  manawa,  a  hoopauia  ka  hoo- 
puehu  ana  i  ka  ikaika  o  ka  poe 
kanaka  laa,  alaila  e  hookoia'i  ia 
mau  mea  a  pau. 

8  A  lohe  aku  la  au,  aole  nae  au  i 
hoomaopopo  aku ;  alaila  i  aku  la 
au,  E  ko'u  Haku,  heaha  ka  hope- 
na  o  keia  mau  mea? 

9  Olelo  mai  la  oia,  O  hele  oe,  e 
Daniela,  no  ka  mea,  ua  hoopaaia 
keia  mau  olelo,  a  ua  hoopiliia  hoi 
a  hiki  aku  i  ka  manawa  o  ka  ho- 
pena. 

10  Nui  no  ka  poe  e  hoomaemae- 
ia,  a  e  hookeokeoia,  a  e  hoaoia; 
aka,  o  ka  poe  hewa,  e  hana  hewa 
no  lakou;  aole  nae  e  hoomaopo- 
po  aku  kekahi  o  ka  poe  hewa; 
aka,  e  hoomaopopo  no  nae  ka  poe 
naauao. 

11  A  mai  ka  manawa  e  laweia 
aku  ai  ka  mohai  o  na  la,  a  e  hoo- 
nohoia'i  hoi  ka  mea  ino  e  hooneo- 
neo  ai,  hookahi  tausani  elua  hane- 
ri  a  me  kanaiwa  ia  mau  la. 

12  Pomaikai  ka  mea  e  kakali  ana 
a  hiki  i  na  la  he  tausani  ekolu  ha- 
neri  a  me  kauakolukumamalima. 

13  Aka,  e  hele  oe  i  kou  wahi  e 
hele  ai  a  hiki  aku  i  ka  hope;  no 
ka  mea,  e  hoomaha  oe,  a  e  ku  ae 
ma  kou  kuleana  ma  ka  hope  o  ua 
mau  la  la. 

MOKUNA   I. 

No  ka  manawa  i  noho  ai  o  Hosea.  O  ke 
kauoha  a  Iehova,  ia  ia  e  mare  i  ka  wahine 
moe  kolohe.  5  0  kana  mau  keiki.  8  No 
ka  lilo  ana  o  na  kanaka  e  i  kanaka  no  ke 
Akua. 

KA  OLELO  a  Iehova  ia  Hosea, 
ke  keiki  a  Beeri,  i  na  la  o 
Uria,  o  Iotama,  o  Ahaza,  a  o  He- 
zekia,  na'lii  o  ka  Iuda ;  a  i  na  la  o 
Ieroboama  ke  keiki  a  Ioasa,  ke  alii 
o  ka  Iseraela. 

2  O  ka  mua  o  ka  olelo  a  Iehova 
ma  Hosea.  Olelo  mai  la  o  Iehova 
ia  Hosea,  e  hele  oe,  a  e  lawe  i  wa- 
hiue  moe  kolohe  nau,  a  i  na  keiki 
moe  kolohe  hoi:  no  ka  mea,  ua 
moe  kolohe  nui  ko  ka  aina,  i  ka 
haalele  ana  ia  Iehova. 

3  A  hele  aku  la  ia,  a  lawe  ia  Go- 
mera,  ke  kaikamahine  a  Dibelai- 
ma;  a  hapai  ae  la  oia,  a  hanau 
mai  la  he  keikikane  nana. 

4  A  olelo  mai  la  o  Iehova  ia  ia,  e 
kapa  aku  i  kona  inoa,  o  Iezereela; 
no  ka  mea,  aole  liuliu  aku,  a  e 
hoopai  aku  au  i  ke  koko  o  Ieze- 
reela  maluna  o  ko  ka  hale  o  Iehu  ; 
a  e  hoopau  auanei  au  i  ke  aupuni 
o  ko  ka  hale  o  ka  Iseraela. 

5  A  i  kela  manawa  e  haki  no  ia'u 
ke  kikoo  o  ka  Iseraela  ma  ka  papu 
o  Iezereela. 

6  U  Hapai  hou  ae  la  oia,  a  hanau 
mai  la,  he  kaikamahine.  Olelo 
mai  ke  Akua  ia  ia,   e  kapa  aku 


i    kona   inoa, 


aole 


ka    mei 

aku  i 

aka,   e  lawe 


o    Lomhama,    no 

au    e    aloha    hou 

ko  ka  hale  o  ka  Iseraela; 

loa   aku   au    ia  la- 

kou. 

7  Aka,  e  aloha  aku  au  i  ko  ka 
hale  o  ka  Iuda,  a  e  hoola  aku  au 
ia  lakou  ma  o  Iehova  la  ko  lakou 
Akua ;  aole  au  e  hoola  ia  lakou 
ma  ke  kikoo,  a  me  ka  pahikaua ; 
aole  ma  ke  kaua,  aole  hoi  ma  na 
lio,  a  ma  na  hoohololio. 

8  Tl  A  i  ka  wa  i  ukuhi  aku  ai  oia 
ia  Loruhama,  hapai  ae  la  oia,  a 
hanau  mai  he  keikikane. 

9  I  mai  la  ke  Akua,  E  kapa  aku 
i  kona  inoa,  o  Loami ;  no  ka  mea, 
aole  oukou  he  poe  kanaka  no'u, 
aole  auanei  hoi  au  he  Akua  no 
oukou. 

10  1]  Aka,  e  like  auanei  ka  lehu- 
lehu  o  na  mamo  a  Iseraela,  me  ke 
one  o  ke  kai,  aole  e  hiki  ke  anaia, 
aole  hoi  ke  heluia;  a  ma  kahi  i 
oleloia'i  lakou,  Aole  o  ko'u  poe 
kanaka  oukou,  malaila  e  oleloia'i 
lakou,  He  poe  keiki  oukou  na  ke 
Akua  ola. 

11  A  e  hoakoakoaia  mai  na  ma- 
mo  a  Iuda,  a  me  na  mamo  a  Ise- 
raela,  ma  kahi  hookahi,  a  e  hoo- 
noho  lakou  i  hookahi  alii  no  la- 
kou;  a  e  pii  ae  la  lakou  mai  ka 
aina  mai ;  no  ka  mea,  nani  ka  ma- 
nawa  o  Iezereela. 


MOKUNA  II. 

No  ka  hui  ana  o  ka  Iseraela  a  me  ka  Iuda  malalo  o  ke  poo  hookahi.  6  Hoakakaia  mai  ko 
lakou  hewa,  a  me  ka  ino  e  hiki  mai  ana  maluna  o  lakou.  14  A  hoopomaikai  hou  ke  Akua 
ia  lakou. 

EKAPA  aku  oukou  i  ko  oukou  poe  hoahanau  kane, 
O  Ami,  a  i  ko  oukou  mau  hoahanau  wahine,  O  Ruhama. 

2  E  hakaka  oukou  me  ko  oukou  makuwahine,  e  hakaka  oukou ; 
No  ka  mea,  aole  oia  o  ka'u  wahine ; 

Aole  hoi  wau  o  kana  kane  : 

I  haalele  ai  oia  i  kona  hookamakama  ana  mai  kona  maka  aku, 

A  me  kona  moe  kolohe  hoi  mai  waena  aku  o  kona  mau  u : 

3  O  wehe  aku  au  ia  ia  a  olohelohe, 

A  e  hooku  ia  ia  e  like  me  ia  i  ka  la  aha  i  hanau  ai, 
A  e  hoolilo  ia  ia  e  like  me  ka  waoakua, 
A  e  hooku  hoi  ia  ia  e  like  me  ka  aina  maloo, 
A  e  pepehi  ia  ia  i  ka  makewai. 

4  Aole  au  e  aloha  aku  i  kana  poe  keiki, 

No  ka  mea,  he  poe  keiki  lakou  na  ka  moe  kolohe. 

5  No  ka  mea,  ua  moe  kolohe  ko  lakou  makuwahine, 
Ua  hana  hilahila  ka  mea  nana  lakou  i  hapai : 

No  ka  mea,  i  iho  la  ia, 
E  hele  aku  au  mamuli  o  kuu  mau  ipo, 

Ka  poe  i  haawi  mai  i  ka'u  ai,  a  me  ko'u  wai,  i  ko'u  hulu  hipa, 
a  me  kuu  olona,  o  ko'u  aila,  a  me  ko'u  mea  inu. 

6  1  No  ia  mea,  aia  hoi,  e  hoopuni  au  i  kou  ala  i  na  laau  kuku, 
A  e  hana  au  i  papohaku  nona, 

I  mea  e  loaa  ole  ai  ia  ia  kona  mau  alanui. 

7  A  hahai  aku  no  ia  i  kona  mau  hoaaloha,  aole  e  loaa  lakou 

ia  ia ; 
A  imi  aku  hoi  ia  ia  lakou,  aole  e  loaa; 

Alaila,  e  i  iho  ia,  E  hele  au,  a  e  hoi  hou  i  kuu  kane  mamua; 
No  ka  mea,  ua  oi  aku  ko'u  pono  i  kela  wa  mamua  o  keia. 

8  Aole  oia  i  noonoo,  ua  haawi  aku  au  ia  ia  i  ka  mea  ai,  a  me  ka 

waina  hou,  a  me  ka  aila, 
A  hoomahuahua  aku  hoi  i  ke  kala,  a  me  ke  gula  nona, 
Na  mea  a  lakou  i  hoomakaukau  ai  no  Baala. 

9  No  ia  mea,  e  hoi  hou  mai  au,  a  e  lawe  aku  i  ka'u  palaoa  i  kona 

manawa, 
A  me  ka'u  waina  hou  i  kona  manawa  iho, 
E  lawe  aku  hoi  au  i  ko'u  hulu  hipa,  a  me  ko'u  olona,  na  mea  i 

uhi  ai  i  koua  olohelohe. 

10  Ano  e  hoike  aku  au  i  kona  mea  hilahila  imua  o  na  maka  o  kona 

mau  hoaaloha, 
Aohe  mea  e  hoopakele  ia  ia  mai  ko'u  lima  aku. 

11  A  e  hoopau  aku  au  i  kona  lealea  a  pau, 

I  kana  mau  ahaaina,  i  kona  mau  mahina  hou,  i  kona  mau  la  Sa- 
bati,  a  me  kona  mau  ahaaina  a  pau. 

12  A  e  luku  aku  au  i  kona  mau  kumuwaina,  a  me  kona  mau  laau 

fiku,  i  na  mea  ana  i  i  mai  ai,  Oia  ka'u  uku,  o  ko'u  mau  ipo 

i  haawi  mai  ai  ia'u ; 
A  e  hoolilo  au  ia  mau  mea  i  ululaau, 
A  e  ai  iho  na  holoholona  ia  mau  mea. 

13  A  e  hoopai  aku  au  maluna  ona  i  na  la  o  na  Baala, 
I  na  la  ana  i  kuni  ai  i  ka  mea  ala  no  lakou ; 

A  i  kahiko  ai  ia  ia  iho  i  kona  mau  apo-ihu,  a  me  kona  mau  lei-a-i, 
A  hahai  no  ia  mamuli  o  kona  mau  ipo, 
A  hoopoina  ia  ia'u,  wahi  a  Iehova. 

14  T[  Nolaila,  aia  hoi,  e  hoowalewale  au  ia  ia,  a  e  alakai  aku  ia  ia  i 

ka  waonahele, 
A  e  olelo  oluolu  aku  ia  ia. 

15  A  e  haawi  aku  au  nona  i  kona  mau  malawaina  mailaila  mai, 
A  i  ke  awawa  o  Akora,  i  puka  o  ka  manaolana ; 

A  e  mele  no  ia  malaila,  e  like  me  ia  i  kona  wa  opio, 
A  e  like  me  ia  i  ka  wa  ana  i  puka  mai  ai  mai  ka  aina  o  Aigupita 
mai. 

16  A  i  kela  manawa,  wahi  a  Iehova,  e  kapa  mai  oe  ia'u  o  Isi ; 
Aole  e  kapa  hou  ia'u,  o  Baali. 

17  A  e  lawe  ae  au  i  ka  inoa  o  na  Baala  mai  kona  waha  aku, 
Aole  e  hoomanao  hou  ia  lakou  ma  ko  lakou  inoa. 

18  A  i  kela  manawa  e  hana  aku  au  no  lakou  i  berita 

Me  na  holoholona  o  ke  kula,  a  me  na  manu  o  ka  lewa, 
A  me  na  mea  kolo  o  ka  honua : 

A  e  haki  ia'u  ke  kakaka,  a  me  ka  pahikaua,  a  me  ka  mea  kaua 

mai  ka  honua  aku, 
A  e  hoomoe  iho  au  ia  lakou  me  ka  maluhia. 
E  hoopalau  aku  au  ia  oe  na'u  a  mau  loa  aku  ; 

19  A  e  hoopalau  aku  au  ia  oe  na'u  ma  ka  pouo,  a  ma  ka  hoopono, 

a  ma  ka  lokomaikai,  a  ma  ke  aloha. 

20  A  e  hoopalau  aku  no  hoi  au  ia  oe  na'u  ma  ka  oiaio : 
A  e  ike  aku  oe  ia  Iehova. 

21  A  i  kela  manawa,  e  hoolohe  no  au,  wahi  a  Iehova, 

E  hoolohe  no  au  i  na  lani,  a  e  hoolohe  lakou  i  ka  honua ; 

22  A  e  hoolohe  ka  honua  i  ka  ai,  a  me  ka  waina,  a  me  ka  aila ; 
A  e  hoolohe  no  lakou  ia  Iezereela. 

23  A  e  kanu  iho  au  ia  ia  ma  ka  honua ; 

A  e  aloha  aku  au  i  ka  mea  i  aloha  ole  ia ; 

A  e  olelo  aku  au  i  ka  poe  kanaka  aole  no'u,  O  oe  ko'u  poe 

kanaka ; 
A  e  olelo  mai  hoi  lakou,  O  oe  ko  makou  Akua. 

MOKUNA  III. 

O  ke  aloha  o  Iehova  i  ka  Iseraela,  i  hoakakaia  ma  ke  ano  o  ka  Hosea  hana  ana  i  kana  wa- 

hine  moe  kolohe. 

ALAILA  olelo  mai  la  o  Iehova  ia'u,  E  hele  hoi,  e  aloha  aku  i  ka 
wahine  i  alohaia  e  ka  hoalauna,  aka,  ke  moe  kolohe  nae  : 
E  like  me  ke  aloha  o  Iehova  i  na  mamo  a  Iseraela, 
I  ka  poe  e  huli  ana  i  na  akua  e, 
A  e  makemake  hoi  i  na  pai  huawaina. 

2  A  kuai  aku  la  au  ia  ia  na'u  i  na  kala  he  umikumamalua  a  me  ka 

homera  a  me  ka  hapalua  o  ka  homera  bale  : 

3  A  i  aku  la  au  ia  ia,  E  kali  oe  ia'u  i  na  la  he  nui, 
Aole  oe  e  hele  i  ka  moe  kolohe, 

Aole  oe  e  lilo  i  ke  kanaka  e  ae : 
Pela  hoi  e  lilo  ai  au  nau. 

4  No  ka  mea,  he  nui  na  la  e  noho  ai  na  mamo  a  Iseraela,  aohe  alii, 

aohe  haku,  aohe  mohai,  aohe  kii,  aohe  epoda,  aohe  tera- 
pima: 

5  Mahope  iho  e  huli  mai  na  mamo  a  Iseraela,  a  imi  ia  lehova  ko 

lakou  Akua,  a  me  Davida  ko  lakou  alii ; 
A  e  makau  lakou  ia  Iehova,  a  me  kona  lokomaikai  i  na  la  ma- 
hope. 

MOKUNA  IV. 

Hoohewa  mai  ke  Akua  i  ka  Iseraela  no  ko  lakou  hewa. 

EHOOLOHE  oukou,  e  na  mamo  a  Iseraela,  i  ka  olelo  a  Iehova : 
no  ka  mea,  he  hakaka  ko  IehoVa  me  na  kanaka  o  ka  aina ; 
No  ka  mea,  aohe  oiaio,  aohe  aloha,  aohe  ike  i  ke  Akua  ma  ka 
aina. 

2  0  ka  hoohiki  ino,  ka  hoopunipuni,  ka  pepehi  kanaka,  ka  aihue, 

a  me  ka  moe  kolohe,  ka  lakou  i  hoomahuahua  ae  ai,  a  pili 
aku  no  ke  koko  i  ke  koko. 

3  No  ia  mea,  e  kanikau  auanei  ka  aina, 

A  e  nawaliwali  na  mea  a  pau  e  noho  ana  maluna  ona, 
Me  na  holoholona  o  ke  kula,  a  me  na  manu  o  ka  lewa; 
Oia,  e  laweia'ku  hoi  na  ia  o  ke  kai. 

4  Aka,  mai  hakaka  kekahi  kanaka,  aole  hoi  e  papa  aku  ia  hai : 
No  ka  mea,  o  kou  poe  kanaka,  ua  like  lakou  me  ka  poe  e  haka- 

ka  ana  me  ke  kahuna. 

MOKUNA  IV. 

5  Nolaila  e  hina  oe  i  ke  ao, 

O  ke  kaula  hoi,  e  hina  pu  ia  me  oe  i  ka  po ; 
A  e  luku  aku  au  i  kou  makuwahine. 

6  H  Ua  lukuia  ko'u  poe  kanaka  no  ka  ike  ole : 
No  ka  mea,  ua  hooAvahawaha  oe  i  ka  ike, 

E  hoowahawaha  aku  hoi  au  ia  oe, 

Aole  oe  e  malama  i  ka  oihanakahuna  na'u : 

A  no  kou  hoopoina  ana  i  ke  kanawai  o  kou  Akua, 

Owau  hoi  kekahi  e  hoopoina  i  kau  poe  keiki. 

7  E  like  me  ko  lakou  nui  ana,  pela  lakou  i  hana  hewa  mai  ai 

ia'u: 
A  e  hoololi  au  i  ko  lakou  nani  i  moa  hilahila. 

8  Ua  ai  lakou  i  ka  hewa  o  kuu  poe  kanaka, 

A  ua  kau  i  ko  lakou  mau  naau  ma  ko  lakou  la  hala. 

9  A  e  like  auanei  me  na  kauaka,  pela  no  me  ke  kahuna  : 

A  e  hoopai  aku  au  ia  lakou  e  like  me  ko  lakou  mau  aoao, 
A  e  hoouku  aku  au  ia  lakou  e  like  me  ka  lakou  hana  ana. 

10  A  e  ai  lakou,  aole  nae  e  maona, 

A  e  moe  kolohe  lakou,  aole  nae  e  mahuahua  ae; 
No  ka  mea,  ua  hooki  lakou  i  ka  malama  ia  Iehova. 

11  O  ka  moe  koloke,  o  ka  waina,  a  me  ka  waina  hou,  oia  ke  lawe 

aku  i  ka  naau. 

12  1  Ke  ninau  nei  kuu  poe  kanaka  i  ko  lakou  kii  laau, 
A  ua  hoike  mai  ko  lakou  kookoo  ia  lakou ; 

No  ka  mea,  ua  hooauwana  ka  naau  moe  kolohe  ia  lakou ; 
Ua  hele  moe  kolohe  lakou  mai  lalo  ae  o  ko  lakou  Akua. 

13  Kaumaha  aku  la  lakou  ma  kahi  kiekie  o  na  mauna, 
A  kuni  i  ka  mea  ala  maluna  o  na  puu, 

Malalo  o  ka  laau  oka,  a  me  ka  laau  popela,  a  me  ka  laau 

kaa, 
No  ka  mea,  ua  oluolu  kona  malumalu  : 
No  ia  mea,  e  moe  kolohe  ka  oukou  poe  kaikamahine, 
A  e  moe  kolohe  ka  oukou  poe  hunona  wahine. 

14  Aole  au  e  hoopai  aku  i  ka  oukou  poe  kaikamahine  no  ko  lakou 

moe  kolohe  ana, 
A  i  ka  oukou  poe  hunona  wahine  no  ko  lakou  moe  kolohe 

ana: 
No  ka  mea,  ua  hookaawale  pu  lakou  ia  lakou  iho  me  na  wahine 

hookamakama, 
A  ua  mohai  pu  lakou  me  na  wahine  moe  kolohe : 
A  o  ka  poe  kanaka  ike  ole,  e  make  no  lakou. 

15  H  Ina  o  oe,  e  ka  Iseraela,  i  moe  kolohe,  mai  hana  hewa  o  ka 

Iuela ; 
A  mai  hele  oukou  i  Gilegala, 
Mai  pii  ae  oukou  i  Betavena, 
Mai  hoohiki,  E  ola  o  Iehova. 

16  No  ka  mea,  ua  paakiki  o  ka  Iseraela,  e  like  me  ka  paakiki  o  ka 

hipiwahine  hou  ; 
Ano  e  hanai  o  Iehova  ia  lakou,  e  like  me  ke  keikihipa  ma 
kahi  akea. 

17  Ua  hui  pu  o  Eperaima  me  na  kii,  e  waiho  aku  ia  ia. 

18  Ua  hewa  ka  lakou  ahainu, 

Ua  mau  ko  lakou  moe  kolohe  ana ; 
A  ake  kona  poe  alii  i  ka  hilahila. 

19  Ua  hoopaa  ka  makani  ia  ia  iloko  o  kona  mau  eheu, 
A  e  hilahila  auanei  lakou  i  ka  lakou  mau  mohai. 

HOSEA. 
MOKUNA  V. 

Ka  hoohewa  i  na  kahuna,  a  me  na  kanaka,  a  me  na'lii  o  ka  Iseraela,  a  o  ka  Iuda,  no  ko 

lakou  hewa  nui. 

17*  HOOLOHE  oukou  i  keia,  e  na  kahuna, 
\a  E  haliu  mai  oukou,  e  ko  ka  hale  o  ka  Iseraela, 
A  e  lohe  na  pepeiao,  e  ko  ka  hale  o  ke  alii ; 
No  ka  mea,  no  oukou  ka  hoohewa, 
No  ka  mea,  ua  lilo  oukou  i  pahele  ma  Mizepa, 
A  i  upena  hohola  hoi  maluna  o  Tabora. 

2  Ke  pepehi  nui  nei  ka  poe  haalele  hewa, 
A  e  hahau  au  ia  lakou  a  pau. 

3  Ua  ike  au  ia  Eperaima, 

Aole  hoi  i  hunaia  ka  Iseraela  mai  o'u  aku  la: 

No  ka  mea,  ano,  e  Eperairna,  ua  moe  kolohe  no  oe, 

A  ua  haumia  o  ka  Iseraela. 

4  Aole  lakou  i  hoolilo  i  ko  lakou  manao  e  huli  hou  i  ko  lakou 

Akua: 
No  ka  mea,  he  naau  moe  kolohe  iwaena  o  lakou, 
Aole  lakou  i  ike  ia  Iehova. 

5  Ke  hoike  mai  nei  ka  haakei  o  ka  Iseraela  ma  kona  maka : 
Nolaila  o  ka  Iseraela  a  me  Eperaima,  e  haule  pu  iloko  o  ko  la- 

kou  hewa ; 
A  o  Iuda  hoi  kekahi  e  haule  pu  me  lakou. 

6  A  e  hele  lakou  me  ka  lakou  poe  hipa,  a  me  ka  lakou  poe  bipi 

e  imi  ia  Iehova, 
Aka,  aole  e  loaa  ia  lakou ; 
Ua  hele  ia  mai  o  lakou  aku. 

7  Ua  hana  hoopunipuni  aku  la  lakou  ia  Iehova : 
No  ka  mea,  ua  hoohanau  lakou  i  na  keiki  e : 

Ano  e  hoopauia  auanei  lakou  i  ka  malama  hookahi,  a  me  ko  la- 
kou  waiwai. 

8  E  puhi  oukou  i  ka  pukani  ma  Gibea, 
I  ka  pu  hoi  ma  Rama : 

E  kahea  nui  aku  ma  Betavena  mahope  ou,  e  Beniamina. 

9  A  e  neoneo  auanei  o  Eperaima  i  ka  la  e  hoopaiia'i : 
Mawaena  o  na  ohana  o  ka  Iseraela  ua  hoike  aku  au  i  ka  oiaio  o 

ka  mea  e  hiki  mai  ana. 

10  Ua  like  na'lii  o  ka  Iuda  me  ka  poe  hoonee  i  ka  palena  aina: 
Nolaila  e  ninini  aku  au  i  ko'u  huhu  maluna  o  lakou  me  he  wai 

la. 

11  Ua  hooluhiia  o  Eperaima,  ua  hookaumahaia  ma  ka  hoohewa, 
No  ka  mea,  ua  lealea  oia  i  ka  hele  ana  mamuli  o  ke  kauoha. 

12  Nolaila,  e  like  auanei  au  me  ka  mu  no  Eperaima, 
A  me  he  mea  popopo  la  no  ko  ka  hale  o  Iuda. 

13  A  ike  iho  la  o  Eperaima  i  kona  mai,  a  o  Iuda  hoi  i  kona  eha, 
Alaila,  hele  aku  la  o  Eperaima  i  Asuria, 

A  hoouna  aku  la  i  ke  alii  ku  e : 

Aole  nae  e  hiki  ia  ia  ke  hoola  ia  oukou, 

Aole  hoi  e  hoola  i  ko  oukou  eha. 

14  No  ka  mea,  e  like  auanei  au  me  he  liona  la  ia  Eperaima, 
A  e  like  me  he  liona  hou  la  i  ko  ka  hale  o  Iuda : 
Owau,  owau  ke  haehae,  a  hele  aku, 

E  lawe  pio  aku  au,  aohe  mea  nana  e  hoopakele. 

15  1f  E  hele  au  a  e  hoi  aku  i  ko'u  wahi, 

A  e  hoopaiia  lakou,  a  e  imi  mai  i  kuu  maka: 
I  ko  lakou  wa  pilikia  e  imi  koke  mai  lakou  ia'u. 

MOKUNA  VII. 
MOKUNA  VI. 

0  ke  ao  ana  e  mihi,  a  e  manaolana  ma  ke  Akua. 

INA  kakou  e  hoi  hou  aku  ia  Iehova, 
No  ka  mea,  ua  haehae  mai  kela,  a  e  hoola  mai  ia  ia  kakou ; 
Ua  hahau  mai  ia,  a  e  hoola  mai  no  oia  ia  kakou. 

2  Mahope  o  na  la  elua  e  hoola  mai  ia  ia  kakou : 

I  ke  kolu  o  ka  la  e  hooku  mai  ia  ia  kakou  iluna, 
A  e  ola  kakou  imua  ona. 

3  Alaila  e  ike  kakou,  ke  hahai  kakou  e  ike  ia  Iehova ; 
Ua  makaukau  kona  hele  ana'ku,  e  like  me  ka  wanaao : 
A  e  hele  mai  ia  ia  kakou  e  like  me  ka  ua ; 

E  like  me  ke  kuaua  mua,  a  me  ke  kuaua  hope  maluna  o  ka  honua. 

4  1J  E  Eperaima,  heaha  ka'u  e  hana  aku  ai  ia  oe  ? 
E  Iuda,  heaha  ka'u  e  hana  aku  ai  ia  oe? 

No  ka  mea,  o  ka  oukou  pono,  ua  like  me  ke  ao  kakahiaka, 
A  ua  like  me  ka  hau  e  nalo  koke  ana. 

5  No  ia  mea,  ua  kalai  aku  au  ia  lakou  ma  na  kaula ; 
Ua  pepehi  aku  au  ia  lakou  ma  na  olelo  a  kuu  waha : 

A  e  puka  aku  kou  hoohewaia  e  like  me  ka  malamalama. 

6  No  ka  mea,  o  ke  aloha  ko'u  makemake,  aole  ka  mohai; 
A  o  ka  ike  i  ke  Akua  mamua  o  na  mohaikuni. 

7  Aka,  e  like  me  kanaka,  ua  hai  ia  lakou  ka  berita: 
Ilaila  ua  hana  hoopunipuni  mai  lakou  ia'u. 

8  O  Gileada  ke  kulanakauhale  o  ka  poe  hana  hewa,  i  hahiia  i  na 

kapuwai  koko. 

9  E  like  me  ka  poe  hao  wale  e  hoohalua  ana  i  ke  kanaka ; 
Pela  no  ka  poe  kahuna  i  pepehi  wale  ma  ke  ala  o  Sekema ; 
No  ka  mea,  ke  hana  nei  lakou  i  ka  mea  ino. 

10  Maloko  o  ka  ohana  a  Iseraela  ua  ike  au  i  ka  mea  weliweli ; 
Malaila  ka  moe  kolohe  o  Eperaima, 

Ua  haumia  ka  Iseraela : 

11  Nou  hoi,  e  ka  Iuda,  ua  makaukau  ka  ohi  ai  ana. 

MOKUNA  VII. 

Hoike  mai  i  na  hewa  nui  o  na'lii  a  me  na  kanaka.    Hoakaka  mai  i  ka  mea  a  ke  Akua 

i  hana  mai  ai  ia  lakou. 

IKA  wa  a'u  e  hoihoi  aku  ai  i  ke  pio  ana  o  kuu  poe  kanaka, 
I  kuu  hoola  ana  i  ka  Iseraela,  alaila  hoikeia  mai  ka  hewa  o 
Eperaima, 
A  me  na  mea  ino  o  ko  Samaria : 
No  ka  mea,  ua  hana  lakou  i  ka  wahahee ; 
A  komo  mai  ka  aihue  maloko, 
A  hao  wale  ka  poe  powa  mawaho. 

2  Aole  noonoo  ko  lakou  naau  i  kuu  hoomanao  ana  i  ko  lakou 

hewa  a  pau : 
Ano,  ua  hoopuni  ka  lakou  mau  hana  ia  lakou ; 
Eia  do  lakou  imua  o  ko'u  maka. 

3  Ma  ko  lakou  hewa  hoolealea  aku  lakou  i  ke  alii, 
A  i  na  haku  hoi  ma  ko  lakou  mau  hoopunipuni. 

4  He  poe  moe  kolohe  lakou  a  pau,  e  like  me  ka  umu  i  hoenaenaia 

e  ka  mea  pulehu  palaoa, 
Hoopanee  oia  i  ka  pulehu  ana,  mahope  o  ke  kawili  ana  i  ka  pa- 
laoa  a  hiki  i  ka  wa  e  hu  ai. 

5  A  i  ka  la  o  ko  kakou  alii  loohia  iho  na  haku  e  ka  mai  i  ka  wela 

o  ka  waina, 

A  o  aku  la  oia  i  kona  lima  me  ka  poe  haakei. 

6  No  ka  mea,  ua  hoomakaukau  lakou  i  ko  lakou  naau,  e  like  me 

ka  umu  ma  ko  lakou  hoohalua  aua : 
Ua  hiamoe  ko  lakou  mau  mea  peluhu  palaoa,  a  ao  ka  po  : 
A  i  kakahiaka,  ua  wela  ia  mea  e  like  me  ke  ahi  lapalapa. 

7  Ua  wela  lakou  a  pau  e  like  me  ka  umu, 
Ua  ai  lakou  i  ko  lakou  mau  lunakanawai ; 
Ua  haule  ko  lakou  poe  alii  a  pau : 

Aohe  mea  e  kahea  mai  ia'u  iwaena  o  lakou. 

8  O  Eperaima,  ua  hui  pu  ia  me  na  kanaka  e : 

O  Eperaima,  he  popo  palaoa  no  ia,  aole  i  huliia. 

9  Ua  ai  na  malihini  i  kona  ikaika,  aole  nae  ia  i  ike : 

Ua  kau  mai  no  hoi  ke  oho  hina  maluna  ona,  aole  nae  ia  i  ike. 

10  Ke  hoike  mai  nei  ka  haaheo  o  ka  Iseraela  ma  kona  maka : 
Aole  lakou  e  hoi  hou  ia  Iehova  i  ko  lakou  Akua, 

Aole  imi  aku  ia  ia  no  keia  mea  a  pau. 

11  H  Ua  like  hoi  o  Eperaima  me  he  manu  nunu  la  i  hawawa,  aohe 

ona  manao : 
Kahea  aku  lakou  i  ko  Aigupita, 
A  hele  lakou  i  ko  Asuria. 

12  A  i  ka  wa  e  hele  ai  lakou,  e  hohola  aku  au  i  ka'u  upena  maluna 

o  lakou ; 
A  e  lawe  mai  au  ia  lakou  ilalo,  e  like  me  na  manu  o  ka  lewa ; 
A  e  hahau  aku  au  ia  lakou,  e  like  me  ka  mea  a  ko  lakou  ahaka- 

naka  i  lohe  ai. 

13  E  auwe  lakou !  no  ka  mea,  ua  auwana  lakou  mai  o'u  aku  la: 
O  ka  make  ko  lakou !  no  ka  mea,  ua  kipi  mai  lakou  ia'u  : 
Owau  ka  i  hoola  ia  lakou, 

A  o  lakou  ka  i  olelo  wahahee  mai  ia'u. 

14  Aole  lakou  i  auwe  mai  ia'u  me  ko  lakou  naau,  i  ka  wa  a  lakou  i 

auwe  ai  maluna  o  ko  lakou  wahi  moe : 
Ua  hoakoakoa  lakou  ia  lakou  iho  no  ka  ai,  a  no  ka  waina  hou,  a 
ua  kipi  mai  lakou  ia'u. 

15  Ia'u  i  ao  ai  ia  lakou,  a  hooikaika  aku  ai  i  ko  lakou  mau  lima, 
Aka,  ke  manao  hewa  mai  nei  lakou  ia'u. 

16  Ua  hoi  hou  lakou,  aole  nae  i  ka  Mea  kiekie  loa ; 
Ua  like  lakou  me  he  kakaka  hewa  la : 

E  haule  na'lii  o  lakou  me  ka  pahikaua,  no  ka  hookano  o  ko  la- 

kou  alelo  : 
O  keia  ko  lakou  hoino  ma  ka  aina  o  Aigupita. 

MOKUNA  VIII. 

Hoakakaia  mai  ka  hoomana  kii  o  ka  Iseraela,  a  me  ko  lakou  hookamani,  a  me  ke  kipi, 

a  me  ka  hoopai  ana. 

EKAU  i  ka  pu  ma  kou  waha, 
Me  he  aeto  la  e  hele  ku  e  mai  i  ka  hale  o  Iehova ; 
No  ka  mea,  ua  hai  ia  lakou  kuu  berita, 
A  ua  ae  lakou  maluna  o  ko'u  kanawai. 

2  E  kahea  mai  auanei  ka  Iseraela  ia'u, 
E  kuu  Akua,  ua  ike  makou  ia  oe. 

3  Ua  haalele  ka  Iseraela  i  ka  mea  maikai : 
E  hahai  auanei  ka  enemi  ia  ia. 

4  Ua  hoalii  lakou  i  na  alii,  aole  ma  o'u  nei ; 
Ua  hoonoho  lakou  i  na  haku  a'u  i  ike  ole  ai ; 

Ua  hana  lakou  i  ko  lakou  kala,  a  me  ko  lakou  gula  i  kii  no  la- 
kou,  i  mea  e  okiia'ku  ai  lakou. 

5  1[  He  mea  hoopailua  kou  keikihipi,  e  Sarnaria. 
Ua  hoaaia  kuu  inaina  ia  lakou  : 

Pehea  la  ka  loihi  a  loaa  ia  lakou  ka  maemae  ? 

6  No  ka  mea,  na  ka  Iseraela  keia  mea ; 
Na  ka  paahana  no  ia  i  hana ; 

Aole  ia  he  akua : 

No  ka  mea,  e  haki  liilii  ia  ke  keikihipi  o  Samaria. 

7  No  ka  mea,  ua  lulu  lakou  i  ka  makani, 
A  e  ohi  auanei  lakou  i  ka  puahiohio  : 
Aohe  kino  o  ka  ai  e  ku  ana ; 

Aole  hoi  e  hua  mai  ka  opuu  i  ka  hua  palaoa : 

Ina  paha  e  hua  mai,  na  ka  poe  malihini  e  hoopau  ia  mea. 

8  Ua  hoopauia  ka  Iseraela : 

A  e  like  auanei  lakou  iwaena  o  ko  na  aina  e,  me  he  ipu  la  i  ma- 
kemake  ole  ia. 

9  No  ka  mea,  ua  pii  ae  la  lakou  i  Asuria,  me  he  hoki  hihiu,  oia 

wale  no ! 
Ua  hoolimalima  o  Eperaima  i  na  mea  aloha. 

10  Ua  hoolimalima  hoi  lakou  iwaena  o  na  lahuikanaka  e,  ano  e  hoa- 

koakoa  nae  au  ia  lakou ; 
A  e  auwe  iki  lakou  no  ke  kaumaha  o  ke  alii  o  na  haku. 

11  No  ka  mea,  ua  hoomahuahua  o  Eperaima  i  na  kuahu  no  ka 

hewa, 
A  e  lilo  na  kuahu  nona  e  hewa  ai. 

12  Ua  kakau  aku  au  nona  i  na  mea  nui  o  kuu  kanawai, 
Aka,  ua  manaoia  ua  mau  mea  la,  me  he  mea  e  la. 

13  I  ke  kaumaha  ana  i  kuu  mau  inohai,  ua  kaumaha  aku  lakou  i  ka 

io,  a  ai  iho  la; 
Aole  i  oluolu  o  Iehova  ia  lakou ; 
Ano  e  hoomanao  oia  i  ko  lakou  hala ; 
A  e  hoopai  hoi  i  ko  lakou  hewa : 
A  e  hoi  hou  lakou  i  Aigupita. 

14  No  ka  mea,  ua  hoopoina  o  ka  Iseraela  i  ka  Mea  nana  ia  i  hana,  a 

ua  hana  aku  i  na  hale  hoomana ; 
A  ua  hoomahuahua  o  ka  Iuda  i  na  kulanakauhale  i  paa  i  ka 

papohaku : 
A  e  hoouna  aku  au  i  ke  ahi  iloko  o  kona  mau  kulanakauhale ; 
A  e  ai  aku  ia  i  kona  mau  halealii. 

MOKUNA  IX. 

O  ka  hoakaka  ana  i  na  mea  ino  he  nui  e  hiki  mai  ana  maluna  o  ka  Iseraela,  no  ka  nui  loa  o 

ka  lakou  hana  hewa  ana. 

MAI  hauoli,  e  ka  Iseraela,  me  ka  olioli,  e  like  me  na  lahui- 
kanaka ; 
No  ka  mea,  ua  hele  moe  kolohe  aku  oe  mai  kou  Akua  aku, 
Ua  makemake  aku  oe  i  na  makana  ma  na  kahua  hehi  palaoa  a 
pau. 

2  O  ke  kahua,  a  me  kahi  kaomi  waina,  aole  e  hanai  laua  ia  lakou, 
A  e  pau  auanei  ka  waina  hou  iloko  ona. 

3  Aole  lakou  e  noho  ma  ka  aina  o  Iehova; 
Aka,  e  hoi  hou  o  Eperaima  i  Aigupita ; 
A  e  ai  lakou  i  na  mea  haumia  ma  Asuria. 

4  Aole  lakou  e  kaumaha  aku  i  ka  waina  ia  Iehova, 
Aole  ia  e  oluolu  mai  ia  mau  mea. 

O  ka  lakou  mau  mohai,  e  like  auanei  ia  lakou  me  ka  berena  o  ka 
poe  e  kanikau  ana : 

0  ka  poe  a  pau  e  ai  iho  ia  mea  e  haumia  lakou ; 
No  ka  mea,  o  ka  lakou  berena  no  ko  lakou  ola,  aole  e  laweia  oia 
iloko  o  ka  hale  o  Iehova. 

5  Heaha  la  uanei  ka  oukou  e  hana'i  i  ka  la  ahaaiua, 
A  i  ka  la  ahaaina  a  Iehova  ? 

6  No  ka  mea,  aia  hoi,  ua  hele  aku  lakou  mai  ka  luku  aku : 
E  hoakoakoa  o  Aigupita  ia  lakou, 

E  kanu  aku  no  o  Memepi  ia  lakou. 

A  o  na  wahi  maikai  i  kuaiia  no  ko  lakou  kala  e  paapu  ia  i  ka 

puakala ; 
A  maloko  o  ko  lakou  mau  halelewa  e  kupu  ka  laau  ooi. 

7  Ua  hiki  mai  na  la  o  ka  hoopai  ana, 
Ua  hiki  mai  na  la  o  ka  uku  ana ; 
E  ike  auanei  ka  Iseraela : 

Ua  naaupo  ke  kaula,  a  ua  hehena  ke  kanaka  kilokilo  uhane,  no 
ka  hoonuiia  o  kou  hewa,  a  me  ka  nui  o  ka  inaina. 

8  E  kali  ana  o  Eperaima  i  ke  kokua,  mai  ko'u  Akua  mai : 

O  ke  kaula,  he  punihei  ia  o  ka  mea  punihei  mauu  ma  kona  aoao 

a  pau, 
A  he  mea  inaina  ma  ka  hale  o  ke  Akua. 

9  Ua  hana  hewa  nui  lakou  e  like  me  na  la  o  Gibea : 
Nolaila,  e  hoomanao  mai  ia  i  ko  iakou  hala, 

A  e  hoopai  mai  hoi  i  ko  lakou  mau  hewa. 

10  Ua  loaa  ia'  u  ka  Iseraela  e  like  me  na  hua  waina  ma  ka  waona- 

hele; 
Ua  ike  au  i  ko  oukou  poe  kupuna,  e  like  me  ka  hua  mua  ma  ka 

laau  fiku  i  kona  hua  mua  ana ; 
Aka,  hele  aku  la  lakou  ia  Baala-peora,  a  hookaawale  ia  lakou 

iho  no  ka  mea  hilahila : 
A  o  na  mea  hoowahawahaia,ua  like  me  ko  lakou  makemake. 

11  A  no  ka  Eperaima,  e  lele  aku  auanei  ko  lakou  nani  me  he  manu 

la,  mai  ka  hanau  ana  mai,  mai  ka  opu  mai,  a  mai  ka  hapai 
ana  mai. 

12  Ina  paha  e  hanai  lakou  i  na  keiki  a  lakou, 

E  hoonele  aku  au  ia  lakou  mawaena  aku  ō  kanaka : 
A  he  poino  ko  lakou  i  ka  wa  a'u  e  haalele  ai  ia  lakou ! 

13  0  Eperaima,  e  like  me  ko'u  ike  ana  ma  Turo,  ua  kanuia  oia  ma 

kahi  maikai: 
Aka,  e  alakai  aku  o  Eperaima  i  kana  poe  keiki  no  ka  mea  pepehi. 

14  E  Iehova,  e  haawi  aku  oe  ia  lakou  i  ka  mea  au  e  haawi  aku  ai ; 

E  haawi  aku  ia  lakou  i  ka  opu  hanau  hapa  wale,  a  me  na  u 
maloo. 

15  O  ko  lakou  hewa  a  pau,  aia  ma  Gilegala; 

No  ka  mea,  malaila  au  i  inaina  aku  ai  ia  lakou : 

No  ka  hewa  o  ka  lakou  hana  aua  e  kipaku  aku  ai  au  ia  lakou 

mai  ko'u  hale  aku, 
Aole  au  e  aloha  hou  aku  ia  lakou ; 
A  o  ko  lakou  mau  alii,  he  poe  kipi  lakou ! 

16  Ua  hahauia  o  Eperaima, 
Ua  maloo  ko  lakou  aa ; 
Aole  lakou  e  hua  mai  ka  hua; 
A  ina  e  hanau  mai  lakou, 

E  pepehi  no  au  i  na  mea  aloha  o  ko  lakou  opu. 
1?  E  kipaku  auanei  kuu  Akua  ia  lakou, 
No  ka  mea,  aole  lakou  i  hoolohe  ia  ia ; 
A  e  lilo  lakou  i  poe  aea  mawaena  o  na  lahuikanaka. 

Hoakakaia  ka  Iseraela  hana  hewa  ana,  o  ka  ino  e  hiki  mai  ana,  a  me  ke  ao  ana  e  mihi. 

OKA    Iseraela,  he  kumu  waiua,  i  ulu  palakalaha,  e  hua  ana  i 
ka  hua  nona  iho ; 
E  like  me  ka  nui  o  kona  hua,  pela  no  ia  i  hoomahuahua  ai  i  na 

kuahu ; 
E  like  me  ka  maikai  o  kona  aina,  pela  no  ia  i  hoonani  ai  i  na  kii. 

2  Ua  kanalua  ko  lakou  naau ; 
Ano  e  hoopaiia  lakou ; 

E  hoohiolo  no  ia  i  ko  lakou  kuahu, 
E  hoopau  no  ia  i  ko  lakou  mau  kii. 

3  Ano  hoi,  e  olelo  auanei  lakou,  Aohe  o  kakou  alii, 
No  ka  mea,  aole  o  kakou  i  makau  aku  ia  Iehova ; 
Heaha  ka  mea  a  ke  alii  e  hana  mai  ai  no  kakou  ? 

4  Ua  olelo  lakou  i  na  olelo  hoohiki  wahahee  i  ka  hana  ana  i  ka 

berita ; 
A  ua  ulu  mai  ka  hoahewa  e  like  me  ka  laau  make  ma  na  auwaha 
o  ke  kula. 

5  E  makau  auanei  na  kanaka  o  Samaria  no  na  keikihipi  o  Beta- 

vena: 
No  ka  mea,  e  auwe  auanei  kona  poe  kanaka  no  ia  mea ; 
A  e  haalulu  na  kahuna  uo  kona  nani, 
No  ka  mea,  ua  nalowale  ia. 

6  A  e  laweia'ku  hoi  ia  i  Asuria  i  makana  no  ke  alii  no  ka  enemi : 
A  e  kau  mai  ka  hilahila  ia  Eperaima, 

A  e  hilahila  hoi  ka  Iseraela  no  kona  manao  iho. 

7  A  o  Samaria,  ua  okiia'ku  kona  alii,  e  like  me  ka  hua  maluna  o 

ka  wai. 

8  A  e  hoopauia  na  heiau  o  Avena,  ka  hewa  o  ka  īseraela  : 

E  kupu  mai  auanei  ka  laau  kuku  a  me  ka  puakala  maluna  o  ko 

lakou  mau  kuahu ; 
A  e  olelo  aku  lakou  i  na  mauna,  E  uhi  mai  ia  makou  ; 
A  i  na  puu,  E  hiolo  mai  maluna  o  makou. 

9  E  ka  Iseraela,  ua  hana  hewa  oe  mai  na  la  o  Gibea  mai ; 
Ilaila  lakou  i  ku  ai : 

A  o  ke  kaua  ana  ma  Gibea  i  na  keiki  hewa,  aole  anei  ia  e  hiki 
aku  io  lakou  la  ? 

10  Eia  ko'u  manao,  e  hahau  aku  ia  lakou ; 

A  e  akoakoa  mai  na  kanaka  e  ku  e  ia  lakou, 

I  kuu  hoopaa  ana  ia  lakou,  uo  ko  lakou  mau  hewa  elua. 

11  A  o  Eperaima,  ua  like  ia  me  ka  bipi  wahine  opiopio  i  laka,  a 

makemake  hoi  e  hehi  i  ka  palaoa : 
Aka,  e  hele  aku  no  au  maluna  o  kona  a-i  maikai : 
E  hooholo  au  ia  Eperaima ; 
A  e  hana  o  Iuda  me  ka  oopalau, 
A  na  Iakoba  e  kuikui  i  puupuu  lepo  nona. 

12  E  lulu  oukou  no  oukou  iho,  ma  ka  pono, 
E  ohi  oukou  ma  ka  lokomaikai ; 

E  waele  i  ko  oukou  mahinaai ; 

No  ka  mea,  he  manawa  keia  e  imi  ia  Iehova, 

A  hiki  mai  ia,  a  ao  aku  i  ka  pono  ia  oukou. 

13  Ua  mahi  oukou  ma  ka  pono  ole,  a  ua  ohi  oukou  i  ka  hewa ; 
A  e  ai  oukou  i  ka  hua  o  ka  wahahee : 

No  ka  mea,  ua  hilinai  oe  ma  kou  aoao  iho, 
A  i  ka  lehulehu  o  kou  poe  ikaika. 

14  Nolaila,  e  kupu  mai  auanei  ka  haunaele  iwaena  o  kou  poe  ka- 

naka, 
A  e  hoohioloia  kou  mau  wahi  paa  a  pau  loa, 
E  like  me  Salemana  i  hoohiolo  ai  ia  Betarebela  i  ka  la   o  ke 

kaua; 
I  ulupaia'i  ka  makuwahine  me  kana  mau  keiki. 

15  Pela  oia  e  hana  mai  ai  ia  oukou,  ma  Betela,  no  ko  oukou  hewa 

nui: 
I  kakahiaka  e  oki  loa  ia'ku  ke  alii  o  ka  Iseraela. 

MOKUNA  XI. 

No  ke  aloha  ole  o  ka  Iseraela  i  ke  Akua  no  kona  lokomaikai.    5  Kona  hoopai  ana  ia  lakou. 

8  O  kona  aloha  no  hoi  ia  lakou. 

IKO  Iseraela  wa  kamalii,  alaila,  ua  aloha  aku  au  ia  ia, 
A  kahea  aku  au  i  kuu  keiki  e  hele  mai  Aigupita  mai. 

2  Like  me  lakou  i  kahea  aku  ai  ia  lakou,  pela  no  lakou  i  hele  ae 

ai  mai  o  lakou  aku  ; 
Kaumaha  aku  la  lakou  i  na  Baala,  a  kuni  i  ka  mea  ala  i  na  kii 
kalaiia. 

3  Ua  ao  aku  au  ia  Eperaima  i  ka  hele,  e  alakai  ana  ia  lakou  ma  ko 

lakou  lima; 
Aka,  aole  lakou  i  ike,  owau  ka  i  hoola  ia  lakou. 

4  Ua  alako  aku  au  ia  lakou  me  na  kaula  o  ke  kanaka  a  me  na  apo 

o  ke  aloha : 
A  ua  lilo  au  no  lakou  i  mea  like  me  na  mea  e  lawe  aku  ana  i  ka 

auamo  mai  luna  aku  o  ko  lakou  a-i, 
A  ua  waiho  iho  la  au  i  ka  ai  imua  o  lakou. 

5  U  Aole  ia  e  hoi  hou  i  ka  aina  o  Aigupita, 
Aka,  o  ka  Asuria,  oia  kona  alii ; 

No  ka  mea,  ua  hoole  no  ia  i  ka  hoi  hou  ana. 

6  A  e  haule  mai  ka  pahikaua  maluna  o  kona  mau  kulanakauhale, 
A  e  ai  iho  i  kona  mau  lala,  a  e  hoopau,  no  ko  lakou  manao. 

7  A  ua  manao  kuu  poe  kanaka  e  hoi  ihope  mai  o'u  aku  la  ; 
A  ua  kahea  aku  lakou  ia  lakou  la  i  ka  Mea  kiekie, 

Aole  kekahi  i  hookiekie  aku  ia  ia. 

8  Pehea  la  wau  e  hookuu  aku  ai  ia  oe,  e  Eperaima? 
Pehea  la  wau  e  hoolilo  ai  ia  oe,  e  ka  Iseraela  ? 
Pehea  la  wau  e  hana  aku  ai  ia  oe  e  like  me  Adema? 
Pehea  hoi  wau  e  hooku  ai  ia  oe  e  like  me  Zeboima? 
Ua  huliia  ko'u  naau  iloko  o'u, 

Ua  hoala  pu  ia  hoi  kuu  minamina. 

9  Aole  au  e  hoopai  aku  me  kuu  inaina  nui, 
Aole  au  e  huli  ae  e  luku  aku  ia  Eperaima; 

No  ka  mea,  owau  no  ke  Akua,  aole  he  kanaka, 
Maloko  ou  ka  Mea  Hemolele ; 
Aole  au  e  hele  mai  me  ka  huhu. 

10  Mamuli  o  Iehova  lakou  e  hele  ai ; 

E  uwo  ana  no  ia  e  like  me  ka  liona : 

A  i  ka  wa  e  uwo  ai  oia,  alaila  e  haalulu  na  keiki  mai  ke  komo- 
hana  mai. 

11  E  haalulu  lakou  me  he  manu  la  mai  Aigupita  mai, 
Me  he  manu  nunu  la  mai  ka  aina  o  Asuria  mai : 

A  e  hoonoho  au  ia  lakou  maloko  o  ko  lakou  mau  hale  iho,  wahi 
a  Iehova. 

12  Ke  hoopuni  nei  o  Eperaima  ia'u  me  ka  hoopunipuni, 
A  o  ka  hale  o  ka  Iseraela  me  ka  wahahee  : 

1136 


MOKUNA  XII. 

Aka,  o  ka  Iuda,  ke  hooalii  nei  oia  me  ke  Akua, 
A  ke  kupaa  nei  oia  me  ka  poe  pouo. 

MOKUNA  XII. 

Ua  aoia  ka  Eperaima  a  me  ka  Iuda.  4  Hoikeia  ke  ano  o  lakou  ma  ke  ano  o  ko  lakou  kupu- 
na  o  Iakoba,  ka  mea  a  ke  Akua  i  aloha  ai ;  a  kahea  aku  ia  iakou  e  mihi.  8  O  na  hewa  o 
ka  Eperaima  ka  mea  i  ukiuki  ai  ke  Akua  e  hoopai  ia  ia. 

KE  ai  nei  ka  Eperaima  i  ka  makaui, 
A  ke  hahai  nei  hoi  ia  i  ka  makani  hikina  : 
Hoomahuahua  no  ia  i  na  la  a  pau  i  ka  hoopunipuni  a  me  ka  lu- 

ku  ana; 
A  hana  lakou  i  ka  berita  me  ko  Asuria, 
A  ua  laweia'ku  ka  aila  i  Aigupita. 

2  He  paio  hoi  ko  Iehova  me  ka  Iuda, 

A  e  hoopai  aku  oia  ia  Iakoba  e  like  me  kona  mau  aoao ; 
E  hoouku  aku  kela  ia  ia  e  like  me  kana  hana. 

3  Tf  Hoko  o  ka  opu  hoopaa  aku  oia  i  ke  kuekuewawae  o  kona  kai- 

kuaana, 
A  ma  kona  ikaika  hakaka  pu  ia  me  ke  Akua. 

4  A  hakaka  pu  ia  me  ka  anela,  a  lauakila  : 
Uwe  iho  la  ia,  a  nonoi  aku  la  ia  ia  : 

Loaa  oia  ia  ia  ma  Betela,  a  olelo  pu  oia  me  kakou ; 

5  Oia  hoi,  o  Iehova  ke  Akua  o  na  kaua ; 
O  Iehova,  oia  kona  inoa  ponoi. 

6  Nolaila,  e  huli  oe  i  kou  Akua  : 

E  malama  i  ke  aloha,  a  me  ka  olelo  hoopouo, 
A  e  hilinai  mau  maluna  o  kou  Akua. 

7  Tf  He  kalepa  no  ia,  ma  kona  lima  ka  mea  kaupaona  hoopuni- 

puni: 
A  makemake  no  ia  i  ka  alunu. 

8  A  i  iho  la  o  Eperaima, 
Ua  lako  no  nae  wau, 
Ua  loaa  ia'u  ka  waiwai ; 

Ma  ka'u  mau   hana  a  pau  aole  i  loaa  kuu   hewa,  ka  mea  i 
hewa'i  au. 

9  A  owau,  o  Iehova  kou  Akua,  mai  ka  aina  o  Aigupita  mai, 

E  hoonoho  hou  aku  au  ia  oe  i  na  halelewa,  e  like  me  na  la  o  ka 
ahaaina. 

10  A  ua  olelo  aku  au  ma  na  kaula, 
A  ua  hoomahuahua  i  na  hihio, 

A  ua  olelo  aku  au  i  na  olelo  nane  ma  ka  lima  o  na  kaula. 

11  Ua  hewa  anei  ko  Gileada  ? 
Oia,  ua  hewa  lakou ; 

Ke  kaumaha  nei  lakou  i  na  bipi  ma  Gilegala ; 
A  o  ko  lakou  mau  kuahu,  ua  like  me  na  ahu  ma  na  auwaha  o  ka 
mahinaai. 

12  A  holo  aku  la  o  Iakoha  i  ka  aina  o  Suria ; 
A  hooluhi  aku  la  o  Iseraela  no  ka  wahine, 

A  no  ka  wahine  malama  aku  la  ia  i  na  holoholona. 

13  A  ma  ke  kaula  i  lawe  mai  ai  o  Iehova  i  ka  Iseraela  mai  Aigu- 

pita  mai, 
A  ma  ke  kaula  i  malama  mai  ai  oia  ia  ia. 

14  Hoonaukiuki  loa  aku  la  o  Eperaima  ia  ia; 
Nolaila  e  waiho  aku  ai  ia  i  kona  koko  maluna  ona, 

A  e  hoihoi    aku    kona  Haku    i    kona  hoowahawaha    maluna 
ona. 

O  ka  pau  ana  o  ka  nani  o  Eperaima,  no  kona  hoomana  kii,  a  no  ke  aloha  ole  i  ke  Akua. 
9  Hoike  mai  i  ke  aloha  a  me  ka  hoola  mai  ka  make  mai. 

IKA  wa  i  olelo  ai  o  Eperaima,  he  haalulu, 
Ua  hookiekieia  oia  iloko  o  ka  Iseraela ; 
Aka,  i  kana  hana  hewa  ana  ma  Baala,  make  iho  la  ia. 

2  Ano,  hoomahuahua  lakou  i  ka  hewa, 

A  hana  lakou  no  lakou  i  kii  hooheheeia  no  ko  lakou  kala, 
I  kii  ma  ko  lakou  manao,  o  na  hana  a  na  paahana  wale  no ; 
Ke  olelo  nei  ka  poe  e  kaumaha  ana,  E  honi  lakou  i  na  keiki 
bipi. 

3  No  ia  mea,  e  like  auanei  lakou  me  ke  ao  kakahiaka, 
A  me  ka  hau  hou  e  nalo  koke  ana, 

E  like  me  ka  opala  i  puehuia  i  ka  puahiohio  mai  kahi  hehipa- 

laoa  aku, 
A  me  ka  uahi  mai  ka  puka-uahi  aku. 

4  Aka,  owau  o  Iehova  ke  Akua  ou,  mai  ka  aina  o  Aigupita  mai, 
Mai  ike  oe  i  akua  e  ae,  ia'u  wale  no ; 

No  ka  mea,  aohe  Hoola,  owau  wale  no. 

5  TT  Owau  ka  i  ike  ia  oe  ma  ka  waonahele, 
Ma  ka  aina  panoa. 

6  E  like  me  ka  lakou  mea  ai,  pela  i  maona  ai  lakou ; 
Ua  maona  lakou,  a  hookiekieia  ko  lakou  naau ; 
No  ia  mea,  ua  hoopoina  lakou  ia'u. 

7  Nolaila,  e  like  auanei  au  ia  lakou  me  he  liona  la; 

Me  he  leopadi  la  ma  ke  ala,  e  hoohalua  ai  au  ia  lakou. 

8  E  halawai  au  me  lakou  me  he  bea  la  i  hooneleia, 
A  e  haehae  au  i  ka  wahi  o  ko  lakou  naau, 

A  e  hoopau  aku  au  ia  lakou  malaila  e  like  me  ka  liona : 
A  e  haehae  ka  holoholona  o  ka  waonahele  ia  lakou. 

9  1T  Nau  iho  kou  make,  e  ka  Iseraela ; 
Aka,  iloko  o'u  kou  kokua. 

10  Auhea  hoi  kou  alii,  nana  e  hoola  mai  ia  oe  ma  kou  mau  kulana- 

kauhale  a  pau  ? 
Auhea  hoi  kou  mau  lunakanawai,  na  mea  au  i  olelo  ai,  E  haawi 
mai  i  alii  no'u,  a  me  na  luna? 

11  Haawi  aku  au  i  alii  nou,  no  kuu  inaina, 
A  lawe  aku  au  ia  ia  ma  kuu  huhu. 

12  Ua  nakiiia  ka  hala  o  ka  Eperaima, 
Ua  ahuia  kona  hewa. 

13  O  na  ehaeha  o  ka  wahine  hanau,  e  hiki  mai  ia  maluna  ona : 
He  keiki  naaupo  ia ; 

No  ka  mea,  aohe  ona  pono  e  ku  loihi  ma  kahi  e  hanau  ai  na 
keiki. 

14  E  hoola  aku  au  ia  lakou  mai  ka  mana  o  ka  po ; 
E  hoola  panai  au  ia  lakou  mai  ka  make  mai ; 
Owau  no  kou  luku,  e  ka  make ; 

Owau  no  kou  pepehi,  e  ka  po ; 

Ua  hunaia  ka  mihi,  mai  ko'u  maka  aku. 

15  1f  Ina  ua  mahuahua  oiamawaena  o  kona  mau  hoahanau, 
E  hele  mai  auanei  ka  makani  hikina, 

Ka  makani  o  Iehova  e  hiki  mai,  mai  ka  waonahele  mai : 
A  e  hoomalooia  kona  punawai, 
A  e  maloo  kona  waipuna ; 

A  e  hoopau  aku  ia  i  ka  waiwai  o  na  ipu  a  pau  i  makemakeia. 

16  E  hoopaiia  auanei  ko  Samaria; 

No  ka  mea,  ua  kipi  aku  ia  i  kona  Akua ; 
E  haule  auanei  lakou  ma  ka  pahikaua ; 
E  ulupaia  ka  lakou  mau  keiki  liilii, 
A  o  ka  lakou  poe  wahine  hapai  e  kahaia'ku. 

MOKUNA  XIV. 

Ka  wanana  no  Samaria.    2  O  ke  ao  ana  e  mihi.    4  Hoakaka  i  na  mea  maikai  noka  Iseraela. 
9  Pono  e  manao  nui  i  keia  mau  mea. 

17^  KA  Iseraela,  e  huli  mai  oe  ia  Iehova  kou  Akua ; 
[j  No  ka  mea,  ua  haule  oe  ma  kou  hewa  iho. 

2  E  lawe  me  oukou  i  na  olelo,  a  e  huli  oukou  ia  Iehova : 
E  i  aku  ia  ia,  E  lawe  aku  oe  i  na  hewa  a  pau, 

A  e  ae  lokomaikai  mai, 

A  e  hoihoi  aku  makou  i  na  mohai  o  ko  makou  lehelehe. 

3  Aole  e  hoola  ko  Asuria  ia  makou ; 
Aole  makou  e  holo  maluna  o  ka  lio ; 

Aole  hoi  makou  e  olelo  hou  aku  i  ka  hana  a  ko  makou  mau 

lima,  O  oe  ko  makou  Akua : 
No  ka  mea,  ma  ou  la  e  loaa'i  i  ka  poe  makua  ole  ka  lokomaikai. 

4  1  A  e  kala  aku  au  i  ko  lakou  kipi  ana, 
E  aloha  wale  aku  hoi  au  ia  lakou : 

No  ka  mea,  ua  huli  ae  kuu  inaina  mai  ona  aku  la. 

5  E  like  auanei  au  me  ka  hau  i  ka  Iseraela ; 
E  pua  auanei  oia  e  like  me  ka  lilia, 

A  e  kolo  lea  kona  mau  aa  e  like  me  Lehanona. 

6  A  e  palahalaha  aku  kona  mau  lala, 

A  e  like  auanei  kona  nani  me  ka  laau  oliva, 
E  like  hoi  kona  ala  me  Lehanona. 

7  E  hoi  mai  ka  poe  e  noho  ana  malalo  o  kona  malu ; 
E  kupu  mai  lakou  me  ka  ai, 

A  e  ulu  lakou  me  ke  kumuwaina : 

A  o  kona  inoa  ua  like  me  ka  waina  o  Lehanona. 

8  E  olelo  iho  o  Eperaima, 

Heaha  ka'u  e  hana  hou  aku  ai  i  na  kii  ? 
Ua  lohe  au  a  ua  nana  hou  au  ia  ia; 
Ua  like  au  me  ka  laau  kaa  uliuli ; 
Mai  o'u  aku  ua  loaa  ia  oe  ka  hua. 

9  Owai  ka  mea  naauao,  i  noonoo  ai  oia  i  keia  mau  mea? 
A  akamai  hoi,  i  ike  ai  oia  i  keia  mau  mea? 

No  ka  mea,  o  na  aoao  o  Iehova,  ua  pololei, 

A  e  hele  ka  poe  pono  iloko  olaila ; 

Aka,  o  ka  poe  lawehala,  e  haule  lakou  iloko  olaila. 


IOELA. 


MOKUNA  I. 

Holke  mai  ke  kaula  i  na  mea  e  pau  ai  na  hua  o  ka  aina.    8  Kauoha  mai  i  na  kanaka  e  auwe, 
e  pule,  e  hookeai.    18  Kahea  aku  no  ia  ia  Iehova  no  lakou. 

OKA  olelo  a  Iehova  ia  Ioela  ke  keiki  a  Petuela. 
2  E  hoolohe  oukou  i  keia,  e  ka  poe  kahiko, 
E  haliu  mai  ka  pepeiao,  e  ka  poe  a  pau  o  ka  aina  e  noho  ana ; 
Ua  hiki  mai  anei  keia  i  ko  oukou  mau  la, 

A  i  na  la  hoi  o  ko  oukou  mau  makua  ? 

3  E  hai  aku  oukou  i  keia  i  ka  oukou  poe  keiki, 
A  o  ka  oukou  mau  keiki  i  ka  lakou  poe  keiki, 
A  o  ka  lakou  mau  keiki  i  ka  hanauna  mahope. 

4  O  ka  mea  i  koe  i  ka  uhini  hulu  ole,  ua  pau  ia  i  ka  uhini : 
Aoka  mea  i  koe  i  ka  uhini,  ua  pau  ia  i  ka  uhini  huluhulu, 

A  o  ka  mea  i  koe  i  ka  uhini  huluhulu,  ua  pau  ia  i  ka  uhini 
hulu  ole. 

5  E  ala  oukou,  e  na  mea  ona,  a  e  uwe  iho ; 

E  aoa  hoi,  e  na  mea  inu  waina  a  pau,  no  ka  waina  hou, 
No  ka  mea,  ua  laweia'ku  ia  mai  ko  oukou  waha  aku. 

6  No  ka  mea,  ua  hele  mai  ka  lahuikanaka  maluna  o  ko'u  aina,  he 

ikaika,  aole  e  pau  i  ka  helu, 

0  kona  mau  niho,  he  niho  o  ka  liona ; 

A  o  kona  niho  aoao,  he  niho  o  ka  liona  wahine. 

7  Ua  luku  aku  ia  i  kuu  kumuwaiua, 
A  ua  hemo  i  ka  ili  o  kuu  laau  fiku  : 

Ua  hemo  i  kona  ili  a  pau,  a  ua  hoolei  aku  ia  mea ; 
Ua  keokeo  kona  mau  lala. 

8  H  E  uwe  iho  e  like  me  ka  wahine  mare  i  kaeiia  i  ke  kapa  inoino 

no  ke  kane  o  kona  wa  opiopio. 

9  Ua  okiia  ka  mohai  inakana,  a  me  ka  mohai  inu  mai  ka  hale  o 

Iehova  aku ; 
Ua  uwe  na  kahuna,  na  lawehana  a  Iehova. 

10  Ua  lukuia  ka  mahinaai, 
Ua  uwe  ka  aina, 

No  ka  mea,  ua  lukuia  ka  ai, 

Ua  maloo  ka  waina  hou,  ua  emi  iho  ka  aila. 

11  E  hilahila  oukou,  e  na  mahiai ; 

E  aoa  oukou,  e  na  mahiwaina,  no  ka  huapalaoa,  a  no  ka  bale ; 
No  ka  mea,  ua  nele  ka  ohi  ai  ana  o  ka  mahinaai. 

12  Ua  maloo  ke  kumuwaina, 
Ua  mae  ka  laau  fiku ; 

Ua  mae  ka  laau  pomagerane,  o  ka  laau  pama,  a  me  ka  laau  ohia, 

o  na  laau  a  pau  o  ke  kula : 
No  ka  mea,  ua  pau  ka  olioli  o  na  keiki  a  kanaka ; 

13  E  kaei  ia  oukou  iho,  a  e  kanikau,  e  na  kahuna : 
E  aoa  oukou,  e  na  lawehana  o  ke  kuahu : 

E  hele  mai,  e  noho  a  ao  ka  po  iloko  o  ke  kapa  inoino,  e  na  lawe- 

hana  a  kuu  Akua  : 
No  ka  mea,  ua  hookiia  ka  mohai  makana,  a  me  ka  mohai  inu 

mai  ka  hale  aku  o  ko  oukou  Akua. 

14  lf  E  hoolaa  i  ka  hookeai  ana, 
E  kahea  aku  i  ka  halawai, 

E  hoakoakoa  i  ka  poe  kahiko, 

1  na  kanaka  a  pau  o  ka  aina,  ma  ka  hale  o  Iehova  ko  oukou 

Akua, 
A  e  hea  aku  ia  Iehova. 

15  Auwe  no  ka  la! 

No  ka  mea,  ua  kokoke  mai  ka  la  o  Iehova, 

A  me  he  make  la  e  hiki  mai  ai  ia  mai  ka  Mea  mana  mai. 

16  Aole  anei  i  okiia  ka  ai  imua  o  ko  kakou  maka  ? 

O  ka  olioli  a  me  ka  hauoli  mai  ka  hale  aku  o  ko  kakou  Akua  ? 

17  Ua  popopo  na  hua  malalo  iho  o  ko  lakou  lepo, 
Ua  wawahiia  na  hale  papaa, 

Ua  hoohioloia  na  hale  ai ; 

No  ka  mea,  ua  maloo  kaai. 

18  Nani  ka  u  ana  o  na  holoholona ! 
Ua  pilikia  na  kumu  bipi, 

No  ka  mea,  aohe  ai  na  lakou ; 
Ua  hoopauia  hoi  na  kumu  hipa. 

19  E  Iehova,  ia  oe  no  wau  e  kahea  aku  nei, 

No  ka  mea,  ua  ai  ke  ahi  i  ka  uliuli  o  ka  waonahele, 
Ua  hoopau  ka  lapalapa  ahi  i  na  laau  a  pau  o  ke  kula. 

20  Ke  auwe  aku  nei  na  holoholona  o  ke  kula  ia  oe ; 
No  ka  mea,  ua  maloo  na  wai  o  na  kahawai, 

A  ua  pau  i  ke  ahi  ka  uliuli  o  ka  waonahele. 

MOKUNA  II. 

E  hoounaia  mai  na  uhini  e  like  me  ka  poe  kaua  nui,  e  luku  i  ka  aina.  12  Kahea  mai  o  Ieho- 
va  i  kanaka  e  hookeai,  e  pule,  e  mihi.  18  Alaila,  aloha  mai  o  Iehova.  28  Wanana  no  ks 
ninini  ana  mai  o  ka  Uhane. 

EPUHI  oukou  i  ka  pu  ma  Ziona, 
A  e  hookani  i  ka  puwaikaua  ma  kuu  mauna  hoano : 
E  haalulu  na  kanaka  a  pau  o  ka  aina : 
No  ka  mea,  e  hiki  mai  ana  ka  la  o  Iehova, 
Oia  hoi,  ua  kokoke  mai. 

2  He  la  pouli,  a  me  ka  popilikia, 
He  la  naulu  a  me  ka  pouli  nui, 

E  like  me  ka  hohola  ana  o  ke  kakahiaka  maluna  o  na  mauna ; 
He  lahuikanaka  nui,  a  me  ka  ikaika ; 
Aole  me  keia  mai  ka  wa  kahiko  mai, 
Aole  hoi  e  like  hou  me  ia  mahope, 
I  na  makahiki  o  na  hanauna  he  nui. 

3  E  ai  ana  ke  ahi  imua  ona, 

A  mahope  ona,  he  lapalapa  e  hoopau  ana. 
Me  ka  mala  o  Edena,  pela  ka  aina  mamua  ona; 
A  mahope  ona,  me  he  waoakua  la ; 
Aole  hoi  e  pakele  kekahi  mea  ia  ia. 

4  Like  me  ka  helehelena  lio,  pela  kona  helehelena; 
A  me  na  hoohololio,  pela  lakou  e  holo  ai. 

5  Like  me  ka  halulu  o  na  halekaa  maluna  o  na  piko  o  na  mauna, 

pela  lakou  e  lele  ai, 
Me  ka  halulu  o  ka  lapalapa  ahi  e  hoopau  ana  i  ka  nahelehele, 
Like  me  ka  lahuikanaka  ikaika  i  hoomakaukau  e  kaua  aku. 

6  E  haalulu  na  kanaka  imua  o  lakou : 
A  keokeo  na  maka  a  pau  i  ka  makau. 

7  E  like  me  na  kanaka  ikaika  e  holo  lakou : 
Like  me  na  kanaka  kaua  e  pii  lakou  i  ka  pa ; 

E  hele  kela  mea  keia  mea  o  lakou  ma  kona  ala, 
Aole  lakou  e  kapae  ae  i  ko  lakou  hele  ana; 

8  Aole  kekahi  e  hooke  i  kekahi ; 

E  hele  no  kela  mea  keia  mea  ma  kona  ala; 

A  ina  e  lele  aku  lakou  i  ka  pahikaua,  aole  lakou  e  eha. 

9  E  hele  lakou  i  o  i  o  ma  ke  kulanakauhale, 
E  holo  lakou  maluna  o  ka  papohaku ; 

E  pii  lakou  maluna  a  na  hale ; 
E  komo  lakou  ma  na  pukamakani  me  he  aihue  la. 
10  E  naue  ka  honua  imua  o  lakou  ; 
E  haalulu  na  lani ; 
E  pouli  ka  la,  a  me  ka  mahina, 
A  e  hooualowale  na  hoku  i  ko  lakou  malamalama. 

1141 


IOELA. 

11  A  e  hoopuka  mai  o  Iehova  i  kona  leo  imua  o  kona  kaua; 
No  ka  mea,  ua  nui  loa  kona  wahi  i  hoomoana'i ; 

No  ka  mea,  ua  ikaika  ka  mea  nana  e  hooko  i  kana  olelo ; 
No  ka  mea,  ua  nui  ka  la  o  Iehova,  a  me  ka  weliweli  nui ; 
A  owai  la  ke  hoomanawanui  ia  mea? 

12  1f  Ano  hoi,  wahi  a  Iehova, 

E  hoi  hou  mai  oukou  ia'u  me  ko  oukou  naau  a  pau, 

A  me  ka  hookeai  ana,  a  me  ka  uwe  ana,  a  me  ke  kanikau  ana : 

13  A  e  haehae  i  ko  oukou  naau,  aole  i  ko  oukou  aahu, 
A  e  huli  hou  ae  ia  Iehova  i  ko  oukou  Akua ; 

No  ka  mea,  he  lokomaikai,  a  he  aloha  kona, 

Ua  lohi  mai  ka  inaina,  • 

A  he  aloha  nui  kona, 

A  ua  hoololi  hou  ia  i  ka  manao  hoopai. 

14  Malama  paha  e  huli  mai  ia  a  e  loli  i  ka  manao, 
A  e  waiho  mahope  ona  i  ka  hoomaikai  ana ; 

I  ka  mohai  makana,  a  me  ka  mohai  inu  no  Iehova  ko  oukou 
Akua? 

15  TT  E  puhi  oukou  i  ka  pu  ma  Ziona, 
E  hoolaa  i  ka  hookeai  ana, 

E  kahea  aku  i  ka  halawai. 

16  E  hoakoakoa  i  na  kanaka ; 

E  hoomaemae  i  ka  ahakanaka; 

E  houluulu  i  ka  poe  kahiko ; 

E  hoakoakoa  i  na  keiki,  a  me  na  mea  omo  waiu : 

E  hele  aku  ke  kane  mare  iwaho  o  kona  keena, 

A  me  ka  wahine  mare  iwaho  o  kona  keen:i  moe. 

17  Iwaena  o  ka  lanai  a  me  ke  kuahu  e  auwe  iho  na  kahuna,  na 

lawehana  a  Iehova, 
A  e  olelo  aku  lakou, 

E  ahonui  mai,  e  Iehova,  i  kou  poe  kanaka, 
A  mai  haawi  aku  i  kou  hooilina  i  ka  hoinoia  mai, 
I  noho  alii  ai  na  lahuikanaka  e  maluna  o  lakou : 
No  ke  aha  la  e  olelo  ae  lakou,  iwaena  o  na  kanaka,  Auhea  ko 

lakou  Akua  ? 

18  1[  Alaila,  e  lili  mai  o  Iehova  no  kona  aina, 
A  e  aloha  mai  i  kona  poe  kanaka. 

19  A  e  olelo  mai  o  Iehova,  a  e  i  mai  i  kona  poe  kanaka, 

Aia  hoi,  e  haawi  aku  au  i  ka  ai,  i  ka  waina,  a  me  ka  aila,  a  e 

maona  oukou  ma  ia  mea : 
Aole  au  e  hoolilo  hou  ia  oukou  i  ka  hoinoia  iwaena  o  na  lahui- 

kanaka : 

20  A  e  hookaawale  loa  aku  au,  mai  o  oukou  aku,  i  ke  kaua  o  ke 

kukulu  akau. 
A  hookuke  aku  ia  ia  i  ka  aina  maloo,  a  neoneo ; 
O  kona  alo  ma  ke  kai  hikina, 
A  o  kona  kua  ma  ke  kai  komohana ; 
A  e  pii  ae  kona  pilau, 
A  e  pii  ae  kona  hauna, 
No  ka  mea,  ua  hana  hookiekie  no  ia. 

21  H  Mai  makau  oe,  e  ka  aina ; 
E  olioli,  a  e  hauoli  hoi, 

No  ka  mea,  e  hana  mai  o  Iehova  i  na  mea  nui. 

22  Mai  makau  oukou,  e  na  holoholona  o  ke  kula: 
No  ka  mea,  ke  uliuli  mai  nei  ka  aina  panoa ; 
Ke  hua  mai  nei  ka  laau  i  kona  hua, 

Ke  hua  mai  nei  ka  laau  fiku  a  me  ke  kumuwaina,  me  ko  lakou 
ikaika. 

23  O  oukou,  e  na  keiki  o  Ziona,  e  olioli,  a  e  hauoli  hoi  iloko  o 

Iehova  ko  oukou  Akua ; 
No  ka  mea,  ua  haawi  mai  ia  no  oukou  i  ke  kuaua  mua  ma  ka 

pono, 
A  e  hooua  mai  no  oukou  i  ka  ua, 
I  ke  kuaua  mua,  a  i  ke  kuaua  hope,  e  like  mamua. 

24  A  piha  na  kahua  hahi  i  ka  ai, 

A  piha  loa  na  waihona  i  ka  waina  hou,  a  me  ka  aila. 

25  A  e  uku  au  ia  oukou  no  na  makahiki  o  na  uhini  i  ai  ai, 

A  ka  uhini  huluhulu,  a  me  ka  uhini  hulu  ole,  a  me  ka  uhini  opio 

hulu  ole, 
Kuu  poe  kaua  nui  a'u  i  hoouna  aku  ai  iwaena  o  oukou. 

26  A  e  ai  oukou  i  ka  ai  a  maona, 

A  e  hoolea  aku  i  ka  inoa  o  Iehova  ko  oukou  Akua, 
Ka  mea  i  hana  kupanaha  mai  ia  oukou ; 
Aole  loa  e  hilahila  kuu  poe  kanaka. 

27  A  e  ike  no  oukou, 

Owau  no  iwaena  o  ka  Iseraela, 

A  owau  no  o  Iehova  ko  oukou  Akua,  aole  mea  e  ae ; 

Aole  loa  e  hilahila  kuu  poe  kanaka. 

28  Tf  A  i  ka  wa  mahope,  e  ninini  aku  au  i  kuu  Uhane  maluna  o  na 

kanaka  a  pau ; 
A  3  wanana  na  keikikane  a  oukou,  a  me  na  kaikamahine  a 

oukou, 
A  e  moe  ko  oukou  poe  elemakule  i  na  moe  uhane, 
E  ike  ko  oukou  poe  kanaka  opio  i  na  hihio : 

29  A  maluna  hoi  o  na  kauwakane, 

A  maluna  o  na  kauwawahine  i  kela  mau  la,  e  ninini  aku  au  i 
kuu  Uhane. 

30  A  e  hoike  aku  au  i  na  mea  kupanaha  ma  ka  lani,  a  ma  ka  honua; 
He  koko,  a  me  ke  ahi,  a  me  na  kia  ao  uahi. 

31  E  lilo  ka  la  i  pouli,  a  o  ka  mahina  i  koko,  mamua  o  ka  hiki  ana 

mai  o  ia  la  nui  weliweli  la  o  Iehova. 

32  A  o  ka  mea  e  kahea  aku  i  ka  inoa  o  Iehova,  e  hoopakeleia  oia : 
No  ka  mea,  ma  ka  mauna  Ziona,  a  ma  Ierusalema,  ka  mea  hoo- 

pakele,  e  like  me  ka  Iehova  i  olelo  mai  ai, 
A  mawaena  o  ka  poe  i  koe  a  Iehova  e  kahea  aku  ai. 

MOKUNA  III. 

He  mau  wanana  no  ka  hoopai  ana  i  na  enemi  o  ko  ke  Akua  poe  kanaka.    16  No  ke  kuikahi, 
no  ka  pomaikai,  no  ka  malu,  a  no  ka  maemae  o  ka  Iseraela  mahope  aku. 

NO  ka  mea,  aia  hoi,  i  kela  mau  la,  a  i  kela  manawa, 
I  ka  wa  e  hoi  hou  mai  ai  au  i  ka  pio  ana  o  ka  Iuda,  a  me  ko 
Ierusalema, 

2  E  hoakoakoa  hoi  au  i  na  lahuikanaka  a  pau, 

A  e  lawe  mai  ia  lakou  ilalo  i  ke  awawa  o  Iehosapata, 

A  e  hookolokolo  au  me  lakou  no  kuu  poe  kanaka, 

A  no  kuu  hooilina,  no  ka  Iseraela, 

Ka  poe  a  lakou  i  hoopuehu  aku  ai  iwaena  o  na  lahuikanaka, 

A  i  puunaue  hoi  i  kuu  aina. 

3  A  ua  hailona  lakou  no  kuu  poe  kanaka ; 

Ua  haawi  lakou  i  keikikane  no  ka  wahine  moe  kolohe, 
A  kuai  aku  i  kaikamahine  no  ka  waina,  i  inu  ai  lakou. 

4  A  heahahoi  ka  oukou  ia'u,  e  Turo,  a  me  Zidona? 

A  me  na  palena  a  pau  o  Pilisetia? 
E  hoihoi  mai  anei  oukou  i  ka  uku  ia'u  ? 
Ina  e  hoihoi  mai  oukou  i  ka  uku  ia'u, 

Owau  no  kekahi  e  hoihoi  koke  loa  aku  i  ko  oukou  uku  maluna 
o  ko  oukou  poo. 

5  No  ka  mea,  ua  lawe  aku  oukou  i  kuu  kala,  a  me  kuu  gula, 

A  ua  hali  aku  oukou  i  kuu  mau  mea  makamae  iloko  o  ko  oukou 
mau  luakiui. 

6  A  o  na  keiki  a  Iuda,  a  me  ko  Ierusalema  ka  oukou  i  kuai  aku  i 

ka  poe  Helene, 
I  hali  loihi  aku  ia  lakou  mai  ko  lakou  palena  aku. 

7  Aia  hoi,  e  hoala  mai  au  ia  lakou  mai  kahi  a  oukou  i  kuai  aku 

ai  ia  lakou, 
A  e  hoihoi  aku  au  i  ko  oukou  uku  maluna  o  ko  oukou  poo ; 

8  A  e  kuai  aku  au  i  ka  oukou  poe  kaikamahine, 

A  i  ka  oukou  poe  keikikane  i  ka  lima  o  na  keiki  a  Iuda, 

A  o  lakou  hoi  e  kuai  aku  ia  lakou  la  i  na  Seba, 

I  ka  lahuikanaka  mamao  aku ; 

No  ka  mea,  oia  ka  Iehova  i  olelo  mai. 

9  H  E  hai  aku  oukou  i  keia  iwaena  o  na  lahuikanaka; 
E  hoomakaukau  oukou  no  ke  kaua, 

E  hoala  mai  i  ka  poe  ikaika, 

E  hookokoke  mai  na  kanaka  kaua  a  pau ; 

E  pii  mai  lakou  : 

10  E  kui  oukou  i  ko  oukou  mau  oopalau  i  pahikaua, 
A  i  ka  oukou  mau  pahi  paipai  i  mau  ihe  ; 

A  e  olelo  iho  ka  mea  nawaliwali,  Ua  ikaika  wau. 

11  E  akoakoa  oukou,  e  hele  mai,  e  na  lahuikanaka  a  pau, 
E  hoakoakoaia  oukou  a  puni ; 

Ilaila  hoi  oe,  e  Iehova,  e  hoiho  ilalo  i  kou  poe  ikaika. 

12  E  hoalaia  na  lahuikanaka, 

A-e  pii  mai  i  ke  awawa  o  Iehosapata ; 

No  ka  mea,  malaila  wau  e  noho  iho  ai,  e  hooponopono   i  na 
lahuikanaka  a  pau  e  puni  ana. 

13  E  hookomo  oukou  i  ka  pahikakiwi, 
No  ka  mea,  ua  oo  ka  ai ; 

E  hele  mai  oukou,  e  iho  ilalo ; 

No  ka  mea,  ua  piha  ke  kaomi  waina,  ua  piha  a  hu  iwaho   na 

waihona  waina ; 
No  ka  mea,  ua  nui  ko  lakou  hewa. 

14  Nui  ka  poe,  he  nui  ka  poe  ma  ke  awawa  o  ka  hoopai  ana : 

No  ka  mea,  ua  kokoke  ka  la  o  Iehova  ma  ke  awawa  o  ka  hoo- 
pai  ana : 

15  E  pouli  ka  la  a  me  ka  mahina, 

A  e  hoonalowale  na  hoku  i  ko  lakou  malamalama. 

16  E  uwo  mai  o  Iehova  mai  Ziona  mai, 

A  e  hoopuka  mai  i  kona  leo  mai  Ierusalema  mai ; 
A  e  haalulu  ka  lani  a  me  ka  honua: 
A  o  Iehova  ka  puuhonua  no  kona  poe  kanaka, 
A  me  kahi  paa  no  na  mamo  a  Iseraela. 

17  Pela  e  ike  ai  oukou,  owau  no  o  Iehova  ko  oukou  Akua, 
E  noho  ana  ma  Ziona,  kuu  mauna  hoano : 

A  e  lilo  o  Ierusalema  i  hemolele, 

Aole  e  hele  hou  na  malihini  mawaena  ona. 

18  1  A  i  kela  la  e  hookulu  na  mauna  i  ka  waina  hou, 
A  e  hookahe  mai  na  puu  i  ka  waiu, 

A  e  kahe  ka  wai  ma  na  kahawai  a  pau  o  Iuda, 

A  e  puapuai  mai  ka  waipuna  mai  ka  hale  o  Iehova  mai, 

A  e  kahe  aku  ka  wai  ma  ke  awawa  o  Sitima. 

19  A  e  lilo  o  Aigupita  i  neoneo, 

A  o  £doma  i  waonahele  neoneo,  no  ka  hana  ino  ia  o  na  mamo 

a  Iuda, 
No  ka  mea,  ua  hookahe  lakou  i  ke  koko  hala  ole  iloko  o  ko 

lakou  aina. 

20  Aka,  e  noho  mau  loa  ana  o  ka  Iuda, 

A  o  ko  lerusalema  ia  hanauna  aku,  ia  hanauna  aku. 

21  No  ka  mea,  e  huikala  aku  au  i  ko  lakou  koko,  a'u  i  huikala  ole 

aku  ai : 
A  e  noho  ana  o  Iehova  ma  Ziona. 


AM0SA. 


MOKUNA  I. 

No  ke  kaula,  a  no  ka  manawa  i  wanana  ai 
oia.  3  No  ka  hoopai  ana  a  ke  Akua  i  ko 
Suria,  6  i  ko  Pilisetia,  9  i  ko  Turo,  11  i  ko 
Edoma  ;  13  a  me  ka  Amona. 


o 


NA  olelo  a  Amosa,  ka  mea 
iwaena  o  na  kahu  bipi  o  Te- 


koa,  na  mea  ana  i  ike  ai  no  ka  Ise- 
raela,  i  na  la  o  Uzia,  ke  alii  o  ka 
Iuda,  a  i  na  la  o  Ieroboama,  ke 
keiki  a  Ioasa,  ke  alii  o  ka  Ise- 
raela,  elua  makahiki  mamua  o  ke 
olai. 


2  A  i  aku  la  ia, 

E  uwo  mai  o  Iehova  mai  Ziona  mai, 

A  e  hoopuka  mai  i  kona  leo  mai  Ierusalema  mai ; 

E  uwe  no  na  wahi  noho  o  na  kahuhipa, 

A  e  maloo  ka  piko  o  Karemela. 

3  Penei  ka  Iehova  i  olelo  ai ; 

No  na  hala  ekolu  o  Damaseko,  a  me  ka  ha,  aole  au  e  hoololi  ae  i 

kona  hoopaiia, 
No  ka  mea,  ua  hehi  lakou  i  ko  Gileada  me  ka  mea  hao  e  hehi 

palaoa  ai : 

4  A  e  hoouna'ku  ai  i  ke  ahi  iloko  o  ka  hale  o  Hazaela, 
Ka  mea  e  hoopau  ai  i  na  hale  alii  o  Benehadada. 

5  A  e  haki  no  ia'u  ke  kaola  o  Damaseko, 

A  e  hooki  aku  au  i  na  kanaka  mai  ke  awawa  o  Avena  aku, 

A  me  ka  mea  e  hoopaa  ana  i  ke  kookoo  alii,  mai  ka  hale  o 

Edena  aku : 
A  e  hele  pio  aku  la  na  kanaka  o  Suria  i  Kira,  wahi  a  Iehova. 

6  1  Ke  olelo  mai  nei  o  Iehova,  penei ; 

No  na  hala  ekolu  o  Gaza,  a  me  ka  ha,  aole  au  e  hoololi  ae  i 

kona  hoopaiia ; 
No  ko  lakou  lawe  pio  ana  i  ka  poe  pio  a  pau, 
A  haawi  aku  ia  lakou  i  ka  Edoma  ; 

7  Aka,  e  hoolei  aku  au  i  ke  ahi  maloko  o  ka  papohaku  o  Gaza, 
A  e  hoopau  aku  ia  i  kona  mau  halealii ; 

8  A  e  hooki  aku  au  i  kanaka  mai  Asedoda  aku, 

A  me  ka  mea  e  hoopaa  ana  i  ka  hoailona  moi  mai  Asekelona 

aku ; 
A  e  hooku  e  aku  au  i  kuu  limai  Ekerona; 
A  e  make  ke  koena  o  ko  Pilisetia,  wahi  a  Iehova  ka  Haku. 

9  Tf  Ke  olelo  mai  uei  o  Iehova,  peneia; 

No  na  hala  ekolu,  o  Turo,  a  me  ka  ha,  aole  au  e  hoololi  ae  i 

kona  hoopaiia : 
No  ka  mea,  ua  hoolilo  lakou  i  ka  poe  pio  a  pau  i  ko  Edoma, 
Aole  hoi  i  hoomanao  i  ka  berita  o  na  hoahanau  : 

10  Aka,  e  hoolei  aku  au  i  ke  ahi  iloko  o  ka  papohaku  o  Turo, 
Ka  mea  e  hoopau  ai  i  kona  mau  halealii. 

11  T[  Ke  olelo  mai  nei  o  Iehova,  penei ; 

No  na  hala  ekolu  o  ka  Edoma,  a  me  ka  ha,  aole  au  e  hoololi  ae 

i  kona  hoopaiia : 
No  ka  mea,  ua  hahai  aku  ia  i  kona  hoahanau  me  ka  pahikaua, 
A  ua  haalele  aku  i  kona  aloha, 
A  ua  haehae  mau  loa  kona  inaina, 
A  ua  hoomau  loa  ia  i  kona  huhu. 

12  A  e  hoolei  aku  au  i  ke  ahi  iloko  o  Temana, 
A  e  hoopau  aku  ia  i  na  halealii  o  Bozera. 

13  T[  Ke  olelo  mai  nei  o  Iehova,  penei ; 

No  na  hala  ekolu  o  na  mamo  a  Amona,  a  me  ka  ha,  aole  au  e 

hoololi  ae  i  kona  hoopaiia ; 
No  ka  mea,  ua  kaha  aku  lakou  i  na  wahine  hapai  o  Gileada, 
I  hoopalahalaha  aku  ai  lakou  i  ko  lakou  palena : 

14  Aka,  e  hoa  aku  au  i  ke  ahi  iloko  o  ka  papohaku  o  Raba, 
A  e  hoopau  aku  ia  i  na  halealii  ona, 

Me  ka  hooho  i  ka  la  o  ke  kaua, 
Me  ka  ino  i  ka  la  o  ka  puahiohio : 

15  A  e  hele  aku  no  ko  lakou  alii  iloko  o  ke  pio, 

Oia  a  me  kana  mau  kaukaualii  kekahi,  wahi  a  Iehova. 

MOKUNA  II. 

O  ka  hoopai  ana  i  ka  Moaba  no  ka  lakou  hana  ino  ana  ;  4  i  ka  Iuda  no  ka  hoowahawaha 
ana  i  ke  kanawai  o  ke  Akua  ;  6  i  ka  Iseraela  no  ka  hoomanakii,  no  ka  hana  hewa,  a  no  ka 
lokoino. 

OLELO  mai  o  Iehova,  penei ; 
No  na  hala  ekolu  o  ka  Moaha,  a  me  ka  ha, 
Aole  au  e  hoololi  ae  i  kona  hoopaiia ; 
No  ka  mea,  ua  puhi  aku  ia  i  na  iwi  o  ke  alii  o  Edoma  i  puna. 

2  Aka,  e  hoolei  aku  au  i  ke  ahi  iloko  o  Moaba  ; 
A  e  hoopau  aku  ia  i  na  halealii  o  Kiriota : 

A  e  make  ana  ka  Moaba,  me  ka  haunaele, 
Me  ka  hooho,  a  me  ke  kani  ana  o  ka  pu. 

3  A  e  hooki  aku  au  i  ka  lunakanawai  mai  waena  mai  ona, 

A  e  pepehi  aku  au  i  kona  mau  luna  a  pau  me  ia,  wahi  a  Iehova. 

4  11  Ke  olelo  mai  nei  o  Iehova,  peneia; 

No  na  hala  ekolu  o  ka  Iuda,  a  me  ka  ha,  aole  au  e  hoololi  ae  i 

kona  hoopaiia ; 
No  ka  mea,  ua  hoowahawaha  lakou  i  ke  kanawai  o  Iehova, 
A  ua  malama  ole  i  kana  mau  kauoha, 

A  ua  hoauwana  aku  la  ko  lakou  mau  mea  wahahee  ia  lakou, 
Mamuli  o  na  mea  a  ko  lakou  mau  makua  i  hele  ai : 

5  Aka,  e  hoouna  aku  au  i  ke  ahi  maluna  o  Iuda, 
A  e  hoopau  aku  ia  i  na  halealii  o  Ierusalema. 

6  11  Ke  olelo  mai  nei  o  Iehova  penei ; 

No  na  hala  ekolu  o  ka  Iseraela,  a  me  ka  ha,  aole  au  e  hoololi  ae 

i  kona  hoopaiia; 
No  ka  mea,  ua  kuai  aku  lakou  i  ka  poe  pono  no  ke  kala, 
A  i  ka  mea  ilihune  no  ka  paa  kamaa ; 

7  E  kuko  ana  i  ka  lepo  o  ka  honua  maiuna  o  ke  poo  o  na  ilihune, 

A  hoololi  ae  i  ka  hoaponoia  o  ka  poe  popilikia : 

A  komo  aku  ke  kanaka,  a  me  kona  makuakane  iloko  i  ke  kaika- 

mahine  hookahi, 
I  mea  e  hoohaumia'i  i  ko'u  inoa  hoano ; 

8  A  moe  iho  lakou  maluna  o  na  kapa  i  laweia  i  ukupanai,  ma  kela 

kuahu  keia  kuahu, 
A  inu  no  lakou  i  ka  waina  o  ka  poe  i  hoopaiia  ma  ka  hale  o  ko 
lakou  mau  akua. 

9  1  A  ua  luku  aku  au  i  ka  Amora  imua  o  lakou, 

O  kona  kiekie,  ua  like  me  ke  kiekie  o  na  laau  kedara, 
A  o  kona  ikaika,  ua  like  me  na  laau  oka ; 
Aka,  ua  luku  aku  au  i  kona  hua  maluna, 
A  me  kona  aa  malalo. 

10  A  ua  lawe  mai  hoi  au  ia  oukou  mai  ka  aina  o  Aigupita  mai, 
A  alakai  ia  oukou  ma  ka  waonahele  i  na  makahiki  he  kanaha, 
E  komo  ai  i  ka  aina  o  ka  Amora. 

11  A  ua  hoolilo  au  i  kekahi  o  ka  oukou  poe  keiki,  i  poe  kaula, 
A  o  ka  poe  kanaka  opiopio  o  oukou,  i  poe  Nazarite. 

Aole  anei  pela,  e  na  mamo  a  Iseraela  ?  wahi  a  Iehova. 

12  Aka,  hooinu  oukou  i  ka  poe  Nazarite  i  ka  waina, 

A  papa  aku  oukou  i  na  kaula,  i  aku  la,  Mai  wanana  oukou. 

13  Aia  hoi,  e  kaomi  iho  au  ia  oukou, 

E  like  me  ke  kaomi  ana  o  ke  kaa  i  piha  i  na  pua. 

14  A  e  nalowale  ka  mama  mai  ka  mea  mama  aku, 

A  o  ka  mea  ikaika,  aole  ia  e  hookupaa  i  kona  ikaika, 
Aole  hoi  e  hoopakele  ka  mea  mana  ia  ia  iho. 

15  Aole  hoi  e  kupaa  ka  mea  e  lawe  ana  i  ke  kakaka ; 
A  o  ka  mea  wawae  mama,  aole  ia  e  pakele : 

Aole  hoi  ka  mea  holo  maluna  o  ka  lio  e  hoopakele  i  kona  ola. 

16  A  o  ka  mea  ikaika  ma  kona  naau  iwaena  o  ka  poe  ikaika, 
E  holo  kohana  aku  ia  ia  la,  wahi  a  Iehova. 

MOKUNA  III. 

Ao  aku  la  ke  Akua  i  ka  Iseraela  a  me  ka  Iuda,  a  hoike  i  kona  hoopai  ana  ia  lakou.  9  Kahea 
aku  ia  i  ko  rilisetia,  a  me  ko  Aigupita  e  nana  mai  i  ka  hoopai  ana  i  ko  Samaria  a  me  ka 
Iseraela  a  pau  no  ko  lakou  hewa. 

EHOOLOHE  i  keia  olelo  a  Iehova  i  olelo  mai  ai  no  oukou,  e 
na  mamo  a  Iseraela, 
No  ka  ohana  a  pau,  a'u  i  lawe  mai  ai  mai  ka  aina  o  Aigupita  mai, 
i  mai  la, 

2  O  oukou  wale  no  ka'u  i  ike  ai,  mamua  o  na  ohana  a  pau  o  ka 

honua : 
No  ia  mea,  e  hoopai  aku  ai  au  ia  oukou  no  ko  oukou  hewa 
a  pau. 

3  E  hiki  anei  i  na  mea  elua  ke  hele  pu,  ke  kuikahi  pu  ole  laua? 

4  E  uwo  anei  ka  liona  ma  ka  ululaau  ke  loaa  ole  ia  ia  ke  pio  ? 

E  hoopuka  anei  ka  liona  opio  i  kona  leo  mai  kona  lua  aku,  ke 
loaa  ole  ia  ia  kekahi  mea? 

5  E  haule  anei  ka  manu  iloko  o  ka  pahele  ma  ka  honua  ke  ole  ka 

pahele  nona  ? 
E  lawe  anei  kekahi  i  ka  pahele  mai  ka  honua  ae  ke  loaa  ole  ia  ia 
kekahi  mea  iki  ? 

6  E  puhiia  anei  ka  pu  ma  ke  kulanakauhale,  a  pihoihoi  ole  na 

kanaka  ? 
He  ino  anei  maloko  o  ke  kulanakauhale,  aole  na  Iehova  ia  i 
hana? 

7  No  ka  mea,  aole  e  hana  mai  o  Iehova  ka  Haku  i  kekahi  mea, 
Ke  hoike  ole  mai  ia  i  kona  mea  huna  i  kana  mau  kauwa,  i  na 
kaula. 


8  Ua  uwo  mai  ka  liona,  owai  la  ka  mea  makau  ole  ? 

Ua  olelo  mai  o  Iehova  ka  Haku,  owai  la  ka  mea  wanana  ole? 

9  1f  E  hai  aku  ma  na  halealii  i  Asedoda, 

A  ma  na  halealii  i  ka  aina  o  Aigupita,  a  e  i  aku, 
E  hoakoakoaia  oukou  maluna  o  na  mauna  o  Samaria, 
A  e  nana  i  ka  haunaele  nui  iwaenakonu  ona, 
A  i  na  hookaumaha  ana  iloko  ona. 

10  Aole  lakou  e  ike  e  hana  i  ka  pono,  wahi  a  Iehova, 
Hoiliili  lakou  i  ka  waiwai  alunu, 

A  i  ka  mea  kaili  wale,  iloko  o  ko  lakou  mau  halealii. 

11  No  ia  mea,  ke  olelo  mai  nei  o  Iehova  ka  Haku,  peneia; 
E  hele  mai  auanei  ka  enemi,  a  puni  ka  aina; 

A  e  lawe  aku  ia  i  kou  ikaika  mai  ou  aku  la, 
A  e  haoia  kou  mau  halealii. 

12  Ke  olelo  mai  nei  o  Iehova,  peneia ; 

E  like  me  ke  kahuhipa  i  hoopakale  mailako  mai  o  ka  waha  o  ka 
liona,  i  na  wawae  elua  a  me  kekahi  apana  o  ka  pepeiao ; 

Pela  e  hoopakeleia  na  mamo  a  Iseraela,  ka  poe  e  noho  ana  ma 
Samaria  ma  ke  kihi  o  kahi  moe,  a  ma  Damaseko  ma  kahi 
hikiee. 

13  E  hoolohe  oukou,  a  e  hoike  aku  i  ko  ka  hale  o  Iakoba,  wahi  a 

Iehova  ka  Haku,  ke  Akua  o  na  kaua ; 

14  A  i  ka  la  a'u  e  hoopai  aku  ai  i  ka  hewa  o  ka  Iseraela  iluna  ona, 
A  e  hoopai  hoi  au  i  na  kuahu  o  Betela: 

A  e  okiia  na  pepeiaohao  o  ke  kuahu,  a  haule  iho  la  ia  ilalo  i  ka 
honua. 

15  A  e  wahi  aku  au  i  ka  hale  hooilo  me  ka  hale  kau. 
A  e  wawahiia  na  hale  niho  elepani, 

A  hoopauia  hoi  na  hale  nui,  wahi  a  Iehova. 

MOKUNA  IV. 

Aoia  mai  o  ka  l8eraela,  no  ka  hookaumaha  ana,  a  no  ka  hoomana  kii.  6  Hoomau  lakou  i 
ka  koopaakiki.  12  Aoia  mai  lakou  e  hoomakaukau  e  halawai  me  ke  Akua,  no  ka  mea, 
kokoke  hoopai  mai  kela  ia  lakou. 

HOOLOHE  oukou  i  keia  olelo,  e  na  bipi  wahine  o  Basana, 

Na  mea  ma  na  mauna  o  Samaria, 
Na  mea  e  hookaumaha  ana  i  ka  poe  ilihune, 
Na  mea  e  hooluhi  ana  i  ka  poe  nele, 
Na  mea  e  olelo  ana  i  ko  lakou  mau  haku,  E  iawe  mai,  a  e  inu 

kakou. 
Ua  hoohiki  o  Iehova  ka  Haku,  ma  kona  hemolele, 
Aia  hoi,  e  hiki  mai  ana  na  la  maluna  o  oukou, 
E  lawe  aku  ai  oia  ia  oukou  me  na  kilou, 
A  i  ka  poe  mahope  o  oukou  i  na  makau  lawaia. 
A  e  puka  aku  oukou,  ma  na  wahi  hiolo,  o  kela  mea  keia  mea  ma 

kona  alo, 
A  e  hooleiia'ku  iwaho  o  ka  pakaua,  wahi  a  Iehova. 
Tl  E  hele  mai  oukou  i  Betela,  a  e  hana  hewa ; 
E  hoonui  i  ka  hana  hewa  ma  Gilegala ; 
A  lawe  mai  oukou  i  ka  oukou  mau  mohai  no  ke  kakahiaka, 
A  i  na  hapaumi  o  oukou  no  ke  kolu  o  na  makahiki : 
A  e  puhi  i  ka  berena  hu  i  mohai  aloha, 
A  e  hoike  aku  i  na  mohai  aloha  i  lohe : 

MOKUNA  V. 

No  ka  mea,  o  ka  oukou  makemake  no  ia,  e  na  mamo  a  Iseraela, 
wahi  a  Iehova  ka  Haku. 

6  T[  A  ua  haawi  aku  hoi  au  ia  oukou  i  ka  maemae  o  na  niho  ma  ko 

oukou  mau  kulanakauhale  a  pau, 
A  i  ka  nele  i  ka  berena  ma  ko  oukou  mau  wahi  a  pau  : 
Aka,  aole  oukou  i  hoi  hou  mai  ia'u,  wahi  a  Iehova. 

7  A  paa  ia'u  ka  ua,  mai  o  oukou  aku,  i  ka  manawa  ekolu  malama 

i  koe  a  hiki  i  ka  ohi  ana  : 
A  hooua  iho  au  maluna  o  kekahi  kulanakauhale, 
A  hooua  ole  au  maluna  o  kekahi  kulanakauhale : 
Ua  hoouaia  kau  waki, 
A  o  kahi  i  hooua  ole  ia,  ua  maloo. 

8  A  hele  aku  elua  ekolu  paha  na  kulanakauhale  i  kekahi  kulana- 

kauhale  e  inu  i  ka  wai,  aole  nae  i  kena : 
Aka,  aole  oukou  i  hoi  hou  mai  ia'u,  wahi  a  Iehova. 

9  Ua  hahau  aku  au  ia  oukou  i  ka  hua  ai  maalili,  a  me  ka  puna- 

helu: 
He  nui  ko  oukou  kihapai,  ko  oukou  mau  pawaina,  a  me  ko  ou- 

kou  mau  laau  fiku,  a  me  ko  oukou  mau  laau  oliva,  ua  aiia 

hoi  e  ka  uhini  opiopio  hulu  ole ; 
Aka,  aole  oukou  i  hoi  hou  mai  ia'u,  wahi  a  Iehova. 

10  A  ua  hoouna  aku  au  iwaena  o  oukou  i  ke  ahulau,  e  like  me  ia 

ma  Aigupita ; 
Ua  luku  aku  au  i  ko  oukou  poe  kanaka  opio  i  ka  pahikaua, 
Me  ko  oukou  poe  lio  i  pioia ; 
A  ua  hoopii  ae  au  i  ka  pilau  o  ko  oukou  hoomoana  ana,  a  hiki 

i  ko  oukou  mau  ihu ; 
Aka,  aole  oukou  i  hoi  hou  mai  ia'u,  wahi  a  Iehova. 

11  Ua  luku  aku  au  iwaena  o  oukou, 

E  like  me  ka  luku  ana  o  ke  Akua  ia  Sodoma  a  me  Gomora ; 

Ua  like  hoi  oukou  me  ka  momokuahi  i  kailiia  mai  loko  mai  o 

ke  ahi : 
Aka,  aole  oukou  i  hoi  hou  mai  ia'u,  wahi  a  Iehova. 

12  No  ia  mea,  pela  au  e  hana  aku  ai  ia  oe,  e  ka  Iseraela : 
A  no  ka'u  hana  ana  aku  i  keia  ia  oe, 

E  hoomakaukau  oe  e  halawai  me  kou  Akua,  e  ka  Iseraela. 

13  No  ka  mea,  aia  hoi,  o  ka  mea  nana  i  hana  na  mauna, 
A  o  ka  mea  i  hana  i  ka  makani, 

A  hai  aku  i  ke  kanaka  i  kona  manao, 

A  o  ka  mea  i  hoolilo  i  ka  wanaao  i  pouli, 

O  ka  mea  e  hehi  ana  maluna  o  na  wahi  kiekie  o  ka  honua, 

O  Iehova,  ke  Akua  o  na  kaua,  kona  inoa. 

MOKUNA  V. 

He  kanikau  no  ka  Iseraela.  4  He  kauoha  e  imi  i  ke  Akua.  16  Hoopai  ana  ke  Akua  i  ka 
poe  hoopakiki.  21  Hoowahawaha  ke  Akua  i  ko  lakou  hookamani  ana  a  i  ko  lakou  lilo  ana 
i  poe  pio. 

EHOOLOHE  oukou  i  keia  olelo,  a'u  e  hapai  aku  nei  no  oukou, 
Oia  hoi,  he  kanikau,  e  ka  hale  o  ka  Iseraela. 

2  Ua  haule,  aole  e  ala  hou  ae,  ke  kaikamahine  puupaa  o  ka  Ise- 

raela : 
Ua  kulaina  oia  maluna  o  kona  aina  iho : 
Aohe  mea  nana  ia  e  hoala. 

3  No  ka  mea,  ke  olelo  mai  nei  o  Iehova  ka  Haku,  peneia : 

O  ko  ke  kulanakauhale  i  hele  patausani  aku,  e  koe  mai  no  he 
haneri ; 

A  o  ka  mea  i  hele  pahaneri  aku,  e  koe  mai  no  he  umi,  no  ka  hale 
o  ka  Iseraela. 

4  TT  No  ka  mea,  ke  olelo  mai  nei  o  Iehova  peneia  i  ka  hale  o  ka 

Iseraela, 
E  imi  oukou  ia'u,  a  e  ola  oukou. 

5  Aka,  mai  imi  oukou  i  Betela, 
Aole  hoi  e  komo  i  Gilegala, 
Aole  e  hele  aku  i  Beereseba ; 

No  ka  mea,  he  oiaio,  e  hele  pio  aku  ko  Gilegala, 
A  e  lilo  o  Betela  i  mea  ole. 

6  E  imi  oukou  ia  Iehova,  a  e  ola  oukou ; 

O  lele  mai  ia,  me  he  ahi  la,  ma  ka  hale  o  Iosepa, 

A  e  hoopau  aku  ia, 

Aohe  mea  nana  ia  e  kinai  ma  Betela. 

7  E  ka  poe  i  hoolilo  i  ka  olelo  hoopono  i  mea  awaawa, 
A  hoolei  i  ka  pono  ma  ka  honua, 

8  E  imi  i  ka  mea  nana  i  hana  ia  Peleiade  a  me  Oriona, 
A  hoolilo  i  ka  malu  o  ka  make  i  malamalama, 

A  hoopouli  i  ke  ao  a  lilo  i  po : 

Ka  mea  e  hoopii  ana  i  na  wai  o  ka  moana, 

A  ninini  iho  ia  lakou  maluna  o  ka  ili  o  ka  honua : 

O  Iehova  kona  inoa : 

9  O  ka  mea  e  lawe  mai  i  ka  make  maluna  o  ka  poe  ikaika, 
A  e  hoohiki  mai  i  ka  luku  maluna  o  kahi  paa. 

10  Ke  inaina  nei  lakou  i  ka  mea  e  ao  ana  ma  ka  pukapa, 
A  hoowahawaha  lakou  i  ka  mea  e  olelo  pono  aua. 

11  No  ia  mea,  no  ko  oukou  hehi  ana  maluna  o  ka  ilihune, 
A  ke  lawe  nei  oukou  i  ka  ai  makana  mai  ona  aku  la : 
Ua  hana  oukou  i  na  hale  pohaku  i  kalaiia, 

Aka,  aole  oukou  e  noho  iloko  o  lakou ; 
Ua  kanu  oukou  i  na  pawaina  maikai, 
Aka,  aole  oukou  e  inu  i  ka  waina  o  lakou. 

12  No  ka  mea,  ua  ike  au,  he  nui  wale  ko  oukou  lawehala  ana, 
A  me  ko  oukou  mau  hewa  nui : 

E  hoopilikia  ana  i  ka  poe  hoopono,  e  lawe  ana  i  ka  uku  kipe, 
A  e  hookahuli  ana  i  ka  pono  o  ka  poe  ilihune  ma  ka  pukapa. 

13  No  ia  mea,  e  noho  malie  ka  mea  naauao  i  kela  manawa ; 
No  ka  mea,  he  manawa  ino  ia. 

14  E  imi  oukou  i  ka  maikai,  aole  i  ka  hewa,  i  ola  oukou  ; 

A  pela  e  mau  ai  o  Iehova,  ke  Akua  o  na  kaua  me  oukou,  e  like 
me  ka  oukou  i  olelo  ai. 

15  E  inaina  i  ka  hewa,  a  e  aloha  i  ka  maikai, 

A  e  hookupaa  oukou  i  ka  hoopono  ma  ka  pukapa : 
Malia  paha  e  aloha  mai  o  Iehova,  ke  Akua  o  na  kaua,  i    ke 
koena  o  ka  Iosepa. 

16  No  ia  hoi,  ke  olelo  mai  nei  o  Iehova,  ke  Akua  o  na  kaua,  ka 

Haku,  peneia; 
Ma  na  alanui  a  pau  he  auwe  ana ; 

A  ma  na  wahi  iwaho  a  pau,  e  olelo  lakou,  Auwe !  auwe ! 
A  e  kahea  aku  lakou  i  ka  mea  mahiai  i  ka  u  ana, 
A  i  ka  poe  ike  e  kanikau  i  ka  uwe  ana. 

17  A  ma  na  pawaina  a  pau  ka  uwe  ana : 

No  ka  mea,  e  hele  auanei  au  iwaena  ou,  wahi  a  Iehova. 

18  Auwe  ka  poe  iini  i  ka  la  o  Iehova ! 
No  ke  aha  la  keia  ia  oukou  ? 

O  ka  la  o  Iehova,  he  pouli  ia,  aole  he  malamalama. 

19  E  like  me  ke  kanaka  i  holo  mai  ke  alo  aku  o  ka  liona,  a  halawai 

ka  bea  me  ia : 
A  i  komo  paha  iloko  o  ka  hale,  a  hilinai  kona  lima  ma  ka  paia, 
a  nahu  mai  ka  nahesa  ia  ia. 

20  Aole  anei  he  pouli  ka  la  o  Iehova,  me  ka  malamalama  ole? 
A  he  pouli  loa,  aohe  ona  malamalama. 

21  1  Ke  inaina  nei  au,  ke  hoowahawaha  nei  au  i  ko  oukou  mau 

ahaaina, 
Aole  wau  e  oluolu  i  ko  oukou  mau  halawai  ana. 

22  Ina  e  kaumaha  mai  oukou  no'u  i  ka  oukou  mau  mohai  kuni,  a 

me  ka  oukou  mau  mohai  makana,  aole  au  e  oluolu  ia  mea: 
Aole  hoi  au  e  manao  i  ka  mohai  aloha  o  ko  oukou  mau  mea 
momona. 

23  E  lawe  ae  oe  mai  o'u  aku  nei  i  ke  oli  ana  o  ka  oukou  mau  mele ; 
Aole  au  e  hoolohe  i  ke  kani  ana  o  ko  oukou  mau  viola. 

24  Aka,  e  hookaheia  ka  hoopono  ana  e  like  me  ka  wai, 
A  o  ka  pono  e  like  me  ka  waikahe  ikaika. 

25  Ua  kaumaha  mai  anei  oukou  na'u  i  na  mohai,  a  me  na  makana 

ma  ka  waonahele  i  na  makahiki  he  kanaha,  e  ka  hale  o  ka 
Iseraela? 

26  Ua  hali  oukou  i  ka  halelewa  o  ko  oukou  Moloka, 
A  me  ka  hale  o  ko  oukou  mau  kii, 

Ka  hoku  o  ko  oukou  akua,  ka  mea  a  oukou  i  hana'i  no  oukou. 

27  Nolaila,  e  lawe  pio  aku  au  ia  oukou  ma  o  aku  o  Damaseko,  wahi 

a  Iehova,  ke  Akua  o  na  kaua,  kona  inoa. 

MOKUNA  VI. 

Ka  poino  no  ka  palaka,  a  me  ka  hookiekie  o  na  Iudaio,  a  m.e  ka  Iseraela.    7  Ka  wanana  o 

na  ino  nui. 

AUWE  ka  poe  palaka  ma  Ziona, 
A  hilinai  hoi  ma  ka  mauna  o  Samaria : 
Ka  poe  i  oleloia,  o  na  pookela  o  na  lahuikanaka, 
Io  lakou  la  i  hele  mai  ka  Iseraela ! 

2  E  hele  aku  oukou  i  Kalene,  a  e  nana ; 

A  mai  laila  aku  e  hele  ai  oukou  i  Hamata  nui ; 
Alaila,  e  iho  aku  i  Gata  o  ko  Pilisetia : 
Ua  oi  anei  ko  lakou  maikai  mamua  o  ko  keia  mau  aupuni? 
Ua  oi  anei  ka  palahalaha  o  ko  lakou  mokuna  mamua  o  ko  oukou 
mokuna? 

3  Auwe  ka  poe  i  hooloihi  aku  i  ka  la  ino, 

A  hookokoke  i  ka  noho  hookaumaha  wale; 

4  Ka  poe  e  moe  ana  maluna  o  na  wahi  moe  niho  elepani, 
A  moe  hoolei  loa  maluna  o  ko  lakou  wahi  moe, 

A  ai  iho  i  na  keikihipa  o  ka  poe  hipa, 
A  me  na  keiki  bipi  i  kupeleia ; 

5  Ka  poe  mele  mamuli  o  ka  viola, 

A  hana  lakou  no  lakou  iho  i  na  mea  kani  e  like  me  Davida ; 

6  Ka  poe  inu  waina  maloko  o  na  kiaha, 
A  kahinu  ia  lakou  iho  i  ka  hinu  maikai : 

Aka,  aole  i  kaumaha  lakou  no  ka  eha  ana  o  ka  Iosepa ! 

7  Tf  No  ia  mea,  ano  e  hele  pio  aku  ai  lakou  iwaena  o  ka  poe 

pio  mua, 
A  e  laweia'ku  ka  olioli  o  ka  poe  moe  hoolei  loa. 

8  Ua  hoohiki  o  Iehova  ka  Haku,  ma  kona  ola,  wahi  a  Iehova,  ke 

Akua  o  na  kaua, 
Ke  hoopailua  nei  au  i  ka  haaheo  o  Iakoha, 

A  ke  hoowahawaha  nei  hoi  i  kona  mau  halealii; 

Nolaila,  e  hoolilo  aku  ai  au  i  ke  kulanakauhale,  a  me  kona  mea 

i  piha  ai. 
9  A  ina  e  waihoia  na  kanaka  he  umi  ma  ka  hale  hookahi,  e  make 

no  lakou. 

10  A  o  ka  hoahanau  o  kona  makuakane  e  lawe  aku  ia  ia, 

A  o  ka  mea  i  puhi  ia  ia,  e  lawe  aku  iwaho  i  na  iwi  mailoko  mai 

o  ka  hale, 
A  e  olelo  aku  i  ka  mea  maloko  loa  o  ka  hale, 
Aole  anei  he  mea  i  koe  me  oe  ?  e  i  mai  kela,  Aole. 
Alaila,  e  i  aku  ia,  Hamau ;  no  ka  mea,  aole  e  olelo  ma  ka  inoa 

o  Iehova. 

11  No  ka  mea,  aia  hoi,  ke  kauoha  mai  nei  o  īehova, 
A  e  hahau  aku  ia  i  ka  hale  nui  me  ka  nahaha, 

A  i  ka  hale  uuku  ma  ka  wawahi. 

12  *fl  E  holo  anei  na  lio  maluna  o  na  pohaku  ? 

E  mahi  oopalau  ia  anei  malaila  me  na  bipi  kauo  ? 

No  ka  mea,  ua  hoolilo  oukou  i  ka  hoopono  ana  i  laau  make, 

A  i  ka  hua  o  ka  pono,  i  laau  awaawa : 

13  E  oukou,  ka  poe  e  olioli  ana  i  ka  mea  ole, 

Ka  poe  e  olelo,  Aole  anei  kakou  i  lawe  no  kakou  i  na  pepeiao- 
hao  ma  ko  kakou  ikaika  ? 

14  Aka,  aia  hoi,  e  hoala  ku  e  auanei  au  i  lahuikanaka  ia  oukou,  e  ko 

ka  hale  o  Iseraela,  wahi  a  Iehova,  ke  Akua  o  na  kaua ; 
A  e  hookaumaha  lakou  ia  oukou  mai  ke  komo  ana  o  Hamata  a 
hiki  i  ke  kahawai  o  ka  papu. 

MOKUNA  VII. 

Hookiia  ka  ino  o  ka  uhini  a  me  ke  ahi,  no  ka  pule  a  Amoaa.  7  Hoikeia  ka  pono  o  ko  ke 
Akua  hoohewa  ana.  10  Hoohewa  o  Amazia  i  ke  kahuna  ia  Amosa,  a  papa  aku  i  kona 
wanana  ana  ma  Betela.  14  Hoakaka  mai  o  Amosa  i  ko  ke  Akua  hoolilo  ana  ia  ia  i  kaula  ; 
a  hoike  mai  ia  i  ka  hookai  ana  ia  Amazia,  a  me  kona  ohua. 

PENEIA  i  hoike  mai  ai  o  Iehova  ka  Haku  ia'u :  Aia  hoi,  hana  iho 
la  ia  i  na  uhini  i  ka  ulu  mua  ana  o  ka  weuweu  hope ;  aia  hoi,  o 
ka  weuweu  lua  ia  mahope  o  ka  ke  alii  oki  ana.  A  i  ka  wa  i  hoopau 
ai  lakou  i  ka  ai  ana  i  ka  weuweu  o  ka  aina,  alaila  i  aku  la  au, 

2  E  Iehova  ka  Haku,  ke  noi  aku  nei  au,  e  kala  mai  oe. 
Pehea  la  e  ku  mai  ai  o  Iakooa? 

No  ka  mea,  ua  uuku  ia. 

3  Huli  ae  la  o  Iehova  no  keia  mea :  aole  ia  e  hiki  mai,  wahi  a 

Iehova. 
4  T[  Peneia  i  hoike  mai  ai  o  Iehova  ka  Haku  ia'u ;  Aia  hoi,  kahea 
mai  o  Iehova  ka  Haku,  e  hakaka  me  ke  ahi,  a  ai  iho  la  ia  i  ka  hoho- 
nunui,  a  hoopau  iho  la  i  kauwahi.     Alaila,  i  aku  la  au, 

5  E  ka  Haku,  e  Iehova,  ke  noi  aku  nei  au,  e  oki : 
Pehea  e  ku  mai  ai  o  Iakoha  ? 

No  ka  mea,  ua  uuku  ia. 

6  Huli  ae  la  o  Iehova  no  keia  mea :  aole  e  hiki  mai  keia,  wahi  a 

Iehova  ka  Haku. 

7  1  Peneia  i  hoike  mai  ai  oia  ia'u :  Aia  hoi,  ku  mai  la  ka  Haku  ma- 
luna  o  ka  papohaku  kupono,  me  ka  mea  hookupono  ma  kona  lima. 

8  A  i  mai  la  o  Iehova  ia'u,  E  Amosa,  heaha  la  kau  e  ike  nei?    A  i 
aku  la  au,  He  mea  hookupono.     Alaila,  i  mai  la  o  Iehova. 

Aia  hoi,  e  hoonoho  aku  au  i  ka  mea  hookupono  iwaena  o  kuu 

poe  kanaka  o  ka  Iseraela : 
Aole  au  i  hele  hou  ae  mai  o  lakou  aku. 
9  A  e  hooneoneoia  na  wahi  kiekie  o  Isaaka, 

•    A  e  wawahiia  na  wahi  hoano  o  ka  Iseraela : 

A  e  ku  e  aku  au  i  ka  hale  o  Ieroboaraa  me  ka  pahikaua. 

10  TT  Alaila,  hoouna  aku  la  o  Amazia,  ke  kahuna  o  Betela,  io  Ie- 
roboama  la,  ke  alii  o  ka  Iseraela,  i  aku  la,  Ua  ku  e  mai  o  Amosa  ia 
oe  iwaena  o  ko  ka  hale  o  Iseraela:  aole  e  hiki  i  ka  aina  ke  hoomana- 
wanui  i  kana  mau  olelo  a  pau. 

11  No  ka  mea,  ke  olelo  mai  nei  o  Amosa  penei,  E  make  auanei  o 
Ieroboaraa  i  ka  pahikaua,  a  e  lawe  pio  ia'ku  ka  Iseraela  mai  ko  lakou 
aina  aku. 

12  Olelo  aku  la  hoi  o  Amazia  ia  Amosa,  E  ke  kaula  ike,  o  hele,  e 
holo  aku  oe  i  ka  aina  o  Iuda,  a  malaila  e  ai  ai  i  ka  berena,  a  e  wanana 
malaila: 

13  A  mai  wanana  hou  ma  Betela :  no  ka  mea,  he  heiau  keia  no  ke 
alii,  a  o  ko  ke  alii  hale  noho  keia. 

14  ^[  Alaila,  olelo  aku  la  o  Amosa,  a  i  aku  la  ia  Amazia,  Aole  wau 
he  kaula  mamua,  aole  hoi  he  keiki  a  ke  kaula;  aka,  he  hanai  bipi 
wau,  a  he  mea  hoiliili  hua  sukamore : 

15  A  lawe  o  Iehova  ia'u  mai  ka  hahai  ana  i  na  holoholona,  a  olelo 
mai  o  lehova  ia'u,  E  hele,  e  wanaua  aku  i  kuu  poe  kanaka  i  ka  Ise- 
raela. 

16  Tf  Ano  hoi,  e  hoolohe  oe  i  ka  olelo  a  Iehova ; 

Ke  olelo  nei  oe,  Mai  wanana  ku  e  aku  i  ka  Iseraela,  a  mai  hapai 
ku  e  oe  i  kau  olelo  i  ko  ka  hale  o  Isaaka. 

17  No  ia  mea,  ke  olelo  mai  nei  o  Iehova,  penei : 

E  moe  kolohe  kau  wahine  ma  ke  kulanakauhale,  a  o  kau  mau 
keikikane,  a  me  kau  mau  kaikamahine,  e  haule  lakou  i  ka 
pahikaua, 

A  e  puunaueia  kou  aina  me  ke  kaula-ana :  a  e  make  oe  ma  ka 
aina  haumia; 

A  e  hele  pio  aku  ka  Iseraela  mai  ko  lakou  aina  aku. 

MOKUNA  VIII. 

Ma  ka  hinai  hua  i  hoikeia  mai  ai  ka  ino  e  hiki  koke  ana  i  ka  Iseraela.    4  O  ke  ao  ikaika  ana, 
a  me  ka  wanana  ana  no  na  ino  nui.    11  lle  manawa  wi  i  ka  olelo  oīe. 

PENEIA  i  hoike  mai  ai  o  Iehova  ka  Haku  ia'u :  aia  hoi,  he  hinai 
hua  oo. 
2  A  i  mai  la  ia,  Heaha  kau  e  ike  nei,  e  Amosa?    I  aku  la  au,  He 
hinai  hua  oo.    Alaila,  i  mai  la  o  Iehova  ia'u, 

Ua  hiki  mai  ka  hope  maluna  o  kuu  poe  kanaka  o  ka  Iseraela ; 
Aole  au  e  hele  hou  ae  mai  o  lakou  aku. 

3  A  e  lilo  na  mele  o  ka  halealii  i  auwe  ana  ia  la,  wahi  a  Iehova  ka 

Haku: 
A  he  nui  auanei  na  kupapau  ma  na  wahi  a  pau  ;  a  e  hoolei  malu 
aku  ia  lakou. 

4  Tf  E  hoolohe  i  keia,  e  oukou  ka  mea  e  moni  i  ka  poe  ilihune,  a 

hoopau  i  ka  poe  nele  o  kaaina, 

5  I  ka  i  ana  ae,  Ahea  la  e  pau  ai  ka  mahina  hou,  i  kuai  aku  ai  ka- 

kou  i  ka  ai  ? 
A  me  ka  Sabati,  i  wehe  ae  ai  kakou  i  ka  hua  ai,  e  houuku  ana  1 

ka  epa, 
A  e  hoomahuahua  ana  i  ke  sekela,  a  e  hoololi  ana  i  na  mea  kau- 

paona  hoopunipuni  ? 

6  I  kuai  aku  ai  kakou  i  ka  poe  ilihune  no  ke  kalu, 

A  i  ka  poe  nele  no  ka  paa  kamaa ;  a  i  kuai  aku  ai  i  ka  hua  pa- 
laoa  ino  ? 

7  Ua  hoohiki  o  Iehova  ma  ka  nani  o  Iakoba, 

AMOSA. 

Aoie  loa  au  e  hoopoina  i  ka  lakou  mau  hana  a  pau. 

8  Aole  anei  e  haalulu  ka  aina  no  keia  mea,  a  e  auwe  na  mea  a  pau 

e  noho  ana  iloko  ona  ? 
A  e  pii  ae  ia  me  Jie  muliwai  la  a  puni  ona ; 
A  e  laweia'ku  ia,  a  e  halana  ae  ia  e  like  me  ka  muliwai  o  Aigu- 

pita. 

9  A  i  kela  la,  wahi  a  Iehova  ka  Haku, 

E  hoonapoo  ih®  au  i  ka  la  i  ke  awakea,  a  e  hoopouli  iho  au  i  ka 
aina  i  ka  la  laelae. 

10  A  e  hoolilo  au  i  ka  oukou  mau  ahaaina  i  auwe  ana, 
A  i  ko  oukou  mau.meie  i  kanikau  ana; 

A  e  lawe  mai  au  i  ke  kapa  ino  maluna  o  na  puhaka  a  pau, 

A  me  ka  ohule  maluna  o  na  poo  a  pau ; 

A  e  hoohalike  au  ia  mea  me  ka  auwe  ana  no  ke  keiki  ka- 

makahi, 
A  i  ka  hope  o  ia  mea  e  like  me  ka  la  awaawa. 

11  *[f  Aia  hoi,  e  hiki  mai  aua  na  la,  wabi  a  Iehova  ka  Haku, 

E  lawe  mai  ai  au  i  ka  wi  maluna  o  ka  aina,  aole  o  ka  wi  i  ka  ai, 

aole  o  ka  make  inu  i  ka  wai, 
Aka,  o  ka  lohe  i  ka  olelo  a  īehova. 


12  A  e  auwana  lakou  mai  ke  kai  a  hiki  i  ke  kai,  a  mai  ke  kukulu 

akau,  a  ka  hikina, 
E  holo  lakou  ma  o  a  ma  o,  e  imi  ana  i  ka  olelo  a  Iehova,  aole  e 
loaa. 

13  I  kela  la,  e  maule  na  wahine  puupaa  maikai,  a  me  na  kanaka 

opio  no  ka  makewai. 

14  O  ka  poe  e  hoohiki  ma  ka  hewa  o  Samaria,  a  i  iho, 

E  ola  ana  kou  Akua,  e  Dana ;  a  e  ola  ana  ka  aoao  o  Beereseba ; 
E  haule  no  hoi  lakou,  aole  loa  e  ala  hou  ae. 

MOKUNA  IX. 

O  ka  hiki  io  ana  mai  o  ka  ino  maluna  o  ka  Iseraela.    8  Hookoeia  kekahi  poe.    11  īle 
wanana  no  Kristo,  ka  pomaikai  o  kona  aupuni,  a  o  ka  hoihoi  o  Iseraela. 

IKE  aku  la  au  ia  Iehova  e  ku  ana  maluna  o  ke  kuahu :  a  i  mai 
la  ia, 
E  hahau  i  ke  poo  o  ke  kia,  i  haalulu  ai  na  kumu  kia ; 
A  e  oki  ia  lakou  ma  ke  poo,  ia  lakou  a  pau ; 
A  e  pepehi  aku  au  i  ke  koena  o  lakou  me  ka  pahikaua : 
O  ka  mea  o  lakou  e  holo  ana,  aole  ia  e  malu ; 
A  o  ka  mea  e  pakele  ana,  aole  e  pakele  io. 

2  Ina  e  eli  iho  lakou  i  ka  po,  e  lawe  ko'u  lima  ia  lakou  mailaila 

mai; 
Ina  e  pii  lakou  i  ka  lani,  e  lawe  au  ia  lakou  mailaila  mai ; 

3  A  ina  e  pee  lakou  naaluna  o  ka  piko  o  Karemela,  e  imi  aku  au, 

a  e  lawe  ia  lakou  mailaila  mai ; 
A  ina  e  pee  lakou  mai  kuu  maka  aku  ma  ka  mole  o  ke  kai, 
Malaila  e  kena  aku  au  i  ka  nahesa,  a  e  nahu  aku  ia  ia  lakou. 

4  A  ina  e  hele  pio  aku  lakou  imua  o  ko  lakou  poe  enemi, 
Malaila  e  kena  aku  au  i  ka  pahikaua,  a  e  luku  aku  ia  ia  lakou  ; 
A  e  kau  aku  kuu  mau  maka  maluna  o  lakou  no  ka  ino,  aole  no 

ka  maikai. 

5  A  o  Iehova,  ka  Haku  o  na  kaua,  oia  ka  mea  e  hoopa  i  ka  aina, 

a  e  hehee  iho  no  ia ; 
A  e  auwe  iho  ka  poe  a  pau  e  noho  ana  iloko  ona : 
A  e  ea  ae  ia  me  he  muliwai  la  a  puni  ona ; 
A  e  halana  ae  e  like  me  ka  muliwai  o  Aigupita. 

6  Oia  ka  i  hana  i  na  papaluna  iloko  o  ka  lani,  a  i  hookumu  i  koaa 

poai  maluna  o  ka  honua ; 
O  ka  mea  i  hoopii  ae  i  na  wai  o  ka  moana,  a  ninini  iho  ia  lakou 

maluna  o  ka  ili  o  ka  aina ; 
O  Iehova  kona  inoa : 

7  E  na  mamo  a  Iseraela,  aole  anei  oukou  i  like  ia'u  me  na  mamo  a 

Kusa  ?  wahi  a  Iehova. 
Aole  anei  au  i  lawe  mai  i  ka  Iseraela  mai  ka  aina  o  Aigupita  mai? 
A  i  ko  Pilisetia  mai  Kapetora  mai,  a  me  ko  Suria  mai  Kira  mai  ? 

8  Aia  hoi,  o  na  maka  o  Iehova  ka  Haku  maluna   o   ke   aupuui 

hewa; 
A  e  hokai  aku  au  ia  mai  ka  honua  aku ; 
Aka  hoi,  aole  au  e  luku  loa  aku  i  ko  ka  hale  o  Iakoha,  wahi  a 

Iehova. 

9  No  ka  mea,  aia  hoi,  e  kauoha  aku  au,  a  e  kanana  iho  ai  i  ko  ka 

hale  o  Iseraela  iwaena  o  na  lahuikanaka  a  pau ; 
E  like  me  ka  hua  palaoa  i  kananaia  iloko  o  ke  kanana, 
Aole  e  haule  kekahi  hua  ma  ka  honua. 

10  E  make  ka  poe  hewa  a  pau  o  kuu  poe  kanaka  i  ka  pahikaua, 
Ka  poe  e  olelo  ana,  Aole  e  hiki  mai  ka  hewa  mahope,  aole  hoi 

mamua  o  kakou. 

11  Tf  I  kela  la  e  kukulu  au  i  ka  halelewa  o  Davida  i  wawahiia, 
A  e  hoopaa  i  kona  wahi  hiolo  ; 

A  e  hooku  hou  au  i  kona  mau  mea  i  heleleiia, 
A  hana  aku  ia  e  like  me  na  la  mamua ; 

12  I  lilo  no  lakou  ke  koena  o  ka  Edoma,  a  me  na  lahuikanaka  a 

pau, 
Ka  poe  i  kaheaia  ka  inoa  o  Iehova  maluna  o  lakou,  wahi  a  Ieho- 
va,  nana  keia  i  hana. 

13  Aia  hoi,  e  hiki  mai  na  la,  wahi  a  Iehova, 

E  halawai  ai  ka  mea  e  mahiai  ana,  me  ka  mea  e  oki  ana, 
A  o  ka  mea  e  hehi  i  na  huawaina,  me  ka  mea  e  lulu  i  ka  hua ; 
A  e  hookulukulu  iho  na  mauna  i  ka  waina  hou, 
A  e  hehee  iho  na  puu  a  pau. 

14  A  e  hoihoi  mai  au  i  ka  poe  pio  o  kuu  poe  kanaka  o  ka  Iseraela, 
A  e  kukulu  lakou  i  na  kulanakauhale   neoneo,  a  nono  lakou 

iloko ; 
A  e  kanu  lakou  i  na  pawaina,  a  e  inu  lakou  i  ko  lakou  waina ; 
A  e  hana  lakou  i  na  kihapai,  a  e  ai  hoi  i  ko  lakou  hua. 

15  A  e  kanu  iho  au  ia  lakou  ma  ko  lakou  aina  iho, 
Aole  e  uhuki  hou  ia  ae  lakou  mai  ko  lakou  aina  ae, 

Ka  mea  a'u  i  haawi  aku  ai  ia  lakou,  wahi  a  Iehova  kou  Akua. 


0BADIA. 


MOKUNA  I. 


Ka  wanana  no  ka  luku  ana  o  ka  Eeloma,  no  kona  hookiekie  a  no  kona  inaina  i  na  mamo  a 
Iakoba  kona  hoahanau.    17  No  ka  pomaikai  i  ka  manawa  mahope. 

KA  wanana  a  Obadia. 
Peneia  ka  Iehova  ka  Haku  i  olelo  mai  ai  no  Edoma  ; 
Ua  lohe  kakoui  kalohe  ana  mai  Iehova  mai, 
Ua  hoounaia'ku  ka  elele  iwaena  o  na  lahuikanaka; 
E  ku  oukou  iluna,  a  e  ala  ku  e  kakou  ia  ia  i  ke  kaua. 

2  Aia  hoi,  ua  hoolilo  au  ia  oe  i  mea  uuku  iwaena  o  na  lahuika- 

naka; 
Ua  lilo  oe  i  mea  hoowahawaha  loa  ia. 

3  H  Ua  hoopunipuni  ka  haaheo  o  kou  naau  ia  oe, 
E  ka  mea  e  noho  ana  ma  na  ana  o  ka  pohaku, 
He  wahi  kiekie  kou  noho  ana ; 

E  olelo  ana  ma  kou  naau, 

Na  wai  la  au  e  lawe  iho  ilalo  i  ka  honua  ? 

4  Ina  e  hookiekie  oe  ia  oe  iho  e  like  me  ka  aeto, 
Ina  e  hoonoho  i  kou  punana  iwaena  o  na  hoku, 
Malaila  mai  e  lawe  iho  ai  au  ia  oe  ilalo,  wahi  a  Iehova. 

5  Ina  i  hele  mai  na  aihue  i  ou  la,  ina  he  poe  powa  i  ka  po, 

(Nani  kou  lukuia!)   aole  anei  lakou   e  aihue,  a  pau  ko  lakou 

makemake  ? 
Ina  i  hele  mai  na  ohi  waina  i  ou  la,  aole  anei  lakou  e  waiho  aku 

i  ke  koena? 

6  Nani  ka  imiia  o  ka  Esau ! 

I  huliia  hoi  kona  mau  wahi  huna ! 

7  O  na  kanaka  a  pau  o  kau  berita,  ua  hoouna  aku  lakou  ia  oe  a  i 

ka  palena ; 
O  na  kanaka  e  kuikahi  ana  me  oe,  ua  wahahee  lakou  ia  oe,  a  ua 
lanakila  lakou  maluna  ou ; 

0  ka  poe  e  ai  ana  i  kau  berena,  ua  waiho  lakou  i  ka  hei  malalo 

iho  ou ; 
Aohe  naauao  iloko  ona. 

8  Aole  anei  au  e  luku  aku  i  ka  poe  ike,  mai  Edoma  aku  ia  la, 

wahi  a  Iehova, 
A  me  ka  naauao  mai  ka  mauna  o  Esau  aku  ? 

9  A  e  weliweli  kou  poe  kanaka  ikaika,  e  Temana, 

1  okiia'ku  kela  kanaka  keia  kanaka,  mai  ka  mauna  o  Esau  aku. 

10  1[  No  ka  luku  ana  a  no  ka  hana  ino  i  kou  hoahanau  ia  Iakoha,  e 

uhi  mai  ka  hilahila  ia  oe, 
A  e  luku  loa  ia'ku  oe.     . 

11  I  ka  la  i  ku  ai  oe  ma  kela  aoao, 

I  ka  la  i  lawe  pio  aku  ai  na  malihini  i  kona  ikaika, 
A  komo  ko  na  aina  e  iloko  o  kona  mau  pukapa, 
A  hailona  lakou  no  Ierusalema, 
Ua  like  hoi  oe  me  kekahi  o  lakou. 

12  Aole  nae  i  pono  kou  nana  ana  i  ka  la  o  kou  hoahanau, 
I  ka  la  o  kona  malihini  ana ; 

Aole  hoi  he  pono  kou  hauoli  ana  maluna  o  na  mamo  a  Iuda, 

I  ka  la  i  lukuia'i  lakou ; 

Aole  pono  kau  olelo  hookiekie  ana  i  ka  wa  i  pilikia'i  lakou. 

13  Aole  pono  kou  komo  ana  iloko  o  ka  puka  o  ko'u  poe  kanaka,  i 

ka  la  o  ko  lakou  make ; 
Aohe  pono  kou  nana  ana  i  ko  lakou  poino  i   ka  la  i  make 

ai  lakou, 
A  me  kou  kau  ana  i  kou  lima  maluna  o  kona  waiwai  i  ka  la  o 

kona  lukuia  ana. 

14  Aohe  pono  kou  ku  ana  ma  ka  huina  alanui  e  oki  aku  i  kona  poe 

i  pakele ; 
Aohe  pono  kou  haawi  lilo  ana  i  kona  poe  i  koe,  i  ka  la  pilikia. 

15  No  ka  mea,  ua  kokoke  mai  ka  la  o  Ienova  maluna  o  na  lahuika- 

naka  a  pau ; 
Like  me  kau  i  hana  aku  ai,  pela  e  hanaia  mai  ai  oe : 
O  kau  hoopai  ana,  e  hoihoiia  mai  ia  maluna  o  kou  poo. 

16  No  ka  mea,  like  me  oukou  i  inu  ai  maluna  o  ko'u  mauna  hoano, 
Pela  e  inu  mau  ai  na  lahuikanaka  a  pau ; 

A  e  inu  lakou,  a  e  moni  iho, 

A  e  like  auanei  lakou  me  na  mea  ole. 

17  1f  Aka,  ma  ka  mauna  o  Ziona  he  mea  e  pakele  ai,  a  he  mea  laa; 
A  e  loaa  i  ko  ka  hale  o  Iakoba  ko  lakou  noho  ana. 

18  A  lilo  ko  ka  hale  o  Iakoba  i  ahi, 

A  o  ko  ka  hale  o  Iosepa  i  lapalapa ; 

A  o  ko  ka  hale  o  Esau  i  opala, 

A  e  hoaa  iwaena  o  lakou,  a  e  hoopau  ia  lakou  ; 

Aohe  mea  e  koe  ana  o  ko  ka  hale  o  Esau  ; 

No  ka  mea,  o  Iehova  ka  i  olelo  mai. 

19  A  e  loaa  i  ko  ke  kukuluhema  ka  mauna  o  Esau, 
A  i  ko  ka  papu  ko  Pilisetia  : 

A  e  lilo  no  lakou  ka  aina  o  Eperaima,  a  me  ka  aina  o  Samaria ; 
A  e  lilo  o  Gileada  no  Beniamina. 

20  A  o  ka  poe  pio  o  keia  poe  kaua  o  na  mamo  a  Iseraela,  e  lilo  no 

lakou  ko  Kanaana  a  hiki  i  Zarepata ; 
A  o  ka  poe  pio  no  Ierusalema  ma  Separada,  e  lilo  no  lakou  na 
kulanakauhale  o  ke  kukuluhema. 

21  A  e  pii  mai  na  mea  hoola  ma  ka  mauna  Ziona,  e  hoopai  i  ka 

mauna  o  Esau ; 
A  e  lilo  ke  aupuni  no  īehova. 


IONA 


MOKUNA  I. 

Kauoha  a  ke  Akua  ia  Iona  e  hele,  e  olelo  aku 
i  ko  Nineva.  3  Ilolo  aku  ia  i  Taresisa,  a 
loohia  oia  e  ka  ino.  11  Kiolaia  oia  i  ke 
kai,  a  aleia  e  ka  ia. 

AHIKI  mai  ka  olelo  a  Iehova 
ia  Iona,  ke  keiki  a  Amitai,  i 
mai  la, 

2  E  ku  oe,  e  hele  i  Nineva,  i  kela 
kulanakauhale  nui,  e  kahea  aku  ia 
ia;  no  ka  mea,  ua  pii  mai  ko  la- 
kou  hewa  imua  o'u. 

3  Aka,  ku  ae  la  o  Iona  e  holo  i 
Taresisa,  mai  ke  alo  aku  o  Iehova, 
a  iho  aku  la  i  Iopa;  a  loaa  ia  ia 
ka  moku  e  holo  ana  i  Taresisa:  a 
haawi  aku  ia  i  ka  uku,  a  komo  iho 
la  ia  iloko  ona  e  holo  pu  me  lakou 
i  Taresisa  mai  ke  alo  aku  o  Ie- 
hova. 

4  Tf  A  hoouna  mai  o  Iehova  i  ka 
makani  nui  ma  ke  kai,  a  he  iuo 
nui  ma  ke  kai,  a  aneane  nahaha 
ka  moku. 

5  Alaila,  makau  iho  la  na  hoo- 
holo  moku,  a  kahea  aku  kela  ka- 
naka  keia  kanaka  i  kona  akua,  a 
hoolei  i  ka  waiwai  ma  ka  inoku 


iloko  o  ke  kai,  e  hoomana  i  ka 
moku  no  ia  mau  mea.  A  ua  iho 
o  Iona  ilalo  i  ka  aoao  hope  o  ka 
moku,  a  moe  iho,  a  ua  pauhia  i  ka 
hiamoe. 

6  A  hele  aku  ke  kahu  moku  ia 
ia,  a  i  aku  la  ia  ia,  Heaha  kau,  e 
ka  mea  hiamoe?  e  ala,  e  hea  aku 
i  kou  Akua,  malia  paha  e  manao 
mai  ke  Akua  ia  kakou  i  make  ole 
ai  kakou. 

7  A  olelo  ae  la  lakou,  kela  mea 
keia  mea  i  kona  hoa,  Ina  kakou  e 
hailona,  i  ike  ai  kakou  i  ka  mea 
nona  i  hiki  mai  ai  keia  ino  maluna 
o  kakou.  A  hailona  lakou,  a  lilo 
ka  hailona  no  Iona. 

8  Alaila,  i  aku  la  lakou  īa  ia,  Ke 
noi  aku  nei  makou,  e  hai  mai  oe 
ia  makou  i  ka  mea  nona  i  hiki  mai 
ai  keia  ino  maluna  o  kakou?  Hea- 
ha  kau  oihana?  Mai  hea  mai  oe? 
Owai  kou  aina?  a  no  ka  lahuika- 
naka  hea  oe  ? 

9  I  mai  la  oia  ia  lakou,  He  He- 
bera  no  wau ;  a  ke  makau  nei  au 
ia  Iehova  ke  Akua  o  ka  lani,  nana 

1157 


IONA. 


i  hana  ke  kai,  a  me  ka  aina  ma- 
loo. 

10  Alaila,  makau  iho  la  na  kana- 
ka  i  ka  makau  nui,  a  i  aku  la  ia 
ia,  No  ke  aha  la  oe  i  hana  mai  ai  i 
keia?  No  ka  mea,  ua  ike  na  ka- 
naka,  ua  holo  ia  mai  ke  alo  aku  o 
Iehova,  no  ka  mea,  ua  hai  mai 
kela  ia  lakou. 

11  M  Alaila,  i  aku  la  lakou  ia  ia, 
Healia  ka  makou  e  hana  aku  ai  ia 
oe,  i  malie  iho  ai  ke  kai  no  kakou  ? 
no  ka  mea,  ua  nui  ae  ka  inoino  o 
ke  kai. 

12  A  i  mai  la  kela  ia  lakou,  E 
lawe  oukou  ia'u,  a  e  kiola  ia'u  ilo- 
ko  o  ke  kai,  a  e  malie  iho  ke  kai 
ia  oukou :  no  ka  mea,  ua  ike  au, 
no'u  nei  i  hiki  mai  ai  keia  ino  nui 
maluna  o  oukou. 

13  A  hoe  ikaika  aku  la  na  kanaka 
e  hoopae  i  ka  aina ;  aole  lakou  e 


hiki :  no  ka  mea,  ua  nui  ae  ka  ino- 
ino  o  ke  kai  ia  lakou. 

14  No  ia  mea,  kahea  aku  la  lakou 
ia  Iehova,  i  aku  la,  Ke  noi  aku  nei 
makou  ia  oe,  e  Iehova,  ke  noi  aku 
nei  makou,  mai  lukuia  makou  no 
ke  ola  o  keia  kanaka,  a  mai  hoo- 
pai  ia  makou  i  ke  koko  hala  ole : 
no  ka  mea,  ua  hana  mai  oe,  e  Ic 
hova,  e  like  me  kou  makemake. 

15  Nolaila,  kaikai  ae  la  lakou  ia 
Iona,  a  kiola  aku  la  ia  ia  iloko  o 
ke  kai :  e  malie  iho  la  ke  kai  mai 
kona  kupikipikio  ana. 

16  Alaila,  makau  nui  loa  iho  la 
na  kanaka  ia  Iehova,  a  kaumaha 
aku  lakou  i  mohai  ia  Iehova,  a 
hoohiki  i  na  hoohiki  ana. 

17  TT  A  ua  hoomakaukau  o  Ieho- 
va  i  ia  nui  e  ale  iho  ia  Iona.  A 
ekolu  ao,  a  ekolu  po  o  Iona  iloko 
o  ka  opu  o  ka  ia. 

Ka  pule  a  Iona.    10  Luai  ka  ia  ia  Iona  maluna  o  ka  aina  maloo. 

PULE  aku  la  o  Iona  ia  Iehova  i  kona  Akua  mai  ka  opu  aku  o  ka 
ia,  a  i  aku  la, 

2  Ua  kahea  aku  au,  mai  ko'u  wahi  pilikia,  ia  Iehova,  a  hoolohe 

mai  ia  ia'u. 
Mai  ka  opu  o  ka  po  i  kahea  aku  ai  au,  a  hoolohe  mai  oe  i  kuu 
leo. 

3  No  ka  mea,  ua  kiola  aku  oe  ia'u  i  ka  hohonu,  iwaenakonu  o  ke 

kai; 
Ua  hoopuniia  au  e  ke  kai ; 
O  kou  mau  nalu  a  pau,  a  me  kou  mau  ale,  ua  kaa  iho  la  ia  ma- 

luna  o'u. 

4  Alaila,  i  iho  la  au,  Ua  hooleiia'ku  au  mai  kou  alo  aku, 
Aka,  e  nana  hou  aku  au  i  kou  luakini  hoano. 

5  Ua  hoopuni  na  wai  ia'u,  a  i  ke  ola, 
Ua  hoopuni  ka  hohonu  ia'u  ; 

Ua  kaeiia  ko'u  poo  i  ka  limu. 

6  Iho  iho  la  au  ilalo  i  na  kumu  o  na  mauna ; 

Ua  poai  mau  ia  au  e  ka  honua,  a  me  kona  mau  kaola, 
Aka,  ua  lawe  mai  oe  i  kuu  ola  mai  ka  lua  mai,  e  Iehova  kuu 
Akua. 

7  I  ka  wa  i  maule  ai  kuu  uhane  iloko  o'u,  hoomanao  iho  la  au  ia 

Iehova; 
A  hele  ae  la  ka'u  pule  i  ou  la  i  kou  luakini  hoano. 

8  O  na  mea  malama  i  na  mea  lapuwale,  ua  haalele  lakou  i  ko  la- 

kou  pomaikai. 

9  Aka,  e  mohai  aku  au  ia  oe  me  ka  leo  hoomaikai ; 
E  hooko  aku  au  i  ka  mea  a'u  i  hoohiki  ai. 

No  Iehova  mai  ke  ola. 
10  T[  A  olelo  mai  o  Iehova  i  ka  ia,  a  luai  aku  ia  ia  Iona  i  ka  aina 
maloo. 

Hele  aku  o  Iona  i  Nineva  raa  ka  olelo  a  Ieho- 
va,  a  hoike  aku  i  ko  lakou  make.  5  Ma- 
naoio  ko  Nineva  i  ka  olelo,  ahookeai,  pule, 
a  huli,  a  manao  i  ka  lokomaikai  o  ke  Akua. 

AHIKI  hou  mai  ka  olelo  a  Ie- 
hova  ia  Iona,  i  mai  la ; 

2  E  ku  iluna,  a  hele  i  Nineva,  i 
kela  kulanakauhale  nui,  a  e  hai 
aku  ia  ia  i  ka  olelo  a'u  i  kauoha 
aku  ai  ia  oe. 

3  A  ku  ae  la  o  Iona,  a  hele  aku  i 
Nineva,  e  like  me  ka  olelo  a  leho- 
va.  A  o  Nineva  he  kulanakau- 
hale  nui  loa  ia,  ekolu  la  o  ka  hele 
ana. 

4  A  hoomaka  iho  la  o  Iona  e  ko- 
mo  i  ke  kulanakauhale,  hookahi 
la  hele,  a  kahea  aku  ia,  i  aku  la, 
Hookahi  kanaha  na  la  i  koe,  a  e 
lukuia  o  Nineva. 

5  1f  A  manaoio  aku  la  na  kanaka 
o  Nineva  i  ke  Akua,  a  hai  aku  i  ka 
hookeai,  a  hookomo  lakou  i  ke 
kapa  inoino,  mai  ka  mea  nui  o  la- 
kou  a  ka  mea  uuku  o  lakou. 

6  A  hiki  ka  olelo  i  ke  alii  o  Nine- 
va,  a  ku  ae  la  ia  mai  kona  nohoalii 
ae,  a  waiho  aku  la  i  kona  kapa  alii 
mai  ona  aku  la,  a  komo  iho  la  i  ke 
kapa  inoino,  a  noho  iho  la  ma  ka 
lehu. 

7  A  kena  aku  la  ia  e  hai  aku  a  e 
olelo  aku  iloko  o  Nineva  ma  ke 
kauoha  a  ke  alii,  a  me  kona  poe 
alii,  i  aku  la,  Mai  ai  ke  kanaka  i 
kekahi  mea,  aole  na  holoholona, 
o  ka  poe  bipi  a  me  ka  poe  hipa: 
mai  ai  lakou,  aole  hoi  e  inu  i 
ka  wai: 

8  A  e  houhiia  na  kanaka,  a  me 
na  holoholona  i  ke  kapa  inoino, 
a  kahea  ikaika  aku  lakou  i  ke 
Akua:  a  e  huli  mai  kela  kanaka 
keia  kanaka  mai  kona  aoao  hewa 
mai,  a  mai  ka  hana  ino  mai,  ka 
mea  maloko  o  ko  lakou  lima. 

9  Owai  ka  mea  e  ike,  e  huli  ae 
paha  a  e  mihi  ke  Akua,  a  e  huli 
ae,  mai  ka  huhu  o  kona  inaina 
mai,  i  luku  ole  ia  kakou? 

10  11  A  ike  mai  ke  Akua  i  ka 
lakou  hana  ana,  ua  huli  lakou  mai 
ko  lakou  aoao  hewa  inai ;  mihi 
iho  la  ke  Akua  no  ke  ino  ana  i 
olelo  ai  e  hana  mai  ia  lakou,  aole 
ia  i  hana  mai. 


MOKUNA  IV. 

Huhu  o  Iona  no  ke  aloha  o  ke  Akua  i  ko 
Nineva,  noi  aku  i  ke  Akua  e  make  ia. 

AHE  mea  hewa  nui  ia  ia  Iona, 
a  huhu  iho  la  ia. 

2  A  pule  aku  la  no  ia  ia  Iehova,  i 
aku  la,  Ke  noi  aku  nei  au  ia  oe,  e 
Iehova,  aole  anei  keia  kuu  olelo,  i 
kuu  noho  ana  ma  ko'u  aina?  No- 
laila  i  holo  aku  ai  au  mamua  i 
Taresisa:  no  ka  mea,  ua  ike  no 
au  he  Akua  ahonui  oe,  a  me  ke 
aloha,  e  hakalia  ana  i  ka  huhu,  a 
he  lokomaikai  nui,  a  me  ka  haa- 
lele  i  ka  manao  hoopai. 

3  Ano  hoi,  e  Iehova,  ke  noi  aku 
nei  au  ia  oe,  e  lawe  oe  i  kuu  ola 
mai  o'u  aku  la ;  no  ka  mea,  ua  oi 
ka  maikai  o  kuu  make  mamua  o 
ke  ola. 

4  1  A  olelo  mai  o  Iehova,  He 
pono  anei  nou  ka  huhu? 

5  A  hele  aku  la  o  Iona  iwaho  o 
ke  kulanakauhale,  a  noho  iho  la 
ma  ka  hikina  o  ke  kulanakauhale, 
a  hana  iho  la  ilaila  i  wahi  lanai 
nona,  a  noho  iho  la  malalo  o  kona 
malu,  i  ike  aku  ia  i  ka  mea  e  ha- 
naia  ma  ke  kulanakauhale. 

6  A  hoomakaukau  o  Iehova  ke 
Akua  i  laau  aila,  a  hooulu  ae  la  ia 
mea  maluna  o  Iona,  i  lilo  ia  i  wahi 
malumalu  o  kona  poo,  e  hoopake- 
le  ia  ia  mai  kona  mea  kaumaha. 
A  olioli  nui  o  Iona  i  ka  laau  aila. 

7  A  hoomakaukau  ke  Akua  i  wa- 
hi  enuhe  i  ka  wanaao  i  ka  la  apo- 
po,  a  ai  iho  la  ia  i  ka  laau  aila,  a 
mae  iho  la  ia. 

8  A  i  ka  wa  i  puka  mai  ai  ka  la, 
hoomakaukau  ke  Akua  i  makani 
hikinawela:  a  kau  ka  la  maluna 
o  ke  poo  o  Iona,  a  maule  iho  la  ia, 
a  manao  iho  la  iloko  ona  e  make, 
a  i  iho  la,  ua  oi  ka  maikai  o  kuu 
make  mamua  o  ke  ola. 

9  A  olelo  mai  la  ke  Akua  ia  Iona, 
He  pono  anei  kou  huhu  no  ka 
laau  aila  ?  A  i  aku  la  ia,  He  pono 
ko'u  huhu  a  i  ka  make. 

10  A  olelo  mai  o  Iehova,  Ua  mi- 
namina  anei  oe  i  ka  laau  aila,  ka 
mea  aole  oe  i  luhi,  aole  hoi  oe  i 
hooulu :  kupu  mai  no  ia  i  ka  po 
hookahi,  a  make  iho  la  i  ka  po 
hookahi : 

11  Aole  anei  he  pono  ko'u  mina- 
mina  ana  ia  Nineva,  ke  kulana- 
kauhale  nui,  iloko  ona  he  lehule- 
hu,  hookahi  haneii  a  me  ka  iwa- 


kalua  na  tausani  a  keu  aku,  ka 
poe  ike  ole  iwaena  o  ka  lima  akau 
a  me  ka  lima  hema;  a  ua  nui  loa 
hoi  na  holoholona  ? 


MIKA. 


MOKUNA  I. 

O  ka  ino  e  hiki  mai  ana  maluna  o  Samaria, 
a  me  Ierusalema  no  ko  lakou  hewa.  O  ka 
auwe  a  me  ke  kanikau  no  ka  ino. 


KA  olelo  a  Iehova  ka  mea  i 
hiki  mai  ia  Mika  no  Moreseta, 
i  na  la  o  Iotama,  Ahaza,  a  o  Heze- 
kia,  na'lii  o  ka  Iuda,  ka  mea  ana  i 
ike  ai  no  Samaria,  a  no  Ierusalema. 


2  E  hoolohe,  e  na  kanaka  a  pau ; 

E  haliu  mai,  e  ka  honua,  a  me  kona  mea  i  piha  ai : 
A  e  lilo  o  Iehova  ka  Haku  i  mea  hoike  ku  e  ia  oukou, 
O  ka  Haku  mai  kona  luakini  hoano  mai. 

3  No  ka  mea,   aia  hoi,   e  hele    mai  o  Iehova   mai  kona  wahi 

mai, 
A  e  iho  ilalo,  a  e  hehi  maluna  o  na  wahi  kiekie  o  ka  honua. 

4  A  hehee  na  mauna  malalo  iho  ona, 
A  e  wahiia  na  awawa, 

E  like  me  ke  kepau  imua  o  ke  ahi, 
A  me  ka  wai  i  nininiia  ma  kahi  pali. 

5  No  ka  lawehala  ana  o  ka  Iakoha  keia  mea  a  pau,  a  no  na  hewa 

o  ko  ka  hale  o  Iseraela. 
He  aha  ka  hala  o  ka  Iakoba?  aole  anei  o  Samaria? 
A  owai  na  wahi  kiekie  o  Iuda?  aole  anei  o  Ierusalema? 

6  A  e  hoohalike  au  ia  Samaria  me  he  puu  la  o  ke  kula, 
A  me  he  wahi  kanu  la  noka  pawaina ; 

A  e  hoolei  iho  au  i  na  pohaku  ona  ma  ke  awawa, 
A  e  hoike  aku  au  i  kona  mau  kahua. 

7  A  e  ulupaia  kona  mau  kii  kalai  a  pau, 

A  o  kona  waiwai  moe  kolohe  e  puhiia  i  ke  ahi, 

A  e  luku  aku  au  i  kona  mau  kii  a  pau : 

No  ka  mea,  ua  loaa  ia  ia  ua  mea  la  no  ka  uku  o  ka  wahine  moe 

kolohe, 
A  e  hoihoiia  aku  ia  i  ka  uku  o  ka  wahine  moe  kolohe. 

8  No  keia  mea,  e  auwe  iho  au,  a  e  aoa, 

A  e  hele  wale  au,  me  ke  kapa  aahu  ole ; 

E  hoohalike  au  i  ka  auwe  ana  me  ko  ka  ilio  hihiu, 

A  i  ka  alala  ana  me  ko  ka  iana  wahine. 

9  No  ka  mea,  o  kona  eha  he  eha  make  ia,  a  ua  hiki  mai  ia  i  ka 

Iuda; 
Ua  hiki  mai  i  ka  pukapa  o  kou  poe  kanaka,  a  i  Ierusalema. 

10  II  Mai  hai  aku  oukou  ia  ma  Gata,  mai  auwe  oukou  i  ka  auwe 

ana; 
Ma  ka  hale  o  Apera  e  kau  i  ka  lepo  maluna  iho  ou. 

11  E  hele  aku  oe,  e  ka  mea  e  noho  ana  ma  Sapira,  me  kou  hilahila 

uhi  ole ; 
Aole  i  hele  mai  iwaho  ka  mea  e  noho  ana  ma  Zaanana,  ma  ka 

auwe  ana  o  Betezela ; 
E  lawe  no  ia  i  kona  noho  ana  mai  o  oukou  aku. 

12  No  ka  mea,  o  ka  mea  e  noho  ana  ma  Marota,  ua  nawaliwali  ia 

no  ka  iiui  i  ka  maikai ; 
Aka,  iho  mai  la  ka  ino  mai  Iehova  mai  ma  ka  pukapa  o  Ierusa- 
lema. 

13  E  ka  mea  e  noho  la  ma  Lakisa,  e  hoopaa  i  ka  halekaa  i  ka  lio 

mama; 
Oia  ke  poo  o  ka  hewa  no  ke  kaikamahine  o  Ziona; 
No  ka  mea,  ua  loaa  na  lawehala  o  ka  Iseraela  iloko  ou. 

14  No  ia  mea,  e  haawi  aku  oe  i  na  makana  no  Moresetagata : 

E  lilo  na  hale  o  Akeziba  i  mea  hoopunipuni  no  na'lii  o  ka  Ise- 
raela. 

15  Aka  hoi,  e  lawe  mai  no  au  i  hooilina  nou,  e  ka  mea  e  noho  ana 

ma  Maresa : 
A  e  hele  mai  ka  nani  o  ka  Iseraela  i  Adulama. 

16  E  hooohule  oe,  a  e  ako  i  ke  oho  no  na  keiki  o  kou  makemake ; 
E  hoomahuahua  oe  i  kou  ohule  ana,  e  like  me  ka  aeto ; 

No  ka  mea,  ua  hele  pio  aku  la  lakou  mai  ou  aku  la. 

MOKUNA  II. 

O  ke  ao  ana  i  kanaka  no  ko  lakou  hewa  ;  a  o  ke  kanikau  ana,  e  hoike  ana  i  ka  ino  e  hiki 
mai  ana  mahina  o  lakou.  12  Wanana  no  ka  hoakoakoa  ana  i  ka  lseraela  io  Kristo  la,  o 
kona  lanakila,  a  o  kona  aupuni. 

UWE  ka  poe  e  noonoo  ana  i  ka  ino,  a  e  imi  ana  i  ka  hewa,  ma- 
luna  o  ko  lakou  wahi  moe  ! 

I  ka  malamalama  o  ke  ao,  hana  lakou  ia  mea,  no  ka  mea,  ma  ka 
ikaika  o  ko  lakou  lima  e  hiki  ai  ia. 

2  A  kuko  aku  lakou  i  na  mahinaai,  i  kaili  wale,  a  me  na  hale,  a 
lawe  hoi  ia  mau  mea : 

A  alunu  lakou  i  ka  ke  kanaka,  a  me  kona  hale,  i  ka  ke  kanaka  a 
me  kona  aina  hooili. 

3  No  ia  mea,  peneia  i  olelo  mai  ai  o  Iehova ; 
Aia  hoi,  ke  manao  nei  au  i  ka  hewa  no  keia  ohana, 
Aole  oukou  e  hiki  ke  hoonee  aku  i  ko  oukou  mau  a-i  mai  ia 

mea  aku ; 
Aole  hoi  oukou  e  hele  hookiekie,  no  ka  mea,  he  manawa  ino 
keia. 

4  H  Ia  la  e  lawe  kekahi  i  mele  no  oukou, 
A  e  kanikau  i  ke  kanikau  nui,  i  ka  i  ana  ae, 
I  ka  luku  ana  ua  lukuia  kakou ; 
Ua  hoololiia  ka  hooilina  o  kuu  poe  kanaka ; 
Nani  ka  laweia'ku  ia  mai  o'u  la ! 
A  no  ka  mea  hoihoi,  ua  puunaueia  ko  kakou  mau  mahinaai ; 

5  Nolaila,  aohe  ou  mea  nana  e  hoolei  ke  kaula  ma  ka  hailona, 
iloko  o  ka  ahakanaka  o  Iehova. 

6  Mai  hai  akui  ka  wanana;  aole  lakou  e  wanana  ia  lakou,  aole  e 
lawe  i  ka  hilahila. 

7  H  E  ka  mea  i  kapaia  o  ka  hale  o  Iakoha,  ua  pauaho   anei  ka 
uhane  o Iehova? 

O  keia  anei  kana  mau  hana?  aole  anei  he  maikai  ka'u  mau  olelo 
i  ka  mea  e  hele  pono  ana? 

8  Ano  iho  nei  ua  ku  e  mai  kuu  poe  kanaka  me  he  enemi  la  : 
Ke  kaili  nei  oukou  i  ka  aahu,  a  me  ka  lole  komo  o  ka  poe  e 

hele  maluhia  ana,  me  he  poe  la  e  hoi  ana,  mai  ke  kaua  mai. 

9  Ua  hookuke  aku  oukou  i  na  wahine  o  kuu  poe  kanaka,  mai  ko 
lakou  hale  maikai  aku  ; 

Ua  lawe  loa  aku  oukou  i  kuu  nani  mai  ka  lakou  poe  keiki  aku. 

10  E  ku  mai  oukou,  a  hele  aku,  no  ka  mea,  aohe  keia  ko  oukou 

wahi  maha ; 
No  ka  mea,  ua  haumia  ia,  e  luku  aku  ia  ia  oukou  me  ka  luku 
nui. 

11  Ina  e  hele  ke  kanaka  ma  ka  makani,  a  ma  ka  hoopunipuni,  a 

wahahee  oia,  i  ka  i  ana  ae, 
E  wanana  aku  au  ia  oe  no  ka  waina,  a  me  ka  mea  inu  awaawa ; 
Oia  no  ke  kaula  o  keia  poe  kanaka. 

12  1f  E  hoakoakoa  io  ana  au  i  kau  a  pau,  e  Iakoha ; 
E  houluulu  io  ana  au  i  ke  koena  o  ka  Iseraela : 

E  hui  pu  aku  au  ia  lakou  e  like  me  na  hipa  a  Bozera, 
E  like  me  ka  poe  hipa  iwaenakonu  o  ko  lakou  pahipa; 
E  pioloke  nui  lakou  no  ka  nui  o  na  kanaka. 

13  Ua  pii  ae  ka  mea  wawahi  imua  o  lakou ; 

Ua  wawahi  iho  lakou,  a  ua  komo  lakou  ma  ka  pukapa,  a  ua  hele 

aku  malaila ; 
A  e  hele  ko  lakou  alii  imua  o  lakou,  o  Iehova  ma  ko  lakou  poo. 

MOKUNA  III. 

O  ke  ao  ana  i  na'lii  no  ka  lakou  haua  ino,  a  i  na  kaula  no  ko  lakou  wahahee.  8  Ua  uluhia 
oia  e  ka  Uhane  e  olelo  aku  i  na'lii,  i  na  kahuna,  a  me  na  kaula,  no  ko  lakou  hewa  ;  a  hoike 
mai  hoi  i  ka  luku  ana  i  ke  kulanakauhale,  a  me  ka  luakini. 

OLELO  aku  la  au,  Ke  noi  aku  nei  au,  e  hoolohe  oukou,  e  na 

luna  o  ka  Iakoba, 
A,  e  na  lunakanawai  o  ka  hale  o  ka  Iseraela, 
Aole  anei  no  oukou  ka  ike  i  ka  hoopono  ? 

2  Ke  inaina  nei  oukou  i  ka  maikai,  a  makemake  i  ka  hewa ; 
Ke  lole  nei  i  ko  lakou  ili  mai  o  lakou  aku, 
A  me  ka  haehae  i  ko  lakou  io  mai  ko  lakou  mau  iwi  aku ; 

3  Ka  poe  e  ai  ana  i  ka  io  o  kuu  poe  kanaka, 
A  hoolole  i  ko  lakou  ili  mai  o  lakou  aku, 
A  hai  iho  i  ko  lakou  mau  iwi, 

A  oki  liilii  ia  lakou  e  like  me  ka  mea  no  ka  ipuhao, 
A  e  like  hoi  me  ka  io  iloko  o  ka  ipu  keleawe. 

4  Alaila,  e  kahea  aku  lakou  ia  Iehova,  aka,  aole  ia  e  hoolohe  mai 
ia  lakou ; 

A  e  huna  no  ia  i  kona  maka  mai  o  lakou  aku  i  kela  manawa, 
No  ka  mea,  ua  hana  hewa  lakou  ma  ko  lakou  noonoo  ana. 

5  Tf  Peneia  i  olelo  mai  ai  o  Iehova  no  na  kaula,  ka  poe  i  hooau- 
wana  i  kuu  poe  kanaka, 

Ka  poe  i  nahu  me  ko  lakou  niho,  a  kahea  aku,  Ua  maluhia; 
A  o  ka  mea  haawi  ole  aku  no  ko  lakou  waha, 
Hoomakaukau  no  lakou  i  ke  kaua  ia  ia. 

6  No  ia  hoi,  e  hiki  mai  ai  ka  po  ia  oukou,  aohe  hihio ; 
A  ia  oukou  ka  pouli,  aohe  wanana ; 
A  e  napoo  ana  ka  la  maluna  o  na  kaula, 
A  he  pouli  ke  ao  maluna  o  lakou. 

7  Alaila,  e  hilahila  na  mea  ike,  a  e  pilihua  ka  poe  wanana  ; 
A  e  uhi  lakou  a  pau  i  ko  lakou  lehelehe ;  no  ka  mea,  aole  ke 

Akua  i  hoike  mai. 

8  1f  Aka  hoi,  ua  piha  wau  i  ka  mana  ma  ka  Uhane  o  Iehova,  a 
me  ka  pono,  a  me  ka  ikaika, 

E  hai  aku  ia  Iakooa  i  kona  hala,  a  i  ka  Iseraela  i  kona  hewa. 

9  Ke  noi  aku  nei  au  ia  oukou,  e  hoolohe  i  keia,  e  na  luna  o  ka 
Iakoha, 

A  me  na  lunakanawai  o  ka  Iseraela, 

Ka  poe  e  hoowahawaha  ana  i  ka  pono,  a  e  hoololi  ana  i  ka 
pololei  a  pau. 

10  Ua  kukulu  lakou  ia  Ziona  me  ke  koko, 
A  ia  Ierusalema  me  ka  hewa. 

11  Ua  hooponopono  ka  luna  ona  no  ka  uku, 

A  ua  ao  aku  kana  mau  kahuna  no  ke  kumu, 
A  ua  wanana  kana  mau  kaula  no  ke  kala ; 
Aka,  e  hilinai  lakou  maluna  o  Iehova,  i  ka  i  ana'e, 
Aole  anei  o  Iehova  iwaena  o  kakou  ? 
Aole  e  hiki  mai  ka  ino  maluna  o  kakou. 

12  Nolaila,  no  oukou  e  hooopalauia  o  Ziona  me  he  kihapai  la, 
A  e  lilo  o  Ierusalema  i  mau  puu, 

A  o  ka  mauna  o  ka  hale  e  like  me  na  wahi  kiekie  o  ka  ululaau. 

MOKUNA  IV. 

He  wanana  no  ka  pomaikai  o  ka  ekalesia  i  na  la  mahope.    9  Ka  pomaikai  o  Ziona  mahope  o 
kona  hoinoia,  a  e  lukuia  kona  poe  enemi. 

AI  na  la  mahope  e  hookupaaia  ka  mauna  o  ka  hale  o  Iehova, 
maluna  o  na  mauna, 
A  e  hookiekieia  oia  maluna  o  na  puu ;   a  e  holo  na  kanaka  i 
ona  la. 

2  A  e  hele  na  lahuikanaka  he  nui,  a  e  olelo  aku,  ISa  / 

E  hele  mai,  a  e  pii  aku  kakou  i  ka  mauna  o  Iehova,  _  " 'Qfi/ 

A  i  ka  hale  o  ke  Akua  o  Iakooa ;  4  •/ - 

A  e  ao  mai  ia  ia  kakou  i  kona  mau  aoao, 

A  e  hele  kakou  ma  kona  mau  alanui ; 

No  ka  mea,  e  hele  ke  kanawai  mai  Ziona  aku, 

A  o  ka  olelo  a  Iehova  mai  Ierusalema  aku. 

3  U  A  e  hooponopono  no  ia  iwaena  o  na  kanaka  he  nui, 
A  e  ao  aku  i  na  lahuikanaka  ikaika,  loihi  loa  aku ; 

A  e  kui  lakou  i  ka  iakou  mau  pahikaua  i  oopalau, 

A  i  ka  lakou  mau  ihe  i  pahipaipai : 

Aole  e  hapai  ka  lakuikanaka  i  ka  pahikaua  ku  e  i  ka  lahui- 

kanaka, 
Aole  hoi  e  ao  hou  lakou  i  ke  kaua. 

4  A  e  noho  kela  kanaka  keia  kanaka  malalo  o  kona  kumuwaina, 

a  malalo  o  kona  laau  fiku, 
Aohe  mea  nana  e  hoomakau  mai ; 
No  ka  mea,  o  ka  waha  o  Iehova  o  na  kaua,  ka  i  olelo  mai. 

5  No  ka  mea,  e  hele  na  kanaka  a  pau,  o  kela  kanaka  keia  kanaka 

ma  ka  inoa  o  kona  akua, 
A  e  hele  kakou  ma  ka  inoa  o  Iehova  ko  kakou  Akua,  ia  ao  aku 
ia  ao  aku. 

6  TT  I  kela  la,  wahi  a  Iehova,  houluulu  au  i  ka  mea  oopa, 

A  e  hoakoakoa  i  ka  mea  i  hookukeia'ku,  a  i  ka  mea  a'u  i  hoo- 
kaumaha  ai: 

7  A  e  hoolilo  au  i  ka  mea  oopa  i  koena, 

A  i  ka  mea  i  hookuke  loihi  ia'ku,  i  lahuikanaka  ikaika; 
A  e  noho  alii  o  Iehova  maluna  o  lakou  ma  ka  mauna  o  Ziona, 
mai  ia  manawa  aku,  a  i  ka  wa  mau  loa  aku  no. 

8  1f  Ao  oe,  e  ka  halekiai  o  ka  poe  holoholona, 
Ka  puu  o  ke  kaikamahine  a  Ziona, 

E  hele  mai  no  ia  iou  la, 

O  ke  alii  ana  mamua ; 

E  hele  mai  ke  aupuni  i  ke  kaikamahine  o  Ierusalema. 

9  Ano,  no  ke  aha  la  kou  uwe  nui  ana  ? 

Aole  anei  he  alii  iloko  ou  ? 

Ua  make  auei  kou  kakaolelo  ? 

No  ka  mea,  ua  loohia  oe  e  ka  eha,  e  like  me  ka  wahine  nahu- 

kuakoko. 
10  E  haalulu,  a  e  kuakoko,  e  ke  kaikamahine  o  Ziona,  me  he 

wahine  hahau  la: 
No  ka  mea,  ano  e  hele  aku  oe  mai  ke  kulanakauhale  aku, 
A  e  noho  oe  ma  ke  kula, 
A  e  hele  aku  oe  a  Babulona ; 
A  malaila  e  hoopakeleia  oe ; 
Malaila  e  hoola  mai  ai  o  Iehova  ia  oe  mai  ka  lima  mai  o  ko 

oukou  poe  enemi. 

11  H  Ano  hoi,  ua  nui  na  lahuikanaka  i  akoakoa  ku  e  mai  ia  oe, 
Ka  mea  o  olelo  ana,  E  hoohaumiaia  oia,  a  e  nana  aku  ko  kakou 

maka  i  Ziona. 

12  Aka,  aole  lakou  i  ike  i  na  manao  o  Iehova, 
Aole  i  ike  lakou  i  kona  noonoo  ana  : 
No  ka  mea,  e  hoakoakoa  oia  ia  lakou,  me  he  pua  la  ma  kahi 

hehi  palaoa. 

13  E  ku  iluna,  a  e  hehi  iho,  e  ke  kaikamahine  o  Ziona ; 
No  ka  mea,  e  hoolilo  aku  au  i  kou  pepeiaohao  i  hao, 
A  e  hoolilo  hoi  au  i  kou  mau  maiuu  wawae  i  keleawe : 
A  e  kui  iho  oe  a  liilii  na  kanaka  he  nui : 
A  e  hoolaa  aku  au  i  ka  iakou  loaa  no  Iehova, 

A  i  ko  lakou  waiwai  no  ka  Haku  o  ka  honua  a  pau. 

MOKUNA  V. 

He  wanana  no  ka  hanau  ana,  a  me  ke  aupuni  o  Kristo.    6  No  ka  maliuahua  ana,  no  ka  mae- 
mae  ana,  a  me  ke  kuikahi  ana  o  kona  ekalesia  ;  a  me  ka  luku  ana  o  kona  poe  enemi. 

ANO,  e  hoakoakoaia  oe,  e  ke  kaikamahiue  o  ka  poe  hao  wale ; 
ua  hoopilikiaia  kakou : 
E  hahau  mai  lakou  i  ka  lunakanawai  o  ka  Iseraela  me  ke  koo- 
koo  ma  ka  papalina. 

2  A  o  oe,  Betelehema  Eperata, 

Ka  mea  uuku  iwaena  o  na  tausani  o  Iuda, 

Mailoko  mai  ou  e  hele  mai  ai  io'u  nei, 

Ka  mea  e  alii  ana  iloko  o  ka  Iseraela ; 

Mamua  mai  kona  puka  ana,  mai  ka  manawa  kahiko  loa  mai. 

3  No  ia  hoi,  e  hoolilo  aku  oia  ia  lakou,  a  hiki  i  ka  manawa  e  hanau 

ai  ka  mea  e  hanau  ana : 
Alaila  hoi,  e  hoi  hou  mai  ke  koena  o  kona  mau  hoahanau  i  na 
mamo  a  Iseraela. 

4  H  A  e  ku  mai  no  ia,  e  hanai  ma  ka  ikaika  o  Iehova, 
Ma  ka  mana  o  ka  inoa  o  Iehova  kona  Akua ; 

A  e  noho  iho  lakou ;  no  ka  mea,  ano  e  nui  auanei  oia  a  hiki  i  na 
palena  o  ka  honua. 

5  A  oia  ka  mea  e  maluhia'i, 

I  ka  manawa  e  hele  mai  ai  ko  Asuria,  ma  ko  kakou  aina ; 
A  i  ka  wa  e  hele  ai  ia  iloko  o  ko  kakou  mau  halealii, 
Alaila,  e  hooku  e  kakou  ia  ia  i  na  kahuhipa  ehiku, 
A  me  na'lii,  na  kanaka  ewalu. 

6  A  e  ai  lakou  i  ka  aina  o  Asuria,  me  ka  pahikaua, 
A  i  ka  aina  o  Nimeroda  ma  kona  mau  wahi  komo  ; 
A  e  hoopakele  no  ia  mai  ko  Suria  mai, 

I  ka  wa  e  komo  niai  ia  iloko  o  ko  kakou  aina, 
A  i  ka  wa  e  hehi  iho  ia  maloko  o  ko  kakou  mau  mokuna. 

7  A  o  ke  koena  o  Iakooa  iwaena  o  na  lahuikanaka  he  nui, 
E  like  ia  me  ka  hau  mai  o  Iehova  mai, 

Me  ka  ua  maluna  o  ka  weuweu, 

Ka  mea  kali  ole  no  ke  kanaka, 

Aohe  hoi  e  hookaulua  no  ke  keiki  a  ke  kanaka. 

8  Tf  A  lilo  ke  koena  o  Iakooa  iwaena  o  ko  na  aina  e, 

Iwaena  o  na  lahuikanakahe  nui,  e  like  me  ka  liona  iwaena  o  na 

holoholona  o  ka  ululaau, 
E  like  me  ka  liona  opio  iwaena  o  ka  ohana  hipa  ; 
No  ka  mea,  i  kona  hele  ana'e,  hehi  iho  ilalo,  a  e  haehae  wale, 

aohe  mea  nana  e  hoopakele. 

9  E  hookiekieia  kou  lima  maluna  o  kou  poe  ku  e  mai, 
A  e  hookiia'ku  kou  poe  enemi  a  pau. 

10  A  i  kela  manawa,  wahi  a  Iehova, 

E  oki  aku  au  i  kou  poe  lio  mai  waena  mai  ou, 
A  e  luku  aku  au  i  kou  poe  halekaa : 

11  A  e  oki  aku  au  i  na  kulanakauhale  o  kou  aina, 
A  e  hoohiolo  au  i  kou  mau  wahi  paa  a  pau : 

12  A  e  oki  aku  i  ka  poe  anaana  mai  kou  lima  aku, 
Aole  oe  e  malama  hou  i  na  kupua. 

13  A  e  oki  aku  au  i  kou  mau  kii  kalaiia, 
A  i  kou  mau  kii  mai  waena  mai  ou, 

Aole  hoi  oe  e  hoomana  hou  aku  i  ka  hana  a  kou  mau  lima. 

14  A  e  hookuke  aku  au  i  kou  mau  kii  akua  mai  waena  mai  ou, 
A  e  luku  aku  au  i  kou  mau  kulanakauhale. 

15  A  e  hoopai  aku  au  me  ka  huhu  a  me  ka  inaina  i  na  lahuikanaka, 
Ka  mea  a  lakou  i  lohe  ole  ai. 

MOKUNA  VI. 

O  ko  Iehova  hakaka  ana  me  kona  poe  kanaka,  no  ko  lakou  aloha  ole.  6  O  ka  mea  e  hoo- 
luolu  ai  i  ke  Akua.  9  O  ka  leo  o  Iehova  e  hooloheia.  10  O  ke  ao  ana  i  ka  Iseraela  no  ka 
hewa  a  no  ka  hoomana  kii. 

17*  HOOLOHE  mai  oukou  ano  i  ka  mea  a  Iehova  i  olelo  mai  ai ; 
li  E  ku  iluna,  e  hakaka  imua  o  na  mauua, 
A  e  hoolohe  na  puu  i  kou  leo. 

2  A  hoolohe  oukou,  e  na  mauna  i  ka  hoopaapaa  o  Iehova, 
A  me  oukou  na  kumu  paa  o  ka  honua : 

No  ka  mea,  he  hoopaapaa  ko  Iehova  me  kona  poe  kanaka, 
A  e  hoopaapaa  no  ia  me  ka  Iseraela. 

3  E  kuu  poe  kanaka,  heaha  ka'u  i  hana  aku  ai  ia  oe  ? 
Heaha  ka'u  i  hooluhi  ai  ia  oe  ?  e  hoike  mai  ia'u. 

4  No  ka  mea,  ua  lawe  mai  au  ia  oe  mai  ka  aina  o  Aigupita  mai, 
A  ua  hoola  au  ia  oe  ma  ka  hale  o  na  kauwa  mai ; 

A  ua  hoouna  aku  au  imua  ou  ia  Mose,  ia  Aarona,  a  me  Miriama. 

5  E  kuu  poe  kanaka,  e  hoomanao  ano  i  ka  mea  a  Balaka,  ke  alii 

o  Moaba,  i  noonoo  ai, 
A  i  ka  mea  hoi  a  Balaama  ke  keiki  a  Beora  i  olelo  mai  ai  ia  ia, 

mai  Sitima  mai  a  Gilegala ; 
I  ike  oukou  i  ka  pono  o  Iehova. 

6  1  Me  ke  aha  la  wau  e  hele  aku  ai  imua  o  Iehova, 
A  kulou  iho  imua  o  ke  Akua  kiekie? 

E  hele  anei  au  imua  ona  me  na  mohai  kuni, 
Me  na  keiki  bipi  o  ka  makahiki  hookahi? 

7  E  oluolu  anei  o  Iehova  i  na  tausani  hipa  kane? 
A  me  ka  umi  tausani  muliwai  aila? 

E  haawi  anei  au  i  kuu  makahiapo  no  kuu  hala, 

I  ka  hua  o  kuu  kino  no  ka  hewa  o  ko'u  uhane. 

8  Ua  hoike  mai  no  ia  ia  oe,  e  ke  kanaka,  i  ka  mea  maikai ; 
A  he  aha  ka  mea  a  ke  Akua  i  kauoha  mai  ai  ia  oe, 

Ke  ole  e  hana  i  ka  pono,  a  e  aloha  i  ka  lokomaikai, 
A  e  hoohaahaa  i  ka  hele  ana  me  ke  Akua? 

9  Ke  kahea  mai  nei  ka  leo  o  Iehova  i  ke  kulanakauhale, 
A  o  ka  mea  naauao  e  ike  i  kou  inoa ; 

E  hoolohe  oukou  i  ka  hoopai  ana,  a  me  ka  mea  nana  ia  i  hoike 
mai. 

10  1f  Aole  anei,  i  keia  wa,  na  waiwai  hewa  ma  ka  hale  o  ka  poe 

hewa, 
A  me  ka  epa  uuku  e  hoowahawahaia  ? 

11  E  maemae  anei  au  me  na  mea  kaupaona  hewa, 
A  me  ka  aa  paona  hoopunipuni  ? 

12  No  ka  mea,  ua  piha  kona  poe  kanaka  waiwai  i  ka  hana  ino, 
A  ua  olelo  wahahee  kona  poe  kanaka, 

A  ua  hoopunipuni  ko  lakou  alelo  ma  ko  lakou  waha. 

13  No  ia  hoi,  e  hoonawaliwali  au  ia  oe,  ma  ka  hahau  ana  ia  oe, 
Ma  ka  hooneoneo  ana  ia  oe  no  kou  hewa. 

14  A  e  ai  iho  oe,  aole  e  maona ; 
Aia  no  iloko  ou  ka  maule  ana ; 

A  e  lawe  aku  oe,  aole  e  hoopakele, 

A  o  ka  mea  au  e  hoopakele  ai,  oia  ka'u  e  haawi  aku  no  ka  pahi- 
kaua. 

15  E  lulu  iho  no  oe,  aka,  aole  oe  e  ohi  mai ; 

E  hehi  iho  oe  i  na  oliva,  aole  nae  e  poniia  oe  i  ka  aila ; 
A  i  ka  waina  hou,  aole  nae  oe  e  inu  i  ka  waina. 

16  1  No  ka  mea,  ua  malamaia  na  kanawai  o  Omeri, 
Amena  hana  a  pau  a  ko  ka  hale  o  Ahaha, 

A  ua  hele  oukou  ma  ko  lakou  manao ; 
Nolaila,  e  hoolilo  aku  ai  au  ia  oe  i  neoneo, 
A  i  kona  poe  kanaka  i  mea  hoowahawahaia; 
A  e  lawe  oukou  i  ka  hoino  o  kuu  poe  kanaka. 

MOKUNA  VII. 

O  ka  emi  ana  o  na  kanaka  pono  ;  a  no  ka  hewa  o  na  kanaka,  hooluolu  ke  kaula  i  kona  ma- 
nao  ma  ke  Akua.  8  Manao  ka  ekalesia  e  lanakila  maluna  o  kona  poe  enemi,  a  loaa  ka 
pomaikai.  14  O  ka  pule  a  me  ka  wanana  no  na  manawa  pomaikai ;  a  no  ka  lokomaikai 
o  ke  Akua  i  kona  poe  kanaka. 

AUWE  ia'u !  no  ka  mea,  ua  like  au  me  ka  ohi  ai  ana  o  ke  kau, 
J\.   E  like  me  na  koena  huawaina  o  ka  ohi  ana : 
Aohe  huhui  e  ai  ai ;  makemake  iho  la  kuu  naau  i  ka  hua  fiku 
mua. 

2  Ua  nalo  ka  mea  lokomaikai  mai  ka  aina  aku : 
Aohe  mea  pono  iwaena  o  na  kanaka ; 

Ke  hoohalua  nei  lakou  a  pau  no  ke  koko : 

Hoohei  iho  lakou,  o  kela  mea  keia  mea  i  kona  hoahanau,  i  ka 
upena. 

3  TT  Hana  hewa  ikaika  hoi  lakou  me  na  lima ; 
Noi  aku  ka  luua,  a  me  ka  lunakanawai  i  uku  : 

A  o  ke  kanaka  nui,  oia  ke  hoike  aku  i  ka  makemake  o  kona 

naau; 
Pela  no  lakou  e  huikau  ai  ia  mea. 

4  O  ka  mea  maikai  o  lakou  ua  like  me  ka  laau  ooi ; 

A  o  ka  mea  pono,  ua  oioi  ia  mamua  o  ka  palaau  oioi. 
O  ka  la  o  kou  poe  kiai,  a  o  kou  hoopai  ana,  e  hiki  mai  no  ia; 
Ano  e  hiki  mai  ai  ko  lakou  popilikia. 

5  1  Mai  hilinai  oukou  i  ka  makamaka, 
Mai  paulele  i  ka  hoalauna : 

E  hoopaa  i  ka  puka  o  kou  waha  mai  ka  mea  e  moe  ana  ma  kou 
poli. 

6  No  ka  mea,  hoowahawaha  ke  keikikane  i  kona  makuakane, 
Ku  e  mai  ke  kaikamahine  i  kona  makuwahine, 

O  ka  hunonawahine  i  kona  makuahunowaiwahine, 
O  na  enemi  o  ke  kanaka,   o  na  kanaka  no  ia  o  kona  hale 
iho. 

7  A  e  nana  aku  au  ia  Iehova : 

E  kali  aku  au  i  ke  Akua  o  kuu  ola ; 
E  hoolohe  mai  ko'u  Akua  ia'u. 

8  ī[  Mai  hauoli  oe  maluna  o'u,  e  ko'u  enemi : 
No  ka  mea,  a  i  haule  iho  au,  e  ala  hou  ae  no : 

A  i  noho  au  i  ka  pouli,  o  Iehova  ka  malamalama  no'u. 

9  E  hoomanawanui  no  au  i  ka  inaina  o  Iehova, 
No  ka  mea,  ua  hana  hewa  no  au  ia  ia, 

A  hoapono  mai  ia  i  ka'u  mea, 

A  e  hoopai  aku  no  ia  no'u ; 

A  lawe  mai  no  ia  ia'u  iwaho  i  ka  malamalama, 

A  e  ike  aku  au  i  kona  pono. 

10  A  e  ike  kou  enemi  ia  mea, 

A  e  uhi  mai  ka  hilahila  i  ka  mea  i  olelo  mai  ai  ia'u, 

Auhea  o  Iehova  kou  Akua  ? 

E  ike  auanei  ko'u  mau  maka  ia  ia : 

Ano  e  hehiia  oia  ilalo,  e  like  me  ka  lepo  o  na  alanui. 

11  I  ka  la  e  hanaia'i  kou  mau  papohaku, 
Ia  la  e  lawe  loa  ia'ku  ke  kanawai. 

12  Ia  la  e  hele  mai  ia  i  ou  la  mai  Asuria  mai,  a  i  Aigupita, 
A  mai  Aigupita  a  ka  muliwai, 

A  mai  ke  kai  a  ke  kai, 

A  mai  ka  mauna  a  ka  mauna. 

13  Aka,  e  lilo  ka  aina  i  neoneo  no  ka  poe  e  noho  ana  iloko, 
A  no  ka  hua  o  ka  lakou  mau  hana. 

14  1f  E  hanai  oe  i  kou  poe  kanaka  me  kou  kookoo, 

Ka  poe  o  kou  hooilina,  ka  poe  e  noho  mehameha  ana  ma  ka 

ululaau,  iwaena  o  Karemela : 
E  ai  lakou  ma  Basana,  a  ma  Gileada,  e  like  me  ka  manawa  ka- 

hiko. 

15  E  like  me  na  la  o  kou  puka  ana,  mai  ka  aina  o  Aigupita  mai, 
E  hoike  aku  au  ia  ia  i  na  mea  kupanaha, 

16  U  E  ike  mai  na  lahuikanaka,  a  e  hilahila  no  ko  lakou  ikaika 

a  pau; 
A  e  kau  lakou  i  ka  lima  maluna  o  ka  waha, 
E  kuli  hoi  ko  lakou  mau  pepeiao. 

17  E  palu  lakou  i  ka  lepo  me  he  nahesa  la, 

E  kolo   lakou  mai  ka  lakou  mau  lua  mai,  e  like  me  na  mea 

kolo  o  ka  honua, 
E  weliweli  lakou  ia  Iehova  ko  kakou  Akua, 
A  e  makau  lakou  nou. 

18  Owai  la  ke  Akua  e  like  me  oe,  e  kala  ana  i  ka  hewa, 

A  e  maalo  ae  ana  i  ka  hala  o  ke  koena  o  kona  hooilina? 

Aole  ia  e  hoomau  loa  aku  i  kona  inaina, 

No  ka  mea,  ke  makemake  nei  no  ia  i  ke  aloha. 

19  E  hoi  hou  mai  no  ia,  a  e  aloha  mai  no  ia  ia  kakou  ; 
A  hehi  ilalo  no  ia  i  ko  kakou  mau  hewa ; 

A  e  hoolei  aku  oe  i  ko  lakou  hewa  a  pau  iloko  o  ka  hohonu  o 

ke  kai. 
20  A  e  haawi  mai  no  oe  i  ka  oiaio  ia  Iakoha,  a  me  ka  lokomaikai  ia 

Aberahama, 
Ka  mea  au  i  hoohiki  ai  i  ko  makou  mau  kupuna  mai  ka  wa 

kahiko  mai. 


NAHUMA. 


MOKUNA  I. 


No  ka  inaina  o  ke  Akua  i  kona  poe  enemi.  7  Ke  aloha  o  ko  Akna  i  kona  poe  kanaka  ;  a 
huhu  i  na  enemi.  9  He  wanana  no  ka  luku  ana  i  ke  alii  o  Asuria,  a  me  kona  poe  kauu, 
a  me  ka  hauoli  ana  o  na  Iudaio. 

KA  OLELO  no  Nineva.     O  ka  Buke  o  ka  wanana  a  Nahuma, 
no  Elekosa, 

2  Ua  lili  ke  Akua,  a  o  Iehova  ka  mea  hoopai, 
O  Iehova  ka  mea  hoopai,  a  he  huhu  kona ; 
O  Iehova  ka  mea  hoopai  i  koua  poe  ku  e, 

A  oia  ke  malama  i  ka  huhu  no  kona  poe  enemi. 

3  Ua  hookaulua  o  Iehova  i  ka  huhu,  a  he  nui  ka  mana, 
Aole  loa  ia  e  kala  wale  aku : 

Aia  no  ke  ala  o  Iehova,  iloko  o  ka  puahiohio,  a  me  ka  ino, 
A  o  na  ao  ka  lepo  o  kona  mau  wawae. 

4  Papa  aku  no  ia  i  ke  kai,  a  hoomaloo  iho  la  ia  mea, 
A  hoomaloo  iho  i  na  muliwai  a  pau : 

Ua  mae  o  Basana,  a  me  Karemela; 
A  ua  mae  ka  pua  o  Lehanona. 

5  Ua  hoonaueia  na  mauna  e  ia, 
A  ua  hee  iho  la  na  puu ; 

Neenee  ka  aina  ia  ia  iho  mai  kona  alo  ae, 

A  o  ka  honua,  a  me  na  mea  a  pau  e  noho  ana  iloko. 

6  Owai  la  ka  mea  e  ku  imua  o  kona  inaina  ? 
Owai  la  ka  mea  e  ku  mai  i  ka  wela  o  kona  huhu  ? 
Ua  niuiniia  kona  huhu  me  he  ahi  la, 

Ua  hiolo  iho  na  pohaku  ma  ona  la. 
?  Ua  maikai  o  Iehova,  he  paku  oia  i  ka  la  popilikia ; 
A  ua  ike  no  ia  i  ka  poe  hilinai  ia  ia. 

8  Me  ka  wai  nui  e  holo  ana,  a  hooki  loa  aku  ia  i  kona  wahi, 
A  e  hahai  ka  pouli  i  kona  poe  enemi. 

9  Heaha  ko  oukou  manao  ku  e  ia  Iehova  ? 

E  hooki  loa  aku  ia,  aole  e  hiki  palua  mai  ka  popilikia. 

10  No  ka  mea,  e  like  me  na  laau  kuku,  ua  huipuia  lakou, 
A  ua  ona  lakou  e  like  me  ka  poe  ona, 

E  hoopauia  lakou  e  like  me  ka  opala  maloo  loa. 

11  Ua  puka  mai  ka  mea  mai  ou  mai  la  e  manao  hewa  ana  ia  Ie- 

hova; 
He  kakaolelo  hewa. 

12  Peneia  i  olelo  mai  o  Iehova, 
Ina  ua  maluhia  lakou,  a  nui  hoi, 

A  e  hookiia  lakou  pela,  a  e  hele  ae  la  ia : 

A  ua  hoohaahaa  aku  au  ia  oe,  aole  nae  au  e  hoohaahaa  hou  aku 
ia  oe. 

13  Ano  hoi,  e  hemo  ia'u  kana  auamo  mai  ou  aku  la : 

A  e  moku  ia'u  kou  mau  kaula. 

14  A  ua  kauoha  mai  o  Iehova  non, 
Aole  e  lulu  hou  ia  kou  inoa : 

Mailoko  mai  o  ka  hale  o  kou  mau  akua,  e  oki  aku  au  i  ke  kii 

kalai,  a  me  ke  kii  hoohehee  : 
E  hana  iuo  au  i  kou  halekupapau,  no  ka  mea,  ua  hoowahawa- 

haia  oe. 

15  Aia  hoi,  maluna  o  na  mauna  na  wawae  o  ka  mea  e  hai  ana  i  ka 

mea  maikai, 
E  hoike  ana  hoi  i  ka  malu  ! 
E  Iuda,  e  malama  i  kau  mau  ahaaina; 
E  hooko  i  kau  mau  hoohiki  ana  : 
No  ka  mea,  aole  e  hele  hou  ka  mea  aia  ma  ou  la, 
Ua  oki  loa  ia'ku  oia. 

MOKUNA  II. 

He  wanana  no  ka  lukuia  ana  o  Nineva,  a  me  ka  hoopau  ana  o  ke  aupuni  o  Aauria  no  ko 
lakou  hewa,  no  ka  hookaumaha,  no  ka  hana  ino  a  me  ka  hookiekie. 

UA  pii  mai  ka  mea  luku  imua  o  kou  alo ; 
E  malama  i  kahi  paa,  e  kiai  i  ke  ala, 
E  kaei  i  na  puhaka, 
E  hookupaa  loa  i  ka  ikaika. 

2  No  ka  mea,  ua  hoihoi  mai  o  Iehova  i  ka  nani  o  Iakoha,  e  like 

me  ka  nani  o  Iseraela, 
No  ka  mea,  ua  luku  aku  ka  poe  luku  ia  lakou, 
A  ua  hookai  lakou  i  ka  lakou  mau  lala  waina. 

3  O  ka  palekaua  o  ka  poe  ikaika,  ua  ulaula, 

A  o  na  kanaka  koa,  ua  kahikoia  lakou  i  ke  kapa  ulaula : 

Me  ka  wakawaka  o  na  kila  o  na  halekaa  i  ka  la  o  kona  hooma- 

kaukau  ana, 
A  e  haalulu  na  ihe  paina. 

4  A  e  holo  kiki  na  halekaa  ma  na  alanui ; 
Holo  lakou  ma  o  ma  o,  ma  na  ala  palahalaha, 
Like  ko  lakou  ikeia'na  me  na  lamaku, 

A  holo  lakou  me  he  uwila  la. 

5  Hoomanao  no  oia  i  kona  poe  ikaika; 
E  hina  lakou  i  ko  lakou  hele  ana, 

A  holo  lakou  i  kona  papohaku, 
A  e  hoomakaukauia  kahi  e  uhi  ai. 

6  A  e  weheia  na  pukapa  o  na  muliwai, 

A  e  hehee  iho  ko  ka  halealii,  aua  hookupaaia; 

7  A  ua  weheia  kona  kapa,  a  alakaiia'ku  ia, 

A  o  kana  poe  kauwawahine  e  u  ana,  e  like  me  ka  leo  o  na  manu 
nunu,  e  hahau  ana  i  ko  lakou  umauma. 

8  A  ua  like  o  Nineva  me  he  kiowai  la,  mai  ka  manawa  mamua 

mai; 
Aka,  e  holo  aku  no  lakou. 
E  ku  oukou,  e  ku  !  aohe  mea  e  nana  ihope. 

9  E  lawe  aku  oukou  i  ke  kala,  e  lawe  aku  i  ke  gula: 

Aole  he  hope  no  ka  waiwai,  no  ka  uani,  a  me  kona  mau  mea 
maikai  a  pau. 

10  Ua  nele,  ua  neoneo,  a  ua  lukuia  oia: 
Ua  hehee  ka  naau,  ua  palupalu  na  kuli, 
A  he  haalulu  ma  na  puhaka  a  pau, 

A  ke  nananakea  na  maka  a  pau. 

11  Auhea  ka  noho  ana  o  na  liona ; 

A  mahea  la  kahi  e  ai  ai  na  liona  opio ; 

Kahi  i  hele  ai  ka  liona,  ka  liona  wahine, 

A  me  ke  keiki  liona,  aohe  mea  nana  lakou  e  hoomakau; 

12  Ua  haehae  ka  liona  a  nui  no  kana  poe  keiki, 
A  uumi  no  ia  no  kana  liona  wahine, 

A  hoopiha  no  ia  i  kona  mau  lua  i  ka  mea  pio,  a  i  kona  mau  ana 
i  ka  mea  i  laweia. 

13  Aia  hoi,  ua  maka  e  aku  au  ia  oe,  wahi  a  Iehova  o  na  kaua, 
A  e  puhi  aku  au  i  kona  mau  halekaa  iloko  o  ka  uahi, 

A  e  luku  aku  ka  pahikaua  i  kau  mau  liona  opiopio ; 
A  e  oki  aku  au  i  kou  mea  pio  mai  ka  honua  aku, 
Aole  loa  e  lohe  hou  ia  ka  leo  o  kau  mau  elele. 

MOKUNA  III. 

Hoohewa  a  me  ka  hoopai  ia  Nineva.    8  O  ka  luku  ana  o  No  i  Aigupita,  ka  mea  e  ao  aku  ia 
Nineva  e  manao  i  ka  luku  like  ana.    11  Wanana  hou  no  kona  luku,  aole  mea  e  pakele  ai. 

AUWE  ke  kulanakauhale  koko ! 
_  Ua  piha  oia  a  pau  i  ka  wahahee,  a  me  ka  powa ; 
Aole  e  laweia'ku  ke  pio ; 

2  O  ka  poha  o  ka  huipa,  a  o  ka  halulu  o  ke  kaa  ana  o  na  kaa, 
A  o  ka  holo  ana  o  na  lio,  a  o  ka  lele  ana  o  na  halekaa. 

3  Kaikai  ae  ka  hoohololio  i  ka  pahikaua  wakawaka  a  me  ka  ihe 

huali ; 
A  he  nui  ka  poe  i  pepehiia,  a  he  nui  na  kupapau  ; 
Aohe  hope  o  na  heana, 
A  hina  lakou  maluna  o  ko  lakou  mau  heana. 

4  No  ka  nui  o  na  moe  kolohe  ana  o  ka  wahine  maikai  hookama- 

kama, 
Nona  na  anaana, 

Ka  mea  kuai  i  na  lahuikanaka  ma  kona  moe  kolohe  ana, 
A  me  na  ohana,  ma  kona  mau  anaana  ana ; 

5  Aia  hoi,  ua  maka  e  aku  au  ia  oe,  wahi  a  Iehova  o  na  kaua ; 
A  e  huli  ae  au  i  kou  kapa  maluna  o  kou  maka, 

A  e  hoike  aku  au  i  kou  olohelohe  ana  i  na  lahuikanaka, 
A  i  kou  hilahila  i  na  aupuni. 

6  A  e  hoolei  aku  au  maluna  ou  i  na  mea  haumia, 
A  e  hoolilo  au  ia  oe  i  mea  e  manao  ole  ia, 

A  e  hooku  au  ia  oe  i  mea  e  makaikaiia. 

7  A  o  na  mea  a  pau  e  nana  aku  ia  oe, 

Holo  no  lakou  mai  ou  aku  la,  me  ka  i  ana  aku, 

Ua  lukuia  o  Nineva ! 

Owai  la  ka  mea  e  auwe  ia  ia? 

A  mahea  la  wau  e  imi  aku  ai  i  na  mea  hooluolu  nou? 

8  Ua  oi  anei  kou  maikai  mamua  o  ko  No-Amona, 
Ka  mea  e  noho  ana  ma  na  muliwai, 

Ua  hoopuniia  oia  e  na  wai, 

O  ke  kai  kona  paku,  a  o  kona  papohaku  mai  ke  kai  mai  ia? 

9  O  Aitiopa  kona  ikaika  a  me  Aigupita,  aohe  heluia ; 
O  Puta  a  me  Luhima  kou  mau  mea  kokua. 

10  Aka,  ua  laweia'ku  oia,  ua  hele  pio  aku  ia; 

A  ua  ulupaia  kana  mau  keiki  liilii  ma  ke  poo  o  na  alanui  a  pau  : 

A  hailona  lakou  no  kona  poe  kanaka  hanohano, 

A  ua  hoopaaia  kona  mau  kanaka  nui  a  pau  i  na  kaulahao. 

11  A  e  ona  no  hoi  oe,  a  e  hunaia  oe ; 

A  e  imi  no  oe  i  ka  ikaika  no  ka  poe  enemi. 

12  A  e  like  kou  mau  wahi  paa  me  ka  laau  fiku,  me  ka  hua  pala  mua, 

Ina  e  hooluliia,  e  haule  iho  lakou  iloko  o  ka  waha  o  ka  mea 
e  ai  ana. 

13  Aia  hoi,  o  kou  poe  kanaka  iwaena  ou,  ua  like  me  na  wahine ; 
A  e  hoohamama  loa  ia  na  pukapa  o  kou  aina  i  kou  poe  enemi ; 
A  e  hoopau  ke  ahi  i  kou  mau  kaola. 

14  E  hukiwai  ae  nou,  no  ka  popilikia, 
E  hoopaa  oe  i  kou  mau  wahi  paa ; 

E  komo  oe  iloko  o  ka  lepo,  a  e  hehi  iho  i  ka  lepo  kawili, 
A  e  hoopaa  i  kahi  puhi  pohaku-ula. 

15  Malaila  e  hoopau  ai  ke  ahi  ia  oe ; 
E  oki  mai  ka  pahikaua  ia  oe, 

E  ai  iho  no  ia  ia  oe,  e  like  me  ka  uhini  huluhulu : 

E  hoomahuahua  ia  oe  iho  e  like  me  ka  uhini  huluhulu ; 

Hoonui  ia  oe  iho  e  like  me  ka  uhini  nui. 

16  Ua  hoonui  oe  i  kou  poe  kalepa  mamua  o  na  hoku  o  ka  lani : 
Hoopalahalaha  aku  ka  uhini  huluhulu,  a  lele  aku  la. 

17  Ua  like  kou  poe  alii  me  na  uhini, 

A  o  kou  poe  lunakoa  e  like  me  na  uhini  nui  loa, 

Ka  mea  e  kau  ana  ma  ka  papohaku  i  ka  la  anu, 

A  puka  mai  ka  la,  lele  aku  lakou,  aole  i  ikeia  ko  lakou  wahi. 

18  Ke  hiamoe  nei  kou  poe  kahuhipa,  e  ke  alii  o  Asuria :    ' 
E  noho  iho  kou  poe  alii ; 

Ua  hoopuehuia  kou  poe  kanaka  ma  na  mauna, 
Aohe  mea  nana  lakou  e  hoakoakoa  mai. 

19  Aohe  mea  hoola  i  kou  eha  ana ;  ua  nui  kou  eha ; 

O  ka  poe  a  pau  e  lohe  i  kou  lono,  e  paipai  lakou  i  ko  lakou 

lima  maluna  ou; 
No  ka  mea,  maluna  owai  anei  i  hele  mau  ole  aku  ai  kou 

hewa? 


HABAKUKA. 


MOKUNA  I. 


o 


Hookaka  mai  ke  kaula  i  ka  hewa  iwaena  o  kona  poe  kanaka.    5  Hoike  mai  i  ka  hoopaiia'- 
na  o  lakou  e  ka  Kaledea.    12  Hoomana  ia  Iehova  ;  a  hoike  i  ka  hana  ino  o  ka  poe  hewa. 

KA  olelo,  ka  mea  i  hoikeia  ia  Hahakuka  ke  kaula. 

2  Pehea  ka  loihi  o  ko'u  kahea  ana,  e  Iehova,  aole  oe  e  hoo- 
lohemai? 
A  uwe  aku  hoi  ia  oe  no  ka  hana  ino,  aole  oe  e  hoopakele  mai  ? 
No  keaha  la,  kou  hoike  ana  mai  ia'u  i  ke  kaumaha,  a  me   ka 

ehaeha  ? 
Aia  no  ka  hana  ino,  a  me  ka  hooluhi  imua  o'u ; 
A  ala  mai  ka  hakaka  a  me  ka  paio. 
No  ia  mea,  ua  nawaliwali  ke  kanawai,  aole  e  hele  aku  ka  hoo- 

pono  ana  me  ka  oiaio ; 
Aka,  o  ka  mea  hewa  ke  hoopuni  i  ka  mea  pono ; 
Nolaila,  ua  hookahuliia  ka  pono. 
1T  E  nana  oukou  iwaena  o  na  lahuikanaka,  a  e  ike  pono,  a  e 

kahaha  nui  ka  naau, 
No  ka  mea,  e  hana  no  au  i  ka  hana  i  ko  oukou  mau  la, 
Ka  mea  i  manaoio  ole  ai  oukou,  ke  haiia  mai  ia. 
No  ka  mea,  aia  hoi,  e  hooku  au  i  ko  Kaledea,  he  lahuikanaka 

hana  ino,  a  me  ka  huhu, 

Ka  mea  e  hele  i  na  wahi  akea  o  ka  honua,  e  imi  i  na  noho  ana, 
na  mea  aole  no  lakou. 

7  He  mea  weliweli  a  me  ka  makau  oia ; 

Nona  iho  kona  kauawai,  a  me  kona  hanohano. 

8  Ua  oi  ka  mama  o  kona  poe  lio  mamua  o  ka  leopade, 

A  ua  oi  ko  lakou  mama  mamua  o  na  iliohae  i  ke  ahiahi ; 
Holo  haaheo  kona  poe  holoiio, 
E  hele  mai  kona  poe  hoohololio  mai  kahi  loihi  mai ; 
E  lele  lakou  me  he  aeto  la,  e  lalelale  ana  e  ai. 

9  Hele  mai  lakou  a  pau  no  ka  hao  wale ; 

A  o  ke  ano  o  ko  lakou  maka,  ua  like  me  ka  makani  hikina ; 
A  hoakoakoa  lakou  i  ka  poe  pio  e  like  me  ke  one. 

10  Hoomaewaewa  aku  no  ia  i  na'lii,  a  lilo  na  haku  i  mea  henehene 

nona: 
Ua  akaaka  no  ia  i  na  wahi  paa  a  pau,  a  hana  no  ia  i  puu  lepo,  a 
lawepio  no  oia  ia  mea. 

11  Alaila,  e  hoomahuahua  oia  i  kona  ikaika,  a  e  hele  aku,  a  e  luku 

aku,  e  i  aku, 
A  o  kona  mana  anei  keia,  o  kona  akua  ia  ? 

12  1  Aole  anei  oe  mai  ka  kahiko  mai,  e  Iehova, 

Kuu  Akua,  kuu  Mea  Hemolele  ?  aole  makou  e  make. 
O  oe,  e  Iehova,  i  hoonoho  ia  ia,  no  ka  hookolokolo  ana, 

0  oe,  e  ka  Pohaku,  i  kukulupaa  ia  ia  no  ka  hoopai  ana. 

13  Ua  maemae  loa  kou  mau  maka,  aole  oe  e  nana  i  ka  hewa; 
Aole  loa  oe  e  ike  mai  i  ka  pono  ole : 

No  ke  aha  oe  e  nana  mai  i  ka  poe  lawehala,  a  e  noho  ekemu  ole, 

1  ka  manawa  e  luku  mai  ai  ka  mea  hewa  i  ka  mea  ua  oi  ka  pono 

mamua  ona? 

14  Aka,  ua  hana  oe  i  ke  kanaka  e  like  me  na  ia  o  ke  kai, 

E  like  hoi  me  ka  mea  kolo,  aohe  mea  e  alii  ana  maluna  ona. 

15  Huki  no  ia  ia  lakou  iluna  me  ka  makau, 
A  hei  iho  ia  lakou  i  kana  upena, 

A  houluulu  ia  lakou  iloko  o  kana  pahele ; 
Nolaila,  olioli  no  ia,  a  hauoli  hoi. 

16  No  ia  hoi,  mohai  aku  no  ia  no  kana  upena  iho,  a  kuni  i  ka  mea 

ala  no  kana  mea  pahele, 
No  ka  mea,  ma  ia  mau  mea,  ua  waiwai  kona  noho  ana, 
A  ua  momona  kana  ai. 

17  Nolaila  hoi,  e  ninini  anei  ia  i  kana  upena, 
A  e  luku  mau  loa  no  hoi  i  na  lahuikanaka  ? 

MOKUNA  II. 

O  ke  kali  ana  o  ke  kaula  i  ka  olelo  a  ke  Akua.    2  Kauoha  mai  ke  Akua  ia  ia  e  kakau  i  ka 

mea  i  ikeia. 


M 


ALUNA  o  ko'u  wahi  kiai  ke  ku  nei  au, 
A  maluna  o  kahi  paa  ke  hoonoho  ia'u  iho, 
A  e  nana  ae  au  e  ike  ai  i  ka  mea  ana  e  olelo  mai  ai  no'u, 
A  i  ka  mea  a'u  e  pane  aku  ai  no  kuu  hoakaka  ana. 
Olelo  mai  o  Iehova  ia'u,  i  mai  la, 
E  kakau  oe  i  ka  mea  i  ikeia, 
A  e  kakau  hoi  ia  ma  na  papa  pohaku, 
I  hiki  ka  mea  heluhelu  e  hoholo. 

No  ka  mea,  o  ka  mea  i  ikea  no  ka  manawa  maopopo  ia ; 
A  ke  lalelale  nei  i  ka  hope,  aole  ia  e  hoopunipuni ; 
Ina  e  hookauluaia  oia,  e  kali  oe  ia  ia, 
No  ka  mea,  e  hiki  io  mai  no  ia,  aohe  ia  e  hookaulua. 
1172 


MOKUNA  II. 

4  Aia  hoi,  o  ka  mea  hookiekie,  aole   pono  kona  naau   iloko 
ona; 

Aka,  o  ka  mea  pouo,  e  koolaia  oia  ma  kona  manaoio. 
5H  Ahe  oiaio,  o  ka  waina,  ua  hoopunipuni  ia ; 

O  ke  kanaka  haaheo,  aole  ia  i  noho  malie, 

Ua  hoakea  oia  i  kona  makemake,  e  like  me  ka  luakupapau, 

A  ua  like  oia  me  ka  make,  aole  ia  e  ana : 

Hoakoakoa  oia  nona  iho  i  na  lahuikanaka  a  pau, 

A  ua  houluulu  nona  iho  i  na  kanaka  a  pau. 

6  Aole  anei  e  hapai  o  keia  poe  a  pau  i  mele  nona, 
A  i  wahi  olelo  hoino  nona,  a  e  i  aku, 

Auwe  ka  mea  e  hoomahuahua  i  ka  waiwai,  aohe  nona ! 
Pehea  ka  loihi !  o  ka  mea  e  hoonui  ana  maluna  ona  i  ka  aie ! 

7  Aole  anei  e  ku  koke  mai  ka  poe  e  nahu  mai  ia  oe, 
A  e  ala  mai  ka  poe  e  hookaumaha  ia  oe  ? 

A  e  lilo  oe  i  pio  no  lakou. 

8  No  ka  mea,  ua  hoopio  oe  i  na  lahuikanaka  he  nui, 

0  ke  koena  a  pau  o  na  kanaka  e  hoopio  lakou  ia  oe, 
No  ke  koko  o  kanaka,  a  no  ka  hana  ino  i  ka  aina, 

1  ke  kulanakauhale,  a  me  ka  poe  a  pau  e  noho  ana  iloko  ona. 

9  1  Auwe  ka  mea  kuko  i  ka  waiwai  pono  ole  no  kona  hale, 
I  hookiekie  ai  oia  i  kona  punana  iluna, 

I  hoopakele  ai  ia  ia  iho  mai  ka  mana  o  ka  hewa  mai ! 

10  Ua  kuka  oe  i  ka  mea  hilahila  no  kou  hale, 
Ma  ka  hooki  ana  i  na  kanaka  he  nui, 

Ua  hana  hewa  aku  hoi  oe  i  kou  uhane. 

11  No  ka  mea,  e  kahea  mai  ka  pohaku  mai  ka  paia  mai, 
A  o  ke  kaola  laau  e  pane  mai  no  ia. 

12  1  Auwe  ka  mea  kukulu  i  ke  kulanakauhale  me  ke  koko, 
O  ka  mea  hookumu  i  ke  kulanakauhale  me  ka  hewa ! 

13  Aia  hoi,  na  Iehova  o  na  kaua  anei  keia,  e  hooluhi  na  kanaka 

iloko  o  ke  ahi, 
A  e  hookaumaha  ia  lakou  iho  no  ka  mea  ole  ? 

14  No  ka  mea,  e  hoopihaia  ka  honua  i  ka  ike  i  ka  nani  o  Iehova, 
E  like  me  na  wai  i  hoopiha  ai  i  na  moana. 

15  H  Auwe  ka  mea  hoohainu  i  kona  hoalauna, 

A  e  ninini  i  kou  mea  e  wela  ai  ia  ia,  i  ona  oia,  i  nana  aku  ai  oe  i 
ko  lakou  olohelohe ! 

16  E  hoopihaia  oe  i  ka  hilahila  no  ka  nani, 

E  inu  hoi  oe,  a  e  hoike  i  kuu  okipoepoe  oleia : 

0  ke  kiaha  o  ka  lima  akau  o  Iehova  e  hiki  mai  no  ia  ia  oe, 
A  o  ka  luai  hilahila  e  uhi  mai  i  kou  nani. 

17  No  ka  mea,  o  ka  hana  ino  ia  Lehanona  e  uhi  mai  ia  oe, 
Me  ka  luku  o  na  holoholona,  i  hooweliweli  ia  lakou, 
No  ke  koko  o  kanaka,  a  no  ka  hana  ino  i  ka  aina, 

1  ke  kulanakauhale,  a  me  ka  poe  a  pau  e  noho  aua  iloko  ona. 

18  1  Heaha  ka  pono  o  ke  kii,  i  ka  manawa  i  kalaiia  oia  e  ka  meu 

nana  ia  i  hana? 
A  o  ke  kii  hooheheeia,  a  me  ka  mea  ao  i  ka  wahahee  ? 
A  o  ka  mea  nana  i  hana  i  kona  kii,  ua  hiliuai  ia  maluna  ona,  ma 

ka  hana  ana  i  akua  lapuwale  ? 

19  Auwe  ka  mea  olelo  i  ka  laau,  E  ala  mai ! 
A  i  ka  pohaku  leo  ole,  E  ku  iluna ! 

Oia  ke  ao  mai ! 

Aia  hoi,  ua  uhiia  oia  i  ke  gula  a  me  ke  kala, 

Aka,  aohe  hanu  iki  iloko  oua. 

20  Aia  no  o  Iehova  iloko  o  kona  luakini  hoano ; 
E  hamau  imua  ona,  e  ka  honua  a  pau. 

MOKUNA  III. 

Ka  pule  a  ke  kaula.  3  Hoike  mai  no  ia  i  na  hana  kahiko  a  ke  Akua  no  ka  Iseraela,  i  mea 
e  lana'i  ka  manao  e  hoopakele  hou  mai  ke  Akua  ia  lakou.  16  ilaalulu  no  ia  no  na  mea  e 
hiki  mai  ana  maluna  o  lakou  ;   aka,  hauoli  no  iloko  o  ke  Akua. 

OKA  pule  a  Habakuka,  ke  kaula,  me  ka  mele  lanakila. 
2  E  Iehova,  ua  lohe  au  i  ka  mea  au  i  olelo  ai,  a  weliweli  iho 
la  au: 
E  Iehova,  e  hoala  hou  mai  oe  i  kau  hana  iwaena  o  na  makahiki, 
Iwaena  o  na  makahiki  e  hoike  mai ; 
Iloko  o  ka  huhu,  e  hoomanao  mai  oe  i  ke  aloha. 

3  O  ke  Akua  ka  i  hele  mai,  mai  Temana  mai, 

A  o  ka  Mea  Heinolele  mai  ka  mauna  o  Parana  mai.     Sila. 

Uhi  mai  kona  nani  i  ka  lani, 

A  ua  piha  ka  honua  i  kona  hoolea. 

4  O  kona  olinolino  ua  like  me  ka  la, 

Mai  kona  lima  mai  na  kukuna  malamalama, 
A  malaila  ka  huna  ana  o  kona  mana. 

5  Imua  ona  i  hele  aku  ai  ke  ahulau, 

A  o  ka  make  wela  i  hele  aku  ma  kona  mau  wawae. 

6  Ku  ae  la  ia,  a  ana  aku  la  i  ka  honua, 

Nana  ae  la  ia,  a  hoohaalulu  i  na  lahuikanaka ; 
Ua  hooheleleiia  na  mauna  kahiko, 
A  ua  hoohaahaaia  na  puu  mau  loa; 
Oia  kona  mau  aoao  i  ka  wa  kahiko. 

7  Ike  aku  la  au  i  na  halelewa  o  Kusana  i  ka  popilikia : 
A  haalulu  na  paku-halelewa  o  ka  aina  o  Midiana. 

8  Ua  huhu  anei  o  Iehova  i  na  muliwai  ? 
A  ua  ku  e  kou  inaina  i  na  kahawai  ? 
Ua  maka  e  kou  huhu  i  ke  kai  ? 

I  ka  manawa  au  i  holo  ai  maluna  o  kou  mau  lio,  kou  mau  hale- 
kaa  o  ke  ola  ? 

9  Ua  wehe  loa  ia  kau  kakaka,  o  na  ihe  ehiku,  oia  ka  olelo.    Sila. 
Ua  hoonahae  oe  i  ka  honua  me  na  muliwai. 

10  Ike  aku  na  mauna  ia  oe,  haalulu  iho  la ; 
A  holo  aku  la  ka  wai  nui, 

A  hoopuka  mai  ka  hohonu  i  kona  leo, 
Hookiekie  ae  la  ia  i  kona  mau  lima  iluna. 

11  O  ka  la,  o  ka  mahina,  ku  malie  ma  ko  laua  wahi : 

Ma  ka  malamalama  o  kou  mau  pua,  hele  aku  la  lakou, 
A  ma  ka  wakawaka  o  kau  ihe  huali. 

12  Me  ka  inaina  i  hele  aku  oe  mawaena  o  ka  aina, 
Me  ka  huhu  i  hahi  iho  oe  i  na  lahuikanaka. 

13  Ua  hele  aku  oe  e  hoola  i  kou  poe  kanaka, 
E  hoopakele  i  kou  mea  i  poniia; 

Ua  ulupa  oe  i  ke  poo  o  ka  mea  no  ka  ohana  hewa, 
Ua  hoike  ae  i  ka  hohonu, 
A  hiki  i  ka  a-i.    Sila. 

14  Ua  o  hou  aku  oe  i  ke  poo  o  kona  poe  alii,  me  kana  mau  ihe, 
Holo  mai  lakou,  me  he  ino  la,  e  hoopuehu  ia'u ; 

O  ko  lakou  olioli,  ua  like  me  ka  olioli  o  ka  luku  ana  i  ka  mea 
ilihune  ma  kahi  nialu. 

15  Ua  hele  oe  iwaena  o  ke  kai  me  kou  poe  lio, 
Ma  ke  aleale  o  na  wai  nui. 

16  Lohe  iho  la  au,  a  haalulu  ko'u  opu ; 
Haalulu  kuu  lehelehe  i  ka  leo ; 

Komo  mai  ka  popopo  iloko  o  kou  mau  iwi, 
A  haalulu  au  ma  kuu  wahi  malalo ; 
He  oiaio,  e  hoomaha  au  i  ka  la  o  ka  popilikia, 
A  pii  ku  e  mai  na  kanaka,  e  hoopilikia  mai. 

17  1  I  ka  manawa  e  pua  ole  mai  ai  ka  laau  fiku, 
Aole  hoi  he  hua  ma  na  kumu  waina ; 

A  e  mae  ka  hua  o  ka  laau  oliva, 

Aole  hoi  e  hua  mai  na  kihapai  i  ka  ai ; 

A  e  okiia'ku  ka  poe  hipa  mai  ka  pahipa  aku, 

Aole  hoi  he  bipi  maloko  o  na  wahi  hanai  bipi ; 

18  E  olioli  no  au  iloko  o  Iehova, 

E  hauoli  no  au  iloko  o  ke  Akua  o  kuu  ola. 

19  O  Iehova  ka  Haku,  oiako'u  ikaika, 

A  e  hoohalike  mai  ia  i  ko'u  wawae,  me  na  wawae  o  na  dia, 
A  e  hoohele  no  ia  ia'u  maluna  o  kuu  mau  wahi  kiekie. 
Na  ka  luna  mele  ma  na  mea  kani. 


ZEPANIA. 


MOKUNA  I. 

Ua  huhuia  ka  Iuda  a  me  Ierusalema  no  ka  hoomanakii.    7  No  na  popilikia  e  kau  mai  ana 

maluna  o  ka  poe  hewa. 

OKA  olelo  a  Iehova,  ka  mea  i  hiki  mai  io  Zepania  la  i  ke  keiki  a 
Kusi,  ke  keiki  a  Gedalia,  ke  keiki  a  Amaria,  ke  keiki  a  Hizekia, 
i  na  la  o  Iosia  ke  keiki  a  Amona,  ke  alii  o  ka  Iuda. 

2  E  lawe  loa  aku  auanei  au  i  na  mea  a  pau  mai  luna  aku  o  ka 

aina,  wahi  a  Iehova. 

3  E  lawe  auanei  au  i  na  kanaka  a  me  na  holoholona ; 

E  lawe  auanei  au  i  na  manu  o  ka  lewa,  a  me  na  ia  o  ke  kai, 
A  me  na  mea  e  hina  ai,  me  ka  poe  hewa ; 

A  e  hooki  iho  hoi  au  i  na  kanaka  mai  luna  aku  o  ka  aina,  wahi 
a  Iehova. 

4  E  kau  aku  hoi  au  i  kuu  lima  maluna  o  ka  Iuda, 
A  me  na  kanaka  a  pau  o  Ierusalema ; 

A  e  hooki  iho  au  i  ke  koena  o  ko  Baala,  mai  keia  wahi  aku, 
A  me  ka  inoa  o  na  mea  hoomanakii  a  me  na  kahuna  hoi ; 

5  A  me  ka  poe    hoomana  i  ka  puali  o  ka  lani  maluna  o  na 

hale; 
A  me  ka  poe  hoomana,  a  hoohiki  hoi  ma  Iehova, 
A  ma  ka  hoohiki  ma  Malekama ; 

6  A  me  ka  poe  i  hoi  ihope  mai  o  Iehova  aku.; 

A  me  ka  poe  aole  i  imi  ia  Iehova,  aole  hoi  i  ninau  aku  nona. 

7  E  hamau  oe  ma  ke  alo  o  Iehova  ka  Haku : 

No  ka  mea,  ua  kokoke  mai  nei  ka  la  o  Iehova : 

No  ka  mea,  ua  hoomakaukau  mai  la  o  Iehova  i  ka  mohai, 

A  ua  hoolaa  ibo  la  oia  i  kona  poe  hoaai. 

8  A  i  ka  la  o  ko  Iehova  mohai  ana, 

E  hoopai  auauei  au  i  na  alii  a  me  na  keiki  a  ke  alii, 
A  me  ka  poe  a  pau  i  aahuia  i  na  kapa  e. 

9  Ia  la  no,  e  hoopai  au  i  ka  poe  a  pau  e  lele  ana  maluna  o  ka  pae- 

pae  puka, 

A  e  hoopiha  i  ka  hale  o  ko  lakou  haku  i  na  mea  i  hao  wale  ia  a 
me  ka  hoopunipuni. 

10  A  ia  la  no,  wahi  a  Iehova, 

He  leo  no  ka  uwe  ana  mai  ka  puka-ia  mai, 
A  he  aoa  ana  mai  ka  apana  alua  mai, 
A  me  ka  luku  nui  ana  mai  na  puu  mai. 

11  E  kanikau  oukou,  e  na  kanaka  o  Maketesa ; 

No  ka  mea,  ua  hookiia  ae  na  kanaka  kuai  a  pau ; 

0  ka  poe  a  pau  i  kaumaha  i  ke  kala,  ua  okiia. 

12  Ia  manawa  no,  e  huli  iho  no  wau  ia  Ierusalema  me  na  kukui, 

.     A  e  hoopai  i  ka  poe  e  noho  paakiki  ana  maluna  o  ko  lakou 

maku; 
E  olelo  ana  iloko  o  ko  lakou  naau, 
Aole  e  hana  mai  ana  o  Iehova  i  ka  maikai,  aole  hoi  e  hana  ia 

i  ka  ino. 

13  Nolaila,  e  lilo  auanei  ko  lakou  waiwai  i  pio, 
A  me  na  hale  o  lakou  i  neoneo : 

E  kapili  lakou  i  na  hale,  aole  hoi  e  noho  iloko  ; 

E  kanu  lakou  i  na  malawaina,  aole  hoi  e  inu  i  ka  waina  olaila. 

14  Ua  kokoke  mai  ka  la  nui  o  Iehova,  ua  kokoke  mai, 
A  e  wikiwiki  loa  mai  ana  ka  leo  no  ka  la  o  Iehova : 
Ilaila  e  uwe  nui  ai  ke  kanaka  ikaika. 

15  He  la  no  ka  inaina  ua  la  la, 
He  la  popilikia  a  me  ka  poino, 

He  la  e  hao  wale  ia'i  a  me  ka  hooneoneo, 

He  la  pouli  wale  a  me  ka  poeleele, 

He  la  e  uhi  mai  ai  na  ao  a  me  ka  pouli  paapu, 

16  He  la  o  ka  pu  kani  a  me  ka  hookani  ana, 

E  ku  e  i  na  kulanakauhale  i  puni  i  ka  pa,  a  ma  na  halekiai  kie- 
kie. 

17  A  e  hoopilikia  no  wau  i  na  kanaka, 

1  hele  ai  lakou  e  like  me  na  makapo, 

No  ka  mea,  ua  hana  hewa  aku  lakou  ia  Iehova ; 
A  e  nininiia  aku  ko  lakou  koko  e  like  me  ka  lepo, 
A  o  ko  lakou  io  e  like  me  ka  opala. 

18  Aole  hoi  e  hiki  i  ka  lakou  kala, 

Aole  hoi  i  ka  lakou  gula  ke  hoopakele  ia  lakou  i  ka  la  o  ko 

Iehova  inaina ; 
Aka,  e  pau  auanei  ka  aina  a  pau  i  ke  ahi  o  kona  lili  ana ; 
No  ka  mea,  e  hoopau  koke  ana  oia  i  ka  poe  a  pau  e  noho  ana 

ma  ka  aina. 

MOKUNA  II. 

Ua  aoia  lakou  e  imi  koke  i  ke  Akua,  i  maluhia'i.     4  He  wanana  no  ko  Pilisetia,  ko  Moaba, 
ko  Amona,  ko  Aitiopa,  a  no  ko  Asuria. 

^  HOAO   ia  oukou  iho,  a  e  hoaoia  hoi,  e  ka  lahuikanaka  hila- 
hila  ole; 

2  Mamua  o  ka  hiki  ana  mai  o  ka  olelopaa, 
Mamua  o  ka  hele  ana  o  ka  la  e  like  me  ka  opala ; 
Mamua  mai  o  ke  kau  ana  mai  o  ka  inaina  enaena  o  Iehova  ia 

oukou ; 
Mamua  mai  o  ke  kau  ana  mai  o  ka  la  o  ko  Iehova  inaina  ia 
oukou. 

3  E  imi  oukou  ia  Iehova,  e  ka  poe  akahai  a  pau  o  ka  honua, 
Ka  poe  i  hahai  i  kona  makemake : 
E  imi  i  ka  pono,  e  imi  i  ke  akahai ; 
I  maluhia  ai  paha  oukou  i  ka  la  o  ko  Iehova  inaina. 

4  1f  No  ka  niea,  e  haaleleia  auanei  o  Gaza, 
E  neoneo  auanei  hoi  o  Asekelona. 

E  hookukeia  auanei  o  Asedoda  i  ka  wa  awakea, 
A  e  hookahuliia  o  Ekerona. 

5  Auwe  ka  poe  e  noho  ana  ma  kahakai ! 

0  ka  poe  Kereti !  ke  ku  e  nei  ka  olelo  a  Iehova  ia  oukou. 
E  Kanaana,  ka  aina  o  ko  Pilisetia, 

E  hoopau  auanei  au  ia  oe  i  koe  ole  kekahi  kanaka. 

6  A  e  lilo  auanei  ka  aina  kahakai  i  wahi  no  na  hale  kahuhipa,  a 

me  na  pahipa. 

7  A  e  lilo  ua  aina  la  no  ke  koena  o  ka  ohana  a  Iuda ; 
E  ai  auanei  lakou  iloko  olaila : 

A  i  ke  ahiahi,  e  moe  lakou  iloko  o  na  hale  o  Asekelona ; 

No  ka  mea,  e  ike  mai  auanei  o  Iehova  ko  lakou  Akua  ia  lakou, 

A  e  hoihoi  mai  i  ko  lakou  poe  pio. 

8  H  Ua  lohe  au  i  ka  hoohewa  ana  mai  a  ka  Moaba, 
A  me  ka  olelo  hoino  ana  a  ka  Amona, 

1  ka  mea  a  lakou  i  hoino  ai  i  ko'u  poe  kanaka, 

A  hookiekie  ae  la  e  ku  e  mai  i  ko  lakou  palena  aina. 

9  Nolaila,  ma  kuu  ola  ana,  wahi  a  Iehova  o  na  kaua, 
O  ke  Akua  no  ka  Iseraela, 

E  like  auanei  o  Moaha  me  Sodoma,  a  o  ka  Amona  e  like  me 

Gomora, 
He  nahelehele  ooi,  me  na  lua  paakai,  a  me  ka  neoneo  mau  loa : 
Na  ke  koena  o  ko'u  poe  kanaka  lakou  e  hao  aku, 
A  e  lilo  lakou  no  ke  koena  o  ko'u  poe  kanaka. 

10  E  hiki  no  ia  mea  ia  lakou,  no  ko  lakou  hoohanohano  ana, 
No  ka  olelo  hoino  ana  a  lakou  i  haanou  ai, 

A  me  ka  hookiekie  ku  e  i  ka  poe  kanaka  o  Iehova  o  na  kaua. 

11  He  mea  hooweliweli  auanei  o  Iehova  ia  lakou ; 

No  ka  mea,  e  hoohoka  auanei  oia  i  na  akua  a  pau  o  ka  honua ; 
A  e  hoomana  aku  ia  ia  ko  na  aina  a  pau  o  kanaka  e, 
O  kela  mea  keia  mea  ma  kona  wahi  iho. 

12  1  Oukou  no  hoi,  e  ko  Aitiopa, 

E  houia  auanei  hoi  oukou  i  kuu  pahikaua. 

13  E  o  aku  hoi  oia  i  kona  lima  e  ku  e  i  ke  kukulu  akau, 
A  e  luku  aku  ia  Asuria ;  a  e  hooneoneo  ia  Nineva, 
A  panoa  e  like  me  ka  waoakua. 

14  E  moe  iho  na  ohana  hipa  iloko  ona, 
A  me  na  holoholona  a  pau  o  na  aina : 

E  moe  no  hoi  ka  pelikana,  a  me  ke  kipoda  maluna  o  na  kia  po- 

haku  ona : 
E  hookani  ko  lakou  leo  ma  na  puka  makani  ona; 
He  neoneo  ma  na  paepae  puka,  no  ka  mea,  e  weheia  auanei  na 

papa  kedera  ona. 

15  0  keia  ke  kulanakauhale  olioli  i  noho  nanea, 

Ka  mea  i  olelo  iho  iloko  o  kona  naau,  Owau  wale  no,  aohe  lua! 
Nani  kona  lilo  ana  i  mea  neoneo,  kahi  e  moe  ai  na  holoholona 

hihiu ! 
O  ka  mea  e  maalo  ana  ae  ia  wahi,  e  kahaha  ia  me  ka  hooluliluli 

aku  i  kona  lima. 

MOKUNA  III. 

Na  poino  o  Ierusalema,  no  ka  hewa  o  ia  wahi.    8  Na  olelo  hoomaikai  i  na  haipule.    14  lla 

hoikeia  na  mea  e  olioli  ai. 


A 


UWE  ka  mea  e  kipi  ana,  a  me  ka  mea  hauinia, 
Ke  kulanakauhale  hookoikoi. 

2  Aole  ia  i  hoolohe  i  ka  leo,  aole  hoi  i  ae  aku  i  ke  aoia  mai ; 
Aole  hoi  ia  i  paulele  ia  Iehova, 

Aole  ia  i  hookokoke  aku  i  kona  Akua. 

3  O  na'lii  iloko  ona,  he  poe  liona  uwo  lakou  ; 

0  na  lunakanawai  ona,  he  poe  iliohae  o  ke  ahiahi ; 
Aole  lakou  e  hookoe  a  hiki  i  ke  kakahiaka. 

4  He  poe  haaheo  na  kaula  ona,  na  kanaka  hoopunipuni ; 
Ua  hoohaumia  na  kahuna  ona  i  ke  keenakapu, 

Ua  haihai  lakou  i  ke  kanawai. 

5  Iwaenakonu  o  lakou  o  Iehova  ka  mea  hoopono, 
Aole  ia  e  hana  i  ka  pono  ole ; 

E  hoakaka  mai  ana  ia  i  kona  pono  ia  kakahiaka  ae,  ia  kakahiaka 

ae,  aole  haule; 
Aka,  o  ka  mea  hana  hewa,  aole  ia  i  hoomaopopo  i  ka  hilahila. 

6  Ua  hooki  iho  au  i  na  lahuikanaka ; 
Ua  hoohioloia  na  pakaua  o  lakou ; 

Ua  hooneoneo  au  i  ko  lakou  mau  alanui,  i  maalo  ole  ae  kekahi 

ilaila ; 
Ua  hoohinaia  na  kulanakauhale  o  lakou,  a  koe  ole  kekahi, 
Aole  hoi  e  noho  ana  kekahi  kanaka  iloko. 

7  Olelo  iho  la  au,  Ina  oe  e  makau  mai  ia'u,  a  e  ae  mai  i  ke  aoia, 

1  hooki  ole  ia'i  kona  noho  ana,  e  like  me  na  mea  a'u  e  olelo  mua 

ai  nona : 
Aka,  ua  ala  lakou  i  ka  wanaao,  e  hoohaumia  i  ka  lakou  hana  a 
pau. 

8  1T  No  ia  mea,  e  kali  oukoa  ia'u,  wahi  a  Iehova, 
A  hiki  i  ka  la  a'u  e  ku  ae  ai  i  ka  waiwai  pio : 

No  ka  mea,  o  kuu  manao  no  e  houluulu  i  na  lahuikanaka,  e  hoa- 

koakoa  i  ko  na  aupuni, 
E  ninini  iho  i  kuu  inaina  maluna  o  lakou,  i  ka  wela  a  pau  o  ko'u 

huhu ; 
No  ka  mea,  e  pau  auanei  ka  honua  a  pau  i  ke  ahi  o  kuu  lili. 

9  Alaila  au  e  haawi  aku  ai  i  na  kanaka  i  ka  lehelehe  maikai, 
I  kahea  aku  ai  lakou  a  pau  i  ka  inoa  o  Iehova, 

A  e  hookauwa  aku  ai  nana  me  ka  poohiwi  hookahi. 

10  Mai  na  aiua  mai  o  ka  muliwai  o  AiMopa, 

E  lawe  mai  ana  ko'u  poe  haipule,  o  ke  kaikamahine  o  ko'u  poe 
hele  liilii,  i  alana  na'u. 

11  Ia  la  no,  aole  oe  e  hilahila  i  kau  hana  ana  a  pau, 
I  na  mea  au  i  lawehala  ai  ia'u : 

No  ka  mea,  alaila  au  e  lawe  aku  ai  mai  ou  aku  la  i  kou  poe  e 

olioli  i  ka  hookiekie ; 
I  ole  ai  oe  e  hookiekie  hou  aku  ma  kuu  mauna  hoano. 

12  A  e  hoolilo  au  i  na  kanaka  i  koe  iwaena  o  oukou  i  poe  haahaa,  a 

me  ka  ilihune, 
A  e  paulele  auanei  lakou  i  ka  inoa  o  Iehova. 

13  Aole  e  hana  ino  ke  koena  o  ka  Iseraela, 
Aole  hoi  e  olelo  hoopunipuni  lakou  ; 

Aole  no  hoi  e  loaa  ka  elelo  wahahee  iloko  o  ko  lakou  waha ; 
Aka,  e  ai  auanei  lakou,  a  e  moe  iho,  aole  kekahi  mea  e  hooweli- 
weli  ana  ia  lakou. 

14  H  E  mele  oe,  e  ke  kaikamahine  o  Ziona, 
E  hooho  aku,  e  ka  Iseraela,  e  olioli, 

E  hauoli  hoi  me  kou  naau  a  pau;  e  ke  kaikamahine  o  Ierusa- 
lema. 

15  Ua  lawe  aku  la  o  Iehova  i  kou  hoohewaia  ana,  • 

Ua  kipaku  aku  la  i  kou  poe  enemi ; 

0  Iehova  ke  alii  o  ka  Iseraela,  oia  no  iwaena  ou ; 
Aole  hoi  oe  e  ike  hou  i  ka  hewa. 

16  Ia  la  la,  e  oleloia  auanei  ia  Ierusalema,  Mai  makau  oe : 
E  Ziona,  Mai  hoonawaliwali  i  kou  mau  lima. 

17  O  Iehova  o  kou  Akua  iwaena  ou, 
He  mana  kona,  e  hoola  mai  ana  oia ; 
E  olioli  auanei  oia  nou  me  ka  hauoli, 
E  noho  malie  oia  i  kona  aloha, 

E  hauoli  oia  nou  me  ka  mele  ana. 

18  E  houluulu  ana  au  i  ka  poe  e  u  ana  no  kau  mau  ahaaina,  i  lilo  ai 

lakou  nou, 
Ka  poe  kaumaha  i  ka  hoinoia  nona. 

19  Aia  hoi,  e  hoauhee  auanei  au  i  ka  poe  a  pau  i  hoopilikia  ia  oe  ia 

manawa ; 
A  e  malama  no  au  i  ka  mea  oopa,  a  e  hoihoi  mai  ana  no  au  i  ka 

mea  i  kipakuia'ku ; 
A  e  haawi  au  ia  lakou  i  ka  hoomaikaiia,  a  me  ka  inoa  kaulana, 
Ma  na  aina  a  pau  i  hoohilahilaia'i  lakou. 

20  Ia  manawa  no  na'u  oukou  e  alakai  mai, 

1  ka  manawa  a'u  e  houluulu  ai  ia  oukou  : 

A  e  hookaulana  au  i  ko  oukou  inoa  no  ka  hoomaikaiia  iwaena  o 
na  kanaka  a  pau  o  ka  honua, 


I  kuu  wa  e  hoihoi  mai  ai  i  ko  oukou 
mau  maka,  wahi  a  Iehova. 


pio  ana,  imua  o  ko  oukou 


HAGAĪ. 


MOKUNA  I. 

He  olelo  paipai  i  na  Iudaio,  e  ikaika  lakou  e 
kukulu  hou  i  ka  luakini. 

IKA  lua  o  ka  īnakahiki  o  Dariu 
ke  alii,  i  ke  ono  o  ka  malama,  i 
ka  la  mua  o  ua  malama  la,  hiki 
mai  la  ka  olelo  a  Iehova  ma  o  Ha- 
gai  la,  o  ke  kaula,  ia  Zerubabela 
ke  keiki  a  Saletiela,  ke  kiaaina  o 
Iuda,  a  ia  Iosua  ke  keiki  a  Iose- 
deka,  ke  kahuna  nui,  i  ka  i  ana  ae, 

2  Ke  olelo  mai  nei  o  Iehova  o  na 
kaua,  penei,  i  mai  la;  Ke  i  mai 
nei  keia  poe  kanaka,  Aole  i  hiki 
mai  ka  manawa,  ka  manawa  e  ka- 
pili  ai  i  ka  hale  o  Iehova. 

3  Nolaila,  hiki  mai  ai  ka  olelo  a 
Iehova  ma  o  Hagai  la,  o  ke  kaula, 
i  ka  i  ana'e, 

4  E  oukou  nei,  o  ka  manawa 
anei  keia  no  oukou  e  noho  ai  ilo- 
ko  o  ko  oukou  mau  hale  papa  ke- 
dera,  a  e  neoneo  ai  hoi  keia  hale  ? 

5  Nolaila  hoi,  eia  ka  Iehova  ke 
Akua  o  na  kaua  e  olelo  nei ;   E 


noonoo  oukou  i  ko  oukou  mau 
aoao. 

6  Ua  lulu  nui  aku  oukou,  a  he 
uuku  ka  mea  a  oukou  i  ohi  ai ;  ua 
ai  oukou,  aole  nae  i  maona;  ua 
inu  oukou,  aole  nae  i  kena  ka  ma- 
kewai ;  ua  aahu  kapa  oukou,  aole 
no  nae  oukou  i  mehana;  a  o  ka 
mea  i  haua  e  ukuia  mai,  ua  ha- 
haoia  kana  uku  maloko  o  ke  eke 
pukapuka. 

7  1  Eia  ka  Iehova  ke  Akua  o  na 
kaua  i  olelo  mai  nei;  e  noonoo 
oukou  i  ko  oukou  mau  aoao. 

8  E  pii  aku  i  ke  kuahiwi  a  e  la- 
we  mai  i  laau,  a  e  hana  i  ka  hale, 
a  e  oluolu  au  ia,  a  e  hoomaikaiia 
auanei  hoi  au,  wahi  a  Iehova. 

9  Kuko  aku  la  oukou  i  nui,  aia 
hoi  he  uuku ;  lawe  aku  la  oukou 
iloko  o  ka  hale,  a  pupuhi  aku  la 
au  ia.  No  ke  aha?  wahi  aIehova, 
ke  Akua  o  na  kaua.  No  kuu  hale 
no  i  neoneo,  a  holo  oukou  kela 
mea  keia  mea  i  kona  hale  iho. 

10  Nolaila,  ua  paniia  ka  lani  ma- 
luna  o  oukou,  i  haawi  ole  mai  ai 
ia  i  ka  hau,  a  ua  pau  ka  hoohua 
mau  ana  o  ka  honua  i  kona  hua. 

11  Ua  kahea  aku  la  au  i  mana- 
wa  wi  maluna  o  ka  aina,  a  maluna 
o  na  mauna,  a  maluna  o  ka  ai,  a 
maluna  o  ka  waina  hou,  a  maluna 
o  ka  aila  oliva,  a  maluna  o  na  mea 
a  pau  a  ka  lepo  e  hua  mai  ai,  a 
maluna  o  kanaka,  maluna  o  na 
holoholona,  a  maluna  o  ka  hana 
a  pau  a  na  lima. 

12  Tf  Alaila,  hoolohe  ae  la  o  Ze- 
rubabela  ke  keiki  a  Saletiela,  a  o 
Iosua  ke  keiki  a  Iosedeka,  ke  ka- 
huna  nui,  a  me  ke  koena  kanaka  a 
pau,  i  ka  leo  o  Iehova  ko  lakou 
Akua,  a  me  ka  olelo  a  Hagai  ke 
kaula,  me  ka  Iehova  o  ko  lakou 
Akua  i  hoouna  mai  ai  ia  ia,  a  ma- 
kau  ae  la  na  kanaka  ia  Iehova. 

13  Olelo  aku  la  o  Hagai  o  ka  ele- 
le  o  Iehova,  ma  ka  ke  kauoha  a 
Iehova  i  na  kanaka,  i  ka  i  ana  ae, 
Me  oukou  pu  no  wau,  wahi  a  Ie- 
hova. 

14  A  paipai  mai  la  o  Iehova  i  ka 
naau  o  Zerubabela  ke  keiki  a  Sa- 
letiela,  ke  kiaaina  o  Iuda,  a  me  ka 
naau  o  Iosua  ke  keiki  a  Iosedeka, 
ke  kahuna  nui,  a  me  ka  naau  o  ke 
koena  kanaka  a  pau ;  a  hele  aku 
la  lakou  a  hana  iho  la  i  ka  hale 
o  Iehova  o  na  kaua,  o  ko  lakou 
Akua, 

15  I  ka  la  iwakaluakumamaha  o 
ka  malama  eono,  i  ka  lua  o  ka 
makahiki  o  ke  alii  o  Dariu. 

MOKUNA  II. 

No  ka  nani  o  keia  luakini  hope  i  ko  ka  mua. 

16  No  na  mea  maemae,  a  me  na  haumia, 
malaila  i  ikea  ai  ko  lakou  poino  ana.  20 
Ka  pomaikai  o  ko  Kristo  aupuni. 

IKA  la  iwakaluakumamakahi  o 
ka  malama  ahiku,  hiki  mai  la 
ka  olelo  a  Iehova  ma  o  Hagai  la 
ke  kaula,  i  ka  i  ana  mai, 

2  E  olelo  aku  oe  ia  Zerubabela 
ke  keiki  a  Saletiela,  ke  kiaaina  o 
Iuda,  a  ia  Iosua  ke  keiki  a  Iosede- 
ka,  ke  kahuna  nui,  a  i  ke  koena  o 
kanaka,  i  ka  i  ana  aku, 

3  Owai  o  oukou  e  koe,  nana  i 
ike  i  kela  luakini  me  kona  nani 
mua  ?  pehea  oukou  i  ike  ai  i  keia, 

ano,  aole  anei  ia  ma  ko  oukou 
maka  me  he  mea  ole  la  ? 

4  Aka,  i  nui  hoi  ka  ikaika  ou,  e 
Zerubabela,  wahi  a  Iehova;  i  nui 
hoi  ka  ikaika  ou,  e  Iosua,  e  ke 
keiki  a  Iosedeka,  ke  kahuna  nui ; 
i  nui  hoi  ka  ikaika  o  oukou,  e  na 
kanaka  a  pau  o  ka  aina  nei,  a  e 
hana  hoi,  wahi  a  Iehova;  no  ka 
mea,  me  oukou  pu  hoi  au,  wahi  a 
Iehova  o  na  kaua. 

5  E  like  me  ka  berita  a'u  i  hoo- 
paa  aku  ai  me  oukou,  ai  oukou  i 
puka  ai  mai  Aigupita  mai,  pela 
hoi  e  noho  ai  kuu  Uhane  iwaena 
o  oukou ;  mai  makau  oukou. 

6  No  ka  mea,  penei  ka  i  ana  mai 
a  Iehova,  ke  Akua  o  na  kaua ;  I 
kekahi  manawa  aku,  he  liuliu  iki 
ia,  a  e  hoonaue  au  i  ka  lani  a  me 
ka  honua,  i  ke  kai  a  me  ka  aina 
maloo ; 

7  A  e  hoonaue  hoi  au  i  na  lahui- 
kanaka  a  pau,  a  e  hele  mai  auanei 
ka  mea  i  makemakeia  e  na  lahui- 
kanaka  a  pau,  a  e  hoopiha  auanei 
au  i  keia  hale  i  ka  nani,  wahi  a  Ie- 
hova  o  na  kaua. 

8  No'u  no  ke  kala,  no'u  hoi  ke 
gula,  wahi  a  Iehova  o  na  kaua. 

9  E  oi  auanei  ka  nani  o  keia  hale 
hope  imua  o  ko  ka  mua,  wahi  a 
Iehova  o  na  kaua ;  a  ma  keia  wa- 
hi  hoi  e  haawi  aku  no  wau  i  ka 
maluhia,  wahi  a  Iehova  o  na  kaua. 

10  1f  I  ka  la  iwakaluakumamaha 
o  ka  iwa  o  ka  malama,  i  ka  lua  o 
ka  makahiki  o  Dariu,  hiki  mai  la 
ka  olelo  a  Iehova  ma  o  Hagai  la 
ke  kaula,  i  ka  i  ana  mai, 

11  Penei  ka  Iehova  o  na  kaua  e 
olelo  mai  nei,  E  ninau  aku  oe  i  na 
kahuna  no  ke  kanawai,  penei, 

12  Ina  e  lawelawe  kekahi  i  ka  io 
laa  ma  ke  kihi  o  kona  aahu,  a  hoo- 
pa  aku  kona  kihi  i  ka  berena,  i  ka 
io  hoolapalapa  paha,  a  i  ka  waina, 
a  i  ka  aila  paha,  a  i  kekahi  mea  ai 
e  ae,  e  laa  no  anei  ia  ?  Hoole  mai 
la  na  kahuna,  i  mai  la,  Aole. 

13  Alaila  i  aku  la  o  Hagai,  Ina  i 
haumia  kekahi  i  ke  kupapau,  a 
hoopa  aku  ia  i  kekahi  o  keia  mau 
mea,  e  haumia  anei  ia  mea?  Pa- 
ne  mai  la  na  kahuna,  i  mai  la,  E 
haumia  no. 


MOKUNA  I. 


14  Olelo  aku  la  o  IIagai,  i  aku  la, 
Pela  no  keia  poe  kanaka,  a  pela 
keia  lahuikanaka  imua  o'u,  wahi  a 
Iehova:  e  pela  hoi  ka  hana  a  pau 
a  ko  lakou  liina;  a  o  ka  mea  a  la- 
kou  e  mohai  mai  ai  ilaila,  he  hau- 
mia  ia. 

15  Nolaila  hoi,  e  noonoo  pono 
oukou  mai  keia  la  e  noho  nei  a  hi- 
ki  i  ka  wa  mamua,  i  ka  wa  i  kau 
ole  ia'i  ka  pohaku  maluna  o  keka- 
hi  pohaku  ma  ka  luakiui  o  Iehova. 

16  Mai  ia  manawa,  ina  hele  aku 
kekahi  i  ka  puu  hua  ai  he  iwaka- 
lua  na  ana  ona,  a  loaa  he  umi ;  a  i 
hele  aku  hoi  kekahi  i  kahi  kaomi 
waina  e  hookahe  ai  i  na  ana  he  ka- 
nalima  mailoko  mai  o  ke  kaomi 
waina,  a  loaa  iho  he  iwakalua  wale 
no. 

17  Hahau  aku  la  au  ia  oukou  i 
ka  maloo  a  me  ka  popo,  a  me  ka 
huahekili  ma  na  hana  a  pau  a  ko 
oukou  mau  lima ;  aka,  aole  o  ou- 
kou  i  huli  mai  i  o'u  nei,  wahi  a  Ie- 
hova. 

18  E  noonoo  oukou  mai  keia  la  e 
noho  nei  a  mamua  aku,  mai  ka  la 
iwakakiakumamaha  o  ka  malama 
aiwa,  a  hiki  i  kela  la  i  hookumuia'i 
ka  luakini  o  Iehova ;  e  noonoo  ou- 
kou. 


19  Ua  koe  anei  ka  hua  ai  iloko 
ka  halepapaa?  Eia  hoi,  aole  ka 
waina,  a  mc  ka  fiku,  a  me  ka  po- 
megerane,  a  me  ka  laau  oliva  i 
hua  mai  i  ka  hua  :  mai  keia  la 
aku  nae,  e  hoomaikai  aku  no  wau 
ia  oukou. 

20  1f  Hiki  hou  mai  la  ka  olelo  a 
Iehova  ia  Hagai  i  ka  la  iwakalua- 
kumamaha  o  ua  malama  la,  i  ka  i 
ana  mai, 

21  E  i  aku  oe  ia  Zerubabela  ke 
kiaaina  o  Iuda,  penei,  E  hoonaue 
ana  au  i  ka  lani  a  me  ka  ho- 
nua; 

22  A  e  hookahuli  au  i  ka  nohoa- 
lii  o  na  aupuni,  a  e  hoolilo  au  i  ka 
ikaika  o  na  aupuni  kanaka  e  i  mea 
ole;  e  hookahuli  hoi  au  i  na  hale- 
kaa  a  me  ka  poe  holo  maloko ;  a 
e  haule  iho  auanei  na  lio  a  me  na 
hoohololio,  o  kela  mea  keia  mea  o 
lakou,  i  ka  pahikaua  a  kona  hoa- 
hanau. 

23  Ia  la  hoi,  wahi  a  Iehova  o  na 
kaua,  e  lawe  au  ia  oe,  e  Zeruba- 
hela  ke  keiki  a  Saletiela,  o  ka'u 
kauwa,  wahi  a  Iehova,  a  e  hoo- 
like  au  ia  oe  me  ke  komolima 
hoopili  wepa;  no  ka  mea,  ua  ko- 
ho  au  ia  oe,  wahi  a  Iehova  o  na 
kaua. 


ZEKARIA. 


MOKUNA  I. 

Ua  aoia  lakou  e  mihi.  7  He  hihio  no  na  lio. 
12  Na  olelo  hooluolu.  18  He  hihio  no  na 
pepeiaohao,  a  me  na  kamena. 

IKA  malama  ewalu  o  ka  maka- 
hiki  elua  o  Dariu,  hiki  mai  ka 
olelo  a  Iehova  ia  Zekaria,  ke  kei- 
ki  a  Berekia,  ke  keiki  a  Ido,  ke 
kaula,  i  ka  i  ana  mai, 

2  Ua  ukiuki  loa  o  Iehova  i  ko 
oukou  poe  kupuna. 

3  Nolaila,  e  olelo  aku  oe  ia  la- 
kou  nei,  Penei  ka  Iehova  o  na  kaua 
i  olelo  mai  nei,  E  huli  mai  oukou 
io'u  nei,  wahi  a  Iehova  o  na  kaua, 
a  e  huli  aku  hoi  au  ia  oukou  la, 
wahi  a  Iehova  o  na  kaua. 

4  Mai  noho  a  like  oukou  me  ko 


oukou  poe  kupuna,  ka  poe  a  ka 
poe  kaula  mua  i  kahea  aku  ai,  i  ka 
i  ana,  Penei  ka  Iehova  o  nakaua  i 
olelo  mai  ai,  E  huli  ae  oukou  mai 
ko  oukou  mau  aoao  hewa  mai,  a 
mai  ka  oukou  hana  hewa  ana  hoi ; 
aole  naelakou  i  hoolohe  mai,  aole 
hoi  i  malama  mai  ia'u,  wahi  a  Ie- 
hova. 

5  O  ko  oukou  poe  kupuna,  au- 
hea  la  lakou  ?  A  o  ka  poe  kaula, 
e  ola  mau  auei  lakou  ? 

6  Aka,  o  ka'u  mau  olelo  a  me 
ko'u  mau  kanawai,  a'u  i  kauoha 
aku  ai  i  ka'u  poe  kauwa  i  ka  poe 
kaula,  aole  anei  i  hookoia  ua  mau 
mea  la  i  na  makua  o  oukou  ?  A 
ua  huli  mai  lakou  me  ka  olelo  ae, 

Me  ka  Iehova  o  na  kaua  i  manao 
ai  e  hana  mai  ia  makou  ma  ko 
makou  mau  aoao  a  ma  ka  makou 
mau  hana,  pela  no  ia  i  hana  mai 
ai  ia  makou. 

7  1  I  ka  la  iwakaluakumamaha  o 
ka  umikumamakahi  o  ka  mala- 
ma,  oia  ka  malama  Sehata,  i  ka 
lua  o  ka  makahiki  o  Dariu,  hiki 
mai  la  ka  olelo  a  Iehova  i  ke  kau- 
la  ia  Zekaria  ke  keiki  a  Berekia, 
ke  keiki  a  Ido,  i  ka  i  ana  mai, 

8  Ua  ike  au  i  ka  po,  aia  hoi,  he 
kanaka  e  noho  ana  maluna  o  ka 
lio  ulaula,  e  ku  ana  iwaena  o  na 
laau  mureto  ma  kahi  malumalu, 
a  mahope  ona  na  lio  ulaula,  kiko- 
kiko  a  keokeo. 

9  A  ninau  aku  la  au,  Owai  la 
keia  poe,  e  ka  Haku?  I  mai  la 
ka  anela  e  kamailio  ana  me  au,  E 
hoike  aku  no  au  ia  oe  i  keia  poe. 

10  Olelo  mai  la  ke  kanaka  e  ku 
ana  iwaena  o  na  laau  mureto,  i 
mai  la,  O  lakou  nei  ka  poe  a  Ie- 
hova  i  hoouna  mai  ai  e  kaahele 
maluna  o  ka  honua. 

11  Olelo  mai  la  lakou  i  ka  anela 
o  Iehova  e  ku  ana  iwaena  o  na 
laau  mureto,  i  mai  la,  Ua  kaahele 
makou  i  ka  honua,  aia  hoi,  ua  no- 
ho  malie,  a  ua  malu  hoi  ko  ka 
honua  a  pau. 

12  1f  Alaila,  olelo  mai  la  ka  anela 
o  Iehova,  i  mai  la,  E  Iehova  o  na 
kaua,  Pehea  la  ka  loihi  o  kou  alo- 
ha  ole  mai  ia  Ierusalema,  a  me  na 
kulanakauhale  o  Iuda,  au  i  huhu 
mai  ai  i  neia  mau  makahiki  he 
kanahiku  ? 

13  Olelo  mai  la  o  Iehova  i  ka 
auela  i  kamailio  me  au  i  na  olelo 
aloha,  a  me  na  olelo  hooluolu. 

14  A  o  ka  auela  i  kamailio  me 
au,  i  mai  la  oia  ia'u,  penei,  E  ka- 
hea  aku  oe,  i  ka  i  ana  aku,  Penei 
ka  Iehova  o  na  kaua  i  olelo  mai 
ai,  ua  aloha  no  au  ia  Ierusalema  a 
ia  Ziona  i  ke  aloha  nui. 

15  A  ua  huhu  loa  au  i  ko  na  aina 
e  e  noho  nanea  ana ;  a  i  kuu  wa  i 
huhu  uuku  ai,  kokua  aku  la  lakou 
i  ka  hoopilikia  ana. 

16  Nolaila,  ke  i  mai  nei  o  Iehova, 
Ua  hoi  hou  mai  nei  au  i  Ierusale- 
ma  me  ke  aloha ;  e  kukuluia  ko'u 

hale  iloko  ona,  wahi  a  Iehova  o 
na  kaua ;  a  e  kauia  ke  kaula-ana 
maluna  o  Ierusalema. 

17  E  kahea  aku  hoi,  i  ka  i  ana, 
Penei  ka  Iehova  o  na  kaua  i  olelo 
ai;  Ma  ia  hope  e  hoopiha  la  ia 
ko'u  mau  kulanakauhale  i  ka  lo- 
komaikai ;  a  ma  ia  hope  hoi  e 
hooluolu  o  Iehova  ia  Ziona,  a  e 
wae  hoi  ia  Ierusalema. 

18  1f  Alaila  alawa  ae  la  ko'u  mau 
maka  iluna,  ike  aku  la  au,  aia  hoi, 
he  mau  pepeiaohao  eha. 

19  Alaila,  i  aku  la  au  i  ka  anela  i 
kamailio  me  au,  Heaha  keia  mau 
mea  ?  I  mai  la  kela  ia'u,  Eia  na 
pepeiaohao  i  hooauhee  aku  i  ka 
Iuda,  i  ka  Iseraela  a  me  ko  Ieru- 
salema. 

20  A  hoike  mai  la  o  Iehova  ia'u  i 
na  kamena  eha. 

21  I  aku  la  au,  Heaha  ka  lakou 
nei  e  hana'i  ?  I  mai  la  kela,  pe- 
nei,  O  keia  no  na  pepeiaohao,  na- 
na  i  hooauhee  ia  Iuda,  i  hookiekie 
ole  ai  kekahi  i  kona  poo ;  a  ua 
hele  mai  keia  poe  e  hoomakau  ia 
lakou,  a  e  kipaku  aku  i  na  pe- 
peiaohao  o  ko  na  aina  e,  o  ka  poe 
hookiekie  i  ka  pepeiaohao  maluna 
o  ka  aina  o  ka  Iuda  e  hooauhee 
aku  ai  ia  ia. 

MOKUNA  II. 

He  hihio  no  ke  ana  ia  Ierusalema.  Kauo- 
haia  na  Iudaio  e  haalele  ia  Babulona,  o 
make  pu.  6  Kauohaia  o  Ziona  e  hauoli  i 
ka  pomaikai  e  hiki  mai  ana. 

ALAWA  hou  ae  la  kuu  mau 
maka  iluna,  ike  ae  la,  aia 
hoi,  he  kanaka  me  ke  kaula-ana 
ma  kona  lima. 

2  I  aku  la  au,  Aihea  la  oe  e  hele 
ana?  I  mai  la  kela  ia'u,  E  ana 
iho  ai  ia  Ierusalema,  i  ike  au  i  ko- 
na  laula  a  me  kona  loa. 

3  Aia  hoi,  hele  aku  la  ka  anela  i 
kamailio  me  au,  a  hele  aku  la  hoi 
kekahi  anela  e  ae  e  halawai  me 
ia ; 

4  A  olelo  aku  la  ia  ia,  E  holo  aku 
oe,  e  olelo  aku  i  keia  kanaka  opio- 
pio,  penei,  E  noho  puni  ole  i  ka 
pa  na  kanaka  o  Ierusalema,  no  ka 
nui  o  na  kanaka  a  me  na  holoho- 
lona  iloko. 

5  No  ka  mea,  owau  auanei  he  pa- 


MOKUNA  IV. 


ku  ahi  nona  a  puni,  wahi  a  Ie- 
hova,  a  owau  hoi  iloko  ona  he 
nani. 

6  Tf  Ea!  ea!  e  holo  hoi  oukou 
mai  ka  aina  kukuluakau  aku,  wa- 
hi  a  Iehova :  no  ka  mea,  ua  hoo- 
puehu  aku  au  ia  oukou  me  na 
makani  eha  o  ka  honua,  wahi  a 
Iehova. 

7  E  Ziona  e,  e  hoopakele  ia  oe 
iho,  e  ka  mea  e  noho  pu  ana  me 
ke  kaikamahine  a  Babulona. 

8  No  ka  mea,  penei  ka  olelo  ana 
mai  a  Iehova  o  na  kaua,  Mahope 
o  ka  nani,  ua  hoouna  mai  oia  ia'u 
i  na  lahuikanaka,  i  ka  poe  nana 
oukou  i  hao  mai ;  no  ka  mea,  o 
ka  mea  hoopa  aku  ia  oukou,  hoo- 
pa  no  ia  i  ka  onohi  o  kona  maka. 

9  Aia  hoi,  e  lulu  aku  no  au  i  kuu 
lima  maluna  o  lakou,  a  e  haoia'ku 
lakou  e  ko  lakou  poe  kauwa ;  a  e 
ike  auanei  oukou  ua  hoouna  mai 
o  Iehova  o  na  kaua  ia'u. 

10  H  E  olioli,  e  hauoli  hoi,  e  ke 
kaikamahine  o  Ziona ;  no  ka  mea, 
aia  hoi,  e  hele  aku  ana  au,  a  e  no- 
ho  au  iwaena  pu  o  oukou,  wahi  a 
Iehova. 

11  Ia  la  hoi,  he  nui  na  lahuikana- 
ka  e  hui  aku  ia  lakou  iho  me  Ie- 
hova,  a  e  lilo  lakou  i  kanaka  no'u, 
a  e  noho  no  wau  iwaena  pu  o  ou- 
kou  ;  a  e  ike  auanei  oukou  na  Ie- 
hova  o  na  kaua  wau  i  hoouna  mai 
iou  la. 

12  A  e  komo  auanei  o  Iehova  i 
ka  Iuda  i  kuleana  nona  ma  ka 
aina  hoano,  a  e  koho  hou  oia  ia 
Ierusalema. 

13  E  hamau  oukou,  e  na  kanaka 
a  pau  imua  o  Iehova  ;  no  ka  mea, 
ua  hoalaia'e  oia  mai  kona  noho 
hoano  ae. 

MOKUNA  III. 

No  Iosua  ke  kahuna  nui  imua  o  ka  anela.    8 
He  wanana  no  ka  Lala  a  me  ka  Pohaku. 

AHOIKE  mai  la  oia  ia'u  ia  Io- 
sua  ke  kahuna  nui  e  ku  ana 
imua  o  ka  anela  o  Iehova,  a  ku 
mai  la  o  Satana  ma  kona  lima 
akau,  e  ku  e  ia  ia. 
2  I  aku  la  o  Iehova  ia  Satana,  Na 
Iehova  oe  e  papa  aku,  e  Satana ; 
na  Iehova  nana  i  koho  o  Ierusale- 
raa,  e  papa  aku  ia  oe :   aole  anei 


keia  he  momokuahi    i  unuhiia'e 
mailoko  mai  o  ke  ahi? 

3  A  ua  aahuia  o  Iosua  i  na  kapa 
inoino,  ia  ia  i  ku  ai  imua  o  ka 
anela. 

4  Olelo  mai  la  kela,  i  mai  la  i  ka 
poe  e  ku  ana  imua  ona,  penei,  E 
lawe  aku  i  na  kapa  inoino  mai 
ona  aku  la.  I  mai  la  hoi  oia  ia  ia, 
Aia  hoi,  ke  lawe  aku  nei  au  i  kou 
hewa  mai  ou  aku  la,  a  e  hoaahu 
aku  au  ia  oe  i  na  aahu  nani. 

5  Alaila  i  aku  la  au,  E  kau  aku 
lakou  i  papale  kahuna  maikai  ma- 
luna  o  kona  poo.  Nolaila,  kau 
aku  la  lakou  i  ka  papale  kahuna 
maikai  maluna  o  kona  poo,  a 
hoaahu  aku  la  ia  ia  i  na  aahu ;  a 
ku  mai  la  ka  anela  o  Iehova. 

6  Alaila,  ao  mai  la  ka  anela  o  Ie- 
hova  ia  Iosua,  i  ka  i  ana, 

7  Penei  ka  Iehova  o  na  kaua  i 
olelo  mai  ai,  Ina  e  hele  oe  ma  kuu 
mau  aoao,  a  e  malama  hoi  i  ka'u 
mau  kauoha  ia  oe,  alaila  oe  e  alii 
ai  maluna  o  ko'u  hale,  a  e  mala- 
ma  hoi  i  na  pahale  o'u,  a  e  haawi 
hoi  au  nou  i  na  wahi  e  hele  ai 
iwaena  o  ka  poe  e  ku  nei. 

8  Ano  hoi,  e  hoolohe  mai  oe,  e 
Iosua  ke  kahuna  nui  e,  o  oe  a  me 
na  hoaaloha  e  noho  ana  imua  ou ; 
no  ka  mea,  he  poe  kanaka  mea 
hoailona  lakou :  no  ka  mea,  aia 
hoi,  e  kai  mai  auanei  au  i  kuu 
kauwa  o  ka  Lala. 

9  Aia  hoi  ka  pohaku  a'u  i  waiho 
ai  imua  o  Iosua ;  a  he  ahiku  na 
maka  raa  ua  Pohaku  hookahi  la; 
a  na'u  no  e  kalai  iho  i  kana  ka- 
laiia'na,  wahi  a  Iehova  o  na  kaua, 
a  e  lawe  aku  au  i  ka  hala  o  ia  aina 
i  ka  la  hookahi. 

10  Ia  la  la,  e  kahea  aku  kela  ka- 
naka  keia  kanaka  i  kona  hoalau- 
na,  malalo  o  ke  kumuwaina,  ama- 
lalo  o  ka  laau  fiku,  wahi  a  Iehova 
o  na  kaua. 

MOKUNA  IV. 

Ka  hihio  no  ka  ipukukui  gula.    11  Na  laau 
oliva  elua. 

HOI  hou  mai  la  ka  anela  i  ka- 
mailio  me  au,  a  hoala  mai  la 
ia'u,  e  like  me  ka  hoala  ana  i  ke 
kanaka  hiamoe. 

2  Ninau  mai  la  ia  ia'u,  Heaha 

kau  mea  e  ike  nei  ?  I  aku  la  au, 
Ua  nana  aku  au,  aia  hoi,  he  ipu- 
kukui  gula  okoa,  a  maluna  o  ko- 
na  welau  he  ipu  aila,  a  maluna 
iho  olaila  na  kukui  ehiku  a  me 
na  ohe  ehiku  no  ua  mau  kukui 
ehiku  la  e  kau  ana  maluna  o  kona 
welau. 

3  He  elua  mau  laau  oliva  hoi  e 
kokoke  ana  ilaila,  o  kekahi  ma  ka 
akau,  a  o  kekahi  hoi  ma  ka  hema 
o  ua  ipu  aila  la. 

4  Ninau  aku  la  hoi  au  i  ka  anela 
i  kamailio  me  au,  i  aku  la,  Heaha 
ke  ano  o  keia  mau  mea,  e  kuu 
haku  ? 

5  I  mai  la  ka  anela  i  kamailio  me 
au,  Aole  anei  oe  i  ike  i  ke  ano  o 
keia  mau  mea?  I  aku  la  au,  Ao- 
le,  e  kuu  haku. 

6  Aiaila  olelo  mai  la  kela,  i  mai 
la  ia'u,  penei,  O  keia  ka  olelo  a 
Iehova  ia  Zerubabela,  i  ka  i  ana, 
Aole  ma  ka  mana,  aole  ma  ka 
ikaika,  aka,  ma  kuu  Uhane,  wahi 
a  Iehova  o  na  kaua. 

7  Heaha  oe,  e  ka  mauna  nui? 
imua  o  Zerubabela,  he  papu :  a  e 
lawe  mai  auanei  oia  i  ka  pohaku 
kumu,  me  ka  hookani  olioli  ana, 
He  aloha !  he  aloha  ia  ia ! 

8  A  hiki  hou  mai  la  ka  olelo  a 
Iehova  io'u  nei,  i  ka  i  ana, 

9  Ua  hookumu  iho  la  na  lima  o 
Zerubabela  i  keia  hale,  a  na  kona 
mau  lima  hoi  e  hoopaa ;  a  e  ike 
auanei  oe,  na  Iehova  o  na  kaua 
wau  i  hoouna  mai  io  oukou  la. 

10  Nawai  la  i  hoowahawaha  i  ka 
la  o  na  mea  liilii  ?  E  olioli  auanei 
lakou,  a  e  ike  hoi  i  ka  pohaku  ke- 
pau  ma  ka  lima  o  Zerubabela,  o 
lakou  a  ehiku.  0  lakou  na  maka 
o  Iehova  e  hele  ae  ana  mai  o  a  ia- 
nei  ma  ka  honua  a  pau. 

11  1  Alaila,  ninau  aku  la  au,  i 
aku  la  ia  ia,  Heaha  ke  ano  o  kela 
mau  oliva  elua  ma  ka  lima  akau  o 
ka  ipukukui,  a  ma  ka  lima  hema 
ona? 

12  Ninau  hou  aku  la  au,  i  aku  la 
ia  ia,  Heaha  kela  mau  lala  oliva 
elua  e  pili  ana  me  na  ohe  gula,  e 
hookahe  ana  i  ka  aila  gula  mailo- 
ko  mai  o  laua? 

13  Ninau  mai  la  kela  ia'u,  i  mai 

la,  Aole  oe  i  ike  i  keia  mau  mea  ? 
I  aku  la  au,  Aole,  e  ka  haku. 
14  Alaila  i  mai  la  kela,  O  keia  no 
na  kanaka  elua  i  poniia  i  ka  aila  e 
ku  kokoke  ana  ma  ka  Haku  o  ka 
honua  a  pau. 

MOKUNA  V. 

Na  hihio,  no  ke  owilipepa  e  lele  ana,  5  no  ka 
epa,  a  me  ka  wahine. 

ALAWA  hou  ae  la  ko'u  mau 
.  maka  iluua,  ike  aku  la  au, 
aia  hoi,  he  owili  pepa  e  lele  ana. 

2  I  mai  la  kela  ia'u,  Heaha  kau 
mea  ike  ?  I  aku  la  au,  Ke  ike  aku 
uei  au  i  ka  owili  pepa  e  lele  ana ; 
he  iwakalua  hailima  ka  loa,  a  he 
umi  hailima  ka  laula. 

3  Olelo  mai  la  kela  ia'u,  Eia  ka 
hoahewa  ana  e  hele  aku  maluna  o 
ka  ili  a  pau  o  ka  honua.  No  ka 
mea,  o  kela  mea  keia  mea  aihue,  e 
hookiia  auanei  oia  ma  keia  aoao, 
e  like  me  ka  keia ;  a  o  kela  mea 
keia  mea  e  hoohiki  wahahee  ana, 
e  hookiia'e  oia  ma  kela  aoao,  e 
like  me  ka  kela. 

4  Ua  lawe  mai  nei  au  ia,  wahi  a 
Iehova  o  na  kaua,  a  e  komo  aku 
ia  iloko  o  ka  hale  o  ka  aihue,  a  o 
ka  hale  o  ka  mea  e  hoohiki  waha- 
hee  ana  ma  ko'u  inoa ;  e  noho  ia 
iloko  o  kona  hale,  a  e  hoopau  oia 
ia  mea  me  ka  laau  a  me  ka  pohaku 
ona. 

5  H  Alaila,  hele  aku  la  ka  anela  i 
kamailio  pu  meau,  a  i  mai  la  ia'u, 
E  nana  ae  oe  iluna,  a  e  ike  i  kela 
mea  e  hele  aku  ana. 

6  I  aku  la  au,  Heaha  ia  mea  ?  I 
mai  la  kela,  He  epa  ia  mea  e  hele 
aku  ana.  I  mai  la  hoi  oia,  Eia  ko 
lakou  helehelena  ma  ka  honua  a 
pau. 

7  Aia  hoi,  ua  kaikaiia'e  he  popo 
kepau;  a  o  ka  mea  e  noho  ana 
iwaenakonu  o  ka  epa,  he  wahine 
ia. 

8  I  mai  la  kela,  O  keia  ka  aia.  A 
hoolei  aku  la  oia  ia  mea  mawaena 
konu  o  kaepa;  a  hoolei  iho  la  ia 
i  ka  pohaku  kepau  maluna  iho  o 
kona  waha. 

9  Alaila,  nana  ae  la  au  iluna,  ike 
aku  la,  aia  hoi,  puka  mai  la  na 
wahine  elua  iwaho,  a  iloko  o  ko 


MOKUNA  VII. 


laua  mau  eheu  ka  makaui ;  no  ka 
mea,  he  mau  eheu  ia  laua  e  like 
me  na  eheu  o  ka  setoreka  :  a  kai- 
kai  ae  la  lakou  i  ka  epa  iluna 
iwaena  o  ka  honua  a  me  ka  lani. 

10  Ninau  aku  la  au  i  ka  anela  i 
kamailio  me  au,  Mahea  la  laua 
nei  e  lawe  aku  ai  i  ka  epa? 

11  I  mai  la  kela  ia'u,  No  ka  hana 
i  hale  nona  ma  ka  aina  i  Sinara ; 
ilaila  ia  e  hoonohoia'i,  a  e  kau  ia 
maluna  o  kona  kumu. 

MOKUNA  VI. 

He  hihio  no  na  halekaa  eha.  9  Na  papale  alii 
i  kaula  maluna  o  ke  poo  o  Iosua. 

NANA  hou  ae  la  au  iluna,  ike 
aku  la,  aia  hoi,  puka  mai  la 
na  halekaa  eha  mai  waena  mai  o 
na  mauna  elua,  a  he  mau  mauna 
keleawe  melemele  laua. 

2  Ma  ka  halekaa  mua  he  mau  lio 
ulaula;  ma  ka  lua  o  ka  halekaa  he 
mau  lio  eleele ; 

3  I  ke  kolu  o  ka  halekaa,  he  mau 
lio  keokeo,  a  i  ka  ha  o  ka  halekaa 
he  mau  lio  kaliko  a  he  makue. 

4  Alaila,  ninau  aku  la  au,  i  aku 
la  i  ka  anela  i  kamailio  me  au,  E 
ka  haku,  heaha  keia  mau  mea? 

5  Olelo  mai  la  ka  anela,  i  mai  la 
ia'u,  Eia  na  uhane  eha  o  ka  lani,  e 
hele  ae  ana  mai  kahi  a  lakou  i  ku 
aku  ai  imua  o  ka  Haku  o  ka  ho- 
nua  a  pau. 

6  A  hele  aku  no  ko  laila  mau  lio 
eleele  i  ka  aina  kukulu  akau ;  a 
hele  aku  na  mea  keokeo  mamuli 
o  laua ;  a  hele  aku  hoi  na  mea  ka- 
liko  ma  ka  aina  kukulu  hema. 

7  Aka,  hele  iho  la  na  mea  makue 
e  imi  e  holoholo  maluna  o  ka  ho- 
nua:  i  aku  la  kela  ia  lakou,  Ou 
haele,  e  holoholo  ae  oukou  mai 
o  a  o,  ma  ka  honua.  A  holoholo 
ae  la  lakou  mai  o  a  o,  ma  ka  ho- 
nua. 

8  Alaila  kahea  mai  la  kela  ia'u, 
i  mai  la  ia'u,  Aia  hoi,  o  ka  poe  i 
hele  ma  ka  aina  kukuluakau,  ua 
hoomalielie  lakou  i  kuu  inaina  ma 
ka  aina  kukuluakau. 

9  TT  Hiki  hou  mai  la  ka  olelo  a 
Iehova  ia'u,  i  mai  la, 

10  E  kono  oe  i  kekahi  poe  i  lawe 
pio,  i  ko  Heledai,  i  ko  Tobiia,  a  i 

ko  Ieelaia,  i  ko  ka  poe  i  hoi  mai, 
mai  Babulona  mai,  a  hele  oe  a  e 
komo  ia  la  iloko  o  ka  hale  o  Iosia 
o  ke  keiki  a  Zepania; 

11  E  lawe  hoi  oe  i  ke  kala  a  me 
ke  gula,  a  e  hana  i  na  papale  alii, 
a  e  kau  ia  mau  mea  maluna  o  ke 
poo  o  Iosua  o  ke  keiki  a  Iosedeka 
ke  kahuna  nui; 

12  Penei  hoi  e  olelo  aku  ai  ia  ia, 
Ke  olelo  mai  nei  o  Iehova  o  na 
kaua,  penei,  Aia  hoi  ke  kanaka  ua 
kapaia  kona  inoa,  o  ka  LALA ;  e 
kupu  auanei  oia  mailoko  ae  o  ko- 
na  wahi,  nana  no  e  hana  ka  lua- 
kini  o  Iehova; 

13  Nana  no  e  hana  ka  luakini  o 
Iehova ;  a  nana  hoi  e  lawe  ka  ha- 
nohano,  a  e  alii  mai  no  oia  e  noho 
ana  maluna  o  kona  nohoalii ;  a  e 
kahuna  no  auanei  oia  maluna  o 
kona  nohoalii ;  a  mawaena  o  laua 
auanei  ka  mea  e  malu  ai. 

14  A  e  lilo  na  papale  alii  no  He- 
lema,  no  Tobiia,  no  Iedaia,  a  no 
Hena  ke  keiki  a  Zepania,  i  mea 
hoomanao  ai  iloko  o  ka  luakini  o 
Iehova. 

15  A  e  hele  mai  auanei  ka  poe 
mamao,  a  e  hana  lakou  i  ka  lua- 
kini  o  Iehova,  a  e  ike  auanei  ou- 
kou,  ua  hoouna  mai  o  Iehova  o 
na  kaua  ia'u  io  oukou  la:  a  e  ko 
auanei  keia,  ke  hoolohe  pono  ou- 
kou  i  ka  leo  o  Iehova  ko  oukou 
Akua. 

MOKUNA  VII. 

No  na  la  e  hookeai  ai,  a  me  ka  hookeai  ana 
me  ka  manao  ole  i  ke  Akua.  8  Ua  aoia  na 
Iudaio,  mai  hoolike  me  ko  lakou  poe  ma- 
kua  i  ka  hana  ana. 

AI  ka  ha  o  ka  makahiki  o  ke 
alii  o  Dariu,  hiki  mai  la  ka 
olelo  a  Iehova  ia  Zekaria,  i  ka  po 
aha  o  ka  iwa  o  ka  malama,  o  Kise- 
leu ; 

2  I  ka  wa  i  hoouna  mai  ai  lakou 
ia  Serezera  laua  o  Reg;emeleka,  a 
me  na  kanaka  o  laua  i  ka  hale  o 
ke  Akua,  e  pule  imua  o  Iehova. 

3  A  e  ninau  aku  i  na  kahuna  o 
ka  hale  o  Iehova  o  na  kaua,  a  i  na 
kaula,  penei,  E  kanikau  anei  au  i 
ka  lima  o  ka  malama  e  hookeai 
ana,  me  ka'u  i  hana'i  i  keia  mau 
makahiki  he  nui  ? 

4  1T  Alaila,  hiki  mai  la  ka  olelo  a 
Iehova  o  na  kaua  ia'u,  i  ka  i  ana 
mai, 

5  E  hai  aku  oe  i  keia  mau  mea  i 
na  kanaka  a  pau  o  ka  aina,  a  i  na 
kahuna  hoi,  penei,  Ia  oukou  i  ho- 
keai  ai  a  i  kanikau  ai  i  ka  lima  a 
me  ka  hiku  o  ka  malama,  a  pau 
kela  mau  makahiki  he  kanahiku, 
i  hookeai  iki  anei  oukou  no'u? 

6  A  ia  oukou  i  ai  ai,  a  i  inu  ai 
hoi,  aole  anei  oukou  i  ai  no  oukou 
iho?  a  i  ko  oukou  inu  ana,  aole 
anei  oukou  i  inu  no  oukou  iho  ? 

7  Aole  anei  keia  na  olelo  a  Ieho- 
va  i  hea  mai  ai  ma  na  kaula  mua, 
i  ka  wa  i  nohoia'i  o  Ierusalema 
me  ka  maluhia,  a  me  na  kulana- 
kauhale  ona  e  kokoke  ana,  i  ka 
wa  i  noho  ai  na  kanaka  ma  ka 
aoao  hema  a  ma  ka  papu? 

8  1f  A  hiki  mai  la  ka  olelo  a  Ie- 
hova  ia  Zekaria,  i  mai  la, 

9  Penei  ka  Iehova  o  na  kaua  e 
olelo  mai  nei,  E  hoopono  oukou, 
a  e  hoomaopopo  kela  kanaka  keia 
kanaka  i  ka  lokomaikai  a  me  ke 
aloha  i  kona  hoahanau. 

10  Mai  hana  ino  i  ka  wahineka- 


nemake,  aole  hoi  i  ke  keiki  ma- 
kua  ole,  aole  i  ka  malihini,  aole 
hoi  i  ka  ilihune,  aole  hoi  e  manao 
ino  aku  ka  naau  o  kekahi  i  kona 
hoahanau. 

11  Aka,  hoole  lakou  i  ka  hoolo- 
he,  a  haawi  i  ka  poohiwi  kipi,  a 
papani  ae  la  i  na  pepeiao  o  lakou, 
i  lohe  ole  ai  lakou. 

12  A  hoopaakiki  iho  la  i  ka  lakou 
mau  naau  pohaku  adama,  o  lohe 
auanei  lakou  i  ke  kanawai,  a  me 
na  olelo  a  Iehova  o  na  kaua  i 
hoouna  mai  ma  kona  Uhane,  ma 
na  kaula  mua:  nolaila,  kau  mai 
la  ka  inaina  nui  o  Iehova  o  na 
kaua. 

13  No  ia  mea,  me  ka  lakou  i  hoo- 
lohe  ole  ai  ia  e  kahea  aku  ana,  pe- 
la  hoi  lakou  i  kahea  mai  ai,  aole 
hoi  au  i  hoolohe  aku,  wahi  a  Ieho- 
va  o  na  kaua. 

14  Aka,  hoopuehu  aku  la  au  ia 
lakou  iwaena  o  na  lahuikanaka  a 
pau  a  lakou  i  ike  ole  ai ;  a  ua  neo- 
neo  ka  aina  mahope  o  lakou,  i  hi- 
ki  ole  ai  i  kekahi  e  hele  ilaila,  aole 
hoi  e  hoi  ae  :  no  ka  mea,  ua  hoo- 
neoneoia  ka  aina  maikai. 


MOKUNA  VIII. 

E  piha  hou  o  Ierusalema  i  kanaka.    9  Paipai  na  kanaka  e  hana  i  ka  luakini.    16  No 
oiaio,  ka  pono  a  me  ka  haipule.    20  Ka  huli  o  na  lahuikanaka  i  ke  Akua. 


ka 


AHIKI  hou  mai  la  ka  olelo  a  Iehova  o  na  kaua,  i  mai  la, 
2  Penei  ka  Iehova  o  na  kaua  e  olelo  mai  nei, 
I  lili  no  au  ia  Ziona  me  ka  manao  nui, 
A  i  lili  hoi  au  nona  me  ka  inaina  nui. 

3  Ke  olelo  mai  nei  Iehova  penei, 

Ua  hoi  mai  nei  au  i  Ziona,  a  e  noho  auanei  au  iwaena  o  Ierusa- 

lema; 
A  e  kapaia  o  Ierusalema,  he  kulanakauhale  no  ka  oiaio, 
A  o  ka  mauna  o  Iehova  o  na  kaua,  he  mauna  hoano. 

4  Ke  olelo  mai  nei  o  Iehova  o  na  kaua, 

Ma  ia  hope  e  noho  na  elemakule  a  rae  na  luwahine  ma  na  kua- 

moo  o  Ierusalema, 
A  e  lawe  kela  kanaka  keia  kanaka  i  kona  kookoo  ma  kona  lima 

no  ka  nui  o  na  la; 

5  A  e  paapu  na  kuamoo  o  ua  kulanakauhale  nei  i  na  keikikane, 
A  me  na  kaikamahine  e  paani  ana  ma  na  alanui  ona. 

6  Ke  olelo  mai  nei  o  Iehova  o  na  kaua  penei, 

Ina  he  paakiki  keia  imua  o  keia  koena  kanaka  i  kela  manawa, 
He  mea  paakiki  hoi  anei  ia  imua  o'u  ? 
Wahi  a  Iehova  o  na  kaua. 

7  Ke  olelo  mai  nei  o  Iehova  o  na  kaua, 

Aia  hoi,  e  hoopakele  auanei  au  i  o'u  poe  kanaka, 
Mai  ka  aina  hikina  mai,  a  mai  ka  aina  komohana  mai : 

8  A  e  alakai  mai  au  ia  lakou,  e  noho  lakou  iwaena  o  Ierusalema: 
E  lilo  mai  no  lakou  i  kanaka  no'u, 

A  owau  auanei  ko  lakou  Akua  ma  ka  oiaio  a  ma  ka  pono. 

9  H  Ke  olelo  mai  nei  o  Iehova  o  na  kaua  penei, 
E  hooikaika  i  ka  oukou  mau  lima, 

E  ka  poe  lohe  i  keia  mau  la  ia  mau  olelo, 
Ma  ka  waha  o  na  kaula, 

0  ka  poe  e  noho  ana  i  ka  wa  i  hookumuia'i  ka  hale  o  Iehova  o 

na  kaua, 

1  kukuluia'i  ka  luakini. 

10  No  ka  mea,  mamua  o  ia  mau  la, 
Aole  i  loaa  i  ke  kanaka  ka  uku, 
Aole  hoi  he  uku  no  ka  holoholona  ; 

Aole  hoi  i  maluhia  ka  mea  i  hele  aku  iwaho  a  i  hoi  mai  iloko,  no 

ka  enemi ; 
No  ka  mea,  hookuee  aku  la  au  i  na  kanaka  a  pau  i  ko  lakou  mau 

hoalauna. 

11  Aka,  i  neia  manawa,  aole  au  e  hana  aku  i  keia  koena  kanaka, 
E  like  me  ka'u  i  na  la  mamua,  wahi  a  Iehova  o  na  kaua. 

12  No  ka  mea,  e  maluhia  ka  hua  kanu, 

A  e  hua  mai  ke  kumuwaina  i  kona  hua, 

A  e  hooulu  mai  hoi  ka  honua  i  kana  mea  ulu, 

A  e  haawi  mai  hoi  ka  lani  i  kona  hau, 

A  e  haawi  auanei  au  i  keia  mau  mea  a  pau  no  keia  koena  kanaka. 

13  No  ka  mea,  me  oukou  i  hoinoia  iwaena  o  ko  na  aina  e, 
E  ka  ohana  a  Iuda,  a  me  ka  ohana  a  Iseraela, 

Pela  no  au  e  hoola  ai  ia  oukou,  a  e  hoopomaikai  ia  oukou ; 
Mai  makau  oukou,  e  hooikaika  hoi  i  ko  oukou  mau  lima. 

14  No  ka  mea,  penei  ka  olelo  ana  mai  a  Iehova  o  na  kaua, 
Me  ka'u  i  manao  ai  e  hoopai  aku  i  ko  oukou  hewa, 

I  ka  wa  o  ko  oukou  mau  makua  i  hoonaukiuki  mai  ai  ia'u,  wahi 

a  lehova  o  na  kaua, 
Aole  hoi  au  i  hoololi  hou  i  ka  manao ; 

15  Pela  hoi,  manao  iho  au  i  neia  mau  la, 
E  lokomaikai  aku  ia  Ierusalema, 

A  i  ka  ohana  a  Iuda ;  mai  makau  oukou. 

16  H  Eia  na  mea  a  oukou  e  hana'i ; 

E  olelo  oiaio  aku  kela  kanaka  keia  kanaka  i  kona  hoalauna ; 
A  e  hookolokolo  ma  ka  oiaio,  a  ma  ka  mea  e  malu  ai  iloko  o  na 
ipuka  o  oukou. 

17  Mai  manao  ino  aku  kekahi  o  oukou  i  kona  hoalauna  maloko  o 

ko  oukou  naau : 
Mai  makemake  hoi  i  ka  hoike  wahahee  ana: 
No  ka  mea,  o  keia  mau  mea  o  pau  ka'u  e  inaina  nei,  wahi  a  Ie- 

hova. 

18  Tf  Hiki  mai  la  hoi  ka  olelo  a  Iehova  i  o'u  nei,  i  ana  mai, 

19  Penei  ka  Iehova  a  na  kaua  e  olelo  nei, 

O  ka  hookeai  ana  o  ka  malama  aha,  me  ka  hookeai  ana  o  ka 

alima, 
Me  ka  hookeai  ana  o  ka  ahiku,  a  me  ka  hookeai  ana  o  ka  umi, 
E  lilo  ia  i  mea  olioli  a  me  ka  hauoli, 
A  i  mau  ahaaina  olioli  i  ka  ohana  a  Iuda ; 
Nolaila  e  makemake  oukou  i  ka  oiaio  a  me  ke  kuikahi. 

20  Penei  ka  olelo  ana  a  Iehova  o  na  kaua, 
Ma  ia  hope  aku  no, 

E  hele  mai  ai  ua  kanaka, 

A  me  na  kamaaina  o  na  kulauakauhale  ke  nui ; 

21  A  e  kele  aku  na  kamaaina  o  kekahi  wahi  i  kekahi,  me  ka  i  aku, 
E  haele  pu  kakou  e  pule  imua  o  Iehova, 

A  e  imi  aku  ia  Iehova  o  na  kaua : 
Owau  hoi  kekahi  e  hele. 

22  A  e  hele  mai  na  kanaka  he  nui  loa, 
A  ine  na  lahuikauaka  ikaika, 

E  imi  ia  Iehova  o  na  kaua  ma  Ierusalema, 
A  e  pule  imua  o  Iehova. 

23  Penei  ka  olelo  ana  mai  o  Iehova  o  na  kaua,  ia  manawa, 

E  lalau  mai  na  kanaka  he  umi  no  na  lahuikanaka  o  na  olelo  a 

pau, 
E  lalau  mai  auanei  lakou  i  ke  kapa  o  ke  kanaka  Iudaio, 
Me  ka  i  ana  mai,  E  hele  pu  makou  me  oe ; 
No  ka  mea,  ua  lohe  makou,  me  oe  pu  no  ke  Akua. 

MOKUNA  IX. 

Ka  poino  ana  o  ko  Suria,  ko  Turo,  a  me  ko  Pilisetia.    9  Ke  komo  ana  o  Kristo  iloko  o 
Ziona  maluna  o  ka  hoki.     18  Ka  lanakila  ana  o  ka  Ekaleaia. 

KA  wanana  o  ka  olelo  a  Iehova  i  ka  aina  o  Haderaka, 
A  o  Damaseko  kona  wahi  o  hoomaha  ai ; 
No  ka  mea,  ua  kau  pouo  ia  na  maka  o  na  kanaka,  a  me  na  ohana 
a  pau  o  ka  Iseraela  maluna  o  Iehova ; 

2  A  o  Hamata  hoi  kona  palena ; 

O  Turo  hoi,  a  me  Zidona,  no  ka  mea,  ua  naauao  loa  ia. 

3  A  kukulu  iho  la  o  Turo  i  pakaua  nona, 
A  ahu  iho  la  i  ke  kala  e  like  me  ka  lepo, 

A  me  ke  gula  e  like  me  ka  naele  o  na  alanui. 

4  Aia  hoi,  na  ka  Haku  ia  e  hookuke  aku, 

A  e  hoolei  aku  i  kona  waiwai  iloko  o  ke  kai ; 
A  e  hoopauia  auanei  oia  i  ke  ahi. 

5  E  ike  auanei  o  Asekelona  me  ka  makau ; 

0  Gaza  hoi,  a  e  haalulu  nui  loa  ia; 

A  me  Ekerona ;  no  ka  mea,  e  poho  auanei  kona  manaolana ; 

E  make  ke  alii  o  Gaza, 

A  e  kanaka  ole  auanei  o  Asekelona. 

6  A  e  noho  ka  malihini  ma  Asedoda, 

A  e  hooki  iho  no  wau  i  ke  kiekie  o  ka  poe  Pilisetia. 

7  E  lawe  aku  hoi  au  i  kona  koko  mailoko  mai  o  kona  waha, 

A  me  kona  mau  mea  hoopailua  maiwaena  o  kona  mau  niho. 
Aka,  o  ka  mea  i  waihoia,  no  ko  kakou  Akua  ia, 
E  like  auanei  ia  me  ka  lunaaina,  ma  ka  Iuda, 
A  o  Ekerona  hoi  me  he  Iebusi  la : 

8  E  hoomoana  no  wau  a  puni  ka  hale  o'u,  no  ka  poe  kaua, 

1  ko  lakou  hele  ae  ana  a  i  ka  hoi  mai  ana ; 

Aole  hoi  e  puka  hou  ae  kekahi  alii  hooluhi  iwaena  o  lakou ; 
No  ka  mea,  ua  ike  no  ka'u  mau  maka. 

9  Tf  E  hauoli  nui,  e  ke  kaikamahine  o  Ziona, 

E  hooho  olioli,  e  ke  kaikamahine  o  Ierusalema; 
Aia  hoi,  e  hele  mai  ana  kou  alii  iou  la : 
He  hoopono,  a  he  hoola  no  kona; 

He  akahai  no,  a  e  noho  ana  maluna  o  ka  hoki,  o  ke  keiki  hoi  a 
ka  hoki. 
10  E  hoopau  auanei  hoi  au  i  na  halekaa  mai  ko  Eperaima  aku, 
A  me  ka  lio  mai  Ierusalema  aku : 
E  hookiia  hoi  ke  kakaka  kaua; 

A  e  hai  aku  auanei  oia  i  ka  maluhia  i  na  lahuikanaka; 

A  mai  kekahi  kai  a  hiki  i  kela  kai  kona  aupuni, 

A  mai  ka  muliwai  aku  a  hiki  i  na  palena  o  ka  honua. 

11  O  oe  hoi,  no  ke  koko  o  kau  berita, 

E  hookuu  aku  no  au  i  kou  poe  paahao, 
Mailoko  ae  o  ka  lua  meki,  o  kahi  wai  ole. 

12  iy  E  huli  ae  oukou  i  ka  pakaua,  e  ka  poe  pio  manaolana ; 
No  ka  mea,  ke  hai  aku  nei  au  i  neia  la, 

E  uku  palua  aku  no  au  nau. 

13  No  ka  mea,  e  leua  auanei  au  i  ka  Iuda  no'u, 

E  lena  hoi  au  i  ka  Eperaima  e  like  me  ka  kakaka, 

Alaila  e  hoeueu  ae  hoi  au  i  kau  mau  keiki,  e  Ziona ; 

E  ku  e  i  kau  mau  keiki,  e  Iavana, 

A  e  hoolilo  au  ia  oe  e  like  me  ka  pahikaua  a  ke  kanaka  koa. 

14  A  e  ikea  auanei  o  Iehova  maluna  o  lakou, 
A  e  lele  aku  kona  pua  e  like  me  ka  uila ; 
A  e  hookani  o  Iehova  ka  Haku  i  ka  pu, 

A  e  hele  aku  no  ia  iloko  o  na  makani  ino  o  ke  kukuluhema. 

15  Na  Iehova  o  na  kaua  lakou  e  hoomalu  mai ; 

E  ai  iho  lakou,  a  e  hehi  lakou  maluna  o  na  ala  o  ka  maa ;  a  e 

inu  lakou,  a  e  walaau  e  like  me  ka  poe  inu  waina : 
A  e  hoopihaia  lakou  e  like  me  na  bola,  ame  na  kihi  o  ke  kuahu. 

16  A  e  malama  mai  o  Iehova  ko  lakou  Akua  ia  lakou  ia  la, 
E  like  me  ka  ohana  hipa,  i  poe  kanaka  nona ; 

No  ka  mea,  e  lilo  auanei  lakou  i  mau  pohaku  maikai  o  ka 

papalealii, 
I  hookiekieia  maluna  o  kona  aina. 

17  Nani  ka  nui  o  kona  lokomaikai ! 
Nani  hoi  ka  nui  o  kona  maikai ! 

0  ka  palaoa  ka  mea  e  hooulu  ai  i  na  keikikane, 
A  o  ka  waina  hou  i  na  kaikamahine. 

MOKUNA  X. 

Pono  e  noi  i  ke  Akua  i  ka  ua.  4  Ko  ke  Akua  kokua  ana  i  kona  poe  kanaka,  i  na  Iudaio. 

ENOI  aku  oukou  ia  Iehova  i  ka  ua  i  ka  manawa  ua  hope ; 
E  hana  mai  o  Iehova  i  ka  uila, 
A  e  haawi  mai  ia  lakou  i  ka  ua  nui, 

1  kela  kanaka  i  keia  kanaka  i  ka  laauikiai  o  ke  kula. 

2  No  ka  mea,  ua  olelo  lapuwale  na  kii, 

A  ua  wanana  na  kaula  i  ka  mea  wahahee, 

A  ua  hoike  mai  i  na  moeuhane  hoopunipuni ; 

He  mea  ole  ko  lakou  hooluolu  ana; 

Nolaila  auwana  aku  la  lakou  e  like  me  na  ohana  hipa; 

Ua  popilikia  lakou,  no  ka  mea,  aohe  kahuhipa. 

3  Hoaia  aku  la  kuu  inaina  i  na  kahuhipa, 
A  e  hoopai  auanei  au  i  ka  poe  kao  kane. 

No  ka  mea,  na  Iehova  o  na  kaua  e  ike  mai  i  kona  ohana,  i  ka 

ohana  a  Iuda ; 
A  e  hoolike  ia  lakou  me  kona  lio  maikai  iloko  o  ke  kaua. 

4  Mailoko  ae  ona  ka  pohaku  kumu  kihi, 
Mailoko  ae  ona  ka  makia, 

Mailoko  ae  ona  ke  kakaka  kaua ; 

Mailoko  pu  aku  no  hoi  ona  i  hele   mai  ai  na  mea  hookoi- 
koi  a  pau. 

5  1  Ae  like  auanei  lakou  me  na  koa, 

E  hehi  iho  ana  i  ka  nenelu  o  na  alanui  iloko  o  ke  kaua : 

A  e  hookaua  aku  lakou, 

No  ka  mea,  me  lakou  pu  o  Iehova, 

A  e  hoohokaia  ka  poe  hoohololio. 

6  A  e  hooku  paa  no  au  i  ka  ohana  a  Iuda, 
A  e  hoola  au  i  ka  ohana  a  Iosepa, 

A  e  hoihoi  hou  mai  au  ia  lakou  e  hoonoho  ia  lakou,  no  ka  mea, 

ua  aloha  au  ia  lakou ; 
A  e  like  auanei  lakou  me  ka  poe  a'u  i  hoohemo  ole  ai ; 
No  ka  mea,  owau  no  Iehova  o  ko  lakou  Akua,  a  e  hoolohe 

auanei  au  ia  lakou. 

7  A  e  like  ko  Eperaima  me  ke  kanaka  koa, 

A  e  olioli  ko  lakou  naau,  e  like  me  ka  mea  inu  waina : 
E  nana  aku  ka  lakou  poe  keiki,  me  ka  olioli, 
A  e  hauoli  ko  lakou  naau  ia  Iehova. 

8  E  pio  aku  no  au  ia  lakou,  a  e  houluulu  au  ia  lakou, 
No  ka  mea,  e  hoola  auanei  au  ia  lakou ; 

A  e  mahuahua  auanei  lakou,  me  ka  lakou  i  mahuahua'i  mamua. 

9  E  lulu  aku  hoi  au  ia  lakou  iwaena  o  na  lahuikanaka, 
Aka,  e  hoomanao  mai  lakou  ia'u  ma  na  aina  mamao  aku; 
A  e  ola  lakou  me  ka  lakou  poe  keiki,  a  e  huli  hou  mai. 

10  E  alakai  hou  au  ia  lakou  mai  ka  aina  o  Aigupita  mai, 
A  e  houluulu  ia  lakou  mai  Asuria  mai, 

A  e  alakai  au  ia  lakou  i  ka  aina  o  Gileada  a  o  Leoanona, 
Aole  hoi  e  lawa  ka  aina  no  lakou. 

11  A  e  hele  aku  ia  mawaena  o  ke  kai  me  ka  pilikia, 
Aka,  e  hahau  ia  i  na  ale  o  ke  kai, 

A  e  hoomaloo  ia  i  na  wahi  hohonu  a  pau  o  ka  muliwai ; 

E  hoohioloia  ke  kiekie  o  Asuria, 

A  e  laweia'ku  ke  kookoomoi  o  Aigupita. 

12  A  e  hooikaika  aku  au  ia  lakou  ma  o  Iehova  la, 
A  ma  kona  inoa  lakou  e  hele  ai,  wahi  a  Iehova. 

MOKUNA  XI. 

Ka  hooneoneo  ana  ia  Ierusalema,  no  ko  lakou  manaoio  ole  ana  ia  Kristo.    8  Ka  haalele  ana 
o  ke  Akua  i  ka  poe  Iudaio.    15  Ka  poino  ana  o  ke  kahuhipa  naaupo. 

EWEHE  ae  i  kou  mau  puka,  e  Lehanona,  i  ai  aku  ai  ke  ahi  i 
kou  mau  kedera. 

2  E  aoa  oe,  e  ka  laaukaa,  no  ka  mea,  ua  hina  iho  la  ke  kedera ; 
No  ka  mea,  ua  haoia  ka  poe  hanohano : 

E  aoa  oukou,  e  na  oka  o  Basana, 

No  ka  mea,  ua  kulaina  iho  ka  ululaau  ikaika. 

3  1  He  leo  aoa  o  na  kahuhipa, 

No  ka  mea,  ua  hoopauia  ko  lakou  mea  hanohano : 

He  leo  o  na  liona  opiopio  e  uwo  ana ; 

No  ka  mea,  ua  hoopauia  ka  nani  o  Ioredane. 

4  Penei  i  olelo  mai  ai  o  Iehova  o  ko'u  Akua, 
E  hanai  i  ka  ohana  hipa  no  ka  make ; 

5  O  na  kahu  o  lakou  ke  pepehi  nei  ia  lakou, 
A  ke  manao  nei  ia  lakou  iho  ua  hala  ole : 
Ke  olelo  nei  ka  poe  kuai  lilo  aku  ia  lakou, 

E  hoomaikaiia  ke  Akua,  no  ka  mea,  ua  waiwai  au : 
Aole  hoi  i  minamina  iho  ko  lakou  poe  kahu  ia  lakou. 

6  No  ka  mea,  aole  au  e  minamina  hou  i  ka  poe  kanaka  o  keia 

aina,  wahi  a  Iehova: 
Aia  hoi,  e  hoolilo  auanei  au  i  kela  kanaka  i  keia  kanaka  iloko  o 
ka  lima  o  kona  hoa,  a  iloko  o  ka  lima  o  kona  alii : 

A  e  pepehi  lakou  i  ko  ka  aina, 

Aole  hoi  au  e  hoopakele  ae  mailoko  aku  o  ko  lakou  lima. 


7  Ua  hanai  hoi  au  i  ka  ohana 
liipa  no  ka  make,  ia  oukou,  e  ka 
ohana  poino!  A  lawe  ae  la  au 
no'u  i  elua  kookoo,  a  kapa  aku  la 
au  i  kekahi  o  laua,  o  Nani,  a  i  ke- 
kahi  kapa  aku  la  au,  o  Naapo ;  a 
hanai  aku  la  au  i  ka  ohana  hipa. 

8  Ekolu  mau  kahuhipa  a'u  i  hoo- 
ki  iho  ai  i  ka  malama  hookahi; 
no  ka  mea,  ua  pauaho  kuu  naau 
ia  lakou ;  a  ua  inaina  mai  hoi  ko 
lakou  naau  ia'u. 

9  I  iho  la  hoi  au,  Aole  au  e  hanai 
ia  oukou ;  o  ka  mea  no  ka  make, 
e  make  no  ia,  a  o  ka  mea  no  ka 
hookiia,  e  hookiia  no  oia ;  a  o  ka 
poe  e  koe,  e  ai  iho  kela  mea  keia 
mea  o  lakou  i  ka  io  o  kona  hoa. 

10  1  Alaila,  lalau  aku  la  au  i  kuu 
kookoo  ia  Nani,  a  haihai  iho  la  ia 
ia,  no  ka  haihai  ana  i  ka  berita 
a'u  i  hoopaa  ai  me  na  kanaka  a 
pau. 

11  A  e  uhaiia  uanei  ia  i  ua  la  la ; 
a  pela  e  ike  ai  ka  ohana  ilihune, 
ka  poe  i  malama  mai  ia'u,  o  ka 
olelo  ia  a  Iehova. 

12  Olelo  aku  la  au  ia  lakou,  Ina 
he  maikai  ia  imua  o  ko  oukou  ma- 
ka,  e  haawi  mai  i  ka'u  uku ;  a  i 
ole,  u'oki  hoi.    No  ia  mea,  kau- 


paona  iho  la  lakou  no  kuu  uku  i 
kanakolu  apana  kala. 

13  I  mai  la  o  Iehova  ia'u,  E  hoo- 
lei  aku  ia  mea  no  ka  potera:  he 
kumukuai  nui  ka  ka'u  i  kuaiia'i  e 
lakou !  Nolaila,  lalau  aku  la  au  i 
ua  mau  apana  kala  la  he  kanako- 
lu,  a  hoolei  aku  la  i  ka  potera  ilo- 
ko  o  ka  hale  o  Iehova. 

14  Alaila,  uhai  iho  la  au  i  kela 
kookoo  o'u,  ia  Naapo,  no  ka  uhai 
ana  i  ka  launa  hoahanau  iwaena  o 
ka  Iuda  a  o  ka  Iseraela. 

15  H  Olelo  mai  la  hoi  o  Iehova 
ia'u,  E  lawe  oe  nau  i  na  mea  hoai- 
lona  o  ke  kahuhipa  naaupo. 

16  No  ka  mea,  eia  hoi  au  e  hoo- 
ku  ae  auanei  i  kaliuhipa  ma  ka 
aina,  aole  ia  e  manao  i  ka  poe  e 
make  wale  ana,  aole  ia  e  imi  i  ka 
mea  i  auwana,  aole  hoi  e  lapaau  i 
ka  mea  i  haki,  aole  hoi  e  hanai  i  ka 
mea  maloeloe ;  aka,  e  ai  iho  oia  i 
ka  io  o  na  mea  momona,  a  e  hae- 
hae  ae  ia  i  ko  lakou  mau  maiuu. 

17  Auwe  ke  kahuhipa  lapuwale ! 
ka  mea  haalele  i  ka  ohana !  e  ku 
kona  lima  a  me  kona  maka  akau  i 
ka  pahikaua :  e  maloo  auanei  ko- 
na  lima,  a  e  pouli  hoi  kona  maka 
akau. 


MOKUNA  XII. 

Lilo  o  Ierusalema  i  mea  e  poino  ai  ka  poe  ku  e  ia  ia.    9  No  ka  ninini  ana  mai  i  ka  Uhane 

maluna  o  ka  poe  Iudaio. 

KA  WANANA  o  ka  olelo  a  Iehova  no  ka  Iseraela, 
Wahi  a  Iehova,  ka  mea  nana  e  hohola  ae  i  na  lani, 
A  me  ka  hookumu  iho  i  ka  honua, 
A  i  hana  hoi  i  ka  uhane  o  ke  kanaka  maloko  ona. 

2  Aia  hoi,  e  hoolilo  no  au  ia  Ierusalema  i  kiaha  hoiuu  a  ona  i  na 

kanaka  a  pau  e  puni  ana ; 
Pela  no  i  ka  Iuda,  i  ka  hoopilikia  ana  ia  Ierusalema. 

3  Ia  la  hoi,  e  hoolilo  au  ia  Ierusalema  i  pohaku  kaumaha  no  na 

kanaka  a  pau : 
A  o  ka  poe  a  pau  i  kaikai  ia  mea,  e  haehaeia  lakou  ; 
A  e  hoakoakoaia  auanei  na  lahuikanaka  a  pau  o  ka  honua  e  ku 

e  ia  wahi. 

4  Ia  la  hoi,  wahi  a  Iehova, 

E  hahau  auanei  au  i  na  lio  a  pau  i  ka  makau, 

A  me  ka  mea  e  noho  ana  maluna  i  ka  hehena : 

A  e  hookaakaa  au  i  kuu  mau  maka  e  nana  i  ka  ohana  a  Iuda ; 

Aka,  e  hoomakapo  auanei  au  i  na  lio  a  pau  o  kanaka. 

5  A  e  olelo  na  luna  o  ka  Iuda  iloko  o  ko  lakou  naau, 

O  na  kanaka  o  Ierusalema  kuu  ikaika, 
Iloko  o  Iehova  Sabaota  o  ko  lakou  Akua. 

6  T[  Ia  la  la,  e  hoolilo  au  i  na  luna  o  ka  Iuda  e  like  me  ke  kapuahi 

iwaena  o  ka  wahie, 
A  e  like  hoi  me  ka  lamaahi  iloko  o  ka  pua  pili ; 
A  e  hoopau  auanei  lakou  i  na  kanaka  a  pau  e  puni  ana  ma  ka 

akau  a  ma  ka  hema : 
A  e  hoonoho  hou  ia  o  Ierusalema  ma  kona  wahi,  ma  Ierusalema. 

7  E  hoola  hoi  o  Iehova  i  na  halelewa  o  Iuda  mamua, 

0  hookiekie  auanei  ka  nani  o  ka  ohana  a  Davida  a  me  ka  nani  o 

na  kanaka  o  Ierusalema  maluna  o  ka  Iuda. 

8  Ia  la  hoi,  e  hoomalu  iho  o  Iehova  i  na  kanaka  o  Ierusalema : 

A  o  ka  mea   nawaliwali  iwaena  o  lakou  ia  la,  e  like  ia  me 

Davida ; 
A  e  like  hoi  ka  ohana  a  Davida  me  ka  ke  Akua, 
A  me  ka  Anela  o  Iehova  imua  o  lakou. 

9  T[  Eia  hoi  kekahi  ia  la, 

E  imi  auanei  au  e  hoopau  ai  i  na  lahuikauaka  a  pau, 
E  hele  ku  e  mai  ana  ia  Ierusalema. 

10  A  e  ninini  iho  au  maluna  o  ka  ohana  a  Davida, 
A  maluna  o  na  kanaka  o  Ierusalema, 

1  ka  uhane  o  ke  aloha  a  me  ka  pule ; 

A  e  nana  mai  lakou  ia'u  i  ka  mea  a  lakou  i  hou  mai  ai, 

A  e  kanikau  lakou  nona,  e  like  me  ke  kanikau  ana  i  ke  keiki 

ponoi, 
A  e  ehaeha  loa  lakou  nona,  e  like  me  ka  ehaeha  ana  o  kekahi 

i  kana  keiki  hanaukahi. 

11  Ia  la  hoi,  e  nui  auanei  ke  kanikau  ana  ma  Ierusalema, 

E  like  me  ke  kanikau  ana  o  Hadaderimona  ma  ka  papu  o  Megido. 

12  E  kanikau  hoi  ko  ka  aina, 

O  kela  ohana  o  keia  ohana  ma  ke  kaawale, 
O  ka  ohana  o  ka  hale  o  Davida  ma  ke  kaawale, 
A  o  ka  lakou  mau  wahine  ma  ke  kaawale ; 
O  ka  ohana  no  ka  hale  o  Natana  ma  ke  kaawale, 
A  me  ka  lakou  mau  wahine  ma  ke  kaawale ; 

13  O  ka  ohana  no  ka  hale  o  Levi  ma  ke  kaawale, 
A  me  ka  lakou  mau  wahine  ma  ke  kaawale, 

0  ka  ohana  no  ka  hale  o  Simei  ma  ke  kaawale, 
A  me  ka  lakou  mau  wahine  ma  ke  kaawale. 

14  0  na  ohaua  a  pau  e  koe,  ma  ke  kaawale,  kela  ohana  keia  ohana, 
A  o  ka  lakou  mau  wahine  ma  ke  kaawale. 

MOKUNA  XIII. 

Ka  punawai  holoi  ia  Ierusalema.     2  Ka  pau  ana  o  ka  hoomana  kii.    7  Ka  eha  ana  o  ke 
Kahuhipa  a  me  ka  puehu  o  na  hipa. 

IA  LA  hoi,  e  hoohuaiia  auanei  he  punawai  no  ka  ohana  a  Davi- 
da,  a  no  na  kanaka  o  Icrusalema, 
No  ka  hewa  a  me  ka  haumia. 

2  H  Eia  hoi  kekahi  ia  la,  wahi  a  Iehova  o  na  kaua, 
E  anai  aku  au  i  na  iuoa  o  ua  kii  mai  ka  aina  aku, 

1  hoomanao  hou  ole  ia  lakou ; 

A  e  hookuke  aku  hoi  au  i  na  kaula  a  me  ka  uhane  haukae  mai 
ka  aina  aku. 

3  A  e  hiki  auanei,  ina  e  wanana  kekahi  kanaka, 

Alaila  e  i  aku  ai  kona  makuakane  a  me  kona  makuwahine  nami 
ia  i  hanau, 

Aole  oe  e  ola ;  no  ka  mea,  he  olelo  hoopunipuni  kau  ma  ka  inoa 

o  Iehova: 
A  o  kona  makuakane  a  me  kona  makuwahine  nana  ia  i  hanau, 
E  hou  iho  laua  ia  ia,  i  kana  wanana  ana. 
•4  Eia  hoi  kekahi  ia  la,  e  hilahila  no  kela  kaula  keia  kaula, 
I  kona  hihio,  ia  ia  i  wanana  mai  ai ; 
Aole  hoi  ia  e  hoaahu  ae  i  ka  aahu  hulu  i  mea  e  hoopunipuni  ai : 

5  Aka,  e  olelo  auanei  oia,  Aole  au  he  kaula, 
Aka,  he  kanaka  mahiai  au, 

No  ka  mea,  na  ke  kanaka  au  i  kuai  ai  mai  kuu  wa  kamalii  mai. 

6  A  e  olelo  aku  kekahi  ia  ia, 

0  ke  aha  keia  mau  wahi  eha  ma  kou  mau  lima? 
E  i  mai  kela,  Oia  kahi  a'u  i  hoehaia'i, 

Iloko  o  ka  hale  o  ka  poe  i  aloha  mai  ia'u. 

7  II  E  ka  pahikaua,  e  ala  ku  e  oe  i  kuu  Kahuhipa, 

1  ke  kanaka  Hoa  o'u,  wahi  a  Iehova  o  na  kaua. 
E  hahau  i  ke  Kahuhipa,  a  e  hooauheeia  na  hipa ; 

E  hoohuli  aku  au  i  kuu  lima  maluna  o  ka  poe  liilii. 

8  A  iloko  o  ka  aina  a  pau,  wahi  a  Iehova, 

E  hookiia'i  na  hapakolu  elua  o  ka  poe  iloko,  a  make ; 
Aka,  e  hookoeia  kekahi  hapa  ilaila. 

9  A  e  alakai  au  i  kekahi  hapakolu  iwaena  o  ke  ahi, 

A  e  hoohehee  au  ia  lakou  e  like  me  ka  hooheheeia  ana  o  ke  kala, 
E  hoao  hoi  au  ia  lakou  e  like  me  ka  hoao  aua  i  ke  gula : 
E  kahea  mai  ia  poe  i  kuu  inoa,  a  e  hoolohe  au  ia  lakou : 
E  olelo  auanei  au,  O  ko'u  poe  kanaka  keia ; 
A  e  olelo  hoi  lakou,  0  Iehova  ko'u  Akua. 

MOKUNA  XIV. 

Ka  lilo  ana  o  Ierusalema  i  kona  poe  enemi.    4  Ka  huli  ana  o  na  kuDaka  e  i  ke  Akua.    9  Ku 
hou  o  Ieru6alema,  a  piha  1  kanaka.    20  E  laa  na  mea  a  pau  no  Iehova. 

AIA  HOI,  e  hele  mai  ana  ka  la    o  Iehova,  e  puunaueia'i  kou 
.     waiwai  pio  mawaeua  ou. 

2  E  houluulu  auanei  au  i  na  lahuikanaka  a  pau  e  ku  e  ia  Ierusa- 

lema  i  ke  kaua ; 
A  e  hoopioia  auanei  ke  kulanakauhale, 
E  haoia  na  hale,  a  e  moe  wale  ia  na  wahine  : 
A  e  hele  pio  aku  kekahi  hapalua  a  ko  ke  kulanakauhale, 
Aka,  aole  e  hookiia'e  ke  koena  o  kanaka  mai  ke  kulanakau- 

hale  aku. 

3  Alaila  hoi,  e  hele  aku  ai  o  Iehova, 

A  e  kaua  aku  i  kela  mau  lahuikanaka, 

E  like  me  kana  i  kaua  aku  ai  i  ka  la  hoouka  kaua. 

4  1  Aeku  kona  mau  wawae  ia  la  maluna  o  ka  mauna  01iveta, 
E  ku  ana  i  ke  alo  o  Ierusalema  ma  ka  hikina; 

A  e  naha  iho  ka  mauna  01iveta,  mawaenakonu  ona, 

Mai  ka  hikina  a  ke  komohana,  he  awawa  nui  loa ; 

A  e  nee  aku  kekahi  hapalua  o  ka  mauna  ma  ke  kukulu  akau, 

A  o  kekahi  ma  ke  kukulu  hema. 

5  A  e  holo  aku  oukou  i  ke  awawa  o  na  mauna  o'u, 

No  ka  mea,  e  hiki  aku  ana  ke  awawa  o  ua  mauna  i  Azala ; 
A  e  holo  oukou  e  like  me  ko  oukou  holo  ana  i  ke  olai, 
I  na  la  o  Uzia,  o  ke  alii  o  ka  Iuda : 

A  e  hele  mai  ana  o  Iehova  o  ko'u  Akua,  a  me  na  haipule  a 
pau  me  ia. 
G  Eia  hoi  kekahi  ia  la, 

Aole  no  he  malamalama,  nalowale  na  hoku  nani. 

7  Hookahi  no  ia  la, 

E  ikea  auanei  ia  e  Iehova,  aohe  ao,  aohe  po ; 
A  i  ka  wa  ahiahi  e  malamalama  auanei  ia. 

8  E  hiki  no  ia  la,  e  kahe  aku  ka  wai  ola  mai  Ierusalema  aku, 

0  kekahi  hapa  ma  ke  kai  hikina, 

A  o  kela  hapa  ma  ke  kai  komohana; 
A  pela  no  ia  i  ke  kau  a  me  ka  hooilo. 

9  A  e  lilo  auanei  o  Iehova  i  Alii  maluna  o  ka  honua  a  pau : 

Ia  la  hoi  e  hookahi  auanei  o  Iehova,  hookahi  hoi  kona  inoa. 

10  E  hoololiia  ka  aina  a  pau  a  like  me  ka  papu 

Mai  o  Geba  aku  a  hiki  i  Rimona  ma"ke  kukuluhema  o  Ieru- 

salema : 
E  hookiekieia'e  ia,  a  e  hoonoho  paa  ia  ma  kona  wahi, 
Mai  ka  ipuka  o  Beniamina  a  hiki  i  kahi  o  ka  puka  mua, 
A  i  ka  puka  kihi ; 
A  mai  ka  halekiai  o  Hananela  a  hiki  i  na  luawaina  o  ke  alii. 

11  A  e  noho  lakou  iloko  ona,  aole  hoi  e  luku  hou  ia  oia, 
Aka,  e  nohoia  o  Ierusalema  me  ka  maluhia. 

12  H  Eia  hoi  ka  mai  a  Iehova  e  hahau  mai  ai, 

1  na  kanaka  a  pau  i  kaua  aku  ai  ia  Ierusalema ; 
E  hoowiwi  auanei  oia  i  ko  lakou  kino, 

Ia  lakou  e  ku  ana  maluna  o  ko  lakou  wawae, 

A  e  emi  iho  ko  lakou  mau  maka  maloko  o  ko  lakou  mau  lua, 

A  e  pau  iho  ko  lakou  alelo  maloko  o  ko  lakou  waha. 

13  E  hiki  hoi  ia  la  he  haunaele  nui  no  Iehova  mai,  iwaena  o  lakou ; 
A  e  lalau  aku  kekahi  i  ka  lima  o  kona  hoa, 

A  e  ku  e  kona  lima  iluna  i  ka  lirna  o  kona  hoa. 

14  A  e  kaua  aku  hoi  ka  Iuda  ia  Ierusalema; 

Aka,  e  houluuluia  ka  waiwai  o  ko  na  aina  e  a  puni, 
O  ke  gula,  ke  kala,  a  me  na  lole  aahu  he  nui  loa. 

15  A  pela  hoi  ka  mai  ana  o  na  lio,  na  hoki,  o  na  kamelo,  o  na 

miula,  a  o  na  holoholona  a  pau, 
Iloko  o  kahi  a  lakou  e  hoomoana  ai,  e  like  me  kela  mai. 

16  1f  Eia  hoi  keia,  o  na  mea  a  pau  e  koe, 

O  na  lahuikanaka  a  pau  i  hele  ku  e  mai  ia  Ierusalema, 
E  pii  ae  lakou  i  kela  makahiki  i  keia  makahiki, 
E  hoomana  i  ke  Alii  ia  Iehova  o  na  kaua, 
A  e  malama  i  ka  ahaaina  kauhalelewa. 

17  A  o  ka  mea  pii  ole  i  Ierusalema, 

0  na  lahuikanaka  o  ka  houua  e  hoomana  i  ke  Alii  ia  Iehova  o 

na  kaua, 
Maluna  ona  e  haule  ole  ai  ka  ua. 

18  Ina  paha  hoi  e  pii  ole  mai, 

Aole  hoi  e  hele  mai  ko  Aigupita,  kahi  e  ole  ai  ka  ua, 
Ilaila  no  e  loohia'i  ka  mai  a  Iehova  e  kau  mai  ai  maluna  o  na 
lahuikanaka, 

1  pii  ole  e  malama  i  ka  ahaaina  kauhalelewa. 

19  Oia  ka  hoohewaia  o  ko  Aigupita, 

A  me  ka  hoohewaia  o  na  lahuikanaka  a  pau, 

I  pii  ole  aku  e  malama  i  ka  ahaaina  kauhalelewa. 

20  TI  Ia  la  no,  e  kakauia'i  maluna  o  na  kahiko  ana  o  na  lio, 
Ua  laa  no  iehova  : 

A  e  like  auanei  na  ipu  iloko  o  ka  hale  o  Iehova  me  na  kiaha 
imua  o  ke  kuahu. 

21  A  e  lilo  na  ipu  a  pau  iloko  o  Ierusalema  a  iloko  o  ka  Iuda, 

ī  laa  no  Iehova  o  na  kaua ; 

A  e  hele  mai  ka  poe  mohai  a  pau, 

A  e  lawe  i  keia  mau  mea,  a  e  hoolapalapa  iloko 

Ia  la  hoi,  aole  e  komo  hou  aku  ko  Kanaana, 

Iloko  o  ka  hale  o  Iehova  o  na  kaua. 

MALAKI. 


MOKUNA  I. 


Aloha  ke  Akua  ia  Iakoba  a  hoowahawahaia  Esau.    6  Ua  aoia  na  Iudaio  no  ka  mohai  pono 

ole  ana. 

KA    WANANA    o  ka    olelo    a  Iehova    i    ka    Iseraela    ma  o 
Malaki  la. 

2  Ua  aloha  aku  au  ia  oukou,  wahi  a  Iehova ; 
Aka,  ke  ninau  mai  nei  oukou, 

Ma  ke  aha  la  kau  i  aloha  mai  ai  ia  makou  ? 

Aole  anei  o  Esau  ka  hoahanau  o  Iakoba  ?  wahi  a  Iehova ; 

Aka,  i  aloha  aku  au  ia  Iakooa, 

3  A  hoowahawaha  hoi  au  ia  Esau, 

A  hooneoneo  aku  la  au  i  kona  mau  mauna, 

A  hoolilo  iho  la  i  kona  aina  i  mau  wahi  noho  o  ka  waonahele. 

4  No  ka  mea,  ke  olelo  nei  ko  Edoma,  Ua  auhulihia  kakou, 
Aka,  e  kukulu  hou  auanei  kakou  i  na  wahi  neoneo  : 
Penei  ka  Iehova  o  na  kaua  i  olelo  mai  ai, 

E  kukulu  lakou,  a  e  wawahi  hoi  au : 

E  kapaia  lakou,  Na  aina  o  ka  aia, 

A  o  na  kanaka  a  Iehova  e  inaina  mau  loa  ai. 

5  A  e  ike  auanei  ko  oukou  mau  maka,  a  e  olelo  aku  oukou, 
E  hoonuiia  auanei  o  Iehova  mai  ka  palena  aku  o  Iseraela. 

6  "I  Ua  hoomaikai  ke  keiki  i  kona  makuakane, 
Aoke  kauwa  i  kona  haku  : 

Ina  hoi  he  makua  wau,  auhea  la  kuu  hoomaikaiia? 
Ina  hoi  he  haku  wau,  auhea  la  hoi  kuu  weliweliia  ? 
Wahi  a  Iehova  o  na  kaua  ia  oukou,  e  na  kahuna  hoowahawaha 

i  kuu  inoa. 
Ke  niuau  mai  nei  oukou,  Ma  ke  aha  ka  makou  i  hoowahawaha 

ai  i  kou  inoa  ? 

7  Ke  mohai  mai  nei  oukou  i  ka  berena  haumia  maluna  o  ko'u 

kuahu ; 
Ke  ninau  mai  nei  oukou,  Ma  ke  aha  la  ka  makou  i  hoohaumia 

aku  ai  ia  oe  ? 
Ma  ka  mea  a  oukou  e  olelo  nei, 
He  mea  wahawaha  ka  papaaina  o  Iehova. 

8  Ina  paha  e  kaumaha  oukou  i  ka  mea  makapo  i  mea  mohai,  aole 

anei  ia  he  hewa? 
Ina  hoi  e  mohai  oukou  i  ka  mea  oopa  a  me  ka  mea  mai,  aole 

anei  he  hewa  ia? 
Ke  i  aku  nei  au,  e  haawi  aku  ia  mea  na  kou  alii, 
E  oluolu  mai  anei  ia  ia  oe  ? 
E  maliu  mai  anei  kela  ia  oe?  wahi  a  Iehova  o  na  kaua. 

9  Nolaila  hoi,  ke  nonoi  aku  nei  oukou  i  ke  Akua,  e  aloha  mai  oia 

ia  kakou : 
No  oukou  aku  ia  mea ;  e  maliu  mai  anei  kela  ia  oukou  ? 

Wahi  a  Iehova  o  ua  kaua. 

10  Owai  la  ka  mea  o  oukou  e  pani  wale  i  na  puka  ? 
Aole  oukou  e  kuni  make  hewa  maluna  o  kuu  kuahu. 
Aole  au  i  oluolu  ia  oukou,  wahi  a  Iehova  o  na  kaua ; 
Aole  hoi  e  maliu  au  i  ka  mohai  na  ko  oukou  lima  mai. 

11  No  ka  mea,  mai  ka  hikina  o  ka  la  a  hiki  i  ke  komohana, 
E  nui  auanei  kuu  inoa  iwaena  o  na  lahuikanaka ; 

A  ma  na  wahi  a  pau  loa  e  kuniia'i  ka  mea  ala  no  kuu  inoa, 
A  me  ka  mohai  maemae : 

No  ka  mea,  e  nui  auanei  kuu  inoa  iwaena  o  na  lahuikanaka, 
Wahi  a  Iehova  o  na  kaua. 

12  Tf  Aka,  ua  hoino  oukou  ia  i  ka  oukou  olelo  ana, 
Ua  haumia  ka  papaaina  o  Iehova, 

A  o  ka  hua  maluna,  oia  o  kana  ai,  he  moa  hoowahawaha  ia. 

13  Ke  olelo  nei  oukou,  Ka!  kai  ka  luhi! 

A  na  oukou  ia  i  hoopailuaia'i,  wahi  a  Iehova  o  na  kaua ; 
No  ka  mea,  ke  mohai  iho  nei  oukou  i  ka  mea  i  haehaeia, 
A  me  ka  oopa»  a  me  ka  maimai, 
A  pela  oukou  i  lawe  mai  ai  i  ka  mohai. 

E  oluolu  anel  au  i  keia  mea  na  ko  oukou  lima  mai?   wahi 
a  Iehova. 

14  Aka,  auwe  ka  mea  hoopunipuni, 

Ka  mea  nana  ka  hipakane  maloko  o  kana  ohana, 
Aka,  ua  hoolaa,  a  ua  mohai  iho  i  ka  mea  haumia : 
No  ka  mea,  he  alii  nui  hOi  wau,  wahi  a  Iehova  o  na  kaua, 
A  he  mea  weliweli  ko'u  inoa  iwaena  o  na  lahuikanaka. 

MOKUNA  II. 

Ua  aoia  na  kahuna  no  ka  uhai  ana  i  ka  berita  a  Levi.    10  Hewa  lakou  no  ka  mare  ana  i  na 
wahine  malihini ;  17  a  no  ka  aia. 

ANO  hoi,  e  na  kahuna,  no  oukou  keia  olelo  paipai. 
2  Ina,  aole  oukou  e  hoolohe,  aole  hoi  e  hoolilo  i  ko  oukou 
naau, 
E  hoonani  i  ko'u  inoa,  wahi  a  Iehova  o  na  kaua, 
E  hoouna  auanei  au  i  ka  popilikia  io  oukou  la, 
A  e  hoolilo  au  i  ko  oukou  pomaikai  ana  i  poino, 
A  e  hoopoino  aku  no  au, 
No  ka  mea,  aole  oukou  i  hoopili  ia  i  ko  oukou  naau  iho. 

3  Aia  hoi,  e  papa  aku  no  wau  i  ka  oukou  hua, 

E  lulu  aku  hoi  au  i  ka  lepo  maluna  o  ko  oukou  mau  maka, 
I  ka  lepo  o  ka  oukou  mau  ahaaina ; 
A  e  lawe  aku  ia  ia  oukou  ilaila. 

4  A  e  ike  auanei  oukou,  na'u  no  i  kauoha  i  keia  olelo  paipai  ia 

oukou, 
Oia  ka'u  berita  me  Levi,  wahi  a  Iehova  o  na  kaua. 

5  O  kuu  berita  me  ia,  no  ke  ola  ia  a  me  ka  maluhia; 

Oia  mau  mea  ka'u  i  haawi  aku  ai  ia  ia  no  ka  weliweli  ana  i  weli- 

weli  mai  ai  ia'u, 
A  ua  makau  hoi  imua  o  ko'u  inoa. 

6  Maloko  o  kona  waha  ka  olelo  oiaio, 
Aole  no  i  loaa  ka  hewa  ma  kona  lehelehe : 

Ua  hele  pu  no  ia  me  au  ma  ke  aloha  a  me  ka  pono, 
A  hoohuli  ae  la  ia  ina  mea  he  nui  mai  ka  hewa  aku. 

7  No  ka  mea,  he  pono  uo  e  malama  na  lehelehe  o  ke  kahuna  i  k» 

naauao, 
A  e  imiia  ke  kanawai  ma  kona  waha; 

No  ka  niea,  oia  ka  elele  o  Iehova  o  na  kaua. 

8  Aka,  ua  kapae  ae  oukou  mai  ka  aoao  aku ; 

Ua   hoohiua    oukou    i  na  mea  he  nui  loa  iloko  o  ke  kana- 

wai; 
Ua  hoolilo  oukou  i  ka  berita  a  Levi  i  mea  ole,  wahi  a  Iehova  o 

na  kaua. 

9  Eia  hoi,  e  hoolilo  auanei  au  ia  oukou, 

I  poe  wahawahaia  a  me  ka  inoiuo  imua  o  na  kanaka  a  pau, 
Me  ka  oukou  i  malama  ole  i  ko'u  mau  aoao, 
A  ua  nana  oukou  ma    ko    ka  helehelena  iloko  o  ke   kana- 
wai. 

10  Aole  anei  no  kakou  a  pau  ka  makua  hookahi  ? 
Aole  anei  na  ke  Akua  hookahi  kakou  i  hana  ? 

No  ke  aha  la  kakou  e  hana  hoopunipuni,  o  kekahi  hoahanau  i 

kekahi  hoahanau, 
Ma  ka  haihai  ana  i  ka  berita  o  ko  kakou  poe  kupuna  ? 

11  1f  Ua  hana  hoopunipuni  ka  Iuda, 

A  ua  hanaia  ka  mea  haumia  maloko  o  ka  Iseraela  a  me  Ieru- 

salema ; 
No  ka  mea,  ua  hoohaumia  ka  Iuda  i  ka  mea  laa  no  Iehova,  i  ka 

mea  ana  i  aloha  ai, 
A  ua  mare  oia  i  ke  kaikamahine  a  ke  akua  e. 

12  E  hooki  auanei  o  Iehova  i  kanaka  e  hana  ana  i  keia  mea, 

I  ka  mea  kahea  aku  a  me  ka  mea  e  o  mai,  mai  loko  mai  o  na 

halelewa  o  ka  Iakoba, 
A  me  ka  mea  hoi  e  kaumaha  ana  i  ka  mohai  na  Iehova  o 

na  kaua. 

13  Eia  hou  kekahi  a  oukou  i  hana'i : 

Ua  hoouhi  oukou  i  ke  kuahu  o  Iehova  i  na  waimaka, 

A  me  ka  uwe  ana,  a  me  ka  u  ana ; 

Nolaila,  aole  ia  e  nana  hou  mai  i  ka  mohai, 

Aole  hoi  e  maliu  oluolu  mai  ia  mea  na  ko  oukou  lima  mai. 

14  1  Ke  ninau  mai  nei  oukou,  No  ke  aha  ? 

No  ka  mea,  he  mea  ike  maka  o  Iehova  mawaena  ou  a  o  ka 

wahine  o  kou  wa  opiopio, 
I  ka  mea  au  i  hana  hoopunipuni  aku  ai : 
Aka,  oia  no  kou  hoalauna,  o  ka  wahine  o  kau  berita. 

15  Aole  anei  i  hana  oia  i  hookahi  ? 
Aka,  ia  ia  ke  koena  o  ka  Uhane. 
I  mea  aha  hoi  ka  hookahi  ? 

I  imi  ai  oia  i  ohana  no  ke  Akua. 

Nolaila  e  malama  i  ko  oukou  naau  iho, 

Mai  hana  hoopunipuni  kekaki  i  ka  wahine  o  kona  wa  opiopio. 

16  No  ka  mea,  inaina  aku  au  i  ka  hoohemo  ana, 
Wahi  a  Iehova  ke  Akua  o  ka  Iseraela, 

A  me  ka  uhi  ana  o  kekahi  i  kona  kapa  i  ke  kolohe,  wahi  a 

Iehova  o  na  kaua: 
Nolaila,  e  malama  i  ko  oukou  naau  iho,  o  hana  hoopunipuni 

oukou. 

17  *|f  Ua  hooluhi  oukou  ia  Iehova  i  ka  oukou  olelo  ana. 

Aka,  ke  ninau  mai  nei  oukou,  Ma  ke  aha  la  ka  makou  i  hoo- 

luhi  ai? 
I  ka  mea  a  oukou  i  olelo  ai, 
O  ka  mea  hana  hewa,  he  pono  ia  imua  o  Iehova,  a  he  lealea 

kona  ia  lakou ; 
A  o  keia  hoi,  Auhea  la  ke  Akua  nana  e  hoohewa  mai  ? 

Ka  hiki  ana  mai  o  ka  Mesia.    3  Kauohaia  mai  na  kanaka  e  malama  i  ke  kanawai.    5  Ka 

hele  hou  ana  mai  o  Elia. 

4  IA  hoi,  e  hoouna  auanei  au  i  ko'u  elele, 
XX    Nana  e  hoomakaukau  i  ke  alanui  imua  o'u_i 
A  e  hiki  wawe  mai  auanei  ka  Haku,  a  oukou  e  imi  nei,  iloko  _o 

kona  luakini, 
Oia  ke  elele  o  ka  berita,  o  ka  mea  a  oukou  e  makemake  nei : 
Ea,  e  hele  mai  ana  ia,  wahi  a  lehova  o  na  kaua. 

2  Aka,  owai  ke  hoomanawanui  i  ka  la  o  kona  hiki  ana  mai  ? 
Owai  hoi  ke  ku  paa  i  kona  ikeia  ana? 
No  ka  mea,  e  like  auanei  ia  me  ke  ahi  o  ka  mea  hoohehee, 
A  me  ke  sopa  o  ka  mea  hoomaemae : 

3  A  noho  ia  he  mea  hoohehee  a  me  ka  hoomaemae  i  ke  kala ; 
A  e  huikala  ia  i  na  keiki  a  Levi, 

A  e  hoomaemae  oia  ia  lakou  e  like  me  ke  gula  a  me  ke  kala, 
I  mohai  aku  ai  lakou  i  ka  mohai  pono  na  Iehova. 

4  Alaila,  e  maliuia  mai  ai  o  Iehova  i  ka  mohai  ana  a  ka  Iuela  a  me 
ko  Ierusalema, 

E  like  me  ia  i  na  la  kahiko,  a  i  na  makahiki  mamua. 

5  Ke  hookokoke  aku  nei  au  io  oukou  la  e  hooko  i  ke  kanawai ; 
E  wikiwiki  au  i  ka  hoike  ku  e  i  na  kahuna  anaana, 
Me  na  moe  kolohe,  a  i  na  mea  hoohiki  wahahee, 
Me  ka  poe  hoonele  i  na  mea  hoolimalima  i  ka  lakou  uku, 
A  i  ka   poe   hoonele   i  ka  wahinekanemake,   a   me  ke  keiki 

makua  ole, 
A  i  ka  poe  hoohuli  ae  i  ko  ka  malihini,  aole  hoi  i  makau  ia  u, 
wahi  a  Iehova  o  na  kaua. 

6  No  ka  mea,  owau  no  Iehova,  aole  au  e  lauwili, 
Nolaila,  aole  oukou  i  hoopauia,  e  na  mamo  o  Iakoha. 

7  1  Mai  na  la  mai  o  ko  oukou  poe  makua, 
Ua  haalele  oukou  i  ko'u  mau  kanawai,  me  ka  malama  ole. 
E  hoi  hou  mai  oukou  ia'u  nei,  a  e  hoi  hou  aku  au  io  oukou  la, 
Wahi  a  Iehova  o  na  kaua. 
Aka,  ke  ninau  mai  nei  oukou,  Ma  ke  aha  ka  makou  e  hoi  hou 

aku  ai? 

8  H  E  pono  anei  i  ke  kanaka  ke  hao  i  ka  ke  Akua  ? 
Aka,  ua  hao  oukou  i  ka'u :  a  ke  ninau  mai  nei  oukou, 
Ma  ke  aha  ka  makou  i  hao  ai  i  kau  ? 
I  na  hapaumi  o  ka  waiwai,  a  me  na  mohai. 

9  Ua  hoahewaia  oukou  i  ka  poino ; 
No  ka  mea,  ua  hao  oukou  i  ka'u,  o  keia  lahuikanaka  a  pau. 

10  E  lawe  mai  i  na  waiwai  hapaumi  apau  iloko  o  ka  hale  ahu 
waiwai, 

I  ai  maloko  o  ko'u  hale ; 

A  e  hoao  mai  oukou  ia'u  ma  ia  mea,  wahi  a  Iehova  o  na  kaua, 
I  wehe  ai  paha  au  i  na  puka  wai  o  ka  lani, 
' y     A  e  ninini  iho  i  ka  pomaikai  maluna  o  oukou,  a  lawa  a  hu. 

11  A  no  oukou  wau  e  papa  aku  ai  i  ka  mea  hokai, 
I  hoopau  ole  ai  ia  i  ka  hua  o  ko  oukou  aina, 
Aole  hoi  ia  e  hoolilo  no  oukou  i  ke  kumuwaina  o  ke  kula  ī  mea 

hua  ole, 
Wahi  a  Iehova  o  na  kaua.  . 

12  A  e  kapa   mai   auanei    na   lahuikanaka   a   pau   īa   ouKou,   ne 
pomaikai ; 

No  ka  mea,  e  lilo  oukou  i  poe  mea  aina  i  makemakeia, 
Wahi  a  Iehova  o  na  kaua. 

13  U  Ua  oolea  ka  oukou  mau  olelo  ku  e  mai  ia'u,  wahi  a  Iehova; 
A  ke  ninau  mai  nei  oukou,  Heaha  ka  makou  i  olelo  ku  e  ai  ia  oe? 

14  Ua  olelo  oukou,  He  mea  ole  ka  malama  i  ka  Akua : 

Heaha  hoi  ka  pomaikai  ke  malama  kakou  i  ka  mea  ana  i  kauoha 

mai  ai, 
A  ke  hele  hoi  me  ke  kapa  eleele  imua  o  Iehova  o  na  kaua  ? 

15  Nolaila,  ke  kapa  nei  kakou  i  ka  poe  hookiekie  he  pomaikai ; 
He  oiaio,  ua  kukuluia'e  iluna  ka  poe  hana  ino ; 

Ina  hoi  e  hoao  lakou  i  ke  Akua,  ua  pakele  no  lakou. 

16  H  Alaila,  o  ka  poe  makau  ia  Iehova, 
Kamailio  pu  iho  lakou  i  kekahi  i  kekahi ; 
A  haliu  mai  la  o  Iehova,  a  hoolohe  mai  la, 

A  ua  kakauia  ka  buke  hoomanao  imua  ona  no  lakou, 

No  ka  poe  makau  ia  Iehova,  a  me  ka  poe  hoomanao  i  kona  inoa. 

17  No'u  no  lakou,  wahi  a  Iehova  o  na  kaua, 
I  ka  la  a'u  e  ahu  iho  ai  i  kuu  waiwai ; 

A  e  lokomaikai  au  ia  lakou, 

E  like  me  ka  lokomaikai  ana  o  ka  makua  i  kana  keiki  nana  ia  i 
malama. 

18  Alaila,  e  huli  mai  auanei  oukou, 

A  e  nana  maopopo  iwaena  o  ka  poe  pono  a  o  ka  poe  hewa, 
Iwaena  hoi  o  ka  mea  malama  i  ke  Akua,  a  me  ka  mea  ma- 
lama  ole. 

MOKUNA  IV. 

No  ka  hoopai  ana  i  ka  poe  hewa,  a  me  ka  pakele  ana  o  ka  poe  pono.    6  No  Elia. 

"]^TO  ka  mea,  aia  hoi !  ke  hele  mai  la  ka  la  e  enaena  ana  me  he 
JLN         umu  ahi  la, 

Ilaila  o  ka  poe  hookiekie  a  pau, 

A  me  ka  poe  hana  ino,  he  mauu  iakou : 

A  e  hoopau  ua  la  la  e  hiki  mai  ana  ia  lakou, 

Wahi  a  Iehova  o  na  kaua, 

A  e  waiho  ole  ia  i  aa  no  lakou,  aole  hoi  lala. 

2  1  Aka,  no  oukou  ka  poe  weliweli  i  ko'u  inoa, 
E  puka  mai  ana  ka  La  o  ka  pono, 

Me  ka  mea  hoola  iloko  o  kona  mau  eheu ; 
A  e  hele  aku  oukou,  a  e  lele  olioli, 
E  like  me  na  bipi  keiki  i  kupaluia. 

3  A  e  hehi  iho  oukou  i  ka  poe  aia ; 

A  e  lilo  lakou  i  lehu  malalo  iho  o  ko  oukou  mau  wawae, 
I  ka  la  a'u  e  hana'i  i  keia,  wahi  a  Iehova  o  na  kaua. 

4  T[  E  hoomanao  oukou  i  ke  kanawai  o  Mose, 

O  kuu  kauwa,  a'u  i  haawi  aku  ai  ia  ia  ma  Horeba, 

A  i  ka  Iseraela  a  pau,  me  na  kauoha,  a  me  na  olelo  hoopono. 

5  U  Aia  hoi,  e  hoouna  aku  au  ia  Elia  ke  kaula  io  oukou  la, 
Mamua  mai  o  ka  hiki  ana  o  ua  la  nui  weliweli  la  o  Iehova. 

6  A  e  hoohuli  ae  oia  i  ka  naau  o  na  makua  i  na  keiki, 
A  me  ka  naau  o  na  keiki  i  na  makua, 


O  hele  aku  paha  auanei  au, 

A  hahau  i  ka  honua  i  ka  hoino  ana. 


KA  HOPENA  O  KE  KAUOIĪA   KAHIKO. 

KAUOHA    HOU 


A  KO  KAKOU 


HAKU  Ē  OLA'I  A  IESU  KRIST0, 


I  UNUHHA 


MAI    KA    OLELO    HELENE; 


UA  HOOPONOPONO   HOU   IA. 

KA   EUANELIO    I   KAKAUIA'I 


E 


MATAIO. 


MOKUNA  I. 

Ke  kuauhau  no  Iesu,   25  a  me  kona  hanau 
ana. 

OKE  kuauhau  na  ka  kanauna 
o  Iesu   Kristo,  ka  mamo  a 
Davida,  ka  mamo  a  Aberahama. 

2  Na  Aberahama  o  Isaaka;  na 
Isaaka  o  Iakoba ;  na  Iakoba  o  Iuela 
a  me  kona  poe  hoahanau  ; 

3  Na  Iuda  laua  me  Tamara  o  Pa- 
resa  a  me  Zara ;  na  Paresa  o  Heze- 
rona ;  na  Hezerona  o  Arama ; 

4  Na  Arama  o  Aminadaba;  na 
Aminadaba  o  Naasona ;  na  Naaso- 
na  o  Salemona; 

5  Na  Salemona  laua  me  Rahaba  o 
Boaza;  na  Boaza  laua  me  Ruta  o 
Obeda ;  na  Obeda  o  Iese ; 

6  Na  Iese  o  Davida  ke  alii;  na 
Davida  na  ke  alii  laua  me  ka  wa- 
hine  a  Uria  o  Solomona; 

7  Na  Solomona  o  Rehoboama ; 
na  Rehoboama  o  Abia ;  na  Abia  o 
Asa; 

8  Na  Asa  o  īosapata ;  na  Iosapata 
o  Iorama ;  na  Iorama  o  Ozia ; 

9  Na  Ozia  o  Iotama,  na  Iotama  o 
Ahaza ;  na  Ahaza  o  Hezekia ; 

10  Na  Hezekia  o  Manase ;  na  Ma- 
nase  o  Amona ;  na  Amona  o  Iosia ; 

11  Na  Iosia  o  Iekonia  a  me  kona 
poe  hoahanau,  i  ka  nianawa  o  ka 
lawe  ana  i  Babulona  : 

12  A  mahope  mai  o  ka  lawe  ana  i 
Babulona,  na  Iekonia  o  Saletiela ; 
na  Saletiela  o  Zerubabela; 

13  Na  Zerubabela  o  Abiuda;  na 
Abiuda  o  Eliakima;  na  Eliakima 
o  Azora ; 

14  Na  Azora  o  Sadoka ;  na  Sado- 
kao  Akima;  na  Akima  o  Eliuda; 

15  Na  Eliuda  o  Eleazara;  na  Ele- 
azara  o  Mahetana ;  na  Mahetana  o 
Iakoba ; 

16  Na  Iakoba  o  Iosepa  ke  kane  a 
Mana  nana  i  hanau  o  Iesu,  i  ka- 
paia  o  Kristo. 


17  O  na  hanauna  a  pau  mai  ia 
Aberahama  mai  a  hiki  ia  Davida, 
he  umi  ia  hanauna  a  me  kumama- 
ha ;  a  mai  ia  Davida  mai  a  hiki  i  ka 
lawe  ana  i  Babulona,  he  umi  ia  ha- 
nauna  a  me  kumamaha;  a  mai  ka 
lawe  ana  aku  i  Babulona  mai,  a 
hiki  ia  Kristo  he  umi  ia  hanauna 
a  me  kumamaha, 

18  H  Penei  hoi.ka  hanau  ana  o 
Iesu  Kristo :  I  hoopalau  e  ia  kona 
makuwahine  o  Maria  na  losepa, 
aole  nae  laua  i  pili,  a  ikea  oia,  ua 
hapai  na  ka  Uhane  Hemolele. 

19  Aka,  he  kanaka  pono  kana  ka- 
ne  o  Iosepa,  aole  ia  i  makemake  e 
hoino  ia  ia  ma  ke  akea;  manao 
iho  la  ia  e  kipaku  nialu  ia  ia. 

20  A  i  kona  noonoo  ana  ma  ia 
mau  mea,  aia  hoi,  ikeia'ku  ka  aue- 
la  a  ka  Haku  e  ia  ma  ka  moe,  i  mai 
la,  E  Iosepa,  e  ka  mamo  a  Davida, 
mai  makau  oe  ke  lawe  ia  Maria  i 
wahine  nau ;  no  ka  mea,  ua  hapai 
oia  na  ka  Uhane  Hemolele. 

21  A  e  hanau  mai  oia  i  keikikane, 
a  e  kapa  aku  oe  i  kona  inoa  o 
IESU  ;  no  ka  mea,  e  hoola  ia  i 
kona  poe  kanaka  mai  ko  lakou 
hewa. 

22  Ma  ia  mau  mea  i  ko  ai  ka  mea 
a  ka  Haku  i  olelo  mai  ai  ma  ke 
kaula,  i  ka  i  ana  mai, 

23  Aia  hoi,  e  hapai  ana  kekahi 
wahine  puupaa,  a  e  hanau  mai  ia  i 
keikikane,  a  e  kapaia  kona  inoa  o 
Emanuela  ;  o  ke  ano  keia,  o  ke 
Akua  me  kakou. 

24  A  ala  ae  la  o  Iosepa  mai  ka 
hiamoe  ana,  hana  aku  la  ia  e  like 
me  ka  ka  anela  a  ka  Haku  i  kauo- 
ha  mai  ai  ia  ia,  a  lawe  mai  la  ia  i 
kana  wahine ; 

25  Aole  nae  i  moe  aku  ia  ia,  a  hiki 
i  ka  wa  i  hanau  ai  oia  i  kana  maka- 
hiapo  kane,  a  kapa  aku  la  ia  i  kona 
inoa  o  IESU. 

Hele  mai  ka  poe  magoi. 


MATAIO. 


Pepekiia  na  keiki. 


MOKUNA  II. 

1  Ka  hele  ana  mai  o  ka  poe  _magoi.  13  Ka 
hele  ana  o  Iosepa  ma  i  Aigupita.  16  Ka 
pepehi  ana  o  Herode  i  na  keiki  o  Betele- 
hema.  19  Ka  hoi  mai  ana  o  Iosepa  i  Na- 
zareta. 

AHANAUIA  o  Iesu  ma  Bete- 
lehema  i  Iuelea,  i  ke  kau  ia 
Herode  ke  alii,  aia  hoi,  hele  mai  la 
ua  magoi  mai  ka  aina  hikina  mai 
a  Ierusalema, 

2  I  ka  i  ana  mai,  Ai  la  ihea  ka 
mea  i  hanau  iho  nei  i  alii  no  ka  poe 
Iudaio?  No  ka  mea,  ua  ike  ma- 
kou  ma  ka  aina  hikina  i  kona  ho- 
ku,  a  ua  hele  mai  nei  makou  e  ku- 
kuli  hoomaikai  ia  ia. 

3  A  lohe  ae  la  o  Herode  ke  alii, 
apoapo  ae  la  kona  oili,  oia  a  me  ko 
Ierusalema  a  pau. 

4  Alaila,  houluulu  ae  la  ia  i  ka 
poe  kahuua  nui  a  me  ka  poe  ka- 
kauolelo  a  na  kanaka,  ninau  mai 
la  oia  ia  lakou,  Ai  la  ihea  kahi  e 
hanau  ai  o  ka  Mesia  ? 

5  Hai  aku  la  lakou  ia  ia,  Aia  i  Be- 
telehema  i  Iudea  nei;  no  ka  mea, 
ua  palapalaia  e  ke  kaula  penei, 

6  O  oe,  e  Betelehema,  i  ka  aina  o 
Iuda,  aole  no  oe  ka  mea  uuku  loa 
iwaena  o  ko  Iuda  poe  alii;  no  ka 
mea,  mailoko  mai  ou  e  hele  mai 
ana  kekahi  alii,  nana  e  hoomalu  i 
ko'u  poe  kanaka  o  ka  Iseraela. 

7  Alaila,  kii  malu  aku  la  o  Herode 
i  ua  mau  magoi  la,  ninau  pono  aku 
la  ia  lakou  i  maopopo  ai  ka  mana- 
wa  i  ikea  aku  ai  ua  hoku  la. 

8  Hoouna  aku  la  oia  ia  lakou  i 
Betelehema,  i  aku  la,  Ou  haele  ou- 
kou,  e  imi  pono  aku  i  ua  keiki  la; 
a  loaa  hoi,  alaila  e  hai  mai  ia'u,  i 
hele  aku  hoi  au  e  kukuli  hoomai- 
kai  ia  ia. 

9  A  lohe  ae  la  i  ka  ke  alii,  haele 
aku  la  lakou ;  aia  hoi,  ka  hoku  a 
lakou  i  ike  ai  ma  ka  aina  hikina, 
lele  e  aku  la  ia  imua  o  lakou,  a  hele 
aku  la,  a  kau  iho  la  maluna  pono 
o  kahi  e  noho  ana  o  ua  keiki  la. 

10  A  ike  aku  lakou  i  ua  hoku  la, 
hauoli  nui  loa  ae  la  lakou. 

11  H  Komo  lakou  iloko  o  ka  ha- 
le,  a  ike  aku  la  i  ua  keiki  la  a  me 
kona  makuwahine  o  Maria,  a  moe 
iho  la  lakou,  hoomaikai  aku  la  ia 
ia ;  a  wehe  ae  la  lakou  i  ko  lakou 


waihona  waiwai,  haawi  aku  la  la- 
kou  nana  i  ke  gula,  a  me  ka  libano, 
a  me  ka  mura. 

12  A  ma  ka  moeuhane,  papaia 
mai  lakou,  aole  e  hoi  hou  aku  io 
Herode  la,  a  ma  kekahi  alanui  e  ae 
i  hoi  aku  ai  lakou  i  ko  lakou  aina. 

13  A  hala  aku  la  lakou,  aia  hoi, 
ikea  aku  la  ka  anela  a  ka  Haku  e 
Iosepa  i  ka  moeuhane,  i  mai  la,  E 
ala,  e  lawe  i  ke  keiki  a  me  kona 
makuwahine,  a  holo  aku  i  Aigupi- 
ta ;  malaila  e  noho  ai,  a  olelo  hou 
aku  au  ia  oe ;  no  ka  mea,  e  imi 
mai  ana  o  Herode  i  ke  keiki,  e 
pepehi  ia  ia. 

H  Ala  ae  la  ia,  lawe  ae  la  i  ke 
keiki  a  me  kona  makuwahiue  i  ka 
po,  a  holo  aku  la  i  Aigupita ; 

15  Malaila  ia  i  noho  ai  a  make  o 
Herode.  Nolaila,  ko  ae  la  ka  olelo 
a  ka  Haku  ma  ke  kaula,  i  ka  i  ana 
mai,  Ua  kahea  aku  au  i  ka'u  keiki 
mai  Aigupita  mai. 

16  1f  Alaila,  ike  ae  la  o  Herode, 
ua  hoohokaia  oia  e  ka  poe  magoi, 
ukiuki  loa  iho  la  ia,  kena  aku  la  ia, 
a  luku  aku  la  i  na  keikikane  a  pau 
o  Betelehema,  a  o  na  wahi  a  puni 
e  kokoke  ana,  i  ka  poe  elua  maka- 
hiki  a  hala  ilalo,  i  ka  manawa  i  ni- 
nau  pouo  aku  ai  ia  i  ka  poe  magoi. 

17  Alaila,  ko  ae  la  ka  olelo  a  ke 
kaula  a  Ieremia,  i  i  mai  ai, 

18  Ua  lohea  ka  leo  ma  Rama,  he 
pihe,  he  uwe  ana,  a  me  ke  kanikau 
nui ;  e  uwe  ana  o  Rahela  no  kana 
mau  keiki,  aole  loa  ia  e  na,  no  ka 
mea,  aole  ae  nei  lakou. 

19  *U  A  make  o  Herode,  alaila  ikea 
aku  la  kekahi  anela  a  ka  Haku  e 
Iosepa  ma  ka  moeuhane  i  Aigu- 
pita; 

20  I  mai  la,  E  ala  oe  e  lawe  i  ke 
keiki  a  me  kona  makuwahine,  a  e 
hoi  aku  i  ka  aina  o  ka  Iseraela ;  no 
ka  mea,  ua  make  ka  poe  i  imi  mai 
e  pepehi  i  ua  keiki  nei. 

21  Ala'e  la  ia,  lawe  ae  la  i  ua  keiki 
la,  a  rae  kona  makuwahine,  a  hele 
aku  la  i  ka  aina  o  ka  Iseraela. 

22  Aka,  lohe  ae  la  ia,  o  Arekelau 
ke  alii  ma  Iudea  i  pani  no  ka  haka- 
haka  o  kona  makuakane  o  Herode, 
makau  iho  la  ia  i  ka  hele  aku  ma- 
laila :  a  aoia  mai  ai  ma  ka  moeu- 


Ka  oihana  a  Ioane.  MOKUNA 

hane,  hoi  akn  ia  i  ka  inoku  o  Gali- 
laia. 

23  A  hiki  aku  la  ia  i  kekahi  kula- 
nakauhale  o  Nazareta  ka  inoa, 
uoho  iho  la  ia  ilaila :  pela  i  ko  ai 
ka  olelo  a  ka  poe  kaula^E  kapaia 
oia  he  Nazarene. 


MOKUNA  III. 

Ka  oihana  a  Ioape  Bapetite.     13  Ka  bapeti- 
zoia  ana  o  Iesu. 

IA  mau  la  la  i  hele  mai  ai  o  Ioane 
Bapetite,  e  ao  ana  ma  ka  wao- 
nahele  i  Iudea,  i  ka  i  ana  ae, 

2  E  mihi  oukou,  no  ka  mea,  ua 
kokoke  mai  nei  ke  aupuni  o  ka 
lani. 

3  Oia  no  ka  mea  i  oleloia  mai  e 
ke  kaula  e  Isaia,  i  ka  i  ana  mai,  Ka 
leo  o  ka  mea  e  kala  ana  ma  ka  wao- 
nahele,  E  hoomakaukau  oukou  i 
alanui  uo  Iehova,  e  hana  i  kona 
mau  kuamoo  i  pololei. 

4  Ua  aahu  iho  la  o  ua  Ioane  la  i 
ke  kapa  hulu  kamelo,  a  he  kaei  ili 
ma  kona  puhaka;  a  he  uhini  kana 
ai,  a  me  ka  meli  o  ka  nahelehele. 

5  Alaila,  hele  aku  la  ko  Ierusale- 
ma  a  me  ko  Iuelea  a  pau  io  na  la,  a 
me  ko  na  wahi  a  pau  e  kokoke  ana 
ma  Ioredane. 

6  A  bapetizoia  iho  la  lakou  e  ia 
iioko  o  Ioredane,  me  ka  hai  ana 
mai  i  ko  lakou  hewa. 

7  f\  A  ike  aku  la  ia,  he  nui  na  Pa- 
risaio  a  me  na  Sadukaio  i  hele  mai 
e  bapetizoia'i  e  ia,  i  aku  la  oia  ia 
lakou,  E  ka  hanauna  moonihoawa, 
nawai  oukou  i  ao  aku  e  holo  i  pa- 
kele  ai  i  ka  inaina  e  kau  mai  ana  ? 

8  E  hua  ae  oukou  i  ka  hua  e  ku  i 
ka  mihi. 

9  Mai  manao  oukou  e  ohumu  ilo- 
ko  o  oukou  iho,  o  Aberahama  ko 
kakou  kupuna;  no  ka  mea,  ke  i 
aku  nei  au  ia  oukou,  e  hiki  no  i  ke 
Akua  ke  hoala  ae  mai  keia  mau  po- 
haku  mai  i  poe  mamo  na  Abera- 
hama. 

10  Auo  hoi,  ke  waiho  nei  ke  koi 
lipi  ma  ke  kumu  o  na  laau,  a  o  ke- 
la  laau  o  keia  laau  e  hua  ole  mai 
ana  i  ka  hua  maikai,  e  kua  ia  ilalo 
a  e  kiolaia'ku  ia  i  ke  ahi. 

11  Owau  no  ke  bapetizo  aku  nei 
ia  oukou  i  ka  wai,  no  ka  mihi; 
aka,  o  ka  mea  e  hele  mai  ana  ma- 

IV.  Bapetizoia  o  Iesu. 

hope  o'u,  he  nui  aku  kona  mana 
i  ko'u,  aole  au  e  pono  ke  lawe  i 
kona  mau  kamaa;  nana  oukou  e 
bapetizo  aku  i  ka  Uhane  Hemolele 
a  me  ke  ahi. 

12  Aia  no  raa  kona  lima  kana  pea- 
hi,  a  e  hoomaemae  pono  ana  ia  i 
kana  huaai ;  a  e  hoiliili  hoi  ia  i  ka- 
na  palaoa  iloko  o  ka  hale  papaa,  a 
e  hoopau  aku  i  ka  opala  i  ke  ahi 
pio  ole. 

13  T  Alaila,  hele  mai  la  o  Iesu,  mai 
Galilaia  mai  i  Ioredane  io  Ioane  la, 
e  bapetizoia'i  e  ia. 

14  Hoole  aku  la  o  Ioane  ia  ia,  i 
aku  ia,  Owau  kau  e  bapetizo  mai  e 
pono  ai;  a  ke  hele  mai  nei  anei  oe 
io'u  nei? 

15  Olelo  mai  la  o  Iesu,  i  mai  la  ia 
ia,  E  ae  mai  oe  ano,  uo  ka  mea, 
pela  kaua  e  pono  ai  ke  malama  i 
ka  pono  a  pau :  alaila,  ae  aku  la 
kela  ia  ia. 

16  A  bapetizoia  o  Iesu,  alaila,  pii 
koke  mai  la  ia  mai  ka  wai  mai ; 
aia  hoi,  hamama  ae  la  ka  lani  no- 
na,  a  ikea  aku  la  ka  Uhane  o  ke 
Akua  e  iho  mai  aua  me  he  manu 
nunu  la,  a  kau  iho  la  maluna  iho 
ona. 

17  Aia  hoi,  he  leo  mai  ka  lani  mai, 
e  i  mai  ana,  O  ka'u  Keiki  punahele 
keia,  ka  mea  a'u  i  olioli  loa  ai. 

MOKUNA  IV. 

Ka  hoowalewaleia  o  Iesu  e  ka  diabolo.  12 
Hoi  aku  ia  i  Galilaia.  18  Hea  aku  i  na 
haumana.  23  Kaahele  ia  e  ao  i  ka  eua- 
nelio. 

ALAILA,  alakaiia'ku  la  o  Iesu  e 
_  ka  Uhane  i  ka  waonahele,  e 
hoowalewaleia'ku  ai  e  ka  dia- 
bolo. 

2  Hookeai  iho  la  ia  i  hookahi  ka- 
naha  la,  a  me  na  po  he  kanaha,  a  . 
mahope  iho,  pololi  iho  la  ia. 

3  A  hiki  aku  ka  mea  hoowalewale 
io  na  la,  i  aku  la  ia,  Ina  o  ke  Keiki 
oe  a  ke  Akua,  e  i  mai  oe  i  keia 
mau  pohaku  i  lilo  i  berena. 

4  Aka,  olelo  mai  la  o  Iesu,  i  mai 
la,  Ua  palapalaia,  Aole  e  ola  ke  ka- 
naka  i  ka  berena  wale  no,  aka,  ma 
na  mea  a  pau  mai  ka  waha  mai  o 
ke  Akua. 

5  Alaila,  lawe  aku  la  ka  diabolo 
ia  ia  i  ke  kulanakauhale  hoano ;  a 

Hoowalewaleia  o  Iesu. 


MATAIO. 


Konoia  na  haumana. 


hookau  aku  la  ia  ia  maluna  iho  o 
kahi  oioi  o  ka  luakini ; 

6  I  aku  la  ia  ia,  Ina  o  oe  ke  Kei- 
ki  a  ke  Akua,  e  lele  iho  oe  ilalo ; 
no  ka  mea,  ua  palapalaia,  E  kauo- 
ha  mai  no  ia  i  kona  poe  anela  nou, 
e  kaikai  lakou  ia  oe  ma  ko  lakou 
mau  lima,  o  kuia  kou  wawae  i  ka 
pohaku. 

7  I  mai  la  o  Iesu,  Ua  palapalaia 
no  hoi,  Mai  hoao  aku  oe  i  ka  Haku 
i  kou  Akua. 

8  Lawe  hou  aku  la  ka  diabolo  ia 
ia  i  kahi  mauna  kiekie  loa,  a  hoike 
aku  la  ia  ia  i  na  aupuni  a  pau  o  ka 
honua,  a  me  ko  lakou  nani ; 

9  I  aku  la  hoi  ia  ia,  O  keia  mau 
mea  a  pau  ka'u  e  haawi  aku  ai  ia 
oe,  ke  kukuli  iho  oe,  a  hoomaua 
mai  ia'u. 

10  Alaila,  olelo  mai  la  Iesu  ia  ia, 
E  hel-e  pela  oe,  e  Satana;  no  ka 
mea,  ua  palapalaia,  E  hoomana 
aku  oe  i  ka  Haku  i  kou  Akua,  a  e 
malama  aku  oe  ia  ia  wale  no. 

11  Alaila,  haalele  aku  la  ka  diabo- 
lo  ia  ia;  aia  hoi,  hele  mai  la  na 
anela,  a  lawelawe  nana. 

12  T[  Lohe  ae  la  o  Iesu,  ua  hoo- 
leiia  o  loane  iloko  o  ka  halepaa- 
hao,  hele  aku  la  ia  i  Oalilaia. 

13  Haalele  ae  la  oia  ia  Nazareta, 
hele  aku  la  a  noho  ma  Kaperenau- 
ma  ma  ke  kahaloko,  ma  ka  moku- 
na  o  Zabuluna  o  me  Napetali. 

14  Pela  i  ko  ai  ka  mea  i  oleloia  e 
ke  kaula  e  Isaia,  i  ka  i  ana  mai, 

15  O  ka  aina  o  Zabuluna,  a  o  ka 
aina  o  Napetali  ma  ke  ala  o  ka  lo- 
ko  ma  kela  aoao  o  Ioredane,  o  Ga- 
lilaia  no  na  kanaka  e ; 

16  O  ka  poe  kanaka  e  noho  ana 
ma  ka  pouli,  ike  ae  la  lakou  i  ka 
malamalama  nui;  a  maluna  o  ka 
poe  e  noho  ana  ma  ka  malu  o  ka 
make,  ua  puka  mai  ka  malama- 
lama. 

17  H  Mai  ia  manawa  mai,  hooma- 
ka  o  Iesu  e  hai  mai  a  e  olelo  mai, 
E  mihi  oukou,  no  ka  mea,  ua  ko- 
koke  mai  nei  ke  aupuni  o  ka 
lani. 

18  H  Hele  aku  la  o  Iesu  ma  ke 
kae  o  ka  loko  o  Galilaia,  ike  mai 
la  ia  i  na  hoahanau  elua,  o  Simona 
i  kapaia  o  Petero,  a  me  kona  kai- 

kaina  o  Anederea,  e  kuu  ana  i  ka 
upena  i  ka  loko,  no  ka  mea,  he 
mau  lawaia  laua. 

19  I  mai  la  oia  ia  laua,  E  hahai 
mai  olua  ia'u,  a  e  hoolilo  au  ia  olua 
i  mau  lawaia  kanaka. 

20  Haalele  koke  iho  la  laua  i  na 
upena,  a  hahai  aku  la  ia  ia. 

21  A  hele  aku  la  ia  malaila  aku, 
ike  mai  la  ia  i  na  hoahanau  e  ae 
elua,  o  Iakoho  ke  keiki  a  Zebe- 
daio,  a  me  kona  kaikaina  o  Ioane, 
maluna  no  o  ka  moku  me  ko  laua 
makuakane  o  Zebedaio,  e  hono 
ana  i  ka  lakou  mau  upena,  a  kahea 
mai  la  oia  ia  laua. 

22  Haalele  koke  aku  la  laua  i  ka 
moku,  a  me  ka  laua  makuakane,  a 
hahai  aku  la  ia  ia. 

23  Tf  Kaahele  ae  la  o  Iesu  ma  Ga- 
lilaia  a  puni,  e  ao  mai  ana  iloko  o 
ko  lakou  mau  halehalawai,  a  e  hai 
mai  ana  i  ka  euanelio  no  ke  aupu- 
ni,  a  e  hoola  ana  hoi  i  ka  mai  a 
me  ka  nawaliwali  a  pau  o  na  ka- 
naka. 

24  Kui  aku  la  kona  kaulana  i  Su- 
ria  a  puni,  halihali  mai  la  lakou  io 
na  la  i  ko  lakou  poe  mai  a  pau,  i 
loohia  e  kela  mai  keia  mai,  a  me 
na  eha,  o  ka  poe  i  uluhia  e  na  elai- 
monio,  a  me  ka  poe  hehena,  a  me 
ka  poe  lolo ;  a  hoola  mai  la  oia  ia 
lakou. 

25  He  nui  loa  ka  poe  kanaka  i 
hahai  mai  ia  ia  no  Galilaia  mai,  no 
Dekapoli  mai,  ano  Ierusalemamai, 
no  Iuaea  mai,  a  no  kela  kapa  mai 
o  Ioredane. 

MOKUNA  V. 

Ka  olelo  a  Iesu  ma  ka  mauna.  3  Na  mea  e 
pomaikai  ana.  13  No  ka  malamalama  o 
ka  poe  manaoio.  17  Ka  mea  i  hele  mai  ai 
ka  Haku.  21  Ka  pono  a  me  ka  hewa.  27 
No  ka  moe  kolohe.  33  No  ka  hoohiki  ana. 
38  No  ka  hoopai  ana.    43  'Ke  aloha  io. 

IKE  ae  la  o  Iesu  i  ka  nui  o  na 
kanaka,  pii  aku  la  ia  i  kekahi 
mauna;  a  noho  iho  la  ia,  hele  aku 
la  kana  mau  haumana  io  na  la. 

2  Oaka  ae  la  kona  waha,  ao  mai 
la  oia  ia  lakou,  i  mai  la, 

3  Pomaikai  ka  poe  i  haahaa  ka 
naau ;  no  ka  mea,  no  lakou  ke  au- 
puni  o  ka  lani. 

4  Pomaikai  ka  poe  e  u  ana;  no 
ka  mea,  e  hooluoluia'ku  lakou. 


Na  niea  e  pomaikai  ai. 

5  Pomaikai  ka  poe  akahai ;  no  ka 
mea,  e  lilo  ka  kouua  ia  lakou. 

6  Pomaikai  ka  poe  pololi,  a  ma- 
kewai  no  ka  pono ;  no  ka  mea,  e 
hoomaonaia  lakou. 

7  Pomaikai  ka  poe  i  aloha  aku; 
no  ka  mea,  e  alohaia  mai  iakou. 

8  Pomaikai  ka  poe  i  maemae  ma 
ka  naau ;  no  ka  mea,  e  ike  lakou  i 
ke  Akua. 

9  Pomaikai  ka  poe  uwao;  no  ka 
mea,  e  iia  lakou  he  poe  keiki  na  ke 
Akua. 

10  Pomaikai  ka  poe  i  hoomaauia 
mai  no  ka  pono;  no  ka  mea,  no 
lakou  ke  aupuni  o  ka  lani. 

11  E  pomaikai  ana  no  oukou,  ke 
hoino  mai  kanaka  ia  oukou,  ke 
hoomaau  mai  nohoi;  a  no'u  nei, 
e  olelo  wahahee  mai  ai  ia  oukou  i 
na  mea  ino  a  pau. 

12  E  hauoli  oukou,  e  olioli  nui 
hoi ;  no  ka  mea,  he  nui  ka  uku  no 
oukou  ma  ka  lani ;  pela  lakou  i 
hoomaau  aku  ai  i  ka  poe  kaula 
mamua  o  oukou. 

13  T[  O  oukou  no  ka  paakai  o  ka 
honua:  aka,  ina  pau  ka  liu  o  ka 
paakai,  pehea  la  ia  e  liu  hou  ai  ? 
Aohe  ona  mea  e  pono  ai  ma  ia  ho- 
pe,  e  kiola  wale  ia  iwaho  e  hehiia'i 
e  na  kanaka. 

14  O  oukou  no  ka  malamalama 
o  ke  ao  nei :  o  ke  kulanakauhale  i 
ku  ma  kahi  kiekie,  aole  ia  e  nalo- 
wale. 

15  Aole  i  hoaia  ke  kukui  i  mea  e 
waihoia'i  malalo  iho  o  ke  poi,  aka, 
ma  kahi  e  kau  ai  o  ke  kukui,  i  ma- 
lamalama  no  ka  poe  a  pau  iloko  o 
ka  hale. 

16  Pela  oukou  e  hoakaka  aku  ai  i 
ko  oukou  malamalama  imua  o  na 
kanaka,  i  ike  mai  ai  lakou  i  ka  ou- 
kou  hana  maikai  ana,  a  i  hoonani 
aku  hoi  lakotfei  ko  oukou  Makua  i 
ka  lani. 

17  Tf  Mai  manao  oukou  i  hele 
mai  nei  au  e  hoole  i  ke  kanawai 
a  me  ka  poe  kaula.  O  ka  hooia- 
io  ka'u  i  hele  mai  nei,  aole  ka 
hoole. 

18  No  ka  mea,  he  oiaio  ka'u  e 
olelo  aku  nei  ia  oukou,  e  lilo  e  ka 
lani  a  me  ka  honua,  aole  e  lilo 
kahi  huna,  aole  hoi  kahi  lihi  iki  o 


MOKUNA  V.        Ka  pono  a  me  ka  hewa. 

ke  kanawai,  a  pau  loa  ae  la  ia  i  ka 
hookoia. 

19  Nolaila,  o  ka  mea  e  uhai  aku     „- 
i  kekahi  hua  iki  o  keia  mau  kana- 
wai,  a  e  ao  aku  hoi  i  kanaka  pela; 

"oia  ke  oleloia  he  mea  uuku  loa  ilo- 
Jco  o  ke  aupuni  o  ka  lani ;  aka,  o 
.  ka  mea  e  malama  ia  mau  kanawai, 
a  e  ao  aku  i  kanaka  pela,  oia  ke 
oleloia  he  mea  nui  iloko  o  ke  au- 
\  puni  o  ka  lani. 

20  No  ka  mea,  ke  i  aku  nei  au  ia 
oukou,  A  i  oi  ole  aku  ko  oukou 
pono  i  ko  ka  poe  kakauolelo  a  me 
ko  ka  poe  Parisaio,  aole  loa  oukou 
e  komo  iloko  o  ke  aupuni  o  ka 
lani. 

21  T[  Ua  lohe  no  oukou  i  ka  mea 
i  oleloia  mai  i  ka  poe  kahiko,  Mai 
pepehi  kanaka  oe ;  a  o  ka  mea  e 
pepehi  i  ke  kanaka,  e  lilo  aua  ia  i 
ka  hoohewaia : 

22  Eia  hoi  ka'u  e  olelo  aku  nei  ia 
oukou,  O  ka  mea  e  huhu  hala  ole 
aku  i  kona  hoahanau,  e  lilo  ana  ia  i 
mea  no  ka  hoohewaia ;  a  o  ka  mea 
e  hailiili  aku  i  kona  hoahanau,  E, 
pupuka!  e  lilo  ia  i  mea  no  ka  aha 
hookolokolo ;  a  o  ka  mea  e  hailiili 
aku,  E,  lapuwale !  e  lilo  ia  i  mea 
no  ke  ahi  i  Gehena. 

23  No  ia  mea,  a  i  lawe  mai  oe  i 
kau  nlohai  i  ke  kuahu,  a  malaila 
oe  i  manao  ai,  he  mea  kau  e  hewa 
ai  i  kou  hoahanau  ; 

24  E  waiho  malaila  oe  i  kau  mo- 
hai  imua  o  ke  kuahu,  e  hele  aku 
oe  e  hoolaulea  e  mamua  i  kou  hoa- 
hanau,  alaila  e  hoi  mai  e  kaumaha 
aku  i  kau  mohai. 

25  E  hoolaulea  koke  aku  oe  i  kou 
mea  i  lawehala  ai,  oiai  oe  me  ia 
ma  ke  alanui,  o  haawi  aku  kela  ia 
oe  i  ka  lunakanawai,  a  na  ka  luna- 
kanawai  oe  e  haawi  aku  i  ka  ila- 
muku,  a  e  hooleiia'ku  oe  iloko  o 
ka  halepaahao. 

26  He  oiaio  ka'u  e  olelo  aku  nei 


ia  oe;  aole  loa  oe  e  puka  e  mai 
iwaho  olaila,  a  pau  loa  ae  la  ka  aie 
i  ka  ukuia  e  oe. 

27  1f  Ua  lohe  oukou  i  ka  olelo 
ana  mai  i  ka  poe  kahiko,  Mai  moe 
kolohe  oe: 

28  Eia  hoi  ka'u  e  olelo  aku  nei  ia 
oukou,  O  ka  mea  e  nana  wale  aku 

Ka  hoohemo  ana. 

i  ka  wahine  i  mea  e  kuko  hewa 
aku  ai  ia  ia,  ua  moe  kolohe  no  oia 
me  ia  ma  kona  naau. 

29  No  ia  hoi,  a  i  hoohihia  mai 
kou  maka  akau  ia  oe,  e  poalo  ae  ia 
mea,  a  e  hoolei  aku,  mai  ou  aku ; 
e  aho  nou  e  lilo  kekahi  lala  ou,  i 
ole  e  houleiia'ku  ai  kou  kiuo  okoa 
iloko  o  Gehena. 

30  Ina  hoi  e  hoohihia  mai  kou 
lima  akau  ia  oe,  e  oki  ia  mea,  a  e 
hoolei  aku  mal  ou  aku  ;  e  aho  nou 
e  lilo  kekaki  lala  ou,  i  ole  e  hoo- 
leiia'ku  ai  kou  kino  okoa  iloko  o 
Gehena. 

31  Ua  oleloia  mai  no,  O  ka  mea 
hoohemo  i  kana  wahine,  e  haawi 
aku  ia  nana  i  ka  palapala  no  ka  he- 
mo  ana: 

32  Eia  hoi  ka'u  e  olelo  aku  nei  ia 
oukou,  O  ka  mea  hoohemo  waie  i 
kāna  wahine,  ke  ole  ia  no  ka  moe 
kolohe,  nana  no  ia  e  hoomoe  ko- 
lohe  aku  ;  a  o  ka  mea  e  mare  i  ua 
wahine  hemo  la,  ua  moe  kolohe 
no  ia. 

33  lf  Ua  lohe  no  hoi  oukou  i  ka 
olelo  ana  mai  i  ka  poe  kahiko,  Mai 
hoohiki  wahahee  oe;  aka,  e  hoo- 
ko  aku  oe  no  ka  Haku  i  kau  mea  i 
hoohiki  ai : 

34  Eia  hoi  ka'u  e  olelo  aku  nei  ia 
oukou,  Mai  hoohiki  ino  iki ;  aole 
i  ka  lani,  no  ka  mea,  o  ko  ke  Akua 
nohoalii  ia: 

35  Aole  hoi  i  ka  honua,  no  ka 
mea,  o  kona  keehana  wawae  ia : 
aole  hoi  i  Ierusalema,  no  ka  mea, 
o  ko  ke  Alii  nui  kulanakauhale  ia. 

36  Aole  hoi  oe  e  hoohiki  ino  i 
kou  poo  iho,  no  ka  mea,  aole  e 
hiki  ia  oe  ke  hoolilo  i  kekahi  oho 
i  keokeo,  aole  hoi  i  eleele. 

37  Penei  oukou  e  olelo  aku  ai,  o 
ka  ae,  he  ae  ia ;  o  ka  ole,  he  hoole 
ia :  a  o  ka  mea  oi  aku  i  keia,  no  ka 
ino  mai  ia. 

38  H  Ua  lohe  oukou  i  ka  olelo 
ana  mai,  He  maka  no  ka  maka,  a 
he  niho  no  ka  niho : 

39  Eia  hoi  ka'u  e  olelo  aku  nei  ia 
oukou,  Mai  hoopai  aku  i  ka  ino  ; 
a  o  ka  mea  nana  e  papai  mai  i  kou 
papalina  akau,  e  haliu  aku  oe  ia  ia 
i  kekahi. 

40  A  o  ka  mea  nana  oe  e  kahihi 

MATAIO.  E  aloha  i  na  enenii. 

wale  aku  ma  ke  kanawai,  a  e  lawe 
i  kou  kapa  komo,  ho  hou  aku  no 
hoi  ia  ia  i  kou  aahu. 

41  O  ka  mea  e  koi  mai  ia  oe  e  he- 
le  i  hookahi  niile,  e  hele  pu  me  ia 
i  elua. 

42  O  ka  mea  e  noi  mai  ia  oe,  e 
haawi  aku  nana,  a  o  ka  mea  e  noi 
mai  e  lawe  lilo  ole  i  kau  mea,  mai 
kaii  ae  oe. 

43  1  Ua  lohe  no  oukou  i  ka  ole- 
lo  ana  mai,  E  aloha  aku  oe  i  kou 
hoalauna,  a  e  inaina  aku  hoi  i  kou 
enemi : 

44  Eia  hoi  ka'u  e  olelo  aku  nei  ia 
oukou,  E  aloha  aku  i  ko  oukou 
poe  enemi,  e  hoomaikai  aku  hoi  i 
ka  poe  hoino  mai  ia  oukou  ;  e  ha- 
na  lokomaikai  aku  hoi  i  ka  poe 
inaina  mai  ia  oukou ;  e  pule  aku 
hoi  no  ka  poe  hoohewa  wale  mai 
ia  oukou,  a  hana  ino  mai  hoi  ia 
oukou ; 

45  I  lilo  ai  oukou  i  poe  keiki  na 
ko  oukou  Makua  i  ka  lani,  nana  no 
i  hoopuka  mai  i  kona  la  maluna  o 
ka  poe  ino  a  me  ka  poe  maikai, 
nana  hoi  i  hooua  mai  maluna  o  ka 
poe  pono  a  me  ka  poe  pono  ole. 

46  A  i  aloha  aku  oukou  i  ka  poe 
i  aloha  mai  ia  oukou,  heaha  la.au- 
anei  ka  uku  e  loaa  mai  ai  ia  ou- 
kou  ?  Aole  anei  pela  e  hana  nei 
ka  poe  lunaauhau  V 

47  īna  e  uwe  aku  oukou  i  ko  ou- 
kou  poe  hoahanau  wale  no,  heaha 
la  ko  oukou  mea  e  oi  aku  ai?  Ao- 
le  anei  pela  e  hana  nei  ka  poe  lii- 
naauhau  ? 

48  E  hemolele  oukou,  e  like  me 
ka  hemolele  o  ko  oukou  Makua 
iloko  o  ka  lani. 

MOKUNA  VI. 

1  No  ka  manawalea  ana.  5  No  ka  pule  pono. 
1(J  Ka  hookeai  ana.  19  Ka  waiwai  popo 
wale,  a  me  ka  waiwai  mau.  24  Kahi  pono 
e  kau  ai  i  ka  manao. 

EMALAMA  ia  oukou,  aole  e 
hana  wale  aku  i  ko  oukou 
manawalea  imua  o  na  kanaka,  no 
kn  ikeia  mai  e  lakou ;  o  loaa  ole  ia 
oukou  ka  ukuia  mai  e  ko  oukou 
Makua  i  ka  lani. 

2  A  i  kou  manawalea  ana  aku, 
mai  hookani  i  ka  pu  imua  ou  e  like 
me  ka  hana  ana  a  ka  poe  hooka- 


Ka  pule  a  ka  Haku 

mani  iloko  o  na  halehalawai  a  ma 
na  alanui,  i  hoomaikaiia  mai  ai  e 
na  kanaka:  he  oiaio  ka'u  e  olelo 
aku  nei  ia  oukou,  Ua  loaa  ia  lakou 
ko  lakou  uku. 

3  Aka  o  oe,  i  kou  manawalea  ana 
aku,  mai  hoike  i  kou  lima  hema  i 
ka  mea  a  kou  lima  akau  e  hana'i. 

4  I  nalo  hoi  kou  manawalea  ana ; 
a  o  kou  Makua  e  nana  mai  ana  i 
kahi  nalo,  oia  ke  uku  mai  ia  oe 
ma  ke  akea. 

5  1  A  i  pule  aku  oe,  ea,  mai  hoo- 
halike  me  kapoe  hookamani ;  ma- 
kemake  lakou  e  pule  ku  ana  ma  na 
halehalawai  a  me  na  huina  alanui, 
i  ikeia?  mai  ai  lakou  e  kanaka ;  he 
oiaio  ka'u  e  olelo  aku  nei  ia  oukou, 
Ua  loaa  ia  lakou  ko  lakou  uku. 

6  Aka,  i  kau  pule  ana,  e  komo  ae 
oe  i  kou  keena  mehameha,  a  pa- 
pani  oe  i  kou  puka,  e  pule  aku  i 


MOKUNA  VI.  Mai  paulele  i  ko  ke  ao  nei. 

hoi  ko  oukou  Makua  o  ka  lani  i 
ko  oukou. 

15  Aka,  i  ole  oukou  e  kala  aku  i 
na  hala  o  kanaka,  aole  no  hoi  e  ka- 
la  mai  ko  oukou  Makua  i  ko  ou- 
kou  hala. 

16  II  A  i  hookeai  oukou,  mai  hoi- 
noiuo  maka  oukou  e  like  me  ka 
poe  hookamani ;  no  ka  mea,  ua 
hoinoino  lakou  i  ko  lakou  maka  i 
ikeia  mai  e  na  kanaka  ka  lakou 
hookeai  ana :  he  oiaio  ka'u  e  olelo 
aku  nei  ia  oukou,  Ua  loaa  ia  lakou 
ko  lakou  uku. 

17  Aka,  i  hookeai  oe,  e  poni  i 
kou  poo,  a  e  holoi  i  kou  maka; 

18  I  ike  ole  ia  kau  hookeai  ana  e 
na  kanaka,  aka,  i  ikea  ia  e  kou  Ma- 
kua  ina  no  i  kahi  nalo,  a  o  kou 
Makua  ke  ike  i  kahi  nalo,  oia  ke 
uku  mai  ia  oe  ma  ke  akea. 

19  TT  Mai  hoahu  oukou  i  waiwai 


o  kou  Makua  e  ike  aua  iloko  o  ka- 
hi  nalo,  oia  ke  uku  mai  ia  oe  ma 
ke  akea. 

7  A  i  ka  pule  ana,  mai  kuawili 
wale  aku  oukou  i  ka  olelo,  e  like 
me  ka  poe  kanaka  e;  ke  manao 
nei  lakou,  no  ka  nui  o  ka  lakou 
olelo  ana,  e  hooloheia  mai  ai  lakou. 

8  Mai  hoohalike  me  lakou  ;  no  ka 
mea,  ua  ike  no  ko  oukou  Makua  i 
na  mea  e  pono  ai  oukou,  mamua 
o  ka  oukou  noi  ana  aku  ia  ia. 

9  Penei  oukou  e  pule  aku  ai ;  E 
ko  makou  Makua  iloko  o  ka  lani, 
e  hoanoia  kou  inoa. 

10  E  hiki  mai  kou  aupuni ;  e  ma- 
lamaia  kou  makemake  ma  ka  ho- 
nua  nei,  e  like  me  ia  i  malamaia 
ma  ka  lani  la ; 

11  E  haawi  mai  ia  makou  i  keia 
la  i  ai  na  makou  no  neia  la ; 

12  E  kala  mai  hoi  ia  makou  i  ka 
makou  lawehala  ana,  me  makou  e 
kala  nei  i  ka  poe  i  lawehala  i  ka 
makou. 

13  Mai  hookuu  oe  ia  makou  i  ka 
hoowalewaleia  mai ;  e  hoopakele 
no  nae  ia  makou  i  ka  ino ;  no  ka 
mea,  nou  ke  aupuni,  a  me  ka  ma- 
na,  a  me  ka  hoonaniia,  a  mau  loa 
aku.     Amene. 

14  Ina  paha  oukou  e  kala  aku  i 
ua  hala  o  kauaka,  e  kala  mai  no 


kou  Makua  ina  no  ma  kahi  nalo,  aj.no  oukou  ma  ka  honua,  kahi  e  pau 

ai  i  ka  mu  a  me  ka  popo,  kahi  e 
wawahi  mai  ai  na  aihue  e  aihue  ai. 

20  Aka,  e  hoahu  ae  oukou  i  wai- 
wai  no  oukou  ma  ka  lani,  kahi  e 
pau  ole  ai  i  ka  mu  a  me  ka  popo, 
kaki  e  wawaki  ole  mai  ai  na  aihue 
e  aihue  ai. 

21  No  ka  mea,  ma  kahi  e  waiho  ai 
ko  oukou  waiwai,  malaila  pu  no 
hoi  ko  oukou  naau. 

22  O  ka  maka  ko  ke  kino  kukui 
no  ia.  Ina  he  maikai  kou  niaka,  e 
malamalama  ana  kou  kino  a  pau. 

23  Aka,  i  ino  kou  maka,  e  paapu 
ana  kou  kino  i  ka  pouli.  Ina  e  lilo 
ka  malamalama  iloko  ou  i  pouli, 
aohe  io  hoi  o  ka  nui  o  ua  pouli  la ! 

24  H  Aole  no  e  hiki  i  ke  kanaka 
ke  malama  i  na  haku  elua ;  no  ka 
mea,  e  hoowahawaha  ia  i  kekahi, 
a  e  aloha  aku  hoi  i  kekahi ;  a  i  ole 
ia,  e  hoopili  aku  ia  i  kekahi  me  ka 
haalele  i  kekahi.  Aole  e  hiki  ia 
oukou  ke  malama  pu  i  ke  Akua  a 
me  ka  mamona. 

25  No  ia  mea,  ke  olelo  aku  nei  au 
ia  oukou,  Mai  manao  nui  ma  ko 
oukou  ola  ana,  i  ka  oukou  mea  e  ai 
ai,  a  i  ka  oukou  mea  e  inu  ai:;  aole 
hoi  ma  ko  oukou  kino,  i  ko  oukou 
mea  e  aahu  ai.  Aole  anei  e  oi  aku 
ke  ola  i  ka  ai,  a  me  ke  kino  i  ke 
kapa  ? 


Mai  manao  ino  aku. 


26  E  nana  aku  i  na  manu  o  ka 
lewa;  aole  lakou  e  lulu  lma,  aole 
hoi  e  oki  ai,  aole  no  koi  e  hoahu  ae 
iloko  o  na  halepapaa ;  a  ua  hanai 
ko  oukou  Makua  o  ka  lani  ia  lakou. 
Aole  anei  e  oi  aku  ko  oukou  niai- 
kai  i  ko  lakou  ? 

27  Owai  la  ka  mea  o  oukou  e  hiki 
ma  ka  manao  nui  ana  ke  hooloihi 
aku  i  kona  kiekie  i  hookahi  hai- 
lima? 

28  Heaha  hoi  ka  oukou  e  manao 
nui  ai  i  ke  kapa  ?  E  nana  i  na  lilia 
o  ke  kula,  i  ko  lakou  ulu  ana;  ao- 
le  nae  lakou  e  hana,  aole  hoi  e  milo : 

29  Ke  olelo  aku  nei  hoi  au  ia  ou- 
kou,  0  Solomona  i  kona  nani  a 
pau,  aole  ia  i  kahiko  like  ia  me  ke- 
kahi  o  ia  mau  mea. 

30  Ina  pela  ke  Akua  e  hoonani 
mai  ai  i  ka  nahelehele,  ina  no  ma 
ke  kula  i  keia  la,  a  i  ka  la  apopo  e 
hooleiia'i  iloko  o  ka  umu ;  aole 
anei  he  oiaio  kona  hoaahu  mai  ana 
ia  oukou,  e  ka  poe  paulele  kape- 
kepeke  ? 

31  Nolaila  hoi,  mai  ninau  aku  ou- 
kou  me  ka  manao  nui,  Heaha  ka 
kakou  mea  e  ai  ai  ?  Heaha  hoi  ka 
kakou  mea  e  inu  ai?  Heaha  hoi 
ko  kakou  mea  e  aahu  ai? 

32  No  ka  mea,  ke  hoopapau  nei 
na  kanaka  e  ma  keia  mau  mea  a 
pau.  Ua  ike  no  hoi  ko  oukou 
Makua  o  ka  lani,  he  pono  ke  loaa 
ia  oukou  ia  mau  mea  a  pau. 

33  Aka,  e  imi  e  oukou  mamua  i 
ke  aupuni  o  ke  Akua  a  me  kana 
pono,  a  e  pau  ua  mau  mea  la  i  ka 
Eaawiia  mai  ia  oukou. 

34  Nolaila,  mai  manao  nui  aku 
oukou  i  ka  mea  o  ka  la  apopo  :  no 
ka  mea,  na  ka  la  apopo  e  manao 
iho  i  na  mea  nona  iho.     O  ka  ino 

0  kekahi  la  ua  nui  ia  nona  iho. 

MOKUNA  VII. 

1  Ua  papaia  ka  manao  ino.  G  Ka  momi.  7 
Ka  noi  pono.  15  Na  kanla  wahahee.  21 
21  Ka  poe  komo  i  ke  aupuni  o  ka  lani.  24 
Ka  mea  malama,  a  me  ka  mea  malama  ole. 
28  Ka  hope  o  ka  olelo  ma  ka  mauna. 

MAI  inanao  ino  aku,  o  manao 
ino  ia  mai  oukou. 
2  No  ka  mea,  me  ka  mauao  ino  a 
oukou  e  manao  iuo  aku  ai,  pela 
hoi  e  manao  ino  ia  mai  ai  oukou. 
Me  ke  ana  a  oukou  e  ana  aku  ai, 
10 


MATAIO.  E  noi,  a  e  haawiia  mai. 

no  hoi  e  anaia  mai  ai  no  ou- 


pela 
kou. 

3 ^Healm  kau  e  nana  aku  ai  i  ka 
,pula  iki  iloko  o  ka  maka  o  kou 


hoahanau,  aole  hoi  oe  i  ike  i  ke, 
kaola  iloko  o  kou  maka  iho_? 

4  IJehea  la  hoi  oe  e  olelo  aku  ai  i 
kou  hoahanau,  E  ae  mai  na'u  e 
unuhi  ka  pula  iki  noloko  mai  o 
kou  maka,  a  he  kaola  no  ka  hoi 
iloko  o  kou  maka  iho  ? 

5  E  ka  hookamani,  e  unuhi  mua 
oe  i,ke  kaola  mailoko  ae  o  kou 
maka  iho,  alaila  oe  e  ike  pono  ai 
ke  unuhi  ae  i  ka  pula  iki  maloko  o 
ka  maka  a  kou  hoahanau. 

6  1  Mai  haawi  aku  i  ka  mea  hoa- 
no  na  na  ilio,  aole  hoi  e  hoolei  i  ka 
oukou  mau  momi  imua  o  na  puaa, 
o  hehiia  ilalo  e  ko  lakou  mau  wa- 
wāe,  a  e  kepa  mai  hoi  lakou  e  mo- 
ku  oukou. 

7  *[[  E  noL  a  e  haawiia  na  oukou ; 
e  imi,  a  e  loaa  hoi  ia  oukou ;  e  ki- 
keke,  a  e  weheia  no  oukou. 

8  No  ka  mea,  o  ka  mea  noi,  ua 
haawiia  nana;  o  ka  mea  imi,  ua 
loaa  no  ia  ia ;  a  o  ka  mea  kikeke, 
ua  weheia  nona. 

9  Owai  la  ke  kanaka  o  oukou  e 
haawi  aku  i  ka  pohaku  na  kana 
keiki,  ke  noi  mai  ia  i  berena? 

10  A  i  noi  mai  ia  i  ia,  e  haawi  aku 
anei  oia  i  nahesa  nana  ? 

11  Ina  paha  oukou  he  poe  hewa  i 
ike  i  ka  haawi  aku  i  na  mea  mai- 
kai  na  ka  oukou  mau  keiki,  he  oi 
nui  aku  ko  oukou  Makua  i  ka  lani 
ma  kona  haawi  ana  mai  i  na  mea 
maikai  na  ka  poe  e  noi  aku  ia  ia. 

12  O  na  mea  a  pau  a  oukou  e  ma- 
kemake  ai  e  hanaia  mai  ia  oukou  e 
na  kanaka,  oia  ka  oukou  e  hana 
aku  ai  ia  lakou ;  no  ka  mea,  pela 
no  ka  ke  kanawai  a  me  ka  ka  poe 
kaula. 

13  1f  E  komo  ae  oukou  ma  ka 
puka  pilikia;  no  ka  mea,  he  akea 
ka  puka,  he  palahalaha  hoi  ke  ala- 
nui  e  hiki  aku  ai  i  ka  make ;  a  nui 


Z  Jai. 


wale  hoi  ka  poe  komo  ilaila. 

14  Aka,  he  pilileia  ka  puka,  he 
ololi  hoi  ke  ala  e  hiki  aku  ai  i  ke 
ola,  a  kakaikahi  wale  ka  poe  loaa 
ia. 

15  1f  E  malama  hoi  ia  oukou  no 


Ka  poe  komo  i  ka  lani. 

ka  poe  kaula  koopuuipuni  ke  kele 
mai  io  oukou  nei  me  ke  aahu  hipa ; 
aka,  maloko,  he  poe  ilio  hihiu  hae 
lakou. 

16  Ma  ko  lakou  hua  e  ike  aku  ai 
oukou  ia  lakou.  E  ohiia  anei  ka 
huawaina  uoluna  mai  o  ke  kaka- 
laioa,  a  o  na  nku  hoi  noluna  mai  o 
ka  puakala  ? 

17  Oia  hoi,  o  na  laau  maikai  a 
pau,  ua  hua  mai  no  lakou  i  na  hua 
maikai ;  aka,  o  ka  laau  ino,  ua  hua 
mai  no  hoi  ia  i  na  hua  ino. 

18  Aole  e  hiki  i  ka  laau  maikai  ke 
hua  mai  i  ka  hua  ino ;  aole  hoi  e 
hiki  i  ka  laau  ino  ke  hua  mai  i  ka 
hua  maikai. 

19  0  kela  laau  a  o  keia  laau  ke 
hua  ole  mai  ia  i  ka  hua  maikai,  ua 

<fuaia  oia  ilalo,  a  ua  kiolaia'ku  hoi 
ia  iloko  o  ke  ahi. 

20  Nolaila  hoi,  ma  ko  lakou  hua, 
e  ike  aku  ai  oukou  ia  lakou. 

31  ^Jljcn_p_r>p.  p.  ol^lo  rnni  in^i^E 
yit>  ka  Hāku.  E  ka  Hakut  aole  e  pau 


MOKUNA  VIII.  Hoolaia  na  lepero. 

pa  ma  ua  hale  nei,  a  hiolo  iho  la 
ia;  naui  wale  hoi  kona  hiolo  ana. 

28  A  hooki  ae  la  Iesu  ia  mau  ole- 
lo,  kahaha  iho  la  na  kanaka  i  kana 
ao  ana. 

29  No  ka  mea,  ao  aku  la  ia  ia  la- 
kou  me  he  mea  mana  la,  aole  e  like 
me  ka  poe  kakauolelo. 


^ 


MOKUNA  VIII. 

Ua  hoolaia  ka  mai  lepera,  5  a  me  ka  mai 
lolo.  5  Ka  manaoio  o  ka  lunahaneii.  14 
Hoolaia  ka  makuahonoaiwahine  o  Petero. 
18  Ke  kakauolelo  hahai,  a  me  ka  haumana 
lohi.  23  Papa  aku  la  Iesu  i  ka  makani  a 
maīie  ia.  28  Na  kanaka  elua  i  uluhia  e  na 
elaimonio. 


IHO  mai  la  ia  mai  ka  mauna 
mai,  he  nui  loa  ka  poe  i  ukali 


lp,vnn  ī  ke  VQi-nr>  mavJloko  o  ke_ 
uiupimi  o  kalani;  aka,  o  ka  mea 
e  malama  i  ka  makemake  o  ko'u. 
Makua  iloko  o  ka  lani. 
23  He  nui  ka  poe  e  olelo  mai  ana 
ia'u  ia  la,  E  ka  Haku,  E  ka  Haku, 
aole  anei  makou  i  ao  aku  ma  kou 
inoa?  i  mahiki  aku  hoi  i  nauhane 
ino  ma  kou  inoa?  ai  hana  aku  i 
na  hana  mana  he  nui  makou  inoa? 

23  Alaila,  e  hai  aku  au  ia  lakou, 
Aole  au  i  ike  ia  oukou ;  e  haele 
oukou  pela  mai  o'u  aku  nei,  e  ka 
poe  hana  iuo. 

24  ^I  Nolaila  hoi,  o  ka  mea  lohe  i 
keia  mau  olelo  a'u,  a  malama  hoi 
ia,  e  hoohalike  au  ia  ia  me  ke  ka- 
naka  naauao,  nana  i  kukulu  kona 
hale  maluna  o  ka  pohaku. 

25  A  haule  mai  la  ka  ua,  kahe  mai 
la  ka  wai,  nou  mai  la  ka  makani,  a 
pa  ma  ua  hale  la,  aole  nae  ia  i  hio- 
lo ;  no  ka  mea,  ua  hookumuia  oia 
maluna  o  ka  pohaku. 

26  A  o  ka  mea  lohe  ia  mau  olelo 
a'u,  a  malama  ole  lioi  ia,  e  hooha- 
likeia  hoi  ia  me  ke  kanaka  naaupo, 
nana  i  kukulu  kona  hale  maluna  o 
ke  one. 

27  A  haule  mai  la  ka  ua,  kahe  mai 
la  ka  wai,  nou  mai  la  ka  makani,  a 


A 

ia  ia, 

2  Aia  hoi  kekahi  lepero  i  hele  mai 
io  na  la,  moe  iho  la  imua  ona,  i 
mai  la,  E  ka  Haku,  a  i  makemake 
oe,  e  hiki  no  ia  oe  ke  huikala  mai 
ia'u. 

3  O  aku  la  Iesu  i  koua  lima,  hoo- 
pa  iho  la  ia  ia,  i  aku  la,  Ke  make- 
make  nei  au,  e  huikalaia  hoi  oe. 
Ola  koke  iho  la  kona  mai  lepera. 

4  I  aku  la  o  Iesu  ia  ia,  E  ao  oe, 
mai  hai  aku  ia  hai.  Aka,  e  hele  oe 
e  hoike  aku  ia  oe  iho  i  ke  kahuna, 
e  haawi  i  ka  moliai  a  Mose  i  kauo- 
ha  mai  ai,  i  mea  e  ike  ai  lakou. 

5  1f  A  hiki  aku  la  o  Iesu  i  Kape- 
renauma,  hele  mai  la  kekahi  luna- 
haneri  io  na  la,  noi  mai  la  ia  ia, 

6  I  mai  la,  E  ka  Haku,  ke  moe 
iho  la  no  kuu  kauwa  ma  ka  hale  i 
ka  mai  lolo,  ua  ehaeha  loa. 

7  I  aku  la  o  Iesu  ia  ia,  E  hele  aku 
no  au  e  hoola  ia  ia. 

8  Olelo  mai  la  ka  lunahanei'i,  i 
mai  la,  E  ka  Haku,  aole  o'u  pono 
e  komo  ae  oe  iloko  o  ko'u  hale ;  e 
olelo  wale  mai  no  oe,  a  e  ola  no 
kuu  kauwa. 

9  No  ka  mea,  he  kanaka  aku  wau 
malalo  o  ke  alii,  he  poe  koa  malalo 
iho  o'u  ;  a  olelo  aku  no  au  i  keka- 
hi,  E  hele  aku,  a  hele  aku  no  ia,  a 
i  kekahi  hoi,  E  hele  mai,  a  hele 
mai  no  ia;  a  i  kuu  kauwa,  E  hana 
ia  mea,  a  hana  no  ia. 

10  A  lohe  ae  la  o  Iesu,  malalo_aiL_ 
la  ia,  i  mai  la  i  ka  poe  e  ukali  aku 
ana,  He  oiaio  ka'u  e  olelo  aku  nei 
ia  oukou,  aole  au  i  ike 

Ke  kakauolelo  hahai. 


MATAIO. 


Na  puaa  make  i  ka  wai. 


like  me  keia  iloko  o 


naoio  nm  e 
ka  Iseraela. 

11  Ke  i  aku  nei  au  ia  oukou,  he 
nui  ka  poe  e  hele  mai,  mai  ka  hi- 
kina  a  me  ke  komohana  mai,  a  e 
noho  pu  lakou  me  Aberahama,  a 
me  Isaaka,  a  me  Iakooa  iloko  o  ke 
aupuni  o  ka  lani. 

12  A  o  na  keiki  o  ke  aupuni,  e 
kipakuia'ku  lakou  iloko  o  ka  pouli 
iwaho,  malaila  e  uwe  ai,  a  e  uwi  ai 
na  niho. 

13  Olelo  aku  la  o  Iesu  i  ka  luna- 
haneri,  0  hoi  oe ;  a  e  like  me  kau 
i  manaoio  mai  ai,  pela  hoi  e  ha- 
naia'ku  ai  nou.  Ola  iho  la  no  ka- 
na  kauwa  ia  hora. 

14  1[  Komo  ae  la  e  Iesu  iloko  o 
ka  hale  o  Petero,  ike  iho  la  ia  i  ko- 
na  makuahonoaiwahine  e  moe  ana 
i  ka  mai  kuni. 

15  Hoopa  aku  la  ia  i  kona  lima, 
haalele  iho  la  ke  kuni  ia  ia,  ala  ae 
la  ia,  a  lawelawe  na  lakou. 

16  1f  A  ahiahi  ae  la,  halihaliia  mai 
io  na  la  na  mea  he  nui  wale  i  ulu- 
hia  e  na  elaimonio  ;  mahiki  aku  la 
ia  i  na  uhane  ma  ka  olelo,  a  hoola 
iho  la  i  ka  poe  mai  a  pau  ; 

17  Pela  i  ko  ai  ka  olelo  a  ke  kau- 
la  a  Isaia,  i  i  mai  ai,  Nana  no  i  lawe 
ko  kakou  nawaliwali,  nana  hoi  i 
halihali  ko  kakou  mai. 

18  TT  A  ike  ae  la  o  Iesu,  ua  puni 
ia  i  ka  poe  kanaka  he  nui  wale,  ke- 
na  mai  la  ia  e  holo  ma  kela  kapa. 

19  Hele  mai  la  kekahi  kakauolelo, 
i  aku  la  ia  ia,  E  ke  Kumu,  e  hahai 
aku  no  au  ia  oe  i  na  wahi  a  pau  au 
e  hele  ai. 

20  I  mai  la  Iesu  ia  ia,  He  mau  lua 
ko  na  alopeke,  he  mau  punana  ko 
na  manu  o  ka  lewa ;  aka,  o  ke  Kei- 
ki  a  ke  kanaka,  aohe  ona  wahi  e 
hoomoe  ai  i  kona  poo. 

21  Olelo  aku  la  ia  ia  kekahi  hau- 
mana  ana,  E  ka  Haku,  e  ae  mai  oe 
ia'u  e  hele  mua  au  e  kanu  i  kuu 
makuakane. 

22  Olelo  mai  la  Iesu  ia  ia,  E  hahai 
mai  oe  ia'u,  na  ka  poe  make  no  e 
kanu  i  ko  lakou  poe  make. 

23  T[  Ee  aku  la  ia  maluna  o  ka 
moku,  a  hahai  aku  la  kana  mau 
haumana  ia  ia. 


24   Aia  hoi, 


he  ino 

nui   ma  ka 


moanawai,  a  popoiia'e  la  ka  moku 
e  na  ale ;  aka,  ua  hiamoe  oia. 

25  A  hele  aku  la  na  haumana  ana 
e  hoala  ia  ia,  i  aku  la,  E  ka  Haku, 
e  hoola  mai  ia  makou,  o  make 
makou. 

26  I  mai  la  oia  ia  lakou,  Heaha  ka 
oukou  e  makau  ai,  e  ka  poe  pau- 
lele  kapekepeke  ?  Ku  ae  la  ia  ilu- 
na,  papa  aku  la  ia  i  ka  makani  a 
me  ka  loko,  a  malie  loa  iho  la. 

27  Mahalo  aku  la  ua  poe  kanaka 
la,  i  aku  la,  Heaha  ke  ano  o  ia  nei, 
i  hoolohe  mai  ai  ka  makani  a  me 
ka  moauawai  ia  ia? 

28  T[  A  hiki  aku  la  ia  i  kela  kapa, 
i  ka  aina  o  ko  Gadara,  halawai  mni 
la  me  ia  elua  kanaka  i  uluhia  e  na 
daimonio,  i  hoea  mai,  mai  na  hale- 
kupapau  mai,  ua  nui  loa  ke  ku  o 
ka  hau,  aohe  kanaka  i  aa  aku  e 
maalo  ma  ia  wahi. 

29  Aia  hoi,  kahea  mai  la  laua,  i 
mai  la,  Heaha  kau  ia  makou  nei,  e 
Iesu  ke  Keiki  a  ke  Akua?  Ua  hi- 
ki  e  mai  nei  anei  oe  e  hana  eha  mai 
ia  makou  mamua  o~ka  manawa  ? 

30  A  i  kahi  mamao  aku,  he  ku- 
mupuaa  e  ai  ana. 

31  Noi  mai  la  ia  mau  daimonio  ia 
ia,  i  mai  la,  A  i  mahiki  aku  oe  ia 
makou,  e  ae  mai  oe  e  haele  makou 
e  komo  aku  iloko  o  ke  kumupuaa. 

32  I  aku  la  ia  ia  lakou,  ou  haele. 
A  hemo  lakou  iwaho,  komo  aku  la 
lakou  iloko  o  ua  kumupuaa  la :  aia 
hoi,  naholo  kiki  aku  la  ua  kumu- 
puaa  la  a  pau  ilalo  ma  ka  pali  i  ka 
moanawai,  a  pau  lakou  i  ka  make 
maloko  o  ka  wai. 

33  Auhee  aku  la  ka  poe  kahupuaa, 
a  hiki  aku  la  i  ke  kulanakauhale, 
hai  aku  la  lakou  ia  mau  mea  a  pau, 
a  me  ka  mea  o  ua  mau  kanaka  la  i 
uluhia  e  na  elaimonio. 

34  Aia  hoi,  hele  nui  mai  la  ko  ke 
kulanakauhale  iwaho,  e  halawai 
me  Iesu,  a  ike  mai  la  ia  ia,  nonoi 
nui  mai  la  lakou  ia  ia  e  hele  aku 
ia  mai  ko  lakou  aina  aku. 

MOKUNA  IX. 

1  Ua  hoolaia  ka  mai  lolo.  9  Kc  kahea  ana  ia 
Mataio,  a  me  ka  ai  ana  me  na  lunaauhau. 
14  Hele  mai  na  haumana  a  Ioane.  18  Ka 
hoola  ana  i  ke  kaikamahine  i  make,  a  mo 
ka  wahine  hee  koko.  27  Ua  hookaakaaia 
na  makapo.    35  Kaahele  o  Iesu. 


Hoolaia  ka  mai  lolo. 


MOKUNA  IX.  Ola  ke  kaikamahine  make. 


EE  ae  la  ia  maluna  o  ka  moku, 
holo  aku  la  ia,  a  hiki  aku  la  i 
kona  kulanakauhale. 

2  Aia  hoi,  hali  mai  la  lakou  io  na 
la  i  kekahi  mai  lolo,  e  moe  ana 
iluna  o  kahi  moe.  A  ike  aku  la  o 
Iesu  i  ko  lakou  manaoio,  i  aku  la 
ia  i  ka  mai  lolo,  E  kuu  keiki,  e 
hoolana  i  kou  manao,  ua  kalaia 
kou  hewa. 

8  Alaila,  ohumu  iho  la  kekahi 
poe  kakauolelo  iloko  o  lakou  iho, 
He  olelo  hoino  ka  ia  nei. 

4  Ike  iho  la  Iesu  i  ko  lakou  ma- 
nao,  ninau  aku  la,  No  ke  aha  la 
oukou  e  manao  ino  ai  iloko  o  ko 
oukou  naau  ? 

5  Mahea  ka  hiki  pono  ke  olelo, 
Ua  kalaia  kou  hewa,  a  ke  olelo  pa- 
ha,  E  ala'e  a  e  hele? 

6  I  ike  hoi  oukou,  he  mana  no 
ko  ke  Keiki  a  ke  kanaka  e  kala 
aku  ai  i  na  hewa  ma  ka  honua  nei, 
E  ku  ae,  (wahi  ana  i  ka  mai  lolo,) 
e  lawe  oe  i  kou  wahi  moe,  a  e  hoi 
i  kau  hale. 

7  A  ku  ae  la  ia,  a  hoi  aku  la  i  ko- 
na  hale. 

8  A  ike  aku  la  na  kanaka,  mahalo 
aku  la,  a  hoonani  aku  la  lakou  i  ke 
Akua,  nana  i  haawi  mai  ia  mana 
no  na  kanaka. 

9  1  A  hele  aku  la  o  Iesu  mai  ia 
wahi  aku,  ike  mai  la  ia  i  kekahi 
kanaka  e  noho  ana  ma  kahi  hoo- 
kupu,  o  Mataio  kona  inoa ;  i  mai 
la  oia  ia  ia,  E  hahai  mai  oe  ia'u. 
Ku  ae  la  ia  a  hahai  aku  la  ia  ia. 

10  H  A  i  ko  Iesu  noho  ana  i  ka 
ahaaina  iloko  o  ka  hale,  aia  hoi,  he 
nui  na  lunaauhau  a  me  na  lawehala 
i  hele  mai,  a  noho  pu  me  ia  a  me 
kana  poe  haumana. 

11  A  ike  aku  la  ka  poe  Parisaio,  i 
mai  la  lakou  i  kana  poe  haumana, 
No  ke  aha  la  e  ai  pu  ai  ka  oukou 
kumu  me  na  lunaauhau  a  me  na 
lawehala  ? 

12  Lohe  ae  la  o  Iesu,  i  aku  la  oia 
ia  lakou,  Aole  no  ka  poe  ola  ke  ka- 
huna  lapaau,  no  ka  poe  mai  no  ia. 

13  E  hele  hoi  oukou  e  ao  i  ke  ano 
o  keia,  o  ke  aloha  ko'u  makemake, 

ole  ka  mohai :  ua  hele  mai  nei  au 
ao  aku  i  ka  poe  hewa  e  mihi, 
aole  i  ka  poe  pono. 


14  H  Alaila,  hele  mai  la  na  hau- 
mana  a  Ioane  io  na  la,  i  mai  la,  Ke 
hookeai  pinepine  nei  makou  a  me 
ka  poe  Parisaio,  heaha  hoi  ka  mea 
e  hookeai  ole  ai  kau  poe  haumana  ? 

15  I  aku  la  Iesu  ia  lakou,  E  hiki 
anei  i  na  keiki  o  ke  kanemare  ke 
kaniuhu,  i  ka  wa  e  noho  pu  ai  ia 
me  lakou  ?  E  hiki  mai  ana  ka 
manawa  e  laweia'ku  ai  ke  kanema- 
re  mai  o  lakou  aku,  ilaila  lakou  e 
hookeai  ai. 

16  Aole  no  kekahi  e  pinai  i  ka 
apana  lole  hou  maluna  o  ka  lole 
kahiko,  o  moku  ka  mea  kahiko  i 
ka  mea  hou,  a  nui  aku  ka  nahae. 

17  Aole  hoi  e  ukuhi  na  kanaka  i 
ka  waina  hou  maloko  o  na  hue  ili 
kahiko,  o  nahae  na  hue,  a  kahe  aku 
ka  waina,  a  pau  na  hue :  aka,  uku- 
hi  no  lakou  i  ka  waina  hou  iloko  o 
na  hue  hou,  a  koe  pu  ia  mau  mea 
i  ka  malamaia. 

18  H  I  kana  olelo  ana  ia  mau  mea 
ia  lakou,  aia  hoi,  hele  mai  kekahi 
luna,  moe  iho  la  ia,  i  mai  la  ia  ia, 
Ua  make  iho  nei  ka'u  kaikamahi- 
ne,  aka,  e  hele  mai  oe,  a  kau  i  kou 
lima  maluna  ona,  a  e  ola  ia. 

19  Ku  ae  la  o  Iesu  iluna,  hahai 
aku  la  ia  ia  me  kana  poe  haumana. 

20  H  Aia  hoi,  he  wahine  hee  ko- 
ko  i  na  makahiki  he  umikumama- 
lua,  hele  aku  la  ia  mahope  iho  ona, 
a  hoopa  aku  la  i  ka  lepa  o  koua 
aahu: 

21  No  ka  mea,  i  iho  la  ia  iloko 
ona,  A  i  hoopa  wale  aku  au  i  kona 
aahu,  e  ola  au. 

22  Haliu  ae  la  o  Iesu,  ike  ae  la  ia 
ia,  i  aku  la,  E  ke  kaikamahine,  e 
hoolana  i  kou  manao :  ua  hoola 
mai  kou  manaoio  ia  oe.  A  ola  ko- 
ke  iho  la  ua  wahine  la  ia  hora. 

23  A  hiki  aku  la  o  Iesu  i  ka  hale 
o  ua  luna  la,  ike  ae  la  ia  i  ka  poe 
hookiokio,  a  me  na  kanaka  e  ku- 
makena  ana, 

24  I  aku  la  oia  ia  lakou,  Ou  hoi 
oukou,  aole  i  make  ke  kaikamahi- 
ne,  ua  hiamoe  no.  A  hoowahawa- 
ha  mai  la  lakou  ia  ia. 

25  A  pau  ae  la  ka  poe  kanaka  i 
ka  hookukeia  iwaho,  komo  aku  la 
ia  iloko,  lalau  iho  la  i  kona  lima,  a 
ala  ae  la  ua  kaikamahine  nei. 

Oia  na  makapo  elua.  MAT 

26  A  kaulana  aku  la  ia  mea  ma  ia 
aina  a  pau. 

27  H"  A  hele  aku  la  o  Iesu  mai  ia 
wahi  aku,  elua  kanaka  makapo  i 
hahai  ia  ia,  kahea  mai  la  laua,  i  mai 
la,  E  ka  mamo  a  Davida,  e  aloha 
mai  oe  ia  maua. 

28  Komo  ae  la  ia  iloko  o  ka  hale, 
a  hele  mai  ua  mau  makapo  la  io 
na  la,  ninau  aku  la  Iesu  ia  laua,  Ke 
manaoio  nei  anei  olua,  e  hiki  no 
ia'u  ke  hana  i  keia  mea  ?  I  aku  la 
laua  ia  ia,  Ae,  e  ka  Haku. 

29  Alaila,  hoopa  aku  la  ia  i  ko 
laua  mau  maka,  i  aku  la,  E  like  me 
ko  olua  manaoio  ana  mai,  pela  e 
hanaia  aku  ai  no  olua. 

30  Kaakaa  ae  la  ko  laua  mau  ma- 
ka.  Papa  aku  la  Iesu  ia  laua,  i 
aku  la,  E  malama  olua  o  ikea  ia  e 
hai. 

31  Aka,  hele  aku  la  laua,  a  hoo- 
kauiana  aku  la  ia  ia  ma  ia  aina  a 
puni. 

32  T[  A  hele  aku  la  lakou  iwaho, 
aia  hoi,  haliia  mai  io  na  la  he 
kanaka  aa,  ua  uluhia  e  ka  daimo- 
nio.   . 

33  A  mahikiia  aku  ka  daimouio, 
olelo  mai  la  ua  aa  la,  a  mahalo  ae 
la  ka  poe  kanaka,  i  ae  la,  Aole  i 
ikea  ka  mea  like  me  neia  iwaena  o 
ka  Iseraela. 

34  Aka,  olelo  aku  la  ka  poe  Pa- 
risaio,  Ke  mahiki  aku  nei  oia  nei  i 
na  daimonio  ma  ke  alii  o  na  dai- 
monio. 

35  Kaahele  ae  la  o  Iesu  ma  na 
kulanakauhale  a  pau,  a  me  na  kau- 
hale,  e  ao  ana  iloko  ona  halehala- 
wai  o  lakou,  a  e  hai  mai  ana  i  ka 
euanelio  no  ke  aupuni,  me  ka  hoo- 
la  i  na  mai  a  pau,  a  me  na  nawali- 
wali  a  pau  o  na  kanaka. 

36  T[  A  ike  mai  la  ia  i  ka  ahaka- 
naka,  hu  ae  la  kona  aloha  ia  laleou  ; 
no  ka  mea,  ua  maluhiluhi  lakou, 
ua  auwana  hoi  e  like  me  na  hipa 
kahu  ole. 

37  Alaila,  i  mai  la  ia  i  kana  poe 
haumana,  He  nui  ke  kihapai  ai,  ua 
hapa  no  nae  ka  poe  lawehana. 

38  No  ia  mea,  e  noi  oukou  i  ka 
Haku  nana  ke  kihapai  ai,  e  hoouna 
oia  i  na  lawehaua  iloko  o  kana  ki- 
hapai. 

AIO.  Na  haumaua  a  lesu. 

MOKUNA  X. 

1  Na  haumana  a  Iesu.  5  Ke  kauoha  ia  la- 
kou  e  hele  e  ao.  16  Ua  ao  aku  ia  lakou  i  ka 
hana  ino  ia  e  kanaka.  34  Kekahi  mea  i 
hele  mai  ai  ka  Haku,  e  hooku  e  mai  ka  poe 
hewa.  40  Ka  pomaikai  ana  o  ka  poe  īke 
aku  ia  Iesu. 

AHEA  ae  la  ia  i  kana  poe^- 
haumana  he  umikumanaaiua. 
alaila  haawi  mai  la  i  ka  mana  no 
lakou  e  malūki  aku  ai  i  na  uhane 
ino,  a  e  hoola  aku  i  na  mai  a  pau 
a  me  na  nawaliwali  a  pan 


2  Eia  hoi  na  inoa  o  ka  poe  lunao- 
lelo  he  umikumamalua.  O  ka 
mua,  o  Simona  i  kapaia  o  Petero, 
me  kona  kaikaina  o  Anederea ;  o 
Iakoho  na  Zebedaio,  a  me  kona 
kaikaina  o  Ioane ; 

3  O  Pilipo  a  me  Baretolomaio ;  o 
Toma  a  me  Mataio  ka  lunaauhau  ; 
o  Iakooo  na  Alepaio,  a  me  Lehaio 
i  kapaia  o  Tadaio. 

4  O  Simona  no  Kanaana  a  me  Iu- 
da  Isekariota,  nana  ia  i  kumakaia 
aku. 

5  O  keia  poe  umikumamalua  ka 
Iesu  i  hoouna  ae  ai,  kauoha  mai  la 
ia  lakou,  i  mai  la,  Mai  hele  oukou 
ma  ke  kuamoo  o  ko  na  aina  e,  aole 
hoi  e  komo  i  kekahi  kulauakauha- 
le  o  ko  Samaria : 

6  Aka,  e  hele  oukou  i  ka  poe 
hipa  auwana  o  ka  ohana  o  Isera- 
ela. 

7  I  ko  oukou  hele  ana,  e  ao  aku, 
me  ka  i  ana,  Ua  kokoke  mai  nei 
ke  aupuni  o  ka  lani. 

8  E  hoola  i  na  mai,  e  huikala  i  na 
lepero,  c  hoala  i  na  mea  make,  e 
mahiki  aku  i  na  daimonio ;  ua  haa- 
wi  wale  ia  mai  ia  oukou,  e  haawi 
wale  aku  oukou. 

9  Mai  hahao  oukou  i  gula,  aole 
hoi  i  kala,  aole  hoi  i  keleawe  iloko 
o  ko  oukou  mau  hipuu ; 

10  Aole  hoi  he  aa  no  ko  oukou 
hele  ana,  aole  hoi  elua  aahu,  aole 
hoi  kamaa,  aole  no  hoi  he  kookoo ; 
no  ka  mea,  he  pono  ke  loaa  i  ka 
mea  hana  ka  ai  nana. 

11  A  o  ke  kulanakauhale,  a  o  ke 
kauhale  paha,  a  oukou  e  komo  aku 
ai,  e  ninau  aku  i  ko  laila  poe  po- 
no  ;  malaila  no  e  noho  ai  a  hiki  i 
ka  manawa  e  hele  aku  ai  malaila 
aku. 


Ke  kauoha  i  na  lunaolelo.     MOKUNA  X. 


E  hoomaauia  mai  lakou. 


12  Aia  komo  aku  oukou  iloko  o 
ka  hale,  e  uwe  aku  i  ko  laila. 

13  A  i  pono  ko  ka  hale,  e  kau  ko 
oukou  aloha  maluna  ona;  aka,  i 
pono  ole,  e  hoi  hou  mai  no  ko  ou- 
kou  aloha  io  oukou  la. 

14  A  o  ka  mea  hookipa  ole  ia  ou- 
kou,  aole  hoi  e  hoolohe  i  ka  oukou 
olelo,  a  hele  aku  oukou  iwaho  o 
kela  hale,  a  o  kela  kuianakauhale 
paha,  e  lulu  iho  i  ka  lepo  o  ko  ou- 
kou  wawae. 

15  He  oiaio  ka'u  e  olelo  aku  nei 
ia  oukou,  E  aho  no  ka  hewa  ana 
o  ko  Socloma  a  me  ko  Gomora  i  ko 
ia  kulanakauhale  i  ka  la  e  hooko- 
lokolo  ai. 

16  T[  Eia  hoi,  ke  hoouna  aku  nei 
au  ia  oukou  e  like  me  na  hipa  ma- 
waena  o  na  ilio  hihiu  hae ;  no  ia 
mea,  e  inaalea  oukou  e  like  me  na 


hale  o  ka  Iseraela  i  ke  kaaheleia  e 
oukou,  a  hiki  mai  no  ke  Keiki  a 
ke  kanaka. 

24_Aole  he  kiekie  ka  haumana. 

nahesa,  e  noho  malie  hoi  e  like  me 
na  manu  nunu. 

17  E  maīama  hoi  ia  oukou  i  na 
kanaka:  no  ka  mea,  e  haawi  aku 
lakou  ia  oukou  i  ka  aha  hookolo- 
kolo,  e  hahau  hoi  lakou  ia  oukou 
iloko  o  ko  lakou  mau  halehala- 
wai; 

18  A  no'u  nei  e  alakaiia'ku  ai  ou- 
kou  imua  o  na  kiaaina  a  me  na 
alii,  i  mea  e  ike  ai  no  lakou,  a  no 
ko  na  aina  e. 

19  Aia  haawiia'ku  oukou,  mai 
manao  nui  i  ka  oukou  e  olelo  aku 
ai ;  no  ka  mea,  e  haawiia  aku  ia 
oukou  i  kela  manawa  ka  oukou 
mea  e  olelo  aku  ai. 

20  No  ka  mea,  aole  na  oukou  e 
olelo  aku,  na  ka  Uhane  no  o  ko 
oukou  Makua  e  olelo  ana  ma  o 
oukou  la. 

21  E  haawi  ana  ka  hoahanau  i  ka 
hoahanau  e  make,  a  o  ka  makua- 
kane  i  ke  keiki ;  a  e  ku  e  na  keiki 
i  iki  makua,  e  hoolilo  ia  lakou  i  ka 
make. 

22  No  ko'u  inoa  e  inainaia  mai  ai 
oukou  e  na  kauaka  a  pau  :  aka,  o 
ka  mea  hoomau  aku  a  hiki  i  ka  ho- 

3   pena,  e  ola  ia. 

23  Aia  hana  ino  mai  lakou  ia  ou- 
kou  iloko  o  kekahi  kulanakauha- 
le,  e  holo  aku  oukou  i  kekahi ;  he 
oiaio  ka'u  e  olelo  aku  nei  ia  ou- 
kou,  Aole  e  pau  e  na  kulauakau- 


25  He  aho  no  ka  haumaua  ke  like 
ia  me  kana  kumu,  a  o  ke  kauwa  ke 
like  ia  me  kona  haku.  Ina  e  kapa 
mai  lakou  i  ka  mea  nona  ka  hale, 
o  Belezebuba,  e  nui  auanei  ko  la- 
kou  kapa  ana  i  ko  ka  hale  pela. 

26  Mai  makau  hoi  ia  lakou ;  no 
ka  niea,  aohe  mea  i  uhiia  e  ole  e 
hoakakaia'na,  aohe  mea  i  hunaia  e 
ole  e  hoikeia'na. 

27  O  ka'u  e  olelo  aku  nei  ia  ou- 
kou  ma  ka  pouli  nei,  oia  ka  oukou 
e  hai  aku  ai  ma  ka  malamalama; 
a  o  ka  mea  a  oukou  e  lohe  nei  ma 
ka  pepeiao,  oia  ka  oukou  e  kala 
aku  ai  maluna  o  na  hale. 

28  Mai  makau  aku  hoi  oukou  i 
ka  poe  nana  e  pepehi  mai  ke  kino, 
aole  nae  e  hiki  ia  lakou  ke  pepehi 
i  ka  uhane ;  aka,  e  makau  aku  i  ka 
mea  nona  ka  mana  e  make  ai  ka 
uhane  a  me  ke  kino  iloko  o  Ge- 
hena. 

29  Aole  anei  i  kuaiia  na  manu  lii- 
lii  elua  i  kekahi  asario  ?  aole  hoi  e 
haule  wale  kekahi  o  laua  ma  ka 
lepo,  ke  ole  ko  oukou  Makua. 

30  Ua  pau  loa  no  hoi  na  lauoho  o 
ko  oukou  mau  poo  i  ka  heluia. 

31  Nolaila,  mai  makau  oukou,  ua 
oi  loa  aku  oukou  mamua  o  na  ma- 
nu  liilii  he  nui  loa. 

32  Nolaila,  o  ka  mea.  nana  au  e 
hooia  aku  imua  o  na  kanaka,  na'u 
hoi  ia  e  hooia  aku  imua  o  ko'u 
Makua  iloko  o  ka  lani. 

33  A  o  ka  mea  nana  au  e  hoole 
aku  imua  o  na  kanaka,  na'u  hoi  ia 
e  hoole  aku  imua  o  ko'u  Makua 
iloko  6  ka  lani. 

34  Mai  manao  oukou  i  hele  mai 
nei  au  e  lawe  mai  i  ke  kuikahi  ma 
ka  honua;  o  ka  pahikaua  ka'u  i 
hele  mai  nei  e  lawe  mai,  aole  ke 
kuikahi. 

35  No  ka  mea,  i  hele  mai  nei  au  e 
hookuee  i  ke  kanaka  i  kona  ma- 
kuakane,  a  i  ke  kaikamahine  i  ko- 
na  makuwahine,  a  i  ka  hunonawa- 
hine  i  kona  makuahunoaiwahine. 

36  O  na  enemi  a  ke  kanaka,  no 
kona  hale  ibo  no  lakou. 

37  O  ka  mea  hookela  aku  i  ke 
aloha  i  kona  makuakane  a  i  kona 
makuwahine,  aole  no  ia'u,  aole  īa 
e  pono  no'u  :  a  o  ka  mea  hookela 
aku  i  ke  aloha  i  kana  keikikane  a 
i  ke  kaikamahine,  aole  ia'u,  aole 
hoi  ia  e  pono  no'u. 

38  A  o  ka  mea  kaikai  ole  i  kona 
kea,  a  e  hahai  mai  mamuli  o'u, 
aole  ia  e  pono  ia'u. 

39  O  ka  mea  malama  i  kona  ola, 
e  lilo  no  kona  ola ;  aka,  o  ka  mea 
haalele  i  kona  ola  no'u  nei,  e  loaa 
ia  ia  ke  ola. 

40  U  O  ka  mea  hookipa  mai  ia 
oukou,  oia  ke  hookipa  mai  ia'u;  a 
o  ka  mea,  hookipa  mai  ia'u,  oia  ke 
hookipa  mai  i  ka  mea  nana  au  i 
hoouna  mai. 

V  41  O  ka  mea  hookipa  mai  i  ke 
kaula,  no  ka  mea,  he  kauia  ia,  e 
loaa  ia  ia  ka  uku  no  ke  kaula ;  a  o 
ka  mea  hookipa  mai  i  ke  kanaka 
pono,  no  ka  mea,  he  kanaka  pono 
ia,  e  loaa  ia  ia  ka  uku  no  ke  kana- 
ka  pono. 

42  O  ka  mea  nana  e  haawi  mai  i 
ke  kiaha  wai  huihui  e  inu,  no  ke- 
kahi  o  keia  mau  mea  uuku,  no  ka 
mea,  he  haumana  ia,  he  oiaio  ka'u 
e  olelo  aku  nei  ia  oukou,  Aole  ia  e 
nele  i  kona  uku. 

MOKUNA  XI. 

2  Hoouna  mai  o  Ioane  i  na  haumana  ana  io 
Iesu  īa.  7  Ko  Iesu  manao  no  Ioane.  18 
Ko  kanaka  manao  no  laua.  20  Ko  Iesu 
hoohewa  ana  i  na  kulanakauhale.  25  Ko- 
na  hoomaikai  ana  i  ka  Makua.  _  28  E  hele 
io  na  la  ka  poe  luhi  a  kaumaha  i  ka  hewa, 
i  maha'i. 

AOKI  ae  la  ka  Iesu  ao  ana  aku 
i  kana  poe  haumana  he  umi- 
kumamalua,  hele  aku  la  ia  malaila 
aku,  e  ao  a  e  olelo  aku  iloko  o  ko 
lakou  mau  kulanakauhale. 

2  Lohe  ae  la  o  Ioane  iloko  o  ka  ha- 
lepaahao  i  na  hana  a  Kristo,  hoou- 
na  mai  la  ia  i  na  haumana  ana  elua, 

3  Ninau  aku  la  ia  ia,  O  oe  io  no 
anei  ka  mea  e  hele  mai  ana ;  e  kali 
anei  makou  i  kekahi  mea  e  ae  ? 

4  Olelo  mai  la  Iesu,  i  mai  la  ia 
laua,  Ou  hoi  olua,  e  hai  aku  ia  Ioa- 
ne  i  na  mea  a  olua  i  lohe,  a  i  ike 
iho  nei. 

5  Ua  ike  na  makapo,  ua  hele  na 
oopa,  ua  huikalaia  na  lepero,  ua 
lohe  na  kuli,  ua  hoalaia  na  make, 
a  ua  haiia'ku  ka  euanelio  i  ka  poe 
ilihune. 

6  Pomaikai  hoi  ka  mea  i  hoohi- 
hia  ole  ia  no'u. 

7  1  A  hala  aku  la  laua,  hoomaka 
aku  la  Iesu  e  olelo  i  ka  poe  kana- 
ka  no  Ioane,  i  aku  la,  I  hele  la  ou- 
kou  i  ka  waonahele  e  ike  i  ke  aha  ? 
I  ka  ohe  anei  i  luli  i  ka  makani? 

8  I  hele  hoi  oukou  e  ike  i  ke  aha? 
He  kanaka  anei  i  kahikoia  i  ke 
kapa  pahee?  Aia  no  ka  poe  i  ka- 
hikoia  i  ke  kapa  pahee  iloko  o  na 
hale  o  na'lii. 

9  I  hele  hoi  oukou  e  ike  i  ke  aha  ? 
He  kaula  anei?  Oia,  ke  hai  aku 
nei  au  ia  oukou,  o  ka  mea  hoi  e  oi 
aku  i  ke  kaula. 

10  Oia  no  ka  mea  i  palapalaia  no- 
na,  Aia  hoi,  ke  hoouna  aku  nei 
au  i  ka'u  elele  mamua  ou,  nana  e 
hoomakaukau  i  kou  alanui  mamua 
ou. 

11  He  oiaio  ka'u  e  olelo  aku  nei 
ia  oukou,  O  na  mea  a  na  wahine 
i  hanau  ai,  aole  kekahi  o  lakou  i 
oi  aku  imua  o  Ioane  Bapetite: 
aka,  o  ka  mea  liilii  loa  iloko  o  ke 
aupuni  o  ka  lani,  ua  oi  aku  iaimua 
ona. 

12  Mai  ka  wa  ia  Ioane  Bapetite 
mai  a  hiki  ia  nei,  ua  imi  ikaika  ia 
ke  aupuni  o  ka  lani,  a  ua  laweia  e 
ka  poe  ikaika  no  lakou. 

13  Ua  wanana  mai  ka  poe  kaula 
a  pau  a  me  ke  kanawai,  a  hiki  mai 
ai  o  Ioane. 

14  Ina  e  hiki  ia  oukou  ke  hooma- 
opopo,  oia  nei  no  ua  Elia  la,  ka 
mea  e  hele  mai  ana. 

15  O  ka  mea  pepeiao  lohe  la,  e 
hoolohe  ia. 

16  1  Me  ke  aha  la  au  e  hoohalike 
ai  i  keia  hanauna  ?  Ua  like  no  ia 
me  na  kamalii  e  noho  ana  i  kahi 
kuai,  a  e  kahea  aku  ana  i  ko  lakou 
mau  hoa, 

17  I  ka  i  ana  aku,  E,  ua  hookio 
kio  aku  makou  ia  oukou,  aole  ou 
kou  i  haa  mai ;   ua  makena  aku 
makou  ia  oukou,  aole  hoi  oukou 
i  uwe  mai. 

18  No  ka  mea,  i  hele  mai  nei  o 

loane  me  ka  ai  ole  a  me  ka  inu 
<>le,  a  ke  olelo  nei  lakou,  He  dai- 
monio  kona. 

,  19  I  hele  mai  nei  ke  Keiki  a  ke 
kanaka  me  ka  ai  ana  a  me  ka  inu 
ana,  a  ke  olelo  nei  lakou,  Aia  hoi, 
he  kanaka  pakela  ai,  pakela  inu 
waina,  a  he  hoalauna  no  na  luna- 
auhau  a  me  na  lawehala.  Aka,  ua 
hoaponoia  ka  naauao  e  kana  poe 
keiki. 

N  20  *[  Ilaila  kana  hoomaka  ana  e 
hoohewa  aku  i  na  kulanakauhale, 
kahi  i  hanaia'i  ka  nui  loa  o  kana 
mau  hana  mana;  no  ka  mea,  aole 
lakou  i  mihi. 

21  Auwe  oe,  e  Korazina!  Auwe 
oe,  e  Betesaida!  no  ka  mea,  ina  i 
hanaia  ma  Turo  a  me  Sidona  na 
hana  mana  i  hanaia'ku  ai  io  olua 
la,  ina  ua  mihi  e  lakou,  iloko  o  ke 
kapa  ino  a  me  ka  lehu  ahi. 

22  Ke  olelo  aku  nei  au  ia  oukou, 
E  aho  no  ka  hewa  ana  o  Turo  a  me 
Sidona  i  ko  olua,  i  ka  la  e  hooko- 
lokolo  ai. 

23  O  oe  hoi,  e  Kaperenauma,  ka 
i  hookiekieia'e  i  ka  lani,  e  kiolaia 
oe  ilalo  i  ka  po  ;  no  ka  mea,  ina  i 
hanaia  ma  Sodoma  na  hana  mana 
i  kanaia'ku  ai  iloko  ou,  ina  ua  koe 
ia  a  hiki  i  neia  manawa. 

24  Aka  hoi,  ke  olelo  aku  nei  au 
ia  oukou,  E  aho  no  ka  hewa  ana  o 
Sodoma  i  kou  i  ka  la  e  hookolo- 
kolo  ai. 

25  1  Ia  wa  la,  olelo  aku  la  o  Iesu, 
i  aku  la,  Ke  aloha  aku  nei  au  ia  oe, 
e  ka  Makua,  ka  Haku  o  ka  lani  a 
me  ka  honua ;  no  ka  mea,  ua  huna 
oe  i  keia  mau  mea  i  ka  poe  akamai 
a  me  ka  poe  maalea,  a  ua  hoike  mai 
oe  ia  mau  mea  i  na  keiki  uuku. 

26  Oia  no,  e  ka  Makua,  no  ka 
mea,  o  ka  pono  no  ia  ia  oe. 

27  Ua  haawiia  mai  ia'u  na  mea  a 
pau  e  ko'u  Makua;  aohe  kanaka  i 
ike  i  ke  Keiki,  o  ka  Makua  wale 
no ;  aole  hoi  he  kanaka  i  ike  i  ka 
Makua,  o  ke  Keiki  wale  no,  a 
me  ka  mea  ia  ia  e  hoike  aku  ai  ke 
Keiki. 

/  28  H  E  hele  mai   oukou  a  pau 
|  loa  io'u  nei,  e  ka  poe  luhi  a  me  ka 
f  poe  kaumaha,  na'u  oukou  e  hoo- 
maha  aku. 

TA  XII.  No  ka  malama  i  ka  Sabati. 


29  E  anio  oukou  i  ka'u  auamo 
maluna  iho  o  oukou,  a  e  aoia  ou- 
kou  e  au :  no  ka  mea,  ua  akahai 
au,  ua  haahaa  kuu  naau,  a  e  loaa 
ia  oukou  ka  maha  no  ko  oukou 
mau  uhane. 

30  No  ka  mea,  he  oluolu  ka'u 
auamo,  he  mama  hoi  ka'i»  ukana.  / 

MOKUNA  XII. 

1  No  ka  malama  ana  i  ka  la  Sabati.  13  IIoo- 
la  oia  i  ka  lima  maloo  ia  la.  22  Hoolaia  ka 
mea  makapo  leopaa.  31  No  ka  olelo  hoi- 
noikaUhane  Hemolele.  38  Ka  poe  imi  i 
hoailona.  46  Kona  makuwahine  a  me  na 
hoahanau. 

IA  wa  la,  hele  aku  la  o  Iesu  i  ka 
la  Sabati  mawaena  o  na  mahina 
ai,  pololi  iho  la  na  haumana  ana,  a 
hoomaka  aku  la  lakou  e  lalau  i  na 
huhui  palaoa,  a  ai  iho  la. 

2  Ike  aku  la  ka  poe  Parisaio,  i 
aku  la  lakou  ia  ia,  Aia  ke  hana  nei 
kau  poe  haumana  i  ka  mea  ku  ole 
i  ke  kanawai  ke  hana  i  ka  la  Sa- 
bati. 

3  I  mai  la  oia  ia  lakou,  Aole  anei 
oukou  i  heluhelu  i  ka  mea  a  Da\i- 
da  i  hana'i,  a  me  ka  poe  me  ia,  i  ka 
wa  i  pololi  ai  lakou  ? 

4  Ia  ia  i  komo  aku  ai  iloko  o  ka 
hale  o  ke  Akua,  a  ai  iho  la  i  ka  be- 
rena  hoike,  ka  mea  ku  pono  ole  ia 
ia  ke  ai,  aole  hoi  i  ka  poe  me  ia,  na 
ka  poe  kahuna  wale  no. 

5  Aole  anei  oukou  i  heluhelu  ma 
ke  kanawai,  o  ka  poe  kahuna  iloko 
o  ka  luakini  i  na  la  Sabati,  ua  hana 
lakou  i  ka  la  Sabati,  aole  hoi  a 
lakou  hala? 

6  Ke  olelo  aku  nei  au  ia  oukou, 
Eia  maanei  kekahi,  ua  oi  aku  ia 
mamua  o  ka  luakini. 

7  Ina  paha  i  ike  oukou  i  ke  ano  o 
keia,  O  ke  aloha  ko'u  makemake, 
aole  ka  mohai,  ina  ua  hoohewa  ole 
mai  oukou  i  ka  poe  hala  ole. 

8  No  ka  mea,  o  ke  Keiki  a  ke  ka- 
naka,  oia  ka  Hakn  nn  kn,  1a  Snhn.fi. 

9  Hele  aku  la  ia  mai  ia  wahi  aku, 
a  komo  aku  la  iloko  o  ko  lakou 
halehalawai. 

10  H  Aia  ilaila  he  kanaka,  ua  ma- 
loo  kona  lima :  ninau  mai  la  lakou 
ia  ia,  i  mea  e  hoopii  aku  ai  lakou 
ia  ia,  i  mai  la,  He  mea  pono  anei 
ke  hoola  aku  i  ka  la  Sabati  ? 

11  I  aku  la  oia  ia  lakou,  Owai  la 

No  ka  hoino  i  ka  Uhane. 


ke  kanaka  o  oukon  hookahi  hipa 
kana,  a  i  haule  iho  i  ka  lua  i  ka  la 
Sabati,  aole  anei  ia  e  lalau  aku  ia 
ia,  a  e  huki  mai  iluna? 

12  Aole  anei  e  oi  aku  ke  kanaka 
mamua  o  ka  hipa?  He  mea  pono 
no  ke  hana  maikai  i  ka  la  Sabati. 

13  Alaila,  olelo  aku  la  ia  i  ua  kana- 
ka  la,  E  o  mai  kou  lima :  o  mai  la 
ia,  a  ola  ae  la  ia  e  like  me  kela  li- 
ma. 

14  1f  Hele  aku  la  ka  poe  Parisaio 
iwaho,  kukakuka  ae  la  lakou  i 
mea  e  make  ai  oia  ia  lakou. 

15  A  ike  iho  la  o  Iesu  ia  mea, 
hele  aku  la  ia  mai  ia  wahi  aku ;  a  he 
nui  ka  poe  kanaka  i  hahai  aku  ia 
ia,  hoola  iho  la  oia  ia  lakou  a  pau. 

16  Papa  mai  la  oia  ia  lakou,  aole 
lakou  e  hai  hoike  aku  ia  ia: 

17  I  ko  ai  ka  olelo  a  ke  kaula  a 
Isaia,  i  i  mai  ai, 

18  Aia  hoi  kuu  kauwa  a'u  i  koho 
ai,  kuu  mea  aloha,  ia  ia  ka  olioli  o 
kuu  naau ;  e  kau  aku  ana  au  i  kuu 
Uhane  maluna  iho  ona,  a  e  hai 
aku  ia  i  ke  kanawai  i  na  lahuika- 
naka. 

19  Aole  ia  e  hakaka,  aole  hoi  e 
walaau  aku,  aole  hoi  e  lohea  kona 
leo  ma  na  alanui. 

20  Aole  e  hai  ia  ia  ka  ohe  pepe, 
aole  hoi  ia  e  kinai  i  ka  uiki  e  hoo- 
pipi  ana,  a  kui  aku  ia  i  ke  kanawai 
a  lanakila. 

21  A  e  paulele  hoi  na  lahuikana- 
ka  ma  kona  inoa. 

22 1  Alaila,  haliia  mai  io  na  la  ke- 
kahi  kanaka  i  uluhia  e  ka  daimo- 
nio,  ua  makapo,  ua  paa  hoi  ka  leo ; 
a  hoola  iho  la  kela  ia  ia,  a  olelo  ae 
la  ka  leopaa,  a  ike  ae  la  ka  makapo. 

23  Kahaha  iho  la  na  kanaka  a  pau, 
i  ae  la,  0  ka  Mamo  anei  keia  a  Da- 
vida  ? 

21  A  lohe  ae  la  ka  poe  Parisaio,  i 
ae  la  lakou,  Ma  o  Belezebuba  la 
wale  no,  ke  alii  o  na  elaimonio,  ka- 
na  mahiki  ana  aku  i  na  daimonio. 

25  Ike  ae  lao  Iesu  i  ko  lakou  ma- 
nao  aua,  i  aku  la  ia  lakou,  0  ke 
aupuni  i  mokuahana  ia  ia  iho,  e 
pau  ia,  a  o  ke  kulanakauhale  a  o 
ka  poe  ohana  i  mokuahaua  ia  ia 
iho,  aole  ia  e  mou. 

20  Ina  paha  o  Satana  e  mahiki 

aku  ia  Satana,  ua  mokuahana  oia 
ia  ia  iho,  a  pehea  la  hoi  e  mau  ai 
kona  aupuni  ? 

27  Ina  paha  owau  e  mahiki  aku  i 
na  daimonio  ma  o  Belezebuba  la, 
ma  owai  la  hoi  e  mahiki  aku  ai  na 
keiki  a  oukou  ia  lakou  ?  Nolaila, 
e  lilo  laKou  i  poe  hooponopono  ia 
oukou. 

28  Ina  paha  owau  e  mahiki  aku  i 
na  daimonio  ma  ka  Uhane  o  ke 
Akua,  ina  ua  kokoke  mai  ke  aupu- 
ni  o  ke  Akua  io  oukou  nei. 

29  Pehea  la  e  hiki  ai  i  kekahi  ke 
komo  iloko  o  ka  hale  o  kekanaka 
ikaika,  a  hao  i  kona  waiwai  ?  Aia 
nakinaki  ia  mamua  i  ke  kanaka 
ikaika  a  paa,  alaila  e  hao  ia  i  na  mea 
o  kona  hale. 

30  O  ka  mea  aole  me  au  nei,  o 
^ko'u  enemi  no  ia ;  a  o  ka  meahoi- 

liili  pu  ole  me  au,  ua  hooleilei  wa- 
le  aku  no  ia. 

31  H  Ke  olelo  aku  nei  hoi  au  ia 
oukou,  O  na  hala  a  pau,  a  me  na 
olelo  hoino  e  kalaia'na  no  na  ka- 
naka :  aka,  o  ka  olelo  hoino  aku  i 
ka  Uhane  Hemolele,  aole  ia  e  ka- 
laia  no  na  kanaka. 

32  O  ka  mea  olelo  hoino  mai  i  ke 
Keiki  a  ke  kanaka,  e  kalaia'na  oia ; 
aka,  o  ka  mea  olelo  hoino  i  ka 
Uhane  Hemolele,  aole  loa  e  ka-' 
laia'na  oia  i  keia  ao,  aole  hoi  i  ke- 
la  ao  aku. 

33  Ina  e  hoomaikai  aku  oukou  i 
ka  laau,  e  hoomaikai  pu  no  hoi  i 
ko  na  hua ;  aka  i  ole,  alaila  e  hoi- 
no  aku  i  ka  laau  me  ka  hoino  pu  i 
kona  hua;  no  ka  mea,  ua  ikea  ka 
laau  ma  kona  hua. 

34  E  ka  hanauna  moonihoawa  ! 
pehea  la  e  hiki  ai  ia  oukou  ka  poe 
ino  ke  olelo  i  na  mea  maikai  ?  No 
ka  mea,  uo  ka  piha  o  ka  naau  e 
olelo  ai  ka  waha. 

35  O  ke  kanaka  maikai,  ua  lawe 
mai  ia  i  na  mea  maikai  mailoko  ae 
o  ka  waiwai  maikai  o  ka  naau  :  a  o 
ke  kanaka  ino,  ua  lawe  mai  ia  i  ua 
mea  ino  mailoko  ae  o  ka  waiwai  ino. 

36  Ke  olelo  aku  nei  au  ia  oukou, 
0  na  huaolelo  ino  a  pau  a  na  kaua- 
ka  e  olelo  ai,  e  hookolokoloia'na 
lakou  ia  mea,  i  ka  la  e  hookoloko- . 
lo  ai.  

37  No  ka  mea,  raa  kau  raau  olelo  i.a  me  ou  mau  hoahanau,  e  ake  e 
e  hoaponoia'i  oe,  a  ma  kau  mau_4  olelo  pu  me  oe 


48  Olelo  mai  la  ia,  i  mai  la  i  ka 
mea  nana  i  hai  aku  ia  ia,  Owai  la 
ko'u  makuwahine  a  me  o'u  mau 
hoahanau ? 

49  O  mai  la  ia  i  kona  lima  i  na 


haumana  ana,  i  aku  la  ia,  Aia  hoi, 


', 


olelo  e  hoahewaia'i  oe. 

38  Tf  Alaila,  olelo  mai  la  kekahi 
poe  kakauolelo  a  me  na  Parisaio, 
i  mai  la,  E  ke  Kumu,  ke  ake  nei 
makou  e  ike  aku  i  hoailona  nou. 

39  Olelo  aku  la  ia,  i  aku  la  ia  la- 

kou,  Ke  iini  nei  ka  hanauna  hewa^ 
moe  kolohe,  i  hoailona :  aole  loa 
e  haawiia  ka  hoailona  ia  lakou,  o  ka 
hoailona  a  ke  kaula  a  Iona  wale  no. 

40  E  like  me  Iona  ekolu  la  ekolu 
po  iloko  o  ka  opu  o  ka  ia  nui,  pe-  I  hine,  a  me  ko'u  makuwahine. 
la  auanei  ke  Keiki  a  ke  kauaka 


18  Ua  ho- 
24  Ka  nane  no  ka  zi- 
zania.  31  No  ka  hua  makeke.  44  Ka  wai- 
wai  huna.  45Kamomi.  47  Ka  upena.  53 
Ua  hoowahawahaia  oia  e  na  kanaka  o  kona 
aina. 

_Q  ]iH  hOUUa.   —  akakaia  ua  nane  la 

41  E  ku  e  maiauaneinakanaka  o 
Nineva  i  keia  hanauna  i  ka  la  hoo- 
kolokolo,  a  e  hoohewa  mai  ia  la- 
kou  nei ;  no  ka  mea,  mihi  iho  la 
lakou  i  ka  olelo  ana  a  Iona :  eia 
hoi,  maanei  kekahi  i  oi  aku  ma- 
mua  o  Iona. 

42  I  ka  la  hookolokolo  e  ku  e 
mai  auanei  ke  aliiwahine  o  ke  ku- 
kuluhema  i  keia  hanauna,  a  e  hoo- 
hewa  mai  ia  lakou  nei ;  no  ka 
mea,  i  hele  mai  ia  mai  na  palena 
o  ka  honua  e  hoolohe  i  ka  olelo 
naauao  a  Solomona ;  eia  hoi,  ma- 
anei  kekahi  i  oi  aku  mamua  o  So- 
lomona. 

43  A  puka  mai  ka  uhane  ino  mai- 
loko  mai  o  kekahi  kanaka,  hele 
aku  no  ia  raa  na  wahi  panoa,  e  imi 
ana  i  kahi  e  maha  ai,  a  loaa  ole. 

44  Alaila,  olelo  iho  no  ia,  E  hoi 
ana  au  i  ko'u  hale,  kahi  a'u  i  puka 
mai  ai.  A  hiki  mai,  ike  iho  la  ia, 
uakaawale  ia,  uakahiliia,  a  ua  hoo- 
lakolakoia. 

45  Alaila,  hele  aku  no  ia,  a  lawe 
pu  naai  me  ia  i  na  uhane  e  ae  i  ehi- 
ku,  ua  oi  aku  ko  lakou  ino  i  kona 
iho;  komo  lakou  iloko,  a  noho 
ilaila:  a  hewa  loa  aku  ka  hope  o 
ua  kanaka  la  i  kona  noho  ana  ma- 
mua.  Pela  auanei  no  hoi  keia  ha- 
nauna  hewa. 

46  U  Ia  ia  i  olelo  ai  i  na  kanaka, 
aia  ku  mai  la  iwaho  kona  maku- 
wahine,  a  me  kona  poe  hoahanau, 
e  ake  e  olelo  pu  me  ia. 

47  I  aku  la  kekahi  ia  ia,  Aia,  ke 
ku  mai  la  iwaho  kou  makuwahine 


ko'u  makuwahme  a  rae  o'u 

koahanaiL — 

50  O  ka  mea  i  hana  i  ka  makema- 
ke  o  ko'u  Makua  i  ka  lani,  oia 
ko'u  kaikaina  a  me  ko'u  kaikuwa- 


IA  la  la,  hele  aku  la  o  Iesu  iwaho 
o  ka  hale,  a  noho  iho  la  ia  ma 
kapa  o  ka  loko. 

2  He  nui  loa  ka  poe  kanaka  i 
akoakoa  mai  io  na  la,  ee  aku  la  ia 
maluna  o  kekahi  moku,  noho  iho 
la ;  a  ku  nui  mai  la  ua  poe  kanaka 
la  mauka. 

3  Ao  mai  la  oia  ia  lakou  i  kela 
inea  keia  mea  ma  na  olelonane,  i 
ka  i  ana  mai,  Aia  hoi,  hele  aku  la 
kekahi  kauaka  lulu  hua  e  lulu. 

4  A  i  kana  lulu  ana,  helelei  iho  la 
kekahi  ma  kapa  alanui,  lele  mai  la 
na  manu,  a  pau  ae  la  ia  i  ke  kikoa. 

5  Aka  helelei  iho  la  kekahi  ma 
kahi  hapapa,  aohe  nui  o  ka  lepo  ; 
kupu  wawe  ae  la  ia  no  ka  papau  o 
ka  lepo. 

6  A  puka  mai  ka  la,  mae  iho  la  ia, 
maloo  aku  la  no  ke  aa  ole. 

7  Aka  helelei  iho  la  kekahi  ma 
kahi  kakalaioa,  kupu  ae  la  ke  ka- 
kalaioa  a  kahihi  aku  la  ia  mea. 

8  Aka  helelei  iho  la  hoi  kekahi 
ma  ka  lepo  maikai,  a  hua  mai  la  i 
ka  hua,  he  pahaneri  ka  kekahi,  he 
pakanaono  ka  kekahi,  a  he  paka- 
nakolu  ka  kekahi. 

9  0  ka  mea  pepeiao  lohe  la,  e 
hoolohe  ia. 

10  Hele  mai  la  kana  poe  hauma- 
na,  ninau  aku  la  ia  ia,  No  ke  aha 
la  oe  e  olelo  mai  ai  ia  lakou  ma  na 
olelonaue? 

11  Olelo  mai  la  oia  ia  lakou,  i  mai 

No  ka  lulu  hua. 


MATAIO. 


No  ka  lulu  ziznuia. 


la,  No  ka  mea,  ua  haawiia  aku  ia 
oukou  e  ike  i  ua  mea  pokihihi  o 
ke  aupuni  o  ka  lani,  aole  nae  i  haa- 
wiia'ku  ia  lakou. 

12  O  ka  mea  ua  loaa,  e  haawi  hou 
ia'ku  nana  a  mahuahua  ;  aka,  o  ka 
mea  ua  loaa  ole,  e  laweia'ku  kana 
mai  ona  aku  la. 

13  Nolaila  ka'u  e  olelo  aku  nei  ia 
lakou  ma  na  olelonane ;  no  ka 
mea,  i  ka  nana  ana,  aole  lakou  i 
ike ;  a  i  ka  lohe  ana,  aole  lakou  i 
hoolohe,  aole  hoi  i  hoomaopopo. 

14  A  i  ko  ai  ka  wanana  a  Isaia  ia 
lakou,  i  ka  i  ana,  I  ka  lohe  ana,  e 
lohe  auanei  oukou,  aole  nae  e  hoo- 
maopopo  ;  a  i  ka  nana  ana,  e  nana 
auanei  oukou,  aole  nae  e  ike. 

15  No  ka  mea,  ua  palaka  ka  naau 
o  keia  poe  kanaka,  ua  hookuli  la- 
kou  i  ko  lakou  mau  pepeiao,  ua 
hoopaa  hoi  i  ko  lakou  mau  maka  ; 
o  ike  auanei  ko  lakou  mau  maka, 
o  lohe  hoi  ko  lakou  mau  pepeiao, 
o  manao  hoi  ko  lakou  naau,  o  huli 
mai  lakou,  a  hoola  aku  au  ia  lakou. 

16  Pomaikai  ko  oukou  mau  ma- 
ka,  no  ka  mea,  ua  ike:  a  me  ko 
oukou  mau  pej3eiao,  ua  lohe. 

17  He  oiaio  ka'u  e  olelo  aku  nei  ia 
oukou,  He  nui  na  kaula  a  me  na 
kanaka  pono  i  ake  e  ike  i  na  mea 
a  oukou  e  ike  nei,  aole  nae  lakou 
i  ike;  a  e  lohe  hoi  i  na  mea  a 
oukou  e  lohe  nei,  aole  nae  i  lohe. 

18  Tf  E  hoolohe  oukou  i  ke  ano  o 
ka  olelonane  no  ke  kanaka  lulu- 
hua. 

19  0  kela  mea  keia  mea  lohe  i  ka 
olelo  no  ke  aupuni  me  ka  hoomao- 
popo  ole :  alaila,  hele  mai  no  ka 
mea  ino,  a  kaili  aku  ia  i  ka  mea  i 
luluia  iloko  o  kona  naau.  Oia  ka 
mea  i  luluia  ma  kapa  alanui. 

20  O  ka  mea  i  luluia  raa  kahi  ha- 
papa,  oia  ka  mea  i  lohe  i  ka  olelo, 
a  hopu  koke  iho  la  ia  me  ka  olioli. 

21  Aole  nae  he  aa  iloko  ona,  no- 
laila  ua  pokole  kona  kupaa  ana ; 
a  hiki  mai  ka  pilikia  a  me  ka  hoino 
no  ka  olelo,  alaila  haule  koke  iho 
la  ia. 

22  0  ka  mea  i  luluia  ma  kahi  ka- 
kalaioa,  oia  ka  mea  i  lohe  i  ka  ole- 
lo ;  a  na  ka  manao  ana  i  na  mea  o 
keia  ao,  a  me  ka  hoopunipuni  ana 

o  ka  waiwai  e  kinai  iho  ka  olelo, 
a  lilo  ia  i  mea  hua  ole. 

23  A  o  ka  mea  i  luluia  ma  kahi 
lepo  maikai,  oia  ka  mea  i  lohe  i  ka 
olelo  me  ka  hoomaopopo  ;  a  hua 
mai  i  ka  hua  he  pahaneii  ka  keka- 
hi,  he  pakanaono  ka  kekahi,  a  he 
pakanakolu  ka  kekahi. 

24  H  Hai  mai  la  oia  i  kekahi  ole- 
lonane  hou  ia  lakou,  i  mai  la,  Ua 
hoohalikeia  ke  aupuni  o  ka  laui 
me  kekahi  kanaka  nana  i  lulu  iho 
ka  hua  maikai  ma  kana  mahinaai. 

25  A  i  ka  wa  i  hiamoe  ai  na  kana- 
ka,  hele  mai  la  kona  enemi,  a  lulu 
iho  la  i  ka  zizania  iloko  pu  me  ka 
palaoa,  a  hoi  aku  la. 

26  A  kupu  mai  ke  kino,  a  opuu 
ae  la,  alaila  ikea  iho  la  ka  zizania. 

27  Hele  mai  la  na  kauwa  a  ua 
mea  hale  la,  i  mai  la  ia  ia,  E  ka  ha- 
ku,.aole  anei  oe  i  lulu  iho  i  ka  hua 
maikai  ma  kau  mahinaai  ?  No  hea 
mai  la  hoi  ka  zizania  ? 

28  I  aku  la  oia  ia  lakou,  Na  ke  ka- 
naka  enemi  ia  i  hana.  Ninau  mai 
la  ka  poe  kauwa  ia  ia,  E  kii  anei 
makou  e  uhuki  ia  mea  ? 

29  I  aku  la  ia,  Aole,  o  uhuki  pu 
oukou  i  ka  palaoa  i  ko  oukou  wae- 
le  ana  i  ka  zizania. 

30  E  waiho  no  pela,  e  ulu  pu  laua 
a  hiki  i  ka  ohi  ana  :  a  i  ka  wa  e 
ohi  ai,  na'u  e  olelo  aku  i  ka  poe 
okioki,  E  houluulu  mua  oukou  i 
ka  zizania,  e  pua  a  paa  i  mea  e  pu- 
hi  ai  i  ke  ahi ;  a  o  ka  palaoa  la,  e 
hoiliili  ia  iloko  o  ko'u  halepapaa. 

31  Tl  Hai  aku  la  oia  ia  lakou  i  ke- 
kahi  olelonane  hou,  i  aku  la,  Ua 
like  ke  aupuni  o  ka  lani  me  keka- 
hi  hua  makeke  a  ke  kanaka  i  lawe 
a  kauu  iho  i  kana  mahinaai. 

32  He  makalii  keia  hua  i  na  hua 
a  pau,  a  kupu  ae  ia,  ua  oi  kona  ki- 
no  i  na  laalaau  a  pau,  a  lilo  ae  la  ia 
i  laau,  a  lele  mai  na  manu  o  ka  le- 
wa,  a  kau  iho  iluna  o  kona  mau 
lala. 

33  T[  Olelo  mai  la  hoi  oia  ia  lakou 
i  kekahi  olelonane  hou.  Ua  like 
ke  aupuni  o  ka  lani  me  ka  meahu 
a  kekahi  wahine  i  lawe  ai,  a  hui  pu 
me  na  sato  palaoa  ekolu,  a  pau  ae 
la  ia  i  ka  hu. 

34  Oia  mau  mea  a  pau  ka  Iesu  i 

olelo  aku  ai  i  na  kauaka  ma  na  ole- 
lonane ;  a  ma  na  olelonane  wale 
no  kana  olelo  ana  aku  ia  lakou  : 

35  I  ko  ai  ka  mea  i  oleloia  e  ke 
kaula,  i  ka  i  ana  mai,  E  pane  aku 
kuu  waha  i  na  olelonane,  e  hai  aku 
hoi  au  i  na  mea  i  hai  ole  ia,  mai  ke 
kumu  mai  o  ke  ao  nei. 

36  Alaila,  haalele  aku  la  Iesu  i  ka 
poe  kanaka,  a  hele  mai  la  iloko  o 
ka  hale.  Hele  aku  la  na  haumaua 
io  na  la,  i  aku  la,  E  hoakaka  mai 
oe  ia  makou  i  ka  olelonane  no  ka 
zizania  ma  ka  mahinaai. 

37  Olelo  mai  la  ia,  i  mai  la  ia  la- 
kou,  O  ka  mea  nana  i  lulu  i  ka  hua 
maikai,  oia  ke  Keiki  a  ke  kanaka. 

38  O  ka  mahinaai,  oia  ke  ao  nei : 
o  ka  hua  maikai,  oia  na  keiki  no 
ke  aupuni ;  a  o  ka  zizania,  oia  na 
keiki  o  ka  mea  ino. 

39  O  ka  enemi  nana  i  lulu  ia  mea, 
oia  ka  diabolo  ;  o  ka  wa  e  ohi  ai, 
o  ka  hopena  ia  o  keia  ao ;  a  o  ka 
poe  nana  e  okioki,  o  ka  poe  anela 
ia. 

40  Me  ka  zizania  i  hoiliiliia'i  a  pu- 
hiia'i  i  ke  ahi,  pela  no  hoi  i  ka  ho- 
pena  o  keia  ao. 

41  Na  ke  Keiki  a  ke  kanaka  e 
hoouna  i  kona  poe  anela,  a  e  hou- 
luulu  mai  lakou  i  nameahoohihia 
wale,  a  me  na  mea  hana  ino  a  pau 
mailoko  mai  o  kona  aupuni ; 

42  A  e  hoolei  aku  ia  lakou  iloko 


Kahaha  na  kanaka. 


o  ka  lua  ahi ;  ilaila  ka  uwe  ana  a 
me  ka  uwi  ana  o  na  niho. 

43  Alaila  e  lilelile  ae  ka  poe  po- 
no  e  like  me  ka  la  iloko  o  ke  aupu- 
ni  o  ko  lakou  Makua.  O  ka  mea 
pepeiao  lohe  la,  e  hoolohe  ia. 

44 1f  Eia  hou,  Ua  like  ke  aupuni 
o  ka  lani  me  ka  waiwai  i  hunaia 
iloko  o  kahi  kihapai :  a  loaa  ia  i 
ke  kanaka,  huna  hou  iho  no  ia,  a 
hele  aku  me  ka  olioli,  a  kuai  lilo 
aku  no  i  kana  mau  mea  a  pau,  a 
kuai  lilo  mai  ia  kihapai  nona. 

45  T[  Eia  hou,  Ua  like  ke  aupuni 
o  ka  lani  me  ke  kanaka  kuai,  e  imi 
ana  i  na  monii  maikai. 

46  A  ike  aku  ia  i  kekahi  momi 
maikai  loa,  hele  aku  no  ia,  a  kuai 
lilo  aku  i  kana  mau  mea  a  pau,  a 
kuai  lilo  mai  ia  momi  nona. 

47  H  Eia  hou,  Ua  like  ke  aupuni 


o  ka  lani  me  ka  upena  i  kuu  i  ke 
kai,  a  puui  ae  la  na  ia  he  nui  wale 
ke  auo. 

48  A  piha  ia,  huki  ae  lakou  iuka, 
noho  iho,  a  hahao  iho  i  na  mea 
maikai  iloko  o  na  ipu,  aka,  hoolei 
aku  no  i  na  mea  ino. 

49  Pela  no  i  ka  hopena  o  keia  ao ; 
e  kii  mai  auanei  ka  poe  anela,  a  e 
hookaawale  lakou  i  ka  poe  hewa 
maiwaena  ae  o  ka  poe  pono ; 

50  A  e  hoolei  aku  ia  lakou  iloko 
o  ka  lua  ahi ;  ilaila  e  uwe  ai  a  e 
uwi  ai  na  niho. 

51  Ninau  mai  la  o  Iesu  ia  lakou, 
Ua  ike  pono  anei  oukou  i  neia 
mau  mea  a  pau  ?  I  aku  la  lakou  ia 
ia,  Ae,  e  ka  llaku. 

52  Olelo  mai  la  kela  ia  lakou,  No 
ia  mea,  kela  kakauolelo  keia  ka- 
kauolelo  i  aoia  i  na  mea  o  ke  aupu- 
ni  o  ka  lani,  ua  like  no  ia  me  ke 
kanaka  mea  hale,  nana  i  lawe  mai 
na  mea  hou  a  me  na  mea  kahiko 
mailoko  mai  o  kona  waihona  wai- 
wai. 

53  Tf  A  oki  ae  la  ka  Iesu  olelo  ana 
mai  i  keia  mau  olelouane,  hele  aku 
la  ia  mai  ia  wahi  aku. 

54  A  hiki  aku  la  ia  i  kona  aina, 
ao  aku  la  ia  i  na  kanaka  iloko  o  ko 
lakou  halehalawai ;  a  kahaha  iho 
la  lakou,  i  ae  la,  Nohea  la  ka  na- 
auao  a  me  ka  hana  mana  a  ua  ka- 
naka  la? 

55  Aole  anei  keia  ke  keiki  a  ke 
kamana?  Aole  anei  o  Maria  ka 
inoa  o  kona  makuwahine  ?  a  o  na 
hoahanau  ona,  o  Iakoho,  o  Iose,  o 
Simona,  a  o  Iuda? 

56  A  o  na  kaikuwahine  ona,  aole 
anei  lakou  a  pau  me  kakou  ?  No- 
hea  mai  la  ia  ia  keia  mau  mea 
a  pau? 

57  A  ukiuki  iho  la  lakou  ia  ia.  I 
aku  la  Iesu  ia  lakou,  Aole  he  kau- 
la  i  hoowahawahaia  ma  kaki.e,  aia 
no  ma  kona  aina  a  ma  koua  hale 
iho  no. 

58  Aohe  nui  na  hana  mana  ana  i 
hana'i  ilaila,  no  ko  lakou  hooma- 
loka. 

MOKUNA   XIV. 

Ka  īnanao  o  Herode  no  Kristo.  ."i  Ka  hala  i 
inake  ai  o  Ioane.  15  Ilanai  aku  o  Iesu  i 
elima  tausani.  22  Hele  ia  maluna  o  ka 
wai.    34  Hoolaia  k;>  poe  mai  o  Uenesareta. 

IA  wa  la,  lohe  ae  la  o  Herode  ke 
alii  kiaaina  i  kekaulana  o  Iesu, 

2  I  aku  la  ia  i  kana  poe  kauwa,  O 
Ioane  Bapetite  keia ;  ua  ala  mai  ia 
mai  ka  make  mai ;  nolaila  i  hana- 
ia'i  na  hana  mana  e  ia. 

3  1  No  ka  niea,  hopu  aku  la  o 
Herode  ia  Ioane  a  paa,  a  hahao 
aku  la  ia  ia  iloko  o  ka  halepaahao, 
no  Herodia  ka  wahine  a  Pilipo  a 
kona  hoahanau. 

4  No  ka  mea,  i  olelo  aku  o  Ioane 
ia  Herode,  Aole  ou  pono  ke  lawe 
ia  ia  nau. 

5  Manao  iho  la  ia  e  pepehi  ia  ia, 
a  makau  ae  la  ia  i  na  kanaka ;  no 
ka  mea,  manao  iho  la  lakou,  he 
kaula  ia. 

6  Aia  malamaia'i  ka  la  hanau  o 
Herode,  haa  mai  la  ke  kaikamahi- 
ne  a  Herodia  iwaena  o  lakou,  a 
lealea  iho  la  o  Herode. 

7  Nolaila,  hoohiki  mai  la  ia,  e  haa- 
wi  mai  ia  ia  i  kana  mea  e  noi  aku 
ai. 

8  A  hoeueuia  mai  oia  e  kona  ma- 
kuwahine,  i  aku  la  ia,  O  ke  poo  o 
Ioane  Bapetite  kau  e  haawi  mai  ai 
ia'u  maluna  o  ke  pa. 

9  Minamina  iho  ia  ke  alii ;  aka, 
no  kona  hoohiki  ana,  a  no  ka  poe 
hoaai  e  noho  pu  ana  me  ia,  kena 
aku  la  ia  e  haawiia  mai. 

10  Hoouna  aku  la  ia,  a  oki  iho  la 
i  ke  poo  o  Ioane  iloko  o  ka  hale- 
paahao. 

11  A  laweia  mai  la  kona  poo  ma- 
luna  o  ke  pa,  a  haawiia  mai  ia  i  ua 
kaikamahine  la,  a  nana  ia  i  lawe 
aku  i  kona  makuwahine. 

12  Kii  aku  la  kana  poe  haumana 
i  ke  kino,  a  kanu  iho  la;  a  hele 
mai  la  lakou  a  hai  mai  la  ia  Iesu. 

13  1f  A  lohe  ae  la  o  Iesu,  holo 
kaawale  aku  la  ia  ma  ka  moku  i 
kahi  nehelehele,  a  lohe  ae  la  na 
kanaka,  hahai  wawae  aku  la  lakou 
ia  ia,  mailoko  mai  o  na  kulana- 
kauhale. 

14  A  pae  aku  la  Iesu,  ike  aku  la 
ia  i  na  kanaka  he  nui  loa,  haehae 
ke  aloha  ia  lakou,  a  hoola  iho  la  ia 
i  ko  lakou  poe  mai. 

15  *[f  A  ahiahi  ae  la,  hele  mai  la 
kana  poe  haumana  io  na  la,  i  aku 
la,  He  wahi  waonahele  keia,  a  ua  j 

hala  ae  nei  ka  hora ;  e  hoihoi  aku 
oe  i  ua  poe  kanaka  nei,  i  hele  la^ 
kou  i  na  kauhale,  e  kuai  i  ai  na  la- 
kou. 

16  I  mai  la  o  Iesu  ia  lakou,  Aole 
e  pono  no  lakou  ke  hele  aku,  na 
oukou  e  haawi  aku  i  ai  na  lakou. 

17  I  aku  la  lakou  ia  ia,  Elima  wa- 
le  no  popo  herena  a  makou,  a  me 
na  ia  elua. 

18  I  mai  la  o  Iesu,  E  lawe  mai  ou- 
kou  ia  mau  mea  i  o'u  nei. 

19  Kauoha  aku  la  ia  i  na  kanaka 
e  noho  iho  ilalo  ma  ka  weuweu, 
lalau  aku  la  ia  i  na  popo  herena 
elima,  a  me  na  ia  elua,  nana  ae  la 
ia  i  ka  lani,  hoomaikai  aku  la,  wa- 
wahi  iho  la;  haawi  aku  la  i  ka  be- 
rena  i  na  haumana,  na  na  hauma- 
na  hoi  i  haawi  aku  ia  mau  mea  i 
ka  poe  kanaka. 

20  Ai  iho  la  lakou  a  pau,  a  mao- 
na  ;  a  hoiliili  mai  la  lakou  i  na  ha- 
kina  i  koe  a  piha  ae  la  na  hinai  he 
umikumamalua. 

21  O  ka  poe  i  ai,  elima  paha  tau- 
sani  kanaka  lakou,  he  okoa  na  wa- 
hine  a  me  na  kamalii. 

22  1[  A  koi  koke  aku  la  Iesu  i  ka- 
na  mau  haumana  e  ee  iluna  o  ka 
moku,  a  e  holo  e  mamua  ma  kela 
kapa,  ia  ia  e  hoihoi  aku  ai  i  ka  poe 
kanaka. 

23  A  pau  ka  poe  kanaka  i  ka  hoi- 
hoiia'ku  e  ia,  pii  aku  la  ia,  oia  wa- 
le  no,  i  kekahi  mauna  e  pule  ai : 
a  hiki  mai  ke  ahiahi,  oia  wale  no 
malaila. 

24  A  o  ua  moku  la,  mawaena  ia  o 
ka  loko  e  luliia'ua  e  na  ale,  no  ka 
mea,  mamua  mai  ka  makani. 

25  I  ka  ha  o  ka  wati  o  ka  po,  hele 
mai  la  Iesu  io  lakou  la,  e  hele  ana 
maluna  o  ka  loko. 

26  Ike  aku  la  na  haumana  ia  ia  e 
hele  ana  maluna  o  ka  loko,  hopo- 
hopo  iho  la  lakou,  i  ae  la,  He  uha- 
ne  ia !  a  hooho  aku  la  lakou  i  ka 
makau. 

27  Olelo  koke  mai  la  o  Iesu  ia  la- 
kou,  E  hoolana  oukou,  owau  no 
keia,  mai  makau. 

28  Olelo  aku  la  o  Petero  ia  ia,  E 
ka  Haku,  a  o  oe  no  ia,  e  olelo  mai 
oe  ia'u  e  hele  aku  iou  la  maluna  o 
ka  wai. 


Na  mooolelo  hewa. 


MOKUNA  XV. 


Na  mea  e  haumia'i. 


29  I  mai  la  kela,  E  hele  mai.  Iho 
iho  la  o  Petero  mai  luna  o  ka  mo- 
ku,  a  hele  aku  la  ia  maluna  o  ka 
wai  e  halawai  me  Iesu. 

30  A  ike  aku  la  ia  i  ka  makani 
ikaika,  makau  iho  la  ia ;  a  i  ka 
hoomaka  ana  e  poho  iho,  kahea 
aku  la  ia,  i  aku  la,  E  ka  Haku,  e 
hoola  mai  ia'-u. 

31  Kikoo  koke  mai  la  Iesu  i  kona 
lima,  paa  mai  la  ia  ia,  i  mai  la,  E 
ka  mea  paulele  kapekepeke,  hea- 
ha  kau  mea  i  kanalua  ai  ? 

32  A  ee  mai  la  laua  maluna  o  ka 
moku,  malie  iho  la  ka  makani. 

33  Hele  mai  la  ka  poe  maluna  o 
ka  nioku,  moe  iho  la  lakou  imua 
ona,  i  aku  la,  He  oiaio  o  oe  no  ke 
Keiki  a  ke  Akua. 

34  H  Holo  aku  la  lakou,  a  hiki 
aku  la  i  ka  aina  o  Genesareta. 

35  A  ike  mai  la  ia  ia  na  kanaka  o 
ia  wahi,  kii  aku  la  lakou  ma  ia  aina 
a  puni,  a  lawe  mai  la  i  ka  poe  mai 
a  pau  io  na  la ; 

36  Nonoi  mai  la  lakou  ia  ia  e 
hoopa  wale  mai  i  ka  lepa  o  koua 
aahu ;  a  o  ka  poe  a  pau  i  hoopa 
mai,  ua  ola  lakou. 

MOKUNA  XV. 

Ua  hoohewaia  na  mooolelo  a  na  lunakahiko. 
11  Ka  mea  hoohaumia.  21  Ua  hoolaia  ke 
kaikamahine  a  ka  wahine  Kanaana.  32 
Ūa  hanaiia  ka  poe  ehiku  tausani. 

ALAILA  hele  mai  la  io  Iesu  la  na 
.  kakauolelo  a  me  na  Parisaio 
no  Ierusalema  mai,  ninau  mai  la, 

2  No  ke  aha  la  e  pale  nei  kau 
poe  haumana  i  ka  mooolelo  a  ka 
poe  lunakahiko  ?  No  ka  mea,  aole 
lakou  e  holoi  i  na  lima  o  lakou  i 
ka  lakou  ai  ana. 

3  Olelo  aku  la  oia  ia  lakou,  i  aku 
la,  No  ke  aha  la  hoi  oukou  e  pale 
nei  i  ke  kanawai  o  ke  Akua  ma  ka 
oukou  mooolelo  ? 

4  Ua  kauoha  mai  ke  Akua,  i  ka  i 
ana  mai,  E  malama  oe  i  ka  niakua- 
kane  a  me  ka  makuwahine ;  a  o  ka 
mea  olelo  hoino  aku  i  ka  makua- 
kane  a  i  ka  makuwahine  paha,  e 
make  ia. 

5  A  ke  olelo  nei  oukou,  O  ka  mea 
e  olelo  aku  i  ka  makuakane  a  i  ka 
makuwahine  paha,  Ua  laa,  o  ka'u 
mea  e  pono  ai  oe ; 


0  Aole  ia  e  malama  hou  aku  i  ko- 
na  makuakane,  a  me  kona  maku- 
wahine.  Pela  oukou  i  hoole  ai  i 
ke  kanawai  o  ke  Akua  ma  ka  ou- 
kou  mooolelo. 

7  E  ka  poe  hookamani,  pono  io 
ka  Isaia  i  olelo  mai  ai  no  oukou,  i 
ka  i  ana, 

8  O  keia  poe  kanaka,  ke  hooko- 
koke  mai  nei  lakou  ia'u  me  ko 
lakou  waha,  a  ke  hoomaikai  mai 
nei  ia'u  me  na  lehelehe  ;  aka,  o  ko 
lakou  naau  la,  he  mamao  loa  ia 
ia'u. 

9  Make  hewa  ko  lakou  malama 
ana  mai  ia'u,  i  ka  lakou  ao  ana  aku 
i  na  kauoha  a  na  kanaka  i  kumu 
e  malamaia'i. 

10  H  Kahea  aku  la  ia  i  ka  poe  ka- 
naka,  i  aku  la,  E  hoolohe  mai  ou- 
kou,  a  e  hoomaopopo  hoi. 

11  Aole  e  haumia  ke  kanaka  i  ka 
mea  i  komo  ma  kawaha;  aka,  o 
ka  mea  i  puka  ae  mailoko  mai  o 
ka  waha,  oia  ka  mea  e  haumia  ai 
ke  kanaka. 

12  Alaila,  hele  aku  la  kana  poe 
haumaua,  i  aku  la  ia  ia,  Ke  ike  nei 
anei  oe,  ua  huhu  ka  poe  Parisaio  i 
ko  lakou  lohe  ana  i  keia  olelo  ? 

13  Olelo  mai  la  ia,  i  mai  la,  O  na 
mea  kanu  a  pau  aole  i  kanuia  e 
ko'u  Makua  i  ka  lani,  e  pau  ia  i 
ka  uhukiia. 

14  E  waiho  pela  ia  lakou  ;  he  poe 
alakai  makapo  lakou  no  na  maka- 
po  :  inn,  ho  mnknpn  p.  nlakni  i  kn 
makapo,  e  haule  pu  laua  iloko  _o_ 


15  Olelo  aku  la  o  Petero  ia  ia,  i 
aku  la,  E  hoakaka  mai  oe  i  keia 
olelonane. 

16  I  mai  la  o  Iesu,  Oukou  anei 
kekahi  i  hoomaopopo  ole? 

17  Aole  anei  oukou  i  ike,  o  ka 
mea  komo  ma  ka  waha,  ua  hele 
iho  no  ia  maloko  o  ka  opu,  a  ua 
hooleiia'ku  ia  ma  ke  kiona  ? 

18  Aka,  o  ka  mea  e  puka  ana  mai- 
loko  mai  o  ka  waha,  mailoko  mai 
ia  o  ka  naau  ;  oia  ka  mea  e  haumia 
ai  ke  kanaka. 

19  No  ka  mea,  mailoko  mai  o  ka 
naau  ke  puka  mai  nei  na  mauao 
ino,  ka  pepehi  kanakaana,  ka  moe 
kolohe  aua,  ka  hookamakama  aua, 

ka  aihue  ana,  ka  hoopunipuni  ana, 
a  me  na  olelo  ino. 

20  Oia  na  mea  e  haumia  ai  ke  ka- 
naka :  aka,  o  ka  ai  ana  me  na  lima 
holoi  ole  ia,  aole  e  haumia  ke  ka- 
naka  ia  niea. 

21  %  Hele  aku  la  o  Iesu  mai  ia 
wahi  aku,  a  hiki  aku  la  ma  na  mo- 
kuna  o  Turo  a  me  Sidona. 

22  Aia  ilaila  kekahi  wahine  Ka- 
naana  no  ia  aina  i  hele  mai  ai,  ka- 
hea  mai  la  ia  ia,  i  mai  la,  E  ka  Ha- 
ku,  ka  mamo  a  Davida,  e  aloha 
mai  oe  ia'u,  ua  uluhia  loa  kuu  kai- 
kamahine  e  ka  daimonio. 

23  Aole  ia  i  olelo  iki  aku  ia  ia. 
Hele  aku  la  kana  mau  haumana,  a 
noi  aku  la  ia  ia,  E  hoihoi  aku  oe  ia 
ia ;  no  ka  mea,  ke  walaau  mai  nei 
ia  mahope  o  kakou. 

24  Olelo  mai  la  ia,  i  mai  la,  Ua 
hoounaia  mai  nei  au  i  ka  ohana 
hipa  auwana  o  ka  Iseraela  wale  no. 

25  Hele  mai  la  ua  wahine  la,  moe 
iho  la  ia  imua  ona,  i  mai  la,  E  ka 
Haku,  e  kokua  mai  oe  ia'u. 

26  Olelo  aku  la  o  Iesu,  i  aku  la, 
Aole  e  pono  ke  lawe  i  ka  ai  a  na 
kamalii,  a  hoolei  aku  na  na  ilio. 

27  I  mai  la  kela,  He  oiaio,  e  ka 
Haku  ;  ua  ai  no  nae  na  ilio  i  na 
hunahuna  i  helelei  iho  malalo  o  ka 
papaaina  a  ko  lakou  haku. 

28  Alaila,  olelo  aku  la  o  Iesu  ia 
ia,  i  aku  la,  E  ka  wahine,  nui  kou 
manaoio ;  me  kau  makemake,  pela 
e  hanaia'ku  ai  nou.  A  ola  iho  la 
kana  kaikamahine  ia  hora. 

20  Hele  aku  la  o  Iesu  ma  ia  wahi 
aku,  a  hiki  aku  la  ma  ke  kae  loko 
i  Galilaia :  pii  aku  la  ia  iluna  i  ke- 
kahi  mauna,  a  noho  iho  la  ilaila. 

30  He  nui  ka  poe  kanaka  i  hele 
mai  io  na  la,  e  halihali  pu  mai  ana 
i  na  oopa,  i  na  makapo,  i  na  aa,  i 
na  mumuku,  a  me  na  mea  e  ae  he 
nui  wale,  a  waiho  iho  la  ia  lakou 
ma  na  wawae  o  Iesu ;  a  hoola  iho 
la  oia  ia  lakou. 

31  Mahalo  aku  la  ua  poe  kanaka 
la  i  ko  lakou  ike  ana  ae  i  na  aa  e 
olelo  ana,  i  na  mumuku  e  ola  ana, 
i  na  oopa  e  hele  ana,  a  i  na  maka- 
po  e  ike  ana;  a  hoonani  aku  la  la- 
kou  i  ke  Akua  o  ka  Iseraela. 


32  T|  Kahea  mai  la  o  Ieeu  i  kana 

poe  haumana,  i  mai  la,  Ke  aloha 
aku  nei  ko'u  naau  i  keia  poe  ka- 
naka,  no  ka  mea,  eia  ke  kolu  o  ka 
la  i  noho  ai  lakou  me  au,  aole  hoi 
a  lakou  mea  e  ai  ai ;  aole  au  make- 
make  e  hoihoi  aku  ia  lakou  me  ka 
pololi,  o  maule  auanei  lakou  ma 
ke  ala. 

33  I  aku  la  kana  poe  haumana  ia 
ia,  Nohea  la  e  loaa'i  ia  kakou  ka 
berena  ma  keia  wahi  waonahele,  i 
maona  ai  ka  poe  nui  me  neia? 

34  Ninau  mai  la  o  Iesu  ia  lakou, 
Ehia  na  popo  berena  a  oukou  ?  I 
aku  la  lakou,  Ehiku,  a  he  mau  wa- 
hi  ia  liilii. 

35  Olelo  aku  la  ia  i  ua  poe  kanaka 
la,  e  noho  ilalo  ma  ka  honua. 

36  Lalau  aku  la  ia  i  na  popo  be- 
rena  ehiku,  a  me  na  ia,  hooaloha- 
loha  aku  la,  wawahi  iho  la,  haawi 
aku  la  i  na  haumana  ana,  a  haawi 
aku  la  hoi  na  haumana  i  ka  poe 
kanaka. 

37  Ai  iho  la  lakou  a  pau  a  maona : 
hoiliili  iho  la  lakou  i  na  hakina  i 
koe,  ehiku  hinai  i  piha. 

38  O  ka  poe  i  ai,  eha  tausani  ka- 
naka,  he  okoa  na  wahine  a  me  na 
kamalii. 

39  A  hoihoi  aku  la  ia  i  ua  poe  la, 
ee  aku  la  ia  maluna  o  ka  moku,  a 
holo  aku  la  ma  kekahi  kae  o  Ma- 
gedala. 

MOKUNA  XVI. 

Imi  mai  na  Parisaio  i  lioailona.  6  Ka  mea 
hu  a  ka  poe  Parisaio.  13  Ko  kanaka  ma- 
nao  no  ka  Mesia,  1(>  Hooia  mai  o  Petero  ia 
ia.  21  lloike  mua  mai  o  Iesu  i  kona  make, 
23  a  ua  ao  aku  ia  Petero.  24  O  ka  poe  ha- 
hai  ia  ia,  e  halihali  lakou  i  kona  kea. 


H 


ELE  mai  la  na  Parisaio  a  me 

na  Sadukaio;    hoao  mai  la 

lakou  ia  ia,  nonoi  mai  la,  e  hoike 

aku  ia  lakou  i  hoailona  mai  ka  lani 

mai. 

2  Olelo  aku  la  oia  ia  lakou,  i  aku 
la,  I  ke  ahiahi,  olelo  no  oukou,  E 
malie  auanei,  no  ka  mea,  ke  ulaula 
mai  la  ke  ao. 

3  I  ke  kakahiaka  hoi,  He  la  ino 
keia,  no  ka  mea,  ua  ulaula  mai  ke 
ao,  ua  hakumakuma.  E  ka  poe 
hookamani,  ke  ike  nei  oukou  i  ke 
kilo  i  na  ouli  o  ke  ao ;  aole  anei 
oukou  i  ike  i  na  hoailona  o  neia 
manawa  ? 


Makaala  i  ka  mea  ku. 

4  Ke  makemake  nei  kekahi  ha- 
nauna  ino  īnoe  kolohe  i  hoailona; 
aole  hoi  e  haawiia  ka  hoailona  ia 
lakou,  o  ka  hoailona  a  Iona  a  ke 
kaula  wale  no.  A  haalele  aku  la 
oia  ia  lakou  a  hele  aku  la. 

5  I  ka  holo  ana  o  kana  poe  hau- 
mana  ma  kela  aoao,  poina  iho  la  ia 
lakou  ke  lawe  pu  mai  i  ka  berena. 

6  H  I  mai  la  o  lesu  ia  lakou,  E 
ao  ia  oukou  iho  e  makaala  i  ka 
mea  hu  a  ka  poe  Parisaio  a  me  ka 
poe  Sadukaio. 

7  Wa  iho  la  lakou  ia  lakou  iho,  i 
ae  la,  Noko  kakou  lawe  ole  mai  i 
ka  berena  keia  mea. 

8  Ike  mai  o  Iesu,  i  mai  la  ia  la- 
kou,  Heaha  ka  oukou  e  wa  iho  nei 
ia  oukou  iho,  e  ka  poe  paulele  ka- 
pekepeke,  no  ko  oukou  lawe  ole 
mai  i  ka  berena  ? 

9  Aole  anei  oukou  i  ike,  aole  hoi 
oukou  hoomanao  i  na  popo  bere- 
na  elima,  na  ka  poe  elima  tausani, 
ehia  na  hinai  piha  a  oukou  i  hoi- 
liili  ai  ? 

10  Aole  hoi  i  na  popo  berena  ehi- 
ku  na  ka  poe  aha  tausani,  ehia  na 
hinai  piha  a  oukou  i  hoiliili  ai  ? 

11  Heaha  hoi  ka  oukou  i  hoo- 
maopopo  ole  ai,  aole  no  ka  berena 
ka'u  i  olelo  aku  ai  ia  oukou,  e  ma- 
kaala  ia  oukou  iho  i  ka  mea  hu  a 
ka  poe  Parisaio  a  me  ka  poe  Sadu- 
kaio? 

12  Alaila,  ike  maopopo  iho  la  la- 
kou,  aole  ia  i  olelo  mai  e  makaala 
i  ka  mea  hu  berena ;  aka,  i  ke  ao 
ana  a  ka  poe  Parisaio  a  me  ka  poe 
Sadukaio. 

13  Tī  I  ka  hele  ana  aku  o  Iesu  i 
ka  aina  o  Kaisareia  Pilipi,  ninau 
mai  la  ia  i  kana  poe  haumana,  i 
mai  la,  Owai  la  wau,  ke  Keiki  a  ke 
kauaka,  i  ka  na  kanaka  olelo  ? 

14  I  aku  la  lakou,  O  Ioane  Bape- 
tite  i  ka  kekahi,  o  Elia  i  ka  keka- 
hi,  o  Ieremia  i  ka  kekahi,  a  i  ole 
ia,  o  kekahi  no  o  ka  poe  kaula. 

15  Ninau  mai  la  oia  ia  lakou,  Owai 
hoi  wau  i  ka  oukou  uei  olelo? 

16  Olelo  aku  la  o  Simona  Petero, 
i  aku  la,  O  oe  no  ka  Mesia,  ke  Kei- 
ki  a  ke  Akua  ola. 

17  Olelo  mai  la  o  Iesu,  i  mai  la  ia 
ia,  Pomaikai  oe,  e  Simona  ke  keiki 


MOKUNA  XVI. 
a  Iona 


E  hapai  i  ke  kea. 


;  no  ka  mea,  aole  na  ke  ka- 
naka  ia  i  hoike  mai  ia  oe ;  aka  na 

ko'u  Makua  no  iloko  o  ka  lani. 

18  Ke  olelo  aku  nei  hoi  au  ia  oe, 
O  oe  no  o  Petero,  a  maluna  o  keia 
pohaku  e  kukulu  ana  au  i  ko'u 
ekalesia,  aole  hoi  e  lanakila  mai 
na  ipuka  o  ka  po  maluna  ona. 

19  E  haawi  aku  hoi  au  ia  oe  i  na 
ki  o  ke  aupuni  o  ka  lani ;  a  o  ka 
mea  e  hoopaaia  e  oe  ma  ka  honua 
nei,  e  hoopaaia  hoi  oia  ma  ka  lani ; 
a  o  ka  mea  e  kuuia  e  oe  ma  ka  ho- 
nua  nei,  e  kuuia  hoi  oia  ma  ka  lani. 

20  Alaila,  papa  mai  la  ia  i  kana 
poe  haumana,  aole  lakou  e  hai  aku 
i  kekahi,  oia  ka  Mesia. 

21  H  Mai  ia  wa  mai  i  hoomaka  ai 
o  Iesu  e  hoike  mai  i  kana  poe  hau- 
mana,  he  pono  nona  ke  hele  aku  i 
Ierusalema,  a  e  hoomainoino  nui 
ia  e  ka  poe  lunakahiko,  a  me  ka 
poe  kahuna  nui,  a  me  ka  poe  ka- 
kauolelo,  e  pepehiia  hoi  ia  a  make, 
a  po  akolu  ae  e  ala  hou  mai  ai. 

22  Lalau  aku  la  o  Petero  ia  ia, 
hoomaka  e  ao  aku  la  ia  ia,  i  aku  la, 
E  alohaia  mai  oe,  e  ka  Haku  ;  aole 
loa  oe  e  hanaia  pela. 

Petero,  E  hele  oe  pela  mahope  o'u, 
e  Satana:  He  mea  hihia  oe  no'u; 
no  ka  mea,  aole  oe  e  manao  nei  e 
like  me  ka  ke  Akua,  o  ka  ke  kana- 
ka  kau  e  manao  nei. 

24  M  Alaila,  i  mai  la  o  Iesu  i  kana 
poe  haumana,  O  ka  mea  makema- 
ke  e  hele  manīuli  o'u,  e  hoole  kela 
la  ia  iho,  e  hāpāi  lioi  ia  i  kona  kea, 
a  e  hahai  mai  ia'u. 

25  No  ka  mea,  o  ka  mea  e  manao 
ana  e  malama  i  kona  ola,  e  lilo  ana 
ia  mea:  aka,  o  ka  mea  e  haalele  i 
kona  ola  no'u,  e  loaa  ia  ia  ke  ola. 

26  Heaha  ka  pomaikai  no  ke  ka- 
naka  ke  loaa  ia  ia  keia  ao  a  pau,  a 
lilo  aku  kona  uhane  ?  Heaha  hoi 
ka  kc  kauaka  e  haawi  aku  ai  i  uku 
no  kona  uhaue  ? 

27  E  hele  mai  no  ke  Keiki  a  ke 
kauaka  iloko  o  ka  nani  o  kona 
Makua  me  kona  poeanela;  alaila 
e  uku  aku  ia  i  kela  kauaka  i  keia 
kanaka  e  like  me  kana  hana  ana. 

28  He  oiaio  ka'u  e  olelo  aku  nei 
ia  oukou,  O  kekahi  poe  e  ku  mai 


*  Haliu  ae  la  kela,  i  mai  la  ] 


Ke  ano  e  ana  o  Iesu. 


MATAIO. 


Ola  ke  keiki  mai  hina. 


nei,  aole  lakou  e  hoao  e  i  ka  make, 
a  ike  lakou  i  ke  Keiki  a  ke  kanaka 
e  hele  inai  ana  i  kona  aupuni. 

MOKUNA  XVII. 

Ke  ano  e  ana  o  Iesu.  14  Hoola  ia  i  ke  keiki 
i  uluhia  e  ka  daimonio.  22  Hoike  mai  hoi 
ia  i  kona  make  aua.  24  A  hookupu  aku  hoi 
i  ka  diderama. 

AHALA  ae  la  na  la  eono,  kono 
ae  la  o  Iesu  ia  Petero  me  Ia- 
kobo  a  me  Ioane  kona  kaikaina,  a 
kai  aku  la  ia  lakou  ma  kahi  melia- 
meha  ma  ka  mauna  kiekie. 

2  Hoopahaohaoia  iho  la  ia  imua 
o  lakou ;  alohi  mai  la  kODa  hele- 
helena  e  like  me  ka  la,  a  keokeo 
mai  la  kona  aahu  e  like  me  ka 
malamalama. 

3  Aia  hoi,  ikea  ae  la  e  lakou  o 
Mose  a  me  Elia  e  kamaiiio  pu  ana 
me  ia. 

4  Olelo  aku  la  o  Petero  ia  Iesu,  i 
aku  la,  E  ka  Haku,  he  pono  no 
kakou  ke  noho  maanei ;  ina  oe  e 
makemake,  e  kukulu  makou  i  mau 
halelewa  i  ekolu,  nou  kekahi,  no 
Mose  kekahi,  a  no  Elia  kekahi. 

5  Ia  ia  i  olelo  aku  ai,  aia  hoi,  he 
ao  alohilohi  i  uhi  mai  ia  lakou ;  a 
he  leo  mailoko  mai  o  ke  ao  i  pae 
mai  la,  O  ka'u  Keiki  punahele 
keia,  ka  mea  a'u  i  olioli  loa  ai ;  e 
hoolohe  oukou  ia  ia. 

6  A  lohe  ae  la  na  haumana,  moe 
iho  la  lakou  ilalo  ke  alo,  makau 
loa  ae  la. 

7  Hele  mai  la  o  Iesu,  hoopa  iho 
la  ia  lakou,  i  mai  la,  E  ala'e,  mai 
makau  oukou. 

8  Alawa  ae  la  ko  lakou  maka 
iluna,  aole  lakou  i  ike  i  ke  kanaka 
e  ae,  ia  Iesu  wale  no. 

9  A  iho  mai  la  lakou  mai  ka  mau- 
na  mai,  papa  mai  la  o  Iesu  ia  la- 
kou,  i  mai  la,  Mai  hai  aku  oukou  i 
ka  oukou  mea  i  ike  iho  nei,  a  ala 
mai  ke  Keiki  a  ke  kanaka  mai  ka 
make  mai. 

10  Ninau  aku  la  na  haumana  ana 
ia  ia,  i  aku  la,  No  ke  aha  la  e  olelo 
mai  nei  ka  poe  kakauolelo,  o  Elia 
ke  hele  e  mai  mamua  e  pono  ai  ? 

11  Olelo  mai  la  o  Iesu  ia  lakou,  i 
mai  la,  O  Elia  no  ke  hele  e  mai 
mamua  e  pono  ai,  a  e  hooponopo- 
no  i  na  niua  a  pau. 

12  Ke  olelo  aku  nei  no  hoi  au  ia 
oukou,  Ua  hiki  e  mai  no  o  Elia, 
aole  nae  lakou  i  ike  ia  ia;  aka,  ua 
hana  aku  lakou  ia  ia  i  ka  mea  a 
lakou  i  makemake  ai.  Pela  no 
hoi  ke  Keiki  a  ke  kanaka  e  hana 
eha  ia'i  e  lakou. 

13  Alaila  ike  iho  la  na  kaumana, 
o  Ioane  Bapetite  kana  i  olelo  mai 
ai  ia  lakou. 

14  1f  A  hiki  ae  la  lakou  i  ka  poe 
kanaka,  hele  mai  la  kekahi  kanaka 
io  na  la,  kukuli  iho  la  imua  ona,  i 
mai  la, 

15  E  ka  Haku,  e  aloha  mai  oe  i 
ka'u  keiki ;  no  ka  mea,  ua  loohia 
ia  e  ka  mai  hina,  ua  eha  loa,  ua 
hina  pinepine  ia  iloko  o  ke  ahi,  a 
iloko  o  ka  wai. 

16  A  lawe  mai  la  au  ia  ia  i  kau 
poe  haumana,  aole  hoi  i  hiki  ia 
lakou  ke  hoola  ia  ia. 

17  Olelo  mai  la  o  Iesu,  i  mai  la, 
E  ka  hanauna  manaoio  ole  a  me 
ka  hewa!  Pehea  hoi  ka  loihi  o 
ko'u  noho  pu  ana  me  oukou  ?  Pe- 
hea  hoi  ka  loihi  o  ko'u  hoomana- 
wanui  ana'ku  ia  oukou  ?  E  lawe 
mai  ia  ia  io'u  nei. 

18  Papa  aku  la  o  Iesu  ia  ia,  a  pu- 
ka  aku  la  ka  daimonio  iwaho  ona ; 
a  ola  iho  la  ua  keiki  la  mai  ia  hora 
mai. 

19  Alaila,  hele  malu  aku  la  na 
haumana  io  Iesu  la,  ninau  aku  la, 
No  ke  aha  la  i  hiki  ole  ai  ia  makou 
ke  mahiki  aku  ia  ia  ? 

20  I  mai  la  o  Iesu  ia  lakou,  No 
ko  oukou  manaoio  ole.  He  oiaio 
ka'u  e  oleio  aku  nei  ia  oukou,  ina 
he  like  ko  oukou  manaoio  me  ke- 
kahi  hua  makeke,  a  olelo  aku  paha 
oukou  i  keia  mauna,  E  nee  aku  oe 
i  o,  a  e  nee  aku  no  ia ;  aole  mea 
hiki  ole  ia  oukou. 

21  Aka,  aole  e  puka  wale  aku  ka 


mea  me  neia.  aia  ma  ka  pule  a  me 

ka  hookeai  wale  no. 

22  T[  I  ko  lakou  noho  ana  ma 
Galilaia,  i  mai  la  o  Iesu  ia  lakou, 
E  kumakaia'ku  ke  Keiki  a  ke  ka- 
naka  iloko  o  na  lima  o  kanaka : 

23  Na  lakou  ia  e  pepehi  a  make, 
a  po  akolu  ae  e  hoalaia  mai  ai  ia. 
A  kaumaha  loa  iho  la  lakou. 

24  H  A  hiki  aku  la  lakou  i  Kape- 


No  ka  hoohaahaa. 

reaauma,  hele  mai  la  ka  poe  auhau 
hapaha  io  Petero  la,  i  mai  la,  Aole 
anei  e  hookupu  mai  ka  oukou  ku- 
ma  i  ka  hapaha? 
25  I  aku  la  ia,  Ae.    A  komo  aku 


la  ia  iloko  o  ka  hale,  olelo  mua 
mai  la  o  Iesu  ia  ia,  i  mai  la,  Heaha 
kou  mauao,  e  Simona,  owai  ka  poe 
hookupu  aku  i  ka  meaauhau  a  me 
ka  uku  i  na  alii  o  keia  ao  ?  o  ka 
lakou  poe  keiki  anei,  a  o  na  kana- 
ka e  paha  ? 

26  I  aku  la  Petero  ia  ia,  O  kanaka 
e.  I  mai  la  Iesu  ia  ia,  Alaila,  ua 
kaawale  na  keiki. 

27  Aka,  o  hoonaukiuki  kakou  ia 
lakou,  e  hele  aku  oe  i  ka  moaua- 
wai,  e  hoolei  aku  i  ka  makau,  a  e 
huki  mai  i  ka  ii  mua  e  lou  mai 
ana ;  a  i  ka  wehe  ana  i  kona  waha, 
e  loaa  ia  oe  kekahi  hapalua:  oia 
kau  e  lawe  ai,  a  e  haawi  aku  ia  la- 
kou  no  kaua. 

MOKUNA  XVIII. 

No  ka  hoohaahaa  ana,  7  a  me  na  mea  hoohi- 
hia.  15  No  ke  ao  ana  aku  i  na  hoahanau  i 
hewa.  23  Ka  nane  no  ke  kauwa  ino,  33  a 
me  ka  hoohewa  ana  ia  ia. 

IA  manawa,  hele  aku  la  ka  poe 
haumana  io  Iesu  la,  i  aku  la, 
Owai  la  ka  mea  nui  loa  iloko  o  ke 
aupuni  o  ka  lani  ? 

2  Kahea  aku  la  o  Iesu  i  wahi  kei- 
ki  uuku,  hooku  ae  Ia  ia  ia  iwaena- 
konu  o  lakou, _. 

3  ī  mai  la,  lie  oiaio  ka'u  e  olelo 
aku  nei  ia  oukou,  ina  aole  oukou  i 
hoohuliia'e,  a  e  like  hoi  me  na 
keiki  uuku,  aole  loa  oukou  e  ko- 
iuo  iloko  o  ke  aupuni  o  ka  lani. 

4  O  ka  mea  hoohaahaa  ia  ia  iho 
e  like  me  keia  keiki,  oia  ka  nui  loa 
iloko  o  ke  aupuni  o  ka  lani. 

5  O  ka  mea  launa  aku  i  kekahi 
keiki  e  like  me  keia  no  ko'u  inoa, 
oia  ke  launa  mai  ia'u. 

0  Aka,  o  ka  mea  hoohihia  aku  i 
kekahi  o  keia  poe  mea  uuku  o  ka 
poe  manaoio  mai  ia'u,  e  aho  nona 
kc  nakinakiia  ka  pohaku  wili  pa- 
laoa  ma  kona  a-i,  a  e  hoopaholoia 
_<>ia  i  kahi  hohonu  o  ke  kai. 

7  T[  Auwe  ko  ke  ao  nei  no  na 
hoohihia  ana  !  E  hiki  io  mai  no 
na  hihia;  aka,  auwe  ke  kanaka  na- 
na  e  hoohihia  mai ! 


MOKUNA  XVIII.         No  na  mea  hoohihia. 

8  Ina  e  hoohihia  mai  kou  lima  a 
o  kou  wawae  paha  ia  oe,  e  oki  iho 
ia  mea,  a  e  hoolei  aku ;  e  aho  nou 
e  komo  oopa  oe,  a  mumuku  paha 
iloko  o  ke  ola,  i  ole  e  hoolei  pu 
ia'ku  oe  me  kou  mau  lima  elua,  a 
me  na  wawae  elua  iloko  o  ke  ahi 
man  loa. 

9  Ina  paha  e  hoohihia  mai  kou 
maka  ia  oe,  e  poalo  ae,  a  hoolei 
aku  ;  e  aho  nou  e  komo  makahi  oe 
iloko  o  ke  ola,  i  ole  e  hooleiia  oe 
me  na  maka  elua  iloko  o  ke  ahi  o 
Gehena, 

10  E  ao  oukou,  mai  hoowahawa- 
ha  mai  i  kekahi  o  keia  poe  mea 


uuku :  no  ka  mea,  ke  olelo  aku 
nei  au  ia  oukou,  e  nana  mau  ana 
ko  lakou  poe  aneia  i  ka  lani  i  ka 
helehelena  o  ko'u  Makua  i  ka  lani. 

11  A  ua  hele  mai  nei  ke  Keiki  a 
ke  kauaka  e  hoola  i  ka  mea  i  au- 
wana. 

12  Heaha  ko  oukou  manao?  Ina 
paha  hookahi  haneri  hipaakekahi 
kanaka,  a  ua  auwana  kekahi  o  la- 
kou,  aole  anei  ia  e  waiho  i  ka  poe 
kanaiwakumamaiwa,  a  hele  aku 
ma  na  mauna  e  imi  i  ka  mea  i  na- 
lowale  ? 

13  Ina  paha  e  loaa  oia  ia  ia,  he 
oiaio  ka'u  e  olelo  aku  nei  ia  oukou, 
ua  oi  aku  kona  olioli  no  ua  hipa 
la,  i  ka  olioli  no  na  hipa  he  kana- 
iwakuniamaiwa  aole  i  auwana. 

14  Pela  hoi,  aole  e  makemake  ko 
oukou  Makua  i  ka  lani  e  lilo  aku 
kekahi  o  keia  poe  mea  uuku. 

15  T[  Ina  e  hana  hewa  mai  kou 
hoahanau  ia  oe,  e  hele  oe  e  ao  aku 
ia  ia  olua  wale  no.  A  i  hoolohe 
mai  oia  ia  oe,  ua  loaa  ia  oe  kou 
hoahanau. 

16  A  i  hoolohe  ole  mai  oia  ia  oe, 
e  kono  aku  me  oe  i  hookahi  i  elua 
paha,  i  maopopo  ai  kela  olelo  keia 
olelo  ma  ka  waha  o  na  mea  ike 
maka  elua  a  ekolu  paha. 

17  Ina  paha  e  hoolohe  ole  kela  ia 
laua,  alaila,  e  hai  aku  ia  mea  i  ka 
ekalesia ;  a  ina  paha  e  hoololie  ole 
ia  i  ka  ekalesia  no  hoi,  e  hoohalike 
oe  ia  ia  me  ke  kauaka  e,  a  me  ka 
lunaauhau. 

18  Ile  oiaio  ka'u  e  olelo  aku  nei 
ia  oukou,  O   na  mea  a  oukou  e 

Na  iiewa  e  kalaia. 

Paa  ka  mea  inare. 


hoopaa  ai  nia  ka  honua  nei,  e  koo- 
paaia  hoi  lakou  ma  ka  laui ;  a  o 
na  mea  a  oukou  e  kala  ai  ma  ka 
honua  nei,  e  kalaia  no  hoi  lakou 
ma  ka  lani. 

19  Eia  hou,  Ke  olelo  aku  nei  hoi 
au  ia  oukou,  ina  paha  elua  o  ou- 
kou  ma  ka  honua  nei  e  mauao  like 
i  kekahi  meaa  laua  e  noi  ai,  e  haa- 
wiia'ku  hoi  ia  na  laua  e  ko'u  Ma- 
kua  i  ka  lani. 

20  No  ka  mea,  ma  kahi  e  hala- 
wai  ai  na  mea  elua  a  ekolu  palia 


ma  ko'u  inoa,  malaila  hoi  au  iwae- 

na  pu  me  lakou. 


21  H  Alaila,  hele  aku  la  o  Petero 
io  na  la,  i  aku  la,  E  ka  Haku,  ehia 
na  hana  hewa  ana  mai  a  ko'u  hoa- 
hanau  ia'u,  a  kala  aku  au  ia  ia? 
ehiku  anei  ? 

22  Olelo  mai  la  o  Iesu  ia  iav  Ke  i 
aku  nei  au  ia  oe,  Aole  ehiku  wale 
no  ;  aka,  he  kanahiku  hiku. 

23  Tf  No  ia  mea,  ua  like  ke  au- 
puni  o  ka  lani  me  kekahi  alii,  ka  i 
manao  iho  e  olelo  hoakaka  mc 
kana  poe  kauwa  no  ka  lakou  aie 
aoa. 

24  I  ka  hoomaka  ana  e  hoakaka 
ai,  ua  kaiia  mai  kekahi  mea  aie  io 
na  la,  he  umi  tausani  na  talena  ka- 
na  i  aie  ai. 

25  Aole  hoi  ana  mea  e  uku  aku 
ai ;  kauoha  aku  la  kona  haku  e 
kuai  lilo  ia'ku  oia  me  kana  wahi- 
ne,  a  me  kana  mau  keiki,  a  me  ka- 
na  mea  a  pau  loa,  i  loaa'i  ka  uku. 

26  Moe  iho  la  ua  kauwa  la,  hoo- 
maikai  aku  la  ia  ia,  i  aku  la,  E  ka 
haku,  e  ahonui  mai  oe  ia'u,  a  e  uku 
aku  au  ia  oe  ia  mea  a  pau  loa. 

27  Aloha  mai  la  ka  haku  i  ua  kau- 
wa  la,  kuu  mai  la  ia  ia,  a  kala  mai 
la  i  kana  aie. 

28  Hele  aku  la  ua  kauwa  la  iwa- 
ho,  a  halawai  me  kekahi  hoakau- 
wa  ona,  i  aie  mai  i  kana  i  hookahi 
haneri  clenari,  lalau  aku  la  ia  ia,  a 
umi  iho  la  i  kona  a-i,  i  aku  la,  E 
uku  mai  oe  ia'u  i  kau  mea  i  aie. 

29  Moe  iho  la  kona  hoakauwa  ma 
kona  wawae,  noi  mai  la  ia  ia,  i  mai 
la,  E  ahonui  mai  oe  ia'u,  a  c  uku 
aku  au  ia  oe  ia  mea  a  pau  loa. 

30  Aole  ia  i  ae  aku  ;  aka,  hele  aku 
la  ia,  a  hoolei  aku  la  ia  ia  iloko  o 

ka  halepaahao,  a  pau  loa  ka  aie  i 
ka  ukuia. 

31  A  ike  ae  la  kona  mau  hoakau- 
wa  i  ka  mea  ana  i  hana'i,  minami- 
na  loa  iho  la  lakou ;  a  hele  lakou, 
hai  aku  la  i  ko  lakou  haku  i  na  mea 
a  pau  i  hanaia. 

32  Alaila,  kahea  aku  la  kona  ha- 
ku  ia  ia,  i  aku  la,  E  ke  kauwa  ino, 
ua  kala  aku  no  au  i  kau  aie  a  pau, 
i  kou  noi  ana  mai  ia'u  ; 

33  Aoie  anei  i  pono  nou  ke  aloha 
aku  i  kou  hoakauwa,  me  a'u  i  alo- 
ha  aku  ai  ia  oe  ? 

34  Huku  aku  la  kona  haku,  a  haa- 
wi  aku  la  ia  ia  i  ka  poe  kiai  hale- 
paahao,  a  pau  loa  ae  la  kana  aie  i 
ka  ukuia. 

35  Pela  hoi  i  ko'u  Makua  i  ka 
lani  e  hana  aku  ai  ia  oukou,  ina 
aole  oukou  a  pau  e  kala  aku  me 
ko  oukou  naau  i  na  hala  o  ko  ou- 
kou  poe  hoahanau. 

MOKUNA  XIX. 

3  No  ka  haalele  ana  o  ke  kane  i  ka  wahine. 
10  Ka  pono  o  ka  mare  ana.  13  Ua  hoomai- 
kai  i  na  kamalii.  lt>  Ke  kanaka  waiwai 
opio.  23  He  pilikia  k«  komo  ana  o  ka  mea 
waiwai  iloko  o  ke  ola.  27  Ka  pomaikai  ana 
o  ka  poe  haalele  i  na  mea  a  pau  e  hahai  ia  ia. 

APAU  ae  la  ia  olelo  ana  a  Iesu, 
hele  aku  la  ia  mai  Galilaia 
aku,  a  hiki  aku  la  ma  ka  mokuna 
o  Iudea  ma  kela  aoao  o  Ioredane. 

2  A  he  nui  ka  poe  kanaka  i  hahai 
aku  ia  ia,  a  hoola  iho  la  ia  i  ko  la- 
kou  poe  mai. 

3  H  Hele  mai  la  kekahi  poe  Pari- 
saio  io  na  la,  e  hoao  aku  ia  ia,  i  mai 
la,  He  mea  pono  anei  ke  hooki  ke 
kane  i  kana  wahine  i  kela  hala  j. 
keia  hala. 

4  Olelo  aku  la  ia,  i  aku  la  ia  la- 
kou,  Aole  anei  oukou  i  heluhelu, 
O  ka  mea  nana  laua  i  hana  i  kino- 
hou,  hana  iho  la  ia,  he  kane,  he 
wahine  ? 

5  I  iho  la  ia,  No  keia  mea,  e  haa- 
lele  ke  kanaka  i  kona  makuakane  a 
me  kona  makuwahine,  a  e  pili  aku 
ia  me  kana  wahine,  a  e  lilo  laua 
elua  i  io  hookahi. 

6  Nolaila,  aole  e  lilo  hou  laua  i 
elua,  hookahi  o  laua  io.  No  ia  hoi, 
o  ka  mea  a  ke  Akua  i  hoopili  pu 
iho  ai,  mai  noho  a  hookaawale  ae 
ke  kanaka. 

7  I  mai  la  lakou  ia  ia,  No  ke  aka 
hoi  o  Mose  i  kauoha  mai  ai,  e  haa- 
wi  aku  na  ka  wahine  i  palapala 
hoohemo,  a  e  hooki  aku  ia  ia? 

8  I  aku  la  oia  ia  lakou,  No  ka 
paakiki  o  ko  oukou  naau  i  ae  mai 
ai  o  Mose  ia  oukou  e  hooki  i  na 
wahine  a  oukou  ;  aole  pela  ia  mai 
kinohi  mai. 

9  Ke  olelo  aku  nei  au  ia  onkou, 
o  ka  mea  nana  e  hooki  i  kana  wa- 
hine,  ke  moe  koiohe  ole  ia,  a  e 
mare  i  ka  wahine  hou,  ua  moe  ko- 
lohe  ia  kane  ;  a  o  ka  mea  nana  e 
mare  ua  wahine  hemo  la,  ua  moe 
kolohe  hoi  ia. 

10  U  1  aku  la  kana  poe  haumana 
ia  ia,  Ina  paha  pela  ke  kane  me  ka- 
na  wahine,  e  aho  no  ke  mare  ole. 

11  I  mai  la  kela  ia  lakou,'  Aole  e 
hiki  i  na  kanaka  a  pau  ke  hooma- 
nawanui  pela ;  aia  i  ka  poe  nana 
keia  pono  i  haawiia  mai. 

12  No  ka  mea,  he  poe  eunuha  ke- 
kahi  mai  ko  lakou  hanau  ana  mai, 
a  he  poe  eunuha  kekahi  i  hoeunu- 
haia  e  kanaka,  a  he  poe  eunuha 
kekahi  i  hoeunuhaia  e  lakou  iho 
no  ke  aupuui  o  ka  lani.  O  ka  mea 
e  hiki  ia  ia  ia  mea,  e  pono  no  ia 
pela. 

13  T[  Alaila,  laweia  mai  io  na  la 
na  kamalii,  e  kau  aku  ai  ia  i  na 
lima  maluna  o  lakou,  a  e  pule  aku  ; 
a  papa  aku  la  ka  poe  haumana  ia 
lakou. 

14  I  mai  la  Iesu,  E  kuu  mai  ou- 
kou  i  na  kamalii,  me  ka  papa  ole 
ia  lakou  i  ka  hele  mai  io'u  nei ;  no 
ka  mea,  no  ka  poe  e  like  me  lakou 
nei  ke  aupuni  o  ka  lani. 

15  A  kau  iho  la  ia  i  na  lima  malu- 


na  o  lakou,  a  hele  aku  la. 

16  1  Aia  hoi,  hele  mai  la  kekahi 
kanaka,  i  mai  la  ia  ia,  E  ke  kumu 
maikai,  heaha  ka  mea  maikai  a'u  e 
hana'i,  i  loaa  ia'u  ke  ola  mau  loa? 

17  1  aku  la  oia  ia  ia,  No  ke  aha  la 
oe  e  kapa  mai  nei  ia'u  he  maikai? 
Aohe  mea  maikai  e  ae,  hookahi 
wale  no,  o  ke  Akua.  Ina  e  make- 
make  oe  e  komo  iloko  o  ke  ola,  e 
malama  oe  i  na  kanawai. 

18  I  mai  la  kela,  O  na  kanawai 
hea?  I  aku  la  Iesu,  O  neia,  Mai 
pepehi  kanaka  oe,  Mai  moe  kolohe 


Kc  kanaka  waiwai. 

oe,  Mai  aihue  oe,  Mai  hoike  waha- 
hee  oe. 

19  E  hoomaikai  i  kou  makuaka- 
ne  a  me  kou  makuwahine  ;  a,  E 
aloha  oe  i  kou  hoalauna  me  oe  ia 
oe  iho. 

20  I  mai  la  ua  kanaka  opiopio  la 
ia  ia,  Ua  malama  au  ia  mau  mea  a 
pau  mai  kuu  wa  kamalii  mai ;  hea- 
ha  ko'u  hemahema? 

21  I  aku  la  Iesu  ia  ia,  A  i  make- 
make  oe  e  hemolele,  ea,  e  hele  oe, 
e  kuai  lilo  aku  i  kou  wa'iwai  a  pau, 
a  e  haawi  aku  na  ka  poe  ilihune,  a 
e  loaa  ia  oe  ka  waiwai  iloko  o  ka 
lani ;  a  e  hele  mai  oe  e  hahai  mai 
ia'u. 

22  Lohe  ae  la  ua  kanaka  opiopio 
la  ia  olelo,  hele  aku  la  ia  me  ka 
minamina;  no  ka  mea,  he  nui  loa 
kona  waiwai. 

23  U  Olelo  mai  la  o  Iesu  i  kana 
poe  haumana,  He  oiaio  ka'u  e  olelo 
aku  nei  ia  oukou,  e  komo.apuepue 
ke  kanaka  waiwai  iloko  o  ke  au- 
puni  o  ka  lani. 

24  Eia  hou  ke  olelo  aku  nei  au  ia 
oukou,  E  hiki  e  ke  kamelo  ke  ko- 
mo  ma  ka  puka  o  ke  kuikele  ma- 
mua  o  ke  komo  ana  o  ke  kanaka 
waiwai  iloko  o  ke  aupuni  o  ka 
lani. 

25  Lohe  ae  la  na  haumana  ana,  ka- 
haha  nui  iho  la  lakou,  i  ae  la,  Owai 
la  auanei  ke  ola  ? 

26  Nana  mai  la  o  Iesu  ia  lakou,  i 
mai  la,  He  mea  hiki  ole  ia  i  kana- 
ka;  aka,  e  hiki  io  no  na  mea  a  pau 
i  ke  Akua. 

\\  Alaila,  olelo  aku  la  o  Petero 
aku  la,  Eia  lioi,  ua  haalele 


īa  i; 

makou  i  na  mea  a 
makou  ia  oe ; 


pau,  a  ua 
heaha  la 


hahai 


uanei 


aku 

ka  makou  e  loaa'i? 
28  I  mai  la  o  Iesu  ia  lakou,  He 
oiaio  ka'u  e  olelo  aku  nei  ia  ou 

i   ka  wa  e 
ai 
a  nohoalii  nani ;  oukou 


kou,  i  ke  ola  hou  ana 

noho  ai  ke  Keiki  a  ke  kanaka  ma 

luna  o 


£S± 


i 


hoi  ka  poe  i  hahai  mai  ia'u,  e  nolio 
no  oukou  maluna  o  na  nohoalii  he 
umikumamalua,  i  poe  lunakana- 
wai  no  na  ohana  o  Iseraeia  he  umi- 
kumamalua. 

29  O  ka  mea  haalele  i  na  hale,  i 

na  hoahanaukane,  i  na  hoahanau- 

Ka  poe  paaua. 

wahine,  i  ka  niakuakaue,  i  ka  ma- 
kuwakine,  i  ka  wakīne,  i  na  keiki, 
i  īu  aina  hoi,  no  ko'u  inoa,  e  loaa 
mai  ia  ia  he  pahaneri,  a  e  iiio  mai 
ia  ia  ke  ola  mau  loa. 
30  A  he  nui  na  mea  mua  e  lilo 
ana  i  liope,  a  o  na  mea  hope  e  lilo 
ana  i  mua. 

MOKUNA  XX. 

Ka  nane  no  ka  poe  paaua.  17  Hai  mua  mai 
Iesu  i  kona  make.     20  Kana  olelo  me  na 

•  keiki  a  Zebedaio.  30  Ua  hoolaia  na  maka- 
po  elua. 

NO  ka  mea,  ua  like  ke  aupuni 
o  ka  lani  me  kekahi  kanaka 
mea  hale,  i  hele  aku  la  i  kakahiaka 
nui  e  hoolimalima  i  ka  poe  paaua 
no  kona  pawaina. 

2  Hoolimalima  oia  i  kekahi  poe 
paaua  i  ka  denari  hookahi  no  ka 
la  hookahi ;  hoouna  aku  la  oia  ia 
lakou  ma  koua  pawaina. 

3  Hele  hou  aku  la  ia  iwaho  i  ke 
kolu  o  ka  hora,  ike  aku  la  ia  i  ke- 
kahi  poe  kanaka  e  ku  hana  ole  ana 
ma  kahi  kuai. 

4  I  aku  la  oia  ia  lakou,  E  haele 
hoi  oukou  i  ka  pawaina,  a  o  ka 
mea  pono,  na'u  ia  e  uku  aku  ia  ou- 
kou.    A  hele  aku  la  lakou. 

5  Hele  hou  aku  la  ia  iwaho,  i  ke 
ono  a  i  ka  iwa  o  ka  hora,  a  hana 
iho  la  e  like  mamua. 

6  A  i  ka  hora  umikumamakaki, 
hele  aku  la  ia  iwaho,  ike  aku  la  i 
kekahi  poe  e  ku  hana  ole  ana,  i 
aku  la  oia  ia  lakou,  [ieaha  ka  ou- 
kou  e  ku  hana  ole  nei  a  pau  ka  la  ? 

7  I  mai  la  lakou  ia  ia,  No  ka  mea, 
aohe  mea  naua  makou  i  hoolimali- 
ma.  I  aku  la  oia  ia  lakou,  E  haele 
hoi  oukou  i  ka  pawaiua,  a  o  ka 
mea  pono,  e  loaa  hoi  ia  ia  oukou. 

8  A  ahiahi  ae  la,  i  aku  la  ka  haku 
nona  ka  pawaina  i  kona  puuku,  E 
kahea  aku  oe  i  ka  poe  paaua,  a  e 
haawi  aku  ia  lakou  i  ka  uku,  mai 
ka  poe  hope  mai  a  hiki  aku  i  ka 
poe  mua. 

9  A  hele  mai  la  ka  poe  i  hoolima- 
limaia  i  ka  hora  umikumamakahi, 
loaa  pakahi  ia  lakou  ka  elenaii. 

10  A  hele  mai  la  ka  poe  i  hooli- 
malimaia  mamua,  manao  iho  la 
lakou  e  loaa  mai  ka  pakela  uku,  a 
loaa  pakahi  ia  lakou  ka  denari. 

MATAIO.  Na  keiki  a  Zebedaio. 

11  A  loaa  iho  la,  ohumu  iho  la 
lakou  i  ka  mea  hale, 

12  I  ae  la,  o  keia  poe  hope,  hoo- 
kahi  wale  no  hora  o  ka  lakou  hana 
ana,  a  ua  hoohalike  mai  oe  ia  lakou 
me  makou,  ka  poe  hooikaika  i  ka 
wa  luhi  a  me  ka  wela  o  ka  la. 

13  Oleio  aku  la  ia,  i  aku  la  i  ke- 
kahi  o  lakou,  E  ka  hoalauna,  aole 
au  i  hana  ino  aku  ia  oe,  aole  anei 
oe  i  ae  mai  ia'u  no  ka  denari  hoo- 
kahi? 

14  E  lawe  oe  i  kau,  a  e  hele.  O 
ko'u  makemake  no  e  haawi  aku  na 
keia  poe  mahope  e  like  me  kau. 

15  Aole  anei  au  e  pono  ke  hana 
aku  me  ka'u  mamuli  o  ko'u  make- 
make  ?  Ua  hewa  anei  kou  maka 
i  ko'u  lokomaikai  ? 

16  Pela  hoi  ka  poe  hope  e  lilo  i 
mua,  a  o  ka  poe  muai  hope :  no  ka 
mea,  he  nui  na  mea  i  heaia,  aka  he 
uuku  ka  poe  i  waeia. 

17  11  I  ko  Iesu  hele  ana  i  Ierusa- 
lema,  kai  aku  la  ia  i  ka  poe  hau- 
mana  he  umikumamalua  i  kahi  ka- 
awale  ma  ke  alanui,  i  mai  la  ia  la- 
kou, 

18  Eia  ke  pii  nei  kakou  i  Ierusa- 
lema,  a  e  kumakaiaia'ku  ke  Keiki 
a  ke  kanaka  i  ka  poe  kahuna  nui 
a  me  ka  poe  kakauolelo ;  a  e  hoo- 
hewa  lakou  ia  ia  e  make ; 

19  A  e  haawi  aku  hoi  lakou  ia  ia 
i  ko  na  aina  e  e  hoomaewaewaia 
mai  ai,  a  e  hahauia  mai  ai,  a  e  kau- 
lia'i  ma  ke  kea ;  a  po  akolu  ae,  e 
ala  hou  mai  ia. 

20  1|  Alaila,  punee  mai  io  na  la 
ka  makuwahine  o  na  keiki  a  Zebe- 
daio,  oia  me  na  keiki  ana ;  moe 
iho  la  ia  imua  ona,  a  noi  aku  la  ia 
ia  i  kekahi  inea. 

21  Ninau  mai  la  o  Iesu  ia  ia,  He- 
aha  kou  makemake  ?  I  aku  la  ke- 
la,  E  kauoha  oe  e  noho  keia  mau 
keiki  a'u  elua,  o  kekahi  ma  kou 
lima  akau,  a  o  kekahi  nut  kou  li- 
ma  hema  iloko  o  kou  aupuni. 

22  Olelo  mai  la  o  Iesu,  i  mai  la, 
Aole  oukou  i  ike  i  ka  oukou  mea' 
e  noi  mai  nei.  E  hiki  no  anei  ia 
olua  ke  inu  i  ko  ke  kiaha  a'u  e  iuu 
ai ;  a  e  bapetizoia  i  ka  bapetizo  ana 
a'u  e  bapetizoia  mai  ai  ?  I  aku  la 
laua  ia  ia,  E  hiki  no  ia  maua. 


Ka  inea  pookela. 


MOKUNA  XXI.       Iesu  maluna  o  ka  hoki. 


Z6 


Olelo 


laua, 


inai     la    o    Iesu 
no  auanei  olua  i 


īa 
E  inu  no  auanei  olua  i  ko 
ke  kiaha  o'u,  a  e  bapetizoia  hoi 
i  ka  bapetizo  ana  a'u  e  bape- 
tizoia'i;  aka,  o  ka  noho  ma  ko'u 
lima  akau,  a  ma  ko'u  lima  he- 
ma,  aole  ka'u  ia  e  haawi  aku ; 
aia  no  ia  no  ka  poe  nona  i  hoo- 
makaukauia'i  ia  mea  e  ko'u  Ma- 
kua. 

24  A  lohe  ae  la  ka  umi,  nkiuki 
aku  la  lakou  i  ua  mau  hoahanau  la 
elua. 

25  Kahea  mai  la  o  Iesu  ia  lakou,  i 
mai  la,  Ua  ike  oukou,  o  na  alii  o 
na  lahuikanaka,  ua  hookiekie  ma- 
luna  o  lakou,  a  o  na  luna  hoi,  ua 
hoounauna  ia  lakou. 

26  Aole  pela  ia  oukou ;  a  i  ma- 
nao  kekahi  o  oukou  i  nui,  e  pono 
no  e  lilo  ia  i  mea  lawelawe  na  ou- 
kou. 

27  A  i  mauao  kekahi  e  lilo  i  poo- 
kela  iwaena  o  oukou,  e  pono  no  e 
lilo  ia  i  kauwa  na  oukou. 

28  Pela  hoi,  aole  i  hele  mai  ke 
Keiki  a  ke  kanaka  no  ka  lawela- 
weia  mai,  aka,  no  ka  lawelawe  aku, 
a  me  ka  haawi  aku  i  kona  ola  i 
kumukoola  no  na  mea  he  nui 
loa. 

29  I  ko  lakou  hele  ana  ae  mai  Ie- 
riko  aku,  he  nui  ka  poe  kanaka  i 
hahai  ia  ia. 

30  T[  Aia  hoi,  elua  makapo  e  no- 
ho  ana  ma  kapa  alanui ;  lohe  ae  la 
laua,  o  Iesu  ke  maalo  ae,  kahea 
mai  la  laua,  i  mai  la,  E  aloha  mai 
oe  ia  maua,  e  ka  Haku,  e  ka  ma- 
mo  a  Davida. 

31  Papa  aku  la  ka  poe  kanaka  ia 
laua,  e  hamau  :  a  nui  loa  ae  la  ka 
laua  kahea  ana,  E  aloha'mai  oe  ia 
maua,  e  ka  Haku,  e  ka  mamo  a 
Davida. 

32  Ku  malie  iho  la  o  Iesu,  hea 
aku  la  ia  laua,  i  aku  la,  Heaha  ko 
olua  makemake  e  hana  aku  ai  au 
ia  olua  ? 

33  I  mai  la  laua  ia  ia,  E  ka  Haku, 
e  hookaakaaia  mai  ko  maua  mau 
maka. 

34  Aloha  aku  la  o  Iesu,  hoopa 
aku  la  i  ko  laua  mau  maka;  ike 
koke  ae  la  ko  laua  mau  maka,  a 
hahai  aku  la  laua  ia  ia. 


MOKUNA  XXI. 

Ko  Iesn  komo  ana  iloko  o  Ierusalema  maluna 
o  ka  hoki.  12  Hoolei  aku  uo  ia  i  ka  poe  ku- 
ai  mawaho  oka  luakini.  17  Hoino  aku  i  ka 
laau  tiku.  23  Paa  ka  waha  o  na  kahuna  ia 
ia.  'IH  Ka  nane  no  na  keiki  kane  elua  ;  35 
a  no  ka  haku  nona  ka  pawaina. 

AKOKOKE  aku  la  lakou  i  Ie- 
rnsalema,  ua  hiki  aku  la  i  Be- 
tepage  ma  ka  mauna  01iveta,  alai- 
la,  hoouua  aku  la  o  Iesu  i  na  hau- 
mana  elua; 

2  I  aku  la  ia  laua,  E  hele  aku 
olua  i  ke  kauhale  e  kupono  mai 
ana  ia  olua,  a  e  loaa  koke  ia  olua 
ka  hoki  ua  nakikiia,  a  me  ke  keiki 
me  ia :  e  wehe  ae  olua,  a  e  kai 
mai  io'u  nei. 

3  Ina  paha  e  olelo  mai  kekahi  ia 
olua,  e  i  aku,  Na  ka  Haku  ia  mau 
mea  e  pono  ai:  alaila  e  kuu  koke 
mai  no  ia  i  na  hoki. 

4  Ua  pau  ia  mau  mea  i  ka  hanaia, 
i  ko  ai  ka  mea  i  oleloia  mai  e  ke 
kaula,  i  ka  i  ana, 

5  E  hai  aku  oukou  i  ke  kaikama- 
hine  a  Ziona,  Aia  hoi,  ke  hele  aka- 
hai  mai  nei  kou  Alii  iou  la,  e  noho 
ana  maluna  o  ka  hoki,  o  ke  keiki 
hoi  a  ka  hoki. 

6  Hele  aku  la  ua  mau  haumana  la, 
a  hana  aku  la  e  like  me  ka  Iesu  i 
kauoha  mai  ai  ia  laua. 

7  Kai  mai  la  laua  i  ua  hoki  la,  a 
me  ke  keiki,  hohola  ae  la  lakou  i 
na  kapa  o  lakou  maluna  o  laua,  a 
hoee  aku  la  ia  Iesu  maluna  iho. 

8  Hohola  iho  la  ka  nui  o  ka  poe 
kanaka  i  ko  lakou  kapa  ma  ke  ala- 
nui,  a  okioki  ae  la  kekahi  poe  i  na 
lalalaau,  a  haliilii  iho  la  ma  ke  ala- 
nui. 

9  Hookani  ae  la  ka  poe  hele  ma- 
mua,  a  me  ka  poe  hahai  mahope,  i 
aku  la,  Hosana  i  ka  Mamo  a  Davi- 
da!  E  hoonaniia  ka  Mea  e  hele 
mai  nei  ma  ka  inoa  o  ka  Haku ; 
Hosana  i  ke  lani  kiekie  loa  ! 

10  A  hiki  aku  la  ia  i  Ierusalema, 
pihoihoiaela  ko  ke  kulanakauhale 
a  pau,  ninau  mai  la 
keia  ? 

11  I  aku  la  ka  poe  kanaka,  O  Iesu 
keia,  ke  Kaula  no  Nazareta  i  Ga- 
lilaia. 

12  1  Komo  aku  la  Iesu  iloko  o  ka 
luakini  o  ke  Akua,  a  hookuke  aku 

lakou,  Owai 


Maloo  ka  laau  fiku. 


MATAIO. 


Na  keiki  kane  elua. 


la  iwaho  i  ka  poe  kuai  lilo  aku,  a 
me  ka  poe  kuai  lilo  inai  a  pau  ilo- 
ko  o  ka  luakini :  hookahuli  ae  la 
ia  i  na  papa  o  ka  poe  kuai  moni,  a 
me  na  noho  o  ka  poe  kuai  manu 
nunu. 

13  I  aku  la  oia  ia  lakou,  Ua  pala- 
palaia,  E  kapaia  ko'u  hale,  he  hale 
pule ;  a  ua  hoolilo  iho  nei  oukou 
ia  ia  i  ana  no  na  powa. 

14  Hele  mai  la  ka  poe  makapo  a 
me  ka  poe  oopa  io  na  la  ma  ka  lua- 
kini,  a  hoola  aku  la  oia  ia  lakou. 

15  Ike  mai  la  ka  poe  kahuna  uui 
a  rae  ka  poe  kakauolelo  i  na  mea 
kupanaha  ana  i  hana'i,  a  me  na  ka- 
malii  e  hookani  ana  iloko  o  ka  lua- 
kini,  Hosana  i  ka  Mamo  a  Davida ; 
ukiuki  mai  la  lakou, 

16  I  mai  la  ia  ia,  Ke  lohe  nei  anei 
oe  i  ka  lakou  nei  olelo  ?  I  aku  la  o 
Iesu  ia  lakou,  Ae,  aole  anei  oukou 
i  heluhelu,  Ua  hoomakaukau  oe  i 
ka  hoolea  mailoko  mai  o  na  waha 
kamalii  a  me  na  keiki  waiu  ? 

17  T[  Haalele  aku  la  oia  ia  lakou, 
a  hele  aku  la  iwaho  o  kc  kulana- 
kauhele  i  Betania,  malaila  i  noho 
ai  a  ao  ka  po. 

18  A  kakahiaka  ae,  i  kona  hoi 
ana  i  ke  kulanakauhale,  pololi  iho 
la  ia. 

19  Ike  ae  la  ia  i  kekahi  laau  fiku 
ma  kapa  alanui,  hele  aku  la  ia  ilai- 
la,  a  o  nalau  wale  no  i  loaa  ia  iama- 
luna  ona ;  i  aku  ia  i  ua  laau  la,  Mai 
noho  a  ulu  ka  hua  maluna  ou  ma 
ia  hope  a  mau  loa  aku.  Maloo  ko- 
ke  iho  la  ua  laau  fiku  la. 

20  A  ike  ae  la  ka  poe  haumana, 
kahaha  iho  la  lakou,  i  ae  la,  Emo 
ole  ka  maloo  ana  o  ka  laau  fiku ! 

21  Olelo  mai  la  o  Iesu,  i  mai  la  ia 
lakou,  He  oiaio  ka'u  e  olelo  aku 
nei  ia  oukou,  Ina  he  manaoio  ko 
oukou,  aole  oukou  kanalua,  ehana 
no  oukou  aole  i  keia  wale  no  o  ka 
laau  fiku  ;  aka,  ina  e  olelo  aku  ou- 
kou  i  keia  mauna,  E  kaikaiia'e  oe, 
a  e  hooleiia'ku  iloko  o  ka  moana  ; 
e  hanaia  no  ia. 

22  Oia  hoi,  o  na  mea  a  pau  a  ou- 
kou  e  nonoi  ai  ma  ka  pule  me  ka 
manaoio,  e  loaa  no  ia  ia  oukou. 

23  1  Ia  ia  i  komo  aku  ai  iloko  o 
ka  luakini,  a  ao  mai  la  ilaila,  hele 

mai  la  io  na  la  ka  poe  kahuna  nui, 
a  me  ka  poe  lunakahiko  o  ua  ka- 
naka,  i  mai  la,  Nawai  mai  kau  ma- 
na  e  hana  aku  ai  i  keia  mau  mea? 
Nawai  hoi  i  haawi  mai  keia  mana 
ia  oe? 

24  Olelo  aku  la  o  Iesu  ia  lakou,  i 
aku  la,  Owau  kekahi  e  ninau  aku 
ia  oukou,  a  i  hai  mai  oukou  ia,  e 
hai  aku  no  hoi  au  ia  oukou  i  ka 
mea  nana  i  haawi  mai  ia'u  e  hana 
keia  mau  mea. 

25  O  ka  bapetizo  ana  a  Ioane,  no 
heaia?  No  ka  lani  mai  anei?  no 
kanaka  anei?  Kuka  iho  la  lakou 
ia  lakou  iho,  i  ae  la,  Ina  e  hai  aku 
kakou,  No  ka  lani  mai ;  alaila,  e 
ninau  mai  kela  ia  kakou,  No  ke 
aha  la  oukou  i  manaoio  ole  ai  ia ia  ? 

26  A  i  hai  aku  kakou,  No  kanaka, 
ke  makau  aku  nei  kakou  i  na  ka- 
naka;  no  ka  mea,  ke  manao  nei 
lakou  a  pau,  he  kaula  no  o  Ioane. 

27  Olelo  mai  la  lakou  ia  Iesu,  i 
mai  la,  Aole  makou  i  ike.  I  aku 
la  hoi  oia  ia  lakou,  Aole  hoi  au  e 
hai  aku  ia  oukou  i  ka  mea  nana  i 
haawi  mai  ia'u  e  hana  i  keia  mau 
mea. 

28  !f  Aka,  heaha  ka  oukou  ma- 
nao  ?  He  wahi  kanaka  ia  ia  na 
keikikane  elua ;  a  hele  aku  la  ia  i 
ka  mua,  i  aku  la,  E  kuu  keiki,  e 
hele  aku  oe  e  hana  i  keia  la  ma 
kuu  pawaina. 

29  Hoole  mai  la  kela,  i  mai  la, 
Aole  au  e  hiki.  A  mahope  mihi 
iho  la  ia,  a  hele  aku  la. 

30  Hele  aku  la  hoi  oia  i  kana 
keiki  muli,  a  olelo  aku  la  pela  ia  ia. 
Ae  mai  la  ia,  i  mai  la,  E  hele  no 
wau,  e  kuu  haku;  aole  nae  ia  i 
hele. 

31  Owai  ko  laua  mea  nana  i  hana 
ka  makemake  o  ka  makua?  I  mai 
la  lakou  ia  ia,  O  ka  mua.  I  aku  la 
Iesu  ia  lakou,  He  oiaio  ka'u  e  olelo 
aku  nei  ia  oukou,  e  konio  e  ka  poe 
lunaauhau  a  me  na  wahine  hooka- 
makama  mamua  o  oukou  iloko  o 
ke  aupuni  o  ke  Akua, 

32  No  ka  mea,  i  hele  mai  nei  o 
Ioane  io  oukou  nei  ma  ka  aoao  o 
ka  pono,  aole  nae  oukou  i  manaoio 
iaia;  aka,  manaoio  ka^poe  lunaau- 
hau  a  me  na  wahine  hookamaka- 


Ka  nane  no  ka  pawaina;    MOKUNA  XXII. 


no  ka  ahaaina  mare. 


ma  ia  ia;  a  ia  oukou  i  ike  ia  ia, 
aole  oukou  i  miki  niakope  me  ka 
manaoio  ia  ia. 

33  *[[  E  hoolohe  mai  oukou  i  ke- 
kahi  olelonane  hou :  Kanu  iho  la 
kekahi  mea  hale  i  ka  malawaina, 
hana  iho  la  ia  i  pa  a  pnni,  eli  iho 
la  i  wahi  kaomi  waina  iloko  olaila, 
kukulu  iho  la  i  hale  kiai,  haawi 
aku  la  ia  wahi  i  na  hoaaina,  a  hele 
aku  la  ia  i  ka  aina  e. 

34  A  i  ka  wa  i  kokoke  e  oo  ai  ka 
hua,  hoouna  mai  la  ia  i  kana  mau 
kauwa  i  ka  poe  hoaaina  i  loaa  mai 
ai  ka  hua  nona. 

35  A  hopu  aku  la  na  hoaaina  i 
kana  mau  kauwa,  hahau  iho  la  la- 
kou  i  kekahi,  pepehi  iho  la  i  ke- 
kahi  a  make,  a  hailuku  aku  la  i 
kekahi  me  ka  pohaku. 

36  Hoouna  hou  mai  la  ia  i  na  kau- 
wa  e  ae,  he  nui  aku  i  ka  poe  ma- 
mua,  a  hana  hou  pela  na  hoaaina 
ia  lakou. 

37  A  mahope  iho,  hoouna  mai  la 
ia  i  kana  Keiki  io  lakou  la,  i  iho 
la,  E  hoomaikai  mai  paha  lakou  i 
ka'u  keiki. 

38  Ike  aku  la  ka  poe  hoaaina  i  ua 
keiki  la,  olelo  ae  la  kekahi  i  keka- 
hi,  Eia  ae  ka  hooilina,  ina  kakou, 
e  pepehi  ia  ia,  a  lilo  mai  kona  aina 
no  kakou. 

39  Hopu  aku  la  lakou  ia  ia,  hoo- 
kuke  aku  la  ia  ia  iwaho  o  ka 
pawaina,  pepehi  iho  la  ia  ia  a 
make. 

40  Aia  hiki  mai  ka  haku  nona  ka 
pawaina,  heaha  kana  e  hana  mai  ai 
i  ua  poe  hoaaina  nei  ? 

41  I  mai  la  lakou  ia  ia,  E  pepehi 
hoomainoino  ia  i  kela  poe  ino,  a  e 
haawi  aku  ia  i  ka  pawaina,  no  ke- 
kahi  poe  hoaaina  e  ae,  nana  e  hoo- 
kupu  mai  nona  na  hua  i  ka  wa  e 
oo  ai. 

42  Olelo  aku  la  o  Iesu  ia  lakou, 
Aole  anei  oukou  i  heluhelu  iloko 
o  ka  palapala  hemolele,  O  ka  po- 
haku  a  ka  poe  hana  hale  i  haalele 
ai,  ua  lilo  ia  i  pohaku  kumu  kihi  ? 
O  ka  ka  Haku  hana  keia,  a  he  mea 
mahalo  hoi  ia  i  ko  kakou  mau 
maka. 

43  Nolaila,  ko  olelo  aku  nei  au  ia 
oukou,  E  laweia'na  ke  aupuni  o 

ke  Akua  mai  o  oukou  mai,  a  e  haa- 
wiia'ku  ia  i  ka  lahuikanaka  nana  e 
hua  mai  kona  hua. 

44  A  o  ka  mea  e  haule  iho  malu- 
na  o  keia  pohaku,  e  haihaiia  oia; 
aka,  o  ka  mea  i  hauleia  iho  e  ua 
pohaku  la  maluna,  e  pepe  loa  ia. 

45  Lohe  ae  la  ka  poe  kahuna  nui 
a  me  ka  poe  Parisaio  i  kana  mau 
olelonane,  ike  iho  la  lakou,  no  la- 
kou  iho  kana  i  olelo  ai. 

46  Makemake  iho  la  lakou  e  la- 
lau  mai  ia  ia,  a  makau  aku  la  lakou 
i  ka  poe  kanaka;  no  ka  mea,  ma- 
nao  iho  la  lakou  he  kaula  ia. 

MOKUNA  XXII. 

Ka  nane  no  ka  ahaaina  mare.  12  Hoohewaia 
ka  mea  i  nele  i  ke  kapa  mare.  17  No  ka 
hookupu  ia  Kaisara.  23  Ua  pilipu  na  Sa- 
dukaio  ia  ia.  34  Ko  ke  kakaolelo  manao. 
41  Ka  Iesu  ninau  ana  i  ka  poe  Parisaio  no 
ka  Mesia. 

OLELO   hou  aku  la  o  Iesu  ia 
lakou  i  na  olelonane,  i  aku  la, 

2  Ua  like  ke  aupuni  o  ka  lani  me 
kekahi  alii  nana  i  hoomakaukau  ka 
ahaaina  no  kana  keiki. 

3  Hoouna  aku  la  ia  i  kana  poe 
kauwa  e  kii  i  ka  poe  i  oleloia  e 
hele  mai  i  ka  ahaaina;  aka,  aole 
lakou  i  makemake  e  hele  mai. 

4  Hoouna  hou  aku  la  ia  i  na  kau- 
wa  e  ae,  i  aku  la,  E  i  aku  oukou  i 
ka  poe  i  oleloia,  Eia  hoi,  ua  hoo- 
makaukau  no  wau  i  ka'u  ahaaina, 
ua  kaluaia  ka'u  mau  bipi  a  me  na 
mea  i  kupaluia,  ua  makaukau  hoi 
na  mea  a  pau ;  e  hele  mai  oukou  i 
ka  ahaaina. 

5  Hoowahawaha  mai  la  lakou,  he- 
le  aku  la ;  o  kekahi  ma  kona  aina, 
a  o  kekahi  ma  kana  kuai  ana. 

6  A  o  ka  poe  i  koe,  lalau  mai  la 
lakou  i  kana  mau  kauwa,  hoomai- 
noino  mai  la  ia  lakou,  pepehi  iho 
la  a  make. 

7  A  lohe  ae  la  ke  alii,  huhu  iho 
la  ia,  hoouna  aku  la  ia  i  kona  poe 
kaua,  luku  aku  la  ia  poe  pepehi 
kanaka,  a  puhi  aku  la  i  ko  lakou 
kulanakauhale. 

8  Alaila,  olelo  aku  la  ia  i  kana 
poe  kauwa,  Ua  makaukau  nae  ka 
ahaaina ;  aole  hoi  i  pono  kela  poe 
i  oleloia. 

9  Nolaila,  e  heie  aku  oukou  ma 
na  huina  alanui,  a  e  koi  aku  i  na 

Kookupu  ia  Kaisara. 

īnea  a  pau  i  loaa  ia  oukou,  e  hele 
mai  i  ka  ahaaina. 

10  Hele  aku  la  ua  poe  kauwa  la 
iwaho  ma  ke  alauui,  a  houluulu 
mai  la  i  na  mea  a  pau  i  loaa  ia  la- 
kou,  o  ka  poe  ino  a  me  ka  poe 
maikai ;  a  nui  iho  la  na  hoaai  ma 
ua  ahaaina  la. 

11  T[  Komo  aku  la  ke  alii  iloko  e 
nana  i  ka  poe  hoaai,  ike  aku  la  ia 
ilaila  i  kekahi  kanaka  aole  i  kahi- 
koia  i  ke  kapa  ahaaina. 

12  I  aku  la  kela  ia  ia,  E  ka  hoa- 
launa,  pehea  la  oe  i  hele  mai  nei, 
aole  i  kahikoia  i  ke  kapa  ahaaina  ? 
Mumule  loa  iho  la  ia. 

13  Alaila,  i  aku  la  ua  alii  la  i  ka 
poe  lawelawe,  E  nakiki  iho  ia  ia  a 
paa  ma  na  wawae  e  me  na  lima,  e 
lawe  aku  ia  ia,  a  e  hoolei  aku  ilo- 
ko  o  ka  pouli  mawaho ;  ilaila  e 
uwe  ai  a  e  uwi  ai  na  niho. 

14  No  ka  mea,  he  nui  ka  poe  i 
kaheaia,  he  uuku  hoi  ka  poe  i 
waeia. 

15  1[  Alaila  hele  aku  la  ka  poe 
Parisaio,  kukakuka  ae  la  i  ka  mea 
e  hoohihia  ia  ia  i  kana  olelo  ana. 

16  Hoouna  mai  la  lakou  io  na  la 
i  na  haumana  a  lakou  me  kekahi 
poe  Herodiano,  i  mai  la,  E  ke  Ku- 
mu,  ke  ike  nei  makou,  he  oiaio 
kau,  a  ke  ao  mai  nei  oe  i  ka  aoao 
o  ke  Akua  me  ka  oiaio,  aole  oe  i 
paewaewa  ma  ka  kekahi,  aole  hoi 
i  manao  i  ko  waho  o  ke  kanaka. 

17  E  hai  mai  hoi  oe,  heaha  kou 
manao?  He  mea  pono  anei  ke 
hookupu  waiwai  ia  Kaisara  ?  aole 
anei? 

18  Ike  ae  la  o  Iesu  i  ko  lakou 
manao  ino  ana,  i  aku  la,  E  ka  poe 
hookamani,  no  ke  aha  la  oukou  e 
hoao  mai  nei  ia'u  ? 

19  E  hoike  mai  ia'u  i  kekahi  mo- 
m  hookupu.  A  lawe  mai  la  lakou 
io  na  la  i  kekahi  denari. 

20  Ninau  aku  la  oia  ia  lakou,  No- 
wai  keia  kii  a  me  ka  palapala? 

21  I  mai  la  lakou  ia  ia,  No  Kaisa- 
ra.  Alaila,  i  aku  la  oia  ia  lakou, 
E  haawi  aku  i  ka  Kaisara  ia  Kaisa- 
ra,  a  i  ka  ke  Akua  hoi  i  ke  Akua. 

22  A  lohe  ae  la  lakou,  kahaha  iho 
la,  haalele  mai  la  lakou  ia  ia  a  hele 
aku  la. 

34 


MATAIO.  Pilipu  na  Sadukaio. 

23  U  Ia  la  hoi,  hele  mai  la  io  na 
la  ka  poe  Sadukaio,  ka  poe  i  olelo, 
Aole  alahouana ;  ninau  mai  la  la- 
kou  ia  ia, 

24  I  mai  la,  E  ke  Kumu,  i  olelo 
mai  o  Mose,  Ina  e  make  kekahi 
kanaka  aohe  ana  keiki,  e  mare  no 

i   kana  wahine  e 
na  kona  kaikuaa- 


kona  kaikaina 
hoala  mai  i  hua 
na. 

25  Ehiku  mau  hoahanau  me  ma- 
kou :  mare  iho  la  ka  makahiapo  i 
wahine,  a  make  iho  la,  aohe  ana 
keiki;  a  lilo  aku  la  kana  wahine 
na  kona  kaikaina. 

26  Peki  aku  hoi  ka  lua  a  me  ke 
kolu  a  hiki  aku  la  i  ka  hiku  o 
lakou. 

27  Mahope  iho  o  lakou  a  pau, 
make  iho  la  hoi  ua  wahine  la. 

28  Nolaila,  i  ke  alahouana,  na  ka 
mea  hea  o  lakou  a  ehiku  ua  wahi- 
ne  la?  no  ka  mea,  he  wahine  ia  na 
lakou  a  pau  mamua. 

29  Olelo  aku  la  o  Iesu  ia  lakou,  i 
aku  la,  Ua  lalau  oukou,  i  ka  ike 
ole  i  ka  palapala  hemolele,  a  me 
ka  mana  o  ke  Akua. 

30  No  ka  mea,  i  ke  alahouana, 
aole  lakou  e  mare,  aole  hoi  e  hoo- 
palau ;  aka,  ua  like  lakou  me  na 
auela  o  ke  Akua  i  ka  lani. 

31  A,  no  ke  alahouana  o  ka  poe  i 
make,  aole  anei  oukou  i  heluhelu 
i  ka  ke  Akua  olelo  ia  oukou,  e  i 
mai  ana, 

32  Owau  no  ke  Akua  o  Aberaha- 
ma,  ke  Akua  o  Isaaka,  ke  Akua  o 
Iakoba?  O  ke  Akua,  aole  ia  he 
Akua  no  ka  poe  i  make,  no  ka  poe 
ola  no. 

33  A  lohe  ae  la  ka  poe  kanaka, 
kahaha  iho  la  lakou  i  kana  ao  ana. 

34  īf  Lohe  ae  la  ka  poe  Parisaio, 
ua  paa  ia  ia  ka  waha  o  ka  poe  Sa- 
dukaio,  akoakoa  mai  ia  lakou  io  na 
la: 

35  A  ninau  mai  la  kekahi  o  lakou, 
he  kakaolelo,  hoao  mai  la  ia  ia,  i 
mai  la, 

36  Eke  Kumu,  heaha  ke  kauoha 
nui  iloko  o  ke  kanawai  ? 

37  I  aku  la  o  Iesu  ia  ia,  E  aloha 
aku  oe  ia  Iehova  i  kou  Akua  me 
kou  naau  a  pau,  a  me  kou  uhane  a 
pau,  a  me  kou  mauao  a  pau. 


He  olelo  ao  a  Iesu.  MOKUNA  XXIII. 

38  O  ka  mua  keia  a  me  ke  kauo- 


ha  nui. 

39  Ua  like  hoi  ka  lua  me  ia,  E_ 
aloha  aku  oe  i  kou  hoalauna  meoe 
ia  oe  iho. 

40  Maluna  o  keia  mau  kauoha 
elua,  ke  kau  nei  ke  kanawai  a  pan 


a  me  na  kaula. 
41  1f  A  akoakoa  mai 


ka  poe  Pa- 


risaio,  ninau  aku  la  Iesu  ia  lakou, 

42  I  aku  la,  Heaha  ko  oukou  ma- 
nao.  no  ka  Mesia.  He  mamo  ia  na- 
wai  ?    I  mai  la  lakou,  Na  Davida. 

43  I  aku  la  oia  ia  lakou,  Pehea  la 
hoi  0  Davida  i  kapa  ai  ia  ia  ma  ka 
Uhane,  he  Haku  ?  i  ka  i  ana, 

44  Olelo  aku  la  ka  Haku  i  kuu 
Haku,  E  noho  mai  oe  ma  kuu  lima 
akau,  a  hoolilo  iho  ai  au  i  kou  poe 
enemi  i  keehana  wawae  nou. 

45  Ina  hoi  o  Davida  i  kapa  aku  ia 
ia  he  Haku,  pehea  la  ia  e  mamo  ai 
nana? 

46  Aole  i  hiki  i  kekaki  ke  ekemu 
iki  mai  ia  ia,  aole  hoi  kekahi  i  aa 
e  ninau  hou  mai  ia  ia  mai  ia  wa  iho. 

MOKUNA  XXIII. 

Ao  mai  o  Iesu  e  hoolohe  i  na  mea  pono  a  ka 
poe  kakauolelo  i  ao  mai  ai,  aole  nae  e  hana 
Kke  me  lakou.  13  Na  poino  o  ka  poe  kakau- 
olelo  a  me  ka  poe  Parisaio. 

A  LAILA,  olelo  mai  la  o  Iesu  i 
_£__.  ka  poe  kanaka  a  me  kana  poe 
kaumaua. 

2  I  mai  la,  Ke  noho  nei  ka  poe 
kakauolelo  a  me  ka  poe  Parisaio 
ma  ka  noho  oMose. 

3  Nolaila,  o  namea  a  pau  a  lakou 
e  kauoha  mai  ai  e  malama,  e  mala- 
ma  oukou  ia  a  e  hana  aku  pela; 
aka,  mai  hana  oukou  e  like  me  ka 
lakou  hana  ana:  no  ka  mea,  ke 
olelo  nei  lakou,  aole  nae  e  hana. 

4  Ke  nakinaki  nei  lakou  i  na  uka- 
na  kaumaha,  a  he  luhi  hoi  ke  ha- 
li,  a  ke  kau  nei  iluna  o  na  hokua 
o  na  kanaka ;  aole  nae  lakou  e  hoo- 
pa  iki  aku  ia  mau  mea  me  kekahi 
manamanalima  o  lakou. 

5  Ke  hana  nei  lakou  i  ka  lakou 
mau  hana  a  pau,  i  ikea  mai  ai  e  na 
kanaka.  Ke  hoopalahalahanei  la- 
kou  i  na  apana  kanawai  o  lakou  ;  a 
ke  hoonui  nei  hoi  lakou  i  na  lepa 
o  ka  lakou  aahu. 

6  Ke  makemake  nei  lakou  i  na 


Ka  poe  hookamani. 

wahi  maikai  ma  na  ahaaina,  a  me 
na  noho  kiekie  ma  na  halehalawai ; 

7  A  me  ka  uwe  alohaia'ku  ma  na 
aha  kanaka,  a  me  ke  kapaia  e  na 
kanaka,  E  Rabi,  e  Rabi. 

8  Aka,  o  oukou,  mai  kapaia  ou- 
kou  he  Rabi,  no  ka  mea,  hookahi 
a  oukou  Kumu,  o  ka  Mesia,  a  he 
poe  hoahanau  oukou  a  pau. 

9  Aole  hoi  e  hoomakua  aku  ou- 
kou  i  kekahi  kanaka  ma  ka  honua 
nei ;  hookahi  o  oukou  Makua,  aia 
i  ka  lani. 

10  Aole  hoi  oukou  e  kapaia  mai 
na  Haku,  hookahi  o  oukou  Haku, 
o  ka  Mesia. 

11  O  ka  mea  nui  iwaena  o  oukou, 
he  pono  e  lilo  ia  i  kauwa  na  ou- 
kou. 

12  0  ka  mea  hookiekie  ae  ia  ia 
iho,  e  hoohaahaaia  iho  no  ia;  a  o 
ka  inea  hoohaahaa  ia  ia  iho,  e  hoo- 
kiekieia'e  oia. 

13  1  Auwe  oukou,  e  ka  poe  ka- 
kauolelo  a  me  ka  poe  Parisaio,  na 
hookamani !  no  ka  mea,  ke  papa- 
ni  nei  oukou  i  ke  aupuni  o  ka  lani 
imua  o  na  kanaka  ;  no  ka  īnea,  ao- 
le  oukou  e  komo  ae,  aole  hoi  ou- 
kou  e  ae  aku  e  komo  iloko  ka  poe 
e  komo  ana. 

14  Auwe  oukou,  e  ka  poe  kakau- 
olelo  a  me  na  Parisaio,  na  hooka- 
mani !  no  ka  mea,  ua  pau  ia  oukou 
na  hale  o  na  wahinekanemake ;  a 
ke  hooloihi  nei  oukou  i  na  pule  i 
mea  e  ikea  ai.  No  ia  hoi,  e  loaa 
uanei  ia  oukou  ka  make  nui  loa. 

15  Auwe  oukou,  e  ka  poe  kakau- 
olelo  a  me  ka  poe  Parisaio,  na  hoo- 
kamaui !  no  ka  mea,  ke  poaihaele 
nei  oukou  i  ke  kai  a  me  ka  aina,  i 
kaana  mai  ai  na  oukou  kekahi  hau- 
mana  ;  a  loaa,  ua  hana  oukou  ia  ia, 
a  oi  papalua  kona  keiki  anano  Ge- 
hena  mamua  o  ko  oukou. 

16  Auwe  oukou,  e  na  alakai  ma- 
kapo,  ka  i  olelo,  O  kahoohiki  aku 
ma  ka  luakini,  he  mea  ole  ia ;  aka, 
o  ka  mea  hoohiki  aku  ma  ke  gula  o 
ka  luakini,  he  aie  kana ! 

17  He  poe  naaupo  a  me  ka  maka- 
po:  heaha  ka  mea  oi,  o  ke  gula 
anei,  a  o  ka  luakini  anei,  ka  mea  e 
laa  ai  ke  gula  ? 

18  A,  o  ka  mea  hoohiki  aku  ma 

ke  kuahu,  he  mea  ole  ia;  aka,  o 
ka  mea  hoohiki  aku  ma  ka  mohai 
iluna  iho,  he  aie  kana. 

19  He  poe  naaupo  a  me  ka  maka- 
po  :  heaha  ka  mea  oi,  o  ka  mohai 
anei,  a  o  ke  kuahu  anei,  ka  mea  e 
laa  ai  ka  mohai  ? 

20  O  ka  mea  hoohiki  ma  ke  kua- 
hu,  oia  no  ka  hoohiki  raa  ia  mea 
a  me  na  mea  a  pau  maluna  iho. 

21  A  o  ka  mea  hoohiki  aku  ma 
ka  luakini,  oia  no  ke  hoohiki  aku 
ma  ia  mea,  a  me  ka  mea  e  noho  ana 
iloko. 

22  A  o  ka  mea  hoohiki  ma  ka  la- 
ni,  oia  ke  hoohiki  ma  ka  nohoalii 
o  ke  Akua,  a  me  ka  mea  e  noho 
ana  iluna  iho. 

23  Auwe  oukou,  e  ka  poe  kakau- 
olelo  a  me  ka  poe  Parisaio,  nahoo- 
kamani !  no  ka  mea,  ke  hookupu^ 
nei  oukou  i  kahapaumi  okamine- 
ta  me  ka  aneto  a  me  ke  kumino ; 
ā  ke  haalele  nei  i  na  mea  nui  o  ke 
kanawai,  i  ka  hoopono,  i  ke  aloha 
a  me  ka  hooiaio  :  o  ka  oukou  mau 
mea  keia  e  pono  ai  ke  hana,  aole 
hoi  e  haalele  i  kela. 

24  E  na  alakai  makapo,  ke  kana- 
na  nei  i  ka  naonao,  me  ke  ale  wale 
iho  i  ke  kamelo. 

25  Auwe  oukou,  e  ka  poe  kakau- 
olelo  a  me  ka  poe  Parisaio,  na  hoo- 
kamani!  no  ka  mea,  ke  holoi  nei 
oukou  ia  waho  o  ke  kiaha  a  me  ke 
pa;  aka,  ua  piha  o  loko  i  ka  mea  i 
kaili  wale  ia  a  me  ka  liki  ole  i  ka 
hoomanawanui. 

26  E  ka  Parisaio  makapo  :  e  ho- 
loi  mua  oe  ia  loko  o  ke  kiaka  a  me 
ke  pa,  i  maemae  pu  ia  me  ko  wa- 
ho. 

27  Auwe  oukou,  e  ka  poe  kakau- 
olelo  a  me  ka  poe  Parisaio,  na  hoo- 
kamani !  no  ka  mea,  ua  like  oukou 
me  na  halekupapau  keokeo  ;  ua 
ikea  nae  ko  waho  he  maikai ;  aka, 
ua  piha  o  loko  i  na  iwikupapau  a 
me  ka  pelapela. 

28  Pela  hoi  oukou,  ua  ikea  e  na 
kanaka,  he  maikai  mawaho ;  aka, 
ua  piha  o  loko  i  ka  hoopunipuni  a 
me  ka  pono  ole. 

29  Auwe  oukou,  e  ka  poe  kakau- 
olelo  a  me  ka  poe  Parisaio,  na  hoo- 
kamani !  no  ka  mea,  ke  hana  nei 

oukou  i  na  halekupapau  noka  poe 
kaula,  a  ke  hoonani  nei  hoi  i  na 
halekupapau  no  ka  poe  haipule ; 

30  A  ke  olelo  nei  oukou,  Ina  ma- 
kou  i  ola  pu  i  ka  wa  o  ka  makou 
poe  kupuna,  aole  makou  i  hooka- 
he  pu  me  lakou  i  ke  koko  o  ka  poe 
kaula. 

31  Pela  oukou  e  hoike  mai  nei  ia 
oukou  iho,  he  mamo  oukou  na  ka 
poe  pepehi  kaula. 

32  E  hoopiha  ae  hoi  oukou  i  ke 
ana  o  ko  oukou  poe  kupuna. 

33  E  ka  poe  nahesa,  ka  ohana 
moonihoawa,  pehea  la  auanei  ou- 
kou  e  pakele  ai  i  ka  make  ma  ge- 
hena? 

34  H  Nolaila  hoi,  ke  hoouna  aku 
nei  au  ia  oukou  la  i  na  kaula  a  me 
na  kanaka  naauao,  a  me  na  kakau- 
olelo :  a  na  oukou  e  pepehi  a  e  kau 
ma  ke  kea  i  kekahi  poe  o  lakou ; 
a  e  hahau  hoi  i  kekahi  poe  o  lakou 
ma  na  halehalawai ;  a  e  alualu  hoi 
ia  lakou  mai  keia  kulanakauhale  a 
kela  kulanakauhale. 

35  I  hookauia  maluna  iho  o  ou- 
kou  ke  koko  hala  ole  a  pau  i  hoo- 
kaheia  maluna  o  ka  honua,  mai  ke 
koko  o  Ahela  o  ke  kanaka  pono 
mai,  a  hiki  i  ke  koko  o  Zakaria  ke 
keiki  a  Barakia,  a  oukou  i  pepehi 
ai  mawaena  o  ka  luakini  a  me  ke 
kuahu. 

36  He  oiaio  ka'u  e  olelo  aku  nei 
ia  oukou,  E  kau  mai  ana  keia  mau 
mea  a  pau  muluna  o  keia  ha- 
nauna. 

_  37  E  Ierusalema,  e  Ierusalema! 
ka  mea  nana  i  pepehi  i  na  kaula,  a 
i  hailuku  hoi  i  ka  poe  i  hoounaia 
mai  iou  nei ;  nani  kuu  inakemake 
e  houluulu  mai  i  kau  poe  keiki,  e 
like  me  ka  houluulu  ana  a  ka  moa 
i  kana  ohana  keiki  malalo  iho  o 
kona  mau  eheu  ;  aole  nae  oukou  i 
makemake  mai. 

38  Aia  hoi,  ua  waiho  neoneo  ia 
no  oukou  ko  oukou  hale  e  noho 
ai. 

39  No  ka  mea,  ke  olelo  aku  nei 
au  ia  oukou,  Aole  oukou  e  ike  hou 
mai  ia'u,  a  hiki  i  ka  wae  olelo  mai 
ai  oukou,  e  hoomaikaiia  ka  mea  e 
hele  mai  ana  ma  ka  inoa  o  ka  Ha- 
ku. 


Hoikeia  ka  lukuia 


MOKUNA  XXIV. 


ana  o  Jerusalema. 


MOKUNA   XXIV. 

1  Hoike  mua  mai  o  Iesu  i  ka  lukuia  ana  o  Ie- 
rusalema,  a  me  na  popilikia  ma  ia  aina.  29 
Na  hoailona  no  ka  hele  hou  ana  mai  o  Kristo. 
36  Aole  iikeia  ua  la  la  ;  nolaila  e  pono  ka- 
kou  ke  kiai. 

IKO  Iesu  kele  ana  aku  iwako, 
kaalele  aku  la  ia  i  ka  luakini,  a 
kele  mai  la  kana  poe  haumana  e 
kuhikuhi  ia  ia  i  na  kale  o  ka  lua- 
kini. 

2  I  mai  la  o  Iesu  ia  lakou,  Ke  ike 
nei  anei  oukou  i  keia  mau  mea  a 
pau  ?  He  oiaio  ka'u  e  olelo  aku  nei 
ia  oukou,  e  pau  ia  mau  mea  i  ka 
hoohioloia ;  aole  e  koe  kekahi  po- 
kaku  maluna  o  kekaki  pokaku. 

3  1f  I  kona  noho  ana  maluna  o  ka 
mauna  01iveta,  hele  malu  aku  laka 
poe  haumana  io  na  la,  i  aku  la,  E 
kai  mai  oe  ia  makou,  i  ka  manawa 
kea  e  hiki  mai  ai  ia  mau  mea? 
Heaka  koi  ka  hoailona  no  kou  hi- 
ki  ana  mai,  a  me  ka  hope  o  keia 
ao? 

4  Olelo  mai  la  o  Iusu  ia  lakou,  i 
aku  la,  E  malama  ia  oukou,  o  hoo- 
punipuni  mai  hekahi  ia  oukou. 

5  No  ka  mea,  he  nui  na  mea  e  he- 
le  mai  ma  ko'u  inoa,  me  ka  i  ana 
mai,  Owau  no  ka  Mesia,  a  he  nui 
no  ka  poe  e  koopunipuniia  e  la- 
kou. 

6  E  loke  auanei  oukou  i  na  kaua, 
a  me  na  lono  no  na  kaua  ;  e  ao  ia 
oukou  iho,  mai  hopohopo  ;  no  ka 
mea,  e  hiki  io  mai  ia  mau  mea  a 
pau,  aole  uae  ia  ka  kopena. 

7  E  ku  e  ana  kekaki  lakuikanaka 
i  kekaki  lahuikanaka ;  a  o  ke- 
kaki  aupuni  i  kekaki  aupuni :  a  e 
hiki  mai  no  na  wi  a  me  na  ahulau, 
a  me  na  olai  i  kela  wahi  a  i  keia 
waki. 

8  O  keia  mau  mea  ka  hoomaka 
ana  o  na  popilikia. 

9  Ia  manawa,  e  haawi  lakou  ia 
oukou  e  koomainoinoia  mai  ai,  a  e 
pepeki  mai  lakou  ia  oukou  a  make ; 
a  e  inainaia  mai  hoi  oukou  e  na  la- 
huikanaka  a  pau  no  ko'u  inoa. 

10  Alaila  hoi,  he  nui  na  mea  e  hi- 
hia  ana ;  a  e  kumakaia  aku  kekaki 
i  kekahi,  e  inaina  aku  hoi  kekahi  i 
kekahi. 

11  E  ku  mai  no  koi  na  kaula  wa- 
hahee  he  nui  loa,  a  e  hoopunipuni 


aku  koi  lakou  i  na  kanaka  he  nui 
loa. 

12  No  ka  nui  ana  mai  o  ka  hewa,    ^ 
e  malili  no  ke  aloka  o  ka  lehulehu.  ^e( 
.  13  Aka,  o  ka  mea  hoomanawanui 
aku  a  hiki  i  ka  kopena,  e  ola  ia. 

11  A  e  haiia'ku  no  keia  euanelio 
o  ke  aupuni  ma  na  wahi  aukanaka 
a  pau,  i  mea  e  ike  ai  na  lahuikana- 
ka  a  pau  :  alaila  iho  e  hiki  mai  ka 
hopena, 

15  Aia  ike  oukou  i  ka  mea  iuo  e 
hooneoneo  ai  e  ku  ana  īna  kahi 
hoano,  ka  mea  i  oleloia  mai  e  ke 
kaula  e  Daniela ;  (o  ka  mea  kelu- 
helu,  e  pono  e  hoomaopopo  iho 
oia,) 

16  Alaila,  o  ka  poe  e  noho  ana 
ma  Iudea,  e  holo  lakou  ma  na  kua- 
kiwi. 

17  O  ka  mea  maluna  o  ka  hale, 
mai  iho  iho  ia  e  lawe  i  na  mea  olo- 
ko  o  kona  kale. 

18  A  o  ka  mea  ma  ka  waena,  mai 
koi  kou  ia  i  kope  e  kii  i  kona  ka- 
pa  aahu. 

19  Auwe  ka  poe  wahine  hapai,  a 
me  ka  poe  kanai  waiu  ia  mau  la  ! 

20  E  pule  koi  oukou,  i  holo  ole  ai 
oukou  i  ka  wa  hooilo,  aole  hoi  i  ka 
la  Sabati. 

21  Alaila,  e  nui  loa  mai  no  ka  po- 
pilikia,  aoke  popilikia  me  neia 
mai  ke  kumu  mai  o  ka  konua,  aole 
hoi  ma  ia  hope  aku. 

22  Ina  e  koopokole  ole  ia  ua  mau 
la  la,  ina  aole  loa  e  ola  kekahi  ka- 
naka:  aka,  no  ka  poe  i  waeia,  e 
koopokoleia  ua  mau  la  la. 

23  Ina  e  olelo  mai  kekahi  ia  ou- 
kou  ia  manawa,  E,  eia  maanei  ka 
Mesia  ;  a,  aia  ma  o,  mai  manao  ou- 
kou  ke  oiaio. 

24  No  ka  mea,  e  ku  ae  no  na  Me- 
sia  wahahee,  a  me  na  kaula  waha- 
hee,  a  e  hoike  aku  lakou  i  na  hoai- 
lona  nui,  a  me  na  mea  kupanaha  ; 
a  ina  he  mea  hiki,  ina  e  hoopuni- 
puni  hoi  lakou  i  ka  poe  i  waeia. 

25  Aia  hoi,  ua  hai  e  au  mamua  ia 
oukou. 

26  Nolaila,  a  i  olelo  mai  lakou  ia 
oukou,  Aia  la,  ma  ka  waonahele 
oia,  mai  hele  aku  oukou  ilaila :  Aia 
hoi  ia  ma  ke  keena  mehameha; 
mai  manao  oukou  he  oiaio. 

c  kiki  raai  ai  ka  Haku. 


27  No  ka  mea,  e  like  lue  ka  uila 
i  anapu  mai  ai,  raai  ka  hikiua  mai, 
a  koomalamalama  aku  i  ke  komo- 
hana;  pela  no  hoi  ka  hiki  ana  mai 
o  ke  Keiki  a  ke  kanaka. 

28  No  ka  mea,  i  kahi  e  waiho  ai 
ka  heana,  ilaiia  no  e  akoakoa  ai  na 
aeto. 

29  -H  Mahope  iho  o  ia  mau  la  po- 
piiikia,  e  poeleele  ana  ka  la,  aole 
hoi  e  inalamalania  mai  ka  mahina, 
e  haule  iho  hoi  na  hoku  mai  ka  la- 
ni  mai,  a  e  hoonaueia  na  inea  raa- 
na  o  ka  lani. 

80  Alaila,  e  ikea  mai  ai  ka  hoai- 
lona  no  ke  Keiki  a  ke  kanaka  ma 
ka  lani ;  a  e  uwe  na  lahuikanaka  a 
pau  o  ka  honua,  aia  ike  lakou  i  ke 
Keiki  a  ke  kanaka  e  hele  mai  ana 
maluna  o  na  ao  o  ka  lani,  rae  ka 
mana  a  me  ka  uani  nui. 

31  A  e  hoouna  aku  ia  i  kana  poe 
anela  me  ka  pu  kani  nui,  a  e  hoa- 
koakoa  mai  lakou  i  kona  poe  i 
waeia,  mai  na  makani  eha,  a  mai 
kela  aoao  o  ka  lani  a  mai  keia  aoao 
hoi. 

32  E  ao  oukou  i  ka  olelonane  no 
ka  laau  fiku ;  Aia  opiopio  na  lala,  a 
ulu  ae  na  lau,  ua  ike  oukou,  ke  ko- 
koke  mai  nei  ke  kau. 

33  Pela  hoi,  a  ike  oukou  i  keia 
mau  inea  a  pau,  alaila  e  ike  oukou, 
ua  kokoke  mai  ia,  aia  ma  ka  puka. 

34  He  oiaio  ka'u  e  olelo  aku  nei 
ia  oukou,  Aole  e  hala  aku  keia  ha- 
nauna,  a  hiki  e  mai  ua  mau  mea  la 
a  pau. 

35  E  liio  aua  ka  lani  a  me  ka  ho- 
nua ;  aka,  aole  loa  e  lilo  ka'u  mau 
olelo. 

36  T[  Aole  i  ike  kekahi  kanaka  ia 
la  a  me  ia  hora,  aole  hoinaauela  o 
ka  lani ;  o  ko'u  Makua  wale  no. 

37  Me  na  la  o  Noa,  pela  hoi  kahi- 
ki  ana  mai  o  ke  Keiki  ake  kanaka. 

38  No  ka  mea,  i  ua  la  mamua  o 
ke  kaiakahinalii,  ai  lakou  a  inu  hoi, 
mare  lakou  ahoopalau  no  ka  mare 
ana,  a  hiki  i  ka  la  i  komo  ai  o  Noa 
iloko  o  ka  haielaua  ; 

39  Aoie  lakou  i  ike,  a  hikimai  ke 
kaiakahinalii,  a  pau  loa  ae  lalakou 
i  ka  make:  pelano  hoi  ka  hiki  ana 
mai  o  ke  Keiki  a  ke  kanaka. 

40  Alaila,   elua    kanaka    ma  ka 

waena,  e  laweia  kekahi,  a  e  koe  no 
kekahi. 

41  Elua  wahine  e  wili  palaoa  ana, 
a  laweiakekahi,  a  e  koe  no  kekahi. 

42  T[  Nolaila,  e  kiai  oukou ;  no 
ka  mea,  aole  oukou  ike  i  kahora  e 
hiki  mai  ai  ko  oukou  Haku. 

43  Ua  ike  oukou  i  keia,  ina  pa- 
ha  i  ike  ka  mea  hale  i  ka  wati  e  hi- 
ki  mai  ai  ka  aihue,  iua  ua  kiai  ia,  i 
wawahi  oie  ia'i  kona  hale. 

44  Pela  hoi  oukou  e  noho  ai  me 
ka  makaukau ;  no  ka  mea,  i  ka  ho- 
ra  e  manao  ole  ia'i  e  oukou,  e  hiki 
mai  no  ke  Keiki  a  ke  kanaka. 

45  Owai  la  ke  kauwa  malama  po- 
no,  naauao,  i  hoonohoia'e  e  kona 
haku  i  luna  no  kona  mau  ohua  e 
haawi  aku  i  ai  na  lakou  i  ka  mana- 
wa  pono. 

46  E  pomaikai  aua  ua  kauwa  la, 
ke  ike  mai  kona  haku  ia  ia  e  hana 
ana  pela  i  kona  hoi  ana  mai. 

47  He  oiaio  ka'u  e  olelo  aku  nei 
ia  oukou,  e  hoouohokelaia  ia  ma- 
luna  o  kona  waiwai  a  pau. 

48  Aka,  o  ke  kauwa  ino  la,  i  olelo 
iho  iloko  o  Uona  naau,  Ke  hooha- 
kalia  nei  kuu  haku  i  kona  hoi  ana 
mai; 

49  A  ke  hoomakaia  e  pepehi  i  na 
hoa  kauwa  ona,  a  e  ai  pu  a  e  inu  pu 
me  kapoe  ona: 

50  E  hoi  hou  mai  no  ka  haku  o 
ua  kauwa  la,  i  ka  la  i  kiai  ole  ai  ia, 
a  me  ka  hora  i  manao  ole  ai  ia  ; 

51  A  e  hookaawale  aku  kelaia  ia, 
a  e  haawi  aku  i  kana  kuleana  me 
ka  poe  hookamani;  ilaila  ka  uwe 
ana  a  me  ka  uwi  ana  o  na  niho. 

MOKUNA    XXV. 

1  Ka  nane  no  na  wahine  puupaa  he  uini  ;  14 
a  no  na  talena.    31  No  ka  la  mahope. 

ALAILA,  e  hoohalikeiakeaupu- 
ni  o  ka  lani  me  na  wahine 
puupai  he  umi,  na  lakou  i  lawe 
ko  lakou  mau  kukui,  a  he^le  aku  la 
i  waho  e  halawai  me  ke  kane  mare. 

2  Eliina  o  lakou  i  naauao,  elima 
hoi  i  naaupo. 

3  Lawe  aku  la  ua  poe  naaupo  la  i 
ko  lakou  mau  kukui,  aole  nae  i  la- 
we  pu  i  ka  aila. 

4  Aka,  lawe  pu  aku  la  ua  poe  na- 
auao  la  i  ka  aila  iloko  o  ko  lakou 
niau  ipu  me  na  kukui  o  lakou. 


Ka  nane  no  na  wahine        MOKUNA  XXV. 


5  I  ka  hookaulua  ana  o  ke  kane 
mare,  luluhi  ae  la  na  maka  o  lakou, 
a  hiamoe  iho  la  lakou  a  pau. 

6  I  ke  aumoe  he  kahea  ana,  Eia 
ae,  ke  hele  mai  la  ke  kanemare  ;  e 
heleaku  oukou  e  halawai  me  ia, 

7  Alaila,  ala  ae  la  ua  poe  wahine 
puupaa  la  a  pau,  a  koli  iho  la  i  ko 
lakou  mau  kukui. 

8  I  aku  la  ka  poe  naaupo  i  ka  poe 
naauao,  E  haawi  mai  no  makou  i 
kauwahi  aila  o  oukou ;  no  ka  mea, 
ua  pio  ko  makou  mau  kukui. 

9  Olelo  ae  la  ka  poe  naauao,  i  ae 
la,  Aole  paha  e  lawa  ka  aila  no 
kakou  a  pau ;  e  hele  ae  oukou  i 
ka  poe  kuai,  a  kuai  i  aila  no  ou- 
kou. 

10  A  hala  aku  la  lakou  e  kuai,  hi- 
ki  mai  la  ke  kanemare ;  a  o  ka  poe 
i  makaukau,  komo  pu  aku  la  lakou 
me  ia  i  ka  mare  ana,  a  papaniia'e 
la  ka  puka. 

11  Mahope  iho,  hele  mai  ua  poe 
wahiue  puupaa  la  i  koe,  i  mai  la, 
E  ka  Haku,  e  ka  Haku  e,  e  wehe 
ae  oe  ia  makou. 

12  Olelo  aku  la  ia,  i  aku  la,  He 
oiaio  ka'u  e  olelo  aku  nei  ia  ou- 
kou,  aole  au  ike  ia  oukou. 

13  No  ia  hoi,  e  kiai  oukou,  no  ka 
mea,  aole  oukou  ike  i  ka  la,  aole 
hoi  i  ka  hora  e  hiki  mai  ai  ke  Kei- 
ki  a  ke  kanaka. 

14  H  Ua  like  hoi  ia  me  ke  kana- 
ka  e  heie  ana,  houluulu  ae  la  ia  i 
kana  poe  kauwa,  a  haawi  aku  la  ia 
lakou  i  na  kumukuai  nona. 

15  Haawi  aku  la  ia  i  na  talena  eli- 
ni a  no  kekahi,  i  elua  hoi  no  keka- 
hi,  a  i  hookahi  hoi  no  kekahi;  i 
kela  mea  i  keia  mea  e  like  me  ko- 
na  akamai ;  alaila,  hele  koke  aku 
la  ia. 

16  A  o  ka  mea  ia  ia  na  talena  eli- 
ma,  hele  aku  la  ia,  a  kuai  aku  me 
ia  kumu,  a  loaa  mai  ia  ia  na  talena 
hou  elima. 

17  Pela  hoi  ka  mea  ia  ia  na  lalena 
elua;  loaa  mai  no  hoi  ia  ia  no  tale- 
na  hou  elua. 

18  Aka,  o  ka  mea  ia  ia  ke  talena 
hookahi,  hele  aku  la  ia,  eli  iho  la 
ma  ka  lepo,  a  huna  iho  la  i  ka  mo- 
ni  a  kona  haku. 

19  A  liuliu  aku  la,  hoi  mai  la  ka 


puupaa  a  me  na  talena. 

haku  o  ua  mau  kauwa  la,  a  olelo 
hoakaka  pu  iho  la  me  lakou. 

20  Hele  mai  la  ka  mea  ia  ia  na 
talena  elinia,  a  lawe  pu  mai  la  me 
ia  i  na  talena  hou  elima,  i  mai  la, 
E  ka  Haku,  ua  haawi  mai  oe  ia'u 
i  na  talena  elima ;  eia  hoi  ia  me  na 
talena  hou  elima  a'u  i  loaa  ai. 

21  I  aku  la  kona  haku  ia  ia,  Po- 
no,  e  ke  kauwa  maikai,  malama 
pono ;  he  pono  kou  malama  ana  i 
na  mea  he  uuku,  e  hoonoho  no  au 
ia  oe  maluna  o  na  mea  he  nui  loa." 
E  komo  ae  oe  iloko  o  ka  olioli  o 
kou  haku. 

22  Hele  mai  la  hoi  ka  mea  ia  ia 
na  talena  elua,  i  mai  la,  E  ka  Ha- 
ku,  ua  haawi  mai  oe  ia'u  i  na  tale- 
na  elua;  eia  hoi  ia  me  na  talena 
hou  elua  a'u  i  loaa'i. 

23  I  aku  la  koua  haku  ia  ia,  Po- 
no,  e  ke  kauwa  maikai,  malama 
pono ;  he  pono  kou  malama  ana  i 
na  mea  he  uuku,  e  hoonoho  no  au 
ia  oe  maluna  o  na  mea  he  nui  loa. 
E  komo  ae  oe  iloko  o  ka  olioli  o 
kou  haku. 

24  Hele  mai  la  hoi  ka  mea  ia  ia 
ke  talena  hookahi,  i  mai  la,  E  ka 
Haku,  ua  ike  no  au  ia  oe  he  kana- 
ka  oolea,  e  oki  aua  ma  kahi  au  i 
lulu  ole  aku  ai,  a  e  ohi  ana  ma  ka- 
hi  au  i  kanana  ole  aku  ai : 

25  Makau  iho  la  au,  a  hele  aku  la, 
huna  iho  la  au  i  kau  talena  ma  ka 
lepo  ;  eia  mai  no  kau. 

26  Olelo  aku  la  kona  haku  ia  ia,  i 
aku  la,  E  ke  kauwa  lokoino,  hana 
ole,  ua  ike  anei  oe  e  oki  ana  au  ma 
kahi  a'u  i  lulu  ole  aku  ai ;  a  e  ohi 
ana  au  ma  kahi  a'u  i  kanana  ole  ia? 

27  Ilaila  kau  pono  e  waiho  aku  i 
ka'u  moni  me  ka  poe  kuai  moui, 
a  i  ko'u  hoi  ana  mai,  alaila  loaa 
mai  ia'u  ka'u  me  ka  uku  hoopanee. 

28  E  lawe  ae  i  ke  talena  mai  ona 
aku,  a  e  haawi  aku  na  ka  mea  ia  ia 
na  talena  he  umi. 

29  O  ka  mea  ua  loaa  ia  ia,  e  haa- 
wi  hou  ia  nana  a  nui  loa ;  aka,  o 
ka  mea  ua  loaa  ole  ia  ia,  e  laweia 
ae  ka  mea  ia  ia. 

30  A  e  hoolei  aku  i  ua  kauwa  po- 
no  ole  nei  iwaho  i  kahi  pouli ;  ilai- 
la  e  uwe  ai  a  e  uwi  ai  na  niho. 

31  M  Aia  hiki  mai  ke  Keiki  a  ke 

No  ka  la  mahope. 


MATAIO. 


Kukaia  e  make  Iesu. 


kanaka  me  kona  naūi,  a  o  na  ane- 
la  a  pau  pu  me  ia ;  alaila,  e  noho 
iho  ia  maluna  o  kona  nohoalii 
nani: 

32  A  e  hoakoakoaia  mai  na  lahui- 
kanaka  a  pau  loa  imua  o  koua  alo ; 
a  e  hookaawale  ae  oia  ia  lakou  i 
kekahi  poe  mai  kekahi  poe  ae,  e 
like  me  ke  kahuhipa  i  hookaawale 
aku  i  na  hipa  a  me  na  kao. 

33  A  e  hooku  aku  oia  i  ka  poe 
hipa  ma  kona  lima  akau,  a  i  ka 
poe  kao  ma  kona  lima  hema. 

34  Alaila,  e  olelo  aku  ke  alii  i  ka 
poe  ma  kona  lima  akau,  E  hele 
mai  oukou,  e  ka  poe  i  hoomaikaiia 
e  ko'u  Makua,  e  komo  oukou  i  ke 
aupuni  i  hoomakaukauia  no  ou- 
kou  mai  ka  hookumu  ana  mai  o 
ka  honua. 

35  No  ka  mea,  pololi  iho  la  au,  a 
haawi  mai  la  oukou  i  ai  na'u ;  ma- 
kewai  au,  a  hoinu  mai  la  oukou 
ia'u;  he  malihini  au,  a  hookipa 
oukou  ia'u ; 

36  He  kapa  ole  ko'u,  a  hoaahu 
mai  la  oukou  ia'u ;  mai  iho  la  au, 
a  ike  mai  la  oukou  ia'u ;  maloko 
hoi  o  ka  halepaahao,  a  hele  mai  la 
oukou  ia'u. 

37  Alaila,  e  olelo  mai  ka  poe  po- 
no  ia  ia,  e  i  mai,  E  ka  Haku,  ina- 
hea  i  ike  ai  makou  ia  oe  ua  pololi, 
a  haawi  aku  i  ai  nau  ?  a  ua  īnake- 
wai,  a  hoinu  makou  ia  oe  ? 

38  Inahea  hoi  i  ike  ai  makou  ia 
oe  he  malihini,  a  hookipa  makou 
ia  oe  ?  a  me  ke  kapa  ole,  a  hoaahu 
makou  ia  oe  ? 

39  Inahea  hoi  i  ike  ai  makou  ia 
oe,  he  mai,  a  iloko  o  ka  halepaa- 
hao,  a  hele  aku  makou  iou  la? 

40  A  e  olelo  aku  ke  alii  ia  lakou, 
me  ka  i  aku,  He  oiaio  ka'u  e  olelo 
aku  nei  ia  oukou,  i  ka  oukou  hana 
ana  pela  i  kekahi  mea  liilii  loa  o 
keia  poe  hoahanau  o'u,  ua  hana 
mai  oukou  pela  ia'u. 

41  Alaila,  e  olelo  ae  ia  i  ka  poe 
ma  ka  lima  hema,  E  ka  poe  i  ahe- 
waia,  haele  oukou  pela  mai  o'u 
aku  nei  iloko  o  ke  ahi  mau  loa,  i 
hoomakaukauia  no  ka  diabolo  a 
me  hona  poe  anela, 

42  No  ka  mea,  a  pololi  au,  aole 
no  oukou  i  haawi  mai  i  ai  na'u  ;  a 

makewai  au,  aole  hoi  oukou  i  hoi- 
nu  mai  ia'u ; 

43  He  malihini  au,  aole  no  oukou 
i  hookipa  ia'u ;  he  kapa  ole  ko'u, 
aole  hoi  oukou  i  hoaahu  mai  ia'u ; 
he  mai  ko'u,  a  iloko  hoi  o  ka  hale- 
paahao,  aole  hoi  oukou  i  ike  mai 
ia'u. 

44  Alaila,  e  olelo  mai  lakou,  me 
ka  i  mai,  E  ka  Haku,  inahea  i  ike 
ai  makou  ia  oe,  ua  pololi,  a  ua  ma- 
kewai,  a  he  malihini,  a  he  kapa  ole, 
a  he  mai,  a  iloko  o  ka  halepaahao 
paha,  a  malama  ole  makou  ia  oe  ? 

45  Alaila  e  olelo  aku  oia  ia  iakou, 
me  ka  i  aku,  He  oiaio  ka'u  e  olelo 
aku  nei  ia  oukou,  i  ka  oukou  hana 
ole  ana  pela  i  kekahi  mea  liiili  loa 
o  keia  poe,  ua  hana  ole  mai  hoi 
oukou  pela  ia'u. 

46  A  o  keia  poe  la,  e  hele  aku  la- 
kou  i  kahi  make  mau  loa;  aka,  o 
ka  poe  maikai  iloko  o  ke  ola  mau 
loa. 

MOKUNA  XXVI. 

3  Ka  manao  o  na'lii  e  make  o  Kristo.  6  Ka 
poni  ana  a  ka  waliine  i  kona  poo.  14  Ka 
olelo  a  Iuda  me  na  luna. 

APAU  ae  la  keia  mau  olelo  a 
pau  a  Iesu,  i  mai  la  ia  i  kana 
poe  haumana ; 

2  Ua  ike  oukou,  elua  la  i  koe,  a 
hiki  mai  ka  ahaaina  moliaola ;  a  e 
kumakaiaia  ke  Keiki  a  ke  kanaka 
e  kaulia'i  ma  ke  kea. 

3  Alaila,  hoakoakoa  ae  la  ka  poe 
kahuna  nui  a  me  ka  poe  kakau- 
olelo,  a  me  ka  poe  lunakahiko  o 
na  kanaka,  maka  hale  o  ke  kahu- 
na  nui,  o  Kaiapa  kona  inoa, 

4  Kukakukaae  la  lakou,  e  lalau 
aku  ia  Iesu  me  ka  hoopunipuni,  a 
e  pepehi  ia  ia  a  make. 

5  Olelo  ae  la  lakou,  aole  i  ka  wa 
ahaaina,  o  haunaele  na  kanaka. 

6  *|[  Aia  ma  Betania  o  Iesu  ma  ka 
hale  o  Simona  ka  lepero ; 

7  Hele  mai  la  kekahi  wahine  io 
na  la,  me  ka  ipu  alabatero,  ua  piha 
i  ka  mea  poni  makamae,  a  ninini 
iho  la  ia  maluna  o  kona  poo  i  ko- 
na  noho  ana  e  ai. 

8  Ike  ae  la  kana  poe  haumana, 
ukiuki  iho  la  lakou,  i  aku  la,  No 
ke  aha  la  keia  hoomaunauna? 

9  E  hiki  no  ke  kuai  lilo  aku  i 


Ai  Iesu  i  ka  ahaaina 


keia  mea  poni  i  kumu  nui,  a  e  haa- 
wiia'ku  ia  na  ka  poe  ilihune. 

10  A  ike  iho  la  o  Iesu,  i  mai  la 
oia  ia  lakou,  No  ke  aha  la  oukou  e 
hoopilikia  mai  ai  i  ka  wahine  ?  He 
mea  maikai  kana  i  hana  mai  ai  ia'u. 

11  Ua  mau  loa  ka  poe  ilihune  me 
oukou,  aole  au  e  mau  loa  ana  me 
oukou. 

12  No  ka  mea,  ua  ninini  mai  kela 
i  keia  mea  poni  maluna  iho  o  ko'u 
kino,  e  hoomakaukau  ia'u  no  ke 
kanu  ana. 

13  He  oiaio  ka'u  e  olelo  aku  nei 
ia  oukou,  Ma  na  wahi  a  pau  loa  o 
ke  ao  nei,  e  haiia'ku  ai  keia  euane- 
lio,  ilaila  e  haiia'ku  ai  ka  ia  nei  ha- 
na  ana,  i  mea  e  kaulana  ai  oia. 

14  T[  Alaila,  hele  aku  la  kekahi 
o  ka  poe  umikumamalua,  o  Iuda 
Isekariote  kona  inoa,  i  ka  poe  ka- 
huna  nui,  i  aku  la, 

15  Heaha  ka  oukou  e  haawi  mai 
ai  ia'u,  a  na'u  ia  e  kumakaia  aku  ia 
oukou  ?  A  kaupaona  mai  la  lakou 
nana  i  na  wahi  inoni  he  kanakolu. 

16  Ma  ia  hope  iho,  imi  iho  la  ia  i 
ka  wa  pono  e  kumakaia  aku  ai  ia 
ia. 

17  H  I  ka  la  mua  o  ka  ahaaina 
berena  hu  ole,  hele  aku  la  ka  poe 
haumana  io  Iesu  la,  i  aku  la  ia  ia, 
Mahea  la  kahi  au  e  makemake  ai  e 
hoomakaukau  makou  nau  e  ai'i  ka 
moliaola? 

18  I  mai  la  kela,  E  haele  aku  ilo- 
ko  o  ke  kulanakauhale  i  kekahi 
kanaka,  e  olelo  aku  ia  ia,  Ke  i  mai 
nei  ke  Kumu,  Ua  kokoke  mai  nei 
kuu  manawa;  he  pono  e  malama 
au  me  ka'u  mau  haumana  i  ka  mo- 
liaola  ma  kou  hale. 

19  Hana  aku  la  ka  poe  haumana 
e  like  me  ka  Iesu  kauoha  ana  mai 
ia  lakou,  a  hoomakaukau  iho  la  i 
ka  moliaola. 

20  Ahiahi  ae  la,  noho  iho  la  ia  e 
ai  me  ka  umikumamalua. 

21  A  i  ka  ai  ana  a  lakou,  i  mai  la 
kela,  He  oiaio  ka'u  e  olelo  aku  nei 
ia  oukou,  e  kumakaia  auanei  ke- 
kahi  o  oukou  nei  ia'u. 

22  A  kaumaha  loa  iho  la  lakou, 
ninau  pakahi  aku  la  lakou  ia  ia,  E 
ka  Haku,  owau  auei  ? 

23  Olelo  mai  la  ia,  i  mai  la,  0  ka 


MOKUNA  XXVI.     me  kona  poe  haumana. 

mea  e  lalau  pu  ana  me  au  i  ka  lima 
ma  ke  pa,  oia  ke  kumakaia  ia'u. 

24  E  hele  aku  ana  ke  Keiki  a  ke 
kanaka,  e  like  me  ka  mea  i  pala- 
palaia  nona ;  auwe  hoi  ke  kanaka 
nana  e  kumakaia  ke  Keiki  a  ke  ka- 
naka!  pomaikai  ua  kanaka  la,  ina 
aole  i  hanauia  mai  ia. 

25  Alaila,  olelo  aku  la  o  Iuda  na- 


na  ia  i  kumakaia'ku,  i  aku  la,  E 
Rabi,  owau  anei  ia  ?  1  mai  la  kela 
ia  ia,  Oia  kau  i  olelo  mai. 

26  II  I  ka  lakou  ai  ana,  lalau  iho 
la  o  Ieeu  i  ka  berena,  hooalohalo- 
ha  aku  la  ia,  wawahi  iho  la,  a  haa- 
wi  mai  la  na  ka  poe  haumana,  i 
mai  la,  E  lawe  oukou,  e  ai ;  o  ko'u 
kino  keia. 

27  Lalau  iho  la  hoi  oia  i  ke  kia- 
ha,  hooalohaloha  aku  la,  haawi  mai 
la  ia  lakou,  i  mai  la,  E  inu  oukou 
a  pau  i  keia ; 

28  No  ka  mea,  o  ko'u  koko  keia 
no  ke  kauoha  hou,  i  hookaheia  no 
na  mea  he  nui  loa,  i  mea  e  kalaia'i 
na  hala. 

29  Ke  olelo  aku  nei  au  ia  oukou, 
aole  au  e  inu  hou  i  ko  ka  huawai- 
na,  a  hiki  aku  i  ka  la  e  inu  pu  ai 
au  me  oukou  he  waina  hou  iloko 
o  ke  aupuni  o  ko'u  Makua. 

30  Himeni  ae  la  lakou,  alaila  hele 
aku  la  lakou  ma  ka  mauna  Oli- 
veta. 

31  Alaila,  olelo  mai  la  o  Iesu  ia 
lakou,  i  keia  po,  e  hihia  auanei  ou- 
kou  a  pau  no'u;  no  ka  mea,  ua 
palapalaia,  E  hahau  ana  au  i  ke 
kahuhipa,  a  e  pau  hoi  ka  ohana 
hipa  i  ka  puehu. 

32  Aka,  mahope  iho  o  kuu  ala 
hou  ana,  e  hele  aku  no  au  mamua 
o  oukou  i  Galilaia. 

33  Olelo  aku  la  o  Petero  ia  ia,  i 
aku  la,  Ina  e  hihia  lakou  nei  a  pau 
nou,  aole  loa  au  e  hihia. 

34  I  mai  la  o  Iesu  ia  ia,  He  oiaio 
ka'u  e  olelo  aku  nei  ia  oe,  i  keia 
po,  mamua  mai  o  ke  ooo  aua  o  ka 
moa,  e  pakolu  kau  hoole  ana  mai 
ia'u. 

35  I  aku  la  o  Petero,  Ina  e  make 
pū  au  me  oe,  aole  loa  au  e  hoole 
aku  ia  oe.  Pela  hoi  i  olelo  aku  ai 
na  haumana  a  pau. 

36  Tf  Alaila,  hele  aku  la  o  Iesu 

Ka  mala  o  Getesemane. 


MATAIO. 


Kumakaiaia  o  Iesu. 


me  lakou  ma  kekahi  waki  o  Gete- 
semane  ka  inoa ;  i  mai  la  ia  i  ka 
poe  haumana,  E  noho  iho  oukou 
maanei,  a  hele  aku  au  e  pule  ma  o. 

37  Lawe  aku  la  oia  ia  Petero  a  me 
na  keiki  elua  a  Zebedaio,  hooma- 
ka  iho  la  ia  e  luuluu  iho,  a  me  ke 
kaumaha. 

38  Alaila,  i  mai  la  oia  ia  lakou,  Ua 
kaumaha  loa  kuu  uhane  e  like  me 
ka  make ;  e  noho  iho  oukou  maa- 
nei,  a  e  kiai  pu  me  au. 

39  Hele  iki  aku  la  ia,  moe  iho  la 
kona  alo  ilalo,  pule  aku  la  ia,  i  aku 
la,  E  ko'u  Makua  e,  ina  paha  he 
mea  hiki  ia,  e  lawe  aku  oe  i  keia 
kiaha  mai  o'u  aku  nei;  aka  hoi, 
aia  i  kou  makemake,  aole  i  ko'u. 

40  Hoi  mai  la  ia  i  ua  mau  hauma- 
na  la,  a  loaa  iho  la  lakou  e  hiamoe 
ana;  i  mai  la  ia  Petero,  Pela  no 
anei,  aole  e  hiki  ia  oukou  ke  kiai 
pu  me  au  i  hookahi  hora? 

41  E  kiai  oukou,  e  pule  hoi,  o  lilo 
oukou  i  ka  hoowalewaleia  mai; 
ua  oluolu  nae  ka  naau,  aka  o  ke 
kino,  ua  nawaliwali  ia. 

42  Hele  hou  aku  la  ia,  ka  lua  ia 
o  ka  hele  ana ;  pule  aku  la  ia,  i  aku 
la,  E  ko'u  Makua,  ina  paha  aole  ia 
he  mea  hiki  ke  laweia'ku  keiakia- 
ha  mai  o'u  aku  nei,  i  inu  ole  au, 
ina  no  e  hanaia  koumakemake. 

43  Hoi  hou  mai  la  ia,  a  loaa  hou 
iho  la  lakou  e  hiamoe  ana ;  no  ka 
mea,  ua  luluhi  iho  ko  lakou  mau 
niaka, 

44  Waiho  mai  la  ia  ia  lakou,  hele 
hou  aku  la,  o  ke  kolu  keia  o  ka 
pule  ana,  ma  kela  olelo  hookahi 
no. 

45  Alaila,  hele  mai  la  ia  i  kana 
poe  haumana,  i  mai  la  ia  lakou,  E 
hiamoe  nui  aku  oukou,  a  e  hooma- 
ha  iho :  aia  hoi,  ke  kokoke  mai  nei 
ka  hora,  a  e  kumakaiaia'na  ke  Kei- 
ki  a  ke  kanaka  a  lilo  i  na  lima  o 
ka  poe  hewa. 

46  E  ala  mai,  e  haele  kakou  ;  eia 
ae  ua  kokoke  mai  nei  ka  mea  nana 
au  i  kumakaia. 

47  1[  A  i  kana  olelo  ana,  aia  hoi, 
hele  mai  la  o  Iuela,  kekahi  o  ka 
poe  umikumamalua,  me  ia  pu  ka 
poe  kanaka  he  nui,  me  na  pahi- 
kaua  a  me  na  newa,  i  hoounaia  mai 

e  na  kahuna  nui  a  me  na  lunaka- 
hiko. 

48  O  ka  mea  nana  ia  i  kumakaia, 
haawi  aku  la  ia  i  hoailona  ia  lakou, 
i  aku  la,  O  ka  mea  a'u  e  honi  aku 
ai,  oia  no  ia,  e  hoopaa  oukou  ia  ia. 

49  A  hele  pololei  aku  la  ia  io  Iesu 
la,  i  aku  la,  Aloha  oe,  e  Rabi,  a  ho- 
ni  aku  la  ia  ia. 

50  I  mai  la  o  Iesu  ia  ia,  E  ka  hoa- 
launa,  heaha  kau  i  hele  mai  nei  ? 
Alaila  hele  aku  la  lakou,  a  kau  aku 
la  i  na  lima  maluna  o  Iesu,  a  hoo- 
paa  iho  la  ia  ia. 

51  Aia  hoi,  o  kekahi  o  ka  poe  me 
Iesu,  lalau  iho  la  kona  lima  i  kana 
pahikaua,  unuhi  ae  la,  a  hahau  aku 
la  i  ke  kauwa  a  ke  kahuna  nui,  a 
oki  aku  la  i  kona  pepeiao. 

52  Alaila,  i  mai  la  o  Iesu  ia  ia,  E 
hoihoi  oe  i  ka  pahikaua  i  kona  wa- 
hi :  no  ka  mea,  o  ka  poe  lalau  i  ka 
pahikaua,  e  make  no  lakou  i  ka 
pahikaua. 

53  Ke  manao  nei  anei  oe,  e  hiki 
ole  ia'u  ano  ke  kahea  aku  i  ko'u 
Makua,  a  e  hoouna  mai  no  ia  io'u 
nei  i  na  legeona  anela  he  umiku- 
mamalua  a  keu  aku  ? 

54  Aka,  pehea  la  hoi  e  hookoia'i 
ka  Palapala,  e  i  mai  ana,  e  hanaia 
keia  mau  mea? 

55  Ia  hora  no,  olelo  aku  la  Iesu  i 
ka  poe  kanaka,  Ke  hele  mai  nei 
anei  oukou  iwaho  nei  me  na  pahi- 
kaua  a  me  na  newa  e  lalau  mai 
ia'u,  e  like  me  ka  lalau  ana  i  ka 
powa  ?  Ua  noho  pu  au  me  oukou 
i  kela  la  i  keia  la  e  ao  ana  iloko  o 
ka  luakini,  aole  nae  oukou  i  lalau 
mai  ia'u. 

56  Ua  hanaia  keia  mau  mea  a  pau 
i  ko  ai  na  palapala  a  ka  poe  kaula. 
Alaila,  haalele  iho  la  na  haumana 
a  pau  ia  ia,  a  holo  aku  la. 

57  T[  A  o  ka  poe  nana  Iesu  i  la- 
lau  aku,  alakai  aku  la  lakou  ia  ia 
io  Kaiapa  la  ke  kahuna  uui,  kahi  i 
hoakoakoaia'i  ka  poe  kakauolelo 
a  me  na  lunakahiko. 

58  Ukali  mamao  aku  la  o  Petero 
ia  ia,  a  hiki  i  ka  pahale  o  ke  kahu- 
na  nui :  a  komo  aku  la  ia  iloko, 
noho  pu  iho  la  me  ka  poe  ilamuku 
e  ike  i  ka  hope. 

59  Imi  aku  la  ka  poe  kahuna  nui 


Hookolokoloia  o  Iesu. 
me  na  lunakakiko,  a  me 


MOKUNA  XXVII.      Hoole  Petero  ia  Iesu. 


ka  akalu- 
nakanawai  a  pau  i  mea  hoike  wa- 
kakee  no  Iesu  i  make  ai  oia ; 

60  Aole  nae  i  loaa.  He  nui  no 
koi  na  mea  koike  wahahee  i  kele 
mai,  aole  hoi  i  loaa.  Mahope  iho 
hele  mai  la  elua  mau  mea  hoike 
wakahee, 

61  I  mai  la,  Ua  olelo  mai  oia  nei, 
E  hiki  no  ia'u  ke  wawahi  iho  i  ka 
luakini  o  ke  Akua,  a  e  haua  hou  au 
ia  a  paa  i  na  la  ekolu. 

62  Ku  ae  la  ke  kahuna  nui,  i  mai 
la  ia  ia,  Aole  anei  oe  e  oleio  iki 
mai  ?  Heaha  ka  laua  nei  i  hoike 
mai  ai  nou? 

63  Aole  o  Iesu  i  ekemu  ae.  Ole- 
lo  mai  la  ke  kahuna  nui  ia  ia,  i  mai 
la,  Ke  ninau  pono  aku  nei  au  ia 
oe  ma  ke  Akua  ola,  e  hai  mai  oe 
ia  makou,  o  oe  anei  ka  Mesia,  ke 
Keiki  a  ke  Akua  ? 

64  Olelo  aku  la  o  Iesu,  Oia  kau  i 
olelo  mai.  A  ke  olelo  aku  nei  koi 
au  ia  oukou,  mahope  aku  nei,  e  ike 
no  oukou  i  ke  keiki  a  ke  kanaka  e 
noho  ana  ma  ka  lima  akau  o  ka 
Mea  mana,  a  e  kele  mai  ana  malu- 
na  o  na  ao  o  ka  lani. 

65  Alaila  kaehae  iko  la  ke  kahuna 
nui  i  kona  aahu,  i  ae  la,  Ke  olelo 
hoino  wale  uei  oia  nei ;  pahea  la  e 
pono  ai  kakou  i  na  mea  ikemaka 
hou  ?  Aia  hoi,  ua  lohe  iho  nei  ou- 
kou  i  kana  olelo  hoino  ana. 

66  Heaha  ko  oukou  manao?  I 
mai  la  lakou,  Ua  hewa  ia  e  make. 

67  Alaila,  kuka  aku  la  lakou  iko- 
na  maka,  a  kui  aku  la  ia  ia,  a  pa- 
pai  aku  la  kekahi  poe  ia  ia  me  ka 
poho  lima, 

68  1  aku  la,  E  ka  Mesia,  e  koho 
mai  oe  ia  makou,  nawai  oe  i  papai 
aku  ? 

69  H  Noho  iho  la  o  Petero  iwaho 
raa  ka  pahale  ;  a  hele  raai  la  kekahi 
kaikamahine  io  na  la,  i  mai  la,  O  oe 
no  hoi  kekaki  me  Iesu  no  Galilaia. 

70  Hoole  aku  la  ia  imua  o  lakou 
a  pau,  i  aku  la,  Aole  au  ike  i  kau 
mea  e  olelo  mai  nei. 

71  Hele  aku  la  ia  iwaho  ma  ka 
ipuka,  ike  mai  la  kekahi  kaikama- 
hine  e  ae  ia  ia,  a  haiaku  laia  lakou 
ilaila,  Oia  nei  no  hoi  kekahi  me  Ie- 
su  no  Nazareta. 


72  Hoole  hou  aku  la  ia  me  ka  hoo- 
hiki  ino,  Aole  au  ike  i  ua  kanaka 
la. 

73  Mahope  iho,  hele  mai  la  ka  poe 
e  ku  ana  ilaila,  i  mai  la  ia  Petero, 
Oiaio  no,  o  oe  kekaki  o  lakou,  no 
ka  mea,  ke  hoike  mai  nei  kau  ole- 
lo  ia  oe  iho. 

74  Alaila,  hoomaka  iho  la  ia  e 
hailiili  a  me  ka  hoohiki  ino,  i  aku 
la,  Aole  au  i  ike  ia  kanaka.  A  ooo 
koke  iho  la  ka  moa. 

75  A  koomauao  iho  la  o  Petero  i 
ka  mea  a  Iesu  i  olelo  mai  ai  ia  ia, 
Mauma  mai  o  ke  ooo  ana  o  ka 
moa,  e  pakolu  no  kau  hoole  ana 
mai  ia'u.  Hele  aku  la  ia  iwaho,  a 
uwe  walania  iho  la  ia. 

MOKUNA  XXVII. 

Alakaiia  o  Iesu  io  Pilato  la.  3  Kaawe  oIuda 
ia  ia  iho.  18  Ka  hana  ana  a  Pilato.  26  No 
Baraba 

AKAKAHIAKA  ae  la,  kukaku- 
.  ka  iho  la  ka  poe  kahuna  nui 
a  pau,  a  me  ka  poe  lunakahiko  o 
na  kanaka,  i  ka  mea  e  make  ai  o 
Iesu. 

2  Hikiikii  iko  la  lakou  ia  ia,  kai 
aku  la  ia  ia,  a  haawi  aku  la  ia  Po- 
netio  Pilalo  ke  kiaaina. 

3  Tf  Alaila,  ike  ae  la  o  Iuda  nana 
ia  i  kumakaia  aku,  ua  hoohewaia  o 
Iesu  e  make,  mihi  iho  la  ia,  hoihoi 
aku  la  ia  i  na  moni  ke  kanakolu  i 
ka  poe  kahuna  nui  a  me  na  lunaka- 
hiko, 

4  I  aku  la,  Ua  hewa  wau  i  kuu 
kumakaia  ana  aku  i  ke  koko  hala 
ole.  I  mai  la  lakou,  Heaha  ia  ia 
makou  ?    Ia  oe  aku  no  ia  mea. 

5  Hoolei  iko  la  ia  i  na  moni  ilalo, 
maloko  o  ka  luakini,  haalele  aku 
la  a  hele,  a  kaawe  iho  la  ia  ia  iho. 

6  Lawe  ae  la  ka  poe  kahuna  nui  i 
ua  inau  moni  la,  i  ae  la,  Aole  pono 
ke  waiho  aku  ia  mea  me  na  moni 
laa;  uo  ka  raea,  o  ke  kumu  keia  i 
kuai  ai  i  ke  koko. 

7  Kukakuka  iho  la  lakou,  a  kuai 
aku  la  me  ia  mau  mea  i  ka  aina  o 
ka  potera,  i  wahi  e  kanu  ai  i  na 
malihini. 

8  No  ia  mea,  ua  kapaiaua  aina  la, 
ka  aina  koko,  a  kiki  i  neia  mana- 
wa. 

9  Ilaila  i  ko  ai  ka  olelo  a  ke  kaula 

Hookuuia  o  Baraba. 


MATAIO. 


Kaulia  Iesu  ma  ke  kea. 


a  Ieremia,  i  i  mai  ai,  Ua  lawe  aku 
lakou  i  na  moui  he  kauakolu,  ke 
kumukuai  no  ka  mea  i  kuaiia,  ka 
mea  a  ka  poe  mamo  a  Iseraela  i 
kuai  ai ; 

10  A  haawi  aku  la  lakou  ia  mau 
mea  uo  ka  aina  o  ka  potera,  e  like 
me  ka  ka  Haku  i  kauoha  mai  ai 
ia'u. 

11  Ku  ae  la  o  Iesu  imua  o  ke  kia- 
aina,  ninau  mai  la  ke  kiaaina  ia  ia, 
i  mai  la,  O  oe  no  anei  ke  alii  o  ka 
poe  Iudaio?  I  aku  la  Iesu  ia  ia, 
Oia  no  kau  i  olelo  mai  la. 

12  Ia  ia  i  akewaia'i  e  ua  kahuna 
nui  a  me  na  lunakahiko,  aole  ia  i 
olelo  iki  aku. 

13  Alaila,  i  mai  la  o  Pilaio  ia  ia, 
Aole  anei  oe  e  lohe  ia  mau  mea  he 
nui  wale  a  lakou  e  koike  mai  nei 
nou  ? 

14  Aole  hoi  oia  i  olelo  iki  aku  ia 
ia,  a  kahaha  nui  iho  la  ke  kiaaiua. 

15  Ia  ahaaina  he  mea  mau  no  i 
ke  kiaaina  ke  kuu  aku  i  kekahi  paa- 
hao  no  na  kanaka,  i  ka  mea  a  lakou 
i  makemake  ai. 

16  He  paahao  kaulana  ia  lakou  ia 
manawa,  o  Baraba  ka  inoa. 

17  A  akoakoa  mai  la  lakou,  ninau 
aku  la  o  Pilato  ia  lakou,  Owai  ka 
oukou  e  makemake  nei  e  kala  aku 
au  uo  oukou,  o  Baraba  anei,  a  o  Ie- 
su  anei  i  kapaia  ka  Mesia  ? 

18  No  ka  mea,  uaike  iho  la  ia,  no 
ka  huahua  i  hoopea  aku  ai  lakou 
ia  ia. 

19  K  A  i  kona  noho  ana  ma  ka 
noho  hookolokolo,  hoouna  mai  la 
kana  wahine  io  na  la,  i  mai  la,  Mai 
mea  iki  aku  oe  i  ua  kanaka  hala 
ole  la ;  no  ka  mea,  ua  kaumaha  loa 
wau  nona  i  keia  la  ma  ka  moeu- 
hane. 

20  Aka,  hookonokono  aku  la  ka 
poe  kahuna  nui  a  me  ka  poe  luna- 
kahiko  i  na  kanaka,  e  noi  mai  ia 
Baraba,  a  e  pepehi  ia  Iesu. 

21  Olelo  aka  la  ke  kiaaina,  i  aku 
la  ia  lakou,  Owai  ko  oukou  mea 
makemake  o  laua  nei,  e  kuu  aku 
ai  au  no  oukou  ?  I  mai  la  lakou, 
O  Baraba. 

22  Ninau  aku  la  o  Pilato  ia  lakou, 
Heaha  hoi  ka'u  e  hana  aku  ai  ia 
Iesu,  i  kapaia  ka  Mesia  ?    I  mai  la 

lakou  a  pau  ia  ia,  E  kaulia  ia  ma 
ke  kea. 

23  Ninau  aku  la  ke  kiaaina,  No 
ke  aha  ?  Heaha  ka  hewa  ana  i  ha- 
na'i  ?  A  nui  loa  ae  la  ka  lakou 
uwa  ana  mai,  i  mai,  E  kaulia  ma 
ke  kea. 

24  H  Ike  ae  la  o  Pilato,  aole  e 
hiki  kana,  aka,  he  nui  loa  ka  hau- 
naele  ana  mai,  lalau  aku  la  ia  i  ka 
wai,  a  holoi  iho  la  i  kona  mau  lima 
imua  o  ka  poe  kanaka,  i  aku  la,  Ao- 
he  o'u  hala  i  ke  koko  o  keia  kanaka 
pono  :  ia  oukou  aku  no  ia. 

25  Olelo  mai  la  ka  poe  kanaka  a 
pau,  Iluna  iho  o  makoukonakoko, 
iluna  hoi  o  ka  makou  kamalii. 

26  H  Alaila,  kuu  ae  la  ia  ia  Bara- 
ba  no  lakou:  aka,  hahau  aku  la 
oia  ia  Iesu,  a  haawi  aku  la  ia  ia  e 
kaulia'i  ma  ke  kea. 

27  Alaila,  kai  aku  la  ka  poe  koa 
o  ke  kiaaina  ia  Iesu  iloko  o  kahi 
hookolokolo,  a  houluulu  mai  la  la- 
kou  i  ka  poe  koa  a  pau  io  na  la. 

28  Wehe  ae  la  lakou  i  kona  kapa, 
a  kahiko  iho  la  ia  ia  i  ka  aahu  ula- 
ula. 

29  TT  Ulana  iho  la  lakou  i  leialii 
kakalaioa,  a  kau  aku  la  ia  maluna  o 
kona  poo,  a  me  ka  ohe  makonali- 
ma  akau  ;  kukuli  iho  la  imua  ona, 
hoomaewaewa  aku  la  lakou  ia  ia,  i 
aku  la,  Aloha  oe,  e  ke  Alii  o  ka 
poeluelaio ! 

30  A  kuha  aku  la  lakou  ia  ia,  la- 
lau  aku  hoi  i  ka  ohe,  a  hahau  aku 
la  hoi  i  kona  poo. 

31  A  pau  ko  lakou  hoomaewae- 
wa  ana  ia  ia,  wehe  ae  la  lakou  i  ua 
a,ahu  la,  a  hoaahu  ae  la  ia  ia  i  kona 
aahu,  a  kai  aku  la  ia  ia  e  kaulia'i 
ma  ke  kea. 

32  I  ko  lakou  hele  ana  iwaho,  lo- 
aa  iho  la  ia  lakou  kekahi  kanaka 
no  Kurene,  o  Simona  kona  inoa ; 
koi  aku  la  lakou  ia  ia  e  amo  ikona 
kea. 

33  A  hiki  aku  la  lakou  i  kahi  i 
kapaia  o  Gologota,  oia  hoi  keia  i 
hoikeia,  he  wahi  iwipoo, 

34  1f  Haawi  aku  la  lakou  i  ka  vi- 
nega  i  kawili  pu  ia  me  ka  laau 
awaawa,  e  inu  ;  a  i  ka  hoao  ana  iho, 
aole  ia  i  makemake  e  inu. 

35  Kau  aku  la  lakou  ia  ia  ma  ke 

Make  iho  la  oia. 


kea,  a  puunaue  aku  la  i  kona  mau 
kapa,  a  puu  ilio  la  hoi ;  i  ko  ai  ka 
mea  i  oleloia  e  ke  kaula,  Ua  puu- 
naue  ae  lakou  i  kuu  mau  kapa  aa- 
hu  no  lakou,  a  no  ko'u  kapakomo 
ua  puu  no  lakou. 

36  Noho  iho  la  lakou  ilaila,  a  ki- 
ai  aku  la  ia  ia. 

37  Kau  aku  la  lakou  maluna  ae  o 
koua  poo  i  ka  palapala  o  kona  ahe- 
wa  ana,  O  IESU  KEIA,  KE  ALII 
O  KA  POE  IUDAIO. 

38  Elua  hoi  kanaka  powa  i  kau- 
lia  pu  me  ia  ma  ke  kea,  ma  ka  lima 
akau  kekahi,  ma  ka  lima  hemahoi 
kekahi. 

39  H  O  ka  poe  maalo  ae,  kuamua- 
mu  aku  la  lakou  ia  ia,  e  hoolulilu- 
li  ana  i  ko  lakou  poo, 

40  Me  ka  i  ana,  O  oe  ka  mea  na- 
na  e  wawahi  ka  luakini,  a  hooku 
hou  ae  i  na  la  ekolu,  e  hoola  oe  ia 
oe  iho.  A  o  ke  Keiki  oe  a  ke  A- 
kua,  e  iho  mai  oe  ilalo  mailuna  mai 
o  ke  kea. 

41  Hoomaewaewa  aku  la  no  hoi 
ka  poe  kahuna  nui,  me  ka  poe  ka- 
kauolelo,  a  meka  poe  lunakahiko, 
i  aku  la, 

42  Ua  hoola  kela  ia  hai,  aole  ka  e 
hiki  ia  iake  hoola  ia  ia  iho.  A  o 
ke  alii  ia  no  ka  Iseraela,  e  iho  iho 
ia  ilalo  mai  ke  kea  mai,  a  e  mana- 
oio  aku  makou  ia  ia. 

43  Ua  paulele  aku  no  ia  i  ke  A- 
kua,  a  ina  makemake  mai  ke  Akua 
ia  ia,  e  hoola  mai  kela  ia  ia  ano; 
no  ka  mea,  ua  olelo  mai  no  ia,  O- 
wau  no  ke  Keiki  a  ke  Akua. 

44  Pela  mai  no  hoi  na  powa  e  kau 
pu  ana  me  ia,  hoino  mai  la  ia  ia. 

45  Mai  ka  hora  aono  a  hiki  i  ka 
hora  aiwa,  ua  pouli  ka  honua  a  pau. 

46  A  i  ka  iwa  o  ka  hora,  kahea 
aku  la  o  Iesu  me  ka  leo  nui,  i  aku 
la,  Eli,  Eli,  lama  sabaketani?  oia 
hoi  keia,  E  kuu  Akua,  e  kuu  Akua ; 
no  ke  ahala  oe  i  haalele  mai  ai  ia'u  ? 

47  A  lohe  ae  la  kekahi  poe  o  la- 
kou  e  ku  ana  malaila,  i  mai  la  la- 
kou,  Ke  kahea  aku  nei  oia  ia  Elia. 

48  Holo  koke  aku  la  kekahi  o  la- 
kou,  lalau  ae  la  i  ka  huahuakai, 
hoou  iho  la  i  ka  vinega,  kau  aku  la 
ia  ma  ka  ohe,  a  haawi  aku  la  ia  ia 
e  inu. 


49  I  mai  la  kekahi  poe,  Alia,  a  ike 
kakou,  e  hele  mai  paha  o  Elia  e 
hoola  ia  ia. 

50  1f  Kahea  hou  akula  o  Iesu  me 
ka  leo  nui,  alaila  kuu  aku  la  ia  i  ka 
uhane. 

51  Aia  hoi,  nahae  iho  la  ka  paku 
o  ka  luakini  iwaena,  mailuna  a  ha- 
la  ilalo :  naueue  ae  la  ka  honua, 
naha'e  la  hoi  na  pohaku. 
_52_Hamama  ae  la  na  halekupapau, 


a  he  nui  na  haipule  e  hiamoe  ana  i 
ala  hou  mai, 

53  A  hele  mai  la  iwaho  o  na  hale- 
kupapau  mahope  iho  o  kona  ala 
hou  ana  mai,  a  komo  aku  la  iloko 
o  ke  kulanakauhale  hoano,  a  ua 
ikea  e  na  mea  he  nui  loa. 

54  A  ike  ae  la  ka  lunahaneri,  a  o 
na  mea  me  ia  e  kiai  ana  ia  Iesu  i  ke 
olai,  a  me  na  mea  i  hanaia,  makau 
loa  iho  la  lakou,  i  ae  la,  He  oiaio 
no,  o  ke  Keiki  no  keia  a  ke  Akua ! 

55  He  nui  no  hoi  ka  poe  wahine 
ma  kahi  mamao  aku,  e  makaikai 
mai  ana ;  na  lakou  i  ukali  ia  Iesu 
mai  Oalilaia  mai  e  lawelawe  ana 
nana. 

56  Me  lakou  pu  o  Maria  no  Ma- 
gedala,  a  o  Maria  ka  makuwahiue 
o  Iakoba  laua  o  Iose,  a  me  ka  ma- 
kuwahine  o  na  keiki  a  Zebedaio. 

57  A  ahiahi  ae  la,  hele  mai  la  ke- 
kahi  kanaka  waiwai  no  Arimataia, 
o  Iosepa  kona  inoa,  he  haumana 
hoi  ia  na  Iesu. 

58  Hele  aku  la  ia  io  Pilato  la,  a 
noi  aku  la  i  ke  kino  o  Iesu.  Alai- 
la  kauoha  aku  la  o  Pilato,  e  haa- 
wiia  mai  ke  kino. 

59  Lawe  ae  la  o  Iosepa  i  ke  kino, 
a  wahi  iho  la  ia  ia  iloko  o  ka  lole 
olona  maemae ; 

60  A  waiho  iho  la  ia  ia  ma  kona 
halekupapau  hou  i  kalaiia  iloko  o 
ka  pohaku :  a  olokaa  aku  la  ia  i  po- 
haku  nui  ma  ka  puka  o  ua  haleku- 
papau  la,  a  hoi  aku  la. 

61  Malaila  no  o  Maria  no  Mage- 
dala,  a  me  kekahi  Maria,  e  noho 
ana  ma  kahi  ku  pono  i  ua  haleku- 
papau  la. 

62  TI  I  ka  la  mahope  iho  o  ka  la 
hoomalolo,  hele  akoakoa  aku  la  ka 
poe  kahuna  nui  a  me  ka  poe  Pari- 
saio  io  Pilato  la, 

.63  I  aku  la,  E  ka  liaku,  ke  hoo- 
manao  nei  makou,  i  olelo  mai  ua 
kanaka  hoopunipuni  la  i  kona  wa 
c  ola  ana,  A  po  akolu  ae,  e  ala  hou 
mai  ana  au. 

64  Nolaila,  e  kauoha  aku  oe  i  kiai 
pono  ia'i  ka  halekupapau  a  hiki  i 
ka  poakolu,  o  hele  mai  ka  poe  hau- 
mana  ana,  a  aihue  malu  ia  ia,  a  e 
olelo  aku  i  na  kanaka,  Ua  ala  mai 
ia  mai  ka  make  mai ;  a  e  nui  loa 
aku  ka  hewa  o  keia  hoopunipuni 
hope  i  kela  mamua. 

65  I  mai  la  o  Pilaio  ia  lakou,  Aia  ia 
oukouhe  poe  kiai;  a  haele  oukou, 
e  hoopaa  loa  i  ka  hale  kupapau. 

66  Hele  aku  la  lakou,  hoopaa  iho 
la  i  ka  halekupapau,  hoailona  iho 
la  i  ka  pohaku,  a  hoonoho  iho  la  i 
poe  kiai. 

MOKUNA  XXVIII. 


wahine. 
19  Kana 


Ke  ala  hou  ana.  Uaikeiaoia  e  na 
1(5  Ua  ike  lioi  na  haumana  ia  ia. 
kauoha  i  na  haumana. 

ANOA  ae  la  ka  Sabati,  a  wehe 
ae  la  ke  alaula  o  ka  la  mua  o 
ka  hebedoma,  hele  aku  la  o  Maria 
no  Magedala,  a  me  kekahi  Maria  e 
nana  i  ka  halekupapau. 

2  Aiahoi,  he  olai  nui :  no  ka  mea, 
ua  iho  mai  ka  anela  a  ka  Haku 
mai  ka  lani  mai,  a  olokaa  ae  la  ika 
pohaku  mai  ka  puka  ae,  a  noho  iho 
la  iluna  o  ia  mea. 

3  Ua  like  kona  helehelena  me  ka 
uila,  a  ua  huali  kona  kapa  e  like  me 
ka  hau ; 

4  Haalulu  iho  la  ka  poe  kiai  i  ka 
makau  ia  ia,  a  ua  like  lakou  me  na 
kanaka  make. 

5  Olelo  mai  la  ka  anela  i  ua  mau 
wahine  la,  Mai  makau  olua,  no  ka 
mea,  ua  ike  au  e  iini  ana  olua  ia  Ie- 
su  i  ka  mea  i  kaulia  ma  ke  kea. 

6  Aole  ia  maanei,  no  ka  mea,  ua 
ala  ae  ia  e  like  me  kana  olelo  ana ; 
e  haele  mai  olua  e  nana  i  kahi  i 
waiho  ai  o  ka  Haku. 

7  E  haele  koke  olua  e  hai  aku  i 
kanapoe  haumana,  uaala  ae  ia  mai 
ka  make  mai ;  aia  hoi,  e  hele  aku 
ana  ia  mamua  o  oukou  i  Oalilaia, 
malaila  oukou  e  ike  aku  ai  ia  ia. 
Eia  hoi,  ua  hai  aku  no  wau  ia  olua. 

8  Hoi  koke  aku  la  laua  iwaho  o 
ka  halekupapau  me  ka  uiakau  a 

me  ka  olioli  nui ;  a  holo  aku  la  la- 
ua  e  hai  aku  i  na  haumana  ana. 

9  H  I  ko  laua  hele  ana  aku  e  hai 
i  na  haumana,  aia  hoi,  halawai  mai 
la  o  Iesu  me  laua,  i  mai  la,  Aloha 
olua !  Hele  aku  la  laua,  apo  ae  la 
ma  kona  wawae,  a  hoomana  aku 
la  ia  ia. 

10  Alaila,  i  mai  la  o  Iesu  ia  laua, 
Mai  makau  olua,  ou  hele  e  i  aku  i 
ko'u  poe  hoahanau,  e  haele  aku  la- 
kou  i  Galilaia,  malaila  lakou  e  ike 
ai  ia'u. 

11  1f  A  hala  aku  la  laua,  alaila, 
hele  aku  la  kekahi  mau  mea  o  ka 
poe  kiai  iloko  oke  kulanakauhale, 
a  hai  aku  la  i  ka  poe  kahuna  nui  i 
na  mea  a  pau  i  hanaia. 

12  A  akoakoa  ae  la  lakou  me  ka 
poe  lunakahiko,  kukakuka  iho  la 
lakou  a  haawi  aku  la  i  na  moni  h 
nui  i  ka  poe  koa, 

13  I  aku  la,  E  olelo  aku  oukou, 
Na  kana  poe  haumana  no  i  kii  mai 
i  ka  po,  a  lawe  malu  aku  la  ia  ia  i 
ko  makou  wa  e  hiamoe  ana. 

14  Ina  e  hiki  aku  keia  i  na  pepei- 
ao  o  ke  kiaaina,  na  makou  ia  e 
hoolealea  aku,  ,a  e  hoopakele  ia 
oukou. 

15  Lawe  ae  la  lakou  i  ua  moni  la, 
a  haua  aku  la  e  like  me  ka  lakou  i 
kauoha  mai  ai.  A  ua  kui  aku  la  ia 
olelo  ana  iwaena  o  kapoeluelaio  a 
hiki  i  neia  manawa. 

16  T[  Hele  aku  lakapoehaumana 
he  umikumamakahi  iGalilaia,  i  ka 
mauna  a  Iesu  i  hoike  mai  ai  ia  la- 
kou. 

17  A  ike  aku  la  lakou  ia  ia,  hoo- 
mana  aku  la  ia  ia ;  aka,  ua  kanalua 
kekahi  poe. 

18  Hele  mai  la  o  Iesu,  olelo  mai  la 
ia  lakou,  i  mai  la,  Ua  haawiia  mai 
ia'u  ka  mana  a  pau  ma  kalani  a  ma 
ka  honua  nei. 

19  T[  E  hele  ae  oukou  e  hoohau- 
mana  aku  i  na  lahuikauaka  a  pau, 


e  bapetizo  ana  ia  lakou  iloko  o  ka 
iuoa  o  ka  Makua,  a  o  ke  Keiki,  a  o 
ka  Uhane  Hemolele : 
20  E  ao  aku  ana  ia  lakou  e  mala- 
ma  i  na  meaapaua'u  i  kauohaaku 
ai  ia  oukou.  Aia  hoi,  owau  nome 
oukou  i  na  manawa  a  pau,  a  hiki  i 
ka  hopena  o  keia  ao.    Amene. 


KA    EUANELIO   I   KAKAUIA'I 

E 

M  A  R  E  K  0. 


MOKUNA    1. 

No  Ioane  Bapetite.    9  Waeia  na  haumana.    32 
Ola  na  mea  mai. 

OKA  mua  o   ka    euanelio    no 
Iesu  Kristo,  ke   Keiki  a  ke 
Akua ;    «■ — 

2  E  like  me  ia  i  palapalaia  e  ke 
kaula,  e  Isaia,  Aia  koi,  ke  hoouna 
aku  nei  au  i  ko'u  elele  mamua  o 
kou  alo,  nana  no  e  hoonnakaukau 
i  kou  alanui  mamua  ou. 

3  Ka  leo  o  ka  mea  e  kala  ana  ma 
ka  waonahele,  E  hoomakaukau  ou- 
kou  i  ke  alauui  no  kaHaku,  e  hana 
i  kona  mau  kuamoo,  i  pololei. 

4  Bapetizo  ae  la  o  loane  ma  ka 
waonahele,  me  ke  ao  mai  i  ka  ba- 
petizo  ana  no  ka  mihi,  i  mea  e  ka- 
laia  mai  ai  ka  hala.    L 

5  llele  aku  la  io  na  la  ko  ka  aina 
a  pau  o  luelea,  a.mekoIerusalema 
a  pau,  a  bapetizoia  iho  la  lakou  e  ia 
iloko  o  kamuliwai  o  Ioredane,  me 
kjL  liai  ana  mai  i  ko  lakou  hewa. 

6  Ua  aahuia  o  Ioane  i  ke  kapa 
hulu  kamelo,  a  he  kaei  ili  ma  kona 
puhaka ;  a  he  uhini  kana  ai,  a  me 
ka  meli  o  ka  nahelehele. 

/^  7  Ao  mai  la  ia,  i  mai  la,  E  hele 
mai  ana  kekahi  mahope  nei  o'u, 
uaoi  aku  iamamua  o'u,  aole  au  e 
pono  ke  kulou  iho,  e  wehe  i  ke 
kaula  o  koua  mau  kamaa. 

/^8  Ua  bapetizo  aku  no  wau  ia  ou- 
kou  i  ka  wai ;  aka,  nana  oukou  e 
bapetizo  aku  i  kaUhane  Hemolele. 

9  Eia  kekahi,  ia  mau  la,  hele  mai 
la  o  Iesu,  mai  Nazareta  o  Galilaia 
mai,  a  bapetizoia  iho  la  ia  e  Ioane_ 
iloko  o  Ioredane. 

10  A  i  kona  pii  koke  ana,  mai  ka 
wai  mai,  ike  aku  la  ia  i  na  lani,  ua 
hamama,  a  i  ka  Uhane  me  he  ma- 
nu  nunu  la  e  iho  mai  ana  maluna 
ona. 

11  A  pae  mai  la  ka  leo,  mai  ka 
}      lani  mai,  O  oe  no  ka'u  Keiki  pu- 


nahele,  ka  mea   a'u  i  leaiea  nui 
aku  ai. 

12  Ia  wa  iho,  kipaku  ae  la  ka 
Uhane  ia  ia  i  ka  waonahele. 

13  Malaila  no  ia  ma  ka  waonahe- 
le,  hookahi  kanaha  la  i  koowale- 
waleia  mai  e  Satana,  mawaena  o  na 
holoholona  hihiu ;  a  malama  mai 
na  anela  ia  ia. 

,  14  Mahope  iho  o  ka  paa  ana  o 
Ioane  iloko  o  ka  halepaahao,  hele 
mai  la  Iesu  i  Galilaia,  me  ka  hai 
ana  mai  i  ka  euanelio  no  ke  aupu- 
ni  o  ke  Akua;  __. 

15  I  mai  la,  Ua  hiki  mai  nei  ka 
manawa,  ua  kokoke  mai  nei  ke 
aupuni  o  ke  Akua.  E  mihi  oukou 
a  e  manaoio  i  ka  euanelio. 

16  I  kona  hele  ana  ae  mai  ka 
moauawai  o  Oalilaia,  ike  mai  la  oia 
ia  Simona,  a  me  kona  kaikaina,  o 
Anederea,  e  kuu  ana  i  ka  upena 
ma  ka  moanawai;  no  ka  mea,  he 
mau  lawaia  laua. 

17  I  mai  la  Iesu  ia  laua,  E  hahai 
olua  mamuli  o'u,  a  e  hoolilo  wau 
ia  olua  i  mau  lawaia  kanaka. 

18  Haalele  koke  iho  la  laua  i  ka 
laua  mau  upena,  a  hahai  aku  la  ia 
ia. 

19  A  hele  iki  ae  la  ia,  ike  mai  la 
oia  ia  Iakobo  a  Zebedaio,  a  me  ko- 
na  kaikaina  o  Ioane,  iluna  pu  laua 
o  ka  moku  e  hono  ana  i  na  upena. 

20  Kahea  koke  mai  la  ia  laua  ;  a 
haalele  iho  la  laua  i  ko  laua  ma- 
kuakane,  ia  Zebedaio,  iluna  o  ka 
moku,  me  na  kanaka  paaua,  a  ha- 
hai  aku  la  laua  ia  ia. 

21  Hele  ae  la  lakou  i  Kaperenau- 
ma,  komo  koke  ae  la  ia  iloko  o 
ka  halehalawai  i  ka  la  Sabati,  a  ao 
mai  la. 

22  Mahalo  iho  la  la'kou  i  kana  ao 
ana,  no  ka  mea,  ao  mai  la  oia  ia 
lakou,  me  he  mea  mana  la,  aole 
like  me  ka  poe  kakauolelo. 

23  A  maloko  o  ko  lakou  haleha- 
lawai  kekahi  kanaka  i  loohia  e  ka 
uhane  ino,  a  walaau  ae  la  ia ; 

24  I  ae  la,  Ea,  heaha  kau  ia  ma- 
kou,  e  Iesu  no  Nazareta  ?  I  hele 
mai  nei  auei  oe  e  luku  mai  ia  ma- 
kou  ?  Ua  ike  no  au  ia  oe ;  o  oe 
no  ka  mea  hoano  a  ke  Akua. 

25  Papa  ae  la  Iesu  ia  ia,  i  ae  la, 
Hamau,  e  puka  mai  oe  iwaho  ona. 

26  Hookaawili  iho  la  ka  uhane 


ino  ia  ia,  walaau  ae  la  ia  me  ka  leo 
nui,  a  puka  mai  la  ia  iwaho  ona. 

27  Mahalo  aku  la  lakou  a  pau, 
nolaila,  nalu  lakou  ia  lakou  iho 
no,  i  ae  la,  Heaha  la  keia  ?  Heaha 
la  hoi  keia  ao  hou  ana?  No  ka 
mea,  me  ka  leo  mana  no  oia  e 
kauoha  aku  nei  i  na  uhane  ino,  a 
hoolohe  io  aku  no  lakou  ia  ia. 

28  Kui  koke  aku  la  kona  kaulana 
ma  na  mokuna  a  pau  o  Galilaia. 

29  I  ko  lakou  puka  ana  iwaho  o 
ka  halehalawai,  komo  koke  ae  la 
lakou  me  Iakooo,  a  me  Ioane  ilo- 
ko  o  ka  hale  o  Simona  laua  o  Ane- 
derea. 

30  E  moe  ana  ka  makuahunoai- 
wahine  o  Simona,  i  ka  mai  kuni ;  a 
hai  koke  ae  la  lakou  ia  Iesu  nona. 

31  Alaila,  hele  mai  la  ia,  lalau  iho 
la  i  kona  lima,  hoala  mai  la  ia  ia ; 
a  haalele  koke  iho  la  ke  kuni  ia  ia, 
a  lawelawe  ae  la  ia  na  lakou, 

32  A  ahiahi  ae  la,  i  ke  komo  ana 
a  ka  la,  halihali  mai  la  lakou  io  na 
la  i  na  mea  a  pau  i  loohia  i  ka  mai 
a  me  na  daimonio. 

33  Akoakoa  mai  la  ko  ke  kulana- 
kauhale  a  pau  ma  ka  ipuka. 

34  He  nui  na  mea  mai  ana  i  hoola 
mai  ai,  na  mea  i  loohia  i  kela  mai, 
i  keia  mai,  a  nui  no  hoi  na  daimo- 
nio  ana  i  mahiki  aku  ai ;  aole  ia  i 
ae  mai  ia  lakou  e  olelo  iki  ae,  no 
ka  mea,  ua  ike  lakou  ia  ia. 

35  A  i  ka  pili  o  ke  ao  ae,  i  ka  wa 
poeleele,  ala  ae  la  ia,  hele  aku  la 
iwaho,  a  hiki  i  kahi  mehameha, 
ilaila  oia  i  pule  ai. 

36  A  hahai  aku  la  o  Simona  ia  ia 
a  me  ka  poe  me  ia  pu. 

37  A  loaa  mai  la  oia  ia  lakou,  i 
aku  la  lakou  ia  ia,  Ke  imi  nei  na 
kanaka  a  pau  ia  oe. 

38  I  mai  la  oia  ia  lakou,  E  hele 

a  me  ka  mai  lepera. 

kakou  ma  kela  mau  kulanakau- 
hale,  e  ao  aku  ai  au  malaila.  O 
ko'u  mea  ia  i  hele  mai  ai  iwaho 
nei. 

39  A  ao  mai  la  ia  ma  ko  lakou 
haiehalawai  ma  Galilaia  a  pau,  a 
mahiki  aku  la  hoi  i  na  daimonio. 

40  Hele  aku  la  kekahi  mai  lepe- 
ra  io  na  la,  kukuli  iho  la,  nonoi 
aku  ia  ia,  i  aku  la,  Ina  makemake 
oe,  e  hiki  no  ia  oe  ke  huikala  mai 
ia'u. 

41  Haehae  ae  la  ko  Iesu  aloha,  o 
aku  la  kona  lima,  a  hoopa  aku  la 
ia  ia,  i  ae  la,  Ua  makemake  au,  e 
huikalaia  oe. 

42  A  i  kana  olelo  ana,  haalele  ko- 
ke  aku  la  ka  lepera  ia  ia,  a  huika- 

-laia  oia. 

43  Kauoha  ikaika  aku  la  Iesu  ia 
ai,  alaila,  kuu  iho  la. 

44  I  aku  la  ia  ia,  E  ao  oe,  mai  hai 
iki  aku  i  kekahi ;  aka,  e  hele  aku 
oe  e  hoike  aku  ia  oe  iho  i  ke  ka- 
huna,  a  e  mohai  aku  no  kou  hui- 
kalaia  i  ka  mea  a  Mose  i  kauoha 
mai  ai,  i  mea  e  ike  ai  lakou. 

45  A  hiki  aku  ua  kanaka  la  iwa- 
ho,  hoolaha  ae  la  ia,  a  hookaulaua 
loa  ia  mea,  nolaila,  i  ole  ai  e  hiki 
ia  Iesu  ke  komo  maopopo  iloko  o 
ke  kulanakauhale,  iwaho  aku  no 
ia  i  na  wahi  mehameha;  a  hele 
aku  la  ko  kela  wahi,  ko  keia  wahi 
io  na  la. 

MOKUNA  II. 

O  ka  mai  lolo.  15  Ai  pu  o  Iesu  me  na  lu- 
naauhau,  a  me  ka  poe  hewa.  18  No  ka 
hookeai  ana. 

MAHOPE  iho  o  ia  mau  la, 
hele  hou  aku  la  no  o  Iesu  i 

Kaperenauma,  a  loheia'e  la  kona 

noho  ana  iloko  o  ka  hale. 

2  A  hōakoakoa  koke  ia  mai  la  na 
kanaka  he  nui  loa,  aole  loa  he  wa- 
hi  kaawale  iki,  aole  no  hoi  ma  ka 
ipuka,  a  hai  mai  la  ia  i  ka  olelo  ia 
lakou. 

3  Hele  mai  la  lakou  io  na  la,  e 
halihali  pu  mai  ana  i  kekahi  mai 
lolo,  i  kaikaiia  e  na  mea  eha. 

4  Aole  hiki  ia  lakou  ke  komo  aku 
io  na  la,  no  ka  paapu  i  kanaka,  no- 
laila  wawahi  lakou  maluna  o  ka 
hale,  ma  kona  wahi;  a  hemo  ia 
lakou,  alaila  kuu  iho  la  lakou  i 


A 


Ola  ka  mai  lolo. 


MOKUNA  ] 
ai  ka   mai 


Parisaio  kuhihewa. 


kahi  moe  i  moe  iho 
lolo. 

5  Ike  mai  la  Iesu  i  ko  lakou  ma- 
naoio,  olelo  iho  la  ia  i  ua  lolo  la, 
E  ke  kamaiki,  ua  kalaia  kou  hewa. 

6  E  noho  ana  kekahi  poe  kakau- 
olelo  malaila,  a  ohumu  iho  lalakou 
iloko  o  ko  lakou  naau  ; 

7  No  ke  aha  la  oia  nei  e  olelo  ai  i 
na  olelo  hoino?  Owai  la  ka  mea 
e  hiki  ai  ke  kala  i  ka  hala,  o  ke 
Akua  wale  no  ? 

8  I  ko  Iesu  ike  koke  ana  ma  kon  i 
naau,  ua  ohumu  malu  lakou  pela, 
i  aku  la  oia  ia  lakou,  No  ke  aha  la 
oukou  e  ohumu  nei  keia  mau  mea 
iloko  o  ko  oukou  naau  ? 

9  Mahea  ka  hiki  pono  o  ka  olelo 
i  ka  mai  lolo,  Ua  kalaia  kou  hewa; 
a  o  ka  olelo  paha,  E  ala'e,  e  kaikai 
i  kou  wahi  moe,  a  e  hele  ? 

10  Aka,  i  ike  oukou,  he  mana  ko 
ke  Keiki  a  ke  kanaka  ke  kala  aku 
i  ka  hala  ma  ka  honua  nei,  (i  ae  la 
ia  i  ka  mai  lolo,) 

11  Ke  olelo  aku  nei  au  ia  oe,  E 
ala  mai,  e  kaikai  i  kou  wahi  moe, 
a  e  hoi  aku  i  kou  hale. 

12  Ala  koke  ae  la  ia,  kaikai  ae  la 
i  kona  wahi  moe,  a  hele  aku  la 
iwaho,  imua  o  lakou  a  pau ;  no- 
laila,  mahalo  aku  la  lakou  a  pau, 
hoonani  aku  la  i  ke  Akua,  i  iho  la, 
Akahi  no  kakou  i  ike  i  keia. 

13  Hele  hou  aku  la  ia  ma  kapa  o 
ka  moanawai ;  a  hele  mai  la  na 
kanaka  a  pau  io  na  la,  a  ao  mai  la 
oia  ia  lakou. 

14  A  i  kona  hele  ana'e,  ike  iho  la 
oia  ia  Levi  a  Alapaio,  e  noho  ana  i 
kahi  auhau,  i  mai  la  ia  ia,  E  hahai 
mai  oe  ia'u.  Ku  ae  la  ia,  a  hahai 
aku  la  ia  ia. 

15  Eia  kekahi,  i  kona  noho  ana  i 
ka  aina  iloko  o  kona  hale,  he  nui 
loa  na  lunaauhau  a  me  na  mea  la- 
wehala  i  noho  pu  me  Iesu  a  me  ka- 
na  poe  haumana;  no  ka  mea,  ua 
nui  loa  ka  poe  i  hahai  mamuli  ona. 

16  A  ike  aku  la  ka  poe  kakauole- 
lo,  a  me  ka  poe  Parisaio  ia  ia  e  ai 
pu  ana  me  na  lunaauhau,  a  me  na 
lawehala,  ninau  ae  la  lakou  i  kana 
poe  haumana,  No  ke  aha  la  oia  nei 
e  ai  pu  ai  a  inu  pu  hoi  me  na  luna- 
auhau  a  me  na  lawohala  ? 

17  Lohe  ae  la  Iesu,  i  aku  la  oia  ia 
lakou,  Aole  no  ka  poe  ola  ke  ka- 
huna  lapaau,  no  ka  poe  mai  no  ia. 
I  hele  mai  nei  au  e  ao  aku  i  ka  poe 
lawehala  e  mihi,  aole  i  ka  poe 
pono. 

18  He  poe  hookeai  na  haumana  a 
Ioane,  a  me  na  Parisaio ;  a  hele  mai 
la  lakou,  ninau  mai  la  ia  ia,  No  ke 
aha  la  e  hookeai  ai  na  haumana  a 
Ioane,  a  me  na  Parisaio,  aole  hoi 
hookeai  kau  poe  haumana? 

19  Ninau  aku  la  Iesu  ia  lakou,  E 
hiki  anei  i  na  hoa  o  ke  kanemare 
ke  hookeai  i  ka  wa  e  noho  pu  ana 
ke  kanemare  me  lakou  ?  1  ka  wa 
e  noho  pu  ana  ke  kanemare  me 
lakou,  aole  e  hiki  ia  lakou  ke  hoo- 
keai. 

20  Aka,  e  hiki  mai  ana  no  na  la  e 
laweia'ku  ai  ke  kanemare,  mai  o 
lakou  aku,  alaila  lakou  e  hookeai 
ai,  i  kela  la. 

21  Aole  no  kekahi  e  pinai  i  ka 
apana  lole  hou,  ma  ka  lole  kahiko, 
o  haehaeia  ka  mea  kahiko,  e  ka 
mea  hou  i  pinaiia,  a  nui  aku  ka 
nahae. 

22  Aole  no  hoi  kekahi  i  ukuhi  i 
ka  waina  hou  iloko  o  ka  hue  ili 
kahiko,  o  nahae  na  hue  i  ka  waina 


pau 
~:a 


hou,  a  kahe  aku  ka  waina,  a 
pu  na  hue,  aka,  e  ukuhiia  no  k 
waina  hou  iloko  o  na  hue  hou. 

23  Eia  kekahi,  i  kona  hele  aua 
iwaena  o  na  mahinaai  i  ka  la  Saba- 
ti,  ako  aku  na  haumana  ana  i  na 
huhui  palaoa,  i  ko  lakou  hele  aua. 

24  I  mai  la  ka  poe  Parisaio  ia  ia, 
No  ke  aha  la  e  hana  nei  lakou,  i  ka 
la  Sabati,  i  ka  mea  ku  ole  ma  ka 
pono  ? 

25  I  aku  la  oia  ia  lakou,  Aole  anei 
oukou  i  heluhelu  i  ka  mea  a  Da- 
vida  i  hana'i  i  kona  wa  i  haiki  ai  i 
ka  pololi,  a  me  ka  poe  me  ia? 

26  I  kona  komo  ana  iloko  o  ka 
hale  o  ke  Akua,  i  ka  wa  o  Abiatara, 
ke  kahuna  nui,  a  ai  iho  la  i  ka  be- 
rena  hoike,  i  ka  mea  ku  pono  ole  • 
ke  ai,  na  na  kahuna  wale  no,  a 
haawi  ae  la  no  hoi  na  ka  poe 
me  ia. 

27  I  mai  la  ia  ia  lakou,  ua  hanaia 
ka  la  Sabati  no  ke  kanaka,  aole 
ke  kanaka  no  ka  Sabati. 

Hoolaia  ka  lima  maloo. 


MAREKO. 


Maeia  na  haumana. 


28  Nolaila,  o  ke  Keiki  a  ke  kana- 
ka,  oia  ka  Haku  o  ka  la  Sabati. 

MOKUNA  III. 

Hoola  aku  la  Iesu  i  ka  lima  maloo.  6  Hoo- 
makaakiu  na  Parisaio  ia  ia.  13  Waeia  na 
haumana.  '<22  No  ka  mahiki  ana  i  na  dai- 
monio. 

AKOMO  hou  aku  la  ia  iloko 
o  ka  halehalawai,  malaila  ke- 
kahi  kanaka,  ua  maloo  kona  lima. 

2  Hakilo  aku  la  lakou  ia  ia,  ina 
paha  e  hoola  mai  oia  ia  ia  i  ka  la 
Sabati,  i  hoopii  aku  ai  lakou  ia  ia. 

3  I  mai  la  ia  i  ke  kanaka,  nona 
ka  lima  maloo,  E  ku  mai  oe,  iwae- 
nakonu. 

4  Alaila,  ninau  mai  la  oia  ia  lakou, 
He  mea  pono  anei  ke  hana  i  ka 
maikai  i  na  la  Sabati,  a  ke  hana  i 
ka  ino  paha?  Ke  hoola  anei,  ke 
pepehi  paha  ?    Pilipu  iho  la  lakou. 

5  Naua  ae  la  oia  ia  lakou  me  ka 
inaina,  no  ka  mea,  ua  minamiua  ia 
no  ka  paakiki  o  ka  lakou  naau.  I 
ae  la  ia  i  ua  kanaka  la,  E  o  mai 
kou  lima.  A  o  mai  la  ia,  alaila 
hoolaia  iho  la  ia,  e  like  me  kekahi 
lima. 

6  Hele  aku  la  ka  poe  Parisaio 
iwaho,  a  me  ko  Herode  poe,  ohu- 
mu  iho  la  lakou  e  pepehi  ia  ia  a 
make. 

7  Hele  aku  la  Iesu  i  ka  moana- 
wai,  me  kana  poe  haumana;  he 
nui  no  hoi  ka  poe  i  hahai  aku  ia 
ia,  no  Galilaia  a  no  Iudea. 

8  A  no  Ierusalema,  a  no  Idumia, 
a  no  kela  aoao  o  Ioredane,  a  me 
ka  poe  e  kokoke  ana  i  Turo,  a  me 
Sidona,  he  poe  nui  loa :  i  ko  lakou 
lohe  ana  i  na  mea  ana  i  hana'i,  hele 
mai  la  lakou  io  na  la. 

9  A  no  ka  nui  o  kanaka,  kauoha 
mai  la  ia  i  kana  poe  haumana,  i 
wahi  moku  iki  nona,  o  hooke  mai 
lakou  ia  ia. 

10  No  ka  mea,  ua  hoola  oia  i  na 
mea  he  nui  loa,  nolaila  lakou  i  lu- 
lumi  mai  ai  e  hoopa  aku  ia  ia,  o  ka 
poe  a  pau  i  loohia  i  ka  mai. 

11  A  ike  aku  la  na  uhane  ino  ia 
ia,  moe  iho  la  lakou  imua  ona,  ka- 
hea  ae,  hai  ae  la,  O  oe  no  ke  Keiki 
a  ke  Akua. 

12  Papa  ikaika  mai  la  oia  ia  lakou 
e  hoike  ole  aku  ia  ia. 

13  Alaila,  pii  ae  la  ia  i  ka  inauna, 
hea  mai  la  i  ka  poe  ana  i  makema- 
ke  ai,  a  hele  aku  la  lakou  io  na  la. 

14  Wae  mai  la  ia  i  umikumamalua 
e  noho  pu  me  ia,  i  hoouna  oia  ia 
lakou  e  ao  aku, 

15  I  lako  hoi  lakou  i  ka  mana  e 
hoola  i  na  mai,  a  e  mahiki  aku  i  na 
daimonio. 

16  Haawi  ae  la  oia  ia  Simona  i  ka 
inoa  hou,  o  Petero, 

17  O  Iakobo  a  Zebedaio,  a  me  ko- 
na  kaikaina  o  Ioane,  kapa  mai  la 
hoi  ia  ia  laua,  o  Boanerege,  oia  hoi 
keia,  Na  keiki  a  ke  hekili ; 

18  A  me  Anederea,  a  me  Pilipo,  a 
me  Baretolomaio,  a  me  Mataio,  a 
me  Toma,  a  me  lakoho  a  Alepaio, 
a  me  Tadaio,  a  me  Simona  no  Ka- 
naana, 

19  A  me  Iuda  Isekariote,  ka  mea 
nana  ia  i  kumakaia'ku.  Komo  aku 
la  lakou  iloko  o  ka  hale. 

20  A  akoakoa  hou  mai  la  na  ka- 
naka,  he  nui  loa,  no  ia  mea  i  ole  ai 
e  hiki  ia  lakou  ke  ai  i  ka  ai. 

21  A  lohe  kona  poe,  hele  mai  la- 
kou  e  lalau  ia  ia,  no  ka  mea,  olelo 
lakou,  Ua  hehena  ia. 

22  1f  Olelo  iho  la  ka  poe  kakau- 
olelo,  i  iho  mai,  mai  Ierusalema 
mai,  Ia  ia  no  o  Beelezebuba,  a  ma 
ke  alii  o  na  daimonio  koua  mahiki 
ana  i  na  daimonio. 

23  Hea  aku  la  Iesu  ia  lakou,  ole- 
lo  aku  la  ma  na  olelonane,  Pehea 
la  e  hiki  ai  ia  Satana  ke  mahiki 
aku  ia  Satana  ? 

24  A  ina  i  mokuahana  kekahi  au- 
puni  ia  ia  iho,  aole  e  mau  ia  au- 
puni. 

25  A  ina  i  mokuahana  ka  hale  ia 
ia  iho,  aole  e  mau  ia  hale. 

26  A  ina  ku  e  mai  o  Satana  ia  ia 
iho,  a  mokuahana,  aole  ia  e  mau, 
aka,  e  pau  no  ia. 

27  Aole  no  e  hiki  i  kekahi  ke  ko- 
mo  iloko  o  ka  hale  o  ke  kanaka 
ikaika  a  hao  i  kona  waiwai,  aia  na- 
kinaki  mua  oia  i  ke  kanaka  ikaika ; 
alaila  e  hao  oia  i  na  mea  o  kona 
hale. 

28  He  oiaio  ka'u  e  hai  aku  nei  ia 
oukou,  e  kalaia  no  na  hala  a  pau  o 
na  keiki  a  kanaka,  a  me  na  olelo 
hoino  a  pau  a  lakou  e  hoino  ai : 


Ka  olelonane 

29  Aka,  o  ka  mea  e  olelo  hoino  i 
ka  Uhane  Hemolele,  aole  loa  e  ka- 
laia  kana,  aka,  ua  kokoke  no  ia  i 
ka  hoopai  mau  loa  ia  mai. 

30  No  ka  mea,  ua  olelo  mai  la- 
kon,  He  uhane  ino  kona. 

31  1  Alaila,  hele  aku  la  kona  ma- 
kuwahine  a  me  kona  mau  hoaha- 
p.au,  ku  iho  la  iwaho,  hoouna  aku 
la  io  na  la  e  kii  ia  ia. 

33  Ua  puni  oia  i  ka  poe  nui  i  no- 
ho  mai  la,  a  hai  ae  la  lakou  ia  ia, 
Aia  iwaho  kou  makuwahine,  a  me 
kou  mau  hoahauau,  ke  imi  mai  nei 
ia  oe. 

33  I  mai  la  oia  ia  lakou,  ninau 
mai  la,  Owai  ko'u  makuwahine,  a 
me  ko'u  mau  hoahanau  ? 

34  Nana  ae  la  ia  i  ka  poe  e  noho 
puni  ana  ia  ia,  i  mai  la,  Aia  ko'u 
makuwahine  a  me  ko'u  mau  hoa- 
hanau ! 

35  No  ka  mea,  o  ka  mea  hana  i 
ka  makemake  o  ke  Akua,  oia  ko'u 
hoahanau,  a  me  ko'u  kaikuwahine, 
a  me  ko'u  makuwahine. 

MOKUNA  IV. 

Ka  olelonane  no  ke  kanaka  lulu  hua.    28  No 
ke  kupu  Lke  ole  ia  o  na  hua. 

HOOMAKA  iho  la  oia  e  ao  hou 
ma  kapa  o  ka  moanawai ;  a  no 
ka  nui  ioa  o  ka  poe  i  akoakoa  mai 
io  na  la,  ee  aku  la  ia  maluna  o  ke- 
kahi  moku,  noho  iho  la  maluna  o 
ka  wai,  a  pau  mai  la  ka  ahakanaka 
mauka,  ma  kapa  o  ka  moanawai. 

2  Ao  nui  mai  la  oia  ia  lakou  ma 
na  olelonane,  i  mai  la  ia  lakou  ma 
kana  ao  ana, 

3  E  hoolohe  mai ;  aia  hoi,  hele 
aku  la  kekahi  kanaka  lulu  hua,  e 
lulu. 

4  A  i  kana  lulu  ana,  helelei  iho  la 
kekahi  ma  kapa  alanui,  a  lele  mai 
la  na  manu  o  ka  lewa,  a  ai  iho  la 
ia  mea. 

5  Helelei  iho  la  kekahi  ma  kahi 
paaa,  kahi  i  nui  ole  ai  kona  lepo ; 
kupu  wawe  ae  la  ia,  no  ka  papau  o 
ka  lepo. 

0  A  puka  mai  ka  la,  mae  iho  la  ia, 
a  maloo  aku  la,  no  ke  aa  ole. 

7  A  helelei  ae  la  kekahi  mawaena 
o  na  kakalaioa;  kupu  mai  la  na 
kakalaioa,  a  kahihi  iho  la  ia  mea, 
nolaila,  aole  i  hna  mai  ka  hua. 


MOKUNA  IV. 


n  o  ka  lulu  hua. 


8  Helelei  iho  ia  kekahi  ma  kahi 
lepo  maikai,  a  puu  mai  la  i  ka  liua, 
i  kupu  a  mahuahua,  a  hua  mai,  pa- 
kanakolu,  a  pakanaono  kekahi,  a 
pabaneri  kekahi. 

9  I  mai  la  oia  ia  lakou,  O  ka  mea 
pepeiao  lohe  la,  e  hoolohe  mai  ia. 

10  A  loaa  ia  ia  ka  mehameha,  alai- 
la,  ninau  aku  la  ia  ia  ka  poe  e  ku 
pu  ana  me  ia,  a  me  ka  poe  umiku- 
mamalua,  i  ua  olelonane  la. 

11  I  mai  la  oia  ia  lakou,  Ua  haa- 
wiia  mai  ia  oukou  e  ike  i  na  mea 
pohihihi  o  ke  aupuni  o  ke  Akua; 
aka,  ua  naneia'ku  na  mea  a  pau  i 
ka  poe  mawaho  ; 

12  I  nana  lakou  a  milimiii,  aole 
nae  e  ike ;  i  hoolohe  hoi  a  lohe, 
aole  nae  e  hoomaopopo,  o  hoohu- 
liia  mai  lakou,  a  e  kalaia  ko  lakou 
hala. 

13  Alaila,  i  mai  la  oia  ia  lakou, 
Aole  anei  oukou  i  ike  i  keia  olelo- 
nane?  Pehea  la  oukou  e  ike  ai  i 
na  olelonane  a  pau  ? 

14  H  O  ke  kanaka  lulu  hua,  ua 
lulu  i  ka  olelo. 

15  Eia  ka  poe  ma  kapa  aianui, 
ma  kahi  i  luluia'i  ka  olelo,  a  lohe 
lakou,  alaila  hele  koke  mai  o  Sa- 
tana  a  kaili  aku  i  ka  olelo  i  luluia 
iloko  o  ko  lakou  naau. 

16  Eia  no  hoi  na  mea  i  luluia  ma 
kahi  paaa ;  a  lohe  lakou  i  ka  olelo, 
hopu  koke  lakou  ia,  me  ka  olioli. 

17  Aka,  aole  o  lakou  mole  iloko  o 
lakou,  nolaila,  aole  i  mau,  a  hiki 
mai  ka  pilikia  a  me  ka  hoinoia  no 
ka  olelo,  alaila,  lilo  koke  lakou. 

18  Eia  hoi  na  mea  i  luluia  iwaena 
o  na  kakalaioa,  o  ka  poe  i  lohe  i  ka 
olelo, 

19  A  o  ka  manao  nui  i  na  mea  o 
ke  ao,  a  o  ka  hoopunipuni  ana  o 
ka  waiwai,  me  ke  kuko  ana  i  na 
mea  e,  oia  ka  mea  i  iiia'i  ka  olelo,  a 
lilo  ia  i  mea  hua  ole. 

20  Eia  no  hoi  na  mea  i  luluia  ma 
kahi  lepo  maikai ;  o  na  mea  i  hoo- 
lohe  i  ka  olelo,  a  hoopaa  iho,  a  hua 
mai  i  ka  hua,  pakanakolu  kekahi, 
a  pakanaono  kekahi,  a  pahanei'i 
kekahi. 

21  T[  I  mai  la  oia  ia  lakou,  Ua  la- 
weia  mai  anei  he  kukui  e  hahaoia'i 
malalo  o  ke  poi,  a  malalo  o  kahi 

No  ka  hua  makeke. 


MAREKO. 


Malie  ka  makani. 


moe  paha,  aole  anei  no  ke  kauia 
maluna  o  kahi  e  kau  ai  ke  kukui? 

22  No  ka  mea,  aohe  mea  huna  e 
koe  i  ka  hoike  ole  ia,  aole  hoi  he 
mea  i  uhi  malu  ia  e  koe  i  ka  hu  ole 
mawaho. 

23  Ina  he  pepeiao  ko  ke  kanaka 
e  lohe  ai,  e  hoolohe  mai  ia. 

24  I  mai  la  oia  ia  lakou,  E  noonoo 
oukou  i  ka  oukou  mea  e  lohe  ai : 
no  ka  mea,  ma  ke  ana  a  oukou  e 
ana  aku  ai,  maluila  e  anaia  mai  no 
hoi  oukou  pela ;  a  e  haawi  nui  ia 
ia  oukou,  i  ka  poe  e  hoolohe  mai. 

25  0  ka  mea  ua  loaa,  e  haawiia 
'ku  nana ;  aka,  o  ka  mea  ua  loaa 
ole,  e  kailiia'ku  kana,  mai  ona  aku 
la. 

26  lf  I  mai  la  ia,  Meneia  ke  au- 
puni  o  ke  Akua,  me  ke  kanu  ana  a 
ke  kanaka  i  ka  hua  ma  ka  lepo  ; 

27  A  moe  iho,  a  ala'e  i  ka  po,  a  me 
ke  ao,  e  kupu  ae  ana  ua  hua  la  a 
nui,  aole  nae  ia  i  ike. 

28  No  ka  mea,  hoohua  wale  mai 
no  ka  honua,  mamua  ka  hoomaka, 
mahope  iho  ka  huhui,  alaila  ka  hua 
oo  maloko  o  ka  huhui. 

29  A  i  ka  makaukau  ana  o  ka  hua, 
alaila,  hookomo  koke  ae  la  ia  i  ka 
pahi,  no  ka  mea,  ua  hiki  mai  ka  wa 
e  oki  ai. 

30  ^[  I  mai  la  oia,  Me  ke  aha  la 
kakou  e  hoohalike  ai  i  ke  aupuni  o 
ke  Akua?  A  ma  ka  nane  hea  ka- 
kou  e  hoakaka  aku  ai  ia  ? 

31  Ua  like  no  ia  me  ka  hua  make- 
ke,  i  ka  wa  i  kanuia'i  ma  ka  lepo, 
he  hua  liilii  loa  ia  o  na  hua  a  pau 
i  kanuia  ma  ka  lepo. 

32  Aka,  i  ka  wa  i  kanuia'i,  kupu 
no  ia,  a  lilo  i  laalaau  nui  o  na  laa- 
laau  a  pau,  a  opuu  mai  la  na  lala 
nui,  a  hiki  no  i  na  manu  o  kalewa 
ke  kau  mai  malalo  o  kona  malu. 

33  Hai  mai  la  ia  i  ka  olelo  ia  la- 
kou  ma  na  olelonane  e  like  me  ia 
he  nui  loa,  me  lakou  e  hiki  ai  ke 
hoolohe  aku. 

34  Aole  ia  i  olelo  iki  aku  ia  lakou 
ma  ka  olelonane  ole;  a  ma  kahi 
mehameha,  hoakaka  ae  la  ia  i  na 
mea  a  pau  i  kana  poe  haumana. 

35  Ia  la  no,  a  ahiahi  ae,  i  mai  la 
ia  ia  lakou,  E  holo  kakou  i  kela 
kapa. 

36  A  haalele  aku  la  lakou  i  ka 
ahakanaka,  a  lawe  aku  īa  ia  ia  e 
noho  ana  ma  ka  moku:  he  mau 
moku  liilii  no  hoi  kekahi  me  ia  pu. 

37  Nou  mai  la  ka  makani  ikaika, 
uhi  mai  la  na  ale  iluna  o  ka  moku, 
a  piha  iho  la  ia. 

38  E  moe  ana  ia  ma  ka  uluna,  ma 
ka  hope  o  ka  moku ;  hoala  ae  la 
lakou  ia  ia,  i  aku  la,  E  ke  Kumu, 
he  mea  ole  anei  ia  oe  ke  make 
makou  ? 

39  Alaila  ku  ae  la  ia  iluna,  papa 
ae  la  i  ka  makani,  a  olelo  ae  la  i  ka 
moanawai,  Hamau,  e  noho  malie. 
Oki  iho  la  ka  makani,  a  pohu  mai- 
kai  iho  la. 

40  I  mai  la  oia  ia  lakou,  No  ke  aha 
la  oukou  i  makau  ai  ?  Pehea  ko 
oukou  manaoio  ole  ana? 

41  Weliweli  loa  ae  la  lakou,  i  ae 
la  kekahi  i  kekahi,  Heaha  la  ke  ano 
o  ia  nei,  i  hoolohe  pono  ai  ka 
makani  a  me  ka  moanawai  ia  ia  ? 

MOKUNA  V. 

Ka  mahiki  ana  i  na  elaimonio.  21  Ke  ola  ana 
o  ka  mai  hee  koko,  a  me  ke  ola  ana  o  ke 
kaikamahine  make. 

ALAILA,  holo  ae  la  lakou  i  kela 
u  kapa  o  ka  moanawai  i  ka  aina 
o  Gadara. 

2  I  kona  lele  ana  ae,  mai  ka  moku 
ae,  halawai  koke  me  ia  kekahi  ka- 
naka  i  uluhia  e  ka  uhane  ino,  no 
na  ilina  mai. 

3  Ma  na  ilinano  kona  wahi  e  noho 
ai,  aole  me  ua  kaulahao  e  hiki  ai  ke 
hoopaa  ia  ia  a  paa. 

4  Ua  hoopaa  pinepine  ia  oia  i  ke 
kupee  ana  a  me  na  kaulahao,  a  mo- 
ku  ia  na  kaulahao  e  ia,  a  hakiha- 
kiia  no  hoi  na  kupee,  aole  no  i  hiki 
i  kekahi  ke  hoolakalaka  ia  ia. 

5  Mau  loa  no  ia  i  ka  po  a  me  ke 
ao  ma  na  kuahiwi,  a  ma  na  ilina  e 
uwaīaau  ana,  a  e  okioki  ana  ia  ia 
iho  no  i  na  pohaku. 

6  I  kona  ike  ana  ia  Iesu  ma  kahi 
mamao  aku,  holo  ae  la  ia  a  moe 
iho  la  imua  ona  ; 

7  Kahea  ae  la  ia  me  ka  leo  nui,  i 
ae  la,  Heaha  kau  ia'u,  e  Iesu,  e  ke 
Keiki  a  ke  Akua  kiekie  loa  ?  Ke 
papa  aku  nei  au  ia  oe  ma  ke 
Akua,  mai  hoomainoino  mai  ia'u. 

8  No  ka  mea,  ua  olelo  e  aku  Iesu 


Ka  mahiki  ana 


MOKUNA  V. 


i  na  dairnonio. 


ia  ia,  E  ka  uhane  ino,  e  hele  aku 
oe  pela  iwaho  o  ia  kanaka. 

9  Ninau  aku  la  Iesu  ia  ia,  Owai  la 
kou  inoa?  Hai  mai  kela,  i  mai  la, 
O  Legeona  ko'u  inoa,  no  ka  mea, 
ua  nui  loa  makou. 

10  Nonoi  nui  ae  la  kela  ia  ia,  i  ki- 
paku  ole  oia  ia  lakou,  mailoko  aku 
o  ia  aina. 

11  Ma  ia  wahi  aku,  ma  ka  puu,  he 
nui  ka  poe  puaa  e  ai  ana. 

12  Nonoi  ae  la  na  elaimonio  a  pau 
ia  ia,  i  aku  la,  E  hoouna  ae  oe  ia 
makou  i  na  puaa,  i  komo  aku  ai 
makou  iloko  o  lakou. 

13  Ae  koke  ae  la  Iesu  ia  lakou. 
Alaila,  puka  aku  la  na  uhane  ino 
iwaho,  a  komo  aku  la  iloko  o  na 
puaa ;  a  holo  kiki  iho  la  lakou  ilalo 
ma  kahi  pali,  iloko  o  ka  moana- 
wai,  (elua  paha  tausani  lakou,)  a 
make  iho  la  iloko  o  ka  wai. 

14  Holo  aku  la  ka  poe  i  hauai  ia 
lakou,  a  hai  ae  la  ma  ke  kulanakau- 
hale,  a  ina  na  kauhale ;  a  haele  ae 
la  lakou  iwaho,  e'  ike  i  na  mea  i 
hanaia'i. 

15  A  hiki  mai  la  lakou  io  Iesu  la, 
a  ike  i  ka  mea  i  uluhia  e  ka  elaimo- 
nio,  nona  ka  legeona,  e  noho  ana 
me  ka  aahu,  a  me  ka  manao  pono ; 
makau  ae  la  lakou. 

16  O  ka  poe  i  ike  pono,  hai  aku  la 
ia  lakou  i  na  mea  i  hanaia'i  i  ka 
mea  i  uluhia  e  ka  daimonio,  a  no 
na  puaa  hoi. 

17  A  hoomaka  ae  la  lakou  e  nonoi 
ia  ia  i  haalele  ai  ia  i  ko  lakou  aina. 

18  I  kona  ee  ana  iluna  o  ka  moku, 
hele  aku  la  io  na  la  ka  mea  i  ulu- 
hia  e  ka  daimonio,  nonoi  aku  la  ia 
ia,  e  noho  pu  oia  me  ia. 

19  Aole  Iesu  i  ae,  i  mai  la  no  nae 
ia  ia,  E  hoi  oe  i  kou  hale,  i  kou  poe 
hoahanau,  e  hai  aku  ia  lakou  i  na 
mea  nui  a  ka  Haku  i  hana'i  nou,  a 
me  kona  lokomaikai  ia  oe. 

20  Hele  ae  la  ia,  a  hoomaka  ae  la 
e  hai  aku  ma  Dekapoli  i  na  mea  a 
Iesu  i  hana'i  nona;  a  kahaha  iho 
la  ka  naau  o  na  kanaka  a  pau. 

21  I  ka  hoi  ana  o  Iesu  ma  ka 
moku,  a  hiki  i  kela  kapa,  nui  loa 
iho  la  na  kanaka  i  akoakoa  mai  la 
io  na  la ;  a  aia  no  ia  ma  kapa  o  ka 
moanawai. 


22  Aia  hoi,  hele  mai  la  kekahi 
luna  halehalawai,  o  Iaero  kona 
inoa,  a  ike  oia  ia  ia,  haule  iho  la  ia 
ma  kona  mau  wawae. 

23  A  nonoi  nui  ae  la  ia  ia,  i  ae  la, 
Ke  waiho  la  kuu  kaikamahine  i  ka 
welau  o  ka  make ;  e  hele  ae  oe,  e 
kau  iho  i  kou  lima  maluna  ona,  a  e 
ola  no  ia. 

24  A  hele  pu  aku  la  Iesu  me  ia, 
he  nui  loa  na  kanaka  i  hahai  pu 
aku  la,  a  hooke  iho  la  ia  ia. 

25  Aia  hoi  he  wahine  heekoko, 
he  umi  na  makahiki  a  me  kuma- 
malua; 

26  A  ua  nui  kona  kaumaha  no  na 
kahuna  lapaau  he  nui  loa,  a  ua  hoo- 
pau  loa  i  kona  waiwai,  aole  nae  i 
maha  iki,  ua  mahuahua  no  ka  mai. 

27  A  lohe  aku  la  ia  no  Iesu.  alaila, 
hele  mai  la  ia  mahope,  a  iloko  o  ka 
ahakanaka,  hoopa  aku  la  i  kona 
kapa. 

28  No  ka  mea,  ua  nalu  iho  no  ia, 
Ina  paha  e  hoopa  au  i  kona  kapa 
wale  no,  e  ola  au. 

29  Maloo  koke  ae  la  ke  kumu  o 
kona  koko  ;  a  ike  iho  la  ia  iloko  o 
kona  kino,  ua  ola  ia  i  kela  mai. 

30  Alaila,  ike  koke  iho  la  o  Iesu 
iloko  ona,  ua  puka  aku  kekahi  ma- 
na,  mai  ona  aku  la,  huli  ae  la  ia 
maloko  o  ka  ahakanaka,  i  mai  la, 
Owai  la  ka  mea  hoopa  mai  i  kuu 
aahu  ? 

31  I  aku  la  kana  poe  haumana  ia 
ia,  Ke  ike  mai  nei  no  oe  i  ka  aha- 
kanaka,  e  hooke  ana  ia  oe,  a  ke  ni- 
nau  mai  nei  anei  oe,  Owaika  i  hoo- 
pa  mai  ia'u  ? 

32  Alawa  ae  la  ia  e  nana  ae  i  ka 
mea  nana  i  hana  ia  īnea. 

33  Aka,  o  ua  wahine  la,  hele  mai 
la  ia  me  ka  makau,  a  me  ka  haalu- 
lu,  no  ka  mea,  ua  ike  pono  ia  i  ka 
mea  i  hanaia'e  iloko  ona,  a  hai  po- 
lolei  aku  la  ia  ia. 

34  I  mai  la  oia  ia  ia,  E  kuu  kaika- 
mahine,  ua  ola  oe  i  kou  manaoio ! 
e  hele  pomaikai  oe,  me  ke  ola  ana 
o  kou  mai. 

35  A  i  kana  olelo  ana,  hele  mai  la 
kekahi  mea,  no  ka  luna  halehala- 
wai,  i  mai  la,  Ua  make  kou  kaika- 
mahine,  no  ke  aha  la  oe  e  hooluhi 
hou  aku  ai  i  ke  kumu? 

Kaikamahine  make. 


MAKEKO. 


Hoounaia  na  haumana. 


36  A  lohe  Iesu  ia  olelo  i  oleloia'e, 
i  mai  la  ia  1  ka  luna  halehalawai, 
Mai  makau  oe,  e  manaoio  wale  mai 
no. 

37  Aole  ia  i  ae  mai  i  kekahi  ka- 
naka  e  ae  e  hahai  aku  ia  ia,  o  Pe- 
tero  wale  no,  a  me  Iakobo,  a  me 
Ioane,  ke  kaikaina  o  Iakobo. 

38  A  hiki  ae  la  ia  i  ka  hale  o  ua 
luna  halehalawai  la,  ike  ae  la  ia  i 
ka  haunaele,  a  me  ka  poe  alala,  e 
uwe  nui  ana. 

39  A  i  kona  komo  ana  iloko,  i 
mai  la  oia  ia  lakou,  No  ke  aha  la 
oukou  e  niakena'i  me  ka  uwe  iho  ? 
Aole  i  make  ke  kaikamahine,  aka, 
e  hiamoe  aua  no. 

40  Hoowahawaha  aku  la  lakou  ia 
ia:  aka,  kipaku  ae  la  oia  ia  lakou 
a  pau  iwaho,  alaila  lawre  ae  la  ia  i 
ka  makuakane  a  me  ka  makuwa- 
hine  o  ua  keiki  la,  a  me  kona  poe 
iho,  a  komo  ae  la  iloko  o  kahi  i 
moe  ai  ke  keiki. 

41  Lalau  ae  la  ia  i  ka  lima  o  ua 
keiki  la,  i  mai  la  ia  ia,  Talitakou- 
mi,  oia  hoi-keia  ma  ka  hoohalike 
ana,  E  ke  kaikamahine,  ke  olelo 
aku  nei  au  ia  oe,  e  ala  iluna. 

42  Ala  koke  ae  la  ke  kaikamahi- 
ne,  a  hele  ae  la;  no  ka  mea,  he 
umikumamalua  kona  mau  maka- 
hiki:  a  kahaha  nui  loa  iho  la  ko 
lakou  naau. 

43  Papa  ikaika  mai  la  oia  ia  la- 
kou,  mai  hai  aku  i  keia  i  kekahi: 
alaila,  kauoha  mai  la  ia,  e  haawiia 
kekahi  mea  nana  e  ai  ai. 

MOKUNA  VI. 

Hoowahawahaia  o  Iesu.  7  Hoounaia  na  hau- 
mana.  ]4  Ka  make  ana  o  Ioane.  34  Ha- 
naiia  5000.    47  Hoomalielieia  ka  moanawai. 

HAALELE  iho  la  ia  i  kela  wa- 
hi,  a  hele  i  kona  aina  iho  ;  a 
hahai  aku  la  kana  poe  haumana  ia 
ia. 

2  A  hiki  i  ka  la  Sabati,  hoomaka 
ia  e  ao  mai  iloko  o  ka  halehalawai ; 
a  nui  loa  ka  poe  i  lohe,  a  kahaha 
ka  uaau,  i  ae  la,  Nohea  la  ia  mau 
mea  a  ia  nei  ?  Heaha  hoi  keia  aka- 
mai  i  haawiia'e  nana,  a  me  keia 
hana  mana  i  hanaia'i  e  kona  mau 
lima  ? 

3  Aole  anei  keia  o  ke  kamana,  o 
ke  keiki  a  Maria,  ka  hoahanau  o 

Iakoho,  a  me  Iose,  a  me  Iuda,  a 
me  Simona?  Aole  anei  kona  mau 
kaikuwahine  maanei  me  kakou  ? 
Kuia  iho  la  lakou  ia  ia. 

4  I  mai  la  Iesu  ia  lakou,  Aoke 
kaula  i  mahalo  ole  ia  ma  kahi  e, 
aia  ma  kona  aina  iho  no,  a  i  kona 
hanauna,  a  i  kona  hale. 

5  Aole  ia  i  hiki  ke  hana  i  na  hana 
mana  ilaila,  he  mau  mea  mai  wale 
no  nae  kana  i  hoola'i,  i  ke  kau  ana 
o  koua  mau  lima  iluna  iho  o  lakou. 

6  A  kahaha  iho  la  ia  no  ko  lakou 
hoomaloka  ana :  hele  ae  la  ia  i  na 
kauhale,  e  ao  ana  ia  lakou. 

7  Ti  Alaila  houluulu  mai  la  ia  i  ka 
poe  umikumamalua,  a  hoomaka  e 
hoouna  papalua  ae  la  ia  lakou,  a 
haawi  mai  la  i  ka  mana  na  lakou 
maluna  iho  o  na  uhane  ino. 

8  Papa  mai  la  oia  ia  lakou,  mai 
lawe  oukou  i  kekahi  mea  no  ka 
hele  ana,  i  kookoo  wale  no,  aohe 
puolo,  aohe  berena,  aohe  kala  ilo- 
ko  o  ka  hipuu. 

9  E  hawele  i  na  kamaa,  aole  hoi 
e  papalua  ke  kapa  komo. 

10  I  mai  la  oia  ia  lakou,  A  i  na 
wahi  a  pau  loa  a  oukou  e  komo  ai 
iloko  o  ka  hale,  e  noho  iho  oukou 
malaila,  a  hiki  i  ka  wa  e  haalele  ai 
oukou  ia  wahi. 

11  A  o  ka  mea  hookipa  ole  mai 
ia  oukou,  aole  hoi  e  hoolohe  mai  i 
ka  oukou,  a  i  ko  oukou  hele  ana 
aku,  e  lulu  i  ka  lepo  malaio  o  ko 
oukou  mau  A\rawae,  i  mea  hoike 
no  lakou.  Oiaio  ke  olelo  aku  nei 
au  ia  oukou,  i  ka  la  hoopai,  e  aho 
no  ka  make  ana  o  ko  Socloma  a 
me  Gomora,  i  ko  ia  kulanakau- 
hale. 

12  Hele  ae  la  lakou  iwaho,  ao  aku 
la  i  kanaka,  e  mihi  lakou. 

13  Mahiki  aku  la  lakou  i  na  dai- 
monio  he  nui,  a  hamo  ae  lakou  me 
ka  aila  i  kanaka  mai  he  nui  loa,  a 
hoola  ae  la  ia  lakou. 

14  A  lohe  ae  la  o  Herode,  ke  alii, 
(no  ka  mea,  ua  kaulana  aku  ko 
Iesu  inoa,)  i  ae  la  ia,  Ua  ala  hou 
mai  nei  o  loane  Bapetitc,  maiwae- 
na  mai  o  ka  poe  make,  no  ia  mea, 
ua  hoikeia  na  hana  mana,  ma  o 
na  la. 

15  Olelo  ae  la  kekahi  poe,  O  Elia 


Ka  make  ana  o  Ioaue. 


MOKUNA  VI. 


Hauaiia  elima  tausani. 


keia :  a  olelo  ae  la  kekahi  poe,  He 
kaula  ia,  a  ke  mea  like  me  kekaki 
o  ka  poe  kaula. 

16  Loke  ae  la  o  Herode,  i  ae  la 
ia,  o  Ioane  keia,  nona  ke  poo  a'u  i 
oki  ai ;  ua  ola  kou  mai  ia,  maiwae- 
na  mai  o  ka  poe  make. 

17  No  ka  mea,  ua  hoouna  aku  o 
Herode,  a  ho})u  ia  Ioane,  a  hoopaa 
ia  ia  iloko  o  ka  halepaahao,  no 
Herodia,  no  ka  wahine  a  Pilipo,  a 
kona  kaikaina ;  no  ka  mea,  ua  ma- 
re  o  Herode  me  ia. 

18  A  ua  olelo  aku  o  Ioane  ia  ia, 
Aole  pono  kou  lawe  ana  i  ka  wa- 
kine  a  kou  kaikaina. 

19  No  ia  mea  i  ukiuki  ai  o  Hero- 
dia  ia  ia,  manao  iho  la  no  hoi  e 
pepehi  ia  ia,  aole  nae  i  hiki ; 

20  No  ka  mea,  ua  makau  o  Hero- 
de  ia  Ioane,  ua  ike  ia,  ke  kanaka 
pono  oia,  a  me  ka  hemolele,  a  ma- 
laina  no  o  Herode  ia  ia,  a  koolohe 
no  i  kana,  a  nui  na  mea  ana  i  ka- 
na'i  me  ka  koolohe  oluolu  ia  ia. 

21  A  hiki  mai  ka  la  maopopo  a 
Herode  i  koomakaukau  ai  i  ahaai- 
na  hanau  no  kana  mau  alii,  a  me 
na  lunatausani,  a  no  na  mea  koi- 
koi  o  Galilaia; 

22  Alaila,  komo  ae  la  ke  kaikama- 
hine  a  Herodia,  a  haa  iho  la  ia,  a 
oiioli  o  Herode  ia  ia,  a  me  ka  poe 
e  noho  pu  ana  me  ia ;  alaila,  olelo 
mai  la  ke  alii  i  ua  kaikamakine  la, 
E  noi  mai  oe  ia'u  i  kau  mea  e  ma- 
kemake  ai,  a  e  haawi  aku  no  wau 
ia  oe. 

23  Hookiki  aku  la  oia  ia  ia,  O  ka 
mea  au  e  noi  mai  ai  ia'u,  na'u  ia  e 
haawi  aku  ia  oe,  a  kiki  i  ka  kapa- 
lua  o  ke  aupuni  o'u. 

24  Hele  aku  la  ia  iwaho,  i  aku  la 
i  kona  makuwakine,  Heaha  la  ua- 
nei  ka'u  mea  e  noi  aku  ai?  Olelo 
mai  la  ia,  O  ke  poo  o  Ioane  Bape- 
tite. 

25  A  hele  wikiwiki  ae  la  ia  i  ke 
alii,  nonoi  ae  la,  i  ae,  Makemake 
au  e  haawi  koke  mai  oe  ia'u  i  ke 
poo  o  Ioane  Bapetite,  maluna  o 
kekahi  pa. 

26  Minamina  loa  iko  la  ke  alii, 
aka,  no  kona  hoohiki  e  ana,  a  no 
ka  poe  e  noho  pu  ana  me  ia,  i  ma- 
nao  ole  ai  ia  e  hoole  aku  ia  ia. 


27  Kena  koke  ae  la  ke  alii  i  ke- 
kahi  ilamuku,  olelo  ae  la  e  laweia 
mai  kona  poo.  Hele  aku  la  ia,  a 
oki  ae  la  i  kona  poo  iloko  o  ka  ka- 
lepaahao ; 

28  A  lawe  mai  la  ia  i  ke  poo,  ilu- 
na  o  ke  pa,  a  haawi  mai  la  i  ua  kai- 
kamahine  la,  a  haawi  ae  la  hoi  ke 
kaikamahine  i  kona  makuwahine. 

29  Lohe  iho  la  kana  poe  haumana, 
hele  mai  la  lakou,  a  lawe  aku  la  i 
ke  kino,  a  waiho  iho  la  iloko  o  ka 
halekupapau. 

30  Akoakoa  iho  la  ka  poe  lunao- 
lelo  io  Iesu  la,  hai  aku  la  ia  ia  i  na 
mea  a  pau,  o  na  mea  hoi  a  lakou  i 
hana'i,  a  me  na  mea  a  lakou  i  ao 
aku  ai. 

31  I  mai  la  oia  ia  lakou,  E  kele 
kaawale  mai  oukou,  a  ikaki  meha- 
meha,  o  oukou  wale  no,  a  e  hoo- 
maha  iki :  no  ka  mea,  ua  nui  loa 
ka  poe  i  hele  mai,  a  i  hele  aku,  no 
ia  mea,  aole  o  lakou  wa  kaawale,  e 
ai  ai  i  ka  ai. 

32  Holo  kaawale  aku  la  lakou  ma 
ka  moku,  a  i  kahi  mehameha. 

33  Ike  ae  la  na  kanaka  i  ko  lakou 
kolo  ana,  a  he  nui  no  hoi  na  mea 
i  hoomaopopo  ia  ia,  holo  wawae 
aku  la  lakou  mai  na  kulanakau- 
kale  aku,  a  hiki  mua  aku  la  lakou 
a  akoakoa  iko  la  io  na  la. 

34  A  hele  ae  la  Iesu  iwaho,  ike 
mai  la  ia  i  ka  akakanaka  ke  nui 
loa,  kaehae  iho  la  kona  aloka  ia  la- 
kou ;  no  ka  mea,  ua  like  lakou  me 
na  hipa  kahu  ole,  a  hoomaka  ia  e 
ao  mai  ia  lakou  i  na  mea  he  nui. 

35  I  ke  kokoke  ana  e  po  ka  la, 
hele  aku  la  kana  poe  kaumana  io 
na  la,  i  aku  la,  He  wahi  waonahele 
keia,  a  kokoke  e  po  ka  la ; 

36  E  hookuu  aku  oe  ia  lakou,  e 
hele  lakou  ma  kahi  mahinaai,  a  ma 
na  kulanakauhale,  e  kuai  i  berena 
na  lakou ;  no  ka  mea,  aole  a  lakou 
mea  e  paina  ai. 

37  Olelo  mai  la  oia  ia  lakou,  E 
haawi  aku  oukou  i  ai  na  lakou.  I 
aku  la  lakou  ia  ia,  E  hele  anei  ma- 
kou  e  kuai  lilo  aku  i  elua  haueri 
denari,  i  mea  e  loaa  mai  ai  ka  be- 
rena  e  kaawi  aku  ia  lakou  e  ai  ? 

38  Ninau  mai  la  oia  ia  lakou,  Ehia 
na  popo  berena  a  oukou?    E  hele 

Na  111  ea  e  haumia  ai. 


e  nana.    A  ike  lakou,  hai  aku  la, 
Elima  a  me  na  ia  elua. 

39  Kena  mai  la  oia  ia  lakou,  E 
hoonoho  papa  i  kanaka  a  pau  ilalo 
ma  ka  weuweu. 

40  Noho  papa  iho  la  lakou,  mana 
pahaneri,  a  ma  na  pakanalima. 

41  Lalau  ae  laia  i  na  popo  berena 
elima,  a  me  na  ia  elua,  alaila  nana 
aku  la  ia  ilunai  ka  lani,  hoomaikai 
aku  la,  wawahi  iho  la  i  na  popo 
berena,  haawi  mai  la  i  kana  mau 
haumana,  e  kau  ae  imua  o  na  ka- 
naka ;  a  puunaue  ae  la  ia  i  na  ia  e- 
lua  na  lakou  a  pau. 

42  Ai  iho  la  lakou  a  pau,  a  maona. 

43  Hoiliili  iho  la  lakou  i  ke  koena 
ai,  a  me  ko  ka  ia,  a  piha  ae  la  nahi- 
nai  he  umikumamalua, 

44  O  ka  poe  i  ai  i  na  popo  berena, 
elinia  tausani  kanaka  lakou. 

45  A  hoolale  mai  Iesu  i  kana  mau 
haumana,  e  ee  lakou  iluna  o  ka  mo- 
ku,  e  holo  mua  i  kela  kapa,  i  Bete- 
saida,  a  hookuu  aku  ia  i  ka  ahaka- 
naka. 

46  A  pau  kana  hoihoi  ana  aku  ia 
lakou,  hele  aku  la  ia  i  ka  mauna  e 
pule. 

47  A  po  ae  la,  iwaena  o  ka  moa- 
nawai  ua  moku  la,  a  mauka  no  ke- 
la,  oia  hookahi  no. 

48  Ike  ae  oia  ia  lakou  e  hooikaika 
ana  ma  ka  hoe,  no  ka  niea,  ua  pa- 
kui  mai  kamakani  mamua  o  lakou ; 
a  hiki  ae  la  i  ka  ha  o  ka  wati  o  ka 
po,  hele  mai  la  ia  io  lakou  la,  e  he- 
le  ana  maluna  o  ka  moanawai,  a 
manao  iho  la  ia  e  maalo  ae,  ma  o 
ae  o  lakou. 

49  Ike  ae  la  lakou  ia  ia  i  ka  hele 
ana  maluna  iho  o  ka  moanawai, 
manao  iho  la  lakou  he  uhane,  a 
hooho  nui  aku  la; 

50  No  ka  mea,  ike  ae  la  lakou  a 
pau  ia  ia,  weliweli  iho  la :  olelo  ko- 
ke  ae  la  oia  ia  lakou,  i  ae  la,  E  hoo- 
lana  oukou ;  owau  no  keia,  mai 
makau. 

51  Pii  aku  la  ia  iluna  o  ka  moku 
io  iakou  la,  malie  iho  ka  inakani ; 
kahaha  nui  loa  iho  la  ko  lakou  na- 
au,  mahalo  ae  la. 

52  Aole  lakou  i  hoomanao  i  na 
popo  berena,  no  ka  mea,  ua  paa- 
kiki  ko  lakou  naau. 

53  Holo  pu  aku  la  lakou  a  hiki 
aku  i  ka  aina  i  Genesareta,  a  pae 
ae  la. 

54  A  i  ko  lakou  haalele  ana  i  ka 
moku,  hoomaopopo  kokeiholana 
kanaka  ia  ia. 

55  Holo  lakou  ma  ia  aina  a  puni, 
a  hoomaka  e  halihali  ma  na  wahi 
moe  i  ka  poe  mai  i  na  wahi  alakou 
i  lohe  ai,  e  noho  ana  o  Iesu. 

56  Ma  na  wahi  a  pau  loa  i  komo 
aku  ai  ia  i  na  kauhale,  a  i  na  kula- 
nakauhale,  a  i  kuaaina,  malaila  la- 
kou  i  waiho  ai  i  ka  poe  mai,  ma  na 
alanui,  a  nonoi  aku  la  iaia,  i  hoopa 
aku  ai  lakou  i  ke  kihi  wale  no  o  ko- 
na  aahu  ;  a  o  ka  poe  i  hoopa  aku 
ia  ia,  ola  ae  la  lakou. 

MOKUNA  VII. 

No  na  mea  e  haumia  ai  ke  kanaka.  24  Hoo- 
laia  kekahi  kaikamahine.  30  A  me  ka  mea 
i  uuu  ka  leo. 

ALAILA,  akoakoa  mai  la  ka  poe 
.  Parisaio  io  na  la,  a  me  keka- 
hi  poe  kakauolelo,  e  hele  ana,  mai 
Ierusalema  mai. 

2  A  ike  mai  la  lakou  i  kekahi  poe 
haumana  a  Iesu  e  ai  ana  i  ka  bere- 
na  me  na  lima  haumia,  oia  hoi  na 
lima  i  holoi  ole  ia,  hoohewa  maila 
lakou. 

3  No  ka  mea,  o  ka  poe  Parisaioa 
me  na  Iudaio  a  pau,  ina  aole  lakou 
e  holoi  pinepine  i  ka  lima,  ina  aole 
lakou  e  ai,  no  ko  lakou  malama 
ana  i  na  kauoha  a  na  lunakahiko. 

4  A  mai  kahi  kuai  mai,  ina  aole  e 
holoi,  ina  aole  lakou  e  ai :  a  he  nui 
no  hoi  na  oihana  i  loaa  mai  i  mala- 
maia  e  lakou,  o  ka  holoi  ana  i  na 
kiaha  a  me  na  ipu,  a  me  na  ipu  ke- 
leawe,  a  me  na  punee. 

5  Alaila,  ninau  ae  la  ka  poe  Pari- 
saio,  a  me  ka  poe  kakauolelo  ia  ia, 
No  ke  aha  la  e  hele  ole  ai  kau  poe 
haumana  ma  na  kauoha  a  na  luna- 
kahiko,  aka,  ke  ai  nei  lakou  i  ka 
berena  me  na  lima  haumia  ? 

6  Olelo  mai  la  ia,  i  mai  la  ialakou, 
Ua  pono  io  ka  Isaia  wanana  ana 
uo  oukou,  e  ka  poe  hookamani,  e 
like  me  ka  mea  i  palapalaia,  Ke 
hoomaikaineikeiapoe  kanaka  ia'u 
ma  na  lehelehe,  aka,  o  ko  lakou 
naau,  ua  mamao  loa  aku  ia,  mai 
o'u  aku  nei. 


Na  uiea  e  kaumia'i. 


MOKUNA  VII. 


Ka  wahine  o  Suria. 


7  Makehewa  ka  lakou  hoomaua 
aua  mai  ia'u,  i  ka  lakou  ao  aua  aei 
na  kauoha  a  kauaka  i  kumu  e  ma- 
lamaia'i. 

8  No  ka  mea,  ke  waiho  wale  nei 
no  oukou  i  kekanawai  o  ke  Akua, 
a  hoopaahoi  i  na  kauoha  a  kanaka, 
i  ka  holoi  ana  i  na  ipu,  a  me  na 
kiaha,  a  he  nui  loa  no  hoi  ua  mea 
e  like  me  ia,  a  oukou  e  haua 
nei. 

9  I  mai  la  hoi  ia,  He  oiaio  no  i  ka 
oukou  pale  aua  i  ke  kanawai  o  ke 
Akua,  i  malama'i  oukou  i  ka  oukou 
mau  kauoha. 

10  No  ka  mea,  olelo  mai  la  o  Mo- 
se,  E  malama  oei  kou  makuakane, 
a  me  kou  makuwahiue ;  a,  O  ka 
mea  i  hailiili  i  ka  makuakane  ame 
makuwahine,  e  pepehiia  oia. 

11  Aka,  ke  olelo  nei  oukou,  Iuae 
olelo  aku  kekahi  kanaka  i  kona  ma- 
kuakane,  a  i  kona  makuwahine  pa- 
ha,  Korebaua,  he  mea  laa  hoi  ia,  o 
ka'u  mea  e  waiwai  ai  oe. 

12  Alaila,  aole  oukou  i  ae  aku  ia 
ia  e  hana  hou  i  kekahi  mea  no  ko- 
ua  makuakane,  a  no  koua  maku- 
wahine  ; 

13  E  hoolilo  ana  i  ka  olelo  a  ke 
Akua  i  mea  ole,  ma  ka  oukou  ka- 
uoha,  ka  mea  a  oukou  e  haawi  aku 
ai ;  a  ke  hana  nei  oukou  i  na  mea 
he  uui  loa  e  like  me  ia. 

11  1  A  kahea  mai  la  ia  i  ka  aha- 
kanaka,  olelo  mai  la  oia  ia  lakou,  E 
hoolohe  mai  oukou  a  pau  e  hoo- 
maopopo  hoi. 

15  Aole  mea  mawaho  o  ke  kana- 
ka  e  haumia'i  ia  ke  komo  iloko 
ona ;  aka,  o  ka  mea  i  puai  mai, 
mailoko  mai  ona,  oia  na  mea  e 
haumia'i  ke  kanaka. 

16  Ina  he  pepeiao  ko  ke  kanaka 
e  lohe,  e  hoolohe  mai  ia. 

17  I  koua  koiuo  ana'e  iloko  o  ka 
hale,  mai  ka  ahakanaka  ae,  ninau 
aku  la  kana  mau  haumana  ia  ia  no 
ua  olelonane  la. 

18  I  mai  la  oia  ia  lakou,  He  naau- 
po  anei  oukou  pu  kekahi?  Aole 
auei  oukou  i  ike,  o  ka  meamawa- 
ho  i  komo  iloko  o  ke  kanaka,  aole 
ia  e  hiki  ke  hoohaumia  ia  ia? 

19  No  ka  mea,  aole  ia  i  komo  ilo- 
ko  o  kahi  mauao,  iloko  wale  uo  ia 


o  ka  opu,  a  hemo  aku  ma  kiona, 
kahi  e  pau  ai  ka  iuo  o  ka  ai. 

20  I  hou  mai  la  ia,  O  ka  mea  e 
puai,  mailoko  mai  o  ke  kauaka,  oia 
uo  ka  mea  e  haumia'i  ke  kanaka. 

21  No  ka  mea,  noloko  mai  o  ka 
naau  o  kanakai  puka  mai  ai  ka  ma- 
nao  ino,  ka  moe  i  ka  hai,  ka  moe 
ipoipo,  ka  pepehi  kanaka, 

22  Ka  aihue,  ka  makee  waiwai,  ka 
opu  inoino,  ka  wahahee,  ka  maka- 
leho,  ka  huahua,  ka  uiania,  ka  hoo- 
kauo,  ka  lalau  wale  ; 

23  Noloko  mai  keia  mau  mea  iuo 
a  pau  i  puka  mai  ai,  oia  no  na  mea 
e  haumia'i  ke  kanaka. 

21  T  Eu  ae  la  ia  iluua,  a  hele  aku 
la  i  na  mokuna  o  Turo,  a  me  Sido- 
na,  komo  aku  la  iloko  o  kekahi  ha- 
le,  aole  ia  i  makemake  e  ike  mai 
kekahi  kanaka  ia  ia,  aole  nae  ia  i 
hiki  ke  nalo. 

25  No  ka  mea,  ua  lohe  e  nona  ke- 
kahi  wahine  uana  ke  kaikamahine 
i  uluhia  e  ka  uhane  ino,  hele  mai 
la  ia,  a  moe  iho  la  ma  kona  mau 
wawae. 

26  He  wahine  Helene  ia,  no  ka  ai- 
na  o  Poinikia  ma  Suria  mai ;  a  no- 
noi  ae  la  oia  ia  ia,  e  mahiki  aku  i 
ka  elaimonio,  mailoko  aku  o  kana 
kaikamahine. 

27  I  mai  la  Iesu  ia  ia,  Alia,  e  hoo- 
maoua  e  ia  na  keiki  īnamua,  no  ka 
mea,  aole  e  pono  ke  lawe  i  ka  be- 
rena  a  na  keiki  a  hoolei  aku  na  na 
ilio. 

28  Olelo  aku  la  kela,  i  aku  la  ia  ia, 
He  oiaio  no,  e  ka  Haku ;  aka  hoi, 
o  ua  ilio  malalo  o  ka  papa  aina,  ai 
no  lakou  i  ua  huuahuna  ai  a  na  kei- 
ki. 

29  I  mai  la  oia  ia  ia,  No  keia  ole- 
lo,  e  hoi  oe,  ua  hele  ka  daimonio, 
mailoko  aku  o  kau  kaikamahine. 

30  Hiki  aku  la  ia  i  kona  hale,  ike 
aku  la  ia,  ua  hele  aku  no  ka  daimo- 
nio,  mailoko  aku,  a  ua  hoomoeia 
no  ke  kaikamahine  iluna  o  kahi 
moe. 

31  H  Haalele  aku  la  ia  i  na  mo- 
kuna  o  Turo,  a  me  Sidona,  a  hele 
mai  la  ia  mawaena  o  na  aiua  o  De- 
kapoli,  a  i  kamoanawai  o  6alilaia. 

32  Lawe  aku  la  lakou  io  na  la,  i  ke- 
kahi  mea  kuli,  ua  uuu  uo  hoi  ko- 

na  leo ;  nonoi  aku  la  lakou  ia  ia,  e 
kau  i  kona  lima  iluna  iho  ona. 
83  Kai  ae  la  oia  ia  ia  mawaho  o 
kaahakanaka,  akaawale,  hookomo 
iho  la  i  kona  mau  lima  iloko  o  ko- 
na  mau  pepeiao,  kuha  ae  la,  a  hoo- 
pa  mai  la  i  kona  alelo. 

34  Nana  ae  la  iluna  i  ka  lani,  uwe 
aku  la,  a  i  mai  la  ia  ia,  Epata,  oia 
hoi  keia,  e  weheia. 

35  Poha  koke  ae  la  kona  mau 
popeiao,  a  hoaluia  ke  kaula  o  ko- 
na  elelo,  a  olelo  maopopo  mai  la 
ia. 

36  Papa  mai  la  Iesu  ia  lakou,  mai 
hai  aku  i  kekahi;  aka,  me  ka  nui 
o  kana  papa  ana,  pela  no  ka  nui  o 
ko  lakou  hookaulana  ana  aku. 

37  A  mahalo  loa  iho  la  lakou,  i  ae 
la,  Ua  hana  pono  loa  oia  i  na  mea 
a  pau  loa.  Hana  aku  no  ia  i  ke 
kuli,  a  lohe  ia,  a  me  ka  aa  hoi,  a 
olelo  no  ia. 

MOKUNA  VIII. 

4000  kanaka  i  hanaiia.  11  No  na  Parisaio.  22 
Hoolaia  ka  makapo.  27  Kamailio  Iesu  me 
na  haumana.    30  Ke  kuai  i  ka  uhane. 

IA  mau  la  no,  he  ahakanaka  nui 
loa,  aole  nae  a  lakou  mea  e  pai- 
na'i,  kahea  mai  la  Iesu  i  kana  mau 
haumana,  i  mai  la  ia  lakou, 

2  Ke  aloha  aku  nei  au  i  ka  ahaka- 
naka,  no  ka  mea,  ua  noho  pu  iho 
nei  lakou  me  au,  i  na  la  ekolu,  aole 
hoi  a  lakou  mea  e  paina'i. 

3  Ina  e  hookuu  aku  au  ia  lakou  i 
ko  lakou  hale  me  ka  pololi,  e  mau- 
ieule  no  lakou  ma  ke  alanui;  no 
ka  mea,  mai  kahi  loihi  ka  hele  ana 
mai  o  kekahi  poe  o  lakou. 

4  I  aku  la  kana  poe  haumana  ia 
ia,  Nohea  la  e  hiki  ai  i  kekahi  ke 
hoomaona'i  ia  lakou  nei  iloko  o  ka 
waonahele? 

5  Ninau  mai  la  oia  ia  lakou,  Ehia 
na  popo  berena  a  oukou?  I  mai 
la  lakou,  Ehiku. 

6  Kauoha  mai  la  ia  i  kanaka  e  no- 
ho  ilalo  ma  ka  lepo.  Lawe  ae  la  ia 
i  na  popo  berena  ehiku,  hoomaikai 
aku  la,  wawahi  iho  la,  haawi  mai 
ia  i  kana  poe  hauinana,  e  kau  aku 
imua  o  ka  ahakanaka;  a  kau  aku 
la  lakou. 

7  He  mau  wahi  ia  liilii  no  hoi  ke- 
kahi  a  lakou ;  hoomaikai  aku  la  ia, 

a  kauoha  mai  la,  e  kau  aku  no  hoi 
ia  mau  mea. 

8  Ai  iho  la  lakou  a  maona,  a  hoi- 
liili  iho  la  lakou  i  ke  koena  ai,  ehi- 
ku  hinai  i  piha. 

9  A  o  ka  poe  i  ai,  eha  tausani  la- 
kou;  ahookuu  aku  la  oia  ialakou. 

10  T[  Alaila,  ee  pu  aku  la  ia  me 
kana  poe  haumana  iluna  o  ka  mo- 
ku,  a  holo  ae  la  i  na  mokuna  o  Da- 
lamanuta. 

11  Hele  mai  la  ka  poe  Parisaio,  a 
hoomaka  e  ninaninau  mai  ia  ia,  me 
ka  imi  i  hoailona  ana,  mai  ka  lani 
mai,  i  hoao  ai  lakou  ia  ia. 

12  Uvve  nui  iho  la  ia  iloko  o  kona 
naau,  i  ae  la,  No  ke  aha  la  keia  ha- 
nauna  e  imi  mai  nei  i  hoailona? 
Oiaio  ke  hai  aku  nei  au  ia  oukou, 
Aole  e  haawiia'ku  ka  hoailona  no 
keia  hanauna. 

13  Haalele  iho  la  oia  ia  lakou,  ee 
hou  aku  la  maluna  o  ka  moku,  a 
holo  aku  la  i  kela  kapa. 

14  Tf  Ua  poina  ia  lakou  ke  lawe 
pu  i  ka  berena,  hookahi  wale  no 
popo  berena  a  lakou  iloko  o  ka 
moku. 

15  Kauoha  mai  la  oia  ia  lakou,  i 
mai  la,  E  ao  oukou  e  makaala,  no 
ka  mea  hu  a  ka  poe  Parisaio,  a  me 
ka  mea  hu  o  Herode. 

16  Ohumu  malu  iho  la  lakou  ia 
lakou  iho  no,  i  ae  la,  No  ko  kakou 
berena  ole  paha. 

17  Ua  ike  no  o  Iesu,  a  i  mai  la  oia 
ia  lakou,  No  keahala  oukou  i  ohu- 
mu  ai  i  ko  oukou  berena  ole  ?  Aole 
anei  oukou  i  noonoo  ?  Aole  anei  i 
ike?  Ua  paakiki  anei  ko  oukou 
naau? 

18  He  mau  maka  no  ko  oukou, 
aole  anei  oukou  i  ike?  He  mau 
pepeiao  uo  ko  oukou,  aole  anei  ou- 
kou  i  lohe?  Aole  anei  oukou  i 
hoomanao? 

19  I  kuu  wawahi  ana  i  na  popo 
berena  elima,  na  na  tausani  elima, 
ehia  la  na  hinai  i  piha  i  ke  koena 
ai  a  oukou  i  hoiliili  ai  ?  Hai  aku 
la  lakou  ia  ia,  He  umikumamalua. 

20  A  i  na  hiku  na  na  tausani  eha, 
ehia  la  na  hinai  i  piha  i  ke  koena 
ai  a  oukou  i  hoiliili  ai  ?  Hai  aku 
la  lakou  ia  ia,  Ehiku. 

21  A  olelo  mai  la  ia  ia  lakou,  Pe- 

ule  mai 

hea  la  koi  i  hoomaopopo 
ai  oukou  ? 
23  lf  Hele  mai  la  ia  i  Betesaida, 
alaila,  kaliliali  ae  la  lakou  i  kekaki 
kauaka  makapo  io  na  la,  nonoi  aku 
la  ia  ia,  e  koopa  mai  ia  ia. 

23  Lalau  iho  la  ia  i  ka  lima  o  ke 
kauaka  makapo,  alakai  aku  la  ia  ia, 
mai  ke  kaukale  aku ;  kuka  mai  la 
i.i  i  kona  mau  maka,  koopa  mai  la 
koua  lima  ia  ia,  ninau  mai  la  i  ko- 
na  ike  ana  i  kekaki  mea. 

24  Nana  ae  la  ia  iluna,  i  aku  la. 
Ke  ike  nei  au  i  kanaka,  me  ke  mau 
laau  la  e  kele  ana. 

25  Makope  iko,  kau  kou  mai  la  ia 
i  kona  lima  ma  na  maka  oua,  a  koo- 
nana  kou  aku  la  ia  ia  iluua ;  a  ola 
ae  la  ia,  a  ike  maopopo  iko  la  i  ke- 
la  kanaka  i  keia  kanaka. 

26  Hoikoi  ae  la  o  Iesu  ia  ia  i  ko- 
na  kale,  i  ae  la,  Mai  kele  aku  i  ke 
kauhale,  mai  kai  aku  i  ko  ke  kau- 
kale. 

27  Tf  Hele  aku  la  Iesu,  a  me  kana 
poe  kaumana  i  na  kauhale  o  Kaisa- 
reia  Pilipi;  ninau  ae  la  ia  i  kaua 
poe  kaumana  ma  ke  alaloa,  i  ka  i 
ana,  Owai  la  wau  i  ka  kanaka  ole- 
lo? 

28  I  aku  la  lakou,  O  Ioane  Bape- 
tite  ;  a  o  Elia  i  ka  kekaki ;  a  o  ke- 
kahi  o  na  kaula  i  ka  kekaki. 

29  Ninaumai  laoiaia  lakou,  Owai 
la  hoi  au  i  ka  oukou  olelo  ?  Hai 
aku  la  o  Petero,  i  aku  ia  ia  ia,  0  ka 
Mesia  no  oe. 

30  Papa  mai  la  oia  ia  lakou,  mai 
hai  aku  ia  ia  i  kekahi  kanaka. 

31  Ilaila  kana  koomaka  ana  e  ho- 
ike  mai  ia  lakou  e  koomainoino 
nui  ia  ke  Keiki  a  ke  kanaka,  a  e 
kooleia  e  ka  poe  kahiko,  a  me  ka 
poe  kahuna  nui,  a  me  ka  poe  ka- 
kauolelo,  a  e  pepehiia  oia,  a  po  ako- 
lu  ae  e  ala  kou  mai. 

32  Hai  maopopo  mai  la  oia  ia  ole- 
lo ;  alaila,  lalau  ae  la  o  Petero  ia 
ia,  a  hoomaka  e  papa  aku  la  ia  ia. 

33  Haliu  ae  la  Iesu,  nana  ae  la  i 
kana  mau  haumana,  papa  ae  la  ia 
Pctero,  i  ae  la,  E  kele  oe  pela  ma- 
hope  o'u,  e  Satana,  no  ka  mea,  aole 
i  iike  kou  manao  me  ko  ke  Akua, 
aka,  me  ko  na  kanaka. 

34  Tf  A  kahea  mai  la  ia  i  kanaka, 


Ka  hoopahaohao  ana. 

a  i  kana  poe  haumana  no  hoi,  i  mai 
la  ia  lakou,  O  ka  mea  makemake  e 
hahai  mai  mahope  o'u,  e  hoole  oia 
ia  ia  iho,  a  e  kaikai  i  kona  kea,  a  e 
hahai  mai  ia'u. 

35_XLka  mea  manao  e  malama  i 
kpna  ola  nei,  e  lilo  auanei  kona  ola, 
a  o  ka  mea  kaalele  i  kona  ola  no'u 
nei,  a  no  ka  euanelio,  e  loaa  ia  ia 
ke  ola. 

36  Heaha  la  uanei  ko  ke  kanaka 
pomaikai  ke  loaa  ia  ia  ke  ao  nei  a 
pau,  a  lilo  aku  kona  uhane? 

37  Heaha  la  hoi  ko  ke  kanaka  ku- 
mu  e  haawi  aku  ai,  e  loaa  kou  mai 
ai  kona  ukane  ? 

38  O  ka  mea  e  kilakila  mai  ia'u  a 
me  ka'u  olelo,  i  keia  kanauna  ko- 
lolie  a  kana  hewa,  e  hilahila  no  hoi 
ke  Keiki  a  ke  kanaka  ia  ia  i  kona 
wa  e  kele  mai  ai  me  ka  nani  o  ko- 
na  Makua,  me  na  anela  hemolele. 

Ka  hoopahaohao  ana  o  Iesu.  14  Hoolaia  ke 
kuli.  80  Hai  mai  la  ia  i  kona  make.  33 
Hoomaikai  oia  i  na  kamalii.  38  No  ka  hoo- 
hihia. 

IMAI  la  oia  ia  lakou,  Oiaio  ka'u 
eoleloaku  neiiaoukou;  keku 
mai  nei  kekaki  mau  mea,  aole  la- 
kou  e  make  e,  a  ike  no  lakou  i  ka 
hele  ana  mai  o  ke  aupuni  o  ke 
Akua  me  ka  mana. 

2  1  A  kala  ae  la  na  la  eono,  kono 
ae  la  o  Iesu  ia  Petero,  a  me  Iako- 
bo,  a  me  Ioane,  alakai  aku  la  ia  la- 
kou  i  kahi  mehameha,  ma  kekahi 
mauha  kiekie,  hoopahaokao  iho  la 
ia  imua  o  lakou. 

3  Alohi  ae  la  kona  kapa,  a  keo- 
keo  loa  e  like  me  ka  hau;  aole  e 
hiki  i  kauaka  koomaemae  lole  ma- 
luna  o  ka  konua  ke  kookeokeo  pe- 
la. 

4  Ikea  mai  la  e  lakou  o  Elia,  laua 
o  Mose  e  kamailio  ana  me  Iesu. 

5  Olelo  aku  la  o  Petero,  i  aku  la 
ia  Iesu,  E  ka  Haku  e,  naui  wale  ka- 
kou  e  noko  ai  ia  nei ;  e  kana  paha 
makou  i  ekolu  kalelewa;  nou  ke- 
kahi,  no  Mose  kekahi,  a  no  Elia 
kekahi. 

6  Aole  ia  i  ike  i  kaua  mea  i  olelo 
aku  ai,  no  ka  mea,  ua  makau  la- 
kou. 

7  A  he  ao  hoi  ka  i  uhi  niai  ia  la- 

kou ;  a  pae  mai  la  ka  leo  mai  loko 
mai  o  ke  ao,  i  mai  la,  Eia  kuu  keiki 
punahele,  e  koolohe  oukou  ia  ia. 

8  Nana  koke  ae  la  lakou,  aole  he 
kanaka  a  lakou  i  ike  ai,  o  Iesu  wale 
no  me  lakou. 

9  A  i  ko  lakou  iho  ana,  mai  ka 
mauna  mai,  papa  mai  la  kela  ia  la- 
kou,  mai  hai  aku  i  na  mea  a  lakou 
i  ike  ai,  a  ala  hou  mai  ke  Keiki  a  ke 
kanaka  mai  waena  mai  o  ka  poe 
make. 

10  Umi  malu  iho  la  lakou  ia  olelo 
me  ka  nalu  nui  ia  lakou  iho  no  i  ke 
uuo  o  ke  ala  ana  maiwaena  mai  o 
ka  poe  make. 

11  T[  Ninau  aku  la  lakou  ia  ia,  i 
aku  la,  No  ke  aha  la  i  olelo  mai  ai 
ka  poe  kakauolelo,  O  Elia  ke  hele 
e  mai  mamua  e  pono  ai  ? 

12  Olelo  mai  la  oia  ia  lakou,  i  mai 
la,  Oiaio  no  o  Elia  ke  hele  e  mai 
ana,  e  hooponopono  i  na  mea  a  pau 
loa.  Ua  palapalaia  no  hoi  ka  hoo- 
mainoinoia  o  ke  Keiki  a  ke  kanaka, 
a  me  kona  hoowahawahaia. 

13  Aka,  ke  hai  aku  nei  au  ia  ou- 
kou,  Ua  hiki  io  mai  nei  no  Elia,  a 
ua  hana  aku  lakou  ia  ia  i  na  mea  a 
pau  a  lakou  i  makemake  ai,  e  like 
me  ka  mea  i  palapalaia  hona. 

14  H  A  hele  mai  la  ia  i  kana  poe 
haumana,  ike  ae  la  ia  i  na  kanaka 
he  nui  loa,  a  me  ka  poe  kakauole- 
lo,  e  niuaninau  ana  ia  lakou. 

15  A  ike  aku  la  na  kanaka  a  pau 
loa  ia  ia,  pihoihoi  iho  lakou,  holo 
kiki  aku  la,  a  aloha  aku  la  ia  ia. 

16  Ninau  aku  la  oia  ia  lakou,  Hea- 
ha  ka  oukou  mea  e  ninaninau  nei 
ine  lakou? 

17  Olelo  ae  la  kekahi  o  ua  aha 
kanaka  la,  i  aku  la,  E  ka  Haku  e, 
ua  lawe  mai  nei  au  i  kuu  keikikane 
ia  oe,  ua  uluhia  ia  e  ka  uhane  aa. 

18  A  ma  na  wahi  a  pau  loa  i  kaina 
aku  ai  oia  e  ia,  hookaawili  iho  la 
oia  ia  ia,  a  kahe  mai  ka  hua,  nau 
iho  la  na  kui,  a  hokii  no  hoi ;  a  i 
aku  la  au  i  na  haumana  au,  na  la- 
kou  ia  e  mahiki  aku  ;  aole  i  hiki  ia 
1  ikou. 

19  Olelo  mai  la  oia  ia  lakou,  i  mai 
la,  Auwe  ka  hanauna  hoomaloka ; 
pehea  la  ka  loihi  o  ko'u  noho  pu 
ana  me  oukou  ?    Pehea  ka  loihi  o 

ko'u  hoomanawanui    ana  aku  ia 
oukou  ?    E  lawe  mai  ia  ia  io'u  nei. 

20  Lawe  mai  la  lakou  ia  ia  io  na 
la,  ike  mai  la  oia  ia  ia,  alaila,  hoo- 
kaawili  hou  ae  la  ka  uhane  ia  ia ; 
haule  iho  la  ia  ilalo  i  ka  honua, 
kaa  iho  la  me  ka  hua  nui. 

21  Ninau  ae  la  ia  i  kona  makua- 
kane,  Pehea  la  ka  loihi  o  ke  kau 
ana  o  keia  maluna  ona?  I  mai  lu 
kela,  Mai  ka  wa  kamalii  mai  no. 

22  Ua  hoolei  pinepine  ia  oia  e  ia, 
iloko  o  ke  ahi,  a  iloko  o  ka  wai,  i 
make  ia ;  aka  hoi,  ina  e  hiki  ia  oe, 
e  aloha  mai  oe  ia  maua,  a  e  kokua 
mai  hoi. 

23  I  mai  la  Iesu  ia  ia,  A  i  hiki  ia 
oe  ke  manaoio,  e  hiki  no  na  mea  a 
pau  loa  i  ka  mea  manaoio. 

24  Kahea  koke  aku  la  ka  makua- 
kane  o  ua  keiki  la,  i  aku  la  me  na 
waimaka,  E  ka  Haku,  ke  manaoio 
nei  au  ;  e  kokua  mai  oe  ia'u  i  kuu 
manaoio  ole. 

25  Ike  mai  la  Iesu  i  ka  lulumi  ana 
mai  o  kanaka,  alaila,  papa  aku  la 
ia  i  ka  uhane  ino,  i  aku  la  ia  ia,  Ke 
olelo  aku  nei  au  ia  oe,  e  ka  uhane 
aa,  a  kuli,  e  hele  aku  oe  pela,  mailo- 
ko  aku  ona,  mai  komo  hou  iloko 
ona. 

26  Kahea  ae  la  ia,  a  hookaawili 
hou  iho  la  ia  ia,  a  puka  aku  la,  mai 
loko  aku  ona;  a  like  iho  la  ia  me 
ka  mea  i  niake,  no  ia  mea,  ua  nui 
ka  poe  i  olelo  ae,  Ua  make  io  no. 

27  Lalau  iho  la  Iesu  i  kona  lima, 
hoala  mai  la  ia  ia  iluna,  a  ku  ae  la 
ia. 

28  A  i  kona  hiki  ana  aku  iloko  o 
ka  hale,  alaila  ninau  malu  aku  la 
kana  poe  haumana  ia  ia,  No  ke  aha 
la  i  hiki  ole  ai  ia  makou  ke  mahiki 
aku  ia  ia  ? 

29  I  mai  la  oia  ia  lakou,  Aole  hiki 
keia  mau  mea  ke  mahiki  wale 
ia'ku,  aka,  i  ka  pule,  a  me  ka 
hookeai. 

30  T  Hele  aku  la  lakou,  mai  ia 
wahi  aku,  maloko  o  Oalilaia ;  aole 
nae  ia  i  makemake  e  ike  mai  ke- 
kahi. 

31  No  ka  mea,  ao  mai  la  ia  i  ka- 
na  poe  haumana,  i  mai  la  ia  lakou, 
E  kumakaiaia'ku  ana  ke  Keiki  a 
ke  kanaka  i  na  lima  o  kanaka,  a  e 


Aoia  lakou  e  haahaa. 

pepehi  mai  lakou  iaia;  amakeloa 
ia,  a  po  akolu  ae,  e  ala  hou  mai  no 
ia. 

32  Aka,  aole  lakou  i  ike  i  ke  ano 
o  ia  olelo,  a  ua  makau  no  hoi  la- 
kou  ke  ninau  ia  ia. 

33  11  A  hele  aku  la  lakou  i  Ka- 
peienauma ;  a  i  kona  noho  aua  ilo- 
ko  o  ka  hale,  alaila,  ninau  mai  la 
oia  ia  lakou,  Heaha  ka  oukou  i  ka- 
mailio  ai  ma  ke  alaloa? 

34  Aole  lakou  i  ekemu  iki  aku, 
no  ka  mea,  ua  kamailio  lakou  ia 
lakou  iho  ma  ke  alaloa,  i  ka  īnea  o 
lakou  i  oi  mamua. 

35  Noho  iho  la  ia,  a  kahea  mai  la 
i  ka  poe  umikumamalua,  i  mai  la 
kela  ia  lakou,  Ina  e  manao  kekahi 
kanaka,  e  oi  ia  mamua,  e  emi  aua- 
nei  ia  mahope  o  na  mea  a  pau,  a  e 
lilo  no  hoi  i  kauwa  na  na  mea  a 
pau. 

36  Lawe  ae  la  ia  i  kekahi  keiki, 
hooku  iho  la  ia  ia  mawaenakonu  o 
lakou ;  a  i  kona  hiipoi  ana  ia  ia,  i 
mai  la  ia  ia  lakou, 

37  O  ka  mea  e  launa  mai  i  kekahi 
keiki  liilii,  e  like  me  ia  uei,  no 
ko'u  inoa,  oia  ka  mea  launa  mai 
ia'u;  a  o  ka  mea  launa  mai  ia'u, 
aole  ia  i  launa  mai  ia'u  wale  no, 
aka,  i  ka  mea  nana  wau  i  hoouua 
mai  nei. 

38  Tf  Alaila  olelo  aku  la  o  Ioane 
ia  ia,  i  aku  la,  E  ke  Kumu,  ua  ike 
aku  makou  i  kekahi  mea  e  mahiki 
aku  ana  i  na  daimonio  ma  kou 
inoa,  aole  nae  ia  i  hahai  ia  makou ; 
a  papa  aku  la  makou  ia  ia,  no  ka 
mea,  aole  ia  i  hahai  ia  makou. 

39  I  mai  la  Iesu,  Mai  papa  aku  ia 
ia;  no  ka  mea,  o  ke  kanaka  nana 
i  hana  ka  haua  mana,  ma  ko'u  inoa, 
aole  ia  e  hiki  ke  olelo  ino  no'u. 

40  O  ka  mea  ku  e  ole  aku  ia  ka- 
kou,  no  kakou  hoi  ia. 

41  O  ka  mea  haawi  ia  oukou  i 
kekahi  kiaha  wai  e  inu  ma  ko'u 
inoa,  no  ka  mea,  no  Kristo  ou- 
kou ;  he  oiaio  ka'u  e  hai  aku  nei 
ia  oukou,  aole  loa  ia  e  nele  i  ka 
ukuia. 

42  A  o  ka  mea  hoohihia  mai  i 
kekahi  o  ka  poe  liilii  nana  wau  e 
mauaoio  mai  nei,  e  aho  nona,  ke 
nakinakiia  ka  pohaku  wili  palaoa 


ma  kona  a-i,  a  e  hooleiia'ku  ia  ilo- 
ko  o  ke  kai. 

43  A.  ina  e  hoohihia  mai  kou  lima 
akau  ia  oe,  e  oki  ae  ;  e  aho  nou  ke 
komo  mumuku  aku  iloko  o  ke  ola, 
i  ke  kiolaia'ku  i  gehena  me  na 
lima  elua,  i  ke  ahi  pio  ole: 

44  Kahi  aole  loa  e  make  ko  lakou 
ilo,  aole  loa  hoi  e  pio  ke  ahi. 

45  A  ina  e  hoohihia  mai  kou  wa- 
wae  ia  oe,  e  oki  ae ;  e  aho  nou  ke 
komo  oopa  aku  iloko  o  ke  ola,  i 
ke  kiolaia'ku  i  gehena,  me  na  wa- 
wae  elua,  i  ke  ahi  pio  ole : 

46  Kahi  aole  loa  e  make  ko  lakou 
ilo,  aole  loa  hoi  e  pio  ke  ahi. 

47  A  ina  hoohihia  mai  kou  maka 
ia  oe,  e  poalo  ae;  no  ka  mea,  e 
aho  nou  ke  komo  maka'hi  iloko  o 
ke  ola,  i  ke  kiolaia'ku  i  ke  ahi  o 
gehena  me  na  maka  elua : 

48  Kahi  aole  loa  e  make  ko  lakou 
ilo,  aole  loa  hoi  e  pio  ke  ahi. 

49  No  ka  uiea,  e  kapiia  iakou  a 
pau  i  ke  ahi,  e  like  me  ka  mohai  i 
kapiia  i  ka  paakai. 

50  He  maikai  ka  paakai,  aka,  ina 
i  pau  ka  liu  o  ka  paakai,  pehea  la 
ia  e  liu  hou  ai  ?  E  ao  oukou,  i 
loaa  ka  paakai  iloko  o  oukou,  a  e 
kuikahi  like  oukou. 

MOKUNA  X. 

No  na  mea  i  mareia.  13  Hoomaikaiia  na  ka- 
malii.  17  Ao  aku  la  Iesu  i  kanaka  opiopio. 
32  Hai  hou  mai  la  ia  i  kona  make.  46  Ola 
ka  makapo  o  Batimea. 

ALAILA  ku  ae  la  ia  iluna,  a 
J\.  hele  aku  la  ia  ma  kela  kapa  o 
Ioredaue,  a  i  na  makuna  o  Iudea; 
a  akoakoa  hou  mai  la  na  kanaka  io 
na  la,  ao  hou  mai  la  oia  ia  lakou,  e 
like  me  kana  oihana  mamua. 

2  H  Hele  mai  la  ka  poe  Parisaio 
io  na  la,  me  ka  hoao  mai  ia  ia,  i 
mai  la,  He  mea  pono  anei  i  ke  kane 
ke  hooki  i  kana  wahine  ? 

3  Olelo  aku  la  ia,  i  aku  la  ia  lakou, 
Heaha  ia  ka  mea  a  Mose  i  kauoha 
mai  ai  ia  oukou  ? 

4  I  mai  la  lakou,  I  ae  mai  no  o 
Mose  e  kakau  i  ka  palapala  hoohe- 
mo,  alaila  e  hooki  aku. 

5  Olelo  aku  la  Iesu,  i  aku  la  ia  la- 
kou,  No  kapaakiki  ana  o  ko  oukou 
naau,  i  palapala  mai  ai  oia  ia  olelo 
na  oukou. 

Hoomaikaiia  na  keiki. 

6  Aka,  i  kinoki  o  ka  honua  nei, 
hana  ke  Akna  ia  laua,  he  kane,  he 
wahine. 

7  Nolaila  hoi  e  haalele  ai  ke  ka- 
naka  i  kona  makuakane,  a  me  kona 
makuwahine,  a  e  hoopili  ia  i  kana 
wahine : 

8  A  e  lilo  no  laua  elua,  i  hookahi ; 
no  ia  mea,  aole  elua  hou  aku  laua, 
aka,  hookahi  wale  no  io. 

9  0  ka  mea  a  ke  Akua  i  hoopili 
mai  ai,  mai  hoohemo  ae  ke  kanaka. 

10  A  iloko  o  ka  haie,  ninau  aku  la 
kana  poe  haumana  i  kela  mea. 

11  I  mai  la  oia  ia  lakou,  O  ka  mea 
hooki  i  kana  wahine,  a  mare  hou  i 
kekahi,  he  moe  kolohe  no  kana  ia 
ia. 

12  A  i  hooki  ka  wahine  i  kana  ka- 
ne  a  mare  hou  i  kekahi,  ua  moe 
kolohe  no  hoi  ia. 

13  U  Halihali  aku  la  lakou  i  kahi 
mau  keiki  liilii  ia  ia,  i  hoopa  mai 
oia  ia  lakou :  papa  ae  la  kana  poe 
haumana  i  ka  poe  nana  i  lawe  aku. 

14  Ike  mai  la  Iesu,  alaila,  huhu 
iho  la  ia,  i  mai  la  ia  lakou,  E  ae  aku 
oukou  i  kamalii  ke  hele  mai  io'u 
nei,  mai  papa  aku  hoi  ia  lakou ;  no 
ka  mea,  e  like  me  lakou  nei  ke 


aupuni  o  ke  Akua. 

15  II e  oiaio  ka'u  e  olelo  aku  nei 
ia  oukou,  0  ka  mea  aole  e  launa  i 
ke  aupuni  o  ke  Akua,  me  he  keiki 
uuku  la,  aole  loa  ia  e  komo  mai 
ilaila. 

16  Hiipoi  iho  la  oia  ia  lakou,  kau 
ae  la  i  kona  lima  iluua  o  lakou,  a 


hoomaikai  mai  la  ia  lakou. 
17  H  I  kona  hele  ana  aku 


MAKEKO.  Kanaka  waiwai  opio. 

Kumu,  ua  pau  ia  mau  mea  ia'u  i  ka 
malamaia  mai  ko'u  wa  uuku  mai. 
21  Nana  mai  lalesu  ia  ia,  alohaiho 
la,  a  olelo  mai  la  ia  ia,  Hooka- 
hi  ou  mea  hemahema ;  e  hoi  aku 
oe,  e  kuai  lilo  aku  i  kou  waiwai  a 
pau,  a  e  haawi  aku  i  ka  poe  ilihune, 
alaila  e  loaa  ia  oe  ka  waiwai  ma  ka 
lani;  a  e  hele  mai  oe  e  hapai  i  ke 
kea,  a  e  hahai  mai  ia'u. 
_  22  Alaila  kaumaha  loa  iho  la  kela 
ia  olelo,  ahele  aku  la  me  ka  mina- 
mina,  no  ka  mea,  ua  nui  loa  kona 
waiwai. 

23  T[  Alawa  ae  la  o  Iesu  ma  o  a  o, 
i  mai  la  i  kana  poe  haumana,  Ma- 
nomano  ke  komo  pilikia  ana  o  ke 
kanaka  waiwai  iloko  o  ke  aupuni  o 
ke  Akua! 

24  Kahaha  iho  la  ka  naau  o  ka  poe 
haumana  i  kana  olelo.  I  hou  mai 
la  Iesu  ia  lakou,  E  na  pokii,  he  mea 
pilikia  loa  ke  komo  ana  o  ka  poe 
paulele  i  ka  waiwai,  iloko  o  ke  au- 
puni  o  ke  Akua! 

25  E  hiki  e  ke  kamelo  ke  komo 
aku  iloko  o  ka  puka  kuikele,  ma- 
mua  o  ke  komo  ana  o  ke  kanaka 
waiwai  iloko  o  ke  aupuni  o  ke 
Akua. 

26  Kahaha  loa  ko  loko  o  lakou,  i 
iho  la  ia  lakou  iho,  Owai  la  uanei  e 
hiki  i  ke  ola? 

27  Nana  mai  la  Iesu  ia  lakou,  i 
mai  la,  He  mea  hiki  ole  keia  i  ka- 
naka,  aka,  aole  i  ke  Akua;  no  ka 
mea,  e  hiki  no  na  mea  a  pau  loa  i 
ke  Akua. 

28  Tf  Alaila,  hoomaka  aku  la  o 
Petero  e  olelo  ia  ia,  Aia  hoi,  ua  haa- 
lele  makou  i  na  mea  a  pau,  a  ua  ha- 
hai  aku  ia  oe. 

29  Olelo  mai  la  Iesu,  i  mni  1a,  Hp. 


la  oe  e  kapa  mai  ai  ia'u  he  maikai? 


Hookahi  wale  no  meamaikai,  o  ke     nei  a  no  ka  euanelio, 


Akua. 

19  Ua  ike  no  hoi  oe  i  na  kanawai ; 
Mai  moe  kolohe  oe;  Mai  pepehi 
kanaka;  Mai  aihue;  Mai  hoike 
wahahee ;  Mai  alunu ;  E  malama 
oe  i  kou  makuakane,  a  me  kou 
makuwahine. 

20  Olelo  ae  la  ia,  i  ae  la  ia  ia,  E  ke 

ma  ke 
alaloa,  holo  kiki  ae  la  kekahi  io  na 
la,  kukuli  iho  la  imua  ona,  iae  la, 
E  ke  Kumu  maikai  e,  heaha  la  ka'u 

mea  e  hana'i,  i  loaa  ia'u  ke  ola  I  oiaio  ka'u  e  olelo  aku  nei  ia  oukou, 
loa  ?  aole  ka  mea  i  haalele  i  ka  hale,  i  na 

18  I  mai  la  Iesu  ia  ia,  No  ke  aha    kaikuaana,  i  na  kaikuwahine,  i  ka 


wahine,  i  na  keiki,  i  na  aina,  no'u 


30  E  loaa  ole  mai  ia  ia  ka  pahane- 
ri  i  keia  ao,  a  me  na  hale,  a  me  na 
kaikuaana,  a  me  na  kaikuwahine,  a 
me  na  makuwahine,  a  me  na  keiki, 
a  me  na  aina,  me  ka  hoomainoino 
nae^.-ari  kela  ao  mahope,  o  ke  ola 

jH8^u  loa. 

31  A  he  nui  loa  na  mea  mua  e  lilo 


Na  keiki  a  Zebedaio.  MOKUNA  XI. 

ana  i  hope,  a  me  na  mea  kope  i 
mua. 

33  1T  la  lakou  ma  ke  akmui  e  pii 
aua  i  Ierusalema,  hele  aku  la  Iesu 
mamua  o  lakou ;  a  kahaha  iko  la  ko 
lakou  naau  ;  a  i  ko  lakou  kahai  ana 
aku,  makau  iho  la  lakou.  Lawe 
kou  mai  la  ia  i  ka  poe  umikumama- 
lua,  a  hoomaka  e  hai  mai  la  ia  la- 
kou  i  kona  mea  e  hanaia  mai  ai ; 

33  Eia  hoi,  ke  pii  aku  nei  kakou 
i  Ieru?alema,  a  e  haawiia'ku  auanei 
ke  Keiki  a  ke  kanaka,  i  ka  poe  ka- 
huna  nui,  a  me  ka  poe  kakauolelo ; 
a  e  hoohewa  mai  lakou  ia  ia  e  ma- 
ke,  a  e  haawi  no  hoi  lakou  ia  ia  i 
ko  ka  aina  e ; 

34  A  e  hoomaewaewa  mai  lakou 
ia  ia,  a  e  hahau  mai  ia  ia,  a  e  kuha- 
kuha  mai  lakou  ia  ia,  a  e  pepehi 
mai  ia  ia,  a  po  akolu  ae,  e  ala  hou 
mai  ia. 

35  H  Puuee  aku  la  io  na  la  o  Ia- 
kobo,  a  me  Ioane,  na  keiki  a  Zebe- 
daio,  i  aku  la,  E  ke  Kumu  e,  ke  ake 
nei  maua,  e  hana  mai  oe  na  inaua  i 
ka  maua  mea  e  noi  aku  ai. 

36  Ninau  mai  la  Iesu  ia  laua, 
Heaha  ko  olua  makemake,  e  hana 
aku  ai  au  na  olua? 

37  I  aku  la  laua  ia  ia,  E  haawi  mai 
oe  ia  niaua,  e  noho  kekahi  o  maua 
ma  kou  lima  akau,  a  o  kekahi  ma 
kou  liina  hema,  maloko  o  kou  naui. 

38  I  mai  la  Iesu  ialaua,  Aole  olua 
i  ike  i  ka  olua  mea  i  noi  mai  ai.  E 
hiki  anei  ia  olua  ke  inu  i  ko  ke  kia- 
ha  a'u  e  inu  ai  ?  a  e  bapetizoia  i  ka 
bapetizo  ana  a'u  e  bapetizoia  mai 
ai? 

39  I  aku  la  laua  ia  ia,  E  hiki  no  ia 
maua.  I  mai  la  Iesu  ia  laua,  E  iuu 
io  no  olua  i  ko  ke  kiaha  a'u  e  inu 
ai,  a  e  bapetizoia  no  hoi  olua  i  ka 
bapetizo  ana  a'u  e  bapetizoia  mai 
ai: 

40  Aka,  o  ka  noho  ma  ko'u  lima 
akau,  a  me  ko'u  lima  hema,  aole  o 
ka'u  ia  e  haawi  aku  ai ;  aka,  no  ka 
poe  ia  i  hoomakaukauia'i  ia  niea. 

41  A  lohe  ae  la  ka  umi,  hoomaka 
iho  la  lakou  e  ukiuki  ia  lakoho,  a 
me  Ioane. 

42  Kahea  mai  la  Iesu  ia  lakou,  i 
mai  la,  Ua  ike  no  oukou,  o  ka  poe 
i  hoaliiia  maluna  o  ko  na  aina  e,  ua 


Batimea  ka  makapo. 

hookiekie  maluna  o  lakou;  a  o  ua 
kanaka  nui  hoi,  ua  hoolanilani  ma- 
luna  o  lakou. 

43  Aka,  mai  mea  pela  iwaena  o 
oukou;  a  o  ka  mea  makemake  e 
lilo  i  pookela  iwaena  o  oukou,  e 
lilo  ia  i  kauwa  na  oukou. 

44  A  o  ka  mea  e  makeanake  i  alii 
ia  maluua  o  oukou,  e  lilo  ia  i  kau- 
wa  na  na  mea  a  pau. 

45  No  ka  mea,  o  ke  Keiki  a  ke 
kanaka,  aole  ia  i  hele  mai  no  ka 
hookauwaia  mai,  aka,  no  ka  hoo- 
kauwa  aku,  a  e  haawi  i  kona  ola  i 
kuinu  hoola  no  na  mea  he  nui  loa. 

46  ^[  A  hiki  mai  la  lakou  i  Ieri- 
ko ;  a  i  ko  lakou  hele  ana,  mai  le- 
riko  aku,  me  kana  mau  haumana, 
a  me  na  kanaka  he  nui  loa,  e  noho 
ana  ma  kapa  alanui,  ka  makapo,  o 
Batimea,  ke  keiki  a  Timea,  e  no- 
noi  ana. 

47  A  lohe  ae  la  ia  i  ko  Iesu  hele 
aua  ae,  hoomaka  ia  e  kahea  ae,  i 
ae  la,  E  Iesu  e,  e  ke  Keiki  a  Davi- 
da,  e  aloha  mai  oe  ia'u. 
_  48  Nui  loa  na  mea  i  papa  aku  ia 
ia,  Hamau:  aka,  he  nui  loa  aku 
kona  kahea  ana'ku,  E  ke  Keiki  a 
Davida,  e  aloha  mai  oe  ia'u. 

49  Ku  malie  iho  la  o  Iesu,  kauo- 
ha  mai  la  e  kaheaia'ku  ia.  Kahea 
aku  la  lakou  i  ua  kanaka  makapo 
nei,  i  aku  la  ia  ia,  E  hoolana  oe,  a 
e  ku  ae  iluna,  ke  kahea  mai  nei 
kela  ia  oe. 

50  Haalele  iho  la  ia  i  kona  aahu, 
ku  ae  la  iluna,  a  hele  mai  io  Ie- 
su  la. 

51  Olelo  aku  la  Iesu,  i  aku  la  ia  ia, 
Heaha  kou  makemake  e  hana  aku 
ai  au  nou  ?  I  mai  la  ua  makapo 
nei  ia  ia,  E  ka  Haku  e,  i  kaakaa 
ko'u  mau  maka. 

52  I  aku  la  Iesn  ia  ia,  O  hele,  ua 
ola  oe,  i  kou  manaoio.  Loaa  ko- 
ke  ae  la  ia  ia  ka  ike,  a  hahai  aku  la 
ia  Iesu,  ma  ke  alaloa. 

MOKUNA  XI. 

Ke  komo  lanakila  ana  o  Iesu  iloko  o  Ierusa- 
lema.  11  Ka  laau  nku.  15  Hookukeia  ka 
poe  kuai  mawaho  o  ka  luakini.  20  Ao  mai 
Ia  Iesu  i  ka  pule.  27  Pilipu  ka  poe  kakau- 
olelo  ia  Iesu. 

AKOKOKE  mai  la  lakou  i  Ieru- 
salema,  ua  hiki  i  Betepage,  a 
me  Betania  ma  ka  mauna  o  01ive- 

Ka  laau  liku. 


MAREKO. 


Kuai  nia  ka  luakiui. 


ta,  koouua  mai  la  ia  i  ua  kaumaua 
ana  elua, 

2  I  mai  la  ia  laua,  E  kele  olua  i 
kela  kulauakaukale  mamua  o  olua ; 
a  i  ko  olua  komo  ana  iloko,  e  loaa 
koke  uo  ia  oluakekaki  koki  keiki, 
ua  nakiuakiia,  aole  i  nokoia  e  ke 
kanaka ;  e  kala  ae  olua,  a  e  alakai 
mai. 

3  A  i  olelo  mai  kekaki  ia  olua,  No 
ke  aha  olua  e  kana'i  i  keia  mea  ?  E 
olelo  aku  olua,  No  ka  Haku  keia  e 
pono  ai ;  a  e  koouna  koke  mai  ke- 
la  ia  ia  maanei. 

4  Hele  aku  la  laua,  a  loaa  iho  la 
ia  laua  ka  hoki  keiki,  ua  nakinaki- 
ia  ma  ka  ipuka  mawako,  ma  na 
huina  alanui.     Kala  ae  la  iaua  ia  ia. 

5  Olelo  mai  la  kekahi  o  lakou  e 
ku  ana  malaila  ia  laua,  No  ke  aka 
olua  i  kala'i  i  ka  koki  keiki  ? 

6  I  aku  la  laua  ia  lakou,  e  like  me 
ka  Iesu  kauoka  ana  mai;  a  kuu 
mai  la  lakou  ia  laua. 

7  Alakai  mai  la  laua  i  ua  hoki  kei- 
ki  la  io  Iesu  la,  kohola  ae  la  lakou 
i  ko  lakou  kapa  maluna  ona,  a  no- 
ho  no  o  Iesu  iluna  iho  ona. 

8  Nui  na  mea  i  haliilii  ae  i  ko  la- 
kou  kapa  ma  ke  alauui ;  a  o  keka- 
hi  poe  e  hoi,  ooki  ae  la  lakou  i  na 
lala  laau,  a  haliilii  iho  la  ma  ke 
alanui. 

9  Hookani  aku  la  ka  poe  i  hele 
mamua,  a  me  lakou  e  kahai  ana 
mahope,  i  aku  la,  Hosana;  nani 
Avale  ka  mea  i  kele  mai  ma  ka  inoa 
o  ka  Haku. 

10  Pomaikai  ke  aupuui  o  ko  ka- 
kou  kupunakane,  o  Davida,  e  kele 
mai  ana  ma  ka  inoa  o  ka  Haku : 
Hosana  iluna  lilo  loa. 

11  A  komo  aku  la  o  Iesu  iloko  o 
Ierusalema,  a  iloko  o  ka  luakini,  a 
nana  ae  la  ia  i  na  mea  a  pau  loa ;  a 
akiahi  ae  la,  hele  aku  la  ia  me  kana 
poe  haumaua  i  Betania. 

12  Tf  A  ia  la  iho,  i  ko  lakou  hoi 
ana  ae  mai  Betania  mai,  pololi  iho 
la  ia. 

13  Ike  aku  la  ia  i  kekahi  laau 
fiku,  ma  kaki  mamao  aku,  he  lau 
maluna;  hele  ae  la  ia  e  imi  i  ko 
luna  o  ka  laau ;  a  hiki  ae  la  ia  ilai- 
la,  loaa  ia  ia  he  lau  wale  no ;  no  ka 
mea,  aole  ia  o  ka  manawa  fiku. 

14  Olelo  ae  la  Iesu,  i  ac  la  ia  ia, 
Aole  loa  e  ai  kekahi  kauaka  i  kau 
hua,  ma  neia  hope  aku ;  a  loke  no 
kana  poe  haumaua. 

15  T]  A  hiki  ae  la  lakou  i  Ierusale- 
ma ;  alaila,  koino  ae  la  lesu  iloko 
o  ka  luakini,  kookuke  aku  la  i  ka 
poe  kuai  lilo  aku,  a  kuai  lilo  mai 
iloko  o  ka  luakini,  hookahuli  ae  la 
i  na  papa  o  ka  poe  kuai  kala,  a 
me  na  noko  o  ka  poe  kuai  manu 
nunu. 

16  Aole  oia  i  ae  mai,  e  laweia  ke- 
kahi  mea,  mawaena  ae  o  ka  luaki- 
ni. 

17  Ao  mai  la  ia,  i  mai  la  ia  lakou, 
Aole  anei  i  palapalaia  mai,  E  ka- 
pa.ia  ko'u  hale  e  na  aina  a  pau,  he 
hale  pule  ?  Ua  hoolilo  ae  nei  ou- 
kou  ia  i  lua  no  na  powa. 

18  A  loke  ae  la  ka  poe  kakauole- 
lo,  a  me  ka  poe  kahuna  nui,  imi 
iho  la  lakou  i  mea  nona  e  make  ai 
ialakou;  makau  no  nae  lakou  ia 
ia,  no  ka  mea,  ua  mahalo  loa  na 
kanaka  a  pau  i  kana  olelo. 

19  A  ahiahi  ae  la,  hele  aku  la  ia 
iwaho  o  ke  kulanakauhale. 

20  1  A  kakahiaka  ae,  i  ko  lakou 
hoi  ana  mai,  ike  aku  la  lakou  i  ka 
laau  liku,  ua  pau  i  ka  maloo,  mai 
ke  kumu  ae. 

21  Hoomanao  iho  la  o  Petero,  i 
ae  la  ia  ia,  E  ka  Haku,  e  nana,  aia 
ka  laau  fiku  au  i  hoino  ai,  ua  ma- 
loo  loa. 

22  Olelo  mai  la  Iesu  ia  lakou,  i 
mai  la,  E  manaoio  aku  oukou  i  ke 
Akua. 

23  No  ka  mea,  he  oiaio  ka'u  olelo 
aku  nei  ia  oukou,  O  ka  mea  e  olelo 
mai  i  keia  mauna,  E  hoonee  aku,  a 
e  lele  i  ke  kai,  aole  hoi  e  kanalua 
kona  naau,  aka,  ua  manaoio  no,  e 
hanaia  keia  mau  mea  ana  e  olelo 
ai ;  e  loaa  io  no  ia  ia  ka  mea  ana  e 
olelo  ai. 

24  No  ia  mea  la,  ke  olelo  aku  nei 


au  ia  oukou.  O  na  mea  a  pau  a  ou- 

kou  e  noi  aku  ai  ma  ka  oukou  pule 
ana,  e  manaoio    oukou  i  ka  loaa 


ana,  alaila  e  loaa  io  aku  no  ia  ou- 
kou  ia.  ' 


25  A  i  ko  oukou  ku  ana  e  pule, 
ina  e  hoomauhala  ana  oukou  i  ke- 
kahi,  e  kala  aku  oukou  ia  ia,  i  kala 


Ka  olelonane  no 


MOKUNA  XII. 


ka  malawaina. 


mai  ai  hoi  ko  oukou  Makua  iloko 
o  ka  lani  i  ko  oukou  hewa. 

26  Ina,  aole  oukou  e  kala  aku,  ao- 
le  no  hoi  e  kala  mai  ko  oukou  Ma- 
kua  iloko  o  ka  lani,  i  ko  oukou 
hewa. 

27  Tf  Hele  hou  mai  la  lakou  i  Ie- 
rusalema ;  a  i  kona  hele  ana  iloko 
o  ka  luakini,  hele  mai  la  io  na  la 
ka  poe  kahuna  nui,  a  me  ka  poe 
kakauolelo,  a  me  ka  poe  luuaka- 
hiko, 

28  I  mai  la  ia  ia,  Heaha  kou  pono 
e  hana'i  i  keia  mau  niea?  Nawai 
la  hoi  oe  i  haawi  mai  ia  pono  e  ha- 
na  i  ua  mau  mea  la  ? 

29  Olelo  aku  la  Iesu  ia  lakou,  i 
aku  la,  E  ninau  aku  no  hoi  au  ia 
oukou  i  kekahi  mea;  e  hai  mai 
oukou  ia'u,  alaila,  hai  aku  au  ia 
oukou  i  ko'u  pono  e  hana'i  i  keia 
mau  mea. 

30  No  ka  lani  anei  ka  bapetiso  ana 
a  Ioane  ?  No  kanaka  anei  ?  E  hai 
mai  hoi  ia'u. 

31  Kukakuka  iho  la  lakou  ia  lakou 
iho  no,  i  ae  la,  A  i  olelo  aku  paha 
kakou,  No  ka  lani  mai,  alaila,  e  ni- 
nau  mai  no  oia  ia  kakou,  No  ke 
aha  la  hoi  oukou  i  manaoio  ole  aku 
ai  ia  ia  ? 

32  Aka,  i  olelo  paha  uanei  ka- 
kou,  No  kanaka ;  makau  no  hoi 
lakou  i  kanaka,  no  ka  mea,  ua 
manao  nui  na  kanaka,  he  kaula  io 
o  Ioane. 

33  Olelo  mai  la  lakou  ia  Iesu,  i 
mai  la,  Aole  makou  ike.  Alaila, 
olelo  aku  la  Iesu  ia  lakou,  i  aku  la, 
Aole  no  hoi  au  e  hai  aku  ia  oukou 
i  ka'u  pono  e  hana'i  i  keia  mau 
mea. 

MOKUNA  XII. 

Ka  olelonane  no  ka  inalawaina.  13  No  ka  au- 
hau.  18  Pilipu  hou  na  Sadukaio.  41  Ka 
wahine  hune. 

ALAILA,  hoomaka  oia  e  olelo 
jl\_  mai  ia  lakou  ma  na  olelonane. 
Kanu  iho  la  kekahi  kanaka  i  ka 
malawaina,  a  hana  iho  3a  ia  i  ka  pa 
a  puhi,  a  kohi  ilalo  i  kahi  e  kaomi 
ai  i  ka  waina,  kukulu  iho  la  i  ka 
hale  kiai,  haawi  ae  la  i  na  hoaaina, 
a  hele  aku  la  i  ka  aina  e. 

2  A  i  ka  wa  pono,  hoouna  mai  la 

ia  i  ke  kauwa  i  na  hoaaina,  i  loaa 

aku  ia  ia  ka  hua  o  ka  malawaina, 
»o  ka  poe  hoaaina. 

3  Hopu  iho  la  lakou  ia  ia,  kuikui 
«ku  la,  a  hoihoi  nele  aku  la  ia  ia. 

4  Hoouna  hou  mai  la  ia  io  lakou 
la  i  kekahi  kauwa  hou ;  a  hailuku 
aku  la  lakou  ia  ia,  a  eha  kona  poo, 
a  hoihoi  aku  lakou  ia  ia  me  ka  hoi- 
no. 

5  Hoouna  hou  mai  la  ia  i  kekalii 
mea  hou ;  a  pepehi  aku  la  lakou  i:i 
ia  a  make ;  a  o  na  mea  e  ae  he  nui 
loa,  kuikui  no  i  kekahi,  a  pepehi  i 
kekahi. 

6  He  keikikane  hookahi  kana,  o 
kana  punahele,  oia  kana  i  hoouna 
hope  mai  ai  ia  lakou,  i  mai  la,  E 
mahalo  mai  paha  lakou  i  kuu  kei- 
kikane. 

7  I  ae  la  kela  poe  hoaaina  ia  lakou 
iho  no,  Eia  no  ka  kooilina ;  ina  ka- 
kou  e  pepehi  ia  ia,  alaila,  e  lilo  mai 
ka  waiwai  no  kakou.         * 

8  Hopu  iho  la  lakou  ia  ia,  pepehi 
aku  la ;  a  hoolei  aku  hoi,  mailoko 
aku  o  ka  malawaina. 

9  No  ia  mea,  pehea  la  uanei  e  ha- 
na  mai  ai  ka  haku  o  iamalawaina? 
E  hele  mai  no  ia  a  e  luku  iho  ia 
poe  hoaaina,  a  e  haawi  aku  i  ka 
malawaina  no  hai. 

10  Aole  anei  oukou  i  heluhelu  i 
keia  palapala,  O  ka  pohaku  i  haa- 
leleia  e  ka  poe  hana  hale,  ua  lilo  ia 
i  pohaku  kumu  no  ke  kihi : 

11  O  ka  hana  keia  a  Iehova,  he 
mea  mahalo  ia  i  ko  kakou  mau 
maka. 

12  Imi  iho  la  lakou  e  hopu  ia  ia, 
a  makau  ae  la  lakou  i  kanaka;  no 
ka  mea,  ua  ike  lakou,  ua  olelo  oia 
i  keia  olelonane  no  lakou  :  a  haa- 
lele  lakou  ia  ia,  a  hele  aku. 

13  H  Hoouna  mai  la  lakou  i  ke- 
kahi  o  ka  poe  Parisaio,  a  me  ko 
Herode  poe  io  na  la  e  hoohihia  ai 
ia  ia  ma  ka  olelo. 

14  A  hiki  mai  la  lakou,  olelo  mai 
la  lakou  ia  ia,  E  ke  kumu  e,  ua  ike 
makou  he  pono  oe,  aole  oe  i  ma- 
kau  i  kekahi ;  aole  hoi  oe  i  nana  i 
ko  waho  o  ke  kanaka,  aka,  ke  hōi- 
ke  pono  mai  nei  oe  i  ka  aoao  o  ke 
Akua,  ma  ka  oiaio:  He  mea  ]iono 
anei,  ke  haawi  aku  i  ka  waiwai  au- 
hau  na  Kaisara?     Aole  anei? 

Olelo  me  na  Parisaio 


MAREKO. 


a  me  na  Herodiana. 


15  E  haawi  anei  makou?  Aole 
paha  makou  e  haawi  aku  ?  Ike 
aku  la  ia  i  ko  lakou  hookamani  ana, 
i  aku  la  oia  ia  lakou,  No  ke  aha  la 
oukou  e  hoao  mai  nei  ia'u?  E 
lawe  mai  oukou  i  kekahi  denari 
io'u  nei  i  ike  au. 

16  A  lawe  mai  la  lakou.  Alaila 
ninau  aku  oia  ia  lakou,  Nowai  keia 
kii,  a  me  ka  palapala?  I  mai  la 
lakou  ia  ia,  No  Kaisara. 

17  Olelo  aku  la  Iesu,  i  aku  la  ia 
lakou,  E  haawi  aku  i  ka  Kaisara  ia 
Kaisara,  a  i  ka  ke  Akua  hoi  i  ke 
Akua.     Pilipu  iho  la  lakou  ia  ia. 

18  H"  Alaila,  hele  aku  la  io  na  la, 
na  Sadukaio  ka  poe  i  olelo,  Aole  e 
ala  hou  mai ;  ninau  aku  la  lakou  ia 
ia,  i  aku  la, 

19  E  ke  kumu,  ua  palapala  mai  o 
Mose  ia  makou,  Ina  i  make  ke  kai- 
kuaana  o  kekahi  kanaka,  a  koe  ka 
wahine  ana,  aoie  hoi  ana  keiki,  na 
ke  kaikaina  no  e  mare  ia  wahine,  i 
loaa  ke  keiki  na  kona  kaikuaana. 

20  Ehiku  no  na  keiki  kane ;  a  ma- 
re  aku  la  ka  hiapo  i  ka  wahine,  a 
make  ia,  aole  ana  keiki. 

21  Mare  ae  la  ka  kaikaina  ia  ia,  a 
make  ia,  aole  no  hoi  ana  keiki;  a 
pela  no  ka  muli  aku. 

22  A  mare  ae  la  no  hoi  ka  poe 
ehiku  a  pau  ia  ia,  aole  hoi  a  lakou 
keiki ;  a  mahope  iho,  make  aku  la 
no  hoi  ka  wahine. 

23  Nolaila,  i  ke  ala  hou  ana  mai, 
a  ala  hou  lakou,  nawai  la  uanei  o 
lakou  ua  wahine  la?  No  ka  mea, 
moe  aku  no  lakou  ehiku  ia  ia. 

24  Olelo  mai  Iesu,  i  mai  la  ia  la- 
kou,  Aole  anei  oukou  i  lalau,  no  ko 
oukou  ike  ole  ana  i  ka  palapala  he- 
molele,  a  me  ka  mana  o  ke  Akua? 

25  No  ka  mea,  i  ka  wa  e  ala  hou 
mai  ai  lakou,  maiwaena  mai  o  ka 
poe  make,  aole  lakou  e  mare,  aole 
hoi  e  hoopalauia ;  aka,  e  like  ana 
lakou,  me  na  anela  iloko  o  kalani. 

26  A  no  ke  ala  hou  ana  o  ka  poe 
make,  aoie  anei  oukou  i  heluhelu 
iloko  o  ka  palapala  a  Mose,  i  ka 
mea  a  ke  Akua  i  olelo  mai  ai  ia  ia, 
maloko  o  ka  laau,  i  mai,  Owau  no 
ke  Akua  o  Aberahama,  a  o  ke  Akua 
o  Isaaka,  a  o  ke  Akua  o  Iakoha  ? 

27  Aole  oia  ke  Akua  o  ka  poe  ma- 

a  pau,  a  me  kou  ikaika  a  pau  ;  oia 


ke,  aka,  ke  Akua  no  ia  o  ka  poe 
ola ;  no  ia  mea,  ua  lalau  oukou. 

28  H  Hele  mai  la  kekahi  o  ka  poe 
kakauolelo,  a  lohe  i  ka  lakou  ka- 
mailio  ana,  a  ike  ia  i  ka  pono  o  ka 
Iesu  olelo  ana,  alaila,  ninau  aku  la 
oia  ia  ia,  Heaha  la  ke  kanawai  nui 
o  na  kanawai  a  pau  ? 

29  I  mai  la  Iesu  ia  ia,  Eia  ke  ka- 
nawai  nui  o  na  kanawai  a  pau,  Ē 
hoolohe  mai,  e  ka  Iseraela,  o  Ieho- 
va,  o  ko  kakou  Akua,  o  ka  Haku 
hookahi  no  ia : 

30  E  aloha  oe  ia  Iehova  i  kou 
Akua,  me  kou  naau  a  pau,  a  me 
kou  uhane  a  pāu,  a  me  kou  manao 


ke  kanawai  i  oi 


31  A  ua  like  no  hoi  ka  lua  me  ia, 
aloha  oe  i  kou  hoalauna  me  kou 

aloha  ia  oe  iho.     Aole  kanawai  e 
ae  i  oi  mamua  o  keia  mau  kauawai. 

32  I  aku  la  ua  kakauolelo  la  ia  ia, 
Maikai,  e  ke  Kumu,  ua  olelo  mai 
oe  i  ka  mea  oiaio ;  no  ka  mea,  hoo- 
kahi  wale  no  Akua,  aole  e  ae,  oia 
wale  no. 

33  A  o  ke  aloha  aku  ia  ia  me  ka 
naau  a  pau,  a  me  ka  manao  a  pau, 
a  me  ka  uhane  a  pau,  a  me  ka 
ikaika  a  pau,  a  o  ke  aloha  aku  i  ka 
hoalauna,  e  like  me  kona  aloha  ia 
ia  iho,  ua  oi  no  keia  mau  mea  ma- 
mua  o  na  mohaikuni,  a  me  na  mea 
mohai  a  pau  loa. 

34  Ike  mai  la  Iesu,  ua  pono  kana 
olelo  ana  mai,  alaila,  i  mai  la  oia 
ia  ia,  Aole  oe  i  mamao  ae  i  ke  au- 
puni  o  ke  Akua.  Mai  ia  wa  iho, 
aohe  kanaka  i  aa  e  ninaninau  hou 
aku  ia  ia. 

35  1f  Olelo  mai  la  Iesu,  i  mai  la, 
ma  kana  ao  ana  iloko  o  ka  luakini, 
No  ke  aha  la  i  olelo  mai  ai  ka  poe 
kakauolelo,  He  keiki  na  Davida  ka 
Mesia? 

36  No  ka  mea,  olelo  mai  la  o  Da- 
vida  ma  ka  Uhane  Hemolele,  Olelo 
mai  la  o  Iehova  i  ko'u  Haku,  E 
noho  mai  oe  ma  ko'u  lima  akau,  a 
hoolilo  aku  ai  au  i  kou  enemi  i 
keehana  wawae  nou. 

37  A  ina  kapa  aku  o  Davida  ia  ia 
i  Haku,  Pehea  la  hoi  oia  he  keiki 
nana  ?  A  lohe  ae  la  na  makaaina- 
na  ia  ia  me  ka  olioli. 


Ka  wawahiia'  na 

o  ka  luakini. 


38  H  I  mai  la  oia  ia  lakou  ma  ka- 
na  ao  ana,  E  ao  oukou  no  ka  ka 
poe  kakauolelo ;  ke  makemake  nei 
lakou  e  hele  me  ke  kapa  loihi,  a 
me  ke  alohaia  mai  ma  kahi  kuai, 

39  A  me  na  noho  hanohano  iloko 
o  na  halehalawai,  a  me  na  wahi 
m;ukai  ma  na  ahaaina, 

40  Ua  pau  ia  lakou  na  hale  o  na 
wahinekanemake,  ake  hooloihi  nei 
lakou  i  ka  pule  no  ka  ikeia  mai. 
E  nui  aku  auanei  ko  lakou  hoohe- 
waia. 


41  T[  Noho  iho  la  Iesu  ma  ke  alo 
o  ka  waihonakala,  a  nana  ae  la  i 
kanaka  e  hoolei  ana  i  ke  kala  iloko 
o  ka  waihonakala;  a  nui  loa  iho 
la  na  mea  waiwai  i  hoolei  nui  mai. 

42  Hele  mai  la  kekahi  wahineka- 
nemake  hune,  hoolei  mai  la  ia  i 
elua  lepeta,  a  o  laua,  pu,  hookahi 
ia  keneta. 

43  Alaila,  kahea  mai  la  i  kana  poe 
haumana,  i  mai^la  ia  lakou,  He 
oiaio  ka'u  e  olelo  aku  nei  ia  ou- 
kou,  O  keia  wahinekanemake  hu- 
ne,  ua  oi  aku  kana  mea  i  hoolei 
iho  ai,  mamua  o  ko  lakou  a  pau, 
ka  poe  i  hoolei  iho  iloko  o  ka  wai- 
honakala : 

44  No  ka  mea,  hoolei  iho  lakou  a 
pau,  no  loko  o  ka  lakou  waiwai 

mi ;  aka,  oia,  ma  kona  hune,  ua 
hoolei  mai  ia  i  kona  mea  a  pau,  i 
kona  mea  ola  a  pau  hoi.  

Na  ouli  o  ka  wawahiia  o  ka  luakini.  24  A  me 
ka  hiki  ana  mai  o  ke  Keiki  a  ke  kanaka. 
34  Aole  nae  e  ike  mua  ia. 

AI  kona  hele  ana  mai  loko  aku 
o  ka  luakini,  olelo  aku  la  ke- 
kahi  o  kana  poe  haumana  ia  ia,  E 
ke  kumu,  e  nana  oe,  nani  wale  ke 
ano  o  keia  mau  pohaku,  a  me  na 
hale. 

2  Olelo  mai  la  Iesu,  i  mai  la  ia  ia, 
Ke  ike  nei  anei  oe  i  keia  mau  hale 
nui  ?  Aole  e  waihoia  kekahi  po- 
haku,  maluna  iho  o  kekahi  poha- 
ku  i  ka  hoohiolo  ole  ia. 

3  I  kona  noho  ana  iluna  o  ka 
mauna  01iveta,  ma  ka  hulinaalo  o 
ka  luakini,  ninau  malu  aku  la  o 
Petero,  a  me  Iakobo,  a  me  Ioane, 
a  me  Anederea  ia  ia; 

4  E  hai  mai  oe  ia  makou  i  ka  wa 


hea  e  hiki  mai  ai  keia  mau  mea,  a 
heaha  la  ka  ouli  o  ka  hiki  ana  mai 
o  ia  mau  mea? 

5  Olelo  mai  la  Iesu  ia  lakou,  i 
mai  la,  i  kana  olelo  ana,  E  ao  ou- 
kou  e  malama  o  alakai  hewa  ia 
oukou. 

6  No  ka  mea,  he  nui  na  mea  e 
hele  mai  ana  ma  ko'u  inoa,  me  ka 
olelo  mai,  Owau  no  ia,  a  e  alakai 
hewa  ia  na  mea  he  nui  loa. 

7  A  i  lohe  oukou  i  ke  kaua,  a  me 
ka  lono  o  ke  kaua,  mai  hopohopo 
oukou ;  no  ka  mea,  e  hiki  io  mai 
no  ia  mau  mea  a  pau,  aole  nae  ia 
ka  hope. 

8  E  ku  e  auanei  kekahi  aina  i  ke- 
kahi  aina,  a  o  kekahi  aupuni  hoi  i 
kekahi  aupuni ;  a  e  hiki  mai  aua- 
nei  na  olai,  ma  kauwahi,  a  me  na 
wi,  a  me  na  kipikipi.  Aka,  o  ka 
makamua  wale  no  ia  o  na  popili- 
kia. 

9  T[  E  ao  nae  oukou  ia  oukou  iho, 
no  ka  mea,  e  haawiia'ku  no  oukou 
i  ka  poe  hookolokolo,  a  e  hahau 
mai  lakou  ia  oukou  iloko  o  na  ha- 
lehalawai ;  a  no'u  nei  e  hookuia'i 
oukou  imua  o  na  kiaaina,  a  me  na 
'lii,  i  mea  e  hoike  aku  ai  no  lakou. 

10  E  pono  nae,  ke  hai  e  ia'ku  ma- 
mua  ka  euanelio,  ma  na  aina  a  j>au. 

11  Aia  alakai  lakou  ia  oukou,  e 
haawi  aku,  mai  manao  mua  oukou 
i  ka  mea  a  oukou  e  olelo  aku  ai, 
mai  noonoo  e;  aka,  o  ka  mea  e 
haawiia  na  oukou  ia  wa,  oia  ka  ou- 
kou  mea  e  olelo  aku  ai ;  no  ka  mea, 
aole  na  oukou  ka  olelo,  na  ka  Uha- 
ne  Hemolele  no. 

12  A  e  haawi  aku  ana  ke  kaikua- 
ana  i  ke  kaikaina  e  make,  a  me  ka 
makuakane  no  hoi  i  ke  keiki ;  a  e 
ku  e  mai  no  hoi  na  keiki  i  na  ma- 
kua,  a  e  haawi  aku  ia  lakou  e  make. 

^13  No  ko'u  inoa  e  inainaia'i  ou- 
kou  e  na  kanaka  a  pau ;  aka,  o  ka 

_mea  e  hoomanawanui  a  hiki  i  ka 

hopena,  e  ola  iā.  

14  1  A  ike  aku  oukou  i  ka  mea 
haumia  e  hooneoneo  ana,  i  oleloia 
mai  ai  e  Daniela,  e  ke  kaula,  e  ku 
ana  i  kahi  pono  ole,  (O  ka  mea  he- 
luhelu,  e  hoomaopopo  oia,)  alaila, 
o  ka  poe  e  noho  ana  ma  Iudea,  e 
holo  lakou  i  kuahiwi. 

#/15  A  o  ka  mea  maluna  o  ka  hale, 
mai  iho  mai  ia  iloko  o  ka  hale,  aole 
hoi  e  komo  e  lawe  i  kekahi  mea, 
mai  loko  ae  o  kona  hale. 

16  A  o  ka  mea  ma  ka  waena,  mai 
hoi  hou  mai  ia  e  lawe  i  kona  kapa. 

17  Auwe  hoi  i  ka  poe  wahine  ha- 
pai,  a  me  ka  poe  hahai  waiu  ana  ia 
mau  la ! 

18  A  e  pule  aku  oukou,  i  ole  ma 
ka  hooilo  ko  oukou  auhee  ana. 

19  No  ka  mea,  e  nui  auanei  ka 
popilikia  o  ua  mau  la  la,  aole  me- 
neia  mai  kinohi  mai  o  ka  honua  a 
ke  Akua  i  hana'i  a  hiki  loa  mai 
nei  i  keia  wa,  aole  no  hoi  mahope 
aku. 

20  A  i  hoopokole  ole  ka  Haku  ia 
mau  la,  aole  loa  e  ola  kekahi  ka- 
naka;  aka,  no  ka  poe  i  waeia,  e 
hoopokoleia'e  ua  mau  la  la. 

21  A  i  kela  wa,  ina  olelo  mai  ke- 
kahi  kanaka,  Eia  ka  Mesia  maa- 
nei,  aia  hoi  mao,  mai  manaoio  ou- 
kou  ia. 

22  No  ka  mea,  e  ku  mai  auanei 
iluna  na  Mesia  wahahee,  a  me  na 
kaula  wahahee,  a  e  hoike  mai  i  na 
hoailona,  a  me  na  hana  mana,  ina 
he  mea  hiki,  e  hoohihia  lakou  i 
ka  poe  i  waeia. 

23  E  ao  hoi  oukou  ;  aia,  ua  hoike 
e  aku  no  wau  ia  oukou  i  na  mea  a 
pau  loa. 

24  1  A  pau  ka  pilikia  ana  o  ia 
mau  la,  alaila,  e  pouli  loa  no  ka  la, 
aole  hoi  e  haawi  mai  ka  mahina  i 
kona  malamalama; 

25  E  haule  iho  no  hoi  na  hoku  o 
ka  lani,  a  e  haalulu  no  na  mea  ma- 
na  o  ka  lani. 

26  llaila  lakou  e  ike  ai  i  ke  Keiki 
a  ke  kanaka  e  hele  mai  ana  ma  na 
ao  me  ka  mana  nui,  a  me  ka  nani. 

27  Alaila  ia  e  hoouna  aku  ai  i  na 
anela  ana,  a  e  akoakoa  mai  i  kana 
poe  i  waeia,  mai  na  kukulu  eha 
mai,  a  mai  kela  pa  o  ka  honua,  a 
mai  kela  pa  o  ka  lani  mai. 

28  E  ao  hoi  oukou  i  ka  nane  o  ka 
laau  fiku :  i  ka  wa  e  opiopio  ai  ko- 
na  lala,  a  e  hoomaka  ana  na  lau, 
alaila  oukou  e  ike  ai,  ua  kokoke 
mai  ke  kau : 

29  Pela  no  hoi  oukou,  a  ike  ou- 
kou  e  hanaia  mai  ana  keia  mau 

mea  la,  ilaila  oukou  e  ike  ai,  ua 
kokoke  mai  no,  aia  ma  ka  ipuka. 

30  He  oiaio  ka'u  e  olelo  aku  nei 
ia  oukou,  aole  e  pau  keia  hanauna, 
a  hana  e  ia  mai  no  keia  mau  mea 
a  pau  mamua. 

31  E  lilo  no  ka  lani  a  me  ka  ho- 
nua;  aka,  o  ka'u  mau  olelo,  aole 
loa  ia  e  lilo. 

32  T[  Aka,  o  kolaila  la,  a  me  ko- 
laila  hora,  aole  loa  kekahī  kanaka 
i  ike,  aole  no  hoi  ka  poe  anela  ilu- 
na  o  ka  lani,  aole  no  hoi  ke  Keiki, 
o  ka  Makua  wale  no.  ~ 

33  E  ao  oukou,  e  makaala,  a  e 
pule ;  no  ka  mea,  aole  oukou  i  ike 
i  kela  wa. 

34  E  like  auanei  ia  me  ke  kanaka 
e  hele  ana  i  kahi  loihi,  haalele  ia  i 
kona  hale,  kauoha  ae  la  i  kana  poe 
kauwa,  a  haawi  i  kela,  a  i  keia  i 
kana  hana,  a  kauoha  mai  i  ke  kiai- 
puka,  e  makaala. 

35  E  makaala  no  hoi  oukou ;  no 
ka  mea,  aole  oukou  i  ike  i  ka  wa  e 
hiki  mai  ai  o  ka  haku  mea  hale,  i 
ke  ahiahi  paha,  i  ke  aumoe  paha,  a 
i  ke  kani  aua  o  ka  moa,  a  i  ke  ka- 
kahiaka ; 

36  O  hiki  e  mai  ia,  a  loaa  mai  ou- 
kou  e  hiamoe  ana. 

37  O  ka'u  e  olelo  aku  nei  ia  ou- 
kou,  oia  no  ka'u  e  olelo  aku  nei  i 
na  mea  a  pau  loa,  E  makaala. 

AHALA  ae  la  na  la  elua,  alaila 
ka  ahaaiua  o  ka  moliaola,  a  me 
ka  berena  hu  ole ;  imi  iho  la  ka 
poe  kahuna  nui  a  me  ka  poe  ka- 
kauolelo  e  hopu  ia  ia  me  ka  maa- 
lea,  a  e  pepehi. 

2  I  ae  la  lakou,  Aole  i  ka  la  aha 
aina,  o  haunaele  auanei  na  kanaka. 

3  H  A  aia  ia  i  Betania,  iloko  o  ka 
hale  o  Simona  ka  lepero,  e  moe 
ana  e  ai  ilaila,  hele  mai  la  kekahi 
wahine  me  ka  ipu  alabata,  he  mea 
poni  koloko,  he  aila  ala,  he  mea 
kumukuai  nui ;  a  wehe  ia  i  ka  ipu, 
a  ninini  iho  la  ia  iluna  iho  o  kona 
poo. 

4  Huhu  ae  la  kekahi  poe  iloko  o 


Ka  ahaaina  ana 

lakou  iho,  i  ae  la,  No  ke  aha  la  i 
hoomaunaunaia'i  keia  aila? 

5  Ina  paha  i  kuaiia'ku  ia,  ekolu 
lianeri  denari  a  keu  aku  paha  i 
loaa  mai,  i  mea  haawi  aku  no  ka 
poe  ilihune.  Ohumu  iho  la  lakou 
i  ua  wahine  la. 

6  I  mai  la  Iesu,  Uoki,  no  ke  aha 
oukou  e  hoino  aku  nei  ia  ia?  He 
mea  maikai  kana  i  hana  mai  nei 
ia'u. 

7  Ua  mau  loa  ka  poe  ilihune  me 
oukou,  a  e  hiki  no  ia  oukou  ke  ha- 
na  maikai  aku  ia  lakou  i  na  mana- 
wa  a  pau  a  oukou  e  makemake  ai ; 
aka,  owau,  aole  au  e  mau  loa  ana 
īne  oukou. 

8  O  ka  mea  hiki  ia  ia  nei,  ua  haua 
io  mai  ia ;  a  ua  hele  mua  mai  e  po- 
ni  i  ko'u  kino,  no  ko'u  kanuia. 

9  He  oiaio  ka'u  e  olelo  aku  nei  ia 
oukou,  Ma  na  wahi  a  pau  loa  ma 
ke  ao  nei  e  haiia'ku  ai  keia  euane- 
lio,  e  hai  pu  ia'ku  no  hoi  ka  mea 
ana  i  hana  mai  ai,  i  mea  e  hooma- 
naoia'i  oia. 

10  H  Ilaila  ka  hele  ana  o  Iuela 
Isekariota,  kekahi  o  ka  poe  umi- 
kumamalua,  i  ka  poe  kahuna  nui, 
e  kumakaia  ia  ia  na  lakou. 

11  A  lohe  ae  la  lakou,  olioli  iho 
la,  a  ae  mai  la  lakou  i  ka  haawi  ia 
ia  i  kala.  Imi  iho  la  ia  i  kahi  e  hi- 
ki  pono  ai  ke  kumakaia  ia  ia. 

12  H  A  i  ka  la  mua  o  ka  ahaaina 
herena  hu  ole,  i  ka  wa  e  kalua'i  i 
ka  moliaola,  ninau  aku  la  kana  poe 
haumana  ia  ia,  Auhea  la  kau  wahi 
makemake  e  hele  ai  makou  e  hoo- 
makaukau,  i  ai  oe  i  ka  moliaola? 

13  A  hoouna  ae  la  ia  i  na  hauma- 
na  ana  elua,  i  ae  la  ia  laua,  E  hele 
aku  olua  i  ke  kulanakauhale,  alaila 
olua  e  halawai  ai  me  kekahi  kana- 
ka  e  hali  ana  i  ke  kiaha  wai,  e  ha- 
bai  aku  olua  ia  ia. 

11  A  i  kana  wahi  e  komo  aku  ai, 
e  olelo  olua  i  ka  mea  hale,  E,  ke 
olelo  mai  nei  ke  Kumu,  Auhea  la 
ke  keeua  hookipa,  kahi  e  ai  pu  ai 
au  i  ka  moliaola  me  ka'u  poe  hau- 
mana? 

15  A  e  hoike  mai  no  kela  ia  olua 
i  kekahi  keenanui  maluna,  ua  ma- 
kaukau  koloko;  malaila  olua  e 
hoomakaukau  ai  no  kakou. 

16  Hele  aku  la  na  haumana,  a  hi- 
ki  aku  la  i  ke  kulanakauhale,  loaa 
ia  laua  e  like  me  kana  mea  i  olelo 
mai  ai  ia  laua:  a  hoomakaukau 
laua  i  ka  moliaola. 

17  A  i  ke  ahiahi  hele  mai  la  ia  me 
ka  poe  umikumamalua. 

18  A  i  ko  lakou  moe  ana  i  ka  aha- 
aina,  olelo  mai  la  Iesu,  He  oiaio 
ka'u  e  olelo  aku  nei  ia  oukou,  E 
kumakaiaia  auanei  au  e  kekahi  o 
oukou,  o  ka  mea  e  ai  pu  ana  me 
au. 

19  Kaumaha  iho  la  lakou,  a  olelo 
pakahi  aku  la  ia  ia,  Owau  auei?  a 
o  kekahi,  Owau  anei  ? 

20  Olelo  mai  la  ia,  i  mai  la  ia  la- 
kou,  O  kekahi  o  ka  poe  umikuma- 
malua  e  miki  pu  ana  kona  lima  me 
au  i  ke  pa,  oia  no  ia. 

21  Ke  hele  aku  nei  no  ke  Keiki  a 
ke  kanaka,  e  like  me  ka  mea  i  pa- 
lapalaia  mai  ai  nona ;  aka,  auwe  ke 
kanaka  nana  e  kumakaia  i  ke  Kei- 
ki  a  ke  kanaka !  e  aho  no  ia  ina 
aole  i  hanauia  mai  ia. 

22  Tf  A  i  ka  lakou  ai  ana,  lalau  ae 
la  Iesu  i  ka  berena,  hoalohaloha 
aku  la,  wawahi  iho  la,  a  haawi  mai 
la  ia  lakou,  i  mai  la,  E  lawe,  e  ai ; 
o  ko'u  kino  keia. 

23  Alaila,  lalau  iho  la  ia  i  ke  kia- 
ha  a  hoalohaloha  aku  ia,  alaila, 
haawi  mai  la  ia  lakou ;  a  inu  iho 
la  lakou  a  pau  i  ko  loko. 

24  I  mai  la  oia  ia  lakou,  O  ko'u 
koko  keia  no  ke  kauoha  hou,  ua 
hookaheia  no  na  kanaka  he  nui  loa. 

25  He  oiaio  ka'u  e  hai  aku  nei  ia 
oukou,  aole  au  e  inu  hou  aku  i  ko 
ka  hua  o  ke  kumu  waina,  a  hiki 
aku  i  ka  la  e  inu  ai  au  i  ka  mea  hou 
iloko  o  ke  aupuni  o  ke  Akua. 

26  Himeni  ae  la  lakou,  alaila  hele 
aku  la  iwaho  ma  ka  mauna  o  Oli- 
veta. 

27  I  mai  la  Iesu  ia  lakou,  i  neia 
po  e  hihia  auanei  oukou  a  pau 
no'u ;  no  ka  mea,  ua  palapalaia,  E 
pepehi  ana  au  i  ke  kahuhipa,  a  e 
puehu  wale  aku  no  na  hipa. 

28  Aka,  mahope  iho  o  ko'u  ala  hou 
ana  mai,  e  hele  aku  au  mamua  o 
oukou  i  Oalilaia. 

29  I  aku  la  o  Petcro  ia  ia,  Ina  e 
hihia  lakou  a  pau,  aole  loa  owau. 

Kumakaiaia  o  Iesu. 


30  I  mai  la  Iesu  ia  ia,  He  oiaio 
ka'u  e  hai  aku  nei  ia  oe,  i  keia  la, 
a  i  keia  po  no,  aole  e  hiki  ke  kani 
ana  o  ka  moa  kualua,  ekolu  ou 
hoole  e  ami  mai  ia'u. 

31  Alaila,  olelo  ikaika  aku  la  o 
Petero,  Aole  loa  wau  e  hoole  aku 
ia  oe,  ke  make  pu  au  me  oe ;  a  pe- 
la  lakou  a  pau  i  olelo  aku  ai. 

32  Alaila,  hele  mai  la  lakou  i  ka- 
hi  i  kapaia  o  Getesemane;  i  mai 
la  ia  i  kana  poe  haumana,  E  noho 
oukou  maanei,  i  kuu  wa  e  pule 
ana. 

33  A  kai  aku  la  oia  ia  Petero,  a 
me  Iakouo,  a  me  Ioane,  ilaila  ka 
hoomaka  ana  o  kona  kaumaha  a 
me  ka  luuluu  loa. 

34  I  mai  la  oia  ia  lakou,  Ua  kau- 
maha  loa  kuu  uhane,  me  he  mea 
make  la.  E  kali  oukou  maanei,  a 
e  makaala  no  hoi. 

35  Hele  iki  aku  la  ia  a  hina  iho 
la  ma  ka  lepo,  a  pule  aku  la,  ina  e 
hiki  ia  mea,  e  laweia'ku  ia  hora. 

36  I  aku  la  ia,  E  Aba,  e  ka  Ma- 
kua,  ua  hiki  na  mea  a  pau  loa  ia 
oe,  e  lawe  aku  oe  i  keia  kiaha  o'u ; 
aka  hoi,  aole  o  ko'u  makemake  e 
hanaia,  aia  o  kou. 

37  Hoi  mai  la  ia,  loaa  iho  la  lakou 
ia  ia  e  hiamoe  ana;  i  mai  la  oia  ia 
Petero,  E  Simona,  ke  hiamoe  nei 
anei  oe  ?  Aole  anei  e  hiki  ia  oe  ke 
makaala  i  hookahi  hora  ? 

38  E  makaala  oukou,  e  pule,  o 
hoowalewaleia  mai  oukou.  Ua 
makēmake  no  ka  naau,  aka,  o  ke 
kino,  ua  nawaliwali  ia. 

39  Hele  hou  aku  la  ia,  a  pule  aku 
la,  ma  ia  olelo  hookahi  ana  no. 

40  A  hoi  mai  la  ia,  loaa  hou  no 
lakou  e  hiamoe  ana,  (no  ka  mea, 
ua  maloeloe  ko  lakou  maka,)  aole 
nae  lakou  i  ike  i  ka  mea  e  olelo 
aku  ai  ia  ia. 

41  Hele  hou  mai  la  oia  ia  lakou, 
o  ke  kolu  ia  o  kona  hele  ana  mai,  i 
mai  la  ia  lakou,  E  hiamoe  aku  ou- 
kou,  e  hoomaha.  Ua  pau,  ua  hiki 
mai  nei  ka  hora ;  aia  hoi,  ua  ku- 
makaiaia  ke  Keiki  a  ke  kanaka  i 
ka  lima  o  ka  poe  hewa. 

42  E  ala,  e  haele  kakou  ;  aia  hoi, 
ke  kokoke  mai  nei  ka  mea  naua 
wau  e  kumakaia. 

70 


43  T  I  kana  olelo  ana,  hele  koke 
mai  la  o  Iuda,  kekahi  o  ka  poe 
umikumamalua,  a  me  ia  no  na  ka- 
naka  he  nui  loa,  me  na  pahikaua, 
a  me  na  newa,  na  ka  poe  kahuna 
nui  mai,  a  me  ka  poe  kakauolelo, 
a  me  ka  poe  lunakahiko. 

44  A  o  ka  mea  nana  ia  i  kuma- 
kaia,  ua  haawi  ae  ia  i  hoailona  na 
lakou,  i  ae  la,  O  ka  mea  a'u  e  honi 
aku  ai,  oia  no  ia,  e  hopu  aku  ia  ia, 
a  e  alakai  paa  aku. 

45  A  hiki  mai  la  ia,  alaila  hele 
koke  aku  la  ia  io  na  la,  i  aku  la,  E 
Rabi,  e  Rabi ;  a  honi  aku  la  ia  ia. 

46  ^  Lalau  aku  la  ko  lakou  lima 
ia  ia,  hopu  iho  la. 

47  A  o  kekahi  o  lakou  e  ku  ana 
malaila,  unuhi  ae  la  ia  i  ka  pahi- 
kaua,  hahau  aku  la  i  kekahi  kauwa 
o  ke  kahuna  nui,  a  oki  ae  la  i  kona 
pepeiao. 

48  Olelo  mai  la  Iesu,  i  mai  ia  la- 
kou,  Ua  hele  mai  nei  anei  oukou 
iwaho  nei,  me  na  pahikaua,  a  me 
na  newa  e  hopu  mai  ia'u,  me  he 
powa  la? 

49  Me  oukou  no  au  i  noho  ai  ilo- 
ko  o  ka  luakini,  e  ao  ana  aku  i  kela 
la  i  keia  la,  aole  oukou  i  hopu  mai 
ia'u ;  aka,  e  hookoia  mai  no  nae  ka 
palapala  hemolele. 

50  Haalele  aku  la  kana  poe  hau- 
mana  a  pau  ia  ia,  holo  aku  la. 

51  Hahai  aku  la  kekahi  kanaka 
opiopio  ia  ia,  e  aahu  ana  i  ke  kapa 
olona  ma  ka  ili,  lalau  iho  la  ka  poe 
koa  ia  ia. 

52  Haalele  iho  la  ia  i  ke  kapa 
olona,  a  holo  kohana  aku  la,  mai  o 
lakou  aku. 

53  T[  Alakai  aku  la  lakou  ia  Iesu 
i  ke  kahuna  nui ;  ua  akoakoa  pu 
mai  no  me  ia  ka  poe  kahuna  nui 
a  pau,  a  me  ka  poe  lunakahiko,  a 
me  ka  poe  kakauolelo. 

54  Hahai  mamao  aku  la  o  Petei  o 
ia  ia,  a  hiki  i  ka  hale  o  ke  kahuna 
nui ;  a  noho  pu  ia  me  ka  poe  kau- 
wa,  e  lalana  ana  ia  ia  iho  i  ke 
ahi. 

55  Imi  iho  la  ka  poe  kahuna  nui, 
a  me  ka  ahalunakanawai,  i  mea  hoi- 
ke  no  Iesu  e  make  ai,  aole  nae  i 
loaa. 

56  No  ka  mea,  he  nui  no  ka  poe 


Hoahewaia  o  Ie6ii. 

Ko  Petero  hoole  ana. 


hoike  wahahee  mai  nona,  aole  hoi 
i  ku  like  ko  lakou  hoike  ana. 

57  Ku  ae  la  kekahi  mau  mea,  hoi- 
ke  wahahee  ae  la,  i  ae, 

58  Ua  lohe  no  maua  i  kana  olelo 
ana  mai,  E  wawahi  ana  au  i  keia 
luakini  i  hanaia  e  ka  lima,  a  i  na  la 
ekolu  e  hana  hou  no  wau  i  kekahi 
i  hana  ole  ia  e  ka  lima. 

59  Aole  nae  i  ku  like  ko  laua  hoi- 
ke  ana. 

60  Ku  ae  la  iluna  ke  kahuna  nui 
iwaenakonu  o  lakou,  niuau  aku  la 
ia  Iesu,  i  aku  la,  Aole  auei  oe  e  ole- 
lo  mai  ?  Heaha  la  kela  mea  alaua 
nei  i  hoike  ai  nou  ? 

61  Noho  malie  iho  la  ia,  aole  i 
olelo  mai.  Ninau  hou  aku  la  ke 
kahuna  nui  ia  ia,  i  aku  la,  O  oe  no 
anei  ka  Mesia,  ke  Keiki  a  ka  mea  i 
hoomaikaiia  ? 

63  Olelo  mai  la  Iesu,  Owau  no 
ia;  a  e  ike  mai  auanei  oukou  i 
ke  Keiki  a  ke  kanaka  e  noho  ana 
ma  ka  lima  akau  o  ka  Mana  loa, 
a  e  hele  mai  ana  ma  na  ao  o  ka 
lani. 

63  Alaila  haehae  ae  la  ke  kahuna 
nui  i  kona  kapa,  i  ae  la,  No  ke  aha 
la  kakou  e  makemake  hou  ai  i  mea 
hoike  ? 

64  Ua  lohe  ae  nei  oukou  i  kana 
oielo  hoino  ana.  Pehea  la  ko  ou- 
koumanao?  Hoohewa  mai  la  la- 
kou  a  pau  ia  ia,  he  hewa  kupono  i 
ka  make. 

65  Kuhakuha  aku  la  kekahi  poe 
ia  ia,  a  uhi  aku  la  kekahi  poe  i  ko- 
na  inaka,  kuikui  aku  la  ia  ia,  me 
ka  i  aku,  E  koho  mai.  A  kuikui 
aku  la  ka  poe  ilamuku  ia  ia,  me  ko 
lakou  mau  poho  lima. 

66  1  I  ko  Petero  noho  ana  mala- 
lo,  ma  ka  pa,  hele  mai  la  kekahi 
kaikamahine  o  ke  kahuna  nui. 

67  A  ike  mai  la  kela  ia  Petero  e 
lalana  ana  ia  ia  iho,  nana  ae  la  oia 
ia  ia,  i  ae  la,  O  oe  no  kekahi  pu  me 
Iesu  no  Nazareta. 

68  Hoole  aku  la  ia,  i  aku  la,  Aole 
au  i  ike  ia  ia,  aole  hoi  i  maopopo 
ia'u  ka  mea  au  e  olelo  mai  nei. 
Alaila,  hele  aku  la  ia  iwaho  ma  ka 
lanai,  a  ooo  mai  la  ka  moa. 

69  Ike  hou  ae  la  kekahi  kaikama- 
hine  ia  ia,  a  olelo  ae  la  ia  i  ka  poe 


e  ku  ana  malaila,  Oia  nei  no  keka- 
hi  o  lakou. 

70  Hoole  hou  aku  la  ia.  A  ma- 
hope  iho,  i  ae  la  ka  poe  e  ku  ana 
malaila  ia  Petero,  Oiaio,  o  oe  no 
kekahi  o  lakou,  no  ka  mea,  no 
Galilaia  oe,  ke  hoike  mai  nei  no 
hoi  kau  olelo  ana. 

71  Alaila,  hailiili  iho  la  oia,  me  ka 
hoohiki,  Aole  au  i  ike  ia  kanaka  a 
oukou  e  olelo  mai  nei. 

72  Ooo  hou  mai  la  ka  moa.  Alai- 
la,  manao  iho  la  o  Petero  i  ka  Iesu 
olelo  ana  mai  ia  ia,  Aole  e  hiki  i 
ke  kani  ana  o  ka  moa  kualua,  a 
ekolu  no  ou  hoole  ana  mai  ia'u.  A 
i  koua  noonoo  ana,  uwe  iho  la  ia. 

MOKUNA  XV. 

Ua  hoopiiia  q  Iesu  imua  o  Pilato.  17  Ua  hoo- 
leiia  i  ka  lei  kakalaioa.  27  Ua  kaulia  ma  ke 
kea  mawaena  o  na  aihue.    43  Ua  kanuia. 

AKAKAHIAKA  ae  la,  kuka- 
kuka  koke  iho  la  na  kahuna 
nui,  a  me  na  luuakahiko,  a  me  na 
kakauolelo,  a  me  ka  ahaluuakana- 
wai  a  pau,  a  nakinaki  aku  la  ia  Ie- 
su,  a  kai  ae  la,  a  haawi  aku  la  i  Pi- 
lato. 

2  Ninau  mai  la  o  Pilalo  ia  ia,  O 
oe  no  anei  ke  alii  o  ka  poe  Iuelaio  ? 
Hai  aku  la  ia,  i  aku  la  ia  ia,  Oia  no 
kau  e  olelo  mai  la. 

3  Hoopii  aku  la  na  kahuna  nui 
nona,  ma  na  mea  he  nui  loa ;  aole 
ia  i  olelo  mai. 

4  Ninau  hou  mai  la  o  Pilato  ia 
ia,  i  mai  la,  Aole  anei  oe  e  olelo  iki 
mai  ?  E  noonoo  oe  i  ka  nui  loa  o 
na  mea  a  lakou  e  hoopii  mai  nei 
nou. 

5  Aole  i  olelo  iki  mai  o  Iesu ;  no- 
laila  kahaha  aku  la  ko  Pilato  naau. 

6  Ia  ahaaina,  kuu  mai  la  ia  i  ke- 
kahi  paahao  uo  lakou,  i  ka  mea  a 
lakou  i  noi  aku  ai. 

7  Malaila  no  kekahi  i  kapaia  o  Ba- 
raba,  ua  nakinaki  pu  ia  me  ka  poe 
i  kipikipi,  ua  pepehi  kanaka  lakou 
me  ia  kipikipi  ana. 

8  Hooho  nui  ae  la  na  kanaka,  me 
ka  nonoi  aku  ia  ia  e  haua  mai  ia 
lakou  e  like  me  kana  mamua. 

9  Olelo  mai  Ia  o  Pilato  ia  lakou,  i 
mai  la,  Ke  makemake  nei  anei  ou- 
kou  e  kuu  aku  au  i  ke  alii  o  ka  poe 
iuelaio,  no  oukou? 

Hoomaewaewaia  Iesu,  MAREKO. 

10  No  ka  mea,  ua  ike  oia,  no  ka 
huakua  i  hoopea  aku  ai  na  kahuna 
nui  ia  ia. 

11  Hookonokonoae  la  na  kahuna 
nui  i  na  kanaka,  i  kuu  mai  oia  ia 
Baraba  no  lakou. 

12  Ninau  hou  mai  la  o  Pilato,  i 
mai  la  ia  lakou,  Heaha  ko  oukou 
makemake  e  hana  aku  ai  au  i  ka 
mea  a  o;ikou  i  kapa  aku  ai,  O  ke 
alii  o  ka  poe  Iuelaio  ? 

13  Hea  hou  aku  la  lakou,  E  kauia 
oia  ma  ke  kea. 

14  Alaila,  ninau  mai  la  o  Pilato  ia 
lakou,  Heaha  ka  hewa  ana  i  hana'i  ? 
Uwauwanuiaku  la  lakou,  E  kauia 
oia  ma  ke  kea. 

15 1|  Makemake  no  o  Pilato,  e 
hooluolu  i  kanaka,  uolaila  ia  i  kuu 
mai  ai  ia  Baraba  na  lakou  ;  alaila, 
hahau  ae  la  kela  ia  Iesu,  a  haawi 
iho  ia  ia  e  kaulia'i  ma  ke  kea. 

16  Alakai  ae  la  ka  poe  koa  ia  ia 
i  ke  keena  hookolokolo;  a  hou- 
luulu  mai  la  lakou  i  ka  poe  koa  a 
pau. 

17  Hoaahu  iho  la  lakou  ia  ia  i  ke 
kapa  ula,  a  hili  iho  la  i  lei  alii  ka- 
kalaioa,  a  hoolei  aku  la  ia  ia. 

18  Aloha  hoomaewaewa  aku  la  la- 
kou  ia  ia,  Aloha  oe,  e  ke  alii  o  ka 
poe  Iudaio ! 

19  Hahau  aku  la  lakou  i  kona  poo 
i  ka  laau,  kuhakuha  aku  la  ia  ia,  a 
kukuli  iho  la  e  hooinana  ia  ia. 

20  A  pau  ko  lakou  hoomaewaewa 
ana  ia  ia,  alaila,  wehe  ae  la  lakou  i 
ke  kapa  ula,  a  hookomo  iho  la  i 
kona  kapa,  alakai  aku  la  lakou  ia 
ia  e  kau  ia  ia  ma  ke  kea. 

21  A  koi  aku  la  lakou  i  kekahi 
Simona  no  Kurenaio,  e  lawe  i  ko- 
na  kea,  e  hele  ana  ia,  mai  ke 
kuaaina  mai,  o  ka  makuakane  hoi 
ia  o  Alekanedero,  a  me  Rupo. 

22  A  lawe  ae  la  lakou  ia  ia  i  Go- 
legota,  o  ke  anO  keia  i  ka  hoakaka 
ana,  He  wahi  iwipoo. 

23  Haawi  aku  la  lakou  ia  ia  i  ka 
waina  ua  wili  pu  ia  me  ka  mura, 
aole  nae  ia  i  inu. 

24  A  kau  aku  la  lakou  ia  ia  ma  ke 
kea,  alaila,  puunaue  iho  la  lakou  i 
kona  kapa,  me  ka  puu  ana  ma  ka 
mea  a  kela  kanaka,  keia  kanaka  e 
lawe  ai. 

a  kauia  oia  ma  ke  kea. 

25  I  ke  kolu  o  ka  hora,  ko  lakou 
kau  ana  ia  ia  ma  ke  kea. 

26  Eia  ka  palapala  hoakaka  i  ko- 
na  hewa  i  kauia  maluna,  O  KE 
ALII  O  KA  POE  IUDAIO. 

27  Kau  pu  aku  la  lakou  me  ia  ma 
ke  kea,  i  na  powa  elua ;  o  kekahi 
ma  ka  aoao  akau,  a  o  kekahi,  ma 
ka  aoao  hema. 

28  A  ko  iho  la  ka  ka  palapala  he- 
molele  i  olelo  mai  ai,  Ua  helu  pu 
ia  oia  me  ka  poe  lawehala. 

29  A  o  ka  poe  e  maalo  ana  ma- 
laila  ae,  hoino  wale  aku  la  lakou  ia 
ia,  me  ka  hookunokuuou  i  ko  la- 
kou  poo,  i  aku  la,  E,  o  oe  ka  mea 
wawahi  i  ka  luakini,  a  i  na  la  eko- 
lu,  hana  hou  uo, 

30  E  hoola  oe  ia  oe  iho,  a  e  iho 
mai  oe  mai  luna  mai  o  ke  kea. 

31  Pela  pu  aku  la  no  hoi  ka  poe 
kahuna  nui  a  me  ka  poe  kakauole- 
lo,  i  hoomaewaewa  aku  ai,  i  ae  ke- 
kahi,  Hoola  no  oia  ia  hai,  aole 
nae  e  hiki  ia  ia  ke  hoola  ia  ia  iho. 

32  E  iho  mai  ka  Mesia,  ke  Alii  o 
ka  Iseraela,  mailuna  mai  o  ke  kea, 
i  ike  kakou  a  e  manaoio  aku.  A 
o  na  mea  i  kaulia  pu  me  ia  ma  ke 
kea,  hoomaewaewa  pu  ae  la  laua 
ia  ia. 

33  Mai  ka  hora  aono,  a  hiki  i  ka 
hora  aiwa,  pouli  no  ka  honua  a 
pau. 

34  A  i  ka  iwa  o  ka  hora,  kahea  ae 
la  Iesu  me  ka  leo  nui,  i  ae  la,  Eli, 
eli,  lama  sabaketani!  O  ke  ano 
keia,  E  kuu  Akua,  e  kuu  Akua,  no 
ke  aha  la  oe  i  haalele  mai  ai  ia'u  ? 

35  A  lohe  ae  la  kekaki  poe  o  la- 
kou  e  ku  ana  malaila,  i  iho  la,  Aia, 
ke  kahea  aku  uei  oia  ia  Elia. 

36  Holo  aku  la  kekahi,  a  hoomau 
i  ka  huahuakai  i  ka  vinega,  kau  iho 
la  ma  ka  ohe,  a  haawi  aku  ia  ia  e 
inu,  i  ae  la,  Alia ;  i  ike  kakou  ina 
paha  e  hele  mai  o  Elia  e  wehe  ia 
ia. 

37  Kahea  ae  la  Iesu  me  ka  leo  uui, 
a  kaili  aku  la  ke  aho. 

38  Nahae  ae  la  ka  paku  o  ka  lua- 
kini  i  elua,  mailuna  a  ilalo. 

391  Ao  ka  lunahaneri  e  ku  ana 
imua  o  kona  alo,  i  kona  ike  ana 
ia  ia  e  kahea  ana  pela,  a  me  ke 
kaili  ana  o  kona  aho,  i  ae  la  ia, 


Ala  hou  mai  Iesu, 


MOKUNA  XVI. 


a  ikeia  e  Maria  raa. 


Oiaio  no,  o  keia  kanaka  ke  Keiki  a 
ke  Akua. 

40  He  poe  wakine  no  hoi  kekahi 
e  nana  mai  ana,  ma  kahi  mamao 
aku,  O  Maria  no  Magedala,  a  me 
Maiia  ka  makuwahine  o  Iakaho  ka 
liilii,  a  me  Iose,  a  me  Salome. 

41  Ua  hahai  no  lakou  mamuli 
ona,  i  kona  wa  ma  Galilaia,  a  lawe- 
lawe  aku  la  nana ;  a  me  na  wahine 
e  he  nui  loa,  a  hele  pu  no  lakou 
me  ia  i  Ierusalema. 

42  Tf  A  hiki  ae  la  i  ke  ahiahi,  no 
ka  mea,  o  ka  la  hoomalolo  ia,  o  ka 
la  mamua  aku  o  ka  la  Sabati, 

43  Hele  mai  la  o  Iosepa  no  Ari- 
mataia,  he  lunakanawai  koikoi  ia, 
e  kakali  ana  i  ke  aupuui  o  ke  Akua, 
hele  aku  la  ia  io  Pilato  la,  me  ka  ho- 
pohopo  ole,  a  noi  aku  la  i  ke  kino 
o  Iesu. 

44  Kahaha  iho  la  ka  naau  o  Pila- 
to,  no  kona  make  koke  ana;  a  ka- 
hea  ae  la  ia  i  ka  luuahaneri,  ninau 
ae  la  ia  ia  i  kona  make  e  ana. 

45  A  ike  pono  ia,  na  ka  lunahane- 
ri  mai,  alaila,  haawi  mai  la  ia  i  ke 
kino  na  Iosepa. 

46  A  kuai  iho  la  ia  i  kapa  olona, 
a  lawe  ae  la  i  ke  kino,  a  wahi  iho 
iloko  o  ua  kapa  la,  a  waiho  ae  la  ia 
maloko  o  ka  halekupapau  i  kalaiia 
iloko  o  ka  pohaku,  a  olokaa  iho  la 
i  pohaku  nui  ma  ka  puka  o  ua  ha- 
lekupapau  la. 

47  A  nana  ae  la  o  Maria  no  Mage- 
dala  a  me  Maria  ka  makuwahine  o 
Iose,  i  kahi  i  waihoia'i. 

MOKUNA  XVI. 

Ka  hele  anao  Maria  ma  i  ka  hale  kupapau.  9 
Ala  mai  o  Iesu ,  a  ikeia  e  Maria.  12  Ikeia  e  na 
meaelua.  14lkeiae  nahaumanaapau.  19 
Pii  oia  i  ka  lani. 

AHALA  ae  la  ka  Sabati,  ua 
kuai  o  Maria  ka  Magedala,  a 
me  Maria  ka  makuwahine  o  Iako- 
bo,  a  me  Salome,  i  na  mea  ala,  a 
hele  mai  la  lakou  e  ialoa  ia  ia. 

2  A  i  ke  kakahiaka  nui  o  ka  la 
mua  o  ka  hebedoma  i  ka  puka  ana 
a  ka  la,  hele  aku  la  lakou  i  ka  hale- 
kupapau. 

3  Kamailio  iho  la  lakou  ia  lakou 
iho  no,  Nawai  la  e  olokaa  ae  i  ka 
pohaku  no  kakou,  mai  ka  puka  ae 
o  ka  halekupapau  ? 


4  Nana  aku  la  lakou,  ike  iho  la  ua 
olokaa  e  ia'ku  ka  pohaku ;  no  ka 
mea,  he  pohaku  nui  loa  ia. 

5  I  ko  lakou  komo  ana  iloko  o  ka 
halekupapau,  ike  aku  la  lakou  i  ke- 
kaki  kauaka  opiopio,  e  noho  ana 
ma  ka  aoao  akau,  ua  aahuia  i  ke 
kapa  loihi  keokeo ;  amakau  iho  la 
lakou. 

6  Olelo  raai  la  oia  ia  lakou,  Mai 
makauoukou:  keimineioukouia 
Iesu  no  Nazareta,  i  kamea  i  kaulia 
raa  ke  kea :  ua  ala  mai  ia,  aole  oia 
maanei ;  e  nana  oukou  i  kahi  a  la- 
kou  i  waiho  ai  ia  ia. 

7  E  hele  hoi  oukou,  e  hai  aku  i  ka- 
na  poe  haumaua  a  me  Petero,  e  hele 
aku  aua  ia  mamua  o  oukou  i  Gali- 
laia ;  malaila  oukou  e  ike  aku  ai  ia 
ia,  e  like  me  kana  i  olelo  mai  ai  ia 
oukou. 

8  Hele  aku  lakou  iwaho,  a  holo 
mai  ka  halekupapau  aku ;  a  haalu- 
lu  lakou  me  ka  weliweli;  aole  nae 
lakou  i  hai  i  kekahi,  no  ka  u.ea,  ua 
makau  lakou. 

9  H  I  ke  ala  ana  o  Iesu  i  kakahia- 
ka  nui  o  ka  la  mua  o  ka  hebedoma, 
ike  mua  ia  oia  e  Maria,  no  Mageda- 
la,  mawaho  ona  kona  kipaku  ana  i 
na  daimonio  ehiku. 

10  Hele  aku  la  oia,  a  hai  aku  la  i 
ka  poe  i  noho  pu  me  ia,  ia  lakou  e 
u  ana,  a  e  uwe  ana  no  hoi. 

11  A  lohe  lakou,  ua  ola  ia,  a  ua 
ikeia  e  ia,  aole  lakou  i  manaoio  mai. 

12  ^I  A  mahope  iho  o  ia  mau  mea, 
ikeia  oia,  me  ke  ano  okoa,  e  na 
mea  elua,  ia  laua  e  hele  ana  i  ke 
kuaaina. 

13  Hoi  mai  la  laua,  a  hai  mai  la  i 
kekahi  poe,  aole  nae  lakou  i  mana- 
oio. 

14  T[  A  mahope  iho,  ikeia  mai  no 
ia  e  ka  poe  umikumamakahi,  ia  lā- 
kou  e  ai  ana,  a  hoohewa  mai  ia  la- 
kou  no  ko  lakou  manaoio  ole  ana, 
a  no  ka  paakiki  o  ko  lakou  naau, 
no  ka  mea,  aole  lakou  i  manaoio 
aku  i  ka  ka  poe  nana  ia  i  ike  ma- 
hope  iho  o  kona  ala  ana. 

15  I  mai  la  oia  ia  lakou,  E  hele 
aku  oukou  i  na  aina  a  pau,  e  hai 
aku  i  ka  Euanelio  i  ca  kanaka  a 
pau. 

16  O  ka  mea  e  manaoio  inai,  a  ba- 

No  ka  hanau  ana 


LUKA. 


o  Ioane  Bapetite. 


petizoia,  e  hoolaia  oia,  aka,  o  ka 
mea  manaoio  ole  mai,  e  hoohewaia 
oia. 

_17  Eia  no  na  ouli  kupanaha  e  pili_ 
pu  aku  i  kapoe  e  manaoio  mai  ia'u  ; 
Ma  ko'u  inoa  lakou  e  mahiki  aku 
ai  i  na  dairnonio,  a  e  olelo  no  hoi 
lakou  ma  na  olelo  ano  e. 

18  E  kaikai  no  lakou  i  na  nahesa  ; 
a  ina  inu  lakou  i  ka  mea  make, 
aole  lakou  e  poino  ia  mea ;  a  e  kau 


no  lakou  i  ko  lakou  lima  maluna 
_o  ka  poe  mai,  a  e  ola  lakou. 

19  1f  A  pau  ae  la  ka  olelo  ana  a 
ka  Haku  ia  lakou,  alaila,  laweia'ku 
la  ia  iluna  i  ka  lani,  a  noho  iho  la 
ma  ka  lima  akau  o  ke  Akua. 

20  Hele  ae  lakou,  a  ao  aku  la  ma 
na  wahi  a  pau ;  hana  pu  mai  la  no 
hoi  ka  Haku  me  lakou,  e  hooiaio 
ana  i  ka  olelo,  me  na  hana  mana  e 
pili  ana.    Amene. 


KA    EUANELIO    I   KAKAUIA'I 

E 


LUKA. 


MOKUNA    1. 

No  ka  hanau  ana  oloane  Bapetite.  26  Ka  hoike 
ana  ia  Maria  i  ka  hanau  ana  o  Iesu. 

NO  ka  mea,  he  nui  ka  poe  i  hoao 
i  ka  hooponopono  i  ka  mooole- 
lo  no  na  mea  i  hanaia  iwaena  o  ma- 
kou, 

2  E  like  me  ka  hai  ana  mai  ia  ma- 
kou  a  ka  poe  ike  maka,  mai  ke  ku- 
mu  mai,  ka  poe  hoalewehana  hoi 
no  ka  olelo. 

3  Manao  iho  la  au  he  mea  pono 
no'u,  i  ko'u  huli  ikaika  ana  a  m  o- 
popo  ia  mau  mea  a  pau,  mai  kinohi 
mai,  e  paiapala  hoakaka  ia  oe,  e 
Teopilo  ka  mea  kaulana, 

4  I  ike  oe  i  ka  oiaio  o  ua  mau 
mea  la  i  aoia'ku  ai  oe. 

5  T[  T  KE  au  ia  Heiode  ke  alii  o 

_L  Iudea,  e  noho  ana  kekahi 
kahuna,  o  Zakaria  kona  iuoa,  no  ka 
papa  o  Abia ;  a  o  kana  wahine,  no 
na  kaikamahine  ia  a  Aarona,  o  Eli- 
sabeta  kona  inoa. 

6  Ua  pono  pu  laua  imua  o  ke 
Akua,  e  hele  hala  ole  ana  ma  na 
kanawai  a  me  na  oihana  a  pau  a  ka 
Haku. 

7  Aohe  hoi  a  laua  keiki,  no  ka 
mea,  he  pa  o  Elisabeta;  a  he  nui 
no  hoi  ka  laua  mau  makahiki. 

8  Eia  kekahi,  i  kana  hana  ana  i  ka 
oihana  kahuna  imua  o  ke  Akua,  i 
ka  manawa  o  kona  papa, 

9  Mamuli  o  ka  oihana  mua  a  ke 
kahuna,  o  kana  hana  keia,  e  kuni  i 

ka  mea  ala  i  kona  hele  ana  iloko  o 
ka  luakini  o  ka  Haku. 

10  E  pule  ana  ka  ahakanaka  a  pau 
mawaho,  i  ka  hora  i  kukuniia'i  ka 
mea  ala. 

11  Alaila  ikeia  aku  la  ka  anela  a 
ka  Haku,  e  ku  ana  ma  ka  aoao  akau 
o  ke  kuahu  mea  ala. 

12  A  ike  aku  o  Zakaria  ia  ia,  pi- 
hoihoi  iho  la  ia,  a  kau  mai  la  ka 
makau  ia  ia. 

13  I  mai  la  ka  anela  ia  ia,  Mai  ma- 
kau  oe,  e  Zakaria,  no  ka  mea,  ua  lo- 
heia  kau  pule ;  a  e  hanau  ana  kau 
wahine  o  Elisabeta  i  keiki  kane 
nau,  a  e  kapa  aku  oe  i  kona  inoa  o 
Ioane. 

14  A  e  hauoli  ana  hoi  oe  me  ka 
olioli,  a  he  nui  no  hoi  ka  poe  e 
hauoli  i  kona  hanau  ana. 

15  No  ka  mea,  e  nui  auanei  oia 
imua  o  ka  Haku ;  aole  ia  e  inu  i 
ka  waiua,  aole  hoi  i  ka  mea  awa- 
awa ;  e  piha  no  hoi  ia  i  ka  Uhane 
Hemolele,  mai  ka  opu  mai  o  kona 
makuwahine. 

16  E  nui  no  hoi  na  mamo  a  Ise- 
raela  ana  e  hoohuli  ai  ma  ka  Haku, 
ma  ko  lakou  Akua. 

17  E  hele  ana  hoi  ia  mamua  ona, 
me  ka  uhane  a  me  ka  mana  o  Elia, 
e  hoohuli  i  ka  naau  o  na  makua  i 
ka  lakou  mau  keiki,  a  i  ka  poe  lohe 
ole  mamuli  o  ka  naauao  o  ka  poe 
pono ;  e  hooponopono  ai  i  kanaka 
makaukau  no  ka  Haku. 


Ka  olelo  a  Gaberiela. 


MOKUNA  I. 


Ka  olelo  a  Elisabeta. 


18  Ninau  aku  la  o  Zakaria  i  ka 
anela,  Mabea  la  wau  e  ike  ai  ia 
mea  ?  No  ka  mea,  he  kanaka  kahi- 
ko  wau,  a  he  nui  no  hoi  na  maka- 
hiki  o  ka'u  wahine. 

19  Olelo  mai  la  ka  anela,  i  mai  la 
ia  ia,  Owau  no  o  Gaberiela,  ka  mea 
e  ku  ana  imua  o  ke  Akua ;  a  ua 
hoounaia  mai  nei  au  e  olelo  ia 
oe,  a  e  hai  aku  ia  oe  ia  mau  mea 
olioli. 

20  Aia  hoi,  e  paa  ana  kou  leo,  aole 
e  hiki  ia  oe  ke  olelo,  a  hiki  i  ka  la 
e  ko  ai  ia  mau  mea,  no  ka  mea, 
aole  oe  i  manaoio  mai  i  ka'u  mau 
olelo,  e  hookoia  auanei  ia  i  ko  la- 
kou  manawa. 

21  Kakali  ae  la  na  kanaka  ia  Za- 
karia,  haohao  iho  la  i  kona  loihi 
ana  maloko  o  ka  luakini. 

22  A  puka  ia  iwaho,  aole  i  hiki  ia 
ia  ke  olelo  mai  ia  lakou ;  a  ike  iho 
la  lakou,  ua  ike  oia  i  ka  mea  ikea 
iloko  o  ka  luakini;  no  ka  mea, 
kunou  oia  ia  lakou,  a  ua  paa  no 
kona  leo. 

23  Eia  kekahi,  i  ka  pau  ana'e  o 
na  la  o  kana  hana,  hoi  koke  no  ia 
i  kona  hale. 

24  A,  mahope  iho  o  ia  mau  la,  ha- 
pai  iho  la  kana  wahine,  o  Elisabeta, 
a  noho  mehameha  iho  la  ia  i  na 
malama  elima,  i  iho  la, 

25  Oia  ka  ka  Haku  i  hana  mai  ai 
no'u  ia  mau  la  ana  i  manao  mai  ai 
e  lawe  aku  i  ka  mea  a'u  i  hoinoia 
mai  ai  iwaena  o  kanaka. 

26  A  i  ke  ono  o  ka  malama,  ua 
hoounaia  mai  o  Gaberiela,  mai  ke 
Akua  mai,  i  kekahi  kulanakauhale 
i  Galilaia,  o  Nazareta  ka  inoa, 

27  I  ka  wahine  puupaa  i  hoopa- 
lauia  na  kekahi  kanaka,  o  Iosepa 
ka  inoa,  no  ka  ohana  a  Davida ;  a  o 
Maria  ka  inoa  o  ua  wahine  puupaa 
la. 

28  A  komo  ka  anela  io  na  la,  i 
mai  la  ia,  Aloha  oe,  e  ka  mea  i 
aloha  nui  ia,  o  ka  Haku  pu  me  oe. 
Pomaikai  loa  oe  iwaena  o  na  wa- 
hine. 

29  A  ike  aku  la,  hopohopo  iho  la 
oia  i  kana  olelo,  a  nalu  iho  la  i  ke 
ano  o  keia  aloha  ana. 

30  I  mai  la  ka  anela  ia  ia,  Mai  ma- 
kau  oe,  e  Maria;   no  ka  mea,  ua 


loaa  ia  oe  ka  lakomaikaiia  mai  e 
ke  Akim.  ^ 

31  Eia  hoi,  e  hapai  auanei  oe,  a  e 
hanau  i  ke  keikikane,  a  e  kapa  iho 
oe  i  kona  inoa,  o  IESU. 

32  E  nui  auanei  oia,  a  e  kapaia 
'ku,  O  ke  Keiki  a  ka  Mea  kiekie 
loa ;  a  e  haawi  hoi  nona  o  Iehova 
ke  Akua  i  ka  nohoalii  o  Davida  o 
kona  makuakane. 

33  E  mau  loa  no  hoi  kona  alii  ana 
maluna  o  ka  ohana  a  Iakoba ;  a  o 
kona  aupuui  aole  ia  e  pau. 

34  Alaila,  ninau  aku  la  o  Maria  i 
ka  anela,  Pehea  la  uanei  ia  mea? 
no  ka  mea,  aole  au  ike  i  ke  kane. 

35  Olelo  mai  la  ka  anela,  i  mai  la 
ia  ia,  E  kau  mai  no  ka  Uhane  He- 
molele  maluna  iho  ou ;  a  e  hooma- 
lu  mai  ka  mana  o  ka  Mea  kiekie 
loa  ia  oe,  no  ia  mea  la  hoi,  e  kapaia 
ka  mea  hemolele  au  e  hanau  ai,  o  , 
ke  Keiki  a  ke  Akua. 

36  Aia  hoi,  o  Elisabeta  o  kou  hoa- 
hanau,  ua  hapai  ae  nei  i  ke  keiki- 
kane  i  kona  wa  luwahine ;  eia  hoi 
ke  ono  o  ka  malama  o  ka  wahine  i 
iia'e  he  pa. 

37  No  ka  mea,  aohe  mea  hiki  ole 
i  ke  Akua. 

38  I  aku  la  o  Maria,  Eia  hoi  ke 
kauwa  wahine  a  ka  Haku ;  e  like 
me  kau  olelo,  pela  e  hanaia  mai  ai 
no'u.  Alaila,  hele  aku  la  ka  anela 
mai  ona  aku.  * 

39  Ia  mau  la,  eu  ae  la  o  Maria,  a 
hele  wikiwiki  aku  la  i  ka  aina 
mauna,  i  kekahi  kulanakauhale  o 
Iuda; 

40  A  komo  aku  ia  iloko  o  ka  hale 
o  Zakaria,  a  aloha  aku  la  ia  Elisa- 
beta. 

41  Eia  kekahi,  i  ka  wa  i  lohe  ai  o 
Elisabeta  i  ko  Maria  aloha,  lele  iho 
la  ke  keiki  iloko  o  kona  opu;  a 
hoopihaia  o  Elisabeta  i  ka  Uhane 
Hemolele : 

42  A  olelo  mai  la  oia  me  ka  leo 
nui,  i  mai  la,  Pomaikai  loa  oe  iwae- 
na  o  na  wahine,  Pomaikai  hoi  ka 
hua  o  kou  opu. 

43  Nohea  mai  keia  ia'u,  i  hele  mai 
nei  ka  makuwahine  o  ko'u  Haku 
io'u  nei? 

44  No  ka  mea,  aia  hoi,  i  ka  pae 
ana  mai  o  kou  aloha  iloko  o  ko'u 

mau  pepeiao,  lele  koke  ae  nei  ke 
keiki  i  ka  olioli  iloko  o  ko'u  opu. 

45  Pomaikai  hoi  ka  wahine  i  ma- 
naoio ;  c  hanaia  no  na  mea  i  haiia 
mai  ia  ia  e  ka  Haku. 

46  Alaila,  i  aku  la  o  Maria,  Ke 
hoonani  aku  nei  kuu  uhane  i  ka 
Haku; 

47  Hauoli  no  hoi  ko'u  uhane  i  ke 
Akua  i  ko'u  mea  e  ola'i : 

48  No  ka  mea,  ua  nana  aloha  mai 
oia  i  ka  haahaa  o  kana  kauwa  wa- 
hine.  Eia  hoi,  ma  neia  hope  aku 
e  iia  mai  au  e  na  hanauna  a  pau, 
He  pomaikai. 

49  No  ka  mea,  o  ka  Mea  mana, 
ua  hana  mai  ia  i  na  mea  nani  no'u. 
He  hemolele  hoi  koua  inoa. 

50  E  mau  ana  koua  aloha  i  ka 
poe  inakau  ia  ia,  ia  hauauua  aku  ia 
hanauna  aku. 

51  Ua  hoike  mai  oia  i  ka  mana 
ma  kona  lima,  Ua  hoopuehu  i  ka 
poe  i  haaheo  i  ka  manao  o  ko  la- 
kou  naau. 

52  Ua  kiola  iho  la  oia  i  na'lii  ilalo 
mai  luna  mai  o  ko  lakou  mau  no- 
hoalii;  a  ua  hookiekie  ae  hoi  oia 
i  ka  poe  haahaa. 

53  Ua  hoomaona  mai  oia  i  ka  po- 
loli  i  na  mea  maikai ;  a  ua  hooku- 
ke  hoi  oia  i  ka  poe  waiwai  ine  ka 
nele. 

54  Ua  kokua  mai  oia  i  kana  hanai 
ia  Iseraela,  me  ka  hoomauao  i  ke 
aloha, 

55  Mamuli  o  kana  olelo  na  ko 
kakou  poe  kupuna,  ia  Abera- 
hama,  a  me  kona  hua  a  mau  loa 
aku. 

56  Noho  pu  iho  la  o  Maria  me 
Elisabeta  ekolu  paha  malama,  ala- 
ila,  hoi  ia  i  kona  hale. 

57  A  hiki  ko  Elisabeta  manawa 
e  hanau  ai ;  hanau  iho  la  oia  i  ke 
keikikane. 

58  Lohe  iho  la  na  hoa'auna,  a  me 
na  hoahanau  ona,  i  ko  ka  Haku  lo- 
komaikai  nui  ana  ia  ia ;  a  olioli  pu 
ae  la  lakou  me  ia. 

59  Eia  kekahi,  i  ka  walu  o  ka  la 
hele  mai  lakou  e  okipoepoe  i  ke 
keiki;  kapa  ae  la  lakou  ia  ia  ma- 
muli  o  ka  inoa  o  kona  makuaka- 
ne,  o  Zakaria. 

60  Olelo  aku  la  kona  makuwahi- 

76 


Ke  mele  a  Zakaria. 
aka,  e  kapaia 


ne,  i  aku  la,  Aole; 

'ku  no  ia  o  Ioane. 

61  I  mai  la  lakou  ia  ia,  Aole  ou 

hoahauau  i  kapaia'ku  ma  keia  inoa. 

Ninau  ae  la  lakou  ma  ke  ku- 


62 


kona  makuakane  i  ka 
ma"kemake  ai  e  kapaia 


nou  ana 
inoa  ana 
'ku  oia. 

63  Noi  ae  la  ia  i  papa  palapala, 
kakau  iho  la,  i  ae  la,  O  Ioane  kona 
inoa.  A  kahaha  iho  la  ko  loko  o 
lakou  a  pau. 

64  A  wehe  koke  ia  iho  la  kona 
waha  a  me  kona  elelo,  a  olelo  aku 
ia  ia  me  ka  hoolea  i  ke  Akua. 

65  Kau  mai  la  hoi  ka  makau  ma- 
luna  o  ka  poe  a  pau  e  kokoke  mai 
ana  ia  lakou.  Kukui  ae  la  ka  lono 
o  ua  mau  mea  la  a  puni  ka  aina 
mauna  o  Iudea. 

66  A  o  ka  poe  a  pau  i  lohe,  nalu 
iho  la  lakou  ma  ko  lakou  mau 
naau,  e  i  ana  iho,  Heaha  la  uanei 
ke  ano  o  keia  keiki  ?  Aia  me  ia  ka 
lima  o  ka  Haku. 

67  A  o  Zakaria  kona  makuakane, 
ua  piha  ia  i  ka  Uhaue  Hemolele, 
wanana  mai  la  oia,  i  mai  la, 

68  E  hoomaikaiia  ka  Haku  ke 
Akua  o  ka  Iseraela;  no  ka  mea, 
ua  ike  mai,  a  ua  hoola  hoi  ia  i  ko- 
na  poe  kanaka. 

69  Ua  kukulu  mai  nei  oia  i  mea 
mana  e  ola'i  no  kakou,  iloko  o  ka 
hale  o  Davida  o  kana  kauwa ; 

70  E  like  me  kana  i  hai  mai  ai 
ma  ka  waha  o  kana  mau  kaula  he- 
molele  mai  ke  kumu  mai  o  ke  ao 
nei: 

71  E  pakele  ai  kakou  i  ko  kakou 
poe  enemi,  a  i  ka  lima  hoi  o  ka 
poe  a  pau  e  inaina  mai  ia  kakou ; 

72  E  hana  lokomaikai  ana  mai  i 
ko  kakou  poe  kupuna,  a  me  ka 
hoomanao  ana  hoi  i  kana  berita 
hemolele : 

73  I  ka  mea  hoohiki  ana  i  hoo- 
hiki  ai  no  Aberahama,  no  ko  ka- 
kou  kupuna, 

74  E  haawi  mai  oia  ia  kakou,  i  ka 
pakele  ana  i  ka  lima  o  ko  kakou 
poe  enemi,  e  malama  wiwo  ole  aku 
kakou  ia  ia, 

75  Me  ka  hemolele  a  me  ka  pono 
imua  o  kona  alo,  i  na  la  a  pau  o  ke 
ola  ana  o  kakou. 


Ka  hanau  aua  o  Iesu. 


MOKUNA  II. 


Hoolea  ua  anela. 


76  A  o  oe,  e  ke  keiki  nei,  e  kapa- 
ia'e  oe,  He  kaula  na  ka  mea  kiekie 
loa ;  no  ka  mea,  e  hele  aua  oe  imua 
o  ka  maka  o  ka  Haku,  e  hooma- 
kaukau  i  na  alanui  uona ; 

77  E  hoike  ana  i  kona  poe  kana- 
ka  i  ke  ola,  ma  ke  kala  ana  iho  i 
ko  lakou  mau  hewa, 

78  No  ka  lokomaikai  io  o  ko  ka- 
kou  Akua;  no  kahi  mea  i  puka 
mai  ai  ka  malamalama  ia  kakou 
mai  luna  mai, 

79  E  hoomalamalama  i  ka  poe  e 
noho  ana  i  ka  pouli,  a  iloko  hoi  o 
ka  malu  o  ka  make,  a  e  alakai  hoi 
i  ko  kakou  mau  wawae  ma  ka 
aoao  e  maluhia  ai. 

80  A  nui  ae  la  ua  keiki  la,  ikaika 
ae  la  hoi  kona  manao  ;  ma  ua  wa- 
hi  nahele  no  hoi  ia,  a  hiki  i  ka  la  o 
kona  hoikeia  i  ka  Iseraela. 

MOKUNA  II. 

O  ka  auhau  ana  o  ko  Eonia  aupuni.  G  O  ka 
hanau  ana  o  Iesu.  13  Ka  hoolea  ana  o  na 
anela,  25  a  me  Simeona,  3(3  a  me  Ana.  41 
O  ka  Iesu  olelo  ana  i  na  kuinu. 

EI A.  kekahi  mea.ia  mau  la,  hoo- 
lahaia'e  la  ke  kauoha  a  Kaisa- 
ra  Augusato,  e  kaknuia  i  ka  pala- 
pala  ko  ke  aupuni  a  pau. 

2  I  ke  alii  kiaaina  ana  o  Kurenio 
ma  Suria,  ka  hoomaka  ana  o  keia 
kakau  mua  ana. 

3  Pau  no  i  ka  hele  i  kakauia'i  ika 
palapala  o  kela  mea  keia  meai  ko- 
na  kulanakauhale  iho. 

4  O  Iosepa  kekahi  i  pii  ae,  mai 
Galilaia  ae,  mailoko  mai  o  Nazare- 
take  kulanakauhale  ahiki  i  Iuelea, 
i  ko  Davida  kulanakauhale  i  kapa- 
ia  o  Betelehema,  (no  ka  mea,  no  ka 
hale  ia  a  me  ka  ohana  a  Davida,) 

5  I  kakauia'i  me  Maria  ka  wahi- 
ne  i  hoopalauia  uana,  e  koko  ana. 

6  A  oiai  laua  malaila,  hiki  kona 
manawa  e  hanau  ai. 

7  Hanau  iho  la  oia  i  kana  maka- 
hiapo  kane;  wahi  iho  la  ia  ia  i  ke 
kapa  keiki,  a  hoomoe  iho  la  ia  ia 
ma  kahi  hanai  holoholona,  no  ka 
mea,  aole  wahi  kaawale  no  lakou 
maloko  o  ka  hale  hookipa. 

8  Aia  i  kela  aina  he  mau  kahuhi- 
pa  e  noho  ana  i  ke  kula,  a  e  kiai 
ana  i  ka  lakou  mau  poe  hipa  i  ka 
po. 


9  Aia  hoi !  Kau  mai  la  ka  anela 
o  ka  Haku  io  lakou  la,  a  hoomala- 
malama  mai  la  ka  nani  o  ka  Haku 
ia  lakou  a  puni,  a  makau  loa  iho 
la  lakou. 

10  A  olelo  mai  la  ka  anela  ia  la- 
kou,  Mai  makau  oukou,  no  ka 
mea,  eia  hoi,  ke  hai  aku  nei  au  ia 
oukou  i  ka  mea  maikai,  e  olioli  nui 
ai  e  lilo  ana  no  na  kanaka  a  pau. 

11  No  ka  mea,  i  keia  la  i  hanau 
ai,  ma  ke  kulanakauhale  o  Davida, 
he  Ola  no  oukou,  oia  ka  Mesia  ka 
Haku. 

12  Eia  hoi  ka  hoailona  no  oukou, 
e  loaa  auanei  ia  oukou  ke  keiki  ua 
wahiia  i  ke  kapa  keiki,  e  moe  ana 
ma  kahi  lianai  holoholona. 

13  A  emo  ole  mai  la  ka  lehulehu 
o  ka  puali  o  ka  lani  me  ua  anela  la, 
e  hoolea  ana  i  ke  Akua,  e  olelo 
ana, 

14  E  hoonaniia  ke  Akua  ma  na 
lani  kiekie  loa,  a  he  malu  hoi  ma 
ka  houua;  he  aloha  no  i  kanaka. 

15  Eia  hoi  kekahi,  a  hoi  aku  la  na 
anela  i  ka  lani,  mai  o  lakou  aku, 
olelo  iho  la  ua  niau- kanaka  kiai  hi- 
pa  la  kekahi  i  kekahi,  Ea,  e  haele 
kakou  i  Betelehema  e  ike  aku  hoi 
ia  mea  a  ka  Haku  ihoike  mai  nei 
ia  kakou. 

16  Haele  wikiwiki  lakou,  a  ike 
iho  la  ia  Maria,  a  me  Iosepa,  a  me 
ke  keiki,  e  moe  ana  ia  ma  kahi 
hanai  holoholona. 

17  A  ike  lakou,  hoolaha  aku  la  la- 
kou  i  ka  olelo  i  haiia  mai  ia  lakou 
no  ia  keiki. 

18  A  o  ka  poe  i  lohe  a  pau,  ma- 
halo  iho  la  lakou  no  namea  ihaiia 
'ku  ia  lakou  e  ka  poe  kahuhipa. 

19  Kaohi  iho  la  o  Maria  ia  mau 
mea  a  pau  me  ka  hoomanao  iho 
iloko  o  kona  naau. 

20  A  hoi  mai  la  na  kahuhipa,  me 
ka  hoonani  a  me  ka  hoolea  i  ke 
Akua  no  ia  mau  mea  a  pau  a  lakou 
i  lohe  ai  a  i  ike  ai  hoi,  elike  me  ka 
mea  i  haiia  mai  ia  lakou. 

21  A  hala  na  la  ewalu  i  okipoe- 
poeia'i  ua  keiki  la,  kapaia  kona 
inoa  o  IESU,  okakaanelahoi  ika- 
pa  ai  mamua  i  kona  hapaiia  iloko 
o  ka  opu. 

22  A  pau  na  la  o  ko  laua  hoo- 

O  Iesu  ma  Ierusalema. 


maemae  ana  mamuli  o  ke  kanawai 
o  Mose,  lawe  ae  la  lakou  ia  keiki  i 
Ierusalema  e  haawi  ia  ia  i  ka  Haku : 

23  (E  like  me  ka  mea  i  kakauia 
ma  ke  kanawai  o  ka  Haku,  o  kela 
makahiapo  kane,  keia  makahiapo 
kane,  e  iia'e  he  laa  no  Iehova;) 

24  A  e  haawi  hoi  i  ka  mohai  i 
kauohaia  mai  ma  ke  kanawai  o  Ie- 
hova,  he  mau  kuhukuku  elua,  a  i 
ole  ia,  elua  manu  nunu  opiopio. 

25  Aia  hoi,  ma  Ierusalema  keka- 
hi  kanaka,  o  Simeona  kona  inoa  ; 
a  he  kanaka  pono  ia,  he  haipule,  e 
kali  ana  i  ka  mea  nana  e  kokua  i 
ka  Iseraela;  aia  maluna  ona  ka 
Uhane  Hemolele. 

26  A  ua  hoike  e  ia  mai  ia  ia  e  ka 
Uhane  Hemolele,  aole  ia  e  make  e, 
a  ike  aku  ia  i  ka  Mesia  a  ka 
Haku. 

27  A  hele  ae  la  hoi  ia  mamuli  o 
ka  Uhane  iloko  o  ka  luakini ;  a  la- 
we  ae  la  na  makua  i  ke  keiki  ia  Ie- 
su  iloko,  e  hana  aku  ai  nona  ma- 
muli  o  ka  oihana  o  ke  kanawai ; 

28  Alaila  lawe  oia  ia  ia  ma  kona 
mau  lima,  a  hoomaikai  aku  la  i  ke 
Akua,  i  aku  la  hoi, 

29  Ano,  e  ka  Haku,  ke  kuu  nei 
oe  i  kau  kauwa  nei  me  ka  pomai- 
kai  e  like  me  kau  olelo. 

30  No  ka  mea,  ua  ike  iho  nei 
ko'u  mau  maka  i  kau  Hoola, 

31  Ka  mea  au  i  hoomakaukau  ai 
imua  o  ke  alo  o  na  kanaka  a  pau ; 

32  He  malamalama  e  hoomalama- 
lama  ai  i  na  lahuikanaka,  a  he  na- 
ni  no  kou  poe  kanaka  ka  Iseraela. 

33  Mahalo  iho  la  o  Iosepa  a  me 
kona  makuwahine  ia  mau  mea  i 
oleloia  mai  ai  nona. 

34  Ahoomaikai  mai  la  o  Simeona 
ia  laua,  i  mai  la  hoi  oia  ia  Maria  i 
kona  makuwahine,  Eia  hoi,  ua  hoo- 
nohonohoia  mai  oia  nei  i  mea  e 
haule  ai,  a  e  ala  hou  ai  na  mea  he 
nui  iwaena  o  ka  Iseraela,  a  i  hoai- 
lona  hoi  e  hoinoia'i ; 

35  (A  e  houia  no  hoi  kou  uhane  e 
ka  pahikaua ;)  i  hoikeia'i  na  manao 
o  na  naau  he  lehulehu. 

36  Malaila  hoi  kekahi  kaula  wahi- 
ne,  o  Ana,  ke  kaikamahine  a  Pa- 
nuela,  na  ka  ohana  a  Asera ;  he  ka- 
hiko  no  ia,  a  ehiku  makahiki  ona  i 

noho  pu  ai  me  ke  kane,  mai  kona 
wa  puupaa  mai. 

37  A  he  wahine  kanemake  ia, 
he  kanawalukumamaha  makahiki 
ona,  aole  hoi  ia  i  haalele  i  ka  luaki- 
ni,  aka,  ua  malama  mau  oia  i  ke 
Akua  me  kahoopololi  a  me  ka  pu- 
le,  i  ka  po  a  me  ke  ao. 

38  A  komo  mai  la  oia  iamanawa, 
hoomaikai  akula  i  ka  Haku,  a  ole- 
lo  mai  la  ia  no  ua  keiki  la  i  kapoe 
a  pau  e  kali  ana  i  ke  ola  ma  Ieru- 
salema. 

39  A  pau  ae  la  i  ka  hanaia  namea 
i  kauohaia  ma  ke  kanawai  o  ka  Ha- 
ku,  hoi  ae  la  lakou  i  Galilaia,  i  ko 
lakou  kulanakauhale  i  Nazareta. 

40  A  nui  ae  la  ua  keiki  la,  a  ikai- 
ka  ae  la  hoi  kona  manao,  a  piha  i 
ka  naauao,  a  maluna  ona  ke  aloha 
o  ke  Akua. 

41  Hele  na  makua  ona  i  Ierusale- 
ma  i  kela  makahiki  i  keia  makahi- 
ki  i  ka  ahaaina  moliaola. 

42  A  i  ka  umikumamalua  o  kona 
mau  makahiki,  pii  ae  la  lakou  i  Ie- 
rusalema  mamuli  oka  oihana  oka 
ahaaina. 

43  A  pau  ia  mau  la,  hoi  ae  la  laua, 
noho  iho  la  ke  keikio  Iesu,  ma  Ie- 
rusalema,  aole  hoi  i  ike  o  Iosepa  a 
me  kona  makuwahine. 

44  Manao  no  laua,  aia  no  ia  malo- 
ko  o  ka  huakai,  hele  no  laua  i  ko 
kekahi  la  hele  ana;  a  imi  iho  la 
laua  ia  ia  mawaena  o  na  hoahanau 
a  me  na  hoalauna. 

45  Aole  oia  i  loaa  ia  laua,  hoi  hou 
ae  la  laua  i  Ierusalema,  e  imi  ana 
ia  ia. 

46  Eia  kekahi,  a  hala  na  la  ekolu, 
ike  aku  la  laua  ia  ia  iloko  o  ka  lua- 
kini  e  noho  anamawaena  o  kapoe 
kumu,  e  hoolohe  ana  ia  lakou,  a  e 
ninau  ana  hoi  ia  lakou. 

47  A  o  ka  poe  a  pau  i  lohe  ia  ia, 
mahalo  iho  la  i  kona  naauao  a  me 
kana  olelo  ana. 

48  A  ike  laua  ia  ia,  pihoihoi  iho 
la;  a  i  aku  la  kona  makuwahine  ia 
ia,  E  ka'u  keiki,  no  ke  aha  la  oe  i 
hana  mai  ai  pela  ia  maua  ?  Ea,  ua 
imi  ae  nei  maua  me  kou  makua- 
kane  ia  oe,  me  ke  kaumaha. 

49  I  mai  la  kela  ia  laua,  No  ke  aha 
la  olua  i  imi  mai  nei  ia'u  ?    Aole 


Ke  ao  ana  o  Ioane. 

anei  olua  i  manao  he  pono  no'u  e 
lilo  ma  ka  ko'u  Makua  ? 

50  Aole  laua  i  ike  i  ke  ano  o  ka- 
na  mea  i  olelo  mai  ai  ia  laua. 

51  A  iho  ae  la  ia  me  laua  a  hiki  i 
Nazareta,  a  noho  ia  malalo  iho  o 
laua :  a  malama  iho  la  kona  maku- 
wahine  ia  mau  mea  a  pau  ma  kona 
naau. 

52  A  nui  ae  la  ka  naauao,  a  me 
ke  kino  o  Iesu,  a  me  ke  alohaia  e 
ke  Akua  a  me  na  kanaka. 

MOKUNA  III. 

O  ke  ao  ana  o  Ioane.  20  Paa  o  Ioane  ia  He- 
rode.  21  Bapetizoia  o  Iesu.  2.3  Kona  ku- 
auhau. 

AI  ka  umikumamalima  o  ka  ma- 
kahiki  o  ko  Tiberio  Kaisara 
aupuni ;  e  alii  kiaaina  ana  o  Pone- 
tio  Pilaio  no  Iudea,  a  e  alii  okana 
ana  o  Herode  no  Galilaia,  a  e  alii 
okana  ana  o  Pilipo  kona  kaikaina 
no  Iturea  a  me  na  ainao  Terakoni- 
ti,  a  e  alii  okana  ana  o  Lusania  no 
Ahilene. 

2  A  e  kahuna  nui  ana  o  Ana  a 
me  Kaiapa,  hiki  mai  la  ka  olelo  a 
ke  Akua  ia  Ioane  ke  keiki  a  Zaka- 
ria,  ma  ka  waonahele. 

3  A  kaahele  ae  la  ia  i  na  aina  a 
pau  e  kokoke  mai  ana  ma  Ioreda- 
ne,  e  ao  ana  i  ka  bapetizo  no  ka 
mihi  i  mea  e  kalaia  mai  ai  na  he- 
wa; 

4  E  like  me  ka  mea  i  kakauia  ma 
ka  buke  olelo  a  Isaia  ke  kaula  e  i 
ana,  O  ka  leo  o  ka  mea  e  kala  ana 
ma  ka  waonahele,  E  hoomakaukau 
oukou  i  ke  alanui  no  Iehova,  e  ha- 
na  hoi  i  kona  mau  kuamoo  i  polo- 
lei. 

5  E  hoopihaia  na  awawa  a  pau,  a 
e  hoohaahaaia  na  mauna  a  me  na 
puu  a  pau,  a  e  hoopololeiia  na  aoao 
kekee,  a  e  hoomaniaia  hoi  na  ala 
apuupuu : 

6  A  e  ike  na  kanaka  a  pau  i  ka 
Hoola  a  ke  Akua. 

7  Alaila  olelo  mai  la  oia  i  na  aha- 
kanaka  i  hele  aku  io  na  la  e  bapeti- 
zoia  e  ia,  E  ka  poe  hanauna  moo- 
nihoawa,  na  wai  oukou  i  ao  aku  e 
holo  i  pakele  ai  i  ka  inaina  e  kau 
mai  ana? 

8  E  hoohua  hoi  oukou  i  na  hua  e 
ku  i  ka  mihi,  mai  hoomaka  e  ohu- 


MOKUNA  III.         Ko  Ioane  bapetizo  aua. 

mu  iloko  o  oukou  iho,  0  Aberaha- 
ma  ko  kakou  makua ;  no  ka  mea, 
ke  olelo  aku  nei  au  ia  oukou,  e  hiki 
no  i  ke  Akua  ke  hoala  mai  i  mau 
keiki  na  Aberahama  no  keia  mau 
pohaku  mai. 

9  Ano  hoi,  ke  waihoia  nei  ke  koi 
ma  ke  kumu  o  na  laau;  nolaila,  o 
kela  laau  keia  laau  i  hoohua  ole 
mai  i  ka  huamaikai,  oia  ke  kuaia 
ilalo  a  kiolaia'ku  i  ke  ahi. 

10  Ninau  aku  la  ia  poe  kanaka  ia 
ia,  i  aku  la  lakou,  Heaha  la  ka  ma- 
kou  e  hana'i  ? 

11  Hai  mai  la  oia,  i  mai  la  ia  la- 
kou,  O  ka  mea  nona  na  kapa  komo 
elua,  e  haawi  aku  oia  i  kekahi  no 
ka  mea  i  nele ;  a  pela  no  e  hana 
aku  ai  ka  mea  nana  ka  ai. 

12  Alaila  hele  ae  la  hoi  na  lunaau- 
hau  e  bapetizoia,  i  aku  la  ia  ia,  E 
ke  kumu,  heaha  ka  makou  e  ha- 
na'i  ? 

13  I  mai  la  oia  ia  lakou,  Mai  hooi 
oukou  mamua  o  ka  mea  i  hoopo- 
noia  no  oukou. 

14  A  ninau  aku  la  ka  poe  koa  ia 
ia,  i  aku  la,  Heaha  hoi  ka  makou  e 
hana'i  ?  I  mai  la  oia  ia  lakou,  Mai 
kolohe  ia  hai,  mai  alunu,  a  e  oluo- 
lu  oukou  i  ko  oukou  uku. 

15  A  i  ke  kanalua  ana  o  na  kana-"} 
ka,  kukakuka  iho  la  ka  naau  o  la-( 
kou  a  pau,  no  loane,  o  ka  Mesia 
paha  ia  ? 

16  Olelo  mai  la  o  Ioane  ia  lakou 
a  pau,  i  mai  la,  Owau  no  ke  bape- 
tizo  nei  ia  oukou  me  ka  wai ;  aka, 
e  hele  mai  ana  kekahi,  he  oi  aku 
kona  mana  i  ko'u,  aole  au  e  pono 
ke  wehe  ae  i  na  kaula  o  kona  mau 
kamaa ;  oia  ke  bapetizo  ia  oukou 
me  ke  Uhane  Hemolele  a  me  kej 
ahi. 

17  A  o  kona  peahi,  aia  no  i  kona 
linia,  a  e  hoomaemae  loa  oia  i  kana 
huapalaoa,  a  e  hoiliili  i  kana  hua 
palaoa  iloko  o  kona  hale  papaa,  a  e 
hoopau  hoi  oia  i  ka  opala  i  ke  ahi 
pio  ole. 

18  He  nui  no  hoi  na  mea  e  ae  ana 
i  hoike  mai  ai  i  na  kanaka  i  kana 
olelo  hooikaika. 

19  A  o  Herode  ke  alii  kiaaina,  ua 
aoia  e  ia  no  Herodia  ka  wahine  a 
Pilipo  a  kona  hoahanau,  a  no  na 

Ko  Iesu  kuauhau. 


LUKA. 


Hoaoia  o  Iesu. 


mea  hewa  hoi  a  pau  a  Herode  i 
hana'i, 

20  Hoohui  hou  no  oia  i  keia  mea 
ia  mau  mea  a  pau,  a  hana  paa  oia 
ia  Ioane  iloko  o  ka  hale  paahao. 

21  Eia  hoi  kekahi,  i  ka  bapetizo- 
ia'na  o  na  kanaka  a  pau,  o  Iesu  no 
kekahi  i  bapetizoia .;  a  i  kana  pule 
ana'e,  weheia  mai  la  ka  lani ; 

22  A  iho  mai  la  maluna  ona  ka 
Uhane  Hemolele  me  ko  ke  kino 
ano  o  ka  manu  nunu,  a  pae  mai  ka 
leo  mai  ka  lani  mai,  e  i  mai  ana,  O 
oe  no  ka'u  keiki  punahele,  he  olu- 
olu  loa  ko'u  ia  oe. 

23  A  o  Iesu,  noho  no  ia  he  kana- 
kolu  paha  makahiki,  he  keiki,  (i 
ka  manaoia)  na  Iosepa,  oia  na 
Heli, 

24  Oia  na  Matata,  oia  na  Levi,  oia 
na  Meleki,  oia  na  Iana,  oia  na  Iose- 
pa, 

25  Oia  na  Matatia,  oia  na  Amosa, 
oia  na  Nauma,  oia  na  Eseli,  oia  na 
Nagai, 

26  Oia  na  Maata,  oia  na  Matatia, 
oia  na  Semei,  oia  na  Iosepa,  oia  na 
Iuda, 

27  Oia  na  Ioana,  oia  na  Resa,  oia 
na  Zorobabela,  oiana  Salatiela,  oia 
na  Neri, 

28  Oia  na  Meleki,  oia  na  Adi,  oia 
naKosama,  oia  naElemodama,  oia 
na  Era, 

29  Oia  na  Iose,  oia  na  Eliezera, 
oia  na  Iorima,  oia  na  Matata,  oia 
na  Levi, 

30  Oia  na  Simeona,  oia  na  Iuda, 
oia  na  Iosepa,  oia  na  Ionana,  oia 
na  Eliakima, 

31  Oia  na  Melea,  oia  na  Menana, 
oia  na  Matata,  oia  na  Natana,  oia 
na  Davida, 

3i  Oia  na  Iese,  oia  na  Obeda,  oia 
na  Boaza,  ioa  na  Salemona,  oia  na 
Naasona, 

33  Oia  na  Aminadaba,  oia  na  Ara- 
ma,  oia  na  Eseroma,  oia  na  Paresa, 
oia  na  Iuda, 

34  Oia  na  Iakoba,  oia  na  Isaaka, 
oia  na  Aberahama,  oia  na  Tara,  oia 
na  Nahora, 

35  Oia  na  Saruka,  oia  na  Ragau, 
oia  na  Paleka,  oia  na  Ebera,oia  na 
Sala, 

36  Oia  na  Kainana,  oia  na  Arepa- 

kada,  oia  na  Sema,  oia  na  Noa,  oia 
na  Lameka. 

37  Oia  na  Metusala,  oia  na  Enoka, 
oia  nalareda,  oianaMaleleela,  oia 
na  Kainana, 

38  Oia  na  Enosa,  oia  na  Seta,  oia 
na  Adamu,  oia  na  ke  Akua. 

MOKUNA  IY. 

Hoowalewaleia  Iesu.  14  Hai  mai  i  ka  pono  i 
Oalilaia.  38  Hoola  oia  i  ka  makuahonoai- 
wahine  o  Petero. 

HELE  aku  la  hoi  Iesu,  mai  Io- 
redane  aku  me  ka  piha  i  ka 
Uhane  Hemolele,  a  alakaiia  e  ka 
Uhane  i  ka  waonahele; 

2  A  hoowalewaleia  i  na  la  hooka- 
hi  kanaha,  e  ka  diabolo.  Aole  ia  i 
paina  ia  maula:  ahalaaela  iamau 
la  a  mahope  iho,  pololi  iho  la  ia. 

3  Olelo  ae  la  ka  diabolo  ia  ia,  Ina 
o  oe  ke  Keiki  a  ke  Akua,  e  olelo  iho 
oe  i  keia  pohaku  e  lilo  i  berena. 

4  Olelo  ae  la  Iesu  ia  ia,  i  aela,Ua 
palapalaia,  Aole  i  ka  berena  wale 
no  e  ola'i  ke  kanaka,  aka,  i  ka  olelo 
a  pau  a  ke  Akua. 

5  Alakai  ae  la  ka  diabolo  ia  ia  i 
kekahi  mauna  kiekie,  hoike  hoi  ia 
ia  i  na  aupuni  a  pau  o  ke  ao  nei,  i 
ke  sekona  hookahi. 

6  A  olelo  ae  la  ka  diabolo  ia  ia,  E 
haawi  aku  wau  ia  oe  i  keia  mana  a 
pau  a  me  ka  nani  o  ia  mau  mea ;  no 
ka  mea,  ua  haawiia  mai  ia  ia'u,  ae 
haawi  aku  hoi  au  ia  mea  no  ka'u 
mea  e  makemake  ai ; 

7  Nolaila,  ina  e  hoomana  mai  oe 
ia'u,  e  lilo  no  ia  mea  a  pau  ia  oe. 

8  Olelo  hou  Iesu  ia  ia,  i  ae  la,  E 
hele  pela  mahope  o'u,eSatana;  no 
ka  mea,  ua  palapalaia,E  hoomana 
oe  i  ka  Haku,  i  kou  Akua,  oia  wale 
no  kau  e  malama  aku  ai. 

9  A  alakai  hou  ae  la  ka  diabolo 
ia  ia,  i  Ierusalema,  a  hooku  ia  ia 
maluna  o  kahi  oioi  o  ka  lnakini,  i 
ae  la  ia  ia,  Ina  o  oe  ke  Keiki  a  ke 
Akua,  e  lele  iho  oe  ilalo  mai  laila 
iho; 

10  No  ka  mea,  ua  palapalaia,  E 
kauoha  oia  i  kona  poe  anela  nou  e 
malama  ia  oe ; 

11  A  ma  ko  lakou  mau  lima  e  ha- 
pai  ae  lakou  ia  oe,  o  kuia  kou  wa- 
wae  i  ka  pohaku. 

li  Olelo  ae  la  Iesu,  i  ae  la  ia  ia, 


Ko  Iesu  ao  ana. 


MOKUNA  IV. 


Kipakuia  o  Ieeu. 


ka 


Ua  oleloia  hoi,  Mai  hoao  oe  i 
Haku,  i  kou  Akua. 

13  A  hooki  ae  la  ka  diabolo  ia 
hoao  ana  a  pau,  hele  aku  la  ia  mai 
ona  aku  la  ia  wa. 

14  H  A  hoi  aku  la  o  Iesu  ma  ka 
mana  o  ka  Uhane,  i  Galilaia ;  a  kui 
aku  la  kona  kaulana  ia  aina  a  puni. 

15  Ao  mai  la  oia  iloko  o  ko  lakou 
mau  halehalawai,  me  ka  hoonaniia 
'ku  e  na  mea  a  pau. 

16  1  A  hiki  hoi  ia  i  Nazareta  i 
kona  wahi  i  hanaiia'i,  komo  ia, 
mamuli  o  kana  hana  mau  i  ka  la 
Sabati,  iloko  o  ka  halehalawai,  a  ku 
iluna  ia  e  heluhelu. 

17  A  haawiia  ae  la  ia  ia  ka  buke  a 
Isaia  ke  kaula,  a  wehe  ae  la  ia  i  ka 
buke,  loaa  ia  ia  kahi  i  palapalaia'i ; 

18  Maluna  iho  nei  o'u  ka  Uhane 
o  Iehova,  no  ka  mea,  ua  poni  mai  la 
oia  ia'u  e  hai  aku  i  ka  euanelio  i 
ka  poe  ilihune  ;  ua  hoouna  mai  ke- 
la  ia'u  e  lapaau  i  ka  poe  ehaeha  ma 
ka  naau,  a  e  hai  aku  i  ka  hoola  ana 
i  ka  poe  pio,  a  me  ka  ike  hou  ana  i 
ka  poe  makapo,  a  e  hookuu  i  ka 
poe  i  hooluhihewaia, 

19  A  e  hai  aku  hoi  i  ka  makahiki 
e  aloha  mai  ai  ka  Haku. 

20  Hoopaa  iho  la  ia  i  ka  buke, 
hoihoi  ae  la  i  ke  kahu,  noho  iho  la 
ilalo ;  a  kau  aku  la  na  maka  o  ka 
poe  a  pau  iloko  o  ka  halehalawai 
maluna  ona. 

21  A  hoomaka  oia  e  olelo  mai  ia 
lakou,  O  keia  palapala  i  komo  ae 
nei  i  ko  oukou  mau  pepeiao,  ua 
hookoia  i  neia  la. 

22  Olelo  maikai  ae  la  lakou  a  pau 
nona,  me  ka  mahalo  i  na  olelo  lo- 
komaikai  ana  i  olelo  mai  ai ;  ninau 
iho  la,  Aole  anei  keia  o  ke  keiki  a 
Iosepa  ? 

23  Olelo  mai  la  oia  ia  lakou,  E 
hoopili  mai  auanei  oukou  ia'u  i 
keia  hua  olelo  nane,  E  ke  kahuna, 
e  hoola  oe  ia  oe  iho.  O  na  mea  i 
hanaia  ma  Kapercnauma  a  makou 
i  lohe  ai,  e  hana  hou  hoi  oe  ma  kou 
aina  nei. 

24  A  olelo  hou  ia,  He  oiaio  ka'u 
e  olelo  aku  nei,  Aohe  kaula  i  ma- 
haloia  ma  kona  aina  iho. 

25  Ke  hai  aku  nei  au  ia  oukou  i 
ka  olelo  oiaio,  nui  no  na  wahine- 

81 


kanemake  iloko  o  ka  Iseraela  i  ua 
la  o  Elia,  i  ka  wa  i  paa  ai  ka  lani 
ekolu  makahiki  a  me  na  malama 
eono,  a  nui  ka  wi  a  puni  ka  aina : 

26  Aole  hoi  o  Elia  i  hoounaia'ku 
i  kekahi  o  lakou,  i  kahi  wahineka- 
nemake  i  Sarepeta  ma  Sidona. 

27  Nui  wale  ka  poe  lepero  iloko 
o  ka  Iseraela  i  ka  wa  o  Elisai  ke 
kaula,  aole  hoi  kekahi  o  lakou  i 
hoomaemaeia,  aka,  o  Naamana  no 
Suria. 

28  Ukiuki  loa  ae  la  ko  loko  o  ka 
halehalawai  a  pau  i  ko  lakou  lohe 
ana  ia  mau  mea, 

29  Ku  ae  la  lakou  iluna,  kipaku 
aku  la  lakou  ia  ia  iwaho  o  ke  ku- 
lanakauhale,  alakai  aku  la  lakou  ia 
ia  i  ke  kuemakapali  o  ka  puu  i 
kukuluia'i  ko  lakou  kulanakauha- 
le,  e  kiola  iho  ia  ia  ilalo. 

30  Aka,  maalo  ae  la  oia  iwaena 
konu  o  lakou,  hele  aku  la  no  ia. 

31  A  hele  hoi  ia  i  Kaperenauma  i 
kekahi  kulanakauhale  i  Galilaia,  a 
ao  mai  la  ia  lakou  i  na  la  Sabati. 

32  Kahaha  iho  la  ka  naau  o  lakou 
i  kana  ao  ana ;  no  ka  mea,  he  ma- 
na  ko  kana  olelo. 

33  II  A  iloko  o  ka  halehalawai  he 
kanaka  ia  ia  kekahi  uhane  daimo- 
nio  haukae,  a  kahea  no  ia  me  ka 
leo  nui, 

34  I  aku  la,  Ea!  Heaha  kau  ia 
makou  nei,  e  Iesu,  no  Nazareta? 
Ua  hele  mai  anei  oe  e  luku  ia  ma- 
kou?  Ua  ike  no  au  ia  oe,  o  ka 
mea  hemolele  no  oe  a  ke  Akua. 

35  Papa  mai  la  Iesu  ia  ia,  i  mai  la, 
Hamau,  a  e  puka  mai  hoi  iwaho 
ona.  A  hoohina  iho  la  ka  daimo- 
nio  ia  ia  iwaenakonu,  alaila  puka 
mai  no  ia  iwaho  ona,  aole  i  hana 
eha  ia  ia. 

36  Mahalo  iho  la  lakou  a  pau,  a 
olelo  kekahi  i  kekahi,  i  ae  la,  He- 
aha  keia  olelo !  No  ka  mea,  ua 
kauoha  ikaika  aku  oia  i  na  uhane 
haukae  me  ka  mana,  a  ua  puka  mai 
no  lakou  iwaho. 

37  Kui  aku  la  kona  kaulana  ia 
wahi  aku  ia  wahi  aku,  ma  ia  aina 
a  puni. 

38  H  A  hele  ia  iwaho  o  ka  hale- 
halawai,  komo  aku  la  ia  iloko  o  ka 
hale  o  Simona;  ua  loohia  ka  ma- 

81 


Mahikiia  na  elaimonio. 


LUKA. 


kuahonoaiwahine  o  Simona  e  ke 
kuni  nui;  nonoi  aku  la  lakou  ia 
Iesu  nona. 

39  Ku  ae  la  o  Iesu  iluna  ma  ona 
la,  papa  iho  la  i  ke  kuni ;  haalele 
iho  la  ke  kuni  ia  ia.  Ala  ae  la  ia 
wahine  iluna,  a  lawelawe  na  lakou. 

40  1[  A  i  ke  komo  ana  a  ka  la,  o 
ka  poe  a  pau  no  lakou  na  mea  mai 
i  kela  mai  i  keia  mai,  halihali  mai 
la  ia  lakou  io  Iesu  la ;  a  kau  iho  la 
oia  i  kona  mau  lima  maluna  o  la- 
kou  a  pau,  a  hoola  iho  la  ia  lakou. 

41  A  hemo  mai  la  na  daimonio 
iwaho  o  na  mea  he  lehulehu  e  ka- 
hea  ana  me  ka  olelo,  O  oe  no  ka 
Mesia,  ke  Keiki  a  ke  Akua.  A  pa- 
pa  aku  la  oia  ia  lakou,  aole  i  ae 
aku  ia  lakou  e  olelo  ;  no  ka  mea, 
ua  ike  no  lakou,  oia  ka  Mesia. 

42  A  ao  ae  la,  hele  aku  la  i  kahi 
nahelehele  ;  a  imi  aku  la  na  kaua- 
ka  ia  ia,  a  hiki  io  na  la,  kaohi  iho  la 
lakou  ia  ia  e  haalele  ole  oia  ia 
lakou. 

43  Olelo  mai  la  oia  ia  lakou,  he 
pono  hoi  no'u,  e  hai  aku  i  ka  eua- 
nelio  no  ke  aupuni  o  ke  Akua  i  na 
kulanakauhale  e  ae;  no  ka  mea, 
nolaila  wau  i  hoounaia'i. 

44  A  ao  mai  la  hoi  oia  iloko  o  na 
halehalawai  o  Galilaia. 

MOKUNA  V. 

Puni  nui  ka  ia  i  ka  Iesu  mana.  12  Ola  ka 
mai  lepcra.  18  A  me  ka  mai  lolo.  27  Hea- 
ia  o  Levi.    33  No  ka  olioli  i  ka  Mesia. 

EIA  kekahi,  hookeke  ae  la  ka 
ahakanaka  ia  ia,  e  lohe  i  ka 
olelo  a  ke  Akua,  i  kona  ku  kokoke 
ana  ma  ka  moanawai  o  Genesareta. 

2  Ike  aku  la  ia  i  na  moku  elua  e 
ku  ana  i  ka  moanawai;  aka,  ua 
hele  ka  poe  lawaia  mai  o  laua  aku, 
e  kaka  ana  i  ka  lakou  mau  upena. 

3  Ee  aku  la  ia  maluna  o  kekahi  o 
ua  mau  moku  la,  no  Simona  ia, 
noi  mai  la  hoi  ia  ia  e  hoopanee  iki 
aku  oia  mai  ka  aina  aku ;  a  noho 
iho  la  ia  ilalo,  ao  mai  la  no  hoi  ia 
i  ka  ahakanaka,  ma  ka  moku  mai. 

4  A  pau  kana  olelo  ana  mai,  i  ae 
la  oia  ia  Simona,  E  neenee  aku  i 
kahi  hohonu,  a  e  kuu  iho  i  ka  ou- 
kou  mau  upena  i  hookahi  hei  ana. 

5  A  olelo  aku  o  Simona,  i  aku  la 
ia  ia,  E  ke  Kumu,  ua  hana  makou 

Ola  ka  mai  lepera. 


i  ka  po  nei  a  ao,  aohe  mea  i  loaa ; 
aka,  no  kau  olelo,  e  kuu  iho  au  i 
ka  upena. 

6  Hana  iho  la  hoi  lakou  pela,  pu- 
ni  iho  la  ka  ia  he  nui  loa,  a  nahae 
ae  la  ka  lakou  upena. 

7  Peahi  aku  la  lakou  i  na  hoala- 
wehana  ma  kekahi  moku,  e  holo 
mai  e  kokua  ia  lakou ;  holo  mai  la 
lakou  a  hoopiha  ia  mau  moku  a 
elua,  a  kokoke  loa  e  komo. 

8  A  ike  ae  la  o  Simona  Petero, 
alaila  moe  iho  la  ia  ma  na  kuli  o 
Iesu,  i  aku  la,  E  hele  aku  oe  mai 
o'u  aku  nei,  e  ka  Haku,  no  ka  mea, 
he  kanaka  hewa  wau. 

9  No  ka  mea,  ua  weliweli  iho  la 
ia,  o  lakou  pu  a  pau  kekahi  me  ia, 
i  ka  hei  ana  o  na  ia  i  loaa  ia  lakou. 

10  Pela  hoi  o  Iakoho,  a  me  Ioane, 
na  keiki  a  Zebedaio,  ko  Simona 
mau  hoalawehana.  I  mai  la  o  Iesu 
ia  Simona,  Mai  makau  oe,  no  ka 
mea,  mahope  aku,  e  hoohei  ae  oe 
i  kanaka. 

11  A  hoopae  lakou  ia  mau  moku 
iuka,  haalele  aku  la  lakou  i  na  mea 
a  pau,  a  hahai  ia  ia. 

12  T[  Eia  kekahi,  ia  ia  e  noho  ana 
maloko  o  kekahi  o  ia  mau  kulana- 
kauhale,  aia  hoi,  he  kanaka  paapu 
i  ka  lepera ;  a  ike  oia  ia  Iesu,  moe 
iho  la  ia  ilalo  ke  alo,  nonoi  aku  la 


īa  ia,  i  aku  la,  E  ka 


Haku,  n 


kemake  oe,  e  hiki  no  ia  oe  ke  hoo- 
maemae  ia'u. 

13  Kikoo  mai  la  ko  Iesu  lima, 
hoopa  iho  la  ia  ia,  i  mai  la,  Make- 
make  au,  e  hoomaemaeia  hoi  oe. 
Haalele  koke  no  hoi  ka  mai  lepera 
ia  ia. 

14  Kauoha  ae  la  o  Iesu  ia  ia,  mai 
hai  aku  ia  hai,  aka,  e  hele  e  hoike 
ia  oe  iho  i  ke  kahuna,  a  e  haawi 
aku  hoi  i  ka  mohai  no  kou  mae- 
mae  ana,  e  like  me  ka  Mose  i  kau- 
oha  mai  ai,  i  maopopo  i  kanaka. 

15  Kukui  loa  ae  la  kona  kaulana, 
a  lulumi  mai  la  na  ahakanaka  nui, 
e  lohe  ia  ia,  a  e  hoolaia  e  ia  ko  la- 
kou  nawaliwali. 

16  TI  Hele  aku  la  ia  i  na  wahi  me- 
hameha,  a  pule  iho  la. 

17  Eia  kekahi,  i  kekahi  la,  i  kana 
ao  ana,  e  noho  kokoke  ana  na  Pa- 
risaio  a  me  na  kumu  ao  kanawai. 


Hoolaia  ka  mai  lolo. 


MOKUNA  VI. 


No  ka  hookeai  ana. 


na  mea  i  hele  mai,  mai  na  kulana- 
kauhale  a  pau  ma  Oalilaia  a  me 
Iudea  mai,  a  mai  Ierusalema  mai 
hoi ;  a  ilaila  ka  mana  o  ka  Haku  e 
hoola  ia  lakou. 

18  H  Aia  hoi,  lawe  mai  la  na  ka- 
naka  ma  ka  moe  i  kekahi  kanaka, 
i  loohia  e  ka  lolo ;  a  huli  lakou  e 
hookomo  ia  ia  iloko,  a  e  waiho  iho 
ia  ia  imua  ona. 

19  Aole  hoi  i  loaa  ia  lakou  ke 
hookomo  ia  ia,  no  ka  nui  o  na  ka- 
naka,  pii  ae  la  lakou  iluna  o  ka 
hale,  a  mawaena  o  na  papa  lepo 
pili,  i  kuu  iho  ai  lakou  ia  ia  ilalo, 
me  ka  moe,  iwaenakonu  imua  o 
Iesu. 

20  A  i  kona  ike  ana  i  ko  lakou 
manaoio,  i  mai  la  oia  ia  ia,  E  ke 
kanaka,  ua  kalaia  na  hewa  ou. 

21  Hoomaka  iho  la  na  Parisaio,  a 
me  na  kakauolelo  e  kukakuka,  i  iho 
la,  Owai  la  keia  e  olelo  nei  i  na 
olelo  hoinoino  ?  E  hiki  la  ia  wai 
ke  kala  i  ka  hala,  anoai  o  ke  Akua 
noV 

22  Ike  iho  la  o  Iesu  i  ko  lakou 
manao,  olelo  mai  la  oia  ia  lakou,  i 
mai  la,  No  ke  aha  la  oukou  e  kuka- 
kuka  nei  iloko  o  ko  oukou  naau  ? 

23  Mahea  ka  uuku  ke  olelo,  Ua 
kalaia  na  hewa  ou,  a,  ke  olelo  pa- 
ha,  e  ala,  a  e  hele  ? 

24  Aka,  i  ike  oukou  he  mana  ko 
ke  Keiki  a  ke  kanaka  ma  ka  honua 
e  kala  i  ka  hala,  (olelo  ia  i  ka  mea 
mai  lolo,)  Ke  olelo  aku  nei  au  ia 
oe,  e  ala,  e  kaikai  i  kou  wahi  moe, 
a  e  hele  aku  i  kou  hale. 

25  Ku  koke  ae  la  ia  imua  o  lakou, 
kaikai  ae  la  i  kona  wahi  moe,  a 
hele  aku  la  i  kona  hale  me  ka  hoo- 
maikai  ana  i  ke  Akua. 

26  Loohia  lakou  a  pau  i  ka  pihoi- 
hoi,  a  hoomaikai  aku  la  i  ke  Akua, 
a  piha  lakou  i  ka  makau,  i  mai  la, 
Ua  ike  kakou  i  na  mea  kupanaha 
i  keia  la. 

27  T[  Mahope  iho  o  ia  mau  mea, 
hele  ae  la  ia,  a  ike  iho  la  ia  i  ka  lu- 
naauhau,  o  Levi  kona  inoa,  e  noho 
ana  i  kahi  hookupu ;  i  iho  la  oia  ia 
ia,  E  hahai  mai  oe  ia'u. 

28  Haalele  no  ia  i  na  mea  a  pau, 
ku  ae  la,  a  hahai  mamuli  ona. 

29  Hana  iho  la  o  Levi  i  ahaaina 


nui  nona  iloko  o  kona  hale  iho : 
he  nui  no  ka  poe  lunaauhau  a  me 
na  mea  e  ae  i  noho  pu  me  lakou. 

30  Aka,  ohuinu  ko  laila  poe  ka- 
kauolelo,  a  me  na  Parisaio  i  kana 
mau  haumana,  i  ae  la,  No  ke  aha 
la  oukou  e  ai  pu  ai,  a  e  inu  pu  hoi 
me  na  lunaauhau  a  me  na  lawe- 
hala? 

31  Olelo  mai  la  o  Iesu  ia  lakou,  i 
mai  la,  Aole  no  ka  poe  ola  ke  ka- 
huna  lapaau  e  pono  ai ;  aka,  no  ka 
poe  mai  no  ia. 

32  Aole  ka  poe  pono  ka'u  i  hele 
mai  nei  e  ao  aku,  aka,  o  ka  poe  he- 
wa  e  mihi. 

33  H  I  aku  la  lakou  ia  ia,  No  ke 
aha  la  hoi  ka  Ioaue  mau  haumana  e 
hookeai  pinepine  ai  me  ka  pule,  a 
pela  hoi  ka  ka  poe  Parisaio ;  aka 
lioi,  o  kau,  e  ai  no,  a  e  inu  no  ? 

34  I  mai  la  oia  ia  lakou,  E  hiki 
anei  ia  oukou  ke  hoolilo  i  na  kana- 
ka  o  ke  keena  mare  i  ka  hookeai,  i 
ka  manawa  e  noho  pu  ai  ke  kane 
mare  me  lakou  ? 

35  E  hiki  mai  ana  na  la  e  laweia 
'ku  ai  ke  kane  mare,  mai  o  lakou 
aku  nei,  alaila  lakou  e  hookeai  ai, 
ia  mau  la. 

36  H  Olelo  mai  la  ia  i  ka  olelo- 
nane  ia  lakou  ;  Aohe  kanaka  e  pi- 
nai  i  ka  apana  lole  hou  ma  ka  lole 
kahiko,  o  moku  hou  auanei  ka  mea 
kahiko  i  ka  mea  hou,  aole  hoi  e  ku 
ka  apana  o  ka  mea  hou  i  ka  mea 
kahiko. 

37  Aohe  hoi  mea  nana  e  ukuhi  i 
ka  waina  hou  iloko  o  na  huewai  ili 
kahiko,  o  poha  na  hue  i  ka  waina 
hou,  a  kahe  ka  waina,  a  make  pu 
na  hue. 

38  Aka,  e  ukuhiia  ka  waina  hou 
iloko  o  na  hue  hou,  a  pau  pu  ua 
mau  mea  la  i  ka  malamaia. 

39  Aole  mea  i  inu  i  ka  waina  ka- 
hiko  a  makemake  koke  i  ka  waina 
hou ;  no  ka  mea,  olelo  no  ia,  ua  oi 
ka  maikai  o  ka  mea  kahiko. 

MOKUNA  VI. 

Ai  na  haumana  i  ka  hua  palaoa.  6  Hoolaia  ka 
lima  maloo.  13  Waeia  nahaumana.  20  Ka 
pomaikai  me  ka  poino.  27  Ka  lokomaikai, 
a  me  ke  aloha  i  na  enemi.  43  Ka  pono  a  me 
ka  hewa. 

IA  kekahi,   a  hala  ka  Sabati 
mua,  a  i  ka  lua,  hele  ae  la  ia 

E 


Hoolaia  ka  lima  maloo. 


LUKA. 


Waeia  na  haumana. 


ma  ka  mahina  hua  palaoa ;  a  ohi 
iho  la  kana  mau  haumaua  i  na  hu- 
hui  hua  palaoa,  anaanai  iho  la  ilo- 
ko  o  na  lima,  ai  iho  la. 

2  Olelo  ae  la  kekahi  poe  Parisaio 
ia  lakou,  No  ke  aha  la  oukou  e  ha- 
na  nei  i  ka  mea  ku  pono  ole  ke  ha- 
na  i  na  la  Sabati  ? 

3  Olelo  mai  la  o  Iesu  ia  lakou,  i 
mai  la,  Aole  anei  oukou  i  heluhelu 
i  ka  mea  o  Davida  i  hana'i  i  kona 
pololi  ana,  a  me  ka  poe  me  ia ; 

4  I  kona  komo  ana  iloko  o  ka  ha- 
le  o  ke  Akua,  a  lalau  iho  la  i  ka  be- 
rena  hoike,  a  ai  iho  la,  a  haawi  hoi 
na  ka  poe  me  ia ;  aole  hoi  i  kupo- 
no  ke  ai  ia  mea,  o  ka  poe  kahuna 
wale  no  ? 

5  I  mai  la  oia  ia  lakou,  O  ke  Kei- 
ki  a  ke  kanaka,  oia  hoi  ka  Haku  no 
ka  Sabati. 

6  Eia  kekahi,  i  kekahi  la  Sabati 
aku,  hele  ae  la  oia  iloko  o  ka  hale- 
halawai  a  ao  mai  la ;  a  ilaila  ke  ka- 
naka  ua  maloo  kona  lima  akau. 

7  Hakilo  aku  la  ia  ia  na  kakauole- 
lo  a  me  na  Parisaio  e  hoola  paha  ia 
i  ka  la  Sabati,  i  loaa'i  ia  lakou  ka 
mea  e  hoopii  ai  ia  ia. 

8  Ua  ike  oia  i  ko  lakou  manao,  i 
mai  la  ia  i  ke  kanaka  nona  ka  lima 
maloo,  E  ala'e,  a  e  ku  mawaena. 
Ala  ae  la  hoi  ia,  ku  iho  la. 

9  I  mai  la  o  Iesu  ia  lakou,  E  ninau 
aku  au  ia  oukou  i  kekahi  mea ;  He 
pono  5  na  la  Sabati,  o  ka  hana  mai- 
kai  anei,  o  ka  hana  ino  paha?  o  ka 
hoola  anei,  o  ka  pepehi  paha  ? 

10  Nana  ae  la  oia  ia  lakou  a  pau,  i 
mai  la  i  ua  kanaka  la,  E  kikoo  i  kou 
lima.  A  pela  ia  i  hana'i,  a  ola  iho 
ia  ia  lima  ona  e  like  me  kekahi. 

11  A  piha  iho  la  lakou  i  ka  huhu. 
Kukakuka  lakou  ia  lakou  iho  i  ka 
mea  e  haua  aku  ai  lakou  ia  Iesu. 

12  Eia  kekahi,  ia  mau  la  no,  hele 
aku  la  ia  i  ka  mauna  e  pule ;  hoo- 
mau  iho  ia  oia  i  ka  pule  i  ke  Akua 
ia  po  a  ao. 

_  13  Tf  A  nn  ap.  1n.,  hp.a  mo,i  la  ia  i 
kana  poe  haumana;  a.wae  iho  la 
oia  he  umikumamalua  o  lakou  ;  a 
kapa  iho  la  oia  ia  iakou,  he  poe  lu- 
naolelo ; 
14  O  Simona  ka  mea  ana  i  kapa 
hou  ai  o  Petero,  a  o  Anederea  kona 

kaikaina,  a  o  Iakoho  a  me  Ioane,  o 
Pilipo  a  me  Baretolomaio, 

15  O  Mataio  a  me  Toma,  o  Iako- 
bo  na  Alapaio,  a  me  Simona  i  ka- 
paia  o  Zelote, 

16  O  Iuda  ko  Iakobo  a  me  Iuda 
Isekariota,  oia  hoi  ka  mea  kuma- 
kaia. 

17  II  A  iho  mai  la  oia  me  lakou, 
ku  iho  la  ma  kahi  papu,  a  o  kana 
poe  haumana,  a  me  na  kanaka  he 
lehulehu  no  Iudea  a  pau,  no  Ieru- 
salema  hoi,  a  no  kahakai  o  Turo  a 
me  Sidona,  hele  aku  lakou  e  hoolo- 
he  ia  ia,  a  e  hoolaia  hoi  ko  lakou 
mau  mai ; 

18  A  me  ka  poe  i  hoomaauia  e  na 
uhane  ino  ;  a  hoolaia'e  la  lakou. 

19  Imi  ae  la  ka  ahakanaka  a  pau 
e  hoopa  ia  ia ;  no  ka  mea,  noloko 
mai  ona  i  puka  mai  ai  ka  mana,  a 
i  hoola  hoi  ia  lakou  a  pau. 

20  1f  Alawa  ae  la  kona  mau  maka 
maluna  o  kana  poe  haumana,  i  mai 
la  ia,  Poinaikai  oukou  ka  poe  ili- 
hune  ;  no  ka  mea,  no  oukou  ke  au- 
puni  o  ke  Akua. 

21  Pomaikai  oukou  ka  poe  pololi 
ano ;  no  ka  mea,  e  hoomaonaia  ou- 
kou.  Pomaikai  oukou  ka  poe  uwe 
ano  ;  no  ka  mea,  e  olioli  auanei  ou- 
kou. 

22  E  pomaikai  ana  oukou  i  ka  wa 
e  inaina  mai  ai  na  kanaka  ia  oukou, 
a  e  hookaawale  ai  hoi  iaoukou,  a  e 
hoino  ai  hoi,  a  e  kiola  aku  ai  hoi  i 
ko  oukou  mau  inoa  me  he  mea  ino 
la,  no  ke  Keiki  a  ke  kanaka. 

23  E  hauoli  hoi  oukou  ia  la,  a  e 
lelele  iho  i  ka  olioli ;  no  ka  mea,  eia 
hoi,  he  nui  no  ko  oukou  uku  ma  ka 
lani.  Pela  no  hoi  i  hana  aku  ai  ko 
lakou  poe  makua  i  ka  poe  kaula. 

24  Aka,  poino  oukou  ka  poe  wai- 
wai !  no  ka  mea,  ua  loaa  e  ia  oukou 
ko  oukou  oluolu. 

25  Poino  oukou  ka  poe  maona! 
no  ka  mea,  e  pololi  auanei  oukou. 
Poino  oukou  ka  poe  akaaka  ano  ! 
no  ka  mea,  e  u  auanei  oukou  a  e 
uwe  hoi. 

26  E  poino  auanei  oukou  i  ka  wa 
e  olelo  maikai  mai  ai  na  kanaka  a 
pau  no  oukou !  no  ka  mea,  pela  no 
i  hana  aku  ai  ko  lakou  mau  makua 
i  ka  poe  kaula  hoopunipuni. 


E  aloha  i  na  enemi. 


MOKUNA  VI.      Ka  hua  o  ka  mea  maikai. 


27  1  Aka,  ke  kauoha  aku  nei  au 
ia  oukou  ka  poe  e  lohe  mai  ana,  e 
alohaaku  i  ko  oukou  poe  enenii,  e 
hana  maikai  aku  hoi  i  ka  poe  iuai- 
na  mai  ia  oukou. 

28  E  hoomaikai  aku  i  ka  poe  i  hoi- 
no  mai  ia  oukou,  e  pule  aku  hoi  no 
ka  poe  i  hoohewa  wale  mai  ia  ou- 
kou. 

29  A  i  ka  mea  e  kui  mai  ia  oe  ma 
kekahi  papalina,  e  haawi  hou  ae  i 
kekahi ;  a  i  ka  mea  e  lawe  aku  i 
kou  aahu,  mai  aua  i  kou  kapa  ko- 
mo. 

30  E  haawi  hoi  oe  i  kela  mea  i  ke- 
ia  mea  ke  noi  mai  ia  oe.  A  i  ka 
mea  lawe  aku  i  kou  waiwai,  mai 
,noi  hou  aku  oe. 

31  E  like  me  ko  oukou  makema- 
ke  e  hana  mai  na  kanaka  ia  oukou, 
pela  hoi  oukou  e  hana  aku  ai  ia  la- 
kou. 

32  A  ina  e  aloha  aku  oukou  i  ka 
poe  i  aloha  mai  ia  oukou,  heaha  hoi 
ka  uku  no  oukou  ?  no  ka  mea,  ua 
aloha  aku  ka  poe  hewa  i  ka  poe  i 
aioha  mai  ia  lakou. 

33  A  ina  e  hana  maikai  aku  oukou 
i  ka  poe  i  hana  maikai  mai  ia  ou- 
kou,  heaha  hoi  ka  uku  no  oukou  ? 
no  ka  mea,  ua  hana  no  pela  ka  poe 
hewa. 

34  A  ina  e  haawi  aku  oukou  i  ka 
poe  a  oukou  e  manao  ai  e  haawi 
hou  mai  ana  ia  oukou,  heaha  hoi  ka 
uku  no  oukou  ?  no  ka  mea,  ua  haa- 
wi  aku  ka  poe  hewa  i  ka  poe  hewa 
i  loaa  hou  mai  ai  ia  lakou  ka  mea 
like. 

35  Aka,  e  aloha  aku  i  ko  oukou 
poe  enemi,  e  hana  maikai  aku,  a  e 
haawi  aku,  me  ka  manao  ole  i  ka 
uku  hou  ia ;  alaila  e  nui  ka  uku  no 
oukou,  e  lilo  hoi  oukou  i  mau  kei- 
ki  na  ka  Mea  kiekie  loa ;  no  ka  mea, 
he  lokomaikai  mai  oia  i  ka  poe 
aloha  ole,  a  me  ka  poe  hewa. 

36  E  lokomaikai  hoi  oukou,  e  li- 
ke  me  ko  oukou  Makua  i  lokomai* 
kai  mai  ai. 

37  Mai  hoino  aku,  alaila,  aole  ou- 
kou  e  hoinoia  mai :  mai  hoahewa 
aku,  alaila,  aole  oukou  e  hoahewa- 
ia  mai.  E  kala  aku,  a  e  kalaia  mai 
oukou. 

38  E  haawi  aku,  a  e  haawiia  mai 

ia  oukou,  me  ka  ana  pono  i  kaomiia 
iho,  i  pili  pu  i  ka  hooluliluliia  a  ha- 
nini  iwaho,  e  haawi  mai  ai  lakou 
iloko  o  ko  oukou  poli :  no  ka  mea, 
me  ka  ana  a  oukou  e  ana  aku  ai, 
pela  no  e  anaia  mai  ai  no  oukou. 

39  Olelo  mai  la  oia  i  ka  olelonane 
ia  lakou  ;  E  hiki  anei  i  ka  makapo 
ke  alakai  i  ka  makapo  ?  Aole  anei 
laua  e  haule  pu  iho  i  ka  lua  ? 

40  Aole  ka  haumana  maluna  o 
kana  kumu  ;  aka,  o  ka  haumana  i 
pono  e  like  pu  ia  me  kana  kumu. 

41  No  ke,  alia  1a  op.  p.  nnnn  akn  ai 

hoahanau,  aole  hoi  oo  i  ike,  i  ka-kau~  :T  , 
la  iloko_o_kou  maka  iho_? 

42  A,  pehea  la  e  hiki  ai  ia  oe  ke 
olelo  aku  i  kou  hoahanau,  E  ka 
hoahanau,  ho  mai  na'u  e  unuhi  ka 
pula  iki  oloko  o  kou  maka,  aole 
hoi  oe  i  ike  i  ke  kaola  iloko  o  kou 
maka  iho  ?  E  ka  hookamani,  e 
hoolei  mua  ae  oe  i  ke  kaola  mai 
loko  ae  o  kou  makaiho,  alailaeike 
lea  oe  i  ka  unuhi  i  ka  pula  iki  olo- 
ko  o  ka  maka  o  kou  hoahanau. 

43  No  ka  mea,  aole  hoohua  mai 
ka  laau  maikai  i  ka  hua  ino  ;  aole 
hoi  hoohua  mai  ka  laau  ino  i  ka 
hua  maikai. 

44  No  ka  mea,  ua  ikeia  ka  laau 
ma  kona  hua  iho.  Aole  i  ohiia 
mai  na  hua  flku,  mai  kc  kakalaioa 
mai,  aole  hoi  i  ohiia  mai  na  hua 
waina  mai  ka  laau  ooi  mai. 

45  O  ke  kanaka  maikai,  ua  lawe 
mai  ia  i  kameamaikai  noloko  mai 
o  ka  waiwai  maikai  o  kona  naau  ; 
a  o  ke  kanaka  iuo,  ua  lawe  mai  ia  i 
ka  mea  ino  noloko  mai  o  ka  waiwai 
ino  o  kona  naau ;  no  ka  mea,  no 
ka  piha  o  ka  naau  i  olelo  mai  ai 
kona  waha. 

46  Tf  No  ke  aha  la  oukou  i  hea 
mai  ai  ia'u,  E  ka  Haku,  e  ka  Haku, 
me  ka  malama  ole  i  ka  mea  a'u  e 
kauoha  aku  ai  ? 

47  O  ka  mea  i  hele  mai  io'u  nei, 
a  i  hoolohe  mai  i  ka'u  mau  olelo, 
a  i  malama  hoi  ia  mau  mea,  e  hoi- 
ke  aku  au  ia  oukou  i  kona  mea  e 
like  ai : 

48  Ua  like  ia  me  ke  kanaka  i  ku- 
kulu  i  ka  hale,  ua  eli  ia  a  hohonu, 
uahoouoho  i  ke  kuinu  ma  kapoha- 

Hoolaia  ke  keiki 


LUKA. 


a  ka  wahinekanemake. 


ku  ;  a  nui  mai  la  ka  wai  kake,  a  pa 
ikaika  mai  ka  wai  kahe  i  ua  hale 
la,  aole  hiki  ke  hoonaueue  aku  ia, 
no  ka  mea,  ua  hookumuia  ia  ma 
ka  pohaku. 

49  Aka,  o  ka  mea  i  hoolohe,  aole 
hoi  i  malama,  ua  like  ia  me  ke  ka- 
naka  i  kukulu  i  ka  hale  maluna  o 
ka  lepo,  me  ke  kumu  ole ;  malaila 
i  pa  ikaika  mai  ai  ka  wai  kahe,  a 
hiolo  koke  iho  la  no  ia,  a  nui  iho 
la  ka  hiolo  ana  o  ua  hale  la. 

MOKUNA  VII. 

O  ka  paulele  nui  o  ka  lunahaneri.  11  Hoola 
Iesu  i  ke  keiki  a  ka_  wahinekanemake.  O 
ka  Ioane  ninau  ana  ia  Iesu.  46  Ke  aloha  o 
Maria  ka  Magedala. 

AHOOKI  ae  la  oia  i  kana  mau 
olelo  a  pau  i  kalohe  ana  o  na 
kanaka,  alaila  komo  ae  la  ia  iloko 
o  Kaperenauma. 

2  A,  he  mai  ko  kekahi  kauwa  a  ka 
lunahaneri,  kokoke  no  ia  e  make, 
he  punahele  nana. 

3  A  lohe  ae  la  ka  lunahaneri  ia  Ie- 
su,  hoouna  aku  la  oia  i  na  lunaka- 
hiko  o  ka  poe  Iudaio  io  na  la,  no- 
noi  aku  la  ia  ia  e  hele  mai  e  hoola  i 
kana  kauwa. 

4  A  hiki  aku  la  lakou  io  Iesu  la, 
nonoi  ikaika  aku  la  lakou  ia  ia,  mc 
ka  olelo,  Ua  pono  kela  nona  keia 
mea  ana  e  hana'i ; 

5  No  ka  mea,  ua  aloha  mai  oia  i 
ko  makou  lahuikanaka,  a  ua  kuku- 
lu  no  hoi  oia  i  ko  makou  hale  ha- 
lawai. 

6  Alaila,  hele  pu  mai  la  Iesu  me 
lakou.  A  kokoke  mai  la  ia  i  ka  ha- 
le,  hoouna  aku  la  ka  lunahaneri  i 
na  hoaaloha  io  na  la,  e  olelo  aku 
ia  ia,  E  ka  Huku,  mai  hooluhi  oe  ia 
oe  iho ;  no  ka  mea,  aole  o'u  pono 
e  komo  mai  ai  oe  iloko  o  kuu  hale. 

7  No  ia  hoi,  aole  au  i  manao  e  po- 
no  au  ke  hele  aku  iou  la :  aka  hoi, 
e  i  mai  oe  i  ka  olelo,  a  e  hoolaiano 
kuu  kauwa. 

8  No  ka  mea,  he  kanaka  no  wau  i 
hoonohoia  malalo  iho  o  ke  alii,  he 
mau  koa  hoi  ko'u  malalo  iho  o'u,  a 
i  aku  au  i  kekahi,  E  hele  aku,  a  he- 
le  aku  no  ia ;  a  i  kekahi,  E  hele  mai, 
a  hele  mai  no  ia ;  a  i  kuu  kauwa 
hoi,  E  hana  oe  i  keia,  a  hana  no 
hoi  ia. 

9  A  lohe  ae  lao  Iesu  ia  mau  mea, 
mahalo  ibo  laia  ia,  a  haliu  ae  la  ia, 
i  mai  la  i  ka  ahakanaka  e  hahaiana 
mahope  ona,  Ke  i  aku  nei  au  ia  ou- 
kou,  aole  au  i  ike  i  ka  paulele  nui 
e  like  me  neia  iloko  o  ka  Iseraela. 

10  A  hoi  mai  i  ka  hale  ka  poe  i 
hoounaia'ku,  ike  mai  la  lakou  i  ua 
kauwa  mai  la,  ua  ola. 

11  H  Eia  hoi  kekahi,  ia  la  ae,  he- 
le  aku  la  ia  i  ke  kulanakauhale,  i 
kapaia  o  Naina ;  a  he  nui  na  hau- 
mana  ana  i  hele  pu  me  ia,  a  me  na 
kanaka  he  nui  loa. 

12  A  hookokoke  aku  la  oia  i  ka 
ipuka  o  ua  kulanakauhale  la,  aia 
hoi,  ua  haliia  mai  la  mawaho  keka- 
hi  kanaka  make,  ke  keiki  kamaka- 
hi  a  kona  makuwahine,  he  wahi- 
nekanemake  ia ;  a  nui  mai  la  ko 
ke  kulanakauhale  me  ua  wahine 
la. 

13  A  ike  ka  Haku  ia  ia,  hu  ae  la 
kona  aloha  ia  ia,  i  mai  la  oia  ia  ia, 
Mai  uwe  oe. 

14  Hele  ae  la  Iesu  a  hoopa  ae  la  i 
ka  manele :  ku  malie  iho  la  ka  poe 
e  hali  ana.  I  ae  la  ia,  E  ke  ka- 
naka  hou,  ke  kauoha  aku  nei  au  ia 
oe,  E  ala'e. 

15  Alaila  noho  mai  lailunauaka- 
naka  make  la,  a  hoomaka  mai  la  e 
olelo  :  a  haawi  ae  la  o  Iesu  ia  ia  i 
kona  makuwahine. 

16  A  kau  mai  la  ka  weliweli  ma- 
luna  o  lakou  a  pau,  hoonani  aku 
la  lakou  i  ke  Akua,  i  aku  la,  Ua  pu- 
ka  mai  nei  ke  kaula  nui  mawaena 
o  kakou ;  ua  ike  mai  ke  Akua  i  ko- 
na  poe  kanaka. 

17  Ua  kui  aku  la  kona  kaulana, 
ma  Iudea  a  puni,  a  me  ka  aina  a 
pau  e  kokoke  mai  ana. 

18  A  hoike  ae  la  ia  Ioane  kana 
inau  haumana  i  keia  mau  mea  a 
pau. 

19  1[  Kahea  aku  la  o  Ioane  i  ke- 
kahi  mau  haumana  ana  elua,  hoo- 
una  aku  la  io  Iesu  la  e  ninau 
aku,  O  oe  no  anei  ka  mea  e  hele 
mai  ana?  a  o  ka  mea  e  ae  anei  ka 
makou  e  kali  ai  V 

20  A  hiki  aku  la  ua  mau  kanaka 
la  io  Iesu  la,  i  aku  la,  Na  Ioane  Ba- 
petite  maua  i  hoouna  mai  iou  nei 
e  ninau,  O  oe  no  anei  ka  mea  e  he- 


Na  elele  o  Ioane. 


MOKUNA  VII. 


Simona  ka  Parisaio. 


le  mai  ana  ?  a,  o  ka  mea  e  ae  anei 
ka  makou  e  kali  ai  ? 

21  Ia  hora  iho,  hoola  iho  la  oia  i 
na  mea  he  nui,  1  na  mai,  i  na  nawa- 
liwali,  i  na  uhane  ino  hoi ;  he  nui 
no  hoi  na  makapo  ana  i  haawi  ai  i 
ka  ike. 

22  Olelo  mai  la  o  Iesu,  i  mai  la  ia 
laua,  Ou  hoi,  e  hai  aku  olua  ia  Io- 
ane  i  ka  olua  mea  i  ike  iho  nei,  a 
i  lohe  iho  nei ;  ua  ike  na  makapo, 
ua  hele  na  oopa,  ua  hoomaemaeia 
na  lepero,  ua  lohe  na  kuli,  ua  hoa- 
laia  na  make,  ua  haiia  ka  olelo 
maikai  i  ka  poe  ilihune  ; 

23  A  e  pomaikai  ana  ka  mea  e  hi- 
na  ole  no'u. 

24  H  A  hala  aku  la  ua  mau  elele 
la  a  Ioane,  hoomaka  aku  la  o  Iesu 
e  olelo  i  ka  ahakanaka,  no  Ioane,  I 
hele  la  oukou  iwaho  ma  ka  waona- 
hele  e  ike  i  ke  aha  ?  I  ka  ohe  anei 
i  hooluliia  e  ka  makani. 

25  A  i  hele  la  hoi  oukou  iwaho  e 
ike  i  ke  aha  ?  I  ke  kanaka  anei  i 
kahikoia  i  ke  kapa  pahee  ?  Aia 
hoi  iloko  o  na  hale  alii  ka  poe  i 
kahikoia  i  ke  kapa  nani,  e  noho 
lealea  ana. 

26  A  i  hele  la  hoi  oukou  iwaho  e 
ike  i  ke  aha  ?  I  ke  kaula  anei  ? 
Oiaio,  ke  hai  aku  nei  ia  oukou,  a  i 
ka  mea  hoi  e  oi  aku  i  ke  kaula  ! 

27  Oia  hoi  ka  mea  nona  ka  pala- 
pala,  Eia  hoi,  ke  hoouna  aku  nei 
au  i  ka'u  elele  mamua  ou,  nana  no 
e  hoomakaukau  i  kou  alanui  ma- 
mua  ou. 

28  No  ka  mea,  ke  olelo  aku  nei 


au  ia  oukou,  mawaena  o  na  mea  a 
na  wahine  i  hanau  ai,  aole  he  kau- 
la  i  oi  aku  mamua  o  Ioane  Bapeti- 
te.  Aka,  o  ka  mea  uuku  loa  iloko 
o  ke  aupuni  o  ke  Akua,  ua  oi  aku 
ia  mamua  ona. 

29  A  o  na  kanaka  a  pau  i  lohe,  o 
na  lunaauhau  kekahi,  hoomaikai 
aku  la  lakou  i  ke  Akua,  ka  poe  i  ba- 
petizoia  ma  ka  bapetizo  a  Ioane. 

30  Aka,  o  ka  poe  Parisaio,  a  me 
ka  poe  kakauolelo,  ua  pale  ae  la  la- 
kou  i  ka  manao  o  ke  Akua  no  la- 
kou  iho,  i  ko  lakou  bapetizo  ole  ia 

e  ia. 

31  1[  No  ia  mea,  me  ke  aha  la 
uanei  au  e  hoohalike  ai  i  na  kana- 


ka  o  keia  hanauna  ?    Heaha  hoi  ko 
lakou  mea  e  like  ai? 

32  Ua  like  no  lakou  me  na  kama- 
lii  e  noho  ana  ma  kahi  kuai,  e  ka- 
hea  ana  kekahi  i  kekahi,  a  e  olelo 
aua,  Ua  hookiokio  aku  makou  ia 
oukou,  aole  hoi  oukou  i  haa  mai : 
ua  kanikau  aku  makou  imua  o  ou- 
kou,  aole  hoi  oukou  i  uwe  mai. 

33  No  ka  mea,  hele  mai  la  o 
Ioane  Bapetite  me  ka  ai  ole  i  ka 
berena,  a  me  ka  inu  ole  i  ka  waina ; 
a  olelo  no  oukou,  He  daimonio 
kona. 

34  Ua  hele  mai  hoi  ke  Keiki  a  ke 
kanaka  e  ai  ana,  a  e  inu  ana ;  a  ole- 
lo  no  oukou,  Aia  hoi,  he  kanaka 
pakela  ai,  pakela  inu  waina,  he 
hoaaloha  pu  me  na  lunaauhau  a 
me  na  lawehala ! 

35  Aka  o  ka  naauao,  ua  hoopo- 
noia  ia  e  kana  mau  keiki  a  pau. 

36  Tf  Kono  ae  la  kekahi  Parisa- 
io  ia  ia  e  ai  pu  me  ia.  A  komo 
aku  la  oia  iloko  o  ka  hale  o  ua  Pa- 
risaio  la,  a  noho  hilinai  iho  la  e  ai. 

3?  Aia  hoi,  he  wahine  maiakula- 
nakauhale,  he  wahine  lawehala  ia, 
a  ike  aku  la  oia  e  noho  ana  ia  e  ai 
maloko  o  ka  hale  o  ua  Parisaio  la, 
lawe  mai  la  hoi  ia  i  ka  ipu  alabata 
poni, 

38  Ku  iho  la  ia  mahope,  ma  kona 
mau  wawae,  e  uwe  ana,  hoomaka 
iho  la  ia  e  hoopulu  i  ko  Iesu  mau 
wawae  me  ka  waimaka,  a  holoi  iho 
la  me  ka  lauoho  o  kona  poo,  a  ho- 
ni  iho  la  i  kona  mau  wawae,  a  poni 
iho  la  me  ka  mea  poni. 

39  A  ike  ae  la  ka  Parisaio  nana  i 
kono  ia  Iesu,  olelo  iho  la  ia  iloko 
ona,  i  iho  la,  Ina  he  kaula  keia,  ina 
ua  ike  ia  i  keia  wahine  i  hoopa  ia 
ia  a  me  kona  ano ;  no  ka  mea,  he 
wahine  hewa  ia. 

40  A  olelo  mai  la  o  Iesu,  i  mai  la 
ia  ia,  E  Simona,  he  wahi  olelo  ka'u 
ia  oe.  I  aku  la  oia,  E  ke  Kumu,  e 
olelo  mai  no. 

41  O  kekahi  kanaka  elua  ana  mea 
aie ;  elima  haneri  denari  ka  aie  a 
kekahi,  a  kanalima  hoi  a  kekahi. 

42  Aole  a  laua  mea  e  hookaa  aku 
ai,  kala  wale  aku  la  oia  ia  laua.  E 
hai  mai  hoi  oe,  owai  hoi  ko  laua 
mea  i  aloha  nui  mai  ia  ia  ? 

Ka  olelonane 


I  mai  la  ia  i  ka  wahine,  Ua  ka- 


43  Hai  aku  la  o  Simona,  i  aku  la, 
Ke  manao  nei  au,  o  ka  mea  nana 
ka  aie  nui  ana  i  kala  wale  ai.  I  mai 
la  oia  ia  ia,  Ua  pono  kou  manao. 

44  A  baliu  ae  la  ia  i  ka  wahine,  i 
mai  la  oia  ia  Simona,  Ke  ike  nei 
auei  oe  i  keia  wahine  ?  Ua  komo 
mai  nei  au  iloko  o  kou  hale,  aole 
hoi  oe  i  haawi  mai  i  wai  no  ko'u 
maa  wawae;  aka,  ua  hoopulu  iho 
keia  wahine  i  ko'u  mau  wawae  me 
ka  waimaka,  a  ua  holoi  iho  hoi  me 
ka  lauoho  o  kona  poo. 

45  Aole  oe  i  honi  mai  ia'u ;  aka, 
o  keia  wahine,  mai  ko'u  komo  ana 
mai,  aole  ia  i  hooki  i  ka  honi  ana  i 
ko'u  mau  wawae. 

46  Aole  oe  i  poni  mai  i  kuu  poo 
me  ka  aila ;  aka,  ua  poni  mai  keia 
wahine  i  ko'u  mau  wawae  me  ka 
mea  poni. 

47  Nolaila  hoi,  ke  olelo  aku  nei 
au  ia  oe,  O  na  hewa  ona  he  nui  loa, 
ua  pau  ia  i  ke  kalaia;  no  ka  mea,  i 
nui  ai  kona  aloha  ;  aka,  o  ka  mea 
ia  ia  ka  mea  uuku  i  kalaia,  oia  ke 
aloha  uuku. 

48 
laia  na  hewa  ou. 

49  A  o  ka  poe  e  noho  pu  ana,  i 
iho  la  lakou  iloko  o  lakou  iho, 
Owai  keia  e  kala  nei  i  ka  hala? 

50  I  mai  la  oia  i  ka  wahiue,  Ua 
ola  oe  i  kou  manaoio  ana ;  e  hele 
aku  oe  me  ka  pomaikai. 

MOKUNA  VIII. 

No  ka  lulu  hua.  20  Ko  Iesu  poe  hoahanau. 
22  Papa  iho  la  i  ka  makani.  27  No  Legeo- 
na.    33  Make  na  puaa.    41  No  Iairo. 

EIA  kekahi,  ma  ia  hope  iho  kaa- 
hele  ac  la  oia  i  na  kulanakau- 
hale  a  me  na  kauhale  a  pau,  e  hai 
ana  a  e  hoike  ana  i  ka  olelo  mai- 
kai  no  ke  aupuni  o  ke  Akua ;  me 
ia  pu  no  hoi  ka  poe  umikumama- 
lua; 

2  A  me  kekahi  mau  wahine  i 
hoolaia  i  na  uhane  ino  a  me  na  na- 
waliwali,  o  Maiia  i  kapaia  o  Mage- 
dalena,  noloko  mai  ona  i  puka  mai 
ai  na  daimonio  ehiku ; 

3  A  me  Ioana  ka  wahine  a  Kuza 
a  ka  puuku  o  Herode,  a  me  Susa- 
na,  a  me  na  mea  e  ae  he  nui,  o  ka 
poe  i  malama  ia  ia  me  kauwahi  o 
ko  lakou  waiwai. 

no  ka  lulu  hua. 

A  akoakoa  mai  la  na  kanaka 
he  nui  wale,  o  na  mea  hoi  i  hele 
mai  io  na  la,  mai  loko  mai  o  na 
kulanakauhale,  olelo  mai  oia  ma 
ka  olelonane ; 

5  Hele  aku  la  ka  mea  lulu  hua  e 
lulu  iho  i  kana  hua ;  a  i  kona  lulu 
ana,  helelei  kekahi  ma  kapa  ala- 
nui;  a  hehiia  iho  la,  a  ua  aiia  iho 
la  e  na  manu  o  ka  lewa. 

6  A  helelei  iho  la  kekahi  maluna 
o  ka  pohaku ;  a  kupu  ae  la,  mae 
koke  iho  la  ia,  no  ka  mea,  aohe 
ona  mau. 

7Ahelelei  iho  la  kekahi  iwaena 
o  ke  kakalaioa ;  a  kupu  pu  ke  ka- 
kalaioa,  a  hihia  iho  la  ia. 

8  A  helelei  iho  la  kekahi  ma  ka 
lepo  maikai,  a  kupu  ae  la  ia,  a  hua 
mai  la  ia  pahaneri  ka  hua.  A  pau 
kana  hai  ana  ia  mau  mea,  kahea 
mai  la  ia,  O  ka  mea  pepeiao  lohe, 
e  hoolohe  ia. 

9  Ninau  aku  la  kana  mau  hau- 
mana  ia  ia,  Heaha  la  ke  ano  o  keia 
olelonane  ? 

10  I  mai  la  oia,  Ua  haawiia  no  ia 
oukou  e  ike  i  na  mea  pohihihi  o  ke 
aupuni  o  ke  Akua ;  a  i  kekahi  poe 
hoi  ma  na  olelonane,  i  nana  lakou, 
aole  nae  e  ike,  a  i  lohe  hoi,  aole 
nae  e  hoomaopopo. 

11  Eia  hoi  ua  olelonane  nei.  O 
ka  hua,  oia  ka  olelo  a  ke  Akua. 

12  A  o  na  mea  ma  kapa  alanui, 
oia  no  ka  poe  i  lohe;  alaila  hele 
mai  ka  diabolo,  kaili  ae  ia  i  ka  ole- 
lo  mai  loko  ae  o  ko  lakou  mau 
naau,  o  manaoio  lakou  a  e  hoo- 
laia. 

13  A  o  ka  poe  maluna  o  ka  poha- 
ku,  a  lohe  lakou,  apo  lakou  i  ka 
olelo  me  ka  olioli ;  aole  hoi  o  la- 
kou  mole,  manaoio  no  lakou  i 
kekahi  manawa,  a  i  ka  wa  e  hoao- 
ia'i,  haalele  no  lakou. 

14  A  o  ka  mea  i  helelei  mawaena 
o  ke  kakalaioa,  oia  ka  poe  i  lohe, 
a  hele  lakou,  a  hihia  i  na  manao,  a 
me  ka  waiwai,  a  me  na  lealea  o 
neia  ola  ana,  aole  hoi  lakou  i  hoo- 
hua  mai  i  ka  hua  a  oo. 

15  Aka,  o  ka  mea  ma  ka  lepo 
maikai,  oia  ka  poe  i  hoolohe,  a 
malama  hoi  i  ka  olelo  maloko  a 
ka  naau  maikai  a  me  ka  hoopono, 


Na  hoahanau  o  Iesu. 


MOKUNA  VIII. 


Ka  mea  i  uluhia. 


a  hoohua  mai  i  ka  hua  me  ke  aho- 
nui. 

16  H  Aole  mea  i  hoa  i  ke  kukui 
a  huna  iho  malalo  iho  o  ke  poi, 
aole  hoi  e  hahao  malalo  ae  o  kahi 
moe ;  aka,  kauia  no  ia  ma  ka  mea 
kaukukui,  i  ikeia'i  ka  nmlamalama 
e  ka  poe  i  komo  iloko. 

17  No  ka  mea,  aole  mea  nalo  e 
koe  i  ka  hoikeia,  aole  mea  huna 
e  pau  ole  i  ka  ikeia,  a  i  ka  puka 
iwaho. 

18  Nolaila  hoi  e  noonoo  i  ko  ou- 
kou  hoolohe  ana ;  no  ka  mea,  o  ka 
mea  ua  loaa,  e  haawi  hou  ia'ku  no 
ia  ia ;  aka,  o  ka  mea  loaa  ole,  e  kai- 
liia'ku  hoi  ka  mea  me  he  mea  nona 
la,  mai  ona  aku. 

19  T[  Alaila  hele  aku  la  ia  ia  kona 
makuwahine  a  me  kona  mau  hoa- 
hanau,  aole  nae  i  hiki  io  na  la,  no 
ka  ahakanaka. 

20  Hai  aku  la  kekahi  poe  ia  ia,  i 
aku  la,  O  kou  makuwahine  a  me 
kou  mau  hoahanau,  ke  ku  mai 
la  mawaho,  e  ake  lakou  e  ike 
ia  oe. 

21  Olelo  mai  la  oia,  i  mai  la  ia 
lakou,  O  ka  poe  i  lohe  a  i  malama 
hoi  i  ka  olelo  a  ke  Akua,  o  lakou 
ko'u  makuwahine,  a  me  ko'u  mau 
hoahanau. 

22  y,  Eia  kekahi,  i  kekahi  la,  ee 
ae  la  ia  me  kana  mau  haumana,  ma 
ka  moku ;  a  i  mai  la  oia  ia  lakou, 
E  holo  kakou  ma  kela  kapa  o  ka 
moanawai.    A  holo  aku  la  lakou. 

23  A  i  ko  lakou  holo  ana'ku,  hia- 
moe  iho  la  ia ;  a  nou  mai  ka  maka- 
ni  me  ka  ino  maluna  o  ka  moana- 
wai,  a  piha  ae  la  lakou  i  ka  wai, 
aneane  e  make. 

24  Kii  iho  la  lakou  e  hoala  ia  ia,  i 
aku  la,  E  ke  Kumu,  E  ke  Kumu, 
ua  make  makou.  Alaila  ala  ae  la 
ia,  a  papa  aku  la  i  ka  makani  a  me 
ke  kupikipikio  o  ka  wai ;  a  oki  ae 
la  ia  rnau  mea,  a  malie  iho  la. 

25  I  mai  la  oia  ia  lakou,  Auhea  la 
hoi  ko  oukou  mauaoio  ?  Weliwe- 
li  iho  la  lakou  a  mahalo  iho  la; 
olelo  lakou  ia  lakou  iho,  Owai  la 
hoi  keia !  ua  olelo  aku  no  ia  i  ka 
makani  a  me  ka  wai,  a  hoolohe 
mai  no  ia  mau  mea  ia  ia. 

26  H  A  hiki  aku  la  lakou  i  ka  ai- 


na  o  ko  Gadara  e  ku  pono  aua  i 
Galilaia. 

27  Hele  aku  la  ia  mauka,  halawai 
mai  la  me  ia  kekahi  kanaka  o  ke 
kulanakauhale,  ua  loihi  loa  kona 
uluhia  ana  e  na  daimonio,  aole  ia  i 
komo  kapa,  aole  hoi  ia  i  noho  ma 
ka  hale  maoli,  aka,  ma  na  haleku- 
papau. 

28  A  i  kona  ike  ana  ia  Iesu,  wa- 
laau  ae  la  ia,  moe  iho  la  imua  ona, 
kahea  ae  la  me  ka  leo  nui,  Heaha 
kau  ia'u,  e  Iesu  ke  Keiki  a  ke  Akua 
kiekie  loa?  ke  noi  aku  nei  au  ia 
oe,  mai  hana  eha  mai  ia'u. 

29  No  ka  mea,  ua  hookina  no  ia  i 
ka  uhane  ino  e  puka  mai  iwaho  o 
ua  kanaka  la  :  no  ka  mea,  ua  loo- 
hia  pinepine  ia  e  ia ;  a  i  kona  paa 
ana  i  ka  kaulahao  a  me  ke  kupeeia, 
ua  moku  ia  ia  ua  mau  mea  paa  la, 
a  ua  hookukeia'ku  ia  e  ka  daimo- 
nio  i  ka  waonahele. 

30  Alaila  ninau  aku  la  o  Iesu  ia 
ia,  i  aku  la,  Owai  kou  inoa  ?  Hai 
mai  la  oia,  O  Legeona ;  no  ka  mea, 
he  nui  no  na  daimonio  i  komo  ilo- 
ko  ona. 

31  Nonoi  mai  la  lakou  ia  ia  i  hoo- 
kina  ole  oia  ia  lakou  e  hele  i  ka 
hohonu. 

32  A  he  nui  no  ka  poe  puaa  ilaila, 
e  ai  ana  ma  ka  mauna;  a  nonoi 
mai  la  lakou  ia  ia  e  ae  aku  ia  lakou 
e  komo  ae  iloko  o  ua  poe  puaa  la. 
Ae  aku  la  oia  ia  lakou. 

33  A  hele  aku  la  na  daimonio  iwa- 
ho  o  ua  kanaka  la,  a  komo  aku  la 
iloko  o  ka  poe  puaa ;  a  holo  kiki 
iho  la  ka  poe  puaa  ma  kahi  pali, 
ilalo  i  ka  moanawai,  a  umiia  ka 
hanu. 

34  A  ike  aku  la  ka  poe  kahu  ia 
mea,  naholo  aku  la  lakou,  a  hoikei- 
ke  aku  la  maloko  o  ke  kulanakau- 
hale  a  me  na  kauhale. 

35  A  haele  ae  la  na  kanaka  iwaho 
e  ike  ia  mea ;  a  hiki  aku  la  io  Iesu 
la,  ike  iho  la  i  ua  kanaka  la  noloko 
mai  ona  i  puka  mai  ai  na  daimo- 
nio,  e  noho  ana  ma  na  wawae  o 
Iesu,  ua  aahuia,  a  ua  pono  kona 
manao;  weliweli  iho  la  lakou. 

36  A  o  ka  poe  i  ike  maka,  hai  mai 
la  ia  lakou  i  ka  mea  i  ola'i  ua  ka- 
naka  daimonio  la. 

Kaikamahine  make. 


37  H  A  pau  hoi  ko  Gadara  a  pu- 
ni  i  ke  noi  aku  ia  ia  e  hele  aku  mai 
o  lakou  aku;  no  ka  mea,  ua  loo- 
hia  lakou  e  ka  weliweli.  Ee  hou 
iho  la  ia  i  ka  moku  a  hoi  mai 
la, 

38  A  o  ke  kanaka  mailoko  mai 
ona  i  puka  mai  ai  na  aaimonio,  ua 
noi  aku  ia  ia  e  noho  pu  ia  me  ia. 
Aka,  hoihoi  mai  la  Iesu  ia  ia,  i 
mai  la, 

39  E  hoi  aku  oe  i  kou  hale,  a  e 
hoike  akuina  mea  nui  a  ke  Akua 
i  hana  mai  ai  nou.  Alaila  hele  ia 
a  hoike  raa  ia  kulanakauhale  a  pau, 
i  na  mea  nui  a  Iesu  i  hana  mai  ai 
nona. 

40  Eia  kekahi,  i  ka  hoi  ana  mai  o 
Iesu,  halawai  aloha  ka  ahakanaka 
me  ia ;  no  ka  mea,  e  kali  ana  lakou 
a  pau  ia  ia. 

41  T[  Aia  hoi,  hele  mai  la  kekahi 
kanaka,  o  Iairo  kona  inoa,  he  luna 
hoi  ia  no  ka  halehalawai ;  moe  iho 
la  ia  ma  na  wawae  o  Iesu,  nonoi 
aku  la  ia  ia  e  hele  mai  iloko  o  ko- 
na  hale : 

42  No  ka  mea,  he  kaikamahine 
kamakahi  kana,  he  umikumama- 
lua  paha  kona  mau  makahiki,  a  e 
make  ana  ia.  A  i  ko  Iesu  hele 
ana,  hooke  ae  la  ka  ahakanaka 
ia  ia. 

43  H  A  he  wahine  hoi,  he  umiku- 
mamalua  makahiki  o  kona  heeko- 
ko  ana,  ua  pau  kona  waiwai  i  na 
kahuna  lapaau,  aohe  o  lakou  mea 
e  ola'i  ia ; 

44  Hele  mai  la  ia  mahope  ona, 
hoopa  iho  la  i  ke  kihi  o  kona  aa- 
hu;  paa  koke  iho  la  kona  hee- 
koko. 

45  Ninau  mai  la  o  Iesu,  Nawai  la 
wau  i  hoopa  mai  nei  ?  A  pau  la- 
kou  i  ka  hoole,  i  aku  la  o  Petero  a 
me  ka  poe  me  ia,  E  ke  kuniu,  ua 
hooke  aku  ka  ahakanaka  ia  oe,  a 
ua  pilikia  oe,  a  ke  ninau  nei  oe, 
Nawai  la  wau  i  hoopa  mai  nei  ? 

46  A  olelo  mai  la  o  Iesu,  Ua  hoo- 
pa  mai  no  kekahi  ia'u ;  no  ka  mea, 
ua  ike  au  i  ka  puka  ana'ku  o  ka 
mana  mailoko  aku  o'u. 

47  A  ike  iho  la  ua  wahine  la,  aole 
ia  i  nalo,  hele  haalulu  ae  la  ia,  moe 
iho  la  imua  ona,  hoike  ae  la  ia  ia 

imua  o  na  kanaka  a  pau  i  kana 
mea  i  hoopa  ai  ia  ia,  a  me  kona  ola 
koke  ana  iho. 

48  I  mai  la  Iesu  ia  ia,  E  olioli  oe, 
e  ke  kaikamahine ;  ua  ola  oe  i  kou 
manaoio ;  e  hele  hoi  oe  me  ka  po- 
niaikai. 

49  H  Ia  ia  e  olelo  ana,  hiki  mai  la 
kekahi  mai  ka  hale  mai  o  ua  luna 
halehalawai  la,  i  mai  la  ia  ia,  Ua 
make  kau  kaikamahine ;  mai  hoo- 
luhi  oe  i  ke  Kumu. 

50  A  lohe  ae  la  o  Iesu,  olelo  mai 
la  oia  ia  ia,  i  mai  la,  Mai  makau 
oe ;  e  manaoio  wale  no,  a  e  hoolaia 
no  ia. 

51  A  hiki  aku  la  oia  i  ka  hale,  ao- 
le  mea  e  ae  ana  i  ae  mai  ai  e  komo 
iloko,  o  Petero,  a  me  Iakoho,  a  me 
Ioane,  a  me  ka  makuakane  a  me 
ka  makuwahine  wale  no  o  ua  kai- 
kamahine  la. 

52  Auwe  iho  la  lakou  a  pau  me  ke 
kanikau  ia  ia.  I  mai  la  Iesu,  Mai 
uwe  oukou ;  aole  ia  i  make,  aka,  e 
hiamoe  ana  no  ia. 

53  A  hoomauakala  aku  la  lakou 
ia  ia,  no  ka  mea,  ua  ike  io  lakou 
ua  make  ia. 

54  A  hoihoi  oia  ia  lakou  a  pau 
iwaho,  lalau  iho  la  ia  i  kona  lima, 
kahea  iho  la,  i  iho  la,  E  ke  kaika- 
mahine,  e  ala ! 

55  A  hoi  mai  la  kona  uhane,  a  ala 
koke  mai  la  oia  iluna;  olelo  iho 
la  oia  e  haawi  i  ai  nana. 

56  A  pihoihoi  iho  la  na  makua 
ona.  Papa  īnai  la  oia  ia  laua,  aole 
e  hai  aku  i  keia  hana  ia  hai. 

MOKUNA  IX. 

Hoounaia  na  lunaolelo.  7  Kanalua  o  Hero- 
de.  Hanaiia  na  tausani  elima.  18  Ka  ma- 
nao  o  kanaka  ia  Iesu.  28  Pahaohao  Iesu. 
38  Hoola  o  Iesu  i  ke  keiki  kupaka. 

HOAKOAKOA  mai  la  oia  i  ka 
poe  umikumamalua  o  kana 
mau  haumana,  haawi  mai  la  ia  i  ka 
mana  no  lakou,  a  me  ka  ikaika 
maluna  o  na  oaimonio  a  pau,  a  e 
hoola  hoi  lakou  i  na  mai. 

2  A  hoouna  aku  la  oia  ia  lakou  e 
hai  aku  i  ke  aupuni  o  ke  Akua,  a  e 
hoola  hoi  i  ka  poe  mai. 

3  A  olelo  mai  la  oia  ia  lakou,  Mai 
lawe  ukana  no  ko  oukou  hele  ana, 
aole  i  kookoo,  aole  i  eke,  aole  i 


Hanaiia  elima  tausani. 


MOKUNA  IX. 


Ko  Petero  manao. 


berena,  aole  i  kala,  aole  hoi  e  pa- 
palua  i  ke  kapa  komo. 

4  A  ma  ka  hale  a  oukou  e  komo 
ai,  malaila  oukou  e  noho  ai,  a  hele 
oukou  mai  kela  wahi  aku. 

5  A  o  ka  poe  e  hookipa  ole  ia 
oukou,  a  hele  aku  oukou  mai  kela 
kulanakauhale  aku,  e  lulu  aku  i 
ka  lepo  mai  ko  oukou  mau  wawae 
aku,  i  mea  hoike  no  lakou. 

6  Hele  aku  no  hoi  lakou  mawae- 
na  o  na  kauhale  e  hai  aku  ana  i  ka 
euanelio,  a  e  hoola  aku  ana  hoi, 
ma  na  wahi  a  pau. 

7  H  A  lohe  ae  la  o  Herode  ke  alii 
okana  i  na  mea  a  pau  i  hanaia  e  ia ; 
kanalua  iho  la  ia,  no  ka  mea,  olelo 
kekahi  poe,  ua  hoala  hou  ia  mai  o 
Ioane,  mai  waena  mai  o  ka  poe 
make ; 

8  A  o  kekahi,  ua  ikeia'ku  o  Elia; 
a  o  kekahi,  ua  ala  hou  mai  kekahi 
o  ka  poe  kaula  kahiko. 

9  A  olelo  iho  la  o  Herode,  Ua  oki 
aku  au  i  ke  poo  o  Ioane,  aka,  owai 
la  keia  nona  wau  i  lohe  ai  i  keia 
mau  mea?  A  makemake  iho  la  ia 
e  ike  ia  ia. 

10  1  A  hoi  mai  ka  poe  lunaolelo, 
hoike  aku  la  lakou  ia  Iesu  i  na 
mea  a  pau  a  lakou  i  hana'i :  lawe 
pu  ae  la  oia  ia  lakou,  hele  malu 
aku  la  i  ka  waonahele  no  ke  kula- 
nakauhale  i  kapaia  o  Betesaida. 

11  A  ike  na  kanaka,  hahai  aku  la 
lakou  ia  ia;  halawai  aloha  oia  me 
lakou,  olelo  mai  la  ia  lakou  no  ke 
aupuni  o  ke  Akua,  a  hoola  iho  la  i 
ka  poe  e  pono  ai  ke  hoolaia. 

12  A  kokoke  i  ke  ahiahi,  hele  aku 
la  ka  umikumamalua,  olelo  aku 
la  ia  ia,  E  hookuu  i  ka  ahakanaka 
e  hele  lakou  i  na  kauhale,  a  me  ka 
aina  e  kokoke  mai  ana,  e  moe  ai, 
a  e  loaa'i  hoi  ka  ai  na  lakou ;  no 
ka  mea,  maauei  kakou  ma  kahi 
waonahele. 

13  I  mai  la  oia  ia  lakou,  E  haawi 
aku  oukou  ia  lakou  e  ai.  I  aku  la 
lakou,  Elima  wale  no  popo  berena 
a  makou  a  me  na  ia  elua,  ke  hele 
ole  makou  e  kuai  i  ai  na  keia  poe 
kanaka  a  pau. 

14  No  ka  mea,  elima  paha  o  lakou 
tausani  kanaka.  Olelo  mai  la  oia 
i  kana  mau  haumana,  E  hoonoho 


papa  ia  lakou  ilalo,  e  pakanalima  i 
na  papa. 

15  A  pela  iho  la  lakou  i  hana'i, 
hoonoho  iho  la  ia  lakou  a  pau  ilalo. 

16  A  lalau  iho  la  oia  ia  mau  popo 
berena  elima,  a  me  na  ia  elua,  na- 
na  ae  la  iluna  i  ka  lani,  hoomaikai 
iho  la  ia  mau  mea,  a  wawahi  iho 
la,  haawi  mai  la  hoi  i  na  haumana 
e  waiho  aku  imua  o  ka  ahakanaka. 

17  A  ai  iho  la  lakou  a  pau,  a  mao- 
na ;  a  ua  ohiia  mai  la  na  mamala  i 
koe  mai  ia  lakou  a  piha  na  hinai 
he  umikumamalua. 

18  H  Eia  hoi  kekahi,  ia  ia  e  pule 
kaawale  ana,  o  kana  mau  haumana 
pu  me  ia ;  ninau  īuai  la  oia  ia  la- 
kou,  i  mai  la,  Owai  la  wau  i  ka  ka- 
naka  olelo  ? 

19  Hai  aku  la  lakou,  i  aku  la,  O 
Ioane  Bapetite ;  a  i  ka  kekahi,  O 
Elia ;  a  i  ka  kekahi,  Ua  ala  hou 
mai  kekahi  o  ka  poe  kaula  ka- 
hiko. 

20  Alaila  i  mai  la  oia  ia  lakou, 
Owai  la  hoi  au  i  ka  oukou  olelo  ? 
Hai  aku  la  o  Petero,  i  aku  la,  O  ka 
Mesia  a  ke  Akua. 

21  Ao  io  mai  la  no  oia  ia  lakou 
me  ka  papa  ikaika  mai,  aole  loa  e 
hai  aku  ia  mea  ia  hai. 

22  I  mai  la  ia,  Aole  e  ole  ka  hoo- 
mainoino  nui  ia  mai  o  ke  Keiki  a 
ke  kanaka,  a  me  ka  hooleia  mai  e 
ka  poe  lunakahiko,  a  me  ka  poe 
kahuna  nui,  a  me  ka  poe  kakau- 
olelo,  a  e  pepehiia  hoi  ia,  a  i  ke 
kolu  o  ka  la  e  hoala  hou  ia'i. 

23  H  Olelo  mai  oia  i  na  mea  a  pau, 
Iua  e  makemake  kekahi  e  hele  mai 
mamuli  o'u,  e  hoole  iho  oia  ia  ia 
iho,  e  hapai  hoi  i  kona  kea  i  kela 
la  i  keia  la,  a  e  hahai  mai  ia'u. 

24  No  ka  mea,  o  ka  mea  e  make- 
make  e  malama  i  kona  ola  nei,  e 
lilo  no  kona  ola :  aka,  o  ka  mea  e 
lilo  kona  ola  no'u,  e  malama  oia  i 
kona  ola. 

25  No  ka  mea,  heaha  ka  pomai 
kai  o  ke  kanaka  ke  lilo  mai  ia  ia 
keia  ao  a  pau,  a  lilo  aku  oia  iho,  a 
e  kiola  ia'ku  paha  ia  ? 

26  No  ka  mea,  o  ka  mea  e  hila- 
hila  mai  ia'u,  a  i  ka'u  mau  olelo, 
oia  ka  ke  Keiki  a  kc  kanaka  e  hila- 
hila  ai,  i  kona  wa  e  hiki  mai  ai  me 

Hoopahaohaoia  Iesu. 


LUKA. 


Ke  keiki  i  uluhia. 


kona  nani,  a  me  ko  ka  Makua,  a 
me  ko  ka  poe  anela  hemolele. 

27  Ke  hoomaopopo  io  aku  nei  au 
ia  oukou,  eia  ke  ku  nei  kekahi 
poe,  aole  e  loaa  e  ia  lakou  ka  ma- 
ke,  a  ike  lakou  i  ke  aupuni  o  ke 
Akua. 

28  1f  Eia  kekahi,  a  hala  ae  la  na 
la  ewalu  paha  mahope  iho  o  ia  mau 
olelo,  lawe  pu  iho  la  oia  ia  Petero, 
a  rae  Ioane,  a  me  Iakooo,  a  pii  aku 
la  i  ka  mauna  e  pule. 

29  Eia  kekahi,  i  kana  pule  ana, 
pahaohao  mai  la  kona  maka,  a  ke- 
okeo  olinolino  mai  la  kona  kapa. 

30  Aia  hoi,  kamailio  mai  la  me 
ia  na  kanaka  elua,  o  Mose  laua  o 
Elia; 

31  Na  mea  i  ikeia'ku  me  ka  nani, 
a  olelo  mai  la  laua  no  kona  haalele 
ana  i  kona  ola  ma  Ierusalema. 

32  A  o  Petero,  a  me  na  mea  me 
ia,  ua  pauhia  i  ka  hiamoe.  A  ala 
ae  la,  ike  aku  la  lakou  i  kona  nani, 
a  i  kela  mau  kanaka  elua  e  ku  pu 
ana  me  ia. 

33  Eia  kekahi,  i  ko  laua  hele  ana 
aku,  mai  ona  aku  la,  olelo  aku  la  o 
Petero  ia  Iesu,  E  ke  Kumu,  hc 
mea  maikai  no  kakou  e  nobo  maa- 
nei ;  e  kukulu  hoi  makou  i  ekolu 
hale,  nou  kekahi,  no  Mose  kekahi, 
a  no  Elia  kekahi ;  aole  ia  i  ike  iho 
i  kana  mea  i  olelo  ai. 

34  A  i  kana  olelo  ana  pela,  hiki 
mai  ke  ao  e  hoomalumalu  mai  ana 
ia  lakou ;  makau  iho  la  lakou  i  ko 
lakou  komo  ana'e  iloko  o  ua  ao  la. 

35  A  he  leo  i  pae  mai  noloko  mai 
o  ua  ao  la,  i  mai  la,  O  ka'u  Keiki 
punahele  keia;  e  hoolohe  oukou 
īa  ia. 

36  A  i  ka  pae  mai  ana  o  ua  leo  la, 
ua  ikeia'ku  o  Iesu,  oia  hookahi  no. 
Huna  iho  la  lakou,  aole  i  hai  aku 
ia  hai,  ia  mau  la,  i  kahi  mea  a  la- 
kou  i  ike  ai. 

37  Tf  Eia  kekahi,  ia  la  ae,  i  ka  iho 
ana  mai  o  lakou  mai  ka  mauna 
mai,  he  nui  ka  ahakanaka  i  hala- 
wai  me  ia. 

38  Aia  hoi,  kahea  aku  la  kekahi  o 
ua  ahakanaka  la,  i  aku  la,  E  ke 
Kuniu,  ke  noi  aku  nei  au  ia  oe  e 
nana  mai  oe  i  ka'u  keiki;  no  ka 
mea,  o  ka'u  keiki  kamakahi  no  ia. 

39  Aia  hoi,  ua  loohia  oia  e  kekahi 
uhane,  auwe  koke  no  ia ;  a  ua  hoo- 
kaawiliia  e  ia,  a  huahua'e,  aneane 
haalele  ole  ua  uhane  la  ia  ia,  me  ka 
hoonawaliwali  loa  ia  ia. 

40  A  ua  noi  aku  au  i  kau  mau 
haumana,  e  mahiki  aku  ia  ia;  aole 
e  hiki  ia  lakou. 

41  A  olelo  mai  la  Iesu,  i  mai  la, 
E  ka  hanauna  manaoio  ole,  a  me 
ka  lauwili,  pehea  ka  loihi  o  ko'u 
noho  ana  me  oukou,  a  me  ko'u 
hoomanawanui  ana'ku  ia  oukou? 
E  lawe  mai  i  kau  keiki  ia  nei. 

42  A  i  kona  hele  ana  mai,  hoohi- 
na  iho  la  ka  daimonio  ia  ia  me  ke 
kupaka.  Papa  aku  la  o  Iesu  i  ka 
uhane  haukae,  a  hoola  iho  la  i  ke 
keiki,  a  hoihoi  mai  la  ia  ia  i  kona 
makuakane. 

43  1[  Pihoihoi  wale  iho  la  lakou  a 
pau  i  ka  mana  o  ke  Akua.  A  i  ka 
mahalo  ana  o  lakou  i  kela  mea  i 
keia  mea  a  Iesu  i  hana'i,  i  mai  la  ia 
i  kana  mau  haumana, 

44  E  hookomo  oukou  i  keia  mau 
olelo  iloko  o  ko  oukou  mau  pe- 
peiao ;  oia,  e  haawiia'ku  ana  ke 
Keiki  a  ke  kanaka  iloko  o  na  lima 
o  kanaka. 

45  Aka,  aole  lakou  i  hoomaopo- 
po  i  keia  olelo ;  ua  huna  iho  ia  ia 
lakou,  i  ole  lakou  e  ike ;  a  hopo- 
hopo  aku  la  lakou  ke  ninau  aku  ia 
ia  no  ia  olelo. 

46  Tf  Alaila  kupu  mai  la  ka  hoo- 
paapaa  ana  iwaena  o  lakou  i  ko 
lakou  mea  e  oi  aku  ana. 

47  Ike  iho  la  o  Iesu  i  ke  kukaku- 
ka  ana  o  ko  lakou  mau  naau,  lawe 
iho  la  ia  i  kekahi  keiki,  hooku  iho 
la  ia  ia  me  ia  iho ; 

48  A  olelo  mai  la  ia  lakou,  O  ka 
mea  e  malama  i  keia  keiki  no  ko'u 
inoa,  oia  ke  malama  mai  ia'u ;  a  o 
ka  mea  e  malama  mai  ia'u,  oia  ke 
malama  i  ka  mea  nana  au  i  hoou- 
na  mai :  no  ka  mea,  o  ka  mea  uuku 
loa  iwaena  o  oukou  a  pau  loa,  oia 
ke  oi  aku  ana. 

49  H  Olelo  aku  la  o  Ioane,  i  aku 
la,  E  ke  Kumu,  ua  ike  makou  i 
kekahi  e  mahiki  ana  i  na  daimonio 
ma  kou  inoa ;  a  papa  aku  la  makou 
ia  ia,  no  ka  mea,  aole  ia  i  hahai  pu 
me  makou. 


Papaia  o  Iakobo  ma. 


MOKUNA  X.  Hoounaia  ua  haumana. 


50  A  olelo  niai  la  o  Iesu  ia  ia,  Mai 
papa  aku ;  no  ka  mea,  o  ka  mea 
ku  e  ole  mai  ia  kakou,  no  kakou 
no  ia. 

51  Tf  Eia  kekahi,  i  ka  hiki  ana  o 
na  la  e  laweia'ku  ai  ia,  kau  pono 
kona  maka  e  hele  no  ia  i  Ierusa- 
lema ; 

52  A  hoouna  aku  la  oia  i  na  luna 
mamua  ona :  a  hele  aku  la  ua  mau 
mea  la,  a  komo  aku  la  i  kekahi 
kulanakauhale  o  ko  Samaria  e  hoo- 
makaukau  nona. 

53  Aole  hoi  lakou  i  hookipa  ia  ia 
no  ke  kau  pono  ana  o  kona  maka 
e  hele  i  Ierusalema. 

54  A  ike  iho  la  na  haumana  ana, 
o  Iakooo,  a  me  Ioane,  i  aku  la  laua, 
E  ka  Haku,  e  pono  anei  ia  oe  ke 
kahea  aku  maua  i  ahi  e  iho  mai, 
mai  ka  lani  mai,  i  pau  ai  lakou,  e 
like  me  ka  Elia  hana  ana  ? 

55  A  haliu  ae  la  ia,  papa  mai  la  ia 
laua,  i  mai  la,  Aole  olua  i  ike  i  ke 
ano  o  ko  olua  naau  ; 

56  No  ka  mea,  aole  i  hele  mai  ke 
Keiki  a  ke  kanaka,  e  pepehi  i  na 
kanaka,  aka,  e  hoola  no.  A  hele 
aku  la  lakou  i  kekahi  kauhale 
aku. 

57  T[  Eia  kekahi,  i  ko  lakou  hele 
ana  ma  ke  alanui,  olelo  aku  la  ke- 
kahi  kanaka  ia  ia,  E  ka  Haku,  e 
hahai  aku  wau  ia  oe  i  na  wahi  au  e 
hele  ai. 

58  I  mai  la  o  Iesu  ia  ia,  He  mau 
lua  ko  na  alopeke,  he  mau  punana 
ko  na  manu  o  ke  lewa ;  aka,  o  ke 
Keiki  a  ke  kanaka,  aole  ona  wahi 
e  hoomoe  ai  i  kona  poo. 

59  A  i  mai  la  oia  i  kekahi,  E  ha- 
hai  mai  oe  ia'u.  Aka,  i  aku  la  ia, 
E  ka  Haku,  e  ae  mai  oe  ia'u  e  hoi 
au  e  kanu  mua  i  ko'u  makuakane. 

60  I  mai  la  o  Iesu  ia  ia,  Na  ka 
poe  make  e  kauu  i  ko  lakou  poe 
make ;  aka,  e  hele  oe  e  hai  aku  i 
ke  aupuni  o  ke  Akua. 

61  Olelo  aku  la  hoi  kekahi  ia  ia, 
E  hahai  no  au  ia  oe,  e  ka  Haku ; 
aka,  e  ae  mua  oe  ia'u  e  uwe  aku  i 
ka  poe  ma  ko'u  hale. 

62  I  mai  la  o  Iesu  ia  ia,  O  ke  ka- 
naka  i  lalau  kona  lima  i  ka  oopa- 
lau,  a  nana  aku  i  hope,  aole  ia  e 
pono  no  ke  aupuni  o  ke  Akua. 


MOKUNA  X. 

Iloounaia  na  haumana  70.  17  Hoi  mai  lakou. 
21  Hauoli  Iesu.  25  Hoao  ke  kakauolelo  ia 
Iesu.  30  No  ke  kanaka  i  malamaia  e  ka 
Samaria.    38  O  Mareta  laua  o  Maria. 

AMAHOPE  iho  o  keia  mau 
mea,  hoomaopopo  mai  la  ka 
Haku  i  kekahi  poe  e  he  kanahiku, 
a  hoouna  papalua  aku  la  oia  ia  la- 
kou  mamua  ona,  i  na  wahi  a  pau 
ana  i  manao  ai  e  hele  aku  ana. 

2  Alaila  olelo  mai  la  oia  ia  lakou, 
He  nui  ka  ai  i  oo,  he  uuku  ka  poe 
nana  e  ohi ;  nolaila  e  pule  aku  ai 
oukou  i  ka  Haku  o  ke  kihapai,  e 
hoouna  oia  i  poe  hana  e  ohi  i  kana 
ai. 

3  E  haele  oukou ;  eia  hoi  ke 
hoouna  aku  nei  au  ia  oukou  me 
he  mau  keikihipa  la  iwaena  o  na 
iliohae. 

4  Mai  hali  i  aa  moni,  aole  i  kieke 
ai,  aole  hoi  i  kamaa;  a  mai  uwe 
aku  i  ke  kanaka  ma  ke  alanui. 

5  A  i  ka  hale  a  oukou  e  komo 
aku  ai,  e  olelo  mua  aku,  Aloha 
keia  hale. 

6  A  ina  ilaila  ke  keiki  a  ke  aloha, 
alaila  e  waiho  no  ko  oukou  aloha 
maluna  ona ;  aka,  i  ole,  e  hoi  mai 
no  ia  maluna  o  oukou  iho. 

7  A  ma  ia  hale  e  noho  ai  oukou, 
e  ai  ana  a  e  inu  ana  hoi  i  na  mea  a 
lakou  e  haawi  mai  ai ;  no  ka  mea, 
e  pono  ke  ukuia  mai  ka  paahana. 
Mai  hele  ia  hale  aku  ia  hale  aku. 

8  A  o  ke  kulanakauhale  a  oukou 
e  komo  aku  ai,  a  e  hookipa  mai 
lakou  ia  oukou,  e  ai  oukou  i  na 
mea  e  waihoia  ma  ko  oukou  alo ; 

9  E  hoola  i  ko  laila  poe  mai,  a  e 
olelo  aku  ia  lakou,  ke  kokoke  mai 
nei  ke  aupuni  o  ke  Akua  ia  ou- 
kou. 

10  A  o  ke  kulanakauhale  a  oukou 
e  komo  aku  ai,  aole  hoi  lakou  e 
hookipa  ia  oukou,  e  hele  oukou 
iwaho  ma  ko  laila  mau  alauui,  a  e 
olelo  aku ; 

11  O  ka  lepo  o  ko  oukou  kulana- 
kauhale  i  pili  mai  nei  ia  makou, 
oia  ka  makou  e  holoi  aku  ai  no 
oukou ;  aka,  e  ike  oukou  i  keia,  ke 
kokoke  mai  nei  ke  aupuni  o  ke 
Akua  ia  oukou. 

12  Ke  olelo  aku  nei  au  ia  oukou, 

Hoi  ka  poe  70. 


LUKA. 


Ke  aloha  ka  mea  nui. 


A  i  kela  la,  e  aho  ko  Sodoma  poi- 
no  ana,  i  ko  ua  kulanakauhale  la. 

13  Auwe  oe,  e  Korazina !  Auwe 
hoi  oe,  e  Betesaida!  no  ka  mea, 
ina  i  hanaia  iloko  o  Turo,  a  me  Si- 
dona  na  hana  mana  i  hanaia  iloko 
o  olua,  ina  ua  mihi  laua  mamua 
loa  e  noho  ana  me  ke  kapa  ino  a 
me  ka  lehu. 

14  Nolaila,  i  ka  hoopai  ana,  e  aho 
ko  Turo  a  me  ko  Sidona  i  ko  olua 
poino  ana. 

15  A  o  oe,  e  Kaperenauma,  ka 
mea  i  hookiekieia'e  i  ka  lani,  e 
kiolaia  uanei  oe  ilalo  i  ka  po. 

16  O  ka  mea  e  hoolohe  ia  oukou, 
oia  ke  hoolohe  mai  ia'u ;  a  o  ka 
mea  e  hoowahawaha  ia  oukou,  oia 
ke  hoowahawaha  mai  ia'u  ;  a  o  ka 
mea  e  hoowahawaha  mai  ia'u,  oia 
ke  hoowahawaha  i  ka  mea  nana  au 
i  hoouna  mai. 

17  H  A  hoi  mai  la  ua  poe  kana- 
hiku  la,  me  ka  olioli,  i  aku  la,  E 
ka  Haku,  ua  hoolohe  mai  na  dai- 
monio  ia  makou  ma  kou  inoa. 

18  A  i  mai  la  oia  ia  lakou,  Ua  ike 
au  ia  Satana  e  haule  ana  e  like  me 
ka  uila  mai  ka  lani  mai. 

19  Eia  hoi,  ke  haawi  aku  nei  au 
ia  oukou  i  ka  mana  e  hehi  maluna 
iho  o  na  nahesa  a  me  na  moohue- 
loawa,  a  maluna  o  ka  mana  a  pau  o 
ka  enemi ;  aole  loa  he  mea  e  eha 
ai  oukou. 

20  Mai  olioli  nae  oukou  i  keia 
mea,  i  ka  hoolohe  ana  o  na  uhane 
ia  oukou ;  aka,  e  olioli  oukou,  no 
ka  kakauia'na  ko  oukou  mau  inoa 
iloko  o  ka  lani. 

21  H  la  manawa,  hauoli  iho  la  o 
Iesu  ma  ka  Uhane,  a  olelo  aku  la, 
Ke  hoomaikai  nei  au  ia  oe,  e  ka 
Makua,  ka  Haku  o  ka  lani  a  me  ka 
honua,  no  ka  mea,  ua  huna  oe  i 
keia  mau  mea  i  ka  poe  uaauao,  a 
me  ka  poe  akamai,  a  ua  hoike  mai 
nei  oe  ia  i  na  keiki  hou.  Oiaio  no, 
e  ka  Makua,  no  ka  mea,  o  ka  pono 
no  ia  ia  oe. 

22  Ua  haawiia  mai  nei  ia'u  na 
mea  a  pau  e  ko'u  Makua ;  aole  hoi 
mea  i  ike  i  ke  Keiki,  o  ka  Makua 
wale  no ;  a  i  ka  Makua  hoi,  o  ke 
Keiki  wale  uo,  a  me  ke  kanaka  a 
ke  Keiki  e  makemake  e  hoike  ai. 

23  T  A  haliu  ae  ia  i  ka  poe  hau- 
mana,  olelo  malu  mai  ia,  Pomai- 
kai  na  maka  i  ike  i  na  mea  a  ou- 
kou  e  ike  nei ; 

24  No  ka  mea,  ke  hai  aku  nei  au 
ia  oukou,  He  nui  no  ka  poe  kaula 
a  me  na'lii  i  makemake  e  ike  i  na 
mea  a  oukou  e  ike  nei,  aole  hoi 
lakou  i  ike;  a  e  lohe  i  na  mea  a 
oukou  e  lohe  nei,  aole  hoi  lakou  i 
lohe. 

25  1  Aia  hoi,  ku  ae  la  iluna  ke- 
kahi  kakaolelo  e  hoao  ana  ia  ia, 
ninau  aku  la,  E  ke  Kumu,  heaha 
ka'u  e  hana'i  i  loaa  mai  ai  ia'u  ke 
ola  mau  loa  ? 

26  A  ninau  mai  la  oia  ia  ia,  Heaha 
ka  mea  i  kakauia'i  iloko  o  ke  ka- 
nawai  ?    Pehea  kau  heluhelu  ana  ? 

27  Hai  aku  la  ke  kakaolelo,  i  aku 
la,  E  aloha  aku  oe  i  ke  Haku  i  kou 
Akua  me  kou  naau  a  pau,  a  me 
kou  uhane  a  pau,  a  me  kou  ikaika 
a  pau,  a  me  kou  manao  a  pau,  a  i 
kou  hoalauna  e  like  me  oe  iho. 

28  I  mai  la  oia  ia  ia,  Ua  hai  polo- 
lei  mai  nei  oe ;  o  kau  ia  e  hana'i,  a 
e  ola  no  oe. 

29  Aka,  i  kona  makemake  ana  e 
hoapono  ia  ia  iho,  ninau  aku  la  oia 
ia  Iesu,  Owai  la  hoi  ko'u  hoalauna? 

30  Olelo  hou  mai  la  o  Iesu,  i  mai 
la,  O  kekahi  kanaka  e  iho  ana  mai 
Ierusalema  i  Ieriko,  a  haule  iho  la 
iwaena  o  na  powa,  kaili  ae  la  lakou 
i  kona  kapa,  pepehi  iho  la,  a  haale- 
le  aku  la  ia  ia,  e  waiho  ana  me  ka 
aneane  make. 

31  A  iho  no  kekahi  kahuna  pule 
ma  ia  alanui,  a  ike  aku  la  ia  ia, 
maalo  wale  ae  la  ma  kekahi  aoao. 

32  Pela  no  hoi  kekahi  pua  na  Le- 
vi,  i  kona  hiki  ana  ma  ia  wahi, 
hele  ia  a  nana  aku  la,  maalo  ae  la 
ia  ma  kekahi  aoao. 

33  Aka,  o  kekahi  kanaka  no  Sa- 
maria,  i  kona  hele  ana,  hiki  aku  la 
ia  i  kahi  ona  e  waiho  ana ;  a  ike 
aku  la  ia  ia,  hu  ae  la  koua  aloha 
ia  ia. 

34  Hele  iho  la  io  na  la,  a  wahi 
iho  la  i  kona  mau  eha  e  ninini  ana 
i  ka  aila  a  me  ka  waina  iloko,  a 
kau  ae  la  ia  ia  maluna  o  kona  ho- 
loholona  iho,  a  lawe  !ae  la  ia  ia  i  ka 
halehookipa,  a  maiama  iho  la  ia  ia. 


Mareta  laua  o  Maria. 


MOKUNA  XI. 


Ka  pule  a  ka  Haku. 


35  A  ia  la  ae,  i  kona  hele  ana'ku, 
unuhi  ae  la  ia  i  na  denari  elua,  a 
haawi  aku  i  ka  mea  nona  ka  hale, 
i  aku  la  ia  ia,  E  malama  oe  ia  ia 
nei ;  a  oi  aku  kau  mea  lilo,  a  hoi 
mai  au.  na'u  e  uku  aku  ia  oe. 

36  A  6  keia  mau  kanaka  a  ekolu, 
owai  la  ka  hoalauna,  i  kou  manao, 
no  ke  kanaka  i  haule  iwaena  o  na 
powa? 

37  Hai  aku  la  ia,  O  ka  mea  i  hana 
lokomaikai  ia  ia.  I  mai  la  o  Iesu, 
E  hele  oe  a  e  hoohalike  me  ia. 

38  ī  Eia  kekahi,  i  ko  lakou  hele 
ana,  komo  aku  la  ia  iloko  o  kekahi 
kauhale ;  a  o  kekahi  wahine,  o  Ma- 
reta  kona  inoa,  i  hookipa  ia  ia  i 
kona  hale. 

39  A  he  kaikaina  kona  i  kapaia 
o  Maria,  ua  noho  ia  ma  na  wawae 
o  lesu,  e  hoolohe  ana  i  kana 
olelo. 

40  Aka  o  Mareta,  ua  paapu  ia  i  ka 
lawelawe  nui  ana,  a  hele  ia,  a  olelo 
aku,  E  ka  Haku,  he  mea  ole  anei 
ia  oe  ka  haalele  ana  mai  o  ko'u 
kaikaina  ia'u  e  lawelawe  hookahi 
au  ?  Nolaila,  e  olelo  oe  ia  ia  e  ko- 
kua  mai  ia  ia'u. 

41  Olelo  mai  la  o  Iesu,  i  mai  la  ia 
ia,  E  Mareta,  e  Mareta,  ua  nui  kou 
manao  a  me  kou  pihoihoi,  i  na 
mea  he  nui; 

42  Aka,  hookahi  no  mea  e  pono 
ai.  A  ua  koho  mai  nei  o  Maria  ia 
mea  maikai,  aole  loa  ia  e  laweia'ku 
mai  ona  aku. 

MOKUNA  XI. 

Ao  mai  la  Iesu  i  ka  pule.  14  Mahiki  i  ka  dai- 
monio  me  ka  papa  i  ka  olelo  ino  a  na  Pari- 
saio.  29  No  ka  imi  ana  i  ka  hoailona.  37 
Ka  hookamani. 

EIA  kekahi,  i  kana  pule  ana  ma 
kekahi  wahi,  a  oki  ae  la,  i  aku 
la  kekahi  o  kana  mau  haumana,  E 
ka  Haku,  e  ao  mai  oe  ia  makou  e 
pule,  me  Ioane  hoi  i  ao  mai  ai  i 
kana  poe  haumana. 

2  I  mai  la  oia  ia  lakou,  I  ka  wa  e 
pule  ai  oukou,  e  olelo,  E  ko  ma- 
kou  Makua  iloko  o  ka  lani,  e  hoa- 
noia'ku  kou  inoa;  e  hiki  mai  kou 
aupuni ;  e  malamaia  hoi  kou  ma- 
kemake,  e  like  me  ia  ma  ka  lani, 
pela  hoi  ma  ka  honua  nei. 

3  E  haawi  mai  oe  ia  makou,  i 


kela  la  i  keia  la,  i  ka  ai  no  ka  la, 
na  makou. 

4  A  e  kala  mai  oe  i  na  hewa  o 
makou;  no  ka  mea,  ke  kala  nei 
makou  i  ka  poe  hana  hewa  mai  ia 
makou ;  mai  hookuu  hoi  ia  makou 
i  ka  hoowalewaleia  mai ;  aka,  ehoo- 
pakele  ae  ia  makou  i  ka  ino. 

5  Olelo  mai  la  hoi  oia  ia  lakou, 
Ina  he  makamaka  ko  kekahi  o  ou- 
kou  a  hele  aku  hoi  ia  io  na  la  i  ke 
aumoe,  a  e  olelo  aku,  E  ka  maka- 
maka,  ho  mai  hoi  na'u  i  ekolu  po- 
po  berena : 

6  No  ka  mea,  o  kekahi  hoaaloha 
o'u  i  kona  hele  ana  ua  kipa  mai  ia 
ia'u,  aole  hoi  a'u  mea  e  waiho  aku 
ai  imua  ona. 

7  A  i  olelo  mai  ua  mea  la  oloko, 
Mai  hooluhi  mai  oe  ia'u ;  ua  paa 
ka  puka;  eia  au  me  ka'u  mau 
keiki  ma  kahi  moe;  aole  e  hiki 
ia'u  ke  ala'e  iluna  e  haawi  aku 
ia  oe. 

8  Ke  olelo  aku  nei  au  ia  oukou, 
aole  paha  ia  e  ala,  a  e  haawi  nana 
no  kona  hoaloha  ana,  aka,  no  kona 
noi  piuepine  ana,  e  ala  no  ia,  a  e 
haawi  ia  ia  i  kana  mau  mea  i  ma- 
kemake  ai. 

9  Ke  i  aku  nei  hoi  au  ia  oukou, 
E  noi,  a  e  haawiia  ia  oukou ;  e  imi, 
a  e  loaa  ia  oukou ;  e  kikeke,  a  e 
weheia  ia  oukou. 

10  No  ka  mea,  o  ka  mea  i  noi, 
ua  haawiia  no  ia  ia ;  a  o  ka  mea  i 
imi,  ua  loaa  no  ia  ia;  a  o  ka  mea 
kikeke,  e  weheia  no  ia  ia. 

11  A  owai  la  ka  makuakane  iwae- 
na  o  oukou  nana  e  haawi  aku  i  ka 
pohaku  i  kana  keiki  ke  noi  mai  ia 
i  berena  ?  a  i  wahi  ia,  e  haawi  anei 
oia  i  ka  nahesa  nana,  aole  ka  ia? 

12  A  i  noi  mai  ia  i  hua  manu,  e 
haawi  aku  anei  oia  i  ka  moohuelo- 
awanana? 

13  No  ia  hoi,  ina  oukou  ka  poe 
hewa  i  makaukau  i  ka  haawi  aku  i 
na  makana  maikai  i  ka  oukou  poe 
keiki ;  aole  anei  e  oi  nui  aku  ko  ka 
Makua  ma  ka  lani  haawi  ana  mai  i 
ka  Uhane  Hemolele  i  ka  poe  e  noi 
aku  ia  ia. 

14  11  A  e  mahiki  ana  ia  i  ka  dai- 
monio,  he  aa  hoi  ia.  Eia  hoi,  a  pu- 
ka  aku  ka  daimonio  iwaho,  olelo 

Hoinoia  o  Iesu. 


LUKA. 


Ka  hoailona  o  Iona. 


iho  la  ua  aa  la,  a  mahalo  aku  la  ka 
ahakanaka. 

15  Aka,  olelo  kekahi  poe  o  lakou, 
Ma  o  Belezebuba  la  ke  alii  o  na 
elaimonio,  i  mahiki  aku  ai  oia  nei 
i  na  dairaonio. 

16  A  o  kekahi  poe,  e  hoao  ana  ia 
ia,  nouoi  aku  la  i  hoailona  raa  ka 
lani. 

17  Aka,  ua  ike  hoi  oia  i  ko  lakou 
manao,  i  mai  la  ia  lakou,  O  ke  aupu- 
ni  i  mokuahana  ia  ia  iho,  e  pau  ia, 
a  o  ka  hale  i  ka  hale  iho,  e  hina  ia. 

18  A  ina  i  mokuahana  o  Satana  ia 
ia  iho,  pehea  la  e  ku  paa  ai  kona 
aupuni  ?  no  ka  mea,  ke  olelo  nei 
oukou,  ma  o  Belezebuba  la  i  ma- 
hiki  aku  ai  au  i  na  daimonio. 

19  Ina  paha  ma  o  Belezebuba  la 
wau  i  mahiki  aku  ai  i  na  elaimonio, 
ma  owai  la  hoi  ka  oukou  poe  keiki 
e  mahiki  aku  ai?  Nolaila  hoi  o 
lakou  ko  oukou  poe  nana  e  hoo- 
ponopono. 

20  Aka,  ina  ma  ka  manamanali- 
ma  o  ke  Akua  i  mahiki  aku  ai  au  i 
na  daimonio,  oia  hoi,  ua  hiki  mai 
no  ke  aupuni  o  ke  Akua  io  oukou 
nei. 

21  O  ka  mea  ikaika  a  makaukau 
hoi  i  na  mea  oi,  i  na  wa  i  kiai  ai  oia 
i  kona  hale,  ua  maluhia  kana  wai- 
wai: 

22  Aka,  i  hiki  raai  io  na  la  ka 
mea  i  oi  aku  kona  ikaika  mamua  o 
kona,  a  lanakila  ia  maluna  ona,  alai- 
la  e  kaili  aku  ia  raai  ona  aku  i  na 
mea  oi  ana  i  hilinai  ai,  a  e  haawi  i 
kana  waiwai  pio. 

23  O  ka  mea  aole  ma  o'u  nei,  oia 
ke  ku  e  mai  ia'u ;  a  o  ka  mea  hoili- 
ili  pu  ole  me  au,  oiake  lu  aku. 

24  A  i  puka  aku  ka  uhane  ino 
mai  loko  aku  o  ke  kanaka,  hele  no 
ia  mawaena  o  na  wahi  panoa,  e  imi 
aua  i  kahi  e  maha'i ;  a  loaa  ole,  ole- 
lo  iho  la  ia,  E  hoi  au  i  kuu  hale  a'u 
i  puka  mai  ai. 

25  A  hiki  mai  ia,  ike  i  ka  hale  ua 
kahiliia  a  ua  hoolakolakoia  hoi. 

26  Alaila  kii  aku  la  a  lawe  mai  i 
kekahi  poe  uhane  e  ehiku,  ua  oi  aku 
ko  lakou  hewa  i  kona  iho,  a  komo 
hoi  lakou  a  noho  malaila ;  a  ua  oi 
aku  ka  hewa  o  hope  o  ua  kanaka 
la  i  ko  ka  noho  ana  mamua. 

27  1f  Eia  kekahi,  ia  ia  e  olelo  ana 
i  keia  mau  mea,  o  kekahi  wahiue  o 
ka  ahakanaka  hookiekie  ae  la  i  ko- 
na  leo,  i  aku  la  ia  ia,  Pomaikai  ka 
opu  nana  oe  i  hanau  mai,  a  me  na 
u  au  iomo  ai. 

28  I  mai  la  oia,  Pomaikai  io  maoli 
ka  poe  i  lohe  i  ka  olelo  a  ke  Akua, 
a  malama  hoi  ia. 

29  H  A  akoakoa  paapu  ae  la  na 
kanaka,  olelo  mai  la  ia,  He  hanauna 
ino  keia;  ke  noi  mai  nei  lakou  i 
hoailona ;  aole  e  haawiia'ku  ka  ho- 
ailona  no  lakou,  o  ka  hoailona  o 
Iona  ke  kaula  wale  no. 

30  No  ka  mea,  me  Iona  i  lilo  ai  i 
hoailona  no  ko  Nineva,  pela  e  lilo 
ai  ke  Keiki  a  ke  kanaka  no  keia 
hanauna. 

31  O  ke  alii  wahine  no  ke  kuku- 
luhema,  e  ku  e  mai  ia  i  na  kanaka  o 
keia  hanauna,  i  ka  hookolokolo  ana, 
a  e  hoahewa  ia  lakou ;  no  ka  mea, 
ua  hele  mai  no  ia  mai  na  palena  mai 
o  ka  honua,  e  hoolohe  i  ka  olelo 
akamai  a  Solomona ;  eia  hoi  maa- 
nei  ka  mea  i  oi  aku  mamua  o  Solo- 
mona. 

32  O  na  kanaka  o  Nineva,  e  ku  e 
mai  lakou  i  keia  hanauna  i  ka  hoo- 
kolokolo  ana,  a  e  hoahewa  ia  lakou : 
no  ka  mea,  ua  mihi  no  lakou  i  ke 
ao  ana  a  Iona ;  eia  hoi  maanei  ka 
mea  i  oi  aku  mamua  o  Iona. 

33  Aole  mea  i  kuni  i  ke  kukui  a 
waiho  iho  ma  kahi  nalo,  aole  hoi 
malalo  ae  o  ke  poi,  aka,  ma  kahi  e 
kau  ai  ke  kukui,  i  ike  ai  i  ka  mala- 
malama  ka  poe  i  komo  iloko. 

34  O  ke  kukui  o  ke  kino,  o  ka 
maka  ia :  a  i  maikai  hoi  kou  maka, 
ua  malamalama  kou  kino  a  pau  ;  a 
i  iuo  kou  maka,  alaila  ua  pouli  kou 
kino. 

35  No  ia  hoi,  e  malama  oe  o  lilo 
ka  malamalama  iloko  ou  i  pouli. 

36  No  ia  mea,  ina  malamalama 
kou  kino  a  pau,  aole  ona  wahi  pou- 
li,  alaila  ua  puni  ia  i  ka  hoomalama- 
lamaia,  e  like  me  ka  hoomalamala- 
ma  ana  o  ke  kukui  ia  oe  i  kona  aa 
pono  ana. 

37  H  A  i  kana  kamailio  ana,  kono 
ae  la  kekahi  Parisaio  ia  ia  e  ai  pu 
me  ia.  Komo  aku  la  ia,  noho  iho 
la  e  ai. 


Hoahewaia 


MOKUNA  XII. 


ka  poe  hookamani. 


38  A  ike  ka  Parisaio,  kahaha  iho 
la  ka  naau,  no  ka  mea,  aole  ia  i  ho- 
loi  mamua  iho  o  ka  ai  ana. 

39  I  mai  la  ka  Haku  ia  ia,  O  ou- 
kou  na  Parisaio,  ua  hoomaemae  ia 
waho  o  ke  kiaha  a  me  ke  pa ;  aka, 
oloko  o  oukou,  ua  piha  loa  i  ka  mea 
kaili  wale  a  me  ka  manao  ino. 

40  Naaupo,  aole  anei  ka  mea  nana 
i  hana  ia  waho,  i  hana  ia  loko  ? 

41  E  haawi  lokomaikai  aku  i  ko 
oukou  waiwai ;  alaila  ua  maemae 
na  mea  a  pau  ia  oukou. 

42  Auwe  hoi  oukou,  e  ka  poe  Pa- 
risaio !  no  ka  mea,  ua  hookupu  ou- 
kou  i  ka  hapaumi  o  ka  mineta,  a  o 
ka  rue,  a  o  na  laauikiai  a  pau,  a  haa- 
lele  no  i  ka  pono  a  me  ke  aloha  i 
ke  Akua;  o  ko  oukou  mau  mea 
keia  e  pono  ai  ke  hana,  aole  hoi  e 
haalele  i  kela. 

43  Auwe  hoi  oukou,  e  ki  poe  Pa- 
risaio !  no  ka  mea,  ua  makemake 
oukou  i  na  noho  kiekie  maloko  o 
na  halehalawai,  a  me  ke  alohaia  mai 
ma  na  wahi  kanaka. 

44  Auwe  hoi  oukou,  ka  poe  kakau- 
olelo  a  me  na  Parisaio,  ka  poe 
hookamani!  nokamea,  ualikeou- 
kou  me  na  halekupapau  i  nalo,  e  he- 
hiia  ana  e  kanaka  me  ka  ike  ole. 

45  H  Olelo  aku  la  kekahi  o  ka  poe 
kakaolelo,  i  aku  la  ia  ia,  E  ke  Ku- 
mu,  o  makou  nei  no  kekahi  au 
e  hoahewa  nei,  i  kau  olelo  ana 
pela. 

40  Alaila,  i  mai  la  ia,  Auwe  hoi 
oukou,  e  ka  poe  kakaolelo !  no  ka 
mea,  ua  hooili  oukou  i  na  haawe 
iluna  o  na  kanaka  ane  hiki  ole  ke 
hali,  aole  hoi  oukou  e  hoopa  iki  ia 
mau  haawe  me  kekahi  o  ko  onkou 
mau  manamanalima. 

47  Auwe  hoi  oukou!  no  ka  mea, 
ua  hana  oukou  i  na  halekupapau 
no  ka  poe  kaula  i  pepehiia'e  e  ko 
oukou  poe  kupuna. 

48  Oiaio,  ke  hoike  nei  oukou  me 
ka  mahalo  pu  i  ka  hana  a  ko  oukou 
poe  kupuna;  no  ka  mea,  na  lakou 
no  i  pepehi  i  na  kaula,  a  na  oukou 
hoi  i  hana  i  ko  lakou  mau  haleku- 
papau. 

49  Nolaila  hoi  i  olelo  ai  ke  akamai 
o  ke  Akua,  E  hoouna  aku  au  i  na 
kaula  a  me  na  lunaolelo  io  lakou  la, 

a  e  pepehi  lakou  i  kekahi,  a  e  hana 
ino  no  hoi  i  kekahi  o  lakou. 

50  Pela  hoi  e  hoopaiia'i  ke  koko  o 
na  kaula  a  pau,  i  hookaheia,  mai  ka 
hookumu  ana  o  ke  ao  nei,  maluna 
iho  o  keia  hauauna; 

51  Mai  ke  koko  mai  o  Abela,  a  ki- 
ki  i  ke  koko  o  Zakaria,  ka  mea  i 
pepehiia  mawaena  o  ke  kuahu  a  me 
ka  luakini.  Oiaio,  ke  olelo  aku  nei 
au  ia  oukou,  e  hoopai  ana  no  ia  ma- 
luna  iho  o  keia  hanauua. 

52  Auwe  oukou,  e  ka  poe  kakao- 
lelo  !  no  ka  mea,  ua  lawe  aku  ou- 
kou  i  ke  ki  o  ka  ike ;  aole  hoi  ou- 
kou  i  komo,  a  o  ka  poe  e  komo  ana, 
na  oukou  ia  i  keakea. 

53  A  i  kana  olelo  ana  ia  mau  mea, 
hoomaka  ae  la  na  kakaolelo  a  me 
na  Parisaio  e  koi  ikaika  aku,  a  e 
hoowalewale  aku  ia  ia  e  olelo  koke 
mai  ma  na  mea  he  nui. 

54  Hookalakupua  iho  la  lakou  ia 
ia,  e  imi  ana  e  hopu  i  kekahi  mea 
noloko  mai  o  kona  waha,  i  niania 
ai  lakou  ia  ia. 

MOKUNA  XII. 

Ka  hookamani,  a  me  ka  hooiaio.  1"  Papa  īc- 
su  i  ka  puniwaiwai,  22  a  me  ka  manao  ma 
ke  kino.  31  O  ka  hoopapau  pono.  42  O  ke 
kiai  mau. 

IA  manawa,  ka  akoakoa  lehulehu 
loa  ana  mai  o  ka  ahakanaka,  a 
hehi  kekahi  maluna  o  kekahi,  olelo 
mua  mai  la  ia  i  kaua  mau  haumana, 
I  nui  ko  oukou  malama  ia  oukou 
iho  i  ka  mea  hu  a  ka  poe  Parisaio ; 
o  ka  hookamani  no  ia. 

2  No  ka  īnea,  aohe  mea  i  uhiia  e 
pau  ole  i  ka  weheia;  aole  hoi  mea  i 
liuuaia  e  pau  ole  i  ka  ikeia. 

3  O  ka  mea  a  oukou  i  olelo  ai  ma 
ka  pouli,  e  loheia  auanei  ia  ma  ka 
malamalama,  a  o  ka  mea  a  oukou  i 
olelo  ai  i  na  pepeiao,  maloko  o  na 
keena  mehameha,  e  haiia  auanei  ia 
maluna  iho  o  na  hale. 

4  Ke  olelo  aku  hoi  au  ia  oukou, 
e  kuu  mau  hoaaloha,  Mai  makau 
oukou  i  ka  poe  pepehi  i  ke  kino,  a 
mahope  aku,  aole  o  lakou  mea  e 
hiki  ke  hana. 

5  Aka,  ke  hoike  aku  nei  au  iaou- 
kou  i  ka  oukou  mea  e  makau  ai ;  e 
makau  aku  oukou  i  ka  mea  nona 
ka  mana  e  hoolei  nku  iloko  o  ka  lu- 

Ka  hewa  kala  ole  ia. 


LUKA. 


Mai  paulele  i  ke  kino. 


aaki,  mahope  iho  o  kana  pepehi 
ana.  Oia,  o  ka'u  olelo  no  ia  ia  ou- 
kou,  e  makau  oukou  ia  ia. 

6  Aole  anei  i  kuaiia  na  manu  liilii 
elima  i  na  asario  elua  ?  Aole  hoi 
kekahi  o  lakou  i  hoopoinaia  e  ke 
Akua. 

7  Ua  pau  no  hoi  i  ka  heluia  na  la- 
uoho  o  ko  oukou  mau  poo.  Nolai- 
la  hoi,  mai  makau  oukou;  ua  oi 
loa  aku  ko  oukou  maikai  mamua  o 
ko  na  manu  liilii. 

8  A  ke  olelo  aku  nei  au  ia  oukou, 
o  ka  mea  e  hooiaio  ia'u  imua  i  ke 
alo  o  kanaka,  oia  ka  ke  Keiki  a  ke 
kanaka  e  hooiaio  ai  imua  i  ke  alo  o 
ka  poe  anela  o  ke  Akua. 

9  Aka,  o  ka  mea  e  hoole  ia'u  imua 
i  ke  aio  a  na  kanaka,  oia  ke  hooleia 
imua  i  ke  alo  o  ka  poe  anela  o  ke 
Akua. 

10  O  ka  mea  e  olelo  ku  e  i  ke  Ke- 
iki  a  ke  kauaka,  e  hiki  no  ia  i  ke 
kalaia ;  aka,  o  ka  mea  e  olelo  hoino 
wale  i  ka  Uhane  Hemolele,  aole 
loa  ia  e  kalaia. 

11  A  i  ka  wa  e  alakaiia'i  oukou  i 
na  halehalawai,  a  i  na  kiaaina,  a  me 
na'lii,  mai  manao  nui  oukou  i  ka 
oukou  mea  e  kamailio  ai,  a  i  ka 
oukou  mea  e  olelo  ai ; 

12  No  ka  mea,  na  ka  Uhane  He- 
molele  no  e  ao  mai  ia  oukou,  ia  ho- 
ra,  i  ka  mea  e  pono  ai  oukou  ke 
ole4j  aku. 

13  1[  Alaila  olelo  aku  la  kekahi  o 
ka  ahakanaka  ia  ia,  E  ke  Kumu,  e 
olelo  ae  oe  i  kuu  hoahanau  e  ma- 
hele  mai  i  ka  waiwai  no'u. 

14  I  mai  la  ia,  E  ke  kanaka,  na- 
wai  au  i  hooliio  i  lunakanawai,  a  i 
mea  mahele  waiwai  no  oukou  ? 

15  A  olelo  mai  la  oia  ia  lakou,  E 
manao,  a  e  malama  ia  oukou  iho  i 
ka  puniwaiwai ;  no  ka  mea,  aole  no 
ka  nui  o  ko  ke  kanaka  waiwai  ko- 
na  ola  ana, 

16  A  olelo  maila  oia  i  kaolelona- 
ne  ia  lakou,  i  mai  la,  O  kekahi  ka- 
naka  ua  hoohua  nui  mai  la  kona 
aina ; 

17  A  nalu  iho  ia  ia  iloko  ona,  i 
iho  la,  Pehea  la  wau  e  hana'i  ?  no 
ka  mea,  aole  o'u  wahi  e  hoahu  ai  i 
ka'u  ai. 

18  1  iho  la  hoi  oia,  Penei  au  e  ha- 

na'i ;  e  wawahi  au  iko'u  mau  hale- 
papaa,  a  e  kukulu  hou  i  mahua- 
hua'e ;  a  malaila  au  e  hoahu  ai  i 
ka'u  ai,  a  me  kuu  waiwai  a  pau. 

19  A  e  olelo  iho  au  i  kuu  uhane, 
E  ka  uhane,  ua  nui  kou  waiwai  i 
hoahuia  no  namakahiki  he  nui  wa- 
le ;  e  noho  nanea  oe ;  e  ai  no,  a  e 
inu  no  me  ka  lealea. 

20  Aka,  olelo  mai  la  ke  Akua  ia 
ia,  E  ke  kanaka  naaupo !  i  keia  po, 
e  kiiia'ku  ai  kou  uhane ;  alaila  no 
wai  la  ia  mau  mea  au  i  koomakau- 
kau  ai? 

21  Pela  hoi  kamea  ihoolakolako 
waiwai  nona  iho,  a  i  lako  ole  i  ko 
ke  Akua. 

22  1  Alaila  olelo  mai  la  i  kana  mau 
haumana,  No  ia  mea,  ke  olelo  aku 
nei  au  ia  oukou,  Mai  manao  nui 
ma  ko  oukou  ola  ana,  ikamea  eai 
ai  oukou ;  aole  hoi  ma  ke  kino,  i 
ka  mea  e  aahu  ai  oukou. 

23  Ua  oi  aku  ke  ola  mamua  o  ka 
ai,  a  o  ke  kino  hoi  mamua  o  ke 
kapa. 

24  E  hoomanao  i  na  manu  kora- 
ka ;  aole  lakou  lulu  anoano,  aole 
hoi  hoahu  ai,  aole  hoi  o  lakou  hale 
waiwai,  aoie  hoi  hale  papaa ;  na  ke 
Akua  hoi  lakou  i  hanai :  aole  anei 
i  oi  nui  aku  oukou  mamua  o  na 
manu? 

25  Owai  kekahi  mea  o  oukou  e 
hiki  i  kona  manao  nui  ana  ke  hoo- 
loihi  i  kona  kiekie  i  hookahi  kubi- 
ta? 

26  A  i  ole  hoi  e  hiki  ia  oukou  ke 
hana  i  ka  meauuku  loa,  no  ke  aha 
la  e  manao  nui  ai  no  na  mea  e  ae  ? 

27  E  hoomanao  i  na  lilia  j  ko  la- 
kouuluana;  aolelakouihana,  ao- 
le  hoi  i  milo ;  ke  olelo  aku  nei  hoi 
au  iaonkou,  o  Solomona  ikonana- 
ni  a  pau,  aole  ia  i  kahiko  like  ia 
me  kekahi  o  ia  mau  mea. 

28  A  ina  pela  ke  Akua  i  kahiko 
mai  ai  i  ka  nahelehele  e  waiho  ana 
ma  ke  kula  i  keia  la  a  i  ka  la  apopo 
e  hooleiia'i  iloko  o  ka  umu  ;  aole 
anei  ia  e  kahiko  io  mai  iaoukou,  e 
ka  poe  paulele  kapekepeke  ? 

29  Mai  hoopapau  oukou  ma  ka 
mea  e  ai  ai  oukou,  a  ma  ka  mea  e 
inu  ai  oukou.  Mai  noho  hoi  a  ka- 
nalua. 


Ka  hoopapau  pono.  MOKU 

30  No  ka  niea,  na  na  lahuikana- 
ka  o  keia  ao  i  hoopapau  ma  ia  mau 
mea  a  pau  ;  a  he  maopopo  no  i  ko 
oukou  Makua,  o  na  mea  ia  e  pono 
ai  oukou. 

31  H  Aka,  e  hoopapau  nui  oukou 
ma  ke  aupuni  o  ke  Akua;  alaila  o 
ua  mea  la  kekahi  e  haawiia  no  ia 
oukou. 

32  Mai  makau  oukou,  e  ka  ohana 
uuku  ;  no  ka  mea,  o  ka  makema- 
ke  o  ko  oukou  Makua  e  haawi  i  ke 
aupuni  ia  oukou. 

33  E  kuai  lilo  aku  i  ko  oukou 
waiwai,  a  e  haawi  manawalea  aku. 
E  hoolakolako  ia  oukou  iho  i  mau 
aa  moni  nahaehae  ole,  i  waiwai  pau 
ole  ma  ka  lani,  kahi  hiki  ole  ai  i  ka 
aihue,  kahi  e  ino  ole  ai  i  ka  mu. 

34  No  ka  mea,  ma  kahi  e  waiho  ai 
ko  oukou  waiwai,  malaila  pu  no 
hoi  ko  oukou  naau. 

35  E  kakooia  ko  oukou  mau  pu- 
haka,  i  aa  hoi  ko  oukou  mau  ku- 
kui; 

36  A  e  hoolike  hoi  oukou  me  ka 
poe  kanaka  e  kali  ana  i  ko  lakou 
haku,  ke  hoi  mai  ia  mai  ka  ahaai- 
na  mare  mai,  e  hiki  ialakou  ke  we- 
he  koke  ia  ia  i  kona  hiki  ana  mai  a 
kikeke. 

37  Pomaikai  ka  poe  kauwa  a  ka 
haku  e  ike  ai  e  kiai  ana  i  kona 
wa  e  hiki  mai  ai.  He  oiaio  ka'u  e 
olelo  aku  nei  iaoukou,  e  kakoo  no 
oia  ia  ia  iho,  a  e  hoonoho  oia  ia  la- 
kou  e  ai ;  a  e  hele  mai  ia  e  lawe- 
lawe  na  lakou. 

38  A  i  hiki  mai  ia  i  ka  lua  paha  o 
ka  wati,  a  i  hiki  mai  ia  i  ke  kolu 
paha  o  ka  wati,  a  ike  mai  ia  lakou 
pela,  ua  pomaikai  ua  poe  kauwa 
la. 

39  I  ike  hoi  oukou  i  keia,  ina  i 
ike  ka  meahale  i  ka  hora  e  hiki  mai 
ai  ka  aihue,  ina  ua  kiai  no  ia,  aole 
ia  e  kuu  aku  i  konahale  e  wawahi- 
ia  mai. 

40  Nolaila,  e  noho  makaukau  hoi 
oukou,  no  ka  mea,  e  hiki  mai  ana 
ke  Keiki  a  ke  kanaka,  i  ka  hora  e 
manao  ole  ia  e  oukou. 

41  Tī  Alaila  ninau  aku  la  o  Petero 
ia  ia,  E  ka  Haku,  no  makou  anei 
kau  e  olelo  nei  i  keia  olelonane  ? 
no  na  mea  a  pau  anei  ? 


NA  XII.  Kauwa  malama  pono. 

42  A  olelo  mai  la  ka  Haku,  Owai 
la  hoi  ka  puuku  malama  pono  me 
ke  akamai  e  hooliloia'e  e  kona  Haku 
i  luna  no  kona  poe  ohua,  e  haawi 
ma  ka  mauawa  pono,  i  kauwahi  ai 
na  lakou  ? 

43  Pomaikai  ua  kauwa  la  ke  ike 
mai  kona  haku  ia  ia  e  hanaanape- 
la  i  kona  hiki  ana  mai. 

44  Ke  olelo  aku  nei  au  ia  oukou, 
E  hoolilo  oiaia  ia  i  meananae  ma- 
lama  i  kana  mau  mea  a  pau. 

45  Aka,  i  olelo  kela  kauwa  iloko 
o  kona  naau,  Ua  hoopanee  kuu  ha- 
ku  i  kona  hoi  ana  mai ;  a  i  hooma- 
ka  hoi  e  pepehi  i  na  kauwa  kane  a 
me  na  kauwa  wahine,  e  ai  ana  hoi, 
a  e  inu  ana  a  ona ; 

46  E  hoi  mai  no  ka  haku  o  ua  kau- 
wa  la,  i  ka  la  e  kiai  ole  ai  ia,  a  i  ka 
hora  e  manao  ole  ai  ia,  a  e  hahau  ia 
ia  a  moku,  a  e  haawi  i  kona  uku  me 
ka  poe  manaoio  ole. 

47  A  o  ke  kauwa  i  ike  i  ka  make- 
make  o  kona  haku,  aole  hoi  i  hoo- 
makaukau,  aole  hoi  i  hana  mamu- 
li  o  kona  makemake,  oia  ke  hahau 
nui  ia. 

48  A  o  ka  mea  i  ike  ole,  a  hana 
hoi  i  na  mea  e  pono  ai  ka  hahau 
ana,  oia  ke  hahau  uuku  ia.  O  ka 
mea  ua  haawiia  ia  ia  ka  mea  nui,  ia 
ia  hoi  e  kii  hou  ia  mai  ai  ka  mea 
nui ;  a  i  nui  ka  mea  i  waihoia  i  ke 
kanaka,  he  nui  no  hoi  ka  mea  e  noi 
hou  ia  mai  ia  ia. 

49  1  Ua  hele  mai  nei  au  e  hoolei 
i  ke  ahi  ma  ka  honua,  heaha  hoi 
ko'u  makemake  e,  iua  i  hoaia. 

50  He  bapetizo  ko'u  e  bapetizo- 
ia'i ;  a  ua  pilikia  hoi  au  a  pau  ia ! 

51  Ke  mauao  nei  anei  oukou  ua 
hele  mai  nei  au  e  haawi  i  ke  kuika- 
himakahonua?  Ke  olelo  aku  nei 
au  ia  oukou,  Aole  ;  aka,  i  ke  ku  e. 

52  No  kamea,  ma  neia  hope  aku, 
e  ku  e  ana  na  meaelimailoko  o  ka 
hale  hookahi,  o  ke  kokookolu  i  ke 
kokoolua,  a  o  ke  kokoolua  i  ke  ko- 
kookolu. 

53  E  ku  e  mai  ka  makuakane  i  ke 
keikikane,  a  o  ke  keikikane  i  ka  ma- 
kuakane  ;  a  o  ka  makuwahiue  i  ke 
kaikamahine,  a  o  ke  kaikamahine  i 
ka  makuwahine;  a  o  kamakuaho- 
noaiwahine  i  kana  hunonawahine, 

Make  ke  mihi  ole. 


LUKA. 


Ka  uane  o  ka  laau  fiku. 


a  o  ka  hunonawahine  i  kona  nia- 
kuahonoaiwahine. 

54  T[  A  olelo  mai  la  ia  i  ka  ahaka- 
naka,  A  ike  oukou  i  kekahi  ao  e 
hoea  mai  ana  mai  ke  komohana 
mai,  olelo  oukou,  E  ua  auauei ;  a 
pela  io  no. 

55  A  i  ka  wa  e  pa  mai  ai  ka  ma- 
kani  kukuluhema,  olelo  oukou,  E 
wela  auanei ;  a  pela  io  no. 

56  E  ka  poe  hookamani!  E  hiki 
no  ia  oukou  ke  hoomaopopo  i  na 
mea  i  ikea  ma  ka  lani  a  ma  ka  ho- 
nua ;  pehea  la  i  maopopo  ole  ai  ke- 
ia  manawa  ia  oukou  ? 

57  No  ke  aha  la  hoi  i  hoomaopo- 
po  ole  ai  oukou  nei  i  ka  pono  ? 

58  1f  A  ikou  hele  pu  ana  i  ke  alii 
me  kou  mea  i  lawehala  ai,  e  hooi- 
kaika  oe  makealanuii  weheia'i  oe 
e  ia,  o  kai  kela  ia  oe  i  ka  lunakana- 
wai,  a  na  ka  lunakanawai  oe  e  haa- 
wi  i  ka  ilamuku,  a  na  ka  ilamuku 
hoi  oe  e  hahao  iloko  o  ka  halepaa- 
hao. 

59  Ke  olelo  aku  nei  au  ia  oe,  aole 
loa  oe  e  puka  e  mai,  aia  pau  ioa  ia 
mea  ia  oe  i  ka  ukuia. 

MOKUNA  XIII. 

No  ka  mihl  ana  i  ka  hewa.  10  Hoola  Iesu  i 
ka  wahine  i  ka  la  Sabati.  18  Ka  hua  make- 
ke.  22  Ka  poe  e  ola.  34  Ka  liewa  o  Ierusa- 
lema. 

MALAILA  hoi  ia  manawa  keka- 
hi  i  hai  aku  ia  ia  no  ka  poe  o 
Galilaia,  o  ko  lakou  koko  i  hui  pu 
ia  e  Pilato  me  ko  lakou  mau  mo- 
hai. 

2  A  olelo  mai  la  Iesu,  i  mai  la  ia 
lakou,  Ua  manao  anei  oukou  ua  oi 
aku  ka  hewa  o  ia  poe  o  Galilaia  ma- 
mua  o  ko  Galilaia  a  pau,  no  ko  la- 
kou  hoinoinoia'e  pela? 

3  Ke  olelo  aku  nei  au  ia  oukou, 
Aole  ;  aka,  i  mihi  oleoukou,  epau 
pu  hoi  oukou  a  pau  i  ka  make. 

4  A  o  kela  poe  kauaka  hoi  he  umi- 
kumamawalu  i  hioloia'i  e  ka  hale 
kiai  i  Siloama  i  make  ai  lakou,  ua 
manao  anei  oukou  ua  oi  aku  ko  la- 
kou  hewa  mamua  o  ko  na  kanaka 
a  pau  e  noho  ar.a  ma  Ierusalema  ? 

5  Ke  olelo  aku  nei  au  ia  oukou, 
Aole ;  aka,  i  mihi  ole  oukou,  e  pau 
pu  hoi  oukou  a  pau  i  ka  make. 

6  T[  A  olelo  mai  oia  i  keia  olelo- 

nane ;  He  laau  fiku  ka  kekahi  ka- 
naka,  ua  kanuia  iloko  o  kona  pa- 
waina ;  a  hele  mai  ia  e  imi  i  ka  hua 
maluna  ona,  aole  i  loaa. 

7  Alaila  i  aku  la  oia  i  ka  mea  na- 
na  i  malama  i  ka  pawaina,  Eia  hoi, 
ekolu  ae  nei  o'u  mau  makahiki  i 
hele  mai  nei  e  imi  ana  i  ka  hua 
maluna  o  keia  laau  fiku,  aole  hoi  i 
loaa  ia'u;  e  kua  aku  ia ;  no  ke  aha 
la  oia  e  hoopilikia  ai  i  ka  aina  ? 

8  A  olelo  mai  la  ia,  i  mai  la  ia  ia, 
E  ka  haku,  e  waiho  hou  ia  ia  i  keia 
makahiki  hoi,  a  elieli  au  a  puni  ia, 
a  e  kipulu  hoi ; 

9  E  hoohua  mai  paha  ia,  a  i  ole 
hoi,  ma  ia  hope  iho,  e  kua  aku  oe 
ia  ia. 

10  E  ao  ana  ia  iloko  o  kekahi  ha- 
lehalawai  ma  ka  la  Sabati. 

11  T[  Aia  hoi,  ilaila  kekahi  wahi- 
ne,  he  mai  kona  he  umikumama- 
walu  makahiki,  ua  hookulouia  oia, 
aole  loa  e  hiki  ia  ia  ke  ea'e  iluna. 

12  A  ike  mai  la  o  Iesu  ia  ia,  ka- 
hea  mai  la  ia,  i  mai  la  ia  ia,  E  ka 
wahine,  ua  weheia  oe  mai  kou  mai 
ana. 

13  A  kau  aku  la  ia  i  kona  mau 
lima  maluna  iho  ona ;  a  ua  hoopo- 
lolei  koke  ia  oia,  a  hoonani  aku  la 
ia  i  ke  Akua. 

14  Olelo  aku  la  ka  lunaaaiehala- 
wai  me  ka  huhu  i  ko  Iesu  hoola 
ana  ma  ka  la  Sabati,  i  aku  la  ia  i 
kanaka,  Eono  no  la  e  hana'i  na 
kanaka  e  pono  ai ;  ia  mau  la  hoi  e 
hele  mai  ai  oukou  e  hoolaia,  aole  i 
ka  la  Sabati. 

15  Olelo  mai  la  ka  Haku  ia  ia,  i  mai 
la,  E  ka  hookamani,  aole  anei  kela 
mea  keia  mea  o  oukou  i  wehe  ae  i 
kana  bipi  kauo,  a  i  kana  hoki  paha 
mailoko  ae  o  kahi  e  hanaiia'i,  a  e 
alakai  aku  e  hoohainu  i  ka  wai? 

16  A  o  keia  wahine,  he  mamo  na 
Aberahama,  i  paaia  e  Satana  i  keia 
mau  makahiki  he  umikumamawa- 
lu,  ea,  aole  anei  e  pono  ke  weheia 
oia  i  ka  la  Sabati,  mai  keia  mea  i 
paa  ai  ? 

17  A  i  kana  olelo  ana  i  keia,  hila- 
hila  iho  la  kona  poe  enemi  a  pau  ; 
a  olioli  ka  ahakanaka  a  pau  i  na 
mea  nani  i  hanaia'i  e  ia. 

18  T[  Alaila  ninau  mai  la  oia,  E 


0  ka  poe  e  ola  ana. 

like  ke  aupuni  o  ke  Akua  me  kc 
aha  ?  Me  ke  aha  la  koi  au  e  hoo- 
halike  ai  ia  ? 

19  Ua  like  ia  me  ka  hua  makeke  a 
kekahi  kanaka  i  lawe  ai,  a  hoolei 
iloko  o  kana  niala;  a  ulu  ae  la,  a 
lilo  ae  la  i  laau  nui,  a  kau  iho  la  ua 
mauu  o  ka  lewa  īna  kona  mau  lala. 

20  Olelo  hou  mai  la  ia,  Me  ke  aha 
la  au  e  hoohalike  ai  i  ka  aupuni  o 
ke  Akua  ? 

21  Ua  like  ia  me  ka  mea  hu  a  ke- 
kahi  wahine  i  lawe  ai  a  hui  pu  me 
na  sato  palaoa  ekolu,  a  pau  ae  la  ia 
i  ka  hu. 

22  A  hele  ae  la  ia  mawaeua  o  na 
kulanakauhaie,  a  me  ua  kauhale  e 
ao  ana,  e  hele  ana  hoi  i  Ierusa- 
lema. 

23  A  ninau  aku  la  kekahi  ia  ia,  E 
ka  Haku,  he  uuku  waie  no  anei  ka 
poe  e  hoolaia  ?  Olelo  mai  la  oia  ia 
lakou, 

24  E  hooikaika  5a  oukou  e  komo 
i  ka  ipuka  pilikia ;  no  ka  mea,  ke 
hai  aku  nei  au  ia  oukou,  he  uui  no 
ka  poe  e  imi  ana  e  komo,  aole  no 
e  hiki. 

25  A  i  ku  iluna  ka  haku  nona  ka 
hale  a  i  pani  i  ka  puka,  a  ku  ou- 
kou  mawaho  e  kikeke  ana  ma  ka 
puka,  me  ka  olelo,  E  ka  Haku,  e 
ka  Haku,  e  wehe  ae  ia  makou ;  a 
e  oielo  no  oia  ia  oukou,  Aole  au  i 
ike  i  ko  oukou  wahi  i  hele  mai  ai. 

26  Alaila  e  olelo  no  oukou,  Ua  ai 
makou  a  ua  inu  hoi  imua  o  kou 
alo,  a  ua  ao  mai  no  hoi  oe  ma  ko 
makou  mau  alanui. 

27  A  e  olelo  hou  ia,  Ke  olelo  aku 
nei  au  ia  oukou,  aole  au  i  ike  ia 
oukou  i  ko  oukou  wahi  i  hele  mai 
ai ;  e  hele  aku  oukou  mai  o'u  aku 
nei,  e  ka  poe  hana  hewa  a  pau. 

28  Alaila,  e  uwe  ai,  a  e  uwi  ai  na 
niho,  i  ka  wa  e  ike  ai  oukou  ia 
Aberahama,  a  me  Isaaka,  a  me  Ia- 
koba,  a  rae  ka  poe  kaula  a  pau, 
iloko  o  ke  aupuni  o  ke  Akua,  a  o 
oukou  iho  hoi  ua  kipakuia'ku  iwa- 
ho. 

29  A  e  hele  mai  no  ko  ka  hikina, 
a  me  ko  ke  komohana,  a  me  ko  ke 
kukula  akau,  a  rne  ko  ke  kukulu 
hema,  a  e  noho  iho  e  ai  iloko  o  ke 
aupuni  o  ke  Akua. 


MOKUNA  XIV. 


Kipakuia  o  Iesu. 

30  Aia  hoi,  o  ka  poe  hope,  e  lilo 
lakou  i  poe  mua,  a  o  ka  poe  mua, 
e  lilo  lakou  i  poe  hope. 

31  H  Ia  la  la,  hele  aku  la  kekahi 
mau  Parisaio  io  na  la,  i  aku  la  ia 
ia,  E  puka  aku  oe,  a  hele  aku  mai 
keia  wahi  aku  ;  no  ka  mea,  ua  ma- 
nao  o  Herode  e  pepehi  ia  oe. 

32  A  i  mai  la  oia  ia  lakou,  E  hele 
oukou  e  hai  aku  i  kela  alopeke, 
Eia  hoi,  e  mahiki  ana  au  i  ka  dai- 
monio,  a  e  hoola  ana  hoi  i  na  inai 
i  keia  la,  a  i  ka  la  apopo  hoi,  a  i  ke 
kolu  o  ka  la  e  hoopau  wau. 

33  Aka,  he  pono  no  wau  e  holo- 
holo  i  keia  la,  a  i  ka  la  apopo,  a  i 
kela  la  aku ;  no  ka  mea,  aole  e  hi- 
ki  i  ke  kaula  ke  pepehiia  i  kahi 
mawaho  o  Ierusalema. 

34  E  Ierusalema,  Ierusalema,  e 
ka  mea  i  pepehi  i  ka  poe  kaula,  a 
i  hailuku  i  ka  poe  i  hoounaia'e  ia 
oe;  ua  makemake  pinepine  au  e 
hoouluulu  mai  i  kau  mau  keiki,  e 
like  me  ka  ka  moa  houluulu  ana  i 
kana  ohana  malalo  ae  o  kona  mau 
eheu,  aole  hoi  oukou  i  makemake ! 

35  Aia  hoi,  ko  oukou  hale  e  Avai- 
ho  neoneo  ana  no  oukou ;  he  oiaio 
ka'u  e  olelo  aku  nei,  Aole  oukou 
e  ike  e  ia'u,  a  hiki  i  ka  manawa  e 
olelo  mai  ai  oukou,  E  hoomaikaiia 
'ku  ka  mea  i  hele  mai  nei  ma  ka 
inoa  o  ka  Haku. 

MOKUNA  XIV. 

No  ka  hoohaahaa.    16  Ka  ahaaina  nui.    24  No 
ka  hapai  ana  i  ke  kea. 

IA  kekahi,  ia  ia  i  hele  ai  i  ka 
hale  o  kekahi  alii  Parisaio,  i 
ka  la  Sabati  e  ai  i  ka  berena,  ha- 
kilo  iho  la  lakou  ia  ia. 

2  Aia  hoi,  imua  ona  kekahi  kana- 
ka  mai  pehu. 

3  Ninau  mai  la  o  Iesu  i  ka  poe 
kakaolelo  a  me  ka  poe  Parisaio,  i 
mai  la,  He  mea  pono  anei  ke  hoo- 
la  ma  ka  la  Sabati  ? 

4  Hakanu  iho  la  lakou.  Lalau 
iho  la  ia,  a  hoola  ia  ia,  a  hookuu 
aku  la. 

5  Ninau  hou  mai  la  oia  ia  lakou, 
i  mai  la,  Owai  ko  oukou  mea  i 
haule  kana  hoki,  a  o  kana  hipi 
kauo  paha  i  ka  lua,  aole  hoi  e  huki 
koke  mai  ia  ia  iluna,  i  ka  la  Sabati  ? 

0  Aole  hiki  ia  lakou  ke  olelo  ia 

E1 


No  ka  hoohaahaa. 


LUKA. 


Ka  ahaaina  mare. 


ia  me  ka  hoopohala  i  keia  mau 
mea. 

7  H  Olelo  mai  la  oia  i  keia  olelo 
nani  i  ka  poe  hoaai,  e  ike  ana  ia  i 
ko  lakou  koho  ana  i  na  wahi  mai- 
kai  loa ;  i  mai  la  ia  lakou, 

8  A  i  ka  wa  i  konoia'i  oe  e  keka- 
hi  e  hele  i  ka  ahaaina  mare,  mai 
noho  iho  oe  ma  kahi  maikai  loa, 
malia  paha  ua  konoia'ku  e  ia  ke- 
kahi  e  oi  aku  kona  hanohano  i 
kou; 

9  A  hele  mai  ka  mea  uana  olua  i 
kono,  a  e  olelo  mai  ia  oe,  E  hoo- 
kaawale  ae  oe  no  ia  nei ;  alaila  oe 
e  neenee  ae  i  kahi  haahaa,  me  ka 
hilahila. 

10  Aka,  i  ka  wa  i  konoia'i  oe,  e 
hele  hoi  oe  e  noho  iho  ma  kahi 
haahaa;  a  hiki  mai  ka  mea  nana 
oe  i  kono  e  olelo  oia  ia  oe,  E  ka 
hoaaloha,  e  eu  ae  oe  i  kahi  maikai 
ae;  alaila  e  mahaloia  oe  imua  i  ke 
alo  o  ka  poe  hoaai  e  noho  pu  ana 
me  oe. 

11  No  ka  mea,  o  ka  mea  i  hoo- 
kiekie  ae  ia  ia  iho,  oia  ke  hoohaa- 
haaia;  a  o  ka  mea  i  hoohaahaa  ia 
ia  iho,  oia  ke  h^okiekieia'e. 

12  H  Olelo  mai  la  ia  i  ka  mea  na- 
na  ia  i  kono,  A  i  hana  oe  i  ka  ahaa- 
ina  awakea,  a  i  ka  ahaaina  ahiahi 
paha,  mai  kii  aku  oe  i  kou  mau 
hoaaloha,  aole  i  kou  mau  hoaha- 
nau,  aole  hoi  i  kou  mau  hoalauna 
waiwai,  o  kii  hou  mai  lakou  ia  oe, 
a  e  ukuia  mai  oe. 

13  Aka,  i  ka  wa  e  hana'i  oe  i  ka 
ahaaina,  e  kii  aku  oe  i  ka  poe  ili- 
hune,  i  ka  poe  mumuku,  i  ka  poe 
oopa,  a  me  ka  poe  makapo ; 

14  A  e  pomaikai  auanei  oe;  no 
ka  mea,  aole  a  lakou  mea  e  uku 
mai  ai  ia  oe ;  no  ka  mea  hoi,  e 
ukuia  no  oe  i  ke  ala  hou  ana  o  ka 
poe  pono. 

15  Tf  A  i  ka  lohe  ana  o  kekahi  o 
ka  poe  hoaai  e  noho  pu  ana,  i 
keia  mea,  i  aku  la  oia  ia  ia,  Pomai- 
kai  ka  mea  e  ahaaina  aku  iloko  o 
ke  aupuni  o  ke  Akua. 

16  I  mai  la  oia  ia  ia,  Ua  hana  ke- 
kahi  kanaka  i  ka  ahaaina  nui,  a 
kono  aku  i  na  hoaai  he  nui  wale. 

17  A  i  ka  manawa  ahaaiua,  hoo- 
una  aku  la  i  kana  kauwa  e  olelo 

aku  i  ka  poe  i  konoia,  E  hele  mai ; 
no  ka  mea,  ano  ua  makaukau  na 
mea  a  pau. 

18  Pau  pu  ae  la  lakou  i  ka  olelo 
e ;  i  mai  la  kekahi,  Ua  kuai  iho  nei 
au  i  kahi  aina  no'u,  e  pono  e  hele 
au  e  nana  aku  ia  ;  ke  noi  aku  nei 
au  ia  oe  e  hookuu  mai  ia'u. 

19  A  i  mai  la  kekahi,  Ua  kuai 
iho  nei  au  i  elima  bipi  kaulua  no'u, 
e  hele  ana  au  e  hoao  ia  lakou ;  ke 
noi  aku  nei  au  ia  oe  e  hookuu  mai 
ia'u. 

20  I  mai  la  hoi  kekahi,  Ua  mare 
iho  nei  au  i  ka  wahine,  nolaila  ao- 
le  e  hiki  ia'u  ke  hele  aku. 

21  A  hoi  mai  la  ua  kauwa  la,  hai 
mai  la  ia  i  kona  haku  ia  mau  mea. 
Alaila  huhu  iho  la  ka  mea  hale,  i 
aku  la  i  kana  kauwa,  E  hele  koke 
aku  oe  maloko  o  na  alanui  a  me  na 
ala  ololi  o  ke  kulanakauhale,  a 
e  lawe  mai  iloko  nei  i  ka  poe 
ilihune,  a  i  ka  poe  mumuku,  a 
i  ka  poe  oopa  a  me  ka  poe  maka- 
po. 

22  A  olelo  mai  la  ua  kauwa  la,  E 
ka  haku,  ua  pau  i  ka  hanaia  kau 
mea  i  olelo  mai  ai,  a  he  wahi  kaa- 
wale  no  koe. 

23  Olelo  aku  laka  haku  i  ke  kau- 
wa,  E  hele  aku  ma  na  kuamoo,  a 
me  na  pilipa,  e  koi  aku  i  kanaka  e 
hele  mai  i  piha  ai  ko'u  hale ; 

24  No  ka  mea,  ke  olelo  aku  nei  au 
ia  oukou,  o  kela  poekanaka  i  kii  e 
ia'ku  aole  mea  o  lakou  e  ai  iki  i  kuu 
ahaaina. 

25  1  A  hele  pu  ae  la  ka  ahakana- 
ka  nui  me  Iesu ;  haliu  ae  la  ia,  i  mai 
la  ia  lakou, 

26  Ina  i  hele  mai  kekahi  kanaka 
io'u  nei  me  ka  hoowahawaha  ole  i 
kona  makuakane,  a  me  kona  maku- 
wahine,  a  mekana  wahine,  a  me  ka- 
na  mau  keiki,  a  me  konamau  hoa- 
hanau,  a  me  kona  ola  nei,  aole  e 
hiki  ia  ia  ke  lilo  mai  i  haumana 
na'u. 

27  A  o  ka  mea  aole  e  hapai  i  ko- 
na  kea  a  hahai  mai  ia'u,  aole  e  hiki 
ia  ia  ke  lilo  mai  i  haumana  na'u. 

28  No  ka  mea,  owai  la  ko  oukou 
mea  e  manao  ana  e  kukulu  i  hale 
kiai,  aole  hoi  e  noho  muailalo  e  he- 
lu  i  ka  waiwai  e  lilo  aku,  i  ike  ia 


Ka  hipa  nalowale. 

he  mea  lawa  paha  kana  e  paa  ai 
ia? 

29  O  hiki  ole  ia  ia  ke  hoopaa  i  ka 
hale  mahope  iho  o  kana  hookumu 
ana,  a  henehene  mai  ia  ia  ka  poe  a 
pau  e  nana  mai  ana, 

30  Me  ka  olelo,  Ua  hoomaka  keia 
kanaka  e  kukulu,  aole  hoi  i  hiki  ia 
ia  ke  hoopaa. 

31  A  owai  la  hoi  ke  alii  e  hele  aku 
ana  e  kaua  aku  i  kekahi  alii,  aole 
hoi  e  noho  mua  ilalo,  e  noonoo  iho, 
e  hiki  paha  ia  ia  e  hoouka  aku  me 
na  kanaka  he  umi  tausani  i  ke  alii 
e  hoouka  mai  ana  ia  ia  me  na  ka- 
naka  he  iwakalua  tausani  ? 

32  A  hiki  ole,  e  hoouna  e  aku  ia  i 
ka  elele  oi  kaawale  aku  kela,  e  noi 
aku  ana  i  kuikahi. 

33  Pela  hoi  kela  mea  keia  mea  o 
oukou  i  haalele  ole  i  kona  mau  mea 
a  pau,  aole  e  hiki  ia  ia  ke  lilo  mai  i 
haumana  na'u. 

34  1  He  mea  maikai  ka  paakai ; 
aka,  ina  pau  ka  liu  o  ka  paakai,  pe- 
hea  la  ia  e  liu  hou  ai? 

35  Aole  ia  e  pono  no  ka  aina,  aole 
hoi  no  ka  puu  opala  kipulu ;  ua 
kiola  wale  ia'ku  no  ia.  O  ka  mea 
pepeiao  lohe,  e  hoolohe  ia. 

MOKUNA  XV. 

He  nane  no  ka  hipa  nalowale.    8  No  kahapa- 
walu  nalo.    17  No  ke  keiki  hoomaunauna. 

ALAILA  hele  aku  la  io  na  la 
ka  poe  lunaauhau  a  pau,  a  me 
ka  poe  hewa  e  hoolohe  ia  ia. 

2  A  ohumu  iho  laka  poe  Parisaio 
a  me  ka  poe kakauolelo,  i  ae  la,  Ua 
hoolauna  oia  nei  me  ka  poe  hewa, 
a  ua  ai  pu  no  hoi  me  lakou. 

3  TI  Olelo  mai  la  oia  i  keia  olelo- 
nane  ia  lakou,  i  mai  la, 

4  Owai  ke  kanaka  iwaena  o  oukou 
he  poe  hipakanahookahi  haneri,  a 
nalowale  kekahi  o  lakou,  aoleanei 
ia  i  waiho  aku  i  na  hipa  he  kanai- 
wakumamaiwa  ma  ka  waonahele,  a 
imi  aku  i  ka  mea  i  nalowale  a  loaa 
ia  ia  ia  ? 

5  A  loaa,  alaila  e  kau  ia  ia  ma  ko- 
na  poohiwi  me  ka  olioli? 

6  A  hiki  mai  ia  i  ka  hale,  houluu- 
lu  oia  i  na  hoaaloha  a  me  na  hoa- 
launa,  me  ka  olelo  ia  lakou,  E  hau- 
oli  pu  mai  me  au ;  no  ka  mea,  ua 
loaa  ia'ukuu  wahi  hipa  i  nalowale. 


MOKUNA  XV. 


Keiki  hoomaunauna. 


7  Ke  olelo  aku  nei  au  ia  oukou,  ua 
oi  aku  ka  olioli  ma  ka  lani  no  ke 
kauaka  hewa  hookahi  e  mihi  ana, 
mamua  o  na  kanaka  maikai  he  ka- 
uaiwakumamaiwa  aole  pono  ia  la- 
kou  ke  mihi. 

8  1f  A  owai  la  hoi  ka  wahine  he 
mau  hapawalu  kana  he  umi,  a  i  na- 
lowale  kekahi,  aole  ia  e  kuni  i  ke 
kukui  a  kahili  i  ka  hale,  a  imi  ikai- 
ka  a  loaa  ia  ia  ia  ? 

9  A  loaa,  e  houluulu  no  ia  i  na 
hoaaloha  a  me  na  hoalauna,  a  olelo 
aku,  E  hauoli  pu  mai  me  au  ;  uo 
ka  mea,  ua  loaa  ia'u  ka  hapawalu  i 
nalowale. 

10  Pela  hoi,  ke  olelo  aku  nei  au  ia 
oukou,  He  olioli  no  imua  o  ke  alo 
o  ko  ke  Akua  poe  anela  i  ke  kana- 
ka  hewa  hookahi  e  mihi  ana. 

11  1  I  mai  la  hoi  ia,  O  kekahi  ka- 
naka  elua  ana  keiki. 

12  Olelo  aku  la  ke  kaikaina  i  ko- 
na  makuakane,  E  kamakua,  e  haa- 
wi  mai  oe  ia'u  i  ko'u  puu  o  ka  Avai- 
wai.  A  mahele  iho  la  oia  i  ka  wai- 
wai  no  laua. 

13  Aole  nui  na  la  mahope  iho,  hou- 
luulu  mai  ke  keiki  pokii  i  kana  a 
pau,  hele  aku  la  ia  i  ka  aina  loihi 
aku  :  a  malaila  ia  i  hoomaunauna 
aku  ai  i  kana  waiwai  e  noho  uhau- 
ha  ana. 

14  A  hoopau  aku  la  oia  i  kana  a 
pau,  nui  aku  la  ka  wi  o  kela  aina,  a 
nele  iho  la  ia. 

15  Hele  ae  lahoi  ia  a  hoopili  aku 
me  kekahi  kamaaina  o  ua  aina  la  : 
a  hoouna  ae  la  oia  ia  ia  i  kona  mau 
aina  e  hanai  puaa. 

16  A  e  ake  no  ia  e  hoopiha  i  koua 
opu  me  na  hua  keratio  a  na  puaa  i 
ai  ai,  aole  hoi  mea  nana  i  haawi  ia 
ia. 

17  A  loaa  oia  ia  ia  iho,  i  iho  la  ia, 
He  nui  ka  poe  paaua  a  ko'u  makua 
kane,  he  ai  ka  lakou  e  maona  ai  a 
koe  aku,  a  e  make  ana  hoi  au  i  ka 
pololi ! 

18  E  ku  au  a  ehele  akui  kuu  ma- 
kuakane,  a  c  olelo  aku  au  ia  ia,  E 
kuu  makua,  ua  hanahewaaku  wau 
i  ka  lani  a  ia  oe  ; 

19  Aole  au  e  pono  ke  kapa  hou  ia 
mai  he  keiki  nau  ;  e  hoohalike  mai 
oc  ia'u  me  kekahi  o  kau  poe  paaua. 

Ka  ahaaina  olioli. 


LUKA. 


Ka  puuku  pono  ole. 


20  A  eu  ae  la  ia  a  hele  mai  i  ko- 
na  makuakane  :  a  ia  ia  i  kahi  loihi 
aku,  ike  aku  iakouamakuakaneia 
ia,  hu  ae  la  kona  aloka,  holo  aku  la 
ia,  apo  aku  la  i  kona  a-i,  a  honiaku 
la  ia  ia. 

21  I  mai  la  ke  keiki  ia  ia,  E  ka 
makua,  ua  haua  hewa  aku  wau  i  ka 
laui,  a  ia  oe,  aole  e  pono  ke  kapa 
hou  ia  mai  he  keiki  nau. 

22  Aka,  i  aku  la  ka  makua  i  kana 
mau  kauwa,  E  lawe  mai  i  ka  aahu 
maikai  loa,  a  e  hoaahu  ae  ia  ia ;  a  e 
hookomo  i  ke  komolima  ma  kona 
lima,  a  me  na  kamaa  ma  kona  mau 
wawae ; 

23  A  e  lawe  mai  hoi  i  ke  keiki  bi- 
pi  i  kupaluia,  e  kalua ;  a  e  ai  kakou 
me  ka  olioli; 

24  No  ka  mea,  ua  make  keia  kei- 
ki  a'u,  a  ua  ola  hou  mai  nei ;  nalo- 
wale  aku  la  hoi  ia,  a  ua  loaa  mai 
nei.  A  ahaaina  iho  la  lakou  me  ka 
olioli. 

25  A  o  kanakeikihiapo,  aia  uo  ia 
ma  ka  waena;  a  i  kona  hele  ana 
mai  a  kokoke  i  ka  hale,  lohe  iho  la 
ia  i  ka  hula  a  me  ka  haa  ana. 

26  Kahea  mai  la  ia  i  kekahi  o  ka 
poe  kauwa,  ninau  mai  la  i  ke  ano  o 
ia  mau  mea. 

27  Hai  aku  la  hoi  oia  ia  ia,  Ua  hi- 
ki  mai  kou  kaikaiua ;  a  ua  kalua 
iho  nei  kou  makuakane  i  ke  keiki 
bipi  i  kupaluia,  no  ka  mea,  ua  loaa 
mai  nei  oia  ia  ia  e  ola  ana. 

28  Huhu  iho  la  ia,  aole  i  makema- 
ke  e  komo  iloko.  Nolaila  i  hele 
aku  ai  kona  makuakane  iwaho,  a 
nonoi  aku  ia  ia. 

29  Olelo  mai  la  ia  i  kona  makua- 
kane,  Eia  hoi,  he  nui  no  neia  mau 
makahiki  a'u  i  malama  aku  ai  ia  oe, 
aole  hoi  au  i  hoohala  iki  i  kau  ole- 
lo;  aole  loa  hoi  oe  i  haawi  mai  i 
wahi  keiki  kao  na'u  e  ahaaina  olio- 
īi  pu  ai  au  me  ko'u  mau  hoaaloha; 

30  Aka  hoi,  i  ka  hoi  ana  mai  o 
keia  keiki  au  ka  mea  i  hokai  aku  i 
kou  waiwai  me  na  wahine  hooka- 
makama,  ua  kalua  koke  no  oe  na- 
na  i  ke  keiki  bipi  i  kupaluia. 

31  A  i  aku  la  oia  ia  ia,  E  ka'u  kei- 
ki,  ua  noho  mau  oe  me  au,  a  o  na 
mea  a  pau  a'u,  o  kau  no  ia. 

32  He  mea  pono  no  kakou  e  aha- 

aina  olioli  a  me  ka  hauoli ;  no  ka 
mea,  o  kou  kaikaina  nei,  ua  make 
no  ia,  a  ua  ola  hou  mai  nei ;  nalo- 
wale  aku  la  ia,  a  ua  loaa  mai  nei. 


waiwai. 
ro. 


MOKUNA  XVI. 

l  pono  ole.    14  Na  Pai 
19  Ke  kanaka  waiwai,  a  me  ', 


Ka  puuku  pono  ole.    14  Na  Parisaio  puni- 

Laza- 


AOLELO  mai  la  o  Iesu  i  kana 
mau  haumaua,  O  kekahi  ka- 
naka  waiwai  he  puuku  kana ;  a  ua 
haiia  ia  ia  ua  puuku  la  i  kona  ho- 
kai  ana  i  kana  waiwai. 

2  A  kii  aku  la  oia  ia  ia,  i  aku  la  ia 
ia,  Iīeaha  keia  a'u  i  lohe  iho  nei  ia 
oe  ?  E  hoike  mai  oe  i  kou  malama 
ana,  no  ka  mea,  aole  oe  e  puuku 
hou  aku. 

3  I  iho  la  ka  puuku  ia  ia  iho,  Pe- 
hea  la  wau  e  hana'i?  No  ka  mea, 
e  lawe  ana  kuu  haku  i  ka  puuku 
mai  o'u  aku  nei;  aole  hiki  ia'u  ke 
mahi,  a  hilahila  no  wau  i  ke  noi. 

4  Ua  ike  au  i  ka'u  mea  e  hana  aku 
ai,  i  hookipa  kekahi  poe  ia'u  i  ko 
lakou  mau  hale,  i  ka  wa  e  hemo 
aku  ai  ko'u  puuku. 

5  A  kii  aku  la  ia  i  kela  mea  aie 
keia  mea  aie  a  kona  haku,  ninau 
aku  la  oia  i  kekahi,  Pehea  ka  nui 
o  kau  aie  i  kuu  haku  ? 

6  Hai  mai  la  hoi  ia,  Hookahi  ha- 
neri  bato  aila.  A  i  aku  la  oia  ia 
ia,  E  lawe  oe  i  kau  palapala,  a  no- 
ho  koke  iho  oe  e  kakau  i  kana- 
lima. 

7  Alaila  ninau  aku  la  oia  i  kekahi, 
Pehea  la  ka  nui  o  kau  aie  ?  A  hai 
mai  la  ia,  Hookahi  haneri  homera 
hua  palaoa.  I  aku  la  hoi  oia  ia  ia, 
E  lawe  i  kau  palapala,  a  e  kakau 
iho  i  kanawalu. 

8  A  mahalo  iho  la  ua  haku  la  i  ka 
puuku  pono  ole,  no  kana  hana  aka- 
mai  ana.  Oia  hoi,  ua  oi  aku  kc 
akamai  o  na  keiki  o  neia  ao  i  ka 
lakou  hanauna  mamua  o  ko  na 
keiki  o  ka  malamalama. 

9  Ke  olelo  aku  nei  no  hoi  au  ia 
oukou,  Me  ka  waiwai  oiaio  ole, 
e  hoomakamaka  ai  oukou  i  mau 
makamaka  no  oukou,  i  hookipa 
lakou  ia  oukou  iloko  o  na  hale  pau 
ole,  i  ka  wa  e  haule  ai  oukou. 

10  O  ka  mea  i  malama  pono  i  ka 
mea  uuku,  oia  ke  malama  pono  i 


Ke  kanaka  waiwai 

a  uie  ka  mea  ilihune. 


ka  mea  nui;  a  o  ka  mea  i  hana 
hewa  ma  ka  mea  uuku,  oia  hoi  ke 
hana  hewa  ma  ka  mea  nui. 

11  Nolaila,  ina  i  ole  oukou  e  ma- 
lama  pono  i  ka  waiwai  oiaio  ole, 
nawai  la  e  waiho  ia  oukou  i  ka 
waiwai  oiaio  ? 

12  A  ina  i  ole  oukou  i  malama 
pono  i  ka  hai  waiwai,  nawai  la  hoi 
e  haawi  i  waiwai  na  oukou  ponoi  ? 

13  1  Aohe  kauwa  e  hiki  ke  hoo- 
kauwa  na  na  haku  elua;  no  ka 
mea,  e  hoowahawaha  oia  i  kekahi 
me  ka  makemake  i  kekahi,  a  i  ole 
ia,  e  hahai  aku  ia  i  kela,  me  ka 
haaleie  i  keia.  Aole  hoi  e  hiki  ia 
oukou  ke  hookauwa  na  ke  Akua  a 
me  ka  mamona. 

14  A  lohe  ae  la  na  Parisaio  ka 
poe  puniwaiwai  i  keia  mau  mea, 
henehene  iho  la  lakou  ia  ia. 

15  I  mai  la  oia  ia  lakou,  O  oukou 
ka  poe  e  hoopono  ia  oukou  iho 
imua  o  na  kanaka ;  aka,  ua  ike  mai 
ke  Akua  i  ko  oukou  mau  naau,  no 
ka  mea,  o  kahi  mea  nani  i  kanaka, 
he  ino  ia  imua  o  ke  Akua. 

16  E  mau  mai  ana  ke  kanawai  a 
me  ka  poe  kaula  a  hiki  ia  Ioane  ; 
a  mai  ia  manawa  mai,  ua  haiia'ku 
ke  aupnni  o  ke  Akua,  a  ma  ka  hoi- 
kaika  loa,  e  komo  ai  na  mea  a 
pau. 

17  E  lilo  ka  lani  a  me  ka  honua 
mamua  o  ka  haule  ana  o  kekahi 
huna  o  ke  kanawai. 

18  O  ka  mea  i  hoohemo  i  kana 
wahine,  a  e  mare  aku  hoi  i  kekahi, 
oia  ke  moe  kolohe.  A  o  ka  mea  i 
mare  i  ka  wahine  i  hoohemoia,  oia 
ke  moe  kolohe. 

19  1  O  kekahi  kanaka  waiwai  ua 
aahuia  i  ka  lole  makue  a  me  ka  ie 
nani,  ua  ahaaina  olioli  ia  i  kela  la 
i  keia  la. 

20  A  o  kekahi  kanaka  ilihune,  o 
Lazaro  kona  inoa,  ua  waihoia  aku 
la  ia  ma  kona  ipuka,  ua  paapu  i  na 
mai  hehe ; 

21  E  ake  ia  e  hanaiia  mai  i  na  hu- 
nahuua  i  haule  mai  luna  iho  o  ka 
papaaina  o  ua  kanaka  waiwai  la. 
A  hele  mai  hoi  na  ilio  a  palu  iho  la 
i  kona  mau  mai. 

22  Eia  hoi  kekahi,  make  aku  la  ia 
kanaka  ilihune,  a  laweia  aku  la  oia 


e  na  anela  ma  ka  poli  o  Aberaha- 
ma ;  a  make  aku  la  hoi  ua  kanaka 
waiwai  la,  a  kanuia  iho  la. 

23  A  maloko  o  ka  po  oia  i  nana 
aku  ai,  me  ka  eha  nui,  ike  aku  la 
ia  Aberanama  i  kahi  loihi  aku  a  me 
Lazaro  ma  kona  poli; 

24  A  kahea  aku  la  ia,  i  aku  la,  E 
ka  makua,  e  Aberahama,  e  aloha 
mai  oe  ia'u,  a  e  hoouna  mai  ia  La- 
zaro  e  o  iho  ia  i  ka  welau  o  kona 
manamana  lima  iloko  o  ka  wai,  a 
e  hoomaalili  mai  i  ko'u  alelo;  no 
ka  mea,  ua  eha  loa  au  iloko  o  keia 
lapalapa. 

25  Aiaila  i  mai  la  o  Aberahama, 
E  ke  keiki,  e  hoomanao  oe,  ua  loaa 
ia  oe  kau  mau  mea  maikai  i  kou 
wa  e  ola  ana ;  a  ia  Lazaro  hoi  na 
mea  ino.  Ano  hoi  ua  hooluoluia 
oia  nei,  a  ua  hoehaehaia  hoi  oe. 

26  A  he  mea  e  ae  no  hoi,  ua  wai- 
hoia  mai  he  awawa  nui  iwaena  o 
makou  a  me  oukou,  i  ole  ai  e  hiki 
ka  poe  e  manao  ana  e  hele  aku 
mai  keia  wahi  aku  io  oukou  la;  a 
o  ko  laila  poe  aole  e  hiki  ke  hele 
mai  io  makou  nei. 

27  I  aku  la  hoi  oia,  Nolaila  ke  noi 
aku  nei  au  ia  oe,  e  ka  makua,  e 
hoouna  oe  ia  ia  i  ka  hale  o  ko'u 
makuakane ; 

28  No  ka  mea,  he  mau  hoahanau 
kane  ko'u  elima,  e  ao  aku  oia  ia 
lakou,  o  hiki  mai  lakou  i  keia  wa- 
hi  eha. 

29  I  mai  la  o  Aberahama  ia  ia, 
Aia  no  hoi  ia  lakou  o  Mose  a  me 
ka  poe  kaula,  i  lohe  lakou  ia  mau 
mea. 

30  A  i  aku  la  oia,  Aole,  e  ka  ma- 
kua,  e  Aberahama;  aka,  ina  e  hele 
aku  kekahi  mai  waena  aku  o  ka 
poe  make,  e  mihi  no  lakou. 

31  I  mai  la  hoi  oia  ia  ia,  Ina  i  lohe 
ole  lakou  ia  Mose  a  me  ka  poe 
kaula,  aole  no  lakou  e  hoohuliia 
ke  ala  hou  kekahi  mai  waena  aku 
o  ka  poe  make. 

3  No  ke  kala  ana  i  ka  hewa  o  ka  hoahanau. 
(•  O  ka  manaoio.  11  Ola  ia  Iesu  na  lepero 
he  umi.    22  O  ka  hiki  ana  mai  o  ka  Mesia. 

ALAILA  olelo  mai  la  ia  i  kana 
^  mau  haumana,  Aole  loa  e  ole 
ka  hiki  ana  mai  o  na  hoohihia  ana. 


No  ka  manaoio. 


LUKA. 


Ke  aupuni  o  ke  Akua. 


aka  hoi,  poino  ka  meae  hiki  mai 
ai  ia! 

2  Ina  ua  kauia  ka  pohaku  kaa  pa- 
laoa  ma  kona  a-i,  a  e  kiolaia  oia 
ilalo  i  ke  kai,  e  aho  ia  i  ka  hoohihia 
ana  i  kekahi  o  keia  mau  mea  uuku. 

3  t  E  malama  oukou  ia  oukou 
iho.  A  ina  hana  hewa  kou  hoaha- 
nau  ia  oe,  e  ao  aku  oe  ia  ia ;  a  ina 
i  mihi  oia,  e  kala  aku  ia  ia. 

4  A  ina  ehiku  kana  haua  hewa  ana 
ia  oe  i  ka  la  hookahi,  a  ina  ehiku 
kona  huli  ana  mai  ia  oe  i  ka  la 
hookahi,  me  ka  olelo,  Ua  mihi  au  ; 
e  kala  aku  oe  ia  ia. 

5  Alaila  olelo  aku  la  ka  poe  lu- 
naolelo  i  ka  Haku,  E  hoomahua- 
hua  oe  i  ko  makou  manaoio. 

6  I  mai  la  hoi  ka  Haku,  Ina  he 
manaoio  ko  oukou  e  like  me  ka 
hua  makeke,  e  hiki  ia  oukou  ke 
olelo  i  keia  laau  sukamino,  E  he- 
huia'ku,  a  e  kanu  hou  ia'ku  i  ke 
kai,  a  e  hoolohe  no  ia  ia  oukou. 

7  Owai  kekahi  o  oukou  he  kauwa 
kana  e  mahiai  ana,  a  e  hanai  hoio- 
holona  ana  paha,  a  hoi  mai  ia  mai 
ka  waena  mai,  e  olelo  aku,  E  hele 
koke  mai  oe  a  e  noho  oe  ilaio  e  ai  ? 

8  Aole  anei  e  olelo  aku  ia  ia,  E 
hoomakaukau  oe  i  ai  na'u,  e  kakoo 
ia  oe  iho  e  lawelawe  mai  na'u,  a 
pau  ka'u  ai  ana,  a  me  ko'u  inu  ana ; 
a  mahope  iho  e  ai  oe  a  inu  hoi  ? 

9  E  haawi  aku  anei  oia  i  ke  aloha 
i  ua  kauwa  la,  no  kana  hana  ana  i 
na  mea  i  kauohaia'i?  Ke  manao 
nei  au  aole. 

10  Pela  hoi  oukou,  aia  pau  i  ka 
hanaia  e  oukou  ka  oukou  mau  mea 
a  pau  i  kauohaia'i,  e  olelo  oukou, 
He  poe  kauwa  makou  e  waiwai 
ole  aku  ai ;  o  ko  makou  pono  wale 
no  ka  makou  i  hana'i. 

11  T[  Eia  kekahi,  i  kona  hele  ana 
i  Ierusalema,  hele  ae  la  ia  mawae- 
na  o  Samaria,  a  me  Galilaia. 

12  A  i  kona  komo  ana  i  kekahi 
kauhale,  halawai  pu  me  ia  na  ka- 
naka  lepero  he  umi;  ku  kaawale 
aku  la  lakou. 

13  Hookiekie  ae  la  lakou  i  ka  leo, 
i  aku  la,  E  Iesu  ke  Kumu,  e  aloha 
mai  ia  inakou. 

14  A  ike  mai  la,  i  mai  la  oia  ia  la- 
kou,  E  hele  oukou  e  hoike  ia  ou- 

108 


kou  iho  i  na  kahuna.  Eia  kekahi, 
i  ko  lakou  hele  ana,  hoomaemaeia'i 
lakou. 

15  A  o  kekahi  o  lakou  i  kona  ike 
ana,  ua  hoolaia  ia,  huli  mai  la  ia, 
hoonani  aku  la  i  ke  Akua  me  ka 
leo  nui. 

16  A  moe  iho  la  ilalo  ke  alo,  ma 
kona  mau  wawae,  hoomaikai  aku 
la.     No  Samaria  no  hoi  ia. 

17  Alaila  olelo  mai  la  Iesu,  ninau 
mai  la,  Aole  anei  he.umi  ka  poe  i 
hoomaemaeia?  Auhea  la  na  mea 
eiwa? 

18  Aole  anei  i  ikeia  kekahi  mea  e 
ae  i  huli  mai  e  hoonani  i  ke  Akua, 
o  keia  kanaka  e  wale  no  anei? 

19  I  mai  la  hoi  oia  ia  ia,  E  ku  oe 
iluna,  e  hele  aku ;  ua  ola  oe  i  kou 
manaoio. 

20  Tf  Ninau  aku  la  ka  poe  Pari- 
saio  i  ka  manawa  e  hiki  mai  ai  ke 
aupuni  o  ke  Akua.  Olelo  mai  la 
oia  ia  lakou,  i  mai  la,  Aole  ma  ka 
ike  maka  ka  hiki  ana  mai  o  ke  au- 
puni  o  ke  Akua. 

21  Aole  e  olelo  mai  kanaka,  Eia 
hoi  maanei !  a,  aia  hoi  mao !  no  ka 
mea,  aia  hoi  iloko  o  oukou  ke  au- 
puni  o  ke  Akua. 

22  Alaila  i  mai  la  ia  i  ka  poe  hau- 
mana,  E  hiki  mai  ana  na  la  e  ake 
ai  oukou  e  ike  i  kekahi  la  o  ke 
Keiki  a  ke  kanaka,  aole  hoi  oukou 
e  ike. 

23  A  olelo  mai  lakou  ia  oukou, 
Eia  hoi  maanei;  a,  aia  hoi  mao; 
mai  hele  aku  oukou,  mai  hahai  aku 
hoi. 

24  No  ka  mea,  e  like  me  ka  uila 
e  anapu  mai  ana  ma  kekahi  aoao 
mai  o  ka  lani,  a  alohilohi  aku  ma 
kekahi  aoao  o  ka  lani,  pela  no  ke 
Keiki  a  ke  kanaka  i  kona  la. 

25  Aka,  e  hana  ino  nui  ia  mai  oia 
mamua,  a  e  wailanaia  no  hoi  e  ia 
hanauna. 

26  A  e  like  me  ka  haua  ana  i  na  la 
o  Noa,  pela  auanei  ka  hana  ana  i 
na  la  o  ke  Keiki  a  ke  kanaka. 

27  Ua  ai  lakou,  ua  inu  hoi,  ua  ma- 
re  ae,  ua  hoopalauia  no  hoi  a  hiki  i 
ka  la  i  komo  ai  o  Noa  iloko  o  ka 
halelana.  a  hiki  mai  ke  kaiakahina- 
lii,  a  luku  iho  la  ia  lakou  a  pau. 

28  E  like  hoi  me  ka  hana  ana  i  na 


No  ka  pule  mau. 

la  o  Lota ;  ua  ai  lakou,  ua  inu  koi, 
ua  kuai  lilo  mai,  a  kuai  lilo  aku, 
ua  kanu,  ua  kukulu  hale  no  hoi ; 

29  A  i  ka  la  i  hele  aku  ai  o  Lota 
mawaho  o  Sodoma,  i  ua  mai  la  ke 
ahi  a  me  ka  luaipele,  mai  ka  lani 
mai,  a  luku  iho  la  ia  lakou  a  pau. 

30  Pela  uanei  i  ka  la  e  hoikeia  mai 
ai  ke  Keiki  a  ke  kanaka. 

31  A  i  kela  la,  o  ke  kanaka  maiu- 
na  o  ka  hale,  a  he  waiwai  kona  ma- 
loko  o  ka  hale,  mai  iho  ia  ilalo  e 
lawe  aku  ia ;  pela  hoi,  o  ka  mea  ma 
ka  waena,  mai  hoi  ae  ia. 

32  E  hoomanao  i  ka  wahine  a  Lota. 

33  O  ka  mea  e  hoopapau  e  mala- 
ma  i  kona  ola  nei,  e  lilo  kona  ola, 
a  o  ka  mea  e  lilo  kona  ola  nei,  e 
hoomau  no  ia  i  kona  ola. 

34  Ke  hai  aku  nei  au  ia  oukou,  ia 
po,  e  moe  no  na  kanaka  elua  ma 
ka  moe  hookahi ;  e  laweia'ku  ke- 
kahi,  a  e  waiho  no  kekahi. 

35  Elua  hoi  wahine  e  wili  pu  ana  ; 
e  laweia'ku  kekahi,  a  e  waiho  no 
kekahi. 

36  Ma  ka  waena  no  na  kanaka 
elua  ;  e  laweia'ku  kekahi,  a  e  wai- 
ho  no  kekahi. 

37  A  ninau  aku  la  lakou,  i  aku  la 
ia  ia,  Aihea,  e  ka  Haku  ?  I  mai  la 
hoi  oia  ia  lakou,  A  i  ka  wahi  e  wai- 
ho  ai  ke  kino,  ilaila  na  aeto  e  akoa- 
koa  ai. 

Nokapulemau.  9KaParisaio  amekaluna- 
auhau.  15  Na  kamalii  i  laweia  ia  Kristo. 
18  Kahi  alii  waiwai.  28  Pomaikai  ka  poe  ha- 
hanalesu.    31  No  konamake.    35  Batimea. 

ALAILA  ao  mai  la  oia  ia  lakou 
.  ma  ka  olelonaue,  he  pono  ke 
pule  mau,  aole  e  hoonawaliwali. 

2  I  mai  la  ia,  Ma  kekahi  kulana- 
kauhale  he  lunakanawai,  aole  ia  i 
makau  i  ke  Akua,  aole  hoi  i  manao 
i  kanaka. 

3  A  ma  kela  kulauakauhale  keka- 
hi  wahinekanemake  ;  a  hele  mai  la 
ia  io  na  la,  i  mai  la,  E  hoopono  mai 
oe  ia'u  i  ko'u  enemi. 

4  Aole  ae  la  hoi  ia  i  makemake  ia 
manawa;  a  mahope  iho,  i  iho  la  oia 
iloko  ona,  Aole  o'u  makau  i  ke 
Akua,  aole  o'u  manao  i  kanaka; 

5  Aka  hoi,  no  ke  noi  nui  ana  mai 
o  keia  wahinekanemake  ia'u,  e  hoo- 
pono  aku  au  ia  ia  nei,  o  hooluhi 


Pule  hoohaahaa. 
kona  hele  pinepine 


mai  īa  īau 
ana  mai. 

6  I  mai  la  hoi  ka  Haku,  E  lohe  ou- 
kou  i  ka  mea  a  ka  lunakanawai  po- 
no  ole  i  olelo  mai  ai. 

7  A  o  ke  Akua  hoi,  aole  anei  ia  e 
hoopono  mai  i  kona  poe  i  waeia, 
ka  poe  kahea  ia  ia  i  ke  ao  a  me  ka 
po,  me  ka  ahanui  hoi  ia  lakou  ? 

8  Ke  hai  aku  nei  au  ia  oukou,  e 
hoopono  koke  mai  no  oia  ia  lakou. 
Aka  hoi,  i  ka  hiki  ana  mai  o  ke 
Keiki  a  ke  kanaka,  e  ike  anei  oia 
ma  ka  honua  ia  manaoio  ? 

9  Alaila  olelo  mai  la  oia  i  keia  ole- 
lonane  i  kekahi  poe  i  manao  ia  la- 
kou  iho  he  maikai,  a  hoowahawa- 
ha  aku  ia  hai. 

10  Hele  ae  la  na  kanaka  elua  i  ka 
luakini  e  pule ;  he  Parisaio  keka- 
hi,  a  he  lunaauhau  kekahi. 

11  Ku  aku  la  ka  Parisaio  oia  iho 
no,  a  pule  aku  la  penei,  E  ke  Akua, 
ke  aloha  aku  nei  au  ia  oe,  no  ka 
mea,  aole  au  e  like  me  na  kanaka 
e,  ka  poe  hookaha,  ka  poe  pono 
ole,  ka  poe  moe  kolohe,  aole  hoi 
me  keia  lunaauhau. 

12  Elua  ko'u  hookeai  ana  i  ka  he- 
bedoma  hookahi,  ua  haawi  hoi  au 
i  ka  hapaumi  o  ko'u  waiwai  a  pau. 

13  A  o  ka  lunaauhau  hoi,  ku  ma- 
mao  aku  la  ia,  aole  hoi  i  leha  iki 
kona  mau  maka  i  ka  lani,  aka,  pa- 
pai  iho  la  ia  ma  kona  umauma  iho, 
i  aku  la,  E  ke  Akua,  e  aloha  mai 
oe  ia'u  i  ka  mea  i  hewa. 

14  Ke  hai  aku  nei  au  ia  oukou, 
Oia  ka  mea  i  iho  i  kona  hale  me 
ka  hoaponoia,  aole  kela:  no  ka 
mea,  o  ka  mea  i  hookiekie  ae  ia  ia 
iho,  oia  ke  hoohaahaaia;  a  o  ka 
mea  i  hoohaahaa  ia  ia  iho,  oia  ke 
hookiekieia'e. 

15  Alaila  lawe  ae  la  lakou  i  na 
kamalii  uuku  ia  ia  e  hoopa  oia  i,i 
lakou  ;  a  ike  ka  poe  haumana,  pa- 
pa  aku  la  lakou  ia  lakou  la. 

16  Aka,  kahea  mai  la  Iesu  ia  la- 
kou  e  hele  mai,  i  mai  la,  E  ae  aku 
i  na  kamalii  e  hele  mai  io'u  nei, 
mai  hoole  aku  ia  lakou ;  no  ka 
mea,  no  ka  poe  me  neia  ke  aupuni 
o  ke  Akua. 

17  Ile  oiaio  ka'u  e  olelo  aku  nei 
ia  oukou,  O  ka  mea  aole  i  hoolau- 

Kahi  alii  waiwai. 


na  i  ke  aupuui  o  ke  Akua  rae  he 
keiki  uuku  la,  aole  loa  oia  e  komo 
ilaila. 

18  Alaila  ninau  aku  la  kekahi  alii 
ia  ia,  E  ke  Kumu  maikai,  heaha 
ka'u  e  hana'i  i  loaa  mai  ai  ia'u  ke 
ola  pau  ole. 

19  A  i  mai  la  o  Iesu  ia  ia,  No  ke 
aha  la  oe  i  kapa  mai  ai  ia'u  he  mai- 
kai  ?  Hookahi  wale  no  mea  mai- 
kai,  o  ke  Akua. 

20  Ua  ike  hoi  oe  i  na  kanawai; 
Mai  moe  kolohe  oe;  Mai  pepehi 
kanaka  oe ;  Mai  aihue  oe ;  Mai  ho- 
ike  wahahee  oe;  E  malama  i  kou 
makuakane  a  me  kou  makuwa- 
hine. 

21  A  i  aku  la  oia,  Ua  malama  au 
i  keia  mau  mea  a  pau  mai  kuu  wa 
kamalii  mai. 

22  A  lohe  ae  la  o  Iesu  ia,  i  mai  la 
oia  ia  ia,  Hookahi  au  mea  hemahe- 
ma ;  e  kuai  lilo  aku  i  kou  waiwai 
a  pau,  a  e  haawi  i  ka  poe  ilihune,  a 
e  loaa  ia  oe  ka  waiwai  ma  ka  lani ; 
alaila  e  hele  mai  a  hahai  mai  ia'u. 

23  A  lohe  ae  la  oia  ia  mea,  mina- 
mina  loa  iho  la  ia;  no  ka  mea,  he 
nui  loa  kona  waiwai. 

24  Ike  ae  la  hoi  Iesu  i  kona  mina- 
mina  loa  ana,  i  mai  la  ia,  Ane  hiki 
ole  i  ka  poe  waiwai  ke  komo  iloko 
o  ke  aupuni  o  ke  Akua! 

25  E  hiki  i  ke  kamelo  ke  komo  c 
i  ka  puka  o  ke  kuikele  mamua  o 
ke  komo  ana  o  ke  kanaka  waiwai 
iloko  o  ke  aupuni  o  ke  Akua. 

26  T  iho  la  hoi  ka  poe  e  lohe  ana, 
E  hiki  hoi  ia  wai  la  ke  hoolaia  V 

27  I  mai  la  hoi  Iesu,  O  na  mea 
hiki  olei  kanaka,  e  hiki  no  ia  i  ke 
Akua. 

28  Alaila  i  aku  la  o  Petero,  Eia 
hoi,  ua  haalele  makou  i  na  mea  a 
pau,  a  ua  hahai  aku  ia  oe. 

29  I  mai  la  hoi  oia  ia  lakou,  He 
oiaio  ka'u  e  olelo  aku  nei  ia  ou- 
kou,  O  ka  mea  i  haalele  i  ka  hale, 
a  me  na  makua,  a  me  na  hoaha- 
nau,  a  me  ka  wahine,  a  me  na  kei- 
ki  no  ke  aupuni  o  ke  Akua, 

30  E  loaa  hou  no  ia  ia  he  nui  wa-" 
e  i  keia  aova  me  ke  ola  pau  ole  i     ai 


LUKA.  Batimea  ka  makapo. 

hoi,  e  pii  ana  kakou  i  Ierusalema, 
a  e  hookoia  na  mea  a  pau  i  kakau- 
ia  e  ka  poe  kaula  no  ke  Keiki  a  ke 
kanaka. 

32  No  ka  mea,  e  haawiia'ku  oia  i 
kanaka  e,  a  e  hoomaewaewaia  mai, 
a  e  hoomaauia  mai,  a  e  kuhaia  mai 
hoi: 

33  A  e  hahau  mai  lakou  ia  ia,  a  c 
pepehi  mai  ia  ia  a  make;  a  i  ke 
kolu  o  ka  la,  e  ala  hou  mai  ia. 

34  Aka,  aole  lakou  i  hoomaopopo 
I  ia  mau  mea;  ua  hunaia  hoi  ia  la- 

kou  keia  olelo,  aole  lakou  i  ike  i 
ke  ano  o  na  mea  i  oleloia  mai. 

35  1[  Eia  kekahi,  i  kona  hooko- 
koke  ana  i  Icriko,  e  noho  aua  ke- 
kahi  makapo  ma  kapa  alanui  e 
nonoi  ana. 

36  A  lohe  ae  la  i  ka  ahakanaka  e 
hele  ae  ana,  ninau  mai  la  ia  i  ke 
ano  o  ia  mea. 

37  Hai  aku  la  no  hoi  lakou  ia  ia, 
e  maalo  ana'e  o  Iesu  no  Nazareta. 

38  Alaila  kahea  ae  la  ia,  i  ae  la,  E 
Iesu  ke  Keiki  a  Davida,  e  aloha 
mai  oe  ia'u! 

39  A  o  ka  poe  e  hele  mua  ana,  pa- 
pa  iho  la  lakou  ia  ia  e  noho  malie. 
Aka,  kahea  nui  hou  ac  la  ia,  E  ke 
Keiki  a  Davida,  e  aloha  mai  oe 
ia'u. 

40  Ku  malie  iho  la  hoi  o  Iesu, 
hookina  ac  la  e  kaiia  mai  io  na  la; 
a  kokoke  aku  la,  ninau  mai  oia  ia 
ia, 

41  I  mai  la,  He  aha  kou  makema- 
ke  e  hana  aku  ai  au  ia  oe  ?  I  aku 
la  hoi  oia,  I  ike  au,  e  ka  Haku. 

42  A  i  mai  la  o  Iesu  ia  ia,  E  ike 
oe,  ua  ola  oe  i  kou  manaoio. 

43  A  ike  koke  iho  la  no  ia,  a  ha- 
hai  aku  la  oia  ia  ia,  me  ka  hoonani 
aku  i  ke  Akua :  a  o  ka  poe  kanaka 
a  pau  e  ike  ana,  hoolea  aku  la  la- 
kou  i  ke  Akua. 

MOKUNA  XIX. 

O  Zakaio.  11  O  na  pouna  he  umi.  28  Holo 
Iesu  iloko  o  Ierusalema.  41  Uwe  Iesu  ia 
Ierusalema. 

KOMO  ae  la  ia  iloko  o  Ieri- 


kela  ao  aku. 
31  H"  A  lawe  ae  la  oia  i  ka  umi- 
kumamalua,  i  mai  la  ia  lakou,  Eia 

A 


ko,  a  mawaena  ia  i  hele  aku 


2  Ala  ke  kanaka  i  kapaia  ka  inoa 
o  Zakaio,  he  lunaauhau  uui,  he  nui 
no  hoi  kona  waiwai. 


O  ka  mea  ua  loaa, 


MOKUNA  XIX. 


e  haawi  hou  ia  nana. 


3  A  imi  ae  la  ia  e  ike  ia  Iesu  i  ko- 
na  ano  ;  aole  hoi  e  hiki  uo  ka  paa- 
pu  o  kanaka,  no  ka  mea,  he  pou- 
pou  kona  kino. 

4  Holo  ae  la  hoi  ia  mamua,  pii  ae 
la  iluna  ma  ka  laau  sukomorea  e 
ike  ia  ia,  i  kona  hele  ana'e  malaila. 

5  A  hiki  aku  la  o  Iesu  ma  ia  wa- 
hi,  nana  ae  la  ia  iluna,  a  ike  ia  ia, 
olelo  ae  la  ia  ia,  E  Zakaio,  e  iho 
koke  mai  oe  ilalo ;  no  ka  mea,  ua 
pono  ia'u  ke  noho  ma  kou  hale  i 
keia  la. 

6  A  iho  koke  mai  la  oia  ilalo,  a 
hookipa  ae  la  ia  ia  me  ka  olioli. 

7  A  o  ka  poe  i  ike  ia  mea,  ohumu 
iho  la  lakou  a  pau,  i  ae  la,  Ua  hele 
ia  e  hookipaia'e  e  ke  kanaka  hewa. 

8  A  ku  ae  la  o  Zakaio,  i  aku  la  ia 
i  ka  Haku,  Eia,  alikealike  o  kuu 
waiwai,  e  ka  Haku,  o  ka'u  ia  e  haa- 
wi  aku  ai  no  ka  poe  ilihune ;  a  iua 
i  lawe  au  me  ka  hewa  i  ka  kekahi, 
e  pa-ha  ka'u  mea  e  uku  aku  ai  ia  ia. 

9  Alaila  olelo  mai  la  Iesu  nona,  I 
neia  la  ua  hiki  mai  ke  ola  ma  keia 
hale,  no  ka  mea,  he  mamo  no  hoi 
oia  nei  na  Aberahama. 

10  No  ka  mea,  ua  hele  mai  nei 
ke  Keiki  a  ke  kanaka  e  imi  a  e  hoo- 
la  i  ka  mea  i  nalowale. 

11  A  i  ko  lakou  hoolohe  ana  ia 
mea,  olelo  hou  mai  la  oia  i  neia 
olelonane;  uo  ka  mea,  ua  kokoke 
oia  i  Ierusalema,  a  ua  mauao  lakou 
e  ike  koke  ia  ke  aupuni  o  ke  Akua. 

12  Nolaila  i  olelo  mai  ai  oia,  O 
kekahi  alii  e  hele  ana  i  ka  aina  loi- 
hi  aku  e  loaa  ia  ia  ke  aupuni,  a  e 
hoi  mai; 

13  Hea  aku  la  ia  i  na  kauwa  aua 
he  umi,  haawi  aku  la  ia  lakou  i  na 
pouna  he  umi,  a  i  aku  la  ia  lakou, 
E  kuai  oukou  a  hoi  mai  au. 

14  A  ua  hoowahawaha  kona  poe 
kanaka  ia  ia,  a  hoouna  aku  lu  i  ka 
luna  mahope  ona,  i  aku  la,  Aole  o 
makou  makemake  i  alii  ia  maluna 
o  makou. 

15  Eia  kekahi,  a  loaa  mai  ia  ia  kc 
aupuni,  a  hoi  mai  la,  kauoha  ae  la  e 
kiiia  ua  poe  kauwa  la  ana  i  waiho  ai 
i  ke  kala,  i  ike  oia  i  ka  mea  i  loaa 
hou  mai  i  kela  mea  i  keia  mea  i  ke 
kuai  ana. 

16  Alaila  hele  mai  la  ka  mua,  i 


mai  la,  E  ka  Haku,  ua  loaa  mai  i 
kau  pouna  na  pouna  hou  he  umi. 

17  I  aku  la  oia  ia  ia,  Ua  pono,  e 
ke  kauwamaikai;  ua  malama  po- 
no  oe  i  ka  mea  uuku,  e  noho  oe 
maluna  o  na  kulanakauhale  he 
umi. 

18  Alaila  hele  mai  la  ka  lua,  i  mai 
la,  E  ka  haku,  ua  loaa  mai  i  kau 
pouna  na  pouua  hou  elima. 

19  A  i  aku  la  oia  ia  ia,  E  noho  hoi 
oe  maluna  o  na  kulanakauhale  eli- 
ma. 

20  A  hele  mai  la  kekahi,  i  mai  la, 
E  ka  haku,  eia  kau  pouna  a'u  i 
malama  ai  e  waiho  ana  maloko  o 
ke  kahei ; 

21  No  ka  mea,  ua  makau  wau  ia 
oe,  no  ka  mea,  he  kanaka  awaawa 
oe,  ua  lawe  oe  i  ka  mea  aole  nau  i 
waiho  iho  ilalo,  a  ua  ohi  oe  i  ka 
mea  aole  nau  i  lulu. 

22  Olelo  aku  la  oia  ia  ia,  No  kou 
waha  ponoi  mai  e  hoahewa  aku  ai 
au  ia  oe,  e  ke  kauwa  lokoino  :  ua 
ike  oe  he  kanaka  awaawa  au  e  lawe 
ana  i  ka  mea  aole  na'u  e  waiho  iho 
ilalo,  a  e  ohi  ana  i  ka  mea  aole  na'u 
i  lulu : 

23  No  ke  aha  la  i  haawi  ole  aku 
ai  oe  i  ka'u  kala  i  kahi  kuai  kala,  a 
hoi  mai  au  e  ohi  hou  au  ia  me  ka 
uku  hoopanee? 

24  Alaila  olelo  aku  la  ia  i  ka  poe 
e  ku  mai  ana,  E  lawe  ae  i  ka  pou- 
na  mai  ona  ae,  a  e  haawi  aku  na  ka 
mea  ia  ia  na  pouna  he  umi. 

25  (Olelo  mai  la  lakou  ia  ia,  E  ka 
haku,  he  umi  no  ana  pouna.) 

26  No  ka  mea,  ke  olelo  aku  nei 
au  ia  oukou,  O  ka  mea  ua  loaa,  e 
haawi  hou  ia  no  ia  ia,  a  o  ka  mea 
ua  loaa  ole,  e  kailiia  no  kana. 

27  A  o  kela  mau  enemi  o'u,  ka 
poe  i  makemake  ole  i  alii  au  malu- 
na  o  lakou,  e  halihali  mai,  a  e  luku 
iho  imua  o  ko'u  alo. 

28  1  A  pau  kana  olelo  ana  ia  mea, 
hele  mua  ia  e  pii  ana  i  Ierusalema. 

29  Eia  kekahi,  a  kokoke  ia  ia  Be- 
tepage  a  me  Betania,  ma  ka  mau- 
na  i  kapaia  o  01iveta,  hoouna  aku 
la  oia  i  na  haumana  ana  elua, 

30  I  mai  la,  E  hele  aku  olua  i  ke- 
la  kulanahale  e  ku  pono  mai  ana; 
a  i  ko  olua  komo  ana  iloko,  e  ike 

O  ke  konio  ana  o. 


LUKA. 


Iesu  i  Ierusaleina. 


aku  no  olua  i  ke  keiki  hoki  i  hi- 
kiiia,  aole  i  nohoia  e  ke  kanaka,  e 
wehe  ae  a  e  kai  mai  ia  ia. 

31  A  ina  e  niuau  mai  kekahi  ia 
olua,  No  ke  aha  la  olua  e  wehe  ai 
ia  ia?  e  olelo  aku  olua  ia  ia,  Ua 
nele  ka  Haku  ia  mea  e  pono  ai. 

3.2  Hele  aku  la  ua  mau  mea  la  i 
hoounaia,  a  ike  aku  la  e  like  me 
kana  olelo  ana  ia  laua. 

33  A  i  ko  laua  wehe  ana'e  i  ke 
keiki  hoki,  ninau  mai  la  na  mea 
nona  ia  ia  laua,  No  ke  aha  la  olua 
e  wehe  ai  i  ke  keiki  hoki  ? 

34  I  aku  la  laua,  Ua  nele  ka  Ha'ku 
ia  mea  e  pono  ai. 

35  A  kai  mai  la  laua  ia  ia  io  Iesu 
la ;  a  kau  aku  la  lakou  i  ko  lakou 
mau  aahu  maluna  o  ke  keiki  hoki, 
hoonoho  ae  la  lakou  ia  Iesu  malu- 
na  iho. 

36  A  i  kona  holo  ana'ku,  hohola 
iho  la  lakou  i  ko  lakou  mau  kapa 
ma  ke  alanui. 

37  A  kokoke  aku  la  oia  ma  ke 
kaolo  o  ka  mauna  o  01iveta,  hau- 
oli  ae  la  ka  ahahaumana  a  pau,  e 
hoolea  ana  i  ke  Akua  me  ka  leo 
nui  no  na  hana  mana  a  pau  a  la- 
kou  i  ike  ai; 

38  I  aku  la,  E  hoomaikaiia  ke 
Alii  i  hele  mai  nei  ma  ka  inoa  o  ka 
Haku  ;  he  malu  maloko  o  ka  lani, 
a  he  hoonani  iluna  lilo  loa. 

39  A  olelo'aku  la  ia  ia  kekahi  poe 
Parisaio  mawaena  o  ka  ahakanaka, 
E  ke  Kumu,  e  papa  oe  i  kau  poe 
haumana. 

40  Olelo  mai  la  hoi  oia,  i  mai  la  ia 
lakou,  Ke  olelo  aku  nei  au  ia  ou- 
kou,  Ina  e  olelo  ole  lakou  nei,  e 
hooho  koke  mai  no  na  pohaku. 

41  1  A  kokoke  aku  la  ia,  nana  ae 
la  i  ke  kulanakauhale,  uwe  iho  la 
oia  ia  ia ; 

42  I  iho  la,  Ina  oe  i  hoomanao,  o 
oe,  i  keia  la  ou,  i  kau  mau  mea  e 
malu  ai!  aka  ano,  hunaia  no  ia  i 
kou  mau  maka. 

43  No  ka  mea,  e  hiki  mai  ana  no 
na  la  ia  oe,  e  hana  mai  ai  kou  poe 
enemi,  i  ka  pakaua  a  poai  ia  oe,  a 
e  hoopuni  no  hoi  lakou  ia  oe,  a  e 
hoopaa  ia  oe  ma  kela  aoao,  a  ma 
keia  aoao  a  puni ; 

44  A  e  hoohiolo  lakou  ia  oe  a  me 

kau  poe  keiki  iloko  ou,  aole  hoi 
lakou  e  waiho  i  kekahi  pohaku 
iloko  ou,  maluna  iho  o  kekahi  po- 
haku ;  no  ka  mea,  aole  oe  i  hoo- 
manao  i  kou  manawa  i  kipaia  ai. 

45  A  komo  ae  la  oia  iloko  o  ka 
luakini,  kipaku  aku  la  oia  i  ka  poe 
kuai  lilo  aku  maloko,  a  me  ka  poe 
kuai  lilo  mai. 

46  I  mai  la  oia  ia  lakou,  Ua  pala- 
palaia,  He  hale  pule  ko'u  hale; 
aka,  ua  hooliloia'e  nei  ia  e  oukou 
i  aua  no  ka  poe  powa. 

47  A  ao  mai  la  oia  iloko  o  ka  lua- 
kini  i  kela  la  i  keia  la;  a  o  na  ka- 
huna  nui  a  me  ka  poe  kakauolelo, 
a  me  na  luna  o  kanaka,  imi  ae  la 
lakou  e  pepehi  ia  ia. 

48  Aole  nae  i  loaa  ia  lakou  ka 
mea  e  hiki  ai ;  no  ka  mea,  ua  hoo- 
ikaika  ka  poe  kanaka  e  hoolohe  ia 
ia. 

MOKUNA  XX. 

Ko  Iesu  pono  e  ao  mai.  9  O  ka  malawaina. 
19  No  ka  hookupu  ia  Kaisara.  27  No  ke 
alahouana.  41  Iesu  ke  keiki  a  Davida.  45 
Ka  hewa  o  na  kakauolelo. 

EIA  hoi  kekahi,  i  kekahi  o  ia 
mau  la,  i  kana  ao  ana  i  kana- 
ka  iloko  o  ka  luakini  me  ka  hai 
mai  i  ka  euanelio,  kau  ae  la  na  ka- 
huna  nui,  a  me  ka  poe  kakauole- 
lo,  a  me  na  lunakahiko  ; 

2  Olelo  aku  la  lakou  ia  ia,  i  aku 
la,  E  hai  mai  oe  ia  makou,  ma  ka 
mana  hea  i  hana'i  oe  i  keia  mau 
mea?  Nawai  hoi  ia  mana  i  haawi 
ia  oe  ? 

3  Olelo  mai  la  oia,  i  mai  la  ia 
lakou,  Hookahi  a'u  mea  hoi  e  ni- 
nau  aku  ai  ia  oukou,  e  hai  mai  hoi 
oukou  ia'u. 

4  O  ka  bapetizo  ana  o  Ioane,  no 
ka  lani  mai  anei  ia,  no  na  kanaka 
anei? 

5  A  kukakuka  lakou  lakou  iho,  i 
iho  la,  Ina  e  olelo  aku  kakou,  No 
ka  lani ;  e  ninau  mai  no  ia,  No  ke 
aha  la  hoi  i  manaoio  ole  ai  oukou 
ia  ia  ? 

6  A  ina  e  olelo  kakou,  No  na  ka- 
naka ;  e  hailuku  mai  kanaka  a  pau 
ia  kakou ;  no  ka  mea,  i  ko  lakou 
manao  he  kaula  o  Ioane. 

7  A  olelo  aku  la  lakou,  aole  lakou 
i  ike  i  kahi  nolaila  mai  ia. 

8  I  mai  la  hoi  o  Iesu  ia  lakou, 


O  ka  malawaina. 


MOKUNA  XX 


Aole  hoi  an  e  hai  akn  ia  oukon,  i 
ka  mana  a'ui  kana  aku  ai  i  keia 
mau  mea. 

9  Alaila  olelo  mai  oia  i  kanaka  i 
keia  olelonane ;  Kanu  iho  la  ke- 
kahi  kanaka  i  ka  malawainn,  a  wai- 
ho  aku  ia  i  na  hoaaina,  a  hele  aku 
la  a  liuliu  loa  ma  ka  aina  e. 

10  A  i  ka  manawa  pono,  hoouna 
mai  la  ia  i  kahi  kauwa  i  ka  poe 
hoaaina  i  haawi  lakou  ia  ia  i  ka 
hua  o  ka  malawaina ;  a  pepehi  iho 
la  na  hoaaina  ia  ia,  a  hoihoi  nele 
aku  la  ia  ia. 

11  Alaila  hoouna  hou  mai  la  oia  i 
kekahi  kauwa ;  a  pepehi  hou lakou 
ia  ia,  a  hoomainoiuo,  a  hoihoi  nele 
aku  la  ia  ia. 

12  A  mahope  iho,  hoounahou  mai 
la  oia  i  ke  kolu ;  a  hana  eha  aku  la 
lakou  ia  ia,  a  kipaku  aku  la. 

13  Alaila  i  iho  la  ka  haku  o  ka  ma- 
lawaina,  Pehea  la  wau  e  hana'i  ?  E 
hoouna  aku  au  i  ka'u  keiki  punahe- 
le,  aia  ike  lakou  ia  ia,  e  manao  ma- 
halo  mai  paha  lakou  ia  ia. 

14  A  ike  ua  poe  hoaaina  la  ia  ia, 
kamailio  iho  la  lakou  ia  lakou  iho, 
i  iho  la,  Eia  ka  hooilina;  ina  hoi ! 
e  pepehi  kakou  ia  ia  a  make,  i  lilo 
io  mai  ka  aina  ia  kakou. 

15  A  kipaku  aku  la  lakou  ia  ia  ma- 
waho  o  ka  malawaina,  pepehi  iho 
la  a  make.  Heaha  la  hoi  ka  ka  ha- 
ku  nona  ka  malawaina  e  hana  mai 
ai  ia  lakou  ? 

16  E  hele  mai  no  ia  a  luku  mai  ia 
poe  hoaaina,  a  e  haawi  aku  i  ka  ma- 
lawaina  i  kekahi  poe  e.  Olelo  iho 
la  ka  poe  e  hoolohe  ana,  Aole  loa 
ia! 

17  A  nana  mai  la  oia  ia  lakou,  i 
mai  la,  Heaha  hoi  ke  ano  o  keia  i 
palapalaia,  O  ka  pohaku  a  ka  poe 
hana  hale  i  haalele  ai,  oia  ke  hooli- 
loia  i  pohaku  kumu  no  ke  kihi  ? 

18  O  ka  mea  e  haule  maluna  iho  o 
ua  pohaku  la,  e  haihaiia  oia,  a  o 
ka  mea  e  hioloia'i  e  ia,  e  pepe  ioa 
no  ia. 

19  1f  A  imi  iho  la  ka  poe  kahuna 
nui,  a  me  ka  poe  kakauolelo  e  kau 
na  lima  maluna  ona  ia  manawa,  aka, 
ua  makau  lakou  i  kanaka :  no  ka 
mea,  ua  ike  lakou,  ua  olelo  mai  oia 
i  keia  olelonane  no  lakou. 


Hookupu  ia  Kaisara. 

20  A  kiai  aku  la  lakou  ia  ia,  a 
hoouna  ae  la  i  na  kiu  e  hookamani 
ia  lakou  iho  he  mau  kanaka  pono  ; 
e  hoohihia  ia  ia  i  kana  olelo,  e  haa- 
wi  aku  lakou  ia  i.i  i  ka  lima  a  me 
ka  mana  o  ke  kiaaina ; 

21  A  ninau  aku  lakou  ia  ia,  i  aku 
la,  E  ke  kumu,  ua  ike  makou  he 
pololei  kau  olelo  ana  a  me  kau  ao 
ana,  aole  oe  i  manao  ia  waho,  aka, 
ua  hoike  oe  i  ka  aoao  o  ke  Akua 
me  ka  oiaio ; 

22  He  pono  anei  ke  hookupu  ma- 
kou  ia  Kaisara,  aole  anei  ? 

23  Ike  no  hoi  oia  i  ko  lakou  maa- 
lea,  i  mai  la  ia  lakou,  No  ke  aha  la 
oukou  i  hoohuahualau  mai  nei 
ia'u  ? 

24  E  hoike  mai  oukou  ia'u  i  kahi 
denari;  nowai  kona  kii  a  me  ka 
palapala  ?  Hai  aku  la  lakou,  i  aku 
la  hoi,  No  Kaisara. 

25  I  mai  la  oia  ia  lakou,  E  haawi 
aku  hoi  i  ka  Kaisara  ia  Kaisara,  ai 
ka  ke  Akua  i  ke  Akua. 

26  Aole  e  hiki  ia  lakou  ke  hoohi- 
hia  ia  ia  ma  kana  olelo  imua  o  ke 
alo  o  kanaka:  o  kakanu  iho  la  la- 
kou  me  ka  mahalo  i  ka  olelo  ana  i 
hai  mai  ai. 

27  H  Alaila  hele  ae  la  kekahi  o 
ka  poe  Sadukaio,  ka  poe  i  hoole  i 
ke  alahouana :  ninau  aku  la  lakou 
ia  ia, 

28  I  aku  la,  E  ke  Kumu,  ua  pala- 
pala  mai  o  Mose  ia  makou,  O  ka 
mea  ua  make  kona  kaikuaana  ka 
mea  wahine,  a  i  n.ake  keiki  ole,  e 
mare  aku  kona  kaikaina  i  kana  wa- 
hine,  a  e  hoohanau  keiki  na  kona 
kaikuaana. 

29  Ehiku  no  hoahanau  kane ;  o 
mare  aku  la  ka  mua  i  ka  wahine,  a 
make  keiki  ole  ia. 

30  A  mare  iho  la  kona  hope  mai 
i  ua  wahine  la,  a  make  keiki  ole 
no  hoi  ia. 

31  A  o  ke  kolu  hoi,  na  mare  aku 
la  oia  ia  ia,  a  pela  no  hoi  lakou  a 
ehiku;  make  iho  la  lakou,  aole  a 
lakou  keiki. 

32  A  mahope  o  lakou  a  pau,  ma- 
ke  iho  la  no  hoi  ua  wahine  la. 

33  A  i  ke  alahouana,  owai  la  ka 
mea  o  lakou  ia  ia  ka  wahine  ?  No 
ka  mea,  ua  mare  lakou  a  ehiku  ia  ia 

No  ke  alahouana. 


LUKA. 


Ka  wahinekanemake. 


34  Hai  mai  la  Iesu,  i  mai  la  ia  la- 
kou,  O  ko  ke  ao  nei,  ua  mare  la- 
kou,  a  ua  hoopalauia  no  hoi; 

35  Aka,  o  ka  poe  e  pono  ke  loaa 
pu  ia  lakou  kela  ao  aku  me  ka  hoa- 
la  hou  ia  mai  mai  waena  mai  o  ka 
poe  make,  aole  o  lakou  e  mare, 
aole  no  hoi  e  hoopalauia. 

36  No  ka  mea,  aole  e  hiki  ia  la- 
kou  ke  make  hou,  no  ka  mea,  e  li- 
ke  no  lakou  me  ka  poe  anela;  he 
poe  keiki  hoi  lakou  na  ke  Akua, 
na  keiki  hoi  o  ke  alahouana, 

37  A  no  ka  hoala  hou  ana  o  ka 
poe  i  make,  ua  hoike  mai  o  Mose  ma 
ka  laau  i  kona  kapa  ana  i  ka  Haku, 
ke  Akua  no  Aberahama,  ke  Akua 
no  Isaaka,  ke  Akua  no  Iakoha. 

38  Aole  hoi  ia  he  Akuano  ka  poe 
make,  aka,  no  ka  poe  ola;  no  ka 
mea,  e  ola  ana  lakou  a  pau  ia  ia. 

39  1  Alaila  olelo  aku  la  kekahi 
poe  kakauolelo,  i  aku  la,  E  ke  Ku- 
mu,  ua  pono  kau  olelo  ana, 

40  Aole  hoi  o  lakou  i  aa  e  ninau 
hou  aku  ia  ia. 

41  A  i  mai  la  oia  ia  lakou,  Pehea 
la  hoi  lakou  i  olelo  ai,  He  keiki  ka 
Mesia  ua  Davida  ? 

42  A  o  Davida  kekahi  i  olelo  mai 
ma  ka  buke  Halelu,  I  mai  la  o  Ie- 
hova  i  kuu  Haku,  E  noho  oe  ma 
ko'u  lima  akau, 

43  A  hoolilo  iho  au  i  kou  poe  ene- 
mi  i  paepae  no  kou  mau  wawae. 

44  Nolaila,  ina  pela  o  Davida  i 
kapa  ai  ia  ia  i  Haku,  pehea  la  hoi 
ia  e  keiki  ai  nana  ? 

45  1[  A  i  ka  hoolohe  ana  o  ka 
poe  kanaka,  olelo  mai  la  oia  i  ka- 
na  poe  haumaua, 

46  E  malama  ia  oukou  iho  i  ka 
poe  kakauolelo,  ka  poe  i  makema- 
ke  e  hele  me  ka  lole  hooluelue,  a 
me  ke  alohaia  mai  ma  kahi  kanaka, 
a  me  na  noho  kiekie  maloko  o  na 
halehalawai,  a  me  na  wahi  maikai 
loa  i  na  ahaaina ; 

47  Ka  poe  i  hoopau  i  na  hale  o 
na  wahiuekanemake,  a  hooloihi 
hoi  i  ka  pule  i  ikeia  mai  ai ;  e  nui 
auanei  hoi  ko  lakou  make. 

ANANA  ae  la  ia,  a  ike  i  ka  poe 
waiwai  e  hoolei  ana  i  ka  la- 
kou  mau  makana  iloko  o  ka  wai- 
hona  kala. 

2  A  ike  ae  la  ia  i  kekahi  wahine- 
kanemake  ilihune,  e  hoolei  ana  i 
na  lepeta  elua  iloko. 

3  A  olelo  mai  la  ia,  He  oiaio  ka'u 
e  olelo  aku  nei  ia  oukou,  ua  oiaku 
ka  mea  akeia  wahinekanemake  ili- 
hune  i  hoolei  ai  iloko  mamua  o  ka 
lakou  a  pau. 

4  No  ka  mea,  o  lakou  nei  a  pau, 
ua  hoolei  i  kauwahi  o  ko  lakou 
waiwai  nui  iwaena  o  na  makana  no 
ke  Akua ;  aka,  o  keia  wahine,  ua 
hoolei  pau  loa  iloko  i  kana  mea 
hoi  e  ola'i. 

5  Tf  A  i  ka  olelo  ana  o  kekahi 
poe  no  ka  luakini,  i  ka  hoonaniia 
me  na  pohaku  maikai,  a  me  na  mo- 
hai,  i  mai  la  oia, 

6  E  hiki  mai  ana  na  la  e  hoohio- 
loia'i  keia  mau  mea  a  oukou  e  ike 
nei,  aole  e  koe  kekahi  pohaku  ma- 
luna  iho  o  kekahi  pohaku. 

7  Alaila  ninau  aku  la  lakou  ia  ia, 
i  aku  la,  E  ke  Kumu,  ahea  la  ua- 
nei  e  hiki  mai  ai  ia  mau  mea  ?  a 
heaha  hoi  ka  hoailona  o  ko  lakou 
hiki  ana  mai? 

8  A  olelo  mai  la  ia,  E  malama  o 
puni  oukou  ;  no  ka  mea,  he  nui  ka 
poe  e  hele  mai  ana  mako'u  inoa,  e 
olelo  ana,  Owau  no  ia ;  a  e  koko- 
ke  mai  nei  ka  manawa ;  mai  hahai 
aku  hoi  oukou  ia  lakou. 

9  A  i  ka  wa  e  lohe  ai  oukou  i  na 
kaua,  a  me  ka  haunaele  ana,  mai 
hopohopo  oukou  ;  no  ka  mea,  ao- 
le  e  ole  ka  hiki  e  ana  o  ia  mau 
mea;  aka,  aole  kokoke  mai  ka 
pau  ana. 

10  Olelo  mai  la  oia  ia  lakou,  Alai- 
la  e  ku  e  mai  kekaki  lahuikanaka  i 
kekahi  lahuikanaka,  a  o  kekahi  au- 
puni  i  kekahi  aupuni. 

11  E  hiki  mai  ana  no  na  olai  nui 
i  kela  wahi  a  i  keia  wahi,  a  me  na 
kau  wi,  a  me  na  mai ;  a  e  ikeia'ku 
hoi  na  mea  makau  a  me  nahoailo- 
na  nui  ma  ka  lani. 

12  Aka,  mamua  o  ua  mau  mea 
la,  e  lalau  ko  lakou  mau  lima  ia  ou- 
kou,  a  e  hoomaau  lakou,  a  e  haawi 
aku  ia  oukou  i  na  halehalawai,  a 


Na  hoailona  e  ikeia. 

iloko  o  na  halepaahao,  a  c  kaiia 
'ku  oukou  imua  o  na'lii  a  me  na 
kiaaina  no  ko'u  inoa. 

13  A  e  lilo  ana  ia  mea  no  oukou 
i  mea  e  hoike  ai. 

14  Nolaila  e  waiho  i  keia  iloko 
o  ko  oukou  mau  naau,  aole  e  ma- 
nao  mua  i  ka  oukou  mea  e  olelo 
ai. 

15  No  ka  mea,  e  haawi  aku  au  i 
waha  no  oukou  a  me  ke  akamai, 
aole  e  hiki  i  ko  oukou  poe  enemi 
a  pau  ke  hoopohala,  aole  hoi  ke 
pale  ae. 

16  A  e  kumakaiaia'ku  no  hoi  ou- 
kou  e  na  makua,  a  me  na  hoaha- 
nau,  a  me  na  hanauna,  a  me  na  ma- 
kamaka :  a  e  pepehi  mai  lakou  i 
kekahi  poe  o  oukou  a  make. 

17  A  e  inainaia  mai  oukou  c  na 
mea  a  pau  no  ko'u  inoa. 

18  Aole  hoi  e  lilo  ke  oho  hooka- 
hi  o  ko  oukou  poo. 

19  Me  ke  ahonui  e  malama  ai  ou- 
kou  i  ko  oukou  mau  uhane. 

20  A  i  ka  wa  e  ike  ai  oukou  ia 
Ierusalema  e  hoopuniia  e  na  kaua, 
alaila  e  ike  oukou,  ua  kokoke  mai 
kona  neoneo  aua. 

21  Alaila  o  ka  poe  ma  Iuelea,  e 
holo  lakou  i  na  mauna ;  a  o  ka  poe 
maloko  ona,  e  holo  lakou  mawa- 
ho ;  a  o  ka  poe  ma  na  aina,  mai  ko 
mo  lakou  iloko  ona. 

22  No  ka  mea,  o  na  la  ia  e  hoo- 
paiia'i  a  e  ko  ai  hoi  na  mea  a  pau 
i  palapalaia. 

23  Auwe  hoi  ka  poe  wahine  ha- 
pai,  a  me  ka  poe  hanai  waiu  ia  mau 
la  !  no  ka  mea,  e  nui  ana  ka  poino 
maluna  o  ka  aina  a  me  ka  huhu  i 
keia  lahuikanaka. 

24  A  e  haule  no  lakou  i  ka  pahi 
kaua,  a  e  lawe  pio  ia'ku  lakou  i  na 
aina  a  pau  ;  a  e  hehiia  auanei  o  Ie- 
rusalema  ilalo  e  na  kauaka  e,  apau 
aku  na  manawa  o  ko  na  aiua  e. 

25  ^  A  e  ikeia'ku  hoi  na  hoai. 
lona  ma  ka  la,  a  ma  ka  mahiua,  a 
mana  hoku  ;  a  maluna  oka  honua 
hoi  ka  pilikiaana  o  na  lahuikaua- 
ka,  me  ka  pilihua ;  e  haalulu  aua 
ke  kai  a  me  ke  kupikipikio. 

26  E  maule  no  hoi  na  kanaka,  i  ka 
makau  a  me  ka  manao  ana  i  na  mea 
e  hiki  mai  aua  maluna  iho  okaho- 

E  kiai  me  ka  pule. 

nua ;  no  ka  mea,  e  hoonaueia'ua 
na  mea  mana  o  ka  lani. 

27  Alaila  e  ike  ai  lakou  i  ke  Kei- 
ki  a  ke  kanaka  e  hele  mai  ana  ma- 
luna  iho  o  kekahi  ao,  me  ka  mana, 
a  me  ka  naui  nui. 

28  A  i  ka  hoomakaia'nao  uamau 
mea  ln,  alaila  e  nana  ae  oukou  eea 
ae  hoi  i  ko  oukou  mau  poo ;  no  ka 
mea,  ua  kokoke  mai  ko  oukou  ola. 

29  A  olelo  mai  la  oia  i  ka  olelo- 
nane  ia  lakou ;  E  hoomanao  ou- 
kou  i  ka  laau  fiku,  a  me  na  laau  a 
pau. 

30  I  ka  wa  e  ike  ai  oukou  i  ko  la- 
kou  muo  ana'e,  alaila  ike  no  ou- 
kou  ua  kokoke  mai  ka  makalii. 

31  Pela  hoi  oukou,  i  ka  wa  e  ike 
ai  oukou  i  ka  hiki  ana  mai  o  ia  mau 
mea,  e  manaoio  oukou  ua  kokoke 
mai  no  ke  aupuni  o  ke  Akua. 

32  He  oiaio  ka'u  e  olelo  aku  nei 
ia  oukou,  aole  e  hala  keiahanauna 
mamua  o  ka  hooko  ana  o  ia  mau 
mea  a  pau. 

33  E  lilo  no  ka  lani,  a  me  ka  ho- 
nua ;  aka,  o  ka'u  mau  olelo,  aole 
loa  ia  e  lilo. 

34  H  E  malama  hoi  oukou  ia  ou- 
kou  iho,  o  kaumaha  auanei  ko  ou- 
kou  mau  naau  i  ka  uhauha  aua,  a 
me  ka  ona  ana,  a  me  ka  manao  ana 
raa  keia  ao,  o  kau  mai  hoi  ua  la  la 
maluna  ilio  o  oukou,  me  ka  manao 
ole  ia'ku. 

35  No  ka  mea,  e  kau  mai  ana  ia 
me  he  pahele  la maluna  o  ka  poe  a 
pau  e  noho  ana  malona  o  ka  ho- 
nua  a  pau. 

36  Nolaila  e  kiai  oukou  me  ka 
pule  i  kela  manawa  a  i  keia  mana- 
wa,  i  manaoia  mai  oukou  e  pono 
ke  pakele  ia  mau  mea  a  pau  e  kau 
mai  ana,  a  e  ku  hoi  iinua  okeKei- 
ki  a  ke  kanaka. 

37  A  i  na  ao,  e  ao  ana  no  ia  ma- 
loko  o  ka  luakini ;  a  i  na  po,  hele 
ae  la  no  ia  a  uoho  ma  ka  mauna  i 
kapaia  o  01iveta. 

38  A  i  ke  kakahiaka,  hele  mai  la 
na  kauaka  io  ua  la  iloko  o  ka  lua- 
kini,  e  hoolohe  ia  ia. 

Ka  moliaola. 


LUKA. 


Ka  akaaina  a  ka  Ilaku. 


AE  kokoke  mai  ana  ka  ahaaina 
berena  hu  ole,  i  kapaia  ka  mo- 
liaola. 

2  A  imi  iho  la  na  kahuna  nui  a 
me  ka  poe  kakauolelo  i  mea  e  ina- 
ke  ai  oia  ia  lakou  ;  no  ka  mea,  ua 
hopohopo  lakou  i  kanaka. 

3  1  Alaila  komo  iho  la  o  Satana 
iloko  o  Iuda  i  kapaia  o  Isekariote, 
oia  kekahi  o  ka  umikumainalua. 

4  A  hele  aku  laia,  a  kuka  pu  me 
na  kahuna  nui,  a  me  na  luna  kiai, 
i  mea  e  haawi  aku  ai  oia  ia  ia  ia  la- 
kou. 

5  A  olioli  iho  la  lakou,  a  olelo  mai 
la  e  haawi  i  kala  ia  ia. 

6  Hooia  aku  la  oia,  a  imi  aku  la  e 
kumakaia  ia  ia  i  ka  wa  e  kaawale 
aku  ai  ka  ahakanaka. 

7  II  A  hiki  mai  ka  la  o  ka  ahaai- 
na  bereua  hu  ole,  ka  la  e  pono  ai 
ke  pepehi  i  ke  keiki  hipa  moliaola  ; 

8  Hoouna  ae  la  hoi  oia  ia  Petero, 
a  me  Ioane,  i  mai  la,  E  hele  olua 
e  hoomakaukau  no  kakou  i  ka  mo- 
liaola  e  ai  ai  kakou. 

9  Ninau  aku  la  laua  ia  ia,  Mahea 
la  i  kou  makemake  e  hoomakau- 
kau  ai  maua? 

10  A  hai  mai  ia  oia  ialaua,  Aiahoi, 
i  ko  olua  komo  ana  iloko  o  ke  ku- 
lanakauhale,  e  halawai  inai  me  olua 
kekahi  kanaka  e  hali  ana  i  ke 
kiaha  ooma  wai ;  e  hahal  olua  iaia 
iloko  o  ka  hale  ana  e  komo  ai. 

11  A  e  olelo  olua  i  ka  mea  nona 
ka  liale,  Ke  ninau  nei  ke  Kumu  ia 
oe,  Auhea  ke  keena  ahaaina,  kahi 
e  ai  ai  au  me  ka'u  mau  haumana  i 
ka  moliaola? 

12  A  hoike  mai  no  oia  ia  olua  i 
ke  keena  nui  maluna  i  hoolakola- 
koia;  maiaila  olua  e  hooinakau- 
kau  aL 

13  Hele  aku  la  laua,  a  ike  aku  la 
e  like  me  kana  olelo  ana  ia  laua; 
a  hoomakaukau  iho  la  laua  i  ka 
moliaola. 

14  A  hiki  mai  ka  hora,  noho  iho 
la  ia  e  ai,  a  me  ka  poe  lunaolelo  he 
umikumamalua  me  ia. 

15  A  olelo  mai  la  oia  ia  lakou,  He 
nui  kamakemake  a'u  i  makemake 
ai  e  ai  pu  me  oukou  i  keia  moliao- 
la  mamua  o  ko'u  make  ana: 

16  No  ka  mea,  ke  hai  aku  nei  au 

ia  oukou,  aole  au  e  ai  hou  aku  ia, 
a  hooko  e  ia  mai  ia  iloko  o  ke  au- 
puni  o  ke  Akua. 

17  Alaila,  lalau  iho  la  oia  i  ke  kia- 
ha,  a  hoomaikai  aku  la,  i  mai  la,  E 
lawe  oukou  i  keia,  a  e  kailike  ia 
oukou  iho ; 

18  No  ka  mea,  ke  olelo  aku  nei 
au  ia  oukou,  aole  au  e  inu  i  ko  ke 
kumu  waina,  a  hiki  e  mai  ke  aupu- 
ni  o  ke  Akua. 

19  Tf  Alaila  lalau  iho  la  ia  i  ka  be 
rena,  hoomaikai  aku  la,  a  wawahi 
iho  la,  a  haawi  mai  la  ia  lakou,  i 
mai  la,  O  ko'u  kino  keia  i  haawiia 
no  oukou  ;  e  hana  hoi  oukou  i  ke- 
ia  me  ka  hoomanao  mai  ia'u. 

20  Pela  no  hoi  i  ke  kiaha,  maho- 
pe  iho  o  ka  aina,  i  mai  la,  O  keia 
kiaha,  o  ke  kauoha  hou  ia  iloko  o 
ko'u  koko  i  kookaheia  no  oukou. 

21  T[  Eia  hoi  ca,  o  ka  lima  o  ka 
mea  nana  au  e  kumakaia,  eia  pu  me 
au  ma  ka  papa  aina. 

22  E  hele  ana  no  hoi  ke  Keiki  a 
ke  kanaka  e  like  me  ka  mea  i  hoo- 
maopopoia'i;  aka,  e  poino  kela 
kanaka  nana  ia  e  kumakaia  ! 

23  Alailaimiiho  lalakou  ialakou 
iho  i  ko  lakou  mea  nana  e  hana 
ia  mea. 

24  H  Ua  hoopaapaa  e  lakou  ia 
lakou  ilio  i  ko  lakou  mea  e  manao- 
ia'na  he  pookela. 

25  A  olelo  mai  la  oia  ia  lakou, 
Ua  hooalii  na'lii  o  na  lahuikanaka 
maluna  o  lakou  ;  a  o  ka  poe  i  hoo- 
koikoi  maluna  o  lakou,  ua  kapaia 
lakou  he  poe  hana  lokomaikai. 

26  Aka,  mai  mea  oukou  pela;  o 
ke  pookela  nae  iwaenaoukou,  eli- 
ke  ia  me  ka  mea  uuku  ;  a  o  ka  lu- 
U3,  e  like  ia  me  ka  mea  lawelawe. 

27  Owai  la  ka  mea  nui,  o  ka  mea 
e  noho  aua  e  ai,  a  o  ka  mea  lawela- 
we  anei?  Aole  anei  o  ka  mea  e 
noho  ana  e  ai?  Aka,  ua  like  au 
me  ka  mea  lawelawe  iwaena  o  ou- 
kou. 

28  O  oukou  ka  poe  i  noho  pu  mai 
me  au  iloko  o  ko'u  popilikia  ana. 

29  A  ke  haawi  aku  nei  au  ia  ou- 
kou  i  ke  aupuni,  me  ko'u  Makua  i 
haawi  mai  ai  ia'u. 

30  E  ai  oukou  a  e  inu  hoi  ma 
ka'u  papa  aina  iloko  o  ko'u  aupu- 

ni,  a  e  uoho  hoi  iua  na  nohoalii  e 
hoopono  ana  r  na  ohana  lie  umi- 
kumamalua  a  Iseraela. 
31  1[  Olelo  mai  la  hoi  ka  Haku,  E 
Simona,  e  Simona,  ea,  ua  noi  mai 

0  Satana  e  loaa  oukou  ia  ia  e  kana- 
na  oia  ia  oukou  e  like  me  ka  hua 
palaoa : 

33  Aka,  ua  pule  au  nou  i  pau  ole 
kou  manaoio ;  aia  hoohuliia  mai  oe 
e  hooikaika  oe  i  kou  poe  hoaha- 
nau. 

33  I  aku  la  hoi  oia  ia  ia,  E  kaHa- 
ku,  ua  makaukau  wau  e  hele  pu  me 
oe  i  ka  halepaahao,  a  i  ka  make. 

34  I  mai  la  hoi  ia,  Ke  olelo  aku 
nei  au  i  oe,  e  Petero,  aole  e  kani 
ka  moa  i  keia  la  mamua  o  kou  hoo- 
le  akolu  ana  i  kou  ike  aua  ia'u. 

35  Alaila  olelo  mai  la  oia  ia  lakou, 

1  ka  wa  i  hoouna  aku  ai  au  ia  ou- 
kou  me  ka  aa  kala  ole,  a  me  ke 
kieke  ai  ole,  a  me  ke  kamaa  ole,  i 
nele  anei  oukou  i  kekahi  mea  e 
pono  ai  ?  Hai  aku  la  hoi  lakou, 
Aole. 

36  Alaila  olelo  mai  la  oiaialakou, 
Aka  ano,  o  ka  mea  aa  kala,  e  lawe 
ia,  a  pela  hoi  i  ke  kieke  ai ;  a  o  ka 
mea  nele  i  ka  pahikaua,  e  kuai  lilo 
aku  i  kona  aahu,  a  e  kuai  lilo  mai 
i  ka  pahikaua. 

37  No  ka  mea,  ke  hai  aku  nei  au 
ia  oukou,  ia'u  no  e  hookoia'i  ka  mea 
i  palapalaia,  Ua  helu  pu  ia  oia  me 
ka  poe  hana  hewa;  no  ka  mea,  e 
pau  auanei  na  mea  no'u. 

38  Olelo  aku  la  hoi  lakou,  E  ka 
Haku,  eia  hoi,  na  pahikaua  elua.  I 
mai  la  oia  ia  lakou,  He  nui  iho  la  ia. 

39  T[  Alaila  puka  ia  iwaho,  a  hele 
i  ka  mauna  o  01iveta,  me  kana  i 
hana  mau  ai ;  a  hahai  aku  la  kana 
mau  haumana  ia  ia. 

40  A  hiki  aku  ia  ilaila,  i  mai  la  oia 
ia  lakou,  E  pule  oukou  o  lilo  i  ka 
hoowalewaleia. 

41  Mamao  aku  la  hoi  oia  mai  o 
lakou  aku,  me  he  nou  ana  la  o  ka 
pohaku,  a  kukuli  iho  la  ilalo,  pule 
aku  la  ia, 

42  I  aku  la,  E  ka  Makua,  ina  e 
pono  ia  oe,  e  lawe  aku  oe  i  keia 
kiaha  mai  o'u  aku  nei ;  aole  hoi  o 
ko'u  makemake,  aka,  o  kou  no  ke 
hanaia. 


43  A  ikeia'e  la  e  ia  ka  auela,  mai 
ka  lani  mai,  e  hooikaika  aua  ia  ia. 

44  A  ua  puni  ia  i  ka  eha  nui,  pu- 
le  ikaika  aku  la  ia ;  a  ua  like  hoi 
kona  hou  me  na  kulu  nui  o  ke  ko- 
ko  e  haule  ana  ilalo  i  ka  lepo. 

45  A  ku  ae  la  ia  mai  ka  pule  ana, 
hoi  mai  la  ia  i  kana  mau  haumana, 
ike  mai  la  ia  lakou  e  hiamoe  ana  no 
ke  kaumaha ; 

46  I  mai  la  hoi  oia  ia  lakou,  No 
ke  aha  la  oukou  e  hiamoe  nei  ?  E 
ala'e  iluna,  e  pule  hoi  oukou,  o  lilo 
oukou  i  ka  hoowalewaleia. 

47  1[  A  ia  ia  e  olelo  ana,  aia  hoi, 
ka  lehulehu,  a  o  ka  mea  i  kapaia  o 
Iuda,  o  kekahi  o  ka  poe  umikuma- 
malua,  hele  ae  ia  mamua  o  lakou, 
a  hookokoke  no  ia  io  Iesu  la  e  honi 
ia  ia. 

48  Ninau  mai  la  hoi  o  Iesu  ia  ia, 
E  Iuda,  ke  kumakaia  nei  anei  oe 
i  ke  Keiki  a  ke  kanaka  me  ka 
honi  ? 

49  A  ike  iho  la  ka  poe  me  ia  i  ka 
mea  e  hanaia  ana,  ninau  aku  la  la- 
kou  ia  ia,  E  ka  Haku,  e  hahau  anei 
makou  me  ka  pahikaua? 

50  H  A  hahau  iho  la  kekahi  o  la- 
kou  i  ke  kauwa  a  ke  kahuna  nui,  a 
oki  ae  la  i  kona  pepeiao  akau. 

51  Alaila  olelo  mai  la  o  Iesu,  i  mai 
la,  U'oki  pela !  A  hoopa  ae  la  oia 
i  kona  pepeiao,  hoola  iho  la  ia  ia. 

52  Alaila  olelo  mai  la  Iesu  i  ka 
poe  i  kii  aku  ia  ia,  i  na  kahuna  nui, 
a  me  na  luna  o  ka  luakini,  a  me  na 
lunakahiko,  Ua  hele  mai  anei  oukou 
mawaho  me  na  pahikaua,  a  me  na 
newa,  e  like  me  ka  hahai  ana  i  ka 
powa? 

53  I  ko'u  noho  ana  me  oukou  i 
kela  la,  a  i  keia  la,  iloko  o  ka  lua- 
kini,  aole  i  lalau  mai  ko  oukou  m;;u 
lima  ia'u.  Aka,  o  ko  oukou  hoia 
keia,  a  me  ka  mana  o  ka  pouli. 

54  H  Alaila  lalau  ae  la  lakou  ia 
ia,  kai  aku  la,  a  alako  ia  ia  iloko  o 
ka  hale  o  ke  kahuna  nui;  a  hahai 
kaawale  aku  la  o  Petero  mahope. 

55  A  hoa  iho  la  lakou  i  ke  ahi 
mawaenakonu  o  ka  pahale,  noho 
nui  iho  la  lakou  ilalo,  noho  pu  iho 
la  o  Petero  iwaena  o  lakou. 

56  A  ike  ae  la  kekahi  kaikamahi- 
ne  ia  ia  e  noho  ana  ina  ke  ahi,  a  ha- 

ka  pono  ia  ia,  i  ae  la  ia,  Oia  nei  no 
kekahi  me  ia. 

57  A  hoole  aku  la  oia  ia  Icsu,  i  aku 
la,  E  ka  wahine,  aole  au  i  ike  ia  ia. 

58  A  liuliu  iki  ae  la,  ike  mai  la 
kekahi  mea  e  ia  ia,  i  mai  la  ia,  O  oe 
no  kekahi  o  lakou.  I  aku  la  Pete- 
ro,  E  ke  kanaka,  aole  au. 

59  A  hookahi  paha  hora  ma  ia 
hope  iho,  hooiaio  ae  la  kekahi,  i  ae 
la,  Oiaio,  oia  nei  no  hoi  kekahi  me 
ia,  no  ka  mea,  no  Galilaia  ia  nei. 

60  Olelo  aku  la  hoi  o  Petero,  E  ke 
kanaka,  aole  au  i  ike  i  kau  i  olelo 
mai  nei.  A  i  kana  olelo  ana,  kani 
koke  iho  la  ka  moa. 

61  Haliu  mai  la  no  hoi  ka  Haku, 
nana  mai  la  ia  Petero ;  a  hooma- 
nao  iho  la  o  Petero  i  ka  olelo  a  ka 
Haku  i  olelo  mai  ai  ia  ia,  Mamua 
o  ke  kani  ana  o  ka  moa,  akolu  ou 
hoole  ana  mai  ia'u. 

63  A  hele  aku  la  o  Petero  iwaho, 
uwe  mihi  nui  iho  la  ia. 

63  1[  O  ka  poe  kanaka  hoi  e  paa 
ana  ia  Iesu,  hoomaewaewa  aku  la 
lakou  ia  ia,  me  ka  pepehi  ia  ia. 

64  A  pani  ae  la  lakou  i  kona  mau 
maka,  pepehi  aku  la  ma  kona  wahi 
maka,  a  ninau  aku  la  ia  ia,  i  aku  la, 
E  koho  oe,  na  wai  oe  i  pepehi? 

65  He  nui  no  hoi  na  olelo  e  ae  a  la- 
kou  i  hoino  aku  ai  ia  ia. 

66  %  A  ao  ae  la,  akoakoa  koke 
mai  la  ka  poe  lunakahiko  o  kanaka, 
a  me  na  kahuna  nui,  a  me  ka  poe 
kakauolelo,  a  lawe  ae  la  lakou  ia  ia 
iloko  o  ko  Jakou  ahalunakanawai, 
i  aku  la, 

67  O  oe  auei  ka  Mesia?  e  hai  mai 
ia  makou.  I  mai  la  hoi  oia  ia  la- 
kou,  Ina  e  hai  aku  au  ia  oukou, 
aole  no  oukou  e  manaoio  mai. 

68  A  ina  e  ninau  aku  au  ia  oukon, 
aole  oukou  e  hai  mai  ia'u,  aole  hoi 
e  hookuu  ia'u. 

69  Mahope  aku  nei  hoi,  e  noho  no 
ke  Keiki  a  ke  kanaka  ma  ka  lima 
akau  o  ka  mana  o  ke  Akua. 

70  Ninau  aku  la  lakou  a  pau,  O  oe 
no  anei  ke  Keiki  a  ke  Akua?  Hai 
mai  la  hoi  oia,  Owau  no  o  ka  ou- 
kou  e  olelo  nei. 

71  1  ae  la  no  hoi  lakou,  He  aha 
ka  kakou  hemahema  c  pono  ai  ka 
mea  hou  e  maopopo  ai  ?  no  ka  mea, 

AKU  ae  ko  lakou  poe  a  pau, 
alakai  aku  la  lakou  ia  ia  io  Pi- 
lato  la. 

2  A  hoohewa  aku  la  lakou  ia  ia,  i 
aku  la,  Ua  ike  makou  ia  ia  nei  e 
hoohuli  hewa  ana  i  kanaka,  e  papa 
ana  i  ka  hookupu  ia  Kaisara,  e  olelo 
ana,  Oia  iho  no  ka  Mesia,  ke  alii. 

3  Alaila  ninau  aku  la  o  Pilato  ia 
ia,  i  aku  la,  O  oe  no  anei  ke  alii  o 
ka  poe  Iudaio  ?  Hai  mai  la  hoi  o 
Iesu  ia  ia,  i  mai  la,  Oia  kau  i  olelo 
mai  nei. 

4  Olelo  mai  la  Pilato  i  na  kahuna 
nui,  a  me  ka  ahakanaka,  Aohe  he- 
wa  iki  o  keia  kanaka  i  loaa  ia'u. 

5  Koi  ikaika  aku  la  no  nae  lakou, 
e  olelo  ana,  Ua  hoohaunaele  oia  nei 
ikanaka  i  kanaaoanaa  puni  Iuaea, 
mai  Galilaia  kahi  i  hoomaka  ai,  a 
hiki  mai  i  keia  wahi. 

6  A  lohe  Pilalo  i  ka  hua  Galilaia, 
ninau  mai  la  ia,  he  kanaka  Galilaia 
paha  ia. 

7  A  maopopo  ia  ia  no  ka  aina  ia 
Herode  kela,  hoouna  aku  la  oia  ia 
ia  io  Herode  la,  e  noho  ana  oia  ma 
Ierusalema  ia  mau  la. 

8  1  A  ike  o  Herode  ia  Iesu,  olioli 
nui  iho  la  ia;  no  ka  mea,  he  loihi 
kona  manawa  i  makemake  ai  e  ike 
ia  ia,  no  na  mea  he  nui  ana  i  lohe 
ai  nona ;  a  manao  no  hoi  ia  e  ike  i 
kekahi  hana  maua  e  hanaia  e  ia. 

9  A  he  nui  na  mea  ana  i  ninau  aku 
ai  ia  ia,  aole  hoi  o  Iesu  i  hai  iki  mai 
ia  ia. 

10  Ku  ae  la  na  kahuna  nui,  a  me 
ka  poe  kakaolelo,  hoohewa  ikaika 
lakou  ia  ia. 

1L  Hoowahawaha  aku  la  no  hoi  o 
Herode,  a  me  kona  poe  koa  ia  ia, 
me  ka  hoomaewae  wa,  kahiko  aku  la 
ia  ia  me  ka  aahu  nani,  ahoihoi  mai 
la  ia  ia  io  Pilato  la. 

13  1f  Lilo  ae  la  no  hoi  o  Pilato  a 
me  Herode  i  mau  hoaaloha  pu,  ia 
la;  no  ka  mea,  ua  ku  e  kekahi  i 
kekahi  mamua. 

13  1  A  hoakoakoa  mai  la  o  Pilato 
i  na  kahuna  uui,  a  me  na  luna,  a 
me  na  kanaka; 

14  I  mai  la  oia  ia  lakou,  Ua  lawe 
mai  nei  oukou  i  keia  kanaka  io'u 
nei  me  he  mea  la  e  hoohuli  e  ana  i 
kanaka ;  a  ua  hookolokolo  au  ia  ia 
imua  o  oukou,  ea,  aole  hoi  i  loaa 
ia'u  ka  hewa  o  ua  kanaka  nei  a  ou- 
kou  i  niania  ai  ia  ia : 

15  Āole  hoi  o  Herode,  no  ka  mea, 
ua  hoouna  aku  au  ia  oukou  io  na 
la ;  i  ike  hoi  oukou,  aole  oia  nei  i  ha- 
na  i  ka  mea  e  pono  ai  ka  make  ana. 

16  Nolaila  e  hahau  au  ia  ia,  a  e 
hookuu  aku. 

17  No  ka  mea,  he  pono  ke  hoo- 
kuu  aku  oia  i  kekahi  ia  lakou,  ia 
ahaaina. 

18  Hea  nui  ae  la  lakou  a  pau  e 
olelo  ana,  E  kaiia'ku  keia,  a  e  hoo- 
kuu  mai  oe  ia  Baraba  ia  makou. 

19  O  ka  mea  ia  i  hahaoia  iloko  o 
ka  halepaahao,  no  ka  hoohaunaele 
ana  maloko  o  ke  kulanakauhaule, 
a  me  ka  pepehi  kanaka. 

20  Nolaila  olelo  hou  mai  la  Pilato 
ia  lakou  me  ka  makemake  e  hoo- 
kuu  ia  Iesu. 

21  A  olelo  leo  nui  aku  la  lakou, 
E  kau  ma  ke  kea !  e  kau  ma  ke  kea 
ia  ia ! 

22  A  olelo  hou  mai  la  ia,  o  ke  ko- 
lu  keia,  ia  lakou,  No  ke  aha  la,  hea- 
ha  kameahewaana  i  hana'i?  Ao- 
le  au  i  ike  i  kona  hewa  e  pono  ai 
ka  make :  nolaila  e  hahau  aku  au 
ia  ia,  a  hookuu  aku. 

23  Aka  hoi,  koi  aku  la  lakou  me 
ka  leo  nui,  e  noi  ana  e  make  ia  ma 
ke  kea ;  a  ko  ae  la  ko  lakou  mau 
leo  a  me  ko  na  kahuna  nui. 

24  A  olelo  iho  la  o  Pilato  e  ha- 
naia  ka  mea  a  lakou  i  noi  ai. 

25  Al  dla  hookuu  ae  la  oia  i  ka 
lakou  mea  i  noi  ai,  i  ka  mea  i  ha- 
haoia  iloko  o  ka  halepaahao  no  ka 
hoohaunaele  ana,  a  me  ka  pepehi 
kanaka;  a  haawi  ae  la  ia  Iesu  ma 
ko  lakou  manao. 

26  A  i  ko  lakou  kai  ana'ku  ia  ia, 
lalau  iho  lakou  ia  Simona  no  Kure- 
ne  e  hele  mai  ana  mai  ka  aina  mai, 
kau  aku  la  lakou  i  ka  laau  kea 
maluna  ona,  e  hali  aku  ia  mahope 
o  Iesu. 


27  1i  A  hahai  aku  la  ia  ia  ka  aha- 
kanaka  he  nui  loa,  o  na  wahine 
kekahi,  na  mea  i  uwe  aku,  a  u  aku 
hoi  ia  ia. 

28  Alaila  haliu  mai  la  Iesu  ia  la- 
kou,  i  mai  la,  E  na  kaikamahine  o 
Ierusalema,  mai  uwe  oukou  no'u, 
aka,  e  uwe  oukou  no  oukou  iho,  a 
no  ka  oukou  mau  keiki ; 

29  No  ka  mea,  e  hiki  mai  ana  na 
la  e  olelo  ai  lakou,  Pomaikai  ka 
poe  i  pa,  a  me  na  opu  i  hanau  ole, 
a  me  na  u  i  omo  ole  ia. 

30  Alaila  e  hoomaka  lakou  e  ole- 
lo  aku  i  na  mauna,  E  hiolo  mai 
maluna  iho  o  makou;  a  i  na  puu 
hoi,  E  uhi  mai  ia  makou. 

31  No  ka  mea,  iua  e  hana  lakou 
i  keia  mau  mea  i  ka  laau  maka, 
heaha  ka  mea  e  hanaia'i  i  ka  laau 
maloo  ? 

32  A  ua  alakaiia'ku  na  mea  e  ae 
elua,  na  kanaka  hana  hewa,  e  make 
pu  me  ia. 

33  A  hiki  aku  la  lakou  i  ka  wahi 
i  kapaia  o  Kalevari,  malaila  lakou 
i  kau  aku  ai  ia  ia  ma  ke  kea,  a  me 
na  lawehala,  ma  ka  akau  kekahi, 
a  ma  ka  hema  kekahi. 

34  H  Alaila  olelo  aku  la  o  Iesu,  E 
ka  Makua,  e  kala  iho  oe  i  ko  lakou 
nei  hewa;  no  ka  mea,  aole  o  lakou 
ike  i  ka  lakou  mea  e  hana  nei. 
Puunaue  ae  la  lakou  i  kona  mau 
kapa,  hailona  iho  la. 

35  Ku  iho  la  no  hoi  na  kauaka 
e  makaikai  ana:  a  hoomaewaewa 
aku  la  me  ko  lakou  mau  alii,  i  aku 
la,  Ua  hoola  ka  oia  ia  hai,  a  ina  oia 
ka  Mesia,  ka  hiwahiwa  a  ke  Akua, 
e  hoola  kela  ia  ia  iho. 

36  Hoomaewaewa  aku  la  hoi  na 
koa  ia  ia,  hele  aku  la  lakou,  a  haa- 
wi  aku  i  ka  vine{j;a  ia  ia ; 

37  A  olelo  aku  la  lakou,  Ina  o  oe 
ke  alii  o  ka  poe  iuelaio,  e  hoola  oe 
ia  oe  iho. 

38  He  palapala  hoi  maluna  ona, 
he  Helene,  he  Roma,  a  he  Hebera 
ka  olelo  i  kakauia'i  ia,  OIA  NEI 
KE  ALII  O  KA  POE  IUDAIO. 

39  1  A  o  kekahi  o  na  lawehala  i 
kauia,  hoino  aku  la  oia  ia  ia,  i  aku 
la,  Ina  o  oe  ka  Mesia,  e  hoola  oe 
ia  oe  iho,  a  me  maua. 

40  A  olelo  ae  la  kekahi  e  ao  ana 

ia  ia,  i  ae  la,  Aole  anei  ou  makau  i 
ke  Akua?  maloko  pu  hoi  oe  o  ia 
make  hookahi. 

41  A  ia  kaua,  he  pono  ia,  no  ka 
mea,  ua  loaa  ia  kaua  ka  uku  pono 
o  ka  kaua  hana  ana ;  aka  oia  nei, 
aole  ia  i  hana  hewa  iki. 

42  Olelo  aku  la  hoi  oia  ia  Iesu,  E 
hoomanao  mai  oe  ia'u,  e  ka  Haku, 
i  ka  wa  e  hiki  ai  oe  i  kou  aupuni. 

43  I  mai  la  hoi  o  Iesu  ia  ia,  He 
oiaio  ka'u  e  olelo  aku  nei  ia  oe,  I 
keia  la  o  oe  pu  kekahi  me  au  iloko 
o  ka  paradaiso. 

44  A  i  ke  ono  o  ka  hora,  he  pouli 
maluna  o  ka  honua  a  pau,  a  hiki  i 
ka  iwa  o  ka  hora. 

45  Ua  hoopouliia  hoi  ka  la,  a  na- 
hae  iho  la  mawaenakonu  ka  paku 
o  ka  luakini. 

46  H  A  kahea  aku  la  o  Iesu  me 
ka  leo  nui,  i  aku  la,  E  ka  Makua, 
iloko  o  kou  mau  lima  ke  waiho 
aku  nei  au  i  ko'u  uhane !  A  pau 
kana  olelo  ana  ia,  make  iho  la  ia. 

47  A  ike  ka  lunahaneri  ia  mea  i 
hanaia'i,  hoomaikai  aku  la  ia  i  ke 
Akua,  i  aku  la,  Oiaio,  he  kanaka 
pono  no  keia. 

48  O  ka  poe  kanaka  hoi  a  pau  i 
akoakoa  mai  ma  keia  mea  i  ikeia, 
a  ike  lakou  i  na  mea  i  hanaia,  pa- 
pai  iho  la  lakou  ma  ko  lakou  uma- 
uma  iho,  a  hoi  aku  la. 

49  Ku  mamao  aku  la  hoi  kona 
poe  hoalauna  a  pau,  a  me  na  wa- 
hine  i  hahai  ia  ia  mai  Galilaia  mai, 
e  makaikai  ana  lakou  ia  mau  mea. 

50  H  Aia  hoi,  he  kanaka,  o  Iose- 
pa  kona  inoa,  he  kakaolelo,  he  ka- 
naka  maikai,  he  hoopono ; 

51  (Aole  oia  i  ae  pu  aku  ma  ko 
lakou  manao,  a  me  ka  lakou  hana ;) 
no  Arimataia,  no  ke  kulanakau- 
liale  o  ka  poe  Iudaio  ia,  e  kali  ana 
no  oia  i  ke  aupuni  o  ke  Akua. 

52  Hele  aku  la  ia  io  Pilato  la,  a 
noi  aku  la  i  ke  kino  o  Iesu. 

53  Kuu  iho  la  no  hoi  oia  ia  ia 
ilalo,  wahi  iho  la  ia  ia  i  ka  lole 
olona,  a  waiho  ae  la  ia  ia  iloko  o 
ka  luakupapau  i  kalaiia  iloko  o  ka 
pohaku,  aole  i  waiho  e  ia  ke  kana- 
ka  malaila. 

54  O  ka  la  ia  e  hoomakauk-au  ai, 
a  e  kokoke  mai  ana  ka  la  Sabati. 

118 


55  A  o  ka  poe  wahine  i  hele  pu 
me  ia  mai  Galilaia  mai,  hahai  aku 
la  lakou  a  ike  i  ka  luakupapau,  a 
me  ka  waiho  ana  o  kona  kino. 

56  Hoi  mai  la  lakou,  a  hooma- 
kaukau  i  na  mea  ala,  a  me  ka  hi- 
nu ;  a  hoomaha  iho  la  i  ka  la  Sa- 
bati,  mamuli  o  ke  kauoha. 

MOKUNA  XXIV. 

O  ke  ala  hou  ana  o  Iesu.  13  Ikeia  ia  e  na 
haumana  elua.  36  A  me  na  lunaolelo.  50 
Ko  Iesu  pii  ana  i  ka  lani. 

Aī  ka  la  mua  o  ka  hebedoma,  i 
ka  wanaao,  hele  aku  la  ua  mau 
wahine  la  me  kekahi  poe,  i  ka  lua- 
kupapau,  e  hali  aku  ana  i  na  mea 
aia  a  lakou  i  hoomakaukau  ai. 

2  'Ike  ae  la  lakou  i  ka  pohaku  ua 
olokaaia'e  mai  ka  luakupapau  ae. 

3  Komo  iho  la  lakou  iloko,  aole 
hoi  i  loaa  ia  lakōu  ke  kino  o  ka 
Haku  o  Iesu. 

4  A  i  ko  lakou  haohao  nui  ana  ia 
mea,  aia  tioi,  elua  kanaka  e  ku  mai 
aua  io  la&ou  la  me  na  kapa  alohi- 
lohi. 

5  Weliweli  iho  la  hoi  lakou,  a  ku- 
lou  iho  la  ke  alo  i  ka  lepo;  i  mai 
la  laua  ia  lakou,  No  ke  aha  la  ou- 
kou  e  imi  ai  i  ka  mea  ola  iwaena  o 
ka  poe  make  ? 

6  Aole  oia  maanei ;  aka,  ua  ala  ae 
nei  ia.  E  hoomauao  i  kana  i  olelo 
mai  ai  ia  oukou,  ia  ia  ma  Galilaia, 

7  I  ka  i  ana,  E  haawiia'ku  no  ke 
Keiki  a  ke  kanaka  iloko  o  na  lima 
o  kanaka  hewa,  a  e  make  ia  ma  ke 
kea,  a  i  ke  kolu  o  ka  la  e  ala  hou 
mai. 

8  Alaila  hoomanao  lakou  i  kana 
olelo ; 

9  A  hoi  mai  la  lakou  mai  ka  lua- 
kupapau  mai,  hoike  mai  la  lakou 
ia  mau  mea  i  ka  poe  umikumama- 
kahi,  a  i  na  mea  e  ae  o  lakou  a  pau. 

10  O  Maria  Magedalene,  a  me 
Ioana,  a  me  Maria  ka  makuwahine 
o  Iakobo,  a  me  na  wahine  e  ae  me 
lakou,  o  lakou  ka  poe  i  hai  mai  ia 
mau  mea  i  ka  poe  lunaolelo. 

11  A  ua  like  hoi  ka  lakou  olelo, 
i  ko  lakou  nei  manao,  me  he  mea 
ole  la,  aole  hoi  i  manao  lakou  he 
oiaio. 

12  Ku  ae  la  o  Petero  iluna,  a  ho- 

lo  aku  la  i  ka  luakupapau,  kulou 
ia  ilalo,  a  ike  aku  la  i  ka  lole  olona 
wale  no  e  waiho  ana,  kele  hoi  ia 
mai  laila  aku  e  haohao  ana  i  ka 
mea  i  hanaia. 

13  H  Aia  hoi,  elua  o  lakou  e  hele 
ana  ia  la,  i  ke  kulaoakaukale  i  ma- 
mao  kanaono  setadia  aku  mai  Ie- 
rusalema  aku,  o  Emausa  ka  inoa. 

14  A  kamailio  iho  la  laua  ia  mau 
mea  a  pau  i  hanaia. 

li  Eia  kekahi,  i  ko  laua  kamailio 
ana  me  ke  kuka  pn,  hiki  mai  la  o 
Iesu,  a  hele  pu  aku  la  me  laua. 

16  A  ua  hoopaaia  ko  laua  mau 
maka  aole  i  hoomaopopo  laua  ia 
ia. 

17  Olelo  mai  la  oia  ia  laua,  Heaha 
keia  mau  mea  a  olua  e  kamailio 
nei  i  ko  olua  hele  ana  me  ke  kau- 
maha  ? 

18  Olelo  aku  la  kekahi  o  laua,  o 
Keleopa  kona  inoa,  i  aku  la.  O  oe 
Avale  no  anei  ka  malihini  ma  Ieru- 
salema,  aole  i  ike  i  na  mea  i  hanaia 
malaila  i  keia  mau  la? 

19  Ninau  mai  la  oia  ia  laua,  Na 
mea  hea?  Hai  aku  la  laua  ia  ia, 
No  Iesu  o  Nazareta,  he  kanaka  ka- 
ula  ia,  hc  mana  i  ka  hana  a  me  ka 


olelo,  imua  o  ke  Akua,  a  me  na 
kanaka  a  pau. 

20  A  ua  haawi  aku  la  na  kahuna 
nui  a  me  na'lii  o  makou  ia  ia  e 
hoahewaia'e  e  make  ia,  a  ua  kau  ae 
la  lakou  ia  ia  ma  ke  kea. 

21  Aka,  ua  hoolana  makou  i  ka 
manao  ana,  oia  ka  mea  nana  e  hoo- 
la  i  ka  Iseraela.  O  ia  mau  mea,  a, 
eia  hoi  ke  kolu  o  ka  la,  mai  ka 
hana  ana  mai  ia  mau  mea; 

22  A  ua  pihoihoi  makou  i  kekahi 
mau  wahine  o  makou,  ua  hele  aku 
lakou  i  kakahiaka  nui  nei  i  ka  lua- 
kupapau ; 

23  Aole  hoi  i  loaa  ia  lakou  kona 
kino,  a  hoi  mai,  hai  mai  la  lakou, 
ua  ikeia  e  lakou  na  anela,  na  mea 
i  olelo  mai,  ua  ola  ia. 

24  A  ua  hele  aku  kekahi  mau 
meao  makou  i  ka  luakupapau,  ike 
aku  la  hoi  e  like  nie  ka  mea  a  na 
wahine  i  olelo  mai  ai,  aole  hoi  i 
ike  ia  ia. 

25  Olelo  mai  la  oia  ia  laua,  E  na 
mea  manao  ole,  e,  na  mea  naau 


a  me  na  lunaolelo. 
a  pau  a  ua 


ke 
ai, 


manaoio  ole  i  na  mea 
kaula  i  olelo  mai  ai; 

26  Aole  anei  e  pono  ka  Mesia  ke 
hanaia  pela,  a  komo  aku  i  kona 
nani  ? 

27  Alaila  wehewehe  mai  la  oia  i 
na  palapala  hemolele  ia  laua,  mai 
a  Mose  mai  a  pau  na  kaula  i  na 
mea  a  pau  i  kakauia  noua  iho. 

28  A  kokoke  aku  la  lakou  i 
kauhale  i  kahi  o  laua  e  hele 
hoohele  loa  aku  la  no  hoi  ia. 

29  Kaohi  iho  la  laua  ia  ia,  i  aku 
la,  E  noho  me  maua,  no  ka  mea, 
ua  ahiahi,  a  ua  kokoke  pau  keia  la. 
A  komo  ae  la  ia  a  noho  pu  iho  la 
me  laua. 

30  Eia  kekahi,  i  kona  noho  ana  e 
ai  me  laua,  lalau  iho  la  ia  i  ka  be- 
rena,  hoomaikai  aku  la,  a  wawahi 
iho  la,  a  haawi  mai  la  ia  laua. 

31  Alaila  weheia'e  la  ko  laua  mau 
maka,  a  hoomaopopo  iho  la  laua 
ia  ia ;  a  nalo  koke  aku  la  no  hoi  ia 
mai  o  laua  aku. 

32  A  olelo  ae  la  kekahi  i  kekahi, 
Aole  anei  i  mehana  ko  kaua  naau 
iloko  o  kaua,  i  kona  kamailio  ana 
me  kaua  ma  ke  alanui,  a  i  kona 
hoomoakaka  ana  mai  i  ka  palapala 
hemolele? 

33  Ia  hora  no,  ku  ae  la  laua  iluna 
a  hoi  mai  la  i  Ierusalema,  ike  mai 
la  laua  i  ka  poe  he  umikumamaka- 
hi  ua  akoakoa,  a  me  kekahi  poe 
pu  me  lakou ; 

34  I  aku  la  lakou,  Ua  aia  hou  ka 
Haku,  a  ua  ikeia  oia  e  Simona. 

35  A  hai  mai  la  laua  i  na  mea  i 
hanaia  ma  ke  alanui,  a  me  kona 
maopopo  ana  ia  laua  i  ka  wawahi 
berena  ana. 

36  H  A  i  ko  lakou  kamailio  ana 
ia  mau  mea,  ku  iho  la  Iesu  iwaena 
konu  o  lakou,  a  olelo  mai  la  oia  ia 
lakou,  Aloha  oukou ! 

37  A  makau  iho  la  lakou  me  ka 
weliweli,  e  manao  ana  he  uhan? 
ka  mea  a  lakou  i  ike  ai. 

38  A  olelo  mai  la  oia  ia  lakou; 
No  ke  aha  la  oukou  e  makau  ai ) 
No  ke  aha  la  hoi  e  kupu  ai  ka  hao 
hao  ana  iloko  o  ko  oukou  man 
naau  ? 

39  E  nana  mai  oukou  i  ko'u  mau 
lima  a  mc  ko'u  mau  wawae,  owau 

Ua  laweia'ku  Iesu 


IOANE. 


iluna  i  ka  lani. 


no  keia;  e  lawelawe  ia'u  i  maopo- 
po  ia  oukou,  no  ka  mea,  aohe  io  a 
me  na  iwi  ko  ka  uhaue,  e  like  me 
ko'u  a  oukou  e  ike  nei. 

40  A  i  kana  olelo  ana  pela,  hoike 
mai  la  oia  ia  lakou  i  kona  mau  li- 

1     ma  a  me  kona  mau  wawae. 

41  A  i  ko  lakou  manaoio  ole  ana 
no  ka  olioli,  a  me  ka  pihoihoi  ana, 
ninau  mai  la  oia  ia  lakou,  He  wahi 
ai  anei  ka  oukou  maanei? 

42  Haawi  aku  la  hoi  lakou  ia  ia  i 
kauwahi  ia  i  koalaia,  a  i  kauwahi 
waihona  meli. 

43  Lalau  iho  la  oia  ia,  a  ai  iho  la 
ma  ko  lakou  alo. 

44  Olelo  mai  la  hoi  oia  ia  lakou, 
Eia  na  olelo  a'u  i  olelo  aku  ai  ia 
oukou,  i  ko'u  noho  ana  me  oukou, 
e  pono  e  hookoia  na  mea  a  pau  i 
kakauia  ma  ke  kanawai  o  Mose,  a 
ma  na  kaula,  a  ma  na  halelu, 
no'u. 

45  Alaila  wehewehe  iho  la  oia  i 
ko  lakou  manao  i  hoomaopopo 
lakou  i  na  palapala  hemolele, 

46  A  olelo  mai  la  oia  ia  lakou, 
Pela  i  palapalaia'i,  a  pela  hoi  e 
pono  ai  ka  Mesia  ke  make,  a  e  ala 


hou  mai  i  ke  kolu  o  ka  la,  mai 
waena  mai  o  ka  poe  make; 

47  A  e  haiia'ku  hoi  ka  mihi  a  me 
ke  kala  ana  i  ka  hala  ma  kona  inoa 
mawaena  o  na  lahuikanaka  a  pau, 
e  hoomaka  ana  ma  Ierusalema. 

48  O  oukou  hoi  na  mea  e  hoike  i 
keia  mau  mea. 

49  11  Eia  hoi,  e  hooili  ana  au  ma- 
luna  o  oukou  i  ka  mea  a  ko'u  Ma- 
kua  i  olelo  hoopomaikai  iho  ai ; 
aka,  e  noho  oukou  ma  Ierusalema, 
a  hoolakoia  mai  oukou  me  ka  ma- 
na  noluna  mai. 

50  1T  Alaila  alakai  oia  ia  lakou 
iwaho  a  hiki  i  Betania,  hapai  ae  la 
i  kona  mau  lima,  a  hoomaikai  mai 
la  ia  lakou. 

51  Eia  hoi  kekahi,  i  kona  hoo- 
maikai  ana  ia  lakou,  ua  hookaawa- 
leia'e  la  ia  mai  o  lakou  ae,  a  laweia 
aku  la  iluna  i  ka  lani. 

52  Hoomana  aku  la  lakou  ia  ia,  a 
hoi  mai  la  i  Ierusalema,  mc  ka 
olioli  nui. 

53  A,  maloko  o  ka  luakini  lakou 
i  kela  la  a  i  keia  la,  c  hoolea  ana, 
a  e  hoomaikai  ana  i  ke  Akua. 
Amene. 


KA    EUANELIO    I    KAKAUIA'I 

E 

IOANE. 

No  ka  Logou,  oia  ke  Akua.  Oia  ke  Ola.  G 
No  Ioane  Bapetite,  a  me  kana  mea  i  hele 
mai  ai.  14  Lilo  ka  Logou  i  kanaka  ;  oia  ke 
Keikihipa  a  ke  Akua  ;  oia  ka  mohaihooka- 
lahala.  29  Nana  e  lawe  aku  ka  hala  o  ke 
ao  nei. 

IKINOHI    ka    Logou,   me    ke 
Akua  ka  Logou,  a  o  ke  Akua 
no  ka  Logou. 

2  Me  ke  Akua  no  hoi  ia  i  kinohi. 

3  Hanaia  iho  la  na  mea  a  pau  e 
ia;  aole  kekahi  mea  i  hanaia  i  ha- 
na  ole  ia  e  ia. 

4  Iloko  ona  ke  ola,  a  o  ua  ola  la 
ka  malamalama  no  na  kanaka. 

5  Puka  mai  la  ka  malamalama 
iloko  o  ka  pouli,  aole  nae  i  hooki- 
pa  ka  pouli  ia  ia. 

6  H  Hoouuaia  mai  la  e  ke  Akua 
kekahi  kanaka,  o  Ioane  kona  inoa. 

7  Hele  mai  la  oia  i  mea  hoike,  i 
hoike  ai  ia  no  ua  malamalama  la,  i 
manaoio  ai  na  kanaka  a  pau  ma 
ona  la. 

8  Aole  no  oia  ka  malamalama, 
aka,  ua  hele  mai  ia  e  hoike  i  ka 
malamalama. 

9  O  ka  malamalama  io  ia,  ka  mea 
nana  e  hoomalamalama  na  kanaka 
a  pau  e  hele  mai  ana  i  ke  ao  nei.  _ 

10  I  ke  ao  nei  oia,  a  i  hanaiakeia 
ao  e  ia,  aole  nae  ko  ke  ao  nei  i  ike 
ia  ia. 

11  Hele  mai  la  ia  i  kona  iho,  aole 
kona  poe  i  malama  ia  ia. 

12  Aka,  o  ka  poe  i  malama  ia  ia 


No  Ioane  Bapetite.  MOKUNA  I. 

rae  ka  raanaoio  i  kona  inoa,  haawi 
mai  la  ia  i  ka  pono  no  lakou  e  lilo 
ai  i  poe  keiki  na  ke  Akua : 

13  O  ka  poe  i  hanauia,  aole  na  ke 
koko,  aole  na  ka  makemake  o  ke 
kino,  aole  hoi  na  ka  makeuiake  o 
ke  kanaka,  na  ke  Akua  no. 

U  Lilo  mai  la  ka  Logou  i  kanaka, 
anoho  iho  la  me  kakou,  a  ike  ka- 
kou  i  kona  nani,  i  ka  nani  o  ka 
hiwahiwa  a  ke  Akua,  ua  piha  i  ka 
lokomaikai  a  me  ka  oiaio. 

15  1  Hoike  akaka  mai  la  o  Ioane, 
i  mai  la,  Oia  ka  mea  nona  wau  i 
olelo  ai,  O  ka  mea  e  hele  mai  ana 
mahope  o'u,  mamua  o'u  ia;  no  ka 
mea,  ua  mua  ia  no'u. 

16  Noloko  mai  o  kanamea  i  piha 
ai,  ua  loaa  ia  kakou  na  mea  mai- 
kai  a  nui  loa. 

17  Ua  haawiia  mai  ke  kanawai 
ma  o  Mose  la ;  aka,  o  ka  lokomai- 
kai  a  me  ka  oiaio  ma  o  Iesu  Kristo 
la  ia. 

18  Aole  loa  i  ike  pono  kekahi  i 
ke  Akua;  o  ke  Keiki  hiwahiwa, 
aia  ma  ka  poli  o  ka  Makua,  oia  ka 
i  hoike  mai  ia  ia. 

19  Tf  Eia  ka  Ioane  i  hoike  mai  ai, 
i  ka  wa  i  hoouna  aku  ai  na  Iudaio 
i  na  kahuna,  a  me  na  Levi  no  Ie- 
rusalema  aku,  e  ninau  aku  ia  ia, 
Owai  oe? 

20  Hai  akaka  mai  la  ia,  aole  i 
hoole,  i  mai  la,  Aole  owau  ka  Me- 
sia. 

21  Ninau  aku  la  lakou  ia  ia,  Owai 
hoi  ?  O  Elia  anei  oe  ?  1  mai  la  ia, 
Aole.  O  kela  kaula  anei  oe?  I 
mai  la  ia,  Aole. 

22  Ninau  hou  aku  la  lakou  ia  ia, 
Owai  la  hoi  oe  ?  i  hai  aku  ai  makou 
i  ka  poe  nana  makou  i  hoouna 
raai;  heaha  kau  olelo  nou  iho? 

23  Hai  mai  la  ia,  Owau  no  ka 
leo  e  kala  ana  i  ka  waonahele,  E 
hoopololei  i  ke  alanui  no  Ichova, 
e  like  me  ka  Isaia  ke  kaula  i  olelo 
ai. 

24  O  na  niea  i  hoounaia'ku,  no  ka 
poe  Parisaio  lakou. 

25  Ninau  aku  la  lakou  ia  ia,  i  aku 
la  ia  ia,  No  ke  aha  la  hoi  oe  i  bape- 
tizo  ai,  ke  ole  oe  ka  Mesia,  aole 
hoi  o  Elia,  aole  hoi  o  kela  kaula?, 

26  Olelo  mai  la  o  Ioane  ia  lakou, 


Halawai  oia  me  Iesu. 


i  mai  la,  Ke  bapetizo  nei  au  me  ka 
wai :  aka,  ke  ku  nei  kekahi  iwaena 
o  oukou,  ka  mea  a  oukou  i  ike 
ole  ai; 

27  Oia  ka  mea  e  hele  mai  ana  raa- 
hope  o'u,  mamua  o'u  ia ;  aole  au 
e  pono  ke  kala  ae  i  ke  kaula  a  ko- 
na  kamaa. 

28  Hanaia  iho  la  keia  mau  mea  i 
Betabara  ma  kela  aoao  o  Ioredane, 
kahi  a  Ioane  i  bapetizo  ai. 

29  H  A  ia  la  ae,  ike  ae  la  o  Ioane 
ia  Iesu  e  hele  mai  ana  io  na  la,  i 
mai  la,  E  nana  i  kc  Keikihipa  a 
ke  Akua,  nana  e  lawe  aku  ka  hala 
o  ke  ao  nei ! 

30  Oia  nei  ka  mea  nona  wau  i 
olelo  ai,  E  hele  mai  ana  kekahi 
kanaka  mahope  o'u,  mamua  o'u  ia, 
no  ka  mea,  ua  mua  ia  no'u. 

31  Aole  nae  au  i  ike  pono  i:i  ia; 
aka,  i  hoikeia  oia  i  ka  Iseraela,  no- 
laila  au  i  hele  mai  nei  e  bapetizo 
ana  me  ka  wai. 

32  Hoike  mai  la  o  Ioane,  i  mai  la, 
Ua  ike  au  i  ka  Uhane  e  iho  mai 
ana  mai  ka  lani  mai,  e  like  me  ka 
mauu  nunu,  a  e  noho  ana  maluna 
iho  ona. 

33  Aole  nae  au  i  ike  pono  ia  ia ; 
aka,  o  ka  mea  nana  au  i  hoouna 
inai  e  bapetizo  me  ka  wai,  oia  ka  i 
olelo  mai  ia'u,  Aia  ike  aku  oe  i  ka 
Uhane  e  iho  mai  ana  maluna  ona, 
a  e  noho  ana  maluna  ona,  oia  ka 
mea,  nana  e  bapetizo  me  ka  Uhane 
Hemolele. 

34  A  ua  ike  au,  e  hoike  mai  hoi, 
oia  ke  Keiki  a  ke  Akua. 

35  Tf  A  ia  la  ae,  ku  hou  ae  la  o 
Ioane,  me  na  haumana  ana  elua. 

36  A  ike  aku  la  ia  Iesu  e  hele  ae 
ana,  i  mai  la  ia,  E  nana  i  ke  Keiki- 
hipa  a  kc  Akua! 

37  A  lohe  ae  la  na  haumana  elua 
i  kana  olelo  ana,  a  hahai  aku  la 
laua  ia  Iesu. 

38  Haliu  ae  la  o  Iesu,  ike  mai  la 
ia  laua  e  hahai  ana,  i  mai  la  ia  laua, 
Heaha  ka  olua  e  imi  mai  nei?  I 
aku  la  laua  ia  ia,  E  Rabi,  (ma  ka 
hoohalike  ana,  c  ke  Kumu,)  ma- 
hea  kou  wahi  i  noho  ai? 

39  I  mai  la  kela  ia  laua,  E  hele 
mai,  e  ike.  A  hele  aku  la  laua,  a 
ike  i  kona  wahi  i  noho  ai ;  a  noho 

No  Natanaela. 


IOANE. 


Ka  hana  mana  ma  Kana. 


iho  la  laua  me  ia  ia  la ;  ua  kokoke 
ka  umi  o  ka  hora. 

40  O  Anederea,  ke  kaikaina  o  Si- 
mona  Petero,  oia  kekahi  o  ua  mau 
haumana  la  elua  i  lohe  i  ka  Ioane, 
a  hahai  aku  la  ia  Iesu. 

41  Loaa  mua  ia  ia  kona  kaikuaana 
iho,  o  Simona,  a  i  akn  la  ia  ia,  Ua 
loaa  ia  maua  ka  Mesia,  ma  ka  hoo- 
halike  ana,  o  Kristo  ia. 

43  A  alakai  aku  la  kela  ia  ia  io 
Iesu  la.  A  ike  mai  la  o  Iesu  ia  ia, 
i  mai  la,  O  oe  no  o  Siinona,  ke 
keiki  a  Iona ;  e  kapaia  oe  o  Kepa, 
ma  ka  hoohalike  ana,  he  pohaku. 

43  1f  Ia  la  ae,  manao  iho  la  o  Iesu 
e  hele  i  Oalilaia,  a  loaa  ia  ia  o  Pili- 
po,  i  mai  la  ia  ia,  E  haliai  mai  oe 
ia'u. 

44  A  o  Pilipo  no  Betesaida  ia,  no 
ke  kulanakauhale  o  Anederea,  a 
me  Petero. 

45  Loaa  ia  Pilipo  o  Nalanaela,  i 
aku  la  o  Pilipo  ia  ia,  Ua  loaa  ia 
makou  ka  mea  a  Mose  iloko  o  ke 
kanawai,  a  me  na  kaula  i  palapa- 
la'i,  o  Iesu,  no  Nazareta,  ke  keiki 
a  Iosepa. 

46  Ninau  mai  la  o  Natanaela  ia  ia, 
E  hiki  mai  anei  kekahi  mea  mai- 
kai  no  Nazareta  mai  ?  I  aku  la  o 
Pilipo  ia  ia,  E  hele  mai,  e  ike. 

47  Ike  ae  la  o  Iesu  ia  Nalanaela  e 
hele  mai  ana  io  na  la,  c  olelo  mai 
la  ia  nona,  E  nana  i  ka  Iseraela 
oiaio,  aole  he  hoopunipuni  iloko 
ona. 

48  Ninau  aku  la  o  Natanaela  ia 
ia,  i  aku  la,  Inahea  oe  i  ik«j  mai  ai 
ia'u?  Olelo  mai  la  o  Iesu  ia  ia,  i 
mai  la,  Mamua  o  ka  Pilipo  kahea 
ana'ku  ia  oe,  ua  ike  au  ia  oe  e  no- 
ho  ana  malalo  o  ka  laau  fiku. 

49  Olelo  aku  la  o  Natanaela  ia  ia, 
i  aku  la,  E  Rabi,  o  oe  ke  Keiki  a 
ke  Akua,  o  oe  ke  alii  o  ka  Iseraela. 

50  Olelo  mai  la  o  Iesu  ia  ia,  i  mai 
la,  No  ka'u  hai  ana'ku  ia  oe,  Ua 
ike  au  ia  oe  malalo  o  ka  laau  fiku, 
ke  manaoio  nei  anei  oe?  E  ike 
auanei  oe  i  na  mea  nui  e  aku  i  keia. 

51  Olelo  mai  la  oia  ia  ia,  Oiaio ; 
he  oiaio  ka'u  e  olelo  aku  nei  ia 
oukou,  Mahope  aku  e  ike  oukou  i 
ka  lani  e  hamama  ana,  a  me  na 
anela  o  ke  Akua  e  pii  aku  ana,  a  e 

122 


iho  mai  ana  maluna  iho  o  ke  Keiki 
a  ke  kanaka. 

MOKUNA  II. 

Hoolilo  iho  la  o  Iesu  i  ka  wai  i  waina.  12 
Hele  aku  o  Iesu  i  Kaperenauma  a  i  Ierusa- 
lema.    15  Hoomaemae  oia  i  ka  luakini. 

ĪKE  kolu  o  ka  la,  he  ahaaina 
mare  ma  Kana  i  Galilaia;  ilaila 
no  hoi  ka  makuwahine  o  Iesu. 

2  Ua  oleloia  o  Iesu,  a  me  na  hau- 
mana  ana,  e  hele  i  ua  ahaaina  mare 
la. 

3  A  nele  i  ka  waina,  i  aku  la  ka 
makuwahine  o  Iesu  ia  ia,  Aohe  o 
lakou  waina. 

4  Olelo  mai  la  Iesu  ia  ia,  E  ka 
wahine,  o  ke  aha  la  ia  ia  kaua? 
aole  i  hiki  mai  ko'u  manawa. 

5  Olelo  aku  la  kona  makuwahine 
i  na  kauwa,  O  ka  mea  ana  e  olelo 
mai  ai  ia  oukou,  oia  ka  oukou  e 
hana'i. 

6  E  waiho  ana  malaila  na  ipuwai 
pohaku  eono,  no  ka  hoomaemae 
ana  o  ka  poe  Iudaio,  he  iwakalua 
kumamahiku,  he  kanaha  paha  na 
galani  e  piha  ai  ka  kekahi,  ka  ke- 
kahi. 

7  I  mai  la  o  Iesu  ia  lakou,  E  hoo- 
piha  i  na  ipuwai  i  ka  wai.  Hoopi- 
ha  iho  lakou  i  ua  mau  mea  la,  a 
piha  loa. 

8  I  mai  hoi  oia  ia  lakou,  E  hooka- 
he  mai  ano,  a  lawe  aku  i  ka  lunaa- 
haaina.     A  lawe  aku  la  lakou. 

9  A  i  ka  hoao  ana  o  ka  lunaahaai- 
na  i  ka  wai  i  hooliloia  i  waina,  aole 
oia  i  ike  i  kahi  i  loaa'i,  (o  na  kau- 
wa,  nana  i  hookahe  ka  wai,  ka  i 
ike,)  kahea  aku  la  ka  lunaahaaina 
i  ke  kanemare, 

10  I  aku  la  ia  ia,  Lawe  mua  mai 
no  kela  kanaka  keia  kanaka  i  ka 
waina  maikai,  a  nui  ko  lakou  inu 
ana,  alaila  i  ka  waina  ino  :  ua  ma- 
lama  ka  oe  i  ka  waina  maikai,  a 
keia  manawa. 

11  Hana  iho  la  o  Iesu  i  keia  hana 
mana  mua  ma  Kana  i  Galilaia,  a 
hoike  ae  la  ia  i  kona  nani ;  a  ma- 
naoio  aku  la  kana  poe  haumana  ia 
ia. 

12  T  Mahope  mai  o  keia,  iho  aku 
la  ia  i  Kaperenauraa,  oia  a  rae  kona 
makuwahine,  a  me  kona  mau  hoa- 
hanau,  a  me  kana  poe  haumana, 


Haumia  ka  luakini. 


MOKUNA  III. 


Ka  hauau  hou  ana. 


aohe  nui  na  la  i  noho  ai  lakou  ma- 
laila, 

13  H  Ua  kokoke  mai  ka  moiiaola 
a  na  Iudaio ;  a  pii  aku  la  o  Iesu  i 
Ierusa1ema, 

14  A  loaa  aku  la  ia  ia  ka  poe  e 
kuai  ana  i  na  bipi,  a  me  na  hipa,  a 
rae  na  manu  nuuu,  a  me  ka  poe 
kuai  kala,  e  noho  ana  iloko  o  ka 
luakini. 

15  Hana  iho  la  ia  i  mea  hahau  no 
na  kaula  liilii,  a  hookuke  aku  la 
oia  ia  lakou  a  pau  iwaho  o  ka  lua- 
kiui,  a  me  na  hipa,  a  me  na  bipi ; 
lu  aku  la  i  na  kala  o  ka  poe  kuai 
kala,  a  hookahuli  i  na  papa ; 

16  Olelo  mai  la  ia  i  ka  poe  kuai 
manu  nunu,  E  lawe  ae  i  keia  mau 
niea  mai  keia  wahi  aku ;  mai  hoo- 
lilo  oukou  i  ka  hale  o  ko'u  Makua 
i  hale  kuai. 

17  Hoomanao  iho  la  kana  poe 
haumana  i  ka  mea  i  palapalaia,  O 
ka  manao  nui  i  kou  hale  ka  mea  e 
ai  mai  nei  ia'u. 

18  H  Ninau  aku  la  na  Iudaio  ia 
ia,  i  aku  la,  Heaha  ka  hoailona  au 
e  hoike  mai  ai  ia  makou,  i  hana  ai 
oe  i  neia  mau  mea? 

19  Olelo  mai  la  o  Iesu  ia  lakou, 
E  wawahi  oukou  i  keia  luakini,  a  e 
kukulu  hou  aku  au  ia  i  na  la 
ekolu. 

20  Alaila  olelo  aku  la  na  Iudaio, 
Hookahi  kanaha  makahiki  a  me 
kumamaono  ka  hana  ana  o  keia 
luakini,  a  e  kukulu  hou  anei  oe  ia 
mea  i  na  la  ekolu? 

21  O  kona  kino  iho  no  ka  luakini 
ana  i  olelo  mai  ai. 

22  A  ala  mai  oia  mai  ka  make 
mai,  hoomanao  iho  la  kana  poe 
haumana,  ua  olelo  oia  i  keia  mea; 
a  manaoio  iho  la  lakou  i  ka  pala- 
pala  hemolele,  a  me  ka  olelo  a  Ie- 
su  i  olelo  mai  ai. 

23  H  A  i  kona  noho  ana  ma  Ieru- 
salema  i  ka  ahaaina  moliaola,  he 
nui  loa  na  mea  i  manaoio  i  kona 
inoa,  i  ko  lakou  ike  ana  i  na  hana 
mana  ana  i  hana'i, 

24  Aka,  aole  o  Iesu  i  kuu  aku  ia 
ia  iho  no  lakou,  no  ka  mea,  ua  ike 
no  oia  ia  lakou  a  pau, 

25  Aole  ona  hemahema  e  pono  ai 
ke  hoike  aku  kekahi  ia  ia  i  ko  ke 


kanaka:  no  ka  mea,  ua  ike  no  ia  i 
ko  loko  o  kanaka. 

MOKUNA  III. 

No  Nikodemo.  3  O  ka  Iesu  ao  ana  ia  ia  i  ke 
ano  o  ka  hanau  hou.  1(>  No  ke  aloha  o  ke 
Akua.  18  Ka  mea  i  hoohewaia'i  na  kana- 
ka.  Ka  hope  o  ka  poe  manaoio,  a  me  ka 
poe  manaoio  ole. 

OKEKAHI  kanaka  o  ka  poe 
Parisaio,  o   Nikoderao  kona 
inoa,  he  alii  o  na  Iudaio  : 

2  Hele  aku  la  ia  io  Iesu  la  i  ka 
po,  i  aku  la  ia  ia,  E  Rabi,  ua  ike 
makou  he  kumu  oe  i  hele  mai  nei 
mai  ke  Akua  mai :  no  ka  mea,  aole 
e  hiki  i  kekahi  kanaka  ke  hana  i 
keia  mau  hana  mana  au  e  hana  nei, 
ke  ole  ke  Akua  me  ia. 

3  Olelo  mai  la  o  Iesu  ia  ia,  i  mai 
la,  Oiaio,  he  oiaio  ka'u  e  olelo  aku 
nei  ia  oe,  Ina  e  hanau  hou  ole  ia 
ke  kanaka,  aole  e  hiki  ia  ia-ke  ike 
aku  i  ke  aupuni  o  ke  Akua. 

4  Ninau  aku  la  o  Nikodemo  ia  ia, 
Pehea  la  e  hiki  ai  i  ke  kanaka  ke 
hanauia  i  kona  wa  kahiko  ?  e  hiki 
anei  ia  ia  ke  komo  hou  iloko  o  ka 
opu  o  kona  makuwahine,  a  e  ha- 
nauia  mai? 

5  Olelo  mai  la  o  Iesu,  Oiaio,  hc 
oiaio  ka'u  e  olelo  aku  nei  ia  oe, 
Ina  e  hanau  ole  ia  ke  kanaka  i  ka 
wai,  a  me  ka  Uhane,  aole  e  hiki  ia 
ia  ke  komo  iloko  o  ke  aupuni  o 
ke  Akua. 

6  O  ka  mea  i  hanauia  na  ke  kino, 
he  kino  no  ia ;  a  o  ka  mea  i  hanau- 
ia  na  ka  Uhane,  he  uhane  ia. 

7  Mai  kahaha  kou  naau  i  ka'u  i 
olelo  aku  ai  ia  oe,  E  pau  oukou  i 
ka  hanau  hou  e  pono  ai. 

8  Ke  pa  nei  ka  makani  i  kana 
wahi  i  makemake  ai,  a  lohe  no  oe 
i  kona  halulu,  aole  nae  oe  i  ike  i 
kana  wahi  i  hele  mai  ai,  aole  hoi  i 
kana  wahi  e  hele  aku  ai :  pela  hoi 
na  mea  a  pau  i  hanauia  e  ka  Uhane. 

9  Olelo  aku  la  o  Nikodemo,  I 
aku  la,  Pehea  la  e  hiki  ai  keia  mau 
m  ea. 

10  Olelo  mai  la  o  Iesu,  i  mai  la  ia 
ia,  He  kumu  oe  na  ka  Iseraela, 
aole  anei  oe  i  ike  ia  mau  mea  ? 

11  Oiaio,  he  oiaio  ka'u  olelo  aku 
nei  ia  oe,  O  ka  makou  mea  i  ike 
ai,  o  ka  makou  ia  e  olelo  nei,  a  o 

Aloha  nui  mai  ke  Akua 


IOANE. 


i  ko  ke  ao  nei. 


ka  makou  mea  i  nana'i,  oia  ka  ma- 
kou  e  hoike  nei;  aole  hoi  oukou  i 
hoomaopopo  i  ka  mea  a  makou  e 
hoike  nei. 

12  Ina  ua  olelo  wau  i  na  mea  o 
keia  ao,  a  mauaoio  ole  oukou,  pe- 
hea  la  oukou  e  manaoio  ai,  ke  ole- 
lo  wau  ia  oukou  i  na  mea  iloko  o 
ka  lani? 

13  Aohe  kanaka  i  pii  iluna  i  ka 
lani,  o  ka  mea  wale  no  i  iho  mai, 
mai  ka  lani  mai,  o  ke  Keiki  a  ke 
kanaka,  o  ka  mea  iloko  o  ka  lani. 

14  U  A  e  like  me  ka  Mose  kau 
ana  i  ka  nahesa  iluna  ma  ka  wao- 
nahele,  pela  e  pono  ai  ke  Keiki  a 
ke  kanaka  e  kaulia'i ; 

15  I  ole  e  make  ka  mea  manaoio 
ia  ia,  aka,  e  loaa  ia  ia  ke  ola  mau 
loa. 

16  H  No  ka  mea,  ua  aloha  nui 
mai  ke  Akua  i  ko  ke  ao  nei,  nolai- 
ia,  ua  haawi  mai  oia  i  kana  Keiki 
hiwahiwa,  i  ole  e  make  ka  mea 
manaoio  ia  ia,  aka,  e  loaa  ia  ia  ke 
ola  mau  loa 

17  Aole  no  hoi  i  hoouna  mai  ke 
Akua  i  kana  Keiki  i  ke  ao  nei,  i 
hoohewa'i  oia  i  ko  ke  ao  nei;  aka, 
i  ola'i  ko  ke  ao  nei  ma  o  na  la. 

18  1f  O  ka  mea  manaoio  ia  ia, 
aole  ia  e  hoahewaia ;  aka,  o  ka  mea 
manaoio  ole,  ua  hoahewaia  oia 
ano,  i  kona  manaoio  ole  i  ka  inoa 
o  ke  Keiki  hiwahiwa  a  ke  Akua. 

19  Eia  ka  mea  i  hoahewaia'i;  ua 
hiki  mai  ka  malamalama  i  ke  ao 
nei,  aka,  ua  makemake  na  kanaka  i 
ka  pouli,  aole  i  ka  malamalama, 
no  ka  mea,  ua  hewa  na  hana  ana  a 
lakou. 

20  O  ka  mea  e  hana  ana  i  na  mea 
ino,  oia  ke  hoowahawaha  i  ka  ma- 
lamaiama,  aole  hoi  ia  e  hele  mai  i 
ka  malamalama,  o  ikea  auanei  ka- 
na  liana  ana. 

21  Aka,  o  ka  mea  e  hana  ana  ma 
ka  oiaio,  oia  ke  liele  mai  i  ka  ma- 
lamalama,  i  akaka  ai  kaua  hana 
ana,  ua  hanaii  ma  ka  ke  Akua. 

22  TI  A  mahope  iho  o  keia  mau 
mea,  hele  aku  la  o  Iesu  me  kana 
poe  haumana  i  ka  aina  o  Iudea ;  a 
noho  iho  la  ia  ilaila  me  lakou,  a 
bapetizo  iho  la. 

23  1  A  e  bapetizo  ana  no  hoi  o 

loane  ma  Ainona  e  kokoke  ana  i  0 
Salima,  no  ka  mea,  ua  nui  ka  wai  ' ' 
malaila ;  a  hele  mai  lakou,  a  bape- 
iizoia  iho  la. 

24  No  ka  mea,  aole  i  hahaoia  o 
Ioane  iloko  o  ka  halepaahao  ia 
manawa. 

25  1  Ia  wa  hoopaapaa  ae  la  na 
haumana  a  Ioane  me  na  Iudaio  no 
ka  hoomaemae  ana. 

26  A  hele  aku  la  lakou  io  Ioane 
la,  i  aku  la  ia  ia,  E  Rabi,  o  ka  mea 
me  oe  ma  kela  kapa  o  Ioredane, 
nona  au  i  hoike  ai,  aia  hoi,  ke  ba- 
petizo  la  oia,  a  ke  hele  nei  na  ka- 
naka  a  pau  io  na  la. 

27  Olelo  mai  la  o  Ioane,  i  mai  la, 
Aole  e  hiki  i  ke  kanaka  ke  lawe 
wale  i  kekahi  mea,  ke  haawi  ole  ia 
mai  ia  nana  mai  ka  lani  mai. 

28  O  oukou  no  ko'u  poe  hoike  i 
ka'u  i  olelo  ai,  Aole  wau  ka  Mesia, 
aka,  ua  hoounaia  mai  au  mamua 
ona. 

29  O  ka  mea  nana  ka  wahine  ma- 
re,  o  ke  kane  mare  ia:  aka,  o  ka 
hoaaloha  o  kc  kane  mare  e  ku  ana, 
a  e  hoolohe  ana  ia  ia,  oia  ke  olioii 
nui  i  ka  leo  o  ke  kane  mare.  Ua 
loaa  hoi  ia'u  keia  olioli. 

30  E  mahuahua  ana  no  oia,  aka,  e 
emi  iho  auanei  hoi  au. 

31  O  ka  mea  uoluna  mai  maluna 
ia  o  na  mea  a  pau  :  o  ka  mea  no 
ka  honua,  no  ka  honua  ia,  a  no  ka 
honua  lioi  kana  olelo:  o  ka  mea 
no  ka  lani  mai,  maluna  ia  o  na  mea 
a  pau. 

32  O  ka  mea  ana  i  ike  ai,  a  i  lohe 
ai  hoi,  oia  kana  e  hoike  ai ;  aole 
nae  kekahi  mea  i  malama  i  kana 
mea  i  hoike  ai. 

33  0  ka  mea  e  malama  i  kana  mea 
i  hoike  mai  ai,  oia  ke  ae  mai,  he 
oiaio  ka  ke  Akua. 

34  No  ka  mea,  o  ka  ke  Akua  mea 
i  hoouna  mai  ai,  o  ka  ke  Akua 
olelo  kana  e  olelo  ai:  no  ka  mea, 
aole  ke  Akua  e  haawi  liilii  mai  i 
ka  Uhane  ia  ia. 

35  Ke  aloha  nei  ka  Makua  i  ke 
Keiki,  a  ua  haawi  hoi  ia  i  na  mea  a 
pau  iloko  o  kona  lima. 

36  0  ka  mea  manaoio  i  ke  Keiki, 
he  ola  mau  loa  kona:  aka,  o  ka 
mea  manaoio  ole  i  ke  Keiki,  aole 


Hamailio  Iesu  mc 

ia  e  ike  i  ke  ola ;  e  kau  mai  ana  ka 
inaina  o  ke  Akua  maluna  iho  ona. 

$o,^vo^^OKUNA  IV. 

Hele  aku  la  o  Iesu  mai  Iudea  a  Galilaia.  7 
Kana  olelo  me  ka  wahine  no  Samaria.  39 
Nui  na  mea  o  ko  Samaria  i  manaoio  ia  ia. 
46  Hoola  o  Ieau  i  ke  keiki  a  kekahi  alii. 

AIKE  ae  la  ka  Haku,  ua  loke 
ka  poe  Parisaio,  lie  nui  na 
haumana  a  Iesu  i  hoohaumana  ai, 
a  i  bapetizo  ai  hoi,  a  he  hapa  ka 
Ioane ; 

2  (Aole  nae  o  Iesu  iho  i  bapeti- 
zo  ai,  o  kana  poe  haumana  no,) 

3  Haalele  iho  la  ia  ia  ludea,  a  hoi 
aku  la  i  Galilaia. 

4  A  he  pono  no  ia  ke  hele  aku 
niawaena  o  Samaria. 

5  A  hiki  aku  la  ia  i  kekahi  kula- 
nakauhale  o  Saiuaria,  o  Sukara  ka 
inoa,  e  kokoke  ana  i  ka  aiua  a  Ia- 
koba  i  haawi  aku  ai  no  kana  keiki 
no  Iosepa. 

6  Ilaila  ka  punawai  o  Iakoba. 
No  ka  maluhiluhi  o  Iesu  i  ka  hele 
ana,  noho  iho  la  ia  ma  ua  punawai 
la :  o  ke  ono  paha  ia  o  ka  hora. 

7  Hele  ae  la  kekahi  wahine  no 
8amaria  e  huki  wai :  i  mai  la  o  Ie- 
su  ia  ia,  Ho  mai  no'u  c  inu. 

8  No  ka  mea,  ua  hala  ae  la  ua 
haumanaana  i  ke  kulanakauhale  e 
kuai  i  ai. 

9  Alaila  ninau  nku  la  ka  waliine 
no  Samaria  ia  ia,  No  ke  aha  la  oe, 
he  Iudaio,  e  noi  mai  nei  ia'u,  i  ka 
wahine  no  Samaria,  i  mea  inu  ? 
No  ka  mea,  aole  e  launa  pu  na 
Iudaio  me  ko  Samaria. 

10  Olelo  mai  la  o  Iesu  ia  ia,  i  mai 
la,  Ina  ua  ike  oe  i  ka  makana  o  ke 
Akua,  a  i  ka  mea  hoi  e  olelo  aua 
ia  oe,  Ho  mai  no'u  e  inu ;  ina  ua 
noi  mai  oe  ia  ia,  a  ua  haawi  aku  ia 
i  ka  wai  ola  nou. 

11  Olelo  aku  la  ka  wahine  ia  ia, 
E  ka  Haku,  aole  ou  hakeke,  a  ua 
hohonu  ka  punawai;   nohea  la  e 


loaa'i  ia  oe  ua  wai  ola  la? 

12  Uaoi  akuanei  oe  mamua  o  Ia- 
koba  o  ko  makou  kupuna,  nana  i 
haawi  keia  punawai  no  makou,  a 
nana  hoi  i  inu  i  ka  wai,  a  me  kana 
poe  keiki,  a  me  kana  poe  holoho- 
lona? 

13  Olelo  mai  la  o  Icsu,  i  mai  la  ia 

ia,  0  na  mea  a  pau  e  inu  i  keia  wai, 
e  makewai  hou  aku  no  ia. 

14  Aka,  o  ka  mea  e  inu  i  ka  wai 
a'u  e  haawi  aku  ai  ia  ia,  aole  loa  ia  e 
makewai  hou  aku ;  aka,  o  ka  wai 
a'u  e  haawi  aku  ai  ia  ia,  e  lilo  ia  i 
wai  puna  iloko  ona  e  pipii  ana  i  ke 
ola  mau  loa. 

15  Olelo  aku  la  ka  wahine  ia  ia, 
E  ka  Haku,  ho  mai  no'u  uawai  la, 
i  ole  e  makewai  hou  aku  au,  i  ole 
hoi  e  hele  hou  mai  ia  nei  e  huki. 

16  Olelo  mai  la  o  Iesu  ia  ia,  O  he- 
le,  e  kahea  aku  i  kau  kane,  a  e  hele 
hou  mai  ia  nei. 

17  Olelo  aku  la  ka  wahine,  i  aku 
la,  Aohe  a'u  kane.  I  mai  la  o  Iesu 
ia  ia,  He  pono  kau  i  i  mai  nei,  Ao- 
he  a'u  kane ; 

18  No  ka  mea,  elima  ae  nei  au 
mau  kane,  a  o  kau  mea  i  keia  ma- 
nawa,  aole  ia  o  kau  kane ;  he  oiaio 
kau  i  i  mai  nei. 

19  Olelo  aku  la  ua  wahine  la  ia  ia, 
E  ka  Haku,  ke  ike  nei  au  he  kaula 
oe. 

20  Maluna  o  keia  mauna  ko  ma- 
kou  poe  makua  i  hoomana'i ;  aka, 
ke  olelo  mai  nei  oukou,  aia  ma 
IiTusalema  kahi  pono  e  hoomana 
aku  ai. 

21  Olelo  mai  la  o  Iesu  ia  ia,  E  ka 
wahine,  e  manaoio  mai  i  ka'u,  e 
hiki  mai  auanei  ka  manawa,  aole 
ma  keia  mauna,  aole  hoi  ma  Ieru- 
salema  e  hoomana  aku  ai  oukou  i 
ka  Makua, 

22  Ke  hoomana  nei  oukou  i  ka 
mea  a  oukou  i  ike  ole  ai ;  ke  hoo- 
mana  nei  makou  i  ka  mea  a  makou 
i  ike  ai:  no  ka  mea,  no  na  Iudaio 
mai  ke  ola. 

23  Aka,  e  hele  mai  ana  ka  mana- 
wa,  a  o  nei  hoi  ia,  o  ka  poe  hoo- 
mana  oiaio,  e  hoomana  lakou  i  ka 
Makua  me  ka  uhane  a  me  ka  oia- 
io :  no  ka  mea,  oia  ka  poe  a  ka 
Makua  i  makemake  ai  e  hoomana 
aku  ia  ia. 


24  He  Uhane  ke  Akua;  a  o  ka 
poe  hoomana  ia  ia,  he  pono  no  la- 
kou  e  hoomana  aku  ia  ia  me  ka 
uhane  a  me  ka  oiaio. 

25  Olelo  aku  la  ka  wahine  ia  ia, 
Ua  ike  no  au  e  hele  mai  ana  ka 
Mesia,  ka  mea  i  oleloia  o  Kristo ; 

125 


Manaoio  ko  Samaria  no 


IOANE. 


ka  olelo  a  ka  wahine. 


aia  hiki  mai  ia,  nana  no  e  hoakaka 
mai  ua  mea  a  pau  ia  makou. 

26  Olelo  mai  la  o  īesu  ia  ia,  Owau 
no  ia,  ka  mea  e  kamailio  pu  ana 
me  oe. 

27  T[  Alaila  hoi  mai  la  kana  poe 
haumana,  a  kahaha  iho  la  ko  la- 
kou  naau  i  kana  kamailio  pu  ana 
me  ka  wahine :  aole  nae  kekahi  i 
ninau  aku  ia  ia,  Heaha  kau  e  imi 
nei  ?  a  uo  ke  aha  la  kau  e  kamailio 
pu  me  ia  ? 

28  Nolaila  haalele  ka  wahine  i 
kona  ipu  wai,  a  hoi  aku  la  i  ke  ku- 
lanakauhale,  a  olelo  aku  la  i  na 
kanaka, 

29  E  hele  mai,  e  ike  i  ke  kanaka, 
nana  i  hai  mai  ia'u  na  mea  a  pau 
a'u  i  hana'i ;  aole  anei  oia  ka  Me- 
sia? 

30  Alaila  puka  mai  lakou  noloko 
mai  o  ke  kulanakauhale,  a  hele  io 
na  la. 

31  T[  A  mawaena  iho,  nonoi  aku 
la  kana  poe  haumana  ia  ia,  i  aku 
la,  E  Rabi,  e  ai. 

32  I  mai  la  oia  ia  lakou,  He  ai 
ka'u  e  ai  ai,  ka  mea  a  oukou  i  ike 
ole  ai. 

33  No  ia  mea,  ninau  ae  la  na  hau- 
mana  kekahi  i  kekahi,  Ua  lawe 
mai  auei  kekahi  i  ai  nana? 

34  Olelo  mai  la  o  Iesu  ia  lakou, 
O  ka'u  ai  keia,  e  hana  au  i  ka  ma- 
kemake  o  ka  mea  nana  au  i  hoouna 
mai,  a  e  hoopau  hoi  i  kana  hana. 

35  Aole  anei  oukou  e  olelo,  Eha 
malama  i  koe,  a  hiki  mai  ka  ohi 
palaoa  ana?  Aia  hoi,  ke  olelo  aku 
nei  au  ia  oukou,  E  a'awa  ae  ko  ou- 
kou  mau  maka,  a  e  nana  i  na  ma- 
liinaai ;  ua  keokeo  mai  ano  no  ka 
ohi  ana. 

36  A  o  ka  mea  ohi,  loaa  no  ia  ia 
ka  uku,  a  hoiliili  ia  i  ka  hua  no  ke 
ola  mau  loa ;  i  olioli  pu  ai  ka  mea 
nana  i  lulu  me  ka  mea  nana  i  ohi. 

37  No  ka  mea,  pela  i  akaka  ai,  he 
oiaio  ka  olelo,  Na  kekahi  e  lulu, 
na  kekahi  mea  e  hoi  e  ohi. 

38  Ua  hoouna  aku  au  ia  oukou  e 
ohi  i  ka  mea  a  oukou  i  luhi  ole  ai : 
na  hai  i  hana,  a  komo  oukou  iloko 
o  ka  lakou  hana. 

39  Tf  A  nui  ko  Samaria  poe  a  ua 
kulanakauhale  la  i  manaoio  ia  ia, 

no  ka  olelo  a  ka  wahine  i  hoike 
aku  ai,  Ua  hai  mai  ia  ia'u  i  na  mea 
a  pau  a'u  i  hana'i. 

40  A  o  ko  Samaria  i  hele  aku  io 
na  la,  nonoi  aku  la  lakou  ia  ia  e 
noho  me  lakou ;  a  noho  iho  la  ia 
malaila  i  na  la  elua. 

41  A  nui  loa  na  mea  e  ae  i  mana- 
oio  ma  kana  olelo. 

42  I  aku  la  lakou  i  ka  wahine, 
Aole  makou  i  manaoio  ma  kau 
olelo  wale  no ;  no  ka  mea,  o  ma- 
kou  iho  kekahi  i  lohe,  a  ike  hoi,  o 
ka  Hoola  oiaio  keia  o  ke  ao  nei,  o 
ka  Mesia. 

43  1  A  mahope  iho  o  na  la  elua, 
hele  aku  la  ia  mailaila  aku,  a  hiki 
i  Galilaia. 

44  No  ka  mea,  na  Iesu  no  i  hoi- 
ke  mai,  aole  malamaia  ke  kaula 
ma  kona  aina  iho. 

45  A  hiki  mai  la  ia  i  Galilaia,  hoo- 
kipa  mai  la  ko  Galilaia  ia  ia,  no  ko 
lakou  ike  ana  i  ua  mea  a  pau  ana  i 
hana'i  ma  Ierusalema  i  ka  ahaai- 
na :  no  ka  mea,  ua  hele  no  lakou  i 
ua  ahaaina  la. 

46  A  hele  hou  aku  la  o  Iesu  ma 
Kana  i  Galilaia,  kahi  ana  i  hoolilo 
ai  ka  wai  i  waina.  A  ua  mai  ke 
keiki  a  kekahi  alii  ma  Kaperena- 
uma. 

47  A  lohe  ae  la  ia,  ua  hiki  mai  o 
Iesu  i  Galilaia  mai  Iudea  mai,  hele 
aku  la  ia  io  na  la,  nonoi  aku  la  ia 
ia,  e  iho  ae  ia  e  hoola  i  kana  keiki : 
no  ka  mea,  ua  kokoke  ia  e  make. 

48  I  mai  la  o  Iesu  ia  ia,  Ina  aole 
oukou  e  ike  i  na  hoailona  a  me  na 
mea  kupanaha,  aole  oukou  e  ma- 
naoio  mai. 

49  Olelo  aku  ua  alii  la  ia  ia,  E  ka 
Haku,  e  iho  ae  oe,  o  make  e  kuu 
keiki. 

50  Olelo  mai  la  o  Iesu  ia  ia,  O 
hoi ;  ua  ola  kau  keiki.  A  manaoio 
aku  ua  kanaka  la  i  ka  olelo  a  Iesu 
i  hai  mai  ai  ia  ia,  a  hoi  aku  la. 

51  A  i  kona  iho  ana,  halawai  mai 
la  kana  mau  kauwa  me  ia,  hai  mai 
la  lakou,  i  mai  la,  Ua  ola  kau 
keiki. 

52  Ninau  aku  la  oia  ia  lakou  i  ka 
hora  ona  i  maha'i.  I  mai  la  lakou 
ia  ia,  Inehinei  i  ka  hiku  o  ka  hora, 
i  haalele  ai  ke  kuni  ia  ia. 


Hoola  Iesu  i  ka  Sabati. 


53  No  ia  mea,  ike  iho  la  ka 


ma 
ka  hora  i  olelo  mai  ai 
Ua  ola  kau  keiki;  a 
la  no  ia,  a  me  koua 


H 


kuakane,  oia 
o  Iesu  ia  ia, 
mauaoio  iho 
ohana a  pau. 

54  O  keia  ka  lua  o  ka  hana  mana 
a  Iesu  i  hana'i,  i  koua  hele  ana  i 
Oalilaia  mai  Iuelea  mai. 

MOKUNA  V. 

Hoola  o  Iesu  i  ke  kanaka  mai  i  ka  la  Sa- 
bati.  10  lloohewa  na  Iudaio  ia  ia  i  kana 
hana  pela  i  ka  la  Sabati,  a  nianao  lakou  e 
pepehi  ia  ia.  17  Iloakaka  mai  o  lesu  i  ka 
pono  o  kana  hanu.  19  Iloike  mai  hoi  ia  \ 
ka  hewa  nui  o  ko  lakou  lioomaloka  ana  ;  a 
i  ko  lakou  malama  ole  i  kana  olelo,  ua  ma- 
lania  ole  lakou  i  ka  Mose. 

AHOPE  iho  o  ia  mau  mea,  he 
ahaaina  a  na  iuelaio,  a  pii  aku 
la  o  Iesu  i  Ierusalema. 

2  A  ma  Ierusalema,  ma  ka  puka 
hipa,  he  wai  auau,  o  Beteseda  ka 
inoa  i  ka  olelo  Hebera,  elima  ona 
mau  hale  malumalu. 

3  He  nui  loa  na  mea  mai  e  moe 
ana  iloko,  o  na  makapo,  na  oopa, 
a  me  na  lolo,  e  kali  ana  i  ka  aleale 
o  ka  wai. 

4  No  ka  mea,  i  kekahi  manawa, 
iho  mai  la  kekahi  anela  iloko  o  ka 
wai  auau,  a  hoaleale  i  ka  wai :  a  o 
ka  mea  i  iho  mua  iloko  o  ka  wai 
mahope  o  ka  hoaleale  ana  o  ka 
wai,  ua  ola  kona  mai  i  loohia'i  oia. 

5  Malaila  kekahi  kanaka,  he  ka- 
nakolu  kumamawalu  na  makahiki 
o  kona  mai  ana. 

6  Ike  mai  la  o  Iesu  ia  ia  e  moe 
ana,  a  ike  no  hoi,  he  kahiko  loa 
kona  mai  ana,  ninau  mai  la  ia  ia, 
Ea,  ke  makemake  nei  anei  oe  e 
ola  ? 

7  I  aku  la  ke  kanaka  mai  ia  ia,  E 
ka  Haku,  aohe  o'u  kanaka,  nana 
au  e  lawe  aku  iloko  o  ka  wai  auau, 
i  ka  wa  i  aleale  ai  ka  wai:  aka,  i 
ko'u  hele  ana'ku,  iho  e  aku  la  ke- 
kahi  iloko  mamua  o'u. 

8  Olelo  mai  la  o  lesu  ia  ia,  E  ku 
ae,  e  kaikai  i  kou  wahi  moe,  a  hele. 

9  A  ola  koke  ae  la  ua  kanaka  la, 
a  lawe  aku  la  ia  i  kona  wahi  moe, 
a  liele  aku  la.     O  ka  la  Sabati  no  ia. 

10  H  No  ia  mea,  olelo  aku  la  na 
iuelaio  i  ka  mea  i  hoolaia,  He  Sa- 
bati  keia;  aole  oe  e  pono  ke  hali  i 
kahi  moe. 

11  I  mai  la  oia  ia  lakou,  O   ka 
mea  naua  au  i  hoola,  oia  ka  i  olelo 


ko'u  Makua,  a 


mai  ia'u,  E  kaikai  i  kou  wahi  moe, 
a  e  hele. 

12  Ninau  aku  la  lakou  ia  ia,  Owai 
ke  kanaka  i  olelo  mai  ai  ia  oe,  E 
kaikai  i  kou  wahi  moe,  a  e  hele? 

13  0  ka  mea  i  hoolaia,  aole  ia  i 
ike  ia  ia,  no  ka  mea,  ua  hoonalo  e 
Iesu  ia  ia  iho,  he  nui  na  kanaka  ma 
ia  wahi. 

14  Mahope  iho,  ike  mai  la  o  Iesu 
ia  ia  iloko  o  ka  luakini,  i  mai  la  ia 
ia,  Eia  hoi,  ua  hoolaia  oe ;  mai  ha- 
na  hewa  hou  aku,  o  loohia  oe  e  ka 
ino  i  oi  aku. 

15  Hele  aku  la  ia  kanaka,  a  hai 
aku  la  i  na  Iudaio,  o  Iesu  ka  mea 
nana  ia  i  hoola. 

16  No  ia  mea,  hoomaau  aku  la  na 
iueiaio  ia  Iesu,  a  imi  lakou  e  pe- 
pehi  ia  ia,  no  kana  hana  ana  ia  mea 
i  ka  la  Sabati. 

17  T[  Olelo  mai  la  o  Iesu  ia  lakou, 
Ke  hana  mau  nei 
ke  hana  nei  no  hoi  au. 

18  No  ia  mea  hoi,  imi  nui  ae  la 
na  Iudaio  e  pepehi  ia  ia,  aole  no 
kona  malama  ole  i  ke  Sabati  wale 
no,  aka,  no  kana  olelo  ana,  o  ke 
Akua  kona  Makua,  e  hoolike  ana 
ia  ia  iho  me  ke  Akua. 

19  Olelo  mai  la  o  Iesu,  i  mai  la  ia 
lakou,  Oiaio,  he  oiaio  ka'u  e  olelo 
aku  nei  ia  oukou,  Aole  e  hiki  i  ke 
Keiki  wale  iho  no,  ke  hana  aku  i 
kekahi  mea,  ke  ike  ole  ia  i  ka  Ma- 
kua  e  hana  ana  ia  mea:  nolaila,  o 
na  mea  ana  i  hana'i,  oia  hoi  na 
mea  a  ke  Keiki  e  hana  ai. 

20  Ke  aloha  nei  ka  Makua  i  ke 
Keiki,  a  ke  hoike  nei  ia  ia  i  na  mea 
a  pau  ana  e  hana'i :  a  e  hoike  mai 
kela  ia  ia  i  na  hana  e  oi  aku  ma- 
mua  o  keia,  i  mahalo  ai  oukou. 

21  E  like  me  ko  ka  Makua  hoala 
ana  i  ka  poe  make,  a  me  ka  hoola 
ia  lakou ;  pela  no  hoi  ke  Keiki  e 
hoola  mai  ai  i  ka  poe  ana  i  make- 
make  ai. 

22  Aole  no  ka  Makua  e  hoopai  i 
kekahi,  aka,  ua  haawi  mai  ia  i  ka 
hoopai  ana  a  pau  ua  ke  Keiki : 

23  I  hoomaikai  ai  na  kanaka  a  pau 
i  ke  Keiki  e  like  me  lakou  i  hoo- 
maikai  ai  i  ka  Makua.     O  ka  mea 

hoomaikai  ole  i  ke  Keiki,  oia  ke 
kooinaikai  ole  i  ka  Makua,  nana  ia 
i  koouna  mai. 

24  Oiaio,  ke  oiaio  ka'u  e  olelo  aku  > 
nei  ia  oukou,  O  ka  mea  e  koololie 
i  ka'u  olelo,  a  e  manaoio  koi  i  ka 
mea  naua  au  i  koouna  mai,  he  ola 
mau  loa  kona,  aole  ia  e  lilo  i  ka 
hoohewnia;  aka,  ua  lilo  ae  ia  mai 
ka  make  ae  i  kc  ola. 
-  25  Oiaio,  he  oiaio  ka'u  e  olelo  aku 
nei  ia  oukou,  E  hiki  mai  auanei  ka 
manawa,  a  o  neia  hoi  ia,  e  hoolohe 
ai  ka  poe  make  i  ka  leo  o  ke  Kei- 
ki  a  ke  Akua ;  a  o  ka  j)oe  koolohe, 
o  lakou  ke  ola. 

26  No  ka  mea,  e  like  me  ka  Ma- 
kua  he  olakonailoko  onaiho;  pe- 
la  hoi  ia  i  haawi  mai  ai  i  ke  Keikii 
ola  nona  iloko  ona  iho. 

27  A  ua  haawi  mai  hoi  ia  ia  i  ka 
mana  e  hoopai  aku  ai,  no  ka  mea, 
oia  ke  Keiki  a  ke  kanaka. 

28  Mai  kahaha  ko  oukou  naau  i 
keia;  no  ka  mea,  e  hiki  mai  aua- 
nei  ka  manawa  e  lohe  ai  ka  poe  a 
pau  iloko  o  na  ilina  i  kona  leo, 

29  A  e  kele  mai  iwaho  ;  o  ka  poe 
i  hana  maikai,  e  ala  mai  lakou  no 
ke  ola  ;  aka,  o  ka  poe  i  hana  ino,  c 
ala  mai  lakou  no  ka  niake. 

30  Aole  e  hiki  ia'u  wale  iho,  ke 
hana  i  kekaki  mea :  e  like  mc  ka'u 
i  lohe  ai,  pela  hoi  ka'u  e  hoopai  ai ; 
a  he  pono  ka'u  hoopai  ana;  no  ka 
mea,  aole  wau  e  imi  i  ko'u  ma- 
kemake  iho,  aka,  i  ka  makemake 
o  ka  Makua  nana  au  i  hoouna 
mai. 

31  Ina  owau  wale  no  ehoikeno'u 
iho,  aole  e  pouo  ko'u  hoike  ana. 

32  Ti  O  hai  ke  hoike  mai  no'u;  a 
ua  ike  au,  ke  oiaio  kana  hoike  ana 
mai  no'u. 

33  Hoounaaku  la  oukou  ioloane 
la,  a  ua  hoike  mai  ia  raa  ka  oiaio. 

34  Aole  nae  o'u  manao  i  ka  ke 
kanaka  hoike  ana;  aka,  ke  olelo 
nei  au  ia  mau  mea,  i  ola'i  oukou. 

35  He  kukui  aa  malamalama  oia ; 
a  olioli  iho  la  oukou  i  kona  mala- 
malama  i  kekahi  manawa. 

36  1  Aka,  he  hoike  ko'u  i  oi  aku 
mamua  o  ka  Ioane ;  no  ka  mea,  o 
na  hana  a  ka  Makua  i  haawi  mai 
ai  na'u  e  hana,  o  keia  mau  hanaa'u 

IOANE.  Na  mea  hoike. 

e  haua  nei  ke  hoike  mai  no'u,  ua 
hoouna  mai  ka  Makua  ia'u. 

37  O  ka  Makua  hoi  nana  au  i  hoo- 
una  mai,  oia  ka  i  hoike  mai  no'u. 
Aole  oukou  i  lohe  i  kona  leo,  aole 
hoi  i  ike  i  kona  helehelena. 

38  Aole  ia  oukou  kanaolelo  eno- 
ko  ana  iloko  o  oukou ;  no  ia  hoi,  o 
ka  mea  ana  i  hoouna  mai  ai,  aole 
oukou  i  manaoio  ia  ia. 

39  H  E  huli  oukou  i  ka  palapala 
hemolele ;  no  ka  mea,  ua  manao 
oukou,  he  ola  mau  loa  ko  oukou 
malaila ;  a  oia  ka  mea  nana  i  hoike 
no'u. 

40  Aole  o  oukon  makemake  e 
hele  mai  io'u  nei,  i  loaa'i  ia  oukou 
ke  ola. 

41  Aole  o'u  manao  i  ka  hoomai- 
kaiia  e  kanaka. 

42  Aka,  ke  ike  nei  au  ia  oukou, 
ua  loaa  ole  ia  oukou  ke  aloha  i  ke 
Akua  iloko  o  oukou. 

43  Ua  hele  mai  nei  au  ma  ka  inoa 
o  ko'u  Makua,  aole  oukou  i  mala- 
mamaiia'u;  ina  hele  mai  kekaki 
ma  kona  inoa  iho,  e  malama  no  ou- 
kou  ia  ia. 

44  Pehea  la  e  hiki  ai  ia  oukou  kc 
manaoio,  me  ko  oukou  manao  ana 
i  ka  koomaikaiia  o  kekahi  e  keka- 
hi,  a  me  ka  imi  ole  i  ka  hoomaikai- 
ia  mai  e  ke  Akua  wale  no  ? 

45  Mai  manao  oukou,  e  hoopii 
aku  au  ia  oukou  i  ka  Makua :  hoo- 
kahi  no  mea  nana  oukou  e  hoopii 
aku,  o  Mose,  ka  mea  a  oukou  e  hi- 
linai  nei. 

46  Ina  uamanaoio  oukou  i  ka  Mo- 
se,  ina  ua  manaoio  oukouia'u  ;  no 
ka  mea,  ua  palapala  mai  ia  no'u. 

47  Aka,  i  ole  oukou  e  inanaoio  i 
kana  mau  palapala,  pehealaoukou 
e  manaoio  ai  i  ka'u  mau  olelo. 


MOKUNA  VI. 

No  ka  hanai  ana  o  Iesu  i  na  kanaka  elima 
tausani.  l'JKona  hele  anamalunaoka  wai. 
26  Hoakaka  mai  o  Iesu  i  ka  poe  i  hnhai  ia 
ia  mc  ka  pono  ole  o  ka  manao.  66  Nui  ka 
poe  i  haalele  ia  ia. 

MAHOPE  iho  holo  aku  la  o  Ie- 
su  ma  kelakapa  o  ka  moana- 
wai  o  Galilaia,  oia  o  Tiberia. 
2  A  nui  loa  na  kanaka  i  hahai  ia 
ia,  no  ko  lakou  ike  ana  i  na  hana 
mana  aua  i  hana'i  i  ka  poe  mai. 


Hanaiia  elima  tausani. 


MOKUNA  VI. 


Hele  Iesu  ma  ka  wai. 


3  Pii  ae  la  o  Iesu  ma  kekahi  mau- 
na,  a  noho  iho  la  ilaila  me  kana 
poe  haumana. 

4  A  ua  kokoke  mai  ka  moliaola, 
he  ahaaina  na  ka  poe  Iuelaio. 

5  H  Alawa  ae  la  ko  Iesu  mau  ma- 
ka,  ike  aku  la  i  ka  poe  kanaka  nui 
e  hele  mai  ana  io  na  la,  ninau  mai 
la  oia  ia  Pilipo,  Mahea  kakou  e 
kuai  ai  i  berena  e  ai  iho  keia 
poe? 

6  O  keia  kana  i  ninau  mai  ai  i  mea 
e  hoao  ai  ia  ia;  no  ka  mea,  ua  ike 
no  ia  i  kana  mea  e  hana  mai  ai. 

7  I  aku  la  o  PiHpo  ia  ia,  Aole  la- 
kou  e  lawa  i  ka  berenano  na  hane- 
ri  denari  elua,  i  pakahi  ai  ka  apana 
uuku  na  lakou  a  pau. 

8  Olelo  aku  la  ia  iakekahi  o  kana 
poe  haumana,  o  Anederea,  ka  hoa- 
hanau  o  Simoua  Petero, 

9  He  wahi  keiki  maanei,  he  mau 
popo  berena  bale  elima  kana,  ame 
na  ia  liilii  elua ;  a  heaka  la  ia  mau 
mea  i  keia  poe  nui  ? 

10  Olelo  mai  la  o  Iesu,  E  hoono- 
ho  i  na  kauaka  ilalo.  He  nui  no 
ka  weuweu  ma  ia  wahi.  Noho  iho 
la  na  kanaka,  elima  tausani  paha. 

11  Lalau  mai  la  o  Iesu  i  na  popo 
berena ;  koomaikai  aku  la,  a  haawi 
mai  la  i  na  haumana,  a  o  na  hau- 
maua  hoi  i  ka  poe  e  noho  aua ;  pe- 
la  no  hoi  na  ia,  a  like  ka  nui  me 
ko  lakou  makemake. 

12  A  niaona  ae  la  lakou,  i  mai  la 
ia  i  kana  poe  haumana,  E  koiliili  i 
na  hakina  i  koe,  i  hoolei  ole  ia'i 
kekahi  mea. 

13  Hoiliili  iho  la  lakou,  a  piha  na 
hinai  he  umikumamalua  i  na  haki- 
na  o  na  popo  berena  bale  elima  i 
koe  i  ka  poe  i  ai. 

14  Olelo  aku  la  ka  poe  kanaka  i 
ike  i  ka  hana  mana  a  Iesu  i  hana'i, 
He  oiaio,  o  ke  kaula  keia  e  hele 
mai  ana  i  ke  ao  nei. 

15  1f  A  ike  iho  la  o  Iesu,  e  kii  mai 
ana  lakou  e  lawe  ia  ia,  i  hoolilo  ai 
lakou  ia  ia  i  alii,  hele  hou  aku  la  ia 
ma  kekahi  mauna,  oia  wale  no. 

16  A  ahiahi  ae  la,  iho  akn  la  ka- 
na  poe  haumana  ma  ka  moanawai. 

17  Ee  aku  la  lakou  maluna  o  ka 
moku,  holo  aku  la  i  kela  kapa  o 
ka  moanawai  ma  Kaperenauma  :  a 

poeleele  iho  la,  aole  o  Iesu  i  hiki 
mai  io  lakou  la. 

18  Oloku  ae  la  ka  moanawai  i  ka 
makani  nui  e  nou  mai  ana. 

19  Hoe  aku  la  lakou  i  na  setadia 
he  iwakalua  kumamalima,  hekana- 
kolu  paha,  ike  aku  la  lakou  ia  Iesu 
e  hele  mai  aua  maluna  o  ka  moa- 
nawai,  a  kokoke  ia  ma  ka  moku  : 
makau  iho  la  lakou. 

20  I  mai  la  oia  ia  lakou,  Owau  no 
keia;  mai  makau  oukou. 

21  Alaila  olioli  lakou  i  kona  ee 
ana  iluna  o  ka  moku  ;  a  hiki  wawe 
aku  la  ka  moku  ma  ka  aina,  kahi  i 
holo  ai  lakou. 

22  ^I  Ia  la  aku,  o  ka  ahakanaka  e 
ku  ana  ma  kela  kapa  o  ka  moana- 
wai,  ike  ae  la  lakou,  aole  moku  e  ae 
malaila,  o  ka  mea  wale  no  a  kana 
poe  haumana  i  ee  aku  ai,  aole  nae 
i  ee  pu  o  Iesu  me  kana  poe  hauma- 
na  maluna  o  ka  moku,  o  kana  poe 
haumana  wale  no  i  holo ; 

23  Aka  hoi,  holo  mai  la  na  moku 
mai  Tiberia  mai,  kokoke  ma  kahi  i 
ai  ai  lakou  i  ka  bereua,  mahope  iho 
o  ko  ka  Haku  hoomaikai  ana'ku. 

24  A  ike  ae  la  ka  ahakanaka,  aole 
o  Iesu  malaila,  aole  hoi  kana  poe 
haumana,  ee  aku  la  lakou  iluna  o 
na  moku,  holo  aku  la  i  Kapere- 
nauma  e  imi  ana  ia  Iesu  : 

25  A  loaa  ia  lakou  ia  ma  kela  ka- 
pa  o  ka  moauawai,  i  aku  la  lakou 
ia  ia,  E  Rabi,  inahea  i  hiki  mai  oe 
ia  nei? 

26  Olelo  mai  la  o  Iesu  ia  lakou,  i 
mai  la,  Ke  imi  nei  oukou  ia'u,  ao- 
le  no  ka  hana  mana  a  oukou  i  ike 
ai,  aka,  no  ka  oukou  ai  ana  i  napo- 
po  berena,  a  maona  ae. 

27  Mai  hooikaika  oukou  no  ka  ai 
e  pau  wale,  aka,  no  ka  ai  e  mau 
aua  a  hiki  i  ke  ola  loa,  ka  mea  a  ke 
Keiki  a  ke  kanaka  e  haawi  ai  na 
oukou:  no  ka  mea,  oia  ka  ka  Ma- 
kna  ke  Akua  i  hooiaio  mai  ai. 

28  No  ia  mea,  ninau  aku  la  lakou 
ia  ia,  Heaha  ka  makou  e  hana'i,  i 
hana  aku  ai  makou  i  na  hana  a  ke 
Akua? 

29  Olelo  mai  la  o  Iesu  ia  lakou,  i 
mai  la,  Eia  ka  hana  a  ke  Akua,  e 
manaoio  mai  oukou  i  ka  mea  anai 
hoouna  mai  ai. 

O  Iesu  ka  berena  IOANE. 

30  Alaila  ninau  aku  la  lakou  iaia, 
Heaha  ka  hana  mana  au  e  hana  mai 
ai,  i  ike  ai  inakou,  a  i  manaoio  ai 
ia  oe  ?    Heaka  kau  c  hana'i  ? 

31  Ai  iho  la  ko  makou  poe  kupu- 
na  i  ka  mane  ma  ka  waonahele ;  e 
like  me  ka  mea  i  palapalaia,  Haa- 
wi  mai  la  ia  i  ka  berena  mai  ka  la- 
ni  mai  e  ai  lakou. 

32  Olelo  mai  la  o  Iesu  ia  lakou, 
Oiaio,  he  oiaio  ka'u  e  olelo  aku  nei 
ia  oukou,  aole  o  Mose  i  haawi  mai 
na  oukou  i  ka  berena  mai  ka  lani 
mai ;  aka,  o  ko'u  Makua  ke  haawi 
mai  nei  na  oukou  i  ka  berenaoiaio 
mai  ka  lani  mai. 

33  No  ka  mea,  o  ka  ke  Akua  be- 
rena,  oia  ka  mea  i  iho  mai  mai  ka 
lani  mai,  a  haawi  i  ke  ola  no  ko  ke 
ao  nei. 

34  I  aku  la  lakou  ia  ia,  E  ka  Ha- 
ku,  e  haawi  mau  mai  oe  i  keia  be- 
rena  na  makou. 

35  Olelo  mai  la  o  Iesu  ia  lakou, 
Owau  no  ka  berena  e  ola'i ;  o  ka 
mea  e  hele  mai  io'u  nei,  aole  loa  ia 
e  pololi ;  a  o  ka  mea  e  manaoio 
mai  ia'u,  aole  loa  ia  o  makewai. 

36  A  olelo  aku  la  au  ia  oukou,  ua 
ike  no  oukou  ia'u,  aole  nae  oukou 
e  manaoio  mai. 

37  O  na  mea  a  pau  a  ka  Makua 
e  haawi  mai  ai  no'u,  e  hele  mai  no 
lakou  io'u  nei :  a  o  ka  mea  e  hele 
maiio'u  nei,  aole  loawau  e  kipaku 
aku  ia  ia. 

38  No  ka  mea,  aole  au  i  iho  mai, 
mai  ka  lani  mai  e  hana  i  ko'u  ma- 
kemake,  aka,  i  ka  makemake  o  ka 
mea  nana  au  i  hoouna  mai. 

39  Eiakamakemake  o  kameana- 
na  au  i  hoouna  niai,  i  ole  e  lilo  aku 
mai  o'u  aku  nei  kekahi  o  na  mea  a 
pau  ana  i  haawi  mai  ai  ia'u,  aka,  e 
hoala  mai  au  ia  ia  i  ka  la  mahope. 

40  No  ka  mea,  eia  ka  makemake 
o  ka  mea  nana  au  i  hoouna  mai,  o 
na  mea  a  pau  e  ike  mai  i  ke  Keiki, 
a  e  manaoio  hoi  ia  ia,  c  loaa  ia  ia 
ke  ola  mau  loa;  a  c  hoala  mai  au 
ia  ia  i  ka  la  mahope. 

41  Ohumu  iho  la  ka  poe  Iuelaio 
nona,  no  kana  olelo  ana,  Owau  no 
ka  berena  i  iho  mai  mai  ka  lani 
mai. 

42  Olelo  ae  la  lakou,  Aole  anei  o 

130 


mai  ka  lani  mai. 

Iesu  keia  ke  keiki  a  Iosepa?  Ua 
ike  no  kakou  i  kona  makuakane  a 
me  kona  makuwahine ;  pehea  la 
hoi  ia  i  olelo  mai  ai,  Ua  iho  mai  au 
mai  ka  lani  mai  ? 

43  Nolaila  olelo  mai  la  o  Iesu  ia 
lakou,  i  mai  la,  Mai  ohumu  oukou 
kekahi  me  kekahi. 

44  Aohe  mea  e  hiki  ia  ia  ke  hele 
mai  io'u  nei,  ke  kauo  ole  mai  ia  ia 
ka  Makua  nana  au  i  hoouna  mai ; 
a  na'u  ia  e  hoala  mai  i  ka  la  maho- 
pe. 

45  Ua  palapalaia  e  na  kaula,  E 
aoia  lakou  a  pau  e  ke  Akua.  No 
ia  hoi,  o  ka  mea  i  hoolohe  i  ka  ka 
Makua,  a  i  aoia  hoi,  oia  ke  hele  mai 
io'u  nei. 

46  Aole  ke  kanaka  i  ike  i  ka  Ma- 
kua,  o  ka  mea  wale  no  no  ke  Akua 
mai,  oia  ka  i  ike  i  ka  Makua. 

47  Oiaio,  he  oiaio  ka'u  e  olelo  aku 
nei  ia  oukou,  O  ka  mea  e  manaoio 
mai  ia'u,  he  ola  mau  loa  kona. 

48  Owau  no  ka  berena  e  ola'i. 

49  Ai  no  ko  oukou  poe  kupuna  i 
ka  mane  nea  ka  waonahele,  a  ua 
make  lakou. 

50  O  keia  ka  berena  i  iho  mai 
mai  ka  lani  mai ;  ina  e  ai  kekahi  i 
keia,  aole  ia  e  make. 

51  Owau  no  ka  berenaola,  ka  mea 
i  iho  mai  mai  ka  lani  mai.  Ina  e  ai 
kekahi  i  keia  berena,  e  ola  mau  loa 
ia  ;  a  o  ka  berena  a'u  e  haawi  aku 
ai,  o  ko'u  kino  ia,  ka  mea  a'u  e  haa- 
wi  aku  i  ola  no  ko  ke  ao  nei. 

52  Hoopaapaa  iho  la  na  iuelaio 
ia  lakou  iho,  i  ae  la,  Pehea  la  e  hi- 
ki  ai  ia  ia  ke  haawi  mai  i  kona  kino 
ia  kakou  e  ai  ? 

53  Olelo  aku  la  o  Iesu  ia  lakou, 
Oiaio,  he  oiaioka'u  e  olelo  aku  nei 
ia  oukou,  A  i  ai  ole  oukou  i  ke  ki- 
no  o  ke  Keiki  a  ke  kanaka,  a  i  inu 
ole  hoi i  kona  koko,  aole  he  ola  ilo- 
ko  o  oukou. 

54  O  ka  mea  e  ai  i  ko'u  kino,  a 
e  inu  hoi  i  ko'u  koko,  he  ola  mau 
loa  kona,  a  na'u  ia  e  hoala  mai  i  ka 
la  mahope. 

55  No  ka  mea,  he  ai  io  ko'u  kino, 
a  he  mea  inu  io  ko'u  koko. 

56  O  ka  mea  e  ai  i  ko'u  kino,  a  e 
inu  hoi  i  ko'u  koko,  ke  noho  nei 
ia  iloko  o'u,  owau  hoi  iloko  ona. 


Na  haumana  hoi  ihope.        MOKU 

57  E  like  me  ka  Makua  ola,  nana 
au  i  hoouna  mai,  a  e  ola  ana  au  i 
ka  Makua;  pela  hoi  ka  niea  e  ai 
mai  ia'u,  e  ola  no  ia  ia'u. 

58  O  keia  ka  berena  i  iho  mai 
mai  ka  laui  mai ;  aole  e  like  me  ko 
oukoUjpoe  kupuna  i  ai  ai  i  ka  mane, 
a  make  aku  la ;  o  ka  mea  e  ai  i  ke- 
ia  berena,  e  ola  mau  loa  ia. 

59  Oia  na  mea  ana  i  olelo  mai  ai 
iloko  o  ka  halehalawai  i  ke  ao  ana 
ma  Kaperenauma. 

60  A  lohe  ae  la  na  haumana  ana 
he  nui,  i  ae  la  lakou,  He  olelo  paa- 
kiki  keia ;  owai  la  ka  mea  e  hiki  ia 
ia  ke  hoolohe  aku  ia. 

61  A  ike  iho  la  o  Iesu  i  ka  ohumu 
ana  o  na  haumana  ana,  no  keia  mea, 
i  mai  la  oia  ia  lakou,  O  keia  anei 
ka  mea  a  oukou  i  ukiuki  ai  ? 

62  Pehea  la  hoi,  ina  e  ike  oukou 
i  ke  Keiki  a  ke  kanaka  e  pii  hou 
aku  ana  iluna  i  kona  wahi  mamua  ? 

63  O  ka  uhane  ka  mea  nana  e 
hoola ;  aole  ke  kino  he  mea  e  pono 
ai ;  o  ka  oleloa'u  e  olelo  aku  nei  ia 
oukou,  he  uhane  ia  a  me  ke  ola. 

64  Aka,  ua  manaoio  ole  mai  ke- 
kahi  poe  o  oukou.  No  ka  mea,  ua 
ike  no  Iesu  mai  kinohi  mai  i  ka 
poe  manaoio  ole,  a  me  ka  mea  na- 
na  ia  e  kumakaia  aku. 

65  A  imai  la  ia,  No  keiameaka'u 
i  olelo  aku  ai  ia  oukou,  aole  e  hiki 
i  kekahi,  ke  hele  mai  io'u  nei,  ke 
haawi  ole  ia  mai  ia  nana  e  ko'u 
Makua. 

66  Tf  Mai  ia  manawa,  nui  na 
haumana  ana  i  hoi  hope,  aole  hoi  i 
hele  pu  hou  me  ia. 

67  Ninau  mai  la  o  Iesu  i  ka  poe 
umikumamalua,  O  oukou  anei  ke- 
kahi  i  makemake  e  hele  aku  ? 

68  I  aku  la  o  Simona  Petero  ia  ia, 
E  ka  Haku,  io  wai  la  makou  e  hele 
aku  ai  ?  ia  oe  no  ka  olelo  o  ke  ola 
mau  loa. 

69  A  ua  manaoio  makou,  aua  ike 
hoi,  o  oe  no  ka  Mesia,  ke  Keiki  a 
ke  Akua. 

70  Olelo  mai  la  o  Iesu  ia  lakou, 
Aole  anei  au  i  wae  ia  oukou  he 
umikumamalua,  a  o  kekahi  o  ou- 
kou,  he  diabolo  ia? 

71  Olelo  mai  la  ia  no  Iuda  Iseka- 
riota,  ke  keiki  a  Simona,  kekahi  o 


NA  VII. 


Ahaaina  Moliaola. 


ka  umikumamalua,  nana  ia  e  ku- 
makaia  aku. 

MOKUNA  VII. 

Hele  malu  aku  la  o  Iesu  ma  Ierusalema  i  ka 
ahaaina.  14  Ao  aku  la  ia  iloko  o  ka  luakini. 
40  Nui  na  manao  a  na  kanaka  nona.  45 
Manuoio  kekahi,  manao  kanalua  kekahi, 

"  manao  pepehi  kekahi. 

MAHOPE  iho  o  ia  mau  mea,  kaa- 
hele  ae  la  o  Iesu  i  Galilaia  : 
aole  ona  makemake  e  kaahele  i  lu- 
dea,  no  ka  mea,  ua  imi  na  Iudaio 
e  pepehi  ia  ia. 

2  A  ua  kokoke  mai  no  ka  ahaai- 
na  kauhalelewa  a  na  Iudaio. 

3  No  ia  inea,  olelo  aku  la  kona 
mau  hoahanau  ia  ia,  E  haalele  oe  i 
keia  wahi,  a  e  hele  aku  i  Iudea,  i 
ike  ai  kau  poe  haumana  i  na  hana 
au  e  hana'i. 

4  No  ka  mea,  aohe  mea  hana  ma- 
lu,  ke  makemake  ia  e  ikeia  mai  oia. 
Ina  e  hana  oe  i  keia  mau  mea,  e 
hoike  aku  oe  ia  oe  iho  i  ko  ke  ao  nei. 

5  Aole  nae  o  kona  poe  hoahanau 
i  manaoio  ia  ia. 

6  Olelo  mai  la  o  Iesu  ia  lakou, 
Aole  i  hiki  mai  ko'u  manawa :  aka, 
o  ko  oukou  manawa  ua  maopopo 
mau  no  ia. 

7  Aole  e  inaina  mai  ko  ke  ao  nei 
ia  oukou  ;  ke  inaina  mai  nei  no  nae 
lakou  ia'u,  no  ka  mea,  owau  ke 
hoike  aku  no  lakou,  ua  hewa  ka  la- 
kou  hana  ana. 

8  O  oukou  ke  pii  i  keia  ahaaina  : 
aole  au  e  pii  ano  i  keia  ahaaina ;  no 
ka  mea,  aole  i  hiki  maopopo  mai 
ko'u  manawa. 

9  A  pau  ae  la  kana  olelo  ana  ia 
mau  mea  ia  lakou,  noho  iho  ia  i 
Oalilaia. 

10  H  A  pii  aku  la  kona  poe  hoaha- 
nau,  alaila  pii  malu  aku  la  ia  i  ka 
ahaaina,  aole  i  ikea. 

11  Nolaila  imi  iho  la  ka  poe  Iu- 
daio  ia  ia  ma  ka  ahaaina,  a  ninau 
ae  la  lakou,  Auhea  oia  ? 

12  A  nui  loa  ae  la  ka  hoopaapaa 
ana  o  ua  ahakauaka  la  nona;  olelo 
mai  la  kekahi  poe,  He  maikai  oia  : 
i  mai  la  kekahi  poe,  Aole,  ke  hoo- 
punipuni  mai  nei  ia  i  na  kanaka. 

13  Aole  nae  kekahi  i  olelo  mai  no- 
na  ma  ke  akea,  no  ka  makau  i  ka 
poe  Iudaio. 

14  1  Iwaena  o  ka  ahaaina,  pii  raai 
la  o  Iesu  iloko  o  ka  luakini,  a  ao 
mai  la. 

15  A  kahaha  iho  la  ka  naau  o  na 
Iudaio,  i  ae  la,  Pehea  la  i  ike  ai  oia 
nei  i  ka  palapala,  aole  ia  i  aoia? 

16  Olelo  ma.i  la  o  Iesu  ia  lakou.  i 

aku 


ao 


nei 


maīla,  O  ka'u  mea,._e_L.  i_iiin* 

aole  na'u  ia,  aka,  na  ka  mea  nana 


au  i  hoouna  rar„. 

J7  lnftinfvKfmalrR  kp.knhi  e  hana 


Ikona,  makemake.  e  ike  no  ia  i  ka 


^    mea  a'u  e  olelo  nēi,  na  ke  Akua  inai 


...,  aole  na'u  iho. 

18  O  ka  mea  e  olelo  aku  i  kana 
iho,  oia  ke  imi  e  hoonani  ia  ia  iho : 
aka,  o  kamea  i  imi  e  hoonaui  i  ka 
mea  nana  ia  i  hoouna  mai,  he  oiaio 
kana,  aole  he  wahahee  iloko  ona. 

19  Aole  anei  o  Mose  i  haawi  mai 
ia  oukou  i  ke  kanawai,  aole  hoi  ke- 
kahi  o  oukou  e  malama  i  ke  kana- 
wai  ?  No  ke  aha  la  oukou  e  imi 
nei  e  pepehi  ia'u  ? 

20  Olelo  aku  la  ka  ahakanaka,  i 
aku  la,  He  elaimonio  kou,  owai  la 
ke  imi  e  pepehi  ia  oe  ? 

21  Olelo  mai  la  o  Iesu,  i  mai  la  ia 
lakou,  Ua  hana  iho  nei  au  i  kekahi 
hana,  a  kahaha  ko  oukou  naau  a 
pau  ia  mea, 

22  Na  Mose  i  haawi  mai  ia  oukou 
ke  okipoepoe,  aole  nae  na  Mose 
mai  ia,  na  ka  poe  kupuna  mai;  a 
ke  okipoepoe  neioukou  i  kekana- 
ka  i  ka  la  Sabati. 

23  Ina  e  okipoepoeia  ke  kanaka  i 
ka  la  Sabati,  i  hai  ole  ia'i  ke  kana- 
wai  o  Mose,  ke  huhu  mai  nei  anei 
oukou  ia'u,  i  kuu  hoola  aua  i  ke 
kannka  i  ka  la  Sabati  ? 

24  Mai  manao  oukou  ma  ka  mea 
owaho,  aka,  ma  ka  pono  io  oukou 
e  manao  ai. 

25  Alaila  olelo  ae  la  kekahi  poe  no 
Ierusaleraa,  Aole  anei  keia  kamea 
a  lakou  e  imi  nei  e  pepehi  ? 

26  Aia  hoi,  ke  olelo  wiwo  ole  mai 
nei  ia,  aoie  lakou  e  olelo  aku  ia  ia. 
Ua  ike  maopopo  anei  ka  poe  alii, 
oia  no  ka  Mesia  ? 

27  Ua  ike  no  kakou  i  kahi  i  hele 
mai  aikeia:  aka,  aia  hiki  mai  ka 
Mesia,  aole  e  ike  kekahi  i  kona  wa- 
hi  i  hele  niai  ai. 

28  Nolaila  kahea  raai  la  o  Iesu  ī 

kana  ao  ana  iloko  o  ka  luakini,  i 
mai  la,  Ua  ike  oukou  ia'u,  ike  hoi 
oukou  i  ko'u  wahi  i  hele  mai  ai ; 
aole  au  i  hele  mai  no'u  iho,  aka,  o 
ka  mea  nana  au  i  hoouna  mai,  he 
oiaio  ia,  ka  mea  a  oukou  i  ike  ole 
ai. 

29  Owau  ka  i  ike  ia  ia;  no  ka 
mea,  nona  mai  wau,  a  nana  hoi  au 
i  hoouna  mai. 

30  No  ia  mea,  imi  iho  la  lakou  e 
hopu  ia  ia ;  aole  nae  i  lalau  aku  ke- 
kahi  lima  ia  ia,  no  ka  mea,  aole  i 

'hiki  mai  kona  manawa. 

31  Aka,  nui  na  mea  o  ua  ahaka- 
uaka  la  i  manaoio  ia  ia,  i  iho  la,  Aia 
hiki  mai  ka  Mesia,  e  oi  aku  anei  na 
hana  mana  ana  e  hana  mai  ai,  ma- 
mua  o  na  mea  a  keia  kanaka  i  ha- 
na'i? 

32  1  Lohe  ae  la  na  Parisaio  i  ka 
ohumu  ana  o  ua  ahakanaka  la  i  ko- 
ia  mau  mea  nona ;  hoouna  aku  la 
na  Parisaio  a  me  na  kahuna  nui  i 
na  ilamuku  e  lalau  ia  ia. 

33  Alaila  olelo  mai  la  o  Iesu  ia  la- 
kou,  Aole  au  e  liuliu  rae  oukou,  a 
hoi  aku  au  i  ka  mea  nana  au  i  ho- 
ouna  mai. 

34  E  imi  auanei  oukou  ia'u,  ao- 
le  e  loaa;  a  ma  ko'u  wahi  e  noho 
ai,  aole  loa  oukou  e  hiki  aku. 

35  No  ia  mea,  ninau  iho  la  na  Iu- 
daio  ia  lakou  iho,  Mahea  anei  oiae 
hele  ai,  i  loaa  ole  ai  oia  ia  kakou  ? 
e  hele  anei  ia  i  ka  poe  i  puehu  lii- 
lii  iwaena  o  na  Helene,  a  e  ao  aku  i 
na  Helene  ? 

36  Heaha  hoi  keia  mea  ana  i  olelo 
mai  nei,  E  imi  auanei  oukou  ia'u, 
aole  e  loaa ;  a  ma  ko'u  wahi  e  no- 
ho  ai,  aole  loa  oukou  e  hiki  aku? 

37  I  ka  la  nui  ma  ka  hope  o  ua 
ahaaina  la,  ku  ae  la  o  Iesu,  kahoa 
aku  la,  i  ka  i  ana'e,  Ina  e  makewai 


kekahi,  e  hele  mai  ia  io'u  nei  e  inu. 

38  O  ka  mea  e  manaoio  ia'u,  e  li- 
ke  rae  ka  ka  palapala  hemolele  i  i 
mai  ai,  e  kahe  mau  mai  na  muli- 
wai  noloko  mai  o  koua  opu. 

39  (O  keia  kana  i  olelo  ai  no  ka 
Uhane,  ka  mea  e  loaa  auanei  i  ka 
poe  e  manaoio  ia  ia:  aole  i  hiki 
raai  ka  Uhane  Heniolele  ia  mana- 
wa,  no  ka  mea,  aole  i  hoonaniia  o 
Iesu  ia  wa.) 


Kanalua  kekahi  poe. 

40  1f  No  ia  hoi,  he  nui  ka  poe  o 
ua  ahakanaka  la  i  ko  lakou  lohe  ana 
ia  olelo,  olelo  iho  la  lakou,  He  oia- 
ia,  o  ke  Kaula  keia. 

41  Olelo  mai  la  kekahi  poe,  O  ka 
Mesia  keia.  Aka,  uinau  ae  la  ke- 
kahi  poe,  E  hele  mai  anei  ka  Mesia 
no  Oalilaia  mai? 

42  Aole  anei  i  i  mai  ka  palapala 
hemolele,  Na  na  mamo  a  Davida 
mai  ka  Mesia,  a  no  Betelehema 
mai,  ke  kulanakauhale  o  Davida? 

43  Ku  e  iho  la  kekahi  poe  me  ke- 
kahi  poe  nona. 

44  Makemake  iho  la  kekahi  poe 
e  hopu  ia  ia,  aole  nae  kekahi  i  kau 
aku  i  ka  lima  maluna  ona. 

45  1f  Alaila  hoi  mai  la  na  ilamuku 
i  na  kahuna  nui  a  me  ka  poe  Pari- 
saio ;  a  ninau  mai  la  lakou  ia  lakou 
la,  No  ke  aha  la  i  lawe  ole  mai  ai 
oukou  ia  ia  ? 

46  I  aku  la  na  ilamuku,  Aole  loa 
he  kanaka  i  olelo  like  me  keia  ka- 
naka. 

47  Ninau  mai  la  na  Parisaio  ia  la- 
kou,  O  oukou  anei  kekahi  i  hoopu- 
nipuniia  ? 

48  Ua  manaoio  no  anei  kekahi  o 
ka  poe  alii,  a  me  na  Parisaio  ia  ia? 

49  Aka,  o  keia  ahakanaka  ike  ole 
i  ke  kanawai,  ua  hoohewaia  la- 
kou. 

50  Ninau  ae  la  o  Nikodemo  ia  la- 
kou,  (o  ka  mea  i  hele  io  na  la  i  ka 
po,  oia  kekahi  o  lakou,) 

51  Ke  hoohewa  nei  anei  ko  ka- 
kou  kauawai  i  ke  kanaka  mamua  o 
ka  lohe  ana  ia  ia,  a  ike  hoi  i  kaua 
mea  i  hana'i? 

52  Olelo  mai  la  lakou  ia  ia,  i  mai 
la,  No  Oalilaia  anei  oe  ?  E  imi,  a 
ike  oe,  aohe  kaula  noloko  mai  o 
Oalilaia. 

53  A  hoi  aku  la  kela  mea  keia 
mea  i  kona  hale  iho. 

MOKUNA  VIII. 

3  No  ka  wahine  moe  kolohe.  12  O  Iesu  ka 
malamalama  o  keia  ao.  30  Nui  ka  poe  ma- 
naoio.  33  Hoakaka  mai  o  Iesu,  o  na  Iudaio 
he  poe  lakou  na  ka  hewa,  a  Jie  poe  keikila- 
kou  na  ka  diabolo. 

HELE  aku  la  o  Iesu  i  ka  mauna 
o  01iveta. 
2  A  i  ka  wanaao  hoi  hou  ia  i  ka 
luakini,  a  hele  aku  la  na  kanaka  a 


MOKUNA  VIII.       Ka  wahine  moe  kolohe. 


^ 


pau  io  na  la ;  a  noho  iho  la  ia,  a  ao 
niai  la  ia  lakou. 

3  Alakai  aku  la  na  kakauolelo  a 
me  na  Parisaio  io  na  la  i  kekahi 
wahine  i  loaa  e  moe  kolohe  ana;  a 
hooku  aku  la  ia  ia  iwaena  ; 

4  Olelo  aku  la  lakou  ia  ia,  E  ke 
Kumu,  ua  loaa  keia  wahine  e  moe 
kolohe  ana. 

5  Kauoha  mai  la  o  Mose  ia  ma- 
kou  iloko  o  kekauawai,  ehailuku- 
ia  i  ka  pohaku  ka  mea  i  hana  pela : 
heaha  hoi  kau  e  olelo  mai  ai? 

6  Olelo  aku  lakou  i  keia  i  mea  e 
hoao  ai  ia  ia,  i  loaa'i  ia  lakou  ka 
mea  e  hoahewa  aku  ai  ia  ia.  Ku- 
lou  iho  la  o  Iesu  ilalo,  a  kahakaha 
iho  la  kona  lima  ma  ka  lepo. 

7  A  i  ko  lakou  ninau  mau  ana'ku 

ia  ia,  ea  ae  la  ia  iluna,  i  mai  la  ia  ^ 

lakou,j!)  ka  mea  hala  ole  o  pnknn      jf 

pia  mua  ke  uehi  akn  in.  ia  i  ka  poT   *5 

~"haku. 

8  Kulou  hou  iho  la  ia  ilalo,  a  ka- 
hakaha  iho  la  ma  ka  Iepo. 

9  A  lohe  ae  la  lakou,  a  ua  noahe- 
waia  lakou  e  ko  lakou  lunaikehala, 
hele  pakahi  aku  la  lakou  iwaho, 
mai  nalunakahiko  kahoomakaana, 
a  hiki  i  ka  poe  ilalo  loa;  a  koe  iho 
la  o  Iesu  wale  no,  a  me  ka  wahine 
e  ku  ana  iwaena. 

10  Eaae  la  o  Iesu  iluna,  aohe  mea 
e  ae  ana  i  ike  ai,  o  ka  wahine  wale 
no,  ninau  mai  la  ia  ia,  Eka  wahine, 
auhea  la  kela  poe  i  hoopii  mai  nei 
ia  oe?  aole  anei  kekahi  i  hoopai 
mai  ia  oe  ? 

11  I  aku  la  ia,  Aole  kekahi,  e  ka 
Haku.  I  mai  la  o  Iesu  ia  ia,  Aole 
no  hoi  au  e  hoopaiaku  ia  oe :  e  he- 
le  oe,  mai  hana  hewa  hou  aku. 

12  H  Olelo  hou  mai  la  o  Iesu  ia 
lakou,  i  mai  la,  Owau  no  ka  mala- 
malama  o  ke  ao  nei :  o  ka  mea  e 
hahai  mai  ia'u,  aole  ia  e  hele  i  ka 
pouli,  aka,  e  loaa  ia  ia  ka  malama- 
lama  e  ola'i. 

13  Nolaila  olelo  aku  la  na  Pari- 
saio  ia  ia,  Ke  hoike  nei  oe  nou  iho, 
aole  pono  kau  hoike  ana. 

14  Olelo  mai  la  o  Iesu  i  mai  ]a  ia 
lakou,  Ina  e  hoike  aku  au  no'u  iho, 
he  pono  ka'u  hoike  ana;  no  ka 
mea,  ua  ike  au  i  ko'u  wahi  i  hele 
mai  ai,  a  me  ko'u  wahi  e  hele  aku 

IOANE. 


i  na  kanaka. 


ai:  aka,  aole  oukou  i  ike  i  ko'u 
wahi  i  hele  mai  ai,  a  me  ko'u  wahi 
e  hele  aku  au 

15  Ke  hoahewa  nei  oukou  mamu- 
li  o  ke  kino,  aole  au  e  hoahewa 
aku  i  kekahi. 

16  Ina  e  hoahewa  aku  au,  he  po- 
n o  ka'u  hoohewa  ana ;  no  ka  mea, 
aole  owau  wale  no,  aka,  o  maua 
ra  e  ka  Makua  nana  au  i  hoouna  mai. 

17  Ua  palapalaia  iloko  o  ko  ou- 
kou  kanawai,  he  pono  ka  hoike 
ana  a  na  kauaka  elna. 

18  Owau  no  kekahi  e  hoike  no'u 
iho,  a  o  ka  Makua  nana  au  i  hoou- 
na  mai,  oia  kekahi  c  hoike  mai 
no'u. 

19  No  ka  mea  ninau  aku  la  lakou 
ia  ia,  Auhea  kou  Makua  ?  I  mai  la 
o  Iesu,  Aole  oukou  i  ike  ia'u,  aole 
hoi  iko'u  Makua:  ina  ua  ike  ou- 
_kou  ia'u,  ina  ua  ike  no  hoi  oukou 
i  ko'u  Makua. 

20  Olelo  mai  la  o  Iesu  i  keia  mau 
olelo  ma  kahi  waihonakala,  i  kana 
ao  ana  iloko  o  kaluakini;  aole  hoi 
kekahi  i  lalau  aku  ia  ia ;  no  ka  mea, 
aole  i  hiki  mai  kona  manawa. 

21  Olelo  hou  mai  la  o  Iesu  ia  la- 
kou,  E  hele  aku  ana  au,  a  e  imi  ou- 
kou  ia'u,  a  e  make  oukou  iloko  o 
ko  oukou  hewa :  a  i  ko'u  wahi  e 
hele  ai,  aole  e  hiki  ia  oukou  ke  he- 
le  ilaila. 

22  Alaila  olelo  iho  la  na  Iudaio,  E 
pepehi  anei  kela  ia  ia  iho?  no  ka 
mea,  i  mai  la  ia,  I  ko'u  wahi  e  hele 
ai,  aole  e  hiki  ia  oukou  ke  hele 
ilaila. 

23  I  mai  la  oia  ia  lakou,  No  lalo 
nei  oukou ;  no  luna  mai  no  wau; 
no  ke  ao  nei  oukou  ;  aole  wau  no 
ke  ao  nei. 

24  No  ia  mea  i  olelo  aku  ai  au  ia 
oukou,  E  makeauaneioukou  iloko 
o  ko  oukou  hewa;  no  ka  mea,  a  i 
ole  oukou  e  manao  mai, -owau  no 
ia,  e  make  no  oukou  iloko  o  ko  ou- 
kou  hewa. 

25  Nolaila  .ninau  aku  la  lakou  ia 
ia,  Owai  oe  ?  I  mai  la  o  Iesu  ia  la- 
kou,  Owau  no  kamea  a'u  i  hai  aku 
ai  ia  oukou  i  kinohi. 

26  He  nuika'u  mau  mea  e  olelo 
aku  ai,  a  e  hoohewa  aku  ai  ia  ou- 
kou  :  aka,  o  ka  mea  nana  au  i  ho- 

ouna  mai  he  oiaio  ia;  a  o  na  mea 
a'u  i  lohe  ai  ia  ia,  oia  ka'u  e  olelo 
aku  nei  i  ko  ke  ao  nei. 

27  Aole  lakou  i  ike,  o  ka  Makua, 
kana  i  olelo  mai  ai  ia  lakou. 

28  No  ia  hoi,  olelo  mai  la  o  Iesu 
ia  lakou,  Aia  kau  aku  oukou  i  ke 
Keiki  a  ke  kanaka  iluna,  alaila  e 
ike  oukou,  owau  no  ia,  aole  hoi 
na'u  wale  iho  e  hana  aku  i  kekahi 
mea;  aka,  o  na  mea  a  ko'u  Makua 
i  ao  mai  ai  ia'u,  oia  na  mea  a'u  e 
olelo  aku  nei. 

29  A  o  ka  mea  nana  au  i  hoouna 
mai  oia  pu  kekahi  me  au  :  aole  i 
waiho  wale  mai  ka  Makua  ia'u 
owau  Avale  no  ;  no  ka  mea,  ke  ha- 
na  mau  nei  au  i  na  mea  aua  i  oluo- 
lu  ai. 

30  I  kana  olelo  ana  ia  mau  mea, 


nui  ka  poe  i  manaoio  ia  ia. 

31  Alaila  olelo  mai  la  o  Iesu  ika 

[poeliuiaio  i  manaoio  ia  ia,  Ina  e 

hooniau  oukou  maka'u  olelo,  alai- 


io,  a  o  ka  oiaio  e  kuu  aku  ia  oukou. 

33  H  Ōlelo  aku  la  lakou  ia  ia,TTe 
mamo  makou  na  Aberahama,  aole 
loa  makou  i  noho  pio  na  kekahi: 
pehea  la  kau  i  olelo  mai  ai,  E  kuu- 
ia  oukou  ? 

34  Olelo  mai  la  Iesu  ia  lakou,  Oia- 
io,  he  oiaio  ka'u  e  olelo  aku  nei  ia 
oukou,  o  ka  mea  e  hana  ana  i  ka 
hewa,  he  kauwa  ia  na  ka  hewa. 


la  he  poe  haumana  io  oukou  na'u. 


32  A  e  ike  auanei  oukou  i  ka  oia- 


35  Aole  e  nobo  mau  loa  ke  kau- 
wa  ma  ka  hale,  aka,  o  ke  Keiki  oia 
ke  noho  mau  loa. 

36  Ina  na  ke  Keiki  oukou  e  hoo- 
noho  kaawale,  alaila  e  kaawale  io 
oukou. 

37  Ua  ike  no  au,he  mamo  oukou 
naAberahama;  aka,  ke  imi  nei  on- 
kou  ia'u  e  pepehi,  no  ka  mea,  aole 
i  komo  io  ka'u  olelo  iloko  o  oukou. 

38  Ke  olelo  aku  nei  au  i  ka  mea 
a'u  i  ike  ai  i  ko'u  Makua  :  a  ke  ha- 
na  nei  hoi  oukou  i  ka  mea  a  oukou 
i  ike  ai  i  ko  oukou  makua. 

39  Olelo  aku  la  lakou,  i  aku  la  ia 
ia,  O  Aberahama  ko  makou  makua. 
I  mai  la  o  Iesu  ia  lakou,  Ina  he 
poe  keiki  oukou  na  Aheiahama, 
ina  ua  hana  oukou  i  na  hana  a  Abe- 
rabama. 


Ao  aku  Iesu  i  kanaka. 

40  Aka,  ano  ke  uni  nei  oukou  e 
pepehi  ia'u,  i  ke  kanaka  nana  i  hai 
aku  ia  oukou  ka  oiaio  a'u  i  iohe 
ai  i  ke  Akua  ;  aole  pela  ka  Abera- 
hama  i  hana'i. 

41  Ke  hana  nei  oukou  i  na  hana 
a  ko  oukou  makua,  Alaila  ole'.o 
aku  la  lakou  ia  ia,  Aole  inakou  i 
hauauia  no  ka  moe  kolohe;  hoo- 
kahi  o  makou  Makua,  o  ke 
Akua. 

42  Olelo  mai  la  o  Iesu  ia  lakou, 
Ina  o  ke  Akua  ko  oukou  Makua, 
ina  ua  aloha  mai  oukou  ia'u ;  no 
ka  mea,  no  ke  Akua  mai  au  a  hele 
mai  nei :  aole  na'u  wale  iho  i  hele 
mai  nei,  aka,  nana  no  au  i  hoouna 
mai. 

43  No  ke  aha  la  i  ike  ole  ai  ou- 
kou  i  ka'u  olelo?  no  ka  mea,  no 
kahikioleia  oukou  ke  hoolohe  i 
ka'u  olelo. 

44  Na  ko  oukou  makua  oukou 
na  ka  diabolo,  a  makeiuake  no  ou- 
kou  e  hana  i  na  kuko  o  ko  oukou 
makua.  He  pepehi  kanaka  ia  mai 
ke  kumu  mai,  aole  ia  i  ku  ma  ka 
oiaio,  no  ka  mea,  aohe  oiaio  iloko 
ona.  Ina  olelo  oia  i  ka  wahahee, 
olelo  uo  oia  i  kaua  iho:  no  ka 
mea,  he  wahahee  oia,  a  o  ka  makua 
hoi  ia  no  ka  wahahee. 

45  A  no  ka'u  olelo  ana'ku  i  ka 
oiaio,  oiaka  mea  i  manaoio  ole  mai 
ai  oukou  ia'u. 

46  0  wai  la  ka  mea  o  oukou  e  hoi- 
ke  mai  i  ko'u  hewa  ?  Ina  olelo  aku 
au  i  ka  oiaio,  uo  ke  aha  la  oukou  i 
manaoio  ole  mai  ai  ia'u  ? 

47  O  ka  mea  no  ke  Akua,  oia  ke 
hoolohe  i  ka  ke  Akua  olelo  :  aole 
no  oukou  e  hoolohe  mai,  no  ka 
mea,  aole  no  ke  Akua  oukou. 

48  Olelo  aku  la  na  Iuelaio,  i  aku 
!a  ia  ia,  Aole  anei  he  pono  ke  olelo 
makou,  o  ka  Samaria  oe,  he  dai- 
nionio  hoi  kou? 

49  Olelo  mai  la  o  Iesu,  Aole  o'u 
daimonio:  aka,  ke  hoomaikai  nei 
au  i  ko'u  Makua,  a  ke  hoino  mai 
nei  oukou  ia'u. 

50  Aole  au  e  imi  i  ko'u  hanohano 
iho  :  hookahi  uo  mea  nana  e  imi  a 
e  hoopono  mai. 

51  Oiaio,  he  oiaioka'u  e  olelo  aku 
nei  ia  oukou,  Ina  e  malania  keka- 

hi  i  ka'u  olelo,  aole  loa  ia  e  ike  i 
ka  make. 

52  Alaila  olelo  aku  la  na  Iudaio  ia 
ia,  Ano  la,  ua  ike  makou,  he  daimo- 
uio  kou.  Ua  make  o  Aheiahama 
a  me  na  kaula;  a  ke  olelo  mai  nei 
oe,  Ina  e  malama  kekahi  i  ka'u  ole- 
lo,  aole  loa  ia  e  make. 

5o  Ua  oi  aku  auei  oe  mamua  o 
Aberahama,  o  ko  makou  kupuna, 
ka  mea  i  make  ?  a  ua  make  hoi  na 
kaula  ;  owai  la  oe  i  kou  manao  iho  ? 

54  Olelo  mai  la  o  Iesu,  Ina  e  ho- 
omaikai  au  ia'u  iho,  he  mea  ole 
ko'u  hoomaikai  ana;  o  ko'u  Ma- 
kua  ke  hoomaikai  mai  ia'u,  o  ka 
meaa  oukou  e  olelo  nei,  o  ko  ou- 
kou  Akua  ia. 

55  Aole  nae  oukou  i  ike  ia  ia, 
owau  ka  i  ike  ia  ia  ;  ina  e  olelo  aku 
au,  ao!e  au  i  ike  ia  ia,  ina  ua  like 
au  me  oukou,  he  wahahee:  aka, 
ua  ike  au  ia  ia,  ke  malama  no  hoi 
au  i  kana  olelo. 

56  Olioli  iho  la  o  Aberakama,  e 
ike  i  ko'u  manawa;  a  ike  iho  la 
no  ia,  a  hauoli  iho  la. 

57  Olelo  aku  la  na  Iudaio  ia  ia, 
Aole  ou  kanalima  makahiki,  a  ua 
ike  anei  oe  ia  Aberahama? 

58  I  aku  la  o  Iesu  ia  lakou,  Oiaio, 
he  oiaio  ka'u  e  olelo  aku  nei  ia  ou- 
kou,  Mamua  o  ko  Aberahaina  no 
ho  aua,  Owau  no. 

59  Alaila  lalau  iho  la  lakou  i  na 
pohaku  e  pehi  ia  ia :  hele  malu  aku 
la  o  Iesu  iwaho  o  ka  luakini  ma- 
waena  o  lakou,  pela  oia  i  pakele 
ai. 


MOKUNA  IX. 

Hoola  o  Iesu  i  ka  makapo.  13  Hoohewa  na 
Parisaio  i  ua  kanaka  la.  24  Hookolokolo  la- 
kou  ia  ia  a  kipaku  aku  la  iwaho.  35  Mana- 
oio  ke  kanaka  ia  ia,  a  hoomana  aku  la  ia  ia. 

AI  kona  hele  ana,  ike  no  ia  i  ke- 
kahi  kanaka  i  makapo  maika 
hanau  ana  inai. 

2  Ninau  aku  la  kana  poe  hauma- 
ua  ia  ia,  i  aku  la,  E  Rabi,  owai  ka  i 
hewa,  oia  nei  anei,  a  o  koua  mau 
makua  anei,  i  hauau  makap.o  mai 
ai  ia? 

:'>  I  niai  la  o  Iesu,  Ao'e  i  hewa  oia 
nei,  aole  hoi  o  kona  mau  makuaj 
aka,  o  ka  īnea  ia  e  ikeia'i  na  hana 
a  ke  Akua  ia  ia. 

na  Parisaio  ia  Iesu. 


4  He  pono  no'n  e  haua  i  na  hana 
a  ka  mea  naua  au  i  hoouna  mai,  oi- 
ai  ka  la;  e  hiki  mai  auauei  ka  po, 
aolie  kanaka  e  hiki  ke  haua  ilaila. 

5  Ia'u  e  noho  ai  i  ke  ao  nei,  owau 
no  ka  malamalama  o  keia  ao. 

6  A  pau  ae  la  kaua  olelo  ana  ia 
mau  mea,  kuha  iho  la  ia  ma  ka  le- 
po,  a  hokahokai  iho  la  i  ke  kuha 
me  ka  lepo,  a  hoopala  ae  la  i  ka  le- 
po  ma  na  maka  o  ua  makapo  la ; 

7  A  i  mai  la  ia  ia,  E  hele  oe,  e 
holoi  ma  ka  wai  auau  o  Siloama, 
(ma  ka  hoohalike  ana,  O  ka  hoou- 
naia :)  nolaila  hele  aku  la  ia,  a  holoi 
iho  la,  a  hoi  mai  la  e  ike  ana. 

8  ^I  No  ia  mea,  ninau  ae  la  na 
hoalauua,  a  me  ka  poe  i  ike  ia  ia 
mamua,  he  makapo,  Aole  anei  oia 
nei  ka  mea  i  noho  e  nonoi  ana  ? 

9  I  mai  la  kekahi  poe,  Oia  no :  a 
kekahi  poe,  Ua  like  oia  me  ia ;  aka, 
i  mai  la  oia,  Owau  no  ia. 

10  Nolaila,  ninau  aku  la  lakou  ia 
ia,  Pehea  la  i  hookaakaaia'i  kou 
mau  maka? 

11  Olelo  mai  la  ia,  i  mai  la,  He 
kanaka  i  kapaia  o  lesu,  uana  i  ho- 
kahokai  ka  lepo,  a  hopala  i  kuu  ma- 
ka,  a  i  mai  la  ia'u,  E  hele  i  ka  wai 
auau  o  Siloama,  a  holoi.  Hele  aku 
au,  a  holoi,  a  loaa  ia'u  ka  ike. 

12  No  ia  hoi,  uinau  aku  la  lakou 
ia  ia,  Aihea  oia  ?  I  mai  la  ia,  Aole 
au  i  ike. 

13  1f  Alakaiaku  la  lakou  i  kainea 
i  makapo  mamua  i  ka  poe  Parisaio. 

11  He  S  ibati  ka  manawa  a  Iesu  i 
hokahokai  ai  i  ka  lepo,  a  hookaa- 
kaa  inai  ai  i  kona  maka. 

15  Alaila  niuau  hou  akula  kapoe 
P.ii  isaio  ia  ia  i  ka  mea  i  ike  ai  oia. 
I  mai  la  ia  ia  lakou,  Hoopala  mai 
la  ia  i  ka  lepo  ma  kuu  mau  maka, 
holoi  iho  la  au,  a  ua  ike. 

16  No  ia  hoi,  olelo  ae  la  kekahi 
poe  o  na  Parisaio,  Aole  no  ke  Akua 
keia  kanaka,  no  ka  mea,  aole  ia  i 
malama  i  ka  Sabati.  Olelo  mai  la 
kekahi  poe,  Pehea  la  e  hiki  ai  i  ke 
kanaka  hewa  ke  hana  i  na  hana  ma- 
name  keia  ?  A  mokuahana  iho  la 
lakou. 

17  Ninau  hou  aku  la  lakou  i  ua 
makapo  la,  Heaha  kau  e  olelo  ai  no- 
na,  I  kona  hookaakaa  i  koir  mau 

maka?  I  mai  la  kela,  He   kaula 
ia. 

18  Aole  nae  i  manaoio  na  Iudaio 
nona,  ua  makapo  ia,  a  ua  loaa  ia  ia 
ka  ike,  a  kahea  aku  la  lakou  i  na 
makua  o  ka  mea  i  loaa  ka  ike. 

19  A  uinau  aku  la  lakou  ia  laua,  i 
aku  la,  O  ka  olua  keiki  anei  keia, 
ka  mea  a  olua  i  i  mai  ai,  ua  hanau 
makapo  ia  ?  Pehea  la  ia  i  ike  ai  i 
keia  wa  ? 

20  Olelo  mai  la  koua  mau  makua 
ialakou,  i  mai  la,  Ua  ike  maua,  o 
ka  maua  keiki  no  ia,  a  ua  hanau 
maka])o  ia : 

21  Aka,  o  ka  mea  i  ike  ai  oia  i 
keia  wa,  aole  o  maua  i  ike ;  o  ka 
mea  hoi  nana  i  hookaakaa  kona 
mau  maka,  aole  o  maua  i  ike.  He 
kauakamakua  no  ia,  e  niuau  aku 
oukou  ia  ia ;  nana  no  e  hai  maino- 
na  iho. 

22  Olelo  mai  la  kona  mau  makua 
pela,  uo  ka  makau  i  ka  poe  Iiulaio  ; 
no  ka  mea,  ua  holo  e  ka  manao  o 
ka  poe  Iudaio,  ina  paha  e  hooiaio 
mai  kekahi,  oia  ka  Mesia,  e  kipa- 
kuia  oia  iwaho  o  ka  halehalawai. 

2o  No  ia  mea,  i  olelo  mai  ai  kona 
mau  makua,  He  kanakamakua  ia  ; 
e  ninau  aku  oukou  ia  ia. 

24  Alaila  kahea  hou  aku  la  lakou 
i  ua  kanaka  la,  ka  mea  i  makapo,  i 
aku  la  ia  ia,  E  koouani  aku  oe  i  ke 
Akua:  ua  ike  makou  he  kanaka 
hewa  keia. 

25  No  ia  mea  hoi,  olelo  mai  la  ia, 
i  mai  la,  Iua  he  kanaka  hewa  ia 
aole  au  i  ike ;  hookahi  mea  a'u  i 
ike,  mamuahe  makapo  ko'u,  anola 
ua  ike. 

26  Ninau  hou  aku  la  lakou  ia  ia, 
Heaha  kana  i  hana  mai  ai  ia  oe  ? 
Pehea  la  ia  i  hookaakaa  mai  ai  i 
kou  mau  maka  ? 

27  I  mai  la  oia  ia  lakou,  Ua  hai 
aku  au  ia  oukou,  aole  oukou  i  hoo- 
lohe  mai;  no  ke  aha  la  e  makema- 
ke  ai  oukou  e  lohe  hou  ?  Ke  ma- 
nao  nei  anei  oukou  e  lilo  i  hauma- 
na  nana? 

28  Henehene  aku  la  lakou  ia  ia,  i 
aku  la,  O  oe  no  kana  haumana ;  aka, 
he  poe  haumana  makou  na  Mose. 

29  Ua  ike  no  makou,  ua  olelo  mai 
no  ke  Akua  ma  o  Mose  la  :  aka,  o 


Kipakuia  ka  makapo. 

keia  kauaka,  aole  makou  i  ike  i 
kona  wahi  i  hele  mai  ai. 

30  Olelo  aku  la  ua  kanaka  la,  i 
aku  la  ia  lakou,  He  mea  kupanaha 
ka  keia,  o  ko  oukou  ike  ole  i  kona 
wahi  i  hele  mai,  ua  hookaakaamai 
no  uae  ia  i  ko'u  mau  maka. 

31  Ua  ike  no  kakou  aole  ke  Akua 
e  uoolohe  mai  i  ka  poehewa;  aka, 
ina  e  haipule  kekahi  i  ke  Akua,  a  e 
hana  hoi  i  kona  makemake,  oia  ka- 
na  e  hoolohe  mai  ai. 

32  Mai  ke  kumu  mai,  aole  i  lohe- 
ia,  ua  hookaakaa  kekahi  i  na  maka 
o  ka  mea  i  hauau  makapo  mai. 

33  Ina  aole  no  ke  Akua  mai  keia 
kanaka,  iua  aole  loa  e  hiki  ia  ia  ke 
hana  i  kekahi  mea. 

34  Olelo  aku  la  lakou,  i  aku  la  ia 
ia,  Ua  hanau  okoa  oe  iloko  o  na 
hewa,  a  ke  ao  mai  nei  anei  oe  ia 
makou  ?  A  kipaku  aku  la  lakou 
ia  ia  mawaho. 

35  Lohe  ae  la  o  Iesu,  ua  kipaku 
lakou  ia  ia  iwako;  a  halawai  aku 
la  me  ia,  i  aku  la  ia  ia,  Ke  manaoio 
nei  auei  oe  i  ke  Keiki  a  ke  Akua? 

36  Ninau  aku  la  ia,  i  aku  la,  Owai 
la  ia,  e  ka  Haku,  i  manaoio  aku  ai 
au  ia  ia  ? 

37  I  mai  la  o  Iesu  ia  ia,  Ua  ike 
no  oe  ia  ia,  a  o  ka  mea  e  kamailio 
pu  aua  me  oe,  oia  no  ia. 

38  I  aku  la  kela,  Ke  manaoio  nei 
au  :  a  kukuli  hoomaikai  aku  ia  ia. 

39  H  Olelo  mai  la  o  Iesu,  No  ka 
hooponopono  ka'u  i  hele  mai  ai  i 
keia  ao,  i  lilo  ai  ka  poe  ike  ole  i 
poe  ike ;  a  i  lilo  ai  ka  poe  ike  i  poe 
makapo. 

40  A  lohe  ae  la  kekahi  poe  o  ua 
Parisaio  me  ia  i  keia  mea,  ninau 
aku  la  lakou  ia  iar  O  makou  anei 
kekahi  i  makapo  ? 

41  I  mai  la  o  Iesu  ia  lakou,  Ina 
ua  makapo  oukou,  ina  ua  hewa  ole 
oukou :  aka,  ke  olelo  nei  oukou,  Ua 
ike  makou  ;  no  ia  mea,  ke  koe  nei 
ko  oukou  hewa. 

MOKUNA  X. 

O  Iesu  ka  puka,  a  me  ke  Kahuhipa  maikai. 
22  Hoike  mai  o  Iesu  ma  kaua  mau  hana  oia 
ka  Mesia.  30  Oia,  a  o  ka  Makua  hookahi 
noia. 

IAIO,  he  oiaio  ka'u  e  olelo  aku 
nei  ia  oukou,  O  ka  mea  komo 


o 

ole  ma  ka  puka  iloko  o  ka  pahipa, 
aka,  e  pii  ae  ma  kahi  e,  he  aihue  ia 
a  me  ka  powa. 

2  Aka,  o  ka  mea  e  komo  ma  ka 
puka,  oia  ke  kahu  o  na  hipa. 

3  Ke  wehe  ae  la  ke  kiaipuka  no- 
na,  a  ua  hoolohe  na  hipa  i  kona  leo  ; 
a  kahea  aku  ia  i  kana  poe  hipa  ma 
ka  iuoa,  a  alakai  aku  ia  lakou  ma- 
waho. 

4  Aia  kuu  aku  ia  i  kana  poe  hipa 
ponoi  mawaho,  hele  no  ia  mamua 
o  lakou,  a  hahai  mai  na  hipa  ia  ia; 
no  ka  mea,  ua  hoomaopopo  lakou 
i  kona  leo. 

5  Aole  lakou  c  hahai  aku  i  ke  ka- 
naka  e,  aka,  e  holo  lakou  mai  ona 
aku  la;  no  ka  mea,  aole  lakou  i 
hoomaopopo  i  ka  leo  o  na  kanaka  e. 

6  Olelo  mai  la  o  Iesu  i  keia  olelo- 
naue  ia  lakou ;  aole  nae  lakou  i  ike 
i  ke  ano  o  na  mea  ana  i  olelo  mai  ai 
ia  lakou. 

7  No  ia  mea,  olelo  hou  mai  la  o 
Iesu  ia  lakou,  Oiaio,  he  oiaio  ka'u 
e  olelo  aku  nei  ia  oukou,  Owau  no 
ka  puka  no  na  hipa. 

8  O  ka  poe  a  pau  i  hele  mai  ma- 
mua  o'u,  he  poe  aihue  lakou  a  me 
ka  powa :  aka,  aole  i  hoolohe  na  hi- 
pa  ia  lakou. 

9  Owau  no  kapuka:  ina  e  komo 
kekahi  ma  o'u  nei,  e  ola  ia,  a  e  ko- 
mo  mai  ia  iloko,  a  e  puka  aku  iwa- 
ho,  a  c  loaa  ia  ia  ka  ai. 

10  O  ka  ai'hue,  hele  mai  ia  e  ai- 
hue  wale  no,  a  e  pepehi,  a  e  luku 
aku :  i  hele  mai  hoi  au,  i  loaa'i  ia 
lakou  ke  ola,  a  nui  loa. 

11  Owau  no  ke  Kahuhipa  mai- 
kai :  o  ke  kahuhipa  maikai,  oia  ke 
haawi  i  kona  ola  iho  no  na  hipa. 

12  Aka,  o  ke  kanaka  i  hoolimali- 
maia,  aole  hoi  ke  kahu,  aole  hoi  na- 
na  ponoi  na  hipa,  ike  aku  no  ia  i 
ka  iliohae  e  hele  mai  ana,  alaila 
haalele  aku  ia  i  na  hipa,  a  holo  aku 
la ;  a  hopu  mai  la  ka  iliohae  ia  la- 
kou,  a  hoopuehu  aku  la  i  ka  poe 
hipa. 

13  Holo  no  hoi  ka  hoolimalima, 
no  kona  hoolimalimaia'na,  aole  oia 
i  manao  i  na  hipa. 

14  Owau  no  ke  Kahuhipa  maikai, 
ua  ike  no  au  i  ka'u,  ua  ikeia  hoi 
au  e  ka'u. 

15  E  like  īne  ka  Makua  e  ike  mai 
ia'u,  pela  hoi  au  e  ike  ai  i  ka  Ma- 
kua :  ke  haawi  nei  au  i  kuu  olamo 
na  hipa. 

16  A  he  poe  hipa  e  ae  no  ka'u, 
aole  no  keia  pa:  he  pono  hoi  no'u 
c  alakai  mai  ia  lakou,  a  e  hoolohe 
auanei  lakoa  i  ko'u  leo  ;  a  e  lilo  i 
liookahi  ohana  hipa,  hookahi  hoi 
Kahuhipa. 

1?  No  ia  mea, 
ka  Makua  ia'u,  no  ka  īnea,  ke  haa- 
wi  nei  au  i  ko'u  ola,  i  lawe  hou  mai 
ai  au  ia  mea. 

18  Aole  kekahi  e  kaili  ia  mea  mai 
o'q  aku  la,  aka,  na'u  iho  no  e  haa- 
wi  aku  ia :  he  mana  ko'u  e  haawi 
aku  ia,  he  mana  hoi  ko'u  e  lawe 
liou  mai  ia.  Ua  loaa  ia'u  keia  ka- 
uoha  na  ko'u  Makua  mai. 

19  1  Alaila  he  ku  e  hou  ana  iwa- 
ena  o  na  Iudaio,  no  keia  mau  olelo. 

20  He  nui  na  mea  o  lakou  i  olelo, 
He  elaimonio  kona,  a  ua  hehena 
hoi ;  no  ke  aha  la  oukou  e  hoolohe 
ia  ia  ? 

21  Olelo  ae  la  kekahi  poe,  O  keia 
mau  olelo  aole  na  ka  mea  i  uluhia 
e  ka  daimouio  :  e  hiki  anei  i  ka 
daimonio  ke  hookaakaa  i  na  maka 
o  na  makapo  ? 

22  TI  A  he  ahaaina  hoolilo  ma 
Ierusalema,  a  he  wa  hooi'o  ia. 

23  A  holoholo  ae  la  o  Iesu  iloko 
o  ka  luakini  ma  ka  lanai  o  Solo- 
mona. 

24  Hoopuni  ae  la  na  Iudaio  ia  ia, 
i  aku  la  ia  ia,  Pehea  la  ka  loihi  o 
kou  hookanalua'na  i  ko  makou  na- 
au  ?  Ina  o  oe  ka  Mesia,  e  hai  aka- 
ka  mai  ia  makou. 

25  Olelo  mai  la  o  Iesu  ia  lakou, 
Ua  hai  aku  au  ia  oukou,  aole  oukou 
i  manaoio  mai.  O  na  haua  a'u  e 
hana  nei  ma  ka  inoa  o  ko'u  Makua, 
oia  na  mea  e  hoike  nei  ia'u. 

26  Aole  nae  oukou  i  manaoio 
mai,  uo  ka  mea,  aole  no  ka'u  poe 
hipa  oukou,  e  like  me  ka'u  i  olelo 
aku  ai  ia  oukou. 

27  Ua  hoolohe  ka'u  poe  hipa  i 
ko'u  leo,  a  ua  ike  au  ia  lakou,  a 
hahai  no  lakou  ia'u  : 

28  A  e  haawi  aku  au  ia  lakou  i 
ke  ola  mau  loa;  aole  loa  lakou  e 
make,  aole  hoi  he  mea  nana  lakou 

e  kaili  ae   mai   loko  aku  o  ko'u 
lima. 

29  O  ko'u  Makua,  nana  lakou  i 
haawi  na'u,  ua  oi  aku  ia  mamua  o 
na  mea  a  pau  :  aole  he  mea  e  hiki 
ia  ia  ke  kaili  ae  ia  lakou  mailoko 
ae  o  ka  lima  o  ko'u  Makua. 

30  Owau  a  o  ka  Makua,  hookahi 
maua. 

31  Alaila  lalau  hou  iho  la  na  Iu- 
daio  i  na  pohaku  e  hailuku  ia  ia. 

32  Olelo  mai  la  o  Iesu  ia  lakou, 
He  nui  na  hana  maikai  a'u  i  hoike 
aku  ai  ia  oukou  na  ko'u  Makua  ; 
no  ka  hana  hea  o  ua  mau  hana  la, 
e  hailuku  mai  ai  oukou  ia'u  ? 

33  Olelo  aku  la  na  Iu:iaio  ia  ia,  i 
ka  i  ana'e,  Aole  no  ka  hana  maikai 
e  hailuku  aku  ai  makou  ia  oe ;  aka, 
no  ka  olelo  hoino ;  no  ka  mea,  o  oe 
ke  kauaka,  ke  hoolilo  ia  oe  iho  i 
Akua. 

34  Ninau  mai  la  o  Iesu  ia  lakou, 
Aole  anei  i  palapalaia  iloko  o  ko 
oukou  kanawai,  Ua  olelo  au,  He 
mau  akua  oukou? 

35  Ina  i  kapa  mai  oia  i  lakou  he 
mau  akua,  ka  poe  i  loaa  ia  lakou 
ka  olelo  a  ke  Akua,  aole  hoi  i  hewa 
ka  palapala  hemolele ; 

36  Ke  olelo  mai  nei  anei  oukou  i 
ka  mea  a  ke  Akua  i  hoolaa'i,  a  i 
hoouna  mai  ai  i  ke  ao  nei,  Ua  ole- 
lo  hoino  oe,  no  ka'u  i  ana'ku, 
Owau  no  ke  Keiki  o  ke  Akua? 

37  Ina  aole  au  e  hana  i  na  hana  a 
ko'u  Makua,  mai  manaoio  mai  ou- 
kou  ia'u. 

38  Aka,  ina  e  hana  au  ia  mau  mea, 
a  i  manaoio  ole  mai  oukou  ia'u,  e 
manaoio  oukou  ia  mau  hana,  i  ike 
ai  oukou,  a  i  manaoio  ai  hoi,  o  ka 
Makua  iloko  o'u,  a  owau  iloko 
ona. 

39  No  ia  mea,  imi  hou  iho  la  la- 
kou  e  lalau  ia  ia ;  a  pakele  aku  la 
ia  i  ko  lakou  lima ; 

40  Hele  hou  aku  la  ia  ma  kela  ao- 
ao  o  Ioredane,  i  kahi  a  Ioane  i  ba- 
petizo  ai  i  kinohi ;  a  noho  iho  la 
ilaila. 

41  A  nui  ka  poe  i  hele  aku  io  na 
la,  i  iho  la,  Aole  o  Ioane  i  hana  i 
kekahi  hana  mana;  aka,  o  na  mea 
a  pau  a  Ioane  i  olelo  mai  ai  no  ia 
nei,  he  oiaio  ia. 


No  ka  mai  o  Lazaro. 


MOKUNA  XI. 


O  Iesu  ma  Betania. 


42  A  nui  ka  poe  malaila  i  mana- 
oio  ia  ia. 

MOKUNA  XI. 

No  ka  mai  o  Lazaro,  a  me  kona  make  ana. 
41  Hoala  mai  la  o  Iesu  ia  ia.  47  Hoakoakoa 
ana  o  ka  poe  Parisaio  i  ka  ahaolelo. 

UA   mai   kekahi,  o  Lazaro,  no 
Betania,  no  ke  kauhale  o  Ma- 
na  a  me  kona  kaikuaanao  Mareta. 

2  O  ka  Maria  keia  i  kahinu  ai  i  ka 
ilaku  i  ka  mea  poni,  a  holoi  hoi  i 
kona  wawae  me  kona  lauoho,  no- 
na  ke  kaikunane  mai,  o  Lazaro. 

3  Hoouna  ae  la  na  kaikuwahine 
io  na  la,  i  ae  la,  E  ka  Haku,  aia  hoi 
o  ka  mea  au  i  aloha  ai,  ua  mai. 

4  A  lohe  ae  la  o  Iesu,  i  ae  la,  Aole 
keia  ka  mai  e  make  ai,  aka,  no  ka 
nani  o  ke  Akua,  i  hoonaniia'i  hoi 
ke  Keiki  a  ke  Akua  ma  ia  mea. 

5  Aloha  ae  la  o  Iesu  ia  Mareta,  a 
me  kona  kaikaina,  a  me  Lazaro. 

6  A  lohe  ae  la  ia,  ua  mai  oia,  alai- 
la  noho  iho  la  ia  ma  ia  wahi  i  na  la 
elua. 

7  Mahope  iho,  olelo  mai  la  ia  i  na 
haumana,  E  hele  hou  kakou  i  Iu- 
dea. 

8  I  aku  la  na  haumana  ia  ia,  E  Ra- 
bi,  ua  imi  iho  nei  ua  Iudaio  e  hai- 
luku  ia  oe,  a  e  hele  hou  anei  oe 
ilaila  ? 

9  I  mai  la  o  Iesu,  Aole  anei  he 
umikumamalua  hora  o  ke  ao  ?  Ina 
e  hele  kekahi  i  ke  ao,  aole  ia  e  oku- 
pe,  no  ka  mea,  ua  ike  no  ia  i  ka 
malamalama  o  keia  ao. 

10  Aka,  ina  e  hele  kekahi  i  ka  po, 
e  okupe  no  ia,  no  ka  mea,  aohe 
ona  malamalama. 

11  Pauaelakanaoleloanaiamea; 
alaila  i  mai  la  oia  ia  lakou,  Ua  hia- 
moe  o  Lazaro  ko  kakou  hoaaloha: 
aka,  e  hele  aku  au  e  hoala  mai  ia  ia. 

12  I  aku  la  kana  poe  haumana,  E 
ka  Haku,  a  i  hiamoe  ia,  e  ola  auanei. 

13  No  kona  make  ana  hoi  ka  Iesu 
i  olelo  ai,  aka,  manao  iho  la  lakou, 
no  ka  hoomaha  ana  ma  ka  hiamoe 
kana  i  olelo  ai. 

14  Alaila  olelo  akaka  mai  la  o  Ie- 
su  ia  lakou,  Ua  make  io  o  Lazaro. 

15  A  ke  olioli  nei  au  no  oukou, 
no  ka  mea,  aole  au  ilaila,  i  manaoio 
ai  oukou ;  aka,  e  haele  kakou  io 
na  la. 


16  I  aku  la  o  Toma,  i  oleloia  o  Di- 
dumo,  i  kona  mau  hoahaumana,  E 
haele  hoi  kakou,  i  make  pu  ai  ka- 
kou  me  ia. 

17  A  hiki  aku  la  o  Iesu,  ike  iho  la 
ia,  aha  oua  la  iloko  o  ka  halekupa- 
pau. 

18  Ua  kokoke  o  Betauia  i  Ierusa- 
leina,  he  umi  paha  a  me  kumama- 
lima  setadia. 

19  A  nui  ka  poe  Iudaio  i  hele  aku 
io  Mareta  la,  a  me  Maria,  e  hooluo- 
lu  ia  laua  no  ko  laua  kaikunane. 

20  A  lohe  ae  la  o  Mareta,  i  ko  Ie- 
su  hele  ana  mai,  hoohalawai  aku  la 
kela  me  ia :  aka,  noho  iho  la  o  Ma- 
ria  ma  ka  hale. 

21  Olelo  aku  la  o  Mareta  ia  Iesu, 
E  ka  Haku,  inao  oe  maanei,  ina  ao- 
le  no  i  make  kuu  kaikunane. 

22  Aka,  ua  ike  no  au  ano,  o  ka 
mea  au  e  noi  aku  ai  i  ke  Akua,  oia 
ka  ke  Akua  e  haawi  mai  ai  ia  oe. 

23  Olelo  mai  la  o  Iesu  ia  ia,  E  ala 
hou  mai  no  kou  kaikunane. 

24  I  aku  la  o  Mareta  ia  ia,  Ua  ike 
no  au  e  ala  hou  mai  ia  i  ke  ala  hou 
ana  i  ka  la  mahope. 

25  I  mai  la  o  Iesu  ia  ia,  Owau  no 
ke  alahouana,  a  me  ke  ola :  o  ka 
mea  e  manaoio  mai  ia'u,  ina  e  ma- 
ke  ia,  e  ola  hou  auanei  oia. 

26  O  ka  mea  e  ola  ana,  a  e  mana- 
oio  mai  ia'u,  aole  loa  ia  e  make. 
Ke  manaoio  nei  anei  oe  i  keia? 

27  I  aku  la  kela  ia  ia,  Ae,  e  ka 
Haku,  ke  manaoio  nei  au  o  oe  ka 
Mesia,  ke  Keiki  a  ke  Akua,  ka  mea 
hele  mai  i  ke  ao  nei. 

28  A  oki  ae  la  ia  olelo,  hoi  aku  la 
ia,  a  hea  malu  aku  la  ia  Maria,  ko- 
na  kaikaina,  i  aku  la,  Ua  hiki  mai 
ke  Kumu,  a  ke  hea  mai  nei  ia  oe. 

29  A  lohe  ae  la  ia,  ku  koke  ae,  a 
hele  aku  la  io  na  la. 

30  Aole  i  hiki  aku  o  Iesu  i  ke  ku- 
lanahale,  aia  no  ia  ma  kahi  i  hala- 
wai  ai  o  Mareta  me  ia. 

31  A  o  na  Iudaio  e  noho  pu  ana 
me  ia  ma  ka  hale,  ae  hooluolu  ana 
ia  ia,  ike  aku  la  ia  Maria  e  ku  koke 
ae  a  hele  iwaho,  hahai  aku  la  la- 
kou  ia  ia,  i  ae  la,  Ua  hele  aku  nei 
ia  ma  ka  halekupapau  e  uwe  ai  ma- 
laila. 

32  A  hiki  aku  la  o  Maria  i  ko  Icsu 

wahi,  a  ike  aku  la  ia  ia,  moe  iho  la 
ia  ma  kona  wawae,  i  aku  la  ia  ia,  E 
ka  Haku,  iua  o  oe  maauei,  iua  aole 
i  make  kuu  kaikunane. 

33  A  ike  mai  la  o  Iesu  ia  ia  e  uwe 
ana,  a  me  ka  poe  Iudaio  i  hele  pu 
mai  me  ia  e  uwe  ana,  auwe  iho  ia 
ia  ma  ka  naau,  a  ehaeha  hoi, 

34  A  ninau  mai  la  ia,  Mahea  la 
oukou  i  waiho  ai  ia  ia?  I  aku  la 
lakou  ia  ia,  E  ka  Haku,  e  hele  mai 
e  nana. 

35  Uwe  iho  la  o  Iesu. 

36  Xo  ia  mea,  olelo  ae  la  ka  poe 
Iuelaio,  Aia  hoi,  nani  kona  aloha 
ia  ia! 

37  Olelo  ae  la  kekahi  poe  o  lakou, 
Aole  anei  i  hiki  ia  ia  nei,  nana  i 
hookaakaa  na  maka  o  ka  makapo, 
ke  hana,  i  ole  ai  e  make  keia  kana- 
ka? 

38  Alaila  uwe  hou  iho  la  o  Iesu 
iloko  ona,  a  hiki  ma  ka  halekupa- 
pau.  He  ana  ia,  a  ua  pauiia  i  ka 
pohaku. 

39  I  mai  la  o  Iesu,  E  lawe  aku  i 
ka  pohaku.  I  aku  la  o  Mareta  ia 
ia,  ke  kaikuwahine  o  ka  mea  i  ma- 
ke,  E  ka  Haku,  ua  pilau  ia,  no  ka 
mea,  o  ka  ha  keia  o  ka  la. 

40  I  mai  la  o  Iesu  ia  ia,  Aole  anei 
au  i  olelo  aku  ia  oe,  iua  e  mauaoio 
mai  oe,  e  ike  auanei  oe  i  ka  nani  o 
ke  Akua'? 

41  Alaila  lawe  ae  la  lakou  i  ka  po- 
haku  mai  kahi  o  ka  mea  make  i  wai- 
ho  ai.  A  leha  ae  la  o  Iesu  i  kona 
mau  maka  iluna,  a  i  aku  la,  E  kā 
Makua,  ke  hooniaikai  aku  nei  au 
ia  oe,  no  kou  hoolohe  ana  ia'u. 

42  A  ua  ike  no  au,  ua  hoolohe  mai 
oe  ia'u  i  na  rnana«ra  a  pau  ;  aka,  no 
ka  ahakanaka  e  ku  mai  nei  i  olelo 
aku  ai  au,  i  manaoio  mai  ai  lakou, 
o  oe  ka  i  hoouna  mai  ia'u. 

43  A  pau  kaua  olelo  ana  ia  mea, 
kahea  aku  la  ia  me  ka  leo  nui,  E 
Lazaro,  e  hele  mai  oe  iwaho. 

44  A  hele  mai  iwaho  ka  mea  i  ma- 
ke,  ua  nakiiia  ma  na  wawae  a  ma 
na  lima  i  na  kahakahana  lole ;  a  ua 
kaeiia  kona  wahi  maka  a  puni  me 
ka  hainaka.  I  mai  la  o  Iesu  ia  la- 
kou,  E  kala  ae  ia  ia,  a  kuu  aku  ia 
ia  e  hele. 

45  No  ia  mea,  nui  ka  poe  o  na  Iu- 

daio  i  hele  mai  io  Maria  la,  a  ike  i 
na  mea  a  Iesu  i  hana'i,  manaoio 
aku  lakou  ia  ia. 

40  A  hele  aku  kekahi  poe  o  lakou 
i  na  Parisaio,  a  hai  aku  la  ia  lakou 
i  na  mea  a  Iesu  i  hana'i. 

4?  r  Alaila  hoakoakoa  ae  la  na 
kahuna  nui,  a  me  na  Parisaio  i  ka 
ahaolelo,  i  ae  la  lakou,  Heaha  ka 
kakou  e  haua'i  V  no  ka  mea,  ua  ha- 
na  keia  kauaka  i  na  hana  mana  he 
nui  no. 

48  Ina  e  waiho  wale  aku  kakou  ia 
ia  pela,  e  manaoio  auanei  na  kaua- 
ka  a  pau  ia  ia ;  a  e  hele  mai  ko  Ro- 
ma,  a  e  luku  i  ko  kakou  wahi  a  me 
ko  kakou  lahuikanaka. 

49  O  kekahi  o  lakou,  o  Kaiapa, 
oia  ke  kahuna  nui  i  kela  makahiki, 
i  aku  la  ia  lakou,  Aole  maopopo  iki 
ia  oukou, 

50  Aole  hoi  oukou  i  manao,  he 
pono  no  kakou  e  make  kekahi  ka- 
naka  no  na  kanaka,  aole  hoi  e  lu- 
kuia  ka  lahuikauaka  a  pau. 

51  Aole  naua  iho  keia  mea  ana  i 
olelo  mai  ai ;  aka,  e  noho  kahuna 
nui  ana  ia  i  kela  makahiki,  wanana 
ae  la  ia,  e  make  o  Iesu  no  ka  lahui- 
kauaka : 

52  Aole  nae  no  ia  lahuikanaka 
wale  no,  aka,  i  houluulu  mai  ai 
hoi  ia  i  na  keiki  a  ke  Akua,  i 
noho  liilii  aku  ai,  iloko  o  ka  hoo- 
kahL 

53  Mai  ia  manawa  mai,  kuka  pu 
iho  la  lakou  e  pepehi  ia  ia. 

54  No  ia  inea,  aole  i  hele  hoike 
hou  ia  aku  la  o  Iesu  iwaena  o  na 
Iiulaio  ;  aka,  hele  aku  la  ia-mai  laila 
aku  ma  kahi  kokoke  i  ka  waonahe- 
le,  ma  ke  kulauakauhale  i  kapaia  o 
Epeiaima,  a  malaila  ia  i  noho  ai 
me  kana  poe  haumana. 

55  1  A  kokoke  mai  ka  moliaola  a 
na  Iuaaio  :  a  nui  na  mea  i  hele  aku 
i  Ierusalema  mai  ka  aina  aku  ma- 
mua  o  ka  moliaola,  i  hoomakaukau 
ai  lakou  ia  lakou  iho. 

56  Alaila  imi  aku  la  lakou  ia  Iesu, 
a  ninau  ae  la  lakou  ia  lakou  iho  e 
ku  ana  iloko  o  ka  luakini,  Heaha 
ko  oukou  manao,  aole  anei  ia  e  he- 
le  mai  i  ka  ahaaina  ? 

57  Ua  kauoha  aku  na  kahnna  nui 
a  me  na  Parisaio,  ina  i  ike  kekahi  i 


Poniia  na  wawae  o  Iesu.      MOKUNA  XII. 


Komo  i  Ierasalema. 


kona  wahi  e  noho  ai,  e  hai  mai  ia, 
i  hopu  aku  lakou  ia  ia. 

MOKUNA  XII. 

No  ka  Maria  poni  ana  i  na  wawae  o  Icsu.  10 
Manaoihola  na  kahuna  nuiepepehi  ia  La- 
zaro.  12Hooleana  kanaka  ia  Iesu  i  kona 
komoana  i  Ierusalema.  29  Hoike  mai  i  ke 
ano  o  kona  make  ana, 

AONO  la  mamua  o  ka  moliaola, 
hele  mai  la  o  Iesu  i  Betania, 
kahi  o  Lazaro  ka  mea  i  make,  ana 
i  hoala  ae  mai  ka  make  mai. 

2  No  ia  mea,  hoomakaukau  iho 
la  lakou  i  ahaaina  nana  ilaila ;  a  o 
Mareta  ka  i  lawelawe  :  a  o  Lazaro 
kekahi  o  na  hoaai  e  noho  pu  aua 
me  ia. 

o  Alaila  lawe  mai  la  o  Maria  i  ke- 
kahi  paona  mea  poni  he  aila  ala 
kumukuai  nui,  a  poni  iho  la  i  na 
wawae  o  Iesu,  a  holoi  iho  la  i  kona 
mau  wawae  me  kona  lauoho  :  a  pi- 
ha  ka  hale  i  ke  ala  o  ka  mea  poni. 

4  No  ia  hoi,  olelo  mai  la  kekahi  o 
na  haumana  ana,  o  Iuda  Isekariota, 
ke  keiki  a  Simona,  ka  mea  e  kuma- 
kaia  aku  ia  ia, 

5  No  ke  aha  la  i  kuai  ole  ia  aku 
ai  keia  mea  poni  i  na  hapaAvalu  eko- 
lu  haneri,  a  e  haawiia  na  ka  poe  ili- 
hune? 

6  O  keia  kana  i  olelo  mai  ai,  aole 
no  koua  manao  i  ka  poe  ilihune ; 
aka,  no  ka  mea,  he  aihue  ia,  a  ia  ia 
ke  eke  kala,  a  ua  lawe  wale  oia  i 
na  mea  i  hahaoia  iloko. 

7  I  mai  la  o  Iesu,  E  waiho  malie 
ia  ia :  ua  malama  mai  ia  i  keia  mea 
no  ko'u  la  e  kanuia'i. 

8  No  ka  mea,  e  mau  ana  ka  poe 
ilihune  rae  oukou ,  aka,  aole  e  mau 
ana  au  me  oukou. 

9  A  ike  ae  la  hoi  kekahi  poe  nui 
o  na  Iudaio,  aia  no  ia  ilaila;  aole 
no  Iesu  wale  no  lakou  i  hele  mai 
ai,  aka,  i  ike  hoi  lakou  ia  Lazaro, 
ka  mea  ana  i  hoala  ae  mai  ka  ma- 
ke  mai. 

10  U  Kukakuka  iho  la  no  na  ka- 
huna  nui  e  pepehi  ia  Lazaro  ke- 
kahi ; 

11  No  ka  mea,  nui  na  Iudaio  i 
hele  aku  nona,  a  manaoio  ia  Iesu. 

12  H  Ia  la  ae,  hele  nui  mai  la  na 
kanaka  i  ka  ahaaina,  i  ko  lakou  lohe 
e  hele  ana  o  lesu  i  Ierusalema ; 

13  Lawe  ae  la  lakou  i  na  lala  pa- 


ma,  a  hele  aku  la  e  halawai,  a  hoo- 
kani  aku  la,  Hosana!  Nani  wale 
ke  alii  o  ka  Iseraela  e  hele  mai  ana 
ma  ka  inoa  o  ka  Haku. 

14  A  loaa  ia  Iesu  ke  keiki  hoki, 
noho  iho  la  ia  maluna  ona ;  e  like 
me  ka  mea  i  palapalaia, 

15  Mai  makau  oe,  e  ke  kaikama- 
hine  a  Ziona,  aia  hoi,  ke  hele  mai 
nei  kou  alii  e  noho  ana  maluna  o 
ka  hoki  keiki. 

16  Aole  i  ike  kana  mau  haumana 
i  ke  ano  o  keia  mea  i  kinohou  :  aka, 
i  ka  wa  i  hoonaniia'i  o  Iesu,  alaila 
hoomanao  iho  la  lakou,  ua  palapa- 
laia  ia  mau  mea  nona,  a  ua  hauaia 
keia  mau  mea  nona. 

17  Nolaila  hoike  aku  la  na  kana- 
ka,  ka  poe  mc  ia  i  ka  wa  i  kahea 
aku  ai  oia  ia  Lazaro  mai  ka  haleku- 
papau  mai,  a  hoala  hoi  ia  ia  mai 
ka  make  mai. 

18  No  ia  mea,  nui  na  kanaka  i  ha- 
lawai  me  ia  no  ko  lakou  lohe  ana 
i  keia  hana  mana  ana  i  hana'i. 

19  Alaila  olelo  ae  la  na  Parisaio 
ia  lakou  iho,  E  nana  oukou,  aohe 
lanakila  iki  oukou ;  aia  hoi,  ua  he- 
le  ko  ke  ao  nei  mahope  ona. 

20  1f  He  poe  Helene  kekahi  o  la- 
kou  i  hele  mai  e  hoomana  ma  ka 
ahaaina. 

21  Nolaila  hele  mai  lakou  io  Pili- 
po  la,  ka  mea  no  Betesaida  i  Gali- 
laia,  olelo  mai  la  lakou  ia  ia,  i  mai 
la,  E  ka  haku,  ke  makemake  nei 
makou  e  ike  ia  Iesu. 

22  Hele  mai  o  Pilipo,  a  hai  ae  ia 
Anederea;  a  oAnedereaame  Pili- 
po  i  hai  hou  aku  ia  Iesu. 

23  Tf  Olelo  mai  la  o  Iesu  ialakou, 
i  mai  la,  Ua  hiki  mai  ka  hora  e 
hoonaniia'i  ke  Keiki  a  ke  kanaka. 

24  Oiaio,  he  oiaio  ka'u  e  olelo  aku 
nei  ia  oukon,  Ina  e  make  ole  keka- 
hi  hua  palaoa  i  haule  ma  ka  lepo, 
ina  ua  waiho  hookahi  wale  no  ia  ; 
aka,  ina  e  make  ia,  e  hua  nui  mai 
no  ia. 

25  O  ka  mea  makemake  nui  i  ko- 
na  ola,  e  lilo  aku  no  ia :  aka,  o  ka 
mea  hoowahawaha  i  kona  ola  ma 
keia  ao,  e  ola  mau  loa  aku  no  ia. 

26  Ina  e  hookauwa  mai  kekahi 
na'u,  e  hahai  mai  ia  ia'u;  a  ma 
ko'u  wahi  e  noho  ai,  malaila  pu  no 

ina  e  hookauwa 
e  hoomaikai  ka 


Pae  mai  ka  leo  IOANE. 

lioi  ka'u  kauwa  : 
mai  kekahi  na'u 
Alakua  ia  ia. 

27  Ano  ua  kaumaha  kuu  naau,  a 
heaha  ka'u  e  olelo  aku  ?  E  ka  Ma- 
kua,  e  hoopakele  ia'u  i  keia  hoia? 
aka,  no  keia  mea  i  hiki  mai  nei  au 
i  keia  hora. 

28  E  ka  Makua,  e  hoonani  oe  i 
kou  inoa.  Alaila  pae  mai  la  ka 
leo  mai  ka  lani  mai,  Ua  hoonani 
iho  no  au,  a  e  hoonani  hou  iho  no 
hoi  au. 

29  I  ae  la  ka  poe  kanaka  e  ku 
ana,  a  e  lohe  ana,  He  hekili  ia. 
Olelo  ae  la  kekahi  poe,  Ua  olelo 
mai  kekaiii  anela  ia  ia. 

30  Olelo  mai  la  o  Iesu,  i  mai  la, 
Aole  no'u  i  pae  mai  ai  keia  leo,  aka, 
no  oukou  no. 

31  Ano  e  hoohewaia'i  ko  keiaao ; 
ano  e  kipakuia  aku  ai  ke  alii  o  ko 
ke  ao  nei. 

32  Ina  e  kaulia  au  iluna,  mai  ka 
honua  aku,  e  kauo  auanei  au  i  na 
kanaka  a  pau  io'u  nei. 

33  Olelo  mai  la  oia  i  keia,  e  hoo- 
maopopo  ana  i  ke  ano  o  ka  make 
e  make  ai  oia. 

34  Olelo  aku  la  na  kanaka  ia  ia, 
Ua  lohe  makou  ma  ke  kanawai,  e 
mau  loa  ana  ka  Mesia  ;  a  pehea  la 
kau  e  olelo,  E  kaulia  iluua  ke  Keiki 
a  ke  kanaka  e  pono  ai  ?  Owai  la  ia 
Keiki  a  ke  kanaka  ? 

35  I  mai  la  o  Iesu  ia  lakou,  Me  ou- 
kou  ka  malamalama  i  ka  manawa 
pokole  loa.  E  hele  oukou  oiai  ka 
malamalama  ia  oukou,  o  hiki  mai 
ka  pouli  io  oukou  nei ;  a  o  ka  mea 
e  hele  ana  i  ka  pouli,  aole  ia  e  ike 
i  kona  wahi  e  hele  ai. 

36  E  manaoio  oukou  i  ka  malama- 
lama,  oiai  ka  malamalama  me  ou- 
kou,  i  lilo  oukou  i  poe  keiki  no  ka 
malamalama.  Olelo  mai  la  o  Iesu 
ia  mau  mea,  a  hele  aku  la,  a  hoo- 
nalo  ia  ia  iho  mai  o  lakou  aku. 

37  TT  He  nui  loa  na  hana  mana 
ana  i  hana'i  imua  o  lakou,  aole  nae 
lakou  i  manaoio  ia  ia ; 

38  I  hookoia  ka  olelo  a  Isaia  ke 
kaula  ana  i  olelo  ai,  E  ka  Haku, 
owai  la  i  manaoio  mai  i  ka  makou 
olelo?  ia  wai  la  hoi  i  hoikeia  ka 
lima  o  Iehova  ? 

mai  ka  laui  mai. 

39  Aole  no  hoi  e  hiki  ia  lakou  ke 
mauaoio,  no  ka  mea,  ua  olelo  hou 
mai  o  Isaia, 

40  Ua  hoomakapo  oia  i  ko  lakou 
mau  maka,  ua  hoopaakiki  i  ko  la- 
kou  naau,  o  ike  ko  lakou  mau  ma- 
ka,  o  manao  hoi  ko  lakou  naau,  o 
hoohuliia  mai  lakou,  a  e  hoola  aku 
au  ia  lakou. 

41  O  keia  mau  mea  ka  Isaia  i 
olelo  ai,  i  ka  wa  i  ike  ai  ia  i  kona 
nani,  a  i  olelo  mai  ai  nona. 

42  1  Aka  hoi,  manaoio  aku  la  ia 
ia  kekahi  poe  alii,  he  nui ;  aole  nae 
lakou  i  hooiaio  aku  no  na  Parisaio, 
o  hookukeia  lakou  iwaho  o  ka  ha- 
lehalawai. 

43  No  ka  mea,  makemake  lakou 
i  ka  hoomaikaiia  e  kanaka,  aole  i 
ka  hoomaikaiia  e  ke  Akua. 

44  T[  Kahea  ae  la  o  Iesu,  i  ae  la, 
O  ka  mea  manaoio  mai  ia'u,  aole 
ia  e  manaoio  mai  ia'u,  aka,  i  ka 
mea  nana  au  i  hoouna  mai. 

45  A  o  ka  mea  e  ike  mai  ia'u,  oia  ke 
ike  i  kamea  nana  au  i  hoouna  mai. 

46  I  hele  mai  nei  au  i  ke  ao  nei  i 
malamalama,  i  ole  ai  e  noho  i  ka 
pouli  na  mea  e  manaoio  mai  ia'u. 

47  Ina  e  lohe  kekahi  i  ka'u  olelo, 
aole  hoi  e  manaoio,  aole  au  e  hoa- 
hewa  aku  ia  ia;  no  ka  mea,  aole 
au  i  hele  mai  e  hoahewa  i  ko  ke  ao 
nei,  aka,  e  hoola  i  ko  ke  ao  nei. 

48  O  kamea  e  hoowahawaha  mai 
ia'u,  a  malama  ole  hoi  i  ka'u  mau 
olelo,  he  mea  no  kana,  nana  ia  e 
hoahewa  aku ;  o  ka  olelo  a'u  i  ole- 
lo  ai,  oia  ka  mea  nana  ia  e  hoahewa 
aku  i  ka  la  mahope. 

49  No  ka  mea,  aole  na'u  kuu  ole* 
lo  ana'ku  ;  aka,  na  ka  Makua  nana 
au  i  hoouna  mai,  oia  ka  i  kauoha 
mai  ia'u  i  ka  mea  a'u  e  olelo  aku 
ai,  a  me  ka  mea  a'u  e  ao  aku  ai. 

50  A  ua  ike  hoi  au,  o  kana  kauo- 
ha  oia  ke  ola  mau  loa.  O  na  mea 
hoi  a'u  e  olelo  nei,  ke  olelo  nei  au 
e  like  me  ka  Makua  i  kauoha  mai 
ai  ia'u.  i 

Holoi  o  Iesu  i  na  wawae  o  kana  poe  haumana. 
18  No  Iuda  ka  mea  nana  ia  i  kumakaia.  31 
No  ka  hoonaniia  ana  o  Iesu. 

MAMUA  o  ka  ahaaina  moliaola, 
ike  iho  la  o  Iesu,  ua  hiki  mai 


Holoi  Iesu  i  na  wawae 

kona  manawa  e  hele  aku  ai  ia  i  ka 
Makua  mai  keia  ao  aku,  i  ke  aloha 
ana  i  kona  poe  ponoi  i  ke  ao  uei, 
ua  aloha  oia  ia  lakoū  a  hiki  i  ka 
hope. 

2  A  i  ka  ahaaina  ai:a,  ua  hookomo 
ka  diabolo  iloko  o  ka  naau  o  Iuda 
I«ekariota  na  Simona,  e  kumakala 
ia  ia; 

3  Ike  no  o  lesu,  ua  haawi  mai  ka 
Makua  i  na  mea  a  pau  i  kona  lima, 
a  ua  hele  mai  ia  mai  ke  Akua  mai, 
a  e  hoi  hou  aku  no  ia  i  ke  Akua ; 

4  Ku  ae  la  ia  mai  ka  ahaaina  ae, 
a  waiho  aku  la  i  kona  aahu  ;  a  lawe 
ae  la  ia  i  ke  kawele,  a  kaei  iho  la 
ia  ia  iho. 

5  Alaila  niniui  iho  la  ia  i  ka  wai 
iloko  o  ka  pa  holoi,  a  hoomaka  ilio 
la  e  holoi  i  na  wawae  o  ka  poe  ha- 
umana,  a  holoi  maloo  hoi  me  ke 
kawele  ana  i  kaeiia'i. 

6  A  hiki  mai  ia  io  Simona  Petero 
la ;  ninau  aku  la  oia  ia  ia,  E  ka 
Haku,  e  holoi  mai  anei  oe  i  ko'u 
mau  wawae  ? 

7  Olelo  mai  la  o  Iesu,  i  mai  la  ia 
ia,  O  ka  mea  a'u  e  hana  nei,  aole  oe 
e  ike  i  keia  wa;  aka,  e  ike  auanei 
oe  mamuli  aku. 

8  I  aku  la  o  Petero  ia  ia,  Aole  loa 
oc  e  holoi  mai  i  ko'u  mau  wawae. 
I  mai  la  o  Iesu  ia  ia,  Ina  e  holoi 
ole  aku  au  ia  oe,  aohe  ou  wahi 
kuleana  pu  me  au. 

9  I  aku  la  o  Simoua  Petero  ia  ia, 
E  ka  Haku,  aole  o  na  wawae  wale 
no  o'u,  o  na  lima  a  me  ke  poo  ke- 
kahi. 

10  Olelo  mai  la  o  Iesu  ia  ia,  0  ka 
mea  i  auauia,  o  na  wawae  wale  no 
ke  holoiia  e  pono  ai,  a  ua  pau  loa 
ia  i  ka  maemae :  a  ua  maemae  ou- 
kou,  aole  nae  oukou  a  pau. 

11  No  ka  ruea,  ua  ike  no  ia  i  ka 
mea  nana  ia  e  kumakaia;  no  ia 
hoi,  i  olelo  ai  oia,  Aole  pau  oukou 
i  ka  maemae. 

12  A  pau  ae  la  kona  holoi  ana  i  i 
ko  iakou  mau  wawae,  lawe  iho  la 
ia  i  kona  aahu,  a  noho  hou  iho  la 
ilalo,  ninau  mai  la  oia  ia  lakou,  Ke 
ike  nei  anei  oukou  i  ka  mea  a'u  i 
liana  aku  ai  ia  oukou  ? 

13  Ke  hea  mai  oukou  ia'u,  He 
Kumu,  he  Haku  hoi :  a  ke  olelo 

o  kana  poe  haumaua. 

pono  nei  oukou,  no  ka  mea,  oia  no 
wau. 

14  Ina  hoi  owau  ka  Haku  a  me 
kc  Kumu  i  lioloi  i  ko  oukou  mau 
wawae;  he  pono  no  oukou  ke  ho- 
loi  kekahi  i  na  wawae  o  kekahi. 

15  No  ka  mea,  ua  haawi  aku  au  i 
kumu  hoolike  no  oukou,  e  like  me 
ka'u  i  hana  aku  ai  ia  oukou,  pela 
oukou  e  hana'i. 

16  Oiaio,  he  oiaio  ka'u  e  olelo 
aku  nei  ia  oukou,  Aole  e  oi  aku 
ke  kauwa  mamua  o  kona  haku ; 
aole  hoi  e  oi  aku  ka  mea  i  hoou- 
naia  mamua  o  ka  mea  nana  ia  i 
hoouuaaku. 

17  A  i  ike  oukou  i  keia  mau  mea, 
pomaikai  oukou,  ke  hana  aku  ia. 

18  H  Aole  no  oukou  a  pau  ka'u  e 
olelo  nei ;  ua  ike  no  au  i  na  mea  a'u 
i  wae  ai ;  aka,  i  ko  ai  ka  palapaia 
hemolele,  O  ka  mea  e  ai  pu  ana  i 
ka  berena  me  au,  ua  kaikai  oia  i 
kona  kuekue  wawae  ia'u. 

19  Ke  hai  aku  nei  au  ia  oukou 
mamua  o  ka  wa  e  ko  ai,  aia  ko  ia, 
alaila  e  manaoio  oukou,  owau  no  ia. 

20  Oiaio,  he  oiaio  ka'u  e  olelo 
aku  nei  ia  oukou,  O  ka  mea  e  lau- 
na  mai  i  ka  mea  a'u  e  lioouna  aku 
ai,  oia  ke  launa  mai  ia'u ;  a  o  ka 
inea  e  launa  mai  ia'u,  oia  ke  launa 
i  ka  mea  nana  au  i  hoouna  mai. 

21  Pau  ae  la  ka  Iesu  olelo  ana 
aku  ia  mau  mea,  luuluu  iho  la  ka 
naau,  a  hoike  mai  la  ia,  i  mai  la, 
Oiaio,  he  oiaio  ka'u  e  olelo  aku  nei 
ia  oukou,  o  kekahi  o  oukou  e  ku- 
makaia  aku  ia'u. 

22  Nana  ae  la  na  haumana  i  ke- 
kahi  i  kekahi,  me  ke  kanalua  i  ka 
mea  nona  ia  i  olelo  ai. 

23  E  hilinai  ana  kekahi  o  kana 
poe  haumana  ma  ka  poli  o  Iesu, 
ka  mea  a  Iesu  i  aloha  ai. 

24  Kunou  ae  la  o  Simona  Pet.ero 
ia  ia  e  ninau  aku  i  ka  mea  nona  ia 
i  olelo  ai. 

25  Alaila  o  ka  mea  e  hilinai  ana 
ma  ka  umauma  o  Iesu,  ninau  aku 
la  ia  ia,  E  ka  Haku,  owai  la  ia? 

26  I  mai  la  o  Iesu,  O  ka  mea  a'u 
e  haawi  i  ka  hakina  a'u  e  hou  ai, 
oia  no  ia.  A  hou  iho  la  ia  i  ka  ha- 
kina  ai,  haawi  aku  la  oia  na  Iuda 
Isekariota  na  Siraona. 

0  Iuda  Isekariota.  IOANE 

27  A  maliope  o  ka  hakina,  alaila 
komo  iho  la  o  Satana  iloko  ona. 

1  mai  la  hoi  o  Iesu  ia  ia,  E  hana 
koke  oe  i  kau  mea  e  hana  aku 
ai. 

28  Aole  i  ike  kekahi  o  ka  poe  e 
ai  ana  i  ke  ano  o  ka  mea  ana  i  ole- 
lo  aku  ai  ia  ia. 

29  Manao  iho  la  kekahi  poe  no 
ka  Iuda  hali  ana  i  ke  eke  kala,  ua 
olelo  aku  o  Iesu  ia  ia,  E  kuai  i  na 
mea  i  pono  ai  no  ka  ahaaina;  a  e 
haawi  aku  paha  i  kekahi  mea  na 
ka  poe  ilihune. 

30  A  loaa  ia  ia  ka  hakina  ai,  hele 
koke  aku  la  ia  iwaho ;  a  ua  po  iho 
la. 

31  T  A  puka  aku  la  ia,  olelo  mai 
la  o  Iesu,  Ano,  ua  hoonaniia  mai 
ke  Keiki  a  ke  kanaka,  ua  hooua- 
niia  hoi  ke  Akua  ma  ona  la. 

32  Ina  e  hoonaniia  ke  Akua  ma 
ona  la,  e  hoouaniia  mai  no  hoi  ke 
Akua  ia  ia  ma  ona  iho,  a  e  hoona- 
ni  koke  mai  no  oia  ia  ia. 

33  E  na  keiki  aloha,  he  manawa 
pokole  ko'u  me  oukou.  E  imi 
mai  auanei  oukou  ia'u;  a  e  like 
me  ka'u  i  olelo  aku  ai  i  ua  Iudaio, 
Ma  ko'u  wahi  e  hele  ai,  aole  loa  e 
hiki  ia  oukou  ke  hele  ilaila;  pela 
hoi  ka'u  e  olelo  aku  nei  ia  oukou 
ano. 

34  He  kauoha  hou  ka'u  e  haawi 
aku  nei  ia  oukou,  E  aloha  aku 
oukou  i  kekahi  i  kekahi;  e  like 
me  ka'u  i  aloha  ai  ia  oukou,  pela 
oukou  e  aloha  aku  ai  i  kekahi  i 
kekahi. 

35  Ma  keia  mea  e  ike  ai  na  kana- 
ka  a  pau,  he  poe  haumana  oukou 
na'u,  ke  aloha  aku  oukou  i  kekahi 
i  kekahi. 

36  1[  Ninau  aku  la  Simona  Pete- 
ro  ia  ia,  E  ka  Haku,  mahea  oe  e 
hele  ai?  I  mai  la  o  Iesu  ia  ia,  O 
ko'u  wahi  e  hele  ai,  aole  e  hiki  ia 
oe  ano  ke  hahai  mai  ia'u ;  aka,  ma- 
muli  e  hahai  mai  no  oe  ia'u. 

37  I  aku  la  o  Petero  ia  ia,  E  ka 
Haku,  heaha  ka  mea  e  hiki  ole  ai 
ia'u,  ke  hahai  aku  ia  oe  i  keia  wa? 
E  waiho  aku  au  i  kuu  ola  nou. 

38  I  mai  la  o  Iesu  ia  ia,  E  waiho 
aku  anei  oe  i  kou  ola  no'u  ?  Oia- 
io,  he  oiaio  ka'u  e  olelo  aku  nei  ia 

Ke  kauoha  aloha. 

oe,  aole  e  kani  mai  ka  moa,  a  eko- 
lu  kau  hoole  e  ana  ia'u. 

MOKUNA  XIV. 

1  Hooluolu  o  Iesu  i  kana  poe  haumana.  5 
Oia  ke  ala,  ka  oiaio,  a  me  ke  ola.  1.5  O  ka 
mea  aloha  ia  ia  ua  nialama  no  ia  i  kana 
mau  kauoha. 

AI  hookaumahaia  ko  oukou 


M 


Akua,  e  manaoio  mai  hoi  ia'u. 

2  Ma  ka  hale  o  ko'u  Makua  he 
nui  loa  na  wahi  e  noho  ai :  ina  aole 
pela,  ina  ua  hai  aku  au  ia  oukou. 
Ke  hele  aku  nei  au  e  hoomakau- 
kau  i  wahi  no  oukou. 

3  Ina  e  hele  au  a  hoomakaukau  i 
wahi  no  oukou,  e  hoi  hou  mai  no 
wau,  a  e  lawe  ia  oukou  io'u  la,  i 
noho  ai  oukou  kekahi  ma  ko'u 
wahi  e  noho  ai. 

4  Ua  ike  oukou  i  ko'u  wahi  e  he- 
le  ai,  ua  ike  hoi  oukou  i  ke  ala. 

5  Olelo  aku  la  o  Toma  ia  ia,  E  ka 
Haku,  aole  o  makou  ike  i  kou  wa- 
hi  e  hele  ai;  a  pehea  la  e  hiki  ai  ia 
makou  ke  ike  i  ke  ala  ? 

6  Olelo  mai  la  o  Iesu  ia  ia,  Owau 
no  ke  ala,  a  me  ka  oiaio,  a  me  ke 
ola :  aole  kekahi  e  hiki  i  ka  Makua, 
ke  hele  ole  ia  ma  o'u  nei. 

7  Ina  ua  ike  oukou  ia'u,  iua  ua 
ike  no  hoi  oukou  i  ko'u  Makua:  a 
mai  keia  wa  aku  e  ike  oukou  ia  ia, 
a  e  nana  oukou  ia  ia. 

8  I  aku  la  o  Piiipo  ia  ia,  E  ka 
Haku,  e  hoike  mai  oe  ia  makou  i 
ka  Makua,  a  maopopo  ia  makou. 

9  Olelo  mai  la  o  Iesu  ia  ia,  Ua 
loihi  k'.;'u  noho  pu  ana  me  oukou, 
aole  anei  oe  i  ike  ia'u,  e  Pilipo  ?  O 
ka  mea  i  ike  ia'u,  ua  ike  no  ia  i  ka 
Makua;  a  pehea  la  oe  i  olelo  mai 
ai,  E  hoike  mai  oe  ia  makou  i  ka 
Makua  ? 

10  Aole  anei  oe  e  manao,  owau 
no  maloko  o  ka  Makua,  a  o  ka 
Makua  no  hoi  maloko  o'u  ?  o  na 
mea  a'u  e  olelo  nei  ia  oukou,  aole 
na'u  kuu  olelo  ana:  aka,  o  ka  Ma- 
kua  e  noho  ana  iloko  o'u,  oia  ke 
hana  i  na  hana. 

11  E  manaoio  mai  ia'u,  owau  no 
iloko  o  ka  Makua,  a  o  ka  Makua 
iloko  o'u :  aka  i  ole,  e  manaoio 
mai  ia'u  no  keia  mau  hana. 

12  Oiaio,  he  oiaio  ka'u  e  olelo 


Ke  kokua  hou. 

Kumuwaina  oiaio. 


aku  nei  ia  oukou,  o  ka  moa  c  ma- 
naoio  mai  ia'u,  o  na  hana  a'u  e  ha- 
11  a  nei,  e  hana  aku  uo  ia ;  a  e  hana 
aku  no  ia  i  na  mea  oi  aku  mamua 
o  keia;  no  ka  mea,  ke  hoi  aku  nei 
au  i  ko'u  Makua. 

13  A  o  ka  mea  a  oukou  e  nouoi 
ai  ma  ko'u  inoa,  oia  ka'u  e  hana 
mai,  i  hoonaniia'i  ka  Makua  ma 
ke  Keiki. 

14  Ina  e  nonoi  oukou  i  kekahi 
mea  ma  ko'u  inoa,  owau  no  e  hana. 

15  īf  Ina  e  aloha  mai  oukou  ia'u, 
e  malama  oukou  i  ka'u  mau  kau- 
oha. 

16  A  e  noi  au  i  ka  Makua,  a  e 
haawi  uo  i  Kokua  hou  na  oukou,  i 
noho  mau  loa  ia  me  oukou. 

1?  Oia  ka  Uhane  oiaio,  ka  mea 
hiki  ole  ke  loaa  i  ko  ke  ao  nei,  no 
ka  mea,  aole  lakou  e  naua  ia  ia, 
aole  hoi  e  ike  ia  ia :  aka,  ke  ike  nei 
oukou  ia  ia;  no  ka  mea,  ke  noho 
nei  ia  me  oukou,  a  iloko  o  oukou. 

18  Aole  au  e  haalele  ia  oukou  a 
nele ;  e  hoi  hou  mai  no  au  io  ou- 
kou  nei. 

19  A  liuliu  iki  aku,  aole  e  ike  hou 
mai  ko  ke  ao  nei  ia'u ;  aka,  e  ike 
mai  no  oukou  ia'u ;  a  no  ko'u  ola 
ana,  e  ola  no  oukou  kekahi. 

20  Ia  la  la  e  ike  oukou,  owau  no 
iloko  o  ko'u  Makua,  a  oukou  ilo- 
ko  o'u,  owau  hoi  iloko  o  oukou. 

21  O  ka  mea  i  loaa  ia  ia  ka'u  mau 
kauoba,  a  e  malama  hoi  ia  mau 
mea,  oia  ka  mea  e  aloha  mai  ia'u  ; 
a  o  ka  mea  e  aloha  mai  ia'u,  e  alo- 
haia  oia  e  ko'u  Makua,  a  e  aloha 
hoi  au  ia  ia,  a  e  hoike  aku  no  hoi 
ia'u  iho  ia  ia. 

22  Ninau  aku  la  o  Iuda  ia  ia,  aole 
o  Isekariota,  E  ka  Haku,  pehea 
hoi  oe  e  hoike  mai  ai  ia  oe  iho  ia 
makou,  aole  hoi  i  ko  ke  ao  nei? 

23  Olelo  mai  la  o  Iesu,  i  mai  la 
ia  ia,  Ina  e  aloha  mai  kekahi  ia'u, 
e  malama  no  ia  i  ka'u  olelo ;  a  e 
aloha  mai  no  hoi  ko'u  Makua  ia  ia, 
a  e  hele  mai  maua  io  na  la,  a  e  no- 
ho  pu  me  ia. 

24  O  ka  mea  e  aloha  ole  mai  ia'u, 
aole  ia  e  malama  i  ka'u  mau  olelo ; 
a  o  ka  olelo  a  oukou  e  lohe  nei, 
aole  na'u  ia,  aka,  na  ka  Makua  na- 
na  au  i  hoouna  mai. 

25  Ua  olelo  aku  au  i  keia  mau 
inea  ia  oukou,  ia'u  i  noho  ai  me 
oukou. 

26  Aka,  o  ke  Kokua,  o  ka  Uhane 
Hemolele,  ka  mea  a  ka  Makua  e 
hoouna  mai  ai  ma  ko'u  inoa,  nana 
oukou  e  ao  mai  i  na  mea  a  pau,  a 
e  hoike  mai  ia  oukou  i  na  mea  a 
pau  a'u  i  olelo  aku  ai  ia  oukou. 

27  He  aloha  ka'u  e  waiho  aku  ai 
ia  oukou,  o  kuu  aloha  ka'u  e  haa- 
wi  aku  ai  ia  oukou ;  aole  like  me 
ka  haawi  ana  o  ko  ke  ao  nei,  ka'u 
haawi  ana'ku  ia  oukou.  Mai  hoo- 
kaumahaia  ko  oukou  naau,  a  mai 
makau  hoi. 

28  Ua  lohe  no  oukou  i  ka'u  i  ole- 
lo  aku  ai  ia  oukou,  E  hele  aku  au, 
a  e  hoi  hou  mai  io  oukou  nei.  Ina 
i  aloha  oukou  ia'u,  ina  ua  olioli 
oukou  i  ka'u  olelo  ana,  e  hele  ana 
au  i  ka  Makua ;  no  ka  mea,  ua  oi 
aku  ko'u  Makua  mamua  o'u. 

29  Ua  hai  aku  au  ia  oukou  ano, 
mamua  o  ka  wa  e  ko  ai,  i  manaoio 
mai  oukou  i  ka  wa  e  ko  ai  ia. 

30  Ma  keia  hope  aku,  aole  au  e 
kamailio  nui  me  oukou :  no  ka 
mea,  e  hele  mai  ana  ke  alii  o  keia 
ao,  aole  e  loaa  ia  ia  kekahi  mea 
iloko  o'u. 

31  Aka,  i  ike  ko  ke  ao  nei  i  kuu 
aloha  i  ka  Makua,  a  e  like  me  ka 
Makua  i  kauoha  mai  ai  ia'u,  pela 
ka'u  e  hana  aku  ai.  E  ala  ae,  e 
haele  kakou  mai  keia  wahi  aku. 

MOKUNA  XV. 

No  ke  kumuwaina,  a  me  na  lala.  12  Kauolia 
Iesu  i  na  hauinana  e  aloha  kekahi  i  kekahi. 
19  O  ka  inaina  o  ko  ke  fto  nei  i  na  hauma- 
na,  a  ia  Iesu  a  me  ka  Makua. 


WAU  no  ke  Kumuwaiua  oiaio, 
a  o  ko'u  Makua  ka  mahiwai- 


o 

na. 

2  O  ka  lala  hua  ole  iloko  o'u,  oia 
kaua  e  oki  aku ;  a  o  ka  lala  hua, 
oia  kana  e  hoomaemae  i  mahua- 
hua'e  ai  kona  hua. 

3  Ano  ua  maemae  oukou  ma  ka 
olelo  a'u  i  olelo  aku  ai  ia  oukou. 

4  E  noho  oukou  iloko  o'u,  a  owau 
hoi  iloko  o  oukou.  Aole  e  hiki  i  ka 
lala  ke  iioohua  ma  ona  iho,  ke  pili 
ole  i  ke  kumuwaiua;  pela  e  hiki 
ole  ai  ia  oukou  ke  pili  ole  mai  ia'u. 

5  Owau  no  ke  Kumuwaina,  o  ou- 

kekahi  i  kekahi. 


kou  na  lala.  O  ka  raea  e  pili  ana 
ia'u,  a  owau  hoi  ia  ia,  oia  ke  hoo- 
hua  nui  mai ;  no  ka  mea,  aole  mea 
iki  e  hiki  ia  oukou  ke  hana,  ke  ole 
wau. 

6  Ina  e  pili  ole  mai  kekahi  ia'u, 
ua  hookaawaleia'ku  ia  e  like  me 
ka  lala,  a  ua  maloo  :  a  e  hoiliiliia 
lakou,  a  e  hooleiia  iloko  o  ke  ahi, 
a  ua  pau  i  ka  puhiia. 

7  Ina  e.pili  mai  oukou  ia'u,  a  e 
noho  ka'u  mau  olelo  iloko  o  ou- 
kou,  aiaila,  e  uonoi  oukou  i  ka  ou- 
kou  mea  e  makemake  ai,  a  e  haa- 
wiia  no  ia  ia  oukou. 

8  Ma  keia  mea  e  hoonaniia'i  ko'u 
Makua,  ke  hoohua  oukou  i  ka  hua 
he  nui ;  a  e  lilo  oukou  i  poe  hau- 
mana  na'u. 

9  E  like  me  ka  Makua  i  aloha  mai 
ai  ia'u,  pela  hoi  au  i  aloha  aku  ai 
ia  oukou :  e  noho  oukou  iloko  o 
kuu  aloha. 

10  Ina  e  malama  oukou  i  ka'u 
mau  kauoha,  e  noho  oukou  iloko 
o  knu  aloha ;  e  like  me  au  i  mala- 
ma  ai  i  na  kauoha  a  ko'u  Makua, 
a  e  noho  iloko  o  kona  aloha. 

11  Ua  olelo  aku  au  ia  mau  mea,  i 
mau  ai  kuu  olioli  no  oukou,  i  ma- 
huahua  ai  ko  oukou  olioli. 

12  Eia  ka'u  kauoha,  i  aloha  ai  ou- 
kou  i  kekahi  i  kekahi,  e  like  me 
au  i  aloha  aku  ai  ia  oukou. 

13  Aole  ko  kekahi  kanaka  aioha 
i  oi  aku  i  keia,  o  ka  waiho  aku  a 
kekahi  i  kona  ola  no  kona  mau 
hoaaloha. 

14  O  oukou  ko'u  mau  hoaaloha, 
ke  hana  oukou  i  na  mea  a'u  e  kau- 
oha  nei  ia  oukou. 

15  Aole  au  e  kapa  hou  aku  ia  ou- 
kou  he  poe  kauwa;  no  ka  mea, 
aole  e  ike  ke  kauwa  i  ka  mea  a  ko- 
na  haku  e  hana'i :  aka,  ua  kapa  aku 
au  ia  oukou  he  poe  hoaaloha ;  no  ka 
mea,  ua  hoike  aku  au  ia  oukou  i  na 
mea  a  pau  a'u  i  lohe  ai  i  ko'u  Makua. 

16  Aole  oukou  i  wae  mai  ia'u, 
aka,  owau  ka  i  wae  aku  ia  oukou, 
a  i  hookaawale  ia  oukou,  i  hele  ai 
oukou,  a  e  hoohua  mai  ai  i  ka  hua, 
a  i  mau  ai  hoi  ko  oukou  hua;  i 
haawi  mai  ai  ka  Makua  ia  oukou  i 
ka  mea  a  oukou  e  nonoi  ai  ia  ia  ma 
ko'u  inoa. 

17  O  keia  ka'u  e  kauoha  aku  nei 
ia  oukou,  e  aloha  aku  oukou  i  ke- 
kahi  i  kekahi. 

18  Ina  e  inaina  ko  ke  ao  nei  ia 
oukou,  e  hoomaopopo  oukou,  ua 
iuaina  e  mai  ia  la'u  mamua  o  ou- 
kou. 

19  Ina  no  ke  ao  nei  oukou,  ina  ua 
aloha  mai  ke  ao  nei  i  kona  iho ; 
aole  nae  no  ke  ao  nei  oukou,  aka, 
ua  wae  au  ia  oukou  noloko  mai  o 
ke  ao  nei;  no  ia  mea,  ke  inaina 
mai  nei  ko  ke  ao  nei  ia  oukou. 

20  E  hoomanao  oukou  i  ka  mea 
a'u  i  olelo  aku  ai  ia  oukou,  Aole  i 
oi  aku  ke  kauwa  mamua  o  kona 
haku.  Ina  ua  hoomaau  lakou  ia'u, 
e  hoomaau  no  hoi  lakou  ia  oukou : 
ina  ua  malama  lakou  i  ka'u  olelo,  e 
malama  no  hoi  lakou  i  ka  oukou. 

21  E  hana  mai  no  lakou  ia  mau 
mea  ia  oukou  no  ko'u  inoa,  no  ko 
lakou  ike  ole  i  ka  mea  nana  au  i 
hoouna  mai. 

22  Ina  aole  au  i  hele  mai,  a  olelo 
aku  ia  lakou,  ina  aole  o  lakou  he- 
wa.  Ano  hoi,  aohe  o  lakou  mea  e 
uhi  ai  i  ko  lakou  hewa. 

23  O  ka  mea  e  inaina  mai  ia'u,  ua 
inaina  no  hoi  ia  i  ko'u  Makua. 

24  Ina  wau  i  hana  ole  iwaena  o  la- 
kou  i  na  hana  aole  i  hanaia  e  keka- 
hi  mea  e,  ina  ua  hewa  oie  lakou : 
ano  hoi,  ua  ike  lakou,  a  ua  inaina 
mai  lakou  ia'u,  a  me  ko'u  Makua. 

25  Pela  i  ko  ai  ka  olelo  i  palapa- 
laia  iloko  o  ko  lakou  kanawai,  Ua 
inaina  kumu  ole  mai  lakou  ia'u. 

26  Aia  hiki  mai  ke  Kokua,  ka 
mea  e  hoounaia  e  au  mai  ka  Makua 
mai,  oia  ka  Uhane  oiaio,  ka  mea  i 
hele  mai  mai  ka  Makua  mai,  nana 
no  e  hoike  aku  no'u : 

27  0*oukou  no  hoi  kekahi  e  hoike 
aku,  no  ka  mea,  me  au  no  oukou 
mai  ke  kumu  mai. 

MOKUNA  XVI. 

Ao  mai  0  Iesil  1  kana  poe  haumana  no  ka  hoi- 
noia  mai  o  lakou.  16  Hoike  mal  i  kona  ma- 
ke  ana  a  me  kona  ala  hou  ana. 

UA  olelo  aku  au  i  keia  mau  mea 
ia  oukou,  o  hina  auanei  ou- 
kou. 

2  E  hookuke  lakou  ia  oukou  iwa- 
ho  o  na  haiehalawai ;  a  e  hiki  mai 
no  ka  manawa  e  manaoia  ka  mea 


A  hele  aku  Iesu  a 


MOKUNA  XVI. 


e  hiki  mai  ke  kokua. 


pepehi  ia  oukou,  ua  hoomaikai  aku 
ia  i  ke  Akua. 

3  A  e  hana  lakou  i  keia  mau  mea, 
no  ka  mea,  aole  lakou  i  ike  i  ka 
Makua,  aole  hoi  ia'u. 

4  Aka,  o  keia  mau  mea  ka'u  i  ole- 
lo  aku  ai  ia  oukou,  aia  hiki  mai  ka 
manawa,  alaila  e  manao  oukou  ia 
niau  mea,  no  ka  mea,  ua  hai  aku  au 
ia  oukou.  Aole  nae  au  i  hai  aku 
ia  mau  mea  ia  oukou  i  kinohou,  no 
ka  mea,  ua  noho  pu  au  me  ou- 
kou. 

5  Ano  ke  hoi  aku  nei  au  i  ka  mea 
nana  au  i  hoouna  mai ;  aole  nae 
kekahi  o  oukou  e  ninau  mai  ia'u, 
E  hele  ana  oe  ihea? 

0  Aka,  no  ka'u  olelo  ana'ku  ia  ou- 
kou  ia  mau  mea,  ua  piha  ko  ou- 
kou  naau  i  ka  ehaeha. 

7  He  oiaio  no  nae  ka'u  e  olelo  aku 
nei  ia  oukou  ;  He  pono  no  oukou  e 
hele  aku  au  :  no  ka  mea,  i  ole  au  e 
hele  aku,  aole  e  hiki  mai  ke  Kokua 
io  oukou  nei ;  aka,  i  heie  aku  au, 
na'u  no  ia  e  hoouna  mai  ia  ou- 
kou. 

8  Aia  hiki  mai  ia,  nana  e  hoakaka 
mai  i  ko  ke  ao  nei  i  ka  hewa,  a  i 
ka  pono,  a  me  ka  hoahewa  ana : 

9  I  ka  hewa,  no  ka  mea,  aole  la- 
kou  e  manaoio  mai  ia'u  : 

10  I  ka  pono,  no  ka  mea,  e  hele 
aku  au  i  ko'u  Makua,  aole  oukou 
e  ike  hou  ia'u : 

11  I  ka  hoahewa  ana,  no  ka  mea, 
ua  hoahewaia  ke  alii  o  keia  ao. 

12  He  nui  ka'u  mau  mea  i  koe  e 
olelo  aku  ia  oukou,  aka,  aole  e  hi- 
ki  ia  oukou  ke  hoomaopopo  i  keia 
manawa. 

13  Aia  hiki  mai  kela,  o  ka  Uhane 
oiaio,  nana  oukou  e  ao  mai  i  ka 
oiaio  a  pau  :  no  ka  mea,  aole  nana 
kana  olelo  ana ;  aka,  o  na  mea  ana 
i  lohe  ai,  oia  kana  e  olelo  ai,  a  e 
hoike  no  oia  ia  oukou  i  na  mea  e 
hiki  mai  ana. 

14  E  hoonani  mai  ia  ia'u ;  no  ka 
mea,  e  lawe  no  ia  i  ka'u,  a  e  hoike 
aku  ia  oukou. 

15  O  na  mea  a  pau  a  ka  Makua, 
na'u  no  ia;  nolaila  au  i  olelo  ai,  E 
lawe  no  ia  i  ka'u,  a  e  hoike  aku  ia 
oukou. 

16  A  liuliu  ilei,  aole  oukou  e  ike 


ia'u :  a  liuliu  iki  hou  aku,  a  e  ike 
no  oukou  ia'u,  no  ka  mea,  e  hele 
ana  au  i  ka  Makua. 

17  Nolaila,  ninau  ae  la  kekahi  poe 
o  na  haumana  ana  ia  lakou  iho, 
Heaha  keia  mea  ana  i  olelo  mai  ai 
ia  kakou,  A  liuliu  iki,  aole  oukou  e 
ike  ia'u ;  a  liuliu  iki  hou  aku,  a  e 
ike  oukou  ia'u  ;  no  ka  mea,  e  hele 
ana  au  i  ka  Makua  ? 

18  Ninau  ae  la  hoi  lakou,  Heaha 
keia  mea  ana  i  olelo  ai,  A  liuliu  iki  ? 
Aole  kakou  i  ike  i  kana  mea  i  olelo 
ai. 

19  Ike  iho  la  no  o  Iesu  i  ko  lakou 
makemake  e  ninau  ia  ia,  a  i  mai  la 
oia  ia  lakou,  Ke  ninaninau  anei  ou- 
kou  kekahi  i  kekahi  i  ka  mea  a'u  i 
olelo  ai,  A  liuliu  i.ki,  aole  oukou  e 
ike  ia'u,  a  liuliu  iki  hou  aku,  a  e 
ike  oukou  ia'u  ? 

20  Oiaio,  he  oiaio  ka'u  e  olelo  aku 
nei  ia  oukou,  e  uwe  auanei  oukou, 
a  e  kanikau  hoi,  aka,  e  olioli  no  ke 
ao  nei :  a  e  kaumaha  auanei  oukou, 
aka,  e  hooliloia  ko  oukou  kaumaha 
i  olioli. 

21  O  ka  wahine  hanau  keiki,  he 
ehaeha  kona,  no  ka  mea,  ua  hiki 
mai  kona  hora ;  a  i  hanauia  ke  kei- 
ki,  aohe  ona  manao  hou  i  ka  popi- 
likia,  no  ka  olioli  i  ka  hanauia  o  ke 
kanaka  iloko  o  ke  ao  nei. 

22  A  he  ehaeha  ko  oukou  i  keia 
manawa ;  aka,  e  ike  hou  auanei  au 
ia  oukou,  a  olioli  ko  oukou  naau, 
aole  kekahi  e  kaili  aku  i  ko  oukou 
olioli  mai  o  oukou  aku. 

23  A  i  kela  manawa,  aole  e  ninau 
mai  oukou  ia'u  i  kekahi  mea.  Oia- 
io,  he  oiaio  ka'u  e  olelo  aku  nei  ia 
oukou,  O  na  mea  a  oukou  e  noi  ai 
i  ka  Makua  ma  ko'u  inoa,  oia  kana 
e  haawi  mai  ia  oukou. 

24  Mamua  mai,  aole  oukou  i  noi 
i  kekahi  mea  ma  ko'u  inoa :  e  noi, 
a  loaa  ia  oukou,  i  mahuahua  ae  ai 
ko  oukou  olioli. 

25  Ua  olelo  pohihihi  aku  au  ia 
mau  mea  ia  oukou ;  e  hiki  mai  no 
ka  manawa,  aole  au  e  olelo  pohihi- 
hi  hou  aku  ia  oukou,  aka,  e  hoike 
akaka  aku  au  ia  oukou  i  na  mea  o 
ka  Makua. 

26  I  kela  manawa  e  nonoi  aku 
oukou  ma  ko'u  inoa ;  aole  au  e  hai 

aku  ia  oukou,  owau  kekahi  e  uoi 
aku  i  ka  Makua  no  oukou. 

27  No  ka  mea,  o  ka  Makua,  oia 
ke  aloha  aku  ia  oukou,  uo  ko  ou- 
kou  aloha  ana  ia'u,  a  no  ko  oukou 
manaoio  ana,  ua  hele  mai  au  mai 
ke  Akua  mai. 

28  Mai  ka  Makua  mai  au  i  hele 
mai  uei  i  keia  ao  :  eia  hou,  e  haalele 
ana  au  i  ke  ao  nei,  a  e  hoi  aku  i  ka 
Makua. 

29  I  aku  la  kana  poe  haumana  ia 
ia,  Aia  hoi,  ano  ke  olelo  akaka  mai 
nei  oe,  aole  me  ka  olelonane. 

30  Ano,  ua  maopopo  ia  makou  ua 
ike  oe  i  na  mea  a  pau,  aole  ou  he- 
mahema  e  pono  ai  ke  ninau  kekahi 
ia  oe:  no  keia  mea  i  manaoio  ai 
makou,  ua  hele  mai  oe  mai  ke 
Akua  mai. 

31  Olelo  mai  la  o  Iesu  ia  lakou, 
Ke  mauaoio  nei  anei  oukou  ? 

32  Aia  hoi,  e  hiki  ana  ka  hora, 
ano  hoi  ua  hiki  mai,  e  hoopuehuia 
kela  mea  keia  mea  o  oukou  ma 
kona  wahi,  a  e  haalele  oukou  ia'u  e 
hookahi  wale  no ;  aole  hoi  au  e 
hookahi  wale  ana,  no  ka  mea.  o  ka 
Makua  pu  me  au. 

33  Ua  olelo  aku  au  ia  oukou  i 
keia  mau  mea,  i  loaa'i  ia  oukou  ka 
maluhia  iloko  o'u.  Iloko  o  ke  ao 
nei  e  loaa  ia  oukou  ka  popilikia: 
aka,  e  hoolana  oukou ;  ua  lanakila 
wau  maluna  o  ke  ao  nei. 

MOKUNA  XVII. 

Ka  pule  a  Iesu  no  kana  poe  haumana,  a  no  ka 
poe  a  pau  e  manaoio  ia  ia. 

OKEIA  mau  mea  ka  Iesu  i  olelo 
ai,  a  leha  ae  la  koua  mau  ma- 
ka  i  ka  lani,  i  aku  la,  E  ka  Makua, 
ua  hiki  mai  ka  hora;  e  hoonani 
mai  oe  i  kau  Keiki,  i  hoonani  aku 
ai  hoi  kau  Keiki  ia  oe. 

2  No  ka  niea,  ua  haawi  mai  oe  ia 
ia  i  ka  mana  maluna  o  na  kanaka  a 
pau,  i  haawi  aku  ai  ia  i  ke  ola  mau 
loa  no  ka  poe  a  pau  au  i  haawi  mai 
ai  nona. 

3  Eia  ke  ola  mau  loa,  i  ike  lakou 
ia  oe  i  ke  Akua  oiaio  hookahi,  a  ia 
Iesu  ka  Mesia,  ka  mea  au  i  hoouna 
mai  ai. 

4  Ua  hoonani  aku  au  ia  oe  ma  ka 
honua  nei :  ua  hoopau  aku  au  i  ka 
hanaau  i  haawi  mai  ai  ia'u  e  hana. 

kana  poe  haumana. 

5  Ano  hoi  oe,  e  ka  Makua,  e  hoo- 
nani  mai  oe  ia'u  me  oe  iho  ma  ka 
nani  o'u  i  nani  ai  me  oe  mamua  o 
ka  hookumu  ana  o  ke  ao  nei. 

6  Ua  hoike  aku  au  i  kou  inoa  i 
na  kanaka  au  i  haawi  mai  ai  ia'u 
noloko  mai  o  ko  ke  ao  nei.  Nou 
lakou  mamua,  a  ua  haawi  mai  oe 
ia  lakou  no'u  ;  a  ua  malama  lakou 
i  kau  olelo. 

7  Ano  ua  ike  lakou,  o  na  mea  a 
pau  au  i  haawi  mai  ai  iu'u,  mai  ia 
oe  mai  no  ia. 

8  No  ka  mea,  o  ka  olelo  au  i  haa- 
wi  mai  ia'u,  ua  haawi  aku  au  ia  ia 
lakou ;  a  ua  apo  mai  lakou  ia,  a  ua 
ike  pono  hoi,  i  hele  mai  au  mai  ou 
mai  la,  a  ua  manaoio  hoi  lakou,  ua 
hoouna  mai  oe  ia'u. 

9  Ke  pule  nei  au  no  lakou  ;  aole 
au  e  pule  no  ko  ke  ao  nei,  aka,  no 
ka  poe  au  i  haawi  mai  ai  ia'u  ;  no 
ka  mea,  nou  lakou. 

10  A  o  ko'u  mau  mea  a  pau,  o 
kou  ia,  a  o  kou,  o  ko'u  hoi  ia;  a 
ua  hoonaniia  mai  au  e  lakou. 

11  Aole  au  e  noho  hou  ana  ma 
keia  ao,  aka,  e  noho  ana  no  lakou 
ma  keia  ao,  a  ke  hele  aku  nei  au  i 
ou  la.  E  ka  Makua  Hemolele,  e 
malama  oe  ma  kou  inoa  iho  i  ka 
poe  au  i  haawi  mai  ai  ia'u,  i  lilo  ai 
lakou  i  hookahi  e  like  me  kaua. 

12  I  ko'u  noho  pu  ana  me  lakou 
ma  keia  ao,  ua  malama  au  ia  lakou 
ma  kou  inoa;  ua  kiai  aku  au  i  ka 
poe  au  i  haawi  mai  ai  ia'u,  aole  ke- 
kahi  o  lakou  i  inake,  o  ke  keiki  no 
ka  make  wale  no,  i  ko  ai  ka  pala- 
pala  hemolele. 

13  Ano  la  ke  hele  aku  au  i  ou  la ; 
a  ke  olelo  nei  au  i  keia  mau  mea 
ma  keia  ao,  i  mahuahua  ai  ko  lakou 
olioli  ia'u. 

14  Ua  haawi  aku  au  ia  lakou  i 
kau  olelo ;  a  ua  inaina  mai  ko  ke 
ao  nei  ia  lakou,  no  ka  mea,  aole 
no  keia  ao  lakou,  e  like  me  au  hoi, 
aole  no  keia  ao. 

15  Aole  au  e  pule  aku,  i  lawe  aku 
ai  oe  ia  lakou  mai  keia  ao  aku,  aka, 
e  hoopakele  oe  ia  lakou  i  ka  ino. 

16  Aole  no  keia  ao  lakou,  e  like 
me  au  hoi,  aole  no  keia  ao. 

17  E  hoolaa  oe  ia  lakou  ma  kau 
oiaio ;  o  kau  olelo  ka  oiaio. 


Kumakaiaia  o  Iesu  MOKUNA  XVIII. 

1S  E  like  me  oe  i  hoouna  mai  ai 


ia'u  i  ke  ao  nei,  pela  hoi  au  e  hoo- 
una  aku  ai  ia  lakou  i  ke  ao  nei. 

19  A  no  lakou  ka'u  i  hoolaa  ai 
ia'u  iho,  i  koolaaial  lakou  ma  ka 
oiaio. 

20  Aole  no  lakou  nei  wale  no  ka'u 
e  pule  uei,  aka,  no  ka  poe  hoi  e 
manaoio  mai  ia'u  ma  ka  olelo  a  la- 
kou  nei; 

21  I  lilo  ai  lakou  a  pau  i  hookahi ; 
e  like  me  oe,  e  ka  Makua,  iloko 
o'u,  owau  hoi  iloko  ou,  i  hookahi 
hoi  lakou  iloko  o  kaua:  i  manaoio 
ai  ko  ke  ao  nei,  o  oe  ka  i  hoouna 
mai  ia'u. 

22  A  ua  haawi  aku  au  ia  lakou  i 
ka  nani  au  i  haawi  mai  ai  ia'u,  i 
lilo  ai  lakou  i  hookahi,  e  like  me 
ko  kaua  hookahi  ana : 

23  Owau  iloko  o  lakou,  a  o  oe  ilo- 
ko  o'u,  i  hemolele  ai  ko  lakou  hoo- 
kahi  ana;  a  i  ike  ai  ko  ke  ao  nei, 
ua  hoouna  mai  oe  ia'u,  a  ua  aloha 
oe  ia  lakou  e  like  me  kou  aloha  ia'u. 

24  E  ka  Makua,  ke  makemake 
nei  au,  e  noho  pu  me  au  ka  poe  au 
i  haawi  mai  ai  ia'u,  ma  ko'u  wahi 
e  noho  ai ;  i  ike  ai  lakou  i  ko'u  na- 
ni  au  i  haawi  mai  ai  no'u ;  no  ka 
mea,  ua  aloha  mai  oe  ia'u  mamua 
o  ka  hookumu  ana  o  ke  ao  nei, 

25  E  ka  Makua  lokomaikai,  aole 
i  ike  ko  ke  ao  nei  ia  oe;  aka,  ua 
ike  au  ia  oe,  a  ua  ike  lakou  nei,  ua 
hoouna  mai  oe  ia'u. 

26  Ua  hoike  aku  au  ia  lakou  i 
kou  inoa,  a  e  hoike  hou  aku  no ;  i 
loaa'i  iloko  o  lakou  ke  aloha  au  i 
aloha  mai  ai  ia'u,  owau  hoi  iloko  o 
lakou. 

MOKUNA  XVIII. 

Kumakaiao  Iuda  ia  Iesu.  12  Hoopaa  aku  na 
koa  ia  ia,  anlakai  ia  ia  io  Anasa  laa  me  Kai- 
apa.  17  Iloole  o  Petevo  ia  ia.  2X  Lawe  la- 
kou  ia  Iesu  imua  o  Pilato  e  hookolokoloia'i. 

APAU  ae  ka  Iesu  olelo  ana  i 
keia  mau  mea,  hele  aku  la  ia 
me  kana  poe  haumana  ma  kela  ao- 
ao  o  ke  kahawai  o  Kederona,  ma- 
laila  kekahi  mala,  komo  aku  la  ia 
ilaila,  a  me  kana  poe  haumana. 
2  Ua  ike  no  o  Iuda,  nana  ia  i  ku- 
makaia,  ia  wahi;  no  ka  mea,  ua 
halawai  piuepine  aku  o  Iesumalai- 
la  me  kana  poe  haumana. 


e  Iuda  Isekariota. 

3  A  loaa  ia  Iuda  kekahi  poe  koa 
a  me  na  ilamuku  no  na  kahuna  nui, 
a  no  na  Parisaio,  hele  aku  la  ia  ilai- 
la  me  na  lama,  a  me  na  ipukukui  a 
me  na  mea  kaua. 

4  Ike  no  o  Iesu  i  na  mea  a  pau  e 
hiki  mai  ana  maluna  ona,  a  hele 
mai,  a  ninau  mai  la  ia  lakou,  Owai 
ka  oukou  mea  e  imi  uei? 

5  I  aku  la  lakou  ia  ia,  O  Iesu  no 
Nazareta.  I  rnai  la  o  Iesu  ia  lakou, 
Owau  no  ia.  O  Iuda,  uana  ia  i  ku- 
makaia,  ku  pu  iho  ia  me  lakou. 

6  A  i  kana  i  ana  mai,  Owau  no  ia, 
emi  hope  aku  la  lakou,  a  hina  iho 
la  ma  ka  honua. 

7  Ninau  hou  mai  la  o  Iesu  ia  la- 
kou,  Owai  ka  oukou  mea  e  imi  nei  ? 
I  aku  la  lakou,  O  Iesu  no  Nazereta. 

8  Olelo  mai  la  o  Iesu  ia  lakou,  Ua 
hai  aku  au  ia  oukou,  Owau  no  ia. 
Ina  hoi  owan  ka  oukou  e  imi  mai 
nei,  e  kuu  aku  ia  lakou  nei  e  hele 
aku: 

9  I  ko  ai  ka  olelo  ana  i  olelo  mai 
ai,  O  ka  poe  au  i  haawi  mai  ia'u, 
aole  kekahi  o  lakou  i  lilo  aku  mai 
o'u  akunei. 

10  He  pahikaua  ka  Simona  Pete- 
ro,  unuhi  ae  la  oia  ia  mea,  a  hahau 
iho  i  ke  kauwa  a  ke  kahuna  nui,  a 
oki  aku  la  i  kona  pepeiao  akau. 
O  Maleko  ka  inoa  o  ua  kauwa  la. 

11  Alaila  i  mai  la  o  Iesu  ia  Pete- 
ro,  E  hoihoi  i  kau  pahikaua  i  ka 
wahi :  o  ke  kiaha  a  ko'u  Makua  i 
haawi  mai  ia'u,  aole  anei  au  e  inu 
ia  mea? 

12  Alaila  o  ka  poe  koa,  a  me  ka 
lunakoa,  a  me  na  ilamuku  o  na  Iu- 
daio,  hopu  aku  la  lakou  ia  Iesu,  a 
nakii  ia  ia, 

13  A  alakai  akula  ia  ia  io  Anasa 
la  mamua:  no  ka  mea,  oia  ka  ma- 
kuahonowaikaue  o  Kaiapa,  o  ke 
kahuna  nui  ia  makahiki. 

14  O  Kaiapa  keia  nana  i  ao  aku  i 
na  Iudaio,  he  pono  no  e  make  ke- 
kahi  kanaka  no  ka  lahuikanaka. 

15  T|  A  hahai  aku  la  o  Simona  Pe- 
tero  a  me  kekahi  haumana  ia  Iesu. 
A  o  ua  haumana  la  ua  ikeia  oia  e 
ke  kahuna  nui,  a  komo  pu  aku  la 
ia  me  Iesu  iloko  o  ka  pahale  o  ke 
kahuna  nui. 

10  Ku  ae  la  o  Petero  ma  ka  puka 

Ko  Petero  hoole  ana. 


IOANE. 


Ka  hookolokolo  ana. 


iwaho.  Alaila  hoi  aku  la  kela  ha- 
umana  iwaho,  kamea  i  ikeia  e  ke 
kahuna  nui,  i  aku  la  i  ke  kiaipuka 
e  hookomo  ia  Petero. 

17  Alaila  ninau  mai  la  ke  kaika- 
mahine  kiaipuka  ia  Petero,  Aole 
anei  oe  kekahi  o  na  haumana  a  keia 
kanaka  ?    I  aku  la  ia,  Aole  au. 

18  A  ku  ae  la  na  kauwa  a  me  na 
ilamuku  me  ke  ahi  lanahu  a  lakou 
i  hoaa  ai,  no  ka  mea,  ua  anu  ;  a  hoo- 
pumahana  ia  lakou  iho  :  ku  ae  la 
hoi  o  Petero  me  lakou,  a  hooma- 
hana  ia  ia  iho. 

19  II  Alaila  ninau  aku  la  ke  kahu- 
na  nui  ia  Iesu  no  kana  poe  hauma- 
na,  a  no  kana  mea  i  ao  ai. 

20  I  mai  la  o  Iesu  ia  ia,  Ua  olelo 
hoike  aku  au  i  ko  ke  ao  nei ;  ua  ao 
mau  aku  au  iloko  o  na  halehalawai, 
a  iloko  o  ka  luakini,  kahi  iakoakoa 
ai  na  Iudaio  a  pau  ;  aohe  mea  a'u  i 
ao  aku  ai  ma  kahi  malu. 

21  No  ke  aha  la  oe  e  ninau  mai  ai 
ia'u  ?  e  ninau  aku  oe  i  ka  poe  i  lohe 
i  ka  mea  a'u  i  olelo  aku  ai  ia  lakou ; 
aia  hoi,  ua  ike  no  lakou  i  na  mea 
a'u  i  olelo  ai. 

22  A  i  kana  olelo  ana  ia  mau  mea, 
papai  aku  la  ia  Iesu  kekahi  o  na 
ilamuku  e  ku  aua,  i  aku  la,  Pela 
anei  oe  e  olelo  aku  ai  i  ke  kahuna 
nui? 

23  I  mai  la  o  Iesu  ia  ia,  Ina  ua 
hewa  ka'u  olelo,  e  hoike  mai  oe  i 
ka  hewa ;  aka,  ina  ua  maikai,  no  ke 
aha  la  e  papai  mai  oe  ia'u  ? 

24  Ua  hoouna  e  mai  la  o  Anasa 
ia  ia  e  paa  ana  io  Kaiapa  la,  i  ke 
kahuna  nui. 

25  Ku  ae  la  Simona  Petero,  a 
hoopumahana  ia  ia  iho.  Ninau  ae 
la  lakou  ia  ia,  Aole  anei  oe  kekahi 
o  kana  poe  haumana?  Hoole  mai 
la  no  ia,  i  mai  la,  Aole  au. 

26  I  aku  la  kekahi  o  na  kauwa  a 
ke  kahuna  nui,  ka  hoahanau  o  ka 
mea  nona  ka  pepeiao  a  Petero  i 
oki  ai,  Aole  anei  au  i  ike  ia  oe  ma 
ka  mala  me  ia? 

27  Hoole  hou  mai  la  no  o  Petero : 
a  kani  koke  mai  la  ka  moa. 

28  U  Alaila  alakai  aku  la  lakou  ia 
Iesu  mai  Kaiapa  aku,  a  hiki  i  kahi 
hookolokolo;  a  ua  ao.  Aole  la- 
kou  i  komo  maloko  o  kahi  hooko- 

lokolo,  o  haumia  lakou,  a  pono  ole 
ke  ai  i  ka  moliaola. 

29  No  ia  hoi,  hele  mai  la  o  Pilato 
iwaho  io  lakou  la,  ninau  mai  la, 
Heaha  ka  hewa  a  oukou  e  hoahewa 
ai  i  keia  kanaka  ? 

30  Olelo  aku  la  lakou,  i  aku  la  ia 
ia,  Ina  aole  he  lawehala  keia,  ina 
aole  makou  i  haawi  ia  ia  ia  oe. 

31  Alaila  i  mai  la  o  Pilato  ia  la- 
kou,  E  lawe  oukou  ia  ia,  a  e  hoopai 
aku  ia  ia  ma  ko  oukou  kanawai.  I 
aku  la  hoi  na  Iudaio  ia  ia,  Aole  o 
makou  e  pono  ke  pepehi  aku  i  ke- 
kahi  kanaka. 

32  Pela  i  ko  ai  ka  olelo  a  Iesu  i  i 
mai  ai  e  hoike  ana  i  ke  ano  o  ka 
make  e  make  ai  oia. 

33  Alaila  komo  hou  aku  la  o  Pi- 
lato  i  kahi  hookolokolo,  a  hea  aku 
la  ia  Iesu,  a  ninau  aku  la  ia  ia,  O  oe 
anei  ke  alii  o  na  Iudaio  ? 

34  Olelo  mai  la  o  Iesu  ia  ia,  Nau 
wale  iho  no  anei  keia  au  e  ninau 
mai  nei,  a  na  hai  anei  i  olelo  mai  ia 
oe  no'u? 

35  Olelo  aku  la  o  Pilato,  He  Iu- 
daio  anei  au  ?  Na  kou  lahuikanaka 
a  na  na  kahuna  nui  oe  i  haawi  mai 
ai  ia'u  nei.     Heaha  kau  i  hana'i  ? 

36  I  mai  la  o  Iesu,  Aole  no  keia 
ao  ko'u  aupuni.  Inanokeiaaoko'u 
aupuni,  ina  ua  kaua  aku  ko'u  poe 
kanaka,  i  ole  ai  e  haawiia  aku  au  i 
na  Iudaio;  aka  hoi,  aole  no  keia 
ao  ko'u  aupuni. 

37  No  ia  hoi,  ninau  aku  la  o  Pila- 
to  ia  ia.  He  alii  no  anei  oe  ?  I 
mai  laoIesu,  ke  olelo  mai  neioe, 
he  alii  wau.  No  keia  mea  i  hanau 
mai  ai  au,  a  no  ia  hoi  i  hele  mai  ai 
au  i  ke  ao  nei,  i  hoike  aku  ai  au  i 
ka  oiaio.  O  ka  mea  no  ka  oiaio, 
oia  ke  hoolohe  i  ko'u  leo. 

38  Ninau  aku  la  o  Pilato  ia  ia, 
Heaha  la  ka  oiaio  ?  A  i  kana  olelo 
ana  i  keia,  hele  hou  mai  la  ia  ma- 
waho  i  na  Iudaio,  a  i  mai  la  ia  la- 
kou,  Aole  i  loaa  ia'u  ka  hewa  iki 
iloko  ona. 

39  Aka,  he  mea  mau  no  ia  oukou 
i  hookuu  aku  ai  au  i  kekahi  kana- 
ka  no  oukou  i  ka  moliaola :  ke 
makemake  nei  anei  oukou  e  hoo- 
kuu  aku  wau  no  oukou  i  ke  alii  o 
na  Iudaio  ? 


Ua  hahauia  o  Iesu, 

40  Alaila  hea  nui 
kou  a  pau,  i  ka  i 
keia  kanaka,  aka, 
powa  no  o  Baraba. 


MOKUNA  XIX 
hou  aku  la  la- 


Ua  kaulia  ma  ke  kea. 


ana'ku,  Aole  o 
o  Baraba.    He 


MOKUNA  XIX. 

Hahauia  o  Iesu,  a  kauia  aku  la  ka  leikaka- 
laioa  maluna  ona,  a  me  ka  aahu  ulaula.  16 
Haawi  aku  la  o  Pilato  ia  ia  e  make  ma  ke 
kea.    38  No  kona  kanuia  ana. 

ALAILA  lalau  ae  la  o  Pilato  ia 
.  Iesu,  a  hahau  iho  la  ia  ia. 

2  Ulana  iho  la  na  koa  i  leialii  ka- 
kalaioa,  a  kau  aku  la  maluna  o  ko- 
na  poo,  a  kahiko  aku  la  ia  ia  i  ka 
aahu  ulaula, 

3  I  aku  la,  Aloha  oe,  e  ke  alii  *o 
na  Iiulaio !  a  papai  aku  la  lakou 
ia  ia. 

4  Hele  hou  mai  la  o  Pilato  iwaho, 
i  mai  la  ia  lakou,  Aia  hoi,  ke  ala- 
kai  mai  nei  au  ia  ia  iwaho  io  oukou 
la,  i  ike  ai  oukou,  aole  i  loaa  ia'u 
ka  hewa  iki  iloko  ona. 

5  Alaila  hele  mai  la  o  Iesu  iwa- 
ho,  e  kau  ana  maluna  ona  ka  leialii 
kakalaioa,  a  me  ka  aahu  ulaula. 
A  i  aku  la  o  Pilato  ia  lakou,  Eia 
hoi  ke  kanaka ! 

6  A  ike  ae  la  na  kahuna  nui  a  me 
na  ilamuku,  hea  nui  aku  la  lakou,  i 
aku  la,  E  kau  ma  ke  kea,  e  kau  ia 
ia  ma  ke  kea.  I  mai  la  o  Pilato  ia 
lakou,  Na  oukou  ia  e  lawe,  a  e  kau 
ma  ke  kea ;  no  ka  mea,  aole  i  loaa 
ia'u  ka  hewa  iloko  ona. 

7  Olelo  aku  la  na  Iudaio  ia  ia,  He 
kanawai  ko  makou,  a  ma  ko  ma- 
kou  kanawai,  he  pono  no  e  make 
ia ;  no  ka  mea,  ua  olelo  mai  ia,  oia 
ke  Keiki  a  ke  Akua. 

8  |  A  lohe  ae  la  o  Pilato  i  keia 
olelo,  makau  loa  iho  la  ia. 

9  A  komo  hou  aku  la  ia  iloko  o 
kahi  hookolokolo,  a  ninau  aku  la 
ia  Iesu,  Nohea  la  oe?  Aole  olelo 
mai  o  Iesu  ia  ia. 

10  Alaila  i  aku  la  o  Pilato  ia  ia, 
Aole  anei  oe  e  olelo  mai  ia'u  ?  aole 
anei  oe  i  ike  he  mana  ko'u  e  kau 
ia  oe  ma  ke  kea,  a  he  mana  ko'u  e 
hookuu  aku  ia  oe  ? 

11  Olelo  mai  la  o  Iesu,  Aohe  ou 
mana  iki  e  ku  e  ia'u,  ke  ole  i  haa- 
wiia  mai  ia  nou  mai  luna  mai :  no 
ia  mea,  ua  oi  aku  ka  hewa  o  ka 
mea  nana  au  i  haawi  aku  ia  oc. 


12  Mai  ia  mauawa  mai,  imi  iho  la 
o  Pilato  e  hookuu  aku  ia  ia.  Aka, 
hea  nui  mai  la  na  Iudaio,  i  mai  la, 
Ina  e  hookuu  aku  oe  ia  ia,  aole  ou 
aloha  ia  Kaisara.  O  ka  mea  e  hoo- 
alii  ia  ia  iho,  ua  ku  e  no  oia  ia  Kai- 
sara. 

13  H  A  lohe  no  o  Pilato  i  keia 
olelo,  alakai  aku  la  oia  ia  Iesu  iwa- 
ho,  a  noho  iho  maluna  o  ka  noho 
hookolokolo,  ma  kahi  i  kapaia,  he 
Kipapapohaku,  a  o  Gabata  ma  ka 
olelo  Hebera. 

14  O  ka  wa  hoomakaukau  ia  no 
ka  moliaola,  o  ke  ono  paha  o  ka 
hora ;  a  i  mai  la  ia  i  na  Iudaio,  Eia 
hoi  ko  oukou  alii ! 

15  Kahea  nui  aku  la  lakou,  E  lawe 
aku,  e  lawe  aku,  e  kau  ia  ia  ma  ke 
kea.  I  aku  la  o  Pilato  ia  lakou,  E 
kau  aku  anei  au  i  ko  oukou  alii 
ma  ke  kea?  I  mai  la  na  kahuna 
nui,  Aohe  o  makou  alii,  o  Kaisara 
wale  no. 

16  Alaila  haawi  aku  la  kela  ia  ia 
na  lakou,  e  kauia  oia  ma  ke  kea. 
A  lalau  aku  la  lakou  ia  Iesu,  a  ala- 
kai  aku  la. 

17  A  hele  aku  la  ia  e  hali  ana  i 
kona  kea  ma  kahi  i  kapaia  o  Kai- 
wipoo,  a  o  Golegota  ma  ka  olelo 
Hebera. 

18  Malaila  lakou  i  kau  ai  ia  ia  ma 
ke  kea,  a  me  na  kanaka  elua  me 
ia,  ma  kela  aoao  keia  aoao,  a  o  Ie- 
su  mawaena. 

19  H  Kakau  iho  o  Pilato  i  pala- 
pala,  a  kau  aku  la  ma  ke  kea.  Pe- 
neia  ka  palapala  ana,  O  IESU  NO 
NAZARETA  KE  ALII  0  NA 
IUOAIO. 

20  Nui  no  ka  poe  Iudaio  i  helu- 
helu  i  ua  palapala  la;  no  ka  niea, 
ua  kokoke  ma  ke  kulanakauhale 
ka  wahi  i  kaulia'i  o  Iesu  ma  ke 
kea :  a  ua  kakauia  ia  mea  ma  ka 
Hebera  olelo,  a  me  ka  Helene,  a 
me  ka  Roma. 

21  Olelo  aku  la  na  kahuna  nui  o 
na  iuelaio  ia  Pilato,  Mai  palapala 
oe,  O  ke  alii  o  na  Iiulaio ;  aka,  ua 
olelo  no  ia,  Owau  no  ke  alii  o  na 
Iudaio. 

22  Olelo  mai  la  o  Pilato,  O  ka 
mea  a'u  i  palapala'i,  oia  ka'u  i  pa- 
lapala. 

Ka  make  aua  o  Iesu. 

23  1  A  i  ka  manawa  i  kau  ai  ka 
poe  koa  ia  Iesu  ma  ke  kea,  lawe 
u o  lakou  i  kona  mau  kapa,  a  puu- 
naue  ae  la  i  na  puu  eba,  pakahi  no 
kela  koa,  keia  koa,  a  me  ke  kapa- 
komo.  Aole  i  humuhumuia  ke 
kapakomo,  ua  ulana  okoa  no  ia 
mai  luua,  a  hala  loa  ilalo. 

24  Nolaila  i  ae  la  lakou  i  kekahi 
i  kekahi,  Mai  haehae  kakou  i  ke- 
ia,  aka,  e  hailona  kakou  i  akaka  ai 
ka  mea  nona  keia  mea ;  i  ko  ai  ka 
palapaia  hemolele,  ka  mea  i  olelo 
mai,  Ua  punnaue  lakou  i  ko'u  mau 
kapa,  a  ua  hailona  lakou  no  kuu 
kapakomo.  Hana  no  hoi  na  koa 
ia  mau  mea. 

25  T[  Ku  ae  la  ma  ke  kea  o  Iesu 
kona  makuwahine,  a  me  ka  hoa- 
hanau  o  kona  makuwahine,  o  Ma- 
ria  ka  wahine  a  Kelopa,  a  me  Ma- 
ria  Magedalene. 

20  Ike  mai  la  o  Iesu  i  ka  maku- 
wahine,  a  me  ka  haumaua  ana  i 
aloha  ai  e  ku  aua,  i  mai  la  ia  i  kona 
makuwahine,  E  ka  wahine,  e  nana 
i  kau  keiki ! 

27  Alaila  i  mai  la  ia  i  ka  haumana, 
E  nana  i  kou  makuwahiue!  A 
mai  ia  hora  mai  hookipa  aku  la  ua 
haumaua  la  ia  ia  ma  kona  hale  iho. 

28  Tf  Mahope  ae  la,  ike  iho  la  o 
Iesu,  ua  pau  na  mea  i  ka  hanaia,  i 
mai  la  ia,  i  ko  ai  ka  palapala  he- 
molele,  Ua  makewai  au. 

29  E  waiho  ana  ilaila  kekahi  ipu, 
ua  piha  i  ka  vinega :  a  hoopiha  iho 
la  lakou  i  ka  huahuakai  i  ka  vine- 
ga,  a  kan  aku  la  ma  ka  laau  huso- 
pa,  a  hoopa  aku  la  i  kona  walia. 

30  A  loaa  ia  iesu  ka  vinega,  i  mai 
la  ia,  Pau  aku  la !  a  kulou  iho  la 
kona   poo, 
uhane. 


a    kuu    aku    ia    i    ka 


31  Nolaila  hoi,  o  na  Iudaio,  i  ole 
e  waiho  na  kino  ma  ke  kea  i  ka 
Sabati,  no  ka  mea,  o  ka  wa  hooma- 
kaukau  no  ia,  (a  he  la  nui  o  ua  Sa- 
bati  la,)  noi  aku  la  lakou  ia  Pilato, 
e  uhaiia  na  wawae  o  lakou,  a  e  la- 
weia'ku. 

32  Alaila  hele  irai  ka  poe  koa,  a 
uhai  ia  lakou  na  wawae  o  ke  kana- 
ka  mua,  a  me  ko  kekahi  i  kau  pu 
ia  me  lesu  ma  ke  kea. 

33  A  hiki  lakou  io  Iesu  la,  a  ike 

IOANE.  īa  Iosepa  kona  kino. 

ae  la,  ua  make  loa  ia,  aole  lakou  i 
uhai  aku  i  kona  mau  wawae. 

34  Aka,  o  aku  la  kekahi  koa  i  ko- 
na  aoao  i  ka  ihe,  a  kahe  koke  mai 
no  ke  koko  a  me  ka  wai. 

35  A  o  ka  mea  ike  maka,  hoike 
aku  la  ia,  a  he  oiaio  kana  hoike 
ana,  a  ua  ike  no  ia,  ke  olelo  polo- 
lei  nei  ia,  i  manaoio  ai  oukou. 

36  No  ka  mea,  ua  hanaia  keia  mau 
mea,  i  ko  ai  ka  palapala  hemolek', 
Aole  e  uhaiia  kekahi  iwi  ona. 

37  Ua  olelo  mai  hoi  ma  kekahi 
palapala  hemolele,  E  nana  auanei 
lakou  i  ka  mea  a  lakou  i  o  aku  ai. 

38  1[  Mahope  iho,  noi  aku  la  o 
Iosepa,  no  Arimataia  ia  Pilato,  e 
ae  ia  ia  e  lawe  aku  i  ke  kino  o  Iesu, 
he  haumana  hoi  ia  na  Iesu,  na  hu- 
naia  no  nae  i  ka  niakan  i  na  Iuda- 
io ;  a  ae  mai  la  o  Pilato  ia  ia.  Hele 
aku  la  ia,  a  lawe  aku  la  i  ke  kino  o 
Iesu. 

39  Hele  mai  la  no  hoi  o  Nikode- 
mo,  (oia  ka  mea  i  hele  io  Iesu  la 
mamua  i  ka  po,)  e  lawe  mai  ana  i 
ka  laau,  he  mura  i  huiia  me  ka 
aloe,  hookahi  haneii  paona  paha. 

40  Lawe  ae  la  laua  i  ke  kino  o 
Iesu,  a  wahi  iho  la  ia  ia  i  ka  lole 
olona  me  ua  laau  ala  la,  e  like  me 
ke  ano  o  ke  kanu  ana  a  na  Iu- 
daio. 

41  A  ma  ua  wahi  la,  kahi  i  kauia'i 
oia  ma  ke  kea,  he  mala;  a  maloko 
o  ua  mala  la  he  halekupapau  hou, 
aole  i  waihoia  kekahi  kanaka  iloko. 

42  Malaila  hoi,  no  ka  hoomakau- 
kau  ana  o  na  Iudaio,  i  waiho  aku  ai 
laua  ia  Iesu ;  no  ka  mea,  ua  koko- 
ke  ka  halekupapau. 

MOKUNA  XX. 

No  ke  ala  hou  ana  o  Iesn.  11  Ikeia  oia  e  Ma- 
īia.  YJ  Iloiko  ia  ia  iho  i  na  haumana.  24 
No  ka  manaoio  ole  o  Toma. 

IKA  la  mua  o  ka  hebedoma,  i 
kakahiaka  nui,  e  pouli  ana  no, 
hele  mai  la  o  Maria  Magedalene  i 
ka  halekupapau,  a  ike  ae  la  ia  i  ka 
pohaku  i  huliia'e  mai  ka  haleku- 
papau  aku. 

2  Nolaila,  holo  aku  la  ia  a  hiki  io 
Simona  Petero  la,  a  me  kekahi 
haumana  a  Iesu  i  aloha  ai,  i  aku  la 
ia  laua,  Ua  lawe  aku  lakou  i  ka 
Haku  mai  ka  halekupapau  aku, 


Ua  ala  hou  mai  Iesu. 


MOKUNA  XX. 


Ikea  oia  e  Maria  ma. 


aole  makou  i  ike  i  kahi  i  waiho  ai 
lakou  īa  ia. 

3  Alaila,  hele  aku  la  o  Petero  a 
me  kela  haumana,  a  hiki  ma  ka 
halekupapau. 

4  Holo  pu  aku  la  laua ;  a  mama 
aku  la  ua  haumana  la  ia  Petero,  a 
hiki  mua  i  ka  halekupapau. 

5  Kulou  iho  la  ia,  a  ike  ae  la  i  ka 
lole  olona  e  waiho  aua,  aole  nae  i 
komo  iloko. 

6  Alaila,  hiki  mai  o  Simona  Pete- 
ro  e  hahai  ana  mahope  ona,  a  ko- 
mo  iho  la  iloko  o  ka  halekupapau, 
a  ike  aku  la  i  ka  lole  olona  e  wai- 
ho  ana, 

7  A  me  ka  hainaka  i  kaeiia'i  kona 
poo,  aole  e  waiho  pu  ana  me  ka 
lole  olona,  aka,  ua  opeopeia  ma 
kahi  e. 

8  A  komo  aku  la  no  hoi  ua  hau- 
mana  la,  ka  mea  i  hiki  mua  ma  ka 
halekupapau,  a  ike  aku  la,  a  mana- 
oio  iho  la. 

9  No  ka  mea,  ia  manawa  aole  la- 
kou  hoomaopopo  i  ka  palapala  he- 
molele,  e  pouo  ke  ala  hou  ia  mai 
ka  make  mai. 

10  Alaila  hoi  aku  la  na  haumana 
i  ko  laua  wahi  iho. 

11 1f  Aka,  ku  ae  la  o  Maria  ma  ka 
halekupapau  mawaho  e  uwe  ana. 
A  i  kona  uwe  ana,  kulou  iho  la  i 
ka  halekupapau, 

12  A  ike  iho  la  i  na  anela  elua  i 
kahikoia  i  ke  kapa  keokeo  e  noho 
ana,  ma  ke  poo  kekahi,  a  ma  ka 
wawae  kekahi,  ma  kahi  i  waihoia'i 
ke  kino  o  Iesu. 

13  I  mai  la  laua  ia  ia,  E  ka  wahi- 
ne,  no  ke  aha  la  oe  e  uwe  ai  ?  I 
aku  la  oia  ia  laua,  No  ka  mea,  ua 
lawe  aku  lakou  i  kuu  Haku,  aole 
au  i  ike  i  kahi  i  waiho  ai  lakou  ia  ia. 

14  Pau  kana  olelo  ana  ia  mau 
mea,  Uuli  ae  la  ia  ihope,  a  ike  aku 
la  ia  Iesu  e  ku  aua,  aole  nae  oia  i 
ike,  o  Iesu  ia. 

15  I  mai  la  o  lesu  ia  ia,  E  ka  wa- 
hine,  no  ke  aha  la  oe  e  uwe  ai?  ia 
wai  la  oc  e  imi  nei?  Manao  iho  la 
ia,  o  ka  mea  ia  uana  i  malama  ka 
mala,  i  aku  la  ia  ia,  E  ka  haku,  ina 
ua  lawe  aku  oe  ia  ia,  e  hai  mai  oe 
ia'u  i  kahi  i  waiho  ai  oe  ia  ia,  a  ua'u 
no  ia  e  lawe  aku. 


16  I  mai  la  o  lesu  ia  ia,  E  Maria. 
Haliu  ae  la  ia,  i  aku  la  ia  ia,  E  Ea- 
boni ;  oia  keia  olelo,  E  ke  Kumu. 

17  I  mai  la  o  Iesu  ia  ia,  Mai  hoo- 
pa  mai  oe  ia'u  ;  no  ka  mea,  aole  au 
i  pii  aku  i  ko'u  Makua :  aka,  e  hele 
oe  i  ko'u  poe  hoahanau,  e  i  aku  ia 
lakou,  E  pii  ana  au  i  ko'u  Makua, 
a  i  ko  oukou  Makua;  a  i  ko'u 
Akua,  a  i  ko  oukou  Akua. 

18  Hele  aku  la  o  Maiia  Ma«-eda- 
lene,  a  olelo  aku  la  i  na  haumana, 
ua  ike  ia  i  ka  Haku,  a  ua  olelo  mai 
oia  i  keia  mau  mea  ia  ia. 

19  1[  I  ke  ahiahi  o  ua  la  mua  la  o 
ka  hebedoma,  ua  paniia  na  puka, 
ma  kahi  i  akoakoa  ai  na  haumana, 
no  ka  makau  i  na  Iudaio ;  hele  mai 
la  o  Iesu  a  ku  iho  la  iwaena,  i  mai 
la  ia  lakou,  Aloha  oukou. 

20  A  pau  kana  olelo  ana  i  keia, 
hoike  mai  la  oia  ia  lakou  i  kona 
mau  lima,  a  me  kona  aoao.  Alaila 
olioli  iho  la  na  haumana  i  ko  lakou 
ike  ana  i  ka  Haku. 

21  Olelo  hou  aku  la  no  o  Iesu  ia 
lakou,  Aloha  oukoa  :  e  like  me  ka 
Makua  i  hoouna  mai  ai  ia'u,  pela 
hoi  au  e  hoouna  aku  ai  ia  oukou. 

22  A  pau  kana  olelo  ana  i  keia, 
ha  iho  la  oia  ia  lakou,  i  mai  la  ia 
lakou,  E  loaa  ia  oukou  ka  Uhane 
Hemolele. 

23  0  ka  hewa  o  na  mea  a  oukou 
e  kala  aku  ai,  e  kalaia  no  lakou ;  a 
o  ka  hewa  o  na  mea  a  oukou  e  ka- 
la  ole  aku  ai,  aole  ia  e  kalaia  no 
lakou. 

24  H  0  kekahi  o  ka  poe  umiku- 
mamalua,  o  Toma,  i  kapaia  o  Di- 
dumo,  aole  ia  me  lakou,  i  ka  wa  i 
hele  mai  ai  o  Iesu. 

25  I  aku  la  keia  poe  haumana  ia  | 
ia,  Ua  ike  makou  i  ka  Haku.  Ii 
mai  la  oia  ia  lakou,  Ina  e  ike  ole 
au  i  na  puka  o  na  kui  ma  kona 
mau  lima,  a  e  o  i  ko'u  manamana 
lima  ma  ka  puka  o  na  kui,  a  e  o 
hoi  i  ko'u  lima  ma  kona  aoao,  aole 
loa  au  e  manaoio. 

26  Tf  A  poawalu  ae  la,  maloko 
liou  kana  poe  haumana,  a  o  Toma 
kekahi  me  lakou.  A  ua  paniia  na 
puka,  hele  mai  la  o  Iesu,  a  ku  mai 
la  iwaena,  i  mai  la,  Aloha  oukou. 

27  Alaila  i  mai  la  oia  ia  Tonia,  Ev 

Ikea  ia  e  na  haumaua. 


IOANE.- 


Ai  pu  me  lakou. 


o  mai  i  kou  manamaua  lima  maa- 
^<\'nei,  a  e  nana  i  ko'u  mau  lima,  e  o 
'.  *    mai  i  kou  lima,  a  e  hou  iho  ma 

kuu  aoao :  a  mai  noho  a  kanalua, 

aka,  e  manaoio. 

28  Olelo  aku  la  o  Toma  ia  ia,  i 
aku  la,  E  ko'u  Haku,  a  me  ko'u 
Akua. 

29  Olelo  mai  la  o  Iesu  ia  ia,  E  To- 
ma,  No  kou  ike  maka  ana  mai  ia'u, 
ua  manaoio  oe ;  pomaikai  ka  poe 
ike  maka  ole,  a  manaoio  hoi. 

30  T[  A  nui  no  hoi  na  hana  mana 
e  ae  a  Iesu  i  hana'i  imua  o  kana 
poe  haumana,  aole  i  palapalaia  ilo- 
ko  o  keia  buke. 

31  Aka,  ua  palapalaia  keia  mau 
mea  i  manaoio  ai  oukou,  o  Iesu  ka 
Mesia,  ke  Keiki  a  ke  Akua ;  a  i  ko 
oukou  manaoio  ana,  i  loaa'i  ia  ou- 
kou  ke  ola  ma  kona  inoa. 

MOKUNA  XXI. 

Hoike  hou  mai  o  Iesu  ia  ia  iho  i  na  haumana. 
12  Ai  pu  o  Iesu  me  lakou.  15  Ka  Iesu  ni- 
nau  ana  ia  Petero. 

MAHOPE  iho  o  keia  mau  mea 
hoike  hou  mai  la  o  Iesu  ia  ia 
iho  i  na  haumana  ma  ka  moanawai 
o  Tiberia.     Peneia  oia  i  hoike  ai. 

2  Noho  pu  iho  la  o  Simona  Pete- 
ro  me  Toma  i  kapaia  o  Didumo,  a 
me  Natanaela  no  Kana  i  Oalilaia, 
a  me  na  keiki  a  Zebedaio,  a  me  na 
mea  e  ae  elua  o  kana  poe  haumana. 

3  I  aku  la  o  Simona  Petero  ia  la- 
kou,  E  hele  ana  au  i  ka  lawaia.  I 
mai  lakou  ia  ia,  O  makou  kekahi  e 
hele  pu  me  oe.  Hele  aku  la  lakou, 
a  ee  koke  ae  la  i  ka  moku :  aohe 
mea  i  loaa  ia  lakou  ia  po. 

4  A  ao  ae  la,  ku  mai  la  o  Iesu  ma 
ke  kapa ;  aole  nae  i  ike  na  hauma- 
na,  o  Iesu  ia. 

5  Alaila  ninau  mai  la  o  Iesu  ia 
lakou,  E  na  pokii,  aole  a  oukou 

.      wahi  ia  ?    I  aku  la  lakou  ia  ia,  Aole. 

•  J  6  I  mai  la  oia  ia  lakou,  E  kuu 

^  ^aku  i  ka  upena  ma  ka  aoao  akau  o 

ka  moku,  a  e  loaa  ia  oukou.    No 

ia  mea,  kuu  iho  la  lakou,  aole  i 

hiki  ia  lakou  ke  huki  mai  ia  i  ka 

nui  loa  o  na  ia. 

7  Alaila,  i  aku  la  ka  haumana  a 

Iesu  i  aloha  ai  ia  Petero,  O  ka  Ha- 

ku  ia.    A  lohe  ae  la  o  Simona  Pe- 

tero,  o  ka  Haku  ia,  kaei  ae  la  ia  i 

ke  kapa,  no  ka  mea,  ua  olohelohe 
ia,  a  lele  iho  la  i  ka  moanawai. 

8  Aholo  mai  na  haumana  i  koe 
ma  ka  moku  e  kauo  ana  i  ka  upe- 
na  me  ka  ia,  (no  ka  mea,  aole  loihi 
aku  lakou  mai  ka  aina  aku,  elua 
paha  haneri  kubita.') 

9  A  pae  lakou  i  uka,  ike  aku  la 
lakou  i  ka  lanahu  ahi,  a  me  ka  ia  i 
kauia  maluna,  a  me  ka  berena. 

10  I  mai  la  o  Iesu  ia  lakou,  E  lawe 
mai  i  ka  ia  i  loaa  iho  nei  ia  oukou. 

11  Hele  ae  la  o  Simona  Petero,  a 
huki  mai  i  ka  upena  i  uka,  ua  piha 
i  na  ia  nui,  hookahi  haneri  a  me 
kanalima  kumamakolu  ;  aole  nae 
i  moku  ka  upena  i  ko  lakou  lehu- 
lehu  ana. 

12  I  mai  la  o  Iesu  ia  lakou,  E  he- 
le  mai  e  ai.  Aole  i  aa  kekahi  o 
na  haumana  e  ninau  aku  ia  ia, 
Owai  oe?  ua  ike  no  lakou,  o  ka 
Haku  ia. 

13  Hele  mai  la  o  Iesu,  a  lalau  iho 
la  i  ka  berena,  a  haawi  mai  la  ia 
lakou,  a  me  ka  ia  no  hoi. 

14  O  ke  kolu  keia  o  ko  Iesu  hoi- 
ke  ana  ia  ia  iho  i  kana  poe  hauma- 
na,  mahope  iho  o  kona  ala  hou 
ana  ae  mai  ka  make  mai. 

15  1f  A  pau  ka  lakou  ai  ana,  ni- 
nau  mai  la  o  Iesu  ia  Simona  Pete- 
ro,  E  Simona  na  Iona,  ua  nui  mai 
anei  kou  aloha  ia'u  i  ko  keia  poe  ? 
I  aku  la  kela  ia  ia,  Ae,  e  ka  Haku ; 
ua  ike  no  oe,  ua  aloha  au  ia  oe.  I 
mai  la  oia  ia  ia,  E  hanai  oe  i  na 
keikihipa  a'u. 

16  Ninau  hou  mai  la  oia  ia  ia, 
o  ka  lua  ia,  E  Simona  na  Iona,  ke 
aloha  mai  nei  anei  oe  ia'u?  I  aku 
la  kela,  Ae,  e  ka  Haku ;  ua  ike  no 
oe,  ua  aloha  au  ia  oe.  I  mai  la  oia 
ia  ia,  E  hanai  oe  i  ka'u  poe  hipa. 

17  Ninau  hou  mai  la  o  Iesu  ia  ia, 
o  ke  kolu  ia,  E  Simona  na  Iona,  ke 
aloha  mai  nei  anei  oe  ia'u?  Kau- 
maha  iho  la  o  Petero,  no  ke  kolu 
o  kona  ninau  ana  ia  ia,  Ke  aloha 
mai  nei  anei  oe  ia'u  ?  A  i  aku  la 
kela  ia  ia,  E  ka  Haku,  ua  ike  oe 
i  na  mea  a  pau ;  ua  ike  hoi  oe,  ua 
aloha  au  ia  oe.  I  mai  la  o  Iesu  ia 
ia,  E  hanai  oe  i  ka'u  poe  hipa. 

18  Oiaio,  he  oiaio  ka'u  e  olelo  aku 
nei  ia  oe,  i  kou  wa  opiopio,  kaei 


Laweia'ku  o  Iesu 


MOKUNA  I. 


i  ka  lani. 


oe  ia  oe  iho,  a  hele  aku  la  i  kau 
wahi  i  makemake  ai ;  aka,  i  kou 
wa  elemakule  e  kikoo  aku  oe  i  kou 
mau  lima,  a  na  hai  oe  e  kaei  mai, 
a  e  alakai  aku  i  kahi  au  e  make- 
make  ole  ai. 

19  O  keia  kana  i  olelo  mai  ai,  e 
hoike  aku  ana  i  ke  ano  o  ka  make 
e  hoomaikai  aku  ai  oia  i  ke  Akua. 
A  pau  kana  olelo  ana  i  keia,  i  mai 
la  oia  ia  ia,  E  hahai  mai  oe  ia'u. 

20  Haliu  ae  la  o  Petero,  a  ike  mai 
la  i  ka  haumana  a  Iesu  i  aloha  ai 
e  hahai  mai  ana,  oia  hoi  ka  mea  i 
hilinai  ma  ka  poli  o  Iesu  i  ka  aha- 
aina,  a  ninau  aku  la,  E  ka  Haku, 
owai  ka  mea  nana  oe  e  kumakaia  ? 

21  Ike  ae  la  o  Petero  ia  ia,  ninau 
aku  la  ia  Iesu,  E  ka  Haku,  e  aha 
hoi  oia  nei? 


22  I  mai  la  o  Iesu  ia  ia,  Ina  make- 
make  au  e  noho  ia  a  hoi  hou  mai 
au,  he  mea  aha  ia  ia  oe  ?  E  hahai 
mai  oe  ia'u. 

23  Nolaila,  laha  aku  la  ia  olelo 
iwaena  o  ua  hoahanau,  aole  e  make 
keia  hoahanau.  Aole  nae  o  Iesu  i 
olelo  aku  ia  ia,  aole  ia  e  make ; 
aka,  Ina  makemake  au  e  noho  ia  a 
hoi  hou  mai  au,  he  mea  aha  ia  ia 
oe? 

24  O  keia  ka  haumana  e  hoike  aku 
no  keia  mau  mea,  a  kakau  hoi  ia 
mau  mea,  a  ua  ike  makou  he  oiaio 
kana  hoike  ana. 

25  He  nui  loa  na  mea  e  ae  a  Iesu 
i  hana'i,  ina  e  pau  ia  mau  mea  i  ka 
palapalaia,  ke  mauao  nei  au,  aole 
wahi  kaawale  ma  ke  ao  nei  no  na 
buke  e  palapalaia.    Amene. 


NA    OIHANA 

A  KA  POE 

LUNA0LEL0. 


U1 

Ka  pii  ana  o  Iesu  iluna,  a  me  ka  wae  ana  ia 

Matia. 

A  hoonoho  aku  au,  e  Teopilo, 
ka  mooolelo   mua,  uo  na 
mea  a  pau  a  Iesu  i  hoomaka'i  e 
hana  a  e  ao  mai  no  hoi, 

2  A  hiki  i  ka  la  i  laweia'ku  ai  ia 
iluna,  mahope  o  kana  kauoha  ana 
mai  ma  ka  Uhane  Hemolele  i  na 
lunaolelo  ana  i  wae  mai  ai. 

3  Hoike  ola  mai  no  oia  ia  ia  iho 
ia  lakou  mahope  o  kona  make  ana, 
ma  na  hoailona  hoike  he  nui  loa, 
me  ka  ikeia  e  lakou  i  na  la  he  ka- 
naha,  a  olelo  mai  no  ia  i  na  mea  o 
ke  aupuni  o  ke  Akua : 

4  A  i  kona  halawai  ana  me  lakou, 
kauoha  mai  la  oia  ia  lakou,  aole  e 
haalele  ia  Ierusalema,  aka,  e  kali  i 
ka  ka  Makua  olelo  hoopo:naikai,  a 
oukou  i  lohe  ai  ia'u. 

5  No  ka  mea,  ua  bapetizo  io  no 

,  Q  Ioane  me  ka  wai ;  aka,  e  bapeti- 
zoia  no  hoi  oukou  i  ka  Uhane  He- 
molele,  mahope  iho  o  na  la  aohe 
nui. 


6  No  ia  mea,  i  ko  lakou  akoakoa 
ana,  ninau  aku  la  lakou  ia  ia,  i  nku 
la,  E  ka  Haku,  e  hoihoi  mai  anei 
oe  i  ke  aupuni  no  ka  Iseraela  i 
keia  wa  ? 

7  I  mai  la  oia  ia  lakou,  Aole  ia 
oukou  ka  ike  i  na  wa,  a  me  na  kau 
a  ka  Makua  i  waiho  ai  i  kona  mana 
iho. 

8  Aka,  e  loaa  no  ia  oukou  ka 
mana,  ke  hiki  mai  ka  Uhane  He- 
molele  maluna  iho  o  oukou  ;  a  e  lilo 
auanei  oukou  i  poe  hoike  no'u  raa 
Ierusaleraa,  a  ina  Iuelea  a  pau,  a 
ma  Samaria,  a  hiki  wale  aku  i  ke 
kihi  o  ka  honua. 

9  A  oki  ae  la  kana  olelo  ana  ia 
mau  mea,  e  nana  aku  ana  lakou,  a 
laweia'ku  la  ia  iluna ;  a  na  ke  ao 
no  ia  i  apo  mai,  mai  ko  lakou  mau 
maka  aku. 

10  A  i  ko  lakou  haka  pono  ana 
aku  i  ka  lani,  i  kona  pii  ana,  aia 
hoi,  ku  kokoke  mai  la  me  lakou 
na  kanaka  elua,  me  ka  aahu  keo- 
keo ; 

11 1  mai  la  hoi  laua,  E  na  kanaka — . 

Ua  waeia  o  Matia. 


OIIIANA. 


Ka  la  Peuetekota. 


^i^lalilaia^  no_  k_  aha  la.  oukoa  je_j  ai  me  kakou  i  ua  \va  a  pau  loa  a  ka 

Haku,  a  Iesu  i  kele  mai  ai,  a  i  hele 
aku  ai  iwaena  o  kakou, 

22  Mai  ka  hoomaka  aua  o  Ioaue 
e  bapetizo  ai,  a  hiki  mai  i  ka  la  i 
laweia'ku  ai  ia  mai  o  kakou  aku, 
he  mea  pono  e  lilo  kekahi  o  lakou* 
i  mea  hoike  pu  me  kakou  i  kona 
alahou  ana  mai. 

23  Wae  aku  la  lakou  i  elua,  o  Io- 
sepa  i  kapaia  o  Baiesaba,  o  Iouse- 
to  kekahi  inoa  ona,  a  me  Matia 
hoi. 

24  Pule  aku  la  lakou,  i  aku  la,  E 
ka-Haku,  ka  mea  ike  i  ka  naau  o 
na  mea  a  pau  loa,  e  hoike  mai  oe  i 
ka  mea  o  laua  nei  au  e  koho  mai 
ai, 

25  I  lawe  pu  ia  i  kekahi  o  keia 
oihana,  a  nie  ko  ka  lunaolelo,  mai 
ia  wahi  mai  ko  Iuela  haule  aua,  i 
hele  aku  ia  i  kona  wahi  iho. 

26  Hailona  iho  la  lakou,  a  lilo  ka 
hailona  ia  Matia;  a  helu  pu  ia  iho 
la  ia  me  na  luuaolelo  he  umikunia-j 
makahi.  J 

MOKUNA  II. 

Ka  Penetekota.    14  Ka  olelo  a  Petero.    41  Ka 
hope  o  ia  olelo. 

AHIKI  io  mai  la  ka  la  Penete- 
kota,  ua  akoakoa  pu  lakou  a 
pāu,  me  ka  manao  lokahi. 

2  Emo  ole,  pae  mai  lakaleo,  mai 
ka  lani  mai,  me  he  makani  nui 
ikaika  la ;  a  hoopiha  loa  iho  la  i  ka 
hale  a  pau,  kahi  a  lakou  i  noho  ai. 

3  A  ikeia'ku  la  e  lakou  na  elelo 
mauamaua,  me  he  ahi  la,  a  kau 
mai  la  iluna  iho  o  kela  mea  keia 
mea  o  lakou  a  pau. 

4  A  piha  ae  la  lakou  a  pau  i  ka 
Uhane  Hemolele;  a  hoomaka  la 


ku  nei  e  nana  aku  anaikalani? 
O  Iesu  nei,  ka  mea  i  laweia'ku  nei 
i  ka  lani,  mai  o  oukou  aku  ney 
pela  no  ia  e  hoi  hou  mai  ai  e  lika 
me  ka  oukou  ike  ana  aku  ia  ia  e 
pii  ana  i  ka  lani 

12  Alaila,  hoi  aku  la  lakou  i  Ie- 
rusalema,  mai  ka  mauna  aku  i  ka- 
paia  o  01iveta,  ua  kokoke  no  ia  i 
Ierusalema,  o  ko  ka  la  Sabati  hele 
ana. 

13  A  komo  lakou  iloko,  pii  aku 
la,  a  iloko  o  kekahi  keena  maluna, 
malaila  lakou  i  noho  ai,  o  Petero, 
a  me  Iakobo,  a  me  Ioane,  a  me 
Anederea,  a  me  Pilipo,  a  me  Toma, 
a  me  Baretolomaio,  a  me  Mataio,  a 
me  Iakobo  a  Alepaio,  a  me  Simo- 
na  Zelote,  a  me  Iuda  ka  hoahanau 
no  Iakoho. 

14  Hooinau  iho  la  lakou  nei  a  pau 
i  ka  pule  aua,  a  me  ka  nouoi  aku, 
me  ka  lokahi  o  ka  manao,  o  na 
wahine  hoi  kekahi,  a  me  Maria,  ka 
makuwahine  o  Iesu,  a  me  kona 
poe  hoahanau. 

15  U  I  ua  mau  la  la,  ku  ae  la  o 
Petero  iwaenakonu  o  na  haumana, 
i  mai  la,  (o  ka  nui  o  ko  lakou  inoa, 
hookahi  haneri  me  ka  iwakalua,) 

16  E  na  kanaka,  na  hoahanau,  he 
mea  pouo  e  hookoia  keia  palapala 
a  ka  Uhaue  Hemolele  i  hai  mai  ai 
ma  ka  waha  o  Davida  no  Iuda,  ka 
mea  nana  i  alakai  ka  poe  i  hopu 
ia  Iesu. 

17  No  ka  mea,  ua  helu  pu  ia  oia 
nie  kakou,  a  loaa  no  hoi  ia  ia  ke- 
kahi  o  neia  oihana. 

18  A  kuai  iho  la  ia  i  aina  me  ka 
uku  no  ka  hewa ;  a  haule  iho  la  ia 


ilalo  kona  poo,  nahae  iho  la  iwaena- 
konu  ona,  a  pahu  aku  la.  kona  uaau 
a  pau  iwaho. 

19  A  ikea  iho  la  ia  mea  e  ka  poe 
a  pau  e  noho  ana  ma  Ierusalema ; 
nolaila  ua  kapaia'ku  la  ia  aina,  nia 
ka  lakou  olelo,  Akeledama,  o  ke 
ano  keia,  O  ka  aina  koko. 

20  No  ka  mea,  ua  palapalaia  ma 
kabuke  Halelu,  E  lilo  koua  hale 
i  neoneo,  aole  loa  kekahi  e  noho 
ilaila ;  a,  E  lawe  hoi  kekahi  i  kana 
oihana. 

21  Nolaila,  o  na  kanaka  i  hele  pu 

kou  e  olelo  aku  me  na  elelo  e,  e 
like  me  ka  haawi  mai  ana  o  ka 
Uhane  ia  lakou  e  olelo  aku. 

5  E  noho  aua  no  ma  Ierusalema 
na  Iudaio,  he  poe  kanaka  haipule 
no  na  aina  a  pau  malalo  nei  o  ka 
lani. 

6  A  loheia'ku  la  keia  leo,  alaila, 
lulunii  mai  la  ua  ahakanaka  la,  a 
pilipu  iho  la  lakou,  no  ka  mea, 
lohe  no  kela  kanaka  keia  kanaka  i 
ka  lakou  olelo  ana.  ma  kaua  olelo 
ilio. 

7  Pilihua  iho  la  lakou  me  ke  ka- 


O 

N. 


Iioike  mai  o  Petero 


MOKUNA  II. 


o  Iesu  ka  Mesia 


haha  o  ka  naau,  i  ae  la  kekalii  i 
kekahi,  Aia,  aole  anei  no  Oalilaia 
lakou  a  pau  e  olelo  mai  nei? 

8  Pehea  hoi  keia  lohe  ana  o  kela 
mea  keia  mea  o  kakou  i  ka  olelo  o 
kona  wahi  i  hanau  ai  ? 

9  O  ko  Paretia,  a  me  ko  Media,  a 
me  ko  Elimai,  a  me  ka  poe  i  uoho 
ma  Mesopotamia,  a  ma  Iudea,  a 
ma  Kapadosia,  a  ma  Poneto,  a  ma 
Asia, 

10  A  ma  Perugia,  a  ma  Pamepu- 
lia,  a  ma  Aigupita,  a  ma  na  aina  o 
Libua  e  kokoke  ana  i  Kurene,  a 
me  na  mea  malihiui  o  Roma  mai, 
na  Iudaio,  a  me  na  mea  hoi  i  huli 
mai, 

11  O  ko  Kerete  a  me  ko  Arabia, 
ke  lohe  nei  kakou  ia  lakou  e  olelo 
mai  la  i  na  mea  nui  o  ke  Akua  ma 
ka  kakou  olelo  iho. 

12  Kahaha  iho  la  ko  lakou  naau  a 
pau,  a  kanalua  no  hoi,  i  ae  la  keka- 
hi  i  kekahi,  Heaha  la  ke  ano  o  keia 
mea? 

13  Hoowahawaha  no  hoi  kekahi 
poe,  i  ae  la,  Ua  piha  keia  poe  i  ka 
waina  hou. 

14  T[  Alaila  ku  ae  la  o  Petero 
iluna  me  ka  poe  umikumamakahi, 
hookiekie  mai  la  i  kona  leo,  olelo 
iho  la  ia  lakou,  E  na  kanaka,  na  Iu- 
daio,  a  me  na  mea  a  pau  e  noho 
ana  ma  Ierusalema  nei,  e  ike  pono 
oukou  i  keia,  a  e  hoolohe  mai  ou- 
kou  i  ka'u  mau  olelo  : 

15  No  ka  mea,  Aole  lakou  nei  i 
ona,  e  like  me  ka  oukou  e  manao 
mai  nei,  no  ka  mea,  o  ke  kolu  ke- 
ia  o  ka  hora  o  ke  ao. 

16  Aka,  eia  ka  mea  i  oleloia,  e  ke 
kaula,  e  Ioela ; 

17  I  na  la  mahope,  wahi  a  ke 
Akua,  e  ninini  iho  au  i  ko'u  Uha- 

-*  _ne  maluna  o  na  kanaka  a  pau  ;  a  e_ 
wanana  ae  ka  oukou  poe  keikika- 
ne,  a  me  ka  oukou  mau  kaikama- 

«r hine,  a  e  ike  ko  oukou  poe  kauaka 

,<> hou  i  na  hihio,  a  e  moe  no  ko  ou- 

->     kou  poe  elemakule  i  na  moe  uha- 
^^ne. 

18  A  i  kela  mau  la,  ninini  aku  no 
hoi  au  i  ko'u  Uhane  maluna  iho  o 

;  ka'u  poe  kauwakane  a  me  ka'u  poe 
kauwawahine ;  a  e  wanana  ae  la- 
(kou. 


' 


19  A  c  hoike  uo  wau  i  na  mea  ku-' 
panaha  ma  ka  lani  maluna,  a  me  na 
hoailona  hoi  ma  ka  honua  malalo  ; 
he  koko,  a  me  ke  ahi,  a  me  ke  ao 
uwahi. 

20  E  lilo  e  no  ka  la  i  pouli,  a  me 
ka  mahina  hoi  i  koko,  mamua  o  ka 
hiki  aua  o  ua  la  nui  kaulana  la  o  ka 
Haku. 

21  Aka,  eia  kekahi,  o  ka  mea 
kahea  aku  i  ka  inoa  o  ka  Haku, 
ola  ia.* 

22  E  na  kanaka  o  ka  Iseraela,  e 
hoolohemaioukou  i  keiamauole- 
lo  ;  O  Iesu  no  Nazareta,  he  kanaka 
ia  i  hoakakaia  ia  oukou  c  ke  Akua, 
ma  na  hana  mana,  a  me  na  īnea  ku- 
panaha  a  ke  Akua  i  hana  mai  ai  ma 
o  na  la,  iwaena  o  oukou,  c  like  me 
ko  oukou  ike  ana ; 

23  Ua  haawiia  mai  ia  mamuli  o 
ka  manao  kujjaa  a  me  ka  ike  mua 
o  ke  Akua,  na  oukou  ia  i  hopu,  a, 
me  na  lima  kewa.  i  kau  ai  i  ke  kea 
a  make  ia. 

24  Ua  hoala  hou  mai  ke  Akua  ia 
ia  me  ka  wehe  iho  i  na  apo  o  ka 
make ;  no  ka  mea,  he  mea  hiki  ole 
i  kela  mea,  e  hoopaa  ia  ia. 

25  No  ka  mea,  i  mai  la  o  Davida 
nona,  Ike  maopopo  aku  la  au  i  ka 
Haku,  e  ku  mau  loa  ana  mamua 
o'u  ;  no  ka  mea,  aia  no  ia  ma  ko'u 
lima  akau,  i  ole  au  e  naueue. 

26  No  ia  mea,  hauoli  ko'u  naau,  a 
olioli  hoi  kuu  elelo ;  a  e  moe  malie 
no  ko'u  kino  me  ka  manaolana  : 

27  No  ka  mea,  aole  oe  e  waiho  i 
kou  Uhane  ma  ka  malu  o  ka  poe 
make,  aole  hoi  e  haawi  mai  i  kou 
mea  hoano,  e  ike  i  ka  palaho. 

28  Ua  hoike  mai  oe  ia'u  i  ka  aoao 
o  ke  ola ;  e  hoopiha  mai  no  hoi  oe 
ia'u  i  ka  olioli  ma  kou  maka. 

29  E  na  kanaka,  na  hoahanau, 
e  hiki  mai  ia'u  ke  olelo  huna  ole 
aku  ia  oukou  no  Davida,  ka  ma- 
kua'lii,  ua  make  no  ia,  ua  kauuia 
hoi,  a  ke  waiho  nei  no  kona  halelua 
io  kakou  nei,  a  i  keia  manawa. 

30  No  ka  mea,  he  kaula  ia,  a  ike 
i  ka  hoohiki  ana  o  ke  Akua  ana  i 
hoohiki  ai  noua,  no  kekahl  hua  o 
kona  puhaka  ma  ke  kino,  e  hoala 
mai  ia  Kristo  e  noho  ma  kona  no- 
hoalii ; 

Nui  ka  poe  mauaoio 

31  No  kona  ike  mua  ana  i  keia, 
hai  mai  la  ia  i  ke  alahouana  mai  o 
lesu  Kristo,  penei,  Aole  kona  Uha- 
ue  i  waihoia  ma  ka  malu  o  ka  poe 
make,  aole  hoi  i  ike  kona  kino  i  ka 
palaho. 

32  O  ua  Iesu  la,  oia  ka  ke  Akua 
i  hoala  mai  ai,  he  poe  ike  maka 
makou  a  pau  ia  mea. 

33  Ua  hookiekieia'e  la  ia  e  ka  li- 
ma  akau  o  ke  Akua,  ua  loaa  no  hoi 
ia  ia,  na  ka  Makua  mai,  ka*  olelo 
hoolana  o  kona  haawi  ana  mai  i  ka 
Uhane  Hemolele,  no  ia  mea,  ua 
haawi  nui  oia  i  keia  mea  a  oukou  e 
ike  nei,  a  e  lohe  nei. 

34  Aole  i  pii  o  Davida  i  ka  lani ; 
aka,  nana  no  i  i  mai,  Olelo  mai  la 
ka  Haku  i  ko'u  Haku  hoi,  E  noho 
oe  ma  ko'u  lima  akau, 

35  A  hoolilo  ai  au  i  kou  poe  ene- 
mi  i  keehana  wawae  nou. 

36  No  ia  mea,  e  ike  pono  ka  oha- 
na  a  pau  a  Iseraela,  ua  hoolilo  ke 
Akua  ia  Iesu  nei,  i  ka  mea  a  oukou 
i  kau  ai  ma  ke  kea,  i  Haku  a  i  Me- 
sia  hoi. 

37  H  A  lohe  lakou  i  keia,  walania 
iho  la  ko  lakou  naau,  i  aku  la  ia 
Petero,  a  i  na  lunaolelo,  E  na  kana- 
ka,  na  hoahanau,  heaha  ka  makou 
e  hana'i  ? 

38  Alaila  i  mai  la  o  Petero  ia  la- 


OIHANA.  a  i  bapetizoia. 

43  Loohia  iho  la  na  kanaka  a  pau 
e  ka  makau ;  ua  hanaia  hoi  na  mea 
kupanaha  e  ka  poe  lunaolelo,  a  me 
na  hoailona  he  nui  loa. 

44  A  o  ka  poe  a  pau  i  manaoio, 
noho  pu  lakou,  a  hui  pu  ia  ka  la- 
kou  mau  mea  a  pau. 

45  A  kuai  aku  la  i  ko  lakou  wai- 
wai  a  me  ka  ukana,  a  puunaue  aku 
la  no  kela  mea  keia  mea,  e  like  me 
kona  hemahema. 

46  Hoomau  lakou  maloko  o  ka 
luakini,  i  kela  la  i  keia  la,  me  ka 
manao  hookahi,  a  me  ka  wawahi 
berena  ana  i  kela  hale  i  keia  hale, 
a  ai  iho  la  lakou  i  ka  ai  me  ka  olio- 
li,  a  me  ke  akahai  o  ka  naau, 

47  Me  ka  hoomaikai  aku  i  ke 
Akua,  a  me  ke  alohaia  e  na  kana- 
ka  a  pau.  A  hookomo  hou  mai  la 
ka  Haku  i  ka  ekalesia,  i  kela  la  i 
keia  la,  i  poe  e  hoolaia  ana. 

MOKUNA  III. 

No  ka  hoola  ana  o  Petero  nia  i  ke  kanaka  oo- 
pa.    11  Ke  ao  ana  a  Petero. 


kou,  E  mihi,  a  e  bapetizoia  oukou 
a  pau  iloko  o  ka  inoa  o  Iesu  Kristo, 
i  kalaia  mai  na  hala,  a  e  loaa  ia  ou- 
kou  ka  haawina  o  ka  Uhane  Hemo- 
lele. 

39  No  ka  mea,  no  oukou  kaolelo 
hoolana,  a  no  ka  oukou  poe  keiki, 
a  no  ka  poe  i  kahi  mamao  aku,  a 
no  na  mea  a  pau  a  ka  Haku,  a  ko 
kakou  Akua  e  hea  mai  ai. 

40  A  ma  na  olelo  e  ae  he  nui  loa, 
hoike  aku  la  oia,  a  nonoi  aku  hoi,  i 
aku  la,  E  hoola  oukou  ia  oukou 
ilio  maiwaena  mai  o  keia  hanauna 
kolohe. 

41  Tf  Alaila,  o  ka  poe  ae  maoli  aku 
mamuli  o  kanaolelo  me  kaolioli, 
bapetizoia  iho  la  lakou,  a  ia  la  no, 
hui  pu  ia  mai  ekolu  tausani  kanaka, 

42  A  hoomau  lakou  ma  ka  olelo 
a  ka  poe  lunaolelo,  a  me  ka  launa 
pu,  a  me  ka  wawahi  berena  ana,  a 
me  ka  pule. 

luakini  i  ka  hora  pu- 


PII  pu  aku  la  o  Petero  a  me  Io- 
ane  i  ka  1 
le,  i  ka  iwa. 

2  A  haliia'e  la  kekahi  kanaka,  ua 
oopa  mai  ka  opu  mai  o  kona  maku- 
wahine,  a  waiho  no  lakou  ia  ia  i 
kela  la  i  keia  la,  ma  ka  puka  o  ka 
luakini,  i  kapaia,  He  nani,  e  nonoi 
aku  i  ka  poe  komo,  i  manawalea. 

3  A  ike  ae  la  oia  ia  Petero,  a  me 
Ioane  e  komo  ana  iloko  o  ka  luaki- 
ni,  noi  aku  la  ia  i  manawalea. 

4  Haka  pono  mai  la  o  Petero,  laua 
o  Ioane  ia  ia,  i  mai  la,  E  nana  mai 
ia  maua. 

5  Nana  aku  la  oia  ia  laua,  me  ka 
manao  e  loaa  ia  ia  kekahi  mea  na 
laua  mai. 

6  Alaila  i  mai  la  o  Petero,  Aole 
a'u  kala,  aole  he  gula;  aka,  o  ka 
mea  i  loaa  mai  ia'u,  o  ka'u  ia  e  haa- 
wi  aku  nau ;  Ma  ka  inoa  o  Iesu 
Kristo  uo  Nazareta,  e  ku  oe,  a  e 
hele. 

7  Lalau  ae  la  oia  i  kona  lima  akau, 
a  hooku  ae  la  ia  ia ;  ikaika  koke 
iho  la  na  kapuwai,  a  me  na  puupuu 
wawae  ona. 

8  Lele  aku  la  ia,  a  ku  iluna,  a  he- 
le,  a  koino  pu  aku  la  me  lakou  ilo- 
ko  o  ka  luakini,  me  ka  holoholo,  a 


Ke  ao  ana  o  Petero. 


me  ka  lelele,  a  me  ka  hoomaikai 
aku  i  ke  Akua. 

9  A  ike  aku  la  na  kanaka  a  pau 
ia  ia  e  hele  ana,  a  e  hoomaikai  aku 
ana  i  ke  Akua  : 

10  A  i  ko  lakou  ike  ana,  oia  no  ka 
mea  i  noho  ma  ka  puka  naui  o  ka 
luakiui,  no  ka  manawaleaia  mai; 
pilihua  iho  la  lakou,  me  ke  kahaha 
o  ka  naau,  i  ka  mea  i  hanaia  mai 
ia  ia. 

11  Aka,  paa  aku  la  ka  oopa  i  hoo- 
laia  ia  Petero  ma  laua  o  Ioane,  a  ho- 
lo  mai  la  na  kanaka  a  pau  ma  ka  la- 
nai  i  kapaia  ko  Solomona,  me  ke 
kahaha  nui  o  ka  naau. 

12  1f  A  ike  mai  la  o  Petero,  olelo 
mai  la  ia  i  ua  poe  kanaka  la,  E  na 
kanaka  o  ka  Iseraela,  no  ke  aha  la  i 
kahaha  mai  ai  ko  oukou  naau  i  keia 
mea  ?  No  ke  aha  la  oukou  e  haka 
pono  mai  ai  ia  maua  me  he  mea  la 
na  maua  no,  i  ko  maua  mana,  a  me 
ko  maua  hemolele  iho,  i  hana  aku 
ai  ia  ia  e  hele  ? 

13  O  ke  Akua  o  Aberahama,  a  o 
Isaaka,  a  o  Iakoba,  o  ke  Akua  o 
ko  kakou  poe  kupuna,  ua  hoonani 
mai  la  ia  i  kana  Keiki  ia  Iesu,  i  ka 
mea  a  oukou  i  kumakaia  aku  ai,  a 
hoole  aku  ia  ia  imua  i  ke  alo  o 
Pilato,  i  ka  wa  i  manao  jho  ai  oia  e 
hookuu  ia  ia. 

14  Ua  hoole  aku  oukou  i  ka  Mea 
Hoano  a  me  ka  Pono,  a  ua  nonoi 
aku  oukou  e  hookuuia  ka  mea  pe- 
pehi  kanaka  na  oukou ; 

15  Ua  pepehi  hoi  oukou  i  ke  Alii 
e  ola'i,  ka  mea  a  ke  Akua  i  hoala 
mai  ai  mai  ka  make  mai ;  he  poe 
ike  maka  no  hoi  makou  ia  mea. 

16  Aka,  o  kona  inoa  iho,  i  ka  ma- 
naoio  ana  i  kona  inoa,  oia  ka  mea 
i  hoola  ai  i  ke  kanaka  a  oukou  e 
nana  aku,  a  e  ike  nei :  o  ka  niana- 
oio  ana  ia  ia,  oia  ka  mea  i  haawi 
mai  ai  i  ke  ola  io  no  ia  nei  imua  i 
ke  alo  o  oukou  nei  a  pau. 

17  Ano  hoi,  e  na  hoahanau,  ua  ike 
no  au,  no  ka  naaupo  i  hana  aku  ai 


MOKUNA  IV.  Hopuia  o  Petero  ma. 

19  T[  No  ia  mea  e  mihi  oukou,  a 
e  huli  mai,  i  pau  ko  oukou  hewa  i 
ka  holoiia,  i  ka  hiki  ana  mai  o  na 
manawa  hoomaha,  mai  ke  alo  mai 
o  ka  Haku : 

20  A  hoouna  mai  hoi  oia  ia  Iesu 
Kristo,  i  ka  mea  i  hai  mua  ia  mai 
ia  oukou. 

21  He  pono  ke  hookipa  aku  ka 


keia,  a  pela  no  ko  oukou 
na  mea  a  ke  Akua  i 


oukou  i 
poe  alii. 
18  Aka,  o 
hoike  mua  mai  ai,  ma  ka  waha  o 
kona  poe  kaula  a  pau,  e  make  ana 
ka  Mesia,  ua  hooko  mai  ia  pela. 


lani  ia  ia,  a  hiki  aku  i  ka  wa  e  hoo- 
ponoponoia  mai  ai  na  mea  a  pau  i 
oleloia  mai  e  ke  Akua,  ma  ka  wa- 
ha  o  na  kaula  hemolele  ona,  mai 
kinohi  mai. 

22  Ua  hai  mai  o  Mose,  i  ka  poe 
kupuna,  E  hoopuka  mai  ana  ka 
Haku,  ko  oukou  Akua  i  Kaula  e 
like  me  au,  mailoko  mai  o  ko  ou- 
kou  poe  hoahanau ;  a  e  hoolohe 
oukou  ia  ia  ma  na  mea  a  pau  ana  e 
olelo  mai  ai  ia  oukou. 

23  A  he  oiaio,  o  ka  mea  hoolohe 
ole  i  ua  Kaula  la,  e  okiia  ia,  mai 
kona  poe  kanaka  aku. 

24  A  o  na  kaula  a  pau,  mai  ka  wa 
mai  o  Samuela  a  me  ka  poe  maho- 
pe  ona,  o  na  mea  olelo,  ua  hoike 
mai  no  lakou  i  keia  mau  la. 

25  O  oukou  no  na  keiki  a  ka  poe 
kaula,  a  me  ka  berita  a  ke  Akua  i 
hana  mai  ai  i  ko  kakou  poe  kupu- 
na,  me  ka  olelo  ana  mai  ia  Abera- 
hama,  E  hoopomaikaiia'na  ko  na 
aina  a  pau  o  ka  houua  i  kou  hua. 

26  Ua  hoala  mai  ke  Akua  i  kana 
Keiki  ia  Iesu,  a  ua  hoouna  mai  ia 
ia  io  oukou  nei  mua,  e  hoopomai- 
kai  ia  oukou  i  ka  hoohuli  ana  ia 
oukou-a  pau,  mai  ko  oukou  hewa 
mai. 

MOKUNA  IV. 

No  ka  paa  ana  o  Petero  ma.  8  Ka  wiwo  ole  o 
Petero  ma,  a  me  ka  olioli  ana  o  na  hau- 
mana. 

AI  ka  laua  olelo  ana  mai  i  ka- 
naka,  lele  aku  la  na  kahuna, 
a  me  ka  luna  o  ka  luakini,  a  me  na 
Sadukaio  maluna  o  laua. 

2  Ua  ukiuki  lakou  i  ka  laua  ao 
ana  i  kanaka,  a  me  ka  laua  hai  ana 
mai  i  ke  alahouana,  mai  ka  make 
mai,  ma  o  Iesu  la. 

3  A  hopu  iho  la  ko  lakou  lima  ia 
laua,  a  hahao  iloko  o  kahi  paa  a 
kakahiaka ;  no  ka  mea,  ua  ahiahi. 

4  A  he  nui  na  mea  o  ka  poe  lohe 

Wiwo  ole  o  Petero  ma. 


OllIANA. 


Kuikahi  na  hoahanau. 


i  ka  olelo,  i  manaoio  ;  a  o  ka  helu 
aua  o  na  kanaka,  elima  paha  o  la- 
kou  tausani. 

5  1f  A  ia  la  iho,  akoakoa  mai  i 
Ierusalema,  na'lii,  a  me  na  lunaka- 
hiko,  a  me  ka  poe  kakauolelo, 

6  A  me  Anasa,  ke  kahuna  nui,  a 
me  Kaiapa,  a  me  loane,  a  me  Ale- 
kanedero,  a  me  na  hoahanau  a  pau 
o  ke  kahuna  nui. 

7  A  hooku  iho  la  lakou  ia  laua 
iwaenakonu,  a  ninau  aku  la,  No 
ka  mana  hea,  a  no  ka  inoa  hea,  i 
hana  aku  ai  olua  i  keia  ? 

8  Alaila  oleloae  la  o  Petero  ia 
lakou,  me  ka  piha  i  ka  Uhane  He- 
molele,  E  na  alii  o  na  kanaka,  a 
me  na  lunakahiko  o  ka  Iseraela, 

9  Ina  i  hookolokoloia  mai  maua 
i  keia  la,  i  ka  mea  maikai  i  hanaia 
'ku  ai  i  ua  kanaka  nawaliwali  la,  i 
ka  mea  ona  i  ola'i ; 

10  E  ike  pono  oukou  a  pau,  a  me 
na  kanaka  a  pau  o  ka  Iseraela,  ma 
ka  inoa  o  Iesu  Kristo  no  Nazareta, 
o  ka  mea  a  oukou  i  kau  ai  ma  ke 
kea,  o  ka  mea  i  hoalaia  mai  e  ke 
Akua,  mai  ka  make  mai,  oia  no  ka 
mea  i  ku  ola  mai  ai  keia  kanaka 
imua  o  ko  oukou  alo. 

.  11  Oia  no  ka  pohaku  a  oukou  a_ 
ka  poe  hana  hale  i  haaleleai;  ua- 
lilo  ia  i  pohaku  i.umu  no  ke  kihi_ 

12  Aole  loa  he  ola  maloko  o  ka 
mea  e  ae ;  no  ka  mea,  aole  inoa  e 
ae  i  haawiia  mai  malalo  iho  o  ka 
lani,  iwaena  o  na  kauaka,  i  mea  e 
ola'i  kakou. 

13  1"  A  ike  aku  la  lakou  i  ka  wi- 
wo  ole  o  Petero  a  me  Ioane,  a  ike 
aku  la  no  hoi,  he  mau  kanaka  ao 
ole  ia,  a  he  mau  kuaaina,  kahaha 
aku  la  ko  lakou  naau ;  a  hoomao- 
popo  iho  la  lakou,  ua  noho  pu  laua 
me  Iesu. 

14  A  ike  aku  la  lakou  i  ke  kanaka 
i  hoolaia,  e  ku  pu  ana  me  lakou, 
aole  hiki  ia  lakou  ke  hoopohalaaku. 

15  Kena  mai  la  lakou  ia  laua  e 
hele  mawaho  o  kahi  hookolokolo, 
alaila  kukakuka  iho  la  lakou, 

16  I  ae  la,  Heaha  ka  kakou  e  ha- 
na  aku  ai  i  keia  mau  kanaka ;  no 
ka  mea,  o  kahoailona  mana  kaula- 
na  a  laua  nei  i  hana'i,  ua  maopopo 
no  ia  i  na  mea  a  pau  e  noho  nei 

ma  Ierusalema ;  aole  nae  e  hiki  ia 
kakou  ke  hoole  aku. 

17  Aka,  o  palahalaha  hou  aku  ia 
iwaena  o  na  kanaka,  e  olelo  hoo- 
weliweli  aku  kakou  ia  laua,  i  ole 
laua  e  olelo  hou  aku  i  kekahi  ka- 
naka  ma  keia  inoa. 

18  Hea  mai  la  lakou  ia  laua,  pa- 
pa  mai  la,  mai  olelo  iki  aku,  aole 
hoi  e  ao  aku  ma  ka  inoa  o  Iesu. 

19  Olelo  aku  la  o  Petero  laua  me 
Ioane,  i  aku  la  ia  lakou,  E  nooeoo 
pono  oukou;  e  pono  anei  īmua  o 
ke  Akua  ke  hoolohe  aku  ia  oukou, 
aole  i  ke  Akua  ? 

20  No  ka  mea,  aole  hiki  ia  maua 
ke  olelo  ole  aku  i  na  mea  a  maua 
i  ike  ai,  a  i  lohe  ai. 

21  Olelo  hooweliweli  hou  aku  la 
lakou  ia  laua ;  alaila  kuu  aku  la  ia 
laua,  aole  nae  i  loaa  ia  lakou  keka- 
hi  mea  e  hoopai  aku  ai  ia  laua,  no 
na  kanaka;  no  ka  mea,  ua  hoo- 
maikai  aku  na  kanaka  a  pau  i  ke 
Akua  no  na  mea  i  hanaia. 

22  No  ka  mea,  ua  kanaha  a  keu 
na  makahiki  o  ua  kanaka  la,  malu- 
na  ona  i  hoikeia  mai  ai  keia  hoai- 
lona  mana  e  ola'i. 

23  1i  A  kuuia  mai  la  laua,  hele 
mai  la  laua  i  ko  laua  poe,  hai  mai 
la  i  na  mea  a  pau  a  ka  poe  kakuna 
nui  a  me  ka  poe  kahiko  i  olelo  mai 
ai  ia  laua. 

24  A  lohe  mai  la  lakou,  hookie- 
kie  lokahi  ae  la  ko  lakou  leo  i  ke 
Akua,  i  aku  la,  E  ka  Haku,  o  oe  no 
ke  Akua  nana  i  hana  ka  lani,  a  me 
ka  honua,  a  me  ke  kai,  a  me  na 
mea  a  pau  oloko. 

25  Ua  olelo  mai  no  oe  ma  ka  wa- 
ha  o  Davida,  o  kau  kauwa,  No  ke 
aha  la  e  kupikipikio  ai  ko  na  aina 
e,  a  me  na  kanaka  hoi  i  noonoo  ai 
i  na  mea  lapuwale  ? 

26  Ku  ae  la  iluna  na  alii  o  ka  ho- 
nua,  a  hoakoakoa  no  hoi  na  luna 
e  ku  e  aku  i  ka  Haku,  a  i  kona 
Mesia. 

27  No  ka  mea,  he  oiaio  no,  u;i 
akoakoa  mai  nei  ma  keia  kulana- 
kauhale,  o  Herode  a  me  Ponetio 
Pilato,  me  ko  na  aina  e,  a  me  na 
kanaka  o  ka  Iseraela,  me  ke  ku  e  i 
kau  Keiki  hoano  ia  Iesu  i  ka  mea 
au  i  poni  ai; 


Make  o  Anania  MOKUNA  V. 

28  E  hana  hoi  i  na  mea  a  kou  li- 
ma  a  me  kou  Laau  i  manao  mua  ai 
e  hanaia  mai. 

29  Ano  hoi,  e  ka  Haku,  e  nana 
mai  oe  i  ka  lakou  olelo  hooweli- 
weli ;  a  e  kaawi  mai  i  kau  mau 
kauwa  nei  e  hai  aku  i  kau  olelo  me 
ka  wiwo  ole ; 

30  I  ka  hohola  ana  mai  i  kou 
lima,  e  hoola  mai,  a  i  hanaia  hoi 
na  hoailona  a  me  na  mea  kupana- 
ha,  ma  ka  inoa  o  kau  Keiki  hemo- 
lele  o  Iesu. 

31  H  A  pau  ka  lakou  pule  ana, 
naueue  ae  la  kahi  a  lakou  i  akoa- 
koa  ai ;  a  ua  piha  iho  la  lakou  i  ka 
Uhane  Hemolele,  a  hai  aku  la  la- 
kou  i  ka  olelo  a  ke  Akua  me  ka 
wiwo  ole. 

32  A  o  ka  poe  o  lakou  i  manaoio 
aku,  hookahi  o  lakou  naau,  hoo- 
kahi  hoi  manao ;  aole  hoi  i  olelo 
kekahi,  nona  wale  no  kekahi  wai- 
wai  ana  i  malama'i;  no  ka  mea, 
hui  pu  ia  ko  lakou  mea  a  pau. 

33  Me  ka  mana  nui  i  hoike  mai 
ai  na  lunaolelo  i  ke  alahouana  o  ka 
Haku  o  Iesu  ;  a  loaa  iho  la  ia  lakou 
a  pau  ka  koomaikai  nui  ia. 

34  Aole  hoi  i  nele  kekahi  o  la- 


kou;  no  ka  mea,  o  ka  poe  mea 
aina,  a  me  ka  poe  mea  hale,  kuai 
lilo  aku  la  lakou,  a  lawe  mai  la 
lakou  i  ke  kala  o  na  mea  a  lakou  i 
kuai  ai, 

35  A  waiho  iho  la  ma  na  wawae 
o  ka  poe  lunaolelo ;  a  haawi  aku 
la  lakou  i  kela  kanaka  i  keia  kana- 
ka,  e  like  me  kona  hemahema. 

36  A  o  Iose  o  ka  mea  i  kapaia  e 
na  lunaolelo,  o  Barenaba,  (eia  hoi 
ke  ano  ma  ka  hoohalike  ana,  o  ke 
keiki  a  ka  hooluolu,)  he  mamo  na 
Levi,  no  ka  aina  i  Kupero  ; 

37  He  aina  no  kona,  a  kuai  lilo 
aku  la  ia,  a  lawe  mai  la  i  ke  kala  a 
waiho  iho  la  ma  na  wawae  o  ka 
poe  lunaolelo. 

MOKUNA  V. 

Ka  make  ana  o  Anania  a  me  Sa»circ.    17  Ka 
paa  hou  ana  o  na  lunaolelo. 

OKEKAIII  kanaka,  o  Anania 
ka  inoa,  me  Sapeire  kana  wa- 
hine,  kuai  lilo  aku  la  i  ka  aina. 
2  A  hoanae  iho  la  ia  i  kauwahi 
o  ka  uku,  ua  ike  no  hoi  kana  wahi- 

a  me  Sapeire. 

ne,  a  lawe  mai  la  i  kekahi,  a  waiho 
iho  la  ma  na  wawae  o  ka  poe  luna- 
olelo. 

3  I  aku  la  o  Petero,  E  Anania,  no 
ke  aha  la  i  hoopiha  mai  ai  o  Sata- 
na  i  kou  naau  e  wahahee  aku  i 
ka  Uhane  Hemolele,  a  e  hoana  e  i 
kekahi  mea  i  loaa  mai  ai  no  ka 
aina  ? 

4  I  ka  wa  e  waiho  wale  ana,  aole 
anei  nou  ponoi  ia  ?  a  pau  i  ke  kuai- 
ia,  aole  anei  ia  oe  ka  malama  ?  No 
ke  aha  la  i  komo  ai  keia  mea  ma- 
loko  o  kou  naau  ?  Aole  oe  i  wa- 
hahee  aku  i  kanaka,  i  ke  Akua  no. 

5  A  lohe  iho  la  o  Anania  i  keia 
olelo,  hina  iho  la  ia  ilalo,  a  lele  ae 
la  ke  aho.  Kau  iho  la  ka  makau 
nui  maluna  iho  o  ka  poe  a  pau  i 
lohe  i  keia  mau  mea. 

6  Ku  ae  la  na  kanaka  ui,  wahi  iho 
la  ia  ia,  lawe  aku  la  iwaho,  a  kanu 
iho  la. 

7  A  mahope  iho  ekolu  paha  hora, 
komo  mai  la  kana  wahine,  me  ka 
ike  ole  i  ka  mea  i  hanaia'i. 

8  I  aku  la  o  Petero  ia  ia,  E  hai 
mai  oe  ia'u,  ua  kuai  anei  olua  i  ka 
aina  pela  ?  I  mai  la  kela,  Ae,  pela 
no. 

9  Alaila,  i  aku  la  o  Petero  ia  ia, 
Pehea  la  i  hui  pu  ai  ko  olua  ma- 
nao,  e  hoao  aku  i  ka  Uhane  o  ka 
Haku?  aia  hoi  ma  ka  ipuka  na 
wawae  o  ka  poe  nana  i  kanu  kau 
kane ;  e  lawe  aku  no  hoi  lakou  ia 
oe  iho. 

10  Alaila,  hina  iho  la  ia  ma  kona 
mau  wawae,  a  lele  aku  la  ke  aho  ; 
a  komo  mai  la  ua  poe  ui  la,  a  loaa 
iho  la  ia  ua  make,  alawe  aku  la 
lakou  ia  ia,  a  kanu  aku  la  ma  kahi 
o  kana  kane. 

11  A  kau  mai  ka  makau  nui  ma- 
luua  o  ka  ekalesia  a  pau,  a  me  ka 
poe  a  pau  i  lohe  i  keia  mau  mea. 

12  lf  Ua  hanaia  no  hoi  mawaena 
o  kanaka,  na  hoailona  a  me  na  mea 
kupanaha  he  nui  loa,  e  na  lima  o 
ka  poe  lunaolelo.  (Lokahi  ae  la 
lakou  a  pau  ma  ka  lanai  o  Solo- 
mona. 

13  Aohe  mea  o  ka  poe  i  koe  i 
makau  ole  ke  hui  pu  mai  me  la- 
kou;  aka,  mahalo  aku  la  kanaka 
ia  lakou. 

14  Hui  pu  nui  ia'e  la  i  ka  Haku 
ka  poe  i  manaoio,  na  kane,  a  me 
na  waliine  he  nui  loa.) 

15  No  ia  mea,  lawe  mai  la  lakou  i 
ka  poe  mai  ma  na  alanui,  a  waiho 
iho  la  ia  lakou  maluna  o  na  moe 
hilinai  a  me  na  wahi  moe,  i  malu 
ae  paha  ke  aka  o  Petero  maluna  o 
kekahi  o  lakou,  i  kona  hele  ana  ae. 

16  He  nui  ka  poe  i  hele  mai  i  Ie- 
rusalema,  no  na  kulanakauhale  a 
puni,  e  lawe  ana  i  ka  poe  mai,  a 
me  ka  poe  i  loohia  i  na  uhane  ino  ; 
a  hoolaia  lakou  a  pau. 

17  T[  Alaila  ku  ae  iluna  ke  ka- 
huna  nui,  a  me  ka  poe  a  pau  me 
ia,  (he  poe  Sadukaio  lakou,)  ua 
piha  loa  lakou  i  ka  ukiuki ; 

18  Hopu  aku  la  ko  lakou  lima  i 
ka  poe  lunaolelo,  a  hahao  iho  la  ia 
lakou  maloko  o  ka  halepaahao. 

19  Wehe  mai  la  ka  auela  o  ka 
Haku  i  na  puka  o  ka  halepaahao  i 
ka  po,  a  lawe  mai  la  ia  lakou  ma- 
waho,  i  mai  la, 

20  E  hele  oukou,  a  e  ku  maloko  o 
ka  luakini,  e  olelo  aku  i  kanaka  i 
na  huaolelo  a  pau  o  keia  ola. 

21  A  lohe  lakou,  komo  ae  la  la- 
kou  iloko  o  ka  luakini  i  ke  kakahi- 
aka  nui,  ao  ae  la  lakou.  A  hiki 
mai  la  ke  kahuna  nui,  a  me  ka  poe 
me  ia,  hoakoakoa  mai  la  lakou  i  ka 
ahalunakanawai,  a  me  na  lunakahi- 
ko  a  pau  o  ka  Iseraela,  a  hoouna 
aku  la  ma  ka  halepaahao  i  laweia 
mai  lakou. 

22  A  hiki  ae  la  na  ilamuku,  aole 
loaa  ia  lakou  maloko  o  ka  halepaa- 
hao,  hoi  mai  lakou,  i  mai  la, 

23  Loaa  ia  makou  ka  halepaahao 
ua  paa,  ua  malu  loa  hoi,  e  ku  ana 
no  ka  poe  kiai  ma  na  puka;  a  we- 
he  makou,  aohe  kanaka  oloko  i 
loaa  ia  makou. 

24  A  lohe  iho  la  ke  kahuna  nui,  a 
me  ka  luna  o  ka  luakini,  a  me  na 
kahuna  nui  i  keia  olelo,  kanalua 
iho  la  lakou,  i  ka  hope  o  keia  mea. 

25  Alaila,  hele  mai  kekahi,  hai 
mai  la  ia  lakou,  i  mai  la,  Aia  hoi 
na  kanaka  a  oukou  i.hahao  ai  iloko 
o  ka  halepaahao  e  ku  ana  maloko 
o  ka  luakini,  e  ao  aku  ana  i  kanaka. 

26  Alaila,  kii  aku  la  ka  luna  a  nie 
na  ilamuku,  a  lawe  malie  mai  la  ia 

lakou  ;  no  ka  makau  o  1  akou  i  ka- 
naka  o  hailukuia  mai  lakou. 

27  A  laweia  mai  lakou,  hookuia 
iho  la  lakou  imua  i  ka  ahalunaka- 
nawai ;  a  ninau  aku  ia  ke  kahuna 
nui  ia  lakou, 

28  I  aku  la,  Aole  anei  makou  i 
papa  aku  ia  oukou,  mai  ao  aku  ma 
keia  inoa?  Aia  hoi,  ua  hoopiha 
oukou  ia  Ierusalema  nei  i  ko  ou- 


kou  manao,  a  ke  makemake  nei 
oukou  e  hooili  mai  i  ke  koko  o 
keia  kanaka  maluna  o  makou. 

29  T  Alaila,  olelo  mai  o  Petero, 
a  me  na  lunaolelo,  i  mai  la,  E  po- 
no  no  ia  makou  ke  malama  i  ka 
ke  Akua,  aole  i  ka  ke  kanaka. 

30  O  ke  Akua  o  ko  kakou  poe 
kupuna,  ua  hoala  hou  mai  oia  ia 
Iesu,  i  ka  mea  a  oukou  i  pepehi  ai, 
a  kau  īhaluna  o  ka  laau. 

31  Oia  ka  ke  Akua  i  hookiekie 
ae  ma  kona  lima  akau,  i  Alii,  i  Ola 
hoi,  e  haawi  mai  i  ka  Iseraela,  i  ka 
mihi,  a  me  ke  kala  ana  i  ka  hala. 

32  0  makou  no  koni  poe  hoike 
no  keia  mau  mea;  ?  me  ka  Uhane 
Hemolele  hoi,  o  ka  mea  a  ke  Akua 
i  haawi  mai  ai  i  ka  poe  malama  ia 
ia. 

33  T[  A  lohe  ae  la  lakou  ia  mea, 
walania  lakou,  kukakuka  iho  la  e 
pepehi  ia  lakou. 

34  Alaila,  ku  ae  la  kekahi  iluna 
maloko  o  ka  ahalunakanawai,  he 
Parisaio,  o  Gamaliela  kona  inoa, 
he  kumu  ao  kanawai,  ua  mahaloia 
e  na  kanaka  a  pau  loa,  kauoha  ae 
la  ia  e  hookaa  iki  aku  i  na  lunaolelo 
mawaho. 

35  I  aku  la  oia  ia  lakou,  E  na  ka- 
naka  o  ka  Iseraela,  e  ao  oukou  ia 
oukou  iho,  i  ka  mea  a  oukou  e 
manao  ai  e  hana  aku  i  keia  mau 
kanaka. 

36  No  ka  mea,  i  na  la  i  hala  aku 
nei,  ku  ae  la  o  Teuda,  kaena  iho 
la  ia  ia  iho  no,  a  hoopili  aku  la  ke- 
kahi  poe  kanaka  io  na  la  eha  paha 
haneri ;  pepehiia  iho  la  ia ;  a  o  ka 
poe  a  pau  i  malama  i  kana,  ua 
hoopuehuia  lakou,  a  lilo  ae  la  i 
mea  ole. 

37  A  mahope  ona  ku  ae  la  o  Iuda, 
no  Galilaia,  i  ka  manawa  o  ka  helu 
auhau  ana,  a  alakai  aku  la  ia  i  ke- 

kahi  poe  nui  mahope  ona ;  make 
iho  la  no  hoi  ia  ;  a  o  ka  poe  a  pau 
i  malama  aku  i  kana,  ua  hooau- 
heeia  lakou. 

38  Ano  hoi,  ke  olelo  aku  nei  no 
hoi  au  ia  oukou,  mai  mea  iki  aku 
oukou  i  keia  poe  kanaka,  e  waiho 
okoa  aku  no  ;  no  ka  mea,  ina  no 
kanaka  keia  manao,  a  me  keia 
īiana,  e  pau  wale  no  ia. 

39  Aka,  ina  na  ke  Akua,  aole  hi- 
ki  ia  oukou  ke  hoolui,  o  loaa  paha 
uanei  oukou  e  paio  ana  i  ke  Akua. 

40  Ae  mai  la  lakou  ia  ia ;  a  kii 
aku  la  lakou  i  na  lunaolelo,  hahau 
iho  la,  a  papa  aku  la  ia  lakou,  mai 
olelo  aku  ma  ka  inoa  o  Iesu,  alaila 
kuu  aku  la. 

41  H  Hele  aku  la  lakou,  mai  ke 
alo  aku  o  ka  ahalunakanawai  me 
ka  olioli,  no  ka  mea,  ua  manaoia 
he  pono  ke  hoinoia  mai  lakou  no 
ko:ia  inoa. 

42  A  i  kela  la  i  keia  la,  aole  lakou 
i  hooki  i  ka  lakou  ao  ana  aku,  a 
mc  ka  hai  aku  ia  Iesu  Kristo,  ma 
ka  luakini,  a  ia  hale  aku  ia  hale 
aku. 

MOKUNA  VI. 

Ka  wae  anaona  hiku.    9  Kahookolokolo  ana 
o  t?etepano. 

IA  manawa,  i  ka  wa  i  mahuahua'i 
na  haumana,  ohumu  iho  la  ka 
poe  Helene  i  ka  poe  Hebera;  no 
ka  mea,  ua  malama  ole  ia  ko  la- 
kou  poe  wahinekanemake  i  ka  ma- 
nawalea  ana  i  kela  la  i  keia  la. 

2  Alaila,  hoakoakoa  iho  la  ka 
umikumamalua  i  na  haumana  a 
pau,  i  mai  la,  Aole  e  pono  ia  ma- 
kou,  ke  waiho  wale  i  ka  olelo  a  ke 
Akua,  a  e  malama  i  na  papa  ai. 

3  No  ia  mea,  e  imi  oukou,  e  na 
hoahanau,  i  mau  kanaka  i  ehiku 
iwaena  o  oukou,  a  i  ike  pono  ia,  a 
piha  hoi  i  ka  Uhane  Hemolele,  a 
me  ke  akamai,  a  e  hoonoho  kakou 
ia  lakou  maluna  o  keia  oihana. 

4  A  e  hooikaika  mau  makou  i  ka 
pule,  a  me  ka  hoike  olelo. 

5  H  Ua  pono  ke'a  olelo  imua  o  na 
kanaka  a  pau ;  a  wae  inai  la  lakou 
ia  Setepano,  he  kanaka  piha  loa  i 
ka  manaoio  a  me  ka  Uhane  Hemo- 
lele,  a  me  Pilipo,  a  me  Perokoro, 
a  me  Nikanora,  a  me  Timona,  a  me 


Hopuia  o  Setepano. 

Paremena,  a  me  Nikolao  ka  mea  i 
huli  mai  no  Anetioka. 

6  Hoonohoia  iho  la  lakou  imua  o 
ka  poe  lunaolelo  ;  a  pule  ae  la  la- 
kou,  a  kau  iho  la  i  na  lima  maluna 
o  lakou. 

7  Hoolakaia  ae  ka  olelo  a  ke 
Akua,  a  mahuahua  nui  aku  la  ka 
poe  haumana  ma  Ierusalema ;  a  he 
nui  no  na  mea  o  ka  poe  kahuna  i 
manaoio. 

8  A  ua  piha  o  Setepano  i  ka  ma- 
naoio  a  me  ka  mana,  hana  no  ia  i  na 
mea  mana,  a  me  na  mea  kupanaha 
loa,  iwaena  o  na  kanaka. 

9  H  Aka,  ku  mai  la  kekahi  poe 
no  ka  halehalawai  i  kapaia  o  na  Li- 
beretino,  a.me  ko  Kurene,  a  me  ko 
Alekanederia,  a  me  ko  Kilikia,  a  me 
ko  Asia,  hoopaapaa  mai  la  lakou  ia 
Setepano. 

10  Aole  nae  i  hiki  ia  lakou  ke  ku 
imua  o  ke  akamai  a  me  ke  koikoi 
o  kana  olelo  ana. 

11  Alaila,  hoowalewale  aku  la  la- 
kou  i  mau  kanaka,  e  olelo  mai  pe- 
nei,  Ua  lohe  makou  ia  ia  nei  e  olelo 
ana  i  na  olelo  hoino  ia  Mose,  a  me 
ke  Akua. 

12  Hookonokono  ae  la  lakou  i  na 
kanaka,  a  me  na  lunakakiko,  a  me 
ka  poe  kakauolelo,  a  lele  mai  la  la- 
kou,  a  hopu  iho  la  ia  ia,  a  alakai 
aku  la  imua  o  ka  ahalunakanawai. 

13  A  hoouoho  mai  la  lakou  i  mau 
mea  hoike  wahahee  :  i  mai  la  lakou, 
Aole  hooki  keia  kanaka  i  ka  olelo 
ana  i  na  olelo  hoino  i  keia  wahi  ho- 
ano,  a  me  ke  kanawai: 

14  No  ka  mea,  ua  lohe  no  makou 
ia  ia  e  olelo  ana,  O  Iesu  no  Nazare- 
ta,  e  hoohiolo  no  ia  i  keia  wahi,  a 
e  hoololi  hou  no  ia  i  na  oihana  a 
Mose  i  haawi  mai  ai  na  kakou. 

15  A  o  ka  poe  a  pau  e  noho  ana 
ma  kahi  hookolokolo,  haka  pono 
aku  la  ia  ia,  a  ike  iho  la  i  kona  ma- 
ka  me  he  maka  anela  la. 

MOKUNA   VII. 

Ka  olelo  a  Setepano.    54  Kona  make  ana. 

INAU  aku  la  ke  kahuna  nui, 

Pela  no  anei  keia  mau  mea  ? 

2  I  mai  la  kela,  E  na  kanaka,  na 

hoahanau,  a  me  na  makua,  e  hoo- 

lohe  mai;  Ua  ikea  mai  ke  Akua 

nani  e  ko  kakou  kupuna  e  Abera- 

Hookolokoloia  oia.  OIHANA. 

kama,  i  kona  noho  ana  ma  Mesopo- 
tamia,  i  ka  wa  mamua  aku  o  kona 
noho  ana  ma  Harana: 

3  A  i  mai  la  ia  ia,  E  puka  aku  oe, 
mai  kou  aina  aku,  a  mai  kou  poe 
hoahanau  aku  hoi,  a  e  hele  i  ka  ai- 
na  a'u  e  kuhikuhi  aku  ai  ia  oe. 

4  Alaila,  hele  aku  la  ia  mawaho  o 
ka  aina  o  ko  Kaledaio,  a  noho  iho 
la  ma  Harana  :  a  make  kona  maku- 


akane,  mai  ia  wahi  mai  i  lawe  mai 
ai  oia  ia  ia,  a  i  keia  aina  a  oukou  e 
noho  nei. 

5  Aole  hoi  i  haawi  ia  ia  ia  i  hooili- 
na  maloko  ona,  aole  no  i  kahi  e  ku 
ai  ka  wawae  :  ua  olelo  mai  nae  oia 
e  haawi  mai  ia  ia  ia  i  kuleana  nona, 
a  no  kana  poe  mamo  mahope  ona ; 
ia  manawa,  aole  ana  keiki. 

6  I  mai  la  ke  Akua  penei,  E  noho 
malihini  ana  kana  poe  mamo  ma 
ka  aina  e ;  a  e  hooluluhi  pio  ia  ilai- 
l;v,  a  e  hoomainoinoia  mai  lakou,  i 
na  makahiki  eha  haneri. 

7  A  o  ka  lahuikanaka  a  lakou  i 
hookauwa  ai,  na'u  no  ia  e  hoopai 
aku,  wahi  a  ke  Akua:  a  mahope 
iho  o  keia  mau  mea,  e  puka  mai  la- 
kou  iwaho,  a  e  malama  mai  ia'u 
ma  keia  wahi. 

8  A  haawi  mai  la  ia  ia  i  ka  berita 
o  kc  okipoepoe  ana  ;  a  hanau  mai 
nana  o  Isaaka,  a  okipoepoe  iho  la 
ia  ia  i  ka  walu  o  ka  la ;  a  na  Isaaka 
o  Iakoha,  a  na  Iakooa  o  na  makua- 
lii,  he  umikumamalua. 

9  A  huahuwa  iho  la  na  makuaiii 
ia  Iosepa,  a  kuai  lilo  aku  la  ia  ia  i 
ko  Aigupita :  aia  no  me  ia  ke  Akua, 

10  A  nana  no  i  hoopakele  mai  ia 
ia,  mailoko  mai  o  kona  mau  popili- 
kia  a  pau,  a  haawi  mai  ia  ia  i  ka  lo- 
komaikaiia,  a  me  ke  akamai  imua 
o  Parao,  o  ke  alii  o  Aigupita;  a 
hoolilo  iho  la  ia  ia,  i  luna  maluna  o 
Aigupita,  a  me  kona  hale  a  pau. 

11  Ua  hiki  mai  he  wi  maluna  o  ka 
aina  a  pau  o  Aigupita  a  rae  Kanaa- 
na,  a  me  ka  popilikia  nui:  aole  i 
loaa  i  ko  kakou  mau  kupuna  ka 
mea  ai. 

12  A  lohe  ae  la  o  Iakoha  he  ai  ma 
Aigupita,  hoouna  mua  aku  la  ia  i 
ko  kakou  mau  kupuna. 

13  A  i  ka  lua  [o  ka  hele  anaj  ho- 
ike  mai  o  Iosepa  ia  ia  iho  i  kona 

poe  hoahanau,  a  hoikeia'ku  la  ka 
ohana  o  Iosepa  ia  Parao. 

14  Alaila,  hoouna  mai  la  o  Iose- 
pa,  a  kii  mai  la  i  kona  makuakane 
ia  Iakooa,  a  me  kona  poe  hoahanau 
a  pau  ;  he  mau  uhane  kanahikuku- 
mamalima  lakou. 

15  Iho  ae  la  o  Iakoha  i  Aignpita, 
a  make  iho  la  ia,  a  me  ko  kakou 
poe  kupuna. 


16  A  laweia'ku  la  lakou  i  Suke- 
ma,  a  waiho  iho  la  maloko  o  ka 
halelua  a  Aberahama  i  kuai  mai  ai 
i  ke  kala  me  na  keiki  a  Hemora,  a 
ka  makuakane  o  Sukema  mai. 

17  A  kokoke  hiki  niai  ka  wa  i  ole- 
loia  mai  ai,  a  ke  Akua  i  hoohiki 
mai  ai  ia  Aberahama,  mahuahua 
na  kanaka,  a  lehulehu  ac  la  ma  Ai- 
gupita; 

18  A  ku  mai  la  kekahi  alii  e  ae,  i 
ike  ole  ia  Iosepa. 

19  Hana  maalea  mai  la  ia  i  ko  ka- 
kou  lahuikanaka,  a  hana  ino  mai  i 
nakupunaokakou,  akiolaaku  la  i 
ka  lakou  keiki  hou,  i  ole  lakou  e  ola. 

20  Ia  manawa  i  hanau  ai  o  Mose, 
a  ua  maikai  loa  ia,  a  hanaiia  oia  i 
ekolu  malama  maloko  o  ka  hale  o 
kona  makuakane. 

21  A  i  kona  wa  i  hooleiia'i  ma- 
waho,  lawe  ae  la  ke  kaikamahiue  a 
Parao  ia  ia,  a  malama  iho  la  i  keiki 
nana. 

22  Ua  aoia  o  Mose  i  ke  akamai  a 
pau  o  ko  Aigupita,  a  ua  mana  hoi 
ma  na  olelo,  a  ma  na  hana  ana. 

23  A  hala  na  makahiki  onahe  ka- 
naha,  kupu  iho  la  ka  manao  malo- 
ko  o  kona  naau,  e  hele  aku  e  ike  i 
kona  poe  hoahanau,  i  ka  poe  mamo 
a  Iseraela. 

24  A  ike  aku  la  ia  i  kekahi  mea  e 
hana  ino  ia'na,  kokua  aku  la  oia  ia 
ia,  a  hooponopono  mamuli  o  ka 
mea  i  hooluhi  hewa  ia  mai,  a  pepe- 
hi  aku  la  i  ke  kanaka  o  Aigupita. 

25  Manao  iho  la  ia  e  hoomaopopo 
auauei  kona  poe  hoahanau  e  haawi 
mai  ana  ke  Akua  i  ola  no  lakou,  ma 
kona  lima  ;  aka,  aole  lakou  i  ike. 

26  A  ia  la  ae,  ikea  oia  ia  lakou  e 
paio  ana,  a  koi  aku  la  oia  ia  laua  e 
kuikahi,  i  ae  la,  E  na  kanaka,  he 
mau  hoahanau  olua,  no  ke  aha  la 
olua  e  hana  ino  uei  kekahi  i  kekahi  ? 


Ka  olelo  hoakaka 


MOKUNA  VII 


27  Aka,  o  ka  mea  haua  ino  i  ka 
hoa,  kipaku  aku  la  oia  ia  ia,  i  aku 
la,  Nawai  la  oe  i  hoouoho  ai  i  alii, 
a  i  lunakanawai  maluna  o  makou  ? 

28  Ke  inanao  nei  anei  oe  e  pepehi 
mai  ia'u,  e  like  me  kou  pepehi  aua 
i  ke  kanaka  o  Aigupita  iuehiuei? 

29  Holo  aku  ia  o  Mose  no  keia 
olelo,  a  lilo  i  malihini  ma  ka  aina 
Midiaua,  malaila  i  hanau  ai  naua, 
na  keikikane  elua. 

30  A  pau  ua  makahiki  hookahi 
kanaha,  ikeia  mai  la  he  anela  o  ka 
Haku  ia  ia,  ma  ka  waonahele,  ma 
ka  mauua  Sinai,  maloko  o  ka  lapa- 
lapa  ahi  o  ka  laau  ooi. 

31  A  ike  aku  la  o  Mose,  kahaha 
aku  la  i  keia  mea  i  ikeia ;  a  hooko- 
koke  aku  la  no  hoi  ia  e  makaikai,  a 
hiki  mai  ka  leo  o  ka  Haku  io  na  la, 

32  Owau  no  ke  Akua  o  kou  mau 
makua,  ke  Akua  o  Aberahama,  ke 
Akua  o  lsaaka,  ke  Akua  a  Iakoha. 
Haalulu  iho  la  o  Mose,  a  makau  ke 
makaikai  aku. 

33  Olelo  mai  la  ka  Haku  ia  ia,  E 
wehe  oe  i  kou  mau  kamaa,  mai  kou 
mau  kapuwai  aku ;  no  ka  mea,  o  ka- 
hi  au  e  ku  nei,  he  aina  hoano  ia. 

31  I  ka  uana  ana,  ua  ike  au  i  ka 
poino  ana  o  ko'u  poe  kanaka  ma 
Aigupita,  a  ua  lohe  no  au  i  ko  la- 
kou  kaniuhu  ana,  a  ua  iho  mai  nei 
au  e  hoopakele  ia  lakou  :  e  hele  mai 
hoi  oe,  a  e  hoouna  aku  au  ia  oe  i 
Aigupita. 

35  O  ua  Mose  la,  ka  mea  a  lakou  i 
hoole  ai,  me  ka  i  ana'e,  Owai  ka 
mea  i  hoonoho  ia  oe,  i  alii,  a  i  luna- 
kanawai?  oia  no  ka  ke  Akua  i 
hoouna  aku  ai  i  alii,  a  i  ola,  ma  ka 
lima  o  ka  anela  ana  i  ike  aku  ai 
iwaena  o  ka  laau  ooi. 

36  Nana  no  lakou  i  alakai  iwaho, 
e  hana  ana  i  na  mea  kupanaha,  a 
rae  na  hoailona  ma  ka  aina  o  Aigu- 
pita,  a  me  ke  Kaiula,  a  ma  ka  wao- 
nahele  i  na  makahiki  hookahi  ka- 
naha. 

37  t  O  ua  Mose  la  keia,  ka  mea 
nana  i  olelo  mai  i  na  mamo  a  Ise- 
raela,  E  hoala  mai  ana  ka  Haku, 
ko  oukou  Akua,  i  kekahi  Kaula, 
mailoko  mai  o  ko  oukou  poe  hoa- 
hanau,  e  like  me  au  nei;  oia  no  ka 
oukou  e  hoolohe  aku  ai. 


a  Setepano. 

38  Oia  no  ka  mea  maloko  o  ka 
'  ekalesia  ma  ka  waonahele  me  ka 

anela  nana  i  olelo  mai  ia  ia,  ma  ka 
mauna  ma  Sinai,  a  me  ko  kakou 
poe  kupuna  hoi;  a  loaa  no  ia  ia 
na  olelo  hoola,  e  haawi  mai  ia  ka- 
kou. 

39  Aole  i  makemake  ai  ko  kakou 
poe  kupuna  e  hoolohe  ia  ia,  aka, 
kipaku  aku  la,  a  ma  ka  naau,  huli 
hou  no  lakou  i  Aigupita, 

40  I  ae  la  ia  Aarona,  E  hana  oe 
i  mau  akua  no  kakou,  e  hele  aku 
mamua  o  kakou  ;  no  ka  mea,  o  ua 
Mose  la,  ka  mea  i  alakai  mai  ia  ka- 
kou  nei,  mai  ka  aina  o  Aigupita 
mai,  aole  kakou  i  ike  i  kona  wahi  i 
lilo  aku  ai. 

41  A  ia  mau  la,  hana  iho  la  l'a- 
kou  i  bipi  keiki,  a  haawi  aku  la  i 
mohai  na  uakii  akua  la,  a  olioli  iho 
la  lakou  i  ka  mea  a  ko  lakou  mau 
lima  iho  i  kanai. 

42  Alaila  huli  aku  la  ke  Akua,  a 
kuu  mai  la  ia  lakou  e  hooinana  aku 
i  ka  puali  o  ka  lani ;  e  like  me  ka 
mea  i  palapalaia  maloko  o  ka  huke 
a  ka  poe  kaula,  E  ka  ohanaa  Isera- 
ela  e,  ua  lawe  maianei  oukouna'u 
i  na  meai  pepehiia,  a  me  na  mohai, 
i  na  makahiki  hookahi  kanaha  ma 
ka  waonahele? 

43  A  ua  kaikai  oukou  i  ka  halele- 
wao  Moloka,  a  me  ka  hoku  o  ko 
oukou  akua  o  Remepana,  i  na  kii  a 
oukou  i  hana'i,  i  mea  e  hoomana 
aku  ai  ia  lakou ;  a  na'u  no  oukou  e 
lawe  aku  ma  o  aku  o  Babulona. 

44  Ua  loaa  no  i  ko  kakou  poe  ku- 
puna  ma  ka  waouahele,  ka  halele- 
wahoike,  e  like  me  ka  olelo  ana  i 
olelo  mai  ai  ia  Mose,  e  hana  ia  mea 
me  ke  kumu  ana  i  ike  ai. 

45  O  ka  mea  hoi  a  ko  kakou  poe 
kupuna  i  lawe  a  kai  mai  ai  me  Io- 
sua,  i  ke  kuleana  o  ka  lahuikanaka 
e  a  ke  Akua  i  kipaku  aku  ai,  mai 
ka  maka  aku  o  ko  kakou  poe  ku- 
puna,  a  hiki  wale  mai  i  na  la  o  Da- 
vida. 

46  Loaa  no  hoi  ia  ia  ka  lokomai- 
kaiia  mai  imua  i  ke  alo  o  ke  Akua, 
noi  aku  la  ia  e  hoomakaukau  i  wa- 
hi  e  noho  ai,  no  keAkuao  Iakoba. 

47  Na  Solomona  nae  i  kukulu  i 
hale  nona. 

Hailukuia  oia. 


OIHANA. 


Hoinoia  ka  ekalesia. 


48  Aka,  aole  e  noho  ka  Mea  Kie- 
kie  maloko  o  na  luakini  i  hanaia  e 
na  lima ;  e  like  me  ka  mea  i  olelo- 
ia  mai  ai  e  ke  kaula, 

49  O  ka  laui  ko'u  nohoalii,  a  o 
ka  honua  hoi  ko'u  keehana  wawae. 
Heahaka  hale  aoukou  e  kukuluai 
no'u  ?  wahi  a  ka  Haku  ;  heaha  hoi 
ko'u  wahi  e  maha  ai  ? 

50  Aole  anei  na  ko'u  lima  i  hana 
keia  mau  mea  a  pau  ? 

51  1  E  ka  poe  a-i  oolea,  ka  poe 
i  okipoepoe  ole  ia  ma  ka  naau,  a 
ma  ka  pepeiao,  ua  mau  loa  ko  ou- 
kou  pale  ana  i  ka  Uhane  Hemolele ; 
e  like  me  ko  oukou  kupuna,  pela 
no  hoi  oukou  nei. 

52  Owai  kekahi  mea  o  ka  poe 
kaula  i  hoomaau  ole  ia  e  ko  oukou 
poe  kupuna  ?  Ua  pepehi  hoi  lakou 
i  ka  poe  nana  i  hai  mua  mai  i  ka 
hiki  ana  mai  o  ka  Mea  Hemolele, 
ka  mea  a  oukou  i  kumakaia  iho  nei 
a  pepehi  iho  la. 

53  Ua  loaa  no  hoi  ia  oukou  ke 
kauawai,  na  ka  poe  anela  i  hoolaha 
mai,  aole  nae  oukou  i  malama. 

54  Tf  A  lohe  lakou  i  keia  mau 
mea,  walania  iho  la  ko  lakou  naau, 
nau  iho  la  ko  lakou  mau  kui  ia  ia. 

55  Aka,  ua  piha  no  ia  i  ka  Uhane 
Hemolele,  a  haka  pono  aku  la  ia  i 
ka  laui,  a  ike  aku  la  i  ka  nani  o  ke 
Akua,  a  me  Iesu  e  ku  ana  ma  ka 
lima  akau  o  ke  Akua; 

56  I  mai  la  ia,  Aia  hoi,  ke  ike  aku 
nei  au  i  na  lani  e  hamama  ana,  a  me 
ke  Keiki  a  ke  kanaka  e  ku  ana  ma 
ka  lima  akau  o  ke  Akua. 

57  Uwa  aku  la  lakou  me  ka  leo 
nui,  papani  iho  la  i  ko  lakou  mau 
pepeiao,  a  lele  lokahi  mai  la  malu- 
na  ona ; 

58  Kiola  aku  la  ia  ia  mawaho  o 
ke  kulanakauhale,  a  hailuku  aku 
la ;  a  waiho  iho  la  na  mea  hoike  i 
ko  lakou  aahu  ma  ka  wawae  o 
kekahi  kanaka  ui,  i  kapaia  o  Sau- 
lo. 

59  Hailuku  aku  la  lakou  ia  Sete- 
pano,  kahea  ana  me  ka  olelo  aku, 
E  ka  Haku,  e  Iesu,  e  hookipa  aku 
oe  i  kuu  uhane. 

60  Kukuli  iho  la  ia  a  hea  aku  la 
me  ka  leo  nui,  E  ka  Haku,  mai  kau 
oe  i  keia  hewa  maluna  o  lakou.     A 

pau  kana  olelo  ana  pela,  hiamoe 
iho  la  ia. 

MOKUNA  VIII. 

No  ka  hoinoia  o  ka  ekalesia.    9  No  Simona,  a 
me  Pilipo,  a  me  ka  luna  o  Kanedake. 

EAE  mai  ana  no  o  Saulo  i  kona 
make.  la  la,  hoomaau  nui  ia 
mai  la  ka  ekalesia  ma  Ierusalema ; 
hoopuehuia'ku  la  lakou  a  pau  ma 
na  aina  o  Iudea,  a  ma  Samaria; 
koe  no  nae  na  lunaolelo. 

2  Hoolewa  aku  la  kekahi  poe  ka- 
naka  haipule  ia  Setepano,  a  kani- 
kau  loa  lakou  ia  ia. 

3  Luku  ae  la  o  Saulo  i  ka  ekale- 
sia,  komo  aku  no  ia  i  na  hale,  a  ka- 
uo  mai  i  na  kane  a  me  na  wahine, 
a  hahao  ae  la  ia  lakou  iloko  o  ka 
halepaahao. 

4  No  ia  mea,  kaahele  ae  la  ka  poe 
i  hoopuehuia,  e  hai  aku  aua  i  ka 
euanelio. 

5  A  iho  ae  la  o  Pilipo  i  ke  kula- 
nakauhale  o  Samaria,  a  hai  aku  la 
ia  Kristo  ia  lakou. 

6  Malama  lokahi  na  lehulehu  i  na 
mea  a  Pilipo  i  olelo  mai  ai,  me  ka 
hoolohe,  a  me  ka  nana  aku  i  na 
hoailona  ana  i  hana'i. 

7  No  ka  mea,  ua  nui  loa  ka  poe 
uhane  haukae  i  walaau  aku  mc  ka 
leo  nui,  puka  mai  la  lakou  mawaho 
o  ka  poe  i  uluhia'i ;  a  nui  loa  ka 
poe  lolo  a  me  ka  poe  oopa  i  hoola- 
ia  mai. 

8  Nui  loa  iho  la  ka  olioli  ma  kela 
kulanakauhale. 

9  Malaila  no  kekahi  kanaka,  o  Si- 
mona  ka  iuoa,  he  kilo  no  ia  ma- 
mua  mai  ma  ia  kulanakauhale,  a  pi- 
lihua  ka  lahuikanaka  o  Samaria  ia 
ia,  i  kana  olelo  aua,  o  kekahi  mea 
nui  ia. 

10  A  malama  mai  la  lakou  a  pau 
ia  ia,  mai  ka  poe  uuku  mai,  a  ka 
poe  nui,  i  ae  la,  Oia  nei  no  ka  mana 
nui  o  ke  Akua. 

11  Malama  no  lakou  i  kana,  no  ka 
mea,  loihi  ka  manawa  i  hoopilihua 
ai  oia  ia  lakou  i  ke  kilokilo  ana. 

12  A  i  ko  lakou  manaoio  ana  ia 
Pilipo,  i  kana  hai  ana  mai  i  ka  eu- 
anelio  no  ke  aupuni  o  ke  Akua,  a 
me  ka  inoa  o  Iesu  Kristo,  bapeti- 
zoia  iho  la  lakou,  na  kane  a  me  na 
wahine. 


Simona  ke  kilokilo. 


13  O  Simoua  uo  hoi  kahi  i  manao- 
io  aku;  a  bapetizoia  iho  la  uo  hoi 
ia,  a  e  hoomau  ana  me  Pilipo,  e  ike 
iho  la  ia  i  na  mea  mana,  a  me  na 
hoailona  nui  i  hanaia,  pilihua  iho 
la  ia. 

14  A  lohe  ka  poe  lunaolelo  ma  Ie- 
rusalema,  ua  loaa  i  ko  Samaria  ka 
olelo  a  ke  Akua,  hoouna  ae  la  lakou 
ia  Petero  a  me  Ioane  io  lakou  la. 

15  Iho  ae  la  laua,  pule  aku  la  laua 
no  lakou,  i  loaa  ia  lakou  ka  Uhane 
Hemolele. 

16  No  ka  mea,  ia  manaAva,  aole  ia 
i  haule  mai  maluna  o  kekahi  o  la- 
kou :  ua  bapetizo  wale  ia  no  lakou 
iloko  o  ka  inoa  o  ka  Haku,  o  Iesu. 

17  Alaila,  kau  iho  la  laua  i  na  li- 
,ma  maluna  iho  o  lakou,  a  loaa  iho 
la  ialakou  ka  Uhane  Hemolele. 

18  A  ike  iho  la  o  Simona  ua  haa- 
wiia  mai  ka  Uhane  Hemolele  ma 
ke  kau  ana  o  na  lima  o  na  lunaole- 
lo,  haawi  aku  la  oia  ia  laua  i  kau- 
wahi  kala, 

19  I  aku  Ia,  E  haawi  mai  olua  i 
keia  mana  na'u,  i  loaa  ai  ka  Uhaue 
Hemolele  i  ka  mea  a'u  e  kau  ai  i 
na  lima  maluna  iho. 

20  I  mai  la  o  Petero  ia  ia,  E  lilo 
pu  kau  kala  me  oe  i  ka  make,  no 
kou  manao  e  loaa  mai  ka  makana 
o  ke  Akua  ma  ke  kala. 

21  Aole  ou  wahi  kuleana,  aole  ou 
wahi  lihi  iki  ma  keia  olelo  ;  no  ka 
mea,  aole  i  pololei  kou  naau  imua 
i  ke  alo  o  ke  Akua. 

22  Nolaila,  e  mihi  oe  i  keia  hewa 
ou,  a  e  nonoi  aku  i  ke  Akua,  ina 
paha  e  kalaia  mai  nou  ka  manao  o 
kou  naau. 

23  No  ka  mea,  ua  ike  au,  aia  no 
oe  maloko  o  ke  au  awaawa,  a  me 
ka  mea  paa  o  ka  hewa. 

24  Olelo  aku  la  o  Simona,  i  aku 
la,  E  pule  aku  olua  i  ka  Haku  no'u 
i  hiki  ole  mai  ai  keia  mau  mea  a 
olua  e  olelo  mai  nei  maluna  o'u. 

25  Nolaila,  a  hoike  lauame  ko  hai 
mai  i  ka  olelo  a  ka  Haku,  hoi  mai 
la  laua  i  Ierusalema,  e  hai  ana  i  ka 
euanelio  i  na  kauhale  he  nui  loa  o 
ka  poe  Samaria. 

26  A  olelo  mai  la  ka  anela  o  ka 
Haku  ia  Pilipo,  i  mai  la,  E  ku  oe,  a 
e  hele  ma  ke  kukuluhema,  ma  ke 


MOKUNA  VIII.  Ka  luna  no  Aitiopa. 

ala  e  iho  aku  ai,  mai  Ierusalema  a 
Gaza,  he  waonahele  no  hoi  ia. 

27  Ku  ae  la  ia  a  hele ;  aia  hoi,  he 
kanaka  no  Aitiopa,  he  luna  nui  na 
Kanedake,  ke  aliiwahine  o  Aitiopa, 
oia  no  maluna  o  kona  waiwai  a  pau, 
a  ua  hele  mai  no  hoi  ia  i  Ierusale- 
ma  e  hoomana ; 

28  E  hoi  aku  ana  ia  e  noho  ana 
maloko  o  kona  halekaa,  a  e  helu- 
helu  ana  i  ka  ke  kaula  Isaia. 

29  Olelo  mai  la  ka  Uhane  ia  Pilipo, 
E  hele  oe,  e  hoopili  aku  ia  halekaa. 

30  Holo  ae  la  o  Pilipo,  a  lohe  iho 
la  i  kana  heluhelu  ana  i  ka  ke  kau- 
la  Isaia,  i  ae  la  ia,  Ua  ike  anei  oe  i 
ka  mea  au  e  heluhelu  nei? 

31  I  aku  la  kela,  Pehea  la  e  hiki 
ai  ia'u,  ke  ao  ole  mai  kekahi  ia'u  ? 
Nonoi  aku  la  oia  ia  Pilipo  e  pii  ae, 
a  e  noho  pu  me  ia. 

32  Eia  kahi  o  ka  palapala  ana  i 
heluhelu  ai,  Ua  alakaiia'ku  la  ia 
me  he  hipa  la  i  ka  make ;  a  e  like 
hoi  me  ka  hipakeiki  i  pane  ole 
imua  o  ka  mea  nana  e  ako,  pela 
no  ia,  aole  i  ekemu  kona  waha. 

33  I  kona  hoohaahaa  ana,  ua  kai- 
liia'ku  la  kona  hoaponoia;  nawai 
la  hoi  e  hai  mai  i  kona  hanauna? 
no  ka  mea,  ua  laweia'ku  no  kona 
ola,  mai  ka  honua  aku. 

34  Olelo  aku  la  ua  luna  la,  i  aku 
la  ia  Pilipo,  Ke  ninau  aku  nei  au  ia 
oe,  i  olelo  mai  ke  kaula  i  keia  mea 
nowai,  nona  iho  anei,  no  kekahi 
mea  e  paha  ? 

35  Alaila,  oaka  ae  la  o  Pilipo  i 
kona  waha,  a  ma  ua  palapala  la  ka- 
na  hoomaka  ana  e  hai  mai  ai  ia  ia, 
ia  Iesu. 

36  A  i  ko  laua  hele  ana  ma  ke  ala 
loa,  hiki  aku  la  laua  ma  kahi  wai : 
Olelo  ae  ua  luna  la,  Aia,  he  wai, 
heaha  ka  mea  e  keakea  mai  ia'u 
e  bapetizoia'i  ? 

37  I  ae  la  o  Pilipo,  Ina  i  manaoio 
oe  me  ka  naau  a  pau,  ina  ua  pono. 
I  mai  la  kela,  Ke  manaoio  nei  au 


o  Iesu  Kristo,  oia  ke  Keiki  a  ke 
Akua. 

38  ,A  kena  aku  la  ia,  E  ku  malie 
,ke  kaa.  īho  pu  iho  la  īaua  i  ka 
.wai,  o  Pilipo  a  me  ua  luna  la,  a 
bapetizo  ae  la  oia  ia  ia. 

39  A  pii  ae  la  laua,  mai  ka  wai 

No  ka  huli  o  Saulo 

mai,  kaili  aku  la  ka  Uhane  o  ka 
Haku  ia  Pilipo,  aole  ike  hou  ae  ua 
luua  la  ia  ia.  Hoi  aku  no  ia  ma 
kona  ala  me  ka  olioli. 
40  Ikea  ae  la  o  Pilipo  ma  Azoto. 
I  kona  hele  ana,  hai  ae  la  ia  i  ka 
euanelio  ma  na  kulanakauhale  a 
pau,  a  hiki  aku  la  i  Kaisarcia. 

MOKUNA  IX. 

No  ka  hoomaau  ana  n  Saulo,  a  mc  konn  lilo 
ana  i  lunaolelo,  a  me  na  hana  mana  a  Pe- 
tero. 

EHA  aku  ana  o  Saulo  i  ka 
olelo  hooweliweli,  a  me  ka 
luku  aku  i  na  haumana  a  ka  Haku, 
hele  aku  la  ia  i  ke  kahuna  nui, 

2  Nonoi  aku  la  i  mau  palapala  no 
na  halehalawai  ma  Damaseko,  ina 
loaa  ia  ia  kekahi  mau  mea  no  keia 
aoao,  na  kane  paha,  na  wahine  pa- 
ha,  e  alakai  mai  no  oia  ia  lakou  me 
ka  nakinakiia  ma  ierusalcma. 

3  A  i  kona  hele  ana  aku,  a  koko- 
ke  ia  i  hiki  i  Damaseko,  anapu  ko- 
ke  mai  a  puni  iho  la  ia  i  ka  mala- 
malama  mai  ka  lani  mai. 

4  Hiua  iho  la  i  ka  honua,  e  lohe 
aku  la  ia  i  leo,  i  ka  i  ana  mai  ia  ia, 
E  Saulo,  e  Saulo,  no  ke  aha  la  oe 
e  hoomaau  mai  nei  ia'u  ? 

5  I  aku  la  ia,  Owai  oe,  e  ka  Haku  ? 
I  mai  la  ka  Haku,  O  Iesu  no  wau 
ka  mea  au  e  hoomaau  mai  nei.  O 
ke  keehi  ana  i  na  mea  oioi,  he  mea 
ia  e  eha  ai  nou. 

6  I  aku  la  ia  me  ka  hopohopo  a 
me  ka  haalulu,  e  ka  Haku,  heaha 
kou  makemake  e  hana  aku  ai  au  ? 
I  mai  la  ka  Haku  ia  ia,  E  ala  oe 
iluua,  a  e  hele  i  ke  kulanakauhale, 
a  e  haiia  no  ia  oe  ka  mea  pono  nau 
e  hana  aku  ai. 

7  A  o  na  kanaka  e  hele  pu  ana  me 
ia,  ku  iho  la  lakou  me  ka  leopaa, 
ua  lohe  no  lakou  i  ka  leo,  aole  nae 
i  ike  aku  i  kekahi  mea. 

8  Ala  mai  la  o  Saulo,  mai  ka  ho- 
nua  mai,  oaka  ae  la  kona  mau  ma- 
ka,  aole  nae  ia  i  ike  i  kekahi  mea. 
Alakai  liina  aku  la  lakou  ia  ia  a 
hiki  aku  i  Damaseko. 

9  Ekolu  la  o  kona  ike  ole  ana,  ao- 
le  ia  i  ai,  aole  no  hoi  i  inu. 

10  11  Aia  no  ma  Damaseko,  keka- 
hi  haumana,  o  Anauia  kona  inoa. 
I  mai  la  ka  Haku  ia  ia  ma  ka  hihio, 

OIHANA.  i  ko  Iesu  aoao. 

E  Anania.     I  aku  la  kela,  Eia  no 
wau,  e  ka  Haku. 


11  I  mai  la  ka  Haku  ia  ia,  E  ku, 
a  e  hele  ma  ke  kuamoo,  i  kapaia  o 
Pololei,  ma  ka  hale  o  Iuda,  e  imi 
i  kekahi  mea  i  kapaia  o  Saulo,  no 
Tareso,  no  ka  mea,  aia  hoi,  ke  pu- 
le  la  ia. 

12  A  ma  ka  hihio  oia  i  ike  aku  ai 
i  kekahi  kanaka,  o  Anania  kona 
inoa,  e  hele  mai  ana,  a  kau  i  ka 
lima  maluna  ona,  i  ike  ia. 

13  I  aku  la  o  Anania,  E  ka  Haku 
e,  ua  nui  loa  na  mea  a'u  i  lohe  ai 
i  ua  kauaka  la,  i  ka  nui  o  ka  hewa 
ana  i  hana  aku  ai  i  kou  poe  hai- 
pule  ma  Ierusalema. 

14  Ua  loaa  no  hoi  ia  ia  ka  mana 
na  ke  kahuna  nui  mai,  e  hoopaa  i 
na  mea  a  pau  i  hea  aku  i  kou  inoa. 

15  I  mai  la  ka  Haku  ia  ia,  O  hele  : 
no  ka  mea,  he  ipu  i  kohoia  na'u 
oia  nei,  e  lawe  aku  ai  i  ko'u  inoa 
imua  o  ko  na  aina  c,  a  me  na'lii,  a 
me  na  mamo  a  Iseraela. 

16  No  ka  mea,  e  hoike  aku  ana 
au  ia  ia  i  ka  nui  o  kona  ehaeha 
ana  no  ko'u  nei  inoa. 

17  Hele  aku  la  o  Anania  a  komo 
aku  la  i  ka  hale ;  a  kau  aku  la  i 
kona  mau  lima  maluna  ona,  i  aku 
la,  E  Saulo,  e  ke  kaikaina,  ua  hoo- 
una  mai  nei  ka  Haku  ia'u,  o  Iesu, 
ka  mea  au  i  ike  ai,  ma  ke  ala  au  i 
hele  mai  ai,  i  ike  oe,  a  i  piha  hoi  i 
ka  Uhane  Hemolele. 

18  Haule  koke  iho  la  mai  kona 
mau  makamaime  he  mau  unahi 
la,  a  ike  koke  iho  la  ia,  a  ku  mai 
la,  bapetizoia  iho  la. 

19  A  i  ka  lawe  ana  i  ai,  ikaika  ae 
la.  Noho  iho  la  o  Saulo,  i  kekahi 
mau  la  me  na  haumana  ma  Dama- 
seko. 

20  Hai  koke  aku  la  ia  maloko  o 
na  halehalawai,  ia  Iesu,  o  ke  Keiki 
ia  a  ke  Akua. 

21  Kahaha  iho  la  ka  poe  a  pau  i 
lohe,  i  ae  la;  Aole  anei  keia  ka 
mea  i  luku  ai  i  ka  poe  i  hea  aku 
ma  ke'a  inoa  ma  Ierusalema,  a  he- 
le  mai  noi  ia  nei  e  lawe  ia  lakou 
me  ka  paa,  i  na  kahuna  nui  ? 

22  Mahuahua  nui  aku  la  ka  ikai- 
ka  o  Saulo  :  a  pilipu  ia  ia  ka  poe 
IueLaio,  e  noho  aua  ma  Damaseko  i 


Pakele  o  Saulo. 


MOKUNA  X. 


Ola  hou  o  Doreka. 


kona  hoakaka  ana,  o  ka  Mesia  no 
keia. 

23  Tf  A  hala  ia  mau  la,  kukakuka 
ka  poe  Iudaio  e  pepehi  ia  ia. 

24  Ike  ae  la  o  Saulo  i  ka  lakou 
kuka  ana.  Hooniakakiu  aku  la 
lakou  ma  na  puka  i  ke  ao  a  me  ka 
po  e  pepehi  ia  ia. 

25  Lawe  aku  la  na  haumaua  ia  ia 
i  ka  po,  a  ma  ka  hinai,  hookuu 
iho  la  ia  ia  ilalo,  mawaho  o  ka  pa. 

26  A  hiki  aku  la  o  Saulo  i  Ierusa- 
lema,  hoao  aku  la  ia  e  hui  pu  me 
na  haumana,  makau  mai  la  lakou 
a  pau  ia  ia,  no  ka  mea,  aole  lakou 
i  manao  he  haumana  ia. 

27  Lalau  aku  la  o  Bareuaba  ia  ia, 
a  alakai  aku  la  ia  ia  i  na  lunaolelo, 
a  hoakaka  aku  la  i  kona  ike  ana  i 
ka  Haku  ma  ke  alanui,  a  me  kana  i 
olelo  ana  mai  ia  ia,  a  me  kaua  ao 
ikaika  ana  aku  ma  Damaseko,  ma 
ka  inoa  o  Iesu. 

2S  Me  lakou  pu  iho  la  no  ia  raa 
Iernsalema,  i  ka  hele  ana  aku  a  i 
ka  hoi  ana  mai. 

29  A  e  ao  wiwo  ole  aku  ia  ma  ka 
inoa  o  Iesu,  me  ka  hoopaapaa  aku 
i  ka  poe  Helene;  a  kukakuka  iho 
la  lakou  e  pepehi  ia  ia. 

30  A  ike  iho  la  na  hoahanau,  lawe 
aku  la  lakou  ia  ia  i  Kaisaieia,  a 
hoouua  aku  la  ia  ia  i  Tareso. 

31  A  maluhia  iho  la  na  ekaleeia 
ma  Iudea  a  pau,  a  me  Galilaia,  a  me 
Samaria  hoi.  Hookupaaia  iho  la 
lakou,  e  hele  ana  me  ka  makau  i 
ka  Haku,  a  me  ka  olioli  o  ka  Uha- 
ne  Hemolele,  a  mahuahua  iho  la 
lakou. 

32  1f  A  i  ko  Petero  kaahele  ana 
ma  na  wahi  a  pau,  hiki  ae  la  ia  i  ka 
poe  haipule  e  noho  ana  ma  Luda. 

33  Loaa  aku  3a  ia  ia  ilaila  kekahi 
kauaka,  o  Ainea  kona  inoa,  ua  moe 
ma  ka  moe  no  na  makahiki  ewalu, 
i  ka  mai  lolo. 

34  I  mai  Ia  o  Petero  ia  ia,  E  Ai- 
nea,  ke  hoola  mai  nei  o  Icsu  Kris- 
to  ia  oe ;  e  ku,  a  nau  no  e  holahola 
i  kou  wahi  moe.  Ku  koke  ae  la 
ia. 

35  O  ka  poe  a  pau,  e  noho  ana  m'a 
Luda,  a  ma  Sarona,  ike  aku  la  lakou 
ia  ia,  a  huli  iho  la  i  ka  Haku. 

86  ^T  Aia  ma  lope  kekahi  hauma- 


na  wahine,  o  Tabita  ka  inoa,  ma 
ka  hoohalike  ana  hoi,  ua  iia  o  Do- 
reka,  ua  nui  na  hana  maikai,  a  me 
na  manawalea  ana  i  hana'i. 

37  Ia  mau  la,  mai  iho  la  ia  a  ma- 
ke.  Holoi  aku  la  lakou  ia  ia,  a 
waiho  iho  la  ma  ke  keena  maluna 

38  Ua  kokoke  no  o  Luda  ma  Io- 
pe,  a  lohe  ae  la  na  haumana  i  ko 
Petero  hiki  ana  malaila,  hoouna 
aku  la  lakou  i  elua  kanaka  ia  ia, 
nonoi  aku  la  laua  aole  e  hookau- 
lua  i  kona  hele  ana  io  lakou  la.  ' 

39  Ku  ae  la  o  Petero  iluna,  a  hele 
pu  me  laua :  a  hiki  aku  la  ia,  ala- 
kai  aku  la  lakou  ia  ia  i  ua  keena  la 
maluna ;  a  ku  pu  me  ia  ua  wahine- 
kanemake  a  pau  e  uwe  ana,  a  c 
hoike  ana  i  na  palule,  a  me  na  ka- 
pa  komo  a  Doreka  i  hana'i  i  kona 
wa  i  noho  pu  ai  me  lakou. 

40  Kipaku  aku  la  o  Petero  ia  la- 
kou  a  pau  mawaho,  kukuli  iho  la 
a  pule  aku  la;  alaila  haliu  ae  la  ia 
ma  ke  kino,  i  aku  la,  E  Tabita,  e 
aia  mai  oe ;  oaka  ae  la  kona  mau 
maka,  a  ike  ae  la  oia  ia  Petero,  ala 
ae  la  ia  iluua. 

41  Haawi  aku  la  o  Petero  i  ka  li- 
ma  ia  ia,  hooku  ae  la  ia  ia  iluna ; 
kii  aku  la  ia  i  ka  poe  haipule,  a  me 
na  wahinekanemake,  a  hoike  aku 
la  ia  ia  e  ola'na. 

42  A  ikea  ae  la  ia  mea  raa  Iope  a 
pau ;  a  nui  na  mea  i  manaoio  aku 
i  ka  Haku. 

43  A  noho  iho  la  ia  ma  Iope  i  ke- 
kahi  mau  la,  me  Simona  ka  hanaili. 

MOKUNA  X. 

Ka  liihio  o  Korenelio.  9  Ke  akaku  a  Petero. 
17  Ka  hele  ana  o  Petero.  34  Ka  olelo  a  Pe- 
tero. 

AIA  ma  Kai?areia  kekahi  kana- 
ka,  o  Korenelio  kona  inoa,  he 
lunahaneri  no  kekahi  papakoa  i 
kapaia  ka  Italia. 

2  He  haipule,  a  makau  ia  i  ke 
Akua,  a  me  ko  kona  hale  a  pau, 
manawalea  nui  no  ia  i  kanaka,  a 
pule  mau  no  ia  i  ke  Akua. 

3  Ma  ka  hora  aiwa  paha  o  ka  la, 
ike  paka  aku  la  ia  ma  ka  hihio,  i 
anela  o  ke  Akua,  e  hele  mai  ana  io 
na  la,  a  i  mai  la  ia  ia,  E  Korenelio. 

4  A  i  ka  haka  pono  ana  ia  ia,  ma- 
kau  iho  la,  i  aku  la,  E  ka  Haku, 

Ka  hihio  o  Korenelio. 

heaha  ia  ?    I  mai  la  kela  ia  ia,  Ua 
pii  iluna  kau  mau  pule,  a  me  kau 
niau  manawalea,  i  mea  hoomanao 
imua  o  ke  Akua. 
5  E  hoouna  aku  oe  ano  i  mau  ka- 


OĪHANA.  Ke  akaku  a  Petero. 

Ke  noho  nei  anei  o  Simona  maa- 
nei,  o  ka  mea  i  kapaia  o  Petero  ? 


naka  ma  Iope,  e  kii  ia  Simona,  i 


kapaia  o  Pctero. 

6  Ua  hookipaia  oia  e  Simona  ka 

hanaili,  aia  i  ka  hale  ma  kahakai ; 

oia  ka  mea  nana  e  hai  mai  ia  oe  i 


ka  pono  au  e  hana  aku  ai. ___ 

7  A  hala  aku  la  ka  anela  i  olelo 
aku  ai  ia  ia,  alaila  hea  aku  la  ia  i 
na  ohua  ona  elua,  a  me  kekahi  koa 
haipule  o  ka  poe  malama  mau  ia 
ia. 

8  A  hoike  ana'ku  i  na  mea  a  pau 
ia  lakou,  a  hoouna  aku  la  ia  lakou 
i  Iope. 

9  H  A  ia  la  ae,  i  ko  lakou  hele 
ana,  a  hookokoke  ana  aku  i  ke  ku- 
lanakauhale,  pii  ae  la  o  Petero  i 
kahi  maluna  o  ka  hale  e  pule  ai,  i 
ke  ono  paha  o  ka  hora. 

10  Pololi  loa  iho  la,  makemake 
ae  la  ia  e  ai ;  a  i  ko  lakou  hooma- 
kaukau  ana,  haule  mai  maluna  ona 
he  akaku  ; 

11  Ike  aku  la  ia,  ua  weheia  ka  la- 
ni,  a  iho  mai  la  kekahi  puolo  io  na 
la,  ua  like  me  ke  kuina  nui  i  huiia 
na  kihi  eha,  a  kuuia  iho  la  ilalo  i 
ka  honua: 

12  Maloko  ona  na  holoholona  wa- 
wae  eha  a  pau  o  ka  honua,  a  me  na 
mea  hihiu,  a  me  na  mea  kolo,  a 
me  na  manu  o  ka  lewa. 

13  A  hiki  mai  la  kekahi  leo  io  na 
la,  E  Petero ;  e  ala,  e  pepehi,  a  ai. 

14  1  aku  la  o  Petero,  Aōle  loa  pe- 
la,  e  ka  Haku  ;  no  ka  mea,  aole  loa 
au  i  ai  i  ua  mea  pono  ole  a  pau,  a 
me  na  mea  haumia. 

15  Hiki  hou  mai  ua  leo  la  ia  ia,  o 
ka  lua  ia,  O  ka  mea  i  huikalaia  e 
ke  Akua,  mai  kapa  aku  oe,  he  po- 
no  ole. 

16  Ekolu  hana  ana  mai  pela ;  a  la- 
we  hou  ia'ku  ua  puolo  la  i  ka  lani. 

17  I  ko  Petero  kanalua  ana  iloko 
ona,  i  ke  ano  o  ke  akaku  ana  i  ike 
ai,  aia  hoi,  o  na  kanaka  i  hoouuaia 
mai  e  Korenelio,  ua  ninau  mai  i 
ka  hale  o  Simona,  a  ku  iho  la  la- 
kou  ma  ka  ipuka. 

18  Hea  mai  lakou,  ninau  mai  la, 

19  H  I  ka  noonoo  ana  o  Petero  i 
ua  akaku  la,  olelo  mai  la  ka  Uhane 
ia  ia,  Aia  hoi,  ke  imi  mai  nei  na 
kanaka  ekolu  ia  oe. 

20  Ea,  e  ku  oe,  a  e  iho  ilalo,  a  e 
hele  pu  me  lakou,  mai  kanalua ; 
no  ka  mea,  na'u  no  lakou  i  hoouna. 

21  Iho  mai  la  o  Petero  ilalo  i  ua 
poe  kanaka  la  i  hoounaia  mai  io 
na  la  e  Korenelio,  i  mai  la,  Eia  no 
wau  ka  mea  a  oukou  i  imi  mai  nei. 
Heaha  ka  mea  a  oukou  i  hele  mai 
ai  ia  nei  ? 

22  I  mai  la  lakou,  O  Korenelio, 
he  lunahaneri,  he  kanaka  pono,  e 
makau  ana  no  hoi  i  ke  Akua,  ua 
ike  maopopo  ia  e  ka  lahuikanaka 
a  pau  o  na  Iudaio,  a  ua  kauohaia 
ia  e  kekahi  anela  hemolele,  mai  ke 
Akua  mai,  e  kii  aku  ia  oe  e  hele  i 
kona  hale,  i  lohe  oia  i  na  olelo  ma 
ou  la. 

23  Alaila  hea  aku  la  oia  ia  lakou, 
a  hookipa  mai  la.  A  ia  la  ae,  ku 
ae  la  ia  a  hele  pu  me  lakou,  a  hele 
pu  aku  no  me  ia  kekahi  poe  hoa- 
hanau  no  Iope. 

24  A  ia  la  ae,  hiki  aku  la  lakou  i 
Kaisareia ;  a  e  kakali  ana  o  Kore- 
nelio  ia  lakou,  ua  hoakoakoa  oia  i 
kona  poe  hoahanau  a  me  kona  poe 
hoalauna  punahele. 

25  A  i  ko  Petero  komo  ana  aku, 
halawai  mai  la  o  Korenelio  me  ia, 
a  moe  iho  la  kela  ma  kona  mau 
wawae,  a  hoomana  aku  la. 

26  Hoala  mai  la  o  Petero  ia  ia,  i 
mai  la,  E  ku  iluna ;  no  ka  mea,  he 
kanaka  no  hoi  au. 

27  A  i  ko  laua  kamailio  pu  ana, 
komo  ae  la  ia  iloko,  a  ike  iho  la  i 
ka  poe  i  hoakoakoaia  mai  he  nui. 

28  I  mai  la  oia  ia  lakou,  Ua  ike  no 
oukou,  he  mea  kapu  i  ke  kanaka 
Iudaio,  e  nonoho  pu  a  me  ka  hele 
aku  i  kekahi  mea  o  ka  aina  e  ;  aka, 
ua  hoike  mai  ke  Akua  ia'u,  aole  e 
kapa  aku  i  kekahi  kanaka,  he  pono 
ole,  a  he  haumia. 

29  No  ia  mea,  i  ko'.u  kiiia'e  nei, 
hele  mai  no  wau  me  ke  kuipehi 
ole.  Nolaila,  ke  ninau  aku  nei  au, 
no  ke  aha  la  oukou  i  kii  mai  ai  ia'u. 

30  I  aku  la  o  Korenelio,  Eha  la 


Haiolelo  o  Petero 


MOKUNA  XI. 


ia  Korenelio  ma. 


mamua  aku  nei,  e  hookeai  ana  au, 
a  hiki  i  keia  hora ;  a  i  ka  hora  aiwa, 
pule  iho  la  au  ma  ko'u  hale,  aia 
hoi,  ku  mai  la  kekahi  kanaka  imua 
o'u  me  ka  aahu  hinuhinu, 

31 1  mai  la,  e  Korenelio,  ua  lo- 
heia  kau  pule,  ua  hoomanaoia  no 
hoi  kau  mau  hoomanawalea  ana 
imua  o  ke  Akua. 

33  Nolaila  e  hoouna  aku  oe  ma 
Iope,  e  kii  ia  Simona,  i  kapaia  o 
Petero ;  ua  hookipaia  ia  maloko  o 
ka  hale  o  Simona  ka  hanaili,  aia 
ma  ke  kahakai ;  a  hiki  mai  ia,  naua 
no  e  olelo  mai  ia  oe. 

33  No  ia  mea,  hoouna  koke  aku 
]a  au  i  ou  la,  a  ua  hana  pono  oe  i 
kou  hele  ana  mai.  Eia  hoi  makou 
a  pau  loa  imua  i  ke  alo  o  ke  Akua 
e  hoolohe  i  na  mea  a  pau  i  kauo- 
haia  mai  ai  ia  oe  e  ke  Akua. 

34  H  A  oaka  ae  la  ko  Petero  wa- 
ha,  i  mai  la,  Ke  ike  nei  au  he  oiaio 
no,  aole  ke  Akua  i  manao  mai  i  ko 
wuho  o  ke  kanaka : 

35  Aka,  ma  na  lahui  a  pau,  ua 
oluolu  ia  i  na  mea  i  makau  ia  ia,  a 
me  ka  hana  pono. 

36  O  ka  olelo  ana  i  hoouna  mai  ai 
i  na  mamo  a  Iseraela,  e  hai  ana  i 
maluhia  ma  o  Iesu  Kristo  la ;  (oia 
no  ka  Haku  no  na  mea  a  pau.) 

37  Ua  ike  no  oukou  i  ka  olelo  i 
kaulana  ma  Iudea  a  pau,  ma  Gali- 
laia  ka  hoomaka  ana,  mahope  iho 
o  ka  bapetizo  a  Ioane  i  hai  mai  ai. 

38  O  Iesu  no  Nazareta,  ua  poni 
ke  Akua  ia  ia  me  ka  Uhane  Hemo- 
lele,  a  me  ka  mana ;  nana  no  i  kaa- 
hele  e  hana  maikai  ana,  a  me  ka 
hoola  ana  i  na  mea  a  pau  i  hoolu- 
hiia  e  ka  diabolo ;  no  ka  mea,  o  ke 
Akua  pu  kekahi  me  ia. 

39  He  poe  hoike  makou  i  na  mea 
a  pau  ana  i  hana'i  ma  ka  aina  o  na 
Iudaio,  a  me  Ierusalema ;  na  lakou 
no  ia  i  pepehi,  a  kau  aku  hoi  ma- 
luna  o  ka  laau. 

40  Hoala  mai  ke  Akua  ia  ia  i  ke 
kolu  o  ka  la,  a  hoike  mai  no  hoi  ia 
ia  ma  ke  akea : 

41  Aole  nae  i  kanaka  a  pau  loa, 
aka,  i  ka  poe  hoike  a  ke  Akua  i 
wae  mua  ai,  ia  makou  no,  i  ka  poe 
i  ai  pu  a  i  inu  pu  me  ia  mahope  o 
kona  alahouana,  mai  ka  make  mai. 


42  Nana  no  makou  i  kauoha  iho, 
e  ao  aku  i  kanaka,  a  e  hoike  aku, 
oia  ka  mea  i  hooholo  e  ia  e  ke 
Akua,  i  lunakanawai,  no  ka  poe 
ola,  a  me  ka  poe  make. 

43  Ua  hoike  maopopo  mai  ka  poe 
kaula  a  pau  nona,  'e  loaa  ke  kala 
ana  o  ka  hala  ma  kona  inoa,  i  ka 
poe  a  pau  i  manaoio  ia  ia. 

44  II  1  ka  Petero  hai  ana  mai  i 
keia  mau  olelo,  haule  mai  ka  Uha- 
ne  Hemolele  maluna  o  ka  poe  a 
pau  i  lohe  ia  olelo. 

45  O  ka  poe  ma  ke  okipoepoe  i 
manaoio,  a  i  hele  pu  me  Petero, 
kahaha  iho  la  lakou,  no  ka  mea, 
ua  nininiia  mai  ka  haawina  o  ka 
Uhane  Hemolele  maluna  o  ko  na 
aina  e. 

_46  Ua  lohe  lakou  i  ka  lakou  olelo 
ana  mai,  ma  na  olelo  e,  a  me  ka 
hoonani  aku  i  ke  Akua.  Alaila  ni- 
hau  mai  la  o  Petero, 
47  E  hiki  anei  i  kekahi  ke  papa 
mai  i  ka  wai  i  bapetizo  ole  ia  lakou 
' ~  oaa  ka  U  hāneTīemōT 


nei,  ka  poe  i 


lele,  e  like  me  makou?  ________ 

48  Kauoha  niai  la  ia,  e  bapetiz_o_ia 


lakou   ma  ka    inoa  o   ka    Haku. 


Alaila  nonoi  aku  la  lakou  ia  ia,  e 


noho  ia  i  kekahi  mau  la. 
MOKUNA XI. 

Ka  hoopaapaa  ana  o  ka  poe  ma  ke  okipoepoe. 
19  Hoolahaia  ka  olelo.    27  No  ka  wi  nui. 

LOHE  iho  la  na  luuaolelo,  a 


A 


ma  Iudea,  i  ka  loaa  ana  o  ka  olelo 
a  ke  Akua  i  ko  na  aina  e ; 

2  A  pii  aku  la  o  Petero  i  Ierusale- 
ma,  o  ka  poe  ma  ke  okipoepoe  ana, 
hoopaapaa  mai  la  lakou  ia  ia, 

3  I  mai  la,  ua  hele  ka  oe  i  ka  poe 
okipoepoe  ole  ia,  a  ua  ai  pu  oe  me 
lakou. 

4  Hoomaka  iho  la  o  Petero,  make 
kumu,  a  hoakaka  mai  la  ia  lakou, 
i  mai  la, 

5  I  kuu  pule  ana  ma  ke  kulana- 
kauhale  ma  Iope,  hihioia  iho  la  wau , 
ike  aku  la  au  make  akaku,  i  ka  iho 
ana  mai  o  kekahi  puolo,  ua  like  me 
ke  kuina  nui  i  huiia  na  kihi  eha;  i 
kuuia  mai  ka  lani  mai,  a  hiki  mai 
ia'u. 

6  Haka  pono  aku  la  wau  ia  mea, 
noonoo  iho  la,  a  ike  aku  la  i  na  ho- 

Hoike  mai  o  Petcro  i 


OIHANA. 


ka  hali  o  ko  ua  aina  e. 


loholona  wawae  eha  o  ka  konua,  a 
me  na  mea  hihiu,  a  me  ua  mea  ko- 
lo,  a  me  na  manu  o  ka  lewa. 

7  A  lohe  aku  la  au  i  ka  leo  i  ka  i 
ana  mai  ia'u,  E  Petero  ;  e  ala,  e  pe- 
pehi,  a  ai. 

8  I  aku  la  au,  E  ka  Haku,  aole  loa 
pela ;  no  ka  mea,  aole  i  komo  ilo- 
ko  o  ko'u  waha  kekahi  mea  pouo 
ole,  a  i  haumia. 

9  I  mai  ua  leo  la  ia'u,  o  ka  lua  ia, 
mai  ka  lani  mai,  O  ka  mea  i  huika- 
laia  e  ke  Akua,  mai  kapa  aku  oe,  he 
pono  ole. 

10  Ekolu  hana  ana  mai  pela;  a 
huki  hou  ia'ku  la  na  mea  a  pau  ilu- 
na  i  ka  lani. 

11  Aia  hoi,  hiki  koke  mai  la  na 
kanaka  ekolu,  ma  ka  hale  a'u  i  no- 
ho  ai,  ua  hoounaia  mai  ia'u,  mai 
Kaisareia  mai. 

12  I  mai  la  ka  Uhane  ia'u,  e  hele 
pu  me  lakou,  me  ke  kanalua  ole. 
Hele  pu  aku  la  keia  mau  hoahanau 
eono  me  au,  a  komo  aku  lamakou 
iloko  o  ka  hale  o  ua  kanaka  la : 

13  Hai  mai  la  oia  ia  makou  i  ko- 
na  ike  ana  i  kaanela,  maloko  o  ko- 
na  hale,  ku  mai  la  ia,  i  mai  ia  ia,  E 
hoouna  aku  oe  i  kanaka  i  lope,  e 
kii  ia  Simona  i  kapaia  o  Petero  : 

14  Naua  no  e  hai  mai  ia  oe  na  ole- 
lo,  na  mea  e  ola'i  oe,  a  me  kou  poe 
ohua  a  pau. 

15  A  i  ko'u  hoomaka  ana  e  olelo 
aku,  haule  mai  ka  Uliane  Hemole- 
le  iluna  iho  o  lakou,  e  like  me  ka- 
kou  i  kinohou. 

16  Hoomanao  iho  la  au  i  ka  olelo 
a  ka  Haku,  ana  i  olelo  mai  ai,  Ba- 
petizo  no  o  Ioaue  me  ka  wai;  aka, 
e  bapetizoia  auanei  oukou  i  ka  Uha- 
ne  Hemolele. 

17  A  ina  haawi  mai  ke  Akua  i  ka 
makana  na  lakou,  e  like  me  kakou, 
ka  poe  i  manaoio  aku  i  ka  Haku  ia 
Iesu  Kristo,  he  mea  aha  la  wau  c 
hiki  ai  ia'u  ke  hoole  aku  i  kc 
Akua? 

18  A  lohe  lakou  i  keia  mau  mea, 
pilipu  iho  la  lakou,  a  hoonani  aku 
la  i  ke  Akua,  i  ae  la,  Oiaio  no,  ua 
haawi  mai  no  ke  Akua  i  ko  na  aina 
e  kekahi  i  ka  mihi  e  ola'i. 

19  H  Nolaila,  o  ka  poe  i  hoopue- 
huia  i  ka  hoomaau  ana  i  puka  mai 

no  Setepano,  hele  nolakou  a  hiki  i 
Poinike,  a  i  Kupero,  a  i  Anetioka, 
e  hai  aku  ana  i  ka  olelo  i  na  Iudaio 
wale  no. 

20  Kekahi  poe  o  lakou,  he  mau 
kanaka  no  Kupeio  a  no  Kurenaio 
kekahi,  a  hiki  lakou  i  Anetioka,  ao 
mai  la  lakou  i  ko  Helene,  e  hai 
mai  ana  i  ka  euanelio  o  ka  Haku  o 
Iesu. 

21  O  ka  lima  pu  o  ka  Haku  ke- 
kahi  me  lakou ;  nui  loa  iho  la  ka 
poe  i  manaoio  aku,  a  huli  i  ka  Ha- 
ku. 

22  T[  Kaulana  aku  la  ia  mea  a  hi- 
ki  i  na  pepeiao  o  ka  ekalesiamale- 
rusalema;  hoouna  ae  la  lakou  ia 
Barenaba  e  hele  i  Anetioka. 

23  A  hiki  ae  la  ia,  a  ike  ae  la  i  ka 
hoomaikaiia  e  ke  Akua,  olioli  iho 
la  ia,  a  hooikaika  mai  la  oia  ia  la- 
kou  a  pau,  e  hoopili  lakou  i  ka  Ha- 
ku  me  ka  manao  ikaika  o  ka  naau. 

24  No  ka  mea,  he  kanaka  maik;u 
ia,  ua  piha  hoi  i  ka  Uhane  Hemo- 
lele,  a  me  ka  manaoio;  a  nui  loa 
ae  la  ka  poe  i  huiia  ina  ka  Haku. 

25  Alaila  hele  aku  la  o  Barenaba 
i  Tareso,  e  imi  ia  Saulo  : 

26  A  loaa  iho  la,  alakai  mai  la  ia 
ia  i  Anetioka.  A  puui  no  ko  laua 
makahiki  malaila,  e  hoakoakoaana 
me  ka  ekalesia,  a  ao  mai  la  i  kana- 
ka,  he  nui  loa.  Ma  Anetioka  i  ka- 
pa  mua  ia  mai  ai  na  haumana,  o  na 
Kristiano. 

27  ^i  Ia  mau  la  hele  mai  la  keka- 
hi  mau  kaula,  mai  Ierusalema  mai 
a  Anetioka. 

28  Ku  mai  la  kekahi  o  lakou,  o 
Agabo  kona  inoa,  hoike  mai  la,  ma. 
ka  Uhane,  he  wi  nui  e  hiki  mai  ana 
ma  na  aina  a  pau  ;  a  hiki  io  mai  uo 
i  ke  au  ia  Kelauelio  Kaisara, 

29  Alaila  paa  ka  manao  o  na  hau- 
mana,  o  kela  mea  keia  mea  e  like 
me  kona  pono,  e  hoouka  aku  i  ka 
manawalea  na  ka  poe  hoahauau  i 
noho  ma  Iuelea. 

30  A  hana  io  no  hoi  lakou  ia 
mea,  a  hoouka  aku  la  na  ka  poe  lu- 
nakahiko,  ma  ka  lima  o  Barenaba 
laua  o  Saulo. 

MOKUNA  XII. 

Ka  hoomaauia  niai  e  Herode.    20  Kona  hoo- 
kiekie,  a  me  kona  make  nna. 


Hoopaaia  o  Petero 

AMA  ia  wa,  o  aku  la  na  lima  o 
Herode  o  ke  alii  c  hoomaino 
aku  i  kekaki  poe  o  ka  ckalesia. 

2  Pepeki  aku  la  oia  ia  lakooo  ke 
kaikuaana  o  Ioane  i  ka  pahikaua. 

3  A  ike  aku  la  ia,  ua  maikai  keia 
i  na  Iudaio,  hana  hou  aku  la  no  ia, 
a  hopu  iho  la  ia  Petero.  (Oia  na 
la  o  ka  barena  hu  ole.) 

4  A  paa,  alaila  hahao  aku  la  oia 
ia  ia  iloko  o  ka  halepaahao,  a  haawi 
aku  la  ia  ia  i  kekahi  poe  koa,  eha 
kauna,  na  lakou  e  malama,  Manao 
iho  la  ia,  a  pau  ka  moliaola,  alaila  e 
lawe  mai  ia  ia  imua  o  na  kanaka. 

5  Kiaiia  iho  la  o  Petero  maloko  o 
ka  halepaahao ;  aka,  pule  ikaika 
aku  la  ka  ekalesia  i  ke  Akua  nona. 

6  A  i  ka  wa  a  Herode  i  manao  ai 
e  lawe  mai  ia  ia  iwaho,  ia  po,  e  moe 
ana  no  o  Pctero  mawaena  o  na  koa 
elua,  ua  nakinakiia  i  na  kaulahao 
elua  ;  a  o  nakiai  mamua  o  kapuka, 
e  malama  ana  no  i  ka  halepaahao. 

7  Aia  hoi,  he  anela  o  ka  Haku  i 
ku  mai  la,  anapu  mai  la  ka  mala- 
malama  maloko  o  ka  ha'.epaahao; 
paipai  mai  la  oia  ma  ko  Petero  ao- 
ao,  hoala  mai  ia  ia,  i  mai  la,  E  ala 
koke  oe.  A  haule  iho  la  na  kaula- 
hao  mai  kona  lima  iho. 

8  I  mai  la  ka  anela  ia  ia,  E  liki  oe 
ia  oe  iho,  a  e  hawele  i  kou  kamaa. 
Hana  iho  la  no  ia  pela.  I  mai  la 
kela  ia  ia,  E  aahu  oe  i  kou  kapa,  a 
e  hahai  mai  ia'u. 

9  Hele  aku  la  hoi  ia  iwaho,  a  ha- 
hai  aku  la  ia  ia.  Aole  ia  i  ike,  he 
oiaio  ka  mea  i  hanaia  mai  ai  e  ka 
anela ;  manao  iho  la  ia,  he  hihio 
kana  i  ike  ai. 

10  A  hala  kekahi  papa  kiai,  a  me 
ka  lua  o  ka  papa,  a  hiki  aku  laua  i 
ka  pani  hao  e  hiki  aku  ai  i  ke  ku- 
lanakauhale  ;  wehe  wale  mai  ka 
puka  no  laua,  a  puka  aku  la  laua 
mawaho,  a  hele  aku  la,  a  hala  keka- 
hi  alanui ;  haalele  koke  iho  la  ka 
anela  ia  ia. 

11  A  loaa  ia  Petero  ka  manao  mao- 
popo,  i  iho  la  ia,  Ua  ike  maopopo 
au,  he  oiaio  no  ;  ua  hoounamai  ka 
Haku  i  kona  anela,  a  ua  hoopakele 
mai  nei  ia'u,  mai  ka  lima  o  Herode, 
a  me  ka  manao  a  pau  o  na  Iudaio. 

1:3   I  kona  hoomaopopo  ana  ae, 


MOKUNA  XII.  ka  halepaahao. 

hele  mai  la  ia  i  ka  hale  o  Maria, 


ka  makuwahine  o  Ioane,  i  kapaia  o 
Mareko  ;  he  poe  nui  hoi  ka  i  akoa- 
koa  mai  malaila,  e  pule  aua. 

13  I  kona  kikeke  ana  maka  puka 
o  ka  hale,  hele  mai  la  kekahi  kai- 
kamahine  ehoolohe,  o  Rode  kona 
inoa. 

14  A  ike  iho  la  ia  i  ko  Petero  leo, 
aole  ia  i  wehe  i  ka  puka  no  ka  olio- 
li,  holo  aku  la  oia  iloko,  a  hai  aku 
la  i  ke  ku  mai  ana  o  Petero  ma  ke 
alo  o  ka  puka, 

15  I  mai  la  lakou  ia  ia,  Ua  hehe- 
na  oe.  Hoopaaloa  aku  la  kela,  he 
oiaio  no.  I  mai  la  lakou,  O  kona 
anela. 

16  Hoomau  aku  la  o  Petero  e  ki- 
keke  ana,  a  wehe  ae  la  lakou  a  ike 
aku  la  ia  ia,  kahaha  iho  la  ko  lakou 
naau. 

17  Peahi  mai  la  me  ka  lima  ia 
lakou,  e  noho  malie,  a  hai  mai  la  oia 
ia  lakou  i  ka  lawe  ana  mai  o  ka 
Haku  ia  ia  mailoko  mai  o  ka  hale- 
paahao.  I  mai  la  ia,  E  hai  aku  i 
keia  mau  mea  ia  Iakoho,  a  me  na 
hoahanau.  Haalele  aku  la  oia  ia 
wahi,  a  hele  aku  la  i  kahi  e. 

18  I  ke  ao  ana  ae,  nui  loa  iho  la 
ka  pioloke  o  ka  poe  koa,  i  ka  mea 
i  lilo  aku  ai  o  Petero. 

19  Imi  iho  la  o  Herode  ia  ia,  aole 
nae  i  loaa,  alaila  hookolokolo  aku 
la  ia  i  na  kiai,  kena  ae  la,  e  make 
lakou.  A  hele  aku  la  ia  mai  Iudea 
aku  a  Kaisareia,  a  noho  iho  la  ilaila. 

20  1[  Huhu  loa  iho  la  o  Herode  i 
ko  Turo,  a  me  ko  Sidona.  Hele 
lokahi  mai  la  lakou  io  na  la,  hoo- 
malimali  mai  la  ia  Belaseto,  i  ka 
mea  nana  i  malama  kahi  moe  o  ke 
alii,  nonoi  mai  la  lakou  i  kuikahi; 
no  ka  mea,  ua  hanaiia  ko  lakou 
aina  e  ko  ke  alii. 

2L  A  i  ka  la  i  hai  mua  ia'i,  aahu 
iho  la  o  Herode  i  ke  kapa  alii,  a 
noho  iho  la  ma  ka  nohoahi,  e  ole- 
lo  aku  ia  lakou. 

22  Uwa  mai  la  na  kanaka,  E,  he 
leo  ka,  no  ke  Akua,  aole  no  ke  ka- 
naka. 

23  Uhau  koke  mai  la  ka  anela  o 
ka  Haku  ia  ia,  no  kona  hoonani 
ole  ana  i  ke  Akua.  Aiia  iho  la  ia 
e  na  ilo,  a  kaili  aku  la  ke  aho. 


Hoounaia  o  Paulo  ma 


OIHANA. 


i  ko  na  aina  e. 


24  H  Ulu  ae  la  ka  olelo  a  ke  Akua 
a  makuahua  aku  la. 

25  A  pau  ka  hana  a  Barenaba, 
laua  me  Saulo,  hoi  aku  laua  mai 
Ierusalema  aku,  a  lawe  pu  aku  la 
ia  Ioane  i  kapaia  o  Mareko. 

MOKUNA  XIII. 

Hoounaia'ku  la  o  Paulo  ma  i  ko  *.ia  aina  e. 
45  Hoino  na  Iudaio. 

MALOKO  hoi  o  ka  ekalesia,  ma 
Anetioka,  kekahi  mau  kaula 
a  me  na  kumu,  o  Barenaba  keka- 
hi,  a  me  Simeona  i  kapaia  o  Nige- 
ra,  a  me  Loukio  no  Kurene,  a  me 
Manaena  i  hanai  pu  ia  me  Herode 
ke  kiaaina,  a  me  Saulo. 

2  I  ko  lakou  hoomana  ana  i  ka 
Haku,  a  me  ka  hookeai  ana,  i  mai 
la  ka  Uhane  Hemolele,  E  hookaa- 
wale  oukou  ia  Barenaba  laua  me 
Saulo  na'u,  no  ka  hana  a'u  i  hea 
aku  ai  ia  laua. 

3  Alaila  hookeai  iho  la  lakou,  pu- 
le  aku  la,  kau  iho  la  na  lima  malu- 
na  o  laua,  a  hookuu  aku  la  ia  laua. 

4  T[  Na  ka  Uhane  Hemolele  laua 
i  hoouna  ae,  e  hele  ae  la  laua  i  Se- 
leukia;  a  malaila  aku  laua  i  holo 
ai  a  hiki  i  Kupero. 

5  A  hiki  laua  i  Salami,  hai  mai  la 
laua  i  ka  olelo  a  ke  Akua  maloko 
o  na  halehalawai  o  na  Iudaio ;  o 
Ioane  no  hoi  kekahi  hoalawehana 
na  laua. 

6  Kaahele  aku  la  lakou  i  ka  mo- 
kupuni  a  hiki  i  Papo,  loaa  ia  lakou 
kekahi  kilo,  he  kaula  wahahee  hoi 
ia,  he  Iudaio,  o  Bariesu  kona  inoa. 

7  Aia  no  ia  me  Seregio  Paulo,  ke 
kiaaina,  he  kanaka  akamai :  a  kii 
aku  la  oia  ia  Barenaba  a  me  Saulo, 
makemake  iho  la  ia,  e  lohe  i  ka 
olelo  a  ke  Akua. 

8  Aka,  o  Eluma,  ke  kilo  (o  kona 
inoa  ia  i  ka  hoolike  ana)  ku  e  aku  la 
oia  ia  laua,  manao  iho  la  e  hoohuli 
i  ke  kiaaiua,  mai  ka  mauaoio  aku. 

9  Aka,  o  Saulo,  (o  Paulo  no  ia,) 
ua  piha  oia  i  ka  Uhane  Hemolele, 
haka  pono  mai  la  oia  ia  ia. 

10  I  mai  la,  auwe  oe  ka  mea  i  pi- 
ha  i  ka  wahahee  a  me  ka  hewa  a 
pau,  he  keiki  na  ka  diabolo,  he 
enemi  no  ka  pono  a  pau,  aole  anei 
e  hooki  oe  i  kou  keakea  ana  i  na 
aoao  pono  o  ka  Haku  ? 

11  Eia  hoi,  ano  la  e  kau  mai  ana 
ka  lima  o  ka  Haku  maluna  ou,  a  e 
makapo  no  oe,  aole  e  ike  aku  i  ka 
la  a  hiki  i  kekahi  manawa.  Haule 
koke  mai  la  maluna  ona  ka  pouli 
a  me  ka  moowiui.  Holoholo  ae 
la  ia  e  imi  i  mea  alakai  lima  nona. 

12  Alaila  ike  ae  la  ke  kiaaina  i  ka 
mea  i  hanaia  mai  ai,  manaoio  aku 
la  ia  me  ka  mahalo  aku  i  ke  ao  ana 
a  ka  Haku. 

13  Holo  aku  la  o  Paulo  ma  mai 
Papo  a  hiki  mai  i  Perege  no  Pame- 
pulia :  a  haalele  a  Ioane  ia  laua,  a 
hoi  aku  la  i  Ierusalema. 

14  H  A  haalele  iho  la  laua  ia  Pe- 
rege,  a  hele  mai  la  i  Anetioka  no 
Pisidia,  a  komo  ae  la  iloko  o  ka 
halehalawai  i  ka  la  Sabati,  a  noho 
iho  la. 

15  A  mahope  o  ka  heluhelu  ana 
o  ke  kanawai  a  me  ka  na  kaula,  kii 
ae  la  na  luna  o  ka  halehalawai  ia 
laua,  i  ae  la,  E  na  kanaka,  na  hoa- 
hanau,  iua  ia  olua  kekahi  olelo 
hooikaika  no  na  kanaka,  ea,  e  ole- 
lo  mai. 

16  Ku  mai  la  o  Paulo,  a  peahi  me 
ka  lima,  i  mai  la,  E  na  kanaka  o 
Iseraela,  a  me  ka  poe  makau  i  ke 
Akua,  e  hoolohe  mai. 

17  Na  ke  Akua  o  keia  poe  kana- 
ka  o  Iseraela  i  wae  ae  ko  kakou 
kupuna,  a  hookiekie  iho  la  ia  poe 
kanaka  i  ko  lakou  noho  ana  i  Ai- 
gupita,  a  lawe  mai  ia  lakou,  mailo- 
ko  mai  o  ia  wahi,  me  ka  lima  ka- 
kauha; 

18  Nana  no  lakou  i  hiipoi  ma  ka 
waonahele  i  na  makahiki  he  ka- 
naha. 

19  A  pau  na  lahuikanaka  ehiku 
ma  ka  aina  ma  Kanaana  i  ka  anaiia, 
nana  no  i  puunaue  i  ko  lakou  ai- 
na  no  lakou  raa  ka  hailona  ana. 

20  A  mahope  iho  o  ia  mau  mea, 
haawi  mai  la  ia  i  mau  lunakana- 
wai,  i  eha  paha  haneri  makahiki  a 
me  kanalima,  a  hiki  i  ka  wa  o  Sa- 
muela,  ke  kaula. 

21  A  ia  wa  mai,  nonoi  aku  lakou 
i  alii  nui ;  a  haawi  mai  la  ke  Akua 
ia  Saulo  i  keiki  a  Kisa  no  lakou, 
he  kanaka  no  ka  ohana  a  Benia- 
mina,  hookahi  no  kanaha  maka- 
hiki. 


Ka  olelo  a  Paulo. 


MOKUNA  XIII. 


Ku  e  na  Iudaio. 


22  Alaila,  kapae  ae  la  kela  ia  ia,  a 
hookiekie  ae  la  ia  Davida  i  alii  no 
lakou;  hoike  mai  la  ia,  i  mai  la 
ia  ia,  Ua  loaa  ia'u  o  Davida  a  Iese, 
he  kanaka  ku  pono  i  ko'u  naau, 
nana  no  e  hana  i  ko'u  makeniake 
a  pau. 

23  Ua  hoopuka  mai  ke  Akua  ia 
Iesu  noloko  mai  o  kana  poe  ma- 
mo,  e  like  me  kana  olelo  mua  ana 
mai,  i  mea  ola  no  ka  Iseraela. 

24  Mamua  o  koua  hiki  ana  mai, 
ua  hai  mua  mai  no  o  Ioane,  i  ka 
bapetizo  ana  o  ka  mihi  i  na  kanaka 
a  pau  o  Iseraela. 

25  A  hoopau  o  Ioane  i  kana  hana, 
ninau  mai  la  ia,  Owai  la  wau  i  ko 
oukou  manao  ?  Aole  au  ia.  Aia 
hoi,  ke  hele  mai  nei  kekahi  maho- 
pe  o'u,  aole  au  e  pono  ke  Avehe  i 
na  kamaa  o  kona  mau  kapuwai. 

26  E  na  kanaka,  na  hoahanau,  na 
mamo  a  Aberahama,  a  me  ka  poe 
o  oukou  nei  e  makau  i  ke  Akua, 
ua  hoounaia  mai  ia  oukou  nei  ka 
olelo  o  keia  ola. 

27  No  ka  mea,  o  ka  poe  i  noho 
ma  Ierusalema,  a  me  ko  lakou 
mau  alii,  aole  lakou  i  ike  ia  ia,  a 
me  ka  leo  a  na  kaula,  ka  mea  i 
heluheluia  i  na  la  Sabati  a  pau,  ua 
hooko  lakou  ia  leo  i  ko  lakou  hoo- 
hewa  ana  ia  ia. 

28  Aole  no  i  loaa  ia  lakou  kekahi 
hala  e  make  ai,  aka,  nonoi  aku  la 
lakou  ia  Pilato  e  make  ia. 

29  A  pau  ae  la  na  mea  i  palapa- 
laia  nona,  i  ka  hookoia  e  lakou, 
lawe  mai  la  lakou  ia  ia,  mai  ka 
laau  mai,  a  waiho  inaloko  o  ka  ha- 
le  kupapau. 

30  Na  ke  Akua  no  ia  i  hoala  mai 
mai  ka  make  mai. 

31  Ikeia  mai  la  no  ia  i  na  la  he 
nui  e  ka  poe  i  hele  pu  me  ia,  mai 
Oalilaia  mai  a  Ierusalema,  na  lakou 
no  ia  i  hoike  aku  ai  i  kanaka. 

32  Ke  hai  aku  nei  makou  i  ka 
olelo  maikai  ia  oukou,  i  ka  olelo 
hoopomaikai  i  haiia  i  na  kupuna ; 

33  Oia  ka  ke  Akua  i  hooko  mai 
nei  i  ka  lakou  mau  mamo,  ia  ma- 
kou,  i  kona  hoala  ana  mai  ia  Iesu ; 
e  like  me  ka  mea  i  palapalaia  ma 
ka  Halelu  elua,  O  oe  no  ka'u  Kei- 
ki,  i  keia  la  wau  i  hoohanau  ai  ia  oe. 


34  A  no  kona  hoala  ana  mai  ia  ia 
mui  ka  make  mai,  aole  hoi  ia  e  hoi 
hou  i  ka  palaho,  i  mai  la  ia  penei, 
E  haawi  aku  wau  ia  oukou  i  ka 
lokomaikai  oiaio  o  Davida. 

35  No  ia  mea,  i  mai  no  hoi  ia  ma 
kahi  e,  Aole  oe  e  haawi  aku  i  kau 
mea  hoano  e  ike  i  ka  palaho. 

36  Aka,  o  Davida,  hookauwa  aku 
la  ia  na  kona  hanauna,  ma  ka  ma- 
nao  o  ke  Akua,  a  hiamoe  iho  la  ia, 
a  hui  pu  ia  iho  la  me  kona  poe  ku- 
puna,  a  ike  i  ka  palaho. 

37  Aka,  o  ka  mea  a  ke  Akua  i 
hoala  mai  ai,  aole  ia  i  ike  i  ka  pa- 
laho. 

38  1f  No  ia  mea,  e  ike  pono  ou- 
kou,  e  na  kanaka,  na  hoahanau, 
ma  ona  la,  ua  haiia'ku  ia  oukou  ke 
kala  ana  o  ka  hala. 

39  A  o  na  mea  a  pau,  aole  e  hiki 
ia  oukou  ma  ke  kanawai  o  Mose 
ke  hoaponoia,  ua  hoaponoia  no 
ma  ona  la  ka  poe  manaoio  a  pau. 

40  Nolaila,  e  malama  pono  ou- 
kou,  o  hiki  mai  auanei  maluna  o 
oukou,  ka  mea  i  oleloia  mai  ai  e 
na  kaula ; 

41  E  ka  poe  hoowahawaha,  e  na- 
na  mai  oukou,  e  pilihua  hoi,  a  e 
hoomawale;  no  ka  mea,  ke  hana 
nei  au  i  ka  hana  i  ko  oukou  mau 
la,  ina  e  hai  aku  kekahi  ia  oukou 
ia  hana,  ina  aole  no  oukou  e  ma- 
naoio  mai. 

42  I  ka  hele  ana  o  na  Iudaio  iwa- 
ha  o  ka  halehalawai,  nonoi  aku  la 
na  kanaka  e  ae  i  hai  hou  ia  mai 
keia  mau  olelo  ia  lakou  ia  la  Saba- 
ti  mai. 

43  A  i  ka  hoi  ana  o  ko  ka  haleha- 
lawai,  he  nui  loa  ka  poe  Iudaio,  a 
me  ka  poe  haipule  i  huli  mua  i  ha- 
hai  aku  ia  Paulo,  laua  me  Barena- 
ba ;  na  laua  no  i  olelo  mai  ia  la- 
kou,  a  hooikaika  mai  ia  lakou  e 
ku  paa  ma  ka  maikai  o  ke  Akua. 

44  f  A  hiki  i  ka  la  Sabati,  koko- 
ke  pau  loa  ke  kulanakauhale  i  ke 
akoakoa,  e  hoolohe  i  ka  olelo  a  ke 
Akua. 

45  A  ike  aku  la  ka  poe  Iudaio  i 
ka  nui  o  kanaka,  piha  loa  lakou  i 
ka  paonioni,  hoopohala  aku  la  i  na 
mea  a  Paulo  i  olelo  ai,  hoopaapaa 
a  olelo  hoino  aku  la. 

Hooinaauia  o  Paulo. 


OIHANA. 


Kuhihewa  na  kanaka. 


46  Alaila,  hooikaika  mai  la  o 
Paulo  laua  me  Barenaba,  i  mai  la, 
He  mea  pono  ke  hai  mua  ia  ia  ou- 
kou  ka  oielo  a  ke  Akua ;  ua  kapae 
oukou  ia  mea,  a  ua  manao  oukou 
ia  oukou  iho,  aole  oukou  e  pono 
ke  ola  loa,  eia  hoi,  ke  huli  aku  nei 
maua  i  ko  na  aina  e. 

47  No  ka  mea,  pela  ka  Haku  i 
kauoha  mai  ai  ia  makou,  Ua  hoo- 
noho  wau  ia  oe  i  malamalama  no 
ko  na  aina  e,  i  lilo  oe  i  mea  e  ola'i 
a  hiki  i  na  kukuiu  o  ka  honua. 

48  A  lohe  ko  na  aina  e  i  keia,  oli- 
oli  lakou,  a  hoonani  aku  la  lakou  i 
ka  olelo  a  ka  Haku :  a  o  ka  poe  i 
waeia  no  ke  ola  loa,  manaoio  aku 
no  lakou. 

49  A  haiia  no  hoi  ka  oielo  a  ka 
Haku  ma  ia  aina  a  pau. 

50  Hookonokono  aku  la  ka  poe 
Iuelaio  i  na  wahine  haipule  koikoi, 
a  me  na  mea  kiekie  o  ke  kulana- 
kauhale,  a  pai  mai  la  lakou  ma  ka 
lioomaau  no  Paulo  a  me  Barenaba, 
a  kipaku  aku  la  ia  laua  mai  ko  la- 
kou  wahi  aku. 

51  A  lulu  aku  la  laua  i  ka  lepo  o 
ko  laua  mau  wawae  ia  lakou,  a  lie- 
le  mai  la  laua  i  Ikonio. 

52  Piha  loa  iho  la  na  haumana  i 
ka  olioli,a  me  ka  Uhane  Hemolele. 

MOKUNA  XIV. 

Hoomaauia  o  Paulo.    8Manaoia  he  akua.    1!) 
Hailukuia.    21  Ka  hoi  hou  ana  i  Anetioka. 

AIA  ma  Ikonio,  komo  ae  la  laua 
iloko  o  ka  halehalawai  o  na 
Iuelaio,  a  no  ka  laua  olelo  ana,  nui 
loa  na  Iudaio  a  me  na  Helene  i  ma- 
naoio  aku. 

2  Aka,  o  ka  poe  luelaio  i  hoomalo- 
ka,  hookonokono  lakou,  a  hoouau- 
kiuki  i  na  uhane  o  ko  na  aina  e  i 
na  hoahanau. 

3  Loihi  loa  no  nae  ko  laua  hoo- 
mau  ana  e  olelo  wiwo  ole  aku  no  ka 
Haku,  nanano  i  hoike  mai  i  kaoia- 
io  o  ka  olelo  o  kona  lokomaikai,  a 
liaawi  mai  la  no  hoi  ia  i  nahoailona 
a  me  na  mea  kupauaha  a  ko  laua 
lima  i  hana'i. 

4  Mokuahana  ae  la  ka  ahakanaka 
o  ke  kulanakauhale ;  me  na  iuelaio 
kekahi,  me  na  lunaolelo  kekahi. 

5  A  i  ka  wa  i  hoao  ai  ko  na  aina 
e,  a  me  ka  poe  iuelaio,  me  ko  lakou 

alii,  e  hana  ino  aku  ia  laua,  a  e  hai- 
luku  aku ; 

6  Ike  e  no  laua,  a  mahuka  aku  la 
i  na  kulanakauhale  o  Lukaonia  ia 
Lusetera  a  me  Derebe,  a  me  ka  ai- 
na  i  puni  mai. 

7  A  malaila  laua  i  hai  mai  ai  i  ka 
euanelio. 

8  ^|  E  noho  ana  kekahi  kanaka 
ma  Lusētera,  ua  nawaliwali  na  wa- 
wae,  ua  oopa  ia,  mai  ka  opu  mai  o 
kona  makuwahiue,  aole  loa  ia  i 
hele: 

9  Lohe  aku  la  oia  ia  Paulo  e  olelo 
ana,  a  haka  pono  mai  la  oia  ia  ia, 
a  ike  iho  la,  he  manaoio  kona  e 
hooliia'i, 

10  I  mai  la  ia  me  ka  leo  nui,  E 
ku  pololei  ae  iluna  ma  kou  mau  wa- 
wae.     Lelele  ae  Ia  ia  a  hele  aku  la. 

11  Ike  aku  la  ka  ahakanaka  i  ka 
mea  a  Paulo  i  hana'i,  hookiekie  aku 
la  lakou  i  ko  lakou  leo,  i  aku  la,  ma 
ka  olelo  Lukaonio,  Ua  iho  mai  na 
akua  io  kakou  nei,  ma  ke  ano  o  ka- 
naka. 

12  Kapa  aku  la  lakou  ia  Barena- 
ba  o  Dia;  a  me  Paulo  hoi,  o  Here- 
me,  no  ka  mea,  ia  ia  no  ka  olelo. 

13  Na  ke  kahuna  o  Dia,  o  ka  mea 
ma  ke  alo  o  ua  kulanakauhale  la, 
nana  no  i  lawe  mai  i  na  hipikane,  a 
me  na  lei,  ma  na  puka  pa,  manao 
iho  la  e  kaumaha  aku  me  ka  aha- 
kanaka. 

14  A  lohe  na  lunaolelo,  o  Barena- 
ba  laua  me  Paulo,  haehae  laua  i  ko 
laua  aahu,  a  holo  aku  la  iwaena  o 
ka  ahakanaka,  e  hea  aku  aua, 

15  I  aku  la,  E  na  kanaka,  no  ke 
aha  la  oukou  e  hana  mai  ai  i  keia 
mau  mea  ?  he  mau  kauaka  no  ma- 
ua,  o  ko  kakou  ano  hookahi  ano 
no  ;  a  ke  hai  aku  nei  no  hoi  maua 
ia  oukou  i  ka  olelo  maikai,  i  huli 
ai  oukou  mai  keia  mau  mea  lapu- 
wale  aku  a  i  ke  Akua  ola,  ka  mea 
nana  i  hana  ka  lani,  a  me  ka  honua, 
a  me  ke  kai,  a  me  na  mea  a  pau 
iloko  o  lakou : 

16  I  na  hanauna  maiuua,  waiho 
wale  aku  no  ia  i  ko  na  aina  a  pau, 
e  hele  ai  ma  ko  lakou  aoao  iho. 

17  Aka  hoi,  aole  ia  i  waiho  wale 
ia  ia  iho,  me  ka  hoike  ole  ia  niai; 
haua  maikai  mai  no  ia,  a  haawi 


Hailukuia  o  Paulo. 


MOKUNA  XV. 


Ka  ahaolelo  ana. 


mai  no  ia  i  ka  ua,  mai  ka  lani  mai, 
a  me  na  kau  ai  e  hoopiha  mai  ana 
i  ka  naau  i  ka  ai,  a  me  ka  olioli. 

18  I  ka  laua  olelo  ana  i  keia  mau 
mea,  mai  hiki  ole  no  ia  laua  ke  hoo- 
paa  mai  i  ka  ahakanaka,  i  ole  lakou 
e  kaumaha  aku  na  laua. 

19  1f  Hele  mai  la  kekahi  poe  lu- 
daio  mai  Anetioka  mai,  a  mai  Iko- 
nio  mai,  hookonokono  ae  la  i  ka 
ahakanaka,  a  hailuku  no  ia  Paulo, 
a  kauo  aku  la  ia  ia  mawaho  o  ke 
kulanakauhale,  manao  iho  la  lakou, 
ua  make  loa  ia. 

20  Aka,  i  ke  ku  poai  ana  mai  o  na 
haumana  ma  o  na  la,  ala  mai  la  ia, 
a  hele  mai  la  iloko  o  ke  kulanakau- 
hale.  A  ia  la  ae,  hele  pu  aku  la  ia 
me  Barenaba  i  Derebe. 

21  Hai  mai  la  laua  i  ka  olelo  mai- 
kai  i  ko  ia  kulanakauhale,  a  hoo- 
haumana  mai  la  i  kekahi  poe,  alaila 
hoi  aku  la  i  Lusetera,  a  me  Ikonio, 
a  me  Anetioka, 

22  E  hookupaa  ana  i  na  Uhane  o 
na  haumana,  e  hooikaika  ana  ia  la- 
kou  e  kupaa  ma  ka  manaoio,  no 
ka  mea,  me  ka  popilikia  he  nui  loa, 
e  komo  ana  kakou  iloko  o  ke  au- 
puni  o  ke  Akua. 

23  A  e  koho  ana  no  lakou  i  na  lu- 
nakahiko,  ma  kela  ekalesia,  keia 
ekalesia,  pule  aku  la  a  me  ka  hoo- 
keai,  a  haawi  aku  la  ia  lakou  i  ka 
Haku,  i  ka  mea  a  lakou  i  manaoio 
aku  ai. 

24  Kaahele  ae  la  laua  ia  Pisidia,  a 
hiki  ae  la  i  Pamepulia. 

25  Hai  mai  la  lana  i  ka  olelo  ma 
Pere»;e,  a  iho  ae  la  i  Atalia. 

26  Mailaila  ko  laua  holo  ana  aku 
i  Anetioka  i  kahi  o  laua  i  haawi- 
ia'ku  ai  i  ka  lokomaikai  o  ke  Akua, 
no  ka  hana  a  laua  i  hoopau  ai. 

27  A  hiki  ana  ae  ilaila,  hoakoakoa 
mai  la  laua  i  ka  ekalesia,  a  hai  mai 
la  i  na  mea  a  ke  Akua  i  hana  mai 
ai  me  laua,  a  me  kona  wehe  ana  i 
ka  puka  o  ka  manaoio  no  ko  na  ai- 
na  e. 

28  Noho  liuliu  laua  malaila  me  na 
haumana. 

MOKUNA  XV. 

Ke  ku  e  ana  no  ke  okipoepoe.  6  Ka  ahaolelo 
ana.  22  Kn  manan  a  lakou  i  ae  Like  ai.  'M 
Hookaawale  o  raulo  laua  o  Barcnnbo. 

AIHO  mai  la  kekahi  poe,  mai 
Iudea  mai,  ao  mai  la  lakou  i 
na  hoahanau,  Ina  aole  oukou  e  oki- 
poepoeia,  e  like  rae  ka  aoao  o  Mo- 
se,  aole  hiki  ia  oukou  ke  hoolaia. 

2  Nui  iho  la  ke  kamailio  ku  e,  a 
me  ka  hoopaapaa  ana  o  lakou  me 
Paulo  laua  me  Barenaba.  Manao 
iho  la  lakou  e  hele  o  Paulo,  me  Ba- 
renaba,  a  me  kekahi  poe  o  lakou, 
i  Ierusalema,  i  na  lunaolelo,  a  me 
na  lunakahiko,  no  keia  manao. 

3  Na  ka  ekalesia  lakou  i  kai  mai- 
kai  aku,  a  kaahele  lakou  ma  Poiui- 
ke,  a  ma  Samaria  e  hai  mai  ana  i 
ka  huli  ana  o  ko  na  aina  e ;  a  hoo- 
lioli  loa  lakou  i  na  hoahanau  a  pau. 

4  A  hiki  lakou  i  Ierusalema,  apo 
mai  la  ka  ekalesia  ia  lakou,  a  mo 
na  lunaolelo,  a  me  na  lunakahiko, 
a  hai  aku  la  lakou  i  na  mea  a  pau 
a  ke  Akua  i  hana  mai  ai  rae  lakou. 

5  Ku  mai  la  kekahi  poe  i  manaoio, 
noloko  mai  o  ka  aoao  Parisaio,  i 
mai  la,  Pono  ke  okipoepoe  ia  la- 
kou,  a  e  kauoha  aku  e  malama  i  ke 
kanawai  o  Mose. 

6  T[  Hoakoakoa  mai  la  ka  poe  lu- 
naolelo,  a  me  na  lunakahiko,  e  ku- 
kakuka  i  keia  mea. 

7  Nui  loa  iho  la  ka  hoopaapaa, 
alaila,  ku  mai  la  o  Petero,  i  mai  la 
ia  lakou,  E  na  kanaka,  na  hoaha- 
nau,  ua  ike  no  oukou  i  na  la  mu- 
mua,  wau  no  ko  kakou  mea  a  ke 
Akua  i  wae  ai,  i  lohe  ko  na  aina  e 
i  ka  olelo  maikai  ma  ko'u  waha,  a 
e  manaoio  mai. 

8  A  na  ke  Akua,  ka  raea  i  ike  i 
ka  naau,  i  koike  mai  no  lakou,  e 
haawi  ana  ia  lakou  i  ka  Uhane  He- 
molele,  me  ia  ia  kakou. 

9  Aole  ia  i   hookaawale  iki  ma- 
waena  o  kakou  a  me  lakou,  hoo 
maemae  no  ia  i  ko  lakou  naau  i  ka 
manaoio  ana. 

10  No  ia  mea  la  ea,  no  ke  aha  la 
oukou  e  hoao  aku  nei  i  ke  Akua  e 
kau  mai  maluna  o  ka  a-i  o  ua  hau- 
mana  i  ka  auamo  hiki  ole  ia  kakou 
a  me  ko  kakou  poe  kupuna,  ke 
amo? 

11  Ke  manaoio  nei  no  hoi  kakou, 
e  hoolaia'i  kakou  i  ka  lokomaikai 
mai  o  ka  Haku,  o  Iesu  e  like  me 
lakou. 

Hooholo  ka  manao 


OIHANA. 


ae  like. 


12  1  Alaila  noho  malie  ua  ahaka- 
naka  la  a  pau,  hoolohe  aku  la  ia  Ba- 
renaba  laua  me  Paulo,  i  ko  laua  hai 
ana  i  na  hoailona  mana,  a  me  na 
mea  kupanaha  a  ke  Akua  i  hana 
mai  ai  ma  o  laua  la  iwaena  o  ko  ua 
aina  e. 

13  1ī  Mahope  iho  i  ko  laua  oki  ana, 
alaila  olelo  mai  la  o  Iakobo,  i  mai 
]a,  E  na  kanaka,  na  hoahanau,  e 
hoolohe  mai  ia'u  : 

11  Ua  hai  mai  nei  o  Simeona  i  ko 
ke  Akua  hele  ana  mai  mamua  aku 
nei  e  ike  i  ko  na  aina  e,  e  lawe  mai 
i  kekahi  poekanaka  no  kona  inoa, 
mailoko  mai  o  lakou. 

15  Ua  pili  no  hoi  ka  olelo  a  na 
kaula  i  keia  mea :  penei  kapalapa- 
la  ana, 

16  A  mahope  iho,  e  hoi  hou  mai 
au,  a  e  kukulu  hou  ae  i  ka  halele- 
wa  o  Davida  i  hiolo ;  a  e  hookui- 
kui  hou  au  i  na  mea  hina,  a  e  ku- 
kulu  hou  ia ; 

17  I  imi  ai  hoi  na  mea  ikoe  o  ka- 
naka  i  ka  Haku,  a  me  ko  na  aina  e 
a  pau,  ka  poe  i  heaia  ko'u  inoa  ma- 
luna  o  lakou,  wahi  a  ka  Haku,  na- 
na  i  hana  keia  mau  mea. 

18  Mai  kinohi  mai  ua  ikeia  no  e 
ke  Akua  kana  hana  ana  a  pau. 

19  Nolaila  hoi,  ke  manao  aku  nei 
au,  aole  e  hookaumaha  i  ko  na  ai- 
na  e  i  hoohuliia  mai  i  ke  Akua : 

20  Ē  palapala  aku  no  nae  kakou 
ia  lakou,  e  hookaaokoa  lakou  i  na 
mea  haumia  o  na  kii,  a  me  ka  moe 
kolohe,  a  me  na  mea  umi  wale  ia,  a 
me  ke  koko. 

21  No  ka  mea,  he  poe  no  ko  Mose, 
mai  ka  wa  kahiko  mai,  ma  na  kula- 
nakauhalea  pau,  nana  e  ao  aku  ma 
kana,  ua  heluheluia  no  hoi  kaua 
maloko  o  na  halehalawai,  i  na  la  Sa- 
bati  a  pau. 

22  Alaila  manao  iho  la  na  lunao- 
lelo,  a  me  na  lunakahiko,  a  me  ka 
ekalesia  a  pau,  he  mea  pono  ke 
hoouna  aku  me  Paulo  laua  o  Bare- 
naba,  i  mau  kanaka  i  waeia,  mailo- 
ko  mai  o  lakou,  i  Anetioka,  o  Iuda 
i  kapaia  o  Baresaba,  a  me  Sila,  he 
mau  kanaka  koikoi  laua  mawaena 
o  na  hoahanau. 

23  Palapala  aku  la  lakou,  ma  ko 
lakou  lima,  penei :  Ke  aioha  aku 

nei  na  lunaolelo,  a  me  na  lunaka- 
hiko,  a  me  na  hoahanau,  i  na  hoa- 
hanau  o  na  lahuikanaka  e  ma  Ane- 
tioka,  a  ma  Suria,  a  ma  Kilikia; 

24  No  ka  mea,  ua  lohe  makou  i 
kekahi  poe  hele  aku,  mai  o  makou 
aku,  ua  hoohihia  ia  oukou  i  na  ole- 
lo,  me  ka  hoohuli  e  ana  i  ko  oukou 
uhane,  i  ka  i  ana  ae,  E  okipoepoe- 
ia  oukou,  a  e  malama  i  ke  kanawai ; 
aole  makou  i  kauoha  aku  ia  lakou 
pela. 

25  I  ko  makou  akoakoa  lokahi 
ana,  manao  makou,  he  mea  maikai 
ke  hoouna  aku  ia  oukou  i  kekahi 
mau  kanaka  i  kohoia,  i  hele  pu  me 
ka  makou  mau  mea  i  alohaia,  me 
Barenaba  laua  o  Paulo. 

26  Ua  haawi  ia  mau  kanaka  i  ko 
laua  ola  no  ka  inoa  o  ko  kakou  Ha- 
ku  o  Iesu  Kristo. 

27  Nolaila,  ua  hoouna  no  hoi  ma- 
kou  ia  Iuda,  laua  me  Sila,  a  na  laua 
no  e  hai  ana  aku  ma  ka  olelo  i  ke- 
ia  mau  mea  hookahi  no. 

28  No  ka  inea,  ua  īnanao  ka  Uha- 
ne  Heinolele  a  me  makou  no  hoi, 
aole  e  kau  maluna  o  oukou,  i  ke- 
kahi  mea  kaumaha  nui  aku ;  o  ke- 
ia  mau  mea  e  pono  ai  wale  no ; 

29  E  hookaaokoa  i  ka  io  i  mohai- 
ia  no  na  kii,  a  me  ke  koko,  a  me  na 
mea  i  umi  wale  ia,  a  me ka  moe  ko- 
lohe.  Ina  e  pili  ole  oukou  ia  mau 
mea,  ua  hana  maikai  oukou.  Alo- 
ha  oukou. 

30  A  kuuia  mai  la  lakou,  hele  la- 
kou  i  Anetioka ;  a  hoakoakoa  iho 
la  lakou  i  ka  ahakanaka,  haawi  aku 
la  lakou  i  ua  palapala  la. 

31  A  i  ko  lakou  heluhelu  ana,  olio- 
li  lakou  no  ka  olelo  hoolana. 

32  He  mau  kaula  no  hoi  o  Iuda 
laua  me  Sila,  a  hooikaika  aku  la 
laua  i  na  hoahanau,  me  na  olelo  he 
nui  loa,  a  hookupaa  iho  la  ia  lakou. 

33  Noho  iho  la  lakou  i  kekahi  wa, 
kuu  maikai  ia'ku  la  lakou,  mai  na 
hoahanau  aku,  i  hele  aku  i  na  lunao- 
lelo. 

34  Ua  maikai  no  hoi  i  ko  Sila  ma- 
nao  e  noho  malaila. 

35  A  o  Paulo  laua  o  Barenaba,  a 
me  kekahi  poe  nui  e  ae,  noho  no 
lakou  ma  Anetioka,  e  ao  ana,  a  e 
hai  ana  i  ka  olelo  a  ka  Haku. 


Ko  Paulo  kaahele  ana. 


MOKUNA  XVI. 


Ka  pilikia  ma  Pilipi. 


36  H  A  hala  kekahi  mau  la,  i  mai 
la  o  Paulo  ia  Bai  cnaba,  E  hele  hou 
kaua  eike  i  ko  kauamau  hoahanau 
ma  na  kulanakauhale  a  pau  a  kaua 
i  hai  aku  ai  i  ka  olelo  a  ka  Haku, 
pehea  i  noho  la. 

37  Manao  paa  iho  la  o  Barenaba, 
e  lawe  pu  aku  ia  Ioane  i  kapaia  o 
Mareko. 

38  Aole  nae  i  makemake  o  Paulo, 
e  lawe  pu  i  ka  mea  i  haalele  mai 
ia  laua  ma  Pamepulia,  a  hele  pu  ole 
aku  me  laua  i  ka  hana. 

39  Nolaila,  hoopaapaa  ikaika  ae  la 
laua,  a  hookaawale  iho  la  kekahi  i 
kekahi ;  lawe  pu  aku  la  o  Barena- 
ba  ia  Mareko,  a  holo  aku  la  i  Ku- 
pero. 

40  Koho  aku  la  o  Paulo  ia  Sila,  a 
hele  aku  la,  me  ka  haawiia  i  ka  lo- 
komaikai  o  ke  Akua  e  na  hoaha- 
nau. 

41  Hele  aku  la  i  Suria,  a  me  Kili- 
kia,  e  hookupaa  aku  ana  i  na  eka- 
lesia. 

MOKUNA  XVI. 

Ko  Paulo  kaahele  ana.  14  No  Ludia.  16  Ko 
Paulo  kipaku  ana  i  ka  uhane  kilokilo.  18 
Ka  paa  ana  o  Paulo,  laua  o  Sila. 

AHELE  aku  la  ia  i  Derebe  a 
me  Lusetera ;  aia  hoi,  malai- 
la  kekahi  haumana,  o  Timoteo  ko- 
na  inoa,  he  keiki  ia  na  kekahi  wa- 
hine  Iudaio  i  manaoio ;  a  o  kona 
makuakane  hoi  he  Helene. 

2  Ua  hoike  maikai  ia  oia  e  na  hoa- 
hanau  ma  Lusetera  a  me  Ikonio. 

3  Makemake  aku  la  o  Paulo  ia  ia 
e  hele  pu  me  ia;  lawe  iho  la  oia 
ia  ia,  okipoepoe  iho  la,  no  ka  poe 
Iuelaio  i  noho  ma  ia  mau  wahi ;  no 
ka  mea,  ua  ike  no  hoi  lakou  a  pau 
i  kona  makuakane,  he  Helene. 

4  A  i  ko  lakou  kaahele  ana  i  na 
kulanakauhale,  haawi  mai  la  ia  la- 
kou  e  malama  i  na  olelo  i  hooho- 
loia'i  e  na  lunaolelo,  a  me  na  luna- 
kahiko  ma  Ierusalema. 

5  Pela  i  hookupaaia'i  na  ekalesia 
ma  ka  manaoio,  a  hoonuiia  ae  la  ka 
ekalesia  i  kela  la  i  keia  la. 

6  A  hele  lakou  ma  Perugia,  a  me 
ka  aina  o  Galatia,  papa  mai  la  ka 
Uhane  Hemolele  ia  lakou,  mai  hai 
aku  i  ka  olelo  ma  Asia : 

7  A  hiki  mai  la  lakou  i  Musia,  ho- 


ao  iho  la  e  hele  ia  Bitunia;  aka, 
aole  i  ae  mai  ka  Uliane  ia  lakou. 

8  A  maalo  ae  ia  Musia,  iho  aku 
la  lakou  a  hiki  i  Teroa. 

9  A  ikea  mai  la  e  Paulo  i  ka  po  ka 
hihio;  ku  mai  lakekahikanakano 
Makedonia,  nonoi  mai  la  ia  ia,  i  mai 
la,  E  hele  mai  i  Makedonia,  e  ko- 
kua  mai  ia  makou. 

10  I  kona  ike  ana  i  ka  hihio,  imi 
koke  aku  la  makou,  e  hele  ia  Make- 
donia,  no  ka  mea,  i  ko  makou  ma- 
nao  ua  kahea  mai  ka  Haku  ia  ma- 
kou,  e  hai  aku  i  ka  euanelio  ia  la- 
kou. 

11  Nolaila  hoi,  hookuuia  makou 
mai  Teroa,  a  holo  pololei  aku  la  i 
Samoterake,  a  ia  la  iho,  i  Neapoli ; 

12  A  malaila  aku  i  Pilipi,  oia  ke 
kulanakauhale  nui  o  ia  aoao  o  Ma- 
kedonia,  he  panalaau  ia.  Noho  iho 
la  makou  ma  ia  kulanakauhale  i  ke- 
kahi  mau  la. 

13  A  i  ka  la  Sabati  hele  aku  la  ma- 
kou  iwaho  o  ke  kulanakauhale  ma 
kekahi  kahawai,  i  kahi  e  pule  mau 
ia'i ;  noho  iho  la  makou,  e  olelo 
aku  i  na  wahine  i  akoakoaia. 

14  H  A  o  kekahi  wahine,  o  Ludia 
kona  inoa,  no  ke  kulanakauhale, 
no  Tuateira,  he  wahine  kuai  i  ka 
lole  poni,  ua  hoomana  hoi  i  ke 
Akua,  hoolohe  mai  la  ia,  a  na  ka 
Haku  no  i  holahola  kona  naau,  i 
hoolohe  ia  i  na  mea  i  oleloia'i  e 
Paulo. 

15  A  bapetizoia  iho  la  ia,  a  me  ko 
kona  hale,  a  nonoi  mai  la  ia,  i  mai 
la,  Ina  manao  oukou  ua  malama 
pono  wau  i  ka  Haku,  e  hele  mai  i 
ko'u  hale,  e  noho  ai.  Koi  mai  la 
oia  ia  makou. 

16  H  I  ko  makou  hele  ana  i  kahi 
e  pule  ai,  halawai  mai  la  kekahi 
kaikamahine  me  makou  he  uhane 
kilokilo  koloko  ona ;  oia  no  ka  i 
waiwai  nui  ai  kona  mau  haku,  uo 
kana  kilokilo  ana. 

17  Hahai  mai  la  no  hoi  oiaia  Pau- 
lo  a  me  makou,  a  kahea  mai  la,  i 
mai,  O  keia  mau  kanaka,  he  mau 
kauwa  lakou  na  ke  Akua  kiekie  loa, 
na  lakou  no  i  hoike  mai  ia  kakou  i 
ke  ala  o  ke  ola. 

18  Hana  mai  no  ia  i  kelamea  i  na 
la  he  nui.     Ana  ae  la  o  Paulo,  a 

Bapetizoia  ka  luna 

huli  ae  la,  i  aku  la  i  ua  uhane  la,  Ke 
hookikina  aku  nei  au  ia  oe,  ma  ka 
inoa  o  Iesu  Kristo,  e  pukamai  ma- 
waho  ona,  Puka  mai  la  no  ia  ia 
hoia  no. 

19  H  A  ike  iho  la  kona  mau  ha- 
ku  ua  lilo  ko  lakou  mea  i  waiwai 
ai,  hopu  mai  lalakou  ia  Paulo  laua 
me  Sila,  a  kauo  aku  la  ia  laua  i  ka- 
hi  kuai,  i  na'lii; 

20  A  alako  aku  la  ia  laua  i  na  lu- 
na,  i  aku  la,  Ua  nui  loa  ka  hoo- 
hauuaeleanamai  okeia  mau  kaua- 
ka  Iudaio  i  ko  kakou  kalanakau- 
hale, 

21  A  ke  ao  mai  nei  laua  i  ka  aono 
pono  ole  ia  kakou  ke  apo  aku  a  ma- 
lama,  no  ka  mea,  he  poe  Roma  ka- 
kou. 

22  Ku  e  pu  mai  la  ka  ahakanaka 
ia  laua,  a  haehae  iho  la  na  luna  i  ko 
laua  kapa,  kauoha  aku  la  e  hahau 
ia  laua. 

23  Hahau  nui  mai  la  lakou  ia  la- 
ua,  hahao  aku  la  ia  laua  iloko  o  ka 
halepaahao,  kauoha  aku  la  i  ka  lu- 
na  o  ka  halepaahao,  e  kiai  ikaika 
loa  ia. 

24  I  ka  loaa  ana  o  keia  kauoha, 
hahao  aku  la  oia  ia  laua  maloko 
lilo  o  ka  halepaahao,  a  hoopaa  iho 
la  i  ko  laua  mau  wawae  ma  ka 
laau. 

25  U  A  i  ke  aumoe,  pule  aku  la  o 
Paulo  laua  o  Sila,  himeni  iho  la  i 
ke  Akua,  a  lohe  mai  la  ka  poe  paa- 
hao  ia  laua. 

26  Emo  ole  hoi  he  olai  nui,  haa- 
lulu  ae  la  ke  kumu  o  ka  halepaa- 
hao ;  a  wehe  koke  ia  iho  la  na  pu- 
ka  a  pau,  a  hemo  wale  no  hoi  na 
mea  paa  o  lakou  a  pau. 

27  A  o  ka  luna  o  ka  halepaahao, 
ala  iho  la  ia,  mai  ka  hiamoe  ana, 
ike  ae  la  ua  hamama  na  puka  o  ka 
halepaahao,  unuhi  aku  la  ia  i  ka 
pahikaua,  e  pepehi  ia  ia  iho ;  no 
ka  mea,  manao  iho  la  ia,  ua  holo 
na  paahao. 

28  A  hea  mai  la  o  Paulo  me  ka 
leo  nui,  i  mai  la,  Mai  hana  ino  oe 
ia  oe  iho;  no  ka  mea,  eia  no  ma- 
kou  a  pau. 

29  Noi  aku  la  ia  i  kukui,  lele  aku 
la  iloko,  e  haalulu  ana,  moe  iho  la 
imua  o  Paulo  laua  rae  Sila, 

OIHANa.  o  ka  halepaahao. 

30  A  kai  mai  la  ia  laua  mawaho, 
i  aku  la,  E  na  haku,  heaha  ka'u  e 
hana'i  i  ola  au  ? 

31  I  mai  la  laua,  E  manaoio  aku 
i  ka  Haku  ia  Iesu  Kristo,  a  e  ola 
oe  a  me  ko  ka  hale  ou. 

32  Hai  mai  la  laua  ia  ia  i  ka  olelo 
a  ka  Hakn,  a  i  ka  poe  a  pau  malo- 
ko  o  kona  hale. 

33  Ia  hora  no  o  ka  po,  lawe  ae  la 
oia  ia  laua,  a  holoi  iho  la  i  ko  laua 
mau  palapu ;  a  bapetizo  koke  ia 
iho  la  ia  a  me  kona  poe  a  pau. 

34  Alakai  aku  la  oia  ia  laua  iloko 
o  kona  hale,  a  kau  mai  i  ka  papa- 
aina,  a  olioli  iho  la  ia  me  kona  mau 
ohua  a  pau,  me  ka  manaoio  aku  i 
ke  Akua. 

35  A  ao  ae  la,  hoouna  mai  la  na 
luna  i  ilamuku,  i  mai  la,  E  kuu 
aku  i  kela  mau  kanaka. 

36  A  hai  aku  la  ka  luna  o  ka  ha- 
lepaahao  i  keia  mau  olelo  ia  Paulo, 
Ua  hoouna  mai  nei  na  luna  e  kuu 
wale  aku  ia  olua ;  no  ia  mea,  e  pu- 
ka  iwaho,  a  e  bele  me  ka  maluhia. 

37  Aka,  i  mai  ia  o  Paulo  ia  lakou, 
Ua  hahau  akea  mai  la  lakou  iama- 
ua  he  mau  Roma,  rae  ka  hooku 
ole  i  ka  hala,  a  ua  hahao  mai  ma- 
loko  o  ka  halepaahao ;  a  ke  manao 
nei  anei  lakou  e  kipaku  malu  ia 
maua?  Aole  loa  pela;  na  lakou 
no  e  kii  mai,  a  e  kai  aku  ia  maua 
iwaho. 

38  Hai  ae  la  na  ilamuku  i  keia 
mau  olelo  i  na  luna ;  a  lohe  lakou, 
he  mau  Roma,  makau  iho  la  lakou. 

39  Hele  ae  la  lakou,  nonoi  ae  la 
ia  laua,  a  kai  aku  la  mawaho,  no- 
noi  aku  la  e  haalele  laua  ia  kulana- 
kauhale. 

40  A  hele  aku  la  laua  mawaho  o 
ka  halepaahao,  a  komo  aku  la  ilo- 
ko  o  ka  hale  o  Ludia;  a  ike  laua  i 
na  hoahanau,  hooikaika  aku  la  ia 
lakou,  alaila  hele  aku  la  laua. 

MOKUNA  XVII. 


Ke  ao  ana  a 
Berea. 


Paulo  ma  Tesalonike.    10  Ma 
23  Ka  manao  o  kanaka. 


AKAAHELE  laua  ma  Amepi- 
poli,  a  ma  Apolonia,  hele  ac 
la  laua  i  Tesalonike,  a  malaila  ke- 
kahi  halehalawai  o  ka  poe  Indaio. 
2  Komo  aku  la  o  Paulo  io  lakou 
la,  e  like  me  kona  aoao  mau,  a 


Ko  Beroia  poe.  MOKUNA  XVII. 

ekolu  Sabati  ana  i  kamailio  aku  ai 
ia  lakou,  ma  ka  palapala  hemolele ; 

3  E  wehewehe  ana  a  e  hooiaio 
aua,  he  pono  ke  inake  ka  Mesia,  a 
e  ala  hou  ae  mai  ka  make  mai ;  a 
o  Iesu  nei,  ka  mea  a'u  e  hai  aku 
nei  ia  oukou,  oia  no  ka  Mesia. 

4  A  ae  aku  la  kekalii  poe  o  lakou, 
a  hoopili  aku  la  me  Paulo  laua 
me  Sila,  a  me  kekaki  poe  Helene 
haipule  he  nui  loa,  a  me  na  wahine 
koikoi  aole  kakaikahi. 

5  T[  Lili  nae  na  Iudaio  manaoio 
ole,  a  kii  aku  la  i  mau  kanaka  ino 
o  ka  poe  palaualelo,  a  hoakoakoa 
iho  la  i  poe  nui,  a  hoohaunaele  iho 
la  i  ke  kulanakauhale,  lele  aku  la 
i  ka  hale  o  Iasona,  imi  iho  la  ia 
laua  e  alako  i  kanaka. 

6  A  i  ka  loaa  oleo  laua,  kauo  mai 
l:i  lakou  ia  Iasona,  a  me  kekahi 
poe  hoahanau  i  na  luna  o  ua  kula- 
nakauhale  la,  uwauwa  mai  la  la- 
kou,  O  keia  poe  nana  i  hoohauna- 
ele  i  ko  na  aina  a  pau,  ua  hele  mai 
hoi  lakou  ia  nei ; 

7  Na  Iasona  i  hookipa  ia  lakou. 
Ua  hana  lakou  a  pau  ma  ke  ku  e  i 
ke  kanawai  o  Kaisara ;  no  ka  mea, 
ke  olelo  mai  nei  lakou,  he  alii  e  o 
Iesu. 

8  Pioloke  iho  la  ka  aliakanaka,  a 
me  na  luna  o  ke  kulanakauhale  i 
keia  mau  mea,  i  ko  lakou  lohe  ana. 

9  A  lawe  lakou  i  uku  panai  no 
Iasona,  a  no  kekahi  poe  e  ae,  alaila 
hookuu  aku  la  ia  lakou. 

10  1[  Hoouua  koke  ae  la  na  hoa- 
hanau  ia  Paulo  laua  me  Sila  i  Be- 
roia  i  ka  po.  A  hiki  laua  ilaila, 
komo  ae  la  iloko  o  ka  halehalawai 
o  ka  poe  Iudaio. 

11  Oi  aku  ko  lakou  nei  maikai,  i 
ko  Tesalouike,  no  ka  mea,  ua  apo 
mai  lakou  i  ka  olelo  me  ka  manao 
koke,  huli  no  hoi  lakou  i  kela  la  i 
keia  la  ma  ka  palapala  hemolele, 
ina  paha  he  oiaio  keia  mau  mea. 

12  No  ia  mea,  nui  no  lakou  i  ma- 
naoio  mai,  a  me  na  wahine  Helene 
koikoi,  a  me  na  kane  aohe  uuku. 

13  A  ike  ka  poe  Iudaio  no  Tesa- 
lonike  ua  haiia  ka  olelo  a  ke  Akua 
ma  Beroia  e  Paulo,  hele  mai  no 
hoi  lakou  ilaila,  a  hoohauuaele  i 
kanaka. 


O  Paulo  ma  Atenai. 


14  Alaila  hoouua  koke  ae  la  na 
hoahanau  ia  Paulo  e  hele  i  kai ; 
aka,  noho  iho  la  o  Sila  laua  me 
Timoteo  malaila. 

15  A  o  ka  poe  alakai  aku  ia  Paulo, 
lawe  aku  la  lakou  ia  ia  i  Atenai. 
A  loaa  ia  lakou  kahi  kauoha  no 
Sila  laua  me  Timoteo,  e  hele  koke 
laua  io  na  la,  alaila  hoi  mai  la  la- 
kou. 

16  H  I  ko  Paulo  kali  ana  ia  laua 
ma  Atenai,  ua  hooeueuia  kona  na- 
au  iloko  ona,  i  kona  ike  ana,  ua 
lilo  loa  ke  kulanakauhale  i  ka  ma- 
lama  kii. 

17  Nolaila,  hoopaapaa  aku  la  ia 
me  ka  poe  Iiulaio  maloko  o  ka  ha- 
lehalawai,  a  me  kekahi  poe  haipu- 
le,  a  ma  kahi  kuai  no  hoi  i  kela  la 
i  keia  la,  me  ka  poe  i  halawai  rae 
ia. 

18  Hoopaapaa  aku  la  ia  ia  kekahi 
poe  akeakamai  o  ka  poe  Epikou- 
reio,  a  me  ka  poe  Setoiko.  A  i 
mai  la  kekahi  poe,  Heaha  ka  mea 
a  keia  haukae  e  olelo  mai  ai  ?  I 
mai  la  kekahi,  Me  he  kanaka  e  hai 
ana  i  na  akua  e  keia;  no  ka  mea, 
ua  hai  mai  la  no  oia  ia  Iesu  ia  la- 
kou,  a  me  ke  alahouana. 

19  Lalau  aku  la  lakou  ia  ia,  alawe 
aku  la  ia  ia  i  Areiopago,  i  aku  la, 
E  hiki  anei  ia  makou  ke  ao  i  keia 
olelo  hou  au  e  hai  mai  nei  ? 

20  No  ka  mea,  ke  lawe  mai  nei 
oe  i  na  mea  e  na  ko  makou  mau  pe- 
peiao,  ke  makemake  nei  makou  e 
ike  i  ke  ano  o  keia  mau  mea. 

21  (O  ko  Ateuai  a  pau  a  rae  ko 
laila  malihini,  o  ka  lakou  hana  wale 
no  keia,  o  ka  hai  mai  a  me  ka  hoo- 
lohe  aku  i  na  mea  hou.) 

22  U  Alaila  ku  mai  la  o  Paulo  ma- 
waenakonu  o  Areiopago,  i  mai  la, 
E  na  kanaka  o  Atenai  nei,  ke  ike 
nei  au,  ua  ikaika  loa  oukou  i  ka 
malama  i  na  akua,  ma  na  mea  a 
pau. 

23  No  ka  mea,  i  ko'u  hele  ana  ae, 
nana  aku  la  au  i  ko  oukou  mea  e 
hoomana'i,  a  ike  au  i  kekahi  lele, 
ua  palapalaia  nialuna  peuei,  NO  KE 
AKUA  IKE  OLE  IA.  Nolaila  o 
ka  meaaoukouehoomana  naaupo 
aku  ai,  oia  no  ka'u  e  hai  aku  nei  ia 
oukou. 

Kana  haiolelo  ana. 


24  0  ke  Akua  nana  i  hana  ke  ao 
nei,  a  me  na  mea  a  pau  iloko,  o  ka 
Haku  no  ia  o  ka  lani  a  me  ka  ho- 
nua,  aole  ia  e  noho  maloko  o  ka 
hale  i  hanaia  e  na  lima ; 

25  Aole  hoi  ia  i  malamaia  e  na  li- 
ma  kanaka,  aole  nae  ia  i  nele  i  ke- 
kahi  mea ;  nana  no  i  haawi  mai  nei 
ke  ola  no  na  mea  a  pau,  a  me  ka 
hanu,  a  me  na  mea  a  pau  ; 

26  A  nana  no  i  haua  i  na  lahuika- 
naka  a  pau  i  ke  koko  hookahi,  i  no- 
ho  lakou  ma  ka  honna  nei ;  aia  hoi, 
ua  paa  i  kona  mauao  kahiko  ka  ho- 
pe  o  na  wa,  a  me  na  mokuna  o  ko 
lakou  wahi  e  noho  ai ; 

27  I  imi  lakou  i  ke  Akua,  ina  pa- 
ha  lakou  e  haha  a  e  loaa  no  ia,  ao- 
le  hoi  ia  e  loihi  aku  o  kela  mea 
keia  mea  o  kakou ; 

28  No  ka  mea,  maloko  ona  e  ola 
nei,  a  e  hele  nei,  a  e  noho  nei  ka- 
kou  ;  e  like  me  ka  olelo  ana  a  ke- 
kahi  haku  mele  o  oukou,  He  poe 
keiki  kakou  nana. 

29  Ina  he  poe  keiki  kakou  na  ke 
Akua,  aole  pono  ia  kakou  ke  ma- 
nao  i  ko  ke  Akua  ano,  ua  like  ia 
me  ke  gula,  a  me  ke  kala,  a  me  ka 
pohaku  i  kalaiia  ma  ke  akamai  a 
me  ka  noonoo  o  kanaka. 

30  Hoomanawanui  mai  la  ke 
Akua  i  na  wa  o  keia  naaupo  ana ; 
aka,  i  keia  manawa,  ke  kauoha  mai 
nei  ia  i  kanaka  a  pau  ma  na  wahi 
a  pau  loa,  e  mihi. 

31  ISo  ka  mea,  ua  hoomaopopo 
oia  i  ka  la  e  hookolokolo  ai  i  ko  ke 
ao  nei  me  ka  pono,  na  ke  kanaka 
ana  i  olelo  ai ;  ua  hoike  pono  mai 
hoi  ia  i  ka  oiaio  o  ia  mea  i  na  ka- 
naka  a  pau,  i  kona  hoala  ana  mai 
ia  ia,  mai  ka  make  mai. 

32  H  A  lohe  lakou  i  ke  alahouana 
o  ka  poe  make,  hoohenehene  ke- 
kahi  poe ;  a  i  mai  la  kekahi,  E  hoo- 
lohe  hou  aku  paha  makou  ia  oe  i 
keia  mea. 

33  No  ia  mea,  hele  aku  la  o  Paulo 
n.ai  waena  aku  o  lakou. 

34  Aka  hoi,  pipili  aku  la  kekahi 
poe  ia  ia,  a  manaoio  aku  la,  o  Dio- 
nusio,  no  Areiopago,  kekahi  o  la- 
kou,  a  me  kekahi  wahine  o  Dama- 
ri  kona  inoa,  a  me  kekahi  poe  pu 
me  laua. 

OIHANA.  O  Paulo  ma  Korineto. 

MOKUNA  XVIII. 

Ka  hana  ana  a  Paulo,  a  me  ka  hookolokoloia 
mai  e  na  Iudaio. 

AMAHOPE   iho  o  keia  mau 
mea,  haalele  iho  la  o  Paulo 
ia  Atenai,  a  hele  ae  la  i  Korineto. 

2  A  loaa  ia  ia  kekahi  Iudaio,  o 
Akula  kona  inoa,  i  hanauia  ma 
Poneto,  ia  wa  mua  iho  kona  hiki 
ana  mai,  mai  Italia  mai,  me  kana 
wahine,  o  Perisekila,  (no  ka  men, 
ua  kauoha  aku  la  o  Kelaudio  i  ka 
poe  Iudaio  a  pau  e  haalele  ia  Eo- 
ma,)  a  hele  mai  la  ia  io  laua  la. 

3  A  no  ka  like  o  kana  oihana,  no- 
ho  ia  me  laua,  a  hana  iho  la ;  no 
ka  mea,  he  poe  humuhumu  hale- 
lole  lakou. 

4  Kamailio  ae  la  ia  maloko  o  ka 
halehalawai,  i  na  la  Sabati  a  pau,  e 
hoohuli  i  na  Iudaio  a  me  na  He- 
lene. 

5  A  hiki  mai  la  o  Sila  laua  me 
Timoteo,  mai  Makedonia  mai,  alai- 
la  ikaika  loa  o  Paulo  ma  ka  olelo, 
a  hoike  aku  la  i  na  Iudaio  ia  Iesu, 
oia  no  ka  Mesia. 

6  Kuee  aku  la  lakou,  olelo  hoino 
mai  la,  alaila  lulu  iho  la  ia  i  kona 
kihei,  i  mai  la  ia  lakou,  Aia  malu- 
na  o  ko  oukou  poo  iho  ko  oukou 
koko;  ua  maemae  au;  ma  keia 
hope  aku  e  hele  au  i  ko  na  aina  e. 

7  \\  Hele  aku  la  ia  mai  ia  wahi 
aku,  a  kipa  aku  la  i  ka  hale  o  ke- 
kahi  kanaka,  o  Iouseto  kona  inoa, 
ua  malama  i  ke  Akua;  ua  pili  no 
hoi  kona  hale  ma  ka  halehalawai. 

8  A  o  Kerisepo  ka  luna  o  ka  hale- 
halawrai,  manaoio  aku  la  ia  i  ka 
Haku  me  ko  kona  hale  a  pau.  A 
lohe  ko  Korineto  he  nui  loa,  a  ma- 
naoio  aku  la,  a  bapetisoia  iho  la. 

9  Olelo  mai  la  ka  Haku  ia  Paulo 
ma  ka  hihio  i  ka  po,  Mai  makau 
oe,  aka,  e  olelo  aku,  mai  hoomu- 
mule: 

10  No  ka  mea,  owau  pu  kekahi 
me  oe,  aole  hoi  e  lele  kekahi  ia  oe 
e  hana  ino  aku  ia  oe ;  no  ka  mea, 
ua  nui  o'u  poe  kanaka  maloko  o 
keia  kulanakauhale. 

11  Noho  iho  la  ia  malaila,  hooka- 
hi  makahiki  a  me  na  malama  keu 
eouo,  e  ao  ana  ia  lakou  ma  ka  ole- 
lo  a  ke  Akua. 


Ko  Galio  manao. 

12  1f  A  i  ka  wa  e  noho  ana  o  Ga- 
lio  i  alii  kiaaina  no  Akaia,  lele  lo- 
kaki  mai  la  na  Iudaio  maluna  o 
Paulo,  a  alakai  aku  la  ia  ia  ma  ka 
noho  hookolokolo. 

13  I  aku  la,  Ke  hooikaika  aku  nei 
keia  i  na  kanaka  e  hoomaua  aku  i 
ke  Akua,  ma  ka  mea  ku  ole  i  ke 
kanawai. 

11  A  ia  Paulo  e  oaka  ana  i  na 
waha,  olelo  ae  la  o  Galio  i  na  Iu- 
daio,  E  na  Iudaio,  ina  he  hewa 
keia,  a  he  mea  kolohe,  ina  he  pono 
ia'u  ke  hoomanawanui  ia  oukou : 

15  Aka,  ina  he  mea  ninau  no  ka- 
hi  huaolelo,  a  me  na  inoa,  a  me  ke 
kanawai  o  oukou,  ia  oukou  no  ka 
nana  aku  ia  mea.  Aole  loa  wau 
ake  e  noho  i  lunakanawai  ma  kela 
mau  mea. 

16  Kipaku  aku  la  oia  ia  lakou 
mai  ka  noho  hookolokolo  aku. 

17  Alaila  hopu  aku  la  na  Helene 
a  pau  ia  Sosetene,  i  ka  luna  o  ka 
halehalawai,  kuikui  aku  la  ia  ia 
imua  i  ke  alo  o  ka  noho  hookolo- 
kolo.  Aole  nae  i  manao  o  Galio  i 
keia  mau  mea. 

18  H  Noho  iho  la  o  Paulo  malaila 
i  kekahi  mau  la,  uwe  ae  la  i  na 
hoahanau,  holo  aku  la  ia  i  Suria,  o 
Perisekila  laua  me  Akula  kekahi 
pu  me  ia.  Ua  amu  e  kona  poo 
ma  Kenekerea,  no  ka  mea,  ua  hoo- 
hiki  ia. 

19  A  hele  mai  la  ia  i  Epeso,  a  ma- 
laila  ia  i  haalele  ai  ia  laua ;  a  komo 
aku  la  ia  iloko  o  ka  halehalawai,  a 
kamailio  aku  la  i  ka  poe  Iuelaio. 

20  Nonoi  aku  la  lakou  ia  ia  e  no- 
ho  hooliuliu  iho  me  lakou,  aole 
nae  ia  i  ae  mai. 

21  A  uwe  aku  la  ia  ia  lakou,  i  aku 
la,  He  mea  pono  ia'u  ke  malama  i 
keia  ahaaina  e  hiki  mai  ana,  ma 
Ierusalema ;  aka,  e  hoi  hou  mai 
no  wau  io  oukou  nei  ke  ae  mai  ke 
Akua.  Holo  aku  la  ia,  mai  Epeso 
aku. 

22  A  pae  aku  la  i  Kaisareia,  pii 
aku  la  ia,  a  uwe  ae  la  i  ka  ekalesia, 
alaila  hele  ae  la  ia  i  Anetioka. 

23  A  noho  malaila,  i  kekahi  wa, 
a  hele  aku  la,  kaahele  ae  la  i  na 
aina  a  pau  o  Galatia  a  me  Perugia, 
e  hooikaika  ana  i  na  haumana  a  pau. 


MOKUNA  XIX 


No  Apolo. 

24  H  Aia  kekahi  Iudaio,  o  Apolo 
kona  inoa,  i  hanauia  ma  Alekane- 
dero,  he  kanaka  akamai  i  ka  olelo, 
a  hele  ae  la  i  Epeso,  ua  ikaika  ia 
i  na  palapala  hemolele. 

25  Ua  aoia  mai  no  ia  ma  ka  aoao 
o  ka  Haku  ;  a  ikaika  ma  ka  naau, 
olelo  mai  la  ia,  a  ao  ikaika  mai  la 
i  na  mea  o  ka,  Haku,  o  ka  Ioane 
bapetizo  ana  wale  no,  kana  i  ike 
ai. 

26  Hoomaka  iho  la  ia  e  olelo  wi- 
wo  ole  mai  maloko  o  ka  halehala- 
wai.  A  lohe  o  Akula  laua  m  e  Peri- 
sekila,  kii  aku  la  laua  ia  ia,  a  hoa- 
kaka  pono  aku  la  ia  ia  i  ka  aoao  o 
ke  Akua. 

27  Manao  iho  la  ia  e  hele  aku  i 
Akaia,  alaila  palapala  aku  la  na 
hoahauau  i  na  haumana,  kauoha 
aku  la  ia  lakou  e  apo  mai  ia  ia.  A 
hiki  aku  la  ia,  kokua  nui  aku  la 
ia  i  ka  poe  manaoio,  no  ka  loko- 
maikaiia  mai. 

28  Hoohuli  nui  mai  la  ia  i  na  Iu- 
daio  imua  i  ke  alo  o  na  kanaka, 
hoakaka  ae  la  ma  na  palapala  he- 
molele  ia  Iesu  oia  no  ka  Mesia. 

MOKUNA  XIX. 

Ka  haawi  anao  ka  Uhane  Hemolele  ma  ke 
kau  ana  o  ko  Paulo  lima.  22  Ka  pioloke 
ma  Epeso. 

IKA  wa  a  Apolo  i  noho  ai  ma 
Korineto,  kaahele  o  Paulo  i  na 
aina  mauka,  a  hele  aku  la  i  Epeso ; 
a  loaa  ia  ia  kekahi  mau  haumana, 

2  I  mai  la  ia  lakou,  Ua  loaa  anei 
ia  oukou  ka  Uhane  Hemolele  i  ko 
oukou  manaoio  ana  ?  I  aku  la  la- 
kou  ia  ia,  Aole  makou  i  lohe  no  ka 
Uhane  Hemolele. 

3  I  mai  la  kela  ia  lakou,  I  ke  aha 
la  oukou  i  bapetizoia'i  ?  I  aku  la 
hoi  lakou  ia  ia,  I  ka  bapetizo  a 
Ioane. 

4  I  mai  la  o  Paulo,  Bapetizo  mai 
la  o  Ioane  i  ka  bapetizo  ana  o  ka 
mihi,  i  ka  i  ana  mai  i  kanaka,  e 
manaoio  aku  lakou  i  ka  mea  e  hiki 
mai  ana  mahope  ona,  o  ka  Mesia 
no  ia,  o  Iesu  no. 

5  A  lohe  lakou,  bapetizoia  iho  la  _ 
lakou  ma  ka  inoa  o  ka  Haku,  o 
Iesu. 

6  A  kau  aku  la  o  Paulo  i  na  lima 
maluna  iho  o  lakou,  hiki  mai  la  ka 

Haawiia  niai  ka  Uhane. 


OIHANA. 


No  Demeterio. 


Uhane  Hemolele  maluna  o  lakou ; 
a  olelo  ae  la  lakou  ma  ka  olelo  e, 
a  wanana  mai  la. 

7  A  oia  mau  kanaka  a  pau,  he 
umikumamalua  lakou. 

8  Hele  mai  la  ia  iloko  o  ka  hale- 
halawai,  olelo  wiwo  ole  mai  la, 
ekolu  malama  ana  i  hooakaka  ai,  a 
i  hoohuli  mai  ma  na  mea  o  ke  au- 
puni  o  ke  Akua. 

9  A  paakiki  kekahi  poe,  a  hoo- 
maloka  no  hoi,  olelo  ino  no  lakou 
i  keia  aoao  imua  i  ke  alo  o  kana- 
ka;  alaila  haalele  oia  ia  lakou  a 
hookaawale  iho  la  i  na  haumana,  a 
hoakaka  mai  la  ia  i  kela  la  i  keia 
la,  maloko  o  ke  kula  o  kahi  Tu- 
rano. 

10  Ua  hana  mau  ia  keia  mea  i  na 
makahiki  elua;  no  ia  mea,  lohe 
ka  poe  a  pau  i  noho  ma  Asia  i  ka 
olelo  a  ka  Haku,  a  Iesu,  o  ka  poe 
Iudaio  a  me  ka  poe  Helene. 

11  Na  ke  Akua  no  i  hana  i  na 
mea  mana  ano  e,  ma  na  lima  o 
Paulo. 

12  No  ia  mea,  laweia'ku  la,  mai 
kona  kino  aku,  na  hainaka  a  me 
na  pale,  no  ka  poe  mai,  a  haalele 
iho  la  ka  mai  ia  lakou,  a  puka  aku 
la  na  uhane  ino  mailoko  aku  o 
lakou. 

13  1  Hoao  nae  kekahi  poe  lu- 
daio,  he  poe  kuewa  mahiki  daimo- 
nio,  a  hea  aku  la  lakou  i  ka  inoa  o 
ka  Haku  o  Iesu  maluna  o  ka  poe 
i  loohia  e  na  uhane  ino,  i  aku  la, 
Ma  o  Iesu  la,  ka  mea  a  Paulo  e 
hai  mai  nei,  ke  hookikina  aku  nei 
makou  ia  oukou. 

14  Aia  malaila  kekahi  mau  keiki 
na  Sekeua,  he  Iudaio,  a  he  kahuna 
nui,  ehiku  lakou  i  hana  pela.   . 

15  Olelo  mai  la  ka  uhane  ino,  i 
mai,  Ua  ike  no  wau  ia  Iesu,  a  ua 
ike  no  hoi  au  ia  Paulo,  aka  hoi, 
owai  oukou  ? 

16  A  o  ke  kanaka  maloko  ona  ua 
uhane  ino  la,  lele  mai  la  ia  maluna 
o  lakou,  a  lanakila  iho  la  maluna 
o  lakou,  a  haua  ino  mai  la,  a  holo 
kohana  aku  la  lakou  mawaho  o  ia 
hale,  ua  eha  hoi. 

17  Ua  ikea  iho  la  keia  e  na  Iudaio 
a  pau,  a  me  na  Helene,  e  noho  ana 
īini  Epeso.     A  kau  mai  ka  makau 

maluna  o  lakou  a  pau,  a  ua  hoo- 
nuiia  ka  inoa  o  ka  Haku  o  Iesu. 

18  He  nui  na  mea  o  ka  poe  ma- 
naoio  i  hele  mai,  a  hai  mai,  a  hoi- 
ke  mai  i  ka  lakou  mau  hana. 

19  A  he  nui  na  mea  o  ka  poe  i 
hana  kilokilo,  i  lawe  mai  i  ka  lakou 
mau  buke,  a  puhi  iho  la  i  ke  ahi 
imua  o  kanaka  a  pau ;  a  helu  lakou 
ikekumukuai  o  ua  mau  buke  la 
ke  kuaiia,  he  kanalima  tausani  ha- 
palua. 

20  Pela  i  ulu  ai  me  ka  mana  ka 
olelo  a  ka  Haku,  a  lanakila  iho 
la. 

21  Tf  A  pau  keia  mau  mea  i  ka 
hanaia,  manao  iho  la  o  Paulo  ma 
ka  uhane,  e  kaahelema  Makedonia 
a  me  Akaia,  alaila,  e  hele  i  Ierusa- 
lema,  i  ae  la,  A  hiki  au  ilaila,  ma 
ia  hope  aku,  pono  ia'u  ke  ike  ia 
Roma. 

22  Hoouna  aku  la  ia  ma  Makedo- 
nia  i  kekahi  mau  hoalawehaua  ona 
elua,  o  Timoteo  laua  me  Eraseto  ; 
a  noho  iho  la  ia  ma  Asia  a  liuliu. 

23  Ia  manawa,  aole  okana  mai 
ka  pioloke  no  keia  aoao. 

24  No  ka  mea,  he  kanaka,  o  De- 
meterio  ka  inoa,  he  kahuna  hana 
kala  e  haua  aua  i  naluakini  kalano 
Diana,  a  nui  loa  iho  la  ka  waiwai 
i  loaa  mai  i  ka  poe  paahana. 

25  Hoakoakoa  ae  la  oia  ia  lakou, 
a  me  ka  poe  paahana  ma  na  mea 
me  ia,  i  aku  la,  E  na  kanaka,  ua  ike 
no  oukou,  no  keia  hana  i  loaa  mai 
ai  ka  kakou  waiwai. 

26  Ua  ike  no  hoi  oukou,  a  ua  lo- 
he,  aole  ma  Epeso  wale  no,  aka,  ma 
Asia  a  pau,  o  Paulo  nei  i  hooikaika 
aku  ai  a  i  hoohuli  i  kanaka,  he  nui 
loa,  me  ka  i  ana  ae,  aohe  akua  na 
mea  i  hanaia  e  na  lima. 

27  No  ia  mea,  aole  ka  kakou  oi- 
hana  wale  no  ke  aneane  lilo  i  mea 
ole;  aka,  o  ka  heiau  o  keia  akua 
nui  o  Diana  kekahi,  e  hoowahawa- 
haia,  a  kokoke  e  pau  i  ke  kahuliia 
ka  nani  o  ka  mea  i  hoomauaia'i  e 
ko  Asia  a  pau,  a  me  ko  ke  ao  nei. 

28  A  lohe  ae  la  lakou,  piha  iho  la 
lakou  i  ka  huhu,  wawa  aku  la,  i  ae 
la,  Nani  ka  mana  o  Diana  o  ko 
Epeso. 

29  Piha  iho  la  ke  kulanakauhale  a 


Ka  haunaele  ma  Epeso. 

pau  i  ka  haunaele.  Hopu  aku  la 
lakou  ia  Gaio,  a  rae  Arisetareko 
no  Makedonia,  he  mau  hoahele  no 
Paulo,  a  holo  lokahi  aku  la  lakou  i 
ka  hale  kiaka. 

30  Makemake  iho  la  o  Paulo  e  ko- 
mo  pu  aku  mawaena  o  na  kanaka, 
aole  nae  na  haumana  i  ae  aku  ia 
ia. 

31  A  o  kekahi  poe  luna  ma  Asia, 
he  poe  makamaka  nona,  hoouna 
aku  la  lakou,  kauoha  ae  la  ia  ia,  ao- 
le  hoike  ia  ia  iho  maloko  o  ka  hale 
kiaka. 

32  Nolaila  uwauwa  ae  la  kekahi 
poe  i  kekahi  mea  a  me  kela  poe  i 
kela  mea ;  no  ka  mea,  ua  mokua- 
hana  ua  ahakanaka  la;  a  o  ka  nui 
o  lakou,  aole  lakou  i  ike  i  ka  lakou 
mea  i  hoakoakoa'i. 

33  Hoeueu  ae  la  lakou  ia  Aleka- 
nedero,  noloko  mai  o  ka  lehulehu, 
na  ka  poe  Iudaio  ia  i  alakai  mai. 
Peahi  aku  la  o  Alekaned*ero  i  ka 
lima,  manao  iho  la  ia  e  hoapono  ia 
ia  iho  imua  o  na  kanaka. 

34  A  ike  lakou  he  Iudaio  ia,  ka- 
hea  aku  la  lakou  me  ka  leo  hooka- 
hi,  a  liuliu,  elua  no  hora,  Nani  ka 
mana  o  Diana  o  ko  Epeso. 

35  Hoolai  iho  la  nae  ke  kakaolelo 
i  ua  ahakanaka  la,  i  aku  la,  E  na 
kanaka  o  Epeso  nei,  owai  ke  kana- 
ka  ike  ole  i  ke  kulanakauhale  o 
Epeso  nei  he  poe  kakou  e  hooma- 
na  ana  ia  Diana,  i  ka  mea  i  haule 
no  Iupita  mai  ? 

36  No  ka  hiki  ole  i  kekahi  ke 
hoole  i  keia  mau  mea,  he  pono  ia 
oukou  e  hoolai,  aole  hoi  e  hana  wi- 
kiwiki. 

37  Ua  kai  mai  oukou  i  keia  mau 
kanaka,  aole  lakou  he  poe  hao  hei- 
au,  aole  hoi  i  olelo  hoino  i  ko  ou- 
kou  akua. 

38  No  ia  mea,  ina  i  loaa  ia  Deme- 
terio,  a  me  ka  poe  paahana  me  ia, 
ka  hala  o  kekahi,  ua  maopopo  nala 
hookolokolo,  a  me  na  lunakanawai. 
E  hoopii  lakou  kekahi  i  kekahi. 

39  Aka,  ina  imi  oukou  ma  kekahi 
mea  e,  e  hooponoponoia  ia  mea, 
ma  ka  ahakanaka  ku  i  kekanawai. 

40  No  ka  mea,  e  hoopiiia  mai  pa- 
ha  auanei  kakou,  no  ka  haunaele  o 
keia  la,  aole  hoi  e  hiki  ia  kakouke 

hai  aku  i  ka  mea  i  akoakoa'i  keia 
ahakanaka. 

41  A  i  ka  olelo  ana  i  keia  mea,  hoo- 
kuu  aku  la  ia  i  ua  ahakanaka  la. 

Kc  aohele  ana  o  Paulo  ma  Makedonia.  7  No 
EuUiko.  1S  Ka  olelo  aloha  a  Paulo  i  na 
lunakahiko  o  Epeso. 

MAHOPE  iho  o  ka  pau  ana  ae 
o  keia  haunaele,  hoakoakoa 
iho  la  o  Paulo  i  na  haumana,  a  ho- 
ni  ae  la,  a  puka  aku  la  iwaho,  e  he- 
le  i  Makedonia. 

2  Kaahele  ae  la  ia  ma  ia  mau  ai- 
na,  a  hooikaika  aku  la  ia  lakou 
me  ka  olelo  nui,  hele  aku  la  i  He- 
lene; 

3  Noho  iho  la  malaila  ekolu  mala- 
ma :  a  i  kona  kokoke  ana  e  holo  i 
Suria,  hoohalua  aku  la  na  Iudaio 
ia  ia,  nolaila,  manao  iho  la  ia  e  hoi 
ma  Makedonia  aku. 

4  Hele  pu  aku  la  me  ia  a  hiki  i 
Asia  o  Sopatero,  no  Beroia,  a  me 
Arisetareko  laua  o  Sekunedo  no 
Tesalonike,  a  me  Gaio  laua  o  Ti- 
moteo  no  Derebe,  a  me  Tukiko 
laua  o  Teropima  no  Asia. 

5  Hele  mua  aku  la  lakou  nei,  a 
kakali  iho  la  ma  Teroa  no  makou. 

6  A  mahope  iho  o  na  la  o  ka  be- 
rena  hu  ole,  holo  aku  la  makou  mai 
Pilipi  aku,  po  alima  hiki  aku  ma- 
kou  io  lakou  la  ma  Tcroa;  malai- 
la  makou  i  noho  ai  i  na  la  ehiku. 

7  A  i  ka  la  mua  o  ka  hebeuoma, 
i  ko  na  haumana  akoakoa  ana  e 
wawahi  i  ka  berena,  kamailio  mai 
la  o  Paulo  ia  lakou,  ua  makaukau 
hoi  e  holo  ia  kakahiaka  ae.  Hoo- 
loihi  hoi  i  ka  olelo  ana  a  hiki  i  ke 
aumoe. 

8  Ua  nui  uo  hoi  na  kukui  ma  ke 
keena  maluna,  i  kahi  a  makou  i 
akoakoa  ai. 

9  Noho  iho  la  kekahi  kanaka  opio- 
pio  ma  ka  pukamakani,  o  Eutuko 
kona  inoa,  ua  kaumaha  i  ka  hianioe 
nui;  a  i  ka  Paulo  kamailio  loihi 
ana,  pauhia  iho  la  ia  i  ka  hiamoe,  a 
hauleiho  la  ia  ilalo,  mai  ke  kolu  o 
ka  papa  mai,  a  hapaii.i  ae  la  ia,  ua 
make. 

10  Iho  mai  la  o  Paulo  ilalo,  moe 
iho  la  maluna  ona,  puliki  aku  la  ia 
ia,  i  mai  la,  Mai  makau  oukou ;  no 

Ka  olelo  aloha 


OIHANA 
eia  no  kona  ola  maloko 


ka  mea 
ona. 

11  Pii  hou  aku  la  ia,  wawahi  ae 
la  i  ka  berena,  ai  iho  la,  kamailio 
loihi  mai  la,  a  wanaao  ae,  alaila, 
hele  aku  la  ia. 

12  Lawe  mai  la  lakou  i  ua  kanaka 
opiopio  la,  ua  ola,  aole  okana  mai 
ko  lakou  olioli. 

13  T[  Hele  mua  aku  la  makou  ma 
ka  moku,  a  holo  aku  la  i  Aso :  ma- 
nao  iho  la  malaila  e  hoee  ia  Paulo 
maloko,  no  ka  mea,  pela  ia  i  kauoha 
mai  ai,  no  kona  makemake  e  hele 
wawae  ilaila. 

14  A  halawai  mai  la  ia  me  makou 
ma  Aso,  hoee  mai  la  makou  ia  ia,  a 
holo  ma  Mitulene. 

15  Holo  aku  la  makou  mailaila 
aku,  a  ao  ae  hiki  ma  Kio,  a  ia  la 
ae,  hiki  makou  i  Samo,  a  noho  ma 
Terogulio  ;  a  ia  la  ae,  hele  mai  ma- 
kou  a  Mileto. 

16  Ua  paa  no  ko  Paulo  manao,  e 
holo  ma  Epeso  ae,  aole  hoi  e  kali 
ma  Asia ;  no  ka  mea,  ua  wikiwiki 
no  ia,  ina  pono  ia  ia  ke  hiki  i  Ie- 
rusalema  ma  ka  la  Penetekota. 

17  1[  Hoouna  ae  la  ia,  mai  Mile- 
to  aku  a  Epeso,  e  kii  i  na  lunaka- 
hiko  o  ka  ekalesia. 

18  A  hiki  lakou  io  na  la,  i  mai  la 
oia  ia  lakou,  Ua  ike  no  oukou,  mai 
ka  la  makamua  a'u  i  hiki  mai  ai  i 
Asia  nei,  i  ke  ano  o  ko'u  noho  ana 
me  oukou  i  na  manawa  a  pau, 

19  E  hookauwa  ana'ku  na  ka  Ha- 
ku  me  ka  manao  hoohaahaa  apau, 
a  me  na  waimaka,  ame  na  pilikia  i 
loaa  ia'u,  no  ka  hoohalua  ana  o  na 
Iuelaio  ; 

20  Aole  hoi  au  i  huna  i  kekahi 
mea  pono,  aka,  ua  hoike  au  ia  ou- 
kou,  ua  ao  akuhoi  ia  oukou  ma  ke 
akea,  a  ma  kela  hale  a  ia  hale  aku, 

21  E  hoike  ana'ku  i  na  Iudaio,  a 
i  na  Helene,  i  ka  mihi  aku  i  ke 
Akua,  a  me  ka  manaoio  aku  i  ka 
Haku,  ia  Iesu  Kristo. 

22  Eia  hoi  au,  ke  hele  paa  aku 
nei  maka  uhane  i  Ierusalema ;  ao- 
le  nae  au  i  ike  i  na  mea  e  loohia  ai 
ia'u  ilaila : 

23  Aka,  ke  hoike  pono  mai  nei 
ka  Uhane  Hemolele  ma  nakulana- 
kauhale  a  pau,  i  mai,  Ua  makaukau 

i  na  lunakahiko. 
paa   a    me  ka    pilikia 


na    kaula 
no'u. 

24  Aole  hoi  au  e  manao  i  keia 
mau  mea,  aole  no  hoi  e  manao  wau 
he  mea  makemake  no'u  kuu  ola 
nei,  i  hoopau  wau  i  ko'u  hele  ana 
me  ka  olioli,  a  meka  oihana  i  loaa 
mai  ia'u  na  ka  Haku  mai,  na  Iesu  ; 
i  hoike  aku  no  hoi  au  i  ka  euanelio 
o  ka  lokomaikai  o  ke  Akua. 

25  Aia  hoi,  ano  la,  ua  ike  no  wau, 
aole  e  ike  hou  ia  ko'u  maka  e  ou- 
kou  a  pau,  ka  poe  au  i  hoike  aku 
ai  i  ke  aupuni  o  ke  Akua,  i  ko'u 
hele  ana  mawaena  o  oukou. 

26  No  ia  mea,  ke  hoike  aku  nei 
au  ia  oukou  i  keia  la,  ua  maemae 
au  i  ke  koko  o  na  mea  a  pau. 

21  No  ka  mea,  aole  au  i  molowa 
i  ko'u  hai  ana  aku  ia  oukou  i  ka 
makemake  a  pau  a  ke  Akua. 

28  1[  Nolaila  e  ao  oukou  ia  oukou 
iho,  a  me  ka  ohana  a  pau,  maluna 
ona  i  hooliloia'i  oukou  e  ka  Uhane 
Hemolele  i  poe  kahu.  E  hanai  i 
ka  ekalesia  o  ke  Akua,  i  ka  mea 
ana  i  kuai  ai  i  kona  koko  iho. 

29  No  ka  mea,  ua  ike  no  au  i  ke- 
ia,  a  hala  au,  alaila  e  komo  mai  na 
iliohae  ino  loa  iwaena  o  oukou,  ao- 
le  loa  lakou  e  minamina  i  ka  ohana. 

30  E  ku  mai  no  hoi  kekahi  poe 
kanaka  no  oukou  iho,  e  olelo  no  i 
na  mea  hoopunipuni  e  hoohuli  i 
haumana  mamuli  o  lakou. 

31  No  ia  mea,  e  makaala  oukou,  e 
hoomanao  hoi  i  na  makahiki  ekolu 
a'u  i  hoomaha  ole  ai  ke  ao  aku  ia 
oukou  a  pau  i  ka  po,  a  me  ke  ao, 
me  na  waimaka. 

32  E  na  hoahanau,  ano  la,  ke  haa- 
wi  aku  nei  au  ia  oukou  i  ke  Akua, 
a  i  ka  olelo  o  kona  lokomaikai,  i  ka 
mea  hiki  ke  hookupaa  ia  oukou,  a 
me  ka  haawi  ia  oukou  i  hooilina 
mawaena  o  ka  poe  a  pau  i  hoomae- 
maeia. 

33  Aole  loa  au  i  kuko  aku  i  ke 
kala,  a  me  ke  gula,  a  me  ka  aahu  o 
kekahi. 

34  Oiaio,  ua  ike  no  oukou,  ua  hoo- 
kauwa  mai  keia  mau  lima  no  ko'u 
hemahema,  a  no  ka  poe  me  a'u. 

35  Ua  hoike  aku  no  au  ia  oukou, 
i  na  mea  a  pau,  a  pela  hoi  e  pono 
ai  ke  hana  oukou,  a  e  kokua  aku 


Ka  hele  ana  o  Paulo 

a  i  Ierusaleraa. 


no  hoi  i  ka  poe  palupalu  ;  e  manao 
no  hoi  i  ka  olelo  a  ka  Haku,  a  Iesu, 
i  kana  i  ana  mai,  Ua  oi  aku  ka  po- 
maikai  o  ka  haawi  ana  aku  mamua 
o  ka  loaa  ana  mai. 

36  U  Olelo  mai  la  ia  i  keia  mau 
mea,  kukuli  iho  la  ia,  a  pule  aku 
la  rae  lakou  a  pau. 

37  Uwe  nui  iho  la  lakou  a  pau,  a 
hina  lakou  ma  ka  a-i  o  Paulo,  honi 
mai  la  ia  ia; 

38  No  kela  olelo  ana  i  i  mai  ai, 
aole  lakou  e  ike  hou  i  kona  maka, 
nolaila  ko  lakou  kaumaha  nui. 
Ukali  aku  la  lakou  ia  ia  ma  ka 
moku. 

MOKUNA  XXI. 

Ka  hele  ana  o  Paulo  a  hiki  i  Ierusalema.    27 
Paa  o  Paulo.    31  Ua  weheia. 

AI  ko  makou  kaawale  ana  aku, 
mai  o  lakou  aku,  ee  aku  la 
makou,  a  holo  pololei  mai  la  i  Ko, 
a  ia  la  ae,  i  Rode,  a  malaila  mai  i 
Patara. 

2  A  loaa  ia  makou  kekahi  moku 
e  holo  ana  i  Poinike,  ee  aku  la  raa- 
kou,  a  holo  aku  la. 

3  A  ike  aku  la  makou  ia  Kupero, 
haalele  aku  la  makou  ia  wahi  ma 
ka  lima  hema,  a  holo  aku  la  makou 
i  Suria,  a  pae  makou  ma  Turo ;  no 
ka  mea,  malaila  e  hooleiia'i  ka  uka- 
na  o  ka  moku. 

4  Loaa  ia  makou  kekahi  mau  hau- 
mana,  noho  iho  la  makou  ilaila  i 
na  la  ehiku  ;  olelo  raai  la  lakou  ia 
Paulo,  na  ka  Uhane,  i  pii  ole  oia  i 
Ierusalema. 

5  A  i  ka  pau  ana  o  keia  mau  la, 
haalele  iho  la  makou  ia  wahi  a  hele 
aku  la ;  ukali  aloha  mai  la  lakou  a 
pau,  a  me  na  wahine,  a  me  na  keiki 
ia  makou,  a  hiki  mawaho  o  ua  ku- 
lanakauhale  la ;  kukuli  iho  la  ma- 
kou  raa  kahakai,  pule  aku  la. 

6  Honi  ae  la  makou  i  kekahi  i  ke- 
kahi,  ee  aku  la  makou  i  ka  moku ; 
a  hoi  aku  la  lakou  i  ko  lakou  wahi. 

7  A  pau  ko  makou  holo  ana  ma 
ka  moku,  mai  Turo  mai,  hiki  ma- 
kou  i  Peiolemai,  honi  aku  la  i  na 
hoahanau,  a  noho  pu  iho  la  me  la- 
kou,  hookahi  la. 

8  A  ia  la  ae,  hele  mai  la  makou  ka 
poe  me  Paulo  a  hiki  i  Kaisarcia;  a 
komo  aku  la  iloko  o  ka  hale  o  Pi- 


lipo,  o  ke  kahuna  euanelio,  oia  ke- 
kahi  o  na  hiku,  a  noho  pu  iho  la 
makou  me  ia. 

9  Eha  ana  mau  kaikamahine  puu- 
paa  i  wanana  mai  la. 

10  Noho  iho  la  makou  ilaila  i  na 
la  he  nui,  a  iho  mai  la  kekahi  kau- 
la  mai  Iudea  mai,  o  Agebo  ka  inoa. 

11  A  hiki  mai  la  ia  io  makou  la, 
lawe  iho  la  ia  i  ko  Paulo  kaei,  na- 
kinaki  iho  la  i  kona  mau  lima  a  me 
na  wawae  ona  iho,  i  ae  la,  Ke  i  mai 
nei  ka  Uhane  Hemolele,  Penei  e 
nakinaki  ai  na  Iuelaio  ma  Ierusale- 
ma  i  ke  kanaka  nona  keia  kaei,  a  e 
haawi  aku  ia  ia  i  na  lima  o  ko  na 
aina  e. 

12  A  lohe  makou  i  kela  mau  mea, 
noi  ae  la  makou,  a  me  kolaila  poe 
ia  ia,  i  pii  ole  ia  i  Ierusalema. 

13  I  mai  la  o  Paulo,  Heaha  ka  ou- 
kou  e  hana'i  pela,  me  ka  uwe  mai, 
a  nahae  ko'u  naau  ?  No  ka  mea, 
ua  makaukau  no  wau,  aole  e  naki- 
naki  wale  no,  aka,  e  make  no  hoi 
kekahi  ma  Ierusalema,  no  ka  inoa 
o  ka  Haku  o  Iesu. 

14  Aole  loa  ia  i  ae  mai,  oki  ae  la 
makou,  i  iho  la,  E  hookoia  no  ko 
ka  Haku  makemake. 

15  A  mahope  iho  o  keia  mau  la, 
hoomakaukau  iho  la  makou,  a  pii 
aku  la  i  Ierusalema. 

16  Hele  pu  aku  la  no  me  inakou 
kekahi  poe  o  na  haumana,  no  Kai- 
sareia,  e  alakai  pu  ana  ia  Menaso- 
na,  no  Kupero,  he  haumana  kahi- 
ko  ia,  a  hookipaia  makou  e  ia. 

17  A  hiki  makou  i  Ierusalema, 
apo  mai  la  na  haumana  ia  makou 
me  ka  olioli. 

18  A  ia  la  ae,  hele  pu  aku  la  o 
Paulo  me  makou  io  Iakoho  la; 
malaila  no  na  lunakahiko  a  pau. 

19  Honi  aku  la  oia  ia  lakou,  hai 
pakahi  aku  la  ia  i  na  mea  a  pau  a 
ke  Akua  i  hana'i  i  ko  naaina  e,  ma 
kana  oihana. 

20  A  i  ko  lakou  lohe  ana,  hoomai- 
kai  aku  lakou  i  ke  Akua,  i  mai  la 
ia  ia,  E  ke  kaikaina,  ke  ike  nei  oe 
i  ka  nui  o  na  umi  tausani  o  na  Iu- 
daio  i  manaoio ;  ua  ikaika  loa  la- 
kou  a  pau  ma  ke  kanawai. 

21  Ua  lohe  lakou  nou,  ua  ao  aku 
oe  i  na  Iiulaio  a  pau  ma  na  aina  e, 

Nui  ka  uwauwa 


OIHANA. 


o  ka  akakanaka. 


e  haalele  i  ke  kanawai  o  Mose,  a  ua 
papa  aku  i  ke  okipoepoe  ana  i  na 
keiki,  aole  hoi  e  hele  ma  ia  aoao. 

22  Heaha  la  hoi  ?  E  akoakoa  io 
mai  no  ka  ahakanaka ;  no  ka  mea, 
e  lohe  auanei  lakou  i  kou  hiki  ana 
mai. 

23  Nolaila,  e  hana  oe  i  keia  a  ma- 
kou  e  olelo  aku  ai  ia  oe.  Eia  no 
ia  makou  na  kanaka  eha,  ua  hoohi- 
ki  lakou. 

24  E  lawe  ae  ia  lakou,  a  e  huikala 
ia  oe  iho  me  lakou,  a  e  hui  pu  me 
lakou  ma  ka  waiwai  makana,  i  amu 
lakou  i  na  poo ;  i  ike  na  mea  a  pau, 
he  mea  ole  keia  mau  mea  a  lakou  i 
lohe  ai  nou ;  aka,  ua  hele  pololei 
oe,  ua  malama  hoi  i  ke  kanawai. 

25  I  ka  poe  manaoio  no  na  aina  e, 
ua  palapala  makou  i  ka  mea  a  ka- 
kou  i  mauao  ai,  aole  lakou  e  mala- 
ma  i  keia  mau  mea,  eia  wale  no,  e 
hookaaokoa  lakou  i  ko  na  akua  e, 
a  me  ke  koko,  a  me  na  mea  i  umi 
wale  ia,  a  me  ka  moe  kolohe. 

26  Alaila  lawe  ae  la  o  Paulo  i  ua 
mau  kanaka  la,  a  ia  la  ae,  huikala 
pu  ae  la  kela  ia  ia  iho  me  lakou,  a 
komo  aku  la  i  ka  luakini,  e  hoike 
aku  i  ka  malama  ana  o  na  la  hui- 
kala,  a  hiki  i  ka  wa  e  haawiia'ku 
ai  ka  mohai,  no  kela  mea  keia  mea 
e  lakou. 

27  A  kokoke  e  pau  kela  mau  la 
ehiku,  ike  ae  la  ka  poe  Iudaio  no 
Asia  ia  ia,  maloko  o  ka  luakini, 
hoohaunaele  ae  la  lakou  i  ka  lehu- 
lehu,  a  hopu  iho  la  ko  lakou  lima 
ia  ia, 

28  Kahea  aku  la  lakou,  E  na  ka- 
naka  o  ka  Iseraela,  e  alu.  Eia  ke 
kanaka  nana  i  ao  aku  i  kanaka  a 
pau  mai  o  a  o  i  ka  mea  ku  e  i  ka- 
naka,  a  me  ke  kanawai,  a  me  keia 
wahi;  a  lawe  mai  no  hoi  ia  i  mau 
Helene  maloko  o  ka  luakini,  a  ua 
hoohaumia  i  keia  wahi  hemolele. 

29  (No  ka  mea,  ua  ike  mua  lakou 
me  ia  maloko  o  ke  kulanakauhale, 
ia  Teropima,  no  Epeso,  kuhi  iho 
la  lakou  ua  kai  mai  o  Paulo  ia  ia 
maloko  o  ka  luakini.) 

30  Ua  pioloke  ke  kulanakauhale 
a  pau,  holo  kiki  mai  la  ua  kanaka 
a  pau  ;  hopu  mai  la  lakou  ia  Paulo, 
kauo  aku  la  lakou  ia  ia  mawaho  o 

ka  luakini ;  papani  koke  iho  la  i  na 
puka. 

31 1  ko  lakou  iiui  ana  e  pepehi  ia 
ia,  lohe  aku  la  ka  lu>  atausani  koa, 
ua  haunaele  o  Ierusalema  a  pau  ; 

32  A  lawe  koke  ae  la  ia  i  na  koa, 
a  me  na  lunahaneri,  a  holo  kiki 
aku  la  io  lakou  la :  a  ike  mai  lakou 
i  ua  lunatausani  la,  a  me  na  koa, 
oki  ae  la  ko  lakou  pepehi  ana  ia 
Paulo. 

33  A  hiki  mai  ua  lunatausani  la, 
hopu  mai  la  ia  ia,  a  kauoha  aku  la 
e  paa  ia  i  na  kaulahao  elua ;  ninau 
mai  la,  Owai  keia?  Heaha  ka  mea 
ana  i  hana'i  ? 

34  Uwauwa  aku  la  kekahi  i  ke- 
kahi  mea,  a  o  kekahi  i  kehahi  mea, 
iwaena  o  ka  ahakanaka.  Aole  i 
hiki  ia  ia  ke  ike  i  ka  oiaio,  no  ka 
haunaele,  kauoha  aku  la  ia,  e  ala- 
kai  ia  ia  maloko  o  ka  pakaua. 

35  Aia  ia  iluna  o  na  anuu,  kaikai- 
ia'ku  la  ia  e  na  koa,  no  ka  anehe- 
nehe  o  ua  ahakanaka  la. 

30  No  ka  mea,  hahai  aku  la  ka 
ahakanaka,  uwauwa  aku  la,  E,  e 
kai  aku  ia  ia. 

37  A  kokoke  kaiia  iloko  o  ka  pa- 
kaua,  i  aku  la  o  Paulo  i  ka  lunatau- 
saui,  E  pouo  anei  ia'u  ke  olelo  aku 
ia  oe?  I  mai  la  kela,  Ua  ike  anei 
oe  i  ka  olelo  Helene? 

38  Aole  anei  oe  ka  Aigupita,  i 
ku  iluna  i  na  la  mamua  aku  nei,  a 
alakai  ai  i  na  kanaka  eha  tausani 
ma  ka  waonahele,  he  poe  powa? 

39  I  mai  la  o  Paulo,  He  kanaka 
Iudaio  no  wau,  no  Tareso  i  Kili- 
kia,  he  kamaaina  wau  no  kekahi 
kulanakauhale  kaulana ;  ke  nonoi 
aku  nei  au  ia  oe  e  ae  mai  ia'u  e 
olelo  aku  i  kanaka. 

40  Ae  mai  la  no  kela ;  alaila,  ku 
mai  la  o  Paulo  ma  na  anuu,  peahi 
mai  la  ka  lima  i  kanaka;  hooneo- 
neo  nui  iho  la,  olelo  mai  la  ia  ma 
ka  olelo  Hebera,  i  mai  la, 

Hai  aku  la  o  Paulo  i  na'lii  i  ke  kii  ana  mai  o 
ka  Haku  ia  ia  e  huli  nia  ka  pono.  22  Ka 
huhu  hou  o  na  kanaka. 

ENA  kanaka,  na  hoahanau,  a 
me  na  makua,  e  hoolohe  mai 
oukou  i  ka'u  olelo  hoakaka  ia  ou- 
kou. 


Hai  aKu  o  Pauio 

i  kona  huli  ana. 


2  (A  lohe  lakou  i  kana  olelo  ana 
mai  ia  lakou  raa  ka  olelo  Hebera, 
hooneoneo  loa  iho  la  lakou ;  a  i 
mai  la  ia,) 

3  He  kanaka  Iudaio  no  wau  i  lia- 
nauia  ma  Tareso  i  Kilikia,  ma  keia 
kulanakauhale  nae  au  i  hanaiia'i, 
ma  na  wawae  o  Oamaliela,  ua  aoia 
au  mamuli  o  ke  kanawai  ikaika 
o  na  makua :  ikaika  loa  no  hoi  au  i 
ke  Akua,  e  like  me  oukou  i  keia  la. 

4  Hana  ino  aku  au  a  make  ko 
keia  aoao,  me  ka  paa  aku  i  na  ka- 
ue  a  me  na  wahine,  a  me  ka  haawi 
ia  lakou  i  na  halepaahao. 

5  Ua  ike  pono  ke  kahuna  nui,  a 
me  ka  papa  a  pau  o  na  lunakahi- 
ko ;  na  lakou  ka'u  palapala  i  loaa 
mai  ai  no  na  hoahanau,  a  hele  au 
ma  Damaseko,  e  lawe  mai  i  ka  poe 
paa  malaila  i  Ierusalema,  i  hoo- 
paiia  lakou. 

6  A  i  ko'u  hele  ana  a  kokoke  i 
Damaseko,  i  ke  awakea,  anapu  ko- 
ke  mai  la  ka  malamalama  nui,  mai 
ka  lani  mai,  a  puni  au. 

7  A  hina  iho  la  au  i  ka  lepo,  a  lo- 
lie  aku  la  au  i  ka  leo,  i  ka  i  ana 
mai  ia'u,  E  Saulo,  e  Saulo,  no  ke 
aha  la  oe  c  hoomaau  mai  nei  ia'u  ? 

8  I  aku  la  au,  E  ka  Haku  e,  owai 
oe  ?  I  mai  la  kela  ia'u,  O  Iesu  no 
wau  no  Nazareta,  ka  mea  au  e  hoo- 
maau  mai  nei. 

9  A  ike  aku  la  ka  poe  me  au  i  ka 
malamalama,  a  makau  iho  la;  aole 
lakou  i  lohe  i  ka  leo  o  ka  mea  i 
olelo  mai  ai  ia'u. 

10  I  aku  la  au,  E  ka  Haku  e,  he- 
aha  ka'u  e  hana'i  ?  I  mai  la  ka  Ha- 
ku  ia'u,  E  ku,  a  e  hele  i  Damaseko, 
a  malaila  e  haiia  mai  ai  ia  oe  na 
mea  a  pau  i  hoomakaukauia'i  nau 
e  hana'i. 

11  A  i  ka  hiki  ole  ana  ia'u  ke  ike, 
no  ka  nani  o  ia  malamalama,  alakai 
lima  ia'ku  au  e  ko'u  poe  hoahele, 
a  hiki  i  Damaseko. 

12  A  o  Anania,  he  kanaka  haipu- 
le  ma  ke  kanawai,  i  hoike  pono  ia 
e  na  Iuelaio  a  pau  i  noho  ilaila, 

13  Oia  ka  i  hele  mai  ia'u,  ku  mai, 
i  mai  ia'u,  E  Saulo,  e  ke  kaikaina, 
e  ike  oe.  Ia  hora  no  ike  aku  la  au 
ia  ia. 

14  I  mai  la  ia,  Ua  koho  mai  ke 


Akua  o  ko  kakou  poe  kupuna  ia 
oe,  i  ike  oe  i  kona  makemake,  a  e 
ike  aku  hoi  i  ka  Mea  pono,  a  e  lohe 
hoi  i  kaleo  o  kona  waha. 

15  No  ka  mea,  e  lilo  ana  oe  i  mea 
hoike  nona  i  kanaka  a  pau,  ma  ua 
mea  au  i  ike  ai,  a  i  lohe  ai  no  hoi. 

16  Ano  hoi,  e  aha  ana?  E  ku 
iluua,  e  bapetizoia,  e  holoi  aku  i 
kou  hewa,  a  e  hea  aku  i  ka  inoa  o 
ka  Haku. 

17  A  i  ko'u  hoi  hou  ana  mai  i  Ie- 
rusaleraa  nei,  i  ka'u  pule  ana  ma- 
loko  o  ka  luakini,  loaa  ia'u  ka 
hihio; 

18  A  ike  aku  la  au  ia  ia  i  ka  i  ana 
mai  ia'u,  E  wiki  oe,  a  e  hele  koke 
oe  mawaho  o  Ierusaleraa  nei ;  no 
ka  mea,  aole  lakou  nei  e  malama 
mai  i  ka  mea  au  e  hoike  aku  ai 
no'u. 

19  I  aku  la  au,  E  ka  Haku  e,  ua 
ike  no  lakou,  owau  no  ka  mea  i 
hookomo  iloko  o  ka  halepaahao,  a 
hahau  aku  la  maloko  o  na  haleha- 
lawai,  i  ka  poe  manaoio  aku  ia  oe : 

20  A  i  hookaheia'i  hoi  ke  koko  o 
Setepano,  o  kou  mea  hoike,  e  ku 
ana  no  wau  malaila  me  ka  ae  aku 
i  kona  make,  a  na'u  no  i  malama 
ka  aahu  o  ka  poe  i  pepehi  ia  ia. 

21  I  mai  la  kela  ia'u,  O  hele;  no 
ka  mea,  e  hoouna  aku  ana  au  ia  oe 
i  kahi  loihi  aku,  i  ko  na  aina  e. 

22  Hoolohe  aku  la  lakou  ia  ia  a 
hiki  i  keia  hua,  alaila  hookiekie  loa 
ae  la  lakou  i  ko  lakou  leo,  i  ae  la, 
E  kiola  aku  ia  ia  pela,  mai  ka  ho- 
nua  aku  ;  no  ka  raea,  aole  ia  e  po- 
no  ke  ola. 

23  I  ko  lakou  kahea  ana  pela,  he- 
mo  aku  la  lakou  i  ko  lakou  aahu, 
a  kuehuehu  aku  la  lakou  i  ka  lepo 
iluna  ma  ka  lewa; 

24  Kauoha  ae  la  ka  lunatausani  e 
kai  ia  ia  iloko  o  ka  pakaua,  kauoha 
ae  la,  e  hoopoipoi  ia  ia  me  ka  ha- 
hau  aku,  i  ike  pono  ia  i  ke  kumu  a 
lakou  i  uwauwa'i  ia  ia. 

25  Hikii  iho  la  lakou  ia  ia  i  na 
kaula  ili,  i  aku  la  o  Paulo  i  kekahi 
lunahanen  e  ku  ana  ilaila,  He  mea 
pono  anei  ke  hahau  oukou  i  ka 
Roma,  me  ka  hooku  ole  mai  i  ka 
hala  ? 

26  A  lohe  ka  lunahaneri,  hele  aku 

Ka  hookolokolo  ana. 


OIHANA. 


Ua  hoohaluaia. 


la  ia  a  hai  aku  la  i  ka  lunatausani, 
i  aku  la,  Heaha  kau  e  hana  nei? 
no  ka  inea,  he  Roma  keia. 

27  Alaila,  hele  mai  la  ka  lunatau- 
sani,  i  mai  la  ia  ia,  E  hai  mai  oe 
ia'u,  he  Koma  anei  oe?  I  aku  la 
ia,  Ae. 

28  I  mai  la  ua  lunatausani  la,  He 
kumukuai  nui  ko'u  i  loaa  mai  ai 
ia'u  keia  kupa  ana.  I  aku  la  o 
Paulo,  Ua  hanauia  mai  au,  pela. 

29  Nolaila  haalele  koke  iho  la  ka 
poe  hoopoipoi  ia  ia ;  a  ike  ka  lu- 
natausani,  he  Roma  ia,  makau  iho 
la  no  ia,  no  kona  hoopaa  ana  ia  ia. 

30  A  ia  la  ae  manao  iho  la  ia  e 
ike  pono  i  kona  mea  i  hoopiiia'i  e 
na  Iudaio,  wehe  ae  la  oia  ia  ia,  a 
kauoha  aku  la  i  na  kahuna  nui,  a 
rae  ka  ahalunakanawai  a  pau,  e 
hele  mai,  a  alakai  mai  la  oia  ia 
Paulo,  a  hooku  iho  la  ia  ia  imua  o 
lakou. 

MOKUNA  XXIII. 

Ka  hookolokolo  ana  o  Paulo.    11  Kona  hoo- 
haluaia.    35  Hele  oia  ia  Pelika. 

HAKA  pono  mai  la  o  Paulo  i 
ka  ahalunakanawai,  i  mai  la, 
E  na  kanaka,  na  hoahanau,  ua  no- 
ho  kupa  wau  me  ka  lunaikehala 
maikai  wale  no  i  ke  Akua  a  hiki 
mai  nei  i  keia  la. 

2  Kena  ae  la  ke  kahuna  nui  o- 
Anania  i  ka  poe  e  ku  kokoke  ana 
io  na  la,  e  pai  ia  ia  ma  ka  waha. 

3  Alaila,  i  aku  la  o  Paulo  ia  ia,  E 
pai  mai  no  hoi  ke  Akua  ia  oe,  e  ka 
paia  i  hookeokeoia.  Ke  noho  nei 
anei  oe  e  hooko  mai  i  ke  kanawai 
ia'u,  a  ke  kena  mai  nei  anei  oe, 
e  paiia  mai  au  ma  ka  mea  ku  ole  i 
ke  kanawai. 

4  Olelo  mai  la  ka  poe  e  ku  ana 
ilaila.  Ke  olelo  ino  nei  anei  oe  i 
ke  kahuna  nui  o  ke  Akua  ? 

5  I  aku  la  o  Paulo,  E  na  hoaha- 
nau,  aole  au  i  ike,  o  ke  kahuna 
nui  ia.  No  ka  mea,  ua  palapalaia 
mai,  Mai  olelo  hoino  aku  oe  i  ke 
alii  o  kou  poe  kanaka. 

6  A  ike  aku  la  o  Paulo,  he  poe 
Sadukaio  kekahi  o  lakou,  a  he  poe 
Parisaio  kekahi,  alaila  hea  aku  la 
ia  ma  ka  ahalunakanawai,  E  na 
kanaka,  na  hoahanau,  he  Parisaio 
wau,  he  keiki  na  kekahi  Parisaio ; 

a  no  ka  manaolana  i  ke  alahouana 
o  ka  poe  make,  ua  hookolokoloia 
mai  nei  au. 

7  A  i  kana  olelo  ana  pela,  kuee 
iho  la  ka  poe  Parisaio,  a  me  ka 
poe  Sadukaio;  a  mokuahana  iho 
la  ua  aha  kanaka  la. 

8  No  ka  mea,  ua  olelo  mai  ka 
poe  Sadukaio,  aole  alahouana,  aole 
anela,  aole  uhane ;  aka,  o  ka  poe 
Parisaio,  hooiaio  no  lakou  i  keia 
mau  inea  elua. 

9  Nui  loa  iho  la  ka  uwa;  ku 
mai  la  na  kakauolelo  no  ka  poe 
Parisaio,  hoopaapaa  ikaika  ae  la 
lakou,  i  ae  la,  Aole  loaa  ia  makou 
ka  hewa  iloko  o  keia  kanaka.  A 
ina  he  uhane,  a  he  anela  paha  i 
olelo  mai  ia  ia,  mai  ku  e  kakou  i 
ke  Akua. 

10  Nui  loa  iho  la  ke  kuee,  no  ia 
mea,  makau  ae  la  ka  lunatausani 
o  weluwelu  o  Paulo  ia  lakou,  kena 
ae  la  ia  i  ka  poe  koa  e  iho  ilalo, 
a  e  kaili  mai  ia  ia  mailoko  mai  o 
lakou,  a  e  alakai  aku  ia  ia  iloko  o 
ka  pakaua. 

11  A  ia  po  iho,  ku  mai  la  ka  Ha- 
ku  imua  ona,  i  mai  la,  E  hoolana 
oe,  e  Paulo ;  no  ka  mea,  e  like  me 
kou  hoike  ana  aku  ia'u  ma  Ierusa- 
lema  nei,  pela  no  hoi  oe  e  hoike 
aku  ai  ia'u  ma  Roma. 

12  A  wanaao,  ohuinu  kuikahi  mai 
la  kekahi  poe  Iudaio  e  hoohalua  ia 
ia,  hoohiki  ae  la,  aole  loa  lakou  e 
ai,  aole  hoi  e  inu,  a  pepehi  lakou 
ia  Paulo. 

13  He  kanaha  lakou  a  keu  aku  i 
ohumu  pela  i  keia  hoohalua  ana. 

14  Hele  mai  la  lakou  i  na  kahuna 
nui  a  me  na  lunakahiko,  i  mai  la, 
Ua  hoohiki  makou  ia  makou  iho  i 
kahi  hoino  nui,  aole  k>a  makou  e 
ai  a  pepehi  makou  ia  Paulo. 

15  No  ia  mea,  ano,  e  nonoi  aku 
oukou  me  ka  ahalunakanawai  i  ka 
lunatausani,  e  kai  mai  ia  io  oukou 
nei,  i  ka  la  apopo,  me  he  mea  la  e 
ninau  hou  aku  i  mea  e  akaka'i 
noua:  aomakounei,  uamakaukau 
makou  e  pepehi  ia  ia  i  ka  wa  aole 
ia  e  hiki  kokoke  mai. 

16  A  lohe  ke  keikikane  a  ke  kai- 
kuwahine  o  Paulo  i  ko  lakou  hoo- 
halua  ana,  hele  aku  la  ia,  komo  aku 

la  iloko  o  ka  pakaua,  a  hai  aku  la 
ia  Paulo. 

17  Alaila,  hea  aku  la  o  Paulo  i  ke- 
kahi  o  na  lunahaneii,  i  aku  la  ia  ia, 
E  alakai  oe  i  keia  kanaka  opio  i  ka 
lunatausani;  no  ka  mea,  he  olelo 
kana  e  hai  aku  ai  ia  ia. 

18  Nolaila,  lawe  ae  la  oia  ia  ia,  ala- 
kai  aku  la  i  ka  lunatausani,  i  aku 
la,  I  hea  mai  nei  ia'u  o  Paulo  ka 
mea  i  paa,  a  nonoi  mai  ia'u  e  ala- 
kai  mai  i  keia  kanaka  opio  ia  oe, 
he  olelo  kana  e  hai  aku  ai  ia  oe. 

19  Alaila,  lalau  ae  la  ka  lunatausa- 
ni  i  kona  lima,  a  hele  malu  ae  la, 
ninau  aku  la,  Heaha  kau  mea  e  hai 
mai  ia'u  ? 

20  I  aku  la  ia,  Ua  ohumu  ka  poe 
Iudaio  e  nonoi  aku  ia  oe  e  kai  aku 
ia  Paulo  i  ka  ahalunakanawai,  i 
ka  la  apopo,  me  he  mea  la  e  ni- 
nau  hou  aku  i  mea  nona  e  aka- 
ka'i. 

21  Mai  ae  aku  oe  ia  lakou ;  no  ka 
mea,  ke  hoohalua  nei  nona  hooka- 
hi  kanaha  kanaka,  a  keu  o  lakou  ; 
ua  hoohiki  lakou  ia  lakou  iho  i  ka- 
hi  hoino  nui,  aole  e  ai,  aole  hoi  e 
inu,  a  pepehi  lakou  ia  ia :  Ano  hoi 
ke  makaukau  nei  lakou,  e  kakali 
ana  no  kau  olelo. 

22  Nolaila  kuu  mai  la  kalunatau- 
sani  i  ua  kanaka  opio  la,  papa  mai 
la,  Mai  hai  ae  oe  i  kekahi  kanaka  i 
kou  hoike  ana  mai  ia'u  i  keia  mau 
mea. 

23  Nolaila,  kii  aku  la  ia  i  na  luna- 
haneri  elua,  i  aku  la,  E  hoomakau- 
kau  i  na  koa,  elua  haneri,  e  hele  i 
Kaisareia,  a  me  na  hoohololio,  he 
kanahiku,  a  me  na  kanaka  ihe,  elua 
haneri,  i  ke  kolu  o  ka  hora  o  ka  po ; 

24  A  e  hoomakaukau  i  na  holoho- 
lona  hoi,  i  kau  lakou  ia  Paulo  ma- 
luna,  a  e  lawe  maikai  aku  ia  ia  io 
Pelika  la,  i  ke  alii  kiaaina. 

25  Kakau  aku  la  ia  i  kekahi  pala- 
pala,  penei ; 

26  O  Kelaudio  Lusia,  i  ke  alii  kia- 
aina  hanohano,  ia  Pelika,  aloha : 

27  Ua  hopuia  keia  kanaka  e  na 
Iudaio,  a  mai  pepehiia  oia  e  lakou  ; 
alaila,  hiki  e  aku  la  au  me  ka  poe 
koa,  a  hoopakele  ia  ia,  no  ko'u  lo- 
he  ana,  he  Roma  ia. 

28  A  i  kou  ake  ana  e  ike  i  ke  ku- 


e  pepehi  ia  Paulo. 

mu  a  lakou  i  hoopii  ai  ia  ia,  kai  ae 
la  au  ia  ia  iloko  o  ko  lakou  ahalu- 
nakanawai : 

29  A  ike  aku  la  au  ia  ia,  ua  hoo- 
piiia  oia  no  kekahi  mau  mea  o  ko 
lakou  kanawai,  aole  hoi  lakou  i 
hoopii  mai  ia  ia,  ma  ka  mea  epono 
ai  ka  make,  a  me  ka  paa. 

30  A  i  haiia  mai  ia'u  ka  hooha- 
lua  ana  o  na  Iudaio  i  ua  kanaka  la, 
hoouna  koke  aku  la  au  ia  oe,  a 
kauoha  aku  la  no  hoi  i  ka  poe  i 
hoopii  mai  ia  ia,  e  hai  aku  imua  ou 
i  kameaalakoui  ikeaiiaia.  Alo- 
ha  oe. 

31  Alaila,  lawe  ae  la  ka  poe  koa 
ia  Paulo,  e  like  me  ke  kena  ana  mai 
ia  lakou,  a  alakai  aku  la  ia  ia  i  ka 
po,  i  Anetipateri. 

32  A  ia  la  ae,  waiho  iho  la  lakou 
i  ka  poe  hoohololio,  e  hele  pu  me 
ia,  a  hoi  aku  la  lakou  i  ka  pakaua. 

33  A  hiki  aku  la  lakou  i  Kaisare- 
ia,  haawi  aku  la  lakou  i  ka  palapala 
i  ke  alii  kiaaina,  a  hooku  iho  la  ia 
Paulo  imua  ona. 

34  A  heluhelu  iho  la  ke  alii,  a  ni- 
nau  mai  la  ia,  No  ka  panalaau  hea 
ia  ?    A  lohe  ia,  no  Kilikia ; 

35  I  mai  la  ia,  A  hiki  mai  ka  poe 
hoopii  ia  oe,  alaila  e  hoolohe  aku 
au  ia  oe.  Kauoha  ae  la  ia  e  mala- 
maia  oia  maloko  o  ko  Herode  hale 
alii. 

MOKUNA   XXIV. 

Ka  hoopii  ana  o  Teretulo  ia  Paulo  imua  o  Pe- 
lika.  10  Ka  hoole  ana  o  Paulo.  22  Haalulu 
o  Pelika  ma  ka  Paulo  olelo  ana,  a  hai  aku 
la  oia  ia  Iesu  Kristo. 


A 


HA.LA  na  la  elima,  iho  ae  la 

o  Anania,  ke  kahuna  nui,  a 

me  na  lunakahiko,  a  me  kekahi  lo- 

io,  o  Teretulo,  hoopii  mai  la  lakou 

ia  Paulo  i  ke  alii  kiaaina. 

2  Kiiia'ku  la  ia,  hoomaka  iho  la 
o  Teretulo  e  hoopii  ia  ia,  i  ae  la, 
Ua  malu  loa  makou  ia  oe,  ua  nui 
loa  no  hoi  na  mea  kaulana  i  loaa 
mai  i  keia  aina  i  kou  malama  ana, 

3  E  Pelika  kiekie,  ke  lawe  maikai 
nei  makou  ia  mau  mea,  ma  na  wa- 
hi  a  pau  loa,  me  ke  aloha  nui  aku  : 

4  Aka,  o  hooluhi  aku  au  ia  oe,  ke 
nonoi  aku  nei  au  ia  oe,  i  kou  loko- 
maikai,  e  hoolohe  iki  mai  ia  ma- 
kou. 

Hookolokoloia  Paulo. 


OIHANA. 


Haalulu  o  Pelika. 


5  No  ka  raea,  ua  ike  makou  i  ke- 
ia  kanaka,  ua  kolohe,  he  kanaka 
hooeueu  ana  o  ke  ku  e  mawaena  o 
na  Iudaio  a  pau  ma  na  aina  a  pau, 
oia  no  hoi  kekahi  kumu  nui  o  ka 
papa  Nazarene. 

6  Ua  hoao  ae  la  ia  e  hoohaumia 
i  ka  luakini ;  na  makou  ia  i  hopu 
iho,  a  makemake  iho  la  makou  e 
hookolokolo  e  like  me  ko  niakou 
kanawai. 

7  Aka,  hele  mai  la  o  Lusia,  ka  lu- 
natausani,  a  kai  aku  la  ia  ia  me  ka 
ikaika  nui,  mailoko  aku  o  ko  ma- 
kou  mau  lima, 

8  Kena  mai  no  hoi  ia  i  ka  poe 
nana  ia  i  hoopii  e  hele  mai  iou  nei. 
A  ina  hookolokolo  oe,  e  ike  aua- 
nei  oe  i  ka  oiaio  o  keia  mau  mea  a 
pau  a  makou  e  hoopii  aku  nei  no- 
na. 

9  Ae  mai  la  na  Iudaio,  i  mai  la, 
Oiaio  no  keia  mau  mea. 

10  Kunou  ae  la  ke  alii  ia  Paulo  e 
olelo  mai,  alaila  i  mai  la  ia,  No  kuu 
ike  ana,  he  nui  na  makahiki  ia  oe, 
i  lunakanawai  no  ko  keia  aina,  no 
ia  mea,  ua  oluolu  loa  wau  e  olelo 
aku  i  na  mea  no'u  iho. 

11  E  hiki  no  ia  oe  ke  hoomaopo- 
po,  he  umi  ae  nei  la  wale  no  i  hala, 
a  me  kuniamalua,  mai  ko'upii  ana 
aku  i  Ierusaleraa  e  hoomana. 

12  Aole  hoi  au  i  loaa  ia  lakou 
maloko  o  ka  luakini,  e  hoopaapaa 
ana  rae  kekahi,  aole  hoi  e  hoohau- 
naele  ana  i  ka  lehulehu,  aole  malo- 
ko  o  nahalehalawai,  aolehoi  malo- 
ko  o  ke  kulanakauhale ; 

13  Aole  hoi  e  hiki  ia  lakou  ano 
ke  hooiaio  i  na  mea  a  lakou  e  hoo- 
pii  mai  nei  ia'u. 

14  Aka,  ke  hai  pono  aku  nei  au  ia 
oe  i  keia,  ma  ka  aoao  i  oleloia'i  e 
lakou,  he  aoao  ku  e,  pela  no  wau  e 
hoomana  aku  nei  i  ke  Akua  o  ko'u 
mau  kupuna,  e  manaoio  ana  aku  i 
na  mea  a  pau  i  kakauia'i  ma  ke 
kanawai,  a  ma  ka  na  kaula. 

15  Ke  lana  nei  ko'u  manao  i  ke 
Akua,  ua  ae  mai  no  hoi  lakou  i  ke- 
ia,  i  ke  alahouana  o  ka  poe  make, 
o  ka  poe  pono  a  me  ka  poe  poiio 
ole. 

16  Malaila  no  hoi  au  e  hooikaika 
nei  eloaamaukalunaikehala  hewa 

ole  imua  o  ke  Akua  a  me  na  ka- 
naka. 

17  A  hala  na  makahiki  he  nui, 
hele  aku  la  au  e  lawe  i  ka  waiwai 
manawalea,  a  me  na  mohai,  no  na 
kanaka  o  ko'u  aina. 

18  Loaa  iho  la  au  maloko  o  ka 
luakini  i  kekahi  mau  Iudaio,  mai 
Asia  mai,  ua  huikalaia,  aole  me  ka 
lehulehu,  aole  hoi  me  ka  hoohau- 
naele. 

19  Ina  i  loaa  ia  lakou  kekahi  he- 
wa  no'u,  e  hoopii  mai  ai,  iua  ua  po- 
no  o  lakou  kekahi  pu  mai  imua  ou. 

20  E  pono  no  hoi  ia  lakou  nei  ke 
olelo  mai,  ina  paha  ua  loaa  ia  lakou 
ko'u  hewa,  ia'u  i  ku  ai  imua  o  ka 
ahalunakanawai ; 

21  No  keia  leo  hookahi  wale  no 
a'u  i  hea  aku  ai,  i  ko'u  ku  ana 
iwaena  o  lakou,  No  ke  alahouana  o 
ka  poe  make,  oia  ko'u  mea  i  hoo- 
kolokoloia  mai  ai  imua  o  oukou  i 
keia  la. 

22  A  lohe  o  Pelika  i  keia,  hoopa- 
nee  aku  ia  lakou  a  ike  maopopo 
aku  la  oia  i  na  mea  o  keia  aoao,  i 
ae  la,  A  iho  mai  o  Lusia,  ka  luua- 
tausani,  alaila,  e  hoomaopopo  lea 
au  i  ka  oukou. 

23  Alaila,  olelo  aku  la  ia  i  ka  lu- 
nahaneii  e  inalama  ia  Paulo,  aole 
hoi  e  paa  maoli,  aole  e  papa  aku 
i  kekahi  o  kona  mau  makamaka, 
ke  lawelawe  nana,  a  e  hele  mai  hoi 
ia  ia. 

24  A  hala  kehahi  mau  la,  hiki  mai 
la  o  Pelika  me  kana  wahine,  o  De- 
rausila,  he  Iudaio  no  ia,  kii  aku  la 
kela  ia  Paulo,  hoolohe  aku  la  ia  ia 
no  ka  manaoio  iloko  o  Kristo. 

25  A  i  kana  kamailio  ana  no  ka 
pono,  a  me  ka  pakiko,  a  me  ka 
hookolokoloia  e  hiki  mai  ana  ma- 
hope,  haalulu  iho  la  o  Pelika,  i 
aku  la,  O  hoi  oe  i  keia  wa ;  a  loaa 
ia'u  ka  manawa  kaawale,  e  kii  hou 
aku  no  au  ia  oe. 

26  E  manaolana  ana  hoi  ia  e  haa- 
wiia  mai  e  Paulo  na  kala  nana,  i 
Aveheia'ku  ai  ia  e  ia.  No  ia  mea, 
kii  pinepine  aku  la  oia  ia  ia,  i  ka- 
makamailio  laua. 

27  A  hala  ae  la  na  makahiki  elua, 
hiki  ae  la  ma  ko  Pelika  hakahaka, 
o  Porekio  Peseto,  a  waiho  iho  la  o 


Ua  hookolokoloia  o 

Pelika  ia  Paulo  e  paa  aua,  uo  koua 
uiakemake  e  hooluoiu  i  ua  Iudaio. 

MOKUNA  XXV. 

Ka  hookolokolo  ana  o  Paulo,  imua  o  Pcseto, 
13  a  me  Ageripa  laua  o  Bercnike. 

AHIKI  ae  la  o  Peseto  i  ua  pa- 
ualaau  la,  a  hala  na  la  ekolu, 
a  pii  aku  la  ia  i  Ierusalema,  mai 
Kaisareia  aku. 

2  A  o  ke  kahuua  nui  a  me  ka  poe 
koikoi  o  ua  ludaio,  hoopii  aku  la 
lakou  no  Paulo  ia  ia,  nonoi  aku  la, 

3  A  koi  aku  no  hoi  ia  ia  i  ka  lo- 
komaikai  ku  e  ia  ia  e  kii  aku  kela 
ia  ia,  e  hele  mai  i  Ierusalema ;  e 
hoohalua  ana  lakou  ma  ke  alauui 
e  pepehi  ia  ia. 

4  I  mai  la  o  Peseto,  ma  Kaisareia 
e  malamaia'i  o  Paulo,  a  oia  iho  no 
e  hoi  koke  aku  ilaila. 

5  I  hou  mai  la  ia,  O  ka  poe  e  hiki 
o  oukou,  e  iho  pu  lakou  me  au ; 
ina  he  mea  hewa  iloko  o  ia  kaua- 
ka,  e  hoopii  lakou  uoua. 

6  A  noho  iho  la  ia  me  lakou  i  na 
la  he  umi  paha  a  keu,  alaila,  iho  ae 
la  ia  i  Kaisareia ;  a  ia  la  ae,  noho 
iho  la  ia  ma  ka  noho  kookolokolo, 
a  kena  aku  la  ia  e  kaiia  mai  o 
Paulo. 

7  A  hiki  mai  la  ia,  ku  mai  la  ka 
poe  Iudaio,  i  iho  mai  mai  Ierusa- 
lema  mai,  a  hoopii  aku  la  ia  Paulo 
i  na  mea  hewa,  he  nui  loa,  aole  hoi 
i  hiki  ia  lakou  ke  hooiaio  mai. 

8  Olelo  iho  la  ia  nona  iho,  Aole 
loa  au  i  lawehala  ma  ke  kanawai  o 
na  Iudaio,  aole  hoi  ma  ka  luakini, 
aole  hoi  i  ko  Kaisara, 

9  No  ka  makemake  ana  o  Peseto, 
e  lokoiuaikai  aku  i  na  Iudaio,  ni- 
nau  aku  la  kela  ia  Paulo,  i  aku  la, 
Ke  makemake  nei  anei  oe  e  pii  i 
Ierusalema,  a  malaila  e  hookolo- 
koloia'i  e  au,  ma  keia  mau  mea? 

10  Alaila,  olelo  mai  o  Paulo,  Ke 
ku  uei  au  ma  ka  noho  hookoloko- 
lo  o  Kaisara,  i  kahi  kupono  e 
hookolokoloia  mai  ai  au  :  aole  au 
i  lawehala  i  na  Iudaio,  ua  ike  pouo 
no  oe. 

11  Ina  i  hewa  au,  a  ina  i  hana  au 
i  ka  mea  e  pono  ai  ka  make,  aole 
au  e  hoole  aku  i  ka  make  ;  aka, 
ina  he  mea  ole  keia  mau  mea  a  la- 
kou  e  hoopii  mai  uei  ia'u,  aole  loa 

88 


MOKUNA  XXV.  Paulo  imua  o  Peseto. 

e  hiki  i  kekahi  ke  haawi  aku  ia'u 


ia  lakou.     Ke  hoopii  uei  au  ia  Kai- 
sara. 

12  Alaila,  kamailio  iho  la  o  Pese- 
to  me  ka  poe  ahaolelo,  i  aku  la  ia, 
Ua  hoopii  oe  ia  Kaisara,  ea?  ia 
Kaisara  oe  e  hele  ai. 

13  A  hala  ae  la  kekahi  mau  la,  hi- 
ki  mai  la  i  Kaisareia,  o  Ageripa, 
ke  alii  laua  me  Berenike  e  aloha 
mai  ia  Peseto. 

14  A  nui  na  la  a  laua  i  noho  ai 
ilaila,  hai  aku  la  o  Peseto  i  ua  alii 
la  i  na  mea  a  Paulo,  i  aku  la,  Ua 
waihopaaia  mai  nei  kekahi  kanaka 
e  Pelika; 

15  I  ka  wa  a'u  ma  Ierusalema,  hai 
mai  la  na  kahuna  nui  a  me  na  lu- 
nakahiko  o  na  Iudaio  ia'u  nona, 
koi  mai  la  lakou  e  hoahewaia  oia. 

16  I  aku  la  au  ia  lokou,  Aole  ia 
o  ko  Roma  aoao,  ke  haawi  aku  i 
kekahi  kanaka  e  make,  me  ka  ha- 
lawai  maka  ole  o  ka  mea  i  hoo- 
piiia,  a  me  ka  poe  e  hoopii  mai,  a 
aeia'ku  ia  e  olelo  mai  nona  iho  ma 
na  mea  i  hoopiiia  mai  nona. 

17  A  hiki  mai  la  lakou  ia  nei,  aole 
au  i  kali  hou  aku ;  ia  la  ae,  noho 
au  ma  ka  noho  hookolokolo,  a  ke- 
na  aku  la  e  kaiia  mai  ua  kanaka  la. 

18  A  ku  mai  la  ka  poe  hoopii  ia 
ia,  aole  lakou  i  hoike  mai  i  kekahi 
mea  e  like  me  ko'u  manao  mua  : 

19  He  mau  ninau  nae  ko  lakou 
no  ko  lakou  hoomana  ana,  e  hoopii 
mai  ia  ia,  a  no  kekahi  Iesu,  ka  mea 
i  make,  a  ua  hai  mai  o  Paulo,  ua 
ola. 

20  A  i  ko'u  kanalua  aua  no  keia 
hoopaapaa  ana,  ninau  aku  la  au, 
Ke  makemake  nei  anei  oe  e  hele  i 
Ierusalema,  a  malaila  e  hookolo- 
koloia'i,  no  keia  mau  mea? 

21  A  i  ka  Paulo  hoopii  ana  e  wai- 
hoia'i  oia  no  ka  hookolokolo  mai  o 
Auguseto,  kauoha  aku  la  au  e  ma- 
lamaia  oia,  a  hoouua  aku  au  ia  ia 
io  Kaisara  la. 

22  Alaila,  i  ae  la  o  Ageripa  ia  Pe- 
seto,  Owau  no  kekahi  e  hoolohe 
aku  i  ua  kanaka  la.  I  mai  la  kela, 
Apopo  e  lohe  oe  ia  ia. 

23  A  ia  la  ae,  hiki  mai  la  o  Age- 
ripa,  laua  me  Berenike,  me  ka  ha- 
nohauo  uui,  a  komo  aku  la  i  kahi 

Hai  aku  o  Paulo 


OIHANA. 


i  kona  huli  ana. 


hoolohe,  me  na  lunatausani,  a  me 
na  kanaka  koikoi  o  ia  kulanakau- 
hale,  alaila,  kauoha  aku  o  Peseto  a 
kaiia  mai  o  Paulo. 

24  A  olelo  ae  la  o  Peseto,  E  ke 
alii,  e  Ageripa  e,  a  me  na  kanaka  a 
pau  me  kakou,  Ke  ike  nei  oukou  i 
keia  kanaka  a  ka  poe  Iudaio  ma 
Ierusalerna,  a  maanei  no  hoi  i  hoo- 
pii  mai  ai  ia'u,  a  me  ke  kahea  ana, 
aole  ia  e  pono  ke  ola  hou  aku. 

25  A  ike  aku  la  au,  aole  ia  i  hana 
i  ka  mea  e  pono  ai  ka  make,  a  na- 
na  iho  i  hoopii  aku  ia  Auguseto, 
manao  paa  au  e  hoouna  aku  ia  ia 
ilaila. 

26  Aole  a'u  mea  e  palapala  aku  ai 
nona  i  ko'u  haku.  No  ia  mea,  ua 
kai  mai  au  ia  ia  imua  o  oukou  nei, 
a  imua  no  hoi  ou,  e  ke  alii,  e  Age- 
ripa  e,  i  loaa  ia'u  kekahi  mea  e  pa- 
lapala  aku  ai,  mahope  o  keia  hoo- 
kolokolo  ana. 

27  No  ka  mea,  aole  e  pono  i  ko'u 
manao  ke  hoouna  aku  i  ke  kanaka 
paa,  me  ka  hoike  ole  aku  i  ka  hewa 
ana  i  hoopiiia  mai  ai. 

MOKUNA  XXVI. 

Hai  aku  la  o  Paulo  ia  Ageripa  i  ke  ano  o  kona 
noho  ana,  a  me  kona  huli  ana  i  ka  pono. 
24  Manao  mai  la  o  Peseto  ua  hehena  ia.  26 
Aneane  huli  o  Ageripa. 

ALAILA  olelo  mai  la  o  Ageripa 
„  ia  Paulo,  Ke  aeia'ku  nei  ia  oe 
e  olelo  mai  nou  iho.  Hohola  ae  la 
o  Paulo  i  kona  lima,  olelo  mai  la 
nona  iho ; 

2  Pomaikai  au  i  ko'u  manao,  e  ke 
alii,  e  Ageripa  e,  no  ka  mea,  e  hoa- 
kaka  ana  au  imua  ou  i  keia  la,  no 
na  mea  a  pau  a'u  i  hoopiiia  mai  nei 
e  na  ludaio : 

3  No  ka  mea,  ua  ike  no  oe  i  na 
aoao,  a  me  na  mea  hoopaapaa  a 
pau  o  na  Iudaio ;  nolaila,  ke  nonoi 
aku  nei  au  ia  oe,  e  hoolohe  ahonui 
mai  ia'u. 

4  O  ko'u  noho  ana,  mai  ko'u  wa 
uuku  mai,  aia  no  ia,  mai  kinohi  mai 
ma  Ierusalema  iwaena  o  kou  la- 
huiaina  iho,  ua  ike  na  Iudaio  a 
pau; 

5  Ka  poe  i  ike  mai  ia'u  i  kinohou, 
ina  i  ake  lakou  e  hoike  mai,  noho 
Parisaio  no  wau  ma  ka  aoao  ikaika 
loa  o  ko  makou  hoomana. 

6  Ke  ku  nei  no  au,  ua  hookolo- 
koloia  mai  nei  no  hoi,  no  ka  ma- 
naolana  o  ka  olelo  hoopomaikai  a 
ke  Akua  i  olelo  mai  ai  i  ko  makou 
mau  kupuna. 

7  Ke  manaolana  nei  no  hoi  ko 
makou  poe  ohana,  he  umi  a  me 
kumamalua,  e  loaa  ia  mea,  me  ka 
malama  mau  aku  i  ka  po  a  me  ke 
ao ;  no  ia  manaolana  o'u,  e  ke  alii, 
e  Ageripa  e,  ua  hoopiiia  mai  nei 
au  e  na  Iudaio. 

8  No  ke  aha  la  oukou  i  manao  ai 
he  mea  hiki  ole  i  ke  Akua  ke  hoa- 
la  mai  i  ka  poe  make  ? 

9  Nolaila,  manao  no  au  iloko  o'u 
iho,  he  mea  pono  ia'u  ke  hana  i  na 
mea  he  nui  i  ku  e  i  ka  inoa  o  lesu 
no  Nazareta. 

10  Hana  no  au  ia  mau  mea  ma 
Ierusalema ;  hana  paa  iho  la  au  i 
na  haipule  he  nui  maloko  o  na  ha- 
lepaahao,  ua  loaa  no  ia'u  ka  mana 
no  ka  poe  kahuna  nui ;  a  ia  lakou 
i  pepehiia,  owau  no  kekahi  i  hoa- 
hewa  pu  aku  la  lakou. 

11  Hoopai  pinepine  aku  la  au  ia 
lakou  maloko  o  na  halehalawai  a 
pau,  a  koi  aku  la  au  ia  lakou  e  ole- 
lo  hoino ;  a  no  ko'u  ukiuki  loa  ia 
lakou,  hoomaau  aku  la  au  ia  lakou 
a  hiki  i  na  kulanakauhale  o  na 
aina  e. 

12  No  ia  mau  mea  i  hele  ai  au  i 
Damaseko,  me  ka  mana  a  me  ke 
aeia  na  na  kahuna  nui  mai, 

13  I  ke  awakea,  e  ke  alii  e,  ike 
aku  la  au  ma  ke  alanui,  he  mala- 
malama  mai  ka  lani  mai,  he  mea 
oi  loa  aku  mamua  o  ka  malamala- 
ma  o  ka  la,  ua  puni  au  i  ka  mala- 
malama,  a  me  ka  poe  i  hele  pu  me 
au. 

14  A  hina  makou  a  pau  i  ka  ho- 
nua,  lohe  aku  la  au  i  ka  leo,  i  ka  i 
ana  mai  ia'u,  i  mai  la  ma  ka  olelo 
Hebera,  E  Saulo,  e  Saulo,  no  ke 
aha  la  oe  e  hoomaau  mai  nei  ia'u  ? 
He  mea  eha  nou  ke  keehi  mai  i  na 
kui. 

15  I  aku  la  au,  Owai  oe,  e  ka 
Haku?  I  mai  la  kela,  o  Iesu  no 
wau,  o  ka  mea  au  e  hoomaau  mai 
nei. 

16  Aka,  e  ala  hoi  oe,  a  e  ku  iluua 
ma  na  wawae  ou ;  no  ka  mea,  ua 

ikea  au  ia  oe,  uo  keia  mea,  e  boo- 
lilo  ana  au  ia  oe  i  lawekana,  a  i  mea 
hoike  aku  i  keia  mea  au  i  ike  iko 
nei,  a  me  na  mea  a'u  e  hoike  hou 
aku  ai  nau. 

17  Na'u  no  oe  e  hoopakele  i  ka- 
naka  a  me  ko  na  aina  e ;  e  hoouna 
aku  ana  no  au  ia  oe  io  lakou  la, 

18  E  hookaakaa'i  i  ko  lakou  mau 
maka,  a  e  hoohuli  ia  lakou,  mai 
ka  pouli  mai  i  ka  malamalama,  a 
mai  ka  mana  o  Satana  i  ke  Akua,  i 
loaa  ia  lakou  ke  kala  ana  o  ka  hala, 
a  me  ka  hooilina  mawaena  o  ka 
poe  i  hoomaemaeia  e  ka  manaoio 
mai  ia'u. 

19  Nolaila,  e  ke  alii,  e  Ageripa  e, 
aole  au  i  hoole  aku  ia  hoakaku, 
mai  ka  lani  mai. 

20  Aka,  hoike  mua  aku  la  au  ia 
lakou  ma  Damaseko,  a  ma  Ierusa- 
lema,  a  ma  na  mokuna  a  pau  ma 
Iudea,  a  i  ko  na  aina  e,  i  mihi 
lakou,  a  e  huli  i  ke  Akua,  a  e  hana 
i  na  hana  e  ku  i  ka  mihi. 

21  No  keia  mau  mea,  lalau  mai 
na  Iudaio  ia'u  maloko  o  ka  luaki- 
ni,  hoao  mai  la  lakou  e  pepehi  mai 
ia'u  a  make. 

22  No  ke  kokua  ana  mai  o  ke 
Akua  ia'u,  ua  ku  paa  no  wau,  a  hi- 
ki  mai  nei  i  keia  la,  e  hoike  ana 
aku  i  ka  poe  liilii,  a  me  ka  poe 
nui,  i  ka  i  ana  aku  i  keia  mau  mea 
wale  no,  i  na  mea  a  ka  poe  kaula, 
a  me  Mose  no  hoi  i  olelo  mai  ai,  e 
hiki  mai  ana : 

23  E  make  no  ka  Mesia  e  pono 
ai,  oia  hoi  ka  mua  o  ka  poe  make  i 
ala  hou  mai,  nana  no  e  hoike  aku 
i  ka  malamalama  i  ko  onei  kanaka, 
a  me  ko  na  aina  e. 

24  A  i  kana  hoakaka  ana  pela  i 
kona  iho,  i  ae  la  o  Peseto  me  ka 
leo  nui,  E  Paulo,  ua  hehena  oe ;  na 
na  palapala  he  nui  oe  i  hoolilo  ai  i 
hehena. 

25  I  aku  la  ia,  Aole  au  hehena,  e 
Peseto  maikai  e,  aka,  ke  olelo  aku 
nei  au  i  na  olelo  oiaio  a  me  ka 
naauao. 

26  Ua  ike  no  hoi  kc  alii  i  keia 
mea,  ke  olelo  wiwo  ole  aku  nei  au 
imua  o  kona  alo ;  no  ka  mea,  ke 
manao  nei  au  aole  i  nalo  ia  ia 
kekahi   o   keia   mau   mea,  no   ka 


o  Ageripa  ma. 

mea,  aole  i  hanaia  keia  ma  kahi 
nalo. 

27  E  ke  alii,  e  Ageripa  e,  ke  ma- 
naoio  mai  nei  anei  oe  i  ka  na  kau- 
la?  Ua  ike  no  au,  ua  manaoio  no 
oe. 

28  Olelo  aku  la  o  Ageripa  ia  Pau- 
lo,  Ua  aneane  oe  e  hoohuli  mai  ia'u 
i  Kristiano. 

29  I  mai  la  o  Paulo,  Ke  pule  nei 
au  i  ke  Akua,  i  ole  oe  ma  ka  ahe- 
ane  wale  no,  aka,  ma  ka  oiaio  e 
lilo  ai  oe,  a  me  ka  poe  a  pau  e 
hoolohe  mai  ia'u  i  keia  la,  i  mea  e 
like  io  ai  me  au  nei,  ma  na  mea  a 
pau,  o  keia  paa  wale  no  ke  koe. 

30  A  ku  ae  la  ke  alii  iluna,  a  me 
ke  alii  kiaaina,  a  me  Berenike,  a 
me  ka  poe  e  noho  pu  ana  me  lakou. 

31  I  ko  lakou  hoi  ana'ku,  kamai- 
lio  ae  la  lakou  ia  lakou  iho  no,  i  ae 
la,  Aole  i  hana  keia  kanaka  i  ka 
mea  ku  i  ka  make  a  me  ka  paa. 

32  I  ae  la  o  Ageripa  ia  Peseto,  Ina 
aole  keia  kanaka  i  hoopii  ia  Kai- 
sara,  ina  ua  pouo  ke  wehe  ia  ia. 

Ka  holo  ana  o  Paulo  ma  i  Roma.  14  Loohia 
lakou  i  ka  ino  nui.  21  Hoomaha  o  Paulo 
ia  lakou.  38  Hooleiia  ka  ukana  o  ka  moku, 
a  ola  no  hoi  lakou  a  pau. 

APAA  iho  la  ka  manao  e  holo 
makou  i  Ilalia,  haawi  ae  la 
lakou  ia  Paulo,  a  me  kekahi  poe  i 
paa  pu,  i  kahi  lunahaneri,  o  Iulio 
kona  inoa,  no  ka  papa  koa  o  Au- 
guseto. 

2  A  ee  makou  i  kekahi  moku  no 
Aderamuteno,  a  hemo  aku  la  me 
ka  manao  e  holo  ma  ke  kapa  o 
Asia;  ao  Arisetareko,  no  Teselo- 
nike  i  Makedonia,  kekahi  me  ma- 
kou. 

3  A  ia  la  ae,  pae  makou  i  Sidona. 
Hana  lokomaikai  aku  la  o  Iulio  ia 
Paulo,  ae  aku  la  ia  ia  e  hele  i  kona 
mau  makamaka  e  hoomaha  ia  ia 
iho. 

4  A  hemo  aku  la  makou  mai  ia 
wahi  aku,  holo  makou  malālo  o 
Kupero,  no  ka  mea,  pakuikui  mai 
ka  makani. 

5  Holo  ae  la  makou  a  hala  ke  kai 
o  Kilikia,  a  me  Pamepulia,  a  hiki 
makou  ma  Mura  o  Lukia. 

6  A  malaila  loaa  i  ka  lunahaneil 

OIHANA. 


Loaa  ka  ino. 


he  moku  no  Alekanederia,  e  holo 
ana  i  Italia ;  hoee  ae  la  oia  ia  ina- 
kou  iloko. 

7  Holo  lohi  aku  la  makou  i  na  la 
he  nui  loa,  a  hiki  apuepue  makou 
i  Kenido,  no  ka  mea,  aole  i  aeia  ka 
makani  ia  makou,  holo  ae  la  ma- 
kou  malalo  o  Kerete,  ma  Salemo- 
ne; 

8  A  hala  ia  wahi  me  ka  apuepue 
hiki  aku  la  makou  i  kahi  i  kapaia 
o  Naawamaikai,  kahi  i  kokoke  mai 
i  ke  kulanakauhale  o  Lasaia. 

9  Ua  loihi  loa  ka  manawa  i  hala, 
a  ua  hiki  no  hoi  ka  wa  pono  ole  ke 
holo,  no  ka  mea,  ua  hala  ka  wa 
hookeai,  alaila  ao  mai  la  o  Paulo 
ia  lakou, 

10  I  mai  la,  E  na  kanaka,  ke  ike 
nei  au  i  keia  holo  ana,  e  pilikia 
ana,  a  me  ka  lilo  nui,  aole  ka  uka- 
na  a  me  ka  moku  wale  no,  aka,  o 
ko  kakou  mau  ola  kekahi. 

11  Manao  iho  la  ka  lunahaneri  i 
ka  ke  kahu  moku,  a  me  ka  m<  a 
nona  ka  moku,  aole  i  na  mea  i  ole- 
loia  mai  e  Paulo. 

12  Aole  hoi  i  pono  loa  kela  awa  i 
ka  hooilo,  no  ia  mea,  hoike  mai  ka 
nui  i  ka  manao  e  holo  aku,  ina  pa- 
ha  lakou  e  hiki  aku  i  Poinike  i  ka 
hooilo,  he  awa  no  ia  ma  Kerete  e 
huli  ana  ma  Liba,  a  me  Koro. 

13  A  aniani  mai  la  ka  makani, 
mai  ke  kukuluhema  mai,  mauao 
iho  la  lakou,  ua  loaa  ko  lakou  ma- 
nao,  hemo  aku  la  a  holo  pili  loko 
aku  la  i  Kerete. 

14  Aole  i  emo,  pa  mai  la  kekahi 
īnakani  ino,he  Ēurokeludo  ka  inoa. 

15  Punia  iho  laka  moku,  aole  hiki 
ke  hooku  i  ka  makani,  hookuu  ae 
la  makou  a  holo. 

16  A  holo  ae  la  makou  malalo  o 
kekahi  aina,  ua  kapaia  o  Kelauele, 
hiki  apuepue  ia  makou  ke  paa  iho 
i  ka  waapa. 

17  A  hukiia  ia  iluna,  hana  iho  la 
lakou  i  mea  e  kokua  ai,  hawele  iho 
la  lakou  malalo  o  ka  moku,  a  ma- 
kau  iho  la  o  haule  lakou  ma  ka 
Sureti,  no  ia  mea,  kuu  iho  la  lakou 
i  ka  pea,  a  hooholoia  pela. 

18  Kahulihuli  loa  makou  i  ka  ino, 
nolaila,  ia  la  ae,  hoomama  iho  la 
lakou  i  ka  moku. 

19  A  i  ke  kolu  o  ka  la,  ua  ko  ma- 
kou  lima  no  i  hoolei  aku  i  ka  uka- 
na  pili  i  ka  moku. 

20  A  hala  ae  la  na  la  he  nui,  aole 
hoi  i  ikea  mai  ka  la  a  me  na  hoku, 
aole  hoi  okana  mai  o  ka  ino  i  kau  ia 
maluna  o  makou,  alaila  pau  aku  la 
ka  manaolana  e  hoolaia'i  makou. 

21  A  loihi  ka  ai  ole  ana,  alaila  ku 
mai  la  o  Paulo  iwaenakonu  o  la- 
kou,  i  mai  la,  E  na  kanaka,  ina  ou- 
kou  i  hoolohe  mai  i  ka'u,  aole  hoi 
i  hemo  mai,  mai  Kerete  mai,  ina 
ua  pono,  alaila  aole  kakou  i  loaa  i 
keia  ino,  a  me  keia  poho. 

22  Ano  hoi,  ke  nonoi  aku  nei  au 
ia  oukou,  e  olioli  oukou;  no  ka 
mea,  aole  e  lilo  ana  kekahi  ola  o 
oukou,  o  ka  moku  wale  no. 

23  No  ka  mea,  i  ka  po  nei,  ku 
mai  la  kekahi  anela  o  ke  Akua, 
nona  no  wau,  a  oia  hoi  ka'u  e  ma- 
lama  nei, 

24  I  mai  la  ia,  Mai  makau  oe,  e 
Paulo;  e  pono  ia  oe  ke  ku  aku 
imua  i  ke  alo  o  Kaisara;  aia  hoi, 
ua  haawi  mai  la  ke  Akua  i  ka  poe 
a  pau  e  holo  pu  ana  me  oe  nau. 

25  Nolaila,  e  kanaka  e,  e  olioli 
oukou;  no  ka  mea,  ke  manaoio 
aku  nei  au  i  ke  Akua,  e  hanaia  mai, 
e  like  me  ka  mea  i  oleloia  mai  ai 
ia'u. 

20  Aka  hoi,  e  ili  ana  kakou  ma 
kekahi  mokupuni. 

27  A  hiki  i  ka  po  umikumamaha, 
ua  hooholoholoia  ae  la  makou  ma 
Aderia,  a  i  ke  aumoe,  manao  iho  la 
na  luina  e  kokoke  ana  lakou  i  ka 
aina. 

28  A  hoailona  iho  la,  a  he  iwaka- 
lua  anana  i  loaa  ia  lakou ;  a  panee 
iki  aku,  hoailona  hou,  a  loaa  he 
umikumainalima  anana, 

29  Makau  ae  la  o  ili  makou  ma 
kahi  pohaku,  hoolei  iho  la  lakou  i 
na  heleuma  eha  ma  ka  hope  o  ka 
moku,  a  iini  iho  la  i  ke  ao  aua 
ae. 

30  A  imi  na  luina  e  mahuka  aku, 
mai  ka  moku  aku,  ua  kuu  iho  la  i 
ka  waapa  ilalo  i  ke  kai,  me  he  mea 
la  e  lawe  aku  ana  i  mau  heleuma, 
ma  ka  ihu ; 

31  Olelo  ae  la  o  Paulo  i  ka  luna- 
haneri,  a  me  ka  poe  koa,  Ina  aole 

Pakele  o  Paulo. 


lakou  nei  e  noho  i  ka  moku,  aole 
loa  e  hiki  ia  oukou  ke  hoolaia. 

32  Alaila  oki  ae  la  ka  poe  koa  i 
na  kaula  o  ka  waapa,  a  kuu  ia  ia  e 
haule  iho  la. 

33  A  kokoke  ae  la  i  ke  ao,  koi  ae 
la  o  Paulo  ia  lakou  a  pau,  e  ai  i  ka 
ai,  i  ae  la,  Eia  ka  la  umikumamaha 
o  ko  oukou  hookeai  ana,  ua  noho 
oukou  me  ka  lalau  ole  i  ka  ai. 

34  No  ia  mea,  ke  nonoi  aku  nei 
au  ia  oukou,  e  lalau  i  ka  ai ;  no  ka 
mea,  o  ko  oukou  mea  ola  ia.  No 
ka  mea,  aole  e  haule  kekahi  lauo- 
ho  o  ko  oukou  mau  poo. 

35  A  i  olelo  ana  pela,  lalau  iho  la 
ia  i  ka  berena,  hoomaikai  aku  la  i 
ke  Akua  imua  o  lakou  a  pau ;  a 
wawahi  ae  la,  ai  iho  la. 

36  Alaila,  olioli  iho  la  lakou  a  pau, 
a  o  lakou  kekahi  i  lalau  i  ka  ai. 

37  A  o  na  uhane  a  pau,  maluna  o 
ka  moku,  elua  o  makou  hanei'i  a 
me  kauahikukumamaono  kanaka. 

38  A  maona  ae  la  lakou  i  ka  ai, 
hoomama  iho  la  lakou  i  ka  moku, 
a  hoolei  iho  la  i  ka  hua  palaoa  ilo- 
ko  o  ke  kai. 

39  A  ao  ae  la,  aole  lakou  i  ike  ia 
aina ;  kaunana  nae  lakou  i  kekahi 
kaikuono  me  ke  kahakai.  Manao 
iho  la  lakou,  ina  e  hiki,  e  hookomo 
i  ka  moku  ilaila. 

40  Ooki  iho  la  lakou  i  na  heleuma, 
a  waiho  iho  la  i  ke  kai,  a  wehe  iho 
la  i  na  kaula  o  ka  hoeuli,  a  huki  i 
ka  pea  nui  i  ka  makani,  a  holo  iuka. 

41  Ika  iho  la  lakou  ilalo  i  kahi  wili 
au,  ili  iho  la  ka  moku,  paa  iho  la 
ka  ihu,  aole  loa  i  hemo,  nahaha  iho 
la  ka  hope  i  ka  ikaika  o  na  ale. 

42  Manao  iho  la  ka  poe  koa  e  pe- 
pehi  i  ka  poe  paahao,  o  au  aku  ke- 
kahi  o_  lakou  a  pakele. 

43  Makemake  iholakalunahaneri 
e  hoola  ia  Paulo,  hoole  aku  la  i  ko 
lakou  manao  ;  kena  aku  la  i  ka  poe 
hiki  ke  au,  o  lakou  ke  lele  mua  a 
liiki  iuka. 

44  A  o  ke  koena,  ma  na  papa  ka- 
hi,  a  ma  na  mea  o  ka  moku  kahi ; 
a  pela  lakou  a  pau  i  pakele  ai  a  hi- 
ki  i  ka  aina. 

No  kn  moonihoawa;  ka  manao  o  kanaka  ia 
I'aulo,  a  me  kana  hann  ana  mo  Homa. 


AHOOPAKELEIA  ae  la,  alaila, 
ike  iho  la  lakou  i  ka  mokupu- 
ni,  ua  kapaia  o  MelUa. 

2  He  mea  e  ka  lokomaikai  o  ia 
poe  kanaka  e  ia  makou ;  no  ka 
mea,  hoaa  iho  la  lakou  i  ahi,  a  hoo- 
kipa  mai  la  ia  makou  a  ])au,  no  ka 
ua  e  haule  ana,  a  no  ke  anuanu. 

3  Lapulapu  iho  la  o  Paulo  i  pua- 
pua  hoaa,  a  i  kona  kau  ana  ma  ke 
ahi,  puka  mai  la  he  moonihoawa 
mailoko  mai  o  ka  wela,  a  pipili  iho 
la  i  kona  lima. 

4  A  ike  mai  la  kela  poe  kanaka  e 
i  ua  mea  nihoawa  la  e  kau  ana  i  ko- 
na  lima,  i  ae  la  lakou  kekahi  i  ke- 
kahi,  Oiaio  no  he  kanaka  pepehi 
kanaka  keia,  ua  pakele  no  ia  i  ke 
kai,  aka,  o  ka  mea  hoopai,  aole  ia  i 
ae  mai  i  kona  ola. 

5  Nolaila  lulu  aku  la  ia  i  ua  mea 
nihoawa  la  iloko  o  ke  ahi,  aole  hoi 
i  loaa  ia  ia  ka  poino. 

6  Kakali  ilio  la  lakou  i  kona  pehu 
aua,  a  me  ka  hina  ilalo  a  make  ko- 
ke  ;  a  loihi  ko  lakou  kakai'  ana,  ao- 
le  hoi  i  ike  ia  ia  e  loaa  ana  i  ka  poi- 
no,  huli  hou  ae  la  ko  lakou  manao, 
i  ae  la,  He  akua  ka  ia. 

7  Kokoke  ma  ia  wahi  ka  aina  o 
ka  luna  o  ia  moku,  o  Popelio  kona 
inoa,  nana  no  i  kii  mai  ia  makou,  a 
hookipa  maikai  aku  la  i  na  la  ekolu. 

8  E  kaa  ana  ka  makuakane  o  Po 
pelio  i  ke  kuni,  a  me  ka  hi  koko. 
Komo  aku  lao  Paulo  io  na  la,  pule 
aku  la,  kau  iho  la  i  kona  lima  ma- 
luna  ona,  hoola  aku  la  ia  ia. 

9  Nolaila  hauaia  ae  la  keia,  o  ke- 
kahi  poe  e  i  loohia  i  ka  mai  ma  ia 
mokupuni,  hele  mai  la  lakou,  a 
hoolaia  iho  la. 

10  Hoomahalo  mai  la  lakou  ia  ma- 
kou,  me  na  mahaloia  he  nui ;  a  ho- 
lo  makou,  kau  mai  la  lakou  i  na 
mea  e  pono  ai. 

11  A  hala  na  malama  ekolu,  holo 
aku  la  makou  makekahi  moku  no 
Alekanederia,  i  ku  ma  ia  mokupuni 
i  ka  hooilo,  o  Diosekouro  ka  hoai- 
lona. 

12  A  pae  aku  la  makou  ma  Sura- 
kausa,  a  noho  iho  la  i  na  la  ekolu. 

13  A  mailaila  aku  makou  i  holo  ai 
a  hiki  i  Regio,  a  hala  kekahi  la,  pa 
mai  la  ka  malomi,  mai  ke  kukulu- 

hema  mai,  a  ia  la  ae,  hiki  makou  i 
Puteoli : 

14  A  malaila  loaa  ia  makou  he  mau 
hoahanau,  kaohi  mai  lakou  ia  ma- 
kou  e  noho  me  lakou  ehiku  la ;  a 
pela  makou  i  hele  aku  ai  i  Roma. 

15  A  lohe  mai  na  hoahanau  ia  ma- 
kou,  malaila  mai  la  lakou  i  hele 
inai  ai  a  Apioporo,  a  me  Teriatube- 
īeno,  e  halawai  me  makou.  A ike 
o  Paulo  ia  lakou,  hoomaikai  aku  la 
ia  i  ke  Akua,  a  hoolana  mai. 

16  A  hiki  makou  i  Roma,  haawi 
aku  la  ka  lunahaneri  i  ka  poe  paa- 
hao  i  ke  alii  o  ka  poe  koa.  Iaeia'ku 
la  o  Paulo  e  noho  kaawale  i  kona 
wahi  iho,  me  kekahi  koa  nana  ia  i 
malama  aku. 

17  A  hala  na  la  ekolu,  hoakoakoa 
iho  la  o  Paulo  i  ka  poe  koikoi  o  na 
Iudaio.  A  pau  lakou  i  ka  hoakoa- 
koaia,  i  aku  la  ia  ia  lakou,  E  na 
kanaka,  na  hoahanau,  aole  au  i  ha- 
na  i  kekahi  mea  i  kuee  i  na  kana- 
ka,  a  me  na  aoao  o  na  makua ;  aka 
ua  haawi  paaia'ku  la  au  ma  Ieru- 
salema  i  na  lima  o  ko  Roma. 

18  A  hookolokolo  mailakou  ia'u, 
manao  iho  la  e  kuu  mai,  no  ka  mea, 
aole  he  mea  ia'u  i  ku  i  ka  make. 

19  A  papa  aku  la  na  Iudaio,  kao- 
hiia  au  e  hoopii  ia  Kaisara,  aole 
hoi  o'u  mea  e  hoopii  aku  ai  i  ko'u 
lahuikanaka. 

20  No  keia  mea,  i  kii  aku  nei  au 
ia  oukou,  i  ike  aku  au,  a  e  kamai- 
lio  aku  ia  oukou  ;  no  ka  mea,  ua 
paa  au  i  keia  kaulahao  no  ka  ma- 
naolana  o  ka  Iseraela. 

21  I  mai  la  lakou  ia  ia,  Aole  i  loaa 
ia  makou  ka  palapala  mai  Iudea 
mai  nou,  aole  hoi  i  hoike  mai  a 
olelo  mai  paha  kekahi  o  na  hoaha- 
nau  i  hele  mai,  i  hewa  ou. 

22  Ke  makemake  nei  no  hoi  ma- 
kou  e  hoolohe  ia  oe  i  kou  manao;  no 
ka  mea,  ua  ike  no  makou  i  keia  ao- 
ao,  ua  olelo  ku  e  ia  i  na  wahi  a  pau. 

23  A  i  ko  lakou  hoakaka  ana  i  ka 
la,  alaila  hele  mai  la  na  mea  he  nui 
loa  io  na  la,  i  kona  wahi ;  hoakaka 
aku  la  oia,  a  mai  kakahiaka  a  ahia- 
hi  kona  hoike  ana  aku  i  ke  aupuni 
o  ke  Akua,  a  me  ka  hooikaikaaku 
ma  na  mea  o  Iesu,  ma  ke  kanawai 
ia  Mose,  a  ma  ka  na  kaula. 

24  Manaoio  iho  la  kekahi  poe  i 
na  mea  i  oleloia  mai,  a  hoomaloka 
kekahi  poe. 

25  A  i  ka  like  pu  ole  ana  o  ko  la- 
kou  manao  kekahi  i  kekahi,  hele 
aku  lakou,  mahope  iho  o  ka  hai 
ana  aku  o  Paulo  i  kahi  olelo  hou ; 
Pololei  wale  ka  olelo  a  ka  Uhane 
Hemolele,  ma  o  Isaia  la,  o  ke  kau- 
la,  i  ko  kakou  poe  kupuna, 

26  I  ka  i  ana  mai,  E  hele  i  keia 
poe  kanaka,  a  e  i  aku,  I  ka  lohe 
ana,  e  lohe  auanei  oukou,  aole  nae 
e  ike  i  ke  ano ;  i  ka  ike  ana,  e  ike 
auanei  oukou,  aole  nae  e  hoomao- 
popo. 

27  Ua  manoanoa  hoi  ka  naau  o 
keia  poe  kanaka,  kaumaha  ko  la- 
kou  pepeiao  ke  lohe,  ua  hoopili  i 
ko  lakou  maka;  o  ike  lakou  me 
na  maka,  a  lohe  me  na  pepeiao,  a 
ike  hoi  ka  naau,  a  e  huli  mai,  a 
hoola  aku  au  ia  lakou. 

28  No  ia  mea,  e  ike  pono  oukou, 
ua  hoounaia'ku  ke  ola  o  ke  Akua  i 
ko  na  aina  e,  a  e  hoolohe  mai  no 
lakou. 

29  A  i  kana  hai  ana  aku  i  keia 
mau  mea,  hele  aku  la  na  Iudaio,  a 
nui  loa  iho  la  ko  lakou  hoopaapaa 
ana  ia  lakou  iho. 

30  Noho  iho  la  o  Paulo  a  hala  na 
makahiki  elua,  iloko  o  kona  hale 
hoolimalimaia,  e  hookipa  ana  i  ka 
poe  a  pau  i  hele  aku  io  na  la, 

31  Me  ka  hai  mai  i  ke  aupuni  o  ke 
Akua,  a  me  ka  hoike  mai  i  na  mea 
e  pili  i  ka  Haku  ia  Iesu  Kristo,  me 
ka  wiwo  ole,  a  me  ka  papa  ole  ia 
aku. 


KA    EPISETOLE 

A  PAULO    KA    LUNAOLELO    I   KO 


R  0  M  A. 


MOKUNA  I. 

Hoike  aku  la  o  Paulo  i  kana  oihana  lunaole- 
lo.    19  Ka  hewa  nui  o  na  lahuikanaka. 

NA  Paulo,  na  ke  kauwa  a  Iesu 
Kristo  i  waeia  i  luuaolelo,  a 
i  hookaawaleia  hoi  no  ka  euanelio 
a  ke  Akua, 

2  Ana  i  hoike  e  mai  ai  mamua 
ma  kana  poe  kaula,  maloko  o  na 
palapala  hemolele, 

3  No  kana  Keiki  Iesu  Kristo  ko 
kakou  Haku,  i  hoohanauia  ua  ka 
hua  a  Davida,  ma  ke  kino, 

4  A  i  hoomaopopoia  hoi  o  ke 
Keiki  a  ke  Akua  mo  ka  mana,  ma 
ka  uhane  hoano,  mahope  o  ke  ala- 
houana  mai  waena  mai  o  ka  poe 
make ; 

5  Ma  ona  la  i  loaa  mai  ai  ia  ma- 
kou  ke  aloha,  a  me  ka  lunaolelo 
ana,  no  ka  malama  aua  o  ka  ma- 
naoio  iwaena  o  na  lahuikanaka  a 
pau  no  kona  inoa ; 

6  Iwaena  o  lakou  no  hoi  oukou 
na  mea  i  waeia  no  Iesu  Kristo : 

7  I  ka  poe  a  pau  ma  Roma,  i  alo- 
haia  e  ke  Akua,  i  waeia  hoi  i  mau 
haipule  ;  no  oukou  hoi  ke  aloha  a 
me  ka  pomaikai,  maike  Akua  mai, 
o  ko  kakou  Makua,  a  mai  ka  Haku 
mai  hoi,  o  Iesu  Kristo. 

8  O  ka  mua,  ke  hoomaikai  aku 
nei  au  i  ke  Akua,  ma  o  Iesu  Kristo 
la  no  oukou  a  pau,  no  ka  mea,  ua 
hookaulanaia  ko  oukou  manaoio, 
ma  ka  honua  a  pau. 

9  O  ke  Akua,  o  ka'u  mea  e  ma- 
lama  nei  me  kuu  uhane  ma  ka  ole- 
lo  maikai  no  kana  Keiki,  oia  ka 
mea  ike  no1u,  i  ko'u  hoomanao 
mau  ana  ia  oukou,  ma  ka'u  pule, 

10  E  noi  mau  ana,  ina  e  hiki  i 
kekahi  manawa,  i  keia  wa  aku  nei 
paha,  e  hele  pomaikaiaku  wau  me 
ka  ae  ana  mai  o  ke  Akua,  a  hiki 
io  oukou  la. 

11  No  ka  mea,  ke  ake  nei  au  e 


ike  aku  ia  oukou,  e  haawi  aku  au 
i  kekahi  pono  ma  ka  uhane  no  ou- 
kou,  i  hookupaaia'i  oukou. 

12  Eia  kekahi,  e  hooluoluia  mai 
hoi  au  iwaena  o  oukou,  ma  ka  ma- 
nao  lokahi  ana  o  oukou  a  me  au. 

13  Eia  hoi,  aole  o'u  makemake  e 
ike  ole  oukou,  e  na  hoahauau,  i 
kuu  manao  pinepine  ana  e  hele  io 
oukou  la,  (aka,  ua  kaohiia  a  hiki  ī 
keia  wa,)  i  loaa  mai  hoi  ia'u  kekahi 
hua  mawaena  o  oukou,  e  like  me 
ia  mawaena  o  na  lahuikanaka  e. 

14  He  aie  au  na  ka  poe  Helene 
a  me  na  kanaka  hemahema ;  na  ka 
poe  i  aoia,  a  me  ka  poe  i  ao  ole  ia. 

15  Pela  hoi,  ma  ka  mea  hiki  ia'u, 
ua  makaukau  wau  e  hai  aku  i  ka 
euanelio  ia  oukou  no  hoi  ma  Ro- 
ma. 

16  No  ka  mea,  aole  au  i  hilahi- 
la  i  ka  euanelio  no  Kristo  ;  no  ka 
mea,  o  ko  ke  Akua  mana  ia  e  oīa'i, 

jio  kela  mea,  no  keia  mea  manaoio ; 
no  ka  iuelaio  mua,  a  no  ka  Heleue 
hoi. 

17  No  ka  mea,  ua  hoikeia  mai 
ilaila  ko  ke  Akua  hoapono  anamai 
ma  ka  manaoio,  a  i  manaoio ;  e  like 
me  ka  mea  i  palapalaia,  O  ka  mea 
pono,  ma  ka  manaoio,  e  ola  ia. 

18  A  ua  hoikeia  mai  no  hoi  ka 
inaina  o  ke  Akua,  mai  ka  lani  mai, 
i  ka  aia,  a  me  ka  hana  ino  a  pau  a 
na  kanaka,  i  keakea  me  ka  hana 
hewa,  i  ka  olelo  oiaio. 

19  No  ka  mea,  o  ka  mea  e  hiki 
ke  ikeia  no  ke  Akua,  ua  akaka  ia 
ia  lakou  ;  no  ka  mea,  ua  hoakaka 
mai  no  ke  Akua  ia  mea  ia  lakou. 

20  No  ka  mea,  o  kona  mau  mea 
i  nana  ole  ia,  mai  ka  hana  ana  mai 
o  ke  ao  nei,  ua  maopopo  lea  ua  mau 
mea  la,  oia  o  kona  mana  mau  a  me 
kona  Akua  ana,  ma  na  mea  i  haua- 
ia  ;  uolaila  aole  o  lakou  mea  e  hoa- 
ponoia'i: 

21  No  ka  mea,  i  ka  wa  i  ike  ai 
lakou  i  ke  Akua,  aole  lakou  i  hoo- 
nani  aku  ia  ia  i  Akua,  aole  hoi  i  alo- 
ha  aku ;  aka,  ua  lapuwale  lakou  i 
ko  lakou  mauao  ana,  a  ua  hoopou- 
liia  hoi  ko  lakou  naau  hawawa. 

22  I  ko  lakou  hoakamai  ana,  lilo 
lakou  i  poe  naaupo, 

23  A  hoololi  aku  lakou  i  ka  nani 
o  ke  Akua  make  ole,  i  kii  e  like 
me  ke  kanaka  make,  a  me  na  ma- 
nn,  a  me  na  holoholona  wawae  eha, 
a  me  na  mea  kolo. 

24  Nolaila  hoi,  kuu  iho  la  ke 
Akua  ia  lakou  ma  ua  kuko  hewa  o 
ko  lakou  mau  naau,  i  paumaele,  e 
hoinoino  ai  i  ko  lakou  mau  kino 
iho,  ia  lakou  lakou. 

25  Haalele  aku  la  lakou  ike  Akua 
oiaio,  no  ka  imea  apaapa,  a  hoo- 
mana  aku  la  lakou,  a  malama  hoi  i 
ka  mea  i  hanaia,  aole  i  ka  Mea  na- 
na  i  hana,  oia  ka  mea  hoomaikai 
mau  loa  ia.    Amene. 

26  No  ia  mea,  kuu  iho  la  ke  Akua 
ia  lakou  i  na  kuko  ino ;  no  ka  mea, 
ua  hoololi  ae  ko  lakou  poe  wahine 
i  ka  aoao  maoli  i  ka  mea  ku  e  i  ka 
aoao  maoli. 

27  Pela  uo  hoi  na  kane,  i  haalele  ai 
i  ka  aoao  maoli  o  ka  wahine,  a  ua 
Avela  i  ke  kuko  hewa  i  kekahi  i  ke- 
kahi;  na  kane  me  na  kane,  e  hana 
ana  i  ka  mea  hilahila,  a  e  loaa  aua 
iloko  o  lakou  ka  uku  pono  no  ko 
lakou  lalau  ana. 

28  A  no  ko  lakou  makemake  ole 
e  hoopaa  i  ke  Akua  ma  ko  lakou 
ike,  kuu  iho  la  ke  Akua  ia  lakou  i 
ka  naau  hewa,  e  hana  aku  lakou  i 
na  mea  ku  ole  i  ka  pono  : 

29  Ua  piha  lakou  i  na  hewa  a  pau, 
i  ka  moe  kolohe,  i  ka  opuinoino, 
i  ka  puniwaiwai,  a  me  ka  haua  ino ; 
ua  paapu  hoi  i  ka  huahuwa,  i  ka 
pepehi  kanaka,  i  ka  hakaka,  i  ka 
lioopunipuni,  a  me  ka  manao  ino  : 

30  He  poe  aki,  he  poe  olelo  hoo- 
hewa  wale,  he  poe  inaina  i  ke  Akua, 
he  poe  kuamuamu,  he  haaheo,  he 
haanui,  he  poe  imi  i  na  mea  ino,  he 
poe  malama  ole  i  na  makua, 

31  He  poe  hoohemahema,  he  poe 
lawehala  i  na  mea  i  hoohikiia,  he 
poe  aloha  ole,  he  poe  makoua,  he 
poe  lokoino. 

32  Ua  ike  lakou  i  ke  kanawai  o 
ke  Akua,  o  ka  poe  e  hana  pela,  he 
pono  lakou  e  make,  a  ke  hana  nei 
no  lakou  ia  mau  mea,  a  ua  mahalo 
no  hoi  i  ka  poe  e  hana  ana  malai- 
la. 

MOKUNA  II. 

Ua  hewa  like  na  Iudaio  a  me  na  Helene  i  ke 
Akua. 

NOLAILA  hoi,  e  ke  kanaka,  ka 
mea  nana  e  hoohewa  aku,  aole 
ou  mea  e  hoaponoia'i;  no  ka  mea, 
i  kou  hoahewa  ana  i  kekahi,  ua 
hoahewa  oe  ia  oe  iho,  no  kau  hana 
ana  i  na  mea  au  i  hoahewa  aku  ai. 

2  Ua  ike  no  kakou,  ma  ka  pono  ka 
ke  Akua  hoahewa  ana  mai  i  ka  poe 
e  hana  ana  ia  mau  mea. 

3  E  ke  kanaka,  ka  mea  nana  e  hoa- 
hewa  i  ka  poe  e  hana  pela,  a  ke  hoo- 
halike  nei  oe  me  lakou,  ke  manao 
nei  auei  oe  e  pakele  i  ka  ke  Akua 
hoahewa  ana  mai? 

4  A  ke  hoowahawaha  nei  anei  oe 
i  ka  nui  loa  o  koua  lokomaikai,  a 
me  kona  ahonui,  a  me  kona  hoo- 
manawanui  ana,  aole  hoi  oe  i  hoo- 
maopopo,  o  ko  ke  Akua  maikai, 
o  ka  mea  ia  e  alakai  ia  oe  i  ka 
mihi? 

5  Aka,  mamuli  o  kou  paakiki  a  me 
ka  naau  mihi  ole  e  hoahu  ana  oe 
nou  iho  i  ka  inaina  no  ka  la  e  inai- 
naia  mai  ai,  a  e  hoikeia  mai  ai  hoi 
ka  hoahewa  pono  ana  mai  a  ke 
Akua ; 

6  Nana  no  e  uku  mai  i  kela  ka- 
naka  i  keia  kanaka  e  like  me  kana 
hana  ana ; 

7  I  ka  poe  e  imi  ana  i  ka  naui,  a 
me  ka  mahalo,  a  me  ka  make  ole, 
ma  ka  hooikaika  mau  ana  i  ka  ha- 
na  maikai,  i  ke  ola  loa ; 

8  Aka,  i  ka  poe  i  hoopaapaa,  me 
ka  malama  ole  i  ka  oielo  oiaio,  a 
malama  hoi  ma  ka  hewa,  ia  lakou 
ka  huhu  a  me  ka  inainaia; 

9  0  ka  poino,  a  me  ka  ehaeha  ma- 
luna  o  ka  uhane  o  kela  kanaka  o 
keia  kanaka  e  hana  ana  i  ka  hewa  ; 
o  ka  Iudaio  mua,  a  o  ka  Helene 
hoi ; 

10  Aka,  o  ka  uaui,  a  me  ka  maha- 
lo,  a  me  ka  pomaikai,  no  na  mea  a 
pau  e  hana  ana  i  ka  pono  ;  no  ka 
Iudaio  mua  a  no  ka  Helene  hoi : 


He  olelo  kike 


MOKUNA  III. 


me  ka  Iudaio. 


11  No  ka  mea,  aole  ke  Akua  i 
manao  mai  ma  ko  ka  helehelena. 

12  No  ka  mea,  o  na  mea  kanawai 
ole  a  pau  i  hana  hewa,  e  make  ka- 
nawai  ole  lakou ;  a  o  na  mea  a  pau 
i  hana  hewa  malalo  o  ke  kanawai,  e 
hoahewaia  lakou  ma  ke  kanawai ; 

13  (No  ka  mea,  aole  ka  poe  lohe 
wale  no  i  ke  kanawai  ka  pono  imua 
o  ke  Akua ;  aka,  o  ka  poe  e  malama 
i  ke  kanawai  e  hoaponoia'na. 

14  No  ia  hoi,  o  ka  poe  kanaka  e, 
ka  poe  kanawai  ole,  ina  ma  ko  la- 
kou  manao  maoli  i  hana'i  lakou  i  na 
mea  maloko  o  ke  kanawai,  o  keia 
poe  kanawai  ole,  he  kanawai  lakou 
no  lakou  iho  no  ; 

15  A  e  hoike  nei  hoi  lakou,  ua  ka- 
kauia  ka  pono  a  ke  kauawai  ma  ko 
lakou  mau  naau,  a  ua  hooiaio  ko 
lakou  luuamanao,  ehoahewaana,  a 
e  hoapono  ana  ko  lakou  mau  naau 
ia  lakou  iho ;) 

16  I  ka*la  a  ke  Akua  e  hoopai  ai 
i  na  mea  huna  a  na  kanaka,  ma  o 
Iesu  Kristo  la,  e  like  me  ka'u  eua- 
nelio. 

17  Ina  ua  kapaia'ku  oe  he  Iuda- 
io,  a  ua  hilinai  iho  oe  ma  ke  kaua- 
wai,  ua  haano  i  ke  Akua, 

18  A  ua  ike  oe  i  kona  makema- 
ke,  ua  hoao  hoi  i  na  mea  ano  e,  ua 
aoia  oe  ma  ke  kanawai ; 

19  Ua  manao  iho  hoi  oe,  he  ala- 
kai  oe  no  na  makapo,  he  malama- 
lama  hoi  no  ka  poe  iloko  o  ka 
pouli ; 

20  He  mea  naua  e  ao  i  ka  poe 
naaupo,  he  kum  u  hoi  na  na  kamalii, 
ua  loaa  hoi  ia  oe  ke  ano  o  ka  ike, 
a  me  ka  oiaio  iloko  o  ke  kanawai : 

21  O  oe  ke  ao  aku  ia  hai,  aole 
anei  oe  e  ao  ia  oe  iho  ?  O  oe  ke 
papa  aku,  Mai  aihue,  e  aihue  no 
anei  oe  ? 

22  O  oe  ke  olelo  aku,  Mai  moe 
kolohe,  e  moe  kolohe  no  anei  oe'? 
O  oe  ke  hoopailua  i  na  kii,  e  aihue 
no  anei  oe  i  na  mea  laa? 

23  O  oe  ke  haano  aku  i  ke  kana- 
wai,  e  hoino  no  anei  oe  i  ke  Akua 
ma  ka  haihai  ana  i  ke  kanawai  ? 

24  No  ka  inea,  ua  olelo  ino  ia'e 
ka  inoa  o  ke  Akua  iwaena  o  na 
kanaka  e,  ma  o  oukou  la,  e  like 
me  ka  mea  i  palapalaia. 


25  O  ke  okipoepoe  ana,  he  mea 
ia  e  pono  ai,  ke  īnalama  oe  i  ke 
kanawai ;  aka,  ina  haihai  oe  i  ke 
kanawai,  ua  lilo  kou  okipoepoe 
ana  i  okipoepoe  ole  ana. 

26  A  ina  o  ka  mea  i  okipoepoe 
ole  ia  e  malama  i  na  kauoha  o  ke 
kanawai,  aole  anei  e  manaoia  kona 
okipoepoe  ole  ana,  me  he  okipoe- 
poe  ana  la  ? 

27  A  o  ka  mea  i  malama  i  ke  ka- 
nawai  mamuli  o  kona  hanau  ana  a 
me  ke  okipoepoe  ole,  e  hoahewa 
oia  ia  oe  i  ka  mea  i  loaa  ka  palapa- 
la  a  me  ke  okipoepoeia,  ai  lilohoi 
i  mea  haihai  i  ke  kanawai. 

28  No  ka  mea,  o  ka  mea  e  Iudaio 
ana  mawaho,  aole  ia  he  Iudaio ; 
aole  hoi  ka  mea  mawaho  ma  ke  ki- 
no,  ke  okipoepoe  ana. 

29  Aka,  o  ka  mea  e  Iu  aio  ana 
maloko,  oia  ka  Iudaio ;  a  o  ke 
okipoepoe  ana,  no  ka  naau  ia,  ma 
ka  uhane,  aole  ma  ka  hua  palapa- 
la ;  aole  no  na  kanaka  kona  hoo- 
maikaiia,  no  ke  Akua  mai  no. 

MOKUNA  III. 

He  olelo  kike  me  ka  Iudaio  hoomaloka.  9 
Na  mea  e  a<!  e_  hewa  ai  ka  poe  Iuelaio.  21 
Ma  ka  manaoio  wale  no  e  hoaponoia'i,  aole 
ma  ke  kanawai. 

NO  ia  hoi,  heahaanei  ka  mea  e  oi 
aku  ai  ka  Iudaio  ?    Heaha  hoi 
ka  pomaikai  o  ke  okipoepoe  ana  ? 

2  He  nui  no  ma  kela  mea,  ma  ke- 
ia  mea;  eia  hoi  ka  mua,  ua  haa- 
wiia  mai  ia  lakou  na  kauawai  o  ke 
Akua. 

3  Heaha  hoi  i  manaoio  ole  kekahi 
poe?  E  hiolo  anei  ka  oiaio  o  ke 
Akua  i  ko  lakou  hoomaloka  ? 

4  Aole  loa  ia ;  aka,  e  hooiaioia'ku 
ke  Akua  ke  hoopunipuni  na  kana- 
ka  a  pau  :  me  ka  mea  i  palapalaia, 
I  hoaponoia'i  oe  i  kau  olelo  ana 
mai,  a  i  lanakila  hoi  oe  i  kou  hoa- 
hewa  ana  mai. 

5  A  ina  e  hoakaka  ae  ko  kakou 
hewa  i  ka  pono  o  ke  Akua,  heaha 
ka  kakou  mea  e  olelo  ai  ?  He  po- 
no  ole  anei  ke  Akua  ke  hooili  mai 
i  ka  inaina?  (ke  olelo  nei  au  ma 
ka  ke  kanaka;) 

6  Aole  loa :  ina  pela,  pehea  la  e 
hoopai  mai  ai  ke  Akua  i  ko  ke  ao 
nei? 

7  A  ina  i  lilo  ka  oiaio  0  ke  Akua 
i  mea  e  nui  ai  kona  nani,  no  ko'u 
hoopuuipuni  ana;  no  ke  aha  la  e 
hoohewaia  naai  ai  au  e  like  me  ke 
kanaka  hewa  ? 

8  E  olelo  anei  kakou,  e  like  me 
ka  makou  i  olelo  ino  ia  mai  ai,  a  e 
like  me  ka  kekahi  poe  i  olelo  no 
makou,  E  hana  hewa  kakou  e  hiki 
mai'ai  ka  maikai?  He  pono  ko 
iakou  hoohewaia. 

9  Heaha  hoi  ?  ua  oi  aku  anei  ka- 
kou  ?  Aole  loa ;  no  ka  niea,  ua 
hoakaka  makou  mamua,  O  na  Iu- 
daio  a  me  na  Helene,  ua  pau  pu 
lakou  i  ka  hewa ; 

10  E  like  me  ka  mea  i  palapalaia, 
Aole  loa  he  mea  pono,  aole  hoo- 
kahi. 

11  Aole  no  he  mea  i  ike,  aole  hoi 
he  mea  i  imi  i  ke  Akua. 

12  Ua  pau  lakou  i  ka  hele  hewa, 
ua  lilo  lakou  i  poe  pono  ole  ;  aole 
loa  he  mea  e  hana  ana  i  ka  maikai, 
aole  loa  hookahi. 

13  O  ko  lakou  kaniai  he  lua  ku- 
papau  hamama;  ua  hoopunipuni 
lakou  me  ko  lakou  mau  alelo ;  aia 
malalo  o  ko  lakou  mau  lehelehe 
ka  mea  make  a  na  moonihoawa. 

14  Ua  piha  ko  lakou  waha  i  ka 
hailili  a  me  ka  mea  awahia. 

15  Ua  mama  ko  lakou  mau  wa- 
wae  i  ka  hookahe  koko. 

16  Aia  ma  ko  lakou  mau  aianui 
ka  luku  ana  a  me  ka  popilikia. 

17  Aole  hoi  lakou  i  ike  i  ke  alanui 
e  malu  ai. 

18  Aole  he  weliweli  i  ke  Akua 
imua  o  ko  lakou  mau  maka. 

19  Ua  ike  no  kakou,  o  na  mea  a 
ke  kanawai  i  olelo  mai  ai,  ua  olelo 
no  ia  i  ka  poe  malalo  o  ke  kana- 
wai ;  i  paa  na  waha  a  pau,  ai  lilo 
hoi  ko  ke  ao  nei  apau  i  hewaimua 
o  ke  Akua. 

^O  Nolaila  ma  ka  hana  ana  ma  ke 
kanawai,  aohe  kanaka  e  hoapo- 
noia  imua  ona ;  no  ka  mea,  ma  ke 
kanawai  ka  ike  ana  i  ka  hewa. 

21  Ano  hoi,  ua  hoakakaia  mai  ko 
ke  Akua  hoapono  ana  aole  ma  ke 
kanawai;  ua  hoikeia  mai  ia  e  ke 
kanawai  a  me  na  kaula. 

22  Oia  hoi  ka  hoapono  ana  o  ke 
Akua,  ma  ka  manaoio  aku  ia  Iesu 

ma  ke  kanawai. 

Kristo,  no  na  mea  a  pau,  a  maluna 
hoi  o  ka  poe  a  pau  e  manaoio  ana  ; 
aole  mea  okoa ; 

23  No  ka  mea,  ua  lawehala  na 
mea  a  pau,  ua  nele  hoi  i  ka  nani 
ke  Akua. 

24  Ua  hoapono  wale  ia  mai  ma 
kona  lokomaikai,  no  ka  hoola  aua 
ma  o  Kristo  Iesu  la; 


25  Oia  ka  ke  Akua  i  haawi  mai  ai 
i  mohaikalahewa  ma  ka  hilinai  i 
kona  koko,  i  mea  e  hoakaka  ai  i 
kona  hoapono  ana,  i  ke  kala  ana  i 
na  hewa  i  hana  e  ia  mamua,  i  ke 
ahonui  ana  o  ke  Akua ; 

26  I  mea  e  hoakaka  ai  i  kona  hoa- 
pono  ana,  i  keia  manawa ;  i  pouo 
oia,  a  i  mea  hoapono  hoi  i  ka  mea 
mquaoio  ia  Iesu. 

27  Auhea  la  hoi  ke  kaena  ana? 
Ua  paleia'ku  ia.  Ma  ke  kanawai 
hea?  Onahanaanei?  Aole;  ma 
ke  kanawai  no  hoi  o  ka  manaoio 
ana. 

28  Nolaila,  ke  manao  nei  makou, 
ua  hoaponoia  mai  ke  kanaka  ma 
ka  manaoio,  aole  ma  na  hana  o  ke 
kanawai. 

29  O  ke  Akua  no  anei  ia  no  ka 
poe  Iueiaio  wale  no  ?  Aole  no  na 
kanaka  e  kekahi  ?  Oia,  no  na  ka- 
naka  e  kekahi. 

30  No  ka  inea,  oia  hookahi  no  ke 
Akua  nana  e  hoapono  i  ka  poe  i 
okipoepoeia,  ma  ka  manaoio,  a  i  ka 
poe  i  okipoepoe  ole  ia  hoi  ma  ka 
manaoio. 

31  Ke  hoohiolo  nei  anei  makou  i 
ke  kanawai,  ma  ka  manaoio  ?  Aole 
loa :  ke  hookupaa  nei  no  makou  i 
ke  kanawai. 

MOKUNA  IV. 

Ua  ao  mai  la  ka  palapala  no  Aberahama,  ua 
hoaponoia  ke  kanaka  ma  ka  manaoio. 

ALAILA,  heaha  la  ka  kakou 
mea  e  olelo  ai,  ua  loaa  ia  Abe- 
rahama  ko  kakou  makua  ma  ke 
kino? 

2  A,  ina  ua  hoaponoia  mai  o  Abe- 
rahama  ma  na  hana,  he  mea  kana  e 
kaena  ai,  aoie  nae  imua  o  ke  Akua. 

3  Heaha  ka  mea  a  ka  palapala  he- 
molele  i  olelo  mai  ai?  Ua  mana- 
oio  o  Aberahama  i  ke  Akua,  a  ua 
hooliloia  hoi  ia  i  pono  nona. 


Ma  ka  manaoio 

4  A  o  ka  mea  e  kana  ana,  aole  i 
manaoia  kona  uku  no  ka  lokomai- 
kai  ia,  aka,  no  ka  aie. 

5  Aka,  oka  mea  hana  ole,  a  i  ma- 
naoio  aku  i  ka  mea  nana  e  hoapo- 
no  mai  i  ka  mea  pono  ole,  ua  hoo- 
liloia  mai  kona  manaoio  i  pono 
nona. 

6  Pela  no  hoi  o  Davida  i  olelo 
mai  ai  i  ka  pomaikai  ana  o  ke  ka- 
naka,  ia  ia  ko  ke  Akua  hoolilo  ana 
i  ka  pono  me  ka  hana  ole ; 

7  Pomaikai  ka  poe  i  kalaia  ko  la- 
kou  hala,  a  i  uhiia  ko  lakou  bewa : 

8  Pomaikai  ke  kanaka  ke  hoopili 
ole  ka  Haku  i  ka  hewa  ia  ia. 

9  Maluna  o  ka  poe  i  okipoepoeia 
wale  no  anei  keia  pomaikai?  A 
maluna  anei  o  ka  poe  okipoepoe 
ole  ia  kekahi?  No  ka  mea,  ke 
olelo  nei  makou,  ua  hooliloia  ka 
manaoio  i  pono  no  Aberahama. 

10  Ihea  la  ia  i  hooliloia'i  ?  I  kona 
noho  okipoepoeia  anei  ?  a  i  kona 
noho  okipoepoe  ole  ia  anei  ?  Aole 
i  kona  noho  okipoepoeia,  aka,  i 
kona  noho  okipoepoe  ole  ia. 

11  A  ua  loaa  ia  ia  ke  okipoepoeia 
i  hoailona  no  ka  pono  o  kona  ma- 
naoio  ana  i  kona  wa  i  okipoepoe 
ole  ia'i ;  i  lilo  ai  oia  i  makua  no  ka 
poe  a  pau  e  manaoio  ana  me  ke 
okipoepoe  ole  ia,  i  hooliloia'i  ka 
pono  ia  lakou  ; 

12  A  i  makua  no  ka  poe  i  okipoe- 
poeia  kekahi,  aole  ka  poe  i  oki- 
poepoe  wale  ia  no,  aka,  e  hele  ana 
hoi  ma  na  kapuwai  o  ko  kakou 
makua  o  Aberahama  i  kona  noho 
okipoepoe  ole  ia. 

13  No  ka  mea,  o  ka  olelo  mai  ia 
Aberahama  a  i  kana  mamo,  e  lilo 
ia  i  hooilina  no  ke  ao  nei,  aole  ia 
ma  ke  kanawai,  aka,  ma  ka  pono  o 
ka  manaoio. 

14  No  ka  mea,  ina  i  lilo  ka  poe 
ma  ke  kanawai  i  poe  hooilina,  ina 
ua  lilo  ka  manaoio  i  mea  ole,  a  ua 
ole  no  hoi  ka  mea  i  oleloia  mai : 

15  No  ka  mea,  o  ke  kauawai  ke 
kumu  o  ka  inaina ;  no  ka  mea,  ma 
kahi  kanawai  ole,  aole  he  ae  ana 
maluna. 

16  Nolaila,  ma  ka  manaoio  ia,  i 
haawi  lokomaikai  ia  mai  ia;  i  oia- 
io  ai  ka  olelo  hoopomaikai  na  ka 


MOKUNA  V.  ka  hoapono. 

poe  mamo  a  pau,  aole  na  na  mea 
ma  ke  kanawai  wale  no,  aka,  na  na 
mea  hoi  ma  ka  manaoio  o  Abera- 
hama ;  oia  ka  makua  o  kakou  a 
pau, 

17  (E  like  me  ka  mea  i  palapalaia, 
Ua  hoolilo  au  ia  oe  i  makua  no  na 
lahuikanaka  he  nui  no,)  imua  o  ke 
alo  o  ke  Akua  ana  i  manaoio  ai,  ka 
mea  i  haawi  i  ke  ola  no  ka  poe  ma- 
ke,  a  i  olelo  hoi  i  na  mea  i  hana 
ole  ia,  me  he  mau  mea  la  i  hanaia. 

18  Oia  ka  mea,  imua  o  ka  manao- 
lana,  i  paulele  ai  me  ka  manaola- 
na,  e  lilo  ia  i  makua  no  na  lahui- 
kanaka  he  nui  no ;  e  like  me  ka 
mea  i  oleloia,  Pela  no  kau  poe 
mamo. 

19  A  i  kona  nawaliwali  ole  ana 
ma  ka  manaoio,  aole  ia  i  manao  i 
kona  kino  iho  me  he  mea  make  la, 
i  kona  kokoke  ana  i  ka  haneri  o 
kona  mau  makahiki,  aole  hoi  i  ka 
make  o  ka  opu  o  Sara : 

20  Aole  hoi  ia  i  kanalua  i  ka  olelo 
ana  mai  a  ke  Akua,  ma  ka  hooma- 
loka;  aka,  ua  ikaika  ia  ma  ka  ma- 
naoio,  e  hoonani  ana  i  ke  Akua ; 

21  A  ua  maopopo  lea  kona  manao 
e  hiki  no  ia  ia  ke  hooko  mai  i  ka 
mea  ana  i  olelo  mai  ai. 

22  No  ia  mea,  ua  hooliloia  ia  i 
pono  nona. 

23  Aole  nona  wale  no  i  palapa- 
laia'i,  ua  hooliloia  ia  nona: 

24  Aka,  no  kakou  kekahi,  ka  poe 
e  hooliloia  mai  ai  ia,  ka  poe  e  ma- 
nao  ana  i  ka  mea  nana  i  hoala  mai 
ia  Iesu  ko  kakou  Haku  mai  waena 
mai  o  ka  poe  make, 

25  Ka  mea  i  haawiia  no  ko  kakou 
hewa,  a  ua  hoala  hou  ia  mai  i  hoa- 
panoia'i  kakou. 

MOKUNA  V. 

O  ka  poe  manaoio  aku,  ua  malu  lakou  i  ke 
Akua.    Ma  o  Iesu  la  ke  ola. 

NO  ia  mea,  i  hoaponoia  mai  ka- 
kou  ma  ka  manaoio,  he  malu 
ko  kakou  me  ke  Akua,  ma  ko  ka- 
kou  Haku  o  Iesu  Kristo : 
2  Ma  o  na  la  hoi  i  loaa  mai  ai  ia 
kakou  ka  hookipaia  ma  ka  mana- 
oio,  iloko  o  keia  hoopomaikai  ia, 
kahi  e  ku  nei  kakou,  a  e  hauoli 
hoi  me  ka  manaolana  i  ka  nani  o 
ke  Akua. 

3  Aole  ia  wale  no,  ke  hauoli  nei 
no  hoi  kakou  i  na  popilikia;  ke 
ike  nei,  e  hana  ana  ka  popilikia  i 
ke  ahonui ; 

4  A  o  ke  ahonui  i  ka  hoao  ana ; 
a  o  ka  hoao  ana  i  ka  manaolana : 

5  A  o  ua  manaolana  la  aole  ia  i 
hoohilahila;  no  ka  mea,  ua  nini- 
niia  mai  ke  aloha  i  ke  Akua  iloko 
o  ko  kakou  mau  naau  e  ka  Uhane 
Hemolele,  i  haawiia  mai  ia  kakou. 

6  No  ka  mea,  a  ia  kakou  i  nawa- 
liwali  ai,  a  i  ka  wa  pono,  make  iho 
la  o  Kristo  no  ka  poe  pono  ole. 

7  No  ka  mea,  aneane  hiki  ole  i 
kekahi  ke  make  no  ke  kanaka  po- 
no ;  malia  e  hiki  paha  i  kekahi  ke 
make  no  ke  kanaka  lokomaikai. 

8  Aka,  ua  hoakaka  mai  ke  Akua 
i  kona  aloha  ia  kakou,  no  ka  mea, 
i  ka  wa  e  hewa  ana  kakou,  make 
iho  la  o  Kristo  no  kakou. 

9  Nolaila  hoi,  ke  hoaponoia  mai 
nei  kakou  e  kona  koko,  he  oiaio 
no,  e  hoopakeleia  mai  kakou  e  ia  i 
ka  inaina. 

10  No  ka  mea,  ina  i  ko  kakou  wa 
e  enemi  ana  i  hoolauleaia'i  kakou 
i  ke  Akua  raa  ka  make  ana  o  kana 
Keiki,  he  oiaio  uo,  a  laulea  kakou, 
e  hoola  io  ia  hoi  kakou  ma  kona 
ola  ana. 

11  Aole  o  keia  wale  no,  ke  hau- 
oli  nei  no  hoi  kakou  i  ke  Akua  ma 
ko  kakou  Haku  ma  Iesu  Kristo, 
ma  ka  mea  i  loaa  mai  ai  ia  lakou 
ka  hoolauleaia. 

12  No  ia  mea,  me  ka  puka  ana  mai 
o  ka  hewa  iloko  o  ke  ao  nei  ma 
ke  kanaka  hookahi,  a  ma  ka  hewa 
mai  ka  make ;  a  pela  i  kau  mai  ai 
ka  make  maluua  o  na  kauaka  a 
pau,  uo  ka  mea,  ua  pau  lakou  i  ka 
hana  hewa. 

13  No  ka  mea,  iloko  o  ke  ao  nei 
ka  hewa  a  hiki  mai  ke  kauawai; 
aka,  aole  i  manaoia  ka  hewa  i  ka 
manawa  kanawai  ole. 

14  Aka  hoi,  ua  lanakila  mai  la  ka 
make  mai  ia  Aelamu  a  ia  Mose, 
maluna  o  ka  poe  aole  i  hana  hewa, 
e  like  me  ke  auo  o  ko  AUamu  ha- 
la,  oia  hoi  ke  kumuhoohalike  o  ka 
Mea  e  hele  mai  ana. 

15  Aka,  aole  e  like  me  ka  hala  ka 
lokomaikai  ana  mai.     No  ka  mea, 

no  Iesu  mai  ke  ola. 


ina  ma  ka  hala  o  ka  mea  hookahi, 
i  make  ai  ka  poe  he  lehulehu,  oia- 
io  hoi,  ua  nui  mai  ka  lokomaikai 
mai  o  ke  Akua,  i  ka  poe  he  lehu- 
lehu  a  me  ka  makana  i  haawi  loko- 
maikai  mai  ma  ke  kanaka  hookahi, 
ma  o  Iesu  Kristo  la. 

16  Aole  hoi  ma  ka  mea  hookahi 
i  hana  hewa,  ka  like  o  ka  haawina ; 
no  ka  mea,  no  ka  hala  hookahi  ka 
hoahewa  ana  mai  e  make ;  aka,  no 
na  hala  he  nui  wale,  ka  lokomaikai 
ana  mai  e  hoaponoia. 

17  No  ka  mea,  ina  ma  ka  hala  o 
ka  mea  kookahi,  i  lauakila  mai  ai 
ka  make  ma  ka  meahookahi;  he 
oiaio  hoi,  o  ka  poe  i  loaa  ka  loko- 
maikai  nui  ia  mai,  a  me  ka  haawi- 
na  o  ka  hoapono  ana,  e  lanakila 
ana  lakou  iloko  o  ke  ola  ma  ka 
mea  hookahi  o  Iesu  Kristo. 

18  No  ia  hoi,  me  ka  kau  ana  o 
ka  hoahewa  maluua  o  na  kanaka 
a  pau  ma  ka  hala  o  ka  mea  hooka- 
hi;  pela  i  hiki  mai  ai  ka  hoapono 
maluna  o  na  kanaka  a  pau  e  ola, 
ma  ka  pono  o  ka  mea  hookahi. 

19  No  ka  mea,  me  ka  lilo  ana  o 
na  mea  he  nui  loa  i  poe  hewa  no 
ka  hoolohe  ole  o  ke  kanaka  hoo- 
kahi,  pela  hoi  e  lilo  ai  aua  na  mea 
he  nui  loa  i  poe  pono  no  ka  hoo- 
lohe  ana  o  ka  mea  hookahi. 

20  A  ua  komo  ke  kanawai  e  nui 
ai  ka  hala :  aka,  ma  kahi  i  nui  ai 
ka  hewa,  malaila  uo  i  nui  loa  ae  ai 
ka  lokomaikai  ana  mai. 

21  A,  me  ka  hewa  i  lanakila  ai  ma 
ka  make,  pela  hoi  e  lanakila  ai  ka 
lokomaikai  ma  ka  hoapono  aua,  i 
mea  e  ola  mau  ai,  ma  o  Iesu  Kristo 
la  ko  kakou  Haku. 

MOKUNA  VI. 

O  ka  hoapono  lokomaikai,  nole  ia  he  mea  e 
hana  hewa  ai,  ua  alakai  no  ia  ma  ka  hanu 
pono.    23  Ka  uku  no  ka  hewa. 

HEAHA  hoi  ka  kakou  e  olelo 
nei?    E  mnu  anei  kakou  ma 
ka  hewa  i  nui  ai  ka  iokomaikai  ? 

2  Aole  loa.  Pehea  la  kakou  ka 
poe  i  make  no  ka  hewa  e  noho 
hou  ai  malaila? 

3  Aole  anei  oukou  i  ike,  o  ko  ka- 
kou  poe  i  bapetizoia  iloko  o  Kristo 
Iesu,  ua  bapetizoia  iloko  o  kona 
make  ? 


Aole  e  hookauwa 


MOKUNA  VII. 


hou  ua  ka  hewa. 


4  Nolaila,  ua  kauu  pu  ia  kakou 
nie  ia,  īua  ka  bapetizoia  iloko  o  ka 
make ;  a  me  Knsto  hoi  i  hoalaia'i 
mai  waeua  mai  o  ka  poe  niake  ma 
ka  naui  o  ka  Makua,  pela  hoi  ka- 
kou  e  pouo  ai  ke  hele  ma  ke  ola 
hou. 

5  A  ina  ua  hui  pu  kakou  me  ia 
ma  ka  make  e  like  me  kona,  alaila 
hoi  e  hui  io  kakou  ma  ke  alahou- 
ana. 

6  Ke  ike  nei  kakou,  ua  kau  pu  ia 
ko  kakou  kanaka  kahiko  me  ia  ma 
ke  kea,  i  make  ai  ko  kakou  kiuo 
lawehala,  i  ole  ai  kakou  e  hookau- 
wa  hou  mamuli  o  ka  hewa. 

7  No  ka  mea,  o  ka  mea  i  make, 
ua  hookuuia  oia  mai  ka  lawehala 
ana. 

8  A  ina  i  make  pu  kakou  me 
Kristo,  ke  manao  nei  kakou  e  ola 
pu  no  hoi  kakou  me  ia. 

9  E  ike  ana  hoi,  ua  hoalaia  mai 
o  Kristo  mai  waena  mai  o  ka  poe 
make,  aole  e  make  hou ;  aole  hoi 
e  lanakila  hou  ka  make  maluna 
ona. 

10  No  ka  mea,  o  kona  make  ana, 
hookahi  wale  no  kona  make  ana 
no  ka  hewa ;  a  o  kona  ola  ana  ke 
ola  nei  no  ia  no  ke  Akua. 

11  Pela  no  hoi  oukou  e  manao  ai 
ia  oukou  iho,  ua  make  no  ka  he- 
wa,  e  ola  ana  no  hoi  no  ke  Akua, 
ma  o  Kristo  Iesu  la  ko  kakou 
Haku. 

12  Mai  noho  a  lanakila  mai  ka 
hewa  iloko  o  ko  oukou  kino  make, 
i  hoolohe  oukou  ia  ia,  ma  kona 
kuko. 

13  Aole  hoi  oukou  e  haawi  i  ko 
oukou  mau  lala  i  ka  hewa  i  mau 
mea  e  lawehala  ai;  aka,  e  haawi 
aku  ia  oukou  iho  i  ke  Akua,  a  me 
ko  oukou  mau  lala  i  mau  mea  e 
hana  pono  i  ke  Akua,  me  he  poe 
ola  la  mai  waena  mai  o  ka  poe 
make. 

14  Oia,  aole  e  lanakila  ka  hewa 
maluna  o  oukou ;  no  ka  mea,  aole 
oukou  malalo  o  ke  kanawai,  aka, 
īhalalo  no  oukou  o  ka  lokomaikai. 

15  Heaha  la  hoi  ?  E  hana  hewa 
anei  kakou,  no  ka  mea,  aole  kakou 
malalo  o  ke  kanawai,  aka,  malalo 
uo  o  ka  lokomaikai  ?    Aole  loa. 


16  Aole  anei  oukou  i  ike,  ina  c 
haawi  aku  oukou  ia  oukou  iho  na 
kekahi  i  mau  kauwa  e  malama  ai, 
he  poe  kauwa  oukou  na  ka  mea  a 
oukou  i  malama  ai,  na  ka  hewa 
paha  e  make  ai,  a  na  ka  pono  paha 
e  hoaponoia'i  ? 

17  E  hoomaikaiia'ku  ke  Akua,  no 
ka  mea,  he  poe  kauwa  oukou  ma- 
mua  na  ka  hewa,  aka,  ua  lilo  ae 
nei  i  poe  hoolohe  ma  ka  naau  i  ka 
olelo  ao,  i  aoia'ku  ai  oukou. 

18  A  ua  hookaawaleia'e  oukou 
mai  ka  hewa  ae,  a  ua  lilo  ae  nei  i 
poe  kauwa  na  ka  pono. 

19  Ke  olelo  neiau  me  na  hua  ole- 
lo  a  kanaka,  no  ka  nawaliwali  ana  i 
kooukoukino.  Nolailamekoou- 
kou  haawi  ana  i  ko  oukou  mau  la- 
la  i  mau  kauwa  na  ka  paumaele  a 
me  ka  hewa  e  lawehala  ai ;  pela  hoi 
ano,  e  haawi  aku  i  ko  oukou  mau 
lala  i  mau  kauwa  na  ka  pono  e  he- 
molele  ai. 

20  No  ka  mea,  i  ko  oukou  kau- 
wa  ana  na  ka  hewa,  ua  kaawale.ou- 
kou  i  ka  pono. 

21  Heaha  hoi  ka  hua  i  loaa  ia  ou- 
kou  ia  nianawa  o  na  mea  a  oukou 
e  hilahila  uei  ?  No  ka  mea,  o  ka 
hope  o  ia  mau  mea,  he  make  ia. 

22  Ano  hoi,  ua  hookaawaleia'e 
oukou  mai  ka  hewa  ae  a  lilo  hoi  i 
mau  kauwa  na  ke  Akua,  ua  loaaia 
oukou  ka  oukou  hua  i  ka  pono,  a  o 
ka  hope,  ke  ola  mau  loa. 

23  No  ka  mea,  o  ka  uku  no  ka 
hewa  he  makeia;  aka,  o  ka  haa- 
wina  o  ke  Akua,  o  ke  ola  mau  loa 
ia,  ma  o  Iesu  Kristo  la  o  ko  kakou 
Haku. 

MOKUNA  VII. 

O  ka  poe  malalo  o  lee  kanawai  aole  e  hiki  in 
lakou  ke  hookaawaleia'e  ilaila,  mai  kahewa 
aku.  7  Aole  nae  he  hewa  ke  kanawai,  he 
pono  no  a  nie  ka  hemolele. 

4  OLE  anei  i  ike  oukou,  e  na  hoa- 
J\_  hanau,  (no  ka  mea,  ke  olelo 
aku  uei  au  i  ka  poe  i  ike  i  ke  kaua- 
wai,)  e  kau  ana  ke  kanawai  maluna 
o  ke  kanaka  i  kona  wa  a  pau  e  ola 
nei? 

2  No  ka  mea,  o  ka  wahine  mea 

kane,  ua  paa  ia  i  kana  kaue  ma  ke 

kanawai,  i  koua  wa  a  pau  e  ola  ana 

kaua  kane;    a  make  ke  kane,  ua 

kuuia  oia  mai  ke  kanawai  aku  o 
kana  kane. 

3  No  ia  hoi,  e  kapaia  oia  he  wahi- 
ne  moe  kolohe  ke  mare  ia  i  ke  ka- 
ne  hou  i  ka  wa  e  ola  ana  kana  ka- 
ne ;  aka,  ina  i  make  ke  kane,  ua 
kuuia  oia  mai  ke  kanawai  aku ; 
aole  ia  he  wahine  moe  kolohe  ke 
mare  ia  i  ke  kane  e. 

4  Pela  hoi  oukou,  e  na  hoahanau 
o'u,  ua  make  oukou  i  ke  kauawai, 
ma  ke  kino  o  Kristo,  i  mareia'i 
oukou  i  ka  mea  i  hoala  hou  ia 
mai  waena  mai  o  ka  poe  make, 
i  hoohua  kakou  i  ka  hua  no  ke 
Akua. 

5  No  ka  mea,  i  ka  wa  i  noho  ai 
kakou  ma  ke  kino,  o  ko  kakou 
mau  kuko  hewa  no  ke  kanawai, 
ua  hooikaika  maloko  o  ko  kakou 
mau  lala  e  hoohua  mai  i  ka  hua  no 
ka  make. 

6  Ano  hoi  ua  kuuia  kakou  mai  ke 
kanawai,  ka  mea  i  paa  pio  ai  kakou, 
no  ka  mea,  ua  make  kakou  ia  mea ; 
i  hookauwa  hoi  kakou  me  ka  hou 
ana  o  ka  uhane,  aole  ma  ka  mea 
kahiko  o  ke  kanawai. 

7  Heaha  hoi  ka  kakou  e  olelo  nei  ? 
He  hewa  anei  ke  kanawai  ?  Aole 
loa ;  aka,  ma  ke  kanawai  wale  no 
i  ike  ai  au  i  ka  hewa ;  no  ka  mea, 
ina  aole  i  papa  mai  ke  kanawai, 
Mai  kuko  wale  aku  oe,  ina  aole  au 
i  ike  i  ke  kuko  ana. 

8  Aka,  ma  ke  kauoha  i  loaa'i  i 
ka  hewa  ka  wa  maopopo,  hoala 
ae  la  ia  i  kela  kuko  wale  i  keia 
kuko  wale  iloko  o'u.  No  ka  mea, 
me  ke  kanawai  ole,  ua  make  ka 
hewa. 

9  No  ia  hoi,  ola  no  au  mamua  me 
ke  kanawai  ole,  a  hiki  mai  ke  kau- 
oha,  ala  ae  la  ka  hewa,  a  make  iho 
la  au. 

10  Oia,  o  ke  kauoha  e  ola'i,  ua 
loaa  ia'u  he  mea  ia  e  make  ai. 

11  No  ka  mea,  loaa  ae  la  i  ka  he- 
wa  ka  wa  maopopo  ma  ke  kauoha, 
ua  puni  au  ia  ia,  a  ua  make  au  ia 
ia  ma  ia  mea. 

12  Nolaila,  ua  hemolele  ke  kana- 
wai,  a  ua  hemolele  hoi,  ua  pono, 
ua  maikai  ke  kauoha. 

13  Ua  lilo  anei  ka  mea  maikai  i 
make  no'u  ?    Aole  loa  ia ;  aka,  o 

ka  hewa,  i  ikeia  hoi  ia  he  hewa  io. 
e  hana  ana  i  ka  make  iloko  o'u  ma 
ka  mea  maikai,  i  akaka  ae  la  ma 
ke  kauoha  he  mea  lawehala  loa  ka 
hewa. 

14  No  ka  mea,  ua  ike  no  au  ma 
ko  ka  uhane  ke  kanawai ;  aka,  ma 
ko  ke  kino  wau,  ua  kuaiia  na  ka 
hewa. 

15  No  ka  mea,  o  ka  mea  a'u  i  ha- 
na'i,  aole  au  e  hoapono ;  no  ka  mea, 
aole  ka  mea  a'u  i  makemake  ai 
ka'u  i  hana'i,  aka,  hana  no  wau  i 
ka  mea  a'u  i  hoowahawaha  ai. 

16  Ina  hoi  e  hana  wau  i  ka  mea 
a'u  i  makemake  ole  ai,  ua  ae  aku 
au  i  ke  kanawai,  he  pono. 

17  Ano  hoi  aole  na'u  ia  i  hana, 
aka,  na  ka  hewa  e  noho  ana  iloko 
o'u. 

18  No  ka  mea,  ua  ike  au,  aole  e 
noho  ana  iloko  o'u,  oia  hoi  iloko  o 
ko'u  kino,  kekahi  mea  maikai ;  uo 
ka  mea,  o  ka  makemake  eia  no  ia'u 
ia,  aka,  o  ka  hana  i  ka  pono,  aole  i 
loaa  ia'u. 

19  No  ka  mea,  aole  au  i  hana  i  ka 
pouo  a'u  i  makemake  ai ;  aka  o  ka 
hewa  a'u  i  hoowahawaha  ai,  oia 
ka'u  i  hana'i. 

20  A  ina  i  hana  au  i  ka  mea  a'u  i 
makemake  ole  ai,  aole  na'u  ia  i  ha- 
na,  aka,  na  ka  hewa  no  e  noho  ana 
iloko  o'u. 

21  Ua  loaa  hoi  ia'u  he  kanawai 
no'u,  i  ko'u  wa  e  makemake  ai  e 
hana  pono,  ua  kokoke  mai  no  ka 
hewa. 

22  No  ka  mea,  ua  oluolu  no  wau 
i  ke  kanawai  o  ke  Akua,  ma  ke 
kanaka  oloko ; 

23  Aka,  ua  ike  au  i  kekahi  kana- 
wai  iloko  o  ko'u  mau  lala  e  haka- 
ka  ana  me  ke  kanawai  o  ko'u  ma- 
nao,  a  e  hoolilo  ana  ia'u  i  pio  no 
ke  kanawai  o  ka  hewa  iloko  o  ko'u 
mau  lala. 

24  Auwe  hoi  au  ke  kanaka  poino ! 
nawai  au  e  hoopakele  ae  i  ke  kino 
nona  keia  make. 

25  Ke  aloha  aku  nei  au  i  ke  Akua 
ma  o  Iesu  Kristo  la  o  ko  kakou 
Haku.  No  ia  hoi,  owau  nei  la,  ua 
malama  wau  i  ke  kanawai  o  ke 
Akua,  aka  ma  ko'u  kino  i  ke  kana- 
wai  o  ka  hewa. 


Ka  mea  nia  kc  kiuo. 

MOKUNA  VIII. 

Ua  hoopakeleia  ka  poe  mamuli  o  ka  Uhanei 
ka  hoohewaia.  18  Na  hua  o  ka  lokomaikai 
o  ke  Akua.  31  E  mau  ana  ka  poe  manaoio 
ma  ka  pono. 

ANO  hoi,  aole  he  hoohewaia  no 
u  ka  poe  iloko  o  Kristo  Iesu, 
ka  poe  hele  ole  mamuli  o  ke  kino, 
mamuli  no  o  ka  Uhane. 

2  No  ka  mea,  na  ke  kanawai  o  ka 
Uhane  ola  iloko  o  Krisio  Iesu  wau 
i  hookuu,  mai  ke  kanawai  o  ka  he- 
wa  a  me  ka  make. 

3  No  ka  mea,  no  ka  hiki  ole  i  ke 
kanawai,  no  kona  nawaliwali  ma 
ke  kino,  o  ke  Akua,  i  kona  hoou- 
na  ana  mai  i  kaua  Keiki  ponoi  ma 
ke  ano  o  ke  kino  hewa,  a  ma  ka 
mohai  no  ka  hala,  ua  hoaliewa  mai 
la  no  ia  i  ka  hewa  iloko  o  ke  kino ; 

4  I  hookoia  ke  kauoha  o  ke  kana- 
wai  iloko  o  kakou  ka  poe  hele  ole 
maniuli  o  ke  kino,  mamuli  no  o 
ka  Uhane. 

5  No  ka  mea,  o  ka  poe  mamuli  o 
ke  kino,  manao  lakou  i  na  mea  o 
ke  kino;  aka,  o  ka  poe  mamnli  o 
ka  Uhane,  i  na  mea  o  ka  Uhane. 

6  No  ka  mea,  o  ka  manao  ma  ke 
kino,  he  make  ia;  aka,  o  ka  manao 
ma  ka  Uhane,  he  ola  ia,  a  me  ka 
pomaikai. 

7  No  ka  mea,  o  ka  manao  ma  ke 
kino,  he  mea  ku  e  i  ke  Akua ;  aole 
ia  i  malama  i  ke  kanawai  o  ke 
Akua,  aole  loa  «  hiki. 

8  Nolaila  o  ka  poe  ma  ke  kino, 
aole  e  hiki  ia  lakou  ke  hooluolu  i 
ke  Akua. 

9  Aole  hoi  oukou  ma  ke  kino,  ma 
ka  Uhane  no,  ke  noho  ka  Uhane  o 
ke  Akua  iloko  o  oukou.  Aka,  i 
loaa  ole  i  kekahi  ka  Uhane  o  Kris- 
to,  aole  nona  ia. 

10  Aka,  ina  o  Kristo  iloko  o  ou- 
kou,  ua  make  no  ke  kino  no  ka 
hewa,  aka,  o  ka  Uhane  ke  ola  no 
ka  pono. 

11  Ina  e  noho  ana  ka  Uhane  o  ka 
mea  nana  i  hoola  mai  o  Iesu  mai 
waena  mai  o  ka  poe  make,  o  ka 
mea  nana  Kristo  i  hoala  ae  mai  ka 
make  mai,  nana  no  e  hoola  ae  ko 
oukou  kino  make,  makona  Uhane 
e  noho  ana  iloko  o  oukou. 

12  No  ia  mea,  e  na  hoahanau,  aole 


MOKUNA  VIII. 


Ka  mea  ma  ka  Uhane. 


he  poe  aie  kakou  i  ka  ke  kino,  e 
noho  ai  mamuli  o  ke  kino. 

13  No  ka  mea,  ina  e  noho  oukou 
mamuli  o  ke  kino,  e  inake  no  ou- 
kou;  aka,  ina  ma  ka  Uhane  e  hoo- 
make  ai  oukou  i  na  hana  a  ke  kino, 
e  ola  no  oukou.   ' 

14  No  ka  mea,  o  na  mea  a  pau  i 
alakaiia  e  ka  Uhane  o  ke  Akua,  o 
lakou  no  ka  poe  kamalii  na  ke 
Akua. 

15  No  ka  mea,  aole  i  loaa  ia  ou- 
kou  ka  uhane  o  ka  hookauwa  ana 
e  makau  hou  aku  ai ;  aka,  ua  loaa 
ia  oukou  ka  Uhane  o  na  keiki  hoo- 
kama,  i  mea  e  kahea  aku  ai  kakou, 
E  Aba,  ka  Makua. 

16  Ke  hoike  mai  nei  ua  Uhane  la 
i  ko  kakou  mau  uhaue,  ua  keiki 
kakou  na  ke  Akua. 

17  Ina  he  poe  keiki  kakou,  he 
poe  hooilinahoi;  he  poe  hooilina 
nae  na  ke  Akua,  a  he  poe  hooilina 
pu  me  Kristo  :  a  i  hoino  pu  ia  mai 
kakou  kekahi  me  ia,  e  hoonani  pu 
ia  no  hoi  kakou  me  ia. 

18  Ke  manao  nei  no  hoi  au,  aole 
e  pono  ke  hoohalikeia  ka  ehaeha 
o  keia  noho  ana  me  ka  nani  e  hoi- 
keia  mai  ana  ia  kakou  mahope. 

19  No  ka  mea,  ke  kali  nei  ka  mea 
i  hanaia  me  ka  iini  nui  i  ka  hoike 
ana  mai  o  na  keiki  a  ke  Akua. 

20  No  ka  mea,  ua  hoonohoia  ka 
mea  i  hanaia,  malalo  o  ka  nawali- 
wali,  aole  me  kona  makemake,  aka, 
na  ka  mea  nana  ia  i  hoolilo  pela, 

21  Me  ka  manaolana  e  hookuuia'e 
ua  mea  la  i  hanaia,  mai  ke  pio  ana 
i  ka  make,  iloko  o  ke  ola  nani  o 
na  keiki  a  ke  Akua. 

22  No  ka  mea,  ua  ike  no  kakou 
ua  auwe  pu  na  mea  i  hanaia  a  pau, 
a  ua  ehaeha  hoi,  a  hiki  i  keia  ma- 
nawa. 

23  Aole  ia  wale  no,  o  kakou  hoi 
kekahi,  o  ka  poe  i  loaa  mai  ka  hua 
mua  o  ka  Uhane  ;  ke  auwe  nei  no 
hoi  kakou  iloko  o  kakou  iho,  me 
ke  kali  ana  i  ka  hookamaia,  oia  ka 
hoolaia  o  ko  kakou  mau  kiuo. 

24  No  ka  mea,  ua  hoolaia  kakou 
iloko  o  ka  manaolana.  A  o  ka 
manaolana  i  ka  mea  i  ike  maka  ia 
aole  ia  he  manaolana :  uo  ka  mea, 
o  ka  mea  a  ke  kanaka  i  ike  maka 

aku  ai,  pehea  la  ia  e  manaolana 
hou  aku  ai  ma  ia  mea? 

25  Aka,  ina  e  manaolana  aku  ka- 
kou  i  ka  mea  a  kakou  i  ike  maka 
ole  ai,  ua  kali  kakou  ia  me  ka  hoo- 
manawanui. 

26  A  ke  kokua  mai  nei  no  hoi  ka 
Uhane  i  ko  kakou  nawaliwali ;  no 
ka  mea,  aole  kakou  i  ike  i  ka  ka- 
kou  mea  e  pule  pouo  aku  ai ;  aka, 
ua  nouoi  aku  ka  Uhane  no  kakou 
me  na  uwe  ana  aole  e  hiki  ke  hai- 


mao  Iesu  la. 


27  O  ka  mea  ike  mai  i  ka  naau, 
ua  ike  uo  ia  i  ka  manao  o  ka  Uha- 
ne;  no  ka  mea,  ua  nonoi  aku  no 
ia  no  ka  poe  haipule  e  like  me  ka 
makemake  o  ke  Akua. 

28  Ua  ike  no  hoi  kakou,  e  kokua 
pu  ana  na  mea  a  pau  e  pono  ai  ka 
poe  aloha  i  ke  Akua,  ka  poe  i 
kohoia  mai  mamuli  o  kona  ma- 
nao. 

29  No  ka  mea,  o  ka  poe  ana  i  ike 
ai  mamua,  o  lakou  kana  i  manao 
e  mai  ai  maniua  e  hoohalikeia  me 
ke  ano  o  kana  Keiki,  i  lilo  ae  oia  i 
Hanaumua  iwaena  o  na  hoahauau 
he  lehulehu. 

30  A  o  ka  poe  ana  i  manao  e  mai 
ai,  o  lakou  kana  i  koho  mai  ai ;  a 
o  ka  poe  ana  i  koho  mai  ai,  o  lakou 
kana  i  hoapono  mai  ai ;  a  o  ka  poe 
ana  i  hoapono  mai  ai,  o  lakou  ka- 
na  i  hoonani  mai  ai. 

31  Heaha  hoi  ka  kakou  e  olelo  ai 
no  keia  mau  inea?  A  o  ke  Akua 
me  kakou,  owai  la  ke  ku  e  mai  ia 
kakou  ? 

32  O  ka  mea  i  aua  ole  i  kana  Kei- 
ki  ponoi,  a  haawi  mai  la  ia  ia  no 
kakou  a  pau,  pehea  la  e  ole  ai  ia  e 
haawi  lokomaikai  pu  mai  me  ia  i 
na  mea  a  pau  ? 

33  Nawai  e  hoopii  i  ko  ke  Akua 
poe  i  kohoia?  O  ke  Akua  no  ka 
mea  nana  e  hoapono  mai ; 

34  Nawai  la  e  hoahewa  mai  ?  O 
Kristo  ka  i  make ;  oiaio  hoi,  ua  ala 
mai  oia,  a  ua  noho  ma  ka  lima 
akau  o  ke  Akua,  a  ke  uwao  ae  la 
ia  no  kakou. 

35  Nawai  kakou  e  hookaawale 
mai,  mai  ke  aloha  mai  o  Kristo ? 
Na  ka  popilikia  anei,  na  ka  eha 
auei,  na  ka  hoino  anei,  na  ka  wi 

anei,  na  ka  hune  anei,  na  ka  poino 
anei,  na  ka  pahikaua  anei? 

36  E  like  me  ia  i  palapalaia,  Nou 
makou  i  pepehi  mau  ia  mai  ai,  ua 
manaoiamakou  me  he  poe  hipa  la 
no  ka  make. 

37  Aka,  ua  lanakila  loa  kakou 
maluua  o  keia  mau  rnea  a  pau,  ma 
ka  mea  nana  kakou  i  aloha  mai. 

38  No  ka  mea,  ke  manao  maopo- 
po  nei  au,  aole  e  hiki  i  ka  make  a 
me  ke  ola,  aole  i  na  anela  a  me  na 
alii  a  me  na  mea  ikaika,  aole  hoi  i 
na  mea  o  neia  wa  a  me  na  mea  ma- 
hope  aku,  aole  hoi  i  na  lunakana- 
wai, 

39  Aole  hoi  i  ke  kiekie  a  me  ka 
hohonu,  aole  hoi  i  kekahi  mea  e 
ae  i  hanaia,  ke  hookaawale  mai  ia 
kakou,  mai  ke  aloha  mai  o  ke 
Akua,  ina  no  iloko  o  Kristo  Iesu 
o  ko  kakou  Haku. 

MOKUNA  IX. 

No  ko  ke  Akua  pono  i  ke  koho  mai  i  poe  ka- 
naka  no  kona  lokomaikai ;  a  oia  kana  i 
liana  mau  ai. 

KE  olelo  aku  nei  au  i  ka  oiaio 
ma  Kristo,  aole  o'u  hoopuni- 
puui,  a  o  kuu  lunamanao  kekahi  e 
hoike  nei  ia'u,  ma  ka  Uhane  He- 
moieie ; 

2  He  kaumaha  nui  ko'u  a  me  ka 
ehaeha  mau  ma  kuu  naau. 

3  No  ka  mea,  he  pono  i  kuu  ma- 
nao  e  okiia  mai  au,  mai  o  Kristo 
mai,  no  kuu  poe  hoahanau,  na  ha- 
nauna  o'u  ma  ke  kino. 

4  He  poe  Iseraela  lakou,  ia  lakou 
ka  hookamaia,  a  me  ka  nani,  a  me 
na  berita,  a  me  ka  haawi  ana  mai 
i  ke  kanawai,  a  me  ka  hoomana,  a 
me  na  olelo  pomaikai; 

5  No  lakou  hoi  ka  poe  kupuna, 
a  na  lakou  mai  hoi  o  Kristo  ma 
ke  kino,  oia  no  maluna  o  na  mea 
a  pau,  ke  Akua  hooinaikai  mau 
loa  ia.     Amene. 

6  Aole  nae  i  haule  wale  ka  olelo 
a  ke  Akua.  No  ka  mea,  aole  ka 
poe  Iseraela  lakou  a  pau  na  Ise- 
raela  mai : 

7  Aole  hoi  he  poe  keiki  lakou  a 
pau  ka  poe  mamo  na  Aberahama 
mai ;  aka,  maloko  o  Isaaka  e  ko- 
hoia  ai  kau  poe  mamo ; 

8  Oia  hoi  o  na  keiki  ma  ke  kino, 


Ka  poe  i  waeia  mai 

aole  lakou  ka  poe  keiki  na  ke 
Akua ;  aka,  o  na  keiki  a  ka  olelo 
hoopomaikai  e  heluia  na  mamo. 

9  No  ka  mea,  penei  ka  olelo  lioo- 
pomaikai,  I  keia  wa  e  hoi  mai  ana 
au,  a  e  loaa  ia  Sara  ke  keiki  kane. 

10  Aole  hoi  keia  wale  no ;  aka,  o 
Rebeka  kekahi,  hapai  ae  la  ia  na 
kekahi,  na  Isaaka  ko  kakou  kupu- 
na  kane, 

11  No  ka  mea,  (aole  laua  i  hanau, 
aole  hoi  i  hana  i  ka  mea  maikai, 
aole  hoi  i  ka  hewa,  i  kupaa  ai  ka 
manao  o  ke  Akua,  ma  ka  wae  ana, 
aole  no  ka  hana,  aka,  no  ka  mea 
nana  i  koho  mai,) 

12  Ua  haiia  mai  keia  ia  ia,  E  hoo- 
kauwa  aku  ke  kaikuaana  na  ke 
kaikaina ; 

13  Me  ka  mea  i  palapalaia  mai,  O 
Iakooa  ka'u  i  aloha  ai,  a  o  Esau 
hoi  ka'u  i  hoowahawaha  ai. 

14  Heaha  hoi  ka  kakou  e  olelo 
nei  ?  He  hewa  anei  ko  ke  Akua  ? 
Aole  loa. 

15  No  ka  mea,  ua  olelo  mai  la  oia 
ia  Mose,  E  aloha  ana  au  i  ka'u  mea 
e  aloha  aku  ai,  a  e  menemene  ana 
au  i  ka'u  mea  e  menemene  aku  ai. 

16  No  ia  hoi,  aole  na  ka  mea  e 
makemake  ana,  aole  hoi  na  ka  mea 
e  holo  ana,  aka,  na  ke  Akua  no, 
nana  i  aloha  mai. 

17  No  ka  mea,  olelo  mai  la  ka 
Palapala  hemolele  ia  Parao,  No 
keia  wahi  mea  ua  hoala  mai  au  ia 
oe,  i  hoike  aku  au  i  ko'u  mana  ma 
ou  la,  a  i  kaulana  ai  ko'u  inoa  ma 
ka  honua  a  pau. 

18  Nolaila  hoi,  ua  aloha  mai  ai 
oia  i  kana  mea  i  manao  ai,  a  ua 
hoopaakiki  hoi  oia  i  kana  mea  i 
manao  ai. 

19  A  e  ninau  mai  no  hoi  oe  ia'u, 
No  ke  aha  la  ia  i  hoohewa  mai  ai  ? 
Nawai  la  hoi  kona  makemake  i 
pale  aku  ? 

20  Kahaha,  E  ke  kanaka,  owai  la 
hoi  oe  ke  pakike  aku  i  ke  Akua? 
E  pono  anei  i  ka  mea  i  hanaia,  ke 
olelo  aku  i  ka  mea  nana  i  hana, 
No  ke  aha  la  oe  i  hana  mai  ai  ia'u 
pela? 

r  21  Aole  anei  e  hiki  i  ka  potera  ke 
hana  iho  noloko  o  ka  popo  lepo 
hookahi  i  kekahi  ipu  no  ka  maha- 

MOKUNA  VIII. 


e  kc  Akua. 

loia,  a  i  kekahi  no  ka  mahalo  ole 
ia? 

22  Heaha  hoi,  ina,  e  manao  ana 
ke  Akua,  e  hoomaopopo  i  kona 
huhu,  a  e  hoike  hoi  i  kona  mana, 
ua  hoomanawanui  mai  ia  me  ke 
ahonui  loa  i  na  ipu  e  huhuia  i  hoo- 
makaukauia  no  ka  luku ; 

23  A  e  hoike  mai  hoi  i  ka  nui  o 
kona  lokomaikai  mai  i  na  ipu  e 
alohaia  ana  i  hoomakaukau  mua 
ai  no  ka  nani, 

24  Ia  kakou  hoi  ka  poe  ana  i  ko- 
ho  mai  ai,  aole  mawaena  o  ka  poe 
Iudaio  wale  no,  mawaena  o  na  ka- 
naka  e  kekahi. 

25  E  like  me  kaua  i  olelo  mai  ai 
ma  Hosea,  E  kapa  ana  au  i  ka  poe 
kanaka  aole  no'u,  i  poe  kanaka 
no'u,  a  me  ka  mea  i  aloha  ole  ia,  i 
mea  aloha. 

26  A  ma  kahi  i  oleloia'i  ia  lakou, 
Aole  o  ko'u  poe  kanaka  oukou; 
malaila  e  kapaia'i  lakou  he  poe 
keiki  lakou  a  ke  Akua  ola. 

27  Ua  olelo  mai  hoi  o  Isaia  no  ka 
Iseraela,  Ina  he  lehulehu  na  mamo 
a  Iseraela,  e  like  me  ke  one  o  ke 
kai,  he  hapa  ka  poe  e  hoolaia. 

28  No  ka  mea,  e  hooko  ana  oia  i 
kana  olelo,  a  ua  paa  ia  ma  ka  po- 
no,  no  ka  mea,  e  hana  aua  ka  Ha- 
ku  ma  ka  honua  i  kana  mea  i  hai 
maopopo  ai. 

29  E  like  hoi  me  ka  Isaia  i  olelo 
mua  mai  ai,  Ina  i  waiho  ole  mai 
Iehova  Sabaota  i  koena  no  kakou, 
ina,  ua  like  pu  kakou  me  Sodoma, 
a  ua  hoohalikeia  hoi  me  Gomora. 

30  Heaha  ka  kakou  e  olelo  nei  no 
ia?  O  ko  na  aina  e,  ka  poe  i  imi 
ole  i  ka  hoaponoia,  ua  loaa  ia  lakou 
ka  hoaponoia,  o  ka  hoaponoia  ma 
ka  manaoio. 

31  Aka,  o  ka  Iseraela,  ka  poe  i 
imi  i  ke  kanawai  e  hoaponoia'i,  ao- 
le  loaa  ia  lakou  ke  kanawai  e  hoa- 
ponoia'i. 

32  No  ke  aha?  No  ka  mea,  aole 
imi  ma  ka  manaoio,  aka,  ma  na  ha- 
na  ana  o  ke  kanawai :  no  ka  mea, 
ua  kuia  lakou  i  kela  pohaku  e  ku- 
ia'i ; 

33  E  like  me  ka  mea  i  palapalaia, 
Eia  hoi,  ke  waiho  nei  au  ma  Ziona 
i  ka  pohaku  e  kuia'i,  a  i  ka  pohaku 

Ma  ka  mauaoio  ROMA. 

e  hina  ai :  a  o  ka  mea  i  mauaoio  ia    aku 
ia,  aole  ia  e  hoka.  ia. 

MOKUNA  X. 

No  ka  hoomaloka  o  na  Iudaio,  a  me  ka  lilo 
ana  o  kanaka  e  i  poe  manaoio. 

ENA  hoahanau,  eia  ka  make- 
make  io  o  ko'u  naau,  a  me 
ka'u  pule  i  ke  Akua,  no  lakou,  e 
ola  lakou 


2  No  ka  mea,  ke  hoike  aku  nei  no  Ekou  ke  hoouna  ole  ia'ku  ?    Penei 

hoi  i  palapalaia'i,  Nani  na  wawae 
o  ka  poe  i  hoike  mai  ika  euanelio, 
i  hai  mai  hoi  i  ka  nuhou  maikai ! 

16  Aka,  aole  malama  na  mea  a 
pau  i  ka  euanelio,  no  ka  mea,  ke 
olelo  mai  nei  o  Isaia,  E  ka  Haku, 
owai  la  ka  mea  i  manao  mai  i  ka 
makou  i  hai  aku  ai  ? 

17  No  ia  hoi,  ma  ka  lohe  ana  ka 


wau  no  lakou,  he  manao  ikaika  ko 
lakou  no  ke  Akua,  aole  nae  ma- 
muli  o  ka  ike. 

3  No  ka  mea,  i  ko  lakou  ike  ole 
ana  i  ka  hoaponoia  mai  e  ke  Akua, 
a  i  ko  lakou  imi  ana  e  hookupaa  i 
ko  lakou  pono  iho,  aole  lakou  i 
noho  aku  mamuli  o  ka  hoapono 
ana  mai  a  ke  Akua. 

4  No  ka  mea,  o  Kristo  ko  ke  ka- 
nawai  mea  e  pau  ai,  e  hoaponoia'i 
na  mea  a  pau  i  manaoio. 

5  No  ka  mea,  ua  hoakaka  mai  o 
Mose  i  ka  hoapono  ana  ma  ke  ka- 
nawai,  O  ke  kanaka  e  hana  ana  ia 
mau  mea,  e  ola  ia  ilaila. 

6  Aka,  ke  olelo  nei  ka  hoapono 
ana  ma  ka  manaoio,  Mai  olelo  oe 
iloko  o  kou  naau,  Owai  la  ke  pii 
aku  i  ka  lani?  Oia  keia,  e  lawe 
mai  ia  Kristo  ilalo  nei. 

7  A,  Owai  la  ke  iho  ilalo  i  ka  ho- 
honu  ?  oia  keia,  e  lawe  mai  ia  Kris- 
to  mai  waena  mai  o  ka  poe  make. 

8  Heaha  hoi  kana  i  olelo  mai  nei  ? 
Ua  kokoke  i  ou  la  ka  olelo,  aia 
iloko  o  kou  waha  a  me  kou  naau. 
Oia  ka  olelo  a  ka  manaoio  a  kakou 
e  hai  aku  nei; 

9  No  ka  mea,  ina  e  hooiaio  oe  me 
kou  waha  i  ka  Haku  ia  Iesu,  a  e 
manaoio  hoi  iloko  o  kou  naau,  ua 
hoala  mai  ke  Akua  ia  ia  mai  waena 
mai  o  ka  poe  make,  e  ola  oe. 

10  No  ka  mea,  ma  ka  naau  ka  ma- 
naoio  e  hoaponoia'i ;  a  ma  ka  wa- 
ha  ka  hooiaio  ana  e  ola'i. 

11  No  ka  mea,  ke  olelo  nei  ka 
Palapala  hemolele,  O  ka  mea  e 
manaoio  3a  ia,  aole  ia  e  hoka. 


12  No  ka  mea,  aole  he  okoa 


ka 
Iuelaio  a  me  ka  Helene  ;  no  ka 
mea,  hookahi  no  Haku  maluna  o 
na  mea  a  pau,  he  waiwai  nui  kona 
no  ka  poe  a  pau  i  kalu'a  aku  ia  ia. 
13  No  ka  mea,  o  ka  mea  e  kahea 

ka  hoapono  ana. 
i  ka  inoa  o  ka  Haku,  e  ola 


14  A  pehea  la  hoi  lakou  e  kahea 
aku  ai  i  ka  mea  a  lakou  i  manaoio 
ole  ai  ?  A  pehea  la  hoi  lakou  e 
manaoio  aku  ai  i  ka  mea  a  lakou  i 
lohe  ole  ai  ?  A  pehea  la  hoi  lakou 
e  lohe  ai  ke  ole  ka  mea  nana  e  hai  ? 

15  A  pehea  la  hoi  e  hai  aku  ai  la- 


manaoio,  a  ma  ka  olelo  a  ke  Akua 
ka  lohe  ana. 

18  A  ke  ninau  nei  au,  Aole  anei 
lakou  i  lohe  ?  Oiaio ;  ua  kui  aku 
la  ko  lakou  leo  i  na  aina  a  pau,  a, 
o  ka  lakou  mau  olelo  i  na  palena 
o  ka  honua. 

19  Ke  ninau  hou  nei  au,  Aole 
anei  i  ike  o  ka  Iseraela  ?  Eia  mua, 
ke  i  mai  nei  o  Mose,  E  hoonaukiu- 
ki  au  ia  oukou  ma  ka  poe  aole  he 
lahuikanaka,  a  e  hoohuhu  ia  ou- 
kou  ma  ka  lahuikanaka  naaupo. 

20  Aka,  o  Isaia  ka  i  hoakaka  lea 
mai,  i  īnai  la,  Ua  loaa  aku  au  i  ka 
poe  i  imi  ole  mai  ia'u ;  ua  hoikeia 
'ku  au  i  ka  poe  i  ninau  ole  mai 
no'u. 

21  Aka,  ke  olelo  mai  la  oia  no  ka 
īseraela,  Ua  kikoo  aku  au  i  kuu 
lima  i  ka  lahuikanaka  hookuli  a 
me  ka  pakike,  a  pau  loa  ae  la  ka 
la. 

MOKUNA  XI. 

Aole  ke  Akua  i  kiola  loa  i  ka  Iseraela.  25  E 
hoohuliia  mai  lakou  me  ka  nui  o  ko  na  aina 
e.    33  Ka  manao  mahalo  o  Paulo. 

NO  ia  hoi,  ke  ninau  aku  nei  au, 
Ua  kiola  auei  ke  Akua  i  ko- 
na  poe  kanaka  ponoi?  Aole  loa; 
no  ka  mea,  he  mamo  na  Iseraela 
au,  no  na  hua  o  Aberahama,  no  ka 
ohana  hoi  a  Beniamina. 
2  Aole  no  ke  Akua  i  kiola  i  kona 
poe  kanaka  ana  i  ike  mua  ai.  Ao- 
le  anei  oukou  i  ike  i  ka  ka  pala- 
pala  hemolele  i  hai  mai  ai  ia  Elia, 


Aole  ke  Akua  i  kiola 


MOKUNA  XI. 


loa  i  ka  Iseraela. 


ia  ia  i  hoopii  aku  ai  i  ke  Akua  i  ka 
Iseraela,  i  ka  i  ana, 

3  E  ka  Hakn,  ua  pepelii  lakou  i 
kau  poe  kaula,  ua  wawahi  lakou  i 
kou  mau  kuahu,  owau  wale  no 
koe,  a  ke  imi  nei  lakou  e  kaili  i 
kuu  ola  ? 

4  A  pehea  mai  ka  ke  Akua  olelo 
ia  ia?  Ua  hoana  e  au  no'u  i  ehi- 
ku  tausani  kanaka  aole  i  kukuli 
iho  ia  Baala. 

5  Pela  hoi  i  keia  manawa,  ua  koe 
mai  kekahi  poe  ma  ka  wae  ana  o 
ka  lokomaikai. 

6  A  ina  ma  ka  lokomaikai,  alaila 
aole  ma  na  hana.  A  i  ole  pela, 
alaila  o  ka  lokomaikai,  aole  ia  he 
lokomaikai.  Aka  ina  ma  na  hana, 
aole  ma  ka  lokomaikai,  a  i  ole  pela, 
alaila,  o  ka  hana  aole  ia  he  hana. 

7  Heaha  hoi  ilaila  ?  Aole  i  loaa  i 
ka  Iseraela  ka  mea  ana  i  imi  aku 
ai ;  aka,  ua  loaa  ae  la  i  ka  poe  i 
waeia,  a  ua  hoomakapoia  ka  poe 
i  koe ; 

8  (E  like  me  ka  mea  i  palapalaia, 
Ua  haawi  mai  ke  Akua  ia  lakou  i 
naau  hiamoe,  a  me  na  maka  ike 
ole,  a  me  na  pepeiao  lohe  ole,)  a 
hiki  i  keia  la. 

9  Olelo  mai  la  hoi  o  Davida,  E  li- 
lo  ko  lakou  papaaina  i  pahele  e 
hei  ai  lakou,  i  mea  e  hina  ai  hoi,  a 
i  uku  hoi  no  lakou. 

10  E  hoopouliia  ko  lakou  mau 
maka,  i  ole  ai  lakou  e  ike,  a  e  hoo- 
kulou  mau  ia  ko  lakou  kua. 

11  Ke  ninau  aku  nei  hoi  au,  Ua 
okupe  anei  lakou  i  hina  loa  ai  ? 
Aole  loa:  aka,  o  ko  lakou  hina 
ana,  he  mea  ia  e  ola  ai  ko  na  aina 
e,  i  mea  e  hooikaika  hou  ai  ia  la- 
kou. 

12  Ina  hoi  o  ko  lakou  hina  ana  ka 
mea  e  waiwai  ai  ke  ao  nei,  a  o  ko 
lakou  kiolaia  ka  mea  e  waiwai  ai 
ko  na  aina  e,  aole  anei  e  nui  aku 
ia  ma  ko  lakou  pomaikai  hou  aua  ? 

13  (No  ka  mea,  ke  olelo  nei  au  ia 
oukou,  e  ko  na  aina  e,  no  ka  mea, 
he  lunaolelo  wau  no  na  kanaka  e, 
a  ke  hoomaikai  nei  au  i  kuu  oi- 
hana ; 

14  I  hooikaika  ae  au  i  ko'u  poe 
hoahanau  ma  ke  kino,  a  e  hoola  au 
i  kekahi  poe  o  lakou.) 


15  No  ka  īnea,  ina  o  ka  hemo  ana 
o  lakou  ka  mea  e  hoomaluhia  ai  ke 
ao  nei,  heaha  hoi  ka  loaa  hou  ana 
mai  o  lakou,  aole  anei  ia  o  ke  ola 
mai  ka  make  mai? 

16  A  ina  i  laa  ka  hua  mua,  pela 
aku  hoi  ka  popo  palaoa ;  a  ina  i  laa 
ke  kumu,  pela  aku  hoi  na  lala. 

17  A  ina  i  haihaiia  kekahi  mau 
lala,  a  o  oe  he  oliva  ulu  wale,  i  pa- 
kuiia,  ma  ko  lakou  wahi,  e  loaa  pu 
ana  ia  oe  ko  ke  kumu,  a  me  ka 
momona  o  ka  oliva; 

18  Mai  hookiekie  ae  oe  maluna  o 
na  lala :  aka,  ina  hookiekie  ae  oe, 
aole  e  kau  ke  kumu  maluna  ou, 
aka,  o  oe  maluna  o  ke  kumu. 

19  Alaila  e  olelo  no  oe,  Ua  hai- 
haiia  na  lala  i  pakuiia'ku  ai  au. 

20  Oia,  ua  haihaiia  na  lala  no  ka 
manaoio  ole,  a  ma  ka  manaoio  e 
ku  nei  oe.  Mai  hoonaaukiekie  oe, 
e  hopohopo  nae: 

21  No  ka  mea,  ina  i  hookoe  ole 
ke  Akua  i  na  lala  maoli,  e  ao  o 
hookoe  ole  oia  ia  oe. 

22  No  ia  mea,  e  nana  oe  i  ka  lo- 
komaikai  a  me  ka  oolea  o  ke 
Akua:  he  oolea  i  ka  poe  i  haule  ; 
aka,  he  lokomaikai  no  ia  oe  ke 
noho  mau  oe  ma  ka  pouo ;  a  i  ole, 
e  okiia  auanei  oe. 

23  A  o  lakou  nei  hoi,  i  ole  lakou 
e  noho  mau  ma  ka  manaoio  ole,  e 
pakui  hou  ia  auanei  lakou  ;  no  ka 
mea,  e  hiki  no  i  ke  Akua  ke  pakui 
hou  ia  lakou. 

24  No  ka  mea,  iua  i  okiia  oe  no 
luna  mai  o  ka  oliva  ulu  wale  ma 
ke  ano  maoli,  a  ua  pakuiia  ma  ka 
oliva  maikai  me  ke  ano  e,  aole 
anei  e  pakui  io  ia  na  lala  maoli  i 
ko  lakou  oliva  ponoi  ? 

25  No  ka  mea,  aole  au  makemake 
e  ike  ole  oukou,  c  na  hoahanau,  i 
keia  pohihihi,  o  akamai  oukou  i 
ko  oukou  manao  ;  ualoaakamoo- 
wini  i  kekahi  poe  o  ka  Iseraela  a 
hiki  i  ka  manawa  e  komo  mai  ai 
ka  nui  o  ko  na  aina  e. 

26  Alaila  e  hoolaia  ka  Iseraela  a 
pau ;  e  like  me  ka  mea  i  palapalaia, 
Noloko  mai  o  Ziona  e  puka  mai  ai 
ka  hoola,  a  e  pale  aku  ia  i  ka  aia 
ana,  mai  o  Iakoha  aku: 

27  A  o  keia  ka'u  berita  me  lakou 

i  mau  ka  hana  maikai. 


i  ka  manawa  e  kala  aku  ai  au  i  na 
hewa  o  lakou. 

28  No  oukou  hoi  i  lilo  ai  lakou  i 
poe  enemi,  ma  ka  euanelio ;  aka, 
no  na  kupuna,  he  poe  aloha,  ma  ka 
wae  ana. 

29  No  ka  mea,  o  na  haawiua  a  me 
ke  koho  ana  a  ke  Akua,  me  ka  luli 
ole  no  ia. 

30  Me  oukou  i  hoolohe  ole  ai  i  ke 
Akua  mamua,  a  i  keia  manawa  ua 
loaa  ia  oukou  ke  alohaia  mai,  ma 
ko  lakou  hoolohe  ole ; 

31  Pela  hoi  lakou  i  hoolohe  ole  ai 
i  keia  manawa,  i  loaa  ia  lakou  ke 
alohaia  ma  ko  oukou  alohaia. 

32  No  ka  mea,  ua  kuu  iho  ke  Akua 
ia  lakou  a  pau  i  ka  manaoio  ole,  i 
aloha  mai  ai  oia  ia  lakou. 

33  Nani  ka  hohonu  o  ka  waiwai  a 
me  ke  akamai,  a  me  ka  ike  o  ke 
Akua !  nani  hoi  ke  kupanaha  o  ko- 
na  mau  manao,  a  me  ka  ike  ole  ia 
'ku  o  kona  mau  aoao ! 

34  No  ka  mea,  owai  la  ka  mea  i 
ike  i  ka  naau  o  ka  Haku  ?  Owai 
aku  la  hoi  kona  hoakukakuka  ? 

35  Owai  la  hoi  ka  mea  i  haawi  e 
aku  ia  ia  e  uku  hou  ia  mai  ai  ia  ? 

36  No  ka  mea,  nana  mai,  a  ma  o 
na  la,  a  nona  no  hoi  na  mea  a  pau ; 
ia  ia  ka  hoonani  mau  loa  ia'ku. 
Amene. 

MOKUNA  XII. 

He  olelo  hooikaika,  i  mau  ka  haipule,  ke 
aloha,  ka  lokomaikai,  a  me  ka  hoomana- 
wanui. 

NO  ia  hoi,  ke  nonoi  aku  nei  au 
ia  oukou,  e  na  hoahanau,  ma 
ke  aloha  o  ke  Akua,  e  haawi  i  ko 
oukou  mau  kino  i  mohai  ola,  he- 
molele,  hooluolu  i  ke  Akua ;  oia  ka 
oukou  hoomana  naauao. 

2  Mai  noho  oukou  a  hoohalike 
me  ko  ke  ao  nei ;  aka,  e  hoopahao- 
hao  oukou  ma  ke  ano  hou  aua  o 
ko  oukou  naau,  i  hoomaopopo 
oukou  i  ko  ke  Akua  makemake, 
ka  pono,  ka  hooluolu,  a  me  ka 
hemolele. 

3  No  ka  mea,  ma  ka  haawina  i 
haawiia  mai  ia'u,  ke  olelo  aku  nei 
au  i  kela  mea  i  keia  mea  iwaena  o 
oukou,  mai  manao  mahalo  iho  oia 
ia  ia  iho  a  pono  ole  ka  manao ;  aka, 
e  manao  hoohaahaa,  e  like  me  ka 

haawina  o  ka  manaoio  a  ke  Akua 
i  haawi  mai  ai  i  kela  mea  a  i  keia 
mea. 

4  No  ka  mea,  e  like  me  na  lala  o 
kakou  he  nui  ma  ke  kino  hookahi, 
aole  nae  vhe  oihana  hookahi  na  la- 
kou  a  pau ; 

5  Pela  hoi  kakou  he  nui  wale, 
hookahi  hoi  o  kakou  kino  iloko  o 
Kristo,  ahe  mau  laia  kakou  kekahi 
no  kekahi. 

6  I  ko  kakou  lako  ana  i  na  haa- 
wina  like  pu  ole,  mamuli  hoi  o  ka 
haawina  i  haawiia  mai  ia  kakou; 
iua  he  wanana,  ma  ke  ana  ia  o  ka 
manaoio ; 

7  Ina  he  puuku,  ma  ka  lawelawe 
puuku  ana;  a  o  ka  mea  e  ao  aku, 
ma  ke  ao  ana ; 

8  A  o  ka  mea  olelo  hooikaika,  ma 
ka  olelo  hooikaika  ana :  o  ka  mea 
haawi,  me  ka  naau  kupono ;  o  ka 
luna,  me  ka  molowa  ole;  o  ka 
mea  hana  lokomaikai  aku,  me  ka 
hoihoi. 

9  O  ke  aloha,  mai  hookamani  ia. 
E  hoowahawaha  i  ka  iuo;  e  hoo- 
pili  aku  i  ka  maikai. 

10  E  launa  aku  hoi  kekahi  i  ke- 
kahi,  ma  ke  aloha  hoahanau;  e 
hoopakela  aku  kekahi  i  kekahi  ma 
ka  hoomaikai  ana. 

11  I  ka  hana  mau  ana,  mai  hoo- 
palaleha;  i  ikaika  hoi  oukou  ma 
ka  naau ;  e  malama  ana  i  ka 
Haku. 

12  E  hauoli  no  ka  manaoiana; 
e  hoomanawanui  i  ka  popilikia ;  e 
hoomau  ana  ma  ka  pule. 

13  E  haawi  aku  no  ka  nele  o  na 
haipule.    E  hookipa  no. 

14  E  hoomaikai  aku  i  ka  poe  e 
hoomaau  mai  ia  oukou.  E  hoo- 
maikai  aku,  mai  hoino  aku. 

15  E  hauoli  pu  me  ka  poe  e  hau- 
oli  ana,  a  e  uwe  pu  me  ka  poe  e 
uwe  ana. 

16  I  hookahi  ko  oukou  manao  ko 
kekahi  me  ko  kekahi.  Mai  ma- 
nao  aku  i  na  mea  kiekie,  aka,  e  ala- 
kaiia  e  na  mea  haahaa.  Mai  ma- 
nao  iho  ia  oukou  iho,  ua  akamai. 

17  Mai  hana  ino  aku  i  kekahi  no 
ka  hana  ino  mai.  E  imi  i  ka  pono 
imua  o  na  kanaka  a  pau. 

18  Ina  he  mea  hiki,  ma  kahi  e 


E  hoolohe  i  ka  ke  alii. 


MOKUNA  XIV. 


E  ala,  mai  ka  hiamoe. 


hiki  ai  oukou,  e  kuikahi  oukou  me 
na  kanaka  a  pau. 

19  Mai  hoopai  oukou  no  oukou 
iho,  e  ka  poe  i  alohaia,  aka,  e  hoo- 
kaawale  aku  no  ka  inaina;  no  ka 
mea,  ua  palapalaia,  No'u  no  ka 
hoopai  ana,  na'u  no  e  uku  aku, 
wahi  a  ka  Haku. 

20  No  ia  hoi,  ina  pololi  kou  ene- 
mi,  e  hanai  ia  ia;  ina  e  makewai 
ia,  e  hoohainu  ia  ia.  No  ka  niea,  i 
kau  hana  ana  pela  e  hoahu  oe  i  na 
lanahu  ahi  maluna  iho  o  kona  poo. 

21  E  ao  o  lanakila  ka  hewa  ma- 
luna  ou,  aka,  e  hoolanakila  i  ka  po- 
no  maluna  o  ka  hewa. 

MOKUNA  XIII. 

He  olelo  ao  i  na  kanaka  e  hoolohe  i  na  alii,a 
e  hoolauna  pono  me  na  kanaka  a  pau. 

EHOOLOHE  na  kanaka  a  pau 
i  ka  ke  alii  maluna  iho ;  no  ka 
mea,  aole  alii,  ke  ae  ole  mai  ke 
Akua ;  a  o  ka  poe  e  alii  ana,  na  ke 
Akua  no  lakou  i  hooalii  mai. 

2  No  ia  mea,  o  ka  mea  e  hoole  i 
ka  ke  alii,  oia  ke  hoole  i  ka  ke 
Akua  kauoha :  a  o  ka  poe  hoole,  o 
lakou  ke  hoahewaia. 

3  No  ka  mea,  aohe  mea  makau  na 
alii  no  na  hana  maikai,  aka,  no  na 
hana  ino.  Aole  anei  oe  e  makau 
i  ke  alii  ?  E  hana  oe  i  ka  mea  pono, 
a  e  hoaponoia  mai  no  oe  e  ia. 

4  No  ka  mea,  he  kauwa  ia  na  ke 
Akua  e  pono  ai  oe.  Aka,  ina  e 
hana  oe  i  ka  hewa,  e  makau  no  oe ; 
no  ka  mea,  aole  he  mea  ole  kona 
lawe  ana  i  ka  pahikaua ;  no  ka  mea, 
o  ke  kauwa  ia  na  ke  Akua,  he  ila- 
muku  e  hoopai  ana  i  ka  mea  hana 
hewa. 

5  No  ia  mea,  he  mea  pono  no  ka- 
kou  e  hoolohe  aku,  aole  no  ka 
iuaii.a  wale  no,  aka,  no  ka  manao 
aku  i  ka  pono  kekahi. 

6  Nolaila  hoi,  he  pono  no  oukou 
e  hookupu  aku  kekahi ;  no  ka  mea, 
he  poe  lawehana  lakou  na  ke  Akua, 
e  malama  ana  ia  mea. 

7  Nolaila,  e  haawi  aku  i  na  ka- 
naka  a  pau  i  ka  lakou ;  i  ka  waiwai 
auhau  i  ka  mea  he  pono  nona  ke 
auhau  mai ;  a  i  ke  dute  i  ka  mea  he 
pono  nona  ke  ohi  mai;  a  i  ka  ma- 
kau  i  ka  mea  he  pono  ke  makauia 


'ku ;  a  i  ka  hoomaikai  i  ka  mea  he 
pono  ke  hoomaikaiia'ku. 

8  Mai  noho  a  aie  wale  i  ka  keka- 
hi,  anoai  ma  ke  aloha  i  kekahi  i 
kekahi ;  no  ka  mea,  o  ka  mea  i  alo- 
ha  ia  hai,  oia  ke  malama  i  ke  kana- 
wai. 

9  No  ka  mea,  eia,  Mai  moe  kolohe 
oe ;  Mai  pepehi  kanaka  oe ;  Mai 
aihue  oe ;  Mai  hoike  wahahee  oe ; 
Mai  kuko  wale  oe  :  a  ina  he  kana- 
wai  e  ae,  ua  komo  poko  ia  iloko  o 
keia  olelo,  o  nei,  E  aloha  oe  i  kou 
hoalauna  e  like  me  oe  iho. 

10  Aole  e  hana  hewa  ana  ke  aloha 
i  kona  hoalauna ;  nolaila  o  ke  alo- 
ha  ka  hooko  ana  i  ke  kanawai. 

11  Oia  hoi,  e  hoomanao  ana  oukou 
i  ka  manawa,  eia  ka  hora  e  ala'i 
kakou  mai  ka  hiamoe  ana;  no  ka 
mea,  ano  ua  kokoke  ae  ko  kakou 
ola,  i  ko  ka  wa  i  manaoio  ai  kakou. 

12  Ua  auwi  ae  nei  ka  po,  ua  koko- 
ke  mai  hoi  ke  ao ;  nolaila  e  haalele 
aku  kakou  i  na  hana  o  ka  pouli,  a 
e  aahu  i  na  mea  kaua  no  ka  ma- 
lamal,ama. 

13  E  hele  pono  kakou  me  ka  he- 
le  ana  i  ka  la ;  aole  me  ka  uhauha 
ana  a  me  ka  ona  ana,  aole  me  ka 
moe  kolohe  ana  a  me  ka  makaleho 
ana,  aole  me  ka  hakaka  ana  a  me 
ka  ukiuki  ana. 

14  Aka,  e  aahu  oukou  i  ka  Haku 
ia  Iesu  Kristo,  aole  e  hoomakau- 
kau  no  ke  kino  mamuli  o  kona 
mau  kuko. 

MOKUNA  XIV. 

He  olelo  ao  i  na  hoahanau,  i  ku  e  ole  ai  lakou 
i  kekahi  i  kekahi,  no  na  mea  uuku. 

ELAUNA  aku  oukou  i  ka  mea 
nawaliwali  i  ka  manaoio  ana, 
aole  hoi  no  ka  hookolokolo  ana  i 
kona  mau  manao. 

2  Ua  manao  kekahi  e  pono  ke  ai 
ia  i  na  mea  a  pau ;  aka,  o  ka  niea 
nawaliwali,  ua  ai  no  ia  i  na  laaui- 
kiai. 

3  Mai  hoowahawaha  aku  ka  mea 
e  ai  ana,  i  ka  mea  i  ai  ole ;  aole  hoi 
ka  mea  e  ai  ole  ana,  e  hoahewa  i 
ka  mea  i  ai;  no  ka  mea,  ua  maliu 
mai  ke  Akua  ia  ia. 

4  Owai  oe  ka  mea  e  hoahewa  ana 
i  ka  hai  kauwa?  Aia  no  i  kona 
haku  pouoi  kona  ku  paa  ana,  a  o 

kona  haule  ana;  a  e  hooku  paa  ia 
no  ia,  no  ka  mea,  e  hiki  no  i  ke 
Akua  ke  hooku  paa  ia  ia. 

5  Ua  manao  kekahi,  ua  oi  aku 
kekahi  la  mamua  o  kekahi  la,  ma- 
nao  no  hoi  kekahi,  ua  like  na  la  a 
pau  :  he  pono  ke  hoomaopopo  lea 
kela  mea  keia  mea  i  kona  manao 
iho. 

0  O  ka  mea  e  malama  i  ka  la,  e 
malama  no  ia  no  ka  Haku  ;  a  o  ka 
ni ea  i  malama  ole  i  ka  la,  no  ka 
Haku  no  kona  malama  ole  ana. 
A  o  ka  mea  i  ai,  ua  ai  no  ia  no  ka 
Haku,  no  ka  mea,  ua  hoomaikai 
aku  oia  i  ke  Akua ;  a  o  ka  mea  i  ai 
ole,  no  ka  Haku  kona  ai  ole  ana,  a 
hoomaikai  aku  no  ia  i  ke  Akua. 

7  No  ka  mea,  aohe  mea  o  kakou 
e  ola  ana  nona  iho ;  aole  hoi  mea 
e  make  nona  iho. 

8  No  ka  mea,  ina  e  ola  ana  kakou, 
no  ka  Haku  ko  kakou  ola  nei ;  a 
ina  e  make  ana  kakou,  no  ka  Ha- 
ku  ko  kakou  make  ana.  Nolaila,  i 
ko  kakou  ola  ana,  a  me  ko  kakou 
make  ana,  no  ka  Haku  kakou, 

9  No  ka  mea,  eia  ka  mea  i  niake 
ai  o  Kristo,  a  i  ala  hou  ai,  a  ola,  i 
noho  Haku  ia  no  ka  poe  make  a 
me  ka  poe  ola. 

10  A  o  oe,  no  ke  aha  la  e  hoahe- 
wa  nei  oe.i  kou  hoahanau?  A  o' 
oe  hoi,  no  ke  aha  la  e  hoowahawa- 
ha  nei  oe  i  kou  hoahanau  ?  No  ka 
mea,  e  ku  no  kakou  a  pau  imua  o 
ka  noho  lunakanawai  o  Kristo. 

11  No  ka  mea,  ua  palapalaia,  Me 
au  e  ola  nei,  wahi  a  ka  Haku,  e  pau 
na  kuli  i  ke  kukuli  ia'u,  e  pau  hoi 
na  elelo  i  ka  hoike  i  ke  Akua. 

12  Nolaila  hoi,  e  hoike  aku  no 
kela  mea  keia  mea  o  kakou  a  pau 
nona  iho  i  ke  Akua. 

13  No  ia  hoi,  mai  noho  kakou  a 
hoahewa  hou  aku  i  kekahi  i  keka- 
hi ;  aka,  e  manao  oukou  me  neia, 
aole  e  waiho  i  ka  mea  e  hina  ai, 
aole  hoi  i  ka  mea  e  hihia  ai  imua  o 
ka  hoahanau. 

14  Ua  ike  au,  a  ua  hoomaopopoia 
au  e  ka  Haku,  e  Iesu,  aohe  mea 
i  haumia  wale  iho ;  aka,  ina  ma- 
nao  kekahi  ua  haumia  kekahi  mea, 
he  haumia  no  ia  nona. 

15  Ina  ua  ehaeha  kau  hoahanau, 

a  me  ke  ahonui. 

no  ka  ai,  aole  ma  ke  aloha  kou 
hele  ana :  mai  hoopoino  aku  oe  me 
kau  ai,  i  ka  mea  nona  i  make  ai  o 
Kristo. 

16  No  ia  mea,  e  ao  oukou  o  olelo 
ino  ia  ko  oukou  pono. 

17  No  ka  mea,  aole  ka  ai  a  me  ka 
meainu  keaupuniokeAkua;  aka, 
o  ka  pono,  a  me  ke  kuikahi,  a  me 
ka  olioli  i  ka  Uhane  Hemolele. 

18  No  ka  mea,  o  ka  mea  i  malama 
ia  Kristo  ma  ia  mau  mea,  ua  olu- 
olu  ke  Akua  ia  ia,  a  ua  pono  hoi  ia 
i  kanaka. 

19  No  ia  hoi,  e  hahai  kakou  i  na 
mea  e  kuikahi  ai,  a  me  na  mea  e 
hooku  paa  ai  kekahi  i  kekahi. 

20  Mai  hoohiolo  oe  i  ka  hana  a 
ke  Akua  no  ka  ai.  He  maemae 
na  mea  ai  a  pau.  Aka,  he  mea  ia 
e  ino  ai  ke  kanaka  ke  ai  oia  me  ka 
hoohihia  aku. 

21  He  mea  pono  e  ai  ole  i  ka  io, 
a  e  inu  ole  i  ka  waina,  aole  hoi  e 
hana  i  ka  mea  e  hina  ai  kou  hoa- 
hanau,  a  e  hihia  ai,  a  e  nawaliwali 
ai. 

22  He  manaoio  no  kou.  E  mala- 
ma  oe  ia  iloko  ou  iho  imua  o  ke 
Akua.  Pomaikai  ke  kanaka  i  hoa- 
hewa  ole  ia  ia  iho  ma  ka  mea  ana 
i  ae  aku  ai. 

28  O  ka  mea  kanalua,  e  hoahe- 
waia  oia  ke  ai  ia,  no  ka  mea,  aole 
ma  ka  manaoio  ia.  A  o  na  mea  a 
pau  aole  ma  ka  manaoio,  he  hewa 
ia. 

MOKUNA  XV. 

He  olelo  paipai  i  ke  aloha  a  me  ke  ahonui. 
Ko  Paulo  inanaoio  aloha  i  na  hoahanau  o 
Iloma,  a  me  kona  makemake  e  ike  ia  lakou. 

HE  pono  no  hoi  no  kakou  ka 
poe  ikaika  e  hoomanawanui 
i  ka  nawaliwali  o  ka  poe  ikaika 
ole,  aole  hoi  e  hooluolu  iho  ia  ka- 
kou  iho. 

2  E  hooluolu  aku  kela  mea  keia 
mea  o  kakou  i  kona  hoalauna  ma 
ka  pono,  i  hooku  paa  ia'i  ia. 

3  No  ka  mea,  aole  i  hooluolu  iho 
o  Kristo  ia  ia  iho ;  aka,  me  ka  mea 
i  palapalaia,  O  na  oleio  hoino  a  ka 
poe  hoino  ia  oe  ua  haule  mai  ia 
maluna  iho  o'u. 

4  No  ka  mea,  o  na  mea  a  pau  i 
palapala  e  ia  mamua,  ua  palapa- 


Ko  Paulo  hoolaha 

laia  ia  i  mea  e  ao  inai  ai  ia  kakou, 
i  loaa  ia  kakou  ka  manaolaua  uia 
ke  ahonui,  a  me  ka  hooluolu  aua 
o  ka  palapala  hemolele. 

5  A  na  ke  Akua  nona  mai  ke  aho- 
nui,  a  me  ka  hooluolu  aua,  e  haawi 
ia  oukou  i  manao  like  kekahi  me 
kekahi  mamuli  o  Kristo  Iesu  : 

6  I  hoonani  aku  oukou  me  ka  lo- 
kahi  o  ka  manao,  a  me  ka  leo  hoo- 
kahi  i  ke  Akua,  i  ka  Makua  hoi  o 
ko  kakou  Haku  o  Iesu  Kristo. 

7  Nolaila  e  lokomaikai  aku  keka- 
lii  i  kekahi,  me  Kristo  hoi  i  loko- 
maikai  mai  ai  ia  oukou,  i  hoonaui- 
ia'i  ke  Akua. 

8  Ke  olelo  aku  nei  no  hoi  au,  he 
lawehana  no  o  Iesu  Kristo  no  ka 
poe  i  okipoepoeia,  no  ka  pono  a 
ke  Akua,  i  hookoia'i  na  olelo  hoo- 
pomaikai  i  ka  poe  kupuna; 

9  E  hoonaui  ae  hoi  na  kanaka  e 
i  ke  Akua  no  kona  lokomaikai;  e 
like  me  ka  mea  i  palapalaia,  No- 
laila  au  e  hoomaikai  aku  ai  ia  oe 
mawaeua  o  ko  na  aina  e,  a  e  hoo- 
lea  aku  hoi  au  i  kou  inoa. 

10  A  ua  olelo  hou  mai  no  ia,  E 
olioli  oukou  e  na  lahuikanaka  me 
kona  poe  kanaka. 

11  Eia  hou,  E  hoolea  aku  oukou 
ia  Iehova,  e  na  lahuikanaka  a  pau, 
a  e  hoonani  aku  oukou  ia  ia,  e  na 
kanaka a  pau. 

12  A  ua  olelo  hou  mai  o  Isaia,  E 
kupu  ana  ka  mole  o  Iese^  a  e  ku 
mai  kekahi  i  alii  no  na  lahuikana- 
ka,  a  ia  ia  e  paulele  ai  ko  na  aina  e. 

13  Na  ke  Akua  nona  mai  ka  ma- 
naolana  e  hoopiha  ia  oukou  me  ka 
olioli,  a  me  ka  malu  i  ka  mauaoio 
ana,  i  nui  ai  hoi  ko  oukou  manao- 
lana  ana  ma  ka  mana  o  ka  Uhane 
Ilemolele. 

14  Ua  maopopo  lea  hoi  ko  oukou 
ia'u,  e  na  hoahanau,  ua  piha  oukou 
i  ka  lokomaikai,  ua  nui  hoi  ko  ou- 
kou  ike,  a  e  hiki  no  ia  oukou  ke 
ao  aku  kekahi  i  kekahi. 

15  Ua  palapala  aku  hoi  au  ia  ou- 
kou,  me  ka  maopopo,  e  na  hoaha- 
nau,  e  paipai  ana  ia  oukou  ma  ke- 
kahi  mau  mea,  no  ka  haawina  i 
haawiiā  mai  ia'u  e  ke  Akua, 

10  I  lilo  au  i  lawehana  o  Iesu  Kri- 
sto  no  na  lahuikanaka,  e  hana  ana 


MOKUNA  XV. 


ana  i  ka  euanelio. 


i  ka  oihana  kahuna,  ma  ka  euane- 
lio  a  ke  Akua,  i  lilo  na  lahuikana- 
ka  i  alana  pono  i  huikalaia  e  ka 
Uhane  Hemolele. 

17  No  ia  hoi,  he  mea  ko'u  e  hau- 
oli  ai  ma  o  Iesu  Kristo  la  i  na  mea 
mamuli  o  ke  Akua. 

18  No  ka  mea,  aole  au  manao  e 
hai  aku  i  na  mea  aole  i  hanaia  e 
Kristo  ma  o'u  nei,  i  hoolohe  ai  na 
lahuikauaka  ma  ka  olelo,  a  ma  ka 
hana  kekahi, 

19  Ma  ka  mana  o  na  hoailona,  a 
me  na  mea  kupanaha,  a  ma  ka  ma- 
na  o  ka  Uhane  o  ke  Akua ;  ua  hoo- 
laha  nui  aku  au  i  ka  euanelio  a 
Kristo,  mai  Ierusalema  a  puni,  a 
hiki  aku  i  Uuriko. 

20  Nui  aku  la  no  hoi  ko'u  make- 
make  c  hai  aku  i  ka  euanelio  ma 
kahi  i  hai  ole  ia'ku  ai  ka  inoa  o 
Krislo,  o  kukulu  aku  wau  maluna 
o  ko  hai  kumu ; 

21  Aka,  e  like  me  ka  mea  i  pala- 
palaia,  0  ka  poe  i  ao  ole  ia  nona, 
e  ike  no  lakou,  a  o  ka  poe  i  lohe 
ole,  e  hoomaopopo  no  lakou. 

22  Nolaila,  ua  alalai  nui  ia  au  i 
kuu  hele  ana'ku  io  oukou  la. 

23  Aka,  ano,  aole  wahi  e  koe  mai 
ia'u  i  keia  mau  aina,  a  i  ko'u  ma- 
kemake  ana  i  keia  mau  makahiki 
e  hele  io  oukou  la ; 

24  I  ko'u  hele  ana'ku  i  Sepania, 
manao  no  wau  e  ike  ia  oukou  i 
ko'u  hele  ana'e,  a  e  kokuaia  e  ou- 
kou  i  ko'u  hele  ana  ilaila,  ke  loaa 
e  ia'u  kauwahi  oluolu  ia  oukou. 

25  Aka,  ano,  e  hele  ana  au  i  Ieru- 
salema  e  kokua  i  ka  poe  haipule : 

26  No  ka  mea,  he  mea  pono  no  i 
ka  manao  o  ko  Makedonia  a  me 
ko  Akaia,  e  haawi  i  na  makana  no 
ka  poe  ilihune  ma  Ierusalema. 

27  He  mea  pono  ia  manao,  no  ka 
mea,  he  poe  aie  io  lakou  nei  na 
lakou  la.  No  ka  mea,  ina  i  loaa  i 
na  lahuikanaka  ko  lakou  waiwai 
ma  ka  uhane,  he  pono  io  no  lakou 
nei  e  kokua  ia  lakou  la  ma  na  mea 
o  ke  kino. 

28  A  pau  keia  i  ka  hanaia,  a  hoo- 
iaio  aku  au  i  keia  hua  no  lakou,  e 
hele  aku  uo  wau  iwaena  o  oukou  i 
Sepania. 

29  Ua  ike  uo  hoi  au,  i  ko'u  hele 

Uwe  aku  o  Paulo  i 


ROMA. 


na  hoahanau  ma  Roma. 


ana  io  oukou  la,  e  hele  no  wau  me 
ka  pono  nui  o  ka  euanelio  a  Kri- 
sto. 

30  Ke  nonoi  aku  nei  au  ia  oukou, 
e  na  hoahanau,  no  ko  kakou  Haku 
no  Iesu  Kristo,  a  no  ke  aloha  o  ka 
Uhane,  e  hooikaika  pu  oukou  me 
au  i  ka  pule  i  ke  Akua  no'u ; 

31 1  hoopakeleia'i  au  i  ka  poe  ma- 
naoio  ole  ma  Iudea,  a  i  oluolu  hoi 
ka  poe  haipule  i  ko'u  kokua  ana 
no  Ierusalema : 

32  I  hele  aku  hoi  au  io  oukou  la 
me  ka  olioli,  ke  makemake  mai  ke 
Akua,  a  e  hooluolu  pu  ia  au  me 
oukou. 

33  E  noho  pu  hoi  ke  Akua  e  ma- 
lu  ai  me  oukou  a  pau.    Amene. 

MOKUNA  XVI. 

Ko  Paulo  aloha  ana  i  na  hoahanau  ma  Roma. 

KE  HOIKE  aku  nei  au  ia  ou- 
kou  ia  Poibe  ko  kakou  kai- 
kuwahine,  he  diakono  oia  no  ka 
ekalesia  ma  Kenekarea ; 

2  I  hookipa  ai  oukou  ia  ia  malo- 
ko  o  ka  Haku,  e  like  me  kapono  o 
ka  poe  haipule,  a  i  kokua  hoi  ia  ia 
i  kana  mea  e  hemahema  ai :  no  ka 
mea,  he  nui  ka  poe  ana  i  kokua 
mai  ai,  owau  hoi  kekahi. 

3  E  uwe  aku  oukou  ia  Perisekila 
a  me  Akula,  i  na  koahanau  o'u 
iloko  o  Kristo  Iesu ; 

4  No  kuu  ola,  waiho  iho  laua  i  ko 
laua  mau  a-i ;  aole  wau  wale  no  ke 
haawi  aku  i  ke  aloha  ia  laua,  o  na 
ekalesia  no  hoi  a  pau  no  na  ai- 
na  e  : 

5  A  i  ka  ekalesia  hoi  ma  ko  laua 
hale.  E  uwe  aku  hoi  ia  Epeneto, 
i  kuu  mea  aloha,  oia  ka  hua  mua 
ma  Akaia  iloko  o  Kristo. 

6  E  uwe  aku  oukou  ia  Maria,  na- 
na  i  kokua  nui  mai  ia  makou. 

7  E  uwe  aku  ia  Anederoniko  ame 
Iunia,  i  o'u  mau  hoahanau  a  me 
o'u  mau  hoapio,  ua  ike  pono  ia  la- 
ua  e  na  lunaolelo,  mamua  hoi  laua 
o'u  iloko  o  Kristo. 

8  E  uwe  aku  ia  Aniepelia  kuu  mea 
aloha  iloko  o  ka  Haku. 

9  E  uwe  aku  ia  Urebano  i  ko  ka- 
kou  hoalawehana  iloko  o  Kristo,  a 
īne  Setaku  i  kuu  mea  aloha. 

10  E  aloha  aku  ia  Apele,  i   ka 

mea  ku  paa  iloko  o  Kristo.  E  uwe 
aku  hoi  i  ka  poe  no  ka  ohana  o 
Arisetobulo. 

11  E  uwe  aku  oukou  ia  Herediona 
i  ko'u  hoahanau.  E  uwe  aku  hoi  i 
ka  poe  no  ka  ohua  o  Narekiso  i  na 
mea  iloko  o  ka  Haku. 

12  E  uweaku  oukou  ia  Terupaina 
a  me  Teruposa,  e  hooikaika  ana 
iloko  o  ka  Haku.  E  uwe  aku  ia 
Peresi,  i  ka  mea  i  alohaia,  i  hooi- 
kaika  nui  iloko  o  ka  Haku. 

13  E  uwe  aku  ia  Rupo,  i  ka  mea 
i  kohoia  iloko  o  ka  Haku,  a  me  ko- 
na  makuwahine,  a  o  ko'u  hoi. 

14  E  uwe  aku  oukou  ia  Asune- 
kerito,  ia  Pelegona,  ia  Herema,  ia 
Pateroba,  ia  Hereme,  a  menahoa- 
hanau  me  lakou. 

15  E  uwe  aku  oukou  ia  Pilologo, 
ia  Iulia,  ia  Nerea  rae  kona  kaiku- 
wahine,  a  me  Olumepa,  a  me  ka 
poe  haipule  a  pau  me  lakou. 

16  E  uwe  aku  oukou  kekahi  i  ke- 
kahi  me  ka  honi  hoano.  Ke  uwe 
aku  nei  na  ekalesia  a  pau  o  Kristo 
ia  oukou. 

17  Ke  nonoiaku  nei  au  ia  oukou, 
e  na  hoahanau,  e  nana  aku  i  ka 
poe  hoomokuahana  a  me  ka  hoohi- 
hia,  ma  ka  mea  ku  e  i  ka  olelo  a 
oukou  i  aoia'i ;  a  e  hookaaokoa  ae 
mai  o  lakou  aku. 

18  No  ka  mea,  ke  malama  ole  nei 
ua  poe  la  i  ka  Haku  ia  Iesu  Kristo, 
aka,  i  ko  lakou  opu  iho  no  ;  a  ma 
ka  malimali  a  me  ka  olelo  hoo- 
maikai,  ke  hoowalewale  nei  lakou 
i  na  naau  o  ka  poe  noonoo  ole. 

19  Ua  ikeia  ko  oukou  hoolohe 
ana  e  na  mea  a  pau  :  no  ia  mea,  ke 
hauoli  nei  au  no  oukou  ;  a  ke  ma- 
kemake  nei  au  e  akamai  oukou  i  ka 
maikai,  a  e  hemahema  hoi  i  ka  ino. 

20  A  o  ke  Akua  e  malu  ai,  e  pao- 
pao  koke  mai  oia  ia  Satana  malalo 
iho  o  ko  oukou  mau  wawae.  O 
ke  aloha  o  ko  kakou  Haku  o  Iesu 
Kristo  me  oukou.     Amene. 

21  Ke  uwe  aku  nei  ia  oukou  o 
Timoteo  o  kuu  hoalawehana,  me 
Lukio,  a  me  Iasona  a  me  Sosipa- 
tero,  o  kuu  mau  hoahanau. 

22  Owau  o  Teretio,  nana  i  kakau 
keia  palapala,  ke  uwe  aku  nei  au 
ia  oukou  iloko  o  ka  Haku. 


Paipai  o  Paulo  MOKUNA  ī. 

23  Ke  uwe  aku  nei  ia  oukou  o 
Gaio  ka  mea  hookipa  no'u  a  no  ka 
ekalesia  hoi  a  pau.  Ke  uwe  aku 
nei  ia  oukou  o  Eraseto  ka  puuku  o 
ke  kulanakauhale,  a  me  Kuareto, 
ka  hoahanau. 

24  O  ke  aloha  o  ko  kakou  Haku 
o  Iesu  Kristo  me  oukou  a  pau. 
Amene. 

25  A  i  ka  mea  nona  ka  mana  e 
hooku  paa  ai  ia  oukou  ma  ka'u 
olelomaikai,  oia  ka  euanelio  a  Iesu 


e  kuikahi. 

Kristo,  ma  ka  hoike  ana  mai  i  ka 
mea  huna  i  ike  ole  ia  i  na  inanawa 
kahiko ; 

26  Ano  la,  ua  hoakakaia  mai  ia 
e  na  palapala  a  na  kaula,  ma  ke 
kauoha  a  ke  Akua  mau,  ua  hoike- 
ia  mai  i  na  lahuikanaka  a  pau  i 
hooloheia'i  ka  manaoio ; 

27  I  ke  Akua  nona  wale  no  ke 
akamai,  ia  ia  ka  hoonaniia  a  mau 
loa  aku,  ma  o  Iesu  Kristo  la. 
Amene. 


OKAEPISETOLE 

MOKUNA  I. 

He  olelo  hooikaika  ;   ua   hoakakaia  ko  ke 
Akua  akamai. 

OPAULO,  i  kohoia  i  lunaolelo 
na  Iesu  Kristo,  no  ka  manao 
ana  mai  o  ke  Akua,  o  maua  me 
Sosetene,  kekahi  hoahanau ; 

2  Na  ka  ekalesia  o  ke  Akua  ma 
Korineto,  na  ka  poe  i  hooniae- 
maeia  iloko  o  Kristo  Iesu,  a  i  hoo- 
liloia  i  poe  haipule,  a  na  ka  poe  a 
pau  ma  na  wahi  a  pau  loa  i  hea 
aku  i  ka  inoa  o  Iesa  Kristo,  i  ko 
lakou  Haku  a  me  ko  kakou. 

8  E  alohaia  mai  oukou,  a  e  ma- 
luhia  hoi  e  ke  Akua,  e  ko  kakou 
Makua,  a  e  ka  Haku  e  Iesu  Kristo. 

4  Ke  aloha  mau  aku  nei  au  i  ko'u 
Akua,  no  oukou,  no  ka  lokomai- 
kai  o  ke  Akua  i  haawiia  mai  ia  ou- 
kou  ma  o  Iesu  Kristo  la. 

5  No  ka  mea,  ua  waiwai  oukou  ia 
ia  i  na  mea  a  pau,  i  na  olelo  a  pau, 
a  me  ka  naauao  i  na  mea  a  pau  ; 

6  No  ka  hooiaio  ana  o  ka  olelo  a 
Kristo  iwaena  o  oukou  ; 

7  No  īa  mea,  aole  oukou  i  nele  i 
kekahi  haawina ;  e  kali  ana  i  ka 
hoike  ana  mai  o  ko  kakou  Haku,  o 
Iesu  Kristo  : 

8  Nana  no  oukou  e  hooku  paa,  a 
hiki  aku  i  ka  hopena,  i  hewa  ole 
oukou  i  ka  la  o  ko  kakou  Haku  o 
Iesu  Kristo. 

9  He  Akua  malama,  ka  mea  i  hea 


mai  ia  oukou,  i  poe  hoa  no  kana 
Keiki,  no  Iesu  Kristo,  ko  kakou 
Haku. 

10  Ke  noi  aku  nei  au  ia  oukou,  e 
na  hoahanau,  ma  ka  inoa  o  ko  ka- 
kou  Haku  o  Iesu  Kristo,  i  olelo 
oukou  a  pau  i  ka  mea  hookahi,  i 
ole  oukou  e  mokuahana;  a  i  pili 
pu  oukou  me  ka  naau  hookahi,  a 
me  ka  lokahi  o  ka  manao. 

11  E  na  hoahanau  o'u,  ua  haiia 
mai  ia'u  no  oukou,  naka  poe  ohua 
o  Keloe  ;  ua  kuee  oukou. 

12  Ke  hai  aku  nei  au  i  keia,  ua 
olelo  ae  kela  mea  keia  mea  o  ou- 
kou,  No  Paulo  wau  ;  a  no  Apolo 
wau  ;  a  no  Kepa  wau ;  a  no  Kristo 
wau. 

13  Ua  maheleia  anei  o  Kristo  ?  I 
kaulia  anei  o  Paulo  ma  ke  kea  no 
oukou  ?  Ua  bapetizoia  anei  oukou 
iloko  o  ka  inoa  o  Paulo  ? 

14  Ke  aloha  aku  nei  au  i  ke  Akua, 
no  ka  mea,  aole  au  i  bapetizo  aku  i 
kekahi  mea  o  oukou,  o  Kerisepo 
laua  o  Gaio  wale  no  : 

15  O  olelo  paha  auanei  kekahi,  ua 
bapetizo  aku  au  iloko  o  ko'u  inoa 
iho. 

16  Ua  bapetizo  no  hoi  au  i  ko  ka 
hale  o  Setepana  ;  a  o  na  mea  e,  aole 
au  i  ike  i  ko'u  bapetizo  ana  i  keka- 
hi  mea  c. 

17  Aole  i  hoouna  mai  o  Kristo  ia'u 
c  bapctizo,  aka,  c  hai  i  ka  euane- 

Ka  Iesu  pono 

lio  ;  aole  ma  ke  akamai  i  ka  olelo, 
o  hooliloia  ke  kea  o  Kristo,  i  mea 
ole. 

18  No  ka  mea,  o  ka  olelo  no  ke 
kea,  he  mea  lapuwale  ia  i  ka  poe 
make  ;  aka,  ia  kakou,  i  ka  poe  ola, 
oia  ka  mana  o  ke  Akua. 

19  No  ka  mea,  ua  palapalaia  mai, 
E  hoopau  au  i  ke  akamai  o  ka  poe 
akamai,  a  e  hoolilo  au  i  ka  naauao 
o  ka  poe  naauao  i  mea  ole. 

20  Auhea  ka  mea  akamai  ?  Au- 
hea  ke  kakaolelo  ?  Auhea  ka  mea 
hoopaapaa  o  keia  ao  ?  Aole  anei  i 
hoolilo  ke  Akua  i  ke  akamai  o  ke- 
ia  ao,  i  mea  lapuwale  ? 

21  No  ka  mea,  i  ke  akamai  o  ke 
Akua,  aole  i  ike  aku  ko  ke  ao  nei  i 
ke  Akua,  ma  ko  lakou  nāauao  ana ; 
alaila  manao  iho  la  ke  Akua,  ma  ka 
lapuwale  o  ka  haiolelo  ana,  e  hoola 
i  ka  poe  manaoio. 

22  Ke  noi  mai  nei  na  Iudaio  i 
hoailona;  ke  imi  mai  nei  hoi  na 
Helene  i  ke  akamai : 

23  Aka,  ke  hai  aku  nei  makou  ia 
Kristo  i  kaulia  ma  ke  kea,  he  mea 
hina  no  na  Iuelaio,  a  he  mea  la- 
puwale  no  na  Helene ; 

24  Aka,  i  ka  poe  i  heaia  mai,  i  na 
iuelaio  a  me  na  Helene,  o  Kristo 
no  ka  mana  o  ke  Akua  a  me  ke  aka- 
mai  o  ke  Akua. 

25  No  ka  mea,  o  ka  lapuwale  o  ke 
Akua,  ua  oi  aku  ia  mamua  o  ke 
akamai  o  kanaka ;  a  o  ka  uawali- 
wali  o  ke  Akua  mamua  o  ka  ikaika 
o  kanaka. 

26  E  na  hoahanau,  ua  ike  oukou  i 
ko  oukou  heaia  mai ;  aole  koho  nui 
ia  ka  poe  akamai  make  kiuo,  aoie 
i  nui  ka  poe  maiau,  aole  i  nui 
na'lii: 

27  Aka,  ua  koho  mai  ke  Akua  i 
ka  poe  naaupo  o  keia  ao,  i  hoohila- 
hila  ia  i  ka  poe  akamai:  ua  koho 
mai  hoi  ke  Akua  i  ka  poe  nawali- 
wali  o  keia  ao,  i  hoohilahila  ia  i  ka 
poe  ikalka : 

28  A  me  ke  kuaaina  hoi  ka  ke 
Akua  i  koho  mai  ai  a  me  ka  mea 
hoowahawahaia,  a  me  na  mea  i  ike 
ole  ia  i  anai  aku  oia  i  na  mea  i 
ikeia ; 

29  I  ole  e  hookiekie  kekahi  kana- 
ka  iinua  i  ke  alo  o  ke  Akua. 

KORINETO.  ka  mana  e  ola'i. 

30  Nana  mai  no  ko  oukou  iloko 
o  Kristo  Iesu,  o  ka  mea  i  lilo  no 
kakou  i  akamai,  i  mea  hoopono,  i 
mea  hoomaemae,  a  i  mea  hoola- 
panai  mai  ke  Akua  mai. 

31  E  like  me  ka  palapala  ana  mai, 
O  ka  mea  kaena,  e  kaena  oia  ma  ka 
Haku. 

MOKUNA  II. 

No  ka  naaupo  o  ka  poe  ma  ke  kino. 

ENA  hoahanau,  i  ko'u  hele  ana 
aku  io  oukou  la,  e  hai  aku  i 
ka  olelo  a  ke  Akua,  aole  au  i  hele 
aku  me  ka  hoohanohano  olelo,  a 
me  ka  hoakamai. 

2  No  ka  mea,  ua  paa  ko'u  aole  e 
hoike  i  kekahi  mea  e  ae  iwaena  o 
oukou,  ia  Iesu  Kristo  wale  no,  a 
me  kona  make  ana  ma  ke  kea. 

3  Ua  noho  pu  no  wau  me  oukou, 
me  ka  nawaliwali,  a  me  ka  makau, 
a  me  ka  haalulu  nui. 

4  A  o  ka'u  olelo,  a  me  ka'u  ao  ana 
aku,  aole  ia  ma  ka  olelo  maalea  a 
ko  ke  kanaka  akamai,  aka,  ma  ka 
olelo  hoakaka  a  ka  Uhane,  a  me 
ka  mana : 

5  I  paa  ko  oukou  manaoio,  ma 
ka  mana  o  ke  Akua,  aole  ma  ke 
akamai  o  kauaka. 

6  He  akamai  no  hoi  ka  makou  e 
olelo  nei  i  ka  poe  i  oo ;  aole  nae 
oia  ke  akamai  o  ko  keia  ao,  aole 
hoi  o  na'lii  o  keia  ao,  o  na  mea  e 
pau  wale  ana ; 

7  Aka,  ke  hai  aku  nei  makou  i  ke 
akauiai  o  ke  Akua,  i  ka  mea  huna 
i  ike  ole  ia,  a  ke  Akua  i  hoopaa  ai 
mamua  o  ka  hookumu  ana  mai  o 
ke  ao  nei,  i  mea  e  nani  ai  kakou. 

8  Aole  i  ike  kekahi  alii  o  keia  ao 
ia  mea;  no  ka  mea,  ina  ua  ike  la- 
kou,  ina  aole  lakou  i  kau  ma  ke 
kea  i  ka  Haku  nona  ka  nani. 

9  Ua  like  hoi  me  ka  mea  i  pala- 
palaia,  Aole  i  ike  ka  maka,  aole  i 
lohe  ka  pepeiao,  aole  hoi  i  komo 
iloko  o  ka  naau  o  kanaka,  na  mea 
a  ke  Akua  i  hoomakaukau  ai  no 
ka  poe  i  aloha  aku  ia  ia. 

10  Ua  hoike  mai  no  hoi  ke  Akua 
ia  mau  mea  ia  makou,  ma  kona 
Uhane,  no  ka  mea,  ke  nana  pono 
nei  ka  Uhane  i  na  mea  a  pau,  i  na 
mea  hohonu  hoi  a  ke  Akua. 

11  Owai  ke  kanaka  ike  i  na  mea  o 


Aole  pono  MOKUNA  III 

ke  kanaka?  o  ka  uhane  o  ke  kana- 
ka  wale  no,  o  ka  mea  iloko  ona ; 
jie]a  nn  aole  i  ike  ke  knnnka  i  nn 
mp.ii.  n  kp   Akna,  o  ka  TI' 


o 
Akua  wale  no. 

12  Ua  loaa  koi  ia  makou  ka  Uha- 
ne,  na  ke  Akua  mai,  aole  ka  manao 
o  ko  ke  ao  nei ;  i  mea  e  ike  ai  ma- 
kou  i  na  mea  i  haawi  wale  ia  mai 
na  makou  e  ke  Akua. 

13  Oia  hoi  ka  makou  e  hai  aku 
nei,  aole  ma  ka  olelo  a  ko  ke  kana- 
ka  akamai  i  ao  mai  ai,  aka,  ma  ka 
ka  Uhane  Hemolele  i  ao  mai  ai,  me 
ka  hoakaka  ana  i  ko  ka  Uhaue  ma 
na  mea  o  ka  Uhane. 

14  Aka,  0  kp  lciin;ikiv  mn  kp  kinn 
aolp.  p.  loaa  ia  ia.  na  mea  o  ka  Uhana 
n  k»    \]īV")  ""  ka  mea,  na  lapu- 
wale  ia  mau  mea_ja_ia,  aole  hoi  e_ 
hiki  ia  ia  ke  hooma"ō"popQ  nk11 ;  nn 


ka  mea.  ma  ka  Uhane  wale  nn  e 
ikeia'i  lakom 

15  O  ka  mea  hoi  ma  ka  Uhane, 
ua  ike  no  ia  i  na  mea  a  pau,  aole 
hoi  oia  i  ike  maopopo  ia  e  keka- 
hl 

16  Owai  ka  mea  i  ike  i  ka  manao 
o  ka  Haku  ?  Owai  hoi  ka  mea  e 
ao  aku  ia  ia  ?  Aka,  ua  loaa  ia  ma- 
kou  ka  manao  o  Kristo. 


E 


MOKUNA  III. 

No  ke  ku  ee  ana  a  me  ka  hoaoia  mai. 

NA  hoahanau,  aole  e  hiki  ia'u 
ke  olelo  aku  ia  oukou,  me  he 
poe  ma  ka  Uhane  la,  aka,  me  he 
poe  ma  ke  kino,  me  he  poe  kama- 
lii  la  iloko  o  Kristo. 

2  Ua  hanai  aku  au  ia  oukou  i  ka 
waiu,  aole  i  ka  ai ;  no  ka  mea,  ao- 
le  oukou  i  hiki  mamua,  aole  hoi  e 
hiki  i  keia  wa. 

3  Ma  ko  ke  kino  no  oukou  a  hiki 
i  keia  wa;  no  ka  mea,  i  ka  oukou 
paonioni  ana,  a  me  ka  paio,  a  me 
ka  mokuahana,  aole  anei  oukou 
ma  ko  ke  kino,  a  hele  hoi  ma  ko 
ke  kanaka? 

4  No  ka  mea,  i  ka  olelo  ana  a  ke- 
kahi,  No  Paulo  wau ;  a  o  kekahi, 
No  Apolo  wau ;  aole  anei  oukou 
ina  ko  ke  kiuo? 

5  Heaha  hoi  o  Paulo,  heaha  o 
Apolo,  aole  anei  o  laua  na  kumu  i 
mauaoio  aku  ai  oukou,  e  like  me 


ka  mokuahana. 

ka  haawi  ana  mai  o  ka  Haku  no 
kela  kauaka  no  keia  kanaka  ? 

A  ■Nī\,n  T10  1  knmi,  n  nn.  Apolo  no 
i  hookahe  ka  wai ;  aka,  na  ke  Akna 


no  i  hoonln 


7  Nolaila.  he  mea  ole  ka  mea  na- 
kanuT  he  mm  oIp  kn.  mp.a  nana. 


na  1 


ī  hookahe  ka  wai ;  aka,  he  mea  io 


Ke  Akua  ka  mea  naua  i  hooulu. 

8  O  ka  mea  nana  i  kanu,  a  me  ka 
mea  nanai  hookahe  ka  wai,  hooka- 
hi  no  laua;  a  e  loaa  no  i  kela  ka- 
naka  i  keia  kanaka  kona  uku,  e 
like  me  kana  hana  ana. 

9  No  ka  mea,  he  poe  hoahana  ma- 
kou  no  ke  Akua;  o  oukou  no  ko 
ke  Akua  mahinaai ;  o  oukou  ko  ke 
Akua  hale. 

10  Ma  ka  lokomaikai  o  ke  Akua  i 
haawiia  mai  no'u,  e  like  me  ka  lu- 
na  akamai  i  ka  hana,  ua  hoonoho 
wau  i  ke  kumu,  a  ke  kukulu  nei 
kekahi  mea  e  maluna  iho.  E  ao 
hoi  na  kanaka  a  pau  i  ko  lakou  ku- 
kulu  ana  maluna. 

11  No  ka  mea,  aole  e  hiki  i  ke  ka- 
naka  ke  hoonoho  i  kumu  e  ae,  o 
ka  mea  i  hoonohoia  wale  no  ;  oia  o 
Iesu  Kristo. 

12  tIna  e  kukulu  kekahi  kanaka 
maluna  o  keia  kumu,  he  #ula  paha, 
he  kala,  he  pohaku  maikai,  he  laau, 
he  mauu,  he  opala; 

13  E  maopopo  auanei  ka  hana  a 
kela  mea  keia  mea ;  e  hoakaka  mai 
ana  no  kela  la,  no  ka  mea,  ma'.oko 
o  ke  ahi  e  hoomaopopoia  mai  ai  ia 
mea.  Na  ke  ahi  no  e  hoao  ke  ano 
o  ka  hana  a  na  kanaka  a  pau. 

14  Ina  e  mau  ka  hana  a  kekahi  i 
kukulu  ai  maluna  iho,  e  loaa  ia  ia 
ka  uku. 

15  Ina  e  pau  ka  hana  a  kekahi  i  ke 
ahi,  e  nele  no  ia;  aka,  e  hoolaia 
mai  no  nae  oia,  e  like  me  ka  mea 
mai  waena  mai  o  ke  ahi. 

16  Aole  anei  oukou  i  ikeT  o  ou- 
kouno  ka  luakini  o  ke  Akua,  a  uā 
tioj]o  kn  Uhn.ne  o  ke  Akua  iīoko  o 
onkon  ? 

_17  Ina  e  hoino  mai  kekahi  i  ka 
luakini  o  ke  Akua,  e  hoino  mai  no 
ke  Akua  iaia;  no  ka  mea,  ua  laa 
ka  luakini  o  ke  Akua;  oia  hoi  ou- 
kou. 

18  Mai  hoopuniimni  kekahi  ia  ia, 
219 


Ko  Paulo  noho  ana.  I.  KORINETO 

iho.  Ina  i  manaoia  kekahi  o  ou- 
kou,  ua  naauao  ma  na  mea  o  keia 
ao,  he  pono  no  e  lilo  ia  i  naaupo,  i 
naauao  io  ai  oia. 


Oihana  lunaolelo. 


19  No  ka  mea,  o  ko.ke  ao  nei 


lao,  he  naaupo  ia  i  ke  AkuaT 
^enēika  palapala  ana,  Ua  paa  ia  ia 
ka  poe  akamai  maloko  o  ko  lakou 
maalea  iho. 

20  A  penei  hoi,  Ua  ike  no  ka  Ha- 
ku  i  ka  manao  o  ka  poe  akamai, 
he  lapuwale. 

21  Nolaila,  mai  kaena  kekahi  i  na 
kanaka;  no  ka  mea,  no  oukou  no 
na  mea  a  pau; 

22  Ina  o  Paulo,  ina  o  Apolo,  ina  o 
Kepa,  iua  o  ko  ke  ao  nei,  ina  o  ke 
ola,  ina  o  ka  make,  ina  o  na  mea  o 
neia  wa,  ina  o  na  mea  e  hiki  mai 
ana;  no  oukou  no  na  mea  a  pau 
loa; 

23  A  na  Kristo  oukou,  a  na  ke 
Akua  o  Kristo. 

MOKUNA  IV. 

Ke  ano  o  ka  oihana  lunaolelo. 

EPONO  i  kanaka  ke  manao  mai 
ia  makou,  he  poe  hiwehana  no 
Kristo,  he  poe  puuku  hoi  no  na 
mea  pohihiui  o  ke  Akua. 

2  Eia  hoi,  ua  kauohaia  mai  napuu- 
ku,  i  pololei  lakou. 

3  He  mea  liilii  loa  ia'u,  ke  ahewa-" 
ia  mai  a  ke  aponoia  mai  au  e  ou- 
kou,  a  me  kanaka.  He  oiaio,  aole 
au  i  ahewa,  aole  hoi  i  apono  ia'u 
iho. 

4  Aole  au  i  ike  pono  i  ko'u  hewa, 
aole  nae  au  i  aponoia  mai  ilaila. 
Na  ka  Haku  no  wau  e  hookolokolo 
mai. 

5  No  ia  mea,  mai  hoohewa  e  i  ke- 
kahi  mea,  a  hiki  mai  ka  Haku,  na- 
na  no  e  hoomaopopo  mai  na  mea  i 
hunaia  o  ka  pouli,  a  e  hoike  mai 
hoi  na  manao  o  na  naau;  alaila  e 
loaa  mai  i  kela  kanaka  a  i  keia  ka- 
naka  ka  hoomaikaiia,  mai  ke  Akua 
mai. 

6  E  na  hoahanau,  no  oukou  no  ke 
hoopili  nei  au  iamau  mea  io'u  nei, 
a  me  Apolo ;  i  aoia  oukou  ma  o 
niaua  nei  aole  e  hookiekie  ka  ma- 
nao  maluna  o  ka  mea  i  palapalaia, 
i  ole  oukou  e  kaena  aku  i  kekahi 
maluna  o  kekahi. 

7  Owai  ka  mea  i  hoopakela  ia  oe  ? 
Heaha  hoi  kau  mea  i  haawi  ole  ia 
mai  nau  ?  A  ina  i  haawi  wale  ia 
mai  ia,  no  ke  aha  la  oe  e  kaena  ai 
ia,  me  he  mea  la  i  haawi  ole  ia  mai  ? 

8  Ano  la,  ua  maona  oukou,  ano 
la,  ua  waiwai  oukou ;  ua  nohoalii 
no  hoi  oukou  akaawale  makou  ;  ua 
makemake  no  nae  au  i  nohoalii  io 
oukou,  i  nohoalii  pu  ai  makou  me 
oukou. 

9  No  ka  mea,  ke  manao  nei  au,  ua 
hoolilo  mai  ke  Akua  ia  niakou  i  na 
lunaolelo,  i  poe  lalo  loa,  e  like  me 
na  mea  i  ahewaia  e  make.  No  ka 
mea,  he  poe  makou  i  hoikeia  i  ko 
ke  ao  nei,  a  i  na  anela,  a  i  na  kana- 
ka. 

10'  He  poe  naaupo  makou  no 
Kristo,  he  poe  naauao  oukou  iloko 
oKristo;  uanawaliwalimakou,  ua 
ikaika  oukou ;  ua  mahaloia  mai  ou- 
kou,  ua  hoowahawahaia  mai  ma- 
kou. 

11  A  hiki  i  keia  hora,  ua  pololi 
makou,  uamakewai,  ua  olohelohe, 
ua  hana  ino  ia  mai,  ua  kuewa  wale 
no. 

12  Ke  hooikaika  nei  makou  i  ka 
hana,  me  ko  makou  lima;  a  ahi- 
ahiia  mai,  hoomaikai  aku  no  ma- 
kou  :  a  hoomaauia  mai,  uahooma- 
nawanui  no  makou ; 

13  A  i  olelo  hoino  ia  mai,  nonoi 
aku  no  makou :  ua  hooliloia  mai 
makou  e  like  me  ka  opala  o 
ke  ao  nei,  a  me  ka  pelapela  o  na 
mea  a  pau,  a  hiki  i  keia  wa. 

14  Aole  au  e  palapala  aku  i  keia 
mau  mea  e  hoohilahila  ia  oukou, 
aka,  ke  ao  aku  nei  au  ia  oukou,  e 
like  me  a'u  poe  keiki  aloha. 

15  Ina  paha  he  umi  tausani  kumu 
a  oukou  maloko  o  Kristo,  aole  hoi 
he  nui  na  makua  o  oukou;  no 
ka  mea,  ma  ka  euanelio,  owau  no 
ka  mea  nana  oukou  i  hanau  ai  ilo- 
ko  o  Kristo  Iesu. 

16  Nolaila  ea,  ke  nonoi  aku  nei 
au  ia  oukou,  e  lilo  oukou  i  poe 
hoolike  me  au. 

17  No  keia  mea,  ua  hoouna  aku 
au  ia  Timoteo  io  oukou  la,  oia  hoi 
ka'u  keiki  aloha,  ua  paa  loa  hoi  oia 
ma  ka  Haku,  nana  oukou  e  paipai 
aku  i  na  aoao  o'u  ma  o  Kristo  la,  e 


No  ka  hookaawale 


MOKUNA  VI. 


i  ka  koahanau  hihia. 


like  me  ka'u  ao  ana  aku  i  na  wahi 
*   a  pau,  i  kela  ekalesia  i  keia  ekale- 
sia. 

18  Ke  haanou  mai  nei  kekahi  poe 
me  ka  manao  iho,  aole  au  e  hiki 
aku  io  oukou  la. 

19  Aka,  e  hele  koke  aku  no  au  io 
oukou  la,  ke  ae  mai  ka  Haku,  a  e 
ike  auanei  au,  aole  i  ka  olelo  a  ka 
poe  i  haanou,  aka,  i  ka  ikaika 
io. 

20  No  ka  mea,  aole  ma  ka  olelo 
ke  aupuni  o  ke  Akua,  ma  ka  mana 
no. 

21  Heaha  ko  oukou  makemake  ? 
E  hele  paha  wau  io  oukou  la  me 
ka  laau  hahau,  me  ke  aloha  paha, 
a  me  ka  manao  akahai  ? 

MOKUNA  V. 

No  ka  hookaawale  ana  i  ka  hoahanau  moe 
kolohe. 

UA  loheia  ma  na  wahi  a  pau  he 
moe  kolohe  iwaena  o  oukou, 
he  moe  kolohe  ike  ole  ia  iwaena  o 
ko  na  aina  e,  i  lawe  kekahi  i  ka 
wahine  a  kona  makuakane. 

2  Ua  haanou  oukou,  aole  hoi  i 
kanikau,  i  laweia'ku  ai  ka  mea  i 
hana  i  keia,  mai  o  oukou  aku. 

3  Oiaio,  ua  mamao  au  ma  ke  ki- 
no,  aka,  aia  no  nae  ka  uhane  me 
oukou,  a  e  like  me  ka  mea  e  noho 
pu  ana,  ua  hoohewa  e  aku  au  i  ka 
mea  nana  i  hana  pela  keia  hana ; 

4  Ma  ka  inoa  o  ko  kakou  Haku  o 
Iesu  Kristo,  i  ka  wa  a  oukou  e 
akoakoa  ai,  o  ko'u  uhane  pu  keka- 
hi,  me  ka  mana  o  ko  kakou  Haku 
o  Iesu  Kristo, 

5  E  haawi  i  kela  mea  ia  Satana, 
i  mea  e  hoopau  ai  i  ke  kino,  i  hoo- 
laia'i  hoi  ka  uhane,  i  ka  la  o  ka  Ha- 
ku  o  Iesu. 

6  Aole  i  maikai  ko  oukou  kaena 
ana.  Aole  anei  oukou  i  'kP,  0  k"- 
hi  mea  hn  nnkn,  ke  noohu  ae  la  ia 
i  k^  p»pr>  pnlaoa  a  pau_? 

7  No  ia  mea,  e  kiola  oukou  iwa- 
ho  i  ua  mea  hu  kahiko  la,  i  lilo  ou- 
kou  i  popo  hou  i  hu'  ole  ai  oukou. 
No  ka  mea,  ua  mohaiia  o  Kristo, 
ko  kakou  moliaola  no  kakou. 

8  No  ia  mea,  e  malama  kakou  i 
ka  ahaaina,  aole  nae  me  ka  hu  ka- 
hiko,  aole  hoi  me  ka  mea  hu  o  ka 
hoomauhala,  a  me  ka  hewa ;  aka, 


me  ka  mea  hu  ole  o  ka  manao  mai- 
kai  a  me  ka  oiaio. 

9  Ua  palapala  aku  no  wau  ia  ou- 
kou,  ma  kekahi  palapala,  mai  hoo- 
launa  aku  me  ka  poe  moe  kolo- 
he: 

10  Aole  nae  me  ka  poe  moe  kolo- 
he  o  keia  ao,  a  me  ka  poe  makee, 
a  me  ka  poe  alunu,  a  me  ka  poe  hoo- 
mana  kii :  no  ka  mea,  ina  pela,  ina 
ua  pono  ia  oukou  ke  hele  mawaho 
o  ke  ao  nei. 

11  Ke  palapala  aku  nei  au  ia  ou- 
kou,  ina  i  kapaia'ku  kekahi,  he 
hoahanau,  a  ua  moe  kolohe  ia,  a  ua 
makee,  a  ua  hoomanakii,  a  ua  ahia- 
hi,  a  ua  ona,  ua  alunu ;  mai  hoolau- 
na  aku  oukou,  aole  hoi  e  ai  pu  me 
ka  mea  i  hana  pela. 

12  Heaha  hoi  ka'u  e  hoohewa  ai  i 
ka  poe  īnawaho?  Aole  anei  ou- 
kou  e  hoohewa  i  ka  poe  maloko  ? 

13  Aka,  o  ka  poe  mawaho,  na  ke 
Akua  no  lakou  e  hoohewa  mai.  No 
ia  mea,  e  hoolei  oukou  i  kela  mea 
hewa,  mai  o  oukou  aku. 

MOKUNA  VI. 

No  ka  hoopii  ana  i  na  hoahanau  a  me  ka  moe 
kolohe. 

INA  i  loaa  i  kekahi  o  oukou  i  mea 
e  hoopii  ai  i  kekahi,  ua  aa  anei 
ia  e  hookolokoloia  mai  e  ka  poe 
hoomaloko,  aole  hoi  e  ka  poe  hai- 
pule? 

2  Aole  anei  oukou  i  ike,  na  ka 
poe  haipule  no  e  hookolokolo  i  ko 
ke  ao  nei  ?  A  ina  na  oukou  e  hoo- 
kolokolo  i  ko  ke  ao  nei,  aole  anei  e 
pono  ia  oukou  na  hookolokolo  li- 
iliiloa? 

3  Aole  anei  oukou  i  ike,  na  kakou 
no  e  hookolokolo  aku  i  na  anela  ? 
No  ke  aha  hoi  aole  i  na  mea  o  keia 
ola  ana  ? 

4  Ina  he  hookolokolo  ka  oukou 
ma  na  mea  o  keia  ao,  ke  hoonoho 
nei  anei  oukou  i  kapoe  i  hoowaha- 
wahaia  e  ka  ekalesia,  na  lakou  e 
hookolokolo  mai? 

5  Ke  olelo  aku  nei  au  i  keia  mea, 
i  hilahilaai  oukou.  He  oiaio  anei, 
aohe  kanaka  naauao  iwaena  o  ou- 
kou  ?  aole  hookahi,  i  hiki  ia  ia  ke 
hooponopono  mawaena  o  kona  poe 
hoahanau  iho  ? 

6  Aka,  ua  hoopii  kekahi  hoaha- 

nau  i  kekahi  hoahanau,  a  oia  hoi 
imua  o  ka  poe  hoomaloka. 

7  No  ia  mea,  he  oiaio  no,  ua  hewa 
oukou,  no  ko  oukou  hoopii  ana,  ke- 
kahi  i  kekahi.  No  ke  aha  la  ou- 
kou  i  hoomanawanui  ole  ai  i  ka  he- 
wa  ?  No  ke  aha  la  oukou  i  ae  ole 
aku  ai  i  ka  lawehala  ana  o  ka  ou- 
kou  ? 

8  Aka,  na  hana  hewa  oukou,  a  ua 
lawehala  i  ka  na  hoahanau. 

9  Aole  auei  oukou  i  ike,  aole  e 
loaa  ke  aupuni  o  ke  Akua  i  ka  poe 
hewa  ?  Mai  kuhi  hewa  oukou ;  aole 
ka  poe  moe  ipo,  aole  ka  poe  hoo- 
mana  kii,  aole  ka  poe  moe  i  ka  hai, 
aole  ka  poe  moe  aikaue,  aole  ka 
poe  Sodomi, 

10  Aole  ka  poe  aihue,  aole  ka  poe 
makee,  aolekapoeona,  aole  kapoe 
akiaki,  aole  ka  poe  alunu,  aole  e 
loaa  ia  lakou  ke  aupuni  o  ke  Akua. 

11  A  pelano  kekahipoe  o  oukou; 
aka,  ua  holoiia  oukou,  ua  huikala- 
ia,  ua  hoaponoia  ma  ka  inoa  o  ka 
Haku  o  Iesu,  a  ma  ka  Uhane  o  ko 
kakou  Akua. 

12  Ua  ku  i  ke  kanawai  na  mea  a 
pau  na'u,  aole  hoi  e  pono  no'u  na 
mea  a  pau.  Ua  ku  i  ke  kanawai 
na  mea  a  pau  na'u,  aole  hoi  e  lana- 
kila  mai  kekahi  mea  maluna  iho 
o'u. 

13  Na  ka  opu  ka  ai,  a  no  ka  ai  ka 
opu ;  aka,  na  ke  Akua  no  e  hoo- 
pau  i  kela,  a  me  keia.  Aole  no  ka 
moe  kolohe  ke  kino,  no  ka  Haku 
no  ;  a  o  ka  Haku  no  ke  kino. 

14  Na  ke  Akua  no  i  hoala  mai  ka 
Haku,  a  nanahoi  kakou  e  hoala  mai 
ma  kona  mana  iho. 

15  Aole  anei  oukou  i  ike,  o  ko 
oukou  mau  kino,  oia  na  lala  o  Kris- 
to  ?  E  lawe  anei  au  i  na  lala  o  Kris- 
to,  a  e  hoolilo  ia  mau  meai  lala  no 
ka  wahine  hookamakama?  Aole 
loa. 

16  Aole  anei  oukou  i  ike,  o  ka 
mea  hoopili  aku  i  ka  wahine  hoo- 
kamakama,  hookahi  o  laua  kino  ? 
No  ka  raea,  ua  olelo  mai  ia,  E  lilo 
mai  elua  i  hookahi  io. 

17  Aka,  o  ka  mea  pili  i  ka  Haku, 
hookahi  no  ia  uhane. 

18  E  holo  hoi  oukou  mai  loko 
aku  o  ka  moe  kolohe.     O  na  hewa 

:anaka  e  hana'i,  ua  kaaN 
o,  aka,  o  ka  mea  moei 
īana  hewa  ia  i  kona  ki-T 


a  pau  a  ke  kanak 
wale  ke  kino, 
kolohe,  ua  hana 
no  iho. 

19  Aole  anei  oukou  i  ike  i  ko  ou- 
kou  kino,  oia  ka  luakini  o  ka 
Uhane  Hemolele  iloko  o  oukou ; 
oia  ka  oukou  i  loaa,  mai  ke  Akua 
mai,  aole  hoi  na  oukou  oukou  iho  ? 

20  Ua  kuaiia  oukou  me  ke  kumu- 
kuai ;  no  ia  mea,  e  hoonani  aku  ai 
oukou  i  ke  Akua,  me  ko  oukou  ki- 
no,  a  me  ko  oukou  uhane,  na  ke 
Akua  no  ia  mau  mea. 

MOKUNA   VII. 

No  ke  ano  o  ka  mare  ana. 

MA  na  mea  a  oukou  i  palapala 
mai  ai  ia'u;  he  mea  maikai 
no  ke  kane,  aole  e  hoopili  aku  i  ka 
wahine. 

2  Aka,  o  moe  kolohe  auanei,  ua 
pono  no  i  kela  kane  i  keiakane  ka- 
na  wahine  iho,  a  ua  pono  no  i  kela 
wahine  i  keia  wahine,  kana  kane 
iho. 

3  E  pono  no  e  ae  lokomaikai  aku 
ke  kane  i  ka  wahine,  a  pela  no  ka 
wahine  i  ke  kane. 

4  No  ka  mea,  aole  na  ka  wahine 
kona  kino  iho,  na  ke  kane  no ;  aole 
hoi  na  ke  kane  kona  kino  iho,  na 
ka  wahine  no. 

5  Mai  hoonele  wale  oukou  i  ke- 
kahi  i  kekahi,  aia  wale  no  ma  ka 
like  o  ka  manao,  a  i  mea  hoi  e  lilo 
loa  ai  i  ka  hookeai  a  me  ka  pule ; 
a  e  hui  hou  no,  i  hoowalewale  ole 
mai  ai  o  Satana  ia  oukou,  no  ko 
oukou  hiki  ole  i  ka  hoomanawa- 
nui. 

6  Ke  olelo  aku  nei  au  i  keia  eo 
ka  manao  no,  aole  no  ke  kauoha 
aku. 

....7  Ke  makemake  nei  au,J_like  na 
kanaka  a  pau  me  au  nei.     Aka,  ua 

~Tōaa  i  kela  kanaka,  i  keia  kanaka 
kona  maKāna  ponoi,  na  ke  Akua 
mai,  okoa  no  hoi  ke  ano  o  kekahi, 
okoa  ke  ano  o  kekahi. 

8  Ke  olelo  aku  nei  au  i  ka  poe  i 
mare  ole  ia,  a  me  na  wahinekane- 
make,  he  mea  pono  no  lakou  ke 
hoomau  e  like  me  au  nei. 

9  Aka,  i  hiki  ole  ia  lakou  ke  hoo- 
manawanui,  e  mare  no  lakou  ;  no 


No  ka  mare  a  me 


MOKUNA  VII. 


ka  mare  ole. 


ka  mea,  ua  maikai  ka  raare,  aole 
ke  kuko. 

10  Ke  hauoha  aku  ueiau  i  ka  poe 
i  mareia,  aole  ua'u,  ua  ka  Haku 
īio,  Mai  haalele  ka  wahiue  i  kaua 
kane : 

11  A  iua  ua  haalele,  e  noho  mare 
ole  ia  oia,  a  e  maliu  hou  aku  paha 
i  ke  kane :  aole  hoi  e  kipaku  ke 
kane  i  ka  wahine. 

12  Ke  olelo  aku  nei  au  i  ka  poe  i 
koe,  aole  na  ka  Haku  mai ;  Iua  he 
wahine  hoomaloka  ka  kekahi  hoa- 
hanau  kane,  a  manao  ka  wahine  e 
noho  pu  me  ia,  mai  kipaku  ke  ka- 
ne  ia  ia. 

13  A  o  ka  wahine  hoi,  ke  hooma- 
loka  kana  kane,  a  manao  no  ke 
kane  e  noho  pu  me  ia,  mai  kipaku 
ka  wahine  ia  ia. 

14  No  ka  mea,  uahuikalaiakeka- 
ne  hoomaloka  i  ka  wahine,  a  me 
ka  wahine  hoomaloka  hoi,  ua  hui- 
kalaia  oia  i  ke  kane.  Ina  aole  pe- 
la,  ina  ua  haumia  na  keiki  a  oukou  ; 
aka,  ano  la,  ua  huikalaia. 

15  A  ina  na  ka  koomaloka  ka 
haalele,  e  haalele  no.  Aole  i  paa 
ka  hoahanau  kane  a  me  ka  hoaha- 
nau  wahine  i  keia  mau  mea.  Aka, 
ua  ao  mai  ke  Akua  ia  kakou  ma 
ke  kuikahi. 

lo'  Pehea  oe  i  ike  ai,  e  ka  wahine, 
e  ola  paha  kaukane  ia  oe  ?  Pehea 
hoi  oe  i  ike  ai,  e  ke  kane,  e  ola  pa- 
ha  kau  Avahine  ia  oe  ? 

17  E  iike  hoi  'me  ka  ka  Haku 
haawi  ana  mai  i  kela  kanaka  i 
keia  kanaka,  e  like  no  me  ka  ke  A- 
kua  hea  ana  mai  i  kela  kanaka  i 
keia  kanaka,  pela  no  ia  e  hele  ai ; 
a  pela  no  au  e  kauoha  aku  nei  ma 
na  ekalesia  a  pau. 

18  Ina  i  heaia'ku  kekahi  i  okipoe- 
poeia ;  mai  huna  oia  i  kona  okipoe- 
poe  ana :  ina  i  heaia'ku  kekahi  i 
okipoepoe  ole  ia ;  mai  okipoepoe- 
ia  oia. 

19  He  mea  ole  ke  okipoepoeia,  he 
mea  ole  keokipoepoe  ole  ia,  aka,  o 
ka  malama  ana  i  na  kanawai  o  ke 
Akua. 

20  E  noho  no  kela  kanaka  keia 
kanaka  ma  ka  mea  ana  i  hana'i  i 
ka  wa  i  heaia  mai  ai  oia. 

21  Ina  i  heaia  mai  oe,  e  hookauwa 


ana,  mai  manao  oe  ia  mea;  aka, 
ina  e  hiki  ke  kuu  wale  ia  mai  oe,  e 
hele  no. 

22  No  ka  mea,  o  ke  kauwa  i  hea- 
ia  mai  e  ka  Haku,  oia  ka  ka  Haku 
i  kuu  ai.  Pela  hoi  o  ka  mea  paa 
ole  i  heaia  mai,  oia  hoi  ke  kauwa  a 
Kristo. 

23  Ua  kuaiia  oukou  me  ke  kumu, 
mai  lilo  oukou  i  poe  hahai  i  kanaka. 

24  E  na  hoahanau,  e  noho  no  ke- 
la  kanaka  keia  kanaka  me  ke  Akua, 
ma  ka  mea  ana  i  heaia  mai  ai. 

25  No  kapoe  puupaa,  aole  na  ka 
Haku  mai  ka'u  kauoha.  Ke  hai 
aku  nei  no  hoi  au  i  ko'u  manao,  e 
like  me  ka  mea  i  malama  pono,  no 
ka  loaa  ana  mai  o  ka  lokomaikai  o 
ka  Haku. 

26  Ke  manao  nei  au,  he  mea  mai- 
kai  keia,  no  kapopilikia  o  keia  wa, 
he  mea  maikai  no  ke  kane  ke  noho 
wale  pela. 

27  A  i  paa  oe  i  ka  wahine,  ea,  mai 
imi  oe  i  ka  mea  e  wehe  ai.  A  i  kaa- 
wale  oe  i  ka  wahine,  mai  imi  oe  i 
wahine  nau. 

28  Aka,  ina  i  mare  oe,  aole  oe  i 
hewa ;  a  ina  i  mare  ka  wahine  puu- 
paa,  aole  ia  i  kewa ;  aka  hoi,  e  loaa 
auanei  i  ua  poe  la  ka  pilikia  ma  ke 
kino;  aka,  ke  kuu  aku  nei  au  ia 
oukou. 

29  Ke  olelo  aku  nei  no  hoi  au  i 
keia,  e  na  hoahanau,  ma  keia  hope 
aku  ka  wa  pilikia;  nolaila,  o  ka 
mea  wahine,  e  lilo  ia  i  mealike  me 
ka  mea  wahine  ole : 

30  A  o  ka  mea  uwe,  e  like  me  ka 
mea  uwe  ole ;  a  o  ka  poe  olioli,  e 
like  me  ka  poe  olioli  ole ;  a  o  ka 
poe  kuai,  e  like  me  ka  poe  nele  ; 

31  A  o  ka  poe  malama  i  na  mea  o 
keia  ao,  e  like  me  ka  poe  malama 
ole.  No  ka  niea,  e  nalo  ae  ana  ke 
auo  o  keia  ao. 

32  O  ko'u  makemake  keia,  i  ole 
oukou  e  pilikia  ma  ka  manao.  O 
ka  mea  i  mare  ole  ia,  ua  manao  no 
ia  i  ko  ka  Haku,  i  ka  mea  e  lealea 
raai  ai  ka  Haku. 

33  A  o  ka  mea  i  mareia,  manao 
no  ia  i  na  mea  o  keia  ao,  i  mea  e 
lealea  mai  ai  ka  wahine. 

34  Ua  okoa  no  ka  wahine  i  mare- 
ia,  okoa  ka  wahine  puupaa.    O  ka 

i  kaumahaia. 


wahine  i  mare  ole  ia,  ua  manao  no 
ia  i  na  mea  o  ka  Haku,  i  laa  ia  ma 
ke  kino,  a  me  ka  naau  ;  a  o  ka 
meai  mareia,  manao  no  ia  i  na  mea 
o  keia  ao,  i  mea  e  lealeaai  ke  kane. 

35  Ke  olelo  aku  nei  au  i  keia  i  mea 
e  pono  ai  oukou;  aole  e  hoohihia 
ai  oukou,  no  ka  pono  nae,  i  mala- 
ma  oukou  i  ka  Haku,  me  ka  ikaika 
a  me  ka  hihia  ole. 

36  Aka,  ina  e  manao  kekahi,  ua 
pono  ole  kana  hanaana  i  kanakai- 
kamahine  puupaa,  ina  i  hala  kona 
wa  i  oo  ai,  a  ina  pono  pela,  e  hana 
no  ia  i  kona  makemake,  aole  ia  i 
hewa ;  e  mare  lakou. 

37  Aka,  o  ka  mea  ku  paa  ma  ka 
naau,  aole  hoi  i  pilikia,  a  ua  lana- 
kila  hoi  maluna  o  kona  makemake 
iho,  a  ua  manao  pono  maloko  o 
kona  naau,  e  malama  pela  i  kana 
kaikamahine,  ua  pono  no  kana  ha- 
na  ana. 

38  Nolaila,  o  ka  mea  haawi  ma  ka 
mare,  ua  hana  pono  ia,  a  o  ka  mea 
haawi  ole  ma  ka  mare,  ua  hanapo- 
no  loa  ia. 

39  Ua  paa  ka  wahine,  i  ka  wa  a 
pau  e  ola  ana  kana  kane  ;  aka,  ina 
i  make  kana  kane,  ua  pono  ia  ke 
mare  aku  i  ka  mea  ana  e  makema- 
ke  ai ;  iloko  hoi  o  ka  Haku. 

40  I  ko'u  manao  hoi,  ua  oi  aku 
kona  pomaikai,  ke  noho  ia  pela ; 
a  ke  manao  nei  au,  ua  loaa  ia'u  ka 
Uhane  o  ke  Akua. 

MOKUNA  VIII. 

No  ka  ai  ana  i  namea  i  kaumahaiana  nakii. 

1\/fA  na  mea  i  kaumahaia  na  na 
1tJL  .kii,  ua  ike  no  kakou,  ua  na- 
auao  no  kakou  a  pau.  He  mea 
hookiekie  ka  naauao :  o  ke  aloha 
nae  ka  mea  e  nui  ai  ka  ikaika. 

2  Ina  i  manao  kekahi,  ua  akamai 
ia,  aole  ia  e  akamai  iki  e  like  me 
ke  akamai  e  pono  ai  oia. 

3  Aka,  ina  i  aloha  'aku  kekahi  i 
ke  Akua,  ua  ikea  mai  oia  e  ia. 

4  Ma  ka  ai  ana  i  na  mea  i  kauma- 
haia  na  na  kii,  ua  ike  no  kakou,  he 
mea  ole  ke  kii,  ma  ka  honua  nei, 
aole  hoi  he  Akua  e  ae,  hookahi 
wale  no. 

5  He  mea  no  nae  i  kapaia,  he 
Akua,  ma  ka  lani  paha,  ma  ka  ho- 

nua  paha,  no  ka  mea,  ua  nui  na'kua^. 
a  ua  nui  na  haku  : 

6  Aka,  ia  kakou,  hookahi  no 
Akua,  o  ka  Makua,  a  nana  mai  na 
mea  a  pau,  a  ia  ia  hoi  kakou  nei : 
hookahi  no  Haku,  o  Iesu  Kristo, 
ma  ona  Ia  na  mea  a  pau,  a  ma  ona 
la  hoi  kakou.  

7  Aka,  aole  i  na  kanaka  a  pau 
keia  ike ;  no  ka  mea,  i  keia  wa  no, 
me  ka  manao  i  na  kii,  ai  no  keka- 
hi  poe  me  he  mea  la  i  mohaiia  na 
ke  kii;  a  no  ka  nawaliwali  o  ko 
lakou  naau,  ua  haumia. 

8  Aole  hoi  kakou  e  aponoia  e  ke 
Akua  no  ka  ai ;  no  ka  mea,  ina  c  ai 
kakou,  aole  e  oi  ko  kakou  maikai 
ilaila;  a  i  ai  ole  kakou,  aole  e  oi 
ko  kakou  ino  ilaila. 

9  E  malania  hoi  oukou,  o  lilo  au- 
anei  keia  pono  o  oukou,  i  mea  e 
hihia  ai,  no  ka  poe  hawawa. 

10  Ina  i  ike  mai  kekahi  ia  oe,  i 
ka  mea  naauao,  e  noho  ana  e  ai 
iloko  o  ka  heiau  o  ke  kii,  aole  anei 
e  eueu  ka  manao  o  ke  kanaka  ha- 
wawa,  e  ai  i  na  mea  i  mohaiia  na 
na  kii  ? 

11  Alaila,  no  kou  naauao  ana,  e 
make  no  ka  hoahanau  hawawa,  no- 
na  i  make  ai  o  Kristo. 

12  A  i  ka  oukou  hana  hewa  ana 
pela  i  na  hoahanau,  a  i  ko  oukou 
hoeha  ana  i  ko  lakou  naau  nawali- 
wali,  uahanahewaoukou  ia  Kristo. 

13  No  ia  mea,  ina  o  ka  io  ka  mea 
e  hewa  ai  ko'u  hoahanau,  ma  keia 
hope  aku,  aole  loa  au  e  ai  hou  i  ka 
io,  o  hoolilo  au  i  ko'u  hoahanau  i 
ka  hewa. 

MOKUNA  IX. 

No  ka  ukuia  mai  o  na  kahunapule. 

AOLE  anei  au  he  lunaolelo? 
Aole  anei  au  he  kanaka  kuo- 
koa?  Aole  anei  au  i  ike  ia  Iesu 
Kristo,  i  ko  kakou  Haku?  Aole 
anei  oukou  ka'u  i  hana  maloko  o 
ka  Haku  ? 

2  Ina  aole  au  he  lunaolelo  ia  hai, 
he  oiaio  no,  ia  oukou  no ;  no  ka 
mea,  o  oukou  no  ka  hoailona  o 
ka'u  lunaolelo  ana  maloko  o  ka 
Haku. 

3  Eia  ka'u  olelo  i  ka  poe  hoohe- 
wa  mai  ia'u. 


No  ka  ukuia  mai 


4  Aole  anei  e  pono  ia  makou  ke 
ai  a  me  ka  inu  ? 

5  Aole  anei  e  pono  ia  makou,  ke 
kono  mai  i  kaikuwahiue,  a  i  wa- 
hine  na  makou,  e  like  me  kekahi 
o  na  lunaolelo,  a  me  na  kaikuaana 
o  ka  Haku,  a  me  Kepa? 

6  O  maua  wale  no  a  me  Barenaba, 
aole  anei  e  hiki  ia  maua  ke  hooki 
i  ka  hana  ? 

7  Owai  ka  mea  hele  i  ke  kaua  me 
ka  uku  ole  ia  mai  ?  Owai  ka  mea 
kanu  i  ka  malawaina,  a  ai  ole  i  ko- 
na  hua  ?  Owai  hoi  ka  i  hanai  i  na 
holoholoua,  a  ai  ole  i  ka  waiu  o  na 
holoholona  ? 

8  He  olelo  kanaka  anei  keia  mea 
a'u  e  olelo  nei  ?  Aole  anei  i  olelo 
mai  ke  kanawai  i  keia  mau  mea? 

9  No  ka  mea,  ua  palapalaia  mai 
ma  ke  kanawai  o  Mose,  Mai  hoo- 
pani  i  ka  waha  o  ka  bipi  nana  e 
hehi  i  ka  palaoa.  Ke  malama  nei 
anei  ke  Akua  i  ua  bipi  ? 

10  Ke  olelo  mai  nei  anei  oia  ia 
mea  no  kakou  wale  no?  Ua  pa- 
lapalaia  no  kakou  no,  i  lana  ai  ka 
manao  o  ka  mea  mahiai  i  kona 
mahi  ai  ana ;  a  o  ka  mea  hoiliili  me 
ka  manaolana  e  loaa  ia  ia  ka  mea  i 
lana  ai  kona  manao. 

11  Ina  makou  i  lulu  aku  i  ko  ka 
Uhane  maluna  o  oukou,  he  mea 
nui  anei  ke  hoiliili  makou  i  ko  ou- 
kou  mea  na  ke  kino  ? 

12  Ina  i  loaa  keia  pono  maluna  o 
oukou  na  kekahi  poe  e,  aole  anei 
he  oiaio,  na  makou  kekahi  ?  Aole 
nae  makou  i  lawe  i  keia  pono ;  ua 
hoomanawanui  no  makou  i  na  mea 
a  pau,  o  keakeaia  ka  euanelio  a 
Kristo  ia  makou. 

13  Aole  anei  oukou  i  ike  i  ka  poe 
hana  ma  na  mea  laa,  ua  ai  lakou  i 
na  mea  laa  ?  a  me  ka  poe  lawelawe 
ma  ke  kuahu,  ua  ai  lakou  i  ko  ke 
kuahu? 

14  Pela  no  hoi  i  kauoha  mai  ai 
ka  Haku,  o  ka  poe  hai  aku  i  ka 
euanelio,  e  ola  no  lakou  ma  ka 
euaneiio. 

15  Aole  hoi  au  i  lawe  I  kekahi  o 
keia  mau  mea;  aole  hoi  au  i  pala- 
pala  aku  i  keia,  i  hanaia  mai  ia'u 
pela;  no  ka  mea,  he  mea  maikai 
ia'u  ka  make,  he  mea  ino  ke  hoo- 

MOKUNA  IX.  o  na  kahunapule. 

nele  mai  kekahi  ia'u  i  keia  kaena 


ana. 

16  A  ina  i  hai  aku  au  i  ka  euane- 
lio,  aole  i  loaa  ia'u  ka  mea  e  kaena 
ai ;  no  ka  mea,  ua  kauia  mai  keia 
hana  maluna  o'u  ;  auwe  hoi  au,  ke 
hai  ole  aku  au  i  ka  euanelio. 

17  A  ina  e  hana  au  i  keia  mea  me 
ka  makemake,  ua  loaa  ia'u  ka  uku ; 
aka,  ina  me  ka  makemake  ole,  ua 
haawiia  mai  he  oihana  na'u. 

18  Heaha  hoi  ka'u  e  ukuia  mai? 
Eia,  i  ka'u  ao  ana  aku,  hai  aku  no 
au  i  ka  euanelio  a  Kristo  me  ka 
uku  ole  ia  mai,  o  lawe  hewa  au  i 
ka'u  pouo  ma  ka  euanelio. 

19  He  kanaka  kuokoa  au,  aka  hoi, 
ua  hookauwa  aku  no  wau  na  na 
kanaka  a  pau,  i  loaa  nui  mai  lakou 
ia'u. 

20  A  iwaena  au  o  na  Iuelaio,  ua 
like  au  me  ka  iuelaio,  i  loaa'i  ia'u 
na  Iudaio :  a  iwaena  au  o  ka  poe 
ma  ke  kanawai,  ma  ke  kanawai 
hoi  au,  i  loaa'i  ia'u  ka  poe  ma  ke 
kanawai. 

21  A  iwaena  au  o  ka  poe  kana- 
wai  ole,  ua  like  hoi  au  me  ka  mea 
kanawai  ole7ji  loaa'i  ia'u  ka  poe 
kanawai  ole.  '  (Aole  hoi  au  i  haa- 
lele  i  ko  ke  Akua  kanawai,  ma  ke 
kanawai  o  Kristo  wau.) 

22  Iwaena  au  o  ka  poe  makau 
wale,  ua  like  me  ka  mea  makau 
wale  hoi  wau,  i  loaa'i  ia'u  ka  poe 
makau  wale.  Iwaena  o  na  kanaka 
a  pau,  lilo  ae  la  au  i  na  mea  a  pau, 
i  ola  io  ai  kekahi  ia'u. 

23  Ke  hana  nei  no  hoi  au  i  keia, 
no  ka  euanelio,  i  loaa  pu  ai  ia'u  ko 
laila  hope. 

24  Aole  anei  oukou  i  ike  i  ka  poe 
kukini,  holo  no  lakou  a  pau,  aka, 
hookahi  wale  no  e  loaa  ka  uku? 
Ma  ka  loaa  oukou  e  kukini  ai. 

25  O  ka  poe  a  pau  i  hooikaika  i 
ka  uku,  ua  pakiko  no  lakou  ma  na 
mea  a  pau.  Ma  ka  lei  mae  wale 
lakou ;  aka,  ma  ka  lei  mae  ole 
kakou. 

26  No  ia  mea,  ke  holo  nei  au  me 
ke  kulanalana  ole;  ke  mokomoko 
nei  au,  aole  hoi  e  like  me  ka  mea 
e  mokomoko  ana  i  ka  makani. 

27  Ke  uuini  nei  au  i  kuu  kiuo  a 
lanakila  maluna  iho,  o  lilo  paha 

O  na  mea  kahiko 


I.  KORINETO. 


he  mau  hoailona  ia. 


E 


wau  i  ke  apono  ole  ia,  mahope  o 
kuu  ao  aua  aku  ia  hai. 

MOKUNA  X. 

O  na  mea  kahiko,  he  mau  hoailona  ia  o  na 
mea  hou.    16  No  ka  ahaaina. 

NA  hoahauau  e,  aole  o'u  ma- 
kemake,  e  naaupo  oukou  i  na 
kupuna  o  kakou.  Maloko  o  ke 
ao  lakou  a  pau,  a  pau  no  hoi  lakou 
i  ka  hele  mawaena  o  ke  kai ; 

2  Maloko  o  ke  ao,  a  maloko  o  ke 
kai,  ua  pau  loa  lakou  i  ka  bapeti- 
zoia  iloko  o  Mose. 

3  A  ai  no  hoi  lakou  i  kela  ai  lani. 

4  A  iuu  no  hoi  lakou  i  kela  wai 
lani ;  no  ka  mea,  iuu  no  lakou  i 
ko  ia  pohaku  lani  i  hahai  mahope 
o  lakou,  a  o  ua  pohaku  la,  oia  o 
Kristo. 

5  Aka,  aole  i  lealea  mai  ke  Akua 
i  ka  nui  o  lakou;  no  ka  mea,  ua 
lukuia  lakou  ma  ka  waonahele. 

6  Ele  hoailona  keia  mau  mea  no 
kakou,  i  mea  e  kuko  ole  ai  kakou 
i  na  mea  hewa,  e  like  me  ko  lakou 
kuko  ana. 

7  Mai  lilo  oukou  i  poe  hoomana- 
kii,  e  like  me  kekahi  o  lakou ;  e 
like  hoi  me  ka  mea  i  palapalaia, 
Noho  iho  la  na  kanaka  e  ai,  a  e  inu, 
a  ku  mai  la  lakou  e  hula. 

8  Mai  moe  kolohe  kakou  e  like 
me  ko  lakou  moe  kolohe  ana,  a 
make  iho  la  i  ka  la  hookahi,  he 
iwakaluakumamakolu  tausani. 

9  Mai  aa  aku  ia  Kristo,  e  like  me 
ka  aa  ana  aku  o  kekahi  poe  o  la- 
kou,  a  ua  lukuia  mai  lakou  e  ka 
poe  nahesa. 

10  Mai  ohumu  oukou,  e  like  me 
ka  ohumu  ana  o  kekahi  o  lakou,  a 
ua  lukuia  lakou  e  ka  mea  make. 

11  Ua  loohia  mai  lakou  i  keia 
mau  mea,  i  hoailona ;  a  ua  palapa- 
laia  mai  i  mea  e  naauao  ai  kakou, 
ka  poe  e  ola  nei,  i  keia  hope  o  ke 
ao. 

12  No  ia  mea,  o  ke  kanaka  i  ma- 
y  nao  ua  kupaa  ia,  e  ao  hoi  ia  o  hina. 

13  Aole  a  oukou  hoowalewale  e 
ae,  o  na  mea  maoli  wale  no ;  a  he 
malama  no  ko  ke  Akua ;  aole  ia  e 
kuu  mai  ia  oukou  i  ka  hoowalewa- 
leia  ma  kahi  hiki  ole  ia  oukou  ke 
ku  paa;  aka,  ke  hoowalewaleia  ou- 
kou,  e  hoomakaukau  no  kela  i  kahi 

e  pakele  ai,  i  hiki  ia  oukou  ke  ku 
paa. 

14  No  ia  mea,  e  o'u  pokii  e,  e 
haalele  loa  i  ka  hoomanakii. 

15  Ke  olelo  aku  nei  au  ia  oukon 
me  he  poe  naauao  la.  E  manao 
pono  oukou  i  na  mea  a'u  e  olelo 
aku  nei. 

16  O  ke  kiaha  laa  a  kakou  e  hoo- 
laa  nei,  aole  anei  oia  ka  lawe  pu 
ana  i  ke  koko  o  Kristo ?  A  o  ka 
berena  no  hoi  a  kakou  c  wawahi 
nei,  aole  anei  ia  ka  lawe  pu  ana  i 
ke  kino  o  Kristo  ? 

17  No  ka  mea,  o  kakou  he  nui 
loa,  hookahi  no  ka  kakou  berena, 
hookahi  hoi  kino :  no  ka  mea,  ua 
ai  pu  kakou  a  pau,  i  kela  bereua 
hookahi. 

18  E  nana  hoi  i  ka  Iseraela  ma 
ke  kino  ;  o  ka  poe  ai  i  ka  mohai, 
aole  anei  lakou  na  hoalawehana  i 
ko  ke  kuahu  ? 

19  Pehea  hoi  au  e  olelo  aku  nei  ? 
He  mea  io  aoei  ke  kii?  He  mea 
io  anei  ka  mea  i  kaumahaia  na  ke 
kii? 

20  O  na  mea  a  na  lahuikanaka  e  i 
kaumaha  aku  ai,  ke  kaumaha  uei 
lakou  na  ka  poe  elaimonio,  aole  na 
ke  Akua.  Aole  o'u  makemake  e  li- 
lo  oukou  i  poe  lawe  pu  i  ko  na  dai- 
monio. 

21  Aole  e  hiki  ia  oukou  ke  inu 
pu  i  ke  kiaha  o  ka  Haku  a  me  ke 
kiaha  o  na  elaimonio.  Aole  e  hiki 
ia  oukou  ke  pili  pu  aku  i  ka  papa- 
paina  a  ka  Haku  me  ka  papapaina 
a  na  elaimonio. 

22  E  hoolili  anei  kakou  i  ka  Ha- 
ku  ?  Ua  oi  aku  anei  ko  kakou 
ikaika  i  kona? 

23  Ua  ku  i  ke  kanawai  na  mea  a 
pau  na'u,  aole  nae  e  pono  na  meaa 
pau.  Ua  ku  i  ke  kanawai  na  mea 
a  pau  na'u,  aole  hoi  he  mea  e  na- 
auao  ai  na  mea  a  pau. 

24  Mai  imi  aku  kekahi  kanaka  i 
kona  iho  ;  e  imi  no  na  kanaka  a  pau 
i  ko  hai  pono. 

25  O  na  mea  a  pau  i  kuaiia  ma 
kahi  kuai,  e  ai  ia  mea,  me  ka  nina- 
ninau  ole  aku,  no  ka  lunamanao. 

26  No  ka  mea,  na  ka  Haku  no  ka 
honua,  a  me  ko  laila  mea  i  piha  ai. 

27  Ina  e  kono  mai  kekahi  o  ka  poe 


No  ka  pule 

hoomaloka  ia  oe,  a  manao  oe  e  he- 
le,  o  ka  mea  i  waihoia  imua  ou,  e 
ai,  aole  hoi  me  ka  ninaniuau  aku, 
no  ka  lunamanao. 

28  Aka,  ina  e  olelo  mai  kekahi  ia 
oe,  Eia  ka  ke  kii,  mai  ai  oe,  no  ke 
kanaka  nana  i  hai  mai,  a  no  ka  lu- 
namanao.  No  ka  mea,  na  ka  Ha- 
ku  no  ka  honua,  a  me  ko  laila  mea 
i  piha  ai. 

29  Ke  i  aku  nei  au,  No  ka  luna- 
manao,  aole  hoi  no  kou  iho,  aka 
no  ko  bai  no.  No  ke  aha  la  e  hoohe- 
waia  mai  ko'u  pono  e  ka  lunama- 
nao  o  hai. 

30  No  ka  mea,  ina  e  ai  au  me  ke 
aloha  aku,  no  ke  aha  la  e  olelo  ino 
ia  mai  au  ma  ka  mea  a'u  e  haawi 
aku  ai  i  ke  aloha  ? 

31  Nolaila,  ina  e  ai  oukou,  a  ina 
e  inu  oukou,  a  o  na  mea  a  pau  a 
oukou  e  hana'i,  e  hana  oukou  i  na 
mea  a  pau  me  ka  hoonaui  aku  i  ke 
Akua. 

32  Mai  hoohihia  aku  oukou  i  na 
Iuelaio,  aole  hoi  i  na  Helene,  aole 
hoi  i  ka  ekalesia  o  ke  Akua. 

33  E  like  me  au  nei,  e  hooluolu 
aku  i  kanaka  a  pau,  ma  na  mea  a 
pau,  aole  hoi  me  ka  imi  ana  i  ko'u 
pono  iho,  aka,  i  ko  na  kanaka  he 
nui  loa,  i  ola  lakou. 

MOKUNA   XI. 

No  ka  uhi  ana  i  ke  poo  i  ka  wa  pule.    20  Ka 
ahaaina  a  ka  Haku. 

EHAHAI  mai  oukou  ia'u,  e  li- 
ke  me  au  ia  Kristo. 

2  E  na  hoahanau,  ke  hoomaikai 
aku  nei  au  ia  oukou  i  ko  oukou 
hoomanao  ana  mai  ia'u  mana  mea 
a  pau,  a  me  ko  oukou  malama  ana 
i  na  oihana,  e  like  me  ko'u  haawi 
ana  aku  ia  oukou. 

3  Ke  makemake  nei  au  e  ike  ou- 
kou,  o  Kristo  no  ke  poo  o  na  ka- 
naka  a  pau ;  a  o  ke  kane,  oia  ke 
poo  o  ka  wahine  ;  aoke  Akua hoi, 
oia  ko  Kristo  poo. 

4  O  kela  kane  keia  kane  e  pule 
ana,  a  e  wanana  ana  me  ka  uhiia  o 
kepoo,  uahoohilahilaiaikonapoo. 

5  A  o  kela  wahine  keia  wahine,  e 
pule  ana,  a  e  wanana  ana  me  ka  uhi 
ole  ia  o  ke  poo,  ua  hoohilahila  ia  i 
kona  poo ;  no  ka  mea,  ua  like  no 
ia  me  ke  amuia. 


MOKUNA  XI. 


uhi  ole  ia. 


6  No  ka  mea,  ina  aole  e  uhiia  ka 
wahine,  e  amuia  oia ;  aka,  ina  he 
mea  hilahila  ika  wahine,  ke  amuia 
a  ke  akoia,  alaila,  e  uhiia  oia. 

7  Aole  hoi  e  pono  ke  uhiia  ko  ke 
kane  poo,  no  ka  mea,  oia  ka  mea 
like,  a  meka  uani  o  ke  Akua;  aka, 
o  ka  wahine,  oia  ka  nani  o  ke  kane. 

8  Aole  na  ka  wahine  mai  ke  ka- 
ne ;  na  ke  kane  mai  ka  wahine. 

9  Aole  hoi  i  hanaia  ke  kane  na 
ka  wahine;  o  ka  wahine  no  na  ke 
kane. 

10  Nolaila  he  pono  no  i  ka  wahiue 
e  uhiia  kona  poo,  no  na  anela. 

11  Aole  hoi  he  kane  wale  no  me 
ka  wahine  ole ;  aole  he  wahine  wa- 
le  no  me  ke  kane  ole  iloko  o  ka 
Haku. 

12  E  like  me  ka  wahine,  na  ke  ka- 
ne  mai,  pela  no  ke  kane,  no  ka  wa- 
hine  mai  ia ;  a  na  ke  Akua  mai  na 
m  ea  a  pau. 

13  O  oukou  iho  e  noonoo  pono  ; 
he  mea  maikai  anei  no  ka  wahine, 
ke  pule  i  ke  Akua,  me  ka  uhi  ole 
ia? 

14  Aole  anei  i  ao  mai  na  mea  ma- 
oli  ia  oukou,  ina  e  loloa  ka  lauoho 
o  ke  kane,  he  mea  hilahila  ia  no- 
na? 

15  Aka,  ina  i  loloa  ka  lauoho  o 
ka  wahine,  he  mea  ia  e  nani  ai ;  no 
ka  mea,  ua  haawiia  mai  konalauo- 
ho  i  uhi  nona. 

16  Aka,  ina  i  manao  kekahi  e 
hoopaapaa,  aole  pelako  makou  ao- 
ao,  aole  hoi  ko  na  ekalesia  o  ke 
Akua. 

17  I  keia  mea  a'u  e  hai  aku  nei, 
aole  au  e  hoomaikai  aku  ia  oukou, 
no  ka  mea,  i  ko  oukou  akoakoa 
ana,  aole  no  ka  pono,  no  ka  hewa 
no : 

18  No  ka  mea,  eia  ka  mua,  i  ko 
oukou  akoakoaana  ma  ka  ekalesia, 
he  lohe  ko'u,  ua  ku  e  oukou  i  ke- 
kahi  i  kekahi ;  a  ke  manao  nei  ka- 
hi  naau  o'u,  he  oiaio. 

19  E  oiaio  no,  e  hiki  mai  no  ka 
manao  ku  e  iwaena  o  oukou,  i 
maopopo  mai  ka  poe  i  aponoia 
iwaena  o  oukou. 

20  I  ko  oukou  akoakoa  ana  i  ka- 
hi  hookahi,  aole  ia  e  ;.i  i  ka  ahaaina 
a  ka  Haku  ; 

Na  oihana  o  ke  Akua. 


21  No  ka  mea,  i  ka  oukou  ahaai- 
ua  ana,  ai  wikiwiki  no  kela  mea 
keia  mea  i  kana  ai  iho,  a  ua  pololi 
kekahi,  a  ua  ona  kekahi. 

22  Aole  anei  o  oukou  hale,  malai- 
la  e  ai  ai,  a  e  inu  ai  ?  Ke  hoowa- 
hawaha  nei  anei  oukou  i  ka  ekale- 
6ia  o  ke  Akua,  me  ka  hoohilahila  i 
ka  poe  nele  ?  Pehea  la  wau  e  ole- 
lo  aku  ai  ia  oukou  ?  E  hoomaikai 
anei  au  ia  oukou  i  keia  ?  Aole  au 
e  hoomaikai. 

23  No  ka  mea,  ua  loaa  ia'u  na  ka 
Haku  mai,  ka  mea  a'u  i  haawi  aku 
ai  na  oukou.  O  ka  Haku  o  Iesu,  i 
ka  po  ana  i  kumakaiaia'i,  lalau  aku 
la  ia  i  ka  berena  : 

24  A  pau  ka  hoalohaloha  ana,  wa- 
wahi  iho  la  ia,  i  aku  la,  E  lawe  ou- 
kou,eai;  eia  no  ko'u  kino  i  wawa- 
hiia  no  oukou.  E  hana  oukou  i 
keia  me  ka  hoomanao  mai  ia'u. 

25  Pela  no  hoi  ke  kiaha,  mahope 
o  ka  ai  ana,  i  aku  la,  O  keia  kiaha, 
o  ke  kauoha  hou  ia  iloko  o  ko'u 
koko.  E  hana  oukou  i  keia,  i  ko 
oukou  wa  e  inu  ai,  me  ka  hooma- 
nao  mai  ia'u. 

26  No  ka  mea,  i  na  wa  a  pau  loa  a 
oukou  e  ai  ai  i  keia  berena,  a  e  inu 
hoi  i  keia  kiaha,  e  hai  aku  ana  ou- 
kou  i  ka  make  o  ka  Haku,  a  hiki 
hou  mai  ia. 

27  Nolaila,  o  ka  mea  e  ai  i  keia 
berena,  a  e  inu  i  ko  ke  kiaha  o  ka 
Haku,  me  ka  pono  ole,  ua  hewa  ia 
i  ke  kino  a  me  ke  koko  o  ka  Haku. 

28  E  noonoo  ke  kanaka  ia  ia  iho, 
a  pela  ia  e  ai  ai  i  ka  berena,  a  e  inu 
ai  hoi  i  ko  ke  kiaha. 

29  No  ka  mea,  o  ke  kanaka  nana 
e  ai,  a  e  inu  hoi  me  ka  pono  ole,  ua 
ai  no  ia  a  ua  inu  i  ka  hoahewaia 
nona  iho,  no  kona  hoomaopopo 
ole  ana  i  ke  kino  o  ka  Haku. 

30  Nolaila,  ua  nuiloa  ka  poe  o  ou- 
kou  i  nawaliwali,  a  i  maimai,  a  ua 
nui  no  ka  poe  i  moe. 

31  Ina  i  hookolokolo  kakou  ia  ka- 
kou  iho,  alaila,  aole  kakou  e  hoahe- 
waia  mai. 

32  Aka,  i  ko  kakou  hoahewaia,  ua 
hahauia  kakou  e  ka  Haku,  i  ole  ai 
kakou  e  hoahewa  pu  ia  me  ko  ke 
ao  nei. 

33  No  ia  mea,  e  o'u  hoahanau  e,  i 

ko  oukou  akoakoa  ana  e  ai  ai,  e  ka- 
kaii  oukou  i  kekahi  i  kekahi. 
34  A  ina  e  pololi  kekahi,  e  ai  ia 
ma  kona  wahi  iho  ;  i  ole  oukou  e 
hoohewaia,  i  ko  oukou  akoakoa 
ana.  A  o  na  mea  e  ae,  a  hiki  aku 
au,  na'u  no  ia  e  hooponopono 
aku. 

MOKUNA  XII. 

No  ka  nui  o  na  oihana  o  ke  Akua.    O  ko 
Kristo  poe,  hookahi  no  kino  lakou. 

ENA  hoahanau  e,  aole  o'u  make- 
make  e  naaupo  oukou  ma  na 
mea  o  ka  Uhane. 

2  Ua  ike  no  hoi  oukou,  he  lahui- 
kanaka  e  oukou,  ihooliloia  mamu- 
li  o  na  kii  leo  ole,  ma  kahi  a  oukou 
i  kaiia'ku  ai. 

3  No  ia  mea,  ke  hoike  aku  nei  au 
ia  oukou,  aole  he  kanaka  hoohiki 
ino  ia  Iesu,  ke  olelooiamakaUha- 
ne  o  ke  Akua.  Aole  he  kanaka  e 
hiki  ia  ia  ke  olelo  aku  ia  Iesu,  he 
Haku,  ke  olelo  ole  ia  ma  ka  Uhane 
Hemoiele. 

4  Ua  nui  no  ke  ano  o  na  haawina^ 
aka,  hookahi  no  Uhane. 

5  Ua  nui  no  ke  ano  o  na  oihana, 
aka,  hookahi  no  Haku. 

6  Ua  nui  no  ke  ano  o  na  hana  ma- 
na,  aka,  hookahi  no  Akua  nana  i 
hana  na  mea  a  pau. 

7  Ua  haawiia  mai  i  kela  kanaka  i 
keia  kauaka  na  oihana  a  ka  Uhane  i 
mea  e  pono  ai. 

8  No  ka  mea,  ua  haawila  mai  i  ke- 
kahi  e  ka  Uhane,  ka  olelo  akamai ; 
a  i  kekahi  ka  olelo  hoonaauao,  na 
ka  Uhane  hookahi  no ; 

9  A  i  kekahi,  ka  manaoio,  na  ka 
Uhane  hookahino;  a  i  kekahi,  ka 
oihana  hoola,  #a  ka  Uhane  hooka- 
hi  no ; 

10  A  i  kekahi,  ka  hana  i  na  hana 
mana ;  a  i  kekahi,  ka  wanana  ;  a  i 
kekahi,  ka  ike  maopopo  i  na  uhane ; 
a  i  kekahi,  ka  olelo  i  na  olelo  e ;  a 
i  kekam  ka  hoomaopopo  i  na  ole- 
loe./ 

11/Na  kela  Uhane  hookahi  i  hana 
ia^mau  mea  a  pau,  e  haawi  aku  ana 
Lkela  kanaka  i  keia  kanaka,  e  like 
/Oie  kona  makemake.  

12  E  like  me  ke  kino,  hookahi  no 
ia,  a  he  nui  kona  mau  iala,  a  o  na 
lala  a  pau  he  nui,  no  ke  kino  hoo- 

Nui  ke  ano  o  na  lala, 

kahi,  hookaki  uo  kiuo  lakou  :  pela 
no  o  Kristo. 

13  Na  ka  Uhaue  hookahi  kakou 
a  pau,  i  bapetizoia  īuai  iloko  o  ke 
kiuo  hookahi,  o  na  Iudaio,  a  me 
na  Helene,  o  ka  poe  i  hoopaaia,  a 
me  ka  poe  paa  ole;  ua  hooinuia 
mai  kakou  a  pau  iloko  o  ka  Uhane 
hookahi. 

14  O  ke  kino,  aole  ia  he  lala  hoo- 
kahi,  he  nui  no. 

15  Ina  paha  e  olelo  ka  wawae,  Ao- 
le  au  he  lima,  nolaila,  aole  no  ke 
kino  wau ;  no  ia  mea,  aole  anei  ia 
no  ke  kino  ? 

16  A  ina  paha  e  olelo  ka  pepeiao, 
Aole  au  he  maka,  nolaila,  aole  no 
ke  kino  wau ;  no  ia  mea,  aole  anei 
ia  no  ke  kino  ? 

17  Ina  he  maka  wale  no  ke  kiuo  a 
pau,  alaila,  mahea  la  ka  lohe  ?  A 
ina  he  lohe  wale  no,  alaila,  mahea, 
la  ka  honi  ana  ? 

18  Ua  hoonoho  mai  ke  Akua  i  na 
lala  a  pau  iloko  o  ke  kino  e  like 
me  kona  makemake  iho. 

19  A  ina  paha  hookahi  wale  no 
lala  o  lakou  a  pau,  alaila,  mahea  la 
ke  kino  ? 

20  Ano  la,  he  nui  no  na  lala,  aka, 
hookahi  no  kino. 

21  Aole  hoi  e  hiki  i  ka  maka,  ke 
olelo  i  ka  lima,  Aole  o'u  hemahe- 
ma  ke  lilo  oe  :  aole  hoi  pela  ke  poo 
i  ka  wawae,  Aole  o'u  hemahema  ke 
lilo  oe. 

22  Aka,  he  oiaio  no,  o  na  lala  o 
ke  kino  i  manaoia,  he  hemahema, 
he  mau  mea  ia  e  pono  ai. 

23  A  ona  meahoi  o  ke  kino  i  ma- 
halo  ole  ia  e  kakou,  ke  kahiko  nui 
nei  kakou  ia  mau  mea,  a  ua  nui 
aku  ka  maikai  o  ko  kakou  lala 
ino. 

24  No  ka  mea,  aole  i  hemahema 
ko  kakou  lala  maikai ;  aka,  ua  hui 
pu  mai  ke  Akua  i  na  mea  o  ke  ki- 
no,  a  ua  haawi  mai  hoi  i  ka  maha- 
lo  nui  ia  i  na  lala  i  hemahema  : 

25  I  ole  ai  e  ku  e  na  mea  o  ke  ki- 
no,  i  malama  like  hoi  na  lala  keka- 
hi  i  kekahi. 

26  A  ina  poino  kekahi  iala,  ua  poi- 
no  pu  no  na  lala  a  pau  ;  a  ina  i  hoo- 
maikaiia  kekahi  lala,  ua  olioli  pu 
na  lala  a  pau. 

27  O  oukou  no  ke  kino  o  Kristo, 
a  pakahi  na  lala. 

28  A  ua  hoonoho  mai  ke  Akua  i 
na  mea  maloko  o  ka  ekalesia,  o  ka 
jaiua,  o  na  luuaolelo ;  o  ka  lua,  p  -^r. 


ua  kaula;  o  ke  kolu,  o  na  kumu  ; 
a  mahope,  na  mea  hana  maua ;  alai- 
la,  ka  oihaua  hoola,  a  me  ua  mea 
kokua,  a  me  na  luna,  a  me  ka  ole- 
lo  i  na  olelo  e. 

29  He  poe  lunaolelo  anei  na  mea 
a  pau  ?  He  poe  kaula  anei  na  mea 
a  pau  ?  He  poe  kumu  anei  na  mea 
a  pau  ?  He  poe  hana  mana  anei  na 
mea  a  pau  ? 

30  Ua  loaa  auei  i  na  mea  a  pau  ka 
oihana  hoola  ?  He  poe  olelo  i  na 
olelo  e  na  mea  a  pau  ?  He  poe  hoi- 
ke  ano  anei  na  mea  a  pau  ? 

31  E  imi  oukou  i  na  oihana  i  oi ; 
aka,  na'u  no  e  kuhikuhiaku  ia  ou- 
kou  i  kaaoao  maikai  loa. 

MOKUNA  XIII. 

No  ka  manaoio,  a  me  ka  manaolana,  a  meke 
aloha. 

INA  i  olelo  au  i  ka  olelo  a  na  ka- 
naka  a  me  na  anela,  a  i  loaa  ole 
ke  aloha,  ua  like  au  me  ke  keleawe 
kanikani  a  me  ke  kumeoala  wa- 
laau. 

2  A  ina  ia'u  ka  wanana,  a  ina  i 
ike  au  i  na  mea  pohihihi  a  pau,  a 
me  nameaapau  e  naauao  ai ;  aina 
ia'u  ka  mauaoio  e  hiki  ai  ke  hoo- 
nee  i  na  kuahiwi,  a  i  loaa  ole  hoi 
ke  aloha,  he  mea  ole  wau. 

3  A  ina  e  manawalea  aku  au  i 
ko'u  waiwai  a  pau,  a  haawi  hoi  i 
ko'u  kino  i  ke  ahi,  a  i  loaa  ole  ia'u 
ke  aloha,  aole  o'u  mea  e  pono  ai 
ilaila. 

4  O  ke  aloha,  ua  hoomauawanui, 
a  ua  lokomaikai ;  aole  paonioni 
aku  ke  aloha;  aole  haauui  ke  alo- 
ha,  aole  haakei, 

5  Aole  hoi  e  hoohiehie,  aole  imi 
i  kona  mea  iho,  aole  hiki  wawe  ka 
huhu,  aole  noonoo  ino  ; 

6  Aole  i  hauoli  i  ka  hewa,  aka, 
ua  hauoli  i  ka  pono. 

7  Uaahonui  i  na  mea  a  pau,  ua 
manao  oiaio  i  na  meaa  pau,  uama- 
naolana  i  na  mea  a  pau,  ua  hooma- 
nawanui  i  na  mea  apau. 

8  He  mea  pau  ole  ke  aloha,  Ina 
he  wanaua,  e  pau  ia  ;  iua  he  olelo 

e,  e  pau  ia ;  ina  he  akamai,  e  hoo- 
pauia  hoi  oia. 

9  No  ka  niea,  ua  ike  pohihihi  ka- 
kou,  a  ua  wanana  pohihihi  aku. 

10  Aka,  i  ka  wa  e  hiki  īnai  ai  ka 
mea  hemolele,  alaila,  e  pau  kamea 
pohihihi  i  ka  liloia. 

11  I  ko'u  wa  kamalii,  olelo  wau  e 
like  me  ke  kamalii,  a  ike  au  e  like 
me  ke  kamalii,  a  mauao  wau  e  like 
me  ke  kamalii;  aka,  i  ko'u  wa  i 
lilo  ai  i  kanaka  makua,  alaila,  haa- 
lele  au  i  na  mea  o  kamalii. 

12  1  keia  wa,  ke  ike  powehiwehi 
nei  kakou,  me  he  aniani  la  ;  i  kela 
wa  aku,  he  maka  no,  he  maka.  I 
keia  wa,  ua  ike  powehiwehi  au, 
aka,  i  kela  wa  aku,  e  ike  maoli  aku 
au,  e  like  me  ka'u  i  ikeia  mai  ai. 

13  Ke  mau  nei  keia  mau  mea  eko- 
lu,  o  ka  manaoio,  o  ka  manaolana, 
a  me  ke  aloha.  O  ke  aloha  nae  ka 
i  oi  o  keia  mau  mea. 

MOKUNA  XIV. 

No  ka  olelo  ana  i  na  olelo  e. 

Īp  HAHAI  oukou  mamuli  o  ke 
\j  aloha,  a  e  iini  oukou  i  na  oi- 
hana  o  ka  Uhane,  e  iini  nui  nae 
ma  ka  wanana  ana  aku. 

2  O  ka  mea  olelo  i  ka  olelo  e,  ao- 
le  ia  i  olelo  i  kanaka,  aka,  i  ke 
Akua  no  ;  no  ka  mea,  aohe  mea 
nana  e  lohe  pono ;  aka,  ma  ka  uha- 
ne,  ua  olelo  ia  i  na  mea  pohihihi. 

3  O  ka  mea  wanana  aku,  olelo  no 
ia  i  kanaka,  ma  ka  mea  e  naauao  ai, 
a  rae  ka  mea  e  ikaika  ai,  a  me  ka 
mea  e  oluolu  ai. 

4  O  ka  mea  olelo  i  ka  olelo  e,  ua 
hoonaauao  oia  ia  ia  iho ;  aka,  o  ka 
mea  wanana  aku,  ua  hoonaauao  ia 
i  ka  ekalesia. 

5  Ua  makemake  au  e  olelo  oukou 
a  pau  i  ka  olelo  e,  e  aho  no  nae  ke 
wanana  aku  oukou  a  pau ;  no  ka 
mea,  ua  oi  ka  mea  wanana  mamua 
o  ka  mea  olelo  i  ka  olelo  e,  ke  hoa- 
kaka  ole  ia,  i  loaa  ka  naauao  i  ka 
ekalesia. 

6  E  na  hoahanau  e,  ina  e  hele  aku 
au  io  oukou  la,  me  ka  olelo  i  ka 
olelo  e,  pehea  la  e  pono  ai  oukou 
ia'u,  ke  olelo  oleakuaumakahoi- 
ke  ana,  a  ma  ka  hoonaauao  ana,  a 
ma  ka  wanana  ana,  a  ma  ke  ao  aua 
aku? 

7  A  o  na  mea  kani,  ola  ole,  o  ka 
ohe,  o  ka  lira  paha,  iua  aole  i  hoo- 
maopopoia  ke  kani  ana,  pehea  la  e 
ikea  ai  ke  ano  oka  hookiokio  ana, 
a  me  ka  hookanikani  aua? 

8  Iua  i  kani  maopopo  ole  ka  pu, 
owai  la  ka  mea  hoomakaukau  ia  ia 
iho  no  ke  kaua? 

9  Pela  no  hoi  oukou,  iua  aole  ou- 
kou  e  olelo  ma  ka  waha  i  na  mea 
maopopo  ke  lohe  ia,  pehea  la  e  i- 
kea  ai  ka  mea  i  oleloia  ?  no  ka  mea, 
e  olelo  no  oukou  i  ka  makani. 

10  Manomano  paha  na  olelo  ma 
ke  ao  nei,  aole  i  koe  kekahi  me  ke 
ano  ole. 

11  Aka,  ina  aole  au  i  ike  i  ke  ano 
o  ka  olelo,  e  lilo  no  wau  i  mea  na- 
aupo  i  ka  mea  nana  e  olelo  mai ;  a 
e  lilo  no  ka  mea  e  olelo  ana,  i  na- 
aupo  ia'u. 

12  Pela  hoi,  me  oukou  e  iini  nei  i 
na  oihana  o  ka  Uhane,  e  iini  ou- 
kou,  i  pakela  ae  oukou  i  kahoona- 
auao  aku  i  ka  ekalesia. 

13  Nolaila,  o  ka  mea  olelo  i  ka 
olelo  e,  e  pule  ia,  i  hiki  ia  ia  ke 
hoakaka  aku. 

14  No  ka  mea,  ina  e  pule  au  ma 
ka  olelo  e,  ua  pule  kuu  uhane,  aka, 
o  ko'u  naau  ike,  ua  hua  ole  ia. 

15  Heaha  la  hoi  ?  E  pule  no  wau 
ma  ka  uhane,  a  e  pule  no  hoi  ma 
ka  naau  ike.  E  himeni  no  wau  ma 
ka  uhane,  a  e  himeni  no  ma  ka  na- 
au  ike. 

16  Ina  e  hoomaikai  aku  oe  meka 
uhane  wale  no,  pehea  la  e  hiki  ai  i 
ka  mea  e  noho  ana  ma  ka  naaupo, 
ke  olelo,  Amene,  i  kau  hoomaikai 
ana  aku ;  no  ka  mea,  aole  ia  i  lohe 
i  ka  mea  au  i  olelo  ai. 

17  Ua  pono  nae  kau  hoomaikai 
ana,  aka,  aole  kela  i  hoonaauaoio. 

18  Ke  aloha  aku  nei  au  i  ke  Akua, 
e  pakela  ana  au  mamua  o  oukou  a 
pau  ma  ka  olelo  i  na  olelo  e  : 

19  Aka,  ma  ka  aha  ekalesia,  no  ka 
hoonaauao  ia  hai,  ua  oi  aku  ko'u 
makemake  e  olelo  i  na  huaolelo 
elima  ma  ke  ano  maopopo,  i  na 
huaolelo  he  umi  tausani  ma  ka  ole- 
lo  e. 

20  E  na  hoahanau  e,  mai  lilo  ou- 
kou  i  kamalii  ma  ka  naauao ;  ma 
ka  hewa  no  e  kamalii  ai,  aka,  ma 

i  na  olelo  e. 


ka  naauao  e  lilo  oukou  i  kanaka 
makua. 

21  Ua  palapalaia  ma  ke  kanawai, 
Me  na  olelo  e,  a  me  na  lehelehe  e, 
e  olelo  aku  ai  au  i  keia  poe  kanaka  ; 
aole  nae  lakou  e  hoolohe  mai  ia'u 
ma  ia  mea,  wahi  a  ka  Haku. 

22  No  ia  mea,  he  hoailonaka  ole- 
lo  e,  aole  no  ka  poe  manaoio,  aka, 
no  ka  poe  manaoio  ole  :  a  o  ka  wa- 
nana,  aole  ia  naka  poe  hoomaloka, 
na  ka  poe  manaoio  no. 

23  Nolaila,  ina  i  akoakoaia  ka  eka- 
lesia  a  pau  ma  kahi  hookahi,  a  ole- 
lo  lakou  a  pau  ma  ka  olelo  ano  e,  a 
i  komo  mai  hoi  ka  poe  naaupo  pa- 
ha,  a  hoomaloka  paha,  aole  anei 
]akou  e  olelo  ae,  Ua  hehena  oukou  ? 

24  Aka,  ina  wanana  na  mea  a  pau, 
a  hele  mai  kekahi  mea  hoomaloka, 
a  naaupo  paha,  ua  aoia  oia  e  na 
mea  a  pau,  ua  ahewaia  oia  e  na  mea 
a  pau. 

25  Pela  e  hoomaopopoia  mai  ai  na 
mea  huna  o  kona  naau  ;  a  e  hooma- 
na  aku  ia  i  ke  Akua,  me  ka  moe  o 
kona  alo  ilalo,  a  e  hai  aku  no  hoi 
ia  i  ka  oiaio  o  ko  ke  Akua  noho  pu 
aua  me  oukou. 

26  Pehea  la  hoi,  e  na  hoahanau  ? 
I  ko  oukou  akoakoa  ana,  he  hime- 
ni  no  ka  kela  mea  keia  mea,  a  he 
manao  no,  a  he  olelo  ano  e,  he  wa- 
nana,  a  he  olelo  hoakaka.  E  pono 
no  e  hanaia  na  mea  a  pau  ma  ka 
mea  e  naauao  ai. 

27  Ina  e  olelo  kekahi  ma  ka  ole- 
lo  e,  i  elua  wale  no  laua  e  olelo,  a 
ina  ekolu,  ua  nui  loa  ia ;  e  pakahi 
hoi  lakou,  a  na  kekahi  e  hoakaka 
mai. 

28  Aka,  ina  aole  mea  nana  e  hoa- 
kaka  mai,  e  noho  malie  ia  maloko 
o  ka  ekalesia ;  a  e  olelo  oia  ia  ia 
iho,  a  i  ke  Akua  hoi. 

29  A  o  na  kaula  hoi,  e  olelo  la- 
kou,  i  elua,  a  i  ekolu  paha,  a  e  na- 
na  mai  hoi  ka  poe  i  koe. 

30  Ina  he  mea  i  hoikeia  mai  na 
kekahi  e  noho  ana,  e  pono  no  i  ka 
mea  mua  e  noho  malie. 

31  No  ka  mea,  e  pono  ia  oukou  a 
pau  ke  wanana  pakahi  aku,  i  naau- 
ao  na  kanaka  a  pau,  i  oluolu  hoi 
na  kanaka  a  pau. 

32  No  ka  mea,  o  ka  mea  a  ka 


Uhane  iloko  o  ke  kaula,  ua  mala- 
ma  no  ia  i  ke  kaula. 

33  Aole  na  ke  Akua  mai  ka  ulua- 
oa,  o  ke  kuikahi  no  kana,  a  pelano 
ma  na  halawai  haipule  a  pau. 

34  E  noho  malie  no  ka  oukou 
wahine  ma  ka  aha  ekalesia,  no  ka 
mea,  aole  i  aeia  mai  ia  lakou  e  ole- 
lo;  e  hoolohe  wale  no  lakou,  e  li- 
ke  me  ka  ke  kanawai  i  olelo  mai 
ai. 

35  A  ina  manao  lakou  e  aoia,  e  ni- 
nau  lakou  i  ka  lakou  kane,  ma  ko 
lakou  wahi  iho ;  no  ka  mea,  he 
mea  hilahila  ke  olelo  ka  wahine 
ma  ka  ekalesia. 

36  Mai  o  oukou  mai  anei  ka  olelo 
a  ke  Akua  i  hele  mai  ai  ?  I  hele 
aku  anei  ia  io  oukou  la  wrale  no  ? 

37  Iua  i  manao  kekahi  o  oukou, 
he  kaula  paha  ia,  he  mea  ike  i  ka 
mea  o  ka  uhane  paha,  e  pono  ia  ia 
ke  ae  mai  i  ka  oiaio  o  ka  olelo  a'u 
e  palapala  aku  nei,  o  ke  kauoha 
keia  a  ka  Haku. 

38  Aka,  iua  e  naaupo  kekahi,  e 
naaupo  no. 

39  No  ia  mea,  e  na  hoahanau,  e 
iini  oukou  ma  ka  wanana,  aole  hoi 
e  papa  aku  i  ka  olelo  aua  ma  ka  ole- 
lo  e. 

40  E  hana  i  na  mea  a  pau  ma  ka 
maikai,  a  me  ka  hoonohonoho 
pono. 

MOKUNA  XV. 

No  ke  alahouana  o  Kristo  a  me  na  kanaka  a 
pau  loa. 

KE  hai  hou  aku  nei  au  ia  oukou, 
e  na  hoahanau,  i  ka  euanelio 
a'u  i  ao  aku  ai  ia  oukou  mamua,  i 
ka  mea  a  oukou  i  malama  mai  ai,  a 
malaila  no  hoi  oukou  e  ku  nei. 

2  Oia  hoi  ko  oukou  mea  e  ola'i, 
ke  nianao  mau  oukou  i  namea  a'u 
i  hai  aku  ai  ia  oukou,  ke  ole  hoi  i 
makehewa  ko  oukou  manaoio. 

3  No  ka  mea,  haawi  mua  aku  au 
ia  oukou  i  ka  mea  a'u  i  loaa  mai,  i 
ka  make  ana  o  Kristo  no  ko  kakou 
hewa,  e  like  me  ka  ka  palapala  he- 
molele : 

4  A  kanuia  oia,  a  i  ka  po  ekolu, 
ala  hou  mai  oia,  e  like  me  ka  ka 
palapala  hemolele : 

5  A  ikeia  oia  e  Kepa,  alaila,  e  ka 
poe  umikumamalua: 

6  A  mahope  iho,  ikeia  oia  e  na 
hoahanau  elima  haneri  a  keu,  i  ka 
wa  hookahi.  A.  ke  ola  la  no  ka 
nui  o  lakou  i  keia  manawa,  a  o  ke- 
kahi  poe,  ua  moe. 

7  A  mahope  iho,  ikeia  oia  e  Iako- 
bo,  alaila  e  ka  poe  lunaolelo  a  pau. 

8  Owau  no  ka  i  ike  hope  loa  aku 
ia  ia,  me  he  keiki  hanau  hapa  la. 

9  No  ka  mea,  wau  no  ka  mea  lii- 
lii  loa  o  ka  poe  lunaolelo.  Aole 
hoi  e  pono  ke  kapaia  mai  au,  he 
lunaolelo,  no  ka  mea,  ua  hoomai- 
noino  aku  au  i  ka  ekalesia  o  ke 
Akua. 

10  Aka,  ua  lilo  wau  i  ko'u  mea  i 
lilo  ai,  ma  ka  lokomaikai  wale  o  ke 
Akua ;  aole  hoi  i  makehewa  kona 
lokomaikai  mai  maluna  o'u ;  no 
ka  mea,  ua  pakela  aku  ko'u  hoi- 
kaika  ana  mamua  o  lakou  a  pau. 
Aole  hoi  wau,  o  ka  lokomaikai  no 
o  ke  Akua  iloko  o'u. 

11  A  ina  owau  paha,  o  lakou  pa- 
ha,  pela  no  makou  e  ao  aku  nei,  a 
pela  no  hoi  oukou  i  manaoio  mai 
ai. 

12  A  ina  i  haiia  o  Kristo,  i  koalu- 
ia  oia,  mai  ka  make  mai,  peheala  e 
olelo  nei  kekahi  poe  o  oukou,  Ao- 
he  ala  ana,  mai  ka  make  mai  ? 

13  Ina  aohe  ala  ana,  mai  ka  make 
mai,  ina  aole  i  ala  o  Kristo ; 

14  A  iua  aole  i  ala  o  Kristo,  ina  ua 
makehewa  ka  makou  ao  ana  aku, 
a  ua  inakehewa  hoi  ka  oukou  ma- 
naoio  ana  mai. 

15  A  ina  ua  loaa  hoi  makou,  he 
poe  hoike  wahahee  i  ke  Akua ;  no 
ka  mea,  ua  hoike  makou  ma  o  ke 
Akua  la,  i  kona  hoala  ana  mai  ia 
Kristo :  aole  hoi  ia  i  hoala  mai  ia 
ia,  ke  ala  ole  ka  poe  make. 

16  No  ka  mea,  ina  aole  ala  ka  poe 
make,  ina  aole  i  hoalaia  o  Kristo. 

17  A  ina  aole  i  hoalaia  o  Kristo, 
ua  makehewa  ko  oukou  manaoio 
ana ;  a  ke  noho  nei  no  hoi  oukou 
iloko  o  ko  oukou  hewa. 

18  Alaila,  ua  make  ka  poe  i  moe 
iloko  o  Kristo. 

tfl  Tna.  ma  kpin.  ola  ana  wale  no 
ka  laua  ana  o  ko  kakou  manao  ilo- 

nkn    kn    knknn 


o  ka  poe  make. 

mai  ka  make  mai,  a  ua  lilo  oia  i 
hua  mua  o  ka  poe  i  moe. 

21  No  ka  mea,  mai  ke  kanaka  mai 
"ka  make,  a  pela  no,  mai  ke  kanaka 

mai  ke  alahouana,  mai  ka  make 
mai. 

22  E  pke  me  ka  make  aua  o  na 
kanaka  a  pau  ma  o  Adamu  la,  pe- 
la  no  e  hoolaia  mai  ai  na  kanaka  a 
pau  ma  o  Kristo  la. 

23  O  kela  mea  keia  mea,  ma  ko- 
na  wai^ono ;  o  Kristo  ka  hua  mua ; 
alaila,  o  ko  Kristopoe,  i  kona  wa  e 


pninn  i  k,Q  nn  knn.nkn.  a  pnn 

20  Aka,  ua  ala  io  no  o  Kristo, 

hiki  mai  ai. 


24  Oia  hoi  ka  hope,  i  ka  wa  e  hoi- 
hoi  ia  i  ke  aupuni  i  ke  Akua,  i  ka 
Makua ;  i  kona  wa  e  hoopau  ai  i  na 
oihana  alii,  a  me  ka  ikaika,  a  me 
ka  mana. 

25  No  ka  mea,  ia  ia  no  ke  aupuni, 
a  hiki  i  ka  wa  e  waiho  ai  ia  i  na 
enemi  a  pau  malalo  iho  o  kona 
mau  wawae. 

2(3  A  o  ka  enemi  hope  loa,  o  ka 
make,  e  hoopauia  no  ia. 

27  No  ka  mea,  ua  waiho  no  ia  i 
na  mea  a  pau  malalo  iho  o  kona 
mau  wawae.  A  i  kana  olelo  ana, 
Ua  pau  na  mea  i  ka  waihoia  mala- 
lo  iho  ona,  ua  maopopo  no  he 
okoa  ka  mea  nana  i  waiho  mai  na 
mea  a  pau  malalo  iho  ona. 

28  A  i  ka  wa  e  lilo  ai  na  mea  a 
pau  malalo  iho  ona,  alaila,  o  ke 
Keiki  hoi  kekahi,  e  malama  aku  no 
ia  i  ka  mea,  nana  i  hoolilo  mai  na 
mea  a  pau  malalo  iho  ona,  i  mau 
loa  ka  maopopo  ana,  o  ke  Akua 
wale  no. 

■  29  A  i  ole  loa  e  ala  mai  ka  poe 

make,  pehea  la  e  hana'i  ka  poe  i 

.  bapetizoia'i  no  ka  poe  makē  ?    No~ 


ke  aha  la  i  bapetizoia'i  lakou  no  ka 


poe  make  ? 

30  A  no  ke  aha  la  inakou  e  aneane 
popilikia,  i  kela  hora  i  keia  hora? 

31  He  oiaio,  ma  kuu  olioli  ana  no 
oukou  iloko  o  Kristo  Iesu,  ko  ka- 
kou  Haku,  ua  make  au  i  kela  la  i 
keia  la. 

32  Heaha  ko'u  pono  e  loaa  mai,  i 
ko'u  hakaka  ana  ma  ko  ke  kanaka, 
me  na  ilio  hae  ma  Epeso,  ke  ala 
ole  mai  ka  poe  make?    E  ai  ka- 


kou,  a  e  inu  ;  no  ka 
make  ana  kakou. 


mea,  apopo  e 


Ke  alahouana 


MOKUNA  XVI. 


33  E  ao  o  hoopiuīipuniia  oukou  ; 
o  ka  launa  aku  i  ka  hewa,  ka  mea 
e  ino  ai  ka  uoho  pono  ana. 

31  E  ala  oukou  i  ka  pono,  mai 
hana  hewa ;  no  ka  mea,  ua  naaupo 
kekahi  poe  i  ka  ke  Akua.  Ke  ole- 
lo*  aku  nei  au  i  keia,  i  mea  e  hilahi- 
la  ai  oukou. 

35  E  ninau  mai  auanei  kekahi, 
Pehea  la  e  hoalaia  mai  ai  ka  poe 
make?  E  hele  mai  lakou  me  ke 
kino  hea? 

36  Ke,  he  lapuwale;  aole  e  hou- 
luia  ka  mea  au  e  lulu  nei,  ke  ma- 
kc  ole  ia. 

37  O  ka  mea  au  e  lulu  nei,  aole  oe 
i  lulu  i  ke  kino  e  hiki  mai  ana,  o 
ka  hua  Avale  no,  o  ka  huita  paha, 
he  mea  e  paha. 

38  A  na  ke  Akua  no  e  haawi  mai 
i  ke  kino  no  ia  mea,  e  like  me  ko- 
na  makemake  iho ;  no  kela  hua 
keia  hua  i  kona  kino  iho. 

39  O  na  io  a  pau,  aole  ia  he  io  hoo- 
kahi.  He  io  kanaka  kahi,  a  he  io 
koloholona  kahi,  a  o  ko  ka  iakahi, 
a  he  io  mauu  kahi. 

40  He  kino  ano  lani  kahi,  a  heki- 
no  ano  honua  kahi;  okoa  hoi  ka 
uani  o  ke  kino  lani.  okoa  ka  nani  o 
ko  ka  honua. 

41  Okoa  ka  nani  o  ka  la,  okoa  ka 
naui  o  ka  mahina,  okoa  ka  nani  o 
na  hoku  ;  no  ka  mea,  ua  oi  ka  na- 
ni  o  kekahi  hoku  i  kekahi  hoku. 

42  Pela  no  ke  ala  ana  mai  o  ka 
poe  make  Ua  kanuia  oia  ma  ka 
palaho,  ua  hoalaia  mai  oia  ma  ka 
palaho  ole. 

43  Ua  kanuia  oia  ma  ka  hoinoia, 
ua  hoalaia  mai  oia  ma  ka  nani ;  ua 
kanuia  oia  ma  ka  nawaliwali,  ua 
hoalaia  mai  oia  ma  ka  mana. 

44  Ua  kanuia  oia,  he  kino  maoli, 
ua  hoalaia  mai  oia,  he  kino  uhane. 
He  kino  maoli  kekahi  kino,  a  he 
kino  uhane  kekahi. 

45  Pela  hoi  ka  palapala  ana  mai, 
O  ke  kanaka  mua,  o  Adamu,  ua  ha- 
naia  oia,  he  kanaka  ola ;  a  o  Ada- 
mu  hope,  he  uhane  hoola  ia. 

46  Aka  hoi,  o  ka  mea  ma  ka  uha- 
ne,  aole  oia  ka  mua,  o  ka  mea  no 
ma  ke  kino;  amahope  ka  mea  ma 
ka  uhane. 

47  O  ke  kanaka  mua,  no  ka  lepo 


mai  ka  make  mai. 

ia,  a  he  lepo.    A  o  ke  kanaka  ho- 
pe,  oia  ka  Haku,  mai  ka  lani  mai. 

48  E  like  me  ka  lepo,  pela  no  ka 
poe  mai  ka  lepo  mai ;  e  like  hoi 
me  ka  lani,  pela  no  ka  poe  mai  ka 
lani  mai. 

49  A  e  like  me  ko  kakou  lawe 
ana  i  ke  ano  o  ko  ka  lepo,  pela  no 
kakou  e  lawe  ai  i  ke  ano  o  ko  ka 
lani. 

50  Ke  olelo  nei  au  i  keia,  e  na 
hoahanau,  aole  e  hi  ki  i  ka  io  a  me 
ke  koko  kenoho  aku  ma  ke  aupu- 
ni  o  ke  Akua;  aole  hoi  ka  palaho 
ma  kahi'palaho  ole. 

51  Eia  hoi,  ke  hai  aku  nei  au  ia 
oukou  i  ka  mea  pohihihi.  Aole 
kakou  a  pau  e  moe,  e  ano  hou  īa 
mai  no  kakou, 

52  Ma  ke  sekona,  ma  ka  amo  ana 
no  o  ka  maka,  i  ke  kani  ana  o  ka  pu  ; 
no  ka  mea,  e  kani  io  no  ka  pu,  a  e 
hoala  palaho  ole  ia  mai  ka  poe  ma- 
ke,  a  e  ano  hou  ia  mai  kakou  a  pau. 

53  No  ka  mea,  e  hookomo  keia 
palaho  i  ka  palaho  ole,  a  me  keia 
make  i  ka  make  ole  i  pono  ai. 

54  A  i  ka  wa  e  hookomo  ai  keia 
palaho  i  ka  palaho  ole,  a  me  keia 
make  i  ka  make  ole ;  alaila,  e  ko  ai 
ka  olelo  i  kakauia,  Ua  aleia  ka  ma- 
ke  e  ka  lanakila. 

55  E  ka  niake,  auhea  kou  huelo 
awa  ?  e  ka  luapo,  auhea  kou  lana- 
kila  ana  ? 

56  Eia  ka  huelo  awa  o  ka  make,  o 
ka  hewa ;  a  eia  ka  mea  e  nui  ai  ka 
hewa,  o  ke  kanawai. 

57  E  hoomaikaiia  hoi  ke  Akua, 
ka  mea  nana  i  haawi  mai  ia  kakou 
ka  lanakila,  ma  ko  kakou  Haku, 
ma  o  Iesu  Kristo  la. 

58  No  ia  mea,  e  na  hoahanau,  e 
kupaa  oukou,  me  ka  naueue  ole, 
me  ka  hoomau  i  ka  oukou  hana 
nui  ana  i  ka  hana  a  ka  Haku,  no 
ka  mea,  ua  ike  no  oukou,  aole  i 
make  hewaka  oukou  hana  ana  ma 
ka  Haku. 

MOKUNA  XVI. 

No  ka  manawnlea  ana,  a  no  Timoteo.    13  Ole- 
lo  hooikaika  a  aloha  nohoi. 

MA  ka  mauawalea  ana  no  ka 
poe  hoano,  e  like  me  ka'u  i 
kauoha  aku  ai  i  na  ekalesia  maGa- 
latia,  pela  no  oukou  e  hana'i. 

No  ka  manawalea. 


1.  KORINETO. 


Ke  uwe  aloha  nku. 


2  I  ka  la  mua  o  ka  neheeloma,  e 
hoaua  e  kela  mea  keia  mea  o,  ou- 
kou  i  kana  iho,  e  like  me  kona  hoo- 
pomaikaiia  mai,  i  hoiliili  ole  ai  ou- 
kou  i  ko'u  wa  e  hiki  aku  ai. 

3  A  hiki  aku  au,  alaila,  o  na  mea 
a  oukou  e  manao  ai  ma  ka  palapa- 
la,  na'u  no  lakou  e  hoouna  aku,  e 
Liwe  i  ko  oukou  manawalea  i  Ieru- 
sa!ema. 

4  A  ina  he  pono  ke  hele  au,  e  he- 
le  pu  lakou  me  au. 

5  I  ko'u  wa  e  hele  aku  ai  mawae- 
na  o  Makeelonia,  e  hele  no  wau  io 
oukou  la;  no  ka  mea,  e  hele  ana 
au  ma  Makedonia. 

6  A  e  noho  paha,  a  pau  ka  hooilo 
me  oukou,  a  na  oukou  wau  e  kai 
aku  i  ko'u  wahi  e  hele  ai. 

7  No  ka  mea,  aole  au  e  ike  aku  ia 
oukou  i  keia  hele  ana ;  ke  mauao 
nei  no  nae  au  e  noho  iki  me  oukou, 
ina  e  ae  īnai  ka  Haku  pela. 

8  E  noho  no  au  ma  Epeso,  a  hiki 
i  ka  Penetekota. 

9  Noka  mea,  ua  weheia  mai  no'u, 
he  puka  nui,  a  ua  hamama  loa,  a 
ua  nui  no  hoi  ka  poe  euemi. 

10  Ina  e  hiki  aku  o  Timoteo,  e 
malama  oukou,  i  noho  pu  ia  me 
oukou,  me  ka  makau  ole  ;  no  ka 
mea,  ke  hana  nei  ia  i  ka  hana  a  ka 
Haku  e  like  me  au  nei. 

11  Mai  hoowahawaha  kekahi  ia 
ia;  e  alakai  mai  ia  ia  me  ka  malu- 
hia  i  hiki  io'u  nei ;  no  ka  mea,  e 
kakali  no  au  ia  ia,  me  na  hoaha- 
nau. 

12  A  o  Apolo  hoi  ka  hoahanau, 
ua  makemake  nui  au  e  hele  aku  ia 
io  oukou  la,  me  na  hoahanau  ;  ao- 
le  nae  ia  o  kona  manao  ke  hele  aku 

io  oukou  la,  i  keia  wa  :  aka,  e  hele 
aku  no  ke  loaa  ia  ia  ka  wa  pono. 

13  E  makaola  oukou,  e  kupaa 
ma  ka  manaoio,  e  hookanaka,  e 
ikaika  hoi. 

14  E  hanaia  ko  oukou  mea  a  pau 
me  ke  aloha. 

15  Ke  nonoiaku  nei  au  iaoukou, 
e  na  hoahauau,  (no  ko  oukou  ike 
ana  i  na  ohua  o  Setepaua,  oia  ka 
hua  mua  ma  Akaia,  a  ua  hoolilo 
lakou  ia  lakou  iho  i  poehookauwa 
aku  na  ka  poe  hoano  ;) 

16  E  malama  oukou  i  kapoe  like 
me  ia,  a  me  ka  poe  a  pau  i  kokua 
pu,  a  i  hana  pu  hoi  me  makou. 

17  Ua  olioli  au  i  ka  hiki  ana  o 
Setepana,  a  me  Foretunato,  a  me 
Akaiko ;  no  ka  mea,  uapani  lakou 
i  ko  oukou  liakahaka. 

18  Ua  hoomaha  mai  lakou  i  ko'u 
naau  a  me  ko  oukou  ;  nolaila,  e 
ike  mai  oukou  i  ka  poe  hana  pe  a. 

19  Ke  aloha  aku  nei  na  ekalesia 
ma  Asia  ia  oukou.  Ke  aloha  nui 
aku  nei  o  Akula  a  me  Perisekila 
ia  oukou  maloko  o  ka  Haku,  a  me 
ka  ekalesia  iloko  o  ko  laua  hale. 

20  Ke  aloha  aku  nei  na  hoahanau 
a  pau  ia  oukou.  E  aloha  oukou 
kekahi  i  kekahi,  me  ka  houi  hemo- 
lele. 

21  Eia  ke  aloha  o  Paulo,  me  ko'u 
lima  iho. 

22  Ina  aole  e  aloha  kekahi  i  ka 
Haku  ia  Icsu  Kristo,  e  hoomaiuoi- 
noia  oia,  i  ka  wa  e  hiki  mai  ai  ka 
Haku. 

23  Me  oukou  no  ke  aloha  o  ka 
Haku  o  Iesu  Kristo. 

24  O  ke  aloha  o'u  me  oukou  a 
pau  iloko  o  Iesu  Kristo.     Amene. 


O   KA    EPISETOLE 

LUA   A   PAULO    KA    LUNAOLELO    I  KO 

KORINETO. 


MOKUNA  I. 

Aloha  aku  la  Paulo  i  ke  Akua  i  ka  hoopakele- 
ia  i  ka  hoino  :  ua  hai  aku  la  hoi  i  ka  mea  e 
hiki  ole  aku  ai  ia  i  Korineto. 

OPAULO  he  lunaolelo  na  Iesu 
Kristo,  no  ka  makemake  o  ke 
Akua,  o  Timoteo  hoi  ka  hoahanau, 
ua  ka  ekalesia  o  ke  Akua  ma  Kori- 
neto,  me  ka  poe  hoano  a  pau  e  no- 
ho  ana  ma  Akaia  a  puni : 

2  E  alohaia  mai  oukou,  e  malu- 
hia  hoi  i  ke  Akua  i  ko  kakou  Ma- 
kua,  a  i  ka  Haku  ia  Iesu  Kristo. 

3  E  hoomaikaiia  ke  Akua,  ka  Ma- 
kua  o  ko  kakou  Haku  o  Iesu  Kris- 
to,  o  ka  Makua  nona  ke  aloha,  a  o 
ke  Akua  hoi  nona  ka  oluolu  a  pau ; 

4  Nana  makou  e  hooluolu  mai  i 
na  pilikia  a  pau  o  makou,  i  hiki  ia 
makou  ke  hooluolu  aku  i  ka  poe 
iloko  o  na  pilikia  a  pau,  ma  ka  olu- 
olu  o  makou  i  hooluoluia  mai  ai  e 
ke  Akua. 

5  No  ka  mea,  me  na  hana  eha  ia 
mai  o  makou  he  nui  no  Kristo,  pe- 
la  hoi  ko  makou  hooluoluia  mai 
he  nui  ma  o  Kristo  la. 

6  No  ka  mea,  a  i  hoopilikiaia  mai 
makou,  he  mea  ia  no  oukou  e  olu- 
olu  ai  a  e  ola  hoi ;  a  i  hooluoluia 
mai  makou,  he  mea  ia  no  oukou  e 
oluolu  ai  a  e  ola  hoi,  ka  mea  i  hoo- 
ikaikaia  iloko  o  oukou  ma  ka  hoo- 
manawanui  ana  i  na  eha  a  makou 
i  hana  eha  ia  mai  ai. 

7  Ua  kupaa  hoi  ko  makou  mana- 
olana  no  oukou ;  ua  ike  hoi,  e  like 
me  oukou  i  hui  pu  ia  me  makou  i 
na  hana  eha  ia  mai,  pela  no  hoi  i 
ka  hooluoluia  mai. 

8  Nolaila,  e  na  hoahanau,  aole  o 
makou  makemake  e  ike  ole  oukou 
i  ko  makou  pilikia  i  hiki  ae  io  ma- 
kou  la  i  Asia;  no  ka  mea,  ua  hoo- 
pilikia  loa  ia  makou,  aole  ikaika 
iki,  aole  makou  i  manao  e  ola. 


9  Aka,  iloko  o  makou  iho  ka  hoo- 
hewaia  e  make,  i  paulele  ole  ai  ma- 
kou  ia  makou  iho,  i  ke  Akua  no 
nana  e  hoala  ka  poe  make  : 

10  Oia  ka  i  hoopakele  ae  ia  ma- 
kou  i  ka  make  iuo  loa;  a  ke  hoopa- 
kele  nei  no  ia ;  a  ke  manao  nei  ma- 
kou  ia  ia,  e  hoopakele  hou  ana  oia. 

11  O  oukou  hoi  e  kokua  pu  mai 
ana  ia  makou  ma  ka  pule,  i  haawi- 
ia'ku  ke  aloha  no  makou  e  na  ka- 
naka  he  nui,  no  ka  lokomaikai  i 
loaa  mai  ia  makou  ma  na  kanaka 
he  nui. 

12  No  ka  mea,  o  ko  makou  kaena 
keia,  o  ka  hoike  ana  no  o  ko  makou 
naau ;  ma  ka  manao  hookahi  a  me 
ka  naau  kupouo  i  ka  ke  Akua,  ao- 
le  ma  ko  ke  kino  akamai,  aka,  nia 
ka  lokomaikai  o  ke  Akua,  ko  ma- 
kou  noho  ana  i  keia  ao ;  a  pela  io 
hoi  iwaena  o  oukou. 

13  No  ka  mea,  o  na  mea  a  oukou 
i  heluhelu  ai  me  ka  hooiaio  mai,  a 
ke  manao  nei  au  e  hooiaio  ana  ou- 
kou  a  hiki  i  ka  hope,  oia  wale  no 
ka  makou  i  palapala  aku  ai  ia  ou- 
kou. 

14  No  ka  mea,  ua  hooiaio  mai  no 
oukou  ia  makou  ma  ka  hapa,  o 
makou  ka  oukou  e  kaena  ai ;  a  pe- 
la  hoi  auanei  oukou  ka  makou  i  ka 
la  o  ka  Haku  o  Iesu. 

15  Me  keia  manao  maopopo,  ua 
ake  no  au  e  hele  aku  io  oukou  la 
mamua,  i  loaa  hoi  ia  oukou  ka  haa- 
wina  hou ; 

16  A  e  hele  aku  ma  o  oukou  la  i 
Makeelonia,  a  e  hoi  hou  mai  io  ou- 
kou  la  mai  Makeelonia  mai,  a  e  ala- 
kaiia'ku  e  oukou  i  Iudea. 

17  A  manao  iho  la  au  i  keia,  he 
lauwili  auei  ka'u?  ao  ka'u  mau 
mea  e  manao  nei,  ma  ko  ke  kino 
anei  ko'u  manao  ana,  i  ae  wale  aku 
au,  ae,  a  hoole  wale  aku,  aole  ? 

E  kalaia  ka  mea  i  hewa.      II.   KORINETO. 


Mea  ala  na  lunaolelo. 


18  Ma  ka  oiaio  a  ke  Akua,  o  ka 
makou  olelo  ia  oukou,  aole  ia  he 
hooia  a  me  ka  hoole. 

19  No  ka  mea,  o  ke  Keiki  a  ke 
Akua,  o  Iesu  Kristo,  ka  mea  a  ma- 
kou  me  Silevano  a  me  Timoteo  i 
hai  aku  ai  ia  oukou,  aole  ia  he  ho- 
oia  a  me  ka  hoole ;  aka,  iloko  ona, 
he  hooia  wale  no. 

20  No  ka  mea,  o  na  olelo  a  ke 
Akua  a  pau,  he  hooia  iloko  ona,  a 
he  Amene  iloko  ona,  i  hoonaniia'i 
ke  Akua  e  makou. 

21  O  ka  mea  nana  makou  i  hooku- 
paa'i  me  oukou  iloko  o  Kristo,  na- 
na  hoi  makou  i  poni  ai,  o  ke  Akua  ia ; 

22  Oia  hoi  ka  i  hoailona  mai  ia 
makou,  a  i  haawi  mai  hoi  i  ka  ma- 
kana  mua  o  ka  Uhane  iloko  o  ko 
makou  naau. 

23  Ke  kahea  aku  nei  au  i  ke  Akua 
i  mea  hoike  no  kuu  uhane,  o  ka 
minamina  ia-  oukou  ko'u  mea  i  hi- 
ki  ole  aku  ai  mamua  i  Korineto. 

24  Aole  no  makou  e  hookoikoi 
maluna  o  ko  oukou  manaoio ;  aka, 
ke  kokua  nei  makou  i  ko  oukou 
olioli :  no  ka  mea,  keku  nei  oukou 
ma  ka  manaoio. 

MOKUNA  II. 

Kauoha  aku  la  o  Paulo,  e  kala  aku  i  ka  hewa 
o  ka  hoahanau  lawehala  i  mihi. 

AKA,  o  keia  ka'u  i  manao  ai, 
jljL  aole  e  hele  hou  aku  io  oukou 
la  me  ka  eha  o  ka  naau. 

2  A  ina  e  hana  eha  aku  au  i  ko 
oukou  naau,  owai  la  auanei  e  hoo- 
luolu  mai  ia'u ;  aole  anei  oia  wale 
no,  o  ka  mea  i  eha  ia'u  ? 

3  Nolaila,  ua  palapala  aku  au  ia 
oukou  i  ua  mea  la,  o  ehaeha  aua- 
nei  au  i  ka  poe  e  pono  ke  koohau- 
oli  mai  ia'u  i  kuu  hele  ana'ku  ;  ua 
manao  lea  hoi  au  ia  oukou  a  pau, 
o  ko'u  olioli  ana,  o  ka  oukou  hoi 
ia  a  pau. 

4  No  ka  mea,  me  ke  kaumaha  nui, 
a  me  ka  eha  o  ka  naau,  ua  palapala 
aku  no  au  ia  oukou  me  na  waima- 
ka  he  nui ;  aole  no  ka  hoeha  aku  i 
ko  oukou  naau,  aka,  i  ike  oukou  i 
ka  nui  o  ko'u  aloha  ia  oukou. 

5  A  i  hooeha  mai  kekahi,  ma  ka 
hapa  wale  no  ka  hooeha  ana  mai 
ia'u  ;  i  hooili  ole  aku  ai  au  i  ka  he- 
wa  iluna  iho  o  oukou  a  pau. 

6  Ua  nui  keia  hoopai  ana  no  ua 
mea  la,  i  hooukuia'ku  e  ka  nui  o 
oukou. 

7  No  ia  mea,  he  pono  no  ke  kala 
ae  oukou  ia  ia,  me  ka  hooluolu  aku, 
malia  paha  o  nawaliwali  loa  auanei 
ua  mea  la  i  ke  kaumaha  nui. 

8  Nolaila,  ke  nonoi  aku  nei  au  ia 
oukou,  e  hoomaopopo  aku  i  ke  alo- 
ha  ia  ia. 

9  No  keia  mea  hoi,  ua  palapala 
aku  au,  i  ike  maopopo  ai  au  ia  ou- 
kou,  ina  paha  oukou  e  hoolohe 
mai  i  na  mea  a  pau. 

10  A  i  kala  aku  oukou  i  ka  mea  o 
kekahi,  owau  hoi  kekahi  e  kala  a- 
ku ;  no  ia  hoi,  ina  paha  au  i  kala 
aku  i  kekahi  mea,  no  oukou  i  kala 
aku  ai  au  ia  mea  ia  ia,  ma  Kristo : 

11  I  puni  ole  kakou  ia  Satana ;  no 
ka  mea,  ua  ike  kakou  i  na  manao 
ona. 

12  A  i  kuu  hele  ana  i  Teroa  no 
ka  euanelio  a  Kristo,  a  ua  weheia'e 
la  ka  puka  ia'u  e  ka  Haku, 

13  Aole  o'u  maha  ma  kuu  naau, 
i  ka  loaa  ole  ia'u  o  Tito  o  ko'u  hoa- 
hanau :  aka,  uwe  aku  la  au  ia  lakou, 
a  hele  aku  la  i  Makedonia. 

14  E  hoomaikaiia'ku  ke  Akua  na- 
na  makou  e  hoolanakila  mau  mai 
iloko  o  Kristo,  me  ka  hoolaha  aku  i 
ke  ala  o  kona  naauao  i  na  wahi  a 
pau,  ma  o  makou  nei. 

15  No  ka  mea,  he  mea  ala  makou 
no  Kristo  i  ke  Akua,  no  ka  poe  ola 
a  me  ka  poe  make. 

16  No  keia  poe,  he  mea  ala  make 
makou  e  make  ai ;  no  kela  poe  hoi, 
he  mea  ala  ola  e  ola'i :  owai  la  hoi 
ka  mea  e  pono  ia  ia  keia  mau  mea  ? 

17  No  ka  mea,  aole  makou  e  ano- 
ninoni  i  ka  olelo  a  ke  Akua,  e  like 
me  kekahi  poe  nui ;  aka,  ke  olelo 
nei  makou  i  ka  Kristo  me  ka  ma- 
nao  pono,  oiaio,  no  ke  Akua  mai, 
imua  hoi  o  ke  Akua. 

MOKUNA  III. 

UaoLaku  ka  nani  okaeuanelioa  Kristo  imua 
o  ke  kanawai  o  Mose. 

EHOOMAKA  hou  anei  makou 
e  hoomaikai  aku  ia  makou  iho  ? 
a  e  hemahema  anei  makou  e  like 
me  kekahi  poe  i  na  palapala  hoike 
ia  oukou,  a  i  na  palapala  hoike  mai 
o  oukou  mai  ? 


He  nani  ka  euanelio. 

2  O  oukou  no  ka  makou  palapala 
i  kakauia  maloko  o  ko  makou  na- 
au,  i  ikeia  a  i  heluheluia  e  na  kana- 
ka  a  pau. 

3  No  ka  mea,  ua  koike  akaka  ia,  o 
oukou  no  ka  Kristo  palapala  a  ma- 
kou  i  hana'i,  i  kakauia  aole  me  ka 
inika,  aka,  rae  ka  Uliaue  o  ke  Akua 
ola  ;  aole  maloko  o  na  papa  poha- 
ku,  aka,  maloko  o  na  papa  io  o  ka 
naau. 

4  Pela  ko  makou  mauao  niaopo- 
po  i  ke  Akua  ma  o  Kristo  la  : 

5  Aole  hoi  e  hiki  ia  makou  keka- 
hi  mea  ma  ko  makou  noonoo  ana, 
o  makou  wale ;  aka,  o  ke  Akua  no 
ko  makou  mea  e  hiki  ai. 

6  Oia  ka  i  hoomakaukau  ia  ma- 
kou  i  kahuna  no  ke  kauoha  hou, 
aole  ma  ke  kanawai,  aka,  ma  ka 
Uhane :  no  ka  mea,  ke  pepehi  mai 
nei  ke  kanawai,  a  ke  hoola  mai  nei 
ka  Uhane. 

7  Ina  paha  ua  nani  ka  oihana  no 
ka  make  i  kakauia  maloko  o  na 
pohaku  me  na  huaolelo,  i  hiki  ole 
i  na  mamo  a  Iseraela  ke  haka  po- 
no  aku  i  ka  maka  o  Mose,  no  ke 
alohi  o  kona  maka,  ka  mea  e  na- 
lowale  ana ; 

8  Aole  anei  e  oi  nui  aku  ka  nani 
o  ka  oihana  o  ka  Uhane  ? 

9  No  ka  mea,  ina  paha  he  nani  ko 
ka  oihana  hoohewa,  he  oiaio  no, 
ua  pakela  aku  ka  nani  o  ka  oihana 
hoapono. 

10  No  keia  mea,  aohe  nani  o  kela 
mea  i  hoonaniia  pela,  no  keia  pa- 
kela  nani. 

11  Ina  he  nani  ko  kela  mea  i  hoo- 
nalowaleia ;  oiaio,  he  nani  ko  ka 
mea  e  mau  loa  aku  ana. 

12  No  ia  hoi,  no  ka  loaa  aua  mai 
ia  makou  keia  manaolana,  he  olelo 
wiwo  ole  ka  makou : 

13  Aole  like  me  Mose  i  uhi  iho 
ai  i  kona  maka  i  ka  pale,  i  hiki  ole 
i  na  mamo  a  Iseraela  ke  nana  pono 
i  ka  hope  o  ua  mea  la  e  nalowale 
ana : 

14  Aka,  ua  hoopouliia  ko  lakou 
naau ;  no  ka  mea,  a  hiki  i  neia  ma- 
nawa,  i  ka  heluhelu  ana  i  ke  kauo- 
ha  kahiko,  ua  koe  no  ka  pale,  aole 
i  weheia ;  ua  pau  no  hoi  ia  mea  ia 
Kristo. 


MOKUNA  IV.  Pomaikai  na  haipule. 

15  A  i  neia  manawa,  i  ka  heluhe- 


lu  ana  i  ka  Mose,  e  kau  ana  no  ua 
pale  la  maluna  o  ko  lakou  naau. 

16  Aia  huli  mai  ia  i  ka  Haku, 
alaila  e  laweia  aku  no  ua  pale  la. 

17  A  o  ka  Haku,  oia  ka  Uhane  : 
a  ma  kahi  e  noho  ai  ka  Uhane  o 
ka  Haku,  ua  noa  ia  wahi. 

18  Aka,  me  ka  maka  i  uhi  ole  ia, 
ke  ike  aku  nei  makou  a  pau  i  ka 
nani  o  ka  Haku,  e  like  me  ke  aka 
raa  ke  aniani,  a  ua  hoano  hou  ia 
makou  ma  ka  like  ana  o  ua  aka  la, 
ma  ka  nani  e  mahuahua  ana,  e  ko 
ka  Haku  nona  ka  Uhane. 

MOKUNA  IV. 

Ua  pomaikai  na  haipule  iloko  o  na  hoinoia  : 
no  ka  nani  e  hiki  mai  ana  mahope. 

NO  ia  hoi,  no  ka  loaa  aua  mai  o 
keia  oihana  ia  makou  ma  ka 
lokomaikaiia  mai,  aole  o  makou 
manaka. 

2  Aka,  ua  kipaku  aku  makou  i  na 
mea  huna  e  hilahila  ai,  aole  makou 
i  hele  me  ka  maalea,  aole  hoi  i  ha- 
na  i  ka  olelo  a  ke  Akua  me  ka 
hoopunipuni ;  aka,  ma  ka  hoakaka 
ana'ku  i  ka  oiaio,  ke  hoike  nei  ma- 
kou  ia  makou  iho  i  na  naau  a  pau 
o  kanaka,  he  pono  imua  o  ke  Akua. 

3  A  i  uhiia  ka  makou  euanelio, 
ua  uhiia  oia  no  ka  poe  e  lilo  ana  i 
ka  make. 

4  Ma  o  lakou  la,  ua  hoomakapo 
mai  ko  keia  ao  akua  i  na  naau  o 
ka  poe  hoomaloka,  o  akaka  mai 
auanei  ia  lakou  ka  malamalama  o 
ka  euanelio  nani  a  Kristo ;  oia  ko 
ke  Akua  mea  like. 

5  No  ka  mea,  aole  makou  e  hai 
aku  ia  makou  iho,  aka,  ia  Kristo 
Iesu  i  ka  Haku ;  a  ia  makouiho he 
mau  kauwa  na  oukou  no  Iesu. 

6  No  ka  mea,  o  ke  Akua  nana  i 
kena  ka  malamalama  e  poha  mai 
noloko  mai  o  ka  pouli,  oia  ka  i 
hoomalamalama  mai  iloko  o  ko 
makou  naau,  i  malamalama  i  ikea 
ka  nani  o  ke  Akua  ma  ka  maka  o 
Iesu  Kristo. 

7  Ia  makou  no  keia  waiwai  iloko 
o  na  ipu  lepo,  i  ikea  ka  mana  nui, 
no  ke  Akua  ia,  aole  no  makou. 

8  Ua  hookeia  mai  makou  a  puni, 
aole  nae  i  pilikia ;  ua  lauwiliia  mai 
makou,  aole  hoi  i  pilihua. 

Ka  nani  e  hiki  mai.  II. 

9  Ua  hoomaauia  mai  makou. 
nae  i  haaleleia ;  ua  kulaina 
makou,  aole  hoi  i  make. 

10  E  lawe  mau  ana  makou  ma  ke 
kino  i  ka  make  ana  o  ka  Haku  o 


Hale  mau  loa  i  ka  lani. 


Iesu,  i  hoikeia  hoi  ke  ola  ana  o 
lesu  ma  ko  makou  kino. 

11  No  ka  mea,  o  makou  ka  poe  e 
ola  nei,  ua  haawi  mau  ia'ku  ma- 
kou  e  make  no  Iesu,  i  hoikeia  hoi 
ke  ola  ana  o  Iesu  ma  ko  makou 
kino  make. 

12  Nolaila,  ke  hooikaika  nei  ka 
make  iloko  o  makou,  a  o  ke  ola 
iloko  o  oukou. 

13  No  ka  ikaika  like  o  ko  makou 
manaoio,  me  ka  mea  i  palapalaia, 
Ua  manaoio  iho  la  au,  nolaila  au  i 
olelo  aku  ai ;  ke  manaoio  nei  no 
hoi  makou,  nolaila  makou  e  olelo 
aku  nei : 

14  Ke  ike  nei  makou,  o  ka  mea 
nana  i  hoala  mai  ka  Haku  o  Iesu, 
e  hoala  mai  no  hoi  oia  ia  makou 
ma  o  Iesu  la,  a  e  hoike  pu  ae  ia 
makou  me  oukou. 

15  No  ka  mea,  no  oukou  ia  mau 
mea  a  pan,  i  hoonui  ae  ka  loko- 
maikai  nui  i  ka  nani  o  ke  Akua, 
ma  ka  hoomaikai  ana'ku  o  na  mea 
he  nui. 

16  No  ia  mea,  aole  o  makou  ma- 
naka;  aka,  ina  paha  ua  nawaliwali 
iho  ko  makou  kino  mawaho,  ua 
hooikaika  mau  ia  no  nae  ko  loko, 
i  kela  la  i  keia  la. 

•  17  No  ka  mea,  o  ko  makou  hoino 
uuku  pokole  wale  ia  no,  ke  hana 
mai  nei  no  ia  i  ka  nani  nui  mau 
loa  no  makou  : 
18  I  ko  makou  manao  ole  ana  i 
na  mea  i  ike  maka  ia,  i  na  mea  no 
i  ike  maka  ole  ia :  no  ka  mea,  he 
pokole  na  mea  i  ike  maka  ia ;  aka, 
he  mau  loa  na  mea  i  ike  maka  ole 
ia. 

MOKUNA  V. 

No  ka  ikaika  o  Paulo  ma  e  malama  i  ka  pono 
o  ke  Akua  i  ka  wa  e  noho  nei  ;  a  me  ka 
hoolaulea  aku  ia  hai  ma  ka  euanelio. 

NO  ka  mea,  ua  ike  makou,  ina  i 
wawahiia  ko  makou  hale  ki- 
no  lepo,  o  ka  halelewa,  e  loaa  aua- 
nei  ia  makou  ka  hale  na  ke  Akua, 
he  hale  hana  ole  ia  e  na  lima,  ua 
mau  loa  iloko  o  ka  lani. 

aole      2  No  ka  mea,  ke  kenakeua  nei  no 
mai    makou  iloko  o  keia,  me  ka  make- 

make  nui  e  hookomoia'ku  iloko  o 

ko  makou  hale  i  ka  lani. 

3  Ina  paha  i  hookomoia  makou, 
aole  makou  e  ikeia  mai  he  hune. 

4  A  ke  kenakena  nei  makou  me 
ke  kaumaha  e  noho  ana  iloko  o  ua 
halelewa  nei :  aole  na  ka  make- 
make  e  hele  mawaho,  aka,  e  hoo- 
komoia  maloko,  i  aleia  ka  make  e 
ke  ola. 

5  O  ka  mea  nana  makou  e  hooi- 
kaika  mai  i  keia  mea,  o  ke  Akua 
ia,  oia  hoi  ka  i  haawi  mai  ia  ma- 
kou  i  ka  makana  mua  o  ka  Uhane. 

6  No  ia  hoi,  he  ikaika  mau  ko 


makou 
ka  ike 


makou,  no  ka  ike  iho,  i  ko  makou 
noho  ana  ma  ke  kino,  ua  mamao 
makou  i  ka  Haku. 

7  No  ka  mea,  ke  hele  nei 
ma  ka  manaoio,  aole  ma 
maka  ana. 

8  Ua  ikaika  no  makou,  a  ke  ake 
nei  no  hoi  e  noho  mamao  makou  i 
ke  kiuo,  a  e  noho  pu  me  ka  Haku. 

9  Nolaila,  ke  hooikaika  nei  makou 
i  oluolu  mai  ai  oia  ia  makou,  ke 
noho  pu  makou  a  ke  noho  mamao 
hoi. 

10  No  ka  mea,  e  hoikeia  auanei 
kakou  a  pau  imua  o  ka  noho  hoo- 
kolokolo  o  Kristo  ;  i  loaa  i  kela 
mea  i  keia  mea  na  mea  iloko  o  ke 
kino,  e  like  me  ka  mea  ana  i  ha- 
na'i,  ina  paha  he  maikai,  ina  paha 
he  hewa. 

11  No  ia  hoi,  i  ko  makou  ike  ana 
i  ka  mea  makau  a  ka  Haku,  ke 
hoohuli  aku  nei  makou  i  na  kana- 
ka ;  a  ua  ike  pono  ia  mai  makou  e 
keAkua;  a  ke  manao  nei  no  hoi 
au,  ua  ike  pono  ia  mai  makou  e  ko 
oukou  lunamanao. 

12  Aole  no  makou  e  hoomaikai 
hou  aku  ia  makou  iho  ia  oukou ; 
aka,  ke  haawi  aku  uei  makou  i  ka 
mea  e  kaena  ai  oukou  no  makou 
iho,  i  loaa  ia  oukou  ka  mea  e  hai 
aku  ai  i  ka  poe  kaena  i  ko  waho, 
aole  nae  i  ko  ka  naau. 

13  Ina  ua  oi  aku  ko  makou  ma- 
nao  ikaika,  no  ke  Akua  no  ia ;  ina 
ua  haahaa  iho  ko  makou  manao, 
no  oukou  hoi  ia. 

14  Ke  koi  ikaika  mai  nei  ke  aloha 


Ko  Paulo  ma 

o  Kvisto  ia  makou  ;  no  ka  mea,  ua 
akaka  i  ko  makou  manao,  ina  i 
make  kekahi  no  na  mea  a  pau,  ina 
ua  make  na  mea  a  pau. 

15  A  make  no  ia  no  na  mea  a  pau, 
i  ole  e  noho  bou  ai  ka  poe  e  ola 
ana  no  lakou  iho,  aka,  no  ka  meai 
make  a  i  ala  hou  mai  no  lakou. 

16  Nolaila,  aole  makou  e  ike  kou 
aku  i  kekahi  ma  ke  kino  :  ina  pa- 
ha  ua  ike  makou  ia  Kristo  ma  ke 
kino,  aole  makou  e  ike  hou  aku  ia 
ia  malaila. 

17  No  ia  mea,  ina  iloko  o  Kristo 
kekahi  kanaka,  he  mea  hou  oia ; 
ua  hala  aku  la  na  mea  kahiko  ;  aia 
hoi,  ua  ano  hou  ae  la  na  mea  a  pau. 

18  Na  ke  Akua  mai  no  na  mea  a 
pau,  nana  makou  i  hoolaulea  mai 
nonaiho  ma  o  Iesu  Kristo  la,  ahaa- 
wi  mai  hoi  na  makou  i  ka  oihanae 
hooiaulea  aku  ai. 

19  Peneia,  ke  hoolaulea  nei  ke 
Akua  i  ko  ke  ao  nei  nona  iho  ma  o 
Kristo  la,  aole  no  e  hoopili  ana  i  ko 
lakou  hewa  ia  lakou ;  a  ua  waiho 
mai  la  hoi  ia  makou  i  ka  olelo  e 
hoolaulea  aku  ai. 

20  No  ia  hoi,  he  mau  elele  makou 
no  Kristo,  ua  like  hoi  ke  Akua 
me  ka  mea  nonoi  aku  maomakou 
nei,  ke  noi  aku  nei  makou  no  Kris- 
to,  i  hoolauleaia  mai  oukou  i  ke 
Akua. 

21  No  ka  mea,  ua  hoolilo  mai  la 
oia  ia  ia,  ka  mea  hala  ole,  i  mohai- 
hala  no  kakou,  i  lilo  ai  kakou  i 
poe  pono  i  ke  Akna  ma  ona  la. 

MOKUNA  VI. 

Hoike  aku  o  Paulo  ma  i  ko  lakou  pono  ma  ke 
aloha  :  e  noho  kaawale  ka  poe  haipule. 

AO  makou  na  hoahana,  ke  noi 
aku  nei  hoi  makou,  mai  lawe 
makehewa  oukou  i  ka  lokomaikai 
o  ke  Akua. 

2  (No  ka  mea,  ke  i  mai  la  oia,  Ua 
hoolohe  aku  la  au  ia  oe  i  ka  mana- 
wa  i  maliuia'i,  a  ua  kokua  aku  la 
au  ia  oe  i  ka  la  e  ola'i ;  aia  hoi,  ano 
ka  manawa  e  maliuia  maiai;  aia 
hoi,  ano  ka  la  e  ola'i.) 

3  Aole  no  makou  e  hoohihia  aku 
i  kekahi,  o  olelo  ino  ia  mai  ka  oi- 
hana  kahuna. 

4  Aka,  ma  na  mea  a  pau  e  hoike 
ana  ia  makou  iho  i  poe  kahuna  no 


MOKUNA  VI.  nohoponoana. 

ke  Akua,  ma  ka  hoomanawanui, 
raa  ka  hoinoia  mai,  ma  ka  poino, 
ma  ka  piiikia, 

5  Ma  ka  hahauia,  ma  ka  paa  ana 
i  na  halepaahao,  ma  ka  haunaele, 
ma  ka  hooluhi  ana,  ma  ke  kiai  ana, 
ma  ka  hoopololi  ana, 

6  Ma  ka  maemae,  ma  ka  ike,  ma 
ke  ahonui,  ma  ka  lokomaikai,  ma 
ka  Uhane  Hemolele,  ma  ke  aloha 
hookamani  ole, 

7  Ma  ka  olelo  oiaio,  ma  ka  mana 
o  ke  Akua,  ma  ke  kahiko  o  ka  po- 
no  ma  ka  akau  a  mc  ka  hema, 

8  Ma  ka  mahaloia  mai  a  me  ka 
mahalo  ole  ia  mai,  maka  olelo  ino 
ia  mai,  a  me  ka  olelo  maikai  ia 
mai :  e  like  me  na  mea  hoopunipu- 
ni,  aka,  he  oiaio  nae ; 

9  Like  me  na  mea  ike  ole  ia,  a  ua 
kaulana  nae ;  like  me  ka  poe  e  ma- 
ke  ana,  aia  hoi,  ke  ola  nei  makou  ; 
like  me  na  mea  i  hahauia,  aole  nae 
i  make ; 

10  Like  me  nameakaumaha,  aka, 
e  olioli  mau  ana  ;  like  me  na  mea 
ilihune,  a  ua  waiwai  nae  na  meahe 
nui  ia  makou  ;  like  me  na  mea  ne- 
le  loa,  a  ua  loaa  no  nae  na  mea  a  pau. 

11  E  ko  Korineto,  ua  hamama  ae 
uei  ko  makou  waha  ia  oukou,  ua 
hooakeaia  ko  makou  naau. 

12  Aole  o  oukou  pilikia  iloko  o 
makou  ;  aka,  ua  pilikia  oukou  ilo- 
ko  o  ko  oukou  naau  iho. 

13  I  hooukuia  mai  au  ma  ka  mea 
like,  (ke  olelo  aku  neiau  ia  oukou 
me  he  mau  keiki  la,)  e  hooakeaia 
hoi  oukou. 

14  Mai  hoopili  ano  e  ia  oukou  me 
na  hoomaloka:  no  ka  mea,  heaha 
ke  kuikahi  ana  o  ka pono  me  ka  he-j 
wa?  pehea  lahoi  e  kohu  like  aika] 
malamalama  me  ka  pouli  ? 

15  Heaha  lioi  ka  manao  hookahi 
ana  o  Kristo  me  Beliala?  heaha 
hoi  ke  kuleana  o  ka  mea  manaoio 
me  ka  mea  hoomaloka  ? 

16  Pehea  hoi  e  ku  like  ai  ka  lua- 
kini  o  ke  Akua  me  ko  na  kii  ?  no 
ka  mea,  o  oukou  ka  luakini  o  ke 
Akua  ola ;  e  like  me  ka  ke  Akua  i 
olelo  mai  ai,  E  noho  pu  auanei  au 
me  lakou,  a  e  hele  puhoi;  owau 
ananei  ko  lakou  Akua,  a  o  lakou 
hoi  auanei  ko'u  poe  kanaka. 

17  Nolaila,  ke  i  mai  la  ka  Haku, 
E  puka  mai  oukou  mai  waena  mai 
o  lakou,  i  kaawale  oukou ;  mai 
hoopa  aku  hoi  i  ka  mea  haumia,  a 
e  hookipa  mai  au  ia  oukou. 

18  A  e  lilo  no  au  i  Makua  no  ou- 
kou,  a  e  lilo  mai  hoi  oukou  i  poe 
keikikane  a  i  poe  kaikamahine 
na'u,  wahi  a  ka  Haku  mana. 

MOKUNA  VII. 

No  ka  mihi  mai  ke  Akua  mai. 

NO  ia  hoi,  e  ka  poe  i  alohaia,  no 
ka  loaa  ana  mai  ia  kakou  o 
neia  mau  olelo  hoopomaikai,  e  hoo- 
maemae  kakou  ia  kakou  iho  i  na 
mea paumaele  a  pau  o  ke  kiuo  a  me 
ka  uhane,  e  hoopaa  ana  hoi  i  ka 
maikai  ma  ka  makau  i  ke  Akua. 

2  E  ike  mai  oukou  ia  makou ;  ao- 
le  makou  i  hana  ino  aku  i  kekahi, 
aole  hoi  makou  i  hookolohe  aku 
i  kekahi,  aole  no  hoi  makou  i  alu- 
nu  aku  i  ka  kekahi. 

3  Aole  au  e  olelo  aku  ia  mea  no 
ka  hoohewa  aku ;  no  ka  mea,  ua  i 
aku  la  au  mamua,  eia  oukou  iloko 
o  ko  makou  naau,  e  make  pu  a  e 
ola  pu  hoi. 

4  He  nui  ka  wiwo  ole  o  kuu  ole- 
lo  ana  aku  ia  oukou,  he  nui  hoi 
kuu  kaena  ana  no  oukou  :  ua  piha 
au  i  ka  oluolu,  ua  nui  loa  kuu  olioli 
iloko  o  ko  makou  popilikia  a  pau. 


mai  ke  Akua  mai. 

9  Ano,  ke  olioli  nei  au,  aole  i  ko 
oukou  hana  eha  ia,  aka,  i  hana  eha 
ia  oukou  e  mihi  ai ;  no  ka  mea,  ua 
hana  eha  ia  oukou  ma  ka  ke  Akua, 
i  loaa  ole  ia  oukou  ka  hewa  e  ma- 
kou. 

10  No  ka  mea,  o  ka  eha  ana  mai 
j  ke  Akua,  nplaila  mai  ka  niihi  ola 


e  mihi  ole  ia'i :  aka,  o  ka  eha  ana 


o  ko  ke  ao  nei,  oia  ka  mea  e  make 


5  No  ka  mea,  ia  makou  i  hele 
mai  ai  i  Makedonia,  aole  i  loaa  i  ko 
makou  kino  ka  maha  iki,  ua  pili- 
kia  makou  ma  na  aoao  a  pau  ;  ma- 
waho  he  hakaka,  maloko  he  ma- 
kau. 

6  Aka,  o  ke  Akua  nana  e  hooluo- 
lu  mai  i  ka  poe  haahaa,  oia  ka  i 
hooluolu  mai  ia  makou  i  ka  hele 
ana  mai  o  Tito  ; 

7  Aole  wale  no  i  kona  hele  ana 
mai ;  aka,  ika  olaolu  ana  ihooluo- 
luia'i  e  oukou,  i  ka  hai  ana  mai 
ia  makou  i  ko  oukou  iini  ana,  i  ko 
oukou  uwe  ana,  a  me  ko  oukou 
manao  ikaika  ia'u ;  nolaila,  ua  nui 
kuu  olioli. 

8  Nolaila,  aole  au  e  mihinei  i  kuu 
hana  eha  ana  ia  oukou  i  ka  palapa- 
la;  ua  mihi  no  nae  au  mamua  ;  no 
ka  mea,  ke  ike  nei  au,  he  pokole 
wale  no  ko  oukou  eha  i  ua  palapa- 
la  la. 

11  Aia  hoi,  o  ua  mea  la  a  oukou  i 
hana  eha  ia'i  ma  ka  ke  Akua,  he 
nui  ka  ikaika  i  hanaia  e  ia  iloko  o 
oukou,  oia,  he  hoakaka,  oia,  he 
huhu,  oia,  he  makau,  oia,  he  iini 
nui,  oia,  he  manao  ikaika,  oia,  he 
hoopai !  ma  na  mea  a  pau,  ua  hoi- 
ke  mai  oukou  ia  oukou  iho,  he  ha- 
la  ole  i  keia  mea. 

12  No  ia  hoi,  aole  au  i  palapala 
aku  ia  oukou  no  ka  mea  nana  ka 
hana  hewa  ana'ku,  aole  hoi  no  ka 
mea  i  hana  hewa  ia'ku,  aka,  i  aka- 
ka  ia  oukou  ko  makou  malama  ana 
'ku  ia  oukou  imua  o  ke  Akua. 

13  No  ia  mea,  ua  hooluoluia  mai 
makou  i  ko  oukou  oluolu  ana :  a 
ua  oi  aku  ko  makou  olioli  no  ka 
olioli  ana  o  Tito,  no  ka  mea,  ua 
hoomahaia  kona  naau  e  oukou  a 
pau. 


14  No  ia  mea,  ina  au  i  kaena  aku 
ia  ia  i  kekahi  mea  no  oukou,  aole 
o'u  hilahila ;  aka,  me  makou  i  olelo 
aku  ai  i  na  mea  a  pau  ia  oukou  ma 
ka  oiaio,  pela  hoi  ko  makou  kae- 
na  ana  imua  o  Tito,  ua  ikeia  he 
oiaio. 

15  A  ua  mahuahua  aku  kona  alo- 
ha  ia  oukou  i  kona  hoomanao  aua 
i  ka  hoolohe  o  oukou  a  pau,  i  ko 
oukou  hookipa  ana  ia  ia  me  ka  ma- 
kau  a  me  ka  haalulu. 

16  He  hauoli  ko'u,  no  ka  mea,  ke 
manao  pono  nei  auiaoukouma  na 
mea  a  pau. 

MOKUNA  VIII. 

Ua  hooikaika  akvi  Paulo  ia  lakou  e  manawalea 
i  ka  poe  haipule  ilihune. 

ENA  hoahanau,  ke  hoike  aku 
nei  makou  ia  oukou  i  kaloko- 
maikai  o  ke  Akua  i  haawiia  mai  i 
na  ekaleeia  o  Makedonia ; 
2  Ia  lakou  i  hoao  nui  ia  mai  ai  i  ka 
hoino,  mahuahua  iho  la  ko  lakou 


E  manawaleaaku 


MOKUNA  IX. 


me  ka  oluolu. 


olioli,  a  i  ko  lakou  ilihune  loa,  ma- 
huahua  iho  la  ko  lakou  manawa- 
lea  ana  aku. 

3  No  ka  mea,  ua  ike  maka  au,  e 
like  me  ko  lakou  lako,  a  nui  loa 
aku,  no  ko  lakou  makemake  iho, 

4  Koi  ikaika  mai  la  lakou  me  ke 
noi  mai  ia  makou,  na  makou  no  e 
malama  i  ka  haawina,  a  e  lawe  pu 
i  manawalea  na  ka  poe  haipule. 

5  Aole  nae  i  like  me  ko  makou 
manao,  aka,  haawi  e  aku  la  lakou 
mamua  ia  lakou  iho  no  ka  Haku,  a 
no  makou  hoi,  ma  ka  makemake  o 
ke  Akua. 

6  No  ia  mea,  ua  noi  aku  makou 
ia  Tito ;  e  like  me  kaua  i  hooma- 
ka'i,  pela  no  hoi  oia  e  hoopau  ai  i 
keia  haawina  mawaena  o  oukou. 

7  No  ia  hoi,  no  ko  oukou  mahua- 
hua  ana  i  na  mea  a  pau,  i  ka  ma- 
naoio,  i  ka  |_olelo,  i  ka  ike,  i  ka 
ikaika  a  pau,  a  me  ko  oukou  alo- 
ha  mai  ia  makou  ;  i  mahuahua  hoi 
oukou  i  keia  lokomaikai  ana'ku. 

8  Aole  au  e  olelo  aku  ma  ke  ka- 
uoha,  aka,  uo  ka  ikaika  o  kekahi 
poe,  a  e  hoao  hoi  i  ka  oiaio  o  ko 
oukou  aloha. 

9  No  ka  mea,  ua  ike  no  oukou  i 
ka  lokomaikai  o  ko  kakou  Haku  o 
Iesu  Kristo,  ua  waiwai  oia,  a  no 
oukou  i  lilo  mai  ai  ia  i  mea  ilihu- 
ne,  i  waiwai  ai  hoi  oukou  ma  kona 
ilihune. 

10  Ke  hai  aku  nei  au  i  kuu  ma- 
nao  i  keia  mea  ;  he  mea  pono  keia 
no  oukou  ka  poe  i  koomaka,  aole 
i  ka  hana  wale  no,  aka,  i  ka  make- 
make  hoi  i  kela  makahiki  mamua. 

11  Ano  hoi,  e  hooko  oukou  i  ka 
hana  ana  ia  mea ;  e  like  me  ko  ou- 
kou  manao  makemake,  pela  hoi  e 
hooko  ai  ma  ka  oukou  i  loaa  mai. 

12  No  ka  mea,  a  i  loaa  ka  manao 
makemake,  ua  maliuia  mai  ia  ma 
ka  mea  i  loaa  ia  ia,  aole  ma  ka  mea 
i  loaa  ole. 

13  Aole  o'u  makemake  e  mama 
na  mea  e  ae,  a  e  kaumaha  oukou  : 

14  Aka,  i  like,  i  neia  manawa  e 
kokua  aku  ko  oukou  waiwai  i  ko 
lakou  ilihune,  i  kokua  mai  hoi  ko 
lakou  waiwai  i  ko  oukou  ilihune,  i 
like  pu  : 

15  E  like  me  ka  mea  i  palapalaia, 

O  ka  mea  i  hoiliili  nui,  aohe  mea 
i  oi  aku  nana ;  a  o  ka  mea  i  hoiliili 
liilii,  aole  i  emi  kana. 

16  E  alohaia  ke  Akua  nana  i  haa- 
wi  mai  keia  manao  ikaika  iloko  o 
ka  naau  o  Tito  no  oukou. 

17  No  ka  mea,  ua  hoolohe  mai  la 
ia  i  ka  olelo  hooikaika ;  aka,  i  ka 
oi  ana  aku  o  kona  ikaika,  hele  aku 
la  ia  io  oukou  la  ma  kona  manao 
iho. 

18  A  ua  hoouna  pu  aku  la  makou 
me  ia  i  ka  hoahanau,  nona  ka  hoo- 
maikaiia  mai  ma  na  ekalesia  a  pau, 
no  ka  euanelio. 

19  Aole  keia  wale  no,  aka,  ua 
waeia  hoi  oia  e  na  ekalesiai  hoahe- 
le  no  makou  me  keia  haawina  i 
laweia  e  makou  no  ka  nani  o  ka 
Haku,  a  me  ka  hoike  ana'ku  i  ko 
oukou  lokomaikai. 

20  E  makaala'na  i  keia,  o  olelo 
ino  ia  mai  makou  e  kekahi  i  keia 
mea  nui  a  makou  e  malama  nei. 

21  E  hoomanao  e  ana  i  na  mea 
maikai,  aole  imua  o  ke  Akua  wale 
no,  imua  hoi  o  kanaka. 

22  A  ua  hoouna  pu  aku  la  makou 
i  ko  makou  hoahanau  me  lakou,  i 
ka  mea  a  makou  i  ike  pinepine  ai, 
ua  ikaika  i  na  mea  he  nui ;  ano,  ua 
nui  aku  kona  ikaika,  i  ka  nui  o  ko- 
na  manao  maopopo  ia  oukou. 

23  A  i  ninauia  mai  o  Tito,  o  kuu 
hoapili  ia  a  me  kuu  hoahana  no 
oukou ;  a  o  na  hoahanau  hoi  o  ma- 
kou,  o  lakou  ka  poe  elele  no  na 
ekalesia,  a  me  ka  nani  o  Kristo. 

24  Nolaila,  e  hoike  mai  ia  lakou, 
a  iinua  hoi  o  na  ekalesia  i  ka  oiaio 
o  ko  oukou  aloha,  a  me  ko  makou 
kaena  ana  no  oukou. 

MOKUNA  IX. 

No  ka  pono  e  manawalea  aku  me  ka  oluolu, 
aole  me  ka  minamina. 

AKA  hoi,  no  ka  manawalea  ana 
.  i  ka  poe  haipule,  he  mea  ha- 
na  wale  ka'u  ke  palapala  aku  ia 
oukou. 

2  No  ka  mea,  ke  ike  nei  au  i  ka 
makaukau  ana  o  ko  oukou  naau, 
oia  ka'u  i  kaena  aku  ai  no  oukou  i 
ko  Makeelonia,  ua  makaukau  no 
ko  Akaia  i  kela  makahiki  mamua ; 
a  o  ko  oukou  ikaika  ka  mea  i  ikai- 
ka  ai  na  mea  he  nui. 

3  Aka,  ua  hoouna  aku  au  i  na 
hoahanau,  o  make  hewa  paha  ko 
inakou  kaena  ana  i  keia  mea  no 
oukou ;  i  makaukau  hoi  oukou 
me  ka'u  i  olelo  aku  ai : 

4  Malia  paha  o  hilahila  auanei 
makou,  (aole  o  oukou  hoi  ka  ma- 
kou  e  i  aku  nei,)  i  keia  kaena  ikai- 
ka  ana,  ke  hele  pu  aku  nei  ko  Ma- 


kedonia  me  au,  a  loaa  oukou  aole 
i  makaukau. 

5  No  ia  mea,  he  pono  i  kuu  ma- 
nao  e  noi  aku  i  ua  mau  hoahanau 
la  e  hele  e  mamua  io  oukou  la  e 
hoomakaukau  i  kooukouhaawina 
i  olelo  e  ia  mamua,  i  makaukau  ai 
ua  mea  la,  me  he  haawina  la,  aole 
me  he  mea  ohiia  la. 

6  O  keia  hoi  ka'u,  O  ka  mea  lulu 
liilii,  e  hoiliili  liilii  no  ia;  a  o  ka 
mea  lulu  nui,  e  hoiliili  nui  no  hoi 
oia ; 

7  E  like  me  ka  manao  ana  o  kela 
mea  keia  mea  iloko  o  kona  naau, 
pela  ia  e  haawi  aku  ai,  aole  me  ka 
minamina,  aole  hoi  me  he  mea  lai 
auhauia;  no  ka  mea,  ke  aloha  mai 
nei  no  ke  Akua  i  ka  mea  nana  e 
haawi  oluolu  aku. 

8  A  e  hiki  no  i  ke  Akua  ke  hoo- 
nui  ae  i  na  mea  maikai  a  pau  ia 
oukou  ;  i  lako  mau  oukou  i  na  mea 
a  pau,  i  mahuahua  ka  oukou  hana 
maikai  ana  ma  na  mea  a  pau  : 

9  Me  ka  mea  i  palapalaia,  Ua 
hooleilei  aku  la  ia,  ua  haawi  aku  la 
na  ka  poe  ilihune :  e  mau  loa  ana 
kona  pono. 

10  A  o  ka  mea  nana  e  haawi  mai 
i  ka  hua  na  ka  mea  lulu,  a  me  ka 
ai  e  ai  ai,  e  haawi  mai  no  ia,  a  e 
hoonui  hoi  i  ka  oukou  hua  i  luluia, 
me  ka  hoomahuahua  i  na  hua  o 
ko  oukou  pono : 

11 1  lako  oukou  i  na  mea  a  pau,  i 
nui  ai  ko  oukou  lokomaikai,  oia 
ka  mea  e  hoomaikaiia'ku  ai  ke 
Akua  ma  o  makou  la. 

12  No  ka  mea,  o  ka  hana  ana  i  ke- 
ia  oihana  ka  mea  e  pau  ai  ka  nele 
o  ka  poe  haipule ;  aole  ia  wale  no, 
ka  mea  hoi  ia  e  mahuahua  ai  ka 
hoomaikai  nui  aku  i  ke  Akua; 

13  No  ka  ike  maopopo  ana  i  keia 
lokomaikai,  e  hoonani  aku  lakou  i 
ke  Akua  no  ko  oukou  hoaia  ana  e 

i  ka  mea  hookuli. 

hoolohe  i  ka  euanelio  a  Kristo,  a 
no  ka  lokomaikai  hoi  o  ka  makana 
ia  lakou,  a  i  na  niea  a  pau ; 

14  A  i  ka  lakou  pule  ana  no  ou~ 
kou,  me  ka  makemake  nui  ia  ou- 
kou  no  ka  lokomaikai  nui  o  ke 
Akua  maluna  o  oukou. 

15  E  alohaia'ku  ke  Akua  no  ko- 
na  makana  nui  aole  e  hiki  kehaiia 
'ku. 

MOKUNA  X. 

No  ka  mana  i  haawiia  mai  ia  Paulo,  e  hoopai 
ī  ka  poe  lunaolelo  wahahee. 

OWAU  iho,  o  Paulo,  ka  mea 
haahaa  i  ko'u  noho  ana  me 
oukou,  aka,  ma  kahi  e,  ua  aa  ko'u 
manao  ia  oukou,  ke  noi  aku  nei  au 
ia  oukou  ma  ke  akahai  a  me  ka 
oluolu  o  Kristo. 

2  Ke  noi  aku  nei  au,  i  aa  ole  ko'u 
naau  me  oukou,  e  like  me  ko'u 
manao  e  aa  aku  i  kekahipoe  ema- 
nao  mai  ana  iamakou,  uahelema- 
kou  mamuli  o  ke  kino. 

3  No  ka  mea,  ke  noho  nei  makou 
me  ke  kino,  aole  nae  makou  e 
kaua  aku  mamuli  o  ke  kino. 

4  (Aole  no  ke  ao  nei  na  mea  kaua 
o  ko  makou  kaua  ana ;  aka,  he 
ikaika  nae  i  ke  Akua  e  hoohiolo 
iho  al  i  na  pakaua  ;) 

5  E  hoohiolo  ana  hoi  i  na  manao, 
a  me  na  mea  kiekie  a  pau  e  hoo- 
kiekie  ana  ae,  e  ku  e  i  ka  naauao 
o  ke  Akua,  a  e  kai  pio  ana  i  na  ma- 
nao  a  pau  i  ka  hoolohe  aku  ia 
Kristo : 

6  Ua  makaukau  hoi  makou  e  hoo- 
pai  aku  i  ka  hookuli  a  pau,  aia  ku 
pono  mai  ko  oukou  hoolohe. 

7  Ke  nana  nei  anei  oukou  i  na 
mea  ma  ka  heleheleua?  A  i  ma- 
nao  kekahi  ia  ia  iho,  ua  lilo  ia  no 
Kristo,  he  pono  no  e  manao  hou 
ia  ia  iho,  me  ia  i  lilo  ai  no  Kristo, 
pela  no  hoi  makou  i  lilo  ai  no. 
Kristo. 

8  No  ka  mea,  ina  paha  wau  e  kae- 
na  nui  aku  i  ko  makou  mana  a  ke 
Akua  i  haawi  mai  ai  ia  makou  no 
ke  kukulu  paa,  aole  no  ka  luku  aku 
ia  oukou,  aole  no  au  e  hilahila: 

9  I  manao  ole  ia  mai  au  e  hoowe- 
liweli  aku  ana  ia  oukou  ma  na  pa- 
lapala. 

10  Ke  olelo  ae  la  lakou,  Ua  koi- 


Hoakaka  o  Paulo 

aole  ia  i  lawe  uku. 


koi  a  ua  ikaika  kaua  mau  palapala ; 
aka,  ua  palupalu  kona  kino  ma  ke 
kokoke,  a  o  kana  olelo  ana,  oia  ke 
hoowahawaliaia. 

11  O  ka  īnea  i  olelo  pela,  eiakana 
e  manao  pouo  ai ;  e  like  me  ka 
niakou  olelo  ana  ma  ka  palapala 
ma  kahi  e,  pela  io  no  auanei  ma- 
kou  e  hana  aku  ai  ma  ke  kokoke. 

12  Aole  makou  e  hiki  ke  hoopili 
aku,  aole  hoi  e  hoohalike  aku  ia 
niakou  iho  me  kekahi  poe  e  hoo- 
maikai  ana  ia  lakou  iho ;  no  ka 
inea,  i  ke  ana  ana  ia  lakou  iho  ma 
ko  lakou  iho,  a  i  ka  hoohalike  aua 
ia  lakou  iho  me  ko  lakou  ilio,  aole 
i  naauao  lakou. 

13  Aole  makou  e  kaena  i  na  mea 
i  ana  ole  ia,  aka,  e  like  me  ke  ana 
o  ka  niokuna  a  ke  Akua  i  haawi 
mai  ai,  e  hiki  aku  ana  io  oukou 
la. 

14  Aole  makou  i  hele  ma  o  aku  o 
ko  makou  mokuua  me  he  hiki  ole 
aku  io  oukou  la;  aka,  ua  hiki  aku 
hoi  makou  io  oukou  lame  ka  eua- 
nelio  a  Kristo. 

15  Aole  no  makou  e  kaena  aku  i 
na  mea  i  ana  ole  ia  maloko  o  r.a 
hana  a  hai ;  aka,  ke  manao  nei 
makou,  aia  mahuahuaae  ko  oukou 
manaoio,  e  hoonui  loa  ia'e  makou 
e  oukou  maloko  o  ko  makou  mo- 
kuna, 

16  I  hai  aku  ai  makou  i  ka  euane- 
lio  ma  o  aku  o  ko  oukou  wahi,  aole 
no  hoi  e  kaena  aku  i  na  meaihoo- 
makaukau  e  ia  mai  maloko  o  ko 
hai  mokuna. 

17  A  o  ka  mea  e  kaena  ana,  he 
pono  no  ia  e  kaena  i  ka  ka  Haku. 

18  No  ka  mea,  aole  i  aponoia  mai 
ka  mea  hoomaikai  ia  ia  iho,  aka,  o 
ka  mea  a  ka  Haku  i  hoomaikai  mai. 

MOKUNA  XI. 

Hoakaka  aku  o  Paulo  i  kamea  i  lawe  ole  ai 
oia  i  uku  nana.  No  ka  oi  o  kana  hana  imua 
o  ka  hai. 

KE  akenei  au,  ehoomanawanui 
iki  mai  oukou  ia'u,  i  kuu  na- 
aupo  ana;  oia  e  hoomanawanui 
mai  hoi  oukou  ia'u. 
2  Ke  minamina  nei  au  ia  oukou 
me  ka  minamina  o  ke  Akua,  no  ka 
mea,  ua  hoopalau  aku  la  au  ia  ou- 
kou  na  ke  kane  hookahi,  i  haawi 


aku  ai  ia  oukou  i  wahine  puupaa 
hala  oie  na  Kristo. 

3  Aka,  ke  makau  nei  au,  o  hoo- 
huliia'e  ko  oukou  naau  mai  ka  po- 
no  io  aku  o  Kristo,  e  like  me  ka 
nahesa  i  hoowalewale  aku  ai  ia  Eva 
i  kona  maalea. 

4  Ina  paha  e  hai  aku  ka  mea  i  he- 
le  mai  i  kekahi  Iesu  okoa,  aole  ka 
makou  i  hai  aku  ai,  a  i  loaa  ia  ou- 
kou  ka  uhane  okoa,  i  loaa  ole  ia 
oukou  mamua, aikaeuaneliookoa, 
a  oukou  i  lohe  ole  ai  mamua,  ina 
ua  pouo  no  oukou  ke  hoomana- 
wanui  aku. 

5  No  ka  mea,  ke  manao  nei  au, 
aole  au  i  emi  iki  mahope  o  ke  poo- 
kela  o  na  lunaolelo. 

6  Ina  pahahe  hawawa  ko'u  i  ka 
olelo,  aole  nae  i  ka  naauao ;  aka, 
ua  hoike  akaka  ia'ku  makou  iwae- 
na  o  oukou  ma  na  mea  a  pau. 

7  Ua  hana  hewaanei  au  i  ka  hoo- 
haahaa  ana  ia'u  iho,  i  hookiekieia'e 
oukou  ;  no  kahai  wale  aku  ana  a'u 
ia  oukou  i  ka  euanelio  a  ke  Akua 
me  ka  uku  ole  ia  mai  ? 

8  Ua  ohi  aku  la  au  i  ka  na  ekale- 
sia  e  ae  i  uku  na'u,  i  hookauwa  aku 
ai  au  na  oukou. 

9  A  i  kuu  noho  pu  ana  me  oukou 
anele,  aole  i  kaumaha  kekahi  ia'u : 
no  ka  mea,  o  na  hoahanau  mai  Ma- 
keelonia  mai  ua  hoolakolako  mai 
lakou  ia'u  i  kuu  mea  nele  :  ua  ma- 
lama  au  ia'u  iho  i  na  mea  a  pau  i 
kaumaha  ole  ai  oukou  ia'u,  a  pela 
aku  au  e  malama  iho  ai. 

10  Ma  kaoiaio  o  Kristo  iloko  o'u, 
aole  loa  e  okiia  keia  kaena  ana 
no'u  ma  na  aina  i  Akaia. 

11  No  ke  aha  ?  no  kuu  aloha  ole 
anei  ia  oukou  ?    O  ke  Akua  ke  ike. 

12  Aka,  o  ka'u  e  hana  nei,  o  ka'u 
ia  e  hana  hou  aku  ai,  i  hooki  ai  au 
i  ka  manawa  maopopo,  no  ka  poe 
imi  i  ka  manawa  maopopo  ;  i  ikea 
lakou  e  like  pu  me  makou  ma  ka 
mea  e  kaena  aku  ai  lakou. 

13  No  ka  mea,  o  ua  poe  la,  he  poe 
lunaolelo  wahahee  lakou,  he  poe 
lawehala  hoopunipuni,  e  hoano 
hou  ana  ia  lakou  iho  i  poe  lunaole- 
lo  na  Kristo. 

14  Aole  ia  he  mea  kupanaha;  no 
ka  mea,  ua  lioano  hou  ae  la  o  Sata- 

i  kana  hihio. 


na  ia  ia  iho  me  he  anela  la  o  ka 
malamalama. 

15  No  ia  hoi,  aole  ia  he  mea  ku- 
panaha  ke  ano  hou  ae  na  kahuna 
nona  e  like  me  na  kahuna  o  ka  po- 
no ;  a  e  like  auanei  ko  lakou  hope 
me  na  hana  a  lakou. 

16  Ke  olelo  aku  nei  hoi  au,  Mai 
manao  mai  kekahi  ia'u  he  naaupo ; 
ina  aole  pela,  e  launa  mai  hoi  ou- 
kou  ia'u  me  he  naaupo  la,  i  kaena 
iki  aku  ai  hoi  au. 

17  0  ka'u  e  olelo  aku  nei  i  keia 
kaena  ikaika  ana,  aole  au  e  olelo 
ma  ka  ka  Haku,  aka,  he  like  me  ka 
ka  naaupo. 

18  No  ia  mea,  no  ke  kaena  ana  o 
na  mea  he  nui  ma  ko  ke  kino, 
owau  hoi  kekahi  e  kaena  aku  nei. 

19  No  ka  mea,  o  oukou  ka  poe 
naauao,  ke  hoomanawanui  nei  ou- 
kou  i  ka  poe  naaupo  me  ka  oluolu. 

20  Ina  paha  e  hookauwaia  oukou 
e  kekahi,  ina  paha  i  ai  kekahi  i  ka 
oukou,  ina  paha  e  lawe  wale  keka- 
hi  i  ka  oukou,  ina  paha  e  hookiekie 
ae  kekahi,  ina  paha  e  pai  aku  keka- 
hi  ia  oukou  ma  ka  maka,  ke  hoo- 
manawanui  nei  hoi  oukou. 

21  Ke  olelo  nei  au  no  ka  hoino 
ana,  me  he  nawaliwali  ko  makou ; 
aka,  ma  ka  mea  e  maoi  aku  ai  ke- 
kahi,  (ke  oielo  naaupo  nei  au,)- 
owau  no  hoi  e  maoi  nei. 

22  HepoeHeberaaneilakou?  pe- 
la  no  hoi  au :  no  ka  Iseraela  anei 
lakou?  owaunohoi:  hemamoanei 
lakou  na  Aberahama?  pela  hoi  au. 

23  He  poe  kahuna  anei  lakou  na 
Kristo?  (ke  olelo  naaupo  nei  au,) 
owau  ke  oi  aku :  ua  pakela  aku  au 
ma  na  hooluhi  ana,  he  nui  aku  ko'u 
hahauia,  he  pinepine  aku  hoi  kuu 
paa  ana  i  na  nalepaahao,  he  nui  wa- 
le  hoi  kuu  make  ana. 

24  Elima  o'u  hahau  ana  e  ka  poe 
Iuelaio  i  na  kaula  he  kanakoluku- 
mamaiwa. 

25  Ekolu  o'u  hahau  ana  i  na  laau ; 
akahi  o'u  hailuku  ana  i  na  pokahu ; 
ekolu  o'u  make  ana  i  ka  moana: 
akahi  po  akahi  ao  o'u  iloko  o  ka 
hohonu. 

26  He  pinepine  kuu  hele  ana,  he 
pilikia  i  na  muliwai,  he  pilikia  hoi 
i  na  powa,  he  pilikia  i  o'u  hoaha- 

nauna  kanaka,  he  pilikia  i  kanaka 
e,  he  pilikia  iloko  o  ke  kulanakau- 
hale,  he  pilikia  hoi  ma  ka  waoakua, 
he  pilikia  i  ke  kai,  he  pilikia  hoi 
iwaena  o  na  hoahanau  hoopunipu- 
ni; 

27  I  ka  hana  kaumaha  a  me  ka 
luhi  loa,  i  ka  makaala  pinepine  ana, 
i  ka  pololi  a  me  ka  makewai  ana,  i 
ka  hookeai  pinepine  ana,  i  ke  anu 
a  me  ka  olohelohe. 

28  He  okoa  na  mea  mawaho,  ua 
kaumaha  loa  wau  i  kela  la  i  keia  la, 
i  ka  malama  nui  ana  i  na  ekalesia 
a  pau. 

29  Owai  la  ka  mea  palupalu,  aole 
hoi  au  kekahi  i  palupalu  ?  owai  la 
ka  mea  i  hoohihiaia,  aole  hoi  au  i 
aa? 

30  Ina  paha  e  pono  ia'u  ke  kaena 
aku,  e  kaena  aku  no  au  i  na  mea  o 
kuu  nawaliwali. 

31  O  ke  Akua,  o  ka  Makua  o  ko 
kakou  Haku  o  Iesu  Kristo,  o  ka 
mea  i  hoomaikai  mau  loa  ia,  ua  ike 
no  oia,  aole  o'u  hoopunipuni. 

32  Aia  ma  Damaseko,  ke  kiaaina 
o  ke  alii  o  Areta,  i  kiai  ai  i  ke  kula- 
nakauhale  o  ko  Damaseko  me  ka 
poe  koa,  e  manao  ana  e  hopu  mai 
ia'u: 

33  A  ma  ka  puka  makani  i  kuuia 
iho  ai  au  maloko  o  ka  hinai  mawa- 
ho  o  ka  pa  a  pakele  aku  la  au  i  ko- 
na  lima. 

MOKUNA  XII. 

Hoakaka  o  Paulo  i  kana  pono,  o  ka'ka  Haku 
no  kana  e  kaena  aku  ai. 

AOLE  paha  o'u  pono  ke  kaena 
.  aku  :  aka,  e  hiki  auanei  au  ma 
na  hihio  a  me  na  hoike  ana  mai  a 
ka  Haku. 

2  I  na  makahiki  mamua,  he  umi- 
kumamaha,  ua  ike  no  au  i  kekahi 
kauaka  no  Kristo,  iloko  o  ke  kino 
paha,  aole  au  i  ike,  iwaho  o  ke  kino 
paha,  aole  au  i  ike,  o  ke  Akua  ke 
ike ;  ua  laweia'ku  la  ua  mea  la  ilu- 
na  i  ke  kolu  o  ka  lani. 

3  O  ua  kanaka  la  ka'u  i  ike,  iloko 
o  ke  kino  paha,  iwaho  o  ke  kino  pa- 
ha,  aole  au  i  ike,  o  ke  Akua  ke  ike ; 

4  Ua  laweia'ku  oia  iluna  i  para- 
daiso,  a  lohe  ae  la  ia  i  na  huaolelo 
hiki  ole  ke  pane  ae,  aole  hoi  e  pono 
ke  ekemuia'ku  e  ke  kanaka. 


Ma  ka  Haku  e  kaena. 

5  No  ua  mea  la  ka'u  e  kaena  aku 
ai:  aole  no'u  iho  ka'u  e  kaena  ai, 
aka,  no  ko'u  mau  mea  palupalu. 

6  Ina  paka  i  ake  au  e  kaena  aku, 
aole  o'u  naaupo  ;  no  ka  mea,  e  hai 
aku  ana  au  i  ka  oiaio :  aka,  ke  oki 
nei  no  au,  o  manao  mai  paha  ke- 
kahi  ia'u  he  kiekie  maluna  o  kana 
i  ike  mai  ai  ia'u,  a  me  kana  i  lohe 
mai  ai  ia'u. 

7  O  hookiekie  paha  waunokanui 
o  na  mea  i  hoikeia  mai,  ua  haawiia 
mai  ia'u  he  mea  oioi  ma  kuu  io,  he 
elele  na  Satana  e  kui  mai  ai  ia'u,  o 
hookiekie  auanei  au. 

8  No  ia  mea,  ekolu  au  noi  ana 
aku  i  ka  Haku,  i  haalele  mai  ia 
mea  ia'u. 

9  I  mai  la  kela  ia'u,  Ua  lawa  kuu 
lokomaikai  nou :  no  ka  mea,  ma 
ka  nawaliwali  ka  hoomaopopo  ana 
o  ko'u  mana.  No  ia  hoi,  e  kaena 
aku  au  me  ka  oluolu  i  kuu  nawali- 
wali,  i  kau  mai  ai  ka  mana  o  Kris- 
to  maluna  iho  o'u. 

10  Nolaila,  he  oluolu  ko'u  i  ka  na- 
waliwali,  a  me  ka  hoinoia,  a  me  ka 
poino,  a  me  ka  hoomaauia,  a  me  ka 
pilikia  no  Kristo  :  no  ka  mea,  i  kuu 
nawaliwali  ana,  alaila  ua  ikaika 
au. 

11  Ua  lilo  au  i  naaupo  ma  ke  kae- 
na  ana ;  na  oukou  au  i  koi  mai :  no 
ka  mea,  he  pono  ko'u  e  hoomaikai- 
ia  mai  e  oukou  ;  aole  au  i  emi  iki 
mahope  o  na  lunaolelo  pookela,  he 
mea  ole  no  nae  au. 

12  He  oiaio,  ua  hanaia  na  oihana 
lunaolelo  iwaena  o  oukou  me  ka 
hoomanawanui,  me  na  hoailona, 
me  na  mea  kupanaha  a  me  na  hana 
mana. 

13  Mahea  ko  oukou  wahi  emi  ma- 
hope  o  na  ekalesia  e  ae,  ke  waiho 
ko  oukou  kaumaha  ole  ia'u  ?  E  ka- 
la  mai  oukou  ia'u  i  keia  mea  pono 
ole. 

14  Aia  hoi,  eia  ke  kolu  o  kuu  ma- 
kaukau  e  hele  aku  io  oukou  la  ;  ao- 
le  au  e  hookaumaha  ia  oukou  ;  no 
ka  mea,  o  oukou  ka'u  e  imi  nei, 
aole  ka  oukou :  aole  e  pono  no  na 
keiki  ke  hoahu  aku  na  na  makua, 
aka,  o  na  makua  na  na  keiki. 

15  A  ua  oluolu  au  kc  lilo  aku  a  c 
hooliloia  hoi  no  ko  oukou  uhane ; 

Aoia  ka  poe  hewa. 

ina  paha  me  ka  mahuahua  o  ko'u 
aloha  aku  ia  oukou,  pela  ka  emi 
ana  o  ko'u  alohaia  mai. 

16  A  oia  no  pela,  aole  no  oukou 
i  kaumahaia'u  :  aka,  ua  maaleaau, 
nolaila  ua  puni  oukou  ia'u. 

17  Ua  waiwai  anei  au  ia  oukou 
ma  kekahi  o  ka  poe  a'u  i  hoouna 
aku  ai  io  oukou  la  ? 

18  Noi  aku  la  au  ia  Tito,  a  hoou- 
na  pu  aku  la  au  me  ia  i  kekahi  hoa- 
hanau  :  ua  waiwai  anei  o  Tito  ia  ou- 
kou  ?  aole  anei  makou  i  hele  ma  ka 
manao  hookahi,  a  ma  ke  kapuwai 
hookahi  ? 

19  Eia  hoi,  ke  manao  nei  anei  ou- 
kou  e  hoakaka  .makou  ia  makou 
iho  ia  oukou?  E  na  mea  .aloha, 
ke  olelo  nei  makou  imua  o  ke 
Akua  ma  o  Kristo  la,  no  ka  hoo- 
kupaa  aku  ia  oukou  keia  mau  mea 
a  pau. 

20  No  ka  mea,  ke  makau  nei  au,  a 
i  kuu  hiki  aku,  e  ike  aku  paha  aua- 
nei  au  ia  oukou  aohe  like  me  kuu 
makemake,  a  e  ikea  mai  hoi  au  e 
oukou  aohe  like  ine  ko  oukou  ma- 
kemake  :  malia  paha  o  ikea  auanei 
ka  hakaka,  ka  ukiuki,ka  inaina,  ka 
hoopaapaa,  ke  aki,  ka  ohumu,  ka 
hoohaha,  a  me  ka  haunaele. 

21  Anoai  paha  o  hoohaahaa  iho 
no  hoi  kuu  Akua  ia'u  iwaena  o  ou- 
kou,  i  kuu  hiki  hou  ana'ku  ;  a  ka- 
nikau  iho  au  i  na  mea  he  nui  i  ha- 
na  hewa  e  mamua,  aole  hoi  i  mihi 
i  ka  haumia,  a  me  ka  moekolohe, 
a  me  ke  kuulala  a  lakou  i  hana'i. 

MOKUNA  XIII. 

Hooweliweli  aku  Paulo  i  ka  poe  hana  hewa 
ma  Korineto.  Hoomaikai  no  ia  i  na  hoaha- 
nau. 

IA  ke  kolu  o  kuu  hele  ana'ku 
io  oukou  la;  ma  ka  waha  o 
na  mea  ike  elua,  a  ekolu  paha  e 
hookupaaia'i  na  mea  a  pau. 

2  Ua  hai  e  aku  au  mamua,  ke  hai 
e  aku  nei  hoi  au,  e  like  me  au  e  no- 
ho  hou  ana  me  oukou  ;  aka,  ina 
kahi  e  ke  palapala  aku  nei  au  i  ka 
poe  i  hana  hewa  mamua,  a  me  na 
mea  e  ae  a  pau,  a  hiki  hou  aku  au, 
aole  au  e  minamina  ia  lakou. 

3  No  ka  mea,  ke  imi  nei  oukou  i 
ka  mea  e  akaka  ai  ka  Kristo  olelo 
ana  mai  ma  o'u  nei,  aole  ona  nawa- 

na  hoahanau. 


liwalima  o  oukou  la,  aka,  he  ikaika 
kona  iwaena  o  oukou. 

4  No  ka  mea,  ina  paha  i  kaulia'i 
oia  ma  ke  kea  no  ka  nawaliwali,  e 
ola  ana  no  hoi  ia  ma  ka  mana  o  ke 
Akua :  ua  nawaliwali  no  hoi  ma- 
kou  iloko  ona,  aka,  e  ola  ana  no 
hoi  makou  me  ia  ma  kamana  o  ke 
Akua  iwaena  o  oukou. 

5  E  hoao  oukou  ia  oukou  iho,  aia 
ma  ka  manaoio  paha  oukou  ;  e  hu- 
li  oukou  ia  oukou  iho  i  pono  :  ao- 
le  anei  oukou  i  ike  ia  oukou  iho, 
aia  no  Iesu  Kristo  iloko  o  oukou, 
ke  ahewa  ole  ia  oukou  ? 

6  Aka,  ke  manao  nei  au,  e  ike  aua- 
nei  oukou,  aole  niakou  e  ahewaia. 

7  A  ke  pule  aku  nei  au  i  ke  Akua 
i  ole  oukou  e  hana  hewa  iki ;  aole 
no  ka  ikeia  o  ko  makou  pono,  aka, 
e  hana  aku  oukou  i  ka  mea  maikai, 
ke  manaoia  mai  makou  he  pono  ole. 

8  No  ka  mea,  aole  e  pono  ia  ma- 
kou  ke  hana  i  kekahi  mea  ku  e  i 
ka  oiaio,  aka,  i  ka  mea  ku  pono  i 
ka  oiaio. 


9  Ke  hauoli  nei  makou  i  ko  ma- 
kou  nawaliwali,  a  i  ko  oukou  ikai- 
ka:  eia  hoi  ka  makou  e  pule  aku 
nei,  i  hemolele  oukou. 

10  No  ia  hoi,  ke  palapala  aku  nei 
au  ia  mau  mea  ma  kahi  e,  o  hoo- 
walania  aku  au  ke  hiki  aku  io  ou- 
kou  la,  e  like  me  ka  mana  a  ka 
Haku  i  haawi  mai  ai  no'u,  no  ka 
hookupaa,  aole  no  ka  luku  aku. 

11  Eia  ke  oki,  e  na  hoahanau,alo- 
ha  oukou ;  i  hemolele  oukou,  i  olu- 
olu  hoi,  i  hookahi  ko  oukou  ma- 
nao,  e  noho  oukou  mekekuikahi : 
a  o  ke  Akua  nona  ke  aloha  a  me 
ke  kuikahi  e  noho  pu  me  ou- 
kou. 

12  E  uwe  aku  kekahi  i  kekahi,  i 
ka  koni  hoano. 

13  Ke  uwe  aku  nei  na  haipule  a 
pau  ia  oukou. 

14  I  mau  aku  ka  lokomaikai  o 
ka  Haku  o  Iesu  Kristo,  me  ke  alo- 
ha  o  kc  Akua,  a  me  ka  launa  pu 
ana  o  ka  Uhane  Hemolele  me  ou- 
kou  a  pau.     Amene. 


O  KA  EPISETOLE 
A   PAULO   KA   LUNAOLELO   I  KO 

GALATIA. 


MOKUNA  1. 

Ua  ao  mai  la  o  Paulo  i  ko  Galatia  i  ko  lakou 
haalele  ana  i  ka  oiaio  o  ka  euanelio. 

OPAULO,  he  lunaolelo,  aole  na 
kanaka  mai,  aole  hoi  ma  ke 
kanaka,  aka,  ma  o  Iesu  Kristo  la,  a 
na  ke  Akua  ka  Makua  nana  ia  i 
hoala'e  mai  ka  make  mai ; 

2  O  ka  poe  hoahanau  no  hoi  me 
au,  na  na  ekalesia  o  Galatia : 

3  E  alohaia  oukou,  e  maluhia  hoi 
i  ke  Akua  ka  Makua,  a  i  ko  kakou 
Haku  ia  Iesu  Kristo, 

4  Nana  i  haawi  mai  ia  ia  iho  no 
ko  kakou  hala,  i  hoopakele  ae  oia 
ia  kakou  i  keia  ao  ino  nei,  e  like 
me  ka  makemake  o  ke  Akua,  ko 
kakou  Makua ; 

5  Oia  ka  hoonani  mau  loa  ia'ku. 
Amene. 

6  Ua  kahaha  iho  no  wau  i  ka  emoo- 

le  o  ko  oukou  haalele  ana  mai  i  ka 
mea  i  kono  aku  ia  oukou  iloko  o 
ka  euauelio  a  Kristo,  a  lilo  ika  eua- 
nelio  okoa : 

7  Aole  hoi  he  euanelio  okoa  ia ; 
aka,  ke  hoohihia  nei  kekahi  poe  ia 
oukou,  me  ka  manao  e  hookahuli 
i  ka  euanelio  a  Kristo. 

8  Ina  paha  o  makou,  a  he  anela 


paha  mai  ka  lani  mai.  e  hai  aku  i 
ka  euanelio  i  ku  e  i  ka  makou  i 


ane 
tkn 


hai  aku  ai  īa  oukou.  e  hoomamo- 
īnoia  oia. 

9  Me  ka  makou  iolelo  ai  niamua} 
pela  hoi  au  e  olelo  hou  aku  nei,  a  i 
hai  aku  kekahi  iaoukou  i  ka  olelo 
ku  e  i  ka  mea  a  oukou  ī  īoaa'i,  e 
hoomainoinoia  oia. , 


10  Ke  hoolaulea  nei  auei  au  ī  ka- 
naka,  a  i  ke  Akua  anei?  Ke  imi 
nei  anei  hoi  au  e  hoolealea  i  kana- 


Aole  ma  na  hana  MOKUNA  II. 

ka?  no  ka  mea,  a  i  hoolealea  akn 
au  i  kanaka,  aole  au  he  kauwa  na 
Kristo. 

11  Ke  hoike  aku  nei  au  iaoukou, 
e  ua  hoahanau,  o  ka  euauelio  a'u  i 
hai  aku  ai,  aole  ia  ma  ka  ke  kana 
ka. 

12  No  ka  mea,  aole  i  loaa  ia'u  ia 
ua  ke  kanaka  mai,  aole  hoi  au  i 
aoia  mai,  aka,  ma  ka  hoikeia  mai 
no  e  Iesu  Kristo. 

13  Ua  lohe  oukou  i  kuu  noho  aua 
mamua  ma  ko  ka  Iudaio  manao, 
he  nui  loa  kuu  hoomaau  ana'ku  i 
ka  ekalesia  o  kc  Akua,  me  ka  luku 
aku. 

14  Ua  oi  aku  au  ma  ko  ka  Iudaio 
manao,  mamua  o  ka  nui  o  ka  poe 
heahanauna  o'u,  a  he  nui  loa  ko'u 
ikaika  ma  na  mooolelo  a  o'u  mau 
kupuna. 

15  I  ka  manawa  i  manao  ai  ke 
Akua  nana  au  i  hookaawale  ae  mai 
ka  opu  mai  o  ko'u  makuwahine, 
a  koho  mai  la  ia'u  raa  kona  loko- 
maikai, 

16  E  hoike  mai  i  kana  Keiki  ia'u, 
i  hai  aku  ai  au  ia  ia  i  na  kanaka  e ; 
wikiwiki  iho  la  au,  aole  au  i  kuka 
me  ka  mea  io  a  me  ka  mea  ko- 
ko; 

17  Aole  hoi  au  i  pii  aku  i  Ierusa- 
lema,  i  ka  poe  lunaolelo  mamua 
o'u :  aka,  hele  aku  la  au  i  Arabia, 
a  hoi  hou  mai  la  i  Damaseko. 

18  A  hala  na  makahiki  ekolu,  pii 
aku  la  au  i  Ierusalema  e  ike  ia  Pe- 
tero,  a  noho  pu  iho  la  au  me  ia  i  na 
la  he  umikumamalima. 

19  O  Iakoho  hoi  ka  hoahauau  o 
ka  Haku  ka'u  i  ike,  aole  ka  lunao- 
lelo  e  ae. 

20  Aia  hoi,  imua  o  ke  Akua,  ao- 
le  o'u  hoopunipuui  i  na  mea  a'u  e 
palapala  aku  nei  ia  oukou. 

21  Ma  ia  hope  raai,  hele  aku  la  au 
i  na  moku  o  Suria  a  me  Kilikia  ; 

22  A  ua  ike  maka  ole  ia  au  e  na 
ekalcsja  o  Kristo  ma  Iudea. 

23  He  lohe  wale  no  ko  lakou,  O 
ka  meanana  kakou  i  hoomaau  mai 
mamua,  i  neia  manawa  ke  hai  aku 
la  ia  i  ka  manao  oiaio  ana  5  hoino 
ai  mamua. 

24  A  hoonani  aku  la  lakou  i  ke 
Akua  no'u. 


ka  hoapono. 
MOKUNA  II. 

No  ke  okipoepoe  ole  i  na  lahuikanaka e,  i  mea 
e  olai  ;  ua  kuee  o  Paulo  ia  Petero  ma,  i  ko 
lakou  launa  o!e  me  na  hoahanau  okipoe- 
poe  ole. 

AHALA  na  makahiki  he  umi- 
kumamaha,  pii  hou  aku  laau 
i  Ierusalema,  me  Barenaba,  a  lawe 
pu  aku  no  hoi  ia  Tito. 

2  Pii  aku  la  au  uo  ka  hoikeia  mai, 
a  hoakaka  aku  la  au  ia  lakou  i  ka 
euauelio  a'u  i  hai  aku  ai  i  ko  na  ai- 
na  e ;  aka,  hoakaka  malu  aku  la  au 
i  ka  poe  i  manao  maikai  ia'e,  ma- 
lia  o  holo  hewa  paha  uauei  au,  a 
ua  holo  hewa  paha  mamua. 

3  Aka,  o  Tito  ka  Helene  i  noho 
pu  me  au,  aole  ia  i  lilo  i  ke  koiia 
mai  e  okipoepoeia ; 

4  No  ka  poe  hoahanau  hoopuni- 
puui  i  hookipa  malu  ia,  ka  i  komo 
malu  mai  iloko  e  hoomakakiu  mai 
i  ko  kakou  luhi  ole  iloko  o  Kristo 
Iesu,  i  hooluhi  mai  ai  lakou  ia  ka- 
kou. 

5  Aole  makou  i  hoolohe  aku  ia 
lakou  me  ka  hoopili  aku  i  hookahi 
hora ;  i  mau  ai  ka  oiaio  o  ka  eua- 
nelio  me  oukou. 

6  Aka,  o  ka  poe  i  manao  maikai 
ia,  he  oia  paha,  he  mea  ole  ia  ia'u ; 
aole  ke  Akua  i  manao  mai  i  ko  ke 
kanaka  kino.  No  ka  mea,  aohe 
mea  hou  a  ka  poe  i  manao  maikai 
ia  i  haawi  mai  ai  ia'u. 

7  Aka,  a  ike  iho  la  lakou,  ua  haa- 
wiia  mai  ia'u  ka  euanelio  no  ka 
poe  i  okipoepoe  ole  ia,  e  like  me 
ia  i  haawiia  mai  ia  Petero  no  ka 
poe  i  okipoepoeia ; 

8  (No  ka  mea,  o  ka  mea  nana  i 
hooikaika  mai  ia  Petero  ma  ka  oi- 
hana  lunaolelo  no  ka  poe  i  okipoe- 
poeia,  oia  ka  i  hooikaika  mai  ia'u 
no  na  kanaka  e;) 

9  A  ike  mai  la  Iakobo  me  Kepa 
a  me  Ioane  i  manaoia  he  mau  kia, 
i  ka  maikai  i  haawiia  mai  ia'u,  haa- 
wi  mai  la  lakou  ia  maua  me  Bare- 
naba  i  na  lima  akau  e  hoolauna  pu 
ai;  i  hele  maua  i  ko  na  aina  e,  a  o 
lakou  i  ka  poe  okipoepoeia. 

10  I  manao  hoi  maua  i  ka  poe  ili- 
hune,  oia  hoi  ka'u  i  manao  nui  ai 
e  hana. 

11  A  hele  mai  la  Pctero  i  Anetio- 

O  ka  poe  paulele 


GALATIA. 


ia  Iesu  ke  ola. 


ka,  ku  e  aku  la  au  ia  ia  imua  o  ko- 
na  alo,  no  ka  mea,  ua  kewa  ia. 

12  No  ka  mea,  mamua  o  ka  hiki 
ana  mai  o  kekahi  poe  mai  o  Iako- 
bo  mai,  ua  ai  pu  iho  la  ia  me  ko  na 
aina  c ;  a  hiki  mai  la  lakou,  hoo- 
kaawale  ae  ia  oia  ia  īa  iho,  e  makau 
ana  i  ka  poe  i  okipoepoeia. 

13  A  hoomahui  pu  aku  la  ka  poe 
Iuelaio  e  ae  me  ia;  a  lilo  aku  la  o 
Barenaba  mamuli  o  ko  lakou  hoo- 
kamani  ana. 

11  A  ike  aku  la  au,  aole  i  ku  po- 
no  ko  lakou  hele  ana  ma  ka  oiaio 
o  ka  euanelio,  i  aku  la  au  ia  Petero 
imua  o  lakou  a  pau,  Ina  o  oe  he 
luelaio  e  noho  like  ana  me  ko  na 
aina  e,  aole  me  ka  poe  iuelaio,  pe- 
hea  la  kau  e  koi  aku  nei  i  ko  na  ai- 
na  e  e  noho  like  me  ko  ka  iuelaio  ? 

15  O  kakou  na  luelaio  maoli,  aole 
na  lawehala  o  ko  na  aina  e, 

16  Ke  ike  nei  kakou,  aole  e  hoa- 
ponoia  ke  kanaka  ma  na  hana  o 
ke  kanawai,  aka,  ma  ka  manaoio 
ia  Iesu  Kristo ;  o  kakou  hoi  keka- 
hi  i  manaoio  ia  Iesu  Kristo,  i  hoa- 
ponoia  mai  kakou  ma  ka  manaoio 
ia  Kristo,  aole  ma  na  hana  o  ke 
kanawai :  no  ka  mea,  aole  e  hoa- 
ponoia  mai  kekahi  kanaka  ma  na 
haua  o  ke  kanawai. 

17  Ina  paha  e  imi  kakou  e  hoapo- 
noia  mai  ma  o  Kristo  la,  a  ikea 
mai  kakou  he  poe  hewa,  ke  kumu 
anei  o  Kristo  no  ka  hewa  ?  Aole 
loa. 

18  No  ka  mea,  a  i  kukulu  hou  au 
i  na  mea  a'u  i  wawahi  ai,  ua  hoo- 
lilo  iho  la  au  ia'u  iho  i  lawehala. 

19  A  owau  nei  ma  ke  kanawai, 
ua  make  i  ke  kanawai,  i  ola  aku 
ai  au  i  ke  Akua. 

20  Ua  kau  pu  ia'ku  au  me  Kristo 
ma  ke  kea :  ua  ola  no  hoi  au,  aole 
nae  owau  iho,  aka,  e  ola  ana  o 
Kristo  iloko  o'u :  a  o  ke  ola  e  ola 
nei  au  iloko  o  ke  kino,  e  ola'ua  au 
ma  ka  manaoio  aku  i  ke  Keiki  a 
ke  Akua,  nana  au  i  aloha  mai,  a 
haawi  mai  la  ia  ia  iho  no'u. 

21  Aole  au  e  hoolilo  i  ka  loko- 
maikai  o  ke  Akua  i  mea  ole;  no 
ka  mea,  ina  ma  ke  kanawai  ka  po- 
no,  ina  ua  ano  ole  ko  Kristo  make 
ana. 

MOKUNA  III. 

O  ka  poe  paulele  ia  Iesu,  aole  i  ke  kanawai, 
ua  hoomaikai  pu  ia  lakou  me  Aberahama. 

ENA  Galatia  naaupo,  nawai  ou- 
kou  i  hoowalewale  mai  i  hoo- 
lohe  ole  ai  oukou  i  ka  oiaio,  imua 
o  ko  oukou  maka  ua  waihoia  o 
Iesu  Kristo  i  kaulia  ma  ke  kea 
iwaena  o  oukou  ? 

2  Eia  wale  no  ko'u  makemake  e 
hoikeia  mai  e  oukou  ;  Ma  na  hana 
o  ke  kanawai  anei  i  loaa'i  ia  oukou 
ka  Uhane,  a  ma  ka  hoolohe  aku  o 
ka  manaoio  anei  ? 

3  Pela  anei  ko  oukou  naaupo  ?  i 
hoomaka  iho  ai  oukou  ma  ko  ka 
Uhane,  a  ke  hooki  nei  anei  oukou 
ma  ko  ke  kino? 

4  Ua  make  hewa  anei  kela  mau 
mea  pilikia  i  hiki  mai  ai  io  oukou 
la?  ina  pela  ua  make  hewa  paha. 

5  No  ia  hoi,  o  ka  mea  i  haawi 
mai  i  ka  Uhane  no  oukou,  a  haua 
mai  hoi  i  na  hana  mana  iwaena  o 
oukou,  ma  na  hana  o  ke  kanawai 
auei  ia,  a  ma  ka  hoolohe  ana  o  ka 
manaoio  auei  ? 

6  E  like  me  Aberahama  i  maua- 
oio  ai  i  ke  Akua,  a  ua  hooliloia'e 
ia  i  pono  nona. 

7  No  ia  mea,  e  ike  oukou,  o  ka 
poe  ma  ka  manaoio,  o  lakou  ka 
poe  keiki  na  Aberahama. 

8  Ike  e  iho  la  ka  palapala  hemo- 
lele,  e  hoopono  ana  ke  Akua  i  na 
lahuikanaka  ma  ka  manaoio,  hai  e 
aku  la  ia  mamua  i  ka  euanelio  ia 
Aberahama,  Ma  ou  aku  la  e  hoo- 
pomaikaiia'i  na  lahuikanaka  a  pau. 

9  Nolaila  hoi,  o  na  mea  ma  ka 
manaoio,  ua  hoopomaikai  pu  ia 
lakou  me  Aberahama  ka  mea  ma- 
naoio. 

10  No  ka  mea,  o  ka  poe  a  pau  ma 
na  hana  o  ke  kanawai,  aia  no  lakou 
malalo  o  ka  hoahewaia;  penei  i 
palapalaia'i,  E  hoahewaia'ku  na 
mea  a  pau  i  hoomau  ole  e  hana  i 
na  mea  a  pau  i  kakauia  maloko  o 
ka  buke  o  ke  kanawai. 

11  Aka,  ua  akaka  keia,  aole  ke- 
kahi  e  hoaponoia  imua  o  ke  Akua 
ma  ke  kanawai :  no  ka  mea,  O  ka 
mea  i  pono,  e  ola  ia  ma  ka  mana- 
oio. 

12  A  o  ke  kanawai,  aole  ia  ma  ka 


Ma  ka  manaoio  ke  ola,         MOKUNA  IV. 


aole  rua  ke  kanawaL 


manaoio :  aka,  o  ke  kanaka  e  kana 
ana  ia  mau  mea,  e  ola  ia  ilaila. 

13  Ua  koola  ae  la  o  Kristo  ia  ka- 
kou  mai  ka  hoahewaia  e  ke  kaua- 
wai,  i  kona  lilo  ana  i  ka  hoahewa- 
ia  no  kakou :  no  ka  mea,  ua  pala- 
palaia,  Ua  hoahewaia  ua  mea  a  pau 
i  kauia  maluna  o  ka  laau  : 

14  I  kau  mai  ai  ka  hoopomaikaiia 
o  Aberahama  maluua  o  ko  na  aina 
e  ma  o  Iesu  Kristo  la :  i  loaa  mai 
ai  ia  kakou  ma  ka  manaoio  ka  mea 
i  oleloia  mai,o  ka  Uhane. 

15  E  na  hoahanau,  ke  olelo  aku 
nei  au  ma  ka  ke  kanaka;  Ina  i 
hoopaaia  ka  berita  a  kanaka  wale 
no,  aole  kekahi  e  hoole  ia  mea, 
aole  hoi  e  hana  hou. 

16  A  ua  haiia  mai  no  na  olelo 
ia  Aberahama  a  me  kana  mamo. 
Aole  ia  i  olelo  mai  no  na  mamo  he 
nui ;  aka,  no  ka  mea  hookahi,  No 
kau  mamo,  oia  hoi  o  Kristo. 

17  O  keia  ka'u  e  olelo  aku  nei,  o 
ka  berita  i  hoopaa  e  ia  mamua  e 
ke  Akua  no  Kristo,  aole  e  hiki  i  ke 
kanawai  i  kauia  mahope  mai  o  na 
haneri  makahiki  eha  a  me  kanako- 
lu  ke  hoole  aku,  i  haule  ai  ka  olelo. 

18  A  ina  ma  ke  kanawai  ka  hooili 
ana,  aole  no  ia  ma  ka  olelo :  aka, 
na  ke  Akua  ia  i  haawi  wale  mai  ia 
Aberahama  ma  ka  olelo. 

19  I  meaha  hoi  ke  kanawai?  Ua 
kauia  mai  ia  no  na  hala,  a  hiki  mai 
ka  mamo  nona  ka  olelo ;  a  ua  hoo- 
lahaia'e  la  ia  e  ua  anela  ma  ka  lima 
o  ka  mea  uwao. 

20  A  o  ka  mea  uwao,  aole  ia  no 
ka  mea  hookahi ;  aka,  o  ke  Akua, 
hookahi  no  ia. 

21  Ua  ku  e  no  anei  ke  kauawai  i 
na  olelo  a  ke  Akua?  Aoleloa:no 
ka  mea,  ina  i  haawiia  mai  ke  kana- 
wai  e  hiki  ia  ia  ke  hoola,  ina  no  ma 
ke  kanawai  ka  pono. 

22  Aka,  ua  papapau  pu  na  mea  a 
pau  i  ka  palapala  hemolele  malalo 
o  ka  hewa,  i  haawiia  mai  ai  ka  ole- 
lo  ma  ka  manaoio  ia  Iesu  Kristo 
na  ka  poe  manaoio  aku. 

23  A  mamua  o  ka  hiki  ana  mai  o 
ka  manaoio,  ua  hoopaaia  kakou 
malalo  o  ke  kanawai,  ua  pio  hoi  a 
hiki  i  ka  manawa  e  hoakakaia  mai 
ai  ka  manaoio. 


24  Nolaila,  ua  lilo  ae  la  ke  kana- 
wai  i  kumualakai  no  kakou  io 
Kristo  la,  i  hoaponoia  īnai  ai  kakeu 
ma  ka  manaoio. 

25  Aka,  i  ka  hiki  ana  mai  o  ka 
manaoio,  aole  e  noho  hou  kakou 
malalo  o  ke  kumualakai. 

26  No  ka  mea,  he  poe  keiki  ou- 
kou  a  pau  na  ke  Akua  ma  ka  ma- 
naoio  ia  Kristo  Iesu. 

27  No  ka  mea,  o  na  mea  a  pau  o 
oukou  i  bapetisoia  iioko  o  Kristo, 
ua  aahu  iho  oukou  ia  Kristo. 

28  Aole  he  Iudaio,  aole  hoi  he 
Helene,  aole  he  mea  paa,  aole  hoi 
he  mea  paa  ole,  aole  he  kane,  aole 
hoi  he  wahine ;  no  ka  mea,  hoo- 
kahi  no  oukou  a  pau  iloko  o  Kris- 
to  Iesu. 

29  Ina  paha  nO  Kristo  oukou, 
alaila  he  poe  mamo  oukou  na  Abe- 
rahama,  a  me  na  hooilina  hoi  ma- 
īnuli  o  ka  olelo  hoopomaikai. 

MOKUNA  IV. 

O  ka  poe  manaoio,  ua  hoopakeleia'ku  lakou  i 
ke  kanawai,  a  ua  lilo  i  poe  keiki  na  Abera- 
liama. 

KE  olelo  aku  nei  hoi  au,  o  ka 
hooilina  i  kona  wa  opiopio, 
aole  he  auo  e  kona  i  ko  ke  kauwa, 
aka,  nona  ka  waiwai  a  pau  ; 

2  Aia  no  ia  malalo  o  na  kumu  a 
me  na  kahu,  a  hiki  i  ka  manawa  i 
hoikeia  mai  ai  e  ka  makua. 

3  Pela  no  kakou  i  ko  kakou  wa 
kamalii,  ua  hooluhiia  e  na  oihana 
mua  o  ke  ao  nei. 

4  Aka,  i  ka  hiki  ana  mai  o  ka  ma- 
nawa  maopopo,  hoouna  mai  la  ke 
Akua  i  kana  Keiki,  a  ka  wahine  i 
hanau  ai,  i  hanau  malalo  o  ke  ka- 
nawai. 

5  E  hoopakele  ae  i  ka  poe  malalo 
o  ke  kanawai,  i  hookamaia  mai  ai 
kakou  he  poe  keiki. 

6  No  ka  mea,  no  ko  oukou  keiki 
ana,  ua  hoouna  mai  la  ke  Akua  i 
ka  Uhane  o  kaua  Keiki  iloko  o  ko 
oukou  mau  naau,  e  kahea  ana,  E 
Aba,  ka  Makua. 

7  No  ia  mea,  aole  he  kauwa  luhi 
oe  ma  ia  hope  aku,  aka,  he  keiki 
no ;  ina  he  keiki,  he  hooilina 
no  hoi  na  ke  Akua  ma  o  Kristo 
la. 

8  Aka,  i  ka  manawa  i  ike  ole  ai 

oukou  i  ke  Akua,  hookauwa  aku  la 
oukou  na  na  akua  oiaio  ole. 

9  Ano  hoi,  ua  ike  oukou  i  ke 
Akua,  be  oiaio  ua  ikeia  mai  e  ke 
Akua,  pehea  la  hoi  oukou  i  huli 
hou  aku  ai  i  na  oihana  mua  palu- 
palu  ilihuue,  i  na  mea  a  oukou  i  ma- 
kemake  hou  ai  ehookauwa  aku  na 
lakou  ? 

10  Ke  malama  nei  oukou  i  na  la, 
a  me  na  mahina,  i  na  mauawa  a  me 
na  makahiki. 

11  Ua  hopohopo  wau  ia  oukou,  o 
make  hewa  paha  kuu  hooluhi  aua 
no  oukou. 

12  E  na  hoahanau,  ke  nonoi  aku 
nei  au  ia  oukou,  i  like  oukou  me 
au,  no  ka  mea,  ua  like  hoi  au  me 
oukou :  aole  no  oukou  i  hana  ino 
iki  mai  ia'u. 

13  Ua  ike  no  oukou  me  ka  palu- 
palu  o  ke  kino  i  hai  aku  ai  au  i  ka 
euanelio  ia  oukou  i  kinohou. 

14  Aole  no  oukou  i  hoowahawa- 
ha  mai  i  ka  ino  o  kuu  kino,  aole 
hoi  oukou  i  hoopailua  inai;  aka, 
ua  hookipa  mai  no  oukou  ia'u  me 
he  anela  la  no  ke  Akua,  me  Kristo 
Iesu  hoi. 

15  Heaha  la  hoi  ko  oukou  pomai- 
kai  ana?  No  ka  mea,  ke  hoike 
maka  aku  nei  au  no  oukou,  iua  he 
mea  hiki  ia,  ina  uapoalo  ae  oukou 
i  ko  oukou  mau  maka  a  haawi  mai 
ia'u. 

16  Ua  lilo  anei  au  i  enemi  no  ou- 
kou,  i  kuu  hai  ana'ku  i  ka  oiaio  ia 
oukou  ? 

17  Ua  hu  mai  ko  lakou  aloha  ia 
oukou,  aole  nae  ma  ka  pono  :  ke 
ake  nei  lakou  e  hookaawale  ia  ou- 
kou,  i  hu  mai  ko  oukou  aloha  ia 
lakou. 

18  Aka,  he  mea  pono  no  ke  hu  ae 
a  mau  mai  ke  aloha  i  ka  mea  mai- 
kai,  aole  i  ka  wa  wale  no  e  noho  ai 
au  me  oukou. 

19  E  kuu  mau  keiki  liilii,  ka  poe 
a'u  e  haakohi  nei  e  hoohanau  hou 
aku,  a  loaa  mai  o  Kristo  iloko  o 
oukou, 

20  Ke  ake  nei  au  e  ike  ia  oukou  i 
neia  manawa,  a  e  hoololi  ae  i  kuu 
leo ;  no  ka  mea,  ke  haohao  nui  nei 
au  ia  oukou. 

21  E  hai  mai  oukou  ia'u,  e  ka  poe 

GALATIA.  i  keiki  na  Aberahama. 

i  makemake  e  noho  malalo  o  ke  ka- 
nawai,  aole  anei  oukou  i  lohe  i  ke 
kanawai  ? 

22  No  ka  mea,  ua  palapalaia,  Elua 
a  Aberahama  keikikane ;  hookahi 
na  ke  kauwawahine,  hookahi  hoi 
na  ka  hakuwahine. 

23  O  ka  mea  na  kekauwawahine, 
ua  hanau  ia  ma  ko  ke  kino ;  aka, 
o  ka  mea  na  ka  hakuwahine,  ma  ka 
olelo  hoopomaikai  mai  oia. 

24  O  keia  mau  mea,  he  hoailona 
ia ;  o  laua  no  na  kauoha  elua ;  o 
kekahi  nae  no  ke  kuahiwino  Sinai 
mai,  e  hanau  ana  i  na  keikikauwa, 
oia  o  Hagara. 

25  No  ka  mea,  o  ua  Hagara  laoia 
ke  kuahiwi  o  Sinai  i  Arabia ;  ua 
] ike  hoi  ia  me  Ierusalema i  neia ma- 
uawa,  a  e  hooluhi  ana  oia  me  kana 
poe  keiki. 

26  Aka,  o  ka  Ierusalema  maluna 
ka  hakuwahine,  oia  ka  makuwahi- 
ne  o  kakou  a  pau. 

27  No  ka  mea,  ua  palapalaia,  E 
olioli  oe,  e  ka  mea  pa,  i  hanau  ole 
i  keiki ;  e  pohaaku  me  kahea  nui, 
e  ka  mea  i  hanau  keiki  ole;  no  ka 
mea,  he  nui  na  keiki  a  ka  mea  i 
haaleleia,  he  hapa  ka  ka  meakane. 

23  E  na  hoahanau,  he  poe  keiki 
no  hoi  kakou  ma  ka  olelo  hoopo- 
maikai  mai  e  like  me  Isaaka. 

29  E  like  mamua,  hoomaau  aku 
la  ka  mea  i  hauau  ma  ke  kino  i  ka 
mea  i  hanau  ma  ka  Uhane,  pela  no 
hoi  i  neia  manawa. 

30  Aka,  heaha  ka  ka  palapala 
hemolele  i  i  mai  ai  ?  E  hookuke 
aku  oe  i  ua  kauwawahine  la  a  me 
kana  keiki ;  no  ka  mea,  aole  e  hoo- 
ili  pu  ia'ku  ka  waiwai  i  ke  keiki  a 
ke  kauwawahine  me  ke  keiki  a  ka 
hakuwahine. 

31  Nolaila,  e  na  hoahanau,  aole 
he  poe  keiki  kakou  na  ke  kauwa- 
wahine,  na  ka  hakuwahine  no. 

MOKUNA   V. 

Ua  kauoha  aku  no  iaia  lakou,  e  kupaamaka 
mea  luhi  ole,  aole  hoi  c  malama  i  ke  okipoe- 
poe.  19  Na  hana  o  ke  kino  a  me  na  hua  o 
ka  Uhane. 


N 


0  ia  mea,  e  kupaa  oukou  ilo- 


mai  ai  ia  kakou,  aole  hoi  e  paa  hou 
oukou  malalo  o  ka  auamo  hooluhi. 


Aole  ke  okipoepoe 

2  Eia  hoi,  wau  o  Paulo  ke  i  aku 
nei  ia  oukou  ;  a  i  okipoepoeia  ou- 
kou,  aole  oukou  e  pouo  ia  Kristo. 

3  Ke  hoike  Iiou  aku  nei  au  i  kela 
mea  i  keia  mea  i  okipoepoeia,  he 
aie  kana  e  malama  aku  ai  i  ke  ka- 
nawai  a  pau. 

4  Oukou  ka  poe  e  aponoia  ma  ke 
kanawai,  ua  hookaawaleia  oukou 
mai  o  Kristo  aku  la ;  ua  haule  iho 
oukou  mai  ka  lokomaikai  aku. 

5  Aka,  ma  ka  Uhane  makou  e 
kali  nei  i  ka  pono  e  lana  ai  ka  naau 
ma  ka  manaoio. 

6  No  ka  mea,  iloko  o  Kristo  Iesu, 
aole  ke  okipoepoe  ka  mea  e  pono 
ai,  aole  hoi  ke  okipoepoe  ole ;  aka, 
o  ka  īnanaoio  e  hana  ana  ma  ke 
aloha. 

7  Ua  holo  pono  oukou ;  nawai 
la  oukou  i  keakea,  i  hoolohe  ole  ai 
oukou  i  ka  oiaio  ? 

8  O  ka  mea  naua  oukou  i  kahea 
aku,  aole  nona  mai  ia  manao. 

9  O  kahi  mea  hu  he  uuku,  ke 
hoohu  ae  la  ia  i  ka  popopalaoa  a 
pau. 

10  Ua  maopopo  kuu  manao  ia 
oukou  ma  ka  Haku,  aole  oukou  e 
manao  ma  ka  mea  ku  e  :  aka,  o  ka 
mea  nana  oukou  i  hoopilikia  aku, 
e  ukuia'na  oia. 

11  E  na  hoahanau,  ina  paha  wau 
e  kauoha  aku  i  ke  okipoepoe,  no 
ke  aha  la  wau  e  hoomaauia  mai 
nei  ?  Ua  pau  nae  ka  hihia  o  ke  kea 
ilaila. 

12  He  pono  i  kuu  manao  i  hoo- 
kiia'e  ka  poe  hookahuli  ia  oukou. 

13  E  na  hoahanau,  ua  heaia  ou- 
kou  ma  ka  luhi  ole ;  mai  hoolilo 
nae  oukou  i  ua  luhi  ole  la  i  mea  no 
ke  kino,  aka,  ma  ke  aloha  e  mala- 
ma  aku  kekahi  i  kekaki. 

14  No  ka  mea,  ua  malamaia  ke 
kanawai  a  pau  ma  ke  kauoha  hoo- 
kahi,  oia  hoi  keia,  E  aloha  aku  oe 
i  kou  hoalauna  e  like  me  oe  iho. 

15  Aka,  ina  e  akiaki  oukou  me 
ka  hoopau  i  kekahi  i  kekahi ;  e  ao 
o  pau  auanei  oukou  i  kekahi  i  ke- 
kahi. 

16  Ke  olelo  aku  nei  hoi  au,  e  ha- 
ele  oukou  ma  ko  ka  Uhane,  aole  e 
hooko  oukou  i  ke  kuko  hewa  o  ke 
kino. 


MOKUNA  VI.  ka  mea  e  pono  ai. 

17  No  ka  mea,  ua  ku  e  ke  kuko 
o  ke  kiuo  i  ko  ka  Uhane,  ao  koka 
Uhane  i  ko  ke  kino ;  a  ua  ku  e  ia 
mau  mea  i  kekahi  i  kekahi,  i  hiki 
ole  ai  ia  oukou  ke  hana  i  na  mea  a 
oukou  i  makemake  ai. 

18  A  ialakaiia  oukou  e  kaUhane, 
aole  no  oukou  malalo  o  ke  kana- 
wai. 

19  A  ua  akaka  ae  la  na  hana  o 
ke  kiuo ;  oia  ka  moe  kolohe,  ka 
hookamakama,  ka  hoohaumia,  ka 
makaleho, 

20  Ka  hoomana  kii,  ka  hoopiopio, 
ka  iuaina,  kahakaka,  ka  ukiuki,  ka 
huhu,  ka  hoopaapaa,  ka  mokuaha- 
na,  ka  mauao  ku  e, 

21  Ka  huahuwa,  ka  pepehi  kana- 
ka,  ka  ona  ana,  ka  uhauha  ana,  a 
me  na  mea  like ;  na  mea  a'u  e  hai 
e  aku  nei  ia  oukou,  me  a'u  i  hai  e 
aku  ai  mamua,  o  ka  poe  e  hana  i 
ua  mau  mea  la,  aole  e  hooiliia  no 
lakou  ke  aupuni  o  ke  Akua. 

22  Aka,  o  ka  hua  na  ka  Uhane^ 
oia  ke  aloha,  ka  olioli,  ke  kuikahi, 
ke  ahonui,  ka  lokomaikai,  ka  mai- 
kai,  ka  manaoio, 

23  Ke  akahai,  ka  pakiko ;  aohe 
kanawai  papa  mai  ia  mau  mea. 

24  A  o  ka  poe  no  Kristo,  ua  kau 
aku  lakou  i  ko  ke  kino,  me  na  ma- 
nao  hewa,  a  me  na  kuko  hewa  ma 
ke  kea. 

25  A  i  noho  kakou  ma  ko  ka 
Uhane,  e  hele  hoi  kakou  ma  ko  ka 
Uhane. 

26  Mai  mauao  kiekie  kakou,  me" 
ka  hoonaukiuki  aku  i  kekahi  i  ke- 
kahi,  a  me  ka  huahuwa  i  kekahi  i 
kekahi. 

MOKUNA  VI. 

Hooikaika  aku  oia  ia  lakou,  e  launa  pu  ke- 
kahi  īne  kekahi,  e  malama  i  na  kumu  a  la- 
kou,  a  e  hana  mau  i  ka  maikai. 

NA  hoahanau,  a  i  loohia  wale 
ke  kanaka  e  kekahi  hewa,  na 
oukou  ka  poe  ma  ka  Uhane,  c 
hoihoi  mai  ia  ia  me  ka  naau  aka- 
hai ;  a  me  ka  malama  ia  oe  iho,  o 
lilo  hoi  oe  i  ka  hoowalewaleia. 

2  E  hali  kekahi  o  oukou  i  namea 
kaumaha  a  kekahi,  pela  oukou  e 
hooko  ai  i  ke  kanawai  o  Kristo. 

3  No  ka  mea,  ina  paha  e  manao 
ana  kekahi  ia  ia  iho  he  mea  nui  oia, 

aole  ka  hoi,  ina  ua  hoopunipuni 
oia  ia  ia  iho. 

4  Aka,  e  hoao  iho  kela  mea  keia 
mea  i  kana  hana  ana,  alaila  iloko 
wale  iho  no  ona  kona  kaena  ana, 
aole  iloko  o  hai. 

5  No  ka  mea,  ehalihaliauaneike- 
la  mea  keia  mea  i  kona  luhi  iho. 

6  O  ka  mea  i  aoia  mai  i  ka  olelo, 
e  haawi  aku  oia  i  na  mea  maikai  a 
pau  na  ka  mea  nana  i  ao  mai. 
/7  Mai  kuhi  hewa  oukou,  aole  ke 
Akua  e  hoomaewaewaia'ku ;  no  ka 
mea,  o  ka  ke  kanaka  i  lulu,  okana 
hoi  ia  e  ohi  mai. 

8  No  ia  mea,  o  ka  mea  e  lulu  ma 
kona  kino  iho,  no  ke  kino  ia  e  ohi 
auanei  i  ka  make  ;  aka,  o  ka  mea  e 
lulu  ma  ka  Uhane,  no  ka  Uhane  ia 
e  ohi  auanei  i  ke  ola  mau  loa. 

9  Mai  hoopalaleha  kakou  i  ka 
hana  maikai ;  no  ka  mea,  i  ka  wa 
pono  e  ohi  auanei  kakou,  ke  hoo- 
nawaliwali  ole  kakou. 

10  Nolaila,  e  like  me  ko  kakou 
manawa    maopopo,  pela    e    hana 
maikai  aku  ai  kakou  i  na  mea  a 
pau,  oiaio  hoi  i  ka  poe  ohana  ma- 
naoio. 

11  E  ike  oukou  i  ka  nui  o  ka  pa- 
lapala  a'u  e  kakau  aku  nei  na  ou- 
kou  me  ko'u  lima  iho. 


a  e  hana  i  ka  maikai. 

12  0  ka  poe  a  pau  e  ake  e  hoo- 
maikai  i  ko  ke  kino,  o  lakou  ke 
koi  aku  ia  oukou  e  okipoepoeia ;  i 
mea  waie  no  e  hoomaau  ole  ia  mai 
ai  lakou  no  ke  kea  o  Kristo. 

13  No  ka  mea,  o  ka  poe  i  okipoe- 
poeia,  aole  hoi  lakou  i  malama  i  ke 
kanawai ;  ke  ake  nei  lakou  e  oki- 
poepoeia  oukou,  i  mea  e  kaena  aku 
ai  lakou  i  ko  oukou  kino. 

14  Aole  loa  a'u  mea  e  ae  e  kaena 
aku  ai,  o  ke  kea  wale  no  o  ko  ka- 
kou  Haku  o  Iesu  Kristo,  nona  i 
kaulia'i  ma  ke  kea  ko  ke  ao  nei 
ia'u,  a  owau  hoi  i  ko  ke  ao  nei. 

15  No  ka  mea,  iloko  o  Kristo  Ie- 
su  aole  ke  okipoepoeia  ka  mea  e 
pono  ai,  aole  hoi  ke  okipoepoe  ole 
ia,  aka,  o  ka  mea  i  hana  hou 
ia. 

16  A  o  ka  poe  a  pau  e  hele  ma 
keia  manao,  maluna  o  lakou  ka  ma- 
lu  a  me  ke  aloha,  a  maluna  hoi  o 
ka  poe  Iseraela  o  ke  Akua. 

17  Ma  ia  hope  aku,  mai  hooluhi 
mai  kekahi  ia'u  ;  no  ka  mea,  ke  ha- 
lihali  nei  au  ma  ko'u  kino  i  na  ho- 
ailona  o  ka  Haku  o  Iesu. 

18  E  na  hoahanau,  o  ka  loko- 
maikai  o  ko  kakou  Haku  o  Iesu 
Kristo  me  ko  oukou  uhane. 
Amene. 


O    KA    EPISETOLE 
A     PAULO     KA     LUNAOLELO     I    KO 


E  P  E  S  0. 


MOKUNA  I. 

Ua  waeia  maika  poe  haipule,  a  ua  lilo  i  poe 
keiki  hookama  na  ke  Akua,  i  mea  e  hoomai- 
kaiia'i  oia. 

OPAULO,  he  lunaolelo  a  Iesu 
Kristo  ma  ka  makemake  o  ke 
Akua,  na  ka  poe  haipule  e  noho 
ana  ma  Epeso,  a  me  ka  poe  ma- 
naoio  iloko  o  Iesu  Kristo  : 

2  E  alohaia  oukou,  e  maluhia  hoi 
i  ke  Akua  ko  kakou  Makua,  a  me 
ka  Haku  Iesu  Kristo. 

3  E  hoomaikaiia'ku  ke  Akua,  ka 
Makua  o  ko  kakou  Haku  o  Iesu 
Kristo,  nana  kakou  i  hoomaikai 

mai  ma  na  mea  maikai  a  pau  o  ka 
Uhane  i  na  wahi  lani  ma  o  Kristo 
la. 

4  E  like  me  ia  i  wae  mai  ai  ia  ka- 
kou  ma  ona  la  mamua  aku  o  ka 
hookumuia  mai  o  ke  ao  nei,  i  he- 
molele  ai  kakou  a  me  ka  hala  ole 
imua  ona  ma  ke  aloha  : 

5  I  koho  e  mai  oia  ia  kakou  ma- 
mua  no  ka  hookamaia  nana  ma  o 
Iesu  Kristo  la,  e  like  meka  loko- 
maikai  o  kona  makemake, 

6  I  hoomaikaiia'i  ka  nani  o  kona 
aloha,  ana  i  maliu  mai  ai  ia  kakou 
no  ka  Mea  aloha ; 


No  Iesu  mai  ke  ola 


MOKUNA  II. 


ma  kona  koko. 


7  Nona  mai  ke  ola  ia  kakou  ma 
kona  koko,  ke  kala  aua  o  na  hala, 
e  like  me  ka  lako  o  kona  lokomai- 
kai; 

8  Ka  mea  ana  i  hoomakuahua  mai 
ai  ia  kakou  me  ke  akamai  nui,  a 
me  ka  naauao. 

9  Ua  hoike  mai  la  oia  ia  kakou  i 
ka  mea  ikea  ole  o  kona  makemake, 
e  like  me  kona  manao  aloha  ana  i 
manao  ai  iloko  iho  ona ; 

10  I  ke  aupuni  o  keia  manawa 
hope,  e  houluulu  i  na  mea  a  pau 
ma  kahi  hookahi  iloko  o  Kristo,  i 
na  mea  o  ka  lani  e  me  na  mea  o  ka 
honua,  iloko  ona. 

11  Ma  ona  la  ua  loaa  mai  ia 
makou  ka  noho  ana,  i  koho  mua 
ia  mai  makou  e  like  me  ka  manao 
o  ka  mea  nana  e  hana  mai  i  na  mea 
a  pau  ma  ka  manao  ku  paa  o  kona 
makemake ; 

12  I  hoomaikai  aku  ai  makou  i 
kona  nani,  ka  poe  i  manao  lana  e 
mamua  i  ka  Mesia. 

13  O  oukou  hoi  kekahi  i  manao  ia 
ia,  i  ko  oukou  hoolohe  ana  i  ka 
olelo  o  ka  oiaio,  i  ka  euanelio  e 
ola'i  oukou ;  a  i  ko  oukou  mana- 
oio  ana  ia  ia,  ua  hoailonaia  oukou 
e  ka  Uhane  Hemolele  i  olelo  e  ia 
mai ; 

14  Oia  ka  hooiaio  o  ko  kakou 
noho  ana,  a  hiki  aku  i  ke  ola  i 
kuaiia  mai,  i  hoomaikaiia'i  kona 
nani. 

15  Nolaila  hoi,  i  kuu  lohe  ana'ku 
i  ko  oukou  manaoio  i  ka  Haku  ia 
Iesu,  a  me  ke  aloha  i  na  haipule  a 
pau, 

16  Aole  au  e  hooki  i  ka  hoomai- 
kai  ana  aku  no  oukou,  e  hoohiki 
ana  ia  oukou  ma  ka'u  pule  ; 

17  I  haawi  mai  ai  ke  Akua  o  ko 
kakou  Haku  o  Iesu  Kristo,  ka  Ma- 
kua  nona  ka  nani,  ia  oukou  i  ka 
Uhane  hoonaauao  a  me  ka  hoike, 
i  ike  ai  oukou  ia  ia ; 

18  A  hoomalamalamaia  na  maka 
o  ko  oukou  naau,  i  ike  ai  oukou  i 
ka  manaolana  ma  kona  hea  ana 
mai,  a  me  ka  nani  nui  o  kona  mea 
e  ili  mai  ana  no  ka  poe  haipule, 

19  A  rae  ka  nui  loa  o  kona  mana 
no  kakou  ka  poe  manaoio,  ma  ka 
hooikaika  ana  o  koua  mana  ikaika, 


20  Ana  i  hana  iho  ai  iloko  o  Kris- 
to  i  ka  hoala'na  ia  ia  mai  ka  make 
mai,  a  hoonoho  iho  la  ia  ia  ma  ko- 
na  lima  akau  i  kahi  lani, 

21  Maluna  ae  o  na  alii  a  pau,  o 
na  mea  ikaika,  o  ua  mea  mana,  na 
haku,  a  me  na  inoa  a  pau  i  kapaia, 
aole  ma  keia  ao  wale  no,  ma  kela 
ao  e  hiki  mai  ana  kekahi. 

22  A  ua  hoolilo  iho  la  oia  i  na 
mea  a  pau  malalo  iho  o  kona  mau 
wawae,  ua  hoonoho  hoi  ia  ia  i  poo 
maluna  o  na  mea  a  pau  no  ka  eka- 
lesia, 

23  Oia  kona  kino,  o  ka  lako  o  ka 
mea  naua  e  hoolako  mai  i  na  mea 
a  pau  ma  na  mea  a  pau. 

MOKUNA  II. 

Ke  ano  o  ke  kanaka  ma  kona  hanau  ana  mai, 
a  me  kona  ano  hou  ma  ka  lokomaikai  o  ke 
Akua. 

OOUKOU  hoi  kekahi,  o  ka  poe 
i  make  iloko  o  na  hala  a  me 
na  hewa; 

2  Ma  ia  mau  mea  oukou  i  hele  ai 
mamua,  ma  ka  aoao  o  keia  ao,  ma- 
muli  o  ke  alii  ikaika  o  ka  lewa,  o 
ka  uhane  e  hooikaika  ana  iloko  o 
na  keiki  hoolohe  ole. 

3  Me  lakou  hoi  makou  a  pau  i 
noho  ai  mamua  ma  na  kuko  hewa 
o  ko  makou  kino,  e  hana  ana  i 
na  makemake  o  ke  kino  a  me  ka 
naau  ;  a  ma  ka  aoao  inaoli  he  poe 
keiki  makou  no  ka  inainaia,  e  like 
me  na  mea  e  ae. 

4  Aka,  o  ke  Akua,  ka  mea  i  piha 
i  ke  aloha,  ma  kona  makemake 
nui  ana  i  makemake  mai  ai  ia  ka- 
kou, 

5  I  ko  kakou  wa  make  i  na  hala, 
ua  hoola  mai  oia  ia  kakou  pu  me 
Kristo,  (ma  ka  lokomaikai  oukou 
e  ola'i ;) 

6  A  ua  hoala  pu  ae  la,  a  ua  hoo- 
noho  pu  iho  la  hoi  ia  kakou  i  kahi 
lani  ma  o  Kristo  Iesu  la: 

7  I  hoike  mai  ai  oia  i  na  manawa 
mahope  aku  i  ka  nui  loa  o  kona 
lokomaikai,  ma  ka  hana  maikai 
mai  ia  kakou  ma  o  Kristo  Iesu 
la. 

8  No  ka  mea,  e  hoolaia  oukou 
i  ka  lokomaikai  ma  ka  manaoio ; 
aole  hoi  no  oukou  iho  keia;  he 
mea  haawiia  mai  ia  e  ke  Akua : 

Ano  kewa  o  kanaka. 


9  Aole  no  na  hana  ana,  o  kaena 
auanei  kekahi. 

10  No  ka  mea,  o  kakou  kana  ha- 
na  i  hanaia  ma  o  Kristo  Iesu  la, 
no  na  hana  maikai,  a  ke  Akua  i 
hoomakaukau  e  mai  ai,  i  haele  ka- 
kou  malaila. 

11  No  ia  hoi,  e  hoomanao  oukou, 
he  lahuikanaka  e  oukou  mamua 
ma  ke  kino,  i  kapaia  he  okipoepoe 
ole  e  ka  poe  i  kapaia  he  okipoe- 
poeia  ma  ke  kino  e  na  lima. 

12  īa  manawa,  aole  oukou  i  ike 
ia  Kristo,  he  poe  malihini  oukou  i 
ke  aupuni  o  ka  Iseraela,  a  he  poe 
kanaka  e  i  na  berita  o  ka  olelo  hoo- 
pomaikai,  aole  o  oukou  manaolana, 
a  he  poe  mea  Akua  ole  ma  keiaao. 

13  Aka,  i  neia  manawa  iloko  o 
Kristo  Iesu,  o  oukou  ka  poe  i  ma- 
mao  aku  mamua,  ua  hookokokeia 
mai  ma  ke  koko  o  Kristo. 

14  No  ka  mea,  oia  ko  kakou  mea 
hookuikahi,  ka  i  hoolilo  i  na  mea 
elua  i  hookahi,  a  ua  wawahi  iho 
hoi  i  ka  paku  hookaawale  iwaena ; 

15  Ua  hoopau  ae  la  hoi  oia  ma 
kona  kino  i  ka  mea  e  inaina  ai,  oia 
ke  kanawai  no  na  kauoha  e  me  na 
kapu,  i  hoolilo  ai  oia  i  na  mea  elua 
i  kanaka  hou  hookahi  malalo  iho 
ona,  pela  e  hookuikahi  ana ; 

16  I  hoomalu  ai  hoi  oia  ia  laua 
elua  no  ke  Akua  iloko  o  ke  kino 
hookahi  ma  ke  kea,  e  hoopau  ana 
malaila  i  ka  mea  e  inaina  ai : 

17  Ua  hele  mai  hoi,  a  hai  mai  la 
i  ka  olelo  hoomalu  ia  oukou  i  ka 
poe  mamao  aku  a  me  ka  poe  ko- 
koke. 

18  No  ia  hoi,  ua  loaa  ia  kakou  i 
na  poe  elua  ka  hookipaia  e  ia  ilo- 
ko  o  ka  Makua  ma  ka  Uhane  hoo- 
kahi. 

19  Nolaila  hoi,  aole  oukou  he  poe 
malihini  a  me  ka  poe  kanaka  e,  aka, 
hc  poe  kamaaina  pu  oukou  me  na 
h lipule  a  me  na  ohua  o  ke  Akua : 

20  Ua  kukuluia  oukou  maluna  o 
ke  kahua  a  na  lunaolelo  a  me  na- 
kaula,  o  Iesu  Kristo  iho  no  ka  po- 
haku  kumu  o  ke  kihi. 

21  A  ua  kapili  pono  ia  ka  hale  a 
pau  ma  o  na  la,  a  lilo  ae  la  ia  i  lua- 
kini  laa  no  ka  Haku. 

22  Ilaila  hoi  oukou  i  kapili  pu  ia'i, 

EPESO.  Ka  mea  pohihihi. 

i  wahi  e  noho  ai  o  ke  Akua  ma  ka 
Uhane. 

MOKUNA  III. 


Ua  hoikeiamai  ia  Panlo  ka  mea  pohihihi,  e 
ahuikanaka  e  1 
kana  e  hai  aku  ai. 


hoolaia  mai  ainalahuikanakae  Kristo,  aoia 


NO  keia  mea,  he  paahao  wau  o 
Paulo  na  Kristo  Iesu,  no  ou- 
kou  no  ko  na  aina  e ; 

2  No  ka  mea,  ua  lohe  no  oukou  i 
ka  oihana  lokomaikai  o  ke  Akua 
ana  i  haawi  mai  ai  ia'u  no  oukou. 

3  Ma  ka  hoikeia  i  hoakaka  mai  ai 
oia  ia'u  i  ka  mea  ikea  ole  ;  ka  mea 
a'u  i  palapala  pokole  aku  ai  ma- 
mua ; 

4  A  heluhelu  oukou,  e  ike  auanei 
oukou  ilaila  i  kuu  ike  ana  i  ka  mea 
ikea  ole  no  Kristo, 

5  I  ka  mea  i  hoike  ole  ia  mai  i  na 
keiki  a  kanaka  i  na  hanauna  ma- 
mua,  e  like  me  ia  i  hoikeia  mai  e 
ka  Uhane  i  neia  manawa  i  kana 
poe  lunaolelo  hoano  a  me  na  kau- 
la; 

6  I  lilo  ai  na  lahuikanaka  e  i  poe 
hoahooilina,  i  kino  hookahi,  i  poe 
hoalawe  pu  i  ka  olelo  hoopomai- 
kai  no  Kristo  ma  ka  euanelio. 

7  No  ia  mea  i  hooliloia'e  au  i  ka- 
huna,  ma  ka  haawina  lokomaikai 
o  ke  Akua  ana  i  haawi  mai  ai  ia'u, 
ma  ka  ikaika  o  kona  mana. 

8  Ua  haawiia  mai  keia  lokomai- 
kai  ia'u,  i  ka  mea  uuku  iho  o  na 
haipule  uuku  loa  a  pau,  e  hai  aku 
ai  au  i  na  lahuikanaka  e  i  ka  wai- 
wai  kupanaha  o  Kristo ; 

9  A  e  hoike  aku  hoi  i  na  kanaka 
a  pau  i  ke  ano  o  ka  mea  pohihihi  i 
hunaia  mai  ke  kumu  mai  iloko  o 
ke  Akua,  nana  i  hana  ua  mea  a 
pau  ma  o  Iesu  Kristo  la : 

10  I  hoikeia  aku  ai  ma  ka  ekale- 
sia  i  na  alii  a  i  na  mea  mana  o  ka 
laui,  ka  nui  loa  o  ko  ke  Akua  aka- 
mai, 

11  E  like  me  kona  manao  kahiko 
loa  ana  i  hooko  ai  ia  Kristo  Iesu 
ko  kakou  Haku : 

12  Ua  loaa  mai  ia  kakou  ma  ona 
la  ka  olelo  wiwo  ole,  me  ka  hooki- 
paia  a  me  ka  manaolana  ma  ka 
manaoio  ia  ia. 

13  Nolaila,  ke  noi  aku  nei  au  e 
pauaho  ole  oukou  i  kuu  pilikia  ana 


Ka  pono  o  ka  lokahi 

uo  oukou,  o  ka  oukou  ia  e  pomai- 
kai  ai. 

14  No  keia  mea,  ke  kukuli  nei  no 
au  imua  o  ka  Makua  o  ko  kakou 
Haku  o  lesu  Kristo, 

15  Nona  hoi  i  kapaia  mai  ka  inoa 
o  ka  ohana  a  pau  ma  ka  lani,  a  ma 
ka  honua, 

16  I  haawi  mai  ai  oia  ia  oukou, 
ma  ka  nui  o  kona  nani,  e  hooikai- 
ka  nui  ia  mai  ke  kanaka  oloko  e 
kona  Uhane ; 

17  I  noho  ai  o  Kristo  iloko  o  ko 
oukou  naau  ma  ka  manaoio ;  i 
hoopaaia  oukou  i  ke  aa  a  i  hooku- 
muia  ma  ke  aloha, 

18  I  hiki  ia  oukou  ke  ike  me  na 
haipule  a  pau  i  ka  laula,  a  me  ka 
loa,  a  me  ka  hohonu,  a  me  ke  kie- 
kie; 

19  I  ike  hoi  oukou  i  ke  aloha  o 
Kristo,  i  ka  mea  e  pakela  ana  i  ka 
ike;  i  hoopihaia  no  hoi  oukou  i 
ka  mea  a  pau  a  ke  Akua  i  piha  ai. 

20  A  o  ka  mea  nona  ka  mana  e 
hana  mai  ai  i  na  mea  a  pau  a  kakou 
e  noi  aku  ai,  a  e  manao  iho  ai,  a 
nui  loa  aku  hoi,  ma  ka  mana  e 
hooikaika  ana  iloko  o  kakou, 

21  Ia  ia  ka  hoonaniia'ku  e  ka  eka- 
lesia  ma  o  Kristo  Iesu  la,  i  na  ma- 
nawa  a  pau,  mahope  mau  loa  aku. 
Amene. 

MOKUNA  IV. 

No  ka  pono  o  ka  lokahi  a  me  ke  kuikahi.    No 
na  haawina. 

NO  ia  mea,  owau  ka  paahao  no 
ka  Haku,  ke  nonoi  aku  nei  ia 
oukou,  e  hele  oukou  ma  ka  mea  e 
ku  i  ke  koho  ana  a  oukou  i  kohoia 
mai  ai. 

2  Me  ka  haahaa  nui  o  ka  naau,  a 
me  ke  akahai,  a  me  ka  hoomana- 
wanui  hoi,  a  e  ahonui  aku  kekahi 
i  kekahi  me  ke  aloha. 

3  E  hooikaika  oukou  e  hoomau 
i  ka  lokahi  ana  o  ka  manao,  ma  ke 
apo  o  ke  kuikahi. 

4  Hookahi  no  kino,  hookahi  hoi 
Uhane,  e  like  me  ka  oukou  i  ko- 
hoia  mai  ai  i  ka  manaolana  hooka- 
lii  o  ko  oukou  kohoia  ana: 

5  Hookahi  no  Haku,  hookahi 
manaoio,  hookahi  hapetizo  ana; 

6  Hookahi  hoi  Akua,  ka  Makua  o 
na  mea  a  pau,  oia  maluna  o  na  mea 


MOKUNA  IV. 


a  me  ke  kuikahi. 
a  pan  a  iloko 


a  pau,  ma  na  mea 
hoi  o  kakou  a  pau. 

7  Ua  haawiia  mai  hoi  ka  lokomai- 
kai  ia  kakou  a  pau,  e  like  me  ke 
ana  a  Kristo  i  haawi  mai  ai. 

8  Nolaila,  i  olelo  mai  ai  oia,  I  ko- 
na  pii  ana  iluna,  ua  kai  pio  ia  i  ka 
poe  i  pio,  a  haawi  mai  la  hoi  i  ua 
haawina  i  kanaka. 

9  (A  o  keia,  Ua  pii  aku  la  ia  ihi- 
na,  heaha  anei  ia  mea,  i  ole  kels\  i 
iho  ae  mamua  i  na  wahi  malalo  ae 
o  ka  honua? 

10  O  ka  mea  i  iho  ae  ilalo,  oia  no 
ka  mea  i  pii  aku  maluna  ae  o  ka 
lani  kiekie  loa,  i  hoopiha  ai  oia  i 
na  mea  a  pau.) 

11  Ua  hoolilo  iho  la  oia  i  keka- 
.  hi  poe  i  lunaolelo  ;  a  i  kekahi  poe 

ikaula;  ai  kekahi  poe  i  kahuna 
hai  olelo ;  a  i  kekahi  poe  i  kahu 
ekalesia  a  me  na  kumu; 

12  I  mea  e  hooponopono  ai  i  ua 
haipule  no  ka  oihana  kahuna,  a 
no  ke  kukulupaa  ana  i  ke  kino  o 
Kristo  : 

13  A  hiki  aku  kakou  a  pau  i  ka 
lokahi  ana  o  ka  manaoio,  a  me  ka 
ike  aku  i  ke  Keiki  a  ke  Akua,  a  li- 
lo  i  kanaka  makua,  i  poe  naauao 
loa  ma  na  mea  o  Kristo  : 

14  I  kamalii  ole  ai  kakou  ma  ia 
hope  aku  i  ka  alealeia  a  me  ka 
lauwiliia  e  na  makani  a  pau  o  ka 
olelo,  ma  ka  apiki  a  kanaka,  a  me 
ka  maalea  a  lakou  e  imi  ai  i  ka 
hoopunipuni ; 

15  Aka,  e  olelo  oiaio  aku  ana  me 
ke  aloha,  i  nui  ae  kakou  i  na  mea 
a  pau  iloko  ona,  oia  o  Kristo  o  ke 
poo. 

16  Ua  kapili  pono  ia  ke  kino  a 
pau  e  ia  a  paa  i  ke  kokuaia  mai  e 
na  ami  a  pau,  ua  hoonui  ae  la  oia  i 
ke  kino  e  like  me  ke  ano  o  ka  ikai- 
ka  o  kela  lala  o  keia  lala,  no  ke  ku- 
kulu  paa  ana  ia  ia  iho  ma  ke  alo- 
ha. 

17  O  keia  hoi  ka'u  e  olelo  aku  nei, 
a  hoike  aku  hoi  ma  ka  Haku,  mai 
haele  hou  oukou  e  like  me  na  la- 
huikanaka  c  ma  ka  lapuwale  o  ko 
lakou  n  lau : 

18  Ua  poeleele  ko  lakou  manao 
ana,  ua  mamao  loa  mai  ke  oia  aku 
o  ke  Akua,  no  ka  naaupo  iloko  o 

E  hoaahu  i  ka  pono.  EPESO 

lakou,  a  me  ka  paakiki  o  ko  lakou 
naau : 

19  A  no  ko  lakou  makau  ole,  ua 
hoolilo  ia  lakou  iho  i  ka  makaleho, 
e  hana  aku  ai  i  ka  kaumia  a  pau 
me  ka  makemake. 

20  Aka,  aole  pela  ka  oukou  i  ao 
aku  ai  i  ka  Kristo : 

21  Ina  paha  i  lohe  oukou  i  kana, 
i  aoia  hoi  oukou  e  ia,  e  like  me  ka 
oiaio  iloko  o  Iesu : 

22  A  no  ka  noho  ana  mamua,  e 
haalele  aku  oukou  i  ke  kanaka 
kahiko  i  haumia  i  na  kuko  hewa 
hoopunipuni : 

23  E  hoano  hou  ia  hoi  oukou  ma 
ka  manao  ana  o  ko  oukou  na- 
au; 

24  E  hoaahu  iho  hoi  oukou  i  ke 
kanaka  hou,  i  hanaia  mamuli  o  ke 
Akua  ma  ka  pono  a  me  ka  hemole- 
le  io. 

25  Nolaila,  e  haalele  oukou  i  ka 
wahahee,  e  olelo  oiaio  aku  hoy 
kela  mea  keia  mea  a  pau  i  kona 


hoalauna;  no  ka  mea,  he  mau  la- 
la  kakou  o  kekahi  me  kekahi. 

26  A  i  huhu  oukou,  e  ao  o  hewa 
auauei :  mai  hoomau  i  ko  oukou 
iuaina  a  napoo  ka  la. 

27  Aole  hoi  e  haawi  aku  oukou 
i  kauwahi  no  ka  diaholo. 

28  O  ka  mea  i  aihue,  mai  aihue 
hou  aku  ia :  aka  hoi,  e  hana  ia,  e 
hooikaika  ana  me  na  lima  i  ka  mea 
maikai,  i  loaa'i  ia  ia  ka  mea  e  haa- 
wi  aku  na  ka  mea  nele. 

29  Mai  hoopuka  ae  oukou  i  ka 
olelo  ino  mai  loko  mai  o  ko  oukou 
waha ;  aka,  o  ka  olelomaikai  no 
ke  ku  paa  ana,  i  hooluolu  aku  ai 
ia  i  ka  poe  lohe. 

30  Mai  hooeha  hoi  i  ka  Uhane 
Hemolele  o  ke  Akua,  nana  oukou 
i  hoailona  mai  no  ka  la  e  hoolaia 
mai  ai. 

31  E  hookaawaleia  na  mea  awa- 
awa  a  pau  mai  o  oukou  aku,  a  me 
ka  inaina,  ka  huhu,  ka  uwa,  ka  ole- 


L 


lo 


ino,   a    me    ka    manao    ino    a 


pau. 
32  E  lokomaikai  oukou  i  kekahi 
i  kekahi,  e  aloha  aku  me  ka  naau, 
e  kala  ana  hoi  kekahi  i  kekahi,  e 
like  me  ka  ke  Akua  i  kala  mai  ai  i 
ko  oukou  ma  o  Kristo  la. 

E  haalele  i  ka  iuo. 
MOKUNA  V. 

He  olelo  hooikaika  ma  na  mea  e  pono  ai :  no 
na  kane  a  me  na  wahine. 


N' 


O  ia  hoi,  e  hahai  oukou  i  ke 
Akua,  e  like  me  na  keiki  pu- 
nahele; 

2  E  haele  hoi  oukou  me  ke  aloha, 
e  like  me  ka  Kristo  i  aloha  mai  ai 
ia  kakou,  a  haawi  hoi  ia  ia  iho  no 
kakou,  i  alana  a  me  ka  mohai  i  ke 
Akua,  i  mea  ala  oluolu. 

3  A  o  ka  moe  kolohe,  a  me  na 
mea  haumia  a  pau,  a  me  ka  puni- 
waiwai,  aole  loa  e  hoohikiia  ia 
mau  mea  iwaena  o  oukou,  me  ia  e 
pono  ai  na  haipule ; 

4  Aole  hoi  ka  olelo  hilahila,  ka 
olelo  lapuwale,  a  me  ka  olelo  ano 
lua,  na  mea  pono  ole :  aka,  o  ka 
olelo  hoomaikai  ka  pono. 

5  No  ka  mea,  ua  ike  oukou  i  ke- 
ia,  aole  ka  mea  moe  kolohe,  aole 
hoi  ka  mea  haumia,  aole  hoi  ka 
mea  puniwaiwai,  oia  hoi  ka  mea 
hoomana  kii,  aole  loa  o  lakou  no- 
ho  ana  i  ke  aupuni  o  Kristo  a  o  ke 
Akua. 

6  E  ao  o  hoopunipuni  mai  keka- 
hi  ia  oukou  i  na  olelo  wehahee :  no 
keia  mau  mea  e  hiki  mai  ana  ka 
inaina  o  ke  Akua  maluna  o  na 
keiki  hoolohe  ole. 

7  Nolaila,  mai  noho  a  hoohalike 
pu  me  lakou. 

8  No  ka  mea,  he  poeleele  ko  ou- 
kou  mamua,  i  neia  manawa  hoi 
ua  malamalama  oukou  i  ka  Haku : 
e  haele  oukou  me  he  kamalii  no 
ka  malamalama  la : 

(9  No  ka  mea,  o  ka  hua  na  ka 
Uhane,  oia  ka  maikai  a  pau,  a  me 
ka  pono  a  me  ka  oiaio  :) 

10  E  hooiaio  oukou  i  ka  mea  a 
ka  Haku  i  oluolu  ai. 

11  Mai  hoolauna  pu  hoi  oukou 
ma  na  hana  hua  ole  o  ka  pouli,  e 
hoohewa  aku  nae  ia  mau  mea. 

12  No  ka  mea,  o  na  mea  i  hana 
malu  ia  e  lakou,  he  meahilahilake 
olelo  aku  ia  mau  mea. 

13  A  o  na  mea  a  pau  e  pono  ke 
hoohewaia  aku,  ua  hoakakaia  ma 
ka  malamalama;  o  ka  mea  hoaka- 
ka  aku,  oia  ka  malamalama. 

14  No  ka  mea,  ua  oleloia,  E  ala'e 
oe,  e  ka  mea  hiamoe  ana,  e  ku  ae 


He  olelo  paipai 

hoi  mai  ka  make  mai,  na  Kristo 
hoi  oe  e  hoomalamalama  mai. 

15  Nolaila,  e  nana  onkou  i  hele 
pono  e  like  me  ka  poe  naauao,  ao- 
le  me  ka  poe  naaupo, 

16  E  malama  pono  ana  i  ka  ma- 
nawa ;  no  ka  mea,  he  mau  la  ino 
keia. 

17  No  ia  mea,  mai  noho  a  naau- 
po  oukou,  aka,  e  hoomaopopo  i  ka 
makemake  o  ka  Haku. 

18  Mai  noho  oukou  a  ona  i  ka 
waina,  nolaila  mai  ka  uhauha; 
aka,  e  hoopihaia  oukou  i  ka  U- 
hane ; 

19  E  olelo  ana  kekahi  i  kekahi  i 
na  halelu,  i  na  himeni,  a  me  na 
mele  na  ka  Uhane,  e  hoolea  ana  a 
e  hookani  ana  i  ka  Haku,  iloko  o 
ko  oukou  naau ; 

20  No  na  mea  a  pau,  e  hoomai- 
kai  mau  ana  i  ke  Akua  ka  Makua, 
ma  ka  inoa  o  ko  kakou  Haku  o 
Iesu  Kristo  : 

21  E  malama  aua  i  kekahi  i  ke- 
kahi  me  ka  makau  i  ke  Akua. 

22  E  na  wahine,  e  noho  malalo 
o  na  kane  ponoi  a  oukou,  e  like 
me  ka  ka  Haku. 

23  No  ka  mea,  o  ke  kane  ke  poo 
o  ka  wahine,  e  like  me  Kristo  ke 
poo  o  ka  ekalesia :  a  oia  hoi  ke  ola 
no  ke  kino. 

24  No  ia  mea,  e  like  me  ka  ekale- 
sia  e  noho  ana  malalo  o  Kristo,  pe- 
la  hoi  na  wahine  malalo  o  na  kane 
ponoi  a  lakou  ma  na  mea  a  pau. 

25  E  na  kane,  aloha  aku  i  ka  ou- 
kou  mau  wahine,  e  like  me  Kristo 
i  aloha  mai  ai  i  ka  ekalesia,  a  haa- 
wi  mai  ia  ia  iho  nona  ; 

26  I  hoolaa  mai  ai  oia  ia  ia,  hoo- 
maemae  ana  ia  ia  i  ka  wai  auau,  a 
me  ka  olelo, 

27  I  hoolilo  mai  ai  oia  ia  ia  nona 
iho  i  ekalesia  nani,  aole  ona  wahi 
paumaele,  aole  hoi  minomino,  aole 
hoi  kekahi  mea  like;  aka,  i  hemo- 
lele  ia  a  me  ka  hala  ole. 

28  Pela  e  pono  ai  na  kane  e  aloha 
aku  i  ka  lakou  mau  wahine,  e  like 
me  ko  lakou  mau  kino  iho :  o  ka 
mea  aloha  i  kana  wahine,  oia  ke 
aloha  ia  ia  iho. 

29  No  ka  mea,  aole  loa  kekahi  i 
inaina  i  kona  kino  iho ;  aka,  ua  ha- 

i  ka  hana  pono. 

nai  no  a  me  ka  malama  ia  ia,  e  like 
me  ka  Haku  i  ka  ekalesia: 

30  No  ka  mea,  he  mau  lala  kakou 
no  kona  kino,  no  kona  io,  a  me  ko- 
na  iwi. 

31  No  ia  hoi,  e  haalele  ke  kanaka 
i  kona  makuakane  a  me  ka  maku- 
wahine,  a  e  hoopiliia'ku  ia  i  kana 
wahine,  a  e  lilo  laua  elua  i  hooka- 
hi  io. 

32  He  mea  pohihihi  nui  keia ;  ke 
olelo  aku  nei  au  no  Kristo  a  me  ka 
ekalesia. 

33  Aka,  e  aloha  aku  kela  mea 
keia  mea  o  oukou  a  pau  i  kana  wa- 
hine  e  like  me  ia  ia  iho  :  a  o  ka 
wahine,  e  hoomaikai  aku  ia  i  kana 
kane. 

MOKUNA  VI. 

Ka  pono  no  na  keiki  a  me  na  makua,  no  na 
kauwa  a  me  na  haku.  Ua  like  keia  noho 
ana  me  ke  kaua. 

NA  keiki,  e  hoolohe  i  ko  ou- 
kou  mau  makua  no  ka  Haku ; 
no  ka  mea,  he  pono  keia. 

2  E  koomaikai  oe  i  kou  makua- 
kane  a  me  ka  makuwahine ;  o  ke 
kauoha  mua  keia,  e  pili  ana  me  ka 
olelo  e  pomaikai  ai : 

3  I  pomaikai  ai  oe,  i  loihi  ai  hoi 
kou  noho  ana  ma  ka  honua. 

4  Oukou  hoi,  e  na  makua,  mai 
hoonaukiuki  aku  i  na  keiki  a  ou- 
kou ;  aka,  e  alakai  ia  lakou  ma  ka 
hoopono  a  me  ka  hoonaauao  a  ka 
Haku. 

5  E  na  kauwa,  e  hoolohe  oukou 
i  na  haku  o  oukou  ma  ke  kino,  me 
ka  makau  a  me  ka  weliweli,  a  me 
ke  kupono  o  ko  oukou  naau,  e  li- 
ke  me  ia  Kristo  : 

6  Aole  ma  ka  hooikaika  ike  ma- 
ka  ia  mai,  e  like  me  ka  poe  hoolea- 
lea  i  kanaka;  aka,  e  like  me  na 
kauwa  a  Kristo,  e  hana  ana  i  ka 
makemake  o  ke  Akua  ma  ka  naau  ; 

7  Me  ka  naau  oluolu  e  hookauwa 
ana  na  ka  Haku,  aole  na  kanaka, 

8  E  ike  hoi  oukou,  a  i  hana  keka- 
hi  i  ka  mea  maikai,  e  ukuia  mai  oia 
e  ka  Haku,  o  ka  mea  paa  a  me  ka 
mea  paa  ole. 

9  Oukou  hoi,  e  na  haku,  pela  hoi 
oukou  e  hana  aku  ai  ia  lakou,  aole 
ka  hooweliweli  aku ;  e  manao  ou- 
kou,  aia  i  ka  lani  ka  Haku  o  oukou 

i  na  mea  kaua. 


iho ;  aole  koi  ia  ia  ka  nana  mai  ma 
ko  ke  kanaka  kino. 

10  Eia  hoi,  e  na  hoahanau  o'u,  i  i- 
kaika  oukou  ma  ka  Haku,  a  ma  ka 
ikaika  o  kona  mana. 

11  E  aahu  iho  oukou  i  ke  kahiko 
a  pau  a  ke  Akua,  i  hiki  ia  oukou  ke 
kupaa  imua  o  na  hana  maalea  a  ka 
diabolo. 

13  No  ka  mea,  aole  kakou  e  hako- 
ko  ana  me  ka  mea  io  a  me  ka  mea 
koko  ;  aka,  me  na  alii,  na  mea  ikai- 
ka,  na  haku  o  ka  pouli  o  keia  ao,  a 
me  na  uhane  ino  o  ka  lewa. 

13  No  ia  hoi,  e  lawe  oukou  i  ke 
kahiko  a  pau  a  ke  Akua,  i  pono  ia 
oukou  ke  kupaa,  ke  hiki  mai  ka  la 
ino ;  a  pau  ae  la  na  mea  i  ka  hana- 
ia,  e  kupaa  oukou. 

14  E  ku  pono  hoi  oukou,  i  kakoo- 
ia  ko  oukou  puhaka  i  ka  oiaio,  a 
pulikiia  oukou  i  ka  paleumauma  o 
ka  pono : 

15  I  haweleia  hoi  ko  oukou  wa- 
wae  i  ka  makaukau  no  ka  euanelio 
e  malu  ai. 

16  Maluna  oia  mau  mea  a  pau,  e 
lawe  hoi  i  ka  aahuapoo  o  ka  mana- 
oio,  i  mea  e  hiki  ai  ia  oukou  ke  ki- 
nai  iho  i  na  ihe  wela  a  pau  o  ka 
mea  ino. 

17  E  lawe  hoi  i  ka  mahiole  o  ke 


ola,  a  me  ka  pahikaua  o  ka  Uhane, 
oia  no  ka  olelo  a  ke  Akua : 

18  E  pule  mau  ana  i  na  pule  a 
pau,  a  me  ka  nonoi  aku  ma  ka  U- 
liane ;  a  no  ia  mea  hoi,  e  kiai  ou- 
kou  me  ka  hooikaika  mau  a  me  ka 
pule  aku  no  na  haipule  a  pau ; 

19  A  ia'u  hoi,  i  haawiia  mai  ia'u 
ka  olelo  e  hai  aku  ai  kuu  waha  me 
ka  makau  ole,  e  hoike  aku  i  ka  mea 
pohihihi  o  ka  euanelio ; 

20  No  ia  mea,  he  elele  no  wau  e 
paa  ana  i  ke  kaulahao :  i  olelo  wi- 
wo  ole  aku  au  ilaila,  e  like  me  ka'u 
pono  e  olelo  aku  ai. 

21  I  ike  hoi  oukou  i  ka'u  mau 
mea  e  noho  nei,  a  me  ka'u  hana  a- 
na,  na  Tukiko  he  hoahanau  aloha, 
he  lawehana  malamapono  hoi  i  ka 
ka  Haku,  nana  e  hoike  aku  i  na 
mea  a  pau  ia  oukou : 

22  Oia  ka'u  i  hoouna  aku  ai  ia  ou- 
kou  no  keia  mea,  i  ike  ai  oukou  i 
ka  makou,  i  hooluolu  aku  ai  hoi 
oia  i  ko  oukou  naau. 

23  I  pomaikaina  hoahanau,  i  alo- 
ha  hoi  me  ka  manaoio,  mai  ke  A- 
kua  ka  Makua  mai,  a  me  ka  Haku 
Iesu  Kristo. 

24  E  alohaia  ka  poe  a  pau  i  aloha 
io  aku  i  ko  kakou  Haku  ia  Iesu 
Kristo.     Amene. 


O   KA   E  PISETOLE 
A  PAULO   KA   LUNAOLELO   I  KO 

P  I  L  I  P  I. 


MOKUNA  L 

Hoomaikai  aku  la  o  Paulo  i  ke  Akua,  i  ko  la- 
kou  manaoio  ia  Kristo  a  me  ko  lakou  loko- 
maikai  mai  ia  ia. 

OP  AU  LO  a  me  Timoteo  na-kau- 
wa  a  Iesu  Kristo,  na  ka  poe 
haipule  a  pau  iloko  o  Kristo  Iesu  e 
noho  ana  i  Pilipi,  me  na  lunakiai 
a  me  na  diakono  : 

2  He  aloha  ia  oukou,  ame  kama- 
lu  mai  ke  Akua  mai  o  ko  kakou 
Makua,  a  me  ka  Haku  Iesu  Kristo. 

3  Kehoomaikai  aku  nei  au  i  ko'u 
Akua  i  namanawa  aj>au  a'u  i  hoo- 
manao  ai  ia  oukou ; 

4  I  na  pule  a  pau  a'u  no  oukou  a 
pau,  ua  pule  no  au  me  ka  olioli, 

5  No  ko  oukou  hoolauna  ana  i  ka 
euanelio,  mai  ka  la  mua  mai,  a  i 
neia  wa. 

6  Ua  maopopoko'u  manao  i  keia 
mea,  o  ka  mea  nana  i  hoomaka  i 
ka  hana  maikai  iloko  o  oukou,  na- 
na  no  ia  e  hoomau  a  hiki  i  ka  la  o 
Iesu  Kristo. 

7  He  mea  pono  ia  no'u  e  manao 
aku  ai  pela  no  oukou  a  pau,  no  ka 
mea,  eia  no  oukou  iloko  o  kuu  na- 
au,  i  kuu  wa  e  paa  ana,  a  me  kuu 
hoakaka  ana,  a  rae  ka  hookupaa 


Nui  ko  Paulo  aloha 

ana  i  ka  euauelio ;  ua  loaa  pu  ia 
oukou  a  pau  kuu  lokomaikaiia  mai. 

8  No  ka  mea,  o  ke  Akua  no  ko'u 
hoike  maka,  ke  nui  kuu  makema- 
kc  aku  ia  oukou  a  pau,  e  like  mc 
ke  aloha  o  Iesu  Kristo. 

9  O  keia  hoi  ka'u  e  pule  aku  nei, 
i  mahuahua  loa  aku  ko  oukou  alo- 
ha  ma  ka  naauao  a  me  ka  akamai 
io; 

10  I  hoomaopopo  hoi  oukou  i  na 
mea  maikai  loa;  i  oiaio  oukou,  i 
hiliia  ole  hoi,  a  hiki  i  ka  la  o  Kristo  ; 

111  hoopihaia  hoi  oukou  i  na  hua 
o  ka  pono,  i  mea  e  hoonani  ai  a  e 
hoomaikaiia  aku  ai  ke  Akua  ma  o 
Iesu  Kristo  la. 

12  E  na  hoahanau,  ke  ake  nei  au 
e  ike  oukou,  o  na  mea  i  loaa  ia'u, 
ua  lilo  ia  i  mea  e  palahalaha'i  ka 
euanelio. 

13  No  ka  mea,  o  kuu  paa  ana  no 
Kristo,  ua  ike  pono  ia  ma  ka  hale- 
alii,  a  ma  na  wahi  e  ae  a  pau. 

14  A  he  nui  na  hoahanau  iloko  o 
kaHaku  i  hooikaikaia  i  kuu  pahao 
aua,  ua  ikaika  nui  ae  lakou  e  hai 
aku  i  ka  olelo  me  ka  makau  ole. 

15  Ua  hai  aku  nae  kekahi  poe  ia 
Kristo  me  ka  huahuwa  a  me  ka 
hakaka ;  a  o  kekahi  poe  me  ka  ma- 
nao  aloha. 

16  Ua  hai  aku  kela  poe  ia  Kristo 
me  ka  hakaka,  aole  me  ka  manao 
pono ;  ke  manao  la  lakou  e  hoonui 
mai  i  ka  ino  o  ko'u  paahao  ana. 

17  A  o  keia  poe  me  ke  aloha,  ke 
ike  nei  lakou,  ua  hoonohoia  au  no 
ka  hoakaka  ana'ku  i  ka  euanelio. 

18  Heaha  la  hoi  ?  a  ina  ma  ka 
hookamani,  ina  hoi  paha  ma  ka 
oiaio  i  haiia'ku  ai  o  Kristo ;  ke  oli- 
oli  nei  au  ilaila,  oia,  e  olioli  mau 
ana  hoi  au. 

19  No  ka  mea,  ke  ike  nei  au,  e  li- 
lo  ana  keia  i  meaoiano'u  ma  ka 
oukou  pule,  a  me  ke  kokuaia  mai 
e  ka  Uhane  o  Iesu  Kristo; 

20  E  like  me  ke  kuko  nui  a  me 
ka  manaolana  o'u,  i  ole  au  e  hila- 
hila  i  kekahi  mea;  aka,  ma  ka  ikai- 
ka  nui  me  ia  e  mau  ana,  pela  hoi  i 
neia  manawa,  e  hoonaniia'i  o  Kris- 
to  ma  ko'u  kino,  ke  ola  ia,  a  ke 
make  paha. 

21  No  ka  mea,  a  i  ola  no  au,  no 


MOKUNA  II.  ikoPilipi. 

Kristo  ia,  a  i  make  hoi,  o  ko'u  po- 
maikai  ia. 

22  Ina  hoi  au  e  ola  ma  ke  kino 
nei,  oia  ka  pono  o  ka'u  hana  ana: 
aka,  o  ka'u  mea  pono  e  koho  aku 
ai,  aole  au  e  ike  ia. 

23  No  ka  mea,  he  pilikia  ko'u 
iwaena  o  na  mea  elua,  o  ke  ake  e 
hele  a  e  noho  me  Kristo ;  oia  ka 
maikai  loa ; 

24  Aka,  o  ka  noho  ma  ke  kino, 
ka  mea  ia  e  pono  io  ai  oukou. 

25  A  ua  maopopo  kuu  inanao  i 
keia,  ua  ike  au  e  ola  ana  au  a  e  no- 
ho  ana  me  oukou  a  pau,  i  mea  e 
mahuahua'i  ko  oukou  olioli  ma  ka 
manaoio ; 

26  I  nui  ae  hoi  ko  oukou  hauoli 
no'u  ma  o  Kristo  Iesu  la,  i  kuu 
hiki  hou  ana'ku  io  oukou  la. 

27  E  hana  wale  oukou  ma  ka  po- 
no  o  ka  euanelio  a  Kristo ;  a  ina 
paha  e  hele  aku  au  e  ike  ia  oukou, 
ina  paha  hoi  ma  kahi  e  e  lohe  aua- 
nei  au  i  ka  oukou  mau  mea,  e  ike 
no  ua  kupaa  oukou  ma  ka  uhane 
hookahi,  me  ka  manao  hookahi,  a 
me  ka  hooikaika  pu  ana  i  ka  ma- 
naoio  o  ka  euanelio  ; 

28  Aole  hoi  i  hooweliweli  iki  ia 
mai  oukou  e  ka  poe  enemi;  he 
hoailona  ia  ia  lakou  no  ka  make, 
aka,  ia  oukou,  he  hoailona  ia  no 
ke  ola,  a  oia  hoi  mai  ke  Akua  mai. 

29  No  ka  mea,  ua  haawi  lokomai- 
kai  ia  mai  ia  ia  oukou  no  Kristo, 
aole  ka  manaoio  wale  aku  no  ia  ia, 
aka,  o  ka  hoopilikiaia  mai  hoi  no- 
na. 

30  Hookahi  o  oukou  paio  ana  me 
ka  oukou  i  ike  mai  ai  iloko  o'u,  a 
me  ka  oukou  e  lohe  nei  iloko  o'u. 

MOKUNA  II. 

Koi  aku  la  Paulo  ia  lakou  e  hoomau  ma  ke 
kuikahi  a  me  ka  hana  maikai. 

NOLAILA,  ina  hc  mea  e  malu 
ai  iloko  o  Kristo,  ina  paha  he 
oluolu  i  ke  aloha,  ina  hoi  he  hoo- 
launa  pu  ma  ka  Uhane,  ina  hoi  he 
aloha  o  ka  naau  a  me  ka  lokomai- 
kai, 

2  E  hooko  mai  oukou  i  kuu  oli- 
oli,  i  like  pu  ai  hoi  ko  oukou  ma- 
nao,  hookahi  hoi  ke  aloha,  hookahi 
no  hoi  naau,  e  manao  hookahi  ana. 

3  Mai  hana  oukou  i  kekahi  mea 

a  me  ka  hana  maikai. 


me  ka  hakaka  a  me  ka  hookiekie 
wale;  aka,  me  ka  naau  akahai  e 
hooi  aku  i  ka  manao  maikai  ia  hai, 
aole  ia  oukou  iho. 

4  Aole  hoi  e  naua  ana  kela  mea 
keia  mea  i  kana  iho ;  aka,  e  nana 
hoi  kela  mea  keia  mea  i  ka  hai. 

5  I  hookahi  ka  manao  ana  iloko  o 
oukou,  me  ia  iloko  o  Kristo  Iesu ; 

6  Oia  no  ko  ke  Akua  mea  like, 
aole  hoi  ia  i  manao  i  kona  like  ana 
me  ke  Akua  he  mea  lawe  waie : 

7  Aka,  waiho  iho  la  ia  i  kona,  e 
lawe  ana  i  ke  ano  o  ke  kauwa,  a 
ua  lilo  iho  la  oia  ma  ke  ano  kana- 
ka. 

8  A  loaa  iho  la  ke  auo  o  ke  kana- 
ka,  hoohaahaa  iho  la  oia  ia  ia  iho, 
me  ka  ae  maoli  aku  i  ka  make,  i 
ka  make  hoi  ma  ke  kea. 

9  No  ia  mea,  ua  hookiekie  loa  ae 
la  ke  Akua  ia  ia,  a  haawi  aku  la 
nona  i  ka  inoa  maluna  o  na  inoa  a 
pau; 

10  I  kukuli  iho  na  kuli  a  pau  i  ka 
inoa  o  Iesu,  o  na  mea  o  ka  lani,  a 
me  na  mea  ma  ka  honua,  a  me  na 
mea  malalo  ae  o  ka  honua ; 

11  I  hooia  aku  hoi  na  elelo  a  pau, 
o  Iesu  Kristo  ka  Haku,  ka  mea  e 
nani  ai  ke  Akua  ka  Makua. 

12  No  ia  mea,  eo'u  poe  aloha,  me 
oukou  i  hoolohe  mau  ai,  aole  wale 
no  ia'u  i  noho  ai  me  oukou,  aka 
hoi,  ua  nui  aku  i  neia  wa  e  noho 
nei  au  i  kahi  e,  e  hooikaika  aku 
oukou  i  ke  ola  no  oukou  iho,  me 
ka  makau  a  me  ka  haalulu : 

13  No  ka  mea,  o  ke  Akua  ka  mea 
e  hooikaika  ana  iloko  o  oukou,  i 
ka  makemake  a  me  ka  hana,  no 
kona  manao  aloha. 

14  E  hana  oukou  i  na  mea  a  pau 
me  ka  ohumu  ole,  a  me  ka  hoo- 
paapaa  ole : 

15  I  hala  ole  oukou  a  me  ke  kolo- 
he  ole,  he  poe  keiki  na  ke  Akua, 
i  hoohewa  ole  ia  iwaena  o  ka  ha- 
nauna  kekee  a  me  ke  kolohe,  e 
alohi  hoi  oukou  iwaena  o  lakou  e 
like  me  na  malamalama  i  ke  ao 
nei; 

16  E  hoike  aku  ana  i  ka  olelo  e 
ola'i,  i  olioli  ai  au  i  ka  la  o  Kristo, 
no  kuu  holo  hewa  ole,  a  me  ka 
luhi  hewa  ole. 

17  Ina  e  nininiia  aku  au  maluna 
o  ka  mohai  a  me  ka  alana  o  ko  ou- 
kou  manaoio,  e  oiioli  no  wau,  a  e 
hauoli  pu  hoi  me  oukou  a  pau. 

18  No  keia  mea  hoi,  e  olioli  ou- 
kou,  a  e  hauoli  pu  mai  me  au. 

19  A  ke  manao  nei  au  ma  ka  Ha- 
ku  ma  o  Iesu  la,  e  hoouna  koke 
aku  iaTimoteo  io  oukou  la,  i  olio- 
li  ai  hoi  au  i  ka  wa  a'u  e  ike  ai  i  ka 
oukou  mau  mea. 

20  Aole  o'u  kanaka  manao  like, 
uana  e  malama  io  i  ka  oukou  mau 
mea. 

21  No  ka  mea,  ke  imi  nei  na  mea 
a  pau  i  ka  lakou  iho,  aole  i  ka  Iesu 
Kristo. 

22  Ua  ike  hoi  oukou  i  kona  hoao- 
ia'na,  no  ka  mea,  ua  hooikaika  pu 
ia  me  au  ma  ka  euanelio,  me  he 
keiki  la  me  ka  makua. 

23  No  ia  mea,  ke  manao  nei  au  e 
hoouna  koke  aku  ia  ia,  aia  ike  au  i 
ka  hope  o  ka'u  mau  mea. 

24  Ua  maopopo  hoi  kuu  manao 
ma  ka  Haku,  e  hiki  koke  aku  hoi 
au  io  oukou  la. 

25  Aka,  manao  iho  la  au,  he  pono 
ke  hoouna  aku  ia  Epaperodito  io 
oukou  la,  oia  he  hoahanau,  he  hoa- 
lawehana,  a  me  ka  hoa  koa  o'u,  a 
o  ko  oukou  elele  no  hoi,  a  me  ka 
mea  lawelawe  na  kuu  hemahe- 
ma. 

26  No  ka  mea,  he  nui  kona  ma- 
kemake  ia  oukou  a  pau,  ua  kau 
maha  loa  kona  naau,  i  ko  oukou 
lohe  ana  he  mai  kona. 

27  A  he  mai  no  kona,  ua  kokoke 
e  make:  aka,  ua  aloha  mai  ke 
Akua  ia  ia ;  aole  ia  ia  wale  no,  ia'u 
no  hoi,  o  loaa  ia'u  ke  kaumaha 
maluna  o  ke  kaumaha. 

28  Nolaila,  ua  hoouna  wikiwiki 
aku  la  au  ia  ia,  i  olioli  ai  oukou  ke 
ike  hou  aku  ia  ia,  i  uuku  iho  hoi 
kuu  eha. 

29  E  hookipa  aku  hoi  oukou  ia  ia 
no  ka  Haku,  me  ka  olioli  nui;  e 
manao  maikai  aku  hoi  oukou  i  ka 
poe  like. 

30  No  ka  mea,  ma  ka  hana  a 
Kristo,  ua  hookokoke  aku  la  ia  i 
ka  inake,  aole  no  i  malama  i  kona 
ola,  i  hoopau  ai  oia  i  ka  mea  i  koe 
o  ko  oukou  malama  mai  ia'u. 


E  makaala  a  e 

MOKUNA  III. 

Ua  ao  aku  ia  ia  lakou  e  makaala  i  ka  poe  ku- 
mu  hoopunipuni. 

NO  na  mea  i  koe,  e  na  hoahanau 
o'u,  e  olioli  oukou  i  ka  Haku. 
Aole  o'u  luhi  ke  palapala  aku  ia 
oukou  i  na  mea  like,  a  he  mea  po- 
uo  hoi  ia  no  oukou. 

2  E  makaala  oukou  i  na  ilio,  e 
iuakaala  i  ka  poe  haua  ino,  e  ma- 
kaala  hoi  i  ka  poe  i  okiokiia. 

3  No  ka  inea,  o  kakou  ka  poe  i 
okipoepoeia,  ka  poe  hoomaua  i  ke 
Akua  me  ka  naau,  me  ka  hauoli 
ia  Kristo  Iesu,  aole  no  e  paulele  i 
ko  ke  kino : 

4  Aka,  owau  paha  ka  mea  hiki  ke 
paulele  ma  ko  ke  kino.  Ina  paha 
e  manao  kekahi  he  mea  ia  ia  e 
paulele  ai  ma  ko  ke  kiuo,  he  nui 
aku  hoi  ka'u. 

5  Ua  okipoepoeia  au  i  ka  po  awa- 
lu,  no  ka  lahuikanaka  o  Iseraela, 
no  ka  ohana  o  Beniamiua,  he  He- 
bera  hoi  no  na  Hebera,  a  he  Pari- 
saio  ma  ke  kanawai. 

6  No  ka  manao  ikaika,  hoomaau 
aku  la  au  i  ka  ekalesia ;  a  ma  ka 
pono  o  ke  kauawai,  aole  o'u  hala. 

7  Aka,  o  na  mea  a'u  i  pomaikai 
ai,  lilo  ae  la  ia  i  kuu  manao  i  mea 
poho  no  Kristo. 

8  Oiaio  hoi,  ke  manao  nei  au  i  na 
mea  a  pau,  he  mea  poho  ia  i  loaa 
mai  ai  ka  maikai  o  ka  ike  ia  Kristo 
Iesu  i  kuu  Haku ;  nona  au  i  hoo- 
lei  ai  i  na  mea  a  pau,  a  ke  manao 
nei  au,  he  opala  wale  no  ia  i  loaa'i 
ia'u  o  Kristo, 

9  I  loaa  hoi  au  īloko  ona,  aole  e 
paa  ana  i  ka'u  pono  ma  ke  kanawai, 
aka,  i  ka  pono  ma  ka  manaoio  ia 
Kristo,  oia  ka  pono  mai  ke  Akua 
mai  ma  ka  mauaoio  : 

10  I  ike  hoi  au  ia  ia,  me  ka  mana  o 
kona  alahouana  mai,  a  me  ka  hoo- 
Kahi  ana  o  kona  hoinoia,  i  hooha- 
likeia  aku  me  kona  make  ana; 

11  Malia  paha  e  hiki  aku  auanei 
au  i  ke  alahouana  o  ka  poe  i  make. 

12  No  ka  mea,  aole  i  loaa  ia'u  i 
neia  manawa,  aole  hoi  au  i  hemo- 
lele:  aka,  ke  hahai  aku  nei  au,  i 
lalau  aku  ai  au  i  ka  mea  i  lalauia 
mai  ai  au  e  Kristo  Iesu. 

13  E  na  hoahanau,  ma  kuu  ma- 


MOKUNA  IV.  hooiaio  i  ka  pono. 

nao  iho,  aole  au  i  lalau  aku :  aka, 
o  keia  hookahi  ka'u  e  hana  nei,  e 
hoopoiua  ana  au  i  na  mea  i  hala 
mahope,  a  e  kikoo  aku  ana  au  i  na 
mea  maiuua, 

14  Ke  holo  ikaika  aku  nei  au  ma 
ka  hoailona,  i  loaa  ia'u  ka  lei  o  ka 
poe  a  ke  Akua  i  hea  mai  ai  noluna 
mai  ma  o  Kristo  Iesu  la. 

15  O  na  mea  a  pau  e  ake  e  hemo- 
lele,  e  manao  kakou  ia  mea;  a  ina 
he  manao  okoa  ko  oukou  i  kekahi 
mea,  na  ke  Akua  hoi  ia  e  hoike 
mai  ia  oukou. 

16  Aka,  o  ka  mea  i  loaa  ia  kakou, 
e  haele  kakou  ma  ke  kanawai  hoo- 
kahi  nei,  e  manao  hoi  kakou  i  ka 
mea  kookaki. 

17  E  na  hoahanau,  e  hoohalike 
pu  oukou  me  au,  e  nana  pono  hoi 
oukou  i  ka  poe  hele  like  me  ma- 
kou  i  kumu  hoohalike  na  oukou. 

18  (No  ka  mea,  he  nui  no  ka  poe 
e  hele  ana,  a'u  i  hai  pinepine  aku 
ai  ia  oukou,  a  ano  hoi  ke  hai  aku 
nei  au  me  ka  uwe  ana,  he  poe  ene- 
mi  lakou  i  ke  kea  o  Kristo : 

19  O  ka  make  ko  lakou  hope,  o 
ka  opu  hoi  ko  lakou  akua,  a  ma 
ka  mea  hilahila  ko  lakou  naui,  ke 
manao  nei  hoi  lakou  i  na  mea  o  ka 
honua.) 

20  Aka,  o  ko  kakou  noho  ana, 
aia  no  ia  ma  ka  lani ;  ke  kali  nei 
hoi  kakou  i  ka  Mea  hoola,  oia  ka 
Haku  Iesu  Kristo  nolaila  mai : 

21  Nana  e  hoololi  ae  ko  kakou 
kino  haahaa,  i  lilo  ia  i  ano  like  me 
kona  kino  nani,  ma  ka  mana  e  hiki 
ai  ia  ia  ke  hoolilo  i  na  mea  a  pau 
nona. 

MOKUNA  IV. 

He  olelo  hooikaika  i  mau  ai  lakou  ma  na  mea 
pono. 

NOLAILA  hoi,  e  na  hoahanau 
o'u  i  alohaia,  a  i  makemake 
nui  ia,  o  kuu  olioli  a  me  kuu  leia- 
lii ;  pela  e  kupaa  ai  oukou  iloko  o 
ka  Haku,  e  na  mea  i  alohaia. 

2  Ke  noi  aku  nei  au  ia  Euoelia,  ke 
noi  aku  nei  hoi  au  ia  Suuetuke,  i 
hookahi  ko  laua  manao  iloko  o  ka 
Haku. 

3  Ke  noi  aku  nei  hoi  au  ia  oe  ke- 
kahi,  e  ka  noalawehana  io,  e  ko- 
kua  aku  oe  ia  mau  wahine,  i  nooi- 

kaika  pu  me  au  ma  ka  euanelio,  a 
me  Kelemeneto  hoi,  a  me  o'u  mau 
hoalawehana  e  ae,  aia  no  maloko 
o  ka  buke  ola  ko  lakou  mau 
inoa. 

4  E  hauoli  mau  oukou  i  ka  Ha- 
ku  ;  ke  olelo  hou  aku  nei  hoi  au, 
e  hauoli  oukou. 

5  I  hoikeia  hoi  ko  oukou  akahai 
i  na  kanaka  a  pau.  Ua  kokoke 
mai  ka  Haku. 

6  Mai  manao  nui  oukou  i  kekahi 
mea;  aka,  i  na  mea  a  pau  e  hoike 
aku  i  ko  oukou  makemake  i  ke 
Akua  ma  ka  pule,  a  me  ka  noi  aku, 
a  me  ka  hoomaikai  aku. 

7  A  o  ka  maluhia  o  ke  Akua,  ka 
mea  i  oi  aku  i  ko  ke  kanaka  manao 
a  pau,  e  hoomalu  mai  i  ko  oukou 
naau  a  me  ko  oukou  manao  ma  o 
Kristo  Iesu  la. 

8  Eia  hoi,  e  na  hoahanau,  o  na 
mea  oiaio,  na  mea  maikai,  na  mea 
pono,  na  mea  hala  ole,  na  mea  lo- 
koniaikai,  na  mea  lono  maikai  ia; 
ina  he  mea  kupono,  ina  hoi  he  mea 
e  hoomaikaiia'i,  e  noonoo  iho  ou- 
kou  ia  mau  mea. 

9  O  na  mea  a  oukou  i  aoia'i,  i 
loaa  hoi,  i  lohe  a  i  ike  hoi  ia'u,  o 
keia  ka  oukou  e  hana'i ;  a  me  ou- 
kou  hoi  ke  Akua  ka  mea  e  malu 
ai. 

10  Ua  olioli  nui  au  i  ka  Haku,  no 
ka  mea,  ua  kupu  hou  mai  ko  ou- 
kou  manao  ekokuaia'u;  malaila 
no  oukou  i  manao  ai,  aka,  aole  a 
oukou  mea  e  hiki  ai. 

11  Aole  au  i  olelo  pela  no  ka  nele ; 
no  ka  mea,  ua  aoia  hoi  au  e  oluolu 
iho  i  na  mea  a  pau  i  loaa  ia'u. 

12  Ua  ike  hoi  au  i  ka  noho  ilihu- 
ne,  a  me  ka  noho  lako :  i  na  wahi 

262 


e  hoomau  ma  ka  pono. 

a  pau,  a  i  na  mea  a  pau,  ua  aoia 
mai  la  au  e  noho  maona  a  e  noho 
pololi,  e  noho  lako  a  e  noho  nele. 

13  E  hiki  no  ia'u  na  mea  a  pau, 
ke  kokua  mai  o  Kristo  ia'u. 

14  Aka  hoi,  ua  hana  pono  mai  ou- 
kou,  i  ko  oukou  manawalea  ana 
mai  ia'u  i  ko'u  popilikia. 

15  E  ko  Pilipi,  ua  ike  no  oukou, 
i  ka  wa  kinohou  o  ka  euanelio,  ia'u 
i  haalele  ai  ia  Makeelonia,  aole  ke- 
kahi  ekalesia  e  ae  i  launa  mai  ia'u 
i  ka  haawi  ana  a  i  ka  lawe  ana,  o 
oukou  wale  no. 

16  No  ka  mea,  a  i  Tesalonike  hoo- 
kahi  a  elua  hoi  o  ko  oukou  hoou- 
ka  ana  mai  i  ka  mea  e  pono  ai  kuu 
nele. 

17  Aole  ka  makana  ka'u  e  imi 
nei ;  aka,  ke  imi  nei  au  i  ka  hua  e 
nui  ai  ko  oukou  pono. 

18  A  ia'u  na  mea  he  nui,  a  ua  la- 
ko  hoi :  ua  piha  au  i  ka  oukou  mau 
mea  i  loaa  mai  ma  o  Epaperodito 
la,  he  mea  ala  oluolu,  he  mohai 
hooluolu,  i  maliuia  mai  hoi  e  ke 
Akua. 

19  Aka,  e  haawi  mai  ana  ko'u 
Akua  i  na  mea  a  pau  e  pono  ai  ou- 
kou,  no  kona  waiwai  i  kahi  nani 
ma  o  Kristo  Iesu  la. 

20  A  i  ke  Akua  ko  kakou  Makua 
ka  hoonani  mau  loa  ia  i  ke  ao  pau 
ole.     Amene. 

21  E  uwe  aku  i  na  haipule  a  pau 
iloko  o  Kristo  Iesu.  Ke  uwe  aku 
nei  na  hoahanau  me  au  ia  oukou. 

22  Ke  uwe  aku  nei  na  haipule  a 
pau  ia  oukou,  o  lakou  hoi  no  na 
ohua  o  Kaisara. 

23  O  ke  aloha  o  ko  kakou  Haku 
o  Iesu  Kristo  me  oukou  a  pau. 
Amene. 


KA   EPISETOLE 

A   PAULO   KA    LUNAOLELO   I  KO 

K  0  L  0  S  A. 


MOKUNA  I. 

Ko   Paulo  aloha  no   ka   malama  ana  i  ka 
Mesia. 

NA  Paulo  aku,  na  ka  lunaolelo 
a  Iesu  Kristo  ma  ka  manao 
mai  o  ke  Akua,  ua  Timoteo  hoi  ka 
hoahanau, 

2  I  ka  poe  haipule  a  me  na  hoa- 
hanau  manaoio  iloko  o  Kristo,  ma 
Kolosa ;  no  oukou  ke  aloha  a  me 
ka  malu  mai  ke  Akua  mai,  o  ko  ka- 
kou  Makua,  a  me  ka  Haku  o  Iesu 
Kristo. 

3  Ke  hoomaikai  aku  nei  maua  i 
ke  Akua,  i  ka  Makua  o  ko  kakou 
Haku  o  Iesu  Kristo,  e  pule  mau 
ana  no  oukou, 

4  Ua  lohe  maua  i  ko  oukou  ma- 
naoio  ana  ia  Kristo  Iesu,  a  me  ko 
oukou  aloha  ana  i  na  haipule  a 
pau, 

5  No  ka  pono  e  manaolanaia'i,  e 
waiho  ana  no  oukou  ma  ka  lani ; 
o  ka  mea  a  oukou  i  lohe  mua  ai 
maloko  o  ka  olelo  oiaio  o  ka  eua- 
nelio  ; 

6  I  hiki  mai  io  oukou  la  e  like  me 
ia  ma  ka  honua  a  pau;  a  ua  hua 
mai  hoi  i  ka  hua,  me  ia  hoi  iwaena 
o  oukou,  mai  ka  la  i  lohe  ai  oukou, 
a  i  ike  ai  hoi  i  ke  aloha  o  ke  Akua, 
ma  ka  oiaio. 

7  E  like  me  ka  oukou  hoolohe 
aua  ia  Epapera  i  ko  maua  hoakau- 
wa  aloha,  i  ko  Kristo  kahunapule 
hoopono  no  oukou ; 

8  Nana  no  i  hoike  mai  ia  maua  i 
ko  oukou  aloha  ma  ka  naau. 

9  Nolaila  hoi,  mai  ka  mauawa 
mai  i  lohe  ai  maua,  aole  maua  i 
hooki  i  ka  pnle  no  oukou,  me  ka 
noi  aku  i  hoopihaia  mai  oukou  me 
ka  ike  i  kona  makemake,  a  me  ka 
naauao  io  ma  ka  Uhane ; 

10  I  hele  oukou  ma  ka  pono  o  ka 
Haku,  i  na  mea  a  pau  i  oluoluia 


mai  ai,  e  hua  mai  aua  ī  ka  hua  uia 
na  hana  maikai  a  pau,  me  ka  ma- 
huahua  ana  ae  o  ka  ike  ana  i  ke 
Akua. 

11  E  hooikaika  nui  ia  mai  oukou 
e  kona  mana  nani,  i  ke  kupaa  ana, 
a  me  ke  ahonui  a  me  ka  oli- 
oli; 

12  Me  ka  hoomaikai  aku  i  ka  Ma- 
kua  nana  kakou  i  hoopono  mai,  i 
loaa  mai  ai  ia  kakou  ka  pono  e  ili 
mai  ana  i  ka  poe  haipule  i  ke 
ao. 

13  Nana  hoi  kakou  i  hoola,  mai 
ka  mana  mai  o  ka  pouli,  a  ua  lawe 
hoi  oia  ia  kakou  iloko  o  ke  aupuui 
o  kana  Keiki  punahele; 

14  Iloko  ona  ke  ola  no  kakou  i 
kona  koko,  o  ke  kala  ana'e  o  ka 
hewa. 

15  Oia  hoi  ka  like  me  ke  Akua  i 
nana  ole  ia,  oia  hoi  ka  mua  o  na 
mea  a  pau  i  hanaia'i. 

16  No  ka  mea,  ua  hanaia  e  ia  na 
mea  a  pau,  o  ko  ka  lani  a  me  ko 
ka  honua,  i  nanaia,  a  i  nana  ole  ia, 
o  na  nohoalii,  o  na  haku,  o  na  luna, 
a  me  na'lii :  ua  hanaia  na  mea  a 
pau  ma  ona  la,  a  nona  no  hoi. 

17  Oia  hoi  ka  mua  o  na  mea  a 
pau,  a  ma  ona  la  no  hoi  i  mau  ai 
na  mea  a  pau. 

18  Oia  hoi  ke  poo  o  ke  kino,  o  ka 
ekalesia:  oia  ka  makamua,  o  ka 
hanau  mua  hoi  mai  ka  make  mai ; 
i  lilo  ia  i  pookela  iwaena  o  na  mea 
a  pau. 

19  No  ka  mea,  o  ka  pono  no  ia  i 
ka  Makua  e  noho  nui  ka  pono  a 
pau  iloko  ona ; 

20  A  ma  ona  la  e  hoolaulea  ai  i 
na  mea  a  pau  ia  ia  iho,  e  hoomalu 
ana  ma  ke  koko  o  konakea;  ma 
ona  la,  i  ko  ka  honua  nei,  a  me  ko 
ka  lani. 

21  0  oukou  kekahi,  ka  poe  i  ku 

e  i  kekahi  manawa,  ka  poe  enemi 
i  ko  oukou  manao  ana  ma  na  ha- 
na  hewa,  o  kana  ia  i  hoolaulea  ae 
nei, 

22  Ma  kona  kino  kanaka,  i  ka 
make  ana,  e  hoike  oia  ia  oukou  he 
hemolele,  he  hala  ole,  a  me  ka  hoo- 
hewa  ole  ia,  imua  o  kona  alo ; 

23  Ke  noho  mau  aku  oukou  ma 
ka  manaoio,  i  hookumuia  oukou 
me  ka  hoopaaia,  ke  hoonee  ole  ia 
'ka  hoi  mai  ka  manaolana  aku  o  ka 
euanelio  a  oukou  i  lohe  ai,  ka  mea 
i  haiia'ku  i  na  mea  a  pau  i  hanaia 
malalo  ae  o  ka  lani,  nona  iho  au  o 
Paulo  i  hooliloia'e  nei  i  lunalawe- 
hana. 

24  Ke  hauoli  nei  au  i  ko'u  ehae- 
ha  no  oukou,  e  hoopau  ana  iloko 
o  ko'u  kino,  i  ke  koena  o  ko  Kris- 
to  ehaeha  ana,  no  kona  kiuo,  oia 
no  ka  ekalesia. 

25  Nona  wau  i  hooliloia'e  nei  i 
lunalawehana,  e  like  me  ke  kauo- 
ha  a  ke  Akua  i  haawi  mai  ai  ia'u 
no  oukou,  e  hoolaha  ae  i  ka  olelo 
a  ke  Akua; 

26  I  ka  mea  pohihihi  hunaia'e 
mai  ka  wa  kahiko  mai,  a  me  na  ha- 
nauna  mai,  aka  i  keia  manawa,  ua 
hoikeia  mai  nei  i  kana  mau  haipule ; 

27  I  ka  poe  a  ke  Akua  i  hoomao- 
popo  ai  i  ka  waiwai  nani  o  keia 
mea  pohihihi  iwaena  o  ko  na  aina 
e ;  oia  no  o  Kristo  iloko  o  oukou, 
ka  manaolana  no  ka  nani : 

28  Oia  ka  makou  e  hai  aku  nei,  e 
ao  ana  i  na  kanaka  a  pau,  a  e  hoo- 
naauao  aua  i  na  kanaka  a  pau  i  ka 
naauao  io,  e  hiki  ia  makou  ke  hoi- 
ke  i  na  kanaka  a  pau  i  hemolele 
iloko  o  Kristo  Iesu. 

29  Nalaila  hoi  ka'u  hana  e  hooi- 
kaika  nui  nei,  e  like  me  kana  hana 
i  hooikaika  nui  mai  nei  iloko  o'u. 

MOKUNA  II. 

Ua  hooikaika  aku  Paulo  i  na  kanaka  e  kupaa 
me  ka  naau  hookahi  i  ka  paulele  ia  Kristo. 

NO  ka  mea,  ke  ake  nei  au  e  ike 
oukou  i  ko'u  ehaeha  nui  ana 
no  oukou,  a  me  ko  Laoelikeia,  a 
me  ka  poe  i  ike  ole  mai  i  ko'u  ma- 
ka,  i  ke  kino  nei ; 
2  I  hooluolu  pu  ia  ko  lakou  naau, 
i  hookui  pu  ia  hoi  i  ke  aloha,  a  i 
ka  waiwai  a  pau  o  ka  manao  mao- 

popo  loa,  i  ka  ike  paka  ana  i  ha. 
mea  pohihihi  a  ke  Akua  ka  Maknr, 
a  me  Kristo ; 

3  Kahi  i  hunaia'i  ka  waiwai  nui  o 
ke  akamai,  a  me  ka  naauao. 

4  O  ka'u  ia  e  olelo  nei,  o  puni  ou= 
kou  i  kekahi,  i  na  olelo  hoowale- 
wale. 

5  No  ka  mea,  i  ko'u  kaawale  ana 
ma  ke  kino,  owau  pu  kekahi  me 
oukou  ma  ka  uhane,  e  hauoli  ana, 
me  ka  nana  ana  i  ko  oukou  pono 
like,  a  me  ke  kupaa  ana  o  ko  ou- 
kou  manaoio  ia  Kristo. 

6  Nolaila  hoi,  no  ka  loaa  ana  mai 
o  Kristo  ia  oukou,  e  hele  oukou 
iloko  ona ; 

7  I  hookumuia,  a  i  hookukuluia 
iloko  ona,  a  me  ka  hoomauia  i  ka 
manaoio  i  hoikeia  mai  ia  oukou,  a 
malaila  e  hoomahuahua  ae  ia  me 
ka  hoomaikai  aku. 

8  E  malama  hoi,  o  hokai  mai  ke- 
kahi  ia  oukou  me  ka  manao  maa- 
lea,  a  me  ka  hoopunipuni  lapuwale, 
mamuli  o  ka  mooolelo  o  kanaka, 
mamuli  o  na  kumu  o  ko  ke  ao  nei, 
aole  hoi  mamuli  o  Kristo. 

9  No  ka  mea,  maloko  ona  e  noho 
ana  ka  pono  nui  a  pau  o  ke  Akua 
ma  ke  kino. 

10  Ua  hemolele  oukou  maloko 
ona,  oia  ke  poo  o  na'lii  a  pau  a  me 
ka  mana. 

11  Iloko  ona,  ua  okipoepoeia  ou- 
kou  i  ke  okipoepoe  hana  ole  ia  e 
ka  lima,  i  ke  pale  ana  aku  i  ke  kino 
o  ka  hewa  o  ka  io,  ma  ko  Kristo 
okipoepoe  ana ; 

12  I  kanu  pu  ia  me  ia,  i  ka  bape- 
tizo  ana,  a  ilaila  hoi  e  ala  pu  hou 
ai  me  ia,  ma  ka  manaoio  i  ka  hana 
a  ke  Akua,  a  ka  mea  i  hoala  ia  ia, 
mai  ka  make  mai. 

13  O  oukou  hoi  ka  poe  i  make 
iloko  o  ka  hewa,  a  me  ke  okipoe- 
poe  ole  ia  o  ko  oukou  kino,  o  ou- 
kou  kana  i  hoala  pu  hou  mai  nei 
me  ia,  a  ua  kala  mai  i  ko  oukou 
hewa  a  pau; 

14  E  hokai  ana  i  ka  palapala  lima 
o  na  oihana  i  pono  ole  ai  kakou,  o 
ka  mea  i  ku  e  mai  ia  kakou,  oia 
kana  i  lawe  aku  ai,  a  makia  aku  la 
ma  kona  kea. 

15  A  kaili  ae  la  oia  i  ko  na'lii,  a 


E  paulele  i  ko  luna. 

me  ko  na  mea  mana,  ua  hoike  ia 
lakou  ma  ke  akea,  e  lauakila  ana 
īnaluna  o  lakou  ma  keia. 

16  Nolaila,  mai  hoahewa  mai  ke- 
kahi  ia  oukou,  i  ka  mea  ai,  a  me 
ka  mea  inu,  aole  hoi  no  kahi  la 
hoano,  a  me  ka  mahina  hou,  a  me 
na  sabati. 

17  He  aka  no  īa  mau  mea  no  na 
mea  e  hiki  mai  ana :  aka  o  ke  ki- 
no,  no  Kristo  no  ia. 

18  Mai  hoonele  mai  kekahi  ia  ou- 
kou  i  ko  oukou  uku  ma  ka  hoo- 
haahaa  wale  ana,  a  me  ka  hooma- 
na  ana  i  na  anela,  e  maoi  wale  ana 
iloko  o  na  mea  ana  i  ike  oie  ai,  e 
hookano  wale  ana  kona  naau  ka- 
naka, 

19  Me  ka  malama  ole  i  ke  Poo,  i 
ka  mea  i  hanaiia  mai  ai  ke  kino  a 
pau,  i  paa  i  na  ami  a  me  na  olona, 
ua  mahuahua  aku  ia  i  ko  ke  Akua 
hoomahuahua  ana  mai. 

20  Ina  hoi  i  make  pu  oukou  me 
Kristo,  a  kaawale  na  kumu  liilii  o 
ko  ke  ao  nei,  no  ke  aha  hoi  oukou, 
e  like  me  ka  noho  ana  ma  keia  ao, 
i  malama  ai  i  na  kapu, 

21  (Mai  hoopa,  mai  hoao,  mai  la- 
welawe ; 

22  O  na  mea  ia  e  make  ai  ma  ka 
lawe  ana ;)  mamuli  o  na  kauoha  a 
me  na  oleloao  a  kanaka  ? 

23  He  mau  mea  hookohukohu 
naauao,  i  ka  hoomana  e,  a  i  ka  hoo- 
haahaa,  a  i  ka  malama  ole  i  ke  ki- 
no,  aole  nae  i  ka  mea  nui  e  oluolu 
ai  ke  kino. 

MOKUNA  III. 

O  kahooikaika  anae  paulele  i  ko  luna,  a  o  ka 
pono  o  na  kane,  me  na  wahine,  a  me  na  ma- 
kua,  a  me  na  keiki. 

INA  hoi  i  ala  pu  oukou  me  Kris- 
to,  e  imi  oukou  i  na  mea  ma- 
luna,  ma  kahi  e  noho  ai  o  Kristo, 
ma  ka  lima  akau  o  ke  Akua. 

2  E  paulele  oukou  i  na  mea  oluna, 
aole  i  na  mea  ma  ka  honua  nei. 

3  No  ka  mea,  ua  make  oukou,  a 
ua  hunaia'ku  ko  oukou  ola  me 
Kristo  iloko  o  ke  Akua. 

4  Aia  ikea  aku  o  Kristo  o  ko  ka- 
kou  ola,  alaila  e  ikea  pu  oukou  me 
ia  iloko  o  ka  nani. 

5  E  uumi  hoi  i  ko  oukou  mau  la- 
la  ma  ka  honua;  i  ka  moe  kolohe, 


MOKUNA  III 


He  olelo  paipai. 

i  ka  maemae  ole,  i  ke  kuko  wale, 
i  ka  makemake  ino,  a  me  ka  ma- 
kee  waiwai,  o  ka  hoomanakii  no  ia. 

6  No  ia  mau  mea  e  hiki  mai  ai  ka 
inaina  o  ke  Akua  maluna  iho  o  na 
keiki  a  ka  hoolohe  ole. 

7  Ilaila  hoi  ko  oukou  hele  ana  i 
kekahi  manawa,  ia  oukou  i  noho 
pu  ai  me  lakou. 

8  Aka,  menei  ua  pau  ia  oukou  i 
ka  hemo  o  keia  mau  mea;  o  ka 
huhu,  o  ka  inaina,  o  ka  ukiuki,  o 
ka  hoino  wale,  o  ke  kamailio  hau- 
mia  mai  loko  mai  o  ko  oukou  wa- 
ha. 

9  Mai  hoopunipuni  kekahi  i  keka- 
hi,  no  ka  mea,  ua  hemo  ia  oukou 
ke  kanaka  kahiko  a  me  kana  hana ; 

10  A  ua  hookomo  hou  oukou  i  ke 
kanaka  hou,  i  ka  mea  i  hana  hou 
ia  i  ka  naauao  ma  ka  like  o  ka  mea 
nana  ia  i  hana ; 

11  Kahi  i  ole  ai  he  Helene,  he  Iu- 
daio,  he  okipoepoe,  a  me  ke  oki- 
poepoe  ole,  ka  malihini,  a  me  ka 
Sekute,  ke  kauwa  a  me  ke  kauwa 
ole ;  aka,  o  Kristo  no  ka  mea  a  pau, 
oia  hoi  ko  loko  o  na  mea  a  pau. 

12  Nolaila  hoi,  me  he  poe  i  waeia 
la  e  ke  Akua,  i  hoolaaia,  a  i  alohaia 
hoi,  e  hookomo  oukou  i  ka  naau 
menemene,  a  i  ka  lokomaikai,  a  i 
ka  manao  haahaa,  a  i  ke  akahai,  a 
me  ke  ahonui; 

13  E  hoomanawanui  ana  kekahi  i 
kekahi,  e  kala  ana  hoi  kekahi  i  ke- 
kahi,  ke  loaa  ka  hala  o  kekahi  i  ke- 
kahi ;  e  like  me  ka  Kristo  kala  ana 
mai  ia  oukou,  pela  aku  hoi  oukou. 

11  A  o  ke  aloha  kekahi,  maluna 
iho  o  neia  mau  mea  a  pau,  oia  ka 
mea  hemolele  e  paa  pono  ai. 

15  A  e  noho  hoomalu  mai  ka  ma- 
lu  o  ke  Akua  iLoko  o  ko  oukou  na- 
au,  no  ia  mea  hoi  e  heaia  mai  ai 
oukou  i  kino  hookahi ;  a  e  hoo- 
maikai  aku  hoi  oukou. 

16  A  e  noho  lako  mai  ka  olelo  a 
Kristo  iloko  o  oukou,  me  ka  naau- 
ao  loa;  e  ao  ana  a  e  hoonaauao 
ana  hoi  kekahi  i  kekahi  i  na  halelu, 
a  me  na  himeni,  a  me  na  mele  ma 
kaUhane,  e  oli  ana  i  ka  Haku  me 
ka  maikai  iloko  o  ko  oukou  naau. 

17  A  o  ka  oukou  mea  e  lawelawe 
ai  ma  ka  olelo,  a  ma  ka  hana,  e  pau 

ia  i  ka  hanaia  iloko  o  ka  iuoa  o  ka 
Haku,  o  Iesu,  a  e  hoomaikai  aku  i 
ke  Akua,  i  ka  Makua,  ina  ona  la. 

18  E  na  wahine,  e  hoolohe  oukou 
i  ka  oukou  mau  kane  ponoi,  o  ka 
pono  no  ia  ileko  o  ka  Haku. 

19  E  na  kane,  e  aloha  oukou  i  ka 
oukou  inau  wahine,  mai  noho  a 
hoawahia  aku  ia  lakou. 

20  E  na  keiki,  e  hoolohe  oukou 
i  ko  oukou  mau  makua,  ma  na 
mea  a  pau  ;  no  ka  mea,  he  pono  ia 
i  ka  Haku. 

21  E  na  makuakane,  mai  hoonau- 
kiuki  i  ka  oukou  mau  keiki,  o  pau- 
aho  lakou. 

22  E  na  kauwa,  e  hoolohe  ma  na 
mea  a  pau,  i  ko  oukou  mau  haku 
ma  ke  kino ;  aole  ka  hooiaio  maka 
me  he  mea  hoolealea  kanaka  la ; 
aka,  me  ka  naau  hookahi  e  hopo- 
hopo  ana  i  ke  Akua. 

23  A  o  ka  oukou  mea  e  hana'i  a 
pau,  e  hana  aku  no  ia  me  ka  naau, 
me  he  mea  la  no  ka  Haku,  aole  hoi 
no  kanaka. 

24  Ua  ike  hoi  oukou,  na  ka  Haku 
mai  e  loaa  mai  ana  ia  oukou  ka 
uku  e  ili  mai  ana ;  no  ka  mea,  ua 
hookauwa  aku  oukou  na  ka  Haku 
na  Kristo. 

25  Aka,  o  ka  mea  hana  hewa  la, 
e  hoopaiia  ia  no  ka  hewa  ana  i  ha- 
na'i ;  aole  loa  e  manao  ewaewa  ia 
mai  na  kino. 

MOKUNA  IV. 

No  ka  pono  o  na  haku,  ka  pule  a  me  ka  olelo 
pono. 

ENA  haku,  e  haawi  aku  na  na 
kauwa  i  ka  mea  pono,  ameka 
ewaewa  ole ;  ua  ike  oukou  he  Ha- 
ku  ko  oukou  ma  ka  lani. 

2  E  koomau  i  ka  pule,  e  makaala 
hoi  ma  ia  mea,  me  ka  hoomaikai 
aku. 

3  No  makou  kekahi  e  pule  ai  ou- 
kou,  i  wehe  mai  ke  Akua  i  ka  pu- 
ka  no  makou  e  olelo  ai,  e  hai  aku  i 
ka  mea  pohihihi  o  Kristo  i  ko'u 
mea  i  hoopeaia  mai  nei : 

4  I  hiki  ia'u  ke  hoomaopopo  ia 
mea,  me  he  mea  pono  la  ia'u  ke 
olelo  aku. 

5  E  hele  naauao  oukou  mamua  o 
ka  poe  mawaho,  e  malama  pono 
ana  i  ka  manawa. 

6  E  hoomauia  ka  maikai  o  ka  ou- 
kou  olelo,  i  miko  ia  i  ka  paakai,  i 
ike  oukou  i  ka  mea  e  pono  ai  ke 
olelo  i  kela  kanaka  a  i  keia  kanaka. 

7  A  o  ko'u  noho  ana,  na  Tukiko 
ia  e  hai  aku  ia  oukou,  na  ka  hoaha- 
nau  aloha,  ka  lawehana  hoopono, 
ka  hoakauwa  iloko  o  ka  Haku. 

8  Oia  ka'u  i  hoouna  aku  nei  io 
oukou  la,  no  ia  mea,  i  ike  aku  ia  i 
ko  oukou  noho  ana,  a  e  hooluolu 
aku  hoi  i  ko  oukou  mau  naau ; 

9  Me  Onesimo,  ka  hoahanau  alo 
ha  hoopono,  no  oukou  mai  ia;  na 
laua  e  hoike  aku  ia  oukou  i  na  mea 
a  pau  o  nei. 

10  Ke  uwe  aku  nei  o  Arisetareko, 
ko'u  hoapio  ia  oukou,  laua  o  Ma- 
reko  ke  keiki  a  ko  Barenaba  kaiku- 
wahine,  (nona  oukou  i  kauohaia 
aku  ai,  oia  ka  oukou  e  hookipa  ai, 
ke  hiki  aku  ia  io  oukou  la,) 

11  A  me  Iesou,  i  kapa  hou  ia'i  Io- 
useto,  no  ke  okipoepoe  laua.  O 
lakou  wale  no  ko'u  mau  hoalawe- 
hana  ma  ke  aupuni  o  ke  Akua,  na 
mea  i  hooluolu  mai  nei  ia'u. 

12  Ke  uwe  aku  nei  o  Epapera  ia 
oukou,  no  oukou  ia,  o  ke  kauwa  a 
Kristo,  e  hooikaika  mau  ana  no 
oukou,  i  ka  pule,  i  ku  hemolele 
oukou  me  ke  kina  ole,  ma  ka  ma- 
kemake  a  pau  o  ke  Akua. 

13  Ke  hoike  aku  nei  au  nona,  he 
ikaika  nui  kona  no  oukou,  a  no  ka 
poe  ma  Laodikeia,  a  me  ka  poe  i 
Hierapoli. 

14  Ke  uwe  aku  nei  ia  oukou  o  Lu- 
ka,  ke  kahuna  lapaau  punahele,  a 
me  Dema. 

15  E  aloha  aku  oukou  i  ka  poe 
hoahanau  i  Laodikeia,  a  ia  Nume- 
pana,  a  me  ka  ekalesia  iloko  o  ko- 
na  hale. 

16  Aia  heluheluia  keia  episetole 
iwaena  o  oukou  la,  na  oukou  e  he- 
luhelu  hou  aku  ia  i  ka  ekalesia  o  ko 
Laodikeia ;  a  e  heluhelu  hoi  oukou 
i  ka  episetole  mai  Laodikeia  mai. 

17  E  i  aku  ia  Arekipo,  E  malama 
oe  i  ka  oihana  i  loaa  ia  oe  iloko  o 
ka  Haku,  nau  ia  e  hooponopono. 

18  O  ke  aloha  nae,  na  ka  lima  ia 
o'u  nei  o  Paulo.  E  hoomanao  mai 
i  ko'u  mea  i  paa  ai.  E  alohaia  mai 
oukou.    Amene. 


O    KA   EPISETOLE 

MUA  A   PAULO   KA   LUNAOLELO   I  KO 

TESALONIKE. 


MOKUNA  I. 

No  ka  hoopai  ewaewaole  ana  o  ke  Akua. 

NA  Paulo  aku,  a  me  Silcvano, 
a  me  Timoteo,  i  ka  ekalesia  o 
ko  Tesalonike,  iloko  o  ke  Akua  ka 
Makua,  a  me  ka  Haku  Iesu  Kristo ; 
no  oukou  ke  aloka  a  me  ka  pomai- 
kai,  mai  ke  Akua  mai,  o  ko  kakou 
Makua  a  me  ka  Haku  Iesu  Kristo. 

2  Ke  hoomaikai  mau  akunei  ma- 
kou  i  ko  Akua  no  oukou  a  pau,  e 
koohiki  ana  ia  oukou  i  ka  makou 
pule ; 

3  E  manao  mau  aku  ana  i  ka  ka- 
na  a  ka  manaoio  o  oukou,  a  me  ka 
kooikaika  o  ke  aloha,  a  me  ke  aho- 
nui  o  ka  manaolana  i  ko  kakou 
Haku,  ia  Iesu  Kristo,  imua  o  ke 
alo  o  ke  Akua  ko  kakou  Makua; 

4  E  ike  aku  ana  hoi,  e  na  hoaha- 
nau  aloha,  i  ko  oukou  waeia  mai  e 
ke  Akua. 

5  No  ka  mea,  aole  ma  ka  olelo 
wale  no  i  hiki  aku  ai  ka  makou 
euanelio  io  oukou  la,  aka,  ma  ka 
mana  no  hoi,  a  me  ka  Uhane  He- 
molele,  a  me  ka  hooiaio  loa ;  ua 
ike  hoi  oukou  i  ke  ano  o  ko  makou 
noho  ana  iwaena  o  oukou,  no  ou- 
kou. 

6  A  ua  hahai  mai  oukou  mamuli 
o  makou  a  me  ka  Haku,  ua  apo 
mai  oukou  i  ka  olelo  me  ka  ehaeha 
nui,  a  me  ka  olioli  no  ka  Uhane 
Hemolele : 

7  Pela  i  lilo  ai  oukou  i  mau  alakai 
no  ka  poe  manaoio  a  pau  i  Make- 
ilonia  a  me  Akaia. 

8  No  ka  mea,  mai  o  oukou  aku  i 
pae  aku  ai  ka  olelo  a  ka  Haku,  aole 
ma  Makeelonia a  me  Akaia  wale  no, 
aka,  ma  ia  wahi  aku  a  ia  wahi  aku, 
i  hoolahaia  ae  ai  ko  oukou  paulele 
ana  i  ke  Akua,  i  ole  ai  e  pono  ia 
makou  ke  hai  hou  aku. 

9  No  ka  niea,  na  lakou  no  i  hoike 


mai  no  kakou,  i  ke  ano  o  ko  ma- 
kou  komo  ana  iwaena  o  oukou,  a 
me  ko  oukou  huli  ana  i  ke  Akua, 
mai  na'kua  kii  mai  e  malama  aku 
i  ke  Akua  ola  oiaio ; 
10  A  e  kali  hoi  i  kana  Keiki,  mai 
ka  lani  mai,  ana  i  hoala  mai  ai,  mai 
ka  make  mai,  ia  Iesu,  nana  kakou 
e  hoopakele  i  ka  inaina  e  kau  mai 
ana. 

MOKUNA  II. 

O  ko  Paulo  hooikaika  ana,  a  me  kona  hauoli 
ana  i  ko  lakou  kupaa  ana  i  ka  ke  Akua  olelo. 

UA  ike  hoi  oukou,  e  na  hoaha- 
nau,  i  ko  makou  komo  ana 
iwaena  o  oukou,  aole  īa  he  mea 
ole; 

2  Aka,  i  ko  makou  eha  mua  ana'e 
me  ka  hoino  wale  ia  mai,  ma  Pili- 
pi,  ua  ike  oukou,  ua  wiwo  ole  ae 
la  makou  ma  ko  kakou  Akua  i  ka 
hai  aku  ia  oukou  i  ka  euanelio  a  ke 
Akua,  me  ka  paio  nui  ana. 

3  No  ka  mea,  aole  ma  ka  waha- 
hee  ka  makou  ao  ana  aku,"aole  hoi 
ma  ka  haumia,  aole  hoi  ma  ka  hoo- 
punipuni ; 

4  Aka,  me  ka  haawi  ana  mai  o  ke 
Akua  ia  makou,  i  kauohaia  mai  ka 
euaiielio  ia  makou,  pela  hoi  makou 
e  olelo  aku  nei ;  aole  me  he  mea 
hoolealea  la  i  kanaka,  aka,  i  ke  A- 
kua,  i  ka  mea  nana  ko  kakou  naau 
i  hoao  mai  nei. 

5  Aole  makou  i  lawe  i  na  hua  ole- 
lo  malimali,  ua  ike  oukou ;  aole 
hoi  i  ka  hookohu  o  ka  makee  wai- 
wai ;  o  ke  Akua  ka  mea  ike. 

6  Aole  makou  i  imi  i  ka  hoonani- 
ia  mai  e  kanaka,  aole  hoi  e  oukou, 
aole  hoi  e  hai,  i  ka  Ava  pono  e  lilo 
ai  makou  i  poe  hookaumaha,  me 
he  mau  lunaolelo  la  na  Kristo. 

7  Ua  ahonui  makou  iwaena  o  ou- 
kou,  e  like  me  ka  wahine  hanai  la, 
e  malama  ana  i  kana  mau  keiki : 

me  ke  aloha  nui. 


8  Oia,  me  ko  makou  aloha  nui 
aku  ia  oukou,  ua  oluolu  makou  ke 
haawi  aku,  aole  i  ka  euanelio  wale 
no  a  ke  Akua  ia  oukou,  aka,  i  ko 
makou  ola  kekahi,  no  ka  mea,  he 
hiwahiwa  oukou  na  makou. 

9  Ke  hoomanao  nei  no  oukou,  e 
na  hoahanau,  i  ka  makou  hana,  a 
me  ko  makou  luhi  ana  hoi ;  e  hana 
ana  i  ka  po  a  me  ke  ao,  i  ole  ai  ma- 
kou  e  lilo  i  mea  e  luhi  ai  kekahi  o 
oukou,  pela  makou  i  hai  aku  ai  ia 
oukou  i  ka  euanelio  a  ke  Akua. 

10  O  oukou  ko  makou  poe  hoike, 
a  o  ke  Akua  kekahi,  i  ka  hemolele, 
a  me  ka  pono,  a  me  ka  hala  ole  o 
ko  makou  noho  ana  iwaena  o  ou- 
kou  ka  poe  i  manaoio. 

11  Ua  ike  hoi  oukou  i  ko  makou 
hooikaika  ana'ku,  a  me  ka  hooluo- 
lu  ana'ku,  a  me  ke  kauoha  aua'ku 
ia  oukou  a  pau,  me  he  makuakane 
la  i  kana  mau  keiki, 

12  I  hele  pono  oukou  ma  ka  po- 
no  o  ke  Akua,  ka  mea  nana  oukou 
i  hea  mai  iloko  o  kona  aupuni,  a  i 
kona  nani. 

13  No  ia  mea  hoi  i  hoomaikai 
mau  aku  ai  makou  i  ke  Akua,  no 
ka  mea,  i  ka  loaa  aua  ia  oukou  o 
ka  ke  Akua  olelo,  a  oukou  i  lohe 
mai  ai  ia  makou  nei,  aole  oukou  i 
apo  mai  ia  me  he  olelo  la  na  kana- 
ka,  aka,  he  olelo  no  na  ke  Akua, 
he  oiaio  no  ia,  o  ka  mea  i  hooikai- 
ka  nui  iloko  o  oukou  o  ka  poe  i 
manaoio. 

14  No  ka  mea,  ua  lilo  mai  oukou, 
e  na  hoahanau,  i  mau  mea  hooha- 
like  me  na  ekalesia  o  ke  Akua,  ma 
Iudea,  iloko  o  Kristo  Iesu ;  no  ka 
mea,  ua  hoinoia  mai  hoi  oukou  e 
ko  ka  aina  o  oukou  iho,  e  like  me 
lakou  e  ka  poe  Iuelaio ; 

15  Ka  poe  i  pepehi  i  ka  Haku  ia 
Iesu,  a  i  ko  lakou  poe  kaula  hoi,  a 
i  alualu  kolohe  mai  hoi  ia  makou ; 
aole  no  e  hooluolu  i  ke  Akua,  a  ua 
ku  e  i  na  kauaka  a  pau. 

16  Ua  keakea  mai  la  lakou  ia  ma- 
kou  i  ka  olelo  aku  i  ko  na  aina  e  e 
ola'i  lakou,  e  hoopiha  mau  ana  i 
ko  lakou  hewa ;  aka,  e  kau  mai  ana 
ka  inaina  nui  loa  maluna  iho  o  la- 
kou. 

17  Aka,  o  makou  la,  e  na  hoaha- 

nau,  ua  hookaawaleia  mai  nei  mai 
o  oukou  mai  la,  i  keia  mau  la,  o  ko 
makou  kino,  aole  ka  naau,  ua  ma- 
kemake  loa  makou  e  ike  hou  aku 
i  ko  oukou  mau  maka,  ua  hooikai- 
ka  nui  aku  ilaila. 

18  No  ia  mea,  o  ko  makou  manao 
e  hele  aku  io  oukou  la,  owau  o 
Paulo  kekahi  i  kela  manawa  a  i 
keia  manawa ;  aka,  ua  alalai  mai  la 
o  Satana  ia  makou. 

19  Heaha  hoi  ko  makou  manao- 
lana  a  me  ka  olioli,  a  me  ka  lei  e 
hauoli  ai  makou  ?  aole  anei  o  ou- 
kou  ia,  i  ke  alo  o  ko  kakou  Haku 
o  Iesu  Kristo  i  kona  hiki  ana  mai  ? 

20  No  ka  mea,  o  oukou  no  ka  na- 
ni  a  me  ka  olioli  o  makou. 

MOKUNA  III. 

O  ko  Paulo  aloha  i  ka  poe  naueue  ole. 

Ai  hiki  ole  ia  makou  ke  hoo- 
manawanui  hou  aku,  manao 
iho  la  makou  he  pono  ke  waiho 
hookahi  ia  mai  ma  Atenai. 

2  A  ua  hoouna  aku  la  ia  Timoteo, 
o  ko  kakou  hoahanau,  he  mea  lawe- 
hana  na  ke  Akua,  a  o  ko  makou 
hoalawehana  ma  ka  euanelio  o  Kri- 
sto,  e  hooikaika  aku  oia  ia  oukou, 
a  e  hooluolu  hoi  ia  oukou  i  ko  ou- 
kou  manaoio  ana ; 

3  I  hoonaue  ole  ia  kekahi  e  keia 
mau  pilikia ;  no  ka  mea,  ua  ike  no 
oukou,  ua  haawiia  mai  ia  mau  mea 
no  kakou. 

4  No  ka  mea,  i  ko"  makou  noho 
pu  ana  me  oukou,  ua  hai  e  aku  ma- 
kou  iaoukou,  e hoinoia'na kakou  ; 
a  ua  hiki  mai  la  no  ia  pela,  ua  ike 
hoi  oukou. 

5  Nolaila,  i  ka  pono  ole  ia'u  ke 
hoomanawanui  hou  aku,  ua  hoou- 
na  aku  la  au  e  ike  i  ko  oukou  ma- 
naoio,  o  lilo  paha  oukou  i  ka  hoo- 
walewaleia  mai  e  ka  hoowalewale, 
a  ua  lilo  iho  la  ka  makou  hana  i 
mea  ole : 

6  Aka,  i  ka  hoi  ana  mai  nei  o  Ti- 
moteo  mai  o  oukou  mai  io  makou 
nei,  me  ka  hoike  lea  mai  ia  makou 
i  ka  pono  o  ko  oukou  manaoio  ana 
me  ke  aloha,  a  i  ko  oukou  manao 
maikai  mau  ana  mai  ia  makou,  e 
ake  ana  e  ike  ia  makou,  e  like  hoi 
me  makou  ia  oukou ; 


Pono  ke  noho  maemae.        MOKUNA  IV.      E  hiki  hou  mai  ka  Haku. 


7  No  ia  mea,  e  na  hoahanau,  no 
ko  oukou  manaoio,  ua  oluolu  iho 
nei  makou  ia  oukou  iloko  o  ko  ma- 
kou  ehaeha  ana,  a  me  ka  pilikia  a 
pau. 

8  No  ka  mea,  ano,  ua  ola  makou 
ke  kupaa  oukou  iloko  o  ka  Haku. 

9  Pehea  hoi  makou  e  hoomaikai 
hou  aku  ai  i  ke  Akua  no  oukou,  no 
ka  olioli  a  pau  a  makou  e  olioli  nei 
ia  oukou  imua  o  ko  kakou  Akua? 

10  E  pule  nui  ana  i  ka  po  a  me  ke 
ao,  i  ike  aku  makou  i  ko  oukou 
maka,  a  e  hoolawa  aku  hoi  i  ke 
koeua  o  ko  oukou  manaoio. 

11  Na  ke  Akua  ko  kakou  Makua, 
a  me  ko  kakou  Haku  na  Iesu 
Kristo  makou  e  alakai  pono  aku 
io  oukou  la. 

12  Na  ka  Haku  hoi  oukou  e  hoo- 
piha  a  hu  aku  i  ke  aloha  i  kekahi 
i  kekahi,  a  ia  hai  ae  hoi  a  pau,  e 
like  me  makou  ia  oukou ; 

13  I  hookupaa  mai  oia  i  ko  oukou 
naau  i  kina  ole  ka  hemolele  imua 
o  ke  Akua,  o  ko  kakou  Makua,  i 
ka  hiki  ana  mai  o  ko  kakou  Haku 
o  Iesu  Kristo,  me  kona  poe  hoano 
a  pau  loa. 

MOKUNA  IV. 

O  ko  Paulo  hooikaika  ana  i  malama  pono  ko 
Tesalonike  i  ka  ke  Akua  kauoha  a  hiki  hou 
mai  ka  Haku. 

I7>IA  hou  neia,  e  na  hoahanau,  ke 
\j  nonoi  aku  uei  makou  me  ka 
hooikaika  aku  ia  oukou  ma  o  Iesu 
Kristo  la,  e  like  me  ka  pono  a  ou- 
kou  i  lohe  mai  ai  ia  makou  e  hele 
ai  oukou,  a  e  hooluolu  ai  i  ke 
Akua,  pela  hoi  oukou  e  hoomahua- 
hua  mau  aku  ai. 

2  Ua  ike  hoi  oukou  i  na  kauoha  a 
makou  i  haawi  aku  ai  ia  oukou  ma 
ka  Haku,  ma  o  Iesu  la. 

3  Eia  hoi  ka  makemake  o  ke 
Akua,  o  ko  oukou  maemae  ana,  i 
haalele  loa  oukou  i  ka  moe  kolohe ; 

4  I  ike  hoi  oukou  a  pau  i  ka  ma- 
lama  i  kana  ipu  ae,  a  i  kana  ipu  ae, 
me  ka  maemae  a  me  ka  maikai. 

5  Aole  ma  ke  kuko  ino  wale,  e 
like  me  na  lahuikanaka,  ka  poe  ike 
ole  i  ke  Akua. 

6  Aole  make  hoopoho  kekahi,  ao- 
le  ka  hoomake  hewa  i  ka  kona  hoa- 
hanau  i  kekahi  mea;  no  ka  mea,  o 


ka  Haku  ka  mea  nana  ia  poe  e  hoo- 
pai  mai,  oia  ka  makou  i  hai  mua 
aku  ai  me  ka  hoike  e  aku  ia  oukou. 

7  Aole  ke  Akua  i  hea  mai  ia  ka- 
kou  no  ka  haumia,  aka,  no  ka  he- 
molele  no. 

8  O  ka  mea  hoi  i  hoowahawaha 
mai,  aole  ia  i  hoowahawaha  i  ke 
kanaka,  i  ke  Akua  no  nana  i  haa- 
wi  mai  i  kona  Uhane  Hemolele  ia 
makou. 

9  A  o  ke  aloha  hoahanau  hoi,  ao- 
le  o  oukou  hemahema  e  pono  ai  au 
ke  palapala  aku  ia  oukou ;  no  ka 
mea,  ua  aoia  mai  oukou  e  ke  Akua 
e  aloha  i  kekahi  i  kekahi. 

10  Oia  hoi,  o  ka  oukou  ia  e  hana'i 
i  na  hoahanau  a  pau  ma  Makedo- 
nia  a  puni;  a,  ke  nonoi  aku  nei 
makou  ia  oukou,  e  na  hoahanau,  e 
hoomahuahua  nui  ae  oukou. 

11  A  e  imi  oukou  e  noho  malie 
me  ka  hana  aku  i  ka  oukou  hana 
iho,  a,  me  ko  oukou  mau  lima  iho 
e  hana'i,  e  like  me  ka  makou  kau- 
oha  ana'ku  ia  oukou ; 

12  I  pono  ka  oukou  hele  ana  imua 
o  ka  poe  o  waho,  a  i  nele  ole  hoi 
oukou  i  kekahi  mea. 

13  Aole  hoi  au  i  makemake,  e  na 
hoahanau,  e  naaupo  oukou  no  ka 
poe  i  hiamoe,  i  ole  ai  oukou  e  ku- 
makena,  e  like  me  ka  poe  manao- 
lana  ole. 

14  No  ka  mea,  ina  i  manaoio  ka- 
kou,  ua  make  aku  la  o  Iesu,  a  ua 
ala  hou  mai,  pela  no  hoi  ke  Akua 
e  lāwe  pu  mai  ai  me  ia  i  ka  poe  e 
hiamoe  ana  iloko  o  Iesu. 

15  Eia  ka  makou  e  olelo  aku  nei 
ia  oukou  ma  ka  olelo  a  ka  Haku,  o 
kakou  ka  poe  e  ola  ana  i  ka  hiki 
ana  mai  o  ka  Haku,  aole  kakou  e 
hiki  e  aku  mamua  o  ka  poe  e  hia- 
moe  ana. 

16  No  ka  mea,  e  iho  io  mai  no  ka 
Haku  mai  ka  lani  mai,  me  ka  hoo- 
ho,  a  me  ka  leo  o  ka  luna  anela,  a 
me  ka  pu  a  ke  Akua;  a  o  ka  poe 
make  iloko  o  Kristo  ke  ala  e  mai. 

17  Alaila  e  kaili  pu  ia'ku  kakou 
ka  poe  i  koe  e  ola  okoa  ana,  me 
lakou,  iloko  o  na  ao  kaalelewa  e 
halawai  pu  me  ka  Haku,  i  ka  lewa ; 
oia  hoi,  e  mau  loa  ana  ko  kakou 
noho  ana  me  ka  Haku. 

N'a  ole'lo  paipai  I.  TESALONIKE. 

18  Nolaila  hoi  e  hooluolu  oukou 
i  kekahi  i  kekahi  ma  keia  mau 
huaolelo. 

MOKUNA  V. 

O  ka  hiki  ana  mai  o  ka  Haku  i  ka  ahaolelo,  a 
me  ka  hooikaika  pu  ana  o  kona  mau  ohua. 

ANO  na  wa,  a  me  na  manawa, 
e  na  hoahanau,  aole  o  oukou 
hemahema  e  pono  ai  au  ke  palapa- 
La  aku  ia  oukou  : 

2  No  ka  mea,  ua  ike  paka  no  ou- 
kou,  e,  o  ka  la  o  ka  Haku,  me  he 
aihue  la  i  ka  po,  pela  no  ia  e  hiki 
mai  ai. 

3  A  i  ka  wa  e  olelo  ai  lakou,  He 
pomaikai,  he  malu  ;  alaila,  loohia 
koke  e  mai  lakou  e  ka  make,  me 
he  haakokohi  la  o  ka  wahine  ha- 
pai ;  aole  hoi  lakou  e  pakele. 

4  Aka,  o  oukou,  e  na  hoahanau, 
aole  oukou  iloko  o  ka  pouli,  e  loo- 
hia  ai  oukou  e  ua  la  la,  me  he  ai- 
hue  la. 

5  He  poe  keiki  oukou  a  pau  no 
ka  malamalama,  a  he  mau  kamalii 
no  hoi  no  ke  ao ;  aole  no  ka  po 
kakou,  aole  hoi  no  ka  pouli. 

6  Mai  hiamoe  hoi  kakou  e  like 
me  kekahi  poe ;  aka,  e  kiai  kakou 
me  ke  kuoo. 

7  No  ka  mea,  o  ka  poe  hiamoe, 
ua  hiamoe  lakou  i  ka  po ;  a  o  ka 
poe  ona,  ua  ona  lakou  i  ka  po. 

8  Aka,  o  kakou  ka  poe  o  ke  ao,  e 
kuoo  kakou,  e  komo  ana  i  ka  pale 
umauma  o  ka  mauaoio  a  me  ke 
aloua;  a  i  ka  papale  koa  hoi  o  ka 
manaolana  i  ke  ola. 

9  Aole  ke  Akua  i  hookaawale 
mai  ia  kakou  no  ka  iuaina,  aka, 
no  ka  loaa  ana  mai  o  ke  ola  i  ko 
kakou  Haku  ia  Iesu  Kristo, 

10  I  ka  mea  i  make  aku  no  ka- 
kou,  i  ola  pu  ai  kakou  me  ia,  i  ke 
ala  ana,  a  i  ka  hiamoe  ana  paha  o 
kakou. 

11  Nolaila  e  hooluolu  pu  ai  ou- 
kou  ia  oukou  iho,  a  e  hookuknlu 
kekahi  i  kekahi,  e  like  me  ka  ou- 
kou  hana  ana  no. 

12  Ke  nonoi  aku  nei  makou  ia 

i  na  hoahanau. 

oukou,  e  na  hoahanau,  e  ike  aku  i 
ka  poe  e  hooikaika  ana  iwaena  o 
oukou,  ka  poe  malunaiho  o  oukou 
iloko  o  ka  Haku,  a  e  ao  mai  ana  ia 
oukou ; 

13  A  e  mahalo  nui  aku  ia  lakou 
me  ke  aloha,  no  ka  lakou  hana. 
E  kuikahi  hoi  oukou  iho. 

14  Ke  noi  aku  nei  makou  ia  ou- 
kou,  e  na  hoahanau,  e  ao  aku  i  ka 
poe  hookekee,  e  hooluolu  i  ka  poe 
naau  hopohopo,  e  kokua  i  ka  poe 
nawaliwali,  e  ahonui  aku  hoi  i  na 
kanaka  a  pau : 

15  E  malama  hoi,  i  hoihoi  ole  aku 
kekahi  i  ka  hewa  no  ka  hewa  i  ke- 
kahi ;  e  hahai  mau  oukou  i  ka  po- 
no  iwaena  o  oukou  a  me  na  kanaka 
a  pau. 

16  E  hauoli  mau  loa. 

17  E  pule  hooki  ole. 

18  Ma  na  mea  a  pau  e  hoomaikai 
aku  ai :  no  ka  mea,  oia  ko  ke  Akua 
manao  iloko  o  Kristo  Iesu  ia  ou- 
kou. 

19  Mai  kiuai  i  ka  Uhane. 

20  Mai  koowahawaha  i  ka  wana- 
na  ana. 

_21  E  hooiaio  i  na  mea  a  pau  ;  a  e 
hoopaa  i  ka  mea  pono. 


22  E 
pau 


haalele  i  na  mea  ano  ino  a 


A  na  ke  Akua  e  malu  ai  e  hoo- 
maemae  loa  mai  ia  oukou ;  a  e  ma- 
lama  pono  ia  mai  ko  oukou  naau, 
a  me  ko  oukou  uhane,  a  me  ko 
oukou  kino,  me  ka  haia  ole,  a  hiki 
mai  ko  kakou  Haku,  o  Iesu  Kristo. 

24  He  oiaio  mau  ko  ka  mea  na- 
na  oukou  i  hea  mai,  nana  no  hoi  ia 
e  hana. 

25  E  na  hoahanau,  e  pule  oukou 
no  makou. 

26  E  aloha  aku  i  na  hoahanau  a 
pau  me  ka  honi  hoano. 

27  Ke  kauoha  aku  nei  au  ia  oukou 
ma  ka  Haku,  e  heluheluia  aku  keia 
episetole  i  ka  poe  hoahanau  laa  a 
pau  loa. 

28  Ia  oukou  ke  aloha  mai  ko  ka- 
kou  Haku  o  Iesu  Kristo.    Amene. 


O  KA  EPISETOLE 

LUA  A   FAULO   KA   LUNAOLELO   I  KO 

TESALONIKE. 


MOKUNA  I. 

No  ka  hoopai  ewaewa  ole  ana  o  ke  Akua. 

NA  Paulo  aku,  a  me  Silevano, 
a  me  Timoteo,  i  ka  ekalesia  o 
ko  Tesalonike,  iloko  o  ke  Akua  o 
ko  kakou  Makua,  a  me  ka  Haku 
Iesu  Kristo : 

2  Ia  oukou  ke  aloha,  a  me  ka  ma- 
lu,  mai  ke  Akua  mai  o  ko  kakou 
Makua,  a  me  ka  Haku  Iesu  Kris- 
to. 

3  E  pono  no  makou  e  hoomaikai 
mau  aku  i  ke  Akua  no  oukou,  e 
na  hoahanau ;  he  mea  maikai  no 
ia,  no  ka  ulu  nui  ana  o  ko  oukou 
paulele,  a  o  ke  aloha  o  oukou  a 
pau  loa,  ua  mahuahua  ae  ia  i  keka- 
hi  i  kekahi. 

4  Oia  ka  makou  e  mahalo  ai  ia 
oukou,  iloko  o  na  ekalesia  o  ke 
Akua,  no  ko  oukou  ahonui,  a  me 
ko  oukou  manao  kupaai  ko  oukou 
hoomaauia  mai,  a  me  na  ehaeha  a 
pau  a  oukou  e  hoomanawanui  ai. 

5  O  ka  hoailona  akaka  ia  o  ka 
hoopai  pono  ana  mai  o  ke  Akua,  i 
manaoia  mai  oukou  he  poe  pono 
no  ke  aupuni  o  ke  Akua,  no  ko 
oukou  mea  i  hoinoia'i. 

6  He  mea  pono  no  hoi  ia  i  ke 
Akua  ke  hoihoi  i  ka  poino  i  ka  poe 
i  hoopoino  mai  ia  oukou  ; 

7  A  ia  oukou  hoi  ka  poe  i  hoopoi- 
noia,  i  ka  hoomaha  pu  me  makou, 
i  ka  wa  e  hoikeia  mai  ai  o  ka  Ha- 
ku  o  Iesu,  mai  ka  lani  mai,  me  ko- 
na  poe  anela  mana, 

8  Me  ke  ahi  e  lapalapa  ana,  e 
hoopai  ana  i  ka  make  maluna  o  ka 
poe  ike  ole  i  ke  Akua,  a  me  ka 
malama  ole  i  ka  euanelio  o  ko  ka- 
kou  Haku  o  Iesu  Kristo  : 

9  O  lakou  ke  hoopaiia'na  i  ka  ma- 
ke  mau  loa,  mai  kc  alo  mai  o  ka 
Haku  a  me  kona  mana  nani; 

10  Ia  la,  i  kona  hiki  ana  mai  e 


hoonaniia'ku  ai  e  kona  poe  hoano 
a  pau,  a  e  mahaloia  aku  ai  iwaena 
o  ka  poe  a  pau  i  manaoio  ia  ia,  (no 
ka  mea,  ua  manaoioia  mai  ka  ma- 
kou  hoike  ana  e  oukou.) 

11  Nolaila  hoi  makou  i  pule  mau 
aku  ai  no  oukou,  i  manao  mai  ai 
ko  kakou  Akua  ia  oukou  he  poe 
pono  e  hoopomaikaiia,  a  e  hooko 
mai  oia  i  ke  aloha  a  pau  o  kona 
maikai,  a  me  ka  hana  o  ka  manaoio 
me  ka  mana; 

12  I  hoonaniia'ku  ka  inoa  o  ko 
kakou  Haku  o  Iesu  Kristo,  iloko 
o  oukou,  a  o  oukou  hoi  iloko  ona, 
mamuli  o  ke  aloha  ana  mai  o  ko 
kakou  Akua,  a  me  ka  Haku  Iesu 
Kristo. 

MOKUNA  II. 

No  ka  hewa  hou  kupanaha. 

KE  nonoi  aku  nei  makou  ia  ou- 
kou,'  e  na  hoahanau,  no  ka 
hiki  ana  mai  o  ko  kakou  Haku  o 
Iesu  Kristo,  ame  ko  kakou  akoa- 
koa  ana  aku  io  na  la ; 

2  Mai  hoonaue  koke  oukou  i  ko 
oukou  manao,  mai  pihoihoi  i  ke- 
kahi  uhane,  a  i  kekahi  olelo,  a  i 
kekahi  episetole  paha  a  makou 
aku,  me  he  mea  e  hiki  koke  mai 
ana  la  ka  la  o  Kristo. 

3  Mai  puni  oukou  i  kekahi  i  kela 
mea  a  i  keia  mea;  no  ka  mea,  e 
hiki  e  mai  ana  no  mamua  ka  haule 
ana,  a  e  hoikeia'e  hoi  ua  kanaka  la 
o  ka  hewa,  ke  keiki  o  ka  make  ; 

4  O  ka  mea  i  ku  e  mai,  a  hookie- 
kie  ae  la  ia  ia  iho  maluna  o  na  mea 
a  pau  i  kapaia  he  Akua,  a  me  ka 
mea  i  hoomanaia  ;  oia  hoi,  me  he 
Akua  la  e  noho  ana  ia  iloko  o  ka 
luakini  o  ke  Akua,  c  hoike  aua  ia 
ia  ilio  oia  ke  Akua. 

5  Aole  anei  oukou  i  hoomanao  i 
ko'u  hai  ana'ku  ia  oukou  i  keia 

No  ka  hewa  ano  hou.         II 

i  noho  pu  ai 


au 


mau  mea  i  ka  wa 
me  oukou  ? 

6  A  ke  ike  nei  hoi  oukou  i  ka 
mea  alalai  no  kona  ikea  ana  mai  i 
kona  manawa. 

7  No  ka  mea,  ke  hooikaika  nei 
ka  pohihihi  o  ua  hewa  la ;  aka,  o 
ka  mea  alalai,  e  keakea  aku  ana 
no  ia  a  hiki  i  kona  wa  e  laweia'ku  ai. 

8  Alaila,  e  hoikeia  mai  ua  Hewa 
la,  o  ka  ka  Haku  ia  e  kinai  aku  ai 
me  ka  ha  o  kona  waha,  a  e  luku 
ai  hoi  me  ka  olinolino  nui  o  kona 
hiki  ana  mai. 

9  O  ka  hiki  ana  mai  o  ua  mea  la, 
mamuli  no  ia  o  ka  Satana  hana 
ana,  me  ka  mana  a  pau,  a  me  na 
hoailona,  a  me  na  mea  kupanaha 
hoopunipuui ; 

10  A  me  kela  hoowalewale  ana, 
a  me  keia  hoowalewale  ana  a  pau 
ma  ka  hewa,  iwaena  o  ka  poe  e 
make  ana;  no  ka  mea,  aole  i  loaa 
ia  lakou  ka  makemake  i  ka  olelo 
oiaio,  i  ola'i  lakou. 

11  No  ia  mea,  e  hooili  mai  no  ke 
Akua  i  ka  hoopunipuni  ikaika  ma- 
luna  o  lakou,  i  manao  ai  lakou  i 
ka  mea  wahahee  he  oiaio ; 

12  I  make  pu  ai  hoi  lakou  a  pau 
ka  poe  i  manaoio  ole  i  ka  olelo 
oiaio,  aka,  ua  olioli  no  i  ka  mea 
pono  ole. 

13  Aka,  e  pono  makou  e  hoomai- 
kai  mau  aku  i  ke  Akua  no  oukou, 
e  na  hoahanau  i  alohaia  mai  e  ka 
Haku,  no  ko  ke  Akua  wae  ana  mai 
ia  oukou,  mai  ke  kumu  mai,  i  ola 
oukou  ma  ka  huikala  ana  mai  o  ka 
Uhane,  a  ma  ka  manaoio  aku  i  ka 
olelo  oiaio ; 

14  Malaila  hoi  oia  i  hea  mai  ai  ia 
oukou,  ma  ka  makou  euanelio,  i 
loaa  ia  oukou  ka  nani  o  ko  kakou 
Haku,  o  Iesu  Kristo. 

15  Nolaila,  e  na  hoahanau,  e  ku- 
paa,  a  e  hoopaa  loa  i  ka  haawina 
i  aoia'ku  ai  ia  oukou  ma  ka  olelo, 
a  ma  ka  makou  episetole. 

16  Eia  hoi,  na  ko  kakou  Haku  o 
Iesu  Kristo  a  me  ke  Akua  ko  ka- 
kou  Makua,  ka  mea  i  aloha  mai  ia 
kakou,  a  i  haawi  wale  mai  hoi  ia 
kakou  i  ka  oluolu  mau  loa,  a  me 
ka  manaolana  maikai,  ma  ka  loko- 
maikaiia  mai, 

TESALONIKE.  Olelo  paipai. 

17  E  hooluolu  mai  i  ko  oukou  mau 
naau,  a  e  hookupaa  ia  oukou  i  na 


olelo  a  me  na  hana  maikai  a  pau. 
MOKUNA  III. 

No  ka  pule,  a  me  ka  hooikaika  ana. 

NO  na  mea  i  koe,  e  pule  oukou, 
e  na  hoahanau,  no  makou,  i 
holo  lea  ai  ka  olelo  a  ka  Haku,  a  i 
hoonaniia'i  hoi,  e  like  me  ia  iwae- 
na  o  oukou ; 

2  A  i  hoopakeleia'e  ai  hoi  makou 
i  kanaka  haihaia  a  me  ka  hana  he- 
wa;  no  ka  mea,  aole  pau  na  kana- 
ka  i  ka  manaoio. 

3  Aka,  he  oiaio  ka  Haku,  nana 
oukou  e  hookupaa  mai,  a  e  hoopa- 
kele  hoi  i  ka  mea  hewa. 

4  He  manao  ko  makou  iloko  o 
ka  Haku  ia  oukou,  e,  ke  hana  mai 
nei  no  oukou,  a  e  hana  no  i  na 
mea  a  makou  e  kauoha  aku  nei  ia 
oukou. 

5  Na  ka  Haku  hoi  e  alakai  i  ko 
oukou  naau  iloko  o  ke  aloha  o  ke 
Akua,  a  me  ke  ahonui  o  Kristo. 

6  Ke  kauoha  aku  nei  hoi  makou 
ia  oukou,  e  na  hoahanau,  ma  ka 
inoa  o  ko  kakou  Haku,  o  Iesu 
Kristo,  e  hookaawale  ia  oukou  iho, 
mai  kela  hoahanau  a  me  keia  hoa- 
hanau  e  hele  hokai  ana,  aole  ma- 
muli  o  ka  haawina  i  kauohaia'ku 
ai  e  makou. 

7  Ua  ike  no  hoi  oukou,  e  pono 
oukou  e  hoohalike  me  makou  ;  no 
ka  mea,  aole  makou  i  hele  hokai 
iwaena  o  oukou. 

8  Aole  hoi  makou  i  ai  i  ka  berena 
a  kekahi  me  ka  uku  ole  aku ;  aka, 
ua  hooikaika  no  makou  ma  ka  ha- 
na,  a  me  ka  luhi  i  ka  po  a  me  ke 
ao,  i  ole  ai  makou  e  lilo  i  mea  e 
luhi  ai  kekahi  o  oukou. 

9  Aole  no  ka  pono  ole  ia  makou, 
aka,  no  ka  hoolilo  ana  ia  makou 
iho  i  kumu  hoohalike,  i  hahai  mai 
ai  oukou  mamuli  o  makou. 

10  No  ka  mea  hoi,  ia  makou  i  no- 
ho  ai  me  oukou,  ua  olelo  aku  ma- 
kou  ia  oukou  peneia,  Ina  aole  e 
hana  kekahi,aole  hoi  ia  e  pono  ke  ai. 

11  Ua  lohe  hoi  makou,  e,  aia  hoi 
iwaena  o  oukou  kekahi  poe  e  hele 
hokai  ana,  aole  e  hana  maoli  ana, 
aka,  he  poe  hana  lapuwale. 


No  ka  poe  hana  hewa  MOKUNA  1. 

12  A  oia  poe,  o  ka  īnakou  ia  e 
kauoha  aku  nei  me  ka  hooikaika 
aku,  ma  ko  kakou  Haku,  ma  o 
Iesu  Kristo  la,  e  hana  maoli  lukou 
me  ka  noho  malie,  a  e  ai  hoi  i  ka 
lakou  ai  ponoi  iho. 

13  O  oukou  hoi,  e  na  hoahanau, 
mai  hoonawaliwali  i  ka  hana  pono 
ana. 

14  A  ina  hoolohe  ole  mai  kekahi 
i  ka  makou  olelo  ma  keia  episeto- 
le,  e  hoailona  oukou  ia  ia,  aole  hoi 
e  hoolauna  pu  me  ia,  i  hilahila 
ia. 


i  kauia  ke  kauawai. 

15  Mai  kapa  hoi  oukou  ia  ia  he 
enemi ;  aka,  e  ao  aku  ia  ia  me  he 
hoahanau  la. 

16  Na  ka  Haku  nona  ka  malu  e 
hoomalu  mau  mai  ia  oukou,  i  na 
mea  a  pau.  O  ka  Haku  pu  kekahi 
me  oukou  a  pau  loa. 

17  0  ke  aloha  o'u  o  Paulo  na  ko'u 
lima  no  ia,  oia  ka  hoailona  i  na 
episetole  a  pau  ;  pela  wau  e  pala- 
pala  aku  nei. 

18  A  ia  oukou  a  pau  ke  aloha  o 
ko  kakou  Haku  o  Iesu  Kristo. 
Amene. 


O    KA   EPISETOLE 

MUA   A   PAULO    KA   LUNAOLELO    IA 

TIMOTEO. 


MOKUNA  I. 

O  ke  ano  o  ke  kanawai  he  maikai. 

NA  Paulo  ka  lunaolelo  a  Iesu 
Kristo,  ma  ke  kauoha  ana 
mai  o  ke  Akua,  ko  kakou  Ola,  a  o 
ka  Haku  o  Iesu  Kristo,  ko  kakou 
manaolana ; 

2  Ia  Timoteo  i  ke  keiki  ponoi 
ma  ka  manaoio  ;  ke  aloha,  ke  aho- 
nui,  a  me  ka  maluhia,  mai  ke  Akua 
mai  o  ko  kakou  Makua,  a  me  Iesu 
Kristo  ko  kakou  Haku. 

3  Me  a'u  i  nonoi  aku  ai  ia  oe  e 
noho  oe  ma  Epeso,  i  kuu  hele  ana 
'ku  i  Makedonia,  i  kauoha  oe  i  ke- 
kahi  poe,  i  ao  ole  aku  lakou  i  ka 
olelo  e, 

4  Aole  hoi  e  malama  i  na  olelo 
hakuwaleia,  a  me  na  kuauhau  hope 
ole,  o  na  mea  i  hoomahuahua'e  i 
ka  hoopaapaa  ana,  aole  i  ka  pono 
o  ke  Akua,  ma  ka  mauao  oiaio. 

5  O  ka  hope  o  ke  kauoha,  o  ke 
aloha  ia,  mai  loko  mai  o  ka  naau 
maemae,  a  me  ka  manao  maikai,  a 
me  ka  paulele  oiaio. 

6  Aka,  ua  kapae  kekahi  poe  mai 
ia  mea  aku,  a  ua  huli  ae  hoi  ma 
ka  hoopaapaa  lapuwale ; 

7  E  makemake  ana  e  lilo  i  mau 
kumu  ao  kanawai ;  aole  hoi  i  ike 
pono  i  ka  lakou  mea  i  olelo  ai, 
aole  hoi  i  ka  lakou  mea  i  hooiaio  ai. 

8  Aka,  ua  ike  kakou  i  ke  kana- 
wai,  he  mea  maikai  ia,  ke  malama 
pono  ia  oia  e  ke  kanaka  ; 

9  Me  ka  ike  hoi,  aole  i  kauia  ke 
kanawai  no  ke  kanaka  hoopono, 
aka,  no  ka  poe  pono  ole,  ka  poe 
hoolohe  ole,  ka  poe  aia,  ka  poe 
hewa,  ka  poe  haihaia,  ka  poe  hoi- 
no,  ka  poe  pepehi  makuakane,  ka 
poe  pepehi  makuwahine,  ka  poe 
pepehi  kanaka, 

10  Ka  poe  hookamakama,  ka  poe 
moe  aikane,  ka  poe  aihue  kanaka, 
ka  poe  hoopunipuni,  ka  poe  hoo- 
hiki  wahahee,  a  me  na  mea  e  ae  i 
ku  e  mai  i  ka  pono  oiaio, 

11  Mamuli  o  ka  euanelio  nani,  a 
ke  Akua  pomaikai,  i  kauohaia  mai 
ai  ia'u. 

12  He  aloha  ko'u  ia  Kristo  Iesu  i 
ko  kakou  Haku  i  ka  mea  i  hooi- 
kaika  mai  ia'u,  no  ka  mea,  ua  ma- 
nao  mai  oia  e  ku  paa  ana  au,  a  ua 
hoolilo  mai  ia'u  no  keia  oiha- 
na; 

13  I  ka  mea  hoino  wale  mamua, 
me  ka  hoomaau,  a  me  ka  hooluhi 
hewa  aku ;  aka,  ua  alohaia  mai  la 
au,  no  ka  mea,  ua  hana  au  ia  mea 
me  ka  naaupo,  a  me  ka  manaoio 
ole. 

14  A  ua  mahuahua  nui  mai  la  ke 
aloha  wale  mai  o  ko  kakou  Haku 

Pono  ka  pule 

me  ka  manaoio,  a  me  ke  aloha  aku 
iloko  o  Kristo  Iesu. 

15  Eia  hoi  ka  olelo  oiaio,  e  pono 
e  malāma  nui  ia  mai,  ua  hele  mai 
o  Kristo  Iesu  i  ke  ao  nei,  e  hoola 
i  ka  poe  hewa;  owau  no  ko  lakou 
mea  oi. 

16  A  ua  alohaia  mai  hoi  au,  i  hoi- 
ke  mai  ai  o  Iesu  Kristo  ma  o'u  nei 
la  mua,  i  ke  ahonui  a  pau,  i  kumu 
no  ka  poe  e  paulele  ana  ia  ia  ma 
ia  hope  aku,  i  ola  mau  loa  ai. 

17  I  ke  Alii  mua  loa,  make  ole, 
ike  maka  ole  ia,  ke  Akua  akamai 
hookahi  wale  no,  ka  mahalo,  a 
me  ka  hoonaniia,  a  mau  loa  aku. 
Amene. 

18  O  keia  kauoha  ka'u  e  kauoha 
aku  nei  ia  oe,  e  ke  keiki  Timoteo, 
e  like  me  na  wanana  i  hai  mua  i'a 
mai  nou,  e  kaua  aku  oe  no  ia  mau 
mea,  i  ke  kaua  maikai ; 

19  E  hoomau  ana  i  ka  paulele  a 
me  ka  manao  maikai,  i  ka  mea  a 
kekahi  poe  i  haalele  ai,  a  ili  iho  la 
nahaha  ka  manaoio ; 

20  O  Humenaio,  a  me  Alekanede- 


I.  TIMOTEO.  Oihana  kahuna  pule. 

kahuna  hai,  i  lunaolelo  hoi,  a  (he 
oiaio  ka'u  e  olelo  aku  nei  iloko  o 
Kristo,  aole  o'u  wahahee,)  i  kumu 
ao  hoi  i  ko  na  aina  e,  ma  ka  mana- 
oio  a  me  ka  olelo  oiaio. 

8  O  ko'u  manao  hoi  ia,  e  pule  na 
kanaka  ma  kela  wahi  keia  wahi,  e 
hapai  ana  i  na  lima  halaole,  me  ka 
huhu  ole  a  me  ka  hoopaapaa  ole. 

9  Pela  hoi  e  kahiko  na  wahine  ia 
lakou  iho  i  kaaahu  kohu  pono,  me 
ka  maka  hilahila  a  me  ka  noho  ma- 
lie;  aole  me  ka  lauoho  hoonionio, 
a  me  ke  gula,  a  me  na  momi,  a  me 
na  kapa  komo  he  nui  ke  kumukuai ; 

10  Aka,  me  na  hana  maikai,  he 
mea  kohu  ia  i  na  wahine  i  hooiaio 
i  ko  lakou  manao  i  ke  Akua. 

11  E  aoia'ku  hoi  ka  wahine  me  ka 
noho  malie  a  me  ka  hoolohe  wale 
mai. 

12  Aole  au  e  ae  aku  i  ka  wahine 
e  ao  aku  a  e  hooalii  aku  maluna  o 
ke  kane,  aka,  e  noho  malie  ia. 

13  No  ka  mea,  ua  hana  mua  ia  o 
Adamu,  alaila  hoi  o  Eva. 

14  Aole  hoi  o  Adamu  i  puni,  aka, 


ī  haawi  aku  ai  ia  Sataua,  i  aoia'i  la- 
ua  e  hoino  hou  ole  aku. 

MOKUNA  II. 

Ka  Paulo  kauoha  ia  Timoteo. 

KE  kauleo  mua  aku  nei  au  i  nui 
ka  pule  ana,  a  me  ka  hoomana 
ana,  a  me  ka  nonoi  ana,  a  me  ka 
hoomaikai  ana,  no  na  kanaka  a  pau 
loa; 

2  No  na'lii  hoi,  a  me  na  luna  a 
pau  ;  i  malu  ko  kakou  ola  ana  me 
ka  noho  malie,  a  me  ka  manao  nui 
i  ke  Akua,  a  ma  ka  pono  no  hoi. 

3  O  ka  maikai  no  ia  me  ka  pono 
imua  i  ke  alo  o  ke  Akua  o  ko  ka- 
kou  Ola ; 

4  Nona  ka  makemake  e  ola  na  ka- 
naka  a  pau,  a  e  hooiaio  hoi  i  ka  ole- 
lo  oiaio. 

5  No  ka  mea,  hookahi  no  Akua, 
hookahi  no  mea  uwao,  iwaena  o 
ke  Akua,  a  rae  kanaka,  o  ke  kana- 
ka  Kristo  Iesu ; 

6  Ka  mea  i  haawi  ia  ia  iho  i  kala- 
hala  no  na  mea  a  pau,  e  hoikeia  hoi 
i  ka  manawa  pono. 

7  Nona  wau  i  hookaawaleia'e  i 

ro,  kekahi  o  ua  poe  la  ;  o  laua  ka'u    ua  puni  ka  wahine,  a  lilo  i  ka  he- 

wa. 


15  Aka  hoi,  e  hoolaia  no  ia  ma  ka 
hanau  keiki  ana,  ke  noho  paa  lakou 
ma  ka  manaoio,  a  me  ke  aloha,  a 
me  ka  hemolele,  a  me  ka  manao 
malu. 

MOKUNA  III. 

No  ke  ano  o  ke  kahunapule,  a  me  ka  puuku 
ekalesia. 

HE  olelo  oiaio  keia,  ina  make- 
make  kekahi  i  ka  oihana  ka- 
hunapule,  he  hana  maikai  kana  i 
makemake  ai. 

2  Eia  ka  pono  no  ke  kahunapule, 
he  hala  ole,  he  kane  na  ka  wahine 
hookahi,  he  kiai  ia  ia  iho,  he  kuoo, 
he  akahai,  he  hookipa,  he  akamai 
hoi  i  ke  ao  aku ; 

3  Aole  e  lilo  i  ka  waina,  aole  e  ki- 
pikipi,  aole  hoi  alunu  wale;  aka, 
e  ahonui,  a  e  hakaka  ole,  aole  hoi 
makee  waiwai ; 

4  E  hoomalu  maikai  ana  i  kona 
hale  iho,  me  ka  hoolohe  pono  ia 
mai  e  kana  mau  keiki  meka  hano- 
hano. 

5  No  ka  mea,  ina  i  ike  ole  ke  ka- 
naka  i  ka  hoomalu  ana  i  kona  hale 


No  ka  haalele  ana 


MOKUNA  IV. 


i  ka  manaoio. 


iho,  pehea  la  e  hiki  ai  ia  ia  ke  mala- 
ma  i  ka  ekalesia  o  ke  Akua  ? 

6  Aole  ka  inea  akahiakahi,  o  hoo- 
kiekie  ae  oia  a  haule  iloko  o  ka 
hoohewaia  ana  o  ka  diabolo. 

7  E  pono  hoi  e  hoaponoia  mai  ia 
e  ka  poe  mawaho ;  o  lilo  i  ka  hoa- 
hewaia,  a  hei  aku  la  i  ka  pahele  a 
ka  diabolo. 

8  Pela  hoi  na  puuku  ekalesia,  e 
pono  e  noho  kuoo,  aole  alelo  lua, 
aole  lilo  i  ka  waina  nui,  aole  hoi 
alunu  wale; 

9  E  hoopaa  ana  i  ka  mea  pohihi- 
hi  o  ka  manaoio  me  ka  manao  mae- 
mae. 

10  E  hooiaio  mua  iahoi  lakou  nei 
a  ikea  ka  hala  ole ;  alaila  e  lawe 
lakou  i  ka  oihana  puuku  ekalesia. 

11  Pela  hoi  ka  lakou  mau  Avahine, 
e  pono  e  noho  kuoo,  me  ke  aki  ole, 
me  ka  noho  malie,  e  hoopono  ana 
ma  na  mea  a  pau. 

12  E  pono  hoi  e  lawe  pakahi  na 
puuku  ekalesia  i  ka  wahine,  e  hoo- 
malu  pono  ana  hoi  i  ka  lakou  mau 
keiki  a  me  ko  lakou  mau  hale  iho. 

13  No  ka  mea,  o  ka  poe  i  lawela- 
we  pono  i  ka  oihana  puuku,  ua  lo- 
aa  ia  lakou  kekahi  pono  nui,  a  me 
ka  wiwo  ole  ma  ka  manaoio  iloko 
o  Kristo  Iesu. 

14  O  keia  mau  mea  ka'u  e  palapa- 
la  aku  nei  ia  oe,  me  ka  manao  e 
hele  koke  aku  iou  la ; 

15  A  i  hakalia  au,  i  ike  oe  i  kou 
pono  e  hana  ai  maloko  o  ka  hale  o 
ke  Akua,  oia  ka  ekalesia  o  ke  Akua 
ola,  o  ke  kia  a  me  ke  kahua  o  ka 
olelo  oiaio. 

16  Ua  akaka  no  he  mea  nui  ka 
meapohihihi  o  ka  manao  i  ke  Akua : 
ua  hoikeiamai  ke  Akua  ma  ke  ki- 
no,  ua  hoaponoia  mai  e  ka  Uhane, 
ua  ikea  mai  e  na  anela,  ua  haiia'ku 
i  ko  na  aina  e,  ua  manaoioia  ma  ke 
ao  nei,  a  ua  hookipaia'ku  iluna  i  ka 
nani. 

MOKUNA  IV. 

No  ka  haalele  ana  i  ka  manaoio. 

KE  olelo  paka  mai  nei  ka  Uha- 
ne,  a  i  ka  manawa  mahope,  e 
haalele  kekahi  poe  i  ka  manaoio,  e 
malamaana  i  na  uhane  hoopunipu- 
ni,  a  me  ke  ao  ana  a  na  daimonio ; 


2  E  wahahee  ana  me  ka  hooka- 
mani;  a  e  hoaaia  ko  lakou  naau 
me  ka  hao  wela; 

3  E  papa  ana  i  ka  mare,  a  me  ke- 
kahi  mau  mea  ai,  a  ke  Akua  i  ha- 
na'i  e  aiia'i  me  ke  aloha,  e  ka  poe 
manaoio  me  ka  ike  i  ka  olelo  oiaio. 

4  He  maikai  na  meaa  pau  i  hana- 
ia  e  ke  Akua,  aole  e  paleia'ku  ke 
laweia  mai  ia  me  ka  hoomaikai  aku: 

5  No  ka  mea,  ua  hooponoia  mai  ia 
e  ka  olelo  a  ke  Akua  a  me  ka  pule. 

6  Ina,  e  paipai  oe  i  neia  mau  mea 
i  na  hoahanau,  e  lilo  no  oe  i  kahu- 
napule  maikai  no  Iesu  Kristo,  e 
hauaiia  me  ka  huaolelo  o  ka  mana- 
oio,  a  me  ke  ao  maikai  ana  i  loaa 
pono  ia  oe. 

7  Aka,  e  pale  aku  i  na  kaao  lapu- 
"Wale  a  na  luwahine,  e  hooikaika  oe 
ma  ka  manao  i  ke  Akua. 

8  No  ka  mea,  o  ka  hooikaika  ana 
o  ke  kino,  he  uuku  ka  waiwai ;  aka, 
o  ka  manao  i  ke  Akua  he  mea  ia 
e  pono  ai  i  na  mea  a  pau,  ua  olelo 
mua  ia  mai  no  hoi,  nona  keia  ola 
ana  e  noho  nei,  a  me  kela  ola  ana. 

9  He  olelo  oiaio  keia  e  pono  e 
malama  nui  ia  mai. 

10  No  ka  mea,  nolaila  kakou  e 
hooikaika  nei  me  ka  hoino  wale  ia 
mai  no  ko  kakou  hilinai  ana  i  ke 
Akua  ola,  oia  ke  ola  no  na  kanaka 
a  pau,  e  ola  io  ai  ka  poe  manaoio. 

11  E  kauoha  aku  oe  me  ke  ao  io 
aku  ia  mau  mea. 

12  Mai  hoowahawaha  kekahi  i 
kou  opiopio  ana ;  aka,  e  lilo  oe  i 
kumu  hoohalike  no  ka  poe  paulele, 
ma  ka  olelo  ana,  a  ma  ke  kamailio 
ana,  a  ma  ke  aloha,  a  ma  ka  manao, 
a  ma  ka  paulele,  a  ma  ka  maemae. 

13  Eia  kau  e  hana'i  a  hiki  wale 
aku  au,  o  ka  heluhelu  palapala,  o 
ka  hooikaika  aku,  a  me  ke  ao  aku. 

14  Mai  waiho  aku  i  kou  haawina 
iloko  ou,  i  haawiia  mai  nou,  ma  ka 
wanana,  a  me  ke  kau  ana  iho  o  na 
lima  o  ka  poe  lunakahiko. 

15  E  manao  oe  i  ua  mau  mea  la; 
a  e  hoolilo  loa  malaila;  i  ikea  kou 
pono  ana  e  na  mea  a  pau. 

16  E  malama  oe  ia  oe  iho,  a  me 
ke  ao  ana'ku.  E  noho  mau  ma  ia 
mau  mea;  no  ka  mea,  ma  kau  ha- 
na  ana  ia,  e  hoola  oe  ia  oe  iho,  a  me 

Ka  poe  kahiko  a  me 


I.  TIMOTEO. 


na  wahinekanemake. 


ka  poe  a  pau  e  hoolohe  mai  ana  ia 
oe. 

MOKUNA  V. 

No  ka  hooponopono  ana  i  na  mea  kahiko,  a 
me  na  wahinekanemake. 

MAI  papa  ikaika  i  ke  kanaka 
kahiko,  aka,  e  ao  pono  aku  ia 
ia,  me  he  makuakane  la ;  a  i  ka  poe 
ui  hoi  me  he  mau  hoahanau  la ; 

2  A  i  na  wahine  kahiko,  me  he 
mau  makuwahine  la ;  a  i  na  kaika- 
mahine  hoi  me  hemau  kaikuwahi- 
ne  la,  me  ka  maemae  loa. 

3  E  hoomaikai  aku  i  na  wahine- 
kanemake,  i  ka  poe  wahinekane- 
make  oiaio. 

4  Aka,  ina  he  mau  keiki  ka  keka- 
hi  wahinekanemake,  ahe  mau  moo- 
puna  paha,  e  ao  lakou  e  hoike  mua 
i  ke  aloha  ma  ko  lakou  hale  iho,  a 
e  uku  aku  i  ko  lakou  mau  makua ; 
no  ka  mea,  oia  ka  maikai,  a  me  ka 
pono  imua  o  ke  alo  o  ke  Akua. 

5  O  ka  wahinekanemake  oiaio,  a 
mehameha  hoi,  ua  hilinai  no  ia 
i  ke  Akua,  a  ua  noho  mau  no  ia  me 
ka  pule  ana  a  me  ka  hoomana  ana 
i  ka  po  a  me  ke  ao. 

6  Aka,  o  ka  wahine  e  noho  ana 
ma  ka  lealea,  ua  make  no  ia  i  kona 
wa  e  ola  ana. 

7  Oia  mau  mea  kau  e  kauoha  aku 
ai  i  hala  ole  lakou. 

8  A  i  hoolako  ole  kekahi  i  kona  a 
me  ko  ka  hale  ponoi  ona  iho  no 
hoi,  ua  hoole  ia  i  ka  manaoio,  a 
ua  oi  aku  kona  hewa  i  ko  ka  mea 
manaoio  ole. 

9  Aole  e  pono,  e  kakauia  ma  ka 
palapala,  ka  waninekanemake  i  ka- 
naono  ole  na  makahiki,  a  ua  wa- 
hine  na  ke  kanaka  hookahi, 

10  A  i  mahaloia  no  kana  hana 
maikai  ana ;  ina  i  hanai  ia  i  na  kei- 
ki,  i  hookipa  hoi  i  na  malihini,  a  i 
holoi  hoi  i  na  wawae  o  ka  poe  hoa- 
no,  a  i  kokua  hoi  i  ka  poe  poino, 
a  ina  i  hahai  mau  ia  i  na  hana  mai- 
kai  a  pau. 

11  Aka,  e  hoole  aku  i  na  wahine 
kane  make  opiopio,  no  ka  mea,  i 
ka  wa  e  lilo  ai  lakou  i  ka  lealea  e 
ku  e  ia  Kristo,  e  mare  no  lakou ; 

12  A  e  hoohewaia,  no  ko  lakou 
haalele  ana  i  ko  lakou  manaoio 


mamua. 

13  A  ua  lilo  hoi  lakou  ma  ka  pa- 
laualelo,  e  lalau  ana  ma  ia  hale  aku 
a  ia  hale  aku ;  aole  hoi  o  ka  palau- 
alelo  wale  no,  o  ka  holoholo  olelo 
kekahi,  me  he  poe  hana  lapuwale 
la,  e  olelo  ana  i  na  mea  aole  e  po- 
no  ke  olelo. 

14  O  ko'u  manao  no  ia  no  na  wa- 
hine  opiopio,  e  mare  lakou,  a  e 
hanau  keiki,  a  e  hooponopono  i  ka 
hale,  i  loaa  ole  ka  hala  e  hoino 
mai  ai  ka  enemi. 

15  No  ka  mea,  ua  huli  e  ae  nei  ke- 
kaki  poe  mamuli  o  Satana. 

16  A  o  ke  kanaka,  a  o  ka  wahine 
paha  i  manaoio,  he  mau  wahine- 
kanemake  kona,  e  malama  no  ia 
ia  lakou  i  kaumaha  ole  ai  ka  eka- 
lesia ;  a  e  pono  ai  hoi  ia  ia  ke  ma- 
lama  i  ka  poe  wahinekanemake 
oiaio. 

17  E  malama  nui  ia'ku  na  luna- 
kahiko  e  hoomalu  pono  ana,  he 
oiaio  hoi,  o  ua  poe  la  i  hooikaika 
ma  ka  olelo  a  me  ke  ao  aku ; 

18  No  ka  mea,  ua  olelo  mai  ka 
palapala  hemolele,  Mai  hoopaa  oe 
i  ka  waha  o  ka  bipi  kauo  e  hahi 
ana  i  ka  palaoa.  E  pono  ka  paa- 
hana  e  ukuia  mai. 

19  Aole  oe  e  hoolohe  i  ka  hoohe- 
wa  ana  i  ka  luna  kahiko,  ke  ole  ia 
ma  na  mea  hoike,  elua,  ekolu  pa- 
ha. 

20  O  ka  poe  hana  hewa  o  kau  ia 
e  papa  aku  imua  o  ke  alo  o  na  mea 
a  pau,  i  makau  mai  ai  hoi  o  hai. 

21  Ke  kauoha  aku  nei  au  imua  o 
ke  alo  o  ke  Akua  a  me  ka  Haku  o 
Iesu  Kristo,  a  me  na  anela  puna- 
hele,  e  malama  oe  ia  mau  mea  ine 
ka  hookela  ole  i  kekahi  mamua  o 
kekahi,  a  me  ka  hana  ewaewa  ole. 

22  Mai  kau  alulu  i  na  lima  ma- 
luna  iho  o  kekahi,  aole  hoi  e  komo 
pu  oe  i  ko  hai  hala.  E  malama  ia 
oe  iho  me  ka  maemae. 

23  Mai  inu  hou  i  ka  wai  maoli,  he 
wahi  waina  uuku  hoi  kau  e  lawe 
ai  i  pono  ai  kou  opu,  a  no  kou  na- 
waliwali  pinepine  ana. 

24  O  na  hewa  o  kekahi  poe  ka- 
naka,  ua  akaka  e  no  ia  e  hele  mua 
ana  i  ka  hoohewaia  mai ;  a  e  hahai 
ana  no  hoi  na  hewa  mamuli  o  ke- 
kahi  poe. 


He  niau  kouoha  aloha 

25  Pela  no  hoi  na  hana  īnaikai,  ua 
akaka  e  no  kekahi ;  a  o  na  mea  i 
ole  pela,  aole  nae  e  hiki  ke  hunaia. 

MOKUNA   VI. 

O  ka  Paulo  hooikaika  hou  ana  ia  Timoteo. 

Īj>  PONO  i  na  kauwa  a  pau  ma- 
\j  lalo  iho  o  ka  auamo,  ke  ma- 
nao  i  ko  lakou  mau  haku,  he  pono 
ke  hoomaikai  nui  ia'ku,  i  ole  ai  e 
hoino  wale  ia  ka  inoa  o  ke  Akua  a 
me  kana  olelo. 

2  A  o  ka  poe  nona  na  haku  ma- 
naoio,  mai  hoowahawaha  aku  la- 
kou  no  ko  lakou  hoahanau  ana; 
aka,  e  lawelawe  aku  no  lakou,  uo 
ka  mea,  he  poe  paulele  lakou  a  he 
poe  alohaia  e  lawe  pu  ana  i  ka  po- 
no.  Ma  ia  mau  mea  e  ao  aku  ai 
oe  me  ka  hooikaika  aku. 

3  A  ina  he  okoa  ka  kekahi  ao 


ana  aku,  me  ka  ae  ole  mai  i  na 
huaolelo  pono,  i  na  olelo  a  ko  ka- 
kou  Haku  a  Iesu  Kristo,  a  me  ke 
ao  aku  ana  mamuli  o  ka  manao 
maikai  i  ke  Akua  ; 

4  He  hookano  ia,  he  naaupo  loa, 
a  e  kuko  wale  ana  i  na  ninau  a  me 
na  huaolelo  hooakamai,  kahi  e  ulu 
ai  ka  huwa,  ka  paio,  ka  nuku,  ka 
hoohuoi  ino, 

5  A  me  ka  hoopaapaa  huhu  ana 
a  na  kanaka  naau  ino,  me  ka  lako 
ole  i  ka  olelo  oiaio,  e  manao  ana 
hoi,  o  ka  waiwai  ka  manao  i  ke 
Akua ;  e  hoookoa  oe  ia  oe  iho  ia 
lakou. 

6  Aka,  o  ka  manao  i  ke  Akua, 
me  ka  oluolu  io,  oia  ka  waiwai  nui. 

7  No  ka  mea,  aohe  a  kakou  mea 
i  lawe  mai  ai  iloko  o  keia  ao,  he 
oiaio  hoi  aohe  a  kakou  mea  e  hiki 
ke  lawe  pu  aku  iwaho. 

8  A  ina,  ia  kakou  ka  ai  a  me  ke 
kapa,  malaila  kakou  e  oluolu  ai. 

9  Aka,  o  ka  poe  e  makemake  ana 
i  ka  waiwai  nui,  ua  haule  lakou 
iloko  o  ka  hoowalewaleia  a  me  ka 
pahele,  a  iloko  o  kela  kuko  lapu- 
wale  keia  kuko  lapuwale  e  pono 
ole  ai,  na  mea  e  paholo  ai  na  ka- 
naka  i  ka  poino,  a  me  ka  make. 

10  No  ka  mea,  o  ka  puni  kala  o 
ka  mole  no  ia  o  ka  hewa  a  pau ; 
ua  kuko  nui  ia  ia  e  kekahi  poe,  a 
ua  haalele  lakou  i  ka  manaoio,  a 


MOKUNA  VI.  ia  Timoteo. 

ua  houhou  lakou  ia  lakou  iho  i  na 
ehaeha  he  nui. 

11  Aka,  o  oe,  e  ke  kanaka  o  ke 
Akua,  e  haalele  ia  mau  mea ;  a  e 
hahai  mamuli  o  ka  pono,  o  ka  ma- 
nao  i  ke  Akua,  o  ka  manaoio,  o  ke 
aloha,  o  ke  ahonui,  a  me  ke  aka- 
hai. 

12  E  paio  aku  i  ka  paio  maikai 
o  ka  manaoio,  e  hoopaa  aku  i  ke 
ola  mau  loa,  i  kou  mea  i  kohoia 
mai  ai,  a  e  hooia  aku  ai  i  ka 
hooiaio  maikai  imua  o  ke  alo  o  na 
hoike  he  lehulehu. 

13  Ke  kauoha  aku  nei  au  ia  oe 
imua  i  ke  alo  o  ke  Akua,  ka  mea 
i  hoola  i  na  mea  a  pau,  a  o  Kristo 
Iesu  hoi,  ka  mea  i  hoike  imua  o 
Ponetio  Pilato  i  ka  hooiaio  maikai ; 

14  E  malama  oe  i  keia  kauoha  i 
kina  ole,  me  ka  hala  ole,  a  hiki 
wale  aku  i  ka  ikea  aua  mai  o  ko 
kakou  Haku  o  Iesu  Kristo ; 

15  I  ka  mea  i  na  manawa  ona  iho, 
e  hoike  mai  ai  oia,  o  ka  Moi  po- 
maikai  hookahi,  o  ke  Alii  o  na 


alii,  o  ka  Haku  o  na  haku ; 

16  Nona  wale  no  ka  make  ole,  e 
noho  mau  ana  iloko  o  ka  malama- 
lama  kahi  e  hiki  ole  aku  ai  ke  ka- 
naka ;  aole  ikeia  e  ke  kanaka,  aole 
hoi  e  hiki  ia  ia  ke  nana  aku ;  ia  ia 
mau  loa  hoi  ka  mahalo  a  me  ka 
mana.     Amene. 

17  E  kauoha  aku  oe  i  ka  poe  wai- 
wai  i  keia  ao,  mai  hookiekie  ko 
lakou  naau,  mai  hilinai  i  ka  wai- 
wai  oiaio  ole,  aka,  i  ke  Akua  ola, 
nana  na  mea  a  pau  i  haawi  loko- 
maikai  mai  ia  kakou  e  oluolu  ai. 

18  E  hana  maikai  hoi  lakou,  i 
lako  hoi  lakou  i  na  hana  maikai,  i 
makaukau  hoi  i  ka  haawi  wale  aku 
me  ka  lokomaikai ; 

19  E  hoahu  ana  i  kumu  maikai 
na  lakou  iho,  no  ka  manawa  e  hiki 
mai  ana,  i  paa  aku  ai  lakou  i  ke 
ola  mau  loa. 

20  E  Timoteo,  e  malama  oe  i  ka 
mea  i  kauohaia'ku  ia  oe,  e  pale  ana 
i  ka  wawa  lapuwale,  a  nie  ke  ku 
ee  ana  o  ka  mea  i  kapa  kewa  ia  he 
naauao : 

21  O  ka  mea  a  kekahi  poe  i  hooia 
ai,  ua  haalele  hoi  i  ka  manaoio. 
la  oe  ke  alohaia  mai.    Ainene. 

0  KA  EPISETOLE 

LUA  A  PAULO   KA  LUNAOLELO   IA 

TIMOTEO. 


MOKUNA  I. 

Ua  hooikaika  o  Paulo  ia  Timoteo  e  kupaa. 

NA  Paulo,  he  lunaolelo  na  Iesu 
Kristo  roa  ka  niakemake  o  ke 
Akua,  mamuli  o  ka  olelo  mua  no 
ke  ola  iloko  o  Kristo  Iesu, 

2  Ia  Timoteo,  ke  keiki  punahele ; 
ke  aloha,  a  me  ke  ahonui,  a  me  ka 
maluhia,  mai  ke  Akua  mai,  o  ka 
Makua,  a  me  Kristo  Iesu,  ko  kakou 
Haku. 

3  Ke  aloha  aku  nei  au  i  ke  Akua, 
i  ka'u  mea  a  malama  nei  mai  o'u 
mau  kupuna  mai,  me  ka  manao 
maemae,  i  ko'u  hoomanao  mau  ana 
aku  ia  oe  i  ka'u  pule  ana  i  ka  po  a 
me  ke  ao ; 

4  E  ake  ana  e  ike  ia  oe,  e  manao 
ana  hoi  i  kou  waimaka,  i  hoopiha- 
ia'i  hoi  au  i  ka  olioli ; 

5  I  ko'u  hoomanao  ana  hoi  i  ka 
paulele  hookamani  ole  iloko  ou,  i 
ka  mea  i  noho  mua'i  iloko  o  kou 
kupuna  wahine  o  Loisa,  a  me  kou 
makuwahine  o  Eunike ;  a  ke  ma- 
nao  nei  hoi  au  iloko  ou  kekahi. 

6  Nolaila  hoi  ke  paipai  aku  nei  au 
ia  oe,  e  hoomahuahua  i  ka  haawi- 
na  a  ke  Akua,  i  ka  mea  iloko  ou 
ma  ke  kau  ana  o  ko'u  mau  lima. 

7  No  ka  mea,  aole  kc  Akua  i  haa- 
wi  mai  ia  kakou  i  ka  manao  ma- 
kau ;  aka,  o  ka  wiwo  ole,  a  me  ke 
aloha,  a  me  ka  naauao. 

8  Mai  noho  oe  a  hilahila  i  ka  mea 
a  ko  kakou  Haku  i  hoike  mai  ai, 
aole  hoi  ia'u  i  kaua  pio  nei;  aka, 
e  lawe  pu  oe  i  ka  ehaeha  ana  no  ka 
euanelio,  mamuli  o  ka  mana  o  ke 
Akua : 

9  O  ka  mea  nana  kakou  i  hoola,  a 
i  wae  mai  hoi  me  ka  wae  hoano; 
aole  hoi  mamuli  o  ka  kakou  hana 
ana;  aka,  mamuli  no  o  kona  ma- 
nao  iho  a  me  ka  pono  i  haawiia  mai 

ia  kakou  iloko  o  Kristo  Iesu  ma- 
mua  loa  aku  o  keia  ao ; 

10  A  ua  hoakakaia  mai  ia  i  keia 
manawa  ma  ka  ikea  ana  mai  o  ko 
kakou  ola  o  Iesu  Kristo,  ka  mea  i 
kinai  i  ka  make,  a  i  hoomoakaka 
mai  hoi  i  ke  ola  a  me  ka  make  ole, 
ma  ka  euanelio ; 

11  Nona  Avau  i  hookaawaleia'i  i 
kahunahai,  i  lunaolelo,  i  kumu  ao 
hoi  no  na  lahuikanaka. 

12  Nolaila  hoi  au  i  loohia'i  i  keia 
mau  mea.  Aka,  aole  au  i  hilahila; 
no  ka  mea,  ua  ike  au  i  ka  mea  a'u 
i  hilinai  aku  ai,  ke  manaoio  nei  hoi 
au,  e  hiki  no  ia  ia  ke  malama  i  ka'u 
mea  i  haawi  aku  ai  ia  ia  a  hiki  wa- 
le  aku  i  kela  la. 

13  E  hoopaa  oe  i  ke  kumu  o  na 
olelo  kupono,  au  i  lohe  mai  ai  ia'u, 
ma  ka  manaoio  a  me  ke  aloha  ilo- 
ko  o  Kristo  Iesu. 

11  O  ka  mea  maikai  i  kauohaia 
aku  ia  oe,  o  kau  ia  e  malama  ai  ma 
o  ka  Uhane  Hemolele  la,  ka  mea  e 
noho  ana  iloko  o  kakou. 

15  Ua  ike  oe  i  keia  mea,  ua  haale- 
le  mai  ia'u  ko  Asia  poe  a  pau ;  o 
Pugelo,  a  me  Heremogene  kekahi 
o  ua  poe  la. 

16  E  haawi  mai  ka  Haku  i  ke  aloha 
i  ko  Onesiporo  hale ;  no  ka  mea,  ua 
hooluolu  piuepine  mai  oia  ia'u,  aole 
hoi  oia  i  hilahila  i  ko'u  kaulahao. 

17  Aka,  ia  ia  ma  Roma  nei,  ua 
huli  ikaika  oia  ia'u  a  loaa. 

18  E  haawi  mai  ka  Haku  ia  ia,  e 
loaa  mai  ia  ia  ke  alohaia  mai  e  ka 
Haku  i  kela  la.  Ua  ike  paka  oe  i 
na  mea  he  nui  ana  i  malama  mai  ai 
ia'u  ma  Epeso. 

MOKUNA  II. 

O  ko  Paulo  hooikaika  ana  ia  Timoteo. 

OOE  hoi,  e  ka'u  keiki,  e  hooi- 
kaika  ma  ka  pono  iloko   o 
Kristo  Iesu. 


Ao  aku  o  Paulo 


MOKUNA  III. 


ia  Timoteo. 


2  A  o  na  mea  au  i  lohe  mai  ai  ia'u 
ma  ua  mea  hoike  he  lehulehu,  oia 
kau  e  kauoha  aku  ai  i  na  kanaka 
kupaa,  i  ka  poe  makaukau  hoi  i  ke 
ao  aku  ia  hai. 

3  E  hoomauawanui  hoi  oe  me  he 
koa  maikai  la  no  Iesu  Kristo. 

4  Aole  ke  kanaka  kaua  e  hoohihia 
ia  ia  iho  i  na  mea  o  keia  ola  ana; 
i  hiki  hoi  ia  ia  ke  hooluolu  i  ka 
mea  nana  ia  i  kuka  e  lilo  i  koa. 

5  Iua  e  paio  kekahi  i  lanakila, 
aole  ia  e  hooleiia  i  ka  lei,  ke  paio 
ole  mamuli  o  ke  kanawai. 

6  He  pono  no  ka  mahiai  e  hana  ia 
mamua  o  ka  loaa  ana  o  ka  hua. 

7  E  noonoo  oe  i  ka'u  e  olelo  nei; 
a  e  haawi  mai  ka  Haku  ia  oe  i  ka 
naauao  ma  na  mea  a  pau. 

8  E  hoomanao  hoi  oe  ia  Iesu  Kris- 
to  ka  mamo  a  Davida,  ua  hoala 
hou  ia  mai  ka  make  mai,  e'like  me 
ka'u  euanelio ; 

9  Ka  mea  a'u  i  loohia'i  i  ka  ino  a 
me  ka  paa  ana,  me  he  kanaka  he- 
wa  la;  aka,  aole  i  hoopeaia  ka  ole- 
lo  a  ke  Akua. 

10  Nolaila  au  e  hoomanawanui 
nei  i  na  mea  a  pau  e  pono  ai  ka 
poe  i  alohaia,  i  loaa  hoi  ia  lakou  ke 
ola  iloko  o  Kristo  Iesu,  me  ka  nani 
mau  loa. 

11  He  olelo  oiaio  keia;  Ina  i 
make  pu  kakou,  e  ola  pu  no  hoi 
kakou. 

12  Ina  e  hoomanawanui  pu  kakou, 
e  noho  pu  no  hoi  kakou  i  ke  au- 
puni ;  a  ina  e  hoole  aku  kakou  ia 
ia,  oia  kekahi  e  hoole  mai  ia  kakou. 

13  A  ina  e  kupaa  ole  kakou,  oia 
nae  ke  kupaa  mau ;  aole  e  hiki  ia 
ia  ke  hoole  ia  ia  iho. 

14  O  keia  mau  mea  kau  e  paipai 
aku  ai  ia  lakou,  me  ke  kauoha  aku 
imua  i  ke  alo  o  ka  Haku,  e  hoopaa- 
paa  ole  lakou  i  na  huaolelo  waiwai 
ole,  e  hookahuli  ana  i  ka  poe  lohe 
mai. 

15  E  hooikaika  nui  oe  e  hoike  ia 
oe  iho  imua  o  ke  alo  o  ke  Akua  me 
ka  hoaponoia  mai,  i  paahana  hoi 
aole  e  pono  ke  hilahila,  e  puunaue 
pono  aku  ana  i  ka  olelo  oiaio. 

16  E  pale  ae  hoi  i  ka  wawa  hewa 
ana  me  ka  lapuwale ;  e  ulu  ana  no 
ia  e  mahuahua  ai  ka  haihaia. 


17  E  aai  ana  hoi  ka  lakou  olelo 
me  he  mai  aai  la:  o  Humenaio  a 
me  Pileto  kekahi  o  lakou. 

18  A  no  ka  olelo  oiaio,  ua  lalau 
hewa  laua,  e  olelo  ana  ua  hala  e  ke 
alahouana;  a  ke  hoohiolo  nei  i  ka 
mauaoio  o  kekahi  poe. 

19  Oiaio  hoi,  ke  kupaa  mau  nei  ke 
kumu  a  ke  Akua  mai,  me  keia 
hoailona  ona ;  Ua  ike  mai  uo  ka 
Haku  i  kona  poe  ponoi ;  a,  O  ka 
mea  i  hoohiki  i  ka  inoa  o  Kristo  e 
haalele  loa  aku  ia  i  ka  hewa. 

20  A  iloko  o  ka  hale  nui,  aole  o 
na  ipu  gula  a  me  ke  kala  wale  no, 
aka,  o  ka  laau,  a  me  ka  lepo  keka- 
hi ;  no  ka  hanohano  kekahi,  no  ka 
hanohano  ole  kekahi. 

21  A  ina  i  hoomaemae  ke  kanaka 
ia  ia  iho  ia  lakou,  e  lilo  no  ia  i  ipu 
hanohano,  i  hoomaemaeia  e  pono 
ai  ka  Haku,  a  makaukau  hoi  no  na 
hana  maikai  a  pau. 

22  E  haalele  hoi  i  na  kuko  o  ka 
wa  opiopio ;  a  e  hahai  mamuli  o 
ka  i3ono,  o  ka  manaoio,  o  ke  aloha, 
a  me  ka  maluhia ;  me  ka  poe  i  ka- 
hea  aku  i  ka  Haku  mai  loko  aku  o 
ka  naau  maemae. 

23  A  o  na  niele  lapuwale  a  me  ka 
naaupo,  o  kau  ia  e  pale  aku,  me  ka 
ike  e  aku  ua  hooulu  lakou  i  ka  ha- 
kaka. 

24  Aole  hoi  e  pono  i  ke  kauwa  a 
ka  Haku  e  hakaka ;  aka,  e  akahai  i 
na  mea  a  pau,  e  akamai  hoi  i  ke  ao 
aku,  e  ahonui  i  ke  ino : 

25  E  ao  hoohaahaa  aku  ana  i  ka 
poe  i  ku  e  mai ;  i  haawi  mai  paha 
ke  Akua  ia  lakou  i  ka  mihi  a  me 
ka  hooiaio  ana  i  ka  olelo  oiaio  ; 

26  A  i  hoohemo  lakou  ia  lakou 
iho  mai  loko  ae  o  ka  upena  a  ka 
diabolo,  ka  poe  i  lawe  pio  ia  e  ia 
ma  kona  makemake. 

MOKUNA  III. 

No  ka  hewa  ana  o  kanaka  ;  no  ka  pono  o  ka 
palapala  hemolele. 

EIA  hoi  kau  mea  e  ike  ai ;  a  i  na 
la  mahope  e  hiki  mai  ana  HP- 
mauawa  popilikia. 
2  No  ka  mea,  e  lilo  ana  na  kauaka 
i  poe  makemake  ia  lakou  iho,  pu- 
ni  kala,  hooioi,  hookano,  hoino 
wale,  hoolohe  ole  i  na  makua,  alo- 
ha  ole,  huikala  ole, 

II.  TIMOTEO. 


ia  Timoteo. 


3  Aole  aloha  maoli,  pale  berita, 
niania  wale,  kuko  umi  ole,  huhu, 
hoowahawaha  i  na  mea  pono, 

4  Kumakaia,  paakiki,  naau  kie- 
kie,  makemake  i  ka  lealea,  aole 
makemake  i  ke  Akua. 

5  Hookokohu  manao  i  ke  Akua, 
aka,  e  hoole  ana  i  ka  mnna  o  ia 
mea:  e  hookaawale  ae  oe  mai  ia 
poe  ae. 

6  O  kekahi  o  ua  poe  la,  na  mea  i 
komo  iloko  o  na  hale,  e  alakai  pio 
ana  i  na  wahine  lapuwale  i  kauma- 
ha  i  ka  hewa,  a  i  alakai  e  ia'e  hoi  e 
kela  kuko  a  e  keia  kuko, 

7  E  ao  mau  ana  hoi,  aka,  aole  loa 
e  hiki  ia  lakou  ke  ike  i  ka  oiaio. 

8  A,  me  ka  Iane,  a  meka  Iame- 
bere  i  ku  e  mai  ai  ia  Mose,  pela  hoi 
ua  poe  la  i  ku  e  mai  i  ka  olelo  oia- 
io ;  na  kanaka  naau  ino,  a  ma  ka 
manaoio  ua  hoohewaia  lakou. 

9  Aka,  aole  lakou  e  hiki  i  ke  kau 
wahi  hou  aku  ;  no  ka  mea,  e  aka- 
ka  ana  no  i  na  kanaka  a  pau  ko  la- 
kou  lapuwale  e  like  me  ke  akaka 
ana  o  ko  laua  la. 

10  Aka,  ua  ike  paka  oe  i  ka'u  ao 
aua,  noho  ana,  manao  ana,  paulele 
ana,  hoomanawanui  ana,  alohaana, 
ahonui  ana, 

11  A  me  ka  hoomaauia  a  me  ka. 
ehaeha,  me  ia  i  loaa  ia'u  ma  Ane- 
tioka,  ma  Ikonio,  ma  Lusetera,  na 
hoomaau  ana  a'u  i  hoomanawanui 
ai ;  aka,  ua  hoola  mai  ka  Haku  ia'u 
mai  loko  mai  o  ua  mau  mea  la  a 
pau. 

12  Oiaio  hoi,  o  ka  poe  a  pau  e 
noho  haipule  ana  iloko  o  Kristo 
Iesu,  e  hoomaauia'na  hoi  lakou. 

13  Aka,  o  kanaka  hewa,  a  me  ka 
poe  hoopunipuni,  e  mahuahua  ana 
ko  lakou  hewa,  e  hoopunipuni  aku 
ana  me  ka  hoopunipuniia  mai. 

14  Aka  hoi,  e  noho  paa  oe  ma  na 
mea  au  i  ao  iho  ai,  a  i  manaoio  ai 
hoi,  me  ka  ike  aku  i  ka  mea  nana 
oe  i  ao  mai. 

15  A,  mai  kou  wa  kamalii  uuku 
mai,  ua  ike  oe  i  ka  palapala  hemo- 
lele,  i  ka  mea  e  hiki  ia  ia  ke  hoo- 
naauao  ia  oe  e  ola'i,  ma  ka  manao- 
io  iloko  o  Kristo  Iesu. 

16  O  ka  palapala  hemolele  a  pau, 
na  haawiia  mai  ia  e  ka  Uhane  o  ke 

Akua,  he  mea  ia  e  pono  ai,  no  ke 
ao  ana,  no  ka  papa  ana,  no  ka  hoo- 
pololei  ana,  no  ka  hoonaauao  ana 
ma  ka  pono ; 

17  I  hemolele  ai  ke  kanaka  ®  ke 
Akua,  i  makaukau  lea  ai  hoi  i  na 
hana  maikai  a  pau. 

MOKUNA  IV. 

Ka  Paulo  kauoha  ia  Timoteo,  a  me  kona  po- 
maikai. 

KE  kauoha  aku  nei  au  imua  o 
ke  alo  o  ke  Akua  a  me  ka  Ha- 
ku,  o  Iesu  Kristo,  o  ka  mea  e  hoo- 
kolokolo  ana  i  ka  poe  ola  a  me  ka 
poe  make  i  kona  hiki  ana  mai,  a  i 
kona  aupuni ; 

2  E  hai  aku  oe  i  ka  olelo ;  e  hooi- 
kaika  i  kela  manawa  a  i  keia  mana- 
wa ;  e  hoakaka  aku,  e  papa  aku, 
e  paipai  aku,  me  ke  ahonui  wale,  a 
me  ke  ao  ana'ku. 

3  No  ka  mea,  e  hiki  mai  aua  ka 
manawa  e  hoolohe  ole  ai  lakou  i 
ka  olelo  pono  ;  aka,  me  ka  pepe- 
iao  maneo  e  hapuku  lakou  i  na 
kumuao  na  lakou  mamuli  o  ko  la- 
kou  kuko  iho. 

4  A  e  haliu  ae  lakou  i  na  pepeiao 
mai  ka  olelo  oiaio  aku,  a  e  hoohu- 
liia'ku  hoi  ina  na  olelo  lapuwale. 

5  Aka,  e  kiai  oe  ma  na  mea  a  pau, 
e  hoomanawanui  i  ka  popilikia,  e 
hana  i  ka  oihan-a  a  ke  kahuna  hai 
euanelio,  a  e  hooiaio  loa  aku  i  kau 
oihana. 

6  No  ka  mea,  ua  makaukau  au 
no  ka  nininiia'ku,  a  ua  kokoke  mai 
nei  ka  manawa  o'u  e  hele  aku  ai. 

7  Ua  paio  aku  au  i  ka  paio  mai- 
kai,  ua  hoopau  ae  nei  au  i  ka  holo 
ana,  ua  hoopaa  no  hoi  au  i  ka  ma- 
naoio  : 

8  Ma  keia  hope  aku,  e  waiho  mai 
aua  no'u  he  lei  o  ka  pono,  ka  mea 
a  ka  Haku  a  ka  Lunakanawai  hoo- 
pono  e  haawi  mai  ai  ia'u  i  kela  la; 
aole  hoi  ia'u  wale  no,  aka,  i  ka  poe 
a  pau  i  makemake  i  kona  ikea  ana 
mai. 

9  E  hooikaikaoe  e  helekoke  mai 
io'u  nei. 

10  No  ka  mea,  ua  haalele  o  Dema 
ia'u,  ua  makemake  ia  i  ke  ao  nei,  a 
ua  hele  aku  la  ia  i  Tesalonike,  o 
Keresena  hoi  i  Galatia,  o  Tito  hoi 
i  Dalematia. 


Ke  ano  o  MOKUNA  I 

11  O  Luka  wale  no  hookahi  me 
au.  E  kono  oe  ia  Mareko  e  hele 
pu  raai  rae  oe  ;  no  ka  mea,  he  mea 
ia  e  pono  ai  no'u  ma  ka  oihana  ka- 
huna. 

12  O  Tukiko  hoi  ka'u  i  hoouna 
aku  ai  i  Epeso. 

13  O  ka  aahu  a'u  i  waiho  aku  ai 
raa  Teroa  ia  Karepo,  o  kau  ia  e 
lawe  pu  mai  i  kou  hele  ana  mai,  a 
rae  na  buke,  a  me  na  ilipalapala 
hoi. 

14  O  Alekanedero  ka  hanakelea- 
we,  ua  hooili  mai  ia'u  i  na  hewa 
he  nui ;  e  hoopai  mai  ka  Haku  ia 
ia  e  like  me  kana  hana. 

15  E  ao  hoi  oe  ia  oe  iho  ia  ia  ;  no 
ka  mea,  ua  hoole  ikaika  mai  oia  i 
ka  kakou  mau  olelo. 

16  I  ka'u  hoike  pono  mua  ana, 
aohe  mea  i  ku  pu  mai  me  au,  aka, 
ua  pau  na  kanaka  i  ka  haalele  mai 
ia'u :  mai  hoopaiia  mai  lakou  ia 
mea. 

17  Aka  hoi,  o  ka  Haku  ka  i  ku 


na  kahunapule. 

mai  me  a'u  ;  a  ua  kokua  mai  hoi 
ia'u,  i  hooiaio  nui  ia'ku  ma  o'u  la 
ka  hai  ana'ku  o  kana  olelo,  i  lohe 
mai  no  hoi  na  lahuikanaka  a  pau  ; 
a  ua  hoopakeleia  mai  hoi  au  i  ka 
waha  o  ka  lioua. 

18  A  e  hoopakele  mai  ana  no  ka 
Haku  ia'u  i  na  hana  hewa  a  pau,  a 
e  malama  mai  hoi  a  hiki  i  kona  au- 
puni  i  ka  lani ;  nona  hoi  ka  hoo- 
nani  mau  loa  ia'ku.    Amene. 

19  E  aloha  aku  ia  Pariseka,  a  me 
Akuila,  a  me  ko  ka  hale  o  Onesi- 
poro. 

20  Ua  noho  no  o  Eraseto  ma  Ko- 
rineto  ;  a  ua  waiho  aku  au  ia  Te- 
ropimo  ma  Mileto,  e  mai  ana. 

21  E  hooikaika  oe  e  hele  mai 
mamua  o  ka  hooilo.  Ke  aloha  aku 
nei  o  Euhulo  ia  oe,  a  o  Poude,  a  o 
Lino,  a  o  Kelaudia,  a  o  ka  poe  hoa- 
hauau  a  pau. 

22  O  ka  Haku  pu  kekahi  o  Iesu 
Kristo  me  kou  uhaue.  E  alohaia 
mai  oukou.     Amene. 


0    KA    EPISETOLE 
A   P  A  U  L  O    IA 

TIT0. 


MOKUNA  I. 

Ke  ano  o  na  kahunapule. 

NA  Paulo  ke  kauwa  a  ke  Akua, 
he  lunaolelo  hoi  na  Iesu  Kris- 
to  ma  ka  manaoio  o  ka  poe  i  wae- 
ia  mai  e  ke  Akua,  a  ina  ka  hooiaio 
ana'ku  i  ka  olelo  oiaio  mamuli  o 
ka  malama  i  ke  Akua; 

2  Me  ka  manaolana  i  ke  ola  mau 
loa  a  ke  Akua  hoopunipuni  ole  i 
olelo  mua  mai  ai  mamua  loa  aku  o 
keia  ao  ; 

3  A  i  kona  manawa  pono  hoi, 
ua  hoike  i  kana  olelo,  ma  ka  haio- 
lelo  ana,  i  kauohaia  mai  ia'u  ma  ke 
kauoha  a  ko  kakou  Ola  a  ke  Akua : 

4  Ia  Tito  i  ke  keiki  ponoi  ma  ka 
manaoio  kuikahi ;  oke  aloha,  o  ke 
ahonui  a  me  ka  maluhia  inai  ke 
Akua  ka  Makua  mai,  a  me  ka  Ha- 
ku  o  Iesu  Kristo  o  ko  kakou  Ola. 


5  Eia  ka'u  mea  i  waiho  aku  ai  ia 
oe  ma  Kerete,  i  hoopouopono  oe  i 
na  mea  hemahema,  a  e  kukuluhoi 
i  na  lunakahiko  iloko  o  na  kulana- 
kauhale  a  pau  e  like  me  ka'u  i 
kauoha  ai  ia  oe ; 

6  Ina  i  hala  ole  kekahi,  he  kane 
hoi  na  ka  wahine  hookahi,  he  mau 
keiki  manaoio  kana,  aole  i  oleloia 
no  ka  uhauha,  aole  hoi  he  kolohe. 

7  No  ka  mea,  e  pono  e  hala  ole  ka 
luna  kiai,  he  puuku  la  hoi  ia  no 
ke  Akua ;  aole  hookuli,  aole  huhu, 
aole  lilo  i  ka  waina  aole  mokomo- 
ko,  aole  puni  i  ka  waiwai  ino  : 

8  Aka,  hehookipa,  he  makemake 
i  ka  pono,  he  kuoo,  he  hoopono, 
he  hemolele,  me  ka  hoomanawa- 
nui; 

9  E  hoopaa  ana  i  ka  olelo  oiaio, 
me  ia  i  aoia'i,  i  hiki  ia  ia  ma  ke  ao 
pono  ana'ku  ke  paipai  aku  a  me  ka 

hoopaa  aku  i  ka  poe  e  koole  mai 
ana. 

10  No  ka  mea,  he  nui  no  ka  poe 
hookuli,  e  olelo  lapuwale  ana,  me 
ka  hoopunipuni,  no  ke  okipoepoe 
ka  nui. 

11  E  pono  ke  hoopaaia  ko  lakou 
mau  waha,  ko  ka  poe  i  hookahuli 
i  ko  na  hale  okoa,  me  ke  ao  ana'ku 
i  na  mea  e  pono  ole  ai  ia  lakou  ke 
ao,  no  ka  waiwai  ino. 

12  O  kekahi  o  lakou,  he  kaula 
no  lakou  iho  no,  ka  i  olelo  iho,  He 
hoopunipuni  mau  ko  Kerete,  he 
poe  holoholona  hihiu  hewa,  opu 
heha. 

13  He  oiaio  keia  hoike  ana  la ; 
uolaila  e  papa  ikaika  aku  oe  ia  la- 
kou,  i  ku  pono  lakou  ma  ka  ma- 
naoio ; 

14  Aole  e  malama  ana  i  ko  ka 
Iudaio  manao  lapuwale,  aole  hoi  i 
na  kauoha  a  kanaka  a  ka  poe  i 
hookahuli  i  ka  olelo  oiaio. 

15  I  ka  poe  maemae,  ua  maemae 
na  mea  a  pau ;  aka,  i  ka  poe  hau- 
mia  a  me  ka  hoomaloka,  aohe  mea 
maemae  ia  lakou  ;  ua  haumia  nae 
ko  lakou  naau  a  me  ko  lakou  lu- 
namanao. 

16  Ua  hooiaio  ko  lakou  waha  i  ko 
lakou  ike  ana  i  ke  Akua  ;  aka,  ma 
ka  hana  ana  ua  hoole  lakou,  he 
poe  e  hoowahawahaia,  he  hoolohe 
ole,  he  ku  ole  i  na  hana  maikai  a 
pau. 

MOKUNA  II. 

O  ka  pono  o  ka  poe  kahiko  a  me  ka  poe  hou  a 
me  ka  poe  kauwa. 

AKA,  e  olelo  aku  oe  i  na  mea  i 
ku  i  ke  ao  pono  ana'ku ; 

2  I  makaala  na  kanaka  kahiko,  i 
hanohano,  i  kuoo,  i  ku  pono  i  ka 
manaoio,  a  me  ke  aloha,  a  me  ke 
ahonui. 

3  A  i  ku  hoi  ka  noho  ana  o  na 
luwahine  i  ka  pono  o  na  haipule, 
aole  niania  wale,  aole  lilo  i  ka  wai 


na  nui,  i  mau  kumuao  lakou  i  ka 
pono ; 

4  I  ao  aku  lakou  i  na  wahine  hou 
e  noho  naauao,  e  aloha  aku  i  ka 
lakou  mau  kane,  a  me  ka  lakou 
mau  keiki, 

5  E  noonoo  pono  hoi,  e  kolohe 
ole,  e  noho  ma  ka  hale,  i  maikai 

i  kela  mea  i  keia  mea. 

hoi,  e  hoolohe  ana  i  ka  lakou  mau 
kane  ponoi,  i  olelo  ino  ole  ia  ka 
olelo  a  ke  Akua. 

6  A  hooikaika  aku  hoi  oe  i  na  ka- 
naka  hou  e  hoonaaupono. 

7  Ma  na  mea  a  pau  e  hoike  aku 
oe  ia  oe  iho  he  kumu-hoohalike  no 
na  hana  maikai ;  a  ma  ke  ao  ana'ku 
hoi,  he  wahahee  ole,  he  hanohano, 
a  he  oiaio ; 

8  E  hoike  i  ka  olelo  pono,  aole  c 
hiki  ke  hoahewaia  mai;  i  hilahila 
ai  ka  mea  e  hoookoa  ana,  no  ka 
loaa  ole  ia  ia  ka  hala  e  olelo  ino 
mai  ai  no  oukou. 

9  E  ao  aku  i  na  kauwa  e  hoolo- 
he  lakou  i  ko  lakou  mau  haku  iho, 
a  e  hooluolu  lea  aku  hoi  ma  na 
mea  a  pau,  aole  pakike  aku  ; 

10  Aole  lawe  wale,  aka,  e  hoike 
ana  i  ke  ku  pono  loa,  i  hoomaikai 
aku  ai  lakou  i  ka  olelo  a  ko  kakou 
Ola  a  ke  Akua  ma  na  mea  a  pau. 

11  No  ka  mea,  ua  ikea  mai  ko 
ke  Akua  aloha  e  ola'i  e  na  kanaka 
a  pau, 

12  E  ao  mai  ana  ia  kakou  e  pale 
aku  i  ka  haihaia,  a  me  na  kuko 
hewa  o  keia  ao,  a  e  noho  kakou 
ma  ka  uhauha  ole,  a  ma  ka  pono,  a 
ma  ka  haipule  iloko  o  ke  ao  nei : 

13  E  kiai  ana  hoi  i  ka  manaolana 
e  pomaikai  ai,  a  me  ka  ikea  nani 
ana  mai  o  ke  Akua  nui  a  o  ko  ka- 
kou  Ola  o  Iesu  Kristo ; 

14  O  ka  mea  i  haawi  mai  ia  ia  iho 
no  kakou,  e  hoopakele  ia  kakou 
i  ka  hewa  a  pau,  a  e  huikala  mai 
nona  i  lahui  ponoi  e  hooikaika  ana 
i  na  hana  maikai. 

15  O  keia  mau  mea  kau  e  olelo 
aku  ai,  me  ke  ao  aku,  a  me  ka  pa- 
pa  aku  ma  ko  ka  luna  pono  a  pau. 
Mai  hoowahawaha  mai  kekahi  ia 
oe. 


E 


MOKUNA  III. 

No  ke  ola  ana  i  ke  aloha  o  ke  Akua. 

PAIPAI  aku  ia  lakou  e  hoo- 
lohe  i  na  moi  a  me  na'lii,  a  e 
malama  hoi  i  na  luna,  a  e  noho 
makaukau  i  na  hana  maikai  a  pau ; 

2  Āole  e  olelo  ino  hoi  ia  hai,  e 
hakaka  ole,  e  akakuu,  e  hoike  ana 
i  ke  akahai  i  na  kanaka  a  pau. 

3  No  ka  mea,  o  kakou  kekahi  i 


No  Onesimo  ke  kauwa 


PILEMONA. 


a  Pilemona. 


naaupo  i  kekaki  manawa,  i  hooku- 
li  hoi,  i  auwana  hoi,  e  hookauwa 
ana  mamuli  o  kela  kuko  a  o  keia 
kuko,  o  kela  lealea  a  o  keia  lealea, 
e  noho  aDa  me  ka  huhu,  a  me  ka 
huwa,  i  hoowahawahaia,  a  e  hoo- 
wahawaha  ana  kekahi  i  keka- 
hi. 

4  Aka,  i  ka  ikea  ana  mai  o  ka  lo- 
komaikai  a  me  ke  aloha  mai  o  ko 
kakou  Ola,  o  ke  Akua,  i  kanaka, 

5  Aole  no  na  hana  pono  a  kakou 
i  hana'i,  aka,  ma  kona  aloha  wale, 
ua  hoola  oia  ia  kakou,  ma  ka  ho- 
loi  hoohanau  hou  ana,  a  ma  ka  ha- 
na  hou  ia  e  ka  Uhane  Hemolele, 

6  Ana  i  ninini  nui  mai  ai  maluna 
iho  o  kakou,  ma  o  Iesu  Kristo  la  o 
ko  kakou  Ola ; 

7  I  lilo  kakou,  i  ko  kakou  hoapo- 
noia  ana  ma  kona  aloha  wale  mai, 
i  mau  hooilina  ma  ka  manaolana  o 
ke  ola  mau  loa. 

8  He  olelo  oiaio  ia,  a  o  keia  mau 
mea  ka'u  e  makemake  nei  ia  oe  e 
hooiaio  mau  aku,  i  malama  ka  poe 
i  manaoio  i  ke  Akua  e  hoomau  la- 
kou  ma  na  haua  maikai.  He  mai- 
kai,  he  pono  hoi  keia  mau  mea  no 
na  kanaka. 


9  E  ku  mamao  aku  oe  i  na  ninau 
lapuwale,  a  me  na  kuauhau,  a  me 
na  hoopaapaa,  a  me  ka  hakaka  ana 
no  ke  kanawai ;  no  ka  mea,  he  mau 
mea  lapuwale  ia  e  pono  ole  ai. 

10  O  ke  kanaka  e  ao  kuee  ana,  o 
kau  ia  e  hoonoho  aku  iwaho,  ma- 
hope  iho  o  ka  mua  a  me  ka  lua  o 
ke  ao  pono  ana  aku  ia  ia : 

11  Me  ka  ike  hoi,  ua  hookahuliia 
oia,  a  ua  hana  hewa  hoi,  a  ua  hoa- 
hewa  hoi  ia  ia  iho. 

12  Aia  hoouna  aku  au  ia  Aretema 
paha,  ia  Tukiko  paha  iou  la,  e 
hooikaika  oe  e  hele  mai  io'u  nei  i 
Nikopoli;  no  ka  mea,  o  ko'u  ma- 
nao  e  noho  malaila  i  ka  hooilo. 

13  E  kokua  maikai  oe  ia  Zena  i 
ke  kakaolelo,  a  me  Apolo,  i  ko 
laua  hele  ana  mai,  i  hemahema  ole 
laua. 

14  E  aho  hoi  e  ao  ko  kakou  poe  e 
haua  mau  i  na  hana  maikai,  i  na 
mea  e  pono  ai,  i  lilo  ole  lakou  i 
mea  hua  ole. 

15  Ke  aloha  aku  nei  ka  poe  a  pau 
me  au  nei  ia.oe.  E  aloka  oe  i  ka 
poe  i  aloha  mai  ia  kakou  ma  ka 
manaoio.  E  alohaia  mai  oukou  a 
pau  loa.     Amene. 


O    KA    EPISETOLE 

A    PAULO    IA 

PILEMONA. 


No  ke  kauwa  i  hoohuliia  ma  ka  pono. 

NA  Paulo  he  pio  no  Iesu  Kris- 
to,  a  na  Timoteo  ka  hoaha- 
nau,  ia  Pilemona  i  ko  maua  mea 
aloha,  a  me  ka  hoalawehana, 

2  A  ia  Apia  hoi  i  alohaia,  a  ia 
Arekipo  i  ko  kakou  hoakoa,  a  i 
ka  ekalesia  hoi  iloko  o  kou 
hale : 

3  Ia  oukou  ke  aloha  a  me  ka  ma- 
luhia  mai  ke  Akua  mai  o  ko  ka- 
kou  Makua  a  me  ka  Haku  o  Iesu 
Kristo. 

4  Ke  hoomaikai  mau  aku  nei  au 
i  ko'u  Akua,  e  hoohiki  mau  ana  ia 
oe  ma  ka'u  pule  ana, 

5  I  ko'u  lohe  ana'ku  i  kou  aloha 


a  me  kou  manaoio  i  ka  Haku  ia 
Iesu,  a  i  ka  poe  haipule  a  pau  ; 

6  I  lilo  ka  hui  ana  mai  o  kou  ma- 
naoio  i  mea  ikaika  e  hooiaioia  mai 
ai  na  mea  maikaia  pau  iloko  o  ou- 
kou  no  Kristo  Iesu. 

7  No  ka  mea,  he  nui  no  ko  ma- 
kou  olioli  a  me  ka  oluolu  no  kou 
aloha,  no  ka  mea,  ua  hoohoihoiia 
na  naau  o  ka  poe  haipule  e  oe,  e 
ka  hoahanau. 

8  Nolaila,  oiai  ua  hiki  no  ia'u  ilo- 
ko  o  Kristo  ke  kauleo  ikaika  aku 
ia  oe  i  ka  mea  e  pono  ai; 

9  Aka  hoi,  no  ke  aloha,  ke  make- 
make  nei  no  au  e  nonoi  malie  aku, 
owau  no,  o  Paulo  ka  elemakule  e 

Ko  Kristo  oi  ana 


HEBERA. 


imua  o  naanela. 


noho  nei,  a  he  pio  no  hoi  no  Iesu 
Kristo ; 

10  Ke  nonoi  aku  nei  au  ia  oe  no 
ka'u  keiki  a'u  i  koohanau  aku  nei 
iloko  o  ko'u  paa  ana,  no  Onesi- 
mo : 

11  Ka  mea  pono  ole  nou  mamua, 
ano  hoi  he  mea  pono  io  no  kaua : 

12  Oia  ka'u  e  hoihoi  aku  nei ;  no- 
laila  e  hookipa  oe  ia  ia,  oia  hoi,  o 
kou  naau  iho. 

13  Ua  makemake  nae  au  e  kaohi 
ia  ia  e  noho  pu  me  au,  i  hiki  ia 
ia  ke  malama  mai  ia'u  nou,  i  kuu 
paa  ana  no  ka  euanelio : 

14  Aka,  aole  loa  o'u  manao  e  ha- 
na  pela  me  kou  ae  ole  mai ;  i  like 
ole  keia  pono  ou  me  he  mea  la  i 
kaili  wale  ia,  aka,  no  ka  naau  mai. 

15  No  ka  mea,  ua  hookaawaleia 
mai  paha  ia  i  ka  wa  pokole  i  lilo 
hou  aku  ia  nou  mau  loa ; 

16  Aole  me  he  kauwa  la  ma  ia  ho- 
pe,  aka,  me  he  mea  la  e  oi  i  ke 
kauwa,  he  hoahanau  punahele, 
pela  io  ia'u,  a  he  oiaio  maoli  no  ia 
oe,  raa  ke  kino,  a  maloko  hoi  o  ka 
Haku. 

17  A  ina  i  manao  mai  oe  ia'u  he 
hoalawepu,  e  hookipa  oe  ia  ia  e  li- 
ke  me  ia'u  nei. 


18  A  iua  ua  lawehala  oia  i  kau,  a 
ua  aie  paha,  o  kau  ia  e  hooili  mai 
ai  maluna  o'u  ; 

19  Na'u  na  Paulo  nei  i  kakau  iho 
keia  me  ko'u  lima  ponoi,  na'u  ia  e 
uku  aku  ;  aole  nae  me  ka  olelo  aku 
ia  oe,  o  oe  iho  no  ka  i  aie  ia  oe  iho 
na'u. 

20  Oiaio  hoi,  e  ka  hoahanau,  no'u 
kahi  olioli  ia  oe  iloko  o  ka  Haku  ; 
e  hoomaha  mai  oe  i  ko'u  naau  ma- 
loko  o  ka  Haku. 

21  No  ka  paulele  aku  i  kou  hoo- 
lohe  ana  mai,  ua  palapala  aku  au  ia 
oe,  me  ka  ike  aku  hoi  e  oi  aku  no 
kau  hana  ana  mamua  o  ko'u  olelo 
ana'ku. 

22  Eia  kekahi,  e  hoomakaukau  e 
oe  i  wahi  no'u  e  moe  ai ;  no  ka  mea, 
ke  manaolana  nei  au,  no  kaoukou 
pule  ana  e  haawiia'ku  ai  au  ia  ou- 
kou. 

23  Ke  aloha  aku  nei  ia  oe  o  Epa- 
pera,  o  ko'u  hoapio  iloko  o  Kristo 
Iesu; 

24  A  o  Mareko,  a  o  Arisetareko, 
o  Dema,  o  Luka  hoi,  o  ko'u  mau 
koalawehana. 

25  E  alohaia  mai  ko  oukou  uha- 
ne  e  ko  kakou  Haku  e  Iesu  Kristo. 
Amene. 


O    KA    EPISETOLE 
A   PAULO   KA   LUNAOLELO   I  KO 

HEBERA. 


MOKUNA  I. 

No  ka  oi  loa  ana  o  Kristo  mamua  o  ka  poe 
anela. 

OKE  Akua,  o  ka  mea  i  olelo 
pinepine  mai  i  na  wa  kahiko 
i  ka  poe  kupuna,  me  kela  mea  a 
me  keia  mea,  ma  ka  poe  kaula, 

2  Oia  ka  i  olelo  hou  mai  iakakou 
i  keia  mau  la  muli  iho  nei  ma  ke 
Keiki,  ka  mea  i  hooliloia  e  ia  i  ha- 
ku  no  na  mea  a  pau,  ma  onala  hoi 
ia  i  hana'i  i  ka  lani  a  me  ka  ho- 
nua. 

3  Oia  ka  olinoliuo  o  kona  nani, 
a  me  ka  like  loa  o  kona  ano  maoli, 
e  hoomau  ana  i  na  mea  a  pau  ma 

kana  olelo  mana  iho,  a,  hoolilo  iho 
la  ia  ia  iho  i  mea  e  maemae  ai  ko 
kakou  hewa,  noho  iho  la  ia  rca  ka 
lima  akau  o  ka  Moi  maluna  lilo ; 

4  A  ua  hookiekieia'e  maluna  loa 
o  na  anela,  e  like  me  ka  oi  ana 
o  ka  maikai  o  kona  inoa  i  loaa  ia 
ia,  mamua  o  ko  lakou. 

5  No  ka  mea,  o  ka  anela  hea  ka- 
na  i  olelo  aku  ai  i  kekahi  manawa, 
O  oe  no  ka'u  Keiki,  i  keia  la  no  ua 
hoohanau  aku  au  ia  oe  ?  Eia  hoi, 
E  lilo  au  i  Makua  nona,  a  e  lilo 
oia  i  Keiki  na'u  ? 

6  Eia  hou  hoi,  i  kona  hookomo 
ana  i  ka  makahiapo  i  ke  ao  nei, 


E  malama 


MOKUNA  II. 


i  ke  ola  nui. 


i  iho  la  ia,  E  lioomana  mai  ka  poe 
anela  a  pau  o  ke  Akua  ia  ia. 

7  A  ua  oleloia  mai  hoi  no  ka  poe 
anela,  Ua  hoolilo  oia  i  kona  poe 
anela  i  mau  makani,  a  i  kana  poe 
kauwa  lawelawe  i  lapalapa  o  ke 
ahi. 

8  Aka,  no  ke  Keiki,  O  kou  noho- 
alii,  e  ke  Akua,  e  mau  loa  ana  no 
ia ;  a  he  hoailonamoi  o  ka  pono  ka 
hoailonamoi  o  kou  aupuni. 

9  Ua  īnakemake  hoi  oe  i  ka  pono, 
a  ua  inaina  i  ka  hewa ;  nolaila  i  po- 
ni  ai  ke  Akua,  kou  Akua,  ia  oe  me 
ka  aila  o  ka  olioli  maluna  o  kou 
mau  hoa. 

10  Eia  hoi,  i  ka  wa  kahiko,  ua 
hookumu  oe,  e  ka  Haku,  i  ka  ho- 
nua ;  a  o  na  lani  hoi  ka  hana  a  kou 
mau  lima. 

.11  E  pau  ana  no  lakou,  aka,  e 
mauananooe;  elualualoaanano 
lakou  a  pau  me  he  kapa  la ; 

12  A  e  opiopi  ana  no  oe  ia  lakou 
me  he  aahu  la,  a  e  lilo  aku  ;  aka,  e 
oia  mau  ana  no  oe,  a  o  kou  mau 
makahiki,  aole  loa  e  pau. 

13  O  ka  anela  hea  kana  i  olelo  aku 
ai  i  kekahi  manawa,  E  noho  oe  ma 
ko'u  lima  akau,  a  hoolilo  iho  au  i 
kou  mau  enemi  i  paepae  wawae 
nou  ? 

14  Aole  anei  lakou  a  pau  he  poe 
uhane  lawelawe  i  hoounaia,  e  ko- 
kua  i  ka  poe  e  lilo  ana  i  poe  hoo- 
ilina  o  ke  ola  ? 

MOKUNA  II. 

O  ka  hooikaika  e  malama  ike  ola  nui. 

NOLAILA  hoi,  e  pono  e  lelepau 
kakou  ia  mau  mea  a  kakou  i 
lohe  ae  nei,  o  haule  ia  kakou  i  ke- 
kahi  manawa. 

2  No  ka  mea,  ina  i  kau  paa  ia  ke 
kanawai  i  oleloia  mai  ma  ka  poe 
anela,  a  ua  hoopai  pono  ia  ka  ha- 
la,  a  me  ka  hoopale  a  pau  ; 

3  Pehea  la  uanei  kakou  e  pakele 
ai  ke  malama  ole  i  ke  ola  nui  nei ; 
ka  mea  i  haiia  mai  i  kinohi  e  ka 
Haku,  a  i  hooiaioia  mai  hoi  ia  ka- 
kou  e  ka  poe  i  lohe ; 

4  O  ke  Akua  kekahi  e  hooiaio  pu 
mai  aua  ma  na  hoailona,  a  me  na 
mea  kupanaha,  a  me  kela  hana  ma- 
na,  a  me  keia  hana  mana,  a  me  ka 


haawi  mai  ana  o  ka  Uhane  Hemole- 
le,  e  like  me  kona  makemake? 

5  Aole  hoi  oia  i  hoolilo  iho  mala- 
lo  iho  o  ka  poe  anela  i  ke  ao  e  hi- 
ki  mai  ana,  a  makou  e  olelo  nei. 

6  Aka,  ua  hoike  mai  kekahi  ma 
kekahi  wahi,  i  ka  olelo  ana  mai, 
Heaha  ke  kanaka  i  manao  mai  ai 
oe  ia  ia  ?  a  o  ke  keiki  a  ke  kanaka 
i  ike  mai  ai  oe  ia  ia? 

7  Ua  hana  iho  oe  ia  ia  malalo  iki 
iho  o  ka  poe  anela :  ua  kau  mai  oe 
maluna  ona  i  ka  nani  a  me  ka  ma- 
halo  i  lei  nona;  ua  hoolilo  oe  ia  ia 
i  haku  no  na  mea  a  kou  lima  i  ha- 
na'i. 

8  Nau  no  i  waiho  na  mea  a  pau 
malalo  ae  o  kona  mau  wawae.  A, 
i  kona  hoolilo  ana  i  na  mea  a  pau 
malalo  iho  ona,  aohe  mea  koe  ia  ia 
i  waiho  ole  ia'e  malalo  ona.  Aole 
nae  kakou  i  ike  i  na  mea  a  pau 
i  waihoia'e  malalo  ona : 

9  Aka,  ua  ike  kakou  ia  Iesu  i  ka 
mea  i  hooliloia  malalo  iki  iho  o  ka 
poe  anela,  no  ka  make  ana,  i  hoo- 
leiia  mai  ai  i  ka  nani  a  me  ka  ma- 
halo  ;  i  lilo  hoi  ia  i  ka  make  no  na 
kanaka  a  pau,  ma  ka  lokomaikai  o 
ke  Akua. 

10  No  ka  mea,  ua  pono  i  ka  mea 
nona  na  mea  a  pau,  nana  hoi  na 
mea  a  pau,  i  kona  alakai  ana  i  na 
keiki  he  nui  wale  iloko  o  ka  nani, 
ma  o  ka  hooehaia  ana,  e  hoonani 
loa  ai  i  ko  lakou  Alii  e  ola'i. 

11  No  ka  mea,  o  ka  mea  nana  i 
hoohuikala  mai,  a  o  ka  poe  i  hoo- 
huikalaia  mai,  no  ka  mea  hookahi 
lakou  a  pau;  no  ia  mea,  aole  ia  i 
hilahila  ke  kapa  aku  ia  lakou  he 
mau  hoahanau, 

12  I  ka  i  ana,  E  hai  aku  au  i  kou 
inoa  i  ko'u  mau  hoahanau  ;  ehoo- 
lea  hoi  au  ia  oe  mawaena  o  ke  anai- 
na  kanaka. 

13  Eia  hou  hoi,  E  hilinai  aku  au 
ia  ia.  Eia  hou  hoi,  Eia  hoi  au,  me 
na  keiki  a  ke  Akua  i  haawi  mai  ai 
ia'u. 

14  A,  i  ka  lawe  pu  aua  o  na  keiki 
i  ka  io  a  me  ke  koko,  pela  hoi  oia 
i  lawe  pu  ai  i  ua  mau  mea  la ;  i  hi- 
ki  ai  ia  ia,  ma  kona  make  ana,  ke 
hoopio  i  ka  mea  ia  ia  ka  mana  e 
make  ai,  oia  ka  diabolo : 

U:i  hoohalikeia 


HEBERA. 


o  Iesu  me  Mose. 


15  A  e  hoola  hoi  i  ka  poe  i  noho 
pio  i  ko  lākou  wa  e  ola  nei  a  pau, 
no  ka  makau  i  ka  make. 

1(5  Aole  hoi  oia  i  kokua  i  ka  poe 
anela  ;  aka,  ua  kokua  mai  oia  i  na 
mamo  a  Aberahama. 

17  Nolaila,  ua  pono  e  hoohalike 
loa  ia  oia  me  kona  poehoahanau,  i 
lilo  ai  ia  i  kahunanui  aloha,  a  me 
ka  hoopono  ma  na  mea  no  ke 
Akua,  i  hiki  ai  ia  ka  hoomalu  ana 
no  ka  hewa  o  kanaka. 

18  A,  no  ka  mea  ua  ehaeha  oia  i 
ka  hoowalewaleia,  ua  hiki  no  ia  ia 
ke  kokua  i  kapoe  i  hoowalewaleia 
mai. 

MOKUNA  III. 

Ua  hoohalikeia  o  Iesu  me  Mose. 

NO  ia  mea  hoi,  e  na  hoahanau 
laa,  ka  poe  i  hea  pu  ia  mai 
mai  ka  lani  mai,  e  manao  nui  i  ka 
Lunaolelo,  a  me  ke  Kahuna  nui  a 
kakou  i  hooiaio  aku  ai,  o  Kristo 
Iesu ; 

2  Ka  mea  i  malama  pono  i  kona 
mea  nana  i  hoolilo  mai,  e  like  hoi 
me  Mose  iloko  o  kona  hale  a  pau. 

3  No  kamea,  ua  pono  e  hoonaui 
nui  ia  aku  oia  mamua  o  Mose,  e  li- 
ke  me  ka  oi  ana  o  ka  mahaloia  o 
ka  mea  nana  i  hana  i  ka  hale  ma- 
mua  o  ka  hale. 

4  A  o  kela  hale  keia  hale  a  pau, 
ua  hanaia  ia  e  kekahi ;  a  o  ka  mea 
nana  i  hana  na  mea  a  pau,  o  ke 
Akua  ia. 

5  A  ua  hoopono  no  o  Mose  iloko 
o  kona  hale  a  pau  i  kona  kahu  ana, 
no  ka  hoike  ana  i  na  mea  e  haiia 
ana. 

6  Aka,  o  Kristo,  i  kona  keiki  ana 
maluna  o  kona  hale  iho  ;  o  kakou 
no  hoi  ua  hale  la,  ke  hoopaa  kakou 
i  ka  manao  pono,  a  me  ka  manao- 
lana  e  olioli  ai  i  mau  a  hiki  i  ka  ho- 
pena. 

7  Nolaila,  i  ka  olelo  ana  mai  o  ka 
Uhane  Hemolele,  I  keia  la,  i  ko 
oukou  lohe  aua  i  kona  leo, 

8  Mai  hoopaakiki  i  ko  oukou  naau 
e  like  meia  ika  hoonaukiuki  ana,  i 
ka  la  i  koaoia'i  ma  ka  waonahele  ; 

9  I  ka  hoolawehala  ana  mai  o  ko 
oukou  poe  kupuua  ia'u,  a  me  ka 
hoao  ana  mai  ia'u,  i  ko  lakou  ike 

ana  mai  i  ka'u  mau  hana  i  na  ma- 
kahiki  he  kanaha. 

10  Nolaila,  i  huhu  aku  ai  au  ia  ha- 
nauna,  i  aku  la  hoi  au,  Ua  lalau 
mau  lakou  ma  ka  naau  ;  aole  hoi  la- 
kou  i  hooiaio  mai  i  ko'u  mau  aoao. 

11  Pela  hoi  au  i  ko'u  huhu  ana  i 
hoohiki  aku  ai,  Aole  lakou  e  komo 
i  ko'u  wahi  maha. 

12  E  ao  hoi,  e  na  hoahanau,  o  no- 
ho  ka  naau  ino  hoomaloka  iloko  o 
kekahi  o  oukou,  i  haalele  ai  ia  i  ke 
Akua  ola. 

13  Aka,  e  hooikaika  mau  kekahi 
i  kekahi  i  ka  wa  i  kapaia  o  Keia  la, 
o  hoopaakikiia  kekahi  o  oukou  ma 
ka  hoopunipuni  ana  o  ka  hewa. 

14  No  ka  mea,  e  loaa  mai  ana  no 
o  Kristo  ia  kakou,  ke  hoopaa  ka- 
kou  i  ko  kakou  manao  pono  mua 
i  mau  a  hiki  i  ka  hopena ; 

15  A  i  ka  olelo  ana,  1  keia  la  i  ko 
oukou  lohe  ana  i  kona  leo,  mai  hoo- 
paakiki  i  ko  oukou  naau,  e  like  me 
ia  i  ka  hoonaukiuki  ana. 

16  Owai  la  ka  poe  i  lohe,  alaila 
hoonaukiuki  aku  la?  Aole  anei  o 
ka  poe  a  pau  i  hele  mai,  ma  o  Mose 
la,  mai  Aigupita  mai? 

17  Owai  la  hoi  ka  poe  ana  i  huhu 
mai  ai  i  na  makahiki  he  kanaha? 
Aole  anei  o  ka  poe  i  hana  hewa,  a 
haule  iho  ko  lakou  mau  kupapau 
ma  ka  waonahele  ? 

18  Ia  wai  la  hoi  kana  i  hoohiki  ai, 
aole  lakou  e  komo  i  kona  wahi  ma- 
ha,  ke  ole  ka  poe  i  manaoio  ole  ? 

19  Nolaila  la,  ua  ike  kakou,  aole 
i  hiki  ia  lakou  ke  komo  iloko,  no 
ka  manaoio  ole. 

MOKUNA  IV. 

No  ke  komo  ana  i  kahi  maha  mau  e  waiho 
ana. 

NO  ia  hoi,  i  ka  waiho  ana  mai  o 
ka  olelo  mua  no  ke  komo  ana 
iloko  o  kona  wahi  maha,  e  ao  ka- 
kou  o  loaa  ole  ia  i  kekahi  o  oukou. 

2  No  ka  mea,  ia  kakou  kekahi  i 
haiia  mai  ka  euanelio  e  like  me  ia 
ia  lakou ;  aka,  o  ka  olelo  ī  lohea, 
aole  ia  i  hoopomaikai  ia  lakou,  i 
ka  hoopili  ole  ia  me  ka  manaoio 
iloko  o  ka  poe  i  lohe. 

3  Aka  hoi,  o  kakou  ka  poe  mana- 
oio  ke  komo  iloko  o  kahi  maha, 
me  ia  kana  olelo  ana,  Pela  hoi  au  i 


Komo  ana  i  kahi  maha. 


MOKUNA  V. 


Melekisedeka. 


ko'u  huhu  i  hoohiki  ai,  aole  lakou 
e  komo  iloko  o  ko'u  wahi  maha; 
oia  boi,  i  ka  pau  aua  o  ua  haua  ma- 
hope  iho  o  ka  hookumu  aua  o  ke 
ao  nei. 

4  No  ka  mea,  ua  olelo  mai  ia  ma 
kekahi  wahi  no  ka  hiku  o  ka  la,  pe- 
neia,  I  ka  hiku  o  ka  la  i  hoomaha'i 
ke  Akua  i  kana  mau  hana  a  pau. 

5  Eia  hoi  peneia,  Aole  lakou  e  ko- 
mo  ilokoo  ko'u  wahi  maha. 

6  Oia  hoi,  no  ke  koe  ana  mai  o  ke 
komo  ana  o  kekahi  poe  iloko  o  ua 
mea  la,  a  o  kapoe  i  hai  mua  ia'ku 
ai  keia  pono,  aole  lakou  i  komo  no 
ka  manaoio  ole; 

7  Ua  hoakaka  hou  mai  ia  i  kekahi 
la,  e  olelo  ana  ma  Davida,  I  keia  la, 
i  ka  manawa  mahope  loa  mai;  ua 
oleloia  mai  peneia,  I  keia  la  i  ko 
oukou  lohe  ana  i  kona  leo,  mai 
hoopaakiki  i  ko  oukou  naau. 

8  No  ka  mea,  ina  ua  hoomaha  aku 
o  Iosua  ia  lakou,  ina  aole  ia  i  olelo 
hou  no  kekahi  la  okoa. 

9  Nolaila  hoi,  e  waiho  ana  no  he 
wahi  maha  no  na  kanaka  o  ke  Akua. 

10  A  o  ka  mea  hoi  i  komo  iloko  o 
kona  wahi  maha,  ua  hoomaha  no  ia 
i  kana  mau  hana  iho,  me  ke  Akua 
la  hoi  i  hoomaha  ai  i  kana. 

11  No  ia  mea,  e  hooikaika  nui  ka- 
kou  e  komo  iloko  o  ia  wahi  maha, 
i  ole  ai  e  haule  kekahi  mamuli  o 
ua  manaoio  ole  la. 

12  No  ka  mea,  he  ikaika,  he  ma- 
na  hoi  ko  ka  olelo  a  ke  Akua,  he 
oi  nui  kona  mamua  o  ko  ka  pahi- 
kaua  oi  lua,  e  o  ana  a  kaawale  ke 
ola  a  me  ka  uhaue,  o  na  ami  a  me 
ka  lolo ;  oia  ka  lunakanawai  no  ka 
noonoo  a  me  ka  naau. 

13  Aohe  mea  nalo  i  kona  maka ; 
aka,  ua  weheia,  a  ua  akaka  loa  na 
mea  a  pau  i  ka  maka  o  ka  mea  ia 
ia  kakou  e  hai  aku  ai. 

14  A,  no  ka  loaa  ana  ia  kakou  ke 
kahuna  nui,  i  hala  aku  i  na  lani,  o 
Iesu,  ke  Keiki  a  ke  Akua,  e  hoo- 
paa  kakou  i  ko  k.'.kou  hooiaioana. 

15  No  ka  mea,  aole  ia  kakou  ke 
kahuna  i  aloha  ole  mai  i  ko  kakou 
nawaliwali ;  aka,  o  kekahi  i  hoowa- 
lewaleia'ku  i  na  mea  a  pau  me  ka- 
kou  la  i  hoowalewaleia  mai  ai,  ao- 
le  hoi  ona  hala. 


16  Nolaila,  e  hookokoke  aku  ka- 
kou  ma  ka  nohoalii  aloha  me  ka 
mauaolana,  i  alohaia  mai  kakou,  a 
i  loaa  hoi  ka  lokomaikai  e  kokua 
mai  ai  i  ka  wa  popilikia. 

MOKUNA   V. 

No  ke  kahuna  ana  mamuli  o  Aarona,  a  ma- 
muli  no  o  Melekisedeka. 

AO  kela  kahuna  nui  a  o  keia  ka- 
huna  nui  i  hookaawaleia  ae 
mai  waena  mai  o  kanaka,  ua  hoo- 
liloia  no  ia  no  na  kanaka,  ma  na 
mea  o  ke  Akua,  e  kaumaha  aku  ai  i 
na  alana  a  me  na  mohai  no  ka  hewa. 

2  E  hiki  no  ia  ia  ke  lokomaikai 
aku  i  ka  poe  naaupo,  a  me  ka  poe 
hele  hewa;  no  ka  mea,  oia  no  ke- 
kahi  i  hoopuniia  mai  e  ka  nawali- 
wali ; 

3  Nolaila,  e  pono  no  e  kaumaha 
aku  oia  i  ka  mohaihala  nona  iho, 
rae  ia  hoi  la  no  na  kanaka. 

4  Aole  hoi  e  lawelawe  kekahi  i 
keia  nani  nona  iho,  aka,  ua  hookaa- 
waleia  mai  ia  e  ke  Akua,  me  Aaro- 
na  hoi  la. 

5  Pela  no  hoi  aoie  o  Kristo  i  hoo- 
nani  ia  ia  iho  e  lilo  i  kahuna  nui ; 
aka,  o  ka  mea  i  olelo  iho  ia  ia,  O  oe 
no  ka'u  Keiki,  i  keia  la  no,  ua  hoo- 
hanau  aku  au  ia  oe ; 

6  Oia  ka  i  olelo  hou  pela  ma  keka- 
hi  wahi  e  ae,  He  kahuna  mau  loa 
no  oe  mamuli  o  ke  ano  o  Meleki- 
sedeka. 

7  Oia  hoi,  i  na  la  o  kona  noho  ki- 
no  ana,  ua  kaumaha  aku  la  i  ka 
pule,  a  me  ka  nonoi  ana,  me  ke 
kahea  nui  ana,  a  me  na  waimaka 
helelei,  i  ka  mea  e  hiki  ia  ia  ke 
hoopakele  mai  ia  ia  i  ka  make,  aua 
lohea  mai  oia  no  na  mea  ana  i  ma- 
kau  ai ; 

8  He  Keiki  no  ia,  ua  ao  no  nae  ia 
i  ka  hoolohe,  ma  na  mea  ana  i 
ehaeha  ai ; 

9  A  i  ka  hoohemoleleia'naona,  ua 
lilo  oia  i  Ola  e  ola  mau  loa  ai  no  ka 
poe  a  pau  i  hoolohe  ia  ia. 

10  Ua  kapaia  iho  la  ia  e  ke  Akua, 
he  kahuna  nui  mamuli  o  ke  ano  o 
Melekisedeka. 

11  Hc  nui  no  na  mea  a  makou  e 
olelo  aku  ai  nona,  aole  hiki  wawe 
ke  hoomaopopo  aku,  no  ka  mea, 
he  poe  hookanauuha  oukou. 

Hxle  aku  iniua 


HEBERA. 


me  ka  manaolana. 


12  No  ka  mea,  o  ko  oukou  pouo 
no  e  lilo  i  mau  kumu  i  keia  mana- 
wa,  eia  nae,  ua  kupono  oukou  i  ke 
ao  hou  ia'ku  i  na  hua  mua  o  ka  ole- 
lo  a  ke  Akua;  a  o  ka  waiu  ka  mea 
e  pono  ai  oukou,  aole  ka  ai  paa. 

13  No  ka  mea,  o  na  mea  i  ai  wa- 
iu,  aole  ia  i  akamai  i  ka  olelo  o  ka 
pono ;  he  keiki  hou  no  ia. 

14  Aka,  o  ka  ai  paa,  na  ka  poe  oo 
no  ia,  ka  poe  makaukau  no  ka  mea 
e  ike  ai  i  ka  pono  a  me  ka  hewa. 

MOKUNA  VI. 

No  ka  hele  aku  imua  me  ka  manaolana. 

NOLAILA  e  waiho  ana  i  na  hua 
mua  o  na  olelo  a  Kristo,  e  he- 
le  aku  kakou  imua  a  hiki  i  ke  oo 
loa  ana ;  aole  e  hoonoho  hou  ana  i 
ke  kumu  no  ka  mihi  ana  i  na  hana 
e  make  ai,  a  no  ka  manaoio  i  ke 
Akua, 

2  A  no  ke  ao  ana  i  na  bapetizo 
ana,  a  no  ke  kau  ana  o  na  lima,  a 
no  ke  alahouana  o  ka  poe  make,  a 
me  ka  hoopai  mau  loa  ana. 

3  Oia  ka  kakou  e  kana'i,  ina  i  po- 
no  ia  i  ke  Akua. 

4  No  ka  mea,  aole  e  hiki  i  ka  poe 
i  hoonaauaoia  mai,  a  i  hoao  hoi  i 
ka  haawina  mai  ka  lani  mai,  a  i 
hoolakoia  hoi  e  ka  Uhane  Hemo- 
lele, 

5  A  i  ai  hoi  i  ka  olelo  maikai  a  ke 
Akua,  a  me  ka  mana  o  ke  ao  e  hi- 
ki  mai  ana, 

6  A  ua  haule  iho  no  nae,  aole  e 
hiki  ke  hoala  hou  ia  i  ka  mihi :  ua 
kau  hou  aku  lakou  i  ke  Keiki  a  ke 
Akua  ma  ke  kea  no  lakou  iho,  me 
ka  hoomaiuoino  aku  ia  ia  ma  ke 
akea. 

7  O  kahi  lepo  hoi  i  inu  iho  i  ka  ua 
e  haule  pinepine  ana  maluna  iho 
ona,  a  i  hoohua  mai  no  hoi  i  na  hua 
e  pono  ai  ka  poe  nana  e  mahi,  ua 
hoomaikaiia  mai  ia  e  ke  Akua: 

8  Aka,  o  kahi  i  hookupu  mai  i  ke 
kakalaioa,  a  me  ka  nahelehele  ooi, 
he  pono  ole  ia,  ua  kokoke  ia  i  ka 
hoahewaia  mai ;  a  o  kona  hope  ka 
puhiia  i  ke  ahi. 

9  Aka,  e  ka  poe  aloha,  ke  manao 
nei  makou  i  na  mea  maikai  aku  no 
oukou,  i  na  mea  e  pili  ana  i  ke  ola, 
i  ko  makou  olelo  ana  no  hoi  pela. 

10  Aole  he  lokoino  ke  Akua  i 
poina  ai  ka  oukou  hana  ana,  a  me 
ke  aloha  a  oukou  i  hoike  aku  ai  i 
kona  inoa,  i  ko  oukou  malama  ana 
i  ka  poe  hoano,  a  me  oukou  hoi  e 
malama  nei. 

11  Ke  makemake  nei  no  hoi  ma- 
kou  e  hoike  oukou  i  ua  hooikaika 
mau  ana  la,  i  maopopo  loa  ai  ka 
manaolana  a  hiki  i  ka  hopena. 

12  Aole  e  hoomolowa  ana  oukou, 
aka,  e  hoohalike  ana  rae  ka  poe  i 
loaa  ka  pono  i  hai  mua  ia  mai  ai, 
ma  ka  manaoio  a  me  ke  ahonui. 

13  No  ka  mea,  i  ko  ke  Akua  hai 
mua  ana  ia  Aberahama,  no  kahiki 
ole  ia  ia  ke  hoohiki  ma  o  ka  mea 
oi  aku,  ua  hoohiki  iho  oia  ma  ona 
la  iho, 

14  I  iho  la,  He  oiaio  hoi  e  hoo- 
maikai  loa  aku  ana  au  ia  oe,  a  e 
hoonui  loa  ana  au  ia  oe. 

15  A  kali  aku  la  hoi  ia  me  ke  aho- 
nui,  a  loaa  mai  la  ia  ia  ka  pono  i 
hai  mua  ia  mai. 

16  O  kanaka  hoi  ke  hoohiki  nei 
ma  ka  mea  i  oi  aku ;  a  o  ka  hoo- 
hiki  aua  e  hooiaio  ai,  o  ko  lakou 
mea  ia  e  oki  ai  ka  hoopaapaa  ana. 

17  Pela  hoi  ke  Akua  i  kona  make- 
make  ana  e  hoomaopopo  loa  i  ka 
poe  hooilina  o  kana  pono  i  ka  luli 
ole  ana  o  kona  manao,  ua  hooiaio 
mai  oia  me  ka  hoohiki  ana ; 

18  Ma  na  mea  luli  ole  elua,  kahi  i 
hiki  ole  ai  i  ke  Akua  he  hoopuni- 
puni,  e  hoohoihoi  loa  ia  mai  ai  ka- 
kou  ka  poe  i  holo  i  ka  puuhonua, 
e  hoopaa  i  ka  manaolana  i  waihoia 
mai  ma  ko  kakou  alo : 

19  I  ko  kakou  mea  e  hoopili  aku 
ai  me  he  heleuma  la  no  ka  uhane, 
he  paa,  a  he  panee  ole,  i  ka  mea 
hoi  i  komo  loa  ae  iloko  ae  o  ka 
pale ; 

20  I  kahi  i  komo  ai  no  kakou  o 
Iesu  o  ko  kakou  mea  hele  mua,  i 
hooliloia'e  hoi  i  kahuna  nui  mau 
loa  mamuli  o  ke  ano  o  Melekise- 
deka. 

MOKUNA  VII. 

No  ka  lilo  ana  o  Iesu  i  kahuna  nui  mau  loa. 

A  O  ua  Melekisedekaja  hoi,  ke 
J\_  alii  o  Salema,  he  kahuna  no 
ke  Akua  kiekie  loa,  oia  hoi  ka  i 


Ko  Iesu  lilo  ana 


MOKUNA  VII. 


i  kahuna  mau  loa. 


halawai  pu  me  Aberahama  i  kona 
hoi  mai  ana  mai  ka  luku  ana'ku  i 


na'lii,  a  hoomaikai  iho  la  ia  ia. 

2  Ia  ia  hoi  i  haawi  aku  ai  o  Abe- 
rahama  i  ka  hapaumi  o  na  mea  a 

au  :  ma  ka  unuhi  olelo  ana,  o  ko-, 
na  inoa  mua  ke  Alii  o  ka  pono, 
alaila  ke  Alii  o  Salema  ia,  o  ke  ano 
oia,  ke  Alii  e  maluhia  ai. 

3  Aolo  ona  makuakane,  aohe  ma- 
kuwahine,  aole  kuauhau,  aohe  ku- 
mu  o  kona  mau  la,  aole  oki  koua 
ola  ana ;  aka,  ua  hoohalikeia  me 
ke  Keiki  a  ke  Akua,  e  noho  kahu- 
na  mau  ana. 

4  Ano  la  hoi,  e  hoomanao  i  ke 
auo  kiekie  o  ua  kanaka  la,  ia  ia  i 
haawi  aku  ai  o  Aberahama  ka  ma- 
kualii  i  ka  hapaumi  o  ka  waiwai 
pio. 

5  A  o  na  mamo  a  Levi,  ka  poe  i 
lawe  i  ke  oihana  a  ke  kahuna,  ua 
kauohaia  mai  lakou  ma  ke  kana- 
wai  e  lawe  i  ka  hapaumi  o  ka  wai- 
wai  o  kanaka,  o  ko  lakou  poe  hoa- 
hanau,  a  ua  hele  mai  no  nae  lakou 
mai  loko  mai  o  ko  Aberahama  pu- 
haka  : 

6  Aka,  o  ka  mea  i  kuauhau  ole  ia, 
mai  laila  mai,  oia  ka  i  lawe  i  ka  ha- 
paumi  o  ko  Aberahama  waiwai,  a 
ua  hoomaikai  aku  hoi  i  ka  mea 
nona  na  olelo  mua. 

7  A  he  mea  hoopaapaa  ole  ia  keia, 
ua  hoomaikaiia'ku  ka  mea  i  emi 
iho  e  ka  mea  i  oi  aku. 

8  Maanei  hoi,  ua  loaa  ka  hapaumi 
o  ka  waiwai  i  kanaka  e  make  ana ; 
aka,  malaila  i  ka  mea  i  oleloia  mai 
ai,  e  ola  ana  ia. 

9  Oia  hoi,  ina  e  hiki  ia'u  ke  olelo 
penei,  o  Levi  hoi,  o  ka  mea  i  loaa 
īa  ia  ka  hapaumi  o  ka  waiwai,  oia 
kekahi  i  haawi  aku  i  ka  hapaumi 
o  ka  waiwai  iloko  o  Aberahama. 

10  No  ka  mea,  maloko  no  oia  o  ka 
puhaka  o  kona  kupuna  i  ka  wa  i 
halawai  ai  o  Melekisedeka  me  ia. 

11  A,  ina  i  loaa  ka  mea  e  pono  ai 
ma  ka  oihana  kahuna  a  Levi,  (ua 
haawi  pu  ia  mai  ke  kanawai  i  kana- 
ka  me  ia,)  heaha  la  anei  hoi  ko 
laila  hemahema  e  ku  hou  ai  keka- 
hi  kahuna  e  mamuli  o  ke  ano  o 
Melekisedeka,  aole  hoi  i  kapaia 
mamuli  o  ke  ano  o  Aarona? 

12  Aka,  i  kahuliia  ka  oihana  ka- 
huna,  he  pono  no  hoi  e  kahuliia  ke 
kanawai. 

13  No  ka  mea,  o  ka  mea  nona  keia 
mau  mea  i  oleloia  ai,  no  ka  ohana 
e  no  ia,  aole  kekahi  o  lakou  i  ma- 
lama  ma  ke  kuahu. 

14  Ua  akaka  no  ka  puka  ana  o  ka 
Haku,  mai  loko  mai  o  Iuda,  ka 
ohaua  i  olelo  ole  ia'i  no  ka  oihana 
kahuna  e  Mose. 

15  A  ua  akaka  loa  ae  kela  mea,  i 
ke  kupu  ana  o  kekahi  kahuna  e,  e 
like  me  Melekisedeka, 

16  I  hooliloia  pela,  aole  ma  ke 
kanawai  o  ko  ke  kino,  aka,  ma  ka 
mana  o  ke  ola  e  mau  loa  ana. 

17  Ua  hooiaio  mai  no  hoi  ia,  He 
kahuna  mau  loa  oe  mamuli  o  ke 
ano  o  Melekisedeka. 

18  Ua  waihoia'e  no  kela  kanawai 
mua,  no  kona  nawaliwali,  a  me  ko- 
no  pono  ole. 

19  Aole  ma  ke  kanawai,  i  pono 
loa  ai  kekahi  mea,  aka,  ma  ka  hoo- 
komo  ana  i  ka  manaolana  maikai 
ae,  ka  mea  e  kookokoke  aku  ai  ka- 
kou  i  ke  Akua. 

20  A  no  ka  mea  hoi,  aole  me  ka 
hoohiki  ole  ana, 

21  (No  ka  mea,  ua  hooliloia'e  ke- 
la  poe  i  kahuna,  me  ka  hoohiki  ole, 
aka,  oianoi  me  ka  hoohiki  ana  eka 
mea  nana  i  olelo  ia  ia,  Ua  hoohiki 
ka  Haku,  aole  hoi  ia  e  lole  hou  ae, 
He  kahuna  mau  loa  oe  mamuli  o 
ke  ano  o  Melekisedeka  ;) 

22  Ma  ia  mea  hoi  i  lilo  ai  o  Iesu 
i  panai  no  ka  berita  maikai  ae. 

23  A,  o  kela  poe  kahuna  he  lehu- 
lehu  lakou,  no  ka  mea,  aole  i  haa- 
wiia  mai  e  mau  lakou,  no  kamake  ; 

24  Aka,  oia  nei,  no  kona  mau  loa 
ana,  he  oihana  kahuna  lilo  ole  ka- 
na. 

25  No  ia  mea,  e  hiki  mau  ai  ia  ia 
ke  koola  i  ka  poe  i  hele  mai  i  ke 

1  Akua  ma  ona  la,  no  kona  ola  mau 
loa  ana  e  uwao  ana  no  lakou. 

26  Oia  ke  ano  o  ke  kahuna  e  po- 
no  ai  kakou,  ka  mea  hemolele,  he- 
wa  ole,  maemae  wale,  kaawale  hoi 
i  na  lawehala,  a  i  hookiekieia'e  hoi 
maluna  o  na  lani ; 

27  Aole  hoi  i  ku  ia  ia  ke  kaumaha 
ana  i  ka  mohai  i  kela  la  i  keia  la,  e 

like  me  ua  mau  kahuna  nui  la,  no 
ko  lakou  mau  hewaponoi  mamua, 
alaila  no  ko  na  kanaka  hewa;  no 
ka  mea,  hookahi  wale  no  kana  ha- 
na  ana  ia  mea,  i  kona  wa  i  kauma- 
ha  ai  ia  ia  iho. 

28  Na  ke  kanawai  hoi  i  hoolilo  i 
kanaka  nawaliwali  i  kahuna  nui ; 
aka,  na  ka  olelo  o  ka  hoohiki  ana, 
ka  mea  mahope  mai  o  ke  kanawai, 
i  hoolilo  i  ke  Keiki,  ka  mea  i  hoo- 
hemolele  mau  loa  ia'ku. 

MOKUNA  VIII. 

O  ka  pau  ana  o  ka  Levi  oihana,  a  o  ka  mau 
loa  ana  o  ka  Iesu. 

AO  na  mea  a  makou  i  olelo  ae 
nei,  eia  ka  nui ;  pela  ke  ano  o 
ko  kakou  kahuna  nui,  ka  mea  i 
hoonohoia  ma  ka  lima  akau  o  ka 
nohoalii  o  ka  Moi  ma  ka  lani ; 

2  He  lawehana  no  kahi  hoano,  no 
ka  halelewa  oiaio,  na  ka  Haku  i 
kukulu,  aole  na  ke  kanaka. 

3  No  ka  mea,  ua  hookaawaleia  na 
kahuna  nui  e  kauinaha  aku  ai  i  na 
alana  a  me  na  mohai :  nolaila  hoi 
e  pono  e  loaa  ia  ia  nei  kekahi  mea 
e  kaumaha  aku  ai. 

4  Aka,  ina  ma  ka  honua  ia,  ina 
aole  he  kahuna  ia;  no  ka  mea,  eia 
no  ka  poe  kahunae  kaumaha  anai 
na  alana  mamuli  o  ke  kanawai, 

5  Ka  poe  i  hana  ma  ke  kumu  hoo- 
halike,  a  ma  ke  aka  o  ko  ka  lani, 
no  ka  mea,  o  Mose  i  ke  kokoke 
ana  o  kona  kukulu  ana  i  ka  halele- 
wa,  ua  aoia  mai  ia  e  ke  Akua,  pe- 
neia ;  E  nana  oe,  wahi  ana,  e  hana 
oe  i  na  mea  a  pau  mamuli  o  ke 
kumuhoohalike  i  hoikeia  ia  oe  ma 
ka  mauna. 

6  Aka,  ano,  ua  loaa  ia  ia  ka  oi- 
hana  maikai  ae,  e  like  me  ka  oi 
ana  aku  o  ka  maikai  o  ka  berita  ana 
i  uwao  ai,  ka  mea  ihoopaaia  ma  na 
olelo  hoopomaikai  maikai  ae. 

7  A  inaikinaolekela  beritamua, 
ina  aole  i  imi  hou  ia  kahi  kaawale 
no  ka  lua: 

8  Aka,  i  ka  loaa  ana  o  ke  kina,  ua 
olelo  mai  oia  ia  lakou,  Eia  hoi, 
wahi  a  Iehova,  e  hiki  mai  ana  no 
na  la  e  hana  hou  aku  ai  au  i  berita 
hou  me  ka  ohana  Iseraela,  a  me  ka 
ohaua  Iuela  ; 

9  Aole  hoi  e  iike  meka  berita  a'u 

i  hana  aku  ai  me  ko  lakou  mau  ma- 
kua,  i  ka  la  i  lalau  aku  ai  au  i  ko 
lakou  lima  e  alakai  mai  ia  lakou 
mai  ka  aina  o  Aigupita  mai ;  no 
ka  mea,  aole  lakou  i  noho  paa  ma 
ko'u  berita,  a  ua  haalele  au  ia  la- 
kou,  wahi  a  Iehova. 

10  Aka,  eia  ka  berita  a'u  e  hana 
aku  ai  me  ka  ohana  Iseraela,  ma- 
hope  iho  o  ua  mau  la  la,  wahi  a  Ie- 
hova;  E  pai  au  i  ko'u  mau  kana- 
wai  ma  ko  lakou  manao,  a  e  kakau 
iho  ia  mau  mea  ma  ko  lakou  naau  ; 
a  e  lilo  au  i  Akua  no  lakou,  a  e  li- 
lo  mai  lakou  i  poe  kanaka  no'u. 

11  Aole  lakou  e  ao  aku,  kela  ka- 
naka  i  koua  hoanoho,  a  keia  kana- 
ka  i  kona  hoahanau,  me  ka  olelo 
ana  aku,  E  ike  i  ka  Haku ;  no  ka 
mea,  e  pau  auanei  lakou  i  ka  ike 
ia'u  mai  ka  mea  liilii  a  hiki  i  ka 
mea  nui  o  lakou. 

12  No  ka  mea,  e  ahonui  aku  no 
au  i  ko  lakou  mau  hewa,  aole  au  e 
hoomanao  hou  aku  i  ko  lakou  mau 
kina  a  me  ko  lakou  mau  hala. 

13  I  kana  olelo  ana,  He  berita 
hou,  ua  hoolilo  oia  i  ka  mea  mua  i 
lualua  ;  a  o  ka  mea  lualua,  e  elema- 
kule  ana  hoi,  ua  kokoke  no  ia  e 
nalo  aku. 

MOKUNA  IX. 

O  Kristo  ka  mohai  e  pono  loa  ai,  aole  ko  Aa- 
rona  ma. 

E  mau  oihana  no  hoi  ka  kabe- 
rita  mua,  no  ka  hoomana  ana, 
a  me  kahi  hoauo  ma  ka  honua. 

2  No  ka  mea,  ua  hanaia  no  he  ha- 
lelewa ;  o  ka  mua  kahi  i  waihoia'i 
ka  ipukukui,  a  me  ka  papa,  a  me 
ka  berena  hoike ;  ua  kapaia  ia  o 
kahi  hoano. 

3  A  mahope  o  ka  palelua,  ka  ha- 
lelewa  i  kapaia  ka  hoano  loa. 

4  Malaila  ke  kapuahi  gula,  a  me 
ka  pahuberita  i  uhiia  i  kē  gula  a  pu- 
ni,  kahi  i  waihoia'i  ka  ipu  gula  o 
ka  mane,  a  me  ko  Aarona  kookoo, 
ka  mea  i  opuu  ae,  a  me  na  papa 
kanawai ; 

5  A  maluna  iho  ona  na  kerubima 
naui  e  hoomalumalu  ana  i  ka  noho 
aloha;  aole  hiki  ia  makou  ke  ole- 
lo  maopopo  loa  i  keia  mau  mea, 
ano. 

6  A  hoomakaukauia  pela  ua  mau 

mea  la,  ua  komo  mau  na  kahuua  i 
ka  halelewa  mua  e  hooko  aua  i  ua 
oikaua. 

7  Aka,  iloko  o  ka  lua  i  komo  ai  ke 
kahuna  nui  wale  no,  pakahi  wale 
no  ke  komo  ana  i  ka  makakiki,  ao- 
le  me  ke  koko  ole,  ka  mea  aua  i 
kaumaha  aku  ai  nona  iko,  a  no  na 
hewa  hoi  o  na  kanaka. 

8  Ma  ia  mea  i  hoakaka  mai  ai  ka 
Uhane  Hemolele,  aole  i  weheia  ka- 
hi  e  komo  ai  i  ka  hoano  loa,  i  ka 
wa  i  ku  ai  ka  halelewa  mua ; 

9  He  aka  uo  iaa  hiki  i  keiamana- 
wa,  kahi  i  kaumahaiaaku  ai  na  ala- 
na  a  me  na  mohai,  na  mea  i  hiki 
ole  ke  koomaopopo  loa  i  ka  pouo 
ma  ka  naau  o  ka  mea  nana  ia  oi- 
hana ; 

10  Na  oihana  ma  ke  kino,  ma  ka 
mea  ai,  a  me  ka  mea  inu,  a  me  ke- 
la  holoi  ana,  a  me  keia  holoi 
ana,  i  kauohaia  mai  a  hiki  i  ka 
manawa  e  koopouopono  hou  ia  ai. 

11  Aka,  i  ka  hiki  ana  mai  o  Kris- 
to,  o  ke  kahuna  nui  no  ka  pono 
e  hiki  mai  aua,  ma  ka  halelewa  nui 
ae,  hemolele  loa,  aole  i  hanaia  e  na 
lima,  aole  ia  no  keia  ao. 

12  Hookahi  wale  no  koua  komo 
ana  iloko  o  kahi  hoano,  aole  me  ke 
koko  o  na  kao  a  me  na  hipikane, 
aka,  me  kona  koko  ponoi  uo,  e 
loaa  aua  ka  mea  e  ola  mau  ai. 

13  A  ina  i  hoohuikala  ke  koko  o 
na  hipikane,  a  me  na  kao,  a  me  ka 
lehu  o  ka  hipiwahine,  e  pipi  ana  i 
ka  mea  haumia,  i  maemae  ai  ke 
kino ; 

14  E  hiki  loa  aku  i  ke  koko  o 
Kristo,  o  ka  mea  i  kaumahaaku  ia 
ia  iho  i  ke  Akua  maka  Uhane  mau 
loa  me  ke  kina  ole,  ke  hoohuikala 
i  ko  oukou  naau  i  na  hana  e  make 
ai,  e  malama  aku  ai  i  ke  Akua  oia. 

15  No  ia  mea,  ua  lilo  oia  i  uwao 
no  ka  berita  hou,  a  i  ka  lilo  aua  o 
kona  make  ana  i  uku  hoola  no  na 
hewa  i  hanaia  ma  ka  berita  mua,  e 
hiki  ai  i  ka  poe  i  kaheaia  ke  loaa 
ka  hooilina  mau  i  hai  mua  ia  mai. 

16  A  ina  lie  kauoha  kooiliua,  e  ma- 
naoia  ana  ua  make  ka  mea  nana  ke 
kauoha  i  paa'i. 

17  No  ka  mea,  o  ke  kauoha,  ua 
paa  loa  ia  maliope  wale  no  o  ka  ma- 


MOKUNA  IX. 


e  pono  loa  ai. 

ke  aua  o  kanaka,  aole  ia  i  paa  i  ka 
wa  e  ola  ana  ka  mea  naua  ke  kau- 
oka. 

18  Nolaila,  aole  i  hoopaaia  ka  be- 
rita  mua  me  ke  koko  ole. 

19  No  ka  mea,  a  pau  na  kauoha 
ma  ke  kanawai  i  ka  heluheluia  e 
Mose,  i  ka  poe  kanaka  a  pau,  īawe 
iho  la  ia  i  ke  koko  o  na  hipikane,  a 
me  na  kao,  a  me  ka  wai,  a  me  ka 
huluhulu  ula,  a  me  ka  husopa,  a 
kopipi  iho  la  i  ka  buke  a  me  ka 
poe  kauaka  a  pau, 

20  I  iho  la,  Eia  ke  koko  o  ka  be- 
rita  a  ke  Akua  i  kauoha  mai  ai  ia 
oukou. 

21  Pela  koi  i  kopipi  aku  ai  me 
ke  koko  i  ka  halelewa,  a  me  na  ipu 
a  pau  o  ia  oihana. 

22  Aneane  pau  na  mea  ma  ke  ka- 
nawai  i  ka  hoomaemaeia  i  ke  koko  ; 
aoke  kalaana  ke  hookahe  ole  ia  ke 
koko. 

23  Nolaila,  ua  kupono  e  hoohui- 
kalaia  ua  kumu  hoohalike  i  ko  ka 
lani,  ma  ia  mau  mea ;  aka,  o  ko  ka 
lani  mau  mea  ma  na  mohai  maikai 
aku. 

24  No  ka  mea,  aole  o  Kristo  i 
komo  iloko  o  ka  halelewa  i  hanaia 
e  na  lima,  he  aka  wale  no  no  ka 
mea  oiaio ;  aka,  iloko  o  ka  lani  po- 
noi  i  hoike  mau  ia  ia  iho  ma  ke 
alo  o  ke  Akua  no  kakou. 

25  Aole  no  hoi  no  ke  kaumaha 
pinepine  aua  ia  ia  iho,  e  like  me  ka 
ke  kahuna  nui  komo  ana  i  kela  ma- 
kahiki  a  i  keia  makahiki  iloko  o 
kahi  hoano  me  ke  koko,  aole  o  ko- 
na  iho  ; 

20  Inapela,  iuaua  make  pinepine 
oia  mai  ka  hookumu  aua  mai  o  ke 
ao  nei,  aka,  ano,  ma  keia  hope 
o  ke  ao,  ua  hoike  hookahi  mai  oia 
ia  ia  iho  no  ka  hoomaemae  ana  i 
ka  hewa  ma  ka  mohai  ana  ia  ia 
iho. 

27  A  ua  hoomaopopoia  ka  make 
hookahi  ana  o  na  kanaka,  a  ma  ia 
hope  aku  ka  koopai  aua  : 

28  Pela  hoi  o  Kristo,  a  pau  kona 
hoolilo  hookahi  aua  ia  ia  iho  i  mo- 
hai  e  halihali  aku  i  ka  hewa  o  ka 
lehulehu,  e  ike  hou  ia  oia  me  ka 
mohai  ole,  i  ka  lua  o  kona  hiki  ana 
mai,  e  ola'i  ka  poe  e  kiai  ana  ia  ia. 

ke  kanawai  mokai. 


MOKUNA  X. 


O  ko  ke  kanawai  mau  mohai  he  nawaliwali 
ia,  aka,  o  ko  ka  berita  hou,  he  mana  ia  e 
pono  mau  ai. 

AO  ke  kanawai  ia  ia  ke  aka  no 
na  mea  maikai  e  kiki  mai 
ana,  aole  k<;  kino  maoli  a  ua  mau 
mea  la,  aole  loa  e  hiki  ia  ia  me 
na  mohai  i  kaumahaia'ku  i  kela 
makahiki  a  i  keia  makahiki  ke 
hoohemolele  i  ka  poe  i  hookoke 
ilaila. 

2  No  ka  mea,  ina  i  hiki  ia  ia,  aole 
anei  i  oki  ua  mau  mohai  la  ?  no  ka 
mea,  o  ka  poe  hoomana,  i  hoohui- 
kala  hookahi  ia,  aole  lakou  i  ike 
hou  i  ko  lakou  hewa  iho. 

3  Aka,  ma  ua  mau  mohai  la  i 
hoomanaoia'i  kahewa  ikela  maka- 
hiki  a  i  keia  makahiki. 

4  A  he  oiaio,  he  mea  hiki  ole  i 
ke  koko  o  na  hipikane  a  me  nakao 
ke  kala  aku  i  ka  hewa. 

5  Nolaila,  i  kona  hiki  ana'mai  i  ke 
ao  nei,  i  aku  la  ia,  O  ka  mohai  a 
me  ka  alana,  o  kau  ia  i  makemake 
ole~ai,  aka,  he  kino  kau  i  hooma- 
kaukau  ai  no'u. 

6  Aole  hoi  oe  i  oluolu  i  na  mo- 
hai  kuni,  a  me  na  mohai  no  ka 
hala. 

7  Alaila,  i  iho  la  au,  Eia  hoi,  ua 
hele  maineiau,  (uapalapalaiano'u 
ma  ka  buke  palapala,)  e  hana  aku 
i  kou  makemake,  e  ke  Akua. 

8  I  kana  olelomua  ana,  O  na  mo- 
hai,  a  me  na  alana,  o  na  mohaiku- 
ni,  a  me  na  mohaihala,  o  kau  ia  i 
makemake  ole  ai,  a  i  oluolu  ole  ai ; 
o  na  mea  i  kaumahaia  aku  ai  ma- 
muli  o  ke  kanawai ; 

9  Alaila,  olelo  hou  ae  la,  Eia  hoi, 
ua  hele  mai  nei  au  e  hana  aku  i  kou 
makemake,  e  ke  Akua.  Ua  hoo- 
kae  oia  i  ka  mea  mua,  e  hookupaa 
ai  ia  i  ka  lua. 

10  Ma  ia  makemake  hoi,  ua  loaa 
ia  kakou  ka  huikala  ana,  ma  ka 
mohai  hookahi  ana  i  ke  kino  o  Ie- 
su  Kristo. 

11  A  o  na  kahuna  ua  ku  lakou  e 
hana  ana  i  ka  oihana  i  kela  la  i 
keia  la,  e  kaumaha  pinepine  ana  i 
ua  mau  mohai  la,  i  na  mea  hiki 
ole  ke  kala  i  ka  hewa ; 

12  Aka,  o  keia  hoi,  mahope  iho 

o  kona  kaumaha  ana  i  ka  mohai 
hookahi  no  ka  hewa,  noho  iho  la 
ia  a  mau  loa,  ma  ka  limaakau  o  ke 
Akua ; 

13  E  kali  ana,  a  hooliloia  mai  ko- 
na  poe  enemi  i  paepae  wawae 
nona. 

14  Ma  ka  mohai  hookahi  hoi,  i 
hana'i  oia  i  ka  mea  e  pono  mau  ai 
ka  poe  nona  ka  huikala. 

15  A  ua  hoike  mai  ka  Uhane  He- 
molele  i  keia  mea  iakakou  ;  noka 
mea,  ua  olelo  ia, 

16  Eia  ka  berita  a'u  e  hana  aku 
ai  me  lakou,  mahope  iho  o  ua  mau 
la  la,  wahi  a  ka  Haku  ;  E  pai  iho 
au  i  ko'u  mau  kanawai  ma  ko  lakou 
naau,  a  e  kakau  iho  hoi  ia  mau  mea 
ma  ko  lakou  mauao  : 

17  Aole  hoi  au  e  hoomanao  hou  i 
ko  lakou  mau  hewa  a  me  ko  lakou 
mau  hala. 

18  A  ma  kahi  i  pau  ai  ia  mau  mea 
i  ke  kalaia,  aohe  mohai  hou  aku 
no  ka  hewa. 

19  A  i  ka  loaa  ana  ia  kakou,  e  na 
hoahanau,  ke  komo  ana  iloko  o 
kahi  hoano  ma  ke  koko  o  Iesu, 

20  Ma  ka  aoao  hou  e  ola'i,  ana  i 
hoomakaukau  ai  mawaena  o  ka 
paku,  oia  kona  kino ; 

21  A  he  Kahuna  nui  hoi  maluna 
o  ka  hale  o  ke  Akua ; 

22  E  hookokoke  kakou  me  ka 
maopopo  loa  o  ka  manaoio,  a  me 
ka  naau  oiaio,  me  ka  huikalaia  o 
ko  kakou  naau  kaumaha  i  ka  he- 
wa,  a  me  ka  holoiia  o  ko  kakou 
kino  me  ka  wai  maemae ; 

23  E  hoopaa  kakou  i  ka  manao- 
lana  a  kakou  i  hai  aku  ai  me  ka 
luli  ole ;  no  ka  mea,  he  ku  paa  io 
ko  ka  mea  nana  i  hai  mua  mai  ka 
pono. 

24  A  e  nana  pono  hoi  kakou  i  ke- 
kahi  i  kekahi,  e  hooikaika  ai  i  ke 
aloha  a  me  na  hana  maikai. 

25  Aole  hoi  e  haalele  ana  i  ko  ka- 
kou  hoakoakoa  ana  e  like  me  ka 
hana  ana  a  kekahi  poe  ;  aka,  e  hooi- 
kaika  pu  ana,  me  ka  ikaika  nui  ae, 
i  ko  oukou  ike  ana  aku  e  kokoke 
mai  ana  ua  la  la. 

26  A  ina  e  hana  hewa  kakou  me 
ka  ae  o  ka  naau,  mahope  iho  o  ka 
loaa  ana  mai  ia  kakou  ka  ike  ana  i 

ka  olelo  oiaio,  aohe  niohai  hou  no 
na  hala ; 

27  Aka,  o  ke  kali  weliweli  ana  i 
ka  hoopaiia  mai,  a  mc  ka  huhu 
wela  e  pau  ai  ka  poe  enemi. 

28  O  ka  mea  i  pale  i  ke  kanawai 
o  Mose,  ua  make  ia  me  ke  aloha 
ole  ia,  ma  na  mea  hoike  elua,  eko- 
la  paha: 

29  Heaha  la  i  ko  oukou  manao 
ka  make  eha  nui  aku  e  manaoia 
ana  he  pono,  no  ka  mea  nana  i 
hehi  malalo  iho  o  ka  wawae  i  ke 
Keiki  a  ke  Akua,  me  ka  manao  i 
ke  koko  o  ka  berita  aua  i  hoolaaia 
ai  he  mea  haumia,  a  me  ka  hoowa- 
hawaha  aku  i  ka  Uhane  lokomai- 
kai? 

30  Ua  ike  no  hoi  kakou  i  ka  mea 
naua  i  olelo  iho,  No'u  no  ka  hoo- 
pai  ana,  na'u  no  ia  e  uku  aku,  wahi 
a  ka  Haku;  eia  hou  hoi,  Na  ka 
Haku  no  e  hoopai  i  kona  poe  ka- 
naka.. 

31  He  mea  weliweli  ka  haule  ana 
iloko  o  na  lima  o  ke  Akua  ola. 

32  E  hoomanao  hoi  oukou  i  na 
la  mamua,  i  ka  manawa  i  hooma- 
nawanui  ai  oukou  i  ka  paio  nui 
ana,  me  ka  ehaeha,  mahope  iho  o 
ko  oukou  naauao  ana ; 

33  No  ko  oukou  lilo  ana  i  mea 
nanaia  mai  ai,  ma  ka  hoino  ana,  a 
me  ka  ehaeha  ana  kekahi;  a,  o 
kekahi,  no  ka  oukou  lilo  ana  i 
mau  hoaaloha  no  ka  poe  i  kolo- 
heia  pela. 

34  A  ua  aloha  io  hoi  oukou  i  na 
mea  i  hoopeaia,  a  ua  ae  aku  me 
ka  oluolu,  i  ka  hao  ana  aku  o  ko 
oukou  waiwai,  e  ike  ana  no,  aia  i 
ka  lani  ka  waiwai  maikai  aku  no 
oukou,  ka  mea  e  oia  mau  ana. 

35  Nolaila,  mai  kiola  aku  oukou 
i  ko  oukou  paulele  ana,  ka  mea  e 
uku  nui  ia  mai  ana. 

36  O  ke  ahonui  ko  oukou  mea  e 
pono  ai,  i  loaa  mai  ai  ia  oukou  ka 
pono  i  hai  mua  ia  mai,  mahope  iho 
o  ka  oukou  hana  ana  i  ka  make- 
make  o  ke  Akua. 

37  A  liuliu  iki  aku,  o  ka  mea  e 
hiki  mai  ana  e  hiki  mai  no  ia,  aole 
e  hookaulua  aku. 

38  A  o  ka  mea  i  pono,  e  ola  uo  ia 
ma  ka  manaoio ;  aka,  iua  e  hoi  iho- 


NA  XI. 


No  ka  manaoio. 


pe  kekahi,  aole  e  oluolu  ko'u  uha- 
ne  ia  ia. 

39  Aole  hoi  makou  no  ka  poe  hoi 
ihope  e  make  ai ;  aka,  no  ka  poe 
manaoio  e  ola'i  ka  uhane. 

MOKUNA  XI. 

No  ka  pono  o  ka  manaoio,  a  no  kekahi  poe 
kahiko. 

OKA  manaoio,  o  ka  hilinai  ana 
no  ia  ma  na  mea  i  manaolana- 
ia'i,  a  o  ka  hoomaopopo  ana  hoi  o 
na  mea  i  ike  maka  ole  ia. 

2  No  ia  hoi,  i  hoaponoia  mai  ai 
ka  poe  kahiko. 

3  Ma  ka  manaoio  ua  ike  kakou 
ua  hanaia  ka  lani  a  me  ka  honua  e 
ka  olelo  a  ke  Akua,  o  na  mea  i  na- 
naia,  aole  no  loko  mai  o  na  mea  i 
ikeia. 

4  Ma  ka  manaoio  i  kaumaha  aku 
ai  o  AUela  i  ke  Akua  i  ka  mohai 
maikai  aku  i  ko  Kaina,  malaila  hoi 
i  hoaponoia'i  oia  he  pono,  oia  ka 
ke  Akua  hoike  mai  ana  no  kona 
alana ;  malaila  hoi  ke  olelo  nei  oia 
ka  mea  i  make. 

5  No  ka  manaoio  i  lawe  ola  ia'ku  y 

o  Enoka,  me  ka  ike  ole  i  ka  make ;  ^ 
aole  ia  i  ike  hou  ia,  no  ka  mea,  ua 
lawe  ola  aku  ke  Akua  ia  ia.  A  ua 
hoaponoia  oia  no  koua  hooluolu 
ana  i  ke  Akua  mamua  aku  o  kona 
laweia'ku. 

6  Aka,  he  mea  hiki  ole  ke  hoolu- 
olu  i  ke  Akua  me  ka  manaoio  ole ; 
no  ka  mea,  o  ka  mea  e  hele  ana  i 
ke  Akua,  e  pono  no  e  manaoio  oia, 
he  mea  io  no  ia,  a,  he  mea  hoi  e 
uku  mai  ana  i  ka  poe  i  imi  ikaika 
ia  ia. 

^7  Ma  ka  manaoio  o  Noa  i  aoia'i 
e  ke  Akua  no  na  mea  i  ike  maka 
ole  ia,  ua  hoomakaukau  oia  me  ka 
makau,  i  halelana  e  ola'i  kona  ha- 
le ;  ma  ia  mea  hoi  ia  i  hoahewa 
aku  ai  i  ko  ke  ao  nei,  a  ua  loaa  ia 
ia  ka  hoapono  ana  no  ka  manaoio. 

8  Ma  ka  manaoio  hoi  i  hoolohe  ai 
o  Aberahama,  i  ka  wa  i  heaia  mai 
ai  e  hele  aku  i  kahi  e  loaa  mai  ai  ia 
ia  ka  noho  ana ;  a  hele  aku  la  ia  me 
ka  ike  ole  i  kona  wahi  i  hele  ai. 

9  Ma  ka  manaoio  i  noho  malihini 
ai  oia  i  ka  aina  i  olelo  mua  ia'i,  ka 
aina  o  ka  poe  e,  e  noho  ana  ia  ilo- 
ko  o  na  halelewa,  me  Isaaka  a  me 

293 


Ka  poe  i  manaoio 

Iakooa,  na  hooilina  pu  me  ia  no 
ka  mea  hookahi  i  hai  mua  ia  mai 
ai: 

10  No  ka  mea,  ua  imi  aku  ia  i  ke 
kulanakauhale  i  hookumuia,  a  o 
kona  mea  nana  i  hana,  a  i  kukulu 
hoi,  o  ke  Akua  ia. 
//  11  Ma  ka  manaoio  1  loaa'i  ia  Sara 
ka  ikaika  e  hapai  keiki  ai,  a  hanau 
mai,  mahope  iho  o  ka  manawa  ma- 
oli  o  kona  ola  ana,  no  kona  manao 
ana  i  ka  oiaio  o  ka  mea  nana  i  hai 
mua  mai. 

12  Nolaila  i  laha  mai  ai  mai  kela 
mea  hookahi,  a  o  ua  mea  la  me  he 


IEBERA.  i  ka  wa  kahiko. 

o  Iakoha  i  na  keiki  elua  a 


mea  make  la,  ka  poe  mamo  e  like  ,/24  Ma  ka  manaoio  i  ae  ole  aku  ai 
me  na  hoku  o  ka  lani  ka  lehulehu,  ^ 
a  me  ke  one  ma  kahakai  aole  pau 
i  ka  heluia. 
13  A  make  aku  la  kela  poe  a  pau, 


V* 


t 


iloko  o  ka  manaoio,  aole  hoi  i  loaa 
ia  lakou  na  mea  i  oleloia  mai,  aka, 
i  ko  lakou  ike  ana  ia  mau  mea  i 
kahi  loihi,  ua  manaoio  a  paulele 
ilaila,  a  ua  hai  aku  ia  lakou  iho, 
he  poe  kanaka  e,  he  poe  malihiai 
ma  ka  honua. 

14  A  o  ka  poe  i  hai  aku  pela,  ua 
hoike  maopopo  lakou  i  ko  lakou 
imi  ana  i  wahi  e  noho  ai. 

15  No  ka  mea,  ina  i  manao  lakou 
i  kela  aina  a  lakou  i  haalele  ai,  ua 
hiki  no  ia  lakou  ke  hoi  aku  ilaila. 

16  Aka,  ua  makemake  lakou  i  ai- 
na  maikai  aku,  oia  o  ko  ka  lani. 
No  ia  mea,  aole  ke  Akua  i  hilahila 
ia  lakou  ke  kapaia  oia  he  Akua  no 
lakou ;  no  ka  mea,  ua  hoomakau- 

au  oia  i  kulanakauhale  no  lakou. 

17  Ma  ka  mauaoio  i  kaumaha  aku 
ai  o  Aberahama  ia  Isaaka  i  kona 
wa  i  hoaoia  mai  ai ;  a  o  ka  mea  no- 
na  ka  pouo  i  hai  mua  ia  mai,  ua 
mohai  aku  la  oia  i  kana  keiki  hoo- 
kahi; 

18  la  ia  hoi  ka  olelo  ana  mai,  E 
kapaia'ku  kau  mau  mamo  mamuli 
o  Isaaka. 

19  Ua  mauao  hoi  ia,  e  hiki  i  ke 
Akua  ke  hoala  mai  ia  ia  mai  ka 
make  mai;  mai  laila  mai  hoi,  i 
loaa  ai  oia  ia  ia  ma  ke  aka. 

20  Ma  ka  manaoio  i  hoomaikai 
aku  ai  o  Isaaka  ia  Iakoha  a  me 
Esau  no  na  mea  e  hiki  mai  ana. 

21  Ma  ka  manaoio  i  hoomaikai 

Iosepa  i  kona  wa  e  kokoke  i  ka 
make ;  a  kulou  iho  la  ia  maluna  o 
ke  poo  o  koua  kookoo. 

22  Ma  ka  manaoio,  i  ka  pau  ana 
o  kona  ea,  i  olelo  ai  o  Iosepa  i  ka 
hele  ana'ku  o  na  mamo  a  Iseraela ; 
a  ua  kauoha  aku  la  no  kona  mau 
iwi. 

23  Ma  ka  manaoio  i  hunaia'i  o 
Mose  i  na  malama  ekolu  e  kona 
mau  makua  mahope  iho  o  kona 
hanau  ana,  no  ko  laua  ike  ana  he 
keiki  maikai  ia;  aole  hoi  laua  i 
niakau  i  ke  kauoha  a  ke  alii. 


o  Mose  i  kona  wa  oo  e  kapaia  mai 
he  keiki  na  ke  kaikamahiue  a  Pa- 
rao; 

25  E  koho  ana  ma  ka  pilikia  pu 
me  ko  ke  Akua  poe  kanaka,  aole 
ma  ka  lealea  pau  koke  o  ka  hewa ; 
/j/26  E  manao  ana  hoi  i  ka  hoino 
aua  a  Kristo  i  hoinoia'i  he  waiwai 
ia  e  oi  aku  ana  mamua  o  ko  Aigu- 
pita  waiwai;  no  ka  mea,  ua  ma- 
nao  aku  oia  i  ka  hooukuia  mai. 

27  Ma  ka  manaoio  no  oia  i  haale- 
le  ai  ia  Aigupita,  me  ka  makau  ole 
aku  i  ka  huhu  o  ke  alii ;  no  ka  mea, 
ua  ku  paa  oia  me  he  mea  la  e  ike 
maoli  ana  i  ka  mea  i  ike  maka  ole 
ia. 

28  Ma  ka  manaoio  hoi  oia  i  ma- 
lama  ai  i  ka  moliaola,  a  me  ka  pi- 
pi  ana  o  ke  koko,  i  ole  ai  e  hoopa 
mai  ia  lakou  ka  mea  nana  i  luku 
mai  i  na  makahiapo. 

29  Ma  ka  manaoio  i  hele  ai  la- 
kou  mawaena  o  ke  Kaiula  me  he 
hele  ana  la  ma  ka  aina  maloo,  ka 
mea  a  ko  Aigupita  i  hoao  ai  a  ma- 
ke  iho  la  i  ke  kai. 

30  No  ka  manaoio  i  hiolo  ai  na 
pa  o  Ieriko,  i  ka  pau  o  ka  hoopuni 
ana  i  na  la  ehiku. 

31  No  ka  manaoio  i  make  pu  ole 
ai  o  Rahaba  ka  wahine  hookama- 
kama  me  ka  poe  hoomaloka,  ma- 
hope  iho  o  kona  hookipa  ana  i  na 
kiu  me  ke  aloha. 

32  A  heaha  hoi  ka'u  e  olelo  hou 
aku  ai  ?  No  ka  mea,  e  pau  e  no 
kuu  manawa  ke  hai  aku  i  ka  Gi- 
eieona  a  me  Baraka,  a  me  Same- 
sona  a  me  Iepeta,  a  me  Davida 


E  ahonui  iloko 

o  ka  hahauia  ana. 


hoi,  a  īne  Samuela,  a  me  ka  poe 
kaula  ; 

33  Ka  poe  nana  ma  ka  mauaoio  i 
hoopio  ai  i  na  aupuni,  i  hoopai  ai 
hoi  ma  ka  pono  i  loaa  ai  hoi  he 
mau  pono  i  hai  mua  ia  mai,  i 
papani  ai  hoi  i  na  waha  o  na  liona, 

34  I  hoopio  ai  hoi  i  ka  wela  o  ke 
ahi,  i  pakele  ai  hoi  i  ka  maka  o  ka 
pahikaua,  i  hooikaikaia'i  hoi  i  ka 
nawaliwali  ana,  a  i  lilo  ai  hoi  i  poe 
ikaika  i  ke  kaua,  i  auhee  ai  hoi  ka 
poe  kaua  o  na  aina  e. 

35  Ua  loaa  hou  i  na  wahine  ma 
ke  alahouana,  ko  lakou  poe  make  ; 
ua  hoehaehaia  kekahi  poe,  aole 
nae  i  ae  lakou  i  ka  hookuu  ana, 
i  loaa  mai  ia  lakou  ke  alahou  mai- 
kai  ae. 

36  A  ua  hoaoia  kekahi  poe  me  ka 
hoomaewaewaia,  a  me  ka  hahau 
ana,  a  me  ka  hoopea  ana,  a  me  ka 
paa  ana  i  ka  halepaahao  ; 

37  Ua  hailukuia  lakou;  ua  oloia 
akaawale;  ua  hoowalewaleia;  ua 
pepehi  wale  ia  me  ka  pahikaua; 
ua  kaahele  lakou  me  na  aahu  ili 
hipa,  a  me  na  ili  kao,  me  ka  ilihune, 
a  me  ka  popilikia,  a  me  ke  kolo- 
heia; 

38  Aohe  pono  ko  ke  ao  nei  e  like 
me  ko  lakou ;  ua  auwana  ma  na 
waonahele,  a  ma  na  mauna,  a  ma 
na  aua  hoi,  a  me  na  lua  o  ka  honua. 

39  A  o  ua  poe  a  pau,  ka  poe  i 
koapoooia  no  ko  lakou  manaoio, 
aole  i  loaa  ia  lakou  ka  pono  i  haiia 
mai ; 

40  Na  ke  Akua  i  hoomakaukau  i 
ka  pono  nui  no  kakou,  aole  i  loaa 
ia  lakou  ka  hooko  loa  ana  o  ka 
mea  e  pono  ai,  ke  ole  kakou. 

MOKUNA  XII. 

No  ka  holo  ahonui,  a  me  ka  hoomanawanui  i 
ka  hahau  ana. 

NO  ka  mea  hoi,  ua  hoopuniia 
kakou  e  ia  poe  hoike  he  nui 
loa,  e  waiko  aku  kakou  i  na  mea 
kaumaha  a  pau,  a  me  ka  hewa  e 
hoopili  wale  mai  aua  ia  kakou,  e 
holo  kakou  me  ke  ahonui  i  ka  hai- 
hai  ana  i  hoomaopopoia  mamua  o 
kakou, 

2  E  nana  aku  ana  hoi  ia  Icsu,  ika 
mea  nana  i  hookumu,  nana  hoi  e 
hooheuiolele  ko  kakou  manaoio  ; 


nana  hoi  i  hoomanawanui  i  ke  kea 
me  ka  manao  ole  i  ka  hilahila,  no 
ka  olioli  i  hoomaopopoia  mamua 
oua,  a  noho  iho  hoi  ma  ka  lima 
akau  o  ka  nohoalii  o  ke  Akua. 

3  E  hoomanao  hoi  oukou  i  ka 
mea  i  hoomanawanui  i  ke  ku  e  ana 
mai  o  ka  poe  i  hana  hewa  ia  ia,  o 
nawaliwali  ko  oukou  manao  a 
maule  hoi  oukou. 

4  Aole  oukou  i  pale  aku  me  ka 
hookaheia  mai  o  ke  koko,  i  ko  ou- 
kou  paio  aku  aua  i  ka  hewa. 

5  Ua  poina  ia  oukou  ka  olelo  hoo- 
ikaika  ia  oukou  me  he  poe  keiki 
la,  E  ka'u  keiki,  maihoowahawaha 
oe  i  ka  hahau  ana  mai  a  ka  Haku, 
aole  hoi  e  maule  i  kona  hoeha  ana 
mai  ia  oe : 

6  No  ka  mea,  o  ka  ka  Haku  mea 
i  aloha  mai  ai,  oia  kana  i  hahau  mai 
ai,  a  ua  hoeha  me  ka  hahau  i 
na  keiki  a  pau  ana  i  aloha  mai  ai. 

7  A  ina  i  hahauia  mai  oukou,  ua 
hana  mai  ke  Akua  ia  oukou  me  he 
poe  keiki  la;  no  ka  mea,  auhea  la 
ke  keiki  i  hahau  oleia  e  kamakua- 
kane? 

8  A  ina  i  liahau  ole  ia  mai  oukou, 
me  na  keiki  a  pau  i  hahauia'i,  alai- 
la  he  poe  hauau  pono  ole  oukou, 
aole  he  poe  keiki  hanau  pono. 

9  A  o  ko  kakou  mau  makuakane, 
no  ko  kakou  kino,  ua  hakau  mai 
ia  kakou,  a  ua  hoomaikai  aku  ka- 
kou  ia  lakou ;  aole  anei  e  oi  aku  ko 
kakou  hoolohe  ana  i  ka  Makua  o 
ko  kakou  mau  uhane,  i  ola  kakou  ? 

10  Na  lakou  no  kakou  i  hahau 
mai  i  ka  wa  pokole  mamuli  o  ko 
lakou  makemake  no,  aka,  nana  i 
hahau  mai  e  pono  ai  kakou,  i  loaa 
pu  mai  ai  ia  kakou  kona  hemolele. 

11  A  o  na  hahau  ana  a  pau,  aole 
ia  i  manaoia  i  kona  manawa,  he 
mea  olioli,  he  mea  ehaeha  no  ;  aka, 
ma  ia  hope  iho,  ua  hoohua  mai  ia 
i  ka  hua  o  ka  pono  e  pomaikai  ai 
no  ka  poe  i  hooponoponoia  ilaila. 

12  Nolaila,  e  hooikaika  i  na  lima 
palupalu  a  me  na  kuli  nawaliwali; 

13  A  e  hoopololei  i  na  alanui  no 
ko  oukou  mau  wawae,  i  ole  ai  e 
okupe  ae  ka  mea  oopa ;  e  aho  hoi 
e  hoolaia  ia. 

14  E  hahai  ma  ke  kuikahi  me  na 

mai  ka  lani  mai. 


kanaka  a  pau,  a  ma  ka  heniolele 
hoi,  aohe  kanaka  i  nele  ia  mea  e 
ike  aku  i  ka  Haku. 

15  E  malama  hoi  oukou  o  loaa 
ole  mai  i  kekahi  ka  hoomaikaiia 
mai  e  ke  Akua,  o  kupu  mai  hoi 
kekahi  mole  awaawa  iwaena  o  ou- 
kou  e  hihia'i  oukou,  a  e  haumia  ai 
hoi  kekahi  poe  he  nui  no  ; 

16  O  lilo  paha  kekahi  i  moe  ko- 
lohe,  ihaihaiapaha  e  likeme  Esau, 
nana  i  hoolilo  aku  i  ko  ka  hanau 
mua  pomaikai  ana,  no  ka  mea  ai 
hookahi. 

17  No  ka  mea,  ua  ike  oukou,  i  ko- 
na  makemake  ana  mahope  iho  e 
loaa  ia  ia  ka  hoomaikaiia,  ua  hoo- 
leia  oia ;  aole  hoi  i  loaa  ia  ia  kahi 
e  lole  hou  mai  ai,  ua  imi  aku  no 
nae  oia  ia  mea  me  ka  waimaka. 

18  Eia  hoi,  aole  oukou  i  hele  mai 
i  ka  mauna  e  hiki  ke  hoopa  kino 
ia  aku,  a  me  ke  ahi  e  lapalapa  ana, 
a  me  ua  ao  eleele,  a  me  ka  pouli,  a 
me  ka  ino, 

19  Aole  hoi  i  ke  kani  ana  o  ka 
pu,  a  me  ka  leo  o  na  olelo,  ka  mea 
a  ka  poe  lohe  i  papa  ai  aole  make 
Jioohui  hou  ia  mai  kekahi  huaole- 
lo: 

20  (No  ka  mea,  aole  i  hiki  ia  la- 
kou  ke  hoomanawanui  i  ka  papa 
ana  mai,  Ina  e  pili  ka  holoholona  i 
ka  mauna  e  hailukuia  oia,  a  hou- 
houia  paha  i  ka  ihe : 

'  21  A  no  ka  weliweli  nui  ke  nana 
aku,  i  iho  la  o  Mose,  Ke  weliweli 
nei  au  me  ka  haalulu  :) 

22  Aka,  ua  hele  mai  no  oukou  i 
ka  mauna  Ziona,  a  i  ke  kulanakau- 
hale  o  ke  Akua  ola,  i  ko  ka  lani 
Ierusalema,  a  i  ke  anaina  hiki  ole 
ke  heluia  o  na  anela ; 

23  A  i  ke  anaina  nui  a  me  ka  eka- 
lesia  o  ka  poe  makahiapo,  i  kakau- 
ia  ko  lakou  mau  inoa  ma  ka  lani,  a 
i  ke  Akua,  ka  Lunakanawai  o  na 
mea  a  pau,  a  i  na  uhane  o  ka  poe 
pono  i  hoohemoleleia, 

24  A  i  ka  uwao  o  ka  berita  hou, 
ia  Iesu,  a  i  ke  koko  no  ka  pipi  ana, 
e  olelo  ana  i  na  mea  maikai  oi  aku 
mamua  o  ko  Ahela. 

25  Malama  oukou,  mai  haalele  i  ka 
mea  nana  i  olelo  mai ;  no  ka  mea, 
ina  i  pakele  ole  ka  poe  i  haalele  i 

ka  mea  nana  i  ao  mai  ia  lakou  ma 
ka  honua,  aole  loa  hoi  kakou  e  pa- 
kele  ke  haalele  kakou  i  ka  mea  i  ao 
mai  mai  ka  lani  mai. 

26  Ia  manawa  ua  hoonauwewe 
mai  kona  leo  i  ka  honua  :  aka,  ua 
hai  mai  nei  no  ia,  i  ka  i  ana,  E  hoo- 
nauwewe  hou  aku  ana  au  aole  i  ka 
honua  wale  no,  aka,  i  ka  lani  keka- 
hi. 

27  A  o  ke  ano  o  ua  Hou  aku  ana, 
o  ka  hemo  ana  ia  o  na  mea  hoo- 
nauweweia,  me  he  mea  i  hanaia  la, 
i  mau  hoi  na  mea  e  hoonauwewe 
ole  ia. 

28  Nolaila,  i  ka  loaa  ana  ia  kakou 
ke  aupuni  e  hoonauwewe  ole  ia,  e 
hoopaa  kakou  i  ke  aloha,  ka  mea  e 
pono  ai  ko  kakou  malama  ana  ike 
Akua,  me  ka  mahalo,  a  me  ka  we- 
liweli  pono  ; 

29  No  ka  mea,  o  ko  kakou  Akua, 
he  ahi  ia  e  hoopau  ana. 

MOKUNA  XIII. 

No  ka  hookipa  a  me  ka  mare,  a  me  ka  hoo- 
mau  ma  ka  ke  kumu. 

EMAU  aku  hoi  ke  aloha  hoa- 
hanau. 

2  Mai  hooki  i  ka  hookipa :  no  ka 
mea,  malaila  no  kekahi  pou  i  lioo- 
kipa  ai  i  na  anela  me  ka  ike  ole  aku. 

3  E  hoomanao  i  ka  poe  pio  me 
he  mau  hoapio  pu  la  oukou ;  a  i  ka 
poe  i  hoinoiahoi  me  he  meala  ilo- 
ko  o  ke  kino  oukou. 

4  E  mahaloia  ka  mare  no  na  mea 
a  pau,  a  e  hoopaumaele  ole  ia  hoi 
kahi  moe :  no  ka  mea,  e  hoahewa 
mai  ana  no  ke  Akua  i  ka  poe  hooi- 
poipo,  a  me  ka  poe  moe  kolohe. 

5  E  noho  oukou  me  ka  punikala 
ole,  oluolu  no  i  na  mea  i  loaa  ia 
oukou;  no  ka  mea,  ua  olelo  mai 
oia,  Aole  loa  au  e  hoonele  aku  ia 
oe,  aole  hoi  e  haalele  ia  oe ; 

6  E  hiki  no  ia  kakou  ke  olelo  wi- 
wo  ole  aku,  O  ka  Haku  ko'u  mea 
nana  e  kokua  mai,  aole  au  e  ma- 
kau  i  ka  kanaka  e  hana  mai  ai  ia'u. 

7  E  hoomanao  i  ko  oukou  mau 
alakai,  na  mea  nana  i  hai  mai  i  ka 
olelo  a  ke  Akua  ia  oukou ;  e  noo- 
noo  pono  i  ka  hope  o  ka  lakou  ha- 
na  ana,  e  hele  hoi  mamuli  o  ko  la- 
kou  manaoio. 

8  O  Iesu  Kristo,  he  oia  mau  no 


Malama  i  ka  na  kumu. 


MOKUNA  XII. 


Na  mohai  kooluolu. 


ia,  i  nekinei,  a  i  keia  la  no,  a  i  ka 
wa  pau  ole. 

9  Mai  hoohuliia  oukou  mao  a 
mao  e  kela  olelo  a  e  keia  olelo  e; 
110  ka  mea,  he  mea  pono  ke  hoo- 
kupaaia  ka  naau  ma  ka  pono  io ; 
aole  ma  na  ai,  na  mea  i  pono  ole  ai 
ka  poe  i  malama  malaila. 

10  He  kuahu,  ko  kakou,  aole  e 
pouo  ke  ai  i  ko  laila,  ka  poe  i  ma- 
lama  ma  ka  kalelewa. 

11  A  o  na  kino  o  na  holoholona, 
ke  haliia'e  ko  lakou  koko  e  ke  ka- 
huna  nui  iloko  o  kahi  hoano,  i  mo- 
hai  no  ka  hewa,  ua  puhiia  lakou  i 
ke  ahi  niawaho  o  kahi  e  hoomoana'i. 

12  Nolaila,  o  Iesu  hoi,  i  lilo  ia  i 
kalahala  no  kanaka,  ma  kona  koko 
iho,  ua  make  ia  mawaho  o  ka  ipu- 
ka. 

13  No  ia  mea,  e  hele  aku  kakou 
io  na  la  mawaho  o  kahi  e  hoomo- 
ana'i,  e  auamo  ana  i  kona  hoinoia 
ana. 

14  No  ka  mea,  aole  o  kakou  ku- 
lanakauhale  e  mau  ana  maauei, 
aka,  ke  imi  nei  kakou  ia  mea  ma 
ia  hope  aku. 

15  Ma  ona  la  hoi  e  kaumaha  mau 
aku  ai  kakou  i  ka  mohai  mahalo  i 
ke  Akua,  oia  ka  hua  o  ko  kakou 
mau  lehelehe,  e  hoolea  ana  i  kon-a 
inoa. 

16  Mai  hoopoina  hoi  i  ka  hana  lo- 
komaikai  aku,  a  me  ka  manawalea 
aku ;  no  ka  mea,  o  ka  ke  Akua 
mau  mohai  ia  e  oluolu  nui  ai. 

17  Hoolohe  i  ka  oukou  mau  ku- 
mu,  a  e  noho  niamuli  o  lakou ;  no 
ka  mea,  ua  kiai  lakou  i  ko  oukou 


mau  uhane,  me  he  poe  e  hoike  ana 
la,  i  hoike  lakou  me  ka  olioli,  aole 
me  ke  kaumaha;  no  ka  mea,  be 
pono  ole  ia  ia  oukou. 

18  E  pule  oukou  no  makou ;  no 
ka  mea,  ke  manao  nei  makou,  he 
naau  hoopono  ko  makou,  me  ka 
makemake  e  hana  pololei  aku  ma- 
kou  ma  na  mea  a  pau. 

19  Ke  noi  ikaika  aku  nei  au  i  ke- 
ia  mea,  i  hoihoi  koke  ia  aku  ai  au 
ia  oukou. 

20  Na  ke  Akua  hoopomaikai,  na 
ka  mea  i  hoala  mai  i  ko  kakou  Ha- 
ku  ia  Iesu  mai  ka  make  mai,  i  ka 
mea  i  lilo  mai,  ma  ke  koko  o  ka 
berita  mau  loa,  i  Kahu  nui  no  ka 
poe  hipa. 

21  E  hoomakaukau  mai  ia  oukou 
no  na  hana  maikai  a  pau  e  hana 
aku  i  kona  makemake,  e  hana  mai 
ana  oia  iloko  o  oukou  i  ka  mea  po- 
no  imua  o  kona  maka,  ma  o  Iesu 
Kristo  la;  nona  ka  hoonani  mau 
loa  ia'ku  i  ke  ao  pau  ole.     Amene. 

22  Eia  hoi,  ke  nonoi  aku  nei  au 
ia  oukou,  e  na  hoahanau,  e  ae  olu- 
olu  mai  i  keia  olelo  hooikaika;  no 
ka  mea,  ua  palapala  pokole  aku  au 
ia  oukou. 

23  E  ike  hoi  oukou,  ua  hookuu- 
ia'ku  nei  ka  hoahanau  o  Timoteo ; 
a  i  hoi  koke  mai  ia,  e  ike  pu  maua 
ia  oukou. 

24  E  aloha  aku  i  ko  oukou  mau 
alakai,  a  me  ka  poe  haipule  a  pau. 
Ke  uwe  aku  nei  ko  Italia  nei  iaou- 
kou. 

25  No  oukou  a  pau  loa  ke  aloha. 
Amene. 


O    KA    EPISETOLE 
HOOLAHA   A 

IAK0E0. 


MOKUNA  I. 

O  ka  pono  o  ke  ahonui,  ke  akaniai,  ke  kana- 
lua  ole,  a  ine  ka  malama  io  i  ka  olelo  a  ke 
Akua. 

NA  Iakobo,  he  kauwa  na  ke  A- 
kua,  amekaHaku  oIesuKris- 
to,  i  ka  poe  ohana  he  umi  a  me 


kumamalua  i  hoopuehuia,  Aloha 
oukou. 

2  E  na  hoahanau  o'u,  e  manao  ou- 
kou,  he  mea  olioli  wale  no,  ke  loo- 
hia  oukou  e  kela  mea  keia  mea  e 
hoao  mai  ai ; 

3  Ua  ike  uo  hoi  oukou,  o  ka  lioao 

E  kupaa  ma 

ana  mai  i  ko  oukou  niauaoio,  oia 


ka  mea  e  mahuahua'i  ke  ahonui. 

4  E  hoomau  oukou  ma  ka  mea  ku 
pono  i  ke  ahonui,  i  lako  oukou,  a  i 
hemolele  hoi,  aole  wahi  hemahema 
iki. 

5  Ina  i  nele  kekahi  o  oukou  i  ke 
akamai,  e  noi  aku  oia  i  ke  Akua  i 
ka  mea  i  haawi  lokomaikai  mai  no 
na  mea  a  pau  me  ka  hoino  ole  mai, 
a  e  haawiia  mai  no  ia  nona. 

6  Aka,  e  noi  aku  oia  me  ka  mana- 
oio,  aole  me  ke  kanalua;  no  ka 
mea,  o  ka  mea  e  kanalua  ana,  ua 
like  no  ia  me  ka  ale  o  ke  kai  i  pu: 
hiia  e  ka  makani  a  kupikipikio. 

7  Mai  manao  ia  kanaka,  e  loaa  mai 
ia  ia  kekahi  mea  na  ka  Haku  mai. 

8  O  ke  kanaka  i  lolelua  ka  naau, 
ua  lauwili  oia  i  kona  mau  aoao  a 
pau. 


IAKOBO.  ka  hoaoia  ana. 

luna  mai  ia  i  iho  mai  ai  no  ka  Ma- 
kua  mai  o  ka  malamalama,  aole 
ona  ano  hou,  aole  loa  ia  e  luli  iki. 
18  No  kona  makemake  iho  i  hoo- 
hanau  mai  ai  oia  ia  kakou  ma  ka 
olelo  oiaio,  i  lilo  ae  kakou  i  mau 
hua  mua  o  ka  poe  ana  i  hana'i. 
1/19  No  ia  mea,  e  o'u  poe  hoahanau 
aloha,  e  hiki  wawe  oukou  ma  ka 
lohe,  e  akahele  hoi  ma  ka  olelo  ana 
aku,  a  e  hoolohi  hoi  ma  ka  inaina 
aku : 

20  No  ka  mea,  o  ka  inaina  o  ke 
kanaka,  aole  ia  e  hana  ana  i  ka  po- 
no  o  ke  Akua. 

21  No  ia  mea  la,  e  pale  aku  ou- 
kou  i  ka  haumia  a  pau,  a  me  ka  hu 
wale  ana  o  ka  ino,  a  e  apo  mai  ou- 
kou  me  ke  akahai  i  ka  olelo  i  pa- 
kuiia,  oia  ka  mea  e  hiki  ai  ke  hoo- 
la  i  ka  oukou  poe  uhane. 

22  E  lilo  hoi  oukou  i  poe  maiama 
_ika  oleio,  aole  i  poe  lohe  wale  no, 


9  O  ka  hoahanau  haahaa,  e  hauoli 
ia  i  kona  hookiekieia. 

10  A  o  ka  mea  waiwai  hoi,  i  kona  |_e  hoopunipuni  ana  ia  oukou  iho 
hoohaahaaia ;  no  ka  mea,  e  like  me 
ka  pua  o  ka  nahelehele  e  mae  wale 
ana  ia. 

11  No  ka  mea,  i  ke  kau  ana  mai  o 
ka  la  me  ka  wela  nui,  aole  emo  a 
hoomaloo  iho  la  no  ia  i  ka  nahele- 


hele,  a  haule  iho  la  kona  pua,  a 
pau  ae  la  ka  nani  o  kona  ano  :  peia 
no  e  mae  ai  ka  mea  Waiwai  i  kona 
aoao  iho. 


na  mea  i  lohe  ai,  aka,  ua  malama 
np^ia  i  ka  oihana;   oia  ka  mea  e 


__  ku  paa  ia  i  ka  hoowalewaleia  inai^ 
no  ka  mea,  a  pau  kona  hoaoia  mai, 

e  loaa  auanei  ia  ia  ka  lei  o  ke  ola  L/(x>rnaikai  ana  i  kana  hana  ana. 
oleloia  mai  ai  e  ka  Haku  no  ka  poe^f^26  Ina  i  manaoia  kekahi  he  haipu 
e  aloha  aku  aua  ia  ia. 
13  A  o  ka  mea  i  hoowalewaleia 
olelo  ae  ia,  ua  hoowale- 
au   e  ke  Akua  ;  no  ka 


mai,  mai 

waleia  mai 

mea,  aole  i  hoowalewaleia  ke  Akua 


e  ka  hewa,  aole  loa  hoi  oia  i  hoo- 
walewale  mai  i  kekahi. 
14  Aka,  ua  hoowalewaleia    kela  Ppoe  makua  ole,  a  me  ka  poe  wahi- 


niea  keia  mea  ma  kona  kuko  iho 
no,  i  ke  alakaiia'ku  a  puui  ia, 

15  Aia  hapai  ke  kuko,  alaila,  ha- 
nau  mai  ka  hewa ;  a  oo  ka  hewa, 
alaila,  hoopukaia  mai  ka  make. 

16  Mai  kuhihewa,  e  o'u  poe  hoa- 
hanau  aloha: 

17  O  na  haawina  maikai  a  pau  a 
me  na  makana  hemolele  a  pau,  no- 

No  ka  mea,  ina  i  lohe  wale  ke- 
kahi  i  ka  olelo,  aole  oia  i  malama 
aku,  ua  likeno  ia  me  ke  kanaka  e 
nana  ana  i  kona  helehelena  iho  ma 
ke  aniani;  / 

1^24  Nana  no  oia  ia  ia  iho,  a  i  ka 
hoi  ana'ku,  poina  koke  iho  no  ia  i 
kona  ano  iho.  / 
25  O  ka  mea  e  nana  ae  i  ke  kana- 
wai  hemolele  o  ke  ola,  a  e  ku  paa 


12  Pomaikai  wale  ke  kanaka,  ke malaila/aole  e  hoopoina  wale  i  ka- 


le  ia,  aole  hoi  oia  e  kaulawaha  i  ko- 
na  alelo,  aka,  e  hoopunipuni  i  ko- 
na  naau  iho,  ua  lapuwale  kona  hai- 
pule  ana. 
27  O  ka  haipule  io  a  me  ka  hau- 
mia  ole  imua  i  ke  alo  o  ke  Akua  o 
ka  Makua,  eia  no  ia;   e  ike  i  ka 


nekanemake  i  ko  lakou  wa  e  pili- 
kia  ai,  a  e  malama  hoi  ia  ia  iho  i 
haumia  ole  ia  i  ko  ke  ao  nei. 


MOKUNA  II. 

O  ka  manao  i  ke  Akua,  me  ka  malama  ole  i 
kana  mau  kauoha,  aole  loa  ia  he  pono. 

NA  hoahanau  o'u,  i  ko  oukou 
manaoio  ana  ia  Iesu  Kristo  i 
ko  kakou  Haku  nani,  mai  manao 


E 


Ka  manaoio  i  kc  Akua,         MOKUNA  II. 

aku  ma  ko  ke  kanaka  kelehele- 
na. 

2  No  ka  mea,  ina  e  komo  kekahi 
kanaka  iloko  o  ko  oukou  haleha- 


lawai  me  ke  komolima  g*ula,  a  na- 
ni  hoi  kona  kapa,  a  komo  mai  no 
hoi  kekahi  mea  ilihune,  inoiuo  hoi 
kona  kapa ; 

3  A  manao  aku  oukou  ma  ka  mea 
i  kahiko  i  ke  kapa  nani,  a  e  olelo 
ae  oukou,  Maauei  oe  e  noho  ai  ma 
kahi  maikai ;  a  e  olelo  aku  hoi  i  ka 
mea  ilihuue,  E  ku  oc  malaila,  a  e 
noho  paha  oe  maanei  ma  kuu  pae- 
pae  wawae ; 

4  Aole  anei  oukou  i  lilo  i  poe  pae- 
waewa .  aku,  c  manao  hewa  wale 
aku  aua  ? 

5  JE  hoolohe  oukou,  e  na  hoaha: 


nau  aloha  o'u,  aole  anei  ke  Akua  i ,, 
wae  ae  i  ka  poe  ilihune  o  ke  ao  neJL 
e  lako  i  ka  manaoio,  a  c  lilo  i  poe 
hooiliua  o  ke  aupuni  ana  i  olelo 
mai  ai  i  ka  poe  e  aloha  aku  ana  ia 
ia? 

6  Āka,  ua  hoowahawaha  oukou  i 
ka  poe  ilihune.  Aole  anei  i  hoo- 
luhi  mai  ka  poe  waiwai  ia  oukou, 
a  i  alakai  hoi  ia  oukou  ma  kahi  e 
hookolokolo  ai? 

7  Aole  anei  lakou  i  hoino  i  kela 
inoa  maikai  i  kapaia  aku  ai  oukou  ? 

8  Iua  oukou  e  malama  i  ke  kana- 
wai  hemolele  me  ia  ma  ka  palapa- 
la,  E  aloha  aku  oe  i  kou  hoalauna 
e  like  me  oe  iho,  ina  ua  pono  ka 
oukou  hana  ana ; 

9  Aka,  iua  e  manao  oukou  ma  ko 
ka  helehelena,  ua  hana  hewa  ou- 
kou,  a  ua  hoohewaia  oukou  e  ke 
kanawai  he  poe  lawehala. 

10  O  ka  mea  malama  i  ke  kana- 
wai  a  pau,  a  i  haule  nae  ia  ma  ka 
mea  hookahi,  ua  hewa  no  ia  i  ke 
kanawai  a  pau. 

11  No  ka  mea,  o  ka  mea  nana  i 
kauoha  mai,  Mai  moe  kolohe  oe, 
kauoha  mai  la  no  hoi,  Mai  pepehi 
kanaka  oe.  Ano,  iua  aole  oe  i  moe 
kolohe  aku,  aka,  ua  pepehi  i  ke  ka- 
naka,  ua  lilo  oe  i  mea  haihai  i  ke 
kanawai. 

12  E  olelo  aku  oukou,  a  e  hana 
aku  hoi,  e  like  me  ka  poe  e  hoo- 
kolokoloia  ana  ma  ke  kanawai  o 
ke  ola. 


me  ka  hana  i  ka  pono. 

13  0  ka  mea  i  hana  me  ke  aloha 
ole  aku,  e  hoahewaia  auanei  oia 
me  ke  aloha  ole  ia  mai;  aole  ma- 
kau  kalokomaikai  i  kahoohewaia. 

14  E  na  hoahanau  o'u,  heaha  ka 
waiwai,  ke  olelo  kekahi,  he  ma- 
naoio  kona,  aole  hoi  ana  kana?  E 
hiki  anei  i  ka  manaoio  ke  hoola  ia 


ia; 


15  Ina  he  kapa  ole  ko  ke  kaikaiua 
paha,  ke  kaikuwahine  paha,  a  i  ne- 
le  hoi  i  ka  ai  i  kela  la  i  keia  la ; 

16  A  i  i  aku  kekahi  o  oukou  ia 
laua,  O  heie  olua  me  ka  pomaikai, 
a  e  hoopumahanaia,  a  e  maona  no 
hoi ;  aole  nae  oukou  e  haawi  io 
aku  ia  laua  i  ka  mea  e  pono  ai  ke 
kino ;  heaha  la  ka  waiwai  ? 

17  Pela  no  hoi  ka  manaoio,  ina 
oia  wale  no  aole  ana  hana,  ua  ma- 
ke  ia. 

18  A  e  i  mai  kekahi,  O  ka  manao^ 
io  kou,  a  na'u  hoi  ka  hana  ana:  e 


hoike  mai  oe  ia'u  i  kou  manaoio 
me  kau  hana  ole,  a  ma  ka'u  hana 
ana  e  hoike  aku  ai  au  ia  oe  i  kuu 

manaoio. 


19  Ke  manaoio  nei  oe,  aia  hooka-__ 
hi  Akua :  ua  pono  oe :  pela  no  ka 
poe  elaimonio  i  manaoio  ai,  me  ka 
haalulu  hoi. 


20  E  ke  kanaka  lapuwale,  ke  ma- 
kemake  nei  anei  oe  e  ike  aku,  ua 
make  ka  manaoio  ke  ole  kana  ha- 
na  ana  ? 

21  Aole  anei  i  hoaponoia  mai  o 
Aberahama  ko  kakou  kupuna  ma 
ka  hana  ana,  i  kona  wa  i  mohai 
aku  ai  i  kana  keiki  ialsaaka  malu- 
na  o  ke  kuahu  ? 

22  Ke  ike  nei  oe,  i  hooikaika  pu 
ka  manaoio  me  kana  hana  ana,  a 
ma  ka  hana  ana  i  pono  ai  ka  mana- 
oio. 

23  A  ua  hookoia  hoi  ka  palapala,  i 
i  mai  ai,  Ua  manaoio  Aberahama 
i  ke  Akua,  a  ua  hooiliia'e  ia  i  pono 
nona;  a  ua  kapaia  iho  la  oia  he 
hoaaloha  no  ke  Akua. 

24  Ke  ike  ae  nei  oukou,  ua  hoa- 
ponoia  mai  no  ke  kanaka  ma  na 
hana,  aole  ma  ka  manaoio  wale 
no. 

25  Aole  anei  i  hoaponoia  o  Raha- 
ba  ka  wahine  hookamakama  ma  ka 
hana  aua  i  ka  wa  ana  i  hookipa  aii 

E  malama  i  ke  alelo. 


IAKOBO. 


No  ke  kuko  wale. 


la  ma  ke 


na  elele,  a  hoouna  aku 
ala  e  ? 

p/_26  Oiaio  no,  o  ke  kino  uhane  ole, 
ua  make  no  ia,  pela  hoi  ka  mana- 
oio  hana  ole^  ua  make  no  ia. 
MOKUNA  III. 

No  ka  malama  pono  ana  i  ko  kakou  alelo. 

ENA  hoahanau  o'u,  aole  make 
lilo  na  mea  o  oukou  he  nai  i 
poe  kumu,  o  loaa  auanei  ia  kakou 
ka  hoohewa  nui  ia  mai. 

2  No  ka  mea,  ma  na  mea  he  nui 
ua  hewa  kakou  a  pau :  i  hewa  ole 
kekahi  ma  kana  olelo,  oia  ke  kaua- 
ka  hemolele,  e  hiki  hoi  ia  iake  hoo- 
paa  i  kona  kino  iho  a  pau  i  ke  kau- 
lawaha. 

3  Aia  hoi,  ke  hookomo  nei  kakou 
i  na  kaulawaha  iloko  o  ka  waha  o 
na  lio  i  hoolohe  mai  lakou  ia  ka- 
kou ;  hoohuli  ae  hoi  kakou  i  ko  la- 
kou  kino  a  pau. 

4  Aia  hoi,  o  ua  moku  nui1tua  hoo- 
holoia  ae  i  na  makani  ikaikaMoa,  a 
ua  hoohuliia  ae  hoi  e  ka  hoeuliuu- 
ku  loa,  ma  kahi  e  makemake  ai  o 
ke  kahu  moku. 

5  Pela  hoi,  he  lala  uuku  ke  alelo, 
a  kaena  nui  ae  la  ia.  Aia  hoi,  ua 
hoaaia  he  puu  wahie  nui  e  ka  huna 
ahi! 

6  He  ahi  no  ke  alelo,  he  ao  okoa 
ia  o  ka  hewa ;  pela  hoi  ua  kauia  ke 
alelo  iwaena  o  ko  kakou  mau  lala, 
ehoohaumia  ana  i  ke  kino  a  pau, 
hoaa  ae  la  ia  i  ko  ke  ao  nei,  a  ua 
hoaaia  mai  ia  e  ka  luaahi. 

7  Ua  hoolakaia  kela  a  me  keia  ano 
o  na  holoholona  hihiu,  a  me  na  ma- 
nu,  a  me  na  mea  kolo,  a  me  na  mea 
hoi  o  ke  kai,  ua  hoolakaia  mai  la- 
kou  e  kanaka ; 

8  Aka,  o  ke  alelo,  aole  loa  e  hi- 
ki  i  ke  kanaka  ke  hoolakalaka  ia 
mea ;  he  mea  ino  laka  ole  ia,  ua  pi- 
ha  i  ka  mea  awahia  e  make  ai. 

9  Oia  ko  kakou  mea  e  hoomaikai 
aku  ai  i  ke  Akua  i  ka  Makua ; 
oia  hoi  ko  kakou  mea  e  hoino  aku 
ai  i  kanaka  i  hanaia'i  ma  ke  ano  o 
ke  Akua. 

10  Ua  puka  mai  la  ka  hoomaikai 
a  me  ka  hoino  noloko  mai  o  ka  wa- 
ha  hookahi.  E  na  hoahanaū  o'u, 
aole  loa  e  pono  keia  mau  mea  pela. 

11  E  puapuaimai  anei  kawai  ono 

a  me  ka  wai  awaawa  noloko  mai  o 
ka  punawai  hookahi  ? 

12  E  na  hoahanau  o'u,  e  hikianei 
i  ka  laau  flku  ke  hua  mai  i  ka  hue 
oliva,  a  o  ke  kumu  waina  hoi  i  ka 
fiku?  Oiaio  hoi,  aole  e  hiki  i  ka 
punawai  hookahi  ke  kahe  mai  i  ka 
wai  awaawa  a  me  ka  wai  ono. 

13  Owai  la  ka  mea  akamaia  me 
ka  naauao  iwaena  o  oukou  ?  E  ho- 
ike  mai  no  ia  ma  ka  noho  maikai 
ana,  i  kana  hana  ana  me  ke  akahai 
o  ka  naauao. 

14  Ina  ia  oukou  ka  huahuwa  ika- 
ika  a  me  ka  manao  hakaka  iloko  o 
ko  oukou  naau ;  mai  haanui  ou- 
kou,  a  wahahee  aku  i  ka  oiaio. 

15  Aole  oia  ke  akamai  i  iho  mai 
mai  luna  mai,  aka,  no  ka  honua  ia, 
a  no  ke  kino,  a  no  na  daimonio  hoi. 

16  No  ka  mea,  ma  kahi  e  huahu- 
wa  ai  a  e  hakaka  aihoi,  aia  malaila 
ka  haunaele  a  me  na  hana  ino  a 
pau. 

17  Aka,  o  ke  akamai  noluna  mai, 
he  maemae  no  ia  mamua,  alaila  he 
noho  malie,  he  akahai,  he  oluolu, 
he  piha  hoi  i  ka  lokomaikai  a 
me  ka  hua  maikai,  aole  loa  e  ma- 
nao  ino  aku,  aole  hoi  he  hookama- 
ni. 

18  A  o  ka  hua  o  ka  pono  ua  lu- 
luia  me  ke  kuikahi  e  ka  poe  e  ha- 
na  ana  ma  ke  kuikahi. 

MOKUNA  IV. 

No  ke  kuko  wale  ;  ko  ka  hoohewa  ana  i  ke 
kanawai. 

OHEA  mai  la  na  kaua  a  me  na 
hakaka  aua  iwaena  o  oukou  ? 
Aole  anei  no  na  kuko  o  oukou  e 
kaua  ana  iloko  o  ko  oukou  mau 
lala  ? 

2  Ua  kuko  hoi  oukou,  aole  i  loaa ; 
ua  huahuwa  ae  la  oukou  me  ka  pe- 
pehi  aku,  aole  e  hiki  ia  oukou  ke 
loaa  mai ;  ua  hakaka  oukou  me  ke 
kaua  aku,  aole  nae  i  loaa,  no  ko 
oukou  noi  ole  aku  : 

3  Ke  noi  nei  oukou,  me  ka  loaa 
ole,  no  ka  mea,  ua  noi  pono  ole 
oukou,  i  pau  ai  ia  mea  ma  ko  ou- 
kou  mau  kuko. 

4  E  na  kane  mee  kolohe  a  me 
na  wahine  moe  kolohe,  aole  auei 
oukou  i  ike,  o  ka  hoolauna  ana 
me  ko  ke  ao  īui,  he  ku  e  aku  ia  i 


N 


Pono  ka  hoohaahaa. 

ke  Akua?  O  ka  niea  e  makemake 
e  hoolauna  pu  me  ko  ke  ao  nei,  ua 
lilo  ia  i  enemi  no  ke  Akua, 

5  Ke  manao  nei  auei  oukou  ua 
olelo  wale  mai  ka  palapala,  Ua  ku- 
ko  no  ka  uhane  e  noho  ana  iloko 
o  kakou  me  ka  hualmwa? 

6  Haawi  mai  la  ia  i  ka  lokomai- 
kai  mahuahua  ae  ;  no  ia  hoi,  i  mai 
la  ia,  Ku  e  aku  la  ke  Akua  i  ka  poe 
haaheo,  a  haawi  mai  la  hoi  i  ka  lo- 
komaikai  i  ka  poe  hoohaahaa. 

7  Nolaila,  e  hoolohe  oukou  i  ke 
Akua  ;  e  pale  aku  hoi  i  ka  diabolo, 
alaila  e  holo  aku  ia  mai  o  oukou 
aku. 

8  E  hookokoke  aku  oukou  i  ke 
Akua,  a  e  hookokoke  mai  kela  ia 
oukou.  E  ka  poe  hewa,  e  hoomae- 
mae  i  ko  oukou  mau  lima,  e  hui- 
kala  hoi  i  ko  oukou  mau  naau,  e 
ka  poe  naau  lolelua. 

9  E  ehaeha  oukou,  e  u  aku  hoi 
me  ka  uwe ;  e  hoolilo  i  ko  oukou 
akaaka  i  uwe  ana,  a  me  ko  oukou 
olioli  i  kaumaha. 

10  E  hoohaahaa  oukou  ia  oukou 
iho  imua  o  ka  Haku,  a  nana  ou- 
kou  e  hookiekie  ae. 

11  E  na  hoahanau,  mai  olelo  ino 
oukou  i  kekahi  i  kekahi.  O  ka 
mea  e  olelo  ino  aku  no  kona  hoa- 
hanau,  me  ka  hoohewa  aku  i  kona 
hoahanau,  oia  ka  i  olelo  ino  aku  no 
ke  kanawai  me  ka  hoohewa  hoi  i 
ke  kanawai ;  ina  oe  i  hoohewa  aku 
i  ke  kanawai,  aole  loa  oe  i  malama 
aku  i  ke  kanawai,  aka,  ua  lilo  oe  i 
mea  kaii  kanawai. 

12  Hookahi  no  mea  nana  i  haawi 
i  ke  kanawai,  e  hiki  no  ia  ia  ke 
hoola  amekalukuaku  hoi.  Owai 
la  hoi  oe  e  hoohewa  aku  nei  ia 
hai? 

13  E  hele  oukou,  e  ka  poe  e  ole- 
lo  ana,  E  hele  makou  i  keia  la  pa- 
ha,  apopo  paha  i  kahi  kulanakau- 
hale,  a  malaila  makou  e  noho  ai  i 
hookahi  makahiki,  a  e  kuai  aku, 
kuai  mai,  a  e  loaa  ka  waiwai ; 

14  Oiai  aole  oukou  i  ike  i  ka  kala 
apopo.  No  ka  mea,  heaha  ko  ou- 
kou  ola?  Kainoa  he  wahi  mahu  no 
ia,  i  pua  iki  ae,  alaila  nalo  ae  la. 

15  Eia  ko  oukou  pono  e  olelo  ae, 
Ina  e  makemake  mai  ka  Haku,  ala- 


MOKUNA  V.  Waiwai  popopo. 

ila  e  ola  makou,  a  e  hana  i  kela 

mea,  i  keia  mea. 
16  Ano  la,  ua  lealea  oukou  i  ko 

oukou  kaena  ana;  a  o  ia  lealea  a 
,pau  ua  hewa  ia. 
^17  Nolaila,  o  ka  mea  i  ike  i  ka 

hana  pono,  aole  nae  i  haua,  he  he- 

wa  no  ia  nona. 

MOKUNA  V. 

O  ka  poino  ana  o  ka  poe  waiwai  hooluhi,  o  ke 
ahonui  ka  pono  a  me  ka  pule  me  ka  mana- 
oio. 

EHELE  oukou,  e  ka  poe  waiwai, 
e  uwe  oukou  me  ka  aoa  aku 
no  na  ehaeha  e  kau  mai  ana  ma- 
luna  o  oukou. 

2  Ua  popopo  ko  oukou  waiwai, 
ua  pau  hoi  ko  oukou  kapa  aahu  i 
ka  mu. 

3  Ua  aiia  e  ka  popo  ko  oukou  gu- 
la,  a  me  ko  oukou  kala ;  he  hoike 
ka  popo  o  ia  mau  mea  no  oukou, 
a  e  ai  aku  i  ko  oukou  io  me  he  ahi 
la.  Ua  hoiliili  oukou  no  na  lama- 
hope. 

4  Aia  hoi,  o  ka  uku  o  ka  poe  ha- 
na  nana  i  hoiliili  ai  ma  ka  oukou 
mau  mahinaai  i  paa  hewa  ia  oukou, 
ke  kahea  aku  nei  ia ;  a  o  ke  kahea 
ana  o  ka  poe  hoiliili,  komo  ae  la  ia 
iloko  o  ua  pepeiao  o  ka  Haku  Sa- 
baota. 

5  Ua  noho  lealea  oukou  ma  ka 
honua  me  ke  kuulala  loa  :  ua  ku- 
palu  oukou  i  ko  oukou  naau  no 
ka  la  e  make  ai. 

6  Ua  hoohewa  oukou  me  ka  pe- 
pehi  aku  hoi  i  ka  mea  pono ;  aole 
oia  i  pale  aku  ia  oukou. 

7  I  nui  ke  aho,  e  na  hoahanau,  a 
hiki  mai  ka  Haku.  Eia  hoi,  ke  ka- 
kali  nei  ka  mahiai  i  ka  hua  ohaha 
o  ka  honua,  e  hoomanawanui  ana 
ma  ia  mea  a  hiki  mai  ke  kuaua  mua 
a  me  ke  kuaua  hope. 

8  E  ahonui  no  hoi  oukou,  e  hooi- 
kaika  i  ko  oukou  naau  ;  no  ka  mea, 
ua  kokoke  mai  ka  hiki  ana  mai  o 
ka  Haku. 

9  E  nahoahanau,  mai  ohumuaku 
kekahi  i  kekahi,  o  hoohewaia  mai 
oukou.  Eia  hoi,  ke  ku  mainei  ka 
lunakanawai  ma  ka  puka. 

10  E  na  hoahanau  o'u,  e  hooma- 
nao  oukou  i  ka  poe  kaula  i  olelo 
mai  ai  ma  ka  inoa  o  ka  Haku,  ia  la- 

kou  no  ka  hoomaewaewaia,  a  me  iHaku 


ma  ka  manaoio. 


e  koala  mai  iaia;    a  ina  i 
hana  hewa  oia,  e  kalaia  mai  ia. 

16  E  hai  aku  i  ko  oukou  mau  he- 
wa  kekahi  i  kekahi,  a  e  pule  hoi 
kekahi  no  kekahi,  i  pohala  ai  ou- 
kou.  O  ka  pule  ikaika  a  ke  kana- 
ka  pono  e  lanakila  nui  ia. 

17  He  kanaka  no  o  Elia,  ua  like 
kona  ano  me  ko  kakou,  a  puleika- 
ika  aku  ia,  i  ua  ole  mai ;  aole  loa 
i  ua  mai  ma  kahonua  i  namakahi- 
ki  ekolu  a  me  na  malama  keu 
eono. 

18  A  pule  hou  aku  ia,  a  haawi 
mai  no  ka  lani  i  ka  ua,  a  hooulu 
mai  ka  honua  i  kona  hua, 

19  E  na  hoahanau,  ina  e  hele  he- 
wa  kekahi  o  oukou,  mai  ka  oiaio 
ae,  a  e  hoohuli  mai  kekahi  ia  ia ; 

20  E  ike  pono  oia,  o  ka  mea  e 
hoohuli  mai  ana  i  ka  mea  hewa, 
mai  kona  hele  hewa  ana  mai,  nana 

ka  aila  ma  ka  inoa  o  ka  Haku,  I  no  i  hoopakele  ae  ka  uhane  i  ka 

15  A  o  ka  pule  o  ka  manaoio,  e_  make,  a  nana  hoi  i  hooki  i  ka  hewa 
hoola  no  ia  i  ka  mea  mai,  a  na  ka_l  he  nui  loa. 


ke  ahonui. 

11  Aia  hoi,  ke  kapa  nei  kakou  i 
ka  poe  hoomanawanui,  he  pomai- 
kai.  Ua  lohe  oukou  i  ka  hoomana- 
wanui  ana  o  Ioba,  a  ua  ike  oukou 
i  ka  ka  Haku  hope ;  ua  lokomai- 
kai  nui  ka  Haku  me  ke  aloha  mai. 

12  He  oiaio  hoi,  e  na  hoahanau 
o'u,  mai  hoohiki  ino  iki,  aole  i  ka 
lani,  aole  i  ka  honua,  aole  hoi  ma 
na  hoohiki  e  ae :  aka,  e  hoolilo  i 
ko  oukou  ae  i  ae  io,  a  me  ko  ou- 
kou  hoole,  i  ole  io ;  o  haule  oukou 
i  ka  hoohewaia  mai. 

13  I  ehaeha  anei  kekahi  o  oukou  ? 
e  pule  oia  ;  a  i  hauoli  anei  kekahi  ? 
e  himeni  aku  ia. 

14  Ina  he  mai  ko  kekaki  o  oukou, 
i  ka  poe  lunakahiko 

a  e  pule  lakou  nia- 
i 


e  kii  aku  oia 

o  ka  ekalesia; 

luna  ona,  me  ka  hamo  ana  ia  ia^ 


O   KA   EPISETOLE 

HOOLAHA   MUA    A 

P  E  T  E  R  0. 


MOKUNA  1. 

He  olelo  hooikaika. 

OPETERO,  kekahi  lunaolelo 
no  Iesu  Kristo,  i  ka  poe  i 
puehu  liilii,  a  e  noho  malihini  ana 
hoi  ma  Poneto,  a  ma  Galatia,  a  ma 
Kapadokia,  a  ma  Asia,  a  ma  Bitu- 
nia ; 

2  Ma  ka  ike  mua  ana  o  ke  Akua, 
ka  Makua,  ma  o  ka  huikala  ana  o 
ka  Uhane,  ua  waeia  mai  oukou,  i 
poe  hoolohe,  a  i  poe  e  kapipiia  i  ke 
koko  o  Iesu  Kristo;  i  nui  ko  ou- 
kou  alohaia  mai,  a  me  ka  maluhia 
hoi. 

3  E  hoomaikaiia'ku  ke  Akua,  ka 
Makua  o  ko  kakou  Haku  o  Iesu 
Kristo,  no  kona  lokomaikai  nui 
iho,  nana  no  i  hoohanau  mai  ia  ka- 
kou,  i  lana  mau  loa  ai  ka  manao, 
ma  ke  alahouana  o  Iesu  Kristo, 
mai  ka  make  mai ; 

4  I  loaa  mai  ia  kakou  ka  hooilina 
pau  ole,  pelapela  ole,  mae  ole,  ua 
hoana  e  ia  ma  ka  lani  no  kakou  ; 

5  Ka  poe  i  malamaia  mai  e  ka 
mana  o  ke  Akua,  ma  ka  manaoio,  i 
loaa  mai  ke  ola  i  hoomakaukauia 
no  ka  hoikeiamai  i  ka  wamahope. 

6  Malaila  no  oukou  e  hauoli  nui 
nei,  oiai  nae  ua  kaumaha  oukou  i 
keia  wa  pokole,  no  ka  hoao  pine- 
pine  ia  mai,  i  mea  e  pono  ai ; 

7  I  lilo  hoi  ka  hoao  ana  o  ko  ou- 
kou  manaoio,  ka  mea  i  oi  aku  ka 
maikai  mamua  o  kegulapau  wale, 
ī  hoaoia  i  ke  ahi,  i  mea  e  mahalo- 
ia'i,  a  e  hoomaikaiia'i,  a  e  hoonani- 
ia'i  i  ka  wa  e  ikea  mai  ai  o  Iesu 
Kristo . 

8  Ka  mea  a  oukou  i  ike  maka  ole 
ai,  a  ua  makemake  no  nae  ;  a,  me 
ka  ike  ole  aku  ia  ia,  ua  manaoio 
aku  no  nae  oukou  ia  ia  me  ka  hau- 


Ka  na  kaula  mea  imi. 


VOKUNA  II. 


Mae  wale  na  kanaka. 


oli  i  ka  olioli  nani  pau  ole  ikahai- 
ia  aku ; 

9  E  loaa  mai  ana  ka  hope  o  ko 
oukou  mauaoio,  o  ke  ola  o  ko  ou- 
kou  poe  uhane. 

10  Oia  ke  ola  a  na  kaula  i  huli 
ai,  me  ka  imi  ikaika,  o  ka  poe  i 
wanana  mai  i  ka  pouo  e  hiki  mai 
ana  io  oukou  nei. 

11  Ua  imi  nui  no  lakou  i  ka  mea 
a  me  ka  manawa  a  ka  Uhane  o 
Kristo  i  hai  mai  ai  iloko  o  lakou,  i 
koua  hoike  mua  ana  mai  i  ka  hoi- 
noia  o  Kristo,  a  me  ka  hoonaniia, 

f  mahope  o  keia  mau  mea. 

12  Ua  hoikeia  niai  ia  lakou,  ao- 
le  nae  na  lakou,  ua  kakou,  na  mea 
a  lakou  i  ao  mai  ai ;  oia  hoi  na  mea 
i  haiia'ku  nei  ia  oukou,  e  ka  poe 
hai  aku  i  ka  euauelio  ia  oukou,  me 
ka  Uhaue  Hemolele  i  hoounaia  mai, 
mai  ka  laui  mai :  oia  ka  ua  anela  i 
makemake  ai  e  ike  iho. 

13  No  ia  mea,  e  kaei  oukou  i  ka 
puhaka  o  ko  oukou  naau,  e  kuoo, 
a  e  hoomau  i  ka  lana  ana  o  ka  ma- 
nao,  no  ke  alohaia  mai  i  ka  wa  e 
hoikea  mai  ai  o  Iesu  Kristo ; 

14  I  like  hoi  oukou  me  na  keiki 
hoolohe,  aole  e  hoolike  ana  ia  ou- 
kou  iho  me  na  kuko  kahiko,  i  ko 
oukou  wa  e  naaupo  aua. 

15  Aka,  e  like  me  ka  hemolele  o 
ka  mea  nana  oukou  i  koho  mai,  pe- 
la  oukou  e  hemolele  ai,  i  ko  ou- 
kou  noho  ana  a  pau  : 

16  No  ka  mea,  ua  palapalaia  mai, 
E  hemolele  oukou  ;  no  ka  mea, 
owau  ka  hemolele. 

17  Ina  oukou  e  hea  aku  i  ka  Ma- 
kua,  i  ka  mea  i  hoomaopopo  me 
ka  ewaewa  ole,  i  kela  kanaka,  i  ke- 
ia  kanaka,  ma  ke  ano  o  kana  hana 
aua,  e  noho  oukou  me  ka  makau, 
i  ko  oukou  noho  malihini  ana. 

18  Ua  ike  no  hoi  oukou,  aole 
me  na  mea  popo  wale  e  like  me  ke 
kala  a  mc  kegula,  ua  kuaiia  oukou 
mai  ko  oukou  noho  lapuwale  ana, 
mamuli  o  na  mooolelo  ako  oukou 
kupuna  mai; 

19  Aka,  me  ke  koko  waiwai  io  o 
Kristo,  me  ko  ke  keikihipa  kiua 
ole  a  me  ka  hala  ole  : 

20  Ua  hoonohoia  oia  mamua  o  ka 
hookumu  ana  o  ke  ao  nei ;  aka,  ua 


hoikeia  mai  i  keia  wa  kope  no  ou- 
kou, 

21  Ma  oua  la  oukou  i  manaoio 
aku  ai  i  ke  Akua,  nana  i  hoala  mai 
ia  ia  mai  ka  make  mai,  a  i  hoonani 
aku  ia  ia ;  i  manaoio  ai,  a  i  lana  ai 
hoi  ko  oukou  manao  i  ke  Akua. 

22  I  ka  malama  ana  i  ka  oiaio, 
ua  hoomaemae  oukou  i  ko  oukou 
uaau,  na  ka  Uhane  mai,  i  ke  aloha 
hookamaniole  i  na  hoahanau;  no- 
laila,  ea,  e  aloha  ikaika  loa  aku  ou- 
kou  i  kekahi  i  kekahi  me  ka  naau 
maemae. 

23  Ua  hauau  hou  ia  mai  oukou, 
aole  hoi  ua  ka  hua  e  pala  wale  ana, 
aka,  na  ka  hua  pala  ole,  ma  ka  ole- 
lo  a  ke  Akua  ola,  ka  mea  e  mau  loa 
ana. 

24  No  ka  mea,  ua  like  wale  no 
me  ka  mauu  na  kanaka  a  pau,  a  o 
kona  nani  a  pau,  ualike  me  ka  pua 
o  ka  mauu.  E  maloo  ana  no  ka 
niauu,  ahaule  wale  iho  no  hoi  ko- 
na  pua ; 

25  Aka,  e  mau  loa  aku  no  ka  ole- 
lo  a  ke  Akua ;  oia  hoi  ka  olelo  i 
aoia'ku  nei  ia  oukou  ma  ka  euane- 
lio. 

MOKUNA  II. 

No  ka  pohaku  kumu  no  ke  kihi. 

NO  ia  mea,  e  haalele  oukou  i 
ka  opuiuoiuo  a  pau,  a  me  ka 
wahahee  a  pau,  a  me  ka  hookama- 
ni,  a  me  ka  paonioni,  a  me  ka  ole- 
lo  ino  a  pau ; 

2  E  like  me  na  keiki  hanau  hou, 
pela  oukou  e  iini  ai  i  ka  waiu  aiai 
o  ka  olelo,  i  mea  e  ulu  nui  ai  ou- 
kou : 

3  Ina  paha,  ua  hoao  oukou  he 
maikai  ka  Haku. 

4  Ua  hele  mai  oukou  io  na  la,  ka 
pohaku  ola,  ua  haaleleia  no  nae  ia 
e  kanaka,  aka,  ua  waeia  mai  e  ke 
Akua,  he  maikai  io. 

5  O  oukou  no  hoi,  e  like  me  na 
pohaku  ola,  ua  hoonohonohoia  ou- 
kou  i  hale  uhane,  a  i  poe  kahuna 
hemolele  hoi,  i  kaumaha  akuaiou- 
kou  i  na  mohai  uhane,  i  ka  mea 
oluolu  i  ke  Akua  ma  o  Iesu  Kris- 
to  la. 

6  Nolaila  i  i  mai  ai  ka  palapala  he- 
molele,  Aia  hoi,  ua  hoonoho  wau 

ma  Ziona,  i  pohaku  kumu  no  ke  ki- 
hi,  i  waeia,  a  he  mea  waiwai  io:  a 
o  ka  mea  manaoio  aku  ia  ia,  aole 
ia  e  hoohilahilaia. 

7  He  maikai  io  ia  ia  oukou  i  ka 
poe  manaoio ;  aka,  i  ka  poe  hoolo- 
he  ole,  o  ka  pohaku  i  haaleleia  e 
ka  poe  hana  hale,  oia  ka  i  hoolilo- 
ia  i  pohaku  kumu  no  ke  kihi, 

8  He  pohaku  e  okupe  ai,  a  he  po- 
haku  hoohihiahoi,  i  kapoe  i  okupe 
i  ka  olelo,  ka  poe  hoolohe  ole ;  e 
like  me  ke  koho  mua  ana. 

9  Aka,  o  oukou,  he  hanauna  i  wae- 
ia,  he  poe  kahuna  alii,  he  aupuni 
kanaka  hemolele,  he  poe  kanaka 
nona  ponoi ;  i  hoike  aku  ai  ou- 
kou  i  ka  maikai  o  ka  meanana  ou- 
kou  i  hea  mai,  mai  loko  mai  o  ka 
pouli  a  ika  malamalama  kupanaha 
ona. 

10  Aole  oukouheaupunimamua, 
aka,  i  keia  manawa,  he  aupuni  ou- 
kou  no  ke  Akua  ;  ia  manawa,  aole 
oukou  i  alohaia,  i  keia  manawa  ua 
alohaia  mai  no. 

11  E  na  pokii  e,ke  nonoi  aku  nei 
au  ia  oukou,  me  he  poe  malihini 
la,  a  me  he  poe  lewa  la,  e  hooma- 
mao  aku  oukou  i  na  kuko  o  ke  ki- 
no,  i  na  mea  ku  e  i  ko  ka  uhane. 

12  A  e  noho  pono  hoi  oukou,  iwae- 
na  o  ko  na  aina  e  ;  i  hoonani  aku 
ai  lakou  i  ke  Akua,  ke  hiki  mai  ka 
la  o  ka  ike  ana  mai,  no  ko  lakou  ike 
ana  i  ka  oukou  haua  maikai,  ma  ka 
mea  a  lakou  e  ohumu  nei  ia  oukou, 
me  he  poe  hana  hewa  la. 

13  Nolaila,  e  hoolohe  pono  oukou 
i  ka  na  luna  kanaka  a  pau  no  ka 
Haku :  ina  ma  ka  ke  alii  nui  e  like 
ia  me  he  Moi  la ; 

14  Ina  ma  ka  na  kiaaina,  e  like  ia 
me  na  mea  i  hoounaia  e  ia  no  ka 
hoopai  ana  i  ka  poe  hana  hewa,  a 
no  ka  hoomaikai  ana  aku  i  ka  poe 
hana  maikai. 

15  No  ka  mea,  pela  ko  ke  Akua 
makemake,  ma  ka  hana  maikai 
ana,  e  pilipu  ai  ia  oukou  ka  naaupo 
o  ka  poe  ike  ole. 

16  Me  he  poe  kauwa  ole  la,  aole 
wae  e  hoolilo  ana  i  ko  oukou  hoo- 
kauwa  ole  ia  i  mea  e  uhi  ai  i  ka  he- 
nka,aka,  e  like  me  na  kauwa  a  ke 
Au  a. 

17  E  hoomaikai  aku  i  na  mea  a 
pau :  e  aloha  i  na  hoahauau :  e 
makau  i  ke  Akua :  e  hoomaikai  i 
ke  alii. 

18  E  na  kauwa,  e  noho  pono  ou- 
kou  malalo  o  ko  oukou  mau  haku, 
me  ka  makau  nui  aku ;  aole  i  naha- 
ku  maikai  wale  no,  a  me  ka  oluolu, 
aka,  i  ka  poe  oolea  no  hoi  keka- 
hi. 

19  No  ka  mea,  eia  ka  i  ku  i  ka 
pono,  ina  no  ka  manao  i  ke  Akua, 
e  hoomanawauui  ai  kekahi  i  ke 
kaumaha  no  ka  hooluhi  hewa  ia.     ^ 

^O  Auhea  hoi  ka  mahaloia  mai,  0 
ke  hoomanawanui  oukou  i  ke  hui-  * 
ia  mai  no  ko  oukou  mau  hewa  iho  ? 
Aka,  ina  e  hoinoia  mai  oukou,  no 
ka  oukou  hana  maikai  ana,  a  hoo- 
manawanui  oukou,  oia  ka  pono  i 
ke  Akua. 

21  No  keia  mea,  i  heaia  mai  ou- 
kou :  no  ka  mea,  ua  hoinoia  o 
Kristo  no  kakou,  a  ua  waiho  oia 
no  oukou  i  kumu  hana,  i  hahai  aku 
ai  oukou  ma  kona  mau  kapuwai ; 

22  Ka  mea  i  hana  hewa  ole,  aole 
hoi  i  ikeia  ka  apaapa  ma  kona 
waha. 

23  Aia  kuamuamuia  mai  oia,  aole 
ia  i  kuamuamu  hou  aku ;  a  i  kona 
hoehaia,  aole  ia  i  olelo  hooweliwe- 
li  aku ;  aka,  haawi  aku  oia  ia  ia 
iho  i  ka  meanana  e  hoopai  mai  ma 
ka  pololei. 

24  Nana  iho  no  i  hali  i  ko  kakou 
hewa  ma  kona  kino  iho  maluna  o 
ka  laau,  i  make  ai  kakou  i  ka  he- 
wa,  e  ola  ai  i  ka  pono ;  ua  hoolaia 
hoi  oukou  e  kona  mau  palapu. 

25  No  ka  mea,  ua  like  oukou  me 
na  hipa  e  hele  hewa  ana ;  aka,  ua 
hoihoiia  mai  nei  oukou  i  ke  Kahu- 
hipa,  a  me  ka  Lunakiai  o  ko  ou- 
kou  mau  uhane. 

MOKUNA  III. 

No  ke  kuikahi  o  ka  manao. 

OOUKOU  hoi,  e  na  wahine, 
e  noho  pono  oukou  inalalo  o 
ka  oukou  mau  kane  iho :  alaila,  ina 
malama  ole  kekahi  o  lakou  i  ka 
olelo,  e  hoohuliia  mai  lakou,  me 
ka  olelo  ole  aku,  no  ka  noho  mai- 
kai  ana  o  na  wahine ; 
2  I  ko  lakou  ike  ana  mai  ia  ou- 


He  olelo  paipai. 


MOKUNA  IV. 


Ka  Noa  hana  ana. 


kon  e  noho   maemae  ana  me  ka 
makau. 

3  A  i  ko  oukou  kahiko  aua,  aole 
o  ko  wako,  o  ka  hili  ana  i  ka  lauo- 
ho,  a  me  ke  komo  ana  i  ke  gula,  a 
me  ka  aahu  ana  i  ka  aahu  ; 

4  Aka,  e  kahiko  oukou  i  ke  kino 
ike  ole  ia  o  ka  naau,  ma  ka  mea 
palaho  ole^o  ka  manao  akahai  a 
me  ka  noho  malie  ;  oia  ka  waiwai 
nui  imua  o  ke  Akua. 

5  Pela  i  kahiko  ai  na  wahine  hai- 
pule  ia  lakou  iho,  i  ka  wa  mamua, 

aO  ka  poe  i  hilinai  i  ke  Akua,  e  no- 
mo  pono  ana  malalo  o  ka  lakou 
Tmau  kane  iho : 

6  E  like  me  Sara  i  hoolohe  ai  ia 
Aberahama,  me  ke  kapa  ana  aku 
iaiahehaku;  hepoekaikamahine 
hoi  oukou  nana,  ke  hana  maikai 
aku  oukou,  me  ka  hoomakau  ole 
ia  mai  i  kekahi  mea  makau. 

7  O  oukou  no  hoi,  e  na  kane,  e 
noho  pono  oukou  me  lakou,  ma  ka 
naauao,  e  hoomaikai  aku  ana  i  ka 
wahine  me  he  ipu  palupalu  la,  me 
he  mau  hooilina  pu  la  o  ke  ola  mai- 
kai ;  i  ole  ai  e  hookiia  ka  oukou 
pule. 

>  8  Eia  hoi  ka  hope,  e  lokahi  ko 

oukou  manao  a  pau,  e  lokomaikai 

kekahi  i  kekahi ;  he  poe  aloha  hoa- 

[  hanau,  e  menemene  hoi,  a  e  akahai. 

-  9  Mai  hoihoi  aku  i  ka  ino  no  ka 

"ino,  aole  hoi  ke  kuamuamu  no  ke 

kuamuamu ;  e  okoa  ka  oukou,  o  ka 

hoomaikai  aku  ;  e  ike  hoi  oukou, 

ua  heaia  mai  oukou  ilaila,  i  hooili- 

ia  mai  ia  oukou  ka  hoomaikaiia. 

10  O  ka  mea  manao  e  pomaikai  i 
kona  wa  e  ola  nei,  a  e  ike  i  na  la 
oluolu,  ua  oki  kona  alelo  ke  pane 
aku  i  ka  hewa,  a  me  kona  lehelehe 
i  ka  olelo  ana  i  ka  apaapa ; 

11  E  hoalo  ae  oia  i  ka  hewa,  a  e 
hana  hoi  i  ka  mea  pono  ;  e  imi  i  ke 
kuikahi,  a  malaila  e  hahai  aku  ai. 

12  No  ka  mea,  ke  kau  nei  na  ma- 
ka  o  ke  Akua,  maluna  o  ka  poe  po- 
no,  ake  lohe  nei  kona  pepeiao  i  ka 
lakou  pule ;  aka,  ua  hoomaka-e  ka 
Haku  i  ka  poe  hana  hewa. 

13  Owai  la  hoi  ka  mea  hana  ino 
aku  ia  oukou,  ke  hahai  oukou  ma- 
muli  o  ka  mea  pono  ? 

14  Aka,  iua  eha  oukou  no  ka  po- 

no,  ua  pomaikai  oukou.  Mai  ma- 
kau  oukou  i  ko  lakou  hooweliweli 
ana,  aole  hoi  e  pihoihoi ; 

15  Aka,  e  hoano  i  ka  Haku  i  ke 
Akua,  iloko  o  ko  oukou  naau.  E 
makaukau  mau  oukoii  e  hoomao- 
popo  aku  i  ka  poe  e  ninau  mai  ia 
oukou  i  ke  kumu  o  ka  lana  ana  o 
ko  oukou  manao,  me  ke  akahai,  a 
me  ka  haahaa. 

16  E  ao  hoi,  i  hala  ole  ka  manao ; 
i  hilahila  ka  poe  hakuepa  i  ko  ou- 
kou  noho  pono  ana  iloko  o  Kristo, 
no  ka  lakou  olelo  hewa  ana  ia  ou- 
kou,  me  he  poe  hewa  la. 

17  Ina  manao  mai  ke  Akua  pela, 
e  aho  ko  oukou  eha  ana  no  ka  ha- 
na  maikai  ana,  aole  no  ka  hana  ino 
ana. 

>48  No  ka  mea,  ua  make  no  hoi  o 
Kristo  no  ka  hewa,  o  ka  mea  pono 
no  ka  poe  hewa,  i  alakai  oia  ia  ka- 
kou  i  ke  Akua:  ua  pepehiia  oia 
ma  ke  kino,  ua  hoolaia  hoi  ma  ka 
uhane ; 

19  Pela  ia  i  hele  ai,  a  ao  aku  no 
hoi  i  na  uhane  e  noho  nei  ma  kahi  ^, 
paahao ; 

/  20  I  ka  poe  i  hoomaloka  mamua, 
i  na  la  o  Noa,  i  ka  wa  i  kakali  ai 
ko  ke  Akua  ahonui,  i  ka  hooma- 
kaukau  ana  i  ka  halelana,  malaila 
i  hoolaia'i  kekahi  poe  uuku,  ma  ka 
wai,  ewalu  hoi  lakou. 

21  Ma  ia  mea,  o  ka  bapetizo  ana, 
ka  mea  i  hoailonaia,  oia  ka  mea  e 
hoola  mai  nei  ia  kakou,  (aole  nae  o 
ka  holoi  ana  o  ka  paumaele  o  ke 
kino,  aka,  o  ka  hoomaopopo  ana  i 
ka  manao  maikai  i  ke  Akua,)  ma 
ke  alahouana  o  Iesu  Kristo  : 

22  O  ka  mea  i  hele  aku  i  ka  lani, 
a  oia  hoi  ia  e  noho  la  ma  ka  lima 
akau  o  ke  Akua;  a  ua  hoonohoia 
malalo  iho  ona,  na  anela,  a  me  na 
mea  kiekie  a  me  na  mea  mana. 

MOKUNA  IV. 

He  olelo  hooikaika  i  lana  ai  ka  manao. 

UA  eha  o  Iesu  ma  ke  kino  no 
kakou,  nolaila  e  hoomakau- 
kau  no  oukou  i  manao  like ;  no  ka 
mea,  ina  e  eha  kekahi  ma  ke  kino, 
ua  hookaawaleia  oia  i  ka  hewa  ; 
2  I  ole  oia  e  noho  hou  aku  i  kona 
manawa  e  koe  ma  ke  kino,  mainu- 

li  o  ke  kuko  kanaka,  aka,  mamuli 
o  ko  ke  Akua  makemake. 
3  No  ka  mea,  o  ka  manawa  i  hala 
o  ka  kakou  ola  ana,  ua  nui  ia  e  ha- 
na  aku  ai  i  ka  makemake  o  ko  na 

aina  e,  i  ko  kakou  hahai  ana  i  ka 
makaleho,  a  me  ke  kuko,  a  me  ka 
pakela  inu  waina,  a  me  ka  ahaaina 
hooipoipo,  a  me  ka  aha  inu,  a  me 
ka  malama  kii  e  hoowahawahaia'i. 

4  Ke  kahaha  nei  no  lakou  me  ke 
kuamuamu  mai  i  ko  oukou  holo 
pu  ole  ana  me  lakou  i  ka  hoomau- 
nauna  ino. 

5  E  hoike  auanei  lakou  ia  lakou 
iho,  i  ka  mea  i  makaukau  e  hooko- 
lokolo  mai  i  ka  poe  ola  a  me  ka 
poe  make. 

y  6  Nolaila  hoi  i  haiia'ku  ai  ka  ole- 
lo  maikai  i  kapoe  i  make,  i  hoohe- 
waia  lakou  e  kanaka  ma  ke  kino,  a 
i  hoalaia  hoi  lakou  e  ke  Akua  ma 
ka  Uhane. 

7  Ua  kokoke  mai  no  ka  hopena  o 
na  mea  a  pau ;  nolaila,  e  kuoo  ou- 
kou,  a  e  kiai  ma  ka  pule. 

8  Ēia  ka  mea  oi  mamua  o  na  mea 
a  pau,  o  ka  pumahana  o  ke  aloha 
iwaena  o  oukou  ;  no  ka  mea,  oke 
aloha  ka  mea  e  uhi  ai  i  na  hewa  he 
nuiloa. 

9  E  hookipa  maikai  oukou  i  ke- 
kahi  i  kekahi,  me  ka  ohumu  ole. 

10  E  like  me  ka  haawiua  i  loaa 
mai  i  kekahi  a  me  kekahi,  pela  e 
haawi  aku  ai  kekahi  i  kekahi,  e  li- 
ke  me  na  puuku  pono  o  ko  ke  A- 
kua  lokomaikai  ano  e. 

11  Ina  e  olelo  aku  kekahi,  e  olelo 
ia  e  like  me  ka  olelo  a  ke  Akua ; 
ina  e  lawelawe  kekahi,  e  hana  no 
ia  me  ka  ikaika  a  ke  Akua  i  haawi 
mai  al,  i  hoonaniia  ke  Akua  ma  na 
mea  a  pau,  ma  o  Iesu  Kristo  la ;  ia 
ia  no  ka  hoonaniia,  a  me  ka  maua 
inau  loa,  i  ke  ao  pau  ole.    Amene. 

12  E  na  pokii  e,  o  ka  pilikia  e  hi- 
ki  mai  ana  io  oukou  la,  i  mea  e  ho- 
ao  mai  ai  ia  oukou,  mai  haohao 
oukou  ia  mea,  me  he  mea  hou  la  e 
hiki  mai  ai  ia  oukou : 

13  Aka,  eolioli  oukou,  no  ka  mea, 
he  poe  hoaeha  pu  oukou  me  Kris- 
to;  i  mea  e  hauoli  loa  ai  oukou  i 
ka  wa  e  hoikeia  mai  ai  kona  nani. 

14  Pomaikai  oukou,  ke  hoinoia 

i  lana  ai  ka  manao. 

oukou  no  ka  inoa  o  Kristo ,  no  ka 
mea,  ua  kau  mai  ka  Uhane  nani  o 
ke  Akua  maluna  o  oukou :  ma  o 
lakou  la,  ua  kuamuamuia  oia ;  aka, 
ma  o  oukou  nei,  ua  hoonaniia  oia. 

15  Mai  lilo  kekahi  o  oukou  i  ka 
hoehaia,  me  he  pepehi  kanaka  !a  ; 
a  me  he  aihue  la,  a  ma  ka  hana  he- 
wa,  a  ma  ka  hoohaunaele. 

16  Aka,  ina  i  hoehaia  kekahi  no 
Kristo,  mai  hilahila  oia ;  aka,  e  hoo- 
nani  aku  oia  i  ke  Akua  no  keia  mea. 

17  No  ka  mea,  e  hiki  mai  auanei 
ka  manawa  e  hoomaka  ai  ka  hoo-i^ 
hewaiamakokahaleoke  Akua;  af™ 
ina  ma  o  kakou  nei  ka  mua,  heaha 

la  uanei  ka  hope  o  ka  poe  i  mala- 
ma  ole  i  ka  euanelio  a  ke  Akua? 

18  A  ina  he  mea  aneane  hiki  ole 
ke  ola  ana  o  ka  poe  pono,  mahea 
la  uanei  kahi  e  ikea  ai  ka  poe  aia, 
a  me  ka  hana  hewa? 

19  No  ia  mea  la,  ea,  o  ka  poe  ī 
hoehaia  mai  mamuli  o  ka  manao  o 
ke  Akua,  ma  ka  hana  pono  lakou  e 
kauoha  aku  ai  i  ko  lakou  uhane  ia 
ia,  i  ka  mea  hoopono  nana  i  hana. 


o 


MOKUNA  V. 

He  olelo  hooikaikai  ke  kupaa. 

WAU  o  kekahi  luna  kahiko,  a 
he  mea  hoike  i  ko  Iesu  eha 
aua,  a  he  hoaaloha  pu  no  ka  nani  ^ 
e  hiki  mai  ana,  ke  nonoi  aku  neU   \ 
au  i  na  luna  kahiko  o  oukou. 

2  E  hanai  oukou  i  ka  poe  o  ke 
Akua  iwaena  o  oukou,  e  kiai  ana, 
aole  no  ka  hookoiia  mai,  no  ka 
makemake  no ;  aole  hoi  no  ka  pu- 
ni  waiwai,  aka,  no  ka  manao  po- 
no. 

3  Mai  haua  hoi,  me  he  poe  alii  la 
maluna  o  ka  ekalesia,  aka,  me  he 
poe  kumu  la,  i  hoomahuiia'i  e  ke- 
la  poe. 

4  A  hiki  i  ka  wa  e  hoikeia  mai  ai 
ke  kahuhipa  nui,  alaila  e  loaa  ia 
oukou  ka  lei  nani  loa,  aole  loa  e 
mae. 

5  O  oukou,  e  ka  poe  opiopio,  e 
noho  pono  oukou  malalo  o  na  luna 
kahiko.  O  oukou  hoi  a  pau,  e  no- 
ho  pono  oukou,  kekahi  malalo  iho 
o  kekahi,  a  e  hoouhiia  oukou  i  ka 
manao  hoohaahaa;  no  ka  mea,  ua 
ku  e  ke  Ākua  i  ka  poe  hookiekie, 


He  olelo  paipai 

aka,  ke  lokomaikai  nei  oia  i  ka  poe 
hoohaahaa. 

6  Nolaila,  e  hoohaahaa  oukou  ia 
oukou  iho  malalo  iho  o  ka  lima 
mana  o  ke  Akua,  i  hookiekie  ae 
oia  ia  oukou  i  ka  wa  pono. 

7  E  waiho  aku  i  ko  oukou  kauma- 
ha  a  pau  maluna  ona ;  no  ka  mea, 
ke  manao  nei  oia  ia  oukou. 

8  E  kuoo,  a  e  makaala ;  no  ka 
mea,  e  like  rae  ka  liona  uwo,  pela 
ao  e  holoholo  nei  ko  oukou  euemi, 
o  ka  diabolo,  e  imi  ana  i  kana  mea 
e  ale  ai. 

y  E  pale  aku  oukou  ia  ia,  me  ke 
kupaa  ma  ka  manaoio,  me  ka  ike 
pono  hoi,  ua  hooluhi  pu  ia  ko  ou- 
kou  poe  hoahanau,  e  noho  aua  i  ke 
ao  nei,  ia  luhi  hookahi  no. 

10  Aka,  o  ke  Akua,  nana  mai  ka 
lokomaikai  a  pau,  o  ka  mea  i  hea 
mai  ai  ia  kakou  nei  i  ka  nani  mau 


MOKUNA  I.  ikapono. 

loa,  ma  o  Kristo  Iesu  la,  mahope  o 


ko  oukou  eha  pakole  ana,  nana  no 
e  hoolilo  ia  oukou  i  hemolele  loa, 
a  e  hookumu  hoi,  a  e  hooikaika,  a 
e  hookupaa  ia  oukou. 

11  Ia  ia  no  ka  hoonaniia,  a  rae  ke 
aupuni  mau  loa  i  ke  ao  pau  ole. 
Amene. 

12  Ma  o  Silevano,  he  hoahanau 
pono  o  oukou  i  ko'u  raanao,  ua  pa- 
lapala  pokole  aku  au  ia  oukou,  me 
ka  hooikaika  aku,  a  me  ka  hoike 
aku  i  ka  lokomaikai  oiaio  o  ke  A- 
kua,  kahi  a  oukou  e  ku  nei. 

13  Ke  aloha  aku  nei  ka  poe  i  wae 
pu  ia  me  oukou  ma  Babulona 
nei;  a  o  ka'u  keiki  hoi  o  Mare- 
ko. 

14  E  aloha  oukou  i  kekahi  i  ke- 
kahi,  me  ka  honi  aloha.  E  malu- 
hia  oukou  a  pau  loa,  ka  poe  iloko 
o  Kristo  Iesu.    Amene. 


O    KA   EPISETOLE 
HOOLAHA  ALUA   A 

P  E  T  E  R  0. 


MOKUNA  I. 

He  olelo  hoolalelale  i  ka  pono. 

08IMONA  Petero,  he  kauwa  a 
he  lunaolelo  na  Iesu  Kristo, 
na  ka  poe  i  loaa  pu  ka  manaooiaio 
i  maikai  like,  ma  ka  pono  o  ko  ka- 
kou  Akua,  a  rae  Iesu  Kristo  ko  ka- 
kou  Hoola; 

2  E  nui  ko  oukou  alohaia  mai,  a 
me  ka  maluhia  hoi,  no  ka  ike  pono 
ana  i  ke  Akua,  a  me  Iesu,  ko  ka- 
kou  Haku  ; 

3  E  like  me  ka  haawi  ana  mai  o 
konamaua  Akua  i  nameaapau  no 
kakou,  e  ola'i,  a  e  haipule  ai,  ma 
ka  ike  ana  aku  i  ka  mea  nana  ka- 
kou  i  wae  mai  ma  ka  nani  a  me  ka 
pono. 

4  Malaila  no  ua  haiia  mai  na  mea 
nui  loa,  e  pomaikai  nui  ai ;  i  mea 
e  loaa  ai  ia  oukou  kekahi  ano  e  li- 
ke  me  ko  ke  Akua,  no  ka  mea,  ua 
haaleleoukou  i  ka  hewa  iloko  o  ke 
ao  nei,  ma  ke  kuko. 


5  Eia  hoi  kekahi,  e  hooikaika  loa 
oukou,  rae  ko  oukou  manaoio  e 
kui  aku  ai  i  ka  hana  pono ;  a  me 
ka  hana  pono,  i  ka  naauao  ; 

6  A  rae  ka  naauao,  i  ka  pakiko ; 
a  me  ka  pakiko,  i  ke  ahonui ;  a  me 
ke  ahonui,  i  ka  haipule  ; 

7  A  me  ka  haipule,  i  ka  launa  hoa- 
hanau  ;  a  me  ka  launa  hoahanau,  i 
ke  aloha. 

8  Iua  iloko  o  oukou  keia  mau  mea, 
a  i  mahuahua  hoi,  aole  oukou  e  li- 
lo  i  poe  hoopalaleha,  a  i  poe  hua 
ole,  ma  ka  ike  aku  i  ko  kakou  Ha- 
ko  ia  Iesu  Kristo. 

9  Aka,  o  ka  mea  i  ne^e  i  keia  mau 
mea,  ua  makapo  ia,  ua  powehiwe- 
hi  ka  ike  ana,  a  ua  poina  ia  ia  kona 
huikalaia  ana  i  na  hewa  kahiko. 

10  Nolaila,  ea,  e  na  hoahauau,  e 
hooikaika  loa  oukou,  i  hooiaioia 
ko  oukou  heaia  mai,  a  me  ko  ou- 
kou  kohoia  ana;  no  ka  mea,  ina  e 
haua  oukou  i  keia  mau  mea,  aole 
loa  oukou  e  haule. 

Oiaio  ka  na  kaula. 


II.  PETERO. 


Na  kumu  wahahee. 


11  Pela  e  hookomo  lokomaikai 
ia'ku  ai  oukou  iloko  o  ke  aupuui 
mau  loa  o  ko  kakou  Haku  a  Hoola 
hoi  o  Iesu  Kristo. 

12  Nolaila,  aole  loa  au  hoomolo- 
wa  i  ka  hoeueu  i  ko  oukou  manao 
i  keia  mau  mea,  ua  ike  no  nae  ou- 
kou,  auaku  paa  ma  keia  mea  oia- 
io. 

13  Ke  manao  nei  au,  he  mea  pono 
i  ko'u  noho  ana  i  keia  halelewa,  e 
hoala  ia  oukou  me  ka  hoeueu  aku 
i  ka  manao. 

14  No  ka  mea,  ua  ike  au,  ua  ko- 
koke  no  e  hemo  ia'u  keia  halelewa 
o'u,  e  like  me  ka  ko  kakou  Haku 
o  Iesu  Kristo  i  hoike  mai  ai  ia'u. 

15  Aka  hoi,  e  hooikaika  mau  wau, 
i  hiki  ia  oukou,  ke  manao  mau  i 
keia  mau  mea  mahope  o  kuu  make 
ana. 

16  No  ka  mea,  aole  makou  i  hahai 
mamuli  o  na  olelo  wahahee  i  imi 
akamai  ia,  i  ko  makou  hoike  ana 
aku  ia  oukou  i  ka  maua,  a  me  ka 
hiki  ana  mai  o  ko  kakou  Haku  o 
Iesu  Kristo,  aka,  he  poe  ike  maka 
makou  i  kona  nani. 

17  No  ka  mea,  mai  ke  Akua  ka 
Makua  mai,  i  loaa  mai  ai  ia  ia  ka 
hoomaikai,  a  me  ka  hoonani,  i  ka 
wa  i  hiki  mai  ai  ka  leo  io  na  la,  mai 
ka  nani  kupanaha  loa  mai ;  Eia  kuu 
keiki  hiwahiwa,  ua  olioli  loa  au  ia 
ia. 

18  O  keia  leo,  mai  ka  lani  mai,  oia 
ka  makou  i  lohe  ai,  i  ka  wa  a  ma- 
kou  i  noho  pu  ai  me  ia,  ma  ka  ma- 
una  hoano. 

19  Eia  hoi  ia  kakou  ka  na  kaula 
olelo,  i  hooiaio  loa  ia ;  ua  hana  po- 
no  no  hoi  oukou  i  ko  oukou  mala- 
ma  ana  ia  mea,  me  he  kukui  la,  e 
hoomalamalama  ana  i  kahi  pouli, 
a  wehe  mai  ke  alaula,  a  puka  mai 
ka  hokuao  iloko  o  ko  oukou  mau 
naau ; 

20  Me  ka  ike  mua  i  keia,  o  kela 
wanana  keia  wanana  o  ka  palapala 
hemolele,  aole  na  na  kaula  po- 
noi  iho  ka  hoike  ana. 

21  No  ka  mea,  i  ka  wa  kahiko, 
aole  no  ka  manao  o  kanaka,  ka  na 
kaula;  aka,  ua  olelo  mai  na  kana- 
ka  hemolele  o  ke  Akua  i  ka  uluhia 
mai  e  ka  Uhane  Hemolele. 

MOKUNA  II. 

Kahiki  ana  mai  o  na  kumu  wahahee. 

HE  poe  kaula  wahahee  kekahi 
mamua  iwaena  o  na  kanaka, 
pela  no  e  hiki  mai  auanei  kekahi 
poe  kumu  wahahee  iwaena  o  ou- 
kou,  na  lakou  no  e  hoike  malu  mai 
i  na  manao  ku  e,  e  make  ai,  e  hoo- 
le  ana  i  ka  Haku  nana  lakou  i  kuai 
mai,  a  e  hooili  ana  i  ka  make  koke 
maluna  o  lakou  iho. 

2  E  nui  loa  no  hoi  ka  poe  hahai 
mamuli  o  ko  lakou  aoao  hewa ;  a 
no  lakou  e  olelo  hoinoia'i  ka  aoao 
oiaio. 

3  A  no  ka  puniwaiwai,  e  kuai  no 
lakou  ia  oukou,  me  ka  olelo  waha- 
hee ;  aole  hoi  e  hookaulua  loa  ko 
lakou  hoohewaia,  aole  e  hiamoe  ko 
lakou  make. 

4  No  ka  mea,  ina  aole  i  aloha  mai 
ke  Akua  i  na  anela  i  hewa,  aka, 
kiola  no  ia  lakou  ilalo  i  ka  po,  me 
ka  paa  i  na  kaula  o  ka  pouli,  i  ma- 
lamaia'i  no  ka  hoahewaia; 

5  Aole  hoi  i  aloha  mai  i  kela  ao 
kahiko,  o  Noa  wale  no  kana  i  hoo- 
la  ae,  o  ka  walu  no  ia,  he  mea  ho- 
ike  ma  ka  pono,  a  hoouhi  mai  i  ke 
kaiakahinalii  maluna  o  kela  ao  o 
ka  poe  aia ; 

6  A  puhi  aku  no  hoi  i  na  kulana- 
kauhale  o  Sodoma  a  me  Gomora  a 
lehu,  me  ka  hoohewa  e  make  mai- 
noino,  e  hoolilo  ana  ia  lakou  i  ho- 
ailona  e  ao  ai  i  ka  poe  aia  ma  ia 
hope ; 

7  Ua  hoopakele  no  hoi  ia  Lota  i 
ke  kanaka  pono,  i  uluhua  i  ka  poe  * 
aia  e  noho  makaleho  ana ; 

8  (No  ka  mea,  o  ua  kanaka  pono  la, 
i  kona  noho  pu  ana  me  lakou,  hoe- 
haeha  oia  i  kona  naau  pono  i  kela 
la  i  keia  la,  i  ka  ike  ana,  a  i  ka  lohe 
ana  i  ka  lakou  hana  hewa  ana ;) 

9  Ua  ike  no  ka  Haku  e  hoopakele 
ae  i  ka  poe  haipule  mai  ka  hoowa- 
lewaleia  ae,  a  e  hoana  e  boi  i  ka  poe 
hewa,  no  ka  la  hookolokolo  i  hoo- 
paiia  mai  lakou. 

10  O  lakou  mua,  o  ka  pōe  hahai 
mamuli  o  ke  kino,  ma  ke  kuko  i 
na  mea  hauniia,  me  ka  hoowaha- 
waha  i  na'lii.  He  poe  haanou  wa- 
le  lakou,  a  hoopaa,  aole  makau  i 
ka  olelo  ino  i  na'lii. 


MOKUNA  III. 


O  ka  poe  ano  ino. 

11  Aka,  o  na  anela,  o  ka  poe  oi 
aku  ka  ikaika,  a  me  ka  mana,  aole 
lakou  i  hoike  ae  imua  o  ka  Haku  i 
ka  manao  hoohewa  ia  lakou. 

12  Aka,  o  keia  poe,  e  like  me  na 
holoholona  maoli,  i  hanaia  i  mea  e 
hopuia'i  e  pepehiia,  pela  lakou  e  ole- 
lo  iho  nei  i  na  mea  a  lakou  i  hoo- 
maopopo  ole  ai ;  a  e  make  hoi  la- 
kou  iloko  o  ko  lakou  hewa  iho  : 

13  E  ukuia  hoi  lakou  i  ka  uku  o 
ka  hewa ;  no  ka  mea,  ua  manao  la- 
kou  he  mea  lealea  ke  hoohaunaele 
i  ke  ao ;  he  palahea  lakou,  a  he  ki- 
kohukohu,  ua  olioli  lakou  i  ko  la- 
kou  wahahee  ana,  i  ka  lakou  ahaa- 
ina  pu  ana  me  oukou. 

14  Ua  niua  na  maka  i  na  wahine 
moe  kolohe,  aole  hiki  ke  hooki  i 
ka  hewa,  e  kumakaia  ana  i  na  uha- 
ne  ku  kapekepeke ;  ua  maa  loa  ko 
lakou  naau  i  ka  puni  waiwai ;  he 
poe  keiki  i  ahewaia. 

15  Ua  haalele  lakou  i  ke  ala  o  ka 
pono,  ua  hele  hewa  me  ka  hahai 
aku  ma  ka  aoao  o  Balaama  a  Bo- 
sora,  ka  mea  i  makemake  i  ka  uku 
o  ka  hewa ; 

16  Aka,  ua  aoia  mai  oia  no  kona 
hewa;  na  ka  hoki  leo  ole  i  olelo 
mai  ma  ka  leo  kanaka,  a  papa  mai 
la  i  ka  pupule  o  ua  kaula  la. 

17  He  poe  punawai  wai  ole  lakou, 
he  poe  ao  lakou  i  lele  ino  i  ka  ma- 
kani;  no  lakou  i  malamaia'i  ka 
poeleele  o  ka  pouli  mau  loa. 

18  No  ka  mea,  i  ko  lakou  haanui 
ana  ma  ka  mea  lapuwale,  ke  hoo- 
walewale  nei  lakou  iloko  o  ke 
kuko  o  ke  kino  a  me  ka  makaleho 
wale,  i  na  mea  i  haalele  aku  i  ka 
poe  e  noho  ana  ma  ka  hewa. 

19  Hai  mai  la  lakou,  he  luhi  ole 
ia  no  lakou  la,  aka,  e  luhi  ana  la- 
kou  iho  malalo  o  ka  hewa ;  no  ka 
mea,  ma  ka  mea  i  pio  ai  kekahi, 
ua  hooluhiia  oia  malaila. 

20  No  ka  mea,  ina  lakou  i  haale- 
le  i  ka  paumaele  o  ke  ao  nei,  no 
ka  ike  ana  i  ka  Haku  a  me  ka  Hoo- 
la,  o  Iesu  Kristo,  a  mahope  iho,  hi- 
hia  hou,  a  lilo  ilaila,  ua  oi  aku  ka 
ino  o  ko  lakou  hope,  i  ko  ka  mua. 

21  Ina  ua  ike  ole  lakou  i  ka  aoao 
ka  pouo,  e  aho  no  ia,  mamua  o 

ko  lakou  ike  ana,  a  mahope  iho 


Hiki  hou  mai  Iesu. 


haalele  i  ka  olelo  hemolele  i  haa- 
wiia  mai  na  lakou. 
22  Aka,  ua  hookoia  ia  lakou  ka 
olelo  oiaio,  Ua  hoi  hou  ka  ilio  i 
kona  luai  iho,  a  me  ka  puaa  hoi  i 
holoiia,  i  kona  haluku  ana  iloko  o 
ke  kiolepo. 

MOKUNA  III. 

Ka  hiki  hou  ana  mai  o  Iesu  Kristo. 

NA  mea  aloha,  ke  palapala 


E 


aku  nei  au  i  keia  palapala  īua ; 
ma  keia  mau  mea  a'u  e  hoala  nei  i 
ko  oukou  naau  huali  ma  ka  hoo- 
manao  ana : 

2  I  hoomanao  oukou  i  na  olelo  i 
oleloia'i  mamua,  e  ka  poe  kaula 
hemolele,  a  me  ke  kauoha  a  ma- 
kou,  a  na  lunaolelo  a  ka  Haku,  ka 
Hoola. 

3  E  ike  mua  oukou  i  keia ;  i  na 
la  mahope,  e  hiki  mai  ana  no  ka 
poe  hoowahawaha,  hilahila  ole,  a  e 
hele  ana  no  hoi  lakou  mamuli  o 
ko  lakou  kuko  iho, 

4  Me  ka  olelo  mai,  Auhea  ka  ole- 
lo  oiaio  no  kona  hiki  ana  mai  ?  No 
ka  mea,  mai  ka  wa  mai  o  ka  hia- 
moe  ana  o  na  kupuna,  ua  waiho 
wale  ia  no  na  mea  a  pau,  e  like  me 
ka  wa  i  kinohi  o  ka  honua  nei. 

5  No  ka  mea,  ua  hoonaaupo  la- 
kou  i  keia,  no  ko  lakou  makemake 
iho ;  eia,  no  ka  olelo  ana  mai  o  ke 
Akua,  mai  ka  wa  kahiko  loa  mai 
na  lani,  a  me  ka  honua  e  ku  mai 
ana,  mai  ka  wai  mai,  a  ma  ka  wai 
hoi: 

6  Ma  ia  mea  no  i  make  ai  kela  ao 
mamua,  ma  ka  poipu  ana  o  ka  wai. 

7  Aka,  o  ka  lani,  a  me  ka  honua 
o  keia  manawa,  ma  ia  olelo  hooka- 
hi  no,  ua  hoana  e  ia  no  ke  ahi,  ua 
malamaia  hoi,  no  ka  la  hookolo- 
kolo  a  me  ka  make  o  na  kanaka 
aia. 

8  E  na  pokii,  mai  hoonaaupo 
oukou  i  keia  mea  hookahi ;  a,  i  ka 
Haku,  ua  like  ka  la  hookahi,  me 
na  makahiki  hookahi  tausaui,  a  o 
ke  tausaui  makahiki  hoi,  me  ka  la 
hookahi. 

9  Aole  e  hookaulua  ka  Haku  ma 
ka  mea  ana  i  olelo  mai  ai,  e  like 
me  ka  kekahi  poe  i  manao  mai  ai 
i  ka  lohi ;  aka,  ua  ahonui  mai  oia 

Ka  pau  ana  o  I.  IOANE. 

ia  kakou ;  aole  makemake  oia  e 
■  make  kekahi,  aka,  e  hoi  mai  na 
kanaka  a  pau  i  ka  mihi. 


ke  ao  nei  i  ke  ahi. 


10  Aka,  e  hiki  mai  auanei  ka  la 
o  ka  Haku,  me  he  aihue  la  ika  po  ; 
alaila  e  lilo  no  ka  lani  me  ka  ha- 
lulu  nui,  a  e  wela  hoi  na  kumu 
mua,  a  hehee  wale,  a  e  pau  no  ka 
honua  nei  i  ke  ahi,  a  me  na  mea  a 
pau  i  hauaia  maluna  iho. 

11  A  no  ka  lilo  ana  o  keia  mau 
mea  a  pau,  heaha  ke  ano  pono  no 
oukou  e  noho  hemolele  ana,  a  me 
ka  haipule, 

12  Me  ka  manao  aku,  a  me  ka 
makemake  loa  i  ka  hiki  ana  mai  o 
ka  la  o  ke  Akua,  ka  manawa  e 
wela'i  na  lani  i  ke  ahi,  a  hehee 
wale,  a  e  kakahe  mai  no  hoi  na 
kumu  mua  i  ka  wela  loa  o  ke  ahi? 

13  Aka,  e  like  me  ka  olelo  mua 
ana  mai,  ke  kakali  aku  nei  kakou 
i  ka  lani  hou,  a  me  ka  honua  hou, 
i  kahi  e  noho  ai  o  ka  maikai. 

14  Nolaila,  e  na  pokii  e,  no  ko 
oukou  manao  ana  i  keia  mau  mea, 
e  hooikaika  oukou,  i  loaa  oukou 


ia  ia  me  ka  maluhia,  a  me  ke  kina 
ole,  a  me  ka  hala  ole. 

15  E  hoomaopopo  hoi,  o  ke  aho- 
nui  o  ko  kakou  Haku,  o  ke  ola  ia; 
e  like  me  ka  Paulo,  ko  kakou  hoa- 
hanau  aloha,  i  palapala  mai  ai  ia 
oukou,  ma  ka  naauao  i  haawiia 
mai  nona. 

16  No  ka  mea,  ma  ia  mau  palapa- 
la  a  pau,  ua  olelo  no  ia  i  keia  mau 
mea;  he  pohihihi  no  hoi  kekahi 
mau  mea  ma  ia  palapala,  ua  kapae 
hoi  ka  poe  hoonaaupo  a  me  ka  poe 
ku  kapekepeke,  ia  olelo  e  like  me 
ka  lakou  hana  ana  i  ka  olelo  hemo- 
lele  a  pau,  i  mea  e  make  ai  lakou. 

17  No  ia  mea  la,  ea,  e  na  pokii, 
no  ko  oukou  ao  mua  ia'ku,  e  ao 
oukou,  o  alakai  hewa  ia'ku  oukou, 
e  ka  wahahee  o  ka  poe  aia,  a  haule 
mai  ko  oukou  ku  paa  ana. 

18  E  hooikaika  oukou,  i  mahua- 
hua  ke  alohaia  mai,  a  me  ko  ou- 
kou  ike  ana  aku  i  ko  kakou  Haku 
a  Hoola  hoi  ia  Iesu  Kristo.  Ia  ia 
no  ka  hoonauiia'ku,  ano  no,  a  mau 
loa  aku.    Amene. 


O    KA   EPISETOLE 
HOOLAHA    MUA   A 

IOANE. 


MOKUNA  I. 

No  ke  ano  o  Iesu. 

Oka  mea  mai  kinohi  mai,  ka 
mea  a  makou  i  lohe  ai,  ka 
mea  a  ko  makou  mau  maka  i  ike 
ai,  ka  mea  a  makou  i  manao  ai,  a 
i  lawelawe  ai  no  hoi  me  ko  makou 
mau  lima,  no  ka  Logou  o  ke 
ola: 

2  Ua  hoikeia  mai  ke  ola,  a  ua  ike 
makou,  a  ke  hoike  aku  nei  no  hoi 
makou,  me  ka  hoakaka  aku  ia  ou- 
kou  ia  ola  mau  loa  ;  aia  no  ia  me 
ka  Makua,  a  ua  hoikeia  mai  no  ia 
makou ; 

8  O  ua  mea  la  a  makou  i  ike  io 

ai  a  i  lohe  io  ai  no  hoi,  oia  ka  ma- 

kou  e  hai  aku  nei  ia  oukou,  i  lilo 

oukou  i  poe  hoaaloha  mc  makou  ; 

a  o  ko  makou  aloha  pu  ana,  aia  no 
ia  me  ka  Makua,  a  me  kana  Keiki 
o  Iesu  Kristo. 

4  Ke  palapala  aku  nei  makou  i 
keia  mau  mea  ia  oukou,  i  mahua- 
hua  ai  ko  oukou  olioli. 

5  Eia  mai  no  ka  olelo  a  makou  i 
lohe  ai  ia  ia,  a  ke  hai  aku  nei  no 
hoi  makou  ia  oukou;  he  malama- 
lama  ke  Akua,  aohe  pouli  iki  iloko 
ona. 

6  Ina  e  olelo  kakou,  ua  aloha  pu 
kakou  me  ia,  a  hele  hoi  ma  ka 
pouli,  ua  wahahee  kakou,  aole  ka- 
kou  i  hana  ma  ka  oiaio. 

7  Aka,  ina  i  hele  kakou  ma  ka 
malamalama  e  like  me  ia  e  noho  la 
ma  ka  malamalama,  alaila,  ua  alo- 
ha  pu  kakou  i  kekahi  i  kekahi ;  a 
na  ke  koko  o  Iesu  Kristo  o  kaua 


O  ka  paipai  aku  MOKUNA  II 

Keiki,  e  huikala  mai  ia  kakou  i  ko 
kakou  hewa  a  pau. 
8  Ina  e  oielo  kakou,  aole  o  ka- 


kou   hewa,    ua   kuhihewa    kakou, 


aole  he  oiaio  iloko  o  kakou. 


9  Iua  e  hai  aku  kakou  i  Ko  kakou. 
hewa,  he  oiaio  mai  uo  ke  Akuaa. 
he  iokomaikai  i  ke  kala  mai  i  ko 
kakou  hewa,  a  i  ka  hoomaemae 
mai  ia  kakou  mai  na  mea  pono  ole 


apau. - 

10  Ina  e  olelo  kakou,  aole  kakou 
i  haua  hewa,  ua  hoolilo  kakou  ia 
ia  i  mea  wahahee,  aole  hoi  kana 
olelo  iloko  o  kakou. 

MOKUNA  II. 

No  ke  aloha  i  kekahi  i  kekahi. 

EA'U  poe  keiki  aloha,  ke  pala- 
pala  aku  nei  au  i  keia  mau 
mea  ia  oukou,  i  ole  ai  oukou  e  ha- 
na  hewa:  aka,  ina  e  lawehala  ke- 
kahi,  aia  no  ko  kakou  mea  nana  e 
uwao  me  ka  Makua,  o  Iesu  Kristo 
ka  mea  pono. 

2  Oia  no  ke  kalahala  no  ko  ka- 
kou  hewa;  aole  nae  no  ko  kakou 
wale  no,  aka,  no  ko  ke  ao  nei  a 
pau. 

3  Eia  ka  mea  e  maopopo  ai  ia  ka- 
kou  ko  kakou  ike  ana  ia  ia,  ina  e 
malama  aku  ana  kakou  i  kana  mau 
kauoha. 

4  O  ka  mea  e  olelo  ana,  ua  ike  no 
au  ia  ia,  a  malama  ole  oia  i  kana 
mau  kauoha,  he  mea  wahahee  ia, 
aole  he  oiaio  iloko  ona. 

5  Aka,  o  ka  mea  e  malama  ana  i 
kana  olelo,  ua  hemolele  ke  aloha  o 
ke  Akua  iloko  ona.  Ma  ia  mea  e 
ike  ai  kakou,  eia  no  kakou  iloko 
ona. 

6  0  ka  mea  e  olelo  ana,  ke  noho 
uei  oia  iloko  ona,  he  mea  pono  no- 
na  ke  hele  e  like  me  ko  ia  la  hele 
ana. 

7  E  ua  hoahanau,  aole  he  kanawai 
hou  ka'u  e  palapala  aku  nei  ia  ou- 
kou,  aka,  o  ke  kanawai  kahiko  ka 
mea  i  loaa  ia  oukou  mai  kiuohi  mai . 
o  ke  kanawai  kahiko,  oia  ka  olelo 
a  oukou  i  lohe  ai  mai  kinohi  mai. 

8  He  kanawai  hou  kekahi  a'u  e 
palapala  aku  nei  ia  oukou,  he  oiaio 
n o  ia  iloko  ona,  a  iloko  o  oukou  no 
hoi ;  no  ka  mea,  ua  hala  aku  la  ka 


i  kela  poe  i  keia  poe. 

pouli,  ano  la  ua  hiki  mai  nei  ka 
malamalama  oiaio. 

9  O  ka  mea  e  olelo  ana,  ma  ka 
malamalama  ia,  a  ua  inaina  aku  ia 
i  kona  hoahanau,  aia  no  ia  iloko  o 
ka  pouli  a  hiki  i  keia  manawa. 

10  O  ka  mea  e  aloha  aku  ana  i  ko- 
na  hoahanau,  ke  noho  io  nei  no  ia 
i  ka  malamalama,  aohe  mea  hoohi- 
hia  iloko  ona: 

11  Aka,  o  ka  mea  e  inaina  aku  ana 
i  kona  hoahanau,  aia  no  ia  maloko 
o  ka  pouli,  a  ke  hele  nei  no  ia  ma 
ka  pouli,  aole  ia  i  ike  i  kona  wahi 
e  hele  ai,  no  ka  mea,  ua  paa  kona 
mau  maka  i  ka  pouli. 

12  E  na  pokii,  ke  palapala  aku  nei. 
au  ia  oukou,  no  ka  mea,  ua  pau  ko 
oukou  hewa  i  ke  kalaia  no  kona 
inoa. 

13  E  na  makuakane,  ke  palapala 
aku  nei  au  iaoukou,  no  ka  mea,  ua 
ike  aku  oukou  ia  ia  mai  kinohi  mai. 
Ke  palapalaaku  nei  au  iaoukou,  e 
na  kanaka  ui,  no  ka  mea,  ualanaki- 
la  oukou  maluna  o  ka  hewa.  E  na 
keiki,  ke  palapala  aku  nei  au  ia  ou- 
kou,  no  ka  mea,  ua  ike  oukou  i  ka 
Makua. 

14  Ua  palapala  aku  au  ia  oukou, 
e  na  makuakane,  no  ka  mea,  ua  ike 
oukou  ia  ia  mai  kinohi  mai.  E  na 
kanaka  ui,  ua  palapala  aku  au  ia  ou- 
kou,  no  ka  mea,  ua  ikaika  no  ou- 
kou,  ke  noho  la  no  ka  olelo  a  ke 
Akua  iloko  o  oukou,  a  ua  lanakila 
no  hoi  oukou  maluna  o  ka  hewa. 

15  Mai  makemake  aku  i  ko  ke  ao 
nei,  aole  hoi  i  na  mea  o  keia  ao. 
Ina  e  makemake  aku  aua  kekahi  i 
ko  ke  ao  nei,  aole  iloko  ona  ka  ma- 
kemake  i  ka  Makua; 

16  No  ka  mea,  o  na  mea  a  pau  ma 
ko  keia  ao,  o  ke  kuko  o  ke  kino,  a 
me  ke  kuko  o  ka  maka,  a  me  ka 
hoohanohano  o  keia  ola  ana,  aole 
ia  no  ka  Makua  mai,  aka,  no  ke  ao 
nei  no  ia. 

17  A  o  ke  ao  nei,  ke  panee  aku 
nei  a  me  ua  kuko  ona:  aka,  o  ka 
mea  e  hana  ana  i  ko  ke  Akua  ma- 
kemake,  e  mau  loa  ana  no  ia. 

18  E  na  kamalii  uuku,  eia  ka  ho- 
pe  o  ka  manawa.  Me  ko  oukou 
lohe  ana  i  ka  hiki  ana  inai  o  Ani- 
kristo,  pela  no  e  noho  uei  na  Ani- 

Ka  mea  iloko  o  Iesu 


I.  IOANE. 


aole  ia  e  hana  hewa. 


kristo  he  nui ;  no  ia  mea,  ua  ike  no 
kakou  o  ka  hope  keia  o  ka  mana- 
wa. 

19  Hele  aku  lakou  mai  o  kakou 
aku,  aka,  aole  loa  lakou  no  kakou ; 
no  ka  mea,  iua  lakou  no  kakou, 
ina  ua  noho  lakou  me  kakou ;  aka, 
hele  lakou  i  maopopo  ai,  aole  la- 
kou  a  pau  no  kakou. 

20  Ua  poniia  oukou  e  ka  Mea  He- 
molele,  a  ua  ike  oukou  i  na  mea  a 
pau. 

21  Aole  au  i  palapala  aku  ia  ou- 
kou  no  ko  oukou  ike  ole  ana  i  ka 
oiaio,  aka,  no  ko  oukou  ike  ana,  a 
no  ia  hoi,  aohe  mea  wahahee  no 
ka  oiaio  mai. 

22  Owai  la  ka  mea  wahahee  ke 
ole  ka  mea  e  hoole  ana,  aole  o  Iesu 
ka  Mesia?  O  ka  mea  e  hoole  ana 
i  ka  Makua  a  me  ke  Keiki,  oia  no 
ke  Anikristo. 

23  O  na  mea  a  pau  e  hoole  aku 
ana  i  ke  Keiki,  aole  no  lakou  ka 
Makua;  aka,  o  ka  mea  e  hooiaio 
ana  i  ke  Keiki,  nona  no  ka  Makua. 

24  Ka  mea  a  oukou  i  lohe  ai  mai 
kinohi  mai,  e  hoomau  ia  mea  iloko 
o  oukou :  ina  e  noho  mau  iloko  o 
oukou  ka  mea  a  oukou  i  lohe  ai, 
mai  kinohi  mai,  alaila  e  noho  ou- 
kou  iloko  o  ke  Keiki  a  iloko  o  ka 
Makua. 

25  Eia  ka  olelo  ana  i  olelo  mua 
mai  ai  ia  kakou,  o  ke  ola  mau  loa. 

26  Ua  palapala  aku  au  ia  oukou  i 
keia  mau  mea  no  ka  poe  e  hoowa- 
lewale  ana  ia  oukou. 

27  Ke  noho  nei  no  iloko  o  oukou 
ka  poniia  mai  o  oukou  e  ia,  aole 
hoi  a  oukou  mea  hemahema  e  ao 
aku  ai  kekahi  ia  oukou :  aka,  me  ia 
poni  ana  i  ao  mai  ai  ia  oukou  i  na 
mea  a  pau,  a  oia  ka  mea  oiaio,  aole 
wahahee  ia ;  e  like  me  kana  ao  ana 
mai  ia  oukou,  pela  e  noho  aku  ai 
oukou  iloko  ona. 

28  Ano  la,  e  na  keiki  aloha,  e  no- 
ho  oukou  iloko  ona ;  i  wiwo  ole  ai 
kakou  i  kona  wa  e  ikea  mai  ai,  i 
ole  ai  kakou  e  hilahila  imua  ona,  i 
kona  hele  ana  mai. 

29  Ina  i  ike  oukou,  he  pono  oia, 
ke  ike  nei  no  hoi  oukou,  ua  hooha- 
nauia  mai  e  ia  na  mea  a  pau  e  ha- 
na  ana  i  ka  pono. 

312 


MOKUNA  III. 

No  ke  aloha  nui  o  Iesu. 

EIA  hoi,  manomano  ke  aloha  a 
ka  Makua  i  haawi  mai  ai  ia  ka- 
kou,  i  kapaia  mai  ai  kakou  he  poe 
keiki  na  ke  Akua;  no  ia  mea,  aoie 
i  ike  mai  ko  ke  ao  nei  ia  kakou,  no 
ka  mea,  aole  lakou  i  ike  ia  ia. 

2  E  na  punahele,  ano  la,  he  poe 
keiki  kakou  na  ke  Akua,  aka,  o  ko 
kakou  ano  mahope  aku,  aole  ikea 
ia ;  aka,  ke  ike  nei  kakou,  a  i  kona 
wa  e  ikea  mai  ai,  e  like  auanei  ka- 
kou  me  ia:  no  ka  mea,  e  ike  ka- 
kou  ia  ia  ma  kona  ano  maoli. 

3  O  ka  mea  i  loaa  ia  ia  keia  mana- 
olana  ma  ona  la,  oia  ke  hoomae- 
mae  ia  ia  iho  e  like  me  ko  ia  la 
maemae  ana. 

4  O  ka  mea  e  hana  aku  ana  i  ka 
hewa,  oia  ka  mea  e  haihai  ana  i  ke 
kanawai ;  a  o  ka  hewa,  oia  no  ke 
ku  e  ana  i  ke  kanawai. 

5  Ua  ike  no  oukou,  ua  hoikea 
mai  oia,  i  lawe  ae  ia  i  ko  kakou  he- 
wa :  aole  hewa  iloko  ona. 

6  O  ka  mea  e  noho  ana  iloko  ona, 
aole  ia  e  hana  hewa.  O  ka  mea  e 
hana  i  ka  hewa,  aole  ia  i  nana  ae  ia 
ia,  aole  no  hoi  i  ike  ia  ia. 

7  E  na  pokii,  e  malama  i  hoopu- 
nipuni  ole  kekahi  ia  oukou  :  o  ka 
mea  i  hana  i  ka  pono,  oia  ka  i  po- 
no,  e  like  me  ko  ia  la  pono  ana. 

8  O  ka  mea  e  hana  ana  i  ka  hewa, 
no  ka  diabolo  no  ia ;  no  ka  mea,  ua 
hana  hewa  mau  ka  diabolo,  mai  ki- 
nohi  mai.  No  ia  mea,  ua  hoikea 
mai  ke  Keiki  a  ke  Akua,  i  hokae 
aku  ai  oia  i  ka  ka  diabolo  hana  ana. 

9  O  ka  mea  i  hoohanauia  mai  e 
ke  Akua,  aole  ia  e  hana  hewa;  no 
ka  mea,  ke  noho  mau  nei  kona 
hua  iloko  ona :  aole  e  hiki  ia  ia  ke 
hana  hewa  aku,  no  ka  mea,  ua  hoo- 
hanauia  mai  no  ia  e  ke  Akua. 

10  Malailanoimaopopoainakei- 
ki  a  ke  Akua,  a  me  ka  poe  keiki  na 
ka  diabolo.  O  ka  mea  haua  ole 
ma  ka  pono,  aole  ia  na  ke  Akua, 
aole  hoi  ka  mea  aloha  ole  i  koua 
hoahanau. 

11  No  ka  mea,  eia  no  ka  olelo  a 
oukou  i  lohe  ai  mai  kinohi  mai,  e 
aloha  aku  kakou  i  kekahi  i  kekahi. 

12  Aole  like  me  Kaina,  na  ka  mea 


O  ke  aloha  aku. 


MOKUNA  IV. 


Na  kuum  wahahee. 


ino  no  oia,  apepehi  iho  la  ia  i  kona 
kaikama  a  inake.  No  ke  aha  la  ke- 
la  i  pepehi  ai  ia  ia?  no  ka  mea,  ua 
hewa  kaua  hana  iho,  a  ua  pono  hoi 
ka  kona  kaikaiua. 

13  Mai  kahaha  oukou,  e  na  hoa- 
hanau  o'u,  ke  hoomaau  mai  ko  ke 
ao  nei  ia  oukou. 

14  Ke  ike  nei  kakou,  ua  lilo  ae 
kakoa  mai  ka  make  ae  i  ke  ola,  no 
ka  mea,  ke  aloha  aku  nei  kakou  i 
ua  hoahanau.  O  ka  mea  e  aloha 
ole  ana  i  kona  hoahanau,  ke  noho 
nei  oia  ma  ka  make. 

15  O  ka  mea  e  hoomaau  ana  i  ko- 
na  hoahanau,  he  mea  pepehi  kana- 
ka  ia :  ua  ike  no  oukou,  o  ka  mea 
pepehi  kanaka,  aole  ke  ola  mau  loa 
e  noho  ana  iloko  ona. 

16  No  ia  mea,  ua  ike  kakou  i  ke 
aloha,  no  ka  mea,  ua  waiho  iho  la 
oia  i  koua  ola  no  kakou ;  ahe  mea 
pono  no  hoi  iakakou,  ke  waiho  ae 
i  ko  kakou  ola  no  ka  poe  hoahanau. 

17  O  ka  mea  i  loaa  ia  ia  ka  waiwai 
o  keia  ao,  a  ike  ae  la  i  ka  nele  o 
kona  hoahanau,  a  papani  ae  i  koua 
naau  ia  ia,  peliea  la  ke  aloha  o  ke 
Akua  e  noho  ai  iloko  ona? 

18  E  na  pokii  o'u,  mai  aloha  ka- 
kou  ma  ka  waha,  aole  hoi  ma  ke 
alelo  wale  no ;  aka,  ma  ka  hana  ana 
a  me  ka  oiaio. 

19  Ma  keia  mea  e  ike  ai  kakou,  no 
ka  oiaio  kakou,  a  e  hooiaio  aku  ka- 
kou  i  ko  kakou  mau  naau  imua  ona. 

20  No  ka  mea,  ina  e  hoohewa  mai 
ko  kakou  naau  ia  kakou  iho,  ua  oi 
aku  ke  Akua  i  ko  kakou  naau,  a  ua 
ike  oia  i  na  mea  a  pau. 

21  E  na  punahele,  ina  e  hoohewa 
ole  mai  ko  kakou  naau  ia  kakou 
iho,  alaila  ua  loaa  ia  kakou  ka  wi- 
avo  ole  imua  o  ke  Akua. 

22  O  ka  mea  a  kakou  e  noi  aku 
ai,  e  loaa  no  ia  kakou  nona  mai, 
no  ka  mea,  kc  malama  nei  kakou 
i  kana  mau  kauoha,  a  ke  hana  nei 
no  hoi  kakou  imua  oua  i  kona  mea 
e  īnakemake  ai. 

23  Eia  no  kana  kauoha  mai,  e 
manaoio  aku  kakou  i  ka  inoa  o  ka- 
na  Keiki  o  Iesu  Kristo,  a  e  aloha 
kekahi  i  kekahi,  e  like  me  ke  kau- 
oha  ana  i  haawi  mai  ai  ia  kakou. 

24  O  ka  mea  e  malama  aku  ana 


i  kana  mau  kauoha,  ua  noho  no  ia 
iloko  oua ;  a  ua  noho  mai  no  hoi 
kela  iloko  ona.  Nolaila  hoi  ke  ike 
nei  kakou,  ke  noho  mai  nei  oia 
iloko  o  kakou,  ma  ka  Uhane  ana  i 
haawi  mai  ai  no  kakou. 

MOKUNA  IV. 

No  na  kumu  wahahee. 

ENA  punahele,  mai  manaoio 
aku  oukou  i  na  uhaue  a  pau, 
aka,  e  hoao  aku  i  na  uhane,  no 
ke  Akua  mai  paha,  aole  paha :  no 
ka  mea,  ua  nui  no  na  kaula  waha- 
hee  i  hele  aku  iwaena  o  ke  ao 
nei. 

2  Penei  oukou  e  ike  ai  i  ka  Uhane 
o  ke  Akua :  O  kela  uhane  o  keia 
uhane  e  hooiaio  aku  aua,  ua  hiki 
mai  nei  o  Iesu  Kristo  ma  ke  kino, 
no  ke  Akua  ia. 

3  O  kela  uhane  o  keia  uhane  e 
hooiaio  ole  ana,  ua  hiki  mai  o  Iesu 
Kristo  ma  ke  kiuo,  aole  no  ke 
Akua  kela  :  a  o  ko  Anikristo  keia 
a  oukou  i  lohe  ai  e  hele  mai  ana; 
a  eia  mai  nei  iloko  o  ke  ao  nei  i 
keia  nianawa. 

4  No  ke  Akua  oukou,  e  na  pokii, 
a  ua  lauakila  oukou  maluna  o  la- 
kou  ;  no  ka  mea,  ua  oi  aku  ka  mea 
iloko  o  oukou  i  ka  mea  iloko  o  ke 
ao  nei. 

5  No  ke  ao  nei  lakou ;  nolaila  i 
olelo  ai  lakou  i  na  mea  o  ke  ao 
nei,  ke  lohe  nei  hoi  ko  ke  ao  nei 
ia  lakou. 

6  No  ke  Akua  kakou ;  o  ka  mea 
i  ike  i  ke  Akua,  oia  ke  lohe  mai  ia 
makou ;  o  ka  mea,  aole  no  ke 
Akua,  aole  ia  i  lohe  mai  ia  niakou. 
Ma  ia  mea,  ua  ike  no  kakou  i  ka 
Uhane  o  ka  oiaio,  a  me  ka  uhane  o 
ka  wahahee. 

7  E  na  punahele,  e  aloha  kakou 
i  kekahi  i  kekahi :  uo  ka  mea,  no 
ke  Akua  mai  ke  aloha;  o  ka  me?i 
e  aloha  aku  aua  ua  hoohauauia 
mai  ia  e  ke  Akua,  a  ua  ike  no  oia 
i  ke  Akua. 

8  O  ka  mea  e  aloha  ole  ana,  aole 
ia  i  ike  aku  i  ke  Akua ;  no  ka  mea, 
he  aloha  ke  Akua. 

9  Ma  ia  mea,  ua  lioikeia  mai  ke 
aloha  o  ke  Akua  ia  kakou,  no  ka 
mea,  hoouua  mai  la  ke  Akua  i  ka- 

ua  Keiki  hanaukaki  i  ke  ao  nei,  i 
ola'i  kakou  ia  ia. 

10  Eia  no  ke  aloha,  aole  nae  ka- 
kou  i  aloha  aku  i  ke  Akua,  aka,  ua 
aloha  mai  kela  ia  kakou  nei,  a  ua 
hoouna  mai  hoi  oia  i  kana  Keiki  i 
kalahala  no  ko  kakou  hewa. 

11  E  na  punahele,  ina  pela  ko  ke 
Akua  aloha  ana  mai  ia  kakou,  he 
pono  ke  aloha  kakou  i  kekahi  i  ke- 
kahi. 

12  Aole  i  ike  aku  kekahi  i  ke 
Akua;  aka,  ina  e  aloha  aku  kakou 
i  kekahi  i  kekahi,  ke  noho  mai  nei 
no  ke  Akua  iloko  o  kakou,  a  ua 
paa  uo  hoi  kona  aloha  iloko  o  ka- 
kou. 

13  No  ia  mea,  ke  ike  nei  kakou, 
ua  noho  kakou  iloko  ona,  a  oia 
hoi  iloko  o  kakou,  no  ka  mea,  ua 
haawi  mai  oia  i  kona  Uhane  no 
kakou. 

11  A  ua  ike  kakou  a  ke  hoike 
aku  nei  no  hoi,  ua  hoouna  mai  ka 
Makua  i  ke  Keiki  i  mea  e  ola'i  ko 
ke  ao  nei. 

15  O  ka  mea  e  hooiaio  ana  ia  Iesu 
o  ke  Keiki  ia  a  ke  Akua,  ke  noho 
nei  ke  Akua  iloko  ona,  a  oia  no 
hoi  iloko  o  ke  Akua. 

16  A  ua  ike  kakou,  a  ua  manaoio 
no  hoi  i  ke  aloha  ana  mai  o  ke 
Akua  ia  kakou.  He  aloha  ke  Akua ; 
a  o  ka  mea  e  noho  ana  iloko  o  ke 
aloha,  ke  noho  nei  oia  iloko  o  ke 
Akua,  a  o  ke  Akua  no  hoi  iloko 
ona. 

17  No  ia  mea,  ua  paa  ke  aloha  ia 
kakou,  i  wiwo  ole  kakou  i  ka  la  e 
hookolokolo  ai;  no  ka  mea,  e  like 
me  ia  ma  keia  ao,  pela  no  kakou. 

18  Aohe  makau  iloko  o  ke  aloha  ; 
aka,  e  kipaku  ana  ke  aloha  oiaio  i 
ka  makau ;  no  ka  mea,  he  ehaeha 
ko  ka  makau:  o  ka  mea  makau, 
aole  i  hemolele  ke  aloha  iloko 
ona. 

19  Ke  aloha  aku  nei  kakou  ia  ia, 
no  ka  mea,  ua  aloha  mua  mai  kela 
ia  kakou. 

20  Ina  e  olelo  aku  kekahi,  Ke 
aloha  aku  nei  au  i  ke  Akua,  a  e 
hoomaau  aku  nae  ia  i  kona  hoaha- 
nau,  he  mea  wahahee  ia:  no  ka 
mea,  o  ka  mea  aloha  ole  i  koua 
hoahanau  ana  i  ike  maka  ai,  pe- 

No  ka  poe  hoike. 

hea  la  e  hiki  ai  ia  ia  ke  aloha  aku  i 
ke  Akua  ana  i  ike  maka  ole  ai? 
21  Eia  mai  kana  kauoha  ia  ka- 
kou,  ina  e  aloha  aku  kekahi  i  ke 
Akua,  e  aloha  aku  no  hoi  oia  i  ko- 
na  hoahanau. 

MOKUNA  V. 

No  ka  poe  hoike. 

KA  mea  i  manaoio  o  Iesu  ka 
Mesia,  na  ke  Akua  ia  i  hoo- 
hanau  mai:  a  o  ka  mea  i  aloha 
aku  i  ka  mea  nana  i  hoohanau 
mai,  oia  ke  aloha  aku  i  ka  mea  i 
hoohanauia  mai  e  ia. 

2  No  ia  mea,  ke  ike  nei  no  kakou 
i  ko  kakou  aloha  ana  i  na  keiki  a 
ke  Akua,  ke  aloha  aku  kakou  i  ke 
Akua  me  ka  malama  aku  i  kana 
mau  kauoha. 

3  No  ka  mea,  eia  no  ke  aloha  o 
ke  Akua,  o  ka  malama  aku  i  kana 
mau  kauoha ;  aole  hoi  he  mea  luhi 
kana  mau  kauoha. 

4  No  ka  mea,  o  ka  mea  a  ke  Akua 
i  hoohanau  mai,  oia  ke  lanakila 
maluna  o  ke  ao  nei;  eia  ka  mea 
e  lanakila  ai  maluna  o  ke  ao  nei,  o 
ko  kakou  manaoio  ana. 

5  Owai  la  ka  mea  e  lanakila  ana 
maluna  o  ko  ke  ao  nei,  ke  ole  ka 
mea  i  manaoio  ia  Iesu  oia  ke  keiki 
a  ke  Akua  ? 

6  O  ka  mea  i  hiki  mai  ma  ka  wai 
a  me  ke  koko,  o  Iesu  Kristo  no  ia ; 
aole  ma  ka  wai  wale  no,  aka,  ma 
ka  wai  a  me  ke  koko :  o  ka  Uhane 
ka  mea  e  hoike  mai,  a  he  oiaio  ka 
Uhane. 

7  Ekolu  mea  nana  e  hoike  mai 
iloko  o  ka  lani,  o  ka  Makua,  o  ka 
Logou,  a  me  ka  Uhane  Hemolele  ; 
o  keia  mau  mea  ekolu,  hookahi 
no  ia. 

8  A  ekolu  na  mea  nana  e  hoike 
mai  ma  ka  honua,  o  ka  uhane,  o  ka 
wai,  a  me  ke  koko ;  o  keia  mau 
mea  ekolu;  ua  lilo  i  hookahi  no. 

9  Iua  e  manao  kakou  ua  oiaio  ka 
olelo  hoike  a  kanaka,  he  oi  loa  aku 
uo  ka  olelo  hoike  a  ke  Akua:  eia 
no  ka  olelo  hoike  a  ke  Akua  ana  i 
olelo  mai  ai  no  kana  Keiki. 

10  O  ka  mea  e  manaoio  ana  i  ke 
Keiki  a  ke  Akua,  aia  no  iloko  ona 
ka  hoike  :  o  ka  mea  e  manaoio  ole 


He  olelo  papai  JI.  IOANE. 

i  ke  Akua,  oia  ke  kooiilo  ia  ia  i 
mea  wahahee;  no  ka  mea,  aole  i 
manaoio  oia  i  ka  olelo  a  ke  Akua 
ana  i  olelo  mai  ai  no  kana  Keiki. 

11  Eia  no  ka  olelo ;  ua  haawi  mai 
ke  Akua  i  ke  ola  mau  loa  no  ka- 
kou,  a  o  ua  ola  la,  aia  no  ia  iloko 
o  kaua  Keiki. 

12  O  ka  mea  i  loaa  ia  ia  ke  Keiki 
hc  ola  no  kona ;  o  ka  mea  i  loaa 
ole  ia  ia  ke  Keiki  a  ke  Akua,  aole 
ona  ola. 

13  Ua  palapala  aku  au  i  keia  mau 
mea  ia  oukou,  i  ka  poe  i  manaoio 
i  ka  inoa  o  ke  Keiki  a  ke  Akua;  i 
ike  ai  oukou,  ua  loaa  ia  oukou  ke 
o)a  mau  loa  ;  a  i  manaoio  ai  oukou 
i  ka  iuoa  o  ke  Keiki  a  ke  Akua. 

14  Eia  ka  manaoio  o  kakou  ia  ia, 
ina  e  nouoi  aku  kakou  i  kahi  mea 
e  like  me  kona  makemake,  e  hoo- 
lohe  mai  no  oia  ia  kakou. 

15  Ina  i  ike  pono  kakou,  ua  hoo- 
lohe  mai  oia  ia  kakou,  i  ka  mea  a 
kakou  e  nonoi  aku  ai,  ke  ike  nei 
kakou,  e  loaa  mai  ka  mea  a  kakou 
i  nonoi  aku  ai  ia  ia. 

16  Iua  e  ike  kekahi  i  kona  hoaha- 
nau,  e  hana  ana  i  ka  hewa  ku  ole  i 


i  ka  wahine  aloha. 

ka  make,  e  pule  aku  ia,  a  e  haawi 
mai  oia  ia  ia  i  ke  ola  no  na  mea  e 
hana  ana  i  ka  hewa  aole  i  ku  i  ka 
make.  He  hewa  no  kekahi  i  ku  i 
ka  make ;  aole  au  e  olelo  aku  e 
pule  oia  no  ia  mea. 

17  O  na  mea  pono  ole  a  pau,  he 
hewa  wale  no  ia;  aka,  o  kekahi 
hewa  aole  he  mea  ia  e  make  ai. 

18  Ua  ike  no  kakou,  o  ka  mea  i 
hoohanauia  mai  e  ke  Akua,  aole  e 
hana  hewa  ia :  aka,  o  ka  mea  i 
hoohanauia  mai  e  ke  Akua,  e  ma- 
lama  ana  oia  ia  ia  iho,  aole  e  hoo- 
pa  ka  mea  hewa  ia  ia. 

19  Ke  ike  nei  kakou,  no  ke  Akua 
kakou,  a  o  ke  ao  nei  a  pau,  ke 
moe  nei  ia  iloko  o  ka  hewa. 

20  Ke  ike  nei  kakou  ua  hiki  mai 
nei  ke  Keiki  a  ke  Akua,  a  ua  haa- 
wi  mai  ia  i  ka  noonoo  ia  kakou,  i 
ike  aku  ai  kakou  i  ka  mea  oiaio: 
a  iloko  o  ka  mea  oiaio  kakou,  a  ilo- 
ko  hoi  o  kana  Keiki  o  Iesu  Kristo. 
Oia  no  ke  Akua  oiaio,  a  m^ke  ola 
mau  loa. 

21  E  na  keiki  aloha,  e  malama 
pono  oukou  ia  oukou  iho  i  na'akua 
kii.     Amene. 


O   KA  EPISETOLE 
LUA   A 

IOANE. 


He  olelo  hooikaika  i  ka  wahine  aloha. 

NA  ka  Lunakahiko  i  ka  wahine 
aloha  a  me  kaua  mau  keiki  i 
alohaia  e  au  ma  ka  oiaio ;  aole  e 
au  wale  no,  aka,  e  ka  poe  a  pau  i 
ike  i  ka  oiaio  ; 

2  No  ka  oiaio  e  noho  ana  iloko  o 
kakou,  a  e  mau  loa  aku  no  hoi  ilo- 
ko  o  kakou ; 

3  E  alohaia  mai  oukou,  a  e  loko- 
maikaiia  mai,  a  e  maluhia  hoi  e  ke 
Akua  ka  Makua,  a  me  ka  Haku  o 
Iesu  Kristo  ke  Keiki  a  ka  Makua, 
ma  ka  oiaio  a  me  ke  aloha. 

4  Ua  hauoli  nui  aku  au  i  ko'u  ike 
ana  i  kekahi  o  kau  poe  keikie  hele 
ana  ma  ka  oiaio,  e  like  me  ke  kauo- 


ha  i  loaa  ia  kakou,  mai  ka  Makua 
mai. 

5  Ano  la  ke  nonoi  aku  nei  au  ia 
oe,  e  ka  wahine,  aole  me  ka  pala- 
pala  ana  aku  ia  oe  i  ke  kanawai 
hou,  aka,  o  ka  mea  i  loaa  mai  ia 
makou  mai  kinohi  mai,  i  alohaka- 
kou  i  kekahi  i  kekahi. 

6  Eia  no  ke  aloha,  i  hele  kakou 
ma  kana  mau  kauoha.  Eia  no  ke 
kauoha,  e  like  me  ko  oukou  iohe 
ana,  mai  kinohi  mai,  i  hele  oukou 
malaila. 

7  No  ka  mea,  ua  komo  mai  i  ke 
ao  nei  ka  poe  wahahee  he  nui  wale, 
aole  lakou  i  hooiaio  i  ko  Iesu  Kristo 
hiki  ana  mai  ma  kekino;  oia  no 
ka  wahahee  a  me  ke  Anikristo. 

i  alohaia. 


8  E  malama  pono  ia  oukou  ilio,  i 
lilo  ole  ka  makou  mea  i  hana'i,  aka, 
i  loaa  hoi  ia  īnakou  ka  uku  a  pau. 

9  O  ka  mea  i  hana  hewa,  aole  hoi 
i  noho  ma  ka  olelo  a  ka  Mesia, 
aole  no  ke  Akuaia:  o  ka  mea  e 
noho  ana  ma  ka  olelo  a  ka  Mesia, 
nona  no  ka  Makua  a  me  ke  Keiki. 

10  Ina  e  hele  mai  kekahi  io  ou- 
kou  la,  aole  i  halihali  mai  i  ua  ole- 
lo  la,  mai  hookipa  oukou  ia  ia  ilo- 
ko  o  ka  hale,  aole  hoi  e  i  aku  ia  ia, 
Aloha. 


11  No  ka  mea,,  o  ka  mea  e  i  ae  ia 
ia,  Aloha ;  he  hoalawehana  ia  ma 
kana  hana  ino  ana. 

12  Nui  no  ka'u  mea  e  palapala 
aku  ai  ia  oukou,  aole  au  i  make- 
make  ma  ka  pepa  a  me  ka  inika  ; 
no  ka  mea,  he  mauaolana  ko'u  e 
hele  aku  io  oukou  la,  e  kamailio 
pu,  he  waha  no  he  waha,  i  nui  ai 
ko  kakou  olioli  ana. 

13  Ke  uwe  aku  nei  ia  oe  na  kei- 
ki  a  kou  hoahanau  wahine  aloha. 
Amene. 


O    KA    EPISETOLE 

KOLU   A 

IOANE. 


No  ka  pono  o  Gaio. 

NA  ka  Lunakahiko  ia  Gaio  ka 
punahele,  i  ka'u  mea  i  aloha 
ai  ma  ka  oiaio. 

2  E  ka  punahele,  ua  nui  aku  no 
ko'u  makemake  e  pomaikai  oe  a 
ikaika  hoi  ma  ke  kino,  e  like  me 
ka  pomaikai  ana  o  kou  uhane. 

3  Ua  hauoli  nui  no  wau  i  ka  wa  i 
hiki  mai  ai  o  ka  poe  hoahanau,  a 
hoike  mai  i  ka  oiaio  ou,  me  kou 
hele  ana  ma  ka  oiaio. 

4  Aole  o'u  olioli  nui  e  aku  i  keia, 
o  ka  lohe  ana  i  ka  hele  ana  o  ka'u 
mau  keiki  ma  ka  oiaio. 

5  E  ka  punahele,  ua  hana  pono  oe 
ma  na  mea  au  i  hana  aku  ai  i  ka 
poe  hoahanau,  a  me  ka  poe  mali- 
hini  hoi. 

6  Ua  hoike  mai  lakou  i  kou  aloha 
imua  o  ka  ekalesia ;  a  ina  e  kai 
mai  oe  ia  lakou  e  like  me  ka  ke 
Akua,  alaila  e  pono  kau  hana  ana. 

7  No  ka  mea,  ua  hele  aku  lakou 
no  koua  inoa,  aole  lakou  i  lawe  i 
kekahi  mea  no  ko  na  aina  e  mai. 

8  No  ia  hoi,  he  mea  pono  ia  ka- 
kou  ke  hookipa  i  ua  poe  la,  i  lilo 
kakou  i  poe  hoalawehana  ma  ka 
oiaio. 

9  Ua  palapala  aku  au  na  ka  poe 
ekalesia;  aka,  ua  hooalii  ae  la  o 

Dioterepe  maluna  o  lakou,  aole  oia 
i  hookipa  mai  ia  makou. 

10  No  ia  hoi,  i  ko'u  hele  ana  aku 
e  hoomanao  wau  i  ka  hana  ana  i 
hana'i,  ua  hoohuahualau  mai  ia  ia 
makou  rae  kana  olelo  inoino :  aole 
hoi  ia  i  hoomaha  ia  mau  mea,  aole 
oia  i  hookipa  i  ka  poe  hoahanau,  a 
o  ka  poe  i  makemake  aku,  uahoo- 
leia  mai  e  ia,  a  kipaku  aku  no  hoi 
oia  ia  lakou  mawaho  o  ka  ekale- 
sia. 

11  E  ka  punahele,  mai  hoomahui 
oe  i  ka  hewa,  aka,  i  ka  maikai  no. 
O  ka  mea  hana  maikai,  no  ke 
Akua  no  ia  ;  o  ka  mea  e  hana  ino, 
aole  oia  i  ike  i  ke  Akua. 

12  Ua  hoike  mai  lakou  'a  pau  i  ko 
Demeterio  pono,  a  me  ka  oiaio; 
a  ke  hoike  aku  nei  makou;  ua  ike 
pono  no  hoi  oukou,  he  oiaio  no  ka 
makou  olelo. 

13  Ua  nui  ka'u  mau  mea  e  pala- 
pala  aku  ai  ia  oe,  aka,  aole  au  ma- 
kemake  e  palapala  aku  me  ka  ini- 
ka  a  me  ka  peni : 

14  He  manaolana  ko'u  e  ike  koke 
ia  oe,  a  e  kamailio  pu  he  waha  no 
he  waha.  Aloha  oe.  Ke  uwe  aku 
nei  ka  poe  makamaka  ia  oe ;  e  uwe 
aku  oe  ma  ka  inoa  i  ka  poe  hoa- 
launa. 


O    KA    EPISETOLE 

HOO  L A  HA    A 

IUDA. 


No  ke  kupaa  ana  ma  ka  oiaio. 

NA  Iuda  he  kauwa  na  Iesu  Kris- 
to,  o  ke  kaikaina  hoi  o  Ia- 
kobo,  i  ka  poe  i  huikalaia  e  ke 
Akua  ka  Makua,  a  i  malamaia  hoi 
e  Iesu  Kristo,  me  ka  heaia  mai ; 

2  I  nui  ko  oukou  lokomaikaiia 
mai,  a  me  ka  maluhia,  a  me  ke 
alohaia  mai. 

3  E  na  punahele,  i  ka  wa  a'u  i 
hooikaika  ai  e  palapala  aku  ia  ou- 
kou  i  ke  ola  nui,  he  mea  pono  ia'u 
ke  palapala  aku  me  ka  nonoi  ia 
oukeu,  e  hooikaika  nui  oukou  no 
ka  manaoio  i  haawi  mua  ia  mai  na 
ka  poe  haipule. 

4  No  ka  mea,  ua  komo  maopopo 
ole  mai  kekahi  poe  kanaka  i  hoo- 
hewa  mua  ia  mai  ma  keia  hoopai 
ana,  he  poe  aia,  e  hoolilo  ana  i  ke 
aloha  o  ko  kakou  Akua  i  mea  ma- 
kaleho  wale :  a  e  hoole  aku  ana 
hoi  i  ke  Akua  i  ke  alii  hookahi,  i 
ko  kakou  Haku  ia  Iesu  Kristo. 

5  Ua  makemake  au  e  paipai  i  ko 
oukou  mauao ;  ua  ike  no  oukou 
mamua,  ua  hoola  mai  ka  Haku  i 
kona  poe  kanaka  mai  ka  aina  mai 
o  Aigupita,  a  mahope  hoi  luku  iho 
la  ia  i  ka  poe  mauaoio  ole  aku. 

6  O  ka  poe  anela  i  hoomau  ole 
ma  ko  lakou  ano  kahiko,  aka,  i 
haalele  i  ko  lakou  wahi  i  noho  ai, 
ua  hoana  e  oia  ia  lakou  iloko  o  na 
kaulahao  mau  loa  ma  ka  pouli,  no 
ka  hookolokolo  ana  o  ka  la  nui. 

7  E  like  me  ko  Sodoma  poe  a  me 
ko  Gomora  hoi,  a  me  ko  na  kula- 
nakauhale  e  kokoke  aku  ana,  i  lilo 
like  me  lakou  nei  i  poe  moe  kolo- 
he,  me  ka  hahai  aku  mamuli  o  na 
kino  e,  ua  hooliloia  mai  no  lakou  i 
mea  hoike,  e  ehaeha  ana  i  ka  hoo- 
paiia  ma  ke  ahi  aa  mau  loa. 

8  Pela  no  hoi  keia  poe  moe  uha- 
ne,  ua  hoohaumia  lakou  la  i  ke 


kino,  ua  hoowahawaha  aku  i  na'lii, 
a  ua  hailiili  aku  hoi  i  na  lunakie- 
kie. 

9  Aka  hoi,  o  Mikaela  ka  luna  ane- 
la,  i  kona  wa  i  hakaka  ai  me  ka 
diabolo  me  ka  hoopaapaa  ana  aku 
no  ke  kino  o  Mose,  aole  ia  i  aa  e 
hailiili  aku  ia  ia,  aka,  i  olelo  wale 
no  ia,  E  papa  mai  ka  Haku  ia  oe. 

10  Aka,  ke  hoowahawahanei  keia 
poe  i  ka  mea  aole  lakou  i  ike  ;  a  o 
ka  lakou  mea  hoi  i  ike  maoli  ai  e 
like  me  na  holoholona  uhane  ole, 
malaila  no  e  hoohaumia  ai  lakou 
ia  lakou  iho. 

11  Auwe  lakou!  no  ka  mea,  ua 
hahai  lakou  ma  ka  aoao  o  Kaina, 
ua  holo  kiki  lakou  ma  ka  lalau  ana 
o  Balaama  i  mea  e  ukuia'i,  ua  ho- 
kaiia  iho  la  lakou  ma  ke  kipi  ana 
ae  o  Kora. 

12  He  mau  pukoa  ia  mau  mea  ma 
ka  oukou  mau  ahaaina  aloha,  ua 
ahaaina  hilahila  ole  lakou  me  ka 
hanai  ana  ia  lakou  iho :  he  mau  ao 
ua  ole  i  lele  ino  i  ka  makani;  he 
mau  laau  i  mae  wale,  hua  ole,  i 
palua  ka  make  ana,  a  i  hukiia  ke 
aa; 

13  He  mau  ale  o  ke  kai  i  kupiki- 
pikio,  ke  huahuai  ae  la  i  ko  lakou 
hilahila  iho :  na  hoku  lele  hoi ;  ua 
hoomakaukauia  no  lakou  ka  poe- 
leele  o  ka  pouli  mau  loa. 

14  Wauana  mai  no  o  Enoka  ia 
mau  mea,  o  ka  hiku  ia  mai  Ada- 
mu  mai,  i  mai  la,  Eia  hoi,  e  hele 
mai  ana  ka  Haku  me  ka  umi  tau- 
sani  o  kona  poe  hoano, 

15  E  hookolokolo  mai  i  na  mea  a 
pau,  a  e  hoahewa  mai  i  ka  poe  aia 
a  pau  iwaena  o  lakou  i  na  hewa  a 
pau  a  lakou  i  haua  hewa'i,  a  me  na 
olelo  paakiki  a  pau  a  ka  poe  hewa 
i  olelo  ino  aku  ai  ia  ia. 

1(3  Oia  ka  poe  ohumu,  oluolu  ole, 

Aloha  aku  o  Ioane 


HOIKEANA. 


i  na  ekalesia 


e  hele  ana  ma  ko  lakou  kuko  iho : 
kaanui  iho  la  ko  lakou  waha  me 
ka  olelo  hookano  aku,  mahalo  ae  la 
hoi  i  ko  ke  kino  no  ka  ukuia  mai. 

17  E  na  hoalauna,  e  hooinanao 
oukou  i  ka  olelo  i  olelo  mua  ia 
mai  ai  e  ka  poe  lunaolelo  o  ko  ka- 
kou  Haku  o  Iesu  Kristo  ; 

18  I  ko  lakou  hai  ana  mai  ia  ou- 
kou,  i  ka  hope  o  ka  manawa,  e 
hiki  mai  ai  ka  poe  haakei  e  hele 
ana  ma  ko  lakou  kuko  aia  iho. 

19  Eia  ka  poe  i  hookaawale  ae  ia 
lakou  iho,  ma  ke  kino  lakou,  aole 
ma  ka  Uhane. 

20  A  o  oukou  la,  e  na  hoaaloha, 
e  hookupaa  ia  oukou  iho  ma  ko 
oukou  manaoio  hemolele  loa,  e 
pule  aku  ana  ma  ka  Uhane  Hemo- 
lele; 

21  E  malama  ia  oukou  iho  ma  ke 


aloha  o  ke  Akua,  e  kakali  hoi  i  kc 
aloha  ana  mai  o  ko  kakou  Haku  o 
Iesu  Kristo  a  hiki  i  ke  ola  mau 
loa  ana. 

22  E  aloha  aku  oukou  i  kahi  poe, 
e  hoolike  ole  ana. 

23  A  o  kahi  poe  e  hoola  ae  ou- 
kou  ma  ka  makau,  rae  ka  huki  ia 
lakou  mai  ke  ahi  mai;  me  ka  inai- 
na  aku  i  ke  kapa  i  paumaele  i  ko 
ke  kino. 

24  Eia  hoi,  i  ka  mea  e  hiki  ai  ke 
malama  ia  oukou  i  ole  ai  e  haule, 
e  hooku  mai  hoi  ia  oukou  i  hemo- 
lele  imua  i  ke  alo  o  kona  nani  me 
ka  hauoli  nui  aku  ; 

25  I  ke  Akua  akamai  kookahi,  ko 
kakou  mea  e  ola'i,  nona  no  ka  hoo- 
naniia,  a  me  ka  hanohano,  a  me  ka 
ikaika,  a  me  ka  mana  i  keia  wa,  a 
i  ke  ao  pau  ole.    Amene. 


KA    HOIKEANA 


IOANE  KA  HAIPULE. 


MOKUNA  I. 

Aloha  i  na  ekalesia,  a  me  ka  hiki  ana  mai  o 
Iesu. 

KA  hoikeana  a  Iesu  Kristo,  ka 
mea  a  ke  Akua  i  haawi  mai 
ai  ia  ia,  e  hoike  mai  i  kana  poe 
kauwa  i  na  mea  e  hiki  koke  mai 
ana ;  a  ma  kona  anela  i  hoouna 
mai  ai  oia,  a  hoike  mai  la  hoi  i  ka- 
na  kauwa  ia  Ioane  : 

2  Nana  no  i  hoike  i  ka  olelo  a  ke 
Akua,  a  me  na  mea  a  Iesu  Kristo  i 
ao  mai  ai,  a  me  na  mea  a  pau  ana 
i  ike  aku  ai. 

3  Pomaikai  ka  mea  heluhelu  a  me 
ka  poe  lohe  i  na  olelo  o  keia  wa- 
nana,  amalamahoi  i  na  mea  i  pala- 
palaia  maloko  ;  no  ka  mea,  ua  ko- 
koke  mai  ka  manawa. 

4  "VTA  IOANE  aku  i  na  ekalesia 
J_N   ehiku  ma  Asia :  E  alohaia 

mai  oukou,  a  e  maluhia  hoi  i  ka 
mea  e  noho  ana,  ka  mea  mamua 
hoi,  ka  mea  e  hiki  mai  ana;  ai 
na  Uhane  ehiku  e  noho  la  ma  ke 
alo  o  kona  nohoalii ; 

5  A  ia  Iesu  Kristo  ka  mea  hoike 
ma  ka  pololei  a  me  ka  oiaio,  o  ka 
makahiapo  o  ka  poe  mai  ka  make 
mai,  a  o  ke  alii  o  na'lii  o  ka  honua 
nei.  I  ka  mea  aloha  mai  ia  kakou, 
a  holoi  mai  hoi  ia  kakou,  i  pau  ko 
kakou  hewa  i  kona  koko  iho, 

6  A  i  hoolilo  mai  ia  kakou  he 
aupuni,  a  he  mau  kahuna  hoi  no 
ke  Akua  no  kona  Makua;  ia  ia  ka 
hoonaniia  a  me  ka  hoomanaia,  a  i 
ke  ao  pau  ole.    Amene. 

7  Aia  hoi  ke  hele  mai  la  ia  me  na 
ao ;  a  e  ike  aku  na  maka  a  pau  ia 
ia,  a  o  ka  poe  hoi  nana  ia  i  o  aku  ; 
a  ia  ia  no  e  uwe  ai  na  ohana  a  pau 
o  ka  houua.     Oia,  Amene. 

8  Ke  i  mai  nei  ka  Haku,  Owau 
no  ka  Alepa  a  me  ka  Omega,  ke 
kumu  a  me  ka  welau,  ka  mea  e 
noho  ana,  ka  mea  mamua  hoi,  o 
ka  mea  e  hiki  mai  ana  no,  o  ka 
mea  mana  loa. 

9  Owau,  o  Ioane  nei,  o  ko  oukou 
hoahanau,  a  o  ko  oukou  hoa  malo- 
ko  o  ka  pilikia,  a  maloko  o  ke  au- 


Ko  Ioane  hihio. 

puni  a  me  ke  ahonui  o  Iesu  Kri 
6to,  i  noho  au  ma  ka  mokupuui,  i 
kapaia  o  Patemosa,  no  ka  olelo  a 
ke  Akua,  a  no  ka  hoike  ana  ia  Iesu 
Kristo. 

10  A  i  ka  la  o  ka  Haku,  hihio  no 
wau  i  ka  Uhaue,  a  lohe  iho  la  i  ka 
leo  nui  mahope  o'u,  e  like  me  ko 
ka  pu  puhi, 

111  mai  la,  Owau  no  ka  Alepa  a 
me  ka  Oinega,  ka  mua  a  me  ka 
hope;  O  ka  mea  au  i  ike  ai,  e  pa- 
lapala  iho  oe  ma  ka  buke,  a  e 
hoouna  aku  i  na  ekalesia  ehiku  ma 
Asia;  ma  Epeso,  a  ma  Seraurena, 
a  ma  Peregamo,  a  ma  Tuateira,  a 
ma  Saredeisa,  a  ma  Pilaelelepia,  a 
ma  Laodikeia. 

12  Huli  ae  la  au  e  ike  i  ka  leo  i 
kamailio  mai  ia'u  ;  a  i  ko'u  huli 
aua,  ike  aku  la  au  i  ua  ipukukui 
gula  ehiku ; 

13  A  mawaena  pono  o  na  ipuku- 
kui  ehiku,  he  mea  e  like  me  ke 
Keiki  a  ke  kanaka,  ua  aahuia  a  hi- 
ki  ilalo  i  na  wawae,  a  ua  kaeiia  ma 
ka  umauma  i  ke  kaei  gula. 

14  A  o  kona  poo  a  me  kona  oho, 
ua  keokeo  e  like  me  ka  hulu  hipa 
keokeo,  me  he  hau  la ;  a  o  kona 
mau  maka,  ua  like  me  ka  lapalapa 
o  ke  ahi ; 

15  A  o  kona  mau  wawae,  ua  like 
me  ke  keleawe  melemele  maikai, 
me  he  mea  la  e  lapalapa  ana  i  ka 
umu  ahi ;  a  o  kona  !eo  hoi,  ua  like 
me  ka  halulu  ana  o  na  wai  he  nui. 

16  Ua  paa  hoi  iloko  o  kona  lima 
akau  ua  hoku  ehiku ;  a  puka  aku 
la  mawaho  o  kona  waha  he  pahi- 
kaua  makalua,  oi  loa;  a  o  kona 
heleheleua,  ua  like  ia  me  ka  la  e 
lilelile  ana  i  kona  ikaika. 

17  A  ike  aku  la  au  ia  ia,  hina  iho 
la  au  ma  kona  wawae  me  he  mea 
make  la :  kau  mai  la  oia  i  kona  li- 
ma  akau  maluna  iho  o'u,  i  mai  la 
ia'u,  Mai  makau.  Owau  no  ka 
mea  mua  a  me  ka  mea  hope : 

18  A  owau  no  ka  mea  ola,  i  make 
au  mamua,  aka,  e  ola  mau  ana  au 
ia  kau  aku  ia  kau  aku,  Amene ;  a 
eia  no  ia'u  na  ki  o  gehena  a  me  ka 
make. 

19  Nolaila  e  palapala  oe  i  na  mea 
au  i  ike  ai,  i  na  mea  o  keia  mana- 


MOKUNA  II.  Ekalesia  ma  Epeso. 

wa,  a  me  na  mea  e  hiki  mai  ana 
ma  keia  hope  aku  ; 
20  1  ka  mea  pohihihi  o  na  hoku 
ehiku  au  i  ike  ai  ma  ko'u  lima 
akau,  a  me  na  ipu  gula  ehiku.  O 
na  hoku  ehiku,  o  lakou  na  anela  o 
na  mau  ekalesia  la  ehiku ;  a  o  na 
ipukukui  ehiku,  oia  no  ua  poe 
ekalesia  ehiku  la. 

MOKUNA  II. 

Ka  palapala  a  Ioane  i  ko  Epeso,  a  me  ko  Se- 
muiena,  a  me  ko  Peregamo,  a  me  ko  Tua- 
teira. 

EPALAPALA  aku  oe  i  ka  ane- 
la  o  ka  ekalesia  ma  Epeso ; 
Ke  i  mai  nei  ka  mea  naua  e  paa 
ana  na  hoku  ehiku  ma  kona  lima 
akau,  a  e  hele  aua  hoi  mawaena  o 
na  ipu  kukui  gula  ehikn,  penei; 

2  Ua  ike  no  au  i  kau  hana  ana,  a 
me  kou  luhi,  a  me  kou  ahonui,  a 
me  ka  hiki  ole  ia  oe  ke  hoomana- 
wanui  i  ka  poe  hewa ;  a  ua  hoao 
oe  i  ka  poe  i  hai  mai  ia  lakou  iho 
he  poe  lunaolelo,  aole  ka,  a  ua  ike 
oe  ia  lakou,  he  poe  wahahee. 

3  He  ahonui  kou,  a  ua  hoomana- 
wanui  no  hoi  oe  ma  ko'u  inoa,  aole 
i  paupauaho. 

4  He  mea  no  nae  ka'u  ia  oe,  no 
ka  mea,  ua  haalele  oe  i  kou  aloha 
mua. 

5  Nolaila,  e  hoomanao  oe  i  kou 
wahi  i  haule  ai,  a  e  mihi  hoi,  a  e 
hana  hoi  i  na  hana  mua ;  a  i  ole, 
ea,  e  hele  koke  aku  au  iou  la,  a  e 
lawe  aku  i  kou  ipukukui,  mai  ko- 
na  wahi  aku,  ke  mihi  ole  oe. 

6  O  kau  hoi  keia,  ua  hoowaha- 
waha  oe  i  ka  hana  ana  a  ka  poe 
Nikolaite,  o  ka  mea  a'u  i  hoowa- 
hawaha  aku  ai. 

7  O  ka  mea  pepeiao  la,  e  hoolohe 
ia  i  ka  mea  a  ka  Uhane  e  olelo  nei 
i  na  ekalesia ;  O  ka  mea  lanakila, 
e  haawi  no  wau  ia  ia,  e  ai  i  ko  ka 
laau  o  ke  o!a,  ka  mea  maloko  o  ka 
paradaiso  o  ko'u  Akua. 

8  E  palapala  aku  oe  i  ka  anela  o 
ka  ekalesia  ma  Semurena;  Ke  i 
mai  nei  ka  mea  mua,  a  me  ka  mea 
hope,  o  ka  mea  i  make,  a  i  ola 
hou,  menei; 

9  Ua  ike  no  au  i  kau  hana  ana,  a 
me  kou  popilikia,  a  me  kou  hune, 
ua  waiwai  no  nae  oe;  a  ua  ike  au 

i  ka  olelo  hooino  a  ka  poe  i  kapa 
ia  lakou  iho  he  poe  Iuelaio,  aole  ka, 
o  ka  halehalawai  lakou  o  Satana. 

10  Mai  makau  aku  i  na  mea  au  e 
pilikia  ai :  aia  hoi,  e  hahao  ana  o 
ka  diabolo  i  kekahi  o  oukou  iloko 
o  ka  halepaahao,  i  hoaoia'i  oukou  ; 
he  umi  na  la  a  oukou  e  kaumaha 
ui.  E  ku  paa  oe  ma  ka  pono  a 
hiki  i  ka  make,  a  na'u  no  e  haawi 
aku  ia  oe  i  ka  lei  o  ke  ola. 

11  O  ka  mea  pepeiao  la,  e  hoolo- 
he  ia  i  ka  mea  a  ka  Uhane  e  olelo 
nei  i  na  ekalesia ;  O  ka  mea  lana- 
kila,  aole  loa  ia  e  eha  i  ka  make 
alua. 

12  E  palapala  aku  oe  i  ka  anela  o 
ka  ekalesia  ma  Peregamo;  Ke  i 
mai  nei  ka  mea  nana  ka  pahikaua 
oi  lua,  penei ; 

13  Ua  ike  no  au  i  kau  hana  ana, 
a  me  kou  wahi  e  noho  la,  aia  ma 
kahi  nohoalii  o  Satana;  a  ua  paa 
ia  oe  ko'u  inoa,  aole  hoi  oe  i  hoole 
i  ko'u  manaoio,  aole  i  na  la  o 
Anetipasa  o  ka  mea  i  hoike  oiaio 
no'u;  ua  pepehiia  oia  iwaena  o 
oukou,  i  kahi  e  noho  ai  o  8ata- 
na. 

14  Aka,  he  mau  mea  ka'u  ia  oe, 
no  ka  mea,  aia  no  ia  oe  kekahi  poe 
malama  i  ka  manao  o  Balaama, 
uana  i  ao  mai  ia  Balaka  e  kau  imua 
o  na  mamo  a  Iseraela  i  ka  mea  e 
hina  ai,  e  ai  i  na  mea  i  kaumahaia 
ua  na  kii,  a  e  moe  kolohe  hoi. 

15  Aia  no  hoi  ia  oe  kekahi  poe 
malama  i  ka  manao  o  ka  poe  Ni- 
kolaite,  ka  mea  a'u  i  hoowahawa- 
ha'i. 

16  Nolaila,  e  mihi  oe ;  a  i  ole,  ea, 
e  hele  koke  aku  au  iou  la,  a  e  kaua 
aku  īa  lakou,  me  ka  pahikaua  o 
kuu  waha. 

17  O  ka  mea  pepeiao  la,  e  hoolo- 
he  ia  i  ka  mea  a  ka  Uhane  e  olelo 
nei  i  na  ekalesia ;  O  ka  mea  lana- 
kila,  e  haawi  aku  au  ia  ia  e  ai  i  ka 
mane  i  hunaia,  a  e  haawi  no  hoi  au 
ia  ia  i  ka  pohaku  keokeo,  a  malu- 
na  iho  o  ua  pohaku  la,  ua  palapa- 
laia  ka  inoa  hou,  aole  mea  ike  ia 
inoa,  o  ka  mea  wale  no  ia  ia  ka 
pohaku. 

18  E  palapala  aku  oe  i  ka  anela  o 
ka  ekalesia  ma  Tuateira ;  Ke  i  mai 

nei  ke  Keiki  a  ke  Akua,  ka  mea 
nona  na  maka  e  like  me  ka  lapa- 
lapa  o  ke  ahi,  a  ua  like  kona  mau 
wawae  me  ke  keleawe  melemele 
maikai,  penei; 

19  Ua  ike  au  i  kau  hana  ana,  a 
me  kou  aloha,  a  me  kou  lawelawe 
ana,  a  me  kou  manaoio,  a  me  kou 
ahonui,  a  me  ka  oi  ana  aku  o  kau 
hana  hope,  mamua  o  na  hana 
mua. 

20  Aka,  he  mea  ka'u  ia  oe,  no  ka 
mea,  ua  waiho  wale  oe  i  ka  wahine 
ia  Iesabela,  ka  mea  i  hai  mai  ia  ia 
iho,  he  kaula,  a  ua  ao  mai  oia,  a  ua 
hoowalewale  mai  i  ka'u  poe  kau- 
wa,  e  moe  kolohe,  a  e  ai  i  na  mea 
i  kaumahaia  na  na  kii. 

21  Ua  haawi  aku  no  au  ia  ia  i 
mauawa  e  mihi  ai,  no  kona  moe 
kolohe  ana,  aole  loa  oia  i  mihi. 

22  Aia  hoi,  e  kiola  ana  au  ia  ia  i 
kahi  moe,  a  me  ka  poe  i  moe  kolo- 
he  me  ia,  iloko  o  ka  mainoino  nui, 
ke  mihi  ole  lakou  i  ka  lakou  hana 
ana. 

23  A  e  luku  aku  no  au  i  kana  mau 
keiki  i  ka  make ;  a  e  ike  auanei  na 
ekalesia  a  pau,  owau  no  ka  mea 
huli  i  ka  opu  a  me  ka  naau ,  a  na'u 
no  e  haawi  aku  i  kela  mea  i  keia 
mea  o  oukou,  e  like  me  ka  oukou 
hana  ana. 

24  Ke  olelo  aku  nei  no  hoi  au  ia 
oukou,  ka  poe  i  koe  ma  Tuateira, 
ka  poe  aole  i  hahai  ma  ia  manao, 
ka  poe  aole  i  ike  i  ko  Satana  mea 
hohonu,  pela  ka  olelo ;  aole  au  e 
kau  maluna  o  oukou  i  kekaki  mea 
kaumaha  e  ae. 

25  Aka,  i  ka  mea  a  oukou  e  paa 
nei,  ea,  e  hoopaa  ia  mea  a  hiki  aku 
au. 

26  O  ka  mea  e  lanakila  a  malama 
hoi  i  ka'u  hana,  a  hiki  i  kahopena, 
e  haawi  aku  no  au  ia  ia  i  ka  mana 
maluna  o  na  lahuikanaka: 

27  A  e  hoomalu  no  oia  ia  lakou 
meke  kookoohao;  menaipulepo 
e  ulupaia'i  lakou ;  e  like  me  ka'u  i 
loaa  mai  ai  i  ko'u  Makua. 

28  A  na'u  no  e  haawi  ia  ia  i  ka 
hokuao. 

29  O  ka  mea  pepeiao  la,  e  hoolo- 
he  ia  i  ka  mea  a  ka  Uhane  e  olelo 
nei  i  na  ekalesia. 


Ka  palapala 


MOKUNA  III. 


no  na  ekalesia. 


MOKUNA  III. 

Ka  olelo  no  ka  ekalcsia  ma  Saredeisa,  a  ma 
Piladelapeia  a  me  Laodikeia. 

Īi^  PALAPALA  aku  oe  i  ka  aue- 
li  la  o  ka  ekalesia  ma  Saredeisa ; 
Ke  i  mai  nei  ka  mea  ia  ia  na  Uha- 
ne  ekiku  o  ke  Akua,  a  me  na  hoku 
ehiku,  penei;  Ua  ike  no  au  i  kau 
hana  ana,  he  inoa  kou  ma  ke  ola, 
aka,  ua  make  oe. 

2  E  makaala  a  e  hooikaika  i  na 
mea  i  koe,  na  mea  aneane  make ; 
no  ka  mea,  aole  i  loaa  ia'u  kau  mau 
hana  he  pono  io  imua  o  ke  A- 
kua. 

3  E  hoomanao  hoi  i  na  mea  au  i 
loaa  ai,  a  i  lohe  ai  hoi,  a  e  malama 
aku,  a  e  mihi.  A  i  ole  oe  e  makaa- 
la,  ea,  e  hele  aku  au  iou  la,  me  he 
aihue  la,  aole  hoi  oe  e  ike  i  ko'u 
hora  e  hiki  aku  ai  ia  oe. 

4  He  mau  inoa  no  nae  kou  ma 
Saredeisa,  aole  i  hoohaumia  lakou 
i  ko  lakou  mea  aahu ;  e  hele  pu 
lakou  me  au,  ma  ke  keokeo ;  no 
ka  mea,  ua  pono  lakou. 

5  O  ka  mea  lauakila,  e  hooaahuia 
oia  i  ka  aahu  keokeo ;  aole  hoi  au 
e  holoi  aku  i  kona  inoa  mailoko 
aku  o  ka  buke  o  ke  ola,  aka,  e 
hooiaio  aku  no  au  i  kona  inoa 
imua  o  ko'u  Makua,  a  imua  o  ko- 
na  poe  anela. 

6  O  ka  mea  pepeiao  la,  e  hoolo- 
he  ia  i  ka  mea  a  ka  Uhane  e  olelo 
nei  i  na  ekalesia. 

7  E  palapala  aku  oe  i  ka  anela  o 
ka  ekalesia  ma  Pilaelelepia ;  Ke  i 
mai  nei  ka  mea  hoano,  ka  īnea 
oiaio,  o  ka  mea  ia  ia  ke  ki  o  Davi- 
da,  o  ka  mea  wehe,  aohe  mea  nana 
e  pani  mai;  a  pani  hoi  oia,  aohe 
mea  nana  e  wehe  ; 

8  Ua  ike  no  au  i  kau  hana  ana : 
nia  hoi,  ua  waiho  au  i  ka  puka 
imua  ou,  e  hamama  ana,  aohe  mea 
nana  ia  e  paui ;  no  ka  mea,  he  wa- 
hi  ikaika  iki  kou,  a  ua  malama  oe 
i  ka'u  olelo,  aole  i  hoole  i  ko'u 
inoa. 

9  Aia  hoi,  e  hoolilo  aku  au  i  hale- 
halawai  o  Satana,  i  ka  poe  i  olelo 
ia  lakou  iho,  he  poe  Iudaio,  aole 
ka,  ua  wahahee  lakou ;  e  hana  aku 
no  au  ia  lakou,  a  e  hele  mai  lakou 
a  e  kukuli  hoomaikai  imua  o  kou 

wawae,  a  e  ike  auanei  lakou,  owau 
no  ka  i  aloha  aku  ia  oe. 

10  No  ka  mea,  ua  malama  oe  i  ka 
olelo  o  ko'u  ahonui,  na'u  no  hoi  e 
malama  aku  ia  oe  i  ka  hora  o  ka 
hoowalewale,  i  kokoke  no  e  hiki 
mai  maluna  o  ko  ke  ao  nei  a  pau, 
e  hoao  i  ka  poe  e  noho  la  ma  ka 
honua. 

11  E  hele  koke  mai  no  wau ;  e 
malama  oe  i  kau  mea  i  loaa  ai,  o 
lawe  aku  auanei  kekahi  i  kou  lei 
alii. 

12  O  ka  mea  lanakila,  e  hoolilo 
no  au  ia  ia  i  kia  maloko  o  ka  lua- 
kini  o  ko'u  Akua,  aole  hoi  ia  e  pu- 
ka  hou  iwaho.  A  e  palapala  wau 
maluna  ona  i  ka  inoa  o  ko'u  Akua, 
a  me  ka  inoa  o  ke  kulanakauhale 
o  ko'u  Akua,  o  Ierusalema  hou,  o 
ka  mea  i  iho  mai  mai  loko  mai  o 
ka  lani,  mai  ko'u  Akua  mai ;  a  me 
ko'u  inoa  hou  kekahi. 

13  O  ka  mea  pepeiao  la,  e  hoolo- 
he  mai  ia  i  ka  mea  a  ka  Uhane  e 
olelo  nei  i  na  ekalesia. 

14  E  palapala  aku  oe  i  ka  anela  o 
ka  ekalesia  ma  Laodikeia;  Ke  i 
mai  nei  ka  Amene,  ka  hoike  hoo- 
pono  a  me  ka  oiaio,  ke  poo  o  na 
mea  a  ke  Akua  i  hana'i ; 

15  Ua  ike  no  au  i  kau  hana  ana, 
aole  oe  i  anu,  aole  hoi  i  wela.  Ua 
makemake  au  ia  oe  e  anu,  a  i  ole, 
e  wela  no. 

16  Aka,  no  ka  mea,  ua  pumahana\ 
wale  no  oe,  aole  i  anu,  aole  hoi  i 
wela,  nolaila  e  luai  aku  auanei  au 
ia  oe,  mai  ko'u  waha  aku. 

17  No  ka  mea,  ke  olelo  mai  nei 
oe,  Ua  waiwai  au,  ua  ahuia  kuu 
ukana,  aole  o'u  wahi  hemahema 
iki.  Aole  hoi  oe  i  ike,  ua  popili- 
kia  oe,  a  ua  poino,  a  ua  hune,  a  ua 
makapo  a  me  ke  kapa  ole. 

18  Ke  ao  aku  nei  au  ia  oe,  e  kuai 
me  au  i  ke  gula  i  hoomaikaiia  i  ke 
ahi,  i  waiwai  io  oe ;  a  i  aahu  keo- 
keo,  i  aahuia  oe,  i  ike  ole  ia  mai 
ka  hilahila  o  kou  olohelohe  ana : 
a  i  laau  makole  e  hamo  ai  i  kou 
mau  maka,  i  ike  oe. 

19  O  na  mea  a'u  i  aloha  ai,  oia 
ka'u  i  ao  aku  ai,  a  i  paipai  ai  hoi. 
No  ia  mea,  e  hooikaika,  a  e  mihi 
hoi. 

Ka  nohoalii  o  ke  Akua.         HOIKEANA. 

20  Aia  hoi,  ke  ku  uei  au  ma  ka 
puka  e  kikeke  ana :  ina  lohe  keka- 
hi  i  ko'u  leo,  a  wehe  i  ka  puka,  e 
komo  aku  au  io  na  la,  a  e  ai  pu  au 
me  ia,  a  oia  pu  me  au. 

21  O  ka  mea  lanakila,  e  haawi  no 
au  ia  ia,  e  noho  pu  me  au  ma  ko'u 
nohoalii,  me  au  i  lanakila  ai,  a  ua 
noho  pu  me  ko'u  Makua  ma  kona 
nohoalii. 

22  O  ka  mea  pepeiao  la,  e  hoolo- 
he  mai  ia  i  ka  mea  a  ka  Uhane  e 
olelo  nei  i  na  ekalesia. 

MOKUNA   IV. 

No  ka  nohoalii  o  ke  Akua  a  me  na  lunakahi- 
ko  he  iwakaluakumamaha. 

MAHOPE  iho  o  keia  mau  mea, 
nana  aku  la  au,  aia  hoi,  he 
puka  e  hamama  ana  maloko  o  ka 
lani;  a  o  ka  leo  mua  a'u  i  lohe  ai, 
ua  like  ia  me  ko  ka  pu  e  kamailio 
ana  ia'u,  i  mai  la,  E  pii  mai  oe  ia 
nei,  a  na'u  no  e  hoike  aku  ia  oe  i 
na  mea  e  hiki  mai  ana  ma  keia  ho- 
pe  aku. 

2  Hihio  koke  iho  la  au  i  ka  Uha- 
ne ;  aia  hoi,  ua  hoonohoia  he  no- 
hoalii  ma  ka  lani,  a  he  mea  hoi  e 
noho  ana  maluna  o  ua  nohoalii  la. 

3  A  o  ka  mea  e  noho  ana,  ua  like 
kona  helehelena,  me  ka  pohaku  Ia- 
sepi  a  me  ka  Saredio ;  a  he  anue- 
nue  i  pio  mai  la  a  puni  ka  nohoalii, 
me  he  pohaku  omaomao  la. 

4  Ua  puni  kela  nohoalii  i  na  noho 
he  iwakaluakumamaha ;  a  maluna 
iho  o  ua  poe  noho  la,  e  noho  ana 
he  poe  lunakahiko,  he  iwakalua- 
kumamaha,  ua  aahuia  i  ka  aahu 
keokeo ;  a  maluna  iho  o  ko  lakou 
mau  poo,  he  mau  leialii  gula.  # 

5  Anapu  mai  la  ka  uila  mai  ka 
nohoalii  mai,  a  me  ka  hekili,  a  me 
na  leo.  Ehiku  hoi  ipukukui  ahi  e 
aa  ana  imua  o  ka  nohoaLii,  oia  hoi 
na  Uhane  ehiku  o  ke  Akua. 

6  Aia  hoi,  imua  o  ka  nohoalii,  he 
moana  akaka,  me  he  anianila;  a 
ma  ka  nohoalii,  a  puni  hoi  ka  no- 
hoalii,  eha  mau  mea  ola,  ua  paapu 
i  na  maka  mamua  a  mahope. 

7  A  o  ka  mua  o  ka  mea  ola,  ua 
like  ia  me  ka  liona ;  a  o  ka  lua  o 
ka  mea  ola  ua  like  ia  me  ke  keiki 
bipi,  a  o  ke  kolu  o  ka  mea  ola,  ua 
like  kona  maka  me  ko  ke  kanaka, 

Buke  paa  i  ka  wepa. 

a  o  ka  ha  o  ka  mea  ola,  ua  like  ia 
me  ka  aeto  lele. 

8  A  o  ua  poe  mea  ola  la  eha,  ua 
papa  ono  lakou  i  na  eheu ;  ua  paa- 
pu  i  na  maka  a  puni  a  maloko; 
aole  hoi  lakon  i  hoomaha  i  ke  ao  a 
me  ka  po,  i  ka  i  ana  mai,  Hoano, 
Hoano,  Hoano,  ka  Haku  ke  Akua 
mana  loa,  ka  mea  mamua,  ka  mea 
e  noho  la,  ka  mea  e  mau  loa  ana. 

9  A  i  ka  wa  e  hoomana  aku  ai,  a  i 
hoonani  aku  ai,  a  hoomaikai  aku 
ai  na  mea  ola  i  ka  mea  e  noho  ana 
ma  ka  nohoalii,  oia  hoi  ka  Mea  e 
ola  mau  ana  ia  ao  aku  ia  ao  aku, 

10  Alaila,  moe  iho  la  ka  poe  lu- 
nakahiko  he  iwakaluakumamaha, 
imua  o  ka  mea  e  noho  ana  ma  ka 
nohoalii,  a  hoomana  aku  la  i  ka 
mea  e  ola  mau  ana  ia  ao  aku,  ia  ao 
aku ;  a  hoolei  no  hoi  i  ko  lakou 
mau  leialii  imua  o  ka  nohoalii,  me 
ka  i  ana  ae, 

11  E  pono  no  oe,  e  ka  Haku,  ke 
loaa  ia  oe  ka  nani  a  me  ka  mahalo 
a  me  ka  mana;  no  ka  mea,  nau  no 
i  hana  i  na  mea  a  pau,  a  ma  kou 
makemake  no  lakou  i  mau  ai  a 
hanaia  hoi. 

MOKUNA  V. 

Ka  buke  paa,  a  me  ka  wepa  ana. 

IKE  aku  la  au  maloko  o  ka  lima 
akau  o  ka  mea  e  noho  aua  ma 
ka  nohoalii,  he  buke  ua  palapalaia 
maloko,  a  mawaho  ua  hoopaaia  i 
na  wepa  ehiku. 

2  Ike  aku  la  au  i  ka  anela  ikaika, 
e  hea  ae  ana  me  ka  leo  nui,  Owai 
kamea  pouo  ke  wehe  i  ka  buke,  a 
e  akaa  i  kona  mau  wepa? 

3  Aole  ma  ka  lani,  aole  ma  ka  ho- 
nua,  aole  hoi  malalo  iho  o  ka  ho- 
nua,  ka  mea  i  hiki  ia  ia  ke  wehe  i 
ua  buke  nei,  aole  hoi  ke  nana  aku 
ia  ia. 

4  Uwe  nui  iho  la  au,  no  ka  loaa 
ole  o  ka  mea  pono  e  wehe  a  e  he- 
luhelu  i  ka  uuke,  a  e  nana  hoi  ma- 
luna  iho. 

5  I  mai  la  kekahi  o  na  lunakahi- 
ko  ia'u,  mai  uwe  oe;  aia  hoi  ua 
lanakila  mai  la  ka  Liona  o  ka  oha- 
na  a  Iuda,  ka  Mamo  a  Davida,  e 
wehe  i  ua  buke  nei,  a  e  akaa  i  kona 
mau  wepa  ehiku. 


Ka  wehe  ana  MOKU 

6  A  ike  aku  la  au  ma  ka  nokoa- 
lii,  a  mawaena  o  na  inea  ola  eka,  a 
rae  na  lunakakiko,  ke  Keikikipa  e 
ku  ana  rae  he  mea  i  pepekiia  la, 
ekiku  ona  pepeiaokao,  ekiku  koi 
ona  maka;  oia  na  Ukane  ekiku  o 
ke  Akua,  i  koounaia'ku  i  ka  konua 
a  pau. 

7  Hele  mai  la  ia,  lawe  iko  la  i  ka 
buke,  mai  ka  lima  akau  aku  o  ka 
Mea  e  noko  ana  ma  ka  nokoalii ; 

8  A  i  kona  lawe  aua  i  ka  buke, 
moe  iko  la  na  mea  ola  eka  a  me  na 
lunakakiko  he  iwakalua  kumama- 
ka  imua  o  ke  Keikihipa;  he  mau 
lira  ko  lakou  a  pau,  a  me  na  hue 
gula,  ua  pika  i  na  mea  ala,  oia  koi 
na  pule  a  ka  poe  haipule. 

9  Memele  mai  la  lakou  i  ke  mele 
kou,  e  olelo  ana,  Pono  no  oe  ke 
lawe  i  ka  buke,  a  e  akaa  i  kona 
mau  wepa:  no  ka  mea,  ua  pepe- 
kiia  oe,  a  ua  kuai  mai  oe  ia  makou 
no  ke  Akua  me  kou  koko,  mai 
loko  mai  o  na  okana  a  pau,  a  me 
na  olelo,  a  me  na  aina,  a  me  na 
lakuikanaka  a  pau ; 

10  A  ua  koolilo  oe  ia  makou  i  poe 
alii,  a  i  poe  kakuna  no  ko  makou 
Akua;  a  ia  makou  no  ke  aupuni 
ma  ka  konua. 

11  Naua  aku  la  au,  a  loke  iko  la  i 
ka  leo  o  naanela,  ke  nui  loa,  a  me 
na  mea  ola,  a  me  na  lunakahiko  e 
anaina  ana  ma  ka  nohoalii :  a  o  ka 
kelu  ana  ia  lakou  ke  haneri  milio- 
na  a  me  na  tausaui  tausani ; 

12  E  olelo  ana  me  ka  leo  nui,  E 
pono  no  ke  Keikikipa  i  pepekiia, 
ke  loaa  ia  ia  ka  mana,  a  me  ka  wai- 
wai,  a  me  ke  akamai,  a  me  ka  ikai- 
ka,  a  me  ka  nani,  a  me  ka  makalo, 
a  me  ka  koomaikaiia. 

13  A  loke  aku  la  au  i  na  mea  a 
pau  ma  ka  lani,  a  ma  ka  konua,  a 
malalo  iko  o  ka  honua,  a  me  na 
mea  a  pau  raa  ka  moana,  a  maloko 
o  ia  mau  mea,  e  olelo  ana,  No  ka 
Mea  e  noko  ana  ma  ka  nohoalii,  no 
ke  Keikihipa  hoi,  ka  hoomaikaiia 
a  me  ka  nani,  a  me  ka  hanohano,  a 
me  ka  ikaika,  ia  ao  aku,  ia  ao 
aku. 

14  I  mai  la  na  mea  ola  eka,  Ame- 
ne.  Moe  iko  la  na  lunakakiko  he 
iwakaluakumamaka,  koomana  aku 


NA  VI.  o  na  wepa  eono. 

la  i  ka  Mea  e  ola  mau  ana  ia  ao  aku, 
ia  ao  aku. 

MOKUNA  VI. 

Ka  akaa  ana  o  na  wepa  eono. 

NANA  aku  la  au,  a  akaa  ae  la  ke 
Keikikipa  i  ka  mua  o  na  wepa 
ekiku,  a  loke  iko  la  au  i  kekaki  o 
na  mea  ola  eka,  e  olelo  ana,  e  like 
me  ka  kalulu  kekili,  E  hele  mai  e 
ike. 

2  A  nana  aku  laau,  aia  koi,  ke  lio 
keokeo ;  a  o  ka  mea  e  noko  ana 
maluna  iho  ona,  he  kakaka  kana, 
a  ua  haawiia  mai  nona  kekahi  pa- 
pale  alii;  a  hele  lanakila  ia,  a  e  la- 
nakila  ana. 

3  A  wehe  ae  la  ia  i  ka  lua  o  ka 
wepa,  a  lohe  aku  la  au  i  ka  lua  o  ka 
mea  ola,  i  ka  i  ana  mai,  E  hele  mai 
e  ike. 

4  A  hele  aku  la  kekahi  lio  hou,  he 
ulaula ;  a  o  ka  mea  e  noho  ana  ma- 
luna  ona,  ua  haawiia  nana  e  lawe 
aku  i  ke  kuikahi  like,  mai  ka  ho- 
nua  aku,  i  pepehi  lakou  i  kekahi  i 
kekahi :  a  ua  haawiia  nana  he  pa- 
hikaua  nui. 

5  A  i  ka  wa  ana  i  wehe  ai  i  ke  ko- 
lu  o  ka  wepa,  lohe  aku  la  au  i  ke 
kolu  o  ka  mea  ola,  i  ka  i  ana  mai, 
E  hele  mai  e  ike.  Nanaakulaau, 
aia  hoi,  he  lio  eleele;  a  o  ka  mea 
e  noho  ana  maluua  iho  ona,  aia  no 
i  kona  lima  ka  mea  kaupaona. 

6  A  lohe  aku  la  au  i  ka  leo  mawa- 
ena  mai  o  ka  mea  ola  eha,  i  ka  i 
ana  mai,  Akahi  kiaka  palaoa,  akahi 
denari,  a  ekolu  kiaha  bale,  akahi 
denari ;  a  mai  hana  ino  oe  i  ka  aila 
a  me  ka  waina. 

7  A  wehe  ae  la  ia  i  ka  ha  o  ka  we- 
pa,  lohe  aku  la  au  i  ka  ha  o  uamea 
ola,  i  ka  i  ana  mai,  E  hele  mai  e  ike. 

8  A  naua  aku  la  au,  aia  hoi,  he  lio 
lenalena;  ao  ka  mea  e  noho  ana 
maluna  iko  oua,  o  Make  kona  inoa, 
a  hahai  aku  la  o  ka  po  makope  ona. 
A  ua  kaawiia  mai  ia  ia  ka  mana 
maluna  o  kekaki  kapa  o  ka  konua, 
e  luku  aku  me  ka  pakikaua,  a  me 
ka  wi,  a  me  ka  make,  a  me  na  ilio 
hikiu  o  ka  honua. 

9  A  i  kona  A\ehe  ana  i  ka  lima  o 
ka  wepa,  ike  aku  la  au  malalo  iho 
o  ke  kuahu  i  na  uhane  o  ka  poe  i 

Ka  hoailona  ana 

pepehiia  no  ka  oielo  a  ke  Akua,  a 
no  ka  mea  a  lakou  i  hoike  aku  ai. 

10  Hea  mai  la  lakou  me  ka  leo 
nui,  i  mai  la,  E  ka  Haku  hoano,  a 
me  ka  oiaio,  pehea  la  ka  loihi  ?  aole 
anei  oe  e  hookolokolo,  a  e  hoopai 
hoi  i  ko  makou  koko,  malunaoka 
poe  e  noho  la  ma  ka  honua  ? 

11  Uahaawiia'ku  kaaahu  keokeo 
na  kela  mea  keia  mea  o  lakou,  ua 
oleloia  aku  la  hoi  lakou,  e  kakali 
iki  lakou,  a  hiki  i  ka  manawa  e  pau 
ai  ko  lakou  poe  hoalawehana  a  me 
ko  lakou  poe  hoahanau,  ka  poe  e 
pepehiia  ana  e  like  me  lakou. 

12  A  i  kona  akaa  ana  i  ke  ono  o 
na  wepa,  ike  aku  la  au,  a  nui  loa 
iho  la  ke  olai ;  a  lilo  iho  la  ka  la  i 
mea  eleele  e  like  me  ka  lole  lauo- 
ho,  a  lilo  ka  mahina  a  pau  e  like 
me  ke  koko; 

13  A  haule  mai  la  na  hoku  o  ka 
lani  a  i  ka  honua,  e  like  me  ka  laau 
fiku  i  lulu  i  konahua  opiopie  i  ko- 
na  wa  i  hooluliluliia  e  ka  makani 
nui; 

14  A  hookaawaleia'ku  la  na  lani 
e  like  me  ka  pepa  i  owiliia ;  a  ua 
hooneeneeia  na  mauna,  a  me  na 
moku  a  pau,  mai  ko  lakou  wahi 
aku. 

/15  A  o  na'lii  o  ka  honua,  a  me  na 
mea  kiekie,  a  me  na  lunatausani,  a 
me  ka  poe  waiwai,  a  me  ka  poe 
ikaika,  o  na  kauwa  a  pau,  a  me  na 
haku  a  pau,  pee  lakou  iloko  o  na 
ana  a  me  na  pohaku  o  na  kuahiwi ; 

16  A  hea  aku  la  lakou  i  na  kuahi- 
wi  a  me  na  pohaku,  E  haule  mai 
oukou  maluna  iho  o  makou,  a  e 
uhi  mai  ia  makou,  mai  ka  maka  o 
ka  Mea  e  noho  la  ma  ka  nohoalii, 
a  me  ka  inaina  o  ke  Keikihipa. 

17  No  ka  mea,  ua  hiki  mai  ka  la 
nui  o  kona  inaina;  owai  hoi  ka 
mea  hiki  ke  ku  iluna? 


MOKUNA  VII. 

No  ka  hoailona  ana  i  ka  poe  haipule. 

MAHOPE  iho  o  keia  mau  mea, 
ike  aku  la  au  i  na  anela  eha  e 
ku  ana  ma  na  kihi  eha  o  ka  honua, 
e  paa  ana  i  na  makani  eha  o  ka  ho- 
nua,  i  pa  ole  mai  ka  makaui  ma  ka 
aina,  aole  hoi  ma  ka  moana,  aole 
hoi  ma  kekahi  laau. 

HOIKEANA.  i  ka  poe  haipule. 

2  A  ike  aku  la  au  i  kekahi  aneia 
okoa  e  pii  mai  ana,  mai  ka  hikina 
a  ka  la  mai ;  aia  no  ia  ia  ka  hoailo- 
na  o  ke  Akua  ola.  A  hea  aku  la  ia 
me  ka  leo  nui  i  na  anela  eha,  ua 
haawiia  mai  na  lakou  e  hana  ino  i 
ka  aina  a  me  ka  moana, 

3  I  mai  la  oia,  Mai  hana  ino  ou- 
kou  i  ka  aina,  aole  hoi  i  ka  moana, 
aole  hoi  i  na  laau,  a  hoailona  aku 
la  makou  i  na  kauwa  a  ko  kakou 
Akua  ma  ko  lakou  lae. 

4  A  lohe  aku  la  au  i  ka  huina  he- 
lu  o  ka  poe  i  hoailonaia.  Uahoai- 
lonaia  hookahi  haneri  me  kanaha- 
kumamaha  tausani,  mai  loko  mai  o 
na  ohana  a  pau  o  na  mamo  a  Ise- 
raela. 

5  No  ka  ohana  a  Iuda,  ua  hoailo- 
naia  he  umikumamalua  tausani_ ;  a 
no  ka  ohana  a  Reubena,  ua  hoailo- 
naia  he  umikuniamalua  tausani ;  a 
no  ka  ohana  a  Gada,  ua  hoailonaia 
he  umikumamalua  tausani ; 

6  A  no  ka  ohana  a  Asera,  ua  hoai- 
lonaia  he  umikumamalua  tausani; 
a  no  ka  ohana  a  Napetali,  ua  hoai- 
lonaia  he  umikumamalua  tausani; 
a  no  ka  ohana  a  Manase,  ua  hoailo- 
naia  he  umikumamalua  tausani; 

7  A  no  ka  ohana  a  Simeona,  ua 
hoailonaia  he  umikumamalua  tau- 
sani ;  a  no  ka  ohana  a  Levi,  ua  hoai- 
lonaia  he  umikumamalua  tausani; 
a  no  ka  ohana  a  Isakara,  ua  hoailo- 
naia  he  umikumamalua  tausani ; 

8  A  no  ka  ohana  a  Zebuluna,  ua 
hoailonaia  he  umikumamalua  tau- 
sani ;  a  no  ka  ohana  a  Iosepa,  ua  ho- 
ailonaia  he  umikumamalua  tausa- 
ni ;  a  no  ka  ohana  a  Beniamina,  ua 
hoailonaia  he  umikumamalua  tau- 
sani. 

9  A  mahope  iho  o  keia  mau  mea, 
nana  aku  la  au,  aia  hoi,  he  anaina 
uui  loa,  aole  hiki  i  kekahi  ke  helu 
aku,  mai  loko  mai  lakou  o  na  aupu- 
ni  a  pau,  a  me  na  ohana,  a  me  na 
lahuikanaka,  a  me  na  olelo  a  pau,  e 
ku  ana  lakou  imua  o  ka  nohoalii,  a 
imua  hoi  o  ke  Keikihipa,  ua  aahu- 
ia  lakou  i  na  holoku  keokeo,  a  he 
mau  pama  ma  ko  lakou  mau  li- 
ma. 

10  Hea  mai  la  lakou  me  ka  leo 
nui,  i  mai  la,  No  ko  kakou  Akua 


Na  anela  ehiku 


MOKUNA  VIII. 


me  na  pupuhi. 


ke  ola,  ka  Mea  e  noho  la  ma  ka  no- 
hoalii,  a  no  ke  Keikihipa  hoi. 

11  A  ku  mai  la  na  anela  a  pau  a 
puni  ka  nohoalii,  a  me  na  lunaka- 
hiko,  a  me  na  mea  ola  eha,  a  moe 
iho  la  ko  lakou  alo  ilalo  imua  o  ka 
nohoalii,  a  hoomana  aku  la  lakou 
i  ke  Akua, 

12  I  aku  la,  Amene;  no  ko  ka- 
kou  Akua  ke  aloha,  a  me  ka  nani, 
a  me  ke  akamai,  a  me  ka  hoomai- 
kai,  a  me  ka  hanohano,  a  me  ka 
mana,  a  me  ka  ikaika,  ia  ao  aku  ia 
ao  aku.    Amene. 

13  I  mai  la  kekahi  o  na  lunakahi- 
ko,  ninau  mai  la  ia'u,  Owai  lakou 
nei  i  aahuia  i  ka  aahu  lole  keokeo  ? 
a  mai  hea  mai  la  lakou  i  hele  mai 
ai? 

14  I  aku  la  au  ia  ia,  E  kuu  haku, 
ua  ike  no  oe.  I  mai  kela  ia'u,  Oia 
ka  poe  i  hele  mai,  mai  loko  mai  o 
ka  pilikia  nui,  a  ua  holoi  lakou  i 
ko  lakou  aahu,  a  hookeokeo,  ma- 
loko  o  ke  koko  o  ke  Keikihipa. 

15  Nolaila  lakou  i  noho  ai  imua  o 
ka  nohoalii  o  ke  Akua,  a  ke  mala- 
ma  aku  nei  lakou  ia  ia  i  ke  ao  a  me 
ka  po,  maloko  o  kona  luakini ;  a  o 
ka  Mea  e  noho  la  ma  ka  nohoalii, 
oia  ke  noho  pu  me  lakou. 

16  Aole  lakou  e  pololi  hou,  aole  e 
niakewai  hou,  aole  e  wela  hou  mai 
ka  la  maluna  o  lakou,  aole  hoi  ke- 
kahi  mea  e  wela'i. 

17  No  ka  mea,  o  ke  Keikihipa  ka 
mea  maloko  ma  kahi  o  ka  nohoalii, 
oia  ka  mea  e  hanai  ana  ia  lakou, 
a  e  alakai  aku  hoi  ia  lakou,  i  na 
punawai  ola ;  a  na  ke  Akua  no  e 
holoi  ae  mai  ko  lakou  maka  aku,  i 
na  waimaka  a  pau. 

MOKUNA  VIII. 

Na  anela  ehiku,  a  me  ka  lakou  pu. 

AI  kona  akaa  ana  i  ka  hiku  o 
na  wepa,  hamau  loa  ko  ka  la- 
ni  e  like  me  ka  hapalua  hora. 

2  A  ike  aku  la  au  i  na  anela  ehi- 
ku,  ka  poe  i  ku  imua  o  ke  Akua ;  a 
ua  haawiia  mai  ia  lakou  ehiku  pu 
puhi. 

3  A  hele  ae  la  kekahi  anela  hou, 
a  ku  mai  la  ma  ke  kuahu,  he  ipu- 
ala  gula  kana  ;  a  ua  haawiia  mai  he 
mea  ala  ia  ia  he  nui  loa,  i  amama 


pu  oia  ia  mea  me  na  pule  a  ka  poe 
haipule  a  pau,  ma  ka  lele  gula  aia 
imua  o  ka  nohoalii. 

4  Punohu  aku  la  ka  uahi  o  ia  īnea 
ala  a  me  na  pule  a  ka  poe  haipule, 
mai  ka  lima  aku  o  ka  anela,  imua 
o  ke  Akua. 

5  Lawe  ae  la  ka  anela  i  ka  ipuala 
a  hahao  iho  la  a  piha  i  ke  ahi  o  ke 
kuahu,  a  kiola  iho  la  ilalo  i  ka  ho- 
nua;  alaila  puka  mai  la  na  leo,  a 
me  na  hekili,  a  me  na  uila,  a  me 
ke  olai. 

6  A  o  na  anela  ehiku,  ia  lakou  na 
pu  ehiku,  hoomakaukau  lakou  e 
puhi. 

7  A  puhi  ae  la  ka  anela  mua,  a  hi- 
ki  mai  la  ka  hua  hekili,  a  me  ke 
ahi,  i  hui  pu  ia  me  ke  koko,  ua  hoo- 
leiia  iho  la  ia  i  ka  honua.  Pau  iho 
la  i  ke  ahi  ka  hapakolu  o  na  laau, 
a  pau  no  hoi  ka  mauu  uliuli  a  pau 
i  ke  ahi. 

8  A  puhi  ae  la  ka  anela  elua,  a  ua 
hooleiia'ku  la  i  ke  kai,  he  mea  e  li- 
ke  me  ke  kuahiwi  nui  e  aa  ana  i  ke 
ahi.  A  lilo  iho  la  ka  hapakolu  o 
ke  kai  i  koko. 

9  A  make  iho  la  ka  hapakolu  o  na 
mea  e  ola  ana  iloko  o  ke  kai ;  a  lu- 
kuia  iho  la  ka  hapakolu  o  na  mo- 
ku. 

10  A  puhi  ae  la  ka  anela  ekolu, 
a  haule  mai  kekahi  hoku  nui,  mai 
ka  lani  mai,  e  aa  ana  e  like  me  ka 
ipukukui,  a  haule  ia  maluna  o  ka 
hapakolu  o  na  muliwai,  a  maluna 
o  na  wai  puna ; 

11  Ua  kapaia'ku  ka  inoa  o  ia  ho- 
ku,  o  Awaawa ;  a  lilo  iho  la  kekahi 
hapakolu  o  na  wai  i  awaawa ;  a  nui 
loa  iho  la  ka  poe  kanaka  i  make  i 
ka  wai,  no  ka  mea,  ua  lilo  ia  i  mea 
awaawa. 

12  A  puhi  ae  la  ka  anelaha,  a  ua 
hahauia'ku  la  kekahi  hapakolu  o 
ka  la,  a  me  ka  hapakolu  o  ka  ma- 
hina,  a  me  ka  hapakolu  o  na  hoku  ; 
ua  poeleele  ka  hapakolu  o  lakou,  a 
o  ka  hapakolu  o  ke  ao,  aole  mala- 
malama,  a  pela  no  hoi  ka  po. 

13  Nana  aku  la  au,  a  lohe  aku  la 
i  kekahi  anela  e  lele  ana  māwaena 
o  ka  lani,  e  hea  ana  me  ka  leo  nui, 
Auwe,  auwe,  auwe,  i  ka  poe  e  no- 
ho  la  ma  ka  houua,  uo  ua  kani  ana 

Puhi  ka  anela 


HOIKEANA. 


elima  a  me  ke  ono. 


i  koe  o  ka  pu  o  na  anela  ekolu  i 
makaukau  e  hookaui  mai ! 

MOKUNA  IX. 

Ke  kani  ana  o  ka  pu  elima  a  me  ke  ono. 

APUHI  ae  la  ka  anela  eliuia,  a 
ike  aku  la  au  i  kekahi  hoku  i 
haule,  mai  ka  laui  mai  a  i  ka  houua. 
A  ua  haawiia  mai  nana  ke  ki  o  ka 
lua  hohouu. 

2  Wehe  ae  la  oia  i  ka  lua  hohonu ; 
a  puuohu  aku  la  ka  uahi,  mai  ka 
lua  aku,  e  like  me  ka  uahi  o  ka 
umu  nui  hoohehee  hao ;  pouli  iho 
la  ka  la  a  me  ka  lewa  no  ka  uahi  o 
ka  lua. 

3  A  mai  loko  mai  o  ka  uahi  i  hele 
mai  ai  maluna  o  ka  honua  na  uhi- 
ni ;  a  ua  haawiia  mai  na  lakou  ka 
mana,  e  like  me  ka  mana  o  na  moo- 
hueloawa  o  ka  honua. 

4  A  ua  kauohaia  mai  lakou,  aole 
e  hana  ino  i  ka  mauu  o  ka  honua, 
aole  hoi  i  kekahi  mea  uliuli,  aole 
hoi  i  kekahi  laau  ;  i  ua  kanaka  wale 
no,  i  ka  poe  aole  i  loaa  ka  hoailo- 
na  o  ke  Akua  ma  ko  lakou  lae. 

5  Ua  haawiia  mai,  aole  e  pepehi, 
aka,  e  hoomainoiuo  ia  lakou  i  na 
malama  elima.  A  o  ko  lakou  eha, 
ua  like  ia  me  ka  eha  a  ka  moohue- 
loawa,  ke  hahau  mai  ia  i  ke  kanaka. 

6  Ia  mau  la,  e  imi  no  na  kanaka 
i  ka  make,  aole  e  loaa ;  a  e  ake  no 
lakou  e  make,  a  e  holo  no  ka  make 
mai  o  lakou  aku. 

7  A  o  ke  ano  o  na  uhini,  ua  like 
ia  me  na  lio  i  makaukau  i  ke  kaua ; 
a  ma  ko  lakou  poo,  he  mea  e  like 
me  ka  leialii  gula,  a  o  ko  lakou 
mau  maka  ua  like  me  na  maka  ka- 
naka. 

8  A  he  lauoho  ko  lakou,  ua  like 
hoi  me  ka  lauoho  wahine,  a  o  ko 
lakou  niho,  ua  like  me  ko  ka  liona. 

9  He  paleumauma  no  hoi  ko  la- 
kou,  me  he  paleumauma  hao  la  ke 
ano.  A  o  ke  kani  ana  o  ko  lakou 
poe  eheu,  ua  like  ia  me  ka  halulu 
ana  o  na  kaakaua  lio  nui,  e  holo 
ana  i  ke  kaua. 

10  He  huelo  ko  lakou  e  like  me 
ko  ka  moohueloawa,  a  he  mea  ooi 
ma  ko  lakou  huelo  :  a  he  mana  ko 
lakou  e  hoomainoino  i  kanaka  no 
na  malama  elima. 

11  He  alii  no  hoi  ko  lakou,  oia  no 
ka  anela  o  ka  lua  hohouu.  A  o 
kona  inoa  Hebera,  o  Abadona,  a 
ma  ka  olelo  Helene,  o  Apoluona 
koua  inoa. 

12  Ua  hala  kekahi  auwe ;  aia  hoi, 
elua  auwe  i  koe  mahope  aku. 

13  Puhi  ae  la  ka  anela  aono,  a  lo- 
he  aku  la  au  i  ka  leo,  mai  na  kihi 
eha  o  ke  kuahu  gula  mai,  aia  ma 
ke  alo  o  ke  Akua, 

14  I  mai  la  i  ka  anela  aono  e  paa 
aua  i  ka  pu,  E  wehe  oe  i  na  anela 
eha  i  hikiiia  ma  ka  muliwai  nui  ma 
Euperate. 

15  Kuuia  aku  la  ua  mau  anela  la 
eha,  ka  poe  i  makaukau  no  ka  hora, 
a  no  ka  la,  a  no  ka  malama,  a  no 
ka  makahiki,  i  pepehi  aku  lakou  i 
ka  hapakolu  o  na  kanaka. 

16  A  o  ka  huina  helu  o  na  puali 
holohololio,  elua  haneii  tausani  o 
na  tausani  lakou.  A  lohe  au  i  ko 
lakou  heluia  ana. 

17  A  ike  aku  la  au  ma  ka  hihio,  i 
na  lio  a  me  ka  poe  i  noho  iluna  o 
lakou,  he  ahi  no  ko  lakou  paleu- 
mauma,  a  he  huakineto,  a  he  luai- 
pele.  A  o  na  poo  o  na  lio,  ua  like 
me  na  poo  liona;  a  mai  loko  mai 
o  ko  lakou  waha  i  puka  mai  ai  ke 
ahi  a  me  ka  uahi  a  me  ka  luaipele. 

18  I  keia  mau  mea  ino  ekolu,  i 
make  ai  ka  hapakolu  o  kauaka,  i 
ke  ahi,  a  i  ka  uahi  a  me  ka  luaipele 
i  puka  mai  iwaho  o  ko  lakou  waha. 

19  O  ka  mana  o  ia  poe  lio,  aia  ma 
ko  lakou  waha  a  me  ko  lakou  hue- 
lo ;  no  ka  mea,  ua  like  ko  lakou 
huelo  me  na  nahesa,  a  he  poo  ko 
lakou,  a  oia  ko  lakou  mea  e  hoo- 
eha  aku  ai. 

20  A  o  kanaka  i  koe,  ka  poe  i  ma- 
ke  ole  i  keia  mau  mea  iuo,  aole  la- 
kou  i  mihi  i  na  hana  a  ko  lakou 
mau  lima,  iole  ai  lakou  e  hoomana 
aku  i  na  elaimonio,  a  me  na'kua  kii, 
o  ke  gula,  a  me  ke  kala,  a  me  ke 
keleawe,  a  me  ka  pohaku,  a  me  ka 
laau ;  na  mea  aole  hiki  ke  nana,  ao- 
le  hoi  ke  lohe,  aole  hoi  ke  hele. 

21  Aole  hoi  lakou  i  mihi  i  ko  la- 
kou  pepehi  kanaka  ana,  aole  hoi  i 
ko  lakou  pule  anaana,  aole  hoi  i  ko 
lakou  moe  kolohe,  aole  hoi  i  ko 
lakou  aihue. 


Ka  anela  me  ka  buke. 


MOKUNA  XI. 


Na  mea  hoike  elua. 


MOKUNA  X. 

Ka  anela  me  ka  palapala  i  kona  lima  akau. 

IKE  aku  la  au  i  kekahi  anela  hou, 
ikaika  loa,  e  ibo  aua,  mai  ka  la- 
ni  mai,  ua  aahuia  i  ke  ao  ;  a  bc 
anuenue  ma  koua  poo,  ua  like  hoi 
kona  maka  me  ka  la,  ao  kona  mau 
wawae  me  na  kia  ahi. 

2  Ua  paa  hoi  i  kona  lima  kekahi 
palapala  liilii  e  hamama  ana  :  a  ku 
mai  la  ia,  o  kona  wawae  akau  ma 
ke  kai,  a  o  kona  wawae  hema  ma 
ka  aina ; 

3  Kahea  mai  la  ia  me  ka  leo  nui, 
e  like  me  ka  uwo  ana  o  ka  lioua. 
A  i  kona  kahea  ana,  poha  mai  la 
ka  leo  o  na  hekili  ehiku. 

4  A  i  ka  wa  i  poha  mai  ai  ka  leo 
o  ia  mau  hekili  ehiku,  ua  makau- 
kau  wau  e  palapala ;  a  lohe  au  i  ka 
leo,  mai  ka  lani  mai,  e  olelo  ana,  E 
hoopaa  oe  i  ka  wepa  i  na  mea  a  na 
hekili  ehiku  i  pane  mai  ai,  mai  pa- 
lapala  oe  ia  mau  mea. 

5  A  o  ka  anela  a'u  i  ike  ai  e  ku 
ana  ma  ke  kai  a  ma  ka  aina,  kikoo 
aku  la  kona  lima  iluna  i  ka  lani, 

6  A  hoohiki  ae  la  ia  i  ka  mea  e  ola 
ana  ia  ao  aku  ia  ao  aku,  ka  mea  na- 
na  i  hana  ka  lani  a  me  na  mea  ilo- 
ko  ona,  a  me  ka  honua  a  me  na 
mea  iloko  ona,  a  me  ke  kai  a  me 
na  mea  iloko  ona,  aole  e  manawa 
kali  hou  aku. 

7  Aka,  ke  hiki  aku  i  na  la  e  kani 
mai  ai  ka  anela  ehiku,  i  ka  wa  e 
hoomaka  ai  e  puhi,  alaila,  e  hoo- 
koia  na  mea  huna  o  ke  Akua,  e  li- 
ke  me  kaua  i  olelo  mai  ai  i  kana 
poe  kauwa,  i  na  kaula. 

8  A  o  ka  leo  a'u  i  lohe  ai,  mai  ka 
lani  mai,  olelo  hou  mai  ia'u,  i  mai 
la,  O  hele  oe,  e  lawe  i  ka  palapala 
liilii  e  hamama  ana  ma  ka  lima  o 
ka  anela,  e  ku  mai  la  ma  ke  kai  a 
ma  ka  aina. 

9  Hele  aku  la  au  i  ua  anela  la,  i 
aku  la  ia  ia,  Ho  mai  na'u  ka  pala- 
pala  liilii.  I  mai  la  kela  ia'u,  E 
lawe,  a  e  ai  hoi ;  e  hoawahia  ia  i 
kou  opu,  aka,  ma  kou  waha  he 
mea  ono  ia  e  like  me  ka  meli. 

10  Lawe  aku  la  au  i  ua  palapala 
liilii  la,  mai  ka  lima  ae  o  ka  anela, 
a  ai  iho  la ;  a  ma  ko'u  waha  ua  ono 


ia  e  like  me  ka  meli ;  a  pau  i  ka 
aiia,  ua  awaawa  iho  la  ko'u  opu. 
11  I  mai  la  kela  ia'u,  E  pono  ia 
oe  ke  wanana  hou  aku,  i  na  lahui- 
kanaka,  a  me  ko  na  aina,  a  me  na 
olelo,  a  me  na'lii  he  nui  loa. 

MOKUNA  XI. 

Ke  kaua  ana  o  ka  holoholona  i  na  mea  hoike 
elua. 

HAAWIIA  mai  la  na'u  kekahi 
laau,  ua  like  me  ke  kookoo  ; 
a  ku  mai  ka  anela,  i  mai  la,  E  ku 
mai  oe  e  ana  i  ka  luakini  o  ke 
Akua,  a  me  ke  kuahu,  a  me  ka  poe 
hoomana  maloko. 

2  E  waiho  i  ka  papahola  mawaho 
o  ka  luakini,  aole  e  ana;  no  ka 
mea,  ua  haawiia  i  ko  na  aina  e ;  a 
e  hahi  no  lakou  i  ke  kulanakauha- 
le  hoauo  a  hala  na  malama  hoo- 
kahi  kanahakumamalua. 

3  A  e  haawi  aku  no  wau,  na  ko'u 
mau  mea  hoike  elua,  a  e  ao  aku 
uo  laua  me  ka  aahuia  i  ke  kapa 
inoino,  a  hala  na  la  hookahi  tau- 
sani,  elua  haneri  me  kanaono. 

4  Oia  no  na  oliva  elua,  a  me  na 
ipukukui,  e  ku  ana  imua  o  ka  Ha- 
ku  o  ka  honua. 

5  A  ina  e  manao  kekahi  e  hoeha 
aku  ia  laua,  e  puka  mai  no  ke  ahi, 
mai  loko  mai  o  ko  laua  waha,  a  e 
luku  aku  i  ko  laua  mau  enemi ;  a 
iua  manao  kekahi  e  hana  ino  aku 
ia  laua,  pela  no  ia  e  pepehiia'i. 

6  He  mana  ko  laua  nei  e  pani  i 
ka  lani,  i  ua  ole  mai  ka  ua  i  na  la  o 
ka  laua  ao  aua.  He  mana  no  hoi 
ko  laua  maluna  o  na  wai,  e  hoolilo 
ia  lakou  i  koko,  a  e  hahau  i  ka  ho- 
nua  i  na  ino  a  pau,  i  ko  laua  ma- 
nawa  e  makemake  ai. 

7  A  pau  ko  laua  hoike  ana,  alaila 
e  kaua  aku  ia  laua  ka  holoholona 
i  pii  mai,  mai  loko  mai  o  ka  lua 
hohonu,  a  e  lanakila  oia  maluna  o 
laua,  a  e  pepehi  hoi  ia  laua  a  make. 

8  A  e  waiho  wale  ia  ko  laua  ku- 
papau  ma  na  alanui  o  ke  kulana- 
kauhale  nui,  i  kapaia  ma  ka  hoo- 
halike,  o  Sodoma,  a  o  Aigupita,  o 
kahi  hoi  i  kauia'i  ko  laua  Haku 
ma  ke  kea. 

9  A  ike  aku  kekahi  poe  o  na  la- 
huikanaka  a  me  na  ohana  a  me  na 
olelo,  a  me  ko  ua  aina  i  ko  laua 

Puhi  ka  anela  ahiku. 


HOIKEANA. 


Ka  wahine  hanau  keiki. 


mau  kupapau  i  ekolu  la  a  me  ka 
hapa,  aole  hoi  e  ae  aku  ana  e  wai- 
hoia  ko  laua  kino  ma  ka  lua. 

10  A  o  ka  poe  e  noho  la  ma  ka 
honua,  e  olioli  auanei  lakou  malu- 
na  o  laua,  a  e  hauoli  hoi,  a  e  hoou- 
ka  aku  lakou  i  na  makana,  i  keka- 
hi  i  kekahi ;  no  ka  mea,  ua  hooeha 
keia  mau  kaula  elua  i  ka  poe  i  no- 
ho  ma  ka  honua. 

11  A  hala  na  la  ekolu  a  me  ka  ha- 
pa,  komo  iho  la  ka  uhane  ola  no 
ke  Akua  mai,  iloko  o  laua,  a  ku 
mai  la  laua  ma  ko  laua  mau  wa- 
wae ;  a  kau  mai  la  ka  makau  nui 
maluna  o  ka  poe  a  pau  i  ike  aku  ia 
laua. 

12  A  lohe  aku  la  laua  i  ka  leo  nui 
mai  ka  lani  mai,  i  mai  la  ia  laua,  E 
pii  mai  iluna  nei :  a  pii  aku  la  laua 
i  ka  lani  ma  ke  ao ;  a  ike  aku  la 
ko  laua  poe  enemi  ia  laua. 

13  Ia  hora,  nui  loa  iho  la  ke  olai, 
a  hiolo  iho  la  kekahi  hapaumi  o 
ke  kulanakauhale ;  a  make  iho  la 
ehiku  tausani  kanaka  i  ke  olai. 
Makau  loa  iho  la  ka  poe  i  koe,  a 
hoonani  aku  la  lakou  i  ke  Akua  o 
ka  lani. 

14  Ua  hala  ka  lua  o  ka  auwe ;  aia 
hoi  ke  kolu  o  ka  auwe,  e  hiki  koke 
mai  ia. 

15  Puhi  ae  la  ka  anela  ahiku;  a 
nui  loa  iho  la  na  leo  ma  ka  lani,  e 
i  mai  ana,  Ua  lilo  ke  aupuni  o  ke 
ao  nei  no  ko  kakou  Haku,  a  no 
kona  Kristo ;  a  oia  ke  Alii  e  mau 
loa  ana  i  ke  ao  pau  ole. 

16  A  o  na  lunakahiko  he  iwaka- 
luakumamaha,  e  noho  ana  ma  ko 
lakou  nohoalii  imua  o  ke  Akua, 
moe  iho  la  ko  lakou  maka  ilalo,  a 
hoomana  i  ke  Akua ; 

17  I  aku  la,  Ke  hoomaikai  aku  nei 
makou  ia  oe,  e  ka  Haku,  ke  Akua 
mana  loa,  ka  mea  e  noho  la,  a  o  ka 
mea  mamua,  a  o  ka  mea  i  hiki  mai 
ana;  no  ka  mea,  ua  lawe  oe  i  kou 
mana  nui  iho,  a  ua  hoomalu  oe  i 
ke  aupuni. 

18  Ua  huhu  aku  la  ko  na  aina,  a 
ua  hiki  mai  kou  inaina,  a  me  ka 
manawa  o  ka  poe  make,  i  hooko- 
lokoloia  lakou,  a  i  haawiia  no  hoi 
ka  uku  no  kau  poe  kauwa,  no  ka 
poe  kaula,  a  me  ka  poe  haipule,  a 

me  ka  poe  i  makau  i  kou  inoa,  no 
ka  poe  liilii,  a  no  ka  poe  nui ;  i  lu- 
ku  mai  oe  i  ka  poe  nana  i  luku  i 
ko  ka  honua. 
19  A  ua  weheia  ae  la  ka  luakini  o 
ke  Akua  ma  ka  lani,  a  ikeia'ku  la 
ka  pahu  o  kana  berita,  maloko  o 
kona  luakini ;  alaila,  nui  iho  la  ka 
uila,  a  me  na  leo,  a  me  na  hekili, 
a  me  ke  olai,  a  me  ka  hua  hekili 
he  nui  loa. 

MOKUNA  XII. 

Ka  hanau  ana  o  ka  wahine  i  aahuia  e  ka  la. 

UA  ikeia  aku  la  kekahi  mea  ku- 
panaha  loa  ma  ka  lani;  he 
wahine  i  hoaahuia  i  ka  la,  a  aiahoi 
ka  mahina  malalo  o  kona  wawae, 
a  o  na  hoku  umikumamalua,  oia 
kona  leialii. 

2  Ua  hapai  oia,  a  uwe  nui  aku  la 
ia,  i  ke  nahu  keiki,  a  me  ka  eha  e 
hanau  ai. 

3  A  ike  hou  ia  aku  la  ma  ka  lani 
kekahi  mea  kupanaha  hou ;  aia 
hoi  he  deragona  nui  ulaula,  ehiku 
ona  poo,  a  he  umi  pepeiaohao,  a 
ma  kona  mau  poo,  ehiku  leialii. 

4  Huki  mai  la  kona  huelo  i  ka 
hapakolu  o  na  hoku  o  ka  lani,  a 
kiola  iho  la  ia  lakou  ilalo  i  ka  ho- 
nua.  Ku  mai  la  ua  deragona  nei, 
imua  o  ka  wahine  e  hanau  ana,  e 
ai  aku  i  kana  keiki  i  kona  wa  e  ha- 
nau  aiT 

5  Hanau  mai  la  oia,  he  keikika- 
ne,  he  mea  e  hoomalu  i  na  lahui- 
kanaka  a  pau  me  ke  kookoo  hao. 
Ua  kailiia'ku  la  kana  keiki  iluna  i 
ke  Akua  a  ma  kona  nohoalii. 

6  Holo  aku  la  ua  wahine  la  i  ka 
waonahele  ma  kahi  a  ke  Akua  i 
hoomakaukau  ai  nona,  i  hanai  la- 
kou  ia  ia  malaila  i  na  la  hookahi 
tausani  elua  haneri  me  kanaono. 

7  A  he  kaua  no  raa  ka  lani :  kaua 
mai  o  Mikaela  a  me  kona  poe  ane- 
la  i  ka  deragona ;  a  kaua  aku  ka 
deragona  a  me  kona  poe  anela; 

8  Aole  hoi  i  lanakila  aku,  aole 
hoi  i  loaa  ia  ia  kahi  e  noho  hou  ai 
ma  ka  lani. 

9  Kipakuia'ku  la  ua  deragona  nui 
nei,  oia  hoi  ka  mookahiko  i  kapa- 
ia  o  ka  diabolo,  a  o  Satana,  nana 
no  i  hoowalewale  mai  i  ko  ke  ao 


O  ka  holoholana 


MOKUNA  XIII. 


mai  ke  kai  mai. 


nei  a  pau.  Kiolaia  mai  la  oia  i  ka 
honua,  a  kiola  pu  ia  mai  la  kona 
poe  anela. 

10  A  lohe  aku  la  au  i  ka  leo  nui 
ma  ka  lani,  i  ae  la,  Ua  hiki  mai  la 
ke  ola,  a  me  ka  mana,  a  me  ke  au- 
puni  o  ko  kakou  Akua,  a  me  ka 
mana  o  kona  Kristo ;  uo  ka  mea, 
ua  kipakuia'ku  la  ka  mea  hoino  i 
ko  kakou  poe  hoahanau,  ka  mea 
nana  lakou  i  hoino  i  ka  po  a  me 
ke  ao,  imua  o  ke  Akua. 

11  Ma  ke  koko  o  ke  Keikihipa 
lakou  i  lanakila  ai  maluna  ona,  a 
ma  ka  olelo  a  lakou  i  hoike  aku  ai ; 
a  makemake  ole  lakou  i  ko  lakou 
ola  iho  a  hiki  i  ka  make. 

12  Nolaila,  e  olioli  oukou,  e  na 
lani,  a  me  ka  poe  e  uoho  la  malai- 
la.  Auwe  hoi  i  ka  poe  e  noho  la 
ma  ka  honua  a  ma  ka  moana!  no 
ka  mea,  ua  iho  mai  o  ka  diabolo 
ia  oukou  me  ka  inaina  nui,  no  ka 
mea,  ua  ike  oia,  he  pokole  kona  wa. 

13  A  ike  ae  la  ka  deragona,  ua 
kipakuia  oia  ilalo  i  ka  honua,  ala- 
ila,  hoomaau  ae  la  ia  i  ka  wahine  i 
hanau  i  ke  keiki  kane. 

14  Haawiia  mai  la  i  ka  wahine 
elua  eheu  o  ka  aeto  nui,  i  lele  aku 
ai  oia  i  ka  waonahele,  i  kona  wahi, 
ua  hanaiia  oia  malaila  i  ka  maka- 
hiki,  a  me  na  makahiki,  a  me  ka 
hapa  o  ka  makahiki,  mai  ke  alo 
aku  o  ua  moo  la. 

15  Luai  aku  la  ua  moo  nei  i  ka 
wai  mawaho  o  kona  waha,  a  kahe 
aku  la  mahope  o  ka  wahine  e  like 
me  ka  nmliwai,  i  lawe  aku  ai  oia 
ia  ia  ma  ka  wai. 

16  Kokua  aku  la  ka  honua,  ma- 
muli  o  ka  wahine ;  a  hamama  aku 
la  i  kona  waha,  a  moni  iho  la  i  ka 
muliwai  a  ka  deragona  i  luai  aku 
ai  ma  kona  waha  aku. 

17  Inaina  aku  la  ka  deragona  i  ka 
wahine,  a  hele  aku  la  ia  e  kaua  me 
ka  poe  i  koe  o  kana  poe  keiki,  o 
ka  poe  i  malania  i  ke  kanawai  o 
ke  Akua,  a  hoomau  i  ka  hoike  ana 
ia  Iesu. 

MOKUNA  XIII. 

O  ka  holoholona  me  na  poo  ehiku  a  me  na 
pepeiaohao  he  uini. 

KU  iho  la  au  ma  ke  one  o  ke 
kai,  a  ike  aku  la  i  kekahi  ho- 


loholona  e  hoea  mai  ana,  mailoko 
mai  o  ke  kai,  me  na  pepeiaohao  he 
umi  a  me  na  poo  ehiku,  a  ma  ko- 
na  mau  pepeiaohao,  he  umi  leialii, 
a  maluna  o  kona  mau  poo  na  inoa 
o  ka  hoomainoino. 

2  A  o  ua  holoholona  la  a'u  i  ike 
ai,  ua  like  ia  me  ka  leopadi,  ao  ko- 
na  wawae  ua  like  me  ko  ka  bea,  o 
kona  waha  me  ka  waha  o  ka  liona. 
A  haawi  hoi  ka  deragona  ia  ia  i  ko- 
na  mana  a  me  kona  nohoalii  a  me 
ka  ikaika  nui. 

3  A  ike  au,  ua  eha  hoi  kekahi  o 
kona  mau  poo,  aneaue  make;  a 
hoolaia'ku  la  kona  eha  make.  Ma- 
halo  aku  la  ko  ke  ao  nei  a  pau  ma- 
niuli  o  ka  holoholona. 

4  Hoomaua  aku  la  lakou  i  ka  de- 
ragona  nana  i  haawi  i  ka  ikaika  no 
uaholoholonala;  ahoomanalakou 
i  ka  holoholona,  i  ae  la,  Owai  la  ka 
mea  like  me  ia  holoholona?  owai 
hoi  ka  mea  hiki  ke  kauaaku  ia  ia? 

5  A  ua  haawiia  ka  waha  e  olelo  i 
na  mea  nui  a  me  na  mea  hooniai- 
noino :  a  ua  haawiia  mai  nana  e  ha- 
na  i  na  malama  hookahi  kanaha  a 
me  kumamalua. 

6  Hoaka  ae  la  oia  i  kona  waha  e 
hoomainoino  i  ke  Akua,  e  hoomai- 
noino  i  kona  inoa,  a  me  kona  hale- 
lewa  a  me  ka  poe  e  noho  la  ma  ka 
lani. 

7  Ua  haawiia  mai  nana  e  kaua  i 
na  haipule,  a  e  lanakila  maluna  o 
lakou ;  a  ua  haawiia  mai  la  nana 
ka  mana  maluna  o  na  ohana  a  pau, 
a  me  na  olelo  a  pau,  a  me  na  lahui- 
kanaka  a  pau. 

8  A  e  hoomana  aku  ia  ia  ka  poe  a 
pau  e  noho  ana  ma  ka  honua,  ka 
poe  aole  i  kakauia  ko  lakou  inoa 
ma  ka  buke  o  ke  ola  a  ke  Keikihi- 
pa,  ka  mea  i  pepehiia  mai  ka  hoo- 
kumu  ana  mai  o  ka  honua  nei. 

9  Ina  he  pepeiao  ko  kekahi,  e 
hoolohe  mai  ia. 

10  Ina  e  alakai  pio  aku  kekahi, 
oia  kekahi  e  hele  pio.  O  ka  mea 
pepehi  aku  me  ka  pahikaua,  e  pe- 
pehiia  oia  me  ka  pahikaua.  Eia  ka 
hoomanawanui  a  me  ka  manaoio  o 
ka  poe  haipule. 

11  A  ike  aku  la  au  i  kahi  holoho- 
lona  hou  e  hoea  mai  aua,  mailoko 

O  ke  keikihipa 

mai  o  ka  honua ;  elua  oua  pepeiao- 
hao  e  like  me  ke  keikihipa,  a  olelo 
ae  la  ia  e  like  me  ka  deragona. 

12  Haua  iho  la  no  ia  me  ka  mana 
a  pau  o  ka  holoholoua  mua  ma  ko- 
na  alo,  a  nana  uo  i  hoohuli  i  ka  ho- 
nua  a  me  ka  poe  e  noho  ana  maiu- 
na  iho,  e  hoomana  i  ka  holoholona 
mua  nona  ka  eha  make  i  hoolaia. 

13  A  hana  iho  la  ia  i  na  mea  ku- 
panaha  loa,  a  hoohaule  mai  la  oia 
i  ke  ahi,  mai  ka  lani  mai  a  ka  ho- 
nua  imua  i  ke  alo  o  kanaka ; 

14  A  hoowalewale  oia  i  ka  poe  i 
noho  ma  ka  honua,  ma  na  mea  ku- 
panaha  i  haawiia  mai  nana  e  hana, 
imua  o  ka  holoholona.  I  mai  ke- 
la  i  ka  poe  e  noho  ana  ma  ka  ho- 
nua,  e  hana  lakou  i  kii  no  ka  holo- 
holoua  i  loaa  ka  eha  i  ka  pahikaua, 
a  ola  hoi. 

15  A  ua  haawiia  mai  nana  e  hoo- 
komo  i  ke  ola  iloko  o  ua  kii  nei  o 
ka  holoholona,  i  olelo  mai  ke  kii  o 
ka  holoholona,  a  nana  no  e  pepehi 
a  make  ka  poe  a  pau  i  hoomana 
ole  i  ke  kii  o  ka  holoholona. 


HOIKEANA.  e  ku  ana  ma  Ziona. 

a  o  ka  leo  a'u  i  lohe  ai,  ua  like  me 
ka  hookani  ana  a  ka  poe  i  hookani 
ma  ko  lakou  mau  lira. 

3  Mele  iho  la  lakou  i  kemelehou 
imua  o  ka  nohoalii,  a  imua  o  na 
mea  ola  eha,  a  imuao  na  luuakahi- 
ko.  Aole  e  hiki  i  kekahi  ke  ao  ia 
mele,  o  ka  poe  hookahi  haneri  me 
kanahakumamaha  tausani  wale  no, 
ka  poe  i  kuaihoolaia'e  mai  ka  ho- 
nua  aku. 

4  Oia  ka  poe,  aole  i  haumia  i  na 
wahine ;  no  ka  mea,  he  poe  puu- 
paa  lakou.  Oia  ka  poe  hahai  i  ke 
Keikihipai  konawahia  pau  i  hele 
aku  ai.  Oia  ka  poe  i  kuaihoolaia 
maiwaena  ae  o  na  kanaka,  i  hua 
mua  no  ke  Akua  ano  ke  Keikihipa. 

5  Aole  i  loaa  ka  waliahee  iloko  o 
ko  lakou  waha;  no  ka  mea,  ua  ha- 
la  ole  lakou. 

6  A  ike  aku  la  au  i  kekahi  anela 
hou  e  lele  ana  iwaena  o  ka  lani,  ia 
ia  ka  euanelio  mau  loa,  e  ao  ai  i  ka 
poe  e  noho  la  ma  ka  honua,  a  i  ko 
na  aina  a  pau,  a  me  na  ohana,  a  me 
na  olelo,  a  me  na  lahuikanaka  ; 

7  I  mai  la  ia  me  ka  leo  nui,  E  ma- 


16  Nana  no  i  hana  aku  i  ka  poe 
uuku  a  me  ka  poe  nui,  i  ka  poe  Mkaui  ke  Akuava  e  hoonani  aku^ia- 
waiwai  a  me  ka  poe  hune,  i  ka  poe  lia 
paa  ole,  a  me  ka  poe  paa,  e  haawi 
ia  lakou  i  hoailona  ma  kolakou  li- 
maakau,aioleia,  makolakou  lae: 

17  I  ole  ai  e  hiki  i  kekahi  ke  kuai 
aku  a  kuai  mai,  ke  loaa  ole  ia  ia  ka 
hoailoua,  ka  inoa  o  ka  holoholoua, 
a  o  ka  heluna  paha  o  koua  iuoa. 

18  Maanei  no  ke  akamai :  o  ka 
mea  noonoo,  e  helu  oia  i  ka  helu- 
na  o  ua  holoholona  nei;  no  ka 
īnea,  oia  no  ka  heluna  o  ke  kanaka, 
a  o  kona  heluna  eono  haneri  ia  me 
ke  kanaonokumamaono. 

MOKUNA  XIV. 

Ke  Keikihipa  e  ku  ana  ma  Ziona  me  kona  poe. 

NANA  aku  la  au,  aia  hoi,  ku 
mai  la  ke  Keikihipa  ma  ka 
mauna  o  Ziona,  a  me  ia  pu  hooka- 
hi  haneri  me  kauahakumamaha 
tausani,  me  ka  inoa  o  kona  Makua 
i  kakauia  ma  ko  lakou  lae. 
2  A  lohe  aku  la  au  i  ka  leo,  mai 
ka  lani  mai,  e  like  me  ka  halulu 
ana  o  na  waikahe  he  nui,  a  e  like 
me  ka  halulu  ana  o  ka  hekili  nui ; 

no  ka  mea,  ua  hiki  mai  ka  ho_=. 
ra  o  kona  hoopai  ana :  e  kukulL 
hoomaikai  i  kamea  nanai  hana  kiL 
lani  a  me  ka  honua,  a  me  ke  kai, 
a  me  na  wai  puna.  ___  ■ 

8  Hahai  aku  la  ka  lua  o  na  anela, 
i  mai  la,  Ua  haule,  ua  haule  o  Ba- 
hulona,  ke  kulanakauhale  nui,  no 
ka  mea,  ua  hoinu  aku  la  oia  i  ko  na 
aina  a  pau  i  ka  waina  o  ka  ukiuki 
no  kona  moe  kolohe  ana. 

9  Hahai  aku  la  ka  anela  ekolu  ia 
lakou,  e  olelo  ana  me  ka  leo  nui, 
Ina  e  hoomanaaku  kekahi  i  ka  ho- 
loholona  a  me  kona  kii,  a  kauia  hoi 
kona  hoailona  ma  kona  lae,  a  ma 
kona  lima  paha, 

10  E  inu  oia  i  ka  waina  o  ko  ke 
Akua  ukiuki,  i  ukuhiia  iloko  o  ke 
kiaha  o  kona  inaina,  aohe  mea  e 
manaualo  ai.  A  e  hoomainoinoia 
oia,  i  ke  ahi  ame  ka  luaipele,imua 
o  na  anela  hoano  a  imua  o  ke  Kei- 
kihipa. 

11  Pii  ae  la  ka  uahi  o  ko  lakou 
hoomaiuoinoia,  ia  ao  aku  ia  ao  aku  : 
aole  oluolu  iki,  i  ke  ao  a  me  ka  po, 


Ehiku  anela 

ka  poe  i  koomana  i  ka  holoholona 
a  mc  kona  kii,  a  o  na  niea  hoi  a  pau 
i  loaa  ka  hoailona  o  kona  inoa. 

12  Maanei  no  ka  hoomanawanui 
ana  o  ka  poe  haipule,  ka  poe  mala- 
ma  i  na  kau„oha  a  ke  Akua  me  ka 
manaoio  ia  Iesu. 

13  Lohe  aku  la  au  i  ka  leo,  mai  ka 
lani  mai,  i  mai  la,  E  palapala  oe, 
Pomaikai  ka  poe  inake,  ke  make 
iloko  o  ka  Haku,  ma  keia  hope aku : 
he  oiaio,  wahi  a  ka  Uhane,  i  hoo- 
maha  lakou  i  ko  lakou  luhi;  a  ke 
hahai  nei  no  hoi  ka  lakou  mau  ha- 
na  me  lakou. 

11  Ike  aku  la  au,  aia  hoi,  he  ao 
keokeo,  a  aia  maluna  o  ke  ao  e  no- 
ho  ana  kekahi  ua  like  me  ke  Keiki 
a  ke  kanaka,  a  maluua  o  kona  poo, 
ke  leialii  gula,  a  maloko  o  kona  li- 
ma,  he  pahikakiwi  oi  loa. 

15  Puka  mai  la  iwaho  kekahi  ane- 
la  hou,  mailoko  mai  o  ka  luakini, 
hea  mai  la  me  ka  leo  nui,  i  ka  mea 
e  noho  ana  maluna  o  ke  ao,  E  hoo- 
komo  oe  i  kau  pahikakiwi,  a  e  hoi- 
liili ;  no  ka  mea,  ua  hiki  mai  ka  ho- 
ra  e  hoiliili  ai;  ua  oo  hoi  ka  ai  o 
ka  honua. 

16  O  ka  mea  e  noho  ana  ma  ke  ao, 
hookomo  iho  la  ia  i  kana  pahikaki- 
wi  ma  ka  honua,  a  hoiliiliia  iho  la 
ko  ka  honua. 

17  Puka  mai  la  kekahi  anela  hou, 
mailoko  mai  oka  luakini,  ma  kala- 
ni,  he  pahikakiwi  no  hoi  kana,  ua  oi 
loa. 

18  Puka  mai  la  kekahi  anela  hou 
mai  ke  kuahu  mai,  he  mana  no  ko- 
na  maluna  o  ke  ahi ;  hea  mai  la  ia 
me  ka  leo  nui  loa  i  ka  mea  ia  ia  ka 
pahikakiwi  oi,  i  mai  la,  E  hookomo 
oe  i  kau  pahikakiwi  oi,  a  e  hoiliili 
i  na  ahuiwaina  o  ke  kumuwaina  o 
ka  honua ;  no  ka  mea,  ua  oo  loa 
konahua. 

19  Hookomo  iho  la  ua  anela  la  i 
kana  pahikakiwi  ma  ka  honua,  a 
hoiliili  iho  la  i  na  kumuwainao  ka 
honua,  a  kiola  aku  la  iloko  o  ka 
lua  kaomi  waina  nui  o  ko  ke  Akua 
ukiuki. 

20  A  ua  hahiia  ka  lua  kaomi  wai- 
na,  mawaho  o  ke  kulanakaukale,  a 
hu  mai  la  ke  koko  mai  ka  lua  mai, 
a  hiki  iluna  i  ke  kaula  walia  o  na 


MOKUNA  XVI.  me  na  ino  ehiku. 

lio,  no  na  setadia  hookahi  tausani, 
me  na  hanei'i  keu  eono. 
MOKUNA  XV. 

Ehiku  anela  me  na  ino  ehiku. 

IKE  aku  la  au  i  kekahi  hoailona 
hou  ma  ka  lani,  he  nui  a  kupa- 
naha  loa,  ehiku  anela  me  na  mea 
ino  ehiku,  hope  loa;  no  ka  mea, 
ma  ia  mau  mea  ua  hookoia  ko  ke 
Akua  inaina. 

2  A  ike  aku  la  au,  he  mea  ua  like 
me  ka  moana  aniani,  i  hui  pu  ia 
me  ke  ahi ;  a  o  ka  poe  i  lanakila 
maluna  o  ka  holoholona  a  me  ko- 
na  kii,  a  me  kona  hoailona,  a  me 
ka  heluua  o  kona  inoa,  e  ku  ana 
lakou  maluna  o  ka  moana  aniani, 
a  ia  lakou  na  lira  o  ke  Akua. 

3  Mele  mai  la  lakou  i  ke  mele  a 
Mose,  ke  kauwa  a  ke  Akua  a  me 
ke  mele  a  ke  Keikihipa,  e  olelo 
ana,  He  nui  a  he  kupanaha  loa  kau 
hana,  e  ka  Haku,  ke  Akua  Mana 
loa ;  he  pono  a  he  oiaio  kou  mau 
aoao,  e  ke  Alii  o  na  lahuikanaka. 

4  Owai  ka  mea  e  makau  ole  ia 
oe,  e  ka  Haku,  a  e  hoonani  ole  i 
kou  inoa?  no  ka  mea,  o  oe  wale 
no  ka  Hemolele;  a  e  hele  mai  no 
hoi  ko  na  aina  a  pau,  a  e  kukuli 
hoomaikai  imua  ou ;  no  ka  mea, 
ua  maopopo  ka  pono  o  kou  hoo- 
pai  ana. 

5  Mahope  o  keia  mau  mea,  ike 
aku  la  au,  a  ua  weheia  ka  luakini 
o  ka  halelewa  hoike,  ma  ka  lani : 

6  A  puka  mai  la  na  anela  ehiku 
mailoko  mai  o  ka  luakini,  me  na 
mea  ino  ehiku,  ua  aahuia  i  ka  lole 
olona  aiai  keokeo,  ua  kaeiia  ko  la- 


kou  umauma  i  na  kaei  gula. 

7  Haawi  mai  la  kekahi  o  na  mea 
ola  eha,  na  ka  poe  anela  ehiku  i 
ehiku  huewai  gula,  ua  piha  i  ka 
inaina  o  ke  Akua,  e  ola  mau  ana 
ia  ao  aku  ia  ao  aku. 

8  Ua  piha  hoi  ka  luakini  i  ka  ua- 
hi,  mai  ka  nani  mai  o  ke  Akua  a 
me  ka  mana  ona:  aole  i  hiki  i  ke- 
kahi  ke  komo  iloko  o  ka  luakini, 
a  pau  i  ka  hookoia  na  mea  ino 
ehiku  a  kela  poe  anela  ehiku. 

MOKUNA  XVI. 

Ka  ninini  ana  o  na  huewai  gula  ahiku. 

LOHE  aku  la  au  i  ka  leo  nui 
mai  ka  luakiui  mai,  e  olelo 

A 


Ka  ninini  ana  o 


HOIKEANA. 


na  huewai  ehiku. 


ana  i  na  anela  ehiku,  O  hele  ou- 
kou,  a  e  ninini  aku  i  na  hue  ehiku 
o  ko  ke  Akua  inaina  maluna  iho  o 
ka  honua. 

2  Hele  aku  la  ka  mua,  ninini  aku 
la  i  kona  hue  maluna  iho  o  ka  ho- 
nua ;  a  puu  mai  la  ka  hehe,  inoino 
pono  ole  maluna  o  ka  poe  kanaka 
i  loaa  ka  hoailona  o  ka  holoho- 
lona,  a  i  hoomana  aku  i  kona 
kii. 

3  A  ninini  aku  la  ka  anela  alua  i 
kona  hue  iloko  o  ke  kai;  a  lilo 
iho  la  ia  i  mea  e  like  me  ke  koko 
o  ke  kanaka  make ;  a  make  no  na 
mea  ola  a  pau  maloko  o  ke  kai. 

4  A  ninini  aku  la  ka  anela  ekolu 
i  kona  hue  ma  na  muliwai  a  me  na 
punawai ;  a  lilo  lakou  i  koko. 

5  A  lohe  aku  au  i  ka  anela  o  na 
wai,  i  ka  i  ana  mai,  Pono  no  oe, 
e  ka  Haku,  e  ka  mea  e  noho  la,  a 
me  ka  mea  mua,  ka  mea  hemo- 
lele,  no  ka  mea,  ua  hoopai  oe  i 
keia  mau  mea. 

6  No  ka  mea,  ua  hookahe  lakou 
i  ke  koko  o  ka  poe  haipule,  a  me 
ka  poe  kaula,  a  ua  haawi  aku  oe 
i  ke  koko  na  lakou  e  inu,  ua  ku 
pono  no  ia  ia  lakou. 

7  A  lohe  aku  la  au  i  kekahi  ma 
ke  kuahu,  e  i  mai  ana,  Oia  no,  e  ka 
Haku  ke  Akua  mana  loa,  he  oiaio 
a  he  pololei  kou  hoopai  ana. 

8  Ninini  aku  la  ka  anela  eha  i 
kona  hue  maluna  iho  o  ka  la ;  a 
ua  haawiia  mai  nana  e  hoowela  i 
kanaka  i  ka  ahi. 

9  A  wela  iho  la  na  kanaka  i  ka 
wela  nui,  a  kuamuamu  aku  la  i  ka 
inoa  o  ke  Akua,  ka  mea  nona  ka 
mana  maluna  o  keia  mau  ino :  ao- 
le  hoi  i  mihi  lakou  e  hoonani  ai 
ia  ia. 

10  Ninini  aku  la  ka  anela  elima  i 
kona  hue  maluna  o  ka  nohoalii  o 
ka  holoholona ;  a  pouli  iho  la  ko- 
na  aupuni,  a  nahu  iho  la  lakou  i 
ko  lakou  elelo  no  ka  eha  nui, 

11  A  kuamuamu  aku  la  i  ke  Akua 
o  ka  lani  no  na  eha  o  lakou  a  no 
na  mai  hehe,  aole  hoi  i  mihi  i  ka 
lakou  hana  ana. 

12  Niuini  aku  la  ka  anela  eono  i 
kona  hue  maluna  o  ka  muliwai 
nui  o  Euperate ;  a  maloo  iho  la 

kona  wai,  i  hoomakaukauia  ke  ala 
no  na'lii  ma  ka  hikina  a  ka  la. 

13  A  ike  aku  la  au  i  na  uhane 
haukae  ekolu  e  like  me  na  rana, 
mailoko  mai  o  ka  waha  o  ka  dera- 
gona,  a  me  ka  waha  o  ka  holoho- 
lona,  a  me  ka  waha  o  ke  kaula 
wahahee. 

14  He  poe  uhane  daimonio  keia, 
e  hana  ana  i  na  mea  kupanaha,  e 
hele  ana  hoi  i  na'lii  o  ka  honua  nei 
a  pau,  e  hoakoakoa  ia  lakou  i  ke 
kaua  o  kela  la  nui  o  ke  Akua  ma- 
na  loa. 

15  Aia  hoi,  e  hele  mai  au  me  he 
aihue  la.  Pomaikai  ka  mea  ma- 
kaala,  a  malama  hoi  i  kona  aahu,  i 
ole  ia  e  hele  kapa  ole,  a  ike  mai 
lakou  i  kona  hilahila. 

16  A  hoakoakoa  iho  la  oia  ia  la- 
kou  i  kahi  i  kapaia,  ma  ka  olelo 
Hebera,  o  Aremagedona. 

17  Ninini  aku  la  ka  anela  ehiku  i 
kona  hue  ma  ka  lewa ;  a  puka  mai 
la  ka  leo  nui  mailoko  mai  o  ka 
luakini  o  ka  lani,  mai  ka  nohoalii 
mai,  i  mai  la,  Ua  pau. 

18  Alaila  anapu  mai  la  na  uila,  a 
he  mau  leo  hoi,  a  me  na  hekili ;  a 
he  olai  nui  kekahi,  aole  hoi  he  olai 
nui  me  ka  ikaika  e  like  me  neia, 
mai  ka  wa  mai  o  ka  noho  ana  o 
kanaka  ma  ka  honua  nei. 

19  A  maheleia  ae  la  ke  kulana- 
kauhale  hui,  a  lilo  i  ekolu,  a  haule 
iho  la  na  kulanakauhale  o  na  lahui- 
kanaka;  a  hoomanao  iho  ke  Akua 
ia  Babulona  nui  i  haawi  ia  ia  i  ke 
kiaha  o  ka  waina  o  ka  ikaika  o  ko- 
na  inaina. 

20  Holo  aku  la  na  mokupuni  a 
pau,  aole  hoi  i  ike  hou  ia  na  kua- 
hiwi. 

21  Haule  iho  la,  mai  ka  lani  mai 
iluna  o  kanaka,  ka  huahekili  nui  e 
like  me  na  talena;  a  kuamuamu 
aku  la  na  kanaka  i  ke  Akua  no 
ka  ino  o  ka  huahekili ;  no  ka  mea, 
he  ino  nui  loa  ia. 

MOKUNA  XVII. 

Ka  wahine  hookamakama  nui. 

HELE  mai  la  kekahi  o  na  anela 
ehiku,  ia  lakou  na  hue  ehiku, 
a  kamailio  mai  ia'u,  i  mai  la,  Hele 
mai ;  na'u  no  e  hoike  aku  ia  oe  i 
ke  ahewaia  o  ka  wahine  hookama- 


No  ka  wahine 


MOKUNA  XVIII. 


hookamakama  nui. 


kama  nui  e  noho  ana  maluna  o  na 
wai  nui. 

2  Me  ia  no  i  moe  kolohe  ai  na'lii 
o  ka  honua,  a  ua  ona  hoi  ka  poe  e 
noho  la  ma  ka  honua  i  ka  waina  o 
kona  moe  kolohe  ana. 

3  Kai  ae  la  ia  ia'u  ma  ka  uhane  a 
i  ka  waonahele ;  a  ike  aku  la  au  he 
wahine  e  noho  ana  maluna  o  ka 
holoholona  ula,  paapu  i  na  inoa  o 
ke  kuamuamu,  ehiku  ona  poo  a 
he  umi  pepeiaohao. 

4  Ua  hoaahuia  ka  wahine  i  ka 
lole  poni  a  me  ka  ula,  ua  hoonani- 
ia  e  ke  gula,  a  me  ka  pohaku  mai- 
kai,  a  me  na  momi ;  he  kiaha  gula 
ma  kona  lima,  ua  piha  i  na  mea 
hoopailua  a  me  na  mea  paumaele 
o  koūa  moe  kolohe  ana. 

5  A  ua  palapalaia  ka  inoa  ma  kona 
lae,  KA  MEA  HUNA,  BABULO- 
NA  NUI,  KA  MAKUWAHINE 
O  NA  WAHINE  HOOKAMAKA- 
MA  A  ME  NA  MEA  HOOPAI- 
LUA  O  KA  HONUA. 

6  A  ike  aku  la  au  i  ua  wahine  la, 
ua  ona  i  ke  koko  o  ka  poe  haipu- 
le,  a  me  ke  koko  o  ka  poe  hoike 
aku  ia  Iesu  ;  a  i  ko'u  ike  ana,  ka- 
haha  aku  la  au,  me  ka  manao  ka- 
haha  nui  loa. 

7  I  mai  la  ka  anela  ia'u,  No  ke 
aha  la  oe  e  kahaha  mai  nei  ?  Na'u 
no  e  hai  aku  ia  oe  i  ka  mea  huna  o 
ka  wahine,  a  me  ka  holoholona  na- 
na  ia  i  lawe,  ehiku  hoi  ona  mau 
poo,  a  he  umi  pepeiaohao. 

8  O  ka  holoholona  au  i  ike  ai,  ma- 
mua  ia,  i  keia  wa  hoi,  aole ;  a  ma- 
hope  e  pii  mai  no  ia  mailoko  mai 
o  ka  lua  hohonu,  a  e  hele  ana  i  ka 
make.  E  kahahahoi  ka  poe  noho 
ma  ka  honua,  ka  poe  aole  i  kakau- 
ia  ko  lakou  inoa  ma  ka  buke  o  ke 
ola  mai  ka  hookumu  ana  mai  o  ka 
honua,  i  ko  lakou  ike  ana  i  ka  ho- 
loholona,  i  ka  mea  mamua,  a  i  ke- 
ia  wa  aole,  a  e  noho  ana  hoi. 

9  Eia  hoi  ka  naau  akamai.  Oia 
mau  poo  ehiku,  ehiku  ia  mau  puu 
o  kahi  a  ka  wahine  e  noho  ai  ma- 
luna  iho  o  lakou. 

10  Ehiku  hoi  alii.  Elima  o  lakou 
i  haule,  a  eia  hoi  kekahi,  a  o  kekahi 
aole  i  hiki  mai  i  neia  wa :  a  hiki  mai 
ia,  e  noho  no  ia  i  ka  wa  pokole. 


11  A  o  ka  holoholona,  ka  mea 
mamua,  aole  hoi  i  neia  wa,  oia  ka 
walu,  a  no  na  mea  ehiku  no  hoi  ia, 
a  ke  hele  aku  nei  i  ka  make. 

12  A  o  na  pepeiaohao  he  umi  au 
i  ike  ai,  he  umi  ia  mau  alii,  i  loaa 
ole  ia  lakou  ke  aupuni  i  neia  wa; 
aka,  e  loaa  no  ia  lakou  ka  mana,  e 
like  me  na'lii,  no  ka  hora  hookahi, 
me  ua  holoholona  la. 

13  Hookahi  no  a  lakou  nei  ma- 
nao,  a  e  haawi  no  lakou  i  ko  lakou 
mana  a  me  ko  lakou  ikaika  i  ka 
holoholona. 

14  E  kaua  aku  lakou  nei  i  ke  Kei- 
kihipa,  a  e  lanakila  mai  ke  Keiki- 
hipa  maluna  o  lakou ;  no  ka  mea, 
oia  ka  Haku  o  na  haku,  a  me  ke 
Alii  o  na'lii ;  a  o  ka  poe  pu  me  ia, 
ua  heaia  mai  lakou,  a  ua  waeia 
hoi,  a  ua  paulele  pono. 

15  I  mai  la  kela  ia'u,  O  na  wai  au 
i  ike  ai,  o  kahi  noho  ai  a  ka  wahine 
hookamakama,  oiaualahuikanaka, 
a  me  na  lehulehu,  a  me  naaupuni, 
a  me  na  olelo. 

16  A  o  na  pepeiaohao  he  umi  au 
i  ike  ai,  a  me  ka  holoholona,  e  hu- 
hu  lakou  nei  i  ka  wahine  hooka- 
makama,  a  e  hao  lakou  ia  ia,  a  e 
hele  wale  oia,  a  e  ai  hoi  lakou  i  ko- 
na  io,  a  e  puhi  aku  ia  ia  i  ke  ahi. 

17  No  ka  mea,  ua  haawi  ke  Akua 
na  ko  lakou  naau  e  hana  i  kona  ma- 
kemake,  a  e  lokahi  ka  manao  e  haa- 
wi  i  ko  lakou  aupuni  i  ka  holoholo- 
na,  a  pau  ka  olelo  a  ke  Akua  i  ka 
hookoia. 

18  A  o  ka  wahine  au  i  ike  ai,  oia 
ke  kulanakauhale  nui,  e  hooalii 
ana  maluna  o  na'lii  o  ka  honua. 

MOKUNA  XVIII. 

Ka  make  ana  o  Babulona. 

MAHOPE  iho  o  keia  mau  mea, 
ike  aku  au  i  ka  anela  hou  e 
iho  ana  mai  ka  lani  mai,  me  ka  ma- 
na  nui:  ua  hoomalamalamaia  ka 
honua  ma  kona  nani. 
2  Hea  īnai  la  ia  me  ka  leo  nui,  i 
mai  la,  Ua  haule,  ua  haule  o  Babu- 
lona,  ka  mea  nui,  a  ua  lilo  ia  i  wa- 
hi  noho  ai  no  na  daimonio,  a  i  wa- 
hi  paa  no  na  uhane  haukae  a  pau, 
a  i  hale  c  paa  ai  na  manu  haumia  a 
hoopailua  a  pau. 

Ka  haule  ana  HOIKEANA. 

3  No  ka  mea,  ua  inu  no  ko  naai- 
na  a  pau  i  ka  waina  o  ka  ukiuki  o 
kona  moe  kolohe  ana,  a  ua  moe  ko- 
lohe  pu  me  ia  na'lii  o  ka  honua nei, 
a  ua  waiwai  loa  ka  poe  kalepa  o  ka 
honua,  no  ka  nui  loa  o  kona  noho 
lealea  ana. 

4  A  lohe  hou  aku  la  au  i  kekahi 
-?eo,  mai  ka  lani  mai,  e  olelo  ana,  E 

ko'u  poe  kanaka,  e  hele  mai  oukou 
mawaho  ona,  i  ole  oukou  e  lilo  i 
mau  hoalawe  pu  i  kona  hewa,  a  i 
loaa  ole  ia  oukou  kona  mau  pilikia. 

5  No  ka  mea,  ua  hoopili  aku  ko- 
na  hewa  i  ka  laui,  a  ua  hoomanao 
ke'Akua  i  kona  mau  hala. 

6  E  haawi  aku  nana,  e  like  me 
kana  i  haawi  mai  ai,  e  hoopapalua 
hoi  ia  me  na  mea  a  pau  ana  i  hana 
mai  ai;  me  ke  kiaha  ana  i  ukuhi 
mai  ai,  malaila  e  ukuhi  papalua 
aku  ai  nana. 

7  E  like  me  ka  nui  o  kona  hoo- 
nani  ana  ia  ia  iho,  a  me  kona  noho 
ana  ma  ka  lealea  nui,  pela  e  haawi 
aku  ai  ia  ia  i  ka  eha  a  me  ka  uwe 
ana :  no  ka  mea,  ua  olelo  oia  iloko 
o  kona  naau,  Ke  noho  nei  au  he 
aliiwahine,  aole  au  he  wahinekane- 
make,  aole  hoi  au  e  ike  i  ka  uwe  ana. 

8  Nolaila,  i  ka  la  hookahi  e  hiki 
mai  ai  kona  mau  ino,  o  ka  make,  a 
me  ke  kanikau,  a  me  ka  wi:  a  e 
puhi  loa  ia  no  hoi  ia  i  ke  ahi ;  no 
ka  mea,  ua  ikaika  loa  ka  Haku,  ke 
Akua  ka  mea  e  hoopai  ana  ia  ia. 

9  A  o  na'lii  o  ka  honua,  ka  poe  i 
moe  kolohe  me  ia,  a  i  noho  pu  me 
ka  pakela  lealea,  e  uwe  lakou  a  e 
kanikau  ia  ia,  i  ka  wa  a  lakou  e  ike 
aku  ai  i  ka  uahi  o  kona  aa  ana ; 

10  E  ku  no  lakou  ma  kahi  loihi  e 
aku  no  ka  makau  i  kona  eha,  me  ka 
olelo  iho,  Auwe,  auwe,  o  kela  ku- 
lanakauhale  nui,  o  Babulona,  ke 
kulanakauhale  ikaika!  no  ka  mea, 
i  ka  hora  hookahi,  ua  hiki  mai  kou 
hoopai  ana. 

11  A  e  uwe  no  hoi  ka  poe  kalepa 
o  ka  honua,  a  e  kanikau  ia  ia;  no 
ka  mea,  aole  e  kuai  hou  aku  kekahi 
i  ko  lakou  waiwai. 

12  O  ka  waiwai,  o  ke  gula,  a  me 
ke  kala,  a  me  na  pohaku  maikai,  a 
me  na  momi,  a  me  ka  palule  maka- 
lii,  a  me  ka  lole  makue,  a  me  ka  lo- 

o  Babulona. 

le  pahee  a  me  ka  ula,  a  me  na  laau 
ala  a  pau,  a  me  na  ipu  nihoelepane 
a  pau,  a  me  na  ipu  laau  maikai  a 
pau,  a  me  ke  keleawe,  a  me  kahao, 
a  me  ka  pohaku  keokeo, 

13  A  me  ke  kinamona,  a  me  na 
mea  ala,  a  me  ka  mura,  a  me  ka  li- 
bano,  a  me  ka  waina,  a  me  ka  aila, 
a  me  ka  palaoa  aiai,  a  me  ka  hua 
palaoa,  a  me  na  holoholona,  a  me 
na  hipa,  a  me  na  lio,  a  me  na  hale- 
kaa,  a  me  na  kino,  a  me  na  uhane 
o  kanaka. 

14  A  o  na  hua  a  kou  naau  i  kuko 
ai,  ua  lilo  ia  mai  ou  aku,  a  ua  lilo 
no  hoi  na  mea  momona  a  pau,  a 
me  na  mea  hanohano,  aole  loa  e 
loaa  ia  oe  ua  mau  mea  la. 

15  O  ka  poe  i  kuai  ia  mau  mea, 
a  loaa  ko  lakou  waiwai  malaila,  e 
ku  loihi  e  aku  lakou  no  ka  makau 
i  kona  eha,  a  e  uwe  no  hoi  lakou 
me  ke  kanikau ; 

16  A  e  olelo  mai  hoi,  Auwe,  auwe, 
kela  kulanakauhale  nui,  i  aahuia  i 
ka  ie  nani,  a  me  ka  lole  makue,  a 
me  ka  lole  pahee,  a  i  hoonauiia  i  ke 
gula,  a  me  ka  pohaku  maikai,  a  me 
na  momi! 

17  No  ka  mea,  i  ka  hora  hookahi, 
ua  lilo  keia  waiwai  nui,  i  mea  ole. 
Aona  alii  moku  a  pau,  a  me  na 
mea  a  pau  ma  na  moku,  a  me  na- 
luina,  a  me  ka  poe  a  pau  i  kalepa 
ma  ka  moana,  ku  aku  la  lakou  ma 
kahi  loihi  e  aku ; 

18  A  ike  lakou  i  ka  uahi  o  kona 
aa  ana,  hea  aku  la  lakou,  i  aku  la, 
Heaha  ka  mea  like  me  keia  kulana- 
kauhale  nui ! 

19  A  hoolei  lakou  i  ka  lepo  ma- 
luna  iho  o  ko  lakou  poo,  a  hea  aku 
la  me  ka  uwe  a  me  ke  kanikau,  i 
aku  la,  Auwe,  auwe,  o  ke  kulana- 
kauhale  nui,  kahi  i  waiwai  ai  ka 
poe  mea  moku  a  pau  loa  ma  ka 
moana,  no  kona  pakela  maikai !  no 
ka  mea,  i  ka  hora  hookahi,  ua  hoo- 
liloia  oia  i  mea  ole. 

20  E  ka  lani,  e  hauoli  oe  maluna 
ona,  o  oukou  hoi,  ekapoelunaole- 
lo  hemolele,  a  me  na  kaula,  no  ka 
mea,  ua  hoohewa  ke  Akua  ia  ia  no 
oukou. 

21  Lawe  iho  la  kekahi  anela  ikai- 
ka  i  ka  pohaku,  me  he  pohaku  kaa- 


Hoomauaia  ke  Akua. 


MOKUNA  XIX. 


palaoa  nui  la,  a  kiola  aku  la  i  ke 
kai,  i  aku  la,  Pela  e  kiola  ikaika 
ia'ku  ai  o  Babulona,  ke  kulanakau- 
hale  nui,  aole  hoi  e  loaa  hou  aku. 

22  Aole  hoi  e  lohe  hou  ia  maloko 
ou  ka  leo  o  ka  poe  hookanikani,  a 
me  ka  poe  himeni,  a  me  ka  poe  ho- 
kiokio  a  me  ka  poe  puhi  pu  ;  aole 
hoi  e  loaa  hou  aku  maloko  ou  ke- 
kahi  kahuna  o  kekahi  hana;  aole 
no  hoi  e  lohe  hou  ia  iloko  ou  ka 
halulu  ana  o  ka  pohaku  kaapalaoa ; 

23  Aole  e  ike  hou  ia  iloko  ou  ka 
malamalama  o  ke  kukui ;  aole  e 
lohe  hou  ia  iloko  ou  ka  leo  o  ke  ka- 
ne  mare  a  me  ka  wahine  mare ;  no 
ka  mea,  o  kou  poe  kalepa,  he  poe 
hanohano  lakou  o  ka  honua ;  no  ka 
mea,  ua  puni  wale  ko  na  ainaa  pau 
i  kou  kilokilo  ana. 

24  Maloko  ona  i  loaa'i  ke  koko  o 
na  kaula,  a  me  ka  poe  haipule,  a 
me  na  mea  a  pau  i  pepehiia  ma  ka 
honua  nei. 

MOKUNA  XIX. 

Ka  hoomana  ana  i  ke  Akua  me  ke  kaua  ana 
i  ka  holoholona. 

AMAHOPE  iho  o  keia  mau 
mea,  lohe  aku  la  au  i  ka  leo 
nui  o  ke  anaina  nui  loa  ma  ka  lani, 
e  olelo  ana,  Haleluia ;  ke  ola  a  me 
ka  hauohano  a  me  ka  uani  a  me  ka 
mana,  i  ka  Haku  ko  kakou  Akua. 

2  No  ka  mea,  he  oiaio  a  he  pono 
kana  hoopai  ana ;  no  ka  mea,  ua 
hoahewa  oia  i  ka  wahine  hookama- 
kama  nui,  nana  i  hoohaumia  i  ka 
honua,  i  kona  hookamakama  ana,  a 
ua  hoopai  hoi  i  ke  koko  o  kana  poe 
kauwa  ma  kona  lima. 

3  Olelo  hou  iho  la  lakou,  Haleluia. 
A  pii  mau  aku  la  kona  uahi  iluna 
ia  ao  aku,  ia  ao  aku. 

4  Moe  iho  la  na  lunakahiko,  he 
iwakaluakumamaha,  a  me  na  mea 
ola  eha,  a  hoomana  aku  la  i  ke  A- 
kua,  i  ka  mea  e  noho  ana  maluna 


o  ka  nohoalii. 


i  ae  la,  Amene  ; 


Ha- 


leluia. 

5  A  puka  mai  la  ka  leo,  mai  ka 
nohoalii  mai,  i  mai  la,  E  hoonani 
oukou  i  ko  kakou  Akua,  e  na  kau- 
wa  ana  a  pau,  a  me  ka  poe  e  makau 
ia  ia,  o  ka  poe  liilii,  a  me  ka  poe 
nui. 

6  A  lohe  aku  la  au  i  ka  leo  o  ke- 


He  kaua  hoopai. 

kahi  poe  nui  loa,  a  ua  like  hoi  me 
ka  halulu  ana  o  na  wai  he  nui,  a 
me  ka  halulu  ana  o  na  hekili  ikaika 
loa,  i  ae  la,  Haleluia;  no  ka  īnea, 
ke  hoomalu  nei  ka  Haku  ko  kakou 
Akua  mana  loa  i  ke  aupuni. 

7  E  olioli  kakou,  a  e  hauoli  hoi,  a 
e  hoonani  aku  ia  ia ;  no  ka  mea,  ua 
hiki  mai  ka  mare  ana  o  ke  Keiki- 
hipa,  a  ua  hoomakaukau  kana  wa- 
hine  ia  ia  iho. 

8  A  ua  haawiia  mai  nona  e  aahu  i 
ka  lole  naui,  keokeo  aiai ;  no  ka 
mea,  o  ka  lole  nani,  oia  ka  pono  o 
ka  poe  haipule. 

9  I  mai  la  kela  ia'u,  E  palapala  oe 
penei,  Pomaikai  ka  poe  i  heaia  i 
ka  ahaaina  mare  a  ke  Keikihipa.  I 
mai  la  kela  ia'u,  oia  no  na  olelo 
oiaio  a  kc  Akua. 

10  A  moe  iho  la  au  ilalo  i  kona 
wawae  e  hoomana  ia  ia.  I  mai  kela 
ia'u,  Uoki  kau :  owau  no  kou  hoa- 
kauwa,  kekahi  o  kou  poe  hoahanau 
e  hoike  ana  ia  Iesu  ;  e  hoomana  i 
ke  Akua :  no  ka  mea,  o  ka  Uhane 
ia  ia  ka  wanana,  oia  ka  i  hoike  ia 
Iesu. 

11  Ike  aku  la  au  i  ka  lani  e  hama- 
ma  ana,  a  aia  hoi,  he  lio  keokeo ;  a 
o  ka  mea  e  noho  ana  maluna  iho 
ona,  ua  kapaia,  o  Hoopono,  a  o 
Oiaio,  a  ma  ka  pono  oia  e  hoopai 
aku  ai,  a  e  kaua  aku  ai  hoi. 

12  A  ua  like  kona  mau  maka  me 
ka  lapalapa  o  ke  ahi,  a  ua  nui  loa 
na  leialii  maluna  o  kon.a  poo ;  a  ua 
palapalaia  kona  inoa,  aole  hoi  he 
mea  ike,  oia  wale  iho  no. 

13  Ua  aahuia  hoi  oia  i  ka  aahu  i 
hooluuia  i  ke  koko ;  a  ua  kapaia 
kona  inoa,  o  Ka  Logou  a  ke  Akua. 

14  Hahai  mai  la  ia  ia  ka  poe  kaua 
o  ka  lani  ma  na  lio  keokeo,  a  ua 
aahuia  i  ka  lole  nani  keokeo  aiai. 

15  A  puka  mai  la,  mailoko  mai  o 
koua  waha,  he  pahikaua  oi,  i  mea 
e  hahau  ai  i  ko  na  aina ;  a  e  hoo- 
malu  oia  ia  lakou  me  ke  kookoo 
hao.  A  nana  no  e  hahi  i  ka  lua 
waina  o  ka  ukiuki  o  ka  inaina  o  ke 
Akua  mana  loa. 

16  A  ma  kona  aahu  a  ma  kona 
uha  ua  palapalaia  ka  inoa,  KE 
ALII  O  NA'LII,  A  ME  KA  HA- 
KU  O  NA  HAKU. 

Ka  paa  ana 


HOIKEANA. 


o  Satana. 


17  A  ike  aku  la  au  i  kekahi  anela 
e  ku  ana  ma  ka  la,  a  kea  mai  la  ia 
me  ka  leo  nui,  i  mai  la  i  na  manu 
a  pau  e  lele  ana  ma  ka  lewa,  E  hele 
mai,  e  akoakoa  oukou  i  ka  ahaaina 
a  ke  Akua  nui ; 

18  I  ai  oukou  i  ka  io  o  na'lii,  a 
me  ka  io  o  na  lunatausani,  a  me  ka 
io  o  ka  poe  ikaika,  a  me  ka  io  o  na 
lio,  a  me  ko  ka  poe  i  noho  iluna 
iho  o  lakou,  a  me  ka  io  o  na  mea  a 
pau,  o  na  haku,  a  me  ko  na  kauwa, 
a  me  ko  ka  poe  liilii,  a  me  ko  ka 
poe  nui. 

19  A  ike  aku  la  au  i  ka  holoholo- 
na,  a  me  na'lii  o  ka  honua,  a  me  ko 
lakou  poe  kaua  i  akoakoa,  e  kaua 
aku  i  ka  mea  e  noho  ana  maluna 
o  ka  lio  a  me  kona  puali  kaua. 

20  A  paa  iho  la  ka  holoholona,  a 
me  ke  kaula  wahahee  pu  me  ia,  ka 
mea  hana  i  na  mea  kupanaha  iinua 
ona,  a  pela  ia  i  hoowalewale  ai  i  ka 
poe  i  loaa  ka  hoailona  o  ka  holo- 
holona,  a  me  ka  poe  i  hoomana 
aku  i  kona  kii.  A  ua  kiola  ola  ia 
aku  laua  a  elua  iloko  o  ka  loko  ahi 
e  aa  ana  i  ka  luaipele. 

21  A  pepehiia  iho  la  ke  koena  i 
ka  pahikaua  o  ka  mea  e  noho  ana 
i  ka  lio,  i  ka  mea  i  puka  aku  mailo- 
ko  aku  o  kona  waha.  A  maona 
iho  la  na  manu  a  pau  i  ko  lakou  io. 

MOKUNA  XX. 

Ka  paa  ana  o  Satana. 

IKE  aku  la  au  i  kekahi  anela  e 
iho  mai  aua,  mai  ka  lani  mai, 
me  ke  ki  o  ka  luahohonu,  a  he 
kaulahao  nui  ma  koua  lima. 

2  A  lalau  aku  la  ia  i  ka  deragona, 
kela  moo  kahiko,  oia  hoi  o  ka  dia- 
holo,  a  o  Satana  hoi,  a  nakinaki  iho 
la  ia  ia  a  paa  i  na  makahiki  hooka- 
hi  tausani ; 

3  A  kiola  aku  la  ia  ia  iloko  o  ka 
luahohonu,  pani  iho  la,  a  hoailona 
iho  la  ia  ia,  i  ole  ia  e  hoowalewale 
hou  aku  i  ko  na  aina,  a  pau  na  ma- 
kahiki  hookahi  tausani ;  a  mahope 
iho  o  keia  mau  mea,  e  kuu  hou  ia 
'ku  oia  no  kekahi  manawa  pokole. 

4  A  ike  aku  la  au  i  na  nohoalii,  a 
noho  lakou  maluna  iho,  a  ua  haa- 
wiiana  lakou  e  hoopai  aku.  A  ike 
aku  la  au  i  na  uhane  o  ka  poe  i 

336 


okiia  ko  lakou  poo  no  ka  hoike  ana 
ia  Iesu,  a  no  ka  olelo  a  ke  A.kua,  a 
me  ka  poe  i  hoomana  ole  i  ka  ho- 
loholona  a  me  kona  kii,  aole  hoi  i 
loaa  kona  hoailoua  ma  ko  lakou 
lae,  aole  hoi  ma  ko  lakou  lima ;  ola 
pu  lakou  me  Kristo  a  hoomalu  pu 
me  ia  i  na  makahiki  hookahi  tau- 
sani. 

5  Aole  i  ola  ke  koena  o  ka,  poe 
m ake  a  mn  ia  man  makahiki  hoo- 
kahi  tn.usn,ni.     Oin,  kp,  nln.  mnaana 

6  Pomaikai  a  hoano  hoi  ke  kana- 
ka  ke  loaa  ia  īa  ke  ala  mua  ana  ; 
aole'e  lanakiīa  ka  make  alua  ma- 
luna  o  lakou,  aka,  e  lilo  no  lakoiL 
i  poe  kahuna  no  ke  Akua  a  no 
Kristo,  a  na  lakou  e  hoomalu  pu 
me  ia  i  na  makahiki  hookahi  tau- 
sani. 

7  A  pau  ia  tausani  makahiki,  alai- 
la  e  kuuia'ku  o  Satana,  mai  kona 
wahi  paa ; 

8  A  e  hele  hou  ia  e  hoowalewale 
i  ko  na  aina,  ma  na  kihi  eha  o  ka 
honua,  ia  Goga  a  me  Magoga,  e 
hoakoakoa  ia  lakou  i  ke  kaua;  a 
ua  like  ka  nui  o  lakou  me  ke  one 
o  ke  kai. 

9  A  hele  lakou  ma  ka  palahalaha 
o  ka  honua,  a  puni  iho  la  kahi  hoo- 
moana'i  ka  poe  hoano  a  me  ke  ku- 
lanakauhale  aloha.  Iho  mai  la  ke 
ahi  mai  ke  Akua,  mai  ka  lani  mai, 
a  luku  iho  la  ia  lakou. 

10  Kiolaia'ku  la  o  ka  diaholo,  na- 
na  lakou  i  hoowalewale,  i  ka  loko 
o  ke  ahi  a  me  ka  luaipele,  kahi  o 
ka  holoholona  a  me  ke  kaula  wa- 
hahee,  a  e  hoomainoino  mau  ia 
lakou  i  ke  ao  a  me  ka  po,  ia  ao  aku 
ia  ao  aku. 

11  Ike  aku  la  au  i  ka  nohoalii 
keokeo  nui,  a  me  ka  mea  e  noho 
ana  iluna  iho,  holo  aku  la  ka  ho- 
nua  a  me  ka  lani  mai  kona  alo 
aku ;  aole  i  loaa  hou  kahi  no  laua. 

12  A  ike  aku  la  au  i  ka  poe  maker 

i  ka  poe  uuku  a  me  ka  poe  nui,  e 

_ku_ana  imua  o  ke  Akua,  a  weheia 
Jho  la  na  buke :  a  weheia  no  hoi — 
,  kekahi  buke  hou,  oia  hoi  ka  buke 
o  ke  ola.  Ua  hookolokoloia  ka 
poe  make  ma  na  mea  i  palapalaia 
iloko  o  na  buke,  mamuli  o  ka  la- 
kou  hana  ana. 


Ka  lani  hou,  MOKUNA  XXI. 


a  ine  ka  honua  hou. 


13  Haawi  mai  la  ke  kai  i  ka  poe 
make  maloko  ona ;  a  haawi  mai 
ka  make  a  me  ka  po  i  ka  poe  make 
iloko  o  laua;  a  hoopaiia  kela  mea 
keia  mea  o  lakou,  e  like  me  ka 
lakou  hana  aua. 

14  Kiolaia'ku  la  ka  make  a  me  ka 
po,  iloko  o  ka  loko  o  ke  ahi ;  oia 
ka  make  alua. 

15  A  i  ole  i  palapalaia  kekahi  ilo- 
ko  o  ka  buke  o  ke  ola,  kiolaia'ku 
la  oia  i  ka  loko  ahi. 

MOKUNA  XXI. 

No  ka  lani  hou,  a  me  ka  honua  hou,  a  me  ka 
Ierusalema  hou. 

TKE  aku  la  au  i  ka  lani  hou  a  me 
X  ka  honua  hou ;  no  ka  mea,  ua 
lilo  ka  lani  mua  a  me  ka  honua 
mua;  aole  hoi  he  kai  hou  aku. 

2  Owau  no  o  Ioane,  ike  aku  la  au 
i  ka  iho  ana  mai  o  ke  kulanakau- 
hale  hoano  o  Ierusalema  hou,  mai 
ke  Akua,  mai  ka  lani  mai,  ua  ma- 
kaukau,  e  like  me  ka  wahine  mare 
i  kahikoia  no  kana  kane. 

3  A  lohe  aku  la  au  i  ka  leo  nui, 
mai  ka  lani  mai,  i  ka  i  ana,  Aia  ka 
halelewa  o  ke  Akua  me  kanaka,  a 
e  noho  ana  oia  me  lakou,  a  e  lilo 
lakou  i  kanaka  nona,  a  e  noho 
pu  ke  Akua  me  lakou  i  Akua  no 
lakou. 

4  A  na  ke  Akua  no  e  holoi  i  na 
waimaka  a  pau,  mai  ko  lakou  ma- 
ka  aku ;  aole  he  make  hou  aku, 
aole  kaumaha,  aole  uwe,  aole  hoi 
he  mea  e  eha  ai;  no  ka  mea,  ua 
pau  na  mea  kahiko  i  ka  lilo  aku. 

5  I  mai  la  ka  mea  i  noho  ma  ka 
nohoalii,  Aia  hoi,  ke  hana  hou  nei 
au  i  na  mea  a  pau.  I  mai  la  kela 
ia'u,  E  palapala  oe ;  no  ka  mea,  he 
pono  keia  mau  olelo,  he  oiaio. 

6  I  hou  mai  ia  ia'u,  Ua  pau  ;  owau 
no  ke  Alepa  a  me  ka  Omega,  ke 
kumu  a  me  ka  welau.  O  ka  mea 
makewai,  e  haawi  wale  aku  au  na- 
na  i  ka  wai  puna  o  ke  ola. 

7  O  ka  mea  lanakila,  e  ili  mai  ke- 
ia  mau  mea  a  pau  nona;  a  e  lilo 
wau  i  Akua  nona,  a  oia  hoi,  i  kei- 
ki  na'u. 

8  Aka,  o  ka  poe  hopohopo,  a  me 
ka  poe  hoomaloka,  a  me  ka  poe  i 
hoopailuaia,  a  me  ka  poe  pepehi 
kanaka,  a  me  ka  poe  moe  kolohe, 

a  me  ka  poe  hoopiopio,  a  me  ka 
poe  hoomanakii,  a  me  ka  poe  hoo- 
punipuni  a  pau,  e  loaa  ia  lakou  ko 
lakou  puu  ma  ka  loko  e  aa  mau 
loa  ana  i  ke  ahi  a  me  ka  luaipele  ; 
oia  ka  make  alua. 

9  Hele  mai  la  kekahi  o  na  anela 
ehiku  e  paa  aua  i  na  hue  ehiku  i 
piha  i  na  ino  hope  loa  ehiku,  a  ka- 
mailio  mai  ia'u,  i  mai  la,  E  hele 
mai,  a  e  hoike  aku  au  ia  oe  i  ka 
wahine  mare,  o  ka  wahine  hoi  a 
ke  Keikihipa. 

10  Lawe  ae  la  ia  ia'u  ma  ka  Uha- 
ne,  i  ke  kuahiwi  nui  a  kiekie  loa, 
a  hoike  mai  la  ia'u  i  ke  kulanakau- 
hale  laa  ia  Ierusalema,  e  iho  mai 
ana,  mai  ka  lani,  mai  ke  Akua  mai, 

11  Me  ka  nani  o  ke  Akua:  a  ua 
like  kona  alohilohi  me  ka  pohaku 
maikai  loa,  e  like  me  ka  pohaku 
iasepi,  moakaka  me  he  aniani  la; 

12  Ua  paa  hoi  i  ka  pa  nui  kiekie, 
he  umi  a  me  kumamalua  puka  ko- 
mo,  a  raa  na  puka  he  umikumama- 
lua  anela,  a  maluna  iho,  ua  kakau- 
ia  na  inoa,  oia  hoi  na  inoa  o  na 
ohana  umikumamalua  o  na  keiki 
a  Iseraela. 

13  Ma  ka  hikina,  ekolu  puka ;  a 
ma  ka  aoao  akau,  ekolu  puka ;  a 
ma  ka  aoao  hema,  ekolu  puka;  a 
ma  ke  komohana,  ekolu  puka. 

14  He  umikumamalua  pohaku 
kumu  o  ka  pa  o  ua  kulanakauhale 
la,  a  ma  ia  mau  pohaku,  na  inoa  o 
ka  poe  lunaolelo  a  ke  Keikihipa, 
he  umikumamalua. 

15  A  o  ka  mea  i  kamailio  mai  ia'u, 
aia  no  ia  ia  he  ana  he  ohe  gula,  i 
mea  e  ana  ai  i  ke  kulanakauhale, 
a  me  kona  mau  puka  a  me  kona 
pa. 

16  Eha  aoao  o  ia  kulanakauhale, 
a  ua  like  ka  loa  me  ka  laula.  A 
aua  iho  la  ia  i  ke  kulanakauhale 
me  ka  ohe,  he  umikumamalua 
tausani  setadia.  Ua  like  no  ka 
loa  a  me  ka  laula,  a  me  ke  kiekie. 

17  Ana  iho  la  ia  i  kona  pa,  akahi 
haneri  kubita  a  me  kanahakuma- 
maha,  ma  ke  ana  ana  o  ke  kanaka, 
oia  hoi  ko  ka  anela. 

18  He  pa  iasepi  kona  pa,  a  o  ke 
kulanakauhale,  he  gula  aiai,  e  like 
rae  ke  aniani  aiai. 

19  Ua  hoonaniia  ke  kumu  o  ka 
pa  i  na  pohaku  maikai  a  pau  loa. 
O  ke  kumu  mua  o  ka  hooku  ana, 
he  iasepi ;  o  ka  lua,  he  sapeiro ;  o 
ke  kolu,  he  kalekedona;  o  ka  ha, 
he  omaomao; 

20  A  o  ka  lima,  he  saredonuka;  a 
o  ke  ono,  he  saredio  ;  a  o  ka  hiku, 
he  kerusolito  ;  a  o  ka  walu,  he  be- 
rulo  ;  a  o  ka  iwa,  he  topazo  ;  a  o 
ka  umi,  he  kurusoperaso ;  a  o  ke 
kumamakahi,  he  huakineio ;  a  o 
ke  kumamalua,  he  ametuseto. 

21  A  o  ka  puka  umikumamalua, 
he  mau  momi  ia  he  umikumama- 
lua,  hookahi  puka,  hookahi  no  ia 
momi.  A  o  ke  alanui  o  ua  kula- 
nakauhale  la,  he  #ula  aiai  e  like 
me  ke  aniani  olinolino. 

22  Aole  au  i  ike  aku  he  luakini 
maloko  ona ;  no  ka  mea,  o  ka  Ha- 
ku  o  ke  Akua  mana  loa,  a  me  ke 
Keikihipa,  oia  ko  laila  luakini. 

23  Aole  pono  ka  la  ma  ia  kula- 
nakauhale,  aole  hoi  ka  mahiua,  i 
mea  e  malamalama  ai  maloko ;  no 
ka  mea,  ua  hoomalamalama  mai 
ka  nani  o  ke  Akua  ia  wahi,  a  o  ke 
Keikihipa,  oia  kona  malamalaina. 

24  A  e  hele  na  lahuikanaka  i  hoo- 
laia  ma  ko  laila  malamalama;  a  e 
lawe  aku  no  na'lii  o  ka  honua  i  ko 
lakou  nani  a  me  ka  hanohano  ma- 
loko  o  ia  wahi. 

25  Aole  e  paniia  kona  mau  puka 
i  ke  ao ;  aole  hoi  po  malaila. 

26  A  e  lawe  mai  no  lakou  i  ka 
nani  a  me  ka  hanohano  o  na  lahui- 
kanaka  iloko  ona. 

27  Aole  hoi  e  komo  aku  iloko  o 
ia  wahi,  kekahi  mea  haumia,  aole 
he  mea  e  hana  ma  ka  ino,  a  me  ka 
wahahee ;  o  ka  poe  wale  no  i  pa- 
lapalaia  iloko  o  ka  buke  o  ke  ola  a 
ke  Keikihipa. 

MOKUNA  XXII. 

Ka  hope  o  ka  poe  pono,  a  me  ka  poe  hewa. 
Ra  pau  ana  o  ka  olelo  a  ke  Akua. 

KUHIKUHI  mai  la  oia  ia'u  i 
ka  muliwai  o  ka  wai  ola,  a 
akaka  e  like  me  ke  aniani,  puka 
mai  la  ia  mai  ka  nohoalii  mai  o  ke 
Akua  a  o  ke  Keikihipa. 
2  A  mawaena  o  kona  alanui  a  ma 
kela  kapa  keia  kapa  o  ka  muliwai, 
o  ka  laau  o  ke  ola,  e  hua  ana  i  ka 

hua  he  umikumamalua  ke  ano, 
akahi  malama,  akahi  hua  ana.  A 
o  na  lau  o  ka  laau,  oia  ka  mea  e 
ola'i  na  lahuikanaka. 

3  Aole  loa  he  mea  ino  malaila;  a 
aia  maloko  o  ia  wahi  ka  nohoalii  o 
ke  Akua  a  me  ke  Keikihipa,  a  e 
malama  kana  poe  kauwa  ia  ia. 

4  A  e  ike  aku  no  lakou  i  kona 
maka ;  a  aia  hoi  kona  inoa  ma  ko 
lakou  mau  lae. 

5  Aole  po  malaila,  aole  hoi  make 
kukui,  a  me  ka  malamalama  o  ka 
la ;  no  ka  mea,  na  ka  Haku  na  ke 
Akua  no  e  hoomalamalama  ia  la- 
kou :  a  e  lilo  lakou  i  mau  alii  a  i 
ke  ao  pau  ole. 

6  1  mai  la  kela  ia'u,  Ua  pololei 
keia  mau  olelo,  ua  oiaio :  a  o  ka 
Haku  o  ke  Akua  o  ka  poe  kaula 
hemolele,  hoouna  mai  la  oia  i  ko- 
na  anela,  e  hai  mai  i  kana  poe  kau- 
wa  i  na  mea  e  hana  koke  ia  mai. 

7  Eia  hoi,  e  hele  koke  mai  no  au, 
pomaikai  ka  mea  malama  i  na  ole- 
lo  o  ka  wanana  o  keia  buke. 

8  Owau,  o  Ioane  nei  ka  mea  i  ike 
a  i  lohe  hoi  i  neia  mau  mea :  a  i  ka 
wa  a'u  i  lohe  ai  a  ike  aku  ai  hoi, 
moe  iho  la  au  e'hoomana  aku  ma 
na  wawae  o  ka  anela  nana  i  hoike 
mai  ia'u  i  neia  mau  mea. 

9  1  mai  la  kela  ia'u,  Uoki  kau: 
no  ka  mea,  owau  no  kou  hoakau- 
wa,  kekahi  o  na  kaula,  kou  mau 
hoahanau,  ka  poe  e  malama  i  na 
olelo  o  keia  ouke.  E  hoomana  i 
ke  Akua. 

10  I  mai  la  kela  ia'u,  Mai  hoopaa 
i  ka  wepa  i  na  olelo  o  ka  wanana  o 
keia  buke  ;  no  ka  mea,  ua  kokoke 
mai  ka  manawa. 

11  O  ka  mea  hewa,  e  mau  no  ko- 
na  hewa ;  a  o  ka  mea  paumaele,  e 
mau  no  kona  paumaele;  a  o  ka 
mea  pono,  e  mau  no  kona  pono ; 
a  o  ka  mea  hemolele,  e  mau  no 
kona  hemolele. 

12  Eia  hoi,  e  hele  koke  mai  au,  a 
eia  no  ia'u  ka'u  uku,  a  e  haawi 
aku  au  i  kela  mea  a  i  keia  mea  e 
like  me  kana  hana  ana. 

13  Owau  no  ka  Alepa  a  me  ka 
Omega,  ke  kumu  a  me  ka  welau, 
ka  mua  a  me  ka  hope. 

14  Pomaikai  ka  poe  malama  i  ko- 


E  hele  mai 

na  mau  kanawai,  i  hiki  ke  loaa  ia 
lakou  ko  ka  laau  o  ke  ola,  i  komo 
aku  hoi  ma  na  puka,  iloko  o  ke 
kulanakauhale. 

15  Aia  mawaho,  na  ilio,  a  me  na 
mea  hoopiopio,  a  me  na  moe  ko- 
lohe,  a  me  ua  pepehi  kanaka,  a  me 
ka  poe  hoomanakii,  a  me  ka  poe  a 
pau  i  makemake  a  hana  aku  hoi 
ma  ka  wahahee. 

16  Owau,  o  Iesu,  ua  hoouna  aku 
au  i  ko'u  anela,  e  hoike  aku  ia  ou- 
kou  i  keia  mau  mea  ma  na  ekale- 
sia.  Owau  no  ke  kumu  a  me  ka 
mamo  a  Davida ;  owau  no  ka  ho- 
kuao  malamalama. 

17  Ke  olelo  mai  nei  ka  Uhane  a 
me  ka  wahine  mare ;  E  hele  mai. 
A  e  oielo  hoi  ka  mea  lohe,  E  hele 
mai.  A  o  ka  mea  makewai  la,  e 
hele  mai  ia.  A  o  ka  mea  makema- 
ke,  e  lawe  wale  ia  i  ka  wai  o  ke  ola. 


A  XXII.  ka  mea  lohe. 

18  Ke  hoike  aku  nei  au  i  ka  poe  a 
pau  i  lohe  i  ka  olelo  o  ka  wanana  o 
keia  buke,  Ina  e  hookui  mai  ke- 
kahi  i  ka  mea  hou  me  keia  mau 
olelo,  na  ke  Akua  uo  e  hookui  mai 
me  ia  kanaka,  na  mea  ino  i  pala- 
palaia  maloko  o  keia  buke: 

19  A  ina  e  lawe  aku  kekahi  i  ke- 
kahi  olelo  o  ka  buke  o  keia  wana- 
na,  ua  ke  Akua  no  e  lawe  aku  i 
kona  kuleana  mai  loko  aku  o  ka 
laau  o  ke  ola,  a  mai  loko  aku  o  ke 
kulanakauhale  hoano,  a  mai  waena 
aku  o  na  mea  i  palapalaia  maloko 
o  keia  buke. 

20  Ke  i  mai  nei  ka  mea  nana  i 
hoike  mai  i  keia  mau  mea,  E  oiaio 
no,  e  hele  koke  mai  no  au.  Ame- 
ue.  E  hele  mai  oe,  e  ka  Haku,  e 
Iesu. 

21  O  ke  aloha  o  ka  Haku,  o  Iesu 
Kristo,  me  oukou  a  pau.     Amene. 

